Alkitab 
Bahasa Makasar 


Kejadian 


1 1Uru-uruna, ri wattu Napajarina Allataala 
sikontu apa-apaya, 

2 tenapa panralana buttaya, siagang tenapa 
apa-apa silolongang. Sikontu apa-apaya 
nitongkoki ri tamparang luara siagang lompoa 
bombanna, naniaki sassang makkapuka. 
Mingka niaki koasa malompoNa Allataala agio 
irate ri tompona jeneka. 

3 Nakanamo Allataala, "Ajariko singaraka!" 
Nampa niamo singaraka. 

4Sannammi nyawaNa Allataala anciniki anjo 
passalaka. Na Nasalamo singaraka battu ri 
sassanga, 

“nampa Naareng anjo singaraka "Singara" 
na anjo sassanga "Bangngi". Allalomi 
bangngia, battumi baribasaka. laminjo allo 
makaserea. 

6 Nampa Nakanamo Allataala, "Ajariko sere 
pannahang untu ansalaki anjo jeneka ajari 
ruang pammantangang, siagang nanatahang 
lalang ri tampa tassalaka." Nakajariammo 
anjo passalaka. Kammaminjo Naparena 
Allataala pannahang ampasisalakai jene niaka 
irawanganna anjo pannahanga siagang niaka 
irateanganna. 

7(1:6) 

8 Naaremmi anjo pannahanga "Langi". 


Allalomi bangngia nabattumo baribasaka. 
laminjo allo makaruaya. 

9 Nampa Nakana Allataala, "Kuerokangi 
naloloro jene niaka irawanganna langika 
mange ri sereang tampa, sollanna kacinikang 
buttaya." Nakajariammo anjo passalaka. 

10 Naaremmi Allataala anjo buttaya 
"Bonto," naanjo jene asserea "Tamparang". 
Nasannammo nyawaNa Allataala anciniki anjo 
passalaka. 

1 Nakanamo pole Allataala, "Kuerokangi 
anjo buttaya appatimboi sangka rupa 
poko-poko, iamintu appaniaka wassele rappo- 
rappoang alisereka siagang rappo-rappoang 
maraengannaya." Kajariammi anjo passalaka. 

12 kKammaminjo nappatimbomo buttaya 
sangka rupa poko-poko. Nasannammo 
nyawaNa Allataala anciniki anjo passalaka. 

13 Allalomi bangngia nabattumo baribasaka. 
laminjo allo makatallua. 

14 Nampa Nakana Allataala, "Kuerokangi nia 
apa-apa singara ri langika untu ansingari 
buttaya, untu ampasisalaki singaraka siagang 
bangngia, siagang untu ampanassal wattu 
pakaramulana alloa, taunga, siagang allo 
lompona agamaya." Nakajariammo anjo 
passalaka. 

15 (1:14) 

16 kKammaminjo Napajarina Allataala ruaya 
apa assarea singara lompo, iamintu mataallo 

untu koasa ri singaraka, siagang bulang 


untu koasa ri bangngia; pantaranganna anjo 
Napare tommi sikamma bintoenga. 

17 Nabolimi Allataala anjo barang-barang 
singaraka ri langi untu ansingari buttaya, 

18 yntu koasa ri singaraka siagang ri 
bangngia, siagang untu ansalaki singaraka 
battu ri sassanga. Na sannammo nyawaNa 
Allataala anciniki anjo passalaka. 

19 Allalomi bangngia nabattumo baribasaka. 
laminjo allo makaappaka. 

20 Nampa Nakana Allataala, "Kuerokangi 
nia apa-apa attallasa alange-lange lalang ri 
jeneka, siagang jai jangang-jangang anriba 
rate ri allaka." 

21Na Napajarimo Allataala olo-olo 
lompoa lalang ri tamparanga siagang 
sikamma apa-apa attallasaka ilalang jene, 
kammayatompa sangka rupaya jangang- 
jangang. Nasannammo nyawaNa Allataala 
anciniki anjo passalaka. 

22Yangasenna anjo sikammaya 
Nabarakkakimi Allataala. Siagang Nasaremi 
parenta sikamma olo-olo attallasaka 
lalang jene sollanna abija-bija siagang 
napirassi tamparanga, kammayatompa 
jangang-janganga sollanna pila katambang. 

23 Allalomi bangngia nabattumo baribasaka. 
laminjo allo makalimaya. 

24 Nampa Nakana Allataala, "Kuerokangi nia 
ri buttaya sangka rupa olo-olo ri bontoa, ia 

annabaya siagang liaraka, ia lompoa siagang 
cadia." Nakajariammo anjo passalaka. 

25 kKammaminjo Naparena Allataala sikontu 
anjo apa-apa niaka siagang sannammi 
nyawaNa ancini ngasengi anjo passalaka. 

26 Nampa Nakana Allataala, "Kamma-kamma 
anne lapparekKi tau lasanrapanga iKatte 
siagang lasantanjaka iKatte. Lakoasai 
kenanga mae ri sikamma juku-jukuka, 
jangang-janganga, siagang sikontu olo-olo 
maraengannaya, kammaya olo-olo annabaya 
siagang liaraka, kammaya lompoa siagang 
cadia." 

21 Kammaminjo bateNa Allataala ampajari 
rupataua, na Napajari kenanga sanrapang 
KalenNa. Napajarimi kenanga burane siagang 
baine. 

28 Nampa Nabarakkaki kenanga angkana, 
“Ammana-mana mako siagang accucu-cucu 
mako nujari jai, sollanna napammantangngi 
sossorannu sikontu buttaya siagang 
nanakoasai. Kusareko tugasa untu amparakai 
sikamma juku-jukuka, Jjangang-janganga, 
siagang sikontu olo-olo maraenganga ia 
liaraka. 

29 Kusareangko sikontu poko-poko kayu 
alisereka rapponna siagang rappo-rappoang 
maraenganga untu ajari kanrenu. 

30 Mingka sikontu jangang-janganga siagang 
olo-olo liara maraengannaya, Kusareangi 


Kejadian 1.311 2.8 Ha 
ruku siagang lamungang leko-lekoka ajari 


kanrena." Nakajariammo anjo passalaka. 

31 Naciniki ngasemmi Allataala sikontu anjo 
apa lebaka Napajari, siagang sannang sikalimi 
nyawaNa. Allalomi bangngia siagang battumi 
baribasaka. laminjo allo makaannanga. 

2 1 Nalebamo nipajari sikontu apa-apaya. 

2 Ri allo makatujua nalebamo Napajari 
Allataala anjo jama-jamanNa, nampa 
ammari- marimo. 

3 Nampa Nabarakkakimo anjo allo makatujua 
siagang Nasalami ajari allo pammari- mariang, 
lanri iaminjo alloa Nammari-mari Allataala ri 
wattu lebanamo Napajari jama-jamanNa. 

4Kammaminjo riwaya nipajarina sikontu 
apa-apaya. wattu Napajarina Karaeng 
Allataala sikontu apa-apaya, 

>tenapa bine attimbo siagang tenapa 
lamung-lamungang ri buttaya, lanri tenapa 
Napaturungi Batara bosia siagang tenapa tau 
lanjamai anjo buttaya. 

6 Mingka appakaramulami jeneka assulu 
battu ri buttaya nanabasai tompona buttaya. 

7 Nampa angngalle Karaeng Allataala sikede 
butta, naNapare ajari sere tau, nampa natui 
sobolo kamurunna siagang nappasa assarea 
katallassang: nattallasamo anjo taua. 

8 Lebaki anjo apparemi Allataala koko ri 
Eden, irayanganna anjo tampaka, nampa 
Napamantang anjoreng anjo tau lebaka 
Napare. 

9 Napatimbomi Karaeng Allataala sangka 


rupa poko-poko gaga, bajika rapponna. 

Ri tangnga-tangngana anjo kokoa niamo 
attimbo poko assarea katallassang, siagang 
poko assarea pangngassengang ri passalana 
bajika siagang kodia. 

10 Nia sere binanga aloloro battu ri Eden, 
ambasai anjo kokoa; na pantaranganna anjo 
koko Eden tabage appaki anjo binangaya. 

ll Makaserea niarengi Pison: iaminne 
binangaya aloloro ri tammulilina butta Hawila. 

12 Anjoreng nia bulaeng tino kammayatompa 
bau-baukang susaya nigappa, siagang 
batu-batu paramata. 

13 Binanga makaruaya niarengi Gihon; 
aloloroki jenena ri tammulilina butta Kus. 

14 Binanga makatallua niarengi Tigris, 
aloloroka irayanganna parasangang Asyur. 
Binanga makaappaka niarengi Efrat. 

15 Nampa Napamantang Karaeng Allataala 
anjo taua lalang ri koko Eden, sollanna 
najama siagang naparakai anjo kokoa. 

19 Nakanamo Batara mae ri anjo taua, 
"Akkullei nukanre sikontu rapponna anjo 
poko-poko niaka ri anne kokoa, 

17 pantaranganna anjo poko assarea 
pangngassengang ri passalana bajika siagang 
kodia. Takkulleai nukanre rapponna anjo poko 
kayua; napunna nukanrei tena tamatenu ia 
memang anjo allo nukanrena." 

18 Nampa Nakana Karaeng Allataala, 


"Tabajikai taua attallasa kale-kalenna. 
LappareKa sere parekang aganna ia cocoka ri 
ia untu ambantui." 

19 Angngalle tommi sikede butta nampa 
Napare sangka rupa olo-olo niaka ri bontoa 
siagang niaka ri alla. Na Naerang ngasemmo 
Allataala anjo sikammaya mae ri anjo 
taua sollanna nacini angkanaya areng apa 
lanasareangi anjo sikamma olo-oloka. laminjo 
assalana olo-olo niaka ri tompona buttaya 
siagang olo-olo niaka ri alla, namassing nisare 
areng. 

20 Kammaminjo nanasaremo areng taua 
anjo sikontu olo-olo niaka ri tompona buttaya 
siagang ri allaka. Mingka tena manna sere 
kalaserenna yangasenna anjo akkulle ajari 
agang cocoka mae ri ia siagang akkullea 
ambantui. 

21 Nampa Napajari attinromo Karaeng 
Allataala anjo taua. Nalalang attinrona, 
Napasulumi Karaeng Allataala kalaserenna 
buku rusuna battu ri kalenna anjo taua, 
nampa natongko ammotere siagang dageng 
anjo bate pammantanganna buku rusuna. 

22 Battu ri iaminjo buku rusuka naNapare 
Batara sitau baine, nampa Naerang mae ri 
anjo taua. 

23 Nakanamo anjo taua, "Iaminne tau 
sangkammangku, buku battu ri bukungku, 

siagang dageng battu ri dagengku. Kuarengi 


baine, lanri battu ri buranei nialle." 
24|aminjo sabana nanabokoi buranea 

anrong manggena, nampa ajari sere siagang 
bainenna, najari seremo anjo ruaya tau. 

25 Assolaraki anjo buranea siagang bainea, 
mingka tena nasiri-siri nakasia. 

lla ularaka iami kaminang carade 

ri sikontu olo-olo Napareka Karaeng 
Allataala. Akkutanangi anjo ularaka mae ri 
anjo bainea angkana, "Apaka manassa tena 
tojeng Nakellaiko Allataala angkanrei anne 
sikontu rappo-rappo niaka ri kokoa?" 

2 Appialimi anjo bainea angkana, "Akkullei 
nakanre ikambe sikamma rappo-rappo niaka 
ilalang ri anne kokoa, 

3 pantaranganna poko niaka ri tangnga- 
tangngana kokoa. TaNapabiangai Allataala 
ikambe angkanrei rapponna anjo pokoka 
yareka anseroi; punna nakanrei yareka 
nagaukangi ikambe anjo Napappisangkanga, 
lamatei ikambe." 

4 Appialimi anjo ularaka angkana, 
"Takammayai anjo: tena nulamate. 

> Nakkana kamma anjo Allataala lanri 
Naassenna angkanaya punna nukanre anjo 
rappo kayua, latassungkei akkalanu: lajariko 
sangkamma Allataala siagang lanuassengi 
apa kodia siagang bajika." 

6 Naciniki anjo bainea angkanaya antekamma 
gagana anjo poko kayua, siagang nyamangi 

nikanre rapponna. Na napikkiriki angkanaya 


teai sipato bajina punna ajari bajiki 
pangngassenganna. Jari naallemi rapponna 
anjo poko kayua, nampa nakanre. Nampa 
nasare todong buranenna, na nakanre todong 
buranenna. 

7Silalonna memang lebana nakanre anjo 
rappo kayua, tassungkemi akkalana kenanga 
siagang naassemmi kalenna kenanga 
assolara. Jari nakalimbukimi kalenna kenanga 
siagang leko kayu naanyanga kenanga. 

8 Anjo karuenga nalangngeremi kenanga 
nia Karaeng Allataala ajappa lalang ri kokoa. 
Jari accokkomi kenanga ri allana poko-poko 
kayua sollanna tanicinika ri Batara. 

9 Mingka akkiomi Karaeng Allataala ri anjo 
buranea angkana, "Kemaeko?" 

10 Appialimi anjo buranea angkana, 
"KulangngerekKi nia ri kokoa. Mallaka 
nakuaccokko lanri assolarakka. " 

11 Akkutanammi Allataala angkana, "Inai 
angkana ri kau angkana assolarakko? Apaka 
nukanrei anjo rappo kayu Kupappisangkanga 
angkana teako kanrei?" 

12 Appialimi anjo buranea angkana, "Anjo 
baine Kipassareanga angngaganga ansarea 
anjo rappoa, sagenna kukanre." 

13 Akkutanammi Karaeng Allataala ri anjo 
bainea angkana, "Angngapa nugaukangi anjo 
kammaya?" Appialimi angkana, "Nitipua ri 
ularaka, sagenna kukanre anjo rappoa." 

14 | ebaki anjo Nakanamo Karaeng Allataala 


mae ri ularaka, "Lanihukkungko lanri anjo 
panggaukannu. Battu ri sikontua olo-olo 
ikauji bawang musti antanggongi anne 
hukkunganga, iamintu: Appakkaramula 

ri kamma-kammaya anne lassossorokko 
siagang battannu ajappa, siagang 
langnganreko limbubu lalang sikontu 
tallasanu. 

15 | asikabirisiko siagang anne bainea. 
Sossorannu siagang sossoranna latuli 
simusui. Laniancuruki ulunnu ri sossoranna, 
nalanukokko kacununa kenanga." 

16 Nampa Nakana Batara mae ri anjo bainea, 
"LaKutambali parisinu ilalang attianannu 
siagang ri wattunnu ammana. Mingka manna 
nakamma, latuli lompo cinnako mae ri 
buranennu, siagang latuli amminawang 
turukko ri ia." 

17 Nampa Nakana Karaeng Allataala mae ri 
anjo buranea, "Nupilangngeri kana-kananna 
bainennu nampa nukanre anjo rappo kayu 
lebaka Kupappisangkang angkana teako 
kanrei. Lanri anjo panggaukannu, nitunraimi 
buttaya. Musti anjama terasakko lalang 
sikontu tallasanu nanampa akkulle assare 
wassele ganna anne buttaya untu kanrenu. 

18 Romang-romang siagang ruku-ruku 
akkatinting lanapatimboangko anne buttaya, 
siagang lamung-lamung tanilamung lajari 
kanrenu. 

19 | aballasakko anjama siagang lammattiki 


songonu nanampa nia wasselena anne 
buttaya, sagennu ammotere poleang ajari 
butta, nasaba battu ri buttayako nipare. Battu 
ri buttayako nipare, na nulammotere ajari 
butta." 

20 Naarengi Adam anjo bainenna Hawa, lanri 
anjo bainea ajari anronna sikontu rupataua. 

21) ari apparemi Karaeng Allataala pakeang 
battu ri kukkulu olo-olo untu ajari pakeanna 
Adam siagang bainenna. Nampa Napipakeimo 
kenanga. 

22 Nakanamo Karaeng Allataala, "Kamma- 
kamma anne ajarimi rupataua sangkamma 
iKatte siagang naassemmi kenanga passala 
nikanaya baji siagang kodi. Jari parallui 
nijagai sollanna tena nakanrei rapponna 
anjo poko kayu assarea katallassang, 
sollanna tena nakkulle attallasa sagenna 
satunggu-tungguna." 

23) ari Nabongkami Karaeng Allataala 
anjo taua battu ri koko Eden na Nasuro 
angngusaha butta ajaria assalana. 

24 Nampa irayanganna anjo kokoa, ri 
dallekanna pakkebu antamaya, niamo 
siparappungang malaeka pajaga, siagang 
niamo sere padang arinraya pepena, 
amminroa ri kere-keremae, anjagai agang 
mangea ri anjo poko assarea katallassang. 
Jari tenamo manna sitau akkulle antama 
siagang areppese anjoreng ri anjo pokoka. 

4 1 Nampa assikatinroammo Adam siagang 
bainenna iamintu Hawa, sagenna 
tianammo anjo bainenna. Ammanami sitau 
ana burane, nanakana, "Lanri pannulunNa 
Batara nakuanggappamo sitau ana burane." 
Naaremmi anjo anaka Kain. 

“Nampa ammanamo pole Hawa sitau 
ana burane, niarenga Habel. Habel ajari 
pakalawaki gimbala, mingka Kain ajari 
pamarri. 

3 Siapa are wattu ribokoanganna naallemi 
Kain siapa are wassele lamung-lamunna 
nampa nakorobangkang mange ri Batara. 

4Na naalle tommo Habel kalaserenna ana 
gimbala bungasana, nanasamballe, nampa 
nakorobangkang bageang kaminang bajika 
mange ri Batara. Sannammi nyawaNa 
Batara mae ri Habel siagang anjo korobang 
napassareanga. 

> Mingka natollaki Kain siagang korobang 
napassareanga. Larro sikalimi Kain, siagang 
sekkemi nicini tanjana. 

6Jari Nakanamo Batara ri Kain, "Angngapa 
nanularro? Angngapa nasekke kamma 
tanjanu? 

TPunna baji apa nugaukanga, mattantu 
tamuriko. Mingka punna kodi apa 
nugaukanga, attayammi dosaya untu antama 
ri atinnu. Eroki dosaya angkoasai kalennu, 
mingka musti nubetai." 

8 Nampa nakana Kain mae ri Habel, andina, 
"Umba nakialampa mange ri kokoa." Battui 
kenanga mange anjoreng, nabakkaimi na 
nabuno anjo andina Habel. 

9 Akkutanammi Batara ri Kain angkana, 
"Kemaei Habel, andinu?" Appialimi Kain 
angkana, "Takuassengai. Apaka musti kujagai 
andikku?" 

10 Nakanamo Batara, "Angngapa nugaukangi 
anjo panggaukang palla kammaya? Akkio- 
kioki cerana andinu battu rawa ri buttaya, 
sanrapang sara annuntuka pabalasa. 

11Nataba mako pattunra sagenna 
takkulleamo nuusahai buttaya. Allammasami 
cerana ri anjo buttaya, sanrapang angkanaya 
nasungkemi bawana untu antarimai cerana 
andinu ri wattunna nubuno. 

12 Pynna alamung-lamungko latena apa-apa 
wasselena: lalampako mange-mange siagang 
latena pammantangannu ri lino." 

13 Nakanamo Kain ri Batara, "Taliwaki 
battalana anjo hukkunganga, na takkullea 
kutanggong. 

14 Kibongkama battu ri anne buttaya, bella 
battu ri dallekang malabiritTa. Lalampama 
mange- mange na tena pammantangangku ri 
lino, siagang lanibunoa ri tau ambuntulukia 
sallang." 

15 Mingka Nakanamo Batara, "Tena. Punna 
nibunoko, lanibalasaki anjo tau ambunoako, 
lamintu tuju tau siagang anjo tau ambunoako 

lanibuno tongi." Nampa Nasareimi Batara 


pammatei anjo Kain, sollanna punna nia tau 
ambuntuluki tena nalanibuno. 

16 Nampa alampamo Kain battu ri dallekang 
malabiriNa Batara, namange ammantang ri 
butta niarenga "Palampang" irayanganna 
koko Eden. 

17 Niamo anana Kain siagang bainenna, 
lamintu sitau burane niarenga Henokh. 
Nampa ambangummo Kain sere kota na 
naareng anjo kotaya situru arenna anana. 

18 Henokh jami manggena Irad. Irad 
lami manggena Mehuyael. Mehuyael jami 
manggena Metusael, na Metusael iami 
manggena Lamekh. 

19 Anjo Lamekh rua bainenna, iamintu 
niarenga Ada siagang Zila. 

20 Ada angnganakkangi Yabal, na iaminne 
sossoranna Yabal ajari bansa pakalawaki 
siagang ammantanga ri pabarung- 
barunganga. 

21 Andina niareng Yubal, na iaminne 
sossoranna Yubal ajari pakacapi siagang 
pakarena suling. 

22 Zila angnganakkangi Tubal-Kain, na 
sossoranna ajari panre ri sangka rupaya 
pakkakasa tambagaya siagang bassia. Andina 
Tubal-Kain bainea niarengi Naama. 

23 Nakanamo Lamekh ri ruaya bainenna, 
"|kau Ada siagang Zila, pilangngeri anne! Nia 
sitau turungka kubuno lanri nabajia. 

24 Punna tuju tau nibuno untu ambalasaki 


lanri nibunona Kain, jari tujupulo tau lanibuno 
punna nibunoa." 

23 Anggappami pole Adam siagang bainenna 
sitau ana burane. Nakanamo Hawa, 
"Nasarema Allataala ana burane ajari 
sambenna Habel, lebaka nabuno Kain." Lanri 
kammana minjo nanaaremmo Hawa anjo 
anaka Set. 

26 Nia anana Set iamintu ana burane niarenga 
Enos. laminjo jammanga nappakkaramulamo 
taua napau arenNa Batara punna anynyomba. 
5 1 aminne pattottoranna sossoranna 

Adam. [Ri wattu Napa'jarina Allata'ala 
rupataua, Napa'jari sanrapangi ke'nanga 
KalenNa Allata'ala. 

2 Napa'jari ke'nanga bura'ne siagang baine. 
Nabarakkaki ke'nanga siagang Naarengi 
ke'nanga "Tau".] 

3Ri wattunna 130 taung umuruna Adam, 
anggappami sitau ana burane sintanjaka leba 
kalenna, na naareng anjo anaka Set. 

4Lebaki anjo tallasaiji 800 taung 
sallona Adam, nanggappa pole ana-ana 
maraengannaya. 

3 Narapiki 930 taung umuruna nampa mate. 

6 Ri wattunna narapi 105 taung umuru Set, 
anggappami sitau ana burane, niarenga Enos. 

7 Lebaki anjo tallasaiji 807 taung sallona Set 
nanggappa pole ana-ana maraengannaya. 

8 Narapiki 912 taung umuruna nampa mate. 

9 Ri wattunna narapi 90 taung umuruna 


Enos, anggappami sitau ana burane, niarenga 
Kenan. 

10] ebaki anjo tallasaiji 815 taung 
sallona Enos nanggappa pole ana-ana 
maraengannaya. 

11 Narapiki 905 taung umuruna nampa mate. 

12Ri wattunna narapi 70 taung umuruna 
Kenan, anggappami sitau ana burane, 
niarenga Mahalaleel. 

13 Tallasaiji 840 taung sallona Kenan 
nanggappa pole ana-ana maraengannaya. 

14 Narapiki 910 taung umuruna nampa mate. 

15 Ri wattunna narapi 65 taung umuruna 
Mahalaleel, anggappami sitau ana burane, 
niarenga Yared. 

16] ebaki anjo tallasaiji 830 taung sallona 
Mahalaleel nanggappa pole ana-ana 
maraengannaya. 

17 Narapiki 895 taung umuruna nampa mate. 

18Ri wattunna narapi 162 taung umuruna 
Yared, anggappami sitau ana burane, 
niarenga Henokh. 

19[ ebaki anjo tallasaiji 800 taung 
sallona Yared nanggappa pole ana-ana 
maraengannaya. 

20 Narapiki 962 taung umuruna nampa mate. 

21Ri wattunna narapi 65 taung umuruna 
Henokh, anggappami sitau ana burane, 
niarenga Metusalah. 

22 ebaki anjo attallasami Henokh 


siparappungang siagang Allataala 300 
taung sallona. Anggappami pole ana-ana 
maraengannaya 

23 s3genna narapi 365 taung umuruna. 

24 anri tuli siparappunganna siagang baji 
Henokh mae ri Allataala, allanynyami lanri 
niallei ri Allataala. 

23 Ri wattunna narapi 187 taung umuruna 
Metusalah, anggappami sitau ana burane, 
niarenga Lamekh. 

20| ebaki anjo tallasaiji 782 taung sallona 
Metusalah nanggappa pole ana-ana 
maraengannaya. 

27 Narapiki 969 taung umuruna nampa mate. 

28 Ri wattunna narapi 182 taung umuruna 
Lamekh, anggappami sitau ana burane. 

29 Nakanamo Lamekh, "Anne anaka 
lanasareki karingangngang ri wattunta 
anjama terasa anjamai butta lebaka Natunrai 
Batara." Lanri kammana naaremmi Lamekh 
anjo anaka Nuh. 

30 Lebaki anjo tallasaiji 595 taung sallona 
Lamekh. Anggappami pole ana-ana 
maraengannaya, 

31 hampa mate ri wattunna narapi 777 taung 
umuruna. 

32 Ri wattunna narapi 500 taung umuruna 
Nuh, anggappai tallu ana burane, iamintu 
Sem, Yafet siagang Ham. 


| Kejadian 6.11 7 | 18 
l Ri wattunna pila katambang siagang 


alabammo ri sikontu linoa rupataua, 
siagang nilassukammo ana-ana bainea, 

2 nicinimi ri sikamma rewataya angkanaya 
gaga-gaga ngasengi anjo tuloloa. Jari 
nabuntingimi kenanga anjo tulolo massing 
nangaia kenanga. 

3 Nakanamo Batara, "Tena naKupabiangi 
rupataua attallasa satunggu-tungguna: 
musti matei kenanga. Appakkaramula ri 
kamma-kammaya anne tenamo nakkulle labi 
ri 120 taung umuruna." 

4Ri anjo jammanga siagang ri lebana 
anjo, nia tau sannaka lompona ngaseng 
kalenna ri lino. Anjo kenanga ana-ana battu 
ri sikamma anjo tulolo abuntinga siagang 
rewata-rewataya. Anjo tau lompoa ngaseng 
kalenna masahoroki niasseng siagang iami 
pahlawang-pahlawang lompo ri jammang 
riolo. 

> Naciniki Batara antekamma jadalana 
sikamma rupataua ri lino. Tuli jadalana 
ngaseng pikkiranna kenanga. 

6 Assesselalammi lanri Napajarina kenanga 
siagang Nabolina ammantang ri lino. Laba 
sikalimi nyawaNa, 

7sagenna Nakana, "LaKuancuruki anjo 
rupatau lebaka Kupajari, kammayatompa 
sikamma jangang-jangang siagang olo-olo 
maraengannaya, lanri assesse lalangKu 
ampajari kenanga." 

8 Mingka sannangi pamaiNa Batara mae ri 


Nuh. 

9 | aminne riwayana Nuh. Nia anana tallu 
burane, iamintu Sem, Yafet siagang Ham. 
Tena nagaukangi Nuh panggaukang salaya, 
siagang kale-kalenna bawang tau baji ri anjo 
jammanga. Sibajiki sikali siagang Allataala 
lalang tallasana. 

10(6:9) 

11 Mingka sikontu tau maraengannaya jadala 
ngasengi ri pacciniNa Allataala. Jai sikali 
panggaukang palla kajariang ri kere-keremae. 

12 Nacinikimi Allataala anjo linoa, na 
sangnging kajadallang mami Nacini, lanri 
sikamma rupataua Jadala ngasemmi lalang 
tallasana. 

13 Nakanamo Allataala ri Nuh, "Lebami 
Kupattantu angkana laKubuno ngasengi 
sikontu apa-apa attallasaka. LaKuancuru 
ngasengi kenanga siagang apa niaka lalang 
lino, nasaba anne linoa rassimi panggaukang 
palla nagaukanga kenanga. 

14 Apparemako sere kappala kayu ia kassaka 
parena. Apparekko kama-kamara lalang ri 
anjo kappalaka, nampa nulapisi siagang tere 
pantaranganna siagang lalanganna. 

15 Anjo kappalaka pareki 133 metere labuna, 
22 metere sangkarana, siagang 13 metere 
tinggina. 

16 parekangi pattongko anjo kappalaka, 
siagang pareki 44 sentimetere bellana 


| Kejadian 6.17] 7.2 .. 20 
anjo pattongkoka battu ri rinring-rinrinna. 


Pareki alonjo tallu pammantanganga ri anjo 
kappalaka, siagang sarei sere pakkebu ri 
sarinna. 

17 | aKupabattui aba lompoa untu 
angngancuruki sikamma apa attallasaka ri 
lino. Lamate ngasengi sikontu apa niaka ri 
lino, 

18 mingka erokKa appare parjanjiang 
siagang ikau. Antamakko ri anjo kappalaka 
siagang bainennu, siagang ana-ananu 
kammayatompa massing bainenna kenanga. 

19 Angngerangko antama ri anjo kappalaka 
massing tassikayu laki siagang gana battu 
ri sikontu rupanna Jangang-jJanganga 
kammayatompa olo-olo maraengannaya, 
sollanna tena namminawang ancuru kenanga. 

20(6:19) 

21 Angngerang tongko sangka rupa kanre 
untu lanakanrea anjo olo-oloka." 

22 Nagaukang ngasemmi Nuh anjo sikontu 
apa Napassuroanga Allataala mae ri ia. 

7 l Nampa Nakanamo Batara mae ri Nuh, 

"Kuciniki angkanaya ikau mami bawang 
kale-kalennu tau anggaukangai erokKu. Jari, 
antama mako ri anjo kappalaka siagang 
sikontu bija pammanakannu. 

2 Erang tongi tuju pasang sikamma jangang- 
jangang siagang olo-olo maraengannaya, 
ia hallalaka. Naia tenaya nahallala 
tassipasammo bawang sirupa. Gaukammi 


| Kejadian 7.31 12 WPA 
anjo kammaya sollanna nia tassesa massing 


tassirupa olo-olo tenaya naancuru nakkulle 
pole abija-bija ri lino. 

3(7:2) 

4Tuju allopi nalaKupaturung bosia, tenaya 
nammari-mari patampulo allo patampulo 
bangngi, sollanna ancuru ngaseng sikamma 
apa attallasa lebaka Kupajari." 

> Nampa nagaukang ngasemmo Nuh anjo 
sikontu apa Napassuroanga Batara mae ri ia. 

6 Anjo wattu kajarianna aba lompoa ri lino, 
narapimi 600 taung umuruna Nuh. 

7 Nuh siagang bainenna, kammayatompa 
ana-anana siagang massing bainenna 
kenanga, antama ngasengi ri anjo kappalaka 
alliliangi anjo aba lompoa. 

8 Massing tassikayu laki siagang gana 
yangaseng rupanna jangang-janganga 
siagang olo-olo maraengannaya ia hallalaka 
siagang ia haranga 

9 antama tommi ri anjo kappalaka siagang 
Nuh, situru apa Napassuroanga Allataala. 

10 Narapiki tuju allo ribokoanganna, battumi 
aba lompoa antujui linoa. 

11Ri wattunna 600 taung umuruna Nuh, 
ri tanggala sampulo antuju bulang rua, 
tassungke ngasemmi timbuseng jeneka 
irawanganna buttaya. Sikontu pakkebu 
jeneka ri langika tassungke ngasemmi, 

12 na turummo bosia patampulo allo 
patampulo bangngi. 

13 Anjo alloa antama memammi Nuh siagang 


bainenna ri anjo kappalaka, siagang tallua 
anana, iamintu Sem, Yafet siagang Ham 
kammayatompa massing ana-anana kenanga. 

14 Sikontua rupanna jangang-janganga 
siagang olo-olo maraengannaya, ia annabaya 
siagang liaraka, lompoa siagang cadia, 
antama tommi siagang kenanga. 

15 Massing tassikayu laki siagang gana 
yangasenna apa-apa attallasaka antamaki ri 
anjo kappalaka siagang Nuh, 

16 situru apa Napassuroanga Allataala mae ri 
ia. Lebanamo antama ngaseng, Natongkomi 
Batara pakkebuna anjo kappalaka. 

17 Battumi anjo aba lompo antujui linoa 
patampulo allo, nanaimo ajari tinggi Jeneka 
battu ri buttaya, sagenna akkullemo 
ammawang anjo kappalaka. 

18 Pila tinggimi jeneka, nammawang- 
mawammo anjo kappalaka ri tompona 
jeneka. 

19 Pila katambangi pole tinggina anjo 
jeneka, sagenna tallang ngasemmo sikamma 
moncong Kaminang Tinggia. 

20 Naimi pole tinggina jeneka sagenna narapi 
tuju metere tinggina irateanna cappa-cappa 
monconga. 

21 Naancuru ngasemmi Batara sikontu 
apa attallasaka ri lino, iamintu: rupataua, 
jangang-jangang siagang olo-olo niaka ri 
tompona buttaya, ia cadia siagang lompoa. 

la tenaya naancuru iamintu Nuh bawang 


siagang sikontu niaka naagang lalang ri anjo 
kappalaka. 

22(7:21) 

23(7:21) 

24 Tena naleba naung anjo jeneka lalang 150 
allo sallona. 

9 'Tena nikaluppai Nuh ri Allataala siagang 

sikamma olo-olo niaka naagang lalang ri 
anjo kappalaka. Napaniami Allataala anging 
mammirika, sagenna appakkaramulamo 
naung anjo jeneka. 

2 Natongko ngasemmi sikontu timbuseng 
jene niaka rawa ri buttaya siagang pakkebu 
jene niaka ri langika. Ammarimi bosia, 

3 nanaummo jeneka. Narapiki 150 allo 
lebana anjo, tenamo natinggi dudu jeneka. 

“Ri tanggala sampulona antuju bulang tuju, 
tadongkomi anjo kappalaka ri sereang cappa 
moncong ri Ararat. 

3 Pila naummi jeneka, na ri tanggala 
serena bulang sampulo, appakkaramulami 
kacinikang cappa-cappa monconga. 

6 Narapiki patampulo allo, nasungkemi Nuh 
tontonganna anjo kappalaka, 

Tnalappassammi sikayu jangang-jangang 
kalaa. Natenamo nammotere anjo jangang- 
janganga, mingka anribami turus ri 
kere-keremae sagenna naung taba sikalimo 
jene abaya. 

8 Na lalang kammana anjo nalappassammi 


Nuh sikayu jangang-jangang bodobangkeng 
untu ero naasseng angkanaya apaka manassa 
naung tojemmi jeneka. 

9 Mingka lanri nitongkoiji ri jene sikontu 
tompona buttaya, tenamo nanggappa 
padongkokang anjo jangang-jangang 
bodobangkenga. J ari ammoteremi mange ri 
kappalaka. Napajonjomi limanna Nuh nampa 
naerang antama. 

10 Attayammi pole Nuh tuju allo, nampa 
nalappassang poleang anjo jangang-jangang 
bodobangkenga. 

11Ri karuemna alloa ammoteremi anjo 
jangang-janganga ri ia angngerang silawara 
leko zaitun berua iji tanjana ri pittona. Anjo 
wattua naassemmi Nuh angkanaya naummi 
jeneka. 

12 | ebaki attayang pole tuju allo sallona, 
nalappassammi pole sikalipa anjo Jangang- 
jangang bodobangkenga. Na anjo wattua 
tammoterami anjo Jangang-janganga mae ri 
ia. 

13 Anjo wattua narapimi 601 taung umuruna 
Nuh. Ri tanggala sere, bulang sere, naung 
taba sikalimi jeneka. Nasungkemi Nuh 
pattongkona anjo kappalaka, nampa naciniki 
tammulilina. Kalotoromi nacini tompona 
buttaya. 

14Ri tanggala ruampulo antuju bulang rua, 
kalotoromi buttaya. 

15 Nampa Nakanamo Allataala mae ri Nuh, 


lo" Assulu mako battu ri kappalaka siagang 
bainennu, ana-ananu kammayatompa 
massing bainenna kenanga. 

17 Erang ngasengi assulu sikontu jangang- 
janganga siagang olo-olo maraengannaya, 
lompoa siagang cadia, sollanna akkulle 
abija-bija siagang alabang ri sikontu linoa." 

18 Assulumi Nuh battu ri anjo 
kappalaka siagang bainenna, ana- 
anana, kammayatompa massing bainenna 
kenanga. 

19 Sikontu jangang-janganga siagang olo-olo 
niaka ri tompona buttaya assulu ngaseng 
tommi, massing siagang sinrupanna kenanga. 

20 Appaentemmi Nuh sere tampa 
pakkorobangngang ri Batara. Nampa 
angngallemi tassikayu-kayunna massing 
tassirupaya Jangang-jJangang siagang 
olo-olo maraengannaya ia hallalaka, nampa 
napassareang ajari korobang nitunua irate ri 
anjo tampa pakkorobangnganga. 

21Sannammi pamaiNa Batara angngaraki 
rasa mabauna anjo korobanga, na Nakanamo 
lalang ri pamaiNa, "Tenamo nalaKutunrai 
anne linoa lanri panggaukanna rupataua: 
Kuassengi angkanaya battu ri wattu lolonajji 
najadalamo pikkiranna anjo rupataua. 
Tenamo nalaKuancuru pole sikontu apa-apa 
attallasaka sangkamma anne apa beru lebaka 
Kugaukang. 

22 lalang niana anne linoa, tuli lania wattu 


palamungang siagang wattu pakkattoang, 
wattu dinging siagang wattu bambang, wattu 
timoro siagang wattu bara, wattu allo siagang 
bangngi." 
9 l Nabarakkakimi Allataala anjo Nuh 
siagang sikamma anana na Nakana, 
“Ammana-manakko siagang accucu-cucuko 
nujari jai, sollanna akkulle sossorannu 
napammantangngi sikontu linoa. 

2 Sikontu jangang-janganga siagang jukuka 
kammayatompa olo-olo maraengannaya 
lamalla ngasengi ri kau. Yangasenna anjo 
kenanga nia ngasengi lalang kakoasannu. 

3Yangasemna anjo akkullei ajari kanrenu, 
sangkammaya tompa lamung-lamung 
moncongbuloa: yangasenna anjo 
Kupassareangi ri kau untu ajari kanrenu. 

4Tena ruanna takkullea nukanre, iamintu 
dageng niaka ija cerana, nasaba anjo 
nyawaya niaki lalang ri ceraka. 

3 Sikamma taua siagang olo-olo ammunoa 
rupatau laKuhukkung matei. 

6 Anjo rupataua nipajari sangkamma iNakke: 
lanri kammana anjo, inai-nai ammuno 
rupatau, kalenna lanibuno tongi ri rupataua. 

' Jari, ikau musti ammana-manakko siagang 
accucu-cucuko nujari jai, sollanna akkulle 
sossorannu napammantangngi sikontu linoa." 

8Nakana Allataala mae ri Nuh siagang 
sikamma anana, 

9 "kamma-kamma anne apparekKa 


parjanjiang mae ri kau ngaseng siagang 
sossorannu, 

10 siagang mae ri sikontu apa-apa 
attallasaka, iamintu jangang-janganga 
siagang sikontu olo-olo niaka ri bontoa, 
bodona kana sikontu anjo assuluka battu ri 
anjo kappalaka siagang ikau. 

11 | aminne parjanjiangKu mae ri kau: AjanjiA 
angkanaya sikontu apa-apa attallasaka 
tenamo nalaKuancuru siagang aba lompo. 
Tenamo nalania aba lompo angngancuruki 
anne linoa. 

12 Ajaria pammatei ri parjanjiang satunggu- 
tungguna Kupareka mae ri kau siagang mae 
ri sikontu apa-apa attallasaka, 

13 jamintu laKuboliki taraweKu ri rammanga, 
ajari pammatei parjanjiangKu mae ri linoa. 

14 Kere-kere wattu, punna Kutongko langika 
siagang rammang, nampa kacinikang anjo 
tarawea, 

13 |aKuurangi janjingKu mae ri kau siagang 
mae ri sikontu apa-apa attallasaka, iamintu 
angkanaya tenamo nalaniancuru sikontu 
apa-apa attallasaka ri aba lompoa. 

16 Punna kacinikang tarawea ri rammanga, 
laKuciniki siagang laKuurangi parjanjiangKu 
satunggu-tunggua mae ri sikontu apa-apa 
attallasaka ri lino. 

17|aminjo pammatei parjanjiangKu, ia 
Kupassareanga mae ri sikontu apa-apa 
attallasaka ri lino." 

18 Ana-anana Nuh ia naaganga assulu battu 
ri kappalaka iamintu: Sem, Yafet siagang 
Ham. (Ham iami manggena Kanaan.) 

19 Anjo tallua anana Nuh, iami boe-boena 
sikontu taua ri lino. 

20 Anjo Nuh jama-jamanna iamintu pamarri. 
lami uru-uru appare koko anggoro. 

21] ebaki Nuh angnginungi anggorona, 
sagenna nasaring. Napasulu ngasengi sikontu 
care-carena nampa tinro assolara lalang ri 
kemana. 

22 Ri wattunna Ham, iamintu manggena 
Kanaan, naciniki manggena assolara, 
assulukammi nampa napauang anjo ruaya 
saribattanna. 

23] ari angngallemi Sem siagang Yafet 
silawara juba na napakarang ri salangganna 
kenanga. Nampa ajappa ammonoboko 
kenanga antama ri anjo kemaya na 
nakalimbuki manggena kenanga siagang anjo 
jubaya. Assailemi accini maraeng kenanga 
sollanna tanacinika anjo manggena kenanga 
assolara. 

24Ri wattunna angngurangimo ammotere 
Nuh, na naasseng apa nagaukanga ana 
bungkona mae ri kalenna, 

25 nakanamo, "Cilaka laloi Kanaan! Lajari ata 
kaminang tunai mae ri sikamma saribattanna. 

26 Nipujimi Batara, Allataalana Sem! Kanaan 


lajari atai mae ri Sem. 

27 Poro Natambai barakkaNa Allataala 
mae ri Yafet iamintu Natambai luarana 
pammantanganna. Poro sipammantangngangi 
sossoranna siagang sossoranna Sem. Kanaan 
lajari atai mae ri Yafet." 

28 L ebana kajariang anjo aba lompoa, 
attallasa iji Nuh 350 taung sallona. 

29 Umuruna 950 taung nampa mate. 

10 'laminne sossoranna sikamma anana 

Nuh, iamintu Sem, Yafet siagang Ham. 
Ri lebana kajariang aba lompoa massing 
anggappai sipattallu ana-ana burane. 

2 Sikamma anana Yafet iamintu: Gomer, 
Magog, Madai, Yawan, Tubal, Mesekh, siagang 
Tiras. 

3 S0ssoranna Gomer jami ajari pandudu ri 
Askenas, Rifat, siagang Togarma. 

4Sossoranna Yawan iami ajari pandudu ri 
Elisa, Spanyol, Siprus, siagang Rodes. 

“lami kenanga ajari boe-boena sikamma 
bansa ammantanga ri sikamma biring 
tamparanga siagang ri pulo-puloa. la 
ngasemmi anjo sossoranna Yafet. Massing- 
massing bansa siagang suku ammantammi ri 
massing parasanganna, siagang massing nia 
tommo bahasa kalenna. 

6 Sikamma anana Ham iamintu: Kus, Mesir, 
Libia, siagang Kanaan. 

7Sossoranna Kus iami ajari pandudu ri Seba, 


Hawila, Sabta, Raema, siagang Sabtekha. 
Sossoranna Raema iami ajari pandudu ri 
Syeba siagang Dedan. 

8 Kus nia anana burane niarenga Nimrod, ia 
uru ajaria tu pore siagang barani ri lino. 

9 Lanri pannulunNa Batara nanipajarimo 
tau pore ammurang. Lanri kammana minjo 
nabiasa taua angkana, "Poro Napajariko 
Batara tupore ammurang sangkamma 
Nimrod." 

10 Uru-uruna antamaya kakaraenganna 
iamintu Babel, Erekh, siagang Akad, 
tallu-talluna nia ngasengi ri Babilonia. 

11 Battu anjoremmi nalampa mange ri Asyur, 
nampa nabangung kota Niniwe, Rehobot-Ir, 
Kalah, 

12 siagang Resen ia niparitangngaya ri kota 
Niniwe siagang Kalah. Yangasenna anjo 
sangnging kota lompo ngaseng. 

13 50ssoranna Mesir iamintu ajaria pandudu 
ri Lidia, Anamim, Lehabim, Naftuhim, 

14 Patrusim, Kasluhim, siagang Kaftorim. 
Bansa Kasluhim, iaminjo ajari boe-boena 
bansa Filistin. 

15 Sikamma anana Kanaan, iamintu Sidon 
ana toana siagang Het. 

16 | atommi anne Kanaan ajari boe-boena 
bansa Yebusi, Amori, Girgasi, 

1/tu Hewi, Arki, Sini, 


Kejadian 10.181 29 5o AB 
18 Arwadi, Semari, siagang Hamati. Anjo 


suku-suku bansa Kanaan tassiaraki sagenna 
parasangang bella: 

19 sagenna luarana parasanganna kenanga 
lamintu appakkaramula pabambaeng-baenna 
battu ri Sidon alampa timboro sagenna Gerar, 
sagenna ri ampina Gaza, siagang alampa 
anrai mange ri Sodom, Gomora, Adma, 
siagang Zeboim, sagenna ri ampina Lasa. 

20]a ngasemmi anjo sossoranna Ham. 
Massing-massing bansa siagang suku 
ammantammi ri massing parasanganna, 
siagang massing nia tommo bahasa kalenna. 

21Sem, daennaya Yafet, iami ajari boe-boena 
sikamma bansa Ibrani. 

22 Sikamma anana Sem iamintu: Elam, 
Asyur, Arpakhsad, Lud, siagang Aram. 

23 Sossoranna Aram iami ajari pandudu ri 
Us, Hul, Geter, siagang Mas. 

24 Arpakhsad iami manggena Selah. Nampa 
Selah iami manggena Eber. 

25 Eber nia rua anana burane; toaya 
niarengi Peleg lanri ri wattu jammannami 
najari tabage-bage bansa-bansaya ri lino; 
makaruaya niarengi Yoktan. 

26 Sossoranna Yoktan iami ajari pandudu ri 
Almodad, Selef, Hazar-Mawet, siagang Yerah, 

27 Hadoram, Uzal, Dikla, 

28 Obal, Abimael, Syeba, 

29 Ofir, Hawila, siagang Yobab. la ngasemmi 
anjo sossoranna Yoktam. 

30 Daera pammantangnganna kenanga 


luarana battu ri Mesa mange ri Sefar, iamintu 
daera moncong bageang iraya. 

31|a ngasemmi anjo sossoranna Sem. 
Massing-massing bansa siagang suku 
ammantammi ri massing parasanganna, 
siagang massing nia tommo bahasa kalenna. 

32 |a ngasemmi anjo sossoranna Nuh, 
massing-massing bansa, situru massing 
garisi sossoranna kenanga. laminne kenanga 
nakabattui sikontu bansa-bansaya ri anne 
linoa, baku lebana kajariang aba lompoa. 

1Uru-uruna, sikontu bansa-bansaya 

1 1 ri anne linoa sereji bahasana siagang 
sangkamma ngasenji bicaranna kenanga. 

2 Ri wattunna alampa bellamo anrai kenanga, 
battumi kenanga ri sereang parang lappara 
ri Babilonia, nampa ammantang kenanga 
anjoreng. 

3 Massing angkanami para ia kenanga, 
nakana, "Umba kippare batu bata nampa 
nitunu sagenna ajari terasa." Kammaminjo 
naniamo batu batana kenanga untu 
ambangung balla siagang tere untu 
ampasidakkiki anjo batu bataya. 

4Nakanamo kenanga, "Umba kimbangung 
kota siagang sere menara tarapika coppona 
sagenna ri langi, sollanna kijari masahoro 
siagang tena kisisala-sala ri sikontu linoa." 

> Nanaummo Batara untu anciniki anjo 


kotaya siagang menara nabangunga 
rupataua. 

6 Nampa Nakanamo ri kenanga, "Anne 
kenanga sereji bansa siagang sereji 
bahasana, nampa anne nampami 
pakaramulanna sikamma rancanana kenanga. 
Tasalloami nakkullemo kenanga anggaukangi 
sikamma apa nakaerokia kenanga. 

7 Bajikangngang naungki nanipasisala- sala 
bahasana kenanga sollanna takkullea 
sipahang kenanga." 

8 kKammaminjo nanipasisala-salamo ri Batara 
ri sikontu linoa. Jari ammarimi kenanga 
ambangungi anjo kotaya. 

9 |aminjo sabana naniaremmo anjo kotaya 
Babel, lanri anjoremmi Napasisala- sala Batara 
bahasana sikontu bansaya, siagang battu 
anjoremmi kenanga nipasisala- sala ri Batara 
mange ri sikontu linoa. 

10 | aminne sossoranna Sem. Ruan taungi 
ri lebana kajariang aba lompoa, ri wattunna 
narapi 100 taung umuruna Sem, nisaremi 
sitau ana burane, niarenga Arpakhsad. 

11] ebaki anjo attallasa iji 500 taung 
sallona, siagang nisare iji siapa are jaina ana 
maraengannaya. 

12 Ri wattunna 35 taung umuruna Arpakhsad, 
nisaremi ana burane, niareng Selah. 

13 Lebaki anjo attallasa iji Arpakhsad 403 


taung sallona, siagang nisare iji siapa are ana 
maraengannaya. 

14 Ri wattunna 30 taung umuruna Selah, 
nisaremi ana burane, niareng Eber. 

15 Lebaki anjo attallasa iji Selah 403 taung 
sallona, siagang nisare iji siapa are ana 
maraengannaya. 

16 Ri wattunna 34 taung umuruna Eber, 
nisaremi ana burane, niareng Peleg. 

17 Lebaki anjo attallasa iji Eber 430 taung 
sallona, siagang nisare iji siapa are jaina ana 
maraengannaya. 

18 Ri wattunna 30 taung umuruna Peleg, 
nisaremi ana burane, niareng Rehu. 

19 Lebaki anjo attallasa iji Peleg 209 taung 
sallona, siagang nisare iji siapa are jaina ana 
maraengannaya. 

20 Ri wattunna 32 taung umuruna Rehu, 
nisaremi ana burane, niareng Serug. 

21] ebaki anjo attallasa iji Rehu 207 taung 
sallona, siagang nisare iji siapa are jaina ana 
maraengannaya. 

22 Ri wattunna 30 taung umuruna Serug, 
nisaremi ana burane niareng Nahor. 

23 Lebaki anjo attallasa iji Serug 200 taung 
sallona, siagang nisare iji siapa are jaina ana 
maraengannaya. 

24 Ri wattunna 29 taung umuruna Nahor, 
nisaremi ana burane, niareng Terah. 

25 Lebaki anjo attallasa iji Nahor 119 taung 


sallona, siagang nisare iji siapa are ana 
maraengannaya. 

26 Ri wattunna 70 taung umuruna Terah, 
nisaremi tallu ana burane, lamintu: Abram, 
Nahor, siagang Haran. 

27|aminne sossoranna Terah: Terah iami 
manggena Abram, Nahor, siagang Haran. 
Haran nia anana burane, niareng Lot. 

28 Ri wattunna attallasa ija manggena, 
matemi Haran ri parasanganna, iamintu ri Ur 
ri Babilonia. 

29 Abram anikkai siagang Sarai, nampa Nahor 
anikkai siagang Milka ana bainena Haran. 
Nia ija anana Haran burane maraengannaya 
niareng Yiska. 

30 Na anjo Sarai tubaine tamanangi. 

31 Alampai Terah ambokoi kota Ur ri Babilonia 
siagang Abram anana, Lot cucunna, siagang 
Sarai mintunna iamintu bainenna Abram. 
Eroki alampa mange ri Kanaan. Mingka 
ri wattunna battu ri Haran, ammantammi 
kenanga anjoreng. 

3? Nampa anjoremmo Terah ammoterang, ri 
wattunna 205 taung umuruna. 

l Nakanamo Batara ri Abram, "Bokoi 

12 parasangannu, sikontu bija-bijannu 
siagang ballana manggenu, nunampa 
alampa mange ri sereang parasangang 
laKkupappicinikanga mae ri kau. 

2 LaKusareko bija majai, siagang laKupajari 
kenanga bansa lompo ri lino. LaKubarakkakiko 
siagang laKupajari masahoroki arennu, 
sagennu lajari barakka. 

3 |aKubarakkaki sikamma tau 
ambarakkakiako siagang laKutunrai 
sikamma tau antunrayako. Siagang lanri ri 
kau nalaKubarakkaki sikontu bansaya ri lino." 

4Umuruna Abram 75 taung ri wattunna 
nabokoi Haran, situru parentaNa Batara 
mae ri ia. Alampami Abram mange ri butta 
Kanaan siagang bainenna iamintu Sarai, 
kammayatompa Lot kamanakanna, sikamma 
atanna. Naerang ngaseng tommi sikamma 
pabarang-barangang nagappaya ri Haran. 
Battuna kenanga mange ri Kanaan, 

5(12:4) 

Snajappaimi Abram sikontu anjo 
parasanganga sagenna battu ri poko 
kayu karama ri More, iamintu tampa 
panynyombanga ri Sikhem. (Anjo wattua 
nia iji tu Kanaan ammantang ri anjo 
parasanganga.) 

7 Napappicinikammi KalenNa Batara mae ri 
Abram na Nakana ri ia, "|aminne parasangang 
laKupassareanga mae ri sossorannu. " 
Nampa ambangummo Abram sere tampa 
pakkorobangngang anjoreng untu Batara, ia 
lebaka ampappicinikangi KalenNa mae ri ia. 

8| ebaki anjo napatulusumi jappana alampa 
timboro, ri daera abontoa irayanganna kota 

Betel nampa akkema ri allana kota Betel 


siagang kota Ai. Betel ilaukang siagang Ai 
irayangngang. Ambangung tommi anjoreng 
tampa pakkorobangngang nampa anynyomba 
ri Batara. 

9 Nampa napatulusu pole jappana 
battu ri anjo tampaka mange ri tampa 
maraengannaya, ri bageang timboranna butta 
Kanaan. 

10 Mingka anjo wattua naallei kacipurang 
lompo taua ri butta Kanaan. Sagenna pila 
bellami jappana Abram alampa timboro, 
mange ri butta Mesir, nampa ammantang 
anjoreng sagenna allalo anjo bala kacipurang 
lompoa. 

l1 Ri wattu erona allalo ri pabaeng-baenga 
naero antama ri parasangang Mesir, 
nakanamo ri bainenna, "Kau gaga sikaliko. 

12 Punna nacinikko tu Mesirka, lanakapangi 
kenanga angkanaya ikau bainengkuko. 
Mattantu nabunoa nampa natallassiko kau. 

13 | ari bajikangngang paumi angkanaya ikau 
andikkuko, sollanna natallassia siagang agau 
baji kenanga mae ri nakke passabakkang 
ikau." 

14Na kamma tojenna, ri wattunna nalalomo 
Abram pabaeng-baenga siagang battu mange 
ri butta Mesir, nacinimi tu Mesir anjo Sarai 
gaga sikali. 

15 Niamo siapa are pagawena balla 
karaenga anciniki nampa napauang karaenga 

antekamma gagana anjo bainea. Jari 


nierammi mange ri balla karaenga. 

leNa lanri anjo Sarai, niada baji-bajimi 
Abram ri karaenga siagang nisaremi siapa are 
ata, kammayatompa siapa are jaina gimbala 
siagang bembe, sapi, keledai siagang unta. 

17 Mingka lanri niallena Sarai ri karaenga, 
Napabattumi Batara garring-garring 
appakamalla dudua na natuju karaenga 
siagang sikamma tau niaka lalang ri balla 
kakaraenganga. 

18 ari nakiomi karaenga Abram nampa 
nakutanang angkana, "Apa anne nugaukang 
mae ri nakke? Angngapa natena nupauanga 
angkanaya bainennu anjo? 

19 Angngapa nanupau angkana andinu 
nampa nulappassanga angngallei ajari 
bainengku? Anne bainennu, allei siagang 
alampako!" 

20 Naparentakammi karaenga mae ri 
siapa are pagawena, nampa naerang 
assulu kenanga anjo Abram battu ri 
anjo parasanganga siagang bainenna 
kammayatompa sikamma barang-baranna. 
13 l Nabokoimi Abram Mesir nampa 

alampa wara, mange ri bageang 
timboranna Kanaan, alampa siagang 
bainenna kammayatompa sikamma 
barang-baranna. Namminawang todong Lot. 

2 Ajari kalumanynyang sikalimi Abram: jaimi 
gimbalana, bembena, sapina, kammayatompa 
jaimi perana siagang bulaenna. 

3 Alampami mange-mange, battu ri sereang 
tampa mange ri tampa maraengannaya, 
sagenna mange ri Betel. Battu mange ri daera 
niaka ri allana Betel siagang Ai, ri tampa 
karama, iamintu tampa lebaka napakkemai 
pirangalloang, 

4siagang ambangung tampa 
pakkorobangngang. Anjoremmi anynyomba 
mae ri Batara. 

Lot nia tommo kaluargana siagang 
ata-atanna kammayatompa nia tommo 
gimbalana, bembena siagang sapina. 

6J ari tenamo nangganna anjo ruku niaka 
anjoreng ri tampaka, lanri jai dudunamo 
olo-olo katuona kenanga. 

7 Abeseremi sikamma pakalawakinna Abram 
siagang sikamma pakalawakinna Lot. (Anjo 
wattua nia iji tu Kanaan siagang tu Feris 
ammantang anjoreng ri parasanganga.) 

8Nakanamo Abram ri Lot, "Ikatte anne tau 
sibijaki. Tabajikai punna abesere taunnu 
siagang taungku. 

9 J ari bajikangngangi punna assisalakki. 
Pileimi bageang kereanga anne tampaka 
nungai. Punna alampa mangeko anjoreng, 
inakke alampa mangea ri maraengannaya." 

10 Nacinikimi Lot anjo daeraya na nacinimo 
angkanaya sikontu Lapparana Yordan sagenna 

mange ri kota Zoar jai jenena, sangkamma 


kokona Batara, yareka sangkamma butta 
Mesir. (Kammaminjo kaadaanna ri wattu 
tenanapa niancuruki kota-kota Sodom 
siagang Gomora ri Batara.) 

11 kalebakkanna iaminjo sikontu Lapparana 
Yordan napilei Lot. Jari alampami mange ri 
bageang iraya. Kammaminjo nasisalamo anjo 
tau ruaya. 

12 Tuli ammantammi Abram ri butta Kanaan, 
nampa Lot akkemami ri kota-kota ri lapparaka 
sagenna ri ampina Sodom. 

13 Anjo kota Sodom sangnging tau sanna 
jadalana siagang tau doraka ngaseng ri 
Batara ammantang anjoreng. 

14 Alampanamo Lot, Nakanamo Batara 
ri Abram, "Battu ri antu tampa 
nupammentengia, cinikimi baji-baji 
sikontu niaka attammulili: 

13 Sikontu anjo butta nucinika 
laKkupassareangi mae ri kau siagang 
mae ri sossorannu, sollanna nukammai 
satunggu-tungguna. 

16| aKusareko turungang sannaka jaina, 
sagenna manna sitau tania akkulle ambilangi 
siapa jaina kenanga. Antekamma takkullena 
taua ambilangi siapa jaina kassina buttaya, 
sangkamma tomminjo takkullena lanibilang 
siapa jaina turungannu sallang. 

17Kamma-kamma anne, jappaimi 


anne sikontu parasanganga, nasaba 
lakupassareangi anne mae ri kau." 

18 | ebaki anjo napalettemi kema 
paballakkanna Abram, nampa mange 
ammantang ri ampina poko-poko 
kayu karamaka, iamintu tampa 
passambayangang ri Mamre ri ampina 
Hebron. Nampa ambangummo anjoreng 
tampa pakkorobangngang untu Batara. 
14 l Nia appa karaeng, iamintu: Amrafel 

battu ri Babilonia, Ariokh battu ri 
Elasar, Kedorlaomer battu ri Elam, siagang 
Tideal battu ri Goyim. 

2 Abunduki anne kenanga siagang lima 
karaeng maraeng, iamintu: Bera battu ri 
Sodom, Birsya battu ri Gomora, Syinab battu 
ri Adma, Semeber battu ri Zeboim, siagang 
Karaeng Bela ia niarenga todong Zoar. 

3 Anjo limaya karaenga ajari agangi siagang 
napasserel tantarana kenanga ri Lapparana 
Sidim, ia niarenga kamma-kamma anne 
Tamparang Mate. 

4 Niaki sampulo anrua taung sallona kenanga 
nikoasai ri Karaeng Kedorlaomer, mingka 
lalang ri makasampulona antallu taung, 
angngewami kenanga ri anjo karaenga. 

P Ri taung makasampulona angngappa, 
battumi Karaeng Kedorlaomer siagang 
aganna ngaseng angngerangi tantarana 
kenanga. Nampa nabetamo kenanga tu 

Refaim ri Asyterot- Karnaim, tu Zuzim ri Ham, 


tu Emim ri Syawe-Kiryataim, 

6 siagang tu Hori ri pamonconganna Edom, 
nampa naondang kenanga mange ri El-Paran 
ri biring parang lompoa. 

7Lebaki anjo ammoteremi pole anjo tau 
angngondanga mange ri En-Mispat, ia 
niarenga Kades kamma-kamma anne. 
Nakoasaimi kenanga sikontu butta Amalek, 
kammayatompa nabetami kenanga tu Amori 
niaka ammantang ri Hazezon-Tamar. 

8 Nampa karaeng-karaeng battua ri Sodom, 
Gomora, Adma, Zeboim siagang Bela, 
naatoromi barisang tantarana kenanga ri 
Lapparana Sidim untu abundu 

P angngewai karaeng-karaeng battua ri 
Elam, Goyim, Babilonia, siagang Elasar; jari 
lima karaeng abali appa karaeng. 

10 Anjo lapparaka rassi siagang bungung 
tere. Na ri wattunna lari karaeng-karaeng 
battua ri Sodom siagang Gomora ambokoi 
anjo pabundukanga, tugurumi kenanga 
naung ri anjo sikamma bungunga. Anjo tallua 
karaeng maraenga, lappasaki kenanga nampa 
lari nai ri monconga. 

11 Anjo appaka karaeng ammetaya, 
narampasami sikamma apa-apa niaka ri 
Sodom siagang Gomora, kammayatompa 
kanre-kanreanga, nampa alampa kenanga. 

12Na ia Lot, iamintu kamanakanna Abram, 
nia tongi ammantang ri Sodom. Jari nierang 

ngaseng tongi ri musua siagang sikamma 


barang-baranna. 

13 Mingka niamo sitau talappasa battu 
ampabattuangi Abram anjo tu Ibrania, 
sikamma anjo apa kajarianga. Anjo Abram 
niaki ammantang ri ampina poko-poko 
kayu karama ri tampa passambayanganna 
niarenga Mamre, sitau tu Amori. Na anjo 
Mamre siagang sikamma saribattanna, 
lamintu Eskol siagang Aner, agannai Abram. 

14 Nalangngerena Abram angkanaya niallei 
kamanakanna, napasseremi sikamma tau 
niaka ri kemana, iamintu sikamma tu 
caradeka abundu, nia 318 jaina tau. Nampa 
naondang kenanga anjo appaka karaeng 
sagenna mange ri kota Dan. 

15 Anjoreng nabagei taunna Abram ajari 
siapa are parappungang, nampa nabunduki 
anjo musua ri wattunna bangngi. Na 
nabetamo kenanga anjo musua. Naondammi 
kenanga anjo musua sagenna mange ri Hoba, 
ri warakkanna kota Damsyik. 

16 Naallemi ammotere Abram sikamma 
anjo apa-apa lebaka narampasa musua, 
kammayatompa Lot siagang sikamma 
barang-baranna, siagang sikamma bai-bainea 
siagang tunialle maraengannaya. 

17 Lebaki nabeta Karaeng Kedorlaomer 
siagang sikamma karaeng agannaya, 
ammoteremi Abram. Na battumo karaeng 

Sodom anruppal ri Parang Sawe ia niarenga 


todong Lappara Karaeng. 

18 Melkisedek, iamintu karaeng Salem, ajari 
imanNa todong Allataala Kaminang Tinggia, 
battui angngerang roti siagang anggoro untu 
Abram, 

19 nampa nabarakkaki Abram nakana, "Poro 
Allataala Kaminang Tinggia, ampajariai 
langika siagang buttaya, ambarakkakiko 
Abram! 

20 Nipujimi Allataala Kaminang Tinggia, 
assareako pammetang mae ri musunnu." 
Lebaki anjo napassareammi Abram mange 
ri Melkisedek bage sampulona sikontu anjo 
barang lebaka nirampasa nanaalle naerang 
ammotere. 

21 Nampa nakanamo karaeng Sodom mae ri 
Abram, "Allemi anjo barang-barang lebaka 
nirampasa, mingka kupalaki nakipoterang 
mae ri nakke sikamma taungku. " 

22 Mingka appialimi Abram nakana, 
"Assumpa ri dallekanNa Batara, Allataala 
Kaminang Tinggia, ampajariai langika siagang 
buttaya, 

23 angkanaya talakualleai apa-apannu, balalo 
manna silawara bannang yareka manna 
pole sipolong otere sandalanu. Sollanna 
tena nalanukana sallang, Inakke ampajari 
kalumanynyangi Abram. 

24Tena kuero angngalle apa-apa untu 
kalengku. laji bawang ero kutarima apa 

lappassammi agang-agangku, iamintu 
Aner, Eskol siagang Mamre, massing naalle 
bageanna kenanga." 

15 l Lebaki anjo, anggappami Abram 

pappisona siagang nalangngeremi 
Batara angkana ri kalenna, "Teako mallakki 
Abram. LaKujagaiko battu ri balaya, siagang 
laKusareko pahala lompo." 

2 Mingka nakanamo Abram, "O Batara 
Kaminang Tinggia, tena naKisarea ana. Tau 
langgappayai barang-barangku poro Eliezer 
bawang, iamintu atangku battua ri Damsyik. 
Jari apa matu-matunna anjo pahalaya mae ri 
nakke?" 

3(15:2) 

4 Nampa nalangngeremo Abram akkana 
pole Batara ri ia angkana, "Teai atannu 
langgappai barang-barannu, mingka ana 
burane kalennu." 

> Nierammi Abram ri Batara assulukang, 
nampa Nakana Batara ri ia, "Ciniki langika, 
siagang coba sai nubilang sikamma 
bintoenga; lasangkammai anjo bintoenga 
jaina turungannu." 

6 Tappami Abram ri Batara. Nalanri 
kammana nanitarimamo ri Batara salaku tau 
appakasannanga ri atinNa. 

7 Nampa Nakana pole Batara ri ia, "INakkemi 
Batara, lebaka anrurungangko assulu battu 
ri parasangang Ur ri Babilonia, sollanna 

Kupassareang anne buttaya mae ri kau untu 


nukammai." 

8 Mingka akkutanammi Abram nakana, 

"O Batara Kaminang Tinggia, antekamma 
batena nakkulle kuasseng angkanaya inakke 
lampatangi anne buttaya?" 

9 Appialimi Batara angkana, "Angngalleko 
untu iNakke sikayu sapi gana, sikayu bembe 
gana siagang sikayu gimbala laki, ia massing 
tallun taunga umuruna, kammayatompa 
sikayu Jangang-jangang bukkuru siagang 
sikayu Jangang-jangang bodobangkeng." 

10 Naallemi Abram sikamma anjo olo-olo 
kammaya untu Allataala. Anjo sapia, 
bembea siagang gimbalaka, massing napue 
ruami, nampa napadongko najijiri massing 
sidallekang lalang ruang barrisi anjo lebaka 
napue rua. Mingka anjo Jangang-jJanganga 
tenaja napuei. 

11Battumi jangang-jangang angnganrea 
dageng andongkoki anjo dagenga, mingka 
nibongkai ri Abram. 

12 Ri wattu appakkaramulanamo labu alloa, 
attinromi Abram. Tiring nibattuimi ri pakkasia 
malla dudua. 

13 Nakanamo Batara ri ia, "Urangi, 
angkanaya lajari tubattu-battui turungannu 
ri sereang parasangang maraeng: lajari atai 
kenanga anjoreng siagang lanijallakkangi 
patambilangngang taung sallona. 

14 Mingka anjo bansa ampajari atayai 
turungannu laKuhukkungi. Siagang punna 
nabokoi turungannu anjo parasanganga, 
langngerangi kenanga jai barang-barang. 

15 Na ikau lalabui umurunu. Lamateko lalang 
kasannangang, nunampa nitarawang. 

16 Punna narapimo patang lapisi turungannu, 
lammoteremi cucu-cucunnu mae anrinni, 
nasaba talaKubongkayapi alampa tu Amori 
punna tenapa taliwa Jadalana kenanga 
sagenna parallu nihukkung." 

17 Ri wattunna bangngimo, tiring niamo 
ammumba pappalluang arumbu siagang 
sulo arinra, nampa numalo ri allana anjo 
dageng-dageng lebaka nipue. 

18 Anjo wattua memang, apparemi Batara 
parjanjiang siagang Abram. Nakana Batara, 
"AjanjiA angkanaya laKusarei turungannu 
sikontu anne buttaya, appakkaramula battu ri 
pabaeng-baenna parasangang Mesir sagenna 
mange ri Binanga Efrat, 

19 kammayatompa butta Keni, Kenas, 
Kadmon, 

20 Het, Feris, Refaim, 

21 Amori, Kanaan, Girgasi, siagang Yebus." 
16 l Anjo wattua Sarai, bainenna Abram, 

tenapa nanggappa ana. Mingka nia 
sitau ata bainena battu ri Mesir, iamintu sere 
tulolo niarenga Hagar. 

2 Nakanamo Sarai ri Abram, "Tena 
pangngellaiNa Batara ri nakke untu 

bajikangngang sikatinroammako anne 
atangku. Barang akkullei allassukang ana 
untu inakke." Naturukimi Abram anjo 
pappalana Sarai. 

3 kKammaminjo nanapassareammo Sarai anjo 
Hagar mae ri Abram untu ajari baine piarana. 
Anjo wattua sampulo taummi sallona Abram 
ammantang ri Kanaan. 

4 Sikatinroammi Abram siagang Hagar, 
nampa attianammo anjo bainea. Mingka 
ri wattunna naasseng kalenna Hagar 
angkanaya attianammi, ajari tampomi 
siagang tanaJjampangiami Sarai. 

> Nakanamo Sarai ri Abram, "Kupassareammi 
anjo atangku Hagar mae ri kau. Mingka 
naassennamo kalenna tianang, tenamo 
najampangia. Anjo ikau pata sala. Tapporo 
Naadeliki siparua Batara passabakkang anne 
passalaka." 

6 Appialimi Abram angkana, "Bajimi. Anjo 
Hagar atannu, siagang koasako ri kalenna: 
gaukammi mae ri ia apa eronu." Jari sannami 
sekkena Sarai mae ri Hagar, sagenna larimo 
Hagar. 

7Battumi malaekaNa Batara mae ri Hagar ri 
ampina timbuseng jeneka ri parang lompoa, 
ri agang mangea ri parang lompo Sur. 

8Nakanamo anjo malaekaka, "O Hagar, 
atanna Sarai, battu kemaeko siagang lalampa 

ambokoi Sarai, ibuku." 

9 Nakanamo anjo malaekaka, 
"Ammoteremako mae ri ia siagang 
layani ammotere." 

10 Nakanamo pole anjo malaekaka, 
"Lakusareko sanna jaina ana cucu, sagenna 
tena manna sitau akkulle ambilangi jaina 
kenanga. 

11 Tasalloami nulallassukang ana burane; 
arengi sallang Ismael anjo anaka, nasaba 
Nalangngerenamo Batara karrunu. 

12 Mingka anjo ananu sallang lakammai 
keledai liaraka tallasana, lanaewai sikamma 
taua, siagang yangasenna taua langngewai. 
Latassalaki tallasana kenanga battu ri 
sikamma saribattanna. " 

13 Akkutanammi Hagar lalang ri pamaina 
angkana, "Maka kucini tojemmi Allataala, 
la anjampangiai kalengku?" Naaremmi 
anjo Batara abicaraya ri kalenna, "Allataala 
Manjampangia". 

14|aminjo sabana nanaareng taua anjo 
bungung niaka ri allana Kades siagang 
Bered, "Bungung battu ri la Mattallasaka, 
Anjampangiai Kalengku." 

15 Nampa allassukammo Hagar ana burane, 
nanisaremo areng ri Abram, iamintu 
manggena, Ismael. 

16 Anjo wattua sagantuju pulomi 
angngannang taung umuruna Abram. 

17 l Ri wattunna salapampulo 


assalapang taung umuruna 
Abram, Napappicinikammi KalenNa Batara 
mae ri ia na Nakana, "INakkemi Allataala 
Kaminang Koasaya. Turuki laloA siagang tuli 
gaukangi erokKu. 

2LappareKa parjanjiang siagang ikau 
siagang laKusareko turungang Jai." 

3 Sujumi Abram, nampa Nakanamo Allataala, 

4 "|aminne parjanjiang Kupareka siagang 
ikau: AjanjiA angkanaya laKupajariko 
boe-boena jaia bansa. Lanri kammana teaimi 
Abram arennu, mingka Abraham. 

> (17:4) 

6| aKusareko jai ana cucu, siagang nia battu 
ri kenanga lajari karaeng sallang. Lasannaki 
jaina turungannu, sagenna lajari bansa-bansa 
kenanga. 

7 LaKurupai janjingKu mae ri kau siagang 
mae ri turungannu sagenna alapi-lapisi, 
siagang anjo parjanjianga lamannannungangi. 
| Nakke lajari Allataalanu siagang Allataalana 
turungannu. 

8| aKupassareangi mae ri kau siagang mae 
ri turungannu, anne butta nupammantangia 
kamma-kamma anne salaku tubattu- battu. 
Sikontu butta Kanaan lanapatangi ana 
cucuhnna sagehnna satunggu-tungguna, 
siagang iNakke lajari Allataalana kenanga." 

9 Nakanamo pole Allataala mae ri 
Abraham, "Ikau pole musti majarre tongko 

antagalaki anne parjanjianga, baji naikau 
kammayatompa sikontu lapisina turungannu. 

10 | kau siagang sikontu turungannu buranea 
musti nisunna ngasengko. 

11 Appakkaramula ri kamma-kammaya 
anne musti nusunnaki ana lolo buranea 
punna narapimo sagantuju allo umuruna, 
kammayatompa sikontu ata lassuka lalang 
ri ballanu yareka balla nuballia. laminjo 
sunnaka lajari pammatei ri parjanjiangKu 
siagang ikau. 

12(17:11) 

13 Sikontu taua musti nisunnaki, siagang 
laminjo lajari pammatei manassana, 
angkanaya anne parjanjiangKu siagang 
ikau iamintu parjanjiang sagenna satunggu- 
tungguna. 

14 Sikamma bura-burane tenaya nisunnaki 
tenamo nalanibilang anggota ummakkKu, lanri 
tenana nannagala mae ri anjo parjanjianga. " 

15 Nampa Nakanamo Allataala mae ri 
Abraham, "Tea mako arengi pole Sarai 
bainennu, passangalinna appakkaramula 
kamma-kamma anne aremmi Sara. 

16| aKubarakkaki anjo bainennu siagang 
lanalassukangi sitau ana burane ia 
laKkupassareanga mae ri kau. LaKubarakkaki 
Sara, siagang lami lajari anronna sikontu 
bansa-bansaya. Battu ri turunganna lania 
siapa are jaina lajari karaeng. " 

17 Nampa sujumo Abraham. Mingka 


ammakkalami napikkirina angkanaya, 
“Antekamma batena serea burane 
narapikamo sibilangngang taung umuruna 
lakkulle anggappa ana? Antekamma batena 
lakkulle Sara allassukang ana ri umuru 
salapang puloa taung?" 

18 Nakanamo ri Allataala, "Bajikangngang 
Ismaelmo ajari warisina turungangku." 

19 Mingka Nakanamo Allataala, "Tena. 
Anjo bainennu Sara lamanaki sitau ana 
burane na lanuareng Ishak. LaKutagala 
majarreki parjanjiangKu siagang anjo 

anaka siagang sikontu turunganna sagenna 
satunggu-tungguna. Anjo Parjanjianga 
sagennai satunggu-tungguna. 

20 Mingka laKuturukiangko pappalanu 

ri sesena Ismael. Lanri kammana 
nalaKubarakkaki Ishak siagang laKusarei 
turungang majai. lami lajari boe-boena 
sampuloa anrua kapala suku, siagang 
laKupajari turunganna sereang bansa lompo. 
21 Mingka parjanjiangKu siagang Ishak 
laKusikko majarreki. la ananu lanilassukanga 
ri Sara, ri taung ri dallekang kira-kira ri wattu 
kammaya anne." 

22 | ebaki akkana kamma, alampami Allataala 
ambokoi Abraham. 

23 Anjo memang alloa, naturukimi Abraham 
parentaNa Allataala, na nasunnamo anjo 
anana iamintu Ismael, kammayatompa 

sikontu ana burane niaka lalang ballana, 


siagang sikamma ata lassuka lalang ballana 
yareka balla naballia. 

24 Salapampulo assalapang taung umuruna 
Abraham ri wattunna nisunna, 

“Sna umuruna Ismael anana, sampulo 
antallu taung. 

26 Assama ngasengi anjo alloa nisunna 
kenanga, 

27 kammayatompa sikontu atanna Abraham. 
1 9 1 Napappicinikangi KalenNa Batara mae 

ri Abraham ri ampina poko-poko kayu 
karama ri ampina tampa passambayanganga 
ri Mamre. Anjo alloa teai sipato bambanna 
alloa, nasitabangi ammempo- mempo 
Abraham ri pakkebu kemana. 

2 Accini naina, niamo nacini tallu tau 
ammenteng ri dallekanna. Akkaro- karomi 
Abraham ero mange anruppai kenanga. 
Assuj umi 

3na nakana, "O Karaeng-karaeng, teaki lalloi 
anne kemaku punna tena nakissengka rolong. 
Kipabiang laloa allayaniki. 

4Bolimi kamma nakungngalle jene untu 
anbissai bangkenta ngaseng. Mae maki 
ammari-mari poso irawanganna anne poko 
kayua. 

> Lakupappatalangki sikede kanre, sollanta 
anggappa kagassingang untu ampatulusuki 
pajappanta. Kipakalompoma lanri erotta 
assengka ri ballana anne atanta." Appialimi 


Kejadian 18.61 11 o 54 
kenanga angkana, "Tarima kasi ri anjo 


kabajikang pamainu. Lassengkai ikambe. " 

6 Akkaro-karomi Abraham antama ri kemana 
nampa nakana ri Sara, "Akkaro- karoko 
angngalle labu kaminang bajika, nunampa 
appare linta roti abundala." 

7? Nampa lari Abraham mange ri 
parappungang olo-olo piarana, na 
napilei ana sapi kaminang comoka siagang 
lumuka dagenna. Nampa napassareang anjo 
sapia mae ri palayanna, nanasuro pasadia 
linta. 

8 Lebaki anjo angngallemi Abraham dadi, 
cappa susu sapi siagang anjo dageng 
lebaka nipallu, nampa napatala mae ri anjo 
toananna ngaseng. Lalang angnganrena 
kenanga, kalenna Abraham allayani kenanga 
irawanganna anjo poko kayua. 

9 Nampa akkutanammi kenanga angkana, 
"Kemae bainennu Sara?" Appialimi Abraham 
angkana, "Anjorengi, lalangi ri kemaya." 

10 Nakanamo kalaserenna kenanga, 
"Salapang bulang sallang sallona 
nakulammotere pole mae anrinni. Na 
anjo wattua, anjo bainennu Sara langgappami 
sitau ana burane." Anjo wattua niaki Sara 
ampilangngeri bicaranna kenanga ri pakkebu 
kemaya, ri bokona anjo toanaya. 

11Na anjo Abraham siagang Sara sanna 
sikalimi toana kenanga, siagang tenamo 
nabattu bulanna Sara. 

12 | anri kammana minjo nammakkalamo 


Sara lalang ri pamaina na nakana, "Maka 
inakke anne tau toa kammaya siagang 
kalumeng kammaya, lakkulle ija sikatinroang 
siagang buranengku? Nampa pole buranengku 
toa tommi." 

13 Nampa akkutanang Batara ri Abraham 
angkana, "Angngapa nammakkala Sara 
siagang ranggasela angkanaya maka lakkulle 
iji allassukang ana ri wattu toanamo? 

14 Maka niakka apa tantamaya ri akkala 
untu Batara? Sangkamma Kupakkanaya 
sumpaeng, salapang bulang sallang labattua 
pole mae anrinni. Na anjo wattua lamanami 
Sara sitau ana burane." 

15 anri mallana Sara, assassalami na 
nakana, "Tena kummakkala." Mingka 
appialimi Batara angkana, "Ammakkala 
memangko sumpaeng." 

16| ebaki anjo alampami anjo tallua toana na 
niantara ri Abraham. Nabattumo kenanga ri 
sereang tampa akkullea nacini kenanga kota 
Sodom. 

17 Nakanamo Batara lalang ri pamaina, "Tena 
Kuero anrahasiakangi mae ri Abraham apa 
eroka Kugaukang. 

18 Sai turungamna lajari bansa lompoi 
siagang lakoasai? Sai lanri ia nalaKubarakkaki 
sikontu bansaya ri lino? 

19|a lebami Kupile sollanna naparentakang 
mae ri sikamma ana-anana siagang 

turunganna untu amminawang turu ri Nakke 


kammayatompa nagaukang panggaukang 
bajika siagang adeleka. Punna nagaukangi 
kenanga anjo passalaka, sikontu janjingKu 
mae ri Abraham laKurupai ngasengi." 

20Nampa Nakana pole Batara mae ri 
Abraham, "Nia tuduhang lompo mae ri 
kota Sodom siagang Gomora, siagang anjo 
kenanga memang teai sipato lompona 
dosana. 

21|aminjo sabana Kulanaung mange 
anjoreng untu amparessai, apaka manassa 
kammatojengi yareka tena anjo tuduhang 
Kulangngereka." 

22) ari niamo rua tau battu ri anjo toanaya 
alampa mange ri kota Sodom, mingka Batara 
ammantang iji siagang Abraham. 

23 Areppesemi Abraham mae ri Batara nampa 
akkutanang angkana, "Maka kammatojengi 
angkanaya eroki Kipanraki tau tenaya salana 
assama-sama siagang tau salaya? 

24 Ebara angkana nia limampulo tau tena 
salana lalang ri anjo kotaya, maka tena 
taKipanrakina anjo kotaya Karaeng? Maka 
takkulleai Kipammopporang sollanna akkulle 
salama anjo tau limampuloa? 

25 Tea laloi nanibunoi anjo tau tenaya 
salana assama-sama siagang tau salaya. 
TeaKi Batara! Nasaba punna kamma anjo 
laKigaukang, manassa anjo tau tenaya salana 
lanipasihukkungi siagang tau niaka salana. 

Maka akkullei hakinna sikontu linoa lagau 


tena adele!" 

26 Nakanamo Batara, "Ebara angkana nia 
limampulo tau tenaya salana ri kota Sodom, 
lakupammopporang ngasengi sikontu bonena 
anjo kotaya, lanri kenanga anjo limampuloa 
tau." 

27 Nakanamo pole Abraham, 
"Kipammopporanga lanri baraniku 
ansambungi anne apa nibicaraya, Batara. 
|nakke anne poro tulinoja bawang, siagang 
tena hakku untu appau. 

28 Mingka barang nia patampulo allima tau 
bawang tena salana, jari tanggannakkai 
limampulo. Maka laKipanrakki sikontu anjo 
kotaya lanri sisala limana bawang anjo 
tau tenaya salana?" Nakanamo Batara, 
"TalaKupanrakiai anjo kotaya ebara angkana 
nia Kugappa anjoreng patampulo allima tau 
tena salana." 

23 Nakanamo pole Abraham, "Antekamma 
punna patampuloji bawang jaina tau tena 
salana?" Appialimi Batara angkana, "Lanri 
anjo patampuloa tau talaKupajariai niakKu." 

30 Nakanamo pole Abraham, "TeaKi larroi 
Batara, pungku abicara ija. Antekamma 
punna tallumpuloji bawang tau?" Nakanamo 
Batara, "Punna nia Kugappa tallumpulo tau 
talaKupajariai niakKu." 

31 Nakanamo Abraham, "Kipammopporanga 
lanri barani kupannarrusuna anne bicaraya, 

Batara. Ebara angkana ruampuloji bawang 


tau?" Appialimi Batara angkana, “Punna nia 
Kugappa ruampulo tau, talaKupanrakiai anjo 
kotaya." 

32 kalabusanna nakanamo pole Abraham, 
"TeaKi larroi Batara, sikali mama labicara. 
Antekamma punna sampuloji bawang tau 
anjoreng?" Nakanamo Batara, "Punna nia 
sampulo tau tena salana, talaKupanrakiai 
anjo kotaya." 

33 | ebaki abicara Batara siagang Abraham, 
alampami Batara, nampa ammotere tommo 
Abraham mae ri ballana. 

19 1 | ebana nitoana ri Abraham, alampami 

anjo ruaya malaeka mange ri kota 
Sodom. Bangngimi nampa battu kenanga 
mange anjoreng. Sitabangi ammempo Lot 
ri pakkebu lompona kotaya anjo wattua. 
Nacinina kenanga, ammentemmi Lot mange 
anruppai kenanga. Sujumi Lot ri dallekanna 
kenanga, 

2 nampa nakana, "O Karaeng-karaeng, 
maeki assengka ri ballakku. Akkullei kibissai 
bangkenta nampa abangngiki ri ballakku. 
Punna erokki, akkulleki ambangung baribasa 
nampa kipannarrusu jappata." Mingka 
appialimi kenanga angkana, "Tarima kasi, 
bolimi kamma ikambe anrinni abangngi ri 
paranna kotaya." 

3 Mingka napala dudumi Lot, na 
kalebakkanna antamami kenanga siagang ia 

ri ballana. Appasadiami Lot kanre-kanreang 


nyamang, siagang attunumi roti sigannana, 
nampa angnganremo kenanga. 

4 Mingka ri tenanapa nalampa anjo sikamma 
toanaya attinro, battumi tu Sodom allipungi 
anjo ballaka. Sikontu tu buranea ri anjo 
kotaya, bajina tau toa yareka tau rungka, nia 
ngasengi battu. 

3 Akkiomi kenanga ri Lot siagang akkutanang 
angkana, "Kemae anjo sikamma tau battua 
abangngi ri ballanu? Passareangi anjo 
kenanga mae ri kambe, sollanna akkulle 
Ikambe assikatinroang siagang kenanga!" 

6 Assulumi Lot battu ri ballana. Lebana 
natongko pakkebuna 

7 nakanamo ri sikamma tu Sodom, "Sikamma 
saribattangku, kupala tojeng-tojengi ri katte 
ngaseng, tea laloki agau kammai anjo 
jadalana! 

8 Kipilangngeria. Nia rua ana tulolongku. 
Bolimi kamma nakupassareang kenanga mae 
ri katte ngaseng, naapa-apa mamo kigaukang 
mae ri kenanga. Mingka tea laloki apa-apal 
anne toanangku, nasaba siratanga angkatutui 
kenanga." 

9 Mingka nakanamo anjo tu Sodom ri Lot, 
"Alampako! Angngapa naikau tubattu- battu 
kammaya antu ero langngatoroki ikambe? 
Alampako! Punna tena, ikau laniajara labi 
battallangngang naanjo tau ruaya." Nampa 

nasorongammo kenanga Lot, nampa maju 


kenanga ero anrumbangi pakkebu ballana. 

10 Mingka nibesomi Lot ri anjo ruaya toana 
antama ri balla, nampa natongko pakkebuna 
ballaka. 

ll Napajari buta ngasemmi anjo tau niaka 
ri pantaranganna anjo ballaka, sagenna 
takkulleamo kenanga ambuntuluki pakkebuna 
anjo ballaka. 

12 Nakanamo anjo ruaya toana mae ri Lot, 
“Punna nia ana-ana buranenu, ana-ana 
bainenu, mintunnu yareka saribattannu 
maraengannaya ammantang lalang ri anne 
kotaya, erang ngasengi kenanga assulu battu 
anrinni, 

13 nasaba anne kotaya lanipanraki ri kambe. 
Nalangngeremi Batara sikamma tuduhang 
battalaka mae ri sikamma tau ammantanga ri 
anne kotaya, na ikambemi anne nisuro battu 
untu antumpasaki anne kota Sodom." 

14 Alampami Lot mange ri ruaya parekang 
mintunna nampa nakana ri kenanga, "Karo- 
karoko assulu battu ri anne kotaya, nasaba 
lanipanraki ri Batara." Mingka nakapangi 
kenanga angkanaya abonga-bonganaji Lot. 

15 Ri wattunna subu, nipakkaro-karomi Lot 
ri anjo ruaya malaeka sollanna alampa linta. 
Nakana kenanga, "Akkaro- karo mako alampa 
siagang bainennu siagang anjo ruaya ana 
tulolonnu, sollanna tena numate ngaseng 
todong punna nipanraki." 

16Ranggaselami nyawana Lot. Mingka 


nikamaseammi ri Batara. Jari nirurungammi 
Lot siagang bainenna kammayatompa 

anjo ruaya anana ri anjo ruaya toananna 
assulukang battu ri anjo kotaya. 

17 | ebaki anjo nakanamo kalaserenna anjo 
malaekaka, "Lariko, pasalamaki nyawanu! 
Teako assailei mae ri boko siagang teako 
ammantangngi ri lapparaka. Lariko nai ri 
monconga, sollanna tena numate ngaseng 
todong!" 

18 Mingka appialimi Lot angkana, "Edede, 
teaki suroi ikambe lari nai ri monconga 
Karaeng. 

19 Memang, sannami bateta antulunga 
siagang kipasalamami nyawaku Karaeng. 
Mingka anjo monconga teai sipato bellana. 
Gassingka narapikanga anjo balaya 
nakumatemo lalang tenanapa kunrapi mange 
anjoreng. 

20 Kiciniki anjo ri dallekang, nia sere kota 
cadi, tenaya siapa bellana. Kipabiamma lari 
mange anjoreng sollangku salama." 

21 Appialimi anjo malaekaka nakana, "Bajimi, 
anjo kota cadia tenaja nalakutumpasaki. 

22 Akkaro-karo mako lari! Nasaba tena 
apa-apa lakugaukang lalang tenanapa 
nunrapi mange anjoreng." Lanri nakanana Lot 
cadi anjo kotaya, iaminjo naniaremmo Zoar. 

23 Sitabangi ammumba alloa ri wattu 
anrapina Lot mange ri Zoar. 

24Tiring appaturummi Batara bosi bara pepe 


irateanna kota Sodom siagang Gomora. 

25 Niancurumi anjo ruaya kota, 
kammayatompa sikontu lapparaka, 
sikontu lamung-lamunga siagang sikontu tau 
niaka ammantang anjoreng. 

26 Mingka assailemi bainenna Lot mae 
anjoreng, sagenna amminramo ajari benteng 
cela. 

27 Ammukona baribasa, alampami 
linta Abraham mae ri tampa lebaka 
napammentengi ri dallekanNa Batara ri siallo 
allaloa. 

28 Accinimi mae ri Sodom siagang Gomora 
kammayatompa ri sikontu lapparaka, 
nanacinimo umbua nai battu ri anjo tampaka, 
sangkamma umbu battu ri pappalluang 
sannaka lompona. 

2? Kammaminjo kajarianna ri wattunna 
Napanraki Allataala anjo kota-kotaya, ri 
lappara napammantangia Lot. Angngurangi 
Allataala ri Abraham, sagenna natulummo Lot 
ampilari anjo tampaka. 

30 Lanri mallana Lot ammantang ri Zoar, 
alampami nai ri pamonconganga siagang 
anjo ruaya ana tulolonna, nampa ammantang 
kenanga lalang ri sereang kalibong batu. 

31 Nakanamo anjo ana baine toana ri 
andina, “Toami manggeta, nampa ri sikontu 
anne parasanganga tena tu burane lakkulle 
ambuntingiki sollanta akkulle anggappa ana. 

32 Umba naniusahakangi nasaring manggeta, 


nampa mangeki sikatinroang siagang ia, 
sollanta akkulle anggappa ana." 

33 Anjo bangngia napainummi anggoro 
manggena kenanga, nampa mange anjo 
ana baine toaya assikatinroang siagang 
manggena, mingka lanri taliwa nasarinna 
manggena kenanga, sagenna tanaassengamo 
apa kajarianga. 

34 Ammukona baribasa, nakanamo anjo 
ana toaya mae ri andina, "Ri bangngia 
assikatinroamma siagang manggeta! 
Sinampe punna bangngi niusahakangi pole 
nanasaring. Nampa mangeko assikatinroang. 
Sallang massing anggappaki ana." 

33 kammaminjo na ri wattunna anjo 
bangngia nausahakammi kenanga nanasaring 
Lot, nampa mange anjo ana tulolonna 
makaruaya angngagangi assikatinroang. Na 
teaimi sipato nasarinna pole Lot, sagenna 
tanaassengamo apa kajarianga. 

36 Nampa attianammo anjo ruaya ana 
bainena Lot, lanri manggena tonji kenanga. 

37 Ana toaya allassukammi sitau ana burane, 
nampa naaremmo anjo anaka Moab. laminne 
ajari boe-boena tu Moab kamma-kamma 
anne. 

38 Na ana makaruaya allassukang tommi 
sitau ana burane nampa naareng Ben-Ami. 
laminne ajari boe-boena bansa Amon 
kamma-kamma anne. 

20 1 Aletteki Abraham battu ri Mamre, ri 


bageang timboranna butta Kanaan, 
nampa ammantang anjoreng ri allana Kades 
siagang Syur. Siapa are wattu ribokoanganna, 
ri wattunna ammantang ri Gerar, 

“napaumi angkana andina anjo Sara 
bainenna. Lanri kammana nasuromi 
tunisurona Karaeng Abimelekh battu ri Gerar 
mange angngallei Sara na nasuro erang mae 
ri ia. 

3Ri sereang bangngi Napappicinikammi 
KalenNa Allataala mae ri anjo karaenga lalang 
sona, na Nakana, "Lamateko, lanri nuallena 
anjo bainea, lanri niamo buranenna." 

4 Mingka talebakapi nasero Abimelekh anjo 
Sara. Jari nakanamo anjo karaenga, "Tena 
nakusala Karaeng! Maka laKipanrakia siagang 
bansaku? 

3 Kalenna Abraham angkana andina anjo 
bainea, nampa kamma todong anjo kananna 
anjo bainea. Matangkasaki ati mailalangku 
anggaukangi anne passalaka, jari tena 
nakusala." 

6 Appialimi Allataala lalang anjo sonaya 
angkana, "Memang Kuassengi angkanaya 
matangkasaki ati mailalannu anggaukangi 
anne. laminjo sabana nataKukellayako agau 
dosa mae ri Nakke, siagang taKupabiangako 
anserol anjo bainea. 

7Mingka kamma-kamma anne poterangi 
mae ri buranenna. Nabi buranenna antu 

bainea, na lanapappala doangangko 


sollanna tena numate. Mingka punna tena 
nanupoterangi, urangi angkanaya ikau 
siagang sikontu rayanu lamate ngasengko!" 

8 Ammukona ri baribasaka, nakiomi 
Abimelekh sikontu pagawena nampa 
napauang anjo sikamma apa kajarianga. 
Ajari sanna ngasemmi mallana kenanga 
napakamma. 

9 Lebaki anjo nakiomi Abimelekh anjo 
Abraham nampa nakutanang angkana, 

"Apa anne lebaka nugaukang mae ri 
kambe? Apa salangku mae ri kau, sagenna 
nupamae anne balaya ri kalengku siagang ri 
kakaraengangku? Tena sikali nusiratang lagau 
kamma anjo mae ri nakke. 

10 Angngapa nuppakamma anjo?" 

11 Appialimi Abraham angkana, "Kupikkiriki 
angkanaya tena sikali tau malla ri Allataala 
anrinni, sagenna akkullea nabuno taua ia 
eroka mae ri bainengku. 

12 Nampa pole antu bainea andikku memang. 
Ajulu manggea mingka maraengi ammana, 
nakuassialle siagang. 

13) ari ri wattungku Nasuro Allataala ambokoi 
ballana manggeku, nakunampa alampa 
mange- mange ajari tubattu-battu, kukanamo 
ri bainengku, Panyatami majarrena pamainu 
ri nakke, lalang nukanana mae ri yangasenna 
taua angkanaya ikau andikkuko. " 

14 | ebaki anjo napoterammi Abimelekh anjo 


Sara mae ri Abraham siagang anjo wattua 
nisare tommi Abraham siapa are ata, gimbala 
siagang sapi. 

15 Nakanamo anjo karaenga ri Abraham, 
"Laminne sikontu parasangangku: 
ammantammako ri keremae tampa nungaia." 

16 Nampa nakana ri Sara, "Lebaki kusare 
daennu sisabu doe pera ajari butti mae 
ri sikontu taua angkanaya ikau tena 
tojeng-tojeng nusala." 

17 Nipajari tamanang ngasemmi ri Batara 
sikontu baine niaka ri balla kakaraenganna 
Abimelekh passabakkang Sara, bainenna 
anjo Abraham. Nampa appala doammo 
Abraham ri Allataala, sagenna nipajari baji 
ammotere Abimelekh. Bainenna siagang 
sikamma atanna bainea, nipajari baji ngaseng 
tommi ammotere sagenna akkulle ngasemmi 
ammana poleang. 

18 (20:17) 

2 1 1 Nibarakkakimi Sara ri Batara, situru 
apa lebaka Napajanjiang. 

2 Situru ri wattu lebaka Napattantukang 
Allataala, ri wattu toanamo Abraham, 
attianammi Sara nampa ammana sitau ana 
burane. 

3 Naaremmi Abraham anjo anaka Ishak; 

4na ri wattunna narapi sagantuju allo 
umuruna Ishak, nasunnami Abraham anjo 
anaka situru parentaNa Allataala. 

3 Anjo wattua umuruna Abraham 


sibilangngang taung nampa lassu Ishak. 

6 Nakanamo Sara, "Napajarima ammakkala, 
lanri rannuku. Sikontu tau allangngerekai 
anne passalaka larannu ngasengi ammakkala 
siagang inakke." 

7? Nampa nakana pole, "Inai leba angkana 
ri buranengku angkanaya lakkullea 
lappasusu ana? Mingka kamma-kamma anne 
ammanama, manna pole nasannamo toana 
buranengku." 

8 Pila abakkami anjo anaka. Na ri wattunna 
narapimo wattunna nisala susu anjo anaka, 
apparemi Abraham passua-suarrang. 

9 Ri sereang allo, anjo Ismael iamintu anana 
Abraham battua ri Hagar, anjo baine battua 
ri Mesir, sitabangi akkarek- karena siagang 
Ishak, anana Sara. 

10 Nacinina Sara anjo kenanga, nakanamo 
ri Abraham, "Bongkai alampa anjo ata 
bainea siagang anana. Takkulleai anana 
baine kammaya annarima bageang battu 
ri barang-barannu lanasossoranga anakku 
Ishak." 

11 Tena sikali nasannang pamaina Abraham 
allangngereki pappalana anjo Sara, lanri anjo 
Ismael anana tongi. 

12 Mingka Nakanamo Allataala ri Abraham, 
"Teako ranggaselai ri passalana anjo atannu 
Hagar siagang anana. Turukimi erona Sara, 

nasaba battu ri Ishak sallang nalanugappa 


anjo turungang lebaka Kupajanjiang. 

13 kammayatompa mae ri anana Hagar 
laKusare tongi ana cucu sollanna ajari bansa 
kenanga. Saba ia ananu tonji." 

14 Ammukona baribasa, nasaremi Abraham 
kanre Hagar siagang sere pammoneang jene 
untu ajari bokong ri lampana. Napadengemi 
anjo anaka ri dongkona Hagar, nampa nasuro 
anjo bainea alampa. Alampami Hagar mange 
ri parang lompona Bersyeba. 

15 Ri wattunna labusumo jene nabokonga, 
napadongkomi Hagar anana ri rawanganna 
rompo-rompoka, 

16 pampa mange ammempo kira-kira nia 
sibilangngang metere bellana battu ri anjo 
tampaka. Nakanamo lalang ri pamaina, "Tena 
nakuparrang anciniki anakku mate." Nampa 
angngarrumo Hagar. 

17 Nalangngeremi Allataala saranna Ismael. 
Nampa abicaramo malaekaNa Allataala 
battu rate ri langika mae ri Hagar, angkana, 
"Apa nukasusang Hagar? Teako mallakki. 
Nalangngeremi Allataala saranna ananu. 

18 Alampamako mange ri ananu, angkaki 
nampa nupakasannang. LaKupajari 
turunganna sere bansa lompo." 

19 Nanipakasingaramo paccinina Hagar ri 
Allataala, sagenna accinimo sere bungung. 
Nampa alampamo mange ambonei jene 

anjo pammoneang jenena, nampa nasare 


angnginung anjo anana. 

20 Nirurungammi Ismael ri Allataala. Pila 
abakkami lompona anjo anaka. Ammantangi 
ri parang lompona Paran, siagang ajarimi 
pasoso sannaka caradena. 

21 Nipabuntimmi ri ammana siagang sitau 
baine Mesir. 

22 Anjo wattua niami battu Karaeng 
Abimelekh siagang Pikhol, panglima 
tantarana, nampa nakana ri Abraham, "Leba 
mako Natulung Allataala ilalang sikontu apa 
nugaukanga. 

23 | anri kammana, assumpamako anrinni 
ri dallekanNa Allataala, angkanaya tena 
nulakodi ateka mae ri nakke, kammayatompa 
mae ri ana-anakku, yareka ri turungangku. 
Sangkamma inakke bajiki pamaikku mae ri 
kau, kamma tomminjo kupalaki nukamma 
todong anjo mae ri nakke siagang mae ri 
anne parasangang nupammantangngia. " 

24 Nakanamo Abraham, "Assumpama." 

25 Mingka ribokoanganna nasassalami 
Abraham anjo Abimelekh passabakkang sere 
bungung naalle passaya sikamma atanna 
anjo karaenga. 

26 Nakanamo Abimelekh, "Takuassengai 
angkana inai anggaukangi anjo kammaya. 
Tena lebakai nupau mae ri nakke, nampami 
anne kulangngere anjo passalaka." 

27 Nampa napassareammo Abraham mae ri 


Abimelekh siapa are jaina gimbala siagang 
sapi, siagang apparemi parjanjiang anjo tau 
ruaya. 

28 Nasalami Abraham tuju kayu ana gimbala 
battu ri parappunganna gimbalana. 

29 Akkutanammi Abimelekh ri ia angkana, 
"Angngapa nanugaukang anjo kammaya?" 

30 Appialimi Abraham angkana, "Kitarimami 
anne tujung kayua ana gimbala untu ajari 
pammatei ri manassa kimangakuina angkana 
inakke angkekei anne bungunga." 

31 Kammaminjo naniaremmo anjo tampaka 
Bersyeba, nasaba anjoremmi anjo tau ruaya 
massing assumpa. 

32 | ebaki kenanga appare parjanjiang ri 
Bersyeba, ammoteremi Abimelekh siagang 
Pikhol mange ri parasangamna tu Filistin. 

33 Nampa alamummo Abraham sere poko 
kayu niarenga tamariska ri Bersyeba, siagang 
appakkaramula anjo wattua napakemi anjo 
tampaka untu anynyomba ri Batara, Allataala 
mannannunganga. 

34 | ebaki anjo ammantammi sallo-sallo 
sikede Abraham ri parasangamna tu Filistin. 
2 2 1 Siapa are wattu ribokoanganna 

Nasorimi Allataala kajarrekanna 
tappana Abraham. Nakiomi Allataala anjo 
Abraham angkana, "Abraham!" Appialimi 
Abraham angkana, "Iye Batara." 

2Nakanamo Allataala, "Alampako mange 


ri butta Moria siagang Ishak, anjo ana 
sitau-taunu, sannaka nukarimangnginna. 
Anjoreng, ri sereang bulu laKujojokangako, 
musti nupassareangi antu ananu ajari 
korobang mae ri Nakke." 

3 Ammukona baribasa, ammisa-misami 
kayu Abraham untu lanapake angngerang 
korobang nampa nasikko anjo kayua irate ri 
dongkona keledaina. Alampami siagang Ishak 
kammayatompa rua surona mange ri tampa 
Napaua Allataala ri ia. 

4Ri makatalluna alloa nacini battu bellami 
Abraham anjo tampaka. 

> Nakanamo mae ri anjo ruaya surona, 
"Ammantang mako kau siparua siagang anne 
keledaia anrinni. Inakke siagang anakku 
lalampa mange anjoreng untu anynyomba 
ri Batara. Sinampe nammotere ikambe mae 
anrinni." 

6 Napapisangiammi Abraham ri salangganna 
Ishak anjo kayu untu tunuang korobanga. 
Na kalenna angngerammi lading siagang 
bara pepe untu kayu tunuanga. Ri wattu 
ajappanamo kenanga siparua, 

'nakanamo Ishak, "Bapa!" Appialimi 
Abraham angkana, "Apa kutadeng, ana?" 
Akkutanammi Ishak angkana, "Angngerang 
maki pepe siagang kayu, mingka kemae ana 
gimbala eroka nipajari korobang lanitunua?" 

8 Appialimi Abraham angkana, "KalenNa 


Allataala lampasadiai anjo ana gimbalaka." 
Nampa napatulusu lampana kenanga. 

9 Battui kenanga mange ri anjo tampa 
lebaka Napau Allataala ri Abraham, 
ambangummi sere tampa pakkorobangngang 
siagang napalonjomi anjo kayu tunuanga 
irateanganna. Nampa nasikko anjo 
anana siagang naparaba ri anjo tampa 
pakkorobangnganga, ri tompona anjo kayu 
tunuanga. 

10[ ebaki anjo, naallemi ladinna naero 
nasamballe anjo anana. 

11 Mingka akkiomi malaekaNa Batara battu 
ri langika mae ri ia angkana, "Abraham, 
Abraham!" Appialimi Abraham angkana, "Iye 
Batara!" 

12 Nakanamo Batara tete ri anjo malaekaka, 
"Teako parisi antu anaka yareka teako 
apa-apai. Kamma- kamma anne Kuassemmi 
angkanaya nupakalompoA siagang 
mannurukiko ri Nakke, nasaba tena 
nanutollaki untu ampassareangi ana 
sitau-taunu mae ri Nakke." 

13 Assailemi Abraham mae ri tammulilina 
anjo tampaka, nampa niamo nacini sikayu 
gimbala laki ia tassambanga tanruna ri 
rompo-rompoka. Naallemi Abraham anjo 
gimbalaka nampa napassareang mae ri 
Batara untu ajari korobang tunuang sambe 
anana. 

14 Naaremmi Abraham anjo tampaka 


“Napasadiai Batara apa niparalluanga." Na 
sagenna kamma-kamma anne tuli nakanana 
taua "Irate ri buluNa Napasadiai Batara apa 
niparalluanga". 

13 Sikalipi pole akkio malaekaNa Batara 
battu ri langika mae ri Abraham, angkana, 

19 "Nakana Batara: AssumpaA lanri areng 
KalengKu, lanri nugaukanna anne kammaya 
siagang tena nanutollaki untu ampassareangi 
anjo ana sitau-taunu mae ri Nakke, 

17|aKubarakkakiko allabi-labi siagang 
laKupajari jai turungannu sanrapang 
bintoenga jaina ri langi siagang sanrapang 
kassika jaina ri biring tamparanga. Sikamma 
ana-cucunnu lanabeta ngasengi sikamma 
musunna kenanga. 

18 Sikontu bansaya ri lino lanapalaki 
ri kau sollanna Kubarakkaki kenanga, 
sangkamma Kubarakkakinna turungannu, 
lanri mannurukinnu ri parentaKu." 

19 | ebaki anjo ammoteremi Abraham 
mange ri anjo ruaya surona. Nampa alampa 
kenanga siagang mange ri Bersyeba, siagang 
ammantang tulimi Abraham anjoreng. 

20 Nia daenna Abraham niareng Nahor. 
Lebana anjo kajarianga ri Bulu Moria, 
nalangngere kabarami Abraham angkana 
Milka, iamintu bainenna Nahor, niamo 
sagantuju ana buranena, iamintu: 

21Ys, ia kaminang toaya, Bus, andinaya, 


Kemuel, ia ajaria manggena Aram, 

22 Kesed, Hazo, Pildas, Yidlaf, siagang Betuel, 

23ja ajaria sallang manggena Ribka. laminjo 
sagantuju ana nalassukanga Milka battu ri 
buranenna Nahor, saribattanna Abraham. 

24 Nahor nia baine maraenna ia niarenga 
Reuma. laminne baine maraenna 
angnganakkangi Tebah, Gaham, Tahas 
siagang Maakha. 

2 3 l Narapina 127 taung umuruna Sara, 

2 matemi ri Hebron ri butta Kanaan. 
Sina sikalimi pamaina Abraham siagang 
nakarrukimi anjo kamateanna bainenna. 
3Lebaki anjo nabokoimi Abraham anjo 
lapung tumate bainenna nalampa mange ri tu 
Het, niaka ammantang ri anjo parasanganga. 
Nakanamo, 

4"|nakke anne tubattu-battuja ammantang 
ri tangnga-tangngata ngaseng, kisarea 
pangngellai untu ammalli siapa are 
luarana butta sollanna akkulle kutarawang 
bainengku. " 

3 Appialimi kenanga angkana, 

6 "| kambe anne nipakalompoki lanri ikattemi 
sitau pamimping makassaka ri allana 
ikambe. Jari kitarawammi bainenta ilalang ri 
pajerakkang kaminang bajika ia napatanga 
ikambe. Ikambe anne sannang ngasengi 
pamaitta ansadiakangi pajerakkanna 
bainenta." 

7 Nampa sujumo Abraham ri dallekanna 


kenanga, 

8na nakana, "Punna kikellaija 
antarawangi bainengku anrinni, kitulunga 
nakipappalakanga ri Efron, ana buranena 
Zohar, 

9 sollanna ero nabalukang ri nakke Kalibong 
Makhpela ia niaka ri biring kokonna. Bajiki 
punna nabalukang anjo tampaka anrinni, 
napara kisabi ngaseng. la ballinna lakubayara 
tabasikali, sollanna akkulle kupatang anjo 
tampaka." 

10 Anjo wattua niaki kalenna Efron sitabang 
ammempo siagang anjo tu Het ri tampa 
parappunganga ri pakkebu lompona kotaya. 
Appialimi nanisabi ri sikamma tau niaka 
anjoreng, angkana, 

11 "Kalenna bansaku ajari sabi angkanaya 
anjo kokoa siagang kalibong niaka ri ampina 
kupassareangi mae ri katte sollanna akkulle 
kitarawang bainenta." 

12 Sujumi Abraham ri dallekanna anjo tu 
Hetka, 

13 siagang nalangngere ngasemmi taua 
angkana ri Efron, "Kupalaki nikipilangngeri 
kanangku. Erokka amballi ngasengi anjo 
kokoa. Kitarimami doena, sollanna akkulle 
kutarawang bainengku anjoreng." 

14 Appialimi Efron angkana, 

1 "Anjo siapa are luarana tampa, poro 
patambilangnganji doe pera ballinna, apa 

anggaranna anjo ri katte siparua? Tarawammi 


bainenta anjoreng." 

16 Situjumi Abraham ri anjo anggarang 
ballinna. Narekemmi doe perana sangkamma 
jaina anjo napaua Efron, iamintu 
patambilangngang doe pera, situru 
timbangang ia biasaya napake padangganga. 
Nampa nabayaramo mae ri Efron, nisabi ri 
sikamma tu Het niaka hadere. 

17 Kammaminjo najari napatangmo Abraham 
anjo kokonna Efron, ia niaka ri Makhpela, 
irayanganna Mamre. Anjo tampaka iamintu 
koko siagang kalibonna kammayatompa 
sikontu poko-pokona, kammayami poko-poko 
niaka todong ri sikamma pabaeng-baenna. 

18 Anjo tampaka niakuimi angkanaya ajarimi 
tampana Abraham ri sikontu tu Het niaka 
hadere ri anjo parappunganga ri pakkebu 
lompona kotaya. 

19 | ebaki anjo natarawammi bainenna 
Abraham, iamintu Sara, lalang ri kalibong 
Makhpela ri butta Kanaan. 

20 Kammaminjo sagenna anjo kokoa 
siagang kalibonna, napatanga tu Het riolo, 
ajarimi napatang Abraham untu ajari butta 
pajerakkang. 

24 l Sanna sikalimi toana Abraham, 

siagang nibarakkakimi ri Batara ilalang 
ri sikontu-kontua passala. 

2 Ri sereang allo nakanamo Abraham ri 
surona kaminang toaya, ia angngurusukai 

sikontu pabarang-baranganna, "Padongkoki 
limannu ri allana bonggangku. 

3 Assumpamako lanri Batara, Allataala 
makoasaya ri langika siagang ri buttaya, 
angkanaya tena nalanupaboyang baine 
anakku Ishak battu ri allana anne sikamma tu 
Kanaan. 

4 Musti ammoterekko mange ri parasangang 
kalassukangku untu ampaboyangi baine, 
iamintu battu ri allana bija pammanakangku." 

“Jari akkutanammi anjo surona mae ri 
ia angkana, “Antekamma ebara angkana 
taerokai anjo tuloloa ambokoi ballana 
siagang taerokai ampinawanga mae anrinni 
ri parasanganga? Apaka musti kuerangi anjo 
anatta mange ri parasangang kabattuanta?" 

6 Mingka appialimi Abraham angkana, 
"Tutuko! Tea sikaliko erangngi anakku mange 
anjoreng! 

7 Batara, Allataala makoasaya ri langika, 
leba angngeranga assulu battu ri ballana 
manggeku siagang battu ri parasanganna bija 
pammanakangku, siagang lebami assumpa 
ri nakke angkanaya laNapassareangi anne 
parasanganga mae ri turungangku. latommi 
lassuroi battu malaekaNa untu antulungko, 
sollanna akkulle nupanggappang sitau baine 
anakku battu anjoreng. 

8 Mingka punna taeroka anjo tuloloa 
amminawang ri kau, talappasamako battu ri 

anne sumpaya. Manna antekamma, tea laloko 


erangngi anakku mange anjoreng." 

9 Lebaki anjo napadongkomi limanna anjo 
surona ri alla bongganna Abraham karaenna, 
nampa assumpa untu langgaukangi anjo 
pappalana Abraham. 

10 Angngallemi anjo suroa sampulo kayunna 
unta siagang sangka rupa barang-baranna 
karaenna ia tinggia anggaranna, nampa 
alampa mange ri kota napammantangia Nahor 
ri wattu tallasana. Pammantanganna anjo 
kotaya iamintu warakkanna Mesopotamia. 

11Battunamo mange anjoreng, 
napamantammi anjo sikamma ontaya 
sollanna ammari-mari ri ampina sereang 
bungung ri pantaranganna kotaya. Anjo 
wattua karuemmi, siagang iaminjo wattunna 
nabattu sikamma tubainea anjoreng ri 
bungunga untu angngalle jene. 

12 Appala doammi anjo suroa angkana, "O, 
Batara, Allataalana karaengku Abraham, 
Kitulunga sollanna akkulle kupajari baji 
tugasakku anne alloa: baji pamai laloKi mae 
ri karaengku Abraham. 

13 Kicinikia, niakka ammenteng ri ampina 
anne bungunga. Sinampe mami nania tuloloa 
battu ri kotaya untu angngalle jene. 

14 | akukana sinampe ri kalaserenna 
kenanga, Tulunga nanupanaung bongkinu, 
siagang saresa jene inung. Punna appiali 
sinampe angkana, Angnginung maki, siagang 

untata pole lakusare ngaseng tongi jene 


inung! iaminjo Napile Batara untu atanTa 
Ishak. Punna kajariang anjo kammaya, 
lakuassemmi angkanaya baji pamaimi Batara 
mae ri karaengku Abraham." 

15 lalang appala doanna anjo, niami battu 
Ribka, iamintu sitau tulolo sannaka gagana, 
angngerang bongki irate ri salangganna 
mange anjoreng ri bungunga. lami anana 
Betuel. Na ia tau toana anjo Betuel iamintu 
Nahor siagang Milka. Na anjo Nahor, iami 
daenna Abraham. Mangemi Ribka anjoreng ri 
bungunga nampa nabonei bongkina, nampa 
ajappa ammotere. 

16(24:15) 

17 Larimi anjo surona Abraham anreppesi 
nanakana, "Tulunga, na, saresa jene inung 
battu ri anjo bongkinu." 

18 Appialimi anjo tuloloa angkana, 
"Angnginung maki bapa," nampa napanaung 
linta bongkina battu ri salangganna. 
Natagalami anjo bongkia nampa nasare 
angnginung anjo suroa. 

19 | ebaki angnginung anjo suroa, nakanamo 
anjo tuloloa, “Erokka anynyero jene nampa 
kusare todong jene inung sikamma untata, 
sollanna akkulle angnginung ngaseng anjo 
olo-oloka sagenna bassoro." 

20 Nampa natumpa linta anjo jene 
niaka lalang ri bongkia antama ri tampa 
pangnginunganna untaya, nampa lari 

ammotere mange ri bungunga untu anynyero 


jai-jai jene sagenna bassoro ngaseng 
angnginung anjo olo-oloka. 

21Na ilalang kammana anjo naparhatikammi 
surona Abraham anjo tuloloa, tamakkana- 
kanaya manna sibuku kana. Eroki naasseng 
angkanaya maka lanitulungi ri Batara untu 
ampalebaki anjo tugasana yareka tena. 

22| ebaki angnginung ngaseng anjo untaya 
sagenna bassoro, angngallemi anting-anting 
bulaeng tinggia anggaranna anjo surona 
Abraham, nampa napataba ri kamurunna anjo 
tuloloa. Nampa napatabai limanna sipasang 
ponto bulaeng. 

23 Nampa nakana anjo suroa, "Pau 
sai bedeng inai manggenu. Maka nia 
pabangngiang ri ballana untu inakke siagang 
sikamma taungku?" 

24 Appialimi anjo tuloloa angkana, 
"Manggeku niarengi Betuel, anana Nahor 
siagang Milka. 

25 Ri ballana ikambe niaja tampa 
pabangngiang untu ikatte, kammayatompa 
jai ruku untu kanre olo-olo." 

26 Sujumi anjo suroa anynyomba ri Batara. 

27 Nakana, "Nipujimi Batara, Allataalana 
karaengku Abraham. Manassa akkana sitappa 
tojengi Batara siagang baji pamaiki mae ri 
karaengku Abraham. KalenNa ampimpinga 
tulusu mae ri bija pammanakanna." 

28 | ebaki anjo, larimi anjo tuloloa mange ri 


ballana ammana nampa nacarita ngaseng 
sikontu anjo apa kajarianga. 

29 Anjo Ribka nia sitau daenna burane 
niarenga Laban. Nalangngereki anjo caritana 
andina ri passalana anjo apa napaua anjo 
suroa. Nacini tommi anjo anting-anting niaka 
ri kamurunna siagang ponto niaka ri limanna 
anjo andina. Jari larimi Laban assulu battu ri 
balla untu anruppai anjo surona Abraham, ia 
niaka ija ammenteng siagang untana ngaseng 
ri ampina bungunga. 

30 (24:29) 

3l Nampa nakanamo Laban, "Ikatte 
tunibarakkakiki ri Batara, bapa! Teaki 
ammantangngi pantarang anrinni. Umba 
kimange ri ballana ikambe. Niamo kamara 
napasadia ikambe untu ikatte, siagang nia 
tommo tampana sikamma untata." 

32 AmMminawammi anjo suroa siagang 
antamami ri balla. Napanaummi Laban 
sikamma apa natekeka anjo untaya ngaseng, 
nampa nasare ruku anjo olo-oloka. Lebaki 
anjo napangngerangngammi jene pabissa 
bangkeng anjo surona Abraham siagang 
sikamma tau naaganga. 

33 Ri wattunna nipatalamo kanrea, nakanamo 
anjo suroa, "Talangnganrea rolong punna 
tenapa nakupabattu pappasang kueranga. " 
Nakanamo Laban, "lye, kipaumi." 

34 Abpakkaramulami abicara anjo surona 


Abraham, angkana, "Inakke anne surona 
Abraham. 

35 Sanna nibarakkakinna karaengku 
ri Batara, siagang nipajarimi sanna 
kalumanynyanna. Nisaremi ri Batara sanna 
jaina gimbala, bembe, sapi, unta, keledai, 
kammayatompa pera, bulaeng, siagang pole 
suro-suro burane siagang baine. 

39 Ri toanamo umuruna, Sara, bainenna anjo 
karaengku allassukammi sitau ana burane, 
nampa napassareang ngasemmo sikontu 
pabarang-baranganna ajari sossoranna anjo 
anana. 

37 Nasuroma ajanji siagang assumpa 
sollanna kuturuki parentana. Nakana, Teako 
ammilei baine untu anakku battu ri allana 
sikamma tulolo niaka anrinni ri butta Kanaan, 

38 mingka battu ri allana bija pammanakanna 
manggeku. Jari alampamako mange anjoreng 
linta. 

39 | ari akkutanamma ri ia angkana, Mingka 
antekamma punna taeroka anjo tuloloa 
amminawang ri nakke? 

40 Appialimi angkana, Batara sangnging 
kuturukia, lami lassuroi battu malaekaNa 
untu antulungko sollanna akkulle ajari 
tugasanu. Lanugappai sitau baine untu lajari 
bainenna anakku, ia battua ri allana bija 
pammanakang kalengku, iamintu battua ri 
bijanna manggeku. 

41 | aji bawang punna natollakko, nampamako 


talappasa battu ri sumpanu. 

42Na ri wattungku battu sumpadeng 
ri bungunga, appala doamma lalang ri 
pamaikku, angkana, O, Batara, Allataalana 
karaengku Abraham, Kitulunga sollanna 
akkulle kupajari baji tugasakku. 

43 Tuli lammentengku anrinni ri ampina 
anne bungunga. Punna nia sere tulolo battu 
untu angngalle jene, lakupalaki ri ia sollanna 
nasarea jene inung. 

44 Punna eroki assarea, nampa nasare 
todong angnginung sikamma untaku, iaminjo 
poro Napilea Batara untu ajari bainenna 
anana anjo karaengku. 

43 Tenapa napuppusu kupau anjo pappalakku 
lalang ri pamaikku, naniamo Ribka battu 
angngerang bongki irate ri salangganna 
nampa angngalle jene ri bungunga. Nampa 
kukanamo ri ia, Tulunga nanusarea jene 
inung. 

46 Lintami napanaung bongkina battu ri 
salangganna na nakana, Angnginung maki, 
siagang unta-untata lakusare tongi jene 
inung. Nampa angnginumma. Na lebana anjo 
nasare tommi unta- untaku angnginung. 

47 Lebaki anjo akkutanamma angkana, Inai 
manggenu? Nappialimo angkana, Manggeku 
lamintu Betuel, anana Nahor siagang Milka. 
Nampa kupipakeimo anting-anting bulaeng 

kamurunna siagang sipasang ponto ri 


limanna. 

48 Sujuma anynyomba siagang mammuji 
ri Batara, Allataalana karaengku Abraham. 
lami ampimpinga tulusu mae anrinni, ri bija 
pammanakanna saribattanna karaengku, 
sagenna akkulle kubuntulu anne tuloloa untu 
anana. 

493 Kamma-kamma anne, punna ero ngaseng 
jaki anggaukangi bajika mae ri karaengku 
siagang anggaukangi apa siratanga mae ri 
la kamma saribattang, tulunga nakipauanga. 
Mingka punna tena, kipauang tomma, 
sollanna kuasseng angkana apa musti 
kugaukang." 

30 Appialimi Laban siagang Betuel angkana, 
"Lanri anne apa kajarianga battui ri Batara, 
tena nasiratang ikambe antappuki. 

31 Anne Ribka, bolimi kamma namminawang 
ri katte siagang najari bainenna anana 
karaenta, sangkamma apa Napaua KalenNa 
Batara." 

3? Nalangngerena surona Abraham anjo 
kananna kenanga, sujumi anynyomba ri 
Batara. 

33 Nampa appasulumo pakeang, belo-belo 
pera siagang bulaeng, nampa napassareang 
ngaseng anjo sikammaya mae ri Ribka. 
Kammayatompa daenna siagang ammana 
nasare tommi hadia yangaseng kajalaka 
ballinna. 

“4 Lebaki anjo angnganremi siagang 
angnginummi anjo surona Abraham siagang 
sikamma taunna, nampa abangngi anjoreng. 
Ambangunna kenanga ammukona baribasa, 
nakanamo anjo suroa, "Bolima appala kana 
nakummotere mange ri karaengku." 

>> Mingka nakanamo daenna siagang 
ammana Ribka, "Bolimi kamma nammantang 
rolong Ribka siagang ikambe, kira-kira 
sidaminggu yareka sampulo allo pole. Lebappi 
anjo nampa akkulle alampa." 

369 Mingka nakanamo anjo suroa, "Teaki 
tahangia. Batara antulunga nakkulle anjari 
baji anne pajappangku, bolima kamma 
nakuammoteremo mae ri karaengku." 

37 Appialimi kenanga angkana, "Umba 
nanikioki Ribka nampa nikutanang 
antekamma panggappana. " 

38 Nakiomi kenanga Ribka nampa 
nakutanang angkana, "“Erojako amminawang 
ri anne taua?" Appialimi anjo tuloloa angkana, 
"Iye, eroja." 

39) ari napabiammi kenanga Ribka siagang 
tutoa baine biasaya amparakal untu alampa 
siagang surona Abraham kammayatompa 
siagang ngaseng taunna anjo suroa. Nampa 
nabarakkakimo kenanga Ribka, siagang 
kana-kana kammaya anne, "Ikau Ribka, 
poro ajariko anrong ri ajuta-jutaya tau! Poro 
turungannu akkullei nabeta kota-kotana 
musunna!" 

60 (24:59) 

61 Nampa apparurumo Ribka siagang 
sikamma bai-baine lolo ajaria surona. 

Naimi kenanga ri untaya nampa alampa 
amminawang ri anjo surona Abraham. 

62 ||alanna anjo wattua niami Ishak battu ri 
parang lompoa, allalo ri bungung niarenga 
"lami Amparhatikanga" nammantang ri 
bageang timborona Kanaan. 

63 Ri sereang karueng assuluki battu ri 
kemana ero mange ajappa-jappa ri kokoa. 
Nampa nacinimo angkana nia siapa are jaina 
unta battu. 

64 Nacinina Ribka anjo Ishak, naummi battu 
ri untana, 

65 nampa akkutanang ri surona Abraham 
angkana, "Inai anjo burane niaka ri kokoa 
ajappaya mae anrinni ri katte?" Appialimi 
anjo suroa angkana, "la anjo karaengku." Jari 
naallemi bongonna Ribka nampa nabongongi 
rupanna. 

66 Nampa nacaritamo anjo suroa mae ri 
Ishak sikamma apa lebaka nagaukang. 

67 | ebaki anjo naerammi Ishak anjo Ribka 
antama ri kemana tumate Sara ammana, 
nampa nanikkai Ribka. Sanna nangaina Ishak 
anjo Ribka, sagenna kasaleorammi pamaina 
sinaya lanri tenanamo ammana. 

2 5 1 Anikkami pole Abraham siagang sitau 

baine niarenga Ketura. 

2 Anjo bainenna allassukammi ana, ia 


massing niarenga: Zimran, Yoksan, Medan, 
Midian, Isybak, siagang Suah. 

3Yoksan manggena Syeba siagang Dedan. 
Na ia turunganna Dedan iamintu tu Asyur, tu 
Letus, siagang tu Leum. 

4Na sikamma anana Midian iamintu: 

Efa, Efer, Henokh, Abida, siagang Eldaa. 
Yangaseng kenanga turungang battu ri 
Ketura. 

> Manna nanapassareang ngaseng sikamma 
pabarang-baranganna ajari sossoranna Ishak, 

6 mingka ri wattu attallasana jai tonji hadia 
barang-barang napassareang mae ri ana-ana 
battua ri baine maraenna. Nampa nasuro anjo 
sikamma anana alette mange ri daera niaka 
ri bageang rayanganna Kanaan, sollanna 
napakabella kalenna battu ri Ishak anana. 

7Matemi Abraham ri wattu toa dudunamo, 
lamintu 175 taung umuruna. 

8 (25:7) 

9 Nitarawammi ri ana-anana, iamintu Ishak 
siagang Ismael, lalang ri Kalibong Makhpela, 
niaka ri kokoa ri bageang rayanganna Mamre. 
Anjo kokoa riolo Efron anana Zohar, tu Het 
pata. 

10 Mingka lebami naballi Abraham. Bainenna 
Abraham, iamintu Sara, anjoreng tongi 
nitarawang. 

11Ri wattu matenamo Abraham, 
Nabarakkakimi Allataala anjo Ishak, 

anana Abraham. Anjo wattua ammantangi 


Ishak ri ampina bungung niarenga "lami 
Amparhatikanga". 

12|smael, iamintu anana Abraham battua ri 
Hagar, baine battua ri Mesir, surona Sara. 

13 |smael nia sampulo anrua anana. laminne 
areng-arenna situru kalassukanna: Nebayot, 
Kedar, Adbeel, Mibsam, Misyma, Duma, Masa, 
Hadad, Tema, Yetur, Nafis, siagang Kedma. la 
ngasemmi anne ajari boe-boena sampuloa 
anrua suku bansa, siagang desana siagang 
kemana kenanga niarengi situru massing 
arenna kenanga. 

14 (25:13) 

15 (25:13) 

16(25:13) 

17 Umuruna Ismael ri wattunna mate iamintu 
137 taung. 

18 Turunganna kenanga ammantang ri 
allana daera Hawila siagang Syur, ri bageang 
rayanganna Mesir alampa mangea ri Asyur. 
Tassalami kenanga battu ri turunganna 
Abraham maraenga. 

19 |aminne riwayana Ishak, anana Abraham. 

20]shak, patampulo taung umuruna ri 
wattunna anikka siagang Ribka, andina 
Laban, anana Betuel, tubattu ri Aram ri 
Mesopotamia. 

21 Lanri tena nanggappa ana Ribka, appala 
doammi Ishak ri Batara untu bainenna. Na 

nisaremo pappalana Ishak ri Batara, sagenna 


attianammo Ribka. 

22 Attianammi ana akkambara. Ri tenanapa 
nalassu anjo ana-anaka, assilutturumi 
kenanga lalang ri battanna. Nakanamo Ribka, 
"Angngapa namusti kajariang anne kammaya 
ri kalengku?" Nampa appalamo pitunju mae 
ri Batara. 

23 Nakanamo Batara ri ia, "Nia rua bansa 
lalang ri battannu, lallassukangko rua bansa 
lasimusu:, kassakangngangi andina na daenna 
ia toaya lajari palayang mae ri bungkoa." 

24 Narapimi wattunna Ribka untu lammana. 
Allassukammi rua ana burane akkambara. 

25|a toaya eja-ejai bukkulenna, 
nasangkamma abului bukkulenna sanrapang 
bulunna jubaya. Lanri kammanami anjo 
naniareng Esau. 

26 Ri wattunna nilassukang ana makaruaya, 
limanna annagalaki ri kacunu bangkenna 
Esau. laminjo sabana naniareng Yakub. 
Annampulo taung umuruna Ishak, wattu 
lassuna kenanga. 

27 Pila katambammi lompona anjo ruaya 
ana. Esau ajarimi pasoso sannaka caradena, 
nanangai ammantanga ri parang. Mingka 
Yakub sannangi sipana siagang nangai 
ammantanga ri balla. 

28 Ishak labi nangaiangngangi Esau, lanri 
nangaina Ishak angnganre dageng nisosoka. 
Mingka Ribka labi nangaiangngangi Yakub. 

29Ri sereang allo ri wattunna sitabang 


appallu Yakub gangang campe eja, battumi 
Esau, ammotere battu assoso. Na sanna 
cipuruna anjo wattua. 

30 Nakanamo ri Yakub, "Teai sipato 
cipurukku. Saresa sikede anjo campe ejaya." 
(laminjo sabana naniareng Edom.) 

31 Appialimi Yakub angkana, "Bajimi, assala 
nusareanga labi riolo ha bungasanu." 

32 Nakanamo Esau, "Talakujampangi anjo 
ha kammaya ri kalengku. Kamma lamatea 
kusaring napakamma cipuru!" 

33 Nakanamo pole Yakub, "Assumpamako 
rolong angkanaya nupassareammi anjo hanu 
mae ri nakke." Assumpami Esau nampa 
napassareang anjo hana mae ri Yakub. 

34 | ebaki anjo nisaremi ri Yakub roti siagang 
sipagang anjo campe ejaya. Angnganremi 
siagang angnginummi Esau nampa alampa. 
Kammaminjo nanabawang-bawangngang ha 
bungasana Esau. 

26 l Anjo wattua naallemi cipuru 

parasanganga sangkamma apa lebaka 
kajariang ri jammanna Abraham. Mangemi 
Ishak andallekang ri Abimelekh, karaeng 
Filistin, ri Gerar, appala ising untu ammantang 
anjoreng. 

2 Nagaukammi anjo kammaya, lanri lebana 
Napappicinikang KalenNa Batara ri ia 
naNakana, "Teako alampai mange ri Mesir, 

mingka ammantang mako anrinni ri anne 


parasanganga, situru Kuparentakanga ri kau. 

3 | nakke lanjagaiko siagang lambarakkakiko. 
Sikontu anne daeraya laKupassareangi mae 
ri kau, siagang mae ri turungannu. LaKurupai 
janjingKu, ia lebaka Kupau mae ri Abraham 
manggenu. 
4LaKusareko ana-cucu sanrapang bintoenga 
ri langi jaina, siagang sikontu anne daeraya 
laKkupassareangi mae ri kenanga. Sikontu 
bansaya ri lino lappala ngasengi ri kau 
sollanna Kubarakkaki kenanga sangkamma 
lebana Kubarakkaki turungannu. 

3 LaKubarakkaki ngasengko, lanri lebanamo 
mannuruki Abraham ri Nakke siagang 
nakatutui sikamma hukkungKu siagang 
parentaKu." 

6) ari ammantammi Ishak ri Gerar. 

7 Ri wattunna akkutanang taua anjoreng ri 
passalana Ribka, appialimi Ishak angkanaya 
andina anjo Ribka, teai bainenna. Mallaki 
Ishak angkanaya lanibunoi ri yangaseng 
anjo taua sollanna akkulle naalle anjo Ribka 
sannaka gagana. 

8 Ammantannamo Ishak anjoreng siapa are 
sallona, ri sereang allo attontommi Karaeng 
Abimelekh battu ri tontonganna, nanacinimo 
Ishak siagang Ribka assikama- kamaseang. 

Jari nakiomi Ishak nampa nakutanang 
angkana, "Sai bainennu anjo bainea? 
Angngapa nanupau angkana andinu?" 

Appialimi Ishak angkana, "Kupikkiriki 
angkanaya punna kupau angkana bainengku 
tena tanibunoku." 

10 Nakanamo Abimelekh, "Apa anne lebaka 
nugaukang mae ri kambe? Tena taniana 
kalaserenna rayakku akkulle sikatinroang 
siagang bainennu punna kamma. Na punna 
kajariang anjo kammaya, ikaumi nakatuguri 
anne kasalanna ikambe." 

11 Nampa napakaingamo Abimelekh sikontu 
rayana, angkana, "Inai-nai angganggui anne 
taua yareka bainenna, lanihukkung matei." 

12 Appakioromi bine siagang alamung- 
lamummi Ishak anjoreng ri parasanganga. 
Nanggappamo wassele alappi sibilangngang 
battu ri apa napakioroka, lanri nibarakkakinna 
ri Batara. 

13 Pila katambammi 
kakalumanynyangnganna, sagenna 
ajarimi tu sanna akkalumanynyanna. 

14 Angngiri matami tu Filistin ri ia lanri jaina 
surona, parappungang gimbalana siagang 
sapina. 

15 Nampa natambungimi butta kenanga 
sikamma bungung lebaka nakeke surona 
Abraham ri wattu attallasana ija. 

16 Nampa nakanamo Abimelekh ri Ishak, 
"Alampako anrinni ri parasanganna ikambe. 
Labi koasangngang mako na ikambe." 

Jari alampami Ishak nampa mange 


akkema ri Kabung Lapparana Gerar. Anjoreng 
ammantammi siapa are sallona. 

18 Nakekemi ammotere sikamma bungung- 
bungung lebaka nikeke ri jammanna 
Abraham, ia lebaka nitambungi ri tu Filistin 
ri wattu matenamo Abraham. Sikamma anjo 
bungunga nisarei areng situru areng lebaka 
napassareang manggena. 

19 Nakekemi surona Ishak anjo bungung 
niaka ri Lappara Gerar, sagenna anggappamo 
jene kenanga allabi- labi. 

20 Mingka abeseremi sikamma pakalawaki 
niaka ri Gerar siagang sikamma pakalawakina 
Ishak. Nakana kenanga, "Anne jeneka ikambe 
pata." laminjo sabana nanaaremmo Ishak 
anjo bungunga "Pabeserang". 

21 Angngekemi pole surona Ishak bungung 
maraeng, mingka ajarimi pole pabeserang 
anjo bungunga. Lanri kammana nasaremi 
areng Ishak anjo bungunga "Passimusuang". 

22 Nampa alette battu anjoreng, siagang 
angngekemi pole bungung makatallua. 

Anjo wattua tena najari pabeserang. Lanri 
kammana, naaremmi Ishak anjo bungunga 
"Kabebasang". Nakanamo, "Kamma-kamma 
anne Nasare maki Batara kabebasang untu 
ammantang ri anne parasanganga, siagang 
akkulle maki ajari baji tallasatta anrinni." 

23 Nampa alampamo Ishak nabattu mange ri 
Bersyeba. 

24 Anjo bangngia Napappicinikammi KalenNa 
Batara ri ia, na nakana, "INakkemi Allataalana 
manggenu Abraham. Teako mallakki: 
laKujagaiko. LaKubarakkakiko siagang 
laKkusareko turungang sannaka jaina lanri 
janjingKu mae ri atangKu Abraham." 

25 Nampa ambangummo Ishak sere tampa 
pakkorobangngang untu anynyomba ri Batara 
ri anjo tampaka. Akkemami anjoreng siagang 
sikamma surona, siagang angngekemi pole 
bungung maraeng. 

26 Ri sereang allo niami Abimelekh battu 
ri Gerar, siagang Ahuzat tumailalanna, 
kammayatompa Pikhol panglima tantarana 
untu angngagangi sibuntulu Ishak. 

27 Akkutanammi Ishak angkana, "Angngapa 
kibattu ngaseng untu angngaganga sibuntulu 
kamma-kamma anne, nariolo numusua 
siagang nubongka assulu ri parasangannu 
ngaseng?" 

28 Appialimi kenanga angkana, "Kamma- 
kamma anne naassemmi ikambe angkanaya 
Najagaiko Batara, siagang napikkiriki 
ikambe angkanaya bajiki punna apparekki 
parjanjiang. Assumpa mako 

29 angkanaya tena nulagau jadala mae ri 
kambe, sangkamma todong ikambe tena 
kilagau jadala mae ri kau. Lebami agau baji 
Ikambe ri kau na nilappassangko alampa 
taniapa-apa. Bajimi naassenna ikambe 
angkanaya Nabarakkakiko Batara." 

30 Nampa natoanamo Ishak anjo kenanga, 


siagang angnganremi nangnginung kenanga. 

31 Ammukona baribasa massing napaumi 
janjinna kenanga na niassai siagang sumpa. 
Nampa napasalama Ishak kenanga ri 
lampana, siagang assisalami kenanga 
sangkamma bela singaia. 

32|a todong anjo alloa battumi surona 
Ishak ampaui ri ia passalana bungung 
lebaka nakeke kenanga. Nakana kenanga, 
"Anggappami ikambe jene." 

33 Nampa nasaremo areng Ishak anjo 
bungunga "Sumpa". laminjo assala 
pakaramulanna naniareng anjo kotaya 
Bersyeba. 

34Ri wattunna patampulo taung umuruna 
Esau, anikkami siagang rua tulolo battu ri 
suku bansa Het, iamintu Yudit anana Beeri 
siagang Basmat anana Elon. 

35 Anjo ruaya baine napakasusai 
katallassanna Ishak siagang Ribka. 

2 7 l Ri sereang allo, ri wattu toanamo 

Ishak siagang buta tommi pole, 
nakiomi Esau, anana toaya, nampa nakana 
ri ia, "Ana!" Appialimi Esau angkana, "lye, 
bapa." 

2 Nakanamo Ishak, "Nuassemmi angkanaya 
toama siagang tenamo kapang nakusallo 
attallasa. 

3Jari allemi pananu siagang anronna, 


alampamako mange assoso olo-olo ri 
paranga. 

4Bajiki palluna situru pallu-pallu kungaia, 
nampa nuerang mae ri nakke. Punna lebaki 
kukanre, lakusareko barakka lalang tenanapa 
kumate." 

> Anjo passibicaranna Ishak siagang 
Esau nilangngereki ri Ribka. Jari ri wattu 
alampanamo Esau mange assoso, 

6 hakanamo Ribka ri Yakub, "Silalonna 
kulangngere sipabicara manggenu siagang 
Esau angkana, 

7 Mange mako assoso siagang angngondang 
mako sikayu olo-olo nampa nupalluang 
bajikka. Punna leba kukanre, lakusareko 
barakkakku ri dallekanNa Batara ilalang 
tenanapa kumate." 

8 Nakanamo pole Ribka, "Jari kamma anne 
na, pilangngeri siagang gaukangi anne 
kanangku. 

9 Alampako mange ri tampana gimbalatta, 
nanupilei ruang kayu bembe comoka, 
sollanna kupallu sangkamma pallu-pallu 
nangaia manggenu. 

10 Nampa nuerang mange ri ia nanakanre. Na 
punna lebaki anjo lanasare mako barakkana 
ilalang tenanapa namate." 

11 Mingka nakanamo Yakub ri ammana, 
"Amma, sai anjo kalenna Esau abului, nampa 
kalengku nakke tena? 

12 Gassingka natagalakka bapakku 


nampa naasseng angkanaya kuballe- 
ballei. Gassingka tena nanabarakkakia 
passangalinna natunraja. " 

13 Appialimi ammana angkana, "Teako 
batai, na. |Inakkepa antanggongi pattunrana. 
Gaukang mami kanangku. Alampamako 
angngallei anjo bembea." 

“Jari alampami Yakub angngallei anjo 
bembea na naerang mae ri ammana. Nampa 
napallu Ribka ajari pallu-pallu pangngainna 
Ishak. 

13 Nampa naalle Ribka bajunna Esau 
kaminang bajika, niaka naboli ri balla, na 
napipakeang mae ri Yakub. 

16 Napikalukiang tommi limanna siagang 
kallonna Yakub anjo tenaya nabulu siagang 
kukkulu ana bembe. 

17 Nampa nasare Yakub anjo pallu-pallu 
nyamanga siagang roti lebaka napare. 

18 | ebaki anjo alampami Yakub mae ri 
manggena na nakana, "Bapa!" Appialimi 
Ishak angkana, "Iyo. Inai kontu, Esau yareka 
Yakub?" 

19 Appialimi Yakub angkana, "Esau, ana 
toata. Lebami kugaukang pasanta. Ammempo 
maki siagang angnganre maki dageng 
kugappaya kusoso anne, sollanna akkulleki 
ambarakkakia." 

20 Nakanamo Ishak, "Linta sikaliko anggappa 


na." Appialimi Ishak angkana, "Lanri nitulunga 
ri Karaeng Allataala kisombaya." 

21 Nakanamo Ishak ri Yakub, "Areppe- 
reppesekko mae sollannu akkulle kutagala. 
Maka Esau tojengko?" 

22 Areppesemi Yakub mae ri manggena. 
Nitagalami ri manggena na nakana, "Sarannu 
sangkammai saranna Yakub, mingka limannu 
sangkammai limanna Esau." 

23 Tena niassengi Yakub ri Ishak lanri abului 
limanna sangkamma limanna Esau. Mingka ri 
wattu lanabarakkakina Yakub, 

24 akkutanang inji sikali pole nakana, "Maka 
Esau tojengko?" Appialimi Yakub angkana, 
"Tojeng." 

25 Nakanamo Ishak, "Sareamma anjo 
dagenga. Punna leba kukanre nampa mako 
lakusare barakkakku." Napassareammi Yakub 
anjo dagenga mae ri ia siagang sikede 
anggoro untu nainung. 

26 Nampa nakanamo manggena ri ia, 
"Areppesekko pole nupila ambani na, nampa 
nubaua." 

27Ri wattunna areppese Yakub na nabau, 
naarami Ishak rasa bajunna Esau, nampa 
nabarakkakimo. Nakana Ishak, "Rasa bauna 
anakku sangkammai rasa bauna parang 
lebaka Nabarakkaki Batara. 

28 Poro Nasareko Allataala saliu battu ri 
langi, nampa napajari coppong sikamma 

kokonnu! Poro Nasareko gandung siagang 


anggoro allabi-labi! 

29 Poro ajari atannu ngaseng sikamma 
bansa-bansaya, siagang tundu ngaseng suku 
bansaya mae ri kau. Poro nukoasai ngaseng 
sikamma bija pammanakannu, siagang suju 
ri kau turunganna ammanu. Poro nitunra 
ngasengi sikamma tau antunrayako, siagang 
poro nibarakkaki ngaseng sikamma tau 
ambarakkakiako. " 

30Tena nasallo lebana napassareang 
barakkana Ishak siagang alampanamo Yakub, 
niami Esau ammotere battu assoso. 

31 Appallu tommi kanre-kanreang nyamang, 
nampa naerang mange ri manggena. Nakana, 
"Ammempo maki Bapa, siagang angnganre 
maki dageng kueranga untu ikatte, sollanta 
akkulle ambarakkakia. " 

32 Akkutanammi Ishak angkana, "Inaiko 
antu?" Appialimi Esau angkana, "Esau, anatta 
toaya." 

33 Appakkaramulami annekkere sibatu 
kalenna Ishak, siagang akkutanammi 
angkana, "Punna kamma, inai anjo 
sumpadeng battua assoso nampa naerang 
mae ri nakke? Lebami kukanre ri tenanapa 
nubattu. Nampa lebami kupassareang 
barakkakku kalabusanga mae ri ia, 
nakamma-kamma anne iami pata anjo 
barakkaka sagenna satunggu-tungguna. " 

34 Nalangngerena Esau anjo, angngarru 


lompomi, nateai sipato parisina nyawana. 
Nampa nakanamo, "Barakkaki tonga, Bapa!" 

35 Nakanamo Ishak, "Lebami battu mae 
andinu amballe-balleia. Lebami naalle 
barakka eroka sitojenna kupassareang ri 
kau." 

36 Nakanamo Esau, "laminne 
makapinruangku naballe-ballei. Siratangi 
niareng Yakub. Naallemi ha ana bungasakku, 
nampa kamma-kamma anne naalle tommi 
barakka lamangea ri nakke. Apaka tenamo 
barakkatta maraeng Bapa?" 

37 Appialimi Ishak angkana, "Lebami 
kupajari anjo andinu ajari karaennu, siagang 
sikamma bija pammanakannu lajari ngasengi 
suro-surona. Lebami kusare gandung siagang 
anggoro. Kamma-kamma anne tena sikalimo 
apa-apa akkulle kugaukang untu ikau, Na!" 

38Tenamo ammarina Esau appala ri 
manggena. Nakana, “Apaka sereji bawang 
barakkatta? Barakkaki tonga Bapa!" Nampa 
appakkaramulamo angngarru pole. 

39 Nampa nakanamo Ishak ri ia, "Talaniakka 
saliu battu ri langi untu ikau, tena niakka 
koko lacoppong untu ikau. 

40[ attallasakko lanri battu ri padannu, 
mingka lajari suronako andinu, mingka 
punna angngewako, latalappasakko battu ri 
kakoasanna." 

41Jari ajari birisimi Esau mae ri Yakub, lanri 


lebana napassareang barakkana manggena 
mae ri anjo andina. Nakanamo nawa-nawana, 
"Tenamo nasallo namate bapakku. Punna leba 
talappasa allo kasusaanga, lakubunoi anjo 
Yakub!" 

42 Nalangngerena Ribka anjo rancanana 
Esau, nakiomi Yakub nampa nakana ri 
ia, "Pilangngeri anne. Eroki daennu Esau 
ampabalassiko siagang erokko nabuno. 

43) ari gaukangi anne kanangku. Alampako 
linta mange ri daengku Laban ri Haran, 

44 nampa ammantang mako siagang ia siapa 
are sallona, sagenna ammari larrona daennu 
mae ri kau, 

“na nakaluppaimo anjo apa lebaka 
nugaukang mae ri ia. Nampa lakusuro sallang 
taua angngerangko ammotere mae anrinni. 
Taeroka tappela rua anakku lalang serea allo." 

46 Nakanamo Ribka ri Ishak, "Lanrema 
siagang birisima anciniki anjo sikamma 
bainenna Esau battua ri bansa maraeng. 
Punna abunting todong Yakub siagang tulolo 
battua ri bansa Het, bajikangngang mate 
mama." 

2 9 l Lebaki anjo nakiomi Ishak anjo 

Yakub, nampa nabarakkaki na nakana, 
"Teako abuntingi siagang tulolo bansa 
Kanaan. 

2 Alampako mange ri Mesopotamia, ri 


bijanna Betuel, toanu, nampa abunting mako 
siagang kalaserenna anana purinannu Laban. 

3 Poro Allataala Kaminang Koasaya 
ambarakkaki pabuntingannu siagang 
nasareko jai ana-cucu, sagennu ajari boena 
jaia bansa! 

4Poro Nabarakkakiko Batara siagang 
turungannu, sangkamma lebana Nabarakkaki 
Abraham. Kammayatompa poro nukammai 
anne butta nupammantangngia, lebaka 
Napassareang Allataala mae ri Abraham!" 

> Kammaminjo nanalappassammo Ishak 
anjo Yakub alampa mange ri Mesopotamia, 
mange ri Laban, anana Betuel anjo tu Aram. 
Anjo Laban iamintu daenna Ribka, ammana 
Yakub siagang Esau. 

6 Nalangngeremi Esau angkanaya 

lebami nabarakkaki Ishak anjo Yakub 
siagang nalappassammi alampa mange ri 
Mesopotamia untu aboya baine anjoreng. 
Kammayatompa naassemmi angkanaya ri 
wattunna nabarakkaki Ishak anjo Yakub, 
napisangkaimi Yakub abunting siagang tulolo 
bansa Kanaan. 

7Pantaranganna anjo naasseng tommi 
angkanaya naturuki Yakub kananna 
manggena siagang ammana, siagang 
alampami mange ri Mesopotamia. 

8J ari napahammi Esau, angkanaya anjo 


Ishak manggena, tanangaiyai tubaine 
Kanaan, 

9 lanri kammana alampami Esau mange ri 
Ismael, anana Abraham, nampa abunting 
siagang anana Ismael niarenga Mahalat, 
andina Nebayot. 

10 Nabokoimi Yakub Bersyeba nampa alampa 
mange ri Haran. 

11Ri wattu labunamo alloa anrapimi ri 
sereang tampa, nampa abangngi anjoreng. 
Anrabami ero attinro, naniamo batu napare 
palungang. 

12 Nampa assonamo lalang tinrona. Nia 
nacini tuka ammenteng ri buttaya nampa 
cappana tarapiki ri langika. Siagang niamo 
malaeka nai-naung ri anjo tukaka. 

13Na ri sarinna ammentemmi Batara 
siagang Nakana, "INakkemi Batara, Allataala 
napakalompoa Abraham siagang Ishak. 
LaKupassareangi mae ri kau siagang mae ri 
turungannu anne butta nupanrabaia. 

14 Turungannu lasangkammai limbubuka ri 
lino jaina. Lanapakaluaraki daerana kenanga 
mange ri kere-kere mae. Siagang tete ri kau 
siagang turungannu nalaKubarakkaki sikontu 
bansaya ri lino. 

15 Yrangi, angkanaya laKutulungko siagang 
laKkujagaiko, manna kemae lampanu. 
Kammayatompa laKururungangko ammotere 
mae anrinni ri anne parasanganga. Tena 

nalaKubokoiko sagenna leba ngaseng 


Kugaukang apa lebaka Kupajanjiang mae ri 
kau." 

16 Ambangummi Yakub battu ri tinrona 
nampa nakana, "Niaki Batara anrinni, 
ri tampaka. Mingka nampami kuasseng 
kamma-kamma anne." 

17 Ajari mallami siagang nakanamo, "Teai 
sipato karrasana anne tampaka! Manassa 
BallaNa Allataala anne, pakkebu lompona 
suruga." 

18 Ammukona baribasa, ammentemmi 
Yakub, nampa naalle anjo batu napareka 
palungang. Napaentemmi anjo batua ajari 
batu pangngurangi. Natirikimi minynya zaitun 
mabau irateanna anjo batua untu KalenNa 
Allataala. 

19 Naaremmi anjo tampaka Betel. (Riolo 
arenna Lus.) 

20 Nampa assumpamo Yakub angkana, 
"Punna Natulunga siagang Najagaia Batara 
lalang ri anne palampangku, siagang Nasarea 
kanre siagang pakeang, 

21 sagengku akkulle ammotere mange ri 
ballana manggeku siagang salama, Batarami 
lajari Allataalaku. 

22 Nampa lakupassareang mae ri Batara 
bage sampulona sikontu apa Napassareanga 
Batara mae ri nakke. Anne batu pangngurangi 
kupaentenga lajari tampa panynyombang 
mange ri Batara." 

2 9 l Napatulusumi jappana Yakub, alampa 


mange ri parasangang bageang 
rayanganna Kanaan. 

2 Tiring niamo nacini sere bungung ri 
paranga. Na ri ampina niamo tallung 
parappungang bembe siagang gimbala, ia 
biasaya nisare jene inung anjoreng. Anjo 
bungunga nitongkoki siagang batu lompo. 

3 Punna arappungang ngasemmo bembea 
siagang gimbalaka anjoreng ri tampaka, 
nigulummi anjo batua mae ri sari ri sikamma 
pakalawakia. Nampa nisaremo angnginung 
anjo bembea siagang gimbalaka. Lebaki anjo 
natongkomi pakalawakia ammotere anjo 
bungunga. 

4 Akkutanammi Yakub ri sikamma anjo 
pakalawakia angkana, "E, gang, battu kere 
ngasengko antu mae?" Appialimi kenanga 
angkana, "Battu ri Haran". 

> Akkutanammi pole Yakub nakana, 
"Kiassengi Laban anana Nahor?" Appialimi 
kenanga angkana, "Naassengi ikambe". 

6 Akkutanammi pole Yakub angkana, 
"Antekamma kaadaanna?" Appialimi kenanga 
angkana, "Baji-bajiji. Ciniki anjo mae ana 
bainena niarenga Rahel. Battui angngerangi 
parappungang bembena siagang gimbalana 
manggena." 

7 Nakanamo Yakub, "Tinggi iji alloa siagang 
tenapa nawattunna nipantama ri barana 
bembea siagang gimbalaka. Angngapa natena 

nusarei jene inung anjo olo-oloka, nampa 


nulappassang angnganre pole ruku?" 

8 Appialimi kenanga angkana, "Nampami 
akkulle nisare jene inung anjo sikamma 
gimbalaka punna arappungang ngasemmo 
sikamma gimbalaka anrinni, siagang punna 
lebamo nigulung batu antongkokiai anjo 
bungunga." 

9 Lalang abicarana Yakub siagang kenanga, 
niami battu Rahel siagang parappunganna 
bembena siagang gimbalana. 

10 Nacinina Yakub anjo Rahel siagang 
bembena na gimbalana, alampami Yakub 
mange ri anjo bungunga, nampa nagulung 
anjo batu pannongkoka mae ri sari, na nasare 
jene inung anjo parappungang olo-oloka. 

11 Nampa nabau anjo Rahel, nangngarru 
napakamma rannu; 

12 na nakana, "Inakke anana Ribka, 
saribattanna manggenu." Larimi Rahel 
ammotere mange ri ballana untu ancaritai 
anjo passalaka mae ri manggena. 

13 Nalangngerena Laban anjo kabarana 
Yakub kamanakanna, larimi ero mange 
ambuntuli. Narakami Laban anjo Yakub 
siagang nabaumi nampa naerang antama 
ri balla. Lebana nacarita ngaseng Yakub 
sikamma passalaka ri batangkalenna mae ri 
Laban, 

14 nakanamo Laban, "Kammatojengi, ikau 


bija mareppesekko ri nakke." Ammantammi 
Yakub ri anjo ballaka sibulang sallona. 

15 Ri sereang allo nakanamo Laban ri Yakub, 
"Tena nusiratang anjama bawang-bawang 
ri nakke lanri ikau bijangkuko. Paumi maka 
siapa gaji nukaeroki?" 

16 Anjo Laban nia rua anana baine: toaya 
niarengi Lea, na andina niarengi Rahel. 

17 Anjo Lea gagai matanna, na Rahel bajiki 
kalenna siagang gagai tanjana. 

18 Yakub tugurumi pangngainna mae ri 
Rahel. Jari appialimi ri Laban angkana, 
"Erokka anjama ri katte tuju taung sallona 
purina, punna kikellaia abunting siagang 
Rahel." 

19 Nakanamo Laban, "Bajikangngangi punna 
kupassareangi mae ri kau kala kupassareanga 
mae ri tau maraenga. Jari ammantang mako 
anrinni." 

20] ari anjamami Yakub tuju taung sallona 
untu anggappai Rahel. Nallallomo anjo 
taung-taunga sanrapang pirangalloji bawang 
ri pakkasiana Yakub lanri sanna mangngaina 
ri anjo tuloloa. 

21[ ebaki anjo nakanamo Yakub ri Laban, 
"Allalomi tuju taung, jari kellaima abunting 
siagang anatta purina." 

22 Npparemi passua-suarrang pabuntingang 
Laban siagang naundang ngaseng tommi 
sikamma taua ri anjo kotaya. 

23Mingka anjo bangngia, teai Rahel 


passangalinna Lea naantara Laban mange ri 
Yakub. Na sikatinroammo Yakub siagang ia. 

24 (Napassareammi Laban surona niarenga 
Zilpa mae riLea, untu ajari surona.) 

23 Nampami ammukona baribasa nanaasseng 
Yakub angkanaya Lea anjo nabuntingia. 
Mangemi Yakub ri Laban na nakana, 
"Angngapa nakipakamma anjo purina? Sai 
anjama untu ikatte sollanna kugappa Rahel? 
Angngapa kiballe-balleia?" 

26 Appialimi Laban angkana, "Turu atoranga 
anrinni, takkulleai andika rioloangngang 
abunting na daenna. 

27 Tayammi sagenna leba tuju allo 
passua-suarrang pabuntinganga, nampa 
kupassareang todong Rahel mae ri kau, 
assala ero jako anjama pole tuju taung 
sallona." 

28 Situjumi Yakub. Na allalonamo anjo 
passua-suarranga, napassareammi Laban 
anjo Rahel mae ri Yakub untu ajari bainenna. 

29 (Napassareammi Laban surona bainea 
niarenga Bilhamae ri Rahel untu ajari surona.) 

30 Assikatinroang tommi Yakub siagang 
Rahel. Nalabi nangaiangngang Rahel na Lea. 
Nampa anjamamo pole tuju taung sallona. 

31 Nacinina Batara angkana tena ningai dudui 
Lea sangkamma Rahel, nisaremi pangngellai 
sagenna ammana Lea, mingka Rahel tuli 
tenana anana. 

32 Attianammi Lea nampa allassukang 


sitau ana burane. Nakanamo Lea, “Nacinimi 
Batara kasusaangku, nakamma-kamma anne 
lanangaima buranengku." Nampa naaremmo 
anjo anaka Ruben. 

33 Nampa attianammo pole Lea siagang 
allassukammi sitau ana burane. Nakanamo 
Lea, "Nasareamma pole Batara anne anaka 
lanri nalangngerena angkana tena ningaia." 
Nampa naaremmo anjo anaka Simeon. 

34 Attianammi pole Lea nampa allassukang 
sitau ana burane. Nakanamo, "Kamma- 
kamma anne pila latassikkomi buranengku ri 
nakke, lanri tallumi ana burane kulassukang." 
Nampa naaremmo anjo anaka Lewi. 

35 Nampa attianammo pole Lea siagang 
allassukammi sitau ana burane. Nakanamo, 
"Kamma-kamma anne lamammyjia ri Batara." 
Nampa naaremmo anjo anaka Yehuda. Lebaki 
anjo tenamo nammana pole Lea. 

1 Mingka Rahel tena memampa 
30 nanggappa ana. Lanri kammana 
angngiri matami ri daenna. Nampa nakanamo 
ri Yakub, "Sarema ana. Punna tena lamatea 
kusaring." 

2Larromi Yakub ri Rahel na nakana, "Inakke 
anne teaiya Allataala. lami ampajariko 
tanggappaya ana." 

3 Nakanamo Rahel, "Anne suroku Bilha: 
sikatinroang mako sollanna ammana. Lanri 
kammana akkullema ajari amma battu ri ia." 

4Nampa napassareammo Bilha mae ri 


buranenna, nampa assikatinroammo Yakub 
siagang anjo suroa. 

3 Attianammi Bilha nampa allassukang sitau 
ana burane. 

6 Nakanamo Rahel, "Nagaukammi adeleka 
Allataala untu kaparalluangku. Napilangngeri 
pappalakku na Nasarema sitau ana burane." 
Nampa naaremmo anjo anaka Dan. 

7 Attianammi pole Bilha nampa allassukang 
sitau ana burane. 

8Nakanamo Rahel, "Usahama 
sipakkulle- kulleku angngewai daengku, 
nakuammetamo." J ari naaremmi anjo anaka 
Naftali. 

9 Naassennamo kalenna Lea angkanaya 
takkulleami anggappa pole ana, 
napassareammi surona iamintu Zilpa, 
mae ri Yakub untu ajari bainenna. 

10 Allassukammi Zilpa sitau ana burane. 

11 Nakanamo Lea, "Upama," nampa 
naaremmo anjo anaka Gad. 

12 Allassukammi pole Zilpa sitau ana burane, 

13 na nakanamo Lea, "Teai sipato sungguna 
pakkasiakku! Kamma-kamma anne sikontu 
bai-bainea lanakanamo sunggua." Lanri 
kammana naaremmi anjo anaka Asyer. 

14 Ri wattu pakkattoang gandung, alampai 
Ruben mae ri paranga, nanggappamo 
sirupa ruku akkullea nipare paballe, nampa 
naerammo anjo mae ri ammana, Lea. 

Nakanamo Rahel ri Lea, "Sare tonga sikede 


anjo ruku paballe nagappaya ananu." 

15 Appialimi Lea angkana, "Tanggannakapika 
nuallena buranengku? Kamma-kamma anne 
balalo erokko pole angngallei ruku paballe 
nagappaya anakku." Nakanamo Rahel, 
"Punna nusarea anjo ruku paballena ananu, 
akkulleko sikatinroang siagang Yakub anne 
bangngia." 

16 Ammoterena Yakub ri balla anjo karuenga, 
niruppaimi ri Lea na nakana, “Inakke nuagang 
assikatinroang anne bangngia, lanri lebami 
kubayara anjo siagang ruku paballena 
anakku." Jari assikatinroammi Yakub siagang 
ia anjo bangngia. 

17 Niturukiammi pappalana Lea ri Allataala, 
sagenna attianammo nampa allassukang ana 
makalima. 

18 Nakanamo Lea, "Nasarema pabalasa 
Allataala, lanri kupassareanna Zilpa mae ri 
buranengku." Lanri kammana naaremmi anjo 
anaka Isakhar. 

19 Attianammi pole Lea nampa nalassukang 
anana makaannanga. 

20 Nakanamo, "Nasarema Allataala hadia 
sannaka gagana. Kamma-kamma anne 
lanabilang lompoma buranengku, lanri 
allassukanga annang ana burane." Lanri 
kammana naaremmi anjo anaka Zebulon. 

21 L ebaki anjo allassukammi Lea sitau ana 
baine naarenga Dina. 

22 Nampa Naurangimo Allataala Rahel. 


Naturukiammi pappala doanna siagang 
nasaremi pangngellai untu allassukang ana. 

23) ari attianammi Rahel nampa allassukang 
sitau ana burane. Nakanamo Rahel, “Napelami 
Allataala katunaangku. 

24 Poro Nasare laloa pole Batara sitau ana 
burane." Lanri kammana naaremmi anjo 
anaka Yusuf. 

25 | ebana nalassukang Rahel anjo Yusuf, 
nakanamo Yakub ri Laban, "Kellaima alampa 
ammotere mange ri parasangangku. 

26 Kellaima alampa nakuerang ruaya 
bainengku siagang sikamma anakku. 
Kugappami kenanga lanri anjamaku ri katte 
purina. Kiassengi purina angkana lebama 
anjama terasa sikali." 

27 Nakanamo Laban ri ia, "Pilangngeri rolong. 
Anggappa pakkasia angkanaya nibarakkakia 
ri Batara lanri ikau. 

28 Pau mami angkana siapa jaina nupala." 

29 Appialimi Yakub angkana, "Kiassengi 
purina angkanaya lebama anjama sanna 
terasana siagang katambammi jaina 
olo-olotta lanri inakke amparakai. 

30 Ri tenanapa kubattu tena nasiapa barang- 
baranta, mingka kamma-kamma anne 
kalumanynyang maki purina. Nabarakkaki 
maki Batara lanri inakke. Kamma- kamma 
anne narapimi wattunna sollangku anjama 
untu kalenna kaluargaku. " 

3l Nakanamo Laban, "Jari apa musti 


kupassareang mae ri kau?" Appialimi Yakub 
angkana, “Tea maki sareia apa-apa purina. 
Tuli lakuparakaina olo-olotta purina, assala 
kisitujui anne pappalakku: 

3? Kikellaia anne alloa ajappa ri tangnga- 
tangngana sikontu bembeta siagang 
gimbalatta, siagang kualle sikamma ana 
gimbala lelenga bulunna, kammayatompa 
sikamma bembe rungka aballanga yareka 
abatti-battika. laji anjo bawang pabalasa 
kukaerokia. 

33 Ri allo ri boko akkullei kiasseng angkanaya 
apaka lambusukka lalang ri jama-jamangku. 
Punna battuki untu amparessai sawalakku, 
nampa nia kicini bembe tena nabatti 
yareka tena naballang, yareka gimbala 
tenaya naleleng, akkullemi kiasseng purina, 
angkanaya anjo olo-oloka apa kulukka." 

34 Appialimi Laban angkana, "Situjua! Bajimi 
nanigaukang anjo pappalanu!" 

33 Mingka anjo alloa nasalami Laban sikontu 
bembe laki abattika yareka aballanga, 
kammayatompa sikontu bembe gana 
aballanga, abatti-battika, yareka ia niaka 
ramasana kebona. Nasala tommi sikontu 
gimbala lelenga bulunna. Nampa nasuro 
ana-anana angngurusuki sikamma anjo 
olo- oloka. 

36 Nampa alampa kenanga siagang sikamma 
olo-oloka ampakabellai battu ri Yakub, 

kira-kira tallungallo bellana nijappai. Labinna 


anjo sikamma bembena siagang gimbalana 
Laban niparakai ri Yakub. 

37 Nampa angngalle Yakub tangke-tangke 
kayu moncong buloa battu ri poko kayu 
niarenga hawara, poko badang siagang poko 
berangang, nampa nabibi sipagang kulina 
sagenna aballang-ballang. 

38 Napadongkomi anjo tangke-tangke kayua 
ri dallekanna parappunganna anjo bembea, 
ilalang ri tampa pangnginunganna, lanri 
nangai anjo olo-oloka alaki ri wattu erona 
angnginung. 

39) ari punna alaki anjo sikamma bembea 
ri dallekanna anjo tangke-tangke kayua, 
aballangi yareka abatti-battiki sallang anana. 

40 Nampa naalle Yakub sikamma gimbalaka 
nampa napadalle mange ri bembe-bembe 
aballanga siagang lelenga. Kammaminjo 
carana nanggappamo siparappungang 
olo-olo untu kalenna nampa nasala battu ri 
parappunganna olo-olona Laban. 

41 Punna sitabang alaki olo-olo gassinga, 
napadongkomi Yakub anjo tangke-tangke 
lebaka nabibi ri dallekanna kenanga, ilalang ri 
tampa pangnginunganna. 

42 Mingka tena napadongkoki anjo tangke- 
tangke kayua ri dallekanna olo-olo lammaya. 
Jari, sikontu anjo olo-olo keboka lammai, 
nampa iaminjo olo-olona Laban. Na ia 
sikontu olo-olo lelenga, aballanga siagang 

abatti-battika gassing ngasengi, nampa 
ilaminjo Yakub pata. 

43Kammaminjo najari sannamo 
kalumanynyanna Yakub. Jai sikalimi 
bembena, gimbalana, untana, keledaina, 
siagang tunisuro-surona. 

3 1 l Nalangngeremi Yakub akkana 

kamma anne ana-anana Laban, 
"Naallemi Yakub sikamma pabarang- 
baranganna bapatta. Yangasenna anjo 
kakalumanynyanganna sangnging barang- 
barang battu ri bapatta." 

2 Nacini tommi Yakub angkana tenamo 
nasangkamma riolo bajina Laban mae ri 
kalenna. 

3 Nakanamo Batara mae ri Yakub, "Ammotere 
mako mange ri parasanganna manggenu 
siagang sikamma bija pammanakannu. 
| Nakke lanjagaiko." 

4Lebaki anjo nasuromi Yakub taua 
ampauangi Rahel siagang Lea sollanna 
battu angngagangi sicini ri paranga, ri 
tampa pangnganreanna bembena siagang 
gimbalana. 

> Nampa nakanamo Yakub ri kenanga, 
"Kuciniki bapanu tena nabaji sangkamma 
biasa mae ri nakke, mingka Allataala 
nipakalabirika ri manggeku anjagaia. 

5|kau siparua nuasseng tommi angkanaya 
inakke lebama anjama terasa tojeng untu 
bapanu. 

7 Mingka manna nakamma kammaji 


naballe-balleiku siagang napinrai sagenna 
pissampulo gajiku. Mingka tena nilappassangi 
ri Allataala agau jadala mae ri nakke. 

8Ri wattunna nakana bapanu, Bembe 
abatti-battika lajari sawalanu, sikamma 
bembea allassukammi ana abatti- batti. 

Ri wattunna nakana, Bembe aballanga 
lajari sawalanu, yangasenna anjo bembea 
allassukammi ana aballang. 

9 Kammaminjo bateNa Allataala angngallei 
olo-olona bapanu nampa Napassareang mae 
ri nakke. 

10Na ri wattu alakina anjo olo-oloka, 
assonama nakucini sikontu bembe laki 
sitabanga alaki, aburiki kalenna, abatti- 
battiki, siagang aballangi. 

11 Sjagang niami Allataala arupa malaeka 
abicara ri nakke lalang anjo sonaku, angkana, 
Yakub! Appialima angkana, lye". 

12 Nakanamo pole anjo malaekaka, Ciniki, 
sikontu anjo bembe laki sitabanga alaki, 
aburiki, abatti-battiki siagang aballangi. 
Kukunjungi angngerangi anjo mae ri kau, 
nasaba Kucini ngasemmi apa nagaukanga 
Laban mae ri kau. 

13|Nakkemi Allataala lebaka 
ampappicinikangi KalengKu ri kau ri 
Betel. Anjoreng leba mako assare sere 
batu pangngurangi, na nutiriki minynya 
mabau zaitun irateanna. Anjoreng tommako 

assumpa mae ri Nakke. Kamma-kamma 


anne sadia mako siagang ammotere mako ri 
parasangang kalassukannu." 

14 Appialimi Lea siagang Rahel angkana, 
"Tenamo ammantang kakalumanynyanganna 
manggena ikambe lanasossorang ikambe. 

15 | kambe anne napare sangkamma 
maki tumaraeng. Ikambe anne leba maki 
nabalukang, siagang anjo ballinna natarimaya 
leba tommi napaccappu. 

16 Sikontu kakalumanynyangngang lebaka 
Naalle Allataala battu ri manggena ikambe 
sikontutojenna ikambe pata siagang 
ana-anana ikambe. Gaukammi apa 
Naparentakanga Allataala mae ri kau." 

17 Apparurumi Yakub untu ammotere mange 
ri manggena ri butta Kanaan. Napanaimi 
sikamma bainenna siagang ana-anana ri 
untaya, nampa naemba sikontu bembena 
siagang gimbalana kammayatompa sikontu 
apa-apa lebaka nagappa ri Mesopotamia. 

19(31:17) 

19 Anjo wattua niaki Laban ri paranga 
sitabang anggoncingi bulu gimbalana, na 
anjo wattua nalukkami Rahel patung pajaga 
kaluargana manggena. 

20 Naakkallimi Yakub anjo Laban, natena 
napauangi palampanna. 

21 Naallemi sikontu pabarang-baranganna 
nampa alampa karo-karo. Alimbammi ri 

Binanga Efrat nampa alampa mange ri 


Moncong Gilead. 

22 Tallungallopi lebana anjo nampa nipauang 
Laban angkana larimi Yakub. 

23 Naparappungammi sikamma taunna 
Laban, nampa alampa siagang kenanga 
mange angngondangi Yakub. Tuju allo sallona 
nampa akkulle narapi kenanga ri daera 
Moncong Gilead. 

24Ri wattunna bangngi battumi Allataala 
mae ri Laban lalang sona, na Nakana, 
"Tutuko, tea laloko garattaki Yakub manna 
sibuku kana." 

25 Anjo wattua lebami nabangung kemana 
Yakub ri sereang bulu. Nampa ri sereang bulu 
maraeng ri anjo todong daeraya nabangung 
tommi kemana Laban siagang taunna. 

20| ebaki anjo nakanamo Laban ri Yakub, 
"Angngapa nuakkallia siagang nulariang 
ana-anakku, sanrapang tau nitahanga? 

27 Angngapa nuakkallia siagang alampa 
tamakkana-kana? Ebara angkana appala 
kanako, mattantu kulappassangko alampa 
siagang baji, nirurungang siagang kelong- 
kelong rabana siagang kacapi! 

28Balalo tena nanusarea kasampatang 
untu ambaui cucungku untu ajari 
pammatei passibokoi. Teai sipato dongona 
panggaukannu! 

29 Gannaki kagassingangku untu agau 
jadala ri kau punna erokka. Mingka ri 

bangngia niaki Allataala napakalompoa 


manggenu ampakaingaka sollanna tena sikali 
kugarattakko. 

30 kKyassengi angkanaya alampako lanri 
ero duduko ammotere. Mingka angngapa 
nulukkaki patung pajaga kaluargaku?" 

31 Appialimi Yakub angkana, "Alampa 
tamakkana-kana lanri mallaka angkana 
gassingka kitahangi ana-anatta purina. 

32 passala anjo patunga, punna nia 
kalaserenna tau anrinni kigappa allukkaki, 
lanihukkung matei. Kiparessami, apaka nia 
barang-baranta anrinni purina. Punna nia, 
kiallemi ammotere. Nampa massing taunta 
akkulle ajari sabi." Tanaassengai Yakub 
angkana Rahel allukkaki anjo patunga. 

33 Alampami Laban mange ri kemana Yakub 
nampa naparessa. Lebaki anjo alampa tommi 
mange ri kemana Lea siagang ri kemana anjo 
ruaya baine suroa, mingka tanagappayai anjo 
patunga. Kalabusanna antamami ri kemana 
Rahel. 

34 |lalanna anjo lebami naalle Rahel anjo 
patunga nampa napantama ri purukang 
pattekekanna untaya, nampa ia kalenna 
ammempoi rate ri anjo pattekekanga. 
Naparessami Laban sikontu kemana Rahel, 
mingka takkulleai nagappa anjo patunga. 

33 Nakanamo Rahel ri manggena, "Teaki 
larroi Bapa, nasaba takkullea ammenteng 
anruppaiki, nasaba battui bulangku." Naboya 

baji-bajimi Laban anjo patunga, mingka 
tanabuntulai. 

36Jari larromi Yakub, nanakana, "Kajadallang 
apa leba kugaukang? Apa salangku sagengku 
kiondang kamma anne purina? 

37 Kamma-kamma anne, ri lebanamo 
kiparessa sikontu barang-barangku, apaka 
nia kibuntulu barang-baranta purina? 
Pasulumi anjo baranga siagang padongkomi 
anrinni, sollanna bajina nataungku 
kammayatompa taunta, akkullei nacini 
siagang natappuki angkana inai ri katte 
siparua annaba. 

38 Ruampulo taunga leba ammantang 
ri katte. Gimbalatta siagang bembeta 
katambammi abija-bija, natalebakapa 
kukanre manna sikayu bembe lakia battu ri 
olo-olotta. 

39 |a matea nikokko ri olo-olo sekke talebakai 
kuerang mae ri katte, mingka kalengku 
assambei. la nilukkaka ri alloa yareka ri 
bangngia, tuli kituntuki ri nakke sollanna 
kusambei. 

40Sarroa nabambangi allo ri wattu singara 
siagang nataba dinging ri wattu bangngina. 
Kammayatompa sarroa takkullea tinro. 

41 Kammaminjo kukasia ri wattu anjamaku 
ri katte ruampulo taung sallona. Sampulo 
angngappa taung salloku anjama untu 
anggappai anjo ruaya anatta, nampa annang 
taung pole salloku anjama untu anggappai 

anjo bembea siagang gimbalaka. Na lalang 


siapaya anjo sallona, niaki pissampulo kipinra 
gajiku. 

42 Ebara angkana tena Najagaia Allataalana 
boeku, iamintu Allataala napakalompoa 
Abraham siagang Ishak, manassa salloma 
leba kisuro alampa tanggappaya apa-apa. 
Mingka Naparhatikangi Allataala kasusaangku 
siagang jama-jamang lebaka kugaukang, 
nampa ri bangngia lebami Napassareang apa 
Napattantua." 

43 Appialimi Laban angkana, "Anjo ruaya 
baine, anakku; anana kenanga inakke pata, 
siagang anjo parappungang gimbalaka inakke 
todong pata. Sikontutojenna sikontu apa-apa 
niaka nucini anrinni inakke ngaseng pata. 
Mingka tena apa-apa akkulle kugaukang untu 
antahangi cucungku. 

44|anri kammana, umba kippare 
parjanjiang, nampa nisusung anne 
batu-batua untu ajari pammatei ri anjo 
parjanjianga." 

43 Angngallemi Yakub sere batu nampa 
napaenteng untu ajari batu pangngurangi. 

46 Nampa nasuro sikamma taunna appassere 
batu untu napattambung. Lebaki anjo 
angnganremi assama-sama kenanga ri 
ampina anjo batu attambunga. 

47 Naaremmi Laban anjo pattambunganna 
batua Yegar-Sahaduta, nampa Yakub 
naarengi Galed. 

48 Nakanamo Laban ri Yakub, "Anne 


pattambungang batua lajari pangngurangi 
mae ri katte siparua." laminjo sabana 
naniareng anjo tampaka Galed. 

49 Nakanamo pole Laban, "Poro Batara 
anjannangngiki ilalang tallasa sikabellainta." 
Lanri kammana anjo tampaka niareng tommi 
Mizpa. 

>0 Nakanamo pole Laban, "Punna agau 
kodiko mae ri ana-anakku, yareka abuntingko 
baine maraeng, manna pole tena naassengi 
taua, urangi angkanaya Najannangngiki 
Allataala. 

31 | aminne batu-batu lebaka kupattambung, 
na iaminne batu pangngurangi. 

32 Baji na anne pattambunganga, 
kammayatompa anjo batu pappakaingaka, 
lami lampakaingakki angkanaya takkulleai 
kulalloi anne pattambunganga untu mange 
ambundukiko. Nampa ikau pole takkulleai 
nulalloi anne pattambunganga siagang anne 
batu pangngurangi untu mange ambundukia. 

33 Allataala napakalompoa Abraham siagang 
manggeku Nahor lajari haking mae ri katte." 
Nampa assumpamo Yakub lanri Allataala 
nasombaya Ishak, manggena, untu anrupai 
anjo janjinna. 

34 Anynyamballemi sikayu olo-olo nampa 
napassareang ajari korobang irate ri anjo 
buluka. Nampa naundammo sikamma taunna 
untu angnganre assama-sama. Lebaki 

angnganre, abangngimi kenanga irate ri anjo 
buluka. 

>> Ammukona baribasa, lassibokoinna 
kenanga, nabaumi Laban cucunna, 
nabarakkaki kenanga, nampa ammotere 
mange ri tampa pammantanganna. 

3 2 1 Napannarrusumi pajappanna Yakub. 
Nampa niamo siapa are malaeka battu 
mae ri ia. 

2 Nacinina Yakub anjo kenanga, nakanamo, 
"Anne pakkemaanNa Allataala." Lanri 
kammana naaremmi anjo tampaka 
Mahanaim. 

3Lebaki anjo nasuromi Yakub siapa are 
tau untu ajappa riolo mange ri parasangang 
Edom untu angngagangi sicini Esau, daenna. 

4Nakana Yakub ri kenanga, "Pauangi 
daengku Esau angkana, Inakke Yakub, 
atannu. Anne siapa sallona ammantangi ri 
Laban. 

> Kamma-kamma anne nia sapiku, 
keledaiku, gimbalakku, bembeku, siagang 
tunisuroku. Akkiringa kabara mae ri 
karaengku, nakuminasai nalasannang 
pamaina karaengku allangngereki. " 

6 Ri wattunna ammotere sikamma anjo 
tunasuroa Yakub, nakanamo kenanga, 
"Battumi ikambe ri Esau, daenta, nakamma- 
kamma anne niaki lalang pajappang, 
ero battu mae ambuntuliki. Battui mae 
sirurungang patambilangngang tau." 


Kejadian 32.7] 11 124 
7 Nalangngerena Yakub anjo kabaraka, 


batami siagang sannami mallana. Nampa 
nabage ruamo anjo sikamma tau niaka 
naagang, kammayatompa gimbalana, 
bembena, sapina siagang untana, nasala 
tommi ajari ruang pammantangngang. 

8 Nakana nawa-nawana, "Punna battu 
Esau nampa nabunduki pammantangngang 
makaserea, anjo pammantangngang 
makaruaya akkullei napasalama kalenna." 

9 Nampa appala doammo Yakub nakana, 
"O, Allataala, la napakalompoa toaku 
Abraham, siagang manggeku Ishak, 
poro Kipilangngeri laloa! | Kattemi Batara 
assuroa ammotere mange ri parasangangku 
siagang bija pammanakangku. Nampa 
Kijanjima angkanaya iKatte langngatoroki 
sikontu-kontuna ajari baji, untu inakke. 

l0Tena kusiratang langgappai 
pangngamaseanTa siagang tamamminraTa 
ri pamai ia lebaka Kipabutti mae ri 
nakke. Ri wattungku alampa allimbangi 
Binanga Yordan, tena apa-apa kuerang 
pantaranganna takkang. Kamma-kamma 
anne battuma ammotere lalang anne ruaya 
pammantangngang. 

11 Kupala dudui ri Katte, pasalamaka battu ri 
daengku Esau. Mallaka gassingka battui mae 
untu ambundukia siagang angngancurukka 
sipagangngang, kammayatompa bai-bainea 
siagang ana-anaka. 

12 Kiurangi angkanaya leba maKi ajanji 
Batara, angkanaya laKiatoro baji ngasengi 
sikontu-kontuna untu inakke siagang Kisarea 
majai turungang. Tena manna sitau lakkulle 
anrekengi lanri sanrapangi kassika ri biring 
tamparang jaina." 

13 | ebaki abangngi anjoreng, naallemi 
sipagang olo-olona Yakub, untu lanahadiakang 
mae ri Esau. Anjo hadiaya lamintu: 
ruambilangngang bembe gana, ruampulo 
bembe laki, ruambilangngang gimbala gana, 
ruampulo gimbala laki, tallumpulo unta 
appasusua siagang anana, patampulo sapi 
gana, sampulo sapi laki, ruampulo keledai 
gana, siagang sampulo keledai laki. 

14(32:13) 

15 (32:13) 

19 Nasala-salami anjo olo-oloka ajari siapa 
are parappungang nampa napassareang 
mae ri tassere-sere surona. Nakanamo ri 
kenanga, "Ajappa riolo mako ri dallekangku, 
siagang katutui sikabellainnu tassere-serea 
parappungang siagang parappungang ri 
bokoanga." 

17 Naparentakammi mae ri surona 
makaserea, nakana, "Punna sibuntulukko 
daengku Esau nampa akkutanang angkana, 
Inai karaennu? Lalampa kemaeko? Inai pata 
antu olo-olo nuembaya? 

18 Appiali mako angkana, Atanta Yakub 
pata. Nakiringi anne untu napanynyombang 

mae ri Esau, karaenna. Atanta Yakub niaki 


amminawang ri bokona ikambe." 

19 Nampa ri surona makaruaya, makatallua 
siagang sikontu tau nasuroa angngurusuki 
anjo massing parappunganna olo-oloka, 
naparentakang kamma ngasemmi anjo. 
Nasaba napikkiriki Yakub angkana 
akkullei nanyonyo Esau siagang anjo apa 
napassareanga. Sollanna punna sibuntuluki 
sallang, akkullei nipammopporang ri Esau. 

20(32:19) 

21J ari nakiring alampa riolomi anjo apa 
eroka napassareang, nampa ia kalenna 
abangngi ri pakkemaanna. 

22|a todong anjo bangngia ambangummi 
Yakub nampa naerang anjo ruaya bainenna, 
ruaya baine piarana siagang sampulo assere 
anana, alimbang ri Binanga Yabok. 

23| ebaki napalimbang kenanga, 
ammoteremi nampa nakiring sikamma 
barang- baranna antaleang. 

24 Mingka ia ammantangi kale-kalenna. 
Naniamo sitau burane battu nampa alaga 
siagang Yakub sagenna labiring singaraka. 

25 Ri wattunna naasseng kalenna anjo taua 
angkana talammetayai ri anjo palaganga, 
nalappassangngimi pungkuna Yakub, sagenna 
tassalamo poko bongganna Yakub. 

29 Nampa nakana anjo taua, "Lappassanga, 
kalabirimmi ammumba alloa." Appialimi 

Yakub angkana, "Tena nakulappassangki 


karaeng, punna tena kibarakkakia. " 

27 Akkutanammi anjo taua, angkana, "Inai 
arennu?" Appialimi Yakub angkana, "Yakub." 

28 Nakanamo anjo taua, "Teaimi Yakub 
arennu. Leba mako alaga siagang Allataala, 
kammayatompa siagang rupataua, 
nampa ikau ammeta. Lanri kammana, 
kamma-kamma anne ajari arennu Israel." 

29 Nakanamo Yakub, "Kipaumi inai 
arenTa Karaeng." Mingka appialimi 
anjo taua angkana, "Tena naparallu 
nupakkutanangngang angkana inai arengku!" 
Nampa nabarakkaki Yakub. 

30[ ebaki anjo nakanamo Yakub, "Lebama 
assibuntulu rupa siagang Allataala kunampa 
attallasa ija." Lanri kammana naaremmi anjo 
tampaka Pniel. 

31Ri wattunna ammumbamo alloa, 
nabokoimi Yakub Pniel, siagang akkeppammi 
lanri tassalai poko bongganna. 

32 Sagenna kamma-kamma anne 
tanakanreai turunganna Israel dageng 
antongkokiai poko bongganna olo-oloka, lanri 
lebana nilappassangngi poko bongganna 
Yakub. 

3 3 1 Nacinimi Yakub nia battu mae Esau 

nirurungang ri patambilangngang 
taunna. Lanri kammana nasala-salami anana. 
Nia ri Lea, ri Rahel siagang ri ruaya baine 
piarana. 

2 Nabolimi anjo ruaya baine piarana siagang 


anana kenanga ri dallekang, nampa Lea 
siagang ana-anana, nampa Rahel siagang 
Yusuf kaminang ri boko dudu. 

3 Nampa ajappa Yakub ri dallekanna ngaseng 
kenanga. Areppeseki mae ri daenna, sujumi 
ri dallekanna daenna pintuju. 

4 Mingka larimi Esau anruppai Yakub, nampa 
naraka siagang nabau. Nampa sikarrukimo 
anjo tau ruaya. 

P Ri wattunna nacini Esau sikamma anjo 
bainea siagang ana-anana, akkutanammi 
angkana, "Inai anjo kenanga niaka nuagang?" 
Appialimi Yakub angkana, "Anakku ngaseng 
kenanga. Nasarema ana Allataala." 

6 Lebaki anjo massing majumi anjo baine 
piarana Yakub siagang ana-anana, nampa 
suju kenanga. 

7 Nampa battu tommo Lea siagang ana- 
anana, na kalabusanna areppese tommi Yusuf 
siagang Rahel. Suju ngasemmi kenanga. 

8 Akkutanammi Esau angkana, "Apa eronu 
ri anjo sikamma parappungang kubuntuluka 
sumpadeng?" Appialimi Yakub angkana, 
"Untu ampakasannangi atinta Daeng." 

9 Mingka nakanamo Esau, "Anggannami 
pabarang-barangangku, tena nuparallu 
assarea hadia." 

10Nakanamo Yakub, "Teaki! Punna sannang 
atinta ri nakke Daeng, kitarima laloi anne 
passareku. Untu inakke punna kuciniki 

tanjatta sanrapangi kucini tanjaNa Allataala, 


lanri bajitta mae ri nakke. 

1lKupalaki, nakitarima anne passare 
kueranga. Baji pamaimi Allataala mae 
ri nakke na Nasarema sikontu apa 
kuparalluanga." Tuli napala dudumi Yakub ri 
daenna, nakalabusanna eromi Esau antarimai 
anjo passarena. 

12 Nampa nakanamo Esau, "Umbamo 
kipparuru untu ajappa. Inakke lajappa rioloa, 
ri dallekannu." 

13 Nampa nakanamo Yakub, "Kiassengi 
angkana dodongi sikamma anne ana-anaka. 
Siagang musti tutua ri sikamma anne olo-olo 
appasusua. Punna akkaro-karoi niemba, 
manna nasiallo bawang, manassa lamate 
ngasengi anne olo-oloka. 

14 Ajappa riolo maki, lappassamma ajappa 
palang-palang. Lajappaja silinta-lintakku 
siagang anne olo-oloka kammayatompa 
ana-anakku sagenta akkulle kurapi ri Edom." 

15 Nakanamo Esau, "Bajimi punna kamma. 
Lakuboliki siapa are jaina ana buaku nania 
nuagang." Mingka appialimi Yakub angkana, 
"Tea maki susa-susal, eronaji kupakasannang 
atinta." 

16 Kammaminjo, anjo alloa ammoteremi 
Esau mae ri Edom. 

17 Mingka Yakub alampami mange ri Sukot, 
nampa ambangung balla untu kalenna 
siagang tampa palalanganna olo-olona. Lanri 

kammana minjo na naaremmo anjo tampaka 


Sukot. 

18 Lalang ri palampanna Yakub battu ri 
Mesopotamia, battumi siagang salama ri kota 
Sikhem, ri parasangang Kanaan. Nampa 
nabangummo kemana ri sereang parang ri 
ampina kotaya. 

19 Anjo parang napattampakia ambangung 
kema, naballi battu ri tu turungang Hemor, 
manggena Sikhem, naballinna sibilangngang 
doe pera. 

20 Nampa ambangung tampa 
pakkorobangngang anjoreng ri tampaka. 
Naaremmi "El, Allataalana Israel". 

34 l Ri sereang allo, anjo Dina, ana 
bainena Yakub battu ri Lea, mangei ri 
siapa area baine tu Kanaan. 

2 Ri wattunna nicini Dina ri Sikhem, iamintu 
anana Hemor tu Hewi, ajari karaenga ri anjo 
daeraya, nalariammi Sikhem anjo tuloloa, 
nampa napassa nagau sala. 

3 Mingka sannami erona ri Dina, sagenna 
tuguru pangngai ri ia. Nausahaimi sollanna 
ero todong anjo tuloloa ri kalenna. 

4Nakanamo Sikhem ri manggena, "Kupalaki 
nakiusahai anggappai anjo tuloloa untu 
inakke. Erokka ambuntingi." 

> Nalangngeremi Yakub angkanaya lebaki 
nijadalli anana. Mingka lanri sitabangi nia 
ngaseng anana ri paranga angkalawaki 

olo-olona, takkulleami gio lalang tenanapa 


nammotere kenanga. 

6 Battumi Hemor, manggena Sikhem mae ri 
Yakub, ero angngagangi abicara. 

7 Sitabang lebaki anjo wattua niami sikamma 
anana Yakub ammotere battu ri paranga. 
Nalangngerena kenanga anjo apa lebaka 
kajariang, tabangkami kenanga siagang 
sanna ngasemmi larrona. Nasaba lanri nagau 
salana Sikhem anjo Dina, nahinami sikontu tu 
Israel. 

8 Nakanamo Hemor ri Yakub, "Anakku 
Sikhem eroki ri ananu. Kupalaki nanukellai 
anakku abunting siagang ia. 

9 Umba nipare passitujuang angkana 
bansanu siagang bansana ikambe assileomi 
sibuntingi. 

10) ari akkulle ngaseng mako ammantang 
siagang ikambe anrinni ri parasanganga, 
ri tampa nungaia. Akkulle mako bebasa 
adanggang siagang ammallaki pabarang- 
barangngang." 

11 Nampa nakana Sikhem ri manggena 
Dina siagang sikamma saribattanna, 
"Kitarimami anne pappalakku. Manna apa 
kipala lakusareki punna erokki. 

12 Kipau mami hadia apa kikaeroki, siagang 
kitantukammi siapa bulaeng sunranna. 
Lakusareki apa kipalaka, assala kikellaija 
abunting siagang anjo tuloloa." 

13 | anri lebanamo nagau sala Dina, andina 


kenanga, aballe-ballemi sikamma anana 
Yakub mae ri Sikhem siagang Hemor, 
manggena. 

14 Nakanamo kenanga ri anjo tau ruaya, 
"Siri-siriki ikambe angkellai andina ikambe 
abunting siagang tau tenaya nassunna. 

15 | apa nasituju ikambe ri pappalanu punna 
akkulle nugaukang anne serea passala, 
ilamintu: |kau ngaseng akkulleko sangkamma 
ikambe, iamintu sikontu buranea musti 
nisunnaki. 

16| ebappi anjo nampa akkulle nasitujui 
ikambe eronu ri passalana anjo abunting 
sicampuruka. Lammantammi ikambe ri 
tangnga-tangnganu ngaseng siagang ajari 
maki sere bansa. 

17 Mingka punna taerokako antarimai anne 
pappalana ikambe, siagang teako nisunna, 
lanaallei ikambe ammotere anjo bainea 
nampa alampa." 

18 Napikkiriki Hemor siagang Sikhem 
angkana siratangi anjo apa napalaka 
kenanga. 

19 Sadiami Sikhem untu anggaukangi anjo 
pappalana kenanga lanri erona ri Dina. 

Ri sikontuna kaluargana, iaminjo Sikhem 
kaminang nipilangngeri kananna. 

20 Nampa alampamo Hemor siagang Sikhem 
ri tampa parappunganga ri pakkebu lompona 

kotaya. Nampa napabattu mae ri sikontu 


tuniaka ri anjo kotaya angkana, 

21 "Anjo tu Israel aganta. Jari lappassammi 
kenanga ammantang kenanga ri anne 
parasanganga siagang ikatte kammayatompa 
nabebasa alampa kere-keremae situru 
pangngainna. Anne parasanganga angganna 
tonji luarana untu kenanga. Akkulleki 
abunting siagang tulolonna kenanga, 
kammayatompa ia kenanga akkulle tongi 
abunting siagang tulolonta. 

22 Mingka iapa naero kenanga ammantang 
ri tangnga-tangngata siagang ajari sere 
bansa siagang ikatte punna nigaukang anne: 
sikontu tu buranea ri katte musti nisunna 
ngasengi sangkamma kenanga. 

23 Sallang sikamma olo-olona kenanga 
siagang sikontu barang-baranna ajari katte 
ngaseng pata. Jari umbamo nanisitujui anjo 
pappalana kenanga sollanna ammantang 
kenanga siagang ikatte." 

24 Sikontu anjo tummantanga ri anjo kotaya 
situjumi ri anjo pappalana Hemor siagang 
Sikhem. Nampa nisunnamo sikontu burane 
lompoamo ri anjo kotaya. 

25 Tallungallo ri lebana, ilalang ri parisina 
ngaseng ija sikontu tu buranea lanri lebana 
nisunna, rua anana Yakub, iamintu daenna 
Dina, niarenga Simeon siagang Lewi, 
angngallemi padang. Nampa accokko-cokko 

antama ri kotaya. Nampa nabuno ngaseng 


sikontu tu buranea anjoreng, 

29 kammayatompa Hemor siagang Sikhem. 
Nampa naalle kenanga Dina battu ri ballana 
Sikhem, nampa alampa kenanga. 

27 Lebaki nagaukang anjo pammunoanga 
kenanga, battu tommi anana Yakub 
maraenganga anrampasaki barang-baranna 
taua ri anjo kotaya, ajari pabalasa lanri 
lebana nigau sala andina kenanga. 

28 Naallemi kenanga sikamma bembea, 
gimbalaka, sapia, keledaia, siagang sikontu 
apa-apa niaka ilalang ri kotaya siagang ri 
paranga. 

29 Naalle ngasemmi kenanga sikontu 
barang-barang niaka anggaranna, natahammi 
sikontu bai-bainea siagang ana-anaka, 
kammayatompa narampasa ngasemmi 
sikontu bonena balla niaka ri anjo kotaya. 

30 Nakanamo Yakub ri Simeon siagang Lewi, 
"Nususai ngasemma antu. Kamma-kamma 
anne inakke nakabirisima tu Kanaan, tu 
Feris kammayatompa sikontu tau niaka 
anrinni ri parasanganga. Ikatte taunta tena 
najai. Punna assere ngaseng anjo taua 
angngewa siagang ambundukia, sikontu bija 
pammanakanta akkulle ngasengi naancuru." 

31 Mingka appialimi kenanga angkana, 
"Takkulleai nabalang parekang andina ikambe 
nipare sangkamma baine pagau sala." 

3 5 l Ri sereang allo Nakanamo Allataala 

ri Yakub, "INakkemi Allataala lebaka 
ampappicinikangi KalengKu mae ri kau 
ri wattunnu lari battu ri daennu Esau. 
Alampamako mange ri Betel. Ammantang 
mako anjoreng, siagang ambangung mako 
tampa pakkorobangngang untu iNakke." 

2 Nakanamo Yakub mae ri kaluargana siagang 
sikontu tau naaganga, "Lalampaki anrinni 
nampa mangeki ri Betel. Lambangunga 
anjoreng tampa pakkorobangngang untu 
Allataala, la lebaka antulunga ri wattungku 
lalang kasukkarang siagang lebaka anjagaia 
manna kemae lampaku. Jari pela ngasengi 
sikontu patung-patung maraenga ia niaka 
ri kau. Tangkasi ngasengi kalennu siagang 
pakei pakeang tangkasanu." 

3(35:2) 

4 Nampa napassareammo kenanga sikamma 
patung niaka ri kenanga mae ri Yakub, iamintu 
patung rewata tumaraenga. Kammayatompa 
anting-antinna kenanga napassareang 
ngaseng tommi. Yangasenna anjo barang- 
barang kammaya nalamungammi Yakub ri 
rawanganna poko kayu lompoa ri ampina 
kota Sikhem. 

P Ri wattu alampana Yakub siagang 
rombonganna, nipibattuimi malla ri Allataala 
sikontu tau niaka ri anjo kotaya, sagenna 
tena nabarani kenanga angngondangi Yakub 
siagang rombonganna. 

6 Nampa battumo kenanga mange ri butta 


Kanaan, ri kota Betel ia niarenga Lus riolo. 

7 Ambangummi Yakub anjoreng sere 
tampa pakkorobangngang nampa naareng 
anjo tampaka "El-Betel," lanri lebana 
Napappicinikang KalenNa Allataala ri ia 
anjoreng, ri wattu larina battu ri daenna. 

8 Anjoreng tommi mate Debora, iamintu 
baine angngurusukai Ribka. Nitarawammi 
ri rawanganna poko kayu lompoa ri 
bageang timboranna anjo kotaya. laminjo 
sabana naniareng anjo poko kayua "Poko 
Pangngarrukang". 

93 Ammoterena Yakub battu ri Mesopotamia, 
Napappicinikammi pole KalenNa Allataala ri ia 
siagang nibarakkakimi. 

10 Nakanamo Allataala ri ia, "Tenamo 
nanuniareng Yakub, mingka Israel." 
Kammaminjo naniaremmo Israel ri Allataala. 

11 Nampa Nakana pole Allataala, "INakkemi 
Allataala Kaminang Koasaya. Ammana-mana 
mako siagang accucu-cucu mako jai. Ikaumi 
lanakabattui bansa-bansa siagang lajari 
boena sikamma karaenga. 

12 parasangang lebaka Kupassareang mae 
ri Abraham siagang Ishak, laKupassareangi 
mae ri turungannu." 

13 | ebaki anjo Nabokoimi Allataala anjo 
Yakub. 

14 Ambangummi sere batu pangngurangi 
Yakub ri anjo tampaNa Allataala abicara mae 

ri Yakub. Nampa napassareang anjo batua 


mae ri Allataala siagang natirikimi anggoro na 
minynya zaitun mabau irateanna. 

15 Naaremmi anjo tampaka "Betel". 

16| ebaki anjo alampami Yakub siagang 
rombonganna ambokoi Betel. Ri wattu 
bellana ija sikede battu ri Efrata, narapimi 
wattunna Rahel ammana. Mingka sukkaraki 
kalassukanna anjo anana. 

17 Nalanri sanna sessana ri wattu ammanana, 
nakanamo sanroa ri ia, "Pakajarreki nyawanu, 
Rahel, burane pole ananu." 

18 Mingka abirimmi narapi ajalana Rahel. Na 
ri wattu eronamo tappu nyawana, naaremmi 
anjo anaka Ben-Oni, mingka niarengi ri 
manggena Benyamin. 

19 Matenamo Rahel, nitarawammi ri biring 
agang mangea ri Efrata, ia niarenga 
kamma-kamma anne Betlehem. 

20 Appaentemmi Yakub sere batu 
pangngurangi anjoreng, na sagenna kamma- 
kamma anne anjo kuburuna Rahel tuli nibatei 
ri anjo batua. 

21] ebaki anjo napannarrusumi jappana 
Yakub, nampa appaenteng kema ri sereang 
tampa allaloa ri menara niarenga Eder. 

22 Lalang niana kenanga ri anjo tampaka, 
assikatinroammi Bilha siagang Ruben, anjo 
baine piarana manggena. Anne passalaka 
nalangngereki Yakub, siagang sannami 

larrona napakamma. Nia sampulo anrua ana 


buranena Yakub. 

23|a ana battua ri Lea iamintu Ruben (ana 
bungasana Yakub), Simeon, Lewi, Yehuda, 
Isakhar, siagang Zebulon. 

24 Ana-ana battua ri Rahel iamintu Yusuf 
siagang Benyamin. 

25 Ana-ana battua ri Bilha, surona Rahel, 
iamintu Dan siagang Naftali. 

26 Ana-ana battua ri Zilpa, surona Lea, 
lamintu Gad siagang Asyer. Anjo anaka 
anjorengi ri Mesopotamia nilassukang. 

27 Nampa battumi Yakub mange ri 
manggena, iamintu Ishak, ri tampa 
pammantanganna ri Mamre ri ampina 
Hebron. (Toana, iamintu Abraham, anjoreng 
tongi riolo ammantang.) 

28 Lalang umuru sannakamo toana, iamintu 
sibilangngang assagantujupulo taung, matemi 
Ishak. Nampa nitarawammo ri Esau siagang 
Yakub, siagang sikamma anana kenanga. 

29 (35:28) 

3 6 llaminne turunganna Esau niarenga 

todong Edom. 

2 Esau abuntingi siagang tallu baine tu 
Kanaan, iamintu: Ada, anana Elon tu Het; 
Oholibama, anana Ana siagang cucunna 
Zibeon tu Hewi; 

3 Basmat, anana Ismael siagang andina 
Nebayot. 

4 Ada allassukangi Elifas, Basmat 


allassukangi Rehuel, 

3 siagang Oholibama allassukangi Yeus, 
Yaelam, siagang Korah. Yangasenna anjo 
anaka nilassukangi ri butta Kanaan. 

6 Nampa alampamo Esau ambokoi Yakub, 
nalampa mange ri parasangang maraeng, 
angngerangi sikamma bainenna, anana, 
kammayatompa sikamma tau niaka 
ri ballana, sikontu olo-olona siagang 
pabarang-barangngang lebaka nagappa ri 
Kanaan. 

7 Assibokoimi Esau siagang Yakub lanri 
jai duduna barang-baranna kenanga, 
siagang takkulleai kenanga attallasa 
sirurungang. Nampa pole anjo parasangang 
napammantangngia kenanga tanggannakai 
ruku lanakanrea olo-olona kenanga lanri jai 
duduna. 

8J ari anjo Esau niarenga todong Edom, 
ammantammi ri Daera Monconna Seir. 

9 | aminne turungamna Esau, boe-boena tu 
Edom. 

10 Anana Esau battua ri bainenna niarenga 
Ada, iamintu ana burane niarenga Elifas. 
Nampa Elifas nia lima anana burane, iamintu: 
Tman, Omar, Zefo, Gaetam siagang Kenas. 
Elifas nia baine piarana niarenga Timna. Anne 
Timna allassukangi sitau ana burane niarenga 
Amalek. Anana Esau battu ri bainenna 
niarenga Basmat lamintu sitau ana burane 

niarenga Rehuel. Na anne Rehuel nia appa 


anana burane, iamintu: Nahat, Zerah, Syama, 
siagang Miza. 

11 (36:10) 

12 (36:10) 

13 (36:10) 

14 Anana Esau battua ri bainenna niarenga 
Oholibama, anana Ana siagang cucunna 
Zibeon, nia tallu ana burane, iamintu: Yeus, 
Yaelam, siagang Korah. 

15Na iaminne sikamma kapala suku 
turunganna Esau: Elifas, anana Esau toaya, 
boe-boena anne suku-suku kammaya: Tman, 
Omar, Zefo, Kenas, 

19Korah, Gaetam siagang Amalek. 
Yangaseng kenanga turungang battu ri Ada, 
bainenna Esau. 

17 Na Rehuel, anana Esau, iami boe-boena 
suku-sukua anne: Nahat, Zerah, Syama 
siagang Miza. Yangaseng kenanga turungang 
battu ri Basmat, bainenna Esau. 

18 Suku-suku battua ri bainenna Esau 
niarenga Oholibama, anana Ana, iamintu: 
Yeus, Yaelam, siagang Korah. 

19Yangasenna anne sukua turungang battu 
ri Esau. 

20 Pandudu aslina butta Edom nibagei lalang 
suku-suku turungang battu ri Seir, tu Hori. 
Anjo suku-sukua iamintu: Lotan, Syobal, 
Zibeon, Ana, Disyon, Ezer siagang Disyan. 

21(36:20) 

22|a Lotan, iami boe-boena turunganna 


Hori siagang Heman (Lotan nia saribattanna 
baine, niareng Timna). 

23Syobal, iami boe-boena turunganna: 
Alwan, Manahat, Ebal, Syefo siagang Onam. 

247ibeon, nia rua anana burane, iamintu 
Aya siagang Ana. (Ana, iaminne ambuntuluki 
timbuseng jene bambanga ri parang lompoa, 
ri wattunna nakalawaki sikamma keledaina 
manggena.) 

23 Ana, iami manggena Disyon, nampa 
Disyon, iami boe-boena turunganna: 
Hemdan, Esyban, Yitran siagang Keran. 

Nia todong sitau ana bainena Ana, iamintu 
niarenga Oholibama. 

20(36:25) 

21 Ezer, jami boe-boena turunganmna: Bilhan, 
Zaawan, siagang Akan. 

28 Disyan, iami boe-boena turunganna: Us 
siagang Aran. 

29 | aminne suku-suku Hori ri parasangang 
Edom: Lotan, Syobal, Zibeon, Ana, Disyon, 
Ezer siagang Disyan. 

30 (36:29) 

31Ri tenanapa karaeng ammarenta ri Israel, 
laminne sikamma karaeng ammarentaya 
ri butta Edom: Bela, anana Beor battu ri 
Dinhaba. Yobab, anana Zera battu ri Bozra. 
Husyam, battu ri daera Tman. Hadad, anana 
Bedad battu ri Awit (iami ambetai tu Midian 
lalang pabundukanga ri Daera Moab). Samla, 

battu ri Masreka. Saul, battu ri Rehobot ri 


biring binangaya. Baal-Hanan, anana Akhbor. 
Hadar, battu ri Pahu (bainenna niarengi 
Mehetabeel, anana Matred siagang cucunna 
Mezahab). 

32(36:31 

393 (36:31) 

40 Esau, iami boe-boena suku-suku Edom, 
iamintu: Timna, Alwa, Yetet, Oholibama, Ela, 
Pinon, Kenas, Tman, Mibzar, Magdiel, siagang 
Iram. Massing-massing sukua naaremmi 
daera napammantangngia situru areng 
sukuna kenanga. 

41 (36:40) 

42 (36:40) 

43 (36:40) 

3 7 1 Ammantammi Yakub ri parasangang 

Kanaan, iamintu pammantanganna 
manggena riolo. 

2 Na iaminne riwaya kaluargana Yakub: Ri 
wattunna sampulo antuju taung umuruna 
Yusuf, iamintu anana Yakub, sitabanna 
naparakai bembena siagang gimbalana 
siagang ngaseng saribattanna, iamintu 
ana-anana Bilha siagang Zilpa, ruaya baine 

piarana manggena. Napabattui sikamma gau 


jadalana daenna mae ri manggena. 

3 Anjo Yakub labi nangaiangngangi Yusuf na 
sikamma anana maraenganga, lanri toami 
manggena nalassu anjo Yusuf. Ri sereang allo 
napapparekangi Yusuf juba sannaka gagana. 

4 Nacinina sikamma daenna Yusuf angkanaya 
labi ningaiangngangi Yusuf ri manggena na 
kalenna kenanga, birisimi kenanga mae ri 
Yusuf. Sagenna taerokami kenanga abicara 
baji mae ri ia. 

P Ri sereang bangngi assonami Yusuf. Na 
ri wattunna nacarita anjo sonana mae ri 
sikamma daenna, pila birisimi kenanga mae 
ri ia. 

6|aminne nacaritaya Yusuf ri kenanga, 
“Pilangngeri sai! 

7 Assona nia ngasengki ri kokoa anynyikko 
gandung. Nampa ammenteng nai nakke 
gandungku. Sikontu gandunnu ngaseng niaki 
ri tammulilina gandungku nampa suju ri ia." 

8 Nipauammi ri sikamma daenna angkana, 
"Nukapangi angkana lajari karaengko siagang 
lakoasako mae ri kambe?" Jari pila birisimi 
sikamma daenna lanri sona-sonana siagang 
lanri apa anjo nacaritaya. 

9 Nampa assonamo pole Yusuf, siagang 
nacaritami pole mae ri sikamma daenna 
angkana, "Assonama pole. Kuciniki mataalloa, 
bulanga siagang sampulo assere bintoeng 
suju mae ri nakke." 

10 Nacarita tommi anjo sonana mae ri 


manggena. Nanipauammo ri manggena 
angkana, "Sona apa anjo? Nupikkiriki 
angkanaya inakke siagang ammanu 
kammayatompa sikamma saribattannu 
labattu anynyomba ri kau?" 

11 Sikamma daenna Yusuf angngiri mata 
ngasemmi. Mingka ia manggena, tuli 
nanawa-nawami anjo sonaya. 

12Ri sereang allo, ri wattu alampana 
sikamma daenna Yusuf untu angkalawaki 
sikamma bembena siagang gimbalana 
manggena kenanga, 

13 nakanamo Yakub ri Yusuf, "Alampako 
mange ri Sikhem, ri tampana sikamma 
daennu angkalawaki bembeta siagang 
gimbalatta." Appialimi Yusuf angkana, 
"Bajimi, Bapa." 

14 Nakanamo manggena, "Ciniki antekamma 
kaadaanna sikamma daennu siagang 
bembeta kammayatompa gimbalatta, nampa 
ammoterekko mae ri nakke ampauanga." 
Nalappassammi alampa Yusuf, ambokoi 
lapparana Hebron. Tena nasallo, battumi 
Yusuf mange ri Sikhem. 

15 | alang ajappana anrai-kalau ri paranga, 
sibuntulumi siagang sitau burane. 
Akkutanammi anjo taua ri ia angkana, "Apa 
nuboya?" 

16 Appialimi Yusuf angkana, "Sikamma 
daengku. Nakalawaki kenanga bembena 

siagang gimbalana ikambe. Kiassengi 


angkana kemae kenanga?" 

17 Nakanamo anjo taua, "Alampami kenanga 
battu anrinni. Kulangngereki nakana kenanga, 
angkana eroki kenanga alampa mange ri 
Dotan." Alampami Yusuf ampinawangi 
kenanga siagang nagappami anjo sikamma 
daenna ri Dotan. 

18 Battu bella nicinimi Yusuf ri kenanga. Na 
ri tenanapa nabattu Yusuf mae ri kenanga, 
situru ngasemmi kenanga ero ambunoi Yusuf. 

19 Massing nakanamo kenanga mae ri 
maraenganga, "Ciniki, anjo tukang sonaya 
niaki battu. 

20 Umba nibunoi nampa nipasambila mayana 
antama ri bungung kalotoroka. Nampa nipau 
sinampe angkana niallei ri olo-olo sekkeka 
ri romanga. Nampa nicini sinampe angkana 
antekamma kajarianna anjo sona-sonana. " 

21 Nalangngeremi Ruben anjo pattujunna 
kenanga. Usahami untu ampasalamaki Yusuf. 
Nakanamo, "Teako bunoi. 

22 Nipela mami antama ri bungung niaka 
anrinni ri paranga. Mingka teako baji yareka 
teako bokkaki." Kammaminjo kananna lanri 
erona napasalama anjo Yusuf, nampa nasuro 
ammotere ri balla. 

23 Ri wattunna battu Yusuf mange ri sikamma 
daenna, nikasarrimi nipasulukang anjo Jubana 
sannaka gagana. 

24 Nampa nireresang ri kenanga na 


nipasambila antama ri bungung kalotoroka. 

25 Ri wattunna angnganre kenanga, tiring 
niamo nacini kenanga siapa are jaina tu 
Ismael lalang pajappang battu ri Gilead 
mange ri Mesir. Sikamma untana kenanga 
angngerangi rampa- rampa siagang kismis. 

26 Nakanamo Yehuda mae ri sikamma 
saribattanna, "Apa matu-matunna nibuno 
anjo anditta nampa nirahasiakang anjo 
pammunoanga? 

27 Umba nanibalukangi mae ri anjo tu 
Ismael. Teami niparisi. Manna antekamma, 
kaia anditta tonji." Situju ngasemmi sikamma 
saribattanna. 

28 Na ri wattunna nia siapa are padanggang 
battu ri Midian allalo, nipasulumi Yusuf ri 
sikamma saribattanna battu lalang ri anjo 
bungunga. Nampa nabalukang kenanga ri 
anjo tu Ismaelka. Na ia ballinna iamintu 
ruampulo doe pera. Nampa nierammo Yusuf ri 
anjo sikamma padangganga mange ri Mesir. 

29Ri wattunna ammotere Ruben mange ri 
anjo bungunga nampa tanabuntulamo Yusuf 
anjoreng, nakekkemi bajunna lanri sinana 
nyawana. 

30 Ammoteremi mange ri sikamma 
saribattanna nampa nakana, "Tenami anjo 
anaka anjoreng! Apa musti kugaukang 
kamma-kamma anne?" 


Kejadian 37.311 38.1 147 
31 Anynyamballemi kenanga sikayu bembe 


nampa natallangngang jubana Yusuf antama 
ri cerana anjo bembea. 

3? Nampa nasuro erang anjo jubaya mange 
ri manggena kenanga. Appasammi kenanga 
angkana, "Anne jubaya juba nagappa ikambe. 
Apaka jubana anatta anne Bapa?" 

33 Nabateimi Yakub anjo jubaya. Nampa 
nakanamo, "Kammatojengi, anne Jubana 
anakku! Mattantu lebami nikanre ri olo-olo 
sekkeka ri romanga. Kodong, anakku Yusuf 
matemi nibinya-binyara ri anjo olo-oloka!" 

34 Nakekkemi pakeanna Yakub lanri 
sinana nyawana, nampa ammake pakeang 
kasusaang. Siapa are allonna nakarruki anjo 
anaka. 

33 Sikontu anana, baji burane yareka bainea 
battu ngasemmi ansaleori, mingka taerokai 
nisaleori. Nakanamo, "Sagengku mate tuli 
lakukarrukinna anjo anakku." Kammaminjo 
tuli susana lanri anana Yusuf. 

36 Na lalanna anjo wattua, lebami nibalukang 
Yusuf ri tu Midian ri butta Mesir. Nibalukangi 
mae ri Potifar, kapala pangawalana karaenga 
ri balla karaenga. 

38 l Anjo wattua alampai Yehuda 

ambokoi sikamma saribattanna nampa 
ammantang ri ballana sitau burane, niarenga 
Hira, battua ri kota Adulam. 

2 Anjoreng ri tampaka, assiassemmi Yehuda 


siagang sere tulolo Kanaan, anana tuniarenga 
Sua. Nampa abuntimmo kenanga. 

3 Ana bungasana kenanga iamintu sitau 
burane, niarenga Er ri manggena. 

4 Ana makaruaya, burane todong, niarengi 
Onan. 

3 Ana makatallua, burane todong, niarengi 
Syela. Ri wattunna nilassukang Syela, 
sitabangi nia Yehuda ri Kezib. 

6 Napabuntimmi Yehuda anana toaya, 
niarenga Er, siagang baine niarenga Tamar. 

7 Na anjo panggaukanna Er, sanna jadalana. 
Sagenna larromo Batara ri ia, na nibuno. 

8 Nampa nakanamo Yehuda ri Onan, iamintu 
andina Er, "Alampamako mange ri jandana 
daennu, siagang assikatinroang mako siagang 
ia. Gaukangi tugasanu mae ri ia, nasaba ikau 
andina buranenna. Lanri kammana, akkullemi 
anggappa daennu turungang." 

93 Mingka naassengi Onan angkana anjo ana- 
anana sallang tena nalaia pata. Jari, punna 
sikatinroangi siagang anjo jandana daenna, 
tuli napatalangnge pantaraki katauanna, 
sollanna tena nanggappa turungang. 

10] arromi Batara lanri kammana anjo, 
sagenna nibuno tommi ri Batara. 

11 Nampa nakanamo Yehuda ri mintunna, 
iamintu Tamar, "Ammotere mako ri ballana 
tau toanu, siagang ammantang mako 
anjoreng ajari Janda, sagenna lompo anakku 

Syela." Akkana kammaminjo lanri mallana 


angkana gassingka nibuno tongi Syela ri 
Batara sangkamma anjo ruaya daenna. Jari 
ammoteremi Tamar mange ri ballana tau 
toana. 

12 Sjapa are wattu ribokoanganna, mate 
tommi bainenna Yehuda. Ri wattunna lebamo 
wattu kasusaanga, alampami mange ri 
Timna, ri tampa sikamma gimbalana untu 
anggoncingi bulunna. Nakio tommi Hira, anjo 
aganna battua ri Adulam. 

13 Anggappami kabara Tamar, angkana niaki 
labattu matoanna ri Timna untu anggoncingi 
bulunna gimbalana. 

14) ari nasambei pakeang jandana siagang 
pakeang maraeng. Nampa natongko rupanna 
siagang bongong. Lebaki anjo alampami 
mange ammempo ri pakkebu lompona kota 
Enaim, iamintu niaka ri agang mangea ri 
Timna. Bajiki naassenna Tamar angkanaya 
anjo Syela, ana bungkona Yehuda, lompomi. 
Mingka tenapa nanipabuntingi siagang anjo 
turungkaya. 

15 Nacinina Yehuda anjo Tamar, nakapammi 
angkana baine jadala, lanri nabongonna 
rupanna. 

16 Nampa areppesemo mange ri anjo biring 
aganga, nampa nakana ri anjo bainea, "Siapa 
nupala?" Tanaassengai angkana anjo bainea 
mintunna tonji. Appialimi Tamar angkana, 
"Battu ri katte tommo, Karaeng." 

17 Nakanamo pole Yehuda, "Lakusareko 


sikayu bembe rungka." Appialimi Tamar 
angkana, "Akkulleji, assala kisarea boro, 
sagenna akkulle kikiring anjo bembea." 

18 Akkutanammi Yehuda angkana, 

"Boro apa?" Appialimi Tamar angkana, 
"Kisarema sitempeletta siagang oterena, 
kammayatompa antu takkang niaka ri 
katte." Napassareammi Yehuda anjo 
sikamma apa-apa napakkanaya Tamar. 
Nampa assikatinroammo kenanga, sagenna 
attianammo ri boko Tamar. 

19 | ebaki anjo ammoteremi Tamar ri ballana. 
Nampa nasungke anjo kaeng napabongonga 
ri rupanna, na napake ammotere pakeang 
jandana. 

20 Siapa are wattu ribokoanganna, 
nasuromi aganna Yehuda iamintu Hira, untu 
ampangngerangngangi bembe anjo bainea. 
Nasuro pala tommi ammotere sikamma anjo 
barang-barang lebaka napassareang ajari 
boro. Mingka tanabuntulai Hira anjo bainea. 

21 Akkutanammi ri siapa are tau Hira 
anjoreng ri Enaim. Nakana, "Kemae anjo 
baine jadala biasaya attayang ri anne biring 
aganga?" Appialimi kenanga angkana, “Tena 
lebakai nia baine jadala anrinni." 

22) ari ammoteremi Hira mange ri Yehuda 
nampa nakana, "Tena kubuntuluki anjo 
bainea. Nakana taua tena lebakai nia baine 
jadala anjoreng." 

23 Nakanamo Yehuda, "Bolimi kamma anjo 


apa-apaya naalle untu kalenna, assala 
tena ninggappa siri. Lebami kuusahai untu 
ambayaraki, mingka tena nanubuntuluki." 

24 Kira-kira tallum bulang ribokoanganna 
anggappami kabara Yehuda angkanaya anjo 
mintunna, iamintu Tamar, ajari baine jadalaki 
siagang attianammi. Jari naparentakammi 
Yehuda angkana, "Allei anjo bainea nampa 
nitunu sagenna mate!" 

25 Lalang nieranna Tamar assulukang, 
akkirimmi kabara mange ri matoanna, 
nakana, "Napakatianamma tau ampatangiai 
anne barang-baranga. Paressai angkana 
inai pata sitempele siagang oterena 
kammayatompa anne takkanga." 

26 Nabateimi Yehuda anjo barang-baranga, 
nampa nakana, "Tena nasala anjo bainea. 
Mingka inakke tena nakurupai janjingku 
mae ri ia. Mustina kupabuntingi siagang 
anakku, Syela." Tena lebakami ribokoanganna 
assikatinroang Yehuda siagang Tamar. 

27Ri wattunna narapimo wattunna lamana 
Tamar, apaji nakkambaramo anjo ana 
nalassukanga. 

28 Ri wattunna ammana, kalaserenna anjo 
ana akkambaraka napassuluki limanna. 
Nampa natagalamo sanroa limanna anjo 
anaka nampa nasikko siagang bannang eja. 
Nakanamo, "Anne anaka lassu riolo." 

29 Mingka nabesoki ammotere limanna anjo 


anaka, nampa anjo ana sereanga lassu labi 
riolo. Nampa nakanamo anjo sanroa, "Jari 
kammaminjo caranu anynyorong assulu!" 
Naaremmi anjo ana lassu rioloa Peres. 

30 Lebaki anjo, nampami lassu anjo andina, 
ia niaka bannang eja ri limanna. Niaremmi 
anjo anaka Zerah. 

39 1 Nierammi Yusuf mange ri Mesir ri 
tu Ismael. Nampa nibalukang mae ri 
Potifar, kapala pangawalaka ri balla karaenga. 

2 Nitulummi Yusuf ri Batara, sagenna tuli ajari 
baji sikontu apa najamaya. Ammantammi ri 
ballana karaenna, anjo tu Mesirka. 

3 Nacinimi karaenna angkana nitulungi ri 
Batara anjo Yusuf. Na lanri kammana minjo 
nanjari ngasemmo siagang baji sikontu apa 
najamaya. 

4Sannammi nyawana Potifar mae ri Yusuf, 
siagang naangkami ajari palayang untu 
kalenna. Nampa nasare tugasa Yusuf untu 
angngurusuki bone ballana kammayatompa 
sikontu pabarang-baranganna. 

3 Appakkaramula anjo wattua, passabakkang 
Yusuf, nibarakkakimi bone ballana anjo 
tu Mesirka kammayatompa sikontu 
barang-baranna, baji niaka lalang balla 
kammayatompa niaka ri kokoa. 

6Sikontu apa-apa napatanga Potifar 
napappirannuang ngasengi mange ri Yusuf. 
Kammaminjo natenamo napangngassengi 

Potifar sikamma urusanga lalang ballana, 


pantaranganna nikanaya apa nakanrea. Anjo 
Yusuf sanna gammarana siagang sanna 
gagana. 

7 Siapa are allo ribokoanganna, 
appakkaramulami battu erona bainenna 
Potifar angngagangi assikatinroang Yusuf. 
Nakiomi anjo turungkaya mae assikatinroang 
siagang ia. 

8 Mingka taerokai Yusuf. Nakanamo 
Yusuf ri ia, "Pammopporanga Ibu. Lebami 
napappirannuang ngaseng Potifar sikontu 
apa-apanna mae ri nakke. Tenamo naparallu 
ampikkiriki apa-apa niaka lalang ri anne 
ballaka. 

P Anrinni sangkammai koasaku siagang 
koasana Potifar. Tena manna sirupa 
tanapappirannuangang ri nakke 
pantaranganna ikatte Ibu. Antekamma 
lakkulle kugaukang anjo panggaukang Jjadala 
kammaya siagang ladoraka ri Allataala?" 

10 Manna na allo-allo ninyonyo dudu ri 
bainenna Potifar, mingka tuli tena naero Yusuf 
angngagangi sikatinroang. 

11Ri sereang allo ri wattunna antama Yusuf 
ri balla untu anggaukangi jama-jamanna, 
tena sikali tau anjoreng. 

12 Nibesomi Yusuf ri bainenna Potifar siagang 
nakana, "Umba kisikatinroang." Naputarami 
kalenna Yusuf sagenna talappasa, nampa 

lari assulukang, mingka ammantangi jubana 


nitagala ri limanna anjo bainea. 

13 Nacinina bainenna Potifar lari Yusuf nampa 
ammantang jubana, 

14 nakiomi sikamma palayanna nampa 
nakana, "Cinissai! Anjo tu Ibrani 
naeranga buranengku mae anrinni ri 
balla, napakasirikki. Antamaki ri kamarakku 
nampa eroki anggau sala, mingka ammarrang 
lompoa. 

13 Nalangngerekku ammarrang, larimi assulu 
nammantang Jubana." 

16 Nampa naboli bainenna Potifar anjo 
jubaya sagenna ammotere buranenna. 

17 Ammoterena buranenna, nacaritami linta 
mae ri ia, nakana, "Anjo tu Ibrani nueranga 
mae anrinni, antamaki ri kamarakku untu 
ampakasirika. 

18 Mingka ammarrang lompoa sagemna lari 
assulu nammantang jubana." 

19 Teaimi sipato larrona Potifar. 

20 Na naparentakammo sollanna nijakkala 
linta Yusuf nampa nipantama ri tarungkua, 
tampana tahananna sikamma karaenga 
nikurung. 

21 Mingka nitulungi Yusuf ri Batara, siagang 
tuli nikamaseangi. Sagenna ningai ri kapala 
balla tarungkua. 

22 Napappirannuangi sikamma tahanang 
maraenga mae ri Yusuf. Yusuf nisare tanggong 

jawa maeri sikontu jamang-jamang lalanga 


ri anjo tarungkua. 

23 Anjo kapala balla tarungkua 
tenamo najannangngi sikontu apa-apa 
napappirannuanga mae ri Yusuf lanri nitulungi 
Yusuf ri Batara sagenna ajari ngaseng sikontu 
jama-jamanna siagang baji. 

40 1 Siapa are wattu ribokoanganna, nia 

rua palayanna karaeng Mesir appare 

kasalang mae ri karaenga. Jama-jamanna 
kenanga iamintu pangngurusu inunganna 
siagang rotina karaenga. 

2Larromi karaenga ri anjo ruaya palayang. 

3 Napantamami kenanga ri tarungkua, 
lamintu balla tahananna kapala pangawalana 
balla karaenga. Nania Yusuf lalang ri anjo 
tampa tahananga. 

4Sallo tongi kenanga lalang ri anjo 
tarungkua. Nampa nisuromo Yusuf ri kapala 
pangawalana balla karaenga untu allayani 
kenanga. 

> Ri sereang bangngi, massing assonami 
anjo pangngurusu inunganga siagang 
pangngurusu rotia. 

6 Ri wattunna battu Yusuf mae ri kenanga 
ammukona baribasa, sinami nicini kenanga. 

7 Akkutanammi Yusuf ri kenanga angkana, 
"Angngapa nusina siparua anne alloa 
saribattang?" 

8 Appialimi kenanga angkana, "Ri bangngia 
massing assonal ikambe. Nampa tena tau 

angngassengi apa battuanna." Nakanamo 


Yusuf, "Allataalaji bawang akkulle assarei taua 
pakkulle untu ampakasingaraki battuanna 
sonaya. Cobasal bedeng carita anjo sonanu." 

9 Nakanamo anjo pangngurusu inunganga, 
"Lalang sonaku nia kucini poko anggoro ri 
dallekangku. 

10 Anjo pokoka tallu tangkenna. Nampami 
appakkaramula aleko tangkenna, natabakkara 
memammo linta bunga-bunganna, siagang 
ajari tinomi rapponna. 

11) ari kuallemi anjo rappo anggoroka nampa 
kupacco antama ri kaca pangnginunganna 
karaenga. Lebaki anjo kuerammi mae ri 
karaenga." 

12 Nakanamo Yusuf, "Iaminne battuanna: 
Anjo tallua tangke, battuanna tallungngallo. 

13 | alang wattu tallungngalloa 
anne, lanalappassangko karaenga. 
Lanapammopporangko siagang 
lanapoterangko mae ri jama-jamannu 
rioloa. Lanupatalai kaca pangnginunganna 
mae ri karaenga sangkamma riolo. 

14 Mingka urangia punna baji-baji mako. 
Tulunga nanupabattu kara-karaku mae ri 
karaenga sollanna nalappassanga battu ri 
anne tarungkua. 

15 Nasaba, riolo nakke nilukkaka battu ri tu 
Ibrani. Nampa anrinni ri Mesir tena lebakapa 
anggaukangi manna sirupaya kajadallang 
sagengku siratang nipantama ri tarungkua." 

16 Naassenna anjo pangngurusu rotia 


angkanaya anjo battuanna sonana 
pangngurusu inunganga bajiki, nakana 
tommo ri Yusuf, "Assona tonga; ajujunga 
tallung karanjeng roti irate ri ulungku. 

17 | alang karanjeng irate dudua arupa-rupai 
kanrejawa bonena untu karaenga. Mingka 
battui jangang-janganga angkanrei anjo 
sikamma kanrejawaya." 

18 Nakanamo Yusuf, "Ilaminne battuanna anjo 
sonaya: Anjo tallua karanjeng, battuanna 
tallungngallo. 

19 Lalang tallungngalloa anne, lanasuroi 
karaenga taua ansamballei kallonnu 
sagenna tassala ulunnu. Nampa nagentung 
kalennu ri sereang benteng, sagenna battu 
jangang-janganga angkanrei dagennu. " 

20 Tallungngalloi pole, narapimi allo 
kalassukanna karaenga. Apparemi 
passua-suarrang untu sikontu pagawena. 
Naparentakammi sollanna nipasulu battu 
ri tarungkua anjo pangngurusu inunganga 
siagang pangngurusu rotia, nampa nierang 
mange ri dallekanna sikontu pagawea ri balla 
karaenga. 

21 Anjo pangngurusu inunganga nipoterammi 
mae ri jama-jamanna riolo. 

22 Mingka anjo pangngurusu rotia nihukkung 
matei. Yangasenna anjo kajarianga sicocoki 
siagang apa lebaka napau Yusuf. 


Kejadian 40.231 41.7 158 

23 Mingka anjo pangngurusu inunganga 
nakaluppaimi Yusuf. Takkaluppa sikalimi ri 
Yusur. 

4 1 l Allaloi ruan taung, assonami karaeng 
Mesir. Assonai ammenteng ri birinna 
Binanga Nil. 

2Tiring niamo nacini tuju kayu sapi sannaka 
ngaseng comona siagang accillaka kalenna, 
assulu battu ri anjo binangaya, nampa 
angnganre ruku ri birinna anjo binangaya. 

3 Nampa nia pole tuju kayu sapi maraeng 
ammumba. Anjo sapia sanna ngaseng rosona, 
bukkulenna mami anrokoki buku-bukunna. 
Ammentemmi anjo sikamma sapi rosoka ri 
sarinna anjo sapi comoka, ri birinna anjo 
binangaya. 

4Nampa anjo sikamma sapi rosoka 
nakanremi anjo sikamma sapi comoka. Lebaki 
anjo ambangummi karaenga ri tinrona. 

> Nampa attinro poleang, nassonamo pole. 
Lalang sonana, nia nacini tuju bulere gandung 
sannaka bajina assinna siagang tinomi. 

6Sere tangke napattimboi anjo bulereka. 
Nampa attimbomo pole tuju bulere gandung 
maraeng, sannaka ngaseng rosona, siagang 
opai napakamma anging parang. 

7 Nampa nialumo anjo tujua bulere gandung 
bajika assinna ri anjo tujua bulere gandung 
opaya. Lebaki anjo ambangummi karaenga 
siagang angngurangimi angkana assonai. 

8 Baribasana lussami karaenga. Jari nasuro 


Kiomi sikontu pacinika siagang tu panritaya 
ri Mesir. Nampa nacarita anjo sonana mae ri 
kenanga. Mingka tena manna sitau akkulle 
ampakasingaraki battuanna anjo sonana. 

9 Nakanamo pangngurusu inunganga ri 
karaenga, "Anne alloa musti namangakui 
kasalanna atanta. 

10 Pirangngalloang larroki ri pangngurusu 
rotia siagang mae ri anne atanta. Nampa 
kipantama ikambe ri balla tarungkua, iamintu 
ri balla tahananna kapala pangawalaka ri ri 
balla karaenga. 

11Ri sereang bangngi, assonama siparua, 
nampa tanaassenga ikambe apa battuanna 
anjo sonaya. 

12 Mingka nia sitau turungka battu ri Ibrani 
naagang ikambe anjoreng. la palayanna 
kapala pangawalaka ri anjo balla karaenga. 
Nacaritami ikambe anjo sonana ikambe mae 
ri ia. Nampa napakasingaramo battuanna 
anjo sonana ikambe. 

13 Na sikontu anjo apa napaua sicoco 
sikali siagang apa kajarianga, iamintu: 
anne inakke atanta, kipoteranga ammotere 
mange ri jama-jamangku riolo. Mingka anjo 
pangngurusu rotia kihukkung matei." 

14) ari nasuro allemi karaenga anjo Yusuf, 
nampa napasulu linta battu ri tarungkua. 
Lebaki accukkuru Yusuf siagang nasambei 
pakeanna, mangemi andallekang ri karaenga. 

15 Nakanamo karaenga mae ri ia, "Lebakka 


assona, namanna sitau tena akkulle 
ampakasingaraki apa battuanna. Nia 
angkabarrangi ri nakke angkanaya akkulleko 
ampakasingaraki battuanna sonaya." 

16 Appialimi Yusuf angkana, "Teai anne atanta 
karaeng, mingka Allataala lampakasingara 
bajiki." 

17 Nampa nakanamo karaenga, "Assona 
angkanaya niakka ammenteng ri birinna 
Binanga Nil. 

18 Nampa niamo kucini tuju kayu sapi 
sannaka comona siagang accillaka kalenna, 
assulu battu ri binangaya. Mangemi 
angnganre anjo sikamma sapia ri biring 
binangaya. 

19 Nampa niamo pole ammumba tuju kayu 
sapi maraeng, sannaka ngaseng rosona, 
bukkulenna mami anrokoki buku-bukunna. 
Tenalebakapa accini sapi kammaya anjo 
kodina ri Mesir. 

20 Nampa anjo sapi-sapi rosoka nakanremi 
anjo tujua sapi comoka sumpadeng. 

21 Mingka lebana anjo tuli rosona anjo 
sapi-sapi rosoka. Nampa ambangumma ri 
tinroku. 

22 Nampa attinroa pole, mingka assonama 
pole. Nia kucini tuju bulere gandung bajika 
assinna siagang tinoka ngaseng rapponna, 
attimbo ri serea tangke. 

23 Nampa attimbo pole tuju bulere gandung 


sannaka ngaseng rosona siagang opaya 
rapponna napakamma anging parang. 

24 Nampa anjo bulere gandung bajika 
assinna nialumi ri anjo bulere gandung opaya. 
Lebami kucarita anne ruaya sonaku mae ri 
sikamma pacinika, mingka tena manna sitau 
akkulle ampakasingaraki apa battuanna." 

25 Nakanamo Yusuf ri karaenga, "Anjo ruaya 
sona sangkammai battuanna. Napabattuang 
maki Allataala apa eroka Nagaukang. 

26 Anjo tujua sapi como battuanna iamintu 
tuju taung, siagang anjo tujua bulere 
gandung bajika assinna battuanna tuju taung 
tonji. Jari anjo ruaya sangkammai battuanna. 

27 Tujua sapi roso, ia ammumbaya ri boko, 
kammayatompa tujua bulere gandung opa 
lanri anging parang, battuanna iamintu tuju 
taungi lawattu kacipurang. 

28 Sangkamma napaua atanta sumpadeng, 
Napappicinikammi Allataala ri katte apa eroka 
Nagaukang. 

29 | abattui sallang tuju taung wattu 
kalabiang ri apa-apa naparalluanga taua ri 
sikontu parasangang Mesir. 

30 Lebaki anjo labattumi wattu kacipurang 
tuju taung sallona. Sagenna nikaluppai 
taba sikalimo anjo wattu kalabianga ri 
kanre-kanreang, lanri sanna duduna anjo 
wattu kacipuranga, sagenna kalotoro anne 
parasanganga. 

31(41:30) 


32 Pinruangki assona. Anjo battuanna 
lamintu, anjo passalaka lebami Napattantu 
Allataala, siagang tenamo nasallo naNapajari. 

33 | anri kammana, bajiki punna kipileimo 
serea tau carade siagang tau bajika. Nampa 
kisare koasa untu angngatoroki anne 
parasanganga. 

34 Musti kiangka tongi pagawe-pagawe 
maraengannaya, nampa kisare koasa 
angngallei bage limanna battu ri sikontu 
wassele kattoang gandunga lalang tujua 
taung sallona ri kalabianna taua. Nampa 
kiboli siagang kisuro jagai yangasenna anjo 
wasseleka lalang ri kota-kotaya. 

35 (41:34) 

36 Yangasenna anjo gandung nibolika lajari 
kanre nipasadia untu nipake sallang punna 
narapi wattu tuju taunga kacipurang ri Mesir. 
Na lanri kammana anjo tenamo nalamate 
cipuru rayaka." 

37 Nasitujui karaenga siagang sikamma 
pagawena anjo rancanana Yusuf. 

38 Nampa nakanamo karaenga ri kenanga, 
"Tena olota lakkulle anggappa tau maraeng 
labi cocokangngang naanne Yusuf, lanri ia 
nipimpingi ri RohNa Allataala." 

39] ari nakanamo karaenga ri Yusuf, 
"Allataalami leba ampauang ngasengko 
yangasenna anne. Jari anyatami angkanaya 

ikaumi labi carade siagang labi baji battu ri 


yangasenna maraenganga. 
40Ikaumi lakuangka ajari guburnur, siagang 
sikontu rayakku lamannuruki ri parentanu. 

| nakkeji bawang labi koasa irateangannu. " 

4l | ebaki anjo napasulumi battu ri 
karemenna karaenga cincing niaka ukiri 
sitempelena kakaraenganga. Nampa 
napantama ri karemenna Yusuf na nakana, 
"Kamma-kamma anne kuangkakko ajari 
guburnur mae ri sikontu Mesir." Nampa 
napipakei Yusuf juba kaeng lenang halusuka, 
siagang nipikalukiang kallonna sere rante 
bulaeng. 

42(41:41) 

43 Nampa napassareang mae ri Yusuf 
kareta kakaraengang makaruaya untu 
napake Yusuf, siagang ajJappami pangawala 
kalabiranna karaenga ri dallekanna anjo 
karetaya, nakkiok-kio anjo pangawalaka 
angkana, “Tutuko! Sarei oloang! Sarei 
oloang!" Kammaminjo naniangkamo Yusuf 
ajari guburnur mange ri sikontu Mesir. 

44Nakanamo karaenga ri ia, "Inakke 
karaeng. Na kupalabammo angkanaya punna 
tena nukellai, tena manna sitau akkulle 
anggaukang apa-apa ri sikontu Mesir." 

43 Nampa nisaremo areng Mesir ri karaenga 
anjo Yusuf, iamintu niarengi Zafnat- Paaneah. 
Nisare tommi sitau baine niarenga Asnat, 
anana Potifera, ajari imanga ri kota Heliopolis. 

Umuruna Yusuf tallumpulo taung ri wattunna 


appakkaramula anjama untu karaeng 
Mesir. Jari alampami Yusuf battu ri balla 
kakaraenganga mange angkulilingi najappai 
sikontu parasanganga. 

46 (41:45) 

47 alang wattu tuju taung ri wattu 
kalabianna taua ri kanre-kanreang, 
allabi-labimi wassele buttaya nagappaya 
taua. 

48 Napasseremi Yusuf anjo gandunga nampa 
naboli ri kota-kotaya. Lalang ri massing 
kotaya ammolimi gandung, wasselena 
sikamma koko areppeseka ri anjo kotaya. 

49 Anjo gandung napasserea teai sipato 
jaina. Sagenna tenamo nalitereki Yusuf lanri 
jaina sanrapangi kassika ri biring tamparanga. 

30 Ri tenanapa nabattu anjo wattu 
kacipuranga, ammanami Asnat, iamintu 
bainenna Yusuf. Rua anana, sangnging 
burane. 

31 Nakanamo Yusuf, "Napajarimi Allataala 
kukaluppai sikontu parisikku siagang mae ri 
sikamma bija pammanakanna manggeku." 
Lanri kammana naaremmi anjo ana 
bungasana "Manasye". 

3? Nakanamo pole, "Nasarema ana Allataala 
ilalang ri kasukkarrangku." Nampa naareng 
anjo ana makaruaya "Efraim". 

33 Allalomi tuju taung ri wattu nikasiana 


kalabianga ri kanre-kanreang anjo ri 
parasangang Mesir. 

34) ari battumi wattu tuju taunga sallona 
kacipuranga, sicoco leba siagang apa lebaka 
napau Yusuf. Kajariammi wattu kacipuranga ri 
sikontu linoa, mingka ri sikontu parasangang 
Mesir niamo kanre-kanreang nipasadia. 

>> Ri wattunna appakkaramulamo rayaka 
ri Mesir naalle cipuru, appalami kenanga 
apa lanakanrea mae ri karaenga. Nampa 
nisuromo kenanga ri karaenga mange ri 
Yusuf. Naturukimi kenanga sikontu apa 
naparentakanga Yusuf mae ri kenanga. 

>6 Ri wattunna pila ajari sarrimmo anjo 
kacipuranga, siagang allabammi mae ri 
sikontu parasanganga, nasungkemi Yusuf 
sikamma gudanga nampa nabalukang anjo 
gandunga mae ri tu Mesir. 

37 Niami taua battu ri sikontu linoa mange 
ri Mesir untu ammalli gandung battu ri 
Yusuf, lanri anjo kacipuranga pila sarrimmi 
kajarianna ri kere- keremae. 

42 l Nalangngerena Yakub angkana 
nia gandung nibalukang ri Mesir, 

nakanamo ri ana-anana, "Angngapa 

nummantang ngaseng sannang bawang? 

2 Kulangngere kabaraki angkana nia gandung 
nibalukang ri Mesir. Alampamako mange 
anjoreng ammalli gandung, sollanna tena 
nimate cipuru." 

3Jari alampami anjo sampuloa daenna Yusuf 


untu mange ammalli gandung ri Mesir. 
4Mingka tena napabiangi Yakub alampa 
Benyamin, andinaya Yusuf; tena nakellai 
alampa lanri mallaki angkana gassingka 
anggappai bala anjo anaka. 

= Lanri naallei kacipurang parasangang 
Kanaan, alampami ana-anana Yakub siagang 
tau maraenga mange ri Mesir untu ammalli 
gandung. 

ela abaluka gandung mae ri tau battua 
ri sikontu linoa, iamintu Yusuf, iami 
guburnur ri Mesir. Lanri kammana battumi 
sikamma daenna Yusuf nampa anynyomba ri 
dallekanna Yusuf. 

"Ri wattu nacinina Yusuf anjo sikamma 
daenna, narupami kenanga. Mingka sara-sarai 
tanaassenga kenanga. Kasarami bicaranna 
ri kenanga. Akkutanangi angkana, "Ikau 
ngaseng anne tu battu kemaeko?" Appialimi 
kenanga angkana, "Ikambe tubattu ri Kanaan. 
Battui ikambe untu ammalli apa lanakanrea 
ikambe." 

8 Manna naassengi Yusuf anjo sikamma 
daenna, mingka ia tena niassengi ri kenanga. 

9 Nampa naurangimi sonana Yusuf ri 
passalana kenanga. Nakanamo Yusuf, 

"|kau ngaseng anne mata-matako: battu 
ngasengko ero ansalidiki kalammaanna 
parasanganna ikambe." 

10 Appialimi kenanga angkana, "Tena, 


karaeng. |kambe anne atanta, poro battunaji 
bawang untu ammalli apa lanakanrea. 

ll] kambe anne tau assaribattang ngasengki 
karaeng. Ikambe anne tau baji ngasengki, 
teaiki mata-mata." 

12 Nakanamo Yusuf ri kenanga, "Aballe-balle 
ngasengko! Battuko ero ansalidiki angkana 
kemae kalammaanna anne parasanganga." 

13 Appialimi kenanga angkana, "Ikambe anne 
sampuloki anrua assaribattang, karaeng. 
|kambe anne ana battu ri sere mangge 
ri parasangang Kanaan. Nia sere battu ri 
kambe matemi. Nampa nia pole sere bungkoa 
kamma-kamma anne niaki siagang manggena 
ikambe." 

14 Appialimi Yusuf angkana, "Kammatojengi 
kanangku. Ikau ngaseng anne mata-matako. 
15 Frokka ancobako: Assumpa lanri arenna 
karaenga angkanaya takkullea ngasengko 
ambokoi anne parasanganga punna tena 
nabattu anjo andinu bungkoa mae anrinni. 

16 kKalaserennu musti ammotere angngallei. 
la maraenga lanitahangi sagenna abutti 
kanannu ngaseng. Punna tena, lanri arenna 
karaenga, ikau ngaseng anne manassa 
mata-matako!" 

17 Nampa nipantama kenanga ri balla 
tarungkua tallungngallo sallona. 

18Ri makatalluna alloa nakanamo Yusuf ri 
kenanga, "Inakke tau mallaka siagang tau 

mannurukia ri Allataala. Lakulappassangko, 


mingka nia sere sarana. 

19 Untu nupabutti angkanaya tau lambusu 
ngasengko, kalaserennu lanitahang anrinni ri 
tarungkua. la maraenga akkullei ammotere 
siagang naerangi anjo lebaka nuballi untu 
kaluarganu ia cipuruka lalang kamma- kamma 
anne. 

20 L ebaki anjo musti nuerangi andinu 
bungkoa mae ri nakke. laminjo buttina 
sallang angkana manassa kontutojengi anjo 
kanannu, siagang tenamo nulanihukkung 
mate." Situjumi kenanga ri anjo natappukia 
guburnurka. 

21 Nampa nakanamo massing para ia 
kenanga, "Kamma-kamma anne nihukkung 
maki passabakkang salanta mae ri anditta 
pirangngalloang: appala tulungi mingka 
tena nijampangi, manna nasessamo nicini. 
laminjo sabana nakianggappamo sessa ri 
kamma-kammaya anne." 

22 Nakanamo Ruben, "Sai kukana memang 
riolo ri kau ngaseng angkana teako apa- 
apai anjo anaka. Mingka tea ngasengko 
appilangngeri. Nakamma-kamma anne 
nibalasami mae ri katte kamateanna. " 

23 Napahangi Yusuf anjo bicaranna kenanga. 
Mingka tanaassengai kenanga angkana 
napahangi Yusuf anjo bicaranna kenanga, 
lanri ammakei Yusuf tau untu ampalembai 
bicaranna. 

24 Nabokoimi Yusuf anjo kenanga nampa 


angngarru. Ri wattunna akkullemo pole 
abicara, ammoteremi pole mae ri kenanga. 
Nampa naalle Simeon, na nasuro sikko ri 
dallekanna sikamma saribattanna. 

25 Naparentakammi Yusuf sollanna nibonei 
gandung sikamma anjo karung naeranga 
daenna, nampa anjo doena kenanga massing 
nipantamaki ri anjo karunga. Kammayatompa 
sollanna nisare kenanga kanre untu nabokong 
kenanga ri aganga. Nigaukammi anjo 
parentana. 

20| ebaki anjo napanaimi sikamma daenna 
Yusuf anjo gandunga ri keledaina kenanga. 
Nampa alampamo kenanga battu anjoreng. 

27Ri tampa pabangngianna kenanga, 
niamo kalaserenna kenanga ansungkei 
karung gandunna, lanri erona nasare kanre 
keledaina. Nabuntulumi anjo doeka irateanna 
anjo gandunga. 

28 Akkiomi ri sikamma saribattanna nakana, 
"Nipoterangi doekku! Ciniki, niaki lalang ri 
karungku!" Mallami nasaring kenanga. Lalang 
mallana kenanga, massing nakanamo para ia, 
"Apa Nagaukang Allataala mae ri katte?" 

29Ri wattunna battumo kenanga ri Kanaan, 
nacaritami ri manggena kenanga sikontu apa 
lebaka nakasia kenanga. Nakana kenanga, 

30 "Kasara sikali bicaranna anjo guburnur 
Mesir mae ri kambe. Nampa natudu pole 
ikambe ammata-matai parasanganna. 

31 Appialimi ikambe angkana, I|kambe tubaji 


ngasengki, teaiki mata-mata; ikambe tau 
lambusukki. 

32 |kambe sampuloki anrua assaribattang, 
ana battu ri sere mangge. Sere saribattanna 
ikambe matemi. Naia bungkoa niaki siagang 
manggena ikambe ri Kanaan. 

33 Nakana anjo guburnurka, Erokka ancoba 
ngasengko, untu angngassengi angkana 
apaka manassa tau lambusu ngasengko. 
Kalaserennu musti ammantang. Maraenga 
akkullei ammotere angngerang gandung 
mange ri kaluargana ia sessaya napakamma 
cipuru ri kamma-kammaya anne. 

34 Punna ammotere mako angngerangi mae 
anjo andinu bungkoa lakuassemmi angkana 
teaiko mata-mata, passangalinna tau 
lambusu. Jari anjo saribattannu kutahanga 
lakupoterammi mae ri kau ngaseng, 
siagang akkulle mako ammantang ri anne 
parasanganga. Kammayatompa bebasakko 
adanggang." 

35 Nampa, ri wattunna napasulu bone 
karunna kenanga, massing nagappami 
pammoneang doena kenanga siagang doena. 
Mallami kenanga siagang manggena kenanga. 

36 Nakanamo manggena kenanga, "Ikau 
ngasemmi ajari passabakkang natappela 
ngaseng anakku. Yusuf tenami. Simeon tena 
tommi. Nampa kamma-kamma anne lanualle 
tongi pole Benyamin. Teai sipato parisikku. " 

37 Nakanamo Ruben ri manggena, 


“Passareammi Benyamin ri nakke bapa. 
|nakke langngerangi ammotere. Punna tena, 
akkullei kibuno ruaya anakku buranea. " 

38 Mingka nakanamo Yakub, "Tena! 
Takkulleai nuerang Benyamin alampa. Matemi 
daenna, kamma-kamma anne kalenna mami 
ammantang. Gassingka anggappai bala 
lalang ri lampanu. Inakke anne toama. Anjo 
susa lanupabattua ri nakke lajari sabaki ri 
kamateangku. " 

43 l Pila sarrimmi kacipuranga ri Kanaan. 
2 Na ri wattunna labusumo gandunna 

kaluargana Yakub, ia lebaka naballi ri 

Mesir, nakanamo Yakub ri sikamma anana, 

“Alampamako pole mange anjoreng na 

nupammalliangki gandung." 

3 Nakanamo Yehuda ri ia, "Leba maki 
napakainga guburnurka ri Mesir angkanaya 
tena sikali nikkulle mange andallekang punna 
tena naerangi andina ikambe. 

4Punna kipabianji amminawang andina 
ikambe, eroji ikambe mange anjoreng 
ammalli apa lanikanre. 

> Mingka punna tena nakipabiangi Benyamin 
amminawang, taerokai ikambe alampa. 
Nasaba lebami napau anjo guburnurka 
angkanaya takkulleai ikambe mange 
andallekang punna tena namminawang 
andina ikambe. " 

6 Nakanamo Yakub, "Angngapa nanususaia 


lanri nupauanna anjo taua angkana nia ija 
andinu?" 

7 Appialimi kenanga angkana, "Katena 
tappuna akkutananga tojeng anjo taua 
mae ri kambe siagang ri passalana 
kaluargata. Akkutanangi angkana, Apaka 
attallasa iji manggenu? Apaka niaija andinu 
burane maraeng? Jari takkulleami tanipiali 
pakkutananna. Antekamma lakkulle naasseng 
ikambe angkanaya lanasuroi ikambe 
angngerangi anjo andina ikambe?" 

8 Nampa nakanamo Yehuda, "Kipabiammi 
amminawang anjo anaka. Inakke 
lantanggongi. Lalampami ikambe linta 
sollanna tena kinia mate cipuru. 

9|nakke antanggongi siagang akkullei 
kituntu ri nakke. Punna tena kuerangi 
ammotere siagang salama, inakke 
antanggongi hukkunganna lalang sikontu 
tallasakku. 

10 Ebara angkana tena nisallo kamma 
attayang, mattantu pinruammi ammotere 
ikambe." 

Jari nakanamo manggena kenanga, 
"Punna memang musti kammai, erangi 
wassele kaminang bajika anrinni ri 
parasanganga nampa nupantama ri karunnu, 
nanusare hadia anjo guburnurka, iamintu: 
Kismis, jene bani, rampa-rampa, rappo sapiri 
siagang rappo badang. 

12 Angngerangko alappi rua jaina doe, 


nasaba anjo doe nugappaya lalang ri massing 
karunnu musti nupoterangi. Gassingka 
nianaja tau lingu anjo wattua. 

13 Erang tommi anjo andinu, siagang lintakko 
ammotere. 

14 Poro Allataala Kaminang Koasaya 
ampagioki atinna anjo guburnurka, natuguru 
mangngamaseang mae ri kau ngaseng, 
sagenna napoterang Benyamin siagang 
Simeon mae ri kau ngaseng. la inakke anne, 
punna paleng musti tappelaki ana-anakku, 
tanjeng mama ri Allataala." 

15 Nampa alampamo anjo sikamma 
saribattanna Yusuf. Naerammi kenanga anjo 
sikamma hadiaya siagang pole doe alappi 
rua jaina. Alampami kenanga mange ri Mesir 
siagang Benyamin. Battuna kenanga mange 
anjoreng, mangemi kenanga andallekang ri 
Yusur. 

16 Ri wattunna nacini Yusuf anjo Benyamin 
siagang sikamma daenna, nakanamo ri 
kapala palayanna ri ballana, "Erangi anjo 
taua mange ri ballakku. Langnganrei kenanga 
siagang nakke anne alloa. Jari ammolongko 
olo-olo piara nampa nupatala." 

17 Nagaukammi palayanga anjo apa 
naparentakanga Yusuf. Naerammi anjo 
sikamma saribattanna Yusuf antama ri 
ballana guburnurka. 

18Ri wattunna nierang kenanga antama 


ri ballana Yusuf, ajari mallami kenanga. 
Nakanamo ri nawa-nawana kenanga, 
“Nierangki mae anrinni kapassala anjo doe 
nigappaya lalang ri karunta ri wattu battu 
riolota pirangalloang. Lanajakkala silalonna 
maki kenanga, na naalle keledaita, nampa 
napajariki atanna kenanga." 

19 | anri kammana, ri wattunna nia kenanga 
ri ampi pakkebu ballana Yusuf, akkutanammi 
kenanga ri kapala ruma tanggaya, 

20 nakana, "Kipammopporanga karaeng: 
lebami ikambe battu mae anrinni untu 
ammalli apa lanikanre. 

21 Lalang ri pajappanna ikambe ammotere, 
ri erona ikambe abangngi, nisungkemi 
karunna ikambe. Apaji nania ngaseng anjo 
sikontu doe lanipabayaraka lalang ri tompona 
gandunga. Tanaassengai ikambe angkana inai 
ampantamaki anjo doeka. Kamma-kamma 
anne niaki naerang ikambe ammotere anjo 
doeka. Pantaranganna anjo nia pole doe 
naerang ikambe untu ammalli pole apa 
lanikanrea." 

22(43:21) 

23 Nakanamo anjo palayanga, "Teako 
mallakki. Teako bata-batai. Allataala, iamintu 
Allataala napakalompoa manggenu, iami 
ampantamaki anjo doeka ri karunnu. Lebami 
kutarima pabayaranu untu anjo gandunga." 

Lebaki anjo naerammi Simeon mae ri 


kenanga. 

24 Nampa naantara kenanga antama ri balla. 
Nasaremi kenanga jene pabissa bangkeng. 
Kammayatompa keledaina kenanga nasaremi 
kanre. 

23 | ebaki anjo napasadiami kenanga hadia 
naeranga kenanga untu napassareang mae 
ri Yusuf punna nia battu ri wattu tangngana 
alloa. Nasaba lebami nipauang kenanga 
angkana lasipangnganreangi kenanga siagang 
Yusur. 

26 Ri wattunna battu Yusuf mae ri balla, 
napassareammi kenanga anjo hadiaya mae ri 
Yusuf, nampa suju kenanga. 

27 Akkutanammi Yusuf ri passalana 
kaadaanna kenanga. Nampa nakana, "Lebaki 
nucarita mae ri nakke ri passalana manggenu 
toa duduamo. Antekamma kaadaanna? 
Baji-bajiji?" 

28 Appialimi kenanga angkana, "Anjo atanta, 
manggena ikambe, baji-bajiji." Nampa suju 
kenanga ri ia. 

29Ri wattunna nacini Yusuf anjo Benyamin, 
lamintu andina, nakanamo, "Jari iaminne anjo 
andinu bungkoa, lebaka nupau ri nakke? Poro 
Nabarakkakiko Allataala, na." 

30Tanatahangngami pamaina Yusuf 
napakamma nakkuna siagang 
mangngamaseanna ri andina. Sikede 
mami tanakullea naparrangngi kalenna. Jari 

sikali alampami linta battu ri anjo tampaka, 


nampa antama ri kamarana angngarru. 

31l Lebaki anjo appiranyumi, nampa assulu 
poleang. Naparrangngi dudumi pamaina 
nampa nasuro patala kanrea. 

32 Yusuf angnganrei ri meja maraenga, 
na sikamma saribattanna ri meja maraeng 
todong. Sikamma tu Mesirka ri meja maraeng 
todong pole, lanri nakanai kalenna tuna 
kenanga punna sipangnganreang siagang tu 
Ibrani. 

33 Sikamma saribattanna Yusuf 
assidallekangi mejanna siagang mejanna 
Yusuf. Nisusungi kenanga ammempo situru 
massing umuruna kenanga. Appakaramula ri 
kaminang toaya sagenna ri bungkoa. Nacinina 
kenanga antekamma carana niatoro anjo 
kammaya, assicini-cinikimi kenanga siagang 
lannasa. 

34 Nisarei kenanga kanre battu ri mejanna 
Yusuf, nampa Benyamin alappi limai batena 
nilayani na sikamma daenna maraenga. 
Nampa angnganremo siagang angnginummi 
kenanga siagang Yusuf sagenna bassoro 
kenanga. 

l | |alanna anjo wattua naparentakammi 
44 Yusuf ri kapala palayanna ri balla, 
nakana, "Bonei ngasemmi karunna anjo 
taua, sipakkullena naerang kenanga. Nampa 
nupantama massing doena ri massing 
karunna, ri tompona gandunga. 

2 Pantama tongi cangkiri perakku ri karunna 


andina kenanga bungkoa, pasiagangi doe 
pabayara gandunna." Nagaukammi palayanga 
anjo parentana Yusuf. 

3 Ammukona, ri baribasa dudua, assibokoimi 
Yusuf siagang sikamma saribattanna. 
Alampami kenanga siagang keledaina 
kenanga. 

4Tenapa nabella kenanga battu ri kotaya 
anjo, nakanamo Yusuf ri kapala palayanna, 
"Ondangi linta anjo taua. Punna nurapi 
kenanga, angkana mako ri kenanga angkana, 
Angngapa nubalasaki kabajikanga siagang 
kajadallang? 

> Angngapa nanulukkaki cangkiri perana 
karaengku? Anjo cangkirika napakei 
untu angnginung siagang untu appacini. 
Kajadallang lompo anne nugaukang 
ngaseng!" 

6 Ri wattunna battu anjo palayanga mange 
ri sikamma saribattanna Yusuf, napaumi anjo 
apa naparentakanga Yusuf. 

7 Appialimi kenanga angkana, "Apa erotta 
karaeng? Assumpai ikambe angkana tena 
nagau kamma ikambe! 

8 kalenta angngassengi karaeng, angkana 
anjo doe nabuntuluka ikambe ri tompona 
gandunga lalang ri karunga, napoterammi 
ikambe mae ri katte. Jari, tena olona ikambe 
lalukka pera yareka bulaeng battu ri ballana 
guburnurka! 

9 Ebara angkana niaki kigappa anjo baranga 


ri kalaserenna ikambe, lappassammi 
nihukkung mate, nampa ikambe ajari atamaki 
mae ri katte, karaeng." 

10 Nakanamo anjo palayanga, "Bajimi. 
Mingka iaji bawang anjo nipanggappaya lajari 
atangku. Maraenganga akkullei alampa." 

ll | intami kenanga massing ampanaungi 
siagang ansungkei karunna. 

12 Anjo palayanna Yusuf naparessa 
ngasemmi anjo karunga, sagenna narapi 
karunna anjo bungkoa, nanagappamo anjo 
cangkiri peraka lalang ri karunna Benyamin. 

13 Sannami susana pamaina sikamma 
daenna, sagenna nakekkemi pakeanna 
kenanga. Napanaimi kenanga anjo tekekanna 
keledaina nampa ammotere mange ri kotaya. 

14Ri wattunna battu Yehuda siagang 
sikamma saribattanna mange ri ballana 
Yusuf, nia iji Yusuf ri ballana. Sujumi kenanga 
ri dallekanna. 

15 Nakanamo Yusuf, "Apa ngaseng anne 
nugaukanga? Apaka tena ngaseng nuassengi 
angkana inakke anne akkullei kuasseng 
ngaseng panggaukang jadalanu lanri niana 
pangngassengangku? " 

16 Appialimi Yehuda angkana, "Apa akkulle 
nagaukang ikambe karaeng? Antekamma 
batena ikambe akkulle assassala yareka 
ampattojengi kalenna ikambe? Nasungkemi 
Allataala kasalanna ikambe. Kamma- kamma 

anne ikambe anne ajari ata ngaseng maki 


mae ri katte, karaeng; teai ri ia bawang 
kipanggappaya anjo cangkiri peraka." 

17 Nakanamo Yusuf, "Tena! Tena kuero 
appakamma anjo! laji bawang anjo tau 
kupanggappaya anjo cangkiri peraka lajari 
atangku. la maraenga akkullei bebasa 
ammotere mange ri manggenu." 

18 Majumi Yehuda areppese ri Yusuf 
nampa nakana, "Pammopporanga, karaeng. 
Kisarema sikede kasampatang abicara 
siagang ikatte. Teaki larroi ri atanta karaeng. 
| katte sangkammaki kalenna karaeng Mesir. 

19[ eba maki akkutanang mae ri kambe 
angkana, Apaka nia ija manggenu yareka 
saribattannu maraeng? 

20 Appialimi ikambe angkana, Toami 
manggena ikambe siagang ri wattu toanami 
nalassu andina ikambe. Daenna battu ri 
serea amma anjo andina ikambe matemi. 
Jari kamma-kamma anne ia mami kalenna 
attallasa battu ri ia rua massaribattang sere 
amma. Nampa sanna nikarimangnginna ri 
manggena ikambe. 

21 Kisuroi ikambe angngerangi mae ri katte, 
sollanna akkulle kicini. 

22 Nampa appialimi ikambe angkana anjo 
anaka takkulleai sisala siagang manggena. 
Punna assisalaki battu ri manggena, lamatei 
manggena napakamma. 

23 Nampa kikana, Takkullea ngasengko 


andallekang punna tena nuerangi anjo 
andinu. 

24Ri wattunna ammotere ikambe mange ri 
manggena ikambe, napabattumi ikambe anjo 
kananta. 

25 Nampa nisuro ikambe ri manggena ikambe 
battu pole mae anrinni untu ammalli apa-apa 
lanikanre. 

26 Appialimi ikambe angkana, Takkulleai 
ikambe alampa mange anjoreng, nasaba 
takkulleai ikambe andallekang ri guburnurka 
punna tena namminawang todong andina 
ikambe bungkoa. lapa nakkulle ikambe 
mange anjoreng punna alampa todong. 

27 Nampa nakanamo manggena ikambe, 
Nuasseng ngasengi angkana anjo bainengku 
Rahel, ruaji anana. 

28|a bungasaka alampami ambokoia. 
la attantumi angkana lebami nikanre ri 
olo-olo sekkeka ri romanga, nasaba sagenna 
kamma-kamma anne tenamo naleba kucini. 

29 Punna nualle pole antu ana bungkoa battu 
ri nakke, nampa nia apa-apa kajariang ri 
kalenna, nupabattumi susaya ri kalengku, 
napassabakkang iaminjo kulamate, lanri 
inakke anne toama." 

30 Nakanamo pole Yehuda ri Yusuf, "Lanri 
kammana, karaeng, punna ammotereki anne 
atanta ngaseng mange ri manggena ikambe, 
nampa tena anjo andina ikambe, mattantu 

lamatemi manggena ikambe napakamma. 


Nyawana niaki ri antu anaka. Nalanri 
toa dudunamo, sagenna anjo kasusaang 
naeranga ikambe lajari sabaki nalamate. 

31(44:30) 

3? Nampa pole lebami anne atanta ajanji 
mae ri manggena ikambe, angkanaya anne 
atanta antanggongi anjo anaka. Nakana anne 
atanta ri ia, punna tena naerangi atanta 
ammotere anjo anaka mae ri ia, inakkeminne 
atanta lantanggongi hukkunganna lalang 
sikontu tallasana anne atanta. 

33 | ari kupalaki ri katte karaeng, kipabiamma 
ammantang anrinni ajari atanta, untu 
ansambeangi anjo andina ikambe. 
Lappassammi anjo andina ikambe ammotere 
siagang sikamma daenna maraenga. 

34 Antekamma lakkulle anne atanta 
ammotere mae ri manggena ikambe punna 
tena nammotere anjo anaka? Tanakulleai 
natahang atanta anciniki sallang musiba 
antabayai anjo manggena ikambe." 

45 l Takkulleami naparrangngi pamaina 
Yusuf ri dallekanna sikamma 
pagawena. Jari nasuromi kenanga alampa 

ambokoi anjo tampaka, sollanna akkulle 
napappiassengang kalenna mae ri sikamma 
saribattanna. 

2 Alampana ngasemmo pagawena ambokoi 
anjo tampaka, angngarru lompomi Yusuf, 
sagenna nalangngere tu Mesir niaka 

pantaranganna anjo tampaka. Na tarapimo 


anjo kabaraka mange ri ballana karaenga. 

3 Nakanamo Yusuf ri anjo sikamma 
saribattanna, "Inakke minne Yusuf. Attallasa 
iji bapa?" Nacinina anjo kammaya, malla 
sikalimi anjo sikamma saribattanna, sagenna 
takkullea appiali. 

4Nampa nakanamo Yusuf mae ri kenanga, 
"Mae ngaseng mako anrinni." Areppesemi 
kenanga, nampa nakanamo pole Yusuf, 
"|nakke minne Yusuf lebaka nubalukang mae 
ri Mesir. 

?Teako mallakki siagang teako sassali 
kalennu ngaseng, lanri lebakku nubalukang. 
Sikontutojenna KalenNa Allataala 
angngeranga mae anrinni, ajappa riolo 
untu ampasalamaki tau jaia. 

6 kamma-kamma anne nampami taung 
makarua wattu kacipuranga. Limang taumpi 
sallona takkullea taua anjama yareka akkatto. 

7 Naeramma Allataala ajappa riolo untu 
ampasalama ngasengko tete ri anne kajariang 
appakalannasaka, siagang untu antanggongi 
kasalamakkannu ngaseng, kammayatompa 
untu kalabuanna turungannu. 

8Jari, teai passabakkang ikau ngaseng 
nakunia anrinni, mingka passala Allataala. 
lami ampajaria pagawe kaminang tinggi 
ri karaeng Mesir. Nisarema koasa mae ri 
sikontu bone ballana siagang mae ri sikontu 
parasangang Mesir. 

3? Kamma-kamma anne akkaro-karo ngaseng 


mako ammotere mange ri bapa, nampa 
nupauang angkana inakke Yusuf, anana, 
akkana kamma anne, Napajarima Allataala 
tukoasa ri sikontu Mesir. Battu maki mae 
linta. 

10 Akkulleki ammantang ri Daera Gosyen, 
ri ampi pammantangangku. Battu maki 
bapa, siagang ana-cucunta, sikamma 
gimbalatta, bembeta, sapita, siagang 
sikamma pabarang-baranganta. 

11pymna niakki ri Gosyen, akkullema 
amparakaiki. Sallo iji wattu kacipuranga, 
iamintu liman taumpi. Lakuusahakangi 
sollanta ikatte, kaluargata, siagang sikamma 
olo-olotta tena nalakakurangang apa-apa." 

12 Nakanamo pole Yusuf, "Kamma-kamma 
anne nucini ngasemmi kalennu, ikau pole 
Benyamin, angkana inakke tojemmi anne 
Yusur. 

13 paumi ri bapatta antekamma lompona 
koasaku anrinni ri Mesir. Carita ngasemmi 
mae ri ia sikontu apa lebaka nucini. Nampa 
linta mako angngerangi mae anrinni." 

14 | ebaki anjo narakami Benyamin, anjo 
andina, nampa angngarru. Angngarru tommi 
Benyamin nampa naraka todong Yusuf. 

15 Nampa lalang angngarruna ija Yusuf, 
naraka ngasemmi sikamma saribattanna 
nampa nabau kenanga. Lebaki anjo accaritami 
siagang kenanga. 

16 Ri wattunna kalangngerang ri ballana 


karaenga angkanaya battui sikamma 
saribattanna Yusuf, sannang tommi pamaina 
karaenga siagang sikontu pagawena. 

17 Nampa nakanamo karaenga ri Yusuf, 
"Suromi anjo sikamma saribattannu 
ampitekeki keledaina kenanga nampa 
ammotere mange ri Kanaan, 

18 yntu mange angngallei manggena siagang 
kaluargana kenanga nampa alette mae 
anrinni. Lakusarei kenanga tampa kaminang 
bajika ri Mesir, sollanna akkulle kenanga 
attallasa siagang ganna battu ri wasselena 
anjo buttaya. 

19 Suro tommi kenanga angngerang siapa 
are kareta battu anrinni, sollanna akkulle 
naerang bainenna siagang ana-ana cadina 
kenanga, siagang naalle manggena kenanga. 

20 Tena naparallu napikkiri kenanga apa-apa 
tena sikalia nakkulle naerang, nasaba apa 
kaminang bajika ri Mesir akkullei napatang 
kenanga." 

21 Nagaukammai sikamma anana Yakub 
anjo parentana karaenga. Nasaremi Yusuf 
kenanga siapa are kareta, situru parentana 
karaenga, kammayatompa kanre bokong 
untu pajappanna kenanga. 

22 Massing nasare tommi kenanga 
tassipasanna pakeang beru. Mingka mae ri 
Benyamin nasarei tallum bilangngang doe 
pera siagang limam pasang pakeang beru. 

23 Napikatuimi manggena sampulo keledai 


attekeka barang-barang kaminang bajika ri 
Mesir, sampulo keledai attekeka gandung, roti 
siagang kanre-kanre maraeng untu lanakanre 
lalang pajappana mange ri Mesir. 

24 Nampa napalampamo sikamma 
saribattanna, siagang nakana ri kenanga, 
"Teako abeseri ri aganga." 

25 Nabokoimi kenanga Mesir nampa 
ammotere mange ri Yakub ri Kanaan, 
manggena kenanga. 

26 Nakanamo kenanga ri manggena, 
"Attallasa iji Yusuf! la ajari tukoasa ri 
Mesir!" Nalangngerena anjo kabaraka, 
takkajannammi Yakub, siagang tena 
napatappaki kenanga. 

27 Mingka lebanamo nacarita ngaseng 
kenanga apa napaua Yusuf mae ri kenanga, 
siagang nacininamo kareta nakiringa Yusuf 
untu angngallei siagang angngerangi mange 
ri Mesir, angngurangimi ri takkajannanna. 

28 Nakanamo, "Tallasa iji anakku Yusuf! laji 
anjo bawang kukaeroki! Musti alampa mange 
anciniki ri tenanapa kumate." 

46 l Naparutusumi Yakub sikamma 

pabarang-baranganna, nampa alampa. 
Anrapiki kenanga ri Bersyeba, assaremi 
korobang mae ri Allataala, la nasombaya 
Ishak, manggena. 

2Ri sereang bangngi, lalang sere paccini, 
Nakanamo Allataala ri ia, "Yakub, Yakub!" 
Appialimi angkana, "Iye, Batara." 

3 Nakanamo Allataala, "INakkemi Allataala, 
Allataalana manggenu. Teako mallakki 
untu alampa mange ri Mesir. LaKupajari 
turungannu sere bansa lompo anjoreng. 

4LaKururungangko mange ri Mesir, siagang 
laKuerangi ammotere mae anrinni ri 
parasanganga turungannu. Laniaki Yusuf ri 
sarinnu punna lanarapi ajalanu." 

> Nampa alampamo Yakub battu ri Bersyeba. 
Nipanaimi Yakub ri karetaya ri ana-anana. 
Kammayatompa massing bainenna sikamma 
ana-anana nipanai ngaseng tommi ri anjo 
kareta nakiringa karaeng Mesir. 

6 Naerang tommi kenanga sikamma olo- 
olona siagang sikontu pabarang-barangngang 
nagappaya kenanga ri Kanaan, nampa alampa 
mange ri Mesir. Naerang ngasemmi Yakub 
sikontu turunganna, 

7 sikontu ana cucunna burane siagang baine. 

8la anggota-anggota kaluargana Yakub 
amminawanga mange ri Mesir, iamintu: 

? Ruben, ana toaya; naia ana-anana Ruben 
iamintu: Henokh, Palu, Hezron, siagang 
Karmi. 

10 Simeon; naia ana-anana Simeon iamintu: 
Yemuel, Yamin, Ohad, Yakhin, Zohar, siagang 
Saul ana battuna ri bainenna tu Kanaan. 


| “Kejadian 46.111 20 . 187 
1l Lewi: naia ana-anana Lewi iamintu: 


Gerson, Kehat, siagang Merari. 

12 Yehuda; naia ana-anana Yehuda iamintu: 
Syela, Peres, siagang Zerah. Nampa anana 
Yehuda maraenga iamintu: Er siagang Onan 
matei ri Kanaan. Ana-anana Peres: Hezron 
siagang Hamul. 

13 |sakhar: naia ana-anana Isakhar iamintu: 
Tola, Pua, Ayub, siagang Simron. 

14 Zebulon; naia ana-anana Zebulon iamintu: 
Sered, Elon, siagang Yahleel. 

1 Yangaseng anne kenanga anana 
Yakub nalassukanga Lea ri Mesopotamia, 
napantaranganna anjo nia todong anana 
baine niarenga Dina. J ari sikontu turunganna 
Yakub battu ri bainenna niarenga Lea nia 
tallumpulo antallu tau jaina. 

16 Gad: naia ana-anana Gad iamintu: Zifyon, 
Hagi, Syuni, Ezbon, Eri, Arodi, siagang Areli. 

17 Asyer: naia ana-anana Asyer iamintu: 
Yimna, Yiswa, Yiswi, Beria, siagang Serah, 
saribattang bainena kenanga. Ana-anana 
Beria iamintu Heber siagang Malkiel. 

18 Anjo sampuloa angngannang tau 
turunganna Yakub battu ri bainenna niarenga 
Zilpa, iamintu suro baine napassareanga 
Laban mae ri Lea, ana bainena. 

19 Bainenna Yakub niarenga Rahel nia rua 
anana, lamintu Yusuf siagang Benyamin. 

20Ri Mesir anggappai rua ana Yusuf, iamintu 
Manasye siagang Efraim, nilassukanga 

ri bainenna Yusuf niarenga Asnat, anana 


Potifera, ajari imanga ri Heliopolis. 

21 Benyamin; ia ana-anana Benyamin 
ilamintu: Bela, Bekher, Asybel, Gera, Naaman, 
Ehi, Ros, Mupim, Hupim, siagang Ared. 

22 Anjo sampuloa angngappa tau iami 
turunganna Yakub battua ri bainenna 
niarenga Rahel. 

23 Nampa pole Dan: anana Dan iamintu 
Husim. 

24 Naftali; naia ana-anana Naftali iamintu: 
Yahzeel, Guni, Yezer, siagang Syilem. 

25 Anjo tujua tau iami turunganna Yakub 
battua ri bainenna niarenga Bilha, suro baine 
napassareanga Laban mae ri Rahel anana. 

29Yangasenna turunganna Yakub alampaya 
mange ri Mesir iamintu annampulo 
angngannang Jaina, tanirekengapi sikamma 
mintunna. 

27 Ana-anana Yusuf, ia lassuka ri Mesir nia 
rua tau, sagenna sikontu kaluargana battua ri 
Mesir nia tujupulo tau yangaseng. 

28 Nasuromi Yakub anjo Yehuda ajappa riolo 
untu angkioki Yusuf sollanna nia ambuntuli ri 
Gosyen. Ri wattunna battu kenanga mange ri 
Gosyen, 

29 naimi Yusuf ri karetana untu mange 
assibuntulu siagang manggena anjoreng. Ri 
wattunna assibuntulumo kenanga, narakami 
Yusuf anjo manggena nampa angngarru 
sisalloang. 

30 Nakanamo Yakub ri Yusuf, "Kamma- 


kamma anne rellama mate, lanri kucinimako 
siagang kuassemmi angkana attallasa ijako." 

31 Nampa nakanamo Yusuf mae ri sikamma 
saribattanna siagang ri sikamma bija 
pammanakanna maraenga, "Musti alampa 
mange ri karaenga ampauangi angkanaya 
niami battu sikamma saribattangku siagang 
sikamma bija pammanakanna ammantanga 
ri Kanaan. 

32 | akupaui angkana ikau ngaseng jama- 
jamannu iamintu akkalawaki gimbala 
siagang sapi, siagang nuerang ngasemmi 
olo-olo piaranu, kammayatompa sikontu 
pabarang-barangannu. 

33 Punna nakio ngasengko karaenga 
nampa napakkutanangngang angkana apa 
jama-jamannu, 

34 pauammi angkana battu ri cadinu iji 
nummarakaimo olo-olo piara sangkamma 
boe-boenu. Lanri kammana, lanasuro 
ngaseng mako ammantang ri Daera Gosyen." 
Akkana kammami anjo Yusuf, lanri tu Mesirka 
nakanai kalenna tuna assibengkoro siagang 
sikamma pakalawakia. 

47 l Nampa naerammi Yusuf lima 

tau battu ri saribattanna mange 
andallekang ri karaenga. Nakanamo ri 
karaenga, "Manggena siagang sikamma 
saribattanna atanta niami battu ri Kanaan. 
Battumi kenanga mae anrinni siagang 

bembena, gimbalana, kammayatompa 


sikontu pabarang-baranganna kenanga. 
Kamma-kamma anne niaki kenanga ri Daera 
Gosyen." Nampa napappiassengammo anjo 
sikamma saribattanna mae ri karaenga. 

2(47:1) 

3 Akkutanammi karaenga ri kenanga 
angkana, "Apa ngaseng Jama-jamannu?" 
Appialimi kenanga angkana, "Ikambe anne 
pakalawaki sangkamma boe-boena ikambe. 

4Battui anne ikambe untu ammantang 
anrinni ri parasanganga, lanri sanna sarrinna 
kacipuranga ri Kanaan, sagenna tenamo 
ruku untu lanakanre sikamma bembena 
siagang gimbalana ikambe. Kisaremi ikambe 
pangngellai untu ammantang ri Daera 
Gosyen." 

> Nakanamo karaenga ri Yusuf, "Kamma- 
kamma anne niami anrinni manggenu siagang 
sikamma saribattannu. 

6 Pasangkammami anne parasangang 
Mesir sangkamma parasangang kalennu. 
Lappassammi ammantang kenanga ri 
Daera Gosyen, iamintu daera kaminang 
bajika anrinni ri parasanganga. Siagang 
saremi tugasa tau caradeka anjama untu 
angngurusuki olo-olo piaraku." 

7 Napappiassengang tommi Yusuf anjo 
manggena mae ri karaenga. Nabarakkakimi 
Yakub anjo karaenga. 

8Nampa akkutanammo karaenga ri ia 


angkana, "Siapa umurutta, Bapa?" 

9 Appialimi Yakub angkana, "Sibilangngammi 
antallumpulo taung attallasa atanta, 
ajari tupalampa mange-mange. Punna 
nipasinrapangi siagang umuruna boe-boena 
atanta ajaria tupalampa mange-mange, 
anne katallassanna atanta jai kasukkarranna 
siagang bodoji umuruna." 

10[ ebaki anjo appala kanami Yakub nampa 
assare barakka passibokoi. 

11 Nabantumi Yusuf anjo manggena siagang 
sikamma saribattanna ammantang ri Mesir. 
Nasaremi kenanga tampa untu napatang 
kenanga ri bageang kaminang bajika ri anjo 
parasanganga, iamintu ri ampi kota Rameses, 
situru parentana karaenga. 

12 Nampa nagannakkimo pappasadia 
untu lanakanrea manggena, sikamma 
saribattanna, kammayatompa sikontu bija 
pammanakanna, sagenna kaminang loloa. 

13 Anjo kacipuranga sannami sarrinna, 
sagenna tenamo lanikanrea ri kere-keremae. 
Rayaka ri Mesir siagang ri Kanaan dodong 
ngasemmi siagang tanakulleami napakamma 
CIpuru. 

14 Sampang ammalli kenanga gandung, 
napasseremi Yusuf anjo balli gandunga, 
nampa naboli ri balla karaenga. 

15 Ri wattunna labusumo doeka ri Mesir 
siagang ri Kanaan, battumi tu Mesirka mae ri 

Yusuf nampa nakana kenanga, "Kisarei anne 


ikambe kanre! Teaki balang parekangi mate 
Ikambe. Cappumi doena ikambe." 

16 Appialimi Yusuf angkana, "Punna labusumo 
doenu, olo-olo piaranu nupassareang: 
nampako kusare apa lanukanrea." 

17 Nampa napassareammo olo-olona 
kenanga mae ri Yusuf. Nisaremi ri Yusuf 
kenanga apa-apa lanakanrea, iamintu 
napassambea jarang, gimbala, bembe, 
siagang keledaina kenanga. Anjo taunga 
nisarei ri Yusuf apa-apa lanakanrea kenanga, 
nampa abayara kenanga siagang olo-olo 
piara. 

18 Ri taung poleanna battumi pole kenanga 
mae ri ia nampa nakana, “Nilambusiang 
maki mae karaeng, angkanaya cappumi 
doena ikambe, nampa olo-olo piarana ikambe 
ikatte ngasemmi pata. Tenamo apa-apanna 
ikambe akkullea nipassareang mae ri katte, 
pantaranganna kalenna ikambe siagang 
tampana ikambe. 

19Teaki balang parekangi ikambe mate! 
Teaki balang parekangi ajari kalotoro 
sikamma kokonna ikambe. Kiballimi anne 
kalenna ikambe siagang tampana ikambe. 
Gandummo kipare pabayara. |kambe siagang 
tampana ikambe, ajarimi karaeng pata. 
Kisaremi ikambe gandung untu ansambungi 
tallasana ikambe, kammayatompa bine untu 
nakioro ri sikamma kokonna ikambe!" 

20 Nampa naballimo Yusuf sikamma buttaya 


ri Mesir untu karaenga. Sikontu tu Mesirka 
tarpassami nabalukang tampana, lanri 

sarrinna anjo kacipuranga. Nampa sikontu 
anjo tampaka ri Mesir ajarimi karaeng pata. 

21 Sikontu rayaka ri Mesir ajarimi atanna 
Yusur. 

22 Sere-sere mami tampa tanaballia, iamintu 
tampana sikamma imanga. Tena naparallu 
kenanga ambalukangi tampana kenanga lanri 
tuli nisarena gaji kenanga battu ri karaenga, 
untu kaparalluang katallassanna kenanga. 

23 Nakanamo Yusuf ri anjo rayaka, "Cinimi, 
ikau ngaseng siagang sikamma tampanu 
lebami kuballi untu karaenga. Annemi bine 
akkullea nupakioro ri kokonnu. 

24 Punna wattu pakkattoang, musti 
nupassareangi bage limanna wasselena mae 
ri karaenga. Labinnaya akkullei nupake untu 
ajari bine siagang untu nukanre siagang 
kaluarganu." 

25 Appialimi kenanga angkana, 
"Kipasalamami anne ikambe karaeng. 
Appala sukkurumi ikambe. Rellami anne 
Ikambe ajari atanna karaenga." 

26 Nampa napajarimo Yusuf anjo passalaka 
undang-undang ri Mesir, iamintu angkanaya 
bage limanna wassele pakkattoanga musti 
ajari karaeng pata. Sagenna kamma-kamma 
anne nipake iji anjo undang-undanga. la 

bawang sikamma tampana imang-imanga 


tena najari karaeng pata. 

27Kammaminjo lampa-lampana 
nammantammo tu Israel ri Mesir, ri 
Daera Gosyen. Ajari kalumanynyammi 
kenanga, siagang ammana- mana anjoreng. 

28 Attallasa iji Yakub sagenna sampulo antuju 
taung ri Mesir, sagenna narapi umuruna ajari 
sibilangngang ampatampulo taung. 

29Ri wattunna labirimmo narapi ajalana, 
nakiomi anjo anana Yusuf, nampa nakana 
ri ia, "Padongkoki limannu anrinni ri 
allana bonggangku, nampa assumpamako 
angkanaya tena nalanutarawanga anrinni ri 
Mesir. 

30 Frokka nitarawang ri tampana boe-boeku: 
erangi mayakku battu anrinni ri parasanganga 
nampa nueranga mange nutarawang ri 
pajerakkanna kenanga." Appialimi Yusuf 
angkana, "Iye, lakugaukammi antu kananta 
bapa." 

3l Nakanamo Yakub, "Assumpa mako 
angkana lanugaukangi." Assumpami 
Yusuf, nampa appala sukkurumo Yakub ri 
katinroanna. 

48 l Siapa are allo ribokoanganna 

nipabattuammi kabara Yusuf angkana 
garring sannaki manggena. Jari alampami 
mange angkunjungi Yakub. Naerang tongi 
ruaya anana, iamintu Manasye siagang 
Efraim. 

2 Nalangngerena Yakub angkana niaki battu 


Yusuf, napikulle- kulleimi nagassingi kalenna, 
nampa ammempo ri katinroanga. 

3 Nakanamo Yakub mae ri Yusuf, "Lebami 
Napappicinikang KalenNa Allataala Kaminang 
Koasaya mae ri nakke ri Lus, ri butta Kanaan, 
siagang lebama Nabarakkaki. 

4Nakana ri nakke, LaKusareko jai cucu, 
sollanna ajari jai bansa turungannu: 
laKupassareangi anne parasanganga mae 
ri turungannu, ajari napatang sagenna 
satunggu-tungguna." 

? Napannarrusumi kananna Yakub, nakana, 
"Yusuf, anjo ruaya ananu lassuka anrinni ri 
Mesir, ri tenanapa kubattu, iamintu Efraim 
siagang Manasye, kupasangkammai anakku, 
sangkamma Ruben siagang Simeon. 

6 Punna anggappako pole siapa-siapa ana, 
tena nalakupasangkamma anakku kenanga, 
mingka ananumi. Warisi lanagappaya 
kenanga iamintu battua ri Efraim siagang 
Manasye. 

7 Anne kugaukangi kammaya, untu Rahel 
ammanu. Lalang ri pajappangku ammotere 
battu ri Mesopotamia, matemi ammanu ri 
butta Kanaan, tena nabella battu ri Efrata, 
nasanna sinana pamaikku. Kutarawangi 
anjoreng, ri biring agang mangea ri Efrata." 
(Kamma-kamma anne Efrata niaremmi 
Betlehem.) 

8Ri wattunna nacini Yakub anjo ana-anana 


Yusuf, akkutanammi angkana, "Inai anne 
ana-anaka?" 

9 Appialimi Yusuf angkana, "Iaminne 
ana-anakku, Napassareanga Allataala ri 
nakke anrinni ri Mesir." Nakanamo Yakub, 
"Pareppeseki kenanga mae ri nakke sollanna 
kubarakkaki. " 

10Tena nakkulle accini baji Yakub lanri 
toami siagang tabajikami paccinina matanna. 
Napareppesemi Yusuf anjo ana-anana mae ri 
Yakub. Nampa naraka siagang nabau Yakub 
anjo kenanga. 

11 Nampa nakanamo Yakub ri Yusuf, "Tena 
sikali kukapangi angkana lasicini ija siagang 
ikau. Mingka kamma-kamma anne balalo 
Nasarema Allataala pangngellai untu ancini 
tongi ana-ananu." 

12 Nampa naallemo anjo kenanga battu ri 
riwaanna Yakub. Nampa kalenna assujumi ri 
dallekanna manggena. 

13 | ebaki anjo napaempomi Yusuf anjo ruaya 
anana ri ampina Yakub. Efraim, iamintu 
bungkoa ri sari kairi, nampa Manasye, iamintu 
toaya ri sari kanang. Mingka napadongkomi 
limanna Yakub iamintu lima kananna irate 
ri ulunna Efraim, nampa lima kairinna 
napadongko irate ri ulunna Manasye. 

14 (48:13) 

15 | ebaki anjo nabarakkakimi Yusuf, nakana, 
"Allataala, lami Batara napakalompoa 

Abraham siagang Ishak, lami anrurunganga 


sagenna kamma-kamma anne: 

16|ami malaeka allappassanga battu 
sikontu bahayaya. Poro laminjo Allataala 
ambarakkaki anne ana-anaka. Poro 
attallasaki satunggu-tungguna arengku, 
arenna Abraham siagang arenna Ishak lanri 
anne ana-anaka! Poro ammana-accucui 
kenanga, namajai turunganna kenanga ri 
lino." 

17 Tena nasannang nyawana Yusuf ri 
wattunna nacini manggena ampadongkoki 
lima kananna irate ri ulunna Efraim. Jari 
natagalami limanna manggena nampa ero 
napalette battu ri tompo ulunna Efraim mae 
ri tompo ulunna Manasye. 

18 Nakana ri manggena, "Teaki kamma anjo 
bapa. laminne ana bungasaka. Kipadongkomi 
limanta irate ri tompo ulunna." 

19 Mingka taerokai manggena, na 
nakana, "Kuassenji ana, kuassenji. 
Manasye lalompoi koasana, siagang 
turunganna lajari tongi bansa lompo. Mingka 
andina lalompoangngangi koasana naia, 
kammayatompa turunganna andina lajari 
bansa-bansa lompo." 

20 Nampa nabarakkakimo pole anjo 
ana-anaka anjo alloa, nakana, "Lanatappui 
tu Israel arennu punna nabarakkaki taua. 
Lanakana kenanga, Poro Napajariko Allataala 
sangkamma Efraim siagang Manasye." Lanri 

kammana labi napariolomi Yakub anjo Efraim 


na Manasye. 

21 Nampa nakanamo Yakub mae ri Yusuf, 
"Sangkamma nucinika, abirimmi ajalakku. 
Mingka laNatulung ngasengko Allataala 
siagang laNaerang ngasengko ammotere 
mange ri parasanganna boe-boenu. 

22 Ri kaumi, teai ri sikamma saribattannu 
kupassareang Sikhem, anjo daera coppong 
lebaka kurampasa battu ri tu Amori siagang 
padang na panaku." 

49 l Nampa nakiomi sikamma anana 
Yakub, nampa nakana, "Arappungang 

mako anrinni, ri ampikku. Lakupauangko apa 

lakajarianga mae ri kalennu ri allo ri boko: 

2 Arappungangko, e, ikau ana-anana Yakub 
pilangngeri Israel, manggenu. 

3 Ruben, anakku toaya, ikaumi 
kagassingangku, rappo uruna kaporeangku. 
| kau kaminang gammara siagang kaminang 
gassing ri allana sikontu anakku. 

4Lumukko tagoccang sanrapang jene, 
sagenna teai mako makasere: saba attinroko 
siagang baine piaraku, nuramassi katinroanna 
manggenu. 

> Simeon na Lewi massaribattang: sanjatana 
kenanga katerassang. 

6 Talamminawangnga ri passitujuanna 
kenanga, kammayatompa ri pakkumpulanna 
kenanga. Saba ammunoi kenanga 

lalang larrona, naparabai sapi lakia untu 


kasannanganna. 

'Nitunrai kalarroanna kenanga, lanri 
sarrinna. Nitunrai kasekkekanna kenanga, 
lanri pallana. Lakupasisala-salaki kenanga 
ri sikontu Israel. Lakupasiaraki kenanga ri 
allana sikontu bansaya. 

8Yehuda, ikau angkokkoki kacikorona 
musunnu, lanipujiko ri sikamma saribattannu 
siagang sujuki ri dallekannu. 

9 Yehuda sanrapangi singa rungka: punna 
lebaki ammuno, ammotereki mange ri 
rumunna, anggilingi nampa attinro manna 
sitau tania barani mange anronrongi. 

10 Yehuda lannagala takkang kakaraengang. 
Turunganna lammarenta satunggu-tungguna. 
Bansa-bansaya langngerangi passare, nasuju 
tundu ri dallekanna. 

11 Ana keledaina nipaukang ri poko, poko 
anggoro mabajika. Anggoro lanapasassa ri 
pakeanna, anggoro eja sanrapang cera. 

12 Eja matanna lanri angnginung anggoro, 
kebo giginna lanri angnginung dadi. 

13 Zebulon lammantang ri ampi tamparang; 
lalabui sikamma kappalaka ri biring 
tamparanna; sagenna Sidon pabaeng-baeng 
daerana. 

14 Anjo Isakhar rapangi keledai magassing 
attinroa ri alla karanjeng pattekekanna. 

l5 Naciniki antekamma bajina anjo tampaka 
antekamma gagana anjo parasanganga, 

nadundumo rella nipitekeki, na nipassa 


anjama ajari ata. 

19 |kau Dan, langngadeli bansanu lajari suku 
sangkamma suku maraeng ri Israel. 

171|kau rapang ulara ri biring agang, ulara 
aracung ri biring lorong, lanupittoki kacunu 
jaranga natassambila tubaena. 

180 Batara, kasalamakkang Kipassareanga, 
laminjo sarro kutayanga. 

19 | kau Gad, lanibakkaiko ri paella, mingka 
ikau lagiling angngellaki kenanga. 

20 Asyer, lallabi kanre bajinu. Kau 
lassadiakangi kanrena sikamma karaenga. 

21 Naftali, sanrapang jonga lappasa, gaga 
sikalia ana-anana. 

22 Yusuf rapangi keledai rungka, keledai 
liara ri ampi timbuseng jene, lari-laria rate ri 
moncong. 

23 Abakka tojemmi musua, angngondangi 
siagang pana. 

24 Mingka tuli kassana limanna, tuli jarrena 
panana, lanri koasana Pakalawaki Magassing, 
Allataalana Yakub, Pajagana Israel. 

25 Allataalana manggenu antulungko: 
Kaminang Koasaya ambarakkakiko siagang 
jene bosi battu ri langi na jene battu rawa ri 
butta. Siagang ana kammayatompa sapi, 

29gandung kammayatompa bunga. 
Labiangangi barakkaNa Allataalana 
manggenu nakalumanynyanna bulu-bulu 
sannaka toana. Poro turungi sikamma anjo 

barakkaka ri tompo ulunna Yusuf, ri tompo 


abanna. lami kaminang pore ri sikamma 
saribattanna. 

27Benyamin, iami rapang serigala sekke. 
Anjakkalaki kanrena ri baribasana. Ri 
bangngina nabage- bagei." 

28]aminjo sampuloa anrua suku Israel, 
siagang kana-kana kalabusang napaua 
manggena kenanga ri wattunna nasare 
barakka passibokoi massing-massing 
kenanga. 

29 Nampa appasammo Yakub mae ri 
ana-anana nakana, "Sinampe mami 
nakuammoterammo sangkamma boe-boeku. 
Tarawanga sallang lalang ri kalibong Makhpela 
ri sarinna kenanga, rayanganna Mamre ri 
butta Kanaan. Lebami naballi Abraham anjo 
kalibonga siagang koko niaka ri tammulilina. 
Naballi battu ri Efron, anjo tu Het, untu nipare 
pajerakkang. 

30(49:29) 

31 Anjorengi nitarawang Abraham siagang 
Sara, Ishak siagang Ribka. Anjoreng tommi 
nitarawang Lea. 

3? Anjo kokoa siagang kalibong niaka 
anjoreng lebami niballi battu ri tu Het. 
Tarawamma anjoreng." 

33 | ebaki Yakub appasang ri ana-anana, 
anrabami naung nampa mate. 

50 1 Naparabami kalenna Yusuf naung ri 


kalenna manggena nampa angngarru 
siagang nabau rupanna. 

2 Nampa naparentakang Yusuf ri pangurusu 
mayaka untu ansarei rampa-rampa anjo 
mayana Yakub sollanna attahang. 

3 Patampulo alloi sallona jama-jamanga. 
Sikamma minjo sallona biasaya napake taua 
untu ansarei rampa-rampa mayaka. Susa 
ngaseng tommi tu Mesirka untu kamateanna 
Yakub, iamintu tuju allo sallona. 

“Ri lebanamo wattu kasusaanga, nakanamo 
Yusuf ri pagawe-pagawena karaenga, 
"Pabattui anne pasanga mae ri karaenga 
angkana, 

> Ri wattu areppesenamo ajalana manggena 
atanta, nasuroi ajanji atanta ri ia, angkanaya 
lanatarawangi atanta ilalang ri jera lebaka 
napasadia ri butta Kanaan. Lanri kammana, 
kisaremi pangngellai atanta alampa untu 
antarawangi manggena atanta. Lebaki anjo 
lammoteremi atanta." 

8Nakanamo karaenga, "Alampamako 
mange antarawangi manggenu, sangkamma 
napappasangnganga ri kau." 

7 Nampa alamapamo Yusuf untu antarawangi 
manggena. Sikamma pagawena karaenga, 
tutoa-toana balla karaenga kammayatompa 
sikamma tumalompona Mesir, alampami 
siagang Yusuf. 

8Sikamma kaluargana, sikamma 


saribattanna, kammayatompa sikamma bija 
pammanakanna maraenga alampa ngaseng 
tommi. Ana-ana cadiaji bawang siagang 

olo-olo piarana kenanga nabokoi ri Gosyen. 

9 Pasukang akkaretaya siagang ajaranga 
amminawang tommi, sagenna sannamo 
labuna anjo barisanga. 

10Ri wattunna anrapi kenanga ri tampana 
tau appatunrunga gandung, iamintu ri 
Goren-Haatad, irayanganna Binanga Yordan, 
appiraung lompomi kenanga napakamma 
sina. Apparemi Yusuf acara kasusaang tuju 
allo sallona. 

11Ri wattunna nacini panduduka ri 
Kanaan anjo acara kasusaanga ri Goren- 
Haatad, nakanamo kenanga, "Teai sipato 
appakapaccena pamai anjo acara kasusaanna 
tu Mesirka!" laminjo sabana naniaremmo 
anjo tampaka Abel-Mizraim. 

12 Kammaminjo nanagaukammo sikamma 
ana-anana Yakub apa napappasangnganga 
mae ri kenanga. 

13 Naangkami kenanga anjo mayana mange 
ri Kanaan nampa natarawang lalang ri 
kalibong Makhpela, irayanganna Mamre, ri 
koko lebaka naballi Abraham battu ri Efron, 
anjo tu Het, untu nipajari pajerakkang. 

14 | ebaki natarawang Yusuf anjo manggena, 
ammoteremi mange ri Mesir siagang sikamma 
saribattanna kammayatompa sikamma tau 

niaka amminawang untu mange antarawangi 


anjo manggena. 

15 Ri matenamo manggena kenanga, 
nakanamo sikamma saribattanna Yusuf, 
“Antekamma ebara angkana napammoli- 
molikangki Yusuf nampa nabalasa anjo 
kajadallanta pirangalloang?" 

16] anri kammana, akkirimmi pasang 
kenanga mange ri Yusuf, angkana, "Ri 
tenanapa mamate manggeta, 

17|ebaki nasuro ikambe angkana ri 
kau, Pammopporangi kasalang lebaka 
nagaukang anne sikamma saribattannu 
mae ri kau. Jari, salaku atanNa Allataala, ia 
napakalompoa manggeta, napalaki ikambe 
ri kau nanupammopporang kasalang lebaka 
nagaukang ikambe mae ri kau." Angngarrumi 
Yusuf natarimana anjo pasanga. 

18 Nampa battumo kalenna anjo sikamma 
saribattanna siagang sujumi kenanga ri 
dallekanna, nampa nakana, "Ikambe anne 
atannu." 

19 Mingka nakanamo Yusuf ri kenanga, 
"Teako mallakki: nasaba tena kukkulle agau 
kamma Allataala. 

20 Assituju ngaseng mako agau jadala mae ri 
nakke ri pirangngalloang, mingka Napinrami 
Allataala anjo kajadallanga ajari kabajikang: 
sollanna apa anjo kajarianga pirangalloang, 
ajari jaimi tau attallasa siagang nipasalama 
kamma-kamma anne. 

21Teako bata-batai. Lakupagannakkangko 


kaparalluannu ngaseng siagang ana-ananu." 
Kammaminjo, na napakasannammo Yusuf 
pamaina kenanga, siagang kana-kana 
lamma, sagenna dinging-dingimmo pamaina 
kenanga. 

22 Ammantang turusmi Yusuf ri Mesir siagang 
bija pammanakanna. Attallasaki sagenna 
narapi sibilangngang assampulo taung 
uUmuruna. 

23 Narapi iji nacini ana cucunna Efraim. 
Narapi tongngiji naparakai ana-anana Makhir, 
lamintu cucunna Manasye, napasangkamma 
ana kalenna. 

24 Nakanamo ri sikamma saribattanna, 
“Abirimmi narapi ajalakku, mingka 
mattantu laNaparakai ngasengko siagang 
laNapimpingko Allataala assulu battu ri anne 
parasanganga mange ri parasangang lebaka 
Napajanjiang siagang sumpa mae ri Abraham, 
Ishak siagang Yakub." 

25 Nampa nasuromo Yusuf sikamma 
bija pammanakanna assumpa angkana, 
"Ajanji mako ri nakke, angkanaya punna 
Napimpingko Allataala mange ri anjo 
parasanganga, lanuerang tongi mayakku. " 

26 Nampa matemo Yusuf ri Mesir, lalang 
umuru sibilangngang assampulo taung. 
Nasareimi kenanga rampa-rampa anjo 
mayana Yusuf, nampa napantama ri patti 
tumatea. 


Keluaran 


1 ' Yakub, nigallaraka Israel, alampai 
mange ri Mesir siagang sikamma 
anana kammayatompa massing kaluargana 
ana-anana. Anjo ana-anana Yakub iamintu: 

“Ruben, Simeon, Lewi, Yehuda 

3|sakhar, Zebulon, Benyamin 

4 Dan, Naftali, Gad, Asyer. 

> Kabusuna anjo turunganna Yakub, nia 
tujupulo tau jaina. Yusuf, nia memammi labi 
riolo ri Mesir. 

6 Siapa are wattu ribokoanganna matemi 
Yusuf siagang sikamma saribattanna. 
Kammayatompa sikamma tau naaganga 
kenanga ajulu jammang, mate ngaseng 
tommi. 

7 Mingka anjo turunganna tu Israel 
abija-bijami ajari sanna jaina. Teai sipato 
lintana katambang jaina kenanga, sagenna 
eromi rassi parasangang Mesir napakamma 
kenanga. 

8 Nampa niamo sitau karaeng beru 
appakkaramula ammarenta ri Mesir. Anne 
karaeng berua tanaassengai Yusuf. 

9 Nakanamo ri rayana, "Anjo tu Israelka 
akkullei ajari bahaya mae ri katte, 
lanri teai sipato jaina kenanga, siagang 
kassakangngangi kenanga na ikatte. 

10 Ebara angkana ajari bunduka, akkullei 


kenanga agang mae ri musua untu 
ambaliangki, nampa lari kenanga ampilari 
anne parasanganga. Musti aboyaki akkala 
sollanna tena napila katambang jaina 
kenanga." 

Jari angngangkami tu Mesir siapa are 
jaina pajaga mae ri bansa Israel untu 
ampakasukkaraki katallassanna kenanga, 
lamintu nasuroi tu Israel anjama terasa. 
Nipassai kenanga ambangungi kota Pitom 
siagang Raamses, untu karaeng Mesir untu 
ajari pammolikang barang-barang. 

12 Mingka pila nijallakkangi kenanga ri tu 
Mesir, pila katambangi jaina anjo tu Israel. 
Pila alabammi kenanga mae ri sikontu anjo 
parasanganga, sagenna ajari mallamo tu 
Mesir ri kenanga. 

13 ari pila sekkemi kenanga anjallakkangi tu 
Israel, 

14 siagang nasusaimi katallassanna anjo tu 
Israelka. Tena sikalimo pangngamaseanna 
anjo tu Mesir ampassai tu Israel anjama 
terasa ri sikamma usaha bangunanga siagang 
panjama-jJamang ri sikamma kokoa. 

15 Appassulumi parenta Karaeng Mesir mae 
ri sanro pamana niarenga Sifra siagang Pua; 
anne ruaya sanro pamana biasai natulung 
bai-baine tu Ibrania punna lammana kenanga. 

16 Nakana Karaeng Mesir, "Punna nutulung 
tubaine Ibrania ammana, urangi anne: Punna 

ana burane anjo nalassukanga, bunoi! Punna 


baine anjo nalassukanga, lappassammi 
attallasa." 

17 Mingka anjo ruaya sanro pamana, 
tau malla ngaseng mae ri Allataala. 
Taerokai kenanga anggaukangi anjo apa 
naparentakanga karaenga: nalappassanji 
attallasa sikamma ana lolo buranea. 

18 | ari nikiomi anjo ruaya sanro pamana ri 
karaenga. Akkutanammi karaenga angkana, 
"Angngapa nulappassangi attallasa ana-ana 
lolo buranea?" 

19 Appialimi kenanga angkana, "Anjo 
bai-baine tu Ibrania tena nasangkamma 
bai-baine tu Mesirka. Anjo kenanga lammoro 
sikali punna ammanaki. Tenapa nabattu 
sanro pamanaka, nalassu memammo anana 
kenanga." 

20Jari nibarakkakimi anjo ruaya sanro 
pamana ri Allataala, lanri napakalompoi 
kenanga Allataala. Siagang pila katambang 
napila kassa tommo tu Israel. 

21(1:20) 

22 Appasulumi parenta karaenga mae ri 
sikontu rayana angkana, "Sikontu ana burane 
beru lassuka ri tu Ibrania musti nipelaki 
antama ri Binanga Nil, mingka sikontu anana 
bainea akkullei nilappassang attallasa. " 

2 l Anjo wattua nia sitau burane battu ri 
suku Lewi, abunting siagang sitau baine, 
paranna suku Lewi. 

2 Nammanamo anjo bainea sitau ana burane. 


Nacinina angkana sanna gagana anjo anaka, 
nacokkomi nia tallum bulang sallona. 

3 Mingka takkulleai sallo dudu nacokko 
anjo anaka. Jari angngallemi ammana 
sere karanjeng nampa nalapisi siagang 
tere sollanna tantamaya jeneka. Lebaki 
anjo napantamami anjo ana loloa ri anjo 
karanjenga, nampa naerang mange ri Binanga 
Nil, nampa naboli ri tangnga-tangngana ruku 
tinggia ri birinna anjo binangaya. 

4Daenna bainea anjo ana loloa niaki 
ammenteng tena siapa bellana battu ri anjo 
tampaka untu amparhatikangi angkana apa 
lakajariang mae ri anjo andina. 

3 Lalang kammana anjo niami battu ana 
bainena karaenga. Naungi ri binangaya ero 
ajene, nampa dayang-dayanna ajappa-Jjappai 
ri biring binangaya. Tiring nacainimi anjo 
ana bainena karaenga anjo karanjenga 
ri tangnga-tangngana rukuka, nasuromi 
kalaserenna atanna bainea mange angngallei 
anjo karanjenga. 

Ri wattunna nasungke ana bainena 
karaenga anjo karanjenga, nacinimi anjo 
ana lolo niaka lalang, sitabang angngarru. 
Tugurumi pangngamaseanna anjo ana 
bainena karaenga na nakana, "Anne ana tu 
Ibrani." 

7Battumi daenna anjo ana loloa akkutanang 
ri ana bainena karaenga angkana, “Erokki 

nakupaboyangki sitau amma tu Ibrani untu 


ampasusui antu ana loloa karaeng?" 

8 Appialimi anjo ana bainena karaenga 
angkana, “Bajimi." Alampami anjo tuloloa 
angkioki amma kalenna. 

9 Nakanamo ana bainena karaenga ri anjo 
ammaka, "Erangi anne ana loloa, nampa 
nupasusuanga. Kusarepako gaji." Jari 
naerammi anjo anaka nampa napasusu. 

10Ri wattunna lompo-lompomo anjo anaka, 
nipassareammi ri ammana mae ri ana 
bainena karaenga. Nampa nipajarimo anjo 
anaka ana angkana ana bainena karaenga. 
Nakanamo anjo ana bainena karaenga, 
"Kusarei areng anne anaka Musa, lanri kuallei 
battu ri jeneka." 

11Wattunna lompomo Musa, alampai 
mange angngagangi sicini tu ajulu bansana. 
Nacinimi antekamma batena nipassa kenanga 
anggaukangi Jama-jamang battalaka. Nacini 
tommi nia sitau tu Mesir ammuno sitau tu 
Ibrani. 

12 Accinimi Musa mae ri tammulilina: na 
ri wattunna nacini angkana tenaja tau 
amparhatikangi, nabunomi anjo tu Mesirka, 
nampa nacokko mayana lalang ri kassika. 

13 Ammukona baribasa alampami pole Musa. 
Nampa niamo nacini rua tu Ibrani sitabang 
assibaji. Akkutanammi Musa ri kalaserenna, 
lamintu salaya, angkana, "Angngapa nanubaji 
agannu?" 

14 Appialimi anjo taua angkana, "Inai 


angngangkakko ajari pamimping siagang 
haking mae ri kambe? Ero tongko ambuno 
tonga sangkamma anjo tu Mesirka nubunoa?" 
Ajari mallami Musa siagang napikkiriki 
angkana, "Ballasama! Naassemmi taua anjo 
panggaukangku." 

15 Ri wattunna nalangngere karaenga 
anjo apa kajarianga, aboyami akkala untu 
ambunoi Musa. Mingka larimi Musa nampa 
ammantang ri parasangang Midian. Imang 
battua ri Midian, niarenga Yitro, nia tuju 
ana bainena. Ri sereang allo, ri wattunna 
sitabang ammempo Musa ri ampina sereang 
bungung, battumi anjo tujua ana tulolonna 
Yitro untu anynyero jene siagang ambonei 
tampa pangnginungang bembena siagang 
gimbalana manggena kenanga. 

16(2:15) 

17 Mingka niamo siapa are pakalawaki 
ambongkai anjo ana-ana tuloloa. Nabattumo 
Musa antulungi kenanga siagang nasaremi 
jene inung olo-olo piarana kenanga. 

18 Wattunna ammotere kenanga, 
akkutanammi manggena kenanga angkana, 
"Angngapa nulinta kamma ngaseng 
ammotere anne alloa?" 

19 Appialimi kenanga angkana, "Nia sitau tu 
Mesir antulungi ikambe ri wattunna niganggu 
ikambe ri pakalawaki maraenganga. Balalo 

ia ampanynyerokangi ikambe jene, nampa 
nasare jene inung olo-olo piarata. " 

20 Akkutanammi Yitro ri ana-anana angkana, 
"Kemaemi anjo taua kamma-kamma anne? 
Angngapa nanubokoi anjo taua? Mangeko 
angkioki nakiangnganre siagang." 

21 Eromi Musa ammantang anjoreng. Nampa 
napabunting Yitro anana niarenga Zipora 
siagang Musa. 

22 Ammanami Zipora sitau ana burane. 
Naaremmi Gerson anjo anaka, lanri 
napikkiriki Musa angkanaya, "Inakke anne 
tubattu-battua mae anrinni." 

23 Attaung-taungi ribokoanganna, matemi 
Karaeng Mesir. Mingka tuli akkunrarenna 
bansa Israel lanri nipare atana kenanga; 
sagenna akkiomo kenanga appala tulung. 
Na anjo pakkiona kenanga anrapiki mae ri 
Allataala. 

24 Nipilangngerimi kenanga ri Allataala, 
siagang Naurangimi parjanjianNa siagang 
Abraham, Ishak, na Yakub. 

25 Nacinimi tu Israel nipajari ata, jari 
Natappukimi untu laNatulung kenanga. 

3 1 Anjo wattua nakalawaki Musa sikamma 

gimbalana siagang bembena Yitro, 
ilamintu matoanna, imanga ri butta Midian. 
Ri wattunna naemba anjo olo-olo piaraya 
antaleang ri parang lompoa, battumi 
mange ri Moncong Sinai, iamintu moncong 
matangkasaka. 

2 Anjoreng niami malaekaNa Batara 


ampappicinikangi KalenNa mae ri Musa, 
lalang pepe arinraya assulu battu ri tangnga- 
tangngana rompoka. Naciniki Musa arinra 
anjo rompoka, mingka tena nakkanre. 

3 Nakanamo pikkiranna Musa, "Hebana! Tena 
nakkanre anjo rompoka. Erokka ambani-bani 
mange anciniki." 

4Naciniki Batara areppese Musa ri anjo 
tampaka. Jari ammarrammi battu lalang ri 
tangnga-tangngana anjo rompoka angkana, 
"Musa, Musa!" Appialimi Musa angkana, 
"Niaka anrinni, Batara!" 

> Nakanamo Allataala, "Teako areppesi. 
Sungkei palapa bangkennu, lanri niakko 
ammenteng ri butta matangkasaka. 

6|Nakke minne Allataalana boe-boenu, 
Allataalana Abraham, Ishak, siagang Yakub." 
Jari natongkomi rupanna Musa, lanri mallana 
anciniki Allataala. 

Nampa Nakanamo Batara, "Kucinimi 
kasessanna ummakKu ri Mesir, siagang 
Kulangngeremi pakkiona kenanga, ampalaki 
nilappassang battu ri sikamma tau 
anjallakkangai kenanga. Sikontutojenna 
Kuasseng ngasengi kasessanna kenanga. 

8 Lanri kammana anjo, erokKa naung untu 
allappassangi kenanga battu ri limanna tu 
Mesirka, nampa Kuerang kenanga assulu 
battu ri anjo parasanganga naKuerang mange 
ri parasangang luaraka. Buttana coppongi 

siagang akkalumanynyangi. Kamma-kamma 


anne anjo parasanganga napammantangi 
bansa Kanaan, bansa Het, Amori, Feris, Hewi 
siagang Yebus. 

? Kulangngeremi karruna bansa Israel, 
siagang Kucini tommi antekamma batena 
nijallakkang ri bansa Mesir. 

10 kKamma-kamma anne Kusuroko untu 
mange andallekang ri Karaeng Mesir sollanna 
akkulle nupimping bansaKu assulu battu ri 
anjo parasanganga." 

11Mingka nakanamo Musa ri Allataala, 
"Inai tonga anne inakke, sagengku akkulle 
andallekang ri karaenga siagang angngerangi 
bansa Israel assulu battu ri Mesir?" 

12 Appialimi Allataala angkana, "INakke 
lantulungko. Napunna nuerammo assulu 
anjo bansaya battu ri Mesir, lanugaukang 
ngasemmi ibadaya mae ri Nakke ri anne 
monconga. laminjo ajari butti angkana 
iNakke assuroko." 

13 Appialimi Musa angkana, "Mingka punna 
mangea ri tu Israel siagang kukana ri 
kenanga: Allataalana boe-boenu assuroa 
battu anne mae ri kau ngaseng, tantu 
lakkutanangi kenanga angkana, Inai 
arenNa? Jari apa musti kupappialiang mae ri 
kenanga?" 

14 Nakanamo Allataala, "INakke iamintu 
INAKKE NIAKA. laminne musti nupau mae ri 
bansa Israel angkanaya, la niarenga I NAKKE 

NIAKA, laminjo assuroa battu mae ri kau 


ngaseng. 

1 Kabarrang tongi angkanaya iNakke, 
Batara, Allataalana boe-boena kenanga, 
Allataalana Abraham, Ishak siagang Yakub, 
ansuroko mae ri kenanga. INakke Batara, 
laminjo arengKu sagenna satunggu- 
tungguna. laminjo nisabukanga ri sikontu 
bansaya sagenna sikontu bija-bijanna. 

16 Alampamako siagang passerei sikontu 
pamimpinna tu Israel. Palabangi pauang 
kenanga angkana iNakke, Batara, Allataalana 
boe-boena kenanga, Allataalana Abraham, 
Ishak siagang Yakub, lebami Kupappicinikang 
KalengKu mae ri kau. Pauangi kenanga 
angkanaya battuMa mae ri kenanga siagang 
Kucinimi antekamma batena nigau kenanga ri 
bansa Mesir. 

17 Siagang lebami Kupattantu untu 
angngerangi kenanga assulu battu ri Mesir, 
tampana nijallakkang kenanga, siagang 
Kuantaraki kenanga mange ri sereang 
parasangang kalumanynyang siagang 
copponga buttana, lamintu parasangang 
Kanaan, bansa Het, Amori, Feris, Hewi, 
siagang Yebus. 

18 | anapilangngeri ummakKu kana- 
kanannu. Nampa musti siagangko sikamma 
pamimpinna tu Israel alampa mange 
andallekang ri Karaeng Mesir siagang 
angkana ri ia, Batara, Allataalana tu Ibrani, 

niami battu ampappicinikangi KalenNa mae ri 


kambe. Kamma-kamma anne kisaremi ising 
ikambe alampa kira-kira tallungallo sallona 
nijappai battu anrinni, mange ri parang 
lompoa untu assare korobang mae ri Batara, 
Allataalana ikambe." 

19 Nampa Nakana pole Allataala, "Kuassengi 
angkanaya taerokai Karaeng Mesir 
allappassangko alampa, pantaranganna 
punna nipassai. 

20 Mingka laKupakei kakoasangKu, siagang 
laKuhukkungi Mesir, iamintu Kupitujui siapa 
are bala lompo. Lebaki anjo, lanasare mako 
ising untu alampa. 

21] aKupagioki pamaina tu Mesir sagenna 
lammoro pamai mae ri kau ngaseng: 
sagenna ri wattunna alampa ummakKu, tena 
nalalampa kosong limanna. 

22 Tunggala tu baine Israelka massing 
lappalaki battu ri siampi ballana tu Mesirka 
kammayatompa battu ri tu baine naaganga 
siballa, iamintu pakeang siagang belo-belo 
pera siagang bulaeng. Lanupakei anjo 
belo-beloa siagang ana-ananu. Kammaminjo 
batenu langngalleangi apa-apanna tu Mesir." 
4 l Nampa appialimo Musa ri Batara 

angkana, "Mingka antekamma ebara 
angkana taerokai tu Israelka tappa siagang 
taerokai anjampangi kana-kanangku? Apa 
musti kugaukang ebara angkana nakana 

kenanga tena naleba Napappicinikang 


KalenNa Batara mae ri nakke?" 

2 Akkutanammi Batara ri Musa angkana, 
"Apa antu ri limannu?" Appialimi Musa 
angkana, "Takkang". 

3 Nakanamo Batara, "Buangi naung ri 
buttaya antu takkanga." Nabuammi Musa 
anjo takkanga, nampa tappinra anjo takkanga 
ajari ulara. Larimi Musa ampakabellai 
kalenna. 

4Nakanamo Batara ri Musa, "Reppesimi 
anjo ularaka siagang tagalaki ingkonna." 
Areppesemi Musa nampa natagala anjo 
ularaka. Apaji natappinramo silalonna anjo 
ularaka ajari takkang lalang limanna Musa. 

> Nakana Batara, "Gaukammi anjo kammaya 
sollanna tappa tu Israel angkanaya iNakke, 
Batara, Allataalana boe-boena kenanga, 
Allataalana Abraham, Ishak siagang Yakub, 
leba ampappicinikangi KalenNa mae ri kau." 

6 Nakana pole Batara ri Musa, "Pantamaki 
limannu ri bajunnu." Mannurukimi Musa, na ri 
wattunna nabeso limanna assulu, ajari kebo 
dudumi anjo limanna lanri nitabai ri garring 
bukkuleng lompoa bahayana. 

7? Nampa Nakana Batara, "Pantamaki 
ammotere anjo limannu ri bajunnu." 
Nagaukammi Musa anjo kammaya, na ri 
wattunna napasulu pole ammotere, ajari 
bajimi ammotere anjo limanna. 

8 Nakana Batara, "Punna taeroka tappa 


kenanga mae ri kau, yareka tena nayaking 
ri lebanamo nacini anjo gau malompo 
makaserea, iami anne gau malompo 
makaruaya lampajari tappaki kenanga. 

9 Punna tena ijapa naero tappa kenanga 
manna pole nalebamo nacini anne ruaya 
gau malompo, siagang taerokai kenanga 
anjampangi kana-kanannu, angngalleko 
sikede jene battu ri Binanga Nil nampa 
nupatiri naung ri buttaya. Latappinrai anjo 
jeneka ajari cera." 

10 Mingka nakanamo Musa, "Iye Batara, 
mingka inakke teaiya tau carade abicara, 
baji nariolo kammayatompa kamma-kamma 
anne, ri lebanamo Batara abicara mae ri 
nakke. Battala sikali lilaku, salloi bateku 
abicara siagang tena nalaccu." 

11 Nakanamo Batara mae ri ia, "Inaika 
assarei bawa rupataua? Inai ampajari pepei 
siagang ampaJari tongoloki? Inai assarei 
paccini siagang ampajari butai? Teaika 
iINakke, Bataraya? 

1? kamma-kamma anne alampamako, 
iINakke lantulungko abicara siagang 
langngajarakko apa mustia nupau." 

13 Mingka appialimi Musa angkana, 
"Kupalaki, sollanna teai inakke Kisuro Batara, 
tau maraenga lalomo Kisuro." 

14) ari larromi Batara mae ri Musa na 
Nakana, "Sai nia saribattannu niarenga 

Harun? Kuassengi angkanaya ia caradeki 


abicara. Sikontutojenna, kamma-kamma 
anne niaki lalang pajappang mae anrinni, 
siagang lasannang sikali nyawana lanri 
assibuntulunu. 

15 Abicara mako siagang ia, siagang 
pauammi apa musti lanapau. INakke 
lantulungko siparua siagang langngajarakko 
apa musti nupau siagang musti nugaukang. 

lela musti abicarai lalang arennu ri 
dallekanna rayaka. la lajari juru bicaranu 
siagang lanapasangkammako angkanaya 
Allataala ampaui anjo apa mustia napau. 

17 Erangi anjo takkanga, saba lanupakei 
anjo untu anggaukangi anjo sikamma gau 
malompoa." 

18 | ebaki anjo ammoteremi Musa mange ri 
ballana Yitro, iamintu matoang buranena. 
Nampa nakana ri ia, "Kisarea ising 
untu alampa mange antoaki sikamma 
saribattangku, kaerokka anciniki angkanaya 
maka attallasa iji kenanga?" Nakanamo Yitro 
ri Musa, "Alampamako siagang salama." 

19 Ri wattumna nia ija Musa ri butta Midian, 
Nakana Batara ri ia, "Ammoterekko mange 
ri Mesir. Sikontu tau eroka ambunoko mate 
kabusumi." 

20] ari nakio tommi Musa bainenna siagang 
sikamma ana-anana, nampa napanai ri 
keledaia nampa alampa kenanga mange ri 

Mesir. Lanri parentaNa Batara, naerang tongi 


Musa anjo takkanna. 

21 Nakana Batara ri Musa, "Leba mako 
Kusare koasa untu anggaukangi gau-gau 
malompoa. Jari punna ammotere mako 
sallang ri Mesir, gaukammi anjo sikamma 
gau-gau malompoa ri dallekanna Karaeng 
Mesir. Mingka laKupajari terasaki pamaina, 
sagenna taeroka assarei ising untu alampa 
anjo bansaya. 

22 Nampa paumi ri anjo karaenga angkanaya 
iINakke, Batara, appasang kamma anne: Anjo 
Israel ana toaKu, 

23 siagang ikau Kuparentakang mako 
sollanna nusare ising anjo anakKu untu 
alampa, sollanna akkulle nagaukang ibadana 
mae ri Nakke; mingka nutollaki anjo 
parentaKu. Kamma-kamma anne laKubunoi 
ananu toaya." 

24Ri sereang tampa pakkemaang lalang 
anjo pajappanga, battui Batara mae ri Musa 
siagang eroki Nabuno Musa. 

25 Anjo Zipora, bainenna Musa, angngallei 
sere batu tarang nampa napolong cappa 
bukkuleng katauanna anana, nampa napasero 
ri bangkenna Musa. Nakana Zipora, "Ikau 
burane cera mae ri nakke." 

26 Anjo kananna nia passisambunganna 
siagang pagaukang sunnaka. Jari tajariami 
Batara ambunoi Musa. 

27 alanna anjo wattua Nakanamo Batara 


ri Harun, "Alampako mange ri parang 
lompoa untu ambuntuli Musa." Alampami 
Harun, nampa sibuntulumo siagang andina ri 
moncong matangkasaka, siagang nabaumi 
anjo andina. 

28 Nacaritami Musa mae ri Harun sikontu 
apa lebaka Napau Batara mae ri ia ri 
wattunna nisuro ammotere mange ri Mesir, 
kammayatompa sikontu gau malompo mustia 
nagaukang. 

29 Nampa alampamo Musa siagang Harun 
mange ri Mesir, na napassere sikontu 
pamimpinna tu Israel. 

30 Napabattumi Harun mae ri kenanga 
sikontu apa lebaka Napau Batara mae ri 
Musa. Siagang nagaukang tommi Musa 
sikontu anjo gau malompoa ri dallekanna 
ngaseng anjo taua. 

31jari tappami kenanga; siagang 
nalangngerenamo kenanga angkanaya 
Naparhatikammi Batara bansa Israel 
kammayatompa Nacinimi sikamma 
kasessanna kenanga, sujumi kenanga 
anynyomba. 

5 l Nampa alampamo Musa siagang Harun 
mange andallekang ri Karaeng Mesir. 
Nakana kenanga, "Kammaminne parentaNa 

Batara, Allataalana Israel, Sarei ising 
bansaKu alampa sollanna akkulle kenanga 

anggaukangi ibadana mae ri Nakke ri parang 


lompoa." 

2 Akkutanammi karaenga angkana, 

"Inaika anjo Batara? Angngapa nala musti 
kujampangi na kusare ising bansa Israel 
alampa? Tena nakuassengi anjo Batara, 
siagang tena nakupassareang alampa tu 
Israel." 

3 Nakanamo Musa siagang Harun, "Lebami 
Napappicinikang KalenNa Allataalana tu Ibrani 
mae ri kambe. Kisaremi ising ikambe alampa 
mange ri parang lompoa, kira-kira bellana 
battu anrinni tallungalloi nijappai. Eroki 
kambe mange assare korobang mae ri Batara, 
Allataalana ikambe. Punna tanagaukangnga 
ikambe anjo kammaya, lanibunoi ikambe 
passala garring yareka pabundukang." 

4Nakanamo karaenga ri Musa siagang 
Harun, "Angngapa nanukellai anjo kenanga 
ambalang parekangi jama-jamanna? Suroi 
anjo sikamma ataya anjama! 

3 Anjo taua taliwami jaina. Nampa kamma- 
kamma anne nukellai sollanna ammari 
kenanga anjama!" 

6 Anjo memang alloa appasulumi parenta 
karaenga mae ri sikamma pajagaya siagang 
mandoro tu Mesir mae ri bansa Israel, 
angkanaya, 

7 "Tea mako sarei pole rarame anjo bansaya 
untu appare batu bata. Lappassammi 
nakalenna kenanga aboya. 

8 Mingka suroi kenanga appare batu bata 


tena nakurang jaina battu ri allo-allo lebaka. 
Eroki kenanga amalasa-malasa, iaminjo 
sabana natulusu Jai bicara kenanga sollanna 
nisare ising untu alampa assare korobang 
mae ri Allataalana kenanga. 

9 Passa ngasengi anjo taua pila anjama 
battala, sollanna sibu ri jama-jamanna, 
siagang tenamo kasampatanna allangngere 
carita-carita balle-balle." 

10 Assulumi anjo sikamma pajagaya siagang 
sikamma mandoroka nampa nakana mae ri 
tu Israel, 'Naparentakangi karaenga sollanna 
tenamo nanisareko rarame. 

11 Musti ikau ngaseng kalennu mange aboya 
ri kere-keremae. Mingka urangi angkanaya 
anjo batu bata nupareka takkulleai kurang 
jaina battu ri allo-allo allaloa." 

12) ari alampami tu Israel anjappai sikontu 
butta Mesir untu appassere rarame. 

13 Tulusu nijallakkang allo-allomi kenanga 
ri pajagaya sollanna sangkamma jaina batu 
bata napareka siagang ri wattunna nisare ija 
kenanga rarame. 

14 Anjo sikamma mandoro tu Israel 
nisuroa anjagai anjo jama-jamanga 
nibajimi ri sikamma pajagaya. Akkutanangi 
kenanga angkana, "Angngapa natenamo 
nasangkamma Jaina riolo anjo batu bata 
napareka bansanu?" 

15 J ari alampami anjo sikamma mandoro tu 


Israelka andallekang siagang akkunrareng ri 
karaenga angkana, "Angngapa kippakamma 
anne mae ri kambe karaeng? 

16Tenamo nisarei ikambe rarame, mingka 
nipassai ikambe appare batu bata! Kamma- 
kamma anne masarromi ikambe nibaji nampa 
pagawe-pagawena karaenga sitojenna sala!" 

17 Appialimi karaenga angkana, "Malasa 
ngaseng memang tongko siagang taerokako 
anjama. laminjo sabana nuppala ising ri 
nakke untu alampa mange assare korobang ri 
Bataranu. 

18 Alampamako mange anjama pole! 

Tena nulanisare rarame, mingka musti tuli 
apparekko batu bata sangkamma Jaina riolo." 

19 Naassemmi kalenna anjo sikamma 
mandoroka angkanaya lalang kasukkarrangi 
kenanga ri wattunna nisuro tu Israel musti 
appare batu bata tuli sangkamma jaina 
siagang allo-allo lebaka. 

20Ri wattunna assulu kenanga battu ri balla 
karaenga, assibuntulumi kenanga siagang 
Musa na Harun, niaka antayangi kenanga. 

21 Nakanamo anjo sikamma mandoroka, 
“"Naassengi Batara panggaukannu! 
LaNahukkungko sallang! Passabakkang 
ikaumi siparua nanikabirisi ikambe ri 
karaenga siagang sikamma pagawena, 
sagenna eromo kenanga ambunoi ikambe. " 

22 Nampa andallekammo pole Musa ri 


Batara na nakana, "O, Batara, angngapa 
naKigau kodi kamma bansa Israel? Angngapa 
naKisuroa mae anrinni? 

23 Baku lebakku andallekang ri 
karaenga siagang abicara lalang arenTa, 
appakkaramulami nasessa anne bansaya. 
Nampa tena apa-apa Kigaukang untu 
antulungi kenanga." 

6 1(5-24) Nakanamo Batara ri Musa, 
"Kamma-kamma anne lanucinimi 
antekamma tindakangKu mae ri karaenga. 
LaKupassai untu allappassangi bansaKu. 
Sikontutojenna, laKupassai lambongkai 
kenanga assulu battu ri anne parasanganga." 

2(6-1) Abicarami Allataala mae ri Musa 
nakana, "INakkemi Batara. 

3(6-2) Kupappicinikangi KalengKu mae 
ri Abraham, Ishak siagang Yakub, salaku 
Allataala Kaminang Koasaya, mingka tena 
Kupappiassengangi KalengKu mae ri kenanga 
lalang areng Batara. 

4(6-3) Appare tongA parjanjiang siagang 
kenanga. AjanjiA angkana laKusarei kenanga 
parasangang Kanaan, iamintu parasangang 
lebaka napammantangngi kenanga riolo 
salaku tau battu-battu. 

3 (6-4) Kulangngeremi kunrarenna tu 
Israel, nipare ataya ri bansa Mesir, nampa 
Kuurangimo anjo janjingKu. 


` Keluaran 6.61 12 21 
6 (6-5) Jari palabammi pabattu mange 


ri bansa Israel angkanaya Kukana ri 
kenanga: iNakke Batara; laKulappassangko 
battu bansa Mesir, ampare atayako. 
LaKupappicinikangi kakoasangKu malompoa 
untu ampasalamakko siagang Kuhukkung 
battala bansa Mesir. 

' (6-6) LaKupajariko ummakKu, siagang 
iINakke ajari Allataalanu. Na lanuassemmo 
angkanaya iNakkemi anne Batara, 
Allataalanu, lebaka allappassangko battu ri 
Mesir, ampare atayako. 

8(6-7) LaKuerangko mange ri parasangang 
Kupajanjianga ammake sumpa mae 
ri Abraham, Ishak siagang Yakub; 
Kupassareangi anjo buttaya mae ri kau ajari 
ikau ampatangi. |Nakkemi Batara." 

9 (6-8) Sikontu anjo pasanNa Batara 
napabattui Musa mae ri bansa Israel, mingka 
taerokai kenanga anjampangi Musa, lanri 
tappu minasami kenanga napakamma anjo 
sessanamo kenanga nipare ata. 

10(6-9) Nampa Nakanamo Batara mae ri 
Musa, 

11(6-10) "Alampamako mange andallekang 
ri Karaeng Mesir na nupauang angkanaya 
musti nasarei ising bansa Israel ambokoi 
parasanganna. " 

12(6-11) Mingka appialimi Musa angkana, 
"Kalenna tu Israel nataeroka ampilangngeria. 
Labiangampa, antekamma batena lakkulle 

Karaeng Mesir ampilangngeri tau tenaya 


nacarade abicara kammaya nakke?" 

13 (6-12) Kammaminjo naNasuromo Batara 
anjo Musa siagang Harun mange ampabattui 
mae ri bansa Israel siagang mae ri Karaeng 
Mesir angkanaya nisarei tugasa kenanga ri 
Batara untu ampimpingi anjo bansa Israelka 
assulu battu ri Mesir. 

14 (6-13) laminne pattottoranna Musa 
siagang Harun: Ruben, ana toana Yakub, 
nia appa anana burane, iamintu: Henokh, 
Palu, Hezron siagang Karmi. laminjo kenanga 
boe-boena sikamma golongang niaka lalang 
ri suku Ruben. 

15 (6-14) Simeon siagang bainenna tu 
Kanaan, nia annang anana burane, iamintu: 
Yemuel, Yamin, Ohad, Yakhin, Zohar siagang 
Saul. laminjo kenanga boe-boena battua ri 
golongang niaka lalang ri suku Simeon. 

16(6-15) Lewi nia tallu anana burane, 
lamintu: Gerson, Kehat, siagang Merari; 
iaminjo kenanga boe-boena sikamma 
golongang niaka lalang ri suku Lewi. Lewi 
narapiki 137 taung umuruna. 

17 (6-16) Gerson nia rua anana burane, 
iamintu: Libni siagang Simei; anne kenanga 
jai jari-jarina. 

18 (6-17) Kehat nia appa anana burane, 
iamintu: Amram, Yizhar, Hebron, siagang 
Uziel. Kehat narapiki 133 taung umuruna. 

19(6-18) Merari nia rua anana burane, 


iamintu: Mahli siagang Musi. laminjo kenanga 
sikamma golongang niaka lalang ri suku Lewi 
siagang massing jari-jarina kenanga. 

20 (6-19) Amram abuntingi siagang 
Yokhebed, andi bainena manggena, naia 
anana kenanga iamintu Harun siagang Musa. 
Amram 137 taung sallona attallasa. 

21 (6-20) Yizhar nia tallu anana burane, 
iamintu Korah, Nefeg, siagang Zikhri. 

22 (6-21) Uziel nia todong tallu anana 
burane, iamintu: Misael, Elsafan, siagang 
Sitri. 

23 (6-22) Harun abuntingi siagang Eliseba, 
ana bainena Aminadab; Eliseba nia todong 
saribattanna iamintu Nahason. Eliseba 
allassukangi Nadab, Abihu, Eleazar, siagang 
Itamar. 

24 (6-23) Korah nia tallu anana burane, 
iamintu: Asir, Elkana, siagang Abiasaf. 
laminjo kenanga boe-boena golongang 
kaluargana Korah. 

25 (6-24) Eleazar, ana buranena Harun, 
abuntingi siagang kalaserenna anana Putiel, 
na ia anana kenanga iamintu Pinehas. 
Yangaseng anjo sikammaya kapala golongang 
siagang kapala kaluargaya lalang ri suku 
Lewi. 

26 (6-25) laminjo Harun siagang Musa 
Naparentakanga Batara untu angngerangi tu 
Israel assulu battu ri Mesir. 

27(6-26) laminjo kenanga siparua 


andallekang ri Karaeng Mesir sollanna 
nalappassang tu Israel. 

28 (6-27) Ri wattunna abicara Batara siagang 
Musa ri Mesir, 

29(6-28) Nakana Batara, "INakkemi Batara. 
Pabattuangi Karaeng Mesir sikontu apa lebaka 
Kupau mae ri kau." 

30(6-29) Mingka appialimi Musa angkana, 
"O, Batara, Kiassengi angkanaya tena 
kucarade abicara. Antekamma batena 
lakkulle karaenga ampilangngeria? " 

7 1 Nakanamo Batara ri Musa, "LaKupajariko 

sanrapang Allataala ri dallekanna 
karaenga, siagang saribattannu Harun 
labicara mae ri ia salaku nabinu. 

2 Pauangi Harun sikontu apa Kuparentakanga 
mae ri kau. Suroi Harun ampaui mae ri 
karaenga angkanaya musti nakellai tu Israel 
ambokoi parasangang Mesir. 

3 Mingka laKupajari anjo karaenga terasa 
pamaina. Tena nalanajampangiko, manna 
pole kuppabattu jai bala ri Mesir. 

4Lanri kammana anjo laKuhukkungi Mesir 
siagang hukkungang-hukkungang battala, 
nampa Kuerang sikontu bansa Israel, 
ummakKu, assulu battu ri anjo parasanganga. 

“Jari lanaassemmi tu Mesir angkanaya 
INakkemi anne Batara, ri wattunna Kuhukkung 
kenanga siagang Kuerang tu Israel assulu 
battu ri parasanganna kenanga." 

6 Nagaukammi Musa siagang Harun anjo apa 


Naparentakanga Batara. 

7 Anjo wattua 80 taung umuruna Musa na 
Harun 83 taung umuruna, nalampa kenanga 
mange andallekang ri Karaeng Mesir. 

8 Nakana Batara mae ri Musa siagang Harun, 

9 "Punna nasuroko karaenga appania gau 
malompo untu ajari butti, suroi Harun 
angngallei takkanna nampa nabuang naung 
ri buttaya ri dallekanna karaenga. Latappinrai 
anjo takkanga ajari ulara." 

10J ari alampami Musa siagang Harun 
andallekang ri karaenga siagang nagaukammi 
anjo apa Naparentakanga Allataala. Nabuangi 
Harun takkanna ri buttaya ri dallekanna 
karaenga siagang sikamma pagawena, 
nampa ajari ularamo anjo takkanga. 

11 | anri kammana nasuro kio tommi 
karaenga sikamma taunna niaka 
pangngissenganna siagang caradeka 
abale-bale mata, nampa nagaukang todong 
kammaya siagang pangngissenganna 
kenanga. 

12 Napasambilai takkanna kenanga ri buttaya 
natappinramo anjo takkanga ajari ulara. 
Mingka nialumi ri takkanna Harun anjo 
sikamma takkanna kenanga. 

13 Mingka manna nakamma tuli kapala 
batuna karaenga taeroka anjampangi kana- 
kananna Musa siagang Harun, sangkamma 
lebaka Nakana Batara. 

14 Nampa Nakana Batara ri Musa, "Anjo 


karaenga sanna kapala batuna; taerokai 
napassareang alampa bansa Israel. 

15 | anri kammana, alampamako 
angngagangi sibuntulu ammuko baribasa, ri 
wattunna naung ri Binanga Nil. Erangi anjo 
takkang akkullea tappinra ajari ulara, nampa 
nutayang kabattuanna ri biring binangaya. 

16 pguangi anjo karaenga angkana: Batara, 
Allataalana tu Ibrania, Nasuroa ampabattui 
mae ri katte, sollanna kilappassang alampa 
ummaNa mange untu anggaukangi ibadana 
mae ri la ri parang lompoa. Mingka 
sagenna kamma-kamma anne tena kiero 
appilangngeri. 

17 | anri kammana anjo, kammaminne 
kananNa Batara, Battu ri apa Kugaukanga 
sallang, lanuassemmi angkanaya iINakkemi 
Batara. Anne takkanga laKupake antunrungi 
rateanna jeneka ri binangaya, nampa tappinra 
jenena ajari cera. 

18 | amate ngasengi jukuka, siagang anne 
binangaya larasa bottoki, sagenna takkullea 
bansa Mesir angnginungi Jenena." 

19 Nakana Batara ri Musa, "Suroi Harun 
angngallei takkanna nampa nupajonjo mae 
ri tompona sikontu binangaya, sikamma 
solonganga siagang sikamma kollanga ri 
Mesir. Lajari ceraki jenena, siagang lania cera 
ri sikontu parasanganga, balalo manna lalang 

ri sikamma dorong kayua siagang sikamma 


katoang batua." 

20 Nagaukammi Musa siagang Harun anjo 
apa Naparentakanga Batara. Ri dallekanna 
karaenga siagang sikamma pagawena, 
naangkami Harun takkanna siagang 
natunrummi jenena Binanga Nil, sagenna 
tappinramo ajari cera Jenena. 

21 Mate ngasemmi sikamma juku niaka 
lalang ri anjo binangaya. Sanna bottona 
rasanna, sagenna takkulleamo tu Mesir 
angnginungi anjo jeneka. Niamo cera ri 
sikontu butta Mesir. 

22 Mingka nagaukang tommi kammaya 
anjo sikamma tucaradena tu Mesir, iamintu 
napakei pangngissenganna kenanga. Jari 
tuli kapala batuna karaenga. Kamma 
lebaka Napau Batara, taerokai karaenga 
ampilangngeri Musa siagang Harun. 

23 Balalo ammoteremi mange ri balla 
karaenga natena sikali najampangi manna 
sikede anjo apa kajarianga. 

24 Angngeke ngasemmi bungung sikontu tu 
Mesir ri birinna binangaya untu aboya jene 
inung, lanri takkullena niinung jenena anjo 
binangaya. 

25 Tuju allo allalona lebana Natunra Batara 
anjo Binanga Nil. 

8 l Nampa Nakana Batara ri Musa, 

"Alampako mange andallekang ri 
karaenga siagang pabattui mae ri ia 

pasangKu anne: Lappassangi ummakKu 


alampa untu anggaukangi ibadana mae ri 
Nakke. 

2Punna taerokako, anne parasanganga 
laKupirassi siagang tumpang, ajari 
hukkungang mae ri kau. 

3 Anne Binanga Nil larassi siagang tumpang, 
sagenna lassulu anjo olo-olo kammaya 
battu lalang ri Jeneka nampa antama ri 
balla kakaraengannu, antama ri kamara 
katinroannu siagang sikamma kamara 
katinroanga, antama ri sikamma ballana 
sikamma pagawea siagang ballana rayaka, 
balalo antama ri pattunuang rotia siagang 
panci-pancia. 

4 Anjo tumpanga lalumpaki siagang 
lanaambikko, siagang sikontu pagawea 
kammayatompa rayaka." 

> Nakana Batara ri Musa, "Suroi Harun 
ampajonjoi takkanna ri tompona sikamma 
binanga-binangaya, sikamma solonganga 
siagang kollang-kollanga, sollanna ammumba 
anjo tumpanga ri kere-keremae na napirassi 
butta Mesir." 

6Jari napajonjomi Harun anjo takkanna 
ri tompona sikontu jeneka, nampa 
ammumbamo tumpanga ampirassi sikontu 
parasanganga. 

7 Mingka napajappa tommi 
pangngissenganna sikamma pabale- 

bale matana kenanga, nampa appaumba 


tommo tumpang ri anjo parasanganga. 

8 Nakiomi Karaenga Musa siagang Harun 
nampa nakana, "Appala doang mako mae ri 
Batara sollanna Napalanynya anne sikamma 
tumpanga, nampa kulappassang alampa 
bansanu untu mange assare korobang mae ri 
Batara." 

9 Appialimi Musa angkana, "Lappala 
doanga siagang tene pamaikku, untu ikatte 
karaeng. Kipattantumi wattunna, nampa 
kupappala doangangki, kammayatompa 
untu sikamma pagaweta siagang rayaka. 
Nampa nilappassangki battu ri anjo sikamma 
tumpanga: tena latassesa pantaranganna 
Binanga Nil." 

10 Appialimi anjo karaenga angkana, 
"Pappala doangamma ammuko." Nakanamo 
Musa, "Lakugaukangi apa kipalaka karaeng. 
Na lakiassemmo angkanaya tena ruanna 
Allataala sangkammaya Batara, Allataalana 
ikambe. 

11| ami lallappassangki, siagang sikamma 
pagawea kammayatompa rayaka battu ri anjo 
sikamma tumpanga. Talaniakkamo tumpang 
ri sikamma ballaka, pantaranganna ri Binanga 
Nil." 

12 Nampa alampamo Musa siagang Harun 
ambokoi karaenga. Nampa appala doang 
Musa mae ri Batara sollanna Napalanynya 

anjo sikamma tumpang Napabattua mae ri 


Karaenga. 

13 Naturukimi Batara anjo pappalana Musa, 
sagenna mate ngasemmo sikontu tumpang 
niaka ri sikamma ballaka, ri sikamma 
paranglakkenga, kammayatompa ri sikamma 
kokoa. 

14 Napasseremi tu Mesir anjo sikontu 
tumpang matea, sagenna attambung- 
tambung, narasamo bottona ri sikontu 
parasanganga. 

15 Ri wattunna nacini karaenga angkanaya 
mate ngasemmi anjo tumpanga, kapala 
batumi pole. Na kamma lebaka Napau Batara, 
taerokai karaenga anjampangi kananna Musa 
siagang Harun. 

16 Nakana Batara ri Musa, "Suroi Harun 
antunrungi buttaya siagang takkanna, nampa 
tappinra ngaseng sikontu limbubu niaka ri 
Mesir ajari lamu." 

17 Nampa natunrummo Harun buttaya 
siagang takkanna, sagenna tappinramo 
sikontu limbubuka ri Mesir ajari lamu 
angkatulungai taua siagang olo-oloka. 

18 Ero tommi sikamma tau niaka 
pangngissenganna ampajappali 
pangngissenganna appania lamu, mingka 
takkulleai kenanga. Kemae- kemae nia lamu, 

19 sagenna nakanamo anjo sikamma tau 
niaka pangngissenganna mae ri karaenga, 
"Anne panggaukanNa Allataala." Mingka 

kapala batui anjo karaenga. Na kamma 


lebaka Napau Batara, taerokai anjo karaenga 
anjampangi kananna Musa siagang Harun. 

20 Nakanamo Batara ri Musa, "Alampako 
ammuko baribasa dudu andallekang ri 
karaenga ri wattunna naung ri binangaya, 
nampa nupauang anne kanangKu: 
Lappassangi ummakKu alampa mange 
anggaukangi ibadana mae ri Nakke. 

21 Pynna taerokako, lappabattuA katingalo 
mae ri kau, mae ri sikamma pagawenu 
siagang rayaka. Sikamma ballana tu Mesir, 
balalo sikontu parasanganga larassi siagang 
katingalo. 

22 Mingka pantarangamna anjo, daera Gosyen 
tena nalanituju, lanri anjo pammantanganna 
ummakKu. Anjoreng tena nalania katingalo, 
sollanna nuasseng ngaseng angkanaya 
iINakke, Batara, anggaukangi anjo kammaya. 

23 | ania passisalanna ummakKu siagang 
rayanu. Anjo gau malompoa lakajariangi 
ammuko." 

24 Napabattumi Batara katingaloa, sannaka 
jaina, mange ri balla karaenga, siagang 
ri ballana sikamma pagawena karaenga. 
Sannami sessana sikontu parasangang Mesir 
napakamma anjo katingaloa. 

25 Nampa nakiomi karaenga anjo Musa 
siagang Harun, na nakana, "Alampamako 
mange assare korobang ri Allataalanu, mingka 
anrinni mako bawang ri parasanganga. " 

26 Appialimi Musa angkana, "Tabajikai punna 


kamma, lanri lakasirikangi tu Mesir punna 
nacini anjo passarena ikambe, siagang 
mattantu lanasambilai ikambe siagang batu 
sagenna mate ikambe. 

27 Musti alampai ikambe mange ri parang 
lompoa, kira-kira bellana tallungalloi nijappai 
battu anrinni. Anjorengi ikambe lassare 
korobang mae ri Karaeng Allataalana ikambe, 
sangkamma niparentakanga mae ri kambe." 

28Nakanamo karaenga, "Bajimi, 
kulappassangko alampa mange ri parang 
lompoa untu assare korobang mae ri Batara, 
Allataalanu, assala tenaja nulampa bella. 
Urangi, na nupappala doanganga!" 

29 Appialimi Musa angkana, "Punna 
alampama, lappala doamma linta sollanna 
alampa anjo sikontu katingaloa ammuko 
ambokoiki, kammayatompa sikamma 
pagaweta siagang rayaka. Mingka teaki 
annipui pole, siagang teaki rompai tu Israel 
alampa untu assare korobang mae ri Batara." 

30 Alampami Musa ambokoi karaenga, 
nampa appala doang ri Batara, 

31 na niturukimo ri Batara anjo pappala 
doanna Musa. Anriba ngasemmi anjo 
katingaloa na nabokoi karaenga, sikamma 
pagawea siagang rayaka. Tena manna sikayu 
ammantang. 


| Keluaran 8.321 9.7 . 83 
32 Mingka anne kamma kapala batumi 


sedeng karaenga siagang tanakellaiyai 
alampa anjo bansaya. 
9 l Nakanamo Batara mae ri Musa, 
"Alampako mange andallekang ri 
karaenga nampa nupau mae ri ia angkanaya 
Batara, Allataalana tu Ibrania, angkanal: 
Lappassangi ummakKu alampa sollanna 
akkulle kenanga anggaukangi ibadana mae ri 
Nakke. 

2 Punna taerokako allappassangi kenanga, 

3 lappabattuA garring lompo mae ri sikontu 
olo-olo piaranu, kammayami jaranga, 
keledaia, untaya, sapia, gimbalaka, siagang 
bembea. 

4LaKupasisalai olo-olo piarana tu Israel 
siagang olo-olo piarana tu Mesir. Tena olo-olo 
piarana tu Israel manna sikayu lamate. 

| Nakke, Batara, ampattantui angkana 
ammuko naKugaukang anjo passalaka. " 

6 Ammukona Nagaukammi Batara situru anjo 
apa lebaka Napau. Sikontu olo-olo piarana 
tu Mesir mate ngasemmi, mingka olo-olo 
piarana tu Israel manna sikayu tania mate. 

7 Napakkutanangngammi karaenga anjo apa 
kajarianga:, nampa nicaritamo ri ia angkanaya 
olo-olo piarana tu Israel manna sikayu 
tania mate. Mingka kapala batu iji karaenga 
siagang taerokai allappassangi anjo bansaya 
alampa. 

8 Nakanamo Batara ri Musa siagang Harun, 


"Angngalleko siapa are kangkanna au 

battu ri tampa pattunuanga. Nampa musti 
napakioroki Musa anjo aua nai, ri dallekanna 
Karaenga. 

9 Anjo aua latassiaraki mange ri sikontu 
parasangang Mesir. Anjo aua lajari lattangi 
mae ri kalenna taua, reppeka ajari 
bokka-bokka nia nanana." 

10 Nampa naallemo Musa siagang Harun 
anjo aua, na mange andallekang ri karaenga. 
Napakioromi Musa anjo aua nai. Ammumbami 
lattanga ri kalenna taua siagang olo-oloka, 
nampa reppe ajari bokka ananaya. 

11 Sikamma tau niaka pangngissengamna ri 
anjo tu Mesirka tena ngaseng nakkulle mange 
andallekang ri Musa lanri rassi ngasengi 
kalenna kenanga siagang lattang sangkamma 
tu Mesir maraenganga. 

12 Mingka nipajari terasa iji ulunna anjo 
karaenga ri Batara, na sangkamma lebaka 
Napau Batara, taerokai anjo karaenga 
anjampangi kananna Musa siagang Harun. 

13 Nakanamo Batara ri Musa, "Alampako 
ammuko baribasa dudu mange andallekang 
ri karaenga, nampa nupabattuang angkanaya 
Batara, Allataalana tu Ibrani Nakana: 
Lappassangi ummakKu sollanna akkulle 
kenanga alampa mange anggaukangi ibadana 
mae ri Nakke. 


Keluaran 9.141 20 35 
14 Anne kamma lappabattuA bala, tena 


namae ri sikamma pagawea siagang rayaka 
bawang, mingka ikau pole, sollanna nuasseng 
angkanaya tena sangkammangKu ri sikontu 
linoa. 

15 Ebara angkana erokKa anghukkungko 
siagang rayanu iamintu Kupitujuiko garring, 
mattantu sallo mako tena ngaseng. 

19 Mingka Kulappassang ngasengko 
attallasa, sollanna akkulle Kupappicinikang 
kakoasangKu mae ri kau, sagenna ajari 
masahoro arengKu ri sikontu linoa. 

17 Mingka manna mamo nakamma anjo, 
tuli tinggi langganu siagang taerokako 
allappassangi ummakKu alampa. 

18 Ammuko baribasa, ri wattu kamma- 
kammaya anne, lappabattuA bosi es sannaka 
hebana, tenayapa naleba kajariang ri Mesir 
battu riolo sagenna kamma- kamma anne. 

19) ari parentakammi sollanna anjo sikontu 
olo-olo piaranu siagang sikamma apa-apannu 
niaka pantara nierang antama ri tampa 
amanga. Sikontu taua siagang olo-olo piara 
niaka pantara takkulleai alalang siagang 
lamatei nituju ri es." 

20 Nia siapa are pagawe ajari malla 
allangngereki anjo kananNa Batara. 
Naerammi sikamma atanna siagang olo-olo 
piarana kenanga antama ri balla sollanna 
kalalangngang. 

21 Mingka maraenganga tanajampangiai anjo 
pappakaingaka, siagang naboliji sikamma 
atanna siagang olo-olo piarana kenanga ri 
paranga. 

22 Nampa Nakanamo Batara ri Musa, 
"Angkaki limannu nai, nampa laturung 
bosi eska ri sikontu butta Mesir. Anjo bosia 
lanatujui taua, olo-oloka siagang sikontu 
lamung-lamunga ri kokoa." 

23 Naangkami takkanna Musa nai, nampa 
Napaturummo Batara gunturuka siagang bosi 
eska, kammayatompa kilaka antujui buttaya. 
Napabattumi Batara 

24 bosi eska ia sanna dudua siagang 
nirurunganga ri kila assisambung-sambunga. 
laminjo bosi es kaminang sannaka lalang ri 
riwayana Mesir. 

25 Ammanrakimi anjo bosi eska ri sikontu 
parasanganga, napanraki sikontu apa-apa 
niaka ri kokoa, kammayatompa rupataua 
siagang olo-oloka. Sikontu lamung-lamung 
niaka ri kokoa panra ngasengi, siagang 
sikamma poko-pokoka nirumbangngang 
todong. 

26 Poro daera Gosyen bawang, iamintu 
tampa pammantangnganna tu Israel, tena 
nitujui ri anjo bosi eska. 

27 Nampa nakiomi karaenga anjo Musa 
siagang Harun, na nakana, "Dorakama. 
Batara annaba, inakke siagang rayakku agau 
jadala. 

28 Appala doang mako mae ri Batara: 


gannami kasessanna ikambe lanri anne 
gunturuka siagang bosi eska. Lakulappassang 
mako alampa. Tea mako ammantangngi pole 
anrinni." 

29 Nakanamo Musa ri karaenga, "Tasalloai 
battuku assulu ri pantaranna kotaya, 
lakuangkaki limangku untu appala doang 
ri Batara. Anjo gunturuka siagang anjo 
bosi eska lammari siagang lajari sannangi, 
sollanna kiasseng karaeng, angkanaya anne 
buttaya Batara pata. 

30 Mingka kuassengi angkanaya ikatte 
siagang sikamma pagaweta tenapa namalla 
mae ri Karaeng Allataala." 

31 Anjo lamung-lamung birallea siagang ase 
kokoa laputtai, lanri anjo birallea sitabangi 
abunga siagang ase kokoa sitabang abulere. 

3? Mingka gandunga siagang lise-liseranga 
talapanrakai lanri teaipi wattunna. 

33 Nampa nabokoimo Musa anjo karaenga 
nalampa assulukang kota; anjoreng 
naangkami limanna appala doang ri Batara. 
Anjo memang wattua ammarimi gunturuka, 
bosi eska siagang bosia. 

34 Nacinina karaenga anjo apa kajarianga, 
agau dosami pole. la siagang sikamma 
pagawena tuli kapala batuna. 

35 Kamma lebaka Napau Batara tete ri Musa, 
taerokai anjo karaenga allappassangi tu Israel 
alampa. 

10 1 Nakanamo Batara ri Musa, "Alampako 


mange andallekang ri karaenga. 
Lebami Kupajari kapala batu ngaseng 
siagang sikamma pagawena, sollanna 
akkulle Kugaukang gau-gau malompoa ri 
tangnga-tangngana kenanga, 

2 sjagang sollanna akkulle nucarita mae ri 
ana cucunnu antekamma batena Kupare 
karek-karenang bansa Mesir lanri sikamma 
anjo gau malompoa. Jari lanuasseng 
ngasemmi angkanaya iNakkemi Batara." 

3 Nampa alampami Musa siagang Harun 
mange andallekang ri karaenga na nakana 
ri ia, "Batara, Allataalana bansa Ibrani, 
appasangi angkana, Siapapi sallonu taeroka 
tundu mae ri Nakke? Lappassammi ummakKu 
alampa, sollanna akkulle kenanga nagaukang 
ibadana mae ri Nakke. 

4 Punna tena ija nuero, ammuko lappabattuA 
katimbang ri parasangannu. 

3 Sikontu buttaya lakatongkokang taba 
sikali ri katimbang sannaka jaina. Sikontu 
lamung-lamung niaka tassesa, balalo 
poko-poko kayu tenaya nipanraki ri bosi es, 
lanipaccappuki ri anjo katimbanga. 

6 Balla lomponu, sikamma ballana 
pagawenu siagang ballana rayaka larassi 
ngasengi katimbang. Anne balaya labi 
hebakkangngangi na sikamma bala lebaka 
nakasia boe-boenu." Nampa nagilimmo 
kalenna Musa nalampa. 

7 Nakanamo sikamma pagawea ri karaenga, 


"Siapapi sallona anjo taua tuli assusaiki? 
Lappassammi alampa ngaseng anjo tu 
Israelka untu anggaukangi ibadana mae ri 
Batara, Allataalana kenanga. Ciniki anne 
parasanganta ancurumi!" 

8J ari nikiomi ammotere Musa siagang Harun 
mange andallekang ri karaenga. Nakanamo 
karaenga ri kenanga, "Akkulle mako alampa 
untu anggaukangi ibadanu mae ri Karaeng 
Allataalanu. Mingka inai-naika lalampa?" 

9 Appialimi Musa angkana, "Yangasenna 
ikambe, baji tu rungkaya kammayatompa 
tau toaya. Lanaerang ngasengi kambe anana 
ikambe, sikontu sapia, gimbalaka, siagang 
sikontu bembena ikambe, nasaba musti 
appareki ikambe passua-suarrang lompo untu 
ampakalompoi Batara." 

10 Nakanamo karaenga, "Assumpa mae ri 
Batara, angkana manassa tena nakukellaiko 
angngerangi tubai-bainea siagang ana-ananu. 
Manassa singarami mae ri nakke angkanaya 
kodi atekanu. 

ll Tena! Tu buraneaji bawang akkulle 
alampa untu anggaukangi ibadaya mae 
ri Batara, punna manassa poro eronyji 
bawang anggaukangi ibadanu!" Kammaminjo 
kana-kananna karaenga, nampa nibongkamo 
Musa siagang Harun battu ri balla karaenga. 

12 Nampa Nakanamo Batara ri Musa, 
"Angkaki limannu ri tompona butta Mesir. 

Labattui sikamma katimbanga angkanrei 


sikontu lamung-lamung niaka tassesa ri 
lebana bosi es." 

13 Naangkami Musa takkanna nampa 
appaniamo Batara anging battu raya ammiri 
ri anjo parasanganga silabusuna alloa siagang 
silabusuna bangngia. Lanarapiki baribasaka, 
angngerammi katimbang anjo anginga, 

Mteai sipato jaina, sagenna rassimo sikontu 
parasanganga napakamma. Talebakapi taua 
accini katimbang kammaya anjo jaina, baji 
riolo kammayatompa ribokoanganna. 

13 Sikontu tompona buttaya nitongko 
ngasengi ri katimbang sagenna leleng 
nicini buttaya. Sikontu apa niaka nikanre 
ngasemmi ri anjo katimbanga, iamintu 
niaka tassesa tenaya nipanraki ri bosi es, 
kammayami rappo-rappo kayua. Ri sikontu 
parasanganga tenamo apa-apa moncongbulo 
ammantang tassesa ri poko-pokoka siagang 
lamung-lamunga. 

16 Akkaro-karomi karaenga angkioki Musa 
siagang Harun nampa nakana, "Dorakama 
mae ri Karaeng Allataalanu siagang mae ri 
kau siparua. 

17 Kamma-kamma anne pammopporangi 
dosaku, siagang appala doang mako mae ri 
Karaeng Allataalanu, sollanna Naalle battu ri 
nakke anne hukkungang ammunoa tau." 

18 Alampami Musa ambokoi karaenga nampa 
appala doang mae ri Batara. 

19) ari Napinrami Batara lampana anjo 


anginga ajari anging battu lau, ia sannaka 
kancanna. Niirikammi ri anging anjo sikontu 
katimbanga nampa nierang mange ri 
Tamparang Alara. Manna sikayu tania 
ammantang ri sikontu parasangang Mesir. 

20 Mingka nipajari kapala batui ri Batara anjo 
karaenga, sagenna taerokai ampassareangi 
anjo bansa Israel alampa. 

21 Nakanamo Batara ri Musa, "Angkaki nai 
limannu, na nitongko butta Mesir ri sassang 
makkappu." 

22 Naangkami limanna nai Musa, na 
nitongkomo ri sassang makkappu sikontu 
parasangang Mesir tallungallo sallona. 

23 Tena sikalimo nakkulle accini apa-apa tu 
Mesir anjo wattua, sagenna tenamo manna 
sitau alampa-lampa. Mingka ri ballana tu 
Israel tuli singaranaja. 

24) ari nakiomi Karaenga Musa na nakana, 
“Akkulle mako alampa mange anggaukangi 
ibadanu ri Bataranu. Sikamma bai-bainea 
siagang ana-anaka akkulle ngasengi alampa. 
Mingka sapinnu, gimbalanu, siagang bembenu 
takkulleai nuerang." 

25 Appialimi Musa angkana, "Punna kamma 
musti kisarei ikambe olo-olo piara untu 
nipassareang siagang untu ajari korobang 
nitunu mae ri Batara, Allataalana ikambe. 

26 Sikontu olo-olo piarana ikambe musti 
naerangi ikambe, manna sikayu tania 

lanaboli ikambe. laminjo olo-olo piaraya 


lanapilei ikambe untu napassareang ikambe 
mae ri Karaeng Allataala. Anjorempi nampa 
naasseng ikambe angkanaya olo- olo kereanga 
lanapassareang ikambe." 

27 Nipajari kapala batui anjo karaenga ri 
Batara, sagenna taerokai ampassareangi 
bansa Israel alampa. 

28 Nakana karaenga ri Musa, "Bellako ri 
dallekangku! Teama anciniki tanjanu! Punna 
kuciniki pole tanjanu, tena tamatenu!" 

29 Nakanamo Musa, "Kammatojengi kananta, 
manassa tena tojemmo nakicini pole 
tanjakku." 

1 1 l Nakanamo Batara ri Musa, 

"LaKupitujui pole sere bala Karaeng 
Mesir siagang rayana. Lebaki anjo, 
lanalappassang mako alampa. Balalo 
lanabongka ngasengko battu anrinni. 

2Lanri kammana anjo abicara mako siagang 
bansa Israel: suroi kenanga appala belo-belo 
bulaeng siagang pera battu ri siampi ballana 
kenanga." 

3 Batara lampagioki atinna tu Mesir sagenna 
lammoro pamai kenanga mae ri tu Israel. 
Najari Musa tu sanna nipakalompona ri 
sikamma pagawea siagang rayaka ri Mesir. 

4Nakana Musa ri karaenga, "Kammaminne 
kananNa Batara, Kira-kira ri wattu tangnga 
bangngi lalampa anjappai sikontu butta Mesir. 

> Tungga-tunggala ana toa buranena tu Mesir 


lamate ngasengi, appakkaramula ri anana 
Karaeng Mesir sagenna anana ata baine 
padengka gandunga. Kammayatompa sikontu 
ana bungasana sikontu olo-olo piaraya lamate 
ngaseng tongi. 

6 Ri sikontu Mesir lania kalangngerang sara 
piraung lompo, tenaya naleba kajariang baji 
riolo kammayatompa ribokoanganna. 

7 Mingka ri bansa Israel tena nalaniganggu, 
baji rupataua kammayatompa olo-olo 
piaraya. Jari lanuassemmi angkanaya 
iINakkemi Batara, ampasisalai tu Mesir 
siagang tu Israel." 

8 kalabusanna nakanamo Musa, "Sikontu 
pagaweta labattu ngasengi mae ri nakke 
siagang lasujuki ri dallekangku sollanna 
kubokoi anne parasanganga siagang bansaku. 
Lebaki anjo lalampama." Nampa sannamo 
larrona Musa na nabokoi karaenga. 

9 Nakanamo Batara ri Musa, "Tena 
nalanajampangi karaenga kanannu, 
sollangKu akkulle pila jai gau malompo 
Kugaukang ri sikontu Mesir." 

10 Nagaukang ngasemmi Musa siagang 
Harun sikamma gau malompoa ri dallekanna 
karaenga, mingka nipajari kapala batui ri 
Batara, sagenna taerokai allappassangi tu 
Israel ambokoi Mesir. 

12 1 Abicarami Batara mae ri Musa 

siagang Harun ri butta Mesir. Nakana, 

2 "Anne bulanga ajari bulang makasere battu 


pabilangang tanggalanu. 

3 Pabattui anne parentaya mae ri sikontu 
umma Israel: Ri tanggala sampulo anne 
bulanga, sikontu tu buranea musti ammolongi 
sikayu ana gimbala untu nakanre siagang 
kaluargana. 

4 Punna sikede duduji anggota kaluargana, 
natakkullea napilabusi anjo sikayua ana 
gimbala, anjo kaluargaya akkullei siagang 
siampi ballana angkanrei anjo ana gimbalaka. 
Anjo gimbalaka musti nibagei situru jaina tau 
langnganrea. 

> Akkullei nupile gimbalaka yareka bembea, 
mingka musti lakia, umuru sitaung, siagang 
tenaya callanna. 

6 Musti nuboliki sagenna tanggala sampulo 
angngappa. Anjo alloa, ri karuenna, sikontu 
umma Israel musti napolongi anjo ana 
gimbalaka. 

7 Musti nipasapui sikede cerana ri 
ruaya benteng pakkebu ballaka, siagang 
irateanganna pakkebu napammantangia 
kenanga angkanrei. 

8 Anjo memang bangngia musti nulanggai 
dagenna nampa nupasikanre siagang 
gangang pai siagang roti tenaya nammake 
pagambang. 

9 Anjo ana gimbalaka musti nilangga 
ngasengi, kabusuna siagang ulunna, 
bangkenna siagang bone battanna. Kanremi 

anjo dageng lebaka nilangga, teako nia 


nukanre mata yareka nipallu. 

10Teako niakki nuboli manna pole sikede 
anjo dagenga sagenna baribasa: punna nia 
sesanna, musti nitunui sagenna labusu. 

11Ri wattunnu angnganre musti ammakeang 
bajikko untu sadia alampa, ammake sandala 
siagang takkang ri limannu. Musti akkaro- 
karoko angnganre. laminjo nipakalompona 
allo Paska untu ampakalompoA, iNakke anne 
Bataraya. 

12 Anjo bangngia laKujappai sikontu butta 
Mesir, nampa Kubuno sikontu ana-ana 
burane toaya, baji rupataua, kammayatompa 
olo-oloka. LaKuhukkungi sikontu rewatana 
Mesir, lanri iNakkeji bawang Batara. 

13 Anjo cera niaka ri pakkebu ballanu 
lajari pammatei mae ri sikamma balla 
pammantangannu. Punna Kuciniki 
anjo ceraka, laKulaloiko siagang tena 
naKupanrakiko ri wattunna Kuhukkung Mesir. 

14 Anjo alloa musti nuurangi na nupakalompo 
ajari allo lompo mae ri Batara. Untu situlusuna 
anjo alloa musti nupakalompoi tunggala 
taung." 

1 Nakana Batara, "Tuju allo sallona 
takkulleako angnganre roti ammake 
pagambang. Ri allo makaserea sikontu 
pagambanga musti nipasuluki battu ri 
ballanu, nasaba punna lalanna anjo tuju alloa 

nia sitau angnganre roti ammake pagambang, 


tenamo nakkulle nikana anggota ummakKu. 

16 Ri allo makaserea, kammayatompa 
ri allo makatujua, musti arappungangko 
untu anggaukangi ibadanu. Anjo alloa 
takkulleako anggaukangi sikamma jamanga 
pantaranganna untu appasadiaya kanre. 

17 Anjo alloa laKuerangi sikontu bansanu 
assulu battu ri Mesir. Lanri kammana anjo 
untu situlusuna, tunggala taung, anjo allo 
kammaya musti nupakalompoi ajari allo 
lompo. 

18Lalanna bulang makaserea, 
appakkaramula tanggala sampulo angngappa 
bangngi, sagenna tanggala ruampulo 
assere bangngi, takkulleako angnganre 
roti ammakea pagambang. Lalang tuju 
allo sikontu pagambanga musti nupasuluki 
battu ri ballanu. Sikamma tu Israelka 
yareka bansa maraenga angnganrea roti 
ammake pagambang lalang nisuarrinna anjo 
allo lompoa, tenamo nalanikanai anggota 
ummakKu." 

19(12:18) 

20(12:18) 

21 Nakioki Musa sikontu pamimpinna bansa 
Israel nampa nakana mae ri kenanga, 
“Alampamako mange angngalle sikayu ana 
gimbala untu kaluarganu, untu ampakalompoi 
allo Paskaya. 

22 Angngalle mako sisikko leko-leko 


nampa nutallangngang naung ri katoang 
nipammoneia anjo cerana gimbalaka, nampa 
nupasapu mae ri ruaya benteng pakkebunu 
siagang irateanganna pakkebu ballanu. 
Sagenna baribasa tena manna sitau akkulle 
ambokoi ballana. 

23Ri wattunna Nainroi Batara anne 
parasanganga untu ambunoi tu Mesirka, 
laNaciniki Batara anjo cera niaka ri ruaya 
benteng pakkebunu siagang irateanganna 
pakkebu ballanu; jari laNalaloiji bawang 
ballanu siagang tena Napabiangi Malaeka 
Kamateanga antama ri ballanu untu 
ambunoko. 

24|kau siagang ana-ananu musti nuturuki 
anjo parentaya sagenna satunggu-tungguna. 

25 Punna antama mako ri parasangang 
Napajanjianga Batara mae ri kau, musti 
nugaukangi anne pagaukanga. 

26 Punna akkutanang ana-ananu angkana, 
Apa battuanna anne pagaukanga? 

27 Musti appialiko angkana, Anne korobang 
Paska untu ampakalompoi Batara, lanri 
Nalaloi sikamma ballana tu Israel ri Mesir, ri 
wattunna Nabuno sikamma ana toa buranena 
tu Mesir, nampa ikatte nalappassangki 
attallasa!" Jari akkulantumi tu Israel siagang 
anynyomba. 

28 Nampa alampa kenanga siagang 


nagaukang anjo apa Naparentakanga Batara 
mae ri Musa siagang Harun. 

29Ri wattu lantanna anjo bangngia 
Nabunomi Batara sikontu ana burane 
bungasana bansa Mesir, appakkaramula battu 
ri anana karaenga, sagenna mae ri anana tau 
nitarungkua. Sikontu olo-olo bungasaka lassu 
nibuno ngaseng tommi. 

30 Anjo bangngia ambangung ngasemmi 
tu Mesir siagang karaenga kammayatompa 
sikamma pagawea. Niamo kalangngerang 
sara karru lompo ri sikontu parasangang 
Mesir. Tena manna sere balla tu Mesir 
takamateang ana burane bungasana. 

31 Anjo memang bangngia, nakiomi karaenga 
anjo Musa siagang Harun nampa nakana, 
“Alampa ngaseng mako battu anrinni! Bokoi 
parasangangku! Mange mako ansombai 
Allataalanu situru pappalanu. 

32 Erang ngasemmi sikontu sapinu, 
gimbalanu, siagang bembenu, siagang 
alampamako! Nampa pappalakkang tonga 
barakka." 

33 Nisuro karo-karomi tu Israel alampa ri tu 
Mesir, ambokoi anjo parasanganga. Nakana 
kenanga, "Tena tamatena ngaseng ikambe 
punna tena nulampa ngaseng!" 

34 Nampa angngalle ngasemmo tu Israel 
panci-pancina kenanga niaka bonena leokang 

roti tenaya nammake pagambang, nampa 


naroko siagang kaeng, na napisang. 

35 Nagaukang ngaseng tommi kenanga apa 
lebaka napau Musa, iamintu appalaki kenanga 
belo-belo bulaeng, pera siagang pakeang 
battu ri tu Mesir. 

36 Napagiomi Batara atinna tu Mesir 
sagenna lammoro pamai mae ri tu Israel: 
napassareammi kenanga sikamma apa 
napalaka tu Israel. Kammaminjo carana tu 
Israel na naerammo kakalumanynyanganna 
tu Mesir assulu battu ri anjo parasanganga. 

37 Alampami tu Israel ajappa bangkeng battu 
ri kota Raamses mange ri kota Sukot. la jaina 
kenanga iamintu 600.000 tau, tanirekengapi 
bai-bainea siagang ana-anaka. 

38] ai sikali sapi naerang kenanga, 
kammayatompa gimbalaka siagang bembea. 
Jai todong bansa maraeng amminawang. 

39 Attunumi kenanga roti tenaya nammake 
pagambang battu ri leokang naeranga 
kenanga battu ri Mesir. Nibongka silalonnami 
kenanga, sagenna tenamo nasawe appasadia 
bokong. 

40 Niamo 430 taung sallona ammantang 
bansa Israel ri Mesir. 

41Ri allo kalabusanna anjo taung maka-430 
taung, sikontu barisanna anjo ummaNa 
Batara alampami ambokoi butta Mesir. 

42 Anjo bangngia tulusu ajagaNa Batara 
untu angngantaraki kenanga assulu battu ri 

Mesir. Siagang iatommi anjo bangngia untu 
situlusuna niurangi ajari bangngi nipakalompo 
untu Batara. Anjo bangngia musti ajaga-]jagai 
umma Israel. 

43 Nakana Batara mae ri Musa siagang Harun, 
"|aminne paratoranna punna nipakalompo 
allo Paskaya. Bansa maraenga takkulleai 
angnganre dageng gimbala nipassareanga ri 
allo Paskaya. 

44 Mingka ata nuballia akkullei amminawang 
angnganre, punna lebami nisunna. 

45 Tau battu-battua yareka tau angnganre 
gajia takkulleai amminawang angnganre. 

46 Sikontu anjo dageng gimbalaka musti 
lalangi ri balla nikanre, siagang takkulleai 
nierang assulukang balla. Teako tepoki 
bukunna manna pole sipappa. 

47 Sikontu umma Israel musti napakalompoi 
anjo passua- suarranga. 

48 Tau tenayapa nisunnaki takkulleai nakanre 
anjo kanre passua-suarranga. Punna nia 
bansa maraeng ammantang tulimi ri kau 
naero ampakalompoi allo Paskaya untu 
ampakalompoA, iNakke Bataraya, sikontu 
tu burane niaka lalang ri kaluargana musti 
nisunnaki labi riolo. Lebaki anjo akkullemi 
kenanga nikana tu Israel tojeng-toj eng, 
siagang akkullemi amminawang lalang ri 
passua-suarrang Allo Lompo Paskaya. 

49 Anne paratorang kammaya, nataba 
tongi tu Israel sitojennaya kammayatompa 

sikamma bansa maraeng niaka ammantang 


tuli ri tangnga-tangnganu." 

>0 Mannuruki ngasemmi tu Israel siagang 
nagaukang ngasemmi sikamma anjo apa 
lebaka Naparentakang Batara mae ri Musa 
siagang Harun. 

1 Anjo alloa Naerammi Batara sikontu bansa 
Israel assulu battu ri Mesir. 

13 1 Nakanamo Batara ri Musa, 

2 "Sikontu ana-ana burane bungasaka 
passareangi ri Nakke. Sikontu ana-ana burane 
bungasana Israel, siagang sikontu olo-olo laki 
bungasaka lassu, iNakke ngaseng pata." 

3 Nakanamo Musa mae ri bansa Israel, "Anne 
alloa Nalappassang mako Batara lalang koasa 
malompoNa, sagenna akkulle mako assulu 
battu ri Mesir, tampanu nipare ata. Lanri 
kammana anjo, pakalompomi anne alloa. 
Teako angnganrei roti ammakea pagambang. 

4 Anne alloa, tanggala sere bulang Abib 
yareka bulang sere, nubokoimi parasangang 
Mesir. 

3 Ajanjimi siagang assumpami Batara mae ri 
boe-boenu untu laNapassareang mae ri kau 
parasanganna bansa Kanaan, Het, Amori, 
Hewi, siagang Yebus. Punna Naerang mako 
Batara mange anjoreng ri anjo parasangang 
akkalumanynyanga siagang copponga, 
tunggala taung lalang bulang Abib, musti 
nugaukangi anne pagaukang kammaya. 

roti tenaya nammake pagambang, na ri allo 
makatujua musti apparekko passua-suarrang 
untu ampakalompoi Batara. 

7 Lalanna tuju alloa takkulleako angnganre 
roti ammakea pagambang, siagang takkulleai 
nia pagambang ri sikontu parasangannu 
yareka manna apa-apa mamo ammakea 
pagambang. 

8 Ri pakaramulanna anjo passua-suarranga 
musti nucaritai mae ri ananu buranea 
angkanaya nanugaukang ngaseng anjo 
sikammaya lanri sikamma apa lebaka 
Nagaukang Batara untu ikau ngaseng ri 
wattunna nubokoi parasangang Mesir. 

9 Anne passua-suarranga anjari 
pangngurangi mae ri kau, sanrapang 
pammatei nisikkoka ri limannu yareka 
pammatei ri abannu. Anne passua-suarranga 
anjari pappiurangi mae ri kau sollanna tuli 
nubicara siagang tuli nupilajari Hukkung- 
hukkunNa Batara; saba Napasulukko Batara 
battu ri Mesir siagang koasa malompoNa. 

10 Pakalompoi anjo passua-suarranga 
tunggala taung, situru ri wattu lebakamo 
nipattantu." 

ll Nakana Musa ri bansa Israel, 
"LaNarurungangko Batara mange ri 
parasangang Kanaan lebaka Napajanjiang 
ammake sumpa mae ri kau siagang 


Keluaran 13.121 16 |. 53 
boe-boenu. Punna ikaumi pata anjo 


parasanganga, 

12 musti nupassareangi sikamma ana burane 
bungasanu siagang sikamma olo-olo piara 
lakia ia bungasa lassuka. Yangasenna anjo 
Batara pata, 

13 mingka sikamma keledai laki bungasa 
lassuka musti nupasuluki battu ri Batara 
siagang sikayu ana gimbala nukorobangkang 
ajari sambenna. Punna taerokako ampasuluki 
anjo keledaia, musti nutepoki kallonna. 
Sikamma ananu buranea ia uru lassuka musti 
nipasuluki. 

14 Punna ri bokoang allo nakkutanang 
ananu angkana apa ngaseng battuanna anjo 
sikammaya, musti appialiko angkana, Lalang 
koasa malompoNa Batara na Naerang maki 
assulu battu ri parasangang Mesir, tampatta 
nipare ata. 

15 Ri wattunna kapala batu Karaeng Mesir 
siagang taerokai allappassangki alampa, 
Nabunomi Batara sikontu ana-ana burane 
bungasa lassuka ri Mesir, baji ana rupataua 
kammayatompa ana olo-0oloka. laminjo 
sabana nanikorobangkang mae ri Batara 
sikontu olo-olo piara lakia ia bungasaka 
lassu, mingka nipasuluki ana-ana buraneta ia 
bungasaka lassu. 

16 Anjo kabiasang kammaya ajari 
pappiurangi mae ri katte, sanrapang 
pammatei nipasikkoka ri limanta yareka 

nipiurangiang maki angkanaya Batara leba 
ampasulukki battu ri Mesir siagang koasa 
malompoNa." 

17 | ebana nalappassang Karaeng Mesir 
alampa bansa Israel, tena nanierangi 
kenanga ri Allataala allalo ri oloang allaloa ri 
parasangang Filistin, manna naia kaminang 
ambani anjo oloanga. Napikkiriki Allataala 
angkana, “Gassingka assesse lalanji anne 
bansaya punna nacini angkanaya musti 
abunduki kenanga, nampa ammotere mange 
ri Mesir." 

18 | anri kammana anjo Naerammi Allataala 
kenanga allalo ri oloang akkaluka ri parang 
lompoa mange ri Tamparang Alara. Ri 
wattunna nabokoi Mesir, sikamma tu burane 
Israel angngerangi sanjata kamma tau 
labunduka. 

19 Naerammi Musa buku-bukunna tumate 
Yusuf, lanri lalang tallasana Yusuf nasuroi 
assumpa tu Israel angkana lanagaukangi 
anjo kammaya. Kammaminne pasanna Yusuf, 
"Punna Nalappassangko sallang Allataala, 
mayakku musti nuerangi alampa battu ri anne 
tampaka." 

20 Nabokoimi tu Israel Sukot nampa akkema 
ri kota Etam, ri birinna parang lompoa. 

21 Punna allo niaki Batara ajappa ri 
dallekanna kenanga lalang ri benteng 
rammanga; na punna bangngi ajappai ri 

untu ampicinikiangi kenanga oloang. Lanri 
kammana anjo akkullei kenanga ajappa allo 
bangngi. 

22 Silabusu alloi nia anjo benteng rammanga 
ri dallekanna anjo bansaya siagang 
sikabusuna bangngia nia anjo benteng 
pepeka anrurungangi kenanga. 

14 1 Nampa Nakanamo Batara ri Musa, 

2 "Suroi tu Israel ammotere nampa 
appare kema ri dallekanna kota Pi-Hahirot, ri 
allana kota Migdol siagang Tamparang Alara, 
ri ampina kota Baal-Zefon. 

3 |anakapangi Karaeng Mesir angkanaya 
adeteki tu Israel ri anne parasanganga nampa 
lingu ri parang lompoa. 

4 LaKupajari kapala batui anjo karaenga 
sagenna amminawang angngondangko. 
Mingka laKupappicinikangi kakoasangKu 
mae ri anjo karaenga siagang tantarana, na 
lanaasseng kenanga angkanaya iNakkemi 
Batara." Nampa nagaukammo tu Israel situru 
anjo apa Naparentakanga Batara mae ri 
kenanga. 

> Nalangngerena Karaeng Mesir angkana 
larimi bansa Israel, assesselalammi siagang 
sikamma pagawena. Nakanamo, "Apa musti 
nigaukang? Angngapa nanilappassang anjo tu 
Israelka alampa sagenna tenamo atanta?" 

6 Nampa appasadiami karaenga kareta 
pabundukang siagang sikamma tantarana. 

kammayatompa annambilangngang kareta 
kaminang porea, nibaea ri sikamma perwira 
tantarana. 

8 Memang Batara ampajari kapala batui anjo 
karaenga, sagenna naondang tu Israel niaka 
sitabang ajappa ambokoi anjo parasanganga 
nipimpinga ri Batara. 

9 Amminawammi tantara Mesir siagang 
sikontu jaranna, kareta bunduka siagang 
taunna, mange angngondangi tu Israel: 
napinawammi kenanga mange ri tampa 
pakkemaanna kenanga ri biring tamparang ri 
ampina Pi-Hahirot. 

10 Nacinina tu Israel anjo Karaeng Mesir 
siagang tantarana battu, teaimi sipato 
mallana kenanga. Nammarrammo kenanga 
appala tulung ri Batara. 

11 Nampa nakanamo kenanga ri Musa, 
"Tenaka jera ri Mesir, sagenna nuerang 
Ikambe sollanna anrinni ri tampaka mate 
ngaseng ikambe? Cinimi apa kajarianna anjo 
panggaukannu! 

12 Nakana memang ikambe riolo angkanaya 
lakammai anne kajarianna! Nipauang 
memang jako angkanaya tea mako ganggui 
ikambe, lappassang tommi ikambe ajari ata 
ri Mesir. Bajikangngangi ajari ataya anjoreng 
kala matea anrinni ri parang lompoa!" 

13 Appialimi Musa angkana, "Teako mallakki! 
Attahangko! Lanuciniki apa Nagaukanga 

niaka nucini kamma-kamma anne, tenamo 
nalanucini pole. 

14 KalenNa Batara labundu untu ikau, na ikau 
tena apa-apa parallu lanugaukang." 

15 Nakana Batara ri Musa, "Angngapa 
nummarrang appala tulung? Suroi anjo tu 
Israel ajappa tulusu! 

16 Angkaki takkannu nanupajonjo ri tompona 
tamparanga. Na latabage rua anjo jeneka 
sagenna akkulle alimbang tu Israel, ajappa 
irawa ri daparana tamparanga, ia kalotoroka. 

17 LaKupajari kapala batui tu Mesir 
sagenna naondang tulusu tu Israel, nampa 
Kupappicinikang kakoasangKu mae ri Karaeng 
Mesir, mae ri pasukanna, sikamma karetana 
siagang sikamma tau niaka rate. 

18 Lanaassengi tu Mesir angkanaya iNakke 
Batara." 

19 Nampa malaekaNa Allataala, ia niaka ri 
dallekanna pasukang Israel, aletteki mae ri 
bageang ri boko. Alette tommi anjo benteng 
rammanga, 

20sagenna nia ri allana pasukang Mesir 
siagang pasukang Israel. Angngerammi 
sassang anjo rammanga, sagenna sikabusuna 
bangngia takkulleai sireppesi anjo ruaya 
pasukang. 

21 Nampa napajonjomo limanna Musa ri 
tompona tamparanga, nampa appabattumo 
Batara anging battu raya ammiri sanna 

tamparanga. Labusu bangngi ammiri anjo 
anginga, siagang napinrami anjo tamparanga 
ajari butta kalotoro. 

22 Tabage ruami jeneka, siagang ri wattunna 
alimbang tu Israel ri anjo tamparanga, 
ajappami kenanga ri butta kalotoroka, nampa 
anjo jene niaka ri sari kananna siagang 
kairinna rapangi tembo ammenteng nai. 

23Tu Mesirka siagang sikontu jaranna, 
karetana siagang tau niaka irate, 
angngondang tulusumi ampinawangi tu Israel 
antama ri tangngana tamparanga. 

24 Abiringi baribasa, attoami Batara battu ri 
benteng pepeka siagang rammanga mae ri 
tantara Mesir nampa Napajari sikaco-kaco 
kenanga. 

25 Napassala-salangi rodana karetaya 
sagenna takkullea tapputara, sagenna 
sanna susana kenanga lamaju. Nakanamo 
tu Mesirka, "KalenNa Batara abundu untu 
tu Israel na nabaliangki. Umba kilari battu 
anrinni!" 

26 Nakana Batara ri Musa, "Pajonjoi limannu 
ri tompona tamparanga, sollanna ammotere 
jeneka, na natallangngang tu Mesirka, 
sikamma karetana siagang sikamma tau 
niaka irate ri anjo karetaya." 

27 Nampa napajonjomo limanna Musa 
ri tompona tamparanga: na ri wattunna 
ammumbamo alloa, ammoteremi jeneka 

lari ampasalamaki kalenna, mingka 
nitallangngammi kenanga ri Batara antama ri 
tamparanga. 

28 Ammotereki jene tamparanga siagang 
natongkomi naung sikamma karetaya, 
sikamma tau niaka andongkoki, 
kammayatompa sikontu tantara Mesir 
niaka angngondangi tu Israel antama ri 
tangngana tamparanga, sagenna mate 
kabusumo kenanga. 

29 Mingka ri wattunna alimbang tamparang 
tu Israelka, ajappai kenanga lalang ri butta 
kalotorona tamparanga, siagang jene niaka 
ri kananna siagang ri kairinna ajari kammai 
tembo nai. 

30 Anjo alloa Napasalamaki Batara tu Israel 
battu ri pabakkana tu Mesir, siagang nacinimi 
kenanga sikamma mayana tu Mesir nierang ri 
bombang mae ri biring tamparanga. 

31 Nacinina tu Israel antekamma lompona 
kakoasanNa Batara ambetai tu Mesir, lannasa 
sikalimi kenanga, siagang tappami kenanga ri 
Batara siagang ri Musa atanNa. 

1 5 1 Nampa nakelongammo Musa siagang 

tu Israel anne kelonga untu mammuyji 
mae ri Batara, "Eroka mammuji mae ri 
Batara, saba lebami ammeta lompo. Sikontu 
jaranga siagang tubaena nipasambilai antama 
ri tamparang. 

ampasalamakka. la Allataalaku, erokka 
mammuji mae ri la, Allataalana boe-boeku, 
kupakkelongangi kalabiranNa. 

3Batara tubarani makassaka, Batara, 
laminjo arenNa. 

4Tantara Mesir siagang sikontu karetana 
nipasambilai antama ri tamparang. Perwira- 
perwira tantarana kaminang gammaraka 
tallangi naung ri Tamparang Alara. 

? Nialuki kenanga ri tamparang lantang, 
rapangi batu naunga ri daparana. 

6 Tamaka mappakalannasana kagassinganTa, 
o Batara, Kipaccappuki musunTa tasimbung- 
simbung. 

7Lanri kalabirang malompoTa Kipanraki 
sikontu angngewaya ri Katte. Arinrai larroTa 
rapang pepe, na natunu kenanga rapang 
rarame. 

8 Kituiki tamparanga, tagulung tinggi jeneka, 
ammenteng kassa rapang tembo, sagenna 
akkulle niolo daparana tamparanga. 

9 Nakana musua, Lakuondangi kenanga 
nampa kujakkala, kubibuki padangku, nampa 
kutumpasa kenanga. Nampa kurampasa 
sikamma barang-baranna kenanga, kubage- 
bage siagang kukasia bajina sagenna sukku 
kusaring. 

10 Mingka sikaliji amai Batara na Napabattu 
balaya mae ri tu Mesir. Tallangi kenanga 

jene lompoa. 

11 Kereangami Allataala sangkammanTa, 

o Batara Kaminang Tinggia siagang 
matangkasaka? Inai akkulle appare gau 
malompo siagang gau appakalannasa kamma 
Batara? 

12 Kiangkaki lima kananTa, nalanynyamo 
musua nialu ri butta. 

13 Kipimpingi anne bansa lebaka Kipasalama, 
lanri majarrekKi mae ri janjinTa. Lanri koasa 
malomporTa naKilalangi, siagang Kirurungang 
mae ri butta matangkasatTa. 

14 Sikamma bansa mallangngereka 
annekkeremi:, gegeremi tu Filistin siagang 
sikamma pamimpinna Edom. 

13 Annekkeremi tu baranina Moab, cadimi 
pamaina tu Kanaan. 

19Tamaka mallana kenanga ansabikangi 
kagassinganNa Batara. Ammalona ummatTa, 
takkulleai musua antahangi: talappasami 
bansa lebaka Kilappassang. 

17 Nampa Kiantara tu Israel mange ri tampa 
Kipilea untu pammantanganTa. Ammantang 
tulimi kenanga ri bulu matangkasatTa, ri Balla 
Kibangunga KalenTa. 

18 | Kattemi Batara, Karaeng, ammarentaya 
satunggu-tungguna." 

19Ri wattunna alimbang ri tamparanga tu 
Israel, ajappai kenanga ri dapara kalotorona 
tamparanga. Mingka sikamma karetana 

tumabaena, ri wattunna antama ngaseng 
kenanga ri jeneka, Napaloloromi Batara 
ammotere anjo jeneka assialle ammotere 
sagenna tallang ngaseng kenanga. 

20 Nampa anjo Miryam, sitau nabi baine, 
daenna Harun, angngallemi rabana, 
kammayatompa sikontu bainea annunrung 
ngasemmi rabana nampa ajoge. 

21 Akkelommi Miryam, nirurungang ri rabana: 
na nakana kelong-kelonna, "“Akkelongko 
mae ri Batara, saba lebami ammeta lompo. 
Sikontu Jaranga siagang tubaena nipasambila 
ngaseng antama ri tamparang." 

22 Nampa naerammo Musa anjo bansa Israel 
battu ri Tamparang Alara mange ri parang 
lompo niarenga Syur. Tallungalloi kenanga 
ajappa allalo ri parang lompoa, natalebaka 
ammuntulu jene. 

23 Nampa battumo kenanga ri sereang 
tampa niarenga Mara, mingka paiki anjoreng 
jeneka, sagenna takkullea niinung. Lanri 
kammana minjo naniaremmo anjo tampaka 
Mara, battuanna pai. 

24 Amoro-moromi anjo taua mae ri Musa 
siagang akkutanammi kenanga ri ia angkana, 
"Apamo laniinung?" 

25 Appala doang dudumi Musa mae ri 
Batara. Nampa nipicinikiammo ri Batara 
sipolong kayu. Naallemi Musa anjo kayua 
nampa napasambila antama ri jJeneka, 

niinung. Anjoremmi ri tampaka assare Batara 
paratorang-paratorang mae ri kenanga, 
siagang anjoreng tommi Nasori kenanga. 

26 Nakana Batara, "Mannuruki tojeng-toj eng 
mako mae ri Nakke, siagang gaukangi apa 
Kukanaya baji; turuki sikamma parentaKu. 
Punna nugaukang anjo kammaya, tena 
nulaKuhukkung sangkamma garring lebaka 
Kupabattu mae ri tu Mesirka. |Nakkemi 
Batara ampamolleako. " 

27[ ebaki anjo battumi kenanga mange ri 
sereang tampa niarenga Elim. Anjoreng 
nia sampulo anrua timbuseng jene siagang 
tujupulo poko korma. Apparemi kenanga 
kema ri ampina anjo Jeneka. 

16 1 Nampa alampa anjo sikontu umma 

Israel battu ri Elim. Na ri tanggala 
sampulona allima bulang makarua lebanamo 
nabokoi kenanga Mesir, battumi kenanga 
mange ri parang lompo niarenga Sin, niaka ri 
allana Elim siagang Moncong Sinai. 

2 Anjoreng ri parang lompoa anjo, amoro- 
moro ngasemmi kenanga mae ri Musa 
siagang Harun. 

3 Nakana kenanga, "Bajikangngangi ebara 
angkana matemi ikambe nibuno ri Batara 
ri butta Mesir. Anjoreng kaminang sikedena 
akkullei ikambe ammempo angnganre 
dageng siagang roti sagenna bassoro ikambe. 
Mingka ikau siparua nuerangi ikambe mae 

anrinni." 

4 Nakanamo Batara ri Musa, "Kamma-kamma 
anne lappaturungA kanre allabi-labi rapang 
bosi untu ikau ngaseng. Tunggala allo 
musti appassereko kanre untu sigannana 
nukanre siallo. Kammaminjo bateKu ero 
ansori ummakKu, sollanna akkulle Kuasseng 
angkana apaka manassa mannuruki tojenji 
kenanga ri sikamma parentaKu yareka tena. 

P Ri maka annanmna alloa musti appasserei 
kenanga kanre alappi rua jaina." 

Jari nakanamo Musa siagang Harun mae ri 
sikontu tu Israel, "Anne karuenga lanuassengi 
angkanaya KalenNa Batara angngerangko 
assulu battu ri Mesir. 

7 Ammuko lanucini ngasengi singara 
kahaderanNa Batara. Nalangngereki Batara 
angkanaya larro-larro ngasengko mae ri la: 
iyo, Batara nukalarroi, nasaba anne ikambe 
poro parentaNaji nagaukang ikambe. 

8 | aNasareko Batara dageng punna karueng, 
siagang roti punna baribasa sagennu 
bassoro, lanri Nalangngeremi Batara angkana 
alarro-larro ngasengko ri la. Sitojenna 
punna alarro-larroko mae ri kambe, Batara 
nukalarroi." 

9 Nampa nakanamo Musa mae ri Harun, 
"Suro ngasengi kenanga battu andallekang 
ri Batara, nasaba Nalangngereki kenanga 
amoro- moro." 

kenanga, accinimi kenanga mae ri parang 
lompoa na tiring nacinimi kenanga cayaNa 
Batara lalang ri rammanga. 

11 Nakanamo Batara ri Musa, 

12 "Kulangngereki pamoro-morona kenanga 
tu Israel. Pauammi kenanga angkana punna 
karueng langgappami kenanga dageng, 
siagang punna baribasa langnganrei kenanga 
roti sagenna bassoro. Jari lanaassemmi 
kenanga angkanaya iNakkemi Batara, 
Allataalana kenanga." 

13 Ri wattunna karueng battumi jangang- 
jangang puroa sagenna sanna jaina na 
natongko sikontu pakkemaanna kenanga, 
siagang punna baribasa naummi saliuka ri 
tammulilina pakkemaanga. 

14 Ri wattunna naimo anjo saliuka, sikali 
niamo nicini ri tompona anjo parang lompoa 
apa-apa kamma sissi alusu. 

15 Wattunna nacini tu Israel anjo kammaya, 
tanaassengai kenanga angkana apa anjo. 
Jari massing sikutanammi kenanga angkana, 
“Apa anjo?" Nakanamo Musa ri kenanga, 
"laminjo kanre Napassareanga Batara mae ri 
kau ngaseng. 

16 Naparentakangi Batara sollanna massing 
angngalle taua situru massing naparalluanga, 
iamintu ruang litere untu tassere anggota 
kaluarga." 

nia appassere labi ri ruaya litere untu sitau na 
nia todong kurang. 

18Ri wattunna nalitere kenanga, anassami 
angkanaya tau jaia napassere tena 
nakalabiang, siagang tau sikedeka napassere 
tena nakakurangang. Massing appasserei 
kenanga situru siapa jaina naparalluanga. 

19 Nakana Musa ri kenanga, "Manna inai 
takkulleai naboli anjo kanrea manna sikede 
untu ammuko." 

20 Mingka nia siapa are tau ri kenanga 
tanajampangiai kananna Musa. Kamma tonji 
nabolina sipagang anjo kanrea. Ammukona, 
olokammi siagang bottomi anjo kanrea, jari 
larromi Musa mae ri kenanga. 

21 Tunggala baribasa napasseremi kenanga 
anjo kanrea naparallukanga kenanga; 
napunna appakkaramulamo bambang 
alloa, anjo kanre tassesaya ri anjo buttaya 
assolommi. 

22 Ri makaannamna alloa napasseremi 
kenanga anjo kanrea alappi rua jaina, iamintu 
patang litere untu sitau. Sikontu pamimpinna 
kenanga battumi ampaui anjo passalaka mae 
ri Musa. 

23 Nakanamo Musa mae ri kenanga, "Iaminne 
parentaNa Batara: Ammuko iamintu allo 
leba nisala untu ammari-mari, allo Pammari- 
mariang, allo nisalaka nanipassareang 
mae ri Batara. Apa eroka nulangga anne 

nupallu, pallu memammi. Apa labia untu 
kaparalluang anne alloa, salaki siagang boliki 
untu ammuko." 

24) ari nabolimi kenanga anjo kanre allabia 
untu ammuko situru Naparentakanga Musa: 
anjo kanrea tena najari bari siagang tena 
naolokang. 

25 Nakanamo Musa, "Iaminne kanrenu untu 
anne alloa, saba anne alloa iamintu Allo 
Pammari-mariang, allo pammari- mariang 
untu ampakalompoi Batara; siagang tena 
nukkulle anggappa kanre kammaya anjo 
pantaranganna kemanu, manna sikede. 

26 Annang allo sallona nupassere untu 
kanrenu, mingka allo makatujua iamintu 
allo pammari-mariang, siagang tena kanre 
lanaung ri anjo alloa." 

27 Ri makatujuna alloa nia siapa are tu Israel 
ero appassere kanre, mingka tena apa-apa 
nagappa kenanga. 

28 Nakanamo Batara mae ri Musa, "Siapapi 
sallonu taeroka mannuruki ri sikamma 
parentaKu? 

29Urangi angkanaya Kusareko wattu 
siallo untu ammari-mari. laminjo sabana 
naKusareko kanre anggannaka untu ruangallo 
ri makaannanna alloa. Ri makatujuna alloa 
yangasenna taua musti ammantangi ri balla, 
takkulleai assulu." 

30 Lanri kammana minjo natanjamaya 


kenanga ri makatujuna alloa. 

31 Anjo kanrea naarengi tu Israel manna. 
Tanjana kammai lisere-lisere cadi, keboki, 
nakasiana kammai kanrejawa ammakea jene 
bani. 

3? Nakana Musa, "Nasuroki Batara angngalle 
kira-kira rua litere manna untu nibolikang 
jari-jarita, sollanna akkulle nacini kenanga 
anjo kanre Napassareanga Batara mae ri 
katte ri parang lompoa, ri wattunta Naerang 
assulu battu ri Mesir." 

33 Nakana Musa ri Harun, "Angngalleko sere 
uring, appantamakko kira-kira rua litere 
manna nampa nupadongko ri dallekanNa 
Batara untu nibolikang Jari-jarita." 

34J ari napadongkomi Harun anjo uringa 
ri dallekanna Patti Parjanjianga untu niboli 
situru parentaNa Batara mae ri Musa. 

35 Anjo mannaya ajari kanrena tu Israel 
patampulo taung ribokoanganna, sagenna 
battu kenanga mange ri Kanaan, tampa 
pammantangang situlina kenanga. 

36 (Ukkurang biasaya napake taua anjo 
jammanga, nia ruampulolitere bonena.) 
17 l Nampa alampamo bansa Israel 

ambokoi parang lompo Sin, nampa 
alette-lette battu ri sereang tampa mange 
ri tampa maraenga situru Naparentakanga 
Batara. Ri sereang wattu akkemami kenanga 
ri Rafidim, mingka tena jene inung anjoreng. 

2Jari amoro-moromi kenanga ri Musa 


nakana, "Sarei ikambe jene inung." Appialimi 
Musa angkana, "Angngapa numoro- moro 
ansori Batara?" 

3 Mingka sanna ngaseng turerena kenanga 
siagang tuli amoro-moromi kenanga ri 
Musa. Nakana kenanga, "Angngapa nuerangi 
ikambe assulu ri butta Mesir? Nukellai ikambe 
siagang ana-anana ikambe kammayatompa 
olo-olona ikambe mate napakamma turere?" 

“Jari akkiomi Musa mae ri Batara, angkana, 
"Apa musti kugaukang mae ri anne taua? 
Ciniki, eroki kenanga ansambila batu." 

> Nakanamo Batara ri Musa, "Kioki siapa are 
pamimpinga siagang ajappa mako siagang 
kenanga, ajappa riolo ri dallekanna anjo 
bansaya. Erang tongi takkannu lebaka nupake 
untu antunrungi Binanga Nil. 

6|ammentenga ri dallekannu irate ri sereang 
batu lompo ri Moncong Sinai. Tunrungi anjo 
batua, nampa lassulu jeneka battu ri anjo 
batua sollanna akkulle anjo taua angnginung. " 
Nagaukammi Musa anjo kammaya nisabi ri 
sikamma pamimpinna tu Israel. 

7 Anjo tampaka niarengi Masa, lanri 
anjorengi ri tampaka tu Israel nasori Batara 
wattunna akkutanang kenanga angkana, 
"Apaka Narurungangki Batara yareka tena?" 
Anjo tampaka niareng tongi Meriba, lanri 
anjoremmi ri tampaka akkunrareng tu Israel. 

8 Nampa battumo tu Amalek ambunduki tu 


Israel ri Rafidim. 

9 Nakanamo Musa ri Yosua, "Pilei siapa are 
jaina tau untu ambunduki anjo tu Amalek. 
Ammuko lammentenga irate ri coppona 
buluka antagalaki takkang Nasuro eranga 
Allataala." 

19Nagaukammi Yosua anjo apa 
naparentakanga Musa mae ri ia. Alampami 
mange ambunduki tu Amalek, nampa Musa, 
Harun siagang Hur naimi ri buluka sagenna ri 
coppona. 

ll alang naangkana limanna Musa, ammetai 
tu Israel. Mingka punna napanaung limanna 
Musa, tu Amalek ammeta. 

12Ri wattunna mangngammo Musa, 
angngallemi Harun siagang Hur sere 
batu sollanna akkulle Musa ammempo: 
ammentemmi Harun siagang Hur ri sari 
kairinna siagang ri sari kananna Musa untu 
antumpaki limanna sollanna tuli taangkana 
nai sagenna labu alloa. 

13 kalebakkanna nibetami tu Amalek ri 
Yosua. 

14 Nakanamo Batara ri Musa, "Tulisiki 
anne passala pammetanga sollanna tuli 
niurangi. Paui mae ri Yosua angkanaya iNakke 
ampanraki anjo tu Amalek." 

15 Nampa appaentemmo Musa sere tampa 
pakkorobangngang na naareng "Batarami 
Banderaku". 

16 Nakana Musa, "Tagalaki tinggi-tinggi 


banderaNa Batara! KalenNa Batara 
abundu angngewai tu Amalek sagenna 
satunggu-tungguna!" 

18 l Yitro, matoanna Musa, imang Midian, 

nalangngereki kabarana sikontu apa 
lebaka Nagaukang Allataala untu Musa 
siagang bansa Israel, ri wattunna napimping 
kenanga assulu battu ri parasangang Mesir. 
2J ari alampami Yitro mange angkunjungi 
Musa, na naerang todong Zipora, bainenna 
Musa niaka ija ammantang ri Midian, 

3 siagang Gersom na Eliezer, rua ana 
buranena. Ana bungasana niarengi Gersom 
lanri nakana Musa, "Inakke tubattu-battua ri 
parasanganga"; 

“ana makaruaya niarengi Eliezer, lanri 
nakanana Musa, "Allataala nipakalompoa 
ri boe-boeku leba antulunga siagang 
ampasalamaka sagengku tanibunoa ri 
karaeng Mesir." 

3 Battumi Yitro siagang bainenna Musa 
kammayatompa rua anana mange ri parang 
lompoa, tampana Musa akkema, ri ampina 
moncong matangkasaka. 

6 Nisaremi kabara Musa angkanaya niaki 
kenanga battu, 

7jari assulumi Musa mange ambuntuli 
kenanga. Sujumi ri dallekanna Yitro nampa 
nabau anjo matoanna. Massing sikutanammi 

kenanga angkana antekamma kaadaanna 


kenanga, nampa antama ri kemana Musa. 

8 Nacaritami Musa mae ri matoanna sikontu 
apa lebaka Nagaukang Batara mae ri 
Karaeng Mesir siagang sikontu bansaNa untu 
ampasalamaki tu Israel. Nacarita tommi 
mae ri ia ri passalana sikamma kasukkarang 
nadallekanga bansa Israel ri tangngana 
aganga, siagang antekamma bateNa Batara 
ampasalamaki kenanga. 

9 Nalangngerena ngaseng Yitro sikamma 
anjo caritaya, sannami rannuna, 

10 siagang nakanamo, "Nipujimi Batara 
lebaka ampasalamakko battu ri limanna 
Karaeng Mesir siagang rayana. Nipujimi 
Batara lebaka allappassangi bansa Israel 
battu ri nipare ataya. 

11Kamma-kamma anne kuassemmi 
angkanaya malompoangngangi Batara 
na sikontu rewataya, lanri yangasenna 
anjo Nagaukangi ri wattunna tampo sikali 
tindakanna tu Mesir mae ri tu Israel." 

12 Nampa angngerang Yitro siapa are 
korobang nitunu siagang korobang nipolong, 
ajari passare mae ri Allataala. Battumi Harun 
siagang sikontu pamimpinna bansa Israel 
na sipangnganreang siagang Yitro lalang 
kahaderanNa Allataala. 

13 Ammukona baribasa naadelimi Musa siapa 
are passisala-salang niaka ri tu Israel. Anjo 
jama-jamang kammaya angngallei wattu 

appakkaramula battu ri baribasa sagenna 


bangngi. 

14 Nacinina Yitro anjo sikamma jaina apa 
nagaukang Musa, akkutanammi ri Musa 
angkana, "Apa-apa ngaseng musti nujama 
untu anne bansaya? Apaka musti ikau 
ngaseng kalennu anjamai anjo sikammaya 
jaina Jama-JjJamang, sagenna manna eroka 
appala tangaranu taua, musti ammentengi 
anrinni kenanga battu ri baribasa sagenna 
bangngi?" 

15 Appialimi Musa angkana, "Anjo taua 
ngaseng battui mae ri nakke untu 
ampakkutanangngangi eroNa Allataala. 

16 Punna nia passisala-salanna kenanga, 
battui kenanga mae ri nakke sollanna 
kutappuki parkarana kenanga, siagang 
kupauangi kenanga sikamma parentaNa 
siagang hukkung-hukkunNa Allataala." 

17 Nakanamo Yitro, "Tabajikai kammaya 
anjo. 

18 Nuballassi kalennu punna kamma anjo 
batenu, siagang anjo taua nuballassi ngaseng 
tongi. Jai dudui anjo jamanga untu serea tau. 

19 Pilangngeri anne kanangku na Natulungko 
Allataala. Memang bajiki punna nuwakkeli 
anne bansaya ri dallekanNa Allataala siagang 
nuerang parkarana mae ri dallekanNa. 

20 Musti nuajaraki kenanga situru 
sikamma parentaNa Allataala siagang 
nupangngajarrang antekamma nikanaya 

attallasa baji siagang apa musti nagaukang 


kenanga. 

21 Mingka pantaranganna anjo musti 
ammileko siapa are tu burane caradeka, 
nampa nuangka kenanga ajari pamimping 
mae ri sisabu tau, sibilangngang tau, 
limampulo tau, siagang sampulo tau. Anjo 
kenanga musti tau malla siagang mannuruki 
ri Allataala, akkullei nipatappa siagang 
taerokai annarima doe pammuccu. 

22 Suroi kenanga ajari haking mae ri 
anne bansaya, massing-massing mae ri 
kalompona kenanga. Anjo tugasaka musti 
taatoroki batena kenanga anggaukangi. 
Sikamma parkara parallu lompoa akkullei 
naerang kenanga mae ri kau, mingka punna 
passisala-salang cadiaja akkullei kenanga 
tommo allebakangi. Anjo kammaya akkulleko 
naringangngi lanri amminawang tongi 
kenanga ampisangi battalana. 

23 Punna kamma anjo nugaukang, siagang 
Naparentakang Allataala anjo passalaka mae 
ri kau, akkullei nugaukang tugasanu, siagang 
akkullemi taua ammotere siagang sannang 
pamaina lanri lintaki nilebakang parkarana 
kenanga." 

24 Naturukimi Musa anjo tangarana Yitro. 

25 Ammilemi siapa are tu carade battu 
ri bansa Israel. Naangkami kenanga ajari 
pamimping mae ri sisabu tau, sibilangngang 
tau, limampulo tau, siagang sampulo tau. 


Keluaran 18.261 19.5 75 
29 Nagaukammi tugasana kenanga salaku 


haking-haking mae ri bansa Israel. la 
parkara-parkara lompoa naerangi kenanga 
mae ri Musa, mingka passisala-salang cadia 
kalenna tonji kenanga allebakangi. 

27 Nampa nalappassammo Musa alampa 
Yitro ammotere mange ri parasanganna. 
19 1 | ebaki anjo alampami tu Israel 

ambokoi Rafidim. Na ri tanggala sere 
bulang makatallu ri lebana nabokoi Mesir, 
battumi kenanga mae ri parang lompona 
Sinai. Apparemi kenanga kema ri bangkenna 
Moncong Sinai, 

2(19:1) 

3 siagang naimi Musa ri anjo monconga 
untu assibuntulu siagang Allataala. Abicarami 
Batara mae ri Musa battu ri anjo monconga 
siagang Nasuromi ampalabangi napau mae ri 
tu Israel, jari-jarina Yakub, angkana, 

4" Leba ngasemmi nucini apa Kugaukanga 
mae ri tu Mesir, siagang antekamma bateKu 
angngerangko mae ri KalengKu ri anne 
tampaka lalang kakoasang lompoKu, rapang 
jangang-jangang rajawali angngerangi anana 
lalang ri kanyina. 

> Kamma-kamma anne punna mannurukiko 
mae ri Nakke siagang majarrekko ri 
parjanjiangKu, laKupajariko umma KalengKu. 
Sikontu buttaya ikau ampatangi, mingka ikau 
lajariko umma nikarimangngingKu, 

6 poro untu KalengKu bawang, nampa ikau 


lanulayaniA salaku imang-imang." 

7Jari naummi Musa battu ri anjo buluka 
nampa nakio ngaseng sikamma pamimpinga 
sollanna arappungang. Nampa nacaritamo 
mae ri kenanga sikontu apa Naparentakanga 
Batara mae ri ia. 

8 Appada-pada ngasemmi kenanga appiali 
angkana, "Sadiai ikambe untu anggaukangi 
sikontu kananNa Batara." Anjo pappialinna 
kenanga napabattui Musa mae ri Batara. 
Nampa Nakanamo Batara ri Musa, "LabattuA 
mae ri kau nikalimbuki ri rammang kapalaka: 
lanalangngereki taua punna abicarA mae 
ri kau, nappakkaramula anjo wattua tuli 
latappami kenanga mae ri kau. 

9 (19:8) 

10 kamma-kamma anne buntulimi kenanga, 
siagang suromi kenanga anne alloa 
siagang ammuko ampasadiai kalenna 
untu anggaukangi ibadana. Musti nasassai 
pakeanna kenanga. 

11 Ammembara musti sadia ngasemmi 
kenanga. Ri anjo alloa lanaungA ri coppona 
Moncong Sinai, tampa akkullea nacini 
ngasengaA taua. 

12 Apparekko pammatei ri tammulilina 
anne monconga ajari pabaeng-baeng tenaya 
nakkulle nalaloi anjo bansaya. Pisangkai anjo 
bansaya angngambi ri monconga, balalo 

takkulleai kenanga areppese. Inai-nai allaloi 


pabaeng-baenna, lanihukkung matei; 

13 anjo taua musti nisambilai batu yareka 
nipanai, siagang takkulleai nisero. Anne 
kammaya tattujui baji mae ri rupataua 
kammayatompa olo-oloka; sikontu apa 
allaloiyai anjo pabaeng-baenga musti 
nihukkung matei. Ri wattu kalangngeranna 
sara labuna tarompeka anjo taua musti 
angngambiki ri monconga." 

14 Nampa naummo Musa battu ri monconga, 
na nasuro ngaseng anjo taua sadia-sadia untu 
anggaukangi ibadaya. Nakana, "Ammembara 
musti sadia ngasengko, siagang kamma- 
kamma anne takkulleako assikatinroang." Jari 
appakkaramulami anjo bansaya sadia-sadia 
siagang massing nasassami pakeanna 
kenanga. 

15 (19:14) 

16Ri makatalluna alloa, ri baribasana, 
battumi gunturuka siagang kilaka. Niamo 
ammumba rammang kapala rate ri 
monconga siagang niamo kalangngerang 
sara tarompe sannaka lompona saranna. 
Annekkere ngasemmi sikontu taua ri kemaya 
napakamma malla. 

17 Nierammi kenanga ri Musa assulu 
untu assibuntulu siagang Allataala, nampa 
ammenteng kenanga ri bangkenna anjo 
monconga. 

18 Sikontu anjo Moncong Sinai katongkokangi 


ri umbu, lanri naunna Batara ri tompona 
lalang pepe. Arumbumi nai anjo umbua 
rapang umbu battua ri pattunuang, siagang 
tagoccang sannami sikontu monconga. 

19 Pila sannami lompona sara tarompeka. 
Abicarami Musa, nampa appiali Allataala 
siagang gunturu. 

20 Naungi Batara ri coppona Moncong Sinai, 
siagang Nakiomi Musa sollanna nai ri coppona 
anjo monconga. Jari angngambimi Musa, 

21 hampa Nakanamo Batara ri ia, "Naungko 
nampa nupakainga ngaseng anjo taua 
angkanaya takkulleai kenanga allaloi anjo 
pabaeng-baenga untu battu mae ancinikKa. 
Punna nadakkai kenanga anne parentaya, Jai 
ri kenanga lamate. 

22 Balalo manna sikamma imang-imang 
eroka anreppesiA, musti natangkasi kalenna. 
Punna tena laKuhukkungi kenanga." 

23 Nakanamo Musa ri Batara, "Takkulleai 
nai anjo taua, saba lebaki Kiparentakang 
mae ri kambe sollanna nicini matangkasa 
anne monconga siagang musti niparhatikangi 
pabaeng-baeng niaka ri tammulilina. " 

24 Appialimi Batara angkana, "Naung mako, 
nampa ammoterekko mae anrinni siagang 
Harun. Mingka sikamma imanga siagang 
rayaka takkulleai nalaloi anjo pabaeng- 
baenga untu battu mae ri Nakke. Punna 
nalaloi kenanga, laKuhukkungi kenanga." 

25 Nampa naummi Musa mange ri anjo 


bansaya. Napabattuammi kenanga anjo 

pasanNa Batara. 

2 O 1 Nampa abicaramo Allataala angkana, 
2 "|Nakkemi Karaeng Allataalanu, 

angngerangako assulu battu ri Mesir, tampanu 

nipare ata. 

3 Teako anynyombai mae ri rewata-rewata 
maraeng. Inakke bawang musti nusomba. 

4Teako papparekkangi kalennu patung 
sanrapanga apa-apa niaka ri langi, ri butta, 
yareka lalang ri jene irawanganna buttaya. 

3 Teako anynyombai ri patung kammaya 
anjo, nasaba iNakkeji Karaeng Allataalanu, 
siagang taerokA nipasangkamma manna apa- 
apa mamo. Sikamma tau mangngabirissia 
mae ri Nakke Kuhukkungi sagenna jari-jari 
lapisi makatalluna siagang makaappana. 

6 Mingka Kupappicinikangi 
pangngamaseangKu mae ri assabu- 
sabua jari-jarina tau mangngaia mae ri Nakke 
siagang mannurukia mae ri parentaKu. 

7 Teako tappu bawang-bawangngi 
arengKu, saba iNakke, Karaeng Allataalanu, 
anghukkungi manna pole inai ampake salayai 
arengKu. 

8 Pakalompoi Allo Pammari-marianga 
siagang pakalabiriki anjo alloa ajari allo 
matangkasa. 

9 Kusareko annangallo untu anjama, 

10 mingka allo makatujua iamintu allo 


pammari-mariang ia nisalaka untu iNakke. 
Anjo alloa manna sitau takkulleai anjama, 
baji naikau, kammayatompa ana-ananu, ata- 
atannu, olo-olonu yareka tau annompanga 
lalang ri parasangannu. 

ll alang wattu annang allo, iNakke, Batara, 
Kupajari buttaya, langika, tamparanga, 
siagang sikontu apa niaka lalang, mingka ri 
makatujuna alloa ammari-mariA. laminjo 
sabana iNakke, Batara, Kubarakkaki Allo 
Pammari-marianga siagang Kusalaki untu 
KalengKu. 

12 pakalabiriki manggenu siagang ammanu, 
sollanna salewangang tallasanu siagang labu 
umurunu ri parasangang Kupassareanga mae 
ri kau. 

13 Teako ammunoi. 

14 Teako agau salimaraki. 

15 Teako alukkakki. 

16 Teako assarei kasabiang takontutoj eng 
mae ri parannu tau. 

17 Teako kacinnai barang-baranna parannu 
rupatau, kammaya: ballana, bainenna, 
ata-atanna, olo-olona, keledaina, yareka 
apa-apa mamo baranna parannu tau." 

18 Ri wattunna nalangngere taua gunturuka 
siagang sara tarompeka, kammayatompa 
nacinina kilaka siagang arumbu monconga, 
annekkeremi kenanga napakamma malla, 
siagang ammenteng battu bellami kenanga. 

19 Nakanamo kenanga ri Musa, "Ikaumo 


abicara mae ri kambe, nalanapilangngeri 
ikambe. Teami na Allataala abicara mae ri 
kambe, gassingka mateji ikambe." 

20 Appialimi Musa angkana, "Teako mallakki. 
Nabattu Allataala kaeronuji Nasori sollanna 
nutuli mannuruki mae ri la, siagang tena 
nudoraka." 

21 Mingka tuli battu bellana ngaseng anjo 
taua ammenteng, siagang Musa ji bawang 
anreppesi anjo rammang sassanga ri tampa 
kahaderanNa Allataala. 

22 Naparentakangi Batara mae ri Musa 
sollanna napabattu mae ri bansa Israel 
angkana, "Nucini ngasemmi antekamma 
iNakke, Batara, abicara mae ri kau battu rate 
ri langika. 

23Teako papparekangngi untu kalennu 
patung-patung pera yareka bulaeng untu 
nupakalompo pantaranganna iNakke. 

24 Apparekko untu iNakke sere tampa 
pakkorobangngang battu ri butta, nampa 
assare mako anjoreng gimbala siagang sapi 
untu korobang tunuang siagang korobang 
untu passiamakkang. Ri tunggala tampa 
Kupattantua mae ri kau untu ajari tampa 
ibadanu mae ri Nakke, labattuA mae ri kau 
siagang laKubarakkakiko. 

25 Punna apparekko sere tampa 
pakkorobangngang batu untu iNakke, 
teako parekki battu ri batu nipaka, saba 

punna ammakeko pa untu ampuei batua, 


takkulleami anjo tampa pakkorobangnganga 
nipake untu iNakke. 

26 Teako ambangungi tampa 
pakkorobangngang tinggi sagenna 
musti ammake pako tuka punna nupanatki, 
sollanna tena nakacinikang apa tenaya 
nakkulle nicini ri kalennu." 

2 1 l Nampa Nakanamo Batara mae ri 
Musa, "Passareangi anne sikammaya 
paratoranga mae ri tu Israel: 

2 Punna ammalliko sitau ata nabansanu tonji, 
musti napanjamangko annang taung sallona. 
Ri makatujuna taung, musti nilappassangi 
anjo taua siagang tena naparallu abayara 
apa-apa. 

3 Ebara angkana tenapa nabunting ri 
wattunna ajari ata mae ri kau, anjo bainenna 
takkulleai amminawang punna assuluki. 
Mingka ebara angkana abunting memammi ri 
wattunna ajari ata mae ri kau, anjo bainenna 
akkullei amminawang siagang ia. 

4 Punna nipabunting ri pinggawana siagang 
sitau baine, nampa anggappa ana, anjo 
bainenna siagang anana pinggawana pata, 
siagang takkulleai amminawang ri anjo ataya 
punna nilappassangi. 

3 Mingka punna nakana anjo ataya angkana 
nangai bainenna, ana-anana, siagang 
pinggawana, na taerokaja nilappassang, 


—... Keluaran 21.61 13 | 83 
6 musti nierangi ri pinggawana mae ri tampa 


ibadaya. Anjoreng musti nisuroi ammenteng 
siagang ammanjeng anjo ataya ri pakkebuka 
yareka ri benteng pakkebuna tampa ibadaya, 
nampa anjo pinggawana musti natintingi 
tolinna anjo ataya. Nampa lajarimi anjo ataya 
salaku ata mae pinggawana sagenna mate. 

7 Punna sitau baine tu Ibrani nibalukang ri 
manggena najari ata, anjo bainea takkulleai 
nilappassang punna narapi annang taung. 
Jari tena nasangkamma siagang buranea. 

8 Punna tena ningai ri pinggawana ia eroka 
ambuntingi, musti nibalukangi ammotere 
mae ri tau toana. Anjo bainea takkulleai 
nibalukang mae ri bansa maraeng, saba 
lebami nigau taadele ri pinggawana tenaya 
narupai Janjinna. 

9 Punna nia tau ammalli ata baine untu 
napabunting siagang anana, anjo ata bainea 
musti nugau kammai ana kalenna. 

10 Punna abunting poleang anjo ana buranea, 
musti natanggongi tulusuki kanrena siagang 
care-carena kammayatompa sikontu hana 
kamma biasa anjo baine makaserena. 

llPunna tena nagaukangi anjo kammaya, 
musti nalappassangi anjo bainenna na tena 
nannarima doe pappasulu." 

12 "| nai-nai ambaji paranna tau sagenna 
mate, musti nihukkung matei. 

13 Mingka punna tena nakunjungi natunrung 
siagang tena pattuJunna lammuno, akkullei 

Kupicinikiangko sallang, siagang anjoremmi 
lanilalangngi. 

14 Mingka punna nia tau nabattui bambang 
nyawana siagang nakunjungi memang tongi 
ambunoi paranna tau, nampa lari mange 
ri tampa pakkorobangngangKu untu aboya 
palalangngang, anjo tau kammaya musti 
niallei battu ri tampa pakkorobangngangKu 
nampa nihukkung matei. 

15 | nai-nai ambaji manggena yareka 
ammana musti nihukkung matei. 

19 | nai-nai allukka tau, musti nihukkung 
matei, apaka lebami nabalukang anjo taua 
yareka nania ija ri ballana. 

17|nai-nai antunrai manggena yareka 
ammana musti nihukkung matei. 

18 Punna nia tau assibaji nanatunrung taua 
siagang batu yareka siagang panjaguruna, 
mingka tena nabunoi, tena nalanihukkung. 
Punna anjo tau nitunrunga anrabai naung 
napakamma anjo pattunrunga, 

19 mingka akkulleji ambangung poleang 
siagang ajappa ammake takkang, anjo tau 
ambajiai musti naparakai sagenna baji, 
siagang musti nasambei karugianna anjo taua 
lalang garrinna. 

20|nai-nai ambaji atanna bainea yareka 
buranea sagenna mate silalonna anjo ataya, 
musti nihukkungi. 

ataya lalang siallo yareka ruangallo, tena 
nanihukkungi anjo pinggawana. Anjo 
karugiang nakasiaka lanri tappelanamo 
atanna, iaminjo ajari hukkungang mae ri ia. 

22 Punna nia siapa are tu burane assibaji 
nampa kalaserenna ri kenanga naparisi 
serea baine sitabanga attianang sagenna 
nalari cera, mingka tenaja nakapanrakangi 
ri bageang maraenga ri kalenna anjo taua 
musti abayaraki doe passala situru pappalana 
buranenna anjo bainea siagang nisitujui ri 
haking-hakinga. 

23Mingka punna labi battala parisina 
anjo bainea, hukkungana anjo kajadallang 
kammaya iamintu nyawa nisambei nyawa, 

24 mata nisambei mata, gigi nisambei gigi, 
lima nisambei lima, bangkeng nisambei 
bangkeng, 

25 bokka nisambei bokka, bokka boloso 
nisambei bokka boloso, akkambang nisambei 
akkambang. 

26 | nai-nai antunrungi matanna atanna 
sagenna buta, musti nalappassangi anjo 
ataya ajari pabayara mae ri matanna. 

27 Punna nia tau ambaji atanna sagenna 
tepo giginna, anjo ataya musti nilappassangi 
ajari pabayara mae ri giginna." 

28 "Punna nia sikayu sapi laki antanruki 
taua sagenna mate, anjo sapia musti nibunoi 
nisambila batu, nampa dagenna takkulleai 

sapi. 

29 Punna biasa anjo sapi lakia annanru tau, 
nampa lebamo nipakainga patanna, mingka 
tena najagai anjo olo-olona, nampa annanru 
tau anjo sapi lakina sagenna mate anjo 
tau natanruka, anjo sapia musti nibunoi 
nisambilai batu, siagang patanna musti 
nihukkung mate tongi. 

30 Mingka puna akkullei anjo patanna sapi 
abayara doe passala, musti abayaraki situru 
jaina apa nituntuka untu ansambei nyawana. 

31 Punna anjo tau nibunoa burane yareka 
baine, kamma tomminjo paratoranna. 

32 Pynna anjo tau nibunoa ata burane yareka 
baine, anjo patanna sapi musti abayaraki 
tallumpulo doe pera mae ri anjo patanna ata, 
siagang anjo sapi lakia musti nisambilai batu 
sagenna mate. 

33 | nai-nai angngallei pattongkona bungunga 
yareka angngekei bungung nampa tena 
natongkoki, nampa nia sikayu sapi laki yareka 
keledai tuguru antama, 

34 anjo patanna bungung musti abayaraki 
karugiang mae ri patanna anjo olo-oloka, 
mingka akkullei naalle anjo olo-olo mateamo 
untu kalenna. 

35 Punna nia sapi lakina sereang tau ambunoi 
sapi lakina tau maraenga, anjo ruaya 
patanna sapi musti nabalukangi anjo sapi laki 
attallasaka nampa nabage rua ballinna. Musti 

matea. 

36 Mingka punna niasseng memammo 
angkanaya anjo sapi lakia nangai memangi 
annanruka, nampa tena nijagai ri patanna, 
musti nasambei siagang sapi laki attallasa, 
nampa akkulle naalle anjo sapi mateamo untu 
kalenna." 

2 2 1 "Inai-nai alukka sapi yareka gimbala 

nampa napolong yareka nabalukangi, 
musti nasambei tassikayua sapi siagang 
limang kayu sapi, kammayatompa tassikayua 
gimbala nasambei siagang patangkayu 
gimbala. 

2 Musti nasambei anjo barang nalukkaka. 
Punna tena apa-apanna, ia kalenna 
lanibalukang ajari ata untu ansambei anjo 
barang lebaka nalukka. Punna sapi anjo 
barang nalukkaka, yareka keledai, yareka 
gimbala, nampa nipanggappai anjo taua 
nattallasa ija anjo baranga, musti nasambei 
tassikayua olo-olo siagang ruang kayu 
olo-olo. Punna ri wattu bangngina nanijakkala 
sitaua palukka lalang balla, nampa nibuno 
anjo palukkaka, anjo tau ambunoai tena 
nasala. Mingka punna allo nakajariang anjo 
passalaka, anjo tau ambunoai salai. 

3(22:2) 

4(22:2) 

= Inai-nai allambaraki olo-olona aruku 
ri kokonna yareka ri koko anggorona, 

lamung-lamunna tau maraenga, anjo patanna 
olo-olo musti nabayaraki karugianna anjo 
patanna koko siagang wassele kaminang 
bajika battu ri kokonna yareka battu ri koko 
anggoro kalenna. 

8|nai-nai apparinra pepe ri kokonna nampa 
alaba anjo pepeka mae ri kokonna tau 
maraenga siagang nakanre gandunna taua 
sagenna labusu, baji gandung attimboa 
yareka kawarrang lebaka nikatto, anjo tau 
apparinraya pepe musti abayaraki sambe 
karugiang. 

7 Ebarana nia tau assituju ammoli apa-apa, 
kammayami arupa doe yareka barang niaka 
anggaranna. Mingka ri bokoangallo nilukkaki 
anjo barang nibolika ri ballana. Punna nigappa 
palukkaka, musti nabayaraki anjo baranga 
alappi rua. 

8 Mingka punna tanigappaya anjo palukkaka, 
anjo tau nipammolikia musti nierangi mae 
ri tampa ibadaya, nampa musti assumpai 
anjoreng angkanaya teal ia allukkaki anjo 
barang nibolika ri ia. 

9 Lalang sikamma passisala-salanga ri 
passala pabarang-barangngang, baji narupa 
sapi, keledai, gimbala, pakeang, yareka 
apa-apa mamo tappelaka nampa nigappa 
ammotere, anjo tau mangakua angkana ia 
pata musti nierangi mange ri tampa ibadaya. 
Anjo tau nikanaya sala ri Allataala, musti 

barang. 

10 Ebarana nia tau ammarakai keledai, sapi, 
gimbala, yareka olo-olo piara maraengannaya, 
nampa anjo baranga paranna tau pata. 
Nampa mate anjo olo-oloka, yareka lokoki, 
yareka nirampasaki ri musu, nampa tena tau 
akkulle ansabi. 

11pynna kamma anjo passalaka, musti 
alampai anjo taua mange ri tampa ibadaya 
nampa assumpa lanri arenNa Batara 
angkanaya teai ia allukkaki anjo olo-olo 
nipappirannuanga mae ri ia. Punna teai toj eng 
la allukkaki, anjo patanna musti antanggongi 
anjo karugianga, nampa anjo tau ammarakaila 
tena naparallu abayara sambe karugiang. 

12 Punna tau maraeng allukkaki anjo 
olo-oloka, anjo tau ammarakaia musti 
abayaraki sambe karugiang mae ri patanna. 

13 pynna nialle ri olo-olo sekke anjo 
olo-olo piaraya anjo tau ammarakaia musti 
napappicinikangi sesa buku-bukunna untu 
ajari butti mae ri patanna: tena naparallu 
abayara sambe karugiang untu anjo 
olo- oloka. 

14 Punna nia tau angnginrang sikayu olo-olo 
nampa loko yareka mate anjo olo-oloka 
ri wattunna tena patanna ri anjo tampa 
kajarianga, anjo tau angnginranga musti 
abayaraki sambe karugiang. 

nakajariang anjo passalaka, anjo tau 
angnginranga tena naparallu abayara sambe 
karugiang. Punna anjo olo-oloka nisewai, 
sewanami antongkoki karugianna." 

16 "| nai-nai anynyonyoki sitau tulolo 
tenayapa bayuanna untu naagang 
sikatinroang, musti abayaraki doe panai untu 
pabuntingang siagang musti nabuntingi anjo 
bainea. 

17 Mingka pumna tena nikellai anjo buranea 
ri manggena anjo bainea abunting siagang 
anana, anjo buranea musti abayaraki mae ri 
manggena anjo bainea doe pabuntingang: 
ia jaina sinjai biasaya nipanai punna nipala 
serea tau lolo. 

18 Sikontu baine pabale-bale mataya musti 
nibunoi. 

19 Tau agau bawanga siagang olo-oloka 
musti nibunoi. 

20 | nai-nai assare korobang mae ri rewata- 
rewata maraenga pantaranganna mae ri 
Nakke, Batara, musti nihukkung matei. 

21 Teako anjallakkangi yareka teako agau 
tena naadele mae ri bansa maraenga,: urangi 
angkanaya ikau riolo bansa maraeng tonjako 
annompang ri Mesir. 

22 Teako bawang-bawangngangi jandaya 
yareka ana kukanga. 

Batara lampilangngeri punna akkio kenanga 
appala tulung mae ri Nakke. 

24 | Nakke lalarro siagang lambunoko lalang 
bundu, sagenna ajari janda bainennu, siagang 
tena manggena ananu. 

25 Punna appappinrangko doe mae ri tu 
kasi-asia ri bansaKu, teako assingaraki 
sangkamma tau appappibungaya doe. 

26 Punna nualle jubana parannu tau ajari 
passikko lanri inranna, anjo jubaya musti 
nupoterangi lalang tenanapa nalabu alloa, 

27 nasaba anjo jubaya tena ruanna lanapake 
untu angkammuki kalenna. Punna tena 
nupoterangi mae ri ia, maka apa lanapake 
ajari kalimbu punna tinroi? Punna akkioki 
mae ri Nakke appala tulung, laKupilangngeri 
pakkiona lanri Kukamaseanna. 

28 Teako sumpai Allataala, siagang teako 
tunrai pamimpinna bansanu. 

29Ri allo lebaka nipattantu, angngerangko 
passare mae ri Nakke, iamintu bageang 
battua ri wassele gandunnu, jene anggoronu 
siagang minynya zaitunnu. Passareangi mae 
ri Nakke ana burane bungasanu, 

30 kammayatompa sapia siagang gimbalaka, 
ia uru-urua lassu. Lappassangi anjo olo-oloka 
ammantang ri anronna lalanna tuju allo, 
nampa ri makasagantujuna alloa passareangi 
mae ri Nakke. 

31|kau ngasemmi ummakKu, lanri 


kammana, manna olo-olo apa mamo punna 

nikanrei ri olo-olo sekke, takkulleai nukanre 

dagenna: passareangi anjo dagenga mae ri 

kongkonga." 

2 3 l "Teako appasiaraki kabara aballe- 
balle, siagang teako tulungi tau 

jadalaka assare kasabiang takontutojeng. 

2? Teako katuru-turukangngi mae ri tau jaia 
punna agau jadala kenanga yareka napalekko 
salai hukkunga lanri assarena kasabiang 
takontutoj eng. 

3 Teako appasimmara-maraengi ri parannu 
tau lalang ri pangadelanga, manna pole 
natukasi-asi anjo tau niadelia. 

4 Punna sitabangi nucini sapina yareka 
keledaina musunnu sala oloang, erangi 
ammotere mae ri patanna. 

> Punna tuguru keledaina musunnu lanri 
battalana eranganna, tulungi ampaentengi 
anjo keledaia, teako bakoi bawang kamma 
anjo. 

6Pakaadeleki panggaukannu mae ri tu 
kasi-asia punna battui mae ri kau angngerangi 
parkarana ri pangadelanga. 

7 Pakabellai tuduhang takontutojenga, 
siagang teako pabiangngi nihukkung mate 
tau tenaya nasala, lanri tena Kupattojengi tau 
agau jadala kammaya anjo. 

8Teako annarimai doe pammuccu, nasaba 
anjo doe pammuccuka napajari butai taua 

sikamma tau tenaya nasala. 

9 Teako paero-eroki panggaukannu mae 
ri bansa maraenga: nuassemmi kasiana 
nikanaya ajari bansa maraeng, saba riolo ikau 
ajari bansa maraeng tongko ri wattunnu ri 
Mesir. " 

10 "Annang taung sallona akkullei nulamungi 
kokonnu siagang nualle wasselena. 

11 Mingka ri taung makatujua anjo buttaya 
musti nuboliki bawang. Lalanna anjo taunga 
takkulleako angngallei apa attimbo kale-kalea 
ri kokonnu. Bolimi kamma anjo nanaalle 
tu kasi-asia, nampa sesanna untu olo-olo 
liaraka. Kamma tomminjo nugaukang mae ri 
koko anggoronu siagang poko-poko zaitunnu. 

12 Annangallo akkulleko anjama: mingka 
ri allo makatujua musti ammari-mariko, 
sollanna ammari-mari todong olo-olonu, ata- 
atannu, siagang bansa maraeng anjamaya 
untu ikau. 

13 parhatikangi sikontu apa lebaka Kupau 
mae ri kau. Teako appakalompoi rewata- 
rewata maraeng, balalo manna nutappua 
arenna tena todong nakkulle. " 

14 "Tunggala taung musti pintallungko appare 
passua-suarrang untu ampakalompoaA. 

15 Lalang bulang Abib, ri wattu lebaka 
nipattantu, musti nupakalompoi Passua- 
suarrang Roti Tenaya Nammake Pagambang, 
situru cara lebaka Kuparentakang mae ri 

nanubokoi butta Mesir. Teako angnganrei roti 
ammake pagambang lalang anjo tujua allo 
passua-suarrang. Punna battuko anggaukangi 
ibadanu mae ri Nakke, musti angngerangko 
passare. 

16 Pakalompo tongi Allo Lompo Pakkattoang 
ri wattunnu appakkaramula angkattoi uru 
wasselena kokonnu. Pakalompoi Allo lompo 
Paballakang Leko-leko ri kalabusang taung, ri 
wattunna nupassere wassele koko anggoronu 
siagang koko rappo-rappoannu. 

17 Tunggala taung, ri wattunna nigaukang 
passua-suarrang anjo tallua, sikontu tu 
buranea musti battui anggaukangi ibadana 
mae ri Nakke, Karaeng Allataalanu. 

18 Teako assarei roti ammakea pagambang 
ri wattunnu assare korobang olo-olo mae ri 
Nakke. J annana anjo olo-olo nikorobangkanga 
mae ri Nakke lalang nigaukanna anjo sikamma 
passua-suarranga takkulleai nuboli sagenna 
ammuko baribasa. 

19 Tunggala taung musti angngerangko mae 
ri BallaNa Karaeng Allataalanu gandunnu uru 
nukattoa. Dagenna ana gimbalaka yareka ana 
bembea takkulleai nipasipallu siagang dadina 
anronna." 

20 "| aKusuroi malaekakKu ajappa riolo ri 
dallekannu untu anJjagaiko lalang pajappannu 
siagang angngerangko mange ri tampa 
lebaka Kupasadia. 

ri ia. Teako angngewai ri ia, lanri ia 
suroKu, siagang tena nalanapammopporang 
kasalannu. 

22 Punna mannurukiko ri ia siagang 
nugaukang sikontu Kuparentakanga, iNakke 
labundu angngewal sikontu musunnu. 

23 alampa rioloi malaekakKu ri dallekannu 
siagang naerangko mange ri parasanganna 
tu Amori, Het, Feris, Kanaan, Hewi siagang 
Yebus, siagang laKuancuru ngasengi kenanga. 

24Teako anynyombai ri sikamma patung- 
patung palalanganna kenanga siagang teako 
palembai carana kenanga anggaukangi 
ibadana. Ancuru ngasengi anjo sikamma 
patung-patung palalanganna kenanga, 
siagang tepoki sikamma benteng-bentenna 
batu napakea kenanga untu anggaukangi 
ibadana. 

25 Punna anynyombako ri Nakke, Karaeng 
Allataalanu, laKkubarakkakiko siagang 
kaparalluang kanrenu siagang inungannu, 
kammayatompa laKupakabellai sikontu 
garringa battu ri kau. 

26 Tena tubaine ri parasangannu lanalari cera 
yareka tamanang. LaKusareko umuru labu. 

27 Sikamma bansa nubattuia laKupajari 
malla ngasengi mae ri Nakke; laKukacoi 
kenanga; sikontu musunnu lagiling ngasengi 
nampa lari. 

bansa Hewi, Kanaan, siagang Het laKubongkai 
battu ri dallekannu sollannu akkulle maju. 

29 Tena nalaKubongka taba sikali kenanga 
lalanna sitaung, sollanna tena nataronang 
anjo buttaya, siagang tena nabattu sikamma 
olo-olo sekkeka. 

30 [| aKubongka tassikede-kedeki kenanga, 
sagenna anggannamo jainu untu angkoasail 
anjo buttaya. 

31 Sikamma pabaeng-baenna parasangannu 
laKkupattantui battu ri Tamparang 
Akaba sagenna mae ri Binanga Efrat, 
kammayatompa battu ri Tamparang 
Tangngaya sagenna mae ri parang lompoa. 
LaKusareko koasa mae ri panduduna anjo 
parasanganga, sagenna akkulle nubongka 
kenanga ri wattunnu maju untu angngallei 
anjo buttaya. 

32 Teako appareki parjanjiang siagang 
anjo taua yareka siagang rewata-rewatana 
kenanga. 

33 Teako lappassangi ammantang anjo taua 
ri parasangannu, sollanna tena nunynyomba 
ri rewata-rewatana kenanga na nudoraka 
mae ri Nakke. Punna anynyombako mae 
ri rewata-rewatana kenanga, tuguru mako 
antama ri sikkona kamateanga." 

24 l Nampa Nakana Batara ri Musa, 

"Naikko mae andallekang ri Nakke 
siagang Harun, Nadab, Abihu, siagang 

tujupulo pamimpinna bansaya, siagang 
sujukko battu bella anynyomba mae ri Nakke. 

2|kauji bawang kalennu akkulle battu 
areppese mae ri Nakke. Maraenganga 
takkulleai battu areppese, siagang balalo 
rayaka takkulleai angngambi ri anne 
monconga." 

3J ari alampami Musa siagang napalabammi 
napauang anjo bansaya sikontu parentaNa 
siagang paratoranNa Batara. Appadami 
appiali ngaseng kenanga angkana, "Sadiami 
ikambe langgaukangi sikontu Nakanaya 
Batara." 

4Lebaki anjo natulisimi Musa anjo sikontu 
parentaNa Batara. Ammukona ri baribasaka, 
ambangummi sere tampa pakkorobangngang 
siagang sampulo anrua batu napaenteng, ri 
bangkenna anjo monconga, tunggala anjo 
batu nipaentenga nawakkeli kalaserenna 
sikamma suku Israel. 

> Nampa nasuro Musa siapa are tau rungka, 
siagang assaremi kenanga korobang nitunu 
untu Batara; kammayatompa ammolommi 
kenanga siapa are sapi untu ajari korobang 
passiamakkang. 

6 Sipagang battu ri cerana anjo sapia naallei 
Musa nampa napatiri antama ri siapa are 
katoang. Na sipagang maraenga napatiriki 
rate ri tampa pakkorobangnganga. 

7 Nampa naalle kitta parjanjianga niaka 
lalang nitulisi sikamma parentaNa Batara, 

mae ri sikamma anjo bansaya. Nakana 
ngasemmo kenanga, "Sadiai ikambe 
lamannuruki siagang langgaukangi sikontu 
parentaNa Batara." 

8 Nampa naalle Musa anjo cera niaka lalang 
ri sikamma anjo katoanga nampa napasirang 
nai irateanna rayaka. Nakana Musa, "Anne 
ceraka ajari panjarreki ri parjanjiang 
Napareka Batara siagang ikau ngaseng situru 
sikamma parentaNa." 

9 Nampa naimo Musa, Harun, Nadab, 
Abihu siagang anjo tujupuloa pamimping 
angngambi ri monconga. 

10Na nacinimo kenanga Allataalana Israel 
ammenteng ri sereang tampa, kammaya 
nicini dapara laccu, gauka tanjana sanrapang 
langi coraya. 

11 Sikamma anjo pamimpinna tu Israel 
nacinimi Allataala, mingka manna nakamma 
tenaja nanipanraki kenanga. Lebaki anjo 
angnganremi siagang angnginummi kenanga. 

12 Nampa Nakanamo Batara ri Musa, 
"Battuko mae ri Nakke irate ri monconga. 
Anjoreng laKusareko rua batu Kupannulisia 
sikontu hukkungKu. Anjo sikontu hukkunga 
Kupassareangi untu ajari pangngajarang mae 
ri anjo bansaya." 

13 Nampa sadiamo Musa siagang 
pambantuna iamintu Yosua untu nai ri anjo 
moncong pammantanganNa Batara. 

14] ebami appasang Musa mae ri sikamma 


pamimpinna tu Israel angkana, "Attayangko 
ri kemaya sagenna ammotere ikambe. Niaji 
Harun siagang Hur angngagangko anrinni. 
Inai-nai nia parkarana, akkullei mange 
andallekang ri kenanga untu allebakangi 
urusanna." 

15 Angngambimi Musa nai ri Moncong Sinai, 
nampa nitongko ri rammang. 

16 Naummi caya kahaderanNa Batara irate 
ri anjo monconga na nacini tu Israel rapang 
pepe arinra rate ri coppona monconga. 
Annang allo sallona rammanga antongkoki 
anjo monconga; na ri allo makatujua Nakiomi 
Batara anjo Musa battu ri anjo rammanga. 

17 (24:16) 

18 Napatulusumi Musa angngambi sagenna 
antama ri anjo rammanga. Patampulo 
allo patampulo bangngi ammantang Musa 
anjoreng. 

2 5 l Nakana Batara ri Musa, 

2 "Suroi tu Israel angngerang passare 
mae ri Nakke. Inai-nai tagio atinna, musti 
angngerangi passare 

3 arupa: bulaeng, pera siagang tambaga; 

4kaeng lenang alusu, kaeng wol gau, lame 
butung siagang eja, kaeng bulu bembe, 

>kukkulu gimbala laki nikasumba ejaya, 
kukkulu alusu, kayu akasia, 

6 minynya untu lampu, rampa-rampa 
minynya upacara siagang untu dupa mabau, 

7 arupa-rupa batu paramata untu nipabelo- 


belo ri baju efod siagang pattongko 
barambanna Imang Lompoa. 

8Suroi anjo bansaya appare sere kema 
untu iNakke, sollangKu akkulle ammantang ri 
tangnga-tangngana kenanga. 

9 Anjo kemaya siagang pakkakasana musti 
napareki kenanga situru rancana lebaka 
Kupicinikiangko." 

10 "Apparekko sere patti battu ri kayu akasia; 
labuna 110 sentimetere, sangkarana siagang 
tinggina massing- massing 66 sentimetere. 

11 | apisi bageang lalanna siagang bageang 
pantarana siagang bulaeng tino siagang 
papparekangi les battu ri bulaeng. 

12 Untu kayu pabulena, apparekko appa 
ponto bulaeng nampa nupakai ri appaka 
bangkenna, taruai ponto ri massing sarinna. 

13 Appare tongko pabulekang battu ri kayu 
akasia na nulapisi siagang bulaeng, 

14 nampa nupantama anjo kayu pabuleka 
antama ri pontona ri massing sarinna anjo 
pattia. 

15 Anjo kayu pabuleka musti tuli lalanna 
ri anjo ponto-pontoa, siagang takkulleai 
nipasulu. 

16 Nampa musti nupadongkoki lalang ri anjo 
pattia anjo ruaya batu niaka tattulisi lalang 
sikamma parenta Kupassareanga mae ri kau. 

17 Papparekangi pattongko bulaeng tino 


anjo pattia; labuna 110 sentimetere siagang 
sangkarana 66 sentimetere. 

18 Apparekko rua malaeka akkanyi battu ri 
bulaeng dede, 

19 tasserei massing ri cappana anjo pattia. 
Anjo ruaya malaeka akkanyi musti nipajari 
serei bageang siagang pattongkona, 

20siagang musti nipasidallekangi na 
takkarang kanyina irateanna anjo pattia. 

21 padongkoki anjo ruaya batu lalang ri anjo 
pattia siagang patabai anjo pattongkona 
irateanganna. 

22 AnjorengaA ri tampaka lasibuntulu siagang 
ikau, siagang battu rate ri pattongkona, 
ri allana anjo ruaya malaeka akkanyi, 
laKkusareko hukkung-hukkungKu untu bansa 
Israel." 

23 "Apparekko sere mejang battu ri kayu 
akasia; labuna 88 sentimetere, sangkarana 
44 sentimetere, siagang tinggina 66 
sentimetere. 

24 | apisi bulaeng tino siagang patabai les 
bulaeng ri tammulilina. 

25 Pareki biring mejang 7,5 sentimetere 
siagang sarei passimbang bulaeng 
tammulilina anjo birinna. 

26 Apparekko appa ponto bulaeng nampa 
nupataba ri appaka panyingkulu bangkenna, 
ri ampina birinna. 

27 Anjo pontoa untu antahangi kayu pabulena 


sollanna akkulle anjo mejanga nibule. 

28 Anjo kayu pabuleka musti kayu akasia 
nipare siagang nilapisi bulaeng. 

29 Apparekko piring-piring, cangkiri-cangkiri, 
bongki-bongki, siagang mangko- mangko untu 
passare jene anggoro. Sikontu pakkakasana 
anjo mejanga musti battu ri bulaeng tino 
ngaseng nipare. 

30 Anjo mejanga musti niboliki ri dallekanna 
Patti Parjanjianga, siagang musti tuli nia sadia 
roti tattala irate ri anjo mejanga." 

31 "Apparekko bangkeng lampu battu ri 
bulaeng tino. Palapana siagang pannagallanna 
musti bulaeng nidede: bunga-bunga belo- 
belona, kammayatompa pucuna siagang 
pammantangngang pucuna musti ajari serei 
siagang palapana siagang pannagallanna. 

3? Anjo pannagallanna musti nipareki annang 
tangkenna, tattallu tangke ri massing sarinna. 

33 Ri tunggala tangkenna musti nipareki 
belo-belo arupa tallu bunga siagang pucuna 
na pammantangngang pucuna. 

34Ri pannagallanna musti nipareki belo-belo 
arupa appa bunga siagang pucuna na 
pammantangngang pucuna. 

33 | rawanganna anjo tunggala tangkenna 
musti nipareki sere pucu. 

36 Sikontu bangkenna anjo lampua siagang 
pucu-pucuna kammayatompa tangke- 

tangkenna musti nipareki battu ri sipolong 


bulaeng tino nidede. 

37 Apparekko tuju lampu ri bangkenna 
anjo lampua siagang pataba bajiki sagenna 
tassioro mae ri dallekang singarana. 

38 Apparekko pakkakasa untu antangkasi 
sumbuna anjo kanjolia nampa padongkokanna 
bulaeng tino todong nipare. 

39 Ammakeko tallumpulo allima kilo 
battalana bulaeng untu ampareki bangkenna 
anjo lampua siagang sikontu pakkakasana. 

40) agai sollanna nipare anjo lampua situru 
conto lebaka Kupicinikiangko irate ri anne 
monconga." 

2 6 1 "Apparekko Kema untu iNakke: ia 

nupareka iamintu sampulo polong 
kaeng lenang alusu, nitannungi siagang 
wol gauka tanjana, lame butung, siagang 
eja. Sulangi anjo kaenga siagang gambara 
malaeka akkanyi. 

2 Tunggala tassipolonga sangkamma 
ngasengi ukkuranna, labuna sampulo anrua 
metere siagang sangkarana rua metere. 

3 Limam polong kaeng musti nisambungi 
ajari sere layara, limam polong pole nipare 
kamma tongi anjo, 

4 Apparekko panggentungang battu ri kaeng 
gau ri birinna anjo ruaya layara 

?talimampulo pagentungang massing 
tasserea layara. 

6 Apparekko limampulo pagentungang 


bulaeng untu ansambungi anjo ruaya layara. 

7 Untu pattongkona anjo Kemaya apparekko 
sampulo assere polong kaeng battu ri bulu 
bembe. 

8Tunggala tassipolonga kaeng musti 
sangkammai ukkuranna, labuna sampulo 
antallu metere, na sangkarana rua metere. 

9 Limam polong musti nisambungi ajari sere 
layara, nampa annang polong maraenganga 
musti nipare kamma tongi anjo. Sambungang 
makaannanga musti nilappa ruai untu 
antongkoki bageang dallekanna Kemaya. 

10 patabai anjo limampuloa pagentungang 
mae ri birinna anjo layara makaserea siagang 
limampuloa pagentungang maraenganga ri 
birinna layara makaruaya. 

11 Apparekko limampulo pagentungang 
battu ri tambaga nampa nupakai mae ri 
pagentunganga sollanna akkulle anjo ruaya 
layara ajari sere, anjari pattongko Kema. 

12 Bageruamna anjo kaeng allabia iami untu 
antongkoki bageang ri bokona Kemaya. 

13 | abinna kaenga iamintu limampulo 
sentimetere sangkarana sillabua anjo Kemaya 
musti nipakei untu antongkoki sarinna anjo 
Kemaya. 

14 Apparekko rua pattongko untu bageang 
pantarana anjo Kemaya, sere battu ri kukkulu 
gimbala laki nisarea cura eja na serea pole 
battu ri kukkulu alusu. 

15 papparekangi rangka-rangka anjo 


Kemaya, ammenteng lambusuka nai battu ri 
kayu akasia. 

16 Tungga-tunggala anjo rangkaya tinggina 
appa metere siagang sangkarana 66 
sentimetere. 

1/Tassere-serea rangka nia patto 
tassipasang, sagenna akkulle nipasisambung 
anjo rangka-rangkaya battu ri serea mae ri 
maraenganga. 

18 Untu bageang timborona Kemaya 
apparekko ruampulo rangka, 

19 siagang patampulo palapana battu ri pera, 
tarua irawanganna tunggala tasserea rangka 
untu ruaya pattona. 

20 Untu bageang warana anjo Kemaya 
apparekko ruampulo rangka 

21 sjagang patampulo palapana battu ri pera, 
rua irawanganna tasserea rangka. 

22 Jntu bageang bokona Kemaya biring 
laukanga, apparekko annang rangka, 

23 sjagang rua rangka untu sikamma 
panyingkuluna. 

24Rangka-rangkana anjo bageang 
panyingkuluka musti nipasisambungi mae 
ri bageang bangkenna tulusu nai sagenna 
bageang iratena. Anjo ruaya rangka appareka 
panyingkuluna, musti nipare kamma tongi 
anjo. 

23 Jari yangasenna nia sagantuju rangka 


siagang sampulo angngannang palapa pera, 
tarua irawanganna tasserea rangka. 

26 Apparekko sampulo allima kayu 
pangngepe battu ri kayu akasia, lima untu 
rangka-rangka ri tasserea sarinna Kemaya, 

27 siagang lima untu sari baleangannaya, 
kammayatompa lima todong untu sari 
bageang bokona Kemaya, iamintu sari 
bageang launa. 

28 Anjo kayu pangngepe bageang tangngaya 
musti nipatabai sagenna bageruanna 
rangkaya tinggina, battu ri massing cappana 
anjo Kemaya. 

29 Anjo rangka Kemaya siagang sikamma 
kayu pangngepena musti nulapisi siagang 
bulaeng. Ponto-ponto untu pannahanna anjo 
kayu-kayua musti bulaeng nipare. 

30 paentengi anjo Kemaya situru rancana 
lebaka Kupicinikiangko irate ri anne buluka. 

31 Apparekko sere kaeng pintu battu ri 
lenang alusu, ia nitannunga siagang kaeng 
wol gau, lame butung siagang eja tanjana. 
Sulangi anjo kaenga siagang gambara 
malaeka akkanyi. 

32 Gentungi anjo kaeng pintua mae ri appa 
benteng kayu akasia nilapisika bulaeng 
siagang pakkai bulaeng, siagang patabai ri 
appaka palapa pera. 

33Boliki anjo kaenga irawa ri jijirina 
pakkaika ri pattongkona Kemaya. Ri bokona 

anjo kaenga musti nipadongkoki anjo Patti 


Parjanjiang niaka bonena lalang anjo ruaya 
batu. Anjo kaenga ansimbangi Kamara 
Matangkasaka battu ri Kamara Kaminang 
Matangkasaka. 

34 padongkoki anjo pattongkona Patti 
Parjanjianga irateanna anjo Pattina. 

33 Mejang passarea musti niboliki ri 
pantaranna Kamara Kaminang Matangkasaka 
ri bageang wara, na bangkeng lampua ri 
bageang wara ilalang ri anjo Kemaya. 

36 Apparekko gordeng pakkebu Kema battu ri 
kaeng lenang alusu ia nitannunga siagang wol 
gau, lame butung siagang eja, na nibelo-belo 
siagang sulang. 

37 Untu anjo gordenga musti niparekangi 
lima benteng battu ri kayu akasia ia nilapisika 
siagang bulaeng nampa nipasisambung 
siagang lima pakkai bulaeng. Apparekko lima 
palapa battu ri tambaga untu anjo sikamma 
bentenga." 

2 7 1 "Apparekko sere tampa 
pakkorobangngang battua ri 

kayu akasia. Assulapa appaki parena; labuna 

siagang sangkarana massing-massing 2,2 

metere na tinggina 1,3 metere. 

2 Massing panyingkulu bageang iratena musti 
niparekangi tanru-tanru ajari serea siagang 
tampa pakkorobangnganga. Yangasenna 
musti nilapisi siagang tambaga. 

3 Apparekko siapa are pamaja, sikopang, 
mangko-mangko, garpu-garpu siagang 
tampa pepe. Sikontu anjo pakkakasaka musti 
tambaga nipare. 

4 Apparekko anyangngang kawa battu ri 
tambaga siagang patabai appa ponto untu 
kayu pabule ri appa panyingkulu bageang 
irawana. 

?Tinggina anjo anyangngang kawaka 
musti bageruanna tinggina anjo tampa 
pakkorobangnganga. Anjo anyangngang 
kawaka musti nipakaluki ri bageang rawana 
tampa pakkorobangnganga. 

6 Apparekko rua kayu pabule battu ri kayu 
akasia nilapisika tambaga, 

T nampa nupantama ri ponto-ponto 
niaka ri rua sarinna anjo tampa 
pakkorobangnganga ri wattunna nibule 
anjo tampa pakkorobangnganga. 

8 Anjo tampa pakkorobangnganga papang 
nupare ia akkalibonga bageang lalanna, situru 
rancana lebaka Kupicinikiangko irate ri anne 
buluka." 

9 "Apparekko paranglakkeng ri tammulilina 
anjo KemaKu ia nisimbanga siagang layara 
battu ri kaeng lenang alusu. Ri bageang 
timboro, anjo layaraka labuna 44 metere, 

10 nitahang ri ruampulo benteng tambaga, 
massing nilapa ri tambaga, na pakkaina 
siagang pagentunganna battu ri pera. 

11Kammatommi anjo nupareka ri bageang 


wara. 

12 Ri bageang lau, anjo layaraka 22 metere 
labuna, siagang sampulo benteng na sampulo 
palapa. 

13Ri bageang timborona, ia niaka 
pakkebuna, labuna anjo layaraka 22 metere 
todong. 

14Ri kairinna siagang ri kananna anjo 
pakkebuka musti nipataba anjo layaraka, 
massing-massing 6,6 metere labuna, 
ammake tallu benteng siagang tallu palapa. 

15 (27:14) 

16 Untu pakkebuna musti nipatabai gordeng 
9 metere labuna, iamintu kaeng lenang alusu 
nipare, ia nitannunga siagang wol gau, lame 
butung siagang eja tanjana, na nibelo-belo 
siagang sulang. Untu antahangi anjo kaeng 
pintua musti niparekangi appa benteng 
siagang appa palapa. 

17 Sikontu bentenga ri tammulilina anjo 
paranglakkenga musti nipasiallei tasserea 
mae ri maraenga siagang pakkai pera: Anjo 
pakkaina musti battu ri pera nipare siagang 
palapana battu ri tambaga. 

18 | ayaraka ri tammulilina anjo 
paranglakkenga labuna 44 metere, 
sangkarana 22 metere siagang tinggina 2,2 
metere. Layarana musti kaeng lenang alusu 
nipare nampa palapana tambaga. 

19 Sikontu pakkakasana anjo lalang ri 


Kemaya, sikontu pattona siagang untu 
layarana musti tambaga nipare." 

20 "Suroi tu Israel angngerang minynya 
zaitun tenaya campuranna siagang kaminang 
bajika untu lampu lalanga ri KemaKu sollanna 
niparinra nakkulle arinra tulusu. 

21 Harun siagang sikamma anana musti 
angngurusuki anjo lampua battu ri karueng 
sagenna baribasa ri tampa kahaderangKu, 
pantaranna kaeng tagentunga ri dallekanna 
Patti Parjanjianga. Anjo parentaya musti 
nigaukangi untu satunggu-tungguna ri tu 
Israel siagang sikontu Jari-jarina." 

28 1 “Kioki daennu Harun siagang 
sikamma anana, iamintu Nadab, 
Abihu, Eleazar, siagang Itamar, nampa salaki 
kenanga sollanna akkulle allayaniA salaku 

imang. 

2 Apparekko pakeang imang untu Harun, 
sollanna labiri nicini. 

3 Kioki sikontu tukang manjaika ia lebaka 
Kusare kacaradekang. Suroi kenanga 
ampareki pakeanna Harun sollanna akkulle 
nisala untu allayaniA salaku imang. 

4Suro tongi kenanga appare pattongko 
barambang, efod, juba, kameja nisulang, 
sorobang siagang passikko aya. Anjo pakeang 
imanga musti napareki kenanga untu daennu 
Harun siagang sikamma anana sollanna 
akkulle allayaniA salaku imang. 

3 Anjo pakeanga musti napareki kenanga 


battu ri kaeng wol gau, lame butung siagang 
eja, bannang bulaeng siagang lenang 
alusu. Pantaranganna anjo, efodka musti 
nibelo-beloi siagang sulang. 

6 (28:5) 

7 Nia rua otere ri salangganna untu ansikkoki 
anjo efodka, anjo musti nijaiki ri sarinna. 

8 Nia sere passikko aya, ia alusuka tannunna, 
bahanna sangkammai, musti nijaiki mae ri 
efodka sollanna ajari sere bageang. 

9 Angngalleko rua batu delima. Aboyako 
tukang bulaeng caradeka, untu angngukiriki 
mae ri anjo batua areng-arenna sampuloa 
anrua anana Yakub situru atorona umuruna, 
taannang areng ri tasserea batu. Nampa 
anjo ruaya batu paramata musti nipatabai 
lalang ri les bulaenga siagang nipanjoreng ri 
otere salangganna efodka, ajari pammatei 
siagang pappiurangi mae ri sampuloa anrua 
suku Israel. Kammaminjo carana Harun 
angngerangi arenna kenanga ri salangganna, 
sagenna iNakke, Batara, tuli Kuurangi 
kenanga. 

10(28:9) 

11(28:9) 

12 (28:9) 

13 pantaranganna anjo ruaya les bulaeng, 

14 musti nipare tongi rua rante battu ri 
bulaeng tino ia nipasiotereka sangkamma 

otere, untu nipataba mae ri anjo les 


bulaenga." 

13 "Apparekko untu Imang Lompoa sere 
palapa barambang untu nipake ri wattunna 
ero niasseng angkana apa eroNa Allataala. 
Bahanna siagang sulanna anjo palapa 
barambanga musti sangkammai siagang 
bahanna siagang sulanna efodka. 

16 parena iamintu appasagi na nilappa rua, 
labuna siagang sangkarana massing 22 
sentimetere. 

17 patabai appa barrisi paramata ri anjo 
palapa barambanga. Ri barrisi makaserea 
iamintu batu delima, topasa siagang baiduri. 

18 Ri barrisi makaruaya iamintu batu samru, 
batu nilang siagang intang. 

19 Ri barrisi makatallua iamintu batu lasuardi, 
batu aki siagang batu kacubung. 

20Ri barrisi makaappaka iamintu batu pirusu, 
batu yaku siagang batu ratna campaka. 
Anjo sampuloa anrua batu paramata musti 
nisikkoki bulaeng. 

21Ri tunggala paramataya musti niukiriki 
massing arenna tasserea suku battu ri 
anjo sampuloa anrua anana Yakub, untu 
ajari pammatei siagang pappiurangi mae ri 
suku-suku Israel. 

22 Apparekko untu anjo palapa barambanga 
rua rante bulaeng tino ia niotereka 
sangkamma otere. 

23 Appare tongko rua ponto bulaeng siagang 


patabai ri rua cappa ratena anjo palapa 
barambanga, 

24 nampa nupantama anjo ruaya rante 
bulaeng ri anjo ponto-pontoa sumpaeng. 

25 Rua cappa maraenna anjo rantea musti 
nipasikkoki mae ri rua les, sollanna akkulle 
anjo palapa barambanga nipasialle siagang 
bageang dallekanna otere salangganna 
efodka. 

26 Nampa apparekko pole rua ponto bulaeng, 
na napataba ri anjo palapa barambanga ri 
cappa rawana bageang lalanga natabaya 
efod. 

27 L ebaki anjo, apparekko pole rua ponto 
bulaeng, nampa nupataba ri bageang 
dallekanna anjo ruaya otere salanggana 
efodka, ri ampina passambung jaina, bageang 
rawa sikede, irateanna passikko aya alusuka 
tannunna. 

28 Pontona anjo palapa barambanga musti 
nipasiallei siagang otere gau ri pontona 
efodka sollanna anjo palapa barambanga tuli 
niana irateanna passikko ayaka siagang tena 
natalappasa. 

23 Punna antama Harun ri tampa 
matangkasaka, musti naerangi areng- 
arenna suku Israel niaka taukiri ri palapa 
barambanna, sollanna iNakke, Batara, tuli 
Kuurangi ummakKu. 

30 Boliki anjo Urim siagang Tumim lalang ri 


anjo palapa barambanga untu napake Harun 
punna andallekang ri Nakke. Ri wattu-wattu 
kammaya anjo musti tuli ammakei palapa 
barambang, sollanna akkulle naasseng 
angkana apa erokKu mae ri ummakKu Israel." 

31 "Juba nipakea ri efodka musti wol gau 
ngaseng nipare. 

32 Sobolo kallonna nijarreki siagang pita 
nitannung sollanna tena nalammoro kekke. 

33 Ri tammulilina biring rawana musti 
nipareki belo-belo iamintu arupa rappo delima 
battu ri wol gau, lame butung siagang eja, 
nialla-allakki siagang giring-giring bulaeng. 

34 (28:33) 

33 Anjo jubaya musti napakei Harun punna 
tugasaki salaku imang. Punna battu mae ri 
dallekangKu ri Kamara Matangkasaka yareka 
nabokoi anjo tampaka, lakalangngerangi 
saranna anjo giring-giringa, sollanna tena 
namate. 

36 Apparekko sere belo-belo bulaeng tino 
nampa niukiri anne kana-kana angkanaya, 
Nisalaki untu Batara. 

37 Pasikkoki anjo mae ri sorobanga siagang 
otere gau. 

38 Anjo belo-belo bulaenga musti napatabai 
Harun ri abanna, sollanna iNakke, Batara, 
eroKa antarimai sikontu passare naeranga 
tu Israel mae ri Nakke, manna pole nania 

kasalanna kenanga lalang naeranna anjo 


passarea. 

39 kamejana Harun musti nitannungi battu ri 
lenang alusu. Appare tongko sere sorobang 
battu ri lenang alusu siagang passikko aya 
nisulang. 

40 Apparekko kameja, passikko aya siagang 
sorobang untu ana-anana Harun sollanna 
labiri kenanga nicini. 

41 Pipakei saribattannu Harun anjo pakeanga 
siagang ana-anana. Minynyaki kenanga 
siagang minynya zaitun, kammaminjo 
nanilantimo kenanga siagang nisalamo 
kenanga untu allayaniA salaku imang. 

42 Nampa papparekangi kenanga saluara 
bodo battu ri kaeng lenang; labuna battu 
ri aya sagenna bongga untu antongkoki 
bageang kalenna tenaya nasiratang nicini. 

43 Anjo saluaraka musti tuli napakei 
kenanga punna antama ri KemaKu yareka 
nareppesi tampa pakkorobangnganga untu 
anggaukangi ibadaya salaku imang ri 
Kamara Matangkasaka, sollanna tena namate 
kenanga lanri kacinikangi bageang kalenna 
tenaya nasiratang nicini. Anjo paratoranga 
tuli nipakei untu Harun siagang Jari-Jjarina." 
2 9 1 "'kammaminne carana nilanti Harun 

siagang ana-anana sollanna akkulle 
kenanga allayaniA salaku imang. Angngalleko 
sikayu sapi laki rungkaya siagang ruang kayu 
gimbala laki tenaya cacana. 

kaminang bajika tenaya nammake 
pagambang. Sipagang anjo leokanga musti 
nipareki roti siagang minynya zaitun, 
sipagang maraenga tena nammake minynya, 
nampa labinna nipareki kanrejawa nisapua 
siagang minynya. 

3 Boliki lalang ri baku siagang passareangi 
anjo mae ri Nakke assama siagang korobang 
sapi laki na ruang kayu gimbala laki. 

4Suroi Harun siagang ana-anana battu 
ri pakkebu KemaKu siagang natangkasi 
kalenna. 

> Pipakei Harun anjo pakeang imanga: 
kameja, efod, juba antongkokai efodka, 
palapa barambang siagang passikko aya. 

6 Patabai anjo sorobanga ri ulunna siagang 
patabai anjo belo-belo bulaeng niaka taukiri, 
Nisalaki untu Batara, mae ri anjo sorobanga. 

7 Nampa angngalleko minynya upacara, 
patiriki nai ri ulunna siagang minynyaki anjo 
Harun. 

8| ebaki anjo, suroi ana-anana battu nampa 
nupipakei kameja, 

9 siagang passikko aya, nampa nupataba 
sorobanga irate ri ulunna kenanga. 
Kammaminjo carana nilanti Harun siagang 
ana-anana. Kenanga siagang Jari-jarina 
kenanga musti allayaniA salaku imang 
sagenna satunggu-tungguna. 

mae ri dallekanna KemaKu. Harun siagang 
ana-anana musti napadongkoki limanna 
kenanga irate ri ulunna anjo sapia. 

11 polongi anjo sapi lakia ri dallekangKu, ri 
pakkebuna Kemaya. 

12 Allei sipagang cerana anjo sapia pasapui 
siagang limannu mae ri tanru-tanruna tampa 
pakkorobangnganga. Labinna anjo ceraka 
musti nupatiriki ri bageang rawana anjo 
tampa pakkorobangnganga. 

13 | ebaki anjo allemi sikontu janna niaka 
antongkoki bone parruna, bageang kaminang 
bajika battu ri atenna siagang ruaya 
lempanna kammayatompa Jannana, nampa 
nupadongko ngaseng anjo irate ri tampa 
pakkorobangnganga, nampa natunu ajari 
passare mae ri Nakke. 

14Dagenna, kukkuluna siagang parru 
lolona anjo sapi lakia musti nitunui ri 
pantaranna kemaya. laminjo ajari passare 
untu nipammopporanna dosana sikamma 
imanga. 

15 Nampa nualle kalaserenna anjo gimbala 
lakia. Harun siagang ana-anana musti 
napadongkoki limanna kenanga irate ri 
ulunna anjo olo- oloka. 

16 Nampa nupolong anjo gimbalaka. Allei 
cerana nampa nupatiri mae ri appaka sarinna 
anjo tampa pakkorobangnganga. 

kereki. Bone parruna siagang bongganna 
musti nibissai nampa nipadongko irate ri 
ulunna kammayatompa irate ri kere-kere 
maraenganga. 

18 passareang kabusuki anjo gimbala lakia 
irate ri tampa pakkorobangnganga untu ajari 
korobang nitunu. Rasanna anjo korobanga 
lanapakasannangi pamaikKu. 

19 Nampa nualle pole anjo gimbala 
sikayua, iamintu gimbala laki untu upacara 
palantikang. Suroi Harun siagang ana-anana 
ampadongkoki limanna kenanga irate ri 
ulunna anjo gimbalaka. 

20 Nampa nupolong anjo gimbala lakia; 
allei sikede cerana nampa pasapui ri leko 
tolinna bageang ri kananga Harun siagang 
ana-anana, ri anrong karemeng bangkenna 
ri kananga siagang ri anrong karemeng lima 
kananna kenanga. Sesanna anjo ceraka 
musti nupatiriki mae ri appaka sarinna tampa 
pakkorobangnganga. 

21 Allei sikede cera niaka irate ri tampa 
pakkorobangnganga siagang sikede minynya 
upacara, nampa nupiracciki Harun siagang 
ana-anana kammayatompa pakeanna 
kenanga. Kammaminjo carana Harun siagang 
ana-anana kammayatompa pakeanna 
kenanga nisala untu iNakke. 

22 Allei jannana anjo gimbala lakia, ingkonna 
niaka jannana, lapisi jannana battu ri parruna, 

ruaya lempanna siagang jannana, siagang 
bongga kananna. 

23 Battu ri karanjeng rotia lebaka 
nipassareang mae ri Nakke, allei sere roti 
massing tassirupaya; sibatu nipareka siagang 
minynya zaitun, sibatu tenaya nammake 
minynya, siagang sibatu kanrejawa. 

24 Padongko kabusuki anjo kanre-kanreanga 
ri limanna Harun siagang ana-anana siagang 
suroi kenanga ampajonjoi mae ri Nakke ajari 
passare nipajonjo. 

25 Nampa allemi anjo rotia battu ri 
kenanga siagang tunui irate ri tampa 
pakkorobangnganga. Rasanna anjo 
korobanga lanapakasannangi pamaikKu. 

26 Allei barambanna anjo gimbala lakia 
siagang passareangi untu ajari korobang 
nipajonjo mae ri Nakke. Nampa iaminjo 
bageannu. 

27 Punna upacara palantikang, barambanna 
siagang bongganna anjo gimbala lakia 
nipakea lalang anjo upacaraya musti 
nipassareangi ajari passare nipajonjo mae 
ri Nakke siagang nisalaki untu sikamma 
imanga. 

28 laminne kaputusangKu tenaya 
nakkulle nipinra: Ri wattunna battu 
ummakKu ampassareangi anjo korobang 
passiamakkanga, barambanna siagang 
bongganna anjo olo-oloka iami bageanna 

ummakKu untu iNakke. 

29Pakeang ibadana Harun musti 
nasossorangi mae ri ana-anana, sollanna 
akkulle napake kenanga ri wattunna nilanti. 

30 Anana Harun ansambeangai manggena 
ajari imang siagang antamaka ri KemaKu 
untu anggaukangi ibadana ri Kamara 
Matangkasaka, musti napakei anjo pakeanga 
tuju allo sallona. 

31 Allei anjo dagenna gimbala laki nipakea 
lalang upacara palantikanna Harun siagang 
ana-anana nampa nupallu anjo dagenga ri 
serea tampa matangkasa. 

3? Anjo dagenga musti nakanrei kenanga ri 
pakkebu KemaKu siagang sesa roti niaka ri 
bakuka. 

33 Musti nakanrei kenanga kanre 
nikorobangkanga lalang ri upacara 
pammopporang dosa ri wattunna palantikang. 
Imangaji bawang akkulle angkanrei kanre 
lebaka nisala untu iNakke. 

34 Punna ammukona baribasa anjo dagenga 
yareka anjo rotia tassesa iji, anjo sesana 
musti nitunui sagenna labusu, siagang 
takkulleai nikanre lanri lebami nisala. 

35 Anjo upacara palantikanna Harun siagang 
ana-anana musti tuju alloi nigaukang, kamma 
lebaka Kuparentakang mae ri kau. 

36 Tunggala allo musti nipassareangi 
sikayu sapi laki untu nipammopporanna 

anjo korobanga nanipakatangkasa anjo 
tampa pakkorobangnganga. Nampa musti 
numinynyaki anjo tampa pakkorobangnganga 
siagang minynya zaitun sollanna nisala untu 
iNakke. 

37 Gaukangi anjo kammaya tunggala allo 
lalang tuju allo sallona. Jari kabusuna 
anjo tampa pakkorobangnganga ajari 
matangkasami, apa-apa mamo anseroai 
anjo tampa pakkorobangnganga musti 
nipassareangi mae ri Batara, siagang inai-nai 
anseroi, lanitujui ri bala lanri kagassingang 
matangkasana." 

38 "Tunggala allo untu satunggu-tungguna 
irate ri anjo tampa pakkorobangnganga musti 
nikorobangkangi ruang kayu gimbala umuru 
sitaunga. 

39 Sikayu untu passare baribasa, na sikayu 
untu passare karueng. 

40 Siagang anjo ana gimbala untu passare 
baribasaka, musti nipassareang tongi sere 
kilo battalana tarigu kaminang bajika, ia 
nipasileoka siagang silitere minynya zaitun 
tenaya campuranna. Pantaranganna anjo 
nipassareang tongi silitere jene anggoro. 

41 Nampa anjo ana gimbala passare untu 
karuenga, musti kamma tongi anjo batena 
nikorobangkang, nipasiagang labu, minynya 
zaitun siagang jene anggoro. Anjo rasanna 
korobang nitunua napakasannangi nyawaKu. 

42 Nampa pole untu tunggala jammang, 


anjo korobang nitunua musti nipassareangi ri 
dallekangKu ri pakkebu KemaKu. AnjoremMa 
lasibuntulu siagang ummakKu siagang 
abicara mae ri kau. 

43 AnjorengA lasibuntulu siagang bansa 
Israel, na cayana kahaderangKu lampajari 
matangkasaki anjo tampaka. 

44 |aKupajari matangkasaki anjo kemaya 
siagang tampa pakkorobangnganga. Harun 
siagang ana-anana laKusalaki battu ri tau 
maraengannaya sollanna nalayaniA kenanga 
salaku imang. 

43 lammantangaA ri tangnga-tangngana 
bansa Israel, siagang iNakke ajari Allataalana 
kenanga. 

46 | anaassengi kenanga angkana iNakkemi 
Karaeng Allataalana kenanga, ia angngerangai 
kenanga assulu battu ri Mesir, sollangKu 
akkulle ammantang ri tangnga-tangngana 
kenanga. I|Nakke Karaeng Allataalana 
kenanga." 

30 1 Nakanamo pole Batara ri Musa, 
"Apparekko battu ri kayu akasia sere 
tampa pattunuang dupa. 

2 Anjo pattunuang dupaya musti appasagi 
parena; labuna siagang sangkarana massing 
45 sentimetere, na tinggina 90 sentimetere. 
Ri appa panyingkuluna apparekko tanru- 
tanru assisambunga siagang anjo tampa 
padupanga. 

kammayatompa sikamma tanru-tanruna 
musti nilapisiki siagang bulaeng tino siagang 
niles bulaeng ri tammulilina. 

4 Apparekko rua ponto irawanganna anjo 
leska ri ruaya sarinna untu antahangi kayu 
pabulena anjo tampa padupanga. 

> Anjo pabulekanga musti kayu akasia 
nupare nampa nulapisi siagang bulaeng. 

6Padongkoki anjo tampa padupanga 
ri bageang pantarana kaeng niaka ri 
dallekanna Patti Parjanjianga, iamintu ri 
tampa laKupassibuntulia siagang ikau. 

7 Tunggala baribasa ri wattunna battu Harun 
untu appasadia lampu, musti natunui dupa 
mabauka rasanna irate ri anjo pattunuang 
dupaya. 

8 Anjo kammaya musti nagaukang tongi ri 
wattu naparinrana lampua ri wattu karuenga. 
Anjo passare dupaya musti nigaukangi 
situlusuna sagenna satunggu-tungguna. 

9 Teako assarei dupa nipappisangkanga 
irate ri anjo tampa pattunuang dupaya, 
kammayatompa korobang olo-olo yareka 
apa-apa nipatala ia nipappisangkanga: tea 
tongko appatiriki jene anggoro irateanna. 

l0Tassikali sitaung Harun musti nagaukangi 
upacara annangkasi tampa pattunuang 
dupa; carana iamintu napiracciki anjo 
appaka tanruna siagang cerana anjo olo-olo 
nikorobangkanga untu nipammopporanna 

tunggala taung sagenna satunggu-tungguna. 
Anjo tampa pattunuang dupaya musti 
tangkasa kabusuki siagang nisalaki untu 
iNakke." 

11 Nakana Batara ri Musa, 

12 "Ri wattunna nibilang bansa Israel, 
tunggala tu buranea musti abayaraki mae ri 
Nakke, iamintu doe pappasulu untu kalenna 
sollanna tena natujui bala ri wattunna nibilang 
kenanga. 

13 Tunggala tau amminawanga nibilang 
lalang anjo pammilangnganga, musti 
abayaraki situru anggaranna doeka ri 
KemaKu, untu ajari sumbangang nisalaka 
untu iNakke. 

14 Sikamma tau nibilanga lalang anjo 
pammilangnganga, iamintu sikamma burane 
narapikamo umuruna ruampulo taung yareka 
labi, musti assarei anjo sumbangang nisalaka. 

15 Tau kalumanynyanga takkulleai abayara 
labi siagang tau kasi-asia takkulleai abayara 
kurang ri wattunna nabayara kenanga anjo 
doe pappasuluka untu kalenna. 

16 parappungi anjo doeka battu ri bansa 
Israel, siagang pakei untu kaparalluang 
ibadaya lalang ri KemaKu. Yangasenna 
anjo doeka ajari pappasulu untu kalenna 
kenanga, siagang latuli Kuurangi untu anjagai 
kenanga." 

17 Nakana Batara ri Musa, 

na daparana tambaga todong. Boliki anjo 
baka ri allana Kemaya siagang tampa 
pakkorobangnganga, nampa nubonei jene. 

19 Anjo jeneka untu Harun siagang ana- 
anana sollanna akkulle nabissai limanna 
siagang bangkenna kenanga. 

20 Ri tenanapa nantama ri Kemaya yareka 
nareppesi tampa pakkorobangnganga 
untu angngerang korobang nitunu. Musti 
nagaukangi anjo kammaya sollanna tena 
nibunoi kenanga. Anjo paratoranga musti 
nituruki ri kenanga siagang Jari-Jarina 
kenanga sagenna satunggu-tungguna." 

21(30:20) 

22 Nakana Batara ri Musa, 

23 "Angngalleko rampa-rampa kaminang 
baji, annang kilo mur assolonga, tallu kilo 
kayu tene, tallu kilo tabu bau, 

24 siagang annang kilo kayu teja. Yangasenna 
anjo musti nitimbangi situru timbangang 
niaka nipake ri KemaKu. Tambai appa litere 
minynya zaitun, 

25 sjagang pareki minynya untu upacara, ia 
nileoka sangkamma minynya mabau. 

26 Pakei anjo campuranga untu amminynyaki 
KemaKu, Patti Parjanjianga, 

27 mejanga siagang sikamma pakkakasana, 
bangkeng lampua siagang pakkakasana, 
tampa pattunuang dupaya, 

28tampa pakkorobangngang untu korobang 


nitunua siagang sikontu pakkakasana, 
siagang ba jeneka na daparana. 

23 Kammaminjo carana musti nusala 
sikamma anjo barang-baranga untu 
iNakke, sollanna ajari matangkasa kabusu. 
Apa-apa mamo anseroi anjo tampa 
pakkorobangnganga musti nipassareangi 
mae ri Batara; siagang inai-nai anseroi anjo 
tampa pakkorobangnganga lanitujui ri bala 
lanri kagassingang matangkasana. 

30 Minynyaki tongi Harun siagang ana-anana 
sollanna nilanti kenanga ajari imang untu 
allayaniA. 

31 paui mae ri bansa Israel angkanaya 
sagenna satunggu-tungguna anjo minynya 
upacaraya nisalaki untu iNakke bawang. 

3? Anjo minynyaka takkulleai nipatiri mae 
ri tau biasaya. Teako appareki minynya 
kammaya anjo na campurang kamma todong 
anjo nupake. Anjo minynyaka matangkasaki, 
siagang musti nipareki barang matangkasa. 

33Tau appareka minynya kamma anjo, 
yareka napakei untu tau teai imang, tenamo 
nalanibilang anggota ummakKu." 

34 Nakana Batara ri Musa, "Angngalleko 
arupa-rupa rampa ia sangkammaya jaina, 
ilamintu gatta damara, bibi lokan, gatta 
rasamala siagang kamanynyang tenaya 
campuranna. 

33 Pake kabusuki anjo untu appare 


campurang kamanynyang sannaka mabauna. 
Tambai cela sollanna tuli bajina anjo 
kamanynyanga nakkulle nipake untu iNakke. 

36 Anjo kamanynyanga musti nidengkai 
sipagang sagenna alusu. Erangi anjo mae 
ri KemaKu nampa nupakioro ri dallekanna 
Patti Parjanjianga. Anjo kamanynyanga 
musti nipare kammai barang matangkasa, 
ia nisalaka untu iNakke. Teako appareki 
kamanynyang ia nicampuru kammaya anjo 
untu kalennu. 

37 (30:36) 

38 | nai-nai appare bau-baukang kammaya 
anjo, tenamo nanibilang anggota ummakKu. " 
3 1 l Nakana Batara ri Musa, 

2 "Kupilemi Bezaleel anana Uri, 
cucunna Hur battu ri suku Yehuda, 

3 siagang Kusaremi kakoasang. Kusarei 
pangngassengang, kacaradekang siagang 
pakkulle mae ri sangka rupaya kacaradekang: 

4untu appare rancana na tau caradekaji 
bawang akkulle anggaukangi: battu ri bulaeng 
napare, pera siagang tambaga; 

P untu angkantisiki batu paramata eroka 
nipare belo-belo, untu angngukiriki 
kayua siagang sikamma belo-belo kayu 
maraengannaya. 

6 Oholiab, anana Ahisamakh battu ri suku 
Dan, Kupile tommi untu ambantui Bezaleel. 
Kusare tongi kacaradekang lompo sikamma 


Keluaran 31.71 14 128 
tukang-tukang caradeka, sollanna akkulle 


napare kenanga sikamma apa Kusuro pareka: 

'Kemaku, Patti Parjanjiang siagang 
pattongkona, sikontu pakkakasa Kemaya, 

8iamintu mejanga siagang pakkakasana, 
bangkeng lampu nipareka battu ri bulaeng 
tino siagang pakkakasana tampa pattunuang 
dupaya, 

9 tampa korobang nitunua siagang sikontu 
pakkakasana, ba jene siagang daparana, 

10 pakeang ibada untu Harun siagang 
ana-anana, la mustia napake kenanga punna 
nagaukang tugasana kenanga salaku imang, 

11 minynya upacara, siagang kamanynyang 
mabau untu Kamara Matangkasaka. 
Yangasenna anjo musti napareki kenanga 
situru apa Kupauangako. " 

12 Naparentakangi Batara ri Musa 

13yntu ampalabangi napau mae ri 
bansa Israel, angkana, "Pakalompoi Allo 
Pammari-marianga, iamintu allo lebaka 
Kupattantu ajari allo pammari-mariang. 
Sagenna satunggu-tungguna anjo alloa ajari 
pappiurangi mae ri kau siagang iNakke, 
sollanna nuasseng angkana iNakke Batara, 
kammayatompa angkanaya leba mako 
Kupajari bansa KalengKu. 

14 Musti nupakalompoi anjo Allo Pammari- 
marianga ajari allo matangkasa. Kusareko 
annang allo untu anjama, mingka allo 
makatujua iami allo lompo nisalaka untu 

iNakke. Inai-nai tena napakalompoi, mingka 


anjamai ri anjo alloa, musti nihukkung matei. 

15 (31:14) 

16 Bansa Israel musti napakalompoi anjo 
alloa sagenna jari-jarina salaku pammatei 
parjanjiang. 

17 Anjo alloa iami ajari pappiurangi 
tamattappu ri bansa Israel siagang iNakke, 
lanri iNakke, Batara, leba ampajari langika 
siagang buttaya lalang annang allo sallona, 
na ri makatujuna alloa ammariMa anjama 
nampa ammari- mari." 

18 | ebaki abicara siagang Musa irate ri 
Moncong Sinai, Napassareammi Allataala 
anjo ruaya batu lebaka Napannulisi Allataala 
siagang sikamma parentaNa. 

3 2 l Ri wattunna nacini bansa Israel 

angkanaya sallo dudumi Musa 
natanaungapa ammotere Musa battu ri 
monconga, mingka tuli ammantanna rate, 
battumi kenanga allipungi Harun na nakana 
ri ia, "Taniassengai angkana apa kajariang ri 
Musa, anjo tau angngerangaki assulu battu ri 
Mesir: jari papparekammi ikambe sere rewata 
akkullea ampimpingi ikambe." 

2 Nakanamo Harun ri kenanga, "Lagasa 
ngasengi sikamma anting-anting bulaeng 
niaka napake sikamma tubai-bainenu siagang 
ana-ananu nampa nuerang mae ri nakke." 

anting bulaenna kenanga nampa naerang 
mae ri Harun. 

4 Naallemi Harun anjo sikamma anting- 
antinga, nampa napasolong nampa napatiri 
antama ri katarang nappare sere patung sapi. 
Nakanamo anjo bansaya, "He, Israel iaminne 
rewatanta, ia angngantarakki assulu battu ri 
Mesir!" 

> Nampa appaenteng Harun sere tampa 
pakkorobangngang ri dallekanna anjo 
sapi bulaenga nampa napalabang napau 
angkana, "Ammuko nia passua-suarrang untu 
ampakalompoi Batara." 

6 Ammukona baribasa dudu, angngerammi 
tu Israel pirangkayu are olo-olo untu ajari 
korobang nitunu, na pirangkayu are pole 
untu korobang passiamakkang. Ammempomi 
kenanga angnganre siagang angnginung, 
nampa ammenteng untu assannang-sannang. 

"Jari Nakanamo Batara ri Musa, "Naungko 
linta, saba anjo bansa nupimpinga assulu 
battu ri Mesir agau Jadalami. 

8 Ammengkami kenanga battu ri parenta- 
parentaKu. Appareki kenanga patung sapi 
bulaeng, nampa nasomba siagang nasare 
passare korobang. Nakana kenanga, iaminjo 
rewata angngerangai kenanga assulu battu ri 
Mesir. 

9 Kuassengi angkanaya anjo bansaya sanna 
kapala batuna. 

ri kenanga siagang erokKa angngancuruki 
kenanga. Mingka ikau siagang Jari-jarinu 
laKupajari sere bansa malompo. " 

ll Napalami Musa mae ri Karaeng 
Allataalana, nakana, "O, Batara, angngapa 
namusti kamma anjo Kigaukang mae ri 
kenanga? Sai iKatte ampasalamaki kenanga 
battu ri Mesir siagang kakoasanTa na 
kagassingang lompoTa? 

12 pynna Kiancuruki kenanga, lanakanamo 
tu Mesirka angkana Kipimpingi anjo bansaya 
assulu battu ri Mesir sollanna akkulle Kibuno 
kenanga ri monconga siagang Kiancuru taba 
sikali kenanga. TeaKi appakammali, o Batara; 
Kipinra laloi anjo pattujunTa ero ancilakai 
anjo bansaya. 

13 Kiurangi sikamma atanTa Abraham, 
Ishak siagang Yakub. Kiurangi angkanaya 
assumpaKi ajanji untu assarei kenanga 
jari-jari rapang bintoeng ri langi jaina, 
kammayatompa angkanaya sikontu anjo 
butta Kipajanjianga lanapatangi jari-jarina 
kenanga sagenna satunggu-tungguna." 

14) ari Napinrami Batara pattujunNa siagang 
tajariami Nagaukang anjo bala laNapabattua 
mae ri anjo bansaya. 

15 Naummi ammotere Musa battu ri anjo 
monconga na naerang anjo ruaya batu niaka 
tattulisi lalang sikamma parentaNa Allataala. 

19 KalenNa Allataala ampareki anjo batua 


siagang angngukiriki lalang sikamma 
parentaNa. 

17 | alang ajappana naung, nalangngeremi 
Yosua ammarrang-marrang tu Israel. 
Nakanamo ri Musa, "Nia karicuang 
pabundukang ri kemaya." 

18 Nakanamo Musa, "Kamma nilangngere 
teai gora pammetang yareka gora nibeta: 
anjo sara tau akkelong." 

19 Areppesenamo Musa mae ri anjo 
pakkemaanga, nacinimi anjo sapi bulaenga 
siagang tau sitabanga ajoge-joge: sannami 
larrona. Anjoreng memanji, iamintu ri 
bangkenna anjo monconga, napatappasa 
anjo batu naeranga sagenna ancuru 
tassimbung- simbung. 

20 Nampa naalle anjo patung sapi bate 
parena anjo tu Israelka, na napasolong, 
nadengka sagenna alusu sangkamma 
limbubu, nampa nacampuru siagang jene. 
Nampa nasuro tu Israelka angnginungi. 

21 Nakanamo ri Harun, "Apa nagaukang 
kenanga mae ri kau sagenna nulappassang 
kenanga doraka lompo?" 

22 Appialimi Harun angkana, "Teako larroi ri 
nakke; baji nuassenna kenanga antekamma 
lompona pattujunna kenanga anne untu agau 
jadala. 

23 Nakana kenanga ri nakke, Taniassengai 
angkana apa kajariang ri Musa, anjo tau 

papparekammi ikambe rewata akkullea 
ampimpingi ikambe. 

24 Kusuromi kenanga ampassareangi 
belo-belo bulaenna, nampa napassareammo 
kenanga ri nakke. Kabusuna anjo belo-belo 
bulaenga kupantamaki ri pepeka, nampa 
ajarimo anne sapia!" 

2> Nasadarimi Musa angkanaya nabalang 
parekangi Harun anjo bansa Israel rapang 
jarang lappasaka battu ri barana, sagenna 
nikakkalimo kenanga ri musu-musunna 
kenanga. 

20) ari ammentemmi ri dallekanna pakkebu 
lompona kemaya nampa agora angkana, 
"Inai-nai agang mae ri Batara musti battui 
mae anrinni!" Jari battumi suku Lewi 
angkulilingi Musa: 

27 na nakanamo Musa ri kenanga, "Karaeng 
Allataalana Israel amparentakangi mae 
ri kau ngaseng untu ambibuki padannu 
nampa ajappa allalo ri anne pakkemaanga, 
appakkaramula battu ri anne pakkebu 
lompoa sagenna mange ri pakkebu lompo 
maraengannaya, nampa nubuno sikamma 
saribattannu, sikamma sahabanu siagang 
sikamma siampi ballanu." 

28 Nagaukammi suku Lewi anjo parentaya: 
anjo alloa nia kira-kira tallussabu tau mate 
nibuno. 

29 Nakana Musa mae ri suku Lewi, "Anne 


alloa nusalami kalennu untu ajari imang 
allayaniai Batara lanri nubunomi ana-anaka 
siagang sikamma saribattannu, jari Nasare 
mako barakkaNa Batara." 

30 AmMmukona nakanamo Musa ri anjo 
bansaya, “Ikau doraka lompo ngaseng 
mako. Mingka kamma-kamma anne eroka 
nai poleang ri monconga untu andallekang 
ri Batara; dasi-dasi na Napammopporanga 
siagang Napammopporangi dosa-dosanu. " 

3l Nampa alampa poleammo Musa 
andallekang ri Batara, na nakana, "Anjo 
bansaya lebami agau dosa lompo. Appareki 
kenanga rewata battu ri bulaeng. 

32 Poro Kipammopporang laloi dosana 
kenanga; punna tena, lulumi arengku battu 
kittana sikamma tau attallasaka." 

33 Appialimi Batara angkana, "Tau dorakayaji 
bawang mae ri Nakke laKululu arenna battu ri 
anjo kittaka. 

34 Kamma-kamma anne alampamako, 
nampa nuerang anjo kenanga mange ri 
tampa lebaka Kupau mae ri kau. MalaekakKu 
lanrurungangko, mingka nia sere wattu 
sallang na narapi wattunna laKuhukkung 
kenanga lanri dosa-dosana kenanga." 

35 Nampa Napabattumo Batara balaya mae 
ri skamma anjo taua, lanri napassana Harun 
ampareki anjo patung sapi bulaenga. 

"Bokoimi anne tampaka nampa 
alampako siagang anjo bansa nueranga 
battu ri Mesir mange ri parasangang 
Kupajanjianga ri Abraham, Ishak siagang 
Yakub kammayatompa Jari-jJarina kenanga. 

“Nia sitau malaeka laKusuro battu 
anrurungang ngasengko. LaKubongkai bansa 
Kanaan, Amori, Het, Feris, Hewi siagang 
Yebus. 

3 Lamangeko ri butta kalumanynyanga 
siagang copponga. Mingka iNakke KalengKu 
tena Kulalampa siagang ikau ngaseng, 
sollanna tena naKuancurukko ri tangngana 
aganga, lanri ikau bansa kapala batu 
ngasengko." 

4 Nampa Nasuro Batara anjo Musa ampaui 
mae ri bansa Israel angkana, "Ikau ngaseng 
bansa kapala batuko. Ebara angkana 
Kupinawangko manna poro sinampe bawang, 
mattantumi Kuancurunu taba sikali. Lagasa 
ngasengi sikontu belo-belonu, nampa 
laKupattantu apa eroka Kugaukang mae 
ri kau ngaseng." Nalangngerena anjo 
pappakaingaNa Batara, sina sikalimi pamaina 
kenanga rapang tau susa kamateanga. 
Nampa nalagasa ngasemmo belo-belona 
kenanga. Jari ri wattunna nabokoimo kenanga 
Moncong Sinai, tenamo nammake belo- belo 
bansa Israel. 

> (33:4) 

7 Kere-kere wattu, punna akkema bansa 
Israel, angngallei Musa Kema nampa 
nabangung bella-bella sikede battu ri kemana 
kenanga. Anjo kemaya niarengi KemaNa 
Batara, nampa inai-inai ero appala pappasaile 
battu ri Batara, musti mangei anjoreng. 

8Punna alampai Musa mange anjoreng 
ri anjo Kemaya, ammentengi tu Israel ri 
dallekang pakkebu kemana kenanga nampa 
naparhatikang Musa sagenna antamamo. 

9 Punna antamamo Musa, naummi benteng 
rammanga nampa ammenteng ri pakkebuna 
Kemaya. Battu ri iaminjo rammanga abicara 
Batara siagang Musa. 

10Ri wattunna nacini tu Israel benteng 
rammanga ri pakkebu KemaNa Batara, 
ammentemmi nampa suju ngaseng kenanga 
massing ri pakkebu kemana kenanga. 

11 Assidallekammi abicara Batara siagang 
Musa, rapang tau abicaraya siagang 
aganna. Lebaki anjo ammoteremi Musa 
mae ri pakkemaanga. Mingka Yosua anana 
Nun, turungka pambantuna Musa, tuli 
ammantanna lalang ri anjo Kemaya. 

12 Ri sereang allo nakana Musa mae ri Batara, 
"O, Batara, Kiparentakanga anrurungangi 
anne bansaya mange ri parasangang 
Kipajanjianga. Mingka taKipauai angkana inai 
laKisuro untu antulunga. Kikana Kiassenga, 
Batara, siagang mangngellaiKi ri nakke. 

13 pynna kamma, Kipauang laloma angkana 


apa rancanaTa, sollangku akkulle allayaniKi 
siagang tuli kupakasannang pamaitTa. 
Kiurangi tongi angkanaya anne bansaya 
lebami Kipile ajari iKatte ampatangi." 

14 Nakanamo Batara, "LaKujagaiko sollanna 
akkulle nupatang butta lebaka Kupajanjiang." 

13 Appialimi Musa angkana, "Punna tena 
Kimminawang ri kambe o Batara, teaKi suroi 
Ikambe ambokoi anne tampaka. 

16 Antekamma lakkulle naasseng taua 
angkana mangngellaiKi ri nakke siagang 
mae ri anne bansaya, punna tena Kitulungi 
ikambe? KahaderanTa o Batara, ri tangnga- 
tangngana ikambe jami lajari pammatei 
angkanaya tena nasangkamma ikambe 
siagang bansa-bansa maraenga ri anne 
linoa." 

17 Nakanamo Batara ri Musa, 
"LaKuturukiangko pappalanu, lanri 
Kuassengko siagang lanri niana 
pangngellaingKu mae ri kau." 

18 Nampa napalami Musa angkana, "O 
Batara, Kipicinikianga cayana kahaderanTa. " 
19 Appialimi Batara angkana, "LanumaloA 
siagang sikontu kalabirangKu ri dallekannu, 

nampa Kupau areng matangkasakKu. 

| Nakkemi Batara, siagang laKupappicinikangi 
kalammoranna pamaikKu siagang 
pangngamaseangKu mae ri sikamma tau 
lebaka Kupile. 

20 Tena nalaKupappicinikang rupangKu mae 


ri kau, lanri inai-nai anciniki rupangKu tena 
olona lakkulle tuli attallasa. 

21Ri baleangKu anne nia bulu batu: 
akkulleko ammenteng anjoreng. 

22 Ri wattu allalona caya kahaderangKu, 
laKupantamakko ri allana anjo bulu batua 
siagang Kutongkokko siagang pala limangKu 
sagengKu allalomo. 

23 Nampa laKubeso limangKu sollanna 
akkulleA nucini battu ri boko, mingka 
rupangKu takkulleai lanucini." 

34 1 Nampa Nakanamo Batara ri Musa, 

“Apparekko ruang laba batu nipa 
sangkamma rioloa. LaKutulisiki ri anjo batua 
kana-kana sangkammaya kana-kana niaka 
tattulisi ri anjo batu lebaka nureppe. 

2 Apparuruko ammuko baribasa untu nai ri 
Moncong Sinai nunampa andallekang ri Nakke 
rate ri coppona anjo monconga. 

3 Tena manna sitau akkulle amminawang 
ri kau yareka nia mange anjoreng ri anjo 
monconga. Sikamma sapia siagang gimbalaka 
teako lappassangngi aruku ri bangkenna anjo 
monconga." 

4Nampa apparemo pole Musa ruang laba 
batu nipa. Ammukona ri baribasa dudua 
naerammi nai ri Moncong Sinai situru apa 
Naparentakanga Batara mae ri ia. 

“Na naummo Batara lalang ri rammanga: 
ammentengi siagang Musa ri anjo tampaka, 

nampa Napau areng matangkasaNa, iamintu 


Batara. 

6 Nampa allalomo Batara ri dallekanna 
Musa na Nakana, "INakke Batara, 
lamintu Allataala malammoro pamaika 
siagang mangngamaseanga. Anjo 
pangngamaseangKu allabi-labi: majarreKa 
siagang tena naKulinta larro. 

7 Tuli mangngamaseangKu mae ri 
assabu-sabu lapisina turunang siagang 
Kupammopporangi kasalanga siagang 
dosaya; mingka sikamma tau salaya 
tena sikali nakkulle talappasa battu 
ri hukkungangKu, balalo manna ana 
cucunna sagenna lapisi makatallua siagang 
makaappaka anjo tau dorakaya takkulleai 
talappasa battu ri hukkungangKu." 

8 Anjo wattua suju memammi Musa 
anynyomba. 

9 Nakana, "O Batara, punna manassa nia 
tojeng pangngellainTa mae ri nakke, kupalaki, 
poro amminawang laloKi siagang ikambe. 
Anne bansaya memang kapala batui, mingka 
Kipammopporang laloi kajadallanna siagang 
dosana ikambe, siagang poro Kitarima laloi 
ikambe salaku umma kalenTa." 

10 Nakana Batara ri Musa, "Kamma-kamma 
anne apparekKa parjanjiang siagang bansa 
Israel. LapparekKa gau appakalannasa ri 
dallekang matanna kenanga, ia tenayapa 
naleba nigaukang ri allana bansaya ri lino. 

Sikontu bansaya lanacini ngasengi sikamma 


anjo gau appakalannasa Kugaukanga, lanri 
iINakke, Batara, lappajariA sereang gau 
malompo untu ikau ngaseng. 

11Mannurukiko ri hukkung-hukkung 
Kupassareanga mae ri kau anne alloa. 
LaKubongkai alampa bansa Amori, Kanaan, 
Het, Feris, Hewi siagang Yebus ri wattunnu 
maju mae ri kenanga. 

12 Teako appareki parjanjiang siagang 
sikamma tau niaka anjoreng ri parasangang 
nubattuia, nasaba anjo kammaya akkullei 
ajari sikko angngerangako mae ri 
kamateanga. 

13Jari, tea laloko gaukangi kammaya: 
mingka rumbangi sikamma tampa 
pakkorobangnganna kenanga, ancuruki 
sikamma batu-batu karamana kenanga, 
kammayatompa tabang ngasengi sikamma 
benteng-bentenna Asyera, iamintu barhalana 
kenanga. 

14Tea laloko anynyombai rewata maraeng, 
nasaba iNakke Batara, iamintu Allataala 
tenaya naero nipasangkamma siagang 
apa-apa mamo. 

1 Teako appareki parjanjiang siagang 
bansa niaka anjoreng, nasaba ri wattunna 
anynyomba siagang assare korobang kenanga 
mae ri rewata-rewatana kenanga lanakio 
tongko, siagang lanupinawangi kenanga. 


Keluaran 34.161 22 141 
16 Punna abunting ana-ananu siagang 


bai-baine bansa maraeng, laninyonyoki 
kenanga ri anjo bai-bainea untu ambokoiA 
nampa anynyomba ri rewata-rewatana 
kenanga. 

17 Teako appareki siagang anynyombai ri 
rewata-rewata dedekanga. 

18 pakalompoi allo Passua-suarranna Roti 
Tenaya Nammake Pagambang. Kamma 
lebaka Kuparentakang mae ri kau, musti 
angnganreko roti tenaya nammake 
pagambang lalang tuju allo sallona lalang 
ri bulang Abib, lanri lalang iaminjo bulanga 
nanubokoi butta Mesir. 

19 Sikontu ana-ana burane bungasaka 
siagang olo-olo laki bungasa lassuka, iNakke 
pata, 

20 mingka ana keledai bungasa lassuka 
musti nupasuluki siagang sikayu ana gimbala 
nupassareang ajari sambenna. Punna 
taerokako ampasuluki, musti nutepoki 
kallonna anjo keledaia. Sikamma ana burane 
bungasaka musti nupasuluki. Tena manna 
sitau akkulle battu mae ri Nakke punna tena 
nangngerang passare. 

21 Nia annang allo untu wattu anjama: 
teako anjamai ri allo makatujua, manna 
pole nawattu pappajekoang yareka wattu 
pakkattoang. 

22 Pakalompoi Allo Lompo Pakkattoang ri 
wattunnu lappakkaramula angkattoi uru 

Lompo Paballakang Leko-leko Kayua ri 
kalabusang taunga, ri wattunnu angngalle 
wassele rappo-rappoang. 

23 Lalanna sitaung musti battui pintallung 
sikamma tubura-buranea anynyomba mae ri 
Nakke, Karaeng Allataalana Israel. 

24 Punna lebamo Kubongka sikamma 
bansa-bansaya battu ri dallekannu siagang 
Kupakaluara daeranu, tena manna sitau 
barani langngallei parasangannu ri wattunnu 
alampa untu ampakalompoi Allo Lompo 
Passua-suarrang Roti Tenaya Nammake 
Pagambang, Allo Lompo Pakkattoang, siagang 
Allo Lompo Paballakang Leko-leko Kayua. 

25 Ri wattunnu assare korobang olo-olo 
polongang, teako assarei apa-apa ammakea 
pagambang. Olo-olo nipolonga untu korobang 
ri passua-suarrang Paska musti nipilabusi 
memangi anjo bangngia; takkulleai nia 
tassesa sagenna ammuko. 

26 Tunggala taung musti angngerangko 
mae ri BallaNa Karaeng Allataalanu iamintu 
wassele bungasana buttanu. Dageng 
gimbalaka yareka dageng ana bembea 
takkulleai nipallu siagang jene susunna 
anronna." 

27 Nakana pole Batara ri Musa, "Tulisi 
ngasengi sikamma anjo kana-kanaya, lanri 
laminjo kana-kanaya ajari dasara naKuappare 


Keluaran 34.281 34 143 
parjanjiang siagang ikau kammayatompa 
siagang bansa Israel." 

28 Patampulo allo patampulo bangngi 
ammantang Musa anjoreng siagang Batara; 
na lalanna anjo wattua tena nangnganre 
siagang tena nangnginung. Anjo kana-kana 
parjanjianga, iamintu Sampulo ParentaNa 
Allataala, nitulisiki ri anjo batua. 

29 Ri wattunna naung Musa battu ri Moncong 
Sinai angngerangi anjo Sampuloa Parenta, 
accayai rupanna lanri lebana abicara siagang 
Batara; mingka tanaassengal kalenna Musa 
angkana accayai rupanna. 

30 Harun siagang sikontu rayaka naciniki 
angkanaya accayal rupanna Musa, siagang 
mallami kenanga anreppesi Musa. 

31 Mingka nakiomi Musa kenanga. Jari 
battumi Harun siagang sikamma pamimpinna 
kenanga anreppesi, nampa abicaramo Musa 
mae ri kenanga. 

32 | ebaki anjo arappungang ngasemmi 
sikontu raya Israel angkulilingi, nampa 
napabattumo Musa mae ri kenanga sikontu 
hukkung Napassareanga Batara mae ri ia 
irate ri Moncong Sinai. 

33 | ebaki abicara siagang kenanga, 
nabombomi rupanna Musa siagang kaeng. 

34 Sampang antama Musa ri KemaNa Batara 
untu abicara siagang Batara, nasungkei anjo 
kaenga sagenna assulu. Lebana napabattu 
mae ri bansa Israel sikontu pasanNa Batara, 

33 accayami nacini kenanga rupanna Musa. 


Jari nabombomi pole rupanna sagenna narapi 
wattunna abicara pole siagang Batara. 

3 5 1 Napasseremi Musa sikontu bansa 

Israel nampa nakana mae ri kenanga, 
"|aminne parentaNa Batara mae ri kau 
ngaseng: 

2 Nia annang allo wattunnu untu anjama, 
mingka allo makatujua iamintu allo untu 
pammari-mariang, allo lompo nisalaka 
untu Batara. Inai-nai anjama ri Allo 
Pammari-marianga musti nihukkung matei. 

3Ri anjo alloa takkulleako apparinra pepe ri 
ballanu." 

4Nakana Musa mae ri sikontu bansa Israel, 
"Kamma anne parentaNa Batara: 

3 Erangi passarenu mae ri Batara. Inai 
nipagio atinna, musti assarei bulaeng, pera, 
siagang tambaga; 

Skaeng lenang alusu, kaeng wol gau, lame 
butung siagang eja: kaeng battu ri bulu 
bembe; 

7 kukkulu gimbala laki nikasumba ejaya, 
kukkulu alusu, kayu akasia, 

8 minynya untu lampu; rampa-rampa 
untu minynya upacara siagang untu dupa 
mabauka; 

9 paramata delima siagang paramata 
maraeng untu nipabelo-belo ri baju efod 
siagang palapa barambanna Imang Lompoa." 

10 "Sikontu tau caradeka anjama-jama musti 


battui ampareki sikontu apa Naparentakanga 
Batara, iamintu: 

ll Kema, pattongkona siagang parangkana, 
pakkai siagang rangkana, kayu-kayu 
tappalanga, benteng pakkebu siagang 
palapana; 

12 Patti Parjanjiang siagang pabulena, 
parangkana siagang kaeng pabombona; 

13 mejang siagang kayu pabulena, sikontu 
pakkakasana siagang roti nipatalaya; 

14 bangkeng lampu untu passingarri siagang 
pakkakasana, lampu siagang minynyana; 

15tampa pattunuang dupa siagang kayu 
pabulena, minynya upacara, dupa mabauka; 
gordeng untu pakkebu Kema, 

16tampa pakkorobangngang untu korobang 
nitunu siagang julu-julusi battu ri tambaga, 
kayu pabule siagang sikontu pakkakasana; 
ba tampa jene pabissa-bissang siagang 
daparana, 

17 sikamma layara untu paranglakkenga, 
sikamma bentenga siagang palapana, 
gordeng pakkebu lompona paranglakkenga, 

18 sikamma pattoka siagang oterena untu 
Kemaya siagang untu paranglakkenga: 

19 pakeang ibada untu sikamma imanga 
ri wattunna tugasa kenanga ri Kamara 
Matangkasaka, kammayatompa pakeang 
nisalaka untu Imang Harun siagang 
ana-anana." 

20 Nampa bubaramo anjo sikontu bansa 


Israel arappunganga, 

21 siagang inai-nai tagio nyawana untu 
assare, massing mangemi angngerangi 
passarena ri Batara untu ampagannaki apa 
niparalluanga ri KemaNa Batara. Naerang 
tommi kenanga sikontu apa niparalluanga 
untu ibada siagang bahang untu pakeanna 
imanga. 

22 | nai-nai ero, baji burane yareka baine, 
battui angngerang paniti belo-belo, anting- 
anting, cincing, rante, siagang sangka rupa 
belo-belo bulaeng untu nipassareang mae ri 
Batara. 

23|nai-nai nia ammallaki kaeng lenang 
alusu, kaeng wol gau, lame butung yareka 
eja, kaeng battu ri kukkulu bembe, kukkulu 
gimbala laki nikasumba eja, yareka kukkulu 
alusu, napassareang tommi. 

24 Sikamma tau akkullea assare pera yareka 
tambaga, naerangi untu napassareang mae 
ri Batara. Kamma tomminjo nagaukang 
sikamma tau niaka kayu akasiana untu anjo 
jamanga. 

25 Sikamma bai-baine caradeka appare 
bannang lenang alusu siagang bannang 
wol gau, lame butung siagang eja, massing 
naerang tommi lebaka napare. 

26 Appare tommi kenanga bannang battu ri 
bulu bembe. 

27Sikamma pamimpinga angngerangi 
paramata delima siagang paramata 
maraengannaya untu nipabelo- belo ri efod 
siagang ri palapa barambang. 

28 Angngerang tongi kenanga rampa-rampa 
siagang minynya untu lampu, minynya 
upacara siagang dupa bauka rasamna. 

29 Sikontu tu Israelka massing naerammi 
passarena kenanga siagang ati macinonna 
mae ri Batara untu jama-jamang 
Naparentakanga Batara tete ri Musa. 

30 Nampa nakanamo Musa mae ri tu Israel, 
"Lebami Napile Batara anjo Bezaleel anana 
Uri, cucunna Hur, battu ri suku Yehuda 

31 sjagang lebami nisare kakoasang. Nisarei 
ri Allataala pammahang, kacaradekang 
siagang pakkulle untu arupa-rupa jamang 
alusu, 

32 untu appare rancana parallua ri 
kacaradekang, kammayatompa untu anjamai 
battu ri bulaeng, pera siagang tambaga; 

33 yntu angngalusi batu paramata lanipareka 
belo-belo, untu angngukiriki kayua 
siagang sangka rupa jama-jamang alusu 
maraengannaya. 

34Bezaleel siagang Aholiab, anana 
Ahisamakh battu ri suku Dan, 
nisaremi kacaradekang ri Batara untu 
ampangngajarrangi kacaradekanna kenanga 
mae ri tau maraenga. 

35 Nisarei kenanga arupa-rupa kacaradekang 


untu jamang nipaka, carade anrancang 
siagang attannung kaeng lenang alusu, 
wol gau, lame butung siagang eja, 
kammayatompa kaeng maraengannaya. 
lami kenanga tau carade anrancang siagang 
tau akkullea anggaukangi arupa-rupaya 
jama-jamang. 
36 1Bezaleel, Aholiab, siagang sikontu 
pajama-jama alusuka anggappal 
kacaradekang siagang kaporeang battu ri 
Batara, naassengi kenanga antekamma 
batena nigaukang anjo jama-jamang 
niparalluanga ampareki KemaNa Batara. 
Sikontu anjo apa napareka kenanga musti 
situruki siagang apa lebaka Naparentakang 
Batara." 

2 Nakiomi Musa anjo Bezaleel, Aholiab 
siagang sikontu tau anggappaya 
kacaradekang battu ri Batara siagang 
eroka ambantu, nampa nasuro kenanga 
ampakaramulai anjo jamanga. 

3 Napassareammi Musa mae ri kenanga 
anjo sikontu apa napassareanga tu Israel 
untu ambangungi KemaNa Batara. Mingka 
tulusu angngeranna ija bansa Israel passare 
tunggala baribasa mae ri Musa. 

4Nampa alaporomo mae ri Musa anjo 
sikamma tau anjamaya angkana, “Labimi 
anjo bahang-bahang nasumbangkanga 

taua untu pambangunanna anjo jamang 


Naparentakanga Batara." 

> (36:4) 

6Jari napalabammi napau Musa ri 
sikontu kemaya angkanaya gannami anjo 
sumbanganga untu KemaNa Batara; jari 
tenamo nangngerang pole apa-apa taua. 

7 Allabi anjo bahang-bahang lebaka 
nasumbangkang kenanga untu ampalebaki 
anjo sikontu jama-j)amanga. 

8 Nampa kaminang caradeka ri sikamma 
anjo pajamaya naparemi anjo KemaNa 
Batara. Anjo Kemaya napareki kenanga 
battu ri sampulo polong kaeng lenang 
alusu, ia nitannunga siagang wol gau, lame 
butung siagang eja, nampa nisulang siagang 
gambara malaeka akkanyi. 

9 Tassipolong-polonga sangkamma ngasengi 
ukkuranna: labuna sampulo anrua metere, na 
sangkarana rua metere. 

10] imam polong kaeng dipasisambungi ajari 
sere layara, na limam polong maraengannaya 
nipakamma tongi anjo. 

11Ri birinna anjo ruaya layara 
nipapparekangi pagentungang battu ri 
kaeng gau, 

12 talimang puloi pagentungang ri massing 
serea layara, sagenna ajari sipasang. 

13 Nampa nipapparekang limampulo pakkai 
battu ri bulaeng untu ampajari serei anjo 
ruaya layara. 

14] ebaki anjo apparemi kenanga 


pattongkona anjo Kemaya battu ri sampulo 
assere kaeng battu ri bulu bembe. 

1 Tassipolonga sangkammai ukkuranna: 
labuna sampulo antallu metere na sangkarana 
rua metere. 

16 Limam polong nisambungi ajari sere 
layara, na annang polong maraengannaya 
nipare kamma tongi anjo. 

17 Anjo layara makaserea nisarei birinna 
limampulo pagentungang na anjo layara 
makaruaya nisare tongi limampulo 
pagentungang. 

18 Nampa nia limampulo pakkai nipare battu 
ri tambaga untu ampajari serei anjo ruaya 
layara, ajari pattongko Kema. 

19 | ebaki anjo nipapparekangi rua parangka 
untu bageang Kemaya,: anjo serea battu ri 
kukkulu gimbala laki nipare na nikasumba 
eja, nampa sereanga battu ri kukkulu alusu 
nipare. 

20 Nampa appare kenanga rangka-rangka 
Kema battu ri kayu akasia, nipaenteng 
lambusuka nai. 

21Tasserea rangka taappa metere tinggina 
na sangkarana taannampulo sentimetere. 

22 Ri tasserea rangka nipapparekangi 
tarua patto assipasang, sagenna anjo 
rangka-rangkaya akkullei nipasisambung. 

23 Bageang timboranga ri anjo Kemaya 
niparekangi ruampulo rangka, 

24 siagang patampulo pallangga battu ri 


pera, tarua irawanganna tunggala rangkaya 
untu ruaya pattona. 

25 Untu bageang warakkang ri anjo Kemaya 
niparekangi ruampulo rangka, 

26 sjagang patampulo pallanggana battu ri 
pera, tarua irawanganna tunggala rangkaya. 

27 Untu bokona Kemaya ri bageang lau, 
niparekangi annang rangka 

28 nampa rua rangka untu panyingkuluna. 

29 Rangka-rangkana anjo panyingkuluka 
nipasiallei appakkaramula battu rawa ri 
bangkenna sagenna nai ri bageang ratena. 
Anjo ruaya rangka appajaria panyingkulu 
nipare kammatommi anjo. 

30] ari yangasenna nia sagantuju rangka 
siagang sampulo angngannang pallangga 
battu ri pera, tarua ri massing tasserea 
rangka. 

31 Nampa appare kenanga sampulo allima 
kayu tappalang, iamintu battu ri kayu akasia; 
lima untu rangka-rangka ri tasserea sarinna 
Kemaya, 

32 lima untu sari maraengannaya, nampa 
lima pole untu bokona Kemaya ri bageang 
laukang. 

33 kayu tappalang ammantang tangngaya, 
nipatabai bageruanna tinggina anjo rangkaya, 
battu ri cappa serena sagemna ri cappa 
maraengannaya anjo Kemaya. 

34 Anjo rangka Kemaya siagang sikamma 


kayu tappalanga nilapisi siagang bulaeng, 
nampa nipatabai ponto-ponto bulaeng untu 
antahangi anjo kayu-kayua. 

33 Appare tongi kenanga kaeng pintu battu 
ri kaeng lenang alusu ia nitannunga siagang 
wol gau, lame butung siagang eja, nampa 
nisulang siagang gambara malaeka akkanyi. 

36 Untu panggentunganna anjo kaenga 
nipapparekangi appa benteng battu ri kayu 
akasia ia nilapisika bulaeng, siagang pakkai 
bulaeng siagang nipatabaya irate ri appa 
pallangga battu ri pera. 

37 Nampa nipare gordeng untu pakkebu 
Kemaya battu ri kaeng lenang alusu ia 
nitannunga siagang wol gau, lame butung 
siagang eja, siagang nibelo-beloi kaeng 
sulang. 

38 Anjo kaeng pintua nipapparekangi 
lima benteng ia nipasiallea siagang 
pakkai-pakkai. Sikamma cappana siagang 
panynyambunginna anjo limaya benteng 
nilapisiki siagang bulaeng, nampa limaya 
pallanggana tambaga nipare. 

3 7 1 Bezaleel appareki Patti Parjanjiang 
battu ri kayu akasia; labuna 110 
sentimetere, sangkarana siagang tinggina 
massing-massing 66 sentimetere. 
2Bageang lalanna siagang pantarana 
nilapisiki siagang bulaeng tino, nampa 
nipareki les bulaeng ri tammulilina. 

3 Nampa appare appa ponto bulaeng untu 


kayu pabulena, nampa napataba ri appaka 
bangkenna anjo pattia, taruai ponto ri 
tasserea sarinna. 

4 Appare tongi kayu untu pabulekang battu 
ri kayu akasia, na nalapisi bulaeng, 

“nampa napantama anjo kayu pabuleka ri 
ponto niaka ri massing sarinna anjo pattia. 

6 Nampa appare sere parangka battu ri 
bulaeng tino; labuna 110 sentimetere na 
sangkarana 66 sentimetere. 

7 Appare tongi rua malaeka akkanyi, iamintu 
gambara malaeka akkanyi battu ri bulaeng 
tino nidede, 

8 tasserei ri massing cappana anjo 
parangkaka. Anjo ruaya malaeka akkanyi 
nipasiallei siagang parangkana anjo pattia, 

9 nampa nipasidallekang, takkarang kanyina 
antongkoki anjo parangkana pattia. 

10 Appareki Bezaleel mejang battu ri kayu 
akasia; labuna 88 sentimetere, sangkarana 44 
sentimetere siagang tinggina 66 sentimetere. 

11 Anjo mejanga nilapisi siagang bulaeng 
tino nampa ri tammulilina nisarei les bulaeng. 

12 Nampa napare birinna anjo mejanga 7,5 
sentimetere labana. Anjo birinna nasarei les 
bulaeng ri tammulilina. 

13 Appareki appa ponto untu kayu pabulena 
nampa napataba ri appaka panyingkuluna 
anjo mejanga. 

14 Anjo ponto untu pannahang pabulekanga 


nipatabai ri ampina biring mejanga. 

13 Anjo kayu pabulekanga kayu akasia nipare 
nampa nilapisi siagang bulaeng. 

16 Appare tongi piring-piring, cangkiri- 
cangkiri, bongki-bongki siagang mangko- 
mangko untu passare jene anggoro. 
Yangasenna pakkakasana anjo mejanga 
sangnging bulaeng tino ngaseng nipare. 

17 Appareki Bezaleel bangkeng lampu 
battu ri bulaeng tino. Palapana siagang 
pannagallanna battu ri bulaeng nidede nipare. 
Bunga-bunga pabelo-belo, kammayatompa 
pucuna siagang pammantangang pucuna 
assiallei siagang pannagallanna. 

18 Ri pannagallanna nipareki annang tangke: 
tallu tangke ri massing tasserea sarinna. 

19 Ri tunggala tangkenna nipareki belo-belo 
lamintu tallu bunga badang, siagang pucuna 
na pammantangang pucuna. 

20Ri pannagallanna nipareki belo-belo 
lamintu appa bunga badang siagang pucuna 
na pammantangang pucuna. 

21|rawangamna anjo massing tassipasang 
tangkenna nipareki sere pucu. 

22 Sikontu bangkenna anjo lampua siagang 
pucu-pucuka kammayatompa tangke- 
tangkenna, yangasenna nipareki battu ri 
sipolong bulaeng tino nidedeka. 

23Ri bangkenna anjo lampua nipareki 
tuju lampu siagang pakkakasa untu nipake 

antangkasi sumbu lampua siagang baki 


bulaeng tinoka. 

24Nia 35 kilo battalana bulaeng tino 
niparalluang untu ampareki anjo bangkeng 
lampua siagang sikamma pakkakasana. 

25 Appareki Bezaleel sere tampa pattunuang 
dupa battu ri kayu akasia. Anjo pattunuang 
dupaya appasagi parena: labuna siagang 
sangkarana massing- massing 45 sentimetere 
na tinggina 90 sentimetere. Ri appa 
panyingkulu bageang ratena nipareki tanru, 
la assiallea siagang anjo pattunuang dupaya. 

26 Bageang ratena, anjo appaka sari siagang 
tanru-tanruna nilapisi siagang bulaeng tino, 
nampa ri tammulilina nipareki les bulaeng. 

27 Appare tommi rua ponto irawanganna 
les bulaenga, iamintu ri ruaya sari untu 
antahangi kayu pabulena anjo pattunuang 
dupaya. 

28 Anjo pabulekanga battu ri kayu akasia 
nipare siagang nilapisi bulaeng. 

29 Appare tommi Bezaleel minynya upacara 
siagang dupa kaminang bajika siagang bauka, 
nicampuru sangkamma minynya wangi. 
38 l Angngallei Bezaleel kayu 

akasia, nampa appare tampa 
pakkorobangngang untu korobang nitunua. 
Anjo tampa pakkorobangnganga appasagi 
parena; labuna siagang sangkarana massing- 
massing 2,2 metere, siagang tinggina 1,3 
metere. 

2 Ri tunggala panyingkulu bageang ratena 


nipareki tanru assiallea siagang anjo tampa 
pakkorobangnganga. Yangasenna nilapisi 
siagang tambaga. 

3 Appare tongi pamaja-pamaja, sikopang, 
garpu-garpu, mangko-mangko, siagang 
pammantangngang pepe. Yangasenna anjo 
pakkakasaka sangnging battu ri tambaga 
nipare. 

4 Appareki kawa nianyang battu ri tambaga, 
la nipakaluka mae ri bageang rawana 
anjo tampa pakkorobangnganga, tinggina 
bageruanna battu ri tinggina anjo tampa 
pakkorobangnganga. 

“Nampa appare appa ponto untu kayu 
pabulekang ri appa panyingkulu bageang 
rawana. 

6 Anjo kayu pabulekanga battu ri kayu akasia 
nipare nampa nilapisi siagang tambaga. 

7 Nampa anjo ruaya kayu pabule nipantamaki 
ri ponto-ponto niaka ri rua sarinna anjo 
tampa pakkorobangnganga. Anjo tampa 
pakkorobangnganga battu ri papang nipare 
siagang kosongi bageang lalanna. 

8 Appareki Bezaleel ba tambaga: palapana 
irawa tambaga nipare. Anjo tambagaya battu 
ri carammenna ngaseng sikamma bai-baine 
allayania ri pakkebu KemaNa Batara. 

9 Nakalliki Bezaleel anjo paranglakkenna 
KemaNa Batara siagang layara battu ri kaeng 


Keluaran 38.101 18 157 

metere, 

10 pipatabaya ri ruampulo benteng tambaga, 
massing- massing nilapaki siagang tambaga, 
nampa pakkaina siagang pagentunganna 
battu ri pera. 

11Ri bageang wara kamma tomminjo 
parena. 

12Ri bageang ilau nipatabai layara 22 
metere labuna, siagang sampulo benteng 
kammayatompa sampulo palapa: pakkaina 
siagang panynyambunna battu ri pera nipare. 

13 Ri bageang rayana, ia niaka pakkebuna, 
sangkarana layarana nia todong 22 metere. 

14Ri kairinna siagang ri kananna anjo 
pakkebuka nisarei layara, massing- massing 
6,6 metere, ammakea tallu benteng siagang 
tallu palapa. 

15 (38:14) 

16 Sikontu layara nipatabaya ri tammulilina 
anjo paranglakkenga, battu ri kaeng lenang 
alusu nipare. 

17 Pallanggana sikamma anjo bentenga 
battu ri tambaga nipare, nampa pakkaina, 
panynyambunna, siagang coppona bentenga 
battu ri pera nipare. Sikontu bentenga ri 
tammulilina anjo paranglakkenga nipasiallei 
battu ri sereanga mae ri maraengannaya 
siagang pakkai peraka nipare. 

18 Gordeng pakkebu lompona anjo 
paranglakkenga battu ri kaeng lenang 

alusu, ia nitannunga siagang wol gau, 


lame butung siagang eja, kammayatompa 
nibelo-beloi siagang kaeng nisulang. Labuna 
nia salapang metere na tinggina rua 
metere; jari sangkammai siagang layarana 
paranglakkenga. 

19 Anjo kaeng pintua nipatabai ri appa 
benteng siagang appa palapa tambaga. 
Sikontu pakkaika, pattongkona coppona 
siagang pagentunganna sangnging pera 
ngaseng nipare: 

20 mingka sikamma patto-patto untu Kemaya 
siagang untu kallina battu ri tambaga nipare. 

21|aminne dattarana sikamma apa-apa 
niaka nipake lalang ri KemaNa Batara, siagang 
pammantanganna ruaya batu nipannulisi 
siagang Sampulo ParentaNa Allataala. Anjo 
dattaraka nipareki lanri parentana Musa, 
siagang nisusunga ri sikamma tu Lewi 
anjamaya nipimping ri Itamar, anana Imang 
Harun. 

22Bezaleel anana Uri, cucunna Hur battu 
ri suku Yehuda, ampareki sikontu apa 
Naparentakanga Batara. 

23 Pambantuna, iamintu Aholiab anana 
Ahisamakh battu ri suku Dan, iami tau carade 
angngukiri, anrancang siagang attannung 
kaeng lenang alusu, kammayatompa kaeng 
wol gau, lame butung siagang ejaya tanjana. 

24 ia bulaeng nipassareanga mae ri Batara 
untu Kema Matangkasaka yangasenna nia 

timbangang niaka nipake ri KemaNa Batara. 

25 Pera nigappaya battu ri wattu nibilanna tu 
Israel nia 3.430 kilo battalana, nitimbanga 
situru timbangang niaka nipake ri KemaNa 
Batara. 

26 Anjo jaina sangkammai jaina siagang 
apa nabayaraka sikontu tau lebaka nitulisi 
arenna ri wattunna nigaukang anjo 
pammilangnganga. Tunggala taua abayaraki 
situru anggarang lebaka nipattantu, 
nitimbanga situru timbangang niaka nipake 
anjo wattua. Ri wattunna nibilang taua nia 
603.550 jaina tu burane umuru ruampulo 
taunga na rateanna. 

27 Battu ri anjo peraka, nia 3.400 kilo 
battalana nipake untu appare sibilangngang 
pallanggana siagang palapana benteng 
KemaNa Batara siagang kaeng pintuna. 
Tunggala pallanggaya nia 34 kilo battalana. 

28Battu ri sesanna anjo peraka, iamintu 
30 kilo battalana, napareki Bezaleel 
panynyambung-panynyambung siagang 
pakkai-pakkai untu benteng-bentenna, 
siagang pattongkona anjo sikamma 
bentenga. 

29Na ia tambaga nipassareanga mae ri 
Batara yangasenna nia 2.425 kilo battalana. 

30 Anjo tambagaya nipakei untu appare 
pallanggana pakkebuna KemaNa Batara, 
tampa pakkorobangngang siagang kawa 

pakkakasana tampa pakkorobangnganga, 

31 palapana layara ri tammulilina 
paranglakkenga siagang pakkebu 
lompona, sikontu pattona Kemaya 
siagang paranglakkeng ri tammulilina. 

3 9 1Bezaleel siagang Aholiab appareki 
pakeang ibada battu ri kaeng wol gau, 
lame butung siagang eja, untu sikamma 
imanga ri wattunna nagaukang tugasana 
kenanga ri Kamara Matangkasaka. Pakeanna 
Imang Harun nipareki situru apa lebaka 
Naparentakang Batara mae ri Musa. 

2 Anjo nikanaya Efod nipareki battu ri 
kaeng lenang alusu, kaeng wol gau, lame 
butung siagang eja, kammayatompa bannang 
bulaeng. 

3 Andedeki kenanga laba-laba bulaeng, 
nampa nipolong-polong ajari bannang nipisi, 
nampa nitannung siagang kaeng lenang alusu 
siagang kaeng wol gau, lame butung siagang 
eja. 

4Lebaki anjo nipare tongi rua otere salangga 
passikko efod ia nijaika ri sarinna. 

"la passikko aya tannung alusuka, ia 
nipareka battu ri bahang sangkammaya, 
siagang nijaika ri anjo efodka sagenna assialle 
sangkamma Naparentakanga Batara mae ri 
Musa. 

6 Angngalusimi kenanga batu paramata 
delima nampa napataba lalang ri les 

bulaenga. Naukiri bajimi kenanga areng- 


arenna sampuloa anrua anana Yakub ri anjo 
batu-batu paramataya. 

7 Nampa nipataba anjo batu-batu 
paramataya ri otere efodka salaku 
pappiurangi mae ri sampuloa anrua suku 
Israel, sangkamma Naparentakanga Batara 
mae ri Musa. 

8 Appareki Bezaleel siagang Aholiab 
palapa barambang battu ri bahang 
sangkammaya siagang bahanna efodka, 
siagang sangkammaya todong sulanna. 

9 Appasagi parena na nilappa rua, 
sangkarana siagang labuna massing-massing 
22 sentimetere. 

10Ri anjo palapa barambanga nipatabai 
patambarrisi batu paramata. Ri barrisi 
makaserea iamintu batu paramata delima, 
topasa siagang baiduri. 

11Ri barrisi makaruaya iamintu batu 
paramata samru, batu nilang siagang intang. 

12Ri barrisi makatallua iamintu batu 
paramata lasuardi, batu aki siagang batu 
kacubung. 

13 Ri barrisi makaappaka iamintu batu 
paramata pirusu, yaku siagang ratna 
campaka. Anjo sampuloa anrua batu 
paramata nisikkoki siagang bulaeng. 

14Ri tunggala batu paramataya anjo niukiriki 
arenna kalaserenna sampuloa anrua anana 

Yakub ajari pammatei pangngurangi mae ri 


suku-suku Israel. 

15 Nampa nipare rua rante battu ri bulaeng 
tino ia niotereka sangkamma otere. 

16 Nipare tongi rua ponto bulaeng, ia 
nipatabaya ri rua cappa ratena anjo palapa 
barambanga. 

17 Nampa nipantama anjo ruaya rante 
bulaeng ri anjo ponto-pontoa, 

18 nampa ruaya cappa maraenna 
nisikkokangi mae ri anjo ruaya les, 
sagenna akkulle anjo palapa barambanga 
nipasialle siagang bageang dallekanna otere 
salangganna efodka. 

19 Nampa nipare rua ponto bulaeng pole, 
ia nipatabaya ri anjo palapa barambanga, ri 
cappa rawana bageang lalanga ia nitabaya ri 
efodka. 

20 L ebaki anjo niparemi rua ponto bulaeng 
ia nipasanga ri bageang ri dallekanna anjo 
ruaya otere salangganna efodka, ri ampina 
sambungang panjaina irawa sikede, irateanna 
passikko aya nitannung alusuka. 

21 Situru parentaNa Batara mae ri Musa, anjo 
ponto palapa barambanga nipasiallei siagang 
otere gau niaka ri ponto efodka, sagenna 
anjo palapa barambanga tuli niaki rateanna 
passikko ayaka siagang tena natalappasa. 

22 | uba nipakea irate ri efodka, yangasenna 
nipareki battu ri wol gau. 

23 Kallonna nikassakki siagang pita nitannung 


sollanna tena nagampang kekke. 

24 Ri tammulilina bageang rawana 
nipapparekangi belo-belo rappo delima battu 
ri kaeng lenang alusu siagang wol gau, lame 
butung, siagang eja, nipasialla-allakki siagang 
lisere-lisere bulaeng, situru Naparentakanga 
Batara mae ri Musa. 

25 (39:24) 

26 (39:24) 

27 Appareki kenanga kameja untu Harun 
siagang ana-anana, 

28 kammayatompa sorobang, saluara bodo 
battu ri kaeng lenang, 

29 siagang passikko aya battu ri kaeng 
lenang alusu, wol gau, lame butung siagang 
eja, nibelo-beloi siagang kaeng nisulang, 
sangkamma Naparentakanga Batara mae ri 
Musa. 

30 kammayatompa nipare tongi belo-belo 
battu ri bulaeng tino, ajari pammatei 
angkanaya lebami kenanga nisala untu ajari 
taunNa Batara. Ri anjo belo-beloa nia tattulisi 
kana-kana angkanaya, "Nisalaki untu Batara". 

31 Anjo belo-beloa nipatabai ri bageang 
dallekanna sorobanga, situru Naparentakanga 
Batara mae ri Musa. 

32 Kalabusanna leba ngasemmi anjo 
jama-jamang appareka KemaNa Batara. 
Lebami nagaukang tu Israel sikamma apa 
Naparentakanga Batara mae ri Musa. 

33 Naerangi kenanga mae ri Musa 


Kemaya siagang sikontu pakkakasana, 
sikamma pakkaina, kayu-kayu tappalanna, 
benteng-bentenga siagang pallanggana, 

34 parangka battu ri kukkulu bembe laki ia 
nikasumba ejaya, parangka battu ri kukkulu 
alusu, kaeng parangka, 

35 Patti Parjanjiang pammantanganna ruaya 
batu nipannulisi Sampulo ParentaNa Allataala 
siagang kayu pabule kammayatompa 
parangkana, 

36 mejang siagang sikontu pakkakasana 
siagang roti nipatalaya, 

37 hangkeng lampu battu ri bulaeng 
tino, lampu-lampuna siagang sikamma 
pakkakasana, minynya untu lampu, 

38tampa pakkorobangngang battu ri 
bulaeng, minynya upacara, dupa bau, 
gordeng pakkebu Kema, 

393tampa pakkorobangngang battu ri 
tambaga siagang kawa nianyang battu ri 
tambaga, kayu pabule siagang sikamma 
pakkakasana, ba pabissang siagang 
palaparana, 

40 sikamma layara untu kalli paranglakkeng 
siagang sikamma bentenna kammayatompa 
pallanggana, gordeng pakkebu lompona 
paranglakkenga siagang sikamma oterena, 
patto- patto Kema; sikontu pakkakasa parallua 
nipake lalang ri Kemaya, 

41 siagang pakeang ibada untu sikamma 


imanga ri wattunna nagaukang tugasana 
kenanga lalang ri Kamara Matangkasaka, 
kammayatompa pakeang nisalaka untu Harun 
siagang ana-anana. 

42[ ebami nagaukang tu Israel sikontu 
jama-jJamanga anjo, situru parentaNa Batara 
mae ri Musa. 

43 Naparessami Musa yangasenna anjo 
jama-jamanga na nacinimo angkanaya 
leba ngasemmi napaleba kenanga anjo 
jama-jamanga situru apa Naparentakanga 
Batara. Nampa nabarakkakimo Musa anjo 
kenanga. 

40 1 Nakanamo Batara ri Musa, 
2 "Bangummi anjo KemaKu ri tanggala 
sere bulang sere. 

3 Pantamaki anjo Patti Parjanjiang 
napammantangia anjo Sampuloa Parenta 
nampa nusarei kaeng passimbang ri 
dallekanna. 

4Boliki mejanga ri tampana siagang 
sikamma pakkakasana. Pantama tongi 
bangkeng lampua siagang patabai lampuna. 

3 Boliki tampa pattunuang dupa bulaenga 
ri dallekanna Patti Parjanjianga, siagang 
gentungi gordeng ri pakkebu Kemaya. 

6 Boliki tampa pakkorobangngang untu 
korobang nitunua ri dallekang pakkebuna 
Kemaya. 

7 Boliki ba jene pabissa-bissanga ri 
allana Kemaya siagang anjo tampa 
pakkorobangnganga, nampa nubonei jene. 

8 Nampa nupataba layaraka ri tammulilina 
paranglakkeng Kemaya, siagang gentungi 
gordeng pakkebu lompona paranglakkenga. 

9 Nampa anjo Kemaya siagang sikontu 
pakkakasana musti nupassareangi mae ri 
Nakke; minynyaki ngasengi siagang minynya 
upacara sollanna ajari matangkasa ngaseng 
siagang nisala untu iNakke. 

10 Kamma tongi anjo batenu ampassareangi 
ri Nakke tampa pakkorobangnganga siagang 
sikamma pakkakasana, sollanna nisala 
ngaseng untu iNakke. 

11Kamma tongi anjo nugaukang mae ri ba 
jeneka siagang palapana. 

12 Lebaki anjo, suroi Harun siagang ana- 
anana battu ri pakkebu Kemaya na nabissai 
kalenna. 

13 pipakei Harun siagang pakeang imang, 
siagang minynyaki sollanna nisala untu 
allayaniA salaku imang. 

14 Nampa suroi ana-anana areppese, na 
nupipakei kameja kenanga. 

15 Nampa minynyaki kenanga sangkamma 
batenu amminynyaki manggena kenanga, 
sollanna akkulle todong kenanga allayaniA 
salaku imang. Lanri anjo upacara minynyaka, 
lami kenanga siagang Jari-jJarina antagalaki 
jama-Jamang kaimangnganga." 

19 Nagaukammi Musa sikontu anjo apa 


Naparentakanga Batara. 

Jari ri tanggala serena bulang sere ri taung 
makaruana nabokoi bansa Israel parasangang 
Mesir, nipatabami anjo KemaNa Batara. 

18 Napadongkomi Musa sikamma 
pallanggana, napaentengi sikamma rangka- 
rangkana, napatabai kayu-kayu tappalanna, 
siagang napaentengi sikamma bentenna. 

19 Nampa nakarang pattongkona Kemaya 
siagang parangka bageang pantarana situru 
Naparentakanga Batara. 

20 Nampa nipantama anjo ruaya batu 
nipannulisi siagang Sampulo ParentaNa 
Allataala ri Patti Parjanjianga. Nampa 
napataba Musa parangkana anjo Pattia 
siagang napantama kayu pabulekanga ri 
pontona. 

21 Nampa naboli anjo Pattia lalang ri Kemaya 
siagang nagentungi gordeng passimbang ri 
dallekanna, situru parentaNa Batara mae ri 
ia. 

22 Nampa napadongko Musa mejanga lalang 
ri Kemaya, ri bageang wara pantaranganna 
kaenga, 

23 nampa napadongko roti nipatalaya irate ri 
anjo mejanga. 

24 Napadongkomi bangkeng lampua lalang ri 
Kemaya, ri bageang timboro, assidallekang 
siagang anjo mejanga, 

25 hampa naparinra anjo lampu-lampua ri 


dallekanNa Batara. 

26 Napadongkoki tampa pattunuang dupa 
bulaenga lalang ri Kemaya, ri dallekanna 
kaenga, 

27 nampa natunu dupa bauka situru lebaka 
Naparentakang Batara mae ri Musa. 

28 Nagentungi Musa gordenga ri pakkebu 
Kemaya, 

29nampa ri dallekanna pakkebuka 
napadongkomi tampa pakkorobangngang 
untu korobang nitunua. Irate ri anjo 
tampa pakkorobangnganga napassareammi 
korobang nitunua siagang korobang 
pappatalaya. 

30 Ba jene tambagaya nibolimi ri allana 
Kemaya siagang tampa pakkorobangnganga, 
nampa nabonei jene. 

3l Musa, Harun siagang ana-anana, 
nabissaimi limanna siagang bangkenna 
anjoreng, 

32 punna antama kenanga ri KemaNa Batara 
yareka punna areppese kenanga anjoreng ri 
tampa pakkorobangnganga. 

33 Ri tammulilina anjo Kemaya siagang 
tampa pakkorobangnganga napatabai Musa 
layara siagang nagentungi gordenga ri 
pakkebu lompona paranglakkenga. Jari leba 
kabusumi anjo jama-jamanga. 

34 Nampa naummo rammanga antongkoki 


KemaNa Batara, siagang rassimi anjo Kemaya 
siagang caya kahaderanNa Batara. 

35 | anri kammana anjo takkulleami antama 
Musa ri anjo Kemaya. 

36 Punna nai anjo rammanga battu ri 
KemaNa Batara, massing nabongkarami 
bansa Israel kemana untu alette mange ri 
tampa maraenga. 

37 Mingka punna tena nanai anjo rammanga, 
tena todong nalampa kenanga battu ri anjo 
tampaka. 

38 | alang alabana ajappa bansa Israel, 
tuli niaki Batara ri anjo Kemaya, arupa 
rammang punna allo siagang arupa pepe 
punna bangngi. 


I mamat 


l Battu ri KemaNa, Nakioki Batara 
anjo Musa nampa Nasare paratorang- 
paratorang, 

“ja mustia naturuki tu Israel. Punna nia tau 
assare olo-olo untu korobang nitunu mae ri 
Batara, akkullei assare sapi, gimbala yareka 
bembe. 

3 Punna sapi napassareang, musti lakia 
siagang tenaya callanna. Anjo sapia musti 
naerangi mange ri pakkebu KemaNa Batara, 
sollanna mangngellai Batara mae ri anjo taua. 

4 Nampa musti napadongkoki limanna irate ri 
tompo ulunna anjo olo-oloka, na Natarimamo 
Batara anjo passarena untu nipammopporang 
dosana. 

> Nampa anjo sapia musti nisamballei ri 
dallekang pakkebuna Kemaya. Cerana musti 
napassareangi sikamma imang jari-jarina 
Harun mae ri Batara, nampa napatiri anjo 
ceraka mae ri appaka sarinna anjo tampa 
pakkorobangnganga ri dallekang pakkebuna 
Kemaya. 

6 Nampa anjo taua musti napasuluki 
kukkuluna siagang nakere-kere anjo 
olo-oloka. 

7Sikamma imanga musti apparinrai pepe 


irate ri anjo tampa pakkorobangnganga 
nampa nasusung kayu tunuanga irateanna. 

8 Kkere-kerena korobanga, kammayami 
ulunna siagang jannana, musti napadongkoki 
irate ri pepeka. 

9 Anjo taua musti nabissai bone parruna 
siagang bongganna anjo sapia; nampa 
imang tugasaka musti natunu ngasengi 
anjo ri tampa pakkorobanga. Rasanna anjo 
korobanga lanapakasannangi nyawaNa 
Batara. 

10 Punna gimbala yareka bembe 
napassareang, musti lakia siagang 
tenaya callanna. 

11 Anjo taua musti nasamballei anjo 
olo-oloka ri bageang warakkanna anjo 
tampa pakkorobangnganga; nampa 
imang-imanga musti napatiriki cerana anjo 
olo-oloka mae ri appaka sarinna anjo tampa 
pakkorobangnganga. 

12| ebaki nikere-kere anjo olo-oloka, sikontu 
anjo lebaka nikere-kere, kammayami ulunna 
siagang jannana musti nipadongkoki ri imanga 
irateanna anjo tampa pakkorobangnganga. 

13 Nampa anjo taua musti nabissai bone 
parruna siagang bongganna anjo olo-oloka. 
Nampa musti napassareang ngaseng imanga 
mae ri Batara, na natunu irate ri tampa 
pakkorobangnganga. Rasanna anjo korobang 
nitunua lanapakasannangi nyawaNa Batara. 

14 Punna jangang-jangang anjo 
napassareanga, musti bukkuru yareka 
jangang-jangang bodobangkeng rungkaya. 

13 Musti naerangi imanga anjo jangang- 
janganga mae ri tampa pakkorobangnganga, 
nampa naputara kallonna na natunu ulunna 
irate ri tampa pakkorobangnganga. Cerana 
anjo jangang-janganga musti nipaccoki assulu 
mae ri sarinna tampa pakkorobangnganga. 

16 parru pammoneang kanrena siagang 
sikontu bonena musti nipasulu ngasengi, 
nampa nipela ri pammoneang aua ri 
rayanganna anjo tampa pakkorobangnganga. 

17 Nampa musti nikekke ri poko kanyina, 
mingka takkulleai sagenna tassala 
anjo kanyina. Nampa musti nitunu 
anjo jangang-janganga irate ri tampa 
pakkorobangnganga. Rasanna anjo korobang 
nitunua lanapakasannangi nyawaNa Batara. 
2 l Punna nia tau assare korobang nipatala 

mae ri Batara, anjo korobanga musti 
arupa labu kaminang bajika, ia nitirikia 
siagang minynya zaitun siagang nisarea 
kamanynyang rateanna. 

2 Musti naerangi mange ri imang jari-jarina 
Harun. Imang tugasaka anjo wattua musti 
naallei sikangkang anjo labuka siagang 
minynya zaitunna kammayatompa sikontu 
kamanynyanna, nampa natunu irate ri 
tampa pakkorobangnganga, salaku pammatei 
angkanaya yangasenna anjo nipassareang 

ngasemmi mae ri Batara. Rasanna anjo 


korobang kanrea lanapakasannangi nyawaNa 
Batara. 

3 Labinna anjo korobang nipatalaya iaminjo 
bageanna sikamma imanga. Anjo korobanga 
teai sipato tangkasana lanri niallei battu ri 
kanre lebakamo nipassareang mae ri Batara. 

4Punna anjo napassareanga roti nitunu 
lalang ri pattunuang rotia, anjo rotia musti 
tena nammake pagambang. Anjo rotia 
akkullei kapala, nipareka battu ri leokang labu 
alusu siagang minynya Zaitun; akkulle tongi 
kanrejawa nisapua siagang minynya zaitun. 

3 Pumna anjo roti napassareanga iamintu roti 
nilanggaya irate ri palangganga, anjo rotia 
musti nipareki battu ri labu alusu nileoka 
siagang minynya zaitun, mingka takkulleai 
ammake pagambang. 

6 Anjo roti nipassareanga musti nipue-puei, 
nampa nitiriki minynya zaitun. 

7Pumna anjo roti napassareanga iamintu 
roti nipallu ilalang ri pamajaka, anjo rotia 
musti nipareki battu ri labu alusu nipasileoka 
siagang minynya zaitun. 

8 Anjo roti nipare kammaya musti 
nipassareangi mae ri Batara siagang 
nipassareangi mae ri imanga nampa naerang 
mange ri tampa pakkorobangnganga. 

9 Naallei imanga sipagang anjo rotia nampa 
natunu irate ri tampa pakkorobangnganga 
ajari pammatei angkanaya yangasenna anjo 


| Imamat 2.101 16 
nipassareang ngasemmi mae ri Batara. 


Rasanna anjo korobanga lanapakasannangi 
nyawaNa Batara. 

10] abinnaya, iaminjo bageanna sikamma 
imanga. Anjo rotia teai sipato tangkasana 
lanri niallei battu ri kanre lebakamo 
nipassareang mae ri Batara. 

11 Korobang nipatalaya mae ri Batara 
takkulleai nipabengkoro siagang bani yareka 
pagambang, lanri anjo jene bania siagang 
pagambanga takkulleai nitunu untu ajari 
passare mae ri Batara. 

12 Battu ri wassele buttaya, ia bungasa 
niallea tunggala taung, musti nipassareangi 
sipagang mae ri Batara, mingka takkulleai 
nitunu irate ri tampa pakkorobangnganga. 

13Tunggala korobang nipatalaya musti 
nicelai, lanri anjo celaya ajari pammatei ri 
parjanjianNa Allataala siagang ikau ngaseng. 
Jari sikontu anjo passarea musti nicelai. 

14 Punna assareko korobang mae ri Batara, 
lamintu gandung bungasa nukattoa, erangi 
anjo gandung berua ia lebaka nidengka 
sagenna alusu yareka lebaka nilangga. 

15 Anjo gandunga musti nitiriki minynya 
zaitun siagang nisarei kamanynyang 
irateanna. 

lê] manga musti natunui sipagang 
anjo gandunga siagang anjo minynyaka 
kammayatompa sikontu anjo kamanynyanga, 


Me mamat 3.11 8 6 
ajari pammatei angkanaya yangasenna anjo 


leba ngasemmi nipassareang mae ri Batara. 
l Punna nia tau assare sikayu sapi untu 
korobang passiamakkang, anjo sapia 
akkullei laki, akkulle tongi gana, mingka 
takkulleai nia cacana. 

2 Anjo tau assarea musti napadongkoki 
limanna ri tompo ulunna anjo olo-oloka, 
nampa nasamballe ri dallekang pakkebuna 
KemaNa Batara. |mang-imang Jari-jarina 
Harun musti napatiriki cerana anjo sapia 
mae ri appaka sarinna anjo tampa 
pakkorobangnganga. 

3 Untu korobang passiamakkanga mae 
ri Batara, musti napassareangi imanga 
bageang-bageang kammaya anne: janna 
anrokokiai bone battanna, 

4Jempanna siagang jannana kammayatompa 
atenna kaminang bajika. 

3 Yangasenna anjo, siagang korobang nitunu 
maraengannaya, musti nitunui irate ri tampa 
pakkorobangnganga. Rasanna anjo korobang 
kanrea lanapakasannangi nyawaNa Batara. 

6 Punna anjo nipassareanga iamintu sikayu 
bembe yareka gimbala untu korobang 
passiamakkang, akkullei laki, akkulle tongi 
gana, mingka takkulleai nia cacana. 

7 Pumna nia tau assare sikayu gimbala, musti 
naerangi mange ri KemaNa Batara. 

8 Anjoreng musti napadongkoki limanna 
ri tompo ulunna anjo gimbalaka, nampa 


. Imamat 3.91 14 7 
nasamballe ri dallekanna Kemaya. Nampa 


musti napatiri imanga cerana anjo gimbalaka 
mae ri appaka sarinna anjo tampa 
pakkorobangnganga. 

2 Untu korobang passiamakkanga mae 
ri Batara, musti napassareangi imanga 
bageang-bageang kammaya anne: jannana 
anjo gimbalaka, sikontu ingkonna niaka 
jannana siagang nipolonga ri ampina buku 
dongkona, jannana anrokokiai bone battanna, 

10|empanna siagang jannana 
kammayatompa atenna kaminang 
bajika. 

ll | mang tugasaka musti natunu ngasengi 
anjo irate ri tampa pakkorobangnganga untu 
ajari korobang nikanre mae ri Batara. 

12 Punna anjo nipassareanga iamintu sikayu 
bembe, anjo tau assarea musti naerangi 
mange ri KemaNa Batara. 

13 Anjoreng musti napadongkoki limanna 
ri tompo ulunna anjo bembea nampa 
nasamballe ri dallekanna Kemaya. Imanga 
musti napatiriki cerana anjo olo-oloka 
mae ri appaka sarinna anjo tampa 
pakkorobangnganga. 

14Untu korobang nikanrea mae ri Batara, 
musti napassareangi imanga bageang- 
bageang kammana anne bembea: Jannana 
anrokokiai bone parruna, 

15 |empanna siagang jannana 


kammayatompa atenna kaminang 
bajika. 

19| mang tugasaka musti natunu 
ngasengi anjo sikammaya irate ri tampa 
pakkorobangnganga. Rasanna anjo korobang 
nikanrea lanapakasannangi nyawaNa Batara. 
Sikontu jannana anjo olo-oloka untu Batara 
ngaseng. 

17 Tena sikali nakkulle tu Israel angnganre 
janna yareka cera. Anne paratoranga tappakei 
sagenna satunggu-tungguna siagang musti 
nituruki ri sikontu tu Israel manna pole kemae 
ammantang. 

4 l Nasuroi Batara Musa 

2 ampalabangi napau mange ri tu Israel 
angkanaya inai-nai tena nasangajakki agau 
dosa lanri nadakkai kalaserenna parentaNa 
Batara, musti nipinawangi anne paratoranga. 

3 Punna anjo dorakaya iamintu Imang 
Lompoa, sagenna tabeso ngaseng todong 
bansa Israel sala, musti assarei korobang 
lamintu sikayu sapi laki rungka, ia 
tenaya callanna, mae ri Batara sollanna 
nipammopporang salana. 

4 Anjo sapia musti nierangi mange ri 
pakkebu KemaNa Batara. Musti napadongkoki 
limanna Imang Lompoa ri tompo ulunna anjo 
olo-oloka, nampa nasamballe ri dallekanna 
Kemaya. 


| Imamat 4.51 12 . 9 
> Sipagang cerana musti nierangi antama ri 


Kemaya. 

6 Nampa musti najallakkang karemenna 
antama ri anjo ceraka siagang naparacci 
pintuju ri dallekanna gordeng passimbanna 
Kamara Matangkasaka. 

7Sipagang anjo ceraka musti nipasapui ri 
tanru-tanru niaka ri sikamma panyingkuluna 
pattunuang dupa bauka ilalang ri Kemaya:, 
nampa labinnaya musti nipatiriki ri daparana 
tampa pakkorobangngang korobang nitunua 
ia niaka ri dallekanna pakkebu Kemaya. 

8|manga musti naallei sikontu jannana anjo 
sapi lakia, iamintu janna anrokokiai bone 
parruna, 

9 |lempamna siagang jannana siagang atenna 
kaminang bajika. 

10Yangasenna anjo musti natunu ngasengi 
irate ri tampa pakkorobang nitunua, 
sangkamma nigaukanga untu korobang 
passiamakkanga. 

11 Mingka dagenna anjo sapia, kukkuluna, 
ulunna, bangkenna, bone parruna 
kammayatompa parru lolona, 

12 ari yangasenna, pantaranganna bageang 
lebaka nisala, musti nierangi assulu ri 
pantaranganna pakkemaanga. Anjoreng, anjo 
sapia musti nitunui irate ri kayu pepe tampa 
pammelakkang aua, iamintu tampa lebaka 
nisala. 

13 Punna ia dorakaya iamintu sikontu umma 


Israel, lanri tenana nakunjungi andakkai 
kalaserenna parentaNa Batara, 

14jari tena nasallo ri niassennamo anjo 
dosaya, anjo ummaka musti angngerangi 
sikayu sapi laki rungka mae ri dallekang 
KemaNa Batara. Anjo olo-oloka musti 
nipassareangi untu ajari korobang 
nipammopporanna dosaya. 

13 Sikamma pamimping bansaya musti 
napadongkoki limanna kenanga ri tompo 
ulunna anjo olo-oloka, nampa nasamballe ri 
anjo tampaka. 

16| mang Lompoa musti naerangi sipagang 
cerana anjo olo-oloka antama ri Kemaya. 

17 Anjoreng musti najallakkangi karemenna 
antama ri anjo ceraka nampa napiracciki 
sagenna pintuju ri dallekanna gordeng 
passimbanna Kamara Matangkasaka. 

18 Sipaganga pole musti napasapui mae ri 
tanru-tanru niaka ri sikamma panyingkuluna 
pattunuang dupaya lalang ri Kemaya, nampa 
labinnaya musti nipatiriki ri daparana tampa 
pakkorobangngang untu korobang nitunua, ia 
niaka ri dallekang pakkebuna Kemaya. 

19 Sikontu jannana anjo olo-oloka musti 
niallei nampa nitunu irate ri tampa 
pakkorobangnganga. 

20]a carana sangkammai passare sapi 
laki nipassareanga untu nipammopporanna 
dosaya. Kammaminjo carana Imang 

Lompoa ampassareangi korobanga untu 


nipammopporanna dosa-dosana ummaka, 
na nipammopporammo anjo dosa-dosaya ri 
Batara. 

21 Nampa anjo sapi lakia musti nierangi 
assulu na nitunu ri pantaranganna 
pakkemaanga, sangkamma nigaukanga 
ri passare sapi lakia untu korobang 
nipammopporanna dosana kallena anjo Imang 
Lompoa. Kammaminjo batena nipassareang 
korobang untu nipammopporanna dosana 
ummaka. 

22 Punna anjo tudorakaya iamintu tau 
annagalaka koasa lanri tenana nakunjungi 
andakkai kalaserenna parentaNa Batara, 

23jari tena nasallo ri lebana nasadari musti 
assarei korobang sikayu bembe laki tenaya 
callanna untu nipammopporanna dosana. 

24 Musti napadongkoki limanna irate ri tompo 
ulunna anjo olo-oloka, nampa nasamballe 
anjoreng ri bageang warana tampa 
pakkorobangnganga, tampa pammolonganna 
olo-olo untu korobang nitunua. 

25Įmanga musti najallakkangi karemenna 
antama ri cerana anjo olo-oloka nampa 
napasapu mae ri tanru-tanru niaka ri sikamma 
panyingkuluna tampa pakkorobangnganga 
siagang napatiri labinna antama ri daparana 
tampa pakkorobangnganga. 

26 Nampa sikontu jannana anjo olo- 
oloka musti nitunui irate ri tampa 


Imamat 4.271 31 | 12 
pakkorobangnganga, sangkamma nigaukanga 


ri korobang passiamakkanga. Kammaminjo 
carana imanga ampassareangi korobanga 
untu dosana serea tau annagala koasa, na 
nipammopporammo dosana anjo taua ri 
Batara. 

27 Pumna nia sitau raya biasa agau dosa 
lanri tena nakunjungi andakkai kalaserenna 
parentaNa Batara, 

28 lintaki ri nasadarinamo musti assarei 
korobang sikayu bembe gana ia tenaya 
callanna. 

29 Musti napadongkoki limanna ri tompo 
ulunna anjo olo-oloka, nampa nasamballe ri 
bageang warana tampa pakkorobangnganga 
ri tampa pammolonganna olo-oloka untu 
korobang nitunua. 

30] manga musti najallakkangi karemenna 
antama ri cerana anjo olo-oloka, nampa 
napasapu mae ri tanru-tanru niaka ri sikamma 
panyingkuluna tampa pakkorobangnganga, 
siagang napatiri labinna antama ri daparana 
tampa pakkorobangnganga. 

31 Sikontu jannana anjo olo-oloka musti 
niallei sangkamma todong nigaukanga 
ri korobang passiamakkanga. Anjo 
jannaya musti natunui imanga irate ri 
tampa pakkorobangnganga, sollanna 
rasanna napakasannangi nyawaNa Batara. 
Kammaminjo carana imanga ampassareangi 
korobanga untu dosana serea raya biasa, 


Imamat 4.32] 5.1 . 13 
na nipammopporammo dosana anjo taua ri 


Batara. 

32 Pynna nia tau assare sikayu gimbala 
untu korobang nipammopporanna dosana, 
anjo gimbalaka musti gana siagang tenaya 
callanna. 

33 Musti napadongkoki limanna irate ri tompo 
ulunna anjo olo-oloka, nampa nasamballe ri 
bageang warana tampa pakkorobangnganga, 
ri tampa pammolonganna olo-olo 
nipassareanga untu korobang nitunu. 

34| manga musti najallakkangi karemenna 
antama ri anjo cera olo-oloka, nampa 
napasapu ri tanru-tanru niaka ri sikamma 
panyingkuluna tampa pakkorobangnganga, 
siagang napatiri labinna naung ri daparana 
tampa pakkorobangnganga. 

35 Nampa musti nialle ngaseng sikontu 
jannana anjo olo-oloka sangkamma 
nigaukanga ri korobang passiamakkanga. 
Anjo Jannaya musti nitunui irate ri tampa 
pakkorobangnganga, siagang ngaseng 
korobang nikanre maraenganga ia 
nipassareanga mae ri Batara. Kammaminjo 
carana imanga ampassareangi korobang untu 
nipammopporanna dosana anjo taua, na 
nipammopporammo dosana ri Batara. 

5 l Anjo korobang nipammopporanna 

dosaya parallui nipassareang: Punna nia 
tau nikellai assare kasabiang ri pangadelanga, 
mingka tena nassare kasingarang ri anjo 


Imamat 5.21 7 14 
passala lebaka nacini yareka nalangngere, 


sagenna nakasia baji-kodina. 

2Punna nia tau anggaukangi kasalanga 
lanri tena nakunjungi sagenna ajari ramasa, 
ebarana naseroi olo-olo matea, nampa ri 
boko nasadari anjo kasalanna. 

3 Pumna nia tau anggaukangi kasalanga 
mingka tena nakunjungi iamintu naseroi 
barang ramasa battua ri rupataua, nampa ri 
boko nasadari anjo kasalanna. 

4Punna nia tau anggaukangi kasalanga lanri 
assumpa sambarangangi untu anggaukangi 
apa-apaya, nampa ri boko nasadari anjo 
kasalanna. 

3 Untu sikamma anjo kasalang kammaya, 
parallui naakui taua kasalanna. 

6Na untu antangkasi anjo dosana, musti 
angngerangi anjo taua sikayu gimbala yareka 
bembe gana untu napassareang mae ri 
Batara. Imanga musti napassareangi anjo 
korobanga sollanna nipammopporang dosana 
anjo taua. 

7Mingka punna tena pakkullena anjo tau 
kasalanga appasadia gimbala yareka bembe 
untu antangkasi dosana, musti angngerangi 
sipasang Jangang-jangang bukkuru yareka 
jangang-jangang bodobangkeng rungka, 
sikayu untu korobang nipammopporanna 
dosana, nampa sikayu pole untu korobang 
nitunu. 


Imamat 5.81 12 15 

8 Anjo jangang-janganga musti nierangi 
mae ri imanga. Imanga musti napassareangi 
labi riolo jangang-jangang nipattantua 
untu korobang nipammopporanna dosaya. 
Kallonna anjo jangang-janganga musti 
naputaraki, mingka takkulleai sagenna sisala 
siagang ulunna. 

9 Cerana anjo jangang-janganga musti 
niparacciki mae ri sarinna tampa 
pakkorobangnganga, nampa labinna 
nipaccoki assulu ri daparana tampa 
pakkorobangnganga untu ajari korobang 
pammopporang dosa. 

10[ ebaki anjo napassareang tongi imanga 
anjo jangang-jangang makaruaya untu 
korobang nitunu, situru paratoranga. 
Kammaminjo carana imanga ampassareangi 
korobanga untu antangkasi dosana anjo taua, 
na nipammopporang ri Batara. 

ll Punna tena pakkullena anjo tau 
kasalanga appasadia sipasang bukkuru 
yareka jangang-jangang bodobangkeng 
untu korobang nipammopporanna dosaya, 
musti angngerangi sikilo labu. Anjo labuka 
takkulleai nipasileo siagang minynya 
zaitun yareka nipasierang kamanynyang, 
nasaba anjo korobanga iamintu korobang 
nipammopporanna dosaya, teai korobang 
nipatala. 

12 Anjo labuka musti nierangi mange ri 
imanga. Imanga musti naallei sikangkang 


| Amamat 5.131 17 16 
anjo labuka ajari pammatei angkanaya lebami 


napassareang ngaseng anjo korobanga mae ri 
Batara. Anjo labu sikangkanga musti nitunui 
irate ri tampa korobanga salaku korobang 
kanre-kanreang. laminjo korobanna sollanna 
nipammopporang dosana. 

13 kKammaminjo carana nipassareang 
korobanga untu dosana anjo taua, na 
lanipammopporang dosana ri Batara. Labinna 
anjo labuka iaminjo ajari bageanna imanga, 
sangkamma ri korobang gandunga. 

14 Napassareangi Batara mae ri Musa anne 
paratorang- paratoranga. 

15 Punna nia tau tena nakunjungi 
anggaukangi dosaya lanri takkaluppali 
ampassareangi sikamma passare parallua 
mae ri Batara, anjo taua musti angngerangi 
korobang passambe karugiang. Anjo 
korobanga iamintu musti sikayu gimbala 
laki yareka bembe laki ia tenaya callanna, 
siagang nianggaraka situru tasserang ballinna 
ri KemaNa Batara. 

19 Anjo taua musti nabayaraki apa 
nakaluppaia riolo, nampa nitambai ruampulo 
parseng. Nampa musti napassareang 
anjo olo-oloka mae ri imanga, nampa 
nakorobangkang imanga anjo olo-oloka 
untu pannangkasina dosana anjo taua, na 
lanipammopporang dosana ri Batara. 

17 Punna nia tau tena nakunjungi 
anggaukangi dosaya lanri nadakkaina 


Imamat 5.181 6.6 . 17 
kalaserenna parentaNa Batara, anjo taua 


salai siagang musti natanggongi kodina anjo 
kasalanna. 

18 Untu korobang sambe karugiang musti 
angngerangi anjo taua sikayu gimbala 
laki yareka bembe laki ia tenaya callanna 
siagang nitassereka anggaranna situru 
anggarang nipakea ri KemaNa Batara. 
Imanga nakorobangkangi anjo passarea 
untu pannangkasina dosana anjo taua, na 
lanipammopporang ri Batara. 

19 | aminjo korobang sambe karugiang untu 
kasalanna anjo taua mae ri Batara. 

l Napassareangi Batara mae ri Musa anne 
paratorang- paratoranga. 

2 Serea tau musti assarei korobang punna 
dorakai mae ri Batara, lanri tenana naero 
ampoterangi apa-apa nabolika paranna 
tau mae ri ia, yareka natipui paranna tau, 
yareka nalukkaki barang-baranna, yareka 
nabuntulumi anjo baranga mingka assassalaki 
nassumpa. 

3(6:2) 

4 Anjo tau kasalanga musti nabayaraki 
ammotere sikontu apa nagappaya ri oloang 
tenaya nalambusu. Punna kaassengangi 
kasalanna, musti abayara gannaki mae ri 
paranna; nampa nitambai ruampulo parseng. 

(6:4) 

6 Untu korobang sambe karugiang anjo taua 

musti assarei sikayu gimbala laki yareka 


`.. Imamat 6.71 13 | 18 
bembe laki ia tenaya callanna siagang 


nitassereka ballinna situru balliang nipakea ri 
KemaNa Batara. 

7|manga nakorobangkangi anjo korobanga 
untu dosana anjo taua, na lanipammopporang 
ri Batara. 

8Batara Nasuroi Musa 

9 ampassareangi mae ri Harun siagang 
ana-anana anne paratorang-paratoranga 
ri passalana yangaseng korobang nitunua. 
Imanga musti napadongkoki korobang 
nitunua irate ri tampa korobanga siagang 
naboli sipattang, na musti tuli arinrai pepena. 

10 Punna ajari aumo anjo korobanga, 
imang ammakea saluara bodo siagang juba 
battu ri kaeng lenang, musti naangkaki 
anjo au niaka jannana battu rate ri tampa 
pakkorobangnganga nampa naboli ri sarinna 
tampa pakkorobangnganga. 

ll Lebaki anjo musti nasambei pakeanna 
nampa naerang anjo aua assulu battu ri 
kemaya, mae ri tampa lebakamo nipattantu 
untu anjo. 

12 Tunggala baribasa imanga musti nabonei 
kayu tunuang tampa pakkorobangnganga, 
naatoroki korobang nitunua ri tompona, 
siagang natunu jannana korobang 
passiamakkanga. Pepeka irate ri tampa 
pakkorobangnganga musti tuli arinrai siagang 
takkulleai mate pepena. 

13 (6:12) 


| Imamat 6.141 18 19 
14 | aminne paratorang-paratoranna korobang 


nipatalaya untu Batara. Anjo korobanga 
musti nierangi mange ri dallekanna tampa 
pakkorobangnganga ri kalaserenna Jari-jarina 
Harun. 

13 Musti angngallei sikangkang labu alusu 
siagang minynya kammayatompa sikontu 
kamanynyanna, nampa natunu irate ri 
tampa pakkorobangnganga ajari pammatei 
angkanaya yangasenna anjo korobanga 
lebami nipassareang mae ri Batara. Rasanna 
anjo korobanga napakasannangi nyawaNa 
Batara. 

16| abinna anjo labuka musti nipareki 
roti tenaya nammake pagambang siagang 
nakanrei sikamma imanga ri tampa 
lebaka nipattantu untu anjo, iamintu 
ri paranglakkenna KemaNa Batara. 
laminjo bageanna sikamma imanga ia 
Napassareanga Batara mae ri kenanga battu 
ri korobang nipatalaya. Anjo kanrea teai 
sipato tangkasana, sangkamma korobang 
nipammopporanna dosaya siagang korobang 
passambe karugiang. 

17(6:16) 

18 Untu satunggu-tungguna sikamma burane 
jari-jarina Harun akkullei nakanre anjo rotia: 
laminjo bageang attantuna kenanga battu ri 
kanre- kanreang nipassareanga mae ri Batara. 
Tau maraenga punna naseroi anjo kanre 


. 1mamat 6.191 25 20 
lebakamo nikorobangkang, langgappai bala 


lanri koasa katangkassanna anjo korobanga. 

19 Napassareangi Batara mae ri Musa anne 
paratorang- paratoranga, 

20jamintu ri passalana korobanga punna 
nilanti jari-jarina Harun ajari imang. Ri allo 
wattunna nilanti, musti assarei sikilo labu 
gandung mae ri Batara. Bageruanna musti 
napassareangi ri wattu baribasa, na sesanna 
ri wattunna karueng. 

21 Anjo labuka musti nipasileoki siagang 
minynya, nampa nilangga irate ri 
palangganga, nampa nipue-pue na 
nipassareang ajari korobang nipatala. 
Rasanna anjo korobanga napakasannangi 
nyawaNa Batara. 

22 Untu satunggu-tungguna sikamma 
jari-jarina Harun nilantika ajari Imang Lompo 
musti assarei korobang kammaya anjo. 
Yangasenna anjo korobanga musti nitunui 
untu passare mae ri Batara. 

23Tunggala korobang nipatalaya, ia 
napassareanga imanga musti nitunu 
ngasengi, manna sikede takkulleai nikanre. 

24 Batara Nasuroi Musa 

25 ampassareangi mae ri Harun siagang 
ana-anana anne paratorang-paratoranga ri 
passalana korobang pammopporang dosaya. 
Olo-olo untu korobang nipammopporanna 
dosaya musti nisamballei ri tampa 


Imamat 6.261 7.2. 21 
pammolongang untu korobang nitunua. Anjo 


korobanga teai sipato tangkasana. 

29| mang ampassareangai anjo korobanga 
musti nakanrei anjo korobanga ri tampa 
lebaka nipattantu untu anjo, iamintu ri 
paranglakkenna KemaNa Batara. 

27 Manna inai yareka manna pole apa punna 
nasero anjo dageng olo-oloka langgappal 
bala lanri koasa katangkassanna. Punna 
nia silawara baju nataba racci cerana anjo 
olo-oloka, anjo bajua musti nisassai ri tampa 
matangkasaka. 

28 Uring butta lebaka nipake untu ampallui 
anjo dageng korobanga musti nireppeki. 
Punna uring bassi nipake, anjo uring bassia 
musti nitangkasi nikeso nampa nitangkasi 
siagang jene. 

29 Sikamma tu buranea lalang ri kaluargana 
imang-imanga akkullei nakanre anjo 
korobang sannaka tangkasana. 

30 Olo-olo untu upacara nipammopporanna 
dosaya niallei sipagang cerana untu nierang 
mange ri Kamara Matangkasaka, musti 
nitunui sagenna cappu, na takkulleai nikanre. 
7 | aminne paratorang-paratorang 

ri passalana korobang passambe 
karugianga. Anjo korobanga teai sipato 
tangkasana. 

2 Olo-olo untu korobanga musti nisamballei 
ri tampa pammolongang untu korobang 


| Imamat 7.319 | 22 
nitunua, nampa nipatiri cerana ri appaka 


sarinna tampa pakkorobangnganga. 

3 | manga musti napassareangi irate ri tampa 
pakkorobangnganga sikontu jannana anjo 
olo-oloka, iamintu: Ingkonna ajannaya, janna 
niaka antongkoki bone parruna, lempanna 
siagang jannana, siagang atenna kaminang 
bajika. 

4(7:3) 

3 Yangasenna anjo musti natunui irate ri 
tampa pakkorobangnganga ajari korobang 
kanre-kanreang mae ri Batara. Anjo 
korobanga iamintu untu korobang passambe 
karugiang. 

6 Sikamma tu buranea lalang ri kaluargana 
imang-imanga akkullei nakanre anjo dageng 
korobanga, mingka musti nakanrei kenanga 
ri tampa lebaka nipattantu, nasaba anjo 
korobanga teai sipato tangkasana. 

7 Untu korobang pammopporang dosaya 
siagang korobang passambe karugianga 
sangkammai paratoranna, iamintu: Dageng 
olo-olo nikorobangkanga lami bageanna 
imang tugasaka ampassareangi anjo 
korobanga. 

8 Kukkuluna anjo olo-oloka bageanna todong 
imanga. 

9 Tunggala korobang nipatalaya ia nitunua 
lalang ri pattunuanga yareka nipallua lalang 
ri pamaja yareka nilanggaya, ajari bageanna 
imang tugasaka ampassareangi anjo wattua. 


| Imamat 7.101 16 23 
10 Mingka korobang nipatala tenaya 


nanipallui, baji nanicampuruka siagang 
minynya kammayatompa kalotoroka, 
yangasenna untu imang-imang jari-jarina 
Harun, siagang musti nipasangkamma- 
kammai bagena mae ri kenanga. 

11|aminne paratorang-paratorang ri 
passalana korobang passiamakkang 
nipassareanga mae ri Batara. 

12 Punna nipassareang anjo korobanga 
untu appala sukkuru, anjo olo-oloka 
musti nikorobangkangi siagang roti tenaya 
nammake pagambang. Anjo rotia akkullei 
kapala, nipareka battu labu nipasileoka 
minynya zaitun, akkulle tongi roti kalotoro 
nipisika siagang nisapua siagang minynya, 
yareka kanrejawa labu nipasileoka siagang 
minynya zaitun. 

13 pantaranganna anjo musti nipassareang 
tongi roti ammakea pagambang. 

14 Battu ri anjo arupa-rupaya roti musti 
nipassareangi sipagang mae ri Batara; 
laminjo bageanna imang angngalleai cerana 
anjo olo-oloka nampa napatiri mae ri 
tampa pakkorobangnganga untu korobang 
passiamakkang. 

15 Dagenna musti nikanre memang ri allo 
nipassareanna anjo olo-oloka, manna sikede 
takkulleai niboli sagenna ammuko baribasa. 

16 Punna nia tau angngerang korobang 
passiamakkang untu anrupai tinjana, yareka 


Imamat 7.171 23 24 
untu korobang lanri ero kalenna, tena 


naparallu nikanre ngaseng memang anjo 
alloa. Punna nia labinna akkullei nikanre 
ammukona. 

17 Punna ri makatalluna alloa nia ija tassesa, 
anjo dagenga musti nitunui sagenna cappu. 

18 Mingka punna ri makatalluna alloa 
na nikanre ija anjo dagenga, tenamo 
nalanitarima anjo korobanga siagang tenamo 
nalangngerang barakka mae ri kalenna anjo 
tau angngeranga korobang, balalo ajari 
harammi. Inai-nai angkanrei, salai anjo taua, 
siagang musti natanggongi kodina. 

19 Dageng nitabaya ri apa-apa ramasa musti 
nitunui sagenna cappu siagang takkulleai 
nikanre. Dageng korobang passiamakkanga, 
tau tenaya bawang naramasa akkulle 
angkanrei. 

20 Punna nia tau angkanrei anjo dagenga ri 
wattu ramasana, tenamo nanibilangi anggota 
ummanNa Allataala. 

21 Punna nia tau angkanrei anjo dageng 
korobanga ri wattu lebana nasero apa-apa 
ramasaka, baji na apa-apa battua ri rupataua 
kammayatompa na apa-apa battua ri 
olo-oloka, tena tommo nanibilangi anggota 
ummaNa Allataala. 

22 Napassareangi Batara mae ri Musa anne 
paratorang-paratoranga 

23yntu bansa Israel. Jannana sapia, 
gimbalaka yareka bembea, takkulleai nikanre. 


Imamat 7.241 32 25 
24) annana olo-olo mate kale-kalea yareka 


mate nikokkoka ri olo-olo sekke, takkulleai 
nikanre mingka akkullei nipake untu 
kaparalluang maraeng. 

23 | nai-nai angkanrei janna olo-olo biasaya 
nipassareang untu korobang kanre-kanreang 
mae ri Allataala, tenamo nanibilangi anggota 
ummaNa Allataala. 

26 Tu Israel, manna pole kemae ammantang, 
takkulleai angnganre cera Jangang-jangang 
yareka cera olo-olo maraengannaya. 

27|nai-nai andakkai anjo paratoranga, 
tenamo nanibilangi anggota ummaNa 
Allataala. 

28 Napassareangi Batara mae ri Musa anne 
paratorang-paratoranga 

29 untu bansa Israel. Inai-nai angngerang 
korobang passiamakkang, musti nasalaki 
sipagang untu passare attantu mae ri Batara. 

30]a kalenna musti angngerangi anjo 
korobang kanre-kanreanga. Jannana 
siagang barambanna anjo olo-oloka musti 
nipassareangi ajari passare nipappicinikang 
mae ri Batara. 

31] manga musti natunui jannana anjo 
olo-oloka irate ri tampa pakkorobangnganga, 
mingka barambanna iami bageanna sikamma 
imanga. 

32 Bongga kananna musti nipassareangi ajari 
sumbangang nisala 


`.. Imamat 7.331 38 26 
33 mae ri imang tugasaka ampassareangi 


cerana siagang jannana anjo korobang 
passiamakkanga. 

34 Barambamna siagang bongga kananna 
lami passare nisala Naallea Batara battu 
ri passare napappicinikanga bansa Israel 
siagang nipassareanga mae ri sikamma 
imanga. laminjo sumbanganna bansa 
Israel mae ri sikamma imanga sagenna 
satunggu-tungguhna. 

35 Battu ri kanre nipassareanga mae ri 
Batara, iaminjo bageang nipassareanga mae 
ri Harun siagang ana-anana ri allo nilantina 
kenanga ajari imang. 

36 Ri anjo alloa Batara Naparentakangi mae ri 
bansa Israel sollanna anjo battua ri passarena 
kenanga, iaminjo ajari bageanna sikamma 
imanga. Anjo paratoranga musti naturuki 
bansa Israel sagenna satunggu-tungguna. 

37 Kammaminjo paratorang paratoranga 
ri passalana korobang nitunua, korobang 
nipatalaya, korobang pammopporang 
dosaya, korobang passambe karugianga, 
korobang pallantikanga siagang korobang 
passiamakkanga. 

38 Napassareangi Batara anjo parenta- 
parentaya mae ri Musa ri Moncong Sinai, 
ri wattunna Nasuro bansa Israel assare 
korobang ri parang lompona Sinai. 


Imamat 8.11 9 21 
1 Nakana Batara mae ri Musa, 


2 “Kioki Harun siagang sikamma anana 
siagang erangi pakeang imanga, minynya 
upacaraya, sikayu sapi laki rungka untu 
korobang pammopporang dosa, ruang kayu 
gimbala laki siagang sibaku roti tenaya 
nammake pagambang. 

3 Nampa suroi sikontu umma Israel 
arappungang ri dallekanna pakkebu 
KemaKu." 
4Nagaukammi Musa anjo apa 
Naparentakanga Batara. Ri wattunna 
arappungang ngasemmo sikontu ummaka ri 
anjo tampaka, 

3 nakanamo Musa mae ri kenanga, "Anne 
apa kugaukanga kamma-kamma anne 
lamintu parentaNa Batara." 

6 Nampa nasuro Harun siagang ana-anana 
maju mae ri dallekang na natangkasi massing 
kalenna. 

7Lebaki anjo napatabami pakeang imanga 
ri Harun, iamintu: kameja, passikko aya 
siagang juba. Kammayatompa baju efod 
nipasikkoka ri ayana siagang passikko battu 
ri kaeng alusu. 

8 Nampa napataba palapa barambanga ri 
barambanna Harun, siagang napantamami ri 
anjo palapa barambanga anjo nikanaya Urim 
siagang Tumim. 

9 Nampa napataba sorobanga ri ulunna 
Harun; anjo sorobanga napatabai belo-belo 


` |mamat 8.101 14 - 28 
bulaeng, ajaria pammatei angkanaya anjo 


Harun ajarimi Batara pata. Yangasenna anjo 
nagaukangi Musa situru parentaNa Batara 
mae ri ia. 

10 Nampa angngalle Musa minynya upacara 
siagang napasapu mae ri KemaNa Batara 
siagang sikontu pakkakasana. Lanri kammana 
anjo nanisala ngasemmo anjo apa sikammaya 
untu Batara. 

11 Anjo minynyaka niparacciki 
sikede pintuju irateanna anjo tampa 
pakkorobangnganga siagang sikontu 
pakkakasana, kammayatompa mae ri 
rateanna ba jeneka siagang daparana. Lanri 
kammana anjo nanisala ngasemmo anjo apa 
sikammaya untu Batara. 

12| ebaki anjo nalantimi Musa anjo Harun; 
natiriki sikede minynya upacara irate ri tompo 
ulunna. 

13 Nampa nasuro sikamma anana Harun 
maju mae ri dallekang. Napipakeimi kenanga 
kameja siagang passikko aya. Nampa 
napataba sorobanga ri ulunna kenanga 
sangkamma Naparentakanga Batara mae ri 
ia. 

14 ebaki anjo angngallemi Musa sikayu sapi 
laki rungka untu korobang pammopporang 
dosa. Harun siagang sikamma anana 
napadongkoki kenanga limanna ri tompo 
ulunna anjo olo-oloka. 


Imamat 8.151 19 29 
15 Nampa nasamballe Musa siagang naalle 


sipagang cerana anjo olo-oloka. Anjo ceraka 
napasapui siagang karemenna mae ri tanru- 
tanru niaka ri sikamma panyingkuluna tampa 
pakkorobangnganga, sollanna nitangkasi anjo 
tampa pakkorobangnganga untu Allataala. 
Labinna anjo ceraka napatiriki naung ri 
daparana tampa pakkorobangnganga. 
Kammaminjo carana nitangkasi anjo tampa 
pakkorobangnganga siagang nisala untu 
Batara. 

16 Battu ri anjo sapi beru nipolonga, naallei 
Musa sikontu jannana ia antongkokai 
bone parruna, lempanna siagang Jannana 
kammayatompa atenna kaminang bajika. 
Yangasenna anjo natunui irate ri tampa 
pakkorobangnganga. 

17 Mingka dagenna sapia anjo, kukkuluna, 
bone parruna kammayami parru lolona, 
jari sikontu anjo sapia pantaranganna 
anjo bageang-bageang lebakamo nisala, 
nitunui ri pantaranna pakkemaanga situru 
Naparentakanga Batara. 

18 Nampa angngalle Musa gimbala laki untu 
korobang nitunu:, na Harun siagang sikamma 
anana napadongkoki limanna kenanga ri 
tompo ulunna anjo gimbalaka. 

19 Nasamballei Musa anjo gimbalaka nampa 
napatiri cerana mae ri appaka sarinna tampa 
pakkorobangnganga. 


Imamat 8.201 25 30 
20 Nampa nakere-kere anjo olo-oloka: 


bone parruna siagang bangkenna nabissai 
siagang jene. Ulunna, Jannana, siagang 
labinna maraenga anjo dageng gimbala 
lakia natunui untu korobang nitunu irate 
ri tampa pakkorobangnganga situru 

apa Naparentakanga Batara mae ri ia. 
Rasanna anjo korobang kanre-kanreanga 
napakasannangi nyawaNa Batara. 

21(8:20) 

22 Nampa naalle Musa gimbala laki sikayua 
pole untu korobang pallantikanna imanga. 
Harun siagang sikamma anana napadongkoki 
limanna kenanga ri tompo ulunna anjo 
gimbalaka, 

23 hampa nasamballe Musa. Lebaki anjo 
naallemi sikede cerana anjo olo-oloka, nampa 
napasapu ri leko tolinna Harun ri kananga, 
ri anrong lima kananna, kammayatompa ri 
anrong bangkeng kananna. 

24 Nampa nasuro sikamma anana Harun 
areppese, na napasapu todong sikede anjo 
ceraka ri leko toli kananna kenanga, ri anrong 
lima kananna kenanga, kammayatompa ri 
anrong bangkeng kananna kenanga. Labinna 
anjo ceraka napatiriki ri appaka sarinna 
tampa pakkorobangnganga. 

25 Naallei Musa jannana anjo gimbalaka, 
ingkonna niaka jannana, sikontu jannana 
antongkokai bone parruna, atenna 


| “Imamat 8.261 30 l 31 
kaminang bajika, lempanna siagang jannana 


kammayatompa bangkeng kananna. 

26 Battu ri baku pammantangang roti 
tenaya nammake pagambang ia lebakamo 
nipassareang mae ri Batara, angngallei 
Musa sibatu roti kapala nipareka nipasileo 
minynya siagang sibatu roti nipisika. Anjo 
rotia napadongkoki irate ri anjo jannana 
siagang bongga kananna gimbalaka. 

27 Yangasenna anjo napamangei ri limanna 
Harun siagang sikamma anana, nampa 
napassareang kenanga ajari passare 
nipappicinikang mae ri Batara. 

28 Lebaki anjo naallemi Musa anjo kanrea 
battu ri kenanga nampa natunu irate 
ri tampa pakkorobangnganga, siagang 
korobang nitunu untu korobang pallantikang. 
Rasanna anjo korobang kanre-kanreanga 
napakasannangi nyawaNa Batara. 

23 Nampa naalle Musa barambanna anjo 
gimbalaka na napassareang ajari passare 
nipappicinikang mae ri Batara. laminjo 
bageanna Musa battu ri gimbala laki 
nikorobangkanga untu upacara pallantikang 
imanga. Yangasenna anjo kammaya 
nagaukangi Musa situru apa Naparentakanga 
Batara mae ri ia. 

30 Lebaki anjo naallemi Musa sipagang 
minynya upacaraya siagang sipagang cera 
niaka rate ri tampa pakkorobangnganga, 
nampa naparacci mae ri Harun siagang 


| Imamat 8.311 9.1 - 32 
sikamma anana kammayatompa mae ri 


pakeanna kenanga. Kammaminjo carana 
Musa nanasalamo kenanga siagang pakeanna 
kenanga untu Batara. 

31 Nampa nakanamo Musa mae ri Harun 
siagang sikamma anana, "Pallui anjo dageng 
Korobanga ri dallekang pakkebu KemaNa 
Batara. Situru parentaNa Batara, musti 
nukanrei anjoreng siagang roti korobang 
pallantikang niaka lalang ri bakuka. 

32 Dagenga siagang roti allabia musti nutunui 
sagenna cappu. 

33 Lalang tuju allo takkulleako ambokoi 
KemaNa Batara sagenna leba anne upacara 
pallantikannu. 

34 Naparentakangi Batara sollanna anne 
apa nigaukanga anne alloa nigaukangi pole 
situlusuna. Lanri iaminne upacaraya na 
nipammopporang dosa-dosanu. 

35 | alang tuju allo, allo bangngi, musti 
ammantang ngasengko ri dallekang 
pakkebuna Kemaya untu anggaukangi 
apa Naparentakanga Batara. Punna tena 
nugaukangi, lamate ngasengko. laminjo 
Naparentakanga Batara mae ri nakke." 

36 Nampa nagaukammi Harun siagang 
sikamma anana sikontu apa Naparentakanga 
Batara tete ri Musa. 

9 1 Sjallo ri lebanamo anjo upacara 
pallantikanga, iamintu ri allo 
makasagantujua, nakiomi Musa anjo Harun 


| | Imamat 9.21 6 33 
siagang sikamma anana kammayatompa 


sikontu pamimpinna tu Israel. 

2Nakanamo Musa mae ri Harun, 
"Angngalleko sikayu sapi laki rungka siagang 
sikayu gimbala laki, rua-ruana tena ngaseng 
callanna. Passareangi anjo ruaya olo-olo 
mae ri Batara; anjo sapi lakia untu korobang 
pammopporang dosa, nampa anjo gimbala 
lakia untu korobang nitunu. 

3 Nampa suroi bansa Israel assare sikayu 
bembe laki untu korobang pammopporang 
dosa siagang sikayu ana sapi kammayatompa 
sikayu ana gimbala, massing-massing 
umuru sitaung siagang tenaya callanna untu 
korobang nitunu. 

4Suroi kenanga assare todong sikayu 
sapi laki siagang sikayu bembe laki untu 
korobang passiamakkang. Yangasenna anjo 
musti napassareangi kenanga mae ri Batara 
siagang korobang nipatala nisarea minynya, 
lanri anne alloa laniaki Batara battu mae ri 
kenanga." 

3 Sikontu anjo napappasangnganga Musa 
naerang ngasemmi kenanga mange ri 
dallekanna Kemaya, nampa sikontu umma 
Israel arappungammi anjoreng untu 
anggaukangi ibadaya mae ri Batara. 

6 Nampa nakanamo Musa, "Nasuro 
ngasengko Batara anggaukangi anne 
kammaya sollanna akkulle nucini caya 
kahaderanNa Batara." 


`.. Imamat 9.71 12 34 
7 Lebaki anjo nakanamo ri Harun, "Alampako 


mange ri tampa pakkorobangnganga siagang 
pasadiai korobang pammopporang dosaya 
kammayatompa korobang nitunua, sollanna 
Napammopporang Batara dosanu siagang 
dosana ummaka. Gaukangi anjo kammaya 
situru Naparentakanga Batara." 

8J ari alampami Harun mange ri tampa 
pakkorobangnganga nampa ammolong 
sapi laki lanakorobangkanga untu 
nipammopporanna dosa batangkalenna. 

9 Ana-anana Harun ampabattui cerana anjo 
sapia mae ri Harun, nampa ia anjallakkangi 
karemenna antama ri anjo ceraka, siagang 
ampasapui anjo ceraka mae ri tanru-tanru 
niaka ri appaka panyingkuluna anjo tampa 
pakkorobangnganga. Lebaki anjo, labinna 
ceraka napatiriki antama ri daparana tampa 
pakkorobangnganga. 

10) annana, lempamna siagang bageang 
kaminang bajika battu ri dagenna anjo sapia 
natunui irate ri tampa pakkorobangnganga, 
situru Naparentakanga Batara mae ri Musa. 

11 Mingka dagenna siagang kukkuluna anjo 
sapia natunui ri pantaranna pakkemaanga. 

12 Nampa anynyamballe Harun olo-olo 
untu korobang nitunu untu batangkalenna. 
Ana-anana Harun angngerangi cerana 
anjo olo-oloka mae ri ia, nampa napatiri 
mae ri appaka sarinna anjo tampa 
pakkorobangnganga. 


`., [mamat 9.131 19 35 
13 | ebaki anjo napassareammi kenanga mae 


ri ia ulunna anjo olo-oloka siagang bageang 
maraenna, nampa natunu irate ri tampa 
pakkorobangnganga. 

14 Nampa nabissai bone parruna siagang 
bongganna anjo olo-oloka nampa natunu 
siagang korobang nitunua irate ri tampa 
pakkorobangnganga. 

15 | ebaki anjo assaremi bembe untu 
korobang pammopporang dosana ummaka. 
Anjo bembea nasamballei siagang 
napassareangi sangkamma nagaukanga 
untu korobang pammopporang dosa batang 
kalenna. 

16 Nampa pole angngalle todong olo-olo untu 
korobang nitunu, na napassareang situru 
paratoranga. 

17 ebaki anjo napassareammi 
korobang nipatalaya: angngallei labu 
sikangkang, nampa natunu irate ri tampa 
pakkorobangnganga. laminjo tambanna 
korobang nitunu allo-alloa. 

18 Nampa ammolong todong sikayu sapi laki 
siagang sikayu gimbala laki untu korobang 
passiamakkang mae ri ummaka. Ana-anana 
Harun angngerangi cerana anjo olo-oloka 
mae ri ia, nampa napatiri mae ri appaka 
sarinna anjo tampa pakkorobangnganga. 

19 Bageang niaka jannana battu ri anjo sapia 
siagang bembea napadongkoki kenanga 


| ` Imamat 9.201 10.1 36 
20 irate ri barambanna anjo ruaya olo-olo, 


nampa natunu Harun irate ri tampa 
pakkorobangnganga. 

21 Barambanna siagang bongga kananna 
anjo olo-oloka nipassareangi salaku passare 
nipappicinikang mae ri Batara. laminjo 
bageanna sikamma imanga, situru apa 
naparentakanga Musa. 

22 L ebaki napassareang ngaseng anjo 
korobanga, naangkami limanna Harun 
irateanna umma Israel na nabarakkaki 
kenanga, nampa naung. 

23 Nampa antama Musa siagang Harun 
ri KemaNa Batara. Lebaki anjo assulumi 
kenanga nampa nabarakkaki ummaka. 
Nampa nacini sikontu umma Israel caya 
kahaderanNa Batara. 

24Tiring Napanaummi Batara pepeka 
nanakanre sagenna labusu korobang nitunua 
siagang bageang-bageang niaka jannana 
irate ri tampa pakkorobangnganga. Nacinina 
umma Israel anjo kammaya, agora-gora 
rannumi kenanga nampa suju anynyomba. 
10 l Ri sereang allo, Nadab siagang Abihu, 

iamintu anana Harun, angngallei 
massing tampa pepena nampa nabonei 
bara. Nampa nabonei kenanga dupa anjo 
pepeka siagang napassareang mae ri Batara. 
Mingka tena nahallala anjo pepeka lanri tena 
nisuroi kenanga ri Batara ampassareangi anjo 
kammaya. 


| Imamat 10.21 7 peyi 
2 Jari Napabattumi Batara pepeka antunui 


kenanga sagenna mate ri KemaNa Batara. 
3Jari nakanamo Musa mae ri Harun, 
"laminjo natabaya kananNa Batara ri 
wattunna angkana, Sikontu allayania mae ri 
Nakke musti napakalabiriki katangkasangKu. 
Kupanyatai kalompoangKu mae ri sikontu 
bansaKu." Mingka tena nakkana-kana Harun. 
4Nampa Musa nakioki Misael siagang 
Elsafan, anana Uziel, purinanna Harun. 
Nakanamo ri kenanga, “Battuko mae 
angngallei mayana cikalinnu battu ri 
KemaNa Batara nampa nuboli ri pantaranna 
pakkemaanga. " 

3 Battumi kenanga na naerang anjo mayaka 
ammakeanga ija, sangkamma naparentanga 
Musa. 

6 Nampa nakana Musa mae ri Harun siagang 
sikamma anana maraenga, iamintu Eleazar 
siagang Itamar, "Teako lappassangngi 
akkarangasa uunu siagang teako kekkeki 
pakeannu lanri erona nupappicinikang 
angkanaya sinako lanri kamateangko. Punna 
kamma anjo nugaukang, lamateko, siagang 
sikontu umma Israel lanikalarroi ri Batara. 
Mingka sikontu umma Israel maraenga 
akkulle sina lanri anjo tau ruaya mate 
nakanrei pepeNa Batara. 

'Teako bokoi KemaNa Batara sollanna 
tena numate, nasaba leba ngaseng mako 
nilanti siagang minynya upacara untu 


| Imamat 10.81 13 . 38 
allayani Batara." Nagaukammi kenanga situru 


nakananga Musa. 

8 Nakana Batara mae ri Harun, 

9 "Punna lebakko angnginung jene anggoro 
yareka inungang terasa, ikau siagang 
ana-ananu takkulleako antama ri KemaKu. 
Punna nudakkai anjo paratoranga, lamateko. 
Anjo parentaya musti naturuki sikontu 
jari-Jarinu. 

10 Musti akkullei nubatei angkanaya 
kereanga nisala untu Allataala siagang 
kereanga tena nisalaki, kereanga ramasa 
siagang kereanga tena naramasa. 

11 Sikontu hukkung Kupassareanga tete ri 
Musa, musti nupangngajarrangi mae ri bansa 
Israel." 

12 Nakana Musa ri Harun siagang 
ruaya anana, iamintu Eleazar siagang 
Itamar, "Allei labinna gandung kanre 
nipassareanga mae ri Batara. Battu ri anjo 
labuka apparekko roti tenaya nammake 
pagambang, nampa nukanre ri sarinna tampa 
pakkorobangnganga, lanri anjo korobanga 
teai sipato tangkasana. 

13 Anjo rotia musti anjorengi ri tampa 
matangkasaka nikanre, lanri battu ri iaminjo 
kanre lebaka nipassareang mae ri Batara, 
anjo rotia ajari bageannu siagang ana-ananu 
buranea. laminjo parentaNa Batara mae ri 
nakke. 


Imamat 10.141 18 39 

14 Mingka ikau ngaseng siagang ana- 
ananu buranea siagang ana-ananu bainea 
akkullei nukanre barambanna korobang 
nipappicinikanga siagang passare nisalaka. 
laminjo bageanna sikamma imanga battu 
ri korobang passiamakkanna bansa Israel. 
Akkullei nukanre ri sambarang tampa tenaya 
naramasa. 

15 Bongganna passare nisalaka siagang 
barambanna passare nipappicinikanga 
musti nierangi siagang jannana korobang 
nitunua salaku passare nisala mae ri Batara. 
Anjo bageang-bageanga ikau pata siagang 
ana-ananhu sagenna satunggu-tungguna, 
sangkamma Naparentakanga Batara." 

19 Nampa akkutanang Musa ri passalana 
bembe untu korobang pammopporang 
dosaya. Nipauammi angkanaya anjo 
bembea lebami nitunu. Larromi Musa mae ri 
Eleazar siagang Itamar nalangngerena anjo 
passalaka, nakanamo ri kenanga, 

17 "Angngapa natena nukanrei anjo 
korobang pammopporang dosaya ri tampa 
matangkasaka? Anjo korobanga teai sipato 
tangkasana:, Napassareangi Batara mae 
ri kau, sollanna nipammopporang dosana 
umma Israel. 

18 Cerana anjo bembea tena nierangi 
mange ri KemaNa Batara; jari mustina anjo 
korobanga nukanrei anjoreng sangkamma 
kuparentakanga. " 


5. 1mamat 10.191 11.8 40 
19 Appialimi Harun angkana, "Memang anne 


alloa lebami umma Israel assare korobang 
pammopporang dosa siagang korobang 
nitunu untu Batara. Mingka manna nakamma 
anjo, anne balaya natujuma. Ebara angkana 
anne alloa kukanre tongi anjo korobang 
pammopporang dosaya, apaka lasannangi 
nyawaNa Batara?" 

20Bajimi nasaring pakkasiana Musa 
allangngereki anjo pappialinna Harun. 

1 1 l Napassareangi Batara mae ri Musa 

siagang Harun anne paratorang- 
paratoranga 

2 untu bansa Israel. Sikontu olo-olo 
attallasaka ri bontoa ia amamaya siagang 
ampangkaya kanukunna hallalaki siagang 
akkullei nikanre. 

3(11:2) 

4Teako angnganrei unta, palandu yareka 
kalinci. Anjo olo-olo kammaya harangi manna 
pole namama, nasaba tena nappangka 
kanukunna. 

(11:4) 

6 (11:4) 

7 Teako angnganrei bawi. Anjo olo-olo 
kammaya harangi, nasaba manna nappangka 
kanukunna, mingka tena namama. 

8 Tena nakkulle nikanre dagenna siagang 
manna bakkena takkulleai nisero lanri harangi 
anjo olo-olo kammaya. 


Imamat 11.91 24 4 
9 Akkullei nukanre sikamma juku akkanyika 


siagang assissika. 

10 Sikamma olo-olo niaka lalang jene mingka 
tena nakkanyi siagang tena nassissi harangi, 
jari takkulleai nikanre siagang takkulleai 
nisero bakkena. 

11(11:10) 

12 (11:10) 

13 Ri sikontu jangang-janganga, anne 
kammaya takkulleai nukanre lanri harangi: 
jangang-jangang rajawali, kokoci, sikamma 
balangkoaka, jangang-jangang nasara, 
kalaa, jangang-jangang unta, camara, beleko 
siagang sikamma jangang-jangang kondoa, 
kiti balanga, jangang-jangang kasa siagang 
panyikia. 


19 (11: 13) 
20 Sikontu olo-olo kaluaraya ia akkanyika 
harangi, 
21 pantaranganna alumpaka. 
22) ari katimbanga, nyenynyenga siagang 
katimbang moncongbuloa akkullei nikanre. 
23 Mingka sikamma olo-olo kaluara maraenga 
la akkanyika siagang akkaloloka harangi. 
24 Serea tau ajari ramasaki sagenna 
labu alloa punna naseroi bakkena 


Imamat 11.251 33 42 
kalaserenna anne olo-oloka: olo-olo niaka 


kanukunna pantaranganna amamaya siagang 
appangkaya kanukunna, siagang olo-olo 
appaka bangkenna na nia pakkaerena. 
|nai-nai angngerang bakke olo-olo kammaya 
anjo musti nasassai pakeanna, mingka 
ramasa iji sagenna labu alloa. 

25(11:24) 

20(11:24) 

27(11:24) 

28(11:24) 

29Balao tanaya, balao lompoa, balao cadia, 
buncini, sikamma tumpanga, landa, padalle, 
bengkarung, biku siagang bullung, harangi. 

30(11:29) 

31 | nai-nai anseroi olo-olo kammaya anjo 
yareka naseroi bakkena ajari ramasaki 
sagenna labu alloa. 

32 pynna tuguru anjo bakkena olo-olo 
kammaya ri serea apa-apa, ajari ramasaki 
anjo apa-apaya. Kammaminjo mae ri kayua, 
kaenga, kukkuluka yareka kaeng karung, 
manna pole nanipake untu apa-apa mamo. 
Anjo barang-barang kammaya musti niammei 
lalang ri jene, mingka tuli ramasana sagenna 
labu alloa. 

33 Pynna tuguru anjo bakkea antama ri uring 
buttaya, sikontu apa niaka lalang ri anjo 
uringa ajari ramasa ngasengi, siagang anjo 
uringa musti nireppeki. 


Imamat 11.341 43 . 43 
34 Kanre natabaya jene battu ri anjo uringa 


ajari ramasaki, siagang jene niaka lalang ri 
anjo uringa ajari ramasaki. 

33 Manna barang-barang apa mamo, punna 
nitujui ri bakke kammaya anjo ajari ramasaki. 
Tampa pattunuang buttaya nipare, punna 
nitaba ri anjo bakkea musti nireppeki lanri 
ramasami. 

36 pantaranganna timbuseng jeneka yareka 
bungunga, yangasenna maraenga ajari 
ramasaki punna nitaba ri bakke. 

37 Punna tuguru anjo bakkea ri lamungang 
eroka nipakioro, anjo lamunganga tuli 
tangkasaji. 

38 Mingka punna sitabang niamme anjo 
lamunganga lalang ri jene na nituguri ri anjo 
bakkea, anjo lamunganga ajari ramasami. 

39 | nai-nai anseroi bakke olo-olo hallalaka 
ajari ramasaki sagenna labu alloa. 

40 Tau angngeranga yareka tau angnganrea 
bakke kammaya anjo musti nasassai 
pakeanna, mingka tuli ramasana sagenna 
labu alloa. 

41 Sikontu olo-olo alemereka irate ri tompona 
buttaya, baji nakkaloloka, appaka bangkenna 
yareka jai bangkenna, harangi siagang 
takkulleai nikanre. 

42(11:41) 

43 Teako ramassi kalennu lanri nukanrena 
olo-olo kammaya anjo. 


Imamat 11.441 12.5 | 44 
44|Nakke Karaeng Allataalanu, lanri 


kammana anjo jagai kalennu sollannu tuli 
matangkasa, lanri iNakke matangkasakKa. 

43 |Nakkemi Batara angngerangko assulu 
battu ri butta Mesir, sollangKu akkulle ajari 
Allataalanu. Musti matangkasakko, lanri 
iNakke matangkasakKa. 

48 | aminjo paratorang ri passalana olo-oloka, 
kammayami jJangang-janganga, olo-olo 
attallasaka lalang ri jene siagang alemereka 
ri tompona buttaya. 

41 Musti nuassengi nubatei angkanaya 
kereanga ramasa siagang tangkasa, kereanga 
olo-olo akkullea nikanre siagang olo-olo 
tenaya nakkulle nikanre. 

1 2 l Napassareangi Batara mae ri Musa 

anne paratorang- paratoranga, 

2 untu bansa Israel. Punna nia baine 
allassukang ana burane, lalanna tuju allo anjo 
bainea ramasaki, sangkamma ri wattunna 
battu bulanna. 

3 Ri makasagantujuna alloa musti nisunnaki 
anana. 

4Lebana anjo ramasa iji anjo bainea lalang 
tallumpulo antallu allonna lanri napassuluki 
iji cera. Takkulleai nasero barang-barang 
nipakea untu ibada siagang takkulleai antama 
ri KemaNa Batara sagenna narapi wattu 
pannangkasina. 

3 Punna nia baine allassukang ana baine, 
lalanna sampulo angngappa allonna ramasaki 


| | Imamat 12.61 13.1 
anjo bainea, sangkamma ri wattunna battu 


bulanna. Lebana anjo ramasa iji pole anjo 
bainea annampulo angngannang allonna, 
lanri napassuluki iji cera. 

6 Punna lebamo wattu pannangkasina, baji 
lanri lebana allassukang ana burane yareka 
ana baine, anjo bainea musti angngerangi 
passare mange ri imanga ri dallekang 
pakkebu KemaNa Batara. Anjo passarea 
lamintu sikayu ana gimbala umuru sitaunga 
untu korobang nitunu, siagang sikayu 
jangang-j)angang bodobangkeng rungka 
yareka bukkuru rungka untu korobang 
pammopporang dosa. 

7 Imanga musti napassareangi anjo passarea 
mae ri Batara siagang nagaukang upacaraya 
untu antangkasi karamassanna anjo bainea, 
sagenna ajari tangkasa. Jari iaminjo musti 
nagaukang serea baine punna leba ammana. 

8Punna tena pakkullena anjo bainea 
appasadia sikayu ana gimbala, musti 
angngerangi ruang kayu Jangang-jangang 
bodobangkeng yareka bukkuru rungka: 
sikayu untu korobang nitunu na sikayu untu 
korobang pammopporang dosa. Imanga 
musti nagaukangi upacaraya untu antangkasi 
karamassanna anjo bainea, sagenna ajari 
tangkasa. 

13 l Napassareangi Batara mae ri Musa 

siagang Harun anne paratorang- 
paratoranga: 


| Imamat 13.21 6 | 46 
2 Punna nia tau abatti-batti puru cadi yareka 


puru lompo, yareka ballang-ballang kebo ri 
bukkulenna akkullea ajari garring bukkuleng 
lompo bahayana, musti nierangi mange ri 
imang jari-jarina Harun. 

3 | manga musti naparessai bageang parisika 
ri bukkulenna anjo taua. Punna ajari kebo 
bulu niaka ri anjo bageang parisika, siagang 
lantangangngangi nicini anjo bukkuleng 
bageang parisika na bukkuleng niaka 
rampina, anjo taua garring salai. Musti napaui 
imanga angkanaya anjo taua ramasaki. 

4 Mingka punna anjo bageang parisika 
keboki nicini nampa tenaja nalabi lantang na 
bukkuleng maraenga ri ampina anjo parisika, 
nampa tena tonja najari kebo bulunna ri anjo 
bageang parisika, anjo taua musti nisalaki 
lalang tuju allo. 

P Ri allo makatuju, musti naparessai 
pole imanga anjo taua. Na punna turu 
panggappana tuli kammana riolo anjo 
garringa siagang tenaja nabakka, anjo taua 
musti nisalaki pole tuju allo. 

6 Ri makatujuna pole alloa musti naparessai 
pole imanga anjo taua; na pumna ajari piamo 
anjo garringa siagang tenaja nabakka, musti 
napaui imanga angkana tangkasami anjo 
taua. Anjo garrinna taua teaiji garring sala. 
Anjo taua musti nasassai pakeanna nampa 
ajari tangkasa. 


| Imamat 13.71 15 . 47 
7Mingka punna lebamo napau imanga 


angkana tangkasami anjo taua nampa 
abakka pole anjo garrinna, musti mangei pole 
andallekang ri imanga. 

8|manga musti naparessai pole ammotere: 
na punna memang abakkami anjo garrinna 
taua, anjo taua musti nipaui angkanaya 
ramasaki:, anjo taua garring salai. 

9 Pumna nia tau garring sala musti nierangi 
mange ri imanga. 

10 Punna turu ri bate paressana imanga 
nia ri bukkulenna anjo taua akkambussulu 
kebo, nampa ajari kebo bulunna ri bageang 
parisika, 

llanjo taua garring salai. Musti napaui 
imanga angkanaya anjo taua ramasaki. Tena 
naparallu nisala anjo taua, nasaba anassami 
angkanaya ramasaki. 

12 Punna naciniki imanga angkanaya anjo 
ballang-ballang keboka allabammi battu ri ulu 
sagenna bangkeng, 

13 siagang punna turu pamaressana anjo 
garringa allabammi ri sibatu kalenna siagang 
kabusuna bukkulenna ajari kebomi, anjo taua 
musti nipaui angkanaya tangkasaki. 

14 Mingka punna nia ammumba puru lompo, 
musti naparessai pole imanga anjo taua. 
Punna puru lompo memang todong anjo, 
musti nipaui angkanaya anjo taua ramasaki, 
lanri garring salai. 

15(13:14) 


| Imamat 13.161 23 48 
16 Mingka punna ajari pia ammotere anjo 


puru lompoa siagang ajari kebo ammotere, 
anjo taua musti mangei pole andallekang ri 
imanga 

17 untu niparessa poleang. Punna manassa 
ajari kebomi ammotere anjo puru lompoa, 
imanga musti napaui angkana tangkasami 
anjo taua. 

18 pynna nia tau nia lattanna mingka piami 
anjo lattanna, 

19 mingka nia ammumba ri bate lattanna 
akkambussulu kebo tanjana yareka aballang- 
ballang kebo siagang eja-ejai nicini, anjo taua 
musti andallekangi ri imanga 

20 untu niparessa. Punna anjo ballang- 
ballang keboka labi lantangi na bukkuleng 
niaka ri ampina siagang ajari kebomi 
bulunna, musti napaui imanga angkanaya 
anjo taua ramasaki. Anjo lattanga pammatei 
pakaramulanna garring salaya. 

21 Mingka punna turu bate paressana imanga 
anjo bulua tena najari kebo, siagang tenaja 
nalabi lantang anjo lattanga na bukkuleng 
niaka ri ampina, poro loloangngangi tanjana, 
anjo taua musti nisalaki tuju allo. 

22 Punna allabang anjo ballang keboka, 
imanga musti napaui angkanaya anjo taua 
ramasaki lanri natabai garring sala. 

23 Mingka punna tena namminra siagang 
tenaja nalabang anjo ballang-ballang keboka, 


| Imamat 13.241 29 49 
anjo poro lattang biasaji, jari anjo taua musti 


nikana tangkasaki. 

24 Punna nia tau nataba bokka lanri nakanre 
pepe, nampa anjo bokkaka ajari keboki 
yareka eja-eja keboki, 

25 musti naparessai imanga anjo taua. 
Punna ajari kebo bulunna ri anjo bageang 
bokkaka, siagang anjo bokkaka labi lantangi 
nabukkuleng niaka ri ampina, anjo bokkaka 
nilettekimi ri garring sala, imanga musti 
napaui angkanaya anjo taua ramasaki. 

26 Mingka punna bulua ri anjo bokkaka 
tenaja najari kebo siagang tenaja nalabi 
lantang anjo bokkaka na bukkuleng niaka ri 
ampina, poro loloangnganji nicini tanjana, 
anjo taua musti nisalaki tuju allo. 

27Ri makatujuna alloa musti naparessai 
imanga ammotere anjo taua. Punna alabang 
anjo ballang keboka, anjo taua natabai 
garring sala, siagang musti nipaui angkana 
ramasaki. 

28 Mingka punna tena namminra anjo 
ballang-ballang keboka siagang tena todong 
nalabang, poro keboji bawang tanjana, 
anjo teai garring sala. manga musti napaui 
angkanaya anjo taua tangkasaki, nasaba anjo 
ballang keboka poro bate bokka nakanreji 
pepe. 

29 Punna nia tu burane yareka tubaine 
nataba garring bukkuleng ri ulunna yareka ri 
cango-cangona, 


Imamat 13.301 36 . 50 
30 musti naparessai imanga. Punna anjo 


bageang parisika labi lantangi nicini na 
bukkuleng niaka ri ampina, siagang anjo uuka 
yareka Janggoka ri bageang anjo parisika 
kunyi-kunyiki tanjana nampa rurusu, anjo 
taua garring salai jari anjo taua siratangi 
nikana tau ramasa. 

31 Punna turu bate paressana imanga anjo 
bageang parisika tena nalabi lantang nicini 
na bukkuleng niaka ri ampina, mingka tena 
nicini uu yareka janggo baji ri anjo bageang 
parisika, anjo taua musti nisalaki tuju allo. 

32Ri allo makatujua, imanga musti 
naparessai ammotere anjo bageang parisika, 
na punna tena nalabang siagang tena nicini 
uu siagang janggo kunyi-kunyi tanjana ri anjo 
bageang parisika, nampa tena tonja nalabi 
lantang bukkuleng niaka ri ampina, 

33 anjo taua musti nacukkuruki uuna yareka 
janggona ri ampina anjo bageang parisika. 
Nampa musti nisalaki pole tuju allo. 

34Ri makatujuna alloa, imanga musti 
naparessai ammotere. Punna tenaja nalabang 
anjo garrinna, siagang anjo bageang parisika 
tena nalabi lantang na bukkuleng niaka ri 
ampina, anjo taua musti nipaui angkanaya 
tangkasaki siagang musti nasassai pakeanna. 

33 Mingka punna lebaki nipau angkana 
tangkasaki nampa alabang anjo garrinna, 

36 musti niparessai ri imanga ammotere. 
Punna anjo garringa memang alabangi, 


Imamat 13.371 45 . 51 
tenamo naparallu pole naparessa imanga 


apaka anjo uuna yareka janggona ajari 
kunyiki, nasaba anassami angkana ramasaki 
anjo taua. 

37 Mingka punna turu panggappana imanga 
tenaja nalabang anjo garrinna, siagang 
attimboi uu bajika yareka janggo bajika ri 
anjo bageang garringa, anjo garringa ajari 
piami, imanga musti napaui angkanaya anjo 
taua tangkasaki. 

38 Punna nia tu burane yareka tubaine nia 
ballang-ballang kebo ri bukkulenna, 

39 musti naparessai imanga anjo taua. Punna 
anjo ballang-ballanna puccaki tanjana, anjo 
poro garring purakkannji antabai, jari nikana 
tangkasaji anjo taua. 

40 Punna nia tu burane appeda bageang ri 
boko ulunna yareka bageang ri dallekanna 
ulunna, tenaja naramasa anjo taua 
passabakkang anjo pedana. 

41(13:40) 

42 Mingka punna nia ammumba kambussulu 
kamma kebo-kebo eja tanjana ri tampa anjo 
pedaka, anjo taua garring salai. 

43 Musti naparessai imanga anjo taua; na 
punna memang nia akkambussulu kamma 
kebo- kebo eja tanjana, 

44 musti napaui imanga angkanaya ramasaki 
anjo taua lanri natabai garring sala ulunna. 

45 Serea tau garring sala musti ammakei 
pakeang kekke-kekke nampa nalappassang 


Imamat 13.461 55 . 52 
takkakkasa uuna. Musti natongkoki bageang 


rawana rupanna nampa ammarrang angkana, 
"Ramasa! Ramasa!" 

46 Lalang garrinna anjo taua nibilang 
ramasaki, siagang musti pantarannal 
pakkemaanga ammantang, bellai battu ri tau 
maraenga. 

47 Pumna nia nicini jappo ri pakeanga yareka 
kaeng battu ri wol yareka kaeng lenang, 

48 yareka ri kukkuluka yareka apa-apa mamo 
battua ri kukkuluka, 

49 nampa kamma nicini moncong-moncong 
buloi yareka eja-ejai tanjana, anjo jappo 
kammaya akkullei alabang siagang musti 
nipappicinikangi mae ri imanga. 

30 Musti naparessai imanga anjo barang- 
barang kammaya, nampa nasala lalang tuju 
allo. 

>I Ri makatujuna alloa musti naparessai 
ammotere, na punna alabang memang 
todong anjo kajappokanga, ramasaki anjo 
baranga. 

3? Musti natunui imanga anjo baranga, lanri 
anjo kajappokanga akkullei alette-lette: jari 
musti nipattaenai siagang pepe. 

33 Mingka punna turu pamaressana imanga 
anjo jappoka tenaja nalabang ri anjo baranga, 

34 musti nasuro bissai anjo baranga siagang 
nisala pammantanganna lalang tuju allo pole. 

>> Nampa musti naparessa pole imanga 
ammotere. Punna tenaja nalabang anjo 


| .lmamat 13.561 14.4 53 
jappoka mingka tuli kammana tanjana, anjo 


baranga ramasa iji, siagang musti nitunui, 
manna pole na ri bageang ri dallekanja yareka 
ri bageang ri bokonaja. 

39 Mingka punna turu ri pamaressana imanga 
anjo jappoka ajari pilasami tanjana, musti 
nikekkeki anjo bageang jappona kaenga 
yareka kukkuluka. 

37 Punna ri boko ammumbai pole ammotere, 
anjo jappoka alabangi, jari anjo baranga 
musti nitunui ri patanna. 

38 Na punna lebaki nibissai nampa tappela 
tanjana anjo jappoka ri anjo baranga, anjo 
baranga musti nibissai pole, na nampamo 
akkulle nikana tangkasa anjo baranga. 

39 kKammaminjo paratorang-paratoranna 
nikanaya apa-apa jappo niaka ri pakeanga 
yareka ri kaeng lenanga yareka wolka, yareka 
apa-apa mamo nipareka battu ri kukkulu. 
14 l Napassareangi Batara mae ri Musa 

2 anne paratorang-paratoranga ri 
passalana pannangkasia punna ammollemo 
taua battu ri garring salaya. Ri allo nikanana 
latangkasami anjo taua, anjo taua musti 
nierangi mange ri imanga, 

3 nampa nierang ri imanga assulu ri 
pantaranna pakkemaanga. Punna turu 
pamaressana imanga ammollemi anjo taua, 

4 nisuromi ri imanga anjo taua angngerang 
jangang-jangang attallasa tenaya naharang, 


| | Imamat 14.51 10 . 54 
siagang sipolong kayu camara, otere eja 


siagang sitangke supa. 

> Anjo jangang-jangang sikayua musti 
nisamballei irate ri uring butta lebaka nibonei 
jene battua ri timbuseng Jjeneka. 

6 Nampa jangang-jangang sikayua pole 
siagang kayu camara, otere eja siagang 
sitangke supa musti nijallakkangi naung 
ri cerana jangang-jangang lebakamo 
nisamballe. 

'Imanga musti napiracciki anjo tau 
ammolleamo siagang cerana anjo jangang- 
janganga sagenna pintuju, lebaki anjo 
nibilang tangkasami anjo taua. 

8 Nampa anjo jangang-jangang attallasaka 
ija musti nalappassangi ri paranga. Nampa 
anjo taua musti nasassai pakeanna, 
nacukkuru ngasengi uuna, siagang ajeneki. 
Jari tangkasami anjo taua siagang akkullemi 
antama ri pakkemaanga, mingka lalanna 
tuju alloa pole takkulleapi antama ri kema 
kalenna. 

9Ri makatujuna alloa musti nacukkuru 
ngasengi uuna, janggona, bulu matanna 
siagang sikontu bulu-bulu niaka ri kalenna. 
Nampa nassasa pakeanna siagang ajeneki. 
Punna lebamo anjo nampami tangkasa. 

10Ri allo makasagantujuna anjo taua 
musti angngerangi ruang kayu ana gimbala 
laki siagang sikayu ana gimbala gana 
umuru sitaunga, yangasenna tena callanna. 


Imamat 14.111 15 | 
Pantaranganna anjo angngerang tongi tallu 


kilo labu lebaka nipasileo siagang minynya 
zaitun siagang minynya zaitun bage talluna 
serea litere. 

ll Nampa musti naerang imanga anjo 
passarena mange ri dallekanna pakkebu 
KemaNa Batara. 

12|manga musti angngallei sikayu ana 
gimbala lakia sumpaeng siagang anjo 
minynya zaitun bage tallunna silitereka, untu 
ajari korobang passambe karugiang, nampa 
napassareang salaku passare nipappicinikang 
mae ri Batara. 

13 Anjo ana gimbalaka musti nasamballei ri 
tampa tassalaka, iamintu tampa lebakamo 
nipattantu untu pammolongang olo-olo 
korobang pammopporang dosa siagang 
korobang nitunu. Anjo gimbalaka musti 
nisamballei anjoreng lanri anjo korobang 
passambe karugianga siagang korobang 
pammopporang dosaya teai sipato 
tangkasana siagang ajari bageannai imanga. 

14 Musti angngallei imanga sikede cera ana 
gimbala nampa napasapu mae ri leko toli 
kananna, ri anrong lima kananna siagang ri 
anrong bangkeng kananna anjo tau lanipajari 
tangkasaka. 

15 Nampa angngalle sikede imanga minynya 
zaitun na napatiri ri pala lima kalenna ri 
kairia. 


`. 1mamat 14.16i 21 56 
16| ebaki anjo najallakkammi karemeng 


lima kananna antama ri minynyaka, siagang 
naparacci pintuju antama ri KemaNa Batara. 

17 Nampa anjo minynya sikedeka ri limanna 
musti napasapui mae ri tampa-tampa lebaka 
nisapui cera, iamintu ri leko toli kananna, 
ri anrong lima kananna siagang ri anrong 
bangkeng kananna anjo tau eroka nipajari 
tangkasa. 

18 | abinnaya minynyaka musti nipatiriki 
irate ri ulunna anjo taua. Kammaminjo 
nanagaukammo imanga upacara 
pannangkasia mae ri anjo taua ri 
dallekanNa Batara. 

19 Nampa musti napassareang imanga 
korobang pammopporang dosaya sollanna 
ajari tangkasa anjo tau ramasaka. Lebaki 
anjo musti ammolongi olo-olo untu korobang 
nitunu, 

20 nampa napassareang siagang korobang 
nipatala irate ri tampa pakkorobangnganga. 
Kammaminjo nanagaukammo imanga 
upacara pannangkasia mae ri anjo taua, 
sagenna ajari tangkasamo anjo taua. 

21l Punna kasi-asi anjo taua siagang tena 
pakkullena, akkullei angngerang sikayumo 
bawang ana gimbala laki untu korobang 
passambe karugiang, ajari korobang nipatala 
mae ri Batara. Pantaranganna anjo sikilo 
labu nipasileoka siagang minynya zaitun untu 


. Imamat 14.221 28 
korobang nipatala, siagang bage tallunna 


silitereka minynya zaitun. 

22 Musti angngerang tongi ruang kayu 
jangang-jangang bodobangkeng rungka 
yareka bukkuru rungka: sikayu untu korobang 
pammopporang dosa na sikayu pole untu 
korobang nitunu. 

23 Sikontu anjo passarea musti naerangi 
mange ri imanga ri dallekang pakkebu 
KemaNa Batara ri allo makasagantujuna 
upacara pannangkassina kalenna. 

24| manga naallei anjo ana gimbalaka siagang 
minynya zaitunga nampa napassareang 
salaku passare nipappicinikang mae ri Batara 
siagang iaminjo untu bageanna imanga. 

25 Nampa imanga musti nasamballei anjo 
ana gimbalaka siagang napasapui sikede 
cerana mae ri leko toli kananna, ri anrong 
lima kananna siagang ri anrong bangkeng 
kananna anjo tau eroka nipajari tangkasa. 

29| manga musti napatiriki sikede minynyaka 
ri pala lima kairinna 

27 nampa naparacci siagang lima kananna 
anjo minynyaka pintuju lalang ri KemaNa 
Batara. 

28 Nampa anjo sikedeka minynya ri limanna 
musti napasapui mae ri tampa-tampa 
lebakamo nisapui cera, iamintu ri leko toli 
kananna, ri anrong lima kananna, siagang ri 
anrong bangkeng kananna anjo tau eroka 
nipajari tangkasa. 


| Imamat 14.291 36. — 58 
2? Labinna anjo minynyaka musti nipatiriki 


irate ri ulunna anjo taua untu upacara 
pannangkasi kalenna ri dallekanNa Batara. 

30 Nampa imanga musti napassareangi anjo 
sikayua Jangang-jangang bodobangkeng 
yareka bukkuru rungka sumpaeng 

31yntu korobang pammopporang dosa, 
nampa sikayua pole untu korobang nitunu 
siagang korobang nipatalana. Kammaminjo na 
nagaukammo imanga upacara pannangkasia 
mae anjo taua ri dallekanNa Batara. 

32 | aminjo paratoranga ri passalana upacara 
pannangkasia mae ri tau ammolleamo battu 
ri garring salaya punna tena pakkullena. 

33 Napassareangi Batara mae ri Musa 
siagang Harun 

34 paratorang-paratorang ri passalana balla 
natabaya jappo alabanga. Anne paratorang- 
paratoranga nipakei ri wattunna antamamo 
bansa Israel ri parasangang Kanaan, iamintu 
parasangang Napassareanga Batara mae ri 
kenanga. 

35 | nai-nai ambuntuluki jappo kammaya 
lalang ri ballana, musti nalaporoki anjo 
passalaka mae ri imanga. 

36 Lalang tenanapa nabattu imanga 
amparessai anjo Jappoka, musti 
naparentakangi imanga sollanna sikontu 
apa-apa niaka lalang ri anjo ballaka nipasulu 
ngasengi. Punna tena, sikontu apa-apa niaka 


5. Imamat 14.371 44 59 
lalang ri anjo ballaka ajari ramasa ngasengi. 


Nampa musti battui imanga, 

37 untu amparessai anjo jappoka. Punna 
nia ballang-ballang kamma moncongbulo 
tanjana yareka eJa-ejai tanjana sangkamma 
ammallasaki antama ri temboka, 

38 imanga musti nabokoi anjo ballaka nampa 
nalappassang takkonci anjo ballaka lalang 
tuju allo. 

39Ri makatujuna alloa musti battui pole 
imanga amparessai. Punna alabang anjo 
jappoka, 

40 musti naparentakangi sollanna nibongkara 
anjo batu-batu tembo natabaya jappo nampa 
nikekkese ngaseng tembo bageang lalanna. 
Bate kekkesena palestereka siagang anjo 
batu-batua musti nipelaki ri tampa ramasaka 
ri pantaranna kotaya. 

41(14:40) 

42 Nampa anjo batu-batu nipasuluka musti 
nisambei siagang batu-batu beru. Sikontu 
tembona anjo ballaka musti nilapisiki siagang 
palestere beru. 

43 Punna ammumba poleang anjo jappoka, 
nampa lebamo nisambei batu-batuna anjo 
ballaka siagang leba tommi nikekkese 
tembo-tembona nampa nipalestere beru 
ammotere, 

44musti battui pole imanga amparessa 
poleangi anjo ballaka. Punna memang 


5 .Imamat 14.451 52 60 
allabangi anjo jappoka, anjo ballaka 


ramasaki, 

43 siagang musti nibongkaraki. Batu- 
batunna, kayu-kayunna siagang sikontu 
palesterena musti nipelaki ri tampa ramasaka 
ri pantaranna kotaya. 

48 | nai-nai antama ri anjo ballaka sumpaeng, 
ajari ramasaki sagenna labu alloa. 

47 | nai-nai attinro yareka angnganre ri anjo 
ballaka musti nasassai pakeanna. 

48 Mingka punna battu imanga na turu 
pamaressana tenamo nammumba poleang 
jappoka baku lebana nipalestere poleang, 
musti napaui angkanaya tangkasaki anjo 
ballaka, lanri anjo Jjappoka tappela ngasemmi. 

49 Untu pannangkasi balla, imanga musti 
angngallei ruang kayu Jjangang-jangang, kayu 
camara, otere eja siagang sitangke kayu 
supa. 

30 angang-jangang sikayua musti nipolongi 
irate ri uring lebaka nibonei siagang jene 
battua ri timbuseng jeneka. 

31 Nampa anjo kayu camaraya, otere ejaya, 
kayu supaka siagang jangang-jJangang 
attallasaka ija musti najallakkangi antama ri 
cerana anjo jangang-jangang lebaka nipolong 
sumpaeng, siagang antama ri anjo jene 
cinonga. Lebaki anjo musti napiracciki anjo 
ballaka pintuju. 

3? Anjo jangang-jangang attallasaka ija 
musti nalappassangi ri paranga ri pantaranna 


|mamat 14.531 15.5 61 
kotaya. Kammaminjo na nagaukammo 


imanga upacara pannangkasia mae ri anjo 
ballaka, sagenna ajari tangkasamo anjo 
ballaka. 

>3 (14:52) 

>4laminjo paratorang-paratoranga ri 
passalana garring salaya, 

> ri passalana puru-purua, kambang- 
kambanga yareka ballang-ballang keboka 
yareka apa angkambussuluka ri kalea, 
kammayatompa ri passalana kajappokang 
niaka ri pakeanga yareka ri ballaka. 

56 (14/55) 

>/laminjo paratorang-paratoranga nipake 
untu ampattantui angkanaya apaka anjo 
sereanga apa-apa tangkasaki yareka 
ramasaki. 

1 5 l Napassareangi Batara mae ri Musa 

siagang Harun anne paratorang- 

paratoranga 

2 untu bansa Israel. Punna nia tu burane 
assolongi jeneka battu ri katauanna lanri 
garring bainei, anjo jene assolonga ramasaki, 
3 baji anjo assulukamo kammayatompa 
tattahanga lalang. 

“Tampa lebaka napammemmpoi siagang 
nakatinroi anjo taua ajari ramasaki. 
3|nai-nai anseroi anjo taua yareka 
katinroanna yareka bate pammempoanna, 
yareka nipirui ri anjo taua, musti nasassai 


. Imamat 15,61 14 62 
pakeanna siagang ajeneki anjo taua; sagenna 


labu alloa ramasaki anjo taua. 

6(15:5) 

7(15:5) 

8 (15:5) 

9 Palapa jaranna yareka apa-apa mamo 
lebaka napammempol anjo taua ajari 
ramasaki. 

10 | nai-nai anseroi bate pammempoanna 
anjo taua, ajari ramasaki sagenna labu 
alloa. Inai-nai angngangkaki anjo bate 
pammempoanna musti nasassai pakeanna 
siagang ajeneki, siagang ajari ramasaki 
sagenna labu alloa. 

11pynna nia tu burane napassuluki jene 
katauanna lanri garring bainei, na nasero tau 
maraenga ri tenanapa nabissai limanna, anjo 
tau naseroa musti nasassai pakeanna siagang 
ajeneki, kammayatompa ramasaki sagenna 
labu alloa. 

12 pymna nia uring butta nasero anjo taua 
musti nireppeki siagang punna nia pakkakasa 
natagala, musti nibissal. 

13 Punna ajari bajimo anjo taua, musti 
attayangi pole tuju allo. Lebaki anjo musti 
nasassai pakeanna siagang ajeneki ri 
timbuseng jeneka, najari tangkasa. 

14Ri makasagantujuna alloa, musti 
angngerangi ruang kayu Jangang-jangang 
bodobangkeng yareka bukkuru rungka mange 


| Imamat 15.151 22 63 
ri dallekang pakkebu KemaNa Batara, nampa 


napassareang mae ri imanga. 

15 | manga musti napassareangi sikayu 
anjo jangang-janganga untu korobang 
pammopporang dosa, siagang anjo sikayua 
untu korobang nitunu. Kammaminjo na 
nagaukammo imanga upacara pannangkasia 
mae ri anjo taua ri dallekanNa Batara. 

16 Punna nia sitau burane assulu jene keboka 
battu ri katauanna, musti ajeneki, mingka tuli 
ramasana sagenna labu alloa. 

17 Sikamma barang-barang battu ri kaeng 
yareka kukkulu natabaya anjo jene katauanna 
musti nisassai, anjo baranga ramasaki 
sagenna labu alloa. 

18 Punna lebaki assikatinroang, baji burane 
kammayatompa bainea, musti ajeneki, 
mingka tuli ramasana sagenna labu alloa. 

19 Punna battu bulanna serea baine, 
ramasaki sagenna tuju alloa. Inai-nai anseroi 
anjo bainea ajari ramasaki sagenna labu 
alloa. 

20 Sikamma bate pammempoanna siagang 
apa-apa nakatinroia anjo bainea lalang 
battuna bulanna, ajari ramasaki. 

21|nai-nai anseroi bate pammempoanna 
yareka bate katinroanna baine battua 
bulanna, musti nasassai pakeanna siagang 
ajeneki, kammayatompa ramasaki sagenna 
labu alloa. 

22(15:21) 


Imamat 15.231 30 64 

23(15:21) 

24 Punna nia burane assikatinroang siagang 
baine battua bulanna, anjo buranea ajari 
ramasa tommi lalang tuju allo, sikamma leba 
nakatinroia ajari ramasa ngaseng tommi. 

25 Punna nia baine nalari cera lalang 
pirangallo are pantaranganna ri wattunna 
battu bulanna, yareka tammariai assulu 
cerana ri lebanamo battu bulanna, ajari 
ramasami lalang nalarina cera sangkamma ri 
wattunna battu bulanna. 

26 Bate katinroanna yareka bate 
pammempoanna lalang nalarina cera 
ajari ramasaki. 

27|nai-nai anseroi anjo tampaka ajari 
ramasaki. Musti nasassai pakeanna siagang 
ajeneki, kammayatompa ramasaki sagenna 
labu alloa. 

28 Punna ammarimo nalari cera, musti 
attayangi anjo bainea lalang tuju allo pole. 
Lebappi anjo nampa tangkasa. 

293 Ri makasagantujuna alloa musti 
angngerangi ruang kayu jangang-jangang 
bodobangkeng rungka yareka bukkuru 
rungka mange ri imanga ri dallekang pakkebu 
KemaNa Batara. 

30 Anjo jangang-jangang sikayua musti 
napassareangi untu korobang pammopporang 
dosa, nampa anjo sikayua pole untu korobang 
nitunu. Kammaminjo carana imanga 


Imamat 15.311 16.2. 65 
anggaukangi upacara pannangkasia mae ri 


anjo bainea ri dallekanNa Batara. 

31 Nasuroi Batara anjo Musa ampakaingaki 
bansa Israel sollanna naparhatikang kenanga 
angkana ringngapanna naramasa kenanga 
siagang ringngapanna natena naramasa, 
sollanna tena naramassi kenanga KemaNa 
Batara, ia niaka ri tangnga-tanganga kemana 
kenanga. Punna naramassi kenanga anjo 
Kemaya, tena tamatena kenanga. 

3? Kammaminjo paratorang-paratoranga 
ri passalana burane napassulukia jene 
katauanna lanri garring baine, yareka 
assuluka jene kebo katauanna, 

33 ri passalana baine battua bulanna, siagang 
ri passalana burane assikatinroanga siagang 
baine battua bulanna. 

16 l Ri wattunna matemo ruaya 

anana Harun, iamintu ri wattunna 
napassareang pepe tenaya Nakaerokangi 
Batara, Nakanamo Batara ri Musa, 

2 "Pabattuangi saribattannu Harun, 
angkanaya ri wattu lebakaji bawang 
nipattantu nakkulle antama ri Kamara 
Kaminang Matangkasaka, iamintu kamara 
nisimbanga siagang gordeng, lanri 
anjoremMa ampappicinikangi KalengKu lalang 
ri rammanga irateanna parangkana Patti 
Parjanjianga. Punna nadakkai Harun anjo 
paratoranga, tena tamatena. 


| Imamat 16.31 10 66 
3Ri cara assarea bawang sapi laki rungka 


untu korobang pammopporang dosa siagang 
sikayu gimbala laki untu korobang nitunu, 
nakkulle antama Harun ri Kamara Kaminang 
Matangkasaka." 

4 Nampa pole musti naparhatikangi Harun 
anne paratorang-paratoranga. Ri wattu 
tenanapa nantama ri Kamara Kaminang 
Matangkasaka musti ajeneki, nampa napake 
pakeang imanga, iamintu baju, saluara bodo, 
passikko aya siagang sorobang, yangasenna 
battu ri lenang. 

> Nampa umma Israel musti napassareangi 
mae ri Harun ruang kayu bembe laki untu 
korobang pammopporang dosa siagang 
sikayu gimbala laki untu korobang nitunu. 

6 Musti napassareangi Harun sikayu sapi laki 
untu korobang pammopporang dosa mae ri 
kalenna siagang sikontu kaluargana. 

7 Anjo ruaya bembe laki battu ri umma Israel 
musti naerangi mange ri dallekang pakkebu 
KemaNa Batara. 

8 Anjoreng musti ammuangi loterei siagang 
rua batu, serea nisarei pammatei "untu 
Batara," na sereanga nisarei pammatei 
"Azazel". 

? Bembe nipilea untu Batara musti 
nipassareangi untu korobang pammopporang 
dosa. 

10 Bembe nipilea untu Azazel musti niboli 
attallasaki ri dallekanNa Batara nampa 


| Imamat 16.111 15 67 
nibongka mange ri parang lompoa untu 


Azazel, sollanna nitangkasi dosa-dosana 
umma Israel. 

11pynna lebaki napassareang siagang 
nasamballe Harun sapi lakia untu 
pammopporang dosa kalenna siagang dosana 
sikontu kaluargana, 

12 musti naallei tampa pepeka battu ri tampa 
pakkorobangnganga nampa nabonei bara 
pepe sagenna rassi siagang ruang kangkang 
dupa alusuka, nampa naerang mange ri 
Kamara Kaminang Matangkasaka. 

13 Anjo dupaya musti natunui ri dallekanna 
Patti Parjanjianga, sagenna natongko anjo 
parangkana Patti Parjanjianga siagang 
umbunna siagang takkullea nacini Harun, 
nasaba punna naciniki, tena tamatena. 

14 Nampa musti angngalle Harun sikede 
cerana anjo sapia, nampa napiracciki siagang 
karemenna bageang dallekanna parangka 
Patti Parjanjianga siagang pintuju mae ri 
dallekanna Pattia. 

15 | ebaki anjo musti nasamballei Harun 
anjo bembea untu korobang pammopporang 
dosana umma Israel. Cerana anjo bembea 
musti nierangi mange ri Kamara Kaminang 
Matangkasaka, nampa niparacci ri bageang 
dallekanna parangkana Patti Parjanjianga 
siagang ri dallekanna Pattia, sangkamma 
lebaka nigaukang siagang cerana sapi lakia. 


mamat 16.161 20 68 
19Kammaminjo carana imanga 


ampakatangkasaki Kamara Kaminang 
Matangkasaka battu ri karamassanna Israel 
siagang battu ri sikontu dosana kenanga. 
Musti nitangkasi KemaNa Batara, ia niaka ri 
tangnga-tangnga pakkemaanna bansa Israel 
siagang nitabaya ri karamassanna kenanga. 

17 Appakkaramula anjo wattua nantama 
Harun ri Kamara Kaminang Matangkasaka 
untu anggaukangi upacara pannangkasia: 
sagenna assulu poleang, takkulleai manna 
sitau nia lalang ri anjo Kemaya. Lebaki 
nagaukang upacaraya untu kalenna, untu 
kaluargana siagang untu sikontu bansa Israel, 

18 musti assuluki Harun siagang alampa 
mange ri tampa pakkorobangngang korobang 
nitunua untu ampakatangkasaki anjo tampa 
pakkorobangnganga. Musti angngallei 
sikede cerana sapia siagang cerana bembea 
nampa napasapu ri tanru-tanru niaka 
ri sikamma panyingkuluna anjo tampa 
pakkorobangnganga. 

19 Naparacciki sikede anjo ceraka siagang 
karemenna sagenna pintuju mange ri 
rateanna anjo tampa pakkorobangnganga. 
Kammaminjo carana ampakatangkasaki 
tampa pakkorobangnganga battu ri 
karamassanna bansa Israel sollanna ajari 
tangkasa. 

20 ebaki nagaukang upacara pannangkasia 
ri Kamara Kaminang Matangkasaka siagang 


Imamat 16.211 24 < 69 
bageang-bageang maraenga battu ri 


KemaNa Batara kammayatompa tampa 
pakkorobangnganna, musti napassareangi 
Harun sikayu bembe attallasaka, ia nipilea 
untu Azazel. 

21 Musti napadongkoki rua-rua limamna irate 
ri tompo ulunna anjo bembea nampa naakui 
ngaseng sikontu kasalanna, dosana siagang 
gau salana bansa Israel. Lanri kammana 
anjo nipalette ngasemmi sikontu kasalanna 
bansa Israel mae ri ulunna anjo bembea. 
Nampa kalaserenna tau nisarea tugasa musti 
nabongkai anjo bembea mange ri parang 
lompoa. 

22 Anjo bembea naerang ngasemmi sikontu 
dosana bansa Israel mange ri daera 
kalotoroka, ia tenaya napammantangangi 
tau siagang musti nalappassangi anjoreng ri 
parang lompoa. 

23 | ebaki anjo musti antamaki Harun ri 
Kemaya, nasungke pakeang imang napakea 
wattunna antama ri Kamara Kaminang 
Matangkasaka, nampa naboli pakeanna 
anjoreng. 

24 Nampa musti ajene ri sereang tampa 
lebaka nipattantu nampa napake ammotere 
pakeang kalenna. Lebaki anjo musti assuluki 
nampa napassareang korobang nitunua 
untu pammopporanna dosa kalenna siagang 
dosana bansa Israel. 


Imamat 16.251 31 70 
25 | annana anjo olo-oloka untu korobang 


pammopporang dosa musti nitunui rate ri 
tampa pakkorobangnganga. 

26 Anjo tau allappassangiai bembea untu 
Azazel ri parang lompoa musti nasassai 
pakeanna siagang ajeneki ri wattu tenanapa 
nammotere mange ri pakkemaanga. 

27 Sapi lakia siagang bembea untu korobang 
pammopporang dosa, ia nieranga cerana 
antama ri Kamara Kaminang Matangkasa 
untu pammopporanna dosaya, musti nierangi 
assulu ri pantarang pakkemaanga nampa 
nitunu. Kukkuluna, dagenna siagang bone 
parruna anjo ruaya olo-olo, musti nitunu 
ngasengi. 

28 Tau antunuai musti nasassai pakeanna 
siagang ajeneki ri wattu tenanapa nammotere 
ri pakkemaanga. 

29 Anne paratorang-paratoranga musti 
nituruki sagenna satunggu-tungguna. Ri 
tanggala sampulo bulang tuju, tu Israel 
siagang bansa maraeng ammantang tulia 
ri allana kenanga musti appuasal siagang 
tanipabiangai anjama, nasaba anjo alloa 
lamintu allo teai sipato matangkasana. 

Anjo alloa musti nigaukangi upacaraya untu 
antangkasi bansa Israel battu ri sikontu 
dosana kenanga sollanna ajari matangkasa. 

30(16:29) 

31(16:29) 


Imamat 16.321 17.4. 71 
32| mang Lompoa, ia lebakamo nilanti 


siagang nisala untu Allataala ansambeangi 
manggena, musti nagaukangi anjo upacara 
pannangkasia. Musti napakei pakeang 
tugasana, 

33 nampa nagaukang upacara pannangkasi 
Kamara Kaminang Matangkasaka, bageang- 
bageang maraenga ri KemaNa Batara, tampa 
pakkorobangnganga, imang-imanga siagang 
sikontu bansa Israel. 

34 Anjo upacaraya musti nigaukangi sikali 
sitaung untu ampakatangkasaki bansa Israel 
battu ri sikontu dosana kenanga. laminjo 
paratorang-paratorang mustia nituruki 
sagenna satunggu-tungguna. Nagaukammi 
Musa situru anjo apa Naparentakanga Batara 
mae ri ia. 

17 l Nasuroi Batara anjo Musa 

2 ampassareangi anne paratorang- 
paratoranga mae ri Harun, sikamma anana 
siagang sikontu bansa Israel. 

3 Punna nia tu Israel assare korobang sapi, 
gimbala yareka bembe mae ri Batara, anjo 
olo-oloka musti nasamballei ri dallekang 
pakkebu KemaNa Batara. Punna anjoreng ri 
tampa maraenga nasamballe, nadakkaimi 
hukkunNa Batara lanri appasolongi cera. 
Tenamo nanibilangi anggota ummaNa 
Allataala. 

4(17:3) 


|mamat 17.51 10 72 
>la erona anjo parentaya iamintu sollanna 


naerang bansa Israel mange ri KemaNa 
Batara sikontu olo-olo nipassareanga ia 
biasaya nasamballe kenanga ri kokoa. Musti 
naerangi kenanga anjo passarea mange ri 
imanga ri dallekang pakkebu KemaNa Batara 
nampa nasamballe anjoreng untu korobang 
passiamakkang. 

8|manga musti napatiriki cerana anjo 
olo-oloka mae ri sikamma sarinna anjo tampa 
pakkorobangnganga ri dallekang pakkebu 
KemaNa Batara, nampa natunu jannana 
sollanna anjo rasanna napakasannangi 
nyawaNa Batara. 

7Bansa Israel musti tamamminrayai mae 

ri Batara, siagang tena sikali- kali nakkulle 
anynyamballe kenanga olo-olo ri koko- kokoa 
untu passare mae ri sikamma jing jJadalaka. 
Anjo paratoranga musti nituruki sagenna 
satunggu-tungguna. 

8Punna nia tu Israel yareka bansa 
maraeng ammantang tulia ri allana tu Israel 
assare korobang nitunu yareka korobang 
maraengang 

3 mae ri Batara, musti napassareangi ri 
dallekang pakkebu KemaNa Batara. Punna 
anjorengi ri tampa maraenga napassareang, 
takkulleami nibilang anggota ummaNa 
Allataala. 

10 Punna nia tu Israel yareka bansa maraeng 
ammantang tulia ri allana tu Israel angnganre 


Imamat 17.111 15 73 
cera, lanihukkungi ri Batara siagang 


takkulleami nibilang anggota ummaNa 
Batara. 

11 Nyawana sikamma apa attallasaka 
niaki lalang ri cerana. Lanri kammana 
anjo Naparentakangi Batara sollanna 
sikontu ceraka nipatiriki irate ri tampa 
pakkorobangnganga sollanna nitangkasi 
dosa-dosana ummaka. Ceraka iamintu 
nyawaya, antangkasi dosaya. 

12 |aminjo sabana nabansa Israelka yareka 
bansa maraeng ammantang tulia ri allana 
kenanga tanipabiangngai angnganre cera. 

13 pymna nia tu Israel yareka bansa 
maraeng ammantang tulia ri allana kenanga 
anjakkala jangang-jangang yareka olo-olo 
maraengannaya iamintu tenaya naharang, 
musti napasuluki cerana anjo olo-oloka 
nampa natambungi siagang butta. 

14 Nyawana sikamma apa attallasaka niaki 
lalang ri cerana. Lanri kammana minjo 
Napappisangkangi Batara mae ri bansa 
Israelka angnganre cera. Sikamma tau 
anggaukangai anjo apa Nipappisangkanga, 
tenamo nanibilangi anggota ummaNa 
Allataala. 

15 Sikamma tu Israelka yareka bansa 
maraeng angnganrea dageng mate kalenna, 
yareka mate nikokko ri olo-olo sekke, musti 
nasassai pakeanna nampa ajene siagang 


Imamat 17.161 18.9 3 ssd 
attayang sagenna labu alloa, nampami ajari 


tangkasa. 

16 Punna tena nagaukangi kammaya anjo, 
musti natanggongi kodina kalebakkanna. 
18 l Nasuroi Batara anjo Musa 

2 ampabattui mae ri bansa Israel 
anne parentaya angkana, "INakke Karaeng 
Allataalanu. 

3 Tea laloko turuki panggaukanna bansa 
Mesirka, iamintu pammantangannu lebaka, 
yareka tau niaka ri Kanaan iamintu tampa 
lanumangeia Kupimping kamma- kamma 
anne. 

4Turuki laloi hukkung-hukkungKu siagang 
gaukangi apa Kuparentakanga. INakke 
Karaeng Allataalanu. 

> Turuki paratorang-paratoranga siagang 
hukkung-hukkung Kupassareanga mae ri 
kau. Punna nugaukangi kammaya anjo, 
lasalamakko lalang tallasanu. |Nakkemi 
Batara." 

6 Napassareangi Batara anne paratorang- 
paratoranga. Teako assikatinroangngi siagang 
kalaserenna bija pammanakannu. 

7 Teako assikatinroangngi siagang ammanu, 
bainenna manggenu, nasaba anjo manggenu 
pata. 

8 Teako hinai manggenu lanri assikatinroannu 
siagang kalaserenna bainenna maraenga. 

9 Teako assikatinroangngi siagang 
saribattang bainenu yareka saribattang 


..” . Imamat 18.101 19 75 
aonu, baji nipakalompoa lalang julu ballanu 


kammayatompa nipakalompoa ri balla 
maraenga. 

l0Teako assikantinroangngi siagang 
cucunnu, anjo kammaya lanapakasirikko. 

ll Teako assikatinroangngi siagang 
saribattang bainenu ajulu manggea siagang 
ikau namaraeng ammana yareka nuaganga 
ajulu amma namaraeng manggena, nasaba 
anjo assaribattangko. 

12 Teako assikatinroangngi siagang 
purinannu bainea, baji nasaribattanna 
manggenu yareka saribattanna ammanu. 

13 (18:12) 

14 Teako assikatinroangngi siagang bainenna 
purinannu, nasaba anjo purinannu tongi. 

15 Teako assikatinroangngi siagang ana 
mintunnu 

19 yareka siagang bainenna daennu. 

17 Teako assikatinroangngi siagang anana 
yareka cucunna baine lebaka nuagang 
sikatinroang. Gassingka anjo kenanga bija 
pammanakannu, nampa anjo panggaukang 
kammaya tena nabali. 

18 Teako abuntingi siagang saribattanna 
bainennu lalang attallasana ija anjo bainennu. 

19 Teako assikatinroangngi siagang serea 
baine lalang battuna bulanna, lanri ramasaki 
anjo wattua. 


J1mamat 18.201 25 76 
20Teako assikatinroangngi siagang bainenna 


tau maraenga, anjo panggaukang kammaya 
napajari ramasakko. 

21Teako passareangngi kalaserenna 
ananu untu nikorobangkang lalang ri 
panynyombanga mae ri Rewata Molokh, lanri 
anjo panggaukang kammaya nahinai arenNa 
Allataala, Bataranu. 

22 Tu buranea tena nakkulle assikatinroang 
siagang paranna burane; Nakabirisi Allataala 
panggaukang kammaya anjo. 

23 Baji tu buranea kammayatompa tubainea 
tena sikali nakkulle assikatinroang siagang 
olo-oloka, panggaukang Jadala kammaya 
naramassiko. 

24Teako ramassi kalennu siagang 
panggaukang-panggaukang kammaya 
anjo nasaba kammaminjo panggaukanna 
bansa-bansa lebaka ammantang ri Kanaan 
rnoloangnganga anramassi kalenna kenanga. 
Lanri kammana minjo nanibongka kenanga ri 
Batara, sollannu akkulle ampammantangngi 
anjo parasanganga. 

25 | ebaki nagaukang ngaseng kenanga 
panggaukang appakaringi-ringi kammaya 
anjo, sagenna ajari ramasa parasanganna 
kenanga. Jari nihukkummi kenanga ri 
Batara siagang tenamo nanipabiang 
kenanga ammantang anjoreng. Mingka 
ikau ngaseng, tea laloko gaukangngi 
panggaukang-panggaukang kammaya 


| Imamat 18.261 19.3. 77 
anjo. Ikau ngaseng tu Israelka siagang 


bansa maraeng ammantang tulia siagang 
ikau, musti nuturuki paratoranNa siagang 
parentaNa Batara, 

20(18:25) 

27(18:25) 

28sollanna tena nihukkungko siagang 
tena nibongkako ri Batara battu ri anjo 
parasanganga sangkamma tau tenaya 
namangngasseng ri Batara, ammantanga 
anjoreng rioloangnganga naikau. 

29 Nuassengi angkanaya inai-nai 
anggaukangi panggaukang ramasa 
kammaya anjo tenamo nanibilangi anggota 
ummaNa Allataala. 

30) ari Nakanamo Batara, "Turuki parenta- 
parenta Kupassareanga siagang teako 
palembai panggaukanna sikamma tau 
ammantanga ri Kanaan rioloangngannu. 
Teako ramassi kalennu lanri nugaukanna 
anjo panggaukang-panggaukang kammaya. 
| Nakkemi Karaeng Allataalanu. " 

19 l Nasuroi Batara anjo Musa 

“ampabattui mae ri bansa Israel 
anne parentaya angkana, "Paralluko 
matangkasa, nasaba iNakke Karaeng 
Allataalanu matangkasakKa. 

3Sikontu taua musti napakalabiriki 
anrong manggena, siagang napakalompo 
Allo Pammari-marianga sangkamma 
Kuparentakanga. |Nakke Karaeng Allataalanu. 


Imamat 19.4] 11 78 
4Teako anynyombai barhala. Teako appareki 


patung battu ri bassi-bassiang nampa 
nusomba. |Nakke Karaeng Allataalanu. 

3 Punna assareko olo-olo untu korobang 
passiamakkang, pinawangi paratorang- 
paratorang Kupassareanga, sollanna 
Kutarima anjo korobanga. 

6 Dagenna musti nikanre ri allo nisamballena 
anjo olo-oloka yareka ammukona. Dageng 
niaka ija tassesa ri makatalluna alloa musti 
nitunui sagenna cappu, 

7 lanri harammi anjo dagenga. Punna nikanre 
iji anjo dagenga, tena naKutarimai anjo 
korobanga. 

8|nai-nai angkanrei anjo dagenga salami 
lanri tena najampangi apa nisalaka untu 
iINakke. Anjo tau kammaya tenamo 
nanibilangi anggota ummakKu. 

9 Punna akkattoko, teako kattoi gandung 
attimboa ri biring-biring kokonnu, siagang 
teako ammoteri amparappungi gandung 
tassesaya ri lebanamo nukatto. 

10Teako ammoteri mange ri koko anggoronu 
untu appassere rappo-rappo anggoro 
ammantanga tassesa ri lebanamo nualle sikali 
rapponna. Kammayatompa rappo-rapponna 
tugurukamo teako allei. Bolimi anjo kammaya 
untu tau kasi-asia siagang tau battu-battua. 
| Nakke Karaeng Allataalanu. 

ll Teako alukakki, annipui yareka aballe- 
ballei. 


. Imamat 19.121 19 79 
12 Teako ajanji lanri arengKu punna tena 


nuttojeng-tojeng ero anrupai anjo Janjia, 
nasaba lanri kammana anjo nuhinami 
arengKu. |Nakke Karaeng Allataalanu. 

13 Teako paccoki parannu tau yareka teako 
alle passai barang-baranna. Sawalana tau 
anjamaya ri kau teako tahangngi, manna pole 
nasipattanja. 

4 Teako tunrai tau tongoloka siagang teako 
attannangi batu pattatoroang ri dallekanna 
tau butaya. Paralluko appakalabiri siagang 
malla mae ri Nakke, saba iNakke Karaeng 
Allataalanu. 

15 Musti lambusukko punna angngadeliko: 
teako battala mangei ri tu kasi-asia siagang 
teako mallakki mae ri tau kalumanynyanga. 

16 Teako appalabangngi pitina ri allana tujulu 
bansanu, sollanna tena nujari passabakkang 
namate parannu tau. | Nakkemi Batara. 

17 Teako pammoli-molikangngi parannu 
tau, manna pole inai. Pakabajiki punna 
nia passisala-salannu manna pole inai 
nuagang sisala-sala, sollanna tena nudoraka 
passabakkang tau maraeng. 

18 Teako appasibalassi panggaukang kodi 
siagang teako kabirissi parannu tau, mingka 
kamaseangi parannu tau sangkamma 
nukamaseanna batangkalennu. I|Nakke 
Batara. 

19 Mannurukiko ri parenta-parentaKu. Teako 
appabuntingi olo-olo tenaya nasangkamma. 


Imamat 19.201 25 . 80 
Teako alamungi ruang rupa lamungang ri 


serea butta. Teako ammakei pakeang battu ri 
ruang rupaya bannang nitannung. 

20 Punna nia tu burane ajanji ero 
ambalukangi ata bainena mae ri burane 
maraenga untu napaJari baine piarana, nampa 
anjo tau eroka amballi tenapa nabayaraki, na 
anjo patannaya ata assikatinroangi rolong 
siagang anjo ataya, anjo tau ruaya musti 
nihukkungi: mingka takkulleai nihukkung 
mate, nasaba manna antekamma anjo bainea 
atanna tongjji. 

21 Anjo buranea musti angngerangi sikayu 
gimbala laki mange ri dallekang pakkebu 
KemaKu untu korobang passambe karugiang. 

22|manga musti nakorobangkangi anjo 
gimbalaka lalang ri upacara pannangkasia, 
sollanna nipammopporang dosana anjo taua. 
Na iNakke, Allataala lampammopporangi. 

23 Punna antama mako sallang ri 
parasangang Kanaan nampa alamungko 
arupa-rupa rappo-rappoang anjoreng, lalanna 
tallun taung rioloangannaya musti nubilang 
harangi rappo-rapponna siagang takkulleai 
nukanre. 

24 alang ri taung makaappana sikontu 
rapponna musti nupassareangi mae ri Nakke 
untu ampappicinikangi pappala sukkurunu 
mae ri Nakke, Batara. 

25 Lalang taung makalima nampami akkulle 
nukanre rapponna. Punna nugaukang 


. 1mamat 19.261 33 5 81 
ngaseng sikontu anjo paratoranga, lapila 


jai rapponna anjo poko rappo-rappoannu. 
| Nakke Karaeng Allataalanu. 

26 Teako angnganrei cera. Teako ammakei 
pangngassengang baca-baca. 

27 Teako goncingi uunu ri sari ulunnu yareka 
janggonu. 

28Teako cacaki bukkulennu untu appare 
pammatei yareka bokkaki kalennu ajari 
pammatei ri kasusannu lanri kamateangko. 
| Nakke Batara. 

29 Teako pakatunai anggaranna ananu bainea 
siagang teako lappassangngi ajari baine sala 
ri balla-balla passambayangang rewataya. 
Lanri appakammanu anjo nanuramassi 
parasangannu, siagang lalabangi anjo 
panggaukang sala kammaya anjoreng. 

30 pakalompoi Allo Pammari-marianga 
siagang pakalompoi tampa nitangkasia untu 
anynyomba mae ri Nakke. |Nakke Batara. 

31Teako alampai appala tangara mae ri 
sanro appareka passisambungang siagang 
roh-rohna tau matea. Punna nugaukangi 
kammaya anjo, ajari ramasakko. |Nakke 
Karaeng Allataalanu. 

3? Angngalikko siagang pakalabiriki tau 
toaya. Paralluko mappakalabiri siagang malla 
mae ri Nakke, nasaba iNakkemi Batara. 

33 Teako ampanggaukang kodi mae ri bansa 
maraeng niaka ammantang ri parasangannu. 


Imamat 19.341 20.4 82 
34 pasangkammai batenu appanggaukang 


mae ri kenanga siagang mae ri julu bansanu 
siagang kamaseangi kenanga sangkamma 
nukamaseanna batangkalennu. Urangi 
angkanaya ikau leba tonjako ajari bansa 
tubattu-battu ri Mesir. |Nakke Karaeng 
Allataalanu. 

35 Teako padongo-dongokangngi parannu 
tau lanri ammakeko ukkurang, timbangang 
yareka pabaku tenaya nannaba. 

36 pakei metere, timbangang siagang pabaku 
annabaya. I|Nakke Karaeng Allataalanu, 
siagang iNakkemi leba angngerangko assulu 
battu ri butta Mesir. 

37 Turuki sikontu hukkungKu siagang 
parentaKu. INakke Batara." 

20 1 Nasuromi Batara anjo Musa 

“ampabattui anne passalaka mae 
ri bansa Israel angkanaya, "Inai-nai ri kau 
yareka bansa maraeng niaka ammantang 
tuli ri allanu angkorobangkangi anana mae ri 
Rewata Molokh, musti nisambilai batu ri tau 
jala sagenna mate. 

3 | nai-nai angkorobangkangi anana mae ri 
Rewata Molokh, naramassi KemaKu siagang 
nahinai areng matangkasakKu. LaKuhukkungi 
siagang tenamo nalaKubilangi anggota 
ummakKu. 

4 Punna tena namakkana-kana tau jaia mae 
ri panggaukanna tau kammaya anjo siagang 
tena nahukkungi sagenna mate, 


Imamat 20.51 12 | 83 
3 KalengKu langhukkungi anjo taua siagang 


sikontu kaluargana kammayatompa sikontu 
tau naaganga ambokoiA nampa anynyomba 
ri Rewata Molokh. Tenamo nalaKubilangi 
kenanga anggota ummakKu. 

Tau alampaya appala tulung mae ri sanro 
appareka passisambungang siagang roh-roh 
tau matea, laKuhukkungi siagang tenamo 
nalaKubilang anggota ummakKu. 

7 Katutui kalennu sollannu tuli matangkasa, 
lanri iNakke Karaeng Allataalanu. 

8 Turuki hukkung-hukkungKu, lanri iNakkemi 
Batara, lebaka ansalakko untu KalengKu 
pata." 

9 Napassareangi Batara anne paratorang- 
paratorang angkanaya, "Inai-nai antunrai 
manggena yareka anronna, musti nihukkung 
matei. Matei lanri salana tonji. 

10 Punna nia tu Israel agau salimara siagang 
bainenna julu bansana, anjo taua siagang 
anjo bainea musti nihukkung matei. 

11pynna nia tu burane assikatinroang 
siagang kalaserenna bainenna manggena, 
naparkosai hana manggena. Anjo buranea 
siagang anjo bainea musti nihukkung matei. 
Matei kenanga lanri salana tonji kenanga. 

12 Punna nia tu burane assikatinroang 
siagang mintunna bainea, anjo tau ruaya 
musti nihukkung matei. Agau bawangi 
kenanga, siagang matei kenanga lanri salana 
tonji. 


. 1mamat 20.131 18 . 84 
13 Punna nia tu burane agau bawang siagang 


paranna tu burane, anjo kenanga appakaringi- 
ringiki siagang hinai panggaukanna, siagang 
musti nihukkung mate rua-ruai. Matei 
kenanga lanri salana tonji. 

14 Punna nia tu burane abunting siagang 
sitau baine nampa nabuntingi todong 
ammana anjo bainea, anjo tau tallua musti 
nitunui sagenna mate, lanri ampanggaukang 
tena nasilolongang kenanga. Anjo 
panggaukang kammaya takkulleai kajariang 
ri tangnga-tangnganu. 

15 Punna nia tu burane agau bawang siagang 
olo-oloka, anjo taua siagang anjo olo-oloka 
musti nibunoi. 

16 Punna nia tubaine agau bawang siagang 
olo-oloka, anjo bainea siagang anjo olo-oloka 
musti nibunoi. Matei kenanga lanri salana 
tonji kenanga. 

17 Punna nia tu burane agau bawang siagang 
saribattang bainena yareka saribattang 
julu mangge namaraeng ammana, yareka 
saribattang julu amma namaraeng mangge, 
tenamo nanibilangi kenanga anggota 
ummakKu. Ampanggaukang tasilolongammi 
kenanga siagang musti natanggongi kodina 
kalebakkanna. 

18 Punna nia tu burane assikatinroang 
siagang baine sitabanga battu bulanna, 
tenamo nanibilangi kenanga anggota 
ummakKu. 


. 1mamat 20.191 24 89 
19 pumna nia tu burane agau bawang siagang 


purinanna bainea, anjo tau ruaya musti 
natanggongi kodina kalebakkanna lanri anjo 
panggaukanna kenanga. 

20 Punna nia tu burane agau bawang siagang 
bainenna purinanna buranea, anjo taua 
nahinai purinanna. Anjo buranea siagang 
anjo bainea musti natanggongi hukkunganna. 
Sagenna mate kenanga takkulleai anggappa 
ana. 

21 Punna nia tu burane angngalleangi 
bainenna saribattanna, nahinai saribattanna 
siagang ampanggaukang tasilolongangi anjo 
tu burane kammaya. Sagenna mate tena 
nalanggappa ana." 

22 Nakana Batara, "Turuki sikontu 
hukkungKu siagang parentaKu, sollanna tena 
nanibongkako battu ri parasangang Kanaan, 
iamintu parasangang Kutujua angngerangko 
anne kamma. 

23 Teako palembai ada-ada kabiasanna bansa 
niaka ammantang anjoreng. ErokKa Kusaring 
talangnge anciniki panggaukang jadalana 
kenanga. laminjo sabana naKubongka 
kenanga, sollanna nanukkulle antama ri anjo 
parasanganga. 

24 Parasangang akkalumanynyanga siagang 
copponga buttana anjo, lebami Kupajanjiang 
mae ri kau, jari Kupassareangi mae ri kau 
untu nupatang. |Nakke Karaeng Allataalanu 


|mamat 20.251 21.4 86 
lebaka ansalakko battu ri allana bansa-bansa 


maraenga. 

25 | anri kammana anjo musti nuasseng bajiki 
nubatei angkanaya kereanga olo-olo haranga 
siagang tenaya naharang. Teako angnganrei 
olo-olo harang. Anjo olo-olo kammaya lebami 
Kupattantu angkanaya harangi, jari punna 
nukanrei ikau kalennu ajari ramasa. 

29 Kusalakko battu ri allana bansa-bansa 
maraenga sollannu ajari Kupatang. Musti 
matangkasakko lanri iNakke Batara, na 
iINakke matangkasakKa. 

27|nai-nai tu burane yareka tubaine appare 
passisambungang siagang roh-rohna tau 
matea, musti nisambilai batu sagenna mate. 
Anjo taua matei lanri salana tonji." 

2 1 l Nasuroi Batara anjo Musa ampabattui 

anne parentaya mae ri sikamma 
imang jari-jarina Harun angkanaya, "Serea 
imang takkulleai naramassi kalenna 
lanri amminawanna anghaderi upacara 
panguburanna bija pammanakanna, 

2 pantaranganna punna anjo matea iamintu 
ammana, manggena, anana, saribattang 
buranena, 

3 yareka saribattang bainena ia tenayapa 
nabunting, siagang ammantanga assiballa 
siagang ia. 

4Takkulleai naramassi kalenna lanri 
nahaderina upacara panguburang bijanna 
bainenna. 


| Imamat 21.51 10 87 
> Serea imang takkulleai nagondolo sipagang 


ulunna siagang takkulleai nacukkuru janggona 
yareka naloko-lokoki kalenna siagang bassi 
tarang lanri erona napappiassengang 
angkanaya natujui susa kamateang. 

6 Anjo imanga lebaki nisala untu iNakke 
pata, jari takkulleai naramassi arengKu. la 
assare korobang kanre-kanreang mae ri 
Nakke, jari musti tangkasaki. 

7 Serea imang takkulleai abunting siagang 
baine leba pagau salaya yareka baine 
tenayamo natulolo yareka lebakamo assisala 
siagang buranenna, lanri anjo imanga iNakke 
pata. 

8Bansa Israelka musti naakui imanga 
salaku tau lebaka nisala untu iNakke, nasaba 
lami assare korobang kanre-kanreang 
mae ri Nakke. INakke Batara; iNakke 
anne matangkasakKa siagang Kutangkasi 
ummakKu. 

9 Punna nia ana baine imang ajari baine 
pagau sala, nahinai manggena siagang musti 
nitunui sagenna mate. 

10]mang Lompoa lebami nilanti ri wattu 
nitirikinna minynya upacara ulunna siagang 
nipatabana pakeang imang lompoa ri 
kalenna. Lanri kammana anjo takkulleai 
nabalang parekang ajari rotto uuna yareka 
nakekkeki pakeanna lanri natujuna kasusaang 
kamateang. 


.lmamat 21.111 19 88 
11|a lebami nipassareang mae ri Nakke untu 


ajari iNakke pata, jari takkulleai naramassi 
kalenna. Tena todong nakkulle naramassi 
KemaKu lanri assuluna battu ri KemaKu 
nampa antama ri balla niaka tumatena, 
manna pole naanjo tau matea iamintu 
manggena yareka ammana. 

12(21:11) 

13|a akkullea nabuntingi iamintu tuloloa 
bawang siagang tau battua ri suku kalenna. 
Takkulleai abunting siagang Janda yareka 
tubaine lebakamo nisala ri buranenna, yareka 
baine leba pagau sala. 

14 (21:13) 

15 pynna nadakkai anne paratoranga, anjo 
ana-anana sallang, siratanga matangkasa, 
lajari ramasaki. |Nakke Batara siagang iNakke 
leba ansalaki ajari Imang Lompo." 

16 Naparentakangi Batara mae ri Musa 

17 untu ampaui anne mae ri Harun 
angkanaya, "Punna nia jari-jarinu ajari 
tusala-salang, takkulleai assare korobang 
kanre-kanreang mae ri Nakke. Anne atoranga 
tappakei sagenna satunggu-tungguna. 

18 Tau assarea korobang takkulleai tau 
sala-salanga tubuna, iamintu tau butaya, 
yareka tau pesoka, tau sala-salanga rupanna 
yareka sala-salanga tubuna maraenga; 

19ja pesoka limanna yareka akkeppanga 
bangkenna, 


Imamat 21.201 22.3. - 89 
20ja abukkuka yareka dattuluka, ia parisika 


matanna yareka natabaya garring bukkuleng 
siagang lebaka assulu lisere katauanna. 

21 Sikamma jari-jarina Harun assala- 
salanga kalenna takkulleai assare korobang 
kanre-kanreang mae ri Nakke. 

22 Mingka akkullei nakanre kanre 
nipassareanga, baji korobang kanre- kanreang 
matangkasaka kammayatompa korobang 
kanre-kanreang sannaka matangkasana. 

23 Lanri anjo taua sala-salangi kalenna, 
takkulleai nareppesi gordeng passimbanna 
Kamara Matangkasaka siagang tampa 
pakkorobangnganga. Takkulleai naramassi 
barang-barang lebaka nisala untu iNakke, 
lanri iNakkemi Batara, siagang iNakkemi 
ansalaki anjo barang-baranga." 

24|aminjo paratorang-paratorang 
napabattua Musa mae ri Harun siagang 
sikamma anana, kammayatompa mae ri 
sikontu bansa Israel. 

2 2 l Nasuroi Batara anjo Musa 

2 ampabattui anne parentaya 
mae ri Harun siagang sikamma anana 
angkanaya, "Gaukangi siagang siratannaya 
apa napassareanga bansa Israel untu 
INakke, sollanna tena nanuramassi areng 
matangkasakKu. | Nakke Batara. 

3 Pumna nia jari-jarinu ia ramasaka anreppesi 
sikamma passare matangkasa lebaka nasala 
bansa Israel untu iNakke, takkulleami ajari 


Imamat 22.41 9 90 
palayang ri tampa pakkorobangnganga. 
Anjo paratoranga tappakei sagenna 
satunggu-tungguna. | Nakke Batara. 

4 Punna nia Jjari-jarina Harun nataba garring 
bukkuleng iamintu garring sala, yareka 
garring baine sagenna assulu jeneka battu 
ri katauanna, tena nipabiangi angkanrei 
kanre passare matangkasaka punna tenapa 
natangkasa kalenna. Serea imang ajari 
ramasaki punna naseroi barang ramasaka 
lanri lebaki nataba maya. Ajari ramasa tongi 
punna assulu jene kebona battu ri katauanna, 

3 yareka nasero olo-olo ramasaka yareka tau 
ramasaka. 

6Serea imang, manna pole apa 
passabakkanna najari ramasa, tuli 
ramasana sagenna labu alloa. Siagang punna 
labumo alloa tenapa nakkulle angnganre 
kanre nipassareang ri Batara punna tenapa 
naleba ajene. 

7 Punna labumo alloa ajari tangkasami 
siagang akkullemi nakanre, lanri iaminjo 
kanrena. 

8 Tena nipabiangi angnganre dageng olo-olo 
mate kalenna yareka mate nikokko ri olo-olo 
sekke. Punna nakanrei, ajari ramasaki. 
| Nakke Batara. 

9 Sikontu imanga musti naturuki paratorang- 
paratorang Kupassareanga. Punna tena, 
salai kenanga siagang tena tamatena, 
lanri nadakkai kenanga anjo paratorang- 


Imamat 22.101 16 91 
paratorang matangkasaka. INakke Batara, 


siagang iNakke ansalaki kenanga untu 
KalengKu. 

10 Anjo passare nisalaka untu iNakke 
imangaji bawang siagang kaluargana akkulle 
angkanrei, tau maraenga takkulleai, manna 
pole nasiballa anjo imanga yareka manna 
pole natungnganre gajina imanga. 

11 Mingka punna ata-ata naballia anjo imanga 
siagang doe kalenna yareka nilassukangi 
lalang ri ballana, akkullei nakanre bageanna 
anjo imanga. 

12 Ana bainena serea imang ia abuntinga 
siagang burane tenaya naimang, takkulleai 
nakanre anjo passarea. 

13 Mingka ana bainena imanga ia ajari 
jandayamo yareka lebakamo nisala 
natena anana nampa ammotere mange ri 
ballana manggena kammayatompa ajari 
tanggonganna manggena, akkullei nakanre 
bageanna manggena. Kaluarganaji bawang 
imanga akkulle angkanrei anjo passarea. 

14 Punna nia tau teai kaluargana imanga tena 
nakunjungi nanakanre kanre nipassareanga 
mae ri Batara, musti assarei passambe mae 
ri imanga na natambai ruampulo parseng. 

13 Sikamma imanga takkulleai naramassi 
passare lebaka nisala untu KalengKu 

16 |anri nalappassanna nakanre tau tenaya 
nakkulle angkanrei anjo passarea. Anjo 
kammaya napajari salami anjo taua siagang 


D... [mamat 22.171 23 92 
lanitujui ri hukkungang. INakke Batara, 


siagang iNakke ampakatangkasaki anjo 
passarea." 

17 Nasuroi Batara anjo Musa 

18 a3mpassareangi mae ri Harun siagang 
sikamma anana kammayatompa sikontu 
bansa Israel anne paratorang- paratoranga. 
Punna nia tu Israel yareka bansa maraeng 
ammantang tuliamo ri allana tu Israel 
assare korobang untu anrupai tinjana, 
yareka korobang ero kalenna, anjo olo-olo 
napassareanga musti laki siagang tenaya 
callanna sollanna akkulle nitarima. 

19(22:18) 

2OTeako assarei olo-olo niaka callanna 
nasaba taerokai Batara antarimai. 

21l Punna nia tau assare korobang 
passiamakkang mae ri Batara untu anrupai 
tinjana yareka untu korobang ero kalenna, 
anjo olo-oloka takkulleai nia callanna, 
sollanna akkulle nitarima. 

22 Teako assarei korobang olo-olo buta mae 
ri Batara, yareka tepoka bukunna yareka 
lokoka, yareka niaka lattanna siagang ananai, 
yareka natabaya garring bukkuleng yareka 
puru-puruanga. Olo-olo kammaya anjo teako 
passareangngi untu korobang kanre- kanreang 
irate ri tampa pakkorobangnganga. 

23 Untu korobang ero kalennu, akkulleko 
assare olo-olo tenaya nabaji kalenna, mingka 

punna untu anrupai tinja, anjo olo-olo 


kammaya tena nakkulle nitarima. 

24 Teako assarei mae ri Batara iaminjo olo-olo 
panraka, yareka tassappika, yareka bokkaka, 
yareka nipelaka lisere butona. Anjo kammaya 
takkulleai nigaukang ri parasangannu. 

25 Olo-olo piara nigappaya battu ri bansa 
maraenga takkulleai nipassareang untu 
korobang kanre-kanreang. Olo-olo kammaya 
anjo nibilang niaki callanna siagang takkulleai 
nitarima. 

26 Ana sapi, ana gimbala yareka ana bembe 
beru lassuka musti ammantangi ri anronna 
lalang tuju allo. Nampami punna lebamo 
anjo akkullemi nitarima untu korobang 
kanre-kanreang. 

27(22:26) 

28 Teako korobangkangi anrong sapia 
yareka anrong bembea siagang anana ri allo 
sangkammaya wattunna. 

29 Punna assareko korobang kasukkurang 
mae ri Batara, gaukangi anjo kammaya 
situru paratorang, sollanna nanitarima anjo 
korobang nupassareanga. 

30 kanre memammi anjo korobanga anjo 
alloa, siagang teako boliki ammantang manna 
pole sikede untu ammuko. 

3l Nakana Batara, "Turuki parenta- 
parentaKu; iNakke Batara. 

32 Teako ramassi areng matangkasakKu. 
Sikontu bansa Israel musti anynyombai mae 


Imamat 22.331 23.7 94 
ri Nakke Kaminang Matangkasaka. INakke 


Batara siagang ampajariako tangkasa. 

33 | Nakke angngerangko assulu battu ri 
butta Mesir, sollanna iNakke ajari Allataalanu. 
| Nakke Batara." 

2 3 l Napassareangi Batara mae ri Musa 

2 paratorang- paratorang allo lompona 
agamaya, ia musti nipalabanga ajari allo 
lompo untu anggaukangi ibadaya. 

3 Annang allo sallona taua anjama, mingka 
ri allo makatujua, iamintu Allo Pammari- 
marianga, lami allo pammari-mariang 
nisalaka untu mae ri Batara. Ri anjo alloa 
musti apparekko passibuntulang untu assere 
anggaukangi ibadaya siagang takkulleako 
anjama. 

4]aminne allo-allo lompo Napattantua Batara 
siagang mustia nipalabang ri wattu lebaka 
nipattantu. 

3 Allo Lompo Paska ia nipakasuaraka untu 
ampakalabiriki Batara, appakkaramulai ri 
wattu labuna alloa ri tanggala sampulo 
angngappa bulang sere. 

6 Ammukona, tanggala sampulo allima, 
appakkaramulami Passua-suarrang Roti 
Tenaya Nammake Pagambang, siagang 
lalanna tuju alloa takkulleai taua angnganre 
roti ammakea pagambang. 

7Lalanna anjo tuju alloa musti assareko 
korobang kanre-kanreang mae ri Batara. Ri 
allo makaserea siagang makatujua ri anjo 


Imamat 23.81 14 95 
passua-suarranga musti assere ngasengko 


untu anggaukangi ibadaya siagang 
takkulleako anggaukangi jama-jamang 
battalaka. 

8(23:7) 

9 Punna battu mako sallang mange ri 
parasangang Napassareanga Batara mae 
ri kau siagang nupassere wassele buttanu, 
basse gandung bungasaka nukatto musti 
nierangi mange ri imanga. 

10(23:9) 

l1 Ri allo lebanamo Allo Pammari-marianga, 
imanga musti napassareangi anjo gandunga 
salaku passare nipappicinikang mae ri Batara, 
sollanna sannang Batara mae ri kau. 

12 Ri allo nupassareanna anjo gandunga, 
musti assare tongko untu korobang nitunu 
iamintu sikayu gimbala laki umuru sitaunga 
siagang tenaya callanna. 

13 Untu korobang kanre-kanreang assareko 
labu rua kilo ia nipasileoka siagang 
minynya zaitun. Rasanna anjo korobanga 
lanapakasannangi nyawaNa Batara. Pasiagang 
tongi silitere jene anggoro anjo passarenu. 

14 Ri wattu tenanapa nuerangi anjo passarea 
mae ri Batara, takkulleai nukanre anjo 
gandung berua manna pole sikede, baji 
namataya, kammayatompa nilanggaya yareka 
nitunua nipajari roti. Anne paratoranga musti 
nituruki ri sikontu Jjari-jarinu sagenna 
satunggu-tungguna. 

13 Appakkaramula ri lebanamo allo Pammari- 


marianga, ri wattu nupassareanna mae ri 
Batara wassele basse gandung bungasanu, 
musti nurekengi pintuju tattujua allo. 

16 Ri allo makalimampuloa, iamintu ri lebana 
Allo Pammari-mariang makatujua, musti 
angngerangko korobang nipatala mae ri 
Batara. 

17 Tunggala kaluargaya musti assarei ruang 
batu roti untu passare nipappicinikang mae ri 
Batara. Tunggala rotia musti nipareki battu ri 
ruaya kilo labu alusu ammakea pagambang 
siagang musti nipassareangi mae ri Batara 
salaku passare wassele butta bungasaka. 

18 Siagang anjo rotia musti assare tongi tu 
Israel tuju kayu ana gimbala umuru sitaunga, 
sikayu sapi laki rungka na ruang kayu bembe. 
Yangasenna takkulleai niaka callanna siagang 
musti nipassareangi untu korobang nitunu 
mae ri Batara, siagang korobang nipatala 
kammayatompa korobang jene anggoro. 
Rasanna anjo korobanga lanapakasannangi 
nyawaNa Batara. 

19 passareang tongi sikayu bembe laki untu 
korobang pammopporang dosa siagang ruang 
kayu gimbala laki umuru sitaunga untu 
korobang passiamakkang. 

20 Anjo rotia siagang ruang kayua gimbala 
musti nipassareangi ri imanga salaku passare 
nipappicinikang mae ri Batara siagang iaminjo 


Me Imamat 23.211 27 97 
ajari bageanna imanga. Anjo sikamma 


passarea matangkasaki. 

21Ri anjo alloa musti assereko untu 
anggaukangi ibadaya siagang takkulleako 
anggaukangi jama-jamang battalaka. Anjo 
paratoranga musti nituruki ri Jari-jarinu 
sagenna satunggu-tungguna, manna pole 
kemae kenanga ammantang. 

22 Punna akkattoko, teako kattoi gandung 
niaka ri biring-biring kokonnu siagang teako 
ammotereki ampasserei gandung niaka 
tassesa ri wattu lebanamo pakkattoanga. 
Lappassammi anjo naalle tu kasi-asia siagang 
bansa maraenga. Batarami Allataalanu. 

23Tanggala sere bulang tuju musti 
nipakalompoi salaku allo nipattantua untu 
ammari-mari. Pammateinna anjo alloa 
lamintu sara tarompe, siagang musti 
assereko untu anggaukangi ibadaya. 

24(23:23) 

25 Assareko korobang kanre-kanreang 
mae ri Batara siagang teako gaukangngi 
jama-jamang battalaka anjo alloa. 

29Tanggala sampulo bulang tuju iamintu allo 
upacara taung-taung untu nipammopporanna 
dosana bansa Israel. Ri anjo alloa 
musti appuasako siagang assereko untu 
anggaukangi ibadaya kammayatompa assare 
korobang kanre- kanreang mae ri Batara. 

27(23:26) 


“Imamat 23.281 36 =~ 98 
28Teako anjamai, nasaba anjo alloa iami 


allo nipammopporanna dosaya, sollannu 
nipammopporang ri dallekanNa Karaeng 
Allataalanu. 

29 | nai-nai angnganre apa-apa anjo alloa, 
tenamo nanibilangi ummaNa Allataala. 

30 Sjagang inai-nai anjama anjo alloa, 
nihukkungi ri Batara iamintu hukkungang 
mate. 

31 Anjo paratoranga tappakei untu sikontu 
jari-Jarinu manna pole kemae ammantang. 

32 Nopakkaramula ri wattu labuna alloa ri 
tanggala salapang anjo bulanga sagenna 
labu alloa ri tanggala sampulo, musti 
nupakalompoi anjo Allo Pammari-marianga, 
iamintu allo lebaka nisala untu pammari- 
mariang. Sikabusuna anjo alloa musti 
appuasako. 

33 Allo Lompo Paballakang Leko-leko Kayua 
appakkaramulai ri tanggala sampulo allima 
bulang tuju na sallona iamintu tuju allo. 

34 (23:33) 

33 ||alanna anjo tuju alloa, tunggala allo 
musti assareko korobang kanre-kanreang. 
Ri allo makaserea siagang makasagantujua 
musti assereko untu anggaukangi ibadaya 
siagang assare korobang kanre-kanreang 
mae ri Batara. Teako anjama battalaki anjo 
alloa. 

36 (23:35) 


ak Imamat 23.371 40 99 
37[aminjo allo-allo lompo agamaya, 


la Napattantua Batara siagang musti 
nupalabang nupappiassengang. Ri anjo 
wattu passua-suarranga musti nupakalompoi 
Batara iamintu assereko untu anggaukang 
ibadaya kammayatompa assare korobang 
kanre-kanreang, korobang nitunu, korobang 
nipatala, korobang olo-olo siagang korobang 
jene anggoro, ia jaina iamintu situru 
niparalluang allo-alloa. 

38 Anjo passua-suarranga ajari pannambai 
mae ri allo-allo Pammari-mariang biasaya: 
jari sikamma anjo korobang passarea ajari 
tongi pannambai mae ri passarenu biasaya, 
ri korobang untu anrupai tinjanu, yareka 
korobang ero kalennu ia nupassareanga mae 
ri Batara. 

39 Ri lebana pakkattoanga, appakkaramula 
ri tanggala sampulo allima bulang tuju, 
musti nugaukangi passua-suarranga 
lalang tuju allo. Allo makaserea siagang 
makasagantujua iamintu allo leba nisala untu 
pammari-mariang. 

40 Ri allo makaserea musti nuallei rappo- 
rappoang kaminang bajika battu ri kokonnu, 
kammayatompa leko-leko pandanga siagang 
tangke-tangke battua ri poko kayu copponga 
lekona, nampa nupakaramulai passua- 
suarrang karannuanga untu ampakalompoi 
Karaeng Allataalanu. 

41 Anjo passua-suarranga musti nugaukangi 


tuju allo sallona. Anjo paratoranga 
musti nigaukangi ri jari-Jjarinu sagenna 
satunggu-tungguhna. 

42 Tuju allo sallona musti ammantangi 
sikontu bansa Israel lalang ri paballa- 
ballakang leko-leko kayua, 

43 sollanna nanaasseng jari-jarinu angkanaya 
Batara assuroi bansa Israel ammantang 
lalang ri balla-balla leko kayu biasaya, ri 
wattunna Naerang kenanga assulu battu ri 
butta Mesir. lami Karaeng Allataalanu. 

44 Kammaminjo nanapabattumo Musa mae 
ri bansa Israel sikamma paratoranga 
ri passalana antekamma carana 
nigaukang sikamma passua-suarranga 
untu ampakalompoil Batara. 

24 l Nasuroi Batara anjo Musa 

2 ampassareangi anne parenta- 
parentaya mae ri bansa Israel: angngerangko 
minynya zaitun tenaya bengkoranna siagang 
kaminang bajika untu lampu lalanga ri 

KemaNa Batara, sollanna akkulle niparinra, 
nampa arinra turus. 

3 Harun musti naatoroki anjo lampu-lampua 
battu ri karueng sagenna baribasa ri 
tampa kahaderanNa Batara, ri pantaranna 
gordeng antongkokai Patti Parjanjianga 
ri Kamara Kaminang Matangkasaka. Anjo 
parentaya musti nigaukangi sagenna 
satunggu-tungguhna. 


Imamat 24.41 10 101 
“Harun musti naurusuki lampu-lampua ri 


bangkeng lampu bulaeng tinoka sollanna tuli 
arinra lalang ri KemaNa Batara. 

3 Angngalleko sampulo anrua kilo labu 
kaminang baji nampa apparekko sampulo 
anrua roti abodong, massing tasserei kilo 
labu lalanna sibatua. 

6 Padongkoki anjo rotia na nupalonjo rua, 
annang roti massing tassere susung, irate ri 
meja nilapisika bulaeng tino, ia niaka lalang ri 
KemaNa Batara. 

7Boliki kamanynyang kaminang bajika 
ri tassisusunga roti untu ajari pammatei 
angkanaya anjo rotia iamintu korobang 
kanre-kanreang mae ri Batara. 

8Ri tunggala allo Pammari-marianga musti 
nia roti nipatala lalang ri KemaNa Batara. 
laminjo kawajibanna bansa Israel sagenna 
satunggu-tungguhna. 

9 Anjo rotia iami untu bageanna Harun 
siagang jari-jarina. Musti nakanrei kenanga 
ri tampa matangkasaka, nasaba anjo rotia 
lamintu bageang sannaka tangkasana battu ri 
korobang nipassareanga mae ri Batara untu 
sikamma imanga. 

10Ri pakkemaamna tu Israel nia sere burane. 
Manggena anjo taua iamintu tu Mesir nampa 
ammana iamintu tu Israel niarenga Selomit, 
anana Dibri battu ri suku Dan. Ri sereang allo 
abesereki anjo taua siagang sitau tu Israel ri 
pakkemaanga. Ri wattunna abesere, natunrai 


Imamat 24.111 19 . 102 
Allataala. Lanri kammana anjo nierammi anjo 


taua ri tu Israel mange andallekang ri Musa, 

11(24:10) 

12 na natahang anjo taua siagang natayang 
kaputusanna battu ri Batara angkanaya apa 
musti nagaukang kenanga mae ri anjo taua. 

13 Nakana Batara mae ri Musa, 

14 "Erangi anjo taua assulu ri pantaranganna 
kemaya. Sikamma tau lebaka allangngereki 
attunra anjo taua, musti napadongkoki 
limanna ri tompo ulunna anjo taua nampa 
anjari sabi angkanaya salai anjo taua. Nampa 
sikontu ummaka musti nasambilai batu anjo 
taua sagenna mate. 

15 | ebaki anjo palabangi pau anne mae ri 
bansa Israel: Inai-nai antunrai Allataala musti 
natanggongi kodina kalebakkanna 

16 siagang nihukkung matei. Inai-nai mamo 
antunrai Batara musti nisambilai siagang 
batu ri sikontu jamaaka. Anjo hukkunga 
tappakei untu tu Israel kammayatompa 
untu bansa maraeng ammantang tuliamo ri 
tangnga-tangngana tu Israel. 

17|nai-nai ambunoi paranna tau musti 
nihukkung matei. 

18 | nai-nai ambunoi olo-olona paranna tau, 
musti nasambei anjo olo-oloka. Dasarana 
anne hukkunga iamintu nyawa nisambei 
nyawa. 

19 Punna nia tau ampanraki paranna tau, 
manna pole apa anjo nagaukanga, anjo apa 


Imamat 24.201 25.2 . 103 
nagaukanga musti nigaukang tongi mae ri 


anjo taua. 

20 Punna annepoki buku, musti nitepo 
tongi bukunna. Punna napajari buta siali 
paranna tau, musti nipajari buta siali tongi 
anjo taua. Punna natunrungi paranna tau 
sagenna runtung giginna, musti niparuntung 
tongi giginna anjo taua. Apa-apa mamo 
nagaukang sagenna ajari caca paranna tau, 
anjo panggaukang kammaya musti nigaukang 
tongi mae ri anjo taua salaku pambalasang. 

21|nai-nai ammuno olo-olona paranna tau, 
musti nasambei: mingka inai-nai ambunoi 
paranna tau musti nihukkung matei. 

22 Anjo hukkunga tappakei untu ikau 
ngaseng, kammayatompa mae ri bansa 
maraeng niaka ammantang tuli ri allanu 
ngaseng, lanri iNakkemi Batara, Allataalanu." 

23 Lebaki napabattu Musa sikamma anjo 
kana-kanaya mae ri bansa Israel, naerammi 
kenanga anjo tau lebaka antunrai Allataala 
assulukang ri pantaranganna pakkemaanga 
nampa nisambila siagang batu sagenna mate. 
Kammaminjo carana tu Israel anggaukangi 
apa lebaka Naparentakang Batara mae ri 
Musa. 

2 5 l Irate ri Moncong Sinai abicarai Batara 

mae ri Musa siagang Nasuroi 

2 ampabattui anne paratorang-paratoranga 
mae ri bansa Israel. Punna antamakko 
ri parasangang laNapassareanga Batara 


| Imamat 25.319 . 104 
mae ri kau, musti nupakalompoi Batara, 


iamintu kammanne carana: Ri tunggala taung 
makatujua takkulleai nujama buttaya untu 
alamung-lamung. 

3 Lalanna annang taung musti nulamungi 
sikamma kokonnu, nuparakai anggoronu 
siagang nupasserei wassele lamung-lamunnu. 

4Mingka ri tunggala taung makatujua 
musti nisalaki untu Batara. Jari lalang ri 
anjo taunga anjo buttaya niboliki siagang 
takkulleai nijama. Teako lamungi sikamma 
kokonnu siagang teako parakai sikamma 
poko anggoronu. 

3 Balalo attimboa kalenna yareka anggoro 
tenaya niparakai pokona, takkulleai nupassere 
siagang nuboli, nasaba anjo taunga iamintu 
taung pammari- mariang untu buttaya. 

6 Mingka manna nakamma, anjo buttaya 
lanasare jako wassele untu ajari kanrenu, 
kanrena sikamma atannu, tungnganre gajinu, 
siagang bansa maraeng ammantanga siagang 
ikau. 

7Kammayatompa olo-olo piaranu siagang 
olo-olo liaraka ri parasangannu. Sikontu apa 
napaniaka buttaya akkullei nukanre. 

8Rekengi pintuju tattuju taung, iamintu 
patampulo assalapang taung jaina. 

9 Nampa ri tanggala sampulo bulang tuju, 
lamintu allo nipammopporanna dosaya, suroi 
taua appasara tarompe ri kere-kere mae ri 
sikontu parasanganga. 


| Imamat 25.101 16 105 
10 Musti nusalaki anjo taung 


makalimampuloa, siagang nupalabang 
kabebasanga mae ri sikontu panduduna 
parasanganga. Lalanna anjo taunga sikontu 
barang-barang lebaka nibalukang musti 
nipoterangi mae ri uru patannaya yareka mae 
ri jari-jarina. Inai-nai nibalukang salaku ata 
musti nipoterangi mae ri kaluargana. 

11Teako lamungi kokonnu. Gandung 
attimboa kalenna yareka rappo anggoro 
tenaya niparakai ri kokonnu takkulleai 
nupassere siagang nuboli. 

12 Anjo taunga iamintu taung matangkasa 
mae ri kau. laji bawang akkulle nukanre 
apa-apa attimbo kale-kalea ri kokonnu. 

13 | alang anjo taunga sikontu tampa lebaka 
nibalukang musti nipoterangi mae ri uru 
patannaya. 

14) ari punna abalukko tampa mae ri parannu 
tu Israel, yareka ammalliko tampa battu ri 
la, teako jekkongi batenu anggaukangi anjo 
abaluka siagang ammallia. 

13 Ballinna anjo tampaka musti nipattantui 
situru sallona taunga lalang akkullena 
angngerang wassele sagenna Taung 
Pammoterang ribokoangannaya. 

16 Punna jai taunna, kajalaki ballinna 
anjo tampaka. Mingka punna sikedeji jaina 
taunna, musti lammoroki ballinna, nasaba 
anjo nibalukanga iamintu wasselena anjo 
tampaka. 


Imamat 25.171 24 106 
17 Teako annipui mae ri parannu tu Israel, 


mingka paralluko malla mae ri Batara, 
Allataalanu. 

18 Turuki sikontu hukkunNa siagang 
parentaNa Batara, sollanna amang tallasanu 
lalang ri anjo parasanganga. 

19 | aANasareko wassele buttana anjo 
parasanganga sagenna angganna kanrenu 
siagang salewangangko ammantang 
anjoreng. 

20 Mingka gassingka nia akkutanang 
angkanaya apa lanikanre lalanna anjo taung 
makatujua, ri wattu tenana nilamungi buttaya 
siagang tenana nanipasserei wasselena. 

21] alang ri taung makaannanga 
laNabarakkaki Batara buttaya sagenna 
angganna wasselena untu tallun taung. 

22 Sijagang ri wattunna nulamungi kokonnu ri 
taung makasagantujua, nia ija anjo wassele 
taung makaannanga untu lanukanre. Balalo 
kanre-kanreang nupasadiaya lagannaki 
sagenna narapi wattunna nupassere wassele 
lamung-lamunnu anjo taunga. 

23 Takkulleai nubalukang tampanu untu 
situlina, nasaba anjo tampaka teai ikau pata, 
passangalinna Allataala pata. Ikau poro 
sanrapang jako tau battu-battu, nisarea ising 
untu ampakei anjo tampaka. 

24 Punna nia tampa nibalukang, musti niakui 
hana uru patannaya riolo untu ampasuluki 
ammotere anjo tampaka. 


`. Imamat 25.251 30.3. 107 
25 Punna nia tu Israel tuguru kasi-asi 


sagenna tarpassa nabalukang tampana, bija 
pammanakanna kaminang areppeseka musti 
ampasuluki anjo tampaka. 

26 Punna tena tau ampasuluki, mingka ri 
allo ri boko ajari nia pakkullena siagang 
anggannaki doena untu ampasuluki anjo 
tampaka, 

27 musti nabayaraki anjo tau lebaka amballi 
anjo tampana situru anggaranna wasselena 
anjo tampaka lalang taung-taung labattua 
sagenna narapi Taung Pammoterang labattua. 
Kammaminjo nanagappamo ammotere 
tampana. 

28 Mingka punna tena pakkullena ampasuluki 
tampana, anjo tau amballiai tuli koasai ri 
anjo tampaka sagenna Taung Pammoterang 
labattua. Lalang anjo taunga, anjo tampaka 
musti nipoterangi mae ri uru patannaya riolo. 

23 Punna nia tau abalu sibatu balla lalang 
kota nikulilingia kalli tembo, akkullei 
napasulu anjo ballana lalang wattu sitaung, 
appakkaramula nirekeng battu ri tanggala 
nabalukanna anjo ballaka. 

30 Mingka punna lalanna sitaung 
natanapasuluka anjo ballaka, tappelami 
hana untu ampasuluki anjo ballana. Anjo 
ballaka ajari napatang tulimi anjo tau 
amballiai siagang jari-jarina. Lalang ri 
Taung Pammoterang, anjo ballaka tena 
nanipoterangi. 


Imamat 25.311 36.753. 108 
31 Untu balla ri desa tenaya nikulilingi ri kalli 


tembo paratorang sangkammaya siagang 
paratoranna tampaka antabai: uru-uru 
patannaya nia hana ampasuluki siagang 
anjo ballaka musti nipoterangi lalang Taung 
Pammoteranga. 

32 Mingka tu Lewi nia hana untu ampasuluki 
barang-baranna ri kota-kota napammantangia 
kenanga ri kere-kere wattu nakaerokia. 

33 Punna nia tu Lewi ambalukangi ballana 
ri kalaserenna anjo kotaya nampa tena 
napasuluki, anjo ballaka musti nipoterangi 
mae ri ia lalang Taung Pammoteranga. 
Nasaba anjo ballana tu Lewia ri kota-kotana 
kenanga iamintu barang situlina kenanga ri 
allana bansa Israel. 

34 Mingka parang rukuka ri tammulilina 
kota-kotana suku Lewi takkulleai nibalukang. 
Anjo parang rukuka tu Lewi pata sagenna 
satunggu-tungguna. 

35 Punna nia tau julu bansanu ammantanga 
ri allanu tuguru kasi-asi siagang takkulleai 
naongkosi tallasana, ikau musti nubantui 
anjo taua sangkamma tau battu-battua 
yareka bansa maraeng ammantanga ri allanu, 
sollanna akkulle napatulusu tallasana ri 
allanu. 

36 Teako appalakki bunga battu ri apa 
nupappiinranganga mae ri ia, mingka 
paralluko malla ri Allataalanu, siagang 
lappassammi anjo taua attallasa ri allanu. Tea 


Imamat 25.371 44 .. 109 
tongko angngallei passawallang battu ri kanre 


nubalukanga mae ri ia. 

37(25: 36) 

38 | aminjo parentaNa Karaeng Allataalanu 
lebaka angngerangko assulu battu ri butta 
Mesir untu ampassareangi parasangang 
Kanaan mae ri kau, sollanna la ajari 
Allataalanu. 

39 Punna nia tau julu bansanu ammantanga 
ri allanu tuguru kasi-asi sagenna nabalukang 
kalenna salaku ata mae ri kau, anjo taua 
takkulleai nusuro anggaukangi jama-jamanna 
ataya. 

40 Anjo taua musti ammantangi ri kau salaku 
tungnganre gaji siagang anjamai mae ri kau 
sagenna narapi Taung Pammoteranga. 

41 Anjo wattua ia siagang sikamma anana 
akkullei nabokoi ballanu nampa ammotere 
mange ri kaluargana siagang ri parasangang 
boe-boena. 

42 Anjo tu Israel, iami ata-atanNa Batara: 
lami angngerangi kenanga assulu battu ri 
butta Mesir, na lanri kammana anjo takkulleai 
kenanga nibalukang salaku ata. 

43] ari tu Israel ambalukangai kalenna mae 
ri kau takkulleako agau kasara mae ri ia. 
Paralluko malla mae ri Allataalanu. 

44 Punna paralluko ri ata, akkulleko ammalli 
battu ri bansa-bansa maraeng niaka 
ammantang ri tammulilinu. 


Imamat 25.451 50 110 
43 Akkulle tongko ammalli ana-ana battu ri 


bansa maraeng ammantang tuliamo ri allanu. 
Ana-anana bansa maraenga ia lassuka ri 
parasangannu akkullei ajari ikau pata 

46 siagang akkulle tongi nupajari warisi 
mae ri sikamma ananu untu ajari atanna 
kenanga lalang sikontu tallasana. Mingka 
sangkammannu tu Israel takkulleai nukasarri. 

41 Punna nia tau bansa maraeng 
ammantanga ri tangnga-tangnganu, ajari 
kalumanynyang, nampa nia julu bansanu tu 
Israel tuguru kasi-asi sagenna nabalukang 
kalenna ajari ata mae ri anjo bansa maraenga 
yareka mae ri kaluargana 

48 anjo tu Israelka tuli niana hana nipasulu. 
Kalaserenna saribattanna buranea, 

49 yareka purinanna buranea, yareka 
cikalinna yareka kalaserenna bija 
mareppesena, akkullei ampasuluki. 

Yareka punna ia kalenna ajari nia pakkullena 
ri boko, akkullei napasulu kalenna. 

30 Anjo ataya musti assipabicarai siagang 
anjo tau lebaka amballi kalenna. Musti 
narekengi kenanga angkanaya pirang taungi 
kalenna nibalukang ajari ata sagenna 
narapi Taung Pammoterang labattua, nampa 
napattantu siapa jaina napasulukangi 
kalenna. Anjo anggaranna musti nipattantui 
situru gaji nipassareanga mae ri tungnganre 
gajia. 


| Imamat 25.511 26.3 | 111 
>l Anjo ataya musti napoterangi ballinna 


kalenna mae ri anjo tau amballiai kalenna 
situru jaina gaji nisareangai mae ri serea 
tungnganre gaji lalang taung-taung tenayapa 
najappai, 

32 (25:51) 

33 sanrapang angkanaya nisaremi gaji 
attaung. Anjo karaenna takkulleai agau 
kasara mae ri ia. 

34 Punna takkulleai nipasulu anjo taua lalang 
kalaserenna anjo caraya, ia siagang sikamma 
anana musti nipakabebasaki lalang Taung 
Pammoterang labattua. 

33 Serea tu Israel takkulleai ajari ata situlina 
lalang tallasana, nasaba anjo bansa Israel 
atanNa ngasengi Batara. Batara angngerangi 
kenanga assulu battu ri butta Mesir. lami 
Batara, Allataalana kenanga. 

2 6 l Nakana Batara, "Teako appareki 

barhala yareka teako appaentengi 
patung yareka benteng batu niukirika untu 
nusomba. INakkemi Karaeng Allataalanu. 

2Pakalompoi allo-allo Pammari- 

marianga siagang allo-allo lompo agama 
maraengannaya, kammayatompa pakalabiriki 
tampa lebaka nisala untu nipake anynyomba 
mae ri Nakke. | Nakkemi Batara. 

3 Punna nuturuki paratorang-paratorangKu 
siagang parenta- parentaKu lalang tallasanu, 


Imamat 26.41 11 . 112 
“lappaturungA bosi punna narapi wattunna, 


sagenna angngerang wassele buttaya siagang 
arappo poko kayu rappo-rappoanga. 

> Lallabi-labi wasselena buttanu, sagenna 
akkatto ijako gandung, nanarapimo sedeng 
wattu pangngalleanna rappo anggoroka. 
Siagang punna narapimo wattunnu lalamung 
gandung, tenapa nuleba angngalle ngasengi 
rappo anggoronu. Lagannaki kanre- 
kanreannu siagang lasalewangangi tallasanu 
lalang ri parasangannu. 

eLaKujagai kaamananna parasangannu 
sagennu akkulle tinro sannang siagang 
tena numalla manna pole ri nai. 
LaKupalanynyaki sikamma olo-olo sekkeka 
battu ri parasangannu, siagang latenamo 
pabundukang ri parasangannu. 

7 Lakkullei nubeta musu-musunnu: 

8 poro lima bawang tau nakkulle nabeta 
musua sibilangngang siagang sibilangngang 
tau akkullei nabeta sampuloa sabu musu. 

9 LaKubarakkakiko siagang laKupajari jai ana 
cucunnu. Sikamma apa Kupajanjianga mae ri 
kau mattantu laKurupainna. 

10[ allabi-labi wassele buttanu, sagenna 
angganna lanukanre untu sitaung. Balalo 
tarpassa nupasuluki labinna taung allaloa 
battu ri pammolikanna sollanna nia tampa 
pammolikang untu kattoang berua. 

11 NiakKa lammantang ri allanu lalang ri 
KemaKu, siagang tena nalaKutollakko. 


Imamat 26.121 18 - 113 
12|Nakke larrurungangko: iNakke lajari 


Allataalanu, na ikau lajari ummakKu. 

13 | Nakke, Karaeng Allataalanu, 
angngerangko assulu battu ri butta 
Mesir sollanna tenamo nujari ata. Lebami 
Kutepoki kakoasang anjallakkangako, siagang 
Kupajari mako tau maradeka. " 

14 Nakana Batara, "Punna tena 
nupilangngeriA siagang tena nugaukangi 
parentaKu, 

15 punna nudakkai parjanjiang Kupareka 
siagang ikau kammayatompa taerokako 
anturuki sikamma apa lebaka Kupattantu 
siagang parenta-parentaKu, 

16 |aKuhukkungko. LappabattuA bala 
mae ri kau, garring siagang rammusu 
tenaya nakkulle niballei sagennu ajari 
buta siagang taronang-ronang tallasanu. 
Lalamung-lamungko mingka tena nanugappai 
wasselena, nasaba labattui musu-musunnu 
ambetako siagang ampaccappuki sikamma 
apa-apa nulamunga. 

17 | aKuhukkungko, sagennu nibeta 
ri musu-musunnu siagang nikoasal ri 
tau angkabirisiako. Lajari teai sipato 
mallanu sagennu lari, manna natenaja tau 
angngondangko. 

18 Punna leba nukasia ngaseng anjo 
hukkunganga natenapa numannuruki ri 
Nakke, laKutambai anjo hukkungangKu ajari 
alappi tuju. 


Me. Imamat 26.191 25 114 
19Teai sipato tamponu, mingka laKupatundu 


ngasengko. Tena nalabattu bosia, sagenna 
ajari kalotoro siagang kassa kamma bassi 
buttanu. 

20 Sikontu pakkaresoannu tena ngaseng 
matu-matunna, nasaba tena nalangngerang 
wassele buttanu siagang tena nalarappo 
lamung-lamunnu. 

21 Punna tulusu angngewa ijako mae ri 
Nakke siagang taerokako mannuruki mae ri 
Nakke, laKutambai pole hukkungannu alappi 
tuju. 

22| aKupabattui olo-olo sekkeka ri tangnga- 
tangnganu. Anjo olo-olo sekkeka lanakokkoki 
ana-ananu, lanabunoi olo-olo piaranu siagang 
lanapaccappukko, sagennu ajari sikede dudu 
mamo tassesa, siagang lajari sinoi sikamma 
oloanga lalang ri parasangannu. 

23 Punna leba nukasia ngaseng anjo 
hukkunganga natena ijapa nupilangngeriA, 
mingka tulusu nuewaKu, 

24 |aKupangngajariko siagang Kuhukkungko 
alappi tuju labi battalana na hukkungang 
rioloa. 

25 LappaniakKa pabundukang ri tangnga- 
tangnganu lanri nudakkaina parjanjiangKu 
siagang ikau. Siagang punna assereko 
ri kotanu untu aboya palalangngang, 
lappabattuA garring tenaya nakkulle niballei, 
sagennu tarpassa manyara mae ri musunnu. 

20| akalabusangko ri kanre, sagenna punna 


nia sampulo baine, sere mami pattunuang 
roti naparalluang untu antunui roti niaka 

ri kenanga. Lanipakammai ransung anjo 
kanrea, siagang punna lebaki nukanre, tulusu 
cipurunu ija. 

27 Punna lebaki nukasia sikontu anjo 
hukkunganga nutulusu angngewa ija mae ri 
Nakke, siagang taerokako mannuruki mae ri 
Nakke, 

28 ajari larroMa ampangngajariko, siagang 
laKuhukkungko pole alappi tuju labi battalana 
na hukkungang rioloa. 

29 | anaalleko cipuru, sagenna nukanre ana 
kalennu. 

30[ aKuancuruki sikamma tampa 
panynyombannu ri bulu-buluka, Kurumbangi 
sikamma tampa pakkorobangngannu untu 
attunu dupa, nampa Kupasambila sikamma 
mayanu mae ri rumbanna anjo sikamma 
barhalanu. ErokKa Kusaring talangnge 

31 naKuancuru kota-kotanu, tampa-tampa 
panynyombannu, siagang tena naKutarimai 
sikamma korobannu. 

32 | aKuancuru tabasikali parasangannu, 
sagenna tabangka sikali sikamma musu 
angngalleai parasangannu anciniki 
antekamma hebana anjo kapanrakanga. 

33 | appaniakKa pabundukang ri 
parasangannu siagang laKupasimbung- 
simbungko mae ri parasanganna bansa 


Imamat 26.341 40 | 116 
maraenga. Lammantangi taronang sikamma 


kokonnu siagang laKulappassangi ajari loro 
kota- kotanu. 

34Ri anjo wattua, iamintu ri nianu ri 
pammelakkanga ri parasanganna musu- 
musunnu, anjo buttanu tenaya naleba 
ammari-mari nujama-jama ri wattunna 
nupammantangngi, lammantangi taronang 
siagang langgappai kasampatang untu 
ammari- mari. 

35 (26: 34) 

36 Sikamma taunnu ia niaka ri pammelakkang 
ri parasangang maraenga, laKupajari teai 
sipato mallana, sagenna manna sara leko kayu 
nairija bawang anging nalangngere nalarimo 
napakamma malla. Lalariko sanrapang tau 
niondanga lalang ri pabundukanga, nampa 
tugurukko manna natenaja musu ri ampinu. 

37 Lalariko siagang lasilappo-lappoko para 
ikau, manna natenaja tau angngondangko. 
Na tena nukkulle angngewai musu- musunnu. 

38 | amateko ri pammelakkanga, niancuru 
parasangannu ri musu-musunnu. 

39 Naia niaka sikede ammantang tassesa 
battu ri kau, attallasaka ri parasanganna 
musunnu, lataronang-ronangi lanri dosa 
kalenna siagang dosana boe-boena. 

40 Mingka lanaakui jari-jarinu dosana 
kenanga siagang dosana boe-boena kenanga, 
la tamannurukia siagang angngewaya mae ri 
Nakke, 

41 sagengKu angngalle tindakang angngewai 


kenanga nampa Kubongka kenanga mange 
ri parasanganna musu-musunna kenanga. 
Kalabusanna, punna tundumo Jari-jarinu 
siagang lebami najappai hukkunganga lanri 
dosana siagang mangngewana kenanga mae 
ri Nakke, 

42 |aKuurangimi parjanjiangKu siagang 
Yakub, Ishak siagang Abraham. LaKuberui 
janjingKu untu ampassareangi anjo buttaya 
mae ri bansaKu. 

43 Mingka anjo buttaya musti nikosongi 
rolong ri panduduna niaka, sollanna akkulle 
ammari-mari tojeng. Siagang anjo ummakKu 
musti najappai ngasengi anjo hukkungang 
Kupabattua mae ri kenanga lanri taerona 
anturuki paratorang- paratorangKu siagang 
parenta- parentaKu. 

44 Mingka manna ri niana ija kenanga ri 
parasanganna musua, tena nalaKubokoi 
yareka tena nalaKuancuru tabasikali 
kenanga. Nasaba punna Kuancuruki kenanga, 
battuanna Kutappumi parjanjiangKu siagang 
kenanga, sadangkang iNakke anne Batara, 
Allataalana kenanga. 

43 | aAKuberui parjanjiang Kupareka 
siagang boe-boena kenanga, ri wattunna 
Kupappicinikang kakoasangKu mae ri sikontu 
bansaya, iamintu Kueranna ummakKu assulu 
battu ri butta Mesir, sollanna iNakke, Batara, 
ajari Allataalana kenanga." 


5. [mamat 26.461 27.9 118 
48[ aminjo hukkung-hukkung siagang 


parenta-parenta Napassareanga Batara irate 
ri Moncong Sinai mae ri Musa untu bansa 
Israel. 

l Napassareangi Batara mae ri Musa 
27 2 anne paratoranga untu bansa 
Israel. Punna nia tau nipassareang mae ri 
Batara untu anrupai tinjana, anjo taua musti 
nipasuluki siagang siapa are jaina doe 
3 situru anggaranna doe nipakea ri KemaNa 
Batara; irateanna umuru 60 taung: burane 
~~ 15 doe pera: baine ~~ 10 doe pera; 20 


taung sagenna 60 taung: burane ~~ 50 doe 
pera: baine ~~ 30 doe pera: 5 taung sagenna 
20 taung: burane — 20 doe pera, baine -- 
10 doe pera; rawangngang 5 taung: burane 
~~ 5 doe pera: baine ~~ 3 doe pera: 

4(27:3) 

(27:3) 

6(27:3) 

7(27:3) 


8 Punna anjo tau attinj aka kasi-asi dudui untu 
ambayaraki anggarang lebaka nipattantu, 
musti naerangi anjo tau eroka napassareang 
ri Batara mae ri imanga. Imanga musti 
napanaungi anggaranna situru pakkullenna 
anjo taua. 

9 Punna anjo tinjaka iamintu ri passalana 
olo-olo hallalaka, tenaya nakkulle nitarima 
salaku passare mae ri Batara, anjo tau 
attinjaka takkulleai nasambei siagang olo-olo 

maraeng, nasaba sikontu apa nipassareanga 


mae ri Batara ajari Napatangi Batara. Punna 
kammaji nasambeina todong, anjo ruaya 
olo-olo ajari Napatang rua-ruai Batara. 

10(27:9) 

11 Mingka pumna anjo tinjaka iamintu ri 
passalana olo-olo haranga, tenaya nakkulle 
nitarima salaku passare mae ri Batara, anjo 
tau attinjaka musti naerangi anjo olo-oloka 
mae ri imanga. 

12|manga musti napattantui angkana siapa 
anggaranna situru kaadaanna anjo olo-oloka. 
Nampa anjo anggarang napattantua takkulleai 
nitawarri. 

13 Punna anjo taua eroki napasulu olo-olona, 
musti nabayaraki ballinna nampa natambai 
ruampulo parseng. 

14 pymna nia tau ampassareangi ballana mae 
ri Batara, imanga musti napattantui ballinna 
situru kaadaanna anjo ballaka. Anjo ballinna 
lebaka napattantu takkulleai nitawarri. 

15 Punna anjo taua eroki napasulu ballana, 
musti nabayaraki anjo ballinna nampa 
natambai ruampulo parseng. 

16 Punna nia tau ampassareangi sipagang 
tampana mae ri Batara, ballinna musti 
nipattantu situru jaina lamungang 
niparalluanga untu allamungi anjo tampaka. 
Untu taruampuloa kilo gandung, ballinna 
sampulo doe pera. 

17 Punna anjo buttaya nipassareangi 


appakkaramula Taung Pammoteranga, 
ballinna nibayara ngasengi. 

18 Punna anjo buttaya nipassareangi ri 
lebanamo Taung Pammoteranga, imanga 
musti natassereki balli nibayara kontanna 
situru taung niaka ija ammantang sagenna 
narapi Taung Pammoterang labattua, nampa 
napattantu ballinna labi lammoroka. 

19 Punna anjo tau assarea koko eroki 
napassulu, musti nabayaraki ballinna nampa 
natambai ruampulo parseng. 

20 Punna nabalukangi anjo kokoa nampa 
tena napasuluki rolong battu ri Batara, 
tenamo hana ampasuluki anjo kokoa. 

21 Lalang ri Taung Pammoterang labattua, 
anjo kokoa ajari Napatammi Batara sagenna 
satunggu-tungguna, nampa nipassareang 
mae ri sikamma imanga. 

22 Punna nia tau assare koko leba naballi 
mae ri Batara, 

23imanga musti natassereki ballinna situru 
siapa jaina taung niaka ija tassesa sagenna 
narapi Taung Pammoterang labattua. Nampa 
anjo taua musti nabayara memangi ballinna 
anjo alloa. Anjo doeka ajari Batara pata. 

24 Lalang ri Taung Pammoteranga, anjo 
kokoa musti nipoterangi mae ri uru patannaya 
yareka mae ri jari-jarina. 

25 Sikontu ballinna musti nipattantui situru 
anggarang niaka nipake ri KemaNa Batara. 


Imamat 27.261 32 121 
26 Olo-olo bungasaka lassu Batara pata: jari 


takkulleai nipassareang untu korobang ero 
kalenna taua. Ana sapi, ana gimbala yareka 
ana bembe uru lassuka, Batara patanna. 

27 Mingka olo-olo harang bungasaka lassu 
akkullei nipasulu situru anggarang niaka 
tappake ri KemaNa Batara, nampa nitambai 
ruampulo parseng. Punna tena nipasuluki, 
anjo olo-oloka akkullei nibalukang mae ri tau 
maraenga situru anggarang niaka tappake ri 
KemaNa Batara. 

28 Tena manna sitau akkulle ambalukangi 
yareka ampasuluki apa lebaka nisala mae 
ri Batara, baji arupa taua kammayatompa 
arupa olo-oloka yareka buttaya. Anjo 
kammaya ajari Napatammi Batara sagenna 
satunggu-tungguhna. 

29 Balalo tau lebakamo nisala mae ri Batara 
sollanna nipanraki takkulleai nipasulu, musti 
nibunoi anjo taua. 

30 Bage sampulona sikontu wassele buttaya, 
baji nagandung yareka rappo-rappoang, untu 
Batara. 

31 Punna nia tau ero ampasuluki sipagang 
anjo wasseleka, musti nabayaraki ballinna 
situru anggarang lebaka nipattantu nampa 
natambai ruampulo parseng. 

3? Tassere battu ri sampuloa kayunna olo-olo 
lamintu Batara pata. Punna nirekengi anjo 
olo-olo piaraya, tunggala tassikayu, iamintu 

makasampuloa battu ri anjo olo-oloka, Batara 


pata. 

33 Anjo patannaya takkulleai napilei 
angkanaya kereanga baji siagang kereanga 
kodi. Takkullea tongi nasambei. Punna kamma 
tonji nasambeina, anjo ruang kayua olo-olo 
ajari Napatang rua-ruai Batara siagang 
takkulleai nipasulu. 

34 | aminjo parenta-parenta Napassareanga 
Batara irate ri Moncong Sinai mae ri Musa 
untu bansa Israel. 


Bilangan 


l Ri tanggala sere bulang rua lalang taung 
makarua nabokoinamo bansa Israel butta 
Mesir, abicarami Batara mae ri Musa lalang 
ri KemaNa Batara ri parang lompona Sinai. 
Nakana, 

2 "|kau siagang Harun musti nubilangi 
sikontu umma Israel situru golongang bijanna 
siagang massing kaluargana. Pareki dattara 
areng-arenna sikontu tu buranea, 

3 ymuru ruampulo taunga na rateanganna, 
ia akkullea ajari tantara. Musti nidattaraki 
kenanga situru massing pasukanna kenanga. 

4Battu ri tunggala sukua, appalakko sitau 
pamimping golongang kaluargana kenanga 
untu ambantuko siparua." 

3 | aminne areng-arenna tunipilea battu 
ri ummaka untu ambantui Musa siagang 
Harun siagang ajari pamimpinga mae 
ri massing-massing sukua: Suku —— 


Pamimping, Ruben ~~ Elizur anana Syedeur, 
Simeon ~~ Selumiel anana Zurisyadal: 
Yehuda ~~ Nahason anana Aminadab; 
Isakhar ~~ Netaneel anana Zuar; Zebulon 
~~ Eliab anana Helon; Efraim ~~ Elisama 
anana Amihud; Manasye ~~ Gamaliel 
anana Pedazur; Benyamin ~~ Abidan anana 


Gideoni; Dan ~~ Ahiezer anana Amisyadai; 


Bilangan 1.61 20 
Asyer ~~ Pagiel anana Okhran, Gad ~~ 


Elyasaf anana Rehuel; Naftali ~~ Ahira anana 
Enan; 


16(1:5) 

17 | anri bantuannami anjo tau sampuloa 
anrua, 

18 na nasuro Musa siagang Harun sikontu 
ummaka assere ri tanggala sere bulang rua, 
nampa nisusung pattottoranna kenanga situru 
golongang passibijanna lalang ri tunggala 
sukuna kenanga. Nicatami sikontu tu burane 
umuru ruampulo taunga na rateanganna 
nampa nibilang, 

19 sangkamma Naparentakanga Batara. 
Yangasenna anjo nagaukangi Musa anjoreng 
ri parang lompona Sinai. 

20Tubura-burane umuru ruampulo taunga 
sagenna rateanganna siagang akkullea 
antama tantara, nidattaraki arenna situru 
golongang bijanna siagang kaluargana, 
appakkaramula battu ri Ruben, ana 


Bilangan 1.211 42 3 3 
toana Yakub sagenna Naftali. la jaina 


kenanga iamintu: Suku ~~ Jaina Tau; 
Ruben --46.500:, Simeon --59.300, Gad 
--- 45.650, Yehuda —— 74.600; Isakhar 

--- 54.400, Zebulon --57.400, Efraim 

-- 40.500, Manasye --32.200, Benyamin 
~~35.400; Dan --62.700, Asyer --41.500, 


Naftali --53.400: ~~ Yangasenna: 
— 603.550: 
21(1:20) 
22(1:20) 
23(1:20) 
24 (1:20) 
25(1:20) 
20(1:20) 
27(1:20) 
28(1:20) 
29(1:20) 
30(1:20) 
31(1:20) 
32(1:20) 
33(1:20) 
34(1:20) 
35(1:20) 
36(1:20) 
37(1:20) 
38(1:20) 
39(1:20) 
40(1:20) 
411(1:20) 
42 (1:20) 


Bilangan 1.431 53 4 


4/Tu Lewi tena nanidattaraki siagang 
suku-suku maraenga, 

48 lanri Nakana Batara ri Musa, 

49 "Punna nucata arenna sikamma tau 
akkullea ajari tantara, tea mako cataki tu 
Lewi. 

30 Syroi kenanga angngurusuki KemaKu 
siagang sikontu pakkakasana. Tugasana 
kenanga iamintu ampisangi KemaKu siagang 
pakkakasana kammayatompa naurusuki. 
Musti akkemai kenanga ri tammulilina. 

>l Punna alettekko, tu Lewi musti 
ambongkaraki KemaKu, nampa napasang 
ammotere ri tampa pakkemaang berua. 
Pantaranganna kenanga, manna nai punna 
areppeseki ri anjo KemaKu musti nihukkung 
matei. 

>2 Tu Lewi maraengannaya musti 
agompo-gompoi kenanga ambangungi 
kemana kenanga; tunggala taua lalang 
ri panggompoanna massing nikulilingi ri 
banderana kenanga. 

33 Mingka tu Lewi musti akkemai ri 
tammulilina KemaKu. Musti najagai kenanga 
sollanna tena tau anrepesi sagengKu larro 
siagang Kuhukkungi umma Israel." 


| Bilangan 1.541 2.10 a O 
34) ari nagaukammi tu Israel sikontu anjo 


apa Naparentakanga Batara mae ri Musa. 
l Nakana Batara mae ri Musa siagang 
Harun: 

2 "Ri wattunna nabangung tu Israel 
pakkemaanga, tunggala taua musti akkemai 
ri tammulilina massing bandera kasatuanna 
siagang pammatei massing golongang 
bijanna kenanga. Sikontu anjo pakkemaanga 
musti nibangungi ri tammulilina KemaKu, 
mingka bella-bellai sikede battu anjoreng." 

3 Ri bageang iraya, iamintu pasukang 
alalanga irawangang bandera kasatuanna 
Yehuda musti akkemae situru pasukanna 
siagang massing pamimpinna, iamintu 
kammaya anne susunna: Suku —— 
Pamimping ~~ Jaina Tau, Yehuda ~~ 
Nahason anana Aminadab ~~74.600; 
Isakhar ~~ Netaneel anana Zuar ~~54.400; 
Zebulon ~~ Eliab anana Helon ~~57.400; 
~~ Yangasenna: ~~186.400; Kasatuanna 
Yehuda musti alampa kaminang ri dallekang. 

(2:3) 


9(2:3) 

10Ri bageang timboro, iamintu pasukang 
alalanga irawangang bandera kasatuanna 
Ruben, musti akkemai situru pasukanna 

siagang massing pamimpinna, iamintu 
kammaya anne susunna: Suku —— 
Pamimping ~~ Jaina Tau, Ruben ~~ Elizur 
anana Syedeur ~~46.500; Simeon ~~ 
Selumiel anana Zurisyadai ~~59.300; Gad 
~~ Elyasaf anana Rehuel ~~45.650; ~~ 
Yangasenna: ~~151.450; Kasatuanna Ruben 
musti alampa makarua. 

17 | ebaki anjo, ri tangnga-tangngana 
sikontu pasukang Israel, ajappai suku Lewi 
ampisangai KemaNa Batara. Sangkamma 
batena kenanga akkema, kamma tomminjo 
batena kenanga ajappa, massing ri tampana 
situru bandera-banderana kenanga. 

18Ri bageang ilau, iamintu pasukang 
alalanga irawangang bandera kasatuanna 
Efraim, musti akkemai situru pasukanna 
siagang massing pamimpinna, iamintu 
kammaya anne susunna: Suku —— 
Pamimping ~~ Jaina Tau, Efraim ~~ Elisama 
anana Amihud ~~40.500; Manasye ~~ 
Gamaliel anana Pedazur ~~32.200; Benyamin 
~~ Abidan anana Gideoni ~~35.400; ~~ 
Yangasenna: ~~108.100; Kasatuanna Efraim 
musti ajappa ri bokona suku Lewi. 

24(2:18) 

25 Ri bageang wara, iamintu pasukang 
alalanga irawangang bandera kasatuanna 
Dan, musti akkemai situru pasukanna siagang 
massing pamimpinna, iamintu kammaya anne 
susunna: Suku ~~ Pamimping ~~ Jaina Tau: 
Dan ~~ Ahiezer anana Amisyadai ~~62.700; 
Asyer ~~ Pagiel anana Okhran ~~41.500; 
Naftali ~~ Ahira anana Enan ~~53.400; ~~ 
Yangasenna: ~~157.600; Kasatuanna Dan 
alampa kaminang kalabusang. 

26 (2:25) 

32 Yangasenna tu Israel niaka nidattara 
lalang ri kasatuang-kasatuang situru 
massing-massing pasukanga, iamintu 
603.550 jaina tau. 

33 Sangkamma Naparentakanga Batara mae 
ri Musa, tu Lewi tena nidattaraki siagang 
sikamma tu Israel maraenga. 

34 Nagaukammi tu Israel sikontu anjo apa 
Naparentakanga Batara mae ri Musa. Massing 


| Bilangan 3.11 8. | 8 
akkemami kenanga ri tammulilina massing 


banderana, siagang alampami kenanga situru 

golongang bijanna siagang kaluargana. 

3 | aminne sikamma kaluargana Harun 
siagang Musa ri wattunna abicara Batara 

mae ri Musa irate ri Moncong Sinai. 

2 Harun nia appa anana burane, iamintu: 
Nadab kaminang toaya, nampa Abihu, Eleazar 
siagang Itamar. 

3 Nilantiki kenanga ajari imang siagang 
upacara iamintu nitiriki minynya tompo 
ulunna kenanga. 

4 Mingka Nadab siagang Abihu matei ri 
parang lompo Sinai, ri wattunna andallekang 
Batara siagang pepe tenaya nahallala. Anjo 
kenanga ruaya massing tena anana. Jari 
lalang attallasana ija Harun, Eleazar siagang 
Itamar tugasa salaku imang. 

> Nakana Batara mae ri Musa, 

6"Suroi suku Lewi battu andallekang, nampa 
nujojo kenanga ajari palayang-palayanna 
Harun. 

7 Sarei tugasa kenanga ri KemaKu 
siagang musti nalayani sikamma imanga 
kammayatompa sikontu ummaka siagang 
jama-jamanna kenanga ri anjo KemaKu. 

8Tugasana kenanga iamintu angngurusuki 
sikontu pakkakasa KemaKu siagang 
anggaukangi jama-jamanga ri anjo KemaKu 
untu ansambeangi tu Israelka. 


.. Bilangan 3.91 16 NEE 
9 Battua ri bansa Israel, poro suku Lewi ji 


bawang kusare tugasa ajari palayang situlina 
mae ri Harun siagang Jari-jarina. 

10 Mingka Harun siagang sikamma 
anana musti nuangkaki untu anggaukangi 
tugasana salaku imang, pantaranganna 
kenanga, manna pole nai ampaccoba- cobai 
anggaukangi anjo tugasaka musti nihukkung 
matei." 

11 Nakana Batara mae ri Musa, 

12 "kamma-kamma anne Kupilei sikamma 
tu Lewi ajari taungKu. Ri wattunna Kubuno 
sikontu ana bungasana bansa Mesir, Kusalaki 
untu KalengKu sikontu ana-ana bungasana 
tu Israel siagang sikontu olo-olo piara 
bungasa lassuna kenanga. Yangasenna anjo 
iNakke pata. Salaku sambenna ana-ana 
burane bungasana Israel Kuallei tu Lewi 
untu KalengKu, anjo kenanga lajari taungKu 
ngasengi. |Nakkemi Batara." 

13(3:12) 

14Ri parang lompo Sinai Nasuroi Batara anjo 
Musa 

15 ampareki dattarana tu Lewi situru 
golongang bijanna siagang massing 
kaluargana kenanga. Sikamma ana- 
ana burane umuru sibulanga sagenna 
irateanganna musti nicataki arenna. 

19 Nampa nagaukammo Musa anjo apa 
Naparentakanga Batara. 

17 Anjo Lewi nia tallu anana burane, iamintu: 


Gerson, Kehat siagang Merari. lami kenanga 
boe-boena golongang bija nisabuka situru 
arenna kenanga. Gerson nia rua anana 
burane iamintu: Libni siagang Simei. Kehat 
nia appa anana burane iamintu: Amram, 
Yizhar, Hebron siagang Uziel. Merari nia 

rua anana burane, iamintu: Mahli siagang 
Musi. laminjo kenanga boe-boena sikamma 
kaluarga nisabuka situru arenna kenanga. 

18(3:17) 

19(3:17) 

20 (3:17) 

21 Golongang bijanna Gerson iamintu 
Kaluarga Libni siagang Kaluarga Simei. 

22 la jaina tu burane golongang bijanna 
Gerson umuru sibulanga sagenna irateanna 
iamintu 7.500 tau. 

23 Flyasaf anana Lael ampimpingi anjo 
golongang bijaya. Na anne kenanga 
angngallei tampa ri bageang laukanna 
bageang ri bokona KemaNa Batara lalang ri 
pakkemaanna bansa Israel. 

24 (3:23) 

25 Lalang urusanna KemaNa Batara, iaminjo 
kenanga tanggong jawa mae ri Kemaya 
siagang pattongkona, kaeng ri pakkebu 
pantamanga, 

26 layara paranglakkeng angkulilingiai 
Kemaya siagang tampa pakkorobangnganga, 
siagang gordeng pakkebuna anjo 

paranglakkenga. lami kenanga tanggong 


jawa ri sikontu jama-jamang mae ri anjo 
barang-barang sikammaya. 

27Golongang bijanna Kehat iamintu 
kaluarga-kaluargana Amram, Yizhar, Hebron 
siagang Uziel. 

28]a jaina tu burane umuru sibulanga 
sagenna irateanganna anjo golongan bijaya, 
yangasenna iamintu 8.600 tau. lami kenanga 
tugasa angngurusuki barang-barang niaka ri 
KemaNa Batara. 

29 Elisafan anana Uziel ampimpingi anjo 
golongang bijaya. Anjo kenanga angngallei 
tampa ri bageang timboranna KemaNa 
Batara. 

30(3:29) 

31|ami kenanga tanggong jawa mae 
ri Patti Parjanjiang, mejang, sikamma 
tampa pakkorobangnganga, sikamma 
pakkakasa napakea sikamma imanga lalang 
ri Kamara Matangkasaka, siagang gordeng 
passimbanna Kamara Matangkasaka. lami 
kenanga tanggong Jawa mae ri sikontu anjo 
barang-barang sikammaya. 

32 Kapalana suku Lewi iamintu Eleazar, 
anana Harun. la angngawasi sikamma tau 
tugasaka ri Kamara Matangkasaka. 

33 Golongang bija battua ri Merari iamintu 
Kaluarga Mahli siagang Kaluarga Musi. 

34|a jaina tu burane umuru sibulanga 


sagenna irateanganna battu ri anjo golongang 
bijaya iamintu 6.200 tau. 

35 Zuriel anana Abihail angkapalai anjo 
golongang bijaya. Anjo golonganga angngallei 
tampa ri bageang warana KemaNa Batara 
lalang ri pakkemaanga. 

36|ami kenanga tanggong jawa mae ri 
rangka-rangkana anjo Kemaya, balo-balona, 
benteng-bentenna, daparana, siagang 
sikontu pakkakasana kammayatompa 
sikontu jama-Jamanga mae ri sikamma anjo 
barang-barang kammaya. 

37 Kammayatompa mae ri sikamma benteng- 
bentenga, sikamma palapaka, sikamma 
palasaka siagang otereka untu pantaranga ri 
paranglakkenga. 

38 Lalang ri pakkemaanga, Musa siagang 
Harun kammayatompa sikamma anana 
kenanga musti angngallei tampa ri dallekang 
KemaNa Batara, ri bageang rayana. lami 
kenanga tanggong jawa mae ri upacara 
ibadaya untu bansa Israel ri Kamara 
Matangkasaka. Pantaranganna kenanga, 
manna pole inai punna napaccoba-cobai 
nagaukang anjo jama-jamanga musti 
nihukkung matei. 

39 Sikontu tu burane niaka lalang ri suku Lewi 
umuru sibulanga sagenna irateanganna, ia 
nidattaraka ri Musa situru massing golongang 

bijanna kenanga lanri parentaNa Batara, 


yangasenna nia 22.000 Jaina tau. 

40 Nakana Batara mae ri Musa, "Sikontu 
ana-ana burane bungasaka ri Israel iNakke 
pata. Cataki areng-arenna kenanga, ia umuru 
sibulanga sagenna irateanganna. Mingka untu 
sambenna kenanga, Kupattantumi angkanaya 
sikontu tu Lewi iNakke ngaseng pata! 
| Nakkemi Batara! Kammayatompa sikamma 
olo-olo piarana tu Lewi Kupattantumi untu 
ajari sambe mae ri sikontu olo-olo bungasaka 
lassu battu ri sikamma olo-olo piarana bansa 
Israel." 

41(3:40) 

42 Nagaukammi Musa anjo apa 
Naparentakanga Batara; nacatami 
arenna sikontu ana burane bungasaka 

43 ja umuru sibulanga sagenna irateanganna. 
Yangasenna kenanga nia 22.273 jaina tau. 

44 Nampa Nakana Batara mae ri Musa, 

43 "Salaki tu Lewi untu iNakke salaku 
sambenna sikamma ana bungasana tu Israel: 
kammayatompa olo-olo piarana tu Lewi 
salaku sambenna olo-olo piarana tu Israel. 

46 Lanri labiangngangi ana burane bungasana 
tu Israel 273 jaina tau najaina tu Lewi, jari 
anjo labinna musti nupasuluki. 

47 Untu tunggala tasserea ana, musti 
abayarakko lima doe pera situru anggarang 
niaka tappake ri KemaKu, 

48 passareangi anjo doeka mae ri Harun 


siagang ana-anana." 

49 Nagaukammi Musa anjo kammaya. 

30 Angngallemi 1.365 doe pera, 

>l nampa napassareang mae ri Harun 
siagang ana-anana. 

4 l Nasuroi Batara anjo Musa siagang Harun 

2 ambilangi tu Lewi battua ri golongang 
bijanna Kehat situru massing kaluargana 
kenanga, 

3 hampa nacata aremna sikontu tu 
burane umuru tallumpulo taunga sagenna 
limampulo taung, ia akkullea anggaukangi 
jama-jamanga ri KemaNa Batara. 

“la jama-jamanna kenanga iamintu 
angngurusuki sikamma barang-barang 
Kaminang Matangkasaka. 

> Napassareangi Batara mae ri Musa 
paratorang kammaya anne: Punna narapimo 
wattunna nubongkara pakkemaanga, Harun 
siagang ana-anana musti antamaki ri KemaNa 
Batara, ampanaungi gordenga ri dallekanna 
Patti Parjanjianga, nampa narangka anjo 
Pattia siagang anjo kaenga. 

6Lebaki anjo, musti narangkaki pole 
kenanga anjo Pattia siagang silawara kaeng 
kukkulu alusu, nampa nalapara silawara 
kaeng gau irateanganna, siagang napataba 
kayu pabulena anjo Pattia. 

7 Musti appalaparaki kenanga silawara 
kaeng gau irateanganna mejang tampa roti 

nipatalaya untu Batara, siagang irate ri anjo 


mejanga musti appadongkoki panne, kappara 
tampa dupa, kappara tampa passare, siagang 
bongki untu passare jene anggoro. Musti tuli 
nia roti nipatala irate ri anjo mejanga. 

8Yangasenna anjo musti natongkoki 
kenanga siagang silawara kaeng eja, nampa 
narangka siagang silawara kaeng kukkulu 
alusu irateanganna, siagang napataba kayu 
pabulena anjo mejanga. 

9 Musti angngallei kenanga silawara kaeng 
gau nampa natongko bangkeng lampua 
siagang sikamma lampunna, pakkakasa 
pannangkassinna sumbuna lampua siagang 
padongkokanna, kammayatompa sikontu 
tampa minynya zaitunga. 

10Bangkeng lampua siagang sikontu 
pakkakasana musti narokoki kenanga siagang 
silawara kukkulu alusu nampa naboli irate ri 
tampa pabulekanga. 

11 | ebaki anjo musti akkarangi kenanga 
silawara kaeng gau irate ri anjo tampa 
pakkorobangngang bulaenga nipare, siagang 
narangkaki silawara kaeng kukkulu alusu, 
nampa napataba anjo kayu pabule tampa 
pakkorobangnganga. 

12 Sikontu anjo pakkakasa niaka nipake 
lalang ri Kamara Matangkasaka musti naallei 
kenanga nampa naroko siagang silawara 
kaeng gau. Nampa musti natongko kenanga 

siagang silawara kukkulu alusu, siagang 


napadongko irate ri pabuleka. 

13 Musti natangkasi kenanga anjo tampa 
pakkorobangnganga battu ri limbubuka, 
nampa akkarang silawara kaeng lame butung 
irateanna. 

14 Nampa musti napadongko kenanga 
irate ri anjo mejanga sikontu pakkakasa 
nipakea punna nigaukang ibadaya ri anjo 
tampa pakkorobangnganga: tampa pepe, 
garpu, sude, siagang katoang. Nampa musti 
narangka kenanga yangasenna anjo siagang 
silawara kukkulu alusu siagang napataba 
kayu pabulena. 

15 Nakana Batara mae ri Musa siagang Harun, 
"Ri wattunna nubongkara pakkemaanga, 
Harun siagang anana musti antamaki ri 
KemaKu na narangka ngaseng sikontu 
barang-baranga siagang pakkakasa niaka 
anjoreng. Nampami punna lebaki anjo, 
akkullemi tu Kehat battu untu ambuleki. 
Mingka takkulleai kenanga anciniki, anreppesi 
yareka anseroi anjo barang-baranga, lanri 
lebanamo nisala anjo barang-baranga untu 
iINakke. Punna nagaukangi kenanga anjo 
kammaya, mattantu matei kenanga. Jari, 
sollanna natena nacappu anjo tu Kehat 
battu ri suku Lewi, Harun siagang ana-anana 
musti ansarei tugasa kenanga angkanaya 
apa massing naerang anjo kenanga. laminjo 
tugasana tu Kehat ri wattunna nipalette 

KemaKu. Eleazar, anana Harun tanggong jawa 


mae ri sikontu KemaKu, minynya lampua, 
dupaya, korobang gandung tuli nipatalaya, 
minynya upacara siagang sikontu apa niaka 
alang ri anjo KemaKu." 


20(4:15) 

21 Nasuroi Batara anjo Musa 

22 ambilangi tu Lewi battua ri golongang 
bijanna Gerson situru massing kaluargana 
kenanga. 

23 Musti nacataki Musa arenna sikontu tu 
burane umuru tallumpulo taunga sagenna 
limampulo taung, ia akkullea anggaukangi 
jama-jamanga ri KemaNa Batara. 

24 Nisarei tugasa kenanga untu allalingi anne 
barang- barang kammaya: 

25 Kaeng tendana anjo Kemaya siagang 
parangkana bageang lalanga kammayatompa 
bageang pantarana kukkulu alusuka, kaeng ri 
pakkebu Kemaya, 

26 sikamma layaraka siagang sikamma 
otereka untu paranglakkenga ri tammulilina 
Kemaya siagang tampa pakkorobangnganga, 
kaeng niaka ri pakkebu lompona 
paranglakkenga, kammayatompa sikontu 
pakkakasa nipakea untu ampatabai sikamma 
anjo barang-baranga. lami kenanga tanggong 

jawa mae ri sikamma Jama-jamanga mae ri 


anjo barang-baranga. 

27 Musa siagang Harun musti najagai 
sollanna nigaukang anjo jama-Jamang 
napassareanga Harun siagang ana-anana 
mae ri tu Gerson, kammayatompa sikamma 
barang-barang eroka nierang, sollanna 
nierangi. 

28 | aminjo tugasana tu Gerson lalang ri 
Kemaya, anjo sikammaya tugasaka musti 
nigaukangi na nipimpingi ri Itamar, anana 
Imang Harun. 

29 Nasuroi Batara anjo Musa ambilangi tu 
Lewi battua ri golongang bijanna Merari situru 
massing kaluargana kenanga. 

30 Musa musti nacataki arenna sikontu tu 
burane umuru tallumpulo taunga sagenna 
limampulo taung, ia akkullea anggaukangi 
jama-jamanga ri KemaNa Batara. 

31 Nisarei kenanga tugasa untu angngangkaki 
barang-baranga ri anjo Kemaya, balo-balona, 
benteng-bentenna, siagang palapana. 

3? kammayatompa benteng-benteng niaka 
ri paranglakkeng ri tammulilina Kemaya 
siagang palapana, patto-pattona siagang 
sikamma oterena kammayatompa sikontu 
pakkakasa niparalluanga untu ampaentengi. 
Tunggala taua nisarei tugasa angngerang 
barang-barang attantu. 

33 | aminjo tugasana golongang bijanna 
Merari; Itamar anana Imang Harun musti 

ampimpingi kenanga anggaukangi sikontu 
jama-jJamanna kenanga ri KemaNa Batara. 

34 Situru parentaNa Batara, Musa, Harun 
siagang sikamma pamimpinna ummaka, 
nabilammi tallua golongang bija niaka lalang 
ri suku Lewi, iamintu Kehat, Gerson siagang 
Merari. Nagaukammi anjo pammilangnganga 
tassere-sere kaluarga. Nacataki kenanga 
sikontu tu burane umuru tallumpulo taunga 
sagenna limampulo taung, ia akkullea 
anggaukangi jama-jJamanga ri KemaNa 
Batara. laminne wasselena: Golongang Bija 
~~ Jaina Tau; Kehat --2.750: Gerson 
~~2.630; Merari ~~3.200; ~~ Yangasenna: 
~~8.580; 


35 (4:34) 
36 (4:34) 
37 (4:34) 
38 (4:34) 
39 (4:34) 
40 (4:34) 
41 (4:34) 
42 (4:34) 
43 (4:34) 
44 (4:34) 
45 (4:34) 
46 (4:34) 
47 (4:34) 
48 (4:34) 


49 | anri parentaNa Batara tete ri Musa, 
tunggala taua nidattaraki siagang nisarei 

tanggong jawa untu massing apa lanalayani 


yareka apa musti nagaukang kenanga. 
l Nakana Batara mae ri Musa, 

2 “Pabattui anne parentaya mae ri tu 
Israel: Sikontu tau natabaya garring sala, 
yareka natabaya garring katauang, yareka 
tau lebaka anseroi mayaka, musti nipasuluki 
battu ri pakkemaamna tu Israel. 

3 Musti nisuroi kenanga alampa sollanna 
tena naramassi pakkemaanga, iamintu tampa 
Kupammantangia siagang ummakKu. " 

4Nagaukammi tu Israel anjo parentaya 
siagang napasulumi sikontu tau garring 
kammaya anjo battu ri pakkemaanga. 

> Napassareangi Batara mae ri Musa 

6 anne paratorang-paratorang kammaya 
untu tu Israel: Punna nia tau tamajarreka 
mae ri Batara iamintu salai panggaukanna 
mae ri paranna tau, 

Tanjo taua musti namangakui dosana 
siagang abayaraki pappasulu sigannana, 
nampa nitambai ruampulo parseng mae ri 
anjo tau nipakarugia. 

8Punna matemo anjo tau napakarugia 
siagang tena bija pammanakang 
mareppesena, anjo pappasuluka musti 
nipassareangi mae ri Batara, siagang ajari 
bageannami imanga. Anjo pappasuluka 
tantamakkapi gimbala lakia untu upacara 
pannangkasi dosana anjo tau kasalanga. 


Bilangan 5.91 15 21 
9 Apa-apa mamo napassareang tu Israel 


mae ri Batara, anjo passare nisalana ajari 
bageannai imang antarimayai anjo passarea. 
10 Apa napassareanga serea tau mae ri 
Batara, bageanna todong anjo tau assarea. 
Poro anjo bawang napassareanga mae ri 
imanga, ajari bageanna anjo imanga. 

11 Nasuroi Batara anjo Musa 

12 a3mpassareangi anne paratorang- 
paratorang kammaya mae ri tu Israel. 
Gassingka nia tu burane ambata-batai 
bainenna. Punna nakapangi angkanaya anjo 
bainenna tena namajarre pamaina mae 

ri kalenna siagang naramassimi kalenna 
lanri sikatinroangi siagang burane maraeng. 
Mingka punna tena nattantu pangngissenna 
anjo buranenna, lanri nagaukanna bainenna 
anjo kammaya siagang accokko-cokko: tena 
sabinna, siagang tena todong narapikangi 
appanggaukang. Yareka, gassingka nia tu 
burane ambata-batai bainenna, nampa tenaja 
nagau sala bainenna. 

13 (5:12) 

14(5:12) 

15 | alang ruaya anjo passala, anjo 
buranea musti naerangi bainenna mange 

ri imanga. Musti angngerang tongi passare 
niparalluanga, iamintu sikilo labu gandung. 
Anjo labuka takkulleai nitiriki minynya zaitun 
yareka takkulleai nisarei dupa, lanri anjo 
passarea lamintu lanri bata-bata siagang 

ajari pammatei angkanaya nia bata-batana tu 


buranea mae ri bainenna. 

19| manga musti nasuroi anjo bainea mange 
ri dallekanna tampa pakkorobangnganga 
nampa ammenteng andallekang ri Batara. 

17 Nampa angngalle imanga sere mangko 
butta siagang napatiri sikede jene matangkasa 
antama ri anjo mangkoka. Lebaki anjo musti 
angngallei sikede au battu ri daparana 
KemaNa Batara nampa napantama ri anjo 
jeneka. 

18 Nampa musti naruntungi uuna anjo 
bainea, siagang naboli anjo labu passare lanri 
bata-bataya antama ri limanna anjo bainea, 
nampa kalenna anjo imanga annagalaki jene 
pai appabattua pattunra. 

19[ ebaki anjo musti appasuluki kana sumpa 
imanga nampa napala passitujuanna anjo 
bainea. Musti angkanai imanga, "Punna tena 
nugau bawang, tena nanatabako pattunra 
napabattua anne jeneka. 

20 Mingka punna lebako agau bawang, 

21 poro Batara ampajari arennu passumpa 
pattunra ri allana bansanu. Poro Napajari poko 
bonggannu akkapurru siagang akkambang 
battannu. 

22 Anne jene angngeranga pattunra 
lantamaki ri battannu siagang napakkambangi 
battannu kammayatompa ampakapurruki 
poko bonggannu." Anjo bainea musti appiali 

angkana, "Kusitujui; poro kamma laloi anjo 


Nagaukang Batara." 

23 Nampa musti natulisi imanga anjo kana 
pattunraya lalang ri gulungang karattasaka 
nampa nalulu siagang anjo jene paika. 

24| manga nasuroi anjo bainea angnginungi 
anjo jene paika, angngeranga pattunra. 
Punna niinungi, ammarisi nisaring anjo 
jeneka. 

25 | manga musti naallei anjo passare labuka, 
siagang napappicinikang mae ri dallekanNa 
Batara, nampa naerang mae ri tampa 
pakkorobangnganga. 

26 Nampa musti angngalle sikangkang 
labu salaku pammatei angkanaya sikontu 
anjo labuka lebami nipassareang, nampa 
natunu irate ri tampa pakkorobangnganga. 
Kalabusanna, anjo jeneka nipainungangi anjo 
bainea. 

21 Ebara angkana lebaki agau bawang 
anjo bainea, anjo jeneka langngerangi 
kaparisang sannaka mae ri anjo bainea; 
akkambangi battanna siagang akkapurruki 
poko bongganna. Arenna lajarimi sumpa 
pattunra ri tangnga-tangngana bansana. 

28 Mingka ebara angkana tena nasala, tena 
nanitabai pattunra siagang lakkulle iji pole 
ammana. 

23 Kammaminjo paratoranna punna nia 
tu burane akkimburu siagang bata-bata 
angkanaya anjo bainenna lebaki agau bawang 

siagang naramassi kalenna. Anjo buranea 


musti naerangi mange bainenna andallekang 
ri Batara siagang imanga musti nagaukangi 
anjo paratoranga mae ri ia. 

30 (5:29) 

31 Anjo buranea talappasaki battu ri 
kasalanga: mingka bainenna, punna manassa 
kasalang tojengi, musti natanggongi kodina 
kalebakkanna. 

6 l Nasuroi Batara anjo Musa 

2 ampassareangi anne paratorang- 
paratorang kammaya mae ri tu Israel. 
Sikamma tu buranea yareka tu baine 
attinjaka untu antangkasi tallasana untu 
Batara salaku tau attinja, 

3 takkulleai angnginung jene anggoro 
siagang inungang terasa. Manna inungang 
terasa antekammaya iamintu nipareka 
battu ri anggoro yareka rappo-rappoang 
maraengannaya, takkulleai nainung. 
Takkulleai angnganre rappo anggoro beru 
yareka kalotoroka, yareka manna pole 
apa-apa mamo battua ri poko anggoroka: 
liserena yareka pucuna takkulleai nakanre. 

4(6:3) 

> Lalang attinjana takkulleai napolong uuna 
yareka takkulleai accukkuru. Lalang anjo 
wattua, anjo uuna siagang janggona musti 
naboliki ajari labu. Tassikkoki mae ri tinjana 
sagenna leba anjo tinjana ansalaki kalenna 
untu Batara. 

6 Anjo uuna ajari pammatei angkanaya 


nasalaki kalenna untu Allataala. Lalang anjo 
attinjana takkulleai naramassi kalenna: 
takkulleai areppese mae ri mayaka, manna 
pole namayana manggena, ammana, yareka 
saribattanna. 

7(6:6) 

8 Lalang ajarina tau attinja, ia ajari tunisalaki 
untu Batara. 

9 Pumna ajari ramasa uuna tau lebaka nisala 
lanri niana areppese ri tau mate silalonnaya, 
musti attayangi tuju allo sallona, punna 
lebaki anjo musti nacukkuruki uuna siagang 
janggona, nampami ajari tangkasa. 

10Ri allo makasagantujua musti angngerangi 
ruang kayu jangang-jangang bodobangkeng 
yareka bukkuru mae ri imanga ri dallekang 
pakkebu KemaNa Batara. 

11 Anjo jangang-jangang sikayua musti 
napassareangi imanga untu korobang 
pammopporang dosa, nampa sikayua pole 
untu korobang nitunu untu antangkasi 
karamassanna. Ri ia memang anjo alloa musti 
natangkasi ammotere uuna mae ri Batara 

12 siagang naberui kalenna salaku tau 
attinja. Anjo wattu lebakamo allalo tenamo 
nanirekengi pole lanri lebami ajari ramasa. 
Salaku korobang passambe karugiang musti 
assarei sikayu ana gimbala umuru sitaunga. 

13 Punna lebamo wattumna serea tau attinja, 
musti nigaukangi anne upacara kammaya: 

Anjo taua musti niantaraki mange ri pakkebu 


KemaNa Batara 

14 siagang angngerang mae ri Batara tallung 
kayu olo-olo tenaya callanna: sikayu ana 
gimbala laki umuru sitaunga untu korobang 
nitunu, sikayu ana gimbala gana umuru 
sitaunga untu korobang pammopporang dosa, 
siagang sikayu gimbala laki untu korobang 
passiamakkang. 

15 Musti assare tongi sibaku roti tenaya 
nammake pagambang, iamintu roti abodonga 
ia nipareka battu ri labu nipasileoka siagang 
minynya zaitun, kammayatompa kanrejawa 
nipisi nisapua minynya zaitun. Pantaranganna 
anjo sikammaya musti assare tongi korobang 
nipatala siagang korobang inung-inungang. 

16 Musti naerang ngasengi imanga 
sikammaya anjo mange ri dallekanNa Batara, 
nampa assare korobang pammopporang dosa 
siagang korobang nitunu. 

17 Siagang anjo rotia sibaku, musti 
napassareang tongi anjo gimbala lakia mae 
ri Batara ajari korobang passiamakkang. 
Kammayatompa anjo korobang nipatalaya 
siagang korobang inung-inunganga musti 
napassareang tongi mae ri Batara. 

18 Anjo tau attinjaka musti nacukkuruki 
uuna ri pakkebu KemaNa Batara, nampa 
napasambila anjo uuna antama ri pepe tampa 
korobang passiamakkanga, ia sitabanga 
nitunu. 

19 Lebaki anjo, punna lebami nipallu bongga 


ri dallekanna anjo gimbala lakia, musti naallei 
imanga anjo nampa napadongko siagang 
sibatu roti abodong siagang sibatu kanrejawa 
nipisi battu ri anjo bakuka, antama ri limanna 
anjo tau attinjaka. 

20 Nampa imanga musti napappicinikangi 
anjo kanrea salaku passare nisala mae ri 
Batara; laminjo bageang matangkasa ajari 
bageanna imanga: pantaranganna anjo 
bageang barambanga siagang bongganna 
anjo gimbala lakia ajari bageanna imanga, 
situru paratoranga. Punna lebami anjo 
kammaya, nampami akkulle anjo tau 
attinjaka angnginung jene anggoro. 

21|aminjo paratoranga untu tau attinjaka: 
mingka punna nia tau attinja ajanji korobang 
allabi ri tinjana, musti narupai sigannana anjo 
apa napajanjianga. 

22 Nasuroi Batara anjo Musa 

23 a3mpabattui mae ri Harun siagang sikamma 
anana angkanaya musti nakanangi kenanga 
anne kana-kana kammaya ri wattunna 
nabarakkaki kenanga bansa Israel: 

24 Dasi-dasi Nanabarakkakiko siagang 
Naparakaiko Batara. 

25 Dasi-dasi Namabaji pamai siagang 
malammoro pamai Batara mae ri kau. 

26 Dasi-dasi Nanakamaseangko siagang 
Nasareko passiamakkang Batara. 

27Siagang Nakana Batara, "Punna nasabu 


kenanga arengKu salaku barakka mae ri 
bansa Israel, iNakke lambarakkaki kenanga." 
7 l Ri wattunna leba nabangung Musa 

KemaNa Batara, nitangkasimi anjo 
Kemaya siagang sikontu pakkakasana, 
lamintu nisapui ngasengi siagang minynya 
upacara. Kamma tomminjo nagaukanga mae 
ri tampa pakkorobangnganga siagang sikontu 
pakkakasana. 

“Nampa sikamma pamimpinna tu Israel, 
lamintu sikamma kapala sukua, ia tanggong 
jawaka mae ri nigaukanna pammilangnganga, 

3 assaremi ri dallekanNa Batara annang 
batunna karoba siagang sampulo anrua sapi: 
tunggala taruaya pamimping assarei sere 
karoba, siagang massing tassikayuna sapi. 
Lebaki napassareang kenanga, 

4 Nakanamo Batara mae ri Musa, 

3 "Tarimami anjo sikamma passarea untu 
angngerangi KemaKu, passareang ngasengi 
anjo sikammaya mae ri tu Lewi situru 
tugasana kenanga." 

6 Nampa nipassareang anjo sikamma 
karobaya siagang sapia battu ri Musa mae ri 
tu Lewi. 

7 Rua karoba siagang patang kayu sapi 
nipassareang mae ri tu Gerson, 

8 appa karoba siagang sagantuju kayunna 
sapi nipassareang mae ri tu Merari, situru 

jama-jamang nagaukanga kenanga nipimping 
ri Itamar, anana Harun. 

9 Mingka tu Kehat tena nannarima karoba 
yareka sapi battu ri Musa, nasaba anjo 
barang-barang matangkasa lanaeranga 
kenanga musti nasompoi irate ri salangganna 
kenanga. 

10Sikamma pamimpinga angngerang 
passare untu ampakalompoi upacara 
pannangkasi tampa pakkorobangnganga. Ri 
wattunna sadiamo kenanga untu angngerangi 
passarena kenanga mange ri dallekanna 
tampa pakkorobangnganga, 

11 Nakanamo Batara mae ri Musa, "Pauangi 
kenanga angkanaya tunggala allo lalang 
sampulo anrua allonna kalaserenna battu 
ri anjo sampuloa anrua pamimping musti 
alebasaki ampassareangi korobanna 
untu upacara pannangkasi tampa 


pakkorobangnganga. " 

1? kammaminne batena alebasa massing 
angngerangi passarena: Allo ~~ Suku ~~ 
Pamimping: Maka-1 ~~ Yehuda ~~ Nahason 
anana Aminadab; Maka-2 ~~ Isakhar ~~ 
Netaneel anana Zuar; Maka-3 —— Zebulon 
~~ Eliab anana Helon; Maka-4 ~~ Ruben ~~ 
Elizur anana Syedeur; Maka-5 ~~ Simeon 


~~ Selumiel anana Zurisyadai; Maka-6 ~~ 
Gad ~~ Elyasaf anana Rehuel; Maka-7 ~~ 
Efraim ~~ Elisama anana Amihud; Maka-8 
~~ Manasye ~~ Gamaliel anana Pedazur; 

Maka-9 ~~ Benyamin ~~ Abidan anana 
Gideoni; Maka-10 ~~ Dan ~~ Ahiezer 
anana Amisyadai; Maka-11 ~~ Asyer ~~ 


Pagiel anana Okhran; Maka-12 ~~ Naftali 
~~ Ahira anana Enan; Passarena kenanga 
massing sangkamma ngasengi iamintu: 

sere panne battalana 1,5 kilo siagang sere 
katoang pera battalana 800 garang, situru 
timbangang nipakea ri KemaNa Batara. 
Anjo ruaya pammoneang nibonei rassi 

labu nileoka siagang minynya untu passare 
nipatalaya. Pantaranganna anjo sibatu panne 
bulaeng battalana 110 garang niboneia dupa; 
sikayu sapi laki rungka, sikayu gimbala laki 
siagang sikayu gimbala umuru sitaunga untu 
korobang nitunu, kammayatompa sikayu 
bembe laki untu korobang pammopporang 
dosa; ruang kayu sapi, limang kayu gimbala 
laki, limang kayu bembe laki siagang limang 
kayu gimbala umuru sitaunga untu korobang 
passiamakkang. 


13 (7:12) 
14 (7:12) 
15(7:12) 
16(7:12) 
17(7:12) 
18(7:12) 
19(7:12) 
20(7:12) 
21(7:12) 
22(7:12) 

84 Passare naeranga anjo sampuloa anrua 


pamimping untu pannangkassinna anjo 
tampa pakkorobangnganga yangasenna 
jaina iamintu: sampulo anrua panne pera 
siagang sampulo anrua katoang pera, 
battalana yangaseng iamintu 27,6 kilo 
sampulo anrua panne bulaeng, battalana 
yangaseng lamintu 1,32 kilo, rassi ngaseng 
dupa sampulo anrua sapi laki, sampulo anrua 
gimbala laki, siagang sampulo anrua ana 
gimbala umuru sitaunga, siagang korobang 
nipatala salaku panggannakkinna untu 
korobang nitunu sampulo anrua bembe untu 
korobang pammopporang dosa ruampulo 
angngappa sapi laki, annampulo gimbala 
laki, annampulo bembe, siagang annampulo 
ana gimbala umuru sitaunga untu korobang 
passiamakkang. 


88 (7:84) 

89 Sampang antamaki Musa ri KemaNa 
Batara untu abicara siagang Batara, 
nalangngeremi saranNa Batara abicara mae ri 
la battu rate ri parangkana Patti Parjanjianga 
ri allana anjo ruaya patung malaeka akkanyi. 

l Nakana Batara mae ri Musa, 

2 "Pauangi Harun angkanaya punna 
napataba anjo tujua lampu mae ri anjo 
bangkeng lampua, musti napataba bajiki 

sollanna akkulle nasingari bageang dallekanna 


anjo lampua." 

3 Nagaukammi Harun anjo apa 
Naparentakanga Batara. Napatabami 
anjo lampu-lampua adalle mae ri bageang 
dallekanna bangkeng lampua. 

4 Anjo pammoneang lampua, sagenna 
irateanna siagang bunga-bunga pabelo- 
belona bulaeng nidede nipare, situru conto 
Napappicinikanga Batara mae ri Musa. 

> Nakana Batara mae ri Musa, 

b"Salaki tu Lewi battu ri tu Israel 
maraenganga siagang gaukangi upacara 
pannangkasia mae ri kenanga, 

7 iamintu kammaya anne carana: piracciki 
kenanga siagang jene untu upacara 
pannangkasi siagang suroi kenanga 
ancukkuruki sikontu batangkalenna kenanga 
siagang ansassai pakeanna kenanga. 
Kammaminjo na natangkasi kalenna 
kenanga. 

8 Nampa suroi kenanga angngalle sikayu 
sapi laki rungka siagang korobang nipatala 
battua ri labu nipasileo minynya. Nampa 
musti nualle sikayu sapi maraenga untu 
korobang pammopporang dosa. 

9 Nampa passerei sikontu umma Israel 
siagang suroi tu Lewi ammenteng ri dallekang 
KemaKu. 

109 Ymmaka musti napadongkoki limanna 
kenanga irate ri tompo ulunna tu Lewia, 

11 nampa napassareangi Harun anjo tu Lewia 


salaku passare nisalana tu Israel mae ri 
Nakke, sollanna akkulle nagaukang kenanga 
ibadaKu. 

12 Nampa tu Lewia musti napadongkoki 
limanna kenanga irate ri tompo ulunna 
anjo ruaya sapi laki: anjo sikayua musti 
nipassareangi untu korobang pammopporang 
dosa, nampa anjo sikayua pole untu korobang 
nitunu. Kammaminjo upacarana nanitangkasi 
tu Lewi. 

13 Salaki tu Lewi untu iNakke siagang suroi 
kenanga allayani Harun siagang sikamma 
anana. 

14 | anri iaminjo upacaraya nanusalamo 
tu Lewi battu ri tu Israel maraengannaya, 
sollanna ajari iNakke ampatangi. 

15 Punna leba nugaukang anjo upacara 
nipassareanna tu Lewia, niamo hana kenanga 
anjama lalang ri KemaKu. 

16| ebami Kupajari kenanga passambe mae 
ri sikontu ana burane bungasana tu Israel: 
jari anjo kenanga lebami nisala untu iNakke 
pata. 

17Ri wattunna Kubuno ngaseng sikontu ana 
bungasana tu Mesir, ana burane bungasa 
sikamma kaluarga tu Israel kammayatompa 
sikamma olo-olo bungasa lassuka Kupajari 
INakke pata. 

18 kamma-kamma anne salaku sambenna 
ana bungasana tu Israel, Kuallei tu Lewi, 

19 nampa anjo tu Lewia Kupassareangi 


mae ri Harun siagang sikamma ana-anana, 
sollanna akkulle nagaukang tugasaka untu 
tu Israel lalang ri KemaKu. Kammayatompa 
sollanna appala kenanga pammopporokKu 
untu bansa Israel, sollanna anjo bansaya tena 
natujui bala punna battui kenanga areppese 
dudu ri anjo tampa matangkasaka. " 

20] anri kammana anjo, Musa, Harun 
siagang sikontu umma Israel napassareammi 
anjo tu Lewi mae ri Batara, sangkamma 
Naparentakanga Batara mae ri Musa. 

21 Anjo tu Lewi nagaukammi upacara 
pannangkasia ri kalenna siagang nasassami 
pakeanna kenanga nampa nipassareang 
kenanga ri Harun salaku passare nisala mae 
ri Batara. Nagaukang tommi Harun upacara 
pannangkasia mae ri kenanga. 

22 Nagaukammi tu Israel sikontu apa 
Naparentakanga Batara mae ri Musa ri 
passalana tu Lewi. Lanri kammana minjo 
nanggappamo ha tu Lewi untu anggaukangi 
jama-jamanga lalang ri KemaNa Batara 
nipimping ri Harun siagang sikamma anana. 

23 Nakana Batara mae ri Musa, 

24 "Sikamma tu Lewi umuru ruampulo 
allima taung sagenna rateanganna, musti 
nagaukangi tugasana lalang ri KemaKu, 

25 nampa punna narapimi limampulo taung 
nipakabebasami battu ri tugasana. 

20| ebaki anjo akkullei nabantu tu Lewi 


maraenga, ia tugasaka lalang ri KemaKu, 
mingka tenamo nattantu tugasana. 
Kammaminjo carana niatoro Jama-jamanna 
tu Lewi." 

l Ri bulang sere lalang taung makaruaya 
ri lebanamo nabokoi bansa Israel butta 
Mesir, abicarami Batara mae ri Musa ri parang 

lompona Sinai. Nakana Batara, 

2 "Ri tanggala sampulona angngappa anne 
bulanga, appakkaramula ri wattu labuna 
alloa, musti napakalompoi tu Israel allo 
Pe Kaya situru paratorang lebaka nipattantu. " 

(9:2) 

“Jari nisuromi bansa Israel ri Musa 
ampakalompoi anjo allo Paskaya. 

3 Napakalompomi kenanga anjo allo Paskaya 
ri parang lompona Sinai ri wattu karueng 
tanggala sampulo angngappa bulang sere. 
Yangasenna anjo nagaukammi kenanga situru 
apa Naparentakanga Batara mae ri Musa. 

6 Mingka nia siapa are tau ramasa ri 
allana kenanga lanri lebaki nasero tau 
matea, sagenna takkullea napakalompo allo 
Paskaya anjo alloa. Alampai kenanga mange 
andallekang ri Musa siagang Harun, 

T nampa angkana, "Ikambe anne ramasakki 
lanri lebakki assero maya. Mingka angngapa 
nanipassangngaliangi ikambe sagenna 
takkullea ikambe assare korobang mae 

ri Batara siagang ngaseng sikamma 


saribattanna ikambe?" 

8 Appialimi Musa angkana, "Tayangi rolong 
sagengku anggappa pangngunju battu ri 
Batara." 

9 Nasuromi Batara anjo Musa 

10 aampabattui mae ri bansa Israel angkana, 
"Punna nia ri allanu yareka Jjari-jarinu ramasa 
lanri lebana nasero mayaka yareka sitabangi 
lalang pajappang bella, ia musti napakalompo 
tongi allo Paskaya untu Batara. 

11Mingka anjo allo Paskaya musti 
napakalompoi sibulang ribokoanganna, 
lamintu ri tanggala sampulo angngappa 
bangngi bulang rua. Pakalompoi anjo 
alloa siagang angnganre gimbala Paska 
nupasiagang roti tenaya nammake 
pagambang kammayatompa gangang pai. 

12 Teako nia nusesa anjo kanrea sagenna 
ammuko baribasa, siagang teako tepoki 
bukunna manna pole sipappa anjo olo-olo 
nipassareanga mae ri Nakke. Pakalompoi 
anjo allo Paskaya situru siagang sikontu 
paratoranga. 

13 kabalekanna tau tenaya naramasa siagang 
tenaya todong nalalang pajappang, mingka 
tanajampangiai ampakalompoi allo Paskaya, 
tenamo naKubilangi ummakKu, lanri tenana 
nassare korobang mae ri Nakke ri allo lebaka 
nipattantu. Anjo taua musti natanggongi 
kalebakkang kodina anjo dosana. 

14 Punna nia ri allanu bansa maraeng 


ero ampakalompoi allo Paskaya, musti 
napakalompoi situru sikontu paratoranga 
siagang katantuanga. Anne hukkunga 
musti napakei tunggala taua, baji tu Israel 
kammayatompa bansa maraenga." 

15 Ri allo nipaentenna KemaNa Batara, 
battumi rammanga nampa narangka anjo 
Kemaya. Ri wattunna bangngi sagenna 
baribasa anjo rammanga kammai pepe nicini. 

16 (9:15) 

17 Sampang naiki anjo rammanga, 
nabongkarami tu Israel pakkemaanna, nampa 
alampa. Nampa kemae-kemae naung anjo 
rammanga, anjoremmi ri tampaka akkema 
poleang kenanga. 

18 anri parentaNa Batara nanabongkara 
Kemaya siagang lanri parentaNa todong 
Batara nanapaenteng kenanga ammotere 
anjo Kemaya. Lalang niana anjo rammanga 
irateanna KemaNa Batara, tuli ammantanna 
kenanga anjoreng ri tampaka. 

19 Punna sallo anjo rammanga nia 
irateanganna anjo Kemaya, mannuruki 
kenanga mae ri paratoranNa Batara siagang 
talampayai kenanga battu ri anjo tampaka. 

20 Mingka nia todong wattu napirangallo 
areja anjo rammanga nia irateanganna 
anjo Kemaya. Manna pole naantekamma, 
parentaNaji bawang Batara ampattantui 

ammantang kenanga ri sereang tampa yareka 


ambokoi anjo tampaka. 

21 Nia wattu nammantang anjo rammanga 
poro battu ri karuenna sagenna baribasa, 
na punna nai anjo rammanga ri baribasana, 
alampami kenanga. Kere wattu nanai anjo 
rammanga, baji naallo yareka bangngi, 
alampami kenanga. 

22 Lalang niana anjo rammanga irateanganna 
KemaNa Batara, apaka ruangallo, sibulang, 
sitaung yareka labi, sikamma tomminjo 
sallona kenanga ammantang ri anjo tampaka. 
Punna nai anjo rammanga, nampami alampa 
kenanga. 

23 Ammantangi kenanga ri sereang tampa 
siagang alampai kenanga ri sereang tampa 
maraeng situru ngasengi parentaNa Batara 
iamintu Napassareanga Batara tete ri Musa. 
10 l Nakana Batara mae ri Musa, 

2" Apparekko rua tarompe battu ri 
pera nidede untu angkioki rayaka assere 
yareka untu assuroi kenanga alampa. 

3 Punna nitui labu anjo ruaya tarompe, 
battuanna musti assere ngasengi sikontu 
ummaka ri tammulilinu ri dallekanna pakkebu 
KemaKu. 

4Mingka punna sereja bawang nitui, 
battuanna sikamma pamimpinga bawang 
musti assere ri tammulilinu. 

> Punna nitui bodo-bodoi tarompeka, anjo 


battuanna suku-suku akkemaya ri bageang 
iraya musti alampai. 

6 Punna makapinruanna nitui bodo-bodo, 
suku-suku niaka ri bageang timboro musti 
alampa. Jari anjo sara bodo-bodoa battuanna 
musti alampai ummaka, 

T nampa anjo sara labua battuanna musti 
asserei ummaka. 

8 Anjo tarompeka musti nituiki ri sikamma 
imanga, ana-anana Harun. laminjo 
paratorang mustia nuturuki sagenna 
satunggu-tungguhna. 

9 Na punna abundukko ri parasangannu 
untu ampartahangkangi kalennu mae ri 
musu battua ambundukiko, tuiki anjo 
tarompe-tarompeka. Na iNakke, Karaeng 
Allataalanu, labattu antulungko siagang 
ampasalamakko battu ri musu-musunnu. 

10 kKammayatompa ri allo-allo karannuannu, 
lamintu ri allo passua-suarrang Bulang Beru 
siagang passua-suarrannu maraengannaya, 
anjo tarompeka musti nituiki ri wattunnu 
assare korobang nitunu siagang korobang 
passiamakkang mae ri Nakke. Jari iNakke 
lantulung ngasengko. |Nakkemi Karaeng 
Allataalanu. " 

11 | alang ri taung makarua ri lebanamo 
nabokoi bansa Israel butta Mesir, ri tanggala 
ruampulo bulang rua, naimi rammanga battu 
ri KemaNa Batara. 

12 Nampa alebasamo tu Israel alampa 


ambokoi parang lompona Sinai, nampa 
ammantang anjo rammanga ri wattunna 
battu kenanga ri parang lompona Paran. 

13 |aminjo uru alampana kenanga lanri 
parentaNa Batara tete ri Musa. 

141a riolo dudua alampa iamintu pasukang 
alalanga rawa bandera pasukanna Yehuda, 
pasukang serea mae ri pasukang maraenga: 
Nahason, anana Aminadab ampimpingi 
barisanna suku Yehuda, 

15 Netaneel anana Zuar ampimpingi barisang 
sukuna Isakhar, 

16 siagang Eliab anana Helon ampimpingi 
barisang sukuna Zebulon. 

17 Nampa nibongkara KemaNa Batara, 
siagang alampami golonganna Gerson 
siagang Merari ampisangi anjo Kemaya. 

18 Nampa alampamo pasukang alalanga 
rawa bandera kasatuanna Ruben, pasukang 
serea mae ri pasukang maraenga: Elizur 
anana Syedeur ampimpingi barisanna suku 
Ruben, 

19 Selumiel anana Zurisyadai ampimpingi 
barisanna suku Simeon, 

20 siagang Elyasaf anana Rehuel ampimpingi 
barisanna suku Gad. 

21] ebaki anjo alampami suku Kehat 
ampisangi barang-barang matangkasaka. 
Punna battu kenanga mange ri tampa 

pakkemaang berua, lebami nipaenteng 


poleang KemaNa Batara. 

22 Nampa amminawang pasukang alalanga 
rawa bandera kasatuanna suku Efraim, 
tassere pasukang mae ri pasukang 
maraengannaya: Elisama anana Amihud 
ampimpingi barisanna suku Efraim, 

23 Gamaliel anana Pedazur ampimpingi 
barisanna suku Manasye, 

24 siagang Abidan anana Gideoni ampimpingi 
barisanna suku Benyamin. 

25 Kalabusanna alampa tommi pasukang 
alalanga rawa bandera kasatuanna suku 
Dan. lami kenanga pangawala bageang 
ribokona sikontu kasatuanga. Ajappami 
kenanga tassere-sere pasukang: Ahiezer 
anana Amisyadai ampimpingi barisanna suku 
Dan. 

26 Pagiel anana Okhran ampimpingi 
barisanna suku Asyer, 

27 siagang Ahira anana Enan ampimpingi 
barisanna suku Naftali. 

28laminjo susunanna barisanna tu 
Israel, tassere pasukang mae ri pasukang 
maraengannaya, punna alampa kenanga untu 
alette. 

293 Nakanamo Musa mae ri iparana, 
lamintu Hobab anana Rehuel tu Midian, 
"Lalampai ikambe mange ri tampa nakanaya 
laNapassareangi Batara mae ri kambe. 
Lebami Napajanjiang Batara apa bajika mae 

ri tu Israel. Jari amminawang mako, tena 


tanigau bajinu ri kambe." 

30 Appialimi Hobab angkana, "Tarima kasi, 
mingka kaerokka ammotere mange ri 
kampongku." 

31 Nakanamo Musa, "Teako bokoi ikambe, 
nasaba ikau akkulle angngului ikambe ri 
oloang lanijappaia: nasaba ikau angngassengi 
angkana kemaeki akkulle akkema ri parang 
lompoa. 

32 Punna amminawangko, sikontu apa bajika, 
iamintu Nagaukanga Batara mae ri kambe, 
lanagaukang tongi ikambe mae ri kau." 

33 | ebanamo nabokoi bansa Israel Moncong 
Sinai, iamintu moncong pammantangnganNa 
Batara, ajappami kenanga tallungallo. Patti 
ParjanjianNa Batara tuli nierangi ri dallekanna 
kenanga untu aboya tampa pakkemaanna 
kenanga. 

34 Punna alampa kenanga battu ri 
pakkemaanga, tuli niana rammanNa Batara 
irateanna kenanga punna allo. 

35 Sampang niangka anjo Patti Parjanjianga, 
angkanami Musa, "Ammenteng maKi o 
Batara, Kipasimbung-simbungi musunTa 
sagenna lari tau angkabirisiaKi." 

36 Sjagang punna battu anjo Patti 
Parjanjianga mange ri tampa 
pammantangnganga, angkanami Musa, 
"Ammotere maKi o Batara, mange ri assabua 
Kaluarga Israel." 

1 1 l Ri sereang allo appakkaramulami 


bansa Israel akkunrareng mae ri Batara 
passabakkang sikamma kasukkarranna 
kenanga. Nalangngerena kunrarenna 
kenanga, larromi Batara siagang appabattumi 
pepe mae ri kenanga. Anjo pepeka alemeremi 
ri tangnga-tangngana kenanga na nakanre 
sagenna ammutung sipagang pakkemaanna 
kenanga. 

2 Ammarrang-marrammi anjo taua appala 
tulung ri Musa. Nampa appala doammo Musa 
mae ri Batara, sagenna matemo anjo pepeka. 

3Lanri anjo kajarianga, naniaremmo, 
"Tabera" anjo tampaka, lanri anjoremmi 
pepeNa Batara arinra ri tangnga-tangngana 
kenanga. 

4Lalang pajappanna anjo tu Israel nia 
todong bansa maraeng amminawang. Ero 
dudui anjo kenanga angnganre dageng, 
nampa appakkaramula tommo tu Israel 
akkunrareng. Nakanamo kenanga, "Ah, coba 
nania mamo dageng untu nikanre- kanre! 

> Niurangi juku nikanre bawang-bawanga ri 
Mesir, kammayatompa bonteka, boyo, perei, 
lasuna eja siagang lasuna kebo. 

6 kamma-kamma anne kalabusang 
kagassingang maki lanri tenana kanre 
pantaranganna mannaya mami tuli nicini." 

7 Anjo tanjana mannaya sangkammai lisere 
cadi-cadi, kebo kunyi-kunyiki nicini. 

8Punna bangngi tuguruki anjo mannaya 


siagang saliuka ri tampa pakkemaanga. Ri 
baribasana ajappami taua kemae-kemae 
ampasserel, nampa nagilingi yareka 
nadengkai najari labu, nampa napare ajari 
kanrejawa abodong siagang aleppa. Naia 
kasiana sangkammai kanrejawa nitunua 
siagang minynya zaitun. 

9(11:8) 

10 Nalangngereki Musa anjo tu Israel 
amoro-moro, agompo-gompo ri dallekang 
pakkebu kemana kenanga. Nampa arinramo 
larroNa Batara napakamma, sagenna sina 
nasaring pamaina Musa. 

Jari angkanami ri Batara, "Angngapa 
Kisusai kamma anne? Maka tena naKisannang 
mae ri nakke? Angngapa naKipassareang 
anne sikontu taua anJjari tanggong jawakku? 

12|nakkeka antianangngangi yareka 
allassukangi anjo kenanga? Angngapa 
Kisuroa ajari sangkamma patarinti 
akkalawinga ana cadi, sagenna musti tulusu 
kuparakainna kenanga lalang pajappang 
mange ri butta Kipajanjianga mae ri 
boe-boena kenanga? 

13 Kicinimi, antekamma tulusu akkunrarenna 
kenanga appala dageng. Nampa kemae musti 
kupaboyang dageng tau sikammaya anjo 
jaina? 

14Tena kulleku ampisangi tanggong jawa 


kammaya anjo lompona; taliwa battalaki anjo 
tugasaka mae ri nakke! 

15 pynna tuli nipakamma anne Batara, 
Kikamaseanga: bajikangngang bunoma linta 
sollanna tenamo nakukasiaki anne kasessang 
kammaya." 

16 Nampa Nakanamo Batara mae ri Musa, 
"Passerei battu ri bansa Israel tujupulo tau 
toa, ia niania salaku pamimpinna bansaya. 
Erangi kenanga battu mae ri dallekangKu 
lalang ri KemaKu, nampa suroi kenanga 
ammenteng anjoreng ri sarinnu. 

17 | anaungA siagang labicara siagang ikau 
anjoreng ri tampaka, nampa anjo koasa 
Kupassareanga ri kau, laKupassareangi 
sipagang mae ri kenanga. Jari akkullei 
kenanga ambantuko ampisangi tanggong 
jawaka mae ri anne bansaya, sagenna 
tenamo nakale- kalennu ampisangi. 

18 kamma-kamma anne paumi anne mae 
ri anjo bansaya angkana; Pakatangkasaki 
kalennu untu ammuko: langnganre 
ngasengko dageng. Nalangngeremi Batara 
karrunu siagang kunrarennu lanri eronu 
angnganre dageng, siagang bajikangngangi 
sarennu ri wattunnu ri Mesir. Kamma- kamma 
anne laNasareko Batara dageng, siagang 
akkulle mako angkanrei. 

19 Tena nasialloja yareka ruangallo bawang 


lanukanre, yareka limang allo yareka sampulo 
allo, balalo tena naruampulo allo bawang, 

20 mingka sibulangi lanukanre turus, sagennu 
ajari garring siagang talangnge-langnge 
napakamma. Kammaminjo kajarianna lanri 
nutollana Batara niaka ri tangnga-tangnganu. 
Kammayatompa lanri angngarrunu siagang 
akkunrarennu ri dallekanNa angkanaya 
nubokoimi Mesir." 

21 Nampa nakanamo Musa mae ri Batara, 
"Anne bansa kupimpinga nia 600.000 tau 
jaina. Antekamma batena naKikana laKisarei 
kenanga dageng sigannana lalang sibulang 
sallona? 

22? Kemae nia sapi yareka gimbala 
kammaya anjo jaina musti nipolong untu 
ampakabassoroki kenanga? Maka lagannaki 
sikontu jukuka ri tamparanga untu nisareangi 
anne kenanga angkanrei?" 

23 Appialimi Batara angkana, "Apaka nukana 
nia sanggana kakoasangKu? Lanuciniki 
angkanaya anjo apa Kupaua manassa 
lakajariang tojengi yareka tena!" 

24) ari assulumi Musa nampa napabattu 
mae ri anjo bansaya anjo apa lebaka 
Napau Batara. Appasseremi Musa tujupulo 
pamimping nampa nasuro kenanga 
ammenteng ri tammulilina KemaNa Batara. 

25 Nampa naummo Batara lalang ri 
rammanga siagang Abicarami mae ri 

Musa. Naallemi Batara sipagang anjo 


koasa Napassareanga mae ri Musa nampa 
Napassareang mae ri anjo tujupuloa 
pamimping. Anjo wattua naummi RohNa 
Batara mae ri kenanga. Nappakkaramulamo 
kenanga agora sangkamma nabi, mingka 
tena nasallo. 

26 Nia rua tau battu ri anjo tujupuloa 
pamimping, iamintu Eldad siagang Medad, 
ammantang ri pakkemaanga siagang tena 
nalampa siagang aganna maraenga mange ri 
KemaNa Batara. Anjoreng ri pakkemaanga 
naummi RohNa Batara mae ri kenanga, 
sagenna appakkaramulamo anjo tau ruaya 
agora-gora sangkamma nabi. 

27 Nampa niamo sere tau rungka lari assulu 
untu mange ampauangi Musa anjo apa 
kajarianga mae ri Eldad siagang Medad. 

28 Nakanamo Yosua anana Nun, ia ambantuai 
Musa appakaramula ri wattu rungkana, ri 
Musa, "Suroi anjo kenanga ammari, bapa!" 

29 Appialimi Musa angkana, "Angngapa na 
inakke nunawa-nawa? Balalo kuminasai 
inakke sollanna Napassareang RohNa mae 
ri sikontu bansaNa, siagang Napajari nabi 
ngaseng kenanga!" 

30 Nampa ammoteremi Musa mae ri 
pakkemaanga siagang anjo tujupuloa 
pamimping Israel. 

31Tiring appabattumi Batara anging battu 
ri tamparang: anjo anginga angngerangi 

jangang-jangang puro, anriba ambani dudua 


naung, sagenna sere metere battu ri tompona 
buttaya. Anribaki irate ri pakkemaanga anjo 

sagenna siapa are kilo bellana ri tammulilina 
pakkemaanga. 

3? Sikabusuna alloa, sikabusuna bangngia 
kammayatompa allo ribokoanganna, ase 
ngasengi taua anjakkala jangang-jJangang 
puro. Tunggala taua anjakkalaki kaminang 
sikedena nia sisabu kilo battalana. Anjo 
jangang-janganga napasiaraki kenanga ri 
tammulilina pakkemaanga sollanna ajari 
kalotoro. 

33 | alang jaina ija dageng untu nakanre 
kenanga, larromi Batara mae ri anjo bansaya 
siagang appabattumi garring mae ri kenanga. 

34J ari niaremmi anjo tampaka "Jera 
Kabalalang," lanri anjoremmi nitarawang 
sikamma tau matea napakamma balala. 

35 Battu anjoreng alletemi anjo bansaya 
mange ri daera Hazerot, nampa akkema 
kenanga ri anjo tampaka. 

1 2 1 Angngallemi Musa sere tubaine Kus 

nampa nabaineang: iaminjo napajari 
alasang Miryam siagang Harun untu ancallai 
Musa. 

2 Nakana kenanga, "Apaka tete ri Musa ji 
bawang akkulle abicara Batara? Sai akkulle 
tonji abicara tete ri katte?" Nalangngereki 
Batara anjo apa nakananga kenanga. 

3 Anjo Musa tau sanna tuna pamaina, tena 


sangkammanna ri sikontu tau attallasaka ri 
anne linoa. 

“Tiring Nakanamo Batara mae ri Musa, 
Harun siagang Miryam, "Ikau sipattallu 
alampako mange ri KemaKu." Nampa 
alampamo kenanga mange anjoreng 

= siagang naummi Batara lalang ri benteng 
rammanga. Ammentengi Batara ri pakkebu 
KemaNa siagang Nakiomi Harun siagang 
Miryam. Majumi mange ri dallekang anjo tau 
ruaya, 

5na Nakanamo Batara, "Pilangngeri 
anne kana-kanangKu! Punna nia battu ri 
kalaserennu ajari nabi, Kupanyatai KalengKu 
mae ri ia lalang ri paccinina siagang abicarA 
siagang ia lalang sona. 

7 Mingka tena nakamma anjo mae ri atangKu 
Musa. lami tau majarre pamaika ri allana 
ummakKu. 

8 Siagang iNakke abicarA sidallekang siagang 
la, anyatai siagang tena nasangkamma 
boto-botoang. Balalo manna rupangKu lebami 
nacini! Angngapa nubarani angngewai Musa, 
anjo atangKu?" 

9 Teaimi sipato larroNa Batara mae ri 
kenanga siparua, nampa alampa. 

10Ri wattunna alampa anjo rammanga 
ambokoi KemaNa Batara, ajari garring 
salami Miryam nicini; kebomi bukkulenna 
sangkamma kapasa. Ri wattunna assalle 

Harun mae ri Miryam, na nacini angkanaya 


nitabami ri garring kammaya anjo, 

11angkanami mae ri Musa, "Tulungi ikambe 
Tuang, teaki lappassangi ikambe nisessa 
lanri dosa nagaukanga ikambe lalang 
kadongokanna ikambe. 

12 Teaki lappassangi anjo Miryam ajari 
sanrapang ana beru lassuka nampa mate 
memang, nampa ajari botto batangkalenna." 

13J ari ammarrammi Musa mae ri Batara, 
angkana, "O, Allataala, kupalaki, sollanna 
Kipammollei ammotere battu ri garrinna!" 

14 Appialimi Batara angkana, "Ebara angkana 
nipirui rupanna ri manggena, sai ajari siriki 
sagenna tuju alloa? Pakabellai battu ri 
pakkemaanga lalang tuju allo sallona; nampa 
punna lebamo anjo akkullemi ammotere 
antama." 

15J ari nipasulumi Miryam battu 
pakkemaanga lalang tuju allo, siagang 
talettekai anjo bansaya battu anjoreng 
sagenna nipabiang ammotere Miryam ri 
pakkemaanga. 

16 Nampa nabokoi kenanga Hazerot siagang 
mange akkema ri parang lompo Paran. 
13 l Nakana Batara mae ri Musa, 

2 "Battu ri tunggala suku Israel 
suroi tasserei battu ri pamimpinna untu 
mange ammata- matai parasangang Kanaan 
laKupassareanga mae ri tu Israel." 

3 Situru anjo parentaNa Allataala, nasuromi 


Musa anjo kenanga battu ri parang lompo 
Paran. Yangasenna anjo taua massing 
pamimpinna suku-suku Israel, iamintu: Suku 


~~ Pamimping, Ruben ~~ Syamua anana 
Zakur; Simeon ~~ Safat anana Hori; Yehuda 
~~ Kaleb anana Yefune; Isakhar ~~ Yigal 
anana Yusuf; Efraim ~~ Hosea anana Nun; 
Benyamin ~~ Palti anana Rafu; Zebulon ~~ 
Gadiel anana Sodi; Manasye ~~ Gadi anana 
Susi, Dan ~~ Amiel anana Gemali, Asyer ~~ 
Setur anana Mikhael; Naftali ~~ Nahbi anana 
Wofsi; Gad ~~ Guel anana Makhi; 

4 (13:3) 

5(13:3) 

6 (13:3) 

7 (13:3) 

8 (13:3) 

9(13:3) 

10 (13:3) 

11 (13:3) 

12 (13:3) 

13 (13:3) 

14 (13:3) 

15 (13:3) 


16 | aminjo mata-mata nisuroa ri Musa mange 
ammata-matai anjo parasanganga. Hosea 
anana Nun nisambei arenna ri Musa ajari 
Yosua. 

17Ri wattunna nasuro Musa alampa 
kenanga, appasangi mae ri kenanga angkana, 

"Ajappa alampa warakko, mange ri bageang 


timboranna butta Kanaan, nampa turusko 
mange ri daera abontoa. 

18 Salidiki antekamma kaadaanna anjo 
parasanganga, apaka jai panduduna yareka 
sikede, apaka kassaki kenanga yareka 
lammai. 

19 Pparessai anjo parasanganga apaka bajiki 
yareka tena, siagang apaka anjorengi desa- 
desa tassungkea ammantang panduduna 
yareka lalangi ri kota-kota niaka tembo 
pattahanganna. 

20Pakajarreki pamainu. Ciniki apaka 
coppongi buttana siagang jai poko-poko 
kayuna. Teako takkaluppai angngerang 
ammotere sikede rappo-rappoang attimboa 
anjoreng." Anjo wattua pakkaramulami wattu 
anggoroka. 

21) ari alampami anjo kenanga mange 
ri bageang wara nampa nasalidiki anjo 
parasanganga appakkaramula battu ri parang 
lompo Zin ri bageang timboro sagenna wara 
ri kota Rehob, ri ampina agang mangea ri 
Hamat. 

22 ru-uruna alampai kenanga ri bageang 
timboranna anjo parasanganga nampa 
battu mange ri kota Hebron, tampa 
napammantangia tu Ahiman, Sesai siagang 
Talmai, jari-jarina Enak. Anjo kota Hebron 
tuju taungi lebana nibangung nampa 
nibangung kota Zoan ri Mesir. 

23 Nampa battumo kenanga mange ri 


Kabung Lapparana Eskol. Anjoreng ri 
tampaka ammolommi kenanga sitangke 
rappo anggoro sannaka battalana, sagenna 
musti nibule rua. Angngerang tommi kenanga 
piram batu are rappo delima siagang rappo 
ara. 

24 Anjo tampaka niarengi Lappara Kabung 
Eskol lanri niana tangke anggoro siagang 
rapponna napolong tu Israel anjoreng. 

25 | ebana nasalidiki kenanga anjo 
parasanganga lalang patampulo allo, 
ammoteremi kenanga anjo mata-mataya 

26 siagang assaremi laporang mae ri Musa, 
Harun siagang sikontu umma Israel ia 
sitabanga nia assere ri Kades, ri parang lompo 
Paran. Nacaritami kenanga apa lebaka nacini 
siagang napaccinikammi anjo rappo-rappoang 
naeranga kenanga. 

27 Nakana kenanga mae ri Musa, "Lebami 
nasalidiki ikambe anjo parasanganga: anjo 
parasanganga kalumanynyangi siagang 
coppongi buttana nacini ikambe. laminne 
sikede rappo-rappoang niaka anjoreng. 

28 Mingka panduduna anjo parasanganga 
kassa-kassa ngasengi. Kota-kotana kenanga 
lompo-lompo ngasengi siagang ammakei 
tembo kalli pattahangngang. Nampa 
pole, anjo tau nacinika ikambe anjoreng 
sangkammai jari-jarina tau lompo tinggia 
tinggi. 

29Tu Amalek ammantang ri bageang 


timborona anjo parasanganga: tu Het, tu 
Yebus siagang tu Amori ammantang ri daera 
abontoa, nampa tu Kanaan ammantang ri 
daera sikontu biring tamparanga siagang 
sikontu birinna Binanga Yordan." 

30 Mingka Kaleb napakajarreki pamaina tau 
akkunrarenga ri Musa. Nakana Kaleb, "Anjo 
parasanganga musti nibunduki nampa nialle 
memang kamma-kamma anne, lanri nia 
kagassinganta untu ambetai." 

31 Mingka nakana ngasemmo anjo sikamma 
tau naaganga Kaleb ammotere, "Tena, 
tena pakkulleta ambunduki kenanga. Anjo 
panduduna parasanganga bella kassana na 
ikatte." 

32 Nampa appalabammo kenanga carita 
balle-balle ri tangnga-tangngana tu Israel 
ri passalana anjo parasangang lebaka 
nasalidiki kenanga. Nakana kenanga, "Sanna 
bahayana anjo parasanganga, balalo bahaya 
mae ri pandudu kalenna. Anjo tau nacinika 
ikambe anjoreng sanna lompona ngaseng 
pakkaleanna. 

33 Balalo nia nacini ikambe tau sangkamma 
rassasa, iamintu jari-jarina tu Enak. Punna 
nipasinrapangi siagang kenanga, ikambe 
rapang jaki katimbang; siagang mattantu 
kammaminjo panggappana kenanga mae ri 
kambe." 


Bilangan 14.11 9 57 
14 l Kabusuna bangngia ammarrang- 


marrang siagang angngarru-arru 
umma Israel. 

2 Amoro-moromi kenanga mae ri Musa 
siagang Harun angkana, "Bajikangngangi 
punna mateki ri Mesir yareka anrinni ri parang 
lompoa! Lappassang maki mate! 

3 Untu apa naNaerangki Batara mange 
anjoreng ri parasanganga? Mateki sallang 
lalang pabundukanga nampa nijakkala 
sikamma bainenta siagang ana-anatta. Sai 
bajikangngangi ammotereka mange ri Mesir!" 

4Nampa massing angkanamo para ia 
kenanga, "Umba kimmile sitau pamimping 
nampa ammoterekki mange ri Mesir!" 

> Nampa sujumo Musa siagang Harun ri 
dallekanna sikontu rayaka. 

Yosua anana Nun siagang Kaleb anana 
Yefune, rua tau battu ri anjo mata-mataya, 
nakekkeki pakeanna kenanga pammateinna 
angkana susai kenanga. 

7 Nanakana kenanga mae ri sikontu anjo 
rayaka, "Anjo parasangang lebaka nasalidiki 
ikambe teai sipato bajina. 

8Punna Naerokangi Batara, laNaerangki 
mange anjoreng nampa Napassareang 
anjo parasangang kalumanynyanga siagang 
copponga mae ri katte. 

9 Teako angngewai mae ri Batara, siagang 
teako mallakki mae ri tau niaka ammantang 
anjoreng ri parasanganga, nasaba gampang 

sikali lanibeta. Anjo allalangiai kenanga 


alampami ambokoi kenanga, siagang Batara 
anrurungangki. Jari teako mallakki." 

10 Sikontu rayaka agarattami ero ansambilai 
kenanga batu sagenna mate. Mingka tiring 
niamo nacini kenanga caya tassioroNa Batara 
ammumba irateanna Kemaya. 

11 Nakanamo Batara mae ri Musa, "Siapapi 
sallona anne taua langngewA? Sage kemae 
kenanga taeroka tappa ri Nakke, manna 
pole jaimi gau malompo Kugaukang ri 
tangnga-tangngana kenanga? 

12 | aKuancuruki kenanga; lappabattuA 
garring alette-letteka ri tangnga-tangngana 
kenanga. Mingka ikau laKupajariko mangge 
ri serea bansa lompoanganga siagang 
kassakanganga na anjo kenanga!" 

13 Nampa nakanamo Musa mae ri Batara, 
"Iye Batara, nalangngereki sallang tu Mesir 
anjo passalaka! Nampa lanri kakoasanTa 
naKierang leba assulu battu ri anjo 
parasanganga, 

14 siagang lanacaritai kenanga mae ri 
sikamma tau niaka anrinni angkanaya 
iKatte, Batara, anrurungangi ikambe. Leba 
tommi nalangngere kenanga angkanaya 
Kipappicinikangi KalenTa mae ri kambe ri 
wattunTa ajappa ri dallekanna ikambe lalang 
ri benteng rammanga punna allo, siagang 
lalang ri benteng pepeka punna bangngi. 

15 pynna Kibuno ngaseng sikontu ummatTa 


anne, anjo bansa-bansa lebaka allangngereki 
anjo areng masahorotTa lanapaumi 
angkanaya 

19 ikatte ambunoi ummatTa ri parang lompoa 
lanri tenana naKikkulle angngerangi kenanga 
mange ri parasangang lebaka Kipajanjiang. 

17 | anri kammana anjo, o Batara, kupalaki, 
Kipappicinikang laloi kakoasanTa mae ri 
kambe siagang Kigaukammi apa lebaka 
Kipajanjiang. LebamaKi angkana, 

18 |Nakke, Batara, tena Kulinta larro. 
Kupappicinikangi pangngamaseangKu 
siagang tamamminraKu mallabi-labia. 
Kupammopporangi tau dorakaya siagang 
tau angngewayA. Mingka manna nakamma, 
kasalanna tau toaya laKubalasaki mae 
ri ana-anana siagang cucu-cucunna, 
sagenna jari-jari lapisi makatalluna siagang 
makaappana. 

19 kKamma-kamma anne, o Batara, lanri 
lompona pangngamaseanTa siagang lanri 
majarretTa mae ri janjinTa, kupalaki, 
Kipammopporang laloi dosana anne 
taua ngaseng, sangkamma lebana 
Kipammopporang kenanga baku nabokoina 
kenanga butta Mesir." 

20 Nampa appialimi Batara angkana, 
"Bajimi, laKupammopporangi kenanga situru 
pappalanu. 

21 Mingka ajanjiA lanri batangkalengKu 


siagang lanri iNakke mattallasaKa siagang 
makoasaYa ri anne linoa, 

22 angkanaya manna sitau anne sikamma 
taua tena lattallasa untu antama ri 
parasangang lebaka Kupajanjiang mae 
ri boe-boena kenanga. Nasaba taerokai 
kenanga mannuruki mae ri Nakke, siagang 
tulusu erona kenanga ampaccoba-cobailA. 
Nampa lebami nacini kenanga siorona cayaKu, 
siagang gau-gau malompo Kugaukanga ri 
Mesir siagang ri parang lompoa. 

23Tena! Tena nalantama kenanga ri 
anjo parasanganga. Sikamma anjo tau 
angngewaya mae ri Nakke, tena manna sitau 
langngonjoki anjo parasanganga. 

24 Mingka tena nakamma anjo mae ri 
atangKu Kaleb. la tena mamminrana mae 
ri Nakke. Lanri kammana anjo laKuerangi 
mange anjoreng ri parasangang lebaka 
napantamakki. Kamma-kamma anne tu 
Amalek siagang tu Kanaan ammantang ri 
anjo lapparaka. Mingka anjo daeraya lajari 
napatangi jari-jarina Kaleb, anjo atangKu. 
Ammuko musti ammoterekko siagang 
alampako mange ri parang lompoa mangea ri 
biring Tamparang Akaba." 

25 (14:24) 

26 Nakanamo Batara mae ri Musa siagang 
Harun, 

27 "Kemae sagemha anjo sikamma tau 


jadalaka tuli lamoro-moro mae ri Nakke? 
Sikontu kunrarenna kenanga Kulangngere 
ngasemmi. 

28 Musti appialiko mae ri kenanga 
kammanne: Nakana Batara, AssumpaA lanri 
batangkalengKu mattallasaka angkanaya 
laKugaukangi apa situruka siagang apa 
nukananga ri dallekangKu. I|Nakke, Batara, 
leba angkanangi anne. 

29 Amoro-moro ngaseng mako mae ri Nakke. 
Lanri kammana anjo lamateko siagang 
latassiaraki mayanu ri anne parang lompoa. 
Pantaranganna Kaleb siagang Yosua, tena 
manna sitau battu ri kau ngaseng umuru 
ruampulo taunga sagenna irateanganna 
lakkulle antama ri parasangang Kupajanjianga 
mae ri kau. 

30(14:29) 

31| ebaki nupau angkanaya lanijakkalaki 
ana-ananu. Mingka iami anjo kenanga 
lakuerang antama ri anjo parasangang 
nutollaka, nampa anjo parasanganga lajari 
butta passolongang ceranami kenanga. 

3? Sadangkang ikau lamate ngasengko 
anrinni ri parang lompoa. 

33 patampulo taungi ana-ananu lajappa 
ri parang lompoa. Lanri tena namajarre 
pamainu, lasessai ana-ananu, sagenna 
matemo tau kalabusanga ri kau. 


. Bilangan 14.341 40. 62 
34 | anukasiaki kalebakkang kodina dosanu 


lalang patampulo taung sallona: sitaunga 
nirekengi untu siallo battu ri patampulo alloa 
nupake untu ansalidiki anjo parasanganga. 
Lanuassengi angkanaya antekamma kasiana 
punna angngewako ri Nakke! 

33 AssumpA angkanaya laKugaukangi 
anjo passalaka mae ri kau tau Jadalaka, 
assikongkoloka untu angngewA. Lamate 
ngasengko anrinni ri parang lompoa. | Nakke, 
Batara, leba angkanangi anne." 

36 Anjo tau lebaka nasuro Musa mange 
ansalidiki anjo parasanganga ammotereki 
angngerang laporang takontutojeng ri 
passalana anjo parasanganga, iaminjo 
passabakkang namoro- moro tu Israel mae ri 
Batara. Lanri kammana anjo naNahukkummo 
Batara kenanga sagenna mate nitaba ri 
garring. 

37 (14:36) 

38 Battu ri anjo sampuloa anrua mata-mata, 
poro Yosua siagang Kaleb bawang ammantang 
attallasa ija. 

39 Lebana napabattu Musa pasanNa Batara 
mae ri bansa Israel, susa ngasemmi anjo 
bansaya napakamma sina. 

40 Ammukona baribasa dudu, apparurumi 
kenanga ero nai ri coppo buluka. Nakana 
kenanga, "Memang dorakami ikambe. Mingka 
kamma-kamma anne sadiami ikambe untu 
alampa mange ri tampa Najojoka Batara." 

41 Mingka nakanamo Musa, "Angngapa nuero 


kamma-kamma anne andakkai parentaNa 
Batara? Tena nalanjari pattujunnu! 

42 Teako mangei abundu! Lanibetako ri 
musu-musunnu lanri tena Narurungangko 
Batara. 

43Ri wattunnu assidallekang sallang 
siagang anjo tu Amalek siagang tu Kanaan, 
lamateko lalang pabundukang. Tena 
nalaNarurungangko Batara, lanri taeronu 
mannuruki ri la." 

44 Mingka tuli erona anjo tu Israel mange ri 
coppona anjo buluka, manna pole nanabokoi 
Musa siagang Patti Parjanjianga anjoreng ri 
pakkemaanga. 

“Jari nibundukimi kenanga ri tu Amalek 
siagang tu Kanaan niaka ammantang 
anjoreng: na nibetamo tu Israel sagenna 
niondang kenanga sagenna mange ri Horma. 
1 5 l Napassareangi Batara mae ri Musa 

2 anne paratorang-paratorang mustia 
nagaukang bansa Israel ri parasangang 
laNapassareanga Batara mae ri kenanga. 

3 Untu korobang nitunu yareka korobang 
pabayara tinja, yareka korobang ero 
kalennu, yareka korobang ri sikamma allo 
lompo biasaya, akkulleko assare mae ri 
Batara iamintu: sapi laki, gimbala laki, 
yareka bembe, yareka gimbala. Rasanna 
anjo sikamma korobanga napakasannangi 
nyawaNa Batara. 

41nai-nai assare gimbala yareka bembe 


untu korobang nitunu mae ri Batara, musti 
napasierang tongi siagang anjo tunggala 
olo-oloka iamintu sikilo labu nipasileoka 
siagang silitere minynya zaitun untu korobang 
nipatala, kammayatompa pole silitere jene 
anggoro. 

> (15:4) 

6 Punna anjo nikorobangkanga iamintu 
sikayu gimbala laki, musti nipassareang 
tongi rua kilo labu nipasileoka siagang 
sere sitangnga litere minynya zaitun untu 
korobang nipatala, 

7 siagang sere sitangnga litere jene anggoro. 
Rasanna anjo korobanga napakasannangi 
nyawaNa Batara. 

8 Punna anjo nikorobangkanga iamintu 
sikayu sapi laki untu korobang nitunu yareka 
korobang pabayara tinja yareka korobang 
passiamakkang, 

9 musti nipassareang tongi tallu kilo labu 
nipasileoka siagang rua litere minynya zaitun 
untu korobang nipatala, 

10 sjagang rua litere anggoro. Rasanna anjo 
korobanga napakasannangi nyawaNa Batara. 

11|aminjo musti nipassareang siagang 
tunggala tassikayua sapi laki, gimbala laki, 
gimbala yareka bembe. 

12 Punna anjo nikorobangkanga labi ri 
sikayua olo-olo, musti nitambai tongi passare 


Bilangan 15.131 20 65 
labu, minynya siagang anjo anggoroka, 
siagang nipasimbandingi jaina. 

13 Anjo kammaya musti nagaukangi tu Israel 
ri wattunna assare korobang. Rasanna anjo 
korobanga napakasannangi nyawaNa Batara. 

14 Bansa maraeng niaka ammantang ri 
tangnga-tangnganu, baji tau sinampekaji 
kammayatompa lammantang tulia, musti 
naturuki anjo paratoranga punna assare 
korobang kanre- kanreang ampakasannangai 
nyawaNa Batara lanri rasanna. 

15 Anjo sikontu hukkunga siagang 
paratoranga nipasangkamma ngasengi 
mae ri kau siagang mae ri bansa maraeng 
ammantanga ri tangnga-tangnganu, lanri 
ikau siagang anjo kenanga nipasangkammako 
ri dallekanNa Batara. Na anjo kammaya 
tappakei sagenna satunggu-tungguna. 

16(15:15) 

17 Napassareangi Batara mae ri Musa 

18 anne paratorang-paratorang musti 
nagaukanga bansa Israel ri parasangang 
laNapassareanga Batara mae ri kenanga. 

19 Punna appakkaramulamo nukanre 
wasselena anjo parasanganga, musti nusalaki 
sipagang untu nupassareang mae ri Batara. 

20 Punna attunuko roti battu ri gandung uru- 
uru nukattoa, anjo rotia musti nupassareangi 
ajari korobang nisala mae ri Batara. Carana 
ampassareangi sangkamma tonji carana 
ampassareangi gandung uru nugilinga. 

21Sagenna satunggu-tungguna sikamma 


roti battu ri gandung uru nikattoa musti 
nupassareangi salaku passare nisala untu 
Batara. 

22 Punna tena nukunjungi nanukaluppai 
kalaserenna anjo paratorang Napassareanga 
Batara mae ri Musa, appakkaramula ri allo 
Napassareanna Batara anjo paratoranga 
sagenna mae ri jari-jarinu, nampa 
nanigaukang anjo kasalanga lanri tena 
naassengi ummaka anjo paratoranga, sikontu 
ummaka musti assarei sikayu sapi laki untu 
korobang nitunu. Anjo kammaya musti 
nipasierang tongi korobang nipatala siagang 
jene anggoro sangkamma lebaka nipattantu. 
Rasanna anjo korobanga napakasannangi 
nyawaNa Batara. Pantaranganna anjo musti 
nikorobangkang tongi sikayu gimbala laki 
untu korobang pammopporang dosa. 

23(15:22) 

24 (15:22) 

25 Nampa musti nagaukang imanga upacara 
pammopporang dosaya untu ummaka. 
Lanipammopporangi kenanga lanri tenana 
nakunjungi anggaukangi anjo dosaya, siagang 
lanri angngerannamo kenanga korobang 
pammopporang dosa kammayatompa 
korobang nitunu mae ri Batara. 

29 Sikontu umma Israel siagang bansa 
maraeng ammantanga ri tangnga-tangngana 
kenanga lanipammopporang ngasengji, lanri 

tabesona ngaseng kenanga ri anjo dosa 


tenaya nakunjungi. 

27 Punna sitauji bawang anggaukangi anjo 
dosa tenaya nikunjungi, anjo taua musti 
assarei korobang sikayu bembe gana umuru 
sitaunga untu korobang pammopporang dosa. 

28|manga musti nagaukangi upacara 
pammopporang dosaya ri dallekanNa Batara, 
sollanna nanipammopporang dosana anjo 
taua. 

29 Anne paratoranga tappake tongi mae ri 
nai-nai tau anggaukangai dosaya siagang tena 
nakunjungi, baji tu Israel kammayatompa 
bansa maraeng ammantang tulia ri allana 
kenanga. 

30 Mingka punna nia tu Israel yareka bansa 
maraeng nakunjungi anggaukangi anjo 
dosaya, nabawang-bawangngangi Batara. 
Anjo tau kammaya musti nihukkung matei, 

31 lanri naewai Batara siagang nakunjungi 
andakkai parentaNa Batara. Anjo tau 
kammaya matei lanri kasalanna tonji. 

32 Ri wattumna nia tu Israel ri parang lompoa, 
nia sitau burane nirapikang appassere kayu 
tunuang ri wattuna allo Pammari- marianga. 

33 Nierammi anjo taua mange ri dallekanna 
Musa, Harun, siagang sikontu ummaka, 

34 nampa nitahang lanri taniassengapi 
angkana apa musti nigaukang mae ri anjo 
taua. 

35 Nakanamo Batara mae ri Musa, "Anjo taua 


musti nihukkung matei. Musti nierangi assulu 
ri pantaranganna pakkemaanga nampa 
anjoreng musti nisambilai ri sikontu ummaka 
siagang batu sagenna mate." 

36) ari nierammi anjo taua ri sikontu ummaka 
assulukang ri pantaranganna pakkemaanga 
nampa nisambilai batu sagenna mate, 
sangkamma Naparentakanga Batara. 

37 Nasuromi Batara anjo Musa 

38 a3mpaui mae ri bansa Israel angkana, 
"Apparekko rombeng-rombeng ri cappa- 
cappana pakeannu siagang sikkoki otere gau 
anjo sikamma rombenga. Anjo kammaya 
musti nugaukangi sagenna mae ri jari-jarinu. 

39 Anjo rombeng-rombenga iami ajari 
pappiurangi: Tunggala allo punna nuciniki, 
lanuurangi sikontu parentaKu siagang 
nuturuki. Na lanri kammana anjo, tena 
nalanukaluppaiA untu anturuki erokKu 
siagang ero kalennu. 

40 Anjo rombeng-rombeng lampiurangiangko 
untu anturuki sikontu parentaKu, sagenna 
ajari tojeng-tojeng mako ummakKu. 

41|Nakkemi Karaeng Allataalanu; iNakke 
angngerangko assulu battu ri butta Mesir 
sollanna iNakke ajari Allataalanu. |Nakkemi 
Batara." 

1 6 1 Korah anana Yizhar battu ri golongang 

bijanna Kehat, suku Lewi, angngewai 
mae ri Musa. Niagangngangi ri tallua tau battu 

ri suku Ruben, iamintu Datan siagang Abiram 


ana-anana Eliab, siagang pole On anana 
Pelet, kammayatompa nia 250 pamimping 
masahoroka, ia nipilea ri rayaka. 

2(16:1) 

3 Alampa ngasemmi siagang kenanga mange 
andallekang ri Musa siagang Harun nampa 
angkana, "Anggannami anjo sikammaya 
Musa! Sikontu umma Israel nisalaki untu 
Batara. Nampa niaki Batara ri tangnga- 
tangngata ngaseng. Mingka angngapa 
nanukana kalennu labi tinggiangangko na 
ummaNa Batara?" 

4Nalangngerena Musa anjo kana kammaya, 
sujumi naung ri buttaya nampa appala doang 
mae ri Batara. 

“Nampa nakana mae ri Korah siagang 
sikamma tumminawanna, "Ammuko baribasa 
laNappicinikangi Batara mae ri katte angkana 
inai ummaNa, siagang inai nisala untu mae ri 
KalenNa. Tau Napilea lanipabiangi areppese 
mae ri la. 

6 Ammuko baribasa ikau siagang sikamma 
tumminawannu musti angngalleko tampa- 
tampa pepe, nubonei bara pepe siagang 
dupa, nampa nuerang mange ri tampa 
pakkorobangnganga. Bajimi naniciniki sallang 
angkanaya inai ri katte leba nipile ri Batara. 
Anggannami anjo, he ikau sikamma tu Lewi!" 

7(16:6) 

8Nampa angkana Musa mae ri Korah, 


"Pilangngeri, he ikau tu Lewi! 

9 Nukanaka passala cadi-cadi angkanaya 
laNapileko Allataala battu ri tangnga- 
tangngana tu Israel sollannu akkulle areppese 
mae ri la, siagang anggaukangi tugasaka 
ri KemaNa, kammayatompa anjamaya untu 
bansa Israel siagang allayani kenanga? 

10]kau Korah, siagang sikontu tu Lewi, 
nipakalompo mako ri Batara nampa kamma- 
kamma anne annuntu tommako sedeng ero 
ajari imang! 

ll Punna ikau siagang sikamma 
tumminawannu amoro-moro mae ri 
Harun, sikontutojenna angngewa mako mae 
ri Batara!" 

12 Nampa nasuro kio Musa anjo Datan 
siagang Abiram; mingka nakanamo kenanga, 
"Taerokai ikambe battu! 

13 Maka tagannakkapi nueranna ikambe 
assulu battu ri butta Mesir copponga untu 
ambunoi ikambe anrinni ri parang lompoa? 
Apaka musti ammarenta tongko mae ri 
kambe? 

14 Sikontutoj enna tena nanuerangi ikambe 
mange ri butta copponga yareka tena 
nanusarei ikambe koko siagang koko anggoro 
untu pisaka mae ri kambe! Kamma-kamma 
anne erokko antipui ikambe! Tena! Tena 
naero ikambe battu mae ri kau!" 

DB Teaimi sipato larrona Musa siagang 


nakanamo mae ri Batara, "O Karaeng, tea 
laloKi tarimai passarena kenanga. Tena 
lebakai nia ri kenanga kupakarugi, manna 
pole sitau tania; balalo manna pole sikayua 
keledai taleba nia kualle battu ri kenanga." 

16 Nampa nakana Musa mae ri Korah, "Battu 
mako ammuko mae ri KemaNa Batara siagang 
anjo 250 tumminawannu. Lania tongi Harun 
anjoreng. Musti nuerangi massing tampa 
pepenu. Bonei dupa, nampa nupassareang 
mae ri Batara." 

17 (16:16) 

18 Jari tunggala taua angngerammi tampa 
pepe, nabonei bara pepe siagang dupa, 
nampa ammenteng ri pakkebu KemaNa 
Batara siagang Musa na Harun. 

19 Nampa napassere Korah sikontu ummaka; 
nampa ammenteng kenanga assidallekang 
siagang Musa na Harun ri pakkebu KemaNa 
Batara. Tiring niamo nacini sikontu umma 
caya sioroNa Batara. 

20 Nampa Nakana Batara mae ri Musa 
siagang Harun, 

21 "Ammonobokoko battu ri sikamma anjo 
taua; laKupossoki kenanga kamma-kamma 
memang anne." 

22 Mingka sujumi Musa siagang Harun 
anynyomba siagang nakana, "O Allataala, 
iKattemi katallassang mae ri sikontu apa 


Bilangan 16.231 30 72 
attallasaka. Punna sitauja bawang doraka, 


apaka larroKi mae ri sikontu ummaka?" 

23 Nakanamo Batara mae ri Musa, 

24 "Suroi tau jaia ampakabellai kalenna battu 
ri kemana Korah, Datan siagang Abiram." 

25 Nampa alampamo Musa nirurungang ri 
sikamma pamimping Israel mange ri tampana 
Datan siagang Abiram. 

28 Angkanami Musa mae ri tu Israel, 
"Pakabellai kalennu battu ri anne tau jJadalaka 
siagang tea sikaliko seroi barang-baranna 
kenanga. Punna tena nuppilangngeri, 
lanipanrakiko siagang kenanga lanri 
dosa-dosana kenanga." 

27 Nampa alampami tu Israel ampakabellai 
kalenna battu ri kemana Korah, Datan 
siagang Abiram. Assulumi Datan siagang 
Abiram na sitabang ammenteng kenanga 
massing ri pakkebu kemana, siagang massing 
bainenna siagang ana-anana kenanga. 

28 Nampa angkanamo Musa, "Kamma- 
kamma anne lanuassemmi angkanaya Batara 
assuroa anggaukangi anne sikammaya, 
siagang anjo kammaya teai ero kalengku. 

23 Punna mate anjo sikamma taua 
sangkamma biasa, tena hukkungang 
apa-apa battu ri Allataala, iaminjo pammatei 
angkanaya tena naNasuroa Batara. 

30 Mingka punna nia apa-apa Nagaukang 
Batara, ia tenayapa naleba nulangngere 
kajarianna lalang siapaya anne sallona, 

angngaluki kenanga siagang sikontu 
barang-baranna kenanga, sagenna antama 
attallasa kenanga antama ri linona tau matea, 
nuassemmi angkanaya anjo taua angngewai 
mae ri Batara." 

31 Tena sallo ri lebana Musa abicara, tabage 
ruami butta niaka irawangang bangkenna 
kenanga, 

32 hampa naalu kenanga siagang 
kaluargana kenanga kammayatompa sikontu 
tumminawanna Korah, siagang sikontu 
barang-baranna kenanga. 

33Jari tajaloposo attallasami kenanga 
antama ri linona tau matea siagang sikontu 
apa-apanna kenanga. Anjo butta tabage 
ruaya assiallemi ammotere nampa lanynyamo 
kenanga nialu ri buttaya. 

34 Sikontu tu Israel niaka anjoreng lari 
ngasemmi ri wattunna nalangngere kenanga 
ammarrang:, nakana kenanga, "Lariko! 
Naalukki sallang buttaya!" 

35 Nampa appabattumo pepe Batara na 
nakanre sagenna ammutung anjo 250 tau 
assarea dupa. 

36 Nampa angkanamo Batara mae ri Musa, 

37 "Suroi Eleazar anana Imang Harun 
angngangkaki tampa-tampa pepe battua ri 
anjo sesa-sesa akkanrea siagang napasiara 
aunna mange ri tampa maraenga, nasaba 
anjo tampa pepeka matangkasaki. Anjo 

nihukkung matea lanri dosana. Anjo 
barang-baranga matangkasaki lanri lebami 
nipassareang ri dallekanNa Batara; lanri 
kammana anjo musti nidedeki ajari aleppa- 
leppa nipisi untu nipatempele ri bageang 
pantarana tampa pakkorobangnganga. Anjo 
kammaya ajari pappiurangi mae ri bansa 
Israel." 

38 (16:37) 

39) ari naallemi Imang Eleazar anjo 
tampa-tampa pepeka nampa nasuro taua 
andedeki ajari aleppa-leppa nipisi untu 
ajari lapisang bageang pantarana tampa 
pakkorobangnganga. 

40 | aminjo ajari pappiurangi mae ri bansa 
Israel angkanaya pantaranganna Jjari-jarina 
Harun, tena manna sitau akkulle battu mae 
ri tampa pakkorobangnganga untu attunu 
dupa mae ri Batara. Inai tau andakkai 
anjo paratoranga lanipanraki sangkamma 
Korah siagang sikontu tumminawanna. 
Yangasenna anjo kammaya nigaukangi situru 
apa Naparentakanga Batara mae ri Eleazar 
tete ri Musa. 

41 Ammukona baribasa alarro-larromi 
sikontu bansa Israel mae ri Musa siagang 
Harun. Nakana kenanga, "Lebami nubuno 
ummaNa Batara." 

42 Lalang asserena kenanga angngewai 
Musa siagang Harun, assailemi kenanga mae 


| Bilangan 16.431 49 75 

rammanga anrangkaki anjo Kemaya, nampa 
kacinikammi caya kahaderanNa Batara. 

43 Alampami Musa siagang Harun mange ri 
dallekang KemaNa Batara; 

44 nampa Nakanamo Batara mae ri Musa, 

43 "Ammonobokoko battu ri sikamma anjo 
taua. LaKupanraki anjo kenanga ri anjo 
memang tampaka!" Sujumi kenanga siparua 
anynyomba, 

46 nampa nakana Musa mae ri Harun, "Allei 
tampa pepenu, bonei siagang bara pepe battu 
ri tampa pakkorobangnganga siagang bonei 
dupa irateanna. Erangi linta mae ri ummaka 
siagang gaukangi upacara pammopporang 
dosaya untu kenanga. Lintakko! Arinrami 
larroNa Batara siagang appakkaramulami 
garringa." 

47 Nagaukammi Harun anjo apa nakananga 
Musa. Larimi mange ri tangnga-tangngana 
ummaka sitabanga assere siagang 
appakkaramulayamo nitaba ri garring. Jari 
napadongkomi Harun anjo dupaya irate ri 
bara pepeka, siagang nagaukammi upacara 
pammopporang dosaya untu ummaka. 

48 Ammarimi anjo garringa: niaki Harun 
ri tangnga-tangngana tau attallasaka ija 
siagang tau mateamo. 

49|a matea anjo wattua nia 14.700 tau 
jaina, tenapa nanirekengi kenanga tau matea 
lalang angngewana Korah. 

>0 Ri wattunna ammarimo anjo garringa, 


ammoteremi Harun mange ri Musa ri pakkebu 
KemaNa Batara. 

17 l Nakana Batara mae ri Musa, 

2 "Suroi tu Israel assareko sampulo 
anrua takkang, tasserei takkang untu tasserei 
suku, ia mustia napassareang pamimping 
sukua. Tulisiki arenna tunggala pamimpinna 
sukua ri anjo takkanga, 

3 nampa arenna Harun ri takkanna suku 
Lewi. Untu tunggala pamimping sukua musti 
nia sere takkang. 

4Erangi anjo sikamma takkanga mange ri 
KemaKu siagang padongkoki ri dallekanna 
Patti Parjanjianga, ri tampa biasaya 
Kupassibuntuli siagang ikau. 

> Anjo takkanna tau Kupilea lacculaki. 
Kammaminjo caraKu lampamari kunrarenna 
sikamma tau tulusu amoro-moroa mae ri 
kau." 

6 Anjo passalaka napabattumi Musa mae ri tu 
Israel. Nampa sikamma pamimpinga massing 
napassareammi takkanna mae ri Musa, 
tassere takkang untu tunggala pamimping 
sukua. Yangasenna nia sampulo anrua, na 
nia takkanna Harun ri allana anjo sikamma 
takkanga. 

7 Nampa naboli Musa anjo sikamma takkanga 
ilalang ri KemaNa Batara, ri dallekanna Patti 
Parjanjianga. 

8 Ammukona baribasa, ri wattunna antama 


Musa ri KemaNa Batara, nacinini angkanaya 
anjo takkanna Harun, iamintu takkanna tu 
Lewia, acculami. Abungami anjo takkanga, 
siagang arappo toami! 

9 Naalle ngasemmi Musa anjo takkanga 
nampa napappicinikang mae ri tu Israel. 
Nacinimi kenanga anjo apa kajarianga: 
nampa massing naallemo ammotere 
takkanna massing pamimpinga. 

10 Nampa Nakanamo Batara mae ri Musa, 
"Padongkoki ammotere takkanna Harun ri 
dallekanna Patti Parjanjianga. Anjo takkanga 
musti niboliki salaku pappiurangi mae ri tu 
Israel nangaia angngewa, sollanna mate 
kenanga punna tena nammari amoro- moro." 

ll Nagaukammi Musa anjo apa 
Naparentakanga Batara. 

12 Nampa nakanamo tu Israel mae ri Musa, 
"Punna kamma, cilakami ikambe! Lapanraki 
ikambe! 

13 Punna areppese taua mange ri KemaNa 
Batara musti matei; jari tenamo panrannuang 
mae ri kambe!" 

18 l Nakana Batara mae ri Harun, "Ikau, 

ana-ananu siagang tu Lewia, musti 
natanggongi kalebakkanna kakodianna 
sikamma kasalang kajarianga lalang ri 
KemaKu; mingka ikauji bawang siagang 
sikamma ananu antanggongi kasalang 
kajarianga lalang ri jama-jamanna imanga. 

2 Bija pammanakannu, suku Lewi, musti 


nupapinawangi ajari lalang nugaukanna 
tugasanu siagang tugasana sikamma ananu. 
3 Suku Lewia musti nagaukangi kawajibanna 
kenanga mae ri kau ngaseng siagang 
najamai tugasana kenanga ri KemaKu: 
mingka takkulleai kenanga anreppesi 
tampa pakkorobangnganga yareka anseroi 
barang-barang matangkasaka ri Kamara 
Matangkasaka. Punna nadakkai kenanga anjo 
paratoranga, baji kenanga kammayatompa 
ikau, lamatei. 

4Musti anjamai kenanga siagang ikau, 
kammayatompa nagaukangi tugasa niaka 
passisambunganna siagang sikamma 
palayananga lalang ri KemaKu: mingka 
tenaya nanisarei ha untu anjo jama-jJamanga, 
tena nipabiangi anjama siagang ikau. 

3|kauji bawang, Harun, siagang sikamma 
ana-ananu musti anggaukangi tugasa lalanga 
ri Kamara Matangkasaka siagang tampa 
pakkorobangnganga, sollanna tenamo 
naKularro poleang mae ri bansa Israel. 
6Sikontutojenna, lebami Kupilei sikamma 
bija pammanakannu tu Lewi battu ri allana 
bansa Israel salaku passare mae ri Nakke. 
Lebami Kusala kenanga untu KalengKu, untu 
allayaniA ri KemaKu. 

7Mingka ikauji bawang siagang sikamma 
ananu akkulle anggaukangi tugasa 

imanga, lalang sikontu jama-jamang 

pakkorobangnganga kammayatompa 
apa-apa niaka lalang ri Kamara Kaminang 
Matangkasaka. laminjo tanggong jawanu, 
lanri leba mako Kusare empoang salaku 
imang. Sikamma tau tenaya hana 
lanihukkungi punna nareppesi anjo 
barang-barang matangkasaka." 

8 Nakana Batara mae ri Harun, "Urangil! 
Sikontu passare nisala nipassareanga mae ri 
Nakke, ia tenaya nitunui, iaminjo bageannu. 
laminjo bageannu lebaka nipattantu sagenna 
satunggu-tungguna. Anjo Kupassareangi mae 
ri kau siagang mae ri Jari-jarinu. 

9 Battu ri passare kaminang matangkasa 
tenaya nitunui irate ri tampa 
pakkorobangnganga, anne kammaya 
anne untu ikau: Korobang nipatala, korobang 
pammopporang dosa, siagang korobang 
passambe karugiang. Yangasenna anjo 
sikammaya passare matangkasa ajaria 
bageannu siagang bageanna sikamma ananu. 

10 Anjo kammaya matangkasaki mae ri 
kau, jari musti anjoreng tongi ri tampa 
matangkasaka musti nukanre. Tu buraneaji 
bawang akkulle angkanrei. 

11 Sikontu passare nisala maraenganga 
napassareanga tu Israel mae ri Nakke, 
bageannu todong. Kupassareangi mae ri 
kau siagang mae ri sikamma ana-ananu 
burane baine. Anne paratoranga tappakei 

anggota kaluarganu tenaya naramasa akkullei 
nakanre. 

12 Kupassareangi mae ri kau sikamma 
kaminang bajika battu ri kattoang uru-urua, 
napassareanga tu Israel mae ri Nakke 
tunggala taung, iamintu minynya Zaitun, jene 
anggoro siagang gandung. 

13 Yangasenna anjo kammaya untu ikau. 
Tunggala anggota kaluarganu tenaya 
naramasa akkullei nakanre. 

14 Sikontu apa-apa niaka ri butta Israel, ia 
lebaka nisala untu iNakke, iaminjo untu ikau. 

13 Sikontu bungasa lassuka battu ri rupataua 
kammayatompa olo-olo napassareanga tu 
Israel mae ri Nakke, iami bageannu. Mingka 
musti nupasuluki sikamma ana bungasanu, 
kammayatompa olo-olo harang bungasa 
lassuka. 

16 Sikamma ana-anaka musti nipasuluki 
ri wattunna umuru sibulang kenanga. 
Anggaranna nipattantua iamintu lima doe 
pera, situru anggarang niaka nipake ri 
KemaKu. 

17 Mingka sapi, gimbala siagang bembe 
bungasa lassuka, tena nakkulle nipasulu. Anjo 
olo-oloka musti untu iNakke siagang musti 
nikorobangkangi. Patiriki cerana mae ri tampa 
pakkorobangnganga siagang tunui Jannana 
ajari korobang. Rasanna napakasannangi 
nyawaKu. 

18 Dagenna ajari bageannu, sangkammaya 


tompa barambanna siagang bongga kananna 
anjo passare nipappicinikanga mae ri Nakke. 

19 Sagenna satunggu-tungguna, sikontu 
passare nisala naeranga tu Israel mae ri 
Nakke, Kupassareangi mae ri kau siagang 
mae ri sikamma ananu burane baine. Anne 
paratoranga nipakei sagenna satunggu- 
tungguna siagang ajari passikko parjanjiang 
tenaya nakkulle nipinra, battu ri Nakke 
siagang ikau na Jjari-jarinu." 

20 Nakanamo pole Batara mae ri Harun, 
"|kau tena nunggappa pambageang warisi 
apa-apa. Ri parasangang Kupajanjianga 
mae ri kau tena manna sicappi butta lajari 
nupatang. INakke, Batara, ajari bageang 
warisinu." 

2l Nakana Batara mae ri Harun, 

“Sikontu passare bagesampulona tu 
Israel Kupassareangi mae ri tu Lewi. 
laminjo bageang warisina kenanga untu 
jama-jJamanna kenanga ri KemaKu. 

22 Tu Israel maraengannaya takkulleai 
areppese mae ri KemaKu, sollanna tena 
nanitujui kenanga hukkungang mate. 

23 Nopakkaramula kamma-kamma anne 
tu Lewiji bawang akkulle angngurusuki 
KemaKu siagang ampisangi tanggong 
jawaka mae ri anjo jama-jamanga. Anjo 
paratoranga nipake tongi mae ri jari-jarinu 

pambageang warisina ri Israel, 

24 lanri untu pambageang warisina kenanga 
lebami Kupassareang sikontu bage sampulona 
apa napassareanga tu Israel mae ri Nakke 
salaku passare nisala. laminjo sabana 
naKukana ri passalana tu Lewi angkanaya 
tena nanggappa pambageang warisi kenanga 
ri Israel." 

2> Nasuromi Batara anjo Musa 

26 ampabattui anne parentaya mae ri 
tu Lewi: Punna annarimako passare 
battu ri tu Israel iamintu passare bage 
sampulona panggappanna kenanga, ia 
Napassareanga Batara untu ajari bageannu, 
musti nupassareangi bage sampulona mae ri 
Batara untu passarenu nisalaka. 

27 Anjo passare nisalaka musti nibilang 
sangkammai siagang passare gandung berua 
siagang anggoro berua. 

28 | anri kammana anjo musti assare tongko 
passare nisala mae ri Batara, iamintu 
bageang battua ri passare bage sampulona 
panggappana tu Israel. Anjo passare nisalaka 
musti nupassareangi mae ri Imang Harun. 

29 Passareangi bageang kaminang bajika 
battu ri apa nutarimaya. 

30 Pynna lebamo nupassareang anjo bageang 
kaminang bajika, akkullemi nualle sesanna, 
sangkamma sitau pamarri angngalleai 

passarena. 

31 Anjo tassesaya akkullei nukanre ri 
kere-keremae siagang kaluarganu, salaku 
sawalanu ri jama-jamanga lalang ri KemaNa 
Batara. 

32 Tena nusala punna nukanrei, assala 
lebami nupassareang bageang kaminang 
bajika mae ri Batara. Teako ramassi passare 
matangkasana tu Israel, lanri nukanrena 
anjo passarea natenapa nusalaki bageang 
kaminang bajika untu Batara. Punna nudakkai 
anjo parentaya, tena tamatenu. 

l Naparentakangi Batara mae ri Musa 

19 siagang Harun 

2 untu ampassareangi anne paratorang- 
paratoranga mae ri bansa Israel: Angngalleko 
sikayu sapi gana, ia sikolaka tanjana siagang 
tenaya callanna kammayatompa tenayapa 
naleba nipake untu atteke apa-apa. 

3 Passareangi anjo sapia mae ri Imang 
Eleazar. Anjo olo-oloka musti nierangi assulu 
ri pantaranganna pakkemaanga, nampa 
nisamballe ri dallekanna imanga. 

4Nampa musti angngalle Eleazar sikede 
cerana anjo olo-oloka siagang naparacci 
pintuju mae ri KemaNa Batara. 

3 Sikontu anjo olo-oloka, kammayami 
kukkuluna, dagenna, cerana siagang bone 
parruna, musti nitunui ri dallekanna imanga. 

kayu arasa, sitangke hisop siagang otere eja, 
nampa napasambila antama ri pepeka, ia 
arinraya antunui anjo sapi sikolaka. 

7 Nampa musti nasassai pakeanna siagang 
ajeneki imanga. Lebaki anjo akkullemi antama 
ri pakkemaanga, mingka tuli ramasana ija 
sagenna labu alloa. 

8 Anjo tau antunuai anjo sapia musti nasassa 
tongi pakeanna siagang musti ajeneki: ia 
ramasa tongiji sagenna labu alloa. 

9 Nampa sereang tau ramasaka ampasserei 
auna anjo sapia siagang napadongkoki 
ri tampa tangkasaka ri pantaranganna 
pakkemaanga. Anjo aua niboliki anjoreng 
sollanna akkulle napake tu Israel untu appare 
jene upacara pannangkasi mae ri dosaya. 

10 Anjo tau ampassereai anjo auna sapia 
musti nasassai pakeanna, mingka ramasa jji 
sagenna labu alloa. Anne paratoranga nipakei 
sagenna satunggu-tungguna, baji mae ri tu 
Israel kammayatompa mae ri bansa maraeng 
ammantang tulia ri tangnga-tangngana 
kenanga. 

11 Tau niseroa ri maya ajari ramasaki 
sagenna tuju allo. 

12Ri allo makatallua siagang makatujua 
musti natangkasi kalenna siagang jene 
upacara; punna lebaki, nampami ajari 
tangkasa. Mingka punna ri makatalluna alloa 

kalenna, tuli ramasana. 

13 Tau naseroa maya siagang tenaya 
natangkasi kalenna anjari ramasaki, lanri 
tenanapa nanitiriki siagang jene upacara. 
Naramassi KemaNa Batara siagang lanri 
kammana anjo tenamo nanibilangi anggota 
ummanNa Allataala. 

14 Punna nia tau mate lalang ri sereang 
kema, manna inai antama yareka nia lalang ri 
anjo kemaya, ajari ramasaki lalang tuju allo. 

13 Sikontu bongkia siagang uring tenaya 
pattongkona ajari ramasa ngaseng tongi. 

16 Sikamma tau niseroa ri mayana tau mate 
nibunoa, yareka mate kalenna ri kokoa, ajari 
ramasaki lalang tuju allo. Kamma tomminjo 
tau anseroal jerana yareka bukunna tau 
matea. 

17 Untu pannangkasinna anjo tau ramasaka, 
musti niallei sikede au battua ri sapi sikola 
lebaka nitunu untu pannangkasi dosaya. 
Anjo aua musti nipantamaki ri sereang uring, 
nampa nisare jene assolonga. 

18 | alang ri anjo passala makaserea, iamintu 
punna nia tau mate lalang ri kemaya, 
tau tenaya naramasa musti angngallei 
sitangke hisop, nampa najallakkang antama 
ri anjo jeneka, nampa napiracciki anjo 
kemaya siagang sikontu apa-apa niaka 
lalang, kammayatompa sikamma tau niaka 
anjoreng. Lalang ri passala makaruaya, 

yareka buku tumate, tau tenaya naramasa 
musti napiracciki anjo tau ramasaka kamma 
sumpaeng. 

19 Musti napiracciki ri allo makatallua siagang 
ri allo makatujua. Ri anjo allo makatujua 
lebami anjo allo pannangkasinna anjo tau 
ramasaka. Anjo taua musti nasassal pakeanna 
siagang musti ajeneki. Appakkaramula ri 
wattu labuna alloa ajari tangkasami. 

20Tau ajari ramasaka siagang tena 
nagaukangi upacara pannangkasia ri kalenna, 
tuli ramasana lanri tenapa nanitiriki siagang 
jene upacara. Naramassi KemaNa Batara, 
siagang tenamo nanibilangi anggota ummaNa 
Allataala. 

21 Anjo paratoranga nipakei untu satunggu- 
tungguna. Anjo tau ampiraccikiai anjo jene 
upacaraya musti nasassa tongi pakeanna, 
siagang anjo tau natabaya anjo jeneka ajari 
ramasaki sagenna labu alloa. 

22 Barang naseroa anjo tau ramasaka ajari 
ramasaki, siagang tau maraeng asseroail ajari 
ramasa tongi sagenna labu alloa. 

2 O ' alanna bulang sere nabattu sikontu 

umma Israel ri parang lompo Zin 
nampa ammantang ri Kades. Anjorengi mate 
siagang nitarawang Miryam. 

2 Ri sereang wattu tenamo jene ri tampa 
pakkemaanna kenanga. Jari battumi sikamma 
anjo taua allipungi Musa siagang Harun, 

"Bajikangngangi ebara angkana matei 
ikambe siagang sikamma saribattanna 
ikambe ri dallekanNa Batara. 

4 Angngapa nanuerangi ikambe mae anrinni 
ri parang lompoa? Sollanna namate ikambe 
siagang olo-olo piarana ikambe anrinni? 

> Apa eronu nanuerang ikambe assulu battu 
ri butta Mesir mae anrinni ri tampa sessa 
kammaya, tenaya nakkulle nipalamungi 
apa-apa? Anrinni tena gandung, tena poko 
ara, anggoro, siagang delima. Balalo manna 
jene inung tena todong!" 

6 Alampami Musa siagang Harun 
ampakabellai kalenna ri anjo taua nampa 
ammenteng ri ampina pakkebu KemaNa 
Batara. Sujumi kenanga, nampa battumo 
caya kahaderanNa Batara ansiori kenanga. 

7 Nakanamo Batara mae ri Musa, 

8" Allei takkang niaka ri dallekanna 
Patti Parjanjianga, nampa ikau siagang 
Harun musti nupasserei sikontu ummaka. 

Ri dallekanna ngaseng kenanga, musti 
akkanako mae ri bulu batu niaka anjoreng 
sollanna appasulu jene. Kammaminjo batenu 
ampasuluki jeneka battu lalang ri anjo bulu 
batua sollanna akkulle angnginung rayaka 
siagang olo-olo piarana kenanga." 

9Jari alampami Musa angngallei anjo 
takkanga situru Naparentakanga Batara. 


Bilangan 20.101 14 | 88 
10 Napasseremi Musa siagang Harun sikontu 


ummaka ri dallekanna anjo bulu batua. 
Nampa angkanami Musa, "Pilangngeri, he 
ikau ngaseng tau pabali-balia! Apaka musti 
appasuluki jene ikambe battu lalang ri anne 
bulu batua untu ikau ngaseng?" 

11 Nampa naangka Musa anjo takkanga na 
natunrung pinruang anjo bulu batua. Jari 
assolong sarrimmi jeneka battu ri anjo batua, 
sagenna akkulle ngasemmo angnginung taua 
siagang olo-oloka. 

12 Mingka nikalarroimi Musa siagang Harun 
ri Batara, angkana, "Lanri Kurang tappanu 
siparua mae ri Nakke untu ampanyatai 
kakoasangKu matangkasaka ri dallekanna 
bansa Israel, tena nalanupimping kenanga 
antama ri parasangang Kupajanjianga mae ri 
kenanga." 

13 | aminjo timbuseng jene niarenga Meriba. 
Nasaba anjoremmi ri tampaka amoro- moro 
tu Israel mae ri Batara, siagang anjoreng 
tommi Napappicinikang kakoasanNa Batara 
matangkasaka mae ri anjo bansaya. 

14 Nampa akkirimmo Musa siapa are tunisuro 
battu ri Kades untu mange andallekang 
ri karaeng Edom. Angkanami kenanga, 
"|kambe anne tubattuki ri suku-suku Israel 
niaka ija passisambungang bijanna siagang 
ikatte karaeng. Kiassenji kapang kasusaang 
antujuai ikambe karaeng. 

15 Boe-boena ikambe alampai mange ri Mesir 


nampa ammantang anjoreng attaung-taung 
sallona. Nampa anjo boe-boena ikambe 
siagang kalenna ikambe nigau tabaji- baji 
maki ri bansa Mesir, 

16 sagenna akkio ikambe appala tulung 
ri Batara. Nalangngeremi Batara pakkiona 
ikambe nampa niamo sere malaeka Nasuro 
battu. Anjo malaekaka ampimpingi ikambe 
assulu battu ri butta Mesir. Kamma- kamma 
anne niaki ikambe ri Kades, sereang kota ri 
pabaeng-baenna daerana karaengku. 

17 Napalaki ikambe mae ri karaengku, 
nakipabiang ikambe ammalo ri anne 
parasanganga. Ikambe siagang olo-olona 
Ikambe tenaja nalammengka battu ri oloanga 
siagang tenaja nilantama ri koko-kokoa 
yareka koko-koko anggoroka. Tenaja 
nalanainung ikambe jene battua ri sikamma 
bungunna karaengku. Poro lanjorenji ri agang 
lompoa ajappa ikambe sagenna assulu battu 
ri daerana karaengku. " 

18 Mingka appialimi tu Edom angkana, 
"Tena nukkulle nipabiang ammalo ri daerana 
ikambe. Punna kamma eronu lanumalo, tena 
tanibundukinu ri kambe!" 

19 Nakanamo anjo tu Israelka, "Anjorenji 
ri agang lompoa lajappa ikambe: na punna 
nia ri kambe yareka olo-olona ikambe 
angnginungi jenenu, nabayarappi kambe. 
Poro eroji bawang ammalo ikambe." 

20 Nakanamo pole anjo tu Edom, "Tena 


nakkulle!" Nampa assulumo kenanga siagang 
tantara kassana untu ambunduki tu Israel. 

21 ari agilimmi tu Israel untu aboya oloang 
maraeng lanri tenana nipabiangi ri tu Edom 
numalo ri daerana kenanga. 

22 Nabokoimi umma Israel Kades nampa 
battu mange ri Moncong Hor, 

23ri pabaeng-baenna Edom. Anjoreng 
Nakanamo Batara mae ri Musa siagang 
Harun, 

24 "Tena nalantama Harun ri parasangang 
lebaka Kupajanjiang mae ri bansa Israel: 
lamatei lanri ikau siparua nubaliangi 
parentaKu ri ampina timbuseng jene Meriba. 

25 Erangi Harun siagang Eleazar, anana, nai 
ri Moncong Hor. 

26 Lagasi pakeanna Harun nampa nupataba 
mae ri Eleazar. Harun lamatei anjoreng ri 
tampaka." 

21 Nagaukammi Musa anjo apa 
Naparentakanga Batara. Angngambimi 
Musa, Harun siagang Eleazar ri Moncong Hor, 
nicini ri sikontu ummaka. 

28 Nampa nalagasimi Musa pakeanna Harun 
siagang napataba mae ri Eleazar. Iratemi ri 
coppona anjo monconga mate Harun, nampa 
ammoteremo naung Musa siagang Eleazar. 

29 Nalangngeremi sikontu ummaka 
angkanaya matemi Harun; napangngalleammi 

wattu kasusaang kenanga lalang tallumpulo 


allo. 
2 1 1 Arad, iamintu sere kota ri bageang 
timboranna parasangang Kanaan. Ri 
wattu nalangngerena karaenna anjo kotaya 
angkanaya niaki battu tu Israel ammalo ri 
oloang nikanaya Atarim, alampami mange 
ambunduki kenanga, siagang niamo siapa are 
tau natahang kenanga. 

2Jari attinjami tu Israel mae ri Batara 
angkana, "Punna Kisare mamo pammetang 
ikambe mae ri anjo bansaya, anjo kenanga 
siagang sikamma kota-kotana lanitumpasaki 
ri kambe sagenna cappu." 

3 Natarimami Batara pappalana anjo tu 
Israel; Natulummi kenanga sagenna nabeta 
anjo tu Kanaan. Jari niancurumi anjo tu 
Kanaan siagang sikamma kotana kenanga 
ri tu Israel: nampa naareng kenanga anjo 
tampaka Horma. 

4 Nampa nabokoi tu Israel anjo Moncong 
Hor, nampa angngalle oloang mange ri 
biring Tamparang Akaba, untu angnginroi 
daera Edom. Mingka ri tangngana aganga, 
kalabusang kasabarrami kenanga, 

3 siagang amoro-moromi kenanga mae ri 
Allataala siagang mae ri Musa. Angkanai 
kenanga, "Angngapa nanuerangi ikambe 
assulu battu ri butta Mesir? Apaka erokko 
ambunoi ikambe ri anne parang lompoa? 
Anrinni tena kanre, siagang manna jene tena 

todong. Eromi talangnge ikambe napakamma 


anne kanre labaya!" 

6) ari appabattumi Batara ulara aracung ri 
tangnga-tangngana anjo bansaya. J aimi tu 
Israel mate nitotto ri anjo sikamma ularaka. 

7 Nampa battumo anjo bansaya andallekang 
ri Musa angkana, "Dorakami ikambe lanri 
amoro-morona mae ri Batara siagang mae 
ri kau. Appala doang mako mae ri Batara 
sollanna nipakabella anne sikamma ularaka 
battu ri kambe." Jari appala doammi Musa 
untu anjo bansaya. 

8 Nampa nisuro Musa ri Batara appare sikayu 
ulara battu ri tambaga siagang naboli irate 
ri sereang benteng. Inai-nai tau nitotto ri 
ulara, lammollei punna naciniki anjo ulara 
tambagaya. 

9 Jari naparemi Musa anjo ulara tambagaya 
nampa napadongko irate ri sereang benteng. 
Inai-nai nitotto ri ulara, akkullei ammolle 
punna naciniki anjo ulara tambagaya. 

10 Alampami pole tu Israel, nampa akkema ri 
kota Obot. 

lll ebana nabokoi anjo tampaka, akkemami 
kenanga ri rumbanganna Abarim ri parang 
lompo bageang rayanganna daera Moab. 

12 Nampa akkema kenanga ri Kabung 
Lapparana Zered. 

13 Battu anjoreng alampami pole kenanga 
nampa akkema ri baleanna Binanga Arnon, ri 
parang lompo niaka ri daera Amori. laminjo 

Binanga Arnon ajari pabaeng-baenna daera 


Moab siagang daerana tu Amori. 

14|aminjo sabana nania tattulisi lalang 
ri Kitta Pabundukanna Batara angkanaya: 

" Desa Waheb, ri daera Sufa siagang 
kabung-kabunna: Binanga Arnon 

l5 siagang tubirina sikamma kabunga 
sagenna mange ri Desa Ar siagang mangea ri 
pabaeng-baenna daerana tu Moab." 

16 Battu anjoreng alampami kenanga 
mange ri tampa niarenga Beer, battuanna 
bungung-bungung. Anjoreng lebaki angkana 
Batara mae ri Musa, "Suroi ummaka assere; 
laKusarei jene inung kenanga." 

17 Anjo wattua nakelongangi tu Israel anne 
kelong kammaya, "He, bungung-bungunga, 
panaiki jenenu, laniruppai ri kambe siagang 
kelong. 

18 Bungung nikekea ri sikamma tunipare 
tutoa siagang ri sikamma pamimping bansaya 
nikeke siagang takkang pamimpinna siagang 
takkang pammatei kakoasanna kenanga." 
Battu anjoreng ri parang lompoa alettemi 
kenanga mange ri Matana, 

19 nampa battu anjoreng mange ri Nahaliel, 
nampa mange ri Bamot, 

20 hampa mange ri kabunga ri daerana tu 
Moab, irawanganna coppona Moncong Pisga 
adalle mangea ri parang lompoa. 

21 Nampa assuro tu Israel siapa are tau 


mange ri Sihon, karaeng Amori, untu 
ampabattui anne pasanga, angkana, 

22 "Napalaki ikambe poro kikellai ammalo 
ri parasanganta karaeng. Ikambe siagang 
sikamma olo-olo piarana ikambe tenaja 
nalammengka battu ri aganga siagang tenaja 
nalantama ri koko-kokoa yareka koko-koko 
anggoroka yareka tenaja nalangnginung battu 
ri sikamma bungunga. Tenaja nalammengka 
Ikambe battu ri agang lompoa sagenna assulu 
ikambe ri daerata karaeng." 

23 Mingka tena nanipabiangi kenanga ri 
Karaeng Sihon ammalo ri parasanganna. 
Napasserei pasukanna nampa alampa mange 
ri Yahas ri parang lompoa nampa nabunduki 
tu Israel anjoreng. 

24 Mingka jai tu Amori nibuno ri tu Israel 
lalang ri anjo pabundukanga. Nampa 
niempoimo ri tu Israel daerana kenanga 
appakkaramula battu ri Binanga Arnon 
sagenna mange ri Binanga Yabok, iamintu 
pabaeng-baenna daera Amon, nasaba 
anjo pabaeng-baenga sanna kassana 
pattahanganna. 

25 | anri kammana anjo naalle ngasemmi 
tu Israel sikontu kota-kotana tu Amori, 
kammayatompa Hesybon siagang sikontu 
kota-kota cadi niaka ri tammulilina, nampa 
ammantang tulimo kenanga anjoreng. 

26 Anjo Hesybon iami ibukotana Karaeng 


Sihon. Lebaki abundu siagang karaeng Moab 
nampa naalle daerana sagenna mange ri 
Binanga Arnon bellana. 

27|aminjo sabana nania tau annulisi 
kana-kana kamma anne, "Battu mako mae 
ri Hesybon, ri kotana Karaeng Sihon. Eroki 
ikambe anciniki anne kotaya nibangung 
siagang nibajiki ammotere. 

28 Nia sere wattu nabattu ri anne kotaya 
namaju pasukanna Sihon sanrapang pepe. 
Angngancuruki kota Ar ri Moab, siagang 
angkoasai bulu-bulu niaka ri Arnon. 

29He bansa Moab, cilaka mako! Tu 
manynyombaya ri Kamos, panrakko! Nibalang 
parekangko ri rewatanu ajari tau alampa 
annompang, tubai-bainenu ajari tunitahangi 
ri karaeng Amori. 

30 Mingka kamma-kamma anne panrami 
jari-jarina kenanga, ri sikontu oloang battua 
ri Hesybon mange ri Dibon, battu ri Nasyim 
mange ri Nofah ri ampina Medeba." 

31 kammaminjo nammantammo bansa Israel 
ri daerana tu Amori. 

3? Nampa nasuro Musa alampa taua mange 
aboya oloang kaminang bajika untu mange 
ambunduki kota Yaezer. Nampa naallemo tu 
Israel anjo kotaya siagang sikamma kota-kota 
cadi niaka ri tammulilina, kammayatompa 
nabongkami tu Amori niaka ammantang 
anjoreng. 

33 | ebaki anjo alekkomi tu Israel nampa 


angngalle oloang mange ri Basan. Karaeng 
Og battu ri Basan majumi siagang pasukanna 
untu ambunduki tu Israel ri kota Edrei. 

34 Nakanamo Batara mae ri Musa, "Teako 
mallakki mae ri ia. LaKusareko pammetang. 
Lanubetai anjo karaenga, sikontu rayana 
kammayatompa parasanganna. Gaukammi ri 
ia sangkamma apa lebaka nugaukang mae ri 
Karaeng Sihon ammarentaya ri Hesybon." 

33 Nanabetamo tu Israel siagang nabunomi 
anjo Karaeng Og, kammayatompa sikamma 
ana-anana siagang sikontu rayana; tenamo 
ammantang tassesa. Nampa naempoimo 
kenanga anjo parasanganga. 

2 2 1 Alampami pole bansa Israel nampa 

akkema ri lapparana Moab, ri daera 
baleanna Binanga Yordan, ri ampina kota 
Yerikho. 

2 Ri wattunna nalangngere karaeng Moab, 
niarenga Balak, anana Zipor, antekamma 
batena bansa Israel anggauki tu Amori, 
siagang antekamma jaina anjo tu Israelka, 
ajari lussami siagang sikontu rayana. 

3(22:2) 

4 Nampa nakanamo tu Moab mae ri sikamma 
pamimpinna tu Midian, "Tasalloami nabattu 
anjo garombolanga ampicappuki sikontu 
apa niaka ri tammulilita, sanrapang sapi 
ampicappuki rukuka ri paranga." Jari 
akkirimmi Balak 

3 tunisuro mange angkioki Bileam, anana 


Beor niaka ammantang ri kota Petor ri 
ampina Binanga Efrat ri daera Amau. Nisuroi 
kenanga ampabattui mae ri Bileam anne 
pasanna Balak angkana, “Parallui nuasseng 
angkanaya nia sereang bansa battu ri Mesir: 
tassiaraki taunna mae ri kere-kere mae 
siagang apparurumi kenanga ero ambunduki 
ikambe. 

6 Labi kassakangngangi kenanga na ikambe. 
Jari battu sako mae! Tunraimi anjo kenanga 
untu inakke. Gassingka akkulleji ikambe 
ambetai kenanga siagang ambongkai 
kenanga battu anrinni ri parasanganga. 
Nasaba tappaka angkanaya inai-nai tau 
nubarakkaki, langgappai barakka, siagang 
inai-nai nutunrai langgappai bala." 

' Jari alampami sikamma pamimpinna tu 
Moab siagang tu Midian angngerang passare 
untu lanapassareang mae ri Bileam, sollanna 
ero antunrai tu Israel. Battuna kenanga 
mange ri Bileam, napabattumi kenanga mae 
ri ia anjo pasanna Karaeng Balak. 

8 Nakanamo Bileam ri kenanga, "Abangngi 
ngaseng mako anrinni. Ammuko lakusareko 
kabara angkana apa Nakana Batara mae 
ri nakke." Jari abangngimi anjo sikamma 
pamimpinga ri tampana Bileam. 

9 Battumi Allataala akkutanang ri Bileam 
Angkana, "Inai anjo tau niaka ammantang ri 
ballanu Bileam?" 


©.. Bilangan 22.10117. 98 
10 Appialimi Bileam angkana, "Anjo kenanga 


tau nisuro ri Karaeng Balak battu ri Moab 
untu battu angngerang kabara 

11 angkanaya nia sere bansa battu ri Mesir, 
tassiaraka ri kere-kere mae. Nasuroa Karaeng 
Balak antunrai anjo bansaya untu kalenna, 
sollanna akkulle nabunduki siagang nabongka 
kenanga." 

12 Nakanamo Allataala ri Bileam, "Teako 
alampai siagang anjo taua, siagang teako 
tunrai anjo bansaya, nasaba anjo kenanga 
lebaki Kubarakkaki." 

13 Ammukona baribasa nakanamo Bileam 
mae ri anjo sikamma tau nisuroa ri Balak, 
"Ammotere mako, tena Napabianga Batara 
alampa siagang ikau ngaseng." 

14) ari ammoteremi kenanga mae ri Balak 
nampa napabattu mae ri ia angkanaya 
taerokai battu Bileam siagang kenanga. 

15 Jj ari akkirimmi pole Balak labi jaiangngang 
tau nasuro siagang tinggiangnganga 
pangkana naanjo rioloa. 

16 Napabattumi kenanga mae ri Bileam anne 
pasang battua ri Balak angkana, "Kupala 
dudui: battu laloko mae, siagang tea laloko 
teai. 

17 [| akusareko passare jai sikali, siagang 
manna apa nukana tena takuturukinna. Battu 
mako mae, siagang tunraimi anjo bansaya 
untu inakke." 

18 Mingka appiali Bileam angkana, "Manna 


pole nasikontu peraka siagang bulaenga ia 
niaka lalang ri balla kakaraenganna Karaeng 
Balak napabayara mae ri nakke, talaerokka 
andakkai parentaNa Batara, Allataala 
kusombaya. Manna sikede dudu taerokka 
angngewai Allataala. 

19 Mingka bajimi punna abangngi ngasengko 
anrinni sangkamma nagaukanga sikamma 
tunisuro rioloa. Eroki kuasseng angkanaya 
apaka nia ija ero Napau Batara mae ri nakke." 

20 Anjo bangngia battumi Allataala mae ri 
Bileam na Nakana, "Battui anjo sikamma 
taua ampalaki sollannu ero alampa siagang 
kenanga. Jari apparuru mako untu alampa. 
Mingka iaji bawang akkulle nugaukang apa 
Kuparentakanga mae ri kau." 

21 Ammukona baribasa napatabami palapa 
keledaina ri dongkona keledaina, nampa 
amminawang alampa siagang anjo sikamma 
pamimping battua ri Moab. 

22 Mingka ri wattunna alampa Bileam, ajari 
larromi Allataala. Lalang nadongkokinna 
Bileam keledaina, nirurungang ri rua 
palayanna, niami malaekaNa Batara 
ammenteng ri tangngana aganga untu 
anrompai kenanga. 

23 Nacinina nia malaeka ammenteng 
anjoreng annagala padang tabibu, 
ammengkami anjo keledaia, abilu antama 

ri kokoa. Natunrummi Bileam anjo keledaia 


nampa naerang ammotere mange ri aganga. 

24 Nampa ammenteng anjo malaekaNa 
Batara ri agang seppaka, ri allana ruaya koko 
anggoro nania tembo batu ri pimbali-balinna. 

25 Ri wattunna nacini keledaia anjo 
malaekaka, abirimmi sagenna tassepe 
bangkenna Bileam mae ri temboka. 
Natunrummi pole Bileam anjo keledaia. 

26 Nampa alettemo anjo malaekaNa Batara, 
ammenteng ri tampa labi seppaka sagenna 
tenamo agang akkulle niolo ri kairinna yareka 
ri kananna. 

27 Nacinina anjo malaekaNa Batara, 
anrabami naung anjo keledaia. Ajari larromi 
Bileam siagang natunrummi anjo keledaia 
siagang takkang. 

28 Nampa Napajarimo Batara akkulle abicara 
anjo keledaia. Nakanamo anjo keledaia mae 
ri Bileam, "Apa gaukku mae ri katte karaeng 
sagenna kitunrunga sagenna pintallung?" 

29 Appialimi Bileam angkana, "Nupakkarek- 
karenanga! Ebara angkana nia padang ri 
nakke, tena takubunonu!" 

30 Appialimi anjo keledaia angkana, "Sai 
anne inakke keledaita salloamo tuli kibae? 
Apaka lebakka tamappilangngeria ri katte?" 
Appialimi Bileam angkana, "Tena". 

31 Nampa Napajarimo Batara akkulle Bileam 
anciniki anjo malaekaNa Batara niaka 
ammenteng anjoreng annagala padang 

tabibu. Sujumi linta Bileam naung ri buttaya 


nampa anynyomba. 

32 Akkutanammi malaekaNa Batara angkana, 
"Angngapa nanutunrungi keledainu sagenna 
pintallung? Battua mae anrompaiko, nasaba 
turu ri panggappaku, tabajikai punna 
alampako. 

33Ri wattungku nacini keledainu, alili 
sagenna pintallung. Punna tena, manassa 
leba mako kubuno, mingka kupasalamaki 
anjo keledaia." 

34 Appialimi Bileam angkana, "Dorakama. 
Tena kuassengi angkana ikatte ammenteng ri 
tangngana aganga untu anrompai ikambe. 
Mingka kamma-kamma anne, punna turu ri 
panggappata tabajikai punna kupatulusuki 
anne palampangku, lammoterekka." 

35 Mingka nakanamo malaekaNa Batara, 
"Amminawangko ri nakke siagang sikamma 
anjo taua. Mingka iaji bawang akkulle nupau 
apa kusuro paua." Jari napannarrusumi 
jappana Bileam siagang anjo sikamma 
tunasuroa Balak. 

36 Ri wattunna nalangngere Balak angkanaya 
laniaki battu Bileam, alampami mange 
anruppal Bileam ri kota Moab, niaka ri birinna 
Binanga Arnon, ri pabaeng-baenna daera 
Moab. 

37 Nakanamo Balak ri ia, "Angngapa natena 
nubattu ri uru-uru kukionu? Apaka nukana 
tena nakukkulle ambayarakko?" 

38 Appialimi Bileam angkana, "Kamma- 


kamma anne niama battu. Mingka tena 
hakku labicara apa-apa pantaranganna punna 
Nasuroa Allataala ampaui." 

39 Alampami Bileam siagang Balak mange ri 
kota Huzot. 

40 Anjoreng ri tampaka assaremi Balak 
korobang pirang kayu are sapi siagang 
gimbala. Sipagang battu ri anjo dagenga 
napassareangi mae ri Bileam siagang 
sikamma pamimping naaganga. 

41 Ammukona baribasa nierammi Bileam ri 
Balak angngambi ri Bulu Bamot Baal. Battu 
anjoreng akkullei nacini Bileam sipagang 
bansa Israelka. 

2 3 1 Nakanamo Bileam mae ri Balak, 

"Ambangung mako ri anne tampaka 
tuju tampa pakkorobangngang untu inakke, 
siagang appasadia mako anrinni tuju kayu 
sapi laki siagang tuju kayu gimbala laki." 

2 Nagaukammi Balak anjo apa nakananga 
Bileam ri ia. |rateanganna sikontu anjo tampa 
pakkorobangnganga assaremi kenanga 
tassikayu sapi laki siagang sikayu gimbala 
laki. 

3 Nampa nakana Bileam mae ri Balak, 
"Ammenteng maki ri ampina korobang 
nitununa karaengku. Lalang kammana anjo 
alampa mange anciniki apaka eroji Batara 
angngaganga sibuntulu yareka tena. Sallang 
lakupaui mae ri kau sikontu apa Napaua 


Bilangan 23.41 10 5. 193 
Batara mae ri nakke." Jari alampami Bileam 


kale-kalenna mange ri coppona sereang bulu, 
4nampa anjoreng niami Allataala battu 
mae ri ia. Nakanamo Bileam mae ri 
Allataala, "Lebakka ambangung tuju tampa 
pakkorobangngang siagang assare sikayu sapi 
laki kammayatompa sikayu gimbala laki irate 
ri massing anjo tampa pakkorobangnganga. " 

“Nampa Napabattumo Batara mae ri 
Bileam apa musti napau, siagang Nasuromi 
ammotere mange ri Balak untu ampabattui 
pasanNa Batara mae ri ia. 

6 Ammoteremi Bileam siagang narapikammi 
Balak nia ija ammenteng ri ampina korobang 
nitununa, siagang sikamma pamimpinna tu 
Moab. 

7 Nampa napaumo Bileam anne botoa 
angkana, "Battu ri Aram, ri moncong niaka 
iraya, nakioka Balak, karaenna tu Moab, 
angkana, Battuko mae, abicara untu inakke. 
Tunrai anjo bansa Israel. 

8 Maka akkullea attunra, punna tena Nattunra 
Allataala? Maka akkullea anghukkungi taua, 
punna tena naKalenNa Batara anghukkung? 

9 Battu irate ri coppo-coppona monconga 
kucini kenanga; battu ri bulu-buluka 
kuparhatikang kenanga. Ciniki, nia sere bansa 
akkale- kale tenaya nantama ri golonganna 
bansa-bansa maraenga. 

10J ari-jarina Yakub rapangi au takkulleai 
nibilang, bansa Israel teai sipato jaina. 

Dasi-dasi nakumate salaku tau lambusu poro 


anjo ajalakku sangkamma ajalana anjo tau 
kammaya." 

11 Nampa nakanamo Balak mae ri Bileam, 
"Apa kutadeng anne nugaukang mae ri 
nakke? Kuerangko mae anrinni untu antunrai 
musu-musungku. Mingka ikau balalo battu 
jako untu ambarakkaki kenanga." 

12 Appialimi Bileam angkana, "Inakke iaji 
bawang akkulle kupau apa Nasuro paua 
Batara." 

13 Nampa nakana Balak ri Bileam, "Umba 
kilampa siagang mange ri tampa maraenga: 
battu anjoreng akkullei nucini poro sipagang 
bawang bansa Israelka. Tunrami kenanga 
battu anjoreng." 

14) ari nierammi Bileam ri Balak mange 
ri parang Zofim, ri coppona Moncong 
Pisga. Anjoreng appaenteng tommi tuju 
tampa pakkorobangngang siagang assare 
tommi sikayu sapi laki siagang sikayu 
gimbala laki irate ri anjo massing tampa 
pakkorobangnganga. 

15 Nakanamo Bileam ri Balak, "Ammantang 
mako anrinni ri ampina tampa korobanna 
karaengku, nampa kulampa assibuntulu 
siagang Batara anjoreng." 

16 Battumi Batara angngagangi assibuntulu 
Bileam nampa Napauang apa mustia napau, 
nampa Nasuro ammotere mange ri Balak 
untu ampabattui anjo pasanNa Batara. 

Jari ammoteremi Bileam. Narapikammi 


nia iji Balak ammenteng ri ampina korobang 
nitununa, siagang ngaseng sikamma 
pamimpinna tu Moab. Napakkutanangngammi 
Balak apa lebaka Napau Batara, 

18 nampa napaumo Bileam anne boto 
kammaya, "He, Balak, anana Zipor, battu 
mako mae, pilangngeri apa eroka kupau. 

19 Anjo Allataala tena nasangkamma 
rupataua gampanga assesse lalang siagang 
nangaila aballe-balle. Punna ajanji Allataala, 
mattantu laNarupai! Punna abicarai, tena 
taNagaukanNa! 

20 Nisuroa assare barakka: siagang punna 
Allataala assare barakka, takkulleai kubeso 
ammotere. 

21 Tena kajadallang nicini ri kalenna Yakub; 
tena kasukkarrang nicini ri tu Israel. Batara, 
Allataalana kenanga, anrurungangi kenanga. 
Akkio rannui kenanga angkana: lami 
Karaeng! 

22 Allataala angngerangi kenanga assulu 
battu ri butta Mesir: rapang tedong romang 
liara abundu ansambeangi kenanga. 

23Tena pangngissengang akkulle 
andallekangi Yakub tena baca-baca makoasa 
mae ri tu Israel. Ri passalana anjo bansaya 
nakana taua, Ciniki gau malompo Nagaukanga 
Allataala! 

24 Ambangungi anjo bansaya rapang singa 
gana, nampa ammenteng kassa rapang 

singa laki. Tanrabayai punna tenapa nakanrei 


musunna siagang tanainunga cerana 
korobang lebaka nakokko. " 

25 Nampa nakanamo Balak mae ri Bileam, 
“Sikamma monjo, punna taerokako antunrai 
bansa Israel, mingka tea sikali- kaliko 
barakkaki kenanga!" 

26 Appialimi Bileam angkana, "Sai lebami 
kupau mae ri katte karaeng angkanaya 
lakugaukangi sikontu apa Naparentakanga 
Batara?" 

27 Nakana Balak, "Umba kilampa mange 
ri tampa maraenga. Inai angngassengi 
gassingka napabiang jako Allataala antunrai 
bansa Israel untu inakke ri anjo tampaka. " 

28 ari naerammi Bileam mange ri coppona 
Moncong Peor assidallekanga siagang parang 
lompoa. 

29 Nakanamo Bileam mae ri 
Balak, "Appaentengko tuju tampa 
pakkorobangngang ri anne tampaka siagang 
appasadiako anrinni tuju kayu sapi laki 
siagang tuju kayu gimbala laki." 

30 Nagaukammi Balak anjo apa nakananga 
Bileam. Nakorobangkammi sikayu sapi laki 
siagang sikayu gimbala laki irate ri tunggala 
anjo tampa pakkorobangnganga. 

24 1 kKamma-kamma anne naassemmi 

Bileam angkanaya eroki Allataala 
sollanna nabarakkaki bansa Israel. 
Lanri kammana anjo tenamo nalampa 

aboya pammatei-pammatei sangkamma 


roloanganna. Accinimi Bileam mae ri parang 
lompoa, 

2na nacini bansa Israel sitabang akkema 
agompo-gompo situru massing suku-suku 
bansana. Nampa nikoasaimo Bileam ri RohNa 
Allataala, 

3 siagang napaumi anne boto kammaya, 
"laminne pasanna Bileam, anana Beor, 
kana-kananna sitaua pacini 

4 lebaka allangngereki kana-kananNa 
Allataala siagang ancinikai apa 
Napappicinikanga Kaminang Koasaya, 
anrabai, mingka tassungkei matanna. 

3 Tamaka gagana kema-kemanu he Yakub, 
siagang tampa-tampa pammantangannu, he 
Israel! 

6 Rapangi lappara luaraka, yareka koko niaka 
ri biring binangaya; rapang poko gaharu 
Nalamunga Batara, poko arasa niaka ri biring 
kaloroka. 

7 Anggappai jene bosi allabi-labi, anggappai 
jai jene bine lamunganna. Lamalabiriki 
karaenna, labiangang na Karaeng Agag, na 
lanipakalabiri kakaraenganna. 

8 Allataala angngerangi kenanga assulu 
battu ri butta Mesir, rapang tedong 
romang abunduka ansambeangi kenanga. 
Bansa-bansana musua lacappuki Naalu, 
buku-bukunna kenanga Nalissaraki, siagang 
pana-panana kenanga Natepoki. 

93 Anjo bansaya rapangi singa laki siagang 
singa gana, ammopanga siagang anrabaya. 
Inaika barani ampabangungi? Dasi-dasi 
nanibarakkaki tau ambarakkakiako, siagang 
nitunrai tau antunraiyako." 

10] arromi Balak siagang natannammi 
panjaguruna nampa nakana mae ri 
Bileam, "Ikau kukiokko untu antunrai 
musu-musungku, mingka ikau balalo agiling 
nubarakkakiji kenanga sagenna pintallung. 

11Kamma-kamma anne akkulle mako 
alampa, ammotere mange ri ballanu! 
Kujanjiko lakusare sawala, mingka 
tanipabiangngako ri Batara antarimai anjo 
sawalaka." 

12 Appialimi Bileam angkana, "Sai lebami 
kupau mae ri tau kisuroa karaeng angkanaya 
13 manna pole kisareang ngasenga sikontu 

peraka siagang bulaeng niaka lalang ri 
balla kakaraenganta, talakkullei kudakkai 
parentaNa Batara siagang anggaukangi apa 
nangaia pamaikku? laji bawang lakupau apa 
Nasuro paua Batara ri nakke." 

14 Nakana Bileam mae ri Balak, "Kamma- 
kamma anne erokka ammotere mange ri 
bansaku. Mingka lalang tenanapa kulampa, 
bajiki punna kupabattuangki karaeng, apa 
lanagaukanga bansa Israel mae ri bansata ri 
allo ri boko." 

15 Nampa napabattumo Bileam anne botoang 


kammaya, "Iaminne pasanna Bileam, anana 
Beor: kana-kananna sitaua paboto 

16 lebaka allangngereki kana-kananNa 
Allataala, siagang akkullea angngassengi 
Kaminang Tinggia:, ancinikai Napanyata 
KalenNa Kaminang Koasaya lalang anrabana 
mingka tassungkei matanna. 

17 Kuciniki, mingka teai ri kamma-kammana 
anne, kuparhatikangi, mingka battu bellai. 
Sitau karaeng battu ri Israel assalana, labattu 
sanrapang bintoeng accaya. Lanalissaraki 
sikamma pamimpinna Moab lanaancuruki 
bansa Set. 

18 |aniempoi butta Edom ri musunna, 
mingka tu Israel lanagaukang gau malompoa. 

19 Nia battu ri Yakub lammumba sitau 
tumakoasa angngancurukai sikamma 
musu-musunhna." 

20 Nampa nacini tommi Bileam tu Amalek 
lalang paccinina. Jari napabattumi anne 
boto kammaya, "Battu ri sikontu bansaya ri 
lino, tu Amalek kaminang makoasa. Mingka 
kalebakkanna anjo bansaya, lalanynya tongi 
sagenna satunggu-tungguna. " 

21 Lalang ri anjo paccinina Bileam nacini 
tommi jari-jarina Keni; jari napabattu tommi 
anne boto kammaya, "Memang kassaki tampa 
pammantangannu, rapang rumung irate ri 
bulu batua. 

22 Mingka ikau, tu Keni, laniancurukko, 


tasalloami naniangkakko ri tu Asyur salaku 
tunitahang." 

23 Nampa napabattu todong Bileam anne 
boto kammaya, "Cilakami! Inai lattallasa, 
punna Nagaukang Allataala anjo passalaka? 

24 Mingka lania pasukang battu ri Siprus, 
lanabetai tu Asyur siagang Heber, nampa 
laancuru todong anjo pasukanga." 

25 Nampa apparurumo Bileam untu 
ammotere mange ri pammantanganna. 
Kammayatompa Balak alampa tommi. 

2 5 ' Lalang ammantanna bansa 

Israel ri Lappara Kabung Sitim, 
appakkaramulami tubura-buranena kenanga 
agau bawang siagang tubai-baine bansa 
Moab niaka anjoreng. 

2 Nikiomi kenanga ri anjo tubai-bainea 
mange ri passua-suarrang korobanga 
untu ampakalompoi rewatana kenanga. 
Amminawang tommi tu Israel angkanrei anjo 
korobanga siagang anynyomba ri rewatana tu 
Moab. 

3 Lanri anynyombana tu Israel ri Baal 
anjoreng ri Peor, larromi Batara mae ri 
kenanga. 

4 Nakanamo mae ri Musa, "Jakkala ngasengi 
anjo sikontu tau ampimpingai anjo bansaya 
siagang bunoi kenanga ri dallekanna tau 
jaia untu anggaukangi parentaKu, sollanna 
tenamo naKularro mae ri anjo bansaya." 

? Nampa nakana Musa mae ri sikamma 


haking-hakinna tu Israel, "Ikau ngaseng, 
musti massing nubunoi sikamma tau lebaka 
anynyomba Baal ri Peor, lalang ri massing 
sukunu." 

6 Ri wattunna angngarru Musa siagang 
sikontu ummaka ri pakkebu KemaNa 
Batara, niamo nacini kenanga sitau tu Israel 
angngerang baine tu Midian antama ri 
kemana. 

"Ri wattunna nacini Pinehas, anana 
Eleazar, cucunna Imang Harun anjo apa 
kajarianga, ammentemmi nai nabokoi anjo 
parappunganga. Angngallei poke 

8 nampa naondang anjo buranea siagang 
bainea antama ri kemaya. Nampa nacoka 
anjo ruaya tau siagang anjo pokea. Sikali 
ammarimi anjo balaya ri tangnga-tangngana 
tu Israel. 

9 Mingka anjo wattua tau matea niamo 
24.000 tau jaina. 

10 Nampa Nakanamo Batara mae ri Musa, 
11 "Sannaki batena Pinehas anana Eleazar, 
cucunna Imang Harun anjagai areng bajikKu 

ri tangnga-tangngana tu Israel, sagenna 
naung larroKu siagang tanjariami Kuancuru 
anjo bansaya. 

12J ari pabattuangi Pinehas angkanaya 
apparekKa parjanjiang siagang ia. 

13|a siagang jari-jarina Kupattantu salaku 
imang sagenna satunggu-tungguna, lanri 

attoj eng-tojenna angngalleangA, Allataalana, 


siagang appareMa passiamakkang mae ri 
dosana tu Israel." 

14 Anjo tu Israel nibunoa siagang anjo baine 
tu Midian niarengi Zimri, anana Salu, sere 
kapala kaluarga battu ri suku Simeon. 

15 Anjo bainea niarengi Kozbi: ananai tu 
niarenga Zur, sitau kapala suku battu ri 
Midian. 

16 Napassareangi Batara mae ri Musa anne 
parenta kammaya, 

17 "Ewai tu Midian, siagang allei ancuru 
kenanga 

18 |anri kajadallang lebaka narancanakang 
mae ri kau ngaseng ri Peor; kammayatompa 
lanri Kozbi anana serea kapala suku ri Midian. 
Anjo baine niarenga Kozbi mate nibunoi 
ri wattunna kajariang balaya lanri anjo 
passalaka ri Peor." 

1 Ammarinamo anjo balaya, Nakanamo 
2 6 Batara mae ri Musa siagang Eleazar, 
anana Imang Harun, 

2 "Musti nubilangi sikontu umma Israel 
situru massing kaluargana. Sikontu tu 
burane umuru ruampulo taunga sagenna 
rateanganna, akkullea ajari tantara, musti 
nicata ngasengi arenna." 

3 Nagaukammi Musa siagang Eleazar anjo 
parentaya. Nakiomi kenanga sikontu burane 
umuru ruampulo taunga na rateanganna 
nampa assere kenanga ri lappara Moab, 

baleanna Binanga Yordan, ri ampina kota 


Yerikho. laminne tu Israel assuluka battu ri 
butta Mesir: 

4(26:3) 

3 Battu ri suku Ruben, ana bungasana Yakub, 
lamintu: golongang bijanna Henokh, Palu, 

6 Hezron siagang Karmi. 

7Sikamma tu burane niaka lalang ri anjo 
golonganga iamintu 43.730 tau jaina. 

8 Anana Palu iamintu Eliab, 

9 nampa ana-anana Eliab iamintu Nemuel, 
Datan, siagang Abiram. Datan siagang Abiram 
lami nipile ri ummaka, mingka amminawangi 
kenanga mae ri tumminawanna Korah untu 
angngewai Musa siagang Harun siagang 
angngewai ri Batara. 

10 Nampa tassungke buttaya na naalu 
kenanga sagenna mate siagang Korah 
kammayatompa sikontu tumminawanna ri 
wattunna niancuru 250 tu burane ri pepe. 
Anjo kajarianga ajari pappakaingaki mae ri 
bansa Israel. 

11Mingka ana-anana Korah tena 
namminawang nibuno. 

12 Battu ri suku Simeon: Golonganna 
Nemuel, Yamin, Yakhin, 

13 7erah siagang Saul. 

14 Sikontu tu buranea lalang ri yangasenna 
anjo golonganga nia 22.200 jaina tau. 

15 Battu ri suku Gad: Golonganna Zefon, 
Hagi, Syuni, 

16 Ozni, Eri, Š 


17 Arod siagang Areli. 

18 Sikontu tu buranea lalang ri yangasenna 
anjo golonganga nia 40.500 jaina tau. 

19 Battu ri suku Yehuda: Golonganna Syela, 
Peres, Zerah, Hezron siagang Hamul. Rua 
anana Yehuda iamintu Er siagang Onan, 
matemi ri butta Kanaan. 

20 (26:19) 

21 (26:19) 

22 Sikontu tu buranea lalang ri yangasenna 
anjo golonganga nia 76.500 jaina tau. 

23 Battu ri suku Isakhar: Golonganna Tola, 
Pua, 

24Yasub siagang Simron. 

25 Sikontu tu buranea lalang ri yangasenna 
anjo golonganga nia 64.300 jaina tau. 

26 Battu ri suku Zebulon: Golonganna Sered, 
Elon siagang Yahleel. 

27 Sikontu tu buranea lalang ri sikammaya 
anjo golonganga nia 60.500 jaina tau. 

28 Battu ri jari-jarina Yusuf, niaka rua anana 
burane: suku Manasye siagang suku Efraim. 

29Battu ri suku Manasye: Makhir, anana 
Manasye, iami manggena Gilead: siagang 
sikamma golongang anne Jari-jarina Gilead: 

30 Golongang lezer, Helek, 

31 Asriel, Sekhem, 

3? Semida siagang Hefer. 

33 7elafehad anana Hefer tena anana burane 
mingka sangnging baineji. Areng-arenna 

kenanga iamintu Mahla, Noa, Hogla, Milka 


siagang Tirza. 

34 Sikontu tu burane niaka lalang yangasenna 
anjo golonganga nia 52.700 tau jaina. 

35 Battu ri suku Efraim: Golongang Sutelah, 
Bekher, siagang Tahan. 

36 Anjo golongang Eran iami jari-jarina 
Sutelah. 

37 Sikontu tu burane niaka lalang ri 
yangasenna anjo golonganga nia 32.500 
tau jaina. laminjo sikamma golonganna 
jari-jarina Yusuf. 

38 Battu ri suku Benyamin: Golongang Bela, 
Asybel, Ahiram, 

39 Sefufam siagang Hufam. 

40 Golonganna Ared siagang Naaman iami 
jari-jarina Bela. 

41 Sikontu tu burane niaka lalang ri 
yangasenna anjo golonganga nia 45.600 tau 
jaina. 

42 Battu ri suku Dan: Golongang Suham. 

43 Sikontu tu burane niaka lalang ri anjo 
golonganga nia 64.400 tau jaina. 

44 Battu ri suku Asyer: Golongang Yimna, 
Yiswi siagang Beria. 

45 Golongang Heber siagang Malkiel iami 
jari-jarina Beria. 

46 Asyer nia anana sitau baine niareng Serah. 

47 Sikontu tu burane niaka lalang ri anjo 
golonganga nia 53.400 tau Jaina. 

48 Battu ri suku Naftali: Golongang Yahzeel, 


Guni, 

493 Yezer siagang Syilem. 

30 Sikontu tu burane niaka lalang ri sikamma 
anjo golonganga nia 45.400 tau jaina. 

31 Sikontu tu burane niaka ri Israel iamintu 
601.730 tau jaina. 

3? Nakana Batara mae ri Musa, 

33 "Bagei anjo buttaya mae ri suku-suku 
bansa Israel situru kalompoanna massing 
sukua. 

34 Carana nugaukang ambagei iamintu 
nugoccangi sangkamma loterei. Suku lompoa 
musti nusarei jaiangngang bageanna, suku 
cadia cadi todong bageanna. " 

55 (26:54) 

50 (26:54) 

37 Suku Lewi tabagei lalang golongang 
Gerson, Kehat siagang Merari. 

38 J ari-jarina kenanga iamintu golongang 
Libni, Hebron, Mahli, Musi siagang Korah. 
Kehat iami manggena Amram. 

39 Amram abuntingi siagang Yokhebed, 
anana Lewi. Yokhebed anjorengi ri Mesir 
lassu. Amram siagang Yokhebed nia rua 
anana burane, iamintu: Harun siagang Musa, 
kammayatompa sitau baine, iamintu Miryam. 

60 Harun nia appa anana burane, iamintu: 
Nadab, Abihu, Eleazar siagang Itamar. 

61 Nadab siagang Abihu matei ri wattunna 
assare pepe tenaya Nakaeroki Allataala. 

62 Tu buranea battu ri suku Lewi umuru 


sibulanga siagang irateanganna nia 23.000 
tau jaina. Nisalaki kenanga nidattara battu ri 
julu bansana, lanri tena nanggappa kenanga 
butta pisaka ri Israel. 

63 | aminjo dattara napareka Musa siagang 
Imang Eleazar ri passalana sikamma 
golongang niaka lalang ri Israel ri wattunna 
nibilang kenanga ri Lappara Moab baleanna 
Binanga Yordan ri ampina kota Yerikho. 

64 Battu ri sikamma tau nidattaraka ri Musa 
siagang Harun ri parang lompona Sinai, 
tenamo manna sitau attallasa. 

65 ebami Nakanang Batara angkanaya 
lamate ngasengi kenanga ri parang lompoa. 
Na memang mate ngasengi kenanga, 
pantaranganna Kaleb anana Yefune siagang 
Yosua anana Nun. 

2 7 17elafehad nia anana baine lima, 

iamintu: Mahla, Noa, Hogla, Milka 
siagang Tirza. Manggena Zelafehad iamintu 
Hefer, manggena Hefer iamintu Gilead, 
Manggena Gilead iamintu Makhir, manggena 
Makhir iamintu Manasye, na manggena 
Manasye iamintu Yusuf. 

2 Anjo limaya anana Zelafehad alampai 
mange andallekang ri Musa, siagang 
Imang Eleazar, kammayatompa sikamma 
pamimpinga siagang sikontu umma niaka 
sitabang assere ri ampina pakkebu KemaNa 
Batara. Nakana kenanga, 

3"Matei manggena ikambe ri parang lompoa 


na tena anana burane. la tena namminawang 
ri Korah ri wattunna angngewa Korah ri 
Batara. Anjo manggena ikambe matei lanri 
dosana tonji. 

4 Mingka angngapa namusti tappela arenna 
battu ri bansa Israel lanri tenanaja bawang 
anana burane? Sare tongi ikambe butta pisaka 
sangkamma siagang bija pammanakanna 
manggena ikambe maraenga." 

> Nampa napabattumo Musa anjo parkarana 
kenanga mae ri Batara. 

6 Na Nakanamo Batara ri Musa, 

7 "Anjo kananna anana Zelafehad siratang 
memang tongi. Jari sare tongi kenanga 
butta pisaka sangkamma siagang bija 
pammanakanna manggena kenanga. Anjo 
warisina Zelafehad musti nipassareangi mae 
ri ana-anana bainea. 

8Pauangi bansa Israel angkanaya punna 
nia sitau tu burane mate nampa tena anana 
burane, anjo tana pisakaya musti niwarisiki 
mae ri anana bainea. 

9 Punna tena anana baine, anjo butta 
pisakana musti niwarisiki mae ri saribattanna 
buranea. 

10 Punna tena saribattang buranena, anjo 
buttaya nipassareangi mae ri saribattang 
buranena manggena. 

11pynna tena saribattang buranena, 
nampa tena todong saribattang buranena 

manggena, anjo buttana nipassareangi mae 


ri bija kaminang mareppesena lalang ri 
golonganna." Anne katantuang kammaya 
musti naturuki tu Israel salaku paratorang 
hukkung Naparentakanga Batara tete ri Musa. 

12 Nakana Batara mae ri Musa, "Naikko ri 
Moncong Abarim, siagang battu anjoreng 
mako anciniki parasangang laKupassareanga 
mae ri tu Israel. 

13 pynna lebami nucini, lamate mako 
sangkamma daennu Harun, 

14 hasaba ri parang lompo Zin lebakko 
siparua angngewal parentaKu. Ri wattunna 
amoro- moro sikontu rayaka mae ri Nakke 
ri Meriba, tena nanupanyatai kakoasangKu 
ri dallekanna kenanga ri passalana anjo 
jeneka." (Anjo passalaka anjorengi kajariang 
ri timbuseng jene Meriba, ri Kades, ri parang 
lompo Zin.) 

15 Nampa appala doammo Musa, 

lê nakana, "O, Karaeng Allataala, assarea 
katallassang mae ri sikontu apa attallasaka, 
kupalaki, Kijojoki sitau akkullea ampimpingi 
anne bansaya: 

17 Sitau akkullea ajari panglima punna 
abundu kenanga. Teaki lappassangngi 
anne ummatTa sanrapang gimbala tenaya 
pakalawakinna." 

18 Nakanamo Batara mae ri Musa, "Kioki 
Yosua, anana Nun. Anjo taua caradeki. 
Padongkoki limannu irate ri tompo ulunna. 

19 Suroi ammenteng ri dallekanna Imang 


Eleazar siagang sikontu ummaka. Ri 
dallekanna ngaseng kenanga musti 
nupalabangi nupabattu angkanaya Yosua 
assambeangko. 

20 Passareangi sipagang mae ri ia 
kakoasannu, sollanna mannuruki umma 
Israel mae ri ia. 

21Yosua musti appalaki pangngunju 
battu ri Imang Eleazar, nampa Eleazar 
musti napakkutanangngangi apa erokKu 
ammake Urim siagang Tumim. Kammaminjo 
carana Eleazar ampimpingi Yosua siagang 
sikontu bansa Israel lalang sikontu passala 
nadallekanga kenanga." 

22 Nagaukammi Musa situru anjo apa 
Naparentakanga Batara mae ri ia. Nasuromi 
Yosua ammenteng ri dallekanna Imang 
Eleazar siagang sikontu ummaka. 

23 Nampa napadongko limanna irate ri 
tompo ulunna Yosua siagang napalabammi 
napabattu angkanaya Yosua ansambeangi, 
situru kananNa Batara mae ri ia. 

2 9 1 Nasuromi Batara anjo Musa 

2 ampabattui mae ri bansa Israel 
angkanaya musti naparhatikangi siagang 
baji kenanga sollanna punna narapiki 
allo-allo lebaka nipattantu, assarei kenanga 
korobang-korobang arupa kanre-kanreang 
ampakasannangai nyawaNa Batara. 

3 | aminne korobang mustia nipassareang 


mae ri Batara: Untu korobang tunggala allo, 
ruang kayu ana gimbala laki umuru sitaunga 
siagang tenaya callanna, 

4 sikayu untu passare baribasa, na sikayu 
untu passare karueng. 

3 Siagang anjo ana gimbalaka musti 
nipassareang tongi sikilo labu nipasileoka 
siagang silitere minynya zaitun kaminang 
bajika. 

8|aminjo korobang nitunu tamattappuka, 
appakkaramulaya nipassareang ri Moncong 
Sinai. Rasanna anjo passarea napakasannangi 
nyawaNa Batara. 

7Siagang anjo ana gimbalaka musti 
nipassareang tongi silitere jene anggoro 
nipatirika irate ri tampa pakkorobangnganga. 

8 Anjo ana gimbala untu passare karuenga 
musti sangkammai carana nikorobangkang 
siagang passare baribasaka, nirurungang 
jene anggoro. Rasanna anjo korobanga 
napakasannangi nyawaNa Batara. 

9 Punna allo Pammari-marianga musti 
nikorobangkangi ruang kayu ana gimbala 
lakia, umuru sitaunga siagang tenaya 
callanna, rua kilo labu nipasileoka minynya 
zaitun untu korobang nipatala siagang 
korobang jene anggoro. 

10 Anjo korobang nitunua musti 
nipassareangi tunggala allo Pammari- 
mariang salaku tambanna korobang tunggala 

alloa siagang ngaseng korobang jene 


anggorona. 

11Ri pakaramulanna tunggala bulanga musti 
nipassareangi mae ri Batara korobang nitunua 
lamintu ruang kayu sapi laki rungkaya, sikayu 
gimbala laki, tuju kayu ana gimbala laki 
umuru sitaunga, massing tenaya ngaseng 
callanna. 

12 Salaku korobang nipatala musti 
nipassareang tongi labu nipasileoka siagang 
minynya zaitun; tallu kilo labu untu tassikayua 
sapi laki; rua kilo labu untu gimbala lakia, 

13 nampa sikilo labu untu tassikayua 
ana gimbala laki. Anjo korobanga iamintu 
korobang kanre-kanreang, siagang rasanna 
napakasannangi nyawaNa Batara. 

14 Siagang anjo korobanga musti 
nipassareang tongi korobang jene anggoro, 
tarua litere untu tassikayu sapi laki, sere 
sitangnga litere untu gimbala laki, nampa 
sere litere untu tassikayua ana gimbala. 
laminjo paratoranna nikanaya korobang 
nitunua, musti nipassareanga ri tanggala sere 
ri tunggala bulanga lalang sitaung. 

15 Salaku pannambang mae ri korobang 
tunggala alloa siagang jene anggorona, musti 
nipassareang tongi sikayu sapi laki untu 
korobang pammopporang dosa. 

16 Ri tanggala sampulo angngappa bulang 
sere, iami Allo Paska untu Batara. 

17 Allo ammukona, tanggala sampulo allima, 


appakkaramulami Passua-suarrang Roti 
Tenaya Nammake Pagambang: na lalang tuju 
allo, takkulleako angnganre roti ammakea 
pagambang. 

18Ri allo makaserena anjo passua- 
suarranga, musti assere ngasengko untu 
anggaukangi ibadaya, siagang takkulleako 
anggaukangi jama-jamang battalaka. 

19 Passareangi mae ri Batara korobang 
nitunua iamintu ruang kayu sapi laki 
rungkaya, sikayu gimbala laki, siagang tuju 
kayu ana gimbala laki umuru tassitaunga, 
massing tenaya ngaseng callanna. 

20 Passareangi anjo korobang nipatala 
tenaya nakkulle tanipassareang, iamintu labu 
nipasileo minynya zaitun: tallu kilo labu untu 
tassikayua sapi laki, rua kilo untu gimbala 
laki, 

21 kammayatompa sikilo untu tunggala 
tassikayua ana gimbala laki. 

22 Passareang tongi sikayu bembe laki untu 
korobang pammopporang dosa. Kammaminjo 
caranu anggaukangi upacara pannangkasi 
dosana ummaka. 

23Yangasenna anjo korobanga ajari 
pannamba mae ri korobang nitunu baribasaka 
sangkamma biasa. 

24 Kamma tomminjo caranu musti assare 
korobang lalang tuju alloa mae ri Batara. Anjo 
korobanga ajari pannambai mae ri korobang 

nitunu tunggala alloa siagang korobang 


jene anggorona. Rasanna anjo korobanga 
napakasannangi nyawaNa Batara. 

25 Ri allo makatujua musti assere ngasengko 
untu anggaukangi ibadaya siagang takkulleai 
nugaukang Jama-jJamang battalaka. 

26 Ri allo makaserena Allo Lompo 
Pakkattoanga, allo lompo lappasana 
tappintujua tattuju allo, ri wattunna 
nupassareang gandung berua mae ri Batara, 
musti assere ngasengko untu anggaukangi 
ibadaya, siagang takkulleako anggaukangi 
jama-jamang battalaka. 

21 Passareangi mae ri Batara korobang 
nitunua iamintu ruang kayu sapi laki, sikayu 
gimbala laki rungkaya nampa tuju kayu ana 
gimbala laki umuru tassitaunga, massing 
tenaya ngaseng callanna. Rasanna anjo 
korobanga napakasannangi nyawaNa Batara. 

28 Passareangi korobang tenaya nakkulle 
tanipassareang, iamintu labu nipasileoka 
siagang minynya zaitun: tallu kilo untu 
tassikayua sapi laki, rua kilo untu gimbala 
laki, 

29 nampa sikilo untu tassikayua ana gimbala. 
30 passareang tongi sikayu bembe laki untu 
korobang pammopporang dosa. Kammaminjo 
caranu anggaukangi upacara pannangkasinna 

dosana ummaka. 

31 Anjo sikamma korobanga siagang 
korobang anggorona ajari pannambai mae ri 

korobang tunggala alloa siagang korobang 


nipatalaya. 

2 9 l Ri tanggala sere bulang tuju musti 
assere ngasengko untu anggaukangi 

ibadaya, siagang takkulleako anggaukangi 

jama-jamang battalaka. Anjo alloa musti 

nipasarai sikamma tarompeka. 

2 Passareang tongi mae ri Batara korobang 
nitunua iamintu sikayu sapi laki rungkaya, 
sikayu gimbala laki, siagang tuju kayu ana 
gimbala laki umuru tassitaunga, massing 
tenaya ngaseng callanna. Rasanna anjo 
korobanga napakasannangi nyawaNa Batara. 

3 Passareang tongi korobang nipatalaya 
tenaya nakkulle tanipassareang, iamintu labu 
nipasileo minynya zaitun: tallu kilo untu sapi 
lakia, rua kilo untu gimbala lakia, 

4 siagang sikilo untu tassikayua ana gimbala. 
3 Passareang tongi sikayu bembe laki untu 
korobang pammopporang dosa. Kammaminjo 
caranu anggaukangi upacara pannangkasi 

dosana ummaka. 

6 Sikamma anjo korobanga ajari pannambai 
mae ri korobang nitunu nipassareanga 
siagang korobang nipatalaya, ri tanggala 
sere tunggala bulang. Kammayatompa ajari 
pannambai mae ri korobang nitunu tunggala 
alloa, nipassareanga siagang korobang 
nipatala na korobang jene anggorona. 
Rasanna anjo korobanga napakasannangi 
nyawaNa Batara. 

"Ri tanggala sampulo bulang tuju musti 


assere ngasengko untu anggaukangi 
ibadaya. Anjo alloa musti appuasako siagang 
takkulleako anjama. 

8Passareangi mae ri Batara korobang 
nitunua iamintu sikayu sapi laki rungkaya, 
sikayu gimbala laki siagang tuju kayu ana 
gimbala laki umuru tassitaunga, massing 
tenaya ngaseng callanna. Rasanna anjo 
korobanga napakasannangi nyawaNa Batara. 

9 Passareangi korobang nipatala tenaya 
nakkulle tanipassareang, iamintu labu 
nipasileoka siagang minynya zaitun: tallu kilo 
untu sapi lakia, rua kilo untu gimbala lakia, 

10 siagang sikilo untu tassikayua ana 
gimbala. 

11 passareang tongi sikayu bembe laki untu 
upacara pammopporang dosana ummaka, 
pantaranganna korobang pammopporang 
dosaya siagang korobang nitunu tunggala 
alloa kammayatompa korobang nipatala 
siagang korobang jene anggorona 
nipassareanga anjo alloa. 

12 Ri tanggala sampulo allima bulang tuju, 
musti assere ngasengko untu anggaukangi 
ibadaya, siagang takkulleako anjama 
battala. Lalang tuju allo musti apparekko 
passua-suarrang untu ampakalompoi Batara. 

13 Ri allo makaserea passareangi mae ri 
Batara korobang nitunua iamintu sampulo 
antallu kayunna sapi laki, ruang kayu gimbala 

laki rungka, siagang sampulo angngappa 
kayunna ana gimbala laki umuru tassitaunga, 
massing tenaya ngaseng callanna. Rasanna 
anjo korobanga napakasannangi nyawaNa 
Batara. 

14 Passareang tongi korobang nipatala 
tenaya nakkulle tanipassareang iamintu labu 
nipasileoka siagang minynya zaitun: tallu 
kilo untu tassikayu sapi laki, rua kilo untu 
tassikayua gimbala laki, 

1 siagang sikilo untu tassikayua ana 
gimbala. Siagang anjo korobang nipatalaya 
musti nipassareang tongi korobang jene 
anggoro niparalluanga. 

16 Pantaranganna anjo passareang 
tongi sikayu bembe laki untu korobang 
pammopporang dosa. Anjo korobanga 
ajari pannambai mae ri korobang nitunu 
tunggala alloa siagang korobang nipatalaya 
kammayatompa korobang jene anggorona. 

17 Ri allo makaruaya passareangi sampulo 
anrua kayunna sapi laki rungka, ruang kayu 
gimbala laki, siagang sampulo angngappa 
ana gimbala laki umuru tassitaunga, massing 
tenaya ngaseng callanna. 

18 Passareangi siagang yangasenna anjo 
sikammaya iamintu sikontu korobang 
maraengang sangkamma niparalluanga ri allo 
makaserea. 

19 (29:18) 

20Ri allo makatallua passareangi sampulo 


kayunna sapi laki rungkaya, ruang kayu 
gimbala laki, siagang sampulo angngappa 
kayunna ana gimbala umuru tassitaunga, 
massing tenaya ngaseng callanna. 

21 Passareang tongi siagang yangasenna 
anjo sikammaya iamintu sikamma korobang 
maraengang sangkamma niparalluanga ri allo 
makaserea. 

22(29:21) 

23Ri allo makaappaka passareangi sampulo 
kayunna sapi laki rungkaya, ruang kayu 
gimbala laki, siagang sampulo angngappa 
kayunna ana gimbala laki umuru tassitaunga, 
massing tenaya ngaseng callanna. 

24 Passareang tongi siagang yangasenna 
anjo sikammaya iamintu sikamma korobang 
maraengang sangkamma niparalluanga ri allo 
makaserea. 

25 (29:24) 

26 Ri allo makalimaya passareangi salapang 
kayu sapi laki rungkaya, ruang kayu gimbala 
laki, siagang sampulo angngappa ana gimbala 
umuru tassitaunga, massing tenaya ngaseng 
callanna. 

27 Passareang tongi siagang yangasenna 
anjo sikammaya iamintu sikamma korobang 
maraengang sangkamma niparalluanga ri allo 
makaserea. 

28(29:27) 

293 Ri allo makaannanga passareangi 


sagantuju kayunna sapi laki rungkaya, ruang 
kayu gimbala laki, sampulo angngappa 
kayunna ana gimbala umuru tassitaunga, 
massing tenaya ngaseng callanna. 

30 Passareang tongi siagang yangasenna 
anjo sikammaya iamintu sikamma korobang 
maraengang sangkamma niparalluanga ri allo 
makaserea. 

31 (29:30) 

32 Ri allo makatujua passareangi tuju kayu 
sapi laki rungkaya, ruang kayu gimbala 
laki, sampulo angngappa ana gimbala laki 
umuru tassitaunga, massing tenaya ngaseng 
callanna. 

33 Passareang tongi siagang yangasenna 
anjo sikammaya iamintu sikamma korobang 
maraengang sangkamma niparalluanga ri allo 
makaserea. 

34 (29:33) 

35 Ri allo makasagantujua musti assere 
ngasengko untu anggaukangi ibadaya 
siagang takkulleako anggaukangi jama- 
jamang battalaka. 

36 Passareang tongi mae ri Batara korobang 
nitunu iamintu sikayu sapi laki rungka, 
sikayu gimbala laki, tuju kayu ana gimbala 
laki umuru tassitaunga, massing tenaya 
ngaseng callanna. Rasanna anjo korobang 
napakasannangi nyawaNa Batara. 

37 Passareang tongi siagang yangasenna 


anjo sikammaya iamintu sikamma korobang 
maraengang sangkamma niparalluanga ri allo 
makaserea. 

38 (29:37) 

39 | aminjo sikamma paratorang ri passalana 
korobang nitunua, korobang nipatalaya, 
korobang jene anggoroka, kammayatompa 
korobang passiamakkang tenaya nakkulle 
tanupassareang mae ri Batara ri sikamma 
passua-suarrang lebaka nipattantu. Sikamma 
anjo korobanga ajari pannambai mae ri 
sikamma korobang nupassareanga untu 
ambayaraki tinjanu yareka korobang ero 
kalennu. 

40 Napabattumi Musa mae ri bansa Israel 
sikontu anjo apa Naparentakanga Batara mae 
ri ia. 

30 l Napassareangi Musa sikammaya 
anne paratoranga mae ri sikamma 
pamimping suku-suku bansa Israel. 

2Punna nia tu burane attinja yareka appau 
janji siagang sumpa mae ri Batara, sagenna 
nasikko kalenna siagang sereang janji, musti 
narupai anjo apa napajanjianga, siagang 
takkulleai tanarupai anjo kananna. 

3 Pumna nia sere tulolo ammantang ri ballana 
manggena attinja mae ri Batara, siagang 
nasikko kalenna ri sereang janji, nampa 
tenaja nakabattallangi manggena ri wattunna 

nalangngere anjo passalaka, anjo tuloloa 


narupai anjo sikontu tinjana yareka janjinna. 

4(30:3) 

> Mingka punna ri wattu nalangngerena 
manggena nakabattallangi anjo passalaka, 
anjo tuloloa tena nanisikkoki ri tinjana 
siagang janjinna. Lanipammopporangi ri 
Batara, lanri nipisangkaina ri manggena. 

6 Punna nia sitau baine tenayapa nabunting 
attinja yareka nasikkoki kalenna ri sereang 
janji, baji nanapikkiri memang labi riolo 
yareka tena, tassikkoki ri anjo tinjana yareka 
janjinna. Punna ri bokoangallo nabunting, 
tuli tassikkona anjo bainea ri anjo tinjana 
yareka janjinna, assala tenaja nakabattallangi 
buranenna ri wattunna nalangngere anjo 
passalaka. 

7(30:6) 

8 Mingka punna nipisangkai ri buranemna ri 
wattunna nalangngere anjo passalaka, tena 
natassikko ri anjo tinjana yareka janjinna. 
Lanipammopporangi ri Batara. 

9 Punna nia sitau janda yareka baine 
lebakamo nisala ri buranenna attinja yareka 
ajanji, tassikkoki kalenna ri anjo janjia, 
yareka tinjaka, siagang musti narupai. 

10 Punna nia sitau baine lebami abunting 
attinja yareka assikkoki kalenna siagang janji, 

11 musti narupai ngasengi anjo sikamma apa 
napajanjianga, assala tenaja nakabattallangi 

buranenna ri wattunna nalangngere anjo 


passalaka. 

12 Mingka punna nipisangkai ri buranemna ri 
wattunna nalangngere anjo passalaka, anjo 
bainea tenamo natassikko ri tinjana yareka 
janjinna. Lanipammopporangi ri Batara, lanri 
nipisangkaina ri buranenna. 

13 Anjo buranemna nia hana untu ansitujui 
yareka ampatajariai serea tinja yareka janji 
napareka bainenna. 

14 Punna tenaja nakabattallangi buranenna ri 
wattunna nalangngere anjo passalaka, anjo 
bainea musti narupai tinjana yareka Janjinna. 
Situjui buranenna mae ri anjo tinjaka yareka 
janjia lanri tena nakabattallangi ri wattunna 
nalangngere anjo passalaka. 

15 Punna ri bokoangallo natanapajaria 
buranenna tinjana yareka janjinna anjo 
bainenna, iaminjo buranenna musti 
antanggongi kalebakkang kodina lanri 
tanapajarina anjo passalaka. 

16|aminjo paratorang-paratorang 
Napassareanga Batara mae ri Musa ri 
passalana tinjaka siagang janji napareka 
serea tulolo niaka ammantang ri ballana 
manggena, yareka serea tubaine lebakamo 
abunting. 

3 l Nakana Batara mae ri Musa, 

2 Abalasakko mae ri tu Midian lanri 
apa lebaka nagaukang kenanga mae ri bansa 
Israel. Punna lebaki anjo lamate mako." 

3Jari nakanamo Musa mae ri bansa Israel, 


"Sadia ngasengko untu abundu; musti 
nubunduki tu Midian untu anggaukangi 
hukkunganNa Batara mae ri kenanga. 

4 Battu ri massing suku bansa Israel, musti 
appasadiako sisabu tantara untu maju mange 
abundu." 

3 J ari nipilemi tassisabu tau battu ri massing 
suku bansana Israel, yangasenna nia sampulo 
anrua sabu tau, sadia ngaseng ero abundu. 

6 Nasuromi Musa kenanga siagang 
Pinehas anana Imang Eleazar mange 
abundu. Naerangi Pinehas barang-barang 
matangkasaka siagang sikamma tarompeka 
untu assare pammatei. 

7 Situru parentaNa Batara mae ri Musa, 
alampami tu Israel ambunduki tu Midian. 

Na nabuno ngasemmo kenanga sikontu tu 
buranena, 

8 kammayatompa lima karaenna tu Midian, 
iamintu: Ewi, Rekem, Zur, Hur siagang Reba. 
Bileam anana Beor, nibuno tommi. 

9 Natahammi tu Israel sikamma tubai- 
bainena siagang ana-anana tu Midian, 
kammayatompa narampasa ngasemmi 
sikontu olo-olo piarana kenanga, siagang 
sikontu kakalumanynyanganna kenanga. 

10 Natunu ngaseng tommi kota-kotana 
siagang kema-kemana kenanga. 

ll ebaki anjo naallemi tu Israel anjo 


sikontu barang nirampasaka, kammayatompa 
sikamma tunitahanga siagang olo-oloka, 

12 hampa naerang mae ri Musa siagang 
Imang Eleazar kammayatompa mae ri sikontu 
umma Israel. Anjo wattua sitabangi kenanga 
akkema ri lappara Moab, ri birinna Binanga 
Yordan, ri ampina kota Yerikho. 

13 ari assulumi Musa, Imang Eleazar siagang 
sikontu pamimping maraengannaya battu ri 
kemaya untu anruppai tantara Israel. 

14 Nakalarroimi Musa sikamma komandang 
tantaraya, kapala pasukanga siagang 
komandang regua ia beru ammotereka battu 
abundu. 

15 Nakana mae ri kenanga, "Angngapa 
nanulappassang ngaseng anjo sikontu bainea 
attallasa? 

16 Sai iaminjo sikamma tubai-bainea 
anturuki pappaunjuna Bileam, sagenna 
nanyonyo umma Israel ri Peor untu ambokoi 
Batara? Siagang iaminjo appabattu bala mae 
ri ummaNa Batara! 

Jari, kamma-kamma anne buno ngasengi 
sikamma ana-ana buranea siagang sikamma 
tubaine tenayamo natulolo. 

18 Mingka sikamma baine tuloloa iji akkullei 
nualle untu kalennu. 

19 Nampa ikau sikamma lebaka ammuno tau 
yareka anseroi mayaka, musti ammantangko 
ri pantaranganna kemaya lalang tuju allo 

sallona. Ri allo makatallu siagang makatujua, 


ikau ngaseng siagang sikontu anjo baine 
nutahanga musti nugaukangi upacara 
pannangkasi kalea. 

20 Sikontu pakeanga siagang apa-apa mamo 
battu ri kukkuluka, bulu bembe, yareka kayu, 
musti nitangkasi ngaseng tongi." 

21 Nampa nakanamo Imang Eleazar mae 
ri anjo sikamma tau beru ammotereka 
abundu, "Iaminne paratorang-paratorang 
Napassareanga Batara mae ri Musa. 

22 Sikontu apa-apa attahanga ri pepe, 
kammayami bulaeng, pera, tambaga, 
bassi, tima kebo siagang tima leleng, 
musti nitangkasi ngasengi lalang ri pepeka. 
Nampa musti nitangkasi todong sikontu 
anjo barang-barang kammaya siagang 
jene upacara pannangkasi sollanna tenamo 
naramasa. Sikontu barang maraengannaya, 
ia tenaya nattahang ri pepe, musti nitangkasi 
siagang jene upacara pannangkasi. 

23(31:22) 

24Ri allo makatujua musti nusassai 
pakeannu, nunampamo tena nuramasa, 
siagang akkulle mako antama ri 
pakkemaanga." 

25 Nakana Batara mae ri Musa, 

26 "|kau siagang Imang Eleazar, siagang 
ngaseng sikamma pamimping umma Israel 
maraengannaya, musti nurekengi sikontu 
anjo barang-barang lebaka nurampasa, 

kammayatompa sikamma tunitahanga 


siagang olo-oloka. 

27 Anjo wassele rampasanga musti nubage 
ruai sangkamma-kamma jaina; sipagang 
untu tantara alampaya abundu, nampa 
sipagang pole untu umma maraengannaya. 

28 Untu passare nisala mae ri Nakke, 
Batara, musti nuallei battu ri anjo bageanna 
sikamma tantaraya tassere lalanna talimang 
bilangnganga, baji battu ri tau nitahanga, 
kammayatompa battu ri sapia, keledaia, 
gimbalaka, siagang bembea. 

23 Passareangi anjo mae ri Imang Eleazar 
ajari passare nisala untu iNakke, Batara. 

30 Battu ri bageanna umma Israel, musti 
nuallei tassere battu ri talimampuloa, baji 
battu ri tau nitahanga, kammayatompa 
battu ri sapia, keledaia, gimbalaka siagang 
bembea. Passareangi anjo sikammaya mae ri 
tu Lewi angngurusukai KemaKu." 

31 Nagaukammi Musa siagang Imang Eleazar 
situru anjo apa Naparentakanga Batara. 

32 Pantaranganna lebaka naalle kalenna 
sikamma tantaraya, anjo wassele rampasanga 
jaina iamintu: 675.000 kayunna gimbala 
siagang bembe, 72.000 kayunna sapi, 61.000 
kayunna keledai siagang 32.000 jaina tulolo. 

33 (31:32) 

34 (31:32) 

35 (31:32) 

36 Bageruanna anjo sikammaya jaina 


nisareangi sikamma tantaraya, niatoroka 
kamma anne: 337.500 kayunna gimbalaka 
siagang bembea, niallei 675 kayunna untu 
passare nisala mae ri Batara; 36.000 kayu 
sapi, niallei 72 kayu untu passare nisala mae 
ri Batara; 30.500 kayu keledai, niallei 61 kayu 
untu passare nisala mae ri Batara; 16.000 
tulolo niallei 32 tau untu passare nisala mae 
ri Batara. 


4l Nampa napassareang Musa anjo 
passare nisalaka mae ri Imang Eleazar 
untu nipassareang mae ri Batara, situru 
Naparentakanga Batara. 

42 Bageang untu rayaka sangkammai jaina 
siagang bageang untu tantaraya: 337.500 
kayunna gimbala siagang bembe; 36.000 
kayu sapi, 30.500 kayu keledai, siagang 
16.000 jaina tulolo. 

43 (31:42) 

44 (31:42) 

45 (31:42) 

46 (31:42) 

41 Sangkamma Naparentakanga Batara, 
naallemi Musa tassere battu ri talimampuloa 
tunitahang siagang olo-oloka, nampa 

napassareang mae ri tu Lewi tugasaka ri 


KemaNa Batara. 

48 Nampa mangemo andallekang ri Musa 
anjo sikamma komandang tantara lebaka 
ampimpingi tantara Israel abundu, 

49 nampa alaporo angkana, "Bapa, lebaki 
narekeng ikambe sikamma tantara ana buana 
ikambe. Manassami angkanaya angganna 
ngasenji jaina kenanga, tena manna sitau 
tappela. 

>0 anri kammana anjo angngerammi ikambe 
belo-belo bulaeng, kammayami: ponto lima, 
ponto bangkeng, cincing, anting-anting, 
siagang rante massing naallea ikambe. 
Yangasenna anne napassareang ngasengi 
ikambe mae ri Batara ajari passarena ikambe, 
sollanna natuli Nalalangi ikambe." 

31 Nampa natarimamo Musa siagang Imang 
Eleazar anjo bulaenga, yangasenna arupa 
belo-belo kabusuki. 

>2 la battalana anjo passarena 
sikamma komandanga iamintu abiringi 
ruambilangngang kilo. 

33 Mingka anjo tantaraya massing 
angngallemi battu ri anjo wassele 
rampasanga untu kalenna kenanga. 

34 Nampa naerammo Musa siagang Imang 
Eleazar anjo bulaenga mange ri KemaNa 
Batara sollanna Nalalangngi Batara bansa 
Israel. 

3 2 1 Suku-suku Ruben siagang Gad 


teai sipato jaina olo-olo piarana. 
Ri wattunna nacini kenanga antekamma 
bajina butta Gilead siagang Yaezer untu 
nipammarakai olo-olo, 

2 mangemi kenanga andallekang ri 
Musa, Imang Eleazar siagang pamimping- 
pamimping maraenna Israel. Nakanamo 
kenanga, 

3 “Buttana kota-kota Atarot, Dibon, Yaezer, 
Nimra, Hesybon, Eleale, Sebam, Nebo siagang 
Beon ia naempoiamo Israel lanri bantuanNa 
Batara, sanna bajina untu nipammarakai 
olo-olo. Na lanri jai duduna olo-olona ikambe, 

4(32:3) 

> napalaki ikambe sollanna nipassareang 
anne buttaya mae ri kambe untu napatang 
ikambe. Teami suroi alette ikambe ri baleanna 
Binanga Yordan." 

6 Appialimi Musa angkana, "Angngapa 
nulammantang anrinni nampa alampa julu 
bansanu abundu? 

7 Angngapa nalanupajari malla bansa Israel 
allimbangi Binanga Yordan siagang antama ri 
parasangang Napassareanga Batara mae ri 
kenanga? 

8 Kamma tomminjo panggaukanna sikamma 
bapanu, ri wattunna kusuro kenanga 
battu ri Kades-Barnea untu anjappali anjo 
parasanganga. 

9 Anrapimi kenanga sagenna ri Kabung 


Lappara Eskol siagang nacinimi kenanga 
anjo buttaya. Mingka ri wattunna ammotere 
kenanga, napakamallami bansa Israel untu 
antama ri butta Napassareanga Batara mae ri 
kenanga. 

10J ari larromi Batara anjo wattua sagenna 
Nakana, Tena namajarre pamaina mae 
ri Nakke anjo taua. Lanri kammana anjo 
assumpaMa angkanaya sikamma tau umuru 
ruampulo taunga sagenna irateanganna 
battu ri anjo kenanga ri wattunna nabokoi 
Mesir, tena lakkulle antama ri parasangang 
Kupajanjianga mae ri Abraham, Ishak siagang 
Yakub. 

11(32:10) 

12 kabusuna anjo taua natabai hukkungang, 
pantaranganna Kaleb anana Yefune, tu Kenas, 
siagang Yosua anana Nun, lanri anjo kenanga 
tau ruaya tuli majarreki pamaina mae ri 
Batara. 

13 | arroi Batara mae ri bansa Israel sagenna 
Nalappassang kenanga alaba alampa ri 
parang lompoa patampulo taung sallona, 
sagenna sikontu anjo tau angngewaya mae ri 
la mate ngasemmi. 

14Na kamma-kamma anne, angngewa 
tommako sangkamma bapanu ngaseng. Ikau 
memang parappungannako tau dorakaya, 
ampakalompoai nassuNa Batara mae ri bansa 
Israel! 

15 pynna abokoko ambokoi Batara, anne 


sikontu bansaya lanilappassangi labi sallo 
pole alaba alampa ri parang lompoa, nampa 
ikau ngasemmi passabakkanna napanra 
kenanga!" 

16 Nampa areppesemo tu Ruben siagang tu 
Gad mae ri Musa siagang nakana kenanga, 
"Bajimi nappare rolong ikambe bara-bara 
nitemboka untu pammantangngang 
gimbalana ikambe, kammayatompa 
kota-kota nitemboka tammulilina untu 
napammantangngi ana-anana siagang 
bainenna ikambe. 

17 Nampa apparuru ikambe untu maju linta 
mange abundu siagang saribattanna ikambe. 
| kambe lampimpingi anjo pabundukanga 
siagang langngerangi kenanga antama ri 
parasangang lanapatanga kenanga. Lalanna 
anjo wattua akkullemi ammantang ana-anana 
siagang sikamma tubai-bainena ikambe 
anrinni, ri kota- kota nitemboka ri tammulilina, 
amangi battu ri bunduna panduduka anrinni. 

18 Tena nalammotere ikambe mae ri ballana 
ikambe punna tenapa nanggappa ngaseng tu 
Israel butta untu lanapisakai. 

19 Taerokai ikambe annarima manna pole 
sikede battu ri buttana kenanga ri baleanna 
Binanga Yordan, lanri lebami ikambe 
annarima bageang anrinni, irayanganna 
Binanga Yordan." 

20 Appialimi Musa angkana, "Punna attojeng- 


tojengko ero apparuru untu abundu lanri 
Batara, 

21siagang sikamma akkullea abundu 
alimbang ngasengi ri Binanga Yordan, nampa 
nipimping ri Batara ambunduki musu-musua 
sagenna nibongka kenanga ri Batara, 

22 sagenna niallemo anjo parasanganga, 
akkulle mako ammotere: talappasa mako 
battu ri kawajibannu mae ri Batara 
siagang mae ri sikamma saribattannu, 
kammayatompa laNasareang mako Batara 
anjo butta niaka iraya anne untu ikau 
ampatangi. 

23Mingka urangi, punna tena nurupai 
janjinnu, dorakako mae ri Batara siagang 
lanihukkungko lanri anjo dosanu. 

24 Alampamako mange ambangungi 
kota-kotaya siagang bara-barana gimbalanu, 
siagang teako takkaluppai anrupai anjo apa 
lebaka nupajanjiang!" 

25 Nampa nakanamo tu Gad siagang tu 
Ruben, "Bapa, lanagaukangi ikambe anjo apa 
naparentakanga Bapa. 

26 Ana-anana siagang tubai-bainena 
ikambe kammayatompa olo-olo sapi siagang 
gimbalana ikambe lammantangi anrinni, ri 
kota-kota Gilead. 

27 Mingka ikambe anne sadia maki untu 
alampa mange abundu nipimping ri Batara. 

Lalimbangi ikambe ri Binanga Yordan, nampa 


abundu sangkamma lebaka kipau." 

28) ari napasulumi anne parentaya Musa mae 
ri Imang Eleazar, Yosua siagang sikamma 
pamimpinna Israel, angkana, 

29 "Punna naturuki tu Gad siagang tu Ruben 
parentaNa Batara siagang nalimbang Binanga 
Yordan untu mange abundu, siagang punna 
lanri bantuanna kenanga nakkulle nugappa 
anjo parasanganga, anjo butta Gilead musti 
nusareangi kenanga untu napatang kenanga. 

30 Mingka punna tena nalimbang kenanga 
ri Binanga Yordan untu ambantuko abundu, 
musti butta pisaka ri Kanaan nagappa 
kenanga, sangkamma ngaseng ikau." 

31 Appialimi tu Gad siagang tu Ruben 
angkana, "Lanagaukangi ikambe apa 
Naparentakanga Batara, bapa. 

32 Batara lampimpingi ikambe alimbang 
mange ri parasangang Kanaan siagang 
maju untu abundu; mingka anjo butta niaka 
irayanganna Binanga Yordan poro ikambe tuli 
ampatangi." 

33 Nampa napassareammo Musa mae ri suku 
Gad siagang Ruben, kammayatompa bage 
ruana suku Manasye sikontu daera Sihon, 
karaeng Amori, siagang daera Og, karaeng 
Basan, kammayatompa kota-kotaya siagang 
butta niaka ri tammulilina. 

34 Nabangummi suku Gad iamintu kota 
Dibon, Atarot, Aror, 

35 Atarot-Sofan, Yaezer, Yogbeha, 


36 Bet-Nimra, siagang Bet-Haran, salaku 
kota-kota ammake tembo kalli siagang salaku 
tampa bara-barana gimbalaka. 

37 Nabangummi suku Ruben iamintu 
kota-kota Hesybon, Eleale, Kiryataim, 

38 Nebo, Baal-Meon, siagang Sebam. Anjo 
kota-kota nabangung poleanga kenanga 
nasambei kenanga arenna. 

39 Golongang bijanna Makhir, anana 
Manasye, nabundukimi butta Gilead, nampa 
naallemo kenanga anjo buttaya siagang 
nabongkami tu Amori niaka ammantang 
anjoreng. 

40 | anri kammana anjo napassareammi Musa 
anjo butta Gilead mae ri golongang Makhir, 
siagang ammantang tulimi kenanga anjoreng. 

4l Yair, battu ri suku Manasye, nabundukimi 
siagang naempoimi siapa are desa, nampa 
naareng anjo desa-desaya: "Desa-desa Yair". 

42 Nobah nabundukimi siagang naempoimi 
Kenat siagang sikamma kampong- kampong 
niaka ri tammulilina, nampa naareng "Nobah" 
anjo kampong-kamponga, situru areng 
kalenna. 

3 3 1 Nabokoinamo bansa Israel butta 
Mesir, abarrisi situru massing suku 

bansana, nipimping ri Musa siagang Harun, 

assengkai kenanga ri siapa are tampa. 

2 Naparentakangi Batara mae ri Musa 


sollanna nacataki arenna anjo massing tampa 
napassengkaia. 

3 Tanggala sampulo allima bulang sere, siallo 
ri lebana Paska makaserea, nanabokoi bansa 
Israel butta Mesir. Batara allalangi kenanga 
ambokoi kota Rameses, nicini ri bansa Mesir, 

4 sitabanga antarawangi ana-ana bungasana 
kenanga, ia lebaka nibuno ri Batara. 

Lanri iaminjo gauna, na Napabuttimo Batara 
angkanaya la labi kassa kala rewata-rewatana 
tu Mesir. 

> Nabokoinamo bansa Israel kota Rameses, 
akkemami kenanga ri Sukot. 

6 Nampa alampa pole siagang akkema ri 
Etam, ri biring parang lompoa. 

7 Battu anjoreng ammotereki kenanga 
mange ri Pi-Hahirot, irayanganna Baal-Zefon, 
nampa akkema ri ampina Migdol. 

8 Nampa nabokoi kenanga Pi-Hahirot, 
alimbang tamparang siagang antama ri 
parang lompo Etam; ri tallungallonamo 
pajappang, akkemami kenanga ri Mara. 

9 Battu anjoreng alampa tulusumi kenanga 
siagang akkemami ri Elim; anjoreng nia 
sampulo anrua timbuseng jene siagang 
tujupulo poko korma. 

10 Nampa nabokoi kenanga Elim siagang 
akkema ri ampina biring Tamparang Suez. 

11 Nampa pole akkema kenanga ri parang 
lompo Zin, nampa ri ampina Dofka, lebaki 


anjo ri Alus, nampa ri Rafidim, mingka 

anjoreng tena jene inung. 


12(33: 
13 (33: 
14 (33: 
1 Battu ri Rafidim tulusumi kenanga 
mange ri Moncong Hor siagang akkema 
ri tampa-tampaka anne: ri parang lompo 
Sinai, Kibrot-Taawa, "Jera Kabalalang," 


11) 
11) 
11) 


146 


Hazerot, Ritma, Rimon-Peres, Libna, Risa, 
Kehelata, Moncong Syafer, Harada, Makhelot, 


Tahat, Tarah, Mitka, Hasmona, Moserot, 


Bene-Yaakan, Hor-Gidgad, Yotbata, Abrona, 


Ezion-Geber, parang lompo Zin, siagang 


Moncong Hor, ri pabaeng-baenna butta Edom. 


16 (33: 
17 (33; 


15) 

37(33:15 

38 Situru parentaNa Batara, naiki Imang 
Harun ri Moncong Hor. Anjoremmi mate 
ri tanggala sere bulang lima ri taung 
makapatampulona bansa Israel leba nabokoi 
butta Mesir. Umuru 123 taung namate Harun. 

39 (33:38) 

40 | alanna anjo wattua anggappami kabara 
karaeng Arad, ri butta Negeb, Kanaan 
bageang Timboro, angkanaya niaki umma 
Israel labattu mange ri parasanganna. 

4l Lalang pajappang battu ri Moncong Hor 
mange ri lappara Moab, akkemai tu Israel 
ri tampa-tampaka anne: Zalmona, Funon, 
Obot, rumbangang Abarim ri daera Moab, 
Dibon-Gad, Almon-Diblataim, Moncong 
Abarim ri ampina Moncong Nebo, siagang ri 
lapparana Moab ri biring Binanga Yordan, ri 
ampina kota Yerikho, ri allana Bet-Yesimot 
siagang Kabung Lapparana Sitim. 

“(33:41) 

48 (33:41) 2 


49 (33:41) 

>0 Ri lappara Moab, ri biring Binanga Yordan, 
ri ampina kota Yerikho, Napassareangi Batara 
mae ri Musa 

31 anne parenta-parentaya untu bansa 
Israel: "Punna alimbangko ri Binanga Yordan 
untu antama ri parasangang Kanaan, 

3? musti nubongkai sikontu panduduna anjo 
parasanganga. Ancuru ngasengi sikontu 
barhalana kenanga battua ri batu siagang 
bassi-bassiang kammayatompa tampa-tampa 
ibadana kenanga. 

33 Anjo buttaya musti nuallei siagang 
nuempoi, nasaba lebami Kupassareang mae 
ri kau. 

34 Nampa musti nubage ajari pisakanu: 
carana nubage lamintu nugoccangi 
sangkamma loterei. Untu golongang bija 
lompoa musti lompo tongi bageanna, nampa 
mae ri golongang bija cadia musti cadi tongi 
bageanna. 

>> Mingka punna tena nubongkai panduduna 
anjo parasanganga, anjo tau ammantanga 
anjoreng lanasusaiko sanrapang kassi antama 
ri matannu yareka sanrapang katinting 
antodoki bangkennu. Sallang kenangami 
lambundukiko. 

39 Punna tena nanubongkai kenanga, 
laKupanrakiko sangkamma lebaka 
Kurancanakang mae ri kenanga." 

34 l Napassareangi Batara mae ri Musa 


2 anne parenta-parentaya untu bansa 
Israel, "“Sinampe mami nanuntamamo ri 
parasangang Kanaan, lamintu parasangang 
Kupassareanga mae ri kau ajari butta pisaka. 
| aminne pabaeng-baenna anjo parasanganga. 

3 Ri bageang timboro anjo pabaeng-baenga 
appakkaramulai battu ri parang lompo Zin 
tulusu mange ri Edom. Ri bageang iraya anjo 
pabaeng-baenga appakkaramulai battu ri 
cappa timborona Tamparang Matea, 

4 alekko timboro mange ri Oloang Akrabim 
siagang tulusu mange ri Zin sagenna mange 
ri Kades-Barnea ri bageang timboro. Battu 
anjoreng alekko kalau sikede sagenna mange 
ri Hazar-Adar, na tulusu mange ri Azmon. 

3 Anjoreng alekkoi mange ri Kabung ri 
pabaeng-baenna Mesir na kalabusang ri 
Tamparang Tangngaya. 

6Tamparang Tangngaya ajari pabaeng- 
baenna parasangannu ri bageang ilau. 

"Ri bageang wara, anjo pabaeng-baenga 
appakkaramulai battu ri Tamparang 
Tangngaya mange ri Moncong Hor 

8 nampa battu anjoreng mange ri Oloang 
Hamat, nampa tulusu mange ri Zedad 

9 siagang mange ri Zifron nampa kalabusang 
ri Hazar-Enan. 

10Ri bageang iraya, anjo pabaeng-baenga 
appakkaramulai battu ri Hazar-Enan mange ri 
Sefam. 

11Battu anjoreng na naung mange ri Ribla 


ri bageang rayanganna Ain, nampa tulusu 
mange ri bulu-buluka ri biring rayanganna 
Tamparang Galilea, 

12 nampa alampa timboro amminawang ri 
siapa area labuna Binanga Yordan sagenna 
mange ri Tamparang Matea. laminjo 
parasangannu situru pabaeng-baenga ri 
tammulilina." 

13 Nakanamo Musa mae ri bansa Israel, 
"laminjo butta lanutarimaya, iamintu punna 
nugoccang kamma loterei: butta mustia 
nubage mange ri salapang assitangnga suku 
bansa Israel situru parentaNa Batara. 

14 Suku-suku Ruben siagang Gad 
kammayatompa bageruanna suku Manasye 
lebami natarima tawana kenanga, siagang 
leba tommi nabage-bage anjo buttaya mae ri 
massing-massing kaluargana kenanga. 

15 Anjo butta pisakana kenanga ri bageang 
rayanganna Binanga Yordan, ri ampina kota 
Yerikho." 

16 Nakana Batara mae ri Musa, 

17 |a mustia ambagei anjo buttaya mae ri 
kau ngaseng iamintu Imang Eleazar, siagang 
Yosua anana Nun. 

18 Jojo tongi tassitau pamimping battu 
ri massing sukua untu ambantui Eleazar 
siagang Yosua ambagei anjo buttaya." 

19 Na ia areng-arenna anjo taua iamintu: 
Suku ~~ Pamimping: Yuda ~~ Kaleb anana 

Yefune: Simeon ~~ Samuel anana Amihud; 


Benyamin ~~ Elidad anana Kislon: Dan 

~~ Buki anana Yogli; Manasye ~~ Haniel 
anana Efod; Efraim ~~ Kemuel anana Siftan; 
Zebulon ~~ Elisafan anana Parnah; Isakhar 
~~ Paltiel anana Azan; Asyer ~~ Ahihud 
anana Selomi; Naftali ~~ Pedael anana 


28 (34:19) 

293 laminjo sikamma tau Naparentakanga 
Batara untu ambagei anjo butta pisakaya 
mae ri bansa Israel ri parasangang Kanaan. 
3 5 l Ri lappara Moab, ri biring Binanga 

Yordan, ri ampina kota Yerikho, Nakana 
Batara mae ri Musa, 

2 "Pabattui mae ri bansa Israel angkanaya 
anjo butta pisaka lanatarimaya kenanga, nia 
siapa are kota siagang parang ruku niaka ri 
tammulilina musti napassareangi kenanga 
mae ri tu Lewi sollanna akkulle kenanga 
ammantang anjoreng. 

3 Anjo kota-kotaya ajari napatangi tu Lewi 
untu pammantangnganna kenanga. Parang 

ruku niaka ri tammulilina kenanga iamintu 


untu sikontu olo-olo piarana kenanga. 

4Luarana anjo parang rukuka iamintu 450 
metere battu ri tembo kotaya attammulili. 

“Jari anjo daerana tu Lewi assulapa appaki, 
900 metere luarana tasserea sari, nampa 
kotana ammantang ri tangnga-tangngana 
anjo paranga. 

6 Musti nupassareangi mae ri tu Lewi annang 
kota untu ajari palarianna tau ammunoa 
mingka tena nakunjungi. Pantaranganna anjo 
musti nisare tongi tu Lewi patampulo anrua 
kota maraengannaya, 

7 siagang parang rukuna. Jari yangasenna 
nia patampulo assagantuju kota untu tu Lewi. 

8la jaina kota-kotana tu Lewi lalang ri 
massing daerana suku-suku Israel musti 
niatoroki situru jaina anjo kotaya siagang 
lompona anjo daeraya." 

9 Nasuroi Batara anjo Musa 

10 a3mpabattui mae ri bansa Israel anne 
kana-kanaya, "Punna leba mako alimbang 
ri Binanga Yordan siagang antama ri 
parasangang Kanaan, 

11 musti nupattantui kota-kota palarianga, 
sollanna punna nia tau ambunoi paranna 
tau natena nakunjungi, akkullei lari mange 
anjoreng. 

12 Anjo taua laamangi anjoreng ri kota- 
kotaya battu ri larrona bija-bijanna anjo tau 
mate nabunoa, eroka abalasa. Nasaba anjo 


| Bilangan 35.131 21 153 
tunitudua ambunoi paranna tau takkulleai 


nibuno punna tenapa naleba niparessa 
parkarana ri pangadelanna tau jaia. 

13 pattantui anjo annanga kota palariang, 

14tallu ri bageang rayana Binanga Yordan 
nampa tallu todong ri butta Kanaan. 

13 Anjo annanga kotaya ajari kota palariannu, 
ikau tu Israel, siagang mae ri bansa maraeng 
battu-battua yareka ammantang tulia ri 
tangnga-tangnganu. Manna inai, punna lebaki 
nabuno paranna tau mingka tena nakunjungi, 
akkullei lari mange ri kalaserenna anjo 
kotaya. 

16 Mingka punna nia tau ammake bassi 
tarang yareka kayu untu ambunoi paranna 
tau, anjo tau kammaya pabuno tau; salai 
siagang musti nihukkung matei. 

17(35:16) 

18 (35:16) 

19 Bija mareppesena anjo tau mate nabunoa 
akkullei nagaukang anjo hukkungang matea. 
Punna nagappai anjo tau ammunoa, akkullei 
nabuno. 

20 Pynna nia tau angkabirisi paranna tau, 
nampa napatappasaki na nabuno yareka 
nasambilai apa-apa namate, 

21lyareka nabaji siagang panjaguru, 
anjo taua pabunol, salai siagang musti 
nihukkung matei. Bija mareppesena anjo 
tau mate nabunoa akkullei nagaukang anjo 

hukkungang matea. Punna nagappa anjo tau 


ammunoa, akkullei nabuno. 

22 Mingka akkulle tongi angkanaya nia 
tau ambunoi paranna tau iamintu tenaya 
nakabirisi, lanri tena nakunjungi, apaka 
napatappasaki yareka nasambilai apa-apa. 

23Yareka gassingka tanacinikai paranna 
tau na teai musunna, nammuang batu 
nampa natuju paranna tau sagenna mate, 
kammayatompa tena nania ri atinna ero 
ampitujui bala anjo paranna tau. 

24 Punna kammai anjo parkaraya, musti 
asserei ummaka nampa naadeli anjo tau 
ammunoa siagang bijanna anjo tau matea 
eroka abalasa. 

25 Anjo umma asserea musti najagai anjo 
tau tenaya nakunjungi ammuno battu ri 
pabalasana bija-bijanna anjo tau matea. 
Anjo taua musti nierangi ammotere mange ri 
kota palarianga, iamintu tampa palarianna. 
Musti ammantangi anjoreng sagenna 
matemo anjo tau ajari Imang Malompoa anjo 
wattua:, punna lebami anjo nampami akkulle 
ammotere mange ri kamponna. Mingka 
punna nabokoi anjo kota tampa palarianna, 
nampa nigappa siagang nibuno ri bijanna 
anjo tunibunoa, anjo panggaukang kammaya 
teai pammunoang. 

26 (35:25) 

27 (35:25) 

28 (35:25) 

2? Anjo paratorang-paratorang kammaya 


nipakei untu ikau ngaseng siagang untu 
jari-jarinu, manna pole kemaeko ammantang. 

30 Lalang kara-kara pammunoanga, anjo tau 
nitudua salaku tau ammuno, iapa nakkulle 
nikana salai siagang akkulle nihukkung mate 
punna akkullei nipanassa buttina ri rua yareka 
labi tau sabi. Punna sereji sabi tanggannakkai 
untu ajari butti angkanaya kammatojengi 
anjo tuduhanga. 

31 Tau ammunoa musti nihukkung matei. 
Tena nakkulle nasambei anjo hukkunganga 
siagang doe. 

32 Punna nia tau lari mange ri kalaserenna 
kota palarianga, tena nakkulle nipabiang 
assare doe sollanna akkulle ammotere mange 
ri ballana lalang tenanapa namate Imang 
Lompoa. 

33 Punna nugaukangi anjo kammaya, 
nuramassimi butta nupammantangngia. Anjo 
pammunoanga naramassi parasanganga: 
jari tena cara maraeng untu antangkasi anjo 
parasanganga pantaranganna angkanaya 
musti niallei nyawana anjo tau ammunoa. 

34 Teako ramassi butta nupammantangngia, 
lanri iNakkemi Batara, siagang niaka 
ammantang ri tangnga-tangngana bansa 
Israel." 

36 1 Sikamma kapala kaluargaya lalang 

ri Golongang Gilead, anana Makhir, 
lamintu cucunna Manasye, anana Yusuf, 

alampai mange andallekang ri Musa siagang 


sikamma pamimping maraenganga. 

2 Nakana kenanga, "Nasuro ngasengki 
Batara ambagei anjo buttaya mae ri tu Israel, 
iamintu nigoccangi na niloterei. Nasuro tongki 
ampassareangi butta pisakana saribattanna 
ikambe iamintu Zelafehad mae ri ana-anana 
bainea. 

3 Mingka parallui niurangi angkanaya anjo 
kenanga punna abuntingi siagang burane 
battu ri suku maraenga, anjo buttaya tuguru 
mangemi ri anjo sukua. Jari pila kurammi 
anjo butta lebaka nipattantu untu ajari 
daerana ikambe. 

4 Punna wattu Taung Pammoterang, ri 
wattunna nipoterang ngaseng barang-barang 
lebaka nibalukang mae ri uru patannaya, 
anjo buttana ana-ana bainena Zelafehad tuli 
lanakammaina buranenna kenanga, sagenna 
tappelami anjo buttana sukuna ikambe. " 

> Nampa napabattumo Musa anne parentaNa 
Batara mae ri bansa Israel, angkanaya, 
“Annabai anjo apa napaua Jari-jarina Yusuf, 

6na lanri kammana anjo Napaumi Batara 
angkanaya sikamma ana-ana bainena 
Zelafehad akkullei abunting manna pole 
siagang inai, ia nangaia kenanga, assala ajulu 
sukui siagang kenanga. 

7Sikontu butta pisakana tu Israel latuli 
tassikkoki mae ri sukuna. 

8 Sikamma baine annarimaya warisi butta 


pisaka lalang kalaserenna suku bansa Israel, 
musti tau lalanga todong anjo sukua naagang 
abunting. Jari kammaminjo namassing 
nawarisimo sikamma tu Israel butta pisakana 
massing boe-boena, 

9 sagenna tena nalette-lette anjo butta 
pisakaya mae ri suku maraenga. Massing- 
massing suku Israel latuli napatangi butta 
pisaka kalenna." 

10J ari, situru parentaNa Batara mae ri 
Musa, anjo limaya ana bainena Zelafehad, 
lamintu Mahla, Tirza, Hogla, Milka, siagang 
Noa, abuntingi siagang ana-ana buranena 
saribattanna manggena kenanga. 

11(36:10) 

12 Abuntingi kenanga siagang golongang- 
golongang niaka lalang ri suku bansa 
Manasye, anana Yusuf. Jari anjo butta 
pisakana kenanga tuli napatangi suku 
bansana manggena kenanga. 

13 | aminjo paratorang-paratorang siagang 
katantuang-katantuang Napassareanga 
Batara mae ri bansa Israel tete ri Musa, 
wattunna nia bansa Israel ri lappara Moab 
ri biring Binanga Yordan, ri ampina kota 
Yerikho. 


Ulangan 


1 lla bonena anne kittaka iamintu 
kana-kana napabattua Musa mae ri bansa 
Israel ri wattu niana kenanga ri parang 
lompoa ri Kabunna Yordan. Anjo kabunga 
irayangannai Binanga Yordan, ri ampina 
kota Suf, nipariallaki ri kota Paran bageang 
baleang siagang kota-kota Tofel, Laban, 
Hazerot siagang Di-Zahab ri bageang baleang 
sereanga. 

2 (Punna battu ri Moncong Sinai sagenna 
mange riKades-Barnea ammalo ri daera 
monconna Edom, sampulo assere allonna 
nijappai.) 

3Ri tanggala sere bulang sampulo assere 
lalang taung makapatampulona lebana 
nabokoi kenanga butta Mesir, napabattumi 
Musa mae ri anjo bansaya sikontu apa Nasuro 
pabattua Batara mae ri kenanga. 

4 Anjo kajariangi ri lebanamo Musa ambetai 
Sihon, iamintu karaeng Amori, ammarentaya 
ri kota Hesybon, kammayatompa leba tommi 
nabeta Og, karaeng Basan, ammarentaya ri 
kota-kota Asytarot siagang Edrei. 

“Jari, irayangannai Binanga Yordan ri 
daera Moab, nappakkaramula napakasingara 
Musa sikamma hukkung-hukkunNa siagang 
parenta- parentaNa Batara. Nakana Musa, 

6 "Ri wattunta nia ri Moncong Sinai, Nakana 


Karaeng Allataalata, Sallo-sallo mako 
ammantang ri anne monconga. 

7 Kamma-kamma anne bongkarami kemanu 
nampa alampako mange ri daera monconna 
tu Amori siagang mange ri sikontu daera 
niaka ri tammulilina, iamintu Kabung Yordan, 
daera bulu-buluka siagang lapparaka, 
daera bageang timboroka siagang birinna 
Tamparang Tangngaya. Alampa mako mange 
ampammantangngi butta Kanaan siagang 
daera Monconna Libanon sagenna mange ri 
binanga lompona Efrat. 

8|Nakke, Batara, leba ampajanjiangi 
sikontu anjo buttaya mae ri boe-boenu 
lamintu Abraham, Ishak siagang Yakub 
kammayatompa mae ri jari-jarina kenanga. 
Jari alampa mako mange ampammantangngi 
anjo buttaya." 

9 Nakana Musa mae ri anjo bansaya, "Ri 
wattunta nia ri Moncong Sinai, kukana ri 
kau: Anjo tanggung jawaka untu ampimping 
ngasengko sanna sikali battalana mae ri 
nakke. Takullea anggaukangi kale- kalengku, 

10]anri pila Napajari jai mako Karaeng 
Allataalanu, rapang bintoenga ri langika jaina. 

1lDasi-dasi na Batara, Allataalana boe- 
boenu tulusu antambai Jainu sagenna alappi 
sisabu, kammayatompa Napajariko bansa 
akkalumanynyang sangkamma lebaka 
Napajanjiang. 

12 Mingka antekamma bateku lakkulle 


kalengku ampisangi anne tanggung Jawa 
kammaya battalana, untu ampalebaki sikontu 
urusannu ngaseng. 

13 pilemi battu ri massing sukua siapa are 
jaina tu burane carade, niaka pangalamanna 
siagang niaka pammahanna, sollanna 
kuangkaki kenanga ajari pamimping mae ri 
kau. 

14 Anjo usulangku nutarima bajiki. 

13 Lanri kammana minjo nabattu ri sikamma 
anjo pamimping lebaka nupile, niamo 
siapa are jaina tucarade siagang tuniaka 
pangalamanna kualle nampa kuangka 
untu angkapalaiko. Nia siapa are nipajari 
pamimping mae ri sisabua tau, nia ajari 
pamimping mae ri sibilangngang tau, 
siagang nia todong ajari pamimping mae 
ri sampulo tau. Nia tommo kuangka siapa 
are pamimping maraeng untu angngurusuki 
massing suku-sukunu. 

16 Anjo wattua kusarei kenanga tugasa 
kamma anne: Parhatikangi passisala- salang 
niaka ammumba ri tangnga-tangngana 
bansanu. Sarei kenanga kaputusang adele, 
baji ri kara-kara niaka ri tau julu bansanu 
kammayatompa niaka ri bansa maraeng 
ammantanga ri allanu. 

17 Takkulleai battala siali kaputusannu: 
musti nupasangkamma-kamma ngasengi 
taua punna nuadeli, manna pole inai teako 

pasimmara-maraengi. Teako mallakki 


manna pole ri nai, nasaba anjo kaputusang 
nupattantua iamintu kaputusang battu ri 
Allataala. Punna nia parkara battala dudui 
nusaring, erangi mae ri nakke, sollanna 
inakke antappuki. 

18 Anjo wattua lakuajara tommako ri 
passalana apa mustia nugaukang mae ri 
sikamma apa-apa maraenga." 

19 "Nampa situru parentaNa Karaeng 
Allataalata, nibokoimi Moncong Sinai nampa 
ajappaki ri parang lompoa siagang sannaka 
hebana mange ri daera monconna tu Amori. 
Ri wattunta battu mange ri Kades-Barnea, 

20kukanamo: Kamma-kamma anne battu 
mako mae ri daera monconna tu Amori, 
butta Napassareanga Karaeng Allataalata 
siagang Allataalana boe-boeta mae ri katte. 
Ciniki anjo butta niaka ri dallekannu. Alampa 
mako mange ampammantangngi sangkamma 
Naparentakanga Batara. Teako bata-batai 
yareka teako mallakki. 

21(1:20) 

22 Mingka battu ngasengko mae ri nakke 
angkana, Bajikangngangi punna nia siapa 
are tau nisuro ajappa riolo untu ansalidiki 
anjo parasanganga sollanna akkulleki 
napauang angkanaya agang kereanga musti 
niolo siagang antekamma kaadaanna anjo 
kota-kota lanibattuia. 

23 Anjo usulanga kusitujui. Lanri kammana 


anjo kupileimi sampulo anrua tau, tassere 
battu ri massing sukua. 

24 Antamami kenanga ri anjo daera 
monconga sagenna Kabung Eskol bellana, 
nampa alaba kenanga anjappai. 

25 Manna ammotere kenanga mae 
ri katte angngerang rappo-rappoang 
nagappaya kenanga anjoreng, siagang 
nalaporomi angkanaya anjo parasangang 
laNapassareanga Karaeng Allataalata teai 
sipato copponna buttana. 

26 Mingka nutumpaki parentaNa Karaeng 
Allataalanu, siagang taerokako ampantamakki 
anjo parasanganga. 

27 Amoro-moroko angkana, Birisiki Batara 
mae ri katte. Jari Naerang maki assulu battu 
ri Mesir untu laNapassareang mae ri tu Amori, 
sollanna nabunoki kenanga. 

28 ari apa matu-matunta mange anjoreng? 
Anjo tau nikiringa mange anjoreng 
napakamalla maki lanri nalaporona 
kenanga angkana anjo bansa niaka 
anjoreng labi kassakangngangi siagang labi 
baraniangngangi na ikatte, kammayatompa 
lalangi kenanga ammantang ri kota-kota 
nikallika tembo kammaya langi tinggina. 
Acciniki kenanga rassasa anJjoreng! 

29 Mingka kukanamo: Teako mallakki mae ri 
anjo taua. 

30 karaeng Allataalanu lampimpingko 


siagang labarjuang untu ikau sangkamma 
lebaka nucini Nagaukang ri Mesir, 

31 sjagang ri parang lompoa. Nuciniki 
antekamma bateNa Karaeng Allataalanu 
angngerangko siagang salama lalang siapa 
bellana anjo pajappannu sagenna mae 
anrinni, tena leba sisalana serea mangge 
angkalawingi anana. 

3? Mingka manna pole akkana kammama, 
tena tongija nuero tappa mae ri Karaeng, 
Allataalanu, 

33|a niaka ajappa ri dallekannu 
ampaboyangko tampa untu akkema. 
la anjojokangko oloang punna bangngi lalang 
rupa benteng pepe, siagang arupa benteng 
rammang punna allo." 

34 "Nalangngereki Batara kunrarennu 
sagenna ajari larro. Assumpai angkana, 

35 Tena manna sitau battu ri anne tau jadala 
kammaya lakkulle antama ri parasangang 
coppong Kupajanjianga mae ri boe-boenu. 

36| Kalebji bawang, anana Yefune lantama, 
lanri tuli majarrena tappana mae ri Nakke. 
LaKupassareangi mae ri Kaleb siagang 
jari-jarina anjo parasangang lebaka alaba 
najappai. 

37 Passabakkang ikau ngaseng tommi 
Nalarro Batara mae ri nakke siagang Nakana, 
Musa, manna ikau tena todong nukkulle 
antama ri anjo parasanganga. 

38 Mingka pakajarreki nyawana pambantunu, 


lamintu Yosua anana Nun. lami lampimpingi 
tu Israel langngallei anjo buttaya. 

39 Nampa Nakana Batara mae ri katte 
ngaseng, Sikamma ana-ananu cadi dudua ija, 
tenayapa nakkulle angngassengi nikanaya 
baji yareka jadala, nukanaya lanirampasa ri 
musu-musunnu, iaminjo kenanga ana-ana 
kammaya laKusareang anjo buttaya, siagang 
laminjo kenanga lampammantangngi. 

40 Mingka ikau ngaseng, ammotere mako 
mange ri parang lompoa ammalo ri agang 
mangea ri biring Tamparanna Akaba. 

41 Appiali mako angkana, Musa, dorakami 
ikambe mae ri Batara. Mingka kamma- kamma 
anne eroki ikambe maju mange abundu situru 
Naparentakanga Batara, Allataalata. Nampa 
massing apparuru ngaseng mako untu mange 
abundu, lanri nupagampangangi mangea 
ambunduki anjo daera monconga. 

42 Mingka Nakana Batara mae ri nakke, 
Teako lappassangi kenanga alampa mange 
abundu, lanri tena nalaKururungang kenanga; 
nibetai kenanga sallang ri musunna. 

43 Kupabattumi anjo kananNa Batara mae 
ri kau ngaseng, mingka tena nanujampangi. 
Nutumpaki parentaNa Batara; attampo-tampo 
mako alampa mange ri anjo daera buluka. 

44 Nampa assulumo tu Amori niaka 
ammantang ri anjo daera monconga untu 
angngewako. Anjo kenanga teai sipato jaina, 

sanrapangi bania jaina. Naondang mako 


sagenna mae ri Horma bellana, nampa 
nibetako ri kenanga ri daera moncong Edom. 

45 Nampa ammotere mako siagang akkio 
mako appala tulung ri Batara, mingka 
taerokai Batara ampilangngeriko yareka 
amparhatikangko. " 

46 "| ebaki anjo ammantang maki ri Kades 
teai sipato sallona. 

2 1 kalebakkanna ammotere maki mange 

ri parang lompoa ammalo ri oloang 
mangea ri biring Tamparang Akaba, situru 
Naparentakanga Batara. Salloki allabang 
mange-mange ri daera monconna Edom. 

2 Nampa Napaumi Batara mae ri nakke 

3 angkanaya sallo maki allabang ri anjo 
daeraya. J ari musti alampa maki wara. 

4 Nampa Nasuroa Batara ampauangko anne 
pangngunju kammaya, Tenamo nanusallo 
na nupantamakkimo parasangang Edom, 
daerana sikamma saribattannu, jari-jarina 
Esau. Lamallaki kenanga mae ri kau, 

> mingka teako bunduki kenanga, nasaba 
tena manna sikede battu ri buttana kenanga 
laKupassareang mae ri kau, nasaba anjo 
daera Edom lebami Kupassareang mae ri 
jari-jarina Esau. 

6 Akkulleko ammalli kanre-kanreang yareka 
inungang battu ri kenanga. 

7 Urangi antekamma bateNa Karaeng 
Allataalanu leba ambarakkakiko lalang 

sikontu apa nugaukanga. Naparakaiko siapa 


sallonu lalang ri palabakkannu ajappa ri anne 
parang lompoa. Nalalangngiko lalang anne 
patampulo taunga siagang Nasareko sikontu 
apa nuparalluanga. 

8 Nampa ajappa tulusukki, nibokoi oloang 
mangea ri kota-kota Elat siagang Ezion-Geber 
mange ri Tamparang Matea, nampa alekko 
anrai mange ri Parang Lompona Moab. 

9 Nakana Batara mae ri nakke, Anjo tu 
Moab, Jjari-jarina Lot, takkulleai nuganggu. 
Teako bunduki kenanga. Parasangang Ar 
lebami Kupassareang mae ri kenanga. Na 
manna sikede battu ri buttana kenanga tena 
nalaKupassareang mae ri kau." 

10 (Anjo Ar riolo tu Emim ampammantangngi. 
Lompoipakkaleanna kenanga, sangkammai tu 
Enak, kamma tongi kenanga bansa rassasa. 

11 Sangkamma tu Enak, anjo kenanga nikana 
tongi tu Refaim; mingka niarengi kenanga ri 
tu Moab: Tu Emim. 

12 Riolo tu Hori ammantang ri Edom, mingka 
nibongkai siagang niputtai ri jari-jarina 
Esau, nampa napammantangngi buttana 
kenanga, kamma tomminjo sallang tu Israel, 
lanabongkai musu-musunna kenanga battu ri 
butta Napassareanga Batara mae ri kenanga.) 

13 "Nampa alimbangki ri Binanga Zered 
situru parentaNa Batara mae ri katte. 

14 Anjo kajariangi ri wattunna tallumpulo 
assagantuju taung lebanamo nibokoi Kades- 

Barnea. Sikontu tantaraya ri anjo silapisika 


turungang mate ngasemmi sangkamma 
Nakananga Batara. 

1D Tulusu nibalianna kenanga ri Batara, 
sagenna putta ngaseng kenanga 
kalebakkanna. 

16 Matena ngasemmo kenanga, 

17 Nakanamo Batara ri nakke, 

18 Anne alloa daera Moab nuolo, ammalo ri 
parasangang Ar. 

19) ari battuko mange ri ampina buttana 
tu Amon, Jari-jarina Lot. Teako ganggui 
yareka teako bunduki kenanga, nasaba 
tena manna sikede battu ri anjo butta 
lebaka Kupassareang mae ri kenanga, 
laKkupassareang mae ri kau." 

20 (Anjo daeraya alabang tongi niasseng 
nikana parasangangRefaim, iamintu arenna 
bansa lebaka ammantang riolo anjoreng: 
niarengi kenanga ri tu Amon, tu Zamzumim. 

21 Sangkamma tu Enak anjo kenanga lompo 
tongi pakkaleanna. Teai sipato kassana 
kenanga, siagang teal sipato jaina. Mingka 
niancuruki kenanga ri Batara, sagenna nialle 
ri tu Amon anjo buttaya, nampa ammantang 
kenanga anjoreng. 

22 Kamma tomminjo Nagaukanga Batara 
untu tu Edom, jari-jarina Esau, niaka 
ammantang ri daera monconna Edom. 
Naancurumi Batara anjo tu Hori, sagenna 
naalle tu Edom anjo buttaya nampa 

napammantangngi siagang ammantang tuli 


sagenna kamma-kamma anne. 

23 Butta niaka ri siapa are labuna ri biring 
Tamparang Tangngaya nipammantangngi ri tu 
battua ri pulo Kreta. Lebaki kenanga naancuru 
tu Awi, iamintu pandudu uru-uruna anjo 
parasanganga, nampa napammantangngi 
kenanga anjo daeraya sagenna mae ri kota 
Gaza ri patimborona.) 

24 "| ebanamo nilaloi daera Moab, Nakanamo 
Batara ri nakke, Kamma-kamma anne 
alampa mako allimbangi Binanga Arnon. 
LaKupassareangi mae ri kau Karaeng 
Sihon, iamintu karaeng Amori ammarentaya 
ri Hesybon, kammayatompa sikontu 
parasanganna. Bunduki anjo karaenga, 
nampa nupammantangngi buttana. 

25 Appakkaramula anne alloa laKupajariko 
tunikamallakkang ri bansa-bansaya ri 
kere-keremae. Sikamma taua lannekkereki 
napakamma malla punna nalangngereki 
kabaranu." 

20 "Nampa akkiringa siapa are tau battu ri 
parang lompo Kedemot mange ri Karaeng 
Sihon battu ri Hesybon untu ampabattui 
usulang passiamakkang kammaya anne: 

27 Kisarei ising ikambe ammalo ri 
parasanganna karaengku. Lajappa tulusyji 
ikambe siagang tenaja nalammengka ikambe 
battu ri agang lompoa. 

28 | anabayaraji ikambe kanre nakanrea 


siagang jene inung nainunga ikambe. Poro 
parallunaji bawang ammolongang ikambe 
anrinni ri parasanganga, 

293sagenna ammolongang ikambe ri 
Binanga Yordan untu antama ri parasangang 
Napassareanga Karaeng Allataalana ikambe 
mae ri kambe. Jari-jarina Esau iamintu 
ammantanga ri Edom siagang tu Moab 
ammantanga ri Ar, lebami nasare ising 
ikambe ammalo ri daerana kenanga. 

30 Mingka tena napabiangki Karaeng Sihon 
ammalo ri anjo parasanganna. Nipajari kapala 
batumi ri Karaeng Allataalanu siagang nakellai 
duduki ambetai anjo Karaeng Sihon. Sagenna 
kamma-kamma anne nipammantangngi iji 
daerana. 

31 Nampa Nakana Batara ri nakke, Anjo 
Karaeng Sihon siagang parasanganna 
Kupassareangi mae ri kau, allemi siagang 
pammantangngimi anjo parasanganga. 

3? Nabattumo Sihon siagang sikontu 
pasukanna untu ambundukiki ri ampina kota 
Yahas. 

33 Mingka nipassareammi anjo karaenga 
mae ri katte ri Karaeng Allataalata, sagenna 
nibetamo siagang ana-anana kammayatompa 
sikontu tantarana. 

34 Anjo memang wattua niallemi siagang 
niancurumi sikamma kotaya kammayatompa 

nibunomi sikontu panduduna, burane, baine 


siagang ana-ana. Tena niboli attallasa. 

35 Olo-olona kenanga niallei siagang 
nirampasaki kota-kotana. 

36 Lanri pannulunNa Karaeng Allataalata, 
akkullei nialle ngaseng sikontu kotaya, 
appakkaramula battu ri Aror, ri cappa Kabung 
Arnon, siagang kota niaka ri tangngana 
anjo kabunga, sagenna mange ri daera 
Gilead. Tena kota majarre dudu tembo 
pattahanganna nidallekang. 

37 Mingka tena nireppesi daerana tu Amon 
yareka biring Binanga Yabok yareka kota-kota 
niaka ri daera monconga yareka tampa 
maraengannaya, Napappisangkanga Karaeng 
Allataalata. " 

1 "Nampa agiokki alampa wara, mange 

ri Basan. Majumi Karaeng Og, iamintu 
karaeng Basan, siagang sikontu tantarana 
untu ambundukiki ri ampina kota Edrei. 

2 Mingka Nakanamo Batara mae ri 
nakke, Teako mallakki mae ri ia, Musa. 
LaKupassareangi anjo taua mae ri kau, 
kammayatompa tantarana siagang sikontu 
daerana. Gaukammi mae ri ia sangkamma 
apa lebaka nugaukang mae ri Sihon, karaenna 
tu Amori ammarentaya ri Hesybon. 

3Jari Napassareang tommi Karaeng 
Allataalata anjo Karaeng Og siagang rayana 
mae ri katte, nampa nibeta kabusumo anjo 
kenanga. 

4 Anjo wattua nirampasami sikontu kotana 


kenanga; tena manna sere ammantang 
tassesa. Kabusuna nia annampulo kota 
nirampasa ri sikontu daera Argob, 
niparentaya ri Karaeng Og battu ri Basan. 

3 Sikontu anjo kotaya nipakajarreki siagang 
tembo-tembo pattahangngang tinggia: 
nipakajarreki siagang pakkebu-pakkebu 
lompo siagang panjoli pakkebu kassaka untu 
antongkoki pakkebu lompona anjo kotaya. 
Pantaranganna anjo nia jai kota maraeng 
tenaya nammake kalli tembo. 

6Sikontu anjo kotaya niancuru kabusuki: 
sikontu tu buranea, tubainea siagang 
ana-anaka nibuno kabusuki, sangkamma 
lebaka nigaukang mae ri kota- kotana Karaeng 
Sihon battu ri Hesybon. 

7 Olo-olona kenanga niallei siagang 
kota-kotana kenanga nirampasaki. 

8 Anjo wattua niallei battu ri anjo ruaya 
karaeng Amori iamintu daera niaka ri bageang 
timboranna Binanga Yordan siagang Binanga 
Arnon sagenna mange ri Moncong Hermon. 

9 (Anjo Moncong Hermon niarengi Siryon ri 
tu Sidon, nampaniarengi Senir ri tu Amori.) 

10 Niallei sikontu daerana Karaeng Og battu 
ri Basan: kota-kotana ri lappara tinggia, daera 
Gilead siagang Basan, tulusu anrai sagenna 
kota Salka siagang Edrei bellana." 

11 (Anjo Karaeng Og jami karaeng 
kalabusanga ri tuRefaim. Patti mayana 

lamintu batu nipare; labuna appa metere 


na sangkarana abiringi rua metere situru 
siagang ukkurang lebaka nipattantu. Sagenna 
kamma-kamma anne akkulle iji nicini ri Raba, 
kotana tu Amon.) 

12 "Ri wattunna nikammaimo anjo buttaya, 
kupassareammi ri Ruben siagang mae ri 
Gad daera warakkanna kota Aror ri ampina 
Binanga Arnon, siagang sipagang battu ri 
daera monconna Gilead kammayatompa 
kota-kotana. 

13 Anjo sesa bageruanna daera Gilead 
kupassareangi mae ri bageruanna suku 
Manasye; kammayatompa daera Basan 
lebaka nijaja ri Karaeng Og iamintu sikontu 
daera Argob." (Anjo Basan allabangi niasseng 
salaku parasanganna tu Refaim. 

14Yair battu ri suku Manasye angngallei 
anjo sikontu daera Argob, iamintu battu ri 
Basan sagenna ri pabaeng-baenna Gesur 
siagang Maakha. Naaremmi anjo desa-desaya 
sangkamma areng kalenna, na sagenna 
kamma-kamma anne tuli allabanna niasseng 
salaku desa-desa Yair.) 

15 "Daera Gilead kupassareangi mae ri 
golongang Makhir battu ri suku Manasye. 

19 Nampa mae ri suku-suku Ruben siagang 
Gad kupassareangi daera niaka ri allana Gilead 
siagang Binanga Arnon. Tangnga-tangngana 
anjo binangaya ajari pabaeng-baenna 
kenanga ri bageang timboro, nampa ri 

bageang wara abaeng-baengi kenanga 


siagang Binanga Yabok. 

17Ri bageang ilau, daerana kenanga 
narapiki sagenna ri Binanga Yordan, battu ri 
Tamparang Galilea bageang wara sagenna 
ri Tamparang Matea ri bageang timboro, 
tulusu sagenna ri bangkeng Moncong Pisga ri 
bageang iraya. 

18 Anjo memang wattua kusaremi kenanga 
parenta kammaya anne: Nasareko Karaeng 
Allataalanu daera rayanganna Binanga 
Yordan untu ajari pammantangngannu. 
Mingka sikontu tantaranu musti angngerangi 
sanjata nampa alimbang ri Binanga Yordan ri 
dallekanna suku-suku Israel maraenga. 

19 Tubai-bainenuji bawang siagang sikamma 
ananu kammayatompa anjo olo-olo jainu 
akkulle ammantang ri kota-kota lebaka 
kupassareang mae ri kau. 

20Bantui julu bansanu sagenna 
napammantangngi kenanga butta 
laNapassareanga Karaeng Allataalanu mae 
ri kenanga ri laukanna Binanga Yordan; 
kammayatompa sagenna nisare pangngellai 
kenanga attallasa siagang amang anjoreng, 
sangkamma Nagaukanga Batara anrinni mae 
ri kau. Lebappi anjo kammaya nampako 
akkulle ammotere mae ri butta lebaka 
kupassareang mae ri kau. 

21 Nampa kukana ri Yosua: Lebami nucini 
sikontu apa Nagaukanga Karaeng Allataalanu 

mae ri Sihon siagang Og, anjo ruaya karaeng. 


Kamma tomminjo apa laNagaukanga mae ri 
sikamma karaeng eroka nualle buttana. 

22 Teako mallakki mae ri kenanga, lanri 
Karaeng Allataalanu labarjuang untu ikau." 

23 "Anjo wattua appala doamma mae ri 
Batara angkana: 

240, Batara Kaminang Tinggia, kuassengi 
Batara, angkanaya anne sikamma apa 
Kipappicinikanga mae ri nakke, nampami 
pakaramulanna sikamma gau malompoTa 
siagang gau mappakalannasatTa. Tena ruanTa 
Allataala ri langika kammayatompa ri buttaya, 
akkullea anggaukangi sikamma gau hebaka. 

25 Kisarema pangngellai untu allimbangi 
Binanga Yordan, Batara, untu anciniki 
parasangang copponga buttana, moncong 
gagaya siagang Moncomna Libanon. 

26 Mingka passabakkang ikau ngasemmi 
Nalarro Batara mae ri nakke sagenna tena 
Naturukianga pappalakku. Kabalekanna 
Nakana Batara, Sikamma monjo Musa, tea 
mako paui pole anjo passalaka! 

27 Alampa mako mange ri Moncong Pisga 
siagang accini mako wara siagang timboro, 
anrai siagang kalau. Parhatikangi baji-baji 
anjo apa nucinika, nasaba ikau tena 
nalanulimbang Binanga Yordan. 

28 Ajarami siagang saremi pangngunju 
Yosua. Pakajarreki pamaina, nasaba iami 
lampimpingi anjo bansaya untu alimbang 

siagang angngallei anjo parasangang 
nucinika. 

29) ari ammantang maki ri kabung baleanna 
kota Bet-Peor. " 

4 l Nampa nakana Musa mae ri anjo 
bansaya, "Turuki sikontu hukkung 
kupangngajarranga mae ri kau ngaseng, 
sollannu attallasa sagenna nupammantangngi 
anjo butta laNapassareanga Batara, 
Allataalana boe-boenu, mae ri kau. 

2 Anjo apa kuparentakanga, teako tambai 
yareka teako kurangngi manna sikede. Turuki 
sikamma parentaNa Karaeng Allataalanu 
kupassareanga mae ri kau. 

3 Kalennu anciniki apa Nagaukanga Karaeng 
Allataalanu ri Moncong Peor. Sikamma tau 
anynyombaya ri Baal anjoreng ri tampaka 
Naancuruki, 

4nampa ikau tuli majarreka tappana mae ri 
Karaeng Allataalanu attallasa ijako sagenna 
kamma-kamma anne. 

3 Sikontu anjo hukkunga kupangngajarrangi 
mae ri kau situru Naparentakanga Karaeng 
Allataalaku. Turuki ngasengi sikammaya anjo 
ri parasangang lanupantamakkia siagang 
lanupammantangngia. 

6 Majarrekko anggaukangi anjo kammaya. 
Punna nugaukang anjo kammaya, anyatami 
kacaradekannu mae ri bansa-bansa 
maraenga. Punna nalangngereki kenanga ri 
passalana anjo sikamma hukkunga, lanakana 

kenanga, Teai sipato caradena siagang 


taranna otana anjo bansa lompoa! 

7Bansa lompo kereanga nia allataalana 
areppese kammaya punna niparalluangi 
sangkamma areppesena Karaeng Allataalata? 
Kere-kere wattu nikkio mae ri la musti 
appiali. 

8 Bansa lompo kereanga nia hukkung- 
hukkung adele kammaya, sangkamma 
hukkung-hukkung kupangngajarranga mae ri 
kau ngaseng anne alloa? 

9 Parhatikangi siagang urangi baji-baji, 
sollanna tena nanukaluppai apa lebaka nucini 
kalennu lalang tallasanu. Caritai mae ri ana 
CUCUNNU 

10ri passalana anjo alloa, ri wattu 
ammentennu ri dallekanNa Karaeng 
Allataalanu ri Moncong Sinai. Anjo wattua 
Nakana Batara ri nakke, Passerei anjo 
bansaya, sollanna appilajara kenanga 
mannuruki mae ri Nakke lalang sikontu 
tallasana, kammayatompa sollanna naajara 
ana-anana kenanga mannuruki mae ri Nakke. 

11 Caritai mae ri ana-ananu antekamma 
batenu battu siagang ammenteng ri 
bangkenna anjo moncong nitongkoka ri umbu 
sassanga rapang rammang kapalaka siagang 
arinraya pepena sagemna nai ri langika. 

12 Nampa abicara Batara mae ri kau lalang ri 
pepeka; nulangngereki saranNa mingka tena 
sikali nanuciniki. 

13 Anjoreng Napaumi mae ri kau apa 


mustia nugaukang untu anrupai parjanjiang 
Napareka siagang ikau ngaseng. Anjo 
Sampuloa Parenta lebaka Natulisi ri ruaya 
batu tulisi musti nugaukangi. 

14 Nasuroa Batara ampangngajarrangi mae 
ri kau sikontu hukkung mustia nuturuki 
ri parasangang nupantamakkia siagang 
nupammantangngia sallang." 

15 "Urangi baji-baji! Ri wattunna abicara 
Batara mae ri kau lalang pepe ri Moncong 
Sinai, tena apa-apa nucini. 

16| ari katutui sollanna tena nanudoraka 
lanri nupapparekanna kalennu patung untu 
nusomba, baji burane yareka baine, 

17 jangang-jangang yareka juku- 
jukukang, olo-olo akkaloloka yareka olo-olo 
maraengannaya. 

18(4:17) 

19 Teako dorakai lanri anynyombanu yareka 
nupamatu-matuna kalennu mae ri apa 
niaka nucini ri langika, kammaya: mataallo, 
bulang siagang bintoenga. Bansa maraenga 
Nabalang parekangi Karaeng Allataalanu 
ansombai anjo barang-barang kammaya. 

20 Mingka ikaumi bansa Napasalamaka battu 
ri butta Mesir, tampanu sessa dudu riolo. 
Naerangko assulu battu ri anjo parasanganga, 
sollannu ajari bansa KalenNa sangkamma 
kaadaannu kamma-kamma anne. 

21 Mingka ajari larromi Karaeng Allataalanu 


mae ri nakke passabakkang ikau ngaseng, 
siagang assumpami angkanaya tena 
nalakulimbang Binanga Yordan untu antama 
ri butta coppong lebaka Napassareang mae ri 
kau. 

22Tasalloami nulalimbang siagang 
nupammantangngi anjo butta copponga: 
mingka inakke tena kumminawang, nasaba 
lamatea anrinni. 

23 Jrangi baji-baji! Teako takkaluppai ri 
parjanjiang Napareka Karaeng Allataalanu 
siagang ikau ngaseng! Turuki parentaNa: 
tea laloko appareki patung manna pole 
antekammaya tanjana untu nusomba, 

24 nasaba Karaeng Allataalanu rapangi pepe 
appakamutunga. Taerokai nipasangkamma 
siagang apa-apa maraenganga. 

25 kammayatompa punna sallo mako 
ammantang ri anjo parasanganga siagang 
ammana-mana mako anjoreng, teako dorakai 
lanri apparenu patung untu kalennu, manna 
pole antekammaya tanjana. 

29Tapporo langika siagang linoa ajari 
sabi anne alloa angkanaya punna tena 
numannuruki mae ri nakke, tasalloami 
nulanynya battu ri butta nupammantangngia 
ri baleanna anjo Binanga Yordan. Tasalloako 
lammantang anjoreng, lanri laniancuru taba 
sikaliko. 

27 | aNapasisala-salakko Batara ri allana 


bansa-bansa maraenga siagang sikede mami 
ri kau lammantanga attallasa. 

28 Anjorengko lanynyomba mae ri rewata- 
rewata bate pare limanna rupa taua, iamintu 
rewata-rewata nipareka battu ri kayu siagang 
batu, tenaya nakkulle accini siagang tenaya 
nakkulle allangngere, tenaya nakkulle 
angnganre yareka angngara. 

29 Nampa lanuboya Karaeng Allataalanu: 
siagang punna attoj eng-toj engko ri pamainu 
amboyal, lanugappai. 

30 pynna nitujuko ri yangasenna anjo balaya 
siagang punna niakko lalang ri kasukkaranga, 
lammoterekko mae ri Karaeng Allataalanu 
siagang mannuruki ri la. 

31 Anjo Karaeng Allataalanu, lami Allataala 
sannaka lompona pangngamaseanNa. Tena 
nalaNabokoiko yareka tena nalaNapanrakiko, 
yareka tena nalaNakaluppai parjanjiang 
Napareka KalenNa siagang boe-boenu. 

32 Salidikimi rewasa leba allaloa, bella ri 
tenanapa nanulassu, appakkaramula ri allo 
Napajarina Allataala rupataua ri linoa anne. 
Boyami ri sikontu linoa. Lebakika kajariang 
apa kammaya anjo hebana rioloangannaya? 
Lebakika nia tau allangngereki kajariang 
kammaya anjo? 

33 | ebakika nia bansa akkulle iji attallasa 
baku lebana nalangngere angkanaya nia 

allataala abicara mae ri kenanga battu lalang 


ri pepeka, sangkamma lebaka nukasia? 

34 | ebakika nia rewata barani angngalle 
sereang bansa battu ri bansa-bansaya nampa 
napajari kenanga umma kalenna, sangkamma 
Nagaukanga Karaeng Allataalanu untu ikau ri 
Mesir? Kalennu anciniki antekamma bateNa 
Allataala appabattu kagassingang lompo, 
angngeranga bala siagang pabundukang, 
anggaukangai gau-gau appakalannasaka 
siagang apa-apa hebaka. 

35 Yangasenna anjo sikammaya 
Napappicinikangi Batara mae ri kau 
ngaseng untu ampabutti angkanaya laji 
bawang Batara Allataala, tena pantaranganna 
maraengang. 

36 Battu rate ri langika Napappilangngerang 
saranNa mae ri kau untu angngajarakko: 
ri anne linoa Napappicinikammi mae ri kau 
pepe malompoNa, siagang battu lalangi ri 
anjo pepeka abicara mae ri kau. 

37 Lanri Nakamaseangi boe-boenu, na Napile 
mako, lanri koasa malompoNa na Naerang 
mako assulu battu ri Mesir. 

38 Bansa-bansa labi lompoanganga siagang 
labi kassakanganga Nabongkai battu ri 
dallekannu, sollanna Naantarakko mange ri 
parasanganna kenanga Napassareanga mae ri 
kau, parasangang nupatanga kamma-kamma 
anne. 

39 [| anri kammana anjo angngurangi mako 


anne alloa siagang teako takkaluppali: Bataraji 
bawang Allataala ri langika siagang ri linoa, 
tena ruanna siagang tena maraenganna. 

40 Turuki sikontu hukkung kupassareanga 
mae ri kau anne alloa, nampa ikau siagang 
jari-Jarinu lasalewangangko siagang latuli 
attallasa mako ri parasangang Napassareanga 
Karaeng Allataalanu ajari pisakanu sagenna 
satunggu-tungguna." 

41 Nampa najojo Musa tallu kota irayanganna 
Binanga Yordan 

42 ajari kota palariang, iamintu tampana 
taua ampasalamaki kalenna punna tena 
nakunjungi nanabuno paranna tau siagang 
teai musunna. Akkullei lari mange ri 
kalaserenna anjo kotaya sollanna tena 
nanibuno tongi. 

43 Untu suku Ruben napasadiai kota Bezer ri 
lappara tinggina parang lompoa, untu suku 
Gad napasadiai kota Ramot ri daera Gilead, 
siagang untu suku Manasye napasadiai kota 
Golan ri daera Basan. 

44 Nampa napassareang Musa hukkung- 
hukkunNa siagang paratorang-paratoranNa 
Allataala mae ri bansa Israel. 

43 Anjo kammaya nagaukangi ri assulunamo 
kenanga battu ri butta Mesir siagang ri niana 
kenanga ri kabung rayanganna Binanga 
Yordan, assidallekang siagang kota Bet-Peor. 
Anjo daeraya leba daerana Sihon, karaenna 

tu Amori, lebaka ammarenta riolo ri kota 


Hesybon. Nibetai ri Musa siagang bansa Israel 
ri wattunna assulu kenanga battu ri butta 
Mesir. 

46 (4:45) 

47 Naempoimi kenanga anjo buttana Karaeng 
Sihon, kammayatompa buttana Karaeng Og 
battu ri Basan, karaeng maraenna tu Amori, 
ammantanga ri rayanganna Binanga Yordan. 

48 Anjo buttaya tampana iamintu battu ri 
kota Aror ri birinna Binanga Arnon, tulusu 
wara sagenna Moncong Hermon, 

493 sjagang sikontu daera irayanganna 
Binanga Yordan timboro sagenna Tamparang 
Matea ri bangkenna Moncong Pisga. 

5 l Napasserei Musa sikontu bansa Israel, 

nampa nakana mae ri kenanga, "Sikamma 
saribattangku ngaseng, pilangngerimi anne 
hukkung-hukkung kupassareanga mae ri kau 
ngaseng anne alloa. Pilajari baji-baji anjo 
hukkung-hukkunga, siagang tuli majarrekko 
anturuki. 

2 Ri Moncong Sinai appareki Karaeng 
Allataalata sere parjanjiang, 

3teai ri boe-boeta bawang, mingka siagang 
ikatte ngaseng anrinni. 

4 Battu lalang ri pepeka irate ri anjo 
monconga ero Batara abicara KalenNa 
siagang ikau ngaseng. 

> Mingka lanri mallakko ri pepeka siagang 
tena nubarani angngambi ri monconga, Jari 

anjo wattua ammentenga ri allanu siagang 


Batara untu ampabattui kananNa Batara mae 
ri Kau ngaseng. 

6 Napappiassengangi Batara angkana, 
INakke Karaeng Allataalanu lebaka 
angngerangko assulu battu ri butta Mesir, 
tampanu nipare ata. 

'Teako anynyombai rewata-rewata 
maraeng. INakke bawang nusomba. 

8Teako appareki patung sangkammaya 
apa-apa ri langika, ri buttaya yareka lalang ri 
jeneka irawanganna buttaya. 

9 Teako anynyombai patung kammaya anjo, 
lanri iNakke Karaeng Allataalanu siagang 
taeroKa nipasangkamma manna apa-apa 
mamo maraenganga. Inai-nai angkabirisiA 
laKuhukkungi sagenna mae ri jari-jarina lapisi 
matallua siagang makaappaka. 

10 Mingka Kupappicinikangi 
pangngamaseangKu mae ri assabu- 
sabua jari-jari ri tau mangngamaseanga ri 
Nakke siagang mannurukia ri parentaKu. 

11 Teako sambarang nupau arengKu, nasaba 
iNakke, Karaeng Allataalanu, anghukkungi 
manna pole inai punna napake sala arengKu. 

12 Pakalompoi Allo Pammari-mariang 
siagang pakalabiriki salaku allo matangkasa, 
nasaba iNakkemi Karaeng Allataalanu 
amparentakangi mae ri kau. 

13 Kusareko wattu annang allo untu anjama, 

14 mingka allo makatujua iamintu allo 


pammari-mariang nisalaka untu iNakke, 
Karaeng Allataalanu. Anjo alloa tena manna 
sitau akkulle anjama, baji naikau, ana-ananu, 
ata-atannu, olo-olonu yareka bansa maraeng 
niaka ammantang ri parasangannu. Sikamma 
atannu musti ammari- mari tongi sangkamma 
ikau kalennu. 

15 Yrangi angkana ikau riolo nipare atako 

ri Mesir, nampa nilappassangko ri Karaeng 
Allataalanu lalang kakoasang malompoNa. 
Lanri kammana minjo naKuparentakangko 
untu ampakalompoi Allo Pammari-marianga. 

16 Pakalompoi siagang parakai anrong 
manggenu; iaminjo parentaKu, Karaeng 
Allataalanu, sollannu salewangang siagang 
labu umurunu ri parasangang Kupassareanga 
mae ri kau. 

17 Teako ammunoi. 

18 Teako agau salimaraki. 

19 Teako alukkaki. 

20Teako assarei kasabiang balle-balle ri 
passalana parannu tau. 

21Teako kacinnai barang-baranna parannu 
tau: kammaya ballana, buttana, bainenna, 
ata-atanna, olo-olona, keledaina yareka 
manna apa-apa mamo napatanga parannu 
tau. 

22|aminjo parenta-parenta Napassareanga 
Batara mae ri kau ngaseng ri wattunnu assere 
ri monconga. Ri wattunna abicara kamma 

siagang rammang kapalaka, Napassareangi 
anjo parenta-parentaNa. Tena maraeng 
Napassareang. Nampa Natulisi lalang ri rua 
batu na Napassareang mae ri nakke." 

23 "Ri wattunna arinra kabusu monconga na 
nia sara nulangngere battu lalang ri sassanga, 
battu ngasengi sikontu pamimping sukunu 
siagang tau toa-toanu mae ri nakke. 

24 Nakana kenanga, Napappicinikammi 
kalompoanNa siagang kalabiranNa Karaeng 
Allataalata ri wattunna nilangngere abicara 
battu lalang ri pepeka. Anne alloa nacinimi 
ikambe angkanaya nia memang todong olona 
rupataua untu tuli attallasa, manna pole 
nalebamo abicara Allataala mae ri ia. 

25 Mingka angngapa namusti nasaung 
ija nyawana ikambe? Anjo pepe sannaka 
hebana lanaancuruki ikambe! Tappaki ikambe 
angkanaya tena tamatena ikambe punna 
nalangngereki ikambe abicara pole Karaeng 
Allataala. 

26 Niakka rupatau akkulle tuli attallasa 
lebanamo nalangngere Allataala mattallasaka 
abicara battu lalang ri pepeka? 

27 | anri kammana anjo, alampa mako Musa, 
pilangngeri sikontu apa Napaua Karaeng 
Allataalata, nampa pabattui sallang mae 
ri kambe anjo apa Napaua mae ri kau. 
Lanapilangngeri ikambe siagang mannuruki 
ikambe. 

28 Nalangngerena anjo, Nakanamo Batara 


mae ri nakke, Kulangngereki anjo apa napaua 
anjo bansaya, siagang kontutojengi anjo 
kananna kenanga. 

29 Kade natuli kammana anjo pamaina 
kenanga! Kade natuli napakalompoA siagang 
naturuki sikontu parentaKu, sagenna 
salewangang kenanga siagang jari-jarina 
sagenna satunggu-tungguna! 

30 Alampa mako kamma-kamma anne 
siagang suromi anjo bansaya massing 
ammotere mange ri kemana. 

31 Mingka ikau Musa, ammoterekko 
siagang ammantangko anrinni siagang 
iINakke: laKupassareangi mae ri kau 
sikontu hukkungKu siagang parentaKu. 
Pangngajarrangi mae ri kenanga, 
sollanna naturuki kenanga ri parasangang 
Kupassareanga mae ri kenanga. 

32 Sikamma saribattangku, turuki 
siagang pamai tamamminra sikontu apa 
Naparentakanga Karaeng Allataalanu mae 
ri kau ngaseng. Teako dakkai manna sere 
sikamma anjo parentaya. 

33 Gaukangi sikontu Napassuroanga 
Karaeng Allataalanu mae ri kau, sollannu 
salewangang siagang akkulle ammantang tuli 
ri parasangang lanupammantangia. " 

6 | “Nasuroa Karaeng Allataalanu 
ampangngajarrangi sikontu anne 
hukkunga mae ri kau ngaseng, sollanna 

nugaukangi sallang ri parasangang tenayamo 


nasallo nanupammantangngi. 

2 Paralluko ikau siagang jari-jarinu 
ampakalabiriki karaeng Allataalanu lalang 
sikontu tallasanu siagang nuturuki sikontu 
hukkung kupabattua mae ri kau, sollanna 
labu umurunu ri anjo parasanganga. Lanri 
kammana anjo, pilangngeri 

3 sikamma saribattangku ngaseng: 
gaukangi anjo kammaya siagang pamai 
tamamminranu, sollannu salewangang 
siagang ajari bansa lompo ri parasangang 
kalumanynyanga siagang copponga buttana, 
sangkamma Napajanjianga Karaeng 
Allataalana boe-boeta. 

4 Urangi sikamma saribattangku! Bataraji 
bawang, siagang Bataraji bawang Allataalata! 
> Kamaseangi Karaeng Allataalanu siagang 
sikontu pamainu: Pappicinikangi kammaya 
anjo lalang ampe-ampe tallasanu siagang 

lalang ri panggaukannu. 

Tea laloko kaluppai parenta-parenta 
kupassareanga mae ri kau anne alloa. 

7 Pangngajarrangi mae ri ana-ananu. Parallui 
nucaritakang ilalang ri ballanu siagang ri 
pantarang ballanu, wattunnu ammari-mari 
siagang ri wattunnu anjama. 

8 Pasikkoki anjo mae ri limannu siagang 
patabai mae ri abannu sollanna tuli nuurangi. 

9 Tulisiki ri pakkebu ballanu siagang ri 
pakkebu lomponu." 

10"Ajanji Karaeng Allataalanu mae ri 


boe-boenu iamintu Abraham, Ishak siagang 
Yakub angkanaya laNapassareangi anjo 
parasanganga mae ri kau. Kota-kotana 
lompoi siagang coppongi, nampa teai ikau 
ambangungi. 

ll Rassi ngasengi ballana siagang barang- 
barang baji, nampa teai ikau ambonei anjo 
ballaka. Nia lanugappa siapa jaina bungung, 
nampa teai ikau angkekei. Langgappako 
koko-koko anggoro siagang koko zaitun, 
nampa teal ikau allamungi. Punna Naerangko 
Batara mange ri anjo parasanganga, nampa 
nia ngaseng kanre- kanreang nukaerokia untu 
nukanre, 

12 katutui baji-baji sollanna tena 
nutakkaluppa mae ri Batara, lebaka 
allappassangko battu ri Mesir, tampa lebaka 
nupammantangngi nipare ata. 

13 pakalabiriki Batara, Allataalanu, siagang la 
bawang nusomba, siagang punna assumpako, 
gaukammi anjo lanri arenNa bawang. 

14Teako anynyombai ri rewata-rewata 
maraenga, ia nasombaya bansa- bansa niaka 
ammantang ri tammulilinu. 

15 Punna anynyombako mae ri rewata-rewata 
maraenga, lanitujuko ri pangngalarroiNa 
Karaeng Allataalanu siagang lanipanrakiko 
taba sikali, lanri anjo Karaeng Allataalanu 
niaka ri tangnga-tangnganu taerokai 

nipasangkamma siagang apa-apa 
maraenganga. 

19 Teako paccoba-cobai Karaeng Allataalanu 
sangkamma nugaukanga ri Masa. 

17 Turuki sikontu hukkung Napassareanga 
Karaeng Allataalanu mae ri kau. 

18 Gaukangi apa Nakanaya baji siagang adele 
Batara, na nusalewangang. Butta coppong 
Napajanjianga Batara mae ri boe-boenu, 
lanupatangi, 

19 siagang lanubongkai musu-musunnu 
sangkamma Napajanjianga Batara. 

20Ri allo ri boko lakkutanangi ana-ananu 
mae ri kau angkana, Angngapai Karaeng 
Allataalata naNasuroki anturuki sikontu anjo 
parentaya? 

21 Musti appialiko angkana, Riolo nipajari 
ataki ri karaeng Mesir, mingka Nalappassangki 
Batara siagang kakoasang lompoNa. 

22 Kalenna ikambe anciniki sikamma gau 
appakalannasa Nagaukanga Batara siagang 
sikamma apa-apa appakamalla Nagaukanga 
mae ri tu Mesir siagang ri karaenna kenanga, 
kammayatompa sikontu pagawena. 

23|a allappassangki battu ri Mesir sollanna 
Naerangki mae anrinni, nampa Napassareang 
anne buttaya mae ri katte sangkamma 
Napajanjianga mae ri boe-boeta. 

“4Nasuroki Karaeng Allataalata anturuki 
siagang anggaukangi sikontu anjo parentaya 
kammayatompa mappakalabiri mae ri la. 

Punna nigaukangi kammaya anjo, latuli 


Naparakai bansata sollanta tuli salewangang 
lalang tallasatta. 

25 Punna tamamminraya nyawata anturuki 
sikontu apa Naparentakanga Karaeng 
Allataalata mae ri katte, lamangngellai mae ri 
katte." 

7 Il" aNaerangko Karaeng 

Allataalanu mange ri parasangang 
lanupammantangngia, siagang jai bansa 
laNabongka battu anjoreng. LaNabongkai 
tujua bansa labi lompo siagang labi 
kassakkangngang na ikau ri dallekang 
matannu, iamintu: Tu Het, Girgasi, Amori, 
Kanaan, Feris, Hewi siagang Yebus. 

2 Punna Napassareang Karaeng Allataalanu 
anjo bansa-bansaya antama ri kakoasannu 
siagang nubeta kenanga, buno ngasengi anjo 
kenanga. Teako kamaseangi kenanga siagang 
teako appareki parjanjiang siagang kenanga. 

3 Takkulleako abunting siagang kenanga, 
siagang teako pabiangngi ana-ananu abunting 
siagang kenanga, 

4sollanna tena nanipakabella ana- 
ananu ri kenanga battu ri Batara, untu 
anynyomba ri rewata-rewata maraenga. 
Punna anynyombako mae ri rewata-rewata 
maraenga, larroi Batara siagang laNaancuru 
memangko silalonna. 

3Lanri kammana anjo, rumbangi 
tampa-tampa pakkorobangnganna anjo 

bansa-bansaya, ancuru ngasengi benteng- 


benteng batu nakanaya kenanga karamaki, 
rabai gamba-gambarana barhala Asyera, 
siagang tunui sikamma patung-patung 
barhala nasombaya kenanga. 

6 Gaukangi anjo kammaya lanri ikau Karaeng 
Allataalanu ampatangko. Battu ri sikontu 
bansaya ri anne linoa, ikaumi Napile Karaeng 
Allataalanu untu ajari ummaNa kaminang 
Nangaia. 

7 Nakamaseangko siagang Napileko Batara, 
teai lanri labi lompoangangko na bansa-bansa 
maraenga, sikontu tojenna ikau bansa 
kaminang cadi ri sikontu linoa. 

8Mingka Napileko Batara lanri 
Nakamaseangko siagang eroki Narupai 
janji Napareka siagang boe-boenu. laminjo 
sabana naleba mako Napasalama siagang 
kakoasang lompoNa siagang Nalappassangko 
battu ri nipare atanu battu ri karaeng Mesir. 

9 Urangi angkanaya Karaeng Allataalanu 
bawang Allataala, tena pantaranganna, 
siagang lami Allataala tamamminraya 
nyawaNa. Narupai Batara janjinNa siagang 
Napappicinikangi pangngamaseanNa tenaya 
tappuna sagenna sisabu turungang mae ri tau 
mangngamaseanga ri la siagang mannurukia 
ri parenta- parentaNa. 

10 Mingka tena todong Nabata-bata 
anghukkungi tau birisika ri la. 

1! Jari, turuki sikontu hukkunNa kupabattua 


mae ri kau anne alloa." 

12 "Pynna nuparhatikang anjo parenta- 
parentaya, siagang nugaukang tamattappu, 
tena todong namamminra pamaiNa Karaeng 
Allataalanu mae ri parjanjiang Napareka 
siagang ikau ngaseng. LaNapappicinikangi 
pangngamaseang tamattappuNa mae ri 
kau, sangkamma Napajanjianga mae ri 
boe-boenu. 

13 | aA3Nakamaseangko siagang 
laNabarakkakiko, sagenna ajari jai ananu 
na pila katambang jainu. LaNabarakkaki 
sikamma kokonnu, sagenna angngerang 
wassele gandung, anggoro siagang minynya 
zaitun. LaNabarakkakiko sagenna ajari Jai 
sapinu, bembenu siagang gimbalanu. Sikontu 
anjo barakkaka lanutarimai ri parasangang 
Napassareanga Batara mae ri kau, situru 
janjinNa mae ri boe-boenu. 

14 Battu ri sikontu bansaya ri lino, tena 
manna sere anggappa barakka allabi-labi 
kammaya ikau ngaseng. Ikau ngaseng 
siagang sikontu olo-olonu tena sikali 
latamanang. 

15 | aNalalangiko Batara battu ri sikontu 
garringa siagang Napakabellako battu ri 
sikontu bala sangkamma lebaka nucini ri 
Mesir, balalo anjo balaya musu-musunnu 
Napitujui. 

16 S5ikamma bansa Napassareanga 


Karaeng Allataalanu ri kakoasannu musti 
nuancuruki:, teako kamaseangngi kenanga. 
Teako anynyombai ri rewata-rewatana 
kenanga, lanri anjo panggaukang kammaya 
napangngerangangko bala. 

17 Gassing nupikkiriki angkanaya labi 
jaiangngangi anjo bansa-bansaya sagenna 
tanukulleai ambongkai kenanga. 

18 Mingka teako mallakki mae ri kenanga: 
urangi apa lebaka Nagaukang Karaeng 
Allataalanu mae ri karaeng Mesir siagang 
sikontu rayana. 

19 Yrangi sikamma bala lompo nucinika 
kalennu, gau-gau appakalannasa, siagang 
kakoasang lompo Napakea Karaeng 
Allataalanu untu allappassangko. Kamma 
tomminjo laNagaukanga Karaeng Allataalanu 
mae ri sikontu bansa nukamallakkanga. 

20Balalo lappaniaki Karaeng Allataalanu 
karicuang ri tangnga-tangngana kenanga, 
sagenna manna tau laria siagang accokkoa 
lapanra ngaseng tonji. 

21) ari teako mallakki mae ri anjo bansa- 
bansaya. Karaeng Allataalanu lanjagaiko. 
lami Allataala malompo siagang sannaka 
hebana. 

22 Anjo bansa-bansaya laNabongka 
tassikede-kedeki battu ri dallekannu. 
Takkulleai linta dudu nuancuru kenanga, 

sollanna tena napila katambang olo-olo 


sekkeka akkullea ambahayakangko. 

23 Kammaminjo bateNa Karaeng Allataalanu 
lampassareangi musu-musunnu mae ri kau. 
LaNapasimbung-simbungi kenanga sagenna 
ancuru kenanga. 

24 | aANapassareangi sikamma karaenna 
kenanga mae ri kau. Lanubunoi kenanga, 
nampa nikaluppaimo arenna kenanga. Tena 
manna sitau akkulle attahang andallekangko: 
anjo kenanga lanuancuru ngasengi. 

25 Tunui sikamma patung-patung barhala 
nasombaya kenanga. Teako cinnai ri pera 
yareka bulaeng niaka ri kalenna siagang 
teako allei untu kalennu. Punna nudakkai anjo 
parentaya tena tamatenu, nasaba Nakabirisi 
Karaeng Allataalanu anynyombaya ri patung 
barhalaya. 

26 Teako ammoliki patung barhala lalang 
ballanu, sollanna anjo pattunra antujuai tena 
natuju tongko. Anjo apa kammaya musti 
numusui siagang musti nupakatunai, lanri 
nitunrai ri Batara." 

9 1 “Sikontu hukkung kupassareanga mae 
ri kau anne alloa musti nugaukangi 
tamattappu, sollannu tuli attallasa, nupila 

jai siagang nupammantangngi butta 
Napajanjianga Batara mae ri boe-boenu. 

2 Urangi! Patampulo taungko Napimping 
Karaeng Allataalanu lalang pajappang bella 
ammalo ri parang lompoa. Erokko Nasori 

Batara ilalang ri anjo pajappanga, sollanna 


akkulle Nacini apa niaka lalang ri atinnu, 
siagang apaka lanuturukiji parenta-parentaNa 
yareka tena. 

3 Nalappassangko cipuru, nampa Nasareko 
manna untu nukanre. I kau siagang boe-boenu 
talebakako angnganre kanre kammaya anjo 
noloangnganna. NaNagaukang Batara anjo 
kammaya lanri erokko Naajara angkanaya 
anjo rupataua tena naporo kanreji bawang 
nakkulle attallasa, passangalinna battu ri 
sikontu apa Nakananga Batara. 

4Lalanna anne patampulo taunga tena najari 
toa pakeannu siagang tena nakkambang 
bangkennu. 

3 Urangi, angkanaya Karaeng Allataalanu 
angngajarakko rapang sere mangge 
angngajaraki ana-anana. 

Jari, gaukangi sikontu apa Naparentakanga 
Karaeng Allataalanu. Attallasa mako situru 
hukkung-hukkunNa siagang mappakalabiri 
mako mae ri la. 

7 Karaeng Allataalanu angngerangko 
mange ri parasangang copponga buttana, 
parasangang jaia binangana siagang 
timbuseng jenena, niaka jene aloloro 
rawanganna buttana, assolonga mae ri 
sikamma kabunga siagang buluka. 

8 Anjo parasanganga angngerangi wassele 
sangka rupanna, kammayami gandung, 

anggoro, rappo ara, rappo delima, poko 


zaitun siagang bani. 

9 Tena nulanaalle cipuru siagang tena 
nulakakurangang anjoreng. Batu karanna 
akkimbolongi bassi, siagang akkulleko 
angngeke tambaga battu ri bulu-buluna. 

10 | angnganreko sagenna sukku pamainu 
siagang sukkuru mae ri Karaeng Allataalanu 
lanri anjo butta coppong Napassareanga mae 
ri kau." 

11"Katutui baji-baji, sollanna tena 
nutakkaluppa mae ri Karaeng Allataalanu; 
teako bawang-bawangngangi manna 
pole sereja battu ri sikontu hukkunNa 
kupassareanga mae ri kau anne alloa. 

12 Punna angnganre mako sagenna 
sukku pamainu siagang punna leba 
mako ambangung balla baji untu 
pammantangngannu, 

13 siagang punna pila katambammo jaina 
sapinnu, bembenu siagang gimbalanu, peranu 
siagang bulaennu kammayatompa sikontu 
pabarang-barangngannu maraenganga, 

14 katutui baji-baji sollanna tena nujari 
tampo siagang takkaluppa ri Karaeng 
Allataalanu, lebaka allappassangko battu ri 
Mesir, lebaka nupammantangngi nipare ata. 

13 Napimpingko Batara ammalo ri parang 
lompoa siagang hebaka, jaia ulara aracung 
siagang olo-olo akkullea ammuno. Ri butta 
kalotoroka tenaya jenena Napassolongi 

jeneka battu lalang ri batua, sollannu akkulle 


angnginung sagennu bassoro. 

16Ri parang lompoa Nasareko manna 
untu ajari kanrenu, iamintu kanre tenaya 
naassengi boe-boenu. Nagaukangai Batara 
kammaya anjo lanri eronu nasori siagang 
nakellaina tuna pamainu, sollanna akkulle 
agau baji mae ri kau ri kalebakkanna. 

Jari tea sikaliko appikkiriki angkanaya 
lanri usaha kalennu siagang kagassingang 
kalennu nukkulle ajari kalumanynyang. 

18 Jrangi angkanaya sikontu tojenna 
Karaeng Allataalanu ansareko 
kakalumanynyangngang. Nagaukangi 
anjo kammaya lanri sagenna anne alloa tuli 
tamamminrana mae ri parjanjiang Napareka 
siagang boe-boenu. 

19 Teako takkaluppai ri Karaeng Allataalanu 
siagang teako tagilingi mae ri rewata- 
rewata maraenga untu anynyomba siagang 
ampakalompoi kenanga. Anne alloa 
kupakaingakko angkanaya punna tena 
tanugaukanna tonja kammaya, manassa tena 
todong tanipanrakkinnu ri Batara. 

20 Punna tena numannuruki mae ri Karaeng 
Allataalanu, tena taniancurunu todong 
sangkamma bansa-bansa maraenga, ia 
Naancuruka ri dallekanna matannu." 

9 1 "Pilangngeri sikamma saribattangku 
ngaseng! Anne alloa alimbangko 
untu ampantamakki daerana bansa- 

bansa labi lompoanganga siagang labi 


kassakkangnganga naikau. Kota-kotana 

kenanga lompo-lompo ngasengi, siagang 
tinggi tembo pattahanganna sanrapang 

tinggina langika. 

2 Taunna lompo ngasengi pakkaleanna; 
anjo kenanga rapangi rassasa, nampa 
nulangngeremi angkanaya tena tau akkulle 
angngewai kenanga. 

3 Mingka kamma-kamma anne ikau kalennu 
lanciniki antekamma bateNa Karaeng 
Allataalanu ajappa ri dallekannu rapang 
pepe appakamutunga. LaNabetai kenanga 
ri dallekang matannu, sagennu akkulle 
ambongkai kenanga siagang angngancuruki 
silalonna kenanga sangkamma Napajanjianga 
Batara. 

“Punna lebaki Karaeng Allataalanu 
ambongkai kenanga untu ikau, teako sala 
pahangngi angkanaya Naerangko mange 
anjoreng untu ampatangi anjo buttaya lanri 
bajinu siagang nugaukanna eroNa Karaeng 
Allataalanu, sagennu siratang antarimai 
anjo buttaya. Tena sikali nakamma anjo! 
Nabongkai Batara anjo bansa-bansaya untu 
ikau lanri jadalana kenanga. Nalappassangko 
Batara angngallei buttana kenanga, lanri 
eroNa anrupal janjinNa mae ri boe-boenu 
lamintu Abraham, Ishak siagang Yakub. 

5 (9:4) 

6 Tappa mako angkanaya teai passabakkang 


siratannu antarimai anjo butta copponga na 
Napassareang mae ri kau. Tena! Nasaba ikau 
anne bansa kapala batuko. 

7 Urangi antekamma batenu ampakalarroi 
Karaeng Allataalanu ri parang lompoa. Baku 
nubokoina Mesir sagennu battu mae anrinni, 
tena numannuruki mae ri Batara. 

8Balalo lebaki nupakalarro sikali 
Batara ri Moncong Sinai, sagenna eroki 
angngancurukko. 

9 Angngambikka nai ri anjo buluka untu 
annarima batu parjanjiang Napareka Batara 
siagang ikau. Patampulo allo siagang 
patampulo bangngia ammantang irate ri anjo 
monconga tangnganre tangnginung. 

10 Nampa Nasarea Batara rua batu lebaka 
Natulisi Allataala KalenNa. Natulisiki ri anjo 
batua kana-kana Napabattua mae ri kau 
battu lalang ri tangnga-tangngana pepeka 
mae ri kau, ri wattunnu assere ri bangkenna 
monconga. 

1 Ri allalonamo patampulo allo siagang 
patampulo bangngi, Napassareammi Batara 
anjo ruaya batu parjanjiang mae ri nakke. 

12 Nampa Nakana Batara mae ri nakke, 
Naungko linta, nasaba anjo bansanu 
nueranga assulu battu ri butta Mesir agau 
jadalami. Ammengkami kenanga battu ri 
parenta-parentaKu, siagang apparemi patung 
untu nasomba. 

13 Nakana pole Batara ri nakke, Kuassengi 


angkana teai sipato kapala batuna anjo 
bansaya. 

14Teako coba-cobai anrompaiA. ErokKa 
angngancuruki kenanga sagenna 
nikaluppaimo kenanga. Mingka ikau 
laKkupajariko mangge ri sereang bansa 
lompoangnganga siagang kassakangnganga 
naanjo kenanga. 

15 Nampa kugilimmo kalengku, nampa 
naumma battu ri anjo moncong sitabanga 
arinra-rinra, siagang kuerang tommi anjo 
ruaya batu parjanjiang, kutagala siagang rua 
limangku. 

16 Kurapikang mako sitabang andakkai 
parentaNa Karaeng Allataalanu. Doraka mako 
mae ri Batara lanri nupapparekanna kalennu 
sere patung sapi. 

17 Jari kupatappasami anjo ruaya batu 
parjanjiang sagenna ancuru ri dallekanna 
ngaseng matannu. 

18 Nampa sujuma pole sikalipi ri dallekanNa 
Batara irate ri coppona monconga 
patampulo allo siagang patampulo bangngi, 
tamangnganre tangnginung. Nakugaukang 
anjo kammaya lanri doraka mako mae ri 
Batara nasaba nugaukannamo apa Jjadalaka ri 
dallekanNa, sagenna ajari larro. 

19 | nakke mallakka ri larroNa Batara 
arinra-rinraya mae ri kau ngaseng sagenna 

eromi angngancuru ngasengko; mingka anjo 


wattua Napilangngeri ija Batara. 

20 Larro dudu tongi Batara mae ri Harun 
sagenna eroki Nabuno; mingka kupappala 
doangngang tongi. 

21 Anjo patung sapi nupareka, kupasambilai 
antama ri pepeka. Nampa kuancuru siagang 
kudengka sagenna alusu sangkamma 
limbubu, nampa kupasambila anjo limbubuka 
antama ri kaloro aloloroka battu ri anjo 
monconga. 

2? Kammayatompa ri Tabera, ri Masa siagang 
ri Kibrot-Taawa, nupakanassui Batara. 

23 Nampa ri wattunnu nisuro ri Batara 
ambokoi Kades-Barnea untu maju 
siagang mange ampammantangngi butta 
laNapassareanga mae ri kau, nutumpaki 
parentaNa Karaeng Allataalanu, taerokako 
tappa yareka mannuruki mae ri la. 

24Bakunu kuasseng, tuli tenana 
numappilangngeri mae ri Batara. 

25 Kuassengi angkanaya ero tojeng-toj engi 
Batara angngancurukko. Jari sujuma ri 
dallekanNa Batara patampulo allo patampulo 
bangngi, 

26 siagang appala doamma angkana, 

O, Batara Kaminang Tinggia, tea laloKi 
ancuruki anne umma KalenTa, bansa lebaka 
Kilappassang siagang Kiantaraka assulu battu 
ri butta Mesir lalang kagassingang siagang 
kakoasang malomporTa. 


| . Ulangan 9.271 10.3 45 
27 Kiurangi ata-atanTa Abraham, Ishak 


siagang Yakub, siagang teaKi jampangi anjo 
sipa kapala batuna, yareka kajadallanna 
siagang dosana anne bansaya. 

28 Punna tena taKiancuruna ummatTa, 
nakanamo sallang tu Mesirka angkanaya tena 
Kimampu angngerangi bansaTa mange ri 
parasangang Kipajanjianga mae ri kenanga. 
Balalo nakana sallang kenanga Kierangi anjo 
kenanga mange ri parang lompoa untu Kibuno 
lanri Kikabirissinna kenanga anjo bansaTa. 

29 Mingka Kiurangi laloi, o Batara, 
angkanaya anne kenanga bansa Kipile ajari 
ummatTa, siagang Kierangi battu ri Mesir 
lalang kagassingang siagang kakoasang 
malompoTa." 

10 1 "Nampa Nakana Batara mae ri nakke, 

Musa, angngalleko ruang laba batu 
nampa nupakamma riolo, siagang appare 
tongko sere patti untu pammantangnganna, 
nampa battuko mae ri Nakke irate ri coppona 
monconga. 

2 LaKutulisiki mae ri anjo batu-batua iamintu 
kana-kana sangkammaya lebaka Kutulisi 
ri anjo batu lebaka nureppe; nampa musti 
nupantama anjo batu-batua ri anjo pattia. 

3Jari apparema patti battu ri kayu akasia 
siagang angngallema ruang laba batu nampa 
kupa sangkamma riolo, nampa kuerang nai ri 
monconga. 


= _ _ Ulangan 10.41 9 46 
4 Natulisimi Batara ri anjo batua Sampuloa 


ParentaNa sangkamma anjo rioloa, iamintu 
parenta-parenta Napassareanga mae ri 
kau, ri wattunna abicara battu lalang ri 
tangnga-tangngana pepeka ri wattunnu 
assere ri bangkenna monconga. Lebaki anjo 
Napassareammi Batara anjo batu lebaka 
Natulisi KalenNa, mae ri nakke. 

> Nampa naumma ammotere battu ri 
monconga. Nampa situru parentaNa Batara, 
kupantamami anjo ruaya batu ri patti 
lebaka kupare. Nappakkaramula anjo wattua 
sagenna kamma-kamma anne anjo ruaya 
batu niaka tulisanna tuli niana anjoreng." 

6 (Lebaki anjo alampami tu Israel battu 
ribungung-bungunna tu Yaakan, siagang 
mangemi ri Mosera. Anjoremmi mate siagang 
nitarawang Harun. Anana, iamintu Eleazar, 
ansambeangi ajari imang. 

7 Battu anjoreng alampami kenanga mange 
ri Gudgod, nampa tulusu mange ri Yotbata, 
lamintu daera jaia jenena. 

8 Anjoreng ri monconga Naallemi Batara 
tu Lewi nampa Nasala untu angngurusuki 
Patti Parjanjianga siagang nalayani Batara, 
kammayatompa ampabattui kana barakkaka 
lalang arenNa Batara. laminjo tugasana 
kenanga sagenna kamma-kamma anne. 

9 Lanri kammana minjo natena nanggappa 
butta suku Lewi sangkamma suku-suku 
maraenga. Nasaba Batarami ajari bageang 


ko Ulangan 10.101 15 47 
warisina kenanga, sangkamma Napaua 


Karaeng Allataalanu mae ri kenanga.) 

10 "Patampulo allo patampulo bangngia 
ammantang irate ri monconga sangkamma 
kugaukanga riolo. Sikalipi pole Napilangngeri 
Batara pappalakku, siagang situjumi 
angkanaya tena naNaancurukko. 

ll Nampa Nasuroa alampa untu 
ampimpingko sollanna akkulle nupatang 
butta Napajanjianga mae ri boe-boenu." 

12 "kamma-kamma anne saribattangku 
ngaseng, parhatikang lalomi apa Natuntuka 
Karaeng Allataalanu battu ri kau, angkanaya: 
Pakalabiriki Karaeng Allataalanu siagang 
gaukang laloi sikontu Naparentakanga. 
Mangngamaseangko mae ri la, siagang 
gaukang laloi ibadanu mae ri la ilalang 
sikontu batangkalennu siagang nyawanu. 

13 Turuki sikontu parentaNa Batara 
kupabattua mae ri kau anne alloa, lanri untu 
kabajikang kalennu tonji. 

14 Karaeng Allataalanu ampatangi langi 
kaminang tinggia, kammayatompa buttaya 
siagang sikontu apa-apa niaka ri tompona la 
ngaseng pata. 

15 Mingka teai sipato lompona 
pangngamaseanNa Batara mae ri boe- 
boenu, sagenna ikaumi Napile battu ri 
allana sikontua bansa, siagang sagenna 
kamma-kamma anne ikauji ummaNa Napilea. 


| Ulangan 10.161 22 48 
19) ari appakkaramula kamma-kamma anne 


musti mannurukiko mae ri Batara siagang tea 
mako kapala batui pole. 

17 Karaeng Allataalanu ri tompona sikontu 
rewataya siagang irateanganna sikontu 
kakoasanga. lami Allataala malabiri 
siagang makoasaya, mustia nituruki eroNa. 
TaNangaiyal angngalle sialia siagang tena 
todong Naero annarima passare nipacoco. 

18 Naalleangangi hana ana-ana kukanga 
siagang jandaya, sollanna akkulle nakasia 
kenanga kaadelanga: Nakamaseangi tubattu- 
battua niaka sipattallassang siagang bansata 
na Nasare kenanga kanre siagang pakeang. 

19 ari ikau musti nupappicinikang tongi 
pangngamaseannu mae ri anjo bansa 
maraeng battu-battua, nasaba ikau riolo ajari 
tubattu-battu tonjako ri Mesir. 

20 Pakalabiriki Karaeng Allataalanu, siagang 
laji bawang musti nusomba. Paralluko tuli 
majarre pamainu mae ri la siagang lalang 
arenNa bawang nussumpa. 

21Mammujiko mae ri la, nasaba lami 
Allataalanu. Mata kalennumi leba anciniki 
sikamma gau malompo siagang gau heba 
Nagaukanga untu ikau ngaseng. 

22 Ri wattunna alampa boe-boenu mange 
ri Mesir, anjo jaina kenanga tuju puloji tau. 
Mingka Napajari jaimi Karaeng Allataalanu 
anjo kenanga ajari sanrapang bintoenga ri 
langika jaina." 


Ulangan 11.11 6 49 
1 1 1"Kamaseangi Karaeng Allataalanu, 


siagang tuli mannurukiko ri sikontu 
parentaNa. 

2 Urangi kamma-kamma anne apa 
nuassenga ri passalana Batara battu ri 
pangalamannu. Ana-ananu tenapa naassengi 
anjo pangalamang kammaya. Ikaumi leba 
anciniki kalompoanNa Karaeng Allataalanu, 
kagassinganNa, kakoasanNa, 

3 siagang sikamma gau appakalannasa 
lebaka Nagaukang. Kalennu anciniki apa 
Nagaukanga mae ri karaeng Mesir siagang 
sikontu parasanganna. 

4Nuciniki antekamma bateNa Batara 
angngancuruki tantarana tu Mesir siagang 
sikontu jaranna siagang kareta bunduna 
kenanga. Nitallangngang ngasengi kenanga 
ri Tamparang Alara ri wattunna naondangko 
kenanga. 

> Nuassengi apa Nagaukanga Batara untu 
ikau ri parang lompoa ri wattu tenanapa 
nubattu mae anrinni. 

6 Nuurangi tongi apa Nagaukanga Batara 
mae ri Datan siagang Abiram, ana-anana 
Eliab battu ri suku Ruben. Ri dallekannu 
ngaseng, nuciniki tabage rua buttaya nampa 
nialu kenanga siagang kaluargana, kemana, 
sikontu atanna kammayatompa sikontu 
olo-olona kenanga. 


Ulangan 11.71 14 50 

"Jari, nucini ngasemmi siagang mata 
kalennu sikontu gau appakalannasa lebaka 
Nagaukang Batara." 

8 "Turuki sikontu hukkung kupabattua mae ri 
kau anne alloa, sollanna nukkulle allimbangi 
binangaya siagang antama ri parasangang 
tenayamo nasallo nanupammantangpngi. 

9 Siagang lattallasa mako sisalloang ri 
parasangang kalumanynyanga siagang 
copponga buttana, iamintu Napajanjianga 
Batara mae ri boe-boenu siagang mae ri 
jari-jarina kenanga. 

10 Anjo parasangang nupammantangngia 
sallang tena nasangkamma butta Mesir, 
iamintu tampa nupammantangpngia riolo. 
Anjoreng ri Mesir musti anjama battalakko 
untu ansarei jene panai kokonnu punna 
erokko appakioro bine. 

ll Mingka anjo parasangang 
lanupantamakkia iamintu daera moncong 
siagang kabung; tuli nibasai ri bosi buttana. 

12 Naparakai Karaeng Allataalanu anjo 
parasanganga siagang najagai abujuru taung. 

13) ari turuki lalomi parenta-parenta 
kupabattua mae ri kau anne alloa; 
kamaseangi Karaeng Allataalanu siagang 
gaukangi ibadanu mae ri la lalang sikontu 
batangkalennu siagang nyawanu. 

14 Punna nugaukang anjo kammaya, 
lappaturungi bosi Batara mae ri buttanu 
punna narapi wattunna, ri lebanu akkatto, 


| Ulangan 11.151 21 51 
siagang ri wattunhu appakkaramula 


annanang. Jari langgannaki gandunnu, 
anggoronu siagang minynya zaitunnu, 

15 kammayatompa rukuka untu olo-olo 
piaranu. Sikontu kanre-kanreang nuparalluia 
lasadia ngasengi untu ikau. 

16 Teako erokki nipakabella battu ri Batara 
untu anynyomba siagang ampare atai kalennu 
mae ri rewata-rewata maraenga. 

17 Punna nudakkai anjo parentaNa, lalarroi 
Batara mae ri kau. Tena Nalappaturung 
bosi; lajari kalotoro taba sikali buttanu 
sagenna tenamo wasselena lamung-lamunnu. 
Jari tasalloami numate ri butta coppong 
Napassareanga Batara mae ri kau. 

18 Urangi siagang parhatikangi anjo parenta- 
parentaya. Sikkokangi ri limannu siagang 
patabai ri abannu sollanna tuli nuurangi. 

19 pangngajarrangi mae ri ana-ananu. 
Bicarakangi lalang ri ballanu siagang 
ri pantaranganna ballanu, wattunnu 
ammari-mari siagang ri wattunnu anjama. 

20 Tulisiki ri benteng pakkebu ballanu siagang 
ri pakkebu lomponu. 

21Na ikau siagang ana-ananu lanipakalabui 
umurunu ri parasangang Napajanjianga 
Karaeng Allataalanu mae ri boe-boenu. 
Lalang niana langika irateanna buttaya, 
kamma tomminjo sallonu lammantang ri anjo 
buttaya. 


-.. Ulangan 11.221 28 |. gu. “OZ 
2? Turuki siagang pamai tamamminra sikontu 


hukkung kupabattua mae ri kau, lamintu: 
Kamaseangi Karaeng Allataalanu, gaukangi 
sikontu apa Naparentakanga mae ri kau, 
siagang paralluko tuli tamamminra pamai 
mae ri la. 

23Na Batara lambongkai anjo sikontu 
bansaya battu ri dallekannu, siagang kau 
lampammantangngi buttana bansa-bansa 
lompoangnganga siagang kassakangnganga 
naikau. 

24 Sikontu daera naonjoka bangkennu 
lajari nupatangi. la daeranu iamintu battu 
ri parang lompo bageang timboro sagenna 
mange ri Moncong Libanon bageang wara, 
kammayatompa battu ri Binanga Efrat ri 
bageang iraya sagenna mange ri Tamparang 
Tangngaya ri bageang ilau. 

25 Ri sikontu anjo parasanganga laNapajari 
malla ngasengi Karaeng Allataalanu sikontu 
taua mae ri kau sangkamma lebaka 
Napajanjiang, sagenna manna sitau tania 
akkulle anrompaiko. 

26 Anne alloa akkullei nupilei kalaserenna 
lamintu barakkaka yareka pattunraya. 

27 | anibarakkakiko punna mannurukiko ri 
parenta-parentaNa Karaeng Allataalanu, ia 
kupabattua mae ri kau anne alloa. 

28 Mingka lanitunraiko punna tena 
numannuruki mae ri parenta- parentaNa 
Karaeng Allataalanu, passangalinna tagilingko 

untu anynyomba ri rewata-rewata maraenga 


ia tenaya naleba nusomba. 

29Punna leba mako Naerang Karaeng 
Allataalanu antama ri parasangang 
nupammantangngia sallang, anjo barakkaka 
musti nupaui battu ri Moncong Gerizim 
siagang anjo pattunraya nupaui battu ri 
Moncong Ebal 

30 (Anjo ruaya moncong niaki ri laukanna 
Binanga Yordan ridaerana tu Kanaan 
ammantanga ri Kabung Yordan, adalle kalau 
tena nabella battu ri poko-poko tampa 
ibadaya ri More ri ampina kota Gilgal.) 

31Tassalloami nanulimbang ri Binanga 
Yordan siagang nupammantangngi butta 
Napassareanga Karaeng Allataalanu mae ri 
kau. Punna lebaki nualle anjo buttaya siagang 
punna ammantang mako anjoreng, 

32 musti nuturuki sikontu hukkung 
kupabattua mae ri kau anne alloa." 

1 2 l"laminne hukkung-hukkung mustia 
nuturuki lalang sikontu umuru 
katallassannu ri parasangang Napassareanga 

Batara, Allataalana boe-boenu, mae ri kau. 

2 Punna antama mako ri anjo parasanganga, 
musti nuancuru ngasengi sikamma 
tampa-tampa panynyombanga irate ri 
moncong-moncong tinggia, ri bulu-buluka 
siagang irawanganna poko-poko kayu 
copponga lekona, tampana bansa niaka 


Ulangan 12.31 7 . 54 
ammantang anjoreng untu anynyomba ri 


rewata-rewatana kenanga. 

3Rumbangi sikamma tampa 
pakkorobangnganna kenanga siagang 
allei lissarrang sikamma benteng batu 
nakanaya karamaki kenanga. Tunui gamba- 
gambarana Rewata Asyera siagang ancuruki 
patung-patung barhalana kenanga, sagenna 
tenamo nakkulle nisomba poleang anjo 
rewata-rewata ri sikamma anjo tampaka. 

4Ri wattunnu anynyomba mae ri Karaeng 
Allataalanu, teako palembai carana sikamma 
anjo taua anynyomba ri rewata-rewatana 
kenanga. 

P Ri sikontu daerana suku-suku Israel, 
ammilei Karaeng Allataalanu sere tampa 
sollanna akkulle bansata battu mange ri 
dallekanNa siagang anynyomba ri la. 

6 Anjoremmi ri tampaka musti nuerang 
sikamma korobang nitunua siagang sikamma 
korobang maraenganga, passare bage 
sampulona panggappannu siagang passare 
maraengannaya, korobang pabayara 
tinjanu, korobang passare ero kalennu, 
kammayatompa ana sapi, ana bembe, 
siagang ana gimbala bungasa lassuka. 

7 Anjoreng tommi, ri dallekanNa Karaeng 
Allataalanu, ikau ngaseng siagang sikamma 
kaluarganu musti angnganre siagang arannu- 
rannu lanri nugappana wassele usahanu lanri 
nibarakkakinna ri Karaeng Allataalanu. 

8 Punna narapimo wattua anjo, tea mako 


appanggaukang kammai pole anne ri kamma- 
kammaya anne. Sagenna kamma-kamma 
anne nugaukangi ibadanu situru pangngaina 
nyawanu, 

9 nasaba tenapa nuntama ri parasangang 
Napassareanga Karaeng Allataalanu 
mae ri kau, iamintu tampa akkullea 
nupammantangngi siagang amang situlina. 

10 Punna leba mako alimbang ri 
Binanga Yordan, laNatulungko Karaeng 
Allataalanu untu ampantamakki siagang 
ampammantangngi anjo butta niaka ri 
baleanna anjo binangaya. LaNajagaiko battu 
ri sikontu musua, siagang laamangko siagang 
salewangangko lalang tallasanu. 

11 Nampa lammile Karaeng Allataalanu 
sere tampa untu lanupake anynyomba 
mae ri la. Anjoreng mako musti alampa 
angngerangi sikontu apa kuparentakanga, 
lamintu korobang nitunua siagang sikamma 
korobang maraengannaya, korobang bage 
sampulona panggappannu siagang korobang 
nupajanjianga mae ri Batara. 

12 Arannu-rannuko ri dallekanNa Karaeng 
Allataalanu, siagang sikamma ana-ananu, 
ata-atannu siagang sikamma tu Lewi 
ammantanga ri kota-kotanu, lanri anjo tu 
Lewi tena nanggappa pambageang butta ri 
parasangannu. 

13 Takkulleako ampassareangi korobannu ri 


tampa nupilea kalennu situru pangngainnu, 

14 mingka musti anjorengko ri tampa 
Napilea Batara. Anjoreng jako bawang musti 
ampassareangi korobang nitunua siagang 
anggaukangi anne apa kupassuroanga mae ri 
kau. 

15 Mingka laluasako ampolongi olo-olonu 
siagang angkanrei dagenna manna kemaeko 
ammantang. Akkullei nukanre siapa-siapa 
jaina Nasareangko Karaeng Allataalanu. 
Tunggala taua, baji tau tangkasaka 
kammayatompa tau ramasaka, akkullei 
nakanre anjo dagenga, sangkamma akkullenu 
angnganre dageng kijang yareka dageng 
jonga. 

19 Mingka ceranaji bawang takkullea 
nukanre, passangalinna musti nutumpai 
naung ri buttaya sangkamma jene. 

17Ri tampa pammantangngannu takkulleako 
angkanrei passare bage sampulona 
panggappannu battu ri gandunga, battu 
ri anggoronu, battu ri minynya zaitunnu, 
battu ri sapinu, bembenu siagang gimbalanu 
bungasa lassuka, korobang pabayara tinjanu, 
korobang ero kalennu yareka passare 
maraengannaya. 

18 | kau siagang ana-ananu, kammayatompa 
sikamma ata-atannu, siagang tu Lewi 
ammantanga ri kotanu, musti nakanrei anjo 
passarea ri dallekanNa Karaeng Allataalanu, ri 


. Ulangan 12.191 24 57 
tampa Napilea Karaeng Allataalanu. Siagang 


anjoreng mako ri anjo tampaka musti 
arannu-rannu lanri sikontu wassele usahanu. 

19) agai gassingka nubalang parekangi tu 
Lewia na tena nasilolongang katallassanna 
lalang ammantannu ri anjo parasanganga. 

20 Punna lebamo Napakaluara Karaeng 
Allataalanu pabaeng-baenna parasangannu 
sangkamma Napajanjianga, akkulle mako 
angnganre dageng sipangngaina nyawanu. 

21 Punna bella dudu battu ri tampanu anjo 
tampa Napilea Karaeng Allataalanu, akkulleko 
ammolong sapi sikayu, yareka gimbala, 
yareka bembe Napassareanga Batara mae ri 
kau, siagang nukanre dagenna ri tampanu 
sipangngaina nyawanu, sangkamma lebaka 
kupau mae ri kau. 

22 Tunggala taua, baji tau tangkasaka 
kammayatompa tau ramasaka, akkullei 
nakanre anjo dagenga, sangkamma akkullena 
nukanre dageng jongaya yareka dageng 
kijanga. 

23 Mingka dageng niaka ija cerana takkulleai 
nukanre, lanri anjo nyawaya niaki lalang 
ceraka, nampa takkulleako angkanrei 
nyawaya siagang dagenna. 

24 Cerana tena sikali nakkulle nukanre, 
passangalinna musti nutumpai naung ri 
buttaya sangkamma jene. 

25 Punna nuturuki anjo parentaya, 


lasannangi pamaiNa Batara, siagang ikau 
kammayatompa Jari-jarinu lasalewangangko. 

26 Sikontu korobanga siagang passare lebaka 
nupajanjiang mae ri Batara, musti nuerangi 
mange ri tampa Napilea Batara. 

27 Korobang nitunua siagang korobang 
nikanrea dagenna musti nipassareangi 
irate ri tampa pakkorobangnganNa Karaeng 
Allataalanu siagang cerana musti nitumpai ri 
rateanna anjo tampa pakkorobangnganga. 

28 Parhatikang bajiki sikontu apa lebaka 
kuparentakang mae ri kau, nampa nugaukang 
apa bajika siagang Napangngellaia Karaeng 
Allataalanu, sagenna ikau siagang jari-Jarinu 
salamakko siagang salewangangko sagenna 
satunggu-tungguna." 

29 "Laniancuruki ri Karaeng Allataalanu 
sikamma bansa niaka ammantang ri 
anjo parasanganga, sagennu akkulle 
ampantamakki siagang ampammantangpngi. 

30 Punna lebaki niancuru anjo bansa- 
bansaya, tutu laloko, gassingka nuturuki 
kenanga anynyomba ri rewata-rewata 
maraenga, nasaba anjo panggaukang 
kammaya angngerangi bala. 

31 Tea laloko palembai carana anjo bansa- 
bansaya anynyomba ri rewata-rewatana 
kenanga untu anynyomba ri Karaeng 
Allataalanu, nasaba anjo kenanga punna 
anynyombai nagaukangi apa-apa pallaka 

siagang Nakabirisia Batara. Balalo manna 


anana kenanga natunui kenanga irate ri 
tampa pakkorobangnganga salaku korobang 
untu rewata-rewatana kenanga. 

32 Gaukang ngasengi sikontu apa 
kuparentakanga mae ri kau; teako tambai 
yareka teako kurangngi. 

13 l Punna nia sitau nabi yareka tau 

assona anjanjiko angkana lappaniaki 
gau appakalannasa yareka gau malompo 

2 lanri nakellainnu anynyomba siagang 
ampare atai kalennu mae ri rewata-rewata 
tenaya naleba nuasseng, manna pole 
nakajariang tojeng anjo apa napajanjianga, 

3tea laloko erokki amparhatikangi. Napakei 
Karaeng Allataalanu anjo taua untu ansoriko, 
lanri eroNa Nacini angkanaya apaka manassa 
mangngamaseang tojengko mae ri Batara 
yareka tena. 

4Tau kammaya anjo musti nihukkung matei, 
lanri eroki ampasala oloangko battu ri oloang 
Naparentakanga Karaeng Allataalanu mae 
ri kau. Anjo tau kammaya tau jadala, lanri 
nasuroko ambaliangi Karaeng Allataalanu, la 
lebaka allappassangko battu ri Mesir, tampa 
lebaka nupammantangngi nipare ata. Jari 
musti nibunoi anjo tau kammaya, sollanna 
nipaccappu anjo kajadallanga. Mingka ikau 
paralluko amminawang turu ri Karaeng 
Allataalanu siagang mappakalabiri mae ri 
la; mannurukiko ri la siagang gaukangi 

sikontu parentaNa. Tuli majarre pamaikko ri 


la siagang nupare ata kalennu mae ri la. 

(13:4) 

6Punna nia saribattannu, yareka ana 
buranenu yareka ana bainenu yareka 
bainennu nukamaseanga, yareka agang 
bajinu anynyonyo cokko-cokkoko untu 
anynyomba mae ri rewata-rewata maraeng 
tenaya nuassengi siagang tenaya naassengi 
boe-boenu, rewata-rewata battua ri 
bansa-bansa ambania siagang bellaya 
ammantang, 

7(13:6) 

8teako pilangngeri siagang teako erokki 
ninyonyo ri ia. Tea tongko kamaseangngi 
yareka lalangngi anjo taua. 

3 Anjo taua musti nisambilai batu sagenna 
mate. Ikau musti ansambilai batu, nampa 
nipinawang ri sikontu rayaka. Anjo tau salaya 
musti nibunoi, lanri eroki ampakabellako battu 
ri Karaeng Allataalanu lebaka allappassangki 
battu ri nipare atata ri Mesir. 

10(13:9) 

11) ari sikontu bansa Israel lanalangngeremi 
anjo kabara pammunoanga siagang ajari 
mallami, sagenna manna sitau tenamo barani 
lappanggaukang kammaya anjo jadalana. 

12 Punna ammantangko sallang ri kota-kota 
Napassareanga Karaeng Allataalanu mae ri 
kau, nakulle lania kabara tassiara 

13 angkanaya nia siapa are tau jadala battu 


ri bansanu leba ampasala oloangi panduduna 
kotaya untu anynyomba ri rewata-rewata 
maraenga tenaya nanuassengi. 

14 Punna nia nulangngere kabara-kabara 
kammaya anjo, musti nusalidiki siagang baji. 
Punna memang kajariang tojeng-tojengi anjo 
kajadallanga, 

15 musti nibunoi sikontu panduduna anjo 
kotaya siagang sikamma olo-olona. Anjo 
kotaya musti niancuru taba sikali. 

16 Sikontu barang-baranna panduduna anjo 
kotaya musti nipasserei siagang nitambungi 
ri paranga, nampa anjo kotaya siagang 
sikamma barang-baranna musti nitunui ajari 
korobang mae ri Karaeng Allataalanu. Lebaki 
anjo musti nibokoi ajari ancuru siagang 
takkulleai nibangung poleang. 

17 Anjo sikamma barang-barang nitunraia 
takkulleai nuboli untu kaparalluang 
kalennu, mingka musti niancuru taba sikali. 
Jari lanaummi larroNa Batara siagang 
laNapappicinikammi pangngamaseanNa 
mae ri kau. Lamalammoro pamaiki mae ri 
kau siagang laNapajariko bansa malompo, 
sangkamma Napajanjianga mae ri boe-boenu, 

18 assala nuturuki sikamma parentaNa 
kupabattua mae ri kau anne alloa, siagang 
nugaukang sikontu apa Nakaerokia. " 

14 1 "|kaumi ummaNa Karaeng 

Allataalanu. Jari punna susako 

lanri kamateangko, teako loko-lokoki 


batangkalennu yareka teako cukkuruki 
bageang dallekanna ulunnu sangkamma 
nagaukanga bansa-bansa maraenga. 

2| kaumi Napatanga Karaeng Allataalanu: 
battu ri sikontu bansaya ri lino, ikaumi Napile 
Allataala untu ajari ummaNa." 

3 "Teako angnganrei olo-olo nipattantua 
angkana harangi ri Batara. 

4 Akkullei nukanre olo-olo sikammaya anne: 
sapi, gimbala, bembe, 

3 onga, gimbala romang, bembe romang, 
kijang 

6siagang sikamma olo-olo appangkaya 
kanukunna siagang amamaya. 

'Takkulleai nukanre olo-olo tenaya 
nappangka kanukunna siagang tenaya 
namama. Teako angnganrei unta, kalinci 
yareka marmot. Anjo olo-olo kammaya 
harangi lanri manna pole amamai, mingka 
tena natabage rua kanukunna. 

8Teako angnganrei bawi. Anjo olo-olo 
kammaya harangi lanri manna nappangka 
kanukunna mingka tena namama. Takkulleai 
nikanre dagenna siagang takkulleai nisero 
bakkena. 

9 Akkullei nukanre sikamma juku akkanyika 
siagang assissika. 

10 Olo-olo attallasaka lalang jene mingka 
tena nakkanyi siagang tena nassissi harangi, 
jari takkulleai nikanre. 

11 Akkullei nukanre sikamma jangang- 


jangang tenaya naharang. 

12 Mingka nia siapa are rupanna jangang- 
jangang tenaya nakkulle nikanre, iamintu: 
jangang-jangang rajawali, kokoci, sikamma 
balangkoaka, nasara, kalaa, jangang-jangang 
unta, camara siagang sikontu kondoa, kiti 


19 Sikamma arupa kaluara akkanyika 
harangi, jari takkulleai nikanre. 

20 Olo-olo kammaya punna akkanyiki 
takkulleai nikanre. 

21 Olo-olo mate kale-kalea takkulleai 
nukanre, mingka akkullei nakanre bansa 
maraeng niaka ammantang ri allanu, yareka 
akkullei nibalukang mae ri bansa maraenga. 
| kau ummaNako Karaeng Allataalanu, lebaka 
nisala untu KalenNa. Dagenna ana gimbalaka 
yareka ana bembea takkulleai nipasipallu 
siagang jene susunna anronna." 

22 "Tunggala taung musti nusalaki bage 
sampulona sikontu wassele buttanu. 

23 Ri dallekanNa Karaeng Allataalanu, 
ri tampa lebaka Napile, untu tampa 

panynyombang musti nukanrei passare 


bage sampulona gandunnu, jene anggoronu, 
minynya zaitunnu, kammayatompa ana sapi, 
ana gimbala siagang ana bembenu bungasa 
lassuka. Gaukangi anjo kammaya sollannu 
tuli akkulle appilajara ampakalabiriki Karaeng 
Allataalanu satunggu-tungguna. 

24 Punna anjo tampa Napilea Karaeng 
Allataalanu bella dudui battu ri ballanu, 
sagenna takkullea nuerang mange 
anjoreng bage sampulona wassele buttanu 
Napassareanga Karaeng Allataalanu mae ri 
kau, 

2> halukangi anjo bageang battua ri wassele 
buttanu, nampa nuerang ballinna mange ri 
tampa Napilea Karaeng Allataalanu. 

26 Balanjai anjo doeka untu apa-apa 
nukaerokia, kammaya sapi, bembe yareka 
gimbala, jene anggoro, yareka inungang 
terasa, nampa ri anjo tampaka, iamintu ri 
dallekanNa Karaeng Allataalanu, ikau siagang 
kaluarganu musti angnganreko siagang 
marannu-rannu ngasengko. 

27Teako balang parekangi tasilolongang 
tallasana tu Lewi niaka ammantang ri 
kota-kotanu, urangi angkanaya anjo kenanga 
tena butta kalenna. 

28 Ri kalabusang tunggala taung makatallua, 
musti nuerangi bage sampulona wassele 
buttanu nampa nupassere ri kota- kotanu. 

29 Anjo kanre-kanreanga untu tu Lewi, lanri 


tenana buttana kenanga, kammayatompa 
untu tubattu-battua, untu ana-ana kukanga, 
siagang untu sikamma janda niaka 
ammantang ri kota-kotanu. Akkullei kenanga 
battu angngallei sikamma apa naparalluanga 
kenanga. Punna nugaukang anjo kammaya, 
laNabarakkaki Karaeng Allataalanu sikontu 
usahanu." 

1 5 1 "Ri kalabusanna tunggala taung 

makatujua musti nugaukangi nikanaya 
kalappassang pappinrang. 

2 Kammaminne carana. Sikamma tu Israel 
niaka doe pappinranna mae ri tau julu 
bansana, musti nabilang lappasami anjo 
pappinranna, lanri situru katantuang KalenNa 
Batara anjo inranga nibilang lappasami, jari 
takkulleami nisingara. 

3 Akkullei nusingara doe 
nupappinrangnganga mae ri tu bansa 
maraenga, mingka takkulleami nusingara doe 
nupappinrangnganga mae ri julu bansanu. 

4LaNabarakkakiko Karaeng Allataalanu ri 
parasangang Napassareanga mae ri kau. 
Jari latena tu kasi-asi ri tangnga-tangngana 
bansanu, 

3assala mannurukiko mae ri Karaeng 
Allataalanu, siagang nugaukang baji sikontu 
apa kuparentakanga mae ri kau anne alloa. 

6 Karaeng Allataalanu lambarakkakiko 
sangkamma lebaka Napajanjiang. Lajai bansa 

nusare angnginrang doe, mingka ikau kalennu 


tena nulangnginrang: lajai bansa nukoasai, 
mingka tena nalanakoasaiko kenanga. 

7? Punna ammantang mako sallang ri 
parasangang Napassareanga Karaeng 
Allataalanu mae ri kau, nampa ri kalaserenna 
kotanu nia julu bansanu kakurangang, teako 
kabajikang kalennu bawang nuparhatikang 
siagang taerokako ambantui. 

8Mingka, musti lammoro pamaikko mae 
ri anjo taua siagang sarei angnginrang 
siapa-siapa jaina naparalluang. 

9 Teako appareki alasang angkanaya 
areppesemi taung kalappassanna inranga, 
sagenna tena nuero ansarei angnginrang. 
Teako lappassangngi anjo pikkirang jadala 
kammaya antama ri pikkirannu. Punna 
tanusarea angnginrang, anjo taua lakkioki 
mae ri Batara ampabattui anjo passalaka, 
nampa ikau lanisalakang. 

10Ppakasannangi pamainu na nurella 
assarei anjo taua, na Nabarakkaki Karaeng 
Allataalanu sikontu usahanu. 

l1 Ri allana bansa Israel tuli laniana siapa 
are tu kasi-asi siagang kakurangang. Lanri 
kammana anjo nakuparentakangko sollannu 
lammoro pamai mae ri kenanga." 

12 "Punna nia tu burane yareka baine battu 
ri bansanu ambalukangi kalenna untu ajari 
atannu, musti anjamai ri kau lalang annang 

taung sallona. Ri taung makatujua, musti 


nupakabebasaki anjo taua. 

13 Anjo ata bebasakamo, takkulleai alampa 
nampa tanusarea apa-apa. 

14 Sarei siagang lammoro pamainu apa 
Napassareanga Karaeng Allataalanu mae 
ri kau, iamintu: gimbala, gandung siagang 
anggoro. 

13 Yrangi angkanaya ikau ata tonjako riolo 
ri Mesir nampa nipakabebasakko ri Karaeng 
Allataalanu, iaminjo sabana nakupassareang 
anne parentaya mae ri kau. 

16 Mingka punna taeroka anjo ataya alampa 
lanri mangngaina mae ri kau siagang 
mae ri kaluarganu, siagang sannangi ero 
ammantang siagang ikau, 

17 erangi anjo taua mae ri pakkebu ballanu 
siagang tintingi tolinna, nampa lajari atami 
ri kau lalang sikontu umuruna. Kamma 
tomminjo musti nugaukang mae ri ata 
bainea. 

18 Punna nia ata ero nupakabebasa, teako 
lussakki pamainu, nasaba annang taummi 
leba anjama ri kau siagang gaji bageruanna 
gajina serea palayang. Gaukangi anjo 
parentaya, na Nabarakkaki Karaeng Allataala 
sikontu usahanu. 

19 Ana sapi laki siagang ana gimbala laki 
bungasa lassuka musti nipassareangi mae 
ri Karaeng Allataala. Anjo sapia takkulleai 

nipake untu appajeko, siagang anjo gimbalaka 


takkulleai nicukkuru. 

20Tunggala taung ikau siagang sikontu 
kaluarganu musti nukanrei dagenna ri 
dallekanNa Karaeng Allataala, ri tampa ibada 
Napattantua. 

21 Mingka pumna nia cacana anjo olo-oloka, 
ebarana akkeppangi yareka butai yareka 
caca battala maraengannaya, takkulleai 
nupassareang mae ri Karaeng Allataalanu. 

22 Tunggala taua, baji natangkasa yareka 
ramasaki, akkullei nakanre ri ballana, 
sangkamma angnganre dageng jonga yareka 
dageng kijang. 

23 Cerana takkulleai nukanre, mingka musti 
nutumpai naung ri buttaya sangkamma jene." 
16 1 "Pakalompoi Allo Lompo Paskaya 

ri bulang Abib untu ampakalabiriki 
Karaeng Allataalanu, nasaba ri wattu 
ilaminjo bulanga, ri wattu bangngina, 
naNalappassangko Batara battu ri Mesir. 

2 Alampako mange ri anjo tampa ibadaya 
untu anynyamballe sikayu gimbalanu 
yareka sapinu salaku passare Paska untu 
ampakalabiriki Karaeng Allataalanu. 

3 Anjo passare Paskaya musti nupasikanrei 
siagang roti tenaya nammake pagambang. 
Tuju alloko musti angnganre roti tenaya 
nammake pagambang, sangkamma ri 
wattu nubokoina butta Mesir siagang 
akkaro-karo. Kanremi anjo rotia, iamintu 

roti niarenga roti kasessang, sollanna 


tuli nuuranginna anjo alloa lalang sikontu 
tallasanu, iamintu ri wattunna nubokoi 
Mesir, tampa nupammantangngia angkasiaki 
sessaya. 

4Lalanna anjo tujua allo, ri sikontu 
parasangannu tena manna sitau akkulle 
ammoli pagambang ri ballana. Dageng olo-olo 
nipolonga ri bangnginna allo makaserea 
musti nikanrei sagenna labusu anjo memang 
bangngia. 

> Olo-olo untu Allo Lompo Paskaya musti 
nipolongi ri tampa ibada lebaka nipattantu, 
siagang takkulleai ri tampa maraeng ri 
sikontu parasangang Napassareanga Batara 
mae ri kau. Anjo kammaya musti nugaukangi 
ri wattu labuna alloa, sangkamma ri wattunna 
nubokoi butta Mesir. 

6 (16:5) 

7 Pallui anjo dagenga, siagang kanrei ri 
tampa ibadaya, nampa ammoterekko mae ri 
ballanu ammukona baribasa. 

8 Lalang annang allo ribokoanganna, 
musti angnganreko roti tenaya nammake 
pagambang. Ri makatujuna alloa musti 
assere ngasengko untu anynyomba ri 
Karaeng Allataalanu. Teako anjamai anjo 
alloa." 

9 "Rekengi pintuju tattujui allo, 
appakkaramula ri allo pakkaramula 
akkattonu gandung, 

10 hampa pakalompoi Allo Lompo 


Pakkattoanga untu ampakalabiriki Karaeng 
Allataalanu. Ri anjo alloa angngerangko 
passare ero kalennu mae ri la, situru jaina 
dalle Napassareanga mae ri kau. 

11 Arannu-rannuko ri dallekanNa Karaeng 
Allataalanu, ri anjo tampa lebaka Napattantu, 
siagang ngaseng ana-ananu, ata-atannu, 
kammayatompa tu Lewi, tubattu-battua, 
ana-ana kukanga siagang sikamma janda 
niaka ammantang ri kota-kotanu. 

12 Turuki sikontu parentaNa siagang pamai 
tamamminranu, siagang teako kaluppai 
angkanaya ikau riolo ata tonjako ri butta 
Mesir. " 

13 "Punna lebamo nulessoro gandunnu, 
siagang leba ngasemmi nipacco rappo 
anggoronu, musti nupakalompoi Allo Lompo 
Paballakang Leko-leko Kayua, lalang tuju allo. 

14 Arannu-rannu mako siagang ana-ananu, 
ata-atannu, tu Lewi, tubattu-battua, ana-ana 
kukanga siagang sikamma janda niaka 
ammantang ri kota- kotanu. 

DTuju alloi musti nugaukang anjo 
passua-suarranga untu ampakalabiriki 
Karaeng Allataalanu ri tampa ibada lebaka 
Natantukang. Arannu-rannu mako, lanri 
Nabarakkakina Karaeng Allataalanu wassele 
buttanu siagang jama-jamannu. 

16 Sikontu tu burane Israelka musti battui 
anynyomba ri Karaeng Allataalanu ri anjo 


| Ulangan 16. 171 22 | 71 
tampa ibadaya pintallung lalanna sitaung, 


iamintu ri Allo Lompo Paskaya, ri Allo 
Lompo Pakkattoanga siagang ri Allo Lompo 
Paballakang Leko-leko Kayua. Tunggala taua 
musti angngerangi passare, 

17 situru pakkullena, situru jaina dalle 
Napassareanga Karaeng Allataalanu mae ri 
la.” 

18 "Ri tunggala kota Napassareanga Karaeng 
Allataalanu mae ri kau, musti angngangkakko 
haking-haking siagang patugasa-patugasa 
maraengannaya untu angngadeli kara- karana 
rayaka siagang adele. 

19 Punna angngalle kaputusang kenanga, 
takkulleai kenanga appaero-ero kalenna 
yareka takkulleai battala siali. Takkulleai 
kenanga annarima passare nipacoco, lanri 
anjo passare kammaya napajari butai taua, 
balalo manna tau caradeka siagang tau 
lambusuka, sagenna tena naadele batena 
kenanga angngalle kaputusang. 

20 Musti tuli adelekko, sollannu akkulle 
ammantang tuli siagang tallasa salewangang 
ri butta Napassareanga Karaeng Allataalanu 
mae ri kau. 

2l Punna apparekko tampa 
pakkorobangngang untu Karaeng Allataalanu, 
teako ammoliki kayu patunna Rewata Asyera 
ri sarinna, 

22 siagang tea tongko appaentengi benteng 
untu anynyomba mae ri rewata maraeng, 

lanri Nakabirisi Karaeng Allataalanu anjo 


panggaukang kammaya. 

17 ' Teako assarei sapi yareka gimbala 
niaka callanna mae ri Karaeng 

Allataalanu, lanri taNangaiyai Karaeng 

Allataalanu. 

2 Ebara angkana nulangngere kabaraki 
angkanaya ri kalaserenna kotanu nia tau 
doraka lanri nadakkaina parjanjiang 

3 siagang parentaNa Karaeng Allataala lanri 
anynyombana siagang napare atana kalenna 
mae ri rewata-rewata maraenga, yareka mae 
ri mataalloa, bulanga yareka bintoenga. 

4 Anjo passalaka musti nusalidiki baji-baji. 
Ebara angkana anjo kajadallanga memang 
kajariang tojeng-tojengi ri Israel, 

anjo tau salaya musti nierangi assulukang 
ri pantaranna kotaya nampa nisambila batu 
sagenna mate. 

6 Mingka iapa nakkulle nihukkung mate 
punna nia sabi rua tau yareka labi ri ruaya 
tau; takkulleai nihukkung taua punna sitayji 
bawang ajari sabi. 

7 Anjo rolong sikamma ajari sabia 
appakkaramula ansambilai batu anjo taua, 
nampa nipinawang ri sikontu rayaka. 
Kammaminjo caranu ampaccappuki anjo 
kajadallanga. 

8Punna nia parkara takkullea nitappuki 
ri haking-hakinga ri sereang tampa 
lanri sukkara duduna, ebarana parkara 

pammunoang tenaya nikunjungi yareka 


nikunjungia, parkara pabarang-barangngang 
yareka assiloko-lokoki, musti nuerangi 
mange ri tampa ibada Napattantua Karaeng 
Allataalanu. 

9 Erangi anjo parkaranu mae ri imang-imang 
Lewi siagang mae ri haking tugasaka anjo 
wattua, nampa lappassammi anjo kenanga 
antappuki anjo parkaraya. 

10 kenangami assare kaputusang, siagang 
musti nugaukangi siagang baji apa napaua 
kenanga mae ri kau. 

11Tarimami anjo kaputusanna kenanga 
siagang gaukangi apa lebaka napattantu 
kenanga sagenna ri passala kaminang cadia. 

12 Mamna inai punna barani angngewai 
hakinga yareka imang tugasaka, 
musti nihukkung matei; kammaminjo 
nanupaccappumo kajadallang kammaya anjo 
ri Israel. 

13 Sikxamma taua lanalangngereki anjo 
kajarianga sagenna ajari malla, sagenna 
tenamo tau maraeng barani appanggaukang 
kamma anjo." 

14 “Punna nupatammo anjo butta 
Napassareanga Karaeng Allataalanu mae ri 
kau, siagang ammantang mako anjoreng, 
gassingka erokko angngangka sitau karaeng, 
sangkamma bansa-bansa niaka ammantang 
ri tammulilinu. 

15 parhatikangi baji-baji, sollanna anjo tau 


nuangkaka ajari karaeng iamintu tau Napilea 
Karaeng Allataalanu. Anjo taua musti tau 
battu ri bansanu, teako angngangkakki bansa 
maraeng ajari karaennu. 

16 Serea karaeng takkulleai ammallaki jai 
jarang untu tantarana siagang takkulleai 
nasuro anne bansaya ammotere mange ri 
Mesir untu ammalli jarang, lanri lebaki Napau 
Batara angkanaya takkulleai ammotere 
ummaNa mange ri anjo parasanganga. 

17 Serea karaeng takkulleai jai bainenna, 
sollanna tena naNabokoi Batara. Tena todong 
nakkulle napajari kalumanynyang kalenna 
siagang pera siagang bulaeng. 

18 Punna nia tau nilanti ajari karaeng, 
musti nisarei kitta niaka lalang nitulisi 
hukkung-hukkunNa Allataala, ia nipalembaya 
battu ri kitta aslia nabolika imang-imang 
Lewi. 

19 Anjo kittaka musti tuli niaki ri ampina, 
siagang musti tuli nabacai lalang sikontu 
umuru katallassanna, sollanna appilajara 
ampakalabiriki Karaeng Allataalana siagang 
tamamminraya pamaina tuli anturuki sikontu 
parenta niaka tattulisi ilalang ri anjo kittaka. 

20 Punna rajengi ambacai, tenamo 
nalanakana kalenna labi bajikangngangi na 
julu bansana maraenganga, siagang manna 
antekamma tenamo nalanadakkai parentaNa 

Batara. Nampa iami siagang jari-jarina tuli 


lammarenta ri bansana." 

18 1 “Sikontu suku Lewi nisarei tugasa 
ajari imang; lanri kammana takkulleai 

kenanga annarima bageang butta ri Israel. 

Anjo kenanga musti attallasaki battu ri 

sikamma passare siagang korobang-korobang 

maraengannaya nipassareanga mae ri Batara. 

“Takkulleai kenanga nia buttana, 
sangkamma suku-suku maraenga, ia 
natarimaya kenanga salaku imang-imanNa 
Batara iamintu bageang battu ri passare 
napassareanga bansa Israel mae ri Batara, 
sangkamma Napajanjianga Batara. 

3 Punna nia tau assare korobang sapi 
yareka gimbala, anjo bongga ri dallekanna 
siagang ngangalana, kammayatompa parruna 
anjo olo-oloka musti nipassareangi mae ri 
imang-imanga untu bageanna kenanga. 

4Wassele bungasana gandunnu, jene 
anggoronu, minynya zaitunnu siagang bulu 
gimbalanu, bageanna todong kenanga. 

> Battu ri sikontu suku Israel, lebami Napilei 
Karaeng Allataala anjo suku Lewi untu ajari 
imang sagenna satunggu-tungguna. 

6 Punna nia tu Lewi battu ri kalaserenna 
kotaya ri Israel battu mange ri tampa 
ibada lebaka Napattantu Batara nampa ero 
ammantang ri anjo tampaka, 

7 akkullei nalayani Karaeng Allataalana 


salaku imang, sangkamma tu Lewi maraenga, 
la tugasaka ri anjo tampa ibadaya. 

8 Musti anggappai kanre sangkammaya 
jaina siagang imang-imang maraenga, apa 
nagappaya battu ri kaluargana, untu ia 
todong." 

9 "Punna antama mako ri parasangang 
Napassareanga Karaeng Allataalanu mae 
ri kau, teako palembai panggaukang- 
panggaukang jadalana bansa-bansa niaka 
anjoreng. 

10Teako passareangngi ana-ananu 
ajari korobang nitunu. Teako manna 
sitau battu ri kau ajari paboto, aboyaya 
pammatei-pammatei, ammakea jampi-jampi 
yareka 

11 pangngasengang bale-bale mata, siagang 
tea tongko lappassangngi kenanga appare 
passisambungang siagang roh-rohna tau 
matea. 

12 Nikabirisi ri Allataalanu tau anggaukangai 
panggaukang-panggaukang jadala kammaya 
anjo, siagang iaminjo sabana nanapakabella 
anjo bansa-bansaya battu ri dallekannu. 

13) ari paralluko ampajari atai kalennu 
mae ri Karaeng Allataalanu siagang sikontu 
pamainu." 

14Nampa nakana Musa, "Panduduna 
anjo parasangang lanupammantangngia, 
napilangngeri kananna sikamma pabotoa, 

siagang aboyai tanra-tanra. Mingka 


tena nanipabiangi ri Karaeng Allataalanu 
anggaukangi anjo passalaka. 

15 Kabalekanna lakkiringi tau battu ri bansata 
tonji sitau nabi kammaya anne inakke battu 
mae ri kau, siagang musti mannurukiko mae 
ri ia. 

1Ri wattunnu assere ri Moncong Sinai, 
nupalaki sollanna tenamo nanulangngereki 
Karaeng Allataalanu abicara mae ri kau, 
siagang tenamo nanuciniki pole kahaderanNa 
lalang ri pepe arinra-rinraya, lanri mallakko 
mate. 

17 | anri kammana anjo Nakanamo Batara ri 
nakke, Anjo pappalana kenanga bajiki. 

18 Battu ri bansana tonji kenanga laKukiring 
sitau nabi sangkammaya ikau mae ri kenanga. 
LaKupaui mae ri ia apa mustia napau, nampa 
napabattu mae ri anjo bansaya sikontu apa 
Kuparentakanga. 

19[ abicarai lalang arengKu, siagang 
lakuhukkungi inai-nai taeroka mannuruki ri 
ia. 

20 Mingka punna nia sitau nabi barani 
appabattu pasang lalang arengKu, nampa teai 
INakke ansuroi anggaukangi anjo kammaya, 
musti matei lanri anjo panggaukanna:, 
kammayatompa sikamma nabi abicaraya 
lalang arenna rewata-rewata maraenga musti 
matei. 

21 Nakulle kapang erokko angngassengi 


angkanaya, Apaka anjo pasanna serea nabi 
pappasang battu ri Batara yareka tena. 

22 Pymna nia sitau nabi abicara lalang arenNa 
Batara, mingka tena narupa anjo apa napaua, 
anjo napabattua teai battu ri Batara. Anjo 
nabia bicara kalenna napabattu, siagang tena 
nuparallu malla mae ri ia." 

19 l "Punna lebamo niancuru anjo 

bansa-bansaya ri Karaeng Allataalanu, 
siagang nipassareammi parasanganna mae 
ri kau, kammayatompa punna nuallemo 
kota-kotana siagang sikamma ballana nampa 
ammantangko anjoreng, 

2 anjo daeraya musti nubagei ajari tallu 
bageang, massing tasserei kota palariang 
ia gampanga narapi nabattui tau lebaka 
ammuno. Punna nia tau tena nakunjungi 
ambunoi paranna tau nateai musunna, 
akkullei lari mange ri kalaserenna anjo kota 
palarianga untu anggappa palalangngang. 

3(19:2) 

4(19:2) 

3 Ebarana nia rua tau siagang antama 
ri romanga untu annabang kayu. Ri 
wattunna annabang kayu anjo tau sereanga, 
talappasaki anjo pangkuluna battu ri 
pangngulunna nampa nataba anjo aganna 
sagenna mate. Anjo tau ammunoa na tena 
nakunjungi tena nasala siagang akkullei 
lari mange ri kalaserenna anjo tallua kota 

palariang sollanna nasalama. Ebara angkana 


sereji bawang kota palariang, gassingka 
bella dudui mange anjoreng sagenna akkulle 
kaluargana anjo tau matea angngondangi 
anjo tau tenaya nasala nanibunomo lanri 
larrona anjo kaluargana. 

6(19:5) 

7 Lanri kammana minjo nakuparentakangko 
ampasadiai anjo tallua kota. 

8Punna lebami Napakaluara Karaeng 
Allataalanu daeranu, sangkamma 
Napajanjianga mae ri boe-boenu, 
siagang lebami nipassareang anjo sikontu 
parasanganga mae ri kau, 

9 musti ammileko pole tallu kota palariang. 
(Anjo parasanganga nipassareangi mae ri 
kau punna nugaukangi sikontu apa-apa 
kuparentakanga mae ri kau anne alloa, 
siagang punna mangngamaseangko mae 
ri Karaeng Allataalanu kammayatompa 
mannurukiko ri pangngajarana lalang 
tallasanu.) 

10 Gaukangi anjo kammaya sollanna tena 
nanudoraka lanri nulappassanna tau tenaya 
nasala nibuno ri parasangang Napassareanga 
Karaeng Allataalanu mae ri kau." 

11 "Mingka maraengi passalana pumna nia 
tau angngadangi musunna siagang lanri 
birisina na nakunjungi ambunoi anjo taua, 
nampa lari mange ri kalaserenna anjo kota 
palarianga untu aboya palalangngang. 

12 Punna kamma anjo, sikamma pamimping 


kotana musti nakioki anjo taua nampa 
napassareang mae ri kaluargana anjo tau 
nibunoa sollanna napabalassang anjo tau 
nibunoa na nabuno anjo taua. 

13Teako kamaseangngi anjo taua. 
Pakabebasaki tu Israel battu ri tau pabuno 
kammaya anjo, sollannu salewangang lalang 
tallasanu." 

14 "Punna battu mako mange ri parasangang 
Napassareanga Karaeng Allataalanu mae ri 
kau, teako paletteki garisi-garisi pabaeng- 
baenna buttana siampi ballanu lebaka 
nipattantu riolo." 

15 "Punna sitauji bawang sabi 
tanggannakkapi untu ampattantui kasalanna 
serea tau nitudu, kaminang kuranna ruapi tau 
niparalluang untu ajari sabi ri anjo passalaka. 

16 Punna nia tau ero ampanraki paranna 
tau nappare tuduhang takontutojeng ri 
pangadelanga, 

17 anjo tau ruaya musti alampai mange ri 
tampa ibada Napattantua Batara sollanna 
niadeli kenanga ri sikamma imanga siagang 
haking tugasaka anjo wattua. 

18 Sikamma hakinga musti nasalidiki anjo 
parkaraya siagang baji; na punna anassai 
angkanaya anjo taua napitinai paranna tu 
Israel, 

1 anjo taua musti ia anjappai hukkungang 
lanipatabaya mae ri anjo balinna. 


— Ulangan 19.201 20.5 = 81 
Kammaminjo carana na nupaccappu anjo 


kajadallang kammaya. 

20 Sikamma taua lanalangngereki anjo 
passalaka siagang ajari mallami, sagenna 
tenamo manna sitau barani appanggaukang 
jadala kamma anjo. 

21Teako mangngamaseangngi lalang 
ri parkara-parkara kammaya anjo. la 
hukkunganna iamintu: Nyawa nisambei 
nyawa, mata nisambei mata, gigi nisambei 
gigi, lima nisambei lima, siagang bangkeng 
nisambei bangkeng." 

20 1 "Punna alampako mange abundu 

angngewai musu-musunnu, teako 
mallakki anciniki kareta bundu siagang 
jaranna kenanga jaia, kammayatompa 
tantarana kenanga jaiangnganga na 
ikau. Karaeng Allataalanu, iamintu lebaka 
allappassangko battu ri Mesir, latommi 
lantulungko. 

2 Ri tenanapa nanupakaramulai abunduka, 
musti nia sitau imang maju nampa abicara 
mae ri tantaranu kamma anne, 

3 Sikamma saribattangku, pilangngeri anne! 
Anne alloa erokko maju abundu. Teako 
mallakki yareka teako cadi pamaikki, yareka 
teako lingui. 

4 Karaeng Allataalanu lamminawang untu 
antulungko, siagang la lassareko pammetang. 

> Nampa sikamma komandanga musti 
napabattu anne kana-kanaya mae ri sikamma 

tantaraya, Niakka ri kau beru ambangung 


balla, mingka tenapa nappare upacara 
kasukkurang? Punna nia, akkullei ammotere. 
Saba punna matei lalang pabundukang, tau 
maraeng lampammantangngi anjo ballaka. 

6 Niakka ri kau beru alamung anggoro ri 
kokonna nampa tenapa nasawe angngallei 
rapponna anggorona? Punna nia, akkullei 
ammotere. Saba punna matei lalang 
pabundukang, tau maraeng langkabajikangi 
anjo jene anggorona. 

7 Niakka ri kau tau leba assuro untu 
abunting? Punna nia, akkullei ammotere. 
Nasaba punna matei lalang pabundukang, tau 
maraeng lambuntingi anjo tau napassurola. 

8 Sikamma komandanga musti napau tongi 
anne kana kammaya mae ri tantaraya, Niakka 
ri kau ranggasela siagang malla? Punna nia, 
akkullei ammotere. Punna tena, lanapanraki 
sumangana tau maraenga. 

9 Punna lebami sikamma komandanga 
abicara mae ri tantaraya, musti nijojomi 
siapa area pamimping untu massing- massing 
kasatuanga. 

10 pynna alampako ambunduki serea kota, 
sarei rolong kasampatang panduduna untu 
manyara. 

11pynna nasungkei sikamma pakkebu 
lompona kenanga nampa manyara, anjo 
kenanga musti ajari atannu ngasengi siagang 
nusurol anggaukangi jama-jamang passaya. 

12 Mingka punna taeroka manyara 


panduduna anjo kotaya, siagang 
erokangngangi abunduka, musti nukulilingi 
anjo kotaya. 

13 Nampa, punna Nasareko kasampatang 
Karaeng Allataalanu untu angngallei anjo 
kotaya, musti nubuno ngasengi sikamma tu 
buranena anjo kotaya. 

14 Mingka akkullei nualle tubai-bainea, 
ana-anaka, olo-oloka, siagang apa-apa 
mamo niaka ri anjo kotaya. Sikontu barang- 
baranna anjo musunnu akkullei nupake. 
Karaeng Allataalanu ampassareangi anjo 
barang-baranga mae ri kau. 

15 Kammaminjo musti nugaukang mae 
ri kota-kota bellaya battu ri parasangang 
nupammantangngia. 

16 Mingka punna anjo kotaya niaki lalang ri 
daera Napassareanga Karaeng Allataala mae 
ri kau, sikontu panduduna musti nibunoi. 

17 Situru parentaNa Karaeng Allataalanu, 
musti nuancuruki tu Het, Amori, Kanaan, 
Feris, Hewi siagang Yebus. 

18 Bunoi kenanga, sollanna tena napajariko 
kenanga doraka mae ri Karaeng Allataalanu 
lanri naajaranu anggaukangi panggaukang- 
panggaukang appakaringi-ringika untu 
rewata-rewatana kenanga. 

19 Punna nubunduki serea kota siagang 
nukulilingi untu wattu sallo, teako 
annabangngi poko-poko rappo-rappoang 

niaka anjoreng. Kanrei rapponna, mingka 


teako panraki pokona, nasaba anjo 
poko-pokoka teai musunnu. 

20 Poko-poko maraenganga akkullei 
nutabang untu nupare kalli pakkulilingang 
sagenna nubeta anjo kotaya." 

2 1 l “Ebara angkana ri anjo parasangang 

Napassareanga Karaeng Allataalanu 
nia tau nigappa mate nibuno ri kokoa nampa 
taniassenga angkana inai ambunoi. 

2 Musti alampai pamimpinnu siagang hakinnu 
mange angngukkuruki angkana siapa bellana 
anjo tampana nigappa mayaka mange ri 
kota- kota ambania. 

3 Nampa sikamma tau-tau toana anjo kota 
kaminang areppeseka, musti ammilei sikayu 
sapi rungka ia tenayapa naleba nipake 
anjama. 

4 Anjo sapia musti naerangi kenanga mange 
ri tampa ambania ri binangaya ia tenaya 
naleba kalotoro siagang tenayapa naleba 
nipajeko yareka nilamungi buttana. Anjoreng 
musti natepoki kenanga kallonna anjo sapia. 

> Sikamma imang tu Lewia musti alampa 
tongi mange anjoreng ri tampaka, lanri musti 
assarei kenanga kaputusang lalang sikamma 
parkara katerassanga. Nipilei kenanga ri 
Karaeng Allataalanu untu ampare atai kalenna 
mae ri Batara, siagang ampabattui kana-kana 
barakkaka lalang arenNa Batara. 

6 Nampa sikontu tau-tau toana anjo kota 


kaminang ambania, musti nabissai limanna 
irateanna anjo sapia 

7 na nakana, Teai ikambe ambunoi anjo taua, 
siagang tanaassengai ikambe angkana inai 
ambunoi. 

8Q, Batara, Kipammopporangi Israel 
ummatTa Kilappassanga battu ri Mesir. 
Kipammopporangi ikambe, siagang teaKi 
naikambe Kibattalli ri passabakkang nibunona 
anne tau tenaya nasala. 

9J ari, lanri nugaukanna apa Natuntuka 
Batara, teaimi ikau nibattalli ri passalana anjo 
pammunoanga." 

10 "Punna abundukko siagang Nasareko 
pammetang Karaeng Allataalanu, nampa 
angngalleko tau nitahang, 

11 nakulle kapang nia ri anjo kenanga baine 
gaga na nungai siagang erokko ambaineangi. 

12 Erangi anjo bainea mae ri ballanu. 
Anjoreng ri ballanu musti nagoncingi uuna 
siagang natobaki kanukunna, 

13 kammayatompa nasambei pakeanna. 
Musti ammantangi ri ballanu siagang 
nakasusangi kamateanna tau toana lalang 
sibulang. Punna lebaki anjo akkulle mako 
abunting siagang ia. 

14 Punna ri bokoang allo natenamo nuero 
ri ia, akkullei nusuro alampa siagang 
laluasa. Takkulleai nupare kamma ata yareka 

takkulleai nubalukang, lanri lebami nupassa 


angngagangko sikatinroang." 

15 "Ebara angkana nia tau rua bainemna. 
Rua-ruai allassukang ana burane, mingka 
ana lassu rioloa teai ana battu ri baine 
nakamaseanna anjo taua. 

16 Punna ero anjo taua ampattantui 
antekamma batena lambagei pabarang- 
barangnganna mae ri ana-anana, takkulleai 
battala siali mae ri ana battua ri baine 
nakamaseanna nanasare anjo anaka bageang 
siratannaya musti nipassareangi mae ri ana 
toaya. 

17 Musti nasarei bageang alappi rua battu ri 
pabarang-barangnganna mae ri ana burane 
toaya, manna pole naanjo anaka teai ana 
battu ri baine nikamaseanna. Hana ana toaya 
musti niakui ri manggena, siagang anjo ana 
toaya musti nisarei warisang ajaria hana 
situru hukkunga." 

18 "Ebara angkana nia ana burane kapala 
batu, nangai angngewaya siagang taerokai 
mannuruki ri tau toana manna pole nalebamo 
nihukkung ri tau toana. 

19 Anjo tau toana musti naerangi anjo ana 
kammaya mae ri sikamma tau-tau toana anjo 
kota napammantangngia kenanga sollanna 
niadeli anjo anaka. 

20 Musti nakana kenanga mae ri sikamma 
tau-tau toana anjo kotaya, Anne anana 
ikambe kapala batui, nangai angngewaya 

siagang taerokai mannuruki ri kambe: 


nangai appalabo-laboa doe siagang nangai 
angnginunga inungang terasa sagenna 
nasaring. 

21 Nampa tu burane niaka ri anjo kotaya 
musti nasambilai anjo anaka siagang 
batu sagenna mate. Kammaminjo caranu 
ampaccappuki kajadallang kammaya anjo. 
Sikamma tu Israelka lanalangngereki 
kabarana anjo kajarianga siagang ajari 
mallami." 

22 "Punna nia tau leba nihukkung mate lanri 
agau jadalana, siagang nigentungi mayana ri 
sereang benteng, 

23 anjo mayaka takkulleai niboli anjoreng 
silabusu bangngi, mingka musti nitarawang 
memangi anjo wattua. Maya ammantanga 
tagentung ri bentenga appabattui pattunra 
battu ri Allataala mae ri anjo parasanganga. 
Jari, tarawangi anjo mayaka sollanna tena 
naramassi parasangang Napassareanga 
Karaeng Allataalanu mae ri kau. 

2 2 l Pumna nia sapina yareka gimbalana 

julu bansanu lingu, nampa nucini anjo 
olo-oloka, teako assara-sarai tanuassenga, 
mingka erangi anjo olo-oloka ammotere 
mange ri patanna. 

2Punna bellai ballana anjo patanna, yareka 
punna tanuassenga angkana inai patanna, 
erangi anjo olo-oloka mae ri ballanu. Punna 

battu patanna amboyai, passareangi anjo 


olo-oloka mae ri ia. 

3 Kamma tomminjo musti nugaukang punna 
ammuntulukko keledai, pakeang, yareka 
apa-apa mamo ri barang-baranna julu 
bansanu. 

4Punna nia keledaina yareka sapina julu 
bansanu anraba ri aganga, teako assara-sarai 
tanuassenga, mingka tulungi nanupabangungi 
ammotere anjo olo-oloka. 

> Tubainea takkulleai ammakeang 
sangkamma tu burane, siagang tu buranea 
takkulleai ammakeang sangkamma baine, 
nasaba anjo tau appanggaukang kammaya 
taningaiyai ri Karaeng Allataalanu. 

6 Punna nia nubuntulu rumung jangang- 
jangang ri poko kayua yareka ri buttaya 
siagang anrong jJangang-jangang sitabang 
angngoppoki bayaona yareka angngoppoki 
ana-anana, teako allei anjo anrong 
jangang-janganga. 

7 Akkullei nualle anana anjo jangang- 
janganga, mingka lappassangi nanriba 
anronna, sollanna labu umurunu siagang 
salewangang ri tallasanu. 

8Punna ambangungko balla, musti 
apparekko kalli ri tammulilina biring 
pattongkona anjo ballaka. Jari tena 
nanibattalliko punna nia tau tuguru battu rate 
ri pattongkona anjo ballaka sagenna mate. 

9 Teako alamungi lamung-lamungang 


maraeng ri koko anggoronu pantaranganna 
poko anggoroka. Punna kamma 
nulamunginna, takkulleai nuallei wasselena 
anjo kokoa, baji na anggoro, kammayatompa 
lamungang maraengannaya. 

10Teako appabali sapi siagang keledai ri 
serea pajeko. 

11 Teako ammakei pakeang nipasitannunga 
battu ri kaeng wol siagang kaeng lenang. 

12 papakei rombeng-rombeng ri appaka 
cappana pakeannu." 

13 "Ebara angkana nia burane taerokami ri 
bainenna, 

14 nampa appare tuduhang takontutoj eng 
angkanaya anjo bainenna tenamo natulolo ri 
wattunna abunting kenanga. 

15 pynna kamma anjo passalaka, tutoana 
anjo bainea musti naallei baju buntinna anjo 
anana niaka bate cerana akkullea ampanassai 
angkanaya tulolo jiji anjo anana kenanga anjo 
wattua. Musti napappicinikangi kenanga anjo 
pakeanga ri pangadelanga mae ri sikamma 
tau-tau toana kotaya. 

16 Angkanai manggena anjo bainea mae ri 
kenanga, Lebami kupassareang anakku mae 
ri anne taua untu ajari bainenna, mingka 
kamma-kamma anne taerokami ri ia. 

17 Appareki tuduhang takontutoj eng mae ri 
anjo bainenna angkanaya tenamo natulolo 
ri wattunna abunting kenanga. Mingka anne 

buttina angkanaya manassa tulolo iji anakku 


anjo wattua. Parhatikammi bate ceraka ri 
anne pakeang buntinga! 

18 Na anjo sikamma tau toa-toana kotaya 
musti nakioki buranenna anjo bainea nampa 
nabali. 

19 Musti napassala tongi kenanga anjo 
buranea sibilangngang doe pera nampa 
napassareang anjo doeka mae ri matoanna, 
lanri lebanamo napanraki areng bajina serea 
tubaine Israel. Nampa pole anjo bainea musti 
tuli nabaineangi, siagang takkulleai nisala ri 
bainenna lalang sikontu tallasana. 

20 Mingka ebara angkana kammatojengi anjo 
tuduhanga, siagang tena butti angkanaya 
manassa tulolo iji anjo bainenna ri wattunna 
abunting kenanga, 

“lanjo bainea musti nierangi mange ri 
pakkebu ballana tau toana. Anjoreng ri 
tampaka musti nisambilai siagang batu 
anjo bainea ri tubura-buranea ri anjo 
kotaya sagenna mate. Anjo bainea lebaki 
ampanggaukang appakasirika mae ri bansata 
lanri nagaukanna assikatinroanga siagang 
burane ri tenanapa nabunting, ri wattu 
ammantanna ija ri ballana manggena. Lanri 
nihukkunna anjo bainea nupaccappumi anjo 
kajadallang kammaya. 

22 Punna nia burane nirapikang 
assikatinroang siagang baine maraeng, 
musti nihukkung mate rua-ruail. Kammaminjo 

carana nanupaccappumo anjo kajadallang 


kammaya. 

23 Ebara angkana ri sereang kota nia burane 
nirapikang assikatinroang siagang sere tulolo 
lebakamo nipabayuang siagang burane 
maraeng. 

24 Punna kamma anjo passalaka, musti 
nierangi anjo kenanga assulukang ri 
pantaranna kotaya nampa nisambila batu 
sagenna mate. Anjo tuloloa musti nibunoi 
lanri tenana nakkio appala tulung, nasaba 
anjo passalaka lalangi ri kotaya kajariang, 
jari akkullei nilangngere saranna punna 
akkioki. Nampa anjo buranea musti nibunoi 
lanri assikatinroanna siagang tulolo lebakamo 
nipabayuang siagang burane maraeng. Lanri 
nihukkunna anjo tau ruaya, nupaccappumi 
anjo kajadallanga. 

25 Mingka maraeng tongi passalana punna 
nia burane ampassail serea tulolo untu 
angngagangi assikatinroang ri sereang koko 
nampa anjo tuloloa lebami nipabayuang 
siagang burane maraeng. Punna kamma 
anjo passalaka, musti buraneaji bawang 
nihukkung mate. 

20 Anjo tuloloa takkulleai niapa-apa, 
lanri tenana nagaukangi apa siratanga 
nanihukkung matei. Anjo parkara kammaya 
sangkammai parkarana punna nia tau 
ambakkai paranna tau nampa nabuno. 

27 Anjo bainea anjorengi ri kokoa nipassa 


nigau bawang, siagang manna pole akkioki 
anjo tuloloa appala tulung, mingka tena tau 
akkulle battu antulungi. 

28 Ebara angkana nia tu burane nirapikang 
ampassai serea tulolo assikatinroang, nampa 
anjo tuloloa tenapa bayuanna. 

29Punna kamma anjo passalaka, anjo tu 
buranea musti abayaraki mae ri manggena 
anjo bainea iamintu sangkamma jaina doe 
panai, iamintu limampulo doe pera, nampa 
musti nabaineangi anjo tuloloa lanri lebanamo 
napassa assikatinroang siagang ia. Lalang 
tallasana takkulleai natalla anjo bainea. 

30Tena manna sitau akkulle anghinai 
manggena lanri assikatinroanna siagang 
kalaserenna bainenna anjo manggena. " 
23 1 "Tau lebaka nipasulu lisere 

katauanna, yareka lebaka nipolong 
katauanna takkuleai ajari ummaNa Batara. 

2 Tau nilassukanga natenapa nanikka tau 
toana, kammayatompa sikontu Jari-jarina 
sagenna makasampuloa lapisina, takkulleai 
ajari anggota ummaNa Batara. 

3 Tu Amon siagang tu Moab kammayatompa 
jari-jarina kenanga sagenna makasampuloa 
lapisi, takkulleai ajari anggota ummaNa 
Batara, 

“lanri tena naero kenanga assareko kanre 
siagang jene inung lalang pajappannu 
assulu battu ri Mesir. Balalo nagaji kenanga 

Bileam, anana Beor battu ri kota Petor ri 


Mesopotamia, untu antunraiko. 

> Mingka taerokai Karaeng Allataalanu 
ampilangngeri Bileam. Kabalekanna 
Napinrai anjo tunraya ajari barakka, lanri 
mangngamaseangi ri kau. 

6 Lalang sikontu tallasana, tena sikali 
naNatulungi anjo bansa-bansaya yareka tena 
sikali naNapajari salewangang kenanga. 

7 Teako cini tunai tu Edom, lanri anjo 
kenanga saribattannu. Tea tongko cini 
tunai tu Mesir, lanri lebakko ammantang ri 
parasanganna kenanga. 

8 Appakkaramula ri lapisi makatallua siagang 
jari-jarina kenanga akkullei ajari anggota 
ummaNa Batara." 

9"Ri wattunnu sitabang abundu, musti 
nuliliangi sikamma apa akkullea ampajari 
ramasakko. 

10 Punna nia tau ajari ramasa lanri assuluna 
jene kebo katauanna ri wattunna tinro, musti 
nabokoi kemaya nampa pantara ammantang. 

11pynna lakaruemmo, musti ajeneki siagang 
punna labumo alloa akkullemi ammotere 
mange ri kemaya. 

12 Musti appasadiako tampa ri pantaranganna 
pakkemaanga tampa pajambangang. 

13 Punna mange anjoreng, angngerangko 
pakkakasa siagang sere pakkeke untu 
angngeke kalibong tampa pajambangang, 
siagang untu antambungi ammotere. 

14 Karaeng Allataalanu anrurungangko 


lalang ri pakkemaanga untu allalangngiko 
siagang untu assareko pammetang mae 

ri musu-musunnu. Jari, jagai sollanna 

tuli matangkasa pakkemaannu. Teako nia 
apa-apa tenaya nasiratang ri allanu, sollanna 
tena Nabokoiko Batara." 

15 "Punna nia ata lari battu ri karaenna nampa 
battu mae ri kau appala palalangngang, teako 
suroi ammotere. 

16 Akkullei ammantang ri kalaserenna kotanu 
napilea, siagang tena nukkulle anggaukang 
panggaukang sekke mae ri ia. 

1/Serea tu Israel, baji burane 
kammayatompa baine, takkulleai ajari 
pagau bawang ri balla-balla panynyombanga. 

18 kammayatompa anjo doe nagappaya 
battu ri panggaukang bawanna, takkulleai 
nierang mae ri BallaNa Karaeng Allataalanu 
untu pabayara tinja, nasaba tanangaiyai 
Karaeng Allataalanu pagau bawanga ri 
balla-balla panynyombanga mae ri rewataya 
siagang tena todong nangai wassele gau 
bawanga. 

19 Punna assareko angnginrang mae ri 
bansa maraenga, akkulleko appala jene 
doe. Mingka punna assareko angnginrang 
doe yareka kanre-kanreang yareka 
barang-barang maraengannaya mae ri 
julu bansanu, takkulleako angngalle jene 
doe battu ri ia. Turuki anjo parentaya, na 

Nabarakkakiko Karaeng Allataalanu lalang 


sikontu apa nugaukanga ri parasangang 
nupammantangngia. 

20(23:19) 

21Pynna nia apa-apa nupajanjiang mae ri 
Karaeng Allataalanu, teako pamono-monoki 
untu anrupal anjo janjinnu, lanri tuli 
Natuntuna Karaeng Allataalanu ri kau, 
siagang dorakako punna tena nanurupai. 

22 Tena nanudoraka pumna tena nujanji mae 
ri Batara. 

23 Mingka punna ero kalennu tonji nanujanji, 
musti nurupai anjo janjinnu. 

24 Punna sitabangko ajappa ri koko 
anggorona taua, akkullei nukanre rappo 
anggorona siapa-siapa jaina nukaeroki, 
mingka takkulleai nupassere lalang ri 
karanjeng. 

2> Punna sitabangko ajappa ri koko gandunna 
taua, akkullei nukanre gandung nukattilika 
siagang limannu, mingka takkulleai nualle 
siagang pakkatto." 

24 l"Ebara angkana nia baine 

anggaukangi panggaukang 
appakasirika, sagenna tenamo naningai ri 
buranenna. Nampa anjo buranea nasarei sura 
talla anjo bainea, siagang nabongkai anjo 
bainea battu ri ballana. 

2 Nampa abunting poleang anjo bainea 
siagang burane maraeng; 

3 mingka tena nasiapa sallona tenamoseng 


naningai ri anjo burane ri bokona, siagang 
nisaremiseng sura talla nampa nibongka anjo 
bainea. Yareka akkulle tongi angkana matei 
anjo burane ri bokona. 

“Lalang ri anjo ruaya passala, anjo burane 
rioloa takkulleai abunting poleang siagang 
anjo bainea; musti nacini kammai baine 
ramasa. Punna kamma nabuntinginna tonja 
pole, anjo panggaukang kammaya ajari 
panghinaangi mae ri Karaeng Allataalanu. 
| kau takkulleako anggaukangi dosa Jadala 
kammaya anjo ri parasangang Napassareanga 
Batara mae ri kau." 

3 "Punna nia burane beru bunting, takkulleai 
nisuro antama tantara siagang nisuro 
alampa mange abundu yareka nisare tugasa 
maraengannaya. Musti nipakabebasaki battu 
ri tugasana lalang sitaung untu angngurusuki 
ruma tanggana siagang ampakasannangi 
nyawana bainenna. 

6 Punna assareko angnginrang apa-apa mae 
ri parannu tau, teako allei batu panggilingang 
gandunna anjo taua ajari boro. Punna nuallei 
batu panggilinganna anjo taua, nurampasami 
pakkakasa naparalluanga kaluargana anjo 
taua ansambungi katallassanna. 

7 Inai-nai anculiki julu bansana, nampa 
nagau sangkamma ata yareka naallei 
nabalukang, musti nihukkung matei anjo 

taua. Kammaminjo caranu ampaccappuki 


kajadallang kammaya anjo. 

8Punna nia tau garring sala ri tangnga- 
tangnganu, gaukangi siagang baji apa 
naparentakanga imang-imang Lewi mae ri 
kau; turuki sikamma apa napijojokiangko. 

9 Urangi apa lebaka Nagaukang Karaeng 
Allataalanu mae ri Miryam lalang pajappannu 
battu ri Mesir. 

10 Punna assareko angnginrang mae ri 
parannu tau, teako antamakki ri ballana untu 
angngallei bajunna untu ajari boro. 

11 Tayangi pantarang siagang lappassangi 
kalenna tompa angngerangi mae ri kau. 

12 Punna kasi-asi anjo taua, takkulleai 
nutahang anjo bajua silabusu bangngi, 

13 mingka musti nupoterangi mae ri ia 
tunggala bangngi sollanna akkulle napake 
untu attinro. Jari lappala tarima kasi anjo taua 
mae ri kau, siagang lamangngellai Karaeng 
Allataalanu mae ri kau. 

14Teako paccoki tungnganre gaji kasi-asia 
siagang kakuranganga, baji julu bansanu, 
kammayatompa bansa maraeng niaka 
ammantang ri kalaserenna kotanu. 

1 Tunggala allo ri wattu tenanapa nalabu 
alloa, musti nubayaraki gajina untu anjo alloa: 
narannuangi anjo doeka lanri naparallukangi. 
Punna tena nubayaraki gajina, lakkioki mae 
ri Batara untu appala tulung passabakkang 
ikau, siagang ikau lanisalakang. 

l6Teako hukkung matei tau toaya 


passabakkang kajadallang nagaukanga 
ana-anana, siagang teako hukkung matei 
ana-anaka passabakkang kajadallang 
nagaukanga tau toana kenanga. Tunggala 
taua iapa nakkulle nihukkung mate punna 
passabakkang panggaukang kajadallang 
kalenna. 

17 Teako rampasaki hana bansa maraenga 
siagang ana-ana kukanga, siagang teako 
allei pakeanna jandaya untu ajari boro lanri 
pangnginrangnganna. 

18 Urangi angkanaya ikau lebakko ajari ata 
ri Mesir nampa nilappassangko ri Karaeng 
Allataalanu; iaminjo sabana nakusareko anne 
paratoranga. 

19 Punna nupassere wassele kattoannu, 
teako ammotereki untu angngallei kawarrang 
gandunnu ammantanga. Anjo gandunga 
nibolimi untu tubattu-battua, ana-ana 
kukanga siagang sikamma jandaya, sollannu 
nibarakkaki ri Karaeng Allataalanu lalang 
sikontu usahanu. 

20 Punna lebamo sikali nualle rappo zaitunnu 
siagang rappo anggoronu, tea mako mangei 
pole untu ampasserei rappo-rappo niaka 
ammantang. Anjo ammantanga musti 
nubolimi untu tubattu-battua, ana-ana 
kukanga siagang sikamma jandaya. 

21(24:20) 

22 Jrangi angkanaya lebakko ajari ata ri 


Mesir; iaminjo sabana nakusareko anne 

paratoranga. 

2 5 l Ebara angkana nia rua tu Israel 
alampa mange ri pangadelang untu 

angngerang parkara, nampa nia kalaserenna 

nikana tena nasala, siagang sereanga sala. 

2 Punna anjo salaya nisarei hukkungang 
paccambo, hakinga musti nasuroi anjo taua 
akkulantu. Siapa jaina paccambo nagappa, 
situruki battu ri antekamma kajadallang 
lebaka nagaukang, 

3 mingka takkulleai labi ri pimpatampuloa 
paccambo. Punna labi, battuanna nihinami 
anjo taua ri dallekanna tau jaia. 

4Teako jempangi bawana sapi nupakea 
allessoro gandung." 

>"Punna sipammantangngang tau 
assaribattanga, nampa nia kalaserenna 
ammoterang, nampa tena anana burane, 
anjo jandana takkulleai abunting siagang tau 
maraeng pantaranganna bijanna saribattanna 
tumate buranenna. Saribattanna anjo tau 
matea parallui abunting siagang anjo jandaya. 

6 Ana burane toana kenanga musti nikanai 
anana anjo tau matea, sollanna nia jari-jarina 
ri tangnga-tangngana bansa Israel. 

7 Punna taeroka taua abunting siagang 
jandana anjo lapung tau matea saribattanna, 
anjo bainea musti alampai mange andallekang 
ri sikamma tau toa-toana kotaya nampa 

nakana, Taerokal saribattanna tumate 


buranengku anggaukangi kawajibanna 
untu ansarei turungang saribattanna ri 
tangnga-tangngana bansa Israel. 

8 Nampa sikamma tau toa-toana kotaya 
musti nakioki anjo taua nampa naagang 
abicara. Punna tuli tenana naero, 

3 anjo jandana tumate saribattanna musti 
nareppesi anjo taua ri dallekanna sikamma 
tau toa-toana kotaya, naallei sandalana 
anjo taua, napirui rupanna na nakana, 
Kammaminne batena musti nigaukang mae 
ri tau tenaya naero assare turungang mae ri 
saribattanna. 

10 kaluargana anjo taua laniassengi ri Israel 
salaku Kaluarga tunialleanga sandalana. " 

11 "Punna nia rua tu burane assibaji, nampa 
battu bainenna kalaserenna anjo taua 
ambantui buranenna na napacco katauanna 
balinna anjo buranenna, 

12 polongi limanna anjo bainea, siagang 
teako kamaseangngi. 

13Teako ammakei timbangang siagang 
ukkurang untu annipu. 

14 (25:13) 

13 pakemi timbangang siagang ukkurang 
annabaya sollanna labu umurunu ri 
parasangang Napassareanga Karaeng 
Allataalanu mae ri kau. 

16 Birisiki Karaeng Allataalanu mae ri tau 
nangaia annipu." 

17 "Urangi antekamma panggaukanna 


tu Amalek mae ri kau ri wattunnu lalang 
pajappang battu ri Mesir. 

18Tena namalla kenanga mae ri Allataala, 
siagang nabundukiko battu ri boko, ri 
wattunnu sitabang mangngang siagang 
tenamo kagassingannu, nampa nabuno 
sikamma taunnu sannaka susana ajappa ri 
boko. 

19[ anri kammana anjo, punna 
Napassareammo Karaeng Allataalanu 
anjo parasanganga mae ri kau, siagang 
amang mako battu ri sikamma musunnu 
niaka ri tammulilinu, anjo sikontu tu Amalek 
musti nubuno ngasengi sagenna nikaluppaimo 
kenanga. Teako kaluppal!" 

2 6 l “Pynna antama mako ri parasangang 

Napassareanga Karaeng Allataalanu 
mae ri kau, siagang punna ammantang mako 
anjoreng, 

2 musti massing nupantamaki bageang 
uru-uru panggappannu battu ri pakkattoanga 
ri sereang baku, nampa nuerang mange ri 
tampa ibada lebaka nitantukang. 

3 Alampamako mange ri imang tugasaka 
anjo wattua, siagang paui mae ri ia angkana, 
Kupaumi mae ri Karaeng Allataalanu 
angkanaya antamama ri parasangang 
Napajanjianga Batara mae ri boe-boena 
ikambe untu laNapassareang mae ri katte. 

4Lanatarimai imanga anjo bakuka battu ri 


limannu siagang napadongko ri dallekang 
tampa pakkorobangnganNa Karaeng 
Allataalanu. 

“Nampa, ri dallekanNa Batara, musti 
nupaui anne kana-kana kammaya: O, 
Batara, anjo boe-boeku tau alampa battu 
ri Aram. Naerangi kaluargana mange ri 
Mesir untu ammantang anjoreng, ajari tau 
battu-battu. Ri wattunna alampa kenanga 
mange anjoreng, sikedeji bilanna kenanga, 
mingka ri boko ajari bansa lompomi siagang 
bansa kassami kenanga. 

6 Sekke sikalimi panggaukanna tu Mesir mae 
ri kambe, siagang napassami ikambe anjama 
sangkamma ata. 

7 Nampa akkiomo ikambe appala tulung 
mae ri Katte, Batara, Allataalana boe-boena 
ikambe. Kipilangngeri pakkiona ikambe 
siagang Kiparhatikammi kasessanna ikambe. 

8|anri KoasaTa siagang kagassingang 
malompoTa naKilappassang ikambe battu ri 

Mesir. Kigaukangi gau-gau malompoa siagang 
appakalannasaka, kammayatompa Kipabattui 
kajariang- kajariang appakagegereka mae ri 
musua. 

9 Nampa Kierang ikambe mae anrinni siagang 
Kipassareang anne butta akkalumanynyanga 
siagang copponga mae ri kambe. 

10] anri kammana, o, Batara, kupassareangi 
anrinni bageang uru-uruna wassele kattoang 

kugappaya, mae ri Katte. Kammaminjo 


caranu ampassareangi anjo bakuka mae ri 
Karaeng Allataalanu. Lebaki anjo, anynyomba 
mako mae ri la siagang 

11 appala sukkuru mako untu sikontu dalle 
lebaka Napassareang Karaeng Allataalanu 
mae ri kau siagang kaluarganu. Kioki tu 
Lewi siagang bansa maraeng ammantanga 
ri allanu untu amminawang lalang ri anjo 
passua-suarranga. 

12 Tunggala taung makatallu, musti assareko 
passare bage sampulona panggappannu, 
lamintu bage sampulona wassele kattoannu 
mae ri Imang Lewi, tubattu-battua, ana-ana 
kukanga siagang jandaya, sagemna ri 
tunggala kotaya anggappai kenanga kanre 
naparalluanga kenanga. Punna lebaki, 

13 angkana mako ri Karaeng Allataalanu, 
Battu ri bage sampulona wassele kattoang 
mustia nipassareang mae ri Katte, Batara, 
tena manna sikede ammantang ri ballakku: 
yangasenna lebami kupassareang mae 
ri tu Lewi, tubattu-battua, ana-ana 
kukanga siagang jandaya, sangkamma 
Naparentakanga Karaeng Allataala mae ri 
nakke. Battu ri parenta-parentaNa Batara ri 
passalana passare bage sampuloa battu ri 
panggappanga, tena manna sirupa kudakkai. 

14 Battu ri anjo passare bage sampuloa battu 
ri panggappanga, manna sikede tania kukanre 
ri wattungku susa kamateang: yareka tena 

kuerang assulukang balla ri wattungku 


ramasa, yareka kupassareangi salaku 
pappatala untu tau matea. Mannurukima 
mae ri Katte, o, Batara; sikontu apa 
Kiparentakanga ri passalana anjo passare 
bage sampuloa battu ri panggappanga, 
lebami kugaukang ngaseng. 

15 Battu ri tampa katangkasanTa ri suruga 
poro ero lalo maKi amparhatikangi siagang 
ambarakkaki ummatTa Israel; barakkaki tongi 
anjo parasangang kalumanynyanga siagang 
copponga buttana, anjo Kipassareanga mae 
ri kambe, situru janjinTa mae ri boe-boena 
ikambe." 

16 "Anne alloa Naparentakangi Karaeng 
Allataalanu mae ri kau sollanna nuturuki 
sikontu paratoranNa: turuki yangasenna 
anjo lalang sikontu pamainu siagang 
batangkalennu. 

17 Anne alloa nuakui Batara salaku 
Allataalanu. Ajanjiko untu mannuruki mae ri 
la, siagang anggaukangi sikontu hukkunNa 
kammayatompa parentaNa. 

18 Anne alloa Natarimako Batara salaku 
umma KalenNa, sangkamma Napajanjianga 
mae ri kau, siagang Naparentakangi mae ri 
kau sollanna nuturuki sikamma hukkunNa. 

19 | aANapajari malompoangangko Batara 
na sikontu bansa maraeng lebaka Napajari, 
kammayatompa lanipujiko siagang 

lanipakalompoko. Lajariko ummaNa Karaeng 


Allataala, sangkamma lebaka Napajanjiang." 

27 l Nampa Musa siagang sikamma 

pamimpinna Israel, napabattumi anne 
pasang kammaya mae ri bansa Israel, "Turuki 
sikontu parenta kupassareanga mae ri kau 
anne alloa. 

2 Ri allo alimbannu ri Binanga Yordan untu 
antama ri parasangang Napassareanga 
Karaeng Allataalanu mae ri kau, musti 
appaentengko siapa are batu lompo nampa 
nupaleoki. 

3Tulisiki mae ri anjo batu-batua 
sikamma kana-kananna anne hukkunga. 
Punna antama mako ri parasangang 
akkalumanynyanga siagang copponga 
buttana, iamintu Napajanjianga Batara, 
Allataala napakalompoa boe-boenu, 

4siagang alimbang mako ri Binanga Yordan, 
musti alampako mange ri Moncong Ebal. Ri 
coppona anjo monconga musti appaentengko 
batu-batu siagang nupaleoki anjo batu-batua, 
sangkamma kuparentakanga mae ri kau anne 
alloa. 

3 Anjoreng ri tampaka musti appaentengko 
sere tampa pakkorobangngang battu ri 
batu-batu tenayapa naleba nijama siagang 
pakkakasa-pakkakasa bassi, 

6 nasaba anjo tunggala tampa 
pakkorobangngang nipaentenga untu Karaeng 
Allataalanu, musti batu attammu nipare. Irate 

ri anjo tampa pakkorobangnganga musti 


assareko korobang-korobang nitunu. 

'Passareang tongi korobang 
passiamakkannu siagang kanremi anjoreng 
kammayatompa arannu-rannu mako ri 
dallekanNa Karaeng Allataalanu. 

8|rate ri anjo batu-batu nipaleokia musti 
nutulisi bajiki sikontu kana-kana battua ri 
hukkunNa Allataala." 

9 Nampa Musa siagang sikamma imang Lewi, 
musti angkanai mae ri sikontu bansa Israel, 
"Parhatikangi, e, sikamma saribattangku, 
siagang pilangngeri! Anne alloa ajari mako 
ummaNa Karaeng Allataalanu. 

10 | anri kammana anjo turukimi Batara 
siagang gaukangi sikontu hukkunNa 
kupassareanga mae ri kau anne alloa." 

11 Nampa nakana Musa mae ri bansa Israel, 

12 "Punna lebamo nulimbang Binanga 
Yordan, suku Simeon, Lewi, Yehuda, Isakhar, 
Yusuf siagang Benyamin, musti ammentengi 
irate ri Moncong Gerizim ri wattu nipauna 
kana barakkaka mae ri anne bansaya. 

13Ri wattunna nipau kana pattunraya, suku 
Ruben, Gad, Asyer, Zebulon, Dan siagang 
Naftali, musti ammentengi irate ri Moncong 
Ebal. 

14 Sikamma tu Lewia musti napaui kana-kana 
kammaya anne siagang sara lompo nampa 
musti appiali bansa Israel angkana, Aming. 

1D Tu Lewi: Nitunrai tau appareka patung 


battu ri batu, kayu yareka bassi-bassiang, 
nampa nasomba accokko-cokko: Nakabirisi 
Batara panynyombanga ri barhala! Sikontu 
rayaka: Aming! 

16 Nitunrai tau tenaya napakalabiriki tau 
toana siagang nabalang parekangi kenanga 
taronang-ronang tallasana. Aming! 

17 Nitunrai tau ampalessokai garisi 
pabaeng-baenna buttana siampi ballana. 
Aming! 

18 Nitunrai tau ampakalinguai tau butaya. 
Aming! 

19 Nitunrai tau anrampasakai hana tubattu- 
battua, ana kukanga, siagang jandaya. 
Aming! 

20 Nitunrai tau anghinayai manggena 
lanri assikatinroanna siagang kalaserenna 
bainenna manggena. Aming! 

21 Nitunrai tau agau bawanga siagang 
olo-oloka. Aming! 

22 Nitunrai tau assikatinroanga siagang 
saribattang bainena battua ri ammana, 
yareka saribattang sere mangge sere amma. 
Aming! 

23 Nitunrai tau assikatinroanga siagang 
matoang bainena. Aming! 

24 Nitunrai tau ammuno cokko-cokkoa. 
Aming! 

25 Nitunrai tau annarimaya pacoco untu 
ambunoi tau tenaya salana. Aming! 

26 Nitunrai tau tenaya namannuruki ri sikontu 


hukkunNa siagang paratoranNa Allataala. 
Aming!" 
28 l "Punna mannurukiko ri Karaeng 
Allataalanu siagang tamamminrayai 
pamainu anggaukangi sikontu parenta 
kupassareanga mae ri kau anne alloa, 
laNapajariko Batara bansa masahoro ri anne 
linoa. 

2 Mannurukiko mae ri Karaeng Allataalanu, 
na Nasare ngasengko barakka kammaya 
anne: 

3 Nibarakkaki kota-kotanu siagang 
koko-kokonnu. 

4 Nibarakkakiko, sagenna jai ananu, jai 
wassele kattoannu, siagang ajari jai sapinu 
kammayatompa gimbalanu. 

> Nibarakkaki kattoang gandunnu siagang 
sikamma kanre-kanreang nupareka battu ri 
gandung. 

 Nibarakkaki sikontu usahanu. 

7Punna nibundukiko, Batara lambetai 
musunnu. Bajiki batena angngatoroki 
pabakkana kenanga, mingka lari kenanga 
nipasimbung. 

8|aNabarakkaki Karaeng Allataalanu 
usahanu siagang laNabonei sikamma 
pammolikannu siagang gandung. 
LaNabarakkakiko ri parasangang 
Napassareanga mae ri kau. 

9 Punna mannurukiko ri Batara Allataalanu 


siagang nugaukang sikontu parentaNa, 
laNapajariko umma KalenNa, sangkamma 
lebaka Napajanjiang. 

10J ari sikontu bansaya ri anne linoa 
lanaciniki angkanaya ikaumi bansa Napilea 
Batara, siagang langngalimi kenanga mae ri 
kau. 

ll | anisareko ana majai. Lajari jai olo-olo 
piaranu siagang lallabi-labi wassele kattoannu 
ri parasangang Napajanjianga Batara mae ri 
boe-boenu untu Napassareang mae ri kau. 

12 appaturungi bosi Batara punna narapi 
wattunna battu ri pammolikang allabiNa ri 
langika. LaNabarakkaki sikontu usahanu, 
sagenna akkulleko assarei angnginrang jaia 
bansa, mingka tena nuparallu angnginrang 
manna pole battu ri nai. 

13 | aANapajariko Karaeng Allataalanu 
pamimping ri allana bansa-bansaya, siagang 
teaiko tau ammina-minawang. Punna 
tamamminrayako mannuruki mae ri sikontu 
parentaNa Batara kupassareanga mae ri kau 
anne alloa, pila lasalewangangko siagang 
tena nuleba lammonoboko. 

14 Mingka tea sikaliko kaluppai anjo parenta- 
parentaya, manna pole antekamma. Tea 
tongko anynyombai siagang teako pare atal 
kalennu mae ri rewata-rewata maraenga." 

15 "Mingka punna taerokako mannuruki ri 
Karaeng Allataalanu, siagang tamajarrekai 


| Ulangan 28.161 23 110 
pamainu anggaukangi sikontu parentaNa 


siagang hukkunNa kupassareanga mae ri kau 
anne alloa, sikontu anne pattunra kammaya 
lanatujuko: 

leNitunrai kota-kotanu siagang koko- 
Kokonnu. 

17 Nitunrai wassele kattoang gandunnu 
siagang kanre-kanreang nupareka battu ri 
gandung. 

18 Nitunraiko, sagenna ajari sikedeji 
ananu, wassele kattoannu, sapinnu siagang 
gimbalanu. 

19 Nitunrai sikontu usahanu. 

20 Punna agau jadalakko siagang nutollaki 
Batara, lappabattui bala, karicuang siagang 
kasukkarrang lalang sikontu apa nugaukanga, 
sagenna lalang wattu sinampe duduji 
naniancuru taba sikaliko. 

21 Sabattu-battuna garringa antujuko, 
sagenna kalabusanna manna sitau battu 
ri kau tena lammantang tassesa ri anjo 
parasangang nupammantangngia. 

22| a3Nahukkungko Batara siagang 
garring-garring alette-letteka, garring 
akkambang- kambanga siagang rammusuka. 
Lappabattui timoro karring siagang anging 
appakamutunga sagenna panra lamung- 
lamunnu. Anjo balaya tulusu laniana battu 
antujuko sagennu panra. 

23Talabattuai bosia, siagang lajari terasaki 
buttanu sangkamma batu. 

24Talappaturungal bosi jene Batara, 


passangalinna bosi limbubu siagang kassi 
sagennu cappu nipanraki. 

25 Punna tena numannuruki mae ri Karaeng 
Allataalanu, laNalappassangko nibeta ri musu- 
musunnu. Lanuatoro bajiki batenu abundu, 
mingka lalariko tassimbung-simbung. Sikontu 
bansa-bansaya lamalla-malla ngasengi 
anciniki cilaka antujuako. 

26 Punna mateko, mayanu lajari kanrenai 
jangang-jJanganga siagang olo-olo sekkeka, 
siagang tena manna sitau ambongkai anjo 
olo- oloka. 

27 LaNahukkungko Batara siagang garring 
lattang, sangkamma lebaka Nagaukang mae 
ri tu Mesir. Larassi kalennu siagang puru 
lompo siagang puru katala, nampa tena 
paballena. 

28 LaNapajari pongorokko Batara, siagang 
napajari buta kammayatompa alingu-lingu. 

29 Angngosalakko sangkamma tau buta 
ri tangngallo sassana alloa, mingka tena 
nubuntuluki oloanga. Sikontu usahanu lasala 
ngasengi. Tuli lanijallakkangko siagang tuli 
niellakko, nampa tena manna sitau akkulle 
antulungko. 

30 Punna tena numannuruki ri Karaeng 
Allataalanu, anne kammaya lantujuko: 
Labayuangko, mingka tau maraeng 
lambuntingi bayuannu. Lambangungko 
balla, mingka tena nanupammantangngi. 

Lanulamungi koko anggoronu, mingka 


tanukanreai rapponna. 

31| anisamballei sapinu ri dallekanna 
matannu, mingka tena nanukanrei dagenna. 
Laniembai alampa keledai- keledainu, nampa 
ammantang jako anciniki, siagang tena 
nalanipoterang. Lanipassareangi gimbala- 
gimbalanu mae ri musu-musunnu, nampa 
tena tau antulungko. 

32 | anipassareangi ri dallekanna matannu 
sikamma ananu salaku ata mae ri bansa 
maraenga. Allo-allona pacce matannu 
amboyai anjo ana-ananu, mingka tena 
matu-matunna usahanu, nasaba tenamo 
nalammotere kenanga. 

33 | anaalle ngasengi bansa maraeng 
sikontu wassele nugappaya lanri anjama 
terasanu, nampa ikau tena apa-apa nugappa 
pantaranganna nijallakkanga situlusuna 
siagang panggaukang nikapallakkia. 

34 | ajari pongorokko lanri sikamma anjo apa 
nukasiaka. 

35 | aANapirassi Batara anjo bangkennu 
siagang puru lompo siagang parisika, tenaya 
nakkulle ammolle: battu ri bangkennu 
sagenna tompona ulunnu larassi siagang 
lattang. 

36 Punna tena numannuruki ri Batara 
Allataalanu, ikau siagang karaennu 
laNaerangko Batara mange ri parasanganna 
bansa maraeng tenaya nanuassengi, siagang 

tena todong nanaassengi boe-boenu. 


Anjoreng lanupare atai kalennu mae ri 
rewata-rewata nipareka battu ri kayu siagang 
batu. 

37 Ri parasangang- parasangang tampanu 
nipasisala-sala ri Batara, latabangka ngasengi 
taua ancinikko:, lanicau-cauko siagang 
lanikakkaliko ri kenanga. 

38 Jai bine nupakioro, mingka sikedeji 
wassele nugappa, lanri labusuki lamung- 
lamunnu nikanre ri katimbang. 

39 | anulamungi siagang lanuparakai koko- 
koko anggoronu, mingka tena nanugappai 
rappo anggorona yareka jene anggorona, 
lanri anjo poko-poko anggoroka labusuki 
nakanre olo. 

40 Attimboi poko zaitunga ri sikontu 
parasangannu, mingka lalelasaki runang 
sikamma rapponna, sagenna tena nunggappa 
minynya. 

41| anggappako ana-ana burane siagang 
baine, mingka niallei kenanga salaku 
tunitahang lalang ri bunduka, sagenna 
tappelami kenanga battu ri kau. 

42 Sikontu poko-pokonu siagang lamung- 
lamunnu lalabusuki nikanre ri olo. 

43Bansa maraeng niaka ammantang ri 
parasangannu lapila makoasai, nampa ikau 
pila lakurangi koasanu. 

44 Nia doena kenanga untu nappinrangngang 
ri kau, mingka ikau tena apa-apannu 

akkulle nupappinrangngang mae ri kenanga. 


Kalebakkanna nakoasai mako kenanga. 

43 Sikontu anjo balaya lanatujuko siagang 
latuli niana battu anggangguko sagennu 
ancuru, lanri tenana numannuruki mae ri 
Karaeng Allataalanu siagang tena nugaukangi 
hukkung-hukkung Napassareanga mae ri 
kau. 

46 Anjo sikamma balaya ajari butti battu 
ri hukkunganNa Batara mae ri kau siagang 
jari-Jarinu sagenna satunggu-tungguna. 

417 eba mako nibarakkaki ri Karaeng 
Allataalanu lalang ri sikontu passala, mingka 
tena nuero ampajari atai kalennu mae ri 
la siagang ati matulusunu kammayatompa 
rannu nyawanu. 

48 | anri kammana minjo namusti nupare ata 
kalennu mae ri musu-musunnu Nakiringa 
Batara untu angngewako. Lanaalleko cipuru, 
turere, siagang lassolarakko kammayatompa 
lakakurangangko lalang sikontu passala. 
Lanikapallakkiko nijallakkang ri Batara 
sagennu ancuru. 

49 Nia sereang bansa tenaya nuassengi 
bicaranna laNapabattu Batara battu ri 
cappana buttaya anne untu angngewako. 
Rapang jJangang-jangang rajawali labattui 
antamberoko. 

30Sekkeki kenanga siagang manna 
inai talanakamaseangi, baji tau toa 
kammayatompa tau rungka. 

31 | anapaccappuki kenanga olo-olo piaranu 


siagang kattoannu. Battu ri gandung, jene 
anggoro, minynya zaitun, sapi, bembe, 
sagenna gimbalanu tena manna sikede 
lanabolikangko, sagennu mate naalle cipuru. 

32 | anabunduki ngasengi sikamma kota 
niaka ri parasangang Napassareanga Karaeng 
Allataalanu mae ri kau. Anjo tembo-tembo 
kalli tinggia siagang nukanaya kassa siagang 
nupattoanga laruntung ngasengi. 

33 Lalang nilipunna kota-kotanu ri musu- 
musunnu, latappu minasa mako lanri 
cipurunu, sagenna nukanremo ana kalennu, 
lamintu ana-ana Napassareanga Karaeng 
Allataalanu mae ri kau. 

34 Balalo tubija karaeng kaminang bajika 
pamaina latappu minasa tongi lalang 
nilipunna anjo kota-kotanu, sagenna 
nakanremo siapa area ana kalenna lanri 
tenanamo maraeng lanakanre. Tena manna 
sikede anjo kanrea napassareang mae ri 
saribattanna yareka bainenna nangaia yareka 
ana-anana attallasaka ija. 

55 (28: 54) 

39 Balalo manna baine bija karaenga siagang 
kaminang baji pamaika kammayatompa 
sannaka kalumanynyanna sagenna talebakai 
ajappa bangkeng, lappanggaukang kamma 
todong. Ri wattunna nalipung musua kotaya, 
latappu minasami anjo bainea lanri cipuruna, 
sagenna nakanre cokko-cokkomo anana beru 

lassuka siagang campugina. Tena manna 


sikede napassareang mae ri buranenna 
nangaia yareka mae ri ana-anana. 

37 (28:56) 

38 Punna tena namajarre pamainu anturuki 
sikontu hukkunNa Karaeng Allataalanu niaka 
tattulisi lalang ri anne kittaka, siagang tena 
nupakalabiriki Karaeng Allataalanu malabirika 
siagang mappakalannasaka, 

39 |appabattui Batara mae ri kau siagang mae 
ri jari-jarinu sikamma garring tenaya nakkulle 
niballei kammayatompa garring- garring 
tenaya nakkulle nipamari. 

60 Sikamma anjo garring appakamallaka 
nucini ri Mesir lanatujuko, nampa takkulleako 
ammolle. 

61] appabattu tongi Batara sangka rupa 
garring tenaya nipaui lalang ri anne kittaka, 
kitta HukkunNa Batara. Nampa laniancuru 
mako. 

62 Manna katambammo jainu sanrapang 
bintoenga ri langi, mingka sikede mami 
ri kau lammantang attallasa, lanri tenana 
numannuruki mae ri Karaeng Allataalanu. 

63 5angkamma sannanna nyawaNa Batara 
assareko kakalumanynyangngang siagang 
ampajari jai bilannu, lasannang tongi 
ampanrakiko siagang ampaccappukko. 
Lanialleko battu ri parasangang tenayamo 
nasallo nanupammantangngi. 

64 | aANapasisala-salakko Batara ri allana 


bansa-bansaya ri sikontu linoa. Anjoreng 
lanynyombako mae ri rewata-rewata nipareka 
battu ri batu siagang kayu, rewata-rewata 
tenaya nanuassengi siagang tenaya todong 
nanaassengi boe-boenu. 

65 Manna kemaeko tena nulanggappa 
kasannangngang, tena tampa lakkulle nukana 
ikau pata, laNapajari lussa sikaliko Batara 
siagang laNapajari tappu minasako natena 
panrannuannu. 

66 Latuli nireppesi ri bahaya katallassannu. 
Allo bangngiko lannekkere siagang malla 
mate. 

67 Manna poro apa-apa mamo nucini 
adumba-dumbaji barambannu napakamma 
malla. Punna baribasaki nukellai sollanna 
linta bangngi, nampa punna bangngi nukellai 
sollanna linta baribasa. 

68 | aNakiringko ammotere Batara mange ri 
Mesir siagang kappala, manna pole nalebamo 
angkana angkanaya tenamo nulammotere 
mange anjoreng. Anjoreng lanubalukangi 
kalennu ajari ata mae ri musunnu, mingka 
manna sitau tania ero amballiko." 

29 llaminne kana-kana parjanjiang 

napareka Musa siagang bansa Israel 
situru parentaNa Batara, ri wattunna nia 
kenanga ri butta Moab. Anjo parjanjianga 
lamintu pannambai battu ri parjanjiang 

Napareka Batara siagang kenanga ri Moncong 


Sinai. 

2 Nasuroi Musa assere sikontu tu Israel, 
nampa nakana mae ri kenanga, “Lebami 
nucini kalennu apa Nagaukanga Batara mae 
ri karaeng Mesir, sikontu pagawena siagang 
sikontu parasanganna. 

3 Leba tommi nucini sikamma bala lompoa, 
gau-gau malompoa siagang gau-gau 
appakalannasa Nagaukanga Batara. 

4 Mingka sagenna kamma-kamma anne 
tenapa Nasareko kasampatang untu 
ampahang kabusuki angkana apa battuanna 
anjo apa lebaka nucini. 

> Patampulo taungi sallona Batara 
ampimpingko ajappa ri parang lompoa, 
mingka tena najari toa pakeannu siagang 
sandalanu. 

6Tena roti lanukanre siagang tena jene 
anggoro yareka inungang terasa lanuinung, 
mingka Nasareko Batara sikontu apa 
nuparalluanga sollanna nuasseng angkanaya 
lami Karaeng Allataalanu. 

7Siagang ri wattunta battu mae anrinni, 
battui Karaeng Sihon battu ri Hesybon 
siagang Karaeng Og battu ri Basan untu 
ambundukiki. Mingka nibetai anjo kenanga. 

8 Niallei buttana kenanga nampa nibage mae 
ri suku Ruben siagang Gad, kammayatompa 
sipagang suku Manasye. 

9J ari paralluko tamamminraya pamainu 


mannuruki ri sikontu anne parjanjianga, 
sollannu anggappa wassele lalang sikontu 
usahanu. 

10 Anne alloa ammenteng ngasengko ri 
dallekanNa Karaeng Allataalanu, iamintu 
sikontu pamimpinga siagang patugasaka, 
sikontu tu buranea, 

litu bainea, ana-anaka, siagang sikontu 
bansa maraeng niaka ammantang ri tangnga- 
tangnganu siagang ambantuako ammolong 
kayu siagang ammisang jene. 

12 Appareki Karaeng Allataalanu parjanjiang 
siagang ikau, siagang assere ngasengko 
anrinni untu ansikkoki anjo parjanjianga 
kammayatompa antarimai sikamma 
kawajibannu. 

13 |aminjo parjanjianga Napake Batara 
anne alloa ampakajarrekko ajari bansaNa, 
siagang la ajari Allataalanu sangkamma 
Napajanjianga mae ri kau siagang mae ri 
boe-boenu iamintu Abraham, Ishak siagang 
Yakub. 

14 Anjo parjanjianga siagang sikamma 
kawajibang niaka lalanganna, Napareki 
Batara teai siagang ikau bawang, 

15 mingka siagang tunggala taua, iamintu 
sikamma niaka anne alloa ammenteng 
anrinni, ri dallekanNa Karaeng Allataala, 
kammayatompa siagang Jari-jarita sallang ri 
boko." 

16 "Nuurangi iji antekamma sarenta ri 


Mesir siagang antekamma kasiana ajappaya 
allabang ri parasanganna bansa-bansa 
maraenga. 

17 [| ebami nucini patung-patung appakaringi- 
ringika nasombaya kenanga; patung-patung 
nipareka battu ri kayu, batu, pera, siagang 
bulaeng. 

18] ari, katutui sollanna tena lalo battu ri kau, 
burane yareka baine, kaluarga yareka suku, 
ia niaka ammenteng anrinni, tagiling battu 
ri Karaeng Allataalata untu anynyomba mae 
ri rewata-rewatana bansa maraenga. Anjo 
panggaukang kammaya rapangi aka attimboa 
battu ri lamung-lamung paika siagang niaka 
racunna. 

19Ri sikamma kau niaka anrinni 
ampilangngeri anjo tuntutang terasaka 
tea laloko niakki appikkiri angkanaya tuli 
labajina sarennu, manna pole nattojeng- 
tojeng ero amboyai oloang kalenna. Anjo 
kammaya lanapanraki ngaseng jako, baji 
natau jadalaka kammayatompa natau bajika. 

20Tena nalanipammopporang ri Batara 
tau kammaya anjo. Kabalekanna, lanitabai 
ri pangngalarroi lompoNa Batara, siagang 
sikontu anjo bala niaka tattulisi lalang ri anne 
kittaka labattui antujui, sagenna nipanraki ri 
Batara. 

21 Anjo taua laNapajari contoi Batara mae ri 
sikontu suku Israel, siagang Nahukkungi anjo 

taua siagang pattunra niaka nipau lalang ri 


parjanjiang tattulisika lalang ri anne kittaka, 
lamintu kitta HukkunNa Batara. 

22 Ri bokoang allo, lanaciniki jari-jarinu 
siagang sikamma bansa maraeng battua ri 
parasangang-parasangang bellaya sikamma 
balaya siagang kasessang Napabattua Batara 
mae ri parasangannu. 

23 Lajari parang kalotoro karringi sikamma 
kokonnu nitongko ri batu arinra siagang 
cela. Takkulleai nulamungi buttana, siagang 
tea tommi attimbo ruku-rukuka anjoreng. 
Lasangkammai kota-kota Sodom siagang 
Gomora kammayatompa Adma siagang 
Zeboim anjo parasangannu, iamintu 
niancuruki ri wattu arinra-rinrana larroNa 
Batara. 

24 Nalakkutanammo sikontu linoa angkana, 
Angngapa Nappanggaukang kamma anjo 
Batara mae ri parasanganna kenanga? Apa 
sabana Nalarro dudu kamma anjo? 

25 Na pialinna iamintu, Lanri takkaluppana 
kenanga ri parjanjianNa Batara, Allataalana 
boe-boena kenanga; parjanjiang Napareka 
siagang kenanga ri wattunna nierang kenanga 
assulu battu ri Mesir. 

26 Napare atai kalenna kenanga mae ri 
rewata-rewata maraeng, tenaya naassengi 
kenanga, nampa sitojenna nipisangkai 
kenanga anynyomba ri anjo rewata-rewataya. 

27] aminjo sabana Nalarro Batara mae ri 


ummaNa, siagang Napabattu mae ri kenanga 
sikontu bala niaka tattulisi lalang ri kittaka 
anne. 

28 Alappo hebaki larroNa Batara, siagang 
lalang larro lompoNa anjo Nabibumi 
bansa Israel battu ri buttana kenanga nampa 
Napasambila kenanga mange ri parasanganna 
bansa maraenga. laminjo sabana nania 
kenanga anjoreng. 

29 Nia siapa are passala Narahasiakang 
Karaeng Allataala mae ri katte, mingka 
lebami Napanyata hukkunNa mae ri katte, 
na ikatte siagang sikontu jari-jarita musti 
mannuruki mae ri anjo hukkunga sagenna 
satunggu-tungguna." 

30 1 "'Kkamma-kamma anne akkullei 

nupilei kalaserenna iamintu barakkaka 
yareka pattunraya, sangkamma lebaka 
kupakasingara mae ri kau. Punna lebami 
nukasia anjo sikontu passessaya siagang 
attallasakko ri allana bansa-bansa maraeng 
ri tampanu nipasisala- sala ri Karaeng 
Allataalanu, lanuurangimi apa kupassareanga 
ri kau untu nupilei. 

2 Punna tagiling mako ammotere siagang 
jari-Jarinu mae ri Karaeng Allataala, siagang 
attoj eng-tojeng mako ri pamainu mannuruki 
ri parenta-parentaNa kupassareanga mae ri 
kau anne alloa, 


Ulangan 30.31 9 123 
3 laNakamaseang mako Karaeng Allataalanu. 


LaNaerangko ammotere battu ri bansa-bansa 
nupammantangngia nipasisala-sala, nampa 
nipajari salewangangko ammotere ri 
katallassannu. 

4 Manna pole tassiarakko ri kere-keremae ri 
sikontu linoa, mingka laNapassereko siagang 
laNaerangko ammotere Karaeng Allataalanu. 

> Lakkullei nupatang ammotere butta 
napammantangngia boe-boenu riolo. 
Siagang lanipajari labi salewangangko pole, 
kammayatompa pila Jaiangngangi bilannu na 
boe-boenu riolo. 

ekau siagang jari-jarinu lanisareko 
nyawa sarroa mannuruki, sagennu 
mangngamaseang ri Karaeng Allataalanu 
lalang sikontu pamainu siagang akkulleko 
tulusu ammantang ri anjo buttaya. 

7 Sikontu anjo pattunraya lanipituju mangel 
ri musu-musunnu birisika ri kau siagang 
anjallakkangako. 

8 Lamannurukiko mae ri Batara ammotere 
siagang lanupajappai sikontu parentaNa 
kupassareanga mae ri kau anne alloa. 

9 Sikontu usahanu laNapajari ngasengi 
Karaeng Allataalanu, lajari jai ananu 
siagang olo-olonu: allabi-labi wasselena 
sikamma kokonnu. Sannangi nyawaNa Batara 
ampajari salewangangko, sangkamma todong 
sannanNa nyawaNa assarei salewangang 
boe-boenu. 

10 Mingka musti mannurukiko mae ri la 


siagang mannuruki ri sikontu hukkunNa niaka 
tattulisi lalang ri anne kittaka, iamintu kitta 
HukkunNa Batara. Musti attoj eng-toj engko ri 
pamainu ammotere mae ri la. 

1lTena nasukkara dudu parenta 
kupassareanga mae ri kau siagang 
teai apa takkulle nigaukang. 

12 Tena narate ri langika ammantang. Tea 
mako akkutanangngi angkana, Inai lanai 
anjoreng untu angngerangi naung mae ri 
katte, sollanna akkulle nipilangngeri siagang 
nituruki? 

13 Tena todong nabaleang tamparang 
ammantang. Tena nuparallu akkutanang 
angkana, Inai lalimbang tamparang untu 
angngerangi mae ri katte sollanna akkulle 
nipilangngeri siagang nituruki? 

14Teako akkutanang kammai, nasaba anjo 
parentaya niaki anrinni. Nuapelemi siagang 
akkullemi nupau, jari poro lanugaukang 
mami. 

15 Anne alloa akkullei nupilei kalaserenna: 
bajika yareka jadalaka, matea yareka 
attallasaka. 

16 Anne alloa kuparentakangko sollanna 
nukamaseang Karaeng Allataalanu, 
mappilangngeriko ri la, kammayatompa 
gaukangi sikontu hukkung-hukkunNa siagang 
parentaNa sollana baji pattallassannu siagang 
ajariko bansa lompo. LaNabarakkakiko 

Karaeng Allataalanu ri parasangang tenayamo 


nasallo nanupammantangngi. 

17 Mingka punna tena numannuruki siagang 
tena nuero mappilangngeri, kammayatompa 
nubalang parekang kalennu nipasala oloang 
untu anynyomba mae ri rewata-rewata 
maraenga, 

18 mattantu lanipanrakiko. Urangi! 
Kupauang mako anjo passalaka anne alloa. 
Tena nalalabu umurunu ri parasangang 
baleanna Binanga Yordan, tenayamo nasallo 
nanupammantangngi. 

19 kKamma-kamma anne akkullei nupilei 
kalaserenna iamintu attallasaka yareka 
matea, barakka yareka pattunraNa Batara. 
Kukioki langika siagang buttaya untu ajari 
sabi mae ri kaputusannu. Pileimi attallasaka. 

20 Mangngamaseangko mae ri Karaeng 
Allataalanu, mannurukiko mae ri la, siagang 
majarre pamaikko mae ri la. Na ikau siagang 
jari-jarinu lattallasakko siagang lalabui 
umurunu ri parasangang Napajanjianga 
Batara mae ri boe-boenu iamintu Abraham, 
Ishak siagang Yakub." 

3 1 l Abicarami pole Musa mae ri bansa 
Israel, 

2 angkana, "Kamma-kamma anne 
sibilangngammi anruampulo taung umurukku 
siagang tenamo nakukkulle ajari pamimping 
mae ri kau ngaseng. Pantaranganna anjo, 
lebami pole Nakana Batara mae ri nakke 

angkanaya takkullea allimbangi Binanga 


Yordan. 

3 KalenNa Karaeng Allataalanu lajappa ri 
dallekannu siagang ampanraki bansa-bansa 
ammantangnga anjoreng, sagenna akkulle 
nupammantangngi buttana kenanga. Yosua 
lajari pamimpinnu, sangkamma lebaka Napau 
Batara. 

4LaNapanraki Batara anjo bansa-bansaya, 
sangkamma Nabetana Sihon siagang 
Og, karaeng Amori siagang naancuru 
parasanganna kenanga. 

> LaNasareko pammetang Batara mae ri 
kenanga, nampa musti nupareki kenanga 
sangkamma apa kupaua mae ri kau. 

6Paralluko majarre pamai siagang 
barani! Teako mallakki mae ri kenanga! 
Karaeng Allataalanu KalenNa lantulungko. 
Tena nalaNapassalasako siagang tena 
nalaNabokoiko. " 

7 Nampa nakio Musa anjo Yosua, siagang ri 
dallekanna sikontu bansa Israel nakanamo 
ri Yosua, “Paralluko majarre pamai 
siagang barani, Yosua! Ikau lampimpingi 
anne bansaya untu ampammantangngi 
parasangang Napajanjianga Batara mae ri 
boe-boena kenanga. 

8 kalenNa Batara angnguluko siagang 
antulungko. Tena nalaNapassalasako siagang 
tena nalaNabokoiko. Lanri kammana anjo, 
teako mallakki siagang teako lussakki." 

9 Nampa natulisi Musa hukkunNa Karaeng 


Allataala nampa napassareang mae ri 
imang-imang Lewi nisarea tugasa untu 
angngurusuki Patti Parjanjianga, siagang mae 
ri sikamma pamimpinna Israel. 

10 Naparentakangi mae ri kenanga angkana, 
"Ri kalabusanna tunggala taung makatujua, 
lalang taung nipajari lappasana sikamma 
inranga ri allo Lompo Paballakkang Leko-leko 
Kayua, 

11 musti nubacakangi anne hukkung- 
hukkunga siagang sara lompo mae ri tu Israel 
battua anynyomba ri Karaeng Allataalanu ri 
tampa ibada lebaka nipattantu. 

12 Syroi sikontu tu buranea, bai-bainea 
siagang ana-anaka, siagang bansa maraeng 
niaka ammantang ri kota-kotanu assere untu 
ampilangngeri anjo pambacanga, sollanna 
appilajara kenanga ampakalabiriki Karaeng 
Allataalanu, kammayatompa majarrekko 
mannuruki ri parenta- parentaNa. 

13 kKammaminjo carana na anjo ana-ananu 
tenayapa naleba allangngereki hukkunNa 
Karaeng Allataalanu akkullemi nalangngere 
siagang appilajara ampakalompoi Batara 
lalang attalasana kenanga ri parasangang 
tenayamo nasallo nanupammantangngi ri 
baleanna Binanga Yordan." 

14 Nampa Nakana Batara mae ri Musa, 
"Tenamo nusallo attallasa. Jari, kioki Yosua, 
siagang erangi mae ri KemaKu, sollanna 

akkulle Kusare siapa are pangngunju." Jari 


alampami Musa siagang Yosua mange ri anjo 
Kemaya, 

15 siagang Napappicinikammi KalenNa 
Batara mae ri kenanga lalang rupa benteng 
rammang ri ampina pakkebuna anjo Kemaya. 

16 Nakana Batara mae ri Musa, "Areppesemi 
ajalanu. Punna aboko mako, lamamminrami 
nyawana bansa Israel mae ri Nakke siagang 
takkaluppami ri parjanjiang Kupareka 
siagang kenanga. LanabokoiA kenanga untu 
alampa mange anynyomba ri rewata-rewata 
nisombaya ri parasangang tenayamo nasallo 
nanupantamakki. 

17 Punna kajariang anjo kammaya, 
labettesemi larroKu mae ri kenanga. 
LaKubokoi kenanga siagang laKupanraki. 

Jai bala lompo lantujui kenanga; nampami 
sadara kenanga angkanaya nakajariang 
ngaseng anjo kammaya lanri iNakke, 
Allataalana kenanga, tenamo naKururungangi 
kenanga. 

18Ri anjo wattua taerokaMa antulungi 
kenanga, lanri anynyombami kenanga mae 
ri rewata-rewata maraenga siagang agau 
jadalami kenanga. 

19 kamma-kamma anne, tulisimi anne 
kelong-kelonga. Pangngajarrangi anjo mae ri 
bansa Israel salaku sabi mae ri kenanga. 

20 LaKuerangi kenanga mange ri 
anjo parasangang kalumanynyanga 

siagang copponga buttana, sangkamma 


Kupajanjianga mae ri boe-boena kenanga. 
Anjorengi kenanga lattallasa siagang sannang 
siagang anggappai sikamma kanre-kanreang 
naparalluanga kenanga. Mingka kalebakkanna 
latagilingi kenanga nampa anynyomba mae ri 
rewata-rewata maraenga. LanasorongbokoA 
kenanga siagang takkaluppai ri parjanjiangKu, 

21 siagang jai bala lompo lantujui kenanga. 
Mingka anne kelonga tuli lanikelongangi 
siagang tuli lanipakei salaku sabi mae ri 
kenanga. Balalo manna ri kamma-kammaya 
anne, lalang tenanapa naKuerangi kenanga 
mange ri anjo parasangang Kupajanjianga, 
Kuassemmi nawa-nawanna kenanga." 

22 Anjo alloa natulisi memammi Musa anjo 
kelonga, nampa napangngajarrang mae ri 
bansa Israel. 

23 Nampa Nakana Batara mae ri Yosua, 
anana Nun, "Paralluko majarre pamai siagang 
barani Yosua! Ikau lampimpingi bansa Israel 
ampatamakki parasangang Kupajanjianga 
mae ri kenanga, siagang iNakke lantulungko. " 

24 Nampa natulisi Musa hukkunNa Allataala 
lalang ri sereang kitta. Nabajiki tulisina battu 
ri pakaramulanna sagenna kalabusang. 

25 Ri wattunna lebamo, nakanamo mae ri 
sikamma imang Lewi nisarea tugasa untu 
angngurusuki Patti Parjanjianga, 

26 "Allei anne kitta HukkunNa Allataala, 
siagang boliki ri sarinna Patti ParjanjianNa 

Karaeng Allataalanu, sollanna tuli niana 


anjoreng salaku sabi mae ri anjo bansaya. 

27 Kuassengi angkanaya teai sipato kapala 
batuna kenanga siagang nangai angngewaya. 
Manna lalang attallasakku nangai kenanga 
angngewa ri Batara; sarroangampa sallang, 
punna matema! 

2 kKamma-kamma anne, suroi sikontu 
pamimpinna bansaya siagang komandanna 
tantaraya assere ri dallekangku, sollanna 
akkulle kupabattu anne sikamma passalaka 
mae ri kenanga. Kukioki langika siagang 
buttaya salaku sabi mae ri kenanga. 

29 Kuassengi angkanaya punna matema, 
anjo taua lajari jadalaki siagang lanatollaki 
apa lebaka kupangngajarrang mae ri 
kenanga. Nampa lanituju sallang kenanga 
ri bala, lanri napakanassuna Batara lanri 
nagaukanna kenanga apa Napappisangkanga 
Batara." 

30 Nampa napabattumo Musa anne 
kelong-kelonga sagenna puppusu, nampa 
mappilangngeri sikontu bansa Israel. 

3 2 1 "Mappilangngeriko, e, langika, erokka 
anne abicara, e, buttaya, tannangi 
tolinnu! 

2 Dasi-dasi narapang bosi manurung 
pangngajarangku, na rapang jene allung 
mammatti kana-kanangku, rapang bosi sarro 
ri tompona ruku-rukuka, bosi aricci-ricci ri 
tompona lamung-lamunga. 

3 KUumammuji ri arenNa Batara. Kabarrangi 


kalompoanNa Allataalata! 

4 Batara Mappasalamanu maporea, adeleki 
na sukku baji sikontu oloanNa. Allataalanu 
tamamminra pamaiNa na matulusu ri nyawa, 
manggaukangi ri bajika na ri siratanga. 

> Mingka ikaumi bansa tenaya namajarre 
pamainu, bansa jaia Jekkonna siagang 
dosana, tenayamo nanibilangngi ummaNa. 

6 kKammaminjo batenu ambalasaki bajiNa 
Batara, e, sikamma tau dongoka siagang 
tenaya nacarade? Sai lami Manggenu, 
Mappajarinu, siagang ampajariako sere 
bansa? 

7Urangi leba laloa, ri jammang riolo, carita 
nibolika lalang pangngurangi. Kutanangi anjo 
passalaka mae ri tutoanu, na napau kenanga 
mae ri kau. 

8Ri wattu Nabagena Kaminang Tinggia butta 
pisakaya, tunggala bansaya Napattantui 
daerana siagang sereang rewata ajari 
makoasa. 

9 Mingka anne jari-jarina Yakub Napilei 
Batara untu KalenNa. 

10 Narapikangi kenanga sitabang allabang, 
ri tampa sinoa ri parang lompoa. lami 
kenanga rapang pamaiNa, Nalalangia siagang 
Naparakaia. 

11Rapang balangkoa angngajaraki anana 
anriba, anjakkalaki ri kanyi tarangkana, 

12 kammaminjo KalenNa Batara ampimpingi 


bansaNa, tanibantua ri rewata-rewataya. 

13 BansaNa akkullei nakoasai moncong- 
monconga, ri butta abatu-batua attimboi 
poko-poko zaitunga. Nakanrei kenanga 
wassele koko-kokonna, nainung jene bani 
taniparakaia ri alla batu karanga. 

14 0lo-olona appabattui wassele jai dageng 
siagang dadi; gandunna siagang jene 
anggorona kaminang baji. 

135 YmmaNa Batara ajari kalumanynyang, 
mingka nangai mangngewa, nasorongbokoi 
Mappasalama porea. Como ngaseng kalenna, 
lanri bassoro ri kanre, mingka nabokoi 
kenanga Allataala Mappajarina. 

19 Manynyombai ri patung kenanga, 
nakkimburumo Batara, nai larroNa lanri anjo 
kajadallanga. 

17 Assarei kenanga korobang mae ri roh-roh 
jadalaka teai mae ri Allataala, mae ri 
rewata-rewata takontutojeng, taniassenga 
siagang tanipakalabirika ri boe-boena riolo. 

18 Nabokoi kenanga Allataala 
Mappasalamana kenanga; nakaluppai 
Allataala assarea katallassang. 

19 Nacinina gau-gauna ana-anaNa larromi 
Batara nampa Natolla kenanga. 

20 Nakana, Tena naKujampangi: ciniki mami 
apa lakajarianga. Nasaba anjo bansaya 
kapala batui, tena sikali namajarre pamaina 
kenanga. 

21 Patung nasombaya kenanga ajari saba 


naKularro siagang akkimburuA mae ri apa 
naarenga kenanga rewata. Kupanatki larrona 
ummakKu ri bansa maraenga, sollanna 
akkimburu mae ri tau dongo-dongoka. 

22 Arinrai larroKu rapang pepe 
ampakamutungi sikamma apa niaka 
mattompo butta; alelereki pepeka sagenna 
sirinna langika, antunui monconga sagenna 
aka-akana. 

23 Kupabattu bala tamammari-maria, 
Kupakei pana-panana balinna kenanga. 

24 amatei kenanga lanri rammusu na 
kacipurang, nialle ri kamateang lanri garring 
appakamalla. Battui abakka olo-olo sekkeka, 
ulara aracunga ampakkunrarengi kenanga. 

25 Bundu angngeranga kamateang niaki ri 
sikamma oloanga, manna ammantanga ri 
balla nabattui todong malla. Turungkana 
bansaya lamatei, ana lolo na tau toa dudu 
tena passangalinna. 

26 ErokKa ampalanynya taba sikali kenanga, 
sollanna taniurangiamo kenanga. 

27 Mingka takkulleai tinggi pamai musunna 
Israel, rapang nibetai bansaKu lanri kenanga, 
nasaba iNakke bawang, iNakke bawang, 
anggaukangi anjo sikammaya. 

28|srael bansa tena pikkiranna: tena 
kacaradekanna kenanga. 

29 Apa saba nanibeta kenanga, tena 


napahangi: tanapahangngai apa anjo 
kajarianga. 

30 kemae lakkulle sitau langngondang 
tau sisabu, siagang rua tau langngondang 
sampulo sabu tau? Batara, Allataalana 
kenanga, leba ambalukangi kenanga, 
nibokoimi kenanga ri Allataala malompoa. 

31 Naassengi musunna Israel angkanaya 
lammai pajagana kenanga, tena 
nasangkamma Allataalana Israel hebaka. 

3? Kamma Sodom siagang Gomora jadalana 
musunna Israel, rapang poko anggoro pai 
naracunga rapponna. 

33 | ene anggorona kenanga iami racunna 
ularaka. 

34 Naurangi Batara panggaukanna musunna 
kenanga, laNahukkungi kenanga punna 
narapi wattunna. 

35 | aANabalasaki siagang laNahukkungi 
kenanga, latuguruki kenanga; areppesemi 
kapanrakanna kenanga. 

36 | a3Napasalamaki Batara bansaNa na 
Nakamaseang sikamma atanNa, punna 
tenamo pakkullena nacini kenanga, 
nalabusumo kitta magassinna. 

37 Lakkutanangi Batara mae ri 
ummaNa, Kemae rewata-rewata assarea 
palalangngang? 

38 Nusarea angnganre korobang jaia 
jannana, angnginunga Jai jene anggoro. 

Lappassammi natulungko kenanga; suromi 


kenanga battu untu ampasalamakko ri 
kamma-kammaya anne. 

39 Ciniki, iNakke Allataala Tenaya Ruanna, 
pantaranganna iNakke tena maraeng. | Nakke 
ammuno siagang iNakke appakatallasa, 
allokoki siagang appamolle. PungKu angngalle 
tindakang, tena manna sitau akkulle 
angngewa. 

40 | Nakke tojeng-tojemmi Mattallasaka, 
iNakke Allataala, Kuangkaki limangKu 
naKuassumpa: 

41 Punna leba Kukantisi padangKu sagenna 
accilla, laKupajappai kaadelanga. LabalasakKa 
mae ri sikontu musua; Kuhukkungi tau birisika 
ri Nakke. 

42 PanaKu rassi cerana kenanga, cera 
tunitahang siagang tau loko. Nabunoi 
padangKu sikamma tau angngewaya, musu 
labua uuna tena nalaKulappassang. 

43 Makkio rannuko lanri ummaNa Batara, 

e, sikamma bansaya, nasaba Nahukkungi 
sikontu tau ambunoai kenanga. Abalasaki 
mae ri musunNa mingka Napammopporangi 
dosana bansaNa." 

44 Napabattui Musa siagang Yosua anana 
Nun anjo kelonga, sagenna akkulle sikontu 
bansa allangngereki. 

45 | ebana napabattu ajarang-ajaranNa 
Batara mae ri bansa Israel, 

46 nakanamo Musa, "Katutui sollannu 


mannuruki ri sikontu parenta kupassareanga 
mae ri kau anne alloa. Pangngajarrangi mae 
ri ana-ananu, sollanna akkulle mannuruki 
kenanga ri sikontu hukkunNa Batara siagang 
pamai tamamminra. 

47 Anne pangngajaranga teai bicara kosong, 
passangalinna untu katallassannu. Turuki 
anjo sikontua parenta, sollanna labu 
umurunu ri parasangang tenayamo nasallo 
nanupantamakki ri baleanna Binanga Yordan." 

48 Anjo memang alloa Nakana Batara mae ri 
Musa, 

49 "Alampako mange ri Moncong Abarim ri 
parasangang Moab ri baleanna kota Yerikho. 
Nampa naikko ri Moncong Nebo siagang 
cinikimi butta Kanaan tenayamo nasallo 
naKupassareang mae ri bansa Israel. 

P0 amateko irate anjoreng ri monconga, 
sangkamma saribattannu matei ri Moncong 
Hor. 

31 kau siparua tena namajarre pamainu 
mae ri Nakke siagang tena nupakalabirikKa 
ri dallekanna bansa Israel ri wattunnu nia ri 
timbuseng jene Meriba, ri ampina kota Kades, 
ri parang lompo Zin. 

32 | anri kammana anjo takkulleako antama 
ri parasangang Kupassareanga mae ri bansa 
Israel: akkullejako bawang ancini battu 
bellai." 

3 3 ' Lalang tenanapa namate, Musa, 


tunisuroNa Allataala, nabarakkaki 
bansa Israel siagang kana-kana kamma 
anne: 

2 "Niaki Batara battu ri Moncong Sinai: 
ammumba ri tompona Edom rapang allo. 
Battu ri Moncong Parangi ammumba untu 
ansingari bansaNa. Nirurungang ri sampulo 
sabu malaeka, arinra pepeka ri sari kananNa 
kamma kila. 

3 Nakarimangngi Batara bansaNa, 
Nalalangngi taunNa. Umba kisuju ri 
dallekang bangkenNa siagang mannuruki ri 
parenta-parentaNa. 

4 Nituruki hukkung napassareanga Musa, 
barang kaminang tinggia anggaramna ri 
bansaya anne. 

P Ri wattu asserena Israel siagang 
pamimpinna, Batara ajari Karaeng mae ri 
ummaNa." 

6 Ri sesena suku Ruben, nakana Musa, 
"Dasi-dasi tenanniakka napanra suku Ruben, 
manna nasikedeja taunna." 

7 Ri sesena suku Yehuda nakana: "O, Batara, 
Kipilangngeri kenanga punna makkio, sollanna 
assere kenanga siagang suku maraenga. 
Kibantui kenanga barjuang angngewai 
musunna ri parang pabundukanga." 

8 Ri sesena suku Lewi nakana: "Lanri Urim 
siagang Tumim nanyata erotTa, tete ri tu 
Lewi, ata tamamminraTa. Kisori kenanga 

ri Masa, agea siagang kenanga ri bungung 


Meriba. 

9 Tamamminrayai ri Katte labiangngang 
namaraengannaya, labiangngang na tau 
toa siagang bija pammanakanna. Naturuki 
kenanga parenta-parentaTa, narupai kenanga 
parjanjianTa. 

10 Naajaraki ummatTa anturuki hukkunTa, 
siagang assare korobang irate ri tampa 
pakkorobangnganTa. 

110 Batara, Kitulungi anne sukua sollanna 
kassa, sollanTa sannang mae ri apa 
nagaukanga kenanga. Ancuruki sikontu 
musunna kenanga; panraki sagenna 
satunggu-tungguna." 

12Ri sesena suku Benyamin nakana: 
"Laminne suku Nakarimangngia Batara. 
Nalalangngi allo bangngi, ammantangi Batara 
ri tangnga-tangngana kenanga." 

13 Ri sesena suku Yusuf nakana: "Dasi-dasi 
nanibarakkaki buttana kenanga ri Batara ri 
jene battu rawa ri butta siagang bosi. 

14Dasi-dasi nakalabiang ri rappo-rappoang 
punna narapi wattunna, rappo kaminang 
bajika, tinoka ri poko-pokona. 

15 Dasi-dasi naanjo bulu-buluna battu 
ri jammang riolo rassi rappo-rappoang 
kaminang bajika. 

16 Dasi-dasi nabicara Batara battu ri rompo 
arinraya, Nabarakkaki buttana sagenna 
kalabiang. Anne barakkaka untu Yusuf 

siagang Jari-jarina, Yusuf ammimping ri 
sikamma saribattanna. 

17 Rapangi sapi romanga kassana Yusuf, 
assabu tu Manasye siagang Efraim ajari 
tanruna. Naulaki bansa-bansaya naondang 
kenanga sagenna cappana linoa." 

18Ri sesena suku Zebulon siagang Isakhar 
nakana: "Dasi-dasi nakkalumanynyang 
Zebulon lanri adanggang ri tamparang, 
nakatambang kalumanynyanna Isakhar ri 
bori paranglakkenna. 

19 Nabirittai bansa maraenga nai ri monconna 
kenanga; korobang sitojennaya napassareang 
kenanga anjoreng. Battu ri tamparangi 
anggappa pabarang-barangngang kenanga, 
battu ri tambunna kassika nagappa kenanga." 

20Ri sesena suku Gad nakana: "Nipujimi 
Allataala lebaka assarei Gad butta luaraka 
untu napammantangngi. Attayangi Gad 
rapang sikayu singa eroka angkakkaraki 
salanggaya siagang ulua. 

21Naallei butta kaminang bajika untu 
nakammai, bageanna pimpinanga 
nipassareang mae ri kenanga. Naturuki 
hukkunNa Batara, kammayatompa sikontu 
parentaNa, ri wattunna sirapakkang sikontu 
pamimpinna Israel." 

22 Ri sesena suku Dan nakana: "Rapang 
sikayu singa rungka, iaminjo suku Dan. 
alumpa assulu battu ri Basan." 


| Ulangan 33.231 29 140 
23 Ri sesena suku Naftali nakana: "Naftali 


nipilumpai barakka pangngamaseang ri 
Batara; daerana battu ri Tamparang Galilea 
sagenna timboro." 

24 Ri sesena suku Asyer nakana: "Battu ri 
sikontu suku Israel suku Asyer kaminang 
nibarakkaki. lami nisayang ri sikamma 
saribattanna attimboi poko zaitunga ri 
buttana. 

23 Nilalangngi pakkebu lompo tambaga 
siagang bassi kota-kotana sollanna tuli 
salewangang tojeng-tojeng lalang tallasana. " 

20"E Israel, parallui nuasseng angkanaya, 
labiangngangi Allataala kala sikontu rewataya. 
Nalaloi langika lalang kalabiranNa natarrusuki 
rammanga untu antulung ngasengko. 

27 Allataala latuli angngalleiko: limanNa 
mannannunganga ajari pattumpanu. 
Nabongkai musua battu ri dallekannu, 
Nasuroko angngancuruki sikontu balia. 

28 ari-jarina Yakub laamangi tallasana, 
salewangang ri parasangang gagaya allabi 
gandunga siagang jene anggoroka allung 
battu ri langi ambasai buttaya. 

29E, Israel, tamaka lompona upanu, tena 
bansa maraeng nipasalama sangkamma 
ikau. Batara rapang selenu siagang 
padannu, Naalleangangko siagang Nasareko 
pammetang. Labattui musunnu appala 
amase-mase, nalanuonjo-onjokang 
kenanga." 


Ulangan 34.11 7 141 
34 1 Nampa alampamo Musa ambokoi 


lapparana Moab siagang angngambi ri 
Moncong Nebo, ri coppona Pisga irayanganna 
Yerikho. Anjoreng Napappicinikammi Batara 
mae ri ia sikontu anjo parasanganga, iamintu: 
Daera Gilead sagenna wara ri kota Dan; 

2 sikontu daera Naftali; daera Efraim siagang 
Manasye, daera Yehuda kalau sagenna 
Tamparang Tangngaya, 

3 bageang timboranna Yehuda siagang 
lappara tabantanga battu ri Zoar sagenna 
Yerikho, kota rassia siagang poko korma. 

4Nampa Nakanamo Batara mae ri Musa, 
“laminjo parasangang Kupajanjianga mae 
ri Abraham, Ishak siagang Yakub untu 
nipassareang mae ri jari-jarina kenanga. 
Kupappicinikangi mae ri kau, Musa, mingka 
tena naKupabiangko alampa mange 
anjoreng." 

> Nampa matemo Musa, anjo atanNa Batara, 
ri butta Moab, sangkamma lebaka Napau riolo 
Batara. 

6 Nitarawammi ri Batara ri sereang kabung 
ri Moab, ri baleanna kota Bet-Peor, mingka 
sagenna anne alloa tena tau angngassengi 
angkana kemae jerana. 

7 Sibilangngang anruampulo taung umuruna 
Musa namate. Tena nakurang kagassinganna 
siagang baji iji paccinina. 

8 Apparemi upacara kasusaang bansa Israel 


tallumpulo allo ri lapparana Moab lanri 
kamateanna Musa. 

Yosua anana Nun nisarei kacaradekang 
ri Batara lanri iami leba nijojo ri Musa ajari 
sambenna. Mannuruki bansa Israel mae ri 
Yosua siagang napajappami parenta-parenta 
Napassareanga Batara mae ri kenanga tete ri 
Musa. 

10Ri Israel tenamo nabi sangkamma Musa 
abicaraya sidallekang rupa siagang Batara. 

ll Tena anggaukangi gau-gau malompoa 
siagang appakalannasaka sangkamma 
nagaukanga Musa mae ri parasangang Mesir, 
karaenna siagang sikamma pagawena situru 
parentaNa Batara. 

12 Tena anggaukangi panggaukang- 
panggaukang hebaka siagang lompo 
sangkammaya nagaukanga Musa ri 
dallekanna sikontu bansa Israel. 


Yosua 


l Ri matenamo Musa, iamintu atanNa 
Batara, abicarami Batara mae ri 
wakkelena Musa, iamintu Yosua anana Nun. 

2 Nakana Batara, "Matemi atangKu Musa. 
Jari bajimi punna apparuru mako siagang 
sikontu umma Israel kamma-kamma anne, 
untu alimbang ri Binanga Yordan, siagang 
ampantamakki parasangang Kupassareanga 
mae ri kenanga. 

3 |ebami Kupau mae ri Musa angkanaya 
sikontu anjo butta naonjoka bangkennu 
lebami Kupassareang mae ri kau siagang 
sikontu ummakKu. 

4 Anjo daeranu lalabaki battu ri parang 
lompoa timboro sagenna mange ri 
pamonconganna Libanon pawarana, 
kammayatompa battu ri anjo Binanga 
Efrat lompoa iraya tulusu mae ri kabusuna 
parasanganna bansa Het sagenna Tamparang 
Tangngaya pakalauna. 

> Manna sitau tania lakkulle ambetako, 
Yosua, lalang tallasanu. Nasaba iNakke latuli 
anrurungangko ri sarinnu sangkamma riolo 
iINakke anrurungangi Musa ri sarinna. Tena 
nalaKubokoiko. 

6 Paralluko tappa siagang barani, nasaba 
ikau lampimpingi anne bansaya ri wattunna 


. Yosua 1.7112 2 
napantamakki kenanga parasangang 


Kupajanjianga mae ri boe-boena kenanga. 

'laji bawang, paralluko tappa tojeng-toj eng 
siagang barani. Musti nujagai sollanna tuli 
nuturuki sikontu hukkung napassareanga 
anjo atangKu Musa mae ri kau; teako kaluppai 
manna sikede, sollanna ajari usahanu. 

8 Anjo kitta hukkunga musti tuli nubacakangi 
mae ri ummakKu. Pilajari anjo kittaka allo 
bangngi, sollanna tuli nugaukang sikontu 
apa niaka tattulisi lalang. Punna nugaukang 
ngaseng sikammaya anjo, lasalewangangko 
ri tallasanu siagang lajari usahanu. 

9 Urangi, angkanaya lebami Kuparentakang 
mae ri kau sollannu tappa tojeng-tojeng 
siagang barani! Teako mallakki yareka teako 
naungi sumanganu, nasaba iNakke Karaeng 
Allataalanu anrurungangko ri sarinnu, manna 
pole kemae lampanu." 

10) ari naparentakammi Yosua pamimping- 
pamimpinna umma Israel 

lt sollanna alampa kenanga akkuliling 
ri sikontu pakkemaanna umma Israel 
siagang napabattu anne parentaya angkana, 
"Appasadiako bokong, nasaba tallungallo 
mami numusti alimbang ri Binanga 
Yordan untu ampantamakki parasangang 
Napassareanga Karaeng Allataalanu mae ri 
kau." 

12 Nakana Yosua mae ri suku Ruben, suku 
Gad, siagang tawaruana suku Manasye, 


| Yosua 1.137 17 | 3 
13 "Urangi! Lebami napau Musa iamintu 


atanNa Batara mae ri kau angkanaya 
anne buttaya irayanganna Binanga Yordan 
Napassareangi Karaeng Allataalanu mae ri 
kau untu ajari parasangannu. 

14 Sikontu ananu, bainennu, siagang 
olo-olonu akkullei ammantang anrinni, 
mingka sikontu tantaranu musti sadiai untu 
abundu ajappa riolo ri dallekanna tu Israel 
maraengannaya alimbang ri Binanga Yordan. 

15 Musti nubantui kenanga, sagenna 
napantamakki kenanga butta niaka ilaukanna 
anne Binanga Yordan, Napassareanga 
Karaeng Allataalanu mae ri kenanga. Punna 
lebamo Nasare Batara kaamangngang sikontu 
bansa Israel, nampa mako akkulle ammotere 
ri butta kalennu irayanganna anne Binanga 
Yordan, napassareanga Musa atanNa Batara 
mae ri kau." 

16J ari appialimi suku Ruben, Gad siagang 
bageruanna suku Manasye, angkana, 
"Apa-apa mamo nuparentakang mae ri 
kambe, tena tanagaukanna ikambe: siagang 
manna kemae nusuro alampa ikambe, tena 
talampana ikambe. 

17 | amannuruki ikambe mae ri kau, 
sangkamma todong tuli mannurukinna ikambe 
mae ri Musa. Dasi-dasi naNarurungangko 
Karaeng Allataalanu sangkamma todong 
Narurunganna Musa! 


©. Yosua 1.181 2.4. 4 
18| nai-nai taeroka mannuruki ri kakoasannu, 


yareka taeroka mannuruki ri parentanu, 
lanihukkung matei. Paralluko tappa siagang 
barani!" 
2 l Nampa battu ri pakkemaanga ri Sitim, 
nasuromi Yosua rua mata-mata alampa 
mange ri Kanaan. Naparentakangi anjo ruaya 
tau untu accokko-cokko ansalidiki Kanaan, 
lomoro serea iamintu kota Yerikho. Jari 
alampami kenanga mange ri anjo kotaya, 
nampa abangngi ri sereang balla baine pagau 
bawang, niarenga Rahab. 

2 Nalangngereki karaenna kota Yerikho 
angkanaya nia tu Israel battu ammata-matai 
daera Yerikho. 

3Jari niamo tau nasuro anjo karaenga 
mange ri Rahab untu ampabattui parenta 
kammaya anne, "Pasuluki anjo sikamma tau 
niaka abangngi anjoreng ri ballaka. Anjo 
kenanga mata-mata battu untu ansalidiki 
daera Yerikho!" 

4 Appialimi Rahab angkana, "Memang nia 
tau battu mae ri ballakku, mingka tena 
nakuassengi angkana battu kemaei kenanga. 
Alampami sumpaeng kenanga ri wattu 
appakaramulana sassanga ri tenanapa 
nikebuki pakkebu lompona kotaya. Nampa 
tena nakukutanangi kenanga angkana 
lalampa kemaei kenanga; mingka punna 
niondangi linta, akkulle iji kapang nirapi 
kenanga." (Nampa sitojenna lebaki nacokko 


Yosua 2.51 11. 5 
Rahab anjo ruaya mata-mata irawanganna 


raramea ri pammakkang ballana.) 

> (2:4) 

6 (2:4) 

"Jari alampami anjo tau nasuroa karaenga 
ambokoi kotaya. Ri wattunna pantaramo 
kenanga, nikebumi pakkebu lompona kotaya. 
Naboyami kenanga anjo ruaya mata-mata 
sagenna ri tampa palimbangnganga ri 
Binanga Yordan. 

8 Anjo bangngia, ri tenanapa nattinro anjo 
tau ruaya mata-matana tu Israel, naimi 
Rahab ri pammakkang ballana, 

93 nampa nakana ri kenanga, "Kuassengi 
angkanaya lebami Napassareang Batara anne 
parasanganga mae ri kau ngaseng. Sikontu 
tau niaka anrinni malla ngasengi ri kau 
ngaseng. 

10 Nalangngeremi ikambe kabarana, 
angkana antekamma bateNa Batara 
ampajari kalotoroki Tamparang Alara ri 
dallekannu ngaseng, ri wattunna nubokoi 
Mesir. Nalangngere tommi ikambe kabarana 
angkana antekamma batena nubuno Sihon 
siagang Og, iamintu rua karaeng bansa Amori 
ri rayanganna Binanga Yordan. 

11 Nalangngerena ikambe anjo carita-carita 
kammaya, ajari malla sikalimi ikambe. 
Sikontu taua tappela ngasemmi kabaranianna 
lanri ikau ngaseng. Karaeng Allataalanu 


Yosua 2.121 16 6 
manassa la tojeng Allataala Kaminang 


Makoasaya ri langika siagang ri buttaya. 

12 kKuminasai kiero assumpa lanri arenNa 
angkanaya lakigau bajiki kaluargaku 
sangkamma apa lebaka kugaukang mae ri 
katte. Ajanji maki angkanaya tena nalakibuno 
anrong manggeku, sikamma saribattangku 
siagang sikamma kaluargana kenanga, 
passangalinna lakilalangngi. Siagang sarema 
sere pammatei ri manassana angkanaya 
akkulle ngasengki nipatappa!" 

13(2:12) 

14 Appialimi anjo tau ruaya angkana, "Ajanji 
ikambe angkana punna Napassareang Batara 
anne parasanganga mae ri kambe, lanagau 
bajikko ikambe, assala tena nanucaritai 
manna pole ri nai anne passalana ikambe. 
Nitunrai ikambe ri Batara punna tanarupaia 
ikambe anjo janjinna ikambe. " 

15 | anri anjo ballana Rahab iratei ri tembona 
kotaya nibangung, jari napanaummi Rahab 
anjo tau ruaya battu ri jandelaya naoloro 
naung siagang otere. 

19 Nakanamo Rahab ri kenanga, "Alampako 
mange ri daera pamonconganga, sollanna 
tena nijakkalakko ri tau nasuroa karaenga. 
Accokkoko anjoreng sagenna tallungallo: 
punna ammoteremo kenanga nampa mako 
akkulle ampannarrusuki lampanu." 


Yosua 2.171 22 7 
17 Nakanamo anjo turuaya mata-mata mae 


ri Rahab, "Bajimi: tena tanarupaina janjinna 
ikambe situru pappalanu mae ri kambe. 

18 Mingka ia anne musti nugaukang. 

Punna battu sallang ikambe ambunduki 
parasangannu, parallui anne otere ejaya 
nupasikko ri anne jJandelaya, tampanu 
ampanaungi kambe. Anrong manggenu, 
sikamma saribattannu, sikontu bija 
pammanakanna manggenu, parallui 
nupassere anrinni ri ballanu. 

19 Punna nia kalaserenna kenanga assulu 
battu ri anne ballaka nampa mate nibuno, 
lanri kasalanna tonji antu namate; talappasaki 
ikambe battu ri kasalanga. Mingka punna nia 
tau anggappa bala lalang ri anne ballaka, 
ikambe pata sala. 

20 Kabalekanna, punna nia tau nupauang 
anne passalana ikambe, talappasaki ikambe 
battu ri anjo janji nupalaka mae ri kambe." 

21 Situjumi Rahab ri anjo passalaka nampa 
nalappassang kenanga alampa. Nampa 
napasikko anjo otere ejaya mae ri jandelana. 

22 Alampami anjo turuaya mata-mata mange 
ri daera pamonconganga nampa accokko 
anjoreng. Tallungalloi sallona anjo sikamma 
tunasuroa karaenga amboyai kenanga ri 
kere-keremae ri sikontu anjo daeraya, 
mingka tanabuntulai kenanga. Kalebakkanna 
ammoteremi anjo sikamma tunisuroa aboya 
mange ri Yerikho. 


Yosua 2.231 3.5 8 
23 Nampa naummo battu ri monconga 


anjo ruaya mata-matana tu Israel nampa 
alimbang ri binangaya, ammotere mange ri 
Yosua. Nalaporo ngasemmi kenanga sikamma 
pangalamanna kenanga. 

24 Nampa nakana kenanga, "Mattantu 
Napassareangi Batara anjo sikontu 
parasanganga mae ri katte; sikontu tau niaka 
anjoreng malla ngasengi mae ri katte." 

3 1 Ammukona, ambangung baribasa 
dudumi Yosua siagang sikontu umma 
Israel, nampa nabokoi tampa pakkemaanna 

kenanga ri Sitim, siagang alampa mange ri 
Binanga Yordan. Anjoreng akkemami kenanga 
siagang attayammi wattu untu alimbang. 

2 Allalonamo tallungallo, akkulilimmi 
ajappa sikamma pamimpinga ri sikontu 
pakkemaanga, 

3 nampa napabattu mae ri umma Israel 
parenta kammaya anne, “Punna nucini 
sikamma imanga ambuleki Patti ParjanjianNa 
Karaeng Allataalanu, paralluko alampa 
todong ambokoi anne tampa pakkemaanga. 
Pinawangi anjo Pattia, 

4 mingka teako ambani dudui ri anjo Pattia 
ajappa: pinawangi battu ri boko kira-kira 
sere kilometere bellana. Jari kammaminjo 
nalanuasseng agang kereanga musti nuolo, 
nasaba tena lebakapi nuolo anne daeraya." 

> Nakana Yosua mae ri umma Israel, "Parallui 
nupakatangkasa kalennu, nasaba ammuko 


| Yosua 3.61 10 9 
nia gau appakalannasa laNagaukang Batara ri 


tangnga-tangnganu." 

6 Nampa naparentakang Yosua sikamma 
imanga sollanna naangka anjo Patti 
Parjanjianga nampa alampa riolo ri 
dallekanna umma Israel. Nagaukammi 
kenanga anjo apa naparentakanga Yosua mae 
ri kenanga. 

'Nakana Batara mae ri Yosua, 
“Appakkaramula anne alloa laKupajariko 
tau malompo sagenna sikontu umma 
Israel lanapakalompoko siagang nasadari 
angkanaya iNakke anrurungangko 
sangkamma Kururunganna Musa. 

8 kamma-kamma anne parentakangi mae 
ri sikamma imang ambulekai anjo Patti 
Parjanjianga sollanna punna battu kenanga 
mange ri binangaya, musti antamaki kenanga 
ri jene binangaya siagang ammenteng ri ampi 
biring binangaya." 

9 Nampa nakio Yosua tu Israel, na nakana ri 
kenanga, "Maeko, pilangngeri ngasengi apa 
Naparentakanga Karaeng Allataalanu mae ri 
kau. 

10 Punna majuko sinampe, mattantu 
laNabongkai Batara anjo tu Kanaan, tu 
Het, tu Hewi, tu Feris, tu Girgasi, tu 
Amori siagang tu Yebus. Siagang punna 
alimbammo Patti ParjanjianNa Batarana 
sikontu linoa ri Binanga Yordan ajappa 


| Yosua 3.111 16 ~ 7 1Ọ 
ri dallekannu, lanuciniki angkanaya niaki 


Allataala mattallasaka ri tangnga-tangnganu. 

11(3:10) 

12 kamma-kamma anne paralluko ammile 
sampulo anrua tau, iamintu tasserei battu ri 
massing suku bansa Israel. 

13 Sinampe punna anjo imang-imang 
ambulekai Patti ParjanjianNa Batara 
napaonjomi bangkenna antama ri Jeneka 
ri Binanga Yordan, ammantammi aloloro 
jenena: anjo jene aloloroka ri ulunna anjo 
binangaya lammantangi ri sere tampa." 

14 Anjo wattua sitabangi wattu pakkattoang: 
na kamma biasa anjo wattua allumpai jenena 
Binanga Yordan. Ri wattunna nabokoi tu 
Israel pakkemaanna kenanga untu alimbang 
ri Binanga Yordan, ajappa riolomi sikamma 
imanga na naerang Patti Parjanjianga. 

Na ri wattunna napaonjo bangkenna anjo 
imang-imanga antama ri jene binangaya, 

15 (3:14) 

16 a3mmantang memammi silalonna aloloro 
jenena anjo binangaya. Bellai, irate ri 
bageang ulunna anjo binangaya, asseremi 
jenena ri Adam, iamintu sereang kota niaka 
ammantang ri baleanna kota Sartan. Anjo 
jene aloloroka mange ri Tamparang Matea 
ammantang taba sikali, sagenna akkullemo 
bansa Israel alimbang irate ri butta kalotoroka 
assidallekanga siagang kota Yerikho. Anjo 
sikamma imang-imang ambulekai anjo 


| = Yosua 3.171 4.7 11 
Patti Parjanjianga tuli ammentenna ri 


tangnga-tangngana binangaya sagenna battu 
ngaseng antale sikontu umma Israel. 

17(3:16) 

4 l Ri niana ngasemmo anjo bansaya 
baleang, Nakanamo Batara ri Yosua, 

2 "Pilei sampulo anrua tau, tasserei tau battu 
ri massing sukua. 

3 Parentakangi mae ri kenanga nangngalle 
sampulo anrua batu battu ri tangngana 
Binanga Yordan, ri tampana leba anjo 
sikamma imanga ammenteng. Suroi kenanga 
ampisangi anjo batu-batua sagenna mae ri 
tampanu ngaseng akkema punna bangngi 
sinampe." 

“Jari nakiomi Yosua anjo sampuloa anrua 
tau nipile, 

“nampa nakana, "Alampako mange ri 
tangngana Binanga Yordan, ri dallekanna Patti 
ParjanjianNa Karaeng Allataalanu. Massing 
angngalleko sere batu battu anjoreng, 
lamintu sampulo anrua batu jaina situru jaina 
suku-suku niaka lalang ri bansa Israel. 

6 Anjo batu-batua lampiurangiangi anne 
bansaya mae ri apa lebaka Nagaukang 
Batara. Ri bokoangallo punna akkutanang 
ana-ananu angkana apa battuanna anjo 
batu-batua mae ri kau, 

7 parallui nupauang kenanga angkanaya 
ammantangi aloloro jenena Binanga Yordan ri 
wattunna nierang alimbang Patti ParjanjianNa 


5... Yosua 4.81 11 
Batara ri anjo binangaya. Anjo batu-batua 


latuli ampiurangiangi bansa Israel mae ri apa 
kajarianga anrinni." 

8 Nagaukammi anjo sampuloa anrua tau 
anjo apa naparentakanga Yosua. Situru 
pangngunjuNa Batara mae ri Yosua, 
angngallemi kenanga sampulo anrua batu 
battu ri tangnga-tangana Binanga Yordan, 
sangkammaya jaina siagang suku-suku 
niaka lalang ri bansa Israel. Nampa naerang 
kenanga anjo batua mange ri tampa 
pakkemaanna kenanga. 

9 Anjoreng ri tangnga-tangngana anjo 
Binanga Yordan, nasusummi Yosua 
anjo sampuloa anrua batu, ri tampa 
pammentenganna leba sikamma imang 
ambulekai anjo Patti Parjanjianga. (Anjo 
batu-batua nia iji anjoreng sagenna 
kamma-kamma anne.) 

10 Sikamma imanga ammenteng tulusuki ri 
tangnga-tangngana Binanga Yordan sagenna 
leba ngaseng nagaukang anjo taua sikontu 
apa Naparentakanga Batara mae ri kenanga 
tete ri Yosua. Anjo kammaya sicocoki siagang 
pangngunju-pangngunju battua ri Musa 
mae ri Yosua. Akkaro- karomi umma Israel 
alimbang ri Binanga Yordan. 

11Ri wattunna battu ngasemmo kenanga 
antaleang, nabulemi sikamma imanga anjo 
Patti Parjanjianga ajappa ri dallekanna 
kenanga. 

12 Situru siagang apa naparentakanga Musa, 


nipariolomi alimbang tantarana suku Ruben, 
Gad siagang bageruanna suku Manasye. 

13 Yangasenna niaki 40.000 tu burane 
angngerang ngaseng sanjata siagang sadiaya 
untu abundu. Ri dallekanNa Batara, alimbangi 
kenanga nampa mange ri lappara rawaya ri 
ampina Yerikho. 

14 Anjo alloa Nagaukangi Batara sikamma 
gau malompoa sagenna anjo bansa Israel 
napakalompomi Yosua salaku tau malompo. 
Nipakalompomi Yosua ri kenanga lalang 
sikontu tallasana, sangkamma nipakalompona 
Musa ri kenanga. 

15 Nampa Nasuro Batara anjo Yosua 

16 3mparentakangi mae ri sikamma imang 
ambulekai anjo Patti Parjanjianga sollanna 
assulumo kenanga battu ri Yordan. 

17 Nagaukammi Yosua anjo apa 
Naparentakanga Batara mae ri ia. 

18|a battuna ngaseng anjo sikamma imanga 
ri birinna binangaya, appakkaramulami 
aloloro ammotere siagang allumpa kamma 
riolo jenena anjo binangaya. 

19Tanggala sampulo bulang makasere 
nabattu umma Israel ri baleanna Binanga 
Yordan. Nampa akkema kenanga ri Gilgal, 
irayanganna Yerikho. 

20 Anjoreng nasusummi Yosua anjo sampuloa 
anrua batu nialle battu lalang ri Binanga 
Yordan. 


Yosua 4.211 5.2. 14 
21 Nampa nakana Yosua mae ri umma 


Israel, "Ri bokoangallo, punna akkutanang 
ana-ananu angkanaya apa battuanna anne 
batu-batua, 

22 pauangi kenanga angkanaya alimbangi 
umma Israel ri anne Binanga Yordan irate ri 
butta kalotoroka. 

23 Caritakangi kenanga angkanaya Karaeng 
Allataalanu ampajari kalotoroki jenena anjo 
Binanga Yordan untu ikau ngaseng sagennu 
akkulle alimbang ngaseng antaleang, 
sangkamma Napajari kalotorona Tamparang 
Alara untu ikambe, 

24 sollanna naasseng ngaseng sikontu taua 
ri lino antekamma lompona kakoasanNa 
Batara. Siagang lanri kammana minjo 
nalanupakalabiri Karaeng Allataalanu sagenna 
satunggu-tungguna." 

1 Sikontu karaenna tu Amori ilaukanna 

Binanga Yordan, siagang sikontu karaenna 
tu Kanaan ri birinna Tamparang Tangngaya 
nalangngereki kabarana angkanaya lebaki 
Napajari kalotoro Batara anjo jenena Binanga 
Yordan lalang alimbanna umma Israel ri 
anjo binangaya. Jari ajari mallami siagang 
annekkeremi kenanga napakamma tu Israel. 

2 Anjo wattua angkanami Batara mae ri 
Yosua, "Apparekko lading battu ri batu, 
nampa apparekko upacara passunnakkang 
mae ri sikamma tu Israel." 

3Jari nagaukammi Yosua anjo apa 


Naparentakanga Batara, na nasunnamo 
tu Israel ri sereang tampa niarenga Bulu 
Passunnakkang. 

“Ri wattunna assulu tu Israel battu ri 
Mesir, sikontu tu buranea leba ngasemmi 
nisunna. Mingka ri wattunna alampa kenanga 
allabang ri parang kassika patampulo taung 
sallona, manna sitau ana-ana buranea tania 
nisunna. Na ri wattunna kalabusanna anjo 
wattu patampuloa taung, sikamma tu burane 
umuru akkulleamo ajari tantara ri wattunna 
assulu kenanga battu ri butta Mesir, mate 
ngasemmi, lanri tenana namannuruki ri 
parentaNa Batara. Jari situru sumpaNa 
Batara, tena Nanipabiangi kenanga anciniki 
anjo parasangang kalumanynyanga siagang 
butta coppong Napajanjianga Batara mae ri 
boe-boena kenanga. 

5 (5:4) 

6(5:4) 

'laminjo sabana natenapa nisunnaki 
sikontu ana-ana buranena kenanga. laminne 
turungang berua nisunna ri Yosua. 

8Ri lebana ngasemmo kenanga nisunna, 
ammantammi kenanga ri kemaya sagenna 
pia bokkana kenanga. 

9 Nakana Batara mae ri Yosua, "Anne alloa 
lebami Kupalanynya katunaannu ngaseng 
salaku ata-ata ri Mesir." laminjo naniareng 

anjo tampaka Gilgal, battuanna nipalanynya, 


sagenna kamma-kamma anne. 

10] alang akkemana ri Gilgal, ri lappara 
ambania ri Yerikho, napakalompomi umma 
Israel Allo Lompo Paskaya ri wattu karuenna 
tanggala sampulo angngappa anjo bulanga. 

11Ammukona, bungasa angnganremi 
kenanga wasselena parasangang Kanaan, 
lamintu: roti tenaya nammake pagambang 
siagang gandung nilangga. 

12 Anjo alloa tena memammo natuguru 
pole mannaya battu rate ri langika, siagang 
ammarimi tu Israel angnganre manna. 
Appakkaramula anjo wattua nakanremi 
kenanga wassele buttana Kanaan. 

13 Ri sereang wattu niaki Yosua ri ampina 
Yerikho. Tiring niamo nacini sitau burane 
ammenteng ri dallekanna angngerang padang 
tabibu. Nareppesimi Yosua anjo taua nampa 
akkutanang angkana, "Ikau anne agangko, 
yareka baliko?" 

14 Appialimi anjo taua angkana, "Teai agang, 
siagang teai todong bali. Inakke battua mae 
anrinni salaku panglimana tantaraNa Batara." 
Nalangngerena Yosua pappialinna anjo taua, 
sujumi anynyomba ri anjo taua. Angkanami 
Yosua, "Inakke anne atanta karaeng. Apa 
akkulle kugaukang untu ikatte?" 

15 Appialimi anjo panglima tantaraNa Batara 
angkana, "Sungkei sapatunu,: antu butta 

nupammentengia iamintu butta matangkasa." 


Jari nasungkemi sapatuna Yosua. 
'Ri kota Yerikho nijagai majarremi 
siagang nitongko rapami sikontu pakkebu 
lompoa sollanna takkullea tu Israel antama. 
Tena manna sitau nipabiang antama yareka 
assulu battu ri anjo kotaya. 

2 Nakanamo Batara ri Yosua, "Kamma- 
kamma anne Kupassareangi mae ri kau anjo 
Yerikho siagang karaenna kammayatompa 
sikontu tantara baranina. 

3 | kau siagang tantaranu musti abarrisikko 
angkulilingi anjo kotaya sikali siallo lalang 
annangallo. 

4Tuju imang, massing angngerang tarompe 
musti ajappa ri dallekanna Patti Parjanjianga. 
Ri makatujuna alloa, ikau siagang tantaranu 
musti nuinroi anjo kotaya pintuju nampa 
sikamma imanga natui ngasengi tarompena. 

“Nampa anjo sikamma imanga musti 
natui labu ngasengi tarompena. Kamma 
nulangngerena ngaseng anjo sara tarompe 
labua, sikontu tantaraya musti appadai akkio 
lompo, nampa laruntung tembo kallina anjo 
kotaya. Nampa antama ngaseng memang 
mako ri anjo kotaya." 

6J ari nakiomi Yosua sikamma imanga, na 
nakana, "Angkaki anjo Patti Parjanjianga: 
tuju tau battu ri kau ngaseng musti ajappa ri 
dallekanna siagang angngerang tarompe. " 

7 Nampa nasuro Yosua abarrisi tantarana 


angkulilingi anjo kotaya, siagang niamo 
barisang pangawala ri dallekang ajappaya ri 
dallekanna Patti ParjanjianNa Batara. 

8Situru parentana Yosua, ajappami 
barisang pangawala ri dallekanga, iamintu 
ri dallekanna sikamma imang-imang patui 
tarompeka, nipinawang ri imang-imang 
abuleka Patti Parjanjianga, nampa nitongko 
ri barisang pangawala kaminang ri bokoa. 
Lalang ajappana kenanga, nipasara turusmi 
tarompeka. 

9 (6:8) 

10 Sikontu tantaraya leba ngasemmi 
niparentakang angkanaya takkulleai kenanga 
akkio lompo siagang abicara manna sibuku 
kana punna tenapa nassare kode Yosua. 

11Kammaminjo nanasuromo Yosua 
tantarana angngerangi Patti Parjanjianga 
angnginroi anjo kotaya sikali, nampa 
ammotere mange ri pakkemaanna kenanga 
siagang abangngi anjoreng. 

12 Ammukona ri baribasa dudua, 
ambangummi Yosua, nampa abarrisimi 
makapinruanna sikamma imanga siagang 
tantaraya angnginroi anjo kotaya, susunna 
anjo barisanga sangkammai ri allo 
makaserea: uru-uruna barisang pangawala 
ri dallekang, nampa tujua patui tarompe, 
nipinawang ri imang-imang abuleka Patti 
Parjanjiang, nampa kalabusanna iamintu 

barisang pangawala bageang ri bokoa. Lalang 


kammana anjo nipasara turusmi tarompeka. 

13(6:12) 

14 Ri anjo allo makaruaya nainroi kenanga 
sikali anjo kotaya nampa ammotere mange 
ri pakkemaanga. Kammaminjo nagaukang 
kenanga tunggala allo lalang annangallo. 

15 Ri makatujuna alloa ambangummi 
kenanga ri wattu beru ammumbana alloa, 
nampa abarrisi angnginroi anjo kota Yerikho 
sangkamma biasa, mingka anjo alloa sagenna 
pintuju nainroi. lajinjo bawang alloa napintuju 
nainroi kenanga anjo kotaya. 

16 Ri makapintujuna nainroi, kamma natuina 
sikamma imanga tarompena, nasaremi kode 
Yosua sikontu pasukanga sollanna akkio 
lompo. Nakana Yosua, "Napassareammi 
Batara anne kotaya mae ri kau! 

17 Sikontu kotaya siagang sikontu bonena 
musti niancuru taba sikali salaku passare mae 
ri Batara. Poro iajinjo bawang Rahab, iamintu 
anjo baine pagau bawanga siagang sikamma 
bija pammanakanna akkulle nilappassang 
attallasa, lanri lebana nabantu mata-matata. 

18 Takkulleako angngalle apa-apa battu ri 
anjo sikontu apa mustia niancuru. Punna 
nuallei, lanitujui pakkemaanna Israel siagang 
cilaka na bala. 

19 Sikontu barang-barang pera, bulaeng, 
tambaga, siagang bassia musti nisalaki 

untu Batara, nampa niboli ilalang ri tampa 


pammolikang barang-baranNa Batara." 

20 Nampa natuimo sikamma imanga 
tarompena. Na kamma nalangngerena 
tu Israel anjo sara tarompeka, akkio 
lompo-lompomi kenanga, sagenna runtummo 
tembo kalli kotana Yerikho. Tulusumi nai 
sikontu tantara Israel, nampa antama siagang 
naempoi anjo kotaya. 

21 Sikamma tau niaka lalang ri anjo kotaya, 
tau toa yareka tau rungka, burane yareka 
baine, nabuno ngasemmi kenanga siagang 
padang. Manna sikontu olo-oloka kammayami 
sapi, gimbala, siagang keledai nabuno 
ngaseng tongi kenanga. 

22 Nakanamo Yosua mae ri anjo ruaya tau 
lebaka ajari mata-mata, "Alampako mange ri 
ballana anjo baine pagau bawanga, siagang 
erangi assulu siagang ngaseng kaluargana 
sangkamma lebaka nupajanjiang mae ri ia." 

23| ari alampami anjo ruaya mata-mata, 
nampa naerang assulu Rahab siagang 
anrong manggena, sikamma saribattanna, 
kammayatompa bija pammanakanna 
maraenga. Anjo sikontu kaluargana 
Rahab siagang sikamma atanna nierangi 
assulu mange ri tampa amanga ri ampina 
pakkemaanmna tu Israel. 

24 Nampa natunu tantara Israel sikontu 
anjo kotaya siagang sikontu apa-apa niaka 
lalang, pantaranganna barang-barang 

bulaenga, peraka, tambagaya siagang 


bassia. Anjo barang-barang kammaya naallei 
kenanga siagang naerangi mange ri tampa 
pammolikang barang-baranNa Batara. 

25 Mingka anjo Rahab siagang sikontu bija 
pammanakanna nilappassangi attallasa ri 
Yosua, lanri lebana nabantu anjo ruaya 
mata-mata nasuro Yosua mange ri Yerikho. 
(Sagenna anne alloa nia ija Jari-jarina Rahab 
ri Israel.) 

26 Anjo wattua napasuluki Yosua 
pappisangka kammaya anne, "Inai-nai 
ero angngusahakangi untu ambangungi 
ammotere anne kota Yerikho, lanitabai ri 
pattunraNa Batara. Inai-nai lantannangngi 
batu pondasi, latappelaki ana toana; na 
inai-nai ampatabai sikamma pakkebu 
lompona, latappelaki ana bungkona." 

27 Nirurungangi Yosua ri Batara, siagang 
ajari masahoroki arenna Yosua ri sikontu anjo 
parasanganga. 

7 1 |ebami Naparentakang Batara mae ri 

umma Israel angkanaya battu ri sikontu 
apa-apa mustia niancuru ri Yerikho, tena sikali 
apa-apa akkulle nialle. Mingka anjo parentaya 
tena nanituruki. Nia sitau burane niareng 
Akhan andakkai anjo parentaya, sagenna 
sanna larroNa Batara mae ri umma Israel. 
(Manggena Akhan niarengi Karmi siagang 
toana niarengi Zabdi, battu ri golongang 
bijanna Zerah lalang ri suku Yehuda.) 

2 Anjo wattua nia siapa are tau nasuro Yosua 


battu ri Yerikho mange ri kota Ai, iamintu 
serea kota irayanganna Betel, ri ampina 
Bet-Awen. Anjo sikammaya tau nisarei tugasa 
untu alampa ansalidiki anjo daeraya. Lebana 
nagaukang kenanga anjo tugasaka, 

3 a3mmoteremi kenanga siagang alaporomi 
mae ri Yosua. Nakana kenanga, “Tenaja 
niparallu alampa ngaseng untu ambunduki 
anjo kota Ai. Kira-kira ruassabumo yareka 
tallussabumo tau kiring mange anjoreng. 
Teami kiring ngasengi tantaraya mange 
anjoreng untu abundu, nasaba anjo kotaya 
cadi-cadiji." 

4Jari tallussabuji tau alampa mange 
ambunduki anjo kotaya, mingka nitunrungi 
kenanga sagenna ammonoboko. 

3 Niondangi kenanga ri tu Ai battu ri pakkebu 
lompona kota Ai sagenna mange ri daera 
pangngekeang bassia, nampa nabuno 
kira-kira nia tallumpulo angngannang tau 
battu ri kenanga ri pungkuna buluka. Najari 
lussamo siagang mallami tu Israel. 

6 Sannami sinana pamaina Yosua siagang 
sikamma pamimping ummana Israel sagenna 
nakekke-kekke pakeanna kenanga, siagang 
sujumi kenanga silabusu allo ri dallekanna 
Patti ParjanjianNa Batara; nasareimi au 
ulunna kenanga salaku pammatei ri sinana 
pamaina kenanga. 

7 Nakanamo Yosua ri Batara, "O, Allataala 


Bataraku! Untu apa naKierang ikambe 
antaleang mae ri baleanna anne Yordan? 
Apaka lanri erotTa ampassareangi anne 
ikambe mae ri tu Amori? Sollanna namate 
ikambe? Bajikangngangi kade ammantang 
mami ikambe, ri baleanna Yordan! 

80, Batara! Lebami nitunrung nipaono 
boko tu Israel. Kamma-kamma anne apami 
lakukana? 

9 Lanalangngeremi tu Kanaan siagang 
sikontu tau niaka ri anne daeraya anne 
passalaka. Lanalipungi siagang lanabuno 
ngasemmi ikambe! Nampa apa laKigaukang 
untu angkatutui kalompoanTa?" 

10 Appialimi Batara ri Yosua angkana, 
"Ambangungko nai! Tena matu-matunnu suju 
kamma antu ri buttaya! 

11 Agau dosami tu Israel. Lebami 
Kuparentakang mae ri kenanga sollanna 
naturuki parjanjiangKu siagang kenanga, 
mingka nadakkaimi kenanga anjo parentaKu! 
Sikamma barang-barang mustia niancuru, 
naallei kenanga. Nalukkaki kenanga siagang 
nacokkoi ri allana barang-baranna kenanga 
sollanna tena nakaassengang. 

12|aminjo sabana natenamo nakkulle 
attahang kenanga andallekangi musua. 
Nitunrungi nipamono boko kenanga ri musua, 
lanri kalenna kenanga nipitujuimi hukkungang 
untu niancuru. Tenamo nalaKururungangko, 

punna tenapa naniancuruki anjo barang- 


barang tenaya nakkulle nialle. 

13 kamma-kamma anne ambangungko 
nai Yosua! Tangkasi umma Israel siagang 
suroi kenanga ampasadiai kalenna untu 
andallekang ri Nakke. Parentakangi mae 
ri kenanga sollanna sadia-sadia ammuko, 
saba iNakke Karaeng Allataalana Israel, 
laKupabattui anne mae ri kenanga angkanaya: 
E, ikau ngaseng tu Israel! Anjo barang-barang 
Kuparentakanga mae ri kau sollanna 
nuancuruki, niaki sipagang ri kau. Lalang 
tenana nanupelaki anjo barang-baranga, tena 
nulattahang andallekangi musunnu! 

14 | anri kammana anjo Yosua, pauangi 
kenanga angkanaya ammuko baribasa 
laniparessai kenanga tassere-sere suku. 
Punna Kujojoki sereanga suku, sikontu 
golongang bija niaka lalang ri anjo sukua 
musti majui tassere-sere golongang. Siagang 
punna Kujojoki sereanga golongang, sikontu 
kaluarga niaka lalang ri anjo golongang bijaya 
musti majui tassere-sere kaluarga. Nampa 
punna Kujojoki sereanga kaluarga, musti 
maju tassere-serei tau niaka lalang ri anjo 
kaluargaya. 

15 Nampa anjo tau nijojoka siagang 
anyatami angkanaya ammoliki barang-barang 
anjo nipappisangkanga, musti nitunui 
sagenna cappu siagang sikamma kaluargana 
kammayatompa sikontu barang-barang 

napatanga: nasaba lami anjo taua andakkai 


parjanjianga siagang lebaka anggaukangi 
kajadallang lompoa ri tangnga-tangngana 
umma Israel." 

16 Ammukona ri baribasa dudua, nasuromi 
Yosua maju umma Israel mae ri dallekang, 
tassere-sere suku, nampa suku Yehudami 
nataba. 

17 Nampa nasuromo Yosua maju mae ri 
dallekang anjo suku Yehuda, tassere-sere 
golongang bija, nampa golongang Zerah 
nataba. Nampa nisuro golongang Zerah maju 
mae ri dallekang, tassere-sere kaluarga, 
nampa kaluarga Zabdi nataba. 

18 | ebaki anjo nasuromi Yosua kaluarga 
Zabdi maju mae ri dallekang, tassere-sere 
tau, nampa Akhan, anana Karmi, cucunna 
Zabdi nataba. 

19 Nakanamo Yosua ri Akhan, "Na, 
mangakuimi siagang paumi silambusuna 
anrinni ri dallekanNa Batara, Allataalana 
Israel, apa lebaka nugaukang. Pauamma, 
teako cokkoi." 

20 Nakanamo Akhan, "Kammatojengi, 
lebama agau dosa mae ri Batara, Allataalana 
Israel. laminne kugaukanga: 

21 Ri allana barang-barang niallea, nia kucini 
juba sanna gagana, pare Babilonia, pera 
kira-kira nia rua kilo battalana, siagang 
bulaeng sipolong kira-kira labi sitangnga kilo 
battalana. Ero dudua ri anjo barang-baranga, 

jari kuallemi siagang kucokkoi lalang ri 


buttaya ri kemaku; rawa dudui perana 
kuboli." 

22 Nampa akkirimmo Yosua linta tau mange 
ri kemana Akhan. Nanassamo angkanaya 
anjo barang-barang nipappisangkanga nia 
ngasengiji anjoreng, nicokko lalang ri buttaya, 
siagang perana niaki rawa dudu. 

23 Naallemi kenanga anjo barang-baranga 
nampa naerang mange ri Yosua siagang 
sikontu tu Israel. Nampa nipadongko anjo 
barang-baranga ri dallekanNa Batara. 

24 Nampa nijakkalamo anjo Akhan ri Yosua 
siagang ri sikontu tu Israel, siagang nierangi 
mange ri Kabung Kasusaang nipasierang 
siagang sikontu anana, olo-olo sapi, keledai, 
gimbala, kema, siagang sikontu apa-apa 
napatanga, kammayatompa anjo peraka, 
jubaya siagang bulaeng nalukkaka. 

25 Nampa nakanamo Yosua mae ri Akhan, 
"Angngapa nuppabattu kasusaang mae 
ri katte ngaseng? Kamma-kamma anne 
lappabattui Batara kasusaang mae ri kau!" 
Jari Akhan siagang sikamma kaluargana 
nisambilaimi batu ri sikontu tu Israel 
sagenna mate. Sikontu barang-baranna, 
kammayatompa barang-barang nalukkaka 
nitunu ngasemmi sagenna cappu. 

26 Lebaki anjo natambungimi kenanga anjo 
tampaka siagang batu sannaka jaina, ia niaka 
ija anjoreng sagenna anne alloa. laminjo 

sabana naniarengija anjo tampa Kabung 


Kasusaang. Nampa naummo larroNa Batara. 
l Nakana Batara ri Yosua, "Passerei 
sikontu tantaranu, nampa alampako 

siagang kenanga mange ri Ai. Teako lussakki 

siagang teako mallakki! |Nakke lassareko 
pammetang mae ri karaeng Ai. Rayana, 
kotana, kammayatompa parasanganna 
lanuallei. 

2 Ai siagang karaenna nupareki 
nupasangkamma Yerikho siagang karaenna 
riolo. Mingka kamma- kamma anne, akkullei 
nualle barang-baranna siagang olo-olona 
untu nukammai. Sadia-sadia mako untu 
ambunduki silalonnai anjo kotaya battu ri 
boko." 

3J ari sadia-sadiami Yosua siagang sikontu 
tantarana untu alampa mange ri Ai. Ammilemi 
30.000 tau, iamintu tantara kaminang bajika, 
nampa nasuro ri wattu bangngi kenanga, 

4siagang naparentakang kamma anne mae 
ri kenanga, "Accokkoko anjorenganna anjo 
kotaya, mingka teako bella dudu; siagang 
sadiako untu abundu. 

3 | nakke siagang ana buaku lanreppesi anjo 
kotaya. Punna assuluki tu Ai untu angngewai 
ikambe, latagilingi ikambe siagang lari 
ammunduru kamma riolo. 

6 | aniondang tulusuki kenanga mae ri kambe 
sagenna bella battu ri anjo kotaya, siagang 

nakapangi kenanga angkana lalari ikambe 


sangkamma riolo. 

7 laminjo wattua numusti assulu battu ri 
tampa paccokkoannu, siagang nualle anjo 
kotaya. Karaeng Allataalanu lampassareangi 
mae ri kau. 

8 Punna nupantamakkimi, tunumi anjo 
kotaya, situru apa Naparentakanga Batara. 
laminjo tugasanu ngaseng." 

9 Nampa nakirimmo Yosua anjo kenanga, 
siagang alampami kenanga accokko ri 
laukanna kota Ai, iamintu ri allana Ai siagang 
Betel, nampa attayang anjoreng. Mingka 
Yosua abangngi ri pakkemaanna tu Israel. 

10Ri baribasa dudua ambangummi Yosua 
siagang naparentakammi sollanna assere 
pasukanna. Nampa ia siagang sikamma 
pamimpinna umma Israel naerammi anjo 
pasukanga mange ri Ai. 

11 Anjo pasukanga siagang Yosua ajappai 
mange ri pakkebu lompo lomoro serena kota 
Ai, nampa akkema ri bageang warakkang, 
niaka sere kabung ri allana kenanga siagang 
anjo kotaya. 

12 Niamo kira-kira 5.000 tau nasuro accokko 
ri laukanna anjo kotaya, ri allana Ai siagang 
Betel. 

13 | ari, kammai anne batena nisusung anjo 
pasukang eroka abundu: Pasukang lomoro 
serea ri warakkannai kota Ai attampa nampa 
pasukanga maraengannaya ri bageang 

laukang, nampa Yosua alampai mange ri 


kabunga anjo bangngia. 

14 Kamma nacinina karaeng Ai anjo ana 
buana Yosua, akkaro-karomi angngalle 
tindakang. Assulumi siagang sikontu 
taunna mange ri kabunna Yordan untu 
ambunduki tu Israel anjoreng ri tampa 
pirangalloanga. Tanaassengai angkanaya 
tasalloami nanibunduki battu ri boko. 

1 Yosua siagang ana buana napare 
kammami angkana ammunduruki kenanga; 
larimi kenanga mange ri parang kalotoroka. 

16 Sikontu tu buranea ri kota Ai nipagio 
ngasemmi untu angngondangi Yosua siagang 
anjo pasukanna. Mingka pila angngondangi 
kenanga ri Yosua, pila bellami kenanga battu 
ri kotana. 

17 Sikontu tau niaka ri Ai assulumi 
angngondangi tu Israel, sagenna 
ammantammi tassungke bawang anjo 
kotaya, tena tau anjagai. 

18 Nampa Nakanamo Batara ri Yosua, 
"Angkaki pokenu siagang padalle mangel 
matanna ri kota Ai; kamma-kamma anne 
Kupassareangi anjo kotaya mae ri kau." 
Nagaukammi Yosua anjo apa Naparentakanga 
Batara. 

19 kKamma naangkana limanna Yosua, 
ammenteng ngasemmi linta anjo pasukang 
accokkoa nampa abakka antama ri anjo 

kotaya, nampa naempoi. Natunu memanji 


kenanga anjo kotaya. 

20 Assailemi tu Ai mae ri boko, siagang 
nacinimi kenanga umbua nai ri langika. 
Nacini tommi Yosua siagang pasukanna 
anjo umbua, siagang naassemmi kenanga 
angkanaya nipantamakkimi anjo kotaya ri 
anjo pasukang maraenga. Jari nagilimmi 
kalenna Yosua siagang pasukanna untu 
abakka ambunduki siagang ambunoi tu 
Ai. Nampa battu tommi tu Israel niakamo 
anjoreng ri kota Ai amminawang ambunduki 
kenanga, sagenna nilipummi tu Ai siagang 
tenamo kalappassanna untu lari. Tena manna 
sitau ri kenanga talappasa:, yangasenna 
nibuno ngasengi ri tu Israel, 

21(8:20) 

22(8:20) 

23 pantaranganna karaeng Ai. Nijakkalaki 
anjo karaenga nampa nierang mange 
andallekang ri Yosua. 

24 L ebana pasukang Israel nabuno ngaseng 
tantara musu angngondangai kenanga ri 
parang kalotoroka, ammoteremi kenanga 
mange ri Ai, nampa nabuno sikontu tau niaka 
anjoreng. 

25 Tulusu naangkana pokena Yosua adalle 
mange ri kota Ai, siagang tanapanaungai 
limanna sagenna leba ngasemmo nibuno 
tu Ai. Anjo memang alloa mate ngasemmi 

sikontu panduduna Ai, kira-kira 12.000 tau 


jaina, burane baine. 

26 (8:25) 

27 Sikamma olo-oloka siagang barang- 
barang niallea ri anjo kotaya, naallei tu Israel 
ajari barang-baranna, situru apa Napaua 
Batara mae ri Yosua. 

28 Natunumi Yosua anjo kota Ai, nampa 
nalappassang ajari rumbangngang sagenna 
kamma-kamma anne. 

29 Karaenna anjo kotaya nagentungi ri 
sereang benteng, nampa nalappassang 
ammantang anjoreng sagenna karueng. Ri 
wattunna labu alloa, nasuromi Yosua taua 
angngallei anjo mayaka nampa napela ri 
dallekang pakkebu lompona kotaya. Nampa 
nitambungi anjo tampaka siagang Jai sikali 
batu. Anjo batu-batua nia iji anjoreng 
sagenna kamma-kamma anne. 

30 Nampa ambangung Yosua sere tampa 
pakkorobangngang ri Moncong Ebal untu 
Batara, Allataalana Israel. 

31 Napareki anjo tampa pakkorobangnganga 
situru pitunju-pitunju niaka lalang ri Kittana 
Musa, anjo atanNa Batara, mae ri tu 
Israel. Kammaminne anjo pitunjuka: "Sere 
tampa pakkorobangngang nipareka battu ri 
batu-batu tenayapa naleba nijama siagang 
pakkakasa-pakkakasa bassi." Irate ri anjo 
tampa pakkorobangnganga assare korobang 
tu Israel mae ri Batara, iamintu: korobang 

nitunu siagang korobang passiamakkanna 


kenanga. 

3? Anjoreng, nisabi ri sikontu tu Israel, 
natulisiki Yosua mae ri anjo batu-batu 
tampa pakkorobangnganga, salinanna 
hukkung-hukkunNa Batara niaka lalang ri 
Kittana Musa. 

33 Sikontu tu Israel, siagang sikamma 
pamimpinga, komandang- komandang 
tantaraya, haking-hakinga, kammayatompa 
bansa maraeng niaka ammantang ri allana 
kenanga, massing ammenteng ngasengi 
kenanga ri baleang kairi kananna anjo 
Patti ParjanjianNa Batara, adalle mae 
ri sikamma Imang Lewi ambulekai anjo 
Patti Parjanjianga. Bage ruana anjo taua 
adalle mangei ri Moncong Gerizim, nampa 
bage ruana maraenga adalle mangei ri 
Moncong Ebal. Lebami naparentakang Musa, 
anjo atanNa Batara, sollanna nagaukang 
kenanga anjo kammaya punna narapimo 
wattunna kenanga untu antarimai barakka 
Napajanjianga Batara. 

34 Nampa nabacamo Yosua siagang sara 
lompo sikontu hukkunga sangkamma apa 
niaka tattulisi lalang ri Kitta Hukkunga, 
kammayatompa barakka-barakkaka siagang 
pattunra- pattunraya. 

33 Sikamma parentana Musa nabacakangi 
Yosua mae ri sikontu umma Israel niaka 
assere anjoreng, kammayami tubai-bainea, 

ana-anaka, siagang sikamma bansa maraeng 


niaka ammantang ri allana kenanga. 
lTassiaraki anjo kabara-kabara 
pammetanna tu Israel sagenna 
mae ri sikontu karaeng niaka ilaukanna 
Binanga Yordan, iamintu niaka ri daera 
pamonconganga, ri bangkenna monconga, 
ri lappara alabua ri birinna Tamparang 
Tangngaya sagenna mange ri Moncong 
Libanon bellana ri bageang wara; 
kammayatompa karaeng-karaeng tu Het, tu 
Amori, tu Kanaan, tu Feris, tu Hewi siagang 
karaenna tu Yebus. 

2 Sikontu anjo karaenga assikongkolomi 
siagang napasseremi kalenna untu ambunduki 
Yosua siagang umma Israel. 

3 Mingka anjo tu Gibeon battua ri bansa Hewi 
lebami nalangngere apa lebaka nagaukang 
Yosua mae ri kota Yerikho siagang Ai. 

“Jari narancanakammi kenanga ero 
ampadongo-dongoki Yosua, kamma anne 
batena: napitekeki keledaina kenanga 
karung-karung toa siagang pammoneang- 
pammoneang anggoro kodia ngasemmo, 
lamintu kukkuluka nipare. Na salaku bokonna 
kenanga appasadiami 

>iamintu roti kalotoro siagang kadi- 
kadiangamo. Ammakeang kekke-kekkemi 
kenanga siagang sapatu toa lebakamo 
nitampeng-tampeng. 

6 kammaminjo kaadaanna kenanga nalampa 


mange ri Yosua niaka ri pakkemaang ri Gilgal. 
Nampa nakana kenanga mae ri Yosua siagang 
tu Israel, "|kambe anne battui ri parasangang 
bellaya, ero appare parjanjiang siagang ikatte 
ngaseng karaeng." 

7 Mingka nakana ngasemmo tu Israel, "Untu 
apa namusti appare parjanjiang ikambe 
siagang ikau ngaseng? Gassingka ambanjji 
anrinni pammantangannu!" 

8 Angkanami kenanga, "Manna apa 
kipassuroang ri kambe, tena tarellana 
pamaina ikambe anggaukangi." Akkutanammi 
Yosua ri kenanga angkana, "Inai ngasengko 
antu? Battu ri parasangang kemaeko?" 

9 Appialimi kenanga angkana, "Battu ri 
parasangang bella dudui ikambe karaeng, 
lanri nalangngerenamo ikambe ri passalana 
Karaeng Allataala kisombaya. Nalangngeremi 
ikambe sikontu apa Nagaukanga ri Mesir, 

10 sijagang apa Nagaukanga mae ri anjo 
ruaya karaeng Amori irayanganna Yordan, 
ilamintu Karaeng Sihon ri Hesybon siagang 
Karaeng Og ri Basan ammantanga ri Asytarot. 

11 Sikontu pamimpinga siagang sikontu 
panduduka ri parasanganna ikambe, nasuroi 
Ikambe appasadia bokong untu barangka mae 
anrinni angngagangki assibuntulu ngaseng 
karaeng, siagang ampabattui angkanaya 
tunduki ikambe mae ri katte ngaseng 
karaeng. Lanri kammana anjo, napalaki 

ikambe ri kalammoranna pamaitta ngaseng, 


sollanna kiero appare parjanjiang siagang 
ikambe. 

12 Kicinikimi karaeng, anne roti nabokonga 
ikambe. Ri wattunna alampa ikambe, anne 
rotia bambangiji. Mingka kamma- kamma 
anne, kicinikimi! Kalotoromi siagang 
kadi- kadiammi. 

13 Nampa anne sikamma pammoneang 
anggorona ikambe beru iji ri wattunna 
nabonei ikambe, mingka kamma-kamma 
anne, kicinimi! Kekke- kekke ngasemmi. 
Pakeanna siagang sapatuna ikambe panra 
ngasemmi napakamma pajappang bella." 

A4Naallemi tu Israel sikede anjo kanrena tu 
Gibeon, siagang takkutanangngai ri Batara ri 
sesena anjo passalaka. 

15 Apparemi Yosua parjanjiang 
passaribattangang siagang anjo tu 
Gibeon, siagang ajanjimi angkanaya tena 
nalanabuno kenanga. Kammayatompa 
sikamma pamimpinna umma Israel, 
assumpa tommi angkanaya lanarupai anjo 
parjanjianga. 

16 Mingka nampami anassa, iamintu ri 
makatalluna allo ri baku lebana nipare 
anjo parjanjianga, battumi tu Israel 
mange ri kota-kota Gibeon, Kefira, Beerot 
siagang Kiryat-Yearim ri daerana anjo tau 
naaganga leba appare parjanjiang. Nampami 

kaassengang angkanaya tenaja nabella 


pammantanganna kenanga battu ri Gilgal. 

17(9:16) 

18 Mingka takkulleai tu Israel ambunoi 
kenanga, lanri lebami assumpa pamimping- 
pamimpinna tu Israel mae ri kenanga lalang 
arenNa Karaeng Allataalana Israel. Arekumi 
giginna sikontu umma Israel mae ri sikamma 
pamimpinna kenanga passabakkang anjo 
passalaka. 

19 Mingka appialimi anjo pamimping- 
pamimpinga angkana, "Apami lanigaukang! 
Kalebami ajanji ikambe mae ri kenanga 
siagang assumpa lanri arenNa Karaeng 
Allataalana Israel. Kamma-kamma anne 
takkulleaki agau jadala mae ri kenanga. 

20 Takkulleaki ambunoi kenanga nasaba leba 
maki ajanji, napunna tena nanirupai anjo 
janjia, lanihukkungki ri Allataala. 

21J ari lappassammi kenanga attallasa, 
mingka nipajari anjo kenanga pabisa- 
bisa kayunta siagang papisang Jjenetta." 
Kammaminjo napassuroanga anjo 
pamimping- pamimpinga. 

22 Nampa nikiomo ri Yosua anjo sikamma tu 
Gibeon. Nakana Yosua ri kenanga, "Angngapa 
nuballe-ballei ikambe na nukana bella sikali 
parasangannu, nampa anrinniji padeng? 

23 | anri kammana anjo panggaukannu, 
lanihukkungko ri Allataala. Latuli ajari atai 

bansanu, ajari pabisa kayu siagang papisang 
jene untu BallaNa Allataalaku." 

24 Appialimi kenanga angkana, 
"Nappakamma anjo ikambe lanri 
nalangngerenamo ikambe angkanaya 
anjo Karaeng Allataala kisombaya lebami 
Nasuro Musa, anjo atanNa, ampassareangi 
mae ri katte sikontu anne parasanganga 
siagang ambunoi sikontu panduduna ri 
wattunna kialle anjo buttaya. Malla dudumi 
ikambe angkana gassingka kibunoi ikambe: 
laminjo sabana nanagaukang ikambe 
sikammaya anne. 

25 Kamma-kamma anne niami ikambe lalang 
kakoasanta. Kigaukammi mae ri kambe apa 
kikanaya baji ri pikkiranta." 

20] ari iaminne nagaukanga Yosua: 
nalalangngimi sikammaya anjo taua siagang 
tena napabiangi tu Israel ambunoi kenanga. 

27 Mingka napajari atami anjo kenanga, 
lamintu ajari pabisa kayu siagang papisang 
jene mae ri tu Israel siagang untu tampa 
pakkorobangnganNa Batara. Sagenna 
kamma-kamma anne tuli nagaukanna 
kenanga anjo Jjama-jamang kammaya ri 
tampa lebaka Napile Batara ajari tampa ibada 
mae ri la. 

10 l Nalangngere kabarami Adoni-Zedek, 
iamintu karaenga ri Yerusalem, 
angkanaya lebami nabeta siagang naancuru 

taba sikali Yosua kota Ai, kammayatompa 

nabunoi karaenna sangkamma lebaka 


nagaukang mae ri Yerikho siagang 
karaenna. Nalangngere tommi kabarana 
angkanaya lebami tu Gibeon appare 
parjanjiang passaribattangngang siagang 
tu Israel kammayatompa ammantammi ri 
tangnga-tangngana kenanga. 

“Teaimi sipato mallana panduduna 
Yerusalem, nasaba anjo Gibeon kota lompo: 
sangkammai lompona siagang kota-kota 
niaka karaenna, balalo lompoangangi nakota 
Ai. Manna taunna sangnging tau barani 
siagang tau carade abundu. 

3 Lanri kammana anjo niamo tau nasuro 
Adoni-Zedek mange ri Karaeng Hoham ri 
Hebron, Karaeng Piream ri Yarmut, Karaeng 
Yafia ri Lakhis, siagang Karaeng Debir ri 
Eglon, ampabattui anne pasanga, 

4 "Maeko nanubantua ambunduki Gibeon, 
nasaba lebami taunna appare parjanjiang 
passaribattangngang siagang Yosua na tu 
Israel." 

“Jari asseremi anjo limaya karaeng Amori, 
lamintu karaeng Yerusalem, Hebron, Yarmut, 
Lakhis siagang Eglon, nampa alampa kenanga 
siagang sikontu tantarana kenanga allipungi 
siagang ambunduki Gibeon. 

6 Nakirimmi tu Gibeon anne kabaraka mange 
ri Yosua ri pakkemaang Gilgal, angkana, 
"Teaki balang parekangi kale- kalenna ikambe 
karaeng! Battu maki linta ambantui ikambe, 

nasaba asseremi tantara battua ri sikontu 


karaeng Amori ri daera pamonconganga untu 
angngewai ikambe!" 

7 Nampa Yosua siagang sikontu tantarana, 
kammayatompa pasukang-pasukang 
kaminang bajina, alampami battu ri Gilgal 
untu mange abundu. 

8Nakana Batara ri Yosua, "Teako mallakki 
mae ri kenanga. Lebami Kupattantu 
laKkupassareang pammetanga mae ri kau; 
lanri kammana anjo tena manna sitau ri 
kenanga akkulle attahang angngewako. " 

9 Sipattangi bujuru Yosua siagang pasukanna 
agio battu ri Gilgal mange ri Gibeon, nampa 
nabunduki silalonna tu Amori. 

10 Nipajari lingumi ri Batara anjo tu Amoria 
ri wattunna nacini kenanga tantara Israel. 
Jai tu Amori nibuno ri Gibeon, siagang anjo 
attallasaka ija niondangi naung ri pungkuna 
monconga ri Bet-Horon sagenna mange ri 
Azeka siagang Makeda bellana patimborona. 

11Ri wattunna naung tu Amori battu ri 
pungkuna anjo monconga ampilari tantara 
Israel, appaturummi Batara bosi es lompo 
battu ri langika antujui kenanga ri aganga 
sagenna mange ri Azeka. J aiangngangi anjo 
mate nitujua ri es kala nibunoa ri tu Israel. 

12 Anjo alloa ri wattunna Nasare Batara 
pammetang tu Israel mae ri Amori, abicarami 
Yosua mae ri Batara. Na ri dallekanna tu 
Israel, nakanamo Yosua, "E, mataalloa! 

Ammantangko irateanna Gibeon; Na ikau 


bulanga! Teako aletteki battu ri rateanna 
Kabung Ayalon." 

13 ari ammantammi mataalloa siagang 
talettekami bulanga sagenna leba tu Israel 
ambetai sikamma musu-musunna. Anne 
kajarianga niaki tattulisi lalang ri Kitta 
Yasar. Siallo bujuru ammantang alloa ri 
tangnga-tangngana langika, siagang sallo 
sikali nampa labu. 

MTalebakai kajariang siagang tena lebakai 
lakajariang serea allo kamma anjo, angkanaya 
napinawangi Batara erona rupataua. Niaki 
Batara angngagangi tu Israel abundu! 

15 | ebaki anjo pabundukanga, asseremi 
ammotere Yosua siagang tantarana ri 
pakkemaanga ri Gilgal. 

16 Mingka talappasaki anjo limaya karaeng 
Amori nampa accokko kenanga lalang ri 
kalibong baru ri Makeda. 

17 Niciniki kenanga ri taua, nampa napauang 
anjo tampa paccokkoanna kenanga mae ri 
Yosua. 

18 Nakanamo Yosua, "Gulungi anne 
batu-batu lompoa mange ri bawana anjo 
kalibong batua, siagang suroi tantaraya ajaga 
anjoreng, 

19 mingka teako ammantangngi anjoreng. 
Ondangi turus, bunduki kenanga battu ri 
boko: teako lappassangi kenanga antama ri 
kota-kotana kenanga! Lebami Napattantu 

laNapassareang Karaeng Allataalanu 


pammetanga ri kau mae ri kenanga." 

20 Nabunomi Yosua siagang tu Israel tu 
Amoria, mingka nia todong ri kenanga lari 
mange ri kotana kenanga, sagenna tena 
nibunoi. 

21 Nampa ammotere ngasemmo tantarana 
Yosua siagang salama mange ri Yosua ri 
pakkemaanga ri Makeda. Tena manna sitau ri 
anjo parasanganga barani akkana angngewai 
tu Israel. 

22| ebaki anjo nakanamo Yosua, "Kamma- 
kamma anne sungkemi anjo bawana kalibong 
batua nampa erangi mae anrinni anjo limaya 
karaeng." 

23 Nisungkemi anjo kalibong batua, nampa 
nierang assulu karaeng-karaeng Yerusalem, 
Hebron, Yarmut, Lakhis siagang Eglon, 

“4na nierang mange ri Yosua. Nampa 
nakiomo Yosua battu assere sikontu tu 
Israel, na nasuro ngaseng sikamma perwira 
amminawanga siagang ia abundu battu 
angngonjokangi kallonna anjo limaya 
karaeng. Battu ngasemmi sikamma perwira 
na naonjokang kalonna anjo limaya karaeng. 

25 | ebaki anjo nakanamo Yosua mae ri 
sikamma perwiraya, "Teako lussakki siagang 
teako mallakki. Paralluko tappa siagang 
barani, nasaba kammaminne caraNa Batara 
langgauki sikontu musunnu." 

26 Nampa nabuno Yosua anjo limaya karaeng 


nagentung ri lima benteng. Nibolimi mayana 
anjoreng sagenna karueng. 

27Ri wattunna labumo alloa, situru 
parentana Yosua, nipanaummi anjo sikamma 
mayaka nampa nipasambila antama ri anjo 
kalibong batu lebaka napammantangngi 
kenanga accokko. Nampa nijempang siagang 
batu-batu lompo bawana anjo kalibong batua. 
Sagenna kamma-kamma anne nia iji anjo 
batu-batua anjoreng. 

28 Anjo alloa nabundukimi Yosua kota 
Makeda, na nabetamo anjo kotaya siagang 
karaenna. Nabuno ngasemmi sikontu 
panduduna,: tena manna sitau nilappassang 
attallasa. Nagaukammi Yosua mae ri anjo 
karaeng Makeda sangkamma apa lebaka 
nagaukang mae ri karaeng Yerikho. 

2? Lebaki anjo, agiomi Yosua siagang 
tantarana turus battu ri Makeda mange ri 
Libna nampa nabunduki Libna. 

30 Nisare tommi pammetang tu Israel 
ri Batara mange ri anjo kotaya siagang 
karaenna. Tena manna sitau nilappassang 
attallasa: sikontu tau niaka ri anjo kotaya 
nibuno ngasengi. Nagaukammi Yosua mae ri 
anjo karaeng Libna sangkamma apa lebaka 
nagaukang mae ri karaeng Yerikho. 

31 Nampa maju Yosua siagang tantarana 
battu ri Libna mange ri Lakhis. Nalipummi 
kenanga anjo kotaya nampa nabunduki. 

3? Nisaremi pammetang ri Batara tu Israel 


mae ri Lakhis lalang pabundukang ri allo 
makaruaya. Apa nagaukang kenanga ri 
Libna, kamma tomminjo nagaukang kenanga 
ri Lakhis, tena manna sitau nilappassang 
attallasa, yangasenna nibunoi. 

33 Battui Horam, iamintu karaeng ri Gezer 
ambantui Lakhis, mingka nibeta tongi 
siagang tantarana ri Yosua; tena manna sitau 
ammantang, kabusuna mate ngasengi. 

34 | ebaki anjo, majumi Yosua siagang 
tantarana battu ri Lakhis mange ri Eglon, 
nampa nalipung siagang nabunduki anjo 
kotaya. 

33|a memanji anjo alloa nanaalle Eglon, 
siagang nabuno sikontu tau niaka anjoreng 
sangkamma nagaukanga kenanga ri Lakhis. 

36 Battu ri Eglon, angngambiki Yosua siagang 
tantarana ri pamonconganga nampa alampa 
mange ri kota Hebron, nampa nabunduki 

37 sjagang naalle anjo kotaya. Nabunomi 
karaenna siagang sikamma tau niaka 
anjoreng ri kotaya kammayatompa ri 
kota-kota maraenga ia niaka ri tammulilina. 
Naancuru taba sikalimi Yosua anjo kotaya 
sangkamma nagaukanga mae ri kota Eglon. 
Tena manna sitau nalappassang attallasa 
anjoreng. 

38 | ebaki anjo, ammoteremi Yosua siagang 
tantarana nampa nabunduki kota Debir. 

39 Naallemi Yosua anjo kotaya siagang 


karaenna kammayatompa sikontu kota 
maraeng niaka ri tammulilina. Nibuno 
kabusuki taua anjoreng. Nagaukammi Yosua 
mae ri Debir siagang karaenna sangkamma 
apa lebaka nagaukang mae ri Hebron siagang 
Libna kammayatompa karaenna. 

40 Sikontu anjo parasanganga nibeta 
ngasemmi ri Yosua. Nabetai anjo sikamma 
karaenga ri daera pamonconganga, ri 
pungkuna bulu-bulu irayaya, ri bangkenna 
moncong-moncong bageang ilauka, 
kammayatompa ri parang-parang bageang 
timboroka. Tena manna sitau nalappassang 
attallasa:, nibuno kabusuki. Anjo kammaya 
situruki parenta battua ri Batara, Allataalana 
Israel. 

41 Nabetai Yosua daera-daera battua ri 
Kades-Barnea ri bageang timboro sagenna 
mange ri Gaza ri ampina daera biring 
tamparanga, kammayatompa sikontu daera 
Gosyen, tulusu sagenna mange ri Gibeon 
bageang wara. 

42 Lalang sikali bawang pabundukang 
na nabeta ngaseng Yosua sikamma 
anjo karaenga siagang naalle daera-daera 
kakoasanna kenanga, lanri Batara, Allataalana 
Israel abundu untu tu Israel. 

43 Lebaki anjo ammoteremi Yosua siagang 
tantarana mange ri pakkemaanga ri Gilgal. 

1 1 1 Nalangngereki kabarana Karaeng 


Yabin battu ri Hazor ri passalana 
sikamma pammetanna tu Israel, niamo tau 
nasuro mange ri Karaeng Yobab ri kota 
Madon, mange karaeng-karaeng kota Simron 
siagang Akhsaf, 

“mange ri karaeng-karaeng niaka ri 
pamoncongang bageang wara, ri Kabunna 
Yordan ri bageang timboranna Galilea, ri 
daera pamoncongang, siagang ri daera biring 
tamparanga ri ampina Dor. 

3 Nia tommo tau nasuro mange ri tu 
Kanaan niaka ri bageang ilau siagang ri 
bageang rayanganna Yordan, mange ri tu 
Amori, Het, Feris, siagang tu Yebus ri daera 
pamonconganga, kammayatompa tu Hewi ri 
bangkenna Moncong Hermon ri daera Mizpa. 

4Na battu ngasemmo anjo sikammaya 
karaeng siagang massing tantarana kenanga 
ia sannaka jaina rapang kassika ri biring 
tamparanga. Manna jaranna siagang kareta 
pabundukanna kenanga sanna todong jaina. 

3 Asseremi anjo sikammaya karaenga 
siagang battu ngasemmi appare tampa ri 
ampina Kaloro Merom, untu ambunduki tu 
Israel. 

6 Nakanamo Batara mae ri Yosua, "Teako 
mallakki mae ri kenanga. Ri wattu kamma- 
kammaya anne ammuko, leba ngasemmi 
Kubuno kenanga lanri tu Israel. Musti 
nupesoki jaranna kenanga, siagang musti 

kenanga." 

"Jari nabundukimi Yosua siagang tantarana 
anjo musua, iamintu nabunduki silalonnai ri 
ampina Kaloro Merom. 

8 Nanisaremo pammetang tu Israel ri Batara. 
Nabundukimi tu Israel siagang naondammi 
kenanga sagenna Misrefot- Maim siagang 
Sidon bellana pawarana, siagang sagenna 
mange ri Kabung Mizpa patimborona. Tulusu 
hebana anjo pabundukanga sagenna tena 
manna sitau musu ammantang tassesa, 
yangasenna mate kabusuki. 

93 Nagaukammi Yosua mae ri kenanga 
situru apa Naparentakanga Batara: 
napesoki jaranna kenanga, siagang natunui 
kareta-kareta bunduna kenanga. 

10[ ebaki anjo ammoteremi Yosua, nampa 
naalle Hazor, iamintu kakaraengang 
kaminang kassaka ri sikontu kakaraengang 
niaka anjoreng anjo wattua. Natunumi anjo 
kotaya, kammayatompa nabunoi karaenna 
siagang sikontu panduduna: tena manna 
sitau nalappassang attallasa. 

11(11:10) 

12 Sikontu anjo kota-kotaya naalle ngasemmi 
Yosua, siagang najakkalami na nabuno 
sikontu karaenna situru parentana Musa, anjo 
atanNaya Batara. 

13 Mingka kota-kota nibangunga irate ri 
rumbangnganga, tena manna sere natunu tu 

kalenna Yosua. 

14 Sikontu panduduna anjo kotaya nibuno 
ngasemmi:, tena manna sitau nilappassang 
attallasa. Mingka sikontu barang-baranna 
niaka anggaranna siagang olo-olo piarana 
niallei ri tu Israel nampa nakammai kenanga. 

13 Sikontu apa Naparentakanga Batara mae 
ri Musa, atanNa, lebami napabattu Musa mae 
ri Yosua, siagang nagaukammi Yosua; tena 
manna sere tanagaukang. 

16 Naalle ngasengi Yosua anjo parasanganga 
daera pamoncongang, daera bangkeng 
moncong, baji niaka ri bageang wara 
kammayatompa niaka ri bageang timboro: 
kammayatompa sikontu daera Gosyen 
siagang daera parang kalotoroka ri bageang 
timborona Gosyen, siagang Kabung Yordan. 

17 Luarana anjo daeraya appakkaramulai 
battu ri Pamoncongang Agondoloka ri 
bageang timboro ri ampina Edom, sagenna 
wara ri Baal-Gad ri Lappara Libanon 
ri timboranna Moncong Hermon. Sallo 
sikali Yosua abundu siagang sikamma 
karaeng niaka anjoreng ri daeraya, mingka 
kalebakkanna najakkalami siagang nabuno 
ngasemmi kenanga. 

18(11:17) 

19 Battu ri sikontu kota-kota niaka ri anjo 
daeraya, tena manna sere kota appare 
parjanjiang passaribattangang siagang tu 

Hewi. Sikontu kota maraenga nibetai lalang 
pabundukang. 

20 Nipajari terasaki pamaina kenanga ri 
Batara untu abundu siagang tu Israel, 
sollanna niancuru kenanga, siagang nibuno 
tanikamaseang situru parentaNa Batara mae 
ri Musa. 

21]|atommi anjo wattua nalampa Yosua 
mange angngancuruki bansa Enak, iamintu 
bansa lompo tinggia ngaseng kalenna, 
niaka ammantang ri daera pamoncongang 
ri Hebron, Debir, Anab, siagang ri sikontu 
daera pamonconganna Yehuda siagang Israel. 
Nibuno ngasengi kenanga ri Yosua, siagang 
niancuru ngasengi kota-kotana kenanga. 

22 Tena manna sitau battu ri bansa Enak 
ammantang tassesa ri daera Israel: ia mami 
niaka iamintu niaka ri Gaza, Gat, siagang 
Asdod. 

23 Sikontu anjo parasanganga naallei Yosua 
situru parentaNa Batara mae ri Musa, 
nampa nipassareang mae ri bansa Israel 
untu napatang kenanga. Nibage-bagei anjo 
parasanganga, na massing-massing sukua 
anggappai tassere bageang. Ammarimi bansa 
Israel abundu siagang amammi nasalewang 
parasanganna. 

1 2 ' Daera niaka ri bageang rayanganna 

Yordan, battu ri Kabung Binanga Arnon 
tulusu nai ri Kabung Yordan sagenna mange 

lebami nialle siagang nipammantangngi ri tu 
Israel. Nia rua karaeng nabetaya kenanga. 
2Sereanga niarengi Sihon, karaeng Amori 
ammantanga ri Hesybon. Daera kakoasanna 
lamintu bageruanna daera Gilead: iamintu 
daera Aror (ri birinna Kabung Arnon) 
siagang kota niaka ri tangnga-tangngana 
anjo kabunga sagenna Binanga Yabok ri 
pabaeng-baenna daera bansa Amon; 

3 kammayatompa antama tongi daera 
Kabung Yordan bageang iraya, battu ri 
Tamparang Galilea alampa timboro sagenna 
mange ri Bet-Yesimot (ri rayanganna 
Tamparang Matea), tulusu mange ri 
bangkenna Moncong Pisga. 

4Karaeng maraeng nibetaya ri tu Israel 
lamintu Karaeng Og battu ri parasangang 
Basan, niaka ammantang ri Asytarot siagang 
Edrei. lami kalaserenna tau tassesaya battu 
ri bansa Refaim. 

> Daera kakoasanna iamintu Moncong 
Hermon, Salkha, siagang sikontu daera 
Basan sagenna daera Gesur siagang Maakha: 
kammayatompa antamaki bageruanna daera 
Gilead sagenna daera kakoasanna Karaeng 
Sihon ri kota Hesybon. 

6|aminjo rua karaeng nibetaya ri Musa 
siagang bansa Israel. Buttana anjo karaeng- 
karaenga nipassareangi ri Musa, atanNa 
Batara, mae ri suku Ruben, suku Gad siagang 

bageruanna suku Manasye, untu ajari butta 


pisakana kenanga. 

7Sikamma karaeng nibetaya ri Yosua 
siagang bansa Israel iamintu sikontu karaeng 
niaka ri daera bageang launa Binanga Yordan, 
battu ri Baal-Gad ri Kabung Libanon tulusu 
sagenna mange ri pamoncongang Agondoloka 
ri bageang timboro ri ampina Edom. Anjo 
daera-daeraya nabage-bagei Yosua mae 
ri suku-suku bansa Israel untu ajari butta 
pisakana kenanga. 

8 Anjo daeraya iamintu daera pamoncongang, 
daera bangkeng bulu bageang laukang, 
Kabung Yordan siagang daera bangkeng 
buluna, daera-daera pungkuna monconga ri 
bageang iraya, siagang daera parang lompo 
ri bageang timboro. Anjo daera-daeraya leba 
pammantanganna bansa Het, Amori, Kanaan, 
Feris, Hewi siagang Yebus. 

9 Sikamma karaeng nibetaya, nia tallumpulo 
assere tau, iamintu karaeng-karaeng battua 
ri anne kota-kotaya: Yerikho, Ai (ri ampina 
Betel), Yerusalem, Hebron, Yarmut, Lakhis, 
Eglon, Gezer, Debir, Geder, Horma, Arad, 
Libna, Adulam, Makeda, Betel, Tapuah, Hefer, 
Afek, Lasaron, Madon, Hazor, Simron- Meron, 
Akhsaf, Taanakh, Megido, Kedes, Yokneam (ri 
Karmel), Dor (ri biring tamparang), Goyim (ri 
Galilea) siagang Tirza. 

24 (12:9) 
13 1 Kamma-kamma anne toa sikalimi 
Yosua. Nakanamo Batara ri Yosua, "Toa 
mako Yosua! Mingka Jai iji daera musti nualle: 

2 sikontu daera Filistin siagang Gesur, 

3 kammayatompa sikontu daera Awi alampa 
timboro. (Daera battu ri Binanga Sikhor ri 
pabaeng-baenna Mesir sagenna mange ri 
pabaeng-baenna Ekron ri bageang wara, 
yangasenna anjo antamaki daerana bansa 
Kanaan; siagang karaeng-karaemna tu Filistin 
ammantangi ri Gaza, Asdod, Askelon, Gat 
siagang Ekron.) 

4Kammayatompa musti nialle iji iamintu: 
sikontu daera Kanaan siagang Meara (daerana 
bansa Sidon), sagenna mange ri Afek ri 
pabaeng-baenna daera bansa Amori: 

“nampa daera bansa Gebal, siagang sikontu 
daera Libanon alampa anrai, battu ri Baal-Gat 

ri bageang timboranna Moncong Hermon, 


tulusu mange ri oloang mangea ri Hamat. 

6 Antama tongi sikontu daerana tu Sidon, 
niaka ammantang ri daera pamoncongang ri 
allana moncong-moncong Libanon siagang 
Misrefot- Maim." Nakana Batara, "Sikontu 
anjo bansa-bansaya laKubongkai sallang, ri 
wattunna nibunduki kenanga ri tu Israel. Anjo 
buttaya musti nubage-bagei mae ri umma 
Israel untu ajari butta pisakana kenanga, 
sangkamma lebaka Kuparentakang mae ri 
kau. 

' Jari, kamma-kamma anne bage-bagemi 
anjo buttaya mae ri salapanga suku lalang 
ri bansa Israel, siagang mae ri bageruanna 
suku Manasye, sollanna ajari butta pisakana 
kenanga." 

8Suku Ruben siagang suku Gad 
kammayatompa bageruanna suku 
Manasye, lebami annarima bageang butta 
battu ri Musa, anjo atanNa Batara; iamintu 
butta niaka irayanganna Binanga Yordan. 

9 Daerana kenanga iamintu antamaya 
Aror (ri birinna Kabung Binanga Arnon), 
siagang kota niaka ri tangnga-tangngana 
anjo kabunga. Kammayatompa sikontu daera 
lappara tinggia battu ri Medeba sagenna 
mange ri Dibon 

10 siagang sagenna mange ri pabaeng- 
baenna daera Amon, siagang sikontu daera 


Yosua 13.111 16 . 68 

ri Hesybon. 

11kammayatompa antama tongi daera 
Gilead, daera ri tammulilina Gesur siagang 
Maakha, kammayatompa sikontu Moncong 
Hermon, siagang sikontu daera Basan 
sagenna mange ri Salkha. 

12 Daerana kenanga antama tongi 
daera kakoasanna Karaeng Og, karaeng 
kalabusanna tu Refaim, ammarentaya ri 
Asytarot siagang Edrei. Lebami nabeta 
Musa anjo bansa-bansaya siagang nabongka 
kenanga assulu battu ri daerana kenanga. 

13 Mingka panduduna Gesur siagang Maakha 
tena nabongkai tu Israel; ammantangiji 
kenanga ri Israel. 

14 Suku Lewi tena nannarima bageang butta 
battu ri Musa, nasaba lebaki Napau Batara 
mae ri Musa angkanaya pambageanna suku 
Lewi iamintu battua ri korobang-korobang 
nitunua ri tampa pakkorobangnganga untu 
Karaeng Allataalana Israel. 

15 Siapa are bageang battu ri butta 
Napajanjianga Batara mae ri umma Israel 
lebami napassareang Musa mae ri kaluarga- 
kaluarga niaka lalang ri suku Ruben, untu 
ajari butta pisakana kenanga. 

16 Daerana kenanga iamintu Aror (ri birinna 
Kabung Binanga Arnon) siagang kota niaka ri 
tangnga-tangngana anjo kabunga sagenna 

tammulilina Medeba: 

17 kammayatompa Hesybon na sikontu 
kota ri anjo lappara tinggia iamintu: Dibon, 
Bamot-Baal, Bet-Baal-Meon, 

18 Yahas, Kedemot, Mefaat, 

19 Kiryataim, Sibma, Zeret-Hasahar niaka 
irate ri buluna anjo kabunga, 

20Bet-Peor, pungku-pungkuna Moncong 
Pisga, siagang Bet-Yesimot. 

21 Nampa antama tongi sikontu kota niaka ri 
anjo lappara tinggia, kammayatompa sikontu 
daera kakoasanna Sihon, karaeng bansa 
Amori, ammantanga riolo ri Hesybon. Manna 
la siagang sikamma tu makoasaya ri Midian, 
lamintu: Ewi, Rekem, Zur, Hur siagang Reba, 
leba ngasemmi nibeta ri Musa. Sikontu anjo 
tau makoasaya lebaki ammarenta ri anjo 
parasanganga untu Karaeng Sihon. 

22 Battu ri sikontu anjo tau nibunoa ri bansa 
Israel nia tongi Bileam anana Beor, anjo 
lapung pacinika. 

23 Binanga Yordan ajari pabaeng-baeng ri 
bageang ilauna daerana suku Ruben. laminjo 
kota-kota siagang desa-desa nipassareanga 
mae ri kaluarga- kaluarga niaka lalang ri suku 
Ruben untu ajari butta pisakana kenanga. 

24 Siapa are bageang battu ri anjo butta 
Napajanjianga Batara mae ri umma Israel 
lebami nipassareang mae ri kaluarga-kaluarga 

kenanga. 

25 Antamaya daerana kenanga iamintu 
Yaezer siagang sikontu kotaya ri Gilead 
kammayatompa bageruanna daera battua 
ri bansa Amon sagenna mange ri Aror ri 
rayanganna Raba; 

26 daera battua ri Hesybon sagenna 
mange ri Ramat- Mizpa siagang Betonim, 
kammayatompa daera battua ri Mahanaim 
sagenna mange ri pabaeng-baenna Lodebar, 
yangasenna anjo antama tongi daera untu 
suku Gad. 

27Ri Lapparana Yordan anjo daerana suku 
Gad anjo antamaki Bet-Haram, Bet-Nimra, 
Sukot, siagang Zafon, iamintu sesa daera 
kakoasanna Karaeng Sihon ri Hesybon. 
Pabaeng-baenna bageang launa daera suku 
Gad iamintu Binanga Yordan sagenna mange 
ri Tamparang Galilea ri bageang wara. 

28]aminjo kota-kota siagang desa-desa 
nipassareanga mae ri kaluarga-kaluarga 
niaka lalang ri suku Gad untu ajari butta 
pisakana kenanga. 

29 Siapa are bageang battu ri anjo butta 
Napajanjianga Batara mae ri umma 
Israel lebami napassareang Musa mae ri 
bageruanna kaluarga- kkaluarga niaka lalang ri 
suku Manasye untu ajari pisakana kenanga. 

30 Pabaeng-baenna daerana kenanga 
sagenna mange ri Mahanaim, kammayatompa 

daera kakoasanna Og, karaeng Basan, 
kammayatompa annampuloa kampong- 
kampong Yair ri Basan. 

31 Nampa antama todong bageruanna daera 
Gilead, siagang Asytarot siagang Edrei, 
lamintu ruaya ibukotana daera kakoasanna 
Karaeng Og ri Basan. Sikontu anjo 
daeraya nipassareangi mae ri bageruanna 
kaluarga-kaluarga Jari-jarina Makhir, anana 
Manasye. 

3? kammaminjo batena Musa ambagei 
butta niaka irayanganna Yerikho, ri baleanna 
Binanga Yordan, ri wattunna nia kenanga ri 
lappara rawana Moab. 

33 Mingka suku Lewi tena nanggappa 
pambageang butta manna sikede battu 
ri Musa. Napaui Musa mae ri kenanga 
angkanaya pambageanna kenanga iamintu 
battua ri korobang-korobang nipassareanga 
mae ri Karaeng Allataalana Israel. 

14 llaminne carita ri passalana 

antekamma batena nibage-bage 
parasangang Kanaan niaka ri laukanna 
Binanga Yordan mae ri umma Israel. 
Ambage-bageal anjo buttaya mae ri umma 
Israel iamintu Imang Eleazar, Yosua anana 
Nun, siagang kapala-kapala kaluarga niaka 
lalang ri suku-suku bansa Israel. 

2 Kamma lebaka Naparentakang Batara 
mae ri Musa, anjo daera-daera ilaukanna 


| Yosua 14.31 8 57 

assititangnga suku bansa Israel, musti 
nibage-bagei, iamintu niloterei carana. 

3 Butta niaka irayanganna Binanga Yordan 
lebami napassareang Musa mae ri rua 
assitangnga suku maraenga ri bansa Israel. 
(Parallui niasseng angkanaya jari-jarina Yusuf 
tabage ruai suku: iamintu suku Manasye 
siagang suku Efraim.) Ri passalana suku 
Lewi, tena butta nisareangi ri Musa. Poro 
kota-kota pammantangnganji nisareangi 
kenanga siagang parang- parang untu olo-olo 
sapina siagang gimbalana kenanga. 

4(14:3) 

> Kammaminjo batena umma Israel 
ambage-bagei anjo buttaya situru apa lebaka 
Naparentakang Batara mae ri Musa. 

6 Ri sereang allo battui suku Yehuda mange 
ri Yosua ri Gilgal. Kalaserenna battu ri anjo 
kenanga iamintu Kaleb anana Yefune tu 
Kenas, angkana, "Yosua, nuassengi apa 
kananNa Batara mae ri Musa, anjo suroNa 
Allataala, ri Kades-Barnea ri passalana ikau 
siagang inakke. 

7 Patampulo taung umurukku ri wattunna 
nasuroa Musa, anjo atanNa Batara, battu 
ri Barnea salaku mata-mata untu ansalidiki 
anne parasanganga. Nampa ammoterekka 
mae ri ia angngerang laporang silambusuna. 

8Sikamma tau kuaganga alampa, 
napakamalla-mallaki umma Israel. Mingka 

Allataalaku. 

9 Na lanri kammana anjo, ajanjimi Musa 
mae ri nakke angkanaya anjo butta lebaka 
kujappai mattantu lanipassareangi mae 
ri nakke siagang ana-anakku ajari butta 
pisakana ikambe sagenna satunggu- 
tungguna. 

10 kamma-kamma anne patampulomi 
allima taung baku lebana Napau Batara 
anjo passalaka mae ri Musa. Anjo kajariangi 
ri wattu sitabanna ajappa allabang bansa 
Israel ri parang kassika. Na kamma lebaka 
nipajanjiang ri Batara, lebama Nalalangngi 
Batara sagengku attallasa ija sagenna 
kamma-kamma anne. Ciniki, kamma- kamma 
anne sagantuju pulomi allima taung 
umurukku, 

11 mingka gassingija sangkamma ri 
wattungku nisuro ri Musa. Gassingiji 
tubuku untu abundu yareka anggaukangi 
jama-jamang apa mamo. 

12 anri kammana anjo, sareamma 
kamma-kamma anne daera pamoncongang 
Napajanjianga Batara mae ri nakke ri 
wattungku ammotere siagang sikamma tau 
kuaganga angngerang laporang. Anjo wattua 
kalennu allangngereki, angkanaya anjoreng 
nia bansa lompo tinggia pakkaleanna, 
niarenga bansa Enak. Lalangi kenanga ri 
kota-kota lompo nitemboka tammulilina 

sagenna akkulle kubongka kenanga, 
sangkamma Napaua Batara." 

13) ari nabarakkakimi Yosua anjo Kaleb 
anana Yefune, nampa napassareang mae ri ia 
kota Hebron ajari butta pisakana. 

14 Sagenna kamma-kamma anne anjo 
kotaya tuli ajarina pisakana jari-jarina Kaleb 
anana Yefune, tu Kenas, lanri tuli majarrena 
siagang mannurukinna mae ri Batara, 
Allataalana Israel. 

15 Riolo anjo Hebron niarengi Arba. (Arba 
lamintu tau Kaminang Lompoa pakkaleanna 
ri sikontu bansa Enak.) Na amang siagang 
salewangammo anjo parasanganga, tena 
nanisusai ri pabundukang. 

15 1 Kkaluarga- kaluarga battua ri suku 

Yehuda annarimai pambageang butta 
kammaya anne pabaeng-baenna: Ri bageang 
timboro, anjo daeraya alabui sagenna mange 
ri kaminang cappa timborona daera parang 
lompo Zin ri pabaeng-baenna Edom; 

2 appakkaramula battu ri cappa timborona 
Tamparang Matea, 

3 tulusu timboro allalo ri pungku-pungkuna 
monconga ri Akrabim sagenna mange ri Zin. 
Nampa allalo ri timboranna Kades-Barnea, 
tulusu allalo ri Hezron, nai ri Adar, nampa 
alekko mange ri Karka. 

4 Battu anjorengi tulusuki pole mange ri 
Azmon, nampa abiring ri pangka binangaya 

ri Tamparang Tangngaya. Kammaminjo garisi 
pabaeng-baenna ri bageang timborona untu 
daerana suku Yehuda. Nampa anjo garisika 
ajari tommi garisi pabaeng-baeng bageang 
timborona sikontu parasangang Israel. 

> Ri bageang iraya, pabaeng-baenna iamintu 
Tamparang Matea, tulusu wara sagenna cappa 
paloloranna Binanga Yordan. Ri bageang 
wara, pabaeng-baenna appakkaramulai battu 
ri cappa paloloranna anjo Binanga Yordan, 

6 nai ri Bet-Hogla, nampa tulusu mange 
ri pabaeng-baenna Lappara Yordan. Battu 
anjoreng ri anjo pabaeng-baeng waraka naiki 
tulusu alampa wara sagenna mange ri Batu 
Bohan (Bohan iamintu anana Ruben), 

T nampa tulusu mange ri Kabung Kasusaang 
sagenna battu mange ri Debir, nampa alekko 
pole wara alampa mange ri Gilgal ri tampa 
assidallekanga siagang pungku-pungkuna 
monconga ri Adumim ri bageang timboranna 
anjo kabunga. Battu anjoreng tulusuki pole 
mange ri timbuseng jene En-Semes, nampa 
mange ri En-Rogel, 

8 nampa nai allalo ri Kabung Hinom alampa 
timboro ri buluka, ri napammantangngia 
Yerusalem, kota tu Yebus. Battu anjoreng 
ri garisi pabaeng-baenga alampa mange ri 
coppona anjo buluka ri laukanna Kabung 
Hinom, ri cappa warana Kabung Refaim, 

Me-Neftoah, sagenna mange ri kota- kota 
niaka ri ampina Moncong Efron. Battu 
anjoreng alekkoi anjo garisi pabaeng- baenga 
mange ri Baala (iamintu Kiryat-Yearim), 

10 hampa nakulilingi bageang launa Baala 
mange ri pamoncongang Edom, nampa tulusu 
mange ri bageang warakkanna Moncong 
Yearim (iamintu Moncong Kesalon), siagang 
naung ri Bet-Semes, nampa tulusu mange ri 
Timna. 

11Battu ri Timna, anjo garisi pabaeng- 
baenga alampa mangei ri bageang 
warakkanna Moncong Ekron, nampa alekko 
mange ri Sikron, allalo ri Moncong Baala, 
tulusu mange ri Yabneel, nampa kalabusang 
ri Tamparang Tangngaya, 

12 sjaria garisi pabaeng-baeng bageang 
ilauna daera suku Yehuda. Lalangi ri anjo 
daeraya ammantang sikamma kaluarga niaka 
lalang ri suku Yehuda. 

13 Situru parentaNa Batara mae ri Yosua, 
siapa are bageang battu ri daerana Yehuda 
nipassareangi mae ri Kaleb anana Yefune 
battu ri suku Yehuda. Nipassareangi mae ri 
ia Hebron, iamintu kotana Arba, manggena 
Enak. 

14|a jari-jarina Enak iamintu Sesai, Ahiman, 
siagang Talmai. Nabongka ngasemmi Kaleb 
anjo kenanga battu ri Hebron. 

15 Battu anjoreng alampami ambunduki 


sikamma tau ammantanga ri Debir. (Anjo 
kotaya riolo niarengi Kiryat-Sefer.) 

16 Nakana Kaleb, "Inai-nai akkulle angngallei 
Kiryat-Sefer, lakupassareangi anakku iamintu 
Akhsa, ajari bainenna." 

17 Nampa Otniel, iamintu anana saribattanna 
Kaleb niarenga Kenas, angngallei anjo kotaya: 
Jari napassareammi Kaleb anana iamintu 
Akhsa, ajari bainenna Otniel. 

18 Ri allo pabuntinganna kenanga, nasuro 
tojemmi Otniel anjo Akhsa untu appala sisapa 
butta battu ri manggena. Jari naummi Akhsa 
battu ri keledaina, nampa akkutanammi 
Kaleb mae ri ia angkana apa nakaeroki. 

19 Appialimi Akhsa angkana, "Erokka siapa 
are timbuseng jene, nasaba anjo butta 
kipassareanga mae ri nakke anjorengi ri 
daera kalotoroka." Jari napassareammi Kaleb 
mae ri ia timbuseng jene niaka ri bageang 
rate siagang ri bageang ulu binangaya. 

20] aminne butta nipassareanga mae ri 
kaluarga- kaluarga niaka lalang ri suku Yehuda 
untu ajari pisakana kenanga. 

21 Kota-kota kaminang bellaya ri bageang 
timboro, ajaria buttana suku Yehuda 
iamintu niaka ri pabaeng-baenna Edom, 
yangasenna nia ruampulo assalapang 
kota kammayatompa desa-desa niaka ri 
tammulilina. Anjo kota- kotaya iamintu: 
Kabzeel, Eder, Yagur, Kina, Dimona, Adada, 

Kedes, Hazor, Yitnan, Zif, Telem, Bealot, 


Hazor-Hadata, Keriot-Hezron (iamintu Hazor), 
Amam, Sema, Molada, Hazar-Gada, Hesmon, 
Bet-Pelet, Hazar-Sual, Bersyeba, Baala, 
Iyim, Ezem, Eltolad, Khesil, Horma, Ziklag, 
Madmana, Sansana, Lebaot, Silhim, Ain, 
slagang Rimon. 

32(15:21) 

33 Kota-kota, kammayatompa desa-desa 
niaka ri tammulilina, niaka ri bangkeng 
buluka, kabusuna nia sampulo angngappa 
kota, iamintu: Esytaol, Zora, Asna, Zanoah, 
En-Ganim, Tapuah, Enam, Yarmut, Adulam, 
Sokho. Azeka, Saaraim, Aditaim, Gedera 
siagang Gederotaim. 

34 (15:33) 

35 (15:33) 

36 (15:33) 

37 Kammayatompa anne sampuloa 
angngannang kota siagang desa-desa niaka 
ri tammulilina: Zenan, Hadasa, Migdal-Gad, 

Dilean, Mizpa, Yokteel, Lakhis, Bozkat, Eglon, 


Khabon, Lahmas, Khitlis, Gederot, Bet-Dagon, 
Naama siagang Makeda. 

38(15: 37) 

39(15: 37) 

40(15: 37) 

41(15: 37) 

42 Kammayatompa salapang kota siagang 
desa-desa niaka ri tammulilina, iamintu: 
Libna, Eter, Asan, Yiftah, Asna, Nezib, Kehila, 
Akhzib siagang Maresa. 

43(15:42) 

44 (15:42) 

43 Kammayatompa Ekron siagang kota-kota 
cadi siagang desa-desana, 

46 sikontu kota-kota siagang desa-desa niaka 
ri ampina Asdod, battu ri Ekron sagenna 
mange ri Tamparang Tangngaya. 

47Kammayatompa Asdod siagang Gaza 
siagang kota-kota cadi siagang pole desa- 
desa niaka tassiara sagenna mange ri ampina 
pangka binangaya ri pabaeng-baenna Mesir 
siagang birinna Tamparang Tangngaya. 

48 Ri daera pamonconganga nia sampulo 
assere kota siagang desa-desa niaka ri 
tammulilina, iamintu: Samir, Yatir, Sokho, 
Dana, Kiryat-Sana (iamintu Debir), Anab, 
Estemoa, Anim, Gosyen, Holon siagang Gilo. 

49 (15:48) 

50(15:48) 

51(15:48) 

3? kammayatompa anne salapanga kota 


siagang sikamma desa-desa niaka ri 
tammulilina: Arab, Duma, Esan, Yanum, 
Bet-Tapuah, Afeka, Humta, Kiryat-Arba 
(iamintu Hebron) siagang Zior. 

33 (15:52) 

34(15:52) 

>> Kammayatompa anne sampuloa kota 
siagang desa-desa niaka ri tammulilina: 
Maon, Karmel, Zif, Yuta, Yizreel, Yokdeam, 
Zanoah, Kain, Gibea siagang Timna. 

50 (15:55) 

57 (15:55) 

38 Siagang anne annanga kota siagang 
sikamma desa-desa niaka ri tammulilina: 
Halhul, Bet-Zur, Gedor, Maarat, Bet-Anot, 
siagang Eltekon. 

59 (15:58) 

60 kKammayatompa anne ruaya kota siagang 
desa-desa niaka ri tammulilina: Kota 
Kiryat-Baal (iamintu Kiryat-Yearim) siagang 
kota Raba. 

61Ri daera parang lompoa, nia annang kota 
siagang desa-desa niaka ri tammulilina: 
Bet-Araba, Midin, Sekhakha, Nibsan, kota 
Garam siagang En-Gedi. 

62(15:61) 

63 Kota Yerusalem antama tongi kotana 
Yehuda, mingka takkulleai tu Yehuda 
nabongka tu Yebus niaka ammantang 
anjoreng. Sagenna kamma- kamma anne tuli 

nia iji tu Yebus sipammantangngang siagang 
tu Yehuda ri anjo kotaya. 

16 1 Garisi-garisi pabaeng-baenna butta 

nijojoka untu pambageanna jari-jarina 
Yusuf appakkaramulai battu ri Binanga Yordan 
ri ampina Yerikho, irayanganna sikamma 
timbuseng jeneka ri Yerikho sagenna mange 
ri parang kassika. Battu ri Yerikho, anjo 
garisika naiki sagenna mange ri Betel ri daera 
pamonconganga. 

2 Battu ri Betel, anjo garisika alampa 
mangei ri Lus, allalo ri Atarot, iamintu tampa 
pammantanganna tu Arki. 

3 Battu anjoreng anjo garisika alampa 
kalauki ri daerana golongang Yaflet, sagenna 
mange ri Bet-Horon-Hilir, tulusu mange ri 
Gezer, nampa kalabusang ri Tamparang 
Tangngaya. 

4]aminjo daera nipassareanga mae ri suku 
Manasye siagang Efraim, jari-jarina Yusuf, 
untu ajari butta pisakana kenanga. 

3]aminne pabaeng-baenna butta 
nipassareanga mae ri kaluarga-kaluarga 
niaka lalang ri suku Efraim. Ri bageang iraya, 
garisi pabaeng-baenna buttana kenanga 
appakkaramulai battu ri Atarot-Adar sagenna 
mange ri Bet-Horon- Hulu, 

6 nampa tulusu mange ri Tamparang 
Tangngaya. Mikhmetat niaki ri warakkanna. 
Timboranna, anjo garisi pabaeng-baenga 


l Yosua 16.71 17.1 
alekkoi mange ri Taanat-Silo, nampa allalo 


battu iraya mange ri Yanoah. 

7 Battu ri anjo garisika naungi mange ri 
Atarot siagang Naharat, nampa tulusu abiring 
ri Yerikho siagang kalabusang ri Binanga 
Yordan. 

8Ri bageang ilau, anjo garisi pabaeng- 
baenna Efraim appakkaramula battu ri Tapuah 
sagenna ri pangka Binanga Kana, nampa 
kalabusang ri Tamparang Tangngaya. laminjo 
butta nipassareanga mae ri kaluarga-kaluarga 
battua ri suku Efraim, untu ajari pisakana 
kenanga, 

9 kammayatompa siapa are kota cadi siagang 
desa niaka lalang ri wilayah Manasye. 

10 Mingka suku Efraim tena nanabongkai 
tu Kanaan battu ri daera Gezer. laminjo 
sabana nasagenna kamma-kamma anne 
nia iji tu Kanaan ammantang ri Gezer 
sipammantangngang siagang tu Efraim, 
mingka nipassai kenanga anjama salaku ata 
mae ri tu Efraim. 

17 ' Siapa are bageang ri bageang 

laukanna Binanga Yordan 
nipassareangi mae ri bageruanna 
kaluarga-kaluarga Manasye, ana toana Yusuf. 
Makhir, manggena Gilead, iami ana toana 
Manasye. Nasaba ia serei tantara pejuang, 
jari daera Gilead siagang Basan niaka 
irayanganna Binanga Yordan nipassareang 
mae ri ia. 

2 Daera laukanna Binanga Yordan 


nipassareangi mae ri kaluarga- kaluarga 
maraenga battu ri jari-jarina Manasye, 
lamintu kaluarga-kaluarga: Abiezer, Helek, 
Asriel, Sekhem, Hefer siagang Semida: 
yangasenna anjo kenanga turungang burane 
battu ri Manasye anana Yusuf. lami kenanga 
kapala-kapala kaluarga. 

37elafehad, anana Hefer, cucunna Gilead 
(Gilead anana Makhir, cucunna Manasye), 
tena anana burane, mingka baine bawang, 
iamintu: Makhla, Noa, Hogla, Milka, Tirza. 

4 Alampai kenanga mange ri Imang 
Eleazar, Yosua anana Nun siagang sikamma 
pamimpinga, na nakana kenanga, "Nakana 
Batara mae ri Musa angkana ikambe musti 
para anggappa tongi butta sangkamma 
saribattanna ikambe buranea." Lanri 
kammana anjo, situru parentaNa Batara, 
anjo anana ngaseng Zelafehad para nisare 
tongi butta sangkamma saribattang buranena 
kenanga. 

JJ ari, teai jari-jari buranena bawang 
Manasye angngappa pambageang butta, 
mingka jari-jarina pole bainea. lami anjo 
sabana angngapa nanisare suku Manasye 
sampulo bageang, pantaranganna butta 
Gilead siagang Basan irayanganna Binanga 
Yordan. Butta Gilead nipassareangi mae ri 
jari-jarina Manasye maraenganga. 

6(17:5) 

7 Garisi-garisi pabaeng-baenna suku 


Manasye appakkaramulai battu ri Asyer 
sagenna Mikhmetat irayanganna Sikhem. 
Battu anjoreng anjo garisika naungi alampa 
timboro sagenna mange ri daera golongang 
En-Tapuah. 

8 Daera Tapuah iamintu daerana suku 
Manasye, mingka kota Tapuah, ri pabaeng- 
baenga, iamintu kotana jari-jarina Efraim. 

9 Nampa naung anjo garisi pabaeng-baenna 
suku Manasye sagenna pangkana Binanga 
Kana. Kota-kota niaka ri timboranna anjo 
pangka binangaya iamintu kota-kotana 
suku Efraim, manna nania lalang ri daerana 
suku Manasye. Anjo garisi pabaeng-baenna 
daera Manasye tulusuki pole anturuki agang 
warakkanna anjo pangka binangaya, nampa 
kalabusang ri Tamparang Tangngaya. 

10 Kammaminjo nania suku Efraim ri 
bageang timboro siagang suku Manasye ri 
bageang wara, nampa Tamparang Tangngaya 
ajari pabaeng-baenna kenanga ri bageang 
lau. Ri bageang lau na mae ri kanang sikede, 
anjo daerana suku Manasye abaeng-baengi 
siagang daerana suku Asyer, nampa bageang 
iraya mae ri kanang sikede, abaeng-baengi 
siagang daerana suku Isakhar. 

llt ilalang ri anjo daerana suku Isakhar 
siagang suku Asyer nia buttana suku 
Manasye, iamintu: Bet-Sean siagang 
Yibleam kammayatompa desa-desa niaka 

ri tammulilina. Kammayatompa: Dor 


(kota niaka ri biring tamparang), En-Dor, 
Taanakh, Megido siagang desa-desa niaka ri 
tammulilina. 

12 Mingka takkulleai suku Manasye 
ambongkai panduduna anjo kotaya: iaminjo 
sabana nammantang ija tu Kanaan anjoreng. 

13 Balalo ri bokoangallo, ajari pila kassanamo 
tu Israel, tenaja nabongka ngasengi anjo 
tu Kanaan; poro napassanaji anjo taua 
ampanjamangi kenanga. 

14 Nakanamo jari-jarina Yusuf ri Yosua, 
"Angngapa nasereja pambageang butta 
nisareangi ikambe, nampa ikambe anne 
jai sikaliki, lanri nibarakkakinna ikambe ri 
Batara?" 

15 Appialimi Yosua angkana, "Lanri jai 
dudunu, siagang lanri seppa duduna 
daera pamoncongang Efraim untu ikau, 
alampamako mange ri daerana tu Feris 
siagang Refaim. Anynyungke mako tampa- 
tampa beru ri romang-romanna anjo 
kenanga." 

16 Appialimi anjo turunganna Yusuf 
angkana, "Tanggannakkai luarana anjo daera 
pamonconganga untu ikambe, nampa anjo 
bansa Kanaan niaka ammantang ri lappara- 
lappara rawaya jai kareta bunduna, bassia 
nipare, baji niaka ammantang ri Bet-Sean 
siagang desa-desa niaka ri tammulilina, 

kammayatompa niaka ammantang ri Kabung 


Yizreel." 

17) ari nakanamo Yosua mae ri suku 
Efraim siagang mae ri anjo suku Manasye 
ammantanga ri bageang ilau, "'Kammatojengi, 
ikau jai duduko siagang sanna kassanu, jari 
siratangko nisare labi jaiangngang butta. 

18 Allemi daera pamonconganga, nasaba 
manna naromang ija anjo daeraya, mingka 
akkullei nusungke anjo daeraya nampa 
nupisakai ngaseng. Nampa ri passalana anjo 
tu Kanaan, akkullei nubongka kenanga, 
manna pole nakassa kenanga siagang jai 
kareta bassi pabundukanna." 

18 l Lebaki nabeta tu Israel anjo 

parasangang Napajanjianga Batara, 
asseremi kenanga ri Silo, nampa nabangung 
kenanga Kema KahaderanNa Batara. 

2 Nia ija tuju suku bansa Israel tenapa 
nanggappa pambageang butta. 

3Jari nakanamo Yosua mae ri umma 
Israel, "Siapapi sallonu lattayang ngaseng, 
nampa alampako mange angngallei daera 
Napassareanga Batara, Allataalana boe-boenu 
mae ri kau? 

4 Pileimi tallu tau massing sukua. Lakusuroi 
kenanga mange anciniki sikontu anne 
parasanganga na nacata pabaeng-baeng 
daera nakaerokia kenanga untu napisakai. 
Lebaki anjo, musti ammotereki kenanga mae 
ri nakke. 

3 Anjo buttaya musti nibagei ajari tuju 
bageang. Suku Yehuda lammantang tulimi ri 
daera bageang timboro, nampa Yusuf ri daera 
bageang wara. 

6 Gambarana pabaeng-baenna anjo 
tujua pambageang butta musti nipareki, 
nampa nipassareang mae ri nakke. Sallang 
lammuanga loterei untu angngassengi apa 
Napattantua Allataala untu ikau ngaseng. 
7Suku Lewi bawang talanggappaya 
pambageang butta, lanri pambageanna 
kenanga iamintu ajaria imang-imang allayani 
Batara. Siagang passalana suku Gad, suku 
Ruben siagang bageruanna suku Manasye, 
leba memammi kenanga natarima bageanna 
irayanganna Binanga Yordan. Lebami 
napassareang Musa, atanNa Batara, anjo 
buttaya mae ri kenanga." 

8J ari nasaremi pitunju Yosua anjo taua 
nakana, "Alampa mako mange amparessail 
sikontu anne parasanganga siagang paremi 
gambarana pabaeng-baenna:, nampa punna 
lebaki, battu mako pole mae ri nakke. 
Sallang lammuanga loterei anrinni ri Silo untu 
angngassengi apa Napattantua Batara mae ri 
kau ngaseng." Lebaki natarima kenanga anjo 
pitunju-pitunjuka battu ri Yosua, alampami 
kenanga amparessal anjo buttaya. 

9 Najappaimi kenanga sikontu anjo 
parasanganga, nampa nacata kenanga 
pabaeng-baenna anjo tujua pambageang 

butta, kammayatompa nacata ngaseng tommi 


kota-kota niaka ilalang. Nampa ammotere 
kenanga mae ri Yosua ri pakkemaanga ri Silo. 

10 Nampa nabuang Yosua lotereia untu 
angngassengi apa Napattantua Batara mae ri 
kenanga. Lebaki anjo napassareammi Yosua 
anjo pambageang buttaya mae ri tunggala 
sukua lalang ri bansa Israel tenayapa 
nanggappa pambageang butta. 

11 pambageang makaserea iamintu butta 
untu kaluarga-kaluarga niaka lalang ri suku 
Benyamin. Anjo bageanna kenanga niaki ri 
allana buttana suku Yehuda siagang buttana 
suku Jjari-jarina Yusuf. 

12 Ri bageang wara, pabaeng-baenna 
buttana kenanga appakkaramulai battu ri 
Binanga Yordan, nampa nai ri pungkuna 
moncong ri warakkanna Yerikho, nampa 
alampa kalau allalo ri daera pamonconganga 
sagenna mange ri daera Bet-Awen. 

13 Anjo garisi pabaeng-baenga tulusuki pole 
mange ri pungku moncong timboranna Lus 
(niassenga angkana niarengi Betel), nampa 
naung ri Atarot-Adar ri moncong timboranna 
Bet- Horon-Hilir. 

14 Battu ri bageang launa anjo monconga, 
alekkoi anjo garisi pabaeng-baenna buttaya 
alampa timboro mange ri Kiryat- Baal (iamintu 
Kiryat-Yearim). Anjo Kiryat-Baal suku Yehuda 
pata. laminjo garisi pabaeng-baenna anjo 
buttaya ri bageang ilau. 

13 Pabaeng-baeng ri bageang timboroka 


appakkaramulai battu ri birinna Kiryat-Yearim 
tulusu mange ri timbuseng-timbuseng jene 
Me-Neftoah, 

16 pampa naung ri bangkeng moncong 
assidallekanga siagang Kabung Hinom ri 
cappa warana Kabung Refaim. Lebaki anjo, 
alampa timboroki anjo garisi pabaeng-baenga 
allalo ri kabung Hinom ri bageang timborona 
pungku-pungkuna monconga ri parasangang 
Yebus, tulusu mange ri En-Rogel, 

17 alekko wara mange ri En-Semes, nampa 
mange ri Gelilot ri baleanna Pangngambikang 
Adumim. Lebaki anjo, naungi anjo garisi 
pabaeng-baenga ri Batu Bohan (Bohan 
iamintu anana Ruben), 

18 nampa allalo ri bageang warana pungku- 
pungku moncong assidallekanga siagang 
Kabung Yordan, nampa naung ri anjo 
kabunga, 

19 allalo wara ri pungku-pungkuna Moncong 
Bet-Hogla, nampa kalabusang ri bageang 
warana Tamparang Matea ri tampa cappa 
paloloranna Binanga Yordan. laminjo 
pabaeng-baenga ri bageang timboro. 

20 Binanga Yordan ajari pabaeng-baeng ri 
bageang iraya. Kammaminjo pabaeng-baenna 
butta nipassareanga mae ri kaluarga-kaluarga 
niaka lalang ri suku Benyamin untu ajari 
pisakana kenanga. 

21 Kota-kota napatanga kaluarga-kaluarga 


niaka lalang ri suku Benyamin, kabusuna nia 
sampulo anrua kota siagang desa-desa niaka 
ri tammulilina, iamintu: Yerikho, Bet-Hogla, 
Emek-Kezis, Bet-Araba, Zemaraim, Betel, 
Haawim, Para, Ofra, Kefar- Haamonai, Ofni, 
siagang Geba. 

22(18:21) 

23(18:21) 

24(18:21) 

25 Kammayatompa anne sampuloa 
angngappa kota siagang sikamma desa-desa 
niaka ri tammulilina, iamintu: Gibeon, 
Rama, Beerot, Mizpa, Kefira, Moza, Rekem, 
Yirpeel, Tarala, Zela, Elef, Yebus (iamintu 
Yerusalem), Gibea siagang Kiryat-Yearim. 
laminjo sikamma butta nipassareanga mae ri 
kaluarga niaka lalang ri suku Benyamin, untu 
ajari pisakana kenanga. 

20(18:25) 

27(18:25) 

28(18:25) 

19 1Pambageang makaruaya iamintu 

butta pambageanna kaluarga- kaluarga 
niaka lalang ri suku Simeon. Pabaeng- 
baenna buttana kenanga antamaki sagenna 
pabaeng-baenna buttana suku Yehuda. 

2 Nisarei kenanga sampulo antallu kota 
siagang sikamma desa-desa niaka ri 
tammulilina, iamintu: Bersyeba, Syeba, 
Molada, Hazar-Sual, Bala, Ezem, Eltolad, 

Betul, Horma, Ziklag, Bet-Hamarkabot, 


Hazar-Susa, Bet-Lebaot, siagang Saruhem. 

3 (19:2) 

4(19:2) 

(19:2) 

6(19:2) 

'Kammayatompa appa kota siagang 
sikamma desa-desa niaka ri tammulilina, 
lamintu: Ain, Rimon, Eter, siagang Asan. 

8 Antama tongi sikontu desa niaka ri 
tammulilina anjo kota-kotaya sagenna 
mange ri Baalat-Beer (iamintu Rama) ri 
butta bageang timboroka. laminjo butta 
nipassareanga mae ri kaluarga-kaluarga 
battua ri suku Simeon untu ajari pisakana 
kenanga. 

9Lanri sannana luarana anjo butta 
pambageanna suku Yehuda, jari 
nipassareammi sipagang anjo buttaya 
mae ri suku Simeon. 

10pambageang makatallua iamintu butta 
pambageanna kaluarga-kaluarga niaka 
lalang ri suku Zebulon. Pabaeng-baenna 
butta nipassareanga mae ri kenanga iamintu 
sagenna mange ri Sarid. 

11 Battu ri Sarid, anjo garisi pabaeng-baeng 
bageang ilauka alampa mangei ri Marala, 
nampa nasero Dabeset siagang pangka 
binangaya irayanganna Yokneam. 

12 Garisi pabaeng-baeng bageang rayaya 
appakkaramulai battu ri Sarid mange ri 

pabaeng-baeng Khislot-Tabor, tulusu mange 


ri Dobrat, nampa nai ri Yafia. 

13 Battu anjoreng, anjo garisi pabaeng- 
baenga tulusuki anrai ri Gat-Hefer siagang 
Et-Kazin, nampa alekko mange ri Nea tulusu 
mange ri Rimon. 

4 Ri bageang wara, anjo pabaeng-baeng 
buttaya alekkoi mange ri Hanaton nampa 
kalabusang ri Kabung Yiftah-El. 

15 | alang ri daerana anjo suku Zebulon 
antama tongi: Katat, Nahalal, Simron, Yidala 
siagang Betlehem. Anjo daerana kenanga 
antama tongi sampuloa anrua kota siagang 
sikamma desa-desa niaka ri tammulilina. 

16 Anjo kota-kotaya siagang desa-desaya 
niaki lalang ri daera nipassareanga mange 
ri kaluarga-kaluarga niaka lalang ri suku 
Zebulon untu ajari butta pisakana kenanga. 

17 pambageang makaappaka iamintu butta 
pambageanna kaluarga- kaluarga niaka lalang 
ri suku Isakhar. 

18 Antamaya ri daerana kenanga iamintu: 
Yizreel, Khesulot, Sunem, 

19 Hafaraim, Sion, Anaharat, 

20Rabit, Kisyon, Ebes, 

21 Remet, En-Ganim, En-Hada, siagang 
Bet-Pazes. 

22 Pabaeng-baeng buttana kenanga 
naseroi Tabor, Sahazima, Bet-Semes, 
nampa kalabusang ri Binanga Yordan. 
Antamaya daerana kenanga iamintu sampulo 

angngannang kota siagang sikamma 


desa-desa niaka ri tammulilina. 

23 Anjo kota-kotana siagang desa-desana 
niaki lalang ri daera nipassareanga mae 
ri kaluarga-kaluarga niaka lalang ri suku 
|sakhar untu ajari butta pisakana kenanga. 

24 pambageang makalimaya iamintu butta 
pambageanna kaluarga-kaluarga niaka lalang 
ri suku Asyer. 

25 Daerana kenanga iamintu: Helkat, Hali, 
Beten, Akhsaf, 

26 Alamelekh, Amad, siagang Misal. 
Pabaeng-baeng buttana kenanga ri bageang 
ilau naseroi Moncong Karmel siagang Binanga 
Libnat. 

27 Battu anjoreng alekkoi anjo pabaeng- 
baenna kenanga alampa anrai mange 
ri Bet-Dagon nampa nasero pabaeng- 
baenna suku Zebulon siagang Kabung 
Yiftah-El alampa wara mange ri Bet-Emek 
siagang Nehiel. Nampa tulusu anjo garisi 
pabaeng-baenga alampa wara mange ri 
Kabul, 

28 Ebron, Rehob, Hamon, siagang Kana, 
sagenna mange ri Sidon bellana. 

29 Battu anjoreng, alekkoi anjo garisi 
pabaeng-baenga mange ri Rama tulusu 
sagenna mange ri kota Tirus, lamintu 
sere kota nikallika siagang tembo, nampa 
alekko pole anjo garisi pabaeng-baenga 
mange ri Hosa nampa kalabusang ri 

pabaeng-baenga iamintu Mahalab, Akhzib, 

30 Uma, Afek, siagang Rehob. Kabusuna anjo 
daeraya nia ruampulo kota siagang sikamma 
desa-desa niaka ri tammulilina. 

31 Anjo kota-kotaya siagang desa-desaya 
niaki lalang ri daera nipassareanga mae 
kaluarga-kaluarga niaka lalang ri suku Asyer 
untu ajari butta pisakana kenanga. 

3? Pambageang makaannanga iamintu butta 
pambageanna kaluarga- kaluarga niaka lalang 
ri suku Naftali. 

33 Pabaeng-baenna buttana kenanga 
appakkaramulai battu ri Helef, sagenna 
mange ri poko eke ri Zaananim, tulusu mange 
ri Adami-Nekeb, nampa mange ri Yabneel, 
sagenna mange ri Lakum, nampa kalabusang 
ri Binanga Yordan. 

34 Battu anjoreng, alekko kalauki anjo 
garisi pabaeng-baenna buttaya mange ri 
Aznot-Tabor, nampa battu anjoreng na 
mange ri Hukok. Ri bageang timboro, anne 
daeraya abaeng-baengi siagang daerana 
suku Zebulon, bageang ilau abaeng-baengi 
siagang suku Asyer, na ri bageang iraya 
pabaeng-baenna iamintu Binanga Yordan. 

35 Kota-kota nikalli temboka iamintu: Zidim, 
Zer, Hamat, Rakat, Kineret, 

36 Adama, Rama, Hazor, 

37 Kedes, Edrei, En-Hazor, 

38Yiron, Migdal-El, Horem, Bet-Anat, 


siagang Bet-Semes. Lalang ri sikontu daerana 
kenanga nia sampulo assalapang kota siagang 
sikamma desa-desa niaka ri tammulilina. 

39 Anjo kota-kotaya siagang desa-desaya 
niaki lalang ri daera nipassareanga mae ri 
kaluarga-kaluarga niaka lalang ri suku Naftali 
untu ajari butta pisakana kenanga. 

40 Pambageang makatujua iamintu butta 
pambageanna kaluarga-kaluarga niaka lalang 
ri suku Dan. 

41 Antamaya ri daerana kenanga iamintu 
Zora, Esytaol, Ir-Semes, 

42 Saalabin, Ayalon, Yitla, 

43 Elon, Timna, Ekron, 

44 Elteke, Gibeton, Baalat, 

43 Yehud, Beneberak, Gat-Rimon, 

46 Me-Yarkon, Rakon, kammayatompa daera 
niaka ri tammulilina Yope. 

4/Tappelami sipagang daerana suku Dan, 
jari alampai kenanga mange ri Lesem na 
nabunduki kenanga anjo kotaya. Naallemi 
kenanga anjo kotaya, siagang nabunoi 
panduduna nampa napammantangngi anjo 
kotaya. Jari ammantammi kenanga anjoreng 
nampa napinra arenna anjo kota Lesem ajari 
kota Dan, situru arenna boe-boena kenanga. 

48 Anjo kota-kotaya siagang desa-desaya 
niaki lalang ri daera nipassareanga mae ri 
kaluarga- kaluarga niaka lalang ri suku Dan 
untu ajari pisakana kenanga. 

niaka ri anjo parasanganga, nasare tommi 
kenanga Yosua anana Nun sipagang butta 
untu ajari pisakana. 

>0 Kamma lebaka Naparentakang Batara, 
napassareangi kenanga mae ri ia kota 
napalaka, iamintu: Timnat-Serah ri 
pamonconganna Efraim. Nabangummi Yosua 
ammotere anjo kotaya, nampa ammantang 
anjoreng. 

>t Kammaminjo batena Imang Eleazar, Yosua 
anana Nun siagang sikamma kapala kaluarga 
niaka lalang ri suku-suku bansa Israel 
ambage-bagei buttaya ri anjo parasanganga. 
Ammuangi loterei kenanga untu appala 
pangngunju battu ri Batara. Anjorengi ri 
Silo nagaukang kenanga anjo kammaya, 
ri dallekang pakkebu KemaNa Batara. Jari 
lebami anjo pambageang buttaya. 

2 O 1 Nampa Nasuro Batara anjo Yosua 

2 akkana kamma anne mae ri 
tu Israel, "Lebaki Kuparentakang mae ri 
Musa sollanna napauangko ri passalana 
kota-kota palarianga, iamintu kota-kota 
akkullea nabattui tau laria untu anggappa 
palalangngang. Kamma- kamma anne pileimi 
anjo kotaya. 

3 | nai-nai ambunoi paranna tau natena 
nakunjungi, akkullei lari mange ri anjo 
kotaya sollanna talappasa battu ri tau eroka 
ampabalassangi anjo tau matea. 

4 Akkullei lari mange ri kalaserenna 


anjo kotaya, siagang alampa mange ri 
pangadelanga ri pakkebu lompona anjo 
kotaya, nampa napakasingara anjoreng mae 
ri skamma pamimpinga apa lebaka kajariang. 
Lanipabiangi ri pamimping- pamimping niaka 
anjoreng untu antama ri anjo kotaya, siagang 
lanasarei pammantangngang. 

> Punna niondangi ri anjo tau eroka 
abalasa sagenna mange anjoreng, takkulleai 
panduduna anjo kotaya ampassareangi anjo 
taua mae ri anjo tau angngondanga. Musti 
nalalangngi kenanga, nasaba tena nakunjungi 
anjo pammunoanga, siagang teai lanri birisina 
nammuno. 

6 Akkullei ammantang anjoreng sagenna 
leba niadeli ri dallekanna tau jaia, siagang 
sagenna matemo tau annagalaka Imang 
Lompo anjo wattua. Lebappi anjo kammaya 
nampa akkulle anjo taua ammotere mange ri 
bori paranglakkenna ri wattunna lari." 

' Jari ri daera laukanna Binanga Yordan 
napattantumi umma Israel kota-kota 
palarianga, lamintu: Kedes ri pamonconganna 
suku Naftali ri Galilea, Sikhem ri 
pamonconganna suku Efraim, siagang 
Hebron ri pamonconganna suku Yehuda. 

8Ri daera rayanganna Binanga Yordan ri 
lappara tinggina parang kassika irayanganna 
Yerikho, napattantumi kenanga kota- kota 
palarianga, iamintu: kota Bezer ri daerana 

suku Gad, siagang kota Golan ri Basan, ri 
daerana suku Manasye. 

93Yangasemmi anjo kota-kota palariang 
nipattantua untu sikontu umma Israel siagang 
untu bansa maraeng niaka ammantang 
ri tangnga-tangngana kenanga. Inai-nai 
ambunoi paranna tau natenaja nakunjungi, 
akkullei anggappa palalangngang ri anjo 
kota-kotaya battu ri pangngondanna tau 
eroka abalasa mae ri ia, takkulleai nibuno 
punna tenapa naniadeli ri dallekanna tau Jaia. 
2 1 l Ri sereang allo sikamma kapala 

kaluargaya lalang ri suku Lewi alampai 
mange ri Silo ri parasangang Kanaan, 
nampa andallekang ri Imang Eleazar, ri 
Yosua anana Nun, siagang ri sikamma 
kapala kaluargana sikontu suku-suku bansa 
Israel. Angkanami kenanga, “Tete ri Musa, 
Naparentakangi Batara sollanna ikambe anne 
sikamma tu Lewia, nisareki kota-kota untu 
tampa pammantangngang siagang tampa 
parang ri tammulilina anjo kota-kotaya untu 
pangnganreang olo-olo piarana ikambe. " 

2(21:1) 

3 Na naturukimo tu Israel anjo parentaNa 
Batara. Battu ri massing daerana kenanga, 
nasaremi kenanga anjo tu Lewi kota-kota 
attantua siagang parang-paranna. 

4Uru-urua antarimai kota-kotana iamintu 
kaluarga-kaluarga battua ri golongang Kehat 

jari-Jarina Imang Harun nisarei sampulo 
antallu kota battu ri daerana suku Yehuda, 
Simeon siagang Benyamin. 

> Kaluarga-kaluarga maraenga battu ri 
golongang Kehat nisarei sampulo kota battu 
ri daerana suku Efraim, suku Dan, siagang 
suku Manasye bageang ilauka. 

6 Golongang Gerson anggappai sampulo 
antallu kota battu ri daera suku Isakhar, 
Asyer, Naftali siagang Manasye bageang iraya 
Binanga Yordan. 

7 Kaluarga-kaluarga battua ri golongang 
Merari anggappai sampulo anrua kota battu ri 
daerana suku Ruben, suku Gad siagang suku 
Zebulon. 

8 kammaminjo batena tu Israel ambage- 
bagei anjo kota-kotaya siagang butta-butta 
paranga. Naloterei kenanga untu tu Lewi, 
sangkamma Naparentakanga Batara tete ri 
Musa. 

9 Battu ri golongang Kehat lalang ri suku 
Lewi, imang-imang jari-jarina Harun uru-uru 
antarimai kota-kotana; nisarei kenanga 
sampulo antallu kota siagang butta paranna. 
Battu ri suku Yehuda siagang suku Simeon, 
annarimai kenanga salapang kota, iamintu: 
Libna, Yatir, Estemoa, Holon, Debir, Ain, 
Yuta, Bet-Semes siagang Arba, nisarea areng 
situru arenna manggena Enak. Anjo kotaya, 
ilamintu niarenga kamma-kamma anne 

pamonconganna suku Yehuda. Sikamma 
kokoa siagang desa-desana anne kotaya 
lebami nipassareang mae ri Kaleb anana 
Yefune, untu ajari butta pisakana. Battu ri 
suku Benyamin annarimai kenanga appa 
kota, iamintu: Gibeon, Geba, Anatot, siagang 
Almon. 


10(21:9) 
11(21:9) 
12 (21:9) 
13 (21:9) 
14 (21:9) 
15(21:9) 
16(21:9) 
17(21:9) 
18 (21:9) 
19 (21:9) 


20 kaluarga-kaluarga maraenga battu ri 
golongang Kehat nisarei sampulo kota 
siagang butta paranna. Battu ri suku Efraim 
annarimai kenanga appa kota, iamintu: 
Bet-Horon, Kibzaim, Gezer siagang Sikhem, 
sere kota palariang ri pamonconganna 
Efraim. Battu ri suku Dan annarimai kenanga 
appa kota, iamintu: Elteke, Gibeton, Ayalon 
siagang Gat-Rimon. Battu ri suku Manasye 
bageang ilauka annarimai kenanga rua kota, 
ilamintu: Taanakh siagang Gat-Rimon. 

21(21:20) 

22(21:20) 

206(21:20 
27 Nia sere golongang maraeng lalang ri suku 
Lewi, iamintu golongang Gerson. Kaluarga- 
kaluarga niaka lalang ri golongang Gerson 
nisarei sampulo antallu kota siagang butta 
paranna. Battu ri suku Manasye bageang 
irayaya annarimai kenanga rua kota, iamintu: 
Beestera siagang Golan, sere kota palariang ri 
daera Basan. Battu ri suku Isakhar annarimai 
kenanga appa kota, iamintu: Kisyon, Dobrat, 
Yarmut siagang En-Ganim. Battu ri suku 
Asyer annarimai kenanga appa kota, iamintu: 
Misal, Abdon, Helkat siagang Rehob. Battu 

ri suku Naftali annarimai kenanga tallu kota, 
lamintu: Hamat-Dor, Kartan siagang Kedes, 
sere kota palariang ri Galilea. 

28(21:27) 

34 Golongang ammantanga lalang ri suku 
Lewi, iamintu golongang Merari, nisarei 
sampulo anrua kota siagang butta paranna. 
Battu ri suku Zebulon annarimai kenanga 
appa kota, iamintu: Yokneam, Karta, Dimna 
siagang Nahalal. Battu ri suku Ruben 

annarimai kenanga appa kota, iamintu: Bezer, 


Yahas, Kedemot siagang Mefaat. Battu ri suku 
Gad annarimai kenanga appa kota, iamintu: 
Mahanaim, Hesybon, Yaezer siagang Ramot, 
sere kota palariang ri Gilead. 

35 (21:34) 


40(21:34) 

41 Jari battu ri butta-butta napatanga sikontu 
bansa Israel nia patampulo assagantuju 
kota siagang butta-butta parang niaka ri 
tammulilina nipassareang mae ri tu Lewi. 

42(21:41) 

43 Kammaminjo naNapassareammo Batara 
mae ri umma Israel sikontu butta lebaka 
Napajanjiang siagang sumpa mae ri 
boe-boena kenanga. Napantamakkinnamo 
kenanga anjo parasanganga, ammantang 
tulimi umma Israel anjoreng. 

44) ari situru apa Napajanjianga Batara mae 
ri boe-boena kenanga, ajari amammi anjo 
parasanganga lanri nilalangngi ri Batara. 
Manna sere tania battu ri musu-musunna 
kenanga akkulle angngewai kenanga, lanri 
Batara assarei kenanga pammetang mae ri 
sikontu musunna kenanga. 

43 Narupai sikamma janjinNa Batara mae ri 
umma Israel, tena manna sere taNarupai. 


Yosua 22.11 6 
2 2 l Nampa nakio Yosua tau battua ri 


suku Ruben, suku Gad siagang suku 
Manasye bageang rayaya, 

2na nakana mae ri kenanga, "Lebami 
nugaukang sikontu apa naparentakanga 
Musa, anjo atanNa Batara, mae ri kau. Nampa 
nuturuki ngaseng tommi parentaku. 

3 Anne siapa sallona talebakai nubalang 
parekang sikamma saribattannu, iamintu 
tu Israel maraenganga, abundu kalenna. 
Lebami nuturuki parenta- parentaNa Karaeng 
Allataalanu siagang pamai attojeng-toj eng. 

“Jari situru janjinNa, lebami Nasare Karaeng 
Allataalanu kasalewangngang anjo sikamma 
saribattannu maraenga, parannu tu Israel. 
Jari, kamma-kamma anne ammotere mako 
mange ri daera kalennu ri daera rayanganna 
Binanga Yordan, lebaka napassareang Musa 
mae ri kau pirangalloang. 

3 Siagang tutuko sollanna nukatutui 
hukkung naparentakanga Musa mae ri 
kau, iamintu: Mangngamaseangko mae ri 
Karaeng Allataalanu, pinawangi eroNa, turuki 
parenta-parentaNa, majarre pamaikko mae ri 
la, siagang pare atai kalennu mae ri la lalang 
sikontu atinnu siagang sikontu nyawanu." 

6 Nampa napassareang barakkana Yosua 
siagang nalappassang kenanga ammotere 
mange ri daerana kenanga. Napasangi 
kenanga angkana, "Kamma-kamma anne 
kalumanynyang mako; angngerang mako 

tambaga, bassi siagang pakeang. Bage-bage 
tongi anjo barang-barang nurampasaka 
lalang bundu mange ri sikamma julu sukunu 
maraenga." Jari nabokoimi suku Ruben, 
Gad siagang suku Manasye bageang irayaya 
anjo paranna tu Israel maraenga, nampa 
alampa battu ri Silo ri Kanaan mange ri 
butta kalenna kenanga ri daera Gilead. 
Napammantangngimi kenanga anjo buttaya 
situru parentaNa Batara tete ri Musa. (Anjo 
bageruanna suku Manasye lebami natarima 
battu ri Musa butta niaka irayanganna 
Binanga Yordan, siagang bageruanna suku 
Manasye maraenga natarimai battu ri Yosua 
butta niaka ilaukanna Binanga Yordan 
sangkamma suku-suku maraenga.) 

1(22:6) 

8 (22:6) 

9 (22:6) 

10Ri wattunna battu suku Ruben, suku 
Gad siagang suku Manasye bageang irayaya 
mange ri Gelilot bageang launa iji Binanga 
Yordan ambangummi kenanga sere tampa 
pakkorobangngang lompo siagang gammara 
ri ampina binangaya. 

11 Nalangngeremi tu Israel maraenga 
akkana julu bansana, "Lebami suku Ruben, 
Gad, siagang Manasye bageang irayaya 
ambangung sere tampa pakkorobangngang 
ri Gelilot ri ampina Binanga Yordan lalang 

daerata." Jari asseremi kenanga ri Silo, ero 


ambunduki suku-suku Israel ammantanga ri 
bageang rayanganna anjo Binanga Yordan. 

12 (22:11) 

13 Nampa nisuromo Pinehas, anana Imang 
Eleazar, ri umma Israel alampa mange ri 
suku Ruben, suku Gad siagang suku Manasye 
bageang rayaya ri daera Gilead. 

14 Nia pole naagang Pinehas alampa, iamintu 
sampulo tau toa-toana bansa Israel, tassere 
tau battu ri tunggala suku niaka ri laukanna 
Binanga Yordan, iamintu massing kapala 
kaluarga lalang ri golonganna kenanga. 

15 Nabattumo kenanga mange ri tampana 
suku Ruben, suku Gad siagang suku Manasye 
rayaya ri daera Gilead. 

16 Nampa lalang arenna sikontu ummaNa 
Batara, nakanamo kenanga mae ri suku 
Ruben, suku Gad siagang suku Manasye 
rayaya ri Gilead, "Angngapa nugaukangi 
anne panggaukang jadala kammaya mae 
ri Allataalana Israel? Lanri nubangunna 
anne tampa pakkorobangngang kalennu, 
nuewami Batara! Tenamo nanuturuki 
parenta-parentaNa! 

17 Apa tenamo nanuurangi dosata ri Peor? 
Anjo wattua nihukkungki ri Batara siagang 
garring, manna naikatte anne umma 
kalennaKi! Sagenna kamma-kamma anne tuli 
nitanggonna kalebakkang kakodianna! Maka 
tanggannakkapi anjo kammaya? 

18 Nampa kamma-kamma anne erokko 


ambokoi poleangi Batara? Punna nuewa anne 
alloa Batara, ammuko lalarroi mae ri sikontu 
umma Israel. 

19 Punna ramasa anjo daeranu siagang 
tena nasiratang nipajari tampa ibada mae ri 
Batara, alette mako mae anrinni, ri daeraNa 
Batara, ri tampa niaka KemaNa Batara. 
Palaki sipagang daerana ikambe, mingka 
teako angngewai mae ri Batara yareka 
teako ewai ikambe lanri nutambaina tampa 
pakkorobangnganga nampa niamo tampa 
pakkorobangnganNa Karaeng Allataalata. 

20 Yrangi, anjo Akhan anana Zerah taerokai 
anturuki parentaNa Batara ri passalana 
barang-barang mustia niancuru, nampa apa 
kalebakkanna? Nihukkungi sikontu umma 
Israel! Akhan bawang doraka, mingka teai 
kale- kalenna bawang mate!" 

21 Appialimi suku Ruben, suku Gad siagang 
suku Manasye rayaya, angkana, 

2? "Kkaminang Makoasaya iamintu Batara! 
Kaminang Makoasaya lamintu Batara! 
Naassengi angkanaya apa sabana 
nanagaukang ikambe anne passalaka, 
siagang ero tongi ikambe sollanna nuasseng 
tongi anne passalaka. Ebara angkana 
nagaukangi ikambe anne kammaya lanri 
erona ikambe angngewail Batara, yareka 
lanri tenanamo natappa ikambe mae ri la, 

kamma-kamma anne! 

23 KalenNa Batara anghukkungi ikambe, 
punna lanri erona ikambe angngewai Batara 
yareka nanabangung ikambe anne tampa 
pakkorobangngang kalenna ikambe lanri 
erona ikambe assare korobang nitunu 
yareka korobang gandung yareka korobang 
passaribattangngang irateanna. 

24Teai kammaya anjo pattujunna ikambe, 
saribattang! Na nabangung ikambe anjo 
tampa pakkorobangnganga, lanri bata-batai 
ikambe angkana gassingka ri bokoangallo 
nakana jari-jarinu mae ri jari-jarina ikambe, 
angkana, Ikau tena passisambungannu 
siagang Batara, Allataalana Israel! 

23 Ciniki, Napaniaki anne Binanga Yordan ri 
tangnga-tangngata lanri untu ampasisalaki 
ikambe siagang ikau tu Ruben siagang 
tu Gad. Manassa tena tojeng apa-apa 
passisambungannu siagang Batara. Jari 
apamo lakajariang sallang? Mattantu 
jari-jarinu sallang lanapammarimi jari-jarina 
ikambe untu anggaukangi ibadaya mae ri 
Batara. 

20) ari, nanabangung ikambe anne tampa 
pakkorobangnganga, teai untu korobang 
nitunu yareka untu passarena ikambe, 

27 mingka untu ajari pammatei mae ri 
katte ngaseng, siagang mae ri jari-jarita 
ri allo ri boko, angkana kammatojengi 

ikambe anne nigaukangi ibadaya mae ri 


Batara ri Kema KahaderanNa, korobang 
nitunu, passare-passare siagang korobang 
passaribattangngang. Lanri kammana 
anjo, tenamo nalanakana Jari-jarinu 
angkanaya anjo jari-jarina ikambe tena 
passisambunganna siagang Batara. 

28] ari, pattujunna ikambe iamintu: ebara 
angkana akkana kammatojengi Jjari-jarinu 
sallang, akkullemi angkana Jari-jarina ikambe, 
Ciniki anjo tampa pakkorobangnganga! Boe- 
boena ikambe ambangungi sere tampa 
pakkorobangngang sangkammaya rupanna 
siagang tampa pakkorobangnganNa Batara, 
teai untu korobang nitunu yareka untu 
passare, mingka untu ajari pammatei mae ri 
katte ngaseng. 

29 Patappami, angkanaya tena nalaero 
ikambe angngewal Batara yareka lammari 
anynyomba mae ri la lanri natambaina 
ikambe tampa pakkorobangnganga untu 
korobang nitunu yareka korobang gandung 
yareka untu korobang passare, nampa 
niamo tampa pakkorobangnganNa Karaeng 
Allataalata ri dallekanna Kema KahaderanNa 
Batara." 

30 Sikontu anjo apa napakasingaraka suku 
Ruben, suku Gad siagang suku Manasye 
rayaya, nalangngeremi Imang Pinehas 
siagang anjo sampuloa tau toa-toana tu 

Israel battua ri laukanna Binanga Yordan. Jari 


bajimi naassenna kenanga anjo passalaka. 

3l Nampa nakanamo Pinehas, anana 

Imang Eleazar, mae ri anjo tu suku Ruben, 
suku Gad siagang suku Manasye rayaya, 
"Kamma-kamma anne naassemmi ikambe 
angkanaya Narurungangki Batara, lanri 
tenana nuangngewa mae ri la. Nupasalamami 
umma Israel battu ri hukkunganNa Batara." 
32 Lebaki anjo alampami Pinehas siagang 
sikamma anjo tau toa-toana tu Israel. 
Nabokoimi kenanga anjo suku Ruben siagang 
suku Gad ri Gilead, nampa ammotere mange 
ri Kanaan, nampa nalaporo anjo passalaka 
mae ri umma Israel. 

33J ari sannammi nyawana umma Israel mae 
ri anjo passalaka, sagenna Mmammuji-mujimo 
kenanga mae ri Allataala. Tenamo nasero 
kanai pole anjo passala erona kenanga 
ambunduki tu Ruben siagang tu Gad, siagang 
untu angngancuruki parasanganna kenanga. 
34 kalabusanna nakanamo suku Ruben 
siagang suku Gad, "Anne tampa 
pakkorobangnganga ajari sabi mae ri 

katte ngaseng angkanaya Batarami 
Allataala." Jari naaremmi kenanga anjo 
tampa pakkorobangnganga "Sabi". 

1 Salloi ri lebana anjo Nasaremi Batara 

2 3 anjo umma Israel kaamangngang: 
tenamo nanisusai kenanga ri pagarattana 
musua. Anjo wattua toa sikalimi Yosua. 

2Jari nakiomi sikontu anjo umma Israel, 


sikamma tau toa-toaya, sikontu hakinga, 
sikamma pamimpinga, siagang sikamma 
perwira tantaraya nampa nakana mae ri 
kenanga, "Kamma-kamma anne toama. 

3 Lebami kucini ngaseng sikontu apa 
Nagaukanga Karaeng Allataalanu mae ri 
sikontu bansa niaka anrinni lanri untu ikau 
ngaseng. KalenNa Karaeng Allataalanu 
barj uang untu ikau. 

4Buttana bansa-bansaya niaka ija 
ammantang, kammayatompa buttana 
sikontu bansa lebakamo kubeta, iamintu 
butta takkaranga battu iraya ri Binanga 
Yordan tulusu kalau sagenna ri Tamparang 
Tangngaya, leba kabusumi kubage-bage mae 
ri kau untu ajari pisakanu. 

> Karaeng Allataalanu lampamono 
bokoi anjo bansa-bansaya, siagang lari 
battu ri dallekannu punna alampako 
mange ambunduki kenanga. Lanupisakai 
parasanganna kenanga, sangkamma lebaka 
Napajanjiang Karaeng Allataalanu mae ri kau. 

6 Lanri kammana anjo, tutuko sollanna 
nuturuki siagang nugaukang sikontu apa 
niaka tattulisi lalang ri Kitta Hukkunna Musa. 
Teako dakkai bonena anjo kittaka manna pole 
sirupa. 

7Lanri kammana anjo tenamo nulasileo 
siagang bansa-bansa niaka ija ammantang 
ri allanu. Tena nalanutappu arenna rewata- 

rewatana kenanga yareka assumpa lalang 


arenna anjo arenga. Kammayatompa tena 
todong nalanugaukang ibadaya yareka 
anynyomba mae ri anjo rewata-rewataya. 
8Balalo musti tuli tamamminrayai pamainu 
mae ri Batara, sangkamma lebakamo 
nugaukang sagenna kamma-kamma anne. 

9 Lebami Nabongka Batara bansa-bansa 
lompoa siagang kassaka untu ikau ngaseng: 
tena manna sitau battu ri kenanga akkulle 
attahang angngewako. 

10Tunggala taua battu ri kau akkullei nabeta 
tau assabua, nasaba KalenNa Karaeng 
Allataalanu abundu untu ikau, sangkamma 
lebaka Napajanjiang. 

lll anri kammana anjo, angngurangiko 
untu mangngamaseang mae ri Karaeng 
Allataalanu. 

12 Punna tena namajarre pamainu siagang 
punna assileokko siagang bansa-bansa niaka 
ija ammantang ri allanu, kammayatompa 
punna abuntingko siagang kenanga, 

13 yrangi, angkanaya mattantu tenamo 
nalaNabongkai Karaeng Allataalanu 
anjo bansa-bansaya untu ikau ngaseng. 
Kabalekanna, lajari bahaya lompoi anjo 
kenanga mae ri kau, nasaba anjo kenanga 
lajari sanrapang sikko yareka tado 
tattannanga untu ikau. Nampa lanapajari 
sessa tongko kenanga, nasaba anjo kenanga 
lajari sanrapang paccambo mae ri dongkonu 

yareka sanrapang katinting lalang ri matannu. 


Tulusu lasessako sagenna manna sitau battu 
ri kau tania lammantang tassesa ri anne 
parasangang baji Napassareanga Karaeng 
Allataalanu mae ri kau. 

14 kKamma-kamma anne narapimi wattungku 
lamate. |kau ngaseng, massing baji ngaseng 
nuassenna angkanaya Batara Allataalanu leba 
assareko sikontu apa baji Napajanjianga. 
Sikontu JanjinNa leba ngasemmi Narupai, 
tena manna sere taNarupai. 

13 Mingka sangkamma NarupainNa ngaseng 
janjinNa mae ri kau, kamma tomminjo 
mattantuna laNagaukang ngaseng tongi 
panggarattaNa mae ri kau. 

16 Punna nudakkai parjanjiang lebaka 
Naparentakang Karaeng Allataalanu mae ri 
kau sollanna nuturuki, siagang alampako 
anggaukangi ibadaya kammayatompa 
anynyomba mae ri rewata-rewataya, tena 
talarroNa Batara, siagang tena taNahukkunnu 
ngaseng. Lalang wattu sinampe duduji 
naNapalanynya ngasengko battu anrinni ri 
parasangang bajika anne, Napassareanga 
Batara mae ri kau." 

24 l Napasserei Yosua suku-suku 
bansa Israel ri Sikhem, nampa 
nasuro sikamma tau toa-toaya, sikamma 
pamimpinga, sikamma hakinga siagang 
sikamma perwira tantaraya battu 

andallekang. Jari battu ngasemmi kenanga 


andallekang ri Allataala. 

“Nampa nakana Yosua mae ri kenanga, 
"Pilangngeri anne kananNa Batara, Allataalana 
Israel mae ri kau, angkanaya, Riolo dudu, 
boe-boenu anjorengi ammantang ri baleanna 
Binanga Efrat, siagang anynyombai ri 
rewata-rewataya. Kalaserenna battu ri 
kenanga iamintu Terah, manggena Abraham 
siagang Nahor. 

3 Nampa Kualle Abraham, anjo boe-boenu, 
battu ri anjo parasangang baleanna Binanga 
Efrat, nampa Kusuro allabang anjappai 
sikontu parasangang Kanaan. Kusarei Jai 
turungang. Uru-uruna Kupassareangi Ishak 
mae ri ia, 

4nampa Kusare anjo Ishak rua ana, iamintu 
Yakub siagang Esau. Anjo Esau Kusarei daera 
pamoncongang Edom ajari pisakana, mingka 
Yakub, anjo boe-boenu, aletteki mange ri 
Mesir, siagang anana ngaseng. 

“Nampa Kusuroi Musa siagang Harun 
ampitujui bala lompo parasangang Mesir, 
nampa Kupasulukko battu anjoreng. 

6 Kuerangi boe-boenu assulu battu ri Mesir, 
nampa niondang kenanga ri tu Mesir siagang 
kareta bundu kammayatompa tantara 
ajarang. Na ri wattunna battu anjo boe-boenu 
ri Tamparang Alara, 

Takkiomi kenanga appala tulung mae 
ri Nakke. Jari Kupajari sassammi tampa 

ansimbangai kenanga siagang tu Mesir, 


siagang Kutambungi jene tamparang anjo 

tu Mesirka sagenna mate tallang ngaseng. 
Nuasseng ngasemmi sikontu apa Kugaukanga 
mae ri Mesir. Sallo sikaliko ammantang ri 
parang kassika. 

8 Nampa Kuerangko mange ri parasangang 
tu Amori, niaka ammantang irayanganna 
Binanga Yordan. Nabundukiko kenanga, 
mingka iNakke ansareko pammetang mae 
ri kenanga. Nuallei parasanganna kenanga, 
siagang iNakke angngancuruki kenanga. 

9 Nampa karaeng Moab, iamintu Balak anana 
Zipor angngewako. Nasuroi taua alampa 
mange ri Bileam anana Beor na napala ri ia 
sollanna natunraiko. 

10 Mingka tena naKuturukiang erona 
Bileam, na nabarakkakiko. Kammaminjo 
naKupasalamakko battu ri Balak. 

11 Nampa alimbangko ri Binanga Yordan, 
nubattu mange ri Yerikho. Nibundukiko ri tu 
Yerikho, kammayatompa ri tu Amori, ri tu 
Feris, ri tu Kanaan, ri tu Het, ri tu Girgasi, 
ri tu Hewi siagang ri tu Yebus. Mingka 
Kusareko pammetang mae ri yangasenna 
anjo kenanga. 

12 Ri wattunnu maju ambunduki kenanga, 
Kupajari lingui kenanga siagang Kupajari 
mallaki kenanga, sagenna larimo anjo 
ruaya karaeng tu Amori napakamma malla. 

Teai padannu siagang teai todong pananu 


assareko pammetang. 

13 Anjo butta Kupassareanga mae ri kau 
ngaseng nutarimai natanukaresoi. Siagang 
anjo kota-kota Kupassareanga mae ri kau, 
teai ikau ambangungi. Mingka kamma- 
kamma anne ikaumi ammantang anjoreng, 
siagang ikau ngaseng tommi angkasiaki 
rappo anggorona siagang rappo zaitunna, 
nampa teai ikau allamungi." 

14 Nakanamo pole Yosua, "Jari, kamma- 
kamma anne pakalabiriki Batara. 
Anynyombako mae ri la silambusuna 
pamainu siagang pamai tamamminraya. 
Pakabellai rewata-rewata nasombaya riolo 
boe-boenu ri Mesopotamia siagang ri Mesir. 
Anynyombako ri Batara bawang. 

15 Ebara angkana taerokako anynyomba 
mae ri Batara, pilei memammi anne 
alloa, angkana inai lanusomba: rewata- 
rewata nasombaya boe-boenu riolo ri 
Mesopotamia yareka rewata-rewatana tu 
Amori nupammantangngia parasanganna 
kamma-kamma anne. Mingka ikambe, 
lamintu inakke siagang sikontu kaluargaku, 
Batara bawang lakusomba." 

16 Appialimi umma Israel angkana, "Tena 
sikalia nalaboko ikambe battu ri Batara untu 
anynyomba mae ri rewata-rewataya! 

17 Karaeng Allataalata leba allappassangi 
boe-boeta siagang pole kalenta battu 

ri nipare ataya ri Mesir. Lebami nicini 


sikamma gau malompo Nagaukanga Batara. 
Tuli Nalalangngiki Batara lalang sikontu 
pajappanta allaloi sikamma parasangang tu 
maraenga. 

18 Na ri wattunna nipantamakki anne 
parasanganga, Nabongka ngasengi Batara 
sikontu tu Amori niaka ammantang anrinni. 
Jari, eroki ikambe anynyomba mae ri Batara, 
nasaba lami Allataalata." 

19 Nampa nakana Yosua, "Mingka tena 
kapang nanukullei anynyomba mae ri Batara, 
nasaba anjo Allataala matangkasaki, Tenaya 
Ruanna. Taerokai punna nia niparembangi. 
Punna nubokoi Batara nampa anynyombako ri 
rewata-rewataya, tena nalaNapammopporang 
dosanu. Kabalekanna, laNabaliangko siagang 
laNahukkungko. LaNaancuru ngasengko 
manna pole riolo bajiki mae ri kau." 

20(24:19) 

21) ari appialimi tu Israel angkana, 

"Tena! Tena nalanynyomba ikambe mae ri 
rewata-rewataya. Batara bawang lanasomba 
ikambe!" 

22 Nakanamo Yosua, "Punna kamma, kalennu 
tonji ajari sabi angkanaya ikau tonji antappuki 
untu anynyomba mae ri Batara bawang." 
Appialimi kenanga angkana, "Kammatojengi, 
kalenna ikambe ajari sabi." 

23 Angkanami Yosua, "Punna kamma paleng, 
pakabella ngasemmi rewata-rewatana bansa 

maraenga, ia niaka ri kau, siagang ajanji 
mako angkanaya talamamminrayai pamainu 
mae ri Batara, Allataalana Israel." 

24 Nampa nakanamo anjo taua mae 
ri Yosua, "Ikambe Batara Allataalata 
bawang lanisomba. Lanaturuki ikambe 
parenta-parentaNa." 

25J ari anjo alloa apparemi parjanjiang 
Yosua siagang umma Israel ri Sikhem. 
Siagang anjoreng napassareammi mae ri 
kenanga sikamma hukkung-hukkung siagang 
paratorang-paratorang mustia naturuki 
kenanga. 

26 Sikontu anjo hukkunga siagang 
paratorang- paratoranga natulisiki lalang ri 
Kitta HukkunNa Allataala. Nampa angngalle 
sere batu lompo, na napaenteng irawanganna 
poko kayu lompoa ri tampa nisalaka untu 
Batara. 

27 | ebaki anjo nakanamo Yosua mange 
ri yangasenna anjo taua, "Anne batua 
ajari sabi mae ri katte. Sikontu kana-kana 
Napabattua Batara mae ri katte, lebami 
nipau ri dallekanna anne batua. Jari, iaminne 
batua lajari sabi mae ri kau ngaseng, untu 
ampiurangiangko sollanna tena nanuewai 
Allataalanu. " 

28 kalabusanna nasuromi Yosua ammotere 
ngaseng anjo taua, nampa ammotere 
ngasemmo kenanga, massing mange ri 
buttana. 

29 Nampa matemo anjo Yosua anana Nun, 


atanNa Batara, lalang umuru sibilangngang 
assampulo taung. 

30 Nitarawangi ri butta kalenna ri Timnat- 
Serah, ri pamoncongang Efraim, warakkanna 
Moncong Gaas. 

31 alang attallasana Yosua, anynyombai 
umma Israel mae ri Batara. Kammayatompa 
ri wattunna matemo, tuli manynyombana 
kenanga mae ri Batara lalang niana ija 
ri allana kenanga sikamma pamimping 
lebaka anciniki kalenna sikontu apa lebaka 
Nagaukang Batara untu umma Israel. 

3? Mayana Yusuf, naeranga umma Israel 
battu ri Mesir, nitarawangi ri Sikhem, iamintu 
butta naballia Yakub sibilangngang doe 
pera battu ri ana-anana Hemor, manggena 
Sikhem. Anjo buttaya niwarisiki mae ri 
jari-jarina Yusuf. 

33 Nampa mate tommo Eleazar anana Harun, 
na nitarawang ri Gibea, iamintu kota niaka ri 
daera pamonconganna Efraim. Anjo kotaya 
lebami nipassareang mae ri Pinehas, anana 
Eleazar. 


Hakim-hakim 


1 l Ri matenamo Yosua, akkutanammi 
umma Israel ri Batara angkana, "Batara, 
suku kereangami musti appakkaramula 
alampa mange ambunduki tu Kanaan?" 

2 Appialimi Batara, "Suku Yehuda. Lebami 
Kusare koasa kenanga untu angngallei anjo 
parasanganga. " 

3 Nakanamo suku Yehuda mae ri suku 
Simeon, "Bantuki ambunduki tu Kanaan 
na nanirampasa daera lebaka Natantukang 
Batara untu ikambe. Sallang nalakibantu 
tongko untu anrampasaki daera lebaka 
Natantukang Batara untu ikau ngaseng suku 
Simeonga. Jari alampami suku Simeon 

4siagang suku Yehuda mange abundu." Na 
nisaremo kenanga pakkulle battu ri Batara 
sagenna nabetamo tu Kanaan siagang tu 
Feriska. Nia sampulo sabu tantarana musua 
mate ri Bezek. 

> Narapikang tommi siagang nabundukimi 
tommi kenanga karaenna anjo parasanganga, 
niarenga Adoni-Bezek. 

6 Nalarimo anjo karaenga. Mingka 
niondammi ri kenanga, sagenna narapi na 
najakkala. Nampa napolong kenanga anrong 
limanna siagang anrong bangkenna. 

7 Angkanami Adoni-Bezek, "Riolo nia 


tujupulo karaeng leba kupolong anrong 
limanna siagang anrong bangkenna: nampa 
kusare kenanga angkanrei sesa-sesa kanre 
tuguruka battu ri mejangku. Kamma-kamma 
anne Nagauma Allataala sangkamma 

apa lebaka kugaukang mae ri kenanga." 
Nierammi Adoni-Bezek mange ri Yerusalem. 
Nanjoremmo mate. 

8 Nabundukimi tu Yehuda kota Yerusalem. 
Na narampasa siagang natunumi kenanga 
anjo kotaya. Kammayatompa nabuno tommi 
tumabuttana. 

9 Lebaki anjo alampami pole kenanga 
ambunduki tu Kanaan, ia ammantanga ri 
daera monconga siagang ri bulu-buluka, 
kammayatompa nabunduki tommi tuniaka 
ammantang ri daera kalotoroka buttana ri 
timborangang, 

19 kammaya pole kota Hebron, iamintu 
kota niarenga Kiryat-Arba riolo. Anjoreng 
nabetami tu Yehudaya iamintu tu Sesai, tu 
Ahiman siagang tu Talmai. 

11Battu ri Hebron alampami tu Yehudaya 
ambunduki tuniaka ri kota Debir, ia niarenga 
Kiryat-Sefer anjo wattua. 

12 Niamo sere tu Yehuda, iamintu niarenga 
Kaleb, angkana, "Inai-nai akkulle ambetai 
Kiryat-Sefer, akkullei assialle siagang ana 
tubaineku iamintu Akhsa." 

13 Naia ambetayai anjo tuniaka ri 


anjo kotaya, liamintu Otniel, ananai tu 
niarenga Kenas, andi kalenna Kaleb. Jari 
napassareammi Kaleb anjo ana tubainena 
ajari bainenna OQtniel. 

14 Riallo pabuntinganna, nisuromi Akhsa ri 
Otniel, sollanna appala sipammantangang 
tampa battu ri manggena. Jari naummi 
Akhsa battu ri keledaina, salaku pammatei 
angkana nia lanapala. Nikutanammi ri Kaleb 
angkanaya apa nakaeroki. 

15 Appialimi Akhsa angkana, "Erokka siapa 
are jaina timbuseng jene nasaba anjo tampa 
napassareanga manggeku mae ri nakke, niaki 
ri daera kalotoroka buttana." Jari nisaremi ri 
Kaleb timbuseng jene niaka ri cappa ratena 
binanga siagang timbuseng jene niaka ri 
cappa rawana binangaya. 

lela turunganna matoang buranena Musa, 
ilamintu tu Keni. Amminawangi kenanga 
ri tu Yehudaya assuluna battu ri kota 
Yerikho, niarenga kota Kurma. Nampa 
alampa kenanga mange ri daera tenaya 
coppong buttana, niaka ri timboranna Arad ri 
parasangang Yehuda. Ammantammi kenanga 
ri tangnga-tangngana tumabuttaya anjoreng, 
niarenga bansa Amalek. 

17 Nampa siagammo suku Simeon anjo 
suku Yehudaya mange ambunduki tu Kanaan 
niaka ammantang ri kota Zefat. Na nabetamo 
kenanga tuniaka ri anjo kotaya. Natunrami 


Hakim-hakim 1.181 24. 7 o 4 
kenanga anjo kotaya nampa napajari 


ancuru, nampa naareng Horma, (battuanna 
kaancurang). 

18 Nitulummi tu Yehudaya sagenna akkulle 
nabeta passa daera niaka ri moncong- 
monconga. Mingka takkulleai nabeta kenanga 
kota Gaza, Askelon, yareka pole Ekron 
siagang sikamma daera niaka ri tammulilina. 
Sabana kaanjo bansa-bansa niaka ri biring 
tamparanga niamo kareta-kareta bassina, 
untu napake abundu. Jari takkulleai tu 
Yehudaya angngondangi kenanga. 

19(1:18) 

20 Nipassareammi kota Hebron mae ri 
Kaleb situru parentana Musa. Sabana kariolo 
nia tallu golongang turunganna Enak leba 
nabongka Kaleb assulu battu ri anjo kotaya. 

21Na suku Benyamin takkulleai nabongka 
tu Yebuska assulu battu ri kota Yerusalem. 
laminjo sabana natuli sipammantangang tu 
Yebus siagang tu Benyamin. 

22|a turungang battua ri Yusuf, iamintu 
suku Efraim siagang suku Manasye, alampai 
kenanga mange ambunduki tu niaka ri kota 
Betel, niarenga kota Lus anjo wattua. Na 
nitulummo kenanga ri Batara. Ri wattunna 
nisuro mata-mataya mange ri anjo kotaya, 

23(1:22) 

24 sibuntuluki kenanga siagang sitau burane 
battua ri anjo kotaya. Nakanamo kenanga ri 
anjo taua, "Punna erokko antulungi ikambe 

ampantamali anjo kotaya, lakigau bajikko 


sallang." 

25 Nipaccinikkammi kenanga ri anjo taua 
agang antamaya ri anjo kotaya. Antamami 
tu Efraim siagang tu Manasye ri anjo 
kotaya. Na nabuno ngasemmo tumabuttana, 
pantarangang anjo taua sumpaeng siagang 
bija pammanakanna. 

26 Alettemi anjo taua mange ri parasangang 
Het nampa ambangung sere kota anjoreng 
na naareng Lus. Tuli kammana anjo arenna 
anjo kotaya. 

27|a tenaya nibongkai ri suku Manasye 
iamintu tuniaka ri kota Bet-Sean, Taanakh, 
Dor, Yibleam, Megido siagang sikamma 
kampong-kampong niaka ambani. Jari 
ammantangiji tu Kanaan anjoreng. 

28 Memang ri pila katambannamo kassana tu 
Israelka napassami tu Kanaan ampanjama- 
jamangi kenanga. Mingka tena nanabongkai 
tabasikali kenanga anjo tu Kanaan battu 
anjoreng. 

29 Anjoreng ri kota Gezer, tena nabongkai 
suku Efraim tu Kanaan niaka ammantang ri 
anjo kotaya. Jari ammantangiji tu Kanaan 
anjoreng sipammantangang kenanga. 

30Tuniaka ammantang ri kota Kitron siagang 
Nahalol, tena todong nanibongkai ri suku 
Zebulon. laminjo sabana natuli ammantangija 
bansa Kanaan anjoreng sipammantangang 

kenanga. Mingka nipassami anjo tu Kanaan 


ampanjama-jamaangi kenanga. 

31Tuniaka ammantang ri kota Ako, Sidon, 
Ahla, Akhzib, Helba, Afek siagang Rehob, 
tena todong nanibongkai ri suku Asyer. 

32 | a3mintu sabana natuli ammantangjja tu 
Kanaan, iamintu tau appokoka anjoreng ri 
parasanganga, sipammantangang siagang tu 
Asyer. 

33Tu niaka ammantang ri kota Bet- 

Semes siagang Bet-Anat, tena todong 
nanibongkai ri suku Naftali. laminjo sabana 
natuli ammantangija tu Kanaan, iamintu 

tau appokoka anjoreng ri parasangangnga, 
sipammantangang siagang tu Naftalia. Mingka 
nipassai kenanga ampanjama-jamaangi tu 
Naftalia. 

34 Bansa Amoria tuli ammantangiji ri 
kota Ayalon, Saalbim siagang Moncong 
Heres, nasaba nidesaki tu Dan ri kenanga 
nai ri daera monconga. Tena nilappassangi 
kenanga naung ri daera lapparaka. Mingka tuli 
nijallakkangi anjo bansa Amoria ri suku Efraim 
siagang suku Manasye, kammayatompa 
nipassai kenanga ampanjama-jamaangi anjo 
ruaya suku. 

35 (1:34) 

36 Warakkanna kota Sela, iaminjo pabaeng- 
baenna tu Amoria, allalo ri Pangngambikang 
Akrabim. 

2 1 Alampami MalaekaNa Batara battu 

ri Gilgal mange ri Bokhim. Na nakana 
mae ri tu Israelka, "Leba mako Kupasulu 
battu ri butta Mesir, nampa Kuerangko 
mange ri parasangang lebaka Kupajanjiang 
mae boe-boenu. Leba tommako Kupauang 
angkana, Tena nalaKutappu anjo passikko 
janjingKu mae ri kau. 

2Jari takkulleako appare passikko 
passijanjiang siagang tau niaka ammantang 
anrinni ri parasanganga. Sikamma tampa 
pakkorobangnganna kenanga musti 
nurumbangi. Mingka tena nugaukangi 
anjo apa Kupassuroanga. Balalo tabalena 
nugaukanga! 

3 ari kamma-kamma anne pilangngeri! Tena 
nalaKubongka tu niaka ri anne parasanganga 
punna tena nubundu siagang kenanga. Lajari 
bali kenanga mae ri kau. Na lanaalleko 
sikko sagennu amminawang turu ansombai 
rewata-rewatana kenanga." 

4Lebaki napabattu malaekaka anjo birittaya, 
angngarru lompo ngasemmi bansa Israelka. 

3 | aminjo sabana naniareng anjo tampaka 
Bokhim (battuanna kenanga anggarruka). 
Nampa assaremo tu Israelka korobang mae ri 
Batara anjoreng ri tampaka. 

6 Nalappassannamo Yosua tu Israelka 
alampa, massing alampami kenanga 
ampammantangi anjo butta ajaria bageanna 
massing- massing kenanga. 

7 Ri tallasana Yosua anynyomba ngasengi 


tu Israelka mae ri Batara. Na ri matenamo 
Yosua, tuli anynyombana kenanga mae ri 
Batara, iamintu lalang nipimpinna kenanga ri 
tau ancinikai kalenna sikamma gau malompo 
Nagaukanga Batara untu bansa Israelka. 

8 Anjo Yosua anana Nun, atanNa Batara, 
sibilangngang assampulo taung umuruna 
nampa mate. 

9 Anjorengi ri tampa kalenna nitarawang. 
lamintu ri Timnat-Serah, ri daera monconna 
Efraim, warakkanna Moncong Gaas. 

10 Nampa mate ngaseng tommi sikontu 
tau naaganga sere jammang. Mingka 
ana-ana jammang ribokoangannaya tenamo 
namangngasseng mae ri Batara, nasaba 
tanakasiakkai kenanga apa lebaka Nagaukang 
Batara mae ri bansa Israelka. 

11 Nampa dorakamo bansa Israel mae ri 
Batara. Tenamo nanynyomba kenanga mae 
ri Batara, Allataalana boe-boena kenanga, 
lamintu Allataala lebaka angngerangi kenanga 
assulu battu ri butta Mesir. Appakkaramulami 
kenanga anynyomba mae ri rewata niarenga 
Baal siagang Asytoret kammayatompa 
rewata-rewata maraengannaya, nasombaya 
bansa- bansa niaka ri tammulilina kenanga. 
Jari larromi Batara mae ri kenanga. Na 
Nalappassammo garombolanga ambunduki 
siagang anrampoki kenanga. Natena sikali 

pakkullena kenanga andallekangi anjo 


musu-musu battua ri tammulilina kenanga. 

12(2:11) 

13 (2:11) 

14(2:11) 

15 |a namange kenanga abundu, tuli 
nibaliangi kenanga ri Batara, situru apa 
lebakamo nipappakaingakkang mae ri 
kenanga. Jari nitujumi kenanga ri susa lompo. 

16 Amole-molemi Batara assarei kenanga 
pamimping untu allappassangi kenanga battu 
ri garombolang parampo. 

17 Mingka tena najampangi kenanga anjo 
pamimpinga. Anynyombai kenanga mae ri 
rewata-rewata maraenganga, siagang tena 
namajarre kenanga mae ri Batara. Tena 
naturuki boe-boena kenanga, ia mannurukia 
ri sikamma parentaNa Batara. 

18 pynna nia Napassareang Batara sere 
pamimping mae ri bansa Israelka tuli 
Natulummi Batara anjo pamimpinga. Na 
lalang ri tallasana anjo pamimpinga, tuli 
nilappassanna kenanga battu ri musu- 
musunna. Mangngamaseangi mae ri kenanga 
punna Nalangngere kenanga akkunrareng 
lanri nisessana siagang nijallakkanna 
kenanga. 

19 Mingka punna matemo anjo pamimpinga, 
ajari labi kodimi panggaukanna kenanga 
natau jammang rioloangannaya. Napare 
atami kalenna mae ri rewata-rewata 

maraenganga, siagang anynyombai kenanga 
mae ri anjo rewata-rewataya. Ammotereki 
kenanga mae ri kabiasang-kabiasang 
jadalana kenanga, na taerokai kenanga 
ampinrai anjo gauna. 

20 | aminjo sabana nasannamo larroNa Batara 
mae ri umma Israel. Angkanami, “Lebami 
Kupassuroang ri boe-boena anne kenanga 
sollanna natagala jarre anjo parjanjiangKu 
siagang kenanga. Mingka natappumi anne 
bansaya passikkona anjo parjanjianga, 
nadakkaimi kenanga parentaKu. 

21Kamma-kamma anne taerokaMa 
ambongkai manna pole bansa apaya ia niaka 
ija ri anne parasanganga ri wattu matena 
Yosua. 

22 | aKupakei anjo bansa-bansaya untu 
ancobai bansa Israel, sollanna akkullei 
Kuasseng angkanaya maka eroji yareka 
tenamo naero kenanga anturuki sikamma 
parentaKu." 

23|aminjo sabana Nataeroka Batara 
assarei pammetang Yosua mae ri anjo 
bansa-bansaya. Balalo Nalappassammi 
kenanga ammantang ri anjo parasanganga, 
tena naNabongka memang kenanga. 

l Eroki Nacoba Batara bansa Israel tenaya 

naleba nakasia pabundukanga ri Kanaan. 
Jari Nalappassammi ammantang siapa are 
bansa ri anjo parasanganga. 

2 NaNagaukang Batara kammaya, lanri 


eroNaji bawang Naajara abundu sikontu 
turunganna bansa Israel, labipa mae ri ia 
kenanga, tenayapa naleba amminawang 
abundu. 

3|a bansa-bansa niaka ija ammantang 
ilalang ri limaya kotana Filistin, sikontu 
bansa Kanaan, bansa Sidon siagang bansa 
Hewi ammantanga ri moncong-monconna 
Libanon appakkaramula battu ri Moncong 
Baal-Hermon sagenna mange ri agang 
alampa mangea ri Hamat. 

4 Niami kenanga anjoreng untu ajari paccoba 
mae ri bansa Israel. Lanri kammana akkullemi 
niasseng angkanaya maka naturukiji tu Israel 
parenta- parenta lebaka Napassareang Batara 
mae ri boe-boena kenanga tete ri Musa. 

3 aminjo sabana natuli nia ijapa tu Kanaan, 
tu Het, tu Amori, tu Feris, tu Hewi siagang 
Yebus ammantang ri anjo parasanganga 
sipammantangang siagang umma Israel. 

6 Abengkoromi umma Israel abunting 
siagang anjo bansa-bansaya, siagang 
amminawang turu anynyomba ri rewata- 
rewatana kenanga. 

7Dorakami umma Israel mae ri Batara, 
Allataalana kenanga. Takkaluppami kenanga 
mae ri la, sagenna anynyombami kenanga 
mae ri berhala-berhala Baal siagang Asyera. 

8J ari larromi Batara mae ri umma Israel. 
Nibalang parekammi kenanga nanibeta 

ri Karaeng Kusyan-Risyataim battua ri 


parasangang Mesopotamia. Sagantuju taungi 
anjo karaenga angkoasai kenanga. 

9 ari akkiomi umma Israel appala tulung 
ri Batara. Na Napassareammo Batara sitau 
niarenga Otniel untu allappassangi kenanga 
(Otniel ananai Kenas andinaya Kaleb). 

10 Anjo Otniel nipimpingi ri RohNa Batara 
sagenna ajarimo pamimping mae ri umma 
Israel. Alampami mange abundu. Na nisaremo 
pakkulle sagenna nabeta anjo karaeng battua 
ri Mesopotamia. 

11Na jari amammo anjo parasanganga 
patampulo taung sallona. Nampa matemo 
Otniel. 

12 Dorakami pole umma Israel mae ri Batara. 
Sagenna Napajari labi kassakangammo 
Batara karaeng battu ri Moab niarenga Eglon. 
Labi kassakangammi na umma Israel. 

13 Asseremi Karaeng Eglon siagang bansa 
Amon na Amalek sagenna nabetamo umma 
Israel. Naallemi kenanga kota Yerikho, 
lamintu kota kormaya. 

14 Sampulo assagantuju taung sallona nijaja 
umma Israel ri Karaeng Eglon. 

13 Mingka ri wattunna akkio umma Israel 
appala tulung ri Batara, nisaremi kenanga 
sitau niarenga Ehud, untu allappassangi 
kenanga. Anjo Ehud tau kairi. Ananai 
Gera, battua ri suku Benyamin. lami biasa 

angngantarangi Karaeng Eglon passare 


mustia nabayara umma Israel. 

19Ri sereang wattu apparemi Ehud 
sipappa padang tarang pimbali, kira-kira 
abiringi sitangnga metere labuna. Nampa 
napasappi anjo padanga ri sari kannanna, 
naparilalanganna bajunna. 

17 Nampa alampa angngerangi pabayara 
battua ri umma Israel mae ri Karaeng Eglon. 
Anjo karaenga sanna comona. 

18 | ebana napassareang Ehud anjo 
pabayaraka, nasuromi Ehud ammotere 
sikamma anjo tau abuleka doe bulaeng. 

19 Mingka Ehud ammantangi kale-kalenna 
ri wattunna anrapi ri batu-batu niukirika ri 
ampina Gilgal. Nampa ammotere mange ri 
Karaeng Eglon. Anjo wattua niaki Karaeng 
Eglon lalang ri kamara dinginga, irate ri 
loteng balla lompoa. Nakanamo Ehud ri 
Eglon, "O karaeng tu nipakalabirikku! Nia 
kabara rahasia ero napabattu atanta mae 
ri katte." Nanakanamo anjo karaenga: 
"Tayangi rolong." Nampa nasuro ngaseng 
sikontu atanna assulu. Sagenna iamami 
kalenna siagang Ehud ammantang. Nampa 
areppesemo Ehud mae ri anjo karaenga, 
sitabanga ammempo. Angkanami, "Nia 
kabara battu ri Allataala untu ikatte." 
Nalangngerena anjo ammentemmi anjo 
karaenga. 

20(3:19) 

21Na nabibumo silalonna padanna Ehud 


siagang lima kairinna battu ri sari kananna. 
Nampa napatobo lantang antama ri battanna 
anjo karaenga. Naanjo padanga manna 
pangngulunna tallang ngasengi sagenna 
antama ri parru jannana anjo karaenga. 
Annarrusuki sagenna mae ri boko anjo 
padanga. Nalappassammi Ehud ammantang 
anjo padanga anjoreng. 

22(3:21) 

23 Nampa assulu na natongko siagang 
nakonci anjo pakkebu kamaraka. 

24 ebaki anjo alampami. Ri wattunna battu 
ngaseng atanna anjo karaenga na narapikang 
takkonci ngaseng pakkebuna kamaraka, 
nakanai kenanga nia iji karaenga lalang, 
sitabangi mae ri boko. 

25 Risallonamo attayang kenanga natena ija 
nasungkei karaenga pakkebuka, lannasami 
kenanga. Angngallemi kenanga konci nampa 
nasungke anjo pakkebuka. Nacinimi kenanga 
anjo karaenga mate, ammonrang rawa ri 
daparaka. 

26 Lalang attayanna ija kenanga sumpaeng, 
anjo wattua larimi Ehud alallo anjoreng ri 
batu-batu niukirika. 

27Battuna mange ri daera monconga ri 
Efraim, akkaro-karomi angngalle tarompe 
nampa napasara untu angkioki tu Israelka 
mange abundu. Nabattumo kenanga nampa 

napimping anjo kenanga naung battu ri daera 


monconga. 

28 Angkanami ri kenanga, "Amminawangko 
ri nakke. Nabetami Batara musu-musunnu 
lamintu tu battua ri Moab." Jari naummi 
umma Israel battu ri daera monconga, 
nipimpimmi ri Ehud. Nabetami nampa naalle 
kenanga tampa palimbanganna tu battua ri 
Moab ri Binanga Yordan. Tena manna sitau 
anjo musunna kenanga nilappassang salama 
alimbang. 

29 Nia kira-kira 10.000 tantara nipileina tu 
Moab mate, nibuno ri kenanga ri lalang ri 
anjo pabundukanga. Tena sikali anjo musua 
talappasa. 

30 Anjo alloa nibetami tu Moab ri tu 
Israelka. Naamammo anjo parasanganga 
sagantujupulo taung sallona. 

31 Pamimping ri bokoangannaya iamintu 
niarenga Samgar, anana Anat. Barjuang 
tommi na nalappassang tu Israel. Nia 600 tu 
Filistin nabuno. Natakkang pakkalawaki sapi 
bawang napake ambunoi anjo kenanga. 

1Ri matenamo Ehud, dorakami pole bansa 
Israel mae ri Batara. 

2Jari nibalang parekkammi kenanga ri 
Batara, na nibeta ri Yabin, iamintu karaeng 
Kanaan, ammantanga ri kota Hazor. la 
panglimana kenanga niarengi Sisera, 
ammantanga ri Haroset-Hagoyim. 

3 Nia 900 kareta bassi naballaki Yabin untu 


napake abundu. Ruampulo taungi najaja 
siagang nasessa tu Israel. Nampa akkiomo tu 
Israel appala tulung ri Batara. 

4 Anjo wattua ajari pamimpinga ri Israel, 
lamintu sitau nabi baine niarenga Debora, 
bainenna Lapidot. 

3 Biasai ammempo Debora irawanganna 
poko kormaya, niaka ri allana kota Rama 
siagang kota Betel, ri daera monconna Efraim. 
Anjoremmi battu tu Israel mange appala 
pappakainga battu ri ia. 

6 Ri sereang allo, nasuro kiomi tu niarenga 
Barak, ananaya Abinoam, battua ri kota 
Kedes, ri daera Naftali. Nampa nakanamo 
ri Barak, "laminne parentaNa Batara, 
Allataalana tu Israel mae ri kau: Passerei 
10.000 jaina tu burane battua ri suku Naftali 
siagang suku Zebulon. Nampa nuerang 
kenanga mange ri Moncong Tabor. 

7LaKupabattui sallang Sisera mae ri kau 
ri Binangana Kison, siagang tantarana, 
kammayatompa kareta-kareta bunduna untu 
ambundukiko. Mingka laKusareko pammetang 
lalang ri anjo pabundukanga. " 

8 Angkanami Barak ri Debora, "Punna 
amminawanjako, eroja alampa. Mingka punna 
tena, tena todong nakuero alampa." 

9 Appialimi Debora angkana, "Bajimi, 
lamminawanga! Mingka urangi teai kau 
sallang langgappa pappakalabiri. Sitau 

baine laNapake Batara ambetai Sisera." Jari 


alampami Debora siagang Barak mange ri 
Kedes. 

10 Anjo wattua nia 10.000 tau amminawang 
ri Barak siagang Debora. 

11 Anjo wattua nia sere tau nikana Heber tu 
Keni, nasalami kalenna battu ri bansana (anjo 
bansa Keni turungang battu ri Hobab, iparana 
Musa). Alampami Heber appaenteng siapa 
are jaina kema rampina poko- poko niarenga 
poko terpentin ri Zaanaim, tena nabella battu 
ri Kedes. 

12 Nalangngerena Sisera angkana alampami 
Barak mange ri Tabor, 

13 3kkaro-karomi naparappungang anjo 
salapang bilangnganga kareta bundu bassina. 
Kammayatompa napassere tommi sikontu 
tantarana. Nampa naerang kenanga battu ri 
Haroset-Hagoyim mange ri Binanga Kison. 

14 Nampa nakanamo Debora ri Barak, 
"Maju mako! Batara ampimpingko. Anne 
alloa Nasareko pammetang mae ri Sisera." 
Jari naummi Barak battu ri Moncong Tabor, 
siagang anjo sampuloa sabu taunna. 

15 Nampa nabunduki Sisera. Na nipajari 
kacomo ri Batara anjo tantarana Sisera 
siagang kareta-kareta bunduna. Sagenna 
naummi Sisera battu ri kareta bunduna, 
nampa lari ajappa bangkeng. 

19 Naondammi Barak anjo kareta-kareta 
bunduka siagang tantara musua sagenna 

mange ri Haroset-Hagoyim. Nampa nabuno 


ngaseng sikontu tantarana Sisera. Tena 
manna sitau nalappasang attallasa. 

17 Na sitabanna anjo larimi Sisera mange ri 
kemana Yael, iamintu bainenna Heber, anjo 
tu Kenia. Nasaba anjo Karaeng Yabin battu ri 
Hazor, agangi siagang bija-bijanna Heber. 

18 Ri wattunna battu Sisera, niruppaimi ri 
Yael. Nakana, “Maeki, antamakki ri kemaku, 
tea maki mallaki." Jari antamami Sisera ri 
anjo kemaya. Nampa natongko Yael siagang 
kaeng gordeng sollanna taccokko. 

19 Nakanamo Sisera ri Yael, "Tulunga, 
nanusaresa sikede jene inung, katurere 
dudua." Jari angngallemi Yael guci 
pammolikang jene dadina, nampa nasarei 
angnginung Sisera. Lebaki anjo natongkokimi 
pole kaeng gordeng. 

20 Nampa nakanamo Sisera ri Yael, "Mangeko 
ammenteng ri timungang kemaya. Punna nia 
tau battu nakkutanang ri kau apaka nia tau 
anrinni, pauangi angkana tena." 

21] anri sannana mangnganna, tadodomi 
Sisera sagenna attinro jannang. Angngallemi 
Yael sere palu-palu siagang patto kema, 
nampa palang-palang anreppessi Sisera. 
Nampa napatinting anjo pattoka ri pilisina 
Sisera sagenna annarrusu naung ri buttaya. 
Kammaminjo nanibunomo Sisera ri Yael. 

22 Ri wattunna battu Barak amboyai Sisera 
niruppaimi ri Yael na nakanamo ri ia, "Maeki, 

nakupaccinikangki anjo tau kiboyaya." 
Antamami Barak siagang Yael. Nacinimi 
Sisera matemo ammonrang rawa ri buttaya 
siagang nia patto tattinting ri pilisina. 

23 Anjo alloa nisaremi pammetang tu Israelka 
mae ri Yabin, karaeng Kanaan. 

24 Pila nijallakkammi anjo karaenga, sagenna 
kalabusanna lanynyami. 

5 l Anjo alloa akkelong-kelommi Debora 
siagang Barak ananaya Abinoam. 
Kammaminne kelong-kelonna: 

2Pujimi Batara pahlawang-pahlawanna tu 
Israel, nasaba assumangami untu barjuang, 
na rellamo rayaka mange abundu. 

3 Pilangngerimi ikau karaenga siagang ana 
karaenga kumakkelong ri Batara, Allataalana 
tu Israel. 

“Ri wattu alampanu battu ri Seir, o 
Batara, na Kibokoi daera Edom, magioki 
buttaya, tassungkei passolongang langika, na 
natugurammo jenena rammanga. 

> Tagegosomi moncong-monconga ri 
dallekanNa makoasaya ri Sinai Ri dallekanNa 
Batara, Allataalana Israel. 

6 Ri rewasana Samgar, ananaya Anat, na ri 
rewasana pole Yael, tamania tumadongko 
jarang ri parasangang tamania tu malampa ri 
agang malompo. 

'Tamania bonena kota-kotana Israel sino 
sikali sagenna battu Debora: battuko rapang 
nikarimangngia. 

8Ri rewasa pakaramulana Israel 


manynyomba ri rewata, reppemi bunduka ri 
parasanganna, ri 40.000 pahlawanna bansaya 
manna sere tamangangka sanjata. 

9Ri sikamma panglimana Israel, 
ia arrellakangai kalenna, kuparapiki 
pappakalabirikku sitojeng-tojennaya. Pujimi 
Batara! 

10|kau madongko keledai kebo ikau 
ammempoa ri tappere malompoa, na ikau 
ngaseng majappa bangkenga kabarrangi 
anne carita pammetanga! 

11Ri sarinna sikamma bungung-bungunga, 
suarami nilangngere tu makkelonga, 
ancaritai pammeta mamole- molena Batara, 
pammetanna Israel, ummaNa Batara. Na 
abarrisimo kenanga mange ri pakkebu 
lompona kotaya. 

12 Debora ammentemmako nai, 
numakkelong-kelong. Barak, 
ammentengmako nai, nanuerang sikamma 
musu nitahanga! 

13 Tubarani niaka ammantang battua mange 
ri pamimpinna, battumi kenanga sadia untu 
ero barjuang. 

14 Battu ri Efraim ajappa kenanga nanaung 
parang lappara amminawang ri tantara 
Benyamin abarrisika ri dallekanna kenanga. 
Niami sikamma panglimana, battu ri Makhir 
nammentemmo sikamma perwiraya battu ri 
Zebulon. 

15 Niami sikamma pangngulunna Isakhar 


siagang Debora, battumi Isakhar, 
kammayatompa Barak, amminawammi naung 
kenanga ri parang lappara, amminawang ri 
ia. Mingka tamattantuai erona suku Ruben, 
lanri tena passamaturukang ri kenanga. 

16 Angngapa nammantang kenanga ri allana 
gimbalaka? Apaka untu mappilangngeri 
pakalawaki makkio gimbala? Tena memang 
namakkulle suku Ruben mappattantu apa 
erona lanri tenana passamaturukang ri 
kenanga. 

17Ri wattu abundu lompona Zebulon siagang 
Naftali ri pabundukanga ammantangi suku 
Dan ri kappala, suku Gad tuli niana ri 
timboranna Yordan nampa sannang-sannang 
suku Asyer tamaero alette ri tampana ri biring 
tamparang. 

18(5:17) 

19Ri Taanakh ri ampina Binanga Megido 
abundu sikamma karaenga, barjuang 
sikamma karaeng Kanaan mingka manna 
pera tamania naerang kenanga battu ri 
pabundukang. 

20 Manna olo-olo amminawang ngaseng 
barjuang angngewai Sisera, irate ri 
panribakanna ri allana langika. 

21 Allumpami jenena Binanga Kison 
allolorangi musua. Maju, majumako tubarani, 
ikau nyawaku! 

22 Gassingi larinu ikau jarang nibaea ri 


taunna. 

23 "Tunrai Meros, nabonena, nasaba battuna 
kenanga teai untu ambantu ajari pahlawang 
barjuanga untu Batara, kammanjo kananna 
MalaekaNa Batara." 

24 Upaki Yael bainenna Heber, tu Keni: ri 
sikontu bonena kemaya, iami kaminang 
nibarakkaki. 

25 Appalaki jene Sisera, mingka 
dadi nisareangi nasarei dadi lalang 
pangnginungang karaeng. 

26 Palu-palu napatto napake ambunoi Sisera 
sagenna ancuru ulunna. 

27 Anrabai Sisera ri dallekanna Yael 
ammonrangi ri butta antarimai ajalana. 

28 Battu ri jandelana na mattayang ammana 
Sisera, nanakanamo, "Angngapai natena 
memampa nabattu karetana, angngapa 
natakalangngerang sara bangkeng jaranna?" 

29 Appialimi dayang-dayang caradena lalang 
ri pamai kalenna angkana: 

30 "Sitabangi kenanga abage-bage barang 
rampasang sere tantara anggappa sere yareka 
rua tulolo bageanna Sisera iamintu parekang 
baju kaminang kajalaka anggaranna, untu 
karaeng bainea bongong arupa-rupaya 
sulanna." 

31 Poro mate ngasengi musu-musunTa, 

o Batara, kamma matena Sisera, mingka 
sikontu sahabatTa poro ajari pore ngasengi 

sanrapang alloa ri langika! Lebaki anjo 


amammi anjo parasanganga patampulo taung 

sallona. 

6 1 Sikalipi pole, dorakamiseng umma 
Israel mae ri Batara. Sagenna nibalang 

parekang kenanga nikoasai ri bansa Midian 

tuju taung sallona. 

2Lanri malla duduna tu Israel mae ri 
tu Midian, sagenna mangemi kenanga 
accokko lalang ri kalibong batu, yareka ri 
tampa-tampa amanga ri moncong- monconga. 

3 Labiangampa anjo pole sitabang alamung- 
lamung tu Israel pamarria battumi tu Midian 
siagang tu Amalek, kammayatompa tu 
maraengannaya battu ri parang kassika 
ambunduki tu Israel. 

4 Appareki kema kenanga ri daerana Israel na 
napanraki ngaseng sikontu lamung-lamunga 
appakkaramula ri anjo daeraya sagemna ri 
timboranna Gaza. Kammayatompa olo-olona 
tu Israel kammaya gimbala, sapi, siagang 
keledai nalariang ngaseng kenanga. Sagenna 
manna apa-apa lanakanrea tu Israel tena 
sikalimo. 

3 Pila sanna jaina tu battu angngerangi 
olo-olona siagang apparemi kema kenanga, 
sanna jaina. Punna lanirekengi sanna sikali 
jaina kenanga, kammayatompa onta-ontana 
kenanga sanna todong jaina. Battumi 
kenanga ampanra-panraki anjo parasanganna 
tu Israel. 

6 Na tenamo naassengi angkana apamo 


lanagaukang tu Israel mae ri anjo kenanga. 

"Jari akkiomi umma Israel appala tulung ri 
Batara untu angngewail anjo tu Midian. 

8Nasuromi Batara sere nabi battu 
mae ri kenanga. Nakanamo anjo nabia, 
"Kammaminne kananNa Batara, Allataalana 
tu Israel, Leba mako Kulappassang battu ri 
nipare atanu ri butta Mesir. 

9 Kupasalamamako battu ri tu Mesirka 
siagang battu ri sikamma tuniaka anrinni ia 
ambundukiako, lebami Kubongka kenanga 
battu ri anne parasanganga ri wattunna 
nubunduki kenanga, nampa Kupassareang 
parasanganna kenanga mae ri kau. 

10] eba mako Kupauang angkana iNakkemi 
Karaeng Allataalanu. Siagang takukellako 
anynyomba ri rewata-rewatana bansa 
Amori, nupammantangia parasanganna 
kamma-kamma anne. Mingka tena nuturuki 
parentaKu." 

11Ri sereang allo battumi malaekaNa Batara 
ri kota Ofra. Nampa ammempo ri rawanganna 
poko kayu terpentin, iamintu poko kayuna 
Yoas, tu battu ri golonganna Abiezer. Nia 
anana niareng Gideon, sitabang anjama ase 
gandung ri pammaccokang jene anggoroka. 
Nagaukang cokko-cokkoi anjo jama-jamanna 
sollanna tena naniciniki ri anjo tu Midian. 

12 Napappicinikammi kalenna anjo 


malaekaNa Batara mae ri ia. Nampa nakana, 
"E, turungka patasa! Narurungangko Batara!" 

13 Appialimi Gideon angkana, 
"Kipammopporanga Batara! Punna 
kontutoj eng angkanaya nirurungangi ikambe 
ri Batara, angngapa nania ngaseng anne 
kammaya antujui ikambe? Kemaeji anjo 
sikontu lebaka Nagaukang Batara riolo, 
siagang nacaritaya boe-boena ikambe 
antekamma bateNa Batara ampasuluki 
kenanga battu ri Mesir? Kamma-kamma 
anne nibokoimi ikambe ri Batara. Nabalang 
parekammaki nikoasai ri bansa Midian." 

14) ari nisaremi parenta Gideon ri Batara, 
angkanaya "Lalang ri sikontu kagassingannu 
alampamako mange allappassangi tu Israelka 
battu ri kakoasanna tu Midian. |Nakkemi 
assuroko." 

13 Appialimi Gideon angkana, "Angngapa, 
na inakke Batara? Maka inakke lakkulle 
allappassangi umma Israel battu ri 
kakoasanna tu Midian? Lalang ri suku 
Manasye, golongangkumi kaminang lamma. 
Na ilalang ri bija pammanakangku, inakkemi 
kaminang tuna." 

16 Nakanamo Batara, "Tantu akkullenu, 
nasaba iNakke lambantuko. Akkullei nuancuru 
tu Midian siagang gampang, sanrapang 
angkanaya sitauji nudallekang." 

17 Appialimi Gideon angkana, "Punna Nangai 


tojenga Batara, Kisarema sere pammatei 
manassana angkanaya Batara memang 
amparentakangi anne passuroa mae ri nakke. 

18 Kupalaki naKiero antayanga rolong anrinni 
nakupatalangKi kanre." Appialimi Batara 
angkana, "Bajimi Kutayangko sagennu 
ammotere." 

19 ari ammoteremi Gideon. Nampa 
ammolong sikayu bembe rungka nanapallu. 
Angngalle tongi sampulo kilo labu nampa 
appare roti tenaya nammake pagambang. 
Lebaki anjo napantamami anjo dagenga ri 
karanjeng. Na jenena napariuringi. Nampa 
naerang ngaseng anjo, mange napatala 
ri malaekaNa Batara, niaka attayang ri 
rawanganna anjo poko kayu terpentinga. 

20 Nakanamo malaekaNa Batara, 
“Padongkoki anjo dagenga siagang anjo rotia 
irate ri anne batua, nampa nutumpa jenena 
anjo dagenga irateanganna." Nagaukammi 
anjo Gideon apa nipassuroanga ri ia. 

21 Nampa napajonjo anjo limanna malaekaNa 
Batara, nanasaremo anjo dagenga siagang 
rotia siagang cappa kayu natagalaka. 
Arinrami anjo batua, sagenna labusumo 
akkanre anjo dagenga siagang rotia. Nampa 
allanynyamo anjo malaekaka. 

22 Naassemmi Gideon angkanaya anjo battua 
malaeka KalenNa Batara. Jari mallami Gideon 
nanakanamo, "Cilakama inakke, o Batara 

Kaminang Malabirika! Nasaba assidallekamma 


siagang malaekatTa!" 

23 Mingka angkanami Batara mae ri ia, 
"Pakasannangi nyawanu! Teako mallaki. Tena 
nulamate." 

24 Apparemi Gideon sere tampa 
pakkorobangngang anjoreng, nampa naareng 
"Batara Kabattuanna Kasalamakkanga." Anjo 
tampa pakkorobangnganga nia iji ri Ofra, 
lamintu ri kotana tu Abiezer. 

23 Anjo bangngia Nasaremi Batara parenta 
Gideon, angkanaya, "Angngalleko sapina 
manggenu, ia sapi kaminang bajika, 
umuru tuju taunga. Rumbangi anjo tampa 
pakkorobangngang napareka manggenu untu 
barhala Baal. Nampa nurumbang todong 
benteng pammatei kalompoanna barhala 
Dewi Asyera, niaka baleanna anjo tampa 
pakkorobangnganga. 

26 Nampa nupaenteng irateanganna sere 
tampa pakkorobangngang ia lebaka nirancana 
baji. Nampa nutunu akkayu anjo sapi 
lakia, untu ajari korobang mae ri Batara. 
Anjo bentenna barhala Dewi Asyera lebaka 
nurumbang, nupare kayu tunuang." 

27 Napileimi Gideon sampulo tau atanna, 
nampa alampa mange anggaukangi apa 
Naparentakanga Batara mae ri ia. Mingka 
lanri malla duduna mae ri bija-bijanna 
siagang mae ri sikamma tu niaka ri anjo 
desaya. Tena nabarani anggaukangi anjo 

ri wattu singarana alloa jari nagaukang 


bangngimi. 

28 Ri wattunna ambangung ri baribasana 
tummantanga anjoreng ri kotaya nacinimi 
rumbammi anjo tampa pakkorobangnganga 
untu barhala Baal siagang bentenna anjo 
barhala Dewi Asyera. Nacini tommi kenanga 
angkanaya niamo leba nibangung anjoreng 
ri tampaka sere tampa pakkorobangngang. 
Na nia tompa leba nitunu sapi laki untu ajari 
korobang. 

29 Massing sikutanammi kenanga angkana, 
"Inai anggaukangi anjo?" Ri lebanamo 
nisalidiki, niassemmi angkanaya Gideon, 
ananaya Yoas anggaukangi. 

30 Nakanamo kenanga mae ri Yoas, 
"Lebaki nabongkara ananu tampa 
pakkorobangnganna Baal. Siagang 
narumbang tongi benteng kalompoanna 
Dewi Asyera niaka ri ampina anjo tampa 
pakkorobangnganga. Lanri kammana, erangi 
assulu anjo ananu. Musti nibunoi!" 

31 Mingka angkanami Yoas mae ri kenanga, 
"Apaka agang maeko ri Baalka na nuero 
angngalle-alleangi? Inai-nai agang mae ri 
Baal iami lanibuno anne alloa! Punna manassa 
Allataala anjo Baal, lappassammi naia tommo 
kalenna larro, lanri nibongkarana tampa 
pakkorobangnganna." 

32 | anri akkana Yoas, "Lappassammi na 
Baal kalenna angngewal Gideon, lanri 

nabongkarana tampa pakkorobangnganna." 


Jari appakkaramulami anjo wattua nigallarami 
Gideon "Yerubaal". 

33 Anjo wattua assere ngasemmi sikontu 
tu Midian, Amalek siagang suku-suku 
maraenganga ri parang kassi timboranna 
Binanga Yordan. Alimbangi kenanga ri 
Binanga Yordan, nampa appare kema ri 
Lapparana Yizreel. 

34 Mingka nipimpingi Gideon ri RohNa Batara. 
Na natuimo tarompeka angkioki tu Abiezer 
sollanna battu arappungang siagang ia. 

33 Nia tommo tau nasuro mae ri suku Asyer, 
Zebulon, Naftali, siagang suku Manasye, 
ia niaka ri bageang rayanganna yareka ri 
laukanna binangaya, sollanna arappungang 
kenanga siagang ia. Na battu ngasemmo 
kenanga untu ambantui Gideon. 

36 Nampa nakanamo Gideon ri Allataala, 
"Batara, iKatte leba angkana erokKi ampakea 
untu allappassangi umma Israel. 

37 Punna kamma padeng, ri tompona 
anne buttaya, iamintu tampa biasaya 
napakkattoi ase gandung ikambe, niamo bulu 
gimbala kupadongko, punna ammuko, na ia 
bawang anne bulu gimbalaka nabasai jene 
rammang natena nabasa buttana, iaminjo 
ajari butti angkanaya erokKi ampakea untu 
allappassangi umma Israel." 

38 Na kammaminjo kajarianna: Ri wattunna 
ambangung Gideon ammukona baribasa, 

napaccomi anjo bulu gimbalaka. Niamo jene 


rammang nagappa simangko jaina. 

39 Nakanamo ri Allataala, "Batara, teaKi 
larroi punna abicara ija pole. Bolima kamma 
appare pole sere pammatei siagang anne bulu 
gimbala nigoncinga. Mingka kamma- kamma 
anne, ia anne bulu gimbalaka tuli kalotoro, 
nabuttana ajari basa". 

40 Anjo bangngia Nagaukammi Allataala anjo 
apa napalaka Gideon. Sagenna ammukona 
baribasa kalotoroki anjo bulu gimbalaka, 
mingka buttana basai lanri jene rammang. 
7 l Ri sereang allo, baribasa dudumi 

ambangung Gideon, siagang taunna. 
Alampai kenanga appare kema ri ampina 
timbuseng jeneka ri Harod. Na ia kemana 
tu Midian niaki ri warakkanna kenanga, ri 
lappara ambania ri Bulu More. 

2 Nakanamo Batara ri Gideon, "Jai dudui 
taunnu. Tena Kuero assarei pammetang 
mae ri tu Midianga. Nasaba nakana sallang 
kenanga, ammetai lanri kagassingang 
kalenna kenanga, sagenna teaimi Nakke 
napakalompo. 

3Jari, pauammi taunnu angkanaya, Inai-nai 
nabattui malla, musti akkaro-karoi nabokoi 
anne Moncong Gilead nammotere mange ri 
ballana." Jari nia 22.000 tau ammotere. la 
ammantanga nia mamo 10.000 tau. 

4 Nakanamo pole Batara mae ri Gideon, "Jai 
dudulji taunnu. Erangi kenanga mange ri 

binangaya. Anjorempi naKupileangko, punna 


Kukana ri kau, Anne taua musti alampai 
siagang ikau, musti alampai. Mingka punna 
Kukana, Anne taua takkulleai alampa siagang 
ikau, takkulleai alampa." 

> Naerammi Gideon anjo taunna mange 
ri binangaya. Nampa Nakana Batara ri 
Gideon, "Inai-nai allepaki jeneka sangkamma 
kongkong, musti nusalaki battu ri tau 
akkulantuka untu angnginung." 

6Jari nia 300 tau allepaki jeneka battu ri 
limanna, maraenganga akkulantu ngasengi 
angnginung. 

7 Nakanamo Batara ri Gideon, "Ilaminjo 
tallum bilangnganga tau allepaka jene 
laKupake untu allappassangko siagang 
naKusareko pammetang mae ri tu Midian. 
Suromi anjo maraengannaya ammotere 
ngaseng." 

8J ari nasuromi Gideon ammotere anjo 
sikontu tu Israel maraenga, pantaranganna 
anjo tau tallum bilangnganga. Sikontu 
bokonga siagang tarompe niaka ri anjo tau 
ammotereka nialle ngasengi. Tu Midian niaki 
ri lapparaka, irawangang tampa kemana tu 
Israel. 

9 Anjo bangngia Nakanamo Batara ri Gideon, 
"Ambangung mako Gideon! Mange mako 
ambunduki tu Midian ri kemana. Kusareko 
pammetang mae ri kenanga. 

10 Mingka punna mallakko, kioki anjo atannu 


Pura, nunampa alampa siagang mae ri 
kemana musua. 

11 [| anulangngereki sinampe apa nabicaraya 
musunnu. laminjo lampajari baraniko untu 
ambunduki." Alampami Gideon siagang Pura, 
mange ri pabaeng-baenna kemana musua. 

12 Anjo tu Midian, Amalek siagang tu battua 
ri parang kassika, tassia-siaraki ri kere-kere 
mae anjoreng ri lapparaka. Sangkammai 
nicini katimbang arappunganga. Unta-untana 
kenanga sanna jaina sanrapang kassi ri biring 
tamparang. 

13 Battuna mange anjoreng Gideon, niamo 
nalangngere sitau musunna ancaritai sonana 
mae ri aganna. Kammai anne caritana 
anjo taua, "Assona nia kucini sibatu roti 
tagulung-gulung antama ri tampa kemata. 
Nampa nia sere kema naluluang. Anjo 
kemaya rumbangi anjari sallappara buttaya." 

14 Appialimi aganna angkana, "Cecce, 
mattantu padanna Gideon, anana Yoas anjo 
tu Israelka! Battuanna nisaremi pammetang 
ri Allataala mae ri tu Midian siagang sikontu 
tantarata!" 

15 Nalangngerena Gideon ri passalana anjo 
sonaya siagang apa battuanna, sujumi 
anynyomba ri Allataala. Nampa ammotere 
mae ri tampa kemana tu Israel. Nakanamo, 
"Sadia-sadia ngaseng mako! Nasareko 

pammetang Batara mae ri tantarana tu 


Midian!" 

16 Nampa nabage tallu Gideon anjo tallum 
bilangnganga taunna, ajari tallu regu. 
Tasere-sere tau massing nisarei tarompe, 
siagang sere pammantangang sulo. 

17 Nakanamo Gideon ri kenanga, "Punna 
battua ri pabaeng-baenna tampa kemana 
tu Midianga parhatikang baji-bajika. Nampa 
nugaukang todong apa kugaukanga. 

18 Punna kutui tarompekku siagang natui 
ngaseng tarompena tau niaka ri reguku, 
musti nutui ngaseng tongi tarompenu nampa 
musti ammarrang ngasengko ri tammulilina 
anjo kemaya, angkana, Untu Batara siagang 
untu Gideon!" 

19 Ri labirinnamo lantang bangngia, battumi 
Gideon siagang taunna mange anjoreng ri 
pabaeng-baenna tampa kemana musunna. 
Anjo wattua beru nisambei tau ajagaya ri 
anjo tampa kemaya. Nanatuimo tarompena 
Gideon siagang tarompena sikontu tau 
niaka ri reguna, na nasungke tommo 
pammantangang sulona. 

20 Kammatommi anjo nagaukang anjo ruaya 
regu. Nampa naangka ngasemmo siagang 
lima kairinna sikontu sulo naeranga kenanga. 
Kammayatompa natui ngasemmi tarompena 
niaka ri lima kananna ngaseng kenanga. 
Nampa ammarrang ngaseng kenanga, 
"Padang untu Batara siagang untu Gideon!" 

21 Massing ammantangi kenanga ri tampana 


ri tammulilina anjo tampa kemaya. Na piti 
lari-lari ngasemmo anjo tantara nasuroa, 
ammarrang-marrang. 

22 Ri wattunna napasara tarompena Gideon 
siagang sikontu taunna, napasibundumi 
siagang Batara anjo tantara musua para ia. 
Larimi kenanga mange ri Zerera sagenna 
Bet-Sita na kota Abel-Mehola rampina Tabat 
bellana. 

23 Nikio tommi suku Naftali, Asyer 
siagang suku Manasye niaka irayanganna 
siagang ilaukanna Binanga Yordan. Nampa 
angngondang tommo kenanga ri tantara 
Midian. 

24 kKammayatompa akkiring tommi kabara 
mange ri sikontu daera monconna Efraim, 
angkana, "Naung ngaseng mako mae 
ambunduki tu Midian. Jagai Binanga Yordan 
siagang yangasenna kaloroka sagenna 
Bet-Bara bellana. Teako lappassangi tu Midian 
alimbang anjoreng." Jari nipagio tommi tu 
Efraim. Nampa najagai kenanga Binanga 
Yordan siagang sikontu kaloroka sagenna 
mae ri Bet-Bara bellana. 

25 Nia rua pamimpinna tu Midian najakkala 
anjo kenanga iamintu niarenga Oreb siagang 
Zeeb. Nibunoi Oreb ri Batu Oreb, na Zeeb 
nibunoi ri tampa pammaccokang anggorona 
Zeeb. Anjo tu Efraim naondang tulusuki 
tu Midianga nampa naerang ulunna Oreb 

siagang Zeeb mae ri Gideon, ri biring rayana 
Yordan. 

9 1 Na nakanamo tu Efraim ri Gideon, 

"Angngapa natena nukio tongi ikambe ri 
wattunnu alampa ambunduki tu Midianga? 
Apa sabana nuppakamma ri kambe?" 
Kammami anjo batena amoro- moro kenanga 
mae ri Gideon. 

2 Mingka appialimi Gideon angkana, "Tena 
nasiapa anggaranna apa kugaukanga na ia 
apa nugaukanga ngaseng. Manna nasikedeja 
anjo apa nugaukanga, mingka anjo apa 
sikedeka lompoangngangi anggaranna na 
anjo nagaukanga sikontu taungku. 

3|kau ngasemmi nisare koasa battu ri 
Allataala sagenna akkulle nubuno Oreb 
siagang Zeeb, anjo ruaya pamimpinna tu 
Midian! Punna nibilangi anjo, apa jasaku 
inakke?" Lebaki akkana kamma Gideon, 
ammarimi larro kenanga. 

4 Anjo wattua battumi Gideon siagang anjo 
tallum bilangnganga taunna ri baleanna 
Binanga Yordan. Mangngang sikalimi kenanga 
mingka tuli naondanna ija musunna. 

> Nampa battumi kenanga mange ri 
Sukot, anjoreng nakanamo Gideon 
ri tau ammantanga ri anjo kotaya, 
"Tulunga nanusare sikede kanre taungku 
sannamo mangnganna kenanga na nampa 
laniondangija Zebah siagang Salmuna, 
karaenna anjo tu Midian." 

6 Mingka appialimi pamimping- pamimping 
niaka ri Sukot angkana, "Tenapa 
nanujakkalaki Zebah siagang Salmuna, 
nanuppala ngasemmo kanre! Apa matu- 
matunna nisare kanre taunnu?" 

7? Nanakanamo Gideon, "Bajimi! Sallang 
punna Nasarema pammetang Batara mae 
ri Zebah siagang Salmuna, lakucambo 
ngasengko cambo katinting battua ri parang 
kassika!" 

8 Napannarrusumi pajappana Gideon, 
sagenna anrapi mange ri Pnuel. Anjoreng 
appala tommi kanre untu taunna. Mingka 
sangkamma lebaki pappialinna taua anjoreng 
siagang taua ri Sukot. 

9 ari nakanamo Gideon ri kenanga, 
"Lammoterekka sallang siagang salama. Na 
anjo wattua lakurumbangi menarana anne 
kotaya!" 

10 Lalanna anjo wattua niami Zebah siagang 
Salmuna kammayatompa sikontu tantarana 
ri Karkor. Sikontuna anjo tantarana tu parang 
kassika nia mamo 15.000 tassesa. Niamo 
12.000 tantarana mate. 

ll Natulakkammi Gideon pabaeng-baeng 
parang kassi rayanganna Nobah siagang 
Yogbeha. Nampa napatabangka nabunduki 
musunna. 

12Na anjo ruaya karaeng, iamintu Zebah 
siagang Salmuna, larimi mingka niondangi ri 

Gideon, nanajakkala kenanga. Sagenna lussa 


ngasemmo tantarana kenanga. 

13 Nampa lalang pajappanna ammotere 
battu ri pabundukanga anjoremmi ri 
pangngambikang Heres angngolo Gideon. 

14 Anjoreng niamo sere tu rungka battu ri 
Sukot najakkala. Nampa napakkutanangang 
areng-arenna tau ajari pamimpinga ri Sukot. 
Natulisi ngasemmi areng-arenna kenanga 
nampa nasareang Gideon. Nia 77 tau jaina. 

15 | ebaki anjo alampami Gideon amboyai 
pamimping- pamimpinga ri anjo kotaya. 
Nakanamo ri kenanga, "Tantu nuurangi 
ngasengjji ri tenana nanuero antulunga, 
lanri tenanapa nakujakkalaki Zebah siagang 
Salmuna. Sai kammai anjo? Taerokako 
assarea kanre siagang taungku nanuasseng 
angkanaya sanna ngaseng mangnganna 
kenanga anjo wattua. Anne cinimi Zebah 
siagang Salmuna." 

16| ebaki anjo angngallemi Gideon ruku 
akkatinting battua ri parang kassika. 
Nampa napangngajari ngaseng anjo 
pamimping-pamimpinna tuniaka ri kota 
Sukot. 

17 Nampa ri kota Pnuel, narumbang 
tommi menarana. Kammayatompa nabuno 
ngasemmi sikontu tu burane niaka anjoreng. 

18 | ebaki anjo akkutanammi Gideon 
mae ri Zebah siagang Salmuna angkana, 
"Antekamma tanjana anjo sikamma 

tunubunoa ri Tabor"? Appialimi Zebah siagang 


Salmuna, "Ero ngasengi kenanga santanja 
ikau, sangkammai turungang karaeng." 

19 Nanakanamo Gideon, "Anjo kenanga 
saribattangku, anana ngaseng ammakku. 
Kade natenaja nubunoi kenanga, manassa 
tena todong nalakubunoko." 

20 Nampa nakanamo Gideon ri ana 
bungasana, niarenga Yeter "Bunoi anjo 
kenanga!" Mingka anjo Yeter rungka iji. Jari 
mallaki ambibuki padanna untu ammuno. 

21 Nakanamo Zebah siagang Salmuna, 
"Mae mako! Punna buraneko lima kannanu 
ambunoi ikambe!" Jari nibunomi kenanga 
ri Gideon. Nampa naalle ngaseng Gideon 
belo-belo niaka ri kallong untana kenanga. 

22| ebaki anjo angkanami umma Israel ri 
Gideon, "Leba mako allappassangi ikambe 
battu ri kakoasanna tu Midian. Jari ikaumo 
kammayatompa turungannu ajari pamimping 
mae ri kambe." 

23 Appialimi Gideon angkana, "Tena. Teai 
inakke lajari pamimpinnu, manna anakku 
tena todong. Bataraji pamimpinnu". 

24 Mingka nakanamo pole Gideon, "Sereji 
bawang papalakku: sikontu anjo anting- 
anting nurampasaka battu ri musua, sareang 
ngasenga." (Biasana tu Midian ammakei 
anting-anting bulaeng, sangkamma todong 
tuniaka ammantang ri parang kassika.) 

25 Appialimi kenanga angkana, "Bajimi. 
Kipassareangi situlusu pamai mae ri kau." 
Appakarammi kenanga kaeng, nampa 
massing battu kenanga ampadongkoki 
sikontu anting-anting narampasaka kenanga 
battu ri musua. 

26 Yangasenna anjo anting-antinga 
napassareang kenanga, nia ruampulo 
kilo battalana, tanirekengapi belo-belo 
maraenganga, kammaya rantea, kaeng gaga 
biasaya napake karaenna tu Midian, siagang 
rante niaka ri kallong untana kenanga. 

27 aminjo bulaenga napare Gideon sere 
patung barhala. Nampa naboli ri kamponna 
iamintu Ofra. Sikontu tu Israelka mange 
ngasemmi anjoreng anynyomba ri anjo 
patung barhalaya. Sagenna tenamo 
najampangi Allataala, Batarana kenanga. 

Na iaminjo ajari sanrapang sikko mange ri 
Gideon siagang sikontu bija-bijanna. 

28 Takkuleami ampanggaukang tu Midian. 
Nibetami kenanga ri tu Israelka. Jari amammi 
anjo parasanganga sagenna patampulo taung 
sallona, lalang tallasana ija Gideon. 

293 Lebanamo anjo bunduka, ammoteremi 
Gideon ri kamponna, nammantang anjoreng. 

30 Nia tujupulo ana buranena, lanri jaina 
bainenna. 

31 Nia todong baine piarana ri Sikhem. Battu 
ri anne baine piarana anggappa tongi sitau 
ana burane, naarenga Abimelekh. 

32 Ri wattu toa dudunamo umuruna 


nampami mate Gideon. Anjorengi ri jerana 
Yoas, iamintu jerana manggena, nitarawang. 
Anjo jeraka anjorengi ri Ofra tampana, 
lamintu ri kotana tu Abiezer. 

33 Ri matenamo Gideon, tenamo namajarre 
tappana tu Israel mae ri Allataala. 
Anynyombami kenanga ri rewata-rewata 
Baal, siagang naparemi anjo Baal-Berit ajari 
rewatana kenanga. 

34Tenamo nanynyomba kenanga mae 
ri Allataala, Batarana kenanga, lebaka 
allappassangi kenanga battu ri kakoasanna 
musu-musu niaka ri tammulilina kenanga. 

35 Tena tommo naurangi bija-bijanna Gideon 
lanri jasa-jasana Gideon mae ri umma Israel. 
9 l Ri sereang allo alampami Abimelekh, 

lamintu anana Gideon, mange ri kota 
Sikhem, napammantangia bijanna ammana. 
Abicarami anjoreng mae ri kenanga angkana, 

2 "Pakkutanangang sai mae ri sikontu tau 
ammantanga ri Sikhem, kereanga labi baji: 
Niparentaya ri tujupuloa anana Gideon, 
yareka ri serea bawang tau? Piurangiang tongi 
kenanga angkana nia ija passisambungang 
cerakku siagang kenanga." 

3J ari alampami anjo bija-bijanna ammana 
Abimelekh mange ri tau niaka ri Sikhem. 
Nampa napabattuang pappasanna Abimelekh 
mae ri kenanga. Na natappukimo tau 
ammantanga ri Sikhem untu amminawang ri 

Abimelekh. Nasaba nakana kenanga memang 


anjo Abimelekh nia ija passisambungang 
cerana siagang kenanga. 

4Nampa assaremi kenanga tujupulo doe 
pera, naallea battu ri balla panynyombanga ri 
Baal-Berit. laminjo doeka napake Abimelekh 
anggaji siapa are jaina tu jadala untu 
amminawang ri ia. 

> Nampa mange ri kamponna manggena 
ri Ofra. Anjoreng nabuno ngasemmi anjo 
tujupuloa saribattanna irate ri sereang batu. 
Mingka anjo ana bungkona Gideon, niarenga 
Yotam, tena namminawang nibuno, lanri 
accokkoi. 

6 Arappungammi sikontu tau ammantanga 
ri Sikhem siagang Bet- Milo. Nampa alampa 
kenanga mange ri poko terpentin karamaka 
ri Sikhem. Anjoremmi niangka Abimelekh ri 
kenanga ajari karaeng. 

7 Nalangngerena Yotam anjo passalaka, 
mangemi ammenteng ri cappana Moncong 
Gerizim. Nampa akkio mange ri yangaseng 
anjo taua, angkana, "Pilangngeria ikau 
ngaseng tuniaka ri Sikhem, sollanna 
napilangngeri todong Allataala. 

8 Nia sere wattu narappungang poko-pokoka 
untu ampilei karaenna. Nakanamo kenanga ri 
poko zaitun, Ajarimako karaenna ikambe. 

9 Appialimi poko zaitunga angkana, Tena 
kuero nasaba punna ajaria karaennu, 
musti ammarima assare wassele minynya 

zaitun, biasaya nipake untu ampakalompoi 


rewata-rewataya siagang rupataua. 

10 Nampa nakanamo anjo poko-pokoka mae 
ri poko araya, Ikau ajari karaenna ikambe. 

11 Mingka appialimi anjo poko araya 
angkana, Teaja. Nasaba punna ajarima 
karaennu, musti ammarima assare wassele 
rappo ara tene-tenea. 

12 | ebaki anjo nakanamo poko-pokoka ri 
poko anggoroka, Jari ikaumo ajari karaenna 
ikambe. 

13 Mingka appialimi poko anggoroka 
angkana, Masakang musti lakupammari 
assare wassele anggoro ampakasannangai 
pamaina rewata-rewataya siagang rupataua, 
lanri poro lajari karaennu! 

14 anri kammana nakanamo sikontu 
poko-pokoka ri rompo akkatintinga, | kaumo 
ajari karaenna ikambe. 

15 Appialimi anjo rompo akkatintinga, Punna 
attojeng-tojeng ngasengko ero ampajaria 
karaennu, maeko alalang irawangangku. 
Punna tena nuero lassuluki pepeka battu ri 
anne tangke-tangke akkatintingku na natunu 
ngaseng sagenna labusu sikontu poko-poko 
arasa niaka ri Libanon." 

19 Nampa nakanamo pole Yotam, "Jari, 
maka situlusunaji pamainu angngangkaki 
Abimelekh ajari karaeng? Maka lebami 
nugaukang apa siratanga nugaukang 
mange ri Gideon manggeku, siagang bija 


Hakim-hakim 9.171 21 43 
pammanakanna? Maka lebami nubalasa 


jasa-jasana manggeku, 

17 lebaka barjuang untu ikau ngaseng? 
Urangi angkanaya lebami nasaung nyawana 
untu allappassang ngasengko battu ri 
kakoasanna tu Midian. 

18 Mingka kamma-kamma anne nupassalasai 
bija pammanakanna manggeku. Nubuno 
ngasengi anana tujupulo sikali irate ri 
tompo serea batu. Na Abimelekh anana 
manggeku battu ri baine atana. Mingka 
nuangkami ajari karaeng ri Sikhem, kalanri 
niana passisambungang cerana siagang ikau 
ngaseng. 

19 Punna tulusuki pamainu anne alloa 
appanggaukang kamma mae ri manggeku 
siagang bija pammanakanna, bolimi kamma 
assannang-sannang mako siagang Abimelekh. 
Siagang bolimi kamma assanang- sannang 
Abimelekh siagang ikau ngaseng. 

20 Mingka punna tena nakamma, poro 
assulu laloi pepeka battu ri Abimelekh, na 
natunu ngaseng sagenna labusu nakanre tau 
ammantanga ri Sikhem siagang Bet- Milo. 
Kammayatompa poro assulu lalo tongi 
pepeka battu ri tau ammantanga ri Sikhem 
siagang Bet- Milo na nakanre sagenna labusu 
Abimelekh." 

21] ebaki anjo larimi Yotam, nampa 
mange ammantang ri Beer, lanri mallana ri 
Abimelekh, anjo saribattanna. 

22Tallun taungi sallona Abimelekh 


ammantang ri Israel. 

23 Nampa Napasimusumo Batara anjo 
Abimelekh siagang taua ri Sikhem. Sagenna 
niewamo Abimelekh ri kenanga. 

24 Kammaminjo kajarianga, sollanna 
nibalasamo kajadallanna Abimelekh siagang 
nikompa salami ri tau niaka ri Sikhem na 
nabuno anjo tujupuloa anana Gideon. 

25 Appaniami pajaga ri coppo-coppo 
buluka aboya akkala taua ri Sikhem untu 
anjakkalaki Abimelekh. Sikamma tau niaka 
ammalo anjoreng nirampo ngasengi ri anjo 
pajaga-pajagaya. Na nipabattumo mae ri 
Abimelekh anjo apa kajarianga. 

26 Anjo wattua battumi Gaal, anana Ebed, 
ero ammantang ri Sikhem siagang sikamma 
saribattanna, na nipatappamo kenanga ri tau 
niaka ri Sikhem. 

27 Alampami kenanga angngalle rappo 
anggoro, ri koko-koko anggoroka, nampa 
napare jene anggoro. Nampa appare kenanga 
passua-suarrang. Angnganre-nganremi 
kenanga ri tampa panynyombang rewataya, 
nasumpa-sumpai tojeng Abimelekh. 

28 "| naiki anne nakimusti tundu mae ri 
Abimelekh?" Nakanamo Gaal, "Inai tau anjo 
sitojenna? Sai anana Gideon, siaganga Zebul 
ajari atai mae ri Hemor, manggena Sikhem, 
boe-boeta!" 

29 "Ebara inakke ampimpingi taua anrinni 


ri Sikhem, manassa narapimi ajala anjo 
Abimelekh! Lakukana ri ia, Umba kimaju. 
Pagio ngasengi tantaranu, siagang maeko 
nakissulu abundu!" 

30 Nasannamo larrona Zebul, ammarentaya 
ri kota Sikhem allangngereki anjo kananna 
Gaal. 

31 Niamo tau nasuro mae ri Abimelekh ri 
Aruma, angngerang pappasang angkanaya, 
"Niaki Gaal anana Ebed siagang ngaseng 
saribattanna battu mange ri Sikhem. 

Na nakompa sala ngasemmo taua untu 
angngewako. 

32 | ari paralluko mange accokko ri kokoa 
punna bangngi siagang taunnu. 

33 Ammuko baribasa punna ammumbami 
alloa, patabangkami nanubunduki anjo 
kotaya. Na punna assulu Gaal siagang taunna 
ero angngewako iamintu kasampatang baji 
mae ri ikau untu ambunduki." 

34) ari agiomi Abimelekh siagang taunna ri 
wattunna bangngi. Nabage appami kalenna 
kenanga accokko ri tammulilina kota Sikhem. 

35 Tena nasallo nacinina Abimelekh siagang 
taunna angkana niaki Gaal assulu ammenteng 
ri pakkebu lompona kotaya, assulu ngasemmi 
kenanga ri paccokkoanna. 

36 Nacinina Gaal kenanga, nakanamo ri 
Zebul, "Cini sai! Nia tau jai naung battu ri 
coppo-coppo monconga!" Appialimi Zebul 

angkana, "Ha, teai tau anjo. Anjo tau-taunna 


monconga." 

37 Nakanamo pole Gaal, "Tojeng! Nia 
tau naung mae ri buluka. Na nia todong 
sere rombongang battu ri poko terpentin 
karamaka!" 

38 Nakanamo Zebul ri Gaal, "Jari kemaemi 
kamma-kamma anne sara lomponu? Riolo 
nukana apa sabana kimusti amminawang 
turu mae ri anjo Abimelekh? laminne anjo 
sikamma tau nuhinaya. Kamma-kamma anne 
maju mako ambunduki kenanga!" 

39 Nampa naerammo Gaal assulu taua ri 
Sikhem angngewal Abimelekh. 

40 Mingka nibundukimi ri Abimelekh, 
sagenna lari. Sannami jaina tu mate ri 
pakkebu lompona kotaya. 

4l Lebaki anjo ammoteremi Abimelekh mae 
ri Aruma, nampa ammantang anjoreng. 
Nabongkami Zebul anjo Gaal siagang 
sikamma saribattanna assulu battu ri Sikhem. 
Sagenna takkulleami kenanga ammantang 
anjoreng. 

42 Ammukona, appakkaramulami taua ri 
Sikhem ambokoi kotaya, ero mae ri kokoa. 
Na nipabattuammo anjo kabaraka mae ri 
Abimelekh. 

43 Naparappungammi taunna Abimelekh, 
nampa napajari tallu pasukang. Lebaki anjo 
alampami kenanga mange ri koko-kokoa 
accokko. Ri wattunna nacini tau niaka 

ri kotaya lamange ri kokoa assulumi ri 


paccokoanna nampa nabuno kenanga. 

44 alang akkaro-karona Abimelekh siagang 
pasukanna ambunduki pakkebu lompona 
kotaya, anjo ruaya pasukanna maraenga 
naondang tommi nampa nabuno tau laria 
mae ri koko-kokoa. 

43 Abundumi Abimelekh sikabusuna alloa, 
na naalle anjo kotaya, nabunomi tau niaka 
ilalang, nampa naancuru anjo kotaya, na kiori 
cela. 

46 Nalangngerena tau niaka lalang ri benteng 
Sikhem anjo kabaraka, antamami kenanga 
ri kalibong rawanganna balla panynyombang 
EI-Berit untu accokko. 

47 Na nipauammo Abimelekh angkana niami 
taua arappungang anjoreng. 

48] ari alampami Abimelekh siagang taunna, 
nai ri Moncong Zalmon. Nampa ammolong 
tangke-tangke kayu siagang pangkulu. 
Massing nasompomi kenanga anjo tangke- 
tangke kayua, na nasuro todong taunna 
akkaro- karo anggaukangi apa nagaukanga. 

49 Massing ammolommi kenanga tangke- 
tangke kayu, nampa ajappa amminawang 
ri Abimelekh. Sikontu anjo tangke kayua 
natambungi ri bawana anjo kalibonna 
panynyombanga nampa natunu, sitabanna 
nia ngasengija anjo tu Sikhem ilalang. Jari 
mate ngasemmi anjo sikontu tau niaka ri 

Sikhem, kira-kira nia sisabu tau, burane 


siagang baine. 

30[ ebaki anjo alampami Abimelekh mange ri 
Tebes. Nakurummi anjo kotaya nampa naalle. 

>L Ri tangnga-tangngana anjo kotaya nia 
sere menara kassa. Lari ngasemmi mange 
anjoreng sikontu tau niaka anjoreng ri kotaya. 
Antamami kenanga ri anjo menaraya nampa 
nakonci pakkebuna, nampa nai kenanga. 

3? Nabattumo Abimelekh mange anjoreng, 
untu ambunduki anjo menaraya. Ri wattunna 
battu mange ri pakkebuna anjo menaraya 
naero natunu, 

33 niamo sitau baine ampituguri ulunna 
Abimelekh siagang sere batu pagilingang. 
Nareppemo kadaro ulunna. 

34 Akkaro-karomi Abimelekh angkioki 
turungka papisang sanjatana na nakana, 
"Bibuki padannu nampa nubunoa, tena kuero 
nipakkanai nibuno ri tu baine." J ari nitobomi 
ri anjo tu rungkaya sagenna mate. 

33 Nacinina tu Israelka angkana matemi 
Abimelekh, ammotere ngasemmi kenanga. 

59 kammaminjo bateNa Allataala ambalasaki 
kajadallang nagaukanga Abimelekh mange 
ri manggena, ri wattu nabunona tuju puloa 
saribattanna. 

37 Na Nahukkung tommo taua ri Sikhem 
lanri kajadallanna kenanga. Yangasenna anjo 
kajarianga sicoco lebaki apa lebaka napau 

Yotam, anana Gideon, ri wattunna nasumpai 


kenanga. 
10 l Ri matenamo Abimelekh, tu niarenga 
Tola, anana Pua, ajari pamimping untu 
allappassangi tu Israelka. Cucunnai Dodo, 
battu ri suku Isakhar. Anjorengi ri Samir, ri 
daera monconna Efraim ammantang. 
2Ruampuloi antallu taung ampimpingi 
umma Israel nampa mate. Anjorengi ri Samir 
nitarawang. 

3Lebaki Tola, tuniarenga Yair ampimpingi 
tu Israelka. Ruampuloi anrua taung sallona 
ammarenta. Anjo Yair tau battu ri Gilead. 

4Nia tallumpulo tau ana buranena. Nia 
tallumpulo keledaina kenanga siagang 
tallumpulo desana ri daera Gilead. Anjo 
desa-desaya tuli niarengiji desa-desa Yair. 

> Matemi Yair, nitarawangang ri Kamon. 

6 Dorakami pole umma Israel mae ri 
Batara. Tenamo namangngurangi kenanga ri 
Batara, siagang tenamo nanynyomba mae 
ri la. Rewata-rewata Baal siagang Asytoret 
agiling nasomba kenanga. Kammayatompa 
rewata-rewata bansa Siria, Sidon, Moab, 
Amon siagang Filistin, yangasemminjo 
nasomba kenanga. 

' Jari larromi Batara mae ri umma Israel. 
Sagenna nibalang parekang kenanga nikoasai 
ri bansa Filistin siagang bansa Amon. 

8Sampuloi assagantuju taung sallona 
anjo ruaya bansa anJjallakkang ngasengi tu 

I|sraelka ri Gilead, iamintu daera tu Amori 


irayanganna Binanga Yordan. Nasessa 
taliwa-liwami kenanga tu Israelka. 

9 Balalo alimbammi tu Amon ri Binanga 
Yordan untu ambunduki suku Yehuda, 
Benyamin siagang Efraim. Sagenna sannamo 
sessana umma Israel. 

10J ari akkiomi umma Israel appala tulung ri 
Batara, angkana, "Dorakami ikambe mae ri 
Katte; tenamo namangngurangi ikambe mae 
ri Katte, o Allataala! Anynyombami ikambe 
mae ri rewata-rewata Baalka. " 

11 Appialimi Batara angkana, "Riolo nijajako 
ri bansa Mesir, Amori, Amon, Filistin, Sidon, 
Amalek siagang bansa Maon. Nampa anjo 
wattua akkiomako mae ri Nakke appala 
tulung. Urangi sai, apa tena Kulappassangko 
battu ri kakoasanna kenanga? 

12 (10:11) 

13 Mingka manna nakamma, balalo nubokoi 
tonjA nunampa mange anynyomba ri 
rewata-rewataya. Kamma-kamma anne 
taerokaMa allappassangko. 

14 Alampamako mange ri anjo rewata-rewata 
lebaka nupile. Akkiomako mae ri kenanga! 
Bolimi kamma naanjo kenanga antulungko ri 
wattu lalannu ri kasukkaranga." 

15 Mingka nakanamo umma Israel mae 
ri Batara, "Dorakami ikambe, Batara. 
Kigaukammi manna apa erotTa, assala 
Kitulungi ikambe anne alloa." 

16 Nampa napela ngasemmo kenanga sikontu 


patung barhalaya, nanynyombamo kenanga 
ri Allataala. Natuguru pangngamaseammo 
Allataala anciniki kenanga lalang 
kasukkarang. 

17 Anjo wattua sitabangi sadia-sadia tantara 
Amon untu abundu. Akkemai kenanga ri 
Gilead. Narappung tommo umma Israel 
siagang akkema ri Gilead. 

18 Massing sikutanammi anjoreng rayana 
siagang pamimping-pamimping battua 
ri Israel, apaka nia ri kenanga barani 
angngangka sanjata angngewal bansa Amon. 
Anjo taua lanipajari pamimping ri sikontu tau 
niaka ri Gilead. 

1 1 l Anjo Yefta iami tantara sanna 

baranina. Anjorengi ri Gilead 
ammantang. Manggena niarenga Gilead. 
Mingka anjo ammana baine pagau sala. 

2 Anjo manggena nia todong ana-ana 
burane maraenna, iamintu battua ri baine 
sitojennaya. Ri wattunna lompomo anjo 
ana-anaka, nabongkami Yefta assulu battu ri 
balla. Nakana kenanga, "I kau tena nunggappa 
manna apa-apa battu ri manggena ikambe, 
nasaba ikau ana battuko ri baine maraeng." 

3Lanri kammana anjo, assisalami Yefta 
siagang anjo sikamma saribattanna. Nampa 
mange ammantang ri daera Tob. Anjoreng 
arappungammi siagang garombolang jadala. 
Nampa alampa kenanga mange anrampo! 

4Tena siapa sallona, nibundumi tu Israelka 


ri tu Amon. 

P Ri wattunna kajariang anjo kammaya, 
alampami sikamma pamimpinna Israel, 
mange angkioki Yefta na nabokoi daera Tob. 

6 Nakanamo kenanga, "Pimpingi ikambe 
angngewai tu Amon." 

7 Mingka appialimi Yefta angkana, "Sai sanna 
ngaseng nukabirisingku? Lebama nubongka 
assulu battu ri ballana manggeku. Angngapa 
na nubattu mae ri nakke ri wattunnu nataba 
kasukkarang?" 

8 Appialimi kenanga angkana, "Battui 
ikambe, lanri eroki ikambe angngangkakko 
untu ampimpingi sikontu taua ri Gilead untu 
ambunduki bansa Amon ri kamma-kammaya 
memang anne." 

9 Appialimi Yefta angkana, "Punna niakko 
ammotere mange ri Gilead untu ambunduki 
bansa Amon, siagang Nasareki pammetang 
Batara, inakke sallang lajari tukoasa mae ri 
kau ngaseng." 

10 Appialimi kenanga angkana, "Situju 
ngasengi kambe. Batara ajari sabi." 

11) ari alampami Yefta siagang pamimping- 
pamimpinna Gilead. Nampa niangkamo ri 
kenanga ajari pamarenta siagang pamimping. 
Na ri dallekanNa Batara ri Mizpa, napaumi 
Yefta sikamma apa nakaerokia mae tuniaka ri 
Gilead. 

12 | ebaki anjo niamo tau nasuro Yefta mange 


ri karaeng Amon, untu ampabattui papasanna 
angkana, “Apa kasalanna ikambe sagenna 
nubunduki parasanganna ikambe?" 

13 Appialimi karaenna bansa Amon mae ri 
sikamma tunisuroa angkana, "Ri wattunna 
nia umma Israel battu ri Mesir, naallei 
kenanga buttana ikambe, appakkaramula 
battu ri Binanga Arnon sagenna mange ri 
Binanga Yabok siagang Binanga Yordan. 
Kamma-kamma anne poterang ngasemmi 
anjo siagang baji." 

14 Nasuromi pole Yefta mange ri karaeng 
Amon, 

13 untu angngerangi pappiali kammaya anne, 
"Tena sikali nanarampasaki umma Israel 
buttana tu Moab yareka buttana tu Amon. 

16 Ri wattunna nabokoi tu Israel butta Mesir, 
angngolo mangei kenanga ri Teluk Akaba, 
ammalo ri parang kassi nampa sagemha ri 
Kades. 

17 Nampa assuro kenanga mange ri 
karaeng Edom untu appala paramisi allalo ri 
parasanganna. Mingka tanapabiangi kenanga. 
Nampa kamma todong anjo papalana mae 
ri karaeng Moab, mingka tena todong 
nanipabiangi. Sagenna ammantammo tu 
Israel ri Kades. 

18 Nampa napannarrusu jappana kenanga 
angngolo ri parang kassi. Mingka tena nanioloi 
daera Edom siagang Moab, passangalinna 

angngalleki agang akkuliling sagenna battu 


ri rayanganna Moab, ri baleanna Binanga 
Arnon. Akkemami kenanga anjoreng, mingka 
tena nalimbangi anjo binangaya, lanri anjo 
daeraya antamaki ri daera Moab. 

19 | ebaki anjo niamo tau nisuro ri umma 
Israel mange ri Sihon, karaeng Amori ri 
Hesybon, untu appala paramisi, allalo ri 
daera Amori, lanri eroki kenanga mange ri 
parasangang kalenna. 

20 Mingka tena nikellai ri Sihon lanri 
tena natappa angkana poro laallalonaja 
bawang kenanga. Balalo napaturungi sikontu 
tantarana mange angngalle tampa ri Yahas, 
nampa nabunduki umma Israel. 

21 Mingka nisarei pammetang umma 
Israel ri Batara, Allataalana Israel, mae ri 
Sihon siagang tantarana. Kammaminjo na 
nagappa ngasemmo umma Israel sikontu 
buttana tu Amori niaka ammantang ri anjo 
parasanganga. 

22 Naempoimi kenanga anjo daera Amori 
appakkaramula battu ri Arnon bageang 
timboro, sagenna bageang warana Binanga 
Yabok, kammayatompa appakkaramula battu 
ri parang kassika bageang iraya, sagenna 
mae ri Binanga Yordan bageang ilau. 

23) ari Batara, Allataalana Israel, iaminjo 
ambongkai tu Amoria untu kaparalluanna 
ummaNa Batara. 

24Na kamma-kamma anne apaka 


erokko angngallei ammotere? Anjo butta 
nasareangko rewatanu Kamos, akkullei 
tuli nupatang. Mingka apa lebakamo 
Napassareang Batara, Allataalana ikambe 
mae ri kambe, lanapartahangkangi ikambe. 

25 Maka nukana bajikangngangko na Balak 
anana Zipor, karaenna Moab? Tena lebakai 
Barak angngewal ikambe siagang abundu 
siagang ikambe. 

26 Tallum bilangngang taung sallona tu 
Israel angngempoi Hesybon, Aror siagang 
sikamma desa-desa niaka ri tammulilina, 
kammayatompa sikontu kota niaka ri birinna 
Binanga Arnon. Angngapa nasiapa sallona 
anjo tanuallea ammotere? 

21 Tena, tena na sala ikambe mae ri kau. 
|kau sala nasaba nubunduki ikambe. Anne 
alloa Batarami haking untu antappuki anne 
parkarana bansa Israel siagang bansa Amon." 

28 Mingka tena najampangi karaeng Amon 
anjo pappasanna Yefta. 

29 Nipimpimmi Yefta ri RohNa Batara. Jari 
alampami Yefta mange angkunjungi daera 
Gilead siagang Manasye. Nampa ammotere 
mange ri Mizpa ri Gilead. Battu anjorengi 
napannarrusu Jappana mange ri daera bansa 
Amon. 

30 Ajanjimi Yefta mae ri Batara angkana, 
"Punna nasarea pangngellai Batara nakubeta 
tu Amon, 

31 sjagang nakusalama ammotere, jari 


inai-nai mamo uru assulu battu ri ballakku 
untu anruppaia, iami lakupassareang anjari 
korobang tunuang mae ri Batara." 

32 Nlimbammi Yefta ri Binanga Yordan 
untu ambunduki tu Amon. Na nisaremo 
pammetang ri Batara. 

33 Nabundu Yefta sipacappu-cappuna 
kenanga. Appakkaramulai battu ri Aror 
sagenna mae ri daera abiringa ri Minit, nia 
ruampulo kota yangasenna. Kammayatompa 
narapiki sagenna Abel-Keramim bellana. 
Sanna jaina tu Amon mate. Sagenna 
nibetamo kenanga ri tu Israel. 

34 Ammoterena Yefta battu ri Mizpa, battumi 
ana tulolonna anruppai najoge-joge siagang 
appasara rebana. laminjo ana sitau-tauna. 

35 Kamma nacinina Yefta anjo anana, 
sannami sinana nyawana. Nakkeke- kekkemi 
bajunna, na nakana, "O Anakku, panrami 
atingku! Lebama assumpa ri Batara, na 
takkulleamo kupinra!" 

36 Nakanamo anjo ana tuloloa ri Yefta, "Leba 
maki assumpa mae ri Batara, bapa. Na nasare 
maki pangngellai Batara, untu ambalasaki 
kajadallanna tu Amon, musunta. Jari anjo apa 
leba kipanjanjianga musti kirupai. 

37 Mingka nia sere kupala. Kisarea wattu 
ruam bulang untu ajappa-Jappa siagang 
agang-agangku ri buluka. Anjorengi 


Hakim-hakim 11.381 12.3. 57 
lakukarruki sarengku, lanri lamatea ri wattu 


tulolongku ija." 

38 Nikellaimi ri manggena, na nalappassang 
alampa. Alampami anjo tuloloa siagang 
agang-aganna untu angngerangi sinana 
anjoreng, nasaba lamatei lalang tenanapa 
naburane siagang tenapa anana. 

39 Allalonamo ruam bulang, ammoteremi 
mae ri manggena. Nampa nagaukammo 
manggena apa anjo lebaka napajanjiang 
mae ri Batara. Jari matemi anjo anaka 
lalang tulolona ija. laminjo pakkaramula 
passabakkanna ri tu Israel, 

40 angngapa nabiasa alampa ana-ana 
tuloloa patampulo allo lalang taung-taunga, 
mange angngerangi sinana ri Gilead, untu 
angngurangi anana Yefta. 

1 2 1 Anjo wattua sadiai suku Efraim ero 

alampa mange abundu. Alampami 
kenanga, na limbang ri Binanga Yordan, 
mange ri Zafon. Nakanamo kenanga ri Yefta, 
"Angngapa nulampa ambunduki bansa Amon 
na tena nukio tongki? Kamma-kamma anne 
lakitunuko siagang sikontu bone ballanu." 
2Nakanamo Yefta, "Nia passisalang lompona 
ikambe tu Gilead siagang tu Amon. Leba mako 
kukio untu ambantua untu allappassanga 
battu ri anjo tu Amon, mingka tena ngaseng 
nubattu. 

3J ari, kuassennamo angkanaya manassa 
tena nulabattu untu ambantua, alampama 

ampabaraniangi kalengku mange ambunduki 


anjo tu Amon, manna pole kumusti 
mate. Nampa Nasarea Batara pammetang 
mae ri kenanga. Angngapa nanubattu 
kamma-kamma anne ero ambundukia?" 

4 Nampa naparappungang ngaseng Yefta 
tau niaka ri Gilead. Nanabundukimo 
sagenna nabeta tu Efraim. (Tu Gilead niaka 
ammantang ri Efraim siagang Manasye 
nitudumi ri tu Efraim angkanaya nasalami 
kalenna kenanga battu ri sukuna iamintu 
Efraim.) 

3 Anjo tu Gilead lalang abunduka, naempoimi 
tampa-tampa palimbanganga ri Binanga 
Yordan, sollanna akkulle naruppai tu Efraim 
eroka lari. Ri wattunna nia sere tu Efraim 
ero lari, appala paramisimi untu alimbang. 
Akkutanammi tu Gileadka ri ia angkana, 
“Apaka tu Efraimko?" Punna appiali angkana 
"Teai," 

6 nasuromi antappui "Syibolet". Lanatappui 
"Sibolet," lanri tanaassengai natappu baji 
anjo kana kammaya. Nampa lanajakkala 
siagang nabuno ri sereang tampa ri anjo 
palimbanganga. Jari niamo 42.000 tu Efraim 
anjo wattua nibuno. 

7 Annang taungi sallona Yefta ampimpingi 
tu Israel. Nampa matemo, na nitarawang ri 
kamponna, iamintu ri kota Mizpa ri Gilead. 

8 Lebana Yefta, nipimpimmi umma Israel ri 
Ebzan, battua ri Betlehem. 

9 Anjo Ebzan nia tallumpulo ana buranena 


siagang tallumpulo ana bainena. Anjo ana-ana 
bainena napabuntingi siagang tau battua 

ri suku-suku maraenga. Kammayatompa 
angngallei tallumpulo tulolo battua ri 
suku-suku maraeng untu napasialle siagang 
ana-ana buranena. Tuju taungi sallona Ebzan 
ampimpingi umma Israel. 

10 Nampa matemo, na nitarawang ri 
Betlehem. 

1l ebana Ebzan, nipimpimmi umma Israel ri 
Elon, battu ri suku Zebulon. Sampulo taungi 
sallona Elon ammimping. 

12 Nampa matemo, na nitarawang ri Ayalon 
ri daera Zebulon. 

13 | ebana Elon, nipimpimmi umma Israel ri 
Abdon anana Hilel battu ri Piraton. 

14 Nia patampulo ana tu buranena, na nia 
tallumpulo cucu-cucu buranena. Massing 
nia tasserenna kenanga sikayu keledaina. 
Sagantuju taungi sallona nipimping umma 
Israel ri Abdon. 

15 Nampa matemo Abdon, na nitarawang ri 
Piraton ri daera Efraim, ri daera monconna tu 
Amalek. 

13 1 Dorakami pole umma Israel ri Batara 

jari nibalang parekangi ri Batara, na 
nikoasai kenanga ri tu Filistin, patampulo 
taung sallona. 

2 Anjo wattua nia sitau burane ri kota Zora. 


Arenna nikana Manoah, battu ri suku Dan. 
Tamanangi bainenna. 

3 Mingka ri sereang allo niamo malaekaNa 
Batara ampappicinikangi kalenna mae ri 
la. Nakanamo anjo malaekaka ri ia, "Anne 
siapaya sallona tena nukkulle anggappa 
ana. Mingka tenamo nasallo nulatianang, 
nunggappa sitau ana burane. 

“Jari katutui bajimi kalennu. Teako 
angnginungi anggoro yareka inungang terasa, 
teako angnganrei apa-apa harang. 

> Punna lassumo ananu, tea sikaliko polongi 
uuna. Nasaba lalang nitianangang iji naleba 
nipattantumo untu ajari tau attinja. lami 
labarjuang untu allappassangi bansa Israel 
battu ri kakoasamna tu Filistin." 

6 | ebaki anjo mangemi bainenna Manoah ri 
buranenna na nakana, "Daeng, nia suroNa 
Allataala mae ri nakke, kammai tanjana 
malaekaNa Allataala, sagengku malla 
dudumo. Tena nakupakkutanangang angkana 
battu kemaei. Na tena todong napauanga 
arenna. 

7Mingka nakana ri nakke angkana 
latiananga siagang langgappa sitau ana 
burane. Nakanamo pole angkana takkullea 
angnginung anggoro yareka inungang terasa, 
yareka angnganre apa-apa harang. Nasaba 
anjo anaka musti nipassareangi mae ri 

Allataala untu ajari tu attinja ri sikontu 


tallasana." 

8 Nalangngerena Manoah anjo passalaka, 
appala doammi ri Batara, angkana, "O Batara, 
poro Kisuro laloi pole battu anjo suroTa mae ri 
kambe, sollanna napauangi ikambe apa musti 
nagaukang ikambe punna lassu anjo anaka." 

9 Napilangngerimi Allataala pappalana 
Manoah. Battumi pole anjo malaekaNa Batara 
mae ri bainenna Manoah, ri wattu sitabanna 
ammempo- mempo ri kokoa. Anjo wattua 
tenai buranenna anjoreng. 

10) ari larimi mange ampauangi buranenna, 
na nakana, "Daeng, mae maki ciniki. Niami 
pole battu anjo tau lebaka battu mae ri nakke 
pirangngalloang!" 

11 Akkaro-karomi Manoah ampinawangi 
bainenna. Nareppesimi anjo taua na 
nakutanang angkana, "Ikatteka angngerangi 
anjo kabaraka mae ri bainengku?" Appialimi 
anjo malaekaka angkana, "'Kammatojengi." 

12 Akkutanammi Manoah angkana, "Punna 
kajariang sallang anjo apa lebaka nipau apa 
musti nigaukang ri anjo anaka? Antekamma 
sallang katallasanna?" 

13 Appialimi anjo malaekaNa Batara angkana, 
"Takkulleai bainennu angnginung anggoro 
yareka inungang terasa. Kammayatompa 
takkulleai angnganre kanre- kanreang battua 
ri poko anggoroka, yareka apa-apa haranga 
nikanre. Musti nagaukang ngasengi sikontu 

apa kupaua ri ia. Na najagai sollanna 


tennanniakka nakaluppai nagaukang manna 
sirupa." 

14(13:13) 

15 Nampa nakana pole Manoah ri ia, 
"Kuminasai nakiattayang rolong sinampe, 
nanipappalluangki bembe rungka." 

16 Mingka nakanamo anjo malaekaNa Batara, 
"Manna kuttayang anrinni, mingka tena 
nalakukanre anjo apa nupatalaya sinampe. 
Mingka punna ero tojengko ampatalai, 
patalami anjo untu ajari korobang tunuang, 
na nipassareang mae ri Batara." Tenapa 
naassengi Manoah anjo wattua angkana 
malaekaNa Batara anjo naaganga abicara. 
Jari nakanamo, "Punna kamma kuminasai 
nakipau arenta. Sollanna punna kajariammo 
sallang anjo apa kipaua, akkullemi ikambe 
assareki pappakalabiri mae ri katte." 

17 (13:16) 

18 Akkutanammi malaekaNa Batara angkana, 
"Apa sabana nuero angngassengi arengku? 
Anjo arengku appakkalannasaki." 

19 ari angngallemi Manoah sikayu bembe 
rungka kammayatompa sikede gandung. 
Nampa napadongko irate ri batua na 
napassombang mae ri Batara, iamintu Batara 
anggaukangi apa-apa appakalannasaka. 

20 Lalang arinrana nai anjo pepeka battu ri 
tampa pakkorobangnganga, nacinimi Manoah 
siagang bainenna anjo malaekaka lalang pepe 

nai ri langika. Nampami naasseng Manoah 


angkana malaekaNa Batara anjo battua, 
Jari sujumi siagang bainenna anynyomba. 
Ribokoanganna talebakami nacini pole 
kenanga anjo malaekaka. 

21( 13:20) 

22 Nakanamo Manoah ri bainenna, "Manassa 
lamateki nasaba lebaki nicini Allataala!" 

23 Appialimi bainenna angkana, "Punna ero 
memang Batara ambunoki, tantu taerokai 
antarimai anjo korobang nipassombanga mae 
ri la. Siagang tena todong na laNappicinikang 
ngaseng anne sikammaya mae ri katte. 
Yareka tena na laNapauangki, anjo apa-apa 
lebaka Napau mae ri katte." 

24 Siapa are bulang ribokoanganna, 
ammanami sitau burane anjo bainenna 
Manoah. Nampa naareng Simson anjo 
anaka. Abakkami ajari lompo anjo anaka, na 
nibarakkaki ri Batara. 

23Ri wattunna nia ri tampa kemana 
suku Dan, attampaka ri allana Zora 
siagang Esytaol, appakkaramulami nisare 
kagassingang ri RohNa Batara. 

14 l Ri sereang allo alampami Simson 

mange ri Timna. Niamo sere tulolo 
battu ri Filistin anjoreng. 

2 Nammoteremo mange ri tau toana na 
nakana, "Eroka ri anjo tulolo battua ri 
Filistin, niaka ri Timna. Kupalaki nakimange 
ampassuroi." 

3 Mingka nakanamo tau toana, "Angngapa 


numusti alampa aboya baine ri tu Filistin, 
tu tenaya nantama ri golongang ummaNa 
Batara? Tenaka tulolo baji lalang ri 
golonganta todong, yareka lalang ri bansata?" 
Appialimi Simson ri manggena, angkana, 
"Mingka kaiaminjo tulolo Filistin kukaeroki. 
Nakuminasai nakimangemo ampassuroanga." 
4Tanaassengai tau toana Simson angkana 
Batara ampagioki Simson na nagaukang anjo 
kammaya. Nasaba, aboyai kasampatang 
Batara untu ambunduki tu Filistin. Anjo 
wattua, nikoasai tu Israelka ri tu Filistin. 

“Jari alampami Simson siagang tau toana 
mange ri Timna. Lalang allalona kenanga 
ri sereang koko anggoro, assiruppami 
Simson siagang sikayu singa rungka. Assara 
ammarrummi anjo singaya, 

6na tiring ajari kassamo Simson lanri 
kakoasanNa Batara. Na nabinya-binyaramo 
anjo singaya siagang limanna, sangkamma 
leba angkana bembeji anjo singaya. Tena 
nacaritai Simson mae ri tau toana anjo apa 
kajarianga. 

7 Nampa mangemi Simson angkunjungi anjo 
tuloloa, na naagang accarita. Na nangaimo 
Simson anjo tuloloa. 

8Tena nasiapa sallona alampami pole 
Simson untu ambuntingi anjo tuloloa. Lalang 
ajappana, assengkami mange anciniki anjo 
singa lebaka nabuno, wattunna mange battu 

ri anjo tampaka, jai sikalimi bani lalang ri 


kalenna anjo singaya. Na nia todong jene 
bani. 

9 Nakaeremi antama ri limanna anjo 
bania, nampa nakanre ajappa anjo bania. 
Nampa mange ri tau toana, na nasare 
todong sipagang anjo bania, nampa nakanre 
kenanga. Mingka tena napaui Simson ri 
kenanga angkana battu anjorengi ri singa 
matea naalle anjo bania. 

10 Alampanamo Simson mange ri ballana 
anjo tau loloa, apparemi passua-suarrang 
Simson anjoreng. Nasaba kammaminjo 
kabiasanna tau rungka-rungkaya. 

11 Nicinina ri tu Filistin ammileimi kenanga 
tallumpulo turungka untu angngagangi 
Simson. 

12 Nakanamo Simson ri kenanga, "Nia 
tappu-tappuangku. Punna nukullei nutappu, 
massing kusareko silawara kaeng lenang 
halusu siagang sipasang pakeang gaga. 
Kusareko kasampatang tuju allo lalang 
passua-suaranna anne pabuntinganga untu 
antappui. 

13 Mingka punna tena nukkulle antappui, 
ikau massing assarea kaeng lenang halusu 
siagang sipasang pakeang gaga." Nakanamo 
anjo tu Filistinga, "Bajimi kamma-kamma 
anne paumi anjo tappu-tappuanga. " 

14 Nakanamo Simson, "Battu ri angnganrea, 
assulu apa nikanrea: battu ri kassaka, 

assulu apa matenea." Allalonamo tallungallo 


tenapa ri kenanga akkulle antappui anjo 
tappu-tappuanga. 

15 Jj ari, ri makaappana alloa, nakanamo 
kenanga ri bainenna Simson, “Nyonyo sai 
anjo buranennu sollanna ero ampaui ri kambe 
apa battuanna anjo tappu-tappuanga. Punna 
tena, lakitunuko siagang sikontu bone ballana 
manggenu. laji padeng nanuundangki lanri 
erona nupacappu apa-apanna ikambe!" 

16 ari mangemi bainenna Simson angngarru 
ri dallekanna Simson, na nakana, "Kuassengi 
angkanaya nungaia. Mingka angngapa 
na nusare tappu-tappuang agangku, 
na tena nupauanga battuanna. Tantu 
nukabirisia!" Nakanamo Simson, "Tayangi 
rolong! Kamanna tau toaku tena todong 
nakupauangi. Angngapa namusti kupau ri 
kau?" 

17 | alanna tuju allo passua-suarranga 
tuli angngarruna bainenna Simson. Na 
lanri tuli angngarruna ero nipauang, ri 
maka tujuna allona nipauammi ri Simson 
battuanna anjo tappu-tappuanga. Nampa 
nakanamo bainenna Simson battuanna anjo 
tappu-tappuanga mae ri tu Filistin. 

18) ari ri maka tujuna alloa, ri tenanapa 
nalabu alloa, nakanamo anjo kenanga 
mae ri Simson, "Apaya labi teneangngang 
na bania? Na apaya pole kassakangang 
na singaya?" Appialimi Simson angkana, 

"Kapunna tena nakusuro bainengku, 


takkulleako angngissengi battuanna anjo 
tappu-tappuanga!" 

19Tiring kassami Simson lanri kakoasanNa 
Batara. Nalampamo mange ri Askelon. 
Anjoreng ammunoi tau burane tallumpulo 
la gaga-gagaya ngaseng pakeanna. Nampa 
naalleang ngaseng pakeanna kenanga, 
na naerang napassareang mae ri anjo 
tallumpuloa tau antappuai tappu-tappuanna. 
Lebaki anjo ammoteremi mae ri ballana 
siagang lussa pamaina. 

20 Nampa napassareammo matoang 
buranena Simson anjo bainenna Simson mae 
ri paeranna Simson ri wattu pabuntinganna. 
15 l Tena nasallo ribokoanganna, ri 

wattunna pakkattoang ase gandung, 
alampami Simson angkunjungi bainenna. 
Angngerangi sikayu bembe rungka untu 
bainenna. Na nakanamo Simson ri matoang 
buranena, "Erokka antama ri kamaraka sicini 
bainengku." Mingka tanipabiangai ri matoang 
buranena. 

2 Nakana ri Simson, "Kukanai birisi toj eng- 
tojeng mako mae ri ia. Jari kupassareammi 
mae ri agannu. Mingka akkullei nualle andina. 
Labi gagangangi pole anjo andina." 

3 Nakanamo Simson, "Kamma-kamma 
anne teaimi nakke sala punna nia apa-apa 
kugaukang mae ri tu Filistin." 

4Mangemi anjakkala tallum bilangngang 


serigala. Nampa napassisikkokang ingkonna 
tarua-rua anjo serigalaya. Na nasarei sulo ri 
paruppang passikkona. 

> Lebaki anjo naparinrami anjo suloa nampa 
nalappassang ngaseng anjo serigalaya, 
na nabongka antama ri sikamma kokonna 
tu Filistin. Akkanre ngasemmi sikontu ase 
gandung lebaka nikatto anjoreng. Balalo 
amminawang tommi akkanre sikamma koko 
anggoroka. 

 Nasalidikimi tu Filistin angkana inai anjo 
ampanggaukang kamma. Na nipauammo 
kenanga angkana Simson ampanggaukang, 
lanri lebaki napassareang matoang buranena 
ri Timna anjo bainenna Simson mae ri aganna 
Simson. Jari nitunumi ri tu Filistin anjo bainea 
siagang sikontu bone ballana manggena, 
sagenna labusu. 

7 Nakanamo Simson mae ri anjo tu Filistin, 
"O, kammaminne batenu appanggaukang? 
Assumpa angkana tena kulammari punna 
tena naleba kubalasa mae ri kau ngaseng!" 

8 Nampa nabundukimo siagang nasessa- 
sessami kenanga. Jaimi tau ri kenanga 
nabuno. Lebaki anjo, alampami mange 
ammantang ilalang ri sereang kalibong batu, 
irate ri bulu batua ri Etam. 

9 Jari mangemi tu Filistin ri daera Yehuda 
nampa appare kema anjoreng. Nampa 
nabunduki kota Lehi. 

10 Akkutanammi tu Yehuda mae ri tu Filistin 


angkana, "Apa sabana na nubunduki ikambe?" 
Appialimi kenanga angkana, "Battuki anne 
ero anjakkalaki Simson, sollanna akkulle 
nigau kamma batena appanggaukang mae ri 
kambe." 

11 Nalangngerena anjo alampami tu 
Yehudaya nia 3.000 tau mange ri kalibong 
batu niaka irate bulu batu, ri Etam. 
Nakanamo kenanga anjoreng, "Simson, 
tenaka nanuassengi angkanaya nakoasaiki 
tu Filistin? Apa anne nugaukang mae ri 
kambe?" Appialimi Simson angkana, "Musti 
kubalasaki apa lebaka nagaukang kenanga 
mae ri nakke." 

12 Nakanamo kenanga, "Battui anne ikambe 
untu ansikkokko nampa nipassareangko mae 
ri tu Filistin." Nakanamo Simson, "Ajanji mako 
rolong, angkanaya ikau talanubunoaja." 

13 Nakanamo kenanga, "Bajimi. Nasaba 
lanisikko jako bawang nampa nipassareangko 
mae ri tu Filistin. Tena nalanibunoko." Nampa 
nisikkomi Simson siagang rua otere beru, 
nampa nierang ri kenanga battu ri anjo 
kalibong batua. 

14 Ri wattunna battu mae ri Lehi nierang 
Simson massing lari-larimi battu tu Filistin 
mange anggora-gorai. Tiring ajari kassami 
Simson lanri kakoasanNa Batara. Natappu- 
tappumi anjo otere passikko limanna, 

sangkamma leba angkana otere ammutung 


anjo otereka garana. 

15 Niamo nabuntulu sere buku gigi keledai, 
beru dudu iji. Narappummi anjo bukua, 
nampa napake ajallo, ampalu-palui taua. 
Sagenna nia 1.000 tau mate nabuno. 

16 Nampa akkelong-kelommo Simson 
nakana: "Buku giginna keledaia, kupake 
ammuno 1.000 tau, buku giginna keledaia, 
kupake ampatambungi mayana kenanga." 

17 | ebaki anjo napelami anjo buku gigia. 
laminjo sabana na niaremmo anjo tampaka 
Ramat-Lehi (battuanna bulu buku gigi). 

18 Nampa turere dudumo nasaring Simson. 
Akkiomi mae ri Batara, angkana, "Silalongku 
Kisare pammetang lompo. Maka lamate 
tangnginunga kamma- kamma anne sagengku 
najakkala tu Filistin tenaya nanaassengKi?" 

19 NaNasungkemo Allataala sere kalibong 
ri anjo bulu batua ri Lehi, nampa assulumo 
jeneka battu anjoreng. Angnginummi 
Simson sagenna bajimi nasaring ammotere. 
laminjo sabana naniareng timbuseng jeneka 
"Timbuseng jene Hakor" Anjo timbuseng 
jeneka nia iji ri Lehi. 

20 Ruampulo taungi sallona Simson 
ampimpingi umma Israel ri wattunna nikoasai 
kenanga ri tu Filistin. 

16 l Ri sereang allo alampami Simson 

mae ri Gaza. Anjoreng assigappai 

assikantinroang siagang anjo bainea. 

2 Nalangngeremi kabarana taua ri 
Gaza angkanaya niaki Simson anjoreng. 
Nakurummi kenanga anjo tampaka, nampa 
natayang silabusu bangngi ri pakkebu 
lompona kotaya. Mingka tena apa-apa 
nagaukang kenanga anjo bangngia lanri 
napikkiriki kenanga angkana, "Ammumbapi 
sallang alloa nampa nibuno." 

3 Mingka tena nattinro Simson sagenna 
baribasa. Ri tangngana bangngia 
ambangummi nampa alampa mange ri 
pakkebu lompona kotaya. Nalakka ngasemmi 
pakkebuna nampa napisang naerang nai ri 
cappana bulu baleanna Hebron. 

4Lebaki anjo tuguru eromi Simson mae 
ri sereang baine battua ri Lappara Sorek. 
Niarengi Delila anjo bainea. 

> Niamo lima tu annagala koasa ri Filistin 
battu mange ri anjo bainea. Nakanamo 
kenanga, "Nyonyomi Simson sollanna 
ero ampauangko angkana apa rahasia 
kagassinganna, siagang antekamma carana 
nakkulle tappela anjo kagassinganna. Jari 
akkullemi battu ikambe untu ansikkoki 
nanibeta. Nisarepako sallang doe pera, 
massing-massingki assareko sisabu 
assibilangngang sitau." 

6Jari nakanamo Delila ri Simson, "Apa 
sabana nanugassing kamma Simson? 

Apapi nisikkokangko sollanna tappela 


anjo kagassingannu? Pauang sa bedeng 
rahasiana!" 

7 Appialimi Simson angkana, "Punna 
nisikkokka tuju otere pana beru, ia tenayapa 
nakalotoro dudu, lajari lammama sangkamma 
tau biasaya." 

8J ari nisaremi Delila ri tukoasana Filistin tuju 
otere pana beru, tenayapa nakalotoro dudu. 
Nampa lalang attayanna tu Filistin ri kamara 
maraenga, nisikkomi Simson ri Delila siagang 
anjo otereka. Lebaki anjo ammarrammi 
Delila, angkana, "Simson! Niaki tu Filistin 
battu!" Natappu-tappumi Simson anjo otere 
panaya silalonna. Tappumi anjo otereka 
sanrapang bannang natabaya pepe. Tenapa 
nakaassengang rahasia kagassinganna 
Simson. 

9 (16:8) 

10 Nakanamo Delila ri Simson, "Aballe- 
balleko! Nukarek-karenaija. Pauanga, otere 
apa akkulle nipake ansikkokko!" 

11 Appialimi Simson angkana, "Punna 
nisikkoka siagang otere beru tenayapa naleba 
nipake lajari lammama sangkamma tau 
biasaya" 

12 alang attayamna tu Filistinga ri kamara 
maraenga, angngallemi Delila siapa are otere 
beru, nampa nasikko Simson. Lebaki anjo 
ammarrammi angkana, "Simson! Niaki tu 
Filistin battu." Mingka natappumi Simson 

annappuka bannang. 

13 Nakanamo Delila ri Simson, "Nukarek- 
karenaima pole! Aballe-balleko. Pauanga 
otere apa akkulle nipake ansikkokko!" 
Appialimi Simson angkana, "Punna 
nipasiotere uukku tuju lawara siagang 
bannang niaka ri pakkakasa tannunga, 
nampa nisikkokang mae ri kayu pakkakasa 
tannunga, lajari lammama sangkamma tau 
biasaya." 

14) ari nipajari attinromi Simson ri Delila. 
Nampa napasiotere tuju lawara uuna 
Simson siagang bannang niaka ri pakkakasa 
tannunga. Lebaki anjo nasikkomi mae ri 
anjo kayu pakkakasa tannunga. Nampa 
ammarrang angkana, "Simson! Niaki tu 
Filistin battu!" Ambangummi Simson nampa 
nabeso uuna sagenna talappasa battu ri anjo 
pakkakasa tannunga. 

15 Nakanamo Delila, "Nukana nungaia, 
padahala bellai pamainu ri nakke! 
Pintallumma nukarek-karenal. Sagenna 
kamma-kamma anne tenapa nanupauanga 
apa sabana nanugassing kamma." 

16 Allo-allona tuli arengese Delila, sagenna 
lanremo Simson allangngereki. 

17 Kalabusanna nasungkemi rahasiana 
Simson. Nakanamo Simson, "Tena lebakapi 
nipolong uukku. Lebama nipassareang ri 
Allataala ajari tau nipileNa. Appakkaramula 

nipolong uukku, tappelami kagassingangku, 
lajari lammama sangkamma tau biasaya." 

18 Naassemmi Delila angkanaya nasungkemi 
rahasia ri atinna Simson. Jari akkirimmi 
kabara mae ri tukoasana tu Filistin angkana, 
"Battu ngasemmaki pole sikali. Nacaritami 
rahasiana Simson mae ri nakke!" Battumi 
kenanga na napangngerangngammo doe 
Delila. 

19 | ebaki anjo nisapu-sapumi Simson ri 
Delila sagenna attinromi ri bonggana. Nampa 
akkio tau nanasuro polong uuna Simson. 
Nampa appakkaramulamo nasikko Simson, 
lanri tappelami kagassinganna. 

20 Nampa ammarrang angkana, "Simson! 
Niaki battu tu Filistin!" Ambangummi 
Simson nanapikkiri kapang angkana 
akkullei tallappasa sangkamma allalo-lalloa. 
Tanaassengai angkanaya nibokoimi ri Batara. 

21 Battumi tu Filistin anjakkalaki nampa 
napasulu lisere matanna. Nierammi ri 
kenanga mae ri Gaza, na nasikko siagang 
rua rante tambaga. Nampa napantama 
ri tarungkua. Nisuromi anjoreng anjama 
anggiling. 

22 Mingka lalanna anjo wattua 
appakkaramulami attimbo poleang 
uuna. 

23 Ri sereang wattu arappungammi sikamma 
tukoasana tu Filistin. Eroki kenanga assua- 

Dagon, iamintu rewata nasombaya kenanga. 
Akkelong-kelommi kenanga angkana, 
"Nasaremaki pammetang mae ri Simson, 
musunta!" 

24 Lalang arannu-rannuna kenanga 
nanakanamo kenanga, "Erangi Simson mae 
nania nipare pammakkallang!" Jari niallemi 
Simson ri kenanga battu ri tarungkua, 
nampa napare kakka-kakkallang. Nasuromi 
ammenteng ri allana rua benteng tembo 
lompo. Nacinina kenanga Simson, akkelong- 
kelommi kenanga mamuyuji-muji ri Dagon, 
nakana, "Nasaremaki pammetang rewatanta 
mae ri musu lebaka ampanraki parasanganta 
siagang ammunoa sijaiang tau bansata!" 

25(16:24) 

26 Nakanamo Simson ri anjo ana burane 
anrenrengiai, “Lappassangi limangku 
nakukkulle annagala ri benteng pattula 
lompona anne bangunanga, nasaba erokka 
ammanjeng anjoreng." 

27 Anjo bangunanga sanna rassina tau. 
Manna limaya tukoasaya ri Filistin nia 
tongi anjoreng. Na ri loteng rateanna 
anjo bangunanga nia kira-kira 3.000 tau. 
Accini-cini ngasemmi kenanga siagang 
nacau-caumi Simson. 

28 Anjo wattua appala doammi Simson. 
Nakana, "O Batara Kaminang Tinggia, poro 
Kiurangi laloa. Kisare laloa pole kagassingang 

kammana anne akkullei kubalasa tu Filistin 
lebaka ampasuluki lisere matangku". 

29 | ebaki anjo natagalami Simson anjo 
ruaya benteng pattula lompona bangunanga. 
Nampa atudang rua-rua limanna ri anjo 
benteng pattula lompoa. 

30 AMmarrammi angkana, "Lappassamma 
mate siagang ngaseng anne tu Filistin!" 

Na nagassingimo ansorongi anjo benteng- 
bentenga sagenna rumbang. Na natujumo 
anjo limaya tukoasana tu Filistin, siagang 
sikamma tau niaka anjoreng. Mate tongi 
Simson. Mingka anjo ri wattu kamateanna 
jaiangangi tau nabuno na anjo ri lalang 
tallasana. 

31 Nampa battumo sikamma saribattanna 
siagang sikontu bija-bijanna untu angngallei 
mayana. Naerammi kenanga mayana 
ammotere nampa natarawang ilalang ri 
jerana Manoah, iamintu manggena. Anjo 
jeraka tampana nipariallaki ri Zora siagang 
Esytaol. Ruampulo taungi Simson ajari 
pamimping ri Israel. 

17 l Nia sitau burane niarenga Mikha. 

Anjorengi ammantang ri buluna 
Efraim. 

2 Ri sereang allo nakanamo ri ammana, 
"Amma, ri wattunna tappela doe peratta 
sisabu sibilangngang, kulangngereki kitunra 
palukkaka. Anne doetta amma! Inakkemi 


.. Hakim-hakim 17.31 8 77 

Nabarakkakiko Batara, na." 

3 Napoterammi Mikha anjo doeka mae ri 
ammana. Na nakanamo ammana, "Sollanna 
nutalappasa battu ri anjo tunra kupaua na, 
kupassareammi anne peraka mae ri Batara 
untu nipake appare patung kayu, nilapisika 
pera. Jari kupoterangi anne doeka mae ri 
kau." 

“Ri wattunna napoterang Mikha anjo 
doeka mae ri ammana, naallemi ammana 
ruambilangngang battu ri anjo doeka. Nampa 
napassareang mae ri sitau tukang pera. 
Nampa nasuro anjo tukanga appare sere 
patung kayu nilapisika siagang anjo peraka. 
Nampa niboli anjo patunga ri ballana Mikha. 

> Nakalenna untu Mikha niamo sere tampa 
panynyombanna. Apparemi siapa are patung 
barhala siagang silawara kaeng pannongko 
barambang bajunna Imang lompoa. Nampa 
naangka sitau anana ajari Imang. 

6 Anjo wattua tena karaenna tu Israel, 
massing-massing taua para nagaukammi apa 
nakanaya tojeng. 

7 la todong anjo wattua nia sere turungka 
battu ri suku Lewi. Anjorengi ri Betlehem ri 
daera Yehuda ammantang riolo. 

8 Mingka kamma-kamma anne nabokoimi 
anjo kotaya, nalampa aboya pammantangang 
maraeng. Lalang ri pajappanna anjo battumi 
ri ballana Mikha ri daera buluna Efraim. 

9 Akkutanammi Mikha ri ia angkana, "Tu 


battu kemaeko saribattang?" Appialimi 
anjo taua angkana, "Inakke tu Lewi, battua 
ri Betlehem ri Yehuda. Aboya-boya anne 
pammantangang. " 

10 Nakanamo Mikha, "Ammantammako 
siagang inakke anrinni sollannu ajari imang 
siagang assare pappakainga mae ri kambe. 
Kusarepako sampulo doe pera sitaung 
kammayatompa care-care siagang kanre". 

11 Situjumi anjo turungka battua ri Lewi. 
Na niangkamo ajari imang ri Mikha. 
Ammantammi ri ballana Mikha, na nipare 
kamma ana kalenna Mikha. 

12(17:11) 

13 Nakanamo Mikha, "Kamma-kamma anne 
tappama angkanaya laNasarea kabajikang 
Batara, lanri niamo sitau tu Lewi ajari 
|mangku." 

18 1 Anjo wattua tena karaeng ri Israel. 

Suku Dan aboya iji daera untu napajari 
daerana kenanga, lanri tenapa nanggappa 
butta kenanga sangkamma suku-suku 
maraenga ri bansa Israel. 

2Jari ammilemi kenanga limaya tau pore 
battu ri sikontu bija niaka lalang ri sukuna 
kenanga ia niaka ammantang ri Zora siagang 
Esytaol. Nampa nasare tugasa anjo tau 
limaya amparessai anjo parasanganga. Jari 
alampami anjo limaya tau, na battumo 
kenanga ri daera pabulukanna daera Efraim. 

Abangngimi kenanga anjoreng ri ballana 


Mikha. 

3 Erona kenanga antama ri anjo ballaka, 
nalangngereki kenanga anjo burane tu Lewia 
abicara, na naasseng nabatei kenanga bate 
bicarana. Jari namangeimi kenanga nampa 
akkutanang ri ia angkana, "Angngapa nunia 
anrinni? Apa parallunu? Inai angngerangko 
battu mae?" 

4 Appialimi anjo turungkaya angkana, 
“Niakka anrinni lanri Mikha. la angngangkakka 
ajari imanna na nasarea gaji." 

> Nakanamo kenanga ri ia, "Punna kamma 
padeng, tulunsai ikambe nukkutanang 
mae ri Allataala, maka lamatu-matuji anne 
palampanna ikambe yareka tena?" 

6 Appialimi anjo imanga angkana, 

"Teako batai. Napangngellai Batara anne 
palampannu." 

'Lebaki anjo alampami anjo tau 
limaya nampa mange ri Lais. Anjoreng 
naparhatikammi kenanga panduduna. 
Manassami angkanaya cara katallassanna 
anjo panduduka ri Lais sangkammai bansa 
Sidon. Manna nakasalakkang kenanga, 
siagang bellai ri bansa Sidon, amangi siagang 
sannangi katallassanna kenanga, tena 
musunna, bajiki pattallassanna siagang tena 
kakuranganna kenanga manna sikede. 

8Ri wattunna ammoteremo anjo tau limaya 


mae ri julu sukuna ri Zora siagang Esytaol, 
nisuromi kenanga assare laporang. 

9 Nakanamo kenanga, "Umba kimange 
ambunduki Lais. Battu anjoremmi ikambe. 
Buttana bajiki, luaraki na coppong, 
yangasenna nia anjoreng. Teaki tuli 
ammantangngi anrinni tamanggaukang 
apa-apa. Karo-karo maki mange anjoreng 
na nialle anjo parasanganga. Lanirapikangi 
anjo panduduna na tanaassenga kalenna 
nibunduki. Tappaki ikambe angkanaya lebami 
Napassareang Allataala anjo parasanganga 
mae ri katte." 

10(18:9) 

lt anri kammana anjo, alampami battu 
ri Zora siagang Esytaol 600 tau suku Dan. 
Sukku gannana sanjatana kenanga, 

12 3lampa kalau ri Kiryat-Yearim ri daera 
Yehuda nampa akkema anjoreng. laminjo 
sabana natuli niareng anjo tampaka 
Pakkemaang Dan. 

13 Battu anjorengi kenanga ajappa tulusu 
mange ri daera pabulukang Efraim sanggena 
battu mange ri ballana Mikha. 

14 Anjo limaya mata-mata lebaka nikiring 
riolo angkanami mae ri agang-aganna, 
"Nuassengi angkanaya ri kalaserenna anne 
ballaka nia patung nilapisi pera? Nia todong 
patung-patung maraeng siagang Efod. Pikkiri 
sai, apa musti nigaukang." 

13 Alampami kenanga mange ri ballana 


Mikha, pammantanganna anjo turungka tu 
Lewia, na napakkutanangngang kaadaanna. 

16 Anjo wattua niaki anjo 600 tantarana 
suku Dan, gannaka sanjatana, ammenteng ri 
dallekanna pakkebu lompoa. 

17 Tulusumi antama ri balla anjo limaya 
mata-mata, nampa naalle anjo patung 
nilapisika pera siagang patung-patung 
maraenganga, kammayatompa Efodka. Anjo 
turungka tu Lewia niaki ammenteng siagang 
anjo 600 tantara ri dallekanna pakkebu 
lompoa. 

18 Ri wattuna antama anjo tau limaya ri 
ballana Mikha na naalle anjo Efod siagang 
patung-patung berhalaya, akkutanammi anjo 
turungka tu Lewia angkana, "Apa ngaseng 
anne nugaukang?" 

19 Appialimi kenanga angkana, "Amerekko! 
Teako akkutanangngi. Amminawang mako 
ri kambe, nampa ikau ajari imang mae ri 
kambe siagang nitannang tau toa. Kala 
ajari imang mae ri serea bawang kaluarga, 
bajikangngangi ajari imanga mae ri serea 
suku." 

20 Sannangi nyawana anjo turungka tu Lewia 
allangngereki pattujunna kenanga. Jari, 
naallemi anjo efodka siagang patung-patung 
barhala maraenganga nampa amminawang ri 
kenanga. 

21 Nampa alampa anjo rombonganga 


ampatulusuki lampana kenanga, najappa 
riolo ana-anaka, olo-olo niparakaia siagang 
barang-baranna kenanga, ri dallekang. 

22 Ri wattuna bellamo kenanga, nakiomi 
Mikha siampi-ampi ballana nampa assama- 
sama kenanga angngondangi anjo suku Dan. 
Areppesenamo kenanga, 

23 akkiok-kiomi Mikha siagang sikamma anjo 
taunna mae ri kenanga. Assailemi anjo suku 
Dan nakkutanang ri Mikha angkana, "Apa 
kutadeng? Angngapa nubattu mae siagang 
tau jai kammaya anne?" 

24 Appialimi Mikha angkana, "Nulariangi 
patung-patungku siagang imanna, sagenna 
tenamo apa-apangku, nampa nukana Apa 
kutadeng?" 

25 Nakanamo anjo suku Dan, "Bajikangngang 
tongkoki bawanu, gassingka ajari larro 
ngasengi anne tu jaia mae ri kau nampa 
nabakkaiko. Gassingka ikau siagang 
kaluarganu mate ngasengko." 

26 Lebaki akkana kamma anjo suku Dan, 
napatulusumi kenanga lampana. Naciniki 
Mikha angkanaya kassakangngangi anjo 
kenanga na kalenna, jari nagilimmi kalenna 
nampa ammotere. 

27Ri lebanamo nalariang suku Dan anjo 
imanga siagang barang-barang ibada 
napareka Mikha, alampami kenanga mange 
ambunduki Lais, kota amanga siagang 

lalang sere kabung siagang kota Bet-Rehob). 
Anjo tu Dan nabuno ngasemmi sikontu 
panduduna Lais nampa natunu anjo kotaya. 
Tena battu antulungi anjo taua ri Lais lanri 
tassalana tampana kenanga siagang bellai 
battu ri Sidon. Lebaki anjo nabangummi 

tu Dan ammotere anjo kotaya nampa 
ammantang kenanga anjoreng. 

28(18:27) 

29 Nasambeimi kenanga arenna anjo kotaya 
ajari Dan, situru arenna boena kenanga, 
iamintu Dan, anana Yakub. 

30 Anjo patung barhala naeranga kenanga, 
napaentengi anjoreng ri kotaya, nampa 
naangka Yonatan, anana Gersom, cucunna 
Musa, ajari imang mae ri kenanga. laminne 
jari-jarina Gersom tuli ajari imang ri suku 
Dan sagenna narapi jammang nieranna nipela 
umma Israel mange ri parasangang maraeng. 

31 Anjo patung barhala bate parena Mikha 
tuli niaki ri Lais ri wattu niana KemaNa Batara 
ri Silo. 

19 l Ri wattu tenanapa karaemna tu 

Israel, nia sere tu Lewi ammantang ri 
padalamang, ri daera pabulukanna Efraim. 
Angngallei sitau baine piara battu ri Betlehem 
Yehuda. 

2 Mingka ri boko, larroi anjo baine piarana, 
sagenna ammotere mange ri ballana 

sallona ammantang anjo bainea anjoreng, 

3 aAlampami anjo tu Lewia ampinawangi untu 
anynyonyoki sollanna ammotere mae ri ia. 
Alampana, angngerangi sitau suro siagang 
ruang kayu keledai. Battui mange anjoreng, 
nierammi ri bainenna mange ri manggena. 
Nicinina ri manggena anjo bainea, niruppaimi 
siagang rannu pamaina, 

4na napala dudumo sollanna tenamo 
nammotere rolong. Lanri kammana, 
ammantammi tallu allo tallu bangngi 
sipabangngiang anjo baine piarana. 

> Ri makaappana alloa, ambangung baribasa 
dudumi kenanga apparuru untu alampa. 
Mingka nakanamo manggena anjo bainea 
mae ri anjo tu Lewia, "Angnganreko rolong 
sollannu gassing. Sinampeppa nulampa." 

6Jari ammempomi anjo tu Lewia nampa 
angnganre siagang angnginung siagang 
manggena anjo bainea. Mingka ammentenna 
ero alampa, ninyonyomi ri manggena anjo 
bainea sollanna tena nalampa. Nakana, 
"Assanang-sannammako rolong siagang 
abangngi mako anrinni." Jari ammantammi 
anjo tu Lewia sipattang pole. 

7(19:6) 

8Ri makalimana alloa, baribasa dudu, ri 
eronamo alampa, nakanamo pole manggena 
anjo bainea, "Maeko kingnganre rolong: 
sinampeppi nulampa." Jari angnganremi 


. Hakim-hakim 19.91 15 85 
kenanga siparua na sanna sallona angnganre 


sagenna saramo alloa. 

9 Nampa, ri wattu eronamo alampa anjo tu 
Lewia siagang baine piarana kammayatompa 
surona, nakanamo anjo manggea, "Sarami 
alloa, tasalloami nasassang. Bajikangngang 
abangngi mako anrinni nuassannang- 
sannang. Ammukopi numbangung baribasa 
nunampa alampa ammotere. " 

10 Mingka taerokami anjo tu Lewia abangngi 
anjoreng. Alampami siagang baine piarana 
kammayatompa surona siagang ruang kayu 
keledai tekena. Ri wattunna lasaramo alloa, 
anrapimi kenanga mange ri ampina Yebus 
(iamintu Yerusalem). Nampa nakanamo anjo 
suroa mae ri karaenna, "Karaeng, umba 
kissengkamo nakiabangngi anrinni ri kotana 
tu Yebus." 

11(19:10) 

12 Mingka appialimi karaenna angkana, 
"Tena! Tena kilammantang ri tampa teai 
tu Israel panduduna. Umba nanipatulusu 
lampata sikede nampa anjoreng paki ri Gibea 
yareka Rama abangngi." 

13 (19:12) 

14jJ ari ajappa tulusumi kenanga na tammaria 
ri Yebus. Labumi alloa ri wattunna battu 
kenanga mange ri Gibea, ri daerana suku 
Benyamin. 

15 Assengkai kenanga anjoreng untu 
abangngi, nalampamo kenanga antama 


| Hakim-hakim 19.161 21 . 86 
ri kotaya nampa mange ammempo ri 


lapanganga. Mingka tena manna sitau 
angkioki kenanga mange abangngi ri ballana. 

16 Lalang ammempona kenanga ri 
lapanganna kotaya, niamo battu sere tau toa 
beru ammotereka battu ri kokonna anjama. 
Anjo taua sitojenna tau battu ri daera 
pabulukanna Efraim, mingka kamma-kamma 
anne ammantammi ri Gibea. (Pandudu 
maraenga ri Gibea iamintu tu Benyamin). 

17 Ri wattu nacinina anjo tau toaya anjo 
tu Lewia nia ri lapanganga, akkutanammi 
angkana, "Battu kemaeko saribattang, 
siagang lalampa kemaeko?" 

18 Appialimi anjo tu Lewia angkana, "Battua 
ri Betlehem ri Yehuda na kusitabang lalang 
lampaku ammotere mange ri ballakku ri 
padalamanna pabulukang Efraim. I|nakke 
tau battu anjorenga. Tena manna sitau 
panduduna anne kotaya ero antarimai ikambe 
untu abangpngi ri ballana. 

19 Tenaja apa-apa maraeng naparallukang 
ikambe, lanri gannaji bokonna ikambe. Niaja 
rarame siagang kanre untu keledaina ikambe: 
nia tonja roti siagang anggoro untu inakke 
siagang anne bainengku na suroku." 

20 Nakanamo anjo tau toaya, "Teako batai, 
sinampe nakutulungko. Tea mako abangngi ri 
lapanganga anne." 

21 Nampa naerang kenanga mae ri ballana na 
nasare kanre keledaina kenanga. Na lebana 


sah Hakim-hakim 19.221 27 87 
anjo sikamma toananna ambissai bangkenna, 


nasaremi kenanga kanre. 

22 | alang assannang-sannanna kenanga, 
sikali nilipummi anjo ballaka ri tau bannana 
anjo kotaya. Napagarumbanga tojemmi 
kenanga pakkebuna anjo ballaka na nakana 
ri anjo tau toaya, "Passareangi anjo burane 
nueranga mae ri ballanu mae ri kambe. Eroki 
ikambe ampakei!" 

23 Assulumi anjo tau toaya na nakana ri 
kenanga, "Teako, saribattang! Kupalaki, teako 
agau kodi yareka agau tenaya nasiratang 
kammanjo, nasaba anne taua toanangku. 

24Baine piaranamo kusareangko siagang 
ana tulolongku. Akkullei nupassukku eronu 
mae ri kenanga. Mingka, teako agau kodi 
mae ri anjo toanangku!" 

25 Mingka lanri terasa duduna pattujunna 
anjo sikamma tau bannaka, nasorongammi 
assulu baine piarana anjo tu Lewia mae ri 
kenanga. Nampa napassamo nagau sala 
kenanga anjo bainea, tenammarina sagenna 
baribasa. 

26 Ri wattu subuna ammoteremi anjo 
bainea, mingka narapina dallekang pakkebu 
ballana anjo tau toaya, balla pabangngianna 
buranenna, tenamo nangngurangi. Sagenna 
ammumba alloa tuli niana anjoreng. 

27 Anjo baribasaka, ri wattu ambangunna 
buranenna na nasungke pakkebuka untu 
alampa, nagappami anjo baine piarana 


. Hakim-hakim 19.281 20.3. 88 
attinro ri dallekang balla, annagala limanna ri 


pakkebuka. 

28 Nakanamo ri ia, "Ambangummako, umba 
kilampa." Mingka tappialiami anjo bainea 
lanri matemi. Nampa naangkamo anjo bainea 
na napanai ri keledaina, nampa alampa 
ammotere mae ri ballana. 

29 Anrapiki mae ri balla, antamami nampa 
angngalle lading na nakere-kere anjo mayana 
baine piarana napajari sampulo anrua kere. 
Lebaki anjo nakirimmi anjo kerek-kerekanga 
mae ri sampuloa anrua suku bansa Israel, 
massing tassikereki. 

30 Sikontu tau ancinikai anjo passalaka 
massing angkanami, "Tena lebakapi kajariang 
anne kammaya baku assuluna umma 
Israel battu ri Mesir sanggenna anne alloa. 
Takkulleaki ammantang amereki. Musti 
sipabicaraki untu appattujuang!" 

20 Jari battumi sikontu umma Israel, 

battu ri Dan bageang wara sagenna 
Bersyeba bageang timboro, na Gilead 
bageang iraya untu ambantui anjo pakkioka. 
Arappummi siagang asseremi kenanga ri 
Mizpa ri dallekanNa Batara. 

2 Yangasenna nia 400.000 tantara ajappa 
bangkeng. Sikamma pamimpinna massing 
sukua ri bansa Israel hadere ngaseng tongi 
anjoreng. 

3 Lalanna anjo wattua nalangngeremi 
suku Benyamin angkanaya niaki bansa 


Hakim-hakim 20.41 9 - 89 
Israel maraenga arappung ri Mizpa. Jari 


akkutanammi tu Israel mae ri anjo tu Lewi 
nibunoa baine piarana angkana, "Carita sai 
bedeng mae ri kambe antekamma kajarianna 
anjo gau Jjadalaka!" Appialimi anjo tu Lewia 
angkana, "Inakke siagang baine piaraku 
assengka ri Gibea, ri daerana tu Benyamin, 
nakuabangngi anjoreng. 

4(20:3) 

> Nampa battu anjo tu Gibeaya ri wattu 
bangngina amboya. Nalipungi balla 
pabangngiangku lanri eroki kenanga 
ambunoa, mingka kalebakkanna baine 
piaraku naalle napassa nagau sala kenanga 
sagenna mate. 

6 Nampa kualle mayana kukerek-kere, 
nampa kukiring mae ri sampuloa anrua suku 
bansata massing tassikere. Nakuppakamma 
anjo, lanri agau jadalana siagang appakasirina 
anjo tu Gibeaya ri tangnga-tangngana umma 
Israel. 

7Ikau ngaseng niaka anrinni tu Israelko. Jari 
Kamma-kamma anne kupalaki antekamma 
panggappanu!" 

8 Appada-padami ammenteng anjo tau niaka 
arappung na para nakana, "Ikatte ngaseng 
anne tena nia lammotere mae ri kemaya 
yareka ri balla. 

9|aminne lanigaukang: Umba ammuang 
loterei untu ampattantui angkana inai musti 
maju ambunduki Gibea. 


Hakim-hakim 20.101 16 . 90 
10 Bage sampulona sikontu tu burane niaka 


ri Israel musti appasadiai kanre untu tau 
mangea abundu. Maraenganga alampai 
mange ambunduki Gibea nampa nahukkung 
kenanga lanri kajadallang lebaka nagaukang 
kenanga ri tangnga-tangngana umma Israel." 
11Kammaminjo nassamaturumo umma 
Israel untu ambunduki Gibea. 

12 ebaki anjo akkirimmi umma Israel siapa 
are tau mange ri sikontu daerana suku 
Benyamin untu ampabattui anne kabaraka, 
angkanaya, "Kajadallang apa anne kajarianga 
ri kau ngaseng? 

13 Passareangi anjo sikamma tau banna 
battua ri Gibea mae ri kambe sollanna 
napaccappu ikambe kajadallang kammaya 
anjo ri tangnga-tangngana Israel." Mingka 
tanajampangiai tu Benyamin anjo kananna tu 
Israel maraenganga. 

14 Balalo battu ngasemmi tu Benyamin 
niaka ri kota-kota daerana Benyamin 
mange ri Gibea untu ambunduki tu Israel 
maraenganga. 

15 Anjo alloa arappummi kenanga battu 
ri kota-kotana kenanga 26.000 tantara. 

Na pantaranganna anjo nia tommo 700 
tau nipilena Gibea arappung. Yangasenna 
sangnging tau kairi siagang sanna caradena 
ammake patte. Punna ammatte kenanga, 
tena naleba sala. 

16 (20:15) 


.. Hakim-hakim 20.171 24 91 
17Na ri tu Israel maraenganga arappummi 


nia 400.000 tantara sangnging tau leba nilati. 

18 Alampai anjo tantarana umma 
Israel mange ri tampa ibadaya ri Betel, 
nakkutanang ri Allataala angkana, "O, Batara, 
suku kereanga battu ri kambe musti uru-uru 
maju ambunduki tu Benyamin?" Appialimi 
Batara angkana, "Suku Yehuda." 

19 Ammukona baribasa alampami kenanga 
nampa akkema ri ampina kota Gibea. 

20 Napasidallekammi barisang pabunduna 
kenanga mae ri anjo kotaya, nampa 
nabunduki. 

21J ari assulu tommi tantarana tu Benyamin 
maju abundu, na nabunomo tantarana tu 
Israel anjo memang alloa nia 22.000. 

22 Lanri nibetana, alampami umma Israel 
mange ri tampa ibadaya angngarru ri 
dallekanNa Batara anjoreng sagenna bangngi. 
Akkutanangi kenanga angkana, "O, Batara, 
maka musti alampaiji ikambe mange 
ambunduki anjo tu Benyamin saribattanna 
ikambe?" Appialimi Batara angkana, "Iyo, 
alampamako." Lanri kammana, lompomi 
pole sumangana tantara Israel, sanggenna 
naatoromi kenanga ammotere pasukanna 
sangkamma ri pakaramulanna. 

23(20:22) 

24 Makapinruanna alampa kenanga 
ambunduki anjo tantarana tu Benyamin. 


Hakim-hakim 20.251 31 92 
25 Nassulumo pole makapinruamna tu 


Benyamin abundu. Anjo wattua nia 18.000 
tantara lebana nilati tu Israel nabuno. 

26) ari alampami pole umma Israel mange 
ri Betel nampa angngarru mae ri Batara. 
Anjoreng appuasai kenanga sagenna bangngi 
siagang assarei korobang passiamakkang na 
korobang nitunu mae ri Batara. 

27 Anjo wattua niaki Patti ParjanjianNa 
Allataala ri Betel, na Pinehas anana Eleazar, 
cucunna Harun, tugasa ajari imang. 

Jari akkutanammi umma Israel mae ri 
Batara angkana, "O, Batara, maka musti 
alampaiji ikambe mange ambunduki anjo 

tu Benyamin, saribattanna ikambe, yareka 
musti nipammarimi anne pabundukanga?" 
Appialimi Batara angkana, "Bunduki kenanga! 
Ammuko laKusareko pammetang." 

28 (20:27) 

23 Nalangngerena anjo pappialinNa Batara, 
nabolimi tu Israel tantarana ri tampa-tampa 
taccokkoa ri ampina Gibea. 

30 Nampa ri makatalluna alloa, nabundukimi 
tantarana tu Benyamin, napasidallekang 
pasukanna kenanga mange ri Gibea 
sangkamma allo-allo allaloa. 

31 Battu tommi abakka abundu anjo tu 
Benyamin, na nieppang kenanga assulu battu 
ri kotaya. Kamma ri lebaka, appakkaramulami 
kenanga nabuno tu Israel niaka ri daera 
tassungkea ri pantaranganna kotaya, ri 


Hakim-hakim 20.321 36 93 
oloang mangea ri Betel siagang ri oloang 


mangea ri Gibea. Nia tallumpulo tu Israel 
nibuno. 

32 | anri kammana, nakapangi tu Benyamin 
angkanaya nabetami anjo tu Israel 
sangkamma allo leba allaloa. Mingka 
lebami narancanakang tantara Israel 
untu ammunduru sollanna naeppang anjo 
tantarana tu Benyamin mange ri agang-agang 
lompoa, bellaya battu ri kotaya. 

33 Ri wattunna ammunduru pasukang lomoro 
serena tu Israel, na nasusung pole barisang 
pasukanna ri Baal-Tamar, anjo pasukanna 
kenanga niaka naboli ri ampina Gibea, 
assulumi linta battu ri paccokkoanna kenanga 
ri daera pantaranganna kotana. 

34 Anjo kenanga sangnging tau nipile battu ri 
sikontu Israel: jaina nia 10.000 tau. Ajarimi 
pabundukang sannaka suarana ri wattunna 
maju anjo tau 10.000 jaina ambunduki Gibea. 
Tena sikali nasanna-sannai tu Benyamin 
angkanaya tasalloami nanibeta kenanga. 

35 Nasaremi Batara pammetang anjo tu 
Israel mae ri tu Benyamin, sagenna anjo 
alloa nia 25.100 tantara Benyamin nabuno 
kenanga. 

36 Nampami naasseng kalenna tu Benyamin 
angkanaya nibetami kenanga. Pasukang 
lomoro serena Israel nakunjungi lari ambokoi 
tu Benyamin lanri napattoangi kenanga 


Hakim-hakim 20.371 42 . 94 
tantarana niaka ri tampa paccokoanga ri 


ampina Gibea. 

37 Anjo sikamma tau accokkoa akkaro-karoi 
antama nabunduki Gibea; nabagei kalenna 
kenanga ri kere-keremae lalang ri kotaya na 
nabuno sikontu tau niaka anjoreng. 

38 Mingka lebami assamaturu labi riolo 
kenanga, angkanaya punna nia umbu kapala 
nai battu ri tangnga-tangngana anjo kotaya, 

39 anjo pasukang lomoro serea 
ammunduruka musti agilingi nampa 
nabakkai nabunduki musua. Anjo wattua 
tu Benyamin lebami nabuno nia 30 tau 
tantara Israel na nakapangi kenanga 
angkanaya nabetami pole tu Israel kamma 
rolongannaya. 

40 Mingka sikali niamo umbu appakkaramula 
nai battu ri tangnga-tangngana kota Gibea. 
Tabangkami tu Benyamin wattunna assaile 
kenanga na nacini sikontu kotana kenanga 
akkanre. 

41 Na anjo memang wattua natagilimmo 
pasukang lomoro serena Israel maju 
ambunduki kenanga, sanggena silingu- 
linguimi anjo tantarana tu Benyamin, lanri 
naassennamo kalenna angkanaya mattantu 
lanibetami kenanga. 

42 Jj ari larimi kenanga ambokoi tu Israel 
mange ri daera parang lompoa, mingka 
tena nakkulle talappasa kenanga. Nilipummi 
kenanga ri allana pasukang lomoro serena 


=- Hakim-hakim 20.431 48 . 95 
Israel siagang pasukang niakamo battu ri 


oloang mange ri kotaya. Nibeta lompomi tu 
Benyamin. 

43 Nilipummi kenanga ri tu Israel siagang 
niondang tulusumi sagenna battu mae 
ri bageang rayanganna Gibea. Lalang 
angngondanna tu Israel nabunomi 

44 nia 18.000 jaina tantara lebana nilati ri tu 
Benyamin. 

43 Tantarana tu Benyamin maraengannaya 
nagilimmi kalenna nampa lari ammalo ri daera 
parang lompo mangea ri moncong-moncong 
batu ri Rimon. Nia 5.000 tau battu ri kenanga 
nibuno ri tangngana aganga. Maraenganga 
niondang tulusuki sagenna mange ri Gideon. 
Nia 2.000 tau battu ri kenanga nibuno. 

46J ari, tantarana tu Benyamin anjo alloa nia 
25.000 nibuno yangasenna sangnging tantara 
barani. 

47 Mingka battu ri anjo kenanga laria 
ammalo ri daera parang lompo mangea ri 
moncong-moncong batu ri Rimon, nia 600 
tau lappasa. Ammantangi kenanga ri Rimon 
patambulang sallona. 

48 Nampa ammoteremo pole tu Israel 
ambunduki na nabuno ngaseng sikontu anjo 
tu Benyamin niaka tassesa burane, baine, 
ana-ana siagang olo-olo nabuno ngaseng. 
Sikontu kota niaka ri anjo daeraya natunu 
kabusuki kenanga. 


=- Hakim-hakim 21.11 6 96 
2 1 l Ri wattunna arappungang tu Israel 


ri Mizpa, ajanjimi kenanga mae ri 
Batara angkanaya tena manna sitau battu ri 
kenanga langkellai ana tulolonna nibaineang 
ri tu Benyamin. 

2 Kamma-kamma anne alampami kenanga 
mange ri Betel, nammempo sina pamaina 
sagenna bangngi ri dallekanNa Batara. 
Angngarruki siagang akkioki kenanga mae ri 
Batara, angkana, 

3 mO, Batara, Allataalana Israel, angngapa 
namusti kajariang ngaseng anne sikammaya? 
Suku Benyamin, kalaserenna suku bansana 
ikambe, abirimmi lanynya!" 

4 Ammukona, baribasa dudu, appaentemmi 
umma Israel sere tampa pakkorobangngang 
anjoreng, nampa assare korobang kenanga 
mae ri Batara iamintu korobang nitunu 
siagang korobang passiamakkang. 

“Nampa nasalidiki kenanga, apaka nia 
battu ri suku-suku bansa Israel tamangea 
assere andallekang mae ri Batara ri Mizpa 
pirangalloang. (Anjo wattua lebami assumpa 
kenanga angkanaya tau tenaya nabattu ri 
pakkiokanga mange ri Mizpa musti nihukkung 
matei). 

6 Umma Israel nakamaseangi anjo 
saribattanna kenanga iamintu Benyamin; 
nakana kenanga, "Anne alloa tappelaki 
kalaserenna sukuna Israel. 


—. Hakim-hakim 21.71 13 . 9T 
7 Musti nia apa nigaukang sollanna anjo 


tu Benyamin niaka tassesa akkullei nia 
bainenna, lanri ikatte leba maki assumpa 
mae ri Batara angkanaya tena nalanikellai 
ana tulolonta ajari bainenna tu Benyamin." 

8Jari nasalidikimi kenanga apaka nia sere 
golongang battu ri suku bansana Israel tena 
nalampa assere ri Mizpa. Na nagappamo 
kenanga angkanaya battu ri tu Yabesh ri 
Gilead, tena manna sitau alampa mange ri 
Mizpa. 

9 Nasaba ri wattunna niparessa dattara 
hadereka, manassami angkanaya manna 
sitau tania battu Yabesh. 

10 | anri kammana, anjo tau niaka arappung 
ri Betel, akkirimmi 12.000 tau kaminang 
barania battu ri kenanga untu mange ambunoi 
sikamma taua ri Yabesh, kammayatompa 
tubainea siagang ana-anaka. 

11 Niparentakangi kenanga ambunoi sikontu 
tu buranea, siagang sikontu baine tenayamo 
natulolo. 

12jari ri sikamma tau niaka tassesa ri 
Yabesh, niamo nagappa kenanga 400 tuloloiji. 
Naerammi kenanga anjo sikamma tuloloa 
mange ri pakkemaanga ri Silo niaka ri 
parasangang Kanaan. 

13 Nampa sikontu umma Israel akkirimmi 
tunisuro mange ri tu Benyamin niaka ri 
moncong-moncong batu ri Rimon untu 
angngerang passiamakkang. 


.. Hakim-hakim 21.14i 19 98 
14 | anri kammana anjo niami ammotere tu 


Benyamin, nampa napassareammo umma 
Israel mae ri kenanga anjo sikamma tulolo 
batua ri Yabesh tenaya nanibunoi. Mingka 
tanggannakai jaina anjo tuloloa mae ri tu 
Benyamin. 

15 Tuguru pangngamaseammi umma Israel 
mae ri tu Benyamin, lanri Nareppemi Batara 
kasereanna suku-suku bansa Israel. 

16| anri kammana anjo sikamma pamimping 
niaka arappung ri Betel angkanami, "Lalang 
ri suku Benyamin tenamo tu baine. Mingka 
apami lanigaukang, takkulleaki angkellai 
ana-ana tulolonta abunting siagang kenanga, 
lanri leba maki assumpai sikamma tau eroka 
ri katte angkellai ana tulolonna abunting 
siagang sereang tu Benyamin! Jari apami 
lanigaukang mae ri anne kenanga tassesaya 
sollanna akkulle nia todong bainenna 
kenanga? Gassingka tappelaki kalaserenna 
sampuloa anrua sukuna Israel. Musti aboyaki 
oloang sollanna akkulle suku Benyamin nia 
jari-Jarina situlusuna siagang tuli napatang 
todong sikontu buttana." 

17(21:16) 

18(21:16) 

19 Nakanamo kenanga, "Kammanne! Nia 
sere akkulle nigaukang, iamintu ri wattu 
passua-suarrang tunggala taunga untu Batara 
ri Silo." (Ri timboranna Silo niaki kota Betel, 
na laukanna nia agang lompona Betel mange 


Hakim-hakim 21.201 23. 99 
ri Sikhem, nampa warakkanna iamintu kota 


Lebona.) 

20] ari nakanamo pamimping-pamimpinna 
anjo parappunganga ri Betel mae ri 
sikamma tu Benyamin niaka tassesa, "Alampa 
ngasemmako accokko ri koko- koko anggoroka 
ri Silo, 

21 sjagang ajaga-jaga mako anjoreng. 
Sinampe punna assulu sikamma tuloloa ri 
Silo untu ajoge ri passua-suarrang tunggala 
taunga mae ri Batara, musti assulukko 
battu ri anjo koko-koko anggoroka. Nampa 
massing angngallemako tasserei tulolo battu 
ri kenanga nampa nulariang mange ri daerana 
Benyamin nupajari bainennu. 

22 Pynna battu manggena yareka saribattang 
buranena antuntuki, akkulleko angkana, 
Napalaki ikambe nakikellaimo kenanga 
ammantang ri kambe. Tenaja naalle passai 
ikambe lalang pabundukang. Na lanri tenana 
nupassareangi mae ri kambe anne kenanga, 
jari tenaja nanidakkai parjanjianga, jari 
tenaja nasala." 

23) ari nagaukammi tu Benyamin anjo apa 
nipaua mae ri kenanga. Massing allariammi 
kenanga tasserei tulolo battu ri anjo sikamma 
tulolo ajogeka ri Silo. Nampa ammotere 
kenanga mange ri daerana kenanga siagang 
nabangung ammotere kota-kotana, nampa 
ammantang tulimo anjoreng. 


Hakim-hakim 21.241 25 100 
24 Tu Israel maraenga alampa tommi. 


Ammoteremi kenanga ri buttana kenanga 
ilalang ri massing daerana kenanga, situru 
bija-bijanna siagang suku-sukuna. 

25 Ri anjo jammanga tenapa karaeng ri 
Israel. Massing nagaukangi kenanga apa 
nakanaya tojeng. 


Rut 


l Ri jammang riolo ri tenanapa karaenna 
tu Israel, nitutujui bala kacipurang 

parasangang Kanaan. Anjo wattua nia sitau 
burane niareng Elimelekh. la assalana battui 
ri bija Efrata, siagang anjorengi ri Betlehem 
ri daera Yehuda ammantang. Passabakkang 
anjo bala kacipuranga nalampamo mange 
ri parasangang Moab siagang bainenna, 
niarenga Naomi, siagang rua anana burane 
iamintu niarenga Mahlon siagang Kilyon. 
Nampa ammantammo kenanga anjoreng. Na 
ri wattu niana ija kenanga anjoreng, 

2(1:1) 

3 matemi Elimelekh. Jari ammantammi 
Naomi siagang anjo ruaya anana. 

4Na anjo ruaya anana abuntimmi siagang 
tulolo niaka ri Moab, iamintu niarenga Orpa 
siagang Rut. Sampulo taung ribokoanganna, 
3 mate tommi anjo ruaya ana buranena 
Naomi, sagenna nibokoimi Naomi baji 

na buranenna kammayatompa rua ana 
buranena. 

6Siapa are wattu ribokoanganna, 
nalangngere kabarami Naomi angkanaya 
nibarakkakimi umma Israel ri Batara, na 
bajimo wassele lamung-lamunna kenanga. 

anjo ruaya ana mintunna untu ambokoi Moab. 

7 Alampami kenanga arurung ammotere 
mange ri Yehuda. Ri tangngana aganga, 

8nakanamo Naomi mae ri anjo ruaya ana 
mintunna, "Bajikangang ammotere mako 
massing mange ri ammanu. Poro mabaji lalo 
Batara mae ri kau, sangkamma antekamma 
bajinu mae ri nakke siagang ri anjo mae 
kenanga ammoterangamo. 

9 Poro Naerokangi Batara, numassing akkulle 
pole aburane." Lebaki akkana kamma anjo, 
appala kanami Naomi mae ri kenanga 
nanabau kenanga. Mingka angngarru 
lompomi Orpa siagang Rut, 

10 siagang angkana mae ri Naomi, "Tena 
amma! Lamminawangi ikambe mange ri 
bansata." 

11 Appialimi Naomi angkana, "Teako na, 
bajikangang ammotere ngaseng mako. Apa 
sabana nanuero amminawang ri nakke? Sai 
tenamo nakukkulle ammana untu lanupajari 
buranennu? 

12 Ammotere mako na, toa duduma 
nakutakkulleamo abunting pole. Siagang 
ebara angkana akkulle ija abunting manna 
pole anne bangngia, nakuanggappa ana 
burane, 

13 maka erojako lattayang sagenna lompo? 
Tena na, teako appakammai! Sinai nyawaku 

sallang Batara." 

14 Angngarru lompomi Rut siagang Orpa. 
Nampa appala kanamo Orpa nanabau 
matoanna, nampa ammotere. Mingka Rut 
taerokai sisala siagang matoanna. 

13 Akkanami Naomi mae ri ia, "Rut, 
cinissai! Ammoteremi lagonu mange ri 
bansana siagang ri rewata-rewatana. Ikau 
pole ammotere tommako na, pinawammi 
ammotere!" 

16 Mingka appialimi Rut angkana, "Teaki 
suroia ammotere siagang ambokoiki amma! 
Eroka amminawang ri katte. Kemae-kemae 
kilampai, anjoreng tommi lakulampai. 
Kemae- kemaeki ammantang anjoreng tomma 
lammantang. Bansata, iatommi bansaku. 
Allataala kisombaya, iatommi lakusomba. 

17 Kemae-kemaeki mate, anjoreng tomma 
ero mate siagang nitarawang. Poro 
Nahukkunga Batara sibatta-battalana, punna 
erokka assisala siagang ikatte, pantaranganna 
kamateanga ampasisalakki!" 

18 Naciniki Naomi angkanaya terasaki 
nyawana Rut untu amminawang. Jari tenamo 
nakkana pole. 

19) ari napatulusumi lampana kenanga, 
sagenna anrapi mange ri Betlehem. Kamma 
battuna kenanga mange anjoreng, gegeremi 
taua ri sikontu anjo kotaya. Nakana 

Naomi tojengka anjo?" 

20 Nakanamo Naomi, "Teako kiokia Naomi: 
kio mama Mara, nasaba lebama Nabalang 
parekang Allataala Kaminang Koasaya 
attallasa lalang ri kaparisang lompoa. 

21 Ri wattungku alampa anrinni anggannaki 
katallassangku, mingka kamma-kamma 
anne Naeranga Batara ammotere tena 
apa-apangku. Jari tea mako arengia pole 
Naomi, nasaba lebama Nahukkung Batara 
Kaminang Koasaya siagang jai kaparisang!" 

22 Kammaminjo riwayana Naomi ri 
ammoterena battu ri Moab siagang mintunna 
ilamintu Rut, anjo tu battua ri Moab. Wattu 
appakkaramulai taua akkatto gandung 
nabattu kenanga mange ri Betlehem. 

2 l Nia bijanna Naomi battua ri tumate 

buranenna, Elimelekh. Anjo taua 
kalumanynyangi siagang nikangalikangi. 
Arenna iamintu Boas. 

2 Ri sereang allo akkanami Rut mae ri 
Naomi, "Amma erokka appala kana mange 
anrappung gandung ia tuguruka battu 
ri pakattoa. Tantu niaja tau ampabianga 
appakamma anjo." Appialimi Naomi angkana, 
"Bajimi na, alampamako mange!" 

3Jari alampami Rut mange ri kokoa, 
namminawang ri pakattoa anrappung 
gandung tuguruka. Sitabangi alampa mange 
ri kokonna Boas. 

Betlehem nabarisallang mae ri sikamma 
pakattoa. Nakana, "Poro Narurungang 
ngasengko Batara." Appialimi sikamma 
pakattoa angkana, "Poro Nabarakkakiki 
Batara". 

> Nampa akkutanammo Boas mae ri 
mandorona angkana, "Inai anjo bainea?" 

6 Appialimi anjo mandoroka angkana, "Baine 
bansa Moab beru battua siagang Naomi battu 
ri parasangang Moab. 

7 Appala paramisi mae ri nakke sollanna 
nipabiang amminawang ri bokona sikamma 
pakattoa untu anrappungi gandung tabenea. 
Battu ri baribasa iji nanjama turus, na 
nampami anne silalonna ammantang untu 
ammari-mari sinampe ri balla-ballaka." 

8 Nampa nakanamo Boas mae ri Rut, 
"Pilangngeria rolong. Tea mako alampai 
mange anrappung ri kokonna tu maraenga. 
Anrinni mako anrappung siagang bai-baine 
pajamaku. Parhatikangi kemae kenanga 
akkatto. Tuli pinawangi kenanga siagang 
teako bellai battu ri kenanga. Punna turereko, 
angngalle mako jene battu katoang-katoang 
lebaka nabonei pajama bura-buranea. Lebami 
kuparentakang kenanga sollanna tena 
nanagangguko." 

9(2:8) 

10 Nalangngerena Rut anjo, sujumi ri 
dallekanna Boas nampa angkana, "Bapa, 


| Rut 2.111 15 | 5 
tena nakusiratang antarimai anjo kabajikang 


kammaya battu ri katte. Inakke anne tau 
battu-battua, siagang tena nakusiratang 
kiparhatikang kamma!" 

11 Appialimi Boas angkana, "Lebami 
kulangngere ngaseng sikamma apa lebaka 
nugaukang mae ri matoang bainenu 
appakkaramula ri matenamo buranennu. 
Kuassemmi angkanaya nubokoimi tau toanu 
siagang parasangannu untu battu mae anrinni 
ammantang siagang tau tenaya ngasempa 
nuassengi. 

12 Tapporo Nabalasa lalo Batara kabajikannu. 
Tapporo nutarima lalo apa siratanga 
Napassareang Batara, Allataalana 
Israel, nasaba battu mako untu appala 
palalangngang mae ri la!" 

13 Appialimi Rut angkana, "Teai sipato 
bajitta mae ri nakke Bapa, manna natena 
kusangkamma siagang pajama-jamata. Anjo 
somberetta teai sipato nasaleorinna atingku." 

14Ri wattu narapinamo wattu 
pangnganreang, nakanamo Boas mae 
ri Rut, “Maeko angnganre. Anne jene 
gangang pabale." Angnganremi Rut siagang 
sikamma pakattoa. Nisare tommi gandung 
nisanggaraka ri Boas. Angnganremi Rut 
sagenna bassoro. Lebaki angnganre, nia ija 
tassesa. 

15 Nampa alampamo pole Rut mange 
anrappung gandung. Alampanamo, nakanamo 

anrappungi gandung lebakamo nisikko-sikko, 
lappassangi mange. Teako pakasiriki yareka 
teako kalarroi. Pakkunjungiammi ambibuki 
tassikede-kede battu ri anjo lebakamo 
nisikko-sikko, nanutugurang untu ia sollanna 
nanarappungi." 

16(2:15) 

17 Anrappung turuski gandung Rut sagenna 
karueng ri kokoa. Lebaki napeppe batanna 
anjo gandunga sollanna talappasa liserena 
battu ri batanna, anassami angkanaya nia 
Kira-kira sampulo kilo battalana anjo gandung 
lebaka napassere. 

18 Nampa ammoteremo mange ri 
kotaya angngerangi anjo apa nagappaya 
nanapaccinikang matoanna siapa jaina 
napassere. Siagang nasareang tommi 
matoanna anjo kanre tenaya nalabusuki ri 
wattunna angnganre. 

19 Nakanamo Naomi mae ri ia, "Kemae 
nugappa ngaseng anne sikammaya jaina? 

Ri kokonnako inai anjama anne alloa? 
Tapporo nibarakkaki ri Allataala anjo tau agau 
bajika mae ri kau!" Jari nacarita ngasemmi 
Rut mae ri Naomi angkanaya anjo koko 
napattampakkia anrappung gandung iamintu 
kokonna sitau burane niarenga Boas. 

20 Nakanamo Naomi, "Na, anjo taua 
bija mareppesetta tonji. lami musti 
antanggongiki. Tapporo nibarakkaki laloi ri 

namae ri tau attallasaka ija kammayatompa 
mae ri kenanga ia mateamo." 

21 Nampa nakanamo pole Rut, "Amma, 
nakana pole anjo taua akkullea anrappung 
turus gandung siagang sikamma pajamana 
sagenna leba sikontu wassele kokonna 
nikatto.” 

22 Appialimi Rut angkana, "Iyo na, memang 
bajikangangi punna siagangko bai-bainea 
anjama ri kokonna Boas. Nasaba punna 
maeko ri kokonna tumaraenga, akkulleko 
naganggu taua anjoreng!" 

23 | anri kammana anjo, Rut tuli 
amminawammi ri sikamma baine pajamaya 
ri kokonna Boas. Anrappummi gandung 
anjoreng sagenna leba ngaseng nikatto 
gandunga baji nakattoang bungasaka 
kammayatompa kattoang ri boko dudua. Na 
lalang sikammaya anjo sallona ammantangi 
Rut siagang matoang bainena. 

' Siapa are sallona ribokoanganna, 

nakanamo Naomi mae ri Rut, "Musti 
usaha ampaburaneko poleang siagang 
numatene. 

2Sai siagangko bai-bainea anjama ri 
kokonna Boas? Anjo Boas bijanta toni. 
Jari, pilangngeri kanangku! Anne bangngia 
lalampai mange anggiling gandung ri 
kokonna. 

ammakeko minynya-minynya mabau, 
siagang pakemi pakeannu kaminang 
gagaya. Nunampa alampa mange ri tampa 
napanjamaia Boas anggiling gandung. Tayangi 
anjoreng sagenna leba angnganre siagang 
angnginung, mingka tea lalo naassengi 
angkanaya niakko anjoreng. 

4 Parhatikangi kemaei alampa attinro. Punna 
attinromi, mange mako anjoreng siagang 
sungkei kalimbuna nampa attinroko ri ampi 
bangkenna. Lanapauang jako antu sallang 
apa musti nugaukang." 

3 Appialimi Rut angkana, "Bajimi amma, 
lakugaukangi sikontu kananta." 

6Jari alampami Rut ri tampana taua 
anggiling gandung. Anjoreng nagaukammi 
sikontu anjo apa napassuroanga matoanna. 

7 Lebanamo Boas angnganre siagang 
angnginung, sukkumi nasaring siagang 
sannammi pamaina. Nampa alampamo 
mange attinro ri ampina pagompoang 
gandunga. Amere-merekimi Rut battu nampa 
nasungke kalimbuna Boas, nampa attinro ri 
ampi bangkenna. 

8 Ri tangngana bangngia tiring ambangummi 
Boas na ero anggiling. Tabangkami nacinina 
nia sitau baine attinro ri ampi bangkenna. 

9 Akkutanammi angkana, "Inaiko antu?" 
Appialimi Rut angkana, "Inakke Rut Bapa. 
| katte bija mareppesena ikambe ia mustia 

nakirella angngallea ajari bainenta." 

10 Nakanamo Boas, "Tapporo Nabarakkakiko 
Batara anakku. Punna nipasinrapangi 
apa lebaka nugaukang mae ri matoang 
bainenu, anne apa nugaukanga ri kamma- 
kammaya anne manassa labi lompoangangi 
pole pangngainu. Akkullejako aboya 
burane ia labi rungkangnganga ri tau 
kalumanynyanga yareka tu kasi-asia, mingka 
tena nanugaukangi anjo kammaya. 

11| anri kammana, tea mako batai Rut. 
Sikontu anjo apa nupalaka lakugaukangi: 
nasaba sikontu taua ri anne kotaya 
naassemmi angkanaya ikau tau baji 
pamaikko. 

12 Memang, kammatojengi angkanaya 
inakke musti antanggongi katallassannu, 
nasaba inakke bija mareppesenu. Mingka 
nia ija maraengannaya musti antanggongi 
katallassannu. Siagang ia bija labi 
areppesangngang na inakke. 

13 Anne bangngia ammantang mako rolong 
anrinni. Ammuko baribasa lakukutanangi 
apaka eroji anggaukangi anjo tanggong 
jawana mae ri kau yareka tena. Punna 
eroki, bajimi; mingka punna taerokai, 
ajanjia lalang arenNa Allataala mattallasaka, 
angkanaya lakugaukangi anjo tanggong 
jawaka. Kamma-kamma anne attinro mako 
anrinni sagenna baribasa. " 

bangkenna Boas. Ammukona, ri baribasa 
duduna ija, ambangummi Rut, sollanna 
tanicinika ri taua. Nasaba taerokai Boas 
angkanaya nia tau angngassengi angkanaya 
niaki Rut battu mae anjoreng ri anjo tampaka. 

13 Angkanami Boas mae ri Rut, "Lagasimi 
bongonnu nampa nupalapara anrinni." Jari 
nalagasimi bongonna Rut nampa napalapara. 
Nampa napanaungimo Boas anjo bongonga 
kira- kira nia ruampulo kilo battalana gandung. 
Nampa napanai ri salangganna Rut. Lebaki 
anjo alampami Boas mae ri kotaya. 

16 Battuna Rut mange ri balla, akkutanammi 
matoanna angkana, "Antekamma kajarianna, 
na?" Nacarita ngasemmi Rut sikontu apa 
nagaukanga Boas mae ri ia. 

17 Nakanamo pole Rut, "Balalo iami assarea 
yangasenna anne gandunga, nasaba nakana 
takkullea ammotere mae ri katte natena 
apa-apa kuerang." 

18 Nampa nakanamo Naomi, "Tayang 
mami na, sagenna nucini antekamma 
sallang kalebakkanna anne passalaka. Tena 
nalamereki Boas punna tena napalebaki Boas 
anne passalaka, ia memang anne alloa." 

4 l Alampai Boas mange ri tampa 
passibuntulanga ri pakkebu lompona 
kotaya. Ammemponamo anjoreng, niamo 
allalo sitau burane naassenga Boas 
angkanaya anjo taua bija mareppese sikalina 

"Saribattang, mae sako ammempo anrinni." 
Battumi anjo taua, nampa ammempo. 

2 Nampa nakiomo Boas nia sampulo 
tutoa-toana masarakaka ri anjo kotaya 
untu angngagangi ammempo anjoreng. 
Ammemponamo kenanga, 

3 nakanamo Boas mae ri anjo tau naaganga 
assibija, "Ammoteremi Naomi battu ri Moab. 
Kamma-kamma anne eroki nabalukang 
tanana tu mate buranenna iamintu Elimelekh, 
bijanta. 

4 Nakupikkiriki, musti nuassengi anne 
passalaka. Punna erokka amballi, paumi ri 
dallekanna anne tuniaka ammempo anrinni. 
Punna tena, paumi silambusuna, nasaba 
ikatteji bawang siparua koasa ri anjo tanaya; 
ikau rolong nampa inakke." Appialimi anjo 
taua angkana, "Iyo, lakuballi." 

> Nakanamo Boas, "Bajimi punna kamma. 
Mingka punna nuballi anjo tanaya battu ri 
Naomi, musti nualle tongi Rut, anjo baine 
battua ri Moab, leba bainenna tumate 
anana Naomi. Nasaba anjo tanaya musti tuli 
ajari pisakai mae ri turunganna anjo tau 
mateamo." 

6 Appialimi anjo taua angkana, "Punna 
kamma, takukulleai. Kamma-kamma anne 
bajimi nakulappassang anjo koasaku salaku 
tu rioloanganga akkulle amballi anjo tanaya. 
Tena matu-matunna kuballi anjo tanaya, 

takkulleai ajari pisaka mae ri turungangku. 
Bajikangngang ikattemo amballi." 

"Ri anjo jammanga punna abalu taua yareka 
appassambe apa-apa, untu ampajari assai 
anjo passalaka, biasana taua nalappassangi 
sandalana, nampa napassareang mae ri tau 
ammallia. Kammaminjo carana tu Israel 
ampajari assai sereang pabalukang siagang 
pammalliang tana. 

8 Lanri kammana anjo, ri wattu nakanana 
anjo taua mae ri Boas angkana, "Ikattemo 
amballi," nalappassammi sandalana nampa 
napassareang mae ri Boas. 

9 ari nakanamo Boas mae ri sikamma 
tutoa-toana masarakaka ri anjo kotaya, 
kammayatompa mae ri tau maraenganga ia 
niaka hadere anjoreng, “Anne alloa ikatte 
ngaseng ajari sabi angkanaya lebami kuballi 
battu ri Naomi sikontu apa-apanna tumate 
Elimelekh siagang ana-anana, iamintu Kilyon 
siagang Mahlon. 

10Na pantarangama anjo pole, kualle 
tommi Rut, anjo baine battua ri Moab, 
anjo leba bainenna tumate Mahlon, ajari 
bainengku. Lanri kammana, anjo tanaya 
tuli ajari pisakana mae ri kaluargana anjo 
tumateamo. Siagang turunganna tuli lania 
tongi ri tangnga-tangngana bija-bijanna 
siagang kotana. Urangi ngasengi saribattang, 
anne alloa ikau ngaseng ajari sabi." 

siagang tumaraengannaya ia hadereka 
anjoreng massing angkanami, "Iyo, ikambemi 
sabina. Tapporo nipajari anjo bainennu ri 
Batara sangkamma Rakhel siagang Lea, 
allassukanga jai ana untu Yakub. Tapporo 
kalumanynyangko ri tangnga-tangngana tau 
battua ri bijanna Efrata, siagang tapporo 
allabangko niasseng ri Betlehem. 

12 Tapporo anjo ana-ana laNapassareanga 
Batara mae ri kau tete ri anne baine loloa, 
lampajari kaluarganu sangkamma Peres, ana 
battua ri Yehuda siagang Tamar." 

13 | ari naallemi Boas anjo Rut ajari bainenna. 
Rut nibarakkakimi ri Batara sagenna 
attianang, nampa allassukang sitau ana 
burane. 

14 Nakanamo sikamma bai-bainea mae ri 
Naomi, "Nipujimi Batara! lami assareko sitau 
cucu burane anne alloa untu amparakaiko. 
Poro ajari masahoro anjo anaka ri Israel! 

13 Anjo mintunnu sanna nasayannu. Nasare 
mako apa labiangngang na apa akkullea 
napassareang tujua ana-ana buranenu. 
Kamma-kamma anne nasare mako pole sitau 
cucu burane, lassareako sumanga beru, 
siagang amparakaiko ri wattu toanu." 

19 Naallemi Naomi anjo anaka nampa 
naparakai siagang lompo pangngamaseang. 

17 Sikamma bai-baine siampi-ampi ballana 
kenanga assarei areng anjo anaka nikana 

"Niamo anana Naomi sitau burane!" laminne 
Obed sallang ajari manggena Isai, nampa Isai 
lami manggena Daud. 

18 Na iaminne garisi pattottoranna Daud, 
appakkaramula battu ri Peres, iamintu: Peres, 
Hezron, Ram, Aminadab, Nahason, Salmon, 
Boas, Obed, Isai, siagang Daud. 


1 Samuel 


1 l Nia sitau burane niareng Elkana, battu ri 
suku Efraim. Ammantangi ri kota Rama, 
ri daera pamonconganna Efraim. Elkana 
lamintu anana Yeroham, na cucunna Elihu. 
Antamaki golonganna kaluarga Tohu, tangke 
passibijang battu ri Zuf. 

2Elkana nia rua bainenna, iamintu Hana 
siagang Penina. Penina nia anana, mingka 
Hana tena. 

3 Taung-taungi Elkana alampa battu ri Rama 
mange assambayang ri Silo siagang assare 
korobang mae ri Batara Kaminang Koasaya. 
la ajari imanNa Batara ri Silo, iamintu Hofni 
siagang Pinehas, anana Eli. 

4Punna assare korobang Elkana, 

Penina siagang sikontu anana massing 
nasarei sipagang battu ri anjo korobang 
napassareanga. 

3 Mingka Hana sipaganji bawang nasareangi, 
nasaba tena nisarei ana ri Batara. Mingka 
manna nakamma, sanna nangaina Elkana 
anjo Hana. 

6 Hana tuli niparisi nyawana siagang nihinai 
ri Penina anjo marunna, lanri tenana nisarei 
ana ri Batara. 

7Kammaminjo kajariang taung-taung. 
Punna alampa kenanga mange ri BallaNa 


.- 1 Samuel 1.81 13 | - 2 

Biasai Hana angngarru siagang taerokai 
angnganre lanri nihinana. 

8Na biasa tommo Elkana, iamintu 
buranenna, akkutanang angkana, "Angngapa 
nungngarru Hana? Angngapa nutaeroka 
angnganre siagang natuli sina mamo 
pamainu? Tenaka nalompoangang 
anggarangku nasampuloa ana burane?" 

9Ri sereang allo, ri lebana kenanga 
angnganre ri BallaNa Batara ri Silo, 
ammentemmi Hana battu ri mejang 
pangnganreanga. Anjo wattua, Imang Eli, 
ia niaka todong ri BallaNa Batara, sitabangi 
ammempo ri kaderana ri ampina pakkebuka. 
Appala doammi Hana mae ri Batara siagang 
sina sikali, angngarru-arru tassungenge. 

10(1:9) 

11 Nampa ajanji Hana angkana, "O Batara 
Kaminang Koasaya, Kiparhatikangi anne 
atanTa! Kiciniki kaparisanna atanTa. Kiurangi 
siagang teaKi kaluppai atanTa! Punna Kisare 
atanTa sitau ana burane, ajanji atanTa 
lanapassareang anjo anaka mae ri Katte 
lalang sikontu tallasana. Ajanji tongi atanTa 
angkanaya talanipolongai uuna." 

12 Sanna sallona Hana appala doang, 
naniparhatikang bawana ri Eli anjo bainea. 

13 Appala doangi Hana lalang atinna, 
jari muncennaji bawang agio-gio, natena 

kalangngerang saranna. Jari nikanami 


tunasaring ri Eli. 

14 Nakanamo Eli ri ia, "Angngapa 
nanuanrinni nasaring! Tea mako angnginungi 
pole anggoro!" 

13 Mingka appialimi Hana angkana, "Tena 
nakunasaring, bapa, siagang tena sikali 
nakuangnginung anggoro! Nakke tappu 
panrannuanga, siagang sitabanga appala 
doang ancarita ngasengi kaparisangku mae ri 
Batara. 

169 Teaki kapangngia angkanaya inakke anne 
baine sala. Appala doang kamma anne lanri 
sanna sinana pamaikku. " 

17 Nampa nakanamo Eli, "Punna kamma 
anjo ammotere mako siagang salama. Poro 
Naturukiangko Allataalana Israel pappalanu." 

18 Appialimi Hana angkana, "Poro kipappala- 
palakkanga bapa." Nampa alampamo, 
namange angnganre. Tenamo nasina 
pamaina. 

19 Ammukona, ambangung baribasami 
Elkana siagang kaluargana. Na lebana 
assambayang ri Batara, ammoteremi 
kenanga mange ri Rama. Assikatinroammi 
Elkana siagang Hana, anjo bainenna, siagang 
niturukiammi pappalana Hana ri Batara. 

20Tjanammi anjo bainea, nallassukang sitau 
ana burane. Naaremmi Samuel anjo anaka, 
na nakana, "Lebami kupala battu ri Batara." 

21 Narapimi pole wattunna Elkana siagang 


kaluargana alampa mange ri Silo untu 
assare korobang taungang mae ri Batara. 
Pantaranganna anjo lebami ajanji Elkana untu 
assare korobang attantua. 

22 Mingka anjo wattua tamminawangai 
Hana. Nakana ri buranenna, "Lebappi sallang 
nisala susu nampa kuerang Samuel mange 
ri BallaNa Batara, nammantammo anjoreng 
lalang sikontu tallasana." 

23 Appialimi Elkana angkana, "Bajimi, 
gaukammi apa nukanaya baji ri pikkirannu. 
Ammantang mako ri balla sagenna narapi 
wattunna nusala anynyusu anatta. Siagang 
tapporo Naparupa laloi Batara janjinnu." Jari 
ammantammi Hana ri balla sagenna narapi 
wattunna akkulle nisala anynyusu anana. 

24 L ebaki nisala anynyusu Samuel, 
niantarami ri ammana mange ri BallaNa 
Batara ri Silo. Anjo wattua cadi dudu jji 
Samuel. Angngerang tommi Hana sikayu sapi 
laki umuru tallun taunga, gandung sampulo 
kilo battalana, siagang sipammoneang rassia 
anggoro. 

25 Nipolommi anjo sapia, nampa nierang 
Samuel mange ri Eli. 

26 Nakana Hana mae ri Eli, "Pammopporanga 
bapa. Kiurangi ija bapa? Inakke minne baine 
lebaka kicini ammenteng anrinni, appala 
doang mae ri Batara. 

27 aminne ana kupalaka battu ri Batara. 


Nasareamma Batara pappalakku, 

28 na lanri kammana minjo nakupassareang 
anne anaka untu ajari Napatang Batara 
lalang sikontu tallasana." Lebaki anjo 
assambayammi kenanga ri Batara. 

2 l Nampa appala doang Hana, angkana, 
"Napakarannui Batara atingku, gauNa 
napakasannangi nyawaku. Matenei kusaring 
ancau-caui musungku, nasaba leba 
tojeng-tojengku Natulung Allataala. 

2 Tena matangkasa sangkamma Batara! laji 
bawang akkulle ajari palalang. 

3 Pammarimi bicara kosonga! Palebami 
bicara borroa! Nasaba anjo Batara, Allataala 
Kaminang mapahang; la angngadeli sikontu 
panggaukanna taua. 

4Tepomi panana turewaya, mingka pila 
kassami tau lammaya. 

> Tubassoroka riolo lanri kalabianna ri kanre- 
kanreang, anne kamma ajari tungnganre 
gaji poro untu anggappa kanre. Tucipuruka 
riolo, anne kamma sukkumi, anggannami ri 
kanre. Tutamananga, anne kamma lompomi 
pamaina, tujumi ana leba nalassukang! 
Mingka amma jaia anana, nibokoi, niboli 
taronang-ronang. 

6 Batara appamate, la todong appatallasa. 
Mange ri lino tumatea Napanaung rupataua. 
Na la todong angngangkaki taua battu 
anjoreng. 

7 Nia tau Napajari kasi-asi dudu, nia 


todong Napajari kalumanynyang. Nia tau 
Napakatuna, nia todong Napakatinggi. 

8 Battu ri parisi Naangka tu tenaya 
apa-apanna, battu ri sessa Nalappassang 
tu tunaya. Nipajari kenanga aganna tu 
malabirika, na Nasare empoang kalompoang. 
Palaparana buttaya Batara pata, irateanganna 
Nabangung linoa. 

93 Tutamamminraya tuli amangi lalang ri 
lalanNa Batara. Mingka tujadalaka Jappo 
ancuruki lalang ri sassang makappuka. 
Kagassingang kale takkulle nipattoang, 
kagassingang rupatau takkulle angngerang 
pammetang. 

10 Musu-musunNa Batara ancu-ancuruki, 
mallaki kenanga; agunturuki battu ri langika. 
Batara angngadeli sikontu anne linoa, na 
Nasare koasa malabiri ri karaeng Nipilea." 

11 Nampa ammoteremo Elkana siagang 
kaluargana mange ri Rama. Mingka Samuel, 
anjo anaka, ammantammi ri Silo siagang 
allayani Batara nipimping ri Imang Eli. 

12|a ana-anana Eli jadala sikali. Tena 
najampangi kenanga Batara. 

13 Siagang salaku imang appaero-erocki 
appanggaukang kenanga mae ri bansa Israel. 
Ebarana punna nia tau ero assare korobang, 
battui pambantu imanga angngerang garpu 
tallua giginna. Lalang nipalluna anjo dagenga, 


1 Samuel 2.141 19 | 7 
14 napatodoki anjo garpua antama ri panci 


tampana anjo dageng nipallua, nampa manna 
apa nabesoka assulu siagang anjo garpua, 
ajari minjo imang pata. Sikontu tu Israel 
battua mae ri Silo untu assare korobang 
nipakamma ngaseng minjo. 

15 Balalo masarroi battu anjo pambantua ri 
tenanapa nanisalaki jannana untu nitunu, na 
nakana ri anjo tau eroka assare korobang, 
"Sareangi imanga anjo dageng mataya ija, 
sollanna natunui; taerokai antarimai dageng 
nipallua." 

16 Punna appiali anjo taua angkana, 
"Bajikangang nipinawangi paratoranga, 
na nitunu rolong anjo jannaya; lebappi 
anjo akkullemi nualle situru pangngainu," 
lanakanamo anjo pambantua, "Tena, kamma- 
kamma anne musti nusare memamma. Punna 
tena, lakualle passai." 

17 Kammaminjo antekamma doraka lompona 
anjo ruaya anana Eli ri dallekanNa Batara, 
lanri nabawang-bawanganna passare 
korobanga untu Batara. 

18 alanna anjo wattua, anjo Samuel 
ana-anaka ija nalayani turusmi Batara. 
Ammakemi baju attantu, iamintu battu 
ri kaeng lenang nipare, sangkamma baju 
passambayanna sikamma imanga. 

19 Taung-taungi ammana appare juba cadi 
nampa nasareang Samuel punna battu anjo 

taungang. 

20 Nabarakkakimi Eli anjo Elkana siagang 
bainenna, na nakana ri Elkana, "Tapporo 
Nasare laloko pole ana-ana battu ri 
anne bainennu, untu ajari sambe ri ana 
nupassareanga mae ri Batara." Lebaki anjo 
ammoteremi kenanga mange ri Rama. 

21 Nibarakkakimi Hana ri Allataala, sagenna 
allassukang pole tallu ana burane siagang 
rua ana baine. Na Samuel pila abakka tommi 
lompona lalang allayanina ri Allataala. 

22 Eli sanna dudumi toana. Tena 
ammarina allangngere tau ajamma 
battu ri panggaukanna ana-anana mae ri tu 
Israel. Naasseng tongi Eli angkanaya anjo 
ana-anana sikatinroangi siagang sikamma 
bai-baine tugasaka ri dallekanna pakkebu 
Kema KahaderanNa Batara. 

23 | anri kammana anjo nakanamo ri ana- 
anana, "Kutarimami laporanga battu ri sikontu 
ummaka ri passalana panggaukang Jadalanu 
ngaseng. Angngapa nanupanggaukang 
kamma anjo? 

24Teako appakammai pole anjo na. Teai 
sipato kodina anjo nabicaraya ummaNa 
Batara ri passala panggaukannu. 

25 Pynna kasalang taua mae ri rupataua, 
akkullei nialleang ri Allataala. Mingka punna 
doraka taua mae ri Batara, inai akkulle 
antulungi?" Mingka tajampangiai kenanga 

anjo pappakaingana Eli, manggena kenanga, 


nasaba lebami Napattantu Batara untu 
ambunoi kenanga. 

29Na Samuel, anjo anaka, pila lompomi 
siagang pila ningaimi, baji ri Batara, 
kammayatompa ri sikontu taua. 

27 Ri sereang allo, niamo sere nabi battu 
mae ri Eli na napabattu pappasang battua 
ri Batara, nakana, "Ri wattunna boe-boenu 
iamintu Harun siagang kaluargana ajari ata ri 
karaeng Mesir, Kupanyatami KalengKu mae ri 
Harun. 

28 Battu ri sikontu suku niaka ri Israel, lebami 
Kupile kaluargana untu ajari imangKu, untu 
allayani ri tampa pakkorobangnganga, attunu 
dupa, siagang ammake baju efod punna 
abicarai siagang iNakke. Siagang lebami 
Kusare ha kenanga siagang turunganna untu 
angngalle sipagang battu ri korobang nitunua 
ri tampa pakkorobangnganga. 

29) ari angngapa nungngoa ija anciniki 
korobang-korobang napassareanga bansaKu 
mae ri Nakke situru Kuparentakanga? 
Angngapako Eli, nalabi nupakalabiri 
ana-ananu kala iNakke, siagang 
angngapa nanubalang parekang kenanga 
ampakacomoki kalenna battu ri bageang 
kaminang bajika ri sikontu apa napassareanga 
bansaKu mae ri Nakke? 

30 | Nakke, Karaeng Allataalana Israel, riolo 
lebaMa ajanji angkanaya kaluarganu siagang 

turungannu lajari palayang mae ri Nakke, 


salaku imang sagenna satunggu-tungguna. 
Mingka kamma-kamma anne tenamo 
naKuero ri anjo kammaya! Nasaba inai-nai 
ampakalabiriKa iami laKupakalabiri, na 
inai-nai anghina iami laKuhina. 

31 pilangngeri angkanaya, lania sallang 
wattunna naKubuno sikontu tau rungkaya 
lalang kaluarganu siagang bija-bijannu, 
sagenna tena manna sitau burane lalang ri 
kaluarganu lalabu umuruna. 

32 | asinako siagang langngiri matako anciniki 
sikontu barakka laKupassareanga mae tu 
maraenga ri Israel, na lalang ri kaluarganu 
lamate rungka ngasengi. 

33 Mingka sitau battu ri turungannu, 
laKulappassangi attallasa na nalayaniA 
salaku imang. Mingka lajari butai, na 
tappu panrannuang lalang tallasana. 
Sikontu turungannu maraenganga laKubuno 
ngasengi. 

34 Na lajaria pammatei angkanaya manassa 
lakajariang tojengi yangasenna anjo Kupaua, 
anjo ruaya ananu, iamintu Hofni siagang 
Pinehas lamatei lalang siallo. 

35 Nampa laKupilei imang tamamminraya 
mae ri Nakke, siagang eroka anggaukangi 
apa Kuparentakanga mae ri ia. LaKusarei 
turungang tuli latugasaka salaku imang ri 
dallekanna sikamma karaeng laKupilea. 

36 Massing-massing turungannu attallasaka 


ija, lamangei ri anjo imanga untu appala 
doe siagang kanre. Lanapalaki angkana: 
Kipabianga ambantui sikamma imanga, 
sollanna kukkulle anggappa kanre manna 
nasisoanja." 

1 Lalang kammana anjo, anjo Samuel, 

ana-anaka ija, allayani ri Batara nipimping 
ri Eli. Anjo wattua langkara sikali nania 
pappasang siagang paccini battu ri Batara. 

2 Ri sereang bangngi, Eli ia sannakamo toana 
siagang labiringamo buta, sitabangi attinro ri 
kamarana. 

3 Na Samuel attinroi ri ampina Patti 
ParjanjianNa Batara, lalang ri Kema 
Matangkasaka. Ri wattu tenanapa 
nammumba alloa siagang arinrana ija 
lampua, 

4 nikiomi Samuel ri Batara. Nampa appialimi 
Samuel angkana, "Iye bapa!" 

> Nampa lari mange ri Eli na nakana, "Apa 
kutadeng bapa? Apa kikiokanga?" Mingka 
appialimi Eli angkana, "Tena nakukiokko, 
attinro poleang mako." Jari alampami Samuel 
attinro poleang. 

6 Nampa nikiomo pole Samuel ri Batara; 
mingka tanaassengai Samuel angkanaya 
Batara anjo angkioki, lanri tena lebakapi 
abicara Batara siagang ia. Jari ambangummi 
nampa mange ri Eli nakkutanang angkana, 
"Apa kutadeng bapa? Apa kikiokanga?" 

Appialimi Eli angkana, "Tena nakukiokko na; 


attinro mako ammotere." 

7(3:6) 

8 Nikiomi pole Samuel ri Batara untu 
makapintallunna. Jari ambangummi nampa 
mange ri Eli nakkutanang angkana, "Apa 
kutadeng bapa? Apa kikiokanga?" laminjo 
wattua nanaassemmo Eli angkanaya Batara 
angkioki anjo anaka. 

9 ari nakanamo ri Samuel, "Attinro 
mako ammotere. Napunna nikiokko pole, 
appiali mako angkana, Appau maKi Batara, 
nappilangngeri atanTa." Nampa alampamo 
pole Samuel mange ri katinroanna. 

10 Nampa battumo Batara, ammenteng 
ri anjo tampaka siagang akkio angkana, 
"Samuel, Samuel!" Nappialimo Samuel 
angkana, "Appau maKi Batara, nappilangngeri 
atanTa." 

11 Nakanamo Batara ri ia, "Nia gau malompo 
ero Kugaukang mae ri tu Israel, sagenna 
yangasenna tau allangngerekai lalingu 
ngasengi. 

12 Anjo wattua laKugaukammi sikontu apa 
lebaka Kupau laKugaukang mae ri kaluargana 
Eli battu ri uru-urua sagenna kalabusang. 

13 | ebami Kupau mae ri ia angkanaya 
laKuhukkungi kaluargana sagenna satunggu- 
tungguna, lanri lebaMa nahina ana-anana. 
Naassengi Eli dosa-dosana kenanga, mingka 
tena nakalarroi kenanga. 

14Lanri kammana, assumpA mae ri 


kaluargana Eli, angkanaya anjo dosana 
kenanga sannaka lompona, takkulleai 
nitangkasi siagang korobang apa-apa mamo 
sagenna satunggu-tungguna." 

15 | ebaki anjo attinromi pole Samuel. Na 
ri wattu baribasana ambangummi siagang 
nasungkemi sikamma pakkebu BallaNa 
Batara. Mallaki ampauangi Eli anjo apa lebaka 
nacini. 

16 Mingka nikioki ri Eli, na nakana Eli, 
"Samuel, anakku." Appialimi Samuel 
angkana, "Iye Bapa." 

17 Akkutanammi Eli angkana, "Apa Napau 
Batara mae ri kau? Carita ngasemmi mae ri 
nakke. Punna nia apa-apa nucokkoi, mattantu 
Nahukkungko Allataala." 

18 Nampa napau ngasemmo Samuel mae 
ri Eli. Tena manna sere nacokkoi. Nampa 
nakanamo Eli, "lami Batara, bolimi kamma 
Nagaukang apa Nakanaya baji." 

19 Pila katambammi lompona Samuel. 
Nirurungangi ri Batara, siagang Naparupami 
sikamma apa napaua Samuel kajariang 
toj eng. 

20]aminjo sabana na sikontu umma 
Israel battua ri sikontu anjo parasanganga 
namangakuimi angkanaya anjo Samuel 
nabiNa Batara. Kere-kere wattu nabicara 
Samuel, sikontu bansa Israel mappilangngeri 
ngasengi. Tuli Napappicikikang iji KalenNa 

KalenNa mae ri Samuel Nabicara siagang ia. 

21(3:20) 

l Anjo wattua napagio ngasemmi tu 

Filistin sikontu tantarana untu ambunduki 
Israel. Lanri kammana majumi tantara Israel 
ri pabundukanga. Apparemi kema kenanga ri 
ampina Eben-Haezer. Na tantarana tu Filistin 
appareki kema ri Afek. 

2 Appakkaramulami tantara Filistin abakka. 
Na wattu sallonamo heba bunduka, 
kalebakkanna nibetami tantarana tu Israel, 
nia kira-kira patassabu tau mate ri tampa 
pabundukanga. 

3Ri wattu ammoterena anjo tantara 
tassesaya mange ri tampa kemaya, 
nakanamo sikamma pamimpinna tu Israel, 
"Apa kutadeng sabana naNalappassangki 
Batara nibeta ri tu Filistin anne alloa? Umba 
nanialle Patti ParjanjianNa Batara battu ri 
Silo, na nierang mae anrinni, sollanna ero 
Batara antulungki siagang Napasalamakki 
battu ri musua." 

4 Nampa niamo tau nasuro kenanga mange 
ri Silo untu angngallei Patti ParjanjianNa 
Batara, ajaria empoang kalabiranNa Batara 
Kaminang Koasaya. Ruaya anana Eli, iamintu 
Hofni siagang Pinehas, anrurungangi anjo 
Patti Parjanjianga. 

> Battunamo anjo Patti Parjanjianga mae 


ri kemaya, agora-gora lompomi tu Israel, 
sagenna tagegoso buttaya. 

6 Nalangngere tommi tu Filistin gora-gora 
lompona kenanga, sagenna nakanamo 
kenanga, "Angngapai anjo tu Ibrania nagora- 
gora lompo kamma?" Mingka ri wattunna 
naasseng kenanga angkanaya battumi Patti 
ParjanjianNa Batara mae ri kemana tu Ibrani, 

Tajari mallami kenanga. Nakanamo 
kenanga, "Nia rewata battu ri kemana 
kenanga! Cilaka maki anne. Tena lebakapaki 
angngalami apa kammaya anne. 

8 Cilaka tojeng maki. Inaimi akkulle 
ampasalamakki battu ri anjo rewata-rewata 
kassaka? Sai ia tomminjo rewata-rewataya 
leba ambunoi tu Mesirka ri parang lompoa 
riolo? 

9 Pabaraniangi nyawanu, ikau tu Filistin! 
Abundu mako sangkamma burane. Punna 
tena, lanapajariko ata anjo tu Ibrania, 
sangkamma kenanga riolo ajari atai mae ri 
kau ngaseng. Lanri kammana, abundu mako 
siagang barani!" 

10 Nampa abundu hebamo tu Filistin sagenna 
nabeta tantarana tu Israel. Larimi tu Israel 
mange ri massing kemana kenanga. Manassa 
nibeta lompo tojengi tu Israel: Tallumpulomi 
sabu tantara tu Israel mate. 

11|a Patti ParjanjianNa Allataala nirampasami 


ri musua, siagang anjo ruaya anana Eli, 
lamintu Hofni siagang Pinehas, mate tommi. 

12 Nia sitau battu ri suku Benyamin lari 
battu ri tampa pabundukanga mange ri 
Silo, na battu mange anjoreng ia memang 
anjo alloa. Untu ajari pammatei ri susana, 
nakekke- kekkemi care-carena na naboli ri 
ulunna. 

13Na Eli, sannaka lussana ampikkiriki 
kasalamakkanna Patti ParjanjianNa Batara, 
sitabangi ammempo ri kaderaya ri birinna 
aganga, nia nanawa-nawa. Ri wattu 
napabattuna anjo taua kabaraka angkanaya 
nibetai Israel, appiraung lompomi sikontu 
panduduka ri kotaya. 

14 Nalangngereki Eli anjo tau appiraunga, 
akkutanammi angkana, "Apa anjo gegere 
kamma?" Lalanna anjo wattua anjo taua 
sumpaeng larimi mae ri Eli. Anrapiki, 
napabattumi anjo kabara kodia. 

1 Na anjo Eli salapangpulomi assagantuju 
taung umuruna, siagang abirimmi buta. 

16 Nakana anjo taua ri Eli, "Laria anne 
alloa battu ri tampa pabundukanga siagang 
silalongku anne battu." Akkutanammi Eli 
angkana, "Antekamma kabarana, ana?" 

17 Appialimi anjo tungngeranga kabara 
angkana, "Larimi tu Israel ambokoi tu 
Filistin. Nibeta lompoki. Jai tau mate. Anatta 
ruaya, iamintu Hofni siagang Pinehas, mate 

nirampasami ri musua!" 

18 Napabattuna anjo taua kabarana anjo 
Patti Parjanjianga, tugurumi Eli battu ri 
kaderana ri baleanna pakkebu lompoa. Lanri 
toa dudunamo siagang lanri comona, sagenna 
tepomo kallonna ri wattunna tuguru, na 
matemo. Patampulo taungi sallona napimping 
tu Israel. 

19 Anjo wattua, mintunna Eli, iamintu 
bainenna Pinehas, sitabangi attianang, 
Siagang labirimmi ammana. Nalangngerena 
angkanaya nirampasami Patti ParjanjianNa 
Allataala, siagang mate ngasemmi matoanna 
siagang buranenna, tiring eromi nasaring 
ammana. Na tasalloa anjo ammanami. 

20 | abirinnamo mate, nakanamo sikamma 
bai-baine niaka antulungi, “Sabarakko! 
Burane ananu!" Mingka tenamo nappiali, 
siagang tenamo najampangi kenanga. 

21 Niaremmi anjo anaka Ikabod, na nakana, 
"Kahaderang kalabiranNa Allataala tappelami 
battu ri Israel" ia napakkanaia iamintu 
angkanaya Patti ParjanjianNa Karaeng 
Allataala nirampasami siagang matoanna 
kammayatompa buranenna matemi. Lanri 
kammana nanakanamo, "Kahaderang 
kalabiranNa Allataala tappelami battu ri 
Israel, lanri nirampasami Patti ParjanjianNa 
Allataala. " 

1 Samuel 5.116. | 
5 l Lebana narampasa tu Filistin Patti 


ParjanjianNa Allataala, naerammi 
kenanga battu ri Eben-Haezer mange ri 
kotana kenanga, iamintu Asdod. 

2 Anjoreng nierammi anjo pattia antama ri 
balla rewatana kenanga, iamintu niarenga 
Rewata Dagon. Anjorengi ri ampina patunna 
anjo rewataya nipadongko. 

3Ri wattunna panduduna Asdod battu 
ammukona baribasa ri anjo balla rewataya, 
naciniki kenanga angkanaya tugurumi 
tappatinompang naung ri buttaya anjo patung 
Dagon, ri dallekanna Patti ParjanjianNa 
Batara! Naangkami kenanga anjo patunga 
nampa napoterang ri pammantanganna. 

4Mingka ammukona, ri baribasana, naciniki 
kenanga tugurumoseng anjo patunga ri 
dallekanna anjo Patti Parjanjianga. Anjo 
wattua tassalami ulunna siagang rua limanna 
anjo patunga, tadongko ri dallekanna 
pakkebuka. Kalenna mami anjo patunga 
kamma biasa. 

3 (laminjo sabana, nasagenna anne 
alloa nasikamma imannaRewata Dagon 
siagang sikontu tau anynyombaya ri ia 
ri Asdod, nadakkai dallekang pakkebu 
pammantanganna Dagon, siagang 
tanaonjokai kenanga.) 

6 Nampa Nahukkung Batara sikontu pandudu 
Asdod siagang tuniaka ri daera tammulilina, 

lamintu akkambu-kambussuluki kalenna 


kenanga sangkamma puru. 

7 Nacinina kenanga anjo apa kajarianga mae 
ri kalenna kenanga, nakanamo kenanga, 
"Nahukkungki Allataalana Israel, siagang 
nahukkung tongi Rewatata Dagon. Takkulleai 
tuli nilappassang anjo Patti Parjanjianga 
ammantang anrinni labi sallo." 

8J ari nakiomi kenanga limaya karaenna 
tu Filistin sollanna assere kenanga, nampa 
akkutanang kenanga angkana, "Laniapami 
anjo Patti ParjanjianNa Allataalana tu Israel?" 
Appialimi anjo sikamma karaenga, angkana, 
“Paletteki mae ri kota Gat." Jari nipalettemi 
anjo pattia mange ri kota Gat, sereang kota 
Filistin maraengannaya. 

9 Mingka battuna mange anjoreng anjo 
pattia, nihukkung tommi ri Batara anjo 
kotaya, sagenna gegere lompo taua 
anjoreng. Nihukkummi panduduna anjo 
kotaya, tau rungka yareka tau toa. 
Akkambu-kambussuluki kalenna kenanga. 

10J ari niantarami anjo Patti Parjanjianga 
mange ri Ekron, kotana Filistin maraenganga. 
Battuna anjo pattia anjoreng, ammarrammi 
panduduka anjoreng angkana, "Nierangi anjo 
Patti ParjanjianNa Allataalana Israel untu 
ambuno ngasengki." 

11 | anri kammana, nakiomi kenanga 
sikamma karaenga ri Filistin untu assere. 
Nampa nakana kenanga, "Poterangi anjo 

Patti ParjanjianNa Allataalana Israel mange 


ri tampana riolo, sollanna tena naNabunoki 
siagang kaluargata." Ajarimi karicuanga ri 
sikontu kotaya, lanri Nahukkungi Allataala 
panduduna, siagang hukkungang battala 
sikalia. 

12 Tau tenaya namate, nitabai ri anjo 
garring akkambu-kambussuluka, sagenna 
ammarrang- marrang panduduna anjo kotaya 
mae ri rewata-rewatana kenanga, appala 
tulung. 

l Narapiki tuju bulang sallona ammantang 
ri Filistin anjo Patti ParjanjianNa Batara, 

2 nakiomi tu Filistin sikamma imanna siagang 
sanro-sanro porea nampa akkutanang 
angkana, "Laniapami anjo Patti Parjanjianga? 
Punna nipoterangi mange ri tampana, 
antekamma carana?" 

3 Appialimi kenanga angkana, "Anjo 
Patti ParjanjianNa Allataalana Israel, 
teako poterang bawangngi, mingka musti 
nipirurungi hadia untu antangkasi dosa- 
dosanu. Lalang kammana anjo nulanipakabaji 
battu ri garrinnu, siagang lanuassemmi 
angkanaya apa sabana natuli Nahukkungko 
Allataalana Israel." 

4"Apami musti nipassareang mae ri 
la?" Kammaminjo pakkutananna taua. 
Appialimi sikamma anjo imanga angkana, 
"Lima kambussulu bulaeng siagang lima 
balao bulaeng, situru bilanna sikamma 

karaenga ri Filistin. Sai anjo bala antabayako 


akkambu- kambussuluki siagang sangkammai 
balao tanjana, baji narayaka kammayatompa 
karaenga? 

“Jari, musti apparekko bulaeng sanrapang 
kambussuluka siagang balao ampanrasu- 
rasua ri parasangannu. Lalang kammana anjo 
nupakalabirimi Allataalana Israel. Lammarimi 
kapang anghukkungko siagang rewata- 
rewatanu kammayatompa parasangannu. 

6 Apa matu-matunnu ampatterassangi 
ulunnu sangkamma karaeng Mesir riolo? 
Teako kaluppai antekamma bateNa Allataala 
ampare karek-karenangi kenanga, sagenna 
jarra kenanga, nampa Nalappassang anjo tu 
Israel ambokoi Mesir. 

7Lanri kammana, appasadia mako sere 
karoba beru siagang ruang kayu sapi 
appasusua, ia tenayapa naleba nipake abeso 
karoba. Patabami anjo sapi ruaya mae 
ri karobaya, nampa nubongka ammotere 
ana-anana anjo sapia antama ri barana. 

8 Nampa, allemi anjo Patti ParjanjianNa 
Batara, panaiki ri anjo karobaya, nampa 
nupadongko ri sarinna patti niaka bulaeng 
lalang, ia mustia nupassareang ri la untu 
antangkasi dosanu. Lappassammi anjo 
karobaya siagang sapia ajappa kale- kale. 

9 Parhatikangi jappana: punna anjo Patti 
Parjanjianga nierang mangei ri parasangang 
kalenna, iamintu kota Bet-Semes, battuanna 


1 Samuel 6.101 14 Ma. 
Allataalana tojeng tu Israel ampabattui anjo 


kacilakang lompoa mae ri katte. Mingka 
punna tena nalampa mange anjoreng anjo 
karobaya, laniassemmi angkanaya anjo 
balaya teai bala battu ri Allataalana tu Israel, 
passangalinna kabutulanji bawang." 

10 Amminawang turu ngasemmi anjo 
taua. Angngallemi kenanga ruang kayu 
sapi appasusua, nampa napataba mae ri 
karobaya, na ana-anana anjo sapia nakurungi 
lalang ri baraya. 

11 Nampa napanai anjo Patti Parjanjianga ri 
karobaya, kammayatompa patti niaka lalang 
bulaeng akkambussulu siagang bulaeng 
balao. 

12 Ajappami anjo sapi-sapia tulusu mange ri 
Bet-Semes. Ajappa turusmi anjo sapia, tena 
lebakai alili mae ri kanang yareka mae ri kairi 
battu ri agang lompoa. Amminawang turusmi 
anjo limaya karaeng ri Filistin sagenna narapi 
pabaeng-baenna Bet-Semes. 

13 Anjo wattua sitabangi wattu akkatto 
gandung taua ri Bet-Semes ri lapparaka. 

Ri wattu nacinina kenanga anjo Patti 
Parjanjianga naruppaimi kenanga siagang 
rannu pamaina. 

14 Ammantangi anjo karobaya ri ampina 
sereang batu lompo ri kokonna Yosua, 
sitau pandudu ri Bet-Semes. Nabisa-bisami 
panduduna kotaya anjo kayuna karobaya, 

nampa napolong anjo ruang kayua sapi untu 


assare korobang mae ri Batara. 

15 Nampa napanaung tu Lewia anjo Patti 
Parjanjianga siagang anjo patti niaka bulaeng 
lalang, nampa napadongko ri anjo batu 
lompoa. Lebaki anjo assaremi pandudu ri 
Bet-Semes iamintu korobang nitunu siagang 
korobang maraengannaya mae ri Batara. 

16 Ri wattu nacinina limaya karaeng Filistin 
yangasenna anjo, ammoteremi kenanga 
mange ri Ekron, ia memang anjo alloa. 

17 Kammaminjo nalebamo appikatu tu 
Filistin mae ri Batara, iamintu passare untu 
antangkasi dosana kenanga pandudu limaya 
kota, niparentaya ri lima karaeng Filistin. Anjo 
kota-kotaya iamintu: Asdod, Gaza, Askelon, 
Gat, siagang Ekron. Anjo kotaya nia ammake 
tembo pannahang musu, nia todong tena. 
Massing-massingi anjo kotaya appikatu sere 
kambussulu bulaeng siagang sere bulaeng 
balao. Buttina anjo kajarianga, iamintu batu 
lompo tampana kenanga ampadongkoki 
Patti ParjanjianNa Batara. Manna sagenna 
kamma-kamma anne tuli nia iji anjo batua ri 
kokonna Yosua, anjo tu Bet-Semes. 

18 (6:17) 

19 Mingka lanri attoana siapa are tau ri 
Bet-Semes antama ri anjo Patti Parjanjianga, 
niamo tujupulo tau ri kenanga mate nibuno 
ri Batara. Nampa natujumo susa kenanga 

nasaba nipitujui kenanga ri Batara bala 


lompo. 

20 Nampa nakanamo panduduka ri Bet- 
Semes, "Inai akkulle attahang ri dallekanNa 
Batara, Allataala Matangkasaka? Kemaei 
akkulle niantara anne Pattia sollanna bella 
battu ri katte?" 

21 Akkirimmi tau kenanga mange ri 
panduduna Kiryat-Yearim nanapasang 
angkana, "Lebami napoterang tu Filistin Patti 
ParjanjianNa Batara. Battu mako mae siagang 
erammi anjo pattia mae ri tampanu." 

tj ari naallemi panduduna Kiryat-Yearim 

anjo Patti ParjanjianNa Batara, nampa 
naerang ri ballana ri sereang tau niarenga 
Abinadab. Anjo ballaka iratei ri buluka 
ammantang. Nampa naminynyaki kenanga 
siagang naangka Eleazar anana Abinadab, 
ajari pajaga ri anjo Patti Parjanjianga. 

2 Sallo tongi ammantang anjo Patti 
ParjanjianNa Batara ri Kiryat-Yearim, kira-kira 
niaki ruampulo taung. Lalang sikammaya 
anjo sallona, akkiomi sikontu umma Israel 
appala tulung ri Batara. 

3 Nakanamo Samuel ri umma Israel, "Punna 
erokko ammotere mae ri Batara siagang 
anynyomba ri la siagang sikontu atinnu, 
musti nupela ngasengi sikontu rewata 
battu-battua siagang patunna Dewi Asytoret. 
Passareang tabasikali kalennu mae ri Batara, 

siagang anynyomba mako mae ri la bawang, 


na Nalappassangko battu ri tu Filistin." 

“Jari napelami tu Israel patung-patunna 
Rewata Baal siagang patunna Dewi Asytoret, 
nampa anynyomba mae ri Batara bawang. 

3Lebaki anjo nakanamo Samuel, 
"Parappungangi sikontu bansa Israel ri Mizpa, 
nampa lappala doanga untu ikau ngaseng." 

6 Arappungang ngasemmi kenanga ri Mizpa. 
Anynyeromi kenanga jene nampa napatiri 
salaku passare mae ri Batara, nampa appuasa 
kenanga siallo kabusu, anjo alloa. Nakanamo 
kenanga, "Dorakami ikambe mae ri Batara." 
(Anjoremmi ri anjo Mizpa napakaramulai 
Samuel ampakabajiki sikamma parkara 
passisala-pasalanga ri tu Israel.) 

7 Nalangngerena tu Filistin angkanaya 
arappungammi tu Israel ri Mizpa, alampami 
mange anjoreng anjo limaya karaeng ri 
Filistin siagang tantarana kenanga untu 
ambunduki tu Israel. Nalangngerena tu Israel 
anjo kabaraka, mallami kenanga. 

8Nakanamo kenanga ri Samuel, "Teako 
ammari appala doang mae ri Karaeng 
Allataalata, sollanna Napasalamakki battu ri 
tu Filistin." 

9 Lanri kammana, ammolommi Samuel 
sikayu ana gimbala rungka, nampa 
nakorobangkang sipagang ajari korobang 
nitunu untu Batara. Lebaki anjo appala 

doammi sollanna Natulung Batara tu Israel. 


Na nitarimamo pappala doanna. 

10Ri wattunna sitabang napassareang anjo 
korobang nitunua, appakkaramulami tu 
Filistin battu ambunduki tu Israel. Mingka 
sitabang lebaki anjo wattua agunturumi 
Batara battu ri langika mae ri kenanga. 
Ajari siricuimi kenanga nampa piti lari-lari 
napakamma lingu. 

11 Assulumi tantara Israel battu ri Mizpa 
nampa naondang anjo tu Filistin, sagenna 
labiring mange ri Bet-Kar bellana, nampa 
naancuru kenanga. 

12 | ebaki anjo appaentemmi Samuel sere 
batu, ri pabaeng-baenna Mizpa siagang 
Sen. Nakanamo, "Natulung maki Batara 
sigannana." Nampa naareng anjo batua "Batu 
Pannulungang". 

13 kammaminjo nanibetamo tu Filistin. 
TaNapabiangali Batara antama poleang 
kenanga ri daerana Israel, lalang attallasana 
ija Samuel. 

14 Sikontu kota Israel lebaka nibeta ri 
tu Filistin, appakkaramula battu ri Ekron 
sagenna Gat, nipoterangi mae ri tu Israel. 
Jari nagappa ngasemmi ammotere sikontu 
daerana tu Israel. Assiamami tu Israel 
siagang tu Kanaan. 

15 Ammarentai Samuel lalang sikontu 
tallasana. 

16 Taung-taungi ajappa akkuliling mae 
ri Betel, Gilgal, siagang Mizpa. Siagang 
sikamma parkara- parkara passisalang niaka ri 
sikamma anjo tampaka, napaleba ngasemmi 
napakabali. 

17 Punna lebaki anjo tuli ammotereki mange 
ri ballana ri Rama. Anjoreng ajari hakingi ri tu 
Israel, siagang pole ambangung tongi pole 
sere tampa pakkorobangngang untu Batara. 
9 l Ri wattunna toamo Samuel, naangkami 

ana-anana ajari haking ri Israel. 

2 Anana toaya niarengi Yol, na makaruaya 
niarengi Abia. Ajari hakingi kenanga ri 
Bersyeba. 

3 Mingka tena naturuki panggaukanna 
manggena kenanga, passangalinna 
kaparalluang kalennaji bawang tuli naondang. 
Annarimai kenanga doe pacoco, siagang tena 
naadele kenanga angngadeli rayaka. 

4Lanri kammana arappungang ngasemmi 
sikontu pamimpinna tu Israel, nampa mange 
andallekang ri Samuel ri Rama, 

“nampa nakana ri ia, "Pilangngeri bapa. 
Ikatte toa maki, nampa ana-anatta tena 
naturuki panggaukanta. Jari bajikangngang 
angngangka maki sitau karaeng, sollanna 
nia karaenna ikambe kamma bansa-bansa 
maraenga." 

6 Mingka tena nasannang pamaina Samuel ri 
anjo pappalana kenanga. Jari appala doammi 
mae ri Batara. 


1 Samuel 8.71 12 enat 28 
7 Na Nakanamo Batara, "Turukiammi sikontu 


pappalana anjo bansaya mae ri kau. Nasaba 
teai ikau nasorongboko kenanga, mingka 
iINakke. Tenamo naero punna iNakke ajari 
karaenna kenanga. 

8 Ri Kueranna kenanga assulu battu ri Mesir, 
nabokoiMa kenanga nampa anynyomba ri 
rewata-rewataya. Na apa anjo nagaukanga 
kenanga mae ri kau, iatommi anjo leba 
nagaukang kenanga mae ri Nakke. 

9 Lanri kammana anjo, turukiammi 
pappalana kenanga; mingka pakainga 
tojeng-tojengi kenanga, siagang pauangi 
angkanaya antekamma sallang lanigaukangi 
ri karaenga." 

10 Sikontu anjo kananNa Batara napabattu 
ngasengi Samuel mae ri anjo tau appalaka 
sitau karaeng ri ia, angkana, 

11 "kamma anne sallang batena karaenga 
anggaukang mae ri kau. Lanapassai ana- 
ananu antama tantara; sipagang kenanga 
ajari tantara ri karetaya, sipagang ajari 
tantara ajarang, na maraengannaya ajari 
tantara ajappa bangkeng. 

12 Sipagang naangka ajari perwira mae ri 
sisabu tau, na sipagang maraenganga mae ri 
limampulo tau. Anjo karaenga lanapassai ana- 
ananu appajeko ri koko-kokonna, ampasserei 
wassele kattoanna, appare sanjata-sanjata 
siagang pakkakasa-pakkakasa untu kareta 
pabundukanna. 

13 Ana-ananu bainea lanasuroi appare 


minynya bau siagang anjama ajari tukang 
appallu kammayatompa tukang appare roti. 

14 | anaallei kokonnu, koko anggoronu, 
siagang koko zaitunnu kaminang bajika, 
nampa napassareang mae ri sikamma 
pagawena. 

15 Kokonnu siagang koko anggoronu 
lanapitabai sima, iamintu bage sampulona 
battu ri wasselena, nampa napassareang 
mange ri sikamma perwira tantarana siagang 
sikamma pagawena. 

16] anaallei atannu, olo-olonu kaminang 
bajika siagang keledainu na napake untu 
anjamai jamanna. 

17 Bage sampulona battu ri yangasenna 
bembenu siagang gimbalanu lanaallei. Nampa 
ikau ngaseng kalennu lajari atannako. 

18 Punna narapimo wattunna anjo 
kammaya, lakkunrareng mako lanri anjo 
karaeng nupilea, mingka taerokai Batara 
ampilangngeri kunrarennu." 

19 Mingka taerokai anjo bansaya anjampangi 
kananna Samuel. Balalo nakana kenanga, 
"Bolimi kamma! Manna pole antekamma 
eroki ikambe karaeng. 

20 Eroki ikambe sangkamma bansa- 
bansa maraenga. Karaenna ikambe musti 
ammarentai siagang napimpingi ikambe 
lalang ri pabundukanga." 

21 Nalangngerena Samuel anjo kananna 


ngaseng kenanga, napabattumi anjo 
passalaka mae ri Batara. 

22 Appialimi Batara Angkana, "Pinawang 
mami erona kenanga. Angngangkamako 
sitau karaeng untu kenanga." Jari nasuromi 
Samuel anjo tu Israel massing ammotere 
mange ri ballana. 

9 l Nia sere tau sanna kalumanynyanna 

siagang sanna nikangngalikanna battu ri 
suku Benyamin, iamintu niarenga Kish. la 
anggota kaluarga battui ri Bekhorat, tangke 
bijanna Afiah. Manggena niarengi Abiel na 
toana Zeror. 

2 Kish nia anana burane niarenga Saul, 
lamintu sere tau rungka gammara na 
kassa kalenna. Tena manna sitau battu ri 
sikontu Israel labi gammarangngang naia. 
Pakkaleanna labi tinggi tongi. la taua ri Israel 
samara sage salanggannaji tinggina. 

3Ri sereang wattu nia siapa are keledaina 
Kish tappela. Jari nakanamo Kish mae ri 
Saul, "Angngerangko sitau palayang, nampa 
alampako amboyal anjo keledai- keledaia." 

“Jari alampami Saul siagang palayanna 
antulakkangi daera pabulukanna Efraim 
siagang butta Salisa. Mingka tanagappayai 
anjo olo-oloka. Nampa ajappa tulusu kenanga 
mange ri butta Sahalim, mingka tena tongi 
anjo keledai-keledaia anjoreng. Naboya 
tommi ri daera Benyamin, mingka sia- siaji. 

P Ri wattunna battu kenanga mange ri butta 


Zuf, nakanamo Saul ri palayanna, "Umba 
kimmoteremo, gassingka lussakangangi bapa 
annawa-nawaki naia anjo keledai- keledaia. " 

6 Appialimi anjo palayanga angkana, 
"Kitayangi rolong! Ri anne kotaya nia sitau 
atanNa Allataala. Sanna nipakalabirina 
ri taua, lanri anjo apa napaua, manassa 
kajariang tojeng-tojengi. Umba kilampa 
mange ri ia, gassingka akkulleki napauang 
kemaei anjo keledai- keledaia. " 

7 Nakanamo Saul, "Punna mangeki ri ia, apa 
lanisareangi? Bokong nieranga labusumi, na 
ikatte tenamo apa-apanta untu lanisareangi 
anjo atanNa Allataala. " 

8 Appialimi anjo palayanga angkana, 
"Sitabang nia ija ri nakke sere doe pera. Anjo 
lakupassareang mae ri anjo atanNa Allataala 
sollanna ero ampauangki angkana kemae 
anjo keledai- keledaia. " 

9 Appialimi Saul angkana, "Bajimi! 

Umba kilampa." Jari alampami kenanga 
mange ri kotaya, ri tampana anjo atanNa 
Allataala. Ri wattu angngambina kenanga 

ri bonto angngoloa mange ri anjo kotaya, 
assibuntulumi kenanga siagang siapa are 
tulolo, eroka anynyero jene ri bungunga. 
Akkutanammi kenanga mae ri anjo tuloloa 
angkana, "Apaka nia pacini anrinni ri kotaya?" 
(Anjo wattua serea nabi nikanai pacini: 

jari punna nia tau ero akkutanang sereang 

apa-apa mae ri Allataala, kammaminne 


kananna, "Umba kilampa mange ri pacinika. ") 

10(9:9) 

11(9:9) 

12 Appialimi anjo sikamma tuloloa angkana, 
"Iye, nia, silalonna nia ajappa allaloi ikambe. 
Punna akkaro-karoki, nakulle akkullei kirapi. 
Silalonna battu ri kotaya, nasaba anne 
alloa irate ri tampa pakkorobangnganga 
ri buluka, nia passare korobanna rayaka. 
Tena nalangnganre tau jaia punna tenapa 
nabattu, lanri musti nabarakkaki rolong anjo 
korobanga. Punna alampaki kamma-kamma 
anne, lakirapimi ri tenanapa nangngambi ri 
bontoa untu mange angnganre. " 

13 (9:12) 

14) ari ajappami Saul siagang palayanna 
mange ri kotaya. Na ri wattu antamana 
kenanga ri pakkebu lompoa, assibuntulumi 
kenanga siagang Samuel sitabang ajappa 
mange ri tampa passambayanganga ri 
bontoa. 

1 Sjallo rioloanganna anjo, Appasammi 
Batara ri Samuel angkana, 

16" Ammuko baribasa kira-kira ri wattu 
kamma-kammaya anne, nia laKusuro sitau 
battu ri suku Benyamin battu angngagangko 
sibuntulu. Minynyaki siagang angkami anjo 
taua untu ajari karaeng mae ri ummakKu 
Israel. la lallappassangi ummakKu battu ri 
tu Filistin. Kucinimi kasessanna ummakKu 

siagang Kulangngeremi karruna kenanga 


appala tulung." 

17 Nacinina Samuel anjo Saul, Nakanamo 
Batara ri ia, 'laminne anjo tau Kupaua ri kau. 
lami lammarenta ri ummakKu. " 

18 Na lalanna anjo wattua areppesemi 
Saul mae ri Samuel ri ampina pakkebu 
lompoa, siagang akkutanang angkana, 
"Pammopporanga Bapa, kemae ballana anjo 
pacinika?" 

19 Appialimi Samuel angkana, "Inakkemi 
anjo pacinika. Ajappa riolo mako mange ri 
tampa passambayanganga ri bontoa, nasaba 
anne alloa lasipangnganreangko siagang 
inakke. Ammuko baribasa nampa kupiali 
ngaseng sikontu apa nupakkutananganga. 
Punna lebamo anjo akkulle mako ammotere. 

20Ri passalana anjo sikamma keledainu 
tappelaka tallungallo allaloa, tea mako batai, 
nasaba nibuntulumi. Na nampa pole, ia 
kaminang lompoa anggaranna ri sikontu 
Israel lanipassareangi mae ri kau siagang 
kaluargana manggenu. " 

21 Appialimi Saul angkana, "Inakke anne tau 
battua ri suku Benyamin, suku kaminang 
cadia ri Israel, kammayatompa pole kaluarga 
kaminang tenaya anggaranna lalang ri anjo 
sukua. Jari angngapa nakiakkana kamma 
anjo mae ri nakke?" 

22 Nampa nikiomo Saul siagang palayanna 
ri Samuel antama ri kamara lompoa, nampa 

nasare tampa kaminang bajika anjo kenanga 


ri dallekanna undanganga niaka kira-kira 
tallumpulo tau jaina. 

23 Nampa nakana Samuel mae ri papallua, 
“Patalai anjo dageng kusareangako 
sumpaeng." 

24 Naallemi papallua dageng nipilea battu 
ri bageang bongga, nampa napatala ri 
dallekanna Saul. Nakanamo Samuel, "Anne 
bageang kupassareang mae ri kau sollanna 
nukanre ri kamma-kammaya anne siagang 
sikamma toana maraengannaya. Angnganre 
mako." Jari angnganremi Saul. Angnganremi 
anjo alloa Saul siagang Samuel. 

25 | ebaki anjo naummi kenanga battu ri 
tampa passambayanganga nampa antama 
ri kotaya. Nisaremi Saul katinroang irate ri 
pattongkona ballaka, 

26 hampa attinro. Ri wattu ammumbana 
alloa, nikiomi Saul ri Samuel niaka 
irate ri pattongkoka, nakana Samuel, 
“Ambangungko, maeko nakuantarakko 
alampa." Ambangummi Saul, nampa alampa 
siagang Samuel. 

27 Ri wattunna anrapi kenanga ri birinna 
kotaya, nakanamo Samuel mae ri Saul, 
"Suroi anjo palayannu ajappa riolo." Jari 
alampami anjo palayanga. Nampa nakanamo 
pole Samuel ri Saul, "Ammantangko rolong 
anrinni sinampe, nia pappasanNa Allataala 
lakupauangko." 

10 lt Nampa angngalle Samuel botolo 


minynya zaitun, na napatiri anjo 
minynyaka irate ri ulunna Saul, siagang 
nabaumi Saul, na nakana, "Naminyakiko 
siagang Naangkakko Batara ajari karaeng 
mae ri Israel ummaNa. Lanuparentai 
ummaNa siagang lanukatutui kenanga 
battu ri musu-musunna kenanga. laminne 
pammatei mae ri kau angkanaya Napile mako 
Batara ajari karaeng mae ri ummaNa: 
2Punna nubokoima anne alloa, 
lasibuntulukko siagang rua tu burane 
ri ampina jerana Rahel ri Zelzah ri daera 
Benyamin. Lanakana kenanga ri kau: Anjo 
keledai- keledai nuboyaya nibuntulumi. 
Kamma-kamma anne tenamo nalussa 
manggenu ri passalana anjo olo-oloka, 
mingka tuli ia mami napakkutanangngang 
angkanaya apamo musti nagaukang untu 
amboyako." 

3 Nakana pole Samuel, "Battu anjoreng 
ajappa tulusu mako sagenna ri poko kayu 
tampa passambayanganga ri Tabor. Anjoreng 
lasibuntulu mako siagang tallu tu burane 
sitabanga ajappa mange ri Betel untu assare 
korobang mae ri Allataala. Sitau anrenreng 
tallung kayu ana bembe, sitau angngerang 
tallumbatu roti, na sitaua pole angngerang 
pammoneang rassi anggoro. 

4Labarisallangi kenanga mae ri kau, siagang 
lanasareko ruambatu roti, namusti nutarimai. 

> Lebaki anjo musti alampamako mange ri 


bontoNa Allataala ri Gibea, tampa kemana 
tu Filistin. Ri pakkebu antamaya ri kotaya, 
lasibuntulukko siagang siparappungang 
nabi sitabanga naung battu ri bonto 
pakkorobangnganga. Ajoge-jogeki siagang 
akkiok-kioki kenanga, akkarena gambusu, 
rabana, suling siagang kacapi. 

6 Anjo memang wattua lanakoasaiko RohNa 
Batara siagang lamminawangko ajoge 
kammayatompa lakkiok- kio siagang kenanga, 
nampa laniberui sipanu ajari tau maraeng. 

7 Punna kajariang ngaseng anjo sikammaya, 
gaukammi apa nukanaya baji, nasaba niaki 
Allataala anrurungangko. 

8|ebaki anjo musti alampako mange ri 
Gilgal nuttayang anjoreng tuju allo. Sallang 
labattua untu assare korobang nitunu siagang 
korobang pappasiama, nampa kupauangko 
apa musti lanugaukang." 

9 Tena sallo nabokoina Saul anjo Samuel, 
annarimami Saul sipa beru battu ri Allataala. 
Na sikontu anjo apa napaua Samuel mae ri ia 
kajariang memammi anjo alloa. 

10Ri wattunna battu Saul siagang palayanna 
mange ri Gibea, assibuntulumi kenanga 
siagang siparappungang nabi. Anjo memang 
wattua nikoasaimi Saul ri RohNa Allataala, 
namminawang tommo ajoge siagang 
akkiok-kio siagang ngaseng anjo nabi-nabia. 

11 Sikamma tau angngasseng memangai 


labi riolo anjo Saul, nacinina kenanga 

anjo panggaukanna, massing sikutanammi 
angkana, "Apa leba kajariang mae ri anjo 
anana Kish? Apa ajari nabi tommi anjo Saul?" 

12 Jari niamo tau anjorenga ammantang 
akkutanang angkana, "Turu panggappanu, 
antekamma anjo nabi-nabi maraenga, inai 
manggena kenanga?" laminjo assalana 
paruntu kana angkanaya, "Apa ajari nabi 
tommi anjo Saul?" 

13 | ebaki Saul ajoge-joge siagang 
akkiok-kio, alampami mange ri tampa 
pakkorobangnganga irate ri bontoa. 

14 Nicinimi Saul siagang palayamna ri 
purinanna. Akkutanammi ri kenanga 
angkana, "Battu kemae ngasengko?" 
Appialimi Saul angkana, "Battua amboyai 
anjo keledai tappelaka. Mingka lanri tenana 
nabuntuluki ikambe, alampa maki mange ri 
Samuel." 

13 Akkutanammi purinanna angkana, "Jari 
apa nakana ri kau?" 

16 Appialimi Saul angkana, "Napauanga 
angkanaya nigappami anjo olo-oloka." 
Mingka tena nacaritai Saul mae ri purinanna 
angkanaya lebami niminynyaki na niangka 
ajari karaeng ri Samuel. 

17 Nakiomi Samuel sikontu raya Israel 
sollanna arappungang ri Mizpa. 

18 Nampa nakana ri kenanga, "Ilaminne 


kananNa Batara, Allataalana Israel, Nakana, 
Leba mako Kuerang assulu battu ri butta 
Mesir siagang Kulappassang ngasengko battu 
ri kakoasanna tu Mesir kammayatompa 
kakoasanna sikamma bansa maraenga, 
anjallakkangako. 

19 Leba mako Kupassulu battu ri kaparisanga 
siagang kasessanga, mingka kamma-kamma 
anne nusorongbokoMa salaku Allataalanu, 
lanri nupalana sollanna Kujojokangko sitau 
karaeng untu ikau ngaseng. Jari bajimi, 
arappungang mako ri dallekangKu, anne 
Bataranu, massing- massing situru sukunu 
siagang bija-bijannu." 

20 Nampa nasuro Samuel sikontu sukua maju 
mae ri dallekang, na suku Benyamin nipile. 

21Ri wattunna maju mae ri dallekang 
sikamma kaluargaya lalang ri suku Benyamin, 
kaluarga Matri nataba pile. Kalebakkanna 
majumi sikamma tu buranea lalang ri 
kaluarga Matri, nampa Saul anana Kish 
nataba pile. Jari niboyami Saul, mingka tenai. 

22 anri kammana akkutanammi taua ri 
Batara angkana, "O Batara, apaka anjo taua 
niami anrinni?" Appialimi Batara angkana, 
"Accokkoi Saul ri bokona barang-barang 
pakkakasaka." 

23| ari akkaro-karomi kenanga mange 
ambuntuli Saul battu anjoreng, nampa 
naerang antama ri tangnga-tangngana 

rayaka. Ammentemmi Saul ri tangnga- 


tangngana kenanga, na iami kaminang tinggi; 
tu maraenga sage salanggannali. 

24 Nampa nakanamo Samuel mae ri 
rayaka, "Iaminne tau nipilea ri Batara, 
tena sangkammanna ri katte ngaseng." 
Agora lompomi sikontu bansaya angkana, 
"Mattallasaki karaenga!" 

25 Nampa napakasingara Samuel mae ri 
anjo bansaya antekamma hana siagang 
kawajibanna karaenga, nampa natulisi lalang 
ri sereang kitta, nampa naboli ri tampa 
matangkasaka. Lebaki anjo nasuromi Samuel 
anjo sikontu bansaya massing ammotere 
mange ri ballana. 

26 Saul ammotere tommi mae ri ballana 
ri Gibea, nirurungang ri siapa are jaina 
tugammara na barani siagang lebakamo 
nipagio atinna ri Batara. 

27 Mingka niamo siapa are tau jadala 
angkana, "Kemae lakkulle amatu-matu anne 
taua mae ri katte?" Nacini rawami kenanga 
anjo Saul siagang taerokai kenanga assarei 
hadia. Mingka assara-sarai Saul tanaassenga 
anjo kammaya. 

1 1 l Nampa Nahas, iamintu karaeng tu 

Amon, napagiomi tantarana nampa 
nakurung anjo kota Yabesh ri daera Gilead. 
Angngussulumi panduduka mae ri Nahas 
kamma anne, "Appare maki parjanjiang 

siagang ikambe, nampa latundu ikambe mae 


ri katte." 

2 Appialimi Nahas angkana, "Eroja appare 
parjanjiang, mingka anne sarana, Massing 
lakupasulu ngasengi mata kanannu salaku 
pammatei nihinana ngaseng sikontu Israel." 

3 Nampa appialimo sikontu pamimping- 
pamimpinga ri kota Yabesh angkana, "Kisarei 
tempo ikambe tuju allo sallona, sollanna 
akkulle ikambe assuro tau mae ri sikontu 
butta Israel. Punna tena ero antulungi 
ikambe, latundumi ikambe mae ri katte." 

4Kammaminjo nabattumo anjo sikamma 
tunisuroa mange ri Gibea, tampa 
pammantanganna Saul. Napabattuna 
kenanga anjo kabaraka, angngarrumi rayaka 
lanri tappu panrannuammi kenanga. 

3 Anjo wattua silalonna Saul battu ri kokonna 
na naerang sapinna. Akkutanammi angkana, 
"Apa leba kajariang? Angngapa nangngarru 
ngaseng taua?" Jari nipauammi anjo kabara 
naeranga anjo tunisuroa battu ri Yabesh. 

6 Nalangngerena Saul anjo kabaraka, 
nikoasaimi ri RohNa Allataala. 

7Sannami larrona. Na naallemo ruang 
kayu sapi nampa napolong na nakere 
ajari jai kerena. Nampa nakiring anjo 
kerek-kerekanga mae ri sikontu parasangang 
Israel, na naparentakang angkana, "Inai-nai 
tena namaju ampinawangi Saul siagang 
Samuel abundu, lanikerek- kere tongi 

sapi-sapinna kamma anne!" Mallami bansa 


Israel ri apa akkullea Nagaukang Batara. Jari 
yangasenna taua, sadia ngasemmi untu maju 
siparurungang abundu. 

8 Niparappungammi kenanga nampa 
nirekeng ri Bezek: Nia 300.000 tu Israel na 
nia 30.000 tu Yehuda. 

9 Lebaki anjo nipauammi anjo tu battua ri 
Yabesh angkana, "Paumi mae ri sikamma 
panduduka ri Yabesh, angkanaya ammuko 
baribasa, ri tenanapa nattangnga alloa, 
langgappami kenanga pannulung." 
Nalangngerena pandudu Yabesh anjo 
pasanga, sannang sikalimi pamaina kenanga. 

10 Nakanamo kenanga mae ri Nahas, 
“Ammuko latundumi ikambe, nampa 
akkullemi nigaukang apa ningaia ri atinta." 

11 Ammukona, ri baribasana, nabagemi 
Saul anjo taua ajari tallu pasukang. Na 
ammumbanamo alloa, majumi kenanga 
ri tangnga-tangnga kemana tu Amon na 
nabunduki kenanga. Ri tenanapa nattangnga 
alloa nabetami tantarana Saul anjo musua. 
Sikamma tu Amon akkullea talappasa 
tassia-siarami, sagenna tenanniakka akkulle 
lari siparua arurung. 

12 | ebaki anjo akkutanammi bansa Israel 
mae ri Samuel angkana, "Kemaemi anjo tau 
barania angkana tena nasiratang Saul ajari 
karaenta? Kipassareangi mae ri kambe anjo 
taua bapa, na nabuno ikambe. " 

13 Mingka nakanamo Saul, "Tenanniakka tau 


akkulle nibuno anne alloa, nasaba anne alloa 
Napasalamami Batara Israel." 

14 Nampa nakana Samuel ri kenanga, 
"Umba kilampa ngaseng mange ri Gilgal na 
niresmikang Saul ajari karaenta." 

13) ari alampa ngasemmi kenanga 
mange ri Gilgal. Nampa nipajari resmimo 
Saul ajari karaeng anjoreng ri tampa 
passambayanganga. Assaremi kenanga 
korobang pappasiama, na nasuarrimo 
Saul siagang sikontu bansa Israel anjo 
pagaukanga. 

12 1 Nampa nakanamo Samuel mae ri 

sikontu anjo bansa Israel, "Lebami 
kuturuki sikontu pappalanu, na niamo 
kuangka sere karaeng mae ri kau ngaseng. 

2 Appakkaramula ri kamma-kammaya anne 
lami ajari pamimpinnu. Ciniki, inakke anne 
toama siagang kebomi uukku. Sallo sikalima 
ajari pamimping mae ri kau ngaseng battu ri 
rungkaku iji sagenna kamma-kamma anne. 

3 Kamma-kammaminne, nakuammenteng ri 
dallekannu ngaseng! Punna nia kasalang leba 
kugaukang, tuntuma ri dallekanNa Batara 
siagang ri dallekanna karaeng Napilea. Niakka 
nakuleba angngalle sapi yareka keledai battu 
ri tau maraengang? Niakka nakuleba annipu 
yareka anjallakkang tau yareka annarima doe 
pacoco? Paumi, sollanna akkulle kupoterang 
manna naapa-apa mamo." 

4 Appialimi sikamma anjo taua angkana, 


"Tena, tena lebakaki bapa antipui yareka 
anjallakkangi ikambe. Tena kileba angngallei 
apa-apanna manna pole inai." 

> Nampa nakanamo Samuel, "Anne alloa, 
Batara siagang karaeng Napilea ajari sabi 
angkanaya manassa tena salangku manna 
pole sikede." Appialimi kenanga angkana, 
"Iyo, kammatojengi, Batara ajari sabinta." 

6 Nampa nakanamo pole Samuel, "Batara 
ampilei Musa siagang Harun, siagang 
angngerangi boe-boenu assulu battu ri Mesir. 

7 Kamma-kamma anne teako rolong alampai. 
Lakutuntu ngasengko ri dallekanNa Batara. 
Urangi sikontu kalammorang pamaiNa Batara 
la lebaka Napappicinikang ri kau ngaseng 
siagang mae ri boe-boenu. 

8Ri wattunna battu Yakub siagang 
kaluargana mange ri Mesir, na nijallakkang 
kenanga ri tu Mesir, appala tulungi boe-boenu 
mae ri Batara, nampa Nasuromo battu 
Musa siagang Harun. laminjo tau ruaya 
angngerangi boe-boenu assulu battu ri Mesir, 
siagang antulungi kenanga ammantang ri 
anne buttaya. 

9 Mingka ri bokoang allo nakaluppaimi 
Batara Allataalana kenanga. Lanri kammana, 
nibalang parekammi kenanga na nibunduki 
siagang nibeta ri Sisera, anjo panglimana 
tantara Hazor, siagang nibeta ri tu Filistin 
siagang ri karaeng Moab. 

10 Nampa appala doang kenanga mae ri 


Batara siagang namangakuimi dosa-dosana 
kenanga, angkana, Dorakami ikambe lanri 
nabokoinTa, o Batara, siagang anynyombami 
ikambe mae ri patung-patunna Rewata 
Asytoret siagang Baal. Mingka kamma- 
kamma anne, Kipasalamaki ikambe battu ri 
musunna ikambe, nampa anynyomba ikambe 
mae ri Katte! 

11 Nampa Nasuromo Batara battu Gideon, 
nampa Barak, lebaki anjo Yefta, nampa 
kalabusanna inakke minne. Ikambemi 
massing allappassangko battu ri musunnu, 
sagennu tuli akkulle attallasa siagang amang. 

12 Mingka nuassenna angkana lanabundukiko 
Nahas, anjo karaeng Amon, nusorongbokomi 
Batara ajari Karaennu nampa nukana ri 
nakke, Eroki ikambe niparenta ri sereang 
karaeng. 

13 kKamma-kamma anne, cinimi, iaminne 
karaeng anjo nupilea. Lebami nupala, na 
Nasaremako Batara. 

14 Matene mako punna nupakalabiri 
Batara, siagang anynyomba mae ri la, 
kammayatompa nuturuki parentaNa, 
sarroangampa punna ikau ngaseng siagang 
karaennu tuli tamamminrayako mae ri 
Karaeng Allataalanu. 

15 Mingka, punna tena numappilangngeri 
ri Batara, balalo nubaliangi parentaNa, 

manassa ikau ngaseng siagang karaennu 


laNabaliangko Batara. 

19 kKamma-kamma anne pilangngeri pole! 
Parhatikangi panggaukang malompo lebaka 
Nagaukang Batara ri dallekannu ngaseng. 

17 | akkioka mae ri Batara, namanna pole 
wattu timoroki, lappaturungi Batara gunturu 
siagang bosi, ajari pammatei angkanaya 
Napilangngeri pappala doangku. Anjo wattua, 
lasadara mako antekamma lompona dosanu 
mae ri Batara lanri appalanu sitau karaeng." 

18 Nampa appala doammo Samuel: na ia 
memang anjo alloa appaturummi Batara 
gunturu siagang bosi. Sikontu anjo bansaya 
ajari malla ngasemmi ri Batara siagang mae 
ri Samuel. 

19 Nakanamo kenanga mae ri Samuel, 
"Tulungi ikambe bapa. Kipappala doangangi 
ikambe anne mae ri Karaeng Allataalanu, 
sollanna tamatea ikambe. Kamma- 
kamma anne sadarami ikambe angkanaya 
pantaranganna dosana ikambe riolo, 
dorakami pole ikambe lanri appalana ikambe 
sitau karaeng." 

20 Appialimi Samuel angkana, "Teako 
mallakki, manna pole lebami nugaukang 
anjo kajadallanga, teako abokoi battu ri 
Batara, passangalinna tuli anynyombako ri la 
situlusuna atinnu. 

21Teako amminawangngi ri rewata-rewata 
tenaya nakkulle antulungko siagang 

ampasalamakko, nasaba anjo kenanga 


sikontutojenna apa-apa taena battuanna. 

22 L ebami assumpa Batara, angkanaya tena 
nalaNabokoiko, lanri lebanamo Napattantu 
angkanaya laNapajariko umma KalenNa. 

23 Na ri passalana inakke, tapporo tena lalo 
kudoraka ri Batara lanri tenana kupappala 
doangangko. Mingka tuli lakupangngajarrangi 
mae ri kau apa-apa bajika siagang tojenga. 

24 pakalabiriki Batara, siagang anynyombako 
mae ri la siagang teako amminrai lalang 
sikontu atinnu. Urangi sikamma panggaukang 
malompoNa, ia lebaka Nagaukang mae ri kau. 

25 Mingka punna tulusu agau dosa tonjako 
ia, tena tapanranu siagang karaennu." 

13 'Ri sereang allo, ri wattu ajari 

karaennamo Saul, 

Zammilemi 3.000 tu Israel. 2.000 
ammantang siagang ia ri Mikhmas siagang ri 
daera pamoncongang Betel, siagang 1.000 
maraengannaya alampal siagang Yonatan 
anana buranea mange ri Gibea ri daera suku 
Benyamin. Labinnaya battu ri anjo rayaka, 
nasuromi ammotere massing mae ri ballana. 

3 Nampa Yonatan nabunomi panglimana tu 
Filistin niaka ri Geba, na nalangngeremo 
bansa Filistin kabarana anjo. Nasuro pasarami 
Saul tarompeka ri sikontu parasangang untu 
angkioki tu Ibrania sollanna maju mange 
abundu. 

“Mae ri sikontu bansa Israel napaumi Saul 


angkanaya lebaki nabuno panglimana tu 
Filistin, siagang angkanaya sannami birisina 
tu Filistin mae ri tu Israel. Lanri kammana, 
amminawang turumi rayaka ri pakkiona Saul 
untu arappungang siagang ia ri Gilgal. 

3 Na lalanna anjo wattua, arappungang 
tommi tu Filistin untu ambunduki tu Israel. 
Nia 30.000 kareta bunduna kenanga, 6.000 
tau ajarang, siagang tantara sanrapang 
kassika ri tamparang jaina. Appareki kema 
kenanga ri Mikhmas, ri bageang rayanganna 
Bet-Awen. 

6 Nampa abakkamo kenanga maju, 
ambunduki hebaki tu Israel, sagenna niami 
lalang bahaya lompo tu Israel. Accokkomi 
sipagang tu Israelka lalang ri kalibong batua ri 
monconga yareka ri alla-allana batu karanga, 
yareka lalang ri bungunga siagang kalobang 
lalanga ri buttaya. 

7 Nia tommo alimbang antaleang ri 
baleanna Binanga Yordan nampa antama 
ri daera Gad siagang Gilead. Saul nia iji ri 
Gilgal, nannekkere ngasemmi raya niaka 
ampinawangi. 

8 Attayammi Saul tuju allo sallona, situru 
pappasanna Samuel mae ri ia. Mingka tena 
ija nabattu Samuel mange ri Gilgal, nampa 
appakkaramulamo rayaka ambokoi Saul. 

9 Lanri kammana, nakanamo ri kenanga, 
"Erangi mae anjo korobang nitunua siagang 

korobang pappasiamaka." Nampa kalenna 


ampassareangi anjo korobang nitunua. 

10 Mingka nampami silalonna leba 
nagaukang, battumi Samuel. Niruppaimi ri 
Saul ero abari sallang. 

11 Mingka akkutanammi Samuel angkana, 
"Apa anjo leba nagaukang karaenga?" 
Appialimi Saul angkana, “Kuciniki rayaka 
appakkaramulami ambokoia, nampa tenaki 
battu situru wattu lebaka kitantukang. Na 
nampa pole niami tu Filistin arappungang ri 
Mikhmas. 

12 Nampa kupikkiriki angkanaya gassingka 
tasalloami nabattu tantara Filistin ambundukia 
anrinni ri Gilgal, na nampa tenapa kuleba 
appala tulung ri Batara. Lanri kammana 
minjo nakuangngallemo kaputusang untu 
ampassareangi anjo korobanga." 

13 Nalangngerena Samuel anjo, nakanamo 
ri Saul, "Dongo sikali anjo panggaukanta 
karaeng. Ebara angkana kituruki parentaNa 
Karaeng Allataala mae ri katte, manassa 
laNapattantui Batara angkana ikatte siagang 
turunganta lajari karaeng situlusuna. 

14 Mingka kamma-kamma anne tenamo 
nalattahang pamarentahanta. Nasaba tena 
nakituruki parentaNa Batara, laNapilemi 
Batara sere tumaraeng ia Nakaerokia untu 
Naangka ajari karaeng mae ri ummaNa." 

15 Nampa alampa Samuel ambokoi Gilgal, na 
napatulusu lampana mange ri Gibea, ri daera 

Benyamin. Lalanna anjo wattua naparessami 


Saul pasukanna, nia kira-kira 600 tau jaina. 

16 Kammaminjo, Saul siagang ana buranena 
Yonatan, kammayatompa sikamma ana 
buana, akkemami ri Geba, ri daera Benyamin. 
Nampa tu Filistin akkemai ri Mikhmas. 

17 Ri ia todong anjo wattua, nia tallu 
parappungang paella tu Filistin alampa battu 
ri kemana kenanga untu alampa angngella. 
Siparappungang makaserea alampa mangei 
ri Ofra ri daera Syual. 

18 Siparappungang makaruaya alampa 
mangei ri Bet-Horon, siagang siparappungang 
maraengannaya pole alampa mangei ri 
pabaeng-baeng adalle mangea ri Lappara 
Zeboim siagang ri parang lompoa. 

19 Ri sikontu parasangang Israel tena tukang 
bassi, lanri tena nanikellai tu Ibrani ri tu 
Filistin appare padang siagang poke. 

20) ari musti alampai tu Israel mange ri 
tu Filistin punna ero nakantisi pajekona, 
bingkunna, pangkuluna, siagang kandauna. 

210ngkosona iamintu sere doe pera cadi 
untu angkantisiki pangkuluka siagang 
ampakabajiki pababala sapia; na rua doe 
pera cadi untu angkantisiki pajekoa yareka 
bingkunga. 

22|ami anjo sabana, na ri anjo allo 
pabundukanga ri Mikhmas, tena manna sitau 
tu Israel ammallaki padang yareka poke, 

pantaranganna Saul siagang ana buranena 


lamintu Yonatan. 

23 Apparemi balla jaga tu Filistin untu 
ampartahangkangi serea alla moncong ri 
Mikhmas. 

14 ' Ri sereang wattu nakanamo Yonatan 

mae ri turungka paerang sanjatana, 
"Umba kilampa mange ri balla jagana tu 
Filistin niaka anjoreng baleang!" Mingka tena 
nappala kana mae ri manggena. 

2 Anjo wattua sitabangi Saul nia irawanganna 
poko kayu delima ri Migron, tena nabella 
battu ri Gibea. Raya niaka amminawang ri ia 
kira-kira 600 tau Jaina. 

3 (Imang angngeranga Efod iamintu Ahiya 
anana Ahitub, iamintu saribattanna | kabod 
anana Pinehas, siagang Pinehas anana Eli, 
imanNa Batara ri Silo.) Tena todong naassengi 
rayaka angkanaya alampami Yonatan battu 
anjoreng. 

4Untu anrapi mange anjoreng ri balla 
jagaya, musti anjorengi ri alla moncong 
niepeka ri rua batu karang agarigi ammalo 
Yonatan, anjo ruaya batu karang niarengi 
Bozes siagang Sene. 

3 Batu karang warakkanga adalle mangei ri 
Mikhmas, na batu karang timboranga adalle 
mangei ri Geba. 

6 Nakanamo Yonatan ri anjo turungkaya, 
"Umba kimange ri balla jagana anjo tu Filistin 
kapereka. Gassingka eroji Batara antulungki. 

taua, baji napunna jai tau kammayatompa 
lalang sikedena tau." 

7 Appialimi anjo turungkaya angkana, 
"Manna apa ero kigaukang, amminawang 
turuki atanta." 

8 Nakanamo Yonatan, "Bajimi. Punna 
alimbangki, lanipappicinikangi kalenta mae ri 
anjo tu Filistinga. 

9 Punna nasuroki kenanga ammantang 
siagang antayangi sagenna battu kenanga 
mae ri katte, ammantang maki anjoreng 
bawang, siagang tea maki alimbangi. 

10 Mingka punna nasuroki kenanga battu 
mae ri kenanga, lalampaki mange anjoreng, 
nasaba iaminjo pammatei angkanaya 
Napassareangi Batara anjo kenanga mae ri 
katte." 

11Ri wattunna napappicinikang kalenna 
kenanga mae ri tu Filistin ri anjo balla jagaya, 
nakanamo anjo tu Filistinga, "Ciniki, nia tu 
Ibrani assulu battu ri kalibong paccokkoanna!" 

12 Nampa akkio kenanga mae ri Yonatan 
siagang atanna angkana, "Naikko 
mae sollanna napaccinikangko ikambe 
sereang apa-apa!" Nakanamo Yonatan 
ri anjo turungkaya, "Pinawanga, nasaba 
Napassareammi Batara anjo kenanga mae ri 
tu Israel." 

13 Akkadangkammi Yonatan nai nipinawang 
ri anjo turungkaya. Ri wattu ammumbana 

Filistinga nitunrung ri Yonatan, nampa 
amminawang ri bokona anjo turungkaya 
ambunoi kenanga. 

14 alang anjo abakka uru-uruna, kira-kira 
nia ruampulo tau nabuno Yonatan siagang 
anjo turungkaya, ri sereang tampa kira-kira 
2.500 metere pasagi luarana. 

13 passabakkang ia anjo kajarianga, 
gegeremi tu Filistin ri kemana siagang ri 
sikamma paranga. Sikontu raya Filistin 
kammaya niaka ri balla-balla jagaya, siagang 
parappungang paellaka ajari malla ngasemmi: 
balalo kamma tagegosomi buttaya, siagang 
sannami siricu-ricuinna kenanga. 

16| alanna anjo wattua, tantarana Saul niaka 
ajaga ri Gibea ri daera Benyamin, nacinimi tu 
Filistin piti lari-lari nipakamma ri kalinguang 
sanna. 

17 Nakanamo Saul mae ri ana buana, 
"Rekengi sikontu tantaraya nampa nuparessa 
angkana inai tena." Nagaukammi kenanga 
anjo apa naparentakanga, nakaassengammo 
angkanaya Yonatan siagang turungka paerang 
sanjatana tena. 

18 Nakanamo Saul ri Imang Ahia, "Erangi 
anjo efodka mae anrinni." (Anjo alloa Ahia 
angngerangi anjo efodka ri dallekanna tu 
Israel.) 

19 Lalang abicarana Saul mae ri anjo imanga, 
pila katambammi karicuanga lalang ri kemana 

tu Filistin, sagenna nakanamo Saul ri anjo 


imanga, “Tena kisawe appala pitunju battu ri 
Batara!" 

20 Nampa Saul siagang sikamma taunna 
appada-padami maju mange ri tampa 
pabundukanga. Anjoreng nacinimi kenanga 
karicuanga ri tu Filistin: para iami kenanga 
abundu siagang sibuno-buno. 

21Sikamma tu Ibrani niaka ammantang ri 
daerana tu Filistin, siagang amminawanga ri 
tantarana kenanga, agabung maemi ri Saul 
siagang Yonatan. 

22 Kammayatompa tu Israel accokkoa ri 
bulu-buluka ri Efraim, allangngerekami 
angkanaya larimi tu Filistin, amminawang 
tommi agabung nampa nabunduki anjo tu 
Filistin. 

23 Abundumi kenanga ri sikamma aganga 
sagenna allalo ri Bet-Awen. Nipasalamami ri 
Batara tu Israel anjo alloa. 

24 Anjo alloa lamma ngasemmi kalenna 
tu Israel napakamma cipuru, lanri lebaki 
assumpa Saul angkana, "Cilakai tau 
angnganrea manna apa-apa mamo anne 
alloa, punna tenapa nakubalasaki boli-bolikku 
ri musungku." Lanri kammana anjo, manna 
sitau tena nia angnganre anjo alloa. 

25 Nampa battumo kenanga ri sereang 
romang nanggappamo kenanga Jai sikali bani. 

bania, lanri mallaki nataba cilaka battu ri anjo 
sumpana Saul. 

27 Mingka Yonatan tanaassengai angkanaya 
lebaki manggena assumpa kamma anjo 
mae ri rayaka. Jari napajonjomi takkanna 
naeranga na napatodo antama ri anjo rumung 
bania, nampa naalle banina na nakanre. 
Tasalloai nabajimo pakkasiana siagang 
gassimmi nasaring. 

28 Nampa niamo kalaserenna anjo tantaraya 
angkana ri ia, "|kambe anne tena ngasemmo 
nikullei lanri cipurutta. Mingka lebami 
manggeta ansumpaki angkana Cilakai tau 
angnganrea anne alloa. " 

29 Appialimi Yonatan angkana, "Teai sipato 
taliwa-liwana anjo panggaukanna manggeku 
mae ri bansata! Ciniki, kamma-kamma 
anne bella bajina pakkasiakku ri lebakkumo 
angnganre sikede bani. 

30 Ebara angkana nipabiangi angnganre 
rayaka anne alloa battu ri kanre lebaka 
narampasa battu ri musua, mattantu 
jaiangangi tu Filistin akkulle nibuno!" 

31 Anjo alloa nabetai tu Israel abundu tu 
Filistin lebanamo abundu ri sikamma aganga 
battu ri Mikhmas sagenna ri Ayalon. Mingka 
lebaki anjo sannami mangnganna kenanga, 

32 sagenna arampasami kenanga angngallei 
apa-apa nirampasaka battu ri musua. 
Angngallei kenanga gimbala siagang sapi 

tampaka, nampa nakanre memang dagenna 
niaka ija cerana. 

33 Na nipauammo Saul anjo kammaya, 
angkana, "Karaeng, dorakami rayaka mae 
ri Batara, lanri angnganrei dageng siagang 
cerana." Ammarrammi Saul angkana, "Tau 
tena ngaseng pallangngerenu! Anggulungko 
sere batu lompo mae anrinni." 

34 Nampa nakana pole, "Bagemi kalennu 
ri allana rayaka siagang suroi kenanga 
angngerangi sapina siagang gimbalana 
mae anrinni, sollanna nipolong irate ri 
anne batua na nikanre anrinni. Jari tenamo 
nangnganre dageng siagang cera kenanga, 
siagang tenamo nadoraka kenanga mae ri 
Batara." Anjo memang bangngia, sikontu 
rayaka massing angngerammi olo-olo lebaka 
narampasa kenanga lalang bundu nampa 
napolong anjoreng. 

35 Nampa appaenteng Saul tampa 
pakkorobangngang untu Batara; iaminjo uru- 
uru tampa pakkorobangngang napaentenga. 

36 Nampa nakanamo Saul mae ri ana buana, 
"Umba nakimange ambunduki tu Filistin anne 
bangngia, nampa niella kenanga sagenna 
baribasa na nibuno ngaseng kenanga." 
Appialimi kenanga angkana, "Bajimi 
nakigaukang apa kikanaya baji karaeng." 
Mingka nakana imanga, "Umba nakiappala 
rolong pitunju battu ri Allataala." 

37 Nampa akkutanammo Saul ri Allataala 


angkana, “Akkulleja mange ambunduki tu 
Filistin? Maka laKipassareanji kenanga ri 
limanna tu Israel?" Mingka anjo alloa tena 
Nappiali Allataala. 

38 | anri kammana nakanamo Saul mae ri 
sikamma pamimping rayaka, "Mae ngasengko 
anrinni, nampa nuparessa ngaseng dosa apa 
leba nigaukang anne alloa. 

39 Ajanjia, lanri Batara attallasaka, ia lebaka 
assarei Israel pammetang, angkanaya tau 
salaya lanihukkung matei, manna pole ebara 
angkana Yonatan ana buraneku." Mingka tena 
manna sitau barani appiali. 

40 Nampa nakanamo Saul mae ri sikontu 
Israel, 'Ammenteng ngasengko baleang 
anrinni." Appialimi kenanga angkana, 
"Kigaukammi apa kikanaya baji karaeng." 

41 Appala doammi Saul angkana, "O Batara, 
Allataalana Israel, angngapai naKitaeroka 
ampialia anne alloa? Appiali maKi Batara, 
battu lalang ri anne batu-batu matangkasaka. 
Punna anjo kasalanga niaki ri nakke yareka 
ri Yonatan, appiali maki siagang batu 
Urim, mingka punna anjo kasalanga niaki 
ri ummatTa Israel, appiali maki siagang 
batu Tumim." Appialimi Karaeng Allataala, 
na Yonatan siagang Saul najojo. Lalang 
kammana anjo manassami angkanaya tena 
narayaka sala. 

inakkeka yareka Yonatan." Nampa Yonatan 
nipattantu sala. 

43 Nampa nakanamo Saul mae ri Yonatan, 
"Apa leba nugaukang?" Appialimi Yonatan 
angkana, "Lebaka angnganre sikede bani 
kuallea siagang cappa takkangku. Sadiama 
untu mate." 

44 Nakanamo Saul ri ia, "Tapporo 
Nahukkunga Allataala punna tena nihukkung 
mateko Yonatan!" 

45 Mingka nakanamo rayaka mae ri Saul, 
"Maka musti nihukkung matei Yonatan? 
Nampa ia angngerangi anne pammetang 
lompoa? Tena! Ajanji ikambe lanri Batara 
attallasaka, angkanaya takkulleai tappela 
uuna Yonatan manna silawara. Nasaba lanri 
pannulunNa Batara, nanggappa pammetang 
anne alloa." Kammaminjo nanipasalamamo 
Yonatan battu ri hukkungang matea lanri 
rayaka. 

46 Lebaki anjo ammoteremi tu Filistin mange 
ri daera kalenna kenanga, lanri tenamo 
naniondangi pole ri Saul. 

47 Ajari karaennamo Saul ri Israel, abundumi 
ri kere-kere mae angngewai sikontu musunna 
Israel, iamintu tu Moab, tu Amon, siagang tu 
Edom, karaeng-karaeng parasangang Zoba, 
kammayatompa tu Filistin. Manna kemae 
abundu, tuli anggappai pammetang. 


1 Samuel 14.481 15.3 58 

tu Amalek, kammayatompa nalappassangi tu 
Israel battu ri kakoasanna paellaka. 

49|a ana-ana buranena Saul iamintu: 
Yonatan, Yiswi, siagang Malkisua. Ana baine 
toana niarengi Merab, na makaruaya niarengi 
Mikhal. 

30Bainenna niarengi Ahinoam, anana 
Ahimaas. Panglima tantarana iamintu Abner 
anana Ner, iamintu purinanna Saul. 

>l Kish manggena Saul, siagang Ner 
manggena Abner, iami ana-anana Abiel. 

32 Lalang attallasana tuli abundu hebaki Saul 
angngewai tu Filistin. Lanri kammana, punna 
accini Saul tu kassa yareka tubarani, lintami 
naalle napajari anggota tantarana. 

1 5 l Ri sereang allo nakanamo Samuel 

mae ri Saul, "Batara assuroa 
amminynyakiki siagang angngangkakki 
ajari karaeng mae ri Israel ummaNa. Lanri 
kammana anjo, musti kipilangngeri parentaNa 
Batara Kaminang Koasaya. 

2 LaNahukkungi tu Amalek lanri boe-boena 
kenanga naewai tu Israel ri wattunna battu tu 
Israel ri Mesir. 

3] ari alampako siagang bunduki tu Amalek 
na nuancuru sikamma apa-apanna kenanga. 
Teako niakki apa-apa nuboli tassesa. Bunoi 
sikontu tu buranea, bai-bainea, ana-anaka, 
siagang ana loloa. Kammayatompa sapia, 
gimbalaka, untaya siagang keledaia." 

narekeng ri Telaim. Nia 200.000 tantara battu 
ri Israel siagang 10.000 tu battu ri Yehuda. 

3 Lebaki anjo alampami Saul siagang ana 
buana mange ri kota Amalek, nampa naruppai 
musua irawa ri binanga kalotoroka. 

6 Akkiring tommi pasang pappakainga mae 
ri tu Keni angkana, "Alampako siagang bokoi 
tu Amalek, sollanna tena nutappinawang 
niancuru siagang kenanga. Nasaba riolo 
boe-boenu napare passaribattangangi tu 
Israel ri wattunna nia tu Israel battu ri Mesir." 
Jari alampami tu Keni battu anjoreng. 

7Lebaki anjo abundumi Saul siagang tu 
Amalek, nampa nabeta kenanga ri sikamma 
aganga battu ri Hawila sagenna ri Syur ri 
rayanganna Mesir. 

8 Sikontu rayana siagang tantarana tu 
Amalek nibuno ngasemmi ri Saul. Mingka 
Agag karaenna tu Amalek najakkala 
attallasaki nanaboli Saul siagang tantarana 
attallasa. Kammayatompa sikamma 
gimbalana siagang sapina kaminang bajika, 
ana sapina siagang ana gimbalana kaminang 
comoka, kammayatompa sikontu apa-apa 
lompoa anggaranna, iaji bawang olo-olo 
tenaya matu-matunna siagang tenaya 
anggaranna naancuru. 

9 (15:8) 

10 Nampa Nakanamo Batara mae ri Saul, 

11 "AssesselalangA angngangkakko 


ajari karaeng, nasaba abokoko battu ri 
Nakke, siagang tena nugaukangi apa 
Kuparentakanga." Sinami nyawana Samuel, 
siagang silabusu bangngimi akkunrareng mae 
ri Batara. 

12 Ammukona baribasa, alampami Samuel 
ero mange angngagangi sibuntulu Saul. 
Nipauammi angkanaya alampami Saul 
mange ri kota Karmel untu ambangung batu 
pappakainga untu kalenna anjoreng, nampa 
tulusu mange ri Gilgal. 

13 Assibuntuluna Samuel siagang 
Saul, nakanamo Saul ri ia, "Tapporo 
Nabarakkakiki Batara bapa! Lebami 
kugaukang Naparentakanga Batara." 

14 Mingka akkutanammi Samuel angkana, 
"Punna kamma, angngapa nania sara sapi 
siagang sara gimbala?" 

15 Appialimi Saul angkana, "Anjo olo-oloka 
apa-apa nirampasa battu ri tu Amalek. 
Gimbala siagang sapi kaminang bajika naallei 
rayaka untu nipassareang ajari korobang mae 
ri Karaeng Allataala, bapa. Mingka labinnaya, 
lebami nibuno taba sikali." 

16 Nalangngerena anjo nakanamo Samuel, 
"Tayangi sinampe, lakupauangki apa 
Napaua Allataala mae ri nakke ri bangngia." 
Nakanamo Saul, "Kipaumi." 

17 Nakanamo Samuel, "Sai ikattemi ajari 
pamimping mae ri suku-suku Israel, manna 

ajari karaeng mae ri tu Israel. 

18 Nampa pole Nasuro maki Batara 
angngancuruki anjo tu Amalek Jjadalaka. 
Nasuroki abundu angngewai kenanga 
sagenna labusu ngaseng kenanga. 

19 Angngapa natena kigaukangi parentaNa 
Batara? Angngapa kilumba-lumbaeng 
angngalle barang-barang nirampasa, siagang 
lanri kammana anjo nakipakabirisi atinNa 
Batara?" 

20 Appialimi Saul angkana, "Kuturukimi 
parentaNa Batara, siagang abunduma situru 
passuroNa mae ri nakke. Agag karaeng 
Amalek kujakkalami nampa sikontu tu Amalek 
lebami kubuno. 

21 Mingka ana buaku tena nabuno ngasengi 
olo-oloka. Napilei gimbala siagang sapi bajika 
battu ri anjo nirampasaka, untu nipassareang 
ajari korobang mae ri Karaeng Allataala ri 
Gilgal, bapa." 

22 Mingka nakanamo Samuel, "Kereanga 
labi Nangai Batara, mappilangngeria yareka 
korobang passarea? Labi bajikangangi 
mappilangngeria mae ri Batara, naia assarea 
korobang. Mannurukia bajikangngi na 
jannana gimbalaka. 

23 Nasaba tamappilangngeria mae ri Batara 
sangkammai Jadalana anggaukanga bale-bale 
mata, siagang nyawa tampoa sangkammai 
jadalana anynyomabaya ri rewata. Nasaba 

Naakuiki Batara salaku karaeng." 

24 Nalangngerena anjo, mangakumi Saul 
ri Samuel, angkana, "Memang dorakama. 
Kudakkaimi parentaNa Batara siagang 
takujampangiami pitunjutta bapa. Mallaka 
ri ana buaku nakuturukiang pappalana 
kenanga. 

25 Mingka kamma-kamma anne, kupalaki ri 
katte bapa, kipammopporangi dosaku siagang 
ammotere maki mange ri Gilgal siagang 
inakke, sollangku akkulle assambayang mae 
ri Batara." 

29 Mingka appialimi Samuel angkana, "Tena 
kuero ammotere siagang ikatte. Kiewami 
parentaNa Batara, na kamma-kamma anne 
tenamo Naakuiki salaku karaenna Israel." 

27 Nampa abokomo Samuel ero alampa. 
Mingka nitahangi ri Saul nanatagala jubana, 
sagenna kekkemo Jubana Samuel. 

28 Nakanamo Samuel ri ia, "Anne alloa 
Nakekkemi Batara kakaraengamna Israel 
battu ri katte, nampa Napassareang mae ri 
tau maraenga, ia bajikangnganga naikatte. 

29 Allataalana Israel la Malabirika tena 
Naballe- balle, siagang tena todong naNapinrai 
pikkiranNa, lanri la teai rupatau." 

30 Appialimi Saul angkana, "Dorakama. 
Mingka kitulunga bapa, ammotere 
maki siagang inakke sollangku akkulle 
assambayang ri Karaeng Allataalata. Lalang 

sikamma pamimpinna bansaku siagang ri 
dallekanna sikontu tu Israel." 

31J ari ammoteremi Samuel siagang ia 
mange ri Gilgal, nampa assambayammo Saul 
mae ri Batara. 

3? Nampa naparentakammo Samuel 
angkana, "Erangi Karaeng Agag mae anrinni." 
Battumi Agag mae ri ia, lompo panrannuang, 
lanri napikkiriki angkanaya, "Bellami bahaya 
kamateanga." 

33 NaAkanamo Samuel, "Sangkamma 
padannu lebaki ajari passabakkang najai 
amma tappela anana, kamma tomminjo 
ammanu latappelami anana." Nampa naalle 
nacancang Samuel anjo Agag ri dallekanna 
tampa pakkorobangngang ri Gilgal. 

34 | ebaki anjo alampami Samuel mange ri 
Rama, nampa Saul ammoteremi mange ri 
ballana ri Gibea. 

33 Sagenna kalabusang tallasana, tenamo 
naleba assibuntulu pole Samuel siagang Saul. 
Mingka sinai pamaina Samuel lanri assesse 
lalanNa Batara angngangkaki Saul ajari 
karaeng mae ri Israel. 

16 ' Siapa are wattu ribokoanganna, 

Nakanamo Batara mae ri Samuel, 
"Siapapi sallonu lasina pamai passabakkang 
Saul? Sai ia tenamo naniakui salaku karaeng 
Israel? Kamma-kamma anne angngalleko 
minynya zaitun, siagang alampako mange 

Isai, nasaba kalaserenna anana Kupilei ajari 
karaeng." 

2 Mingka akkutanammi Samuel angkana, 
"Antekamma musti kugaukanga? Punna 
nalangngere anne passalaka Saul, manassa 
nabunoa!" Appialimi Batara angkana, 
"Angngerangko sikayu sapi rungka, siagang 
paui mae ri rayaka angkanaya niakko battu 
mange anjoreng untu assare korobang mae ri 
Batara. 

3 Undang tongi Isai mange ri anjo pagaukang 
korobanga. Sallang laKupauangko apa 
musti nugaukang. Tau Kujojokangako, musti 
numinynyaki na nuangka ajari karaeng." 

4 Nagaukammi Samuel situru anjo Napaua 
Batara. Ri wattunna battu mange ri Betlehem, 
niruppaimi ri sikamma pamimpinga ri 
anjo kotaya. Natabangka kenanga siagang 
akkutanang angkana, "Maka kabara 
kasalamakkang anne naerang kabattuanna 
bapa?" 

> Appialimi Samuel angkana, "Iyo 
kammatojengi. Battua mae untu assare 
korobang mae ri Batara. Jari tangkasi 
ngasengi kalennu sollannu akkulle 
amminawang ri anjo pagaukang korobanga." 
Isai siagang ana-anana nasuro ngaseng 
tommi massing antangkasi kalenna, siagang 
naundang mange ri anjo pagaukanga. 

siagang nacinimi Samuel anana Isai, niarenga 
Eliab, napikkirimi angkana, "Manassa iaminne 
laNapilea Batara." 

7 Mingka Nakana Batara ri Samuel, 

"Teako lanri gagana tanjana siagang 
tinggina pakkaleanna nupacciniki. Teai anjo 
Kukaerokia. Tena Kusangkamma rupataua 
angnganggara. Rupataua accini tanjaki, 
mingka iNakke atinna Kuciniki." 

8 Nampa nakio Isai anana niarenga 
Aminadab, na nasuro mange andallekang ri 
Samuel. Mingka nakanamo Samuel, "Tena 
todong nanipilei ri Batara." 

9 Nampa Syama nisuro maju ri Isai, mingka 
nakana Samuel, "Ia tena todong nanipilei ri 
Batara." 

10 Kammaminjo nanasuromo Isai alebasa 
anana tuju andallekang ri Samuel, mingka 
nakana Samuel ri ia, "Tena ri kenanga nipile 
ri Batara." 

11 Nampa akkutanang Samuel ri ia angkana, 
"Ia ngasenji anne bawang ananu buranea?" 
Appialimi Isai angkana, "Nia ija sitaupi, 
iamintu bungkoa, mingka sitabangi alampa 
akkalawaki gimbala." Nakanamo Samuel, 
"Suro kioki, nasaba tena kilangnganre punna 
tenapa nabattu." 

12 Nampa nasuromo Isai mae angkioki anjo 
anaka. Niassemmi angkanaya anjo anaka 
sere turungka gammara siagang bajiki 

Nakanamo Batara ri Samuel, "Laminne 
taunna. Minynyakimi na nuangka!" 

13 Angngallemi linta Samuel minynya zaitun 
nampa naminynyaki Daud ri dallekanna 
sikamma daenna ngaseng. Anjo wattua 
nikoasai memammi Daud ri RohNa Batara. 
Appakkaramula anjo alloa siagang situlusuna 
nirurungammi ri RohNa Batara. Nampa 
ammoteremo Samuel mange ri Rama. 

14 Anjo lapung Saul nibokoimi ri RohNa 
Batara, siagang nisessami ri roh jJadala 
Nasuroa Batara. 

15 | anri kammana nakanamo sikamma 
atanna Saul ri ia, "Naassengi ikambe 
angkanaya roh jadala Nasuroa Batara 
assessaki. 

16 Punna kisitujui, eroki ikambe alampa 
ampaboyangki tau caradeka akkacapi. Punna 
nisessaki ri roh jJadalaka, anjo taua akkullei 
napasara kacapinna, nakkulle baji ammotere 
pakkasiatta." 

17 Nampa naparentakammo Saul ri kenanga 
angkana, "Aboya mako tucarade akkarena 
musi, nampa nuerang mae anrinni." 

18 Nalangngerena anjo, niamo kalaserenna 
atanna angkana, "Isai panduduna Betlehem, 
nia sitau anana burane carade akkarena musi. 
la tubarani, siagang sere tantara baji. Nampa 
pole gammaraki nacarade abicara, siagang 
tuli nitulungi ri Batara." 


| 1 Samuel 16.191 17.2 . 67 
19 ari assuromi Saul tau mange ri Isai, na 


napasang angkana, "Suroi ananu Daud, anjo 
akkalawakia gimbala, mange andallekang ri 
nakke." 

20 Nampa appasadiamo Isai sikayu keledai, 
na napitekeki sikayu ana bembe, roti, siagang 
sipammoneang rassia anggoro. Yangasenna 
anjo nasareammi Daud untu napassareang 
mae ri Saul. 

21 Kammaminjo nabattumo Daud mange 
ri Saul nampa ajari palayanna Saul. Sanna 
nisayanna ri Saul nampa niangkamo ajari 
paerang sanjatana. 

22 Nampa akkiring Saul pasang mae 
ri Isai angkana, "Kungai Daud. Pabiammi 
ammantang tulusu anrinni najari palayangku." 

23 Appakkaramula anjo wattua, punna 
nibattui Saul ri roh jadala, naallemi kacapinna 
Daud nampa napasara. Nampa sannammo 
siagang nyamammi ammotere pakkasiana, 
lanri nibokoi ri anjo roh jadalaka. 

1 7 l Ri sereang wattu napagioki tantarana 

tu Filistin untu maju mange abundu. 
Naatoromi barisina kenanga ri kota Sokho, ri 
daera Yehuda, nampa appare kema ri allana 
Sokho siagang Azeka, ri ampina Efes- Damim. 

2 Saul siagang tu Israel arappungang tommi 
siagang appareki kema ri Lappara Ela. 
Sadiami kenanga untu andallekangi tu Filistin 
punna abakka maju. 

3Kammaminjo, barisina tu Filistin 


ammentengi ri sereang bonto na barisina tu 
Israel ri bonto maraengannaya, na ri allana 
anjo tampaka nia sere lappara. 

“Na niamo sere tau pore assibaji iamintu 
niarenga Goliat, tu battu ri kota Gat, assuluki 
battu ri kemana tu Filistin untu ampangarai 
tu Israel. Tinggina nia kira-kira tallu metere, 

> siagang ammakei topi tambaga siagang 
baju pabundukang tambaga ia battalana 
kira-kira limampulo antuju kilo. 

6 Bangkenna nilapisiki palapisi bangkeng 
tambagaya nipare, siagang ri salangganna 
nia nasompo poke tambaga. 

7 Pannagalang pokena teai sipato labana, 
siagang mata pokena nia kira-kira tuju 
kilo battalana. Nia sitau tantara ajappa ri 
dallekanna angngerangi pannangkisina. 

8 Ammantammi Goliat nampa agora mae 
ri tantara Israel angkana, "Apa nupare 
antureng? Ero ngasengko antu abundu? 
Inakke tu Filistin, e kau ngaseng atanna Saul! 
Pileimi sitau battu ri kau, ia barania naung 
untu abundu siagang inakke. 

9 Pumna lalang ri anjo bundu attandinga 
nakunibuno, rellami ikambe ajari atannu. 
Mingka punna inakke ammeta na kubunoi, 
ikau ngasemmi lajari ata mae ri kambe. 

19Kkamma-kamma memang anne, 
kupangarai tantarana Israel. Pileimi sitau 
eroka angngewa attanding!" 

11 Nalangngerena Saul siagang sikamma 


taunna anjo pangaraya, tabangkami kenanga 
siagang ajari malla sikalimi. 

12 Daud iamintu anana Isai tu Efrata, battu ri 
Betlehem ri Yehuda. Isai nia sagantuju anana 
burane. Na ri wattu pamarentahanna Saul, 
toa sikalimi Isai. 

13 Tallua ana burane toana Isai alampami 
abundu ampinawangi Saul. la kaminang toaya 
niarengi Elia, makaruaya niarengi Abinadab, 
siagang makatallua niarengi Syama. 

14 Daud ana bungko. Ri wattu anjo tallua 
daenna lalang pabundukang amminawang ri 
Saul, 

1 biasai Daud alampa ambokoi Saul 
siagang ammotere mange ri Betlehem untu 
angkalawaki gimbalana manggena. 

19 Nia patampulo allo, baribasa karuengi 
Goliat areppese mange ri barisina Israel untu 
ampangarai kenanga. 

17 Ri sereang allo nakanamo Isai ri Daud, 
"Allei anne sampuloa kilo biralle tunu siagang 
sampulo batu roti, nampa nuerang mange ri 
sikamma daennu niaka ri kemana tantaraya. 

18 Angngerang tongko sampulo batunna 
keju untu komandang pasukanga. 
Pakkutanangngangi antekamma kabarana 
sikamma daennu. Siagang angngerangko 
butti untu inakke manassana angkanaya 
sibuntulu jako kenanga na salamaja kenanga. 

19 Niaki kenanga ri Lappara Ela siagang 


Karaeng Saul, kammayatompa sikamma tu 
Israel abunduka angngewai tu Filistin." 

20 Ammukona baribasa, ambangummi Daud 
nampa apparuru. Gimbalana nasuro jagal ri 
sereang pakalawaki, nampa naalle apa-apa 
lanaeranga nalampa situru naparentakanga 
manggena. Battui mange ri kemana tu 
Israel sitabanna ero alampa tu Israel mange 
abundu ri tampa pabundukanga, agora-gora 
ampakalompoi sumangana kenanga. 

21 Assidallekammi tantara Filistin siagang 
tantara Israel para sadia untu abundu. 

22 Nampa napassareang naboli anjo apa-apa 
naeranga mae ri pajaga parsadiaanna 
tantaraya, nampa lari mange ri tampa 
pabundukanga untu angngagangi sibuntulu 
daenna ngaseng. 

23 Mingka lalang abicarana siagang kenanga, 
majumi Goliat mae ri dallekang nampa 
napangara tu Israel, sangkamma biasaya 
nagaukang. Nalangngere tommi anjo 
kana-kana pangarana. 

24 Nacinina tu Israel anjo Goliat, lari 
memammi silalonna tu Israel napakamma 
malla. 

25 Massing para nakanamo kenanga, 
“Pilangngerimi kana-kana pangarana! Lebami 
ajanji Saul karaenta angkana, inai-inai 
akkulle ambunoi Goliat, lanasarei hadia 
lompo. Lanapabunting tongi karaenga siagang 

ana tulolonna. Nampa kaluargana manggena 


anjo taua tena nalanipitabai sima." 

29 Nakanamo Daud, "Barani tojengi anjo 
tu Filistin kapereka ampangarai tantaraNa 
Allataala attallasaka!" Nampa akkutanang 
mae ri kalaserenna tantaraya angkana, "Apa 
lanisareangi tau akkullea ambunoi anjo tu 
Filistin siagang antongkokai sirina tu Israel?" 

27 Nipauammi ri rayaka apa lebaka 
napajanjiang karaenga. 

28 Eliab daenna Daud toaya nalangngereki 
Daud abicara siagang anjo taua. Sannami 
larrona mae ri Daud na nakana, "Angngapa 
nubattu mae anrinni? Inaimi nusuro 
angngurusuki sikamma gimbalaka anjo 
pirang kayua ri paranga? Kuassengi, angkana 
ero nikanako barani. Battuko mae kaeronyji 
bawang anciniki pabundukanga! " 

29 Appialimi Daud angkana, "Apa 
kasalangku? Nakke poro akkutananja 
bawang!" 

30 Nampa alampa siagang 
napakkutanangngang pole anjo passalaka 
mae ri tantara maraenganga. Na kamma 
tonjinjo pappiali nagappaya. 

31 Mingka nia siapa are tau allangngerekai 
anjo bicaranna Daud napabattui mae ri Saul. 
Jari nasuro kiomi Daud untu andallekang. 

32 Nakanamo Daud ri Saul, "Karaeng, tena 
niparallu malla ri anjo tu Filistin! Sadiai atanta 
untu angngewal." 

33 Appialimi Saul angkana, "Teako! 


Antekamma olona ikau lattanding siagang 
la? Ikau rungka dudu ijako, nampa tenapa 
nubiasa abundu battu ri rungkanu." 

34 Mingka appialimi Daud angkana, 
"Karaeng, biasai atanta akkalawaki gimbalana 
manggena atanta. Punna nia singa yareka 
beruang battu ambakkai gimbala, 

35 naondangi atanta anjo olo-olo kammaya 
nampa nalappassangngi, sagenna 
napasalamamo atanta anjo gimbalaka. 
Siagang punna singa siagang beruang 
angngewai atanta, natagalami atanta 
kallonna, nampa natunrung atanta sagenna 
mate. 

36 | ebami atanta ammuno singa siagang 
beruang. Na anjo tu Filistin kapereka 
lasangkamma tommi sarenna anjo sikamma 
olo-olo kubunoa, nasaba barani anghinai 
tantaraNa Allataala attallasaka. 

37 Napasalamami Batara atanta battu ri singa 
siagang beruang. latommi lampasalamaki 
atanta battu ri anjo tu Filistinga." Nakanamo 
Saul ri ia, "Bajimi, poro Natulung laloko 
Batara." 

38 Nasareammi Saul pakeang pabunduna, 
lamintu sere baju bassi mae ri Daud nampa 
napake Daud. Nampa napipakei Saul topi 
tambaga ri ulunna Daud. 

39 Kalabusanna napasikkomi Daud padanna 
Saul ri anjo baju bassia, nampa nacoba 

ajappa. Mingka tanakulleai Daud ajappa 


lanri tena nabiasa Daud ammake pakeang 
pabundukang. Nakanamo ri Saul, "Takkulleai 
atanta ajappa siagang anne pakeanga. Tena 
nabiasa atanta ampakei." Nampa napasulu 
ngaseng ammotere anjo pakeanga. 

40 Nampa naalle takkang pakkalawakinna, 
nammile lima batu abundala ri binangaya, 
nampa napantama ri kocikanna. Patte 
naerang alampa mange angngewai Goliat. 

41Tena siapa sallona, Goliat nirurunganga 
ri dallekang ri paerang pannangkisina, 
appakkaramulami ajappa mange anreppesi 
Daud. 

42 Mingka nacinina Daud nampa 
naparhatikang, ammakkalami Goliat 
ancau-caui Daud lanri rungka iji na gaga 
nacini. 

43 Nakanamo Goliat ri Daud, "Lanuapai anjo 
takkanga? Apa nucini kongkonga anne?" 
Nampa nahinamo anjo Daud lalang arenna 
sikamma rewatana kenanga. 

44 Nampa pole napangara Daud nakana, 
"Maju mako, nampa kupassareang kalennu 
mae ri jangang-janganga siagang olo-oloka 
sollanna nakanreko. " 

43 Mingka appialimi Daud angkana, "Battuko 
mae angngewa siagang padang siagang poke 
kammayatompa paccoka, mingka inakke 
battua angngewako lalang arenNa Batara 

Kaminang Koasaya, Allataalana anjo tantara 


Israel nuhinaya. 

46 Anne memang alloa naNapassareangko 
Batara mae ri nakke. Lakubetako, siagang 
lakusamballei kallonnu nampa kualle ulunnu. 
Kalennu siagang kalenna ngaseng tantara 
Filistin lakupassareangi ri jJangang-janganga 
siagang olo-oloka sollanna nakanrei. Nampa 
sikontu linoa lanaassemmi angkanaya ikambe 
bansa Israel nia Allataalata nisomba. 

47 Siagang sikontu tau niaka anrinni 
lanaciniki angkanaya tena Naparallu Batara 
ri padang yareka poke untu ampasalamaki 
ummaNa. lami ampattantui jappana anne 
pabundukanga, siagang lami lampassareang 
ngasengko mae ri limanna ikambe. " 

48 Appakkaramulami maju Goliat anreppesi 
Daud, nampa akkaro-karomo Daud lari 
mange ri barisina tu Filistin untu andallekangi 
Goliat. 

49 Nakoccimi kocikanna Daud, angngalle 
silisere batu nampa napapatte mange ri 
Goliat. Anjo batua nalappassangngimi antama 
abanna Goliat, sagenna reppe kadaro ulunna, 
nampa tattappasa adalle naung rupanna ri 
buttaya. 

>0 arimi Daud mange ri Goliat, nampa 
ammenteng ri ampina. Naallemi padanna 
Goliat nampa napasulu battu ri banoanna, 
nampa nasamballe na naalle ulunna anjo 
tu Filistin. Kammaminjo nanabetamo Daud 

anjo Goliat siagang nabunomi, naporo patteji 


siagang batuji bawang napake ambetai. 
Nacinina tu Filistin angkanaya matemi tu 
porena kenanga, larimi kenanga. 

P1 (17:50) 

32 Agora lompomi tu Israel siagang tu Yehuda 
nampa naondang tu Filistin sagenna mange 
ri Gat siagang pakkebu lompona Ekron. 
Attambummi tu Filistin lokoka ri sikamma 
aganga mange ri Saaraim. 

33 | ebaki anjo ammoteremi tu Israel battu 
angngondangi tu Filistin nampa narampasa 
bone kemana kenanga. 

34 Naallemi Daud ulunna Goliat, nampa 
naerang mange ri Yerusalem. Mingka 
sikamma sanjatana Goliat nabolimi ri kema 
kalenna. 

>> Nacinina Saul alampa Daud mange 
angngewai Goliat, akkutanammi ri Abner 
panglima tantarana angkana, “Abner, 
inai ana anjo?" Appialimi Abner angkana, 
"Tanaassengai atanta karaeng." 

39 Naparentakammi Saul angkana, 
"Alampako nanupakkutanangangi." 

37] ari ammoterena Daud mange ri kemaya, 
ri lebanamo nabuno Goliat, nierammi ri Abner 
mange andallekang ri Saul. Nabintingiji Daud 
anjo ulunna Goliat. 

38 Akkutanammi Saul ri ia angkana, "E 
turungka, inaiko antu?" Appialimi Daud 

angkana, "Anne atanta ananai Isai battu ri 


Betlehem." 
18 l Lebaki Saul siagang Daud abica- 
bicara, niangkami Daud ri Saul ajari 
pagawena. Nappakkaramula anjo alloa 
tenamo nipabiangi ammotere mange ri 
ballana tau toana. Yonatan, anana Saul, 
nalangngereki anjo pambicaranga. Sanna 
todong ngangaina anjo Daud, siagang 
nakamaseangi sangkamma batangkalenna. 

2(18:1) 

3 Lanri kammana assumpami Yonatan lajari 
agang siagang Daud situlusuna. 

4Napassulumi jubana Yonatan nampa 
napassareang mae ri Daud, kammayatompa 
pakeang bunduna, padanna, panana, siagang 
passikko ayana. 

3 Nagaukang bajimi tugasana Daud, ia 
napassareanga Saul mae ri ia. Lanri kammana 
niangkami ri Saul ajari perwira lalang ri 
tantarana. Na ningaimo Daud ri sikontu 
tantaraya siagang sikamma atanna Saul. 

6 Ammoterena Daud ri lebanamo nabeta 
Goliat anjo tu Filistin, siagang abarrisina 
tantaraya antama ri kotaya, assulu ngasemmi 
sikamma tubai-bainea battu ri sikontu kotaya 
untu anruppai Karaeng Saul. Akkelong- 
kelommi kenanga kelong marannu-rannu, 
siagang ajoge-jogemi kenanga nakkarena 
rabana siagang kacapi. 

7 Ajoge-jogemi bai-bainea nampa akkelong- 
kelong angkana, "Saul ammuno assabu-sabu 
musu, mingka Daud appulo-pulo sabu." 

8 Nalangngerena Saul anjo, ajari sannami 
larrona. Nasaba napikkiriki angkanaya, "Daud 
nikanami leba ammuno appulo-pulo sabu, 
nampa inakke poro assabu-sabuji bawang. 
Tantu tenamo nasallo nanipajarimo karaeng 
ri kenanga!" 

9 Appakkaramula anjo alloa assereatimi ri 
Daud. 

10 Ammukona niaki Saul lalang ri ballana, 
sitabang natagalaki pokena. Natiring 
nibattuimo ri roh jadala nisuroa ri Allataala, 
sagenna ajallomo sangkamma tupongoro. 
Anjo wattua sitabangi Daud akkarena kacapi 
sangkamma biasa. 

11 Appikkirimi Saul angkana, "Kupatintimmi 
anne pokea mae ri kalenna Daud sagenna 
tattinting antama ri rinringa!" Nampa 
napasambilamo anjo pokea sagenna pinruang 
mae ri kalenna Daud, mingka akkullei 
napasala Daud. 

12 Naassemmi ri kalenna Saul angkanaya 
nilalangi ri Batara anjo Daud, nampa kalenna 
nibokoimi ri Batara. Lanri kammana anjo, 
ajari mallami ri Daud. 

13 ari nasuromi alette Daud battu lalang 
ri balla karaenga, nampa naangka ajari 
komandang ri sisabu tantara. Lanri kammana 

ajarimi Daud pamimping pasukang lalang 
sikamma pabundukanga. 

14 Nakullemi nagaukang anjo sikontu 
tugasana, lanri nitulungi ri Batara. 

15 Nacinina Saul angkanaya tuli awasseleki 
Daud, pila mallami ri ia. 

16 Mingka sikontu Israel siagang Yehuda 
nasayang sikali anjo Daud lanri iami 
pamimping Jai jasa-jasana. 

17 Nausahakammi Saul sollanna akkulle 
nibuno ri tu Filistin lalang ri pabundukanga, 
sollanna teai kalenna ambunoi. Jari ri sereang 
allo nakanamo Saul ri Daud, "Merab ana 
tulolongku kaminang toaya lakupasiallei 
siagang ikau, assala nupappicinikang 
kabaraniannu lalang ri pabundukanga untu 
Batara." 

18 Appialimi Daud angkana, "Inai kutadeng 
anne atanta, siagang apa todong anggaranna 
kaluargana manggena atanta ri Israel, 
sagenna akkulle anne atanta ajari mintunta 
karaeng?" 

19 Mingka narapina wattunna lanipabunting 
anjo Merab siagang Daud, sikali nipabuntimmi 
anjo tuloloa siagang Adriel battu ri Mehola. 

20 Mikhal, ana tulolonna Saul maraenganga, 
eroki ri Daud. Nalangngerena Saul anjo 
kammaya, situju tommi. 

21 Napikkiriki angkana, "Bajimi 
nakupappirarang Mikhal mae ri Daud, 
sollanna naalle sikko Daud, nampa akkulle 

nibuno ri tu Filistin." Jari untu makapinruanna 


Saul nakanamo ri Daud, "'Kamma-kamma 
anne akkulle mako ajari mintungku." 

2? Nampa nasuromo sikamma pagawena 
sollanna napau cokko- cokko ri Daud angkana, 
"Nasayangko karaenga siagang sikamma 
pagawena. Jari iaminne wattu kaminang baji 
nualle nubuntingi ana tulolonna." 

23 Mingka napabattuna kenanga anjo 
pikkiranga mae ri Daud, appialimi Daud 
angkana, "Nukana gampangi nikanaya ajari 
mintunna karaenga? Sai inakke anne tu 
kasi-asia siagang tau tena anggarangku!" 

24 Napabattumi anjo sikamma pagawea mae 
ri Saul anjo pappialinna Daud. 

25 Nampa nasuromo Saul kenanga akkana 
kamma anne ri Daud, "Nakaerokia karaeng 
untu ajari sunrang poro 100 bawang bibi 
ulunna tu Filistin, ajari pabalasa mange ri 
musunna karaenga." (Kammaminne carana 
Saul angngusahakangi sollanna nibuno Daud 
ri tu Filistin.) 

26 Sikamma pagawea napabattumi anjo 
pasanna Saul mae ri Daud, na natarimamo 
Daud anjo pappalana karaenga. Lanri 
kammana anjo, ri wattu tenanapa nalabusu 
wattunna, alampami siagang ana buana 
ri daerana tu Filistin. Nabunomi 200 tu 
Filistin, nampa naalle bibi ulunna kenanga, 
na naerang napassareang mae ri Saul, tena 
sikali kuranna manna sere. Lebaki anjo 

napabuntimmi Saul anjo Mikhal siagang 


Daud. 

27(18:26) 

28 kammaminjo nanaassemmo Saul 
angkanaya Daud nilalangi ri Batara, siagang 
ningai tongi ri Mikhal ana bainena. 

29) ari pila mallami mae ri Daud, na nakabirisi 
lalang sikontu tallasana. 

30 pynna battui tantara Filistin ambunduki 
Israel, tuli labi awasseleki Daud, 
antumpassangi kenanga, na ia perwira 
maraenganga. Jari pila masahoromi Daud. 
19 l Napaui Saul mae ri anana Yonatan, 

siagang sikontu pagawena angkana 
eroki nabuno Daud. Mingka Yonatan sanna 
nasayanna Daud. 

2Jari nakanamo ri Daud, "Nausahakangi 
manggeku ambunoko, jari tutuko. Accokko 
mako ammuko baribasa ri sereang tampa 
tenaya niassengi, siagang ammantang mako 
anjoreng. 

3 Lalampa mange ri paranga siagang 
manggeku siagang ammenteng ri ampina 
tampa nupaccokkoia anjo. Nampa labicara 
siagang manggeku ri passalana anjo usahana 
ero ambunoko. Lakupabattuangko sallang 
anjo wassele pambicaraangku siagang ia." 

4Nampa nabicaramo Yonatan kabajikanna 
Daud mae ri Saul, angkana, "Bapa, teaki 
panraki anjo atanta Daud. Nasaba tena 

apa-apa kasalang leba nagaukang mae ri 


katte. Balalo jai sikalimi jasana mae ri katte. 

= Lebami nasaung nyawana wattunna 
nabuno Goliat, na nisaremo pammetang 
lompo tu Israel tete ri ia. Kalenta anciniki 
anjo apa lebaka kajariang, siagang rannumi 
pamaitta anjo wattua. Jari angngapa nakiero 
kamma-kamma anne ansessai tau tenaya 
kasalanna siagang ambunoi anjo Daud natena 
apa-apa sabana?" 

6 Sadarami Saul lanri kana-kananna Yonatan, 
nampa assumpamo lalang arenNa Batara 
angkanaya tena nalanabuno Daud. 

7 Lebaki anjo nakiomi Yonatan anjo 
Daud, nampa nacarita ngaseng sikamma 
pambicaranga sumpaeng. Nampa nierang 
Daud ri Yonatan mange ri Saul, siagang 
nalayanimi Saul ammotere kamma riolo. 

8Tena nasallo ajarimi pole pabundukanga 
siagang tu Filistin. Mangemi Daud ambunduki 
kenanga nampa nabeta ngaseng kenanga, 
sagenna lari kenanga. 

9 Ri sereang allo sitabangi Saul ammempo ri 
ballana, na annagala poke. Tiring nibattuimi 
pole Saul ri roh jadala Nasuroa Batara. Anjo 
wattua sitabangi napasara Daud kacapinna. 

10 Nampa nausahakammo Saul ampatintingi 
pokena ri kalenna Daud ia niaka ri ampina 
rinringa. Mingka alili Daud, sagenna tattinting 
anjo pokea ri rinringa. Larimi Daud untu 
ampasalamaki kalenna. 

11 Anjo memang bangngia nasuromi Saul 


siapa are tau mange angngodoki Daud ri 
ballana siagang ambunoi punna baribasamo. 
Mingka nakanamo Mikhal bainenna ri ia, 
“Punna tena nulari anne bangngia, ammuko 
baribasa tena tanibunonu. " 

12 Nampa nipanaummo Daud ri Mikhal battu 
ri jandelaya, siagang larimi Daud sagenna 
talappasa. 

13 | ebaki anjo angngallemi Mikhal patung 
rewata niaka ri ballana nampa napadongko ri 
katinroanna Daud. Nampa nasare palungang 
bulu bembea nipare ri tuju ulunna Daud, 
nampa nakalimbuki anjo patunga. 

14 Ri wattunna battu ngaseng surona Saul 
untu anjakkalaki Daud, nakanamo Mikhal, 
"Garringi Daud." 

15 Mingka Saul nasuromi kenanga alampa 
pole mange anjoreng untu anciniki 
Daud siagang mata kalenna kenanga. 
Naparentakangi angkana, "Erangi mae anrinni 
siagang katinroanna, nampa kubuno." 

16 Antamami sikamma anjo tunisuroa 
ri kamara. Nampa naassemmo kenanga 
angkanaya anjo tadongkoka ri katinroanga 
lamintu patung siagang palungang bulu 
bembe ri tuju ulunna. 

17 Nakanamo Saul ri Mikhal, "Erona pamainu 
antipua kamma anne! Nubantui musungku 
lari!" Appialimi Mikhal angkana, "Erokka 

nabuno punna tena nakubantui sollanna 


akkulle lari." 

18 | appasanamo Daud, alampami mange ri 
ballana Samuel ri Rama, nampa napauang 
ngaseng anjo apa nagaukanga Saul mae ri 
kalenna. Nampa alampami Daud siagang 
Samuel mange ri Nayot nammantang 
anjoreng. 

19 Mingka niamo ampauangi Saul angkana 
niaki Daud ri Nayot ri ampina Rama. 

20] anri kammana anjo, akkirimmi Saul siapa 
are tau untu alampa anjakkalaki Daud. Mingka 
narapikammi kenanga siparappungang nabi 
sitabang ajoge-joge siagang akkiok-kio, 
nipimping ri Samuel. Nampa nikoasaimo ri 
RohNa Allataala anjo sikamma tunisuroa ri 
Saul, sagenna appakkaramulamo kenanga 
amminawang todong ajoge-joge siagang 
akkiok- kio. 

21Ri wattunna battu anjo kabaraka mange 
ri Saul, akkirimmi tau maraeng. Mingka 
amminawang tommi anjo kenanga ajoge- 
joge siagang akkiok-kio. Makapintallunna 
akkirimmi pole Saul, mingka kamma 
tomminjo kajariang mae ri kenanga. 

22| anri kammana anjo, alampami kalenna 
Saul mange ri Rama. Anrapina ri bungung 
lompoa ri Sekhu, akkutanammi angkanaya 
kemaei Samuel siagang Daud. Na nipauammo 
ri taua anjoreng angkanaya niaki kenanga ri 
Nayot. 

23) ari tulusumi mange anjoreng, mingka 


nikoasai tommi ri RohNa Allataala, sagenna 
ajoge-joge siagang akkiok-kiomi ri aganga 
sagenna mange ri Nayot. 

24 Battui mange anjoreng, napasulumi 
pakeanna nampa ajoge-joge siagang 
akkiok-kio ri dallekanna Samuel, nampa 
anraba naung ri buttaya assolara silabusu allo 
siagang bangngi. (Iaminne assalana paruntu 
kana angkanaya, "Apaka ajari nabi tongi 
Saul?") 

2 O "Jari larimi Daud battu ri ampina Rama 

nampa alampa mange angngagangi 
Yonatan sibuntulu. Nampa akkutanang 
angkana, "Apa kasalangku. Kajadallang apa 
leba kugaukang siagang apa dosaku mae ri 
manggenu sagenna ero ambunoa?" 

2 Appialimi Yonatan angkana, "Teako akkana 
kammai! Lanri Batara, tena nulanibuno. 
Sikontu apa eroka nagaukang manggeku 
baji naparallu yareka tena naparallu, tuli 
napauanga. Jari tena olona nacokkoanga apa 
eroka nagaukang mae ri kau. Lanri kammana 
anjo, tena natojeng anjo nupaua!" 

3 Appialimi Daud angkana, "Baji naassenna 
manggenu angkanaya nungaia. Jari tantu tena 
naero ampauangko anjo passalaka sollanna 
tena nusina. Manna pole antekamma, lanri 
Batara attallasaka, sikontutoj enna tallasakku 
sanrapangi bayao tadongkoka ri cappa tanru!" 

4Nampa nakanamo Yonatan, “Manna apa 


nupala lakugaukangi." 

> Appialimi Daud, angkana, "Kamma anne. 
Ammuko allo Passua-suarrang Bulang 
Beru, nampa mustina sipangnganreanga 
siagang karaenga. Mingka punna situjuko, 
lalampa mange accokko ri paranga sagenna 
ammembara ri bangngia. 

6 Punna akkutanang manggenu angkanaya 
angngapa nakutena hadere, pauammi 
angkana, lebama appala ising battu ri kau 
untu ammotere linta mange ri Betlehem, 
lanri anjoreng nia pagaukang korobang 
taung-taung nagaukanga sikontu kaluargaku. 

7 Punna nakana karaenga, Bajimi, laamammi 
kusaring. Mingka punna larroi, assemmi 
angkanaya lebami napattantu manassa 
erokka nacilakai. 

8 Appala tulunga ri kau, nasaba leba maki 
assijanji ri dallekanNa Batara. Mingka 
punna nia salangku, bunoma, mingka teako 
passareangia mae ri manggenu." 

9 Appialimi Yonatan angkana, "Teako batai! 
Punna kuasseng angkana manassa ero tojengi 
manggeku ancilakaiko, tantu lakupauangko." 

10 Akkutanammi Daud angkana, "Inai 
lampauanga punna appiali sanna larrona 
manggenu mae ri kau?" 

ll Nakanamo Yonatan, "Umba kilampa 
mange ri paranga." Jari alampami kenanga 
siagang mange ri paranga. 

12 Nampa nakana Yonatan ri Daud, 


"Tapporo Batara, Allataalana Israel ajari 
sabi mae ri katte! Ammuko baribasa yareka 
ammembara, ri wattu kamma-kammaya 
anne, lakuusahakangi angngassengi bone 
atinna manggeku. Punna bajiki mae ri kau, 
lakkiringa kabara mae ri kau. 

13 pymna erokko nacilakai, tantu lakupauang 
tongko, sollanna akkulle nupasalama 
kalennu. Tapporo Nabunoa Batara punna 
tena nakugaukang anjo kammaya. Tapporo 
Natulungko Batara, sangkamma ia leba 
tommi nitulung ri Batara. 

14Na pumna attallasa ija, urangi anne 
parjanjianta ri dallekanNa Batara, siagang 
teako amminrai pamainu mae ri nakke; 
mingka punna tenama, 

13 pappicinikangi mae ri turungangku 
tamamminranu satunggu-tungguna. Na 
punna Naancuru ngaseng Batara sikontu 
MUSUNNU, 

lo teako tappuki anjo parjanjianta siparua. 
Punna nutappuki, Batara langhukkungko. " 

17) ari makapinruanna Yonatan nasuromi 
Daud ajanji untu angkamaseangi, nasaba 
la nakamaseangi Daud sangkamma 
batangkalenna. 

18 Nampa nakanamo Yonatan ri ia, 
"Ammuko Passua-suarrang Bulang Berui. 
Tantu laniassengi punna tena nuhadere, 

nasaba kosongi pammempoannu ri mejang 


pangnganreanga. 

19 | abiangampa ammembara! Lanri 
kammana anjo, alampamako mange ri 
paccokoannu anjo rioloa, siagang tayanga ri 
bokona pagompoang batua anjoreng. 

20 Ammembara nia tallu ana pana 
lakulappasa mange anjoreng, sanrapang 
angkanaya nia lakupitujui kupana. 

21 Nampa lakusuro atangku mange 
anrappungi anjo sikamma panaya. Na punna 
kukana ri ia, E, anjo panaya labi ambani 
mae anrinni: allei, batuanna akkulleko 
assulu nasaba amangi. Assumpa lanri Batara 
attallasaka, angkanaya manassa tena sikali 
bahaya lantujuko. 

22 Mingka punna kukana ri atangku, E, 
labi bellai anjo panaya mange anjoreng, 
battuanna Nasuroko Batara alampa, jari 
alampako. 

23 Tapporo Najagaiko Batara sollanna akkulle 
para nitagala jarre parjanjianta siparua." 

24) ari accokkomi Daud ri paranga. Ri 
wattunna Passua-suarrang Bulang Beru, 
battumi Karaeng Saul mae ri parjamuanga. 

25 Sangkamma biasa ammempoi ri ampina 
rinringa. Yonatan angngallei pammempoang 
ri dallekanna. Abner ri sarinna Saul, mingka 
pammempoanna Daud tuli kosongiji. 

26 Mingka anjo alloa tena nasero kanai Saul 
anjo passalaka, nasaba napikkiriki angkana, 

"Gassingka nia tamangngapa-apana sagenna 


tena natangkasa kalenna situru atorang 
agamaya." 

27 Ammukona, iamintu ri allo makaruana 
Bulang Berua, tuli kosongiji pammempoanna 
Daud. Jari akkutanammi Saul ri Yonatan 
angkana, "Angngapa natena nahadere 
Daud subangngi siagang anne alloa ri 
parjamuanga?" 

28 Appialimi Yonatan angkana, "Lebaki 
appala ising ri nakke untu alampa mange ri 
Betlehem. 

29 Nakana, Kisarea ising alampa, nasaba 
kaluargaku nagaukangi passua-suarrang 
korobanga ri Betlehem, nampa nakellaia 
daengku battu. Lanri kammana, punna 
kikellaija, lappassamma alampa untu 
assibuntulu siagang sikamma saribattangku 
siagang bijangku. laminjo sabana natena 
hadere ri anne parjamuanga, Bapa." 

30 Nalangngerena anjo ajari larro sikalimi 
Saul mae ri Yonatan siagang nakana, 

"Ana harang lompo! Kamma-kamma anne 
kuassemmi angkanaya nualleangangi Daud 
na nupakasiri kalennu siagang ammanu! 
31Tena nanusadari angkanaya punna 
attallasa iji Daud tena olonu lajari karaeng ri 
anne parasanganga? Kamma-kamma anne 
suroi taua alampa mange amboyai nampa 
naerang mae anrinni, nasaba musti nibunoi!" 

32J ari appialimi Yonatan angkana, 


"Angngapa namusti nibuno? Apa dosana?" 

33 Nalangngerena anjo napasambilami 
pokena Saul mange ri Yonatan, ero nabuno. 
Jari naassemmi Yonatan angkanaya memang 
manassa ero tojengi manggena ambunoi 
Daud. 

34 | arro sikalimi Yonatan, nampa alampamo 
ambokoi mejang parjamuanga, siagang 
tena apa-apa nakanre ri passua-suarrang 
makaruana anjo Bulang Berua. Sanna sikalimi 
attojeng-tojenna ampikkiriki Daud lebaka 
nihina ri Saul manggena. 

33 Ammukona alampami Yonatan mange 
ri paranga untu assibuntulu siagang Daud, 
sangkamma lebaka narancana kenanga. 
Angngerammi sitau ana burane, iamintu 
atanna, 

36 pampa nakana ri ia, "Alampako mange 
anrappungi ana pana lakupapanaya." Ri 
wattunna lari anjo anaka, ammanami 
Yonatan, na napilalloi anjo anaka. 

37Ri wattunna battu anjo anaka mange ri 
napattuguria anjo panaya, akkiomi Yonatan 
ri ia angkana, "E, anjo panaya labi bella iji 
mange anjoreng! 

38 Akkaro-karoko sikede, teako 
takkajannakki!" Narappummi anjo 
anaka panaya nampa ammotere mange ri 
karaenna. 

39 Tena sikali napahangi apa battuanna 


anjo kana-kananna Yonatan, mingka 
Yonatan siagang Daud bawang angngassengi 
battuanna. 

40 Nampa napassareang Yonatan anjo 
panaya siagang pakkakasana mae ri anjo 
anaka, na nasuro ammotere mange ri kotaya. 

41 Alampanamo anjo anaka, assulumi 
Daud battu ri bokona anjo pagompoang 
batua, nampa suju pintallung. Baji ia 
kammayatompa Yonatan para angngarrumi 
kenanga ri wattunna massing assibau. Labi 
lompoangangi sinana Daud na Yonatan. 

42 Nampa nakanamo Yonatan ri Daud, 
"Tapporo Natulung laloko Allataala. 
LaNajamingi Batara angkanaya ikatte siagang 
turunganta tuli lanatagala jarreki parjanjianta 
siparua ri dallekanNa Allataala." Lebaki anjo 
alampami Daud, nampa alampa tommo 
Yonatan ammotere mange ri kotaya. 

2 1 1 Alampami Daud mange ri Ahimelekh 

ri Nob. Tabangkami siagang 
assulumi Ahimelekh ambuntuli Daud nampa 
akkutanang ri ia angkana, "Angngapa nubattu 
mae na kale-kalennuja?" 

2 Appialimi Daud angkana, "Nisarea tugasa ri 
karaenga, nampa tena nakellaia ampaui anjo 
tugasaka manna pole ri nai. Lanri kammana 
anjo kusuromi ana buaku attayang ri sereang 
tampa. 

3Pammopporanga, kamma-kamma anne 


erokka akkutanang, kanre apa nia ri katte 
Bapa? Kisaresa limambatu roti yareka 
apa-apa mamo niaka anrinni." 

4 Nakanamo anjo imanga, "Tena roti biasaya, 
poro roti eroka bawang nipakkorobangngang 
nia; akkullei nialle, assala tenaja naberu leba 
ana buanu assikatinroang baine." 

> Appialimi Daud angkana, "Tantu tena 
nagaukangi kenanga. Salamanya punna 
tugasaki ikambe, tuli najagai ana buaku 
sollanna tuli tangkasa kalenna situru atorang 
agamaya, nampa anjo kammaya tugasa 
biasaji bawang. Labiangampa pole punna 
tugasa attantu kammaya anne!" 

Jari napassareammi anjo imanga mae 
ri Daud anjo roti nipakkorobangnganga. 
Nasaba ia niaka ri ia poro iaji bawang anjo 
roti nipakkorobangnganga mae ri Allataala, 
siagang lebami niangka battu ri tampa 
pakkorobangnganga untu nisambei roti beru. 

7(Kabutulangi, Dog tu Edom, kapala 
pakalawakinnaolo-olona Saul, nia tongi 
anjoreng anjo alloa, untu ampapolei sereang 
kawajibang agamana.) 

8 Nampa akkutanammo Daud ri Ahimelekh 
angkana, “Maka nia poke yareka padang 
kiboli, akkullea kupake bapa? Parentana 
karaenga battu silalonna dudui, sagenna 
alampa karo-karo dudua, natenamo 

kusawe angngalle padang yareka sanjata 


maraengannaya." 

9 Appialimi Ahimelekh angkana, "Nia kuboli 
padanna Goliat, anjo tu Filistin lebaka nubuno 
ri Lappara Ela. Anjo padanga niaki ri boko 
Efod, nirokoka kaeng. Punna erokko, alle 
mami, nasaba iaji anjo bawang sanjata niaka 
anrinni." Nakanamo Daud, "Anjo padanga, 
lami padang kaminang bajika ri sikontu 
parasangang, passareammi mae ri nakke!" 

10]a memang anjo alloa nalarimo Daud 
battu ri Saul. Nampa battumo mange ri Akhis 
karaenna kota Gat. 

11 Nipauammi Akhis ri sikamma pagawena 
angkana, "Teaika anne Daud, karaenga 
ri parasanganna? Siagang teaika untu 
lami najoge-joge sikamma bai-bainea 
siagang akkelong angkana, Saul ammuno 
assabu-sabu musu, mingka Daud appulo- pulo 
sabui nabuno?" 

12 Niganggumi pikkiranna Daud ri anjo bicara 
kammaya, sagenna ajari malla sikalimi mae 
ri Karaeng Akhis. 

13 | anri kammana anjo, assara-saraimi 
pongoro Daud ri dallekanna tau jaia. 

Ri wattunna ero kenanga antahangi, 
sangkammami nicini Daud tau tena 
nasilolongang pikkiranna. Naallemi 
nakaramusu tojeng pakkebu kotaya, siagang 
nalappassammi tabene-bene ilorona naung ri 
janggona. 

14) ari nakanamo Akhis mae ri sikamma 


pagawena, "Tanucinikai angkana pongoroki 
anjo taua? Angngapa nanuerangi mae 
anrinni? 

15 Kurangijika tau tenaya silolongang 
pikkiranna niaka ri tammuliliku, sagenna 
nuerang antu tupongoroka mae anrinni ri 
ballakku?" 

2 2 l Nampa nabokoi Daud kota Gat na 

mange accokko ri sereang kalibong ri 
ampina kota Adulam. Ri wattunna sikamma 
daenna siagang kaluargana nalangngereki 
angkana niaki anjoreng, battumi kenanga 
mae ri ia. 

2Kammayatompa sikamma tau 
nijallakkanga, tau niaka inranna, tenaya 
nasukku nasaring pamaina, yangasenna 
kenanga agabummi siagang Daud, nampa 
ajarimo Daud pamimpinna kenanga. la jaina 
anjo tau amminawanga ri Daud nia kira-kira 
400 tau Jaina. 

3 Battu anjoreng ri kalibonga alampami Daud 
mange ri Mizpa ri daera Moab. Nampa nakana 
ri karaeng parasangang Moab, "Kisarei 
ising manggena siagang ammana atanta 
ammantang ri katte, sagenna naasseng 
angkana apa eroNa Allataala mae ri atanta." 

4Nampa naerammo tau toana mae ri 
karaeng parasangang Moab, siagang 
ammantang tulimi kenanga anjoreng lalang 
accokkona Daud ri kalibonga. 

> Ri sereang allo niamo sitau nabi niarenga 


Gad battu mae ri Daud na nakana, "Teako 
ammantangngi anrinni ri kalibonga. Alampako 
linta mange ri Yehuda." Jari alampami Daud, 
nampa antama ri romang Keret. 

6 Ri sereang allo ammempoi Saul irawangang 
sereang poko kayu irate ri Bonto Gibea. 
Natagalaki pokena, nampa nia ngaseng 
perwira tantarana ri ampina ammenteng. 
Nalangngerena angkana niassemmi tampana 
Daud siagang ana buana, 

7? nakanamo mae ri sikamma perwira 
tantarana, "Pilangngeri ikau sikamma 
tu Benyamin! Apaka anjo lapung Daud 
lanasareko koko siagang koko anggoro? Maka 
lanaangka ngasengko ajari perwira lalang ri 
tantarana? 

8|akaminjo sabana nanusituju siagang 
ia untu ambalianga na manna sitau tania 
ampauanga angkanaya ana kalengku 
naalleangammi anjo lapung Daud? Tena 
manna sitau ri kau ngaseng ampikkiriki 
kalengku yareka ampauanga angkanaya 
Daud, ana bua kalengku, kamma- kamma 
anne attayangi wattu ero ambunoa, 
kammayatompa angkanaya anakku Yonatan 
nasaremi sumanga anjo lapung Daud!" 

9 Dog, kapala pakalawakinna Saul, nia tongi 
anjo wattua anjoreng siagang sikamma 
perwira tantarana Saul. Nakanamo Dog, 

"Lebaki nacini atanta battu Daud mange ri 


Ahimelekh anana Ahitub ri Nob. 

10 Appalaki pitunju Ahimelekh mae ri Batara 
ri passalana apa mustia lanagaukang Daud. 
Pantaranganna anjo napibokongi tommi Daud 
kanre, siagang nasareangi padanna Goliat, 
anjo tu Filistin." 

Jari nakiomi karaenga anjo Imang 
Ahimelekh siagang sikontu saribattanna 
yareka bijanna ia ajari imanga ri Nob. Jari 
battumi kenanga andallekang ri ia. 

12 Nakanamo Saul ri Ahimelekh, "Pilangngeri 
ikau anana Ahitub!" Appialimi angkana, "lye, 
karaeng." 

13 Akkutanammi Saul ri ia angkana, 
"Angngapa nussama turu siagang Daud 
ambalianga? Angngapa nupibokongi roti 
siagang nupassareang padanna Goliat mae ri 
la, siagang pole nanupappalakkang pitunju 
battu ri Allataala? Jari kamma-kamma anne 
nabaliamma siagang attayammi wattu untu 
ambunoa." 

14 Appialimi Ahimelekh angkana, "Mingka 
teaika Daud perwira tantarata kaminang 
tenaya pamminrana? la mintu kalenta, 
kapala pangawala kalenta, siagang sannaka 
nipakalompona lalang ri balla kakaraenganta? 

15 Memang, lebaki atanta ampappalakkangi 
pitunju battu ri Allataala, mingka tena 
nanampanna anjo nagaukang atanta. 
Nikanaya passamaturukang ambaliangki, 

teaki tudui atanta yareka kalaserenna tau 


lalanga ri kaluargana atanta. Tena apa-apa 
pangngassenna atanta ri anjo passalaka!" 

16 Mingka nakanamo karaenga, "Ahimelekh! 
| kau siagang sikontu saribattannu yareka 
bijannu musti mateko." 

17 Nampa naparentakammo mae ri sikamma 
pangawalana niaka ammenteng ri ampina, 
nakana, "Buno ngasengi anjo imang-imanNa 
Batara! Assikongkolomi kenanga siagang 
Daud. Naassengi kenanga angkanaya lari 
Daud battu ri nakke, mingka tena naero 
kenanga ampauanga." Mingka taerokai 
anjo sikamma pangawalaka ambunoi anjo 
imang-imanNa Batara. 

18 | anri kammana nakanamo Saul ri Dog, 
"Lintakko! Ikaumo ambunoi anjo kenanga!" 
Jari majumi Dog nampa nabuno ngaseng anjo 
imang-imanga. Anjo alloa nia sagantujupulo 
allima imang nabuno, ia imang akkullea 
ammake baju efod. 

19 Nasuro buno tommi Saul sikontu 
panduduna Nob, anjo kota imanga; bura- 
burane, baine, ana-ana siagang ana lolo, 
kammayatompa sapi, keledai, siagang 
gimbala, yangasenna nibuno ngasengi. 

20 Nia sitau bawang talappasa, iamintu 
Abyatar, kalaserenna ana-anana Ahimelekh. 
Larimi mange ri Daud, 

21 nampa napauang angkanaya lebaki 
nabuno Saul sikamma imang-imanNa Batara. 

22j ari nakanamo Daud mae ri ia, "Ri 


wattunna kucini Dog nia anjoreng anjo alloa, 
kuassemmi angkanaya musti ajammaki ri 
Saul. Jari inakkemi tanggong jawa mae ri 
kamateanna anjo sikontu bijannu. 

23 Ammantang mako siagang inakke anrinni, 
siagang teako mallakki. Eroki Saul ambunoko, 
mingka ero tongi ambunoa. Jari laamangko 
anrinni ri tampakku." 

2 3 l Ri sereang wattu nipauangi Daud 

angkanaya battui tu Filistin ambunduki 
kota Kehila siagang narampasaki kenanga 
gandung beru lebaka nikatto. 

2 Jari akkutanammi ri Batara angkana, 
"Mustika alampa mange ambunduki tu 
Filistin?" Appialimi Batara angkana, "lyo, 
bundukimi kenanga siagang pasalamaki 
panduduna kota Kehila." 

3 Mingka nakanamo ana buana Daud ri ia, 
"Sadangkang anrinni ri Yehuda, nateaimo 
sipato mallatta; labiangampa pole punna 
musti alampaki mange ambunduki tantara 
Filistin ri Kehila." 

4Lanri kammana anjo sikalipi pole Daud 
appala pitunju battu ri Batara. Nampa 
appialimi pole angkana, "Teako mallakki. 
Bundukimi kota Kehila, nasaba anjo tantara 
Filistin laKupassareangi mae ri kau." 

"Jari alampami Daud siagang ana buana 
mange ri Kehila nampa nabunduki siagang 
nabuno jai tu Filistin, na narampasa 

nanapasalamamo Daud panduduna anjo 
kotaya. 

6 Ri wattunna lari mange ri Daud anjo 
Abyatar anana Ahimelekh, namminawang ri 
Daud mange ri Kehila, angngerang tongi efod. 

7 Ri wattunna nipauang Saul angkanaya niaki 
Daud ri Kehila, appikkirimi Saul angkana, 
"Napassareammi Allataala anjo Daud mae 
ri nakke. Takkurummi nasaba antamami ri 
kota niaka tembona siagang niaka pakkebu 
lompona." 

8 Nampa napagiomo Saul tantarana nalampa 
mange ri Kehila untu angkurungi Daud 
siagang ana buana. 

9 Mingka naassemmi Daud angkanaya 
appikkiri jadalaki Saul mae ri ia. Lanri 
kammana anjo nakanamo ri Imang Abyatar, 
"Erangi anjo efodka mae anrinni." 

10 Nampa appala doang Daud nakana, "O 
Batara, Allataalana Israel, kulangngereki 
angkanaya laniaki Saul battu mae ri Kehila na 
naancuru anjo kotaya, passabakkang inakke 
anne, atanTa. 

lł Kammatojengika anjo kabara 
kulangngereka Batara? O, Batara, Allataalana 
Israel, Kipauang laloa." Appialimi Batara 
angkana, "lyo, labattui Saul." Akkutanammi 
pole Daud angkana, "Maka lanapassareanga 
pandudu Kehila siagang ana buaku mae ri 

"Iyo." 

12(23:11) 

13) ari alampami Daud siagang ana buana 
niaka kira-kira 600 tau jaina ambokoi kota 
Kehila, nampa alampa alette-lette battu ri 
sereang tampa mae ri tampa maraengannaya. 
Nalangngerena Saul angkanaya alampami 
Daud battu ri Kehila, tenamo nanjari 
nabunduki anjo kotaya. 

14 | ebaki anjo ammantammi Daud ri 
kalibong-kalibong niaka ri monconga, ri 
parang lompona Zif. Tuli niondang mange- 
mangemi ri Saul, mingka tanipassareangai 
mae ri anjo karaenga. 

15 Mingka manna nakamma malla tonji 
Daud, lanri erona Saul ambunoi. Ri sereang 
wattu niaki Daud ri Hores, ri parang lompo 
Zif. 

16 Mangemi Yonatan angngagangi sibuntulu 
anjoreng untu ampakajarreki tappana 
angkanaya lanikatutui ri Allataala. 

17 Nakana Yonatan ri ia, "Teako mallakki, tena 
nulatuguru antama ri limanna manggeku. 
Baji naassenna angkanaya ikau lajari karaeng 
Israel, siagang inakke langgappa empoang 
rawangannu. " 

18 Nampa apparemo Daud siagang Yonatan 
parjanjiang passaribattangang ri dallekanNa 
Batara. Lebaki anjo ammoteremi Yonatan ri 
ballana, na Daud ammantangjji ri Hores. 

andallekang ri Saul ri Gibea na nakana, "Niaki 
Daud accokko ri daerana ikambe, ilalang ri 
kalibong-kalibong ri ampina Hores, irate ri 
Bonto Hakhila timboranna parang lompona 
Yehuda. 

20 Niassengi anne angkanaya ero duduki 
anjakkalaki. Jari battu maki mae ri daerana 
ikambe. Najamingi ikambe angkanaya 
attantui akkullena kijakkala." 

21 Appialimi Saul angkana, "Tapporo 
nibarakkaki ngasengko ri Batara lanri agau 
bajinu mae ri nakke! 

22 Nlampamako nampa nuassai pole. Paressa 
baji-bajiki kemaei Daud, siagang inai leba 
anciniki anjoreng. Kulangngereki angkanaya 
sanna caradena. 

23| ari paressa baji-bajiki sikamma kalibong 
lebaka napaccokkoi, nampa ammoterekko 
mae sallang untu allaporoki mae ri nakke. 
Nampa lalampa siagang ikau ngaseng, 
siagang punna nia iji ri anjo daeraya, 
mattantu lakuboyai, manna pole namusti 
kupasimbung sikontu Yehuda!" 

24j ari alampa ngasemmi anjo taua 
ammotere mange ri Zif ampilumbai Saul. 
Anjo wattua Daud siagang ana buana niaki ri 
parang lompo Maon, ri lappara sinoa ri daera 
timboranna parang lompo Yehuda. 

25 Battumi Saul siagang tantarana ero 
amboyai Daud. Mingka nipabattuammi Daud 

Daud mange ri moncong batua ri parang 
lompona Maon nampa ammantang anjoreng. 
Naassenna Saul anjo kabaraka, alampami 
linta mange angngondangi Daud. 

20 Saul siagang tantarana ajappai ri biring 
anrinnina monconga, nampa Daud siagang 
ana buana ri biring baleanna anjoreng. 
Akkaro- karomi Daud alliliangi kalenna battu 
ri Saul, appakkaramulayamo angkurungi 
siagang anjakkalaki kenanga. 

27 Mingka sikali niamo sitau tunisuro battu 
andallekang ri Saul angkana, "Karo-karo 
laloki ammotere karaeng! Battumi tu Filistin 
ambunduki parasanganta!" 

28 ari ammarimi Saul angngondangi Daud, 
nampa alampa untu abundu siagang tu 
Filistin. laminjo sabana naniaremmo anjo 
tampaka Moncong Passisalakkang. 

23 Battu anjoreng alampami Daud mange 
ri daera En-Gedi, nampa accokko ri 
kalibong- kalibonga. 

24 l Ri wattunna beru ammotere Saul 

battu ri pabundukanga angngewai tu 
Filistin, anggappami kabara angkanaya niaki 
Daud ri parang lompoa ri ampina En-Gedi. 

2 Akkaro-karomi Saul ammile tallussabu 
tantara kaminang baji battu ri sikontu Israel, 
nampa alampa mange amboyai Daud siagang 
ana buana irayanganna Moncong Batu Bembe 
Romang. 

gimbala ri biring aganga. Anjoreng nia todong 
sere kalibong, nampa antamamo Saul untu 
ajambang. Kabutulang sikali Daud siagang 
ana buana niaki accokko lalang anjoreng ri 
kalibonga, mingka labi bageang lalangngangi 
pole. 

4Nampa nakanamo ana buana Daud 
ri ia, "laminne kasampatanta bapa! Sai 
lebaki Nakana Batara ri katte angkanaya, 
LaKupassareangi musunnu mae ri kau, 
gaukammi apa nukaerokia mae ri ia!" Nampa 
alampa cokko-cokkomo Daud mange ri 
tampana Saul nampa nakere cokko-cokko 
sikede biring jubana. 

3 Mingka lebaki anjo salami nasaring kalenna 
Daud anggaukangi anjo kammaya. 

6 Nakanamo ri ana buana, "Tapporo 
Nakatutuia Batara sollanna tena kugau jadala 
mae ri karaengku ia lebaka Napile Batara. 
Manna pole sikede takkullei kuparisi, lanri 
lami karaeng Napilea Batara!" 

7Kammaminjo nanapakasannammo ana 
buana, siagang tena nakellai kenanga mange 
ambunduki Saul. Ammentemmi Saul nampa 
nabokoi anjo kalibonga ero ampatulusuki 
lampana. 

8 Assulumi Daud battu ri anjo kalibonga 
nampa akkio ri bokona Saul angkana, 
"Karaeng!" 


| ` 1 Samuel 24.91 14 o 103 
9 Assailemi Saul mae ri boko. Sujumi Daud 


ampakalabiriki Saul na nakana, "Angngapa 
nakipilangngeri kananna taua angkana erokka 
ancilakaiki Karaeng? 

10 kKamma-kamma anne kalenta angkasiaki 
angkanaya ilalang ri kalibonga sumpaeng, 
Napassareammi Batara kalenta mae ri 
atanta. Niamo tau anynyonyoka sollanna 
kubunoki, mingka tena nakuero. Appiali 
atanta angkanaya taerokai atanta amparisi 
karaenna atanta lebaka Napile Batara. 

11 Ciniki Bapa! Ciniki anne polonna jubata 
anne natagalaka atanta. Sitojenna akkullei 
atanta ambunoki, mingka poro napolonji 
bawang sikede atanta anjo biring jubata. 
Jari anassami angkanaya tena pikkirang 
jadalana yareka dorakana atanta mae ri 
katte. Kiondang mange-mangei atanta lanri 
erotta ambunoi, manna natena kasalanna 
atanta mae ri katte manna sikede dudu. 

12 Tapporo Batara antappuki angkana inai ri 
katte siparua sala. Poro Batara ambalasaki 
panggaukanna karaenga mae ri atanta, 
mingka manna sikede tania erona atanta untu 
amparisiki. 

13 kiassengi anne paruntu kana salloa 
angkanaya, la kajadallanga tau jadalakaji 
bawang anggaukangi. Lanri kammana anjo, 
taerokai atanta amparisiki. 

14 Kiparhatikangi anne atanta eroka nibuno 
ri karaenna Israel! Kiciniki anne atanta tuli 

matea, sanrapangi sikayu kutu bawang. 

1s Batara lajari haking mae ri katte siparua, 
ikatte karaeng siagang anne atanta. Tapporo 
Naparessai anne parkaraya, na Nabantu 
atanta siagang Napasalama atanta battu ri 
karaeng." 

16 | ebana Daud akkana kamma anjo, 
nakanamo Saul, "Ikauka antu Daud, anakku?" 
Nampa angngarrumi Saul. 

17 Nampa nakanamo ri Daud, "Ikau annaba, 
na inakke sala. 

18 Kajadallangku ri kau nubalasaki siagang 
kabajikang. Anne alloa nupappicinikammi 
angkanaya bajikko mae ri nakke, nasaba 
tena nanubunoa, manna na Napassareamma 
Batara mae ri Kau. 

19? Langkara sikali nia tau assibuntulu 
siagang musunna nampa naboli attallasa anjo 
musunna! Jari, tapporo Nabarakkakiko Batara 
lanri anjo panggaukang bajinu anne alloa 
mae ri nakke! 

20 Kamma-kamma anne tappama angkanaya 
ikau lajari karaeng ri Israel, siagang 
angkanaya lakassaki kakaraenganna Israel 
irawangang parentanu. 

21Kamma-kamma anne ajanji mako 
ri nakke lanri Batara, angkanaya tena 
nalanubuno turungangku, siagang tena 
todong nalanuapusu arenna kaluargaku!" 

22 Nampa assumpamo Daud lanagaukang 


anjo passalaka. Nampa ammoteremo Saul 
mange ri ballana, kammayatompa Daud 
siagang ana buana ammotere tommi battu ri 
paccokkoanna. 

2 5 l Tena nasallo, matemi Samuel. 

Arappungang ngasemmi tu Israel untu 
anghaderi pagaukang kasusaanga. Nampa 
nitarawang Samuel ri ballana ri Rama. Lebaki 
anjo alampami Daud mange ri parang lompo 
Paran. 

2? Ri kota Maon nia sitau burane battu ri 
passibijanna Kaleb, niarenga Nabal. Nia 
parang pangnganreang olo-olo katuona ri 
ampina kota Karmel. Sanna kalumanynyanna 
siagang nia 3.000 kayu gimbalana, siagang 
1.000 kayu bembena. Bainenna niarenga 
Abigail sanna caradena siagang sanna 
gagana. Mingka Nabal kasara sikali sipana 
siagang kodi panggaukanna. Ri sereang allo 
sitabangi Nabal nacukkuru bulu gimbalana ri 
Karmel. 

3(25:2) 

4 Nalangngerena Daud ia niaka ri parang 
lompoa anjo passalaka, 

>niamo nasuro sampulo turungka mange ri 
Karmel, 

6 angngagangi sibuntulu Nabal untu 
ampabattui sallanna Daud mae ri ia. 
Nasuromi kenanga akkana kamma anne ri 
Nabal, "Salama siagang salewangang mae 

sikontu barang-barannu. 

7 Kulangngere kabaraki angkanaya 
sitabangi nucukkuru bulunna gimbalanu. 
Parallui nuasseng angkanaya sikamma 
pakalawakinnu niaka ri daerana ikambe, tena 
lebakai niganggu ri kambe, kammayatompa 
tena lebakapi nia apa-apanna kenanga 
tappela baku niana ri Karmel. 

8 Pakkutanangngang mami ri kenanga, 
mattantu napakkontutojenna kenanga anjo 
passalaka. Lanri kammana anjo, kuminasai 
nanutarima baji ana buaku ri ballanu, lanri 
battui ikambe ri anne allo lompoa. Sare tongi 
anne sikamma ata-atannu siagang inakke 
pole Daud, agang bajinu, apa-apa mamo 
situru nakateneanga pamainu." 

9 Battui mae ri Karmel, napabattumi ana 
buana Daud anjo pasanna mae ri Nabal lalang 
arenna Daud, nampa attayang kenanga. 

10 Mingka appialimi Nabal angkana, "Daud? 
Inai tau anjo? Inai anjo anana Isai? 
Talebakapa allangngereki kabarana! Anne 
allo-allo beru allaloa, jai ata lari ambokoi 
pinggawana ri anne parasanganga! 

11 kemae lakkulle kualle rotiku siagang 
jene inungku kammayatompa dageng lebaka 
kupasadia untu sikamma pacukkurukku, 
nampa kupassareang ngaseng mae ri tau 
tenaya nattantu assalana!" 

mange ri Daud nampa napabattu mae ri ia 
anjo kana-kananna Nabal. 

13 Naparentakammi Daud angkana, "Massing 
pasikko ngasengi padannu ri ayanu!" 
Silalonna memang nanagaukammo ana 
buana anjo apa naparentakanga. Napasikko 
tommi Daud padanna ri ayana nampa alampa 
siagang kira-kira nia 400 tau, nampa nia 200 
ammantang untu ajaga barang-barang. 

14Na lalanna anjo, Abigail bainenna Nabal, 
lebami nipauang ri sitau palayanna Nabal, 
angkanaya, "Kilangngeremi kabarana Ibu? 
Angkanaya nia siapa are tunasuro Daud battu 
ri parang lompoa untu ampabattui sallanna 
ri pinggawata, mingka nipakka- pakkanaimi 
kenanga ri pinggawata. 

15 Nampa anjo kenanga sanna bajina mae 
ri kambe. Tena lebakai kambe niganggu, 
siagang pole tena lebakai nia apa-apanna 
ikambe tappela bakuna siagang ikambe 
kenanga ri parang lompoa. 

16 Allo bangngi kenanga anjagai ikambe 
bakuna ikambe akkalawaki bembe siagang 
gimbala ri ampina kenanga. 

17 Lanri kammana anjo, pikkiri baji-bajiki 
anne passalaka, siagang kitappukimi apa 
akkullea kigaukang ibu. Nasaba mattantu 
labattuna pabalasaka mae ri pinggawata 
siagang sikontu kaluargana. Terasa dudui 

niagang abicara!" 

18 ari akkaro-karomi Abigail angngalle 
ruambilangngang roti, siagang pammoneang 
rassia anggoro, limang kayu gimbala 
nilangga, sampulo antuju kilo battalana 
gandung, sibilangngang tangkenna anggoro 
kalotoro kammayatompa ruambilangngang 
kanrejawa ara. Yangasenna anjo nilurammi 
irate ri sikamma keledaina. 

19 Nampa nakanamo mae ri palayang- 
palayanna, "Ajappa riolo mako ri dallekangku: 
sinampe kumminawang." Mingka tena sikali 
napauangi buranenna. 

20 Abigail nabaemi keledaina, na ri wattunna 
anrapi ri sereang palekkoang ri biring 
moncong, assibuntulumi siagang Daud 
siagang ana buana, ia sitabanga naung 
ajappa mae ri ia. 

21 Anjo wattua sitabangi appikkiri Daud 
angkanaya, "Sia-siaji kujagaiang barang- 
baranna anjo taua ri parang lompoa! Tena 
manna sikede dudu apa-apanna tappela. 
Nampa kamma-kamma anne nabalasaki 
kabajikangku siagang kajadallang! 

22 Tapporo Nabuno laloa Allataala punna tena 
nakubuno ngaseng sikontu tu burane niaka 
anjoreng lalang tenanapa nammumba alloa!" 

23 Nacinina Abigail anjo Daud, akkaro-karomi 
naung battu ri keledaina nampa suju 

karaeng, kipilangngeria rolong! Bolimi kamma 
kalenna atanta antanggongi anjo kasalanga. 

2? Tea maki pikkiriki Nabal karaeng, anjo 
tu tenaya matu-matunna! la tau tolo 
sangkamma battuanna arenna. Tena naciniki 
atanta sikamma anjo tau kisuroa karaeng. 

26 Napisangkaiki Allataala untu annuntu 
pambalasang siagang ambunoi musu- 
musunta. Nampa kamma-kamma anne 
karaeng, lanri Batara mattallasaka, assumpai 
atanta, tapporo sarenna sikontu musunta 
siagang sikamma tau eroka ancilakaiki 
sangkammai sarenna Nabal. 

27 Kitarimami anne passare naeranga 
atanta untu karaengku siagang ana buana 
karaengku. 

28 kipammopporangi kacapakkanna atanta. 
Mattantu Batara laNaangkakki siagang 
turunganta ajari karaeng mae ri Israel, 
nasaba abundukki untu Batara; siagang tena 
nalakigaukang kajadallanga lalang sikontu 
tallasatta. 

29Ebara angkana nia tau ambunduki 
karaengku siagang ancobai ero ambunoi 
karaengku, mattantu laNakatutuiki Karaeng 
Allataala sanrapang barang-barang nijagaia 
ri patanna. Mingka sikamma musu-musunna 
karaengku lanipasambilai bella-bella ri 
Batara, nipasambila siagang patte. 

30 | aANagaukangi Batara sikontu kabajikang 


lebaka Napajanjiang mae ri karaengku, 
siagang tasalloami naNaangkakki ajari 
karaeng ri Israel. 

31Ri anjo wattua lanaurangimi karaengku 
angkanaya tena nammuno karaengku punna 
tena sabana, yareka tena nalakalenna ajari 
haking sagenna tenamo naparallu sina 
pamaina yareka lassesse lalang karaengku. 
Na punna lebami Nabarakkaki Batara 
karaengku, teaki kaluppai anne atanta 
karaeng." 

32 Nakanamo Daud ri ia, "Nipujimi Batara, 
Allataalana Israel ia assuroako battu 
ambuntulia anne alloa. 

33 Nipujimi kabajikannu siagang nipyji 
tommako ikau kalennu lanri nutahangku 
anggaukangi panggaukang ammunoa 
kammayatompa ajari haking kalenna. 

34 Natahamma Batara appanggaukang jadala 
mae ri kau. Lanri Batara, Allataalana Israel, 
ebara angkana tena nulinta ambuntulia, 
manassa mate ngasemmi ana buana Nabal ri 
wattu tenanapa nammumba alloa." 

35 Lebaki anjo natarimami Daud anjo 
apa-apa naeranga Abigail, nampa nakana 
ri ia, "Ammotere mako mange ri ballanu 
siagang tea mako bata-batai. Kuturukiang 
mako pappalanu." 

36 Ri wattunna ammotere Abigail mae ri 
Nabal, niamo narapikang passua-suarrang 


| 1 Samuel 25.371 42 111 
lompo nigaukang ri ballana, sangkamma 


passua-suarrang karaeng. Nalanri nasaringi 
Nabal siagang arannu-rannuna, tena sikalimo 
nanipauangi ri bainenna sagenna ammukona. 

37 Ammukona baribasa, ri tenanamo 
nasaringi Nabal, nipauammi ri bainenna 
sikamma anjo kajadallanga. Nampa 
anggappamo garring silalonna Nabal 
nampa ajari lamma ngasemmo sikontu 
batangkalenna. 

38 Kira-kira sampulo allo sallona pole, 
anggappami pole garring Nabal battu ri 
Batara sagenna matemo. 

39 Nalangngerena Daud angkana matemi 
Nabal, nakanamo, "Nipujimi Batara! 
Nabalasami kana-kana appakahinana mae ri 
nakke, siagang Napisangkaimi anne atanNa 
ampanggaukang kajadallang. Nihukkummi 
Nabal ri Batara lanri kajadallanna." Nampa 
akkirimmo Daud tunasuro mange ri Abigail 
untu ampassuroi ajari bainenna. 

40 Nabattumo anjo tunisuroa mange ri anjo 
bainea ri Karmel nampa nakana ri ia, "Ikambe 
anne nasuroki Daud battu andallekang ri 
katte nasaba eroki ampassuroilki napajari 
bainenna." 

41 Ammentemmi nai Abigail nampa suju 
siagang nakana, "Inakke anne atanna Daud, 
sadia ambissai bangkenna sikamma atanna." 

42 Nampa apparurumo linta. Naimi ri 
keledaina nampa nirurungang ri lima tau 

tunasuroa Daud, najarimo bainenna Daud. 

43Rioloannaya anjo Daud lebami anikka 
siagang Ahinoam battu ri Yizreel, nampa anjo 
wattua Abigail ajari tommi bainenna. 

44] alanna anjo wattua Saul lebami 
napabunting ana bainena iamintu Mikhal, 
lamintu bainenna Daud, siagang burane 
maraeng niarenga Palti anana Lais battu ri 
kota Galim. 

2 6 l Ri sereang allo, niamo siapa are tau 

battu ri Zif battu mange ri Saul ri Gibea 
na napauang angkanaya niaki Daud accokko 
ri Moncong Hakhila ri birinna parang lompona 
Yehuda. 

2Jari akkaro-karomi Saul alampa 
nirurungang ri tallussabu tantara kaminang 
bajika ri Israel, mange ri parang lompo Zif 
untu amboyai Daud. 

3 Apparemi kema Saul ri biring agang 
rampina Moncong Hakhila. Daud, ia niaka 
ri parang lompoa, nalangngeremi kabarana 
angkanaya nipinawangi ri Saul sagenna ri 
parang lompoa. 

“Jari akkirimmi mata-mata, sagenna 
naassemmo angkana manassa niaki Saul 
anjoreng. 

3 Akkaro-karomi Daud alampa mange ri 
tampa kemana Saul. Na nagappamo kema 
napammantangia Saul sitabanga attinro ri 
ampina Abner anana Ner. Anjo kemana Saul 

akkemai akkuliling. 

6 Nampa akkutanammo Daud ri Ahimelekh, 
anjo tu Het, kammayatompa mae ri Abisai 
saribattanna Yoab (Ammana kenanga iamintu 
Zeruya), angkana, "Inai barani angngaganga 
antama ri kemana Saul?" Appialimi Abisai 
angkana, "Inakke!" 

' Jari anjo bangngia Daud siagang Abisai 
antama cokko-cokkomi ri anjo kemaya 
na narapikammo Saul sitabang attinro 
ri tangnga-tangngana kemaya. Pokena 
tattintingi ri buttaya ri ampi ulunna. Abner 
siagang pasukanna attinroi angkulilingi Saul. 

8 Nakanamo Abisai ri Daud, "Napassareammi 
Allataala musunnu anne bangngia mae ri kau. 
Pabiamma nakupokei siagang poke kalenna 
sagenna attimbusu naung ri buttaya, sikalimo 
bawang kucoka, teami napinruang!" 

9 Mingka nakanamo Daud, "Teako apa-apai! 
Musti Nahukkungi Batara tau agau jadalaka 
mae ri karaeng Napilea. 

10] anri Batara mattallasaka, kuassengi 
angkanaya sallang KalenNa Batara lambunoi 
Saul, punna narapimo ajalana, yareka punna 
matei lalang bundu. 

11Tapporo Napisangkaia Batara ambunoi 
karaeng Napilea! Alle bawammi pokena 
siagang pammoneang jenena, nampa 
kilampa!" 

12 Jari naallemi Daud pokena Saul siagang 


pammoneang jenena battu ri baleang ulunna 
Saul, nampa alampa. Tena manna sitau 
anciniki anjo kajarianga yareka angngassengi 
anjo passalaka, yareka ambangung, nasaba 
nipajari jannang ngasengi tinrona kenanga ri 
Batara. 

13 Nampa alimbammo Daud antaleang ri 
biring lappara maraenganga sagemna ri cappa 
monconga, sagenna bella battu ri kemana 
Saul. 

14 Nampa ammarrang Daud mae ri Abner 
siagang tantarana Saul angkana, “Abner! 
Nulangngereji sarangku?" Ammarrang tommi 
Abner angkana, "Inaiko antu akkiok- kio 
kamma?" 

15 Appialimi Daud angkana, "Abner, sai ikau 
kaminang heba ri Israel? Angngapa natena 
nujagai pinggawanu, iamintu karaenga? 
Silalonna nia tau ampantamakki kemanu ero 
ambunoi karaennu. 

16 Tena nusanggu anggaukangi tugasanu 
Abner! Lanri Batara mattallasaka, ikau 
ngaseng siratangko nibuno, lanri tena 
nanujagai karaennu, karaeng Napilea Batara. 
Ciniki sai, kemaei pokena karaenga? Kemaei 
pammoneang jenena niaka ri baleang ulunna 
sumpaeng?" 

17 Naassengi Saul saranna Daud. Jari 
akkutanammi angkana, "Daud, ikauka antu 


1 Samuel 26.181 21 115 
anakku?" Appialimi Daud angkana, "Iye, 


karaeng." 

18 Nampa nakana pole, "Angngapa natuli 
kiondangija atanta karaeng? Apa kutadeng 
kasalanna atanta? 

190, karaeng, kipilangngeri sai sombanna 
anne atanta. Ebara angkana Batara 
assuroi karaengku angngewai atanta, 
akkullei passare korobanga ampanaungi 
pangngalarroinNa mae ri atanta. Mingka 
ebara angkana rupatau ansuroi karaengku, 
tapporo nihukkung laloi kenanga ri Batara! 
Nasaba lanri panggaukanna anjo kenanga 
nanibongkamo atanta battu ri buttaNa Batara, 
siagang tarpassa musti alampai mange ri 
parasangang maraeng namusti anynyomba 
anjoreng atanta mae ri rewata-rewata tenaya 
niassengi. 

20Teaki balang parekangi atanta mate ri 
butta maraenga, bellaya battu ri Batara. 
Apa matu-matunna karaeng Israel battu 
untu ammuno sikayu kutu sangkamma anne 
atanta? Apa matu-matunna angngondangi 
atanta anne, sanrapang tau angngondanga 
jangang romang?" 

21 Appialimi Saul angkana, "Agau dorakama. 
Daud, ammotere mako ana! Tenamo 
nakulagau jadala mae ri kau, lanri 
nurellakanga attallasa ri bangngia. Tolo 
sikali panggaukangku. Lingu tojeng-tojemma 
nakke!" 

22 Mingka appialimi Daud angkana, "Annemi 


poketa karaeng, assuro maki sitau tantarana 
karaengku battu mae angngallei. 

23Batara lambarakkaki sikamma tau 
tamamminraya siagang lambusuka 
pamaina. Nasaba manna pole anne alloa 
Napasasareammi Batara karaengku mae ri 
atanta, mingka taerokal atanta agau jadala 
mae ri karaengku, karaeng nipilea ri Batara. 

24) ari, sangkamma batena atanta, anne 
alloa narellakammi karaengku attallasa, 
kamma tomminjo tapporo nikatutui anne 
atanta ri Batara siagang nilappassang battu ri 
sikontu bahayaya!" 

25 Nampa nakanamo Saul ri Daud, 
“Nabarakkakiko Batara, anakku! 
Lawasselekko lalang sikontu jama- 
jamannu!" Nampa napatulusumo jappana 
Daud. Kammayatompa Saul ammotere tommi 
mange ri ballana. 

27 1 Appikkirimi lalang ri atinna Daud 

angkana, "Manna pole antekamma, ri 
sereang allo lanabuno tonja Saul. Jari tena 
oloang maraeng ri nakke, pantaranganna 
laria mange ri parasangang Filistin. Lanri 
kammana anjo talanaboyaiyama Saul ri 
Israel, siagang laamang tommi kusaring." 

2 Nampa Daud siagang anjo 
annambilangnganga ana buana, alampami 
linta mange ri Akhis anana Moah, karaeng 
kota Gat. 

3 Jari ammantammi ri Gat siagang ana 


buana, massing- massing siagang kaluargana 
kenanga. Daud naerang tommi anjo ruaya 
bainenna, iamintu Ahinoam baine battua ri 
Yizreel, siagang Abigail, leba bainenna Nabal 
baine tu Karmel. 

4 Nalangngerena Saul angkanaya larimi 
Daud mange ri Gat, tenamo nausaha ero 
anjakkalaki. 

> Nampa napalami Daud mae ri Akhis 
angkana, "Punna sannanja karaengku mae ri 
anne atanta, kisaremi atanta sere kota cadi ri 
padalamang untu napammantangngi atanta, 
sollanna tenamo nannompang anne atanta ri 
katte anrinni ri kotaya." 

6 Nampa Akhis napassareammi kota Ziklag 
mae ri Daud. Na iaminjo sabana anjo kota 
Ziklag ajarimi kotana karaeng-karaeng 
Yehuda sagenna kamma-kamma anne. 

7 Ammantangi Daud ri parasangang Filistin 
sitaung annang bulang sallona. 

8 | ebaki anjo jammanga, Daud siagang ana 
buana biasai mange ambunduki tu Gesur, tu 
Girzi, tu Amalek; sikamma anjo bansaya sallo 
ngasemmi ammantang anjoreng ri daeraya. 
Mangemi abundu sagenna mange ri Sur, 
nampa tulusu mange ri Mesir. 

9 Nabunomi sikontu tu buranea siagang 
tubainea, kammayatompa narampasaki 
gimbalana, sapina, keledaina, untana, balalo 

care-carena pole. Nampa ammotere siagang 


mange andallekang ri Akhis. 

10 pynna akkutanang Akhis ri ia angkana, 
"Kemaeko abundu ri kamma-kammaya 
anne?" Jari appialimi Daud angkanaya 
alampai mange ri bageang timboranna 
Yehuda yareka ri daerana tu Yerahmeel 
yareka ri daera pammantanganna tu Keni. 

11Tena manna sitau ri anjo daera-daera 
nabundukia naboli attallasa, sollanna tena 
nania tubattu ri anjo daera-daeraya akkulle 
alampa mange ri Gat untu allaporoki angkana 
apa sikontutojenna nagaukang Daud siagang 
ana buana. Kammaminjo nagaukanga Daud 
lalang ammantanna ri parasangang Filistin. 

12 Mingka Akhis napatappaki Daud na 
napikkiri lalang ri atinna angkanaya, "Sannaki 
nikabirisinna ri bansana kalenna, sagenna 
tarpassa ajari atangku lalang sikontu 
tallasana." 

2 8 ' Siapa are wattu ribokoangannaya 

napagiomi tu Filistin tantarana untu 
mange ambunduki Israel. Nampa nakanamo 
Akhis ri Daud, "Tantu nupahangi angkanaya 
ikau siagang ana buanu laagangko siagang 
inakke lalang ri pabundukanga." 

2 Appialimi Daud angkana, "Tantumi, 
sallampi nakicini karaeng, angkana apa 
akkulle nagaukang anne atanta." Nampa 
nakanamo Akhis, "Bajimi! Kuangka mako 
ajari pangawalakku attantua." 


| 1 Samuel 28.31 8 sa, . 119 
3 Matemi Samuel siagang nikarrukimi ri 


sikontu Israel, nampa nitarawang ri Rama, 
kota kalenna. Siapa are wattu allaloa, 
nabongkami Saul battu ri Israel sikontu 
pacinika siagang sanro pakkio nyawa tu 
matea. 

“Jari ri wattunna arappungang tantara 
Filistin siagang akkema ri ampina kota 
Sunem, naparappungang tommi Saul tu 
Israel, nampa akkema kenanga ri Moncong 
Gilboa. 

> Nacinina Saul anjo tantara Filistin, ajari 
sannami mallana. 

6 Nampa appalamo pitunju mae ri Batara, 
mingka tena nipiali ri Batara, baji lalang sona, 
baji lalang ammake Urim siagang Tumim 
yareka tete ri sikamma nabia. 

7 Lanri kammana anjo nakanamo Saul mae ri 
pagawena, "Aboyako sitau sanro baine pakkio 
nyawa tu mate, kaerokka alampa mange ri 
ia untu appala pitunju." Appialimi kenanga 
angkana, "Ri En-Dor nia sanro kammaya 
anjo." 

8 Ammake palusumi Saul sollanna tena 
naniasseng ri taua. Nirurungammi ri rua tu 
burane, nampa alampa siagang battu mange 
ri ballana anjo sanroa ri wattu bangnginamo. 
Nakanamo Saul, "Kio sai nyawana tu mate 
kutappua arenna, siagang palami nanatappu 
apa eroka lakajariang." 


5... I Samuel 28.91 15 120 
9 Appialimi anjo bainea angkana, "Tantu 


kiasseng tongi angkanaya anjo Karaeng Saul 
lebami nabongka sikontu pacinika siagang 
pakkio nyawa tu matea, battu ri Israel. 
Angngapa nakicoba ero ancilakaia sagengku 
akkulle nibuno?" 

10 Nampa assumpamo Saul angkana, 
"Lanri arenNa Batara mattallasaka, ajanjia 
angkanaya tena nalanihukkungko lanri 
nugaukanna anne." 

11 Akkutanammi anjo bainea angkana, 
"Nyawana tumate inai musti kukiokangki?" 
Appialimi Saul angkana, "Nyawana Samuel" 

12Ri wattunna nacini anjo bainea Samuel, 
ammarrammi siagang nakanamo ri Saul, 
"Angngapa nakitipu atanta? Ikattemi padeng 
Karaeng Saul!" 

13 Appialimi karaenga angkana, "Teako 
mallakki! Pau mami apa nucinika!" Appialimi 
anjo bainea angkana, "Nia roh nacini atanta 
ammumba battu lalang ri buttaya." 

14 Akkutanammi Saul angkana, "Antekamma 
tanjana?" Appialimi angkana, "Sitau burane 
toa. Ammumbai ammake juba." Jari 
naassemmi Saul angkana Samuel anjo, 
sagenna sujumi naung ampakalabiriki. 

15 | ebaki anjo nakanamo Samuel ri Saul, 
"Angngapa nanuganggua? Angngapa 
nukiokka ammotere?" Appialimi Saul 
angkana, "Sanna linguku lanri nibundukia 
ri tu Filistin, nampa Nabokoima Allataala. 

Tenamo Napialia, baji tete ri sikamma nabia, 


kammayatompa lalang sona. Lanri kammana 
kupalaki ri katte Bapa, sollanna kipauanga 
apa musti kugaukang. " 

16 Nampa nakanamo Samuel, "Apa matu- 
matungku nukio nampa Nabokoi mako Batara 
siagang ajari musunnumi? 

17 Nagaukammi Batara sangkamma apa 
lebaka Napau tete ri nakke. Naallemi Batara 
kakaraenganna Israel battu ri kau nampa 
Napassareang mae ri Daud. 

18 | kau nubaliammi parentaNa Batara 
siagang tena nanuero angngancuruki 
tu Amalek kammayatompa sikontu 
barang-baranna kenanga. laminjo sabana 
nanipakammako anne ri Batara ri kamma- 
kammaya anne. 

19 | kau siagang tu Israel laNapassareangko 
mae ri tu Filistin. Ammuko, ikau siagang ana 
buranenu larappungangko siagang inakke: 
balalo sikontu tantara Israel lanipassareang 
tongi mae ri tu Filistin." 

20 Anjo memang wattua, anrabami Saul 
naung ri buttaya sanrapang tunitabaya ri kila, 
lanri sanna tabangkana allangngereki anjo 
kana-kananna Samuel. Nampa pole sanna 
sikali lammana kalenna, nasaba siallomi 
sipattang tena sikali apa-apa nakanre. 

21 Areppesemi anjo sanroa mae ri Saul 
na nacini angkanaya sanna linguna. Lanri 
kammana nakanamo anjo bainea ri ia, 

"Karaengku, lebami atanta anggaukangi apa 


lebaka kipala. 

22J ari, poro kiturukiammi pappalana 
atanta; angnganre maki sikede kanre, 
eroka napatalangki atanta, sollanta akkulle 
ampatulusuki Jappata." 

23Taerokami Saul na nakana taerokai 
angnganre. Mingka nipassanamo ri 
sikamma pagawena, amminawang turumi. 
Ammentemmi nai battu ri buttaya nampa 
ammempo ri balla-ballaka. 

24 Akkaro-karomi anjo bainea anynyamballe 
sikayu ana sapi ia comoka, nampa angngalle 
labu nampa naleo, nampa napare roti tenaya 
nammake pagambang. 

25 | ebaki anjo napatalami anjo kanrea ri 
dallekanna Saul siagang pagawe-pagawena, 
nampa angnganre kenanga. Nampa 
alampamo kenanga anjo memang bangngia. 
2 9 l Tu Filistin naparappungammi sikontu 

tantarana ri Afek, nampa tu Israel 
akkemai ri ampina timbuseng jeneka ri 
Lappara Yizreel. 

2 Majumi anjo limaya karaeng Filistin abarrisi 
siagang massing pasukanna kenanga, nia 
tassibilangngang, nia tassisabu tau jaina. 
Daud siagang ana buana abarrisiki ri boko 
siagang Karaeng Akhis. 

3 Sikamma panglimana tu Filistin naciniki 
kenanga nampa akkutanang angkana, "Untu 
apa nania anjo tu Ibrania anrinni?" Appialimi 

Akhis angkana, "Anne Daud, leba pagawena 


Karaeng Saul battu ri Israel. Sallo-sallomi 
ammantang ri nakke. Baku battuna mae 
ri nakke sagenna kamma-kamma anne, 
tenalebakapi kugappa agau kasalang." 

4 Mingka larromi anjo sikamma panglimana 
tu Filistin mae ri Akhis na nakana ri ia, "Suroi 
anjo taua ammotere mange ri kota lebaka 
nusareangi. Takkulleai amminawang abundu 
siagang ikatte. Gassingka naalle battu ri 
bokojaki lalang ri pabundukanga. Sai iaminne 
kasampatang sannaka bajina ri ia untu 
angngallei pamaina karaenna punna nabuno 
ana buata? 

3Sai iaminjo Daud? Untu iami najoge-joge 
pirangalloang sikamma bai-bainea nakkelong 
angkana, Saul ammunomi musu assabu-sabu 
tau, mingka Daud appulo- pulo sabu." 

6J ari Akhis nakiomi Daud nampa nakana 
ri ia, "Tappaka lanri Batara mattallasaka, 
angkanaya tamamminrayako mae ri nakke. 
Rannua punna nururunganga lalang ri anne 
pabundukanga. Nasaba baku battunu mae 
ri nakke sagenna kamma-kamma anne, 
tenapa kasalannu kugappa. Mingka sikamma 
karaeng maraenga tena nangaila. 

7Lanri kammana anjo, ammotere mako 
siagang salama, siagang teako anggaukangi 
apa-apa akkullea ampakanassui kenanga." 

8 Appialimi Daud angkana, "Kasalang apa 
nagaukang atanta, karaeng? Situru kananta, 

tena apa-apa kasalang ri atanta baku 


appakkaramulana atanta allayaniki sagenna 
kamma-kamma anne. Mingka angngapa 
natena nikellai atanta amminawang abundu 
angngewai musunta?" 

9 Appialimi Akhis angkana, "Nuassengi 
angkanaya inakke kukanako tena 
pamminranu sangkamma malaekaNa 
Allataala. Mingka sikamma panglimaya anjo, 
lebaki natappuki angkanaya tena nukkulle 
amminawang abundu siagang ikambe. 

10 | anri kammana anjo Daud, ammuko ikau 
ngaseng lebakamo ambokoi Saul nampa battu 
mae ri nakke, musti baribasakko ambangung 
nunampa alampa linta punna ammumbamo 
alloa." 

11] anri kammana anjo, ammukona baribasa, 
alampami Daud siagang ana buana ammotere 
mange ri parasangang Filistin, nampa anjo 
tantarana tu Filistin alampami mange ri 
Yizreel. 

30 tRuangallo ribokoanganna, Daud 
siagang ana buana ammoteremi 
mange ri Ziklag. Ri wattunna battu kenanga 
mange anjoreng, narapikammi kenanga 
angkanaya nabundukimi tu Amalek bageang 
timboranna parasangang Yehuda nampa 
nabunduki Ziklag. Tena nabunoi kenanga 
manna pole sitau. Mingka natunu ngasengi 
kenanga sikontu kotaya sagenna labusu, 
nampa napannarrusu Jappana kenanga 

na naerang sikamma tubai-bainea, ana- 


anaka siagang pandudu maraengannaya. 
Najakkala tommi kenanga kaluargana Daud 
siagang sikamma kaluargana ana buana, 
kammayatompa ruaya bainenna Daud, 
lamintu Ahinoam siagang Abigail. Sannami 
sinana pamaina Daud siagang ana buana, 
nampa tenamo ammarina angngarru kenanga 
sagenna mangngang. 

2(30:1) 

3(30:1) 

4(30:1) 

(30:1) 

6 Sanna susana ana buana Daud, lanri tena 
ngasemmi bainenna siagang anana kenanga. 
Lanri kammana eromi kenanga ansambilai 
batu Daud. Jari lalang kasusaang lompomi 
nasaring Daud, mingka nipakajarreki pamaina 
ri Karaeng Allataalana. 

7 Nampa nakanamo Daud ri Imang Abyatar 
anana Ahimelekh, "Erangi anjo efodka mae 
anrinni!" Jari naerammi Abyatar anjo efodka 
mae ri ia. 

8 Nampa akkutanang Daud mae ri Batara 
angkana, "Apaka musti kuondangi anjo 
garombolanga? Maka akkulleji kurapi 
kenanga?" Appialimi Karaeng Allataala 
angkana, “Iyo, ondammi; lanurapiki 
kenanga nampa nulappassang sikamma tau 
nijakkalaka." 

9 Alampami Daud siagang anjo 
annambilangnganga ana buana. Ri 
wattunna battu kenanga mange ri Binanga 
Besor, napatulusumi jappana Daud siagang 
400 tau jaina. Nampa 200 tau maraengannaya 
ammantangi anjoreng, lanri mangngang 
dudumi kenanga siagang tanakulleai 
nalimbang Binanga Besor. 

10 (30:9) 

11 | alang ri anjo pajappana, assibuntulumi 
ana buana Daud siagang sitau ana burane 
tu Mesir ri paranga, nampa naerang mae ri 
Daud. Nisaremi kanre siagang jene inung, 

12 kammayatompa kanrejawa rappo ara, 
siagang ruang tangke anggoro kalotoro. 
Lebaki angnganre, gassimmi ammotere. 
Manassami angkana tallungallomi tangnganre 
tangnginung! 

13 Nampa akkutanammo Daud mae ri ia 
angkana, "Inai pinggawanu, siagang battu 
kemaeko?" Appialimi anjo anaka angkana, 
"Inakke tu Mesir, atanna tu Amalek. Nabokoia 
pinggawaku tallungallo allaloa, lanri garringa. 

14 | ebaki ikambe battu ambunduki tu Kreti 
ri bageang timboranna Yehuda siagang daera 
bijanna Kaleb, kammayatompa lebami nitunu 
sagenna labusu kota Ziklag." 

15 Nampa akkutanang Daud ri ia angkana, 
"Ero jako angngantarakka mange ri tampana 
anjo garombolanga?" Appialimi nakana, 
"Eroja, assala ajanjiki mae ri nakke lanri 

arenNa Allataala, angkanaya tena nalakibunoa 


yareka kipassareanga mae ri pinggawaku. " 

16) ari niantarami kenanga mange ri 
tampana anjo garombolanga. Anjo wattua 
anjo garombolanga tassia-siaraki ri sikontu 
anjo tampaka, sitabangi angnganre, 
angnginung siagang assua-suara lompo lanri 
jaina barang narampasa naerang kenanga 
battu ri parasangang Filistin siagang Yehuda. 

17 Ammukona, ri wattu ammumbana alloa, 
nibundukimi kenanga ri Daud, na sagenna 
bangngi kenanga abundu. Pantaranganna 
patambilangnganga tau rungka laria adongko 
unta, tena manna sitau anjo musua akkulle 
talappasa. 

18 Akkullemi Daud allappassangi sikontu apa 
lebaka narampasa tu Amalek, kammayatompa 
anjo ruaya bainenna Daud. 

19 Tena sikali apa-apa tappela. Sikontu 
ana bura-buranea siagang bai-bainea, 
kammayatompa sikontu barang nirampasaka 
naallea tu Amalek, naallei ammotere Daud. 

20 pantaranganna anjo narampasa tommi 
Daud, sikamma gimbalana siagang olo-olo 
katuona kenanga. Sikamma anjo olo-oloka 
niembami ri ana buana Daud ri dallekang, 
tassala battu ri sikontu barang-barang 
nirampasa maraenga, nampa nakana 
kenanga, "Anne bageanna Daud!" 

2l|ebaki anjo ammoteremi Daud mange 
ri anjo ruambilangnganga tau mangngang 

dudua untu amminawang ri ia, iamintu 


nabokoia anjoreng ri birinna Binanga Besor. 
Naruppaimi kenanga Daud siagang ana 
buana, nampa areppesemo mange Daud 
abarisallang ri kenanga. 

22 Mingka ri ana buana Daud niaka 
amminawang siagang ia, nia Jadalaki siagang 
angngoai. Nakana kenanga, "Anne ngaseng 
taua tena namminawang, jari tena hana 
kenanga anggappa apa-apa battu ri anjo 
barang-barang nirampasaka. Bainennaji 
siagang ananaji bawang kenanga akkulle 
naalle, nampa alampa." 

23Mingka appialimi Daud angkana, 
"Sikamma saribattangku, teako appakammai 
mae ri apa Napassareanga Batara mae ri 
katte! Sai leba maki Nakatutui siagang 
Nasare pammetang mae ri anjo garombolang 
paellaka? 

24) ari manna sitau takkulleai nasitujui 
anjo napaua sumpaeng! Yangasenna musti 
anggappai bageang, sangkamma jaina: tau 
ammantanga untu ajaga barang-barang 
anrinni musti anggappai bageang sangkamma 
jaina siagang tau majua mange abundu." 

25 Nampa nagaukammo Daud anjo ajari 
paratorang, na nituruki ri Israel sagenna 
kamma-kamma anne. 

26 Ri wattunna ammotere Daud mange ri 
Ziklag, nakirimmi sipagang anjo barang- 
barang nirampasaka mae ri sikamma 

pamimpinga ri kota-kota Yehuda lebaka 


ambantui, nanakana, "laminne hadia untu 
ikau, iamintu barang-barang narampasaka 
ikambe battu ri musunNa Batara." 

27 Anjo kota-kotaya iamintu: Betel siagang 
Rama ri bageang timboranna Yehuda, 
Yatir, Aror, Sifmot, Estemoa, Rakhal, 
kammayatompa kota-kotana tu Yerahmeel, 
kota-kotana tu Keni, Horma, Bor-Asan, Atakh 
siagang Hebron. Yangasenna anjo kotaya 
lebaki mange Daud siagang ana buana alette 
mange-mange: nakiringi ngasemmi Daud 
hadia. 


3 1 ' Lalanna anjo wattua tu Filistin 

abunduki siagang tu Israel ri 
pamoncongang Gilboa. Jai tu Israel 
mate anjoreng, na maraengannaya, 
kammayatompa Saul siagang ana-ana 
buranena larimi. 

2 Mingka nipinawangi kenanga ri tu Filistin, 
na tallu battu ri anana buranena Saul 
nibunomi, iamintu: Yonatan, Abinadab, 
siagang Malkisua. 

3 Teai sipato hebana bunduka ri ampina Saul, 
na ia nitaba tommi ri panana musua sagenna 
sannamo lokona. 

sanjatana, "Bibumi antu padannu nampa 
nutoboka, sollanna tena napare karek- 
karenanga siagang nibunoa ri anjo tau 
tenaya naassengi Batara." Mingka taerokai 
anjo turungkaya antoboki, lanri sannaki 
napakalabirina Saul. Lanri kammana anjo 
naallemi kalenna Saul anjo padanga nampa 
naparaba kalenna naung ri matanna anjo 
padanga. 

P Ri wattu nacinina anjo turungkaya 
angkanaya matemi Saul, naparaba tommi 
kalenna naung ri matanna anjo padanga 
nampa mate ri sarinna Saul. 

6 Kkammaminjo Saul siagang tallu ana 
buranena, siagang sikontu ana buana 
kammayatompa anjo turungkaya mate 
ngasemmi ri wattu anjo allo serea. 

7 Ri wattu tu Israel niaka ammantang 
ri baleanna Lappara Yizreel siagang ri 
rayanganna Binanga Yordan nalangngereki 
angkanaya larimi tantara Israel, siagang 
matemi Saul siagang ana-ana buranena, 
larimi kenanga ambokoi kota-kotana 
kenanga. Nampa naempoi tu Filistin anjo 
kota- kkotaya. 

8 Ammukona, ri wattu battuna tu Filistin untu 
angngallei apa-apa niaka ri kalenna mayaka, 
nabuntulumi kenanga Saul siagang tallu 
ana-ana buranena mate ri pamonconganna 
Gilboa. 

9 Naallemi kenanga ulunna Saul siagang 


naalle tommi baju pabunduna, nampa 
akkiring kabara tu Filistin mange ri sikontu 
parasangang Filistin untu ampabattui anjo 
kabara bajika mae ri rayaka siagang rewatana 
kenanga. 

10 Nampa anjo baju pabunduna Saul niboliki 
lalang ri balla rewata baine niarenga Asytoret, 
siagang kalenna anjo bajua nipakui mae ri 
tembo kota Bet-Sean. 

11 Mingka panduduna Yabesh ri Gilead 
nalangngereki kabarana anjo apa nagaukanga 
tu Filistin mae ri Saul. 

12 Niamo siapa are tu kaminang barani 
alampa battu anjoreng nampa ajappa silabusu 
bangngi mange ri Bet-Sean. Napanaummi 
mayana Saul siagang maya-mayana ana-ana 
buranena battu ri tembona anjo kotaya, 
nampa naerang mange ri Yabesh, na natunu. 

13 Sikontu buku-bukunna dipasserei nampa 
ditarawang irawanganna sereang poko kayu 
ri anjo kotaya. Nampa appuasa kenanga tuju 
allo sallona. 


2 Samuel 


1 l Ri wattunna matemo Saul, ammoteremi 
Daud battu ri pabundukanga ambetai 

tu Amalek, nampa ammantang ri Ziklag 
ruangallo. 

2 Ammukona, niamo sere tu rungka battu 
ri pakkemaanna Saul. Salaku pammatei 
angkanaya susa kamateangi, nakekkemi 
pakeanna siagang naboneimi butta ulunna. 
Alampai mange ri Daud nampa suju ri 
dallekanna. 

3 Akkutanammi Daud ri ia angkana, "Battu 
kemaeko?" Appialimi angkana, "Lappasaki 
atanta battu ri pakkemaanna tu Israel." 

4 Akkutanangi Daud angkana, "Caritasai apa 
lebaka kajariang!" Appiali anjo tu rungkaya 
angkana, "Lari tantarana ikambe battu ri 
pabundukanga, siagang teai sipato jaina 
mate lalang bundu, kammayami Saul siagang 
Yonatan mate tongi." 

3 Akkutanangi Daud angkana, "Antekamma 
nakkulle nuasseng?" 

6 Appialimi angkana, "Sitabang lebaki 
nia atanta ri Moncong Gilboa, nanacini 
atanta Saul ammanjeng ri pokena, nampa 
areppesemo kareta-karetana siagang tantara 
pajaranna musua ero angkurungi. 

7 Assailei Saul mae ri boko, na nacini atanta, 


nampa nakio atanta. Nappialimo atanta, 
angkana, lye karaeng. 

8 Akkutanangi angkana inai atanta. Na 
napaumo atanta angkanaya anne atanta tu 
Amalek. 

9 Nampa nakanamo ri atanta, Maeko, na 
nubunoa! Sarringi lokokku, siagang abirimma 
mate. 

10J ari areppesemi atanta mae ri ia nampa 
nabuno, lanri naassengi atanta angkanaya 
punna tuguruki lanri tanakulleami ammenteng 
poleang, manassa tena tamatenaja. Nampa 
naalle atanta songko kakaraenganna battu ri 
ulunna siagang ponto niaka ri limanna, nampa 
naerang atanta mae anrinni ri karaengku." 

11 Nalangngerena Daud anjo kammaya, 
nakekkemi pakeanna lanri sinana. Na sikontu 
ana-anana appakamma ngaseng tommi. 

12 Angngarrumi kenanga siagang susami. 
Kammayatompa appuasami kenanga sagenna 
bangngi lanri Saul siagang Yonatan, siagang 
lanri raya Israel, ummaNa Batara, lanri teai 
sipato jaina mate lalang anjo pabundukanga. 

13 Nampa akkutanang Daud ri anjo tu rungka 
angngeranga kabara angkana, "Battu kemae 
assalanu?" Appialimi angkana, "Anne atanta 
tu Amalek, tubattu-battu ri parasanganna 
karaengku." 

14 Akkanami Daud, "Barani sikaliko ambunoi 
karaeng Napilea Batara!" 

siagang naparentakang angkana, "Bunoi anjo 
taua!" Nacokami anjo tu rungka battua ri 
Amalek sagenna mate. 

19 Nakana Daud ri anjo tu rungka battua 
ri Amalek, "Ikau kalennu ampattantui anne 
hukkungang matea mae ri kalennu lanri 
nuakuina angkanaya ikau leba ambunoi 
karaeng Napilea Batara!" 

17 Lebaki anjo nakelongammi Daud anne 
kelong karruka lanri Saul siagang Yonatan, 

18 siagang naparentakangi sollanna 
nipangngajarrang anne kelonga mae ri suku 
Yehuda. (Anne kelonga niaki tattulisi lalang ri 
Kitta Yasar.) 

19"O Israel, ri bulu-bulunu, niaka 
anjoreng matei pahlawanna, ana buranena 
parasanganga, runtungi kenanga ajari 
bunganna bansaya. 

20Dasi-dasi natanalangngera tu Gat anjo 
kabaraka. Dasi-dasi sepe-sepe Askelon 
tanagappayai kabarana anjo passalaka. 
Gassingka akkio rannui bai-baine tu Filistin 
gassingka suaraki akkio baine kapereka. 

21He, bulu-buluna Gilboa, pilangngeri 
pakkiokku: Gassingka nabasaiko saliuka 
siagang bosia! Lappassangi kalotoro naroso 
kokonnu siagang parannu. Nasaba anjorengi 
tassambila palapa pabundukanna tu baranaia. 
Na taiang tommo palapa pabundukanna Saul, 
tenamo naniminyaki pole. 


2 Samuel 1.221 2.1 4 

tau. Padanna Saul tena nangngasseng 
angngamaseang ammuno musu, ammanraki 
bali. 

23 Saul siagang Yonatan, kamma somberena 
siagang nikamaseangi: tuli akkana sere lalang 
tallasana siagang lalang matena; labi lintaki 
na Jangang-jangang garuda, labi gassingi na 
singa rungkaya. 

24 He, tubaine Israel, karruki Saul karaenga! 
Ammodeako siagang baju eja kajalaka, 
siagang ambelo-beloako bulaeng paramata 
gagaya. 

25 Matemi sikamma pahlawanga, tugurumi ri 
parang pabundukanga siagang ri bulu-bulu 
sinoa ammonrangi Yonatan, kadoro. 

26 He, Yonatan saribattangku, paccei 
nyawaku, lanri lompona anggarannu mae 
ri kalengku. Pangngamaseannu mae ri 
nakke tamaka labirina balalo labi na 
pangngamaseamnia tu bainea. 

27 Matemi sikamma pahlawanna bansaya. 
Sia-siami sanjatana kenanga!" 

2 1 Lebaki anjo akkutanammi Daud ri Batara 

angkana, "Apa Kikaerokangi nakualampa 
mange angkoasai kalaserenna kotaya ri 
Yehuda Batara?" Appialimi Batara, angkana, 
"Iyo". Akkutanammi Daud angkana, "Kota 
kereanga?" Appialimi Batara, angkana, 
"Hebron". 

siagang rua bainenna, iamintu: Ahinoam 
baine tu Yizreel, siagang Abigail jandana 
Nabal iamintu baine battu ri Karmel. 

3 Kammayatompa ana-anana siagang 
massing kaluargana kenanga amminawangi ri 
Daud, nampa ammantang kenanga ri Hebron 
siagang tammulilina. 

4Nampa battumo tu Yehuda mange ri 
Hebron, na nalanti Daud ajari karaeng mae ri 
tu Yehuda. Nalangngerena Daud angkanaya 
lebami nitarawang mayana Saul ri tu Yabesh 
ri Gilead, 

> akkirimmi tunisuro mange anjoreng 
angngerang pasang angkana, "Dasi-dasi 
Nabarakkaki ngasengko Batara, lanri 
nupappicinikanna tamamminrana pamainu 
mae ri karaennu, iamintu lanri nutarawanna 
mayana. 

6Lanri kammana anjo, dasi-dasi 
naNapappicinikang pangngamaseanNa 
siagang pamai tamamminraNa Batara mae 
ri kau ngaseng. Inakke lakugau baji tongko 
lanri anjo apa nugaukanga. 

'Pakasabaraki pamainu siagang gaukangi 
gau kabaranianga! Saul, karaennu matemi, 
mingka lebama nalanti tu Yehuda ajari 
karaenna kenanga." 

8|a panglimana tantarana Saul, iamintu 
Abner anana Ner, larimi siagang Isyboset 

Binanga Yordan. 

9 Anjoreng, niangkami Isyboset ri Abner ajari 
karaeng mae ri daera-daera Gilead, Asyuri, 
Yizreel, Efraim siagang Benyamin, balalo mae 
ri sikontu Israel. 

10 Anjo wattua patampulo taung umuruna 
Isyboset nanipajari karaeng mae ri Israel, na 
ruan taung sallona ammarenta. Mingka suku 
Yehuda tuli majarreki pamaina mae ri Daud, 

11 siagang ammarentammi Daud ri Hebron 
mae ri tu Yehuda tuju sitangnga taung 
sallona. 

12 Ri sereang allo, alampai Abner battu ri 
Mahanaim mange ri kota Gibeon, nirurungang 
ri ana buana Isyboset. 

13 kKammayatompa Yoab (ammana niarengi 
Zeruya), siparurungang ana buana Daud 
alampa tongi mange ri anjo kotaya. Anjo 
ruaya siparappungang siagang abalia, 
assidallekangi ri balang Gibeon; Abner 
sipagangngang ammempo ri baleang 
anrinniang, nampa Yoab sipagangngang ri 
baleang anjorengang. 

14 Nampa nakanamo Abner mae ri Yoab, 
"Umba nanisuroi ana buata attanding!" 
Appialimi Yoab angkana, "Bajimi". 

15 Nampa majumo sampulonrua tau battu ri 
suku Benyamin wakkelena Isyboset, siagang 
sampulonrua tau battu ri ana buana Daud. 

para parruna kenanga, sagenna para mate 
kenanga. Lanri kammana minjo naniaremmo 
anjo tampaka ri Gibeon "Koko Padang". 

17 | ebaki anjo kajariammi bundu lompoa. Na 
nibetamo Abner siagang tantarana Israel ri 
ana buana Daud. 

18 Tallua anana Zeruya niaki anjoreng, 
lamintu Yoab, Abisai, siagang Asael. la 
gassinna lari Asael rapangi kijang. 

19) ari tuli naondammi Abner. 

20 Assailei Abner mae ri boko nakkutanang 
angkana, "Ikauka antu Asael?" Appialimi 
angkana, "Iyo." 

21 Angkanami Abner, "Teako ondangia! Allemi 
jakkala kalaserenna anjo parajurika siagang 
allei sanjatana!" Mingka tuli niondanna ri 
Asael. 

22 Sikalipi pole angkana Abner ri ia, "Teako 
ondangia! Gassingka tarpassa kubunoko. 
Kemaemi kuboli tanjakku mae ri anjo daennu 
Yoab?" 

23Ri wattu tuli tenana naero Asael 
ammantang, ammokemi Abner mae ri 
boko, nanitabamo battanna Asael sagenna 
annarrusu anjo pokea mae ri dongkona. 
Anrabami siagang matemi Asael anjoreng 
memang ri tampaka. Sikontu tau battua mae 
ri anjo tampa napammonrangia, ammantang 
ngasengi anjoreng. 

napannarrusuki angngondangi Abner. 

Ri wattunna labumo alloa, anrapimi kenanga 
mange ri Bulu Ama, niaka ri rayanganna Giah, 
alampa mangea ri parang lompona Gibeon. 

23 Anjoreng sikamma tu battua ri suku 
Benyamin asseremi siagang Abner, nampa 
naatoro barisanna kenanga irate ri coppona 
serea bulu. 

26 Battu anjoreng akkiomi Abner mae ri 
Yoab angkana, "Apa musti tuli abundukki? 
Tenaka nanuurangi angkanaya anne bunduka 
poro angngeranna kaparisang? Ikambe anne 
saribattang julu bansanu. Siapapi sallonu ero 
attayang lalang tenanapa nanuparentakangi 
ana buanu sollanna ammari angngondangi 
ikambe?" 

27 Appialimi Yoab angkana, "Lanri 
Allataala mattallasaka, ebara angkana tena 
nuppakkaramula abicara, manassa tulusu 
lanaondannu ana buaku sagenna ammuko 
baribasa." 

28 Nampa attuimo tarompe Yoab salaku 
pammatei mae ri ana buana sollanna ammari 
angngondangi tu Israel. Jari ammarimi anjo 
pabundukanga. 

29 Abner siagang ana buana abarrisiki 
sipattang bujuru allalo ri lappara kabunna 
Yordan, nampa alimbang ri Binanga Yordan. 
Na lebaki ajappa tulusu sikabusuna alloa 

Mahanaim. 

30 Ammantannamo Yoab angngondangi 
Abner, napasseremi sikontu ana buana. 
Pantaranganna Asael kaassengammi 
angkanaya nia sampulo assalapang battu ri 
kenanga tappela. 

31 Ana buana Daud nia 360 tau pasukanna 
Abner battu ri suku Benyamin nabuno 
kenanga. 

32 | ebaki anjo naangkami Yoab siagang ana 
buana anjo mayana Asael nampa natarawang 
lalang ri jera kaluargana ri Betlehem. Nampa 
ajappa kenanga sipattang bujuru sagenna 
battu mange ri Hebron ri wattu subu-subua. 
3 l Anjo pabundukanga battu ri 

tumminawanga ri kaluargana Saul 
abali tau amminawanga ri Daud tena 
nammari-mari. Pila kassaki Daud, nampa 
balinna pila lammai. 

2|a ana-ana buranena Daud nilassukanga ri 
Hebron, nisusunga situru wattu kalassukanna 
iaminne: Amnon. Ammana iamintu Ahinoam, 
battua ri Yizreel. 

3 Kileab. Ammana iamintu Abigail, jandana 
Nabal battua ri Karmel. Absalom. Ammana 
iamintu Maakha, ana bainena Karaeng Talmai 
battua ri Gesur. 

4 Adonia. Ammana iamintu Hagit. Sefaca. 
Ammana iamintu Abital. 

annanga ana burane anjorengi ri Hebron 
nilassukang. 

6 Lalang tuli nigaukanna pabundukanga 
lamintu tumminawanga ri Daud abali 
tumminawanga ri kaluargana Saul, tuli 
nausahakammi Abner sollanna pila jai tau 
napangarui battu ri tumminawanga ri Saul. 

"Ri sereang allo, Isyboset, iamintu ana 
buranena Saul, natudui Abner assikatinroang 
siagang baine piarana Saul iamintu niarenga 
Rizpa anana Aya. 

8 Najari sannamo larrona Abner napakamma, 
siagang nakanamo, "Apa kikananga 
karaeng abali ballang mae ri Saul siagang 
agang mange ri tu Yehuda? Battu rioloji 
natena pamminrana nyawaku mae ri Saul 
manggena karaengku, siagang mae ri bija 
pammanakanna kammayatompa mae ri 
agang-aganna ngaseng. Lebami kutulung 
karaengku sagenna takkulleaki nibeta ri 
Daud. Mingka manna nakamma kihinaja lanri 
passabakkang baineji bawang. 

9 Bajikangngang Daud kutulung, 
labiangampa lanri lebana ajanji Batara 
mae ri ia laNaalle anne kakaraenganga battu 
ri Saul siagang jari-jarina, nampa Naangka 
Daud ajari karaeng mae ri sikontu tu Israel 
siagang tu Yehuda. Dasi-dasi naNabunoa 
Allataala, punna tena nakugaukangi janjinNa 
Allataala mae ri anjo Daud!" 

11 Takkulleai appiali Isyboset manna silappa 
kana, lanri mallana ri Abner. 

12 Nampa akkirimmi Abner tunisuro 
mange ri Daud niaka ri Hebron anjo 
wattua. Angngerangi pasang angkana, "Inai 
langkoasai anne buttaya? Apparemako 
parjanjiang siagang inakke nampa lakubantu 
karaengku sollanna sikontu bansa Israel 
assere kabusu mae ri karaengku!" 

13 Appialimi Daud angkana, "Bajimi. Pabattui 
anne pasangku mae ri Abner angkanaya: 
Erokka appare parjanjiang siagang ikau, 
mingka nia sere sara: Mikhal, ana bainena 
Saul, musti nuerangi mae ri nakke punna 
battuko andallekang mae ri nakke." 

14 | ebaki anjo akkiring tommi Daud tunisuro 
mange ri Isyboset, angngerang pasang 
angkana, “Kipoterangi Mikhal, bainengku, 
mae ri nakke. Kalebami kuballi sibilangngang 
bibi ulunna tu Filistin." 

15 j ari nasuromi Isyboset tunisurona 
angngallei Mikhal battu ri buranenna, iamintu 
Paltiel anana Lais. 

16 Mingka tuli amminawamna Paltiel 
angngarru ampinawangi Mikhal. Ri wattunna 
battu kenanga mange ri kota Bahurim, 
nakanamo Abner ri ia, "Sudamo, ammotere 
lalo mako." Jari ammoteremi Paltiel. 

17 Ilalang kammana anjo assipabicarami 
Abner siagang sikamma pamimping- 

ngaseng mako ero ampajari Daud karaennu. 

18 Jari iaminne kasampatang mae ri kau. 
Urangi angkanaya lebami ajanji Batara mae 
ri Daud, angkanaya eroki Napake Daud untu 
ampasalamaki ummaNa Israel battu ri tu 
Filistin siagang battu ri sikontu musunna 
maraenganga. " 

19 Assipabicara tommi Abner siagang tu 
Benyamin, siagang alampa tommi mange 
ri Hebron untu ampauangi Daud anjo apa 
lebaka nasitujui tu Benyamin siagang tu 
Israel. 

20Ri wattunna andallekang Abner siagang 
ruampulo ana buana ri Daud ri Hebron, 
apparemi passua-suarrang Daud untu 
kenanga. 

21 ebaki anjo appalakanami Abner siagang 
angkana, "Kilappassamma alampa untu 
ampagjioki sikontu tu Israel sollanna assere 
kenanga siagang karaengku. Lanatarimaki 
kenanga ajari karaeng, na lanri kammana 
na karaengku lammarenta mae ri sikontu 
parasanganga, situru erona karaengku. " 
Nampa nilappassammo Abner alampa ri Daud 
siagang nitanggongi kasalamakkanna. 

22 Alampanamo Abner, ammotereki Yoab 
siagang ana buana Daud maraenganga 
battu ri pabundukanga siagang jai naerang 
kenanga barang-barang nirampasa lalang 
pabundukanga. 

Abner andallekang ri Karaeng Daud siagang 
nilappassammi alampa na nitanggongi 
kasalamakkanna. 

24Na mangemo Yoab andallekang ri 
karaenga siagang angkana, "Antekamma 
anjo apa kigaukanga karaeng? Battui 
Abner andallekang ri karaengku. Angngapa 
nakilappassang alampa bawang-bawang? 

25 Manassana kiasseng karaeng angkanaya 
anjo kabattuanna Abner poro eronaji 
antipuki karaeng, siagang lanri eronaja 
naasseng kaadaanta kammayatompa sikontu 
rancanata." 

26 Nabokoina Daud, akkirimmi Yoab 
siapa are tunisuro mange angkioki Abner. 
Napinawammi kenanga Abner sagenna 
anrapi mange ri ampina bungung Sira, 
nampa naerang kenanga ammotere Abner. 
Yangasenna anjo apa kajarianga tanaassengai 
Daud. 

27 Tena nasallo battuna Abner mange ri 
Hebron, nikiomi ri Yoab mae ri sari, mae 
ri ampina pakkebu lompoa, sangkamma 
angkanaya nia rahasia lanabicara. Tiring 
natobomi Yoab parruna Abner sagenna mate. 
Kammaminjo namatemo Abner nibuno ri 
Yoab untu ambalasaki pammunoanna Abner 
ri andina Yoab iamintu Asael. 

28 Nalangngerena Daud anjo passalaka, 
nakanamo, “Naassengi Batara angkanaya 

lalang ri anjo pammunoanga mae ri Abner. 

29 Lappassammi Yoab siagang sikontu 
kaluargana nihukkung lanri anjo 
panggaukanna. Dasi-dasi na lalang ri 
kaluargana Yoab siagang Jari-jarina tuli 
niana tau garring sala, yareka burane tenaya 
kagassinganna, yareka kakurangangi ri 
kanre-kanreang!" 

30 kammaminjo Yoab siagang Abisai andina, 
ambalasaki mae ri Abner lanri lebana Abner 
ambunoi andina kenanga iamintu Asael lalang 
pabundukang ri Gibeon. 

3l Nampa naparentakang Daud mae ri 
Yoab siagang ana buana sollanna nakekke 
pakeanna kenanga, siagang ammake kaeng 
tanra kasusaang kamateang kammayatompa 
nanakarruki Abner. Siagang ri wattunna 
niantara mayaka, kalenna Karaeng Daud 
ajappa ri bokona patti tumatea. 

32 Anjorengi ri Hebron nitarawang Abner, 
nampa karaenga siagang sikontu rayaka 
angngarru lompoi ri dallekanna anjo jeraka. 

33 | ebaki anjo angngarrumi Daud lanri Abner, 
nakana, 

34 "Maka musti matei Abner ajari tau tolo: 
tena natassikko limanna, na bangkenna tena 
narimpungi? Mate nitoboki ri tau Jadalaka 
siagang tau pallaka." Nampa angngarru 
sikontu rayaka pila lompo saranna angkarruki 
Abner. 

sollanna angnganre sikede, mingka assumpai 
angkana, "Poro Nabuno laloa Allataala punna 
angnganrea lalang tenanapa nalabu alloa!" 

36 Nalangngerena anjo kammaya, sannammi 
pamaina rayaka. Memang, apa-apa mamo 
nagaukang Karaeng Daud, tuli napajari 
sannangi pamaina rayaka. 

37 Anjo alloa sikontu rayana Daud siagang 
sikontu bansa Israel napahangi angkanaya 
tena nakellai karaenga nibuno Abner. 

38 Nakana karaenga mae ri sikamma 
tumminawanna, "Tanuassengakai angkanaya 
anne alloa nia sitau pamimping lompo ri 
Israel mate? 

39 Manna inakke anne nipilea ri Allataala ajari 
karaeng, mingka kamma-kamma anne tena 
kusaring kagassingangku. Anjo ana-anana 
Zeruya teai sipato pallana. Takukulleai 
kukoasai kenanga. Dasi-dasi nanihukkung ri 
Karaeng Allataala anjo kenanga tau Jadalaka, 
situru panggaukanna kenanga." 

4 tj ari-jarina Saul maraenga iamintu 
Mefiboset, anana Yonatan. Anjo taua 
tempangi battu ri umuru liman taung, iamintu 

ri wattunna mate Saul siagang Yonatan. 
Nasaba ri wattunna battu kabara kamateanna 
kenanga battu ri kota Yizreel, lari patarintina 
Mefiboset angkalawingi: mingka lanri talalo 
akkaro-karona anjo bainea, tuguruki anjo 
anaka sagenna tempang. Nalangngerena 


5. 2 Samuel 4.21 7 16 
Isyboset iamintu ana buranena Saul 


angkanaya lebami nibuno Abner ri Hebron, 
lanynyami sumangana, siagang annekkere 
ngasemmi sikontu bansa Israel. Nia rua 
perwira tantarana Isyboset, ajaria kapala 
pasukang untu maju abundu; serea niarengi 
Baana, nampa sereanga pole niarengi 
Rekhab. Anjo kenanga anana Rimon, battu ri 
Beerot battu ri suku Benyamin. (Anjo Beerot 
antamaki daerana Benyamin. Pandudu riolona 
larimi mange ri Gitaim nampa ammantang 
anjoreng appakkaramula anjo wattua.) 

2(4:1) 

3(4:1) 

4(4:1) 

> Anjo ruaya perwira, iamintu Rekhab 
siagang Baana alampai mange ri ballana 
Isyboset na battu mange anjoreng ri wattu 
tangngana alloa, sitabanna attinro allo 
| syboset. 

6 Baine ajagaya ri anjo ballaka tadodoki ri 
wattu attapina gandung, sagemna attinro. 
Lanri kammana anjo akkullei Rekhab siagang 
Baana antama cokko-cokko ri anjo ballaka. 

7 Tulusuki kenanga antama ri bili katinroanna 
Isyboset, sitabanga attinro Jjannang, nampa 
natobo sagenna mate. Napolongi kallonna 
kenanga nampa naerang ulunna alampa. 
Sipattangi bujuru kenanga ajappa allalo ri 
Kabung Lapparana Yordan. 


2 Samuel 4.81 12 | 17 
8 Nampa napassareang kenanga anjo ulunna 


Isyboset mae ri Daud ri Hebron siagang 
nakana, "laminne ulunna Isyboset, ana 
buranena Saul, musunna karaengku eroka 
ambunoi karaengku. Anne alloa nabalasaki 
panggaukanna Saul siagang jari-jarina untu 
ikatte." 

9 Mingka appialimi Daud angkana, "Batara 
mattallasaka, lebaka ampasalamaka battu ri 
sikontu balaya, Naassengi angkanaya annabai 
anne lakukananga. 

10 Ri wattunna ri Ziklag nia tau ampauanga 
passala kamateanna Saul, nakanai kalenna 
angngerangi kabara baji. Mingka lebami 
kujakkala siagang kubuno. laminjo sawala 
kupassareanga mae ri ia ajari pabalasa mae 
ri anjo kabara naeranga. 

ll Teai sipato labi battalana hukkungang 
lakupabattua mae ri tau jadala ambunoai 
tau tenaya salana siagang sitabanga attinro 
ri balla kalenna! Kamma-kamma anne 
kutuntuki pambalasanga mae ri kau lanri 
anjo pammunoanga, siagang kupalanynyakko 
battu ri tompona anne buttaya!" 

12 L ebaki anjo naparentakammi Daud 
mae ri ana buana untu ambunoi Rekhab 
siagang Baana. Lebaki nibuno, nipolommi 
limanna siagang bangkenna kenanga nampa 
nigentung ri ampina balanga. Mingka ulunna 
Isyboset niallei siagang nitarawangi ri anjo 
kotaya todong, ilalang ri jerana Abner. 


`~ 2 Samuel 5.116 .. 18 
5 l Lebaki anjo battu ngasemmi sikontu 


pamimping-pamimpinna suku-suku 
Israel mange ri Daud ri Hebron siagang 
angkana kenanga ri ia, "Ikambe anne bija 
mareppesettaki karaeng. 

2Battu rioloji, balalo ri wattu ammarentana 
ija Saul mae ri kambe, ikatte tonji karaeng 
ampimpingi tantarana Israel punna maju 
mange abundu. Nampa pole lebami ajanji 
Batara mae ri katte angkanaya ikattemi 
lampimpingi ummaNa siagang lajari karaeng 
mae ri kenanga." 

3 Apparemi parjanjiang Daud siagang anjo 
pamimping- pamimpinna tu Israel, nampa 
nilanti ri kenanga ajari karaeng mae ri Israel. 

4Tallumpulo taung umuruna Daud anjo 
wattunna ajari karaeng, siagang patampulo 
taungi sallona ammarenta. 

3 Tuju sitangnga taung ammarenta ri Hebron 
mae ri Yehuda, siagang tallumpulo antallu 
taung ammarenta ri Yerusalem mae ri sikontu 
Israel siagang Yehuda. 

6 Ri sereang allo alampai Karaeng Daud 
siagang ana buana ero ambunduki Yerusalem. 
Panduduna anjo kotaya, iamintu tu Yebus, 
nakapangi angkanaya tanakulleai Daud 
ambetai Yerusalem. Lanri kammana anjo 
nakanamo kenanga ri ia, "Takkulleako 
lantama mae: manna tau butaya siagang tau 
tempanga akkulle tongi ambongkako." 


2 Samuel 5.71 12 . 19 
7 Nakanamo Daud mae ri ana buana, "Niakka 


anrinni tau angkabirisi tu Yebus sangkamma 
bateku angkabirisi kenanga? Maka birisi 
tojengi sagenna cinna dudu ambunoi 
kenanga? Punna kamma, antama mako battu 
ri passolongang jeneka nampa bunduki anjo 
tu butaya siagang tu tempanga kukabirisia." 
(laminjo sabana nanakana taua, "Tu butaya 
siagang tu tempanga takkulleai antama ri 
BallaNa Batara.") Akkullemi naalle Daud 
anjo pattahanganna Sion siagang naempoi. 
Naaremmi "Kota Daud". Nabangummi anjo 
kotaya ri tammulilina anjo pattahangnganga, 
appakkaramula battu ri rayanganna bonto 
nipakatinggia siagang butta. 

8 (5:7) 

9 (5:7) 

10 Pila sallo pila kassami Daud, lanri nitulungi 
ri Batara, Allataala Kaminang Koasaya. 

ll Karaeng Hiram battu ri parasangang 
Tirus akkiringi wakkele mae ri Daud. 
Kammayatompa kayu camara Libanon 
siagang tukang-tukang kayu na tukang- 
tukang batu untu ambangung balla 
kakaraengang. 

12 anri kammana anjo tappami Daud 
angkanaya nipakajarreki ri Batara ajari 
karaeng mae ri Israel, siagang nipajari 
kassaki kakaraenganna untu kaparalluanna 
ummaNa Batara. 


2 Samuel 5.131 20. 20 
13 | ebanamo alette Daud battu ri Hebron 


mange ri Yerusalem, abainemi pole siapa are 
tubaine siagang angngalle tommi siapa are 
baine piara; jari pila katambammi ana-ana 
buranena siagang ana-ana bainena. 

14 Ana-ana buranena nilassukanga ri 
Yerusalem iamintu: Syamua, Sobab, Natan, 
Salomo, 

1Yibhar, Elisua, Nefeg, Yafia, 

16 Flisama, Elyada siagang Elifelet. 

17 Ri wattunna nalangngere tu Filistin 
angkanaya nipajari karaemmi Daud ri Israel, 
battumi kenanga ero anjakkalaki. Mingka 
nalangngereki Daud anjo passalaka, nampa 
alampa mange ri pattahangnganga. 

18 Battumi tu Filistin ri Kabung Refaim 
siagang naempoi anjo tampaka. 

19 Akkutanammi Daud ri Batara angkana, 
"Apa musti kubunduki anjo tu Filistin? Maka 
laKisarea pammetang?" Appialimi Batara 
angkana, "Bundukimi. |Nakke lassareko 
pammetang." 

20 Nampa alampamo Daud mange ri 
Baal-Perasim siagang nabetami anjoreng anjo 
pasukang tu Filistin. Nampa angkana, “Lebami 
Narumbang Batara pattahanganna musungku, 
sanrapang aba anrumbangi sikontu apa- 
apaya lalang wattu sinampekang." Lanri 
kammanami anjo naniaremmo anjo tampaka, 
"Baal-Perasim". 


5. 2 Samuel 5.211 6.3 21 
21] arimi tu Filistin, siagang tenamo nasawe 


angngerangi sikamma patung-patung 
barhalana kenanga. Niallemi ri Daud siagang 
ana buana anjo patung-patunga. 

22 Tena nasallo ribokoanganna battumi pole 
tu Filistin angngempoi Kabung Refaim. 

23 Sikalipi pole Daud appala pangngunju ri 
Batara. Appialimi Batara angkana, "Teako 
bunduki kenanga battu anrinni, mingka 
ajappako adete siagang bundukimi kenanga 
battu ri boko, battu ri poko-poko kayu murbei. 

24 Punna nulangngere sara tau abarrisika 
irate ri coppona anjo poko-pokoka, maju 
mako, nasaba iNakke lajappa ri dallekannu 
untu ambetai tantara Filistin." 

25 Nagaukammi Daud anjo apa 
Naparentakanga Batara, siagang akkullemi 
natunrung sagenna ammunduru anjo tu 
Filistin battu ri Geba sagenna mange ri Gezer. 
6 l Nampa nakio pole Daud surudadu- 

surudaduna kaminang bajika ri Israel 
sollanna arappung, nia 30.000 jaina tau. 

2 Napimpingi kenanga mange ri Baale- 
Yehuda, untu angngallei battu anjoreng 
Patti Parjanjiang niarenga siagang arenNa 
Batara Kaminang Koasaya niaka empoang 
kalabiranNa irate ri patung-patunna malaeka 
akkanyika. 

3 Niallei anjo Patti Parjanjianga battu ri 
ballana Abinadab irate ri bontoa nampa 
nipanai antama ri bendi berua. Nampa 


| 2 Samuel 6.41 10 22 
nirurungang anjo bendia ri ana-anana 


Abinadab iamintu Uza siagang Ahio; Uza 
ajappa ri sarinna, 

4siagang Ahio ajappa ri dallekanna. 

3 Daud siagang sikontu bansa Israel 
ajappa ri dallekanna anjo Pattia ajoge-joge 
sipagassing-gassinna tojeng siagang 
akkelong-kelong untu ampakalabiriki Batara. 
Akkarena kacaping, gambusu, rabana, 
rincing-rincing siagang kasidai kenanga. 

6 Ri wattunna battu kenanga mange ri 
panggilingang gandunna Nakhon, tattoroi 
anjo sapi-sapi ambesokai anjo bendia; 
na napajonjomo limanna Uza siagang 
natagala anjo Patti Parjanjianga sollanna tena 
natuguru. 

7 Anjo memang wattua Nalarromo Karaeng 
Allataala mae ri Uza, lanri nahinana Batara 
battu ri anjo panggaukanna. Nibunomi Uza ri 
anjo tampaka, ri ampina Patti Parjanjianga. 

8Jari appakkaramula anjo wattua 
naniaremmo anjo tampaka Peres-Uza. Larroi 
Daud ri Batara lanri Napanrakinna Uza. 

9 Mingka malla tongi Daud ri Batara 
siagang nakanamo, "Kamma-kamma anne 
antekamma batena akkulle kuerang anjo Patti 
Parjanjianga?" 

10] anri kammana anjo taerokami pole 
angngerangi anjo Patti Parjanjianga mange ri 
Yerusalem, passangalinna nabolimi ri ballana 
Obed-Edom tu Gat. 


2 Samuel 6.111 16 23 
11Tallum bulangi sallona ammantang 


anjoreng anjo Patti Parjanjianga, na 
nibarakkakimo Obed-Edom siagang 
kaluargana ri Batara. 

12 Nalangngereki Karaeng Daud angkanaya 
Nabarakkaki Batara kaluargana Obed-Edom 
siagang sikontu barang-baranna lanri anjo 
Patti Parjanjianga. Jari alampami mange ri 
ballana Obed-Edom angngallei anjo Pattia 
untu napalette mange ri Yerusalem siagang 
nasuarri lompoi. 

13Ri wattunna ajappamo annang dakka 
sikamma tau angngangkakai anjo Patti 
Parjanjianga, nasuromi Daud kenanga 
ammantang. Nampa assare korobang mae 
ri Batara, iamintu sapi laki siagang ana sapi 
nipakacomo. 

14 Nampa ajoge-joge Daud sanna lompona 
sumangana untu ampakalabiriki Batara. Anjo 
wattua poro lipa lenang bodo bawang napake 
napasikko ri ayana. 

15 Kammaminjo batena Daud siagang sikontu 
raya Israel ampaletteki anjo Patti Parjanjianga 
mange ri Yerusalem, nirurungang siagang 
sara rannu lompo siagang sara tarompe. 

16 Ri wattunna sitabang nierang anjo Patti 
Parjanjianga antama ri kotaya, attoaki 
Mikhal ana bainena Saul battu ri jandelaya 
na nacinimo Karaeng Daud alumpa-lumpa 
siagang ajoge-joge untu ampakalabiriki 


2 Samuel 6.171 21 BE 
Batara; na lanremo nasaring Mikhal anciniki 


Daud appakamma. 

17 Anjo Patti Parjanjianga nipadongkoki 
lalang ri kema lebaka natannang Daud untu 
anjo Pattia. Nampa assare Daud korobang 
nitunu siagang korobang passiamakkang mae 
ri Batara. 

18 Nampa Nabarakkaki sikontu raya Israel 
lalang arenNa Batara Kaminang Koasaya. 

19 Nampa nabage-bagei kenanga kanre. 
Tunggala tau niaka anjoreng baji burane 
kammayatompa bai-bainea massing nasarei 
sikere dageng nilangga, roti siagang 
kanrejawa kismis. Lebaki anjo massing 
ammotere ngasemmi kenanga mange ri 
ballana. 

20Ri wattunna ammotere Daud mange ri 
balla kakaraenganga untu assarei sallang 
kaluargana, assuluki Mikhal anruppai Daud 
na nakana, "Anne alloa manassa napakalabiri 
tojeng-tojengi kalenna karaenna tu Israel! 
Assolaraki sangkamma tau tolo tenaya 
nangngasseng siri-siri, ri dallekanna ngaseng 
ata-ata bainena sikamma pagawena balla 
kakaraenganga!" 

21 Appialimi Daud angkana, "Ajogeka untu 
ampakalabiriki Batara, lebaka antollaki 
manggenu siagang kaluargana, nampa 
Napileia ajari pamimpinna Israel, ummaNa. 
Lanri kammana anjo tuli lajogeka untu 
ampakalabiriki Batara. 


2 Samuel 6.221 7.7 . 25 
22 Balalo kurellakangi kalengku nipakatuna 


labiangngang naanjo sumpaenga. Akkulleko 
ampakatuna, mingka anjo ata-ata nupaua 
sumpaeng, lanapakalompoa!" 

23 Anjo Mikhal, ana bainena Saul tena anana 
lalang tallasana. 

7 INajagai Batara anjo Karaeng Daud 

battu ri karicuanna musunna, sagenna 
akkulle ammantang tuli lalang ri balla 
kakaraenganna. 

2] ari nakanamo karaenga ri Nabi Natan, 
"Ciniki, anne inakke ammantanga lalang ri 
balla kakaraengang nipareka battu ri kayu 
camara Libanon, nampa Patti Parjanjianna 
Allataala poro niboliki bawang lalang ri 
kemaya!" 

3 Appialimi Natan angkana, "Gaukammi 
sikamma apa kikaerokia, nasaba Natulungki 
Batara." 

4 Mingka ri anjo bangngia Nakana Batara ri 
Natan, 

3 "Alampako siagang pabattui mae ri atangKu 
Daud anne pasangKu angkanaya, Angngapa 
naikau ambangung balla untu iNakke. 

6 Bakuna Kulappassang bansa Israel battu 
ri Mesir sagenna kamma-kamma anne, tena 
lebaKka ammantang lalang ri sereang balla, 
passangalinna alabangA tuli alampa siagang 
lalangA ri kemaya ammantang. 

' Lalang alabangKu alampa siagang 
bansa Israel, talebaKa akkutanang mae 


2 Samuel 7.81 12 26 
ri pamimping-pamimping lebaka Kupile, 
angkana apa sabana natena nabangungangA 
kenanga balla battu ri kayu camara Libanon. 

8 Lanri kammana anjo Natan, pauangi 
atangKu Daud, angkanaya iNakke Batara 
Kaminang Koasaya, angkana ri ia, Leba mako 
Kualle battu ri jama-jamannu akkalawakia 
gimbala ri paranga siagang Kuangkakko ajari 
karaeng mae ri ummakKu Israel. 

9 Leba mako Kururungang manna pole 
kemae lampanu, siagang sikontu musunnu 
lebami Kutumpasa ri wattunnu abundu. 
LaKupajariko masahoro sangkamma 
pamimping-pamimping kaminang lompoa ri 
lino. 

10 Nampa pole, untu ummakKu Israel lebami 
Kupasadiang tampa siagang Kusuroi kenanga 
ammantang tuli anjoreng, sollanna akkulle 
sannang tallasana kenanga, tenamo naniricui 
pole. Baku battuna kenanga mae anrinni 
ri buttaya riolo, na Kuangka pamimping- 
pamimpinga untu kenanga, nibunduki 
kenanga ri sikamma tau mangngalia ri gau 
katerassang, mingka anjo passala kammaya 
tenamo nalakajariang poleang. AjanjiA 
angkanaya laamangko battu ri sikontu 
musua, siagang laKusareko jari-jari. 

11(7:10) 

12 Sallang, punna narapi ajalanu, na 
nunitarawang ri jerana boe-boenu, nia 
sitau battu ri ana buranenu laKuangka 


Mr 2 Samuel 7.131 19 27 
ajari karaeng. lami lambangungA balla. 


LaKupakajarreki kakaraenganna siagang 
nia sitau jari-jarina lammarenta satunggu- 
tungguna salaku karaeng. 

13(7:12) 

14 | Nakke lajari Manggena, siagang ia lajari 
ana buraneKu. Punna nia apa sala nagaukang, 
laKuhukkungi sangkamma serea mangge 
anghukkungi anana. 

15 Mingka tuli laKugaukangi apa bajika mae 
ri ia situru janjingKu. Tuli laKutagala jarreki 
janjingKu mae ri ia, tena nasangkamma apa 
lebaka Kugaukang mae ri Saul Kupalessoka 
battu ri empoanna sollannu akkulle ajari 
karaeng. 

19 Tuli laniana jari-jarinu, siagang laKupajari 
kakaraengannu attahang sagenna satunggu- 
tungguna. Nia sitau Jari-jarinu lammarenta 
salaku karaeng sagenna satunggu-tungguna." 

17 Nampa napau Nabi Natan mae ri Daud 
sikontu apa lebaka Napanyata Allataala mae 
ri ia. 

18 Nampa antama Karaeng Daud ri 
KemaNa Batara. Ammempoi nampa appala 
doang angkana, "O, Batara Kaminang 
Tinggia, inakke siagang kaluargaku tena 
kusiratang antarimai sikontu kabajikang 
Kipappicinikanga mae ri nakke anne siapaya 
sallona. 

19 Balalo labiangngang naanjo Kigaukanga, 
o Batara Kaminang Tinggia, lebakKi appare 


me mahasa 2 Samuel 7.201 24 28 
janji ri passalana jari-jariku untu wattu 


labattua. Siagang Kipappicinikangi anjo 
passalaka mae ri nakke, manna nainakke 
anne poro tau biasaja bawang, o Batara 
Kaminang Tinggia. 

20 Apapi pole akkulle kupau mae ri Katte? 
Kiassengi sikontu-kontuna ri passalana anne 
atanTa. 

21] anri janjinTa siagang lanri ero 
kalenTa naKigaukang anjo panggaukang- 
panggaukang malompoa untu angngajaraki 
anne atanlTa. 

22|Katte manassa teai sipato malompoTa 
tojeng, o Karaeng Allataala! |Katteji bawang 
Allataala, tena sikali sangkammanTa. 
Naassengi ikambe anjo passalaka lanri baku 
riolo iji nanipauammo ikambe. 

23Ri sikontu linoa tena nia bansa 
sangkamma Israel. Tena ruanna bansa 
Israel leba Kilappassang battu ri tunipare 
ataya untu Kipajari umma kalenTa. Sikontu 
gau malompoa siagang appakalannasaka 
Kigaukanga mae ri kenanga, ampajari 
masahoroki arenTa ri sikontu linoa. Bansa- 
bansa maraenga siagang rewata-rewatana 
lebami Kibongka ri wattunna maju ummatTa 
abundu. 

24 ebami bansa Israel Kipajari ummatTa 
sagenna satunggu-tungguna, siagang iKatte 
o Batara, ajari Allataalana kenanga. 


2 Samuel 7.251 8.1 29 
25 Na kamma-kamma anne, o Karaeng 


Allataala, poro mangngellaiKi ampakajarreki 
janjinTa lebaka Kipau untu satunggu- 
tungguna ri passalana kalengku siagang 
jari-Jariku. Poro mangngellaiKi naKiparupa 
anjo apa lebaka Kipajanjiang. 

26 Ri kere-keremae tuli lanapakalompoi taua 
arenTa siagang angkana, Batara Kaminang 
Koasaya, lami Allataala mae ri tu Israel. 

Na nia sitau battu ri jari-jarina lammarenta 
salaku karaeng mae ri anne bansaya sagenna 
satunggu-tungguna. 

27Q, Batara Kaminang Koasaya! 
Kupabaraniangi kalengku ampanaltki 
anne pappala doangku mae ri Katte, lanri 
IKatte KalenTa leba ampauanga angkanaya 
ana cucungku situlusuna laKipajari karaeng 
mae ri anne bansaya. 

280, Batara Kaminang Tinggia, iKattemi 
Allataala, Sikontu JanjinTa Kirupai, na anjo 
apa bajika lebami Kipajanjiang mae ri nakke. 

29 | anri kammana anjo, kupalaki, poro 
mangngellaiKi naKibarakkaki jari-jariku, 
sollanna tulusu nakasiana kenanga 
pangngamaseanTa sagenna satunggu- 
tungguna. O, Batara Kaminang Tinggia, 
yangasenna anjo lebami Kipajanjiang, 
jari tuli laKibarakkaki jari-jariku sagenna 
satunggu-tungguna." 

9 l Siapa are sallona ribokoanganna 
Karaeng Daud nabundukimi pole tu 


Binan 2 Samuel 8.21 6 3 
Filistin. Nabetami kenanga siagang naallemi 


buttana kenanga. 

2 Nabeta tommi Daud tu Moab. Nasuroi 
kenanga attinro ri buttaya, nampa nabuno 
tarua lalang tattallua tau. Jari, tundumi tu 
Moab mae ri Daud siagang abayarami passare 
kenanga mae ri ia. 

3 Nampa nabeta Daud Karaeng Hadadezer 
anana Rehobot ammarentaya ri Zoba, iamintu 
sere kakaraengang ri ampina kota Damsyik. 
Anjo wattua sitabangi lalang jappana 
Hadadezer ero ampakajarreki ammotere 
kakoasanna mae ri daera niaka ri ampina 
ulunna Binanga Efrat. 

4Natahangi Daud nia 1.700 tau tantara 
ajarang siagang 20.000 tau tantara ajappa 
bangkeng. Napesoki kabusumi sikontu 
jaranga, pantaranganna siapa are jaina, 
anggannaka untu sibilangngang kareta 
pabundukang. 

“Tu Siria battua ri Damsyik akkiringi tantara 
untu ambantui Karaeng Hadadezer. Mingka 
nabetai Daud kenanga siagang nabunoi nia 
22.000 jaina tau battu ri kenanga. 

6 Nampa ambangung Daud pakkemaang- 
pakkemaang tantara lalang ri daerana 
kenanga, siagang tundumi kenanga 
kammayatompa abayara passare mae ri ia. 
Nisarei Daud ri Batara pammetang manna 
pole kemae napabunduki. 

7Sikamma palapa barambang bulaeng 


napakea tantarana Hadadezer nirampasaki ri 
Daud nampa naerang mange ri Yerusalem. 

8Pantaranganna anjo jai sikali todong 
tambaga naalle Daud battu ri Betah siagang 
Berotai, iamintu kota-kota nakoasaia 
Hadadezer riolo. 

9 Karaeng Tou battu ri Hamat nalangngereki 
angkanaya lebami nabeta Daud sikontu 
tantarana Hadadezer. 

10J ari nakirimmi ana buranena niarenga 
Yoram untu ampabattui sallanna mae ri 
Karaeng Daud siagang appabattu salama 
lanri anjo pammetanna, lanri anjo Karaeng 
Hadadezer masarroi abundu siagang Tou. 
Battui Yoram mange ri Daud siagang 
angngerangi hadia gaga iamintu bulaeng, 
pera siagang tambaga. 

11 Napassareang kabusuki Daud anjo sikontu 
hadiaya mae ri Batara untu nipake lalang 
ri upacara sambayanga. Kammatommi 
anjo nagaukangi sikamma barang-barang 
bulaenga siagang pera lebaka narampasa 
battu ri Hadadezer siagang bansa-bansa 
nabetaya, iamintu bansa Edom, Moab, Filistin 
siagang Amalek. 

12(8:11) 

13 Ajari pila katambammi masahorona 
arenna Daud ri wattunna ammotere siagang 
lebana nabuno tu Edom 18.000 jaina ri 
Kabung Asin. 

14 Ambangummi pakkemaang-pakkemaang 


tantara ri sikontu Edom, na anjo sikontu 
tu Edom tundumi mae ri ia. Nisarei Daud 
pammetang ri Batara manna pole kemae 
napabunduki. 

15 Kammaminjo batena Daud ammarenta ri 
sikontu Israel siagang najagai sollanna nigau 
adele siagang baji rayaka. 

16 |aminne areng-arenna sikamma tau 
tinggia pangkana naangkaka Daud: 
Panglimana tantaraya iamintu Yoab anana 
Zeruya; Jurutulisina balla kakaraenganga: 
Yosafat anana Ahilud, Imang-imanga: Zadok 
anana Ahitub siagang Ahimelekh anana 
Abyatar: Jurutulisina parasanganga: Seraya 

17(8:16) 

18 kapala pangawala kalenna karaenga: 
Benaya anana Yoyada, I|mang-imang balla 
kakaraenganga: ana-ana buranena Daud. 
9 l Ri sereang allo akkutanangi Daud 

angkana, “Nia ija bijanna Saul attallasa? 
Punna nia erokka agau baji mae ri ia lanri 
Yonatan." 

2 Kaluargana Saul nia atanna niareng 
Ziba. Nisuroi andallekang ri Karaeng Daud. 
Akkutanammi karaenga angkana, "Ikauka 
antu Ziba?" Appialimi angkana, "Iye karaeng." 

3 Nampa akkutanang karaenga angkana, 
“Nia ijaka attallasa battu ri kaluargana Saul? 
Erokka agau baji mae ri ia, sangkamma 
lebaka kupajanjiang mae ri Allataala." 

Appialimi Ziba angkana, "Nia ija sitau ana 
buranena Yonatan. Attempangi." 

4 Akkutanammi karaenga angkana, 
"Kemaei?" Appialimi Ziba angkana, "Ri 
Lodebar, ri ballana Makhir anana Amiel." 

> Nampa nasuro kiomo Daud anjo ana 
buranena Yonatan. 

6 Anjo ana buranena Yonatan niarengi 
Mefiboset. Ri wattunna battu, sujumi 
ampakalompoi Daud. Nipattaumi ri Daud 
angkana, "Mefiboset". Nappialimo angkana, 
"Iye karaeng." 

7 Angkanami Daud, "Teako mallakki. 
Lalammoro pamaika mae ri kau lanri Yonatan 
manggenu. Sikontu buttana toanu iamintu 
Saul, lakupoterangi mae ri kau siagang 
akkulleko angnganre ri balla kakaraenganga 
satunggu-tungguna." 

8Sujumi pole Mefiboset siagang nakana, 
"Apa todong anggaranna anne atanta! 
Angngapa kibajikkamma mae ri atanta anne 
karaeng?" 

9 Nampa nakiomo karaenga Ziba iamintu 
atanna Saul, na nakana, "Sikontu apa 
nabokoia Saul siagang kaluargana 
kupassareangi mae ri anne cucunna 
karaennu. 

10]kau siagang sikamma ananu 
kammayatompa pambantunu musti 
najamai anjo buttaya untu kaluargana 
karaennu Saul, siagang sareangi anjo 

wasselena kenanga untu ampagannaki 


kaparalluanna kenanga. Mingka Mefiboset 
akkullei angnganre satunggu-tungguna ri 
balla kakaraenganga." (Ziba nia anana 15 tau 
burane siagang 20 jaina atanna.) 

11 Appialimi Ziba ri karaenga angkana, 
"Sikontu parentata karaeng lanagaukangi 
atanta." Jari sipangnganreammi Mefiboset 
siagang karaenga, sangkamma ana burane 
kalenna Karaeng Daud. 

12 Nia ana buranena Mefiboset niareng 
Mikha. Sikontu anggota kaluargana Ziba ajari 
kabusuki atanna Mefiboset. 

13 kKammaminjo nammantammo 
Mefiboset panra rua-ruaya bangkenna 
ri Yerusalem siagang tuli angnganrena ri balla 
kakaraenganga. 

10 1 Siapa are wattu ribokoanganna 

matemi Nahas iamintu karaeng Amon, 
nampa Hanun ana buranena ajari karaeng. 

2 Nampa nakanamo Daud, "Anjo Nahas 
agang majarrekku. Jari musti agang tonga 
siagang Hanun anana." Lanri kammana 
anjo akkirimmi Daud tunisuro mange ri 
parasangang Amon untu ansaleori Hanun 
lanri matena manggena. 

3Ri wattunna battu kenanga mange ri 
Amon, nakanamo sikamma pamimpinna 
anjo parasanganga mae ri Karaeng Hanun, 
"Teaki angkanai pikkiranta angkanaya 
nanakiring Daud anjo tunisurona lanri erona 

ampakalompoi manggeta karaeng! Nakiringi 


anjo taua mae anrinni ajari mata-mata untu 
ansalidiki anne kotaya, sollanna akkulle 
naalle." 

4Na najakkalamo Hanun anjo sikamma 
tunisurona Daud, nacukkuruki siali janggona 
kenanga, napolongi pakeanna kenanga 
sagenna pungkuna, nampa nasuro kenanga 
alampa. 

> Mingka siri-siriki kenanga ammotere 
mange ri parasanganna kenanga. Ri wattunna 
nipabattu mae ri Daud anjo passalaka, 
akkirimmi pasang sollanna ammantang 
anjo sikamma tunisuroa ri Yerikho sagenna 
attimbo poleang janggona kenanga. 

6 Nampa naassemmo kalenna tu Amon 
angkanaya anjo panggaukanna kenanga 
ajari passabakkang nanimusumo kenanga 
ri Daud. Lanri kammana anjo assewami 
kenanga 20.000 jaina tantara tu Siria niaka 
ammantang ri Bet-Rehob siagang Zoba, 
siagang 12.000 jaina tantara battu ri Tob, 
kammayatompa karaenna parasangang 
Maakha siagang 1.000 tau ana buana. 

7 Nalangngerena Daud anjo passalaka, 
nasuromi Yoab siagang sikontu tantarana 
maju angngewai musua. 

8 Assulumi tu Amon siagang naatoromi 
barisanna ri dallekang pakkebu lompona Raba 
ibukotana parasanganna kenanga; nampa 

tu Siria, tu Tob siagang Maakha naatoroki 


barisanna kenanga ri paranga. 

9 Naciniki Yoab angkana niepeki ri pasukanna 
musua battu ri dallekang siagang battu 
ri boko. Lanri kammana anjo napileimi 
tantara Israel kaminang bajika nampa naboli 
assidallekang siagang tantara Siria. 

10] abinnaya battu ri tantara Israel 
napassareangi mae ri Abisai andina, 
angngatoroki barisanna kenanga 
assidallekang siagang tantara Amon. 

ll Nakana Yoab ri anjo andina, "Punna 
tenamo kukkulle attahang andallekangi 
tantara Siria, akkaro-karoko ambantua: 
na kabalekanna, punna tenamo nukkulle 
attahang andallekangi tantara Amon, labattua 
ambantuko. 

12 pakajarreki nyawanu. Umba kibarjuang 
siagang barani untu bansata siagang 
untu kota-kotaNa Allataalata. Dasi-dasi 
naNagaukang Batara apa Nakaerokia." 

13 Majumi Yoab siagang pasukanna abundu, 
sagenna larimo tantara Siria. 

14Ri wattunna nacini tu Amon angkanaya 
larimi tantara Siria, lari tommi kenanga 
ambokoi Abisai nampa ammunduru antama 
ri kotaya. Lebaki nabunduki tu Amon, 
ammoteremi Yoab mange ri Yerusalem. 

15 Naassemmi kalenna tu Siria angkanaya 
nibetami kenanga ri tu Israel, lanri kammana 

anjo nakiomi kenanga sikontu pasukanna 


sollanna arappungang ammotere. 

16 Nampa nasuro kio Karaeng Hadadezer 
tu Siria niaka irayanganna Binanga Efrat, 
sagenna battumo kenanga mange ri Helam 
nipimping ri Sobakh, panglima tantarana 
Karaeng Hadadezer battu ri Zoba. 

17 Nalangngerena Daud anjo passalaka, 
naparappungammi linta sikontu pasukang 
Israel, nampa alimbang ri Binanga Yordan, 
nampa maju mange ri Helam. Anjorengi 
naatoro tu Siria barisanna kenanga nampa 
maju ambunduki pasukanna Daud. 

18 Mingka nitunrungi ri tu Israel tantarana tu 
Siria. Daud siagang pasukanna nabunoi 700 
tau paerang kareta pabundukang, siagang 
40.000 tau tantara ajarang: pantaranganna 
anjo Sobakh, panglima tantarana musua 
sarring tongi lokona sagenna mate ri tampa 
pabundukanga. 

19Ri wattunna sikamma karaeng nikoasaia 
ri Hadadezer nacinimi angkanaya nibetami 
kenanga ri tantara Israel, napalami kenanga 
assibajiki nampa tundu mae ri tu Israel. 
Appakkaramula anjo wattua tenamo nabarani 
tu Siria ambantui tu Amon. 

1 1 1 Biasana wattu acculana leko-leko 

kayua namaju sikamma karaenga 
abundu. Na ri wattu acculana leko-leko 
kayua anjo taunga nasuromi Daud anjo Yoab 
maju abundu siagang ngaseng sikamma 

perwiraya siagang sikontu tantara Israel: 


nampa nabetamo kenanga tu Amon siagang 
nakurummi kota Raba. Mingka Daud 
ammantangi ri Yerusalem. 

2 Ri sereang karueng, ambangung tinrona 
Daud, ajappa-jappai irate ri pattongko 
lapparana balla kakaraenganga. Battu 
anjoreng niamo sitau baine sitabang ajene, 
na teai sipato gagana anjo bainea. 

3 Na nasuro pakkutanangngammo Daud 
angkana inai anjo bainea. Nipauammi 
angkanaya anjo bainea niarengi Batsyeba. 
Manggena niarengi Eliam siagang buranenna 
niarengi Uria tu battu ri Het. 

4Nasuro allemi Daud anjo bainea. Na 
battuna mange ri balla kakaraenganga, 
assikatinroammi siagang Daud. (Silalonna 
leba Batsyeba anggaukangi upacara 
mannangkasi ri kalenna lanri lebana battu 
bulanna.) Nampa ammotere mange ri ballana. 

“Siapa are sallona ribokoanganna 
appakkaramulami Batsyeba tianang. 
Akkirimmi kabara mae ri Daud lanri anjo 
passalaka. 

6 Akkirimmi linta Daud parenta mae ri Yoab, 
angkana, "Suroi Uria anjo tu Het battu mae ri 
nakke." Jari nasuromi Yoab anjo Uria mange 
assibuntulu siagang Daud. 

7 Ri wattunna andallekang Uria ri Karaeng 
Daud, napakkutanangngangi karaenga 
angkana antekamma kaadaanna Yoab 

siagang pasukang Israel, kammayatompa 


antekamma jappa-jappana pabundukanga. 

8 Nampa nakanamo Daud mae ri Uria, 
"Ammotere mako mae ri ballanu siagang 
ammari-mari mako sinampe." Ri wattunna 
nabokoimo Uria balla kakaraenganga, 
akkirimmi Daud hadia mange ri ballana Uria. 

9 Mingka tammoterai Uria passangalinna 
attinroi ri dallekanna pakkebu lompona 
balla kakaraenganga siagang ngaseng 
pangawalana karaenga. 

10 Nipauammi Daud anjo passalaka. Jari 
akkutanammi ri Uria angkana, "Silalonnu 
ammotere battu ri pajappang bellaya, 
angngapa natena nummotere mae ri 
ballanu?" 

11 Appialimi Uria angkana, "Tantara Israel 
siagang Yehuda sitabangi abundu tojeng- 
tojeng siagang nirurungangi kenanga ri 
Patti ParjanjianNa Batara, Yoab panglimana 
ikambe siagang sikamma perwiraya niaki 
akkema ri paranga. Angngapa naanne 
atanta ammotereki mae ri balla, angnganre 
angnginung siagang attinro siagang 
bainenna? Lanri nyawana karaengku siagang 
lanri nyawana atanta, tena nalanagaukang 
atanta anjo kammaya!" 

12 Nampa nakanamo Daud, "Sudamo, 
ammari-mari mako pole anne alloa anrinni. 
Ammukopi baribasa nampa kukellaiko 
alampa." Jari ammantammi Uria ri Yerusalem 

anjo alloa. Ri allo ammukona nikiomi ri Daud 


untu sipangnganreang. 

13 | ari angnganremi siagang nipainummi 
jai-jai sagenna nasaring. Mingka anjo 
bangngia tena tongija nammotere Uria mange 
ri ballana, passangalinna attinroi alapara 
kalimbu ilalang ri bilina pangawalana balla 
kakaraenganga. 

14 Ammukona annulisimi sura Daud mae 
ri Yoab, nampa nakiring nasareang Uria 
angngerangi. 

15 Natulisiki lalang sura angkana, "Suroi Uria 
maju ri pabundukang kaminang ri dallekanga, 
ri tampa kaminang sarroa pabundukanga, 
nampa ammundurukko kau natena naassengi 
sollanna mate lalang bundu." 

16J ari lalang nakurunna Yoab anjo kotaya, 
nasuromi Uria alampa mange ri tampa 
naassenga angkanaya nijagai kassaki ri 
musua. 

17 Ri wattunna assulu tantara musua battu ri 
kotaya siagang namajui pasukanna Yoab, nia 
siapa are perwira pasukanna Daud nibuno, 
kammayatompa Uria. 

18 Nampa akkiring Yoab tunisuro mange 
ri Daud untu ampabattuangi antekamma 
jappa-jappana anjo pabundukanga. 

19 Naparentakangi Yoab mae ri anjo tunisuroa 
angkana, "Punna nalangngeremo karaenga 
laporannu ri passalana jappa-jappana anne 
pabundukanga, 

20 gassingka ajari larroi siagang akkutanangi 


ri kau angkana, Angngapa nureppese kamma 
mae ri anjo kotaya? Sai nuassengi angkanaya 
manassa lammakei pana musua battu rate ri 
tembo-tembona? 

21 Nukaluppaimika antekamma batena 
Abimelekh anana Gideon nibuno ri Tebes? Sai 
matei lanri niana sitau baine appasambila 
batu pagiling labu battu rate ri temboka 
mae ri ia? Jari, angngapa nureppese kamma 
mange ri anjo temboka? Punna akkutanang 
kamma anjo karaenga, paumi ri ia angkana, 
Uria, perwira tantarana karaengku, mate 
tongi!" 

22 Nalampamo anjo tunisuroa andallekang 
ri Daud siagang napabattumi anjo apa 
naparentakanga Yoab mae ri ia. 

23 Nakanamo anjo tunisuroa, "Labi 
kassakangngangi musunna ikambe siagang 
assuluki kenanga battu ri kotaya ammajui 
ikambe ri paranga. Mingka napakkassakkangi 
ikambe ampaunduruki kenanga ammotere 
sagenna mange ri pakkebu lompona kotaya. 

24 Nampa battu ratemi ri temboka kenanga 
ampanai ikambe, na niamo siapa are battu 
ri perwira pasukanna karaengku mate, 
kammayatompa Uria mate tommi." 

25 Nakanamo Daud ri anjo tunisuroa, 
"Pakajarreki pamaina Yoab siagang pauangi 
sollanna tena nacadi pamaina, nasaba 
takkulleai nitappu angkanaya inai lamate 

lalang ri pabundukanga. Pauangi sollanna 


napakajai siagang labi naterassi majua mae 
ri anjo kotaya sagenna tundu anjo kotaya." 

26 Ri wattunna nalangngere Batsyeba 
angkanaya matemi buranenna, susa 
kamateammi. 

27 Nampa lebana kasusaanna, nasuro allemi 
Daud anjo bainea nanierang mange ri balla 
kakaraenganga siagang nabaineammi. Siapa 
are bulang ribokoanganna allassukammi sitau 
ana burane. Mingka tena nasannang pamaiNa 
Batara mae ri anjo panggaukanna Daud. 

1 2 1 | eebaki anjo Nasuromi Batara Nabi 

Natan mange angngagangi sibuntulu 
Daud. Alampami Natan mae ri ia na nakana, 
“Nia rua tau ammantang lalang ri sereang 
kota: anjo serea kalumanynyangi nampa anjo 
sereanga pole kasi-asi. 

2 Anjo lapung kalumanynyanga jai olo-olo 
parakana siagang gimbalana, 

3 nampa anjo kasi-asia poro sikayuji bawang 
ana gimbalana naballia. Anjo ana gimbalaka 
naparakai sagenna ajari lompo lalang ballana 
siagang ngaseng ana-anana. Anjo ana 
gimbalaka nasarei kanre battu ri kanrena anjo 
taua, balalo jene inung battu ri cangkirina, 
siagang attinroi lalang ri riwaanna, bodona 
kana, napareki sangkamma ana baine 
kalenna. 

“Ri sereang allo nibattui ri toana anjo lapung 
tau kalumanynyang. Taerokai anjo lapung 

tau kalumanynyanga ampolongi gimbalana 


yareka sapi kalenna sollanna nipalluangi anjo 
toananna. Mingka naallei ana gimbalana 
anjo lapung tau kasi-asia, nampa napalluang 
toananna." 

> Nalangngerena Daud anjo carita 
kammaya, ajari teaimi sipato larrona 
mae ri panggaukanna anjo lapung tau 
kalumanynyanga siagang nakanamo, "Palla 
sikali anjo tau kalumanynyanga! Lanri Batara, 
anjo taua musti nasambei anjo ana gimbalaka 
alappi appa siagang musti nihukkung matei!" 

6(12:5) 

7 Nakanamo Natan ri Daud, "Ikattemi anjo 
taua karaeng! Siagang iaminne kananNa 
Batara, iamintu AllataalaNa Israel, | kau leba 
mako Kuangka ajari karaeng mae ri Israel 
siagang Kupasalamakko battu ri Saul. 

8 kakaraenganna Saul siagang sikamma 
bainenna Kupassareangi mae ri kau, 
balalo Kuangka mako ajari karaeng mae 
ri Israel siagang Yehuda. Ebara angkana 
tanggannakkapi anjo sikammaya, manassa 
laKusareko pole sangkammaya anjo jaina. 

9 Angngapa natena nujampangi parenta- 
parentaKu? Angngapa nanugaukang anjo 
kajadallang kammaya? Nusuro bunoi Uria 
lalang pabundukang, nulappassangi nibuno ri 
tu Amon, siagang nualleangi bainenna! 

10] anri tena numappilangngeri ri Nakke 
siagang lanri nuallena bainenna Uria, jari 

lalang tunggala Jjari-jarinu tuli lania lamate 


nibuno. 

11 Assumpa angkanaya laKupituj uiko 
bala, iamintu battua ri kaluarga kalennu. 
LaKuallei sikamma bainennu ri dallekang 
matannu siagang Kupassareangi mae ri tau 
maraenga assikatinroanga siagang kenanga 
ri tangngana alloa. 

12 Nugaukang cokko-cokkomi dosaya, 
mingka iNakke laKupabutti panggammarakKu 
lalang kasingarang, ri dallekanna sikontu tu 
Israel." 

13 Nampa nakanamo Daud ri Natan, 
"Dorakama mae ri Batara." Appialimi Natan 
angkana, "Leba maki Napammopporang 
Batara, jari tena kilamate karaeng. 

14 Mingka lanri kihinana Batara battu ri 
anjo panggaukanta, anjo ana buraneta beru 
lassuka lamatei." 

15 | ebaki anjo ammoteremi Natan mae 
ri ballana. Anjo ana buranena Daud 
nilassukanga ri Batsyeba Jandana Uria, tuguru 
garrimmi lanri eroNa Batara. 

19 Nampa appala doammo Daud mae ri 
Batara sollanna akkulle ammolle ri garrinna 
anjo anaka. Appuasai siagang tunggala 
bangngi attinro sipattang bujuru ri dapara 
bilina. 

17 Nampa battumo sikamma tumalompona 
balla kakaraenganga mae ri ia na nanyonyo 

angnganre siagang kenanga. 

18 Sidaminggu ribokoanganna matemi anjo 
anaka, siagang mallami sikamma ata-atanna 
Daud ampauangi. Nakana kenanga, "Ilalang 
tallasana ija anjo anaka, taerokai karaenga 
ampilangngeri punna abicaraki mae ri ia. 
Labiangampa kamma-kamma anne lalang 
matenamo ana buranena! Gassingka lingui 
nampa naparisi kalenna!" 

19 Nacinina Daud abici-bici anjo sikamma 
ata-atanna, napahammi angkanaya matemi 
anjo anaka. Nampa akkutanammi mae ri 
kenanga angkana, "Apaka matemi anjo 
anaka?" Appialimi kenanga angkana, "Matemi 
karaeng." 

20] ari ambangummi nai Daud battu 
ri daparaka, nampa ajene siagang 
najangkai baji uuna, kammayatompa 
nasambei pakeanna. Lebaki anjo alampami 
assambayang ri BallaNa Batara. Lebaki anjo 
ammoteremi mae ri balla kakaraenganga, 
siagang assuro patalami kanre, nampa 
angnganre. 

21 Nacinina anjo kammaya, nakanamo 
sikamma ata-atanna ri ia, "Tena napahangi 
ikambe karaeng. Ri wattunna attallasa ija 
anjo anaka appuasaki siagang angngarrukki, 
mingka lalang matenamo ambangungki nai 
nampa angnganre!" 

22 Appialimi Daud angkana, "Iyo, memang 


appuasa siagang angngarruka lalang 
attallasana ija anjo anaka lanri kupikkiriki 
angkanaya: Gassingka lamangngamaseangi 
Batara mae ri nakke siagang Naerokangi 
attallasa anjo anaka. 

23 Mingka kamma-kamma anne, lalang 
matenamo, apa matu-matungku tulusu 
appuasa? Maka akkullea ampattallasa 
poleangi? Sallang lalampa tonga mae ri 
anjo tampa napammantangia, mingka 
kamma-kamma anne tenamo nalammotere 
mae ri nakke." 

24 Nampa nasaleorimo Daud pamaina 
Batsyeba bainenna, nampa assikatinroang. 
Allassukammi Batsyeba sitau ana burane 
nisarea areng Salomo ri Daud. Nikamaseangi 
ri Batara anjo anaka 

25 sjagang Nasuroi Nabi Natan assarei areng 
Yedija anjo anaka, lanri nikamaseangi ri 
Batara. 

20] alanna anjo wattua abundu iji Yoab 
assiewa kota Raba, iamintu ibukotana Amon, 
siagang abirimmi naalle anjo kotaya. 

27 Nampa akkirimmi tunisuro mange ri Daud 
siagang allaporoki angkana, "Kamma- kamma 
anne kubundukimi Raba, siagang kuallemi 
tampa passadiang Jenena. 

28 Kkamma-kamma anne, kuminasai 
nakiparappungang tantara tassesaya, nampa 
kipimping maju abundu untu angngallei 

anjo kotaya. Lanri kammana anjo tenamo 


nalanakana sallang taua angkana inakke 
angngallei anjo kotaya." 

29 Napasseremi Daud sikontu tantarana, 
nampa maju ambunduki Raba, namajuimi 
nampa nabeta. 

30 Naallemi Daud songko kakaraenganga 
battu ri ulunna karaenna kenanga nampa 
napake kalenna ri ulunna. Anjo songko 
kakaraenganga battalana nia kira-kira 35 kilo 
siagang nibelo-beloi paramata gaga. Sanna 
todong jaina naerang Daud barang-barang 
nirampasaka battu ri anjo kotaya. 

31 Pantaranganna anjo nierammi panduduna, 
siagang nisuroi angngerang garagaji, 
bingkung bassi, pangkulu bassi, nampa 
nipajama kenanga ri tampa papparekang batu 
bataya. Kamma tomminjo nagaukang mae ri 
panduduna kota-kota Amon maraengannaya. 
Lebaki anjo ammoteremi Daud siagang 
sikontu tantarana mange ri Yerusalem. 

13 1 Absalom ana buranena Daud nia 

andina sitau baine gaga, niareng 
Tamar. Amnon, ana buranena Daud battu ri 
bainenna maraenganga, eroki mae ri Tamar 

2 siagang eroki angngagangi sikatinroang. 
Mingka anjo kammaya tena olona lakkulle 
lanri anjo Tamar tenapa naleba abunting 
siagang takkulleai sileporang siagang 
bura-burane. Tulusu nanawa-nawana Amnon 
anjo passalaka sagenna tuguru garring. 

3 Nia sitau aganna Amnon sanna porena 


akkalana, niareng Yonadab anana Simea 
daenna Daud. 

4Nakanamo Yonadab mae ri Amnon, 

"O, Karaeng lolo, angngapa naallo-allota 
kucini sina kamma? Apa sabana kutadeng?" 
Appialimi Amnon angkana, "Erokka ri Tamar, 
andina anjo saribattangku Absalom." 

> Nakanamo Yonadab ri ia, "Anu gampang 
sikali antu! Attinro mako ri katinroanga, 
siagang assara-sarai mako garring. Punna 
battu manggenu antoakko, angkanako ri ia, 
Bapa, kisurosai Tamar battu sollanna nasarea 
kanre. Punna akkullei kucini ampallui anjo 
kanrea anrinni, akkullea angnganre." 

6 Nampa attinromo Amnon ri tampa 
katinroanga, assara-sarai garring. Ri 
wattunna battu Daud antoaki, nakanamo 
Amnon ri ia, "Bapa, kisurosai battu Tamar 
untu appallu kanrejawa ri dallekangku 
anrinni, sinampe nakuero angnganre." 

7 Nampa appasammo Daud mae ri Tamar 
niaka ri balla kakaraenganga, angkana, 
"Alampako mange ri ballana daennu Amnon, 
siagang pappalluangi kanre." 

8 Nampa alampamo Tamar mange anjoreng 
siagang narapikammi Amnon attinro ri 
katinroanga. Angngallemi Tamar sikede labu 
nileo, nampa appasadia kanrejawa nilangga ri 
dallekanna Amnon. 

9 Lebaki anjo napasulumi anjo kanrejawaya 


battu ri pancia nampa napatala. Mingka 
taerokai Amnon angnganre. Nakana, "Suro 
kabusuki taua assulu battu anrinni!" 

10 Assuluna ngasemmo taua battu ri anjo 
bilika, nakanamo Amnon ri Tamar, "Erangi 
sikamma anjo kanrejawaya mae anrinni, 
ri tampa katinroangku, siagang sioiya!" 
Namminawang turumo Tamar. 

11 Mingka ri wattunna napajonjo Tamar 
anjo kanrejawaya mae ri ia, natagalami 
Amnon anjo tuloloa na nakana, "Andi, maeko 
assikatinroang siagang inakke!" 

12 Appialimi anjo tuloloa angkana, "Teaki 
daeng. Teaki passaia anggaukangi anjo 
panggaukang tuna kammaya! Anjo 
panggaukang kammaya talebakai nigaukang 
ri Israel. 

13 Punna kajariang anjo kammaya, kemae 
musti kocokko tanjakku? Nampa pole, ikau 
lanihina tongko ri taua anrinni ri Israel. 
Bajikangngang bicarai siagang karaenga, 
manassa lanasitujui antu karaenga punna 
ajaria bainennu." 

14 Mingka taerokai Amnon mannuruki, 
siagang lanri labi gassingi, napassami andina 
naagang sikatinroang. 

13 Mingka lebaki anjo sannami birisina 
Amnon mae ri Tamar siagang anjo birisina 
labi lompoangngangi napangngainna ri 

uru-uruna. Nampa nakanamo ri anjo andina, 


"Assulukko!" 

16 Appialimi Tamar angkana, "Angngapa 
kippakamma daeng? Punna nubongka, labi 
lompoangngangi anjo kajadallang kammaya 
na anjo kajadallang lebaka nugaukang 
sumpaeng!" Mingka taerokai Amnon 
mappilangngeri. 

17 Nakiomi palayang kalenna nampa nakana, 
"Erangi anne bainea assulu, nampa nukonci 
pakkebuka!" 

18 Nagaukammi palayanga anjo parentana. 
Pakeanna Tamar iamintu juba labu ia 
labua limanna. Anjo wattua sikamma tulolo 
tenayapa naleba abunting biasana ammakei 
pakeang kamma anjo. 

19 Nampa naboneimo au ulunna Tamar, 
nakekkeki jubana, siagang natongkomi 
rupanna siagang rua limanna nampa 
angngarru pacce nyawana. 

20Ri wattunna nacini Absalom appakamma 
anjo, akkutanammi ri ia angkana, "Apaka 
nagau salako sumpadeng Amnon? Sudamo 
andi, tea mako nawa-nawail pole anjo. Sai 
ia daennui. Jari teako paui anne passalaka 
manna pole ri nai." Nampa naalleimo kalenna 
Tamar mae ri ballana Absalom, siagang 
sannami sinana nyawana na sino nasaring. 

21 Nalangngereki Daud anjo apa kajarianga, 
siagang sannami larrona napakamma. 

22 Naboli-bolimi larro duduna Absalom mae 


ri Amnon siagang taerokami angngagangi 
akkana lanri lebana nagau sala andina 
ilamintu Tamar. 

23 Ruan taung ribokoanganna apparemi 
passua-suarrang Absalom lanri anggoncinna 
bulu gimbala ri Baal-Hazor, ri ampina kota 
Efraim. Naundang kabusumi ana buranena 
karaenga. 

24 Andallekangi ri Karaeng Daud na 
nakana, "Bapa, apparekka passua-suarrang 
panggoncingang bulu gimbala. Kuminasaiki 
bapa nakibattu todong mae ri anjo passua- 
suarranga siagang sikamma tumalompona 
balla kakaraenganga. " 

25 Mingka appialimi karaenga angkana, 
"Teako na, nasaba punna battu ngasengi 
ikambe, lanisusaijako." Tulusu napala dudumi 
Absalom mingka tuli tena naero battu 
manggena. Nasareji bawang pangngellai. 

26 Nampa nakanamo Absalom, "Punna 
padeng kamma, kilappassammi saribattangku 
Amnon angngagangi ikambe." Nakanamo 
karaenga, "Teami amminawangpngi battu." 

27 Mingka lanri tuli napala duduna Absalom, 
kalebakkanna nakellaimi Daud anjo Amnon 
siagang sikontu ana buranena maraenga 
amminawang assua-suara siagang Absalom. 
[Nampa appatalamo Absalom kanre-kanreang 
ka'jala' siagang nyamang.] 

28 Naparentakammi mae ri sikamma 


ata-atanna angkana, "Parhatikangi baji-baji, 
punna nasarimmo Amnon angnginung 
anggoro, lakusareko pammatei nampa 
nubuno. Teako mallakki. Inakke antanggongi 
anne passalaka. Pabaraniangi kalennu 
anggaukangi siagang teako bata-batai." 

29 Nagaukammi anjo sikamma ataya 
parentana Absalom, nampa nabuno kenanga 
Amnon. Nacinina anjo kajariang kammaya 
sikamma ana buranena Daud maraenganga 
massing naimi ri jaranna nampa lari. 

30 Lalang ajappana ija kenanga ammotere, 
nipauammi Daud ri taua angkana, "Lebaki 
nabuno Absalom sikontu ana buranena 
Karaenga, manna sitau tania attallasa!" 

31 Ammentemmi karaenga, nampa nakekke 
pakeanna lanri sinana nyawana, siagang 
naparabami kalenna naung ri daparaka. 
Sikontu pagawena nakkekke tommi pakeanna 
kenanga. 

3? Mingka Yonadab anana Simea daenna 
Daud nakanamo, "Karaeng, teaki lussakki 
siagang teaki pikkiriki angkanaya mate 
ngasemmi ana buraneta. Poro Amnon bawang 
mate, nasaba singarami angkanaya iaminjo 
nakaerokia Absalom baku lebana Tamar 
andina nipassa nigau bawang ri Amnon. 

33J ari teaki tappakki angkanaya mate 
kabusumi ana buraneta karaeng, nasaba ia 
matea iamintu poro Amnon bawang." 

34 alang anjo wattua larimi Absalom. 


Naciniki pajagana balla kakaraenganna Daud 
angkanaya jai tau battu anynyoloro battu rate 
monconga battua ri Horonaim. Jari alampami 
mae ri karaenga allaporoki anjo passalaka. 

35 Nampa nakanamo Yonadab ri Daud, 
"laminjo ana-ana buraneta karaeng! 
Kammatojengi apa napaua atanta 
sumpadeng. " 

36 Tena nasallo lebana abicara, antamami 
ana-ana buranena Daud. Appakkaramulami 
kenanga angngarru. Daud siagang sikamma 
ata-atanna angngarru tommi napakamma 
sina. 

37[ arimi Absalom mange ri balla 
kakaraengang ri parasangang Gesur, iamintu 
Talmai anana Amihur. Anjorengi ammantang 
tallun taung sallona. Salloi susa kamateang 
Daud lanri Amnon, 

38(13:37) 

39 mingka ri tenanamo nasina nyawana 
Daud, sannami nakkuna mae ri Absalom. 
14 l Naassengi Yoab angkanaya sanna 

nakkuna Karaeng Daud mae ri 
Absalom, 

2 lanri kammana anjo assuro allemi sitau 
baine porea akkalana niaka ammantang ri 
Tekoa. Ri wattunna battumo anjo bainea, 
angkanami Yoab ri ia, "Musti assara-saraiki 
kamma tau susa kamateang ibu; ammakeki 
pakeang tau susa kamateang, siagang teaki 

ammakei minynya bau. Kipare kammai 


kalenta baine salloamo angngarru lanri 
matenamo tau kingala. 

3 Nampa alampaki mange ri karaenga 
siagang akkana makiri ia kamma anne." 
Nampa napauammo Yoab apa mustia napau. 

“Jari alampami anjo bainea andallekang ri 
karaenga, nampa suju anynyomba siagang 
angkana, "O karaeng malabirikku, kitulungi 
atanta!" 

> Akkutanammi karaenga ri ia angkana, 
"Apa kutadeng?" Appialimi anjo bainea 
angkana, "Anne atanta janda kasi-asi. Matemi 
buranenna atanta. 

6 Nia ana buranena atanta rua. Ri sereang 
allo abesereki kenanga ri paranga. Lanri 
tenana tau ansalakki kenanga, matemi 
kalaserenna nibuno ri saribattanna. 

7Na kamma-kamma anne, sikontu 
kaluargana atanta namusui atanta siagang 
natuntuki atanta sollanna napassareang 
anjo anana atanta ammunoa mae ri 
kenanga, sollanna nahukkung mate 
kenanga anjo anaka, lanri lebana nabuno 
saribattanna. Punna napassareangi atanta 
anjo anaka, amantang mami atanta akkale- 
kale. Lanaancuruki kenanga sere-serea 
panrannuanna atanta. Nampa tenamo 
sitau ana burane untu buranenna atanta 
ampannarrusuki jari-jarina." 


5... 2 Samuel 14.81 13 55 
8 Appialimi karaenga angkana, "Ammotere 


mako, inakkepa angngurusuki anjo 
passalaka." 

9 Nakanamo anjo bainea, "O karaeng 
malabirikku, manna pole apa lanagaukang 
karaengku, atanta siagang kaluargana atanta 
tuli lantanggongi kodina anjo passalaka: 
ikatte karaeng siagang kaluargata tena 
kisala." 

10 Appialimi karaenga angkana, "Punna nia 
tau anggammarakko, erangi anjo taua mae ri 
nakke, nampa situlusuna mattantu tenamo 
nalanasusaiko pole!" 

ll Nakanamo anjo bainea, "Poro appala 
doang laloki karaeng mae ri Karaeng 
Allataalata, sollanna anjo tau eroka 
ambalasaki kamateanna anjo anana 
atanta tena nagaukangi kajadallang labi 
lompoangnganga pole lanri nabunona pole 
anana atanta serea." Appialimi Daud angkana, 
"Lanri Batara mattallasaka, anjo ananu tena 
nalaniapa-apa manna pole sikede." 

12 Nampa nakanamo anjo bainea, "O, 
karaeng malabirikku, poro kikellaia abicara 
pole sikedeppi." Appialimi karaenga angkana, 
"Bajimi." 

13 Nakanamo anjo bainea, "Battu ri kananna 
karaengku, mangakumi karaengku angkanaya 
kalenna karaengku sala lanri tenana kikellai 
ana buranena karaengku ammotere battu ri 
palampanna ri parasanganna taua. Angngapa 

nakigaukang karaeng anjo kasalang kammaya 


mae ri ummaNa Allataala? 

14|katte lamate ngasengki: ikatte anne 
rapangki jene tattumpaya naung ri buttaya 
siagang tenaya nakkulle nipassere ammotere. 
Manna Allataala tena todong nalaNapattallasa 
ammotere tau mateamo, lanri kammana anjo 
poro kiusahai laloi karaeng sollanna akkulle 
ammotere poleang tau nipelaka. 

13 Andallekangi anne atanta ri katte karaeng, 
lanri nigammaraki atanta ri taua. Nampa 
appikkiri atanta angkanaya bajikangngang 
abicarai atanta siagang ikatte karaeng, 
siagang manrannuangi atanta angkanaya 
lakiturukiangi anne pappalana. 

169 Napikkiriki atanta angkanaya 
lakipilangngeri siagang lakipasalamaki 
atanta battu ri tau eroka ambunoi atanta 
siagang anana atanta. Eroki kenanga 
ampattaenai ikambe battu ri butta 
Napassareanga Allataala mae ri ummaNa. 

17 Tappaki atanta angkanaya anjo janjinna 
karaengku lanatanggongi kasalamakkanna 
atanta lanri ikatte rapangki malaekaNa 
Allataala, akkullea angngassengi apa 
bajika siagang apa jadalaka. Dasi-dasi 
naNarurungangki Karaeng Allataala!" 

18 Appialimi karaenga angkana, "Nia ero 
kupakkutanangngang mae ri kau, pialimi 
siagang lambusuna pamainu." Appialimi anjo 
bainea angkana, "Abicaramaki karaeng." 

19Nakanamo karaenga, "Maka Yoab 


anne assuroko?" Appialimi anjo bainea 
angkana, "Lanri nyawata karaeng, tena 
olona atanta lakkulle alliliangi kalenna battu 
ri pakkutananta karaeng. Kammatojengi 
karaeng, Yoab ampauangi atanta apa musti 
nagaukang siagang napau atanta. 

20 Mingka nanagaukang anjo kammaya lanri 
erona ampakalebaki anjo parkaraya siagang 
baji. Bajikki siagang caradekki karaeng 
sangkamma malaekaNa Allataala sagenna 
akkulle kiasseng sikontu apa kajarianga. " 

21L ebaki anjo nakiomi karaenga anjo Yoab 
nampa nakana ri ia, "Anjo apa nukaerokia 
lakugaukangi. Alampamako mange ambuntuli 
Absalom siagang erammi ammotere mae 
anrinni." 

22 Sujumi Yoab ri dallekanna Daud, nampa 
nakana, "Poro Nabarakkaki laloki Allataala 
karaeng! Kamma- kamma anne naassemmi 
atanta angkanaya kingai anne atanta lanri 
kiturukinna pappalana atanta." 

23 Nampa alampamo Yoab mange ri Gesur 
untu ambuntuli Absalom ammotere mange ri 
Yerusalem. 

24 Mingka tena nipabiangi ri karaenga 
Absalom ammantang ri balla kakaraenganga. 
Nakana karaenga, “Taeroka anciniki." Jari 
tulusumi Absalom ammotere mange ri balla 
kalenna, siagang tena namange andallekang 
ri karaenga. 

25 Nipalecei Absalom salaku tau kaminang 


gammara ri sikontu Israel. Tena tau labi 
gammarangngang naia. Battu ri pala 
bangkenna sagenna cappa uuna tena 
callanna. 

26 Yuna sanna kabana, siagang musti 
napolongi sikali sitaung lanri battala duduna 
nasaring. Anjo uu napolonga labi rua kilo 
battalana situru timbangang niaka nipake ri 
karaenga. 

27 Nia tallu ana buranena Absalom siagang 
sitau ana bainena sannaka gagana niareng 
Tamar. 

28 Ruan taummi Absalom ammantang ri 
Yerusalem, mingka tena lebakapi sibuntulu 
siagang karaenga. 

29) ari ri sereang allo nakiomi Yoab, ero 
nasuro mange andallekang ri karaenga, 
mingka taerokai Yoab battu. Sikalipi pole 
nasuro kio Absalom anjo Yoab, mingka tuli 
tenana naero battu Yoab. 

30 Nampa nakanamo Absalom mae ri 
ata-atanna, "Nuassengi kokonna Yoab ri 
baleanna kokongku nilamungia jelai? Tunui 
anjo kokoa." Alampami kenanga antunui. 

31 Nabattumo Yoab mange ri ballana Absalom 
siagang akkutanang angkana, "Angngapai 
anjo ata-atannu nanatunui kokongku?" 

32 Appialimi Absalom angkana, "Lanri tenana 
nuero battu ri wattunnu kukio. Erokka 
assuroko mange andallekang ri karaenga 

siagang ampabattui anne pakkutanangku, 


Apa matu-matunna kubokoi Gesur siagang 
ammotere mae anrinni? Bajikangngang 
anjoremma ammantang." Siagang nakana 
pole Absalom, "Usahakangi sollangku akkulle 
andallekang ri karaenga, siagang punna nicini 
tau sala ija, sadiama lanihukkung mate." 

33 Nampa alampamo Yoab mange 
andallekang ri Karaeng Daud siagang 
napabattumi pappalana Absalom. Nakiomi 
karaenga Absalom, siagang battumi Absalom 
suju ri dallekanna karaenga. Siagang 
niruppaimi nibau ri karaenga. 

1 5 l Lebaki anjo appasadiami Absalom 

kareta pabundukang siagang jarang 
kammayatompa limampulo tau untu 
anrurungangi kalenna. 

2 Tunggala alloi Absalom ambangung 
baribasa nampa ammenteng ri biring 
aganga ri ampina pakkebu lompona 
balla kakaraenganga. Tunggala tau eroka 
ampabattui parkarana mae ri karaenga, nakio 
kabusuki siagang nikutanangi ri Absalom 
angkana, "Battu ri suku kemaeko?" Na punna 
appiali anjo taua angkana, "Battu ri suku 
anne yareka anjo," 

3angkanami Absalom, "Situru atorang, 
annabako, mingka sanna darana katena 
wakkele karaeng eroka ampilangngeri 
parkaranu." 

4Nampa nakana pole, "Coba, ebara angkana 


inakke ajari haking, sikamma tau niaka 
parkarana yareka tuntutanna akkullei battu 
mae ri nakke siagang lakubicarai anjo 
parkarana siagang adele." 

3 Pumna nia tau anreppesi Absalom untu 
suju anynyomba ri ia, napajonjomi limanna 
Absalom, nampa naraka siagang nabau anjo 
taua. 

6 Kammaminjo batena Absalom mae 
ri sikamma tu Israel eroka ampabattui 
parkarana mae ri karaenga, na lanri 
kammana anjo nanaallemo pamaina tu Israel. 

7 Allaloi patang taung, nakanamo Absalom 
mae ri Karaeng Daud, "Bapa, kilappassamma 
alampa mange ri Hebron untu anrupai 
janjingku mae ri Batara. 

8 Nasaba ri wattungku nia ija ammantang 
ri Gesur parasangang Siria, lebaka ajanji 
lalampa assambayang mae ri Batara ri Hebron 
punna Nasarea pangngellai ammotere mange 
ri Yerusalem." 

9 Appialimi karaenga angkana, "Alampamako 
siagang salama." Nampa alampamo Absalom 
mange ri Hebron. 

10 Mingka rioloangannaya anjo lebami 
akkiring siapa are tunisuro mae ri sikontu 
suku Israel angngerang pasang angkana, 
"Punna allangngerekko sara tarompe, akkio 
mako angkana, Ajari karaemmi Absalom ri 
Hebron!" 

11 Nia ruambilangngang tau anrurungangi 


Absalom battu ri Yerusalem alampa mange 
ri Hebron. Tena apa-apa naasseng kenanga 
ri passalana anjo passikongkolanga siagang 
amminawang turuki alampa kenanga tena 
ranggaselana. 

12 Nampa lalang assarena Absalom 
korobang, akkiring tommi tunisuro mange 
ri kota Gilo untu angkioki Ahitofel, iamintu 
tumailalanna Karaeng Daud. Kammaminjo 
passikongkolanga napila kassamo ero 
angngewail karaenga, siagang pila jaimi tau 
amminawang ri Absalom. 

13 Nampa niamo sitau angngerang kabara 
siagang alaporo mae ri Daud angkana, 
"Sikamma tu Israel agang maemi ri Absalom." 

14 Nampa nakanamo Daud mae ri sikontu 
pagawena niaka ri Yerusalem, "Umba naniallei 
kalenta. Tena ruanna anne cara sollanta 
talappasa battu ri Absalom. Tenamo nasallo 
nabattu. Akkaro-karoko, gassingka akkulleki 
niondang siagang nibeta, sagenna nibuno 
kabusu panduduna kotaya." 

15 Appialimi kenanga angkana, "Bajimi 
karaeng. Sadiami ikambe untu anggaukangi 
apa erotta." 

19 Nampa alampamo karaenga nirurungang 
ri sikontu kaluargana siagang pagawena, 
pantaranganna sampuloa baine piarana 
naboliki untu anjagai balla kakaraenganga. 

17 Ri wattunna ajappamo karaenga 


siagang sikontu parurunna ambokoi kotaya, 
ammantammi kenanga ri ampina balla 
kalabusanga. 

18 Sikontu pagawena karaenga ammentengi 
ri sarinna ri wattunna abarrisi pangawalana 
karaenga allaloi. Kammayatompa 
annambilangngang tantara battu ri Gat 
nia todong ampinawangi, abarrisi ri 
dallekanna. 

19 Nacinina anjo sikammaya nakanamo 
karaenga mae ri Itai pamimpinna anjo 
annambilangnganga tantara, "Angngapa 
nanumminawang todong ri kambe? 
Bajikangang ammotere mako siagang 
ammantang mako siagang karaeng berua. 
Sai ikau tau battujako, bellaya battu ri 
parasangannu? 

20Tenapa nusallo ammantang anrinni, 
angngapa nalakusuroko amminawang 
alampa alabang mange-mange siagang 
kalengku? Inakke kalengku takuassengai 
angkana lalampa kemaea. Ammotere 
mako siagang erang tommi julu bansanu, 
dasi-dasi naNakamaseangko Batara siagang 
tamamminraya mae ri kau." 

21 Mingka appialimi Itai angkana, "O karaeng 
malabirikku, lanri arenNa Batara siagang 
lanri nyawana karaengku, manna pole kemae 
lampata, tuli lamminawanna todong atanta, 
manna pole nalandallekang kamateang. " 

22 Appialimi Daud angkana, "Bajimi, 
patulusumi maju!" Jari ajappami Itai siagang 
sikontu pasukanna siagang kaluargana 
kenanga. 

23 Angngarru lompo kabusumi rayaka ri 
wattunna nabokoimo pasukang-pasukanna 
Daud anjo kotaya. Nampa alimbang karaenga 
ri pangka Binangana Kidron nipinawang ri 
sikontu pasukanna, nampa ajappa kenanga 
alampa mange ri parang lompoa. 

24 Nia tongi anjoreng Imang Zadok siagang 
Imang Abyatar kammayatompa sikontu tu 
Lewi angngerangi Patti ParjanjianNa Batara. 
Nipadongkoki anjo Patti Parjanjianga, siagang 
tena naniangkaki lalang tenanapa nalampa 
ngaseng sikontu rayaka ambokoi anjo kotaya. 

25 Nampa nakanamo karaenga ri Zadok, 
"Poterangi anjo Patti Parjanjianga mae ri 
kotaya. Punna Nangaia Batara, tantu Nasarea 
pangngellai ammotere siagang anciniki 
pole anjo Patti Parjanjianga siagang tampa 
pammantanganNa. 

26 Mingka punna tena Nangaia, lappassammi 
apa-apa mamo kajariang situru eroNa mae ri 
kalengku." 

27 Nampa nakana pole karaenga ri Zadok, 
"Kioki Ahimaas ananu siagang Yonatan anana 
Abyatar, ammotere mako siagang sannang 
mae ri kotaya. 

28 | attayanga ri ampina tampa-tampa 
palimbanganga ri binangaya ri parang lompoa 

sagengku anggappa kabara battu ri kau 


ngaseng." 

29 Nampa naerammo Zadok siagang Abyatar 
anjo Patti Parjanjianga ammotere mange ri 
Yerusalem siagang ammantammi kenanga 
anjoreng. 

30[ ebaki anjo nasungkemi sapatuna 
Daud. Angngambimi nai ri Bonto Zaitun 
siagang sikontu tumminawanna, angngarru 
nabongong ulunna pammatei kasusaanna. 

31Ri wattunna nipauang Daud angkanaya 
amminawang tongi Ahitofel assikongkolo 
siagang Absalom, appala doammi Daud 
kamma anne, "O, Batara, poro tena lalo 
Kipajari kana-kananna Ahitofel!" 

32Ri wattunna battu Daud ri coppona 
bonto tampa biasaya napassambayangngi 
taua, niruppaimi ri agang tammamminrana, 
lamintu Husai tu Arki. Kekkeki pakeanna 
Husai siagang nasarei au ulunna. 

33 Nakanamo Daud ri ia, "Punna 
amminawangko ri nakke, lajari kabattallangko 
mae ri kalengku. 

34 Mingka akkulleko antulunga punna 
ammoterekko mae ri kotaya nampa nukana 
ri Absalom, angkanaya kamma-kamma anne 
erokko allayani mae ri ia siagang pamai 
tamamminranu, sangkamma batena nulayani 
manggena riolo. Punna kamma anjo caranu 
akkullei nuhalangi kana-kana pappaunjuna 
Ahitofel. 

33 | mang Zadok siagang Abyatar nia tongi 


anjoreng. Pauangi kenanga sikontu apa 
nulangngereka ri balla kakaraenganga. 

36 Ahimaas anana Zadok siagang Yonatan 
anana Abyatar amminawang tongi ri 
manggena kenanga, jari nia tongi kenanga 
anjoreng. laminjo ana-anaka nusuro battu 
untu ampabattui mae ri nakke sikontu kabara 
nulangngereka. " 

37) ari ammoteremi Husai anjo aganna Daud 
mange ri Yerusalem, sitabang todong battuna 
Absalom mange anjoreng. 

16 l Ri wattu beru nalaloina Daud 

coppona anjo bontoa, tiring battumi 
Ziba atanna Mefiboset, ambuntuli siagang 
angngerang sipasang keledai attekeka 
ruambilangngang batuna roti, sibilangngang 
tangkenna anggoro kalotoro siagang 
sibilangngang sikkona rappo-rappoang berua 
ija kammayatompa sipammoneang jene 
anggoro. 

2 Akkutanammi Daud ri ia angkana, "Untu 
apa ngaseng anne sikammaya?" Appialimi 
Ziba angkana, "Anne keledai-keledaia 
untu ajari keledai paeranna kaluargata, 
anne rotia siagang rappo-rappoanga untu 
palayang-palayanta, siagang anne jene 
anggoroka untu kenanga punna mangngangi 
ri parang lompoa. " 

3 Nampa akkutanammo karaenga ri ia 
angkana, "Kemae Mefiboset cucunna 

karaennu Saul?" Appialimi Ziba angkana, "Tuli 


niana ri Yerusalem, lanri tappaki angkanaya 
kamma-kamma anne lanapoterangi tu Israel 
kakaraenganna toana iamintu Saul mae ri ia." 
4Nampa nakanamo karaenga ri Ziba 
angkana, "Appakkaramula kamma-kamma 
anne sikontu barang-baranna Mefiboset ikau 
ngasemmi pata." Appialimi Ziba angkana, 
"Tarima kasi karaeng. Dasi-dasi natuli 
sannang pamaitta mae ri atanta karaeng!" 

> Ri wattunna battu Daud mange ri Bahurim, 
niamo sere tau battu anjoreng ri tampaka, 
siagang lalang areppesena mange ri 
rombonganna karaenga, natunrami Daud. 
Anjo taua niarengi Simei anana Gera, battu ri 
bija pammanakanmna Saul. 

8Nasambilaimi batu Simei anjo Daud 
siagang pagawe-pagawena, manna pole 
nanitammulili Daud ri ana buana siagang 
sikamma perwira tantarana. 

7 Nitunrami ri Simei angkana, "Alampako! 
Alampako! Pabuno tau! Tau Jadala! 

8|kaumi leba anrampasaki kakaraenganna 
Saul! Kamma-kamma anne nihukkungko 

ri Batara lanri jaina bija pammanakanna 
Saul nubuno. Napassareammi Batara 
kakaraengannu mae ri Absalom ananu. 
Kamma-kamma anne poro ancuru lalo mako, 
he ikau pabuno tau!" 

9 Nakanamo Abisai andina Yoab anana 
Zeruya mae ri karaenga, "Apa sabana 

nakilappassang anjo pangacoa antunraki 


karaeng? Kikellaima ansamballei kallonna!" 

10 Mingka Nakanamo karaenga ri Abisai 
siagang Yoab daenna, "Teako jampangi anjo. 
Lappassammi nanatunraia. Nasaba punna 
Batara ansuroi, inaika akkulle angkutanangi 
angkana angngapa nappakamma anjo?" 

11 Nampa nakanamo pole Daud ri Abisai 
siagang sikontu atanna, "Ana kalengku 
appattujuang ero ambunoa, angngapa 
nulannasa ngaseng anciniki panggaukanna 
anne tu Benyamin? Batara ansuroi antunrala: 
lanri kammana teako apa-apal siagang 
lappassammi nanatunraia. 

12 Gassingka Naparhatikangi Batara anne 
kaparisanga nampa Nabarakkakia salaku 
sambenna anjo pattunraia. " 

13 Nampa napannarrusu jappana 
Daud siagang sikamma tau niaka 
anrurungangi, akkaro-karomi ajappa Simei 
ampinawangi kenanga ri bontoa na natunrai 
kammayatompa nasambila batu siagang 
butta. 

14Ri wattunna battu karaenga siagang 
sikontu ana buana ri Binanga Yordan, 
mangngang sikalimi kenanga; jari ammari- 
marimi kenanga anjoreng. 

15 | alanna anjo wattua Absalom siagang 
sikontu tu Israel amminawanga ri ia antamami 
ri kota Yerusalem, siagang nia tongi Ahitofel 
amminawang. 

16 Ri wattunna anjo Husai agang majarrena 


Daud assibuntuluki Absalom, akkiomi 
angkana, "Mattallasaki karaenga! Mattallasaki 
karaenga!" 

17 Mingka akkutanammi Absalom ri ia 
angkana, "Kemae pamai tamamminranu 
mae ri sahabanu Daud? Angngapa natena 
numminawang ri ia?" 

18 Appialimi Husai angkana, "Antekamma 
olona! Inakke kualleangangi tau Napilea 
Batara, nipilea ri sikamma anne taua, siagang 
nipilea ri sikontu tu Israel. laminjo taua 
lakupinawang. 

19 Nampa pole, inaipi lakulayani? Sai 
ana buranena mami karaengku? Kamma 
lebana kulayani manggeta karaeng, 
kamma tomminjo lakulayaniki karaeng ri 
kamma-kammana anne." 

20 Nampa nakanamo Absalom mae ri 
Ahitofel, "Paumi apa musti nigaukang. " 

21 Appialimi Ahitofel angkana, "Alampa 
maki mange ri sikamma baine piarana 
manggeta niaka anjagai balla kakaraenganga, 
siagang sikatinroang maki siagang kenanga. 
Lanaassengi sikontu tu Israel angkana 
lanri sikamma anjo apa kigaukanga, 
nakinipajari musumo ri manggeta. Jari 
sikontu tumminawanga mae ri katte pila 
katambangi baranina." 

22J ari, untu Absalom nipapparekammi 
kema irate ri pattongko lapparana balla 

kakaraenganga. Nampa nicinimi ri sikontu 


taua antama Absalom ri anjo kemaya nampa 
attinro siagang sikamma baine piarana 
manggena. 

23 Anjo wattua sikamma kana pangngunjuna 
Ahitofel nipilangngeri kabusuki sangkamma 
angkanaya kana KalenNa Allataala:, baji Daud 
kammayatompa Absalom naturuki ngasengi 
kana pangngunjuna. 

17 l Tena nasallo lebana anjo kammaya, 

nakanamo pole Ahitofel mae ri 
Absalom, "Kikellaima ammile 12.000 jaina 
tau. Sinampe punna bangngi lalampa 
angngondangi Daud. 

2Lakumajui kubunduki ri wattunna 
mangngang siagang runtung sumangana. 
Lakupatabangkai, sagenna lari sikontu ana 
buana. Karaeng Daud bawang lakubuno. 

3 Mingka sikontu ana buana lakupoterangi 
mae ri karaengku, rapang bunting 
baine ammotere mae ri buranenna. Sai 
sereji bawang nyawa kikaeroki karaeng? 
Maraenganga tena nalaniapa-apa." 

4 Anjo kana-kana pangngunjuka natarima 
bajiki Absalom siagang sikontu pamimpinna 
Israel. 

> Mingka manna nakamma nakanamo 
Absalom, "Kamma-kamma anne kioki 
Husai, umba nanilangngereki antekamma 


panggappana." 

6 Ri wattunna battu Husai andallekang, 


napauammi Absalom anjo rancanana Ahitofel, 
angkana, "Maka akkullei nituruki anjo 
kananna? Punna tena assare mako ussulu 
maraeng." 

7 Appialimi Husai angkana, "Ri kamma- 
kammaya anne tena nabaji anjo kana 
pangngunjuna Ahitofel. 

8 Tantu kiassengi karaeng angkanaya anjo 
Daud siagang ana buana sangnging pajuang 
barani. Pallaki kenanga rapang beruang 
tappelaka anana. Nampa pole anjo Daud iami 
tantara jai pangalamanna, tenaya naleba 
sipabangngiang siagang ana buana. 

9 Manna kamma-kamma anne kapang niaki 
accokko lalang ri sereang leang yareka ri 
tampa maraenga. Jari ebara angkana nimajui 
ana buata ri Daud, na nia mate, manna pole 
inai allangngereki anjo kabaraka manassa 
lanakanamo nibetami ana buana Absalom. 

10) ari manna pole tau kaminang barania 
siagang kaminang porea rapang singa 
lajari malla kabusumi. Nasaba sikontu tu 
Israel naassengi angkanaya anjo manggeta 
sitau pahlawang, siagang anjo ana buana 
sangnging pajuang gammara na barani. 

11] anri kammana anjo inakke kamma anne 
pappakaingakku: Parappungangi sikontu tu 
Israel battu ri sikontu parasangang, sagenna 
rapang kassi biring tamparang jaina. Nampa 
kalenta maju ampimpingi kenanga abundu. 

12 anigappai Daud manna pole kemae 


pammantanganna, siagang nimajuimi abundu 
lalang tenanapa naassengi apa kajarianga. 
Tena lakkulle talappasa, baji ia kalenna 
kammayatompa ana buana. 

13 Punna lari antama ri sereang kota, 
sikontu rayatta langngallei otere jai nampa 
nareresang anjo kotaya nampa natugurang 
naung ri kabung kaminang areppeseka. 
Manna silisere batu talania ammantang irate 
ri anjo bontoa." 

14 Nalangngerena anjo, nakanamo Absalom 
siagang sikontu tu Israel, "Anjo kana 
pangngunjuna Husai bajikangngangi nakana 
pangngunjuna Ahitofel." Memang, Batara 
leba ampattantui laNahalangi anjo kana 
pangngunju bajina Ahitofel, sollanna nituju 
Absalom ri bala lompo. 

15 | ebaki anjo alaporomi Husai mae ri Imang 
Zadok siagang Imang Abyatar ri passalana 
kana pangngunjuna Ahitofel siagang kana 
pangngunju kalenna mae ri Absalom siagang 
sikamma pamimpinna tu Israel. 

16 Nakanamo Husai, "Lintakko. Pabattuangi 
Daud sollanna tena nabangngi ri tampa 
palimbanganga ri binangaya ri parang 
lompoa. Musti akkaro-karoi alimbang ri 
Binanga Yordan. Punna tena, laniancuruki 
siagang sikontu pasukanna." 

17 | alanna anjo wattua Yonatan anana 
Abyatar siagang Ahimaas anana Zadok 


| | 2 Samuel 17.181 21 72 
sitabangi attayang ri ampina timbuseng 


jeneka ri En-Rogel, ri birinna kota Yerusalem. 
Tena nabarani kenanga antama ri kotaya 
lanri mallaki nicini ri taua. Sangkamma 
biasaya, nia sitau ata baine ampabattui mae 
ri kenanga punna nia kabara musti nilaporo 
mae ri Karaeng Daud. 

18 Mingka anjo wattua nia sitau ana-ana 
burane sitabang anciniki kenanga, siagang 
napauangi Absalom. Jari akkaro- karomi 
kenanga alampa accokko ri ballana sereang 
pandudu desana Bahurim. Ri ampi ballana 
nia bungung siagang antamami kenanga 
anjoreng. 

19 Bainenna anjo patanna balla nakarangngi 
silawara kaeng irateanna kalibonna anjo 
bungunga nampa nasarei gandung rateanna, 
sagenna tena nakacinikang anjo bungunga. 

20 Sikamma tau nasuroa Absalom battui 
mange anjoreng ri ballaka nampa akkutanang 
ri anjo bainea sumpaeng angkana, "Kemae 
Ahimaas siagang Yonatan?" Appialimi 
angkana, "Silalonna kenanga alimbang 
binanga." Naboyami kenanga anjo ruaya tau 
rungka mingka tanagappayai kenanga, nampa 
ammotere kenanga mange ri Yerusalem. 

21 Assulumi Ahimaas siagang Yonatan battu 
ri anjo bungunga, nampa akkaro- karo alampa 
mange ri Daud siagang nalaporo ngasemmi 
kenanga sikamma apa naassenga. Nakana 
kenanga, "Napassuroangi Ahitofel untu maju 

ambunduki karaenga. Jari alampa memang 


maki kamma-kamma anne alimbang ri anne 
binangaya." 

22 Nampa alimbamo Daud siagang ana buana 
ri Binanga Yordan, siagang battumi antale ri 
tenanapa nammumba alloa. 

23 Ri wattunna napahang Ahitofel angkanaya 
tena nituruki pangngunjuna, napatabami 
palapa keledaina nampa ammotere mange ri 
kota kalenna. Lebana napasilolongang kabusu 
sikontu urusanna nagentummi kalenna, 
nampa nitarawang ri jera kaluargana. 

24 Battumi Daud mange ri kota Mahanaim 
ri wattunna alimbang Absalom ri Binanga 
Yordan, nirurungang ri tu Israel. 

25 (Lebami naangka Absalom tu niarenga 
Amasa ajari kapalapasukang untu 
ansambeangi Yoab. Anjo Amasa anana Yitra 
tu Ismael: ammana niarengi Abigail anana 
Nahas, iamintu saribattang bainena Zeruya 
ammana Yoab.) 

26 Akkemai Absalom siagang ana buana ri 
butta Gilead. 

27 Ri wattunna battu Daud ri Mahanaim, 
niruppaimi ri Sobi anana Nahas battu ri kota 
Raba ri Amon, siagang ri Makhir anana Amiel 
battu ri Lodebar, kammayatompa ri Barzilai 

28 battu ri Rogelim ri Gilead. 

29 Angngerangi kenanga mangko, pamaja, 
siagang kasoro untu Daud siagang ana 
buana, kammayatompa gandung, jelai, labu, 

gandung nisanggara, campe eja, campe 


eja lompoa, jene bani, keju, dadi siagang 
pirang kayuang gimbala. Naassengi kenanga 
angkanaya cipuruki Daud siagang ana buana, 
turerei siagang mangngangi lanri pajappang 
ri parang lompoa. 

18 INapasserei Daud sikontu ana 

buana, nampa nabage ajari pirang 

parappungang: nia tassisabu tau nia todong 
tassibilangngang. Nampa naangka perwira- 
perwira untu angkapalai anjo sikamma 
parappunganga. 

2Lebaki anjo nasuromi kenanga maju lalang 
tallung pammantangngang untu abundu, 
massing-massing nipimping ri Yoab, Abisai 
andina Yoab siagang Itai battua ri Gat. 
Nakana karaenga ri ana buana, "Inakke 
lamminawang todong siagang ikau ngaseng." 
3 Mingka appialimi sikamma anjo taua 
angkana, "Teaki karaeng. Nasaba punna 
tarpassa musti lari ikambe, yareka manna 
tawaruanaja battu ri kambe mate, tenapa 
nasukku pakkasiana musua, nasaba Ikatteji 
naboya karaeng. Ikatte sangkammaki 
sampuloa sabu battu ri kambe anggaranta. 
Nampa pole bajikangngangi akkiring maki 
bantuang mae ri kambe battu lalang ri 
kotaya." 

4Nampa nakanamo karaenga, "Bajimi, battu 
ri kau mami padeng." Nampa ammenteng 

ri sari pakkebu lompona kotaya, na sikontu 

are pagompoang; nia tassisabu tau, nia 
tassibilangngang tau. 

“Nampa naparentakang karaenga mae ri 
Yoab, Abisai siagang Itai, angkana, “Teako 
apa-apai anjo Absalom nasaba inakke." 
Sikontu pasukanga nalangngereki anjo 
parentana Daud. 

6 Nampa alampamo pasukanna Daud 
mange ambunduki pasukanna Israel siagang 
abundumi kenanga ri romanna Efraim. 

7 Nibetami pasukanna Israel ri ana buana 
Daud; teai sipato lompona nibetangi 
pasukang Israel; nia 20.000 tau mate anjo 
alloa. 

8 Alabaki anjo pabundukanga mange 
ri sikontu anjo daeraya, siagang labi 
jaiangngangi mate takkurunga lalang ri 
romanga naia matea ri tampa pabundukanga. 

9 Ri wattunna nabae Absalom jaranna, 
tiring assibuntulumi siagang ana buana 
Daud. Allaloi anjo jaranga rawanganna 
poko kayu lompoa nabodo pokona, sagenna 
tassangkalamo ulunna Absalom ri tangkenna 
anjo poko kayua. Jaranna lari tulusuki nampa 
Absalom ammantangi tagentung anjoreng ri 
tangke kayua. 

10 kKalaserenna ana buana Daud anciniki 
nampa nalaporo mae ri Yoab, angkana, 
"Bapa, kuciniki Absalom sumpaeng tagentung 
ri sereang poko kayu lompo!" 

11 Appialimi Yoab angkana, "Apa? Nuciniki? 
Angngapa natena nubunoi linta? Mattantu 
kusareko sampulo doe pera siagang sere 
passikko aya kade nubunoi." 

12 Mingka appialimi anjo taua angkana, 
"Manna pole nisarea 1.000 doe pera 
talaerokka amparisi ana buranena karaenga. 
Nalangngere kabusuki ikambe apa 
naparentakanga karaenga mae ri katte 
siagang mae ri Abisai na Itai, sollanna tena 
naniapa-apai anjo Absalom lanri karaenga. 

13 Siagang ebara angkana kubunoi Absalom 
sumpaeng, mattantu lanaassengi karaenga, 
nasaba tantu nalangngereki karaenga 
sikontu-kontua, kammayatompa tantu tena 
nalakialleia." 

14 Nakanamo Yoab, "Sudamo. Poro tappela- 
pelaji wattua angngagangku agea." Nampa 
angngalle Yoab tallu poke nalampa ampacokai 
antama ri barambanna Absalom attallasaka 
ija anjo wattua siagang tagentunga ri poko 
kayua. 

15 Nampa niamo sampulo ana buana Yoab 
amborongi siagang ambunoi. 

16 Appasarami Yoab tarompe sagenna 
ammarimo ana buana angngondangi 
pasukang Israel. 

17 Nampa niangka mayana Absalom siagang 
nipasambila antama ri bungung lantanga 
lalang romang. Anjo bungunga natambungi 
kenanga siagang batu sagenna tinggi. Sikontu 

pasukang Israel massing naerammi kalenna 


lari mange ri ballana. 

18 alang attallasana Absalom lebami 
napambangungang kalenna sere tugu ri 
Kabung Karaeng, nasaba tena ana buranena 
untu ampatulusuki Jjari-jarina. Anjo tugua 
niarengi situru areng kalenna, na sagenna 
anne alloa anjo tugua niassengi salaku Tugu 
Absalom. 

19 Nampa nakanamo Ahimaas anana Zadok 
mae ri Yoab, “Kellaima lari alampa mange ri 
karaenga angngerang kabara baji angkanaya 
nipasalamami ri Batara battu ri musunna." 

20 Nakanamo Yoab, "Teako, ri bokopi. Anne 
alloa takkulleako angngerang kabara, nasaba 
matemi ana buranena karaenga." 

21 Nampa nakana Yoab mae ri atanna battua 
ri Sudan, "Alampamako mae ri karaenga 
ampabattuangi apa lebaka nucini." Sujumi 
anjo ataya anynyomba nampa lari alampa. 

22 Mingka napala dudumi Ahimaas mae ri 
Yoab angkana, “Manna pole apa kajariang, 
mingka kikellai tomma alampa angngerang 
kabara." Akkutanammi Yoab angkana, 
"Angngapa naterasa kamma nyawanu ero 
todong alampa, ana? Tena nulanggappa 
passawallang lanri anjo." 

23 Nakanamo Ahimaas, "Tena nangngapa. 
Lalampa." Nakanamo Yoab, "Punna padeng 
kamma, alampamako." Jari larimi Ahimaas 
antulakkangi oloang allaloa ri Kabung Yordan, 

siagang tena nasallo akkullemi napilumbai 


battu anjo ata battua ri Sudan sumpaeng. 

24 Sitabangi Daud ammempo lalang ri 
kamara allana pakkebu lompo lalanna kotaya 
siagang pakkebu lompo pantaranna. Naiki 
pajagaya ri temboka nampa ammenteng 
ri pattongkona anjo pakkebu lompoa. Ri 
wattunna accini bella, niamo sere tau nacini 
lari battu mae. 

25 Akkiomi anjo pajagaya naung ampauangi 
karaenga, siagang nakanamo karaenga, 
“Punna kale-kalennaja, mattantu kabara baji 
naerang." Ri wattunna abirimmo battu anjo 
taua, 

26 niamoseng sitau battu mae lari todong. 
Jari akkiomi angkana, “Ciniki! Nia pole tau 
maraeng lari kale-kalenna mae anrinni." 
Appialimi karaenga angkana, "Mattantu 
kabara baji todong naerang." 

27 Nakanamo anjo pajagaya, "Anjo uru-urua 
Ahimaas. Naassengi atanta batena lari." 
Nakanamo karaenga, "la tau baji. Tantu 
kabara baji naerang." 

28 Akkiomi Ahimaas abari sallang ri 
karaenga, nampa suju siagang nakana, 
"Nipujimi arenNa Karaeng Allataalata, lebaka 
ampassareangi mae ri katte sikamma tau 
angngewaya mae ri katte!" 

29 Akkutanammi karaenga angkana, "Apaka 
salamaji Absalom?" Appialimi Ahimaas 
angkana, "O karaeng, sumpaeng ri wattungku 

nasuro Yoab, nia kucini karicuang lompo, 


mingka takuassengai angkana apa kajariang." 

30 Nakanamo karaenga, "Ammenteng mako 
baleang anjoreng," jari alampami Ahimaas ri 
sariang siagang ammenteng anjoreng. 

31 Nampa battu tommo atanna Yoab, siagang 
nakanamo ri karaenga, "Kabara baji naerang 
atanta untu ikatte karaeng. Anne alloa Nasare 
maki Batara pammetang mae ri sikontu tau 
angngewaya mae ri katte." 

3? Akkutanammi karaenga angkana, "Apaka 
salamaji Absalom?" Nampa appialimo anjo 
ataya nakana, "Sikontu musunta karaeng, 
sikontu angngewaya mae ri katte sangkamma 
ngasengi sarenna, kammayatompa anjo ana 
buraneta." 

33 Nalangngerena anjo kabaraka, sannami 
sinana nyawana karaenga, nampa naimo 
ri kamaraka irateanna pakkebu lompoa 
angngarru nakana, "O anakku! Anakku 
Absalom! Absalom anakku! Bajikangngang 
inakkemo mate ansambeangko, anakku! 
Absalom, anakku!" 

19 l Nipauammi Yoab angkanaya 

angngarruki Daud siagang kasusangi 
lanri kamateanna Absalom. 

2J ari anjo pammetanga anjo alloa tappinrami 
ajari kasinang mae ri sikontu tantarana Daud 
lanri nalangngerena kenanga angkanaya 
nakarruki karaenga ana buranena. 

3 Amere-merekimi kenanga ammotere 


mange ri kotaya, rapang tantara siri-sirika 
lanri lari battu ri pabundukanga. 
4Natongkoki karaenga rupanna siagang 
angngarru lompomi, angkana, "O, anakku! 
Anakku Absalom! Absalom anakku!" 

> Alampami Yoab mange andallekang ri 
karaenga na nakana, "Anne alloa kipakasiriki 
ana buata karaeng, nampa kenangami leba 
ampasalamaki nyawata, nyawana ana-ana 
baineta siagang ana-ana buraneta, bainenta 
siagang sikamma baine piarata. 

6 kikamaseangi tau angkabirisiaki mingka 
kikabirisi tau angkamaseangaki! Anassami 
kipappicinikang angkanaya sikamma 
perwirata siagang sikamma tantarata tena 
sikali anggaranna mae ri katte. Balalo kammai 
nicini angkanaya sannangi nyawata ebara 
angkana anne alloa attallasa iji Absalom 
nampa mate ngaseng anne ikambe! 

7 Kupalaki nakiammenteng nai karaeng 
nampa assulukki ampakasannangi nyawana 
ana buata. Assumpai atanta lanri Batara, 
angkanaya punna tena kiassulu ambuntuli 
kenanga, anne memang bangngia tenamo 
manna sitau ero anrurungangki. Anjo 
kammaya lajari bala kaminang lompo 
lakikasiaka lalang sikontuna tallasatta." 

8 Nampa ammentemmo nai karaenga, 
siagang ammempomi ri ampina pakkebu 
lompoa. Nalangngeremi ana buana angkana 

niaki anjoreng. Jari battu kabusumi kenanga 


andallekang. Lalang anjo wattua sikontu 
pasukang Israel naerammi lari kalenna, 
siagang massing ammoteremi mange ri 
ballana. 

9 Niamo ammumba ri sikontu Israel 
passigeakkang. Nakana kenanga, "Karaeng 
Daud leba ampasalamakki battu ri tu 
Filistin siagang allappassangki battu ri 
musu-musunta maraenga, mingka kamma- 
kamma anne larimi battu ri Absalom siagang 
nabokoimi anne parasanganga. 

10 Nilantiki Absalom ajari karaeng, mingka 
kamma-kamma anne matemi lalang 
pabundukang. Angngapa natena manna sitau 
angngusahakangi angngerangi Karaeng Daud 
ammotere?" 

11 Anjo kana-kana kammaya tarapi tommi 
mae ri Karaeng Daud. Lanri kammana anjo 
nasuromi Imang Zadok siagang Imang 
Abyatar mange ampakkutanangngangi mae 
ri skamma pamimpinna Yehuda angkana, 
"Angngapa nujari kaminang kalabusang untu 
anruppai siagang anrurungangi ammotere 
karaenga mange ri balla kakaraenganna? 

12 Sai ikau ngaseng bija pammanakangku 
siagang kaluargaku? Angngapa naikau 
kaminang ri boko dudu ampalaki sollangku 
ammotere." 

13 Nasuro tommi Daud kenanga ampaui 
mae ri Amasa kammaya anne, "Sai ikau 

sibijaki? Appakkaramula kamma-kamma 


anne kuangkakko ajari panglima tantaraku 
ansambeangi Yoab. Poro Nabuno laloa 
Allataala punna tena nakurupai anjo 
kanangku!" 

14 Kammaminjo nakkullemo Daud angngallei 
pamaina sikontu tu Yehuda sagenna 
akkirimmo kenanga pasang mae ri 
karaenga sollanna ammotere mange ri balla 
kakaraenganga siagang ngaseng sikontu 
pagawena. 

15 Nampa alampamo karaenga siagang 
battumi mange ri Binanga Yordan; na lalanna 
anjo wattua battumi tu Yehuda ri Gilgal untu 
ambuntuli karaenga siagang narurungammi 
alimbang ri anjo binangaya. 

16 Anjo Simei anana Gera, tu Benyamin, 
angngerangi sisabu tau battu ri suku 
Benyamin siagang akakaro- karomi battu 
siagang anjo tu Yehuda untu anruppai 
karaenga. Kamma tomminjo Ziba atanna 
kaluargana Saul, siagang sampuloa allima 
anana buranea siagang ruampuloa atanna; 
lebami alimbang kenanga ri Binanga Yordan 
ri tenanapa nabattu karaenga. 

17(19:16) 

18 Nabantumi kaluargana karaenga alimbang 
kammayatompa nagaukammi kenanga 
sikontu apa napassuroanga karaenga mae ri 
kenanga. Ri wattunna ero karaenga alimbang 

ri binangaya, sujumi Simei ri dallekanna 


siagang nakana, 

19 "Kupalaki ri katte karaeng sollanna 
tena nakicini tuli salana anne atanta. Poro 
kikaluppai lalomi apa lebaka nagaukang 
atanta ri allo kibokoina Yerusalem karaeng. 

20 kKamma-kamma anne sadarami atanta, 
angkanaya dorakai atanta, na lanri kammana 
anjo, ri allana suku-suku niaka ammantang 
ri daera bageang waraka, atantami anne 
kaminang riolo battu anruppaiki anne alloa." 

21 Nalangngerena anjo kana kammaya 
nakanamo Abisai anana Zeruya, "Siratammi 
nihukkung mate Simei lanri lebaki natunrai 
karaeng lebaka Napilei Batara." 

22 Mingka nakanamo Daud mae ri Abisai 
siagang Yoab daenna, "Teako pantama- 
tamakki. Angngapa nanususai ngasenga? 
Anne alloa inakke ajari karaeng ammotere 
mae ri Israel, siagang takkulleai nia tu Israel 
nihukkung mate." 

23 Nampa assumpamo karaenga mae ri 
Simei angkana, "Kutanggongi angkanaya 
tena nulanihukkung mate." 

24 Kammayatompa Mefiboset cucunna Saul, 
battu tongi untu anruppai karaenga. Tena 
nanabissai bangkenna, tena nanacukkuruki 
janggona, siagang tena nanasassai pakeanna 
bakuna nabokoi Karaeng Daud Yerusalem 
sagenna ammotere siagang salama. 

25Ri wattunna battu Mefiboset battu 


ri Yerusalem untu anruppai karaenga, 
nakanamo karaenga ri ia, "O Mefiboset, 
angngapa natena numminawang ri nakke 
anjo wattua?" 

26 Appialimi angkana, "O karaeng 
malabirikku, kiassengi angkanaya anne 
atanta tempangi. Nasuroi atanta palayanna 
atanta untu ampasadiangi atanta keledai 
akkullea nabae atanta untu amminawang 
ri karaengku. Mingka niballe-ballei atanta ri 
anjo palayanga. 

27 Balalo nipitinai atanta mae ri karaengku. 
Mingka ikatte rapangki malaekaNa Allataala. 
Lanri kammana anjo kigaukammi apa 
kikanaya baji ri pamaitta karaeng. 

28 Sikontu kaluargana manggena atanta 
siratangi kihukkung mate, mingka anne 
inakke atanta balalo kisarea pangngellai 
sipangnganreang ri balla kakaraenganga. 
Kamma-kamma anne tabaraniami atanta 
appala ija apa-apa battu ri katte karaeng." 

29 Appialimi karaenga angkana, "Tenamo 
nukkulle akkana-kana pole. Lebami 
kupattantu untu assare kabusukko siagang 
Ziba sikontu barang-baranna Saul." 

30 Nampa appialimo Mefiboset angkana, 
"Bolimi kamma nanaalle kabusu Ziba. 
Sukkumi rannuna pakkasiana atanta lanri 
kisurona atanta ammotere siagang salama 
karaeng." 


2 Samuel 19.311 37 | 85 
31 Kammayatompa Barzilai anjo tu Gileadka, 


nia tongi battu ri Rogelim untu anrurungangi 
karaenga alimbang ri Binanga Yordan. 

3? Anjo lapung Barzilai sannami toana, 
umuruna narapimi sagantujupulo taung. 

Teai sipato kalumanynyanna. Na ri wattunna 
ammantang karaenga pirangalloang ri 
Mahanaim, iaminjo Barzilai ampasadiangi apa 
lanakanrea karaenga. 

33 Nakana karaenga ri ia, "Maeko 
amminawang ri nakke alampa mange ri 
Yerusalem, nampa kupasadiangko sallang 
sikontu apa nuparalluanga anjoreng." 

34 Mingka appialimi Barzilai angkana, 
"Tenamo nakulasallo attallasa. Jari apapi 
matu-matungku amminawang ri katte mange 
ri Yerusalem karaeng? 

35 Sagantujupulo taummi umuruna atanta, 
siagang tena akkulle lanakasannangngang 
atanta. Tenamo nakkulle nakasia baji apa 
nakanrea siagang apa nainunga atanta, 
kammayatompa takkulleami nalangngere 
atanta saranna tau akkelonga. Poro ikatteji 
bawang lakubattalli karaeng. 

36 Tena nasiratang atanta annarima passare 
lompo kammaya anjo. Poro ero mami atanta 
anrurungangki pirang dakka are battu ri 
baleanna Binanga Yordan. 

37 Lebaki anjo, bolimi kamma nakilappassang 
atanta ammotere ri balla nampa mate atanta 
ri ampi jerana tau toana atanta. Mingka 

anrurungangki karaeng siagang kigaukammi 
apa kikanaya baji mae ri kalenna." 

38 Appialimi karaenga angkana, "Lakuerangi 
Kimham, siagang lakuparakai situru apa 
nukaerokia, kammayatompa sikontu apa 
nupalaka mae ri nakke lakuturukiangko. " 

39 Nampa alimbammo Daud siagang sikontu 
ana buana ri Binanga Yordan. Nampa nabau 
Daud anjo lapung Barzilai siagang appala 
kana mae ri ia. Lebaki anjo ammoteremi 
Barzilai mange ri ballana. 

40 Sikontu pasukang Yehuda siagang 
bageruanna pasukang Israel anrurungangi 
karaenga alimbang ri binangaya. Lebaki anjo 
napatulusumi lampana karaenga mange ri 
Gilgal, siagang amminawang tommi Kimham 
ri ia. 

41 Nampa battumo sikontu tu Israelka 
andallekang ri karaenga angkana, "O, 
karaeng, angngapai naanjo saribattanna 
ikambe tu Yehudaya nanakana kalenna 
labi lompoangngang hana untu anruppatki 
siagang anrurungangki siagang sikontu 
kaluargata kammayatompa ana buata 
alimbang ri Binanga Yordan?" 

42 Nampa appialimi tu Yehuda angkana, 
"Tantumi, nasaba anjo karaenga sibijai 
siagang ikambe. Angngapa nujari larro 
ngaseng? Apaka nukana natanggongi 

karaenga kaparalluanna ikambe, yareka 


nukana nisarei ikambe hadia?" 

43 Appialimi tu Israel angkana, "Hana ikambe 
mae ri karaenga alappi sampuloi lompona 
nahanu ngaseng, manna pole nanusibija anjo 
karaenga. Angngapa nanucini rawa kamma 
anne ikambe? Teako kaluppai angkanaya 
ikambemi uru-uru angngussuluki sollanna 
ia ajari karaeng ammotere!" Mingka labi 
terassangngangi nyawana tu Yehuda na tu 
Israel siagang taerokai nibeta kenanga. 
20 l Ri kota Gilgal nia sitau apparicu 

niareng Seba. Anjo taua anana 
Bikri, battu ri suku Benyamin. Ri wattunna 
battu Daud siagang sikamma tau naaganga 
arurung, appasarami tarompe Seba 
nampa ammarrang angkana, “Tena 
passisambunganta siagang Daud. Apa sabana 
kilamminawang mae ri ia? He tu Israel, umba 
kimmotere ngaseng!" 

2 Nampa alampamo anjo tu Israelka ambokoi 
Daud namminawang ri Seba. Mingka tu 
Yehuda tulusu amminawangi ri Daud battu ri 
Binanga Yordan sagenna ri Yerusalem. 

3Battuna Daud mange ri balla 
kakaraenganna ri Yerusalem, anjo 
sampuloa baine piara nabolika anjagai 
balla kakaraenganga, naerangi antama ri 
balla nijagai bajika ri pangawala. Sikamma 
apa naparalluanga kenanga nipasadiai 
siganna-gannana, mingka talebakami 

nijagaimi kenanga siagang sangkammami 
janda tallasana kenanga sagenna mate. 

4Naparentakangi karaenga mae ri Amasa 
angkana, "Parappungi tu Yehuda nampa 
battuko siagang kenanga mae ri nakke 
lalanna tallungngalloa." 

> Nampa alampamo Amasa untu 
amparappungi kenanga, mingka tammoterai 
lalang wattu lebaka napattantu karaenga. 

6 Nampa nakanamo karaenga mae ri Abisai, 
"Anjo Seba labi lanasusaiki na Absalom. Lanri 
kammana anjo erangi ana buaku nampa 
nuondang, sollanna tena naempoi kota-kota 
niaka pattahanganna, nampa akkulle lari 
battu ri katte." 

"Jari alampami pasukang Yoab siagang 
pasukang pangawala kalenna karaenga 
kammayatompa sikontu tantara maraenga, 
nipimping ri Abisai, untu angngondangi Seba. 

8 Ri wattunna battu kenanga ri batu lompoa 
ri Gibeon, battumi Amasa ambuntuli kenanga. 
Anjo wattua Yoab ammakeang tau abunduki 
siagang asseleki padang ri ayana. Ri wattunna 
ajappa mae ri dallekang, talappasaki banoa 
padanna sagenna talesso padanna mae ri 
lima kairinna. 

9 Angkanai Yoab mae ri Amasa, "Antekamma 
kabaraka gang?" Nampa natagala janggona 
Amasa siagang lima kananna, sangkamma 
angkanaya eroki ambaui. 

ri lima kairinna Yoab. Tiring napacoka Yoab 
anjo padanga antama ri battanna Amasa, 
sagenna assulumo bone battanna Amasa 
naung ri buttaya. Matemi silalonna, sagenna 
tenamo naparallu Yoab ancoka poleangi. 
Nampa napatulusu lampana Yoab siagang 
andina iamintu Abisai untu angngondangi 
Seba. 

11 Nia sitau tantarana Yoab ammenteng ri 
ampina mayana Amasa siagang ammarrang 
angkana, "Inai-nai agang mae ri Yoab siagang 
Daud, amminawangko ri Yoab!" 

12 Anjo mayana Amasa attalaka ceraka 
ammonrangi ri tangnga-tangngana aganga. 
Anjo tantarana Yoab sumpaeng naciniki 
angkanaya sikontu tau ammaloa ammantang 
ngasengi anjoreng. Lanri kammana anjo 
nareresammi anjo mayaka mange ri kokoa 
nampa narangka siagang kalimbu. 

13 | ebaki napalili anjo mayaka battu ri 
aganga, napatulusu ngasemmi lampana taua 
ampinawangi Yoab untu angngondangi Seba. 

14 Nalaloi kabusumi Seba sikontu daerana 
suku-suku Israel, nampa ammantang ri 
kota Abel-Bet- Maakha nipinawang ri sikontu 
bija-bijanna Bikri. 

13 Nalangngeremi ana buana Yoab angkanaya 
niaki Seba anjoreng: nampa nakurummo 
kenanga anjo kotaya. Appatambummi butta 
kenanga ri tammulilina tembo bageang 

butta irawanganna anjo temboka sollanna 
narumbang anjo temboka. 

16Ri anjo kotaya nia sitau baine baji akkala, 
ammenteng irateanna temboka akkiok- kio 
angkana, "Pilangngeri! Pilangngeria! Palaki 
sollanna battu Yoab mae anrinni:, erokka 
abicara siagang ia." 

17 Nampa battumo Yoab siagang 
akkutanammi anjo bainea angkana, 
"Ikatteka Yoab?" Appialimi Yoab angkana, 
"Iyo." Nakanamo anjo bainea, "Kipilangngeri 
anne kanangku." Appialimi Yoab angkana, 
"Bajimi, kupilangngeri apa lanukanaya." 

18 Nakanamo anjo bainea, "Riolo biasai 
taua akkana kamma anne, Punna paralluko 
pappitangara, alampako mange ri kota Abel 
nampa kammaminjo nagaukang kenanga. 

19 Anne kotana ikambe iamintu kota Abel 
lompoi, kala serenna kota kaminang amanga 
siagang tamamminraya pamaina ri butta 
Israel. Angngapa nakiero angngancuruki? 
Erokki ampanraki buttaNa Batara?" 

20 Appialimi Yoab angkana, "Tena. Tena sikali 
nakuero ampanraki yareka angngancuruki 
kotanu. Tena nakamma anjo pattujunna 
ikambe. 

21 Mingka nia sitau niareng Seba, anana 
Bikri, tubattu ri daera monconna Efraim, leba 
ero angngewa ri Karaeng Daud. Passareangi 
anjo taua, kunampa alampa battu ri anne 

anjo taua lanapasambilai ikambe battu rate ri 
temboka anne mae ri katte." 

2? Nampa alampa siagang appare akkala baji 
untu ampabattui erona mae ri panduduna 
anjo kotaya. Lebaki anjo nisamballemi 
nanialle ulunna Seba nampa nipasambila mae 
ri Yoab. Nampa napasara tarompena Yoab 
sagenna nabokoimo ana buana anjo kotaya 
nampa ammotere mae ri massing ballana. 
Kammayatompa Yoab ammotere tommi 
mange ri Yerusalem andallekang ri karaenga. 

23 | aminne pagawe-pagawe tinggina Daud: 
Panglimana sikontu tantarana Israel: Yoab. 
Kapala pasukang pangawala kalenna Daud: 
Benaya anana Yoyada. 

24 Kapalana tunisuro passaya anjama: 
Adoram. Bendaharana parasanganga: Yosafat 
anana Ahilud. 

23 urutulisina parasanganga: Seya. Imanga: 
Zadok anana Abyatar. 

29| manga ri balla kakaraenganga: Ira 
tubattua ri kota Yair. 

2 1 l Ri wattu ammarentana Daud, lebaki 

naalle cipuru lompo taua tallun taung 
sallona. Nampa appalamo pangngunju Daud 
mae ri Batara lanri anjo passalaka, na 
Nakanamo Batara, "Anjo bala kacipuranga 
passabakkang kasalanna Saul siagang 
kaluargana, iamintu lanri nabunona tu 
Gibeon." 

2 (Anjo tu Gibeon teai tu Israel: anjo kenanga 


golongang cadi lalang ri tu Amori. Lebaki 
ajanji tu Israel angkanaya lanalalangngi 
kenanga, mingka Saul eroki naputta kenanga 
lanri nanawa-nawana kaparalluanna tu Israel 
siagang tu Yehuda.) Nampa nakiomo Daud 
anjo tu Gibeon, 

3na nakutanang kenanga angkana, "Apa 
akkulle siratang kugaukang mae ri kau 
ngaseng? Erokka ampakabajiki kasalang 
lebaka nigaukang mae ri kau ngaseng, 
sollanna nubarakkaki ummaNa Batara." 

4 Appialimi kenanga angkana, "Anjo 
parkarana ikambe siagang Saul siagang 
kaluargana takkulleai nilebakang lanri pera 
yareka bulaeng, mingka tena todong naero 
ikambe ambunoi tu Israel, manna pole sitau." 
Nakanamo Daud, "Punna kamma padeng, 
apa nukellai kugaukang?" 

> Appialimi kenanga angkana, "Anjo Saul, 
karaeng nipilea ri Batara eroki amputtai 
ikambe sagenna lanynya kabusu ikambe 
battu ri sikontu butta Israel. 

6|anri kammana anjo, passareangi mae ri 
kambe tuju tu burane Jjari-jarina sollanna 
nagentung ikambe ri dallekanNa Batara ri 
Gibea, kota kakaraengang kalenna Saul." 
Appialimi karaenga angkana, "Bajimi, 
lakupassareangi kenanga." 

7 Mingka lanri anjo Daud siagang Yonatan 


lebami massing assumpa, tena napassareangi 
Daud Mefiboset ananaya Yonatan. 

8|a naallea Daud iamintu Armoni 
siagang Mefiboset rua-rua ana buranena 
Saul nilassukanga ri Rizpa anana Aya: 
kammayatompa lima ana buranena Merab 
lamintu ana bainena Saul; anjo ana-anaka 
lassuki battu ri pakkalabinianna Merab 
siagang Adriel anana Barzilai, tu battua ri 
Mehola. 

9 Nipassareangi kenanga mae ri tu Gibeon, 
nampa mate kabusumo kenanga nigentung 
irate ri bontoa ri dallekanNa Batara. Ri 
wattu kalabusanna wattu pacculakkanna 
lamung-lamunga nanihukkung mate kenanga, 
iamintu ri wattu appakkaramulana taua 
angngalle jelai. 

10 Nampa Rizpa, baine piarana Saul, 
appakarangi kaeng karung untu kalenna irate 
ri batu pammantanganna maya- mayana. Tena 
nabokoi Rizpa anjo tampaka appakkaramula 
ri wattu pakkattoanga sagenna turung 
bosia ri wattu runanna leko-leko kayua. 
Tena nakellai anjo mayaka ngaseng nigaru 
ri jangang-j]angang punna allo yareka ri 
olo-oloka ri wattu bangngina. 

11Ri wattunna nipabattuang Daud anjo apa 
nagaukanga Rizpa 

12 3lampami angngallei buku-bukunna 
Saul siagang Yonatan battu ri panduduna 

kota Yabesh ri Gilead. (Lebaki anjo taua 


allukkaki anjo buku-bukua battu ri parang 
kotana Bet-San, iamintu tampana tu Filistin 
anggentungi anjo maya-mayaka ri lebana 
nabeta Saul ri Bonto Gilboa.) 

13 Nierangi anjo buku-bukunna Saul siagang 
Yonatan battu anjoreng, nampa nipassere 
todong buku-bukunna anjo tujua tau lebaka 
nigentung. 

14 Nampa nitarawang anjo buku-bukunna 
Saul siagang Yonatan kammayatompa 
buku-bukunna anjo tujua tau lalang ri jerana 
Kish manggena Saul ri Zela ri daerana suku 
Benyamin. Ri lebana ngasemmo nigaukang 
situru parentana karaenga, niturukiammi 
pappala doanna kenanga ri Allataala untu 
anjo parasanganga. 

15 Nakajariammo pole bunduka ri tu Filistin 
abali siagang tu Israel. Abunduki Daud 
siagang ana buana angngewai tu Filistin. 
Lalang anjo pabundukanga mangngammi 
nasaring Daud. 

16 Niamo sere tu lompo kalenna niarenga 
Yisbi-Benob. la pokena tambaga nipare, 
battalana kira-kira nia tallu sitangnga kilo. 
Angngerang tongi padang beru, siagang 
napattantumi angkanaya akkullei nabuno 
Daud. 

17 Mingka niaki battu Abisai anana Zeruya 
antulungi Daud. Nabakkai anjo tau lompoa 
kalenna nampa nabuno. Lebaki anjo 

napalami ana buana Daud sollanna ajanji 


Daud angkanaya tenamo nalamminawang 
pole antama ri pabundukanga. Nakana 
kenanga, "Ikatte karaeng panrannuanna 
tu Israel, gassingka tenamaki sallang ri 
tangnga-tangngana ikambe. " 

18 Nakajariammo pole bunduka abali tu 
Filistin ri Gob. Lalanna anjo pabundukanga 
Sibkhai tu Husa ammunoi sere tu lompoa 
kalenna niarenga Saf. 

19 | alang ri pabundukang maraengannaya 
abali tu Filistin ri Gob, Elhanan anana Yair 
battu ri Betlehem ambunoi Goliat battua ri 
Gat. Pannagallang pokena Goliat sallompoi 
kayu pattannunga. 

20 Nakajariammo pole bunduka abali siagang 
tu Filistin ri Gat. Anjoreng nia sere tau 
lompo kalenna sannaka nangaina abunduka. 
Karemeng limanna siagang karemeng 
bangkenna taannang kabusu. 

21 Nacau-caui tu Israel, na lanri kammanami 
anjo nanibunomo ri Yonatan anana Simea, 
daenna Daud. 

22 Anjo appaka tau lompoa ngaseng 
kalenna nibunoa ri Daud siagang pasukanna, 
sangnging Jari-jari tau lompo kalenna ri Gat. 
2 2 l |ebanamo nipasalama Daud ri Batara 

battu ri Saul siagang sikontu musunna 
maraenga, nakelongammi Daud anne lagu 
kammaya mae ri Batara: 

2[Mangngaia' ri Katte, o Batara, iKattemi 


kagassingangku. | 

3 Batara rapang pattahangngang makassa 
ajari tampa palalangangku. Allataalaku 
rapang moncong batu, tampa palalangangku. 
Rapang palapa barambang antongkoka, 
siagang anjagaia sollangku tuli amang. 

4 Makkioka ri Batara siratanga nipuji, la 
allappassanga battu ri musu-musungku. 

> Nikurunga ri bahaya kamateang siagang 
niamme ri aba kapanrakang. 

6 Nikurunga ri bahaya kamateang, tadona 
kamateanga niaki ri dallekangku. 

7 Lalang kasukkarrangku kumakkio ri 
Batara, magora ri Allataalaku appala tulung. 
Battu ri BallaNa Nalangngereki sarangku na 
Naparhatikang pakkiokku. 

8 Nampa tagoccang linoa siagang tagegoso 
lanri kalarroanNa Allataala! 

93 Tapporasaki umbua battu ri sobolo 
kamurunNa, nassulu pepeka siagang baraya 
battu ri bawaNa. 

10 Napuei langika, nampa manaung, lalang 
rammang sassang irawangngang bangkenNa. 

11 Adongko ri malaeka akkanyi anriba: 
allayang irate ri kanyina anginga. 

12 Natongko KalenNa siagang 
kasassangngang:, rammang leleng na 
kapala angkulilingi KalenNa. 

13 Battu ri kila ri dallekanNa, assulu 
rammanga, bosi es siagang pepe. 


2 Samuel 22.141 25 97 
14 Nampa agamarrung Batara battu ri allaka, 


Kaminang Tinggia ampappilangngerangi 
saranNa. 

15 Napatembaki sikamma ana panaNa, na 
Napasimbung-simbung sikamma musunNa. 
Appabattui mamole-mole kila na Napalari 
kabusu kenanga. 

16 Ammumbai daparana tamparanga siagang 
tassungke daparana buttaya ri wattu larroNa 
anggagaraki musunNa 

17 Battu rate Napajonjo limanNa Batara 
kuNatagala nampa Nabeso battu lalang ri 
jene lantang. 

18 Napasalamakka battu ri musu porea 
siagang battu ri tau mangngabirissia ri nakke 
lanri talalo kassana kenanga. 

19 Nabundukia ri wattungku natuju bala 
mingka Batara ajari pannulungku. 

20]a ampatalappasakka battu ri bahayaya 
na Napasalamakka lanri pangngellainNa mae 
ri nakke. 

21 Nabalasaki Batara gau katojengangku: 
Nabarakkakia lanri tenana kusala. 

22 Kuturuki parentaNa Batara, na tena 
kumaboko battu ri Allataalaku. 

23 Sikontu hukkunNa kuparhatikangi, tena 
kubalang parekangi sikamma parentaNa. 

24 Naassengi angkanaya tena callangku na 
kupakabella kalengku battu ri kasalanga. 

25 Na Nabalasa Batara gau tojengku lanri 
naassenNa angkana tena kusala. 

260, Batara tena pamminraTa mae ri tu 


tamamminraya siagang bajikKi mae ri tau 
bajika. 

27 Kipanyatai kalenTa mae ri tau 
matangkasaka, mingka Kimusui tau Jadalaka. 

28 Kipasalamaki tau tuna pamaika:, mingka 
tau tampoa Kipadundui. 

29 Kiparinrai kanjoliku: Nasingari Karaeng 
Allataala kasassangangku. 

30 kipakajarreka untu antumpasaki 
musua Nabantua Allataalaku anrumbangi 
pattahanganna kenanga. 

31 Sangkaki gauNa Allataala, janjinNa 
akkullei nipatappa! la rapang palapa 
barambang mae ri sikontu alalanga ri la. 

32 | anri Batara bawang Allataala: Allataala 
bawang angngalletki. 

33 | ami Allataala ampakajarreka ampajari 
amangi oloangku. 

34 Napakajarreki bangkengku 
rapang bangkeng jonga, na Najagai 
kasalamakkangku ri monconga. 

35 Naajarakka abundu, sagengku akkulle 
abeso pana kaminang kassaka. 

360, Batara, iKatte allalangia siagang 
ampasalamakka, antumpakka siagang 
kakoasanTa nakuammeta lanri gautTa. 

37 Kijagaia sollangku tanijakkalla siagang 
tena nakuleba tuguru. 

38 Kuondangi musungku nampa kubeta 


kenanga siagang kutammonoka sagenna 
posso kenanga. 

39 Kupatappasa kenanga sagemna takkullea 
ambangung poleang, anrabai kenanga ri 
dallekang bangkengku. 

40 kisarea kagassingang untu abundu, 
siagang pammetang mae ri musu-musungku. 

41 Kipalari musungku battu ri nakke; 
Kipossoki sikamma tau birisika mae ri nakke. 

42 Ammarrangi kenanga, mingka tena 
antulungi, akkioki kenanga ri Batara, mingka 
tena Nappiali. 

43 Kuremoi kenanga rapang limbubu 
tassimbunga siagang kubarrasa rapang peo ri 
aganga. 

44 Kilappassanga battu ri tau dorakaya na 
Kipajaria tukoasa mae ri bansa-bansaya: 
bansa tenaya nakuassengi ajari atangku. 

43 Sikamma tu bansa maraenga tundu 
kabusuki ri nakke, siagang mappilangngeri 
punna nalangngere parentaku. 

46 Lanynyami kabaranianna kenanga; 
annenremmi siagang assulumi kenanga battu 
ri paccokkoanna. 

47 Batara mattallasaka! Nipujimi 
Pannulungku! Malabiriki kalompoanNa 
Allataala Mappasalamakku! 

48 Nasarea pammetang mae ri musungku, 
Napadundui bansa-bansaya ri dallekangku, 

49 Napasalamakka battu ri musu-musungku. 


Batara, Kisarea pammetang mae ri 
musungku, Kilalangia battu ri tau pallaka. 
30J ari kupakalabirikKi ri allana bansa- 
bansaya, na kumakkelong kelong pammyji 
mae ri Katte. 

31 Allataala assarei pammetang karaeng 
Napilea, tuli Nakamaseangi tau Napilea, 
lamintu Daud siagang jari-jarina sagenna 
satunggu-tungguna. 

2 3 l Nipilei Daud anana Isai ajari karaeng 
siagang nipajari tumalompoi ri 
Allataalana Yakub. lami appare kelong-kelong 
untu tu Israel. Na iaminne kana-kananna 

Daud kalabusanga: 

2 Lebaki mangkana RohNa Batara tete ri 
nakke; pasang siagang passuroNa niaki ri 
muncengku. 

3 Lebaki abicara Allataalana Yakub; Nakana 
pannulunna tu Israel ri nakke: "Karaeng 
ammarentaya ri raya lalang kaadelang 
ampimpingai mappilangngeri mae ri Batara, 

4rapangi caya singara ammumbaya ri 
baribasa dudua wattu singarana langika. 
Rapangi singarana alloa ri wattu lebana bosi 
ampaccillaki ruku moncongbuloa gaga nicini." 

> Kamma tomminjo jari-jariku batena 
Nabarakkaki Allataala, parjanjianNa ri nakke 
tena pamminraNa, mannannungang siagang 
sangkaki janjinNa, yangasenna bajiki atorona. 

Natanggongi Allataala pammetangku na 


Naturuki sikontu apa Nakaerokia pamaikku. 

6 Mingka tau tamappilangngeria ri Batara 
rapangi katinting nipatappasaka. Takkulleai 
nitagala ri limanna taua; 

T manna sitau tania ero ambuttuki punna 
tammakea palapa kayu yareka bassi limanna. 
Possoki tau kammaya anjo nikanre ri pepe. 

8|aminne areng-arenna perwira tantarana 
Daud ia masahoroka: Uru-urua iamintu 
Ishbaal, tu Hakhmoni, pamimpinna 
"Pagompoang Tallua". Lebaki lalang sereang 
pabundukang kale-kalenna angngewa 
sagantuju bilangngang tau nanabuno kabusu 
anjo musunna siagang pokena. 

9 Tau makaruaya lalang ri anjo Pagompoang 
Tallua iamintu Eleazar anana Dodo battu 
ri jari-jarina Ahohi. la anrurungangi Daud 
ri wattunna nadallekang tu Filistin lebaka 
arappung untu abundu. Na ri wattunna 
ammono pasukang Israel, 

10 tuli ammantanna Eleazar angngewai tu 
Filistin na natumpasa sagenna mangngang 
dudumo nasaring. Ajari kadoromi limanna 
sagenna takkulleamo nalappassang padanna. 
Anjo alloa nisarei pammetang lompo tu Israel 
ri Batara. Anjo pasukang Israel ammonoka 
sumpaeng ammotereki ri tampana Eleazar 
abundu, nampa nalakka baju pabunduna 
sikamma mayaka anjoreng. 

11 Tau makatallua lalang ri anjo Pagompoang 


Tallua iamintu Sama anana Age battu ri 
Harari. Lebaki ri wattunna assere tu Filistin ri 
Lehi, ri sereang koko rassia campe eja, larimi 
pasukang Israel ambokoi tu Filistin. 

12 Mingka Sama tuli ammantanna attahang 
abundu, na nabuno siagang nabeta tu Filistin, 
sagenna akkulle napartahangkang anjo 
kokoa. Kammaminjo nanisare pammetang 
lompo ri Batara. 

13 Ri sereang allo maraengang ri wattu 
abirinnamo wattu pakkattoanga, nia tallu 
battu ri tallumpuloa perwira tantarana Daud 
kaminang porea naungi ri Leang Adulam. 
Anjo wattua niaki Daud lalang ri anjo leanga. 
Tu Filistin akkemai ri Lappara Kabung Refaim, 
siagang niamo sipagang pasukanna kenanga 
angngempol Betlehem. 

14(23:13) 

15 Nakkuki nasaring Daud mae ri anjo 
parasanganna: nakanamo, "Kade nia 
kulleanna nakunisare jene inung battu ri 
bungung niaka ri ampina pakkebu lompona 
Betlehem!" 

16 Nalangngerena akkana kamma Daud, 
mangemi anjo tallua perwira ampantamakki 
pakkemaamna tu Filistin, nampa anynyero 
jene battu ri anjo bungunga, nampa naerang 
mange ri Daud. Mingka taerokai Daud 
angnginungi, balalo natumpai ajari passare 
mae ri Batara. 

17 Nampa nakana, "O, Batara, takkullea 


angnginungi anne jeneka! Punna kuinungi, 
kammai kusaring angnginunga cerana tau 
lebaka ansaungi nyawana kenanga!" Jari 
tena sikali naero Daud angnginungi. laminjo 
jasa-jasana anjo tallua pejuang barania. 

18 Anjo tallumpuloa perwira masahoroka 
niareng tongi "Tridasawira". Nipimpingi 
kenanga ri Abisai andina Yoab, anana Zeruya. 
Lebaki ammuno tau tallum bilangngang 
siagang pokena. Lanri kammana minjo 
najari masahoro. Mingka tena nalabi 
hebakkangngang na “Pagompoang Tallua". 

19(23:18) 

20 Nia sitau maraengannaya masahoro 
lamintu Benaya anana Yoyada tu Kabzeel. la 
sanna baranina. Nia rua pahlawang lompo 
battu ri Moab leba nabuno. Lebaki ri sereang 
allo ri wattu naunna bosi kammaya es batu, 
nantama ri sereang kalibong nampa ammuno 
sikayu singa lalang. 

21 Leba tongi ammuno sitau tu Mesir sannaka 
gammarana siagang angngeranga sanjata 
poke. Nampa takkanja napake Benaya 
andallekangi anjo taua. Naalleangi pokena 
anjo tu Mesirka nampa napakei ambunoi anjo 
taua. 

22|aminjo jasa-jasana Benaya, kalaserenna 
tau battua ri "Tridasawira". 

23 Lalang ri anjo pagompoanga Benaya 
kaminang masahoro, mingka tena 

nasangkamma hebana siagang "Triwira". 


Naangkaki Daud anne lapung tau ajari kapala 
pangawala untu kalenna. 

24 Anggota-anggota maraenganga battu ri 
"Tridasawira" iamintu: Asael andina Yoab 
Elhanan anana Dodo tu Betlehem Sama 
siagang Elika tu Harod Heles tu Palti Ira anana 
|kes tu Tekoa Abiezer tu Anatot Mebunai tu 
Husa Zalmon tu Ahohi Maharai tu Netofa 
Heleb anana Baana tu Netofa Itai anana 
Ribai tu Gibea ri daerana suku Benyamin 
Benaya tu Piraton Hidai tu kabung-kabung 
Gaas Abialbon tu Araba Azmawet tu Bahurim 
Elyahba tu Saalbon Ana-ana buranena Yasyen 
Yonatan Sama tu Harari Ahiam anana Sarar 
tu Harari Elifelet anana Ahasbai tu Maakha 
Eliam anana Ahitofel tu Gilo Hezrai tu Karmel 
Paerai tu Arbi Yigal anana Natan tu Zoba Bani 
tu Gad Zelek tu Amon Naharai tu Beerot, 
paerang sanjatana Yoab Ira siagang Gareb tu 
Yetri Uria tu Het. Yangasenna nia tallumpulo 
antuju tantara masahoro. 

25 (23:24) 

Na? — aa” ay” aa” aa” 


39(23:24 
24 l Larromi pole Batara mae ri tu 
Israel, nampa nanyonyo Daud lanri 
eroNa Napabattu kasukkaranga mae ri anjo 
bansaya. Nakana Batara ri ia, "Suro bilangi 
panduduna Israel siagang Yehuda." 

“Nampa nakanamo Daud mae ri Yoab 
panglimana tantarana, "Alampako siagang 
sikamma komandanna tantaranu mange ri 
sikontu suku Israel ri sikontu parasanganga 
untu ansuro bilangi panduduka. Erokka 
angngassengi jaina kenanga." 

3 Mingka nakanamo Yoab ri karaenga, 
"Dasi-dasi nanipalappi-lappi jaina raya 
Israel ri Karaeng Allataalata, sagenna alappi 
sibilangngang jaina ri kamma-kammaya 
anne, kammayatompa dasi-dasi kittallasa 
tongija anciniki kenanga. Mingka untu apa 
nakiero ansuro bilangi taua karaeng?" 

4 Mingka tuli terasana karaenga ri parentana 
anjo. Jari alampami Yoab siagang sikamma 
perwira tantarana untu ansuro bilangi bansa 
Israel. 

> Lebaki alimbang ri Binanga Yordan, 
akkemami Yoab siagang ana buana ri 
timboranna Aror, iamintu serea kota niaka ri 

tangnga-tangngana kabung daera Gad. Battu 


anjorengi kenanga nampa alampa wara, 
mange ri Yaezer, 

6 nampa tulusu mange ri Gilead siagang 
Kades ri daerana tu Het. Nampa alampa 
kenanga mange ri Dan alekko kalau, mange 
ri Sidon. 

7 Battu anjorengi kenanga nampa alampa 
timboro mange ri Tirus iamintu kota niaka 
pattahanganna. Situlusuna alampami pole 
kenanga mange ri sikontu kotana tu Hewi 
siagang tu Kanaan, nampa kalabusanna 
mange ri Bersyeba, bageang timboranna 
Yehuda. 

8 Nalabammi kenanga sikontu parasanganga 
lalang wattu salapang bulang ruampulo allo. 
Lebaki anjo ammoteremi kenanga mange ri 
Yerusalem 

9 nampa alaporo mae ri karaenga antekamma 
wasselena anjo pammilangnganga. Jaina tu 
burane akkullea ajari tantara iamintu 800.000 
tau ri Israel nampa 500.000 tau ri Yehuda. 

10 Mingka ri lebanamo nasuro bilang Daud 
anjo bansaya, naassemmi kalenna sala, 
nampa nakanamo mae ri Batara, "O, Batara, 
teai sipato dorakaku! Kipammopporanga, 
lanri dongona anjo panggaukangku." 

11 Nakanamo Batara mae ri Nabi Gad ajaria 
panynyambung bicara ri Daud mae ri Batara, 
"Alampako siagang pauangi Daud angkanaya 
laKusuroi ammile ri tallua passala. Kereanga 

napilei iami laKkugaukang." Ammukona 


baribasa, ri ambangunnamo ri tinrona Daud, 

12(24:11) 

13 hattumi Gad andallekang nampa 
napabattuang anjo kananNa Batara 
nakana, "Kereanga kipilei karaeng: Anne 
parasanganga nituju ri bala kacipurang tallun 
taung sallona, yareka niondangki ri musunta 
lalang tallum bulang sallona, yareka nitujui 
anne parasanganga ri garring lalang tallung 
ngallo? Kitappuki kamma-kamma anne apa 
musti kupabattu mae ri Batara." 

14 Appialimi Daud angkana, "O, dende! 
Ballasama inakke! Mingka bajikangngang 
mami Batara anghukkung ngasengki kala 
rupa tau langhukkunga: nasaba Batara lompo 
pangngamaseangi." 

15 j ari appabattumi Batara garring mae ri 
tu Israel appakkaramula anjo baribasaka 
sagenna wattu lebaka Natantukang Batara. Ri 
sikontu Israel nia 70.000 jaina tau mate. 

16 Anjo malaekaNa Batara angngeranga 
bala kamateang anrapimi mange ri tampa 
panggilingang gandunna Arauna, tu Yebus. Ri 
wattunna Nacini Batara angkanaya sadiami 
anjo malaekaka untu amputtai Yerusalem, 
Napinrami Batara kaputusanNa, siagang 
ammari anghukkungi anjo bansaya. Nakana ri 
anjo malaekaka, "Gannami! Ammari mako!" 

17 Naciniki Daud anjo malaeka ambunoai 
taua, nampa nakana mae ri Batara, "Inakke 

doraka, lanri inakke anggaukangi anjo 


kasalanga. Mingka apa kasalanna anjo 
bansaya? Inakkemo hukkung siagang 
kaluargaku!" 

18 Anjo memang alloa nabattu Nabi Gad 
andallekang ri Daud na nakana ri ia, 
“Naikki karaeng ri panggilingang gandunna 
Arauna, siagang appaentengki tampa 
pakkorobangngang untu Batara." 

19) ari alampami Daud situru parentaNa 
Batara Napabattua tete ri Nabi Gad. 

20 Sitabangi anjo wattua attoa naung Arauna, 
na nacini karaenga siagang sikamma tau 
niaka anrurungangi battu mae ri ia. Nasujumo 
Arauna ri dallekanna Daud, 

21sjagang akkutanang angkana, "Apa 
kutaeng paralluta battu mae karaeng?" 
Appialimi Daud angkana, "Erokka amballi 
anne tampa panggilang gandunnu, lanri 
erokka ambangung tampa pakkorobangngang 
untu Batara anrinni, sollanna ammari anne 
garring antujuaki." 

22 Nakanamo Arauna, "Kiallemi karaeng, 
siagang kipassareammi mae ri Karaeng 
Allataala apa kikanaya baji. Anne sapi-sapi 
untu korobang nitunu nampa untu kayu 
tunuang akkullei kialle tarungang-tarungang 
pajekoa siagang sikamma papang-papang 
pagilinganga. " 

23 Napassareang kabusuki anjo sikammaya 
mae ri karaenga siagang nakana, “Dasi-dasi 

naNatarima Karaeng Allataala passareta 


karaeng." 

24 Mingka appiali karaenga angkana, "Teako! 
Eroki kuballi. Tea assare passare mae ri 
Karaeng Allataalaku battu ri apa kualle 
bawang-bawanga." Nampa naballimo Daud 
anjo tampa panggiling gandunga siagang 
sapi-sapia. Ballinna iamintu limampulo doe 
pera. 

25 | ebaki anjo ambangummi Daud 
tampa pakkorobangngang untu Batara 
anjoreng, siagang assaremi korobang nitunu 
kammayatompa korobang passiamakkang. 
Niturukiammi pappala doanna Daud ri Batara, 
nampa ammarimo anjo garringa ri Israel. 


1 Raja-raja 


1 1 Kamma-kamma anne toa sikalimi 
Karaeng Daud. Manna pole nikalimbuki 
kalimbu kapala, tuli dingingiji nasaring. 
2Jari nakanamo sikamma pagawena, 

"O Karaeng, bajikangngang nipaboyangki 
sere tulolo untu angngagangki ammantang 
siagang amparakaiki. Lanaagangki 
sikatinroang sollanna kammu kisaring." 

3J ari nipaboyammi ri sikontu Israel sere 
tulolo gagaya. Ri Sunem niamo nigappa sitau 
tulolo sannaka gagana, niarenga Abisag. 
Nierammi mae ri karaenga, nampa najagai 
siagang naparakai karaenga. Mingka tena 
nasikatinroang karaenga siagang ia. 

4(1:3) 

> Nasaba matemi Absalom, jari Adonia, ana 
buranena Daud makaruaya ajari kaminang 
toa. Ammana niarengi Hagit. Adonia 
iamintu ana gammara. Talebakai manggena 
angkalarroi punna ampanggaukang sala. 
Adonia ero dudui ajari karaeng. Jari 
napasadiakammi untu kalenna siapa are 
jaina kareta pabundukang siagang tantara 
ajarang kammayatompa limampulo tau untu 
pangawala ri kalenna. 

6(1:5) 

7 Alampami sipabicara siagang Yoab siagang 
Imang Abyatar. Ammana Yoab niarengi 
Zeruya. Yoab siagang Imang Abyatar situjui 
untu ambantui usahana Adonia. 

8Mingka Imang Zadok, Benaya anana 
Yoyada, Nabi Natan, Simei, Rei siagang 
pangawala ri kalenna Karaeng Daud, tena 
nammenteng ri Adonia. 

3 Ri sereang allo, ri tampa niarenga Batu 
Ulara ri ampina timbuseng jene En-Rogel, 
Adonia assaremi korobang gimbala, sapi laki 
siagang ana sapi como-comoka. Naundammi 
ana-ana buranena Karaeng Daud maraenga, 
siagang pagawe-pagawena balla karaeng 
battua ri suku Yehuda mange ri anjo 
passua-suarrang korobanga. 

10 Mingka Salomo, andina, siagang Nabi 
Natan kammayatompa Benaya siagang 
sikamma pangawala ri kalenna Karaeng 
Daud, tena naundangi. 

Jari alampami Nabi Natan angngagangi 
sibuntulu Batsyeba, ammana Salomo, nampa 
nakana ri ia, "Tena kilangngereki kabarana 
angkanaya Adonia, ana buranena Hagit, 
lebami naangka kalenna ajari karaeng, 
nampa tena sikali napangngassengi Daud 
anjo passalaka? 

12 Frokki sollanna salama Salomo siagang 
kalenta. Jari kupakaingakki, 

13 linta maki andallekang ri Karaeng Daud, 
nampa kipauang angkana, Sai ikatte tonji leba 

assumpa ri nakke karaeng angkanaya anakku 
Salomo lajari karaeng untu ansambeangki? 
Kamma-kamma anne, angngapa na Adonia 
ajari karaeng?" 

14 Nampa nakanamo pole Nabi Natan, 
"Sallang, lalang abicarata siagang karaenga, 
lantama tonga untu lampakajarreki anjo 
kananta." 

15J ari alampami Batsyeba mange 
andallekang ri karaenga ri kamarana. Anjo 
wattua toa sikalimi karaenga. Abisag, anjo 
tulolo battua ri Sunem, sitabangi nalayani 
karaenga. 

16 Sujumi Batsyeba ri dallekanna karaenga. 
Nampa akkutanammo karaenga angkana, 
"Apa nueroki?" 

17 Appialimi Batsyeba angkana, "O karaeng 
malabiri, leba maki assumpa ri nakke lanri 
arenNa Batara, Allataalana karaengku, 
angkanaya anakku Salomo lajari karaeng 
untu ansambeangki. 

18 Mingka kamma-kamma anne tena 
nakiassengi angkanaya Adonia ajari 
karaemmi. 

19 | ebami assare jai korobang gimbala, sapi 
laki, siagang ana sapi como-comoka. Leba 
tommi naundang mae ri passua-suarranga 
ana-ana buraneta siagang Imang Abyatar, 
kammayatompa Yoab, panglima tantarata. 
Mingka, tena naundangi Salomo. 

20 Karaeng malabiri, sikontu raya Israel 
kamma-kamma anne attayang-tayangi 
kaputusang battu ri katte angkanaya inai 
lansambeangki ajari karaeng. 

21 Punna tena kissare kaputusang, manassa 
punna mateki, inakke siagang anakku 
lanipare kammama musu." 

22 Lalang abicarana ija Batsyeba, battumi 
Nabi Natan ri ballana karaenga. 

23 Nampa nipauammi karaenga angkanaya 
niaki Nabi Natan. Assulumi Batsyeba, 
nampa antama Nabi Natan, siagang suju ri 
dallekanna karaenga. 

24 Nakanamo Natan, "Karaeng malabiri, 
apaka lebami kipauang rayaka angkanaya 
Adonia lansambeangki ajari karaeng? 

25 Annemi alloa naleba assare jai korobang 
gimbala, sapi laki, siagang ana sapi 
como-comoka. Yangaseng ana-ana buraneta 
naundangi. Kammayatompa sikamma 
panglima tantarata siagang Imang Abyatar. 
Kamma-kamma anne sitabangi kenanga 
assua-suara siagang akkiok-kio rannu 
angkana, Attalasaki Karaeng Adonia! 

26 Mingka, tena nanaundanga. Imang Zadok 
siagang Benaya, kammayatompa Salomo 
tena todong naundangi. 

27 Apaka ikatte ansuroi anggaukang 
ngasengi anjo sikammaya nampa tena 
nakipauangi sikamma pagaweta angkanaya 
inai lansambeangki?" 

28 Nakanamo Daud, "Kioki Batsyeba." Jari 
assulumi Nabi Natan siagang antama pole 
Batsyeba andallekang ri karaenga. 

29 Nampa nakanamo karaenga ri ia, 
"Memang lebama ajanji ri kau, lanri arenNa 
Batara, Allataalana Israel, angkanaya Salomo 
ananu lansambeanga ajari karaeng. Jari 
kamma-kamma anne ajanjia ri kau, lanri 
Batara mattallasaka, la lebaka allappassanga 
battu ri sikontu kasukkarrangku, angkanaya 
anne memang alloa nalakurupai jJanjingku 
mae ri kau." 

30 (1:29) 

31 Sujumi Batsyeba siagang nakana, 
“"Mattallasakki karaeng untu satunggu- 
tungguna!" 

32 Nampa nasuro kio karaenga Imang Zadok, 
Natan, siagang Benaya. Battunamo kenanga, 

33 nakanamo karaenga mae ri kenanga, 
"Kioki sikamma perwira tantaraku siagang 
alampako siagang kenanga mange ri anakku 
Salomo. Panaiki ri keledai kalengku, siagang 
erangi mange ri timbuseng jeneka ri Gihon. 

34 Anjoreng musti niangkaki ri Zadok siagang 
Natan ajari karaeng Israel. Lebaki anjo musti 
nupasarai tarompeka nampa akkio rannuko 
angkana, Mattallasaki Karaeng Salomo! 

35 Nampa nururungang ammotere mae 
anrinni untu ammempo ri empoang 
kakaraengangku, lanri iami kupile ajari 

karaeng untu ansambeanga, ammarenta 
Israel siagang Yehuda." 

36 Appialimi Benaya angkana, "Bajimi 
karaeng malabiri, poro Batara, Allataalana 
karaengku, ampakajarreki anjo parentana 
karaeng. 

37 Antekamma bateNa Batara leba 
anrurungangki, poro latommi anrurungangi 
Salomo. Tapporo Batara ampajari labi 
poreangngangi pamarentahanna na 
pamarentahanta. " 

38Jari Zadok, Natan, Benaya, siagang 
pangawala ri kalenna karaenga nasuromi 
Salomo nai ri keledaina karaenga, nampa 
narurungang mange ri timbuseng jeneka ri 
Gihon. 

39 Nampa angngalle Zadok minynya zaitun 
lebaka naerang battu ri KemaNa Batara, 
nampa naminynyaki na naangka Salomo 
ajari karaeng. Nipasarami tarompeka nampa 
sikontu tau hadereka anjoreng akkiomi 
angkana, "Mattallasaki Karaeng Salomo!" 

40 Nampa alampa ngasemmo kenanga 
anrurungangi ammotere siagang akkio 
arannu-rannu, appasara suling, sagenna 
sanrapangi tappue buttaya napakamma anjo 
kasuarranga. 

41 Adonia siagang toanamna silalonna 
leba assua-suara, ri wattunna nalangngere 
kenanga anjo kasuarranga. Ri wattunna 
nalangngere Yoab sara tarompeka, 

akkutanammi angkana, "Apa kajariang ri 
kotaya sagenna suara sikali?" 

42 Tenapa naleba abicara Yoab, tiring battumi 
Yonatan, anana Imang Abyatar. Nakanamo 
Adonia, "Antamakko mae. I kau tau bajikko, 
tantu kabara baji todong nuerang." 

43 Appialimi Yonatan angkana, 
"Pammopporanga. Karaeng Daud lebami 
naangka Salomo ajari karaeng! 

44 Zadok, Natan, Benaya, siagang pangawala 
kalenna karaenga lebami nisuro anrurungangi 
Salomo. Nipanaimi Salomo ri kenanga ri 
keledai kalenna karaenga, 

43 siagang lebami niminynyaki na niangka 
ri Zadok siagang Natan ri timbuseng jJeneka 
ri Gihon. Kamma- kamma anne ammoteremi 
kenanga mange ri kotaya arannu-rannu 
siagang assua-suara, siagang suara lompomi 
kotaya. laminjo kasuarrang kilangngereka 
sumpaeng. 

46 Salomo kamma-kamma anne ajari 
karaemmi. 

47 Balalo sikamma perwira tantarana 
karaenga alampa ngasemmi mange 
ampasalamaki Karaeng Daud. Nakana 
kenanga, Tapporo Allataalana karaeng 
ampajari Salomo labi masahoro na ikatte; 
tapporo poreangngangi pamarentahanna 
Salomo na pamarentahanta. Nampa 
ri katinroanna sujumi Karaeng Daud 
anynyomba ri Allataala, 


1 Raja-raja 1.481 53 8 

48 appala doang angkana, Nipujiki, o Batara, 
Allataala nasombaya umma Israel. Anne alloa 
kalaserenna turungangku lebami Kiangka 
ajari karaeng untu ansambeanga. Siagang 
IKattemi ansarea kasampatang attallasa untu 
ansabi!" 

49 Sikamma toananna Adonia ajari malla 
ngasemmi, sagenna ammenteng ngasemmo 
kenanga nampa alampa, massing aboya 
oloang kalenna. 

30J ari sannami mallana Adonia mae ri 
Salomo, sagenna larimo mange ri KemaNa 
Batara antagalaki sikamma cappana tampa 
pakkorobangnganga anjoreng. 

31 Napaumi taua anjo passalaka mae 
ri Karaeng Salomo. Napaumi kenanga 
angkanaya lanri mallana Adonia mae ri 
Salomo, nalampamo mange ri tampa 
pakkorobangnganga antagalaki sikamma 
cappana tampa pakkorobangnganga siagang 
nakana, "Tena kulalampa battu anrinni punna 
tenapa nassumpa Salomo mae ri nakke 
angkanaya tena nalanabunoa." 

32 Appialimi Salomo angkana, "Punna bajiki 
panggaukanna, tena nalanihukkung manna 
sikede. Mingka punna appanggaukang 
jadalaki, musti nibunoi." 

33 Nampa nasuromo karaenga alampa taua 
mange angngallei Adonia battu anjoreng. 
Jari battumi Adonia andallekang ri karaenga, 

siagang suju ri dallekanna. Nakanamo 
karaenga, "Akkulle mako ammotere!" 

2 1 Ambaninamo narapi ajalana Daud, 

nakiomi Salomo, ana buranena, nampa 
nasare pappasang-pappasang kalabusang. 
Nakana Daud, 

2 "Narapimi wattungku lamate. Paralluko 
tappa siagang barani. 

3 Gaukangi apa Naparentakanga Karaeng 
Allataalanu mae ri kau. Turuki sikontu 
hukkung-hukkunNa siagang parenta- 
parentaNa ia tattulisika lalang Kitta Musa, 
sollanna manna kemae lampanu lawasselekko 
lalang sikontu usahanu. 

4Punna mannurukiko ri Batara, laNarupai 
janjinNa angkanaya turungangku lammarenta 
ri Israel, assala tuli majarreki mannuruki ri 
sikontu parenta- parentaNa siagang situlusuna 
atinna siagang nyawana kenanga. 

> Nia pole sere passala! Tantu nuurangi 
apa lebaka nagaukang Yoab mae ri nakke 
nabunona rua perwira tantarana Israel, 
iamintu Abner anana Ner siagang Amasa 
anana Yeter. Nabunoi kenanga ri wattu 
amanna taua untu ambalasaki pammunoang 
lebaka nagaukang kenanga ri wattu abunduna 
taua. Nabunoi tau tenaya salanna, mingka 
kamma-kamma anne inakkemi antanggongi 
panggaukanna siagang inakkemi sessa. 

6J ari, anakku, musti appanggaukangko mae 
ri ia situru apa nukanaya baji. Mingka teako 
lappassangi mate biasa. 

7Mingka mae ri ana-ana buranena Barzilai 
battu ri Gilead paralluko appanggaukang baji. 
Musti nutanggongi kaparalluang allo-allona 
kenanga, nasaba lebami ampanggaukang baji 
kenanga mae ri nakke ri wattungku lari battu 
ri daennu iami antu Abasalom. 

8Ri passalana Simei anana Gera battu ri 
kota Bahurim ri daera Benyamin, nia todong 
pasangku mae ri kau. Lalang ajappaku mange 
ri Mahanaim, iaminjo Simei pirangalloang 
sanna pallana ampakkanaia siagang antunra. 
Mingka ri boko, ri wattunna battu anruppaia 
ri Binanga Yordan, assumpama mae ri ia lanri 
Batara angkanaya tena nalakubunoi. 

9 Mingka iaminne pasangku ri kau: teako 
lappassangi talappasa battu ri hukkunganga. 
Kuassengi angkanaya ikau baji pamaikko. 
Jari, manna pole natoamo, usahakangi na 
nihukkung mate." 

10 Nampa matemo Daud, na nitarawang ri 
Kota Daud. 

11 patampulo taungi ajari karaeng ri Israel: 
tuju taungi ammantang ri Hebron, na 
tallumpulo antallu taung ri Yerusalem. 

12 Nampa Salomo ajari karaeng, 
ansambeangi Daud manggena. Teai 
sipato kassana kakoasanna Salomo salaku 
karaeng. 

13 Ri sereang allo, alampai Adonia mange ri 
Batsyeba. Akkutanammi Batsyeba ri Adonia 
angkana, "Apa anne kabattuannu untu 
kabajikang?" 

14 Appialimi Adonia angkana, "Iye. Nia ero 
kupala battu ri katte ibu." Akkutanammi 
Batsyeba angkana, "Apa?" 

15 Appialimi Adonia angkana, "Kiassengi ibu 
angkanaya mustina inakkeji ajari karaeng. 
laminjo naminasai sikontu Israel. Mingka ia 
kajarianga tabalemi. Andikku ajari karaeng, 
lanri kammai anjo Nakaerokia Batara. 

16 kKamma-kamma anne nia pappalakku, 
poro tena laloja kitea." 

17 Akkutanammi Batsyeba angkana, "Apa 
pappalanu?" Appialimi Adonia angkana, 
"Kupalaki ri ibu nakiero ampalakkanga 
pangngellai ri Karaeng Salomo untu 
ambuntingi Abisag, anjo tulolo battua ri 
Sunem. Tappaka angkanaya tena nalanatea 
anturuki pappalatta. " 

18 Appialimi Batsyeba angkana, "Iyo bajimi. 
Lakubicarakangi anne siagang karaenga untu 
ikau." 

19) ari alampami Batsyeba mange ri 
karaenga untu ambicarakangi anjo passalaka 
untu Adonia. Ammentemmi karaenga 
anruppai ammana siagang assuju mae 
ri ia. Nampa ammempo pole irate ri 
empoang kakaraenganna. Nampa nasuro 

taua appasadia kadera ri sari kananna untu 
ammana. 

20 Ammemponamo, nakanamo Batsyeba, 
"Nia ero kupala sikede battu ri kau. Kuminasai 
natenaja nutea." Akkutanammi Salomo 
angkana, "Apa kutadeng amma? Tena 
kulatea." 

21 Appialimi Batsyeba angkana, "Kellaimi 
Adonia daennu, ambuntingi Abisag." 

22 Akkutanammi Salomo angkana, 
"Angngapa nakipala anjo ri nakke amma? 
Anjo sangkamma lebaji angkanaya kipalaki 
sollanna kupassareang anne empoang 
kakaraenganga ri ia. Sai ia daengku? Nampa 
pole Imang Abyatar siagang Yoab ammenteng 
maei kenanga ri ia!" 

23 | ebaki akkana kamma anjo, assumpami 
Salomo lanri Batara angkana, "Lappassamma 
Natunra Batara, punna tena nakuhukkung 
matei Adonia lanri anjo pappalana! 

24 [| ebami Napakajarre Batara empoangku ri 
empoanna manggeku Daud. Lebami Narupai 
janjinNa siagang lebami Napassareang 
anne kakaraenganga mae ri nakke siagang 
turungangku. Assumpa lanri Batara 
attallasaka angkanaya lamatei Adonia ia 
memang anne alloa!" 

25 J ari naparentakammi Karaeng Salomo 
mae ri Benaya, nampa alampamo Benaya 
mange ambunoi Adonia. 

26 Nampa nakanamo Karaeng Salomo ri 
Imang Abyatar, "Alampamako mange ri 
kamponnu ri Anatot. Siratangko nihukkung 
mate, mingka anne alloa tena kulammuno, 
lanri siagannu ija manggeku, amminawang 
tongko angkasiaki sikontu kaparisanna. 
Siagang nuurusu tongi Patti ParjanjianNa 
Batara." 

27 Nampa nasuromo Salomo ammari ajari 
imang anjo Abyatar. Lanri nagaukanna 
Salomo anjo kammaya, abuttimi apa lebaka 
Napau Batara ri Silo ri passalana turunganna 
Imang Eli. 

28 Nalangngeremi Yoab yangasenna 
anjo kajarianga. Ajari mallami lanri 
ammenteng maei ri Adonia. Mingka, riolo 
tena nammenteng mae ri Absalom. Jari 
larimi mange ri KemaNa Batara antagalaki 
cappa-cappana tampa pakkorobangnganga. 

29 Nipabattumi anne kabaraka mange ri 
Karaeng Salomo. Jari nasuromi karaenga 
alampa Benaya mange ambunoi Yoab. 

30 Alampai Benaya mange ri KemaNa 
Karaeng Allataala siagang nakana ri Yoab, 
"Nasuroko karaenga assulu battu antureng!" 
Appialimi Yoab angkana, "Tena, erokka mate 
anrinni." Ammoteremi Benaya allaporoki anjo 
mae ri karaenga. 

31 Nalangngerena karaenga anjo, nakanamo, 
"Alampamako siagang gaukammi anjo apa 
napaua. Bunoi siagang tarawangi, sollanna 

inakke siagang turunganna manggeku tenamo 
nakutanggong jawa mae ri pammunoang 
nagaukanga Yoab mae ri tau tenaya salana 
pirangalloang. 

32 | anihukkungi ri Batara lanri pammunoang 
lebaka nagaukang nampa tanaassenga 
manggeku. Abner, perwira tantarana Israel, 
siagang Amasa perwira tantarana Yehuda, 
rua-rua tena salana. Bajikangngangi kenanga 
na kalenna Yoab, mingka nabunoi kenanga. 

33 Hukkungang lanri kamateanna anjo 
ruaya perwira lanatanggongi Yoab siagang 
turunganna sagenna satunggu-tungguna. 
Mingka sikontu turunganna manggeku ajari 
karaenga, tuli lanibarakkaki ri Batara laupaki 
kenanga." 

34 Jari alampami Benaya mange ri KemaNa 
Batara nampa nabuno Yoab anjoreng. 
Natarawammi Yoab ri ballana ri pantarang 
kota. 

33 Nampa niangkamo Benaya ri karaenga 
ajari panglimana tantaraya ansambeangi 
Yoab, na Zadok niangka ajari imang 
ansambeangi Abyatar. 

36 Lebaki anjo nakiomi karaenga Simei 
nampa nakana ri ia, "Apparekko balla untu 
kalennu anrinni ri Yerusalem. Ammantang 
mako anjoreng siagang teako assuluki battu 
ri kotaya. 

37 Punna baraniko assulu siagang alampa 
allaloi pangkana Binanga Kidron, musti 

nibunoko. Nampa kalennu tonji antanggongi 
anjo kasalannu." 

38 Appialimi Simei angkana, "Bajimi, karaeng 
malabiri. Lakuturuki antu parentata." Jari 
ammantammi Simei ri Yerusalem. 

39 Narapiki tallun taung kajariammi anne: 
Nia rua atanna Simei lari mange ri Gat, 
mange ri Karaeng Akhis ana buranena 
Maakha. Nipauanna Simei anjo passalaka, 

40 napatabami palapa keledaina nampa 
alampa mange ri Karaeng Akhis ri Gat untu 
amboyai anjo ruaya atanna. Nabuntulumi 
kenanga nampa naerang ammotere. 

41 Nalangngerena Salomo anjo apa lebaka 
nagaukang Simei, 

42 nasuro kiomi Simei nampa nakana, 
"Leba mako kusuro ajanji lanri Batara 
angkanaya tena nalanubokoi Yerusalem. Na 
leba tommako kupakainga angkanaya punna 
assulukko battu ri Yerusalem, musti mateko. 
Jari, leba mako ajanji siagang situju untu 
anturuki parentaku. 

43 Mingka kamma-kamma anne angngapa 
nanukaluppai anjo Janjinnu siagang nudakkai 
parentaku? 

44 Baji nuassenna sikontu kajadallannu 
mae ri manggeku. Lanri kammana minjo na 
laNahukkungko Batara, 

45 mingka inakke laNabarakkakia siagang 
kakaraenganna manggeku laNapakajarreki 
sagenna satunggu-tungguna. " 

46 Lebaki akkana kamma, naparentakammi 
karaenga mae ri Benaya nampa alampa 
Benaya mange ambunoi Simei. Kamma- 
kamma anne koasami ri sikabusuna lalang 
kakaraenganna. 

3 l Karaeng Salomo napajari agammi 

kalenna siagang Mesir na nabuntingi 
ana tulolonna karaeng Mesir. Naerammi 
Salomo anjo bainea mange ri Kota Daud 
untu ammantang anjoreng sagenna leba 
balla karaenga siagang BallaNa Batara 
kammayatompa tembo pattahangngang 
akkuliling kota Yerusalem nibangungi. 
2Lanri tenapa nibangungi BallaNa Batara 
anjo wattua, rayaka assarelji korobang ri 
arupa-rupa tampa. 

3 Salomo mangngamaseangi ri Batara 
siagang mannuruki ri pitunju-pitunju battua 
ri manggena. Mingka tuli anynyamballe iji 
siagang assare iji korobang olo-olo ri tampa 
arupa-rupaya. 

4Tampa sambayang kaminang alabanga 
niasseng iamintu niaka ri Gibeon. Biasai 
Salomo assare korobang anjoreng. Ri sereang 
wattu, sangkamma biasa, alampami pole 
mange anjoreng. 

> Anjo bangngia napappicinikangi KalenNa 
Batara mae ri ia lalang sona siagang nakana, 
"Salomo, palami apa nukaerokia, nampa 
Kusareangko anjo apa nupalaka!" 


1 Raja-raja 3.61 11 17 

6 Appialimi Salomo angkana, "O Batara, 
lebami Kipappicinikang angkanaya sanna 
Kikamaseanna manggeku Daud, anjo 
atanTa. la bajiki, lambusuki, kammayatompa 
tamamminrayai mae ri Katte. Na salaku 
jaminang, angkanaya latuli Kikamaseanna, 
Kisaremi sitau ana burane ia ammarentaya 
kamma-kamma anne untu ansambeangi. 

70 Batara, Allataalaku, Kiangkaka ajari 
karaeng ansambeangi manggeku, manna 
kurungka dudu ija siagang takuassengapi 
angkanaya antekamma carana ammarenta. 

8 Niakka ri tangnga-tangngana bansaku ia 
lebaka Kipile untu ajari umma KalenTa. la 
kenanga sere bansa lompo tenaya nakkulle 
nirekeng jaina. 

9 Lanri kammana anjo Batara, poro 
Kisare laloa pangngassengang mabaji, ia 
kuparalluanga untu ammarenta ri anne 
ummatTa siagang adele, siagang untu 
akkulle angngassengi angkanaya kerea baji 
siagang kerea kodi. Punna tena nakamma, 
antekamma olona akkulle kuparenta anne 
ummatTa lompo kammaya?" 

10Batara sannangi ri anjo pappalana Salomo 

11 siagang Nakanamo ri ia, "Nasaba 
pangngassengang mabaji nupala untu 
ammarenta siagang adele, na teai umuru 
sallo yareka kakalumanynyangngang untu 
kalennu yareka kamateanna musu-musunnu, 

12jari lakuturukiang mako pappalanu. 
LaKupajariko labi caradekangngang siagang 
labi bajikangngang pangngassengannu na 
manna inai-nai, baji ri Jammang allaloa, 
kammayatompa ri jammang labattua. 

13 Balalo manna tenaya nupalaki 
lakusare tongko: lalang sikontu 
tallasanu lakkalumanynyangko siagang 
lanapakalabirikko taua labiangngang na 
karaeng maraengannaya. 

14Na punna ikau, sangkamma Daud 
manggenu riolo, nuturukiA siagang 
nupinawangi hukkung-hukkungKu, 
laKusareko umuru sallo." 

15 Ambangunnamo Salomo, nasadarimi 
angkanaya lebaki abicara Allataala mae ri 
la lalang sona. Jari ammoteremi mange ri 
Yerusalem nampa ammenteng ri dallekanna 
Patti ParjanjianNa Batara, siagang assaremi 
korobang nitunu kammayatompa korobang 
pappasiamakkang. Nampa apparemo 
passua-suarrang untu sikontu pagawena. 

16Ri sereang allo, nia rua baine pasundala 
battu andallekang ri Karaeng Salomo. 

17 Kalaserenna ri kenanga angkana, 
"Karaeng malabiri, inakke siagang anjo 
bainea siballakka. Tena tumaraeng naagang 
ikambe ammantang. Siapa are allo allaloa, 
allassukanga sitau ana burane. Ruangallo 
ribokoangannaya allassukang tommi anne 
bainea sitau ana burane. 

18(3:17) 

19 Ri sereang bangngi, ri wattu sitabanna 
attinro ikambe, anne bainea tanasangajakkai 
nanautungi ana lolona sagenna mate. 

20Ri tangngana bangngia, lalang attinroku, 
ambangummi nampa naalle ana loloku battu 
ri saringku. Nampa naboli anjo ana loloku ri 
katinroanna, nampa anjo ana lolona mateamo 
nabolimi ri katinroangku. 

21 Ammukona baribasa, ri wattungku 
ambangung naero kupasusu anjo ana loloku, 
angngapa namatemo kurapikang. Lebana 
kuparessa baji-baji, anassami angkanaya teai 
ana loloku anjo." 

22 Nakanamo anjo baine sereanga, "Aballe- 
ballei! Anne attallasaka ana loloku, na anjo 
matea ana lolona!" Appialimi anjo bainea 
rioloa sumpaeng, "Tena! Anne matea ana 
lolonu, naanjo attallasaka ana loloku!" 
Kammaminjo batena kenanga agea ri 
dallekanna karaenga. 

23 Nakanamo Karaeng Salomo, "Massing 
mangakuko angkanaya anne ana lolo 
attallasaka ananu siagang teai anjo matea." 

24 ebaki akkana kamma assuro allemi 
karaenga padang. 

25 Nampa naparentakang karaenga angkana, 
"Polong ruami anjo ana lolo attallasaka ajari 
rua nampa massing nusare tassipolonna anjo 
bainea." 

26 Nalangngerena anjo parentaya, 
nakanamo amma sitojennaya anjo anaka, 
"Pammopporanga karaeng, teaki bunoi 
anjo anaka. Kipassareang mami mae ri ia." 
Nakkana kamma anjo bainea lanri sanna 
nakarimangnginna anjo anaka. Mingka anjo 
baine sereanga nakana, "Iye, polong mami, 
lappassammi manna sitau ri kambe tena 
ngaseng nanggappa!" 

27) ari nakanamo Salomo, "Teako bunoi anjo 
anaka! Sareangi anjo baine rioloa sumpaeng, 
nasaba iami anjo ammana. " 

28 Nalangngerena bansa Israel anjo 
kaputusang lebaka natantukang lalang ri anjo 
parkaraya, lannasami siagang angngalimi 
kenanga ri ia. Nasaba anassami angkanaya 
nisaremi pangngassengang mabali ri Allataala 
untu agau adele. 

4 1 Ajari karaemmi Salomo mae ri sikontu 
parasangang Israel. 

2 aminne sikamma pajaba tinggi naangkaka 
Salomo: Imang-imang: Zadok, Azarya anana 
Zadok, Abyatar. Jurutulisina parasanganga: 
Elihoref siagang Ahia, ana-anana Sisia. 
Bendaharana parasanganga: Yosafat anana 
Ahilud: Panglimana tantaraya: Benaya, anana 
Yoyada, Pangawasa Bupati: Azarya, anana 
Natan, Tumappakaingana karaenga: Imang 
Zabud, anana Natan: Kapala ruma tanggana 
balla karaenga: Ahisar, Kapala pajama 
aganga: Adoniram, anana Abda; 

7Salomo angngangkaki sampulo anrua 
bupati ri sikontu parasangang Israel. la 
tugasana kenanga iamintu apparappung 
battu ri daerana kenanga apa-apa lanakanrea 
karaenga siagang sikontu bonena balla 
karaenga. Sikontu bupatia alebasaki 
tanggong jawa ri anjo passalaka lalanna 
sibulang tassitaung. 

8 Anjo sampuloa anrua nipimpingi ri 

sitau Guburnur. laminne massing arenna 
anjo bupatia siagang daera kakoasanna 
kenanga: Ben-Hur: Daera monconna 
Efraim, Ben-Deker: Kota Makas, Saalbim, 
Bet-Semes, Elon, Bet-Hanan: Ben-Hesed: 
Kota Arubot, Sokho, siagang sikontu daera 
Hefer; Ben-Abinadab, buranenna Tafat ana 
bainena Salomo: Sikontu daera Dor; Baana 
anana Ahilud: Kota Taanakh, Megido, siagang 
sikontu daera ri ampina Bet-Sean, ri ampina 
kota Sartan ri bageang timboranna kota 
Yizreel sagenna kota Abel-Mehola siagang 
kota Yokmeam. Ben-Geber: Kota Ramot ri 
Gilead, kampong-kamponna bijanna Yair 
turunganna Manasye ri Gilead, daera Argob 
ri Basan, yangasenna nia annampulo kota 
lompo, ia nipakajarreka siagang tembo 
akkuliling siagang ammakea panjoli-panjoli 

tambaga ri pakkebu lompona, Ahinadab 
anana Ido: Daera Mahanaim; Ahimaas, 
buranenna Basmat ana bainena Salomo: 
Daera Naftali; Baana anana Husai: Daera 
Asyer, kota Alot; Yosafat anana Paruah: Daera 
Isakhar; Simei anana Ela: Daera Benyamin; 
Geber anana Uri: Daera Gilead, ia nikoasaia 
riolo ri Sihon karaeng Amori, siagang Og 
karaeng Basan. 


9(4:8) 
10 (4:8) 
11(4:8) 
12(4:8) 
13(4:8) 
14(4:8) 
15 (4:8) 
16(4:8) 
17(4:8) 
18(4:8) 
19(4:8) 


20Raya Yehuda siagang raya Israel 
sanrapangi kassika ri biring tamparang 
jaina. Anggannaki kenanga ri kanre siagang 
ri inungang kammayatompa sannangi 
katallassanna kenanga. 

21Massing-massing kaluarga para nia koko 
anggorona siagang koko arana. Lalang 
sikontu tallasana Salomo rayaka ri sikontu 
Yehuda siagang Israel, appakkaramula 
battu ri Dan sagenna Bersyeba, amangi 
siagang sannangi tallasana. Nasaba, sikontu 


sa Kk pala-rala 4.221 27 123 
karaenga ilaukanna Efrat tundu ngasengi 


mae ri ia, siagang sikontu bansa battua 

ri parasangang-parasangang niaka ri 
tammulilina kakaraenganna agang ngasengi 
siagang ia. Butta niaka ri laukanna Binanga 
Efrat battu ri Tifsah ri birinna Binanga Efrat 
tulusu kalau ri kota Gaza ri Filistin sagenna 
ri pabaeng-baenna Mesir, yangasenna 
nikoasal ri Salomo. Sikamma bansa niaka 
anjoreng tundu ngasengi mae ri ia siagang 
abayaraki passare mae ri ia. Apa-apa nikanre 
naparalluanga Salomo allo-allona nia 5.000 
litere labu halusu, 10.000 litere labu kasara, 
sampulo kayunna sapi nibaraya, ruampulo 
sapi ri paranga, siagang sibilangngang 
kayunna gimbala. Pantaranganna anjo, 
lamintu pole jonga, kijang, siagang olo-olo 
akkanyika. 

22(4:21) 

23(4:21) 

24(4:21) 

25(4:21) 

26 Salomo nia 12.000 tantarana ajaranga 
siagang 40.000 bara jarang untu sikamma 
jarang pabeso kareta-karetana. 

27 Mebasaki tassibulang sallona, massing- 
massing bupati assare apa-apa nikanre untu 
Karaeng Salomo siagang untu sikontu tau 
anggappaya kanre battu ri balla karaenga. 
Sagenna tena sikalimo kakuranganna 
kenanga. 

28 Massing-massing anjo bupatia, assare 
tongi gandung siagang rarame untu kanre 
jaranna ngaseng Salomo, baji najarang bae 
kammayatompa jarang karetaya. Kanrena 
anjo olo-oloka nierangi mange ri bara-barana 
jaranga sigannana naparalluanga. 

29 Nisaremi pangngassengang mabaji Salomo 
ri Allataala, siagang pangngassengang labi 
nabiasaya, kammayatompa pammahang 
lantang sikalia. 

30 Ri sikamma parasangang niaka 
bageang raya siagang ri Mesir tena tau 
caradekangngang naia. 

31| a tojeng-tojemmi kaminang carade battu 
ri sikontu taua. Labiangngangi na Etan anjo 
tu Ezrahi, Heman, Kalkol siagang Darda 
ana-anana Mahol. Allabangi niasseng ri 
kere- keremae ri sikontu parasangang niaka ri 
tammulilina kakaraenganna. 

32 Nia 3.000 paruntu kana siagang labi 
sisabu kelong- kelong nakarang. 

33 Akkullei abicara ri sesena poko-pokoka 
siagang lamung-lamunga battu ri poko 
camaraya ri Libanon sagenna ruku-ruku lumu 
attimboa ri rinring-rinring batua. Abicara 
tongi ri sesena olo-oloka, sangkamma 
ebarana olo-olo akkanyika, olo-olo allosonga 
siagang jukuka. 

34 Sikamma karaenga ri sikontu linoa 
nalangngeremi kabarana passalana anjo 

kacaradekanna Salomo, sagenna akkirimmo 
tau kenanga untu mange ampilangngeri. 
5 l Hiram, karaeng Tirus, tuli agangi 
siagang Karaeng Salomo. Nalangngerena 
Hiram angkanaya ajari karaemmi Salomo 
ansambeangi Daud manggena, akkirimmi 
tunisuro mange ri Salomo. 

2 Nampa akkiring tommo Salomo tunisuro 
mange ri Hiram siagang appasang angkana, 

3 "Karaeng Hiram malabirika! Tantu kiassengi 
angkanaya manggeku tuli tarpassa abunduki 
lanri battui musua ambunduki, iamintu 
battua ri parasangang niaka ri tammulilina 
ikambe. Na lanri tenapa nisarei ri Batara untu 
ambeta ngasengi musunna, tenapa nasawe 
ambangung tampa sambayang mange ri 
Karaeng Allataalana. 

4 Mingka kamma-kamma anne Nasarema 
Karaeng Allataalaku kaamangngang ri sikontu 
daera kakoasangku. Tena musungku, siagang 
tena bala antujui parasangangku. 

3 Lebami ajanji Batara mae ri manggeku 
Daud angkana, Ana buranenu laKuangkaka 
ajari karaeng ansambeangko, iami 
lambangung tampa passambayangang mae ri 
Nakke. Lanri kammana anjo, Karaeng Hiram 
malabirika, inakke Salomo, lebami kutappuki 
untu ambangungi anjo bangunanga. 

6 Naassemmi Karaeng Allataala angkanaya ri 
tangnga-tangngana rayakku tena tau carade 
annabang poko kayu sangkamma rayatta. 

Lanri kammana anjo, kupalaki ri katte poro 
akkullei kisuro rayatta ampanabangnganga 
poko-poko camara ri Libanon. Lakusuroji 
rayakku ambantui kenanga, siagang manna 
siapa gaji kipattantua untu kenanga anjo 
taunta, lakubayaraki." 

'Sannang sikali nyawana Hiram 
nalangngerena anjo kabaraka. Nakanamo, 
"Nipujimi Batara anne alloa, lanri Nasarena 
Daud sitau ana burane sannaka bajina 
pangngassenganna untu ajari karaeng mae ri 
anjo bansa lompoa." 

8 Nampa akkirimmo Hiram pappiali mae ri 
Salomo angkana, "Lebami kutarima anjo 
kabara pappalatta, siagang sadiama untu 
anturukiangki pappalatta. Lappasadia kayu 
camara Libanon, siagang kayu camara 
biasaya situru pappalatta. 

9 Sikamma rayakku langngerangi anjo 
kayua naung battu ri Libanon mange ri 
tamparanga. Anjoreng, anjo batang-batang 
kayua lanasikkoki kenanga ajari raki nampa 
lanapaloloro kenanga ri biring tamparanga 
sagenna mange ri tampa kipattantua. 
Anjoreng lanibongkaraki anjo raki-rakika 
nampa nipassareang mae ri rayatta untu 
naurusu pole. Kupalaki battu ri katte 
nakipasadia apa-apa lanakanrea sikamma tau 
niaka ri balla kakaraengangku." 

10J ari nisaremi Salomo ri Hiram sikontu 
kayu camara Libanon siagang camara biasaya 
ia naparalluanga. 

11Na untu assarei kanre sikamma bone balla 
kakaraenganna Hiram, taung-taungi nisare 
Hiram ri Salomo 322.500 kilo gandung, 4.400 
litere minynya zaitun asli. 

12 Narupaimi janjinNa Batara, na Nasaremo 
Salomo pangngassengang mabaji. Hiram 
siagang Salomo bajiki passisambunganna, 
siagang apparemi kenanga parjanjiang 
passikko. 

13 Karaeng Salomo napagiomi 30.000 tau 
burane battu ri sikontu Israel untu anjama, 

14 siagang naangkami Adoniram untu ajari 
pangawasa mae ri kenanga. Anjo kenanga 
nabagei Salomo ajari tallu parappungang, 
massing 10.000 siparappungang. Anjo tallua 
parappungang alebasaki kenanga ammantang 
tassibulang ri Libanon na ruam bulang ri 
balla. 

15 Salomo napagio tommi 80.000 tau untu 
appaa batu battu ri monconga siagang 70.000 
tau untu ampisangi anjo batu-batua. 

16 Angngangkaki 3.300 mandoro untu ajari 
pangawasa mae ri anjo jama-jamanga. 

17 [| anri parentana tommi nappaa tommo 
kenanga batu-batu lompo bajika untu ajari 
pundasina anjo BallaNa Batara. 

18 kammaminjo sikamma pajamana 
Salomo siagang sikamma pajamana Hiram 

kammayatompa tau battua ri kota Gebal 
appasadiami batu siagang kayu untu 
pambangunanna anjo BallaNa Batara. 

1 Napakaramulai Salomo ambangungi 
BallaNa Batara ri bulang Ziw, iamintu 
bulang makarua, lalang taung makaappana 
ammarenta, yareka 480 taung lebana bansa 

Israel ambokoi Mesir. 

2Ukkuranna anjo BallaNa Batara, ia 
bageang lalanna iamintu: labuna 27 metere, 
sangkarana 9 metere, siagang tinggina 13,5 
metere. 

3 Ri bageang dallekanna anjo BallaNa Batara 
nia kamara luara, iamintu labuna 4,5 metere 
na sangkarana 9 metere, sangkammai 
sangkarana anjo ballaka. 

“Ri tembona anjo ballaka nia sobolo-sobolo 
jandela luara bageang antamakkanga. 

P Ri tammulili bageang ri bokona anjo 
ballaka, ri tembo bageang pantarana 
nibangungi kamara- kamara alonjoka. Nia 
tallung lonjo, massing-massing tinggina 2,2 
metere. 

5Ri lonjo makaserea, sangkarana massing 
kamaraka 2,2 metere, ri lonjo makaruaya 
2,7 metere, na ri lonjo makatallua 3,1 
metere. Tembona lonjo labi rawangnganga 
labi kapallangngangi natembona lonjo 
rateanga, sagenna balo-balona anjo kamara 
pannambala akkullei nipasisambung siagang 

tembo BallaNa Batara, manna tena nisoboloki 
anjo temboka. 

"Untu anjo balo-baloka, kayu camara 
Libanon nipake. Pakkebu mangea ri kamara- 
kamara pannambai ri lonjo rawaya niaki ri 
bageang timborang. Untu lonjo makaruaya nia 
tallu tuka. Nampa nasarei Salomo palapong 
anjo ballaka. Papang cenrana battu ri Libanon 
napake. Siapa sallona nibangung anjo BallaNa 
Batara, tena lebakai nia kalangngerang sara 
palu-palu, pangkulu, yareka pakkakasa bassi, 
nasaba anjo batu-batu eroka nipake untu 
ambangungi anjo ballaka leba nipasadia 
memammi labi riolo ri wattunna nia ija ri 
papparekanna. Kammaminjo batena Salomo 
ambangungi anjo BallaNa Batara sagenna 
leba. 

8(6:7) 

9(6:7) 

10(6:7) 

11 Nakanamo Karaeng Allataala ri Salomo, 

12 "Pynna nuturuki sikontu hukkungKu 
siagang parentaKu, laKuparupai mae ri 
kau apa lebaka Kupajanjiang mae ri Daud 
manggenu. 

13 | a3mmantangaA lalang anrinni ri balla 
nubangunga ri tangnga-tangngana ummakKu 
Israel. Tena nalaKubokoi kenanga." 

14Kammaminne batena Salomo 
ampakalebaki pambangunanna anjo 
BallaNa Batara: 


| 1 Raja-raja 6.151 20 30 

13 Sikontu tembo bageang lalanna nilapisi 
siagang kayu camara Libanon, appakkaramula 
battu ri daparana sagemna ri palaponna. 
Daparana battu ri kayu camara biasa nipare. 

16 |lalang ri anjo ballaka, nipareki 
kamara bageang ri bokona iamintu nisarei 
rinring passimbang battu ri kayu camara, 
appakkaramula battu ri daparana sagemna ri 
palaponna. Anjo kamaraka niarengi Kamara 
Kaminang Matangkasa,: labuna salapang 
metere. 

17 Kamara ri dallekanna anjo Kamara 
Kaminang Matangkasaka, niarengi Kamara 
Lompo, ia labuna 18 metere. 

18 Sikontu tembo bageang lalanna anjo 
ballaka, nilapisi siagang kayu camara 
Libanon, sagenna tena sikalimo nakacinikang 
batu-batu tembona. Anjo lapisanga nibelo- 
beloi siagang ukiri-ukiri rappo boyo siagang 
bunga-bunga tabakkaraka. 

19 Anjo Kamara Kaminang Matangkasa 
nipareka lalang ri anjo BallaNa Batara, 
nipasadiai untu napammantangngi Patti 
ParjanjianNa Batara. 

20 Anjo kamaraka sangkammai labuna, 
sangkarana, siagang tinggina, iamintu 
salapang metere. Tampa pakkorobangngang, 
ia niaka ri dallekanna anjo Kamara Kaminang 
Matangkasaka, kayu camara Libanon nipare. 
Ri pakkebu antamana ri anjo kamaraka, nia 
rante bulaeng nibantang. Sikontu bageang 


1 Raja-raja 6.211 29 31 
lalanna anjo BallaNa Batara kammayami 
Kamara Kaminang Matangkasaka siagang 
tampa pakkorobangnganga nilapisi siagang 
bulaeng tino. 

21( 6:20) 

22 (6:20) 

23 lalang ri anjo Kamara Kaminang 
Matangkasaka, nia todong niboli rua patung 
malaeka akkanyika, ia nipareka battu ri kayu 
zaitun. Tinggina anjo ruaya patung massing 
4,4 metere, 

24 ykkurang modelena sangkammai. Massing 
nia kanyina rua, na massing-massing anjo 
kanyika 2,2 metere labuna. Bellana allana 
anjo cappana kanyina massing anjo ruaya 
patung, lamintu 4,4 metere. 

25(6:24) 

20(6:24) 

27 Anjo ruaya patung niboliki aremba lalang 
ri anjo Kamara Kaminang Matangkasaka, 
siali kanyina anjo massing patunga naberoi 
rinringa, nampa massing kanyina sialia 
assiberoi ri tangnga-tangngana anjo 
kamaraka. 

28 Anjo ruaya patung nilapisi siagang 
bulaeng. 

29 Sikontu bageang lalanna anjo BallaNa 
Batara nibelo-beloi siagang ukirang gambara 
malaeka akkanyi siagang poko-poko palem, 
siagang bunga-bunga tabakkaraka. 

30 Sikontu daparaka lalang ri anjo BallaNa 
Batara nilapisi ngasengi bulaeng. 

31Ri pakkebu antamaya ri anjo Kamara 
Kaminang Matangkasaka, nibonei ruallawara 
pakkebu battu ri kayu zaitun. Bageang 
ratena anjo pakkebuka appakkoki na cidu ri 
tangnga-tangngana. 

3? Anjo ruaya pakkebu nibelo-beloi siagang 
ukirang malaeka akkanyi, poko-poko palem, 
siagang bunga-bunga tabakkara. Papang 
pakkebu, patung malaeka akkanyi siagang 
ukirang poko-poko palem, yangasenna 
nilapisi siagang bulaeng. 

33 Ri pakkebu antamaya mange ri kamara 
dallekang, iamintu kamara lompoa, nibonei 
les pakkebu battu ri kayu zaitun, modelena 
appa pasagi labuna. 

34 Nampa nipare todong ruallawara pakkebu 
battu ri kayu camara biasa, massing akkullea 
nilappa. 

35 Papang-papanna anjo pakkebuka nibelo- 
beloi ukirang malaeka akkanyi, poko-poko 
palem, siagang bunga tabakkara. Yangasenna 
anjo ukiranga nilapisi siagang bulaeng. 

36 Ri dallekanna anjo BallaNa Batara, 
niparekimi paranglakkeng bageang lalang. 
Anjo paranglakkenga nikulilingi ri tembo 
alapisi-lapisika: irateanna tattallung lapisika 
batu, nia silapisi kayu camara Libanon. 

37 Bulang Ziw nanipasangi pondasina anjo 
BallaNa Batara, iamintu bulang makarua, 

lalang taung makaappana pamarentahanna 


Salomo. 

38 Na lalang bulang Bul, iamintu bulang 
makasagantuju, lalang taung makasampulo 
assere ri pamarentahanna Salomo, lebami 
nabangung Salomo anjo BallaNa Batara, coco 
sikali siagang apa lebaka nirancana. Tuju 
taungi wattu nipake untu ambangungi anjo 
ballaka. 

7 1 Ambangung tommi Salomo balla 

kakaraengang untu kalenna. Anjo balla 
kakaraenganga sampulo antallu taung wattu 
nipake untu ambangungi. 

2 Ri anjo balla kakaraenganna Salomo, 
appare tommi kamara niarenga "Kamara 
Romang Libanon". Ukkuranna iamintu: 
labuna 44 metere, sangkarana 22 metere, 
siagang tinggina 13,5 metere. Anjo kamaraka 
ammakei tallung barrisi benteng battu ri kayu 
camara Libanon; massing-massing barrisina 
nia sampulo allima benteng siagang irateanna 
nibonei pannahang-pannahang battu ri 
kayu camara Libanon. Palaponna iamintu 
battu ri kayu camara Libanon tonji siagang 
natongkoki anjo kayu-kayu pannahanga. 

3(7:2) 

“Ri rinring kairina siagang ri kananna anjo 
kamaraka nia jandela-jandela: tallung jijiri 
ri rinring sereanga assidallekang siagang 
tallung jijiri ri rinring maraenganga. Lesna 

sikamma pakkebuka siagang jandelaya 
modelena appa pasagi labuna. 

“P (7:4) 

6 Ambangung tommi Salomo "Kamara 
Pilara". Labuna anjo kamaraka 22 metere 
siagang sangkarana 13,5 metere. Ri 
dallekanna anjo kamara lompoa, nia baruga 
ammake pilara siagang tuka. 

7 Kamara lompo maraeng iamintu "Kamara 
Empoang Karaeng" yareka niarenga todong 
Kamara Pangadelang. Batu ri daparana 
anne kamara lompoa sagenna ri kayu-kayu 
pannahanna nilapisi siagang kayu camara 
Libanon. Anrinnimi ri kamara lompoa Salomo 
antappuki parkara-parkara pangadelanga. 

8la pammantanganna Salomo nipare 
kamma tongi bangunang maraeng siagang 
niaki ri paranglakkeng ri bokona Kamara 
Lompo Pangadelanga. Untu bainenna, iamintu 
ana bainena karaeng Mesir ambangung 
tommi balla kammaya anjo tanjana. 

9Yangasenna tembona sangnging batu 
kajala ballinna nipare, situruka ukkuranna 
siagang batu lebaka nipaa battu lalang 
siagang battu pantara, battu ri pundasina 
sagenna nai, kammayatompa battu ri 
tembo bageang pantara sagenna tembo 
paranglakkeng lompoa. 

10Yangasenna anjo bangunanga, 
kammayami paranglakkeng lompoa, battu ri 
pundasina sagenna pattongkona, sangnging 

batu-batu lompoa siagang tinggia anggaranna 
nipare. Anjo batu-batua nia 3,5 metere 
labuna, nia todong 4 metere. 

11|rateanganna nipasangngi batu-batu 
maraeng ia tinggia anggaranna siagang 
nipolonga situru ukkuranna, nampa nitongko 
siagang kayu camara Libanon. 

12Tembo parang lakkenna balla 
kakaraenganga siagang tembo parang 
lakkenna BallaNa Batara kammayatompa 
kamara lompo ri bageang dallekanna BallaNa 
Batara, massing- massingi battu ri silapisi 
kayu camara Libanon siagang irateang tallung 
lapisi batu. 

13 Ri kota Tirus nia sitau burane niareng 
Huram. la sanna sikali caradena siagang jai 
pangalamanna lalang appareka arupa-rupa 
barang tambaga. Tumate manggena iami 
tu Tirus na carade appare barang-barang 
tambaga. Ammana tubattu ri suku Naftali. 
Lebami nasuro Salomo alampa taua mange 
ambuntuli Huram untu battu nanakapalai 
anjo sikontu jama-jamang appareka barang 
tambaga. Jari battumi Huram na najamamo 
apa nasuro jamaya Salomo. 

14 (7:13) 

15 Apparemi Huram rua benteng tambaga 
massing- massing 8 metere tinggina, akkaluna 
5,3 metere, siagang kapalana tambagaya 
7,4 sentimetere. Anjo bentenga kosongi 
lalanganna. 

16 Untu anjo bentenga apparemi rua ulu 
benteng battu ri tambaga, massing- massing 
tinggina 2,2 metere, 

17 modelena sangkammai bunga bakung, 
tinggina 1,8 metere. Massing-massing 

anjo ulu bentenga nibelo-beloi siagang 
ruang jijiri rappo delima battu ri tambaga. 
Yangasenna nia 200 batunna rappo delima 
massing- massing ulu benteng. Nampa appare 
Huram rua rante tambaga nianyang, nampa 
naboli irateanna anjo massing-massing 
bentenga. Nia tuju rante tambaga nianyang 
irate ri massing-massing benteng, siagang 
irateanna anjo rante nianyanga nia todong 
palapa abundala. Irateanna minne palapa 
abundalaka, 


20(7:17) 

21 nipasang anjo sikamma ulu benteng 
sangkammaya bunga bakung mae ri 
sikammaya anjo bentenga. Sikamma anjo 
bentenga anjorengi ri dallekanna pakkebu 
antamaya ri BallaNa Batara nitannang 
sere bageang timborang, sere bageang 
warakkang. la bageang timboranga niarengi 
Yakhin, na ia bageang warakkanga niarengi 
Boas. Kammaminjo napaleba napare Huram 
sikamma anjo bentenga. 

22(7:21) 

23 Nampa appare Huram sere bongki 
tambaga abundala, ia ukkuranna iamintu: 
lantanna 2,2 metere, labuna garisi tangngana 
4,4 metere, siagang kaluna 13,2 metere. 

24 Akkuliling biring pantaranna nibelo-beloi 
ruang Jijiri rappo boyo, ia nicoroka siagang 
anjo bongkia. 

25 Anjo bongkia nipadongkoki irate ri 
dongkona sampuloa anrua sapi tambaga 
adalle wara tallu, adalle timboro tallu, adalle 
kalau tallu, nadalle anrai tallu. 

26 Kapalana anjo bongkia iamintu 75 
milimetere. Birinna sangkammai biring 
cangkiri appakko assulu sangkamma bunga 
bakung tabakkaraka. Anjo bongkia akkullei 
angngalle kira-kira 40.000 litere. 

27 Appare tommi Huram sampulo kareta 
tambaga, massing-massing labuna 1,8 
metere, sangkarana 1,8 metere, tinggina 1,3 
metere. 

28 Anjo karetaya battu ri papang-papang 
appaka pasagi, na nipasang lalang les. 

29 Anjo papang-papanga nibelo-beloi siagang 
ukirang singa, sapi, siagang malaeka akkanyi. 
Ri anjo les-lesna irateanganna siagang 
irawanganna gambara singaya siagang sapia 
nia tagentung ukirang bunga-bunga. 

30 Massing-massing anjo karetaya ammakei 
appa roda tambaga nampa papputarranna 
tambaga todong. Ri appa panyingkuluna anjo 
karetaya nia benteng pannahang katoang 

tambaga nibelo-beloia siagang ukirang 
bunga-bunga pantaranganna. 

31Bageang rateanna anjo appaka benteng 
pannahang, nipasisambungi siagang sere 
les abundala untu antahangi katoanna. 

Anjo benteng-benteng pannahanga assuluki 
raga 44 sentimetere irateanna anjo 
papang pasagia, siagang 22 sentimetere 
irawanganna. Ri bawana anjo leska nia 
ukirang. 

32 Tinggina roda-rodana 66 sentimetere: 
rawangannai papang-papanga ammantang. 
Tangnga-tangngana papputarang rodaya ajari 
sereji bageang. 

33 Anjo roda-rodana santanjaki siagang roda 
kareta pabundukang: kaluna rodaya, taralina, 
tangnga-tangngana papputarranna rodaya 
siagang tarali-taralina rodaya, yangasenna 
sangnging tambaga nipare. 

34 Nia appa benteng pannahang ri massing- 
massing panyingkulu bageang rawana anjo 
karetaya. Anjo benteng-bentenga anjari serei 
siagang karetana. 

35 Ri tammulilina bageang ratena anjo 
karetaya, nia les kira-kira 22 sentimetere 
labana. Benteng pannahanna siagang 
papang-papanna, yangasenna anjari serei 
siagang karetana. 

36 Benteng-benteng pannahanga siagang 
anjo papang-papanga nibelo-beloi 
siagang gambara malaeka akkanyi, singa, 

siagang poko palem ri kere-kereanga 
nia tampa kosong untu anjo gambaraka, 
kammayatompa bunga-bunga ri tammulilina. 

37 Kammaminjo carana nipare anjo kareta- 
karetaya. Yangasenna sangkamma-kammai 
modelena siagang ukkuranna. 

38 Appare tongi Huram sampulo katoang 
lompo, tasserei untu massing-massing 
kareta. Massing-massing katoanga anjo 1,8 
metere garisi tangngana, siagang akkullei 
angngalle 800 litere jene. 

39 Naboliki Huram lima kareta ri timboranna 
BallaNa Batara, siagang lima ri bageang 
warakkanna. Bongki tambagaya naboltki 
rayangngang timborang, ri panyingkuluka. 

40 Appare tongi Huram pamaja-pamaja, 
sikopang-sikopang, siagang mangko- mangko. 
Lebaki anjo, leba ngasemmi anjo apa nasuro 
jamaya Karaeng Salomo untu BallaNa 
Batara. laminne sikamma pakkakasa lebaka 
napare: Rua benteng lompo, Rua ulu benteng 
sangkammaya mangko niaka rateanna anjo 
ruaya benteng, Rante nianyang ri massing- 
massing ulu bentenga, Patambilangngang 
delima tambaga ia nisusunga lalang ruang 
barrisi ri tammulilina anjo rante nianyang 
ri massing ulu bentenga, Sampulo kareta, 
Sampulo katoang lompo, Bongki tambaga, 
Sampulo anrua sapi tambaga ansompoal anjo 
bongkia, Pamaja-pamaja, sikopang-sikopang, 
siagang mangko- mangko. Yangasenna anjo 

pakkakasa untu BallaNa Batara, napareka 


Huram untu Karaeng Salomo, tambaga 
ngaseng nipare, na nikeso sagenna accilla. 
41(7:40) 


45(7:40 

46 Yangasenna anjo barang-baranga 
nasuro pareki karaenga anjoreng ri tampa 
papparekanna ri Lappara Yordan, niaka ri 
allana Sukot siagang Sartan. 

41 Tena nasuro timbangi Salomo anjo 
tambagaya, lanri jai duduna. Jari, 
taniassengai angkana siapa battalana anjo 
barang-baranga. 

48 Assuro pare tommi Salomo pakkakasa- 
pakkakasa maraengang battu ri bulaeng 
untu BallaNa Batara. laminne anjo 
pakkakasa-pakkakasa nasuro pareka: 
Tampa pakkorobangngang, Mejang untu 
roti nipassareanga ri Allataala, Sampulo 
bangkeng kanjoli nibolika ri dallekanna 
Kamara Kaminang Matangkasaka, iamintu 
lima ri bageang timborang siagang lima ri 
bageang warakkang, Bunga-bunga, Kanjoli- 
kanjoli, Passipi-passipi, Cangkiri-cangkiri, 
Pakkakasa untu ammuno kanjoli, Mangko- 
mangko, Piring- piring untu dupa, Piring- piring 
untu bara pepe Engsele-engsele untu 
pakkebuna Kamara Kaminang Matangkasaka 

siagang pakkebu-pakkebu pantaranna 


BallaNa Batara. 

49(7:48) 

50 (7:48) 

>l Lebanamo Salomo ambangungi BallaNa 
Batara, nabolimi lalang ri gudang-gudanna 
anjo ballaka iamintu sikontu peraka, 
bulaenga, siagang barang-barang maraeng 
ia lebaka napassareang Daud, manggena, ri 
Batara. 

l Lebaki anjo nasuromi Karaeng Salomo 

sikontu pamimping sukua siagang 
parappungang bijaya battu ri bansa Israel 
battu mae ri ia ri Yerusalem, untu ampaletteki 
Patti ParjanjianNa Batara battu ri Sion, Kota 
Daud, mange ri BallaNa Batara. 

2 Jari battu ngasemmi kenanga ri Allo Lompo 
Paballakang Leko-leloka, lalang ri bulang 
Etanim. 

3 Arappunna ngasemmo anjo pamimpinga, 
naangkami imang-imanga anjo Patti 
Parjanjianga, 

4nampa naerang kenanga mange ri BallaNa 
Batara. KemaNa Batara siagang sikontu 
pakkakasana nipalette tongi mange ri BallaNa 
Batara, ri sikamma imanga siagang tu Lewi. 

3 Arappungammi Karaeng Salomo siagang 
sikontu rayaka ri Israel ri dallekanna Patti 
ParjanjianNa Batara, nampa assare kenanga 
korobang gimbala siagang sapi mae ri Batara, 
teai sipato jaina sagenna takkullea nirekeng. 


1 Raja-raja 8.61 12 42 

6 Lebaki anjo naerammi sikamma imanga 
anjo Patti Parjanjianga antama ri BallaNa 
Batara nampa naboli irawanganna patung- 
patung malaeka akkanyika lalang ri Kamara 
Kaminang Matangkasaka. 

'Takkarangi kanyina anjo patung-patung 
malaeka akkanyika antongkoki anjo pattia 
siagang kayu-kayu pabulekanna. 

8 Anjo kayu pabulekanga sanna labuna, 
sagenna niciniki battu ri dallekanna Kamara 
Kaminang Matangkasaka sikamma cappana. 
(Sagenna kamma-kamma anne tuli niana 
anjoreng anjo kayu-kayua.) 

9 Tena sikali apa-apa bonena lalang anjo 
Patti Parjanjianga pantaranganna ruaya 
batu. Anjo batu-batua napantamaki anjoreng 
Musa ri Moncong Sinai, ri wattunna appare 
parjanjiang Batara siagang bansa Israel, ri 
wattunna lalang pajappang kenanga battu ri 
Mesir mange ri parasangang Kanaan. 

10 Ri wattunna assulu sikamma imanga battu 
ri anjo BallaNa Batara, tiring rassimi saliu 
anjo ballaka. 

11 Anjo saliuka accillaki napakamma 
kalompoang kahaderanNa Batara, sagenna 
takkulleamo ammotere antama sikamma 
imanga untu anjamai jama-jamanna 
kenanga. 

12) ari appala doammi Salomo, angkana, 
"IKattemi amboliki mataalloa ri langi, o 

Batara. Mingka erokangngangKi ammantang 
lalang ri sassanna saliuka. 

13 Kkamma-kamma anne 
kupambangungangKi balla gammara, 
untu ajari pammantanganTa satunggu- 
tungguna." 

14 | ebaki appala doang, assailemi 
Karaeng Salomo mae ri sikontu rayaka, 
ia niaka ammenteng anjoreng, nampa 
napappalakkang barakka kenanga battu ri 
Allataala. 

15 Nakana, "Riolo leba maKi ajanji Batara, 
mae ri manggeku Daud angkanaya, Baku 
Kueranna ummakKu assulu battu ri Mesir, ri 
sikontu parasangang Israel tena manna sere 
kota Kupile ajari tampa untu musti nibangungi 
balla untu ajari tampa passambayangang 
mae ri Nakke. Mingka ikau Daud, Kupileko 
untu ammarenta ri ummakKu. Nipujimi 
Karaeng Allataalana Israel, la lebaka anrupai 
anjo jJanjinNa!" 

16 (8:15) 

17 Nampa pole nakana Salomo, "Manggeku 
Daud lebami narancanakang untu ambangung 
balla tampa passambayangngang mae ri 
Karaeng Allataalana Israel. 

18 Mingka Nakana Batara ri ia, Bajiki anjo 
pattujunnu. 

19 Mingka, teai ikau, passangalinna ananyji 
lambangungi anjo ballaka untu iNakke! 

20 kKamma-kamma anne Narupaimi janjinNa 
Batara. Ajari karaemma ansambeangi 
manggeku, siagang leba tomma ambangung 
balla untu tampa passambayangngang mae ri 
Batara, Allataalana Israel. 

21 | alang ri anjo BallaNa Batara kupasadiami 
tampa untu Patti Parjanjiang niaka bonena 
batu parjanjianNa Batara siagang boe-boeta, 
ri wattu Naeranna kenanga assulu battu ri 
Mesir." 

22 L ebaki anjo, ri dallekanna raya niaka 
hadere, ammentemmi Salomo adalle mae ri 
tampa pakkorobangnganga, nampa naangka 
rua-rua limanna, 

23 sjagang appala doang angkana, "O Batara, 
Allataalana Israel! Ri langi yareka ri buttaya, 
tena sangkammanTa! Kirupai janjinTa siagang 
Kipappicinikangi pangngamaseanTa mae ri 
ummatTa tamamminraya siagang mannurukia 
situlusu atinna mae ri Katte. 

24 ebami Kirupai janjinTa mae ri manggeku 
Daud. Anjo apa Kipajanjianga Kigaukammi 
anne alloa. 

25 | eba tongKi ajanji mae ri manggeku 
angkanaya punna mannuruki tojeng-toj eng 
turunganna mae ri Katte kamma kalenna, 
tuli lania turunganna lajari karaeng ri Israel. 
Kamma-kamma anne, o Karaeng Allataalana 
Israel, kupalaki poro Kirupai ngaseng 
tommi anjo apa lebaka Kipajanjiang mae ri 
manggeku Daud, anjo atanTa. 

20(8:25) 

27 Mingka, o Allataala, maka attojeng- 
toj engKi larella ammantang ri anne buttaya? 
Manna sikontu langika taganna luarana 
untu iKatte, labiangampa naanne balla 
kubangunga! 

280 Batara, Allataalaku, inakke anne atanTa! 
Mingka Kipilangngeri laloi pappala doangku 
anne alloa. 

29 Poro allo bangngi Kilalangngi anne 
ballaka, lebaka Kipile ajari tampa 
passambayangang mae ri Katte. Poro battu 
ri pammantanganTa ri suruga Kipilangngeri 
siagang Kipammopporanga siagang ummatTa, 
punna battu ikambe ri anne ballaka untu 
appala doang ri Katte. 

30(8:29) 

31 Punna nia sitau ditudu nia kasalanna 
mae ri tau maraenga, nampa nierang mae 
ri tampa pakkorobangngang niaka lalang ri 
anne balla pasambayanganga untu assumpa 
angkana tena nasala, 

329 Batara, poro Kipilangngeri ri suruga 
siagang Kitappuki parkarana anne ata-atanTa 
ngaseng. Hukkungi tau salaya situru 
panggaukanna, siagang Kilappassangi tau 
tenaya nasala. 

33 Punna nibeta ummatTa Israel ri musu- 
musunna lanri dorakana kenanga, nampa 
ammotere kenanga mae ri Katte siagang 
napakalabirikKi salaku Batara, nampa battu 


`., L Raja-raja 8.341 38 46 
mae anrinni ri balla passambayanganga, 
kammayatompa appala doang appala popporo 
ri Katte, 

34 poro Kipilangngeri laloi kenanga ri 
suruga. Poro Kipammopporangi dosana 
anne ummatTa, siagang Kierangi ammotere 
mange ri parasangang lebaka Kipassareang ri 
boe-boena kenanga. 

33 Punna doraka ummatTa nampa Kihukkung 
ummatTa iamintu tena naKipaturung bosia, 
nampa toba kenanga battu ri dosana 
siagang napakalabirikKi salaku Batara, 
nampa andallekang ri Katte ri anne balla 
passambayanganga kammayatompa appala 
doang mae ri Katte, 

36 poro Kipilangngeri kenanga battu ri 
suruga. Siagang pammopporangi dosana 
ummatTa Israel kammayatompa karaenna 
kenanga. Ajaraki kenanga anggaukangi apa 
tojenga. Lebaki anjo, o Batara, paturummi 
bosia ri anne parasanganTa, parasangang 
Kipassareanga mae ri ummatTa untu 
nakammai sagenna satunggu-tungguna. 

37 Punna natuju anne parasanganga bala 
yareka garring, yareka panraki lamung- 
lamunga lanri anging bambanga, olo, yareka 
anango, yareka punna nibundu ummatTa ri 
musua, yareka nitaba ri garring, 

38 poro Kipilangngeri pappala doanna 
kenanga. Punna battu ri ummatTa Israel nia 

sina appala doang ri Katte nanapatara limanna 
mae ri anne balla passambayanganga, 

39 poro Kipilangngeri lalang ri suruga tampa 
pammantanganTa siagang Kipammopporangi 
na Kitulung kenanga. Poro iKatteji bawang 
angngassengi bone atinna rupataua. Lanri 
kammana anjo, Kigaukammi mae ri taua 
massing-massing situru panggaukang- 
panggaukanna, 

40 sollanna mannuruki ummatTa mae ri Katte 
lalang ammantanna ri anne parasangang 
Kipassareanga mae ri boe-boena ikambe. 

41 Pumna nia tu maraeng ri parasangang 
bellaya allangngereki kalompoanTa siagang 
gau-gau appakalannasa, ia lebaka Kigaukang 
untu ummatTa, nampa battu mae anrinni 
ri balla passambayanganga anne untu 
ampakalabirikKi siagang appala doang ri 
Katte, 

42(8:41) 

43 poro battu ri pammantanganTa ri suruga 
Kipilangngeri pappala doanna siagang 
Kiturukiangi pappalana. Lanri kammana anjo 
nasikontu bansaya ri lino angngassengKi 
siagang mannuruki ri Katte sangkamma 
ummatTa Israel. Lanaassengi kenanga 
angkanaya anne balla kubangunga jami 
tampa untu assambayang mae ri Katte. 

44 Punna Kiparentakangi ummatTa untu 
alampa mange abundu angngewali musua, 
nampa manna pole kemae kenanga, 

nandallekang mae ri kota nipilea anne 
siagang appala doang adalle mae anrinni ri 
anne balla lebaka kubangung untu iKatte, 

43 poro battu ri suruga Kipilangngeri pappala 
doanna kenanga anjo, siagang Kisarei 
kenanga pammetang. 

46 Punna doraka ummatTa mae ri Katte 
sikontutojenna tena manna sitau tadoraka 
nampa Kibalang parekang kenanga nibeta 
ri musua lanri larroTa, siagang nierang ajari 
tunitahang mange ri sereang parasangang 
bellaya yareka ambania, 

47 poro Kipilangngeri pappala doanna 
kenanga. Punna anjoreng ri parasanganga 
nabokoi dosa-dosana kenanga, nappala 
doang mae ri Katte namangaku angkana 
dorakami siagang agau Jadalami kenanga, 
Kipilangngerimi pappala doanna kenanga, o 
Batara. 

48 Punna anjoreng ri parasanganga attojeng- 
tojeng situlusu pamaina kenanga ambokoi 
dosa-dosana, nampa appala doang mae ri 
Katte adalle mae anrinni ri anne parasangang 
Kipassareanga mae ri boe-boena ikambe, 
adalle mae anrinni ri kota nipileTa siagang 
anne balla passambayangang lebaka 
kubangung untu iKatte, 

49 poro battu ri pammantanganTa ri suruga 
Kipilangngeri pappala doanna kenanga 
siagang Kikamaseangi kenanga. 

>0 Kipammopporangi sikontu dosana siagang 
kadorakanna kenanga mae ri Katte, siagang 
Kipajari anjo musu-musunna kenanga agau 
baji mae ri kenanga. 

31] ami kenanga umma kalenTa, ia Kieranga 
assulu battu ri Mesir, parasangang lebaka 
napammantangi kenanga nisessa. 

3? Tapporo iKatte o Karaeng Allataala, tuli 
Kiparhatikangi ummatTa Israel siagang 
karaenna. Siagang poro Kipilangngeri pappala 
doanna kenanga kere-kere wattu nakkio 
appala tulung mae ri Katte. 

33|Katte o Karaeng Allataala, lebami Kipile 
kenanga battu ri allana bansaya untu ajari 
umma kalenTa, sangkamma lebaka Kipau 
mae ri kenanga tete ri Musa atanTa, ri wattu 
Kirurunganna boe-boena ikambe assulu battu 
ri Mesir." 

34 Kammaminjo Salomo appala doang 
nakkulantu ri dallekanna tampa 
pakkorobangnganga siagang napatara 
limanna nai. Lebaki anjo ammentemmi, 

>> sjagang akkio lompomi nappappalakkang 
barakkaNa Allataala untu sikontu tau 
arappunganga anjoreng, nakana, 

39 "Nipujimi Batara ia assareai 
kaamangngang ummaNa sangkamma 
lebaka Napajanjiang tete ri Musa atanNa. 
Sikontu apa-apa baji lebaka Napajanjiang 
lebami Narupai. 

37 Poro Narurungangki Karaeng Allataalata, 
sangkamma NarurunganNa boe-boeta. Poro 
tena lalo naNabokotki. 

38 Poro Napajariki tau tamamminra ri la 
sollanta tuli attallasa situru eroNa siagang 
mannuruki ri sikontu hukkunNa siagang 
parentaNa ia lebaka Napassareang mae ri 
boe-boeta. 

39 Poro Batara, Allataalata, tuli Naurangi 
pappala doanta lebaka nipabattu mae ri la. 
Poro tuli Napappicinikangi kalammoranNa 
mae ri umma Israel siagang karaenna, na 
Nasare kenanga apa naparalluanga kenanga 
allo-allo. 

60[ anri kammana, sikontu bansaya ri lino 
lanaassemmi angkanaya laji bawang Batara, 
Allataala, tena maraenganna. 

61 Paralluko ikau, ummaNa, tuli 
tamamminraya mae ri Batara, Allataalata 
siagang mannuruki ri hukkung-hukkunNa 
siagang parenta-parentaNa, sangkamma 
nugaukanga ngaseng anne alloa." 

62 | ebaki anjo, Karaeng Salomo siagang 
sikontu tau niaka arappungang anjoreng, 
assaremi korobang mae ri Batara. 

63 Untu korobang pappasiamakkang 
assaremi Salomo 22.000 sapi siagang 
120.000 gimbala. Kammaminjo karaenga 
siagang sikontu rayaka apparemi pagaukang 
untu angresmikangi BallaNa Batara. 

64]3 memang anjo alloa naresmikang tommi 
Salomo bageang ri tangngana paranglakkeng 
niaka ri dallekanna anjo BallaNa Batara. 
Nampa ri anjo paranglakkenga assaremi 
korobang nitunu, korobang gandung, 
siagang jannana olo-oloka untu korobang 
pappasiamakkang. Yangasenna anjo 
napassareangi anjoreng lanri cadi dudui 
tampa pakkorobangngang tambagaya untu 
yangasenna anjo passarea. 

65Ri BallaNa Batara anjo, Salomo 
siagang sikontu umma Israel apparemi 
passua-suarrang untu ampakalompoi 
Allo Lompona Paballakang Leko-lekoka, 
lalang tuju allo sallona. Teai sipato jaina 
anjo tau arappunganga anjoreng. Battui 
kenanga ri daera agang mangea ri Hamat 
bellana ri bageang wara, sagenna mange ri 
pabaeng-baenna Mesir bageang timboro. 

66 Ri allo makasagantujuna, nasuromi 
Salomo taua ammotere. Yangasenna kenanga 
mammujimi ri ia, nampa ammotere mange ri 
ballana kenanga siagang rannu pamai, lanri 
yangasenna anjo barakka Napassareanga 
Batara mae ri atanNa Daud siagang mae ri 
ummaNa bansa Israel. 

l |ebaki nabangung Salomo BallaNa 

Batara siagang balla kakaraenganga 
kammayatompa sikontu apa lebaka 
narancana, 

2 Napappicikammi pole KalenNa Batara ri ia, 
sangkamma lebaka kajariang ri Gibeon. 

3 Nakanamo Batara ri ia, "Kulangngeremi 
pappala doannu, siagang kamma- kamma 
anne Kupaumi angkanaya anne balla lebaka 
nubangung Kupajarimi tampa matangkasa 
untu passambayangannu mae ri Nakke 
satunggu-tungguhna. 

4Punna anynyombako ri Nakke 
situlusuna pamainu siagang malambusu 
pamai sangkamma manggenu Daud, 
siagang nuturuki hukkung-hukkungKu 
kammayatompa parenta- parentaKu, 

> laKurupai janjingKu mae ri manggenu 
Daud, angkanaya ana cucunna situlusuna tuli 
lammarentai ri Israel. 

6 Mingka punna ikau yareka turungannu 
nubokoiA siagang tena numannuruki ri 
hukkung-hukkungKu siagang parenta- 
parentaKu, kammayatompa anynyombako ri 
rewata-rewata maraenga, 

'|aKubongkai ummakKu Israel battu 
ri parasangang lebaka Kupassareang 
mae ri kenanga. LaKubokoi tongi anne 
balla lebaka Kupattantu untu ajari tampa 
passambayangannu mae ri Nakke. Kemae- 
kemae bansa Israel lanihina siagang 
lanikakkali. 

8 Anne balla passambayanganga lajari sere 
pagompoang batu-batu tabongkara, sagenna 
sikamma tau ammaloa anjoreng latabangka 

ngasengi siagang ajari sannaki mallana 
anciniki. Lanakana kenanga, Angngapa 
Napakammai anne Batara anne parasanganga 
siagang anne ballaka? 

9 Nampa lappialimi taua angkana, Lanri 
nibokoi kenanga ri Batara, Allataalana 
kenanga, la lebaka anrurungangi boe-boena 
kenanga battu ri Mesir. Anynyombai kenanga 
ri rewata-rewata maraenga. laminjo sabana 
na Napabattumo Batara anne balaya mae ri 
kenanga." 

10 Ruampulo taungi wattu napake Salomo 
ambangungi BallaNa Batara siagang balla 
kakaraenganga. 

11 Sikontu kayu camara Libanon siagang 
kayu camara biasa kammayatompa bulaeng 
naparalluanga Salomo untu ambangungi anjo 
ballaka nisareang ngasengi ri Karaeng Hiram. 
Ri lebanamo anjo jama-jamanga nisaremi 
Karaeng Hiram ri Karaeng Salomo ruampulo 
kota ri daera Galilea. 

12) ari alampami Hiram mange anciniki, 
mingka tena nasannang ri anjo nisareangjiai. 

13 Nakanamo ri Salomo, "Saribattangku, 
kammaika anne tanjana kota-kota 
nupassareanga ri nakke?" laminjo sabana 
nanikana anjo daeraya Kabul. 

14 Labi 4.000 kilo battalana bulaeng leba 
nakiring Hiram mae ri Salomo. 

15 Karaeng Salomo ammakei cara ammassa 
untu ansuroi taua ambangungi BallaNa 

Batara, balla kakaraenganga, tembona 
Yerusalem, siagang untu antambungi butta 
niaka ri bageang timboranna BallaNa Karaeng 
Allataala. Kamma tomminjo carana untu 
ambangungi ammotere kota Hazor, Megido, 
siagang Gezer. 

16 (Kota Gezer iamintu kota lebaka riolo 
nibundukisiagang nibeta ri karaeng Mesir, 
nampa nabuno panduduna na natunu kotana. 
Nampa ri boko anjo kotaya napassareangi 
karaeng Mesir mae ri ana bainena salaku 
hadia ri allo panikanna siagang Salomo. 

17 Nampa Salomo ambangungi ammotere 
anjo kotaya.) Napajama passa tongi 
taua Salomo ambangungi ammotere 
Bet- Horon-Hilir, 

18Baalat, Tamar ri parang lompona Yehuda, 

19 kota-kota parsadiaanga, siagang 
kota-kota pammantanganna kareta 
pabundukanga siagang jaranna. Sikontu 
rancana pambangunanga ri Yerusalem, 
Libanon, siagang ri sikontu daera kakoasanna 
leba ngasemmi najama. 

20Untu anjo anjama passaya, napagioki 
Salomo turunganna tu Amori, tu Het, tu 
Feris, tu Hewi siagang tu Yebus. la kenanga 
turungang bansa Kanaan tenaya nakkulle 
napilabusi nabuno tu Israel ri wattunna 
naempoi kenanga anjo parasanganga. 
Sagenna kamma- kamma anne turunganna 
kenanga tuli ajari ata iji. 

21(9:20) 

22 Tu Israelka tena napajari atai Salomo. 
Nasarei tugasa kenanga ajari tantara, 
perwira tantara, panglima, komandang kareta 
pabundukang, siagang tantara pasukang 
ajarang. 

23 Nia 550 pagawe nasare tanggong jawa 
untu angngawasi anjo tau anjama passaya 
lalang arupa-rupa usaha pambangunang 
napareka Salomo. 

24 Butta niaka ri bageang timboranna BallaNa 
Batara nasuro tambungi Salomo ri wattunna 
alettemo bainenna, iamintu ana bainena 
karaeng Mesir, battu ri Kota Daud mange ri 
balla kakaraengang nabangunga Salomo untu 
ia. 

25 Pintallungi sitaung Salomo assare 
korobang nitunu siagang korobang 
pappasiamakkang irate ri tampa 
pakkorobangngang lebaka napaenteng 
untu Batara. Attunu tommi dupa untu 
Batara. Kammaminjo napalebana Salomo 
pambangunanna BallaNa Batara. 

26 Untu tantarana ri tamparanga, appareki 
Salomo kappala-kappala ri Ezion-Geber, ri 
ampina Elot ri biring Tamparang Teluk Akaba, 
daera Edom. 

27 Nakiringi Karaeng Hiram ana-ana 
kappalana ia niaka pangalamanna untu 
assombala siagang ana-ana kappalana 
Salomo. 

28] ebaki kenanga assombala mange ri 


parasangang Ofir untu angngalle 14.000 kilo 
battalana bulaeng nampa naerang mange ri 
Salomo. 

10 l Nalangngereki karaeng bainena 
parasangang Syeba ri passala 
kacaradekanna Salomo. Jari battumi mange 
ri Yerusalem untu ansori Salomo siagang 

pakkutanang sukkara-sukkaraka. 

2Battui arurung siagang jai parurunna 
siagang unta battalaka napakamma lurang 
rampa-rampa, batu paramata, siagang sanna 
jaina bulaeng. Ri wattu assibuntuluna siagang 
Salomo, sangka rupami napakkutanangngang 
akkullea napikkiri. 

3 Yangasenna anjo pakkutananga akkullei 
napiali Salomo, tena manna sere sukkara 
dudu mae ri ia. 

“Jari nasabimi kalenna anjo karaeng bainea 
antekamma tinggina pangngassenganna 
Salomo. Naciniki balla karaeng nabangunga 
Salomo, 

3cara-carana pagawena anjama-jama ri 
balla kakaraenganga, pakeang sirupana 
kenanga, kammayatompa paballakanna 
kenanga. Naciniki kanrea siagang jene 
inung nipatalaya, cara-carana palayanga 
allayani ri passua-suarranga, siagang 
korobang-korobang nipassareanga ri Salomo 
lalang ri BallaNa Batara. Yangasenna anjo 
napakalannasami siagang takkontami 

nyawana anjo karaeng bainea battua ri 
parasangang Syeba ancinitki. 

6J ari nakanamo ri Karaeng Salomo, "Sikontu 
kabara kulangngereka ri parasangangku 
ri sesena ikatte siagang kacaradekanta, 
memang kammatojengi! 

7 Riolo tena kukkulle tappa, mingka 
battukumo mae siagang kusabikang 
ngasemmi sikammaya anjo siagang 
mata kalengku, nampama ajari tappa. 
Sikontutojenna sikontu anjo apa lebaka 
kulangngere tenapa natawaruanna battu 
ri anjo apa kucinika kamma-kamma anne. 
Manassana bella jaina anjo pangngassenganta 
siagang kakalumanynyanganta naia anjo 
kabara nipabattua mae ri nakke. 

8 Teai sipato upana ngaseng anjo bainenta! 
Siagang teai sipato upana sikamma pagawe- 
pagawe tuli anjamaya untu ikatte sagenna 
akkulle nalangngere battu ri kalenta sikontu 
pangngajarang pangngassengang tinggia 
mabajika. 

9 Nipujimi Batara, Allataalata! Lalang 
Naangkatta ajari karaeng Israel, 
Napappicinikammi Batara antekamma 
mangngaiNa mae ri katte. Tena leba-lebana 
Nakamaseang bansa Israel; laminjo sabana 
na Naangkakki ajari karaenna kenanga, 
sollanna akkulle kipaenteng hukkunga 
siagang kaadelanga." 

10 Nampa anjo karaeng baine battua ri 


parasangang Syeba assaremi hadiah mae ri 
Salomo ia naeranga, iamintu labi 4.000 kilo 
battalana bulaeng siagang jai batu paramata, 
kammayatompa rampa-rampa. Tena lebakami 
ribokoangannaya Salomo annarima kammaya 
anjo jaina rampa-rampa sangkamma anjo 
napassareanga anjo karaeng baine battua ri 
parasangang Syeba mae ri ia. 

11 (Kappala-kappalana Hiram angngeranga 
bulaeng battu riOfir untu Salomo angngerang 
tongi jai batu paramata siagang kayu 
cendana. 

12 Anjo kayua napakei Salomo untu appare 
tarali-tarali ri BallaNa Batara siagang ri balla 
kakaraenganga, kammayatompa untu appare 
kacapi siagang gambusu untu sikamma 
pakelonga. Anjo kayu-kayua iami kayu 
cendana kaminang baji ia lebaka nipabattu 
mange ri Israel: tena lebakami ribokoanganna 
accini taua kayu kammaya anjo bajina.) 

13 pantaranganna hadia-hadia biasaya 
napassareang Salomo, nasare tongi anjo 
karaeng baine battua ri parasangang 
Syeba iamintu sikontu apa napalaka. 

Nampa ammoteremo anjo karaeng bainea 
mange ri parasanganna siagang tau niaka 
anrurungangi. 

14Taung-taungi Salomo annarima abiring 
23.000 kilo battalana bulaeng, 

1 tena nirekengi passawallang- passawallang 
nagappaya adanggang, siagang sima-sima 
battua ri sikamma padangganga, karaeng- 
karaeng Arab siagang guburnur-guburnurna 
Israel. 

16 Salomo appareki 200 pannangkisi lompo 
battu ri bulaeng nidedeka. Bulaeng nipake 
untu massing-massing anjo pannangkisika 
nia kira-kira tuju kilo battalana. 

17 Kammayatompa appare tongi 300 
pannangkisi bulaeng cadiangnganga. 
Bulaeng nipake untu massing-massing anjo 
pannangkisi cadia nia kira-kira rua kilo 
battalana, yangasenna bulaeng nidede. 
Sikontu anjo pannangkisika naboliki lalang ri 
kamara niarenga Kamara Romang Libanon. 

18 Appare tommi sere empoang 
kakaraengang lompoa ia nilapisika 
siagang gading siagang nibelo-beloia siagang 
bulaeng tino. 

19 Ammakei pattungkulang, nampa pimbali- 
balina nia patung singa. Ri bokona anjo 
kaderaya nia patung ulu sapi. Anjo kaderaya 
ammake tongi annang baringang tuka. 

20 Ri massing cappa kairina siagang cappa 
kananna anjo baringang tukaka nia patung 
singa yangasenna nia sampulo anrua 
jaina. Tenanniakka naleba nia empoang 
karaeng kammaya anjo manna pole na ri 
kakaraengang kemae. 

21Yangasenna pakkakasa pangnginunganna 
Salomo sangnging bulaeng nipare, 
kammayatompa sikontu pakkakasa ri Kamara 
Romang Libanon, sangnging bulaeng tino 
todong nipare. Tena nania nipare battu ri 
pera, nasaba ri jammanna Salomo tena 
anggaranna peraka. 

22 | ai kappala lompona Salomo assombalaka 
siagang kappala-kappalana Hiram. Tattallun 
taung sikali ammotereki anjo sikamma 
kappalaka angngerang bulaeng, pera, gading, 
dare siagang Jangang-jangang cenderawasih. 

23 Karaeng Salomo labi kalumanynyangangi 
siagang labi tinggiangngangi 
pangngassenganna na karaeng 
maraengannaya ri sikontu linoa. 

24 Sikontu taua ri sikontu linoa usahai 
untu angngagangi assibuntulu Salomo untu 
ampilangngeri pangngajara pangngassengang 
mabajika, ia nisareangiail ri Allataala. 

25 Massing battui kenanga angngerang 
hadia untu Salomo. Massing assarei kenanga 
barang-barang pera, bulaeng, pakeang, 
sanjata, rampa-rampa, jarang siagang 
keledai. Kammaminjo taung-taung. 

26 Appaentemmi Salomo pasukang 
tantara, iamintu 1.400 kareta pabundukang 
siagang 12.000 tantara ajarang. Sipagang 
natampakkangi ri Yerusalem na labinnaya 
napamangei ri arupa-rupa kota maraeng. 

27 Lalang jammang pamarentahanna 


Salomo, ri Yerusalem anjo peraka 
sangkammaji barang-barang biasa 
sangkamma batua. Siagang kayu camara 
Libanon allabi-labi jaina sangkamma kayu ara 
biasaya. 

28 Tete ri padanggang-padangganna 
karaenga, nipabattui jaranga battu ri Mesir 
siagang Kilikia, 

29 siagang kareta-kareta pabundukanga 
nipabattui ri Mesir. Ballinna tassikayu Jaranga 
lamintu 150 doe pera, na ballinna tasserea 
kareta pabundukang iamintu 600 doe pera. 
Nampa tete ri anjo sikamma padangganga 
todong nibalukammi pole anjo sikamma 
jaranga siagang kareta-kareta pabundukanga 
mae ri karaeng-karaeng Het siagang 
karaeng-karaeng Siria. 

1 1 l Karaeng Salomo jai baine battu 

pantara nangai. Pantaranganna ana 
bainena karaeng Mesir, anikka tongi Salomo 
siagang baine-baine battua ri Het, Moab, 
Amon, Edom, siagang Sidon. 

2 Lebami Naparentakang Batara angkanaya 
takkulleai tu Israel assicampuru abunting 
siagang anjo bansa-bansaya, nasaba kenanga 
sallang ajari passabakkang nanynyomba tu 
Israel mae ri rewata-rewata maraenganga. 
Mingka manna nakamma anjo, anikka tonjia 
Salomo siagang bai-baine battu pantaraka. 

3 Nia 700 baine karaeng nanikkai Salomo, 
siagang nia 300 baine boli-bolina. la 
ngasemmi anjo bainenna ajari passabakkang 
nanabokoimo Salomo Allataala, 

4sagemna ri wattu toana akkullemi ninyonyo 
ri kenanga anynyomba ri rewata-rewata 
maraenga. Daud, manggena Salomo, 
majarreki mae ri Batara, Allataalana. Mingka 
Salomo tena nasangkamma manggena. 

3 Salomo anynyombai Asytoret, rewata baine 
battu ri Amon. 

6 kammaminjo nadorakamo Salomo mae ri 
Batara. Daud, manggena Salomo mannuruki 
ri Batara situlusu atinna, mingka Salomo tena 
nakamma. 

7 Irate ri moncong ri bageang 
rayanganna Yerusalem, appaentengi 
tampa panynyombang untu Kamos rewatana 
tu Moab, siagang Molokh, rewatana tu Amon 
rua-ruai rewata appakaringi-ringi. 

8 Appaenteng tongi Salomo tampa-tampa 
akkullea napake sikamma bai-baine battu 
pantarana untu assare korobang mae ri 
rewata-rewata kalenna kenanga. 

9 Pinruammi Batara, Allataalana Israel 
Napappicinikang KalenNa mae ri Salomo 
siagang Napakainga angkanaya takkuleai 
anynyomba mae ri rewata-rewata maraenga. 
Mingka Salomo tena namappilangngeri ri 
Batara. Balalo nabokoimi Batara sagenna 
larromi Batara mae ri ia. 


1 Raja-raja 11.101 16 63 
10(11:9) 
ll Nakana Batara, "Nasaba lalang 

sadaranu nanudakkai parjanjiannu siagang 

iINakke, siagang tena numannuruki ri parenta- 

parentaKu, jari lakKurampasaki kakaraenganga 
battu ri kau, nampa Kupassareang mae ri 
sitau pagawenu. 

12 Mingka manna nakamma, lanri 
manggenu Daud, tena nalaKugaukang anjo 
kammaya lalang attallasanu ija. Ri wattu 
pamarentahanna ana buranenu, nampami 
Kugaukang. 

13 Mingka tena nasikontu anjo 
kakaraenganga laKurampasa battu ri 
ia. Lanri atangKu Daud, siagang lanri 
Yerusalem anjo kotaKu lebaka Kubangung, 
nia sere suku laKupatassesa untu ana 
buranenu." 

14 Napajarimi Batara anjo Hadad, sitau 
turungang karaeng Edom, ammusui Karaeng 
Salomo. 

15 Sallo rioloanganna anjo, lebana Karaeng 
Daud nabeta Edom, panglima tantarana 
Karaeng Daud, iamintu Yoab, alampai mange 
ri Edom untu antarawangi sikamma taunna 
matea. Annang bulangi sallona siagang ana 
buana ammantang ri Edom. Na lalang anjo 
wattua nabunoi kenanga sikontu tau burane 
niaka anjoreng. 

10(11:15) 

17 Mingka Hadad, ia rungkaya ija anjo 
wattua, lari mange ri Mesir siagang siapa 
are tu Edom, iamintu palayang-palayanna 
manggena. 

18 Alampai kenanga battu ri Midian, nampa 
mange ri Paran. Anjoreng asseremi kenanga 
siagang siapa are tau maraengannaya, 
nampa assiagang kenanga alampa mange ri 
Mesir angngagangi assibuntulu karaeng Mesir. 
Anjo karaenga nasaremi Hadad balla siagang 
tampa untu pammantanganna siagang 
kaparalluang katallassang. 

19 | ari ajarimi Hadad agang bajina karaenga, 
sagenna napassareammi ipara kalenna 
karaenga, lamintu andina Tahpenes bainenna 
karaenga, mae ri Hadad untu ajari bainenna. 

20 Nampa ammanamo anjo bainenna Hadad 
sitau ana burane niarenga Genubat. Anne 
anaka nipakalompoi ri kalenna bainenna 
karaenga siagang ammantangi siagang 
ana-ana buranena karaenga. 

21Ri wattunna anggappa kabara Hadad 
angkanaya matemi Karaeng Daud, siagang 
Yoab, panglima tantarana Israel mate 
tommi, nakanamo Hadad ri karaeng 
Mesir, "Kipabiamma ammotere mange ri 
parasangangku." 

22 Akkutanammi karaenga angkana, 
"Angngapai? Apaka kakurangangko 
anrinni, sagennu ero ammotere mange ri 
parasangannu?" Appialimi Hadad angkana, 

"Tena nakukakurangang apa-apa, mingka 
lappassamma alampa." Jari ammoteremi 
mange ri parasanganna. 

23 Napajari tommi Allataala anjo Rezon, 
anana Elyada ammusui Salomo. Rezon 
lamintu ata laria battu ri karaenna iamintu 
Karaeng Hadadezer battu ri Zoba. 

24 L ebaki Karaeng Daud ambetai Hadadezer 
siagang ambunoi agang-aganna Hadadezer 
battua ri Siria. Anjo wattua lari Rezon battu 
ri Hadadezer siagang naparappungangi taua 
nampa ajari kapala garombolang. la siagang 
ana buana alampai mange ri Damsyik, nampa 
ammantang anjoreng ri anjo kotaya. Anjoreng 
niangkami ri ana buana ajari karaeng Siria. 

25 Sangkamma Hadad, Karaeng Rezon 
namusu tongi Israel ri jammang attallasana 
Salomo, siagang nakacoi anjo parasanganga. 

26 Tau maraenga, ia angngewayai Salomo, 
iamintu sitau pagawena niarenga Yerobeam. 
la anana Nebat battu ri Zereda ri Efraim. 
Ammana jandami, niarenga Zerua. 

27 |aminne riwaya angngewana Yerobeam. 
Ri wattu nitambunginna butta niaka ri 
bageang timboranna BallaNa Batara, siagang 
nipakabaji temboka, 

28 anjama tongi Yerobeam anjoreng. Ri 
wattunna nacini Salomo angkanaya caradeki 
siagang rajengi anjo Yerobeam anjama, 
nasaremi tanggong Jawa untu angngawasi 

tunjama nipassaya ri daera suku Manasye 
siagang Efraim. 

29Ri sereang allo assulukangi Yerobeam 
battu ri Yerusalem. Ri tangngana aganga 
lamintu ri paranga, nibattuimi ri Nabi Ahia 
battu ri Silo ammakea juba beru anjo wattua. 

30 Nampa napasulu jubana Ahia, na 
nakekke- kekke ajari sampulo anrua polong. 

3l Nampa nakanamo ri Yerobeam, "Allei 
sampulo polong untu kalennu, nasaba 
Nakana Batara, Allataalana Israel ri kau, 
LaKurampasaki anne kakaraenganga battu ri 
Salomo, nampa Kupassareang sampulo suku 
mae ri kau. 

32 Sere suku lammantang ri Salomo, lanri 
atangKu Daud, siagang lanri Yerusalem, ia 
lebaka Kupile battu ri sikontu parasangang 
Israel ajari kotaKu. 

33 LaKugaukangi anjo kammaya lanri 
nabokoiMa Salomo nampa anynyomba 
ri rewata-rewataya, iamintu: Asytoret, 
rewata baine battu ri Sidon; Kamos, rewata 
bansa Moab, siagang Milkom, rewata bansa 
Amon. Tena naturuki Salomo erokKu. 

Tena nasangkamma Daud manggena 
mannurukia ri Nakke siagang anggaukangai 
parenta-parentaKu. 

34 Mingka manna nakamma tena nalaKualle 
ngaseng sikontu anjo kakaraenganga 
battu ri ia. LaKulappassangi koasa lalang 
tallasana. Kugaukangi anjo kammaya lanri 

atangKu Daud, lebaka Kupile, siagang 
mannurukia ri hukkung-hukkungKu siagang 
parenta- parentaKu. 

33 Anne kakaraenganga laKuallei battu ri 
ana buranena Salomo sampulo suku nampa 
Kupassareang mae ri kau. 

36 Mingka sere suku laKulappassangi ri ia, 
sollanna tuli nia sitau battu ri turunganna 
atangKu Daud ammarenta untu iNakke ri 
Yerusalem, kota lebaka Kupile ajari tampa 
passambayangang mae ri Nakke. 

37 Nampa ikau Yerobeam, laKupajariko 
karaeng ri Israel siagang laKupabiangko 
ammarenta ri sikontu daera nukaerokia. 

38 Punna ikau, sangkamma atangKu Daud, 
mannuruki tojeng-tojengko ri hukkung- 
hukkungKu, siagang nupakasannang 
atingKu, iamintu nugaukangi sikontu apa 
Kuparentakanga ri kau, tuli laKururungangko. 
LaKupajariko karaeng Israel. LaKutanggongi 
angkanaya turungannu lajari karaeng 
ansambeangko, kamma lebaka Kugaukang 
mae ri Daud. 

39 Lanri dorakai Salomo, laKuhukkungi 
turunganna Daud, mingka tena nasagenna 
satunggu-tungguna." 

40 Ri wattunna battu anjo kabaraka mange 
ri Salomo, usahami ero ambunoi Yerobeam. 
Mingka larimi Yerobeam mange ri Karaeng 
Sisak ri Mesir, nampa ammantang anjoreng 
sagenna mate Salomo. 

41 Riwaya maraengannaya ri sesena Salomo, 


ri passala sikontu apa lebaka najama siagang 
ri passalana pangngassenganna, lebami 
nicata lalang ri kitta Riwaya Katallassanna 
Salomo. 

42 patampulo taungi sallona ammarenta 
Salomo ri Yerusalem mange ri sikontu Israel. 
43 Nampa mate siagang nitarawang ri Kota 
Daud. Nampa Rehabeam anana ansambeangi 

ajari karaeng. 

1 2 1 Alampai Rehabeam mange ri Sikhem, 

lanri sikontu rayaka ri Israel bageang 
wara niami arappungang anjoreng untu 
angngangkaki ajari karaeng. 

2 Anjo wattua Yerobeam anana Nebat nia iji 
ri Mesir lanri larina battu ri Karaeng Salomo. 
Ri wattu nalangngerena kabarana Rehabeam, 
ammoteremi mange ri Israel. 

3 Raya niaka ri bageang wara naundammi 
Yerobeam, nampa alampa kenanga siagang 
ia mange andallekang ri Rehabeam. Nakana 
kenanga, 

4 "Salomo, manggeta karaeng, lebami 
nabattalli dudu ikambe. Kamma-kamma 
anne punna kikurangngi battalana ikambe 
siagang kikurangngi kasessanna ikambe, 
lamminawang turuki anjama ikambe untu 
ikatte." 

> Appialimi Rehabeam angkana, "Musti 
appikkirika rolong. Battu poleang mako mae 

ri tallungallo labattua." Jari ammoteremi 
kenanga. 

6 Nampa appala tangaramo Rehabeam 
mae ri tau toa-toaya ia lebaka ajari 
tumappakaingana Salomo, manggena 
Rehabeam. Akkutanangi Rehabeam angkana, 
"Antekamma musti pappialingku mae ri anjo 
taua? Antekamma pikkiranta ngaseng?" 

7 Appialimi kenanga angkana, "Punna 
attojeng-tojengki ero amboyangi kabajikanna 
rayaka, kiturukiangi pappalana kenanga, 
nalamminawang turu anjama untu ikatte 
sagenna satunggu-tungguna." 

8 Mingka tena najampangi Rehabeam 
pappakaingana anjo sikamma tau toa-toaya. 
Balalo alampami mange ri tau rungka 
simpangka-pangkana siagang ajaria 
pambantuna. 

9 Akkutanammi ri kenanga angkana, "Apa 
pappitangaranu mae ri nakke untu ampiali 
raya appalaka sollanna kukurangngi battalana 
kenanga?" 

10 Appialimi kenanga angkana, "Kamma 
anne kananta mae ri kenanga, Manna pole 
antekamma lammaku, kassakangngangija 
namanggeku! 

ll Nasareko tanggongang battala manggeku, 
mingka lakusareko tanggongang labi 
battallangngangi pole. Nacambokko siagang 
cambo, mingka inakke lakucambokko siagang 
cambo akkatintinga bassi!" 


1 Raja-raja 12.121 18 70 
12Tallungallo pole, battumi pole Yerobeam 
siagang sikontu anjo taua andallekang 
ri Karaeng Rehabeam, sangkamma 
niparentakanga mae ri kenanga. 

13 Sisalai siagang pappakaingana yangaseng 
anjo tau toaya, nabicarali kasarami anjo raya 
niaka battu andallekang ri ia. 

14Na situru pappakaingana anjo tau rungka- 
rungkaya, nakanamo, "Nasareko manggeku 
tanggongang battala, mingka lakupajari 
battallangngangi pole anjo tanggongannu. 
Nacambokko siagang paccambo, mingka 
inakke lakucambokko siagang paccambo 
akkatintinga bassi!" 

15 Tena najampangi pappalana rayaka. 
Mingka anjo memang eroNa Batara. Apa 
lebaka Napau Batara tete ri Nabi Ahia battu 
ri Silo ri passalana Yerobeam anana Nebat, 
musti kajariangi. 

19 Nacinina rayaka angkanaya tena naero 
karaenga ampilangngeri pappalana kenanga, 
ammarrammi kenanga angkana, "Apa 
paralluna nipaduli Daud siagang turunganna! 
Tena apa-apa leba nagaukang kenanga untu 
ikatte. Ikau raya Israel umba kimmotere. 
Lappassammi anjo Rehabeam naurusu 
kalenna!" Jari ammoteremi raya Israel, 

17 najari karaemmo Rehabeam poro ri daera 
Yehuda bawang. 

18 Mingka manna nakamma Karaeng 
Rehabeam nasuro iji Adoniram, iamintu 

kapala pajama passaya, ampakasannangi 
rayaka. Mingka nisambilami batu ri kenanga 
sagenna mate. Nacinina anjo apa kajarianga, 
akkaro-karomi Rehabeam nai ri karetaya, 
nampa lari mange ri Yerusalem. 

19 Appakkaramula anjo wattua raya niaka 

ri bageang wara ri kakaraenganmna Israel 
tuli angngewami mae ri karaeng-karaeng 
turunganna Daud. 

20Ri wattu nalangngerena sikontu raya 
Israel angkanaya ammoteremi Yerobeam 
battu ri Mesir, naundammi kenanga Yerobeam 
mae ri sereang tampa parappungang nampa 
naangka kenanga anjo Yerobeam ajari 
karaeng Israel. Raya suku Yehuda mami 
bawang amminawang ri turunganna Daud. 
21Ri wattunna battu Karaeng Rehabeam 
mange ri Yerusalem, naparappungammi 
180.000 tantarana kaminang bajika battu 

ri suku Yehuda siagang Benyamin untu 
mange ambunduki Israel siagang napoterang 
kakoasanna mange ri suku-suku niaka ri 
bageang warana Israel. 

22 Mingka nisuromi Nabi Semaya ri Allataala, 
23 ampabattui anne kabaraka mae ri 
Rehabeam, siagang sikontu suku Yehuda 
siagang Benyamin, 

24angkanaya, "Teako bunduki anjo 
saribattannu Israel. Ammotere mako! Anjo 
apa lebaka kajariang, anjo erokKu." Jari 
naturukimi kenanga parentaNa Batara, 

nampa massing ammoteremo kenanga mae 
ri ballana. 

25 Ajari karaennamo ri Israel, nakassakkimi 
Yerobeam kota Sikhem ri daera 
pamonconganna Efraim, nampa ammantang 
anjoreng untu sinampekang wattu. Nampa 
alampa pole battu anjoreng na nakassakki 
kota Pnuel. 

26 Appikkiri kammaminne lalang ri atinna, 
"Punna tuli alampa rayaka mange ri Yerusalem 
untu assare korobang ri BallaNa Batara 
sangkamma nagaukanga ri kamma-kammaya 
anne, lammotereki sallang amminawang 
ri Rehabeam, karaeng Yehuda, nampa 
nabunoa." 

27(12:26) 

28 ebana napikki-pikkiri anjo passalaka, 
apparemi rua patung sapi bulaeng, nampa 
nakana mae ri rayaka, "Bansa Israel! Sallo 
mako tuli alampa mange ri Yerusalem untu 
assambayang. Kamma-kamma anne, iaminne 
rewata-rewatanu, ia lebaka angngantarakko 
assulu battu ri Mesir." 

29 Nampa naboli Yerobeam kalaserenna anjo 
sapi bulaenga ri Betel, na maraengannaya ri 
Dan. 

30) ari dorakami rayaka lanri alampana 
kenanga mange ri Betel siagang Dan untu 
assambayang. 

31 Appaenteng tommi Yerobeam tampa- 
tampa passambayangang maraeng ri coppo- 

coppo monconga, siagang angngangkami 
imang-imang battu ri pantaranganna kaluarga 
Lewi. 

3? Nampa natampakkang Yerobeam anjo 
imang-imanga ri Betel untu anggaukangi 
tugasana anjoreng, nampa ia kalenna assare 
korobang mae ri anjo sapi-sapi bulaeng 
napareka. Nampa napattantu angkana 
tanggala sampulo allima bulang sagantuju 
allo lompo untu Israel, sangkamma allo 
lompoa ri Yehuda. Anjo alloa alampai 
Yerobeam mange ri Betel siagang assare 
korobang untu ansuarri anjo allo lompo 
lebaka napattantu. 

33(12:32) 

13 l Anjo wattua nia sitau nabi ri 

Yehuda. Nisuroi ri Batara alampa 
mange ri Betel. Battui anjo nabia mange 
anjoreng sitabanna ammenteng Yerobeam ri 
dallekanna tampa pakkorobangnganga untu 
assare korobang. 

2Lanri parentaNa Batara, akkiomi anjo 
nabia mae ri anjo tampa pakkorobangnganga 
angkana, "He tampa pakkorobangngang, 
he tampa pakkorobangngang! Kammai 
anne kananNa Batara, Nia sitau ana 
laniareng Yosia lanilassukang lalang ri 
kaluargana Daud. Irateannu, he kau tampa 
pakkorobangnganga, lanabuno sikontu 
imang-imang niaka tugasa ri tampa-tampa 
passambayangang mae ri rewataya, siagang 

pole tau lebaka assare korobang irateannu. 
Na irateannu tommi lanitunu buku-bukunna 
rupataua." 

3 Nakanamo pole anjo nabia, "Anne tampa 
pakkorobangnganga larumbangi, siagang au 
niaka rateanna latattumpai. laminjo buttina 
angkanaya manassa Nasuroa Batara." 

4Nalangngerena Yerobeam anjo kana-kana 
kammaya, najojomi anjo nabia nampa 
ammarrang angkana, "J akkalaki anjo taua!" 
Mingka ajari matemi silalonna limanna 
Yerobeam, sagenna takkullea nabeso 
ammotere. 

> Tiring rumbammi silalonna anjo tampa 
pakkorobangnganga siagang tattumpami 
auna naung ri buttaya, sangkamma lebaka 
napau anjo nabia lanri parentaNa Batara. 

6 Nampa nakanamo Karaeng Yerobeam ri 
anjo nabia, "Tulunga nuppala doang mae 
ri Karaeng Allataalanu untu inakke. Palaki 
pangngamaseanNa sollanna Napakabaji 
limangku!" Appala doammi anjo nabia ri 
Batara, nampa bajimo limanna karaenga. 

7 Nampa nakanamo karaenga ri nabia, 
"Umba nakimange angnganre ri ballakku. 
Erokka assareki hadia." 

8 Appialimi anjo nabia angkana, "Manna 
pole nasarea karaenga tawaruanna 
kakalumanynyangnganna karaenga, tena 
nakulamminawang untu mange angnganre 
yareka angnginung siagang karaenga. 

9 Anggappa parenta battu ri Batara sollanna 
tena kungnganre yareka angnginung, siagang 
tena kulammotere angngolo ri oloang kuoloa 
ri wattungku battu mae." 

10 kKammaminjo nalampamo anjo nabia 
angngolo ri oloang maraeng. 

11 Anjo wattua nia sitau nabi toa ammantang 
ri Betel. Nipauangi ri ana-anana passalana 
anjo nabi battua ri Yehuda. Nacaritai kenanga 
apa nagaukanga ri Betel anjo alloa, siagang 
apa napaua mae ri Yerobeam. 

12 Akkutanammi anjo nabi toaya angkana, 
"Kemae angngolo anjo nabi battua ri Yehuda 
wattunna ammotere?" Jari nijojokammi ri 
kenanga anjo oloanga ri ia. 

13 Nampa nasuro kenanga ampatabai palapa 
keledaina. Lebaki anjo naimi ri keledaina 
nampa alampa 

14 angngondangi anjo nabi battua ri Yehuda. 
Nagappami anjo nabia sitabang ammempo 
rawanganna serea poko kayu lompo. 
Akkutanammi anjo nabi toaya angkana, "Apa 
ikatte anjo nabi battua ri Yehuda?" Appialimi 
anjo taua angkana, "'Kammatojengi." 

15 Nakanamo anjo nabi toaya, "Umba 
kimange angnganre ri ballakku." 

16 Mingka appialimi anjo nabi battua ri 
Yehuda angkana, "Pammopporanga! Tena 
nakukkulle antarimai undanganta untu 
amminawang mange ri ballatta Bapa. Tena 

todong kulangnganre yareka angnginung 
anrinni siagang ikatte. 

17 Lebaka Naparentakang Batara sollanna 
tena kungnganre yareka angnginung siagang 
tena kummotere ri oloang sangkammaya 
oloang kuoloa ri wattungku battu." 

18 ari aballe-ballemi anjo nabi toa battua 
ri Betel angkana ri ia, "Inakke nabi tonja 
sangkamma ikatte. Lanri parentaNa todong 
Batara na Nasuro malaekaNa ampauanga 
sollanna kubuntuliki siagang kutoanaki ri 
ballakku." 

19 ari amminawammi anjo nabi battua ri 
Yehuda mae ri ballana anjo nabi toaya nampa 
angnganre siagang ia. 

20 Lalang ammempona kenanga angnganre, 
abicarami Batara ri anjo nabi toaya, 

21 sagenna napakaingamo anjo nabi battua ri 
Yehuda angkana, "Nakana Batara angkanaya 
tena numannuruki ri la. Tena nanugaukangi 
apa Naparentakanga mae ri kau. 

22 Ammotere mako siagang angnganre 
angnginung, na nulebamo nipisangkai untu 
anggaukangi anjo kammaya. Lanri kammana 
lanibunoko, nampa talanitarawanga mayanu 
ri jerana kaluarganu. " 

23 | ebaki kenanga angnganre, napatabammi 
anjo nabi toaya palapa keledaina anjo nabi 
battua ri Yehuda, 

24 nampa alampamo anjo nabi battua ri 
Yehuda. Ri tangngana aganga nibakkaimi 

ri sikayu singa, namatemo nikokko. 
Ammonrammi mayana ri aganga, siagang 
ammenteng keledaina ri ampina. Nampa 
ammenteng tommo anjo singaya anjoreng. 

25 Sikamma tau ammaloa nacinimi anjo 
mayaka siagang anjo singaya anjoreng. 
Nampa alampamo kenanga ri Betel siagang 
nacarita kenanga anjo apa nacinika kenanga. 

26 Ri wattu nalangngerena anjo nabi toaya 
anjo kabaraka, nakanamo, "Mattantu ia 
anjo nabi tenaya namannuruki ri parentaNa 
Batara! laminjo sabana naNakiring Batara 
anjo singaya untu angkokkoki siagang 
ambunoi sangkamma anjo Napaua Karaeng 
Allataala labi riolo." 

27 Nampa nakanamo anjo nabi toaya ri 
ana-anana, "Patabanga palapana keledaiku. " 
Lebaki anjo naimi ri keledaina, 

28 hampa alampa. Nagappami anjo mayana 
nabi battua ri Yehuda nia ija ri aganga 
kammayatompa keledaina siagang singaya 
ri ampina. Anjo keledaia tena nanikokkoki ri 
anjo singaya, siagang tena todong nanakanre 
anjo mayaka. 

29 Naangkami anjo mayaka nampa 
napadongko ri keledaina, nampa naerang 
ammotere mange ri Betel untu nikarruki na 
nitarawang. 

30 Kalenna anjo nabi toaya antarawangi 
anjo mayaka ri jerana kaluargana, nampa ia 
siagang ana-anana angkarruki anjo mayaka. 

Nakana kenanga, "Kamaseannu saribattang, 


kamaseannu!" 

31 Nampa nakana anjo nabi toaya ri ana- 
anana, "Punna matea, tarawanga anrinni, ri 
sarinna anne nabia. 

3? Anjo apa lebaka napau lanri parentaNa 
Batara ri anjo tampa pakkorobangnganga 
ri Betel siagang ri sikontu tampa 
passambayanganga ri kota-kota Samaria, 
mattantu lakajariangi." 

33 Karaeng Yerobeam tuli tena naero 
ambokoi panggaukang jadalana. Untu 
angngurusuki anjo tampa-tampa sambayang 
lebaka napaenteng, tulusu imang-imang 
battu ri kaluarga biasaya napile. Inai-nai ero, 
lami naangka ajari imang. 

34 passabakkang iaminjo panggaukang 
jadalana nacilakamo siagang ancuru taba 
sikali turunganna. 

14 1 Anjo wattua ana buranena Yerobeam 

niarenga Abia, tuguru garringi. 

2 Nakanamo Yerobeam ri bainenna, "Sadia- 
sadiako untu alampa mange ri Silo ri ballana 
Nabi Ahia, angkanaya riolo lajari karaenga 
ri Israel. Mingka ammakeang palusukko 
sollanna tena naassengko taua. 

3 Pangngerangngangi sampulo batunna roti, 
sikede kanrejawa, siagang sibotolo jene bani. 
Pakkutanangngangi ri ia angkanaya apa 
lakajariang ri Abia, anatta. Lanapauangko 
anjo nabia." 

“Jari alampami bainenna Yerobeam mange 
ri ballana Nabi Ahia ri Silo. Anjo nabia 
takkulleami accini lanri sannami toana. 

> Mingka nipauammi ri Batara angkanaya 
niaki bainenna Yerobeam labattu untu 
ampakkutanangngangi anana garringa. 
Siagang nipauang tommi ri Batara angkanaya 
apa musti lanakana sinampe. Ri wattunna 
battu bainenna Yerobeam mange anjoreng, 
agio-gio kammami tau maraeng. 

6 Mingka kamma nalangngerena Nabi 
Ahia sara bangkenna ri pakkebuka, 
nakanamo, "Antamakko mae, kuassengi 
angkana bainennako Yerobeam. Tea mako 
assara-sarai. Nia kabara kodi untu ikau. 

7 Ammotere mako nanupauang Yerobeam 
angkanaya iaminne Napaua Batara, 
Allataalana Israel, Leba mako Kupile battu ri 
allana rayaka siagang Kupajariko tau koasa ri 
ummakKu Israel. 

8 Leba mako Kusare kakaraengang lebaka 
Kurampasa battu ri turunganna Daud. 
Mingka tena nusangkamma atangKu Daud. 
la tena tojeng pamminrana ri Nakke 
siagang mannuruki ri parentaKu. la bawang 
nagaukang apa Kusitujula. 

9 Mingka ikau nugaukangi kajadallang labi 
lompoanganga naapa nagaukanga sikamma 
tau lebaka ammarenta rioloangnganna 
naikau. Ikau nubokoiA siagang nupabattui 

larroKu lanri apparekko patung-patung battu 


ri bulaeng untu nisomba. 

10 Lanri kammana anjo laKupabattui balaya 
mae ri kaluarganu. Yangasenna kaluarganu 
buranea, manna pole apa kadudukanna, 
lanibunoi. LaKupalanynyaki kaluarganu, 
sangkamma tau abarrasaka loro sagenna 
tangkasa. 

llla anggota kaluarganu matea ri kotaya 
lanikanrei ri kongkong, siagang ia matea 
ri pantarang kotaya lanikanrei ri jangang- 
jangang. Urangi, iINakkemi Batara anne 
abicara!" 

12 Nampa pole nakana Nabi Ahia ri bainenna 
Yerobeam, "Jari ammotere mako kamma- 
kamma anne! Ri wattu antamanu ri kotaya, 
lamatemi anjo ananu. 

13 Sikontu raya Israel lasusa ngasengi 
nampa natarawang. laji bawang kale-kalenna 
anggota kaluargana Yerobeam lanitarawang 
baji-baji, nasaba iaji bawang nipangngellai ri 
atinNa Batara, Allataalana Israel. 

14 anisarei Israel ri Batara sitau karaeng 
lampaccappukiai kadudukanna turunganna 
Yerobeam salaku karaeng. Narapimi allonna! 
Appakkaramula kamma- kamma anne 

15 JaANahukkummi Batara tu Israel sagenna 
sanrapang apa-apa taronang-ronanga 
nianyukkang ri jene. Lanipasuluki raya Israel 
ri Batara battu anrinni ri anne parasangang 
bajika ia lebaka nipassareang ri boe-boena 

kenanga. Lanipatassia- siaraki kenanga 
antaleanna Binanga Efrat, lanri napabattuna 
kenanga larroNa Batara, iamintu lanri 
apparena kenanga patung-patung rewata 
baine Asyera. 

16] anibokoi Israel ri Batara lanri 
dorakanamo Yerobeam siagang ajaria 
passabakkang nadoraka todong tu Israel." 

17 ebaki anjo alampami bainenna Yerobeam 
mange ri Tirza. Ri wattu antamana ri ballana, 
matemi anana. 

18 Susami raya Israel nampa natarawang 
sangkamma lebaka Napau Batara tete ri Nabi 
Ahia, atanNa. 

19Riwaya maraenga ri sesena Karaeng 
Yerobeam, iamintu pamarentahanna siagang 
sikamma pabundukang napimpinga, lebami 
nicata lalang ri kitta Riwayana sikamma 
karaeng Israel. 

20Ruampulo anrua taung sallona ammarenta 
Yerobeam salaku karaeng, nampa mate 
na nitarawang. Anana niarenga Nadab 
ansambeangi ajari karaeng. 

21Ri wattunna Rehabeam, anana Salomo, 
ajari Karaeng Yehuda, umuruna patampulo 
assere taung. Sampuloi antuju taung sallona 
ammarenta ri Yerusalem. Battu ri sikontu 
Israel anjo kotaya Napajari tangkasami 
Batara ajari tampa passambayangang mae ri 
la. Ammana Rehabeam iamintu Naama, battu 
bansa Amon. 

22 | adalami apa nagaukanga bansa Yehuda 
ri dallekanNa Batara. Anjo panggaukanna 
kenanga labi-labimi napakanassuna Batara 
nasikontu apa lebaka nagaukang boe-boena 
kenanga. 

23|rate ri bulu-buluka siagang irawanganna 
poko-poko kayu lompoa, ambangummi 
kenanga tampa-tampa panynyombang mae 
ri barhalaya, siagang appaentemmi kenanga 
bangunang-bangunang kammayatompa 
patung-patung rewata baine Asyera untu 
nasomba kenanga. 

24 Anjoreng ri tampa-tampaka apparemi 
kenanga passundallang salaku panynyombang 
ri rewataya. Balalo manna buranea ajari 
tommi pasundala. Sikamma panggaukang 
ramasaka nagaukang ngasemmi tu Yehuda, 
sangkamma apa nagaukanga bansa-bansa 
maraeng lebaka Nabongka Batara ri wattunna 
napantamakki tu Israel anjo parasanganga. 

2" Ri wattu taung makalima ri 
pamarentahanna Rehabeam, battumi 
Sisak iamintu karaeng Mesir ambunduki 
Yerusalem. 

26 Narampasaki sikontu barang-barang 
tinggia anggaranna ia niaka lalang ri BallaNa 
Batara siagang ri balla kakaraenganga, 
kammayatompa pakkakasa-pakkakasa 
bulaeng nasuro pareka Salomo. 

27 Untu ajari sambenna apparemi Karaeng 
Rehabeam pakkakasa- pakkakasa kammaya 

anjo nampa napoterang antama ri kamara 
jagaya. 

28 Punna alampa karaenga mae ri 
BallaNa Batara, tuli nierangi anjo sikamma 
pakkakasaka ri pangawala-pangawalaka, 
nampa napoterang antama ri kamara jagaya. 

23 Riwaya maraengannaya ri sesena Karaeng 
Rehabeam, lebami nicata lalang ri kitta 
Riwayana sikamma karaeng Yehuda. 

30 Ri jammang pamarentahanna Rehabeam, 
tuli nia kajariang pabundukang iamintu 
Rehabeam siagang Yerobeam. 

3l Nampa matemo Rehabeam siagang 
nitarawang ri jerana sikamma karaenga ri 
Kota Daud. Abiam, iamintu ana buranena, 
ansambeangi ajari karaeng. 

1 5 l Ri taung makasampulo assagantuju 

ri pamarentahanna Yerobeam ri Israel, 
Abiam ajari karaeng ri Yehuda, 

2 siagang tallun taungi ammarenta ri 
Yerusalem. Ammana iamintu Maakha, anana 
Abisalom. 

3Sangkamma manggena, Abiam jai dosa 
nagaukang. Tena natulusu majarre pamaina 
mae ri Karaeng Allataalana, tasangkammayai 
siagang Daud, boe-boena. 

4Mingka lanri Karaeng Daud, nanisaremo 
Abiam sitau ana ri Batara, Allataala 
nasombaya Daud, untu ansambeangi 
ammarenta ri Yerusalem siagang 
ampartahangkangi anjo kotaya. 

> Kammaminjo Nagaukang Batara lanri 
nipakasannangi atinNa ri Daud. Tena naleba 
Daud ambalang parekangi parenta-parentaNa 
Batara, pantaranganna ri parkarana Uria, 
anjo tau battua ri Het. 

6 Abundu iji Rehabeam siagang Yerobeam, 
ia appakkaramulaya ri jammanna Rehabeam 
kajariangiji lalang wattu pamarentahanna 
Abiam. 

7 Riwaya maraengannaya ri sesena Abiam 
lebami nicata lalang ri kitta Riwayana 
sikamma karaeng Yehuda. 

8 Mate tommi Abiam na nitarawang ri Kota 
Daud. Asa anana ansambeangi ajari karaeng. 

9Ri taung makaruampulona 
pamarentahanna Karaeng Yerobeam ri 
Israel, ri Yehuda Asa ajari karaeng. 

10patampuloi assere taung sallona 
ammarenta ri Yerusalem. Toana iamintu 
Maakha, anana Abisalom. 

11S5angkamma Daud, boe-boena, Asa 
napakasannangi atinNa Batara. 

12 Sikontu baine pasundalaka niaka tugasa 
ri tampa-tampa panynyombang rewataya 
napakabella ngasengi, siagang sikontu 
barhalaya nibangunga ri karaeng-karaeng 
ammarentaya riolonganna napattaena 
ngasengi ri sikontu parasanganga. 

13Toana, Maakha, napammari battu ri 
kadudukanna salaku amma karaeng, lanri 
lebana appare patung barhala salaya 

untu Asyera, iamintu rewata baine untu 
kacoppongang lamung-lamung. Narumbangi 
Asa anjo barhalaya nampa natunu ri Lappara 
Kidron. 

14 Manna natenapa naancuru ngasengi Asa 
sikontu tampa panynyombanna barhalaya, 
mingka tuli majarreki mae ri Batara lalang 
tallasana. 

1 Yangaseng bulaeng siagang pera 
lebaka napassareang manggena mae ri 
Batara, naerangi mae ri BallaNa Batara, 
kammayatompa bulaeng siagang pera 
napassareanga kalenna. 

1Ri wattu pamarentahanna Karaeng Asa 
battu ri Yehuda siagang Karaeng Baesa battu 
ri Israel, sarroi abundu anjo ruaya karaeng. 

17 Baesa nabunduki Yehuda nampa 
nakassakki kota Rama untu antongkoki agang 
assuluka mange ri Yehuda. 

18 Lanri kammana Karaeng Asa naalle 
ngasengi sikontu bulaenga siagang peraka ia 
niaka ija ri BallaNa Batara siagang ri balla 
kakaraenganga, nampa nakiring mange ri 
Damsyik, ri Karaeng Benhadad ri Siria, anana 
Tabrimon cucunna Hezion. Anjo barang- 
baranga nakiringi siagang nasuro erangi ri 
siapa are pagawena balla kakaraenganga, 
nampa akkiring pasang angkana, 

19"Umba kippare passaribattangngang 
sangkamma lebaka nagaukang tau toata. 
Nia kukiring bulaeng siagang pera salaku 

hadia, nampa kupala sollanna kitappu 
passisambunganta siagang Baesa karaeng 
Israel, sollanna napasulu ammotere 
pasukanna battu ri daeraku. " 

20 Nasitujuimi Benhadad anjo pappalana 
Asa. Nasuromi komandang-komandang 
tantarana siagang pasukanna kenanga 
mange ambunduki kota-kota Israel. Nabetami 
kenanga lyon, Dan, Abel-Bet- Maakha, 
siagang Kinerot ri ampina Tamparang Galilea, 
kammayatompa sikontu daera Naftali. 

21 Nalangngerena Baesa anjo kabaraka, 
ammarimi nakassakki Rama. Alampami 
mange ri Tirza tenamo nabundu untu 
sinampekang. 

22 ebaki anjo, sikontu tau niaka ri 
Yerusalem niparentakangi ri Karaeng Asa 
untu angngangka batu siagang kayu lebaka 
napake Baesa ri Rama untu angkassakki anjo 
kotaya. Anjo bahang-bahanga napakemi Asa 
untu angkassakki kota Mizpa siagang Geba, 
lamintu kota niaka ri daera Benyamin. 

23 Riwaya maraengannaya ri sesena Karaeng 
Asa, iamintu kabaranianna siagang kota-kota 
napakassakkia, lebami nicata lalang ri kitta 
Riwayana sikamma karaeng Yehuda. Ri 
wattunna toamo nitabai garring Karaeng Asa, 
ilamintu bangkenna. 

24 Matei nanitarawang ri jerana karaeng- 
karaenga ri Kota Daud. Nampa Yosafat, ana 
buranena, ansambeangi ajari karaeng. 

23Ri taung makarua pamarentahanna 
Karaeng Asa ri Yehuda, Nadab anana 
Yerobeam ajari karaeng ri Israel nammarenta 
ruan taung sallona. 

29S5angkamma manggena, ammarentayana 
rioloanganna, jadala tommi panggaukanna 
ri dallekanNa Batara, sagenna dorakamo tu 
Israel. 

27Baesa, anana Ahia, battu ri suku 
Isakhar, assikongkoloki angngewai Nadab, 
nampa nabuno. Anjo wattua Nadab siagang 
pasukanna sitabangi nakurung kota Gibeton 
ri daerana Filistin. 

28 Ri makatallung taunna ajari Karaeng 
Asa ri Yehuda nakajariang anjo passalaka. 
Kammaminjo najari karaemmo Baesa ri Israel 
ansambeangi Nadab. 

29 Tasalloai Baesa ajari karaeng, nabunomi 
sikontu kaluargana Yerobeam. Situru apa 
lebaka Napau Batara tete ri atanNa, Nabi Ahia 
battu ri Silo, nanibuno ngasemmo sikontu 
kaluargana Yerobeam, manna sitau tania 
lappasa. 

30 Dorakai Yerobeam siagang iami 
passabakkang nadoraka tommo tu Israel. 
Lanri kammana anjo napakanassumi 
Yerobeam Batara, la nasombaya tu Israel. 

31Riwaya maraengannaya ri sesena Nadab, 
lebami nicata lalang ri kitta Riwayana 
sikamma karaeng Yehuda. 

32 Lalang pamarentahanna Karaeng 


Baesa battu ri Israel, masarroi kajariang 
pabundukanga iamintu Baesa siagang 
Karaeng Asa battu ri Yehuda. 

33Ri makatallung taunna pamarentahanna 
Karaeng Asa ri Yehuda, Baesa anana Ahia 
ajari karaeng ri sikontu Israel. Ammarentai ri 
Tirza ruampulo angngappa taung sallona. 

34 Sangkamma siagang Karaeng Yerobeam 
ammarentaya rioloanganna, Karaeng 
Baesa doraka tongi ri Batara siagang ajari 
passabakkang nadoraka todong tu Israel. 
16 lJari abicarami Batara mae ri Nabi 

Yehu anana Hanani, angkana, "Pabattui 
mae ri Baesa anne pappasangKu, angkanaya, 

2 Riolo teaiko apa-apa, mingka Kuangkakko 
ajari pamimping ri ummakKu Israel. Kamma- 
kamma anne doraka mako sangkamma 
Yerobeam siagang ikaumi passabakkang 
nadoraka ummakKu Israel, sagenna 
nupakabattu larroKu. 

3 Lanri kammana anjo, laKupalanynyakko 
siagang kaluarganu sangkamma apa lebaka 
Kugaukang mae ri Yerobeam. 

4 Anggota kaluarganu ia matea ri kotaya 
lanakanrei kongkong, siagang ia matea 
ri pantarang kotaya lanakanrei Jangang- 
jangang." 

> Nipabattumi ri Nabi Yehu anjo pasanNa 
Batara mae ri Baesa, lanri agau jadalana 
Baesa ri dallekanNa Batara, napakabattui 


1 Raja-raja 16.61 11 89 
larroNa Batara, jari teai lanri nabunona 
ngaseng kaluargana Yerobeam bawang. 
Riwaya maraengannaya ri sesena Baesa, 
kammayatompa kabaranianna, lebami nicata 
lalang ri kitta Riwayana sikamma karaeng 
Israel. Matemi Baesa nampa nitarawang ri 
Tirza. Ela, ana buranena, ansambeangi ajari 
karaeng. 

6 (16:5) 

7 (16:5) 

8 Ri taung makaruampulona angngannang 
pamarentahanna Karaeng Asa ri Yehuda, 

Ela anana Baesa ajari karaeng ri Israel. 
Ammarentai ri Tirza ruan taung sallona. 
97imri, sitau perwira ajari komandanga 
ri bage ruana pasukang karetaya, 
assikongkoloki angngewai Ela. Ri sereang allo 
ri Tirza, angnginung-nginungi Ela sagenna 
nasaring ri ballana Arza, kapala ruma 
tanggana balla kakaraenganga. 

10 Nampa antamamo Zimri ambunoi Ela: 
nampa ajari karaemmo ansambeangi Ela. 
Anjo kajariangi ri taung makaruampulona 
antuju wattu pamarentahanna Karaeng Asa ri 
Yehuda. 

11 Tasalloai ajari karaennamo Zimri, nabuno 
ngasemmi sikontu kaluargana Baesa. 

Balalo sikontu bija-bijanna Baesa buranea 
kammayatompa agang-aganna kaluargana 
tena todong talappasa. 

12 Situru apa lebaka Napau Batara mae ri 


Baesa tete ri Nabi Yehu, sikontu kaluargana 
Baesa nibuno ngasengi. 

13 Baesa siagang Ela, anana, anynyombai 
rewata-rewata, siagang ajari passabakkangi 
nadoraka tu Israel. Lanri kammana anjo, 
napakabattumi kenanga larroNa Batara, 
Allataala la mustia nasomba tu Israel. 

14 Riwaya maraemna Ela lebami nicata lalang 
ri kitta Riwayana sikamma karaeng Israel. 

15Ri taung makaruampulona antuju 
pamarentahanna Karaeng Asa ri Yehuda, 
Zimri ajari karaeng ri Israel naammarenta ri 
Tirza tuju allo sallona. Anjo wattua sitabangi 
tantara Israel nakurung Gibeton, kota tu 
Filistin. 

16 Nalangngerena kenanga angkanaya 
sikongkolomi Zimri siagang lebami nabuno 
karaenga, ia memang anjo alloa ri kemana 
kenanga, naangkami kenanga Omri, iamintu 
panglimana kenanga, ajari karaeng Israel. 

17 Nampa Omri siagang pasukanna 
nabokoimi Gibeton nampa alampa mange 
angkurungi Tirza. 

18 Ri wattu nacinina Zimri angkanaya 
niempoimi ri musu anjo kotaya, antamami 
ri balla kakaraenganga nampa natunu 
anjo ballaka napasitunu kalenna, sagenna 
matemo. 

19 Anjo kajariangi lanri nagaukanna apa-apa 
jadalaka ri dallekanNa Batara. Sangkamma 

Karaeng Yerobeam, Zimri doraka tongi ri 


Batara, siagang ajari passabakkang nadoraka 
todong umma Israel. 

20 Riwaya maraengannaya ri sesena 
Zimri, kammayatompa passikongkolang 
nagaukanga, lebami nicata lalang ri kitta 
Riwayana sikamma karaeng Israel. 

21 Kajariammi passisala-salanga ri bansa 
Israel lanri nia ero sollanna Tibni, anana 
Ginat, ajari karaeng, mingka nia todong ero 
sollanna Omri ajari karaeng. 

22 Kalebakkanna tau ammenteng mangea ri 
Omri ammeta. Matei Tibni siagang Omri ajari 
karaeng. 

23 Anjo kajariangi ri taung makatallumpulona 
assere ri pamarentahanna Karaeng Asa 
ri Yehuda. Sampuloi anrua taung sallona 
ammarenta Omri salaku karaeng ri Israel. 
Uru-uruna annang taungi ammarenta ri Tirza. 

24 Mingka ribokoanganna ammallimi sere 
moncong 6.000 doe pera ballinna battu ri 
sitau niarenga Semer. Nampa ambangung 
sere kota ri anjo monconga siagang naareng 
Samaria, situru arenna Semer, areng 
patannaya riolo anjo monconga. 

25 Omri jai panggaukang dosa 
lompoangngang nanagaukanga karaeng- 
karaeng ammarentaya rioloanganna. 

295angkamma Yerobeam, doraka tommi 
Omri siagang ajari passabakkang nadoraka 
tommo tu Israel siagang anynyomba tommi 

kenanga ri rewataya. Lanri kammana anjo 
na napakabattumo kenanga larroNa Batara, 
Allataala la mustia nasomba tu Israel. 

27 Riwaya maraengannaya ri sesena Karaeng 
Omri, kammayatompa sikontu apa lebaka 
nagaukang, lebami nicata lalang ri kitta 
Riwayana sikamma karaeng Israel. 

28 Matenamo Omri siagang nitarawang ri 
Samaria, Ahab anana ansambeangi ajari 
karaeng. 

29Ri taung makatallumpulona assagantuju 
pamarentahanna Karaeng Asa ri Yehuda, 
Ahab anana Omri ajari karaeng ri Israel na 
ammarenta ri Samaria ruampulo anrua taung 
sallona. 

30 Nagaukammi dosa-dosa lompoanganga ri 
dallekanna Batara nadosa nagaukanga 
karaeng-karaeng ammarentaya 
roloangannaya. 

31Tenapa nasukku nasaring doraka 
sangkammaya nagaukanga Yerobeam, ia 
balalo nabuntingi Izebel anana Karaeng 
Etbaal battu ri Sidon, siagang assambayangi 
mae ri Baal. 

32 Ambangungi balla passambayangang ri 
Samaria untu Baal, nampa lalang ri anjo 
balla passambayanganga appareki tampa 
pakkorobangngang untu anjo rewataya. 

33 Appare tongi patung rewata baine niarenga 
Asyera. Jaiangngangi dosa nagaukanga na 
dosa lebaka nagaukang sikontu karaeng 

Israel ammarentaya rioloangannaya. Lanri 


kammana anjo napakabattumi larroNa 
Batara, Allataala la mustia nisomba ri tu 
Israel. 

34 Lalang ri wattu pamarentahanna Ahab, 
nibangummi ammotere kota Yerikho ri 
Hiel, iamintu tu battu ri Betel. Mingka 
sangkamma apa lebaka Napau labi riolo 
Batara tete ri Yosua anana Nun, taenami 
rua anana Hiel: Abiram ana toana matei 
ri wattu napadongkona pundasina kotaya, 
siagang Segub ana bungkona matei ri wattu 
napasanna Hiel pakkebu- pakkebu lompona 
anjo kotaya. 

17 l Nia sitau nabi niareng Elia. Assalana 

tubattu ri Tisbe, iamintu sereang kota 
ri daera Gilead. Ri sereang allo battui mae 
ri Karaeng Ahab na nakana, "Lanri Batara, 
Allataala mattallasaka, la nasombaya tu 
Israel siagang la kulayania, kupabattuangki 
angkanaya lalang ruampulo yareka tallumpulo 
taung labattua anne latena saliu yareka 
bosi manna sikede, pantaranganna punna 
kukanangi." 

2 Lebaki anjo Nakanamo Batara ri Elia, 

3 "Bokoi anne tampaka, nampa alampako 
anrai ri baleanna Binanga Yordan nampa 
accokkoko anjoreng rampina pangka Binanga 
Kerit. 

4Langgappako jene inung battu ri 
anjo pangka binangaya, siagang 

nia Jangang-jangang kalaa laKusuro 
ampangngerangngangko kanre." 

> Naturuki Elia anjo parentaNa Batara, 
siagang alampami mange ri pangka Binanga 
Kerit nampa ammantang anjoreng. 

6 Angnginummi battu ri anjo pangka 
binangaya, siagang angnganre roti siagang 
dageng naerang jangang-jangang kalaa 
baribasa-baribasa siagang karueng-karueng. 

7 Siapa are sallona lebana, kalotoromi anjo 
pangka binangaya lanri tenana bosi. 

8 Nampa Nakanamo Batara ri Elia, 

9 "kamma-kamma anne musti alampako 
mange ri kota Sarfat, ri ampina Sidon, 
siagang ammantangko anjoreng. Niamo sitau 
janda leba Kusuro anjoreng untu assareko 
kanre." 

10) ari alampami Elia mange ri Sarfat. Ri 
wattunna battu mange ri pakkebuna anjo 
kotaya, niamo nacini sitau Janda sitabang 
appassere kayu tunuang. Nakanamo Elia ri 
anjo jandaya, "Kitulunga nakisaresa jene 
inung." 

11Ri wattu ajappana anjo jandaya untu 
angngalle jene inung, akkiomi Elia angkana, 
"Bu, kipangngerangngang tonga sikede roti." 

12 Appialimi anjo jandaya angkana, "Lanri 
Batara, Allataala mattallasaka, la kisombaya, 
assumpa angkanaya tena rotiku. la niaka 
poro sikangkang mami tarigu lalang mangko, 
siagang sikede minynya zaitun lalang ri 

botolo. Appasserea anne kayu tunuang untu 
ampallui anjo bahang sikedeka, sollangku 
akkulle siagang anakku angnganre. laminjo 
kanre kalabusanna ikambe, lebaki anjo 
attayang mami ikambe untu mate." 

13 Nakanamo Elia ri ia, "Teaki bata-batai bu! 
Kiparemi anjo kanre untu kanreta siagang 
anatta. Mingka labi riolo appare maki rolong 
sibatu roti cadi battu ri anjo labuka siagang 
minynyaka, nampa kierang mae anrinni. 

14 Nasaba Batara, Allataala Nasombaya 
Israel, angkanai anjo mangkoka tuli laniana 
labu lalang, siagang anjo botoloka tuli laniana 
minynya bonena sagenna Napabattu Batara 
bosia ri linoa." 

15 Alampami anjo jandaya nampa nagaukang 
anjo apa napaua Elia. Jari niami parsadiaanna 
kenanga sipattallu ia gannaka untu siapa are 
allo sallona. 

16 Siagang sangkamma apa lebakamo Napau 
Karaeng Allataala tete ri Nabi Elia, anjo 
mangkoka tuli niana labu bonena, siagang 
anjo pole botoloka tuli niana minynya bonena. 

17 Siapa are wattu ribokoanganna, tuguru 
garrimmi anjo anana jandaya. Pila sallo pila 
sannami garrinna sagenna mate. 

18 Nakanamo anjo jandaya ri Elia, "AtanNa 
Allataala, angngapa nakigaukang anne 
kammaya mae ri nakke? Apaka battuki mae 
untu ajari saba naNaurangi Allataala dosaku, 
sagenna musti mate anakku?" 

19 Appialimi Elia angkana, "Erangi anjo 
anaka mae." Nampa naallemo Elia anjo 
ana buranea battu ri ammana, nampa 
naerang nai ri kamara ratea, iamintu kamara 
napannumpangia Elia. Napatinromi Elia anjo 
anaka rate ri katinroanga, 

20 hampa akkio lompo appala doang 
angkana, "O Batara, Allataalaku, angngapa 
naKipabattu anne balaya mae ri anne 
jandaya? Nasarema tampa untu annompang, 
nampa kamma- kamma anne Kibunoi anana!" 

21 L ebaki pintallung napaopang kalenna 
naung ri anjo anaka, siagang appala doang 
angkana, "O Batara, Allataalaku, poro 
Kipattallasaki anne anaka!" 

22 Napilangngerimi Batara pappalana Elia; 
appakkaramulami amai siagang attallasa 
poleang anjo anaka. 

23 Nampa naung Elia battu ri anjo kamaraka 
na naerang anjo anaka mae ri ammana 
siagang nakana, “Bu, anne anatta! Attallasa 
poleammi ammotere!" 

24 Appialimi anjo jandaya nakana, "Kamma- 
kamma anne kuassemmi angkanaya ikatte 
atanNaki Allataala, siagang kana-kananta 
kammatojengi angkana kana-kana battu ri 
Batara!" 

18 ' Lebaki siapa are wattu sallona, 

ri makatallun taung ri anjo wattu 
timoroka, Nakanamo Batara ri Elia, 

"Alampako mange andallekang ri Karaeng 
Ahab, tasalloami nalaKupaturung bosia." 
2Jari alampami Elia. Anjo wattua teaimi 
sipato sannana nataba bala kacipurang taua 
ri Samaria. 

3 Lanri kammana Ahab nakiomi Obaja 
sollanna battu andallekang. (Obaja iamintu 
kapala ruma tanggana balla kakaraenganga. 
la tau sanna attojeng-tojenna assambayang 
ri Batara. 

4Ri wattunna nabuno Izebel nabi-nabiNa 
Batara, nia 100 tau nabi natulung Obaja na 
nacokko kenanga lalang ri kalibong batua 
50 tau lalang sere kalibong kammayatompa 
nasare kanre siagang jene inung kenanga.) 

3 Nakana Ahab ri Obaja, "Umba nakilampa 
angnginroi sikontu anne parasanganga 
siagang aboya timbuseng jene yareka 
binanga. Gassingka akkulleki anggappa 
ruku untu ampasalamaki Jaranta siagang 
keledaita, sollanna tenaja naparallu nibuno 
olo-olo katuota manna pole sikayu." 

6| ebaki nabage kenanga daera eroka 
nainroi, alampami kenanga. Ahab ri sereang 
oloang, na Obaja oloang maraengannaya. 

7 Ri tangngana aganga assibuntulumi Obaja 
siagang Elia. Naassennamo Elia, sujumi untu 
ampakalabiriki nampa akkutanang angkana, 
"Ikatte tojengka anne bapa Elia?" 

8 Appialimi Elia angkana, "Kammatojengi, 
inakke Elia. Kamma-kamma anne 

alampamako pauangi karaennu angkana 
niakka anrinni." 

9 Appialimi Obaja angkana, "Apa kasalangku 
nakiero ampassareanga mae ri Ahab sollanna 
nabunoa? 

10] anri arenNa Batara mattallasaka, 
Allataala kisombaya bapa, kupauang maki 
angkanaya nasuroa karaenga untu amboyaki 
ri kere-kere mae. Punna nia tukoasa ri 
sereang parasangang angkana tenaki 
anjoreng, nasuroi Ahab anjo tukoasaya ri anjo 
parasangang assumpa angkana manassa 
tena tojeng nanibuntulukki anjoreng. 

11 Nampa kamma-kamma anne erokki 
sollangku alampa mae ri ia nampa kupau 
angkana niakki anrinni? 

12 Punna alampama battu anrinni, gassingka 
labattui RohNa Batara angngerangki ri 
sereang tampa tenaya nakuassengi! Nampa 
punna kupauang Ahab angkanaya niakki 
anrinni, nampa tena nakkulle ambuntulukki, 
manassa lanabunoa. Parallui kiasseng bapa, 
angkanaya inakke anne attojeng-tojenga 
assambayang mae ri Batara baku battu ri 
cadiku! 

13 Apaka tenapa kilangngereki angkanaya ri 
wattunna nabuno Izebel nabi-nabiNa Karaeng 
Allataala, nia leba kucokko 100 tau battu ri 
kenanga 50 tau lalang sere kalibong ri batua 
siagang kusarei kenanga kanre siagang jene 
inung? 

14 Kamma-kamma anne, angngapa nakisuroa 
alampa ampaui ri karaenga angkanaya niakki 
anrinni? Manassa lanabunoa!" 

15 Appialimi Elia angkana, "Lanri Batara 
Kaminang Koasa kulayania, ajanjia labattu 
kalengku andallekang ri karaenga ia memang 
anne alloa." 

16) ari alampami Obaja allaporoki mae ri 
karaenga, nampa alampamo Ahab mange 
angngagangi sibuntulu Elia. 

17Ri wattu nacinina Ahab anjo Elia, 
ammarrammi Ahab angkana, "Iaminne tau 
apparicua ri Israel!" 

18 Appialimi Elia angkana, "Teai inakke 
tau apparicua, mingka kalenna karaenga. 
Ikattemi siagang kaluargata apparicu. 

Lanri anynyombata ri barhala-barhala Baal, 
kidakkaimi parenta- parentaNa Batara. 

19 kKamma-kamma anne parentakammi 
sikontu raya Israel untu angngaganga 
sibuntulu ri Moncong Karmel. Erang tongi 
anjo 450 nabi Baal siagang 400 nabi rewata 
baine Asyera, ia niongkosia ri Izebel bainenna 
karaenga!" 

20] ari napagio ngasemmi Ahab sikontu 
rayaka siagang nabi-nabi Baalka mange ri 
Moncong Karmel. 

21 Nampa nareppesi Elia anjo rayaka na 
nakana, "Sage kemaepi eronu arua nyawa? 
Punna Batara, Batara musti nusomba. Punna 

anjo Baal Allataala, iami nusomba." Anjo raya 


niaka arappungang, tena nia akkana. 

22 Nampa nakanamo pole Elia, "Battu ri 
sikamma nabi-nabiNa Batara, inakke mami 
tassesa, padahala anrinni nia 450 nabi Baal. 

23 Kamma-kamma anne angngerangko mae 
ruang kayu sapi laki. Suroi anjo nabi-nabi 
Baal angngalle sikayu siagang nasamballe, na 
napolong-polong, nampa napadongko irate ri 
kayu tunuanga. Mingka takkulleai apparinra 
kenanga pepe anjoreng. Sapi sereanga 
pole lanipasadia kammajinjo bawang. 
Lakusamballei siagang kupolong-polong, 
nampa kupadongko irate ri kayu tunuanga. 
Mingka manna inakke tena todong kukkulle 
apparinra pepe anjoreng. 

24 L appassammi anjo nabi-nabi Baal appala 
doang mae ri rewatana kenanga, nampa 
inakke lappala doang tonga mae ri Batara. 
la appialia siagang pepe, lami Allataala." 
Sikontu rayaka appiali ngasemmi angkana, 
"Situju!" 

25 Nampa nakanamo Elia ri anjo nabi-nabi 
Baal, "Nasaba ikau jaiko, pileimi rolong sapia 
siagang nupasadia, mingka teako apparinrai 
pepe ri kayua. Lebaki anjo appala doang 
mako mae ri rewatanu. " 

20) ari ammilemi kenanga sikayu sapi 
nampa napasadia. Lebaki anjo appala 
doammi kenanga ri Baal, battu ri baribasa 
sagenna tangngallo siagang akkiok-kio, "Baal, 

pilangngeri ikambe!" Nagaukammi kenanga 


nampa turus ajoge-joge ri tammulilina anjo 
tampa korobanna kenanga. Mingka tena sikali 
pappiali mae ri kenanga. 

27Ri attangnganamo alloa, appakkaramulami 
Elia ancau-caui kenanga angkana, "Pila 
lompo-lompoi sarannu appala doang! Sai 
iami allataala? Gassingka sitabangi nia 
nanawa-nawa, yareka mangei attamea. 
Yareka sitabangi alampa. Yareka attinroi 
kapang, na parallu nuronrong!" 

28 Pila lompomi saranna appala doang 
anjo nabi-nabia. Siagang kamma biasaya 
nagaukang kenanga, naeba-ebami kalenna 
kenanga siagang padang yareka poke 
sagenna ammatti-mattimo cerana kenanga. 

293 Kammaminjo situlusuna nagaukang 
kenanga sagenna karueng, sangkamma nicini 
tunisoso ri setang. Mingka tena appiali ri 
kenanga, tena amparhatikangi. 

30 Nampa nakanamo Elia mae ri 
sikontu anjo rayaka, "Maeko areppese!" 
Arappungammi kenanga ri tammulilina. 
Nampa appakkaramulamo napakabaji 
tampa pakkorobangnganga ri Batara, ia 
rumbangamo. 

31 Angngallei sampulo anrua batu. Massing 
tasserea batu nawakkeli kalaserenna 
sampuloa anrua suku turunganna Yakub, 
lamintu tu nisarea areng Israel ri Batara. 

32 | aminjo batu-batua napake Elia 


ambangungi ammotere tampa 
pakkorobangngang passambayanganga 
mae ri Batara. Ri tammulilina anjo tampa 
pakkorobangnganga angngekemi solongang 
lompoa sikede sagenna akkulle angngalle 
jene kira-kira sampulo allima litere jaina. 

33 Nasusungimi kayu tunuang irateanna 
anjo tampa pakkorobangnganga, nampa 
napolong-polong anjo sapi sikayua siagang 
napadongko irateanna anjo kayua. Nampa 
nakana, "Bonei jene appa katoang sagenna 
rassi, nampa tumpai anjo jeneka irateanna 
anjo korobanga siagang kayua." Lebaki 
nagaukang kenanga anjo kammaya, 

34 nakanamo Elia, "Sikalipi". Kammaminjo 
nagaukammi kenanga. Nakanamoseng Elia, 
"Sikalipi," siagang nagaukammi kenanga 
kammaya. 

35J ari assolommi jeneka ri tammulilina anjo 
tampa pakkorobangnganga sagenna rassimo 
jene kalorona. 

36 Ri wattunna narapimo wattunna assare 
korobang karueng, areppesemi Nabi Elia mae 
ri anjo tampa pakkorobangnganga nampa 
appala doang angkana, "O Batara, Allataala 
nasombaya Abraham, Ishak siagang Yakub, 
Kipanyatai kamma-kamma anne angkanaya 
iIKattemi Allataalana Israel, siagang inakke 
anne atanTa. Kipanyata tongi angkanaya 
sikontu anne apa kugaukanga lanri parentaTa. 

37 Appiali maKi, o Batara! Kipialima, sollanna 


naasseng anne rayaka angkanaya iKatte, o 
Batara, iKattemi Allataala, siagang iKattemi 
lampatagilingi kenanga mae ri Katte." 

38 Nampa appabattumo Batara pepe battu 
ri langika siagang nakanre anjo kayua 
siagang anjo korobanga sagenna ammutung, 
batu-batunna, buttana, kammayatompa 
nalepa ngaseng tommi jene niaka ri kaloroka. 

39 Nacinina rayaka anjo apa kajarianga, 
sujumi kenanga naung ri buttaya, nampa 
nakana kenanga, "Batarami Allataala. 
Manassa tojenna anjo Batara, Allataala!" 

40J ari nakanamo Elia, "Jakkala ngasengi 
anjo nabi-nabi Baal! Teako lappassangi nia 
talappasa manna sitau!" Nampa nijakkala 
ngasemmo anjo nabi-nabia ri anjo taua. 
Nampa nierang anjo nabi-nabi Baal ri Elia 
mange ri Binanga Kison, nanabuno ngaseng 
kenanga anjoreng. 

41[ ebaki anjo nakanamo Elia ri Karaeng 
Ahab, "Kamma-kamma anne bajimi punna 
alampa maki mange angnganre. Sinampe 
mami nalabosi, nasaba kalangngerammi 
ammarrung." 

42 Alampami Ahab mange angnganre, nampa 
Elia naimi ri Moncong Karmel. Anjoreng 
sujumi sagenna rapa rupanna naung ri 
buttaya ri allana ruaya kulantuna. 

43 Nakana ri palayanna, "Naikko ri coppo 
nampa accinikko mae ri tamparanga." Naimi 

anjo atanna, nampa ammotere siagang 


nakana, "Tena apa-apa kucini." Sagenna 
pintuju nasuro Elia anjo atanna nai naung 
untu accini. 

44Ri makapintujuna, ammoteremi anjo 
atanna siagang nakana, "Nia kucini rammang 
cadi sangkamma pala lima lompona battu 
ri tujunna tamparanga." Nakanamo Elia ri 
atanna, "Alampamako mange ri Karaeng 
Ahab, suroi nai ri karetana nampa ammotere 
sollanna tena nitahangi ri bosia." 

43 Poro sinampe duduji sassammi langika, 
siagang sannami sarrinna anging mammirika, 
nampa appakkaramulamo battu bosi sannaka 
lompona. Naimi Ahab ri karetana nampa 
ammotere mange ri Yizreel. 

46 Anjo wattua anggappami Elia 
kagassingang battu ri Batara. Nalappami nai 
jubana nampa nasikko ri ayana nampa lari 
ampilumbai Ahab ri aganga sagenna mange 
ri pakkebu lompona kota Yizreel. 

19 l Nacaritami Karaeng Ahab mae 

ri bainenna, sikontu apa lebaka 
nagaukang Elia, kammayatompa antekamma 
batena Elia ambuno ngasengi sikontu nabi 
Baal. 

2 jari akkirimmi kabara Izebel mae ri Elia 
angkana, "Poro nahukkunga rewataya, balalo 
nabunoa, punna ammuko ri wattu kamma- 
kammaya anne, natena nakupakamma 

tongko anjo apa lebaka nugaukang mae ri 
anjo nabi-nabi Baal." 

3 Ajari mallami Elia, sagenna lari sollanna 
tena nibunoi. Alampai siagang palayanna 
mange ri Bersyeba ri Yehuda. Anjoreng 
nabolimi anjo palayanna, 

4nampa ajappa bangkeng ri parang lompoa 
siallo bujuru, nampa ammantang irawanganna 
serea poko kayu copponga lekona. 
Ammempomi anjoreng, naerokangngammi 
nasaring matea. Nakanamo ri Batara, 
"Tenamo kutahangi, Batara Kialle lalomi 
nyawaku. Tena na kubajikangngang 
naboe-boeku!" 

> Nampa anraba naung ri rawangamia anjo 
poko kayua, sagenna attinro. Tiring niamo 
sere malaeka battu anseroi na nakana, 
"Ambangungko nai Elia, nungnganre!" 

6 Nacinikimi Elia tammulilina, nampa niamo 
nacini ri ampi ulunna sibatu roti nitunu 
siagang jene lalang ri botolo. Angnganremi 
siagang angnginummi, nampa attinro 
poleang. 

7Makapinruanna battumi pole anjo 
malaekaka anseroi siagang angkana, "Elia, 
ambangungko nai, angnganre mako, sollannu 
akkulle attahang ajappa bella." 

8 Ambangummi Elia, nampa angnganre 
siagang angnginung. Ajari gassimmi nasaring, 
siagang akkullemi ajappa patampulo allo 

sallona mange ri Moncong Sinai, tampana 
leba ampanyatai KalenNa Allataala. 

9 Abangngimi Elia anjoreng lalang ri sereang 
kalibong batu. Nampa Nakanamo Batara ri ia, 
"Elia, apa nupare anrinni?" 

10 Appialimi Elia angkana, "O Batara, 
Allataala Kaminang Koasaya, tulusu anjamaku 
untu iKatte. Mingka umma Israel nadakkai 
parjanjianna kenanga siagang iKatte. 
Nabongkaraki kenanga tampa-tampa 
pakkorobangnganga untu iKatte nampa 
nabuno sikamma nabi-nabiTa. Inakke mami 
bawang tassesa, nampa kamma-kamma anne 
eroki kenanga ambunoa!" 

ll Nakanamo Batara, "Assulukko battu 
ri antu kalibonga, siagang ammentengko 
adalle mae ri Nakke rate ri monconga." 
Nampa allalomo Batara anjoreng, nipirioloi ri 
anging mammiri sannaka sarrinna, sagenna 
tappuemo sikamma bontoa siagang moncong- 
moncong batua reppemi napakamma. Mingka 
tena Napanyatai KalenNa Batara lalang ri 
anjo anginga. Ri wattunna sannammo anjo 
anginga, tagegosomi buttaya, mingka tena 
todong Napanyatai KalenNa Batara lalang ri 
anjo butta tagegosoka. 

12 | ebaki anjo sannang sikalimi siagang 
sinomi. Nampa niamo kalangngerang sara 
cadi siagang halusu. 

13 Nalangngerena Elia anjo saraya, 
natongkomi rupanna siagang jubana, nampa 

assulu ammenteng ri bawana anjo kalibong 


batua. Niamo kalangngerang sara angkana, 
"Elia, apa nupare anrinni?" 

14 Appialimi Elia angkana, "O Batara, 
Allataala Kaminang Koasaya, tulusu 
anjamaku untu iKatte. Mingka umma 
Israel nadakkai parjanjianna kenanga 
siagang iKatte. Narumbangi tampa-tampa 
pakkorobangnganTa siagang nabunoi 
nabi-nabiTa. Inakke mami bawang tassesa, 
siagang kamma-kamma anne eroki kenanga 
ambunoa!" 

15 Nakanamo Batara, "Ammoterekko mange 
ri parang lompoa ri ampina Damsyik! Nampa 
alampako mange ri kotaya siagang tiriki 
minynya ulunna Hazael ajari pammateli ri 
niangkana ajari karaeng Siria. 

19 Gaukang tommi anjo kammaya mae ri 
Yehu anana Nimsi, sollanna ajari karaeng 
Israel. Kammayatompa Elisa anana Safat 
battu ri Abel-Mehola, sollanna ajari nabi 
ansambeangko. 

17 | nai-nai tena nibunoi ri Hazael, lanibunoi ri 
Yehu. Siagang inai talappasa ri Yehu lanibunoi 
ri Elisa. 

18 Mingka nia 7.000 tu Israel laKupasalama, 
lamintu sikamma tau tuli majarreka mae ri 
Nakke siagang tenaya naleba suju anynyomba 
ri patung Baal yareka nabaui." 

19) ari alampami Elia na nagappa Elisa 
sitabang anjama appajeko. Nia sampulo 

anrua ayoka sapi ri dallekanna, na Elisa 


kale- kalenna appajeko ri ayoka ri boko dudua. 
Ammalona Elia ri ampina Elisa, nasungkemi 
jubana Elia nampa napataba ri salangganna 
Elisa. 

20] ari nabokoimi sapina Elisa nampa 
lari angngondangi Elia, siagang nakana, 
"Kipabianga rolong mange appala kana ri 
tau toaku, nampa kulamminawang ri katte." 
Appialimi Elia angkana, "Bajimi, mange 
mako, tena nakupisangkaiko." 

21 Ammoteremi Elisa mange ri kokonna, 
nampa nasamballe sapi-sapina. Naia 
pajekona napareki ajari kayu tunuang untu 
ampallui dagenna anjo sapi-sapia. Nampa 
napabage-bageang anjo dagenga mae ri ana 
buana, na nakanremo kenanga. Lebaki anjo 
alampami Elisa ampinawangi Elia, siagang 
ajarimi pambantuna. 

20 ' Ri sereang allo, Benhadad, karaeng 

Siria, naparappungangi sikontu 
tantarana, siagang 32 karaeng maraeng 
siagang kareta pabundukang siagang Jaranna 
kenanga, nakurungi siagang nabunduki kota 
Samaria. 

2 Nampa niamo tau nasuro mange ri Ahab, 
karaeng Israel, ri anjo kotaya na napasang 
angkanaya, 

3 "Natuntukko Karaeng Benhadad sollanna 
nusare bulaeng, pera, sikamma bainennu, 
siagang ana-ananu kassaka." 

4 Appialimi Ahab angkana, "Paumi mae ri 
Karaeng Benhadad angkana situjua. Akkullea 
nakammai siagang sikontu apa-apangku. " 

> Nampa ammoteremo anjo sikamma 
tunisuroa mange pole ri Ahab untu 
ampabattui tuntutang maraenna Benhadad. 
Kammaminne apa natuntuka, "Riolo natuntuki 
karaenna ikambe sollanna nupassareang ri 
ia bulaeng, pera siagang sikamma bainennu, 
kammayatompa ana-ananu. 

6 Mingka kamma-kamma anne lanasuroi 
battu perwira-perwira tantarana untu 
anggaledai balla kakaraengannu siagang 
ballana sikamma pagawenu, nampa naalle 
kenanga sikamma apa nakanaya kenanga nia 
anggaranna. Labattui mae anrinni kenanga 
ammuko kira-kira ri kamma-kammana anne 
wattua." 

"Jari nakio ngasemmi Ahab sikontu 
pamimpinna Israel na nakana, "Nusabi 
ngasemmi kalennu angkanaya anne taua 
erokki napanraki. Natuntuki sollanna 
kupassareang sikamma bainengku, ana- 
anakku, kammayatompa bulaeng-perakku, 
siagang kusitujuimi anjo pappalana kenanga. 

8 Nakanamo sikamma pamimpinga siagang 
rayaka, "Teaki jampangi karaeng. Teaki 
turukiangi erona kenanga." 

9 Lanri kammana anjo appialimi Ahab ri anjo 
sikamma tunisurona Benhadad angkana, 
“Pauangi karaennu, angkanaya kusituj ui 

anjo uru natuntuka, mingka anne natuntuka 


makaruaya tena nakkulle kusitujui." Jari 
alampami anjo sikamma tunisuroa nampa 
ammotere mange ri Ahab pole angkana, 

10 "| anakiringi karaenna ikambe sanna jaina 
tantara untu angngancuruki kotanu, sagenna 
manna limbubuna anne kotanu akkulle 
tongi naangka kenanga naporo limannaji 
bawang nabonei. Assumpai angkanaya poro 
nihukkungi ri rewata-rewataya, balalo manna 
pole nibunoi, punna tena nanagaukang anjo 
kammaya!" 

11 Appialimi Ahab angkana, "Pauangi 
Karaeng Benhadad angkana tantara 
sitojennaya nampami akkulle nakana pore 
kalenna punna lebamo abundu, teai ri 
tenanapa naleba abundu." 

12 Nipabattumi anjo pappialinna Ahab 
mae ri Benhadad ri wattunna sitabang 
angnginung-nginung siagang karaeng- 
karaeng maraeng naaganga sitagala lalang ri 
kemana kenanga. Nalangngerena Benhadad 
anjo, naparentakammi sikontu perwira 
tantarana untu sadia mange ambunduki 
Samaria. Jari sadia-sadia ngasemmi kenanga. 

13 | alang anjo wattua, niamo sitau nabi 
mange ri Karaeng Ahab na nakana, "Nakana 
Batara, Nuciniki anjo tantara jaia? LaKusareko 
pammetang mae ri kenanga anne alloa. 
Lanuassengi angkanaya iNakkemi Batara." 

14 Akkutanammi Ahab angkana, "Inai rolong 


musti maju?" Appialimi anjo nabia angkana, 
"Tantara rungka-rungkaya, pangawalana 
sikamma kapala daeraya. Kammaminjo 
kananNa Batara." Akkutanammi pole 
karaenga angkana, “Na inai ampimpingi anjo 
lamajua?" Appialimi anjo nabia angkana, 
"|katte kalenta". 

13 ari napagiomi karaenga sikamma tantara 
rungka-rungkaya pangawalana sikamma 
kapala daeraya. Yangasenna nia 232 tantara. 
Nampa napakammatommi anjo tantara 
Israel. Yangasenna nia 7.000 jaina tau. 

16 Appakkaramulai maju ri wattunna allo, 
ri wattu sitabanna angnginung- nginung 
Benhadad siagang anjo tallumpuloa karaeng 
naaganga sitagala, sagenna nasaring kenanga 
lalang ri kemaya. 

1/|a majua labi riolo iamintu anjo tantara 
rungka-rungkaya. Tau nasuroa Benhadad 
untu angngodoki musua, battumi alaporo mae 
ri Benhadad angkanaya nia siparappungang 
tantara lalang pajappang ero ambattui 
kenanga, battu ri tujunna Samaria. 

18 Naparentakammi Benhadad sollanna 
nijakkala attallasa anjo tantara musua, 
natanijampangia angkanaya apa eroki battu 
kenanga untu abundu yareka untu assibajiki. 

19 Anjo tantara rungka-rungka napagioka 
Karaeng Ahab appakkaramulal gio battu ri 
Samaria, nipinawangi ri tantara Israel. 

20 Massing nabunomi kenanga musu 


nadallekanga. Larimi tu Siria, na niondang ri 
tu Israel. Mingka talappasaki Benhadad. Lari 
siagang jaranna, nirurungang ri siapa are 
tantarana ajaranga. 

21 Amminawang tongi Karaeng Ahab abundu, 
na naancuru kareta-kareta pabundukanna 
musua siagang nabuno jaranna. Anjo alloa 
nibeta lompoi tu Siria. 

22 Nampa battumo pole anjo nabia mange 
ri Ahab siagang angkana, "Kamma-kamma 
anne bajikangngang ammotere maki siagang 
kikassakki kalenta, kammayatompa apparekki 
rancana bajika, nasaba labattu iji karaeng 
Siria ammajuiki ri wattu pakkaramula 
acculana sikamma poko-poko attallasaka." 

23 Sikamma perwira tantarana Benhadad 
nakana ri Benhadad, "Rewata-rewata 
nasombaya Israel koasai ri pamonconganga, 
iaminjo sabana nanabetaki anjo bansaya. 
Mingka mattantu akkullei nibeta kenanga 
punna rawaki ri lapparaka abundu. 

24 Bajiki punna kisambei kamma-kamma 
anne anjo tallumpuloa anrua karaeng siagang 
perwira tantara kalenta. 

25 Nampa musti kipagioki pasukang 
sangkammaya jaina siagang anjo pasukang 
lebaka nibeta, kammayatompa jarang siagang 
kareta pabundukang sangkammaya todong 
jaina anjo rioloa. Laniewai abundu anjo 
bansa Israel rawa ri lapparaka, nakimattantu 

lammeta kamma-kamma anne." Situjumi 


Karaeng Benhadad, nampa naturuki erona 
anjo sikamma perwira tantarana. 

26 Ri wattu appakkaramulanamo accula 
sikamma poko-pokoka, napagiomi tantarana 
battu ri kota Afek untu ammajui tu Israel. 

27Na tu Israel napasadia tommi tantarana 
nampa napagio kenanga. Nampa majumo 
anjo tantarana Israel lalang rua pasukang, 
nampa akkema sidallekang siagang anjo tu 
Siria. Punna nipasimbandingi anjo tantara 
Siria jala tassiara anrassi anjo daeraya, 
sangkammaji nicini tantara Israel ruang 
parappungang bembe. 

28 Nampa niamo sitau nabi battu mae ri 
Karaeng Ahab siagang angkana, "Iaminne 
Nakananga Batara: Lanri anjo tu Siria 
nakanangi ri daera pamoncongangi bawang 
jari kakoasangKu na tena ri lappara rawaya, 
laKusareko pammetang mae ri anjo tantarana 
kenanga, sannaka taliwana jaina. Ikau 
siagang rayanu lanuassengi angkanaya 
INakkemi Batara." 

23 Tuju allo sallona tulusu lalanna massing 
ri kemana tu Siria siagang tu Israel, 
assidale-dallekang kenanga. Ri makatujuna 
alloa appakkaramulami kenanga simajui 
abundu. Lalang ri anjo pabundukanga nia 
100.000 tu Siria nibuno ri tu Israel. 

30 Sikamma tau lappasaka, lari mange ri 
kota Afek, mingka rumbangi tembona anjo 

kotaya, na nia 27.000 tau ri kenanga nituju. 


Lari tommi Benhadad mange anjoreng ri 
kotaya nampa accokko ri sereang balla ri 
kamara bageang lalang. 

31Battumi sikamma perwira tantarana 
angkana, "Nakana taua, karaeng- 
karaenna Israel sangnging karaeng 
lompo pangngamaseang. Lanri kammana, 
kipabiammi ikambe mange andallekang ri 
karaeng Israel ammake kaeng karung ajari 
pammatei sesse lalang siagang otere ri 
kallong ajari pammatei tau tundu. Poro tena 
laloja nabunoki karaenga." 

32 | ari ammakemi kenanga kaeng karung 
siagang otere ri kallong, nampa alampa 
kenanga mange andallekang ri Ahab siagang 
angkana, "Benhadad iami atanna karaenga. 
Napalaki ri katte sollanna tena nakibunoi." 
Appialimi Ahab angkana, "Attallasa ijika anjo 
saribattangku?" 

33 Memang anjo sikamma perwira tantarana 
Benhadad natayangi anjo tanra bajika 
kammaya battu ri Ahab. Jari, nakanana 
Ahab, "saribattang," appialimi linta kenanga 
angkana, "Iye kammatojengi anjo Benhadad 
saribattanta." Nakanamo Ahab, "Antaraki 
mae!" Battuna Benhadad, nikiomi ri Ahab nai 
ri karetaya. 

34 Nampa nakanamo Benhadad ri ia, 
"Lakupoterangi mae ri katte kota-kota 
lebaka narampasa manggeku battu ri 

manggeta. Akkulle tongki ambangung tampa 


padanggangang ri kota Damsyik sangkamma 
nagaukanga manggeku ri Samaria." Appialimi 
Ahab angkana, "Battu ri anjo janjinta 
nakulappassangki." Lebaki anjo apparemi 
Ahab parjanjiang siagang Benhadad, nampa 
nalappassang Benhadad. 

35 | anri parentaNa Batara, niamo sitau nabi 
battu ri parappunganna anjo nabia ansuro 
baji anjo aganna. Mingka taerokai anjo 
aganna. 

36 Nakanamo anjo nabia, "Lanri tenana 
nanugaukangi parentaNa Batara, lanibakkaiko 
ri singa tena nasallo ammoterenu battu 
anrinni." Kammatojengi. Tena nasallo 
ammoterena battu anjoreng, nibakkaimi 
nanikokko ri sikayu singa. 

37 Nampa alampa anjo nabia mae ri tau 
maraenga siagang nakana, “Bajia!" Jari 
nibajimi nipisannakki sikali ri anjo taua, 
sagenna loko. 

38 | ebaki anjo narokomi rupanna anjo 
nabia siagang sipolong kaeng, sollanna 
tena naniassengi ri taua, nampa alampa 
ammenteng ri biring aganga antayangi 
panumalona karaeng Israel. 

39 Numalona karaenga, akkiomi anjo 
nabia angkana, "O Karaeng Malabiri, ri 
wattungku abundu ri tampa pabundukanga 
nia tau angngerang mae ri nakke sitau 
musu nijakkalaka. Nakana anjo taua, Jagal 

anne taua baji- baji. Punna lari, kau musti 


ansambeangi nibuno yareka abayara 3.000 
doe pera. 

40 Mingka ri boko, ri wattungku sibu, 
larimi anjo taua." Appialimi karaenga 
angkana, "Ikau tonji antappuki hukkunganga 
mae ri kalennu. Musti nutanggongi anjo 
hukkunganga." 

41 Nasungkemi paroko rupanna anjo nabia, 
nampa niassemmo ri karaenga angkanaya 
nabi anjo taua. 

42 ari nakanamo anjo nabia ri karaenga, 
"Ilaminne Nakananga Batara: Tau 
Kuparentakanga Kusuro buno nulappassammi 
attallasa. Lanri kammana anjo musti mateko 
ajari sambenna. Tantaranu laancuruki lanri 
nalappassanna lari tantara musua." 

43 Ammoteremi karaenga mange ri Samaria. 
Sanna lussana siagang sanna larrona 
pamaina. 

2 1 l Ri ampina balla kakaraenganna Ahab 

ri Yizreel, nia sere koko anggoro, 
niarenga Nabot patanna. 

2 Ri sereang allo nakanamo Ahab ri 
Nabot, "Sareamma anjo koko anggoronu 
nasaba ambani anjo kokoa battu ri balla 
kakaraengangku. Erokka alamung gangang- 
gangang anjoreng. Lakusareko koko anggoro 
labi bajika sambenna, yareka punna erokko 
lakuballi situru anggarang siratannaya." 

3 Appialimi Nabot angkana, "Anne koko 
anggoroka sossorang battu ri boe-boeku. 
Lanri Allataala, tena kukkulle ampassareangi 
ri katte". 

4Lussami siagang larromi pamaina karaenga 
nalangngerena anjo kananna Nabot ri ia. 
Ammoteremi nampa anraba ri katinroanna 
taeroka assaile siagang taerokai angnganre 
napakamma. 

3|zebel, bainenna, battumi akkutanang ri 
ia angkana, “Angngapa nulussa kamma? 
Angngapa nutaeroka angnganre?" 

6 Appialimi Ahab angkana, "Tena nasannang 
pamaikku ri Nabot. Kupalaki ri ia sollanna 
ero ambalukangi koko anggorona ri nakke, 
yareka kusambei koko anggoro maraeng 
punna anjo nakaeroki, mingka teai!" 

7 Appialimi Izebel angkana, "Sai ikau karaeng 
Israel! Ambangung mako nungnganre 
kamma-kamma anne. Pakasannangi 
nyawanu, nasaba lakusareko anjo koko 
anggorona Nabot!" 

8 Annulisimi sura Izebel lalang arenna Ahab 
nampa nabonei segelena karaenga anjo 
suraka. Nampa nakiring anjo suraka mae ri 
pamimping- pamimping siagang tutoa-toana 
masarakaka ri Yizreel. 

9 |aminne bonena anjo suraka, "Palabangi 
sollanna appuasa rayaka siagang suroi 
kenanga arappungang. Lalang ri anjo 

parappunganga sarei Nabot pammempoang 


kaminang malabirika. 

10 Suroi rua tau jadala andallekangi siagang 
natudui angkanaya lebaki natunrai Allataala 
siagang karaenga. Nampa erangi assulu ri 
pantaranganna kotaya, siagang sambilai batu 
sagenna mate!" 

11 Nigaukammi anjo parentana Izebel ri 
sikamma pamimpinna siagang tutoa-toana 
masarakaka ri Yizreel. 

12 Napalabammi sollanna appuasa rayaka. 
Nampa nasuro kenanga arappungang, nampa 
nisare Nabot tampa kaminang malabiri. 

13 Niamo rua pajaba ammempo assidallekang 
siagang Nabot. Na ri dallekanna tujaia 
nitudumi angkanaya natunrai Allataala 
siagang karaenga. Lanri kammana anjo 
nierammi assulu ri pantaranganna kotaya 
nampa nisambila batu sagenna mate. 

14 Nampa nipabattumo anjo kabara nibunona 
Nabot mange ri Izebel. 

1 Tasalloai natarimana Izebel anjo kabaraka, 
nakanamo ri Ahab, "Matemi Nabot. Kamma- 
kamma anne alampamako angngallei anjo 
koko anggoro tenaya naero nabalukang ri 
kau." 

16 Alampami linta Ahab mange angngallei 
anjo koko anggoroka, nampa napajarimo 
kalenna pata. 

17 Nakanamo Batara ri Elia, anjo nabi battua 
ri Tisbe, 


1 Raja-raja 21.181 24. 119 
18 "kamma-kamma anne Ahab, anjo karaeng 


Samaria, niaki lalang ri koko anggorona 
Nabot, eroki naalle anjo kokoa najari kalenna 
pata. Jari, alampako mange anjoreng, 

19 pabattui mae ri ia angkana iNakke, Batara 
akkana kammA anne, Lebakko ammuno, 
anrampasakko pole! Lanri kammana anjo, 
ceranu lanilepaki ri kongkong, ri tampana 
kongkong-kongkonga allepaki cerana Nabot!" 

20 Nacinina Ahab anjo Elia, nakanamo, 

"E musu, kalebakkanna nugappa tonja!" 
Appialimi Elia angkana, "Kammatojengi, 
nasaba sanna lompona pattujunta 
anggaukangi apa jadalaka ri dallekanNa 
Batara, 

21jari iaminne Nakananga Batara mae ri 
katte, LaKupabattui bala lompoa mae ri 
kau. LaKupakabellako, siagang sikamma 
bura-buranea lalang ri kaluarganu, toa yareka 
rungka, laKupalanynya ngasengi. 

22 Kaluarganu lajari sangkammai kaluargana 
Karaeng Yerobeam anana Nebat siagang 
sangkammai kaluargana Karaeng Baesa 
anana Ahia, lanri ikaumi ajari passabakkang 
nadoraka tu Israel sagenna napakabattu 
larroKu. 

23Na ri sesena Izebel, Nakana Batara 
angkanaya mayana lanikanrei ri kongkong 
lalang ri kota Yizreel. 

24|nai-nai kaluarganu mate ri kotaya, 
lanikanrei ri kongkong, siagang inai-nai 

mate ri pantaranganna kotaya lanikanrei ri 


jangang-jangang." 

25 Tena niakka tau lompo pattujunna 
anggaukangi kajadallanga ri dallekanNa 
Batara sangkamma nagaukanga Ahab. 
Yangaseng anjo kajadallanga nagaukangi 
lanri nipangarui ri Izebel, bainenna. 

26 Ahab nagaukangi dosa-dosa sannaka 
hinana: anynyombai barhala sangkamma 
nagaukanga tu Amori, iamintu tau lebaka 
nibongka ri Batara assulu battu ri parasangang 
Kanaan ri wattunna napantamakki Israel anjo 
parasanganga. 

2! Lebaki Elia abicara, nakekkemi pakeanna 
Ahab siagang ammakemi kaeng karung 
salaku pammatei ri sesse lalanna, nampa 
appuasa. Manna ri wattunna tinro ammake 
tonji pakeang karung, siagang punna ajappai 
tuli susana tanjana. 

28 Nakanamo Batara ri Nabi Elia, 

29 "Lebami nucini antekamma batena Ahab 
ampakatunai kalenna ri dallekangKu? Lanri 
kammana anjo, tena nalaKupabattu balaya 
ri tallasana ija. Ri wattu ananapi nampa 
Kupabattu anjo balaya mae ri kaluargana." 
2 2 ' Lalang ruan taung sallona tena 

pabundukang ri Israel siagang Siria. 

2 Mingka ri makatallun taung, alampami 
Yosafat karaeng Yehuda, angkunjungi Ahab 
karaeng Israel. 

3 Rioloangannaya anjo lebami nakana 
Ahab mae ri sikamma perwira tantarana, 
"Nuasseng ngasengi angkanaya anjo kota 
Ramot ri Gilead, ikatte pata! Angngapa 
natena nirampasaki ammotere battu ri 
karaeng Siria?" 

4Ri wattunna battu Yosafat, akkutanammi 
Ahab angkana, “Erokko nakialampa siagang 
mange ambunduki kota Ramot?" Appialimi 
Yosafat angkana, "Bajimi! Alampaki siagang. 
Tantaraku siagang pasukang ajarangku 
lasserei siagang tantaranu siagang pasukang 
ajarannu. 

3 Mingka bajiki punna nipakkutanangngang 
rolong ri Batara." 

6] ari naparappungammi Ahab kira-kira nia 
400 nabi, nampa akkutanang ri kenanga 
angkana, "Maka akkulleja mange ambunduki 
Ramot yareka tena?" Appialimi kenanga 
angkana, "Akkullei! LaNapassareangi Batara 
anjo kotaya mae ri katte." 

7 Mingka akkutanammi pole Yosafat angkana, 
"Maka tenamo anrinni nabi maraeng akkullea 
akkutanang ri Batara untu ikatte?" 

8 Appialimi Ahab angkana, "Nia ija sere, 
Mikha anana Yimla. Mingka birisika ri ia, 
nasaba tena lebakai natappuanga apa-apa 
baji: tuli apa kodia." Appialimi Yosafat 
angkana, "Teako akkana kammai!" 

9 ari nakiomi Ahab sitau pagawena nasuro 
linta mange ambuntuli Mikha. 

10 Anjo wattua Ahab siagang Yosafat, 


lalang pakeang kalompoanna, ammempoi 

ri empoang kakaraenganga ri tampa 
panggilingang gandunga ri dallekang pakkebu 
lompona Samaria, nampa battu sikamma 
nabia andallekang siagang ampabattui 
tappuna kenanga. 

11 Kalaserenna battu ri anjo nabi-nabia, ia 
niarenga Zedekia anana Kenaana, appareki 
tanru-tanru bassi nampa nakana ri Ahab, 
"|aminne Nakananga Batara, Tanru-tanru 
sangkammaya minne lakitunrungangi Siria 
sagenna ancuru kenanga." 

12 Situjumi sikontu nabi maraenga na nakana 
ngaseng, "“Bundukimi Ramot, lammetaki. 
LaNasareki pammetang Batara." 

13 | alanna anjo wattua nakanamo anjo 
tunisuroa mange ambuntuli Mikha, “Sikontu 
nabi maraenga natappui pammetanna 
karaenga. Maka baji tonji tapputa 
sangkamma natappua kenanga bapa?" 

14 Mingka appialimi Mikha angkana, "Lanri 
Batara mattallasaka, iaji bawang lakupau apa 
lebaka Nakanang Batara mae ri nakke!" 

15 Battuna Mikha mange ri dallekanna 
Karaeng Ahab, akkutanammi karaenga 
angkana, "Maka akkulleja siagang Karaeng 
Yosafat mange ambunduki Ramot, yareka 
tena?" Appialimi Mikha angkana, "Bundukimi! 
Mattantu lammetaki. LaNasareki pammetang 
Batara." 

16 Appialimi Ahab angkana, "Punna abicarako 


ri nakke lanri arenNa Batara, paui sitojennaya. 
Pissiapa mako kupakainga ri anjo passalaka?" 

17 Appialimi Mikha angkana, "Kuciniki 
tantara Israel tassiara tena silolongang ri 
moncong-monconga. Sanrapangi kenanga 
gimbala tenaya pakalawakinna, siagang 
Nakana Batara ri sesena kenanga, Anne taua 
ngaseng tena pamimpinna. Lappassammi 
ammotere kenanga siagang salama." 

18 Nampa nakana Ahab ri Yosafat, "Sai 
annabai kanangku? Tena lebakai natappuanga 
apa-apa baji. Tuli kodiaji bawang!" 

19 Nakanamo pole Mikha, "Kamma-kamma 
anne pilangngeri apa Napaua Batara! Kuciniki 
Batara ammempo ri empoang kalabiranNa 
ri suruga, siagang sikontu malaekaka 
ammentengi ri ampiNa. 

20 Akkutanangi Karaeng Allataala, Inai 
lanynyonyoki Ahab sollanna ero alampa 
mange abundu siagang mate ri Ramot 
ri Gilead? Tena nasangkamma-kamma 
pappialinna anjo malaeka-malaekaka. 

21 Kalebakkanna niamo maju sere roh. 
Areppesemi ri Batara na nakana, Inakkemi 
lanynyonyoki. 

22 Akkutanammi Batara angkana, 
Antekamma carana? Appialimi anjo roh 
angkana, Lalampa nampa kupajari aballe- 
balle ngaseng nabi-nabina Ahab. Nakanamo 


1 Raja-raja 22.231 30 12 
Batara, Bajimi, gaukammi anjo, lakkulleko 
antu anynyonyoki." 

23 Nampa nakana pole Mikha, "Jari iaminjo 
kajarianga! Nipajari aballe-balle ngasemmi 
ri Batara anjo nabi-nabita, nasaba lebami 
Napattantu Batara angkana laNapitujuiki 
bala!" 

24) ari majumi Nabi Zedekia nampa areppese 
ri Mikha na natempa karang rupanna siagang 
nakana, "Antekamma olona laNabokoia 
RohNa Batara nampa abicara ri kau?" 

25 Appialimi Mikha angkana, "Sinampe 
nuciniki buttina, ri wattunnu antama ri 
sereang kamara untu accokko." 

26 Naparentakammi Karaeng Ahab angkana, 
"Jakkalaki! Nampa erangi mange ri Amon 
walikotaya, siagang mange ri Yoas. 

27 Suroi kenanga ampantamaki ri tarungkua, 
siagang sikedemo kanre siagang jene inung 
sareangi, sagengku ammotere siagang 
salama." 

28 Nakanamo Mikha, "Punna ammoterekki 
siagang salama, battuanna tena Nabicara 
Batara tete ri nakke! Sikamma hadereka 
anrinni ajari sabi ngasengi." 

293 Nampa Ahab karaeng Israel, siagang 
Yosafat karaeng Yehuda, alampami siagang 
mange ambunduki kota Ramot ri Gilead. 

30 Nakanamo Ahab ri Yosafat, "Lammake 
palusukka siagang amminawang abundu, 
mingka ikau parallui nupake pakeang 

kalompoannu." Kammaminjo nammake 


palusumo karaeng Israel ri wattunna alampa 
abundu. 

31 Anjo wattua anjo tallumpuloa panglima 
pasukang kareta pabunduna Siria lebami 
niparentakang ri karaenna untu ambunduki 
karaeng Israel bawang. 

32J ari, ri wattunna nacini kenanga Karaeng 
Yosafat, nakana ngaseng kenanga iaminjo 
karaeng Israel. Lanri kammana anjo 
namajuimi kenanga. Mingka ammarrammi 
Yosafat, 

33 sagenna naassemmo kenanga angkanaya 
teai karaeng Israel. Jari ammarimi kenanga 
ammajui. 

34 Sitabangi nia sitau tantara Siria 
allappassangi ana panana, natena nakunjungi 
angkana nai lanapitabai. Mingka anjo ana 
panaya natabai Ahab na natarrusu baju 
pabundukanna ri bageang sambunna. 
Ammarrammi Ahab mae ri paerang karetana 
angkana, "Nitaba! Putaraki nanueranga 
assulu ri anne tampa pabundukanga!" 

33 Mingka lanri sannana ija anjo 
pabundukanga, tuli ammantammi Karaeng 
Ahab nitagala lalang ri karetana andallekangi 
tantara Siria. Assolommi ceraka battu ri 
lokona naung ri daparana karetaya. Narapiki 
karueng, matemi. 

36 Labirinnamo labu alloa, niparentakammi 


sikontu pasukang Israel ammotere ri kotaya 
siagang massing mange ri daerana, 

37 lanri matemi karaenga. Jari ammoteremi 
kenanga nampa natarawang mayana Ahab ri 
Samaria. 

38 Ri wattunna nitangkasi karetana ri kollang 
Samaria, sitabangi nia sikamma bai-baine 
pasundala anjoreng ajene, siagang konkonga 
allepaki ceraka ri anjo karetaya, coco lebaki 
siagang apa lebaka Napau Batara. 

39Riwaya maraengannaya ri sesena 
Karaeng Ahab, ri sesena balla kakaraengang 
gadinga, kammayatompa sikontu kota lebaka 
nabangung, lebami nicata lalang ri kitta 
Riwayana sikamma karaeng Israel. 

40[ ebanamo mate Ahab, Ahazia anana 
ansambeangi ajari karaeng. 

41Ri taung makaappa pamarentahanna 
Ahab karaeng Israel, Yosafat anana Asa ajari 
karaeng ri Yehuda. 

42 Anjo wattua umuruna tallumpulo allima 
taung. Ammarental ri Yerusalem ruampulo 
allima taung sallona. Ammana iamintu Azuba 
anana Silhi. 

43Sangkamma Asa, manggena, nagaukangi 
apa bajika Yosafat ri dallekanNa Batara. 
Napalanynyaki battu ri kakaraenganna 
sikamma pasundala burane bainea, ia 
tugasaka ri tampa-tampa panynyombanga ri 
barhalaya, ia niakaija tassesa ri jammanna 

Asa, manggena. Mingka kalenna anjo 


tampa-tampa panynyombanga tena 
naancuruki. Tuli assareiji rayaka korobang 
siagang kamanynyang anjoreng. Yosafat 
appareki kappala-kappala Tarsis untu 
angngalle bulaeng battu ri Ofir, mingka 
anjo kappala-kappalaka tena nanjari 
assombala lanri panraki ri Ezion-Geber. 
Napalaki Karaeng Ahazia battu ri Israel 
sollanna ana-ana kappalana alampai siagang 
ana-ana kappalana Yosafat assombala. 
Mingka taerokai Yosafat, manna pole nabaji 
passisambunganna siagang karaeng Israel. 
Nampa matemo Yosafat na nitarawang ri 
jerana karaeng-karaenga ri Kota Daud. 
Yoram anana ansambeangi ajari karaeng. 
Riwaya maraengannaya ri sesena Yosafat, 
ri sesena kabaranianna, siagang sikamma 
pabundukang lebaka nagaukang lebami 
nicata lalang ri kitta Riwayana sikamma 
karaeng Yehuda. Ri anjo Jammanga tena 
karaenna parasangang Edom. Ammarentaya 
anjoreng iamintu sitau kapala daera. 

44 (22:43) 

>1 (22-52) Ri taung makasampulo antuju 


pamarentahanna Karaeng Yosafat battu ri 
Yehuda, Ahazia anana Ahab ajari karaeng 
Israel, nampa ammarenta ri Israel ruan taung 
sallona. 

>2 (22-53) Dorakai mae ri Batara siagang 
naturuki panggaukanna manggena siagang 
ammana, kammayatompa panggaukanna 
Yerobeam ajari passabakkanga nagau dosa tu 
Israel. 

23 (22-54) Anynyombai ri Baal siagang 
mannuruki ri la. Siagang sangkamma 
manggena ammarentaya rioloanganna, 
napakabattu tongi larroNa Batara, Allataala 
nasombaya tu Israel. 


2 Raja-raja 


1 l Ri wattunna matemo Ahab iamintu 
karaenna tu Israel, angngewami tu Moab 
mae ri tu Israel. 

2 Ri sereang allo tuguruki Karaeng Ahazia 
iamintu karaeng Israel battu ri baruga 
bageang ratena balla kakaraenganga ri 
Samaria, sagenna loko sanna. Jari assuromi 
tau untu alampa akkutanang ri Baal-Zebub, 
rewata ri kota Ekron ri Filistin, apaka akkullei 
ajari baji yareka tena. 

3 Mingka nasuroi malaekaNa Batara Nabi 
Elia, iamintu nabi battua ri Tisbe, alampa 
angngagangi sibuntulu anjo sikamma tau 
nasuroa Karaeng Ahazia untu angkana, 
"Apaka tena Allataala ri Israel sagennu ero 
alampa appala pitunju mae ri Baal-Zebub, 
anjo rewatana kota Ekron? 

4Pauangi karaenga angkana akkana kammai 
anne Batara, Tena nukkulle lajari baji, mingka 
lamateko!" Lebana nagaukang Elia anjo 
parentaNa Batara, 

> ammoteremi anjo sikamma tau nasuroa 
mae ri karaenga; nampa akkutanang 
karaenga angkana, "Angngapa nummotere 
ngaseng?" 

6 Appialimi kenanga angkana, "Nia sitau 
burane battu mae ri kambe nampa nasuro 

ikambe ammotere untu ampabattui mae ri 
karaenga angkanaya akkana kammai anne 
Batara mae ri karaenga, Apaka tena Allataala 
ri Israel, sagennu assuro appala pitunju mae 
ri Baal-Zebub, rewatana kota Ekron? Tena 
nukkulle lajari baji, mingka lamateko! " 

7 Akkutanammi karaenga angkana, 
"Antekamma tanjana anjo taua?" 

8 Appialimi kenanga angkana, "Jubana 
siagang passikko ayana battu ri kukkulu 
nipare." Angkanami karaenga angkana, "O, 
anjo Elia!" 

9 Nampa nasuromo sere perwira tantara 
siagang limampulo ana buana alampa mange 
anjakkalaki Elia. Alampami anjo perwiraya, 
nanagappamo Elia sitabang ammempo rate 
ri sereang bonto. Nakanamo anjo perwiraya, 
"He, atanNa Allataala, naparentakangko 
karaeng naung!" 

10 Appialimi Elia angkana, "Punna padeng 
atanNa Allataala, poro naung laloi pepeka 
battu ri langika na nakanre ngasengko 
siagang sikontu ana buanu!" Anjo memang 
wattua niamo pepe naung angkanrei anjo 
perwiraya siagang limampuloa ana buana. 

11 Nampa nasuro pole karaenga sitau 
perwira maraenga siagang limampulo ana 
buana. Alampami kenanga nampa nakana ri 
Elia, "He, atanNa Allataala naparentakangko 
karaenga naung kamma-kamma memang 
anne!" 

12 Appialimi Elia angkana, "Punna padeng 
atanNa Allataala, poro naung laloi pepeka 
battu ri langika na nakanre ngasengko 
siagang sikontu ana buanu!" Anjo memang 
wattua niamo pepe naung angkanrei anjo 
perwiraya siagang limampuloa ana buana. 

13 Sikalipi pole assuro karaenga sitau perwira 
siagang limampulo ana buana. Anjo perwiraya 
naiki ri bontoa siagang ri wattunna battu ri 
dallekanna Elia akkulantumi nampa angkana, 
"Pammopporanga, o, atanNa Allataala! 
Kikamaseanga siagang anne limampuloa ana 
buaku. Teaki bunoi ikambe! 

14 Rua perwira maraeng siagang ana 
buana mate kabusumi nakanre pepe battu 
ratea ri langika, mingka inakke kupalaki 
nakikamaseanga!" 

15 Anjo memang wattua nakanamo 
malaekaNa Batara ri Elia, "Teako mallakki! 
Amminawang mako naung battu ri anne 
bontoa." Lanri kammana anjo alampami Elia 
siagang anjo perwiraya mange ri karaenga. 

16 Nampa nakanamo Elia ri karaenga, 
"Nakana Batara, Nusuroi taua mange 
appala pitunju ri Baal-Zebub rewatana kota 
Ekron, rapang angkana tena Allataala ri 
Israel akkullea nipakkutanangngi. Lanri 
kammana anjo takkulleako lajari baji, mingka 
lamateko!" 

17 Namatemo Ahazia sangkamma kananNa 
Batara tete ri Nabi Elia. Lanri tenana anana 

Ahazia burane, jari Yoram saribattanna 
ansambeangi ajari karaeng. Anjo sikammaya 
kajariangi ri taung makarua ammarentana 
Yehoram anana Yosafat, karaeng Yehuda. 

18 Carita maraengannaya ri passalana apa 
nagaukanga Karaeng Ahazia niaki nitulisi 
lalang ri kitta Riwayana sikamma karaeng 
Israel. 

2 l Narapimi wattunna ero Batara 

angngangkaki Elia nai ri suruga lalang ri 
anging barubua. Anjo wattua alampami Elia 
siagang Elisa battu ri Gilgal, 

2 nampa ri tangngana aganga nakanamo 
Elia mae ri Elisa, "Ammantangko anrinni. 
Nasuroa Batara alampa mange ri Betel." 
Mingka appialimi Elisa angkana, "Lanri Batara 
mattallasaka siagang lanri nyawata bapa, 
tena nakuero ambokoitki." Jari siagammi 
kenanga ampatulusuki lampana sagenna 
mange ri Betel. 

3 Nia siapa are nabi ammantang anjoreng 
alampa mange ambuntuli Elisa siagang 
akkutanang angkana, “Nuassenji angkanaya 
anne alloa lalampai bapanu ambokoiko 
lanri laniangkaki ri Batara?" Appialimi Elisa 
angkana, "Iyo, kuassenji. Mingka teami 
nibicarai anjo passalaka." 

4 Nampa nakanamo Elia ri Elisa, "Ammantang 
mako anrinni, Nasuroa Batara alampa mange 
ri Yerikho." Mingka appialimi Elisa angkana, 
"Lanri Batara mattallasaka siagang lanri 

nyawata bapa, tena nakuero ambokotki." Jari 
siagammi kenanga ampatulusuki lampana 
mange ri Yerikho. 

> Nia siapa are nabi ammantang anjoreng 
alampa mange ambuntuli Elisa siagang 
akkutanang angkana, "Nuassenji angkanaya 
anne alloa lalampai bapanu ambokoiko lanri 
laniangkaki ri Allataala?'" Appialimi Elisa 
angkana, "Iyo, kuassenji. Mingka teami 
nibicarai anjo passalaka. " 

6 Nampa nakanamo Elia ri Elisa, "Ammantang 
mako anrinni. Nasuroa Batara alampa mange 
ri Binanga Yordan." Mingka appialimi Elisa 
angkana, "Lanri Batara mattallasaka siagang 
lanri nyawata bapa, tena nakuero ambokotki." 
Jari siagammi kenanga ampatulusuki lampana 
mange ri Binanga Yordan, 

7 siagang nia limampulo nabi ampinawangi 
kenanga. Nampa ammantammo Elia siagang 
Elisa ri biring binangaya, nampa anjo 
limampuloa nabi ammentengi tena siapa 
bellana battu ri anjo tampaka. 

8 Nalagasimi jubana Elia, nampa nagulung 
siagang napatunrung ri tompona Jjeneka ri 
anjo binangaya. Natabage ruamo anjo jeneka, 
sagenna akkullemo Elia siagang Elisa ajappa 
ri daparana kalotoroka anjo binangaya. 

9Battuna antaleang, nakanamo Elia ri 
Elisa, "Palami apa nukaerokia ri nakke 
lalang tenanapa Naangkaka Batara siagang 
kubokoiko!" Appialimi Elisa angkana, 

"Kipassareammi mae ri nakke kakoasanta 
bapa, sollangku akkulle ansambeangki. " 

10 Appialimi Elia angkana, "Edede, anjo 
sukkara dudui, mingka punna nucinikka ri 
wattungku niangka ri Batara, anjo pappalanu 
laniturukiangko. Punna tena nucinikka, tena 
nanituruki anjo pappalanu." 

11 | alang ajappana kenanga, tuli 
sipabicarana. Tiring niamo sere kareta 
arinra nibeso ri ruang kayu jarang arinra 
battu ampasisalaki kenanga siparua, nampa 
niangka Elia nai ri suruga ri anging barubu. 

12 Naciniki Elisa anjo kammaya nampa akkio 
angkana, "Elia, bapakku! Bapakku! Pajagana 
Israel malompoa! Tenami bapakku!" Jari 
lanynyami Elia battu ri paccinina Elisa. Sinami 
nyawana Elisa na nakekke jubana ajari rua. 

13 Nampa narappung jubana Elia tuguruka. 
Lebaki anjo ammoteremi nampa ammenteng 
ri birinna Binanga Yordan, 

14 nampa napatunrung anjo jubana Elia ri 
tompona jeneka nanakana, "Kemae Batara, 
anjo Allataalana Elia?" Lebaki napatunrung 
anjo jubaya ri tompona jeneka, tabage ruami 
anjo Jeneka nampa ajappa antaleang. 

15 Anjo limampuloa nabi naciniki anjo 
apa kajarianga, nampa nakana kenanga, 
"Alettemi koasana Elia mae ri Elisa!" Battumi 
kenanga mange ri Elisa nampa suju kenanga 
ri dallekanna 

16 pampa nakana kenanga, "Ikambe niakki 
limampulo tau, sangnging tau kassa ngaseng. 
Lanri kammana anjo umba kilampa mange 
amboyal Elia bapanu. Gassingka nierangi ri 
RohNa Batara mange ri monconga yareka 
mange ri kabunga nampa niboli anjoreng." 
Appialimi Elisa angkana, “Tea mako!" 

17 Mingka tuli nipassana ri kenanga 
sagenna ammiomo Elisa. Jari alampami 
anjo limampuloa nabi mange amboyai Elia 
tallungallo, mingka tena nabuntuluki kenanga 
Elia. 

18 Nampa ammotere kenanga mange ri 
Elisa niaka attayang ri Yerikho. Nakanamo 
Elisa ri kenanga, "Sai leba mako kupauang 
angkanaya tea mako alampai?" 

19 Nia siapa are tau ri Yerikho battu mange 
ri Elisa na nakana, "Bapa, sangkamma kicini 
kalenta, anne kotaya bajiki, mingka Jenena 
tabajikai siagang nalari cera baine tiananga 
punna nainungi." 

20 Nakanamo Elisa, "Angngalleko mangko 
beru, nampa nubonei cela." Jari naerammi 
kenanga anjo apa napalaka Elisa. 

21 Nampa alampamo Elisa mange ri 
timbuseng jeneka na napasambila anjo 
celaya antama ri jeneka siagang nakana, 
"Kammaminne kananNa Batara, Kupajari 
tangkasaki anne jeneka sollanna tenamo 
napassabakki kamateanga siagang nalari cera 
baine tiananga!" 

22 Nopakkaramula anjo wattua bajimi anjo 
jeneka situru kana napaua Elisa. 

23 | ebaki anjo alampami Elisa battu ri Yerikho 
mange ri Betel. Ri tangngana aganga niamo 
siapa are ana-ana assulu battu ri kotaya 
ancau-caui. Akkio-kioki kenanga angkana, 
"He, ulu peda, ulu peda, alampako anrinni!" 

24 Assailemi Elisa na naciniki kenanga 
siagang nasumpai kenanga lanri arenNa 
Batara. Anjo memang wattua niamo ruang 
kayu macang gana assulu battu lalang 
ri romanga nampa nakae-kae kalenna 
patampulo anrua tau battu ri anjo ana-anaka. 

25 Napannarrusuki lampana Elisa mange ri 
Moncong Karmel, nampa ammotere mange ri 
Samaria. 

3 1Ri taung makasampulo assagantuju 

ammarentana Yosafat salaku karaeng tu 
Yehuda, Yoram anana Ahab ajari karaeng 
Israel siagang ammarentai ri Samaria 
sampulo anrua taung sallona. 

2] adalaki panggaukanna ri pacciniNa Batara, 
mingka tena nasangkamma Jjadalana Ahab 
siagang Izebel, tau toana. Patung napareka 
manggena untu anynyomba Baal lebaki 
narumbang. 

3 Mingka, sangkamma Yerobeam anana 
Nebat ammarentaya rioloannaya, naerang 
tongi tu Israel mae ri dosaya siagang tena 
nammari anggaukangi anjo passalaka. 

4Karaeng Mesa battu ri Moab ammarakai 
gimbala. Tunggala taungi assare 100.000 ana 
gimbala siagang 100.000 kukkulu gimbala 
laki. 

3 Mingka ri wattunna matemo Karaeng Ahab, 
angngewami Mesa mae ri tu Israel. 

6 Lanri kammana anjo akkaro-karomi 
ambokoi Samaria nampa alampa ampasadiai 
sikontu tantarana. 

7 Akkiringi pasang mae ri Karaeng Yosafat 
battu ri Yehuda angkana, "Angngewami 
karaeng Moab mae ri nakke; maka erojako 
anrurunganga ambaliangi abundu?" Appialimi 
Karaeng Yosafat angkana, “Bajimi. |nakke 
siagang ana buaku kammayatompa 
pasukang ajarangku lamminawang abundu 
anrurungangko. 

8Battu ri oloang kereanga laniolo mange 
ambunduki?" Appialimi Yoram angkana, 
“Nialle battui ri oloang allaloa ri Parang Lompo 
Edom." 

9 ari alampami Karaeng Yoram siagang 
karaeng Yehuda kammayatompa karaeng 
Edom. Lebaki ajappa tuju allo, kalabusammi 
kenanga ri jene, sagenna tenamo 
nangnginung pasukanna kenanga siagang 
olo-olo angngangkakai baranna kenanga. 

10 Ammarrammi Karaeng Yoram 
angkana, “Ballasa maki. Lebami kutadeng 
Narancanakang Batara untu ampassareangki 
sipattallu mae ri karaeng Moab!" 

11 Akkutanammi Karaeng Yosafat angkana, 
“Apaka tena anrinni nabi akkulle akkutanang 
ri Batara untu ikatte ngaseng?" Niamo 
kalaserenna perwira appiali angkana, 

"Nia, iamintu Elisa anana Safat! la riolo 
pambantuna Nabi Elia." 

12 Nakanamo Karaeng Yosafat, 
"Kammatojengi! Memang abicarai Batara 
tete ri ia." Jari alampami anjo tallua karaeng 
mange ri Elisa. 

13 Nakanamo Elisa ri karaeng Israel, 
"Angngapa nuppala tulung ri nakke? 
Alampamako mange appala tulung ri nabi- 
nabina tau toanu!" Appialimi Yoram angkana, 
"Tena! Nasaba Batara anrancanakangi untu 
ampassareangi anne ikambe sipattallu mae ri 
karaeng Moab." 

14 Appialimi Elisa angkana, "Lanri Batara 
mattallasaka, ia kulayania, kulambusiangko 
kupauang angkanaya kade teai lanri Karaeng 
Yosafat kupakalompo, tena nakuero siurusu 
siagang ikau. 

15 Kamma-kamma anne angngerangko 
mae sitau pakacaping." Lalang akkarena 
kacapinna anjo taua nikoasaimi Elisa ri RohNa 
Batara, 

16 Sagenna nakanamo, "Iaminne kananNa 
Batara: Apparekko kalok-kaloro anrinni ri 
balanga. 

17 Manna pole tena naturung bosia nucini 
yareka tena nammiri anginga nusaring, 

mingka lallumpa-lumpai jeneka anrinni 
ri balanga. Ikau ngaseng siagang olo-olo 
piaranu kammayatompa olo-olo paerang 
barannu langgappai jene untu nainung 
sagenna bassoro." 

18 Nampa nakana pole Elisa, "Mingka anjo 
sikammaya kara-kara cadiji bawang mae ri 
Batara. Lanasare tongko pammetang mae ri 
tu Moab. 

19 Sikontu kotana kenanga ammakea 
pattahangngang siagang gaga-gagaya 
lanurumbang kabusuki, sikontu poko kayu 
rappo-rappoanna kenanga lanutabangi, 
sikontu timbuseng jenena lanutongkoki, 
kammayatompa koko-koko copponga buttana 
lanusambilai batu sagenna panra tabasikali. " 

20 Ammukona, ri wattu assarena kenanga 
korobang baribasa, niamo jene assolong 
battu ri Edom sagenna rassi anjo balanga. 

21 Nalangngerena tu Moab angkanaya niami 
battu anjo tallua karaeng ero ambunduki 
kenanga, sikontu taua battu ri kaminang 
toaya sagenna kaminang loloa ia akkullea 
ammisang sanjata, nipagio kabusumi nampa 
nipamange ri daera pabaeng-baenga. 

22 Ammukona, ri wattunna ambangung 
baribasa kenanga, nasioromi allo tompona 
jeneka sagenna eja tanjana sangkamma cera. 

23 Ammarrammi kenanga angkana, "Cera! 
Manassa sibajimi para ia anjo tallua pasukang 

musu nasibuno-buno! Umba kimange 
anrampo ri pakkemaanna kenanga!" 

24 Mingka ri wattunna battu anjo tu 
Moab mange ri pakkemaanga, nitunrummi 
siagang nipamono bokomi ri tu Israel majua 
angngondangi kenanga nampa nabuno 

23 sjagang narumbang kota-kotana kenanga. 
Sikamma koko-koko coppong naoloa kenanga 
nasambilai batu. Kalebakkanna sikontu 
kokoa katongkokang kabusumi ri batu. 
Natongko tommi tu Israel sikontu timbuseng 
jeneka siagang natabammi sikontu poko 
kayu rappo-rappoanga. Niaka ammantang 
tassesa lamintu kota Kir-Hareset mami, 
ibukotana Moab. Kalabusanna manna anjo 
kotaya nikurummi siagang nisambilai batu ri 
sikamma pasambilaya. 

29 Naassennamo karaeng Moab angkanaya 
takkulleami attahang, naerammi tantarana 
kaminang caradeka akkarena padang 
700 tau jaina nampa ero napantamakki 
pattahanganna karaeng Edom, mingka 
tanakulleai. 

27 | anri kammana anjo naallemi ana 
buranena, nampa napassareang anjari 
korobang irate ri tembona kotaya mae 
ri rewatana Moab. Jari mallami tu Israel, 
sagenna napamunduru pasukanna kenanga 
battu ri anjo kotaya nampa ammotere mange 
ri parasanganna kenanga. 

4 'Ri sereang allo nia sitau baine janda leba 

baine nabi alampa mange ri Nabi Elisa 
nampa angkana, "Bapa, matemi buranengku! 
Nakiasseng tonja angkanaya anjo leba 
buranengku tau mappilangngeri todong ri 
Allataala, mingka nia inranna mae ri sereang 
tau. Kamma-kamma anne battui anjo taua 
ero angngalle rua anakku nampa napajari 
kenanga atanna, salaku pabayara ri inranna 
tumate leba buranengku." 

2 Akkutanammi Elisa angkana, "Antekamma 
bateku akkulle antulungki? Apaka nia 
apa-apanta ri balla?" Appialimi anjo bainea 
angkana, "Tena apa-apangku, pantaranganna 
sibotolo cadi minynya-minynya bau!" 

3 Nakanamo Elisa, "Alampaki angnginrang 
jai-jai botolo kosong battu ri siampi-ampi 
ballatta. 

4 Lebaki anjo antama maki ri ballatta siagang 
ana-anatta nampa kitongko pakkebutta. 
Tumpai anjo minynya- minynyaka battu ri anjo 
botolo cadia antama ri sikamma anjo botolo 
kiinranga nampa kisala botolo rassiamo." 

“Jari ammoteremi anjo bainea mange 
ri ballana. Lebanamo antama siagang 
ana-anana ri ballana na natongko pakkebuna, 
naallemi anjo botolo cadi niaka minynya- 
minynyana, nampa napatiri antama ri 
botolo-botolo napassareanga anana mae ri ia. 

6 Wattunna rassi kabusumo anjo botoloka, 
appalami pole botolo. Appialimi kalaserenna 

anana angkana, "Labusumi." Jari tenamo 
nassolong pole anjo minynyaka. 

7 Nampa alampamo pole anjo bainea mange 
ri Nabi Elisa na nakanamo Elisa, "Balukangi 
anjo minynya-minynyaka nampa kibayara 
ngaseng inranta, nampa anjo labinna 
lagannaki untu kaparalluang katallassanta 
siagang ana-anatta." 

8Ri Sunem nia sitau baine kalumanynyang 
ammantang. Ri sereang allo ri wattunna 
alampa Elisa mange ri Sunem, nibuntulimi 
ri anjo bainea mae angnganre. Bakuna 
anjo punna assengka Elisa ri Sunem, tuli 
angnganrei ri ballana anjo bainea. 

9 Nampa nakanamo anjo bainea ri 
buranenna, "Tappaka angkanaya anjo bapa 
sarroa assengka anrinni manassa atanNa 
Allataala. 

10Bajiki punna apparekki sere kamara cadi 
irate ri bageang ratena anne ballatta, siagang 
nisarei katinroang, mejang, kadera, siagang 
lampu sollanna akkulle abangngi anjoreng 
punna niaki battu angkunjungiki." 

11Ri sereang allo battumi pole Elisa ri 
Sunem. Ri wattunna naimo ri kamarana untu 
ammari- mari, 

12 nasuromi palayanna iamintu Gehazi, 
mange angkioki anjo bainea. Battunamo anjo 
bainea, 

13 nakanamo Elisa ri Gehazi, "Kutanang 
sai angkana antekamma bateku akkulle 

ambalasaki sikamma kaposoanna untu 
ikatte. Gassingka nakellaia alampa mange 
ri karaenga yareka mange ri panglimaya 
untu abicara lanri kaparalluanna." Appialimi 
anjo bainea angkana, "Niaka ammantang ri 
tangnga-tangngana bija pammanakangku 
siagang tenamo apa-apa kakurangangku." 

14) ari akkutanammi Elisa ri Gehazi angkana, 
"Punna kamma padeng apa mami akkulle 
kugaukang untu ia?" Appialimi Gehazi 
angkana, “Tena anana bapa; nampa toami 
buranenna." 

13 Nakanamo Elisa, "Kioki anjo bainea." 
Battumi anjo bainea siagang ammenteng ri 
pakkebuka. 

16 Nampa nakanamo Elisa ri ia, "Taung ri 
dallekang, ri wattu kamma-kammaya anne, 
lakkalawing maki sitau ana lolo burane." 
Nakanamo anjo bainea, “Teaki aballe- ballei 
bapa. Sai atanNaki Allataala bapa!" 

17 Mingka kammatojengi anjo apa 
napakkanaya Elisa. Taung ri boko, kira-kira ri 
wattu sangkammaya anjo, ammanami anjo 
bainea sitau ana burane. 

18Ri wattunna lompomo anjo anaka, ri 
sereang allo, ri wattu pakkattoang, alampai 
anjo anaka mae ri manggena niaka ri kokoa 
siagang pakattoa. 

19Tiring akkiomi anjo anaka mae ri 
manggena angkana, "Edede! Parisiki 
ulungku!" Nakanamo manggena mae ri 

sereang palayanna, "Erangi anne anaka 
mange ri ammana." 

20 Nierammi anjo anaka mange ri ammana, 
nampa niriwa ri ammana. Ri wattu karuenna 
matemi anjo anaka. 

21 Nierammi ri ammana nai, ri kamarana 
Elisa, nampa naparaba ri katinroanga. Lebaki 
anjo assulumi nampa natongko pakkebuka, 

22 nampa alampa mange angkioki 
buranenna. Nakanamo, "Suroi sitau palayang 
battu mae angngerang sikayu keledai. Musti 
akkaro-karoa alampa mange ri Nabi Elisa, 
siagang lakkaro-karoa ammotere." 

23 Akkutanammi buranenna angkana, 
"Angngapa numusti alampa kamma-kamma 
anne? Anne alloa teai allo Pammari-mariang 
siagang teai allo lompo Bulang Beru." 
Appialimi angkana, "Tena nangngapa." 

24 [| ebaki napataba palapana keledaia, 
nakanamo ri palayanna, “Palari anne keledaia 
nukkaro-karo: teako pammari akkaro-karo 
punna tena kusuroko." 

25 J ari alampami anjo bainea mange ri 
Moncong Karmel ri tampana Elisa. Battu bella 
nacini memammi Elisa battu anjo bainea. 
Nakanamo Elisa ri Gehazi, "Ciniki, anjo baine 
battua ri Sunem niaki battu! 

26 |intakko mange anruppai na 
nupakkutanangngang kaadaanna 
kaluargana." Nakanamo anjo bainea ri 
Gehazi, "Baji-baji ngasenji." 

27 Mingka ri wattunna battu mange ri 
dallekanna Elisa, sujumi nampa naraka 
bangkenna Elisa. Eroki Gehazi ampakabellai 
anjo bainea battu anjoreng, mingka 
nakanamo Elisa, "Lappassangi! Sanna 
susana nyawana kucini. Mingka tena apa-apa 
Napauanga Batara!" 

28 Nakanamo anjo bainea, "Pa, tena kuppala 
ana ri katte. Leba tommi kupau ri katte 
sollanna tena kisarea panrannuang tena 
bonena." 

29 Assailemi Elisa mae ri Gehazi nampa 
nakana, "Lintakko! Allei takkangku nampa 
alampa memangko mange ri ballana 
anne bainea. Teako ammantangngi untu 
abarisallang manna pole ri nai nusibuntulang 
ri aganga. Punna abarisallang ri kau, teako 
pela-pelakki wattunnu untu ambalasaki bari 
sallanna. Punna battuko, lintakko padongkoki 
takkangku ri kalenna anjo anaka." 

30 Nakanamo anjo bainea, "Bapa Elisa! Lanri 
Batara mattallasaka siagang lanri nyawata 
Bapa, tena nalakubokoiki!" Lanri kammana 
anjo alampami Elisa siagang anjo bainea 
mange ri ballana anjo bainea. 

31 Alampa riolomi Gehazi ri dallekanna 
kenanga untu ampadongkoki takkanna Elisa 
ri kalenna anjo anaka, mingka tena sikali sara 
yareka pammatei maraengannaya angkanaya 
attallasaki anjo anaka. Nampa alampamo 

Gehazi ambuntuli Elisa na nakana, "Tena 
nambangung anjo anaka." 

32 Battuna mange ri ballana anjo bainea, 
antamami Elisa kale-kalenna ri kamarana 
na nacini mayana anjo anaka anraba rate ri 
katinroanga. 

33 Natongkomi Elisa pakkebuka nampa 
appala doang mae ri Batara. 

34 L ebaki anjo adundumi naung ri anjo 
anaka siagang napareppese bawana, 
matanna siagang limanna mae ri bawana, 
matanna siagang limanna anjo anaka. Lanri 
napakammana anjo, ajari kammumi kalenna 
anjo anaka. 

33 Ambangummi Elisa nampa ajappa anrai 
kalau lalang ri anjo kamaraka, nampa 
ammopang pole naung ri kalenna anjo anaka. 
Kalebakkanna burassingammi anjo anaka 
pintuju, nampa nasungke matanna. 

36 Nasuromi Elisa anjo Gehazi untu angkioki 
ammana anjo anaka. Na antamanamo anjo 
bainea nakanamo Elisa ri ia, "Anne anatta." 

37 Sujumi anjo bainea ri dallekanna Elisa 
nampa naerang anana assulu. 

38Ri sereang wattu natujui sikontu 
parasanganga bala kacipurang. Jari 
ammoteremi Elisa mange ri Gilgal. Ri 
wattunna sitabang angngajara siapa are jaina 
nabi, nasuromi palayanna angngalle uring 
lompo nampa napappalluang kenanga. 

39 kalaserenna battu ri anjo nabi-nabia 
assuluki mange ri kokoa untu aboya 
gangang-gangang, na niamo nabuntulu 
kamma lamung-lamung boyo taniparakai. 
Naallemi rapponna anjo boyoka sipajai-Jaina 
nampa naerang ammotere. Tanaassengai 
angkanaya lamung-lamung apa anjo nampa 
naallemo naeba-eba nampa napantama ri 
anjo uringa. 

40 Ri wattunna tinomo, napabage-bageammi 
mae ri sikamma anjo nabi-nabia. Mingka 
nampami nalepa kenanga anjo kanrea 
nammarrammo kenanga ri Elisa angkana, 
"Bapa, racung anne!" Taerokami kenanga 
angkanrei. 

41 ari assuro allemi Elisa sikede labu, nampa 
napakioro antama ri anjo uringa. Lebaki 
anjo nakanamo, "Bagemi pole anjo kanrea." 
Natenamo bahayana anjo kanrea. 

42 Ri sereang wattu maraeng, nia 
sitau burane battu ri Baal-Salisa. 
Napangngerangngangi Elisa gandung beru 
nikatto kammayatompa ruampulo roti 
nipareka battu ri wassele bungasaka ri wattu 
pakkattoang anjo taunga, kammayatompa 
battu ri gandung beru nikattoa. Nasuro 
bagemi Elisa anjo rotia mae ri anjo nabi-nabia, 

43 mingka nakana anjo palayanga, "Tena 
olona langganna untu sibilangngang tau!" 
Appialimi Elisa angkana, "Bagemi mange 
sollanna angnganre kenanga, nasaba Nakana 


2 Raja-raja 4.441 5.5 20 
Batara langnganrei kenanga nampa punna 
leba kenanga angnganre lania ija ammantang 
tassesa." 

44 Nabage-bagemi palayanga anjo rotia mae 
ri kenanga, nampa angnganre kabusumo 
kenanga. Lebaki angnganre kenanga, nia ija 
tassesa sangkamma Napaua Batara. 

1 Anjo Naaman panglima tantarana tu Siria 

5 sannaka ningaina siagang nipakalabirina 
ri karaeng Siria. Nasaba tete ri Naaman, 
nisarei pammetang ri Batara tantara Siria. 
Anjo Naaman panglima sanna baranina, 
mingka natabai garring sala. 

2? Ri sereang wattu battui tu Siria 
ambunduki parasangang Israel. Lalang anjo 
pabundukanga nia sitau ana baine tu Israel 
nijakkala nampa nierang salaku tunitahang, 
nampa nipajari palayang untu bainenna 
Naaman. 

3 Ri sereang allo nakanamo anjo palayanga 
mae ri pinggawana, "Ibu, ebara angkana 
alampa bapaka mange ri nabi niaka 
ammantang ri Samaria, mattantuna 
lanipammollei bapaka ri anjo nabia." 

4Nalangngerena Naaman anjo passalaka, 
alampami mange ri karaenga nampa nacarita 
anjo apa lebaka napau anjo ana bainea. 

> Nakanamo karaenga, "Bajimi, alampamako 
mange ri karaeng Israel. Lannulisikka 
sura mae ri ia." Jari alampami Naaman, 
nangngerang 30.000 doe pera, 6.000 doe 

bulaeng, siagang 10 pasang pakeang gaga 
ngaseng. 

6 Anjo sura naeranga kammai anne bonena: 
"Tete ri anne suraka kupappiassengangi 
panglimaku, iamintu Naaman, mae ri 
katte sollanna akkulle kipammolle battu ri 
garrinna." 

"Ri wattunna nabaca karaeng Israel 
anjo suraka, nakekke-kekkemi pakeanna 
napakamma lussa, na nakana, "Ballasama 
nakke! Apa sabana nanapala karaeng 
Siria sollanna kupammolle anne taua? Teai 
inakke Allataala, la niaka koasaNa untu 
ampattallasaki yareka ampamatei rupa taua. 
Manassa eronaja anjo karaeng Siria aboya 
pabettesang mae ri nakke!" 

8 Nalangngereki Nabi Elisa anjo passalaka, 
nampa akkirimmo pasang mae ri karaeng 
Israel angkana, "Angngapa nulussa? Suroi 
anjo taua battu mae ri nakke sollanna 
naasseng angkanaya ri anne Israel nia sitau 
nabi!" 

9 Lanri kammana anjo alampami Naaman 
siagang kareta jaranna mange ri ballana Elisa, 
nampa ammantang ri dallekanna pakkebuka. 

10 Nasuromi Elisa sitau palayang untu akkana 
kamma anne ri Naaman, "Alampaki ajene 
pintuju ri Binanga Yordan, nakiammolle taba 
sikali sallang." 

11 Nalangngerena anjo kana kammaya 
larromi Naaman nampa nakana, "Kupikkiriki 

angkanaya kalenna lassulu ambuntulia, 
siagang appala doang mae ri Batara, 
Allataalana, kammayatompa napagio limanna 
irateanna anne kalengku garringa nampa 
ajari bajikka. 

12 Binanga Abana siagang Parpar ri Damsyik 
labi bajikangngangi na binanga manna pole 
kemae binanga niaka ri Israel. Akkullea ajene 
anjoreng nampa ajari bajikka!" 

13 Mingka nalangngeremi palayang- 
palayanna akkana kamma. Areppesemi 
kenanga nampa angkana, "Bapa, ebara 
angkana nisuroki anggaukang apa sukkara, 
mattantuna lakigaukangi. Labiangampa 
kanasurojaki bawang ajene sollanta ajari 
baji!" 

14 anri kammana anjo alampami Naaman 
mange ri Binanga Yordan nampa antama 
ampaselangi kalenna pintuju sangkamma 
napassuroanga Elisa. Najari bajimo Naaman. 
Ajari bajimi ammotere tanjana kalenna 
sangkamma kale turungka. 

15 Nampa ammoteremo siagang sikontu 
paeranna mange ri Elisa. Nakanamo Naaman 
ri Elisa, "Kamma-kamma anne kuassemmi 
angkanaya ri sikontu anne linoa sereji bawang 
Allataala, iamintu Allataala nisombaya ri 
tu Israel. Lanri kammana anjo kuminasai 
nakiero antarimai anne passareku." 

16 Appialimi Elisa angkana, "Lanri Batara 
mattallasaka, iamintu kulayania, tena 

nalakualle manna pole passare apa." 
Napassa-passami Naaman sollanna ero Elisa 
antarimai passarena, mingka tuli teana Elisa 
angngallei. 

17 Nampa nakanamo Naaman, "Punna 
kamma tenana kiero antarimai passareku, 
kipabiamma angngerang butta siapa-siapa 
jaina akkulle naerang siayoka bagal. Nasaba 
appakkaramula anne wattua tuli lassarea 
korobang untu Batara bawang, teai untu 
rewata maraengannaya. 

18 Punna sallang musti kururungang 
karaengku mange assambayang ri tampa 
passambayangang Rimon rewatana Siria, 
poro Napammopporang laloa Batara." 

19 Nakanamo Elisa, "Alampamako siagang 
salama." Nampa alampamo Naaman. Tena 
nasallo alampanamo Naaman, 

20 appikkirimi Gehazi, iamintu palayanna 
Elisa, angkana, "Eh, angngapa nanilappassang 
alampa natena nabayara? Musti natarima 
bapakku anjo passarena tubattua ri Siria! 
Lanri Batara mattallasaka, musti kuondangi 
anjo taua sollangku anggappa apa-apa battu 
ri ia!" 

21 Nampa naondammo Gehazi anjo Naaman. 
Ri wattunna nacini Naaman angkanaya nia 
tau battu, naummi battu ri karetana nampa 
akkutanang angkana, "Apa kutadeng?" 

22 Appialimi Gehazi angkana, 
"Kipammopporanga Bapa, nisuroa 

ampauangki angkanaya silalonna nia rua nabi 


lolo battu ri daera Monconna Efraim. Napalaki 
bapakku sollanna assareki 3.000 doe pera 
siagang ruampasang pakeang gaga untu anjo 
ruaya nabi." 

23 Nakanamo Naaman, "Tantumi kusarena!" 
Nampa napassa Gehazi angngerang 6.000 
doe pera. Narokoki Naaman anjo doeka lalang 
rua paroko, nampa angngalle ruampasang 
pakeang gaga. Napassareang kabusumi anjo 
mae ri rua palayanna nasuroa ajappa riolo ri 
dallekanna Gehazi. 

24Ri wattunna battumo ri bonto 
napammantangia Elisa, naallemi Gehazi 
anjo doeka siagang pakeanga battu ri 
palayang-palayanna Naaman, nampa naboli 
lalang ri balla. Nasuromi ammotere anjo 
palayan palayanga, 

25 nampa antama ammotere ri balla. 
Akkutanammi Elisa angkana, "Battu 
kemaeko?" Appialimi angkana, "Tena kubattu 
kemae-kemae Bapa!" 

26 Mingka nakanamo Elisa, "Niaki anjoreng 
nyawaku ri wattunna naung Naaman battu 
ri karetana untu ambuntuliko. Anne teai 
wattunna untu anggappa doe siagang ammalli 
koko zaitun, koko anggoro, gimbala, sapi 
siagang ata-ata. 

27 Lanri nutarimana anjo passarea, 
lanutarima tongi anjo garrinna Naaman. 
Balalo sagenna satunggu-tungguna sikamma 

jari-Jarinu lanagappai anjo garringa!" Ri 
wattunna assulu Gehazi battu anjoreng, 
anggappami garring sala, iamintu ajari kebo 
sikalimi bukkulenna. 

6 l Ri sereang allo anjo nabi-nabi naajaraka 
Elisa, akkunrarengi ri ia. Nakana kenanga, 
"Anne pammantanganta sanna seppana. 

2 Kipabiammi alampa ikambe alampa 
annabang poko kayu ri birinna Binanga 
Yordan, nampa nibangung pammantanganta 
anjoreng." Appialimi Elisa angkana, "Bajimi.” 

3 Kalaserenna battu ri kenanga ampassa- 
passai sollanna amminawang Elisa siagang 
kenanga. Situjumi Elisa, 

4nampa alampamo kenanga siagang. Ri 
battunamo kenanga ri biring Binanga Yordan, 
appakkaramulami kenanga annabang poko 
kayu. 

> Tiring talappasami mata pangkuluna 
kalaserenna kenanga natuguru naung ri 
jeneka. Ammarrammi anjo taua na nakana ri 
Elisa, "O Bapa, anjo pangkuluka, pangkulu 
niinrang!" 

6 Akkutanammi Elisa angkana, "Kemaei 
tuguru?" Nipicinikiammi ri anjo taua tampa 
katuguranna anjo pangkuluka. Nampa 
annatta Elisa sipolong kayu siagang 
napasambila antama ri anjo tampaka. 
Nammumbamo nai ri tompona Jeneka anjo 
pangkuluka. 

7 Nakanamo Elisa, "Allei!" Naallemi anjo taua 
anjo pangkuluka. 

8 Ri sereang wattu abunduki tu Siria abali tu 
Israel. Lebana sipabicara siagang sikamma 
perwira tantarana, napattantumi karaeng 
Siria angkana kemae kenanga musti appare 
kema. 

9 Mingka akkirimmi Elisa kabara mange ri 
karaeng Israel untu ampakaingaki sollanna 
tena nalampa kenanga mange anjoreng ri 
tampaka, lanri biasana tu Siria anjorengi 
angngalle oloang. 

10) ari napakaingami karaeng Israel sikamma 
tau niaka areppese ammantang anjoreng 
sollanna sadia-sadia. Kammami anjo pissiapa 
arei Elisa ampakaingaki karaenga. 

11Sannami birisina karaeng Siria ri anjo 
passalaka, sagenna nakio sikamma perwira 
tantarana nampa akkutanang angkana, 
"Manassa nia tau ri katte abaliballang. Inai 
anjo taua? Pauli!" 

12 Niamo kalaserenna anjo perwiraya appiali 
angkana, "Tena manna sitau appakamma 
karaeng. Mingka Nabi Elisa passabakkanna! 
lami ampabattui mae ri karaeng Israel apa 
kipaua, manna pole nalalang ri kamara 
katinroanta kipau." 

13 Naparentakammi karaenga angkana, 
"Salidiki angkana kemae pammantanganna, 
sollanna akkulle kujakkala." Nipauammi ri 
taua angkana niaki Elisa ri Dotan. 

14 Nampa nakirimmo karaeng Siria mange 
anjoreng sere pasukang lompo nirurungang 
ri jarang siagang kareta pabundukang. 

Ri wattunna bangngimo battumi kenanga 
anjoreng ri kotaya nampa nakurung. 

13 Ammukona, ri baribasa dudua ri wattunna 
ambangung siagang assulu palayanna Elisa, 
nacinimi tantara Siria angkurungi anjo 
kotaya, sangka siagang jarang na kareta 
pabundukanna kenanga. Jari ammoteremi 
mange ri Elisa angkana, "Ballasa maki bapa! 
Apa musti nigaukang?" 

16 Appialimi Elisa angkana, "Teako mallakki. 
la niaka angngagangki labi jaiangngangi 
naanjo kenanga." 

17 Nampa appala doang Elisa angkana, 

"O Batara, dasi-dasi natassungke matanna 
palayangku sollanna akkulle accini!" 
Niturukiammi pappalana Elisa, sagenna ri 
wattunna assaile palayanna, nacinimi anjo 
monconga rassi siagang jarang na kareta 
arinra angkulilingi Elisa. 

18Ri wattunna maju anjo tu Siria, appala 
doangi Elisa angkana, "O, Batara, Kipajari 
buta laloi anne taua ngaseng." Niturukiammi 
ri Batara anjo pappalana Elisa, sagenna ajari 
buta kabusu kenanga. 

19Battumi Elisa mae ri kenanga nampa 
nakana, "Sala oloang ngasengko antu. 
Anne kotaya teai kota nuboyaiya." Nampa 


2 Raja-raja 6.201 25 | 28 
nirurungang ri Elisa kenanga mange ri 
Samaria. 

20Ri wattunna napantamakki kenanga anjo 
kotaya, appala doammi Elisa angkana, "O, 
Batara, Kisungkei matanna kenanga sollanna 
akkulle accini kenanga." Niturukiammi 
pappala doanna Elisa, nasungkemi matanna 
ngaseng anjo taua sagenna lannasa nacinina 
angkanaya niaki kenanga ri kota Samaria. 

21Ri wattunna nacini karaeng Israel anjo tu 
Siria, akkutanammi ri Elisa angkana, "Elisa, 
apaka musti kubunoi anne taua ngaseng?" 

22 Appialimi Elisa angkana, "Teaki! Balalo 
tantara kijakkalaka lalang pabundukanga 
natakkullea kibuno, labiangampa anne. 
Kisarei kenanga kanre siagang jene inung, 
nampa kilappassang ammotere kenanga 
mange ri karaenna." 

23] ari apparemi karaenga passua-suarrang 
lompo untu kenanga. Bakuna anjo wattua 
ammarimi tu Siria ambunduki parasangang 
Israel. 

24 Siapa are wattu ribokoanganna, battumi 
Benhadad, karaeng Siria, angngerangi 
sikontu tantarana untu ambunduki tu Israel. 
Nakurummi kenanga kota Samaria, 

25 sagenna naallemo cipuru lompo tau 
lalanga ri anjo kotaya; manna sere ulu keledai 
niballimi 80 doe pera, siagang ruaya ons tai 
bodobangkeng niballimi lima doe pera. 

26 Ri sereang wattu, sitabanna ajappa 
karaenga rate ri tembona kotaya, niamo sitau 
baine akkio angkana, "Karaeng, kitulunga!" 

27 Appialimi karaenga angkana, "Punna 
tena Natulungko Batara, antekamma olona 
nainakke lantulungko? Tena gandungku 
siagang tena jene anggoro! 

28 Apa kasukkarrannu?" Appialimi anjo 
bainea angkana, "Anne agangku napangaruia 
angkanrei siagang rolong anakku, nampa 
ammukona anana kukanre siagang. 

23 anri kammana anjo kupallumi anakku 
nampa nakanre ikambe. Ammukona ri wattu 
kupalana sollanna nipallu anana, nacokkoi 
anjo anana!" 

30 Nalangngerena karaenga anjo passalaka, 
nakekkemi pakeanna napakamma sina 
nyawana. Sikamma tau niaka ammenteng 
ri ampina anjo temboka akkullei nacini 
angkanaya anjo baju lalanna kaeng karung. 

31 Agorami karaenga angkana, "Anne alloa 
musti mate memangi Elisa. Lappassamma 
Nahukkung Allataala manna pole antekamma 
battalana punna tena nakubunoi Elisa!" 

32 Nampa nasuromo karaenga sere tau 
ajappa riolo mange ri ballana Elisa. Anjo 
wattua niaki Elisa ri balla, siagang siapa 
are tau toa-toana parasanganga sitabang 
amanaikang anjoreng. Lalang tenanapa 
nabattu anjo surona karaenga, nakanamo 
Elisa mae ri anjo sikamma tau toa-toana 

parasanganga, “Parhatikangi! Anjo pabuno- 
bunoa assuroi tau battu mae untu ambunoa. 
Punna battu sinampe anjo taua, tongkoki 
pakkebuka siagang teako pabiangi antama. 
Ri bokona laniaki kalenna karaenga." 

33 Tenapa napuppusu bicaranna Elisa, 
battumi karaenga anjoreng na nakana, "Anne 
kasusaanga Batara ampabattui mae ri katte! 
Jari apapi matu-matungku manrannuang ri 
pannulunNa?" 

7 l Appialimi Elisa angkana, "Pilangngeri 
anne apa Napaua Batara! Ammuko kira- 
kira ri wattu kamma-kammaya anne, lanri 
sereji bawang doe pera akkullei taua ammali 
tallu kilo gandung kaminang bajika yareka 
annang kilo gandung maraengannaya. " 

2 Appialimi pambantuna karaenga angkana, 
"Kemae lakkulle! Tena nantama ri akkala 
anjo kammaya, manna pole Nappaturung 
bosi lompo Batara battu ri langika ri 
kamma-kammaya anne!" Appialimi Elisa 
angkana, "Sinampe nanuciniki kajariang anjo 
passalaka, mingka ikau tena nalanukasia 
manna sikede anjo kanrea." 

3 Anjo alloa nia appa tau garring sala ri 
pantaranganna pakkebu lompona Samaria. 
Sipabicarai para ia kenanga angkana, "Apa 
matu-matunta ammantang anrinni antayangi 
kamateanga? 

4 Punna antamakki ri kotaya, lamate naalleki 
cipuru, na punna ammantangki anrinni 

lamate tonjaki. Umba baji kilampa mange 
ri pakkemaanmna tu Siria. Kaminang bellana 
nanabunoki kenanga. Mingka akkulle tongi 
tenaja naapa-apalki." 

> Ri wattunna lappakkaramulamo sassang, 
alampami kenanga mange ri pakkemaanna 
tu Siria, mingka tena mamna sitau nacini 
kenanga anjoreng. 

6 Nasaba, niamo Napappilangngerang Batara 
mae ri kenanga sangkamma sara gamarrung 
pasukang lompo ajarang siagang angngerang 
kareta maju ero ambunduki kenanga. 
Nakapangi tu Siria angkanaya lebaki karaeng 
Israel ambayaraki karaeng Het siagang Mesir 
kammayatompa tantarana untu ambunduki 
kenanga. 

7Lanri kammana anjo ia memang anjo 
bangngia larimi kenanga ampasalamaki 
kalenna, siagang nabokoimi kemana, Jaranna 
siagang keledaina, nabokoi bawang-bawang 
kabusuki ri pakkemaanga. 

8 Anjo appaka tau garring sala battui 
mange ri birinna anjo pakkemaanga, siagang 
antamami kenanga ri kalaserenna kemaya. 
Angnganre siagang anginummi kenanga 
anjoreng kammayatompa angngallemi 
kenanga bulaeng, pera siagang siapa are 
jaina pakeang nampa alampa kenanga 
mange ancokkoi. Lebaki anjo ammoteremi 
pole kenanga nampa antama ri kema 

maraenga nampa nagaukammo pole kamma 
nagaukanga kenanga sumpaeng. 

9 Nakanamo massing para ia kenanga, 
"Kodi anne panggaukanta. Anne kabaraka 
kabara baji, jari siratanna musti nipaui anne. 
Punna attayangki sagenna ammuko, manassa 
nihukkungki. Bajiki punna nilaporo anne 
passalaka mae ri ballana karaenga." 

10[ anri kammana anjo ammoteremi 
kenanga mange ri Samaria nampa akkio mae 
ri pangawalana pakkebu lompona kotaya, 
angkana, “Lebaki kambe alampa mange ri 
pakkemaamna tu Siria, nampa tena sikalimo 
tau anjoreng. Narapikangi kambe jaranna 
siagang keledaina kenanga nia ngasengjji 
tappaukang ri tampana, nampa kemana 
kenanga nabokoi bawang-bawanji." 

11 Napagorammi sikamma pangawalaka anjo 
kabaraka, sagenna nipabattu ri taua anjo 
kabaraka mange ri ballana karaenga. 

12 Anjo wattua bangngi iji, mingka assulumi 
karaenga battu ri kamara katinroanna nampa 
nakana mae ri sikamma pangawalaka, 
“Pilangngeri anne kanangku! Kuassengi 
anjo rancanana tu Siria! Naassengi kenanga 
angkanaya anne ikatte naalleki cipuru, 
jari lanri kammanami anjo nanabokoi 
pakkemaanna kenanga nampa alampa 
accokko ri paranga untu angngeppangki 
sollanta assulu aboya kanre. Lebaki anjo 
nabakkai maki nampa naempoi kotaya." 

13 Niamo sere pangawalana karaenga 
angkana, "Karaeng, ikatte niaka ija lalang 
ri anne kotaya sangkamma lebaji sarenta 
siagang kenanga mateamo. Lanri kammana 
anjo bajiki punna nia siapa are tau adongko 
limang kayu jarang niaka ija nampa alampa 
kenanga mange anjoreng untu anciniki apa 
lebaka kajariang." 

14) ari napileimi kenanga siapa are tau 
nampa nasuro karaenga anjo kenanga 
adongko ri rua kareta pabundukang alampa 
mange ansalidiki apa lebaka kajariang mae ri 
tantara Siria. 

15 Alampami kenanga sagenna mange ri 
Binanga Yordan. Ri tangngana aganga Jaimi 
nacini kenanga pakeang siagang pakkakasa 
tassiara mange-mange. Yangasenna anjo 
apa-apaya nipasambila kammajinjo bawang ri 
tu Siria ri wattunna lari kenanga. Ammoteremi 
anjo sikamma tunisuroa nampa alaporo mae 
ri karaenga. 

16J ari larimi panduduna Samaria assulu ri 
kotaya nampa naalle kabusu apa-apa niaka 
ri pakkemaanna tu Siria. Sangkamma apa 
lebaka Napau Batara, kajariang tojemmi 
angkanaya tallu kilo gandung kaminang baji 
yareka annang kilo gandung biasa ballinna 
sereji doe pera. 

17 Sitabangi anjo wattua pambantu kalenna 
karaenga tugasa anjagai pakkebu lompona 
kotaya. Matemi anjoreng nionjo-onjokang 

ri rayaka. Kajariammi anjo kammaya situru 
kana lebaka napau Elisa mae ri karaenga ri 
wattunna battu karaenga mae ri ia. 

18 | ebami napau Elisa angkanaya kira-kira 
wattu kammaya anjo ammuko, tallu kilo 
gandung kaminang baji yareka annang kilo 
gandung biasa lanibalukangi sere bawang doe 
pera. 

19Na anjo wattua angkanami anjo 
pambantuna karaenga, "Kemae lakkulle! Tena 
nantama ri akkala anjo kammaya, manna 
pole Nappaturung bosi lompo Batara battu ri 
langika ri kamma-kammaya anne!" Nampa 
nipiali ri Elisa angkana, "Sinampe nanuciniki 
kajariang anjo passalaka, mingka ikau tena 
nalanukasia manna sikede anjo kanrea." 

20 kammami anjo kajariang mae ri anjo taua 
matei nionjo-onjokang ri rayaka ri pakkebu 
lompoa. 

9 l Ri sereang wattu appabattui Batara 
bala kacipurang ri Israel niaka tuju taung 
sallona. Rioloannaya lebami napau memang 
Elisa anjo passalaka mae ri baine battua ri 
Sunem lebaka napattallasa poleang anana. 
Nasuro tongi Elisa anjo bainea alette siagang 
kaluargana mange ri parasangang maraenga. 

?Nagaukammi anjo bainea anjo apa 
napaua Elisa, siagang alampami mange 
ri parasangang Filistin untu ammantang 
anjoreng. 

3 Allalonamo tuju taung, ammoteremi mange 
ri Israel. Nampa alampa siagang anana 
mange ri karaenga untu ampalaki sollanna 
nipoterang ballana siagang kokonna mae ri 
ia. 

4 Anjo wattua Gehazi palayanna Elisa 
lebami nipala ri karaenga untu ancaritakangi 
sikamma passala kajariang appakalannasaka, 
lebaka nagaukang Elisa. 

> Na sitabang leba ri wattu battuna anjo 
baine battua ri Sunem andallekang ri 
karaenga untu ampabattui pappalana, 
sitabang tongi Gehasi ancaritai antekamma 
batena Elisa ampattallasa poleangi serea ana 
matemo. Jari nakanamo Gehasi, "O karaeng 
malabirika, iaminne anjo bainea, siagang 
iaminne anjo anana napattallasa poleanga 
Elisa!" 

6 Nampa akkutanammo karaenga siagang 
nacaritami anjo bainea ri passalana anjo 
anaka. Lebaki anjo nakiomi karaenga serea 
pagawena, siagang naparentakammi sollanna 
nipoterang kabusu sikontu apa-apanna anjo 
bainea mae ri ia, kammayatompa ballinna 
sikontu wassele kokonna lalang tuju taung 
baku nabokoina parasanganga. 

"Ri sereang wattu alampai Elisa mange 
ri Damsyik. Sitabangi Karaeng Benhadad 
garring anjo wattua. Nalangngerena karaenga 
angkanaya niaki Elisa ri Damsyik, 

8nakanamo ri Hazael, iamintu kalaserenna 
pagawena, "Angngerangko hadia mae ri anjo 
nabia, nampa nupala sollanna akkutanang ri 
Batara, apaka anne inakke akkullea ajari baji 

ri garringku yareka tena." 

9 Angngallemi Hazael 40 unta nampa 
natekeki arupa-rupa wasselena kota Damsyik 
nampa alampa mange ri Elisa. Ri wattunna 
battu mange ri tampana Elisa, nakanamo 
Hazael, "Atanta Karaeng Benhadad, assuroa 
battu untu ampakutanangngangi apaka 
akkullei ammolle ri garrinna yareka tena." 

10 Appialimi Elisa angkana, "Napaui Batara 
mae ri nakke angkanaya lamatei. Mingka 
pauang mami angkanaya lammollei ri 
garrinna." 

11 Nampa najanjang tarrusumo Elisa anjo 
Hazael sagenna ajari lussamo Hazael. Tiring 
angngarrumi Elisa. 

12 Akkutanammi Hazael angkana, "Angngapa 
kingngarru Bapa?" Nakanamo Elisa, "Nasaba 
kuassengi kajadallang eroka nugaukang mae 
ri tu Israel. Lanutunui kota-kotana niaka 
bentenna, lanubunoi tau rungkana kaminang 
bajika, siagang nuaccekang kallonna ana-ana 
loloa kammayatompa nupue battanna baine 
tiananga." 

13 Appialimi Hazael angkana, "Inakke anne 
tau tena anggarangku: tena olona lania 
koasaku kammaya anjo lompona!" Appialimi 

Elisa angkana, "Lebama Napaccinikang Batara 
angkanaya lajariko karaeng ri Siria." 

14 Ri wattunna ammotere Hazael mange ri 
ballana karaenga, akkutanammi Benhadad 
angkana, "Apa nakana Elisa?" Appialimi 
Hazael angkana, "Nakana mattantu 
lammolleta ri garrinta karaeng." 

15 Mingka ammukona angngallemi Hazael 
silawara kalimbu nampa natallangngang 
naung ri jeneka nampa najallakkang ri 
rupanna karaenga sagenna mate lammasa 
karaenga. Nampa Hazael ajari karaeng ri Siria 
ansambeangi Benhadad. 

19Yehoram anana Yosafat ajari karaeng ri 
Yehuda ri wattunna limantaummo Karaeng 
Yoram anana Ahab ammarenta ri Israel. 

17 Anjo wattua 32 taung umuruna Yehoram, 
na sagatunju taung ammarenta ri Yerusalem. 

18 Abuntingi siagang anana Ahab, na kamma 
panggaukanna kaluargana Ahab, ia doraka 
tongi mae ri Batara sangkamma sikamma 
karaeng Israel. 

19 Mingka taerokai Batara ampanraki Yehuda 
lanri lebana ajanji mae ri Daud atanna, 
angkanaya Jari-jarina tuli lajari karaeng. 

20 Lalang pamarentahanna Yehoram, 
angngewai Edom mae ri Yehuda siagang 
appaenteng kale-kalei kakaraengang. 

21 Lanri kammana anjo, assulumi Yehoram 
siagang sikontu kareta bunduna alampa 
mange ri Zair. Anjoreng nikurummi ri 

pasukang Edom, mingka ri wattuna bangngi 
ia siagang sikamma panglima tantarana 
akkullei talappasa assulu, nampa sikamma 
tantarana kenanga larimi ammotere massing 
mange ri ballana. 

22 Mopakkaramula anjo wattua tenamo 
natundu Edom ri Yehuda. la todong anjo 
wattua nangngewa tommo Libna. 

23 Carita maraengannaya ri passalana 
Yehoram niaki nitulisi lalang ri kitta Riwayana 
sikamma karaeng Yehuda. 

24 Matei siagang nitarawangi ri jerana 
karaeng-karaenga ri Kota Daud. Nampa 
anana niarenga Ahazia ansambeangi ajari 
karaeng. 

25 Ahazia anana Yehoram ajari karaeng ri 
Yehuda ri wattunna Karaeng Yoram anana 
Ahab sampulomi anrua taung ammarenta ri 
Israel. 

26 Anjo wattua 22 taung umuruna Ahazia, na 
sitaungi ammarenta ri Yerusalem. Ammana 
niarengi Atalya, anana Karaeng Ahab, 
cucunna Omri karaeng Israel. 

27 Lanri pabuntinganna, niamo 
passisambungang bijanna Ahazia siagang 
bijanna Karaeng Ahab. Anjo Ahazia dorakai 
mae ri Batara sangkamma nagaukanga 
kaluargana Ahab. 

28 Amminawangi Ahazia abundu siagang 
Yoram karaeng Israel angngewai Hazael 
karaeng Siria. Abunduki kenanga ri Ramot, 

daera Gilead. Lokoki Yoram lalang anjo 


pabundukanga, 

29 hampa ammotere mange ri kota Yizreel 
untu niballei, nalampa Ahazia mange antoaki 
anjoreng. 

9 1 Anjo wattua akkioki Elisa kalaserenna 

anjo nabi-nabi naajaraka nampa nakana 
ri ia: "Apparuruko untu alampa mange ri 
Ramot ri parasangang Gilead, siagang erangi 
anne botolo niaka minynya zaitunna. 

2Punna battuko mange anjoreng boyai 
Yehu anana Yosafat cucunna Nimsi. Kioki 
kale-kalenna antama ri sereang bili, 

3 nampa nupatiri anne minynyaka irate ri 
ulunna, nampa nukana, Nakana Batara, 
Naangkakko ajari karaeng Israel. Punna leba 
nugaukang anjo kammaya, bokoimi linta anjo 
tampaka." 

4 Alampami anjo nabi rungkaya mange ri 
Ramot, 

“nampa nagappamo Yehu siagang 
sikamma panglima maraengannaya sitabang 
sirapakkang anjoreng. Nakanamo anjo 
nabia, "Karaeng, nia kabara kuerang untu 
ikatte." Appialimi Yehu angkana, "Untu 
inai?" Nakanamo anjo nabia, "Untu kalenta 
karaeng." 

6 Nampa antamamo kenanga siparua ri 
ballaka, nampa napatirimo nabi rungkaya 
anjo minynya zaitunga nai ri ulunna Yehu 
siagang nakana, "Nakana Karaeng Allataalana 

Israel, Kulantikko ajari karaeng mae ri 
ummakkKu Israel. 

7 Lanupaccappuki kaluargana karaennu 
Ahab. Lalang kammana anjo naKuhukkummo 
Izebel lebaka ambunoi nabi-nabiKu siagang 
sikamma atangKu maraengannaya. 

8 Sikontu kaluargana siagang ana cucunna 
Ahab musti mate kabusuki. Sikontu tu 
buranea baji tau toa kammayatompa tau 
rungkaya laKupaccappuki. 

9 Kaluargana laKupasangkammai lebaka 
Kugaukang mae ri kaluargana Yerobeam 
siagang kaluargana Baesa, karaeng-karaenna 
Israel. 

10|7ebel tena nalanitarawangi. Tubuna 
lanikanrei ri kongkong ri daera Yizreel." 
Lebaki napau ngaseng sikammaya anjo, 
assulumi anjo nabi rungkaya nampa lari. 

11 Ammoteremi Yehu mange ri agang- 
aganna. Nampa akkutanammo kenanga 
ri ia angkana, "Kabara apa kutadeng? 

Apa erona anjo tau pongoroka mae ri 
kalennu?" Appialimi Yehu angkana, "Assara- 
sarai ngasengko antu, nasaba nuasseng 
ngasemmi." 

12 Appialimi kenanga angkana, "Tena, tena 
tojempa niassengi anne. Pau laloi!" Appialimi 
Yehu angkana, "Napabattuanga pasanNa 
Batara angkanaya niangkakka ajari karaeng 
Israel." 

13 Akkaro-karomi agang-aganna Yehu 
ansungkei Jubana kenanga nampa 
napakarang ri tukaka ri dallekanna Yehu. 
Nampa appasara kenanga tarompe siagang 
agora angkana, "Yehu ajari karaeng!" 

14 Kammami anjo naassikongkolomo Yehu 
angngewai Karaeng Yoram niaka ri Yizreel 
anjo wattua. Niaki Yoram mange anjoreng 
untu amballei lokona nagappaya lalang 
abunduna ri Ramot angngewai Hazael 
karaeng Siria. Nakana Yehu ri agang-aganna 
ngaseng paranna panglima, “Punna situjuko 
inakke ajari karaeng, Jagai sollanna tena 
manna sitau akkulle assulu battu ri Ramot 
untu ampauangi taua ri Yizreel." 

15 (9:14) 

16| ebaki anjo naimi ri kareta bunduna 
nampa alampa mange ri Yizreel. Anjo wattua 
tenapa nammolle bokkana Yoram, siagang 
Ahazia iamintu karaeng Yehuda anjoreng, 
battui antoaki. 

17Ri wattunna nacini pangawalana menara 
kotaya ri Yizreel angkanaya niaki battu Yehu 
siagang sikamma taunna, agorami anjo 
pangawalaka angkana, "Nia siapa are jaina 
tau battu alampa mae anrinni!" Appialimi 
Yoram angkana, "Suroi sere tantara mange 
ansalidiki untu angngassengi angkanaya 
apaka agang yareka musu anjo kenanga." 

18 Alampami adongko jarang anjo tantaraya, 
nampa battumo mange ri Yehu. Akkutanammi 

anjo tantaraya angkana, "Eroki naasseng 
karaenga angkanaya anne kabattuanta salaku 
agangki yareka bali." Appialimi Yehu angkana, 
"Anjo teai urusannu. Maeko nuagang mae 
ri nakke." Niciniki ri pangawalana menara 
kotaya battu mange ri rombonganna Yehu, 
mingka tena nammotere. Jari nalaporomi 
anjo passalaka, 

19 sagenna nikirimmo pole sitau tantara 
maraengannaya. Anne tantaraya akkutanang 
tommi ri Yehu sangkamma pakkutananna 
tantara rioloa sumpadeng nisuro, na sikalipa 
pole appiali Yehu angkana, "Anjo teai 
urusannu! Maeko nuagang mae ri nakke!" 

20 Nalaporomi pole pangawalana menaraya 
angkanaya anjo tantara nisuroa battumi 
mange anjoreng ri rombonganga mingka 
tenai ammotere. Nampa nakana pole, 
“"Nakulle kapang Yehu pamimpinna anjo 
rombonganga, nasaba adongko kareta 
bunduki sangkamma tau pongoro." 

21 Naparentakammi Karaeng Yoram angkana, 
“Pasadiai karetaku." Nipasadiami karetana, 
nampa alampa kalenna Yoram siagang 
Karaeng Ahazia mange anruppai Yehu, 
massing para lalang ri kareta kalenna. 
Assibuntulumi kenanga siagang Yehu ri leba 
kokonna Nabot. 

22 Akkutanammi Yoram ri Yehu angkana, 
"Apaka anne kabattuannu salaku agang?" 
Appialimi Yehu angkana, "Antekamma olona 

salaku agang punna anrinni nia ija sanro, 
siagang nia ija tau anynyomba ri barhala 
appakkaramulaya nagaukang anjo ammanu?" 

23 Ammarrammi Yoram angkana, "Anne taua 
bali Ahazia!" Nampa napabilu karetana Yoram 
nalari. 

24 Napabantammi otere panana Yehu 
sipagassing-gassinna nampa nalio-lio napana 
anjo Yoram, na nataba dongkona sitarrusu 
mae ri atenna. Anrabami Yoram, nampa mate 
lalang ri karetana. 

25 Nakanamo Yehu ri Bidkar iamintu 
pambantuna, "Apaka nuurangi iji ri 
wattunta adongko jarang ampinawangi Ahab, 
manggena Yoram? Anjo wattua Nakana Batara 
ri Ahab, Kuassengi angkanaya inai ambunoi 
Ahab siagang sikontu anana subangngi, 
naKuajanji angkanaya laKuhukkungko anrinni 
todong ri kokoa anne." Nampa nakanamo pole 
Yehu mae ri anjo pambantuna, "Pasambilai 
anjo mayana Yoram antama ri kokonna 
Nabot, sollanna arupa hukkunganNa Allataala 
mae ri kalenna." 

20(9:25) 

21 Naciniki Ahazia anjo apa kajarianga. 

Jari napalarimi karetana alampa mange ri 
kota Bet-Hagan. Niondammi ri Yehu siagang 
agoral ri ana buana angkana, "Buno tongi 
anjo!" Nipanami ri kenanga na nataba ri 
agang alampa mangea ri Gur, ri ampina 
kota Yibleam. Mingka akkullei talappasa lari 

sagenna mange ri Megido, nampa anjorempi 
mate. 

28 Niallemi mayana ri pagawe-pagawena 
nampa naerang naparikareta alampa 
ammotere mange ri Yerusalem, nampa 
natarawang anjoreng ri pajerakkanna 
sikamma karaenga ri kota Daud. 

29Wattunna ajari Karaeng Ahazia ri Yehuda, 
anjo wattua sampulomi assere taung sallona 
ajari Karaeng Yoram anana Ahab ammarenta 
ri Israel. 

30 Battumi Yehu mange ri Yizreel. Lebanamo 
nalangngere Izebel anjo apa kajarianga, 
najangkai bajimi uuna nampa ammake 
paccalla mata, nampa attoa naung battu ri 
tontonganna balla karaenga. 

31Ri wattunna antama Yehu battu ri pakkebu 
lompoa, agorami Izebel angkana, "Hoe, Zimri, 
pabuno-buno! Apa eronu battu mae anrinni?" 

32 Accongami Yehu nai ri tujunna 
tontonganga, na nakana, "Inai agang mae ri 
nakke?" Nalangngerena anjo sara kammaya, 
niamo rua yareka tallu pagawe balla karaenga 
attoa naung. 

33 Nakanamo Yehu mae ri kenanga, 
"Pasambilai naung mae antu bainea!" Na 
nipasambilamo Izebel ri kenanga naung 
battu ri tontonganga, nampa nilissarrang 
ri kareta sagenna taracci cerana mae ri 
temboka siagang mae ri sikamma jaranna 
anjo karetaya. 

34 Lebaki anjo antamami Yehu ri balla 


karaenga nampa angnganre. Nampa nakana, 
"Anjo bainea tau nitunrai. Mingka manna 
nakamma mamo, tarawang tonji ia mayana, 
lanri ia ana bainenai karaenga." 

33 Mingka ri wattunna alampa taua ero 
angngallei mayana untu lanatarawang, 
buku-bukunna mami narapikang kenanga, 
lamintu kadaro ulunna na, buku-buku limanna 
siagang buku-buku bangkenna. 

36 Lebana nilaporo anjo passalaka mae ri 
Yehu, nakanamo Yehu, "Anne kammaya 
lebami Natappu riolo Batara, ri wattunna 
akkana kamma anne tete ri Elia atanna: 
Mayana Izebel lanikanrei ri kongkong ri daera 
Yizreel, 

37 nampa sikamma tassesaya battu ri anjo 
mayana latassiaraki sanrapang tai olo-olo, 
sagenna tena manna sitau lakkulle ambatei 
angkana inai maya anjo." 

l Nia tujupulo tau ana cucunna Ahab 

10 ammantang ri kota Samaria. Lanri 
kammana anjo akkirimmi sura Yehu mange 
ri Samaria, iamintu mae ri sikamma tau 
ajari tutoaya mae ri ana cucunna Ahab, 
kammayatompa mae ri sikamma tau 
annagalaka pamarentahang siagang tutoa- 
toana tau jaia ri anjo kotaya. Kammaminne 
bonena anjo suraka, 

2 "Sikamma ana cucunna Ahab niaki nujagai 
ngaseng: siagang nia ngaseng ri kau kareta 

bundu, jarang, sanjata, kammayatompa kota 
niaka pattahanganna. Lanri kammana anjo, 
punna nutarima anne suraka, 

3 pilei memangi linta ia kaminang bajika 
battu ri ana cucunna Ahab, nampa nuangka 
ajari karaeng, nampa barjuangko siagang 
angngagangngangi." 

4Najari malla kabusumo sikamma tau 
annagalaka pamarentahang ri Samaria. 
Nakanamo kenanga, "Manna Karaeng Yoram 
siagang Karaeng Ahab takkulle angngewai 
Yehu, labiangampa ikatte!" 

= Lanri kammana anjo akkirimmi kabara 
kapala balla karaenga siagang kabusu 
walikotaya, tau toa-toana tau Jala, 
kammayatompa pajagana ana cucunna Ahab, 
lamintu kabara mae ri Yehu angkana, "Ikambe 
ngaseng anne tunduki mae ri katte karaeng, 
siagang sadiai untu anggaukangi apa-apa 
mamo kiparentakanga mae ri kambe. Tena 
nalangngangka ikambe manna pole inai lajari 
karaeng. Kigaukang mami apa kikanaya baji 
ri panggappata." 

6 Nampa akkiring pole sura Yehu mae ri 
kenanga. Kammaminne bonena anjo suraka, 
"Punna agang mae kabusukko ri nakke, 
siagang punna sadiako anturuki parenta- 
parentaku, buno kabusumi padeng anjo 
sikontu ana cucunna Ahab niaka antureng, 
nampa ammuko ri wattu kamma-kammaya 
anne, erang kabusuki ulunna kenanga mae 

ri nakke ri Yizreel." Anjo tujupuloa ana 
cucunna Karaeng Ahab niaki ammantang 
ri tau toa-toana tau jaia ri kota Samaria, 
siagang niparakai ri kenanga. 

7Lebaki natarima kenanga anjo surana 
Yehu, nibunomi ri tutoa-toana tau jaia ri 
kota Samaria anjo tujupuloa ana cucunna 
Ahab, nampa nipantama ulunna kenanga ri 
karanjenga, nampa nikiring mange ri Yehu ri 
Yizreel. 

8| ebana nipauang Yehu anjo passalaka, 
naparentakammi sollanna nisusung anjo 
sikamma ulua ajari ruang gompo ri pakkebu 
lompona kotaya, siagang niboli anjoreng 
sagenna baribasa. 

9 Baribasaki assulumi Yehu mange ri pakkebu 
lompoa, nampa nakana ri sikamma tau 
niaka arappung anjoreng, “Inakkemi lebaka 
assikongkolo angngewai siagang ambunoi 
Karaeng Yoram; ikau tena ngaseng nusala 
lalang ri anne passalaka. Mingka sikontu anne 
taua teai inakke ambunoi. 

10] aminne buttina angkanaya sikontu 
apa lebaka Napau Batara ri passalana 
ana cucunna Ahab lakajariang kabusuki. 
Nagaukammi Batara apa lebaka Napau tete ri 
atanNa iamintu Elia." 

11 Nampa nabuno Yehu sikontu bija 
pammanakanna Ahab maraenga niaka 
ammantang ri Yizreel, kammayatompa 
sikontu pagawena, agang-agang bajina, 

siagang imang-imanna; tena manna sitau 
nalappassang attallasa. 

12 Nabokoi Yehu Yizreel nampa alampa 
mange ri Samaria. Ri tangngana aganga, 
lamintu ri tampa niarenga "Kampong 
Pakalawaki," 

13 assibuntuluki siagang siapa are 
bija pammanakanna Ahazia karaeng 
Yehuda. Akkutanammi ri kenanga 
angkana, "Inai ngasengko antu?" Appialimi 
kenanga angkana, "Ikambe anne bija 
pammanakannaki Ahazia. Eroki kambe 
alampa mange ri Yizreel untu angkunjungi 
sikontu kaluargana karaenga kammayatompa 
ana cucunna karaeng baine Izebel." 

14 Naparentakammi Yehu angkana, "J akkala 
attallasaki kenanga!" Jari nijakkala kabusu 
anjo kenanga, nampa nibuno ri ampina 
sereang bungung kalotoro: kabusuna niaki 
patampulo anrua tau jaina. Tena manna sitau 
nilappassang attallasa. 

15 Napannarrusumi lampana Yehu. Ri 
tangngana aganga niruppaimi ri Yonadab 
anana Rekhab. Abarisallammi Yehu ri ia 
siagang nakana, "Sai ikatte ajulu atiki? 
Maka erojako agang mae ri nakke?" Appiali 
Yonadab angkana, "Iyo." Angkanami Yehu, 
"Punna kamma, umba kisitagala lima." Jari 
assitagala limami kenanga, nampa nabantu 
Yonadab nai antama ri karetana, 

16 siagang nakana, "Maeko amminawang, 


siagang kalennu lansabi antekamma bateku 
usaha untu Nakaerokia Batara." Nampa 
assiagammo kenanga adongko kareta mange 
ri Samaria. 

17 Battuna kenanga mange anjoreng, 
nabunomi Yehu anjo sikontu bija 
pammanakanna Ahab, tena manna 
sitau nalappassang ammantang. Kajariang 
kabusumi anjo sikammaya situru apa lebaka 
Napau Batara mae ri Elia. 

18 Nasuroi Yehu arappung panduduka ri 
Samaria nampa nakana, "Karaeng Ahab 
kurang attojeng-tojengi anynyomba mae ri 
Baal; inakke lalabi attojeng-tojenga naia. 

19 Lanri kammana anjo passere kabusuki 
sikontu nabina Baal siagang tau anynyombaya 
ri ia kammayatompa imang-imanna; tena 
manna sitau nipassangaliang. Eroka assare 
korobang lompo untu Baal. Inai-nai tena 
nahadere lanihukkung matei." Mingka anjo 
kammaya poro akkala napareji bawang 
Yehu lanri erona nabuno kabusu sikontu tau 
anynyombaya ri Baal. 

20 Assarei parenta Yehu kamma anne: 
"Pattantui sere allo untu anynyomba mae 
ri Baal!" Jari napattantumi taua anjo allo 
lanipanynyombanga 
21 hampa napalabang Yehu mae ri sikontu 
Israel. Anjo alloa battu kabusumi sikontu 
tau anynyombaya ri Baal, tena manna 

sitau tabattu. Antamami kenanga ri balla 
panynyombanga ri Baal, siagang napirassi 
kabusumi anjo pammantangnganga battu ri 
dallekang sagenna mae ri boko. 

22 Naparentakangi Yehu sollanna 
nisare kabusu pakeang sambayang ri 
pangurusu pakeang sambayanna anjo balla 
panynyombanga anjo sikontu tau battua ero 
anynyomba ri Baal. Lebana nigaukang anjo 
apa naparentakanga Yehu, 

23antamami Yehu ri anjo balla 
panynyombanga siagang Yonadab anana 
Rekhab, nampa nakana mae ri sikamma tau 
niaka anjoreng, “Paressa bajiki apaka anne 
sikontu tau niaka hadere, sangnging tau 
anynyombaji ri Baal. Gassingka nia anrinni 
tau anynyomba ri Batara." 

24 Nampa assaremo korobang Yehu siagang 
Yonadab mae ri Baal. Ri pantaranna balla 
panynyombanga, niamo napasadia Yehu 80 
tau pangawala siagang perwira. Leba tommi 
naparentakang mae ri kenanga parenta 
kammaya anne, "Musti nubuno kabusuki 
anjo taua. Inai-nai allappassangi kalaserenna 
battu ri kenanga lari lanibunoi!" 

25 Silalonna lebana Yehu assare korobang, 
assulumi nampa nakana mae ri sikamma 
pangawalaka siagang perwiraya, 
"Antamamako nampa nubuno kabusu 
kenanga. Teako lappassangi manna sitau 
talappasa!" J ari antamami kenanga siagang 

padang tabibu, nampa nabuno kabusu 
sikamma tau niaka anjoreng, nampa 
nareresang mayana kenanga assulu. Nampa 
antama kenanga ri bageang lalanna balla 
panynyombanga, 

26 nampa napasulu patunna anjo Baalka 
nampa natunu. 

27 Niancurumi anjo patunga siagang 
balla panynyombanga, nampa nipare anjo 
tampaka ajari pammelakkang jene sagenna 
kamma-kamma anne. 

28 kammami anjo batena Yehu ambarrasaki 
sagenna tangkasa panynyombanga mae ri 
Baal ri Israel. 

29 | anri kammana anjo Nakanamo Batara 
ri Yehu, "Sikontu apa Kuparentakanga mae 
ri kau sollanna nigaukang mae ri jari-jarina 
Ahab, lebami nugaukang. Lanri kammana 
anjo ajanjiA angkanaya ana cucunnu sagenna 
lapisi makaappaka lajari karaengi ri Israel." 
Mingka tena nattojeng-tojeng pamaina 
Yehu anturuki hukkunNa Batara, Allataalana 
Israel. Naturuki panggaukanna Yerobeam 
angngerangail tu Israel mae ri gau dosaya, 
lamintu anynyombai mae ri patung sapi 
bulaeng nipaentenga ri Betel siagang ri Dan. 

30(10:29) 

31(10:29) 

3? Anjo wattua appakkaramulami Napajari 
cadi Batara daera kakoasanna Israel. Naallei 

Hazael iamintu karaeng Siria sikontu daerana 


Israel 

33 niaka ri bageang rayanganna Binanga 
Yordan sagenna timboro ri kota Aror ri ampina 
Binanga Arnon, antama tommi daera Gilead 
siagang Basan, tampa pammantanganna 
suku Gad, Ruben siagang Manasye bageang 
raya. 

34 Pau-pau maraengannaya ri passalana 
Yehu, kammayatompa jasa-jasana ri 
kabaranianna, niaki nicata lalang ri 
kitta"Riwayana sikamma karaeng Israel." 

35 Sallona ammarenta Yehu salaku karaeng 
Israel iamintu 28 taung, anjorengi ri Samaria 
mate siagang nitarawang. Nampa anana 
iamintu Yoahas ansambeangi ajari karaeng. 

36 (10:35) 

1 1 l Ri wattunna naasseng Atalya 

angkanaya matemi anana, iamintu 
Karaeng Ahazia, naparentakammi sollanna 
nibuno kabusu sikontu kaluargana Ahazia. 

“Yoas iamintu anana Ahazia sikede 
tommami nipasibuno kabusu siagang ana-ana 
buranena karaenga maraengannaya, mingka 
talappasaki lanri nipasalamaki ri purina 
bainena niarenga Yoseba. Nierangi Yoas 
siagang amma susuna mange nicokko lalang 
ri sereang bili katinroang ri BallaNa Batara. 

3 Annang taungi sallona naparakai Yoseba 
anjo anaka lalang ri Ballana Batara ri 

wattunna Atalya ammarenta salaku karaeng 
baine. 

“Ri taung makatuju, sikamma perwira 
pangawala kalenna karaeng bainea 
kammayatompa sikamma pangawalana 
balla karaenga nikioki ri Imang Yoyada 
untu assibuntulu siagang ia lalang ri 
BallaNa Batara. Anjoreng nasuroi kenanga 
assumpa untu anggaukangi rancanana. 
Napappicinikangi Yoas, ana buranena Karaeng 
Ahazia, mae ri kenanga, 

3 siagang naparentakang mae ri kenanga 
angkana, “Punna tugasa ngasengko ri allo 
Pammari-marianga, bage tallunnu battu ri 
kau musti ajagako ri balla karaenga, 

6 bage tallunnu maraenga ajagako ri Pakkebu 
Lompo Sur, nampa labinnaya ajagako ri 
pakkebu lompo ri bokona sikamma pangawala 
maraenga. 

TRuaya regu lappasa tugasaka ri allo 
Pammari-marianga, musti ajagai ri BallaNa 
Batara siagang padang leba tabibu untu 
anjagai Karaeng Yoas. Musti nujagai manna 
pole alampa kemae, siagang sikamma tau 
eroka areppese mae ri kau ngaseng, musti 
nubunoi." 

8(11:7) 

9 Naturukimi sikamma anjo perwiraya anjo 
parentana Yoyada siagang naerammi kenanga 
ana buana mae ri ia, iamintu sikamma musti 

tugasaka siagang lappasa tugasaka ri anjo 
allo Pammari-marianga. 

10 Napassareammi Yoyada mae ri kenanga 
lamintu anjo perwira-perwiraya, poke-pokea 
siagang pakkakasa pannangkisina Karaeng 
Daud, niaka niboli lalang ri Ballana Batara. 

11 Nampa sikamma pangawalaka massing 
angngallemi tampa ri tammulilina bageang ri 
dallekanna anjo BallaNa Batara, massing leba 
tabibu padanna, untu anjagai karaenga. 

12[ ebaki anjo nierammi Yoas assulu 
ri Yoyada, nampa napataba ri ulunna 
Yoas songko kakaraenganga, siagang 
napassareang mae ri ia kitta HukkunNa 
Allataala. Nilantimi Yoas ajari karaeng, 
nampa nipalabang anjo passalaka mae ri 
sikontu rayaka. Attempa lima kabusumi 
kenanga siagang akkio rannu angkana, “Labui 
umuruna karaenga!" 

13 Nalangngereki Atalya anjo sara rannuna 
sikamma pangawalaka siagang rayaka. 
Akkaro- karomi alampa mange ri BallaNa 
Batara, iamintu ri tampana tau jala arappung. 

14 Nacinimi anjo karaeng berua ammenteng 
ri pakkebu antamaya ri BallaNa Batara 
ri napattampakkia nilanti, nitammulili ri 
perwira-perwiraya siagang patui tarompeka. 
Sikontu rayaka akkio rannu kabusuki 
nampa nipasaraya tojeng tarompeka. 
Lussami nasaring nyawana Atalya nanakekke 


2 Raja-raja 11.151 19 55 
pakeanna, siagang agora angkana, 
"Pasingkongkolang! Pasikongkolang! " 

15 Tena napabiangi Yoyada nibuno anjo 
Atalya ri ampina BallaNa Batara. Jari 
nakanamo ri sikamma perwiraya, "Erangi 
assulu battu ri barisanna pangawalaka 
siagang bunoi inai-nai ero ampasalamaki. " 

16 Nijakkalami Atalya ri kenanga, nampa 
naerang mange ri balla karaenga. Anjorengi 
nibuno ri dallekanna Pakkebu Lompo J aranga. 

17 Nasuroi Imang Yoyada Karaeng Yoas 
siagang rayaka appare parjanjiang siagang 
Batara angkanaya lajari kenanga UmmaNa 
Batara. Nasuro tongi karaenga appare 
parjanjiang siagang rayaka. 

18 | ebaki anjo appada-padami rayaka abakka 
mange anruntungi balla panynyombanga ri 
Baal. Tampa pakkorobangnganna siagang 
patung- patunna niancuru kabusuki. Nampa 
imanna Baalka iamintu Matan, nibunoi ri 
dallekanna sikamma anjo tampa-tampa 
pakkorobangnganga. Nasaremi Yoyada 
tugasa pangawalaka untu anjagai BallaNa 
Batara, 

19 hampa kalenna siagang sikamma 
perwiraya, sikamma pangawala kalenna 
karaenga, sikamma pangawalana balla 
karaenga kammayatompa sikontu rayaka 
narurungammi Karaeng Yoas battu ri BallaNa 
Batara sagenna mange ri balla karaenga. 
Antamami Yoas battu ri Pakkebu Lompo 

Pangawala, nampa ammempo rate ri 


empoang kakaraenganga. 

20 Rannu ngasemmi nyawana sikontu rayaka. 
Nasannammo kotaya siagang leba tommi 
nibuno Atalya. 

21 Tuju taung umuruna Yoas ri wattumna ajari 
karaeng Yehuda. 

12 l Ri taung makatuju ammarentana 

Yehu ri Israel, iami anjo wattua najari 
Karaeng Yoas ri Yehuda. Ammarentai 40 
taung sallona ri Yerusalem. Ammana niarengi 
Zibya, tau battu ri kota Bersyeba. 

2Lanri pangngajarana Yoyada, Yoas 
lalang sikontu tallasana nagaukangi apa 
appakasannanga ri pamaiNa Batara. 

3| aji bawang sayanna, lanri tenana naputtai 
tampa panynyombanga mae ri rewataya, 
sagenna tuli assarena rayaka korobang 
siagang attunu dupa anjoreng ri tampaka. 

“Ri sereang allo nakioki Yoas sikamma 
imanga nampa nasuro kenanga amboliki 
doe nagappaya battu ri passare-passare 
nipassareanga ri BallaNa Batara, baji 
doe pabayara nigaukanna korobanga, 
kammayatompa doe battu ri passare rellana 
taua. 

> Tunggala imanga musti massing 
natanggongi doe napassareanga sikamma 
tau nalayania. Anjo doeka lanipakei untu 
ampakabajiki sikamma kapanrakang niaka 
lalang ri BallaNa Batara. 

6Sagenna ri taung makaruampulo antallu 
ri pamarentahanna Yoas, tena ijapa 
napakabajiki sikamma imanga kapanrakang 
niaka ri BallaNa Batara. 

7 Lanri kammana anjo nakiomi Yoas Imang 
Yoyada siagang sikamma imang-imang 
maraenga, nampa nakana, "Angngapa 
natena ngasempa nupakabajiki BallaNa 
Batara? Appakkaramula anne alloa tena 
ngasemmo nanipabiangko amboliki doe 
nutarimaya. Kabusuna musti nupassareangi 
untu ampakabajiki BallaNa Batara." 

8 Situju kabusumi imanga angkanaya 
talanapassereami doe battua ri rayaka, 
siagang tena tommo natanggongi 
pappakabajikianna BallaNa Batara. 

9 Jari angngallemi Yoyada sere patti- patti 
pammantangngang nampa nasobolo irate ri 
pattongkona, nampa napadongko ri ampina 
tampa pakkorobangnganga ri sari kananna 
pakkebu antamaya ri BallaNa Batara. 
Sikontu doe nipassareanga ri BallaNa Batara 
nipantamaki ri anjo pattia ri imang-imang 
tugasaka ri pakkebu antamaya. 

10 Punna jaimo doe lalang ri anjo pattia, 
tuli battumi jurutulisina karaenga siagang 
Imang Lompoa anrekengi anjo doeka, nampa 
naroko. 

11punna lebami nicata siapa jaina, 
nipassareammi anjo doeka mae ri sikamma 
pangawasa nisarea tugasa untu jamang 

pappakabajikanga ri BallaNa Batara. Nampa 


nabayara pangawasaka sikamma tukang 
kayua siagang tukang bangunanga, 
12tukang batua, kammayatompa 

tukang pa batua. Ammalli tongi anjo 

sikamma pangawasaka kayu siagang batu, 
kammayatompa naatoroki kenanga sikontu 

doe nipasuluka untu anjo pappakabajikanga. 

13 Mingka anjo doeka tena nipakei manna 
sikede untu appare cangkiri-cangkiri pera, 
mangko, tarompe, pakkakasa kanjoli yareka 
pakkakasa maraengannaya battua ri bulaeng 
yareka pera. 

14 Kabusuna anjo doeka nipakei abayara 
tukang siagang nipaballi ri bahang-bahang 
bangunang niparalluanga. 

15 Sikamma anjo ajaria pangawasa sanna 
kabusu lambusuna, jari tenamo naparallu 
nipappalakki kenanga laporang ri passalana 
doe lebaka napake kenanga. 

19 Doe battua ri korobang sambe karugiang 
siagang battu ri korobang pammopporo 
dosa tena nanipantamaki ri anjo pattia. 
Anjo doe kammaya nipassareangi mae ri 
imang-imanga. 

17 Anjo wattua Hazael iamintu karaeng 
Siria nabunduki siagang naempoimi kota 
Gat. Nampa ero tommo nabunduki kota 
Yerusalem. 

18) ari akkirimmi Yoas mae ri ia doe 
sollanna tena nabunduki Yerusalem. Anjo 

doeka naallei battu ri sikontu doe lebaka 


napassareang kalenna Yoas riolo mae ri 
Batara, siagang nipassareanga ri Yosafat, 
Yoram kammayatompa Ahazia, iamintu 
karaeng ammarentaya rioloannaya na ia. 
Kammayatompa battu ri sikontu bulaeng 
niaka lalang ri pammolikanga lalang ri BallaNa 
Batara siagang balla karaenga. Jari tenamo 
nanjari Hazael ambunduki Yerusalem. 

19 Nampa assikongkolomo pagawe- 
pagawena kakaraengang Yehuda angngewai 
Karaeng Yoas. Rua battu ri kenanga iamintu 
Yozakar anana Simeat, siagang Yozabad 
anana Somer, ambunoi Yoas ri sereang balla 
nibangunga irate ri butta pannambungang 
rayanganna Yerusalem, ri oloang naunga 
ri Sila. Anjorengi ri pajerakkang karaeng- 
karaenga ri Kota Daud nitarawang Yoas. 
Nampa anana niarenga Amazia ansambeangi 
ajari karaeng. Pau-pauanna maraengannaya 
ri passalana Karaeng Yoas niaki nicata 
lalang ri kitta 'Riwayana Karaeng-karaeng ri 
Yehuda". 

20(12:19) 

21(12:19) 

13 l Ri taung makaruampulo antallu 

ammarentana Yoas anana Ahazia ri 
Yehuda, iaminjo wattua najari Karaeng Yoahas 
anana Yehu ri Israel, siagang ammarentai ri 
Samaria sampulo antuju taung sallona. 

2Sangkamma Karaeng Yerobeam 
ammarentaya rioloanganna, doraka tongi 
Yoahas mae ri Batara siagang ajari 
passabakkang tongi nadoraka tu Israel. 
Tena naleba nabokoi sikamma panggaukang 
jadalana. 

3 Lanri kammana anjo larromi Batara mae 
ri tu Israel sagenna nalappassang Hazael 
karaeng Siria siagang Benhadad anana, 
amole- mole ambetai tu Israel. 

4 Nampa appala doang Yoahas mae ri Batara, 
na Nalangngeremo Batara anjo pappala 
doanna, lanri nacinina antekamma pallana 
karaeng Siria anjallakkangi tu Israel. 

> Napassareammi Batara mae ri tu Israel 
sitau pamimping untu allappassangi kenanga 
battu ri kakoasanna Siria sagenna ajari 
sannammo ammotere katallassanna kenanga 
sangkamma riolo. 

6 Mingka manna nakamma tena tongija 
nammari tu Israel anggaukangi dosa-dosa 
appakkaramulaya nagaukang Karaeng 
Yerobeam. Tulusu nagaukanna kenanga anjo 
dosa-dosaya, siagang nalappassang patunna 
Dewi Asyera ammantang tuli ri Samaria. 

7Lebami niancuru tantarana tu Israel ri 
karaeng Siria sagenna ia niaka nakammai 
Yoahas iamintu 50 tantara ajarang, 10 kareta 
bundu, siagang 10.000 tantara. 

8Pau-pau maraengannaya ri passalana 
Karaeng Yoahas siagang sikontu jasa 

kabaranianna niaki nicata lalang ri kitta 
Riwayana sikamma karaeng Israel. 

9 Anjorengi ri Samaria mate siagang 
nitarawang. Anana niarenga Yoas 
ansambeangi ajari karaeng. 

10Ri taung makatallumpulo antuju 
ammarentana Karaeng Yoas ri Yehuda, 
ilaminjo wattua najari karaeng siagang 
ammarenta Yoas ri tu Israel siagang 
ammarental 16 taung sallona. 

llla doraka tongi mae ri Batara lanri 
naturukinna kajadallanna Karaeng Yerobeam 
lebaka angngerangi tu Israel ri panggaukang 
dosaya. 

12 pau-pau maraengannaya ri passalana 
Karaeng Yoas, kammayatompa kabaranianna 
lalang ri pabundukanga angngewai Amazia 
karaeng Yehuda, niaki nicata lalang ri 
kitta"Riwayana sikamma karaeng Israel". 

13 Matemi Yoas nampa nitarawang ri jerana 
sikamma karaenga ri Samaria. Nampa anana 
iamintu Yerobeam || ansambeangi ajari 
karaeng. 

Ri sereang wattu garring sannaki Nabi 
Elisa, na nia battu Karaeng Yoas antoaki. 

Ri wattunna nacini angkanaya labirimmi 
mate Elisa, angngarrumi karaenga siagang 
nakanamo, "O Bapakku, Bapakku, pannulung 
lompona tu Israel!" 

15 Naparentakammi Elisa mae ri ia angkana, 


"Allei anrong pananu siagang ana pananu!" 
Naallemi Yoas, 

16 hampa nisuro ri Elisa sadia-sadia untu 
ammana. Sadiami karaenga, siagang 
napadongkomi limanna Elisa irate ri limanna 
karaenga. 

17 Nampa situru anjo parentana nabia, 
nasungkemi karaenga tontonganga adalle 
mangea ri Siria. Naparentakammi Elisa 
angkana, "Lappassammi ana pananu!" 
Silalonna nalappassanna karaenga anjo ana 
panaya, agorami anjo nabia angkana, "Ikaumi 
panaNa Batara. laminjo panaNa Batara 
lanupake ambetai Siria. Labundukko abali tu 
Siria ri Afek sagenna nubeta kenanga." 

18 Nasuromi Elisa Karaeng Yoas angngallei 
pana-panana maraenga siagang napatunrung 
mae ri buttaya. Natunrungi karaenga buttaya 
pintallung, nampa ammari. 

19 | arromi Elisa nampa nakana, "Mustina 
sagenna pillima yareka pingngannang 
nutunrung, nampa akkulle nuancuru 
tabasikali bansa Siria. Mingka kamma- kamma 
anne lapintallunji nubeta. " 

20Tena siapa sallona matemi na nitarawang 
Elisa. Anjo wattua masarroi garombolang- 
garombolanna tu Moab battu ambunduki 
parasangang Israel iamintu tassikali sitaung. 

21Ri sereang allo, ri wattunna nia siapa 
are tau attarawang tumate, tiring nia nacini 

kenanga garombolang tu Moab battu. Napela 


mami kenanga anjo mayaka antama ri 
jerana Elisa nampa lari. Kamma tassentona 
anjo mayaka ri kitta-kittana Elisa, attallasa 
poleammi ammotere anjo mayaka nampa 
ammenteng. 

22 Lalang siapa sallona ammarenta Yoas, 
nijallakkangi tu Israel ri Hazael karaeng Siria. 
23 Mingka Nakamaseangi Batara ummaNa 

siagang Napammopporangi kenanga. Tena 
Nabalang parekangi kenanga niancuru 
passangalinna Natulungi kenanga, lanri 
parjanjianNa siagang Abraham, Ishak siagang 
Yakub. Sagenna kamma-kamma anne 
talebakai Nakaluppai ummaNa. 

24 Nampa matemo Hazael karaeng Siria, 
na nisambeang ri anana iamintu niarenga 
Benhadad ajari karaeng. 

25 Nampa Yoas karaeng Israel nabetai 
Benhadad pintallung siagang naallemi 
ammotere kota-kota lebaka nialle ri 
Benhadad ri wattu pamarentahanna Yoahas 
manggena Yoas. 

14 l Ri taung makarua ammarentana Yoas 

anana Yoahas ri Israel, iaminjo wattua 
najari Karaeng Amazia anana Yoas ri Yehuda. 

2 Anjo wattua ruampulo allima taung 
umuruna, siagang ruampuloi assalapang 
taung sallona ammarenta ri Yerusalem. 
Ammana tu battu ri Yerusalem niarenga 
Yoadan. 

3 Anjo Amazia nagaukangi apa 
napakassannanga pamaiNa Batara, 
mingka tenapa nasangkamma Daud 
boe-boena. Sangkamma todong manggena, 

4tena todong nanaruntungi tampa-tampa 
panynyombanga ri rewataya, sagenna tuli 
assarena korobang siagang tuli attununa 
dupa rayaka anjoreng. 

3 Tena nasallo ri wattu jarrenamo 
kakoasanna, nahukkung matemi Amazia 
sikamma pagawe lebaka ambunoi manggena. 

6 Mingka sikamma anana anjo pagawea lanri 
naturukinna parentaNa Batara niaka tattulisi 
lalang ri Kittana Musa angkanaya, "Teako 
hukkung matei tau toaya lanri kajadallang 
nagaukanga ana-anana, siagang teako 
hukkung matei ana-anaka lanri kajadallang 
nagaukanga tau toana kenanga. la nakkulle 
nihukkung mate serea tau punna passala 
panggaukang kajadallang kalenna." 

7 Lalang sereang pabundukang nia 10.000 
tantara Edom leba nabuno Amazia ri lappara 
kabung niarenga Asin, siagang naempoi 
kota niarenga Sela. Anjo kotaya nasambei 
arenna nampa naareng kota Yokteel. Sagenna 
kamma-kamma anne tuli niarenna Yokteel 
anjo kotaya. 

8 Nampa niamo tunisurona Amazia mange ri 
Yoas karaeng Israel untu ampangarai abundu. 

9 Mingka appikatumi pappiali Karaeng 
Yoas kamma anne, "Nia sere wattu sallang 

nakkiring kabara katinting rompoka ri 
Pabulukanna Libanon mae ri poko camaraya 
angkana, He poko camara, passareangi ana 
tulolonnu mae ri anakku untu ajari bainenna. 
Mingka ribokoanganna niamo ammalo 
anjoreng sikayu olo-olo battu ri romanga 
angngonjo-onjokangi anjo katinting rompoka. 

10|kau Amazia, ajari tampomako, lanri 
lebanamo nubeta tu Edom. Jari, sai Jaimi anjo 
pammetannu? Bajikangngang bolimi ri balla 
anjo pammetannu! Apa matu-matunnu aboya 
pabettesang lanri eronu bawang ancilakai 
kalennu siagang rayanu?" 

11Mingka Amazia karaeng Yehuda 
tanajampangiai anjo kana-kananna Yoas 
karaeng Israel. Lanri kammana anjo, 
alampami Karaeng Yoas siagang ana buana 
mange ri Bet-Semes ri Yehuda nampa abundu 
siagang Amazia anjoreng. 

12 Nibetai tantara Yehuda siagang larimi 
sikontu tantarana ammotere massing mae ri 
ballana. 

13 Nijakkalami Amazia ri Yoas, nampa 
alampa Yoas mange ri Yerusalem anruntungi 
tembona anjo kotaya kira-kira 200 metere 
labuna, appakkaramula battu ri Pakkebu 
Lompo Efraim sagenna mange ri Pakkebu 
Lompo Panyingkulu. 

14 Sikontu bulaeng, pera siagang pakkakasa 
nabuntuluka lalang ri BallaNa Batara, 
kammayatompa sikontu pabarang-barangang 

niaka ri balla karaenga siagang siapa are 
jaina tunitahang, niengkaki ri Yoas mange ri 
Samaria. 

15 Pau-pau maraengannaya ri passalana 
Karaeng Yoas, kammayami kabaranianna 
angngewai Amazia karaeng Yehuda niaki 
nicata lalang ri kitta "Riwayana sikamma 
karaeng Israel." 

16 Matei na nitarawang Yoas ri pajerakkanna 
sikamma karaenga ri Samaria. Nampa anana 
niarenga Yerobeam Il ansambeangi ajari 
karaeng. 

17 Ri wattunna matemo Yoas karaeng Israel, 
attallasa iji Amazia 15 taung sallona. 

18 Ri Yerusalem nia pasikongkolang tau eroka 
ambunoi Amazia. Jari larimi mange ri Lakhis, 
mingka niondangi ri musu-musunna sagenna 
mange anjoreng nampa nibuno. Mayana 
niengkaki siagang jarang mange ri Yerusalem, 
nampa nitarawang ri pajerakkanna sikamma 
karaenga ri Kota Daud. Jari nilantimi Uzia ri 
raya Yehuda ajari karaenna kenanga. Anne 
Uzia ana buranena Amazia. Anjo wattua 
nampami 16 taung umuruna Usia. Pau-pau 
maraengannaya ri passalana Karaeng Amazia 
niaki nicata lalang ri kitta "Riwayana sikamma 
karaeng Yehuda." 

19 (14:18) 

20(14:18) 

21(14:18) 

22 Ri matenamo manggena, naallemi 
ammotere Uzia kota Elat nampa nabangung 
ammaotere. 

23Ri taung makasampulo allima 
ammarentana Amazia anana Yoas ri 
Yehuda, iaminjo wattua najari Karaeng 
Yerobeam || anana Yoas ri Israel siagang 
ammarentai ri Samaria 41 taung sallona. 

24 Dorakai mae ri Batara lanri naturukinna 
kajadallanna Yerobeam | lebaka angngerangi 
tu Israel mae ri gau dosaya. 

25 laminne Yerobeam || angngalle 
kabusuki ammotere sikontu daerana Israel, 
appakkaramula battu ri oloang mangea ri 
Hamat bageang wara sagenna mange ri 
Tamparang Matea ri bageang timboro. Anjo 
sikammaya situruki siagang JanjinNa Batara, 
Allataalana Israel, tete ri atanNa, iamintu 
Nabi Yunus anana Amitai tu Gat-Hefer. 

26 Naciniki Batara antekamma sessana tu 
Israel, nampa tena manna sitau antulungi 
kenanga. 

27 Tena pattujunNa Batara ero angngancuruki 
Israel sagenna satunggu-tungguna. Lanri 
kammana anjo Natulummi kenanga tete ri 
Karaeng Yerobeam 

28 Pau-pau maraengannaya ri passalana 
Karaeng Yerobeam I1, ri passalana 
kabaranianna lalang ri siapa area 
pabundukang siagang antekamma batena 
angngallei ammotere Damsyik siagang Hamat 

battu ri Yehuda untu tu Israel, yangasenna 


niaki nicata lalang ri kitta "Riwayana sikamma 
karaeng Israel." 

29 Matemi Yerobeam II siagang nitarawangi 
ri pajerakkanna sikamma karaenga. Nampa 
Zakharia anana ansambeangi ajari karaeng. 
1 5 l Ri taung makaruampulona antuju 

ammarenta Karaeng Yerobeam || ri 
Israel, iaminjo wattua najari Karaeng Uzia 
anana Amazia ri Yehuda. 

2 Anjo wattua nampa 16 taung umuruna 
siagang ammarental ri Yerusalem 52 taung 
sallona. Ammana niarengi Yekholya, baine 
battu ri Yerusalem. 

3 Sangkamma todong manggena, nagaukang 
tongi Uzia apa appakasannanga ri nyawaNa 
Batara. 

4 Mingka sayamna, lanri tenana naputtai 
tampa-tampa panynyombanga ri rewataya, 
sagenna tuli assarena korobang siagang tuli 
attununa dupa rayaka anjoreng. 

> Nipajari garring salami ri Batara, na 
sagenna mate, tena lebakai ajari baji anjo 
garrinna. Nisalaki ammantang ri sereang balla 
siagang tena nakkulle nagaukang sikamma 
tugasana. Jari ana buranena niarenga Yotam 
amwakkeli ammarenta ri rayaka. 

6Pau-pau maraengannaya ri passalana 
Karaeng Uzia niaki nicata lalang ri 
kitta "Riwayana sikamma karaeng Yehuda." 

7 Matemi na nitarawang Uzia ri pajerakkanna 
sikamma karaenga ri Kota Daud. Nampa 
anana niarenga Yotam ansambeangi ajari 
karaeng. 

8 Ri taung makatallumpulona assagantuju 
ammarentana Karaeng Uzia ri Yehuda, iaminjo 
wattua najari karaeng todong Zakharia anana 
Yerobeam || ri Israel siagang ammarentai ri 
Samaria annang bulang sallona. 

9 Sangkamma todong karaeng-karaeng 
ammarentaya rioloanganna, ia doraka 
tongi mae ri Batara. Naturuki kajadallanna 
Yerobeam |, lebaka angngerangi tu Israel 
mange ri gau dosaya. 

10Salum anana Yabesh assikongkoloki 
angngewai Karaeng Zakharia, nampa 
nabuno Karaeng Zakharia ri Yibleam, nampa 
nasambeang ajari karaeng. 

11 | anri kammana anjo kajariammi apa 
lebaka Napajanjiang Batara mae ri Karaeng 
Yehu angkanaya ana cucunna sagenna lapisi 
makaappa lajari karaeng ri Israel. Pau-pau 
maraengannaya ri passalana Karaeng 
Zakharia, niaki nicata lalang ri kitta"Riwayana 
sikamma karaeng Israel." 

12(15:11) 

13Ri taung makatallumpulo assalapang 
ammarentana Karaeng Uzia ri Yehuda, 
latommi anjo wattua najari Karaeng Salum 
anana Yabesh ri Israel. Poro sibulanji bawang 
ammarenta ri Samaria, 

14|anri niaki Menahem anana Gadi battu 

ri Tirza mange ri Samaria ambunoi Salum, 
nampa Menahem ansambeangi ajari karaeng. 

15 Lalang ri pajappanna battu ri Tirza, 
naancuru taba sikalimi Menahem kota 
Tifsah siagang daera-daera niaka ri 
ampina kammayatompa nabunomi sikontu 
panduduna. Lanri tenana naero taua ri anjo 
kotaya manyara mae ri ia, naallemi napue 
battanna sikamma bai-baine tiananga ri 
anjo kotaya. Pau-pau maraengannaya ri 
passalana Karaeng Salum, kammayatompa 
pasikongkolang nagaukanga, niaki nicata 
lalang ri kitta"Riwayana sikamma karaeng 
Israel." 

16(15:15) 

17Ri taung makatallumpulo assalapang 
ammarentana Karaeng Uzia ri Yehuda, 
latommi anjo wattua najari karaeng Menahem 
anana Gadi ri Israel, siagang ammarentai ri 
Samaria 10 taung sallona. 

18 Lalang sikontu tallasana tuli dorakai 

mae ri Batara lanri naturukinna kajadallang 
nagaukanga Karaeng Yerobeam |, lebaka 
angngerangi tu Israel mange ri gau dosaya. 

19Ri wattunna nia battu Pul iamintu 
karaeng Asyur ambunduki tu Israel, nisarei 
ri Menahem 34.000 kilogarang pera sollanna 
nibantu Menahem ampakajarreki kakoasanna 
ammarenta ri Israel. 

20]a carana Menahem anggappai anjo 
doeka iamintu napassai sikamma tau 
kalumanynyanga ri Israel assare 50 doe pera 
tunggala tau. Lanri kammana anjo nabokoimi 
Pul anjo parasanganga nampa ammotere 
mange ri parasanganna. 

21 pau-pau maraengannaya ri passalana 
Karaeng Menahem, niaki nicata lalang ri 
kitta "Riwayana sikamma karaeng Israel." 

22 Matemi siagang nitarawammi Menahem. 
Nampa anana niarenga Pekahya ansambeangi 
ajari karaeng. 

23Ri taung makalimampulo ammarentana 
Karaeng Uzia ri Yehuda, iatommi anjo wattua 
najari Karaeng Pekahya anana Menahem ri 
Israel siagang ammarentai ri Samaria ruan 
taung sallona. 

24 Doraka tongi mae ri Batara lanri 
naturukinna kajadallanna Karaeng Yerobeam 
|, lebaka angngerangi tu Israel mange ri gau 
dosaya. 

25 Kkalaserenna tau battua ri sikamma 
perwira tantarana, iamintu niarenga Pekah 
anana Remalya, assikongkoloki siagang 50 
tau battu ri Gilead. Nampa nabuno kenanga 
anjo Karaeng Pekahya siagang rua tau 
maraengang niarenga Argob siagang Arye. 
Lalangi ri sereang tembo pattahangngang ri 
balla karaenga ri Samaria nibuno Karaeng 
Pekahya. Nampa Pekah ajari karaeng 
ansambeangi Pekahya. 

26 Pau-pau maraengannaya ri passalana 
Karaeng Pekahya, niaki nicata lalang ri 
kitta"Riwayana sikamma karaeng Israel." 

27 Ri taung makalimampulo anrua 
ammarentana Karaeng Uzia ri Yehuda, ia 
tomminjo wattua najari Karaeng Pekah anana 
Remalya ri Israel. Ammarentai ri Samaria 20 
taung sallona. 

28 Doraka tongi mae ri Batara lanri 
naturukinna kajadallanna Karaeng Yerobeam 
I, lebaka angngerangi tu Israel mange ri gau 
dosaya. 

23 Ri wattu ammarentana Pekah, naallei 
karaeng Asyur iamintu niarenga Tiglat-Pileser 
kota-kota Iyon, Abel-Bet-Maakha, Yanoah, 
Kedes, Hazor, daera Gilead, Galilea siagang 
Naftali. Panduduna niengkaki mange ri Asyur 
ajari tunitahang. 

30 Ri taung makaruampulo ammarentana 
Karaeng Yotam anana Uzia ri Yehuda, 
assikongkoloki Hosea anana Ela untu 
angngewai Karaeng Pekah siagang nabunomi 
Karaeng Pekah, nampa ia ansambeangi ajari 
karaeng. 

31 Pau-pau maraengannaya ri passalana 
Karaeng Pekah, niaki nicata lalang ri 
kitta"Riwayana sikamma karaeng Israel." 

32 Ri taung makarua ammarentana Karaeng 
Pekah anana Remalya ri Israel, ia tomminjo 
wattua najari Karaeng Yotam anana Usia ri 
Yehuda. 

33 Anjo wattua 25 taung umuruna siagang 


ammarental ri Yerusalem 16 taung sallona. 
Ammana iamintu Yerusa anana Zadok. 

34 Nagaukangi Yotam apa appakasannanga 
ri nyawaNa Batara, sangkamma todong 
nagaukanga manggena iamintu Uzia. 

35 Mingka sayanna, katena naputtai tampa- 
tampa panynyombanga mae ri rewataya 
sagenna tuli assarena korobang siagang 
attununa dupa rayaka anjoreng. laminne 
Yotam ambangungi Pakkebu Lompo Bageang 
Waraka ri BallaNa Batara. 

36 Ri wattu ammarentana Yotam, 
appakkaramulami Nakiring Batara iamintu 
Rezin karaeng Siria siagang Pekah karaeng 
Israel battu ambunduki tu Yehuda. Pau-pau 
maraengannaya ri passalana Karaeng Yotam, 
niaki nicata lalang ri kitta "Riwayana sikamma 
karaeng Yehuda." 

37(15: 36) 

38 Matei siagang nitarawangi ri pajerakkanna 
sikamma karaenga ri Kota Daud. Nampa 
anana niarenga Ahas ansambeangi ajari 
karaeng. 

16 l Ri taung makasampulo antuju 

ammarentana Karaeng Pekah anana 
Remalya ri Israel, Ahas anana Yotam ajari 
karaeng Yehuda. 

2 Anjo wattua 20 taung umuruna siagang 
ammarentai ri Yerusalem 16 taung sallona. 
Tena naturuki panggaukang bajina Karaeng 

Daud boe-boena, passangalinna nagaukangi 
apa tenaya Nangai Batara, Allataalana. 

3 Sangkamma tongi karaeng-karaeng 
Israel batena appanggaukang ri tallasana, 
balalo napassareangi ana burane kalenna 
ajari korobang mae ri rewataya, situru 
kabiasang jadalana sikamma tau nibongkaya 
ri Batara battu ri butta Kanaan ri wattunna 
napantamakki tu Israel anjo parasanganga. 

4 Assarei korobang Ahas siagang attunui 
dupa ri tampa-tampa panynyombanga mae 
ri rewataya irate ri moncong-monconga 
kammayatompa irawanganna poko-poko 
kayu lompoa. 

3 Anjo wattua nakoasai karaeng Edom 
ammotere kota Elat siagang nabongkai tu 
Yehuda niaka ammantang anjoreng. Nampa 
battu tu Edom ammantang anjoreng ri anjo 
kotaya sagenna anne alloa. la tomminjo 
wattua nabattu Rezin karaeng Siria siagang 
Pekah karaeng Israel ambunduki tu Yerusalem 
nampa nakurung, mingka takkulleai nabeta 
Ahas. 

6(16:5) 

7 Akkiringi Ahas tunisuro mange ri Tiglat- 
Pileser karaeng Asyur, siagang appasang 
kamma anne, "Inakke anne ata majarretta, 
lanri kammana anjo, kupalaki ri katte, 
poro battu laloki nakipasalamakka battu ri 
karaeng Siria siagang karaeng Israel niaka 
kamma-kamma anne ambundukia." 

8 Angngalle tommi Ahas bulaeng siagang 
pera battu ri BallaNa Batara, kammayatompa 
pabarang-barangngang niaka ri balla 
karaenga, nampa nakiring ajari hadia mae ri 
anjo karaeng Asyur. 

9 Naturukimi karaeng Tiglat-Pileser anjo 
pappalana Ahas, nampa nabunduki siagang 
naempoi Damsyik. Panduduna naengkaki ajari 
tunitahang mange ri Kir, nampa karaenna 
iamintu Rezin, nabunoi. 

10 Ri wattunna alampa Karaeng Ahas mange 
ri Damsyik untu ambuntuli karaeng Tiglat- 
Pileser, nia nacini tampa pakkorobangngang 
anjoreng. Nampa nakiring contona anjo 
tampa pakkorobangnganga mange ri 
Imang Uria ri Yerusalem, siagang sikontu 
ukkurang-ukkuranna. 

lljari ambangummi Uria sere tampa 
pakkorobangngang sangkamma anjo contoa 
siagang ukkurang natarimaya, siagang 
napalebaki lalang tenanapa nammotere Ahas. 

12 Ammoterena Ahas battu ri 
Damsyik, nacinimi leba anjo tampa 
pakkorobangnganga. 

13 Nampa angngerammo passare irate ri 
anjo tampa pakkorobangnganga, iamintu 
korobang olo-olo siagang korobang gandung. 
Appatiri tommi korobang jene anggoro 
siagang cera battu ri korobang pappasiamaka 
nai ri anjo tampa pakkorobangnganga. 

14 Naciniki Ahas angkanaya tampa 
pakkorobangngang nipareka battu ri 
tambaga iamintu nisalaka untu Batara niaki 
attampa ri allana BallaNa Batara siagang 
anjo tampa pakkorobangngang berua. 
Lanri kammana anjo napalettemi anjo 
tampa pakkorobangngang nipareka battu ri 
tambaga battu ri dallekang BallaNa Batara 
mange ri bageang warakanna anjo tampa 
pakkorobangngang berua. 

15 Lebaki anjo nakanamo ri Uria, "Pakei anne 
tampa pakkorobangngang lompoku untu 
attunu korobang baribasa siagang korobang 
bangngi iamintu napassareanga karaenga 
siagang rayaka, siagang patiriki anjoreng 
korobang anggoro battua ri rayaka. Patiri 
tongi nai ri anjo tampa pakkorobangnganga 
sikontu cera battua ri olo-olo nipassareanga. 
Siagang anjo tampa pakkorobangngang 
nipareka battu ri tambaga, iamintu tampa 
pakkorobangngang salloa, lappassammi 
nakupake untu appala pangngunju battu ri 
roh-roh akkullea nipappalakki pangngunju." 

19 Nagaukammi Uria anjo parentana 
karaenga. 

17 Nampa nabongkara Ahas kareta-kareta 
nipareka battu ri tambaga, iamintu kareta- 
kareta nipake lalang ri BallaNa Batara, 
nampa nalakka sikamma katoang niaka ri 
anjo kareta-karetaya. Anjo guci lompoa 
ilamintu nipareka battu ri tambaga, ia niaka 

ri dongkona anjo sampulo anrua patung sapi 


tambaga naalle tongi siagang napadongkoki 
ri dapara batua. 

18 Nampa lanri erona naalle pamaina karaeng 
Asyur, nabongkaraki kantorona karaenga ri 
BallaNa Batara, siagang natongko pakkebu 
oloanna karaenga. 

19 pau-pau maraengannaya ri passalana 
Karaeng Ahas, niaki nicata lalang ri 
kitta "Riwayana sikamma karaeng Yehuda." 

20 Matemi siagang nitarawammi Ahas ri 
pajerakkanna sikamma karaenga ri Kota 
Daud. Nampa nisambeang ri anana niarenga 
Hizkia ajari karaeng. 

17 l Ri taung makasampulo anrua 

ammarentana Karaeng Ahas ri Yehuda, 
anjo wattua Hosea anana Ela ajari karaeng 
Israel, siagang ammarentai ri Samaria 
salapang taung sallona. 

“Dorakai mae ri Batara, mingka tena 
nasangkamma jaina dosana siagang dosa- 
dosana sikamma karaeng Israel ammarentaya 
rnoloanganna. 

3 Nibunduki siagang nibetai ri Salmaneser 
karaeng Asyur, sagenna tunggala taungi 
musti abayara passare mae ri ia. 

4 Mingka ri sereang wattu, akkiringi Hosea 
tunisuro mange ri So karaeng Mesir untu 
appala bantuang. Nampa ammarimi Hosea 
abayara passare taung-taung mae ri Asyur. 
Ri wattunna naasseng Salmaneser anjo 

panggaukanna Hosea, najakkalami Hosea 
nampa napantama ri tarungkua. 

> Nampa battumo Salmaneser karaeng 
Asyur ambunduki Israel siagang angkurungi 
Samaria. Ri taung makatallunamo nikurung 
anjo Samaria, 

6iamintu ri makasalapannamo taung 
ammarenta Hosea, naempoimi Salmaneser 
Samaria. Nampa naengka tu Israel salaku 
tunitahang mange ri Asyur. Sipagang battu 
ri kenanga nitampakkangi ri kota Halah, 
sipagang maraengannaya ri ampina Binanga 
Habor ri daera Gozan, nampa sipagang pole 
ri kota-kota niaka ri parasangang Madai. 

7 Tuguruki Samaria lanri dorakai tu Israel 
mae ri Batara, Allataalana kenanga, ia lebaka 
ampasalamaki kenanga battu ri kakoasanna 
karaeng Mesir, siagang angngerangai 
kenanga assulu battu ri anjo parasanganga. 
Anynyombai kenanga ri rewata-rewata 
maraengannaya, 

8 siagang naturuki kabiasanna bansa-bansa 
lebaka Nabongka Batara ri wattunna maju 
bansa Israel ambunduki anjo bansa-bansaya. 
Naturuki bansa Israel kabiasang lebaka 
napattantu karaeng-karaeng Israel, 

9 siagang nagaukangi apa-apa tenaya 
Napabiangi Batara, Allataalana kenanga. 
Ambangungi kenanga tampa-tampa 
panynyombang rewata ri sikontu kotana 

kenanga, baji ri kota cadia kammayatompa ri 


Kota lompoa. 

10|rate ri sikamma bontoa, siagang 
irawanganna sikamma poko kayu lompoa, 
ambangungi kenanga tembo-tembo batu 
siagang patung-patung Dewi Asyera. 

11 Attunu tongi kenanga dupa ri sikontu 
tampa pakkorobangnganga untu rewataya, 
sangkamma kabiasanna bansa-bansa lebaka 
Nabongka Batara battu ri butta Kanaan. 
Anynyombai kenanga barhala, manna 
pole nipisangkai ri Batara. Sikontu anjo 
panggaukang jadalana kenanga ampanatki 
larroNa Batara. 

12(17:11) 

13 Akkiringi Batara siapa are tunisuro siagang 
nabi-nabiNa mae ri umma Israel siagang 
Yehuda untu ampabattui anne pappakainga 
kammaya: "Ammarimako agau jadala siagang 
turukimi parenta siagang hukkung lebaka 
Kupassareang mae ri boe-boenu siagang 
mae ri kau tete ri sikamma anjo atangKu, 
nabi-nabia." 

14 Mingka taerokai tu Israel siagang tu 
Yehuda mappilangngeri. Kapala batui kenanga 
sangkamma boe-boena kenanga tenaya 
natappa mae ri Batara, Allataalana kenanga. 

1 Taerokai tu Israel siagang tu Yehuda 
anturuki parenta- parentaNa Batara siagang 
tena namajarre ri parjanjiang lebaka 
napare siagang boe-boena kenanga. Tena 

najampangi sikamma pappakaingaNa, 
passangalinna anynyombai kenanga mae 
ri barhala-barhala tenaya matu-matunna, 
sagenna manna kalenna kenanga tena 
tommo matu-matunna. Naturuki kenanga 
panggaukanna bansa-bansa niaka ri ampina 
kenanga, manna pole nalebamo nipisangkai 
kenanga ri Batara. 

16 Nadakkai kabusuki sikamma hukkunNa 
Batara, Allataalana kenanga siagang appareki 
kenanga ruang kayu sapi tambaga untu 
nasomba. Appareki kenanga patung Dewi 
Asyera, anynyombai bintoeng siagang mae ri 
Rewata Baal. 

17 Napassareangi anana kenanga ajari 
korobang nitunu mae ri rewataya. Ammakei 
kenanga pangngissengang siagang appalaki 
pangngunju battu ri sanro-sanroa ia akkullea 
sipabicara siagang roh-roh tenaya naniciniki. 
Teai sipato batena anggaukang ngasengi anjo 
apa-apa tenaya Nangai Batara, 

18 sagenna larro sikalimo mae ri kenanga 
siagang tenamo Naparhatikangi kenanga. 
Napelaki kenanga battu ri butta lebaka 
Napassareang mae ri kenanga. la 
ammantanga tassesa iamintu kakaraengang 
Yehuda mami. 

19 Manna tu Yehuda tena todong 
namannuruki ri hukkung-hukkunNa Batara, 
Allataalana kenanga. Naturuki kenanga 
kabiasanna tu Israel, 

20jari tenamo Naani Batara sikontu umma 
Israel. Nahukkungi siagang Napassareangi 
kenanga mae ri musu-musunna kenanga 
sannaka pallana. Tenamo naNaparhatikangi 
kenanga, passangalinna Napelaki kenanga 
battu ri butta Napassareanga mae ri kenanga. 

21] ebana Nasala Batara tu Israel battu ri 
tu Yehuda, naangkami tu Israel Yerobeam 
anana Nebat ajari karaenna kenanga. Nampa 
naerammo Yerobeam anjo bansaya ambokoi 
Batara siagang anggaukangi dosa-dosa 
lompoa. 

22 Naturuki kenanga panggaukanna 
Yerobeam siagang tuli nagaukangi sikontu 
dosa nagaukanga Yerobeam, 

23s3genna kalebakkanna tenamo 
naniparhatikang kenanga ri Batara, 
passangalinna nipelami kenanga battu ri 
butta nipassareanga mae ri kenanga. Arupami 
anjo kajariang kammaya situru pappakainga 
lebaka Napassareang Batara mae ri kenanga 
tete ri ata-atanNa iamintu nabi-nabia. 
Kammami anjo nanierammo tu Israel mange 
ri butta pammelakkanga ri Asyur, siagang 
anjoremmi ammantang kenanga sagenna 
anne alloa. 

24 Salaku sambemna tu Israel lebakamo 
niengka mange ri anjo butta pammelakkanga, 
natampakkangi karaeng Asyur tau battua ri 
Babel, Kuta, Awa, Hamat, siagang Sefarwaim, 

anjoreng ri kota-kotana Samaria. Ammantang 
kabusumi anjo taua ri anjo kota-kotaya. 

23Ri wattu pakaramula ammantanna 
kenanga anjoreng, tena napakalompoi Batara; 
lanri kammanami anjo naNapabattumo Batara 
siapa are jaina singa untu angkanrei sipagang 
battu ri kenanga. 

26 Nampa napaumi taua mae ri karaeng 
Asyur angkanaya anjo tau nibolika 
ammantang ri kota-kotana Samaria tena 
najampangi rewatana anjo parasanganga. 
Lanri kammanami anjo nappabattumo 
rewataya anjoreng singa untu angkanrei 
kenanga. 

27 anri kammana anjo naparentakammi 
karaeng Asyur sollanna nikiring ammotere 
mange ri Samaria sitau imang battu ri 
kalaserenna anjo tau lebaka nitahang siagang 
nipela mange ri Asyur. Nakana karaenga, 
"Suroi ammotere siagang ammantang 
anjoreng sollanna akkulle naajara taua 
anjoreng ri passalana hukkung-hukkunna 
rewatana anjo parasanganga. " 

28Jari niamo sitau Imang Israel, ia 
lebaka niengka battu ri Samaria mange ri 
Asyur, ammotere siagang ammantang ri 
Betel. Anjoreng naajaraki rayaka angkana 
antekamma musti batena taua anynyomba ri 
Batara. 

29 Mingka anjo tau ammantanga ri Samaria 
tuli naparena barhala-barhala kalenna 

kenanga siagang naboliki lalang ri balla-balla 
nabangunga tu Israel lebaka ammantang 
anjoreng riolo. Tunggala golongang massing 
napapparekangi kalenna barhala ri kota 
massing napammantangia kenanga: 

30Tu Babel appareki patung Rewata 
Sukot-Benot, tu Kuta appareki patung Nergal, 
tu Hamat appareki patung Asima, 

31ty Awa appareki patung Nibhas siagang 
Tartak, siagang tu Sefarwaim napassareangi 
ana kalenna kenanga ajari korobang 
nitunu mae ri Rewata Adramelekh siagang 
Anamelekh. 

32 pantaranganna anjo rewata-rewataya 
nasomba, nasomba tongi kenanga Batara. 
Napilei battu ri allana kenanga arupa-rupa 
tau untu anggaukangi tugasa imanga siagang 
untu ampassareangi korobanga ri balla-balla 
barhalaya. 

33J ari, anynyombai kenanga ri Batara, 
mingka anynyomba tongi ri rewata-rewata 
kalenna kenanga, situru ada kabiasanna 
parasangang kabattuanna kenanga. 

34 Sagenna anne alloa tuli nagaukanna 
kenanga ada kabiasanna kenanga. Tena 
nanynyomba kenanga ri Batara siagang tena 
todong naturuki hukkung- hukkunNa siagang 
parenta-parentaNa Napassareanga mae ri 
jari-jarina Yakub, Naarenga todong Israel. 

33 | ebami appare parjanjiang Batara 
siagang umma Israel kamma anne: "Teako 

anynyombai mae ri rewata-rewata maraenga: 


teako sujuki anynyomba ri kenanga yareka 
nulayani kenanga, yareka assare korobang 
mae ri kenanga. 

36 pakalabirikKa, iNakke Batara, lebaka 
angngerangko assulu battu ri Mesir lalang 
koasa malompoKu, anynyombako ri Nakke 
siagang angngerangko passare mae ri Nakke. 

37 Tuli mannurukiko ri hukkung-hukkungKu 
siagang parenta-parenta lebaka Kutulisi untu 
ikau. Teako anynyombai mae ri rewata-rewata 
maraenga, 

38 siagang teako kaluppai parjanjiangKu 
siagang ikau ngaseng. 

39 Mannurukiko ri Nakke, Karaeng 
Allataalanu, nampa laKulappassangko battu ri 
musu-musunnu." 

40 Mingka tena namappilangngeri anjo 
panduduna Samaria; tuli mannagalana 
kenanga ri ada kabiasanna kenanga. 

“Jari anynyombai kenanga ri Batara, 
mingka anynyomba tongi mae ri barhala- 
barhalana kenanga. Manna sagenna anne 
alloa tuli nagaukanna jari-jarina kenanga anjo 
gau kammaya. 

18 l Ri taung makatallu ammarentana 

Karaeng Hosea, anana Ela ri Israel, 
anjo wattua Hizkia anana Ahas ajari karaeng 
ri Yehuda. 

2 Anjo wattua 25 taung umuruna siagang 
ammarental ri Yerusalem 29 taung sallona. 
Ammana niarengi Abia anana Zakharia. 

3 Nagaukangi Hizkia apa Nangaia Batara 
sangkamma nagaukanga Daud boe-boena. 
4 Naputtai tampa-tampa panynyombanga 
mae ri rewataya, siagang naruntungi 
tembo-tembo siagang patung-patung Dewi 
Asyera. Naancuru tongi ulara tambagaya bate 
parena Musa niarenga Nehustan. Nasaba, 
sagenna anjo wattua tuli attunu iji dupa 

tu Israel untu ampakalompoi anjo ulara 
tambagaya. 

P Ri allana sikamma karaeng Yehuda, 

baji rioloangannaya kammayatompa 
ribokoanganna Hizkia, tenamo 
sangkammanna. la tappaki ri Batara, 
Allataalana Israel, 

6siagang majarreki mae ri la. Tena naleba 
angngewa ri Batara. Sikontu parentaNa 
Batara nipassareanga tete ri Musa, nituruki 
toj eng-tojengi ri Hizkia. 

7Lanri kammanami anjo natuli nitulung 

ri Batara, sagenna ajari ngaseng sikontu 
usahana. Angngewai ri karaeng Asyur, 
siagang tena naero tundu mae ri ia. 
8Nabetai tu Filistin, siagang naalleangi 
tampa pammantanganna kenanga, battu ri 
desa kaminang cadia sagenna kota kaminang 
lompoa, kammayami Gaza siagang daera 
niaka ri tammulilina. 

9 Ri taung makaappa ammarentana Hizkia, 
ilamintu ri taung makatuju ammarentana 
Karaeng Hosea ri Israel, battumi Salmaneser 
karaeng Asyur ambunduki siagang angkurungi 
Samaria. 

10Ri wattunna narapimo tallun taung 
nikurung, tugurumi Samaria. Ri taung 
makaannang ammarentana Hizkia siagang ri 
taung makasalapang ammarentana Hosea ri 
Israel nakajariang anjo passalaka. 

11 Nampa naengka karaeng Asyur tu Israel 
salaku tunitahang mange ri Asyur; sipagang 
battu ri kenanga nipamantangi ri kota Halah, 
sipagang ri ampina Binanga Habor ri daera 
Gozan, na sipagang pole ri kota-kota niaka ri 
parasangang Madai. 

12 Tuguruki Samaria lanri tena namannuruki 
tu Israel ri Batara, Allataalana kenanga. 
Nasassali kenanga parjanjiang lebaka Napare 
Batara siagang kenanga, kammayatompa 
nadakkai sikontu parenta napabattua atanNa, 
Musa. Taerokai kenanga mappilangngeri 
siagang taerokai mannuruki. 

13 | alang taung makasampulo angngappa 
ammarentana Hizkia ri Yehuda, nibundukimi 
kota- kota Yehuda niaka tembo pattahanganna 
sagenna nibeta ri Sanherib karaeng Asyur. 

14) ari akkirimmi Hizkia mange ri Sanherib 
niaka ri Lakhis, kabara kammaya anne, 
"Inakke salama. Lanri kammana anjo, 
kupalaki ri katte poro kipamari lalomi 

ambunduki anne ikambe. Sikontu pappalatta 
lakuturukiangki." Appialimi Hizkia angkanaya 
musti akkiringi Hizkia mae ri ia 10.000 
kilogarang pera, siagang 1.000 kilogarang 
bulaeng. 

15 | anri kammana anjo, sikontu pera niaka 
lalang ri BallaNa Batara siagang niaka lalang 
ri pammolikanga ri balla karaenga nakirimmi 
Hizkia mae ri Sanherib. 

16 Manna bulaeng niaka ri pakkebu-pakkebu 
BallaNa Batara siagang lebaka napataba 
kalenna Hizkia irateanna sikamma pakkebuka 
naalle kabusuki nampa nakiring todong 
mange ri Sanherib. 

17 Mingka anjo karaeng Asyur akkiringi battu 
ri Lakhis pasukang lompo untu ambunduki 
Yerusalem. Anjo pasukanga nipimpingi ri 
tallu perwira tinggia pangkana, iamintu sitau 
panglima, sitau paurusu inungang, siagang 
sitau kapala pangawalana karaenga. Ri 
wattunna battu kenanga mange anjoreng ri 
kotaya, angngallemi kenanga tampa ri kokoa, 
lamintu niarenga Koko Penatu ri ampina 
solongang aloloroka battu ri balang bageang 
iratea. 

18 Nampa agora kenanga angkioki Karaeng 
Hizkia. Jari niamo tallu pagawena Hizkia 
assulu ambuntuli kenanga. Anjo tallua 
pagawe iamintu Elyakim anana Hilkia kapala 
ruma tanggana balla karaenga, Sebna 

jurutulisina parasanganga, siagang Yoah 
anana Asaf jurutulisina balla karaenga. 

19 kalaserenna anjo perwira tantarana 
Asyur angkana ri kenanga, "Pabattuangi 
Karaeng Hizkia anne kananna karaeng Asyur 
angkanaya, Angngapa nanukana kalennu 
kassa? 

20 Nukana kapang poro bicara bawang 
akkulle ansambeangi akkalaka siagang 
kakassakkanna tantaraya? Inai nupattoang 
sagennu barani angngewai Asyur. 

21 Memang nurannuangi bantuanna Mesir; 
mingka anjo panggaukang kammaya 
sanrapangko tau ammake poko rea ajari 
takkang. Tepoki sallang anjo takkanga nampa 
natodo limannu. Kammaminjo alarapanna 
karaeng Mesir mae ri tau manrannuanga mae 
ri la." 

22? Nampa nasambungi bicaranna anjo 
perwirana tantara Asyur angkana, "Yareka 
nukana lamanrannuangko mae ri Batara, 
Allataalanu? Ri wattunna naparentakang 
Hizkia sollanna tu Yehuda siagang tu 
Yerusalem poro ri dallekannaji bawang tampa 
pakkorobangnganga akkulle anynyomba, 
sai latonji anjo tampa pakkorobangnganga 
siagang tampa-tampa panynyombanga ri 
Batara naancuru? 

23 Kamma-kamma anne lalang arenna 
karaeng Asyur barania ambotori angkanaya 
punna nisareko 2.000 kayu jarang, mattantu 

tenana taunnu sikamma anjo jaina untu 
ambaei anjo jJaranga! 

24 Manna untu angngewayai perwira 
tantarana ikambe kaminang tunaya, 
tena todong nanukullei. Mingka kammaji 
manrannuannu angkanaya lakkiringi karaeng 
Mesir bantuang kareta pabundukang siagang 
pasukang ajarang! 

25 Nukapangi angkanaya nabundukiko 
ikambe siagang nakibeta parasangannu 
natanibantua ikambe ri Batara? KalenNa 
Batara ansurol ikambe ambunduki siagang 
angngancuruki parasangannu!" 

26 Nakanamo Elyakim, Sebna siagang Yoah ri 
anjo perwiraya, "Abicaraki lalang bicara Aram 
karaeng, kakkulleji napahang ikambe. Teaki 
ammakei bicara Ibrani, gassingka napahangi 
raya niaka irate anjoreng ri tembona kotaya." 

27 Appialimi anjo perwiraya angkana, "Apaka 
nukana untu ikauji bawang siagang karaennu 
nakunisuro ampabattui yangasenna anne? 
Tena! Nisuro tonga abicara mae ri raya niaka 
ammempo irate ri anjo temboka lanuaganga 
angkanrei tai kalenna siagang angnginungi 
mea kalenna." 

2 Nampa ammenteng anjo perwiraya 
siagang agora lalang bicara Ibrani angkana, 
"Pilangngeri anne apa nakananga karaeng 
Asyur angkanaya, 

29Teako eroki niballe-ballei ri Hizkia; tena 
nakkulle ampasalamakko. 

30Teako pilangngeri panynyonyona untu 
manrannuang ri Batara. Teako kapangngi 
angkanaya laNapasalamakko Batara yareka 
laNarompai tantara Asyur untu angngallei 
kotanu. 

31 Teako pilangngeri Hizkia. Inakke, karaeng 
Asyur ansuroko sollannu assulu battu ri 
kotaya siagang nupassareang kalennu. 
Sinampe akkullei nukanre rappo anggoro 
battua ri koko kalennu, siagang nukasia 
rappo ara battua ri poko ara kalennu, 
kammayatompa angnginung jene battu ri 
bungung kalennu, 

32 -3gennu kupalette mange ri sereang 
parasangang eroka sangkamma parasangang 
kalennu. Anjoreng nia koko anggoro arappoa 
untu ikau, siagang koko gandung assarea 
wassele labu untu kanrenu. Anjoreng ri 
parasanganga Jai poko zaitun, minynya 
zaitun siagang jene bani. Punna nuturuki 
apa kupassuroanga mae ri kau, lattallasakko 
labu umurunu. Teako pilangngeri Hizkia! 
Poro eronaji amballe-balleiko angkanaya 
laNapasalamakko Batara. 

33 Maka lebaki rewatana bansa maraenga 
ampasalamaki parasanganna battu ri 
kakoasangku? 

34 kemaeji rewata-rewatana parasangang 
Hamat siagang Arpad? Kemaeji rewata- 
rewata Sefarwaim, Hena, siagang Iwa? 
Niakka battu ampasalamaki Samaria? 

35 Rewata kereanga leba allappassangi 


parasanganna battu ri kakoasangku? Kemae 
lakkulle Batara ampasalamaki Yerusalem?" 

36 Nalangngerena anjo kana kammaya, tena 
nappiali panduduna Yerusalem, lanri lebami 
niparentakang ri Karaeng Hizkia sollanna 
amereki mamo kenanga. 

37) ari nakekkemi pakeanna Elyakim, Sebna 
siagang Yoah ajari pammatei ri sinana 
pamaina, nampa alampa mange allaporoki 
mae ri karaenga anjo apa lebaka napau anjo 
perwirana tantara Asyur. 

19 l Ri wattu nalangngerena Karaeng 

Hizkia laporanna anjo tau tallua, 
nakekkemi pakeanna siagang ammakemi 
kaeng karung tanra sinana pamaina, nampa 
alampa mange ri BallaNa Batara. 

2 Nampa nasuro Elyakim, kapala ruma 
tanggana balla karaenga, Sebna jurutulisina 
parasanganga, siagang sikamma imang 
toayamo, untu alampa mange ri Nabi Yesaya 
anana Amos. Ammake tommi kenanga kaeng 
karung. 

3 | aminne pasanna Hizkia napabattua 
kenanga mae ri Yesaya, "Anne alloa natujua 
susa; nihukkungki siagang nitunaiki. 
Rapangki baine eroka ammana mingka 
tenamo kagassinganta. 

4 Niamo sitau panglima tinggi pangkana battu 
nasuro karaeng Asyur untu antunai Allataala 
mattallasaka. Inai angngassengi, gassingka 

Nalangngeremi Karaeng Allataalanu anjo 
kana-kana mappakatunaya mae ri KalenNa, 
siagang Nahukkung tau lebaka ampasuluki 
anjo kana kammaya. Lanri kammana anjo 
appala doang laloko mae ri Allataala untu 
taunta attallasaka ija." 

3 Lebana natarima Yesaya anjo pasang 
battua ri Hizkia, 

#nasuromi anjo sikamma tau nisuroa 
ampabattui pappialinna Yesaya angkana, 
"Nakana Batara, teaki mallakki allangngereki 
anjo kana-kana napabattua anjo ata-atanna 
karaeng Asyur angkanaya takkulleai Batara 
allappassangki. 

7 Batara lampakamallaki anjo karaeng Asyur 
sollanna naparhatikang kabara anginga 
sagenna ammotere mae ri parasanganna, 
siagang anjorengi lanibuno." 

8 Anggappai kabara anjo panglimana 
tantara Asyur angkanaya alampami karaenna 
ambokoi Lakhis siagang sitabangi abundu 
sipabaliang tau niaka ri kota Libna, tena 
nabella battu ri anjo tampaka. Jari alampami 
anjo perwiraya mange anjoreng untu 
assigappa anjo karaenna. 

9 Lebami anggappa karaeng Asyur kabara 
angkanaya niami lalang pajappang pasukang 
Mesir nipimpinga ri Tirhaka karaeng Sudan 
untu battu ambunduki kenanga. Lanri 
kammana anjo, akkirimmi karaeng Asyur 
sura mange ri Hizkia karaeng Yehuda. 

10 kammami anne bonena anjo suraka, 
"Teako eroki niballe-ballei ri anjo janjinNa 
Allataalanu iamintu nupattoanga angkanaya 
tena nulatuguru antama ri limangku. 

ll ebami nulangngere angkanaya sikontu 
parasangang lebaka nabunduki karaeng- 
karaeng Asyur, niancuru tabasikali kabusuki. 
Teako kapangngi angkanaya lakkulleko 
talappasa! 

12Ri wattunna naancuru boe-boeku 
lamintu kota Gozan, Haran, siagang Rezef, 
kammayatompa nabuno tu Eden niaka 
ammantang ri Telasar, tena manna sere 
battu ri rewata-rewatana kenanga akkulle 
ampasalamaki kenanga. 

13 Kemaeji karaeng-karaenna kota Hamat, 
Arpad, Sefarwaim, Hena, siagang Iwa?" 

14 Natarimai Hizkia anjo suraka battu ri 
sikamma anjo tunisuroa, nampa nabaca. 
Nampa alampa mange ri BallaNa Batara, 
siagang napakarang anjo suraka ri dallekanNa 
Batara, 

15 nampa appala doang angkana, "O Batara, 
Allataalana tu Israel, niaka ri empoang 
kalabiranNa irate ri patunna malaeka 
akkanyika, tena ruanTa Allataala makoasaya 
mae ri sikontu kakaraenganga ri tompona 
buttaya. |Kattemi ampajari langika siagang 
buttaya. 

160 Batara, Kiparhatikang laloi apa 
kajarianga mae ri kambe kamma-kamma 

anne. Kipilangngeri anjo sikontu kana-kana 
appakatunana Sanherib mae ri Katte, 
Allataala mattallasaka! 

17 Naasseng ngasengi ikambe, o Batara, 
angkanaya anjo karaeng-karaeng Asyur jaimi 
bansa siagang parasangang naancuru. 

18 Manna rewata-rewatana kenanga natunu 
tongi siagang naancuruki, lanri anjo rewata- 
rewata kammaya tena sikali kakoasanna. 
Anjo kenanga poro patung kayuji siagang 
batuji, iamintu bate parena rupataua. 

190 Batara, Allataalana ikambe, 
Kilappassang laloi ikambe battu ri anjo 
tu Asyur, sollanna akkulle naasseng sikontu 
bansaya ri lino angkanaya iKatteji bawang 
Allataala." 

20 Nampa akkiring pasang Nabi Yesaya mae 
ri Karaeng Hizkia angkanaya salaku pappiali 
mae ri pappala doanna karaenga, 

21 Nakana Batara, "Nakakkaliko siagang 
nacau-cauko kota Yerusalem, Sanherib. 

22 Maka nuassenji angkanaya inai anjo 
nupakkana- kanal siagang nupakatuna? 
INakke, Allataalana tu Israel, Allataala 
matangkasaka! Teai sipato tampona 
panggaukannu mae ri Nakke. 

23 Akkiringko tau untu abicara tena 
bua-buana angkanaya lanri jaina kareta 
bundunu nakkulle nubeta moncong-moncong 
kaminang tinggia ri Libanon. Nupattampo- 
tampoangi angkanaya nutabangi poko-poko 

camara kaminang tinggina siagang kaminang 
gagana kammayatompa nupantamakki 
romang-romang kaminang lompona. 

24 Nupattampo-tampoang tongi angkanaya 
angngekeko bungung nanuinung jenena 
ri parasangang-parasangang maraenga, 
kammayatompa angkanaya naonjo-onjokangi 
tantaranu anjo Binanga Nil sagenna ajari 
kalotoro. 

25 Tenapaka naleba nulangngere angkanaya 
yangasenna anjo kajariang kammaya 
iINakke leba anrancanakangi battu riolo 
memang? Nampa kamma-kamma anne 
iNakke anggaukangi. |Nakkemi assareko 
koasa untu angngancuruki kota-kota niaka 
pattahanganna sagenna ajari kamma loro. 

26 Sikamma tau ammantanga anjoreng tena 
kullena; tabangkai siagang mallaki kenanga. 
Rapangi kenanga ruku niaka ri paranga 
yareka ruku attimboa rate ri pattongkona 
ballaka, ajari kalotoroka punna niiri ri anging 
bambang battu raya. 

27 Mingka Kuassengi sikontu katallassannu. 
Kuassengi apa nugaukanga siagang 
kemae- kemae lampanu. 

28 Kuassengi angkanaya larro sikaliko 
mae ri Nakke, siagang Kulangngere tommi 
anjo kana-kana tamponu. Kamma-kamma 
anne Kusareimi pakkai kamurunnu siagang 
Kupitabaimi samang bawanu, sollannu akkulle 

Kurenreng ammotere battu ri oloang nuoloa 
ri wattunnu battu." 

29 Akkiring tongi Nabi Yesaya pasang 
kammaya anne mae ri Hizkia, "laminne 
lajari pammatei mae ri kau. Anne taunga 
siagang taung ri dallekanga langnganrei taua 
gandung attimbo kale-kalea. Mingka punna 
lebaki anjo akkullei taua alamung gandung 
siagang anggoro kammayatompa nakasiaki 
wasselena. 

30 | acoppongi katallassanna tu Yehuda niaka 
ija attallasa rapang lamung-lamung lantang 
dudua akana narappo Jai. 

31[ ania tau salama ri Yerusalem siagang 
irate ri Bulu Sion, lanri lebanamo Napattantu 
Batara angkanaya lakajariangi anjo kammaya. 

32 | aminne Napaua Batara ri passalana 
karaeng Asyur: Tena nalanapantamakki 
Yerusalem yareka tena nalanapabuccu 
panana mange anjoreng ri kotaya. Tena 
tantara angngeranga sanjata lareppese mae 
ri anjo kotaya, siagang tena nalanibangung 
tembo pakkurung ri tammulilina. 

33 | ammotereki karaeng Asyur rioloang 
naoloa ri wattunna battu, natena 
napantamakki anjo kotaya. | Nakke, 

Batara anne akkana kamma. 

34 | aKualleangi siagang laKulalangi kota 
Yerusalem lanri kalabirangKu siagang lanri 
parjanjiangKu siagang atangKu Daud." 

33|a memang anjo bangngia nabattumo 


MalaekaNa Batara ri pakkemaanna tu Asyur 
siagang nabuno tantarana nia 185.000 
jaina. Ammukona baribasa tassimbungi 
mange-mange mayana kenanga. 

36] ari ammundurumi Sanherib karaeng 
Asyur nampa ammotere mange ri Niniwe. 

37Ri sereang allo, sitabanna anynyomba 
lalang ri balla panynyombanga ri Rewata 
Nisrokh, nibunomi siagang padang ri 
Adramelekh siagang Sarezer ana-ana 
buranena tonji. Lebaki anjo larimi kenanga 
mange ri parasangang Ararat. Jari ana 
buranena maraenga iamintu niarenga 
Esarhadon ansambeangi ajari karaeng. 
20 ' Ri anjo wattua garring lattangi 

Karaeng Hizkia. Sanna sikali anjo 
garrinna sagenna abirimmo mate. Battumi 
Nabi Yesaya anana Amos angkunjungi siagang 
nakana, "Appasangi Batara sollanna kipaleba 
sikontu urusanga, nasaba tena kilajari baji. 
Tenamo nasallo kimate. " 

2 Assaile maemi ri temboka Karaeng Hizkia 
nampa appala doang angkana, 

3 O Batara, Kiurangi laloi angkanaya lebami 
kupare ata kalengku mae ri Katte, majarreka 
siagang tulusuki pamaikku mae ri Katte. 
Tuli kuusahai anggaukangi apa Kikaerokia." 
Nampa angngarru Hizkia sanna sinana 
nasaring nyawana. 

4 Alampami Yesaya ambokoi Hizkia, mingka 
tenanapa nassulu battu ri paranglakkeng 
tangngana balla karaenga, nisuroi ri Batara 

3 ammotere mange ri Hizkia, karaenna 
UmmaNa Batara, siagang napabattui pasang 
kammaya anne, "INakke, Batara, Allataala 
nisombaya ri boenu Daud, Kulangngeremi 
pappala doannu siagang Kucinimi jene 
matannu. LaKupammolleko battu ri garrinnu, 
ammembara lalampako mange ri BallakKu. 

6| aKutambai umurunu 15 taung pole. Ikau 
siagang kota Yerusalem laKulappassangko 
battu ri karaeng Asyur. Anne kotaya 
laKulalangngi lanri kalabirangKu siagang lanri 
parjanjiangKu siagang atangKu Daud." 

7 Nampa nasuro Yesaya taua alica rappo ara 
nampa napasapu mae ri lattanna karaenga 
sollanna ammolle. 

8 Akkutanammi Karaeng Hizkia angkana, 
"Apa pammateina manassana angkanaya 
laNapammollea Batara siagang ammembara 
lakkullema mange pole ri BallaNa Batara?" 

9 Appialimi Yesaya angkana, "LaNasareki 
pammatei Batara lamintu angkanaya 
laNarupai jJanjinNa. Kamma-kamma anne, 
kereanga kikaeroki: Nipamajui 10 garisi 
taung-taunna anjo pajojo orolojia yareka 
nipammunduruki 10 garisi?" 

10 Nakanamo Hizkia, "Tenaja nasusa 
ampamajui 10 garisi taun-taunna anjo 

pajojoka. Lanri kammana anjo paundurumi 
10 garisi." 

11 Appala doammi Yesaya mae ri Batara, 
nampa Napaunduru Batara 10 garisi anjo 
pajojo orolojia. 

12 Anjo wattua karaeng Babel, iamintu 
niarenga Merodakh-Baladan anana Baladan, 
nalangngereki kabarana angkanaya beru 
ammollei Karaeng Hizkia battu ri garrinna. 
Jari niamo tau nasuro angngerang sura 
siagang hadia mae ri Karaeng Hizkia. 

13 Nabuntulumi Hizkia anjo sikamma 
tunisuroa, siagang napappicinikammi mae ri 
kenanga sikontu kakalumanynyangnganna, 
lamintu bulaeng, pera, rampa-rampa 
siagang minynya wangi, kammayatompa 
sikontu pakkakasa bunduna tantarana. 
Tena manna sikede apa-apa niaka ri 
balla kakaraenganna siagang ri sikontu 
kakaraenganna tanapappicinikang mae ri 
kenanga. 

14 Nampa andallekang Nabi Yesaya ri 
Karaeng Hizkia nakkutanang angkana, "Battu 
kemae ngasengi anjo taua? Apa nakana 
kenanga?" Appialimi Hizkia angkana, "Tau 
battu ri Babel, parasangang bella." 

15 Akkutanammi pole Yesaya angkana, "Apa 
nacini kenanga ri balla karaenga?" Appialimi 
Hizkia angkana, "Yangaseng-ngasenna! 
Tena manna sikede apa-apa niaka lalang 
ri pammolikang barang-baranna balla 

kakaraenganga takupappicinikang mae ri 


kenanga." 

16 Nampa nakanamo Yesaya mae ri 
karaenga, "Nakana Batara angkanaya 

17 nia sallang sere wattu nanilaling mange ri 
Babel sikontu kakalumanynyangngang niaka 
lalang ri balla kakaraengannu siagang sikontu 
apa-apa napassareanga boe-boenu sagenna 
anne alloa. Tena lammantang tassesa. 

18 Nia battu ri ana cucunnu lanialle siagang 
lanipajari pagawe balla karaeng untu allayani 
karaeng Babel." 

19 Appialimi Karaeng Hizkia angkana, "Baji 
tongi anjo pasanNa Batara nupabattua mae 
ri nakke." Appiali kammai anjo lanri nakana 
pikkiranna: "Assala tulusu sannangi siagang 
amangi kakaraengangku lalang attallasakku. " 

20 Pau-pau maraengannaya ri passalana 
Karaeng Hizkia, ri passalana jasa-jasa 
kabaranianna, siagang antekamma batena 
appare kollang siagang solongang jene 
untu ampaloloroki jeneka mange ri 
kotaya, yangasenna niaki nicata lalang ri 
kitta "Riwayana sikamma karaeng Yehuda." 

21Matemi Hizkia, nampa anana niarenga 
Manasye ansambeangi ajari karaeng. 

2 1 l Wattunna ajari karaeng Manasye ri 
Yehuda nampai 12 taung umuruna, 

siagang ammarental ri Yerusalem 55 taung 

sallona. Ammana niarengi Hefzibah. 

2Dorakai Manasye ri Batara, lanri 
naturuki kabiasang jadalana bansa-bansa 
nabongkaya Batara battu ri Kanaan ri 
wattu napantamakkinna tu Israel anjo 
parasanganga. 

3Tampa-tampa panynyombanga 
mae ri rewataya iamintu lebaka 
naputta Hizkia manggena, nabangungi 
ammotere. Ambangungi tampa-tampa 
pakkorobangngang untu anynyomba mae ri 
Baal, kammayatompa appareki patung Dewi 
Asyera, sangkamma todong nagaukang Ahab 
karaeng Israel. Anynyomba tongi Manasye 
mae ri bintoeng-bintoenga. 

4Lebami Napau Batara angkanaya anjo 
Yerusalem tampa kahaderanNa siagang 
tampa panynyombang mae ri KalenNa: 
mingka anjoremmi, iamintu ri BallaNa Batara 
leba Manasye ambangung tampa-tampa 
pakkorobangngang untu rewata-rewataya. 

P Ri anjo ruaya paranglakkenna BallaNa 
Batara nabangungi Manasye tampa-tampa 
pakkorobangngang untu anynyomba mae ri 
bintoeng-bintoenga. 

6 Ana kalenna napassareang ajari korobang 
nitunu. Nagaukang tongi Manasye gau- 
gau sanroa, ajari paciniki, ammakei 
pangngissengang, siagang appalaki 
pangngunju mae ri roh-roh tanicinika. Sanna 
dorakana mae ri Batara sagenna napanaimo 
larroNa Batara. 

7? Gambarana Dewi Asyera naboliki lalang ri 
BallaNa Batara, padahala ri passalana anjo 
tampaka lebami Napau Batara mae ri Daud 
siagang anana iamintu Salomo angkana, 
"Anne BallakKu siagang anne kota Yerusalem, 
lebami Kupile battu ri allana daera sampuloa 
anrua suku Israel, iamintu tampa lebaka 
Kupattantu ajari tampa panynyombang mae 
ri KalengKu. 

8Na punna naturuki umma Israel sikontu 
parentaKu siagang hukkung-hukkung 
napassareanga Musa atangKu mae ri 
kenanga, tena nalaKulappassang kenanga 
nibongka battu ri parasangang lebaka 
Kupassareang mae ri boe-boena kenanga." 
9 Mingka tu Yehuda tena namamnuruki ri 
Batara, na balalo Manasye angngerangi 
kenanga mae ri gau-gau dosa labi 
jadalaka na dosa nagaukang bansa-bansa 
nibongkaya ri Batara battu ri Kanaan ri 
wattunna napantamakki umma Israel anjo 
parasanganga. 

10] anri kammana anjo, tete ri sikamma 
nabia, ata-atanNa Batara, Nakanamo Batara, 
11 "Karaeng Manasye teai sipato jadalana. 

Bella labi jadalana panggaukanna na 
panggaukanna tu Kanaan. Lanri barhala- 
barhala napareka nanaerang tu Yehuda 
mange ri gau dosaya. 

12 anri kammana anjo, Karaeng Allataala 
nisombaya ri tu Israel, lappabattui bala 

sannaka lompona mae ri Yerusalem siagang tu 


Yehuda sagenna sikamma tau allangngerekai 
anjo apa kajarianga latabangka kabusuki. 

13 | a4Kuhukkungi Yerusalem sangkamma 
batena Kuhukkung Samaria siagang Ahab 
karaeng Israel kammayatompa Jari-Jarina. 
LaKubarrasaki sagenna tangkasa sanrapang 
panne lebaka nibissai nampa nipatinompang. 

14 Panduduna nia tassesa laKubalang 
parekangi nibeta ri musunna ia langngalleai 
siagang langngellakai parasanganna kenanga. 

15 Yangasenna anjo sikammaya laKugaukangi 
mae ri UmmakKu lanri dorakai kenanga 
mae ri Nakke siagang napanaiki larroKu 
appakkaramula battu ri assuluna boe-boena 
kenanga battu ri butta Mesir sagenna anne 
alloa." 

16 pantaranganna agau dosana tu Yehuda 
mae ri Batara lanri anynyombana barhala, 
Manasye sanna todong jaina tau tena salana 
nabuno sagenna tassolommo ceraka ri 
kere- keremae ri Yerusalem. 

17 Pau-pau maraengannaya ri passalana 
karaeng Manasye siagang dosa-dosa 
nagaukanga, niaki nicata lalang ri 
kitta "Riwayana sikamma karaeng Yehuda." 

18 Matemi siagang nitarawammi Manasye 
ri koko balla karaenga, iamintu koko Uza. 
Nampa ana buranena niarenga Amon 
ansambeangi ajari karaeng. 

19 Ymuruna Amon ri wattunna ajari karaeng 


Yehuda iamintu 22 taung siagang ammarentai 
2 taung sallona ri Yerusalem. Ammana 
niarengi Mesulemet anana Harus, tu Yotba. 

20Sangkamma todong manggena, doraka 
tongi mae ri Batara. 

21 Naturuki sikamma panggaukanna 
manggena, siagang anynyombai ri 
barhala-barhala nasombaya manggena. 

22 Tena nattallasa situru eroNa Batara, 
balalo nabokoi Batara, Allataala nisombaya ri 
boe-boena. 

23 Assikongkoloki pagawe- pagawena karaeng 
Amon angngewa ri ia siagang nibunomi ri 
balla karaenga. 

24 Mingka nibunoi ri raya Yehuda anjo 
sikamma tau ambunoai karaeng Amon, 
nampa anana Amon niarenga Yosia naangka 
kenanga ajari karaeng. 

25 Pau-pau maraengannaya ri passalana 
Amon niaki nicata lalang ri kitta "Riwayana 
sikamma karaeng Yehuda." 

26 Nitarawangi Amon ri pajerakkang niaka ri 
koko Uza. Nampa Yosia anana ansambeangi 
ajari karaeng. 

2 2 l Ri wattunna ajari Karaeng Yosia ri 

Yehuda nampami 8 taung umuruna, 
siagang ammarental ri Yerusalem 31 taung 
sallona. Ammana niarengi Yedida anana 
Adaya, tu battu ri Bozkat. 


2 Raja-raja 22.21 8 105 

2 Yosia nagaukangi apa Nangaia Batara. 
Naturuki panggaukanna boena iamintu 
Karaeng Daud, siagang naturuki tojeng- 
tojengi sikontu hukkunNa Allataala. 

3 Nia sitau jurutulisina Yosia, iamintu 
niarenga Safan anana Azalya, cucunna 
Mesulam. Ri taung makasampulo assagantuju 
ammarentana Karaeng Yosia, appasulumi 
parenta kamma anne Yosia mae ri anjo 
jurutulisina, "Alampako mange ri Imang 
Lompo Hilkia ri BallaNa Batara, siagang 
pappalakki laporang ri passalana siapa 
jaina doe lebaka napassere sikamma imang 
tugasaka ri pakkebu antamaya ri BallaNa 
Batara. 

4(22:3) 

3 Suroi nanapassareang anjo doeka mae 
ri skamma pangawasa Jama-jJamang 
pakabajikianna BallaNa Batara. Musti napakei 
kenanga anjo doeka untu ambayaraki gajina 

6 sikamma tukang kayua, tukang 
bangunanga, tukang batua, kammayatompa 
untu ammalli kayu siagang batu 
niparalluanga. 

7 Anjo sikamma pangawasa jama-jamanga 
sanna lambusuna, jari tenamo naparallu 
nipappalakki laporang ri passalana doe 
nipassareanga mae ri kenanga." 

8 Napabattui Safan parentana karaenga ri 
Hilkia, nampa nacarita Hilkia mae ri Safan 
angkanaya lebaki nagappa ammotere kitta 

hukkung-hukkunNa Batara ri BallaNa Batara. 


Napassareangi Hilkia anjo kittaka mae ri 
Safan, nampa nabaca Safan. 

9 Ammoteremi Safan mae ri karaenga 
siagang nalaporo angkanaya anjo doe nibolika 
ri BallaNa Batara lebami nialle siagang 
nipassareang ri sikamma atanna karaenga, 
mae ri sikamma pangawasana Jama-jamang 
pappakabaji ri BallaNa Batara. 

10 Nampa nakana Safan, "Anne kittaka 
nasareanga Hilkia." Nampa nabaca Safan 
anjo kittaka untu karaenga. 

ll Nalangngerena karaenga antekamma 
bonena anjo kittaka, nakae-kaemi pakeanna 
napakamma sina pamaina. 

12 Nampa naparentakang karaenga mae 
ri Imang Hilkia, Ahikam anana Safan, 
Akhbor anana Mikha, Safan jurutulisina 
parasanganga, siagang Asaya pambantuna 
karaenga, angkana, 

13"Alampako mange akkutanang ri Batara 
untu inakke siagang untu sikontu raya Yehuda 
ri passalana anne kittaka. Larroi Batara mae 
ri katte lanri tenana nagaukangi boe-boeta 
parenta-parenta niaka tattulisi lalang ri anne 
kittaka." 

14) ari alampami Hilkia, Ahikam, Akhbor, 
Safan siagang Asaya mange appala 
pangngunju ri sitau baine niarenga 
Hulda, iamintu nabi niaka ammantang 
ri pakkampongang berua ri Yerusalem. 

Buranenna niarengi Salum anana Tikwa, 


cucunna Harhas, Jama-jamanna iamintu 
pangurusu pakeang sambayang ri BallaNa 
Batara. Lebana nalangngere kasingaranna 
kenanga, 

1 nasuromi kenanga ammotere mae ri 
karaenga na napabattu kananNa Batara 
kammaya anne: 

16" aKuhukkungi Yerusalem siagang sikontu 
panduduna sangkamma niaka tattulisi lalang 
ri kitta beru nibacaya ri karaenga. 

17 LebaMa nabokoi kenanga siagang 
assaremi kenanga korobang mae ri 
rewata-rewata maraenga. Sikontu anjo apa 
nagaukanga kenanga napanaiki larroKu. 
LarroA mae ri Yerusalem, siagang tena 
nakkulle nipanaung larroKu. 

18 Mingka ri passalana Karaeng Yosia, 
iaminne pasangKu, Karaeng Allataalana 
Israel, Lebanamo nulangngere apa niaka 
tattulisi lalang ri anjo kittaka, 

19 assesselalang mako siagang 
nupakatunami kalennu ri dallekangKu. 
Lebami Kugammara Yerusalem siagang 
panduduna angkanaya eroki Kuhukkung. 
Eroki Kupajari anjo kotaya sanna 
appakamallana nicini, siagang laKupajari 
anjo arenna Yerusalem kana pattunra. 
Mingka ri wattunna nulangngere anjo kana 
panggammarakKu, angngarru mako siagang 

nukae-kaemi pakeannu napakamma sina 


pamainu. Kulangngeremi pappala doannu, 

20 lanri kammana anjo tena nalaKuhukkung 
Yerusalem lalang attallasanu ija. Lasannangko 
sallang punna lamateko." Jari ammoteremi 
anjo sikamma tau nisuroa mae ri karaenga 
nampa napabattu anjo pasanga. 

2 3 l Nakioki Karaeng Yosia sikontu 

pamimpinna tu Yehuda siagang 
Yerusalem. 

2 Nampa alampa siagang kenanga mange 
ri BallaNa Batara, nipinawang ri sikamma 
imanga, sikamma nabia siagang sikontu 
rayaka, baji tu kasi-asia kammayatompa 
tukalumanynyanga. Ri dallekanna ngaseng 
kenanga, ri ampina benteng untu karaenga, 
ammentemmi karaenga nampa nabacakang 
kenanga siagang sara lompo sikontu bonena 
anjo kitta parjanjiang beru nigappaya lalang 
ri BallaNa Batara. Nampa appare karaenga 
parjanjiang siagang Batara untu lamannuruki 
mae ri la, siagang lanagaukangi sikontu 
parentaNa siagang hukkung-hukkunNa, 
attoj eng-tojengi anggaukangi ri pamaina 
siagang nyawana. Ajanji tongi karaenga 
lanarupai apa Napattantua Batara lalang ri 
parjanjianNa siagang UmmaNa sangkamma 
niaka tattulisi lalang ri anjo kittaka. Sikontu 
rayaka amminawang turu tommi ajanji untu 
lanaturuki anjo parjanjianga. 

3 (23:2) 

4Lebaki anjo naparentakammi karaenga 
mae ri Imang Lompo Hilkia, sikamma imang 
pambantua siagang sikamma pangawala 
tugasaka ri pakkebu BallaNa Batara, sollanna 
napasulu battu ri anjo Ballaka sikontu 
pakkakasa lebaka nipake untu anynyomba 

ri Baal, Dewi Asyera, siagang bintoeng- 
bintoenga. Sikontu anjo barang kammaya 
natunui Karaeng Yosia ri pantaranna kotaya 
ri ampina Kabung Lappara Kidron, nampa 
nierang auna mange ri Betel. 

> Napasuluki sikamma imang lebaka 
niangka ri karaeng-karaeng Yehuda untu 
anjamaya ri tampa panynyombanga mae ri 
rewata-rewataya ri kota-kota Yehuda siagang 
ri tammulilina Yerusalem; kammayatompa 
imang assarea korobang mae ri Baal, 
mataalloa, bulanga, kammayatompa 
bintoeng-bintoenga na maraengannaya. 
6Patunna Dewi Asyera napasuluki battu ri 
BallaNa Batara, nampa naerang assulu ri 
pantaranna kotaya, mange ri Kabung Lappara 
Kidron. Anjoreng nitunumi anjo patunga, 
nampa nidengka sagenna alusu cumina, 
siagang nipakioro auna irate ri pajerakkang 
tujaia. 

7Sikontu kamaraka lalang ri BallaNa Batara 
lebaka napake baine pasundalana balla-balla 
panynyombanga untu anggaukangi gau 
salana salaku panynyomba mae ri rewataya, 
niputta kabusuki. (Lalang ri anjo kamaraka 

napakei tubai-bainea attannung kaeng untu 
nipake anynyomba mae ri Dewi Asyera.) 

8 Sikontu imang-imang niaka ammantang 
ri kota-kotana Yehuda nisuro kabusuki 

ri Yosia battu ri Yerusalem. Nampa 
kemae-kemae ri sikontu parasangang 
Yehuda, iamintu ri tampa-tampa lebaka 
napammantangngi imang-imanga assare 
korobang, napanraki kabusuki Yosia tampa- 
tampa pakkorobangnganga mae ri rewataya. 
Anjo imang-imanga tenamo nanipabiangi 
ammimping sambayang lalang ri BallaNa 
Batara. Mingka akkulleji kenanga angnganre 
roti tenaya nammake pagambang iamintu 
nipasadia untu aganna kenanga maraenga. 
Sikamma tampa pakkorobangngang untu 
panynyombang mae ri rewataya iamintu 
niaka ri ampina Pakkebu Lompo Yosua, 
walikotana anjo parasanganga, niruntung 
kabusuki. Anjo pakkebu lompoa niaki ri sari 
kairinna Pakkebu Lompo Uru-urua ri oloang 
antamaka ri kotaya. 

9 (23:8) 

l0Tofet, iamintu tampa panynyombanga 
mae ri rewataya ri Kabung Lappara Hinom, 
napanraki tongi. Lanri kammana anjo tenamo 
tau akkulle ampassareangi anana untu ajari 
korobang mae ri Rewata Molokh. 

11 Sikontu jarang nisalaka untu karaeng- 
karaeng Yehuda untu nipanynyombang 
mae ri mataalloa, nipela kabusuki, siagang 

sikontu kareta-kareta lebaka nipake lalang 


ri anjo panynyombanga nitunu kabusuki. 
(Anjo kareta-karetaya niaki lalang ri parang 
lakkenna BallaNa Batara, ri ampina pakkebu 
lompoa, tena nabella battu ri kamara-kamara 
pammantanganna Natan Melekh, iamintu 
sitau pagawe tinggi.) 

12 Sikamma tampa pakkorobangngang 
nibangunga ri Karaeng-karaeng Yehuda 

ri pattongko rateanna kamara-kamarana 
Karaeng Ahas, naputta tongi. Kammayatompa 
tampa-tampa pakkorobangngang nibangunga 
ri karaeng Manasye ri ruaya paranglakkenna 
BallaNa Batara, naputta kabusu tongi Yosia, 
nampa napela antama ri Kabung Lappara 
Kidron. 

13 Kammayatompa sikamma tampa-tampa 
pakkorobangngang niaka ri bageang 

rayana Yerusalem, ri bageang timborona 
Bonto Kajadallanga, niputta kabusu tongi. 
Anjo tampa-tampa pakkorobangnganga 
nabangungi Salomo untu anynyomba ri 
rewata-rewata appakaringi-ringika, iamintu 
Asytoret, dewina bansa Sidon, Kamos 
rewatana bansa Moab siagang Milkom 
rewatana bansa Amon. 

14Tembo-tembo rewata siagang patung 
Dewi Asyera niruntungi, nampa anjo butta 
leba pammantanganna nibangung anjo 
tembo-temboka siagang patung-patunga 
natambungi Yosia siagang buku-buku tau. 

13 Napanraki tongi tampa panynyombanga ri 
Betel nabangunga Karaeng Yerobeam anana 
Nebat, karaeng angngerangai tu Israel mae 
ri gau dosaya. Nampa nareppe Yosia tampa 
pakkorobangngang niaka ri anjo tampa 
panynyombanga, siagang natunu siagang 
patunna Dewi Asyera niaka anjoreng. 

16 Nampa assaile Yosia, nania nacini siapa 
are jera irate ri monconga. Jari nasuromi 
taua ambongkaraki anjo jJeraka, siagang 
napasulu buku-bukunna nampa natunu 
ri tampa pakkorobangngang sitabanga 
nitunu anjo wattua. Kammami anjo batena 
ampanraki anjo tampa pakkorobangnganga. 
Jari arupami apa lebaka natappu nabiNa 
Batara, ri wattunna sitabang ammenteng 
Karaeng Yerobeam ri ampina anjo tampa 
pakkorobangnganga ri sereang allo lompo. 
Lebaki anjo nia nacini Karaeng Yosia sere jera 
maraengang. 

17 Akkutanammi angkana, "Inai pata jera 
anjo?" Appialimi tu Betel angkana, "Anjo 
jerana sitau nabiNa Batara lebaka battu 
mae anrinni battu ri Yehuda, siagang 
antappuai sikamma kajariang silalonnaya 
leba kigaukang mae ri anne tampa-tampa 
pakkorobangnganga." 

18 Naparentakammi karaenga angkana, 
"Teako apa-apai anjo jeraka. Bolimi kamma 
ammantang anjoreng buku-bukunna, 
teako paletteki!" Jari tenamo naniapa-apai 

buku-bukunna anjo nabi battua ri Yehuda, 


kammayatompa buku-bukunna nabi battua ri 
Samaria niaka nitarawang anjoreng. 

19Ri tunggala kotaya ri Israel, 
naruntung kabusuki Yosia sikontu 
tampa panynyombanga mae ri rewataya, 
lamintu nabangunga karaeng-karaeng Israel, 
ampakalarroai Batara. Anjo apa nagaukanga 
Yosia ri Betel, sangkamma tommi anjo 
nagaukang mae ri sikontu tampa-tampa 
pakkorobangngang niaka ri sikontu Israel. 

20 Sikontu imang-imang tugasaka ri 
tampa-tampa panynyombanga ri rewataya 
nibuno kabusuki irate ri tampa-tampa 
pakkorobangngang tampa napanjamala 
kenanga. Siagang ri sikontu anjo tampa 
pakkorobangnganga attunui Yosia buku-buku 
tau. Lebaki anjo ammoteremi mange ri 
Yerusalem. 

21 Nampa naparentakang Karaeng Yosia 
mae ri rayaka untu ampakalompoi Allo 
Paskaya sangkamma niaka tattulisi lalang 
ri kitta 'Parjanjiang Siagang Batara." Lalang 
kammana anjo napakalompomi Batara, 
Allataalana kenanga. 

22 Battu ri jammang niparentana tu Israel ri 
sikamma pahlawanga, talebakapi nia karaeng 
Israel yareka karaeng Yehuda ampakalompoi 
Allo Paskaya kamma anjo. 

23Ri taung makasampulo assagantuju 
bawang ri wattu ammarentana anjo Yosia 

nampami nipakalompo pole Allo Paskaya ri 


Yerusalem untu ampakalompoi Batara. 

24 Sollanna nakkulle nigaukang hukkung- 
hukkung niaka tattulisi lalang ri anjo kitta 
nagappaya Imang Lompo Hilkia lalang ri 
BallaNa Batara, nabongka kabusumi Karaeng 
Yosia sikamma pakio rohna tumatea siagang 
pacinika battu ri Yerusalem siagang battu 
ri sikontu Yehuda, nampa napela kabusu 
rewata ruma tanggaya, barhalaya, siagang 
barang-barang nipakea untu anynyomba ri 
rewata-rewataya. 

25 Tena lebakai nia karaeng sangkamma 
Yosia, attojeng-tojenga ri pamaina 
anynyomba mae ri Batara, siagang 
napanyatami anjo lalang ri carana attallasa 
siagang appanggaukang, situru sikontu 
hukkung niaka tattulisi lalang ri kittana 
Musa. Manna ri tenanamo Yosia, tena tommo 
karaeng sangkammanna. 

26 Mingka panggaukanna Karaeng Manasye 
ampanaiki larroNa Batara mae ri tu Yehuda; 
nampa anjo larroNa tenapa nanaung. 

27 Nakana Batara, "Apa lebaka Kugaukang 
mae ri tu Israel, laKkugaukang tongi mae 
ri tu Yehuda. LaKupelaki tu Yehuda battu 
ri parasangang lebaka Kupassareang mae 
ri kenanga. LaKutollaki Yerusalem, iamintu 
kotaKu lebaka Kupilei, kammayatompa anne 
BallakKu, lebaka Kupau angkanaya lajari 
tampa panynyombangi mae ri KalengKu. " 

28 Karaeng Yosia matei lalang pabundukang ri 


Megido wattunna alampa mange ambunduki 
Nekho, karaeng Mesir, sitabanga maju 
siagang pasukanna untu ambantui karaeng 
Asyur ri birinna Binanga Efrat. Niallei 
mayana Yosia ri sikamma pagawena nampa 
nierang ammotere siagang kareta mange 

ri Yerusalem. Anjoreng nitarawangi ri 
pajerakkanna sikamma karaenga. Nampa 
napile siagang naangka raya Yehuda iamintu 
Yoahas ana buranena Yosia untu ansambeangi 
ajari karaeng. Pau-pau maraengannaya ri 
passalana Karaeng Yosia niaki nicata lalang ri 
kitta "Riwayana sikamma karaeng Yehuda." 

29(23:28) 

30(23:28) 

31Ri wattunna ajari Karaeng Yoahas 
ri Yehuda, 23 taung umuruna, siagang 
ammarental ri Yerusalem 3 bulang sallona. 
Ammana niarengi Hamutal anana Yeremia 
battu ri kota Libna. 

32 Dorakai Yoahas mae ri Batara sangkamma 
todong boe-boena. 

33 kalabusangi Yoahas ammarenta ri 
wattunna nijakkala ri Nekho karaeng Mesir 
ri Ribla daera Hamat, siagang nipassai tu 
Yehuda abayara 3.400 kilo pera siagang 34 
kilo bulaeng. 

34 Nampa naangka Karaeng Nekho ana 
buranena Yosia niarenga Elyakim ajari 
Karaeng Yehuda, siagang napinrai arenna 

Elyakim ajari Yoyakim. Naerangi Yoahas 


mange ri Mesir siagang anjoreng tommi 
Yoahas mate. 

35 Sollanna akkulle nabayara pabayara 
natuntuka Karaeng Mesir, nasuromi Karaeng 
Yoyakim rayaka abayara sima situru massing 
pakkullena rayaka. 

36 Wattunna ajari Karaeng Yoyakim ri Yehuda, 
25 taung umuruna, siagang ammarentai 
ri Yerusalem 11 taung sallona. Ammana 
niarengi Zebuda, anana Pedaya battu ri kota 
Ruma. 

37 Dorakai Yoyakim ri Batara sangkamma 
todong boe-boena. 

24 l Ri wattu ammarentana Karaeng 

Yoyakim, niami battu Nebukadnezar 
Karaeng Babel ambunduki siagang ambetai tu 
Yehuda. Tallun taung sallona Yoyakim tundu 
mae ri Nebukadnezar, mingka ri bokoanna 
angngewami. 

2 Appabattui Batara garombolang- 
garombolang angngeranga sanjata battu 
ri Babel, Siria, Moab siagang Amon untu 
angngewai Yoyakim siagang angngancuruki 
Yehuda, situru apa lebaka Nakanang tete ri 
sikamma nabi-nabia atanNa. 

3 Anjo kajariang kammaya memang musti 
kajariangi, lanri lebami Napau riolo Batara 
angkanaya lanipelaki bansa Yehuda battu ri 
parasangang lebaka Napassareang Batara 

mae ri kenanga. Nipelaki kenanga lanri 


sikontu dosa nagaukanga Karaeng Manasye; 
“labiangampa lanri sikontu pammunoang 
nagaukanga mae ri sikamma tau tenaya 
nasala. Tena Naero Batara ampamopporangi 
Manasye lanri anjo panggaukang- 
panggaukang kammana. 

> Sikontu daeraya, appakkaramula battu 

ri Binanga Efrat sagenna pabaeng-baenna 
Mesir ri bageang wara antamaya daera 
pamarentahanna Karaeng Mesir, nikoasai 
kabusuki ri Karaeng Babel. Lanri kammana 
anjo tena lebakami assulu karaeng Mesir 
battu ri parasanganna untu alampa abundu. 
Pau-pau maraengannaya ri passalana 
Karaeng Yoyakim niaki nicata lalang ri 
Kitta"Riwayana Karaeng-karaeng Yehuda." Ri 
wattunna matemo Yoyakim, anana niarenga 
Yoyakhin ansambeangi ajari karaeng. 
6(24:5) 

7(24:5) 

8 Wattunna ajari Karaeng Yoyakhin ri Yehuda, 
18 taung umuruna, siagang ammarentai 

3 bulang sallona ri Yerusalem. Ammana 
niarengi Nehusta anana Elnatan, battu ri 
Yerusalem. 

9 Sangkamma todong manggena, Yoyakhin 
doraka tongi mae ri Batara. 

10 Lalang wattu ammarentana Yoyakhin, 
niaki battu maju pasukanna Babel nipimpinga 
ri perwira-perwira tantarana Nebukadnezar 

untu ambunduki Yerusalem, nampa nakurung 


anjo kotaya. 

11 | alang nikurunna anjo kotaya, kalenna 
Nebukadnezar battu mange ri Yerusalem, 

12 nampa napassareammo kalenna Karaeng 
Yoyakhin siagang ammana, anana kabusu, 
sikamma perwira tantarana siagang 
pagawe-pagawena balla karaenga, mae 
ri Nebukadnezar. Nampa natahammo 
Yoyakhin. Anjo passalaka kajariangi ri taung 
makasagantuju wattu ammarentana Karaeng 
Nebukadnezar. 

13 Sikontu pakkakasa bulaeng napareka 
Karaeng Salomo untu BallaNa Batara, 
nipanraki ri Nebukadnezar. Nampa sikontu 
barang-barang niaka anggaranna lalang ri 
anjo BallaNa Batara siagang ri balla karaenga 
naengkaki mange ri Babel. Sikontu anjo 
passalaka kajariangi situru apa lebaka Napau 
riolo Batara. 

14 Karaeng Yoyakhin, ammana, sikamma 
bainenna, pagawe-pagawena, siagang 
pamimping- pamimpinna tu Yehuda, kabusuna 
nia 7.000 tau parallu, nitahangi siagang 
niengkaki mange ri Babel. Kammayatompa 
sikontu tau caradeka siagang panre bassia 
nia 1.000, kabusuna sangnging tau kassa 
ngaseng siagang tau barani untu abundu. 
Bija-bija karaenga siagang pamimping- 
pamimpinga niengka kabusuki mange ri 
parasangang pammelakkanga, yangasenna 

nia 10.000 jaina tau. Abiringi sikontu 


panduduna Yerusalem niengka alampa; 
ia ammantanga iamami raya kaminang 
kasi-kasia. 

15 (24:14) 

16 (24:14) 

17 Nampa naengka Nebukadnezar tuniarenga 
Matanya, iamintu purinanna Yoyakhin, ajari 
karaeng ri Yehuda, siagang napinrai arenna 
ajari Zedekia. 

18 Wattunna ajari Karaeng Zedekia ri Yehuda, 
21 taung umuruna. Ammarentai ri Yerusalem 
11 taung sallona. Ammana niarengi Hamutal, 
anana Yeremia battu ri kota Libna. 

19 Sangkamma todong Karaeng Yoyakim, 
dorakai Karaeng Zedekia mae ri Batara. 

20Teai sipato larroNa Batara mae ri 
panduduna Yerusalem siagang ri tu Yehuda, 
sagenna tenamo Naparhatikangi kenanga. 
2 5 l Nampa angngewa Zedekia mae ri 

Nebukadnezar karaeng Babel. Lanri 
kammana anjo battumi Nebukadnezar 
siagang sikontu tantarana nampa nabunduki 
Yerusalem ri tanggala 10 bulang 10 ri 
taung makasalapang ammarentana Zedekia. 
Appaentengi kenanga paballakang ri 
pantaranganna kotaya, siagang ambangungi 
tembo pakkurung, 

2 siagang nakurung tulusuki anjo kotaya 
sagenna taung makasampulo assere 
ammarentana Zedekia. 

3 Ri wattu tanggala 9 bulang 4 anjo todong 
taunga, iamintu ri wattu sanna dudunamo 
bala kacipuranga sagenna tena sikalimo 
lanakanre rayaka, 

4nirumbammi tembona kotaya ri musua. 
Anjo bangngia, manna pole sitabangi 
nikurung anjo kotaya ri tu Babel, lari 
kabusumi tantara Yehuda mange ri Lapparana 
Yordan. Anjorengi ammalo kenanga ri koko 
balla karaenga, nampa assulu battu ri 
pakkebu lompo ampasisambungai anjo ruaya 
tembo ri anjo tampaka. 

> Mingka niondangi Zedekia ri tantara Babel, 
nampa nijakkala ri lapparana Yerikho. Sikontu 
ana buana lari kabusuki ambokoi. 

6 Nampa nierang Karaeng Zedekia mange ri 
Karaeng Nebukadnezar ri kota Ribla, nampa 
nitappu hukkungang mate. 

7Sikamma anana nibunoi ri dallekanna. 
Lebaki anjo niokemi matanna, nampa nisikko 
siagang nierang mange ri Babel. 

8Ri tanggala 7 bulang 5 ri taung 
makasampulo assalapang ammarentana 
Nebukadnezar ri Babel, niamo tau niareng 
Nebuzaradan battu mange ri Yerusalem. 
Anjo taua tubiasa napappalakki pappitangara 
Nebukadnezar siagang panglimana tongi 
Nebukadnezar. 

9 Natunui Nebuzaradan BallaNa Batara, 
balla karaenga siagang ballana sikontu 
pamimpinga ri Yerusalem. 

10 Nampa sikontu ana buana naruntungi 


tembo-tembo kotaya. 

11 Nampa raya niaka ija ri kotaya, iamintu 
sesa-sesa tau caradeka anjama, tau kasi-asia 
siagang tau laria mae ri tu Babel, niengka 
kabusuki ri Nebuzaradan mange ri Babel. 

12 Mingka sipagang battu ri raya kaminang 
kasi-asia siagang tenaya apa-apanna 
naboliki ri Yehuda siagang nasuroi anjama 
koko anggoro, siagang pakkokoang 
maraengannaya. 

13 Sikamma benteng tambaga siagang 
kareta-kareta niaka ri BallaNa Batara 
kammayatompa guci tambagaya nireppe- 
reppeki ri tu Babel, nampa naerang kabusu 
anjo tambagaya mange ri parasanganna 
kenanga. 

14 Naengka tongi kenanga barang- 
barang kammaya anne: sikopang- 
sikopang, pammoneang aua ri tampa 
pakkorobangnganga, pakkakasa kanjoli, 
mangko-mangko untu pammoneang cera 
olo-olo nisamballea untu korobang, siagang 
sikontu barang tambaga maraeng nipakea 
untu anynyomba. 

15 Barang-barang bulaeng, pera, kammaya 
mangko-mangko cadi siagang panne-panne 
untu bara pepe, kalenna Nebuzaradan 
angngallei. 

16 Barang-barang tambaga napareka 
Karaeng Salomo untu BallaNa Batara, iamintu 

rua benteng, kareta-kareta, siagang gumbang 


lompo, sanna ngaseng battalana sagenna 
takkulleai nitimbang. 

17 Anjo ruaya benteng tambaga sangkamma- 
kammai: tinggina massing 8 metere siagang 
sere ulu benteng 1,3 metere tinggina. Ri 
tammulilina anjo tunggala ulu bentenga 
nianyangi siagang rappo delima battu ri 
tambaga. 

18 pantaranganna anjo najakkala tongi 
Nebuzaradan iamintu Imang Lompo Seraya, 
Zefanya imang pambantuna, tallu tau pajaga 
pakkebu BallaNa Batara, lima tau biasaya 
napappalakki pappitangara karaenga niaka 
ija ri kotaya, panglima, wakkele panglima 
pangurusuna sura-surana tantaraya, siagang 
60 tumalompo maraengannaya. 

19 (25:18) 

20 kabusuna anjo taua nierangi mange ri 
Karaeng Nebukadnezar ri kota Ribla, 

21ri daera Hamat. Anjorengi kenanga 
nisessa nampa nibuno. Kammami anjo batena 
tu Yehuda niengka battu ri parasanganna 
kenanga nampa nierang mange ri butta 
pammelakkanga. 

22 | ebaki anjo naangkami Karaeng 
Nebukadnezar tu niarenga Gedalya anana 
Ahikam cucunna Safan, ajari guburnur ri 
Yehuda untu ammarenta mae ri sikontu tau 
niaka ija ammantang anjoreng. 

23Ri wattunna nalangngere sikamma 


perwira tantarana Yehuda siagang tantara 
Yehuda tenaya napassareangi kalenna mae 

ri tu Babel anjo kabaraka, battu ngasemmi 
kenanga mange ri Gedalya ri Mizpa. Anjo 
perwira-perwiraya iamintu Ismael anana 
Netanya, Yohanan anana Kareah, Seraya 
anana Tanhumet battu ri kota Netofa, siagang 
Yazanya battu ri kota Maakha. 

24 Nakanamo Gedalya ri kenanga, "Tena 
nuparallu malla ri pamarentana tu Babel. 
Ammantang mako anrinni ri parasanganta 
siagang pajarimi ata kalennu mae ri karaeng 
Babel. Kutanggongi kasalamakkannu." 

23 Mingka ri bulang 7 anjo taunga, Ismael 
anana Netanya cucunna Elisama, sisambung 
bijaya ija siagang karaenga, alampai siagang 
10 tau mange ri Mizpa. Nabakkai siagang 
nabunoi kenanga anjo Gedalya siagang tu 
Yehuda na tu Babel niaka naagang. 

26] ari lari kabusumi mange ri Mesir sikontu 
raya Yehuda, kasi-asi yareka kalumanynyang, 
siagang sikamma perwiraya, napakamma 
malla mae ri tu Babel. 

27Ri tanggala 27 bulang 12 lalang ri taung 
makatallumpulo antuju lebana niengka 
Yoyakhin mange ri pammelakkanga, Ewil- 
Merodakh ajari karaeng ri Babel. la memang 
anjo taunga namangngamaseang mae ri 
Yoyakhin na nalappassang battu ri tarungkua, 

28 na nabaji-bajiki Yoyakhin. Nasarei 


empoang tinggiangngang nasikamma 
karaeng maraeng nipelaka todong mange ri 
Babel. 

29Tenamo nammakeang tunitarungku 
Yoyakhin, siagang biasai angnganre ri balla 
karaenga, kammayatompa nisarei doe untu 
kaparalluang katallassanna. 

30(25:29) 


1 Tawarikh 


1 lla pattottorang boe-boena bansa Israel 
battu ri Adam sagenna Nuh, iamintu: 
Adam, Set, Enos, Kenan, Mahalaleel, Yared, 
Henokh, Metusalah, Lamekh, Nuh. Nia tallu 
ana buranena Nuh, iamintu: Sem, Ham na 
Yafet. 

#11) 

3(1:1) 

4 (1:1) 

> Ana-ana buranena Yafet iamintu: Gomer, 
Magog, Madai, Yawan, Tubal, Mesekh, 
na Tiras. laminne kenanga boe-boena 
bansa-bansa niarenga situru arenna kenanga. 

6la turungang battua ri Gomer iamintu: Tu 
Askenas, Rifat siagang Togarma. 

7 Turungang battua ri Yawan iamintu: Tu 
Elisa, Spanyol, Siprus siagang Rodes. 

8 Ana-ana buranena Ham iamintu: Kus, 
Mesir, Libia siagang Kanaan. laminne kenanga 
boe-boena bansa-bansa niarenga situru 
arenna kenanga. 

9|a turungang battua ri Kus iamintu: 
tu Seba, Hawila, Sabta, Raema siagang 
Sabtekha. Turungang battua ri Raema iamintu 
tu Syeba siagang Dedan. 

10 (Kus nia anana sitau burane niarenga 
Nimrod, uruajari karaeng malompoa ri lino.) 


1 Tawarikh 1.111 24. 
11 Turungang battua ri Mesir iamintu: tu 


Lidia, Anamim, Lehabim, Naftuhim, 
12patrusim, Kasluhim siagang Kreta. 
|aminne kenanga boe-boena tu Filistin. 

13 Ana-ana buranena Kanaan iamintu: 
Sidon, kaminang toaya, siagang Het. laminne 
kenanga bansa- bansa niarenga situru arenna 
kenanga. 

14 kanaan, iatommi boe-boena tu Yebusi, 
Amori, Girgasi, 

15 Hewi, Arki, Sini, 

16 Arwadi, Semari, siagang Hamati. 

17 Ana-ana buranena Sem iamintu: Elam, 
Asyur, Arpakhsad, Lud, Aram, Us, Hul, Geter, 
siagang Mesekh. laminne kenanga boe-boena 
bansa- bansa niarenga situru arenna kenanga. 

18 Arpakhsad iami manggena Selah, na Selah 
lami manggena Eber. 

19 Eber nia rua ana buranena: makaserea 
niarengi Peleg, nasaba ri iaminjo jammanga 
natabage-bage bansa-bansaya ri lino: 
makaruaya niarengi Yoktan. 

20Turungang battua ri Yoktan iamintu: tu 
Almodad, Selef, Hazar- Mawet, Yerah, 

21Hadoram, Uzal, Dikla, 

22 Ebal, Abimael, Syeba, 

23 Ofir, Hawila, siagang Yobab. 

24 ia pattottorang boe-boena bansa Israel 
battu ri Sem sagenna Abraham iamintu: Sem, 
Arpakhsad, Selah, Eber, Peleg, Rehu, Serug, 

Nahor, Terah, Abram (masarroa todong 


niareng Abraham) 

25(1:24) 

20(1:24) 

27(1:24) 

28 Abraham nia rua anana burane, iamintu: 
Ishak siagang Ismael. 

29|a ana-anana Ismael iamintu: Nebayot, 
kaminang toaya, nampa Kedar, Adbeel, 
Mibsam, 

30 Misma, Duma, Masa, Hadad, Tema, 

31 Yetur, Nafis, siagang Kedma. 

32 Abraham nia baine maraenna niarenga 
Ketura. Battu ri ia anjo baine maraenna 
nanaia ana-ana buranena massing niarenga: 
Zimran, Yoksan, Medan, Midian, Isybak, 
siagang Suah. Yoksan nia ana-ana buranena 
niarenga: Syeba siagang Dedan. 

33 Midian nia ana-ana buranena niarenga: 
Efa, Efer, Hanokh, Abida, siagang Eldaa. 

34|shak anana Abraham, nia rua anana 
burane, iamintu: Esau siagang Yakub 
niarenga todong Israel. 

35 Ana-ana buranena Esau iamintu: Elifas, 
Rehuel, Yeus, Yaelam, siagang Korah. 

36 Elifas, lami boe-boena suku Tman, Omar, 
Zefi, Gaetam, Kenas, Timna, siagang Amalek. 

37 Rehuel, iami boe-boena suku Nahat, 
Zerah, Syama, siagang Miza. 

38 Tumabutta sitojennaya butta Edom 
iamintu turungang battua ri ana-anana Seir, 

iamintu: Lotan, Syobal, Zibeon, Ana, Disyon, 


Ezer, siagang Disyan. Ana-ana buranena 
Lotan iamintu: Hori siagang Homan. Nia 
saribattang bainena Lotan niarenga Timna. 
Ana-ana buranena Syobal iamintu: Alyan, 
Manahat, Ebal, Syefi, siagang Onam. Ana-ana 
buranena Zibeon iamintu: Aya siagang Ana. 
Anana Aya iamintu: Disyon, na anana Disyon 
iamintu: Hamran, Esyban, Yitran, siagang 
Keran. Ana-ana buranena Ezer iamintu: 
Bilhan, Zaawan, siagang Yaakan. Ana-ana 
buranena Disyan iamintu: Us siagang Aran. 
29 (1:38) 

40 (1:38) 

41 (1:38) 

42 (1:38) 

43 Ri wattu tenanapa karaeng ammarenta 

ri tu Israel, ia ammarentaya ri butta Edom 
iamintu karaeng-karaeng: Bela, anana Beor 
battu ri Dinhaba, Yobab, anana Zerah battu ri 
Bozra, Husyam, battu ri daera Tman, Hadad, 
anana Bedad battu ri Awit (iami ambetai tu 
Midian lalang pabundukang ri daera Moab), 
Samla, battu ri Masyreka, Saul, battu ri 
Rehobot ri biring binangaya, Baal-Hanan, 
anana Akhbor, Hadad, battu ri Pahi (bainenna 
niarengi Mehetabeel, anana Matred, cucunna 

31|a suku-suku niaka ri bansa Edom iamintu: 
Suku Timna, Alya, Yetet, 

32 Oholibama, Ela, Pinon, 

33 Kenas, Tman, Mibzar, 

34 Magdiel, siagang Iram, massing-massing 
situru kapala sukuna. 

l Nia sampulo anrua ana-ana buranena 
Yakub, iamintu: Ruben, Simeon, Lewi, 
Yehuda, Isakhar, Zebulon, 

2 Dan, Yusuf, Benyamin, Naftali, Gad siagang 
Asyer. 

3 Ana-ana buranena Yehuda nia lima. Battu 
ri bainenna tu Kanaan, niarenga Batsyua, 
lassuki: Er, Onan, siagang Sela; battu ri 
bainenna niarenga Tamar, iamintu mintunna 
tonji, lassuki: Peres siagang Zerah. Anana 
Yehuda kaminang toaya, iamintu Er, sanna 
jadalana, sagenna nibuno ri Batara. 

4 (2:3) 

3 Peres nia rua anana burane, iamintu: 
Hezron siagang Hamul. 

6Zerah nia lima anana burane, iamintu: 
Zimri, Etan, Heman, Kalkol, siagang Dara. 

7 Akhan, ananaya Karmi, turungang battu 
ri Zerah, angngerangi bala mange ri umma 
Israel lanri angngallena barang nirampasaka 

lalang bundu ia siratannaya lanipassareang 


mae ri Allataala. 

8 Ana buranena Etan iamintu: Azarya. 

9 Hezron nia tallu anana burane, iamintu: 
Yerahmeel, Ram, siagang Kaleb. 

10]a garisina pattottorang battua ri Ram 
sagenna Isai iamintu: Ram, Aminadab, 
Nahason (sitau pangngulu ri suku Yehuda), 

11 Salmon, Boas, 

12 Obed, Isai. 

13 Ana buranena Isai nia tuju. laminne 
areng-arenna kenanga situru susunang 
umuruna: Eliab, Abinadab, Simea, 

14 Netaneel, Radai, 

15 9zem, Daud. 

16 Nia todong rua baine anana Isai, iamintu: 
Zeruya siagang Abigail. Nia tallu anana 
Zeruya, iamintu: Abisai, Yoab, siagang Asael. 

17 Abigail abuntingi siagang Yeter turungang 
battua ri Ismael. Nia sitau burane anana 
kenanga, niarenga Amasa. 

18 Anana Hezron niarenga Kaleb abuntingi 
siagang Azuba, nanggappa sitau ana baine 
niarenga Yeriot. Anne Yeriot nia tallu anana 
burane, iamintu: Yezer, Sobab, Ardon. 

19 Ri matenamo Azuba, abunting poleammi 
Kaleb siagang Efrat nanggappa sitau ana 
burane niarenga Hur. 

20 Ana buranena Hur niarengi Uri na cucunna 
niarengi Bezaleel. 

21Ri wattunna annampulo taung umuruna 


Hezron, abuntingi siagang saribattang 
bainena Gilead, iamintu anana Makhir. Nia 
sitau ana buranena kenanga niareng Segub. 

22 Na anne Segub nia sitau anana burane 
niarenga Yair, niaka ruampulo antallu desa 
nakammai ri daera Gilead. 

23 Mingka battui kakaraengang Gesur 
siagang Aram ambetai annampulo desa 
niaka anjoreng ri daeraya, kammayatompa 
desa-desana tu Yair, desa Kenat, siagang 
desa-desa cadi niaka areppese. Sikontu tau 
niaka ammantang anjoreng turungang battu 
ngaseng ri Makhir, manggena Gilead. 

24Ri matenamo Hezron, abuntimmi anana 
lamintu Kaleb siagang Efrat, iamintu leba 
bainenna manggena. Anana kenanga buranea 
niarengi Asyur; iami ambangungi kota Tekoa. 

25 Ana toana Yerahmeel, iamintu Hezron, nia 
lima anana burane, iamintu: Ram kaminang 
toaya, nampa Buna, Oren, Ozen, siagang 
Ahia. 

26 Ram nia tallu anana burane, iamintu: 
Maas, Yamin, siagang Eker. Nia todong baine 
maraenna Yerahmeel niarenga Atara; nia ana 
buranena kenanga niarenga Onam. 

27 (2:26) 

28 Nia rua ana buranena Onam, iamintu: 
Samai siagang Yada. Na Samai nia todong 
anana rua burane, iamintu: Nadab siagang 
Abisur. 

29 Abisur abuntingi siagang Abihail, 
nanggappa kenanga rua ana burane: iamintu: 
Ahban siagang Molid. 

30 Nadab, daennaya Abisur, nia todong rua 
anana burane, niarenga: Seled siagang 
Apaim. Mingka tena anana burane Seled 
namate. 

31 Apaim iami manggena Yisei, na Yisei 
manggena Sesan, siagang Sesan manggena 
Ahlai. 

32 Yada, saribattanna Samai, nia rua anana 
burane, iamintu niarenga: Yeter siagang 
Yonatan. Mingka tena anana Yeter burane 
namate. 

33 Yonatan nia rua anana burane, iamintu 
Pelet siagang Zaza. Yangasenna kenanga 
turungang battu ri Yerahmeel. 

34Sesan tena anana burane, poro baineji 
bawang. Nia atanna iamintu tu Mesir, niarenga 
Yarha, 

35 napabunting siagang kalaserenna anjo 
anana. Anggappami kenanga sitau ana 
burane niarenga Atai. 

36 la garisi turungang battua ri Atai sagenna 
Elisama iamintu: Atai, Natan, Zabad, Eflal, 
Obed, Yehu, Azarya, Heles, Elasa, Sismai, 
Salum, Yekamya, Elisama. 

37 (2:36) 

41(2:36) 

42 Kaleb, saribattanna Yerahmeel, nia sitau 
anana burane niarenga Mesa. lami ana 
kaminang toa. Mesa iami manggena Zif, 

Zif manggena Maresa, Maresa manggena 

Hebron. 

43 Hebron nia appa anana burane, iamintu: 
Korah, Tapuah, Rekem, siagang Sema. 

44 Sema iami manggena Raham. Cucunna 
Sema iamintu Yorkeam. Rekem, daenna 
Sema, lami manggena Samal: 

43 Samai iami manggena Maon, na Maon 
lami manggena Bet-7Zur. 

46 Kaleb, nia baine maraenna niarenga Efa. 
Anggapali kenanga tallu ana burane iamintu 
niarenga: Haran, Moza, siagang Gazes. Haran 
nia anana niarenga todong Gazes. 

47 (Sitau niarenga Yohdai, nia annang anana 
burane,iamintu: Regem, Yotam, Gesan, Pelet, 
Efa, siagang Saaf.) 

48 Kaleb nia baine maraenna niarenga 
Maakha. Battu ri iami nanggappa Kaleb rua 
ana burane niarenga: Seber siagang Tirhana; 

49 nampa anggappa pole kenanga rua ana 
burane niarenga: Saaf siagang Sewa. Saaf 
iami ambangungi kota Madmana, na Sewa 
ambangungi kota Makhbena siagang Gibea. 
Nia todong anana Kaleb sitau baine niarenga 
Akhsa. 

30 | aminne turungang battua pole ri Kaleb: 
Hur iami ana kaminang toana Kaleb battua ri 

bainenna niarenga Efrat. Syobal anana Hur, 


lami ambangungi kota Kiryat-Yearim. 

>l Salma ana makaruana, iami ambangungi 
kota Betlehem: na Haref anana makatallua 
ambangungi kota Bet-Gader. 

32 Syobal, ambangungai kota Kiryat-Yearim, 
lami boe-boena tu Haro, boe-boena sipagang 
tau ammantanga ri Menuhot, 

33 siagang boe-boena tau ammantanga ri 
Kiryat-Yearim, iamintu: tu Yetri, Puti, Sumati, 
siagang Misrai. (Tau ammantanga ri kota 
Zora siagang Esytaol, iami turungang battu ri 
Kenanga.) 

34 Salma, ambangungai kota Betlehem, iami 
boe-boena tu Netofa, tu Atarot-Bet-Yoab, 
siagang tu Zori, iamintu kalaserenna ri anne 
ruaya turunganga ammantang ri Manahti. 

> Battu ri tu Tirati, Simati, siagang Sukati, 
ammantanga ri kota Yabes, nia siapa are tu 
carade ri jama-jamang annulisika siagang 
ampalembai sura-sura parallua. la kenanga 
lamintu tu Keni, abuntinga siagang tu Rekab. 

lla ana-ana buranena Daud nilassukanga 

ri Hebron, situru susunang umuruna 
kenanga iamintu: Amnon, ammana niarengi 
Ahinoam, tu Yizreel, Daniel, ammana niarengi 
Abigail, tu Karmel, Absalom, ammana niarengi 
Maakha, ana bainena Talmai, karaeng Gesur, 
Adonia, ammana niarengi Hagit, Sefaca, 
ammana niarengi Abital, Yitream, ammana 
niarengi Egla 

2(3:1) 

3(3:1) 

4 Anne annanga ana buranena Daud 
anjoreng ngasengi ri kota Hebron 
nilassukang, tampana Daud ammarenta 
tuju sitangnga taung sallona. Ri Yerusalem 
tallumpuloi antallu taung sallona ammarenta 
Daud, 

P najai ana buranena nilassukang anjoreng. 
Battu ri bainenna niarenga Betsyeba, ananaya 
Amiel, nia appa ana buranena Daud, ia 
nilassukanga ri Yerusalem, iamintu: Simea, 
Sobab, Natan, siagang Salomo. 

6 Nia todong salapang ana buranena 
maraengang, liamintu: Yibhar, Elisua, Elifelet, 

7 Nogah, Nefeg, Yafia, 

8 Elisama, Elyada, siagang Elifelet. 

9 Pantaranganna kenanga nia ija ana-ana 
buranena Daud battu ri sikamma bainenna 
maraenga. Nia todong sitau ana bainena, 
lamintu niarenga Tamar. 

10]a pattottoranna sikamma karaeng Israel 
battua ri Salomo sagenna Yosia, lamintu: 
Salomo, Rehabeam, Abiam, Asa, Yosafat, 
Yehoram, Ahazia, Yoas, Amazia, Uzia, Yotam, 
Ahas, Hizkia, Manasye, Amon, siagang Yosia. 

11(3:10) 

1s Yosia nia appa anana burane, iamintu: 


Yohanan, Yoyakim, Zedekia, siagang Yoahas. 
16Yoyakim nia rua anana burane, iamintu 
niarenga: Yoyakhin siagang Zedekia. 

17 aminne turungang battua ri Yoyakhin, 
karaeng nibetaya nanitarungku ri tu Babel. 
Nia tuju anana burane, iamintu: Sealtiel, 

18 Malkhiram, Pedaya, Syenazar, Yekamya, 
Hosama, na Nedabya. 

19 pedaya nia rua anana burane iamintu: 
Zerubabel siagang Simei. Zerubabel nia rua 
anana burane niarenga Mesulam siagang 
Hananya, na sitau ana baine niarenga 
Selomit. 

20 Nia pole lima anana burane iamintu: 
Hasuba, Ohel, Berekhya, Hasaja, siagang 
Yusab-Hesed. 

21 Hananya nia rua anana burane, iamintu: 
Pelaca siagang Yesaya. Na ia Yesaya, iami 
manggena Refaya, na Refaya lami manggena 
Arnan, na Arnan lami manggena Obaja, 
siagang Obaja iami manggena Sekanya. 

22 Sekanya nia sitau anana burane niarenga 
Semaya, na Semaya nia lima anana burane 
ilamintu niarenga: Hatus, Yigal, Bariah, 
Nearya, siagang Safat. 

23 Ana buranena Nearya nia tallu, iamintu: 
Elyonai, Hizkia, siagang Azrikam. 

24 Elyonai nia tuju anana burane, iamintu: 
Hodawya, Elyasib, Pelaya, Akub, Yohanan, 
Delaya, siagang Anani. 

| aminne sipagang turungang battua 


ri Yehuda: Peres, Hezron, Karmi, Hur, 
siagang Syobal. 

2Syobal iami manggena Reaya, na Reaya 
lami manggena Yahat. Na Yahat nia rua 
anana burane, iamintu: Ahumai siagang 
Lahad. laminne kenanga boe-boena tau niaka 
ammantang ri kota Zora. 

3 Ana burane kaminang toana Kaleb battu ri 
bainenna niarenga Efrat iamintu niarenga Hur. 
Turungang battua ri Hur iami ambangungi 
kota Betlehem. Ana-anana Hur iamintu Etam, 
Pnuel, siagang Ezer. Etam nia tallu anana 
burane, iamintu niarenga: Yizreel, Isma, 
siagang Idbas, na sitau ana baine, iamintu 
niarenga Hazelelponi. Pnuel ambangungi kota 
ana siagang Ezer ambangungi kota Husa. 

(4:3) 

3 Asyhur, ambangungai kota Tekoa, nia rua 
bainenna, iamintu Hela siagang Naara. 

6 Battu ri Naara anggappai appa ana burane, 
iamintu: Ahuzam, Hefer, Temeni, siagang 
Ahastari. 

7 Battu ri Hela anggappai Asyhur tallu ana 
burane, iamintu: Zeret, Yezohar, siagang 
Etnan. 

8 Anub siagang Hazobeba, iami ana-ana 
buranena Kos, boe-boena turungang battua ri 
Aharhel anana Harum. 

9 Nia sitau burane niareng Yabes, ia 
kaminang nipakalabiri ri allana sikamma 

saribattanna. Niarengi Yabes ri ammana, 


lanri sannana sessana ammana ri wattunna 
nilassukang. 

10 Mingka appala doangi Yabes mae ri 
Allataala nisombaya ri tu Israel, angkana, 
"O Allataala, Kibarakkakia, naKitambai 
luarana daera kuparentaya. Lalangia siagang 
Kipakabella battu ri balaya, sollanna tena 
nakusessa." Na niturukiang pappalana ri 
Allataala. 

11 Kelub, saribattanna Suha, nia anana 
niarenga Mehir. Anana Mehir iamintu Eston, 

12 na Eston nia tallu anana burane, 
iamintu: Bet-Rafa, Paseah, siagang Tehina, 
ambangungai kota Nahas. Turungang battua 
ri anne taua iami ammantang ri kota Reka. 

13 Kenas nia rua anana burane iamintu 
niarenga: Otniel siagang Seraya. Otniel nia 
todong rua anana burane, iamintu: Hatat 
siagang Meonotai. 

14 Anana Meonotai iamintu Ofra. Anana 
Seraya iamintu Yoab, ambangungai Lappara 
Tukang-tukanga. Sikontu tau ammantanga 
anjoreng ri anjo lapparaka, iami panre-panrea 
ri jama-jamang tukanga. 

15 Kaleb, anana Yefune, nia tallu anana 
burane, iamintu: Iru, Ela, siagang Naam. 
Anana Ela iamintu Kenas. 

16 Yehaleleel nia appa anana burane, 
iamintu: Zif, Zifa, Tireya, siagang Asareel. 

17 Ana-ana buranena Ezra nia appa, 


iamintu: Yeter, Mered, Efer, siagang Yalon. 
Mered abuntingi siagang Bica, ana bainena 
karaeng Mesir. Anggappai kenanga sitau ana 
baine, niarenga Miryam, narua ana burane 
niarenga Samai siagang Yisba. Na Yisba iami 
ambangungi kota Estemoa. Mered abunting 
tommi siagang sitau baine battu ri suku 
Yehuda; nia tallu anana burane kenanga, 
lamintu: Yered, ambangungai Gedor, Heber, 
ambangungai kota Sokho, siagang Yekutiel, 
ambangungali kota Zanoah. 

104917) 

19 Hodia abuntingi siagang saribattang 
bainena Naham. Turunganna kenanga iamintu 
boe-boena tu Garmi siagang Maakha. Tu 
Garmi ammantangi ri kota Kehila, na tu 
Maakha ammantangi ri kota Estemoa. 

20 Simon nia appa anana burane, iamintu: 
Amnon, Rina, Benhanan, siagang Tilon. Yisei 
nia rua anana burane, lamintu: Zohet siagang 
Ben-Zohet. 

21 Kalaserenna anana Yehuda niarengi Sela. 
Turunganna iamintu: Er, ambangungai kota 
Lekha, Lada, ambangungai kota Maresa, Tu 
patannung kaeng lenanga ri kota Bet-Asybea, 
Yokim, Tu ammantanga ri kota Kozeba, Yoas, 
Saraf, abuntinga siagang baine-baine tu Moab 
nampa ammotere mange ri Betlehem. Anjo 
pattottoranga nipalembai battu ri tulisang 
sannakamo sallona. 

23Yangasenna kenanga papare gumbang 
siagang katoang untu karaenga, siagang 
niaka ammantang ri kota Netaim siagang 
Gedera. 

24 Simeon nia lima anana burane, iamintu: 
Nemuel, Yamin, Yarib, Zerah, siagang Saul. 

25 Turungang battua ri Saul iamintu: Salum, 
Mibsam, Misma, Hamuel, Zakur, Simei. 

20(4:25) 

27 Simei nia ruampulo anrua anana, iamintu 
sampulo angngannang burane na annang 
baine. Mingka sikamma saribattanna Simei 
sikedeji anana. Turungang battua ri Simeon 
tena nakamma jaina turungang battua ri 
Yehuda. 

28 Sagenna narapi jammanna Karaeng 
Daud, ia turungang battua ri Simeon niaki 
ammantang ri kota-kota: Bersyeba, Molada, 
Hazar-Sual, 

29Bilha, Ezem, Tolad, 

30 Betuel, Horma, Ziklag, 

31 Bet-Markabot, Hazar-Susim, Bet-Biri, 
siagang Saaraim. 

32 Ammantang tongi kenanga ri tampa 
maraenga, iamintu: Etam, Ain, Rimon, 
Tokhen, Asan, 

33 siagang ri kampong-kampong niaka ri 
tammulilina anjo tampaka, sagenna kota Baal 
bellana ri bageang laukang. Kammaminjo 
niaka tattulisi ri passalana pattottorang niaka 

ri Simeon, kammayatompa tampa-tampa 


napammantangia kenanga. 

34 | a3minne sikamma kapalaya niaka lalang 
ri suku Simeon: Mesobab, Yamlekh, Yosa, 
anana Amazia, Yol, Yehu, anana Yosibya 
(Yosibya anana Seraya, cucunna Asiel), 
Elyonai, Yaakoba, Yesohaya, Asaya, Adiel, 
Yesimiel, Benaya, Ziza, anana Sifei (garisi 
naina pattottoranna Sifei iamintu: Alon, 
Yedaya, Simri, siagang Semaya). Lanri tuli 
pila katambangi bija-bijanna kenanga, 


33jari tassiarami kenanga alampa kalau 
sagenna mange ri ampina kota Gedor niaka ri 
sereang kabung. Ri bageang rayanganna anjo 
kabunga niamo nabuntulu kenanga parang 
luaraka na coppong rukuna siagang bajika 
untu napangnganrei olo-olona kenanga. Riolo 
anjo daeraya napammantangi tu Ham lalang 
katallassang salewangang. 

40 (4:39) 

4l Ri jammang Hizkia ajari karaeng Yehuda, 
anjo turungang battua ri Simeon, nabunduki 
Gedor. Naancu-ancuruki kenanga sikamma 
kemana tau ammantanga ri anjo kotaya 
siagang tu Meunim, nampa nabongka tau 
ammantanga anjoreng. Nampa ammantang 

kenanga anjoreng lanri jaina parang rukuna 


untu olo-olona kenanga. 

42 Nia 500 anggota battu ri suku Simeon 
alette anrai ri Edom, nipimpinga ri ana-anana 
Yisei, iamintu Pelaca, Nearya, Refaya, siagang 
Uziel. 

43 Nabunoi kenanga sikamma tu Amalek 
niaka tassesa, nampa appakkaramula anjo 
wattua ammantang tulimi kenanga anjoreng. 

l Ruben jami ana kaminang toana 

5 Yakub. Mingka lanri lebana nagau sala 
kalaserenna baine maraenna manggena, 
sagenna niallemi anjo hana salaku ana 
kaminang toa nampa nipassareang mae ri 
Yusuf. Mingka manna nakamma, ia kaminang 
kassaka battua ri turunganna Yakub teai suku 
Yusuf, passangalinna suku Yehuda. Balalo ia 
uru-uru ajaria karaeng mae ri sikontu umma 
Kala lamintu tubattua ri anjo suku Yehuda. 

(5:1) 

3 Anjo Ruben, ana kaminang toana Yakub, 
nia appa anana burane, iamintu: Henokh, 
Palu, Hezron, siagang Karmi. 

4]aminne pattottorang battua ri turunganna 
Yol: Semaya, Gog, Simei, Mikha, Reaya, 
Baal, siagang Beera. Na ia Beera, iami 
ajari pamimping ri suku Ruben ri wattunna 
nijakkala ri Karaeng Tiglat-Pileser battua ri 
Asyur, nampa nierang kenanga mange ri 
daera pammelakkanga. 

5 (5:4) 

6(5:4) 

7 Lalang ri pattottoranga tattulisi tongi siapa 
are kapala lalang ri suku Ruben, iamintu: 
Yeiel, Zakharia, 

8 siagang Bela ananaya Azas, cucunna Sema 
battu ri tu Yol. Suku Ruben ammantangi ri 
Aror siagang ri daera appakkaramulaya battu 
ri Aror alampa wara sagemna ri Nebo siagang 
Baal- Meon. 

9 Jai sikali olo-olona kenanga ri daera Gilead. 
Lanri kammana napattampakimi kenanga 
daera bageang rayangnganga sagenna 
ri parang lompo niaka sagenna simbella 
Binanga Efrat. 

10Ri jammanna Karaeng Saul, nabundukimi 
suku Ruben sagenna nabeta tu Hagri, 
niaka irayanganna Gilead, nampa 
napammantangngi kenanga anjo 
parasanganga. 

11Ri bageang warakkanna daerana suku 
Ruben, anjoremmi ammantang suku Gad 
ri butta Basan sagenna Salkha bellana ri 
bageang iraya. 

12 Battu ri anjo suku Gad, Yol ajari boe-boe 
lomoro sere, siagang Safam ajari boe-boe 
tu lomoro rua. Yaenai siagang Safat iami 
boe-boena tu maraengannaya. 

13 Sikamma tumaraengannaya lalang ri suku 
Gad, niaki lalang ri anne tujua parappungang, 
ilamintu: Mikhael, Mesulam, Syeba, Yorai, 
Yakan, Ziya, siagang Eber. 

14| ami kenanga turungang battua ri Abihail, 


anana Huri. la pattottoranna kenanga battu 
irawa nai, iamintu: Abihail, Huri, Yaroah, 
Gilead, Mikhael, Yesisai, Yahdo, siagang Bus. 

15|a kapalaya ri anjo kenanga iamintu Ahi, 
anana Abdiel, cucunna Guni. 

16 Ammantangi kenanga ri daera Basan 
siagang Gilead, kammayatompa kota-kota 
niaka ri anjo daeraya, siagang ri sikontu 
parang rukuka ri Saron. 

17 Anne pattottoranga nipareki ri jammang 
Yotam ajari karaeng Yehuda, siagang 
Yerobeam ajari karaeng ri Israel. 

18 | alang ri suku Ruben, Gad, siagang 
Manasye, niaka ammantang ri bageang 
rayanganna Binanga Yordan, nia 44.760 
tantara lebaka nilati siagang niaka 
pangalamanna ammake pannangkisi, padang, 
siagang pana. 

19 Abunduki kenanga siagang suku Yetur, 
Nafis, siagang Nodab, iamintu suku-suku 
niaka lalang ri bansa Hagri. 

20 Anjo tantaraya tappaki ri Allataala siagang 
appala tulungi mae ri la, naniturukiang 
pappalana kenanga iamintu nisarei 
pammetang kenanga mae ri anjo tu Hagri 
siagang agang-aganna. 

21] anri eroNa Allataala nakajariang anjo 
pabundukanga, jaimi musu nabuno kenanga. 
Nia todong 100.000 tau najakkala kenanga, 
siagang nia narampasa kenanga 50.000 

unta, 250.000 gimbala siagang 2.000 keledai 


(sangkamma jarang cadi). Lebaki anjo 
ammantang tulimi kenanga ri anjo daeraya 
sagenna ri wattu nijakkalana ngaseng 
bansa Israel nampa nierang mange ri butta 
pammelakkanga. 

22 (5:21) 

23 Sipagang suku Manasye ammantangi ri 
daera Basan sagenna wara ri Baal-Hermon 
bellana, Senir, siagang Moncong Hermon. Pila 
mange allo pila katambangi jaina kenanga. 

24 | aminne sikamma kapalaya ri kenanga: 
Hefer, Yisei, Eliel, Azriel, Yeremia, Hodawya, 
siagang Yahdiel. Yangasenna kenanga tantara 
sanna baranina. 

25 Amminrai bansa Israel mae ri Allataala 
nasombaya boe-boena kenanga. Nabokoi 
kenanga Allataala nampa anynyomba mae ri 
barhalana bansa-bansa lebakamo nibongka ri 
Allataala battu ri butta Kanaan. 

20] anri kammana anjo Napagiomi 
Allataala atinna Karaeng Pul battu ri Asyur, 
sagenna mange kenanga ambunduki 
anjo parasanganga. Anjo Karaeng Pul 
nigallara tongi Karaeng Tiglat-Pileser. Nampa 
naerammo suku Ruben, Gad, siagang suku 
Manasye, niaka ri bageang rayanganna 
Binanga Yordan, ajari tunitahang nampa 
nipela mange ri butta Halah, Habor, Hara, 
siagang ri sereang tampa ri ampina Binanga 

Gozan. Anjoremmi kenanga ammantang tuli 


sagenna anne alloa. 
' Lewi nia tallu anana burane, iamintu: 
Gerson, Kehat, siagang Merari. 

2 Kehat nia appa anana burane iamintu: 
Amram, Yizhar, Hebron, siagang Uziel. 

3 Amram nia rua anana burane, iamintu: 
Harun siagang Musa, siagang sitau baine, 
iamintu niarenga Miryam. Harun nia appa 
anana burane, iamintu: Nadab, Abihu, 
Eleazar, siagang Itamar. 

4 Pattottorang battua ri Eleazar iamintu: 
Pinehas, Abisua, 

3 Buki, Uzi, 

67erahya, Merayot, 

7 Amarya, Ahitub, 

87adok, Ahimaas, 

9 Azarya, Yohanan, 

10 Azarya (ia allayani ri BallaNa Batara 
nabangunga Karaeng Salomo ri Yerusalem), 

11 Amarya, Ahitub, 

12 Zadok, Salum, 

13 Hilkia, Azarya, 

14 Seraya, Yozadak. 

15 |aminne Yozadak amminawang todong 
nierang siagang tu Yehuda kammayatompa 
tau ammantanga ri Yerusalem maraenganga, 
ri wattunna nipela kenanga ri Batara mae 
ri parasangang maraenga tete ri Karaeng 
Nebukadnezar. 

16 Lewi nia tallu anana burane, iamintu: 


Gerson, Kehat, siagang Merari. 

17 Massing nia ngaseng anana kenanga. 
Anana Gerson iamintu: Libni siagang Simei; 
18 Ana-anana Kehat iamintu: Amram, Yizhar, 
Hebron, siagang Uziel. 

19 Ana-anana Merari iamintu: Mahli siagang 
Musi. 

20 Garisi turungang battua ri Gerson iamintu: 
Libni, Yahat, Zima, 

21Yoah, Ido, Zerah, siagang Yeatrai. 

22 Garisi turungang battua ri Kehat iamintu: 
Aminadab, Korah, Asir, 

23 Elkana, Ebyasaf, Asir, 

24 Tahat, Uriel, Uzia, Saul. 

25 Elkana nia rua anana burane, iamintu: 
Amasai siagang Ahimot. 

26 Garisi turungang battua ri Ahimot iamintu: 
Elkana, Zofai, Nahat, 

27 Eliab, Yeroham, siagang Elkana. 

28 Samuel nia rua anana burane, iamintu: 
Yol kaminang toaya, siagang Abia bungkoa. 

29 Garisi turungang battua ri Merari, iamintu: 
Mahli, Libni, Simei, Uza, 

30 Simea, Hagia, siagang Asaya. 

31 Pakkaramula nipalettenamo 

Patti Parjanjianga mae ri tampa 
passambayanganga ri Yerusalem, napileimi 
Karaeng Daud siapa are tau nisarea tanggong 
jawa untu kelong-kelong pammuji-mujianga 
ri BallaNa Batara. 


1 Tawarikh 6.321 47 | 24 
32 Alebasaki kenanga nisare tugasa ri 


KemaNa Batara ri wattu tenanapa naleba 
nabangung Karaeng Salomo BallaNa Batara. 

33 Garisi pattottoranna sikamma anjo 
tau nisarea tugasa iamintu: Battu ri tu 
Kehat: Heman, anana Yol. lami ampimpingi 
kalompona pakelong makaserea. Garisi 
pattottoranna battu rawa sagenna nai ri 
Yakub iamintu: Heman, Yol, Samuel. 

34 Elkana, Yeroham, Eliel, Toah, 

337uf, Elkana, Mahat, Amasai, 

36 Elkana, Yol, Azarya, Zefanya, 

37 Tahat, Asir, Ebyasaf, Korah, 

38 Yizhar, Kehat, Lewi, siagang Yakub. 

33 Asaf iami pamimping kalompo pakelong 
makaruaya. Garisi pattottoranna battu rawa 
sagenna nai ri Lewi, iamintu: Asaf, Berekhya, 
Simea, 

40 Mikhael, Baaseya, Malkia, 

4l Etai, Zerah, Adaya, 

42 Etan, Zima, Simei, 

43Yahat, Gerson, siagang Lewi. 

44 Etan iami pamimping kalompo pakelong 
makatallua; ia assalana tu battu ri tu Merari. 
Garisi pattottoranna battu rawa sagenna nai 
ri Lewi, iamintu: Etan, Kisi, Abdi, Malukh, 

43 Hasabya, Amazia, Hilkia, 

46 Amzi, Bani, Semer, 

47 Mahli, Musi, Merari, siagang Lewi. 

48Tugasa-tugasa maraenga lalang ri balla 


sambayanga nipassareangi ri tu Lewi 
maraengannaya. 

49[a Harun siagang turungamna nisarei 
tugasa attunu dupa, assare korobang 
nitunua irate ri tampa pakkorobangnganga, 
anggaukangi sikamma pagaukanga lalang ri 
Kamara Kaminang Matangkasaka, siagang 
ampassareangi korobang untu antangkasiai 
dosana umma Israel. Nagaukang ngasengi 
kenanga anjo sikammaya situru apa 
napangngajaranga Musa, atanNa Allataala. 

30 aminne garisi turungang battua ri Harun: 
Eleazar, Pinehas, Abisua, 

>l Buki, Uzi, Zerahya, 

3? Merayot, Amarya, Ahitub, 

>3 Zadok, Ahimaas. 

34]aminne daera pammantangang 
nipassareanga mae ri tu Kehat, turungang 
battua ri Harun. Naallemi kenanga bageang 
makasere ri butta nipattantua untu tu Lewi. 

>> Tampana kenanga iamintu kota Hebron ri 
daera Yehuda, siagang sikamma parang ruku 
niaka ri tammulilina. 

39 Mingka sikamma koko-kokoa siagang 
desa-desa niaka ri tammulilina anjo kotaya 
nipassareangi mae ri Kaleb, ananaya Yefune. 

37 Turungang battua ri Harun anggappai 
Hebron kota palarianga, Yatir, siagang 
anne desa-desaya siagang parang rukuna: 

Desa Libna, Estemoa, Hilen, Debir, Asan, 


Bet-Semes. 

78(6:57) 

29 (6:57) 

60Ri daerana suku Benyamin anggappa 
tommi kenanga desa-desa siagang parang 
rukuna, iamintu: Geba, Alemet, siagang 
Anatot. Yangasenna nia sampulo antallu 
desa untu ajari tampa napammantangia 
kaluargana kenanga. 

615ampulo desa ri suku Manasye ri bageang 
laukanna Binanga Yordan nigoccangi nampa 
nipassareang mae ri sikamma kaluarga niaka 
lalang ri tu Kehat, ia tenayapa nanggappa 
tampa. 

62 Sikamma kaluarga niaka lalang ri tu 
Gerson anggappai sampulo antallu desa ri 
daera suku Isakhar, Asyer, Naftali, siagang 
Manasye ia niaka ri Basan, ri bageang 
rayanganna Binanga Yordan. 

63 Nigoccang tommi nanggappa sikamma 
kaluarga niaka lalang ri tu Merari sampulo 
anrua desa ri suku Ruben, Gad, siagang 
Zebulon. 

64 Kammaminjo carana bansa Israel 
ambagei mae ri suku Lewi desa-desaya 
siagang parang-parang rukuna untu tampa 
pammantanganna kenanga. 

65 Desa-desaya ri daerana suku Yehuda, 
Simeon, siagang Benyamin iamintu sikamma 
lebakamo nipau, nigoccang tongi nanibage. 

66 Ri daera suku Efraim, sipagang kaluarga 


battua ri tu Kehat ia desa-desaya siagang 
parang-parang ruku niaka ri tammulilina, 
iamintu: 

67 Sikhem, kota suaka ri monconga anjo 
daeraya, Gezer, 

68Yokmeam, Bet-Horon, 

69 Ayalon, siagang Gat-Rimon. 

70 Ri daera suku Manasye niaka ri bageang 
laukanna Binanga Yordan nisaremi kenanga 
desa Aner siagang Bileam siagang sikamma 
parang ruku niaka ri tammulilina. 

71 Desa-desaya siagang parang-parang ruku 
niaka ri tammulilina, ia nagappaya sikamma 
kaluarga battua ri tu Gerson, iamintu: Ri 
daera suku Manasye, bageang rayanganna 
Binanga Yordan, iamintu: Golan ri Basan 
siagang Asytarot. 

72 Ri daera suku Isakhar, iamintu: Kedes, 
Daberat, 

73 Ramot, siagang Anem. 

74 Ri daera suku Asyer, iamintu: Masal, 
Abdon, 

73 Hukok, siagang Rehob. 

76 Ri daera suku Naftali, iamintu: Kedes ri 
Galilea, Hamon, siagang Kiryataim. 

71 Turungang battua ri Merari tenayapa 
nanggappa tampa, nisarei desa-desa siagang 
parang-parang ruku niaka ri tammulilina 
iamintu: Ri daera suku Zebulon, iamintu: 
Rimono siagang Tabor. 

18Ri daera suku Ruben, ri bageang 


rayanganna Binanga Yordan ri ampina 
Yerikho, iamintu: Bezer ri lappara tinggia, 
Yahas, 

79 Kedemot, siagang Mefaat. 

80Ri daera suku Gad, iamintu: Ramot ri 
Gilead, Mahanaim, 

81 Hesybon, siagang Yaezer. 

7 1|sakhar nia appa anana burane, iamintu: 
Tola, Pua, Yasub, siagang Simron. 

2 Tola nia annang anana burane, iamintu: 
Uzi, Refaya, Yeriel, Yahmai, Yibsam, siagang 
Samuel. lami kenanga kapala kaluarga lalang 
ri tu Tola siagang masahoroka niasseng 
salaku tantara barani. Ri jammanna Karaeng 
Daud, turunganna kenanga nia 22.600 jaina. 

3 Uzi nia sitau anana burane, niarenga 
Yizrahya. Yizrahya siagang appaka anana 
burane, iamintu Mikhael, Obaja, Yol, siagang 
Yisia, iami ajari kapala. 

4Sanna jaina bainenna siagang anana 
kenanga, sagenna akkulle napasadia kenanga 
36.000 burane untu ajari tantara. 

> Manuru apa niaka nicata, battu ri sikontu 
kaluarga niaka lalang ri suku Isakhar, nia 
87.000 tau burane akkullea ajari tantara. 

6 Benyamin nia tallu anana burane, iamintu: 
Bela, Bekher, siagang Yediael. 

7 Bela nia lima anana burane, iamintu: 
Ezbon, Uzi, Uziel, Yerimot, siagang lri. 
lami kenanga ajari kapala kaluarga lalang 

ri kenanga, siagang masahoroka niasseng 


salaku tantara barani. Lalang ri pattottoranna 
kenanga nia nicata 22.034 tu burane akkullea 
ajari tantara. 

8Bekher nia salapang anana burane, 
lamintu: Zemira, Yoas, Eliezer, Elyonai, Omri, 
Yeremot, Abia, Anatot, siagang Alemet. 

9 | ami kenanga ajari kapala lalang ri massing 
kaluargana kenanga. Lalang ri pattottoranna 
kenanga nia nicata 20.200 tu burane akkullea 
ajari tantara. 

10 Yediael nia sitau anana burane, niarenga 
Bilhan. Bilhan nia tuju anana burane, iamintu: 
Yeus, Benyamin, Ehud, Kenaana, Zetan, 
Tarsis, siagang Ahisahar. 

11| ami kenanga ajari kapala kaluarga lalang 
ri massing kaluargana kenanga, siagang 
masahoroka niasseng salaku tantara barani. 
Lalang ri pattottoranna kenanga nia nicata 
17.200 tu burane akkullea ajari tantara. 

12 Supim siagang Hupim, iami turungang 
battu ri Ir. Husim iami anana Dan. 

13 Naftali nia appa anana burane, iamintu: 
Yahziel, Guni, Yezer siagang Salum. lami 
kenanga cucunna Bilha. 

14 Manasye siagang baine maraenna, iamintu 
sitau baine battu ri Aram, nia rua anana 
burane, iamintu: Asriel siagang Makhir. Anana 
Makhir iamintu Gilead. 

15 Napaboyangi Makhir baine untu Hupim 
siagang Supim. Bainenna Makhir niarengi 


1 Tawarikh 7.161 23 30 
Maakha. Anana Makhir makaruaya iamintu 


Zelafead. Zelafead tena anana burane, poro 
baineji bawang. 

16 Bainenna Makhir niarenga Maakha, 
allassukangi rua ana burane niarenga Peres 
siagang Seres; Peres nia rua anana burane, 
iamintu niarenga: Ulam siagang Rekem. 

17 Ulam nia sitau anana burane, niarenga 
Bedan. laminjo turungang batu ri Gilead, 
anana Makhir, cucunna Manasye. 

18 Saribattang bainena Gilead, niarenga 
Molekhet, nia tallu anana burane, iamintu: 
Isyhod, Abiezer, siagang Mahla. 

19 Semida nia appa anana burane, iamintu: 
Ahyan, Sekhem, Likhi, siagang Aniam. 

20 Efraim nia tallu anana, iamintu: Sutelah, 
Ezer, siagang Elad. Garisi turungang battua 
ri Efraim lanri ri Sutelah iamintu: Bered, 
Tahat, Elada, Tahat, Zabad, Sutelah. Ezer 
siagang Elad, nibunoi ri wattunna ero nalukka 
olo-olona pandudu sallona parasangang Gad. 

21(7:20) 

22 Siapa are sallona sangnging susa 
manggena kenanga, sagenna battumo 
sikamma saribattanna ansaleori. 

23 Nampa assikatinroammo pole Efraim 
siagang bainenna, sagenna attianang 
bainenna, nampa allassukang sitau ana 
burane. Nasaremi areng Efraim anjo anana, 
lamintu Beria, lanri anjo susa lebaka antujui. 

24 Efraim nia anana baine niareng Seera. lami 


ambangungi kota-kota Bet-Horon Rawaya 
siagang Bet-Horon Ratea, kammayatompa 
kota Uza siagang Seera. 

25 Nia pole sitau anana Efraim burane, 
niareng Refah. la garisi turungang battua ri 
Refah, iamintu: Resef, Telah, Tahan, 

26 adan, Amihud, Elisama, 

27 Nun, siagang Yosua. 

28 Daera nipassareanga untu 
napammantangi kenanga iamintu: 
battu ri Betel sagenna Naaran bellana ri 
bageang iraya, siagang Gezer ri bageang 
lau kammayatompa desa-desa niaka ri 
tammulilina anjo kota-kotaya. Lalang ri anjo 
daeraya antama tommi kota Sikhem siagang 
Aya, kammayatompa desa-desa niaka ri 
tammulilina. 

2? Turungang battua ri Manasye angkoasai 
kota Bet-Sean, Taanakh, Megido, Dor, 
siagang desa-desa niaka ri tammulilina. 
la ngasemminjo daera pammantanganna 
turungang battua ri Yusuf, anana Yakub. 

30 | aminne turungang battua ri Asyer. Nia 
appa anana burane, iamintu: Yimna, Yiswa, 
Yiswi, Beria, siagang sitau ana baine niareng: 
Serah. 

31Beria nia anana rua burane, iamintu: 
Heber, siagang Malkiel ambangungai Birzait. 

32 Heber nia tallu anana burane, iamintu: 


Yaflet, Somer, Hotam, siagang sitau ana 
baine, niareng Sua. 

33 Yaflet nia todong tallu anana burane, 
ilamintu: Pasakh, Bimhab, siagang Asywat. 

34 Somer saribattanna Yaflet, nia appa anana 
burane, iamintu: Ahi, Rohga, Yehuba, siagang 
Aram. 

35 Hotam, saribattanna Yaflet sereanga, nia 
appa anana burane, iamintu: Zofah, Yimna, 
Seles, siagang Amal. 

36 Turungang battua ri Zofah iamintu: Suah, 
Harnefer, Syual, Beri, Yimra, 

37Bezer, Hod, Sama, Silsa, Yitran siagang 
Beera. 

38 Turungang battua ri Yeter iamintu: Yefune, 
Pispa, siagang Ara. 

39 Turungang battua ri Ula iamintu Arah, 
Haniel, siagang Rizya. 

40 | aminjo turungang battua ri Asyer. la 
ngasemmi kenanga kapala kaluarga siagang 
masahoroka salaku tantara-tantara barania 
kammayatompa pamimping- pamimping 
lompoa. Lalang ri pattottorang battua ri Asyer 
nia nicata 26.000 tu burane akkullea ajari 
tantara. 

l Benyamin nia lima anana burane. Punna 
nisusunga situru umuruna, iaminne 
kenanga: Bela, Asybel, Ahrah, 

2 Noha siagang Rafa. 

3 Turungang battua ri Bela iamintu: Adar, 


Gera, Abihud, 

4 Abisua, Naaman, Ahoah, 

> Gera, Sefufan, siagang Huram. 

6Turungang battua ri Ehud iamintu: Naaman, 
Ahia, siagang Gera. laminne kenanga kapala 
kaluarga ammantanga riolo ri Geba. Mingka 
nibongkai kenanga battu anjoreng, nampa 
alette mange ri Manahat nipimping ri Gera. 
Anjoremmi kenanga ammantang. Gera nia 
rua anana, iamintu: Uza siagang Ahihud. 

7(8:6) 

8 Saharaim natallaki ruaya bainenna iamintu 
niarenga Husim siagang Baara. Nampa ri 
wattunna ammantang ri Moab, abuntimmi 
siagang Hodes nanggappa tuju ana burane, 
ilamintu: Yobab, Zibya, Mesa, Malkam, 

9 (8:8) 

10Yeus, Sokhya, siagang Mirma. Yangasenna 
anne kenanga kapala kaluarga. 

ll Battu ri bainenna niarenga Husim nia 
todong rua anana burane, iamintu: Abitub 
siagang Elpaal. 

12 Ana-ana buranena Elpaal nia tallu, 
lamintu: Eber, Misam, Semed. laminne 
Semed ambangungi kota Ono siagang 
Lod, kammayatompa desa-desa niaka ri 
tammulilina. 

13 Beria siagang Sema iami kapala kaluarga 
ammantanga ri kota Ayalon na nabongka 
panduduna kota Gat. 

14 Turungang battua ri Beria iamintu: Ahyo, 


Sasak, Yeremot, Zebaja, Arad, Eder, Mikhael, 
Yispa, siagang Yoha. 

15(8:14) 

10 (8:14) 

17 Turungang battua ri Elpaal iamintu: 
Zebaja, Mesulam, Hizki, Heber, 

18 Yismerai, Yizlia, siagang Yobab. 

19 Turungang battua ri Simei iamintu: Yakim, 
Zikhri, Zabdi, 

20 Elyonai, Ziletai, Eliel, 

21 Adaya, Beraya, siagang Simrat. 

22 Turungang battua ri Sasak iamintu: 
Yispan, Eber, Eliel, 

23 Abdon, Zikhri, Hanan, 

24 Hananya, Elam, Antotia, 

25 Yifdeya, siagang Pnuel. 

29Turungang battua ri Yeroham iamintu: 
Samserai, Seharya, Atalya, 

2! Yaaresya, Elia, siagang Zikhri. 

28 |aminjo kapala-kapala kaluarga siagang 
pamimping-pamimping niaka nicata lalang 
ri pattottoranna kenanga. lami kenanga 
ammantang ri kota Yerusalem. 

23 Yeiel ambangungi kota Gibeon, nampa 
ammantang anjoreng. Bainenna niarengi 
Maakha. 

30 Nia sampulo anana burane kenanga, 
lamintu: Abdon kaminang toaya, nampa Zur, 
Kish, Baal, Ner, Nadab, 

31Gedor, Ahyo, Zakharia, 

32 siagang Miklot manggena Simea. 


Turungang battua ri kenanga ammantang ri 
kota Yerusalem siagang sikamma kaluarga 
maraenganga, ajulu boea siagang kenanga. 

33 Manggena Karaeng Saul niarengi Kish, 
na toana niarengi Ner. Saul nia appa 
anana burane, iamintu: Yonatan, Malkisua, 
Abinadab, siagang Esybaal. 

34Yonatan nia anana burane niareng 
Meribaal, manggena Mikha. 

33 Mikha nia appa anana burane, iamintu: 
Piton, Melekh, Tahrea, siagang Ahas. 

36 Anana Ahas niarengi Yoada niaka ana- 
anana burane iamintu: Alemet, Azmawet, 
siagang Zimri. Turungang battua ri garisina 
Zimri iamintu: Moza, 

37Bina, Rafa, Elasa, Azel. 

38 Azel nia annang anana burane, iamintu: 
Azrikam, Bokhru, Ismael, Searya, Obaja, 
siagang Hanan. 

39 Esek, iamintu saribattang buranena 
Azel, nia lima anana burane, iamintu: Ulam 
kaminang toaya, nampa Yeus battua ri 
Elifelet. 

40 Ana-anana Ulam yangasenna ajari 
tantara-tantara barani siagang caradeka 
ammake sanjata pana. Cucunna buranea nia 
150 tau jaina. Yangaseng kenanga anggota 
suku Benyamin. 

1 Sikontu Tu Israelka nicataki situru 
massing kaluargana kenanga. Anjo 

pattottoranga nicataki lalang ri kitta Sikamma 


Karaenga ri Israel. Salaku hukkungang mae 
ri kota-kotana kenanga, nierammi rayana 
Yehuda mange ri butta pammelakkanga. 

2|a uru-uru ammotereka battu ri kenanga 
mange ri butta sossoranna kenanga ri 
kota-kotaya iamintu tujaia, imang-imanga, 
tu Lewi siagang pajama-jamaya ri BallaNa 
Batara. 

3 Sipagang battu ri suku Yehuda, Benyamin, 
Efraim, siagang Manasye ammotereki siagang 
ammantangi ri Yerusalem. 

4Nia 690 kaluarga battu ri suku Yehuda 
ammantang ri Yerusalem, antama tommi 
turungang battua ri Yehuda niarenga Peres, 
Syela, siagang Zerah. Turungang battua ri 
Peres nipimpingi ri Utai. Garisi turungang 
battua ri Utai, battu rawa sagenna nai, 
ilamintu: Utai, Amihud, Omri, Imri, siagang 
Bani. Turungang battua ri Syela nipimpingi ri 
Asaya. lami ajari kapala kaluarga. Turungang 
battua ri Zerah nipimpingi ri Yeuel. 

5 (9:4) 

6(9:4) 

7 Suku Benyamin niaka ammantang ri 
Yerusalem nia 956 kaluarga. Kapala-kapala 
kaluargana kenanga iamintu: Salu anana 
Mesulam, cucunna Hodawya, cucu kulantuna 
Hasenua, Yibnia anana Yeroham, Ela anana 
Uzi, cucunna Mikhri, Mesulam anana Sefaca, 
cucunna Rehuel, cucu kulantuna Yibnia. 

8(9:7) 

9(9:7) 

10|mang-imang niaka ammantang ri kota 
Yerusalem iamintu: Yedaya, Yoyarib, siagang 
Yakhin, Azarya anana Hilkia, boe-boena 
iamintu Mesulam, Zadok, Merayot, siagang 
Ahitub. (Azarya ajari kapala pagawe lalang 
ri BallaNa Batara.), Adaya anana Yeroham,: 
boe-boena iamintu Pasyhur siagang Malkia. 
Masai anana Adiel, boe-boena iamintu 
Yahzera, Mesulam, Mesilemit, siagang Imer. 

11(9:10) 

12(9:10) 

13 Yangasenna imang ajaria kapala kaluarga, 
ilamintu 1.760 jaina. Caradeki kenanga 
anggaukangi yangasenna jamang-jamang 
lalanga ri BallaNa Batara. 

14Tu Lewi niaka ammantang ri kota 
Yerusalem, iamintu: Semaya anana Hasub: 
boe-boena iamintu Azrikam siagang Hasabya 
battu ri bija Merari, Bakbakar, Heres siagang 
Galal, Matanya anana Mikha, boe-boena 
lamintu Zikhri siagang Asaf, Obaja anana 
Semaya; boe-boena iamintu Galal siagang 
Yedutun, Berekhya anana Asa, cucunna 
Elkana, ammantanga ri kota Netofa. 

15 (9:14) 

10(9:14) 

17 Sikamma pangawalana BallaNa Batara ia 
niaka ammantang ri kota Yerusalem siagang 

kaluargana kenanga, iamintu: Akub, Talmon, 


Ahiman, siagang Salum kapala pangawalaka. 
18 Sagenna anne alloa battu ri bija-bijannami 

anne kenanga nisare tugasa anjagai Pakkebu 

Lompona Karaenga ri bageang rayaya. 

Riolo bija-bijanna kenanga nisarei tugasa 

anjagai sikamma pakkebu lompo mangea ri 

paballakkanna tu Lewi. 

19|a nisarea tugasa anjagai pakkebu 
antamaya ri KemaNa Batara iamintu Salum 
siagang yangasenna bijanna, iamintu 
kammaya Korah. (Salum iamintu anana Kore, 
cucunna Ebyasaf.) Riolo boe-boena todong 
kenanga anggaukangi anjo tugasaka ri 
wattunna allayani kenanga ri KemaNa Batara. 

20 Pinehas (battuanna poro nilalangi ri 
Batara) leba ajari kapalana kenanga. 

217akharia anana Meselemya, ajari tongi 
pangawala pakkebuna KemaNa Batara. 

22|a nipilea untu anjagai sikamma pakkebu 
lompoa iamintu 212 tau jaina. Nicataki arenna 
kenanga ri desa-desa pammantanganna 
kenanga. Boe-boena kenanga nisarei anjo 
jabatanga battu ri Karaeng Daud siagang 
Nabi Samuel. 

23 Aopakkaramulai anjo wattua ia kenanga 
siagang turunganna kenanga tuli ajarimi 
pajaga pakkebu lompona BallaNa Batara. 

24 Nia appa pakkebu, iamintu: sere 
warakkang, sere timborang, sere 
rayangngang, siagang sere laukang. Ri 

massing-massing pakkebu nitampakkammi 


sitau tu Lewi ajari kapala pajaga. 

25 Sikamma saribattanna kenanga niaka 
ammantang ri desa-desaya, alebasami 
ambantui kenanga, sidaminggu sallona 
tassikali. 

26 Mingka anjo appaka kapala pajaga tuli 
tugasana. lami kenanga tanggong jawa untu 
sikamma kamarana BallaNa Batara siagang 
sikamma barang-barang nibolika lalang. 

27 Ambani kenanga ammantang ri BallaNa 
Batara, nasaba musti najagai kenanga anjo 
ballaka siagang tuli nasungkei sikamma 
pakkebu lompona punna baribasa. 

28 Sipagang tu Lewi tanggong jawa ri 
pakakasa-pakakasaka untu assambayanga. 
lami kenanga anrekengi punna nipasulu 
yareka punna nipoterang. 

29 Sipagang pole tanggong jawa ri 
pakakasa maraengannaya siagang ri 
labuka, anggoroka, minynya zaitunga, 
kamanynyanga, kammayatompa rampa- 
rampaya. 

30 Mingka ia tanggong jawaka ancampuruki 
anjo rampa-rampaya iamintu imang-imanga. 
31|a tanggong jawaka ampareki korobang 
nitunua iamintu sitau tu Lewi niarenga Matica, 

ana toana Salum battua ri bijanna Korah. 

3? Tu battua ri bijanna Kehat, iami tanggong 
jawa untu ampasadiai roti lanipatalaya untu 
Batara punna allo Pammari- mariang. 


| 1 Tawarikh 9.331 41 - 40 
33 Sipagang tu Lewi maraengannaya, iami 


tugasa anjari pakelong lalang ri BallaNa 
Batara. Sikamma kapala-kapala kaluargana 
kenanga ammantangi ri siapa are bangunang 
ri BallaNa Batara. Tena nisarei kenanga 
tugasa maraeng, lanri tugasa allo bangngi 
kenanga. 

34 Sikamma anjo tau nipaua aremna irate, 
lami kapala-kapala kaluarga tu Lewi, situru 
garisi turunganna kenanga. lami kena 
pamimping-pamimping niaka ammantang ri 
kota Yerusalem. 

33 Yeiel ambangungi kota Gibeon, nampa 
ammantang anjoreng. Bainenna niarengi 
Maakha, 

36 sjagang ana burane toana niarengi Abdon: 
ia anana maraenganga iamintu: Zur, Kish, 
Baal, Ner, Nadab, 

37 Gedor, Ahyo, Zakharia siagang Miklot, 

38 manggena Simea. Turunganna kenanga 
ammantangi ri kota Yerusalem siagang 
sikamma kaluarga maraenga ia ajulu bijaya 
siagang kenanga. 

39 Manggena Karaeng Saul niarengi Kish, 
na toana niarengi Ner. Saul nia appa 
anana burane, iamintu: Yonatan, Malkisua, 
Abinadab, siagang Esybaal. 

40 Yonatan nia anana burane niareng 
Meribaal, manggena Mikha. 

41 Mikha nia appa anana burane, iamintu: 
Piton, Melekh, Tahrea, siagang Ahas. 


1 Tawarikh 9.421 10.5 41 
42 Anana Ahas niarengi Yoada niaka tallu 


anana burane, iamintu: Alemet, Asmawet, 
siagang Zimri. Garisi turungang battua ri 
Zimri iamintu: Moza, 

43 Bina, Rafa, Elasa, siagang Azel. 

44 Azel nia annang anana burane, iamintu: 
Azrikam, Bokhru, Ismael, Searya, Obaja, 
siagang Hanan. 

10 l Abunduki tu Filistin siagang tu Israel. 

Anjorengi ri monconna Gilboa kenanga 
abundu. Jai tu Israel mate anjoreng. Na ia 
niaka ammantang siagang Karaeng Saul 
siagang ana-anana larimi. 

2 Mingka nipinawangi kenanga ri tu Filistin, 
sagenna nia tallu ana buranena Saul nibuno, 
lamintu Yonatan, Abinadab, siagang Malkisua. 

3 Teai sipato hebana bunduka ri ampina Saul, 
nakalenna nitaba todong ri pana- pana battua 
ri musunna, sagenna lokomo. 

“Jari nakanamo Saul mae ri ana rungka 
angngerangai sanjatana, "Bibumi antu 
padannu na nupatobo ri nakke sollanna tena 
nanapare karek-karenanga tu Filistin, tenaya 
Batarana." Mingka taerokai anjo ana rungka 
angngerangai padanna antoboki Saul lanri 
sanna mallana. Lanri kammana naallemi 
Saul kalenna anjo padanga nampa natobo 
kalenna. 

> Nacinina anjo tu rungkaya angkanaya 
matemi Saul, nabuno tommi kalenna siagang 
anjo padanga, sagenna mate. 


| 1 Tawarikh 10.61 12 42 
6Jari matemi Saul siagang tallu ana 


buranena. Kalabusammi pamarentana. 

"Ri wattunna nalangngere sikamma tu 
Israel niaka ammantang ri lapparana 
Yizreel angkanaya larimi tantarana Israel, 
siagang angkanaya matemi Saul siagang 
ana-anana, larimi kenanga nanabokoi 
kota- kota pammantanganna kenanga. Nampa 
naempoimo tu Filistin anjo kota-kotaya. 

8 Ammukona ri wattunna battu tu Filistin ero 
angngalleangi apa-apanna sikamma anjo tau 
matea, nabuntulumi mayana Saul siagang 
tallua ana buranena, ia matea ri monconna 
Gilboa. 

9 Napasulumi baju bunduna Saul, nampa 
nasamballe kallonna na naerang ulunna. 
Nampa niamo tau nasuro kenanga mange ri 
sikontu parasangang Filistin untu ampabattui 
anjo kabara bajika mae ri anjo bansaya 
siagang rewatana kenanga. 

10 Nibolimi anjo baju bunduna Saul lalang 
ri sereang balla panynyombanna kenanga, 
siagang nigentungi ulunna ilalang ri balla 
Dagon, iamintu rewatana kenanga. 

11Ri wattunna nalangngere panduduna 
Yabesh ri Gilead anjo apa lebaka nagaukang 
tu Filistin mae ri Saul, 

12 3lampami siapa are tau kaminang barania 
ri kenanga mange angngallei mayana Saul 
siagang ana-anana, nampa naerang mange ri 
Yabesh. Natarawammi kenanga anjo mayaka 

ri tujunna sere poko kayu lompo. Lebaki anjo 


appuasami kenanga tuju allo sallona. 

13 Matei Saul lanri amminrai mae ri Batara, 
siagang tena naturuki sikamma parentaNa. 
Tena nappala pitunju ri Batara, mingka appala 
maei ri roh-rohna tu matea. laminjo sabana 
nanihukkung ri Batara, siagang nipassareang 
kakaraenganna mae ri Daud anana Isai. 

14 (10:13) 

1 1 1 Sikontu pamimping bansa Israel 

battui mae ri Daud niaka ri Hebron. 
Nakana kenanga, "Ikambe anne bijanta 
ngaseng. 

2 Riolo iji, balalo ri ri wattu ammarentana ija 
Saul mae ri kambe, ikattemi tuli ampimpingi 
tantarana Israel punna maju mange abundu. 
Nampa pole lebami ajanji Karaeng Allataalata, 
angkanaya ikattemi lampimpingi ummaNa 
siagang ajari karaenna kenanga." 

3] ari apparemi parjanjiang Daud siagang 
anjo pamimping-pamimpinna Israel. Nampa 
nalantimo kenanga Daud ajari karaenna Israel 
sangkamma lebaka Napajanjiang Batara tete 
ri Samuel. 

“Ri sereang wattu alampami Daud siagang 
sikontu tantarana Israel mange ambunduki 
kota Yerusalem. Anjo wattua anjo kotaya 
niarengi kota Yebus, siagang nipammantangi 
ri tu Yebus, pandudu aslina anjo kotaya. 

3 Lebami nakanang tu Yebus mae ri 
Daud angkanaya tena olona lakkulle Daud 

ampantamakki anjo kotana kenanga. 


Mingka akkullemi narampasa Daud benteng 
pattahanganna kenanga niarenga Sion. 
Anjo wattua lebami napalabang napau 
Daud mae ri ana-ana buana angkanaya 
inai-inai kaminang riolo ammuno tu Yebus, ia 
lanipajari panglima. J ari lanri Yoab kaminang 
riolo ammuno tu Yebus, iami niangka ajari 
panglima (ammana Yoab niarengi Zeruya). 
Lebanamo naalle benteng pattahanganna 
iamintu Sion, ammantammi Daud anjoreng. 
laminjo sabana nappakkaramulamo niareng 
"Kota Daud" anjo benteng pattahanganga 
anjo wattua. 

6(11:5) 

7(11:5) 

8 Nabangung poleammi Daud anjo kotaya, 
appakkaramula ri tampa nipakatinggia 
butta pannambungi ri bageang rayanganna 
bontoa, nampa napannarrusu Yoab anjo 
pambangunanga sagenna leba. 

9 Pila mange allo pila kassaki Daud, lanri 
nitulungi ri Batara Makoasaya. 

10 | aminne areng-arenna sikamma perwira- 
perwira tantarana Daud, ia masahoroka. 
Arurung siagang sikontu raya Israel abundumi 
kenanga sollanna ajari Karaeng Daud 
sangkamma apa lebaka Napajanjiang 
Batara. Na tuli napakajarrena kenanga 
pamarentahanna Daud. 

11 Perwira lomoro serea iamintu Yasobam, tu 


Hakhmoni, iami ampimpingi nikanaya "Tallua 
Perwira". Lebaki lalang sereang pabundukang 
angngewa 300 musu, nanabuno ngaseng 
kenanga siagang pokena. 

12 Makaruaya lalang ri anjo Tallua Perwira 
lamintu Eleazar, anana Dodo, battu ri 
passibijanna Ahohi. 

13 | alang ri pabundukang ri Pas-Damim, 
amminawang tommi abundu ammenteng 
ri pihana Daud angngewai tu Filistin. Ri 
wattunna appakaramulamo lari tantara 
Israel, ia siagang ana buana attahangi ri 
tangnga-tangngana sereang koko gandung, 
abundu angngewal tu Filistin. Nampa 
nisaremo pammetang lompo ri Batara. 

14(11:13) 

1Ri sereang allo, nia tallu battu ri 
tallumpuloa perwira tantarana Daud mange 
andallekang ri Daud ri sereang tampa 
pammantangang ri sereang bulu batu ri 
ampina Gua Adulam. Anjo wattua akkemai tu 
Filistin ri Lappara Refaim, na nia sitangnga 
tantarana kenanga angngempoi Betlehem. 

16(11:15) 

17 Nakkumi Daud ero ammotere ri anjo bori 
parasanganna na nakana, "Kade akkullea 
anggappa jene inung battu ri bungung niaka 
ri ampina pakkebu lompona Betlehem." 

18 Nalangngerena akkana kamma Daud, 
alampa cokko-cokkomi anjo tallua perwira 

angngolo ri tampa kemana tu Filistin, nampa 


anynyero jene battu ri anjo bungunga, nampa 
naerang mange ri Daud. Mingka taerokai 
Daud angnginungi, balalo natumpai anjo 
jeneka salaku napassareang mae ri Batara. 

19Nakanamo, "Lanri Allataala, takkulleai 
kuinung anne jeneka! Punna kuinungi, 
sanrapangi kuinung cerana tau mate lebaka 
ampassareangi nyawana!" Jari tea sikali Daud 
angnginungi anjo Jeneka. laminjo jasa-jasana 
anjo tallua perwira barania. 

20 Anjo tallumpuloa perwira masahoroka 
nigallara tongi “Tallumpuloa Perwira". 
Nipimpingi kenanga ri Abisai andina Yoab. 
Lebaki ammuno musu 300 tau siagang 
pokena, na lanri iaminjo najari masahoro. 
Mingka tenapa nasangkamma hebana siagang 
anjo Tallua Perwira. 

21(11:20) 

22 Nia pole sitau perwira masahoro, iamintu 
Benaya, anana Yoyada, tu Kabzeel. Sannaki 
baranina. Lebaki nia rua tubaranina Moab 
nabuno. Lebaki ri sereang wattu sanna 
dinginna, nantama ri sereang kalibong 
ammuno singa lalang. 

23 Leba tongi ammuno sere tu Mesir, ia 
sannaka lompona pakkaleanna: tinggina labi 
rua metere. Sanjatana anjo taua iamintu 
poke sannaka lompona, mingka palu-palyji 
napake Benaya angngewai. Narampasaki anjo 

poke niaka ri limanna anjo tu Mesirka nampa 


napake ambunoi anjo taua. 

24] aminjo jasa-jasana Benaya, kalaserenna 
anjo Tallumpuloa Perwira. 

23 | aminjo Benaya kaminang heba ri anjo 
kenanga, mingka tenapa nasangkamma 
hebana anjo Tallua Perwira. Niangkami ri 
Daud ajari kapala pangawala ri kalenna. 

29|aminne areng-arenna perwira 
maraenganga, ia masahoroka: Asael andina 
Yoab, Elhanan anana Dodo, tu Betlehem, 
Samot, tu Harod, Heles, tu Peloni, Ira anana 
Ikes, tu Tekoa, Abiezer, tu Anatot, Sibkhai, tu 
Husa, Ilai, tu Ahohi, Maharai, tu Netofa, Heled 
anana Baana, tu Netofa, Itai anana Ribai, tu 
Gibea, ri daera suku Benyamin, Benaya, tu 
Piraton, Hurai, tu ri lapparana Gaas, Abiel, 
tu Araba, Azmawet, tu Bahurim, Elyahba, tu 
Saalbon, Hasyem, tu Gizon, Yonatan anana 
Sage, tu Harari, Ahiam anana Sakhar, tu 
Harari, Elifal anana Ur, Hefer, tu Mekherati, 
Ahia, tu Peloni, Hezrai, tu Karmel, Naarai, 
anana Ezbai, Yol, saribattanna Natan, Mibhar, 
anana Hagri, Zelek, tu Amon, Naharai, 
tu Beerot, paerang sanjatana Yoab, Ira 
siagang Gareb, tu Yetri, Uria, tu Het, Zabad, 
anana Ahlai, Adina, anana Siza (kalaserenna 
pamimpinga lalang ri suku Ruben, niaka 30 
tantarana), Hanan, anana Maakha, Yosafat, 
tu Mitni, Uzia, tu Asytarot, Syama siagang 
Yeiel, ana-anana Hotam, tu Aror, Yediael 

siagang Yoha, ana-anana Simri, tu Tizi, 


Eliel, tu Mahawim, Yeribai siagang Yosawya, 
ana-anana Elnaam, Yitma, tu Moab, Eliel, 
Obed, siagang Yaasiel, tu Mezobaya. 

4! (11: 
12 l Ri wattunna lari Daud alliliangi 
kalenna battu ri Karaeng Saul, 
alampami mange ri Ziklag. J aimi pejuang 
tammamminraya ri Daud siagang tuniakamo 
pangalamanna battu agabung mae ri Daud. 

2 Anjo kenanga tu battu ri suku Benyamin 


sangkammaya Saul. Caradeki kenanga 
ammake sanjata pana siagang anynyambila 
lima kananna siagang lima kairinna carade 
ngaseng. 

3|a pamimpinna kenanga iamintu Ahiezer 
siagang Yoas, ana-anana Semaa battua ri 
Gibea. laminne areng-arenna anjo pejuanga: 
Yeziel siagang Pelet ana-anana Azmawet, 
Berakha siagang Yehu, tu Anatot, Yismaya, 
tu Gibeon, pejuang masahoroka, ajaria 
kalaserenna perwira lalang anjo nikanaya 
"Tallumpuloa Perwira". Yeremia, Yehaziel, 
Yohanan, siagang Yozabad, tu Gedera, Eluzai, 
Yerimot, Bealya, Semarya, siagang Sefaca, tu 
Harufi, Elkana, Yisia, Azareel, Yozer, siagang 
Yasobam, battu ri bija-bijanna Korah, Yola 
siagang Zebaja ana-anana Yeroham, tu 
Gedor. 


8Ri wattu niana Daud ri pattampakkanna 

ri parang lompoa, jai pejuang masahoro 
siagang niaka pangalamanna battu ri suku 
Gad battu agabung mae ri ia. lami kenanga 
pejuang-pejuang sannaka caradena ammake 
sanjata poke siagang palapa barambang; 
sanna ngaseng baranina kenanga sanrapang 


1 Tawarikh 12.91 17 50 
singa, siagang lacciri sikali kenanga 
sanrapang jonga. 

9 |aminne areng-arenna kenanga, nisusunga 
situru pangkana: Ezer, Obaja, Eliab, Mismana, 
Yeremia, Atai, Eliel, Yohanan, Elzabad, 
Yeremia, siagang Makhbanai. 


14 Sipagang battu ri anjo tu Gad, 
lami perwira-perwira tinggia pangkana, 
ammimpinga 1.000 tantara; sipagang pole, 
lami ammimping 100 tantara. 

15 | ebaki kajariang ri bulang sere, ri 
wattunna aba battu ri Binanga Yordan, 
nalimbang anjo komandang-komandanga 
mange ambongkai tuniaka anjoreng ri 
sikamma lappara, baji naniaka ri bageang 
rayangang kammayatompa niaka ri bageang 
laukanna anjo binangaya. 

16Ri sereang wattu nia siapa are tau battu 
ri suku Benyamin siagang Yehuda alampa 
mange ri pattampakkanna Daud. 

17 Nibuntulimi kenanga ri Daud na nakana, 
“Punna battuko mae salaku agang untu 
ambantua, agabung mako siagang inakke. 
Rannui pamaikku antarima ngasengko. 
Mingka punna ero ngasengko ambalianga 
untu musungku, manna tena kasalangku 
mae ri kau ngaseng, Allataala nasombaya 

boe-boeta angngassengi, lami langhukkung 


ngasengko." 

18 kKalaserenna kenanga, iamintu Amasai, 
ajaria sallang pamimping ri anjo nikanaya 
"Tallumpuloa Perwira," nikoasai ri RohNa 
Allataala, angkana, "O Daud, anana Isai! 
|kambe anne erokki ambantuko! Poro ikau 
siagang sikamma kenanga ambantuako 
nisarei pammetang. Niaki Allataala 
angngagangangko!" Jari nitarimami kenanga 
ri Daud siagang niangkami kenanga ajari 
perwira lalang ri tantarana. 

19 Ri wattunna Daud siagang tu Filistin 
ambunduki Karaeng Saul, nia sipagang battu 
ri tantara suku Manasye alimbang mange ajari 
agang ri Daud. Sikontutojenna tena nabantui 
Daud anjo tu Filistin. Nisuroi ri sikamma 
pamimpinna tu Filistin ammotere mange 
ri Ziklag lanri nakamallakkangi kenanga 
angkana laagang mangei ri Karaeng Saul anjo 
Daud siagang ajari bali mae ri kenanga. 

20] aminne areng-arenna sikamma pejuang 
battua ri suku Manasye, ajari aganga mae 
ri Daud ri wattunna lalang pajappang Daud 
mange ri Ziklag: Adnah, Yozabad, Yediael, 
Mikhael, Yozabad, Elihu siagang Ziletai. 
Massing ajari pamimpingi kenanga ri 1.000 
tantara. 

21Kenangami pejuang barania siagang 
ambantuai Daud angngewai garombolanga. 

Allo ribokoanganna iami kenanga ajari 


perwira-perwira lalang ri tantarana Israel. 

22 Labiringi allo-allona nia tau beru agabung 
mae ri Daud, sagenna ajari sannami jaina 
pasukanna Daud. 

23Ri wattunna nia Daud ri Hebron, jai 
pejuang lebaka nilati agabung siagang Daud. 
Nabantumi kenanga Daud sollanna akkulle 
ajari karaeng assambeangi Saul, situru 
janjinNa Batara. la jaina kenanga, iamintu: 
Battu ri suku Yehuda: 6.800 tau, langka 
siagang poke na palapa barambang. Battu 
ri suku Simeon: 7.100 tau lebaka nilati. 
Battu ri suku Lewi: 4.600 tau. Ana buana 
Yoyada pamimping battua ri turunganna 
Harun: 3.700 tau. Bija pammanakanna 
Zadok, iamintu sitau pejuang rungka barania: 
22 tau, yangasenna kapala kaluarga. Battu 
ri suku Benyamin (sukuna Karaeng Saul): 
3.000 tau, Jaiangangi suku Benyamin 
tamaminrayai mae ri Saul. Battu ri suku 
Efraim: 20.800 tau masahoroka lalang ri 
massing-massing bijanna. Battu ri suku 
Manasye niaka ri laukanna Binanga Yordan: 
18.000 tau, ia nijojoka untu allantiki Daud 
ajari karaeng. Battu ri suku Isakhar: 200 
pamimping siagang ana buana kenanga; anne 
pamimping- pamimpinga caradeki ampattantui 
apa mustia nagaukang bansa Israel ri wattu 
bajika. Battu ri suku Zebulon: 50.000 
tau, ia caradeka ampakei sangka rupaya 

sanjata, siagang tuli sadiaya untu abundu; 


lami kenanga kaminang tamamminraya 
siagang kaminang nipatappaka. Battu ri suku 
Naftali: 1.000 pamimping siagang 37.000 
tantara kompeleka siagang poke na palapa 
barambang. Battu ri suku Dan: 28.600 tau 
lebaka nilati. Battu ri suku Asyer: 40.000 tau, 
ia sadiaya untu abundu. Battu ri suku-suku 
niaka ri bageang rayanganna Binanga Yordan, 
lamintu Ruben, Gad, siagang sipagang suku 
Manasye: 120.000 tau, ia caradeka ammake 
sangka rupa sanjata. 

24 (12:23) 


25(12 ) 
20(12 ) 
27(12 ) 
28(12 ) 
29(12 ) 
30(12:23) 
31(12:23) 
32(12 ) 
33(12 ) 
34(12 ) 
35 (12 ) 
36(12 ) 


37(12:23) 

38 Sikontu anjo pejuanga alampai mange ri 
Hebron, sadia untu abundu siagang eroka 
angngangkaki Daud ajari karaeng untu 
sikontu bansa Israel. Na sikontu tu Israel 

maraengannaya ajulu ati ngaseng tommi 


untu anggaukangi anjo passalaka. 

3ITallungalloi sallona anjo sikamma 
pejuanga ammantang siagang Daud 
anjoreng, siagang assua-suarami kenanga 
angnganre siagang angnginung battu ri kanre 
siagang inungang napasadiaya tu Israel 
maraenganga. 

40 Manna suku-suku battu bellaya bageang 
wara iamintu: suku Isakhar, Zebulon, siagang 
Naftali, para battumi siagang keledai, 
unta, bagal, siagang sapi, massing atteke 
angngerang apa-apa nikanre, iamintu: 
labu, rappo ara, kismis, anggoro, siagang 
minynya zaitun. Angngerang tongi kenanga 
sapi siagang gimbala untu nipolong siagang 
nikanre. Yangasenna anjo anjari pammatei 
antekamma rannuna ngaseng sikontu rayaka 
ri Israel. 

13 l Abicarami Daud siagang sikontu 

perwira ammimpinga 1.000 tau jaina 
siagang perwira-perwira ammimpinga 100 
tau jaina. 

2 Nakanamo mae ri yangasenna kenanga, 
"Punna situju ngasengko, siagang Nakellai 
Batara, Allataalata, bajimi nanissuro 
tau mange ri sikamma imanga siagang 
sikamma tu Lewia ri desa-desana 
kenanga, kammayatompa sikontu bansata 
maraenganga, nanikio ngaseng kenanga 
arappungang siagang ikatte anrinni. 

3 Nampa alampaki mange angngallei Patti 


ParjanjianNa Allataala, ia nibalang parekanga 
lalang ammarentana Karaeng Saul." 
4Sikontu tu Israel niaka arappungang 
sannang ngasengi siagang situju ngasengi 
mae ri anjo pitunjuna Daud. 

“Jari naparappungammi Daud sikontu raya 
niaka ri sikontu parasangang, appakkaramula 
ri pabaeng-baenna Mesir bageang timboro 
sagenna ri Agang Hamat ri bageang wara, 
untu mange angngallei anjo Patti Parjanjianga 
battu ri Kiryat-Yearim nampa naerang mange 
ri Yerusalem. 

6 Alampami Daud siagang kenanga mange 
ri kota Baala, iamintu Kiryat-Yearim, ri 
daera suku Yehuda, untu angngallei Patti 
ParjanjianNa Allataala. Anjo pattia niarengi 
"Batara makoasaya irateanna malaeka 
akkanyika". 

7Battuna kenanga mange ri Baala, naallemi 
kenanga anjo Patti Parjanjianga battu ri 
ballana Abinadab, nampa napanai ri sereang 
kareta beru. Uza siagang Ahyo anrurungangi 
anjo pattia, 

8na Daud siagang sikontu bansa Israel 
ajoge-jogemi siagang akkelong- kelommi 
siagang lompo sumanga, untu ampakalabiriki 
Allataala, narurungang kacapi, rebana 
simbala, siagang tarompe. 

9 Ri wattunna anrapi kenanga ri tampa 
panggilingang gandunna tu Kidon, tattoromi 

anjo sapi-sapi angngerangal anjo pattia. 
Jari natagalami Uza anjo Patti Parjanjianga 
sollanna tena natuguru. 

10 Anjo wattua larromi Batara ri Uza, 
lanri anjo panggaukang kammaya nahinai 
Batara. Jari Nabunomi Uza anjoreng. Jari 
appakkaramula anjo wattua anjo tampaka 
niaremmi “Peres-Uza". Larromi Daud lanri 
Nabunoi Batara anjo Uza. 

11(13:10) 

12 Mingka malla tongi Daud ri Allataala na 
nakana, "Kamma-kammanne antekammami 
lakkulle kuerang anjo Patti Parjanjianga?" 

13 | anri kammana tanjariami naerang Daud 
anjo Pattia mange ri Yerusalem. Mingka 
nabolimi ri ballana Obed- Edom, tu Gat. 

14 Ammantammi anjoreng anjo pattia tallum 
bulang sallona. Na nibarakkakimo ri Batara 
kaluargana Obed-Edom siagang sikontu apa 
nakammaia. 

14 l Karaeng Hiram battu ri parasangang 

Tirus, akkiringi siapa are tunisuro battu 
mange ri Daud. Kammayatompa akkiringi 
kayu camara battu ri Libanon siagang 
tukang-tukang kayu, tukang-tukang batu, 
untu ambangung balla napammantangia 
karaeng. 

2Lanri kammana tappami Daud angkanaya 
nipakajarremi ri Batara untu ajari karaeng 
Israel, siagang nipakajarremi kakaraenganna 
untu kaparalluang UmmaNa Batara. 

3 Ri Yerusalem angngallemi pole siapa are 


baine na nabaineang, sagenna anggappamo 
pole siapa are ana. 

4 Ana-ana buranena ia lassuka ri Yerusalem, 
iamintu: Syamua, Sobab, Natan, Salomo 
(biasai nitappu Suleman), 

> Yibhar, Elisua, Elpelet, 

6 Nogah, Nefeg, Yafia, 

7 Elisama, Beelyada, siagang Elifelet. 

8 Ri wattunna nalangngere tu Filistin 
angkanaya lebami niangka Daud ajari 
karaeng ri sikontu Israel, battumi kenanga 
ero anjakkalaki Daud. Lanri kammana 
assulumi Daud untu abundu siagang 
kenanga. 

9 Na lalanna anjo wattua battumi tu Filistin 
ri Lappara Refaim siagang narampomi anjo 
tampaka. 

10 Nalangngerena Daud anjo kabaraka 
akkutanammi ri Allataala angkana, "O Batara, 
mustika alampa mange ambunduki anjo 
tu Filistin? Maka laKisarea pammetang?" 
Appialimi Batara angkana, "Iyo, bundukimi! 
LaKusareko pammetang!" 

11) ari mangemi Daud siagang pasukanna 
ambunduki anjo tu Filistin ri Baal-Perasim 
na nabetamo kenanga. Nakanamo Daud, 
"Napakema Allataala untu allappoi tampa 
attahanna musua sanrapang aba allappariai 
yangasenna apa-apaya, lalang wattu 

sinampeji bawang." laminjo sabana 
naniaremmo anjo tampaka "Baal-Perasim". 

12Ri wattunna larimo pasukang Filistin, 
tenamo nasawe kenanga angngerangi 
patung-patung barhalana kenanga. 
Naparentakammi Daud sollanna nitunu 
ngaseng anjo patung-patunga. 

13 Tena nasallo battumi pole tu Filistin 
siagang anrampoki taua ri Lappara Refaim. 
14 Sikalipi pole appala pitunju Daud mae 
ri Allataala. Nappialimo Allataala angkana, 

"Teako bunduki kenanga battu anrinni, 
mingka ajappamako numminro nampa 
nubunduki kenanga battu baleang, ri ampina 
tampa niaka poko-poko murbei. 

15 Punna nia nulangngere sara bangkeng tau 
abarrisi irate ri cappana anjo poko-pokoka, 
maju mako, nasaba iNakke lajappa ri 
dallekannu untu ambetai tantarana Filistin." 

19Nagaukammi Daud anjo apa 
Napassuroanga Allataala mae ri ia. 
Nabundukimi Daud siagang pasukanna anjo 
tantara Filistinga, sagenna napaunduru 
appakkaramula battu ri Gibeon sagemna ri 
Gezer. 

17J ari masahoromi arenna Daud ri kere- 
keremae, siagang nipajari malla ngasemmi 
anjo sikontu bansaya ri Batara mae ri Daud. 
1 5 1 Ambangummi Daud siapa are balla 

untu kalenna ri Kota Daud, siagang 
appasadiami tampa untu Patti ParjanjianNa 

Allataala, nampa appaenteng kema untu anjo 


Pattia. 

2 Nakanamo Daud, "Tu Lewiji bawang akkulle 
angngangkaki Patti ParjanjianNa Batara, 
nasaba iami kenanga nipile ri Batara untu 
ampisangi anjo Pattia, siagang allayani mae 
ri la sagenna satunggu-tungguna. " 

3J ari nakiomi Daud sikontu tu Israelka battu 
mae ri Yerusalem untu ampaletteki Patti 
ParjanjianNa Batara mae ri tampa lebakamo 
napasadia. 

4Nampa nasuro Daud turunganna Harun 
siagang tu Lewi arappungang. 

“Jari niamo battu ri bijanna Kehat, suku 
Lewi, tu niareng Uriel siagang 120 anggota 
battu ri bijanna. 

6 Battu ri bija battua ri Merari nia tommi 
Asaya ammimpinga 220 tau. 

7 Bija battua ri Gerson battu tommi Yol 
ammimpinga 130 tau. 

8 Bija battua ri Elsafan battumi Semaya 
ammimpinga 200 tau. 

3 Bija battua ri Hebron battumi Eliel 
ammimpinga 80 tau. 

10 Siagang bija battua ri Uziel battumi 
Aminadab ammimpinga 112 tau. 

11 Nampa nakio Daud Imang Zadok siagang 
Imang Abyatar kammayatompa anjo annanga 
tu Lewi, iamintu: Uriel, Asaya, Yol, Semaya, 
Eliel, siagang Aminadab. 

12 Nakanamo Daud ri kenanga, "Ikau 


ngaseng anne pamimping bija-bija niaka 
lalang ri suku Lewi. Lanri kammana, ikau 
ngaseng siagang tu Lewi maraengannaya 
parallui nutangkasi kalennu, sollanna 
akkulle nupalette Patti ParjanjianNa Batara, 
Allataalana Israel, mange ri tampa lebaka 
kupasadia. 

13 Ri wattu bungasa nipalettena anjo Pattia, 
tena ngasengko anjoreng untu angngangkaki. 
Lanri kammana minjo naNahukkungki Batara, 
Allataalata, nasaba anynyombaki ri la tena 
nasituru eroNa." 

“Jari natangkasimi kalenna sikamma 
imanga siagang tu Lewia, sollanna akkulle 
napalette Patti ParjanjianNa Batara, iamintu 
Allataalana Israel. 

15Na ri wattunna nipalette anjo Pattia, 
naangkami kenanga nai ri salangganna 
nampa napisang siagang bulekang, situru 
paratorang Napassareanga Batara tete ri 
Musa. 

19 Nasuro tommi Daud sikamma anjo 
pamimpinna tu Lewi sollanna nasuro siapa 
are jaina tau battu ri sukuna kenanga 
untu akkelong siagang akkarena lalang 
kelong-kelong karannuang siagang kacapi na 
simbala. 

17 | aminne tau akkarena simbalaka, ia battua 
ri kaluarga-kaluarga pakelonga: Heman 
anana Yol siagang sikamma saribattanna 

ilamintu niarenga Asaf anana Berekhya, 


siagang Etan anana Kusaya battu ri bija 
Merari. Untu anrurungangi kenanga siagang 
untu akkarena kacapi tinggia saranna, 
nipileimi siapa are tu Lewi, iamintu: Zakharia, 
Yaaziel, Semiramot, Yehiel, Uni, Eliab, 
Maaseya, siagang Benaya. Untu akkarena 
kacapi rawaya saranna nipileimi siapa are 

tu Lewi, iamintu: Matica, Elifele, Mikneya, 
Azazya, siagang rua pangawalana BallaNa 
Batara, iamintu Obed-Edom siagang Yeiel. 

18(15:17) 

19(15:17) 

20(15:17) 

21(15:17) 

22|a nipilea untu ampimpingi sikamma 
pakarena musika battu ri suku Lewi, iamintu 
Kenanya, nasaba iami kaminang carade 
akkarena musi. 

23 Berekhya siagang Elkana kammayatompa 
Obed-Edom siagang Yehia, iami nipile ajari 
pangawalana Patti ParjanjianNa Batara. Na ia 
nipilea untu appasara tarompe ri dallekanna 
anjo Pattia, iamintu imang-imang: Sebanya, 
Yosafat, Netaneel, Amasai, Zakharia, Benaya, 
siagang Eliezer. 

24 (15:23) 

25 Alampami Karaeng Daud siagang 
sikamma pamimpinna Israel kammayatompa 
sikamma perwira- perwiraya mange ri ballana 

Obed-Edom untu angngallei Patti Parjanjianga 


anjo, nanisuarri lompo. 

26 Nia tuju kayunna sapi laki siagang tuju 
gimbala nikorobangkang mae ri Allataala lanri 
Natulunna tu Lewi angngangkaki anjo Patti 
Parjanjianga. 

27 Anjo wattua Daud ammakei juba 
kaeng lenang halusu, kammayatompa 
sikamma pakarena musika, siagang Kenanya 
pamimpinna kenanga, siagang sikamma tu 
Lewi angngangkakai anjo Patti Parjanjianga. 
Ammake tongi Daud nikanaya baju Efod. 

28 Sikontu umma Israel alampa ngasengi 
anrurungangi anjo Patti Parjanjianga sagenna 
ri Yerusalem, marannu-rannu, sara tarompe, 
napiri, simbala, kammayatompa sara kacapi. 

29Ri wattunna nierang anjo Pattia antama 
ri kotaya, attoaki Mikhal ana tulolonna 
Saul battu ri Jandelaya, na nacini Karaeng 
Daud ajoge-joge siagang arannu-rannu. Na 
sannamo ballisina Mikhal anciniki Daud. 

16 l Nipadongkomi anjo Patti Parjanjianga 

lalang ri kema lebaka napasadia 
Daud untu anjo Pattia. Nampa assaremo 
korobang kenanga mae ri Allataala, iamintu 
korobang nitunu siagang korobang untu 
passiamakkang. 

2 Lebaki napassareang Daud anjo sikamma 
korobanga, nabarakkakimi rayaka lalang 
arenNa Batara, 

3 nampa nabage-bagei ngaseng kanre 


kenanga. Sikontu tau niaka anjoreng, burane 
yareka baine, massing anggapai sikere 
dageng nitunu, roti, siagang kanrejawa 
kismis. 

4 Angngangkami Daud siapa are tu Lewi untu 
ampimpingi pagaukang passambayanganga 
mae ri Batara, Allataalana Israel, ri dallekanna 
anjo Patti Parjanjianga, siagang kelong, na 
pammuji-myji. 

> Asaf nipile ajari pamimping lomoro 
sere, nampa Zakharia wakkelena. Yeiel, 
Semiramot, Yehiel, Matica, Eliab, Benaya, 
Obed-Edom siagang Yeiel nisare ngaseng 
tugasa untu akkarena kacapi. Asaf nisare 
tugasa akkarena simbala, 

6 siagang rua imang, iamintu Benaya siagang 
Yahaziel nisare tugasa untu appasara tarompe 
ri dallekanna anjo Patti Parjanjianga. 

7laminjo bungasana Daud ansarei tugasa 
Asaf siagang aganna ngaseng untu akkelong 
pammuji-muji mae ri Batara. 

8 Sukkurukko mae ri Batara birittakangi 
kalompoanNa caritakangi apa Nagaukanga ri 
tangnga-tangngana bansa-bansaya. 

9 Akkelongko pammuji mae ri Batara 
birittakangi sikamma bate pare malompoNa. 

10]|ami Batara tenaya ruanna:, marannu- 
rannuki, nasaba ikattemi taunNa, sikontu 
anynyombaya ri la mareja-rejako. 

11 Appalamako kagassingang battu ri la, 


manynyombako ri la satunggu-tungguna. 

12 | kau turunganna Yakub, atanNa Allataala! 
ikau turunganna Israel, Umma nipileNa! 
Urangi sikontu gau mappakalannasaNa, teako 
takkaluppa ri apa lebaka Napattantu. 

13 (16:12) 

14 Karaenga lami Allataalata, apa lebaka 
Napattantu nigaukangi mallabang lino. 

1 Tuli mangngurangi ri janjinNa, janjinNa 
Narupai satunggu-tungguna. 

16 Appareki parjanjiang siagang Abraham 
nampa pole siagang Ishak, 

17 nampa Napakajarre siagang Yakub ajari 
parjanjiang satunggu-tungguna mae ri umma 
Israel. 

18 Nakana, "Butta Kanaan laKupassareangi 
mae ri kau ajari pusaka mae ri kau." 

19 Riolo ajari tubattui ummaNa Batara 
anjoreng tena siapa jaina kenanga. 

20 Alampai kenanga battu serea bansa 
mae ri bansa maraeng alette battu ri 
sereang parasangang mae ri parasangang 
maraengannaya. 

21 Mingka tena nipabiangi ri Batara 
nijallakkang ri bansa maraeng kenanga; lanri 
kenanga Nanipakainga sikamma karaenga 
angkana, 

22 "Teako ganggui sikamma tunipileKu, teako 
agau jadalaki mae ri nabi-nabiKu." 

23 Makkelongko ri Batara, ikau sikontu 


linoa, pasiaraki allo-allo kabara karannuanga 
angkanaya leba maki Napasalama. 

24 Caritai kalabiranNa ri sikontu bansa- 
bansaya, gau-gau malompoNa ri umma 
rupataua. 

25 Nasaba malompoNa Batara siagang sanna 
nipujiNa; la musti labi nikamallakkang kala 
sikontu rewataya. 

26 Rewata-rewata bansa maraenga poro 
barhalaji bawang mingka Batara lami 
mappajari langi malompoa. 

27 ia nitammulili ri kalompoang siagang 
kalabirang, ballaNa marassi koasa siagang 
karannuang. 

28 Puji Batara, ikau rupa taua! Puji 
kalompoang siagang kagassinganNa. 

29 Puji areng malabiriNa, erangi korobanga 
antama ri BallaNa Sombai Batara siagang 
pakeang sambayang! 

30 Annekkerekko ri dallekanNa, sikontu linoa! 
Makkassaki buttaya tamalenggaya. 

31 Marannu-rannuko ikau langika siagang 
buttaya! Birittakangi ri bansa-bansaya 
angkana Bataraji Karaeng! 

32 Agamarrungko tamparanga siagang 
sikontu bonena! Marannu-rannuko ikau 
paranga siagang sikontu lamunganna! 

33 Poko-poko ri romang lamagora rannu 
nasaba battumi Batara untu ammarenta ri 
lino. 

34 Sukkurukko ri Batara, nasaba bajiNa; 


niaki pangngamaseanNa satunggu-tungguna. 

33 Akkana mako, "O Allataala, 
Mappasalamaka ikambe, pasalamaki 
ikambe battu koasana bansa-bansaya na 
Kiparappungang ammotere ikambe sollanna 
akkulle appala sukkuru ikambe siagang 
mammyji ri areng matangkasatTa!" 

36 Puji Batara, Allataalana Israel, anne 
kamma na satunggu-tungguna! Nampa 
akkanamo umma Israel, "Aming". Lebaki anjo 
mammuji- mujimi kenanga mae ri Batara. 

37 Lebaki anjo nasaremi Daud tugasa 
Asaf siagang tu Lewia maraenganga 
untu tuli angngurusuki apa-apa niaka 
pasisambunganna siagang passambayangang 
nigaukanga ri tampa napammantangia anjo 
Patti ParjanjianNa Batara. Allo-allona musti 
tugasaki kenanga anjoreng, 

38 na nibantu ri Obed-Edom anana Yedutun, 
siagang 68 tau maraengannaya battu ri 
bijanna. Obed-Edom siagang Hosa lami 
pangawalana sikamma pakkebu lompoa. 

39 Mingka Zadok siagang imang-imang 
maraengannaya nisarei tugasa untu 
angngurusuki gau passambayanganga ri 
tampa passambayanganga ri Gibeon. 

40Baribasa karuengi kenanga musti 
assare korobang nitunu irate ri tampa 
pakkorobangnganga situru hukkung-hukkung 
Napassareanga Batara mae ri tu Israel. 

“mang Zadok siagang anjo imang- 
imang maraenga nibantui ri Heman 
siagang Yedutun kammayatompa sikamma 
tau maraenganmnaya, ia lebaka nipile 
untu akkelong pammuji ri Batara lanri 
pangngamaseanNa satunggu-tunggua. 

42 Heman siagang Yedutun tugasa tongi untu 
tarompeka, simbala, siagang pakkakasa musi 
maraengannaya ia nipakea anrurungangi anjo 
kelong- kelong pammujia. Anggota-anggotana 
anjo bija-bijanna Yedutun nisarei tugasa untu 
anjagai sikamma pakkebu lompoa. 

43 Nampa ammotere ngasemmo taua 
massing ri ballana. Kammayatompa Daud 
ammotere tommi mange antoaki kaluargana. 
17 1 Ammantannamo Daud ri balla 

kakaraenganna, ri sereang allo 
nakiomi Nabi Natan nampa nakana ri 
ia, “Ciniki anne, ammantamma ri balla 
kakaraengang nipareka battu ri kayu camara 
battua ri Libanon, mingka Patti ParjanjianNa 
Batara poro lalanji bawang ri kemaya 
ammantang!" 

2 Appialimi Natan angkana, "Kigaukammi 
apa niaka ri nyawata karaeng, nasaba 
Natulungki antu Allataala." 

3 Mingka anjo bangngia Nakanamo Allataala 
mae ri Natan, 

4 "Alampako siagang pabattui anne pasangKu 
mae ri atangKu Daud, angkana, Teai ikau 
lambangungi ballakKu. 

> Appakkaramula Kupasuluna bansa Israel 


battu ri Mesir sagenna kamma-kamma anne, 
tena lebakapA ammantang lalang ri sereang 
balla. Tuli lalangKu ri kemaya ammantang. 

6 Lalang alampaKu ri kere-keremae siagang 
bansa Israel, tena lebakapA akkutanang mae 
ri pamimping-pamimping lebaka Kupile, apa 
sabana natena napabangungangA kenanga 
sere balla ia nipareka battu ri kayu camara 
battua ri Libanon. 

7 Lanri kammana, ikau Natan, pabattui 
mae ri atangKu Daud angkanaya iNakke, 
Batara Kaminang Makoasaya, angkana ri ia, 
Leba mako Kualle battu ri jama-jamannu 
akkalawaki gimbala ri paranga, nampa 
Kupajariko karaeng mae ri ummakKu Israel. 

8[eba mako Kutulung manna kemae 
lampanu, siagang sikontu musunnu 
Kutumpasa ngasemmi ri wattunnu abundu. 
LaKupajari masahoroki arennu sangkamma 
pamimping-pamimping kaminang lompoa ri 
lino. 

9 Untu ummakKu Israel Kupasadiammi 
tampa untu ajari butta passolongang cerana 
kenanga, sollanna akkulle sannang tallasana 
kenanga siagang tena angganggui pole. 
Appakkaramula battuna kenanga anrinni 
ri buttaya riolo, siagang ri wattu tenanapa 
karaenna kenanga, nibunduki kenanga ri 
sikamma tau nangaia katerassanga. Mingka 
anne kammaya taKupabiangami kajariang 

poleang. AjanjiA angkana laKubeta ngasengi 


sikontu musunnu, siagang laKusareko 
katurungang. 

10(17:9) 

11Sallang, punna narapi ajalanu 
nanitarawangko ri pajerakkanna boe- 
boenu, sitau ana buranenu laKuangka ajari 
karaeng. lami lampabangungangaA balla. 
LaKupakajarreki kakaraenganna, siagang 
nia turunganna lammarenta ajari karaeng 
sagenna satunggu-tungguna. 

12(17:11) 

13 | Nakkemi lajari Manggena, siagang iami 
lajari ana buraneKu. Tuli laKugaukangi bajika 
mae ri ia situru janjingKu. Tuli laKutagala 
jarreki JanjingKu, tena nasangkamma mae 
ri Saul lebaka Kupalesso battu ri empoanna, 
sollannu akkulle ajari karaeng. 

14 Anjo ana buranenu Kupilea laKupajari 
karaengi mae ri ummakKu siagang lasagenna 
satunggu-tungguna kakaraenganna: na ana 
cucunna lammarenta ajari karaeng." 

15 Napabattumi Natan mae ri Daud sikontu 
anjo lebaka Napau Allataala mae ri ia. 

16 Antamami Karaeng Daud ri KemaNa 
Batara. Nampa ammempo nappala doang 
angkana, "O, Karaeng Allataala, inakke 
siagang kaluargaku tena kusiratang antarimai 
sikamma kabajikang Kipappicinikanga anne 
siapa sallona. 

17Balalo nalabiangampa pole anjo apa 


Kigaukanga: lebamaKi ajanji ri passalana 
turungangku sallang labattua. Balalo 
Kipajarima sere tau malompo. 

18 Apapi pole akkulle kukana mae ri Katte, 

o Karaeng Allataala? Kiassengi sikontu 
katallassanna anne atanTa, mingka Kisarea 
kalabirang. 

19Lanri ero KalenTa siagang untu 
kaparalluangku naKigaukang anne sikamma 
gau malompo anyata- nyataya. 

20|Katteji bawang Allataala, tena sikali 
sangkammanTa. Naassengi ikambe anjo 
passalaka, lanri battu rioloji naKipaumo. 

21Ri sikontu linoa tena bansa sangkamma 
Israel. Tena ruanna bansa Israel Kilappassang 
battu ri nipare ataya untu ajari umma 
KalenTa. Sikontu anjo gau malompoa siagang 
appakalanasaka mae ri kenanga sagenna 
ajari masahoromo arenTa mallabang lino. 
Kilappassangi ummatTa battu ri Mesir, 
siagang Kipakabellai bansa-bansa maraenga 
ri wattunna maju ummatTa abundu. 

22 Kipajarimi bansa Israel ummatTa sagenna 
satunggu-tungguna. Na iKatte, o Batara, ajari 
Allataalana kenanga. 

23 Kamma-kamma anne o Karaeng Allataala, 
Kipakajarre lalomi janji lebaka Kipau 
ri kalengku siagang turungangku. Poro 
Kigaukang laloi anjo apa lebaka Kipajanjiang. 

24 Ri kere-keremae tuli napakalabiriki 


taua arenTa siagang angkana, Batara 

Kaminang Koasaya lami Allataala ri Israel. 
Sagenna satunggu-tungguna sitau battu ri 
turungangku lammarenta salaku karaeng. 

23 Kupabaraniangi kalengku ampanaiki anne 
pappala doangangku ri Katte, O, Allataala, 
nasaba iKatte KalenTa leba ampauanga 
angkanaya ana-cucungku turung-manurung 
laKipajari karaeng mae ri anne bansaya. 

26 | Kattemi Batara, Allataala, na anjo 
kabajikang kammaya lebami Kipajanjiang 
mae ri nakke. 

27Lanri kammana minjo nakuappala 
tulummo ri Katte, poro Kibarakkaki 
turungangku sollanna tuli nakasia 
pangngamaseanTa satunggu-tungguna. 
Nasaba lebami Kibarakkaki umatTa, O, 
Batara, jari tuli lanibarakkakimi kenanga 
sagenna satunggu-tungguna. " 

18 1 Siapa are sallona ribokoanganna, 

nabundukimi Daud tu Filistin sagenna 
nabetamo kenanga siagang narampasami 
kota Gad kammayatompa desa-desa niaka ri 
tammulilina. 

2 Nabeta tommi Daud tu Moab, sagenna 
tundumo kenanga siagang abayarami passare 
mae ri ia. 

3 Nampa nabeta Daud Karaeng Hadadezer, 
ilamintu karaeng ri Zoba ri ampina daera 
Hamat di parasangang Siria. Anjo wattua 

sitabangi lalang pajappang Hadadezer untu 


mange angkoasai daera niaka ri ampina 
ulunna Binanga Efrat. 

“Narampasami Daud 1.000 jaina kareta 
pabundukang, siagang najakkala 7.000 
tantara ajarang, kammayatompa 20.000 
tantara ajappa bangkenga. Napesoki 
ngasemmi sikamma jaranga, pantaranganna 
niaka 100 sigannana untu kareta 
pabundukang. 

3 Akkirimmi tu Siria battu ri Damsyik tantara 
untu ambantui Karaeng Hadadezer, mingka 
nabeta tongi Daud kenanga siagang nia 
22.000 jaina tau nabuno. 

6 Nampa ambangung kema-kema tantara 
lalang ri daerana kenanga siagang tundumi 
kenanga nabayara passare mae ri ia. Batara 
assarei pammetang ri kere-keremae abundu 
Daud. 

7Sikamma palapa bulaeng napakea 
tantarana Hadadezer narampasami Daud 
nampa naerang mange ri Yerusalem. 

8 Pantaranganna anjo angngalle tommi Daud 
jai sikali parunggu battu ri Tibhat siagang 
Kun, iamintu kota-kota nakoasaia Hadadezer 
riolo. (Ri bokoangallo naparemi Salomo 
anjo parunggu-parunggua untu guci-guci, 
benteng-benteng siagang pakkakasa 
sambayanga lalang ri BallaNa Batara.) 


1 Tawarikh 18.9i 15 73 
? Karaeng Tou battu ri Hamat nalangngeremi 


angkanaya nabetami Daud sikontu tantarana 
Hadadezer. 

l10Jari nasuromi ana buranena, iamintu 
Yoram, untu appabattu sallang mae ri 
Karaeng Daud siagang appabattu sallang ri 
pammetanna anjo, nasaba biasai Hadadezer 
abundu siagang Tou. Battumi Yoram mange 
ri Daud, angngerang Jai sikali hadia bulaeng, 
pera siagang parunggu. 

ll Napassareang ngasemmi Daud mae 
ri Batara sikamma anjo hadiaya, untu 
nipake lalang gau passambayangang. 
Kamma tomminjo nagaukangangi sikamma 
barang-barang bulaeng lebaka narampasa 
battu ri Hadadezer siagang bansa-bansa 
nabetaya, iamintu bansa Edom, Moab, Amon, 
Filistin, siagang Amalek. 

12 Abisai (ammana niarengi Zeruya) ambetai 
siagang ambunoi 18.000 tu Edom ri Lappara 
Asin, 

13 nampa ambangung kema-kema tantara ri 
sikontu Edom. Jari tundu ngasemmi tu Edom 
mae ri Daud. Batara assarei pammetang ri 
kere-keremae Daud abundu. 

14 Kammaminjo ammarentami Daud ri 
sikontu Israel siagang najagai sollanna tuli 
nakasia rayana nikanaya kaadelang siagang 
kabajikang. 

15 | aminne pajaba-pajaba tinggia, ia 
naangkaka Daud: Panglimana tantaraya: 

Yoab daenna Abisai. J urutulisi ri balla karaeng: 


Yosafat anana Ahilud. Imang-imang: Zadok 
anana Ahitub siagang Ahimelekh anana 
Abyatar. Jurutulisi Negara: Sausa. Kapala 
pangawala karaeng: Benaya anana Yoyada. 
Ana-ana buranena Daud annagala jabatang 
parallua lalang ri pamarentahanga. 

16 (18:15) 

17 (18:15) 

19 ' Siapa are wattu ribokoanganna, 

matemi Nahas, Karaeng Amon, nampa 
Hanun ana buranena ansambeangi ajari 
karaeng. 

2 Nakanamo Karaeng Daud, "Anjo Nahas 
iami sahabakku tamamminraya, jari musti 
kamma tonga anjo mae ri Hanun anana." 
Jari akkirimmi Daud tunisuro mange ri 
parasangang Amon untu ansaleori lanri 
matena manggena. Ri wattunna anrapi 
kenanga mange ri Amon, 

3 nakanamo sikamma pamimpinna anjo 
parasanganga ri Karaeng Hanun, "Teaki 
appikkiriki angkanaya nakiringi Daud 
battu anjo tunisurona, lanri napakalabirina 
manggeta! Nakiringi anjo sikamma taua mae 
anrinni salaku mata-mata untu ansalidiki 
parasanganta, sollanna akkulle narampasa!" 

“Jari najakkalami Hanun anjo sikamma 
tunasuroa Daud, nacukkuruki janggona 
kenanga, napolong-polongi pakeanna 

kenanga sagenna ri ayana mami bodona. 


Nampa nasuro kenanga alampa. 

3 Mingka siri-sirimi kenanga ammotere. 

Jari alampami kenanga mange ri Yerikho. Ri 
wattunna nipabattu anjo passalaka mae ri 
Daud, akkirimmi pasang sollanna ammantang 
ri Yerikho anjo sikamma tau nasuroa sagenna 
attimbo ammotere janggona kenanga. 

6 Nampa naassemmo kalenna Karaeng 
Hanun siagang tu Amon angkanaya passala 
panggaukanna kenanga nanimusu kenanga 
ri Daud. Lanri kammana anjo akkirimmi 
kenanga 34.000 kilo battalana pera mange ri 
Mesopotamia Bageang Rate, kammayatompa 
mange ri Maakha siagang Zoba ri Siria untu 
assewa 32.000 kareta pabundukang siagang 
tantara ajarang. Jari battumi tantarana 
Maakha siagang sikamma anjo kareta 
pabundukang nisewaya, nampa appare 
kema ri ampina Medeba. Kammayatompa tu 
Amon, battu ngaseng tommi kenanga battu ri 
kota-kotana kenanga untu abundu. 

7(19:6) 

8Ri wattunna nalangngere Daud anjo 
passalaka, nasuromi Yoab siagang sikontu 
tantarana untu maju mange abundu 
angngewali musua. 

9 Assulumi tu Amon na naatoro barisanna 
kenanga ri dallekang pakkebu lompona Raba, 
lamintu ibukotana parasanganna kenanga. 
Nampa sikamma karaeng niakamo battu untu 

ambantui kenanga, naatoro tommi barisanna 


kenanga ri paranga. 

10 Nacinimi Yoab angkanaya niparitangngami 
ri pasukanna musua battu ri dallekang 
siagang battu ri boko. Lanri kammana 
napileimi tantara Israel kaminang bajika 
nampa naboli kenanga assidallekang siagang 
tantara Siria. 

11] abinnaya battu ri tantara Israel 
napassareammi mae ri andina iamintu Abisai, 
na naatoro barisanna kenanga assidallekang 
tantara Amon. 

12 Nakanamo Yoab ri anjo andina, "Punna 
tenamo nakukkulle attahang andallekangi 
tantara Siria, akkaro- karoko battu ambantua. 
Mingka, punna ikau tenamo nuttahang 
andallekangi tantara Amon, inakke labattu 
ambantuko. 

13 Sabarakko! Umba kibarjuang siagang 
barani untu bansata siagang untu kota-kotaNa 
Allataalata. Tapporo Nagaukang Batara apa 
Nakaerokia." 

14 Majumi Yoab siagang pasukanna mange 
abundu, sagenna larimo tantarana Siria. 

l5 Nacinina tu Amon angkanaya larimi 
tantarana Siria, lari tommi kenanga ambokoi 
Abisai nampa ammunduru antama ri kotaya. 
Lebaki nabunduki Yoab tu Amon, ammoteremi 
ri Yerusalem. 

16 Naassemmi kalenna tu Siria angkanaya 
nibetami kenanga ri tu Israel. Jari nakiomi 

tantarana kenanga battua ri daera bageang 


rayanganna Binanga Efrat, nampa nasuro 
anjo tantarana kenanga abundu na nipimping 
ri Sobakh, panglima tantarana Hadadezer 
Karaeng Zoba. 

17 Nalangngerena Daud anjo passalaka, 
napasseremi sikontu pasukang Israel, nampa 
alimbang ri Binanga Yordan siagang naatoro 
barisanna sidallekang siagang tu Siria. 
Nabundumo kenanga, 

18 sagenna nitunrummo ammunduru 
tantarana Siria ri tantarana Israel. Nabunomi 
Daud siagang pasukanna 7.000 jaina tau 
paerang kareta pabundukang siagang 40.000 
jaina tantara ajappa bangkeng. Sobakh, 
panglimana tantara Siria nibuno tommi. 

19 Ri wattunna nacinimo sikamma karaeng 
nikoasaia ri Hadadezer angkanaya nibetami 
kenanga ri tantarana Israel, appala damemi 
kenanga mae ri Daud, natundu mae ri ia. 
Lebaki anjo taerokami tu Siria ambantui pole 
tu Amon. 

20 l Ri wattu ribokoanganna, iamintu 

ri wattu biasana alampa karaenga 
abundu, napagiomi tantarana Yoab mange 
abundu nampa narampasa parasangang 
Amon. Anjo wattua ammantanji Daud ri 
Yerusalem, siagang tamminawangai. Yoab 
siagang tantarana nakurummi kota Raba, 
nampa nabunduki siagang naancuru anjo 
kotaya. 

2 Lebaki anjo battumi Daud. Najai sikalimo 


barang nirampasa naalle battu ri anjo kotaya. 
Nia tommi naalle songko kakaraenganna 
Karaeng Amon. Battalana anjo songko 
karaenga kira-kira nia 34 kilo, nania sere 
paramatana. Naallemi Daud anjo paramataya 
nampa napadakki ri songko kakaraengang 
kalenna. 

3 Nampa naerang alampa panduduna 

anjo kota Raba, nanapajama kenanga 

untu agaragaji, ammingkung siagang 
ammangkulu. Kamma tomminjo nagaukangi 
kota-kota Amon maraengannaya. Lebaki anjo 
ammoteremi Daud siagang sikontu tantarana 
mange ri Yerusalem. 

“Siapa are wattu lebana anjo abundumi 
pole kenanga, iamintu angngewa tu Filistin 

ri Gezer. Ri sereang pabundukanga anjo, 
ammunomi Sibkhai iamintu tu Husa, sere 
tu Filistin sannaka lompoa kalenna, iamintu 
niarenga Sipai. Na nibetamo tu Filistin. 

> Lalang ri pabundukang maraengannaya 
angngewai tu Filistin ammunomi Elhanan 
lamintu anana Yair tu niarenga Lahmi 
saribattanna Goliat tu Gat. Labana 
panagallanna pokena anjo Lahmi teai sipato 
lompona. 

6 Lalang ri pabundukang maraengannaya 

ri Gat, nia sitau sannaka lompona kalenna, 
ia annanga karememna ri limanna siagang 

bangkenna. la turungang tu sanna lompona 


battu ri jammang riolo. 

7 Nacau-caui tu Israel, na lanri kammana 
nanibunomo ri Yonatan, anana Simea daenna 
Daud. 

8 Anjo tallua tunibuno ri Daud siagang 
pasukanna, turungang tu sanna lompona 
kalenna ri Gat. 

2 1 l Froki billisika ancilakai tu Israel: lanri 
kammana nanyonyomi Daud sollanna 
nasuro bilang taua. 

2] ari nakanamo Daud mae ri Yoab siagang 
sikamma perwira tantarana, "Suro bilangi 
taua ri sikontu Israel sagenna mange ri 
kampong-kampong bellaya lanri eroki 
kuasseng angkanaya siapa jaina raya Israel." 

3 Appialimi Yoab angkana, "Poro Napalappi- 
lappi Batara raya Israel sagenna alappi 
sibilangngang jaina battu ri niaka ri kamma- 
kammaya anne. O karaeng, sai manassami 
angkanaya tundumi kenanga mae ri katte? 
Angngapa namusti nisuro bilang taua? 
Gassingka sallang, lanri anne kasalanga 
nanakasia kodina sikontu bansaya. " 

4Mingka tuli attagalaki karaenga ri anjo 
parentana. Jari alampami Yoab mange ri 
sikontu Israel sagenna ri kampong-kampong 
bellaya, nampa ammotere mange ri 
Yerusalem, 

>na nalaporo mae ri Karaeng Daud 
wasselena anjo bilanga. la jaina tu burane 

akkullea ajari tantara iamintu 1.100.000 tu 


Israel, siagang 470.000 jaina tu Yehuda. 

6 Mingka tenapa nantama suku Lewi siagang 
suku Benyamin ri anjo bilanga. Tena nabilangi 
Yoab anjo kenanga, lanri tena nangai 
anggaukangi anjo parentana karaenga. 

'Tena Nasannang Allataala ri anjo bilanga 
siagang Nahukkummi tu Israel. 

8 Appala doammi Daud mae ri Allataala 
angkana, "O Allataala, teaimi sipato dorakaku! 
Kipammopporanga, nasaba sanna dongona 
anjo panggaukangku." 

9 Nakanamo Batara mae ri Nabi Gad, ia 
ajaria panynyambung bicara ri Daud siagang 
Batara, 

10 "Alampako nanupau mae ri Daud 
angkanaya Kusuroi ammile ri tallua passala. 
Manna kereanga napile jami laKugaukang." 

11 Alampami Gad mae ri Daud na napabattu 
anjo pappasanNa Batara, angkana, "Kereanga 
lakipile: 

12 Natujui anne parasanganga bala 
kacipurang tallun taung sallona, yareka 
pitilari-lariki niondang ri musua ri kere- 
keremae tallum bulang sallona, yareka 
sikontu anne parasanganga tallungalloi nitujui 
ri padanNa Batara iamintu nibattui ri garring 
ri kere-keremae, kammayatompa battui 
malaekaNa angngerang kamateang ri kere- 
keremae. Kitappukimi ri kamma-kammaya 
anne apa musti kupabattu mae ri Batara." 

13 Appialimi Daud angkana, "Dende, cilakama 


anne! Mingka kala nahukkung rupataua, 
bajikangangi punna Batara anghukkunga, 
nasaba lompoi pangngamaseanNa. " 

4Jari Napabattumi garringa Batara na 
natuju tu Israel, sagenna niamo 70.000 tau ri 
kenanga mate napakamma. 

15 Nampa niamo malaeka Nasuro Batara 
angngancuruki Yerusalem. Mingka ri 
wattunna battumo anjo malaekaka ri 
ampina panggilingang gandunna Arauna tu 
Yebus, Napinrami Batara kaputusanNa untu 
anghukkungi anjo bansaya. Nakanamo ri anjo 
malaekaka, "Anggannami! Sudamo!" 

16 Naciniki Daud anjo malaekaka allayang 
ri allana langika siagang buttaya. Nia 
padang lalang limanna, nasadia anjo 
malaekaka angngancuruki Yerusalem. 

Na anjo wattua, Daud siagang sikamma 
pamimping-pamimping rayaka, ammakemi 
care-care karung ajari pammatei angkanaya 
assesselalammi kenanga, nasuju kenanga 
naung ri buttaya. 

17 Appala doammi Daud angkana, "O 
Allataala, inakke sala. |nakke assuro bilangi 
taua. Anne bansaya tena sikali salana. O 
Batara, Allataalaku, hukkumma siagang 
kaluargaku, mingka Kipakabellai anne balaya 
battu ri ummatTa." 

18 Nasuromi malaekaNa Batara sollanna 
napau Gad mae ri Daud sollanna nai ri tampa 

ambangung tampa pakkorobangngang untu 
Batara anjoreng. 

19) ari alampami Daud situru anjo apa 
Naparentakanga Batara mae ri ia tete ri Gad. 

20 Anjoreng ri tampa panggilingang 
gandunga, sitabangi Arauna siagang appa 
ana buranena anggiling gandung. Nacinina 
anjo malaekaka, larimi anjo appaka anana 
Arauna mange accokko. 

21 Ri wattunna nacini Arauna angkanaya niaki 
battu Karaeng Daud, mangemi ambuntuli 
Daud nampa assuju ri dallekanna. 

22 Angkanami Daud ri ia, "Eroka ambangung 
tampa pakkorobangngang untu Batara 
anrinni ri tampaka, sollanna ammari anne 
bala garringa. Jari balukammi anne tampaka 
mae ri nakke. Pau mami siapa ballinna, 
nalakubayara." 

23 Appialimi Arauna angkana, "Iye karaeng, 
kiallemi, siagang kigaukammi apa-apa 
kikanaya baji. Anne siapa are sapi untu 
ajari korobang nitunu, kammayatompa anne 
kayu-kayu papanna anne panggilinganga 
kialle tommi untu kayu tunuang. Angngalle 
tommaki gandung untu ajari korobang 
passare. Yangasenna anjo kupassareang 
bawanji, jari tea maki bayaraki." 

24 Mingka appialimi Karaeng Daud angkana, 
"Teako! Eroki kuballi situru anggaranna 
sitojennaya. Taeroka angngerang passare 

apa-apa kualle bawanga." 

25 Jari nabayarami Daud mae ri Arauna 
lamintu 600 doe bulaeng untu anjo tampaka. 

26 Nampa ambangung Daud sere tampa 
pakkorobangngang ri anjo tampaka 
untu Batara, siagang assaremi korobang 
nitunu, kammayatompa korobang untu 
pappasiamakkang. Nampa appala doang na 
nitarimamo pappalana iamintu appaturummi 
pepe Batara battu rate ri langika na nakanre 
anjo sikamma korobang niaka irate ri tampa 
pakkorobangnganga. 

27Nasuromi Batara anjo malaekaka 
untu amparibanoai ammotere padanna. 
Nagaukammi anjo malaekaka anjo 
Naparentakanga Batara. 

28 Nacinina Daud angkanaya Natarimami 
Batara anjo pappalana lanri anjo korobang 
napasareanga, assaremi pole korobang ri 
anjo tampa pakkorobangnganga. 

29 Anjo wattua KemaNa Batara anjorengi ri 
parang lompoa napare Musa. Na ia tampa 
pakkorobangngang nitunua niaiji ri tampa 
passambayanganga ri Gibeon. 

30 Mingka tenamo nabarani Daud mange 
anjoreng untu abicara siagang Allataala, lanri 
mallaki ri padang malaekaNa Batara. 

2 2 1 ari nakanamo Daud, "Anrinnimi ri 

tampaka musti nibangung Balla untu 
Karaeng Allataala. Siagang ri iaminne tampa 

korobang nitunu untu Batara." 

2 Nasuromi Daud amparappungangi sikontu 
tubattu-battua ammantang ri Israel, nampa 
napajama kenanga. Sipagang kenanga 
ammaha batu untu ambangungi BallaNa 
Batara. 

3 Untu nipare paku siagang engsele untu 
sikamma pakkebu lompona anjo BallaNa 
Batara appasseremi Daud jai sikali bassi. 
Appasseremi jai sikali parunggu, sagenna 
takkulleami nitimbang. 

4 Appasammi sanna jaina kayu camara battu 
ri Libanon ri tu Tirus siagang tu Sidon. 

3 Nagaukang ngasemmi Daud sikammaya 
anjo lanri napikkiriki angkana, "Musti 
kupasadiai apa niparalluanga untu 
bangunanna BallaNa Batara. Nasaba 
Salomo anakku rungka iji siagang kurang iji 
pangalamanna. Nampa anjo BallaNa Batara 
eroka nabangung musti sannaki gagana 
siagang masahoroki mae ri sikontu linoa." Jari 
lalang tenanapa namate Daud, appasadiami 
jai sikali bahang bangunang. 

6 Nakiomi Daud ana buranena iamintu 
Salomo, nampa naparentakang untu 
ambangungi anjo BallaNa Karaeng Allataala 
nasombaya umma Israel. 

7 Nakanamo Daud ri Salomo, "Anakku, 
salloma ero ambangung sere balla untu 
ampakalabiriki Karaeng Allataalaku. 

sikalia abundu siagang jai sikalimi tau leba 
kubuno. Jari lanri kammana minjo natena 
Napabianga inakke untu ampabangungangi 
balla. 

9 Mingka manna nakamma, lebama 
Najanji angkana: Langgappako sitau 
ana burane laamanga ammarenta, 
nasaba laKubantui sagenna tena musu 
lambunduki. Laniarengi Salomo nasaba lalang 
ammarentana, laKusarei kasannangang 
siagang kaamangngang ri sikontu Israel. 

10 |aminjo ana buranenu lambangung balla 
untu iNakke. la lajari anakKu siagang iNakke 
lajari manggena. Empoang kakaraenganna 
Israel latuli niaki ri turunganna sagenna 
satunggu-tungguna." 

11 Nampa nakanamo pole Daud, "Kamma- 
kamma anne, anakku, poro tuli natulungko 
Karaeng Allataalanu. Siagang poro 
awasselekko ambangung balla untu Batara 
sangkamma anjo apa lebaka Napajanjiang. 

12 Na poro Nasareko Karaeng Allataalanu 
kacaradekang siagang pangngassengang 
untu ammarenta ri Israel situru hukkung- 
hukkunNa. 

13 pynna nuturuki sikontu hukkung 
Napassareanga Batara ri Musa untu bansa 
Israel, lawasselekko. Paralluko matappa 
siagang barani. Teako mallakki andallekangi 
manna pole apa mamo. 

usaha tojeng-tojeng appassere 3.400 tong 
battalana bulaeng siagang labi 34.000 tong 
battalana pera. Napantaranganna anjo nia 
todong parunggu siagang bassi, ia takkullea 
nibilang lanri jaina. Kayu siagang batu 
kupasadiami, mingka musti nutambai pole. 

15 jai tau anjamanu. Nia akkulle anjama 
batu, nia tukang kayu, tukang batu, siagang 
jai sikali tau carade anjama 

16 bulaeng, pera, parunggu, siagang 
bassi. Jari appakkaramula mako linta! Poro 
Natulungko Batara." 

17 Nampa nasuromo Daud sikontu 
pamimping niaka ri Israel ambantui Salomo. 
18 Nakana, "Leba mako Natulung Karaeng 
Allataalanu, siagang Nasareko kasiamakkang 

kammayatompa kasannangngang ri 

sikontu parasangang. Nasarema pakkulle 
untu ambetai sikontu bansa niaka riolo 
ammantang ri anne parasanganga. Kamma- 
kamma anne tundumi kenanga ri kau siagang 
mae ri Batara. 

19) ari paralluko anynyomba mae ri Karaeng 
Allataalanu lalang sikontu nyawanu siagang 
batangkalennu. Appakkaramula mako 
ambangung balla untu Batara, sollanna 
akkulle niboli anjoreng Patti ParjanjianNa 
siagang sikontu pakkakasa maraenganga ia 
eroka nipake anynyomba ri la." 

2 3 1Ri wattunna toa dudumo Daud, 


naangkami Salomo ajari karaeng 
Israel. 

2 Naparappungang ngasemmi Daud sikamma 
pamimping Israel, imang-imanga, siagang tu 
Lewia, 

3 nampa narekeng sikontu tau burane niaka 
ri suku Lewi, ia umuru tallumpulo taunga 
siagang rateangannaya. Yangasenna nia 
38.000 tau. 

4Nampa nasare tugasa 24.000 tau battu ri 
kenanga untu anggaukangi jama-jamanga 
lalang ri BallaNa Batara, 6.000 untu 
angngurusu sura-sura siagang kara-karaya 
lalang ri pangadelang, 

3 nia 4.000 nasare tugasa ajari pangawala, 
siagang 4.000 pole untu ammuji Batara 
siagang pakkakasa musi niaka nipasadia. 

6 Nabagemi Daud anjo tu Lewia lalang 
tallu parappungang, situru bijanna kenanga, 
iamintu bijanna Gerson, Kehat, siagang 
Merari. 

7 Gerson nia rua anana burane, iamintu: 
Ladan siagang Simei. 

8 Ana-ana buranena Ladang nia tallu, 
iamintu: Yehiel, Zetam siagang Yol. 

9 | ami kenanga ajari kapala ri bija turungang 
battua ri Ladan. (Selomit, Haziel siagang 
Haran, ana-ana buranena Simei). 

10 Nia pole appa burane anana Simei, 
iamintu punna nitotoro situru umuruna: 

Yeus siagang Beria tena najai, jari nikanaji 
kenanga sere parappungang bija. 

11(23:10) 

12 Kehat nia appa anana burane, iamintu: 
Amram, Yizhar, Hebron, siagang Uziel. 

13 Amram iami manggena Harun 
siagang Musa. (Harun siagang sikontu 
turunganna iami nipajari satunggu-tungguna 
angngurusuki sikamma pakkasa sambayanga, 
attunu dupa untu Batara, allayani Batara, 
siagang ambarakkaki rayaka lalang arenNa 
Batara. 

14 Ana-ana buranena Musa, iamintu atanNa 
Allataala, nipantamai ri golongang suku 
Lewi.) 

15 Musa nia rua anana burane, iamintu: 
Gersom siagang Eliezer. 

16 Ajari pamimpinga ri ana-anana Gerson 
iamintu Sebuel. 

17 Eliezer nia sitau bawang anana burane, 
iamintu niarenga Rehabya. Mingka Rehabya 
jai sikali anana. 

18 Yizhar, anana Kehat makaruaya, nia anana 
burane niareng Selomit; iami ajari kapala 
pabijanna kenanga. 

19 Hebron, anana Kehat makatallua, nia 
appa anana burane, iamintu: Yeria kaminang 
toaya, nampa Amarya, Yahaziel, siagang 
Yekameam. 

20 Uziel, anana Kehat makaappaka, nia rua 


anana burane, iamintu: Mikha kaminang 
toaya, siagang Yisia. 

21 Merari nia rua anana burane, iamintu 
niarenga: Mahli siagang Musi. Mahli nia rua 
anana burane, iamintu: Eleazar siagang Kish. 

22 Mingka matei Eleazar natena anana 
burane; poro ana-ana baineji bawang, ia 
abuntinga siagang cikalinna kenanga iamintu 
ana-anana Kish. 

23Musi, anana Merari makaruaya, nia tallu 
anana burane, iamintu: Mahli, Eder, siagang 
Yeremot. 

24]aminjo areng-arenna turunganna 
Lewi, ia niaka nicata situru areng kapala 
parappungang bijanna siagang massing 
kaluargana kenanga. Umuruna kenanga 
ruampulo taung siagang rateangannaya na 
nisare tugasa lalang ri BallaNa Batara. 

25 Nakanamo Daud, "Nasaremi Karaeng 
Allataala kasannangang ummaNa, siagang 
KalenNa niaki ammantang ri Yerusalem 
sagenna satunggu-tungguna. 

26 Lanri kammana anjo, ia KemaNa Batara 
siagang sikontu pakkakasa eroka nipake untu 
assambayang tenamo naparallu nipisang ri tu 
Lewi." 

27 Situru kalabusang naparentakanga Daud, 
sikontu tu Lewi umuru ruampulo taung 
siagang irateanganna, musti nicataki untu 
nisare tugasa. 

Harun lalang anggaukangi pagaukang 
sambayanga lalang ri BallaNa Batara, 
amparakal parang lakkenna siagang sikamma 
kamaraka lalang ri anjo BallaNa Batara, 
siagang sollanna yangasenna apa-apa 
lebakamo nipajari tangkasa untu Batara tena 
najari ramasa. 

29 Kammayatompa tanggong jawa tongi 
kenanga ri jamang-jamang kammaya: roti 
eroka nipajari passare mae ri Allataala, 
labu eroka nipake untu passare ri Batara, 
kanre nipisi tenaya nammake pagambang, 
korobang nitunu, siagang labu nileoka 
siagang minynya zaitun. Musti naukkuru tongi 
siagang natimbangi sikamma apa eroka ajari 
passare lanieranga mange ri BallaNa Batara. 

30 pantaranganna anjo musti akkelongi 
kenanga untu ammyji ri Batara, baribasa 
karueng. 

31 kammayatompa ri wattu-wattu nia 
korobang nitunu untu Batara ri allo 
Pammari-marianga, ri allo passua-suarrang 
Bulang Beru, siagang ri allo passua-suarrang 
maraengannaya. Ri passalana siapa jaina tu 
Lewi ri wattu-wattu tugasana, leba tommi 
nipare paratoranna. Sagenna satunggu- 
tungguna musti nagaukang tu Lewi anjo 
tugasaka. 

32 Nisare tongi tugasa kenanga untu 
amparakai KemaNa Batara kammayatompa 

BallaNa Batara, siagang ambantui sikamma 


saribattanna kenanga, iamintu sikamma 
imang turunganna Harun, untu anggaukangi 
passambayanganga ri anjo tampaka. 

24 l Harun nia appa anana burane, 

iamintu: Nadab, Abihu, Eleazar, 

siagang Itamar. Rioloangangi mate Nadab 
siagang Abihu na manggena kenanga. Tena 
anana kenanga namate. Lanri kammana, 

ia ajaria imang iamintu saribattanna 
kenanga, iamintu Eleazar siagang Itamar. 
Nabagemi Daud turunganna Harun lalang 
siapa are parappungang situru tugasana 
kenanga. Lalang nabagena Daud anjo 
pambageang parappunganga, nibantui 

ri Zadok, turunganna Eleazar siagang 
Ahimelekh turunganna Itamar. 

2 (24:1) 

3 (24:1) 

4Turungamna Itamar nibagei ajari sagantuju 
parappungang: na turunganna Eleazar nibagei 
lalang sampulo angngappa parappungang, 
nasaba lalang ri turunganna Eleazar 
jaiangangi burane ajari kapala kaluarga. 

> Nasaba baji nalalang ri turunganna Eleazar, 
kammayatompa lalang ri turunganna Itamar, 
nia pajaba-pajaba BallaNa Batara siagang 
pamimping- pamimping agama, jari untu anjo 
pambageang tugasaka niallemi nigoccang. 

6 Alebasami turunganna Eleazar siagang 
turunganna Itamar angngalle ambesoki anjo 

sereang jurutulisi, iamintu niarenga Semaya, 
anana Netaneel, tu Lewi. Yangasenna 

anjo nigaukangi ri dallekanna karaenga 
siagang sikamma pagawena, Imang Zadok, 
Ahimelekh anana Abyatar, sikamma kapala 
kaluarga golongang imanga, kammayatompa 
kapala-kapala kaluarga golongang Lewi. 
'[aminne areng-arenna kenanga situru 
susunanna palebasang tugasana kenanga, 
ia nigappaya battu ri nigoccanna anjo 
ruampuloa parappungang: 1. Yoyarib ~~ 
13. Hupa; 2. Yedaya ~~ 14. Yesebeab: 3. 
Harim ~~ 15. Bilga; 4. Seorim ~~ 16. Imer; 
5. Malkia ~~ 17. Hezir; 6. Miyamin ~~ 18. 
Hapizes; 7. Hakos ~~ 19. Petahya; 8. Abia 
~~ 20. Yehezkiel; 9. Yesua ~~ 21. Yakhin; 
10. Sekhanya ~~ 22 Gamul; 11. Elyasib ~~ 
23. Delaya; 12. Yakim ~~ 24. Maazya; 

8 (24:7) 


9(24:7) 
10 (24:7) 
11 (24:7) 
12 (24:7) 
13 (24:7) 
14 (24:7) 
15(24:7) 
16(24:7) 
17(24:7) 
18 (24:7) 

situru susunang palebassanna kenanga 
untu antama ri BallaNa Batara siagang 
anggaukangi tugasa passambayanganga, ia 
lebaka naatoro Harun, boe-boena kenanga, 
situru Naparentakanga Batara, Allataalana 
Israel. 

20Pantarangannaya anjo, antama iji 
turunganna Lewi anne sikamma kapala 
kaluargaya: Yehdeya, turunganna Amram 
battu ri garisi turunganna Subael: Yisia, 
turunganna Rehabya, Yahat, turunganna 
Yizhar battu ri garisi turunganna Selomot: 
Yeria, Amarya, Yahaziel, siagang Yekameam, 
ana-anana Hebron manuru susunang 
umuruna, Samir, turunganna Uziel battu 

ri garisi turunganna Mikha; Zakharia, 
turunganna Uziel battu ri garisi turunganna 
Yisia saribattanna Mikha; Mahli, Musi, siagang 
Yaazia, turunganna Merari. 

21(24:20) 

27 Yaazia nia tallu anana burane, iamintu: 
Syoham, Zakur, siagang Hibri. 

28 Mahli nia rua anana burane niarenga 
Eleazar siagang Kish. Eleazar tena anana 

niarenga Yerahmeel. 

29(24:28) 

30 Ana buranena Musi nia tallu tau, iamintu: 
Mahli, Eder, siagang Yerimot. laminjo 
sikamma kaluargaya lalang ri suku Lewi. 

3l Untu palebasanna tugasana kenanga, 
massing-massing kapala kaluarga siagang 
sitau andina buranea abesoki lomoro 
nigoccang situru apa nagaukanga sikamma 
saribattanna kenanga, iamintu sikamma 
imang turunganna Harun. Anjo lomoro 
nigoccanga nisabi ri Karaeng Daud siagang 
Zadok, Ahimelekh siagang kapala-kapala 
kaluarga battu ri golongang imanga siagang 
battu ri golongang tu Lewi. 

2 5 l Untu ammimping sikamma 
pagaukang passambayanganga, 
napilemi Karaeng Daud siagang sikamma 
pamimping tu Lewi, sikamma bija-bija tu 
Lewi iamintu: Asaf, Heman, siagang Yedutun. 
lami kenanga nisare tugasa untu ampabattui 
pappasang battua ri Allataala siagang 
nirurungang musi kacapi, gambusu, siagang 
simbala. Untu ammimping sambayang 
siagang massing-massing antekamma 
pagaukanna, nipilemi siapa are regu iamintu: 

2 Appaka ana buranena Asaf iamintu: Zakur, 
Yusuf, Netanya, siagang Asarela. Pamimpinna 
kenanga iamintu Asaf, ampabattuai 

karaenga. 

3 Annanga ana buranena Yedutun iamintu: 
Gedalya, Zeri, Yesaya, Simei, Hasabya, 
siagang Matica. Nipimpingi kenanga ri 
manggena untu ampabattui pappasanNa 
Allataala nirurungang ri musi kacapi, siagang 
akkelong-kelong ammuji kammayatompa 
appala sukkuru ri Batara. 

4Sampulo angngappa ana buranena Heman, 
lamintu: Bukia, Matanya, Uziel, Sebuel, 
Yerimot, Hananya, Hanani, Eliata, Gidalti, 
Romamti-Ezer, Yosbekasa, Maloti, Hotir, 
siagang Mahaziot. 

> Heman jami nabi kalenna karaenga. 
Napassareangi Batara anjo sampuloa 
angngappa ana burane siagang tallu ana 
baine mae ri Heman, lanri lebami ajanji 
Batara ri ia untu assarei empoang kalabirang. 

6Yangasenna anjo anana Heman akkarena 
musi simbala, kacapi, siagang gambusu 
nipimping ri manggena kenanga untu 
anrurungangi pagaukang sambayanga ri 
BallaNa Batara. Asaf, Yedutun, siagang 
Heman anggappai tugasa situru pitunju battu 
ri karaenga. 

7 Anjo ruampuloa angngappa ana buranena 
kenanga siagang bija pammanakanna 
kenanga iami tucarade akkarena musi 
siagang tulebaka nilati. Yangasenna kenanga 
nia 288 jaina tau. 

8 Untu antantukangi palebassang tugasaka, 


yangasenna kenanga ammesoki lomoro 
nigoccanga, tau rungka yareka tau toa, 
ia niakamo pangalamanna yareka ia beru 
appilajaraka. 

9 Anjo 288 tau jaina nibagei lalang ruampulo 
angngappa parappungang situru massing 
kaluargana kenanga. Massing-massing 
siparappungang nia sampulo anrua tau jaina 
nipimping ri sere tau. laminne susunanna 
arenna kenanga situru lomoro lebaka 
nigoccang: 1. Yusuf battu ri kaluargana Asaf 
~~ 13. Subael: 2. Gedalya ~~ 14. Matica; 
3. Zakur ~~ 15. Yeremot, 4. Yizri ~~ 16. 
Hananya; 5. Netanya ~~ 17. Yosbekasa, 6. 
Bukia -- 18. Hanani; 7. Yesarela -- 19. 
Maloti; 8. Yesaya ~~ 20. Eliata; 9. Matanya 
~~ 21. Hotir; 10. Simei ~~ 22. Gidalti; 11. 
Azareel ~~ 23. Mahaziot; 12. Hasabya ~~ 
24. Romamti- Ezer; 

:9) 

21(25:9) 

(25:9) 

9) 


31(25: 

2 | aminne pambageang tugasa untu 
sikamma tu Lewi ajaria pangawalana 

BallaNa Batara. Battu ri passibijanna Korah ia 

nijojoka iamintu Meselemya anana Kore battu 

ri kaluarga Ebyasaf. 

2 Nia tuju anana burane ia nicataka situru 
susunang umuruna kenanga, iamintu: 
Zakharia, Yediael, Zebaja, Yatniel, 

3 Elam, Yohanan, Elyonai. 

4 Nampa nijojo Obed-Edom. Nibarakkaki ri 
Allataala nanisare sagantuju ana burane, ia 
nicataka situru susunang umuruna, iamintu: 
Semaya, Yozabad, Yoah, Sakhar, Netaneel, 

> Amiel, Isakhar, siagang Peuletai. 

6S5emaya ana toana Obed-Edom, nia 
annang ana buranena, iamintu: Otni, Refael, 
Obed, Elzabad, Elihu, siagang Semakhya:, 
yangasenna kenanga tau sanna niparalluanna 
lalang bijanna kenanga lanri gaga baranina, 
labiangampa Elihu siagang Semakhya. 

7(26:6) 

8Untu anjo jamang-jamang pangawalaka 
passibijanna Obed-Edom assarei 62 jaina tau 
burane kassaka. 

9 Passibijanna Meselemya assarei sampulo 
assagantuju jaina tau kassa. 

10 Battu ri passibijanna Merari nijojoki Hosa. 
la nia anana burane, iamintu: Simri (ia teai 
ana toa, mingka niangkaki ajari pamimping ri 
manggena), 

1l Hilkia, Tebalya, siagang Zakharia. 
Yangasenna nia sampulo antallu jaina 
anggota kaluarga Hosa ia ajaria pangawalana 
BallaNa Batara. 

12 Sikamma pangawalaka ri BallaNa Batara 
nibagei lalang parappungang-parappungang 
situru passibijanna kenanga. Kenanga nisare 
tongi tugasa-tugasa lalanga ri BallaNa Batara 
sangkamma tu Lewi maraengannaya. 

13 Massing-massing parappungang 
passibijang ia lompoa yareka cadia, 
ammeso ngasengi lomoro nigoccang untu 
angngassengi angkanaya ri bageang pakkebu 
lompoang kereanga mae kenanga latugasa. 

14 Selemya anggappai pakkebu lompo 
bageang rayangnganga. Zakharia, iamintu 
anana, tuli assarea pappakainga baji, 
anggappai pakkebu lompo bageang waraka. 

15 Obed-Edom anggappai pakkebu lompo 
bageang timboranga siagang ana-anana 

pammantangang pakkakasaka. 

16Supim siagang Hosa anggappai 
pakkebu lompo bageang laukanga siagang 
pakkebu Syalekhet ia niaka ri oloang 
pangngambikanga. la tugasa pangawalaka 
niatoro kammai anjo sagenna tuli nia ajaga ri 
pakkebu lompoa. 

17 Allo-allona ri bageang rayangngang nia 
annang pangawala, ri bageang wara nia appa 
siagang bageang timboro nia appa. Sikamma 
gudang pakkakasaka nijagai tongi ri appa 
tau, tarua tau sere-sere gudang. 

18 Ri balla gaga bageang laukanga niboliki 
appa pajaga ri oloanga, siagang rua pajaga 
kalenna anjo balla gagaya. 

19 kammaminjo pambageang tugasa 
pangawalaka napassareanga mae ri 
passibijanna Korah siagang passibijanna 
Merari. 

20Tumaraengannaya lalang ri suku Lewi 
nisarei tanggong jawa mae ri barang-barang 
niaka lalang ri BallaNa Batara, siagang mae 
ri gudang tampa pammolikang sikamma 
apa-apa lanipassareanga mae ri Allataala. 

21|a Ladang, iami sitau ana burane battu 
ri Gerson. lami nakabattui siapa area 
parappungang passibijang, kammayami pole 
bijanna Yehiel, anana. 

22 Ana-anana Yehiel, iamintu Zetam siagang 
Yol, ia nisarea tanggong jawa mae ri 

gudang-gudanga siagang doena BallaNa 


Batara. 

23Turunganna Amram, Yizhar, Hebron, 
siagang Uziel, anggappa tongi bageang lalang 
tugasa. 

24 Sebuel battu ri passibijang Gersom, anana 
Musa, iami anjagai barang-baranga lalang ri 
BallaNa Batara. 

25 Nia passisambung kaluargana Selomit 
tete ri Eliezer saribattanna Gersom. la garisi 
turunganna Eliezer sagenna Selomit iamintu: 
Eliezer, Rehabya, Yesaya, Yoram, Zikhri, 
Selomit. 

26 Selomit siagang bija pammanakanna 
tanggong jawa mae ri sikontu passare 
napassareanga Karaeng Daud, kapala- 
kapala kaluargaya, pamimping-pamimping 
parappungang bijaya, siagang sikamma 
perwira tinggina tantaraya. 

27 Anjo sikamma passarea iami sipagang 
battu ri barang-barang narampasaka kenanga 
lalang pabundukang, siagang passarena 
kenanga untu eroka lanipake poro untu lalang 
ri BallaNa Batara. 

28 Bodona kana, Selomit siagang kaluargana 
iami tanggong jawa mae ri sikontu apa lebaka 
nipassareang untu poro eroka nipake lalang 
ri BallaNa Batara, kammaya pole sikamma 
passare tete ri Nabi Samuel, ia lebaka 
napassareang Karaeng Saul, Abner anana 
Ner, siagang Yoab anana Zeruya. 

29Turunganna Yizhar, iamintu Kenanya 


siagang ana-anana, nisarei tugasa untu 
urusanna sura-sura negaraya siagang 
tugasa-tugasa pangadelanna Israel. 

30 Sikontu urusang kaagamaanga siagang 
urusang pamarentahanga ri Israel bageang 
laukanna Binanga Yordan nipassareangi 
mae ri Hasabya, siagang ri 1.700 bija 
pammanakanna: yangasenna kenanga 
sangnging tau nipangngaliki ri turunganna 
Hebron. 

31 pamimpinna turunganna Hebron iamintu 
Yeria. Ri taung makapatampulona taung 
pamarentahanna Karaeng Daud, disalidikimi 
ri sesena turunganna Hebron. Lalang ri anjo 
panyalidikanga anyatai angkanaya Jai ri 
kenanga tantara-tantara kassa, ammantanga 
ri Yazer lalang ri daera Gilead. 

3? Sikontu urusang kaagamaanga siagang 
pamarentahanga ri Israel bageang 
rayanganna Binanga Yordan iamintu daera 
suku Ruben, Gad siagang sipagang suku 
Manasye nipassareangi mae ri 2.700 kapala 
kaluarga Yeria, yangasenna sangnging 
tunikangalikang ia nipilea ri Karaeng Daud. 
2 7 l Urusang pamarentahanna 

kakaraengang Israel niatoroki ri 
kapala-kapala kaluargaya, pamimping- 
pamimping parappungang passibijanga, 
siagang perwira-perwiraya. Massing-massing 
taung, lalang sibulang sallona, nia sere 


1 Tawarikh 27.21 4 102 

tasserei parappungang nipimping ri sereang 
kapala. Massing-massing parappungang nia 
24.000 jaina tau. laminne areng-arenna 
kapala parappungang tugasaka untu 
massing-massing bulang: Bulang makasere: 
Yasobam anana Zabdiel (ia anggota battu 

ri parappungang bija Peres suku Yehuda). 
Bulang makarua: Dodai, turunganna 
Ahohi. Miklot iami ajari wakkelena. Bulang 
makatallu: Benaya anana Imang Yoyada: 
iami pamimping "Tallumpuloa Komandang" 
(Amizabad anana ajari wakkelena). Bulang 
makaappa: Asael saribattanna Yoab 
(sambenna iamintu Zebaja, anana). Bulang 
makalima: Samhut, turunganna Yizrah. 
Bulang makaannang: Ira anana Ikes, 

battu ri Tekoa. Bulang makatuju: Heles, 
turunganna Efraim battu ri kota Peloni Bulang 
makasagantuju: Sibkhai battu ri kota Husa 
(ia anggota bijanna Zerah, suku Yehuda). 
Bulang makasalapang: Abiezer battu ri kota 
Anatot ri daera suku Benyamin. Bulang 
makasampulo: Maharai, turunganna Zerah 
battu ri kota Netofa. Bulang makasampulo 
assere: Benaya battu ri kota Piraton ri daera 
suku Efraim. Bulang makasampulo anrua: 
Heldai turunganna Otniel battu ri kota Netofa. 

2 (27:1) 

3 (27:1) 

4 (27:1) 

15(27:1 

16 | aminne areng-arenna sikamma kapala 
sukua lalang ri bansa Israel: Suku ~~ Kapala; 
Ruben —— Eliezer anana Zikhri: Simeon -- 
Sefaca anana Maakha; Lewi ~~ Hasabya 
anana Kemuel: Harun -- Zadok; Yehuda 
~~ Elihu, kalaserenna saribattanna Karaeng 
Daud; Isakhar -- Omri anana Mikhael: 
Zebulon ~~ Yismaya anana Obaja; Naftali ~~ 
Yerimot anana Azriel; Efraim ~~ Hosea anana 
Azazya; Manasye ia ri bageang laukanna 
Binanga Yordan ~~ Yol anana Pedaya; 
Manasye ia ri bageang rayanganna Binanga 
Yordan ~~ Yido anana Zakharia; Benyamin 
~~ Yaasiel anana Abner; Dan ~~ Azareel 
anana Yeroham; 

23Tena nasuro bilangi Karaeng Daud tau 
rawangang ruampulo taunga umuruna, 
nasaba lebami ajanji Batara laNapajari Jai 
bilanna tu Israel sangkamma bintoenga jaina 
ri langi. 

24 Appakkaramulami Yoab anana Zeruya 
ambilangi taua, mingka tena napalebaki, 
nasaba Nahukkungi Allataala tu Israel 
passabakkang anjo pabilanga. laminjo 
sabana natena nicataki siapa jaina kenanga 
lalang ri kittana Karaeng Daud. 

23|aminne areng-arenna sikamma 
pangurusuka ri barang-baranna karaenga: 
Gudang-gudanga ri balla karaenga siagang ri 
Yerusalem: Azmawet anana Adiel, Gudang- 
gudanga ri pantaranna Yerusalem: Yonatan 
anana Uzia, Pajama-jama kokoa: Ezri anana 
Kelub, Koko-koko anggoroka: Simei battu 
ri kota Rama, Tampa-tampa pammolikang 
anggoroka: Zabdi battu ri Syifmi, Poko zaitun 
siagang poko ara (ri bangkenna moncong 
bageang laukanga): Baal-Hanan battu ri kota 
Gederi, Tampa-tampa pammolikang minynya 
zaitun: Yoas, Olo-olo niaka ri Parang Saron: 
Sitrai battu ri kota Saron, Olo-olo niaka ri 
lapparaka: Safat anana Adlai, Unta: Obil 
turunganna Ismael, Keledai: Yehdeya battu ri 
kota Meronot, Gimbala siagang bembe: Yazis 
tu Hagri 

20(27:25) 

31(27:25) 

32 Pyrinanna Karaeng Daud niarenga 
Yonatan, iami tumappakainga caradeka 
siagang tinggia sikolana. la siagang Yehiel 
anana Hakhmoni nisare tanggong jawa mae 
ri sikolana ana-ana buranena karaenga. 

33 Ahitofel iami tumappakaingana karaenga, 
siagang Husai tu Arki lami tumappakaingana 
kammayatompa sahaba bajina karaenga. 

34Ri matenamo Ahitofel, nisambeammi 
ri Abyatar siagang Yoyada anana Benaya. 
Panglimana tantaraya iamintu Yoab. 

2 8 l Naparentakangi Daud sollanna 
arappungang ngaseng sikontu 
pamimping Israel ri Yerusalem. Jari 
sikamma kapala sukua, pajaba ri 
urusang pamarentahanga, kapala-kapala 
parappungang bijaya, sikamma pajagana 
barang- baranna siagang olo-olona siagang 
ana-ana buranena karaenga bodona 
kana sikamma tumalompoa ri ballana 
karaenga, komandang tantaraya siagang 
tunipakalompoa, yangasenna arappungangi ri 
Yerusalem. 

2 Ammentemmi Daud ri dallekanna kenanga 
nampa nakana, "Sikamma saribattang julu 
bansaku, pilangngeri anne kanangku! Salloma 

ero ambangung sere balla attantu untu Patti 


Parjanjiang, pattuppuang bangkenNa Karaeng 
Allataalata. Lebama appare parsadiaang 
untu ambangung sere balla untu ajari tampa 
anynyomba mae ri la. 

3 Mingka Napisangkaia Batara anggaukangi 
anjo kammaya, lanri inakke anne serea 
tantara jaiamo cera kupassolong. 

4 Batara, Allataala nasombaya tu Israel, 
leba ampilea siagang turungangku untu 
ammarenta ri Israel sagenna satunggu- 
tungguna. Untu appasadia sitau pamimping, 
Napilemi suku Yehuda, na battu ri ia anjo 
sukua Napilemi kaluargana manggeku. 
Siagang battu ri sikontua kaluargana 
manggeku, rellami ampilea siagang 
ampajaria karaeng mae ri sikontu Israel. 

> Nasarea jai ana, na battu ri sikontua 
anakku Napilemi Salomo untu ammarenta ri 
Israel, kakaraenganNa Batara. 

6 kammaminne kananNa Batara ri nakke, 
Ananu Salomo lambangung balla untu iNakke. 
lami leba Kupile ajari anakKu, na iNakke lajari 
manggena. 

7 Punna attojeng-tojeng tuli anturuki 
sikontu hukkung siagang sikamma parentaKu 
sangkamma nagaukanga ri kamma-kammaya 
anne, laKupakajarreki kakaraenganna untu 
satunggu-tungguna." 

8 Nampa nakana pole Daud, "Jari kamma- 
kamma anne, ikau ngaseng rayakku, ri 

parappunganna sikontu Israel ummaNa 
Batara anne, kupala tojeng-tojengi ri 

kau ngaseng sollanna nuturuki sikontu 
parentaNa Karaeng Allataalata. Lalang 
kammana anjo akkullei tuli nukammai anne 
parasangang bajika siagang nusossorang mae 
ri turungannu sagenna satunggu-tungguna. " 

9 Nampa nakana Daud mae ri Salomo, 
"Anakku, parallui nuakui Allataala nasombaya 
manggenu, salaku Allataalanu. Musti 
anynyombako mae ri la situlusuna atinnu. 
Nasaba Naasseng ngasengi sikontu pikkiranta 
siagang apa nakaerokia atinta. Punna 
nuboyai, lanubuntuluki, mingka punna 
nubokoi, laNasorongbokoko sagenna 
satunggu-tungguna. 

10 Yrangi baji-baji angkanaya leba mako 
Napile untu ambangung balla untu KalenNa. 
Jari, kamma-kamma anne gaukammi anjo, 
na nupatterassang eronu." 

ll ebaki anjo napassareammi Daud mae ri 
Salomo rancana bangunanna anjo BallaNa 
Batara, gudang-gudanna, sikontu kamarana, 
siagang Kamara Kaminang Matangkasana, 
lamintu tampa nipammopporanna dosaya. 

12 Napassareang tommi Daud sikontu 
rancana lebaka napikkiri untu bageang- 
bageang bokona anjo ballaka siagang 
sikamma kamara niaka angkulilingi, 
kammayatompa gudang-gudang tampa 

Batara siagang sikamma passare eroka 
nipassareang untu Batara. 

13 kammayatompa napassareang tommi 
rancanaya ri sesena sikamma pambageang 
parappunganna imang-imanga siagang 
tu Lewi, ri sesena tugasa-tugasa musti 
najamaya kenanga, iamintu jama-Jamanna 
kenanga ri BallaNa Batara siagang untu 
amparakai sikontu pakkakasa sambayanga. 

14 Nasaremi pitunju-pitunju antekamma 
carana anjamai bulaenga siagang peraka 
untu ampareki pakkakasa- pakkakasa, 

13 untu sikamma suloa siagang bangkeng 
suloa, 

16 yntu meja-meja peraka nipare, siagang 
untu sikamma meja bulaeng tampa roti 
nipatalaya mae ri Allataala. 

17 Kammayatompa pitunju-pitunju ri sesena 
siapa jaina bulaeng tino musti nipake untu 
appare garpu, mangko siagang botolo cadi, 
siapa jaina pera siagang bulaeng untu appare 
piring- piring, 

18 siapa jaina bulaeng tino untu appare 
tampa pattunuang dupa siagang untu 
appare kareta untu patung-patung malaeka 
takkaranga kanyina irateanna Patti 
ParjanjianNa Batara. 

19 Nampa nakana Karaeng Daud, 
"Yangasenna anjo niaki taccata lalang 
ri rancana nitulisika situru pitunju 

untu nigaukang." 

20 | ebaki anjo nakanamo pole Karaeng 
Daud ri Salomo anana, "Musti matappakko 
na nubarani. Pakaramulaimi anjo jamanga 
siagang teako malla-mallakki manna pole 
ri apa-apa mamo. la Karaeng Allataala 
kusombaya lantulungko. Tena nalaNabokoiko. 
la lanrurungangko sagenna leba anjo 
jama-jamanga. 

2! ebami nibage tugasaka lalang ri BallaNa 
Batara mae ri sikamma imanga siagang tu 
Lewia. Sikamma pajama-jJama caradeka 
massing ri jama-jamanna iami lambantuko 
situlusu pamaina, kammayatompa sikamma 
pamimpinga siagang sikontu rayaka 
lanaturuki parentanu." 

29 l Nampa nakana Karaeng Daud mae 

ri sikontu tau arappunganga anjoreng, 

"Battu ri sikontu ana buraneku, Salomomi 
Napile Allataala. Mingka rungka dudu iji 
siagang kurang iji pangalamanna, naanne 
jama-jamanga sanna lompona. Nampa pole 
anjo lanibangunga teai balla karaeng rupatau, 
passangalinna balla untu Karaeng Allataala. 

2Bahang-bahanna anjo ballaka siagang 
sikamma pakkakasana lebami kupasadia 
situru pakkulleku. Lebama appasadia 
bulaeng, pera, parunggu, bassi, kayu, 
batu-batu kajalaka ballinna, batu-batu 
paramata, batu-batu sangka rupaya warnana 

accilaka. 

3 Balalo lanri mangngaiku mae ri anjo BallaNa 
Allataalaku, kupassareang tommi perakku 
siagang bulaengku, iamintu barang-barang 
kalengku: 

4bulaeng kaminang bajika labi 100 tong 
battalana, siagang pera tino kira-kira 240 
tong battalana untu palapisina rinring BallaNa 
Batara, kammayatompa untu barang-barang 
la musti naJamaya sikamma tau caradeka ri 
jama-jamanna. Jari, kamma-kamma anne 
inaipi pole ero assare passare mae ri Batara 
situlusu atinna?" 

> (29:4) 

6J ari sikamma kapala parappungangang 
bija-bijaya, kapala sukua, sikamma 
komandanga siagang ia tanggong jawaka ri 
barang-baranna karaenga, massing napau 
tommi angkanaya massing ero tongi kenanga 
assare sumbangang. 

7 Nampa massing-massing assaremo 
kenanga sumbangang untu anjo 
pambangunanna BallaNa Batara, iamintu: 
bulaeng labi 170 tong battalana, pera labi 
340 tong battalana, parunggu abiringi 620 
tong battalana, siagang bassi labi 3.400 tong 
battalana. 

8Sikamma tau niaka paramatana 
napassareammi mae ri Yehiel untu nipantama 
ri pammolikang barang-baranga untu BallaNa 

bijanna Gerson). 

9 Rayaka rella tommi atinna assare ri Batara 
siagang rannumi pamaina kenanga lanri jaina 
apa akkulle napassareang kenanga. Sanna 
tommi rannuna pamaina Karaeng Daud. 

10Ri dallekanna anjo tujaia mammujimi 
Daud ri Batara. Nakana, "O Karaeng Allataala 
nasombaya Yakub boe-boena ikambe, 
nipujimaKi sagenna satunggu-tungguna! 

11 Malompo tojengKi siagang makoasaKi. 
MalabirikKi, kabarra-barraKi, siagang ri 
Kattemi kalompoanga. Sikontu apa-apa niaka 
ri langi siagang ri buttaya iKatte ngaseng 
pata, iKatte Karaeng Lompo, makoasaya mae 
ri sikontu-kontuna. 

12 Sikontu kakalumanynyanganga siagang 
kasalewanganga iKatte ngaseng nakabattui: 
sikontu-kontuna iKatte ngaseng angkoasail 
lalang kagassinganTa siagang kakoasanTa, 
IKatte makoasa ampajari manna inai-nai ajari 
tau lompo siagang magassing. 

13 kamma-kamma anne, o Allataalana 
ikambe, appala sukkuruki ikambe mae ri 
Katte, siagang mammuji ikambe ri areng 
malabiritTa. 

14|nakke siagang anne rayakku 
sikontutojenna tena pakkullena assare 
apa-apa mae ri Katte, lanri yangasenna 
passareTa tonji. Na anne apa napassareanga 
ikambe iKatte tonji pata. 

sangkamma boe-boena ikambe, ikambe anne 
pole nijappai anne katallassanga sanrapangki 
tubattu-battu bawang. Katallassanna ikambe 
sanrapanji bayang-bayang allaloa, siagang 
takkulleai ikambe alliliangi kamateanga. 

160 Karaeng, Allataalana ikambe, sikontu 
anne barang-barang tinggia anggaranna 
naparappungi ikambe anrinni untu 
ambangung sere balla untu iKatte, sollanna 
akkulle ikambe ampakalabiriki arenTa 
matangkasaka. Mingka yangasenna anjo apa 
natarima tonji ikambe battu ri Katte, siagang 
iKatte tonji pata. 

17 Kuassengi angkanaya Kisori massing- 
massing atinna taua, siagang Kingal tau 
tangkasaka atinna. Lalang ati matulusu 
siagang sannang nakupassareang yangasenna 
anne mae ri Katte. Kusabimi antekamma 
batena arappungang ummatTa anrinni 
angngerang passare mae ri Katte situlusu 
atinna. 

180 Karaeng Allataala, la nasombaya 
Abraham, Ishak, siagang Yakub, boe-boena 
ikambe, poro Kijagai sollanna tuli mangngai 
ummatTa mae ri Katte sangkamma ri 
kamma-kammaya anne, siagang Kikutulungi 
sollanna tena lebakai mamminra mae ri Katte. 

19 kisarei Salomo, ana buraneku, kaerokang 
attojeng-tojenga untu anturuki sikontu 
parentaTa, siagang untu ambangungi anjo 

parsadiaanna. " 

20 Lebaki appala doang kamma, nakanamo 
Daud mae ri tau jai niaka arappungang 
anjoreng, "Mammujiko ri Karaeng 
Allataalanu!" Jari yangasenna anjo taua 
mammuji-mujimi mae ri Batara, Allataala 
nasombaya boe-boena kenanga. Nampa suju 
kenanga untu ampakalompoi Batara siagang 
Karaeng Daud. 

21 Ammukona ammolommi kenanga olo-olo 
untu ajari korobang passare mae ri Batara, 
nampa nibage-bage mae ri sikontu rayaka. 
Pantaranganna anjo nia 1.000 sapi laki, 
1.000 gimbala laki, 1.000 gimbala laki 
rungkaya nipolong siagang nitunu akkayu 
irate ri tampa pakkorobangnganga. Assare 
tommi kenanga anggoro ia nitantukanga untu 
massing-massing anjo sikamma korobanga. 

22 Anjo alloa angnganre angnginummi 
kenanga siagang rannu pamai ri dallekanNa 
Batara. Nampa untu makapinruanna 
nipalabammi nipappiassengang angkanaya 
Salomo ajari karaeng. Lalang arenNa Batara, 
napattantumi kenanga angkana Salomo 
ajari karaenna kenanga siagang Zadok ajari 
imang. 

23) ari salaku sambenna Daud manggena, 
naimi Salomo ri empoang kakaraengang, 
ia lebaka Napattantu Batara. lami karaeng 

appakamajui ri jama-jamanna. 

24 Sikontu pajaba pamarentahanga siagang 
tantaraya sagenna ana-ana buranena Daud 
maraenganga para naakuimi kakoasanna 
Salomo salaku karaeng. 

25 Napajarimi Batara sikontu rayaka 
angngali mae ri Salomo, siagang Napajarimi 
Salomo karaeng poreanganga na karaeng 
maraengannaya, sikamma lebaka ammarenta 
ri Israel. 

26 Daud anana Isai ammarentai ri sikontu 
Israel 

27 patampulo taung sallona. Ri Hebron tuju 
taungi sallona ammarenta, na ri Yerusalem 
tallumpuloi antallu taung sallona. 

28 kalumanynyangi na malabiri, siagang toa 
dudupi nampa mate. Ana buranena iamintu 
Salomo ansambeangi ajari karaeng. 

29]a riwayana Karaeng Daud battu ri 
pakaramulanna sagenna kalabusanna lebami 
nicata lalang ri kitta Nabi Samuel, Nabi Natan, 
siagang Nabi Gad. 

30 Lalang ri anjo Kittaka nicaritai ri 
antekamma pamarentahanna, kakoasanna, 
siagang sikontu apa kajarianga mae ri 
kalenna, mae ri bansa Israel, siagang 
ri kakaraengang- kakaraengang niaka ri 
tammulilina Israel. 


2 Tawarikh 


1 1Salomo ana buranena Karaeng Daud 
ajarimi karaeng kassa empoanna lalang ri 
kakaraengang Israel. Nibarakkaki ri Karaeng 
Allataalana, siagang nipajari sannaki lompona 
kakoasanna. 

2Sikontu komandang pasukang 1.000 
siagang komandang pasukang 100, 
sikontu tau annagalaka pamarentahang, 
kammayatompa sikontu kapala kaluargana tu 
Israel niparentakangi ri Karaeng Salomo 

3 untu alampa siagang ia mange ri tampa 
panynyombanga ri Gibeon, lanri anjoremmi 
ammantang KemaNa Batara nipareka ri Musa 
atanNa Batara ri wattunna nia ri parang 
lompoa. 

4(Mingka Patti ParjanjianNa Batara niaki 
riYerusalem, lalang ri kema nabangunga Daud 
untu anjo Pattia ri wattunna napalette battu 
ri Kiryat-Yearim.) 

3 Tampa pakkorobangngang tambaga 
napareka Bezaleel anana Uri, cucunna Hur, 
nia tongi ri Gibeon, ri dallekanna KemaNa 
Batara. Karaeng Salomo siagang sikontu 
rayaka anynyombami ri Batara anjoreng. 

6 Ri dallekanna anjo Kemaya assaremi 
karaenga, lamintu irate ri tampa 
pakkorobangngang tambagaya, 1.000 

kayunna olo-olo salaku korobang nitunu untu 


Batara. 

7 Anjo bangngia Napappicinikangi KalenNa 
Allataala mae ri Salomo nampa nakana, 
"Salomo, palami apa nukaerokia nampa 
Kusareangko!" 

8 Appialimi Salomo angkana, "O Allataala, 
lebami Kipanyata angkanaya sanna 
Kikamaseanna manggeku Daud, siagang 
lebama Kiangka ajari karaeng untu 
ansambeangi. 

9 kamma-kamma anne, o Karaeng Allataala, 
poro Kirupai laloi janjinTa mae ri manggeku. 
Lebama Kiangka ajari karaeng mae ri anne 
bansa lompoa, tenaya nakkulle nirekeng 
siapa jaina. 

10] anri kammana anjo, poro Kisare laloa 
kacaradekang baji siagang pangngassengang 
kuparalluanga untu ampimpingi kenanga. 
Punna tena nakamma, antemi kamma bateku 
lakulle amparentai anne ummatTa lompo 
kammaya?" 

11 Appialimi Allataala ri Salomo 
angkana, "Anjo pappalanu bajiki. 

Teai kakalumanynyangngang yareka 
pabarang-barangngang yareka areng 
baji yareka kamateanna musunnu 
yareka umuru labu untu kalennu nupala, 
passangalinna kacaradekang baji siagang 
pangngassengang untu ammarenta ri 
ummakKu Kupappirannuanga mae ri kau. 

12 anri kammana anjo laKusareko 


kacaradekang baji siagang pangngassengang. 
Pantaranganna anjo laKupajari coppongi 
katallassannu, labi kalumanynyang siagang 
labi masahoro na karaeng maraengannaya, 
baji karaeng allaloa kammayatompa karaeng 
labattua." 

13 Nampa nabokoi Salomo anjo tampa 
panynyombanga ri Gibeon napammantangia 
KemaNa Batara, nampa ammotere mange 
ri Yerusalem. Battu anjoremmi napajappa 
pamarentahanna mae ri tu Israel. 

14 Napassangkaki tantarana siagang 
1.400 kareta bundu siagang 12.000 jarang 
pabundukang. Nia sipagang naboli ri 
Yerusalem, na pantarangannaya ri kota-kota 
maraengannaya. 

15 Ri wattu pamarentahanna Salomo, anjo 
bulaenga siagang peraka sanrapanji barang 
biasa ri Yerusalem, sangkamma batu, siagang 
kayu camaraya ri Libanon teai sipato jaina 
sangkamma kayu ara biasaya. 

l6Tete ri padanggang-padanggang 
ambantuai karaenga, nierangi jaranga battu 
ri Mesir siagang Kewe, 

17 kammayatompa kareta-kareta bunduka 
nipabattui battu ri Mesir, nampa nikiring 
pole assulu mange ri karaeng Het siagang 
karaeng-karaeng Siria: ballinna punna 
nibalukangi anjo jaranga 150 doe pera sikayu, 
nampa kareta bunduka 600 doe pera tassere. 


. 2 Tawarikh 2.115 
2 1 |ebami natappuki Karaeng Salomo 


untu ambangungi BallaNa Batara, 
kammayatompa sere balla karaeng untu 
kalenna. 

2] ari appasadiami tau 70.000 jaina untu 
allaling bahang bangunang, 80.000 tau 
untu ammaha batu ri monconga siagang 
3.600 mandoro untu angngawasi anjo 
jama-jJamanga. 

3 Akkiringi Salomo kabara kammaya 
anne mae ri Hiram karaeng Tirus, "Maeki 
nakiassambungang adanggang sangkamma 
siagang manggeku Daud. Lebakki abalu ri ia 
kayu camara Libanon untu ambangungi balla 
kakaraenganna. 

4 Kamma-kamma anne erokka ambangung 
sere balla sambayang untu ampakalabiriki 
Karaeng Allataalaku. Anjo ballaka lakupakei 
siagang rayakku untu anynyomba ri la, 
attunu dupa bauka rasanna, kammayatompa 
assare roti nipatala mae ri la untu satunggu- 
tungguna. Lanjoreng tomma lassare korobang 
nitunu untu baribasa karueng, punna allo 
Pammari-mariang, punna allo lompo Bulang 
Beru, siagang allo-allo maraengannaya 
nipakatangkasaka untu ampakalabiriki 
Karaeng Allataalana ikambe. Nasaba lebami 
Naparentakang sollanna nagaukang tu Israel 
anjo kammaya sagenna satunggu-tungguna. 

3 Erokku anjo BallaNa Batara kubangunga 
ajari balla malabiriki, lanri anjo Allataalana 

ikambe labi malabirangngangi na rewata 


maraengannaya. 

6 Mingka sikontutojenna tena manna 
sitau nia pakkullena ambangung balla 
untu Allataala, lanri manna sikontu anne 
linoa takkulle anggana lompona untu ajari 
pammantanganNa. Jari, anjo BallaNa Batara 
poro lasanrapanji bawang tampa pattunuang 
dupa mae ri Allataala! 

7Lanri kammana anjo, kikiringang laloa sere 
tucarade appare ukirang siagang akkullea 
anjama bulaeng, pera, tambaga, bassi, 
kammayatompa caradeka anjama kaeng 
moncongbulo, lame butung siagang eja. 
Lasipanjamangi siagang sikamma pajamaya 
ri Yerusalem, iamintu pajama lebaka napile 
manggeku Daud. 

8 Kuassengi angkanaya sikamma patabang 
kayua ri parasanganta carade kabusuki 
annabang kayu, lanri kammana anjo 
kikiringang laloa arupa-rupa kayu camara 
siagang kayu candana battu ri Libanon. 
Lakupagioki taungku untu ambantui taunta, 

9sollanna jai kayu akkulle napasadia 
kenanga. Nasaba anjo BallaNa Batara eroka 
kubangung musti lompoi siagang labiriki. 

10 Untu bokonna ngaseng anjo taunta 
lakukiringanki ruang rupa gandung, massing- 
massing 2.000 tong sirupa, jene anggoro 
400.000 litere siagang minynya zaitun 
400.000 litere." 


2 Tawarikh 2.111 15 6 
11 Salaku balasanna anjo surana Karaeng 


Salomo, akkirimmi sura Karaeng Hiram, 

na kammami anne bonena anjo suraka, 
"Lanri Nakamaseanna Batara ummaNa, na 
Naangkamaki ajari karaeng mae ri kenanga. 

12 Poro nipuji arenNa Karaeng Allataalana 
Israel, Papare langika siagang buttaya! 
Nasarei Daud sitau ana burane sannaka 
caradena ri kabajikang, siagang niaka 
pangngassenganna, niaka kamma-kamma 
anne angngusaha ambangung sere balla untu 
Batara siagang sibatu balla karaeng untu 
kalenna. 

13 Anne nia kukiring mae ri katte sere tau 
pore siagang tau carade, niarenga Huram. 

14 Ammana tubattu ri suku Dan, na 
manggena tu Tirus. Caradeki appare apa-apa 
battu ri bulaeng, pera, tambaga, bassi, 
batu siagang kayu. Akkullei anjama kaeng 
moncongbulo, lame butung, eja, siagang 
kaeng lenang. Sikontu rupanna jama-jamang 
niukirika akkulle najama situru modele 
apa-apa mamo kikaerokia. Bajimi nisare 
tugasa sipanjamang siagang sikamma 
pajamata, kammayatompa siagang sikamma 
tau lebaka anjama untu Karaeng Daud 
manggeta. 

15 Kutayangi anjo ruang rupaya gandung 
lakikiringa, kammayatompa anggoro siagang 
minynya zaitun kipajanjianga. 

16| annabangi ikambe kayu camara battu 


ri Libanon sangkamma jaina kiparalluanga, 
nampa nisikko ajari raki, siagang nipalolorang 
ri jene battu ri tamparang sagenna mange ri 
Yope. Battu anjoreng akkullei kilaling mange 
ri Yerusalem." 

17 Nasuro rekengi Karaeng Salomo sikontu 
bansa maraeng niaka ammantang ri Israel, 
kamma lebaka nagaukang Karaeng Daud 
manggena. Singarami angkanaya nia 153.600 
jaina tau bansa maraeng. 

18 Nia 70.000 battu ri kenanga nisare tugasa 
untu allalingi bahang-bahang bangunanga, 
80.000 untu ammaha batu ri monconga, 
siagang 3.600 untu angngawasi siagang 
tanggong jawa mae ri anjo jama-jamanga. 
3 ' Lebami natantukang Karaeng Daud 

angkanaya anjo BallaNa Batara 
musti anjorengi ri Yerusalem nibangung, 
lamintu ri Moncong Moria ri ampina 
panggilingang gandunna Arauna tu Yebus. 
Anjo pambangunanna BallaNa Batara 
appakkaramulai nabangung Karaeng Salomo 

“ri bulang makarua taung makaappa ri 
pamarentahanna. 

3 Labuna anjo Ballaka 27 metere siagang 
sangkarana 9 metere. 

4Labuna kamara bageang dallekang 
sangkammai sangkarana anjo ballaka iamintu 
9 metere. Tinggina 54 metere. Bageang 

lalanna kamaraka anjo nilapisiki siagang 


bulaeng tino. 

3 Kamara makaserea nisarei papang kayu 
camara kaminang bajika siagang nilapisi 
bulaeng toa. Ri anjo lapisang bulaenga 
nia ukirang gambara poko palem siagang 
gambara rante. 

6 Nabelo-beloi karaenga anjo Ballaka siagang 
batu paramata gaga-gagaya siagang bulaeng- 
bulaeng nieranga battu ri parasangang 
Parwaim. 

7 Napake tongi anjo bulaenga untu 
allapisiki anjo tembo-tembo BallaNa Batara, 
balo-balona, bageang-bageang ratena 
pakkebuka siagang pakkebu-pakkebuna. 
Tembo-tembona naukiriki siagang gambara 
malaeka akkanyi. 

8 kamara bageang lalang niarenga Kamara 
Kaminang Matangkasa labuna 9 metere 
siagang sangkarana 9 metere, sangkamma 
sangkarana anjo BallaNa Batara. Ruampulo 
tong battalana bulaeng nipake untu allapisi 
tembo-tembona anjo Kamara Kaminang 
Matangkasaka 

9 siagang 570 garang bulaeng nipake untu 
appare paku. Manna tembo-tembo kamara 
bageang ratea nilapisi ngaseng tongi bulaeng. 

10 Nasuro tongi karaenga sikamma pajamaya 
untu appare rua patung malaeka akkanyi. 
Anjo patung-patunga nilapisiki bulaeng 
nampa nitannangi aremba lalang ri Kamara 

Kaminang Matangkasaka adalle mae ri 


pakkebuka. Tunggala anjo patunga massing 
nia rua kanyina, massing 2,2 metere labuna 
anjo kanyina. Takkarangi anjo kanyi-kanyika 
sagenna sigappa cappana ri tangngana anjo 
kamaraka, nampa cappa kanyi maraenna 
narapiki temboka ri kairi siagang ri kanang. 
Jari takkarangi anjo kanyika sagenna 

9 metere labuna, iamintu sangkamma 
sangkarana anjo kamaraka. 

11(3:10) 

12(3:10) 

13(3:10) 

14Untu anjo Kamara Kaminang 
Matangkasaka nipapparekangi pole 
gordeng battu ri kaeng lenang siagang kaeng 
cura moncongbulo, lame butung siagang 
eja. Anjo gordenga nibelo-beloi siagang 
gambara-gambara malaeka akkanyi. 

15 Appareki karaenga rua benteng, massing- 
massing 15,5 metere tinggina, nampa 
napataba ri dallekanna BallaNa Batara. 
Tunggala anjo bentenga massing ammakei 
ulu benteng 2,2 metere tinggina. 

16 Bageang ratena anjo ruaya benteng 
nigagai siagang belo-belo battu ri tambaga, 
sangkamma anyangngang rante siagang 100 
batunna rappo delima. 

17 Anjo ruaya benteng nipaentengi ri sari 
kairinna siagang sari kananna pakkebu 
antamaya ri BallaNa Batara; bageang 

timboranga niarengi Yakhin, na ri bageang 


warakkanga niarengi Boas. 

4 l Assuro pareki Karaeng Salomo sere 
tampa pakkorobangngang tambaga, 
labuna siagang sangkarana massing-massing 

9 metere, siagang tinggina 4,5 metere. 

2 Appare tongi sere gumbang tambaga 
abundalaka, nampa ukkuranna kammai anne: 
lantanna 2,2 metere, garisi tangngana 4,4 
metere, siagang bundalana 13,2 metere. 

3 Attammu biring pantarana nibelo-beloi 
siagang ruang barrisi gambara sapi, 
nipasitembo siagang anjo gumbanga. 

4 Anjo gumbanga nipadongkoki irate ri 
dongkona sampulo anrua sapi tambaga, tallu 
adalle wara, tallu adalle timboro, tallu adalle 
kalau siagang tallu adalle anrai. 

3? Kapalana anjo gumbanga 75 milimetere. 
Birinna sangkammai biring cangkiri 
appakkoka assulu sangkamma bunga 
tabereka. Anjo gumbanga akkullei ammone 
kira-kira 60.000 litere. 

6 Appare tongi Karaeng Salomo 10 katoang 
lompo, lima untu niboli ri timboranna BallaNa 
Batara, siagang lima untu ri warakkanna. 
la matu-matunna anjo katoanga iamintu 
ambissai kere-kerena olo-olo eroka nitunu 
ajari korobang. Jene niaka ilalang ri anjo 
gumbang lompoa nipasadiakangi sikamma 
imanga untu antangkasi kalenna. 


2 Tawarikh 4.71 11 -. 11 
7 Appare tongi 10 padongkokang kanjoli 


bulaeng sangkamma modele lebaka 

nirancanakang, siagang 10 meja. Sikontu 

anjo padongkokang kanjolia siagang mejanga 

niboliki lalang ri kamara makaserea ri BallaNa 

Batara, lima ri kairi siagang lima ri sari 

Kangana Appare tongi 100 mangko bulaeng. 
(4:7) 

9 Appare tongi Salomo sere paranglakkeng 
bageang lalang untu sikamma imanga, 
siagang sere paranglakkeng bageang 
pantarang. Sikamma pakkebu lompoa ri 
allana anjo ruaya paranglakkeng nilapisi 
kabusuki tambaga. 

10 Gumbanga niboliki ri panyingkulu ri allana 
bageang rayana siagang bageang timborona 
BallaNa Batara. 

11Huram, iamintu kapalana sikontu 
pajama paukirika, appareki pamaja-pamaja, 
sikopang-sikopang, siagang mangko-mangko. 
Jari napaleba kabusumi napare sikontu 
pakkakasana BallaNa Batara situru janjinna 
mae ri karaeng Salomo. laminne sikamma 
pakkakasa lebaka napare: Rua benteng lompo 
Rua ulu benteng sangkammaya mangko 
nibolika irateanna anjo ruaya benteng lompo 
Anyang-anyang rante massing ri ulunna 
anjo bentenga 400 rappo delima tambaga 
nisusunga rua ajijiri ri tammulilina anyang- 
anyang rantea ri tunggala ulu bentenga 
10 kareta 10 katoang lompo Gumbang 

tambaga 12 sapi tambaga napadongkoki 


anjo gumbanga Pamaja-pamaja, sikopang- 
sikopang siagang garpu-garpu. Sikontu 

anjo pakkakasaka napareka Huram untu 
BallaNa Batara sangnging tambaga nipare 
nampa nikeso sagenna accilla. Kabusuna anjo 
napareki Huram situru apa naparentakanga 
Karaeng Salomo. 

12(4:11) 


10(4:11) 

17 Nasuro pareki karaenga anjo barang 
kammaya ri tampa papparekang ri allana 
Sukot siagang Zereda ri Lappara Yordan. 

18 | anri teai sipato jaina anjo barang-barang 
kammaya sagenna tena manna sitau akkulle 
angngassengi angkanaya siapa kilogarang 
tambaga nipake. 

19 Assuro pare tongi Karaeng Salomo 
pakkakasa-pakkakasa bulaeng tino 
maraengannaya untu BallaNa Batara. laminne 
areng-arenna anjo pakkakasa-pakkakasa 
napareka: Tampa pakkorobangngang Meja 
untu roti nipatala Sikontu padongkokang 
kanjoli bulaeng siagang kanjoli bulaenna untu 
niparinra ri dallekanna Kamara Kaminang 
Matangkasaka, situru nirancanakanga Belo- 
belo sangkammaya bunga Kanjoli- kanjoli 
Pangngepe-pangngepe Pakkakasa untu 

antangkasi sumbu kanjolia Mangko- mangko 


Panne-panne untu dupa Panne-panne untu 
bara pepe Sikontu pakkebu antamaya ri 
BallaNa Batara siagang pakkebu Kamara 
Kaminang Matangkasaka nilapisi ngasengi 
bulaeng. 

20(4:19) 

21(4:19) 

22(4:19) 

1 |ebaki nabangung Karaeng Salomo anjo 

5 BallaNa Batara, naboli kabusumi lalang 
ri gudang-gudanna anjo Ballaka sikamma 
pera, bulaeng, na barang-barang lebaka 
napassareang Daud manggena mae ri Batara. 

2 Lebaki anjo nasuromi Karaeng Salomo 
sikontu pamimping sukua siagang lokoang 
bija-bijanna bansa Israel arappung 
ri Yerusalem untu ampaletteki Patti 
ParjanjianNa Batara battu ri Sion, Kota Daud, 
mange ri BallaNa Batara. 

3] ari battu ngasemmi kenanga ri wattu Allo 
Lompo Paballakang Leko-Lekoka. 

“Ri wattunna assere kabusumo anjo 
pamimpinga, naangkami tu Lewi anjo Patti 
Parjanjianga, 

> nampa naerang mange ri BallaNa Batara. 
KemaNa Batara siagang sikontu pakkakasana 
nipalette tommi ri sikamma imanga siagang 
tu Lewi mange ri BallaNa Batara. 

6 Karaeng Salomo siagang sikontu raya Israel 
asserei ri dallekanna anjo Patti Parjanjianga 

nampa assare gimbala siagang sapi mae ri 


Batara teai sipato jaina. 

7Lebaki anjo nipantamami anjo Patti 
Parjanjianga ri sikamma imanga ri BallaNa 
Batara nampa nipadongko irawanganna 
patung malaeka akkanyika lalang ri Kamara 
Kaminang Matangkasaka. 

8Takkarangi kanyina anjo patung-patunga 
antongkoki anjo Pattia siagang kayu-kayu 
pabulena. 

9 Anjo kayu pabuleka samna labuna, 
sagenna kacinikangi cappana ngaseng 
battu ri dallekanna anjo Kamara Kaminang 
Matangkasaka, mingka tena nakacinikang 
battu pantarang. (Sagenna anne alloa tuli 
niana anjo kayu-kayua anjoreng.) 

l0Tena sikali apa-apa lalang ri anjo Patti 
Parjanjianga pantaranganna ruang laba 
batu. Anjo batu-batua napantamaki Musa 
ri Moncong Sinai, ri wattunna appare 
parjanjiang Batara siagang bansa Israel ri 
wattunna lalang pajappang kenanga battu ri 
Mesir mange ri parasangang Kanaan. 

11 Sikontu imang niaka anjoreng, battu 
ri sikontu kalompoka, leba kabusumi 
napasadia kalenna untu anggaukangi anjo 
upacaraya. Sikontu pakelonga siagang 
pakarena musika lalang ri suku Lewi, 
iamintu Asaf, Heman, Yedutun siagang 
sikontu anggota lokoang bijanna kenanga, 
ammakei pakeang kaeng lenang. Anjo tu 

Lewia ammentengi ri rayanganna tampa 


pakkorobangnganga annagala gambusu 
siagang kacaping. Nia naagang kenanga 
120 tau imang patui tarompe. Kelonna 
pakelonga nipasiallei siagang sara musi 
tarompe, gambusu siagang pakkakasa 
musi maraengannaya. Kammaminne 
kana-kana pammuji nakelonganga kenanga 
untu Batara: "Pujimi Batara, lanri bajiNa, 
Mangngamaseangi satunggu-tungguna." 

Ri wattunna assulu sikamma imanga 

battu ri anjo BallaNa Batara, tiring rassimi 
anjo Ballaka siagang caya kahaderanNa 
Batara, sagenna takkulleamo kenanga 
ampannarrusuki upacara panynyombanga. 
12(5:11) 

13(5:11) 

14(5:11) 

l Appala doangi Karaeng Salomo 
angkana, "O Batara, labi Kingaiangngangi 

ammantang lalang ri sassanna rammanga. 
2 Kamma-kamma anne kubangungangKi 
sere bangunang lompo, untu tampa 
pammantanganTa satunggu-tungguna." 

3 Lebaki appala doang, nagilimmi 

kalenna karaenga mae ri sikontu rayaka 
niaka ammenteng anjoreng, nampa 
napappalakkang barakkaNa Allataala 
kenanga. 

4Nakana, "Riolo lebaki ajanji Batara mae ri 
manggeku Daud, angkana, Bakuna Kuerang 

assulu ummakKu battu ri Mesir sagenna anne 


alloa, tena manna sere kota ri Israel leba 
Kupile untu ajari tampana nibangung balla 
panynyombang mae ri KalengKu, siagang 
tena manna sitau Kupile untu ampimpingi 
ummakKu Israel. Mingka kamma- kamma 
anne Kupilei Yerusalem untu ajari tampa 
panynyombang mae ri KalengKu. Na ikau 
Daud, Kupileko untu ammarenta mae 

ri ummakKu. Nipujimi arenNa Karaeng 
Allataalana Israel lebaka anrupai anjo 
janjinNa!" 

(6:4) 

6 (6:4) 

7 Nampa nakana pole Salomo, "Manggeku 
Daud, leba anrancanakangi untu ambangung 
balla tampa panynyombang mae ri Karaeng 
Allataalana Israel. 

8Mingka Nakana Batara ri ia, Anjo 
pattujunnu bajiki. 

9 Mingka, teai ikau, passangalinna ananyji 
lambangungi anjo BallakKu. 

10 kamma-kamma anne Narupaimi janjinNa 
Batara. Ajari karaemma ri tu Israel 
ansambeangi manggeku, siagang leba tommi 
kubangung balla sambayanga untu Batara, 
Allataalana Israel. 

11 alang ri anjo BallaNa Batara lebami 
kupasadia tampana Patti Parjanjianga iamintu 
napammantangngia batu parjanjianNa Batara 
siagang umma Israel." 

12 ebami appare Salomo balla-balla tinggi 


ri tangnga-tangngana paranglakkenna 
BallaNa Batara. Labuna siagang sangkarana 
massing-massing 2,2 metere, tinggina 

1,3 metere. Naimi Salomo ri anjo balla- 
ballaka ri dallekanna ngaseng raya niaka 
hadere, siagang adalle mangei ri tampa 
pakkorobangnganga. Akkullei nicini ri sikontu 
taua. Nampa akkulantu, napatara rua-rua 
limanna nai ri langika, nampa appala doang 
angkana, 

13(6:12) 

14O Batara, Allataalana Israel! Tena 
sangkammanTa ri langika yareka ri buttaya! 
Kirupai janjinTa siagang Kipappicinikangi 
pangngamaseanTa mae ri ummatTa 
majarreka siagang attojeng-tojenga pamaina 
mannuruki mae ri Katte. 

15 | ebami Kirupai janjinTa mae ri manggeku 
Daud. Anjo apa Kipajanjianga lebami Kirupai 
anne alloa. 

16| eba tommaKi ajanji mae ri manggeku 
angkanaya punna attoj eng-tojengi jari-jarina 
mannuruki ri hukkung-hukkunTa sangkamma 
todong ia, manassa nia sitau battu ri anjo 
jari-Jarina lammarenta salaku karaeng 
ri Israel sagenna satunggu-tungguna. 
Kamma-kamma anne, o Karaeng Allataalana 
Israel, poro Kirupai ngaseng tollalomi apa 
lebaka Kipajanjiang mae ri anjo manggeku 
Daud, atanTa. 

17(6:16) 

18 Mingka o Allataala, maka manassa ero 
tojenjaKi ammantang ri anne tompona 
buttaya, ri tangnga-tangngana rupataua? 
Manna sikontu langika tagannaki luarana 
untu Kipammantangngi, labiangampa naanne 
balla sambayang kubangunga! 

190 Batara, Allataalaku, anne inakke atanTa! 
Mingka poro Kipilangngeri laloi pappala 
doangku, siagang Kiturukianga pappalakku. 

20 Dasi-dasi naKijagai allo bangngi anne 
balla lebaka Kipile ajari tampa panynyombang 
mae ri Katte. Dasi-dasi nabattu rate ri 
pammantanganTa ri suruga naKipilangngeria 
siagang Kipamopporang dosaku siagang 
umma Israel, iamintu ummatTa, punna 
andallekang ri anne ballaka siagang appala 
doang mae ri Katte. 

21( 6:20) 

22Punna nia sereang tau nikapang sala 
mae ri paranna tau siagang nierang mange 
ri tampa pakkorobangnganTa lalang ri anne 
BallatTa untu assumpa angkanaya tena 
nasala, 

230, Batara, poro Kipilangngeri laloi battu 
ri suruga nampa Kitappuki parkarana anne 
ata-atanTa. Kihukkungi salaya nampa 
Kilappassang tenaya nasala. 

24 Punna nibeta ummatTa Israel ri musu- 
musunna lanri dorakana kenanga, nampa 
assesse lalang siagang napakalabirikKi 

ammotere salaku Batara, nampa battu mae ri 


anne BallatTa kammayatompa appala doang 
appala popporo mae ri Katte, 

23 dasi-dasi naKipilangngeri kenanga battu ri 
suruga. Dasi-dasi naKipamopporang dosana 
anne ummatTa, siagang Kierang ammotere 
mange ri parasangang lebaka Kipassareang 
mae ri boe-boena kenanga. 

26 Punna doraka ummatTa mae ri Katte 
nampa Kihukkung kenanga iamintu tena 
Kippaturung bosi, nampa toba kenanga battu 
ri dosana siagang ammotereki kenanga 
ampakalabirikKi salaku Batara, nampa 
andallekang mae ri anne BallatTa, siagang 
appala doang ri Katte, 

270 Batara niaka ri suruga, poro 
Kipilangngeri laloi kenanga. Siagang 
Kipammopporangi dosana ata-atanTa umma 
Israel. Kiajaraki kenanga anggaukangi apa 
tojenga. Lebaki anjo, o Batara, Kipaturummi 
bosia naung ri anne parasanganTa, iamintu 
parasangang lebaka Kipassareang mae ri 
ummatTa untu ajari parasanganna sagenna 
satunggu-tungguhna. 

28 Punna nituju anne parasanganga 
siagang bala kacipurang yareka garring, 
yareka nipanraki lamung-lamunna ri anging 
bambang, nipanraki ri olo yareka katimbang, 
yareka punna nibunduki ummatTa ri musu, 
yareka nitujui ri garring, 

29 poro Kipilangngeri laloi pappala doanna 


kenanga. Punna nia battu ri UmmatTa 
Israel sina pamaina appala doang ampatarai 
limanna mae ri anne BallatTa, 

30 poro Kipilangngeri battu ri 
pammantanganTa ri suruga siagang 
Kipamopporangi kenanga. IKatteji bawang 
angngassengi atinna rupataua. Lanri 
kammana anjo Kibalasami mae ri tunggala 
taua situru massing panggaukang- 
panggaukanna, 

31 sollanna tuli malla siagang mappilangngeri 
mae ri Katte lalang ammantanna kenanga 
ri parasangang Kipassareanga mae ri 
boe-boena ikambe. 

32 Punna nia bansa maraeng ri parasangang 
bellaya allangngereki passala kalompoanTa 
siagang kakoasanTa, siagang angkanaya tuli 
sadiaKi untu annulung, nampa battu mae 
ri anne BallatTa untu appala doang mae ri 
Katte, 

33 dasi-dasi naKipilangngeri anjo pappalana 
battu ri pammantanganTa ri suruga 
siagang Kiturukiang anjo pappalana. Lanri 
kammana anjo sikontu bansaya ri anne 
linoa lanaasseng maKi siagang lamannuruki 
mae ri Katte sangkamma ummatTa Israel. 
Lanaassengi kenanga angkanaya laminne 
Balla kubangunga tampa untu anynyomba 
mae ri Katte. 

34 Punna Kiparentakang UmmatTa untu 


alampa mange abundu angngewai musua, 
nampa manna pole kemae ammantang 
kenanga, nadalle mae kenanga ri anne kota 
Kipilea siagang appala doang adalle mae ri 
anne Balla lebaka kubangung untu iKatte, 

33 dasi-dasi naKipilangngeri kenanga battu 
ri suruga anjo pappalana, siagang Kisarei 
kenanga pammetang. 

36 Punna doraka UmmatTa mae ri Katte 
sikontutojenna tena manna sitau tadoraka 
lanri Kibalang parekang kenanga nibeta ri 
musua lanri larroTa, nampa nierang kenanga 
ri musunna salaku tunitahang mange ri 
sereang parasangang bella yareka ambani, 

37 dasi-dasi naKipilangngeri pappala doanna 
kenanga. Punna anjoreng ri parasanganga 
nabokoi kenanga dosa-dosana, nampa appala 
doang mae ri Katte siagang namangakui 
angkanaya dorakami siagang agau jadalaki 
kenanga, o Batara, Kipilangngeri laloi pappala 
doanna kenanga. 

38 Punna anjoreng ri parasanganga 
attojeng-tojengi siagang tulusuki pamaina 
ambokoi dosa-dosana, siagang appala doangi 
kenanga adalle mae anrinni ri parasangang 
Kipassareanga mae ri boe-boena ikambe, 
adalle mae ri kota lebaka Kipile siagang ri 
anne Balla lebaka kubangung untu iKatte, 

39 poro Kipilangngeri laloi siagang 
Kikamaseangi kenanga battu ri 

pammantanganTa ri suruga. Kipamopporangi 


sikontu dosana ummatTa. 

40 Kamma-kamma anne, o Allataalaku, 
poro Kiparhatikang laloi ikambe siagang 
Kipilangngeri laloi sikamma pappala doang 
nipabattua mae ri Katte battu ri anne 
tampaka. 

41 Ammenteng maKi nai kamma-kamma 
anne, o Karaeng Allataala! Kammayatompa 
antama maKi anrinni ri anne BallatTa 
siagang anjo Patti Parjanjiang pammatei 
kakoasanTa na Kiammantang anrinni sagenna 
satunggu-tungguna. Kibarakkaki laloi sikontu 
jama-jamanna imang-imanTa, siagang 
dasi-dasi namatene sikontu ummatTa lanri 
bajitTa mae ri kenanga. 

420 Karaeng Allataala, tea laloKi sorongbokoi 
anne karaeng lebaka Kipile. Kiurangi laloi 
pangngamaseanTa mae ri Daud atanTa." 

7 1 |ebaki Salomo appala doang, niamo pepe 
turung battu rate ri langika angkanrei 
anjo korobang-korobang nipassareanga mae 
ri Batara. Nampa rassimo anjo BallaNa Batara 

ri singara kahaderanNa Batara, 

2 sagenna takkulleamo sikamma imanga 
ampantamakki. 

3 Ri wattunna nacini raya Israel anjo pepe 
turunga battu rate ri langika siagang singara 
kahaderanNa Batara ampantamakki BallaNa 
Batara, suju kabusumi kenanga naung 
ri daparaka, nampa anynyomba siagang 

ammyji ri Allataala, lanri bajiNa siagang 


mangngamaseangi satunggu-satungguna. 

4Lebaki anjo, assaremi korobang Karaeng 
Salomo siagang sikontu tau niaka arappung 
anjoreng mae ri Batara. 

3 Untu korobang pappasiamakkang assarei 
Salomo 22.000 sapi siagang 120.000 gimbala. 
Kammami anjo batena karaenga siagang 
sikontu rayaka anggaukangi anjo upacara 
napassareanna anjo balla panynyombanga 
mae ri Batara. 

6 Sikamma imanga ammentengi ri tampa 
lebaka nipattantu untu pammantanganna 
kenanga; assidallekangi kenanga siagang 
tu Lewi ammuyjia ri Batara siagang musi 
lebaka napare Daud, nampa akkelong 
ilamintu kelongang, “Mannannungangi 
PangamaseanNa!" situru napassuroanga 
Daud. Sikamma imanga appasarai tarompe 
nampa sikontu rayaka ammenteng kabusuki. 

7 Nampa napassareang Salomo mae ri Batara 
paranglakkeng bageang ri tangngaya niaka ri 
dallekanna anjo balla sambayanga. Nampa 
napassareang anjoreng korobang nitunua, 
korobang gandung siagang jJannana olo-olo 
untu korobang pappasiamaka. Kabusuna 
anjorengi napassareang lanri anjo tampa 
pakkorobangngang tambaga lebaka napare 
tanaalleai untu sikontu anjo passarea. 

8 Tuju alloi nagaukang Salomo siagang 
sikontu umma Israel anjo Allo Lompo 

Paballakang Leko-lekoka. Teai sipato jaina 


tau niaka arappung untu anjo pagaukang 
kasuarranga. Nia tau battu ri daera bellaya 
sagenna oloang mange ri Hamat bageang 
wara sagenna mange ri pabaeng-baenna 
Mesir bageang timboro. 

9 Tuju alloi kenanga arappung untu upacara 
niresmikanna tampa pakkorobangnganNa 
Batara, nampa tuju allo pole untu ansuarri 
Allo Lompo Paballakang Leko-lekoka. Ri 
allo kalabusanna nigaukammi kasuarrang 
pannongkona anjo upacaraya, 

10 hampa ammukona ri tanggala 23 bulang 
7, nasuromi Salomo ammotere anjo taua. 
Rannu kabusuki taua mae ri anjo sikontu 
kabajikang Nagaukanga Batara mae ri bansa 
Israel ummaNa, mae ri Daud, kammayatompa 
mae ri Salomo. 

ll ebaki napajari jama-jamanna Salomo 
untu ambangungi BallaNa Batara siagang 
balla karaenga situru rancanana, 

12 Napappicinikammi pole KalenNa Batara 
mae ri Salomo ri sereang bangngi. Nakana 
Batara ri ia, "Kulangngeremi papalanu 
siagang Kutarimami anne Ballaka ajari tampa 
matangkasa untu assare korobang mae ri 
KalengKu. 

13 pynna tena Kuppaturung bosi yareka 
akkiringA battu katimbang untu ancappuki 
wassele lamung-lamunga yareka appabattuA 
garring mae ri UmmakKu, 

14 nampa napake arengKu anjo UmmakKu 


ampakatunai kalenna, siagang appala doang 
kammayatompa battui mae ri Nakke na 
nabokoi panggaukang jadalana kenanga, 
laKupilangngeri battu ri suruga pappala 
doanna kenanga. LaKupammopporangi 
dosa-dosana kenanga siagang Kupajari 
coppongi parasanganna kenanga ammotere. 

13 | atuli Kuparhatikangi anne BallakKu 
siagang tuli sadiaKu untu ampilangngeri 
pappala doang nipanaika battu anrinni ri 
tampaka. 

16Yangasenna anjo laKugaukangi lanri anne 
tampaka lebami Kupile siagang Kutangkasi 
untu ajari tampa panynyombang mae 
ri Nakke sagenna satunggu-tungguna. 
LaKuparhatikangi siagang Kujagai satunggu- 
tungguna. 

17 Punna sangkamma todongko Daud 
manggenu, iamintu nuturuki erokKu lalang 
tallasanu siagang nuturuki hukkung- 
hukkungKu kammayatompa nugaukangi 
sikontu apa Kuparentakanga mae ri kau, 

18 JaKurupai anjo janjingKu mae ri manggenu 
Daud, angkanaya tuli lania battu ri jari-jarina 
ajari karaeng mae ri tu Israel. 

19 Mingka punna ikau siagang rayanu 
nudakkai hukkung-hukkungKu siagang 
parenta-parentakKu, kammayatompa 
anynyombako mae ri rewata-rewata 
maraenga, 

20 |aKupasulukko battu ri parasangang 


lebaka Kupassareang mae ri kau. LaKubokoi 
tongi anne ballaka, lebaka Kupattantu ajari 
balla panynyombang mae ri KalengKu. 
Kemae-kemaei anne ballaka lanipakatuna 
siagang lanikakkali ri taua. 

21 Anne Balla sambayanga kamma-kamma 
anne sanna nipakalompona, mingka anjo 
sallang wattua sikamma tau numaloa 
lalannasa kabusuki anciniki. Lanakana 
kenanga, Angngapa nanapakamma anjo 
Batara anne parasanganga siagang anne 
ballaka? 

22 Nampa lappialimo sallang taua angkana, 
Lanri nabokoina Batara, Allataalana kenanga 
lebaka anrurungangi kenanga assulu 
battu ri Mesir. Anynyombai siagang ajanji 
kenanga talaminraya pamaina mae ri 
rewata-rewata maraenga. Lanri kammanami 
anjo naNapabattu Batara anne balaya mae ri 
kenanga." 

l Niaki 20 taung sallona nabangung 
Karaeng Salomo BallaNa Batara siagang 
balla karaenga. 

2 Kota-kota napassareanga Karaeng Hiram 
mae ri ia nabangungi ammotere, nampa 
nasuro tu Israel ammantang anjoreng. 

3 Naempoi ammotere daera Hamat siagang 
Zoba 

4kammayatompa napakajarreki kota 
Tadmor ri parang lompoa, nampa nabangung 

ammotere sikontu passereanna pammolikang 


kaparalluanga ri Hamat. 

> Kota Bet-Horon-Ratea siagang Bet-Horon- 
Rawaya nabangungi ammotere ajari kota 
nia tembo pattahanganna siagang ammake 
panjoli lompo pakkebu lompona. 

6 kammayatompa nabangungi ammotere 
kota Baalat, siagang sikontu kota 
pammolikang apa-apaya, kammayatompa 
pammantanganna kareta bunduka siagang 
jaranna. Sikontu rancana pambangunanna 
ri Yerusalem, ri Libanon siagang ri sikontu 
daera kakoasanna leba kabusumi napaleba. 

7Sikontu jari-jarina bansa Kanaan tenaya 
nakkulle labusu nibuno ri tu Israel ri wattunna 
napantamakki kenanga anjo parasanganga, 
napagio ngasengi Salomo untu anjama terasa. 
la kenanga iamintu tu Het, Amori, Feris, Hewi 
siagang Yebus. Sagenna kamma-kamma 
anne tuli ajari atana anjo jari-jarina kenanga. 

8(8:7) 

9 Tena nisuroi tu Israel anjama nipassa: 
nisarei kenanga tugasa salaku parajuri, 
perwira, komandang kareta bundu, siagang 
tantara pasukang ajarang. 

10 Nia 250 pagawe nisare tanggong jawa 
mae ri tau anjama terasaka lalang arupa-rupa 
usaha pambangunang. 

11 Napaletteki bainenna Salomo, iamintu 
ana bainena karaeng Mesir, battu ri Kota 
Daud mange ri balla lebaka nabangungangi. 

Nasaba nakana pikkiranna Salomo, "Tena 


nakkulle ammantang bainengku ri balla 
kakaraenganna Daud, karaeng Israel, lanri 
sikontu tampa lebaka napammantangngi Patti 
Parjanjianga matangkasa kabusuki." 

12 Assarei Salomo korobang nitunu mae ri 
Batara irate ri tampa pakkorobangngang 
nabangunga ri dallekanna BallaNa Batara. 

13 Anjo korobang-korobanga nipassareangi 
situru hukkung napassareanga Musa untu 
tunggala allo lompoa, kammayami: allo 
Pammari-marianga, allo lompo Bulang Beru, 
siagang tallua allo lompo taung-taung iamintu 
allo lompo Roti Tenaya Nammake Pagambang, 
allo lompo Pakkattoang, siagang allo lompo 
Paballa-ballakang Leko-leko. 

14 Situru paratorang-paratorang 
napassareanga Daud manggena, naatoroki 
Salomo tugasa allo-allona sikamma imanga 
siagang untu tu Lewi mustia angkelongangi 
kelong pammujia mae ri Batara siagang 
nabantu sikamma imanga anggaukangi 
upacara-upacara panynyombanga. 
Kammayatompa sikamma pangawalana 
BallaNa Batara nibage-bagei lalang regu-regu 
untu tunggala pakkebu lompoa, situru 
pangngatoro napassareanga Daud atanNa 
Allataala. 

13 Sikontu pangngatoro napassareanga 
Daud mae ri sikamma imanga siagang tu 
Lewi ri passalana gudang-gudanga siagang 

mara-maraengannaya, naturuki kabusuki 


siagang bali. 

19Na lebamo anjo pambangunang 
narancanakanga Salomo. Sikontu anjo 
jamanga, appakkaramula battu ri 
nipadongkona batu pundasia sagenna leba 
anjo BallaNa Batara, leba kabusumi nijama 
siagang baji. 

17 | ebaki anjo alampami Salomo mange 
ri Ezion-Geber siagang Elot, kota-kota 
palabuhang ri biring tamparang Teluk Akaba 
ri parasangang Edom. 

18 Akkiringi Karaeng Hiram mae ri ia 
kappala-kappala nipajappaya ri ana bua 
kalenna Hiram siagang ana kappala niaka 
pangalamanna. Assombalaki kenanga mange 
ri parasangang Ofir siagang ana buana 
Salomo nampa angngalle battu anjoreng 
15.000 kilogarang bulaeng na naerang mange 
ri Salomo. 

9 l Nalangngereki Ratu Syeba ri passala 
masahorona arenna Karaeng Salomo. 
Jari battumi mange ri Yerusalem ero ansori 
kacaradekanna na nasare pakkutanang- 
pakkutanang sukkara. Battui nirurungang 
ri siapa are jaina paeranna siagang unta 
battalaka eranganna angngerang rampa- 
rampa, batu paramata, siagang teai sipato 
jaina bulaeng. Ri wattunna assigappa siagang 
Salomo, akkutanammi anjo ratua arupa-rupa 
pakkutanang niaka ri pikkiranna. 

2 Kabusuna anjo pakkutananga akkulle 


ngasengi napiali Salomo, tena manna sere 
sukkara mae ri ia. 

3 Kalenna anjo ratua ansabi antekamma 
caradena Salomo. Naciniki balla karaeng 
nabangunga Salomo, 

4 antekamma atorona jama-jamanna 
pagawe-pagawena balla karaenga, siagang 
pakeanna kammayatompa ballana ngaseng 
kenanga. Naciniki kanre nipatalaya, siagang 
pakeanna sikamma palayang allayaniai 
kenanga; naciniki korobang- korobang 
napassareanga Salomo ri BallaNa Batara. 
Yangasenna anjo napakalannasaki pamaina 
anjo ratu battua ri parasangang Syeba 
napakamma. 

“Jari nakanamo ri Karaeng Salomo, "Sikontu 
anjo kabara kulangngereka ri parasangangku 
ri passalana ikatte siagang kacaradekanta 
memang kammatojengi. 

6 Riolo tena kukkulle tappa, mingka 
battukumo mae siagang kalengku ancini 
kabusuki, nampama tappa tojeng-tojeng. 
Sikontutojenna tenapa nattawa rua 
jaina anjo apa kulangngereka battu ri 
anne kucinika ri kamma-kammaya anne. 
Manassa anjo kacaradekanta siagang 
kakalumanynyanganta labi lompoangangi na 
anjo kabara kulangngereka. 

7 Teai sipato upana ngaseng pagawe-pagawe 
allayaniaki siagang tuli anjamaya untu ikatte 

sagenna akkulle nalangngere battu ri katte 


kalenta sikontu pangngajarang bajika! 

8 Nipujimi arenNa Batara, Allataalata! Lanri 
Naangkatta ajari karaeng untu ammarenta 
lalang arenNa Napappicinikammi antekamma 
sannanNa mae ri katte. Lanri Nakamaseanna 
umma Israel siagang Nakellaina tuli nia 
kenanga, Naangkamaki ajari karaeng mae 
ri kenanga, sollanna akkulle kipaenteng 
hukkunga siagang kaadelanga. " 

9 Nampa napassareang anjo ratu battua 
ri parasangang Syeba mae ri Salomo 
hadia-hadia naeranga, iamintu labi 4.000 
kilogarang bulaeng siagang majai batu 
paramata kammayatompa rampa-rampa. 
Tena lebakami Salomo ribokoangannaya 
annarima passare rampa-rampa kammaya 
bajina anjo napassareanga ratu battua ri 
parasangang Syeba mae ri ia. 

10 (Ana buana Hiram siagang ana buana 
Karaeng Salomoangngeranga bulaeng battu 
ri Ofir untu Salomo, angngerang tongi batu 
paramata siagang kayu cendana. 

11 Anjo kayua napakei Salomo untu appare 
tuka ri BallaNa Batara siagang balla karaenga, 
kammayatompa untu appare kacaping 
siagang gambusu untu sikamma pakelonga. 
Tena lebakapi nia anu kammaya anjo ri 
parasangang Yehuda.) 

12 pantaranganna hadia-hadia pabalasa 
biasaya napassareang Salomo, nasare tongi 

Syeba iamintu sikontu apa napalaka. 
Nampa ammoteremo anjo ratua mange ri 
parasanganna siagang sikontu paeranna. 

13 Tunggala taungi Salomo annarima abiring 
23.000 kilogarang bulaeng, 

M4tanirekengapi sima-sima battua 
ri sikamma pabalu-baluka siagang 
padangganga. Karaeng-karaeng Arab siagang 
guburnur-guburnur niaka ri Israel assare 
tongi mae ri ia bulaeng siagang pera. 

15 Appareki Salomo 200 pannangkisi lompo 
battua ri bulaeng nisappu. Tunggala anjo 
pannangkisika ammakei kira-kira 7 kilogarang 
bulaeng. 

16 Appare tongi 300 pannangkisi bulaeng 
cadiangnganga. Tunggala anjo pannangkisi 
cadia ammakei kira-kira 3 kilogarang bulaeng, 
sangnging bulaeng nisappu. Anjo sikamma 
pannangkisika naboliki ri sereang kamara 
lompo niarenga Kamara Romang Libanon. 

17 Appare tongi karaenga sere kadera 
kakaraengang lompo, iamintu nipareka battu 
ri gading gaja siagang nibelo-beloi bulaeng 
tino. 

18 Anjo kaderaya nia pannagallanna siagang 
appimbali sarinna nia patung singa. Anjo 
kaderaya ammakei annang baringang siagang 
sere pattuppuang bangkeng nilapisika 
bulaeng. Anjo pattuppuang bangkenga 
assisambungi siagang kaderaya. 

sikamma anjo baringanga massing nia patung 
singa, yangasenna nia 12 patung. Tena 
lebakai nia kadera kammaya anjo manna pole 
ri kakaraengang kemae. 

20 Sikontu pakkakasa pangnginunganna 
Salomo sangnging bulaeng nipare, siagang 
sikontu pakkakasa niaka niboli ri Kamara 
Romang Libanon sangnging bulaeng tino 
todong nipare. Ri Jammanna Salomo, anjo 
peraka nicini tenai anggaranna. 

21J ai todong kappala lompona Salomo 
assombalaka ri tamparang lompoa siagang 
kappala-kappalana Hiram. Tallun taung 
sikali ammotereki sikamma anjo kappalaka 
angngerang bulaeng, pera, gading gaja, dare 
siagang Jangang-jangang gaga. 

22 Labi kalumanynyanna siagang caradena 
Karaeng Salomo na karaeng manna pole 
battu kemae. 

23 Sikontu karaenga nausahai assicini 
siagang Salomo untu ampilangngeri 
pangngajarang kacaradekanna 
Napassareanga Allataala mae ri ia. 

24 Massing battui kenanga angngerang hadia 
untu Salomo. Assarei kenanga barang-barang 
kammaya pera, bulaeng, pakeang, sanjata, 
rampa-rampa, jarang siagang bagal. 
Kammami anjo taung-taung. 

25 Nia todong napatang Karaeng Salomo 
4.000 bara jarang siagang karetana. Jarang 

naboli ri Yerusalem, na sipagang naboliki 
ri kota-kota pammolikang kareta-kareta 
bunduna. 

26 Koasai mae ri sikontu karaeng niaka ri 
daera luara appakkaramula battu ri Binanga 
Efrat sagenna mange ri parasangang Filistin 
siagang pabaeng-baenna Mesir. 

21 Ri jammang pamarentahanna Salomo, 
anjo peraka sangkammaji barang-barang 
biasa ri Yerusalem, sangkamma batu, siagang 
kayu camara battua ri Libanon teai sipato 
jaina sangkamma kayu ara biasa. 

28 Ampantamaki Salomo jarang battu ri 
Mesir siagang battu ri tunggala parasangang 
maraenga. 

29 Pau-pau maraengannaya ri passalana 
Karaeng Salomo sagenna kalabusanna niaki 
nicata lalang ri kitta Pau-pauanna Nabi Natan 
siagang lalang ri kitta Kana tappu riolona 
Ahia tu Silo, siagang lalang ri kitta Pappicini 
Nabi Ido, niaka todong napau pau-pauanna 
pamarentahanna Yerobeam karaeng Israel. 

30 Sallona ammarenta Karaeng Salomo 
iamintu 40 taung; anjorengi ri Yerusalem 
ammarenta mae ri sikontu Israel. 

31 Nampa mate siagang nitarawang ri Kota 
Daud. Nampa anana niarenga Rehabeam 
ansambeangi ajari karaeng. 

10 1 Alampai Rehabeam mange ri Sikhem 

lanri sikontu raya niaka ri bageang 

Rehabeam anjoreng ajari karaeng. 

2 Anjo wattua nia iji Yerobeam anana Nebat 
ri Mesir lanri lari napakamma malla ri Karaeng 
Salomo. Nalangngerena kabarana Rehabeam, 
ammoteremi mange ri Israel. 

3 Nikioki Yerobeam ri raya niaka ri bageang 
wara, nampa alampa siagang kenanga mange 
andallekang ri Rehabeam. Nakana kenanga, 

4 "Manggeta Salomo nabattalli dudui kambe. 
Punna kisarei ikambe karingangngang 
siagang nikurangngi parisina ikambe, 
latunduki ikambe mae ri katte." 

3 Appialimi Rehabeam angkana, "Musti 
kupikkiriki rolong. Tallungallopi nampa battu 
poleangko." Jari ammotere kabusumi anjo 
taua. 

6 Nampa appala tangaramo Rehabeam mae 
ri tau toa-toaya lebaka biasa napappalakki 
pappitangara Salomo manggena Rehabeam. 
Akkutanangi Rehabeam ri kenanga angkana, 
"Antekamma bateku musti appiali ri 
pakkutananna anjo kenanga? Antekamma 
panggappata ngaseng?" 

7 Appialimi kenanga angkana, "Punna 
erokki anggaukangi bajika mae ri rayaka, 
siagang ampakasannangi nyawana kenanga, 
appiali bajikki mae ri kenanga, sollanna 
tamamminraya pamaina mae ri katte sagenna 
satunggu-tungguna." 

pappakaingana anjo tau toa-toaya. 
Kabalekanna alampai mae ri tau rungka- 
rungkaya iamintu sampangka- pangkana 
umuruna, ajaria pambantu-pambantuna 
kamma-kamma anne. 

9 Akkutanangi ri kenanga angkana, "Apa 
pappitangaranu mae ri nakke untu ampiali 
raya ampalakai mae ri nakke sollanna 
kuringangngi battalana kenanga?" 

10 Appialimi kenanga angkana, "Kamma 
anne musti kikana ri kenanga, Manna 
pole antekamma lammaku mingka 
gassingangngang ija namanggeku. 

ll Nabattalliko manggeku, mingka inakke 
labi lakubattalliko. Nacambokko manggeku 
siagang pababala biasa, mingka inakke 
lakucambokko siagang pababala akkatinting 
bassia!" 

12 Tallungallo lebana, niami pole Yerobeam 
siagang sikontu anjo taua battu andallekang 
ri Karaeng Rehabeam, situru parentana 
Rehabeam. 

13 Sisalai pappakaingana tau toa-toaya, 
abicara kasaraki mae ri anjo raya battua mae 
ri ia. 

14 Situru pappakaingana tau rungka- 
rungkaya, nakanamo Rehabeam ri kenanga, 
"Manggeku nabattalliko mingka inakke 
labi lakubattalliko pole. Nacambokko 

akkatinting bassi lakucambokangko! " 

15 Tena najampangi anjo pappalana rayaka. 
Mingka memang anjo eroNa Karaeng 
Allataala. Anjo apa lebaka Napau Batara tete 
ri Nabi Ahia battu ri Silo musti arupai. 

16 Nalangngerena rayaka angkanaya taerokai 
Karaeng Rehabeam ampilangngeri pappalana 
kenanga, agorami kenanga angkana, 
"Angngapa nalanijampangi Daud siagang 
jari-jarina! Tena apa-apa kabajikang leba 
nagaukang mae ri katte. Umba ikatte raya 
Israel nakiammotere! Lappassang tommi 
anjo Rehabeam nanaurusuki kalenna!" Jari 
ammoteremi raya Israel, 

17 sjagang daera Yehuda mami naparenta 
Rehabeam salaku karaeng. 

18 Mingka manna pole nakamma nasuro 
iji Karaeng Rehabeam alampa Adoniram, 
kapalana tau nipajama passaya, untu 
ampakasannangi rayaka. Mingka nisambilai 
batu ri kenanga sagenna mate. Kalenna 
Rehabeam akkullei talappasa nampa lari 
linta nai ri karetana, nampa lari mange ri 
Yerusalem. 

19 Appakkaramula anjo wattua tuli 
angngewami raya niaka ri bageang wara mae 
ri skamma karaeng jari-jarina Daud. 

1 1 l Ri wattunna battu Karaeng Rehabeam 

mange ri Yerusalem, napasseremi 
tantara kaminang bajina battua ri suku 

tau jaina, untu alampa ambunduki tu Israel 
siagang ampakajarreki ammotere kakoasanna 
mae ri suku-suku niaka ri bageang warana 
Israel. 

2 Mingka nisuroi Nabi Semaya ri Batara 

3 ampabattui mae ri Rehabeam siagang ri 
sikontu tau niaka ri suku Yehuda siagang 
Benyamin, anne pasang angkanaya, 

4 "Teako bunduki anjo sikamma saribattannu 
tu Israel. Ammotere kabusukko! INakke 
angkaerokangi anjo apa kajarianga." Jari 
naturukimi kenanga anjo parentaNa Batara, 
siagang tanjariami kenanga alampa mange 
ambunduki Yerobeam. 

> Anjorengi ri Yerusalem ammantang 
Rehabeam siagang nasuroi taua ambangung 
tembo-tembo pattahangngang untu kota-kota 
niaka ri daera Yehuda siagang Benyamin, 
lamintu: 

6 Kota Betlehem, Etam, Tekoa, 

7Bet-Zur, Sokho, Adulam, 

8 Gat, Mares, Zif, 

9 Adoraim, Lakhis, Azeka, 

10 Zora, Ayalon siagang Hebron. 

11 Najarreki anjo kota-kota ammakea tembo 
pattahangngang siagang ammoliki sitau 
komandang pasukang ri anjo tunggala kotaya. 
Anjo kota-kotaya massing napassangkaki 
siagang parsadiaang kanre-kanreang, 
minynya zaitun siagang anggoro, 

pannangkisi. Kammami anjo batena 
sagenna anjo daera Yehuda siagang 
Benyamin tuli niana lalang kakoasanna. 

13 | mang-imanga siagang tu Lewi battua ri 
sikontu daera Israel battu kabusu ampasserei 
kalenna siagang Rehabeam. 

14 Sikamma anjo tu Lewia nabokoi kabusuki 
parang- parang parukukang olo-olona 
siagang tampa-tampana kenanga nampa 
alette mange ri Yehuda siagang Yerusalem, 
lanri Yerobeam siagang sikamma karaeng 
ansambeangai tena napabiangi kenanga 
anjamai jama-jamang imanga ri Batara. 

13 Angngangkaki Yerobeam imang-imang 
untu kalenna, untu allayani tampa-tampa 
panynyombang barhalaya siagang untu 
anynyomba ri jing-jing kammayatompa 
patung-patung sapi napareka kalenna. 

16 Sikamma tau battua ri suku-suku Israel 
attojeng-tojenga ero anynyomba ri Batara, 
Allataalana Israel, amminawangi ri anjo tu 
Lewia sollanna akkulle assare korobang mae 
ri Batara, Allataala nasombaya boe-boena 
kenanga. 

17 | anri kammana anjo ajari pila kassami 
kakaraengang Yehuda. Tallun taungi sallona 
kenanga amminawang ampakajarreki 
pamarentahanna Karaeng Rehabeam, anana 
Salomo. Na sangkammamo katallassanna 
kenanga ri jammang pamarentahanna 

Karaeng Salomo. 

18 Abuntingi Rehabeam siagang Mahalat: 
manggena Mahalat iamintu Yerimot ana 
buranena Daud, na ammana iamintu Abihail 
anana Eliab, cucunna Isai. 

19 Nia tallu anana burane kenanga iamintu: 
Yeus, Semarya siagang Zaham. 

20 Nampa abunting Rehabeam siagang 
Maakha anana Absalom. Anggappai kenanga 
appa ana burane iamintu: Abia, Atai, Ziza 
siagang Selomit. 

21 Nia 18 bainenna Rehabeam siagang 60 
baine piarana, 28 ana burane siagang 60 ana 
baine. Battu ri anjo sikontu bainenna siagang 
baine piarana, ia kaminang nangaia iamintu 
Maakha. 

22 Lanri kammanami anjo na Abia 
anana Maakha kaminang nangai na ana 
maraengannaya, sagenna iaminjo Abia napilei 
untu ansambeangi ajari karaeng. 

23 Naatoro bajiki Rehabeam batena assarei 
tugasa anjo sikamma ana buranena siagang 
natampakkangi kenanga ri kota-kota niaka 
pattahanganna ri sikontu daera Yehuda 
siagang Benyamin. Nasarei kenanga allabi- 
labi kanre- kanreang, siagang napasadiangi 
kenanga jai baine. 

1 2 t Ri wattunna jarremo empoanna 

Rehabeam ajari karaeng, ia siagang 

hukkunNa Batara, 

2siagang tenamo namajarre mae ri la. 
Lanri kammana anjo nihukkummi ri Batara 
kenanga. Ri taung makalima ammarentana 
Rehabeam, battumi Sisak, karaeng Mesir, 

3sjagang 1.200 kareta bundu, 60.000 
tantara ajarang, kammayatompa pasukang 
sannaka jaina sagenna takkullea nirekeng, 
kammayami pasukang Libia, Suki siagang 
Sudan, untu ambunduki tu Yerusalem. 

4Naallemi kenanga kota-kota niaka tembo 
pattahanganna ri Yehuda, nampa maju pole 
sagenna mange ri Yerusalem. 

3 Anjo wattua Karaeng Rehabeam siagang 
sikamma pamimpinna Yehuda niami arappung 
ri Yerusalem lanri lari kenanga alliliangi 
Karaeng Sisak. Battumi Nabi Semaya mae 
ri kenanga nampa angkana, "Kamma anne 
kananNa Batara, Ikau ngaseng nubokoiA, 
jari kamma-kamma anne Kubokoi tommako, 
sagennu nikoasaimo ri Sisak." 

6 Mangakumi karaenga siagang sikontu 
pamimpinga angkanaya dorakami kenanga. 
Nakanamo kenanga, "Anjo apa Nagaukanga 
Batara adeleki." 

7 Ri wattunna Nacini Batara angkanaya 
napajari tunami kalenna kenanga, abicarami 
mae ri Semaya, Nakana, "Lanri namangakuimi 
dosana kenanga, jari tenamo nalaKupanraki 
kenanga. LaKupasalamaki linta kenanga; 

nakamma, 

8 lanikoasai kenanga ri Sisak, sollanna 
akkulle naasseng kenanga angkanaya 
antekamma sisalana punna napare ata 
kalenna mae ri Nakke siagang punna napare 
ata kalenna mae ri tukoasana linoa." 

9 J ari battumi Karaeng Sisak ambunduki anjo 
kota Yerusalem nampa narampasa barang- 
barang lompoa anggaranna niaka lalang ri 
BallaNa Batara siagang ri balla karaenga, 
kammayatompa sikamma pannangkisi 
bulaeng napareka Karaeng Salomo. 

10 salaku sambenna apparemi Rehabeam 
pannangkisi-pannangkisi tambaga, siagang 
napappirannuangi mae ri sikamma perwira 
pangawalana pakkebu lompona balla 
karaenga. 

1 Sampang battu karaenga mae ri BallaNa 
Batara, naerangi sikamma pangawalaka 
anjo pannangkisi-pannangkisika, nampa 
napoterang antama ri kamara jagaya. 

12 anri napakatunana kalenna karaenga 
ri dallekanNa Batara, kammayatompa lanri 
niana ija apa-apa baji ri Yehuda, jari naummi 
larroNa Batara mae ri Rehabeam siagang 
tenamo nanipanraki tabasikali ri Batara. 

13 Anjorengi ri Yerusalem Rehabeam 
ammarenta, siagang pila lompoi kakoasanna. 
Wattuna ajari karaeng 41 taung umuruna, 
siagang 17 taung sallona ammarenta ri 

battu ri allana sikontu daera Israel untu 
ajari tampa panynyombang mae ri KalenNa. 
Ammana Rehabeam iamintu Naama battua ri 
parasangang Amon. 

14 Dorakai panggaukanna Rehabeam lanri 
tena nagaukangi eroNa Batara. 

15 Pau-pauanna pamarentahanna Rehabeam 
battu ri pakaramulanna sagenna kalabusang 
kammayatompa pattottoranna niaki nicata 
lalang ri kitta Pau-pauanna Nabi Semaya 
siagang lalang ri kitta Pau-pauanna Nabi Ido. 
Tuli niana pabundukang ri Rehabeam abali 
Yerobeam. 

16 Matei Rehabeam nampa nitarawang ri 
pajerakkanna sikamma karaenga ri Kota 
Daud. Anana niarenga Abia ansambeangi 
ajari karaeng. 

1 3 l Ri taung makasampulo assagantuju 

ammarentana Yerobeam ri Israel, anjo 
wattua najari Karaeng Abia ri Yehuda, 

2 siagang tallun taungi ammarenta ri 
Yerusalem. Ammana iamintu Mikhaya anana 
Uriel battu ri kota Gibea. Nampa jarimo 
bunduka, iamintu Abia sipabali Yerobeam. 

3 Abia napagioki tantarana 400.000, nampa 
Yerobeam napagio tongi tantarana 800.000 
jaina. 

4 Assidallekangi anjo ruaya pasukang ri daera 
monconna Efraim. Naiki Abia ri Moncong 
Zemaraim nampa agora mae ri Yerobeam 

ngasengi! 

> Nuassengi angkanaya lebaki Batara, 
Allataalana Israel appare janji mae ri Daud, 
angkanaya ia siagang jari-jarina lammarenta 
ri Israel sagenna satunggu-tungguna. Anjo 
janjia tena lebakai nipinra. 

6 Mingka manna nakamma mamo, anjo 
Yerobeam anana Nebat, angngewali mae ri 
Salomo, karaenna. 

7 Appasserei sipagompoang tau kurangajara 
nampa ero napassakang erona mae ri 
Rehabeam ana buranena Salomo, rungka 
dudua anjo wattua siagang tenayapa 
pangalamanna untu angngewa. 

8 kamma-kamma anne gassingka nukapangi 
angkanaya akkullei nuewa kakoasang 
Napassareanga Batara mae ri jari-jarina 
Daud, lanri lompona pasukannu siagang lanri 
niana patung sapi bulaennu nipareka ajari 
rewata ri Yerobeam untu nusomba. 

9 Sai lebami nubongka imang-imanNa 
Batara, iamintu jari-jarina Harun siagang 
tu Lewi? Na sambenna iamintu inai- 
nai sambarang ero ajari imang, assala 
angngerangi sikayu sapi yareka tuju kayu 
gimbala. Nupajari imang teai untu Allataala, 
nasaba memang kammami anjo batena 
bansa- bansa maraenga angngangkaki imanna 
kenanga. Mingka ikatte tena nigaukangi 
kammaya anjo. 


2 Tawarikh 13.101 15. 45 
10 |katte tuli anynyombata mae ri Karaeng 


Allataalata siagang tena kimaboko ri la. 
| katte imang-imanta tuli jari-jarina Harun 
siagang tuli tu Lewi pambantuna kenanga. 

11 Tunggala baribasa siagang karueng attunui 
kenanga dupa siagang assarei korobang 
nitunu untu Batara, kammayatompa 
appasadial roti nipatala. Tunggala bangngi 
kenanga apparinra kanjoli-kanjoli ri 
padongkokang kanjoli bulaenga. Ikatte tuli 
mannurukiki ri parenta-parentaNa Batara, 
mingka ikau ngaseng nubokoimi Batara. 

12|katte pamimpinta iamintu Allataala 
KalenNa siagang sikamma imang niaka 
anrinni. Sadiami kenanga appasara tarompe 
untu ajari pammatei ri katte lamaju 
ambundukiko. He, tu Israel, teako angngewai 
ri Batara, Allataalana boe-boenu! Takkulleako 
ammeta!" 

13 | alanna anjo wattua nakirimmi Yerobeam 
sipagang pasukanna untu angngadangi 
pasukanna Yehuda battu ri boko, nampa 
sipagang maraenganga andallekangi kenanga 
battu ri dallekang. 

14Ri wattunna nacini pasukang Yehuda 
angkanaya nikurummi kenanga, agorami 
kenanga appala tulung ri Batara. Sikamma 
imanga appasarami tarompe, 

15 nampa akkio bundu pasukanna tu Yehuda 
siagang maju abundu, nipimping ri Abia. 

siagang pasukang Israel ri Allataala, 
16sagenna larimo kenanga. Nisaremi 
pammetang tu Yehuda ri Allataala. 

17 Ammeta lompoi Abia siagang pasukanna 
mae ri tu Israel: nia 500.000 pasukanna 
Israel kaminang bajika mate. 

18 Ammetai tu Yehuda lanri Batara, 
Allataalana boe-boena kenanga napattoang. 
19Ri wattunna naondang Abia pasukanna 

Yerobeam, nia siapa are kota siagang 
desa-desa niaka ri ampina anjo kota-kotaya 
naalle. Anjo kota-kotaya iamintu Betel, 
Yesana, siagang Efron. 

20 Lalang ammarentana Abia tanakulleami 
napakajarre ammotere Yerobeam 
kakoasanna. Kalebakkanna nibunomi ri 
Batara. 

21 Kabalekanna, Abia pila lompomi koasana. 
Nia 14 bainenna, 22 ana buranena siagang 
16 ana bainena. 

22 Pau-pau maraengannaya ri passalana 
Abia, siagang ri passalana sikontu kana- 
kananna siagang apa nagaukanga lebaki 
nicata lalang ri kitta Pau-pauanna Nabi Ido. 
14 1Matenamo Karaeng Abia 

siagang lebanamo nitarawang ri 
pajerakkanna sikamma karaenga ri Kota 
Daud, nisambeammi ri ana buranena 
niarenga Asa. Lalang ammarentana Asa, 
amangi parasangang Yehuda sampulo taung. 

ri Asa, lanri nagaukanna Asa kaadelanga 
siagang kabajikanga. 

3 Napakabellai tampa-tampa 
pakkorobangnganna bansa maraenga 
siagang tampa-tampa panynyombanga mae 
ri barhalaya. Tembo-tembo patung rewataya 
naancuruki, siagang benteng-bentenna 
patung Dewi Asyera narumbangij. 

4Nasuroi raya Yehuda attallasa situru eroNa 
Batara, Allataalana boe-boena kenanga, 
kammayatompa naturuki ajarang-ajaranNa 
siagang parenta-parentaNa. 

3 Sikontu tampa panynyombanga mae 
ri barhalaya siagang tampa pattunuang 
dupaya napakabella kabusuki battu ri 
kota-kotana Yehuda. Najari sannammo anjo 
kakaraenganga irawangang pamarentahanna, 

6sagenna akkulle ambangung kota-kota 
niaka pattahanganna ri Yehuda. Pirangtaung 
arei tena kajariang pabundukang lanri 
nisarena kasannangngang ri Batara. 

7? Nakanamo Asa ri raya Yehuda, "Bajiki 
punna nipakajarre kota-kotaya nanibangungi 
tembo ri tammulilina, nipaentengi 
menara-menara siagang nipapparekangi 
pakkebu-pakkebu lompo niaka balo-balo 
panjolina. Nikoasaimi anne parasanganga 
lanri niturukimi eroNa Karaeng Allataalata. la 
amparakaiki siagang anjagaiki nakiamang ri 
sikontu parasanganta." Jari appakkaramulami 

kenanga ambangung nampa napajari anjo 
bangunanga siagang baji. 

8Tantarana Karaeng Asa iamintu nia 
300.000 tu Yehuda ammakea poke siagang 
pannangkisi, siagang 280.000 tu Benyamin 
ammakea sanjata pana, anrong pana siagang 
pannangkisi. Kabusuna kenanga sangnging 
tantara barani siagang leba nilati. 

9 Ri sereang wattu nia sere tau battu ri 
Sudan niareng Zerah battu ambunduki tu 
Yehuda. Angngerangi pasukang 1.000.000 
tantara siagang 300 kareta bundu. Majui 
kenanga sagenna narapi Maresa bellana. 

10J ari assulumi Asa andallekangi Zerah, 
siagang para naatoromi massing barisanna ri 
Lappara Zefata ri ampina Maresa. 

11 Nampa appala doang Asa ri Karaeng 
Allataalana, nakana, "O Batara, iKatteji 
bawang akkulle ambantui tau lammaya 
andallekangi tau kassaka. Kitulung laloi 
ikambe kamma-kamma anne, o Karaeng 
Allataalana ikambe! Ri Katteji bawang tanjeng 
ikambe, siagang lanri arenTa bawang nassulu 
anne ikambe untu angngewai anne pasukang 
sannaka lompona. O Batara, iKatteji bawang 
Allataalana ikambe. TeaKi pabiangngi KalenTa 
nibeta ri sereang rupatau." 

12 Nampa majumo Asa siagang tantara 
Yehuda ambunduki tantara Sudan. Nabetami 
Batara anjo tantara Sudan sagemna lari 
kabusumo kenanga. 

13 Majumi Asa siagang tantarana 


angngondangi kenanga sagenna mange 

ri Gerar bellana. Jai sikali tantarana tu 
Sudan mate sagenna tenamo kagassinganna 
kenanga lanri niancuruki ri Batara, 
kammayatompa jai sikalimi barang-baranna 
kenanga nirampasa ri tantara Yehuda. Nampa 
naancuru tantara Yehuda kota-kota niaka ri 
ampina daera Gerar, lanri nipajari mallana 
panduduna ri Batara. Narampasaki tantara 
Yehuda sikontu anjo kotaya siagang sanna 
jaina barang-barang nagappa kenanga. 

14 (14:13) 

15 Nabunduki tongi kenanga pakkemaanna 
sikamma pakalawakia, siagang Jai gimbala 
siagang unta nalaling kenanga. Lebaki anjo 
ammoteremi kenanga mange ri Yerusalem. 
1 5 l Nikoasai Nabi Azarya anana Oded ri 

RohNa Allataala, 

2 sagenna alampa mange assicini siagang 
Karaeng Asa, nampa nakana, "He Karaeng 
Asa, siagang ikau ngaseng sikontu pandudu 
Yehuda siagang Benyamin! Pilangngeri 
anne! Areppeseki Batara punna areppesekko 
mae ri la. Punna appalakko pangngunju 
ri Batara, laNasareko. Mingka punna 
tena numanjampangi ri la, tena todong 
nalaNajampangiko. 

3 Sallo sikali tena namanynyomba tu Israel 
mae ri Allataala matojenga, tena nakatutui 
hukkung-hukkung mustia naturuki kenanga, 

siagang tena imang-imang angngajarakai 
kenanga. 

4 Mingka ri wattu niana kenanga lalang 
ri kasukkarang, appala tulungi kenanga ri 
Batara, Allataalana Israel. Appalaki kenanga 
pangngunju nampa nisare. 

> Anjo wattua takkulleai amang taua ri 
lampana, lanri ri tunggala parasangang nia 
ngaseng karicuang lompo. 

6 Bansa sereanga najallakkangi bansa 
maraenga, siagang kota sereanga 
najallakkangi kota maraenga, lanri appabattui 
Allataala karicuang lompo mae ri kenanga. 

7 Mingka ikau ngaseng, musti nupakajarreki 
pamainu siagang musti baraniko. Lania 
wasselena usahanu." 

8Nalangngerena Asa kananna anjo 
Azarya anana Oded, arinrami sumangana. 
Napakabella kabusumi sikontu barhala niaka 
ri parasangang Yehuda siagang Benyamin, 
kammayatompa ri kota-kota lebaka nabeta ri 
daera monconna Efraim, nampa napakabaji 
tampa pakkorobangngang niaka ri parang 
lakkenna BallaNa Batara. 

9Jai tu Efraim, tu Manasye siagang 
tu Simeon assere siagang Asa siagang 
ammantang ri daera kakaraenganna, lanri 
naciniki kenanga angkanaya nitulungi Asa ri 
Batara. Nasuro ngasengi Asa anjo kenanga 
siagang raya Yehuda siagang Benyamin 

10 arappung ri Yerusalem. Jari arappummi 


kenanga ri bulang tallu ri taung makasampulo 
allima ammarentana Asa. 

11 Anjo alloa assarei kenanga ri Batara 
700 sapi siagang 7.000 gimbala, wassele 
narampasaka siagang naeranga kenanga 
ammoterena battu abundu. 

12 Ajanji kenanga mae ri Batara angkanaya 
lattojeng-tojengi atinna siagang pamaina 
kenanga attallasa situru eroNa Batara, 
Allataalana boe-boena kenanga. 

13 Manna inai, tau toa yareka tau rungka, 
burane yareka baine, tenaya nattallasa situru 
eroNa Batara mattantui nihukkung mate. 

14 Nalompoi saranna kenanga assumpa 
mae ri Batara angkanaya lanatagala jarreki 
anjo janjinna kenanga. Nampa arannu-rannu 
kenanga appasara tarompe. 

13 Sikontu raya Yehuda rannu kabusuki 
nyawana lanri lebanamo assumpa kamma 
anjo siagang attojeng-tojeng pamaina. 
Sannangi nyawana kenanga anynyomba ri 
Batara, nampa Batara mangngellai todong 
antarimai kenanga. Napakaamangi siagang 
sannangi kenanga ri daerana. 

16 Nampa napammari Karaeng Asa anjo 
toana niarenga Maakha battu ri jama- 
jamanna ajari Amma Karaeng lanri lebana 
appare patung barhala rantasaka untu 
Asyera, dewi ri kacopponganga. Naruntungi 
siagang naancuru tabasikali Asa anjo patunga 

nampa natunu anjoreng ri Lappara Kabung 


Kidron. 

17 Manna natenapa naancuru kabusuki 
Asa sikontu tampa panynyombanga mae ri 
barhalaya ri anjo parasanganga, mingka ia 
tena pamminrana tappana mae ri Batara 
lalang kabusuna tallasana. 

18 Sikontu bulaeng, pera, siagang barang- 
barang narampasaka lalang bundu manggena, 
kammayatompa barang-barang kalenna 
naboli kabusuki ri BallaNa Batara untu ajari 
Napatang Batara. 

19 Sagenna taung makatallumpulo allima 
ammarentana Asa tena lebakami nia pole 
pabundukang ri anjo parasanganga. 

16 l Ri taung makatallumpulo 

angngannang ammarentana 
Karaeng Asa ri Yehuda, battumi Baesa 
karaeng Israel ambunduki tu Yehuda; 
napakajarreki kota Rama untu antongkoki 
oloang assulu antamaya ri Yehuda. 

2J ari naallemi Karaeng Asa bulaenga siagang 
peraka battu ri pammolikang barang-baranna 
BallaNa Batara siagang balla karaenga, 
nampa nakiring mange ri Damsyik iamintu 
mange ri Benhadad karaeng Siria, siagang 
appasang angkana, 

3 "Umba kippare passaribattangngang 
sangkamma todong lebaka nagaukang 
tau toata. Anne nia kukiringangki bulaeng 
siagang pera salaku hadia; kukellaiki 

antappuki passisambunganta siagang 


Baesa karaeng Israel, sollanna napaunduru 
ammotere pasukanna battu ri daeraku." 

4Nasitujui Karaeng Benhadad anjo 
pappalana Karaeng Asa. Nasuromi perwira- 
perwira tantarana siagang pasukanna alampa 
mange ambunduki kota-kotana Israel. 
Nabetami kenanga kota-kota lyon, Dan, 
Abel-Bet- Maakha siagang sikontu kota-kota 
pammolikanga ri Naftali. 

> Nalangngerena Baesa anjo kabaraka, 
napammarimi ampakajarreki kota Rama 
nampa nabokoi anjo kotaya. 

6 Nampa napagio Karaeng Asa sikontu 
taua battu ri sikontu Yehuda untu allalingi 
batua siagang kayu lebaka napake Baesa 
ri Rama untu ampakajarreki anjo kotaya. 
Anjo bahang-bahanga napakei Asa untu 
ampakajarreki kota Geba siagang Mizpa. 

7 Anjo wattua niaki Nabi Hanani battu mange 
ri Karaeng Asa na nakana, "Lanri tanjeng 
maeko ri karaeng Siria, tena nutanjeng 
mae ri Karaeng Allataalanu, tappelami 
kasampatannu untu ambetai tantarana 
karaeng Israel. 

8 Sai anjo tantarana tu Sudan siagang Libia 
labi lompoangangi siagang labi Jaiangangi 
kareta bunduna siagang tantara pajaranna? 
Na manna kamma mamo Nasarejako 
pammetang Batara mae ri kenanga, lanri 
tanjengko mae ri la. 

9 Naparhatikangi Batara sikontu linoa untu 


ansarei kagassingang tau majarreka tappana 
mae ri la. Toloko ri anjo panggaukannu: 
lanri kammana anjo appakkaramula 
kamma-kamma anne tuli lanukasiaki 
pabundukanga. " 

10 Sanna larrona Karaeng Asa allangngereki 
anjo kananna Nabi Hanani sagenna 
napantama anjo Nabia ri tarungkua. latommi 
anjo wattua nanasessa Asa siapa are tau 
battu ri rayana. 

11 Sikontu apa kajarianga lalang ri 
pamarentahanna Karaeng Asa battu ri 
pakaramulanna sagenna kalabusang, lebaki 
nicata lalang ri kitta"Pau-pauanna sikamma 
Karaeng Yehuda siagang Israel." 

12Ri taung makatallumpulo assalapang 
ammarentana Asa, natabami garring lompo 
rua-rua bangkenna. Mingka manna nakamma 
tena nappala pannulung mae ri Batara, 
passangalinna mae ri dottoroka. 

13 Narapiki ruan taung garrinna, matemi 
Karaeng Asa. 

14 Nisarei rampa-rampa mayana iamintu 
rampa-rampa mabau, nampa nitarawang 
ri pajerakkanna sikamma karaenga ri Kota 
Daud. Nampa untu tanra pappakalompo 
mae ri ia, apparinrai pepe sannaka lompona 
rayaka. 

17 l Yosafat ajari karaeng ri Yehuda 

untu ansambeangi Asa manggena. 

Napakajarreki kalenna untu angngewai tu 


Israel. 

2 Ammoliki tantara ri sikontu kota niaka 
tembo pattahanganna ri Yehuda, ri daera 
pantarana kota Yehuda, kammayatompa ri 
kota-kota lebaka nabeta manggena ri daera 
Efraim. 

3 Nabarakkaki Batara anjo Yosafat lanri 
naturuki apa nagaukanga manggena: tena 
nanynyomba ri Baal, 

4passangalinna anynyombai mae ri 
Allataala. Mannuruki mae ri parenta- 
parentaNa Allataala, siagang tena nakamma 
karaeng-karaeng Israel batena attallasa. 

> Nasarei Batara Yosafat empoang kassa 
salaku karaeng Yehuda. Sikontu rayaka 
assare kabusuki hadia mae ri ia nampa ajari 
kalumanynyammo siagang nipakalompoi ri 
taua. 

5Lompoi siagang terasaki pattujunna 
untu anturuki parentaNa Batara siagang 
naancuruki sikontu tampa panynyombanga 
mae ri barhalaya siagang patung-patunna 
Dewi Asyera ri Yehuda. 

7 Ri taung makatallu ammarentana Yosafat, 
nasuroi alampa pagawe-pagawe tinggia 
mange ri sikontu kota-kotaya ri Yehuda 
untu ampangngajarrangi hukkung-hukkunNa 
Batara. Areng-arenna kenanga iamintu: 
Benhail, Obaja, Zakharia, Netaneel siagang 
Mikha. 


| 2 Tawarikh 17.81 15 56 
8 Nirurungangi kenanga ri salapang tu Lewi 


siagang rua imang. Sikamma anjo tu Lewia 
lamintu: Semaya, Netanya, Zebaja, Asael, 
Semiramot, Yonatan, Adonia, Tobia siagang 
Tob-Adonia. Anjo ruaya imang iamintu 
Elisama siagang Yoram. 

9 Angngerangi kenanga Kitta"Hukkung- 
hukkunNa Batara" nampa alampa 
mange-mange ri sikontu kota niaka ri Yehuda 
nampa naajara kenanga raya niaka anjoreng. 

10 Napajari malla kabusuki Batara sikontu 
kakaraengang niaka ri tammulilina Yehuda 
untu abundu angngewai Karaeng Yosafat. 

11 Battu ri Filistin annarimai passare jai pera 
siagang passare maraengannaya, siagang 
battu ri tu Arab annarimai passare 7.700 
gimbala siagang 7.700 bembe. 

12 Kammami anjo napila sallo pila lompoi 
kakoasanna Karaeng Yosafat. Ri sikontu 
Yehuda ambangungi jai pattahangngang 
siagang kota-kota pammolikang bokong. 

13 Appatambungi sanna jaina bokong 
anjoreng ri kota-kotaya. Ammoliki ri 
Yerusalem perwira-perwira tu barani, 

14 massing-massing siagang pasukanna 
situru lokoang bijanna. Niarengi Adna 
panglima pasukang battua ri lokoang bijanna 
tu Yehuda. Nia 300.000 tantara napimping. 

15 Tau makaruaya iamintu niarenga Yohanan; 
nia 280.000 tantara napimping. 

19 Tau makatallua iamintu niarenga Amasia 


anana Zikhri: nia 200.000 tantara napimping. 
(Amasia iamintu sere tau lebaka anrellakangi 
kalenna untu ampajari atai kalenna mae ri 
Batara.) 

17 Panglima pasukang battua ri sikontu 
lokoang bijanna suku Benyamin iamintu 
niarenga Elyada, sere tu barani siagang tu 
pore. Nia 200.000 tantara napimping, sangka 
siagang pana kammayatompa pannangkisi. 

18Tau makaruaya lalang ri pasukanna 
lamintu niarenga Yosabad, nia 180.000 
tantara napimping sangka siagang sanjatana 
kenanga. 

19 |aminne kenanga tugasa ri Yerusalem. 
Pantaranganna anjo, ammoli tongi karaenga 
siapa are pasukang-pasukang maraeng ri 
sikamma pattahangngang niaka ri daera 
Yehuda. 

18 l Ri wattunna akkalumanynyammo 

siagang masahoromo arenna Yosafat 
ajari karaeng ri Yehuda, napabuntimmi 
kalaserenna anggota kaluargana siagang 
kalaserenna anggota kaluargana Ahab 
karaeng Israel. 

2 Siapa are taung ribokoanganna, alampai 
Yosafat mange angkunjungi Ahab ri kota 
Samaria. Apparemi passua-suarrang 
Ahab untu ampakalabiriki Yosafat siagang 
rombonganna: siagang nasuroi taua 
ammolong jai gimbala siagang sapi. Napakei 

anjo kasampatanga angkioki Yosafat untu 


ambunduki kota Ramot ri Gilead. 

3 Angkanai, "Erokko nakialampa siagang 
mange ambunduki Ramot?" Appialimi Yosafat 
angkana, "Bajimi. Lagabungi tantaraku 
siagang tantaranu. Siparurungangki abundu. 

4 Mingka bajiki punna akkutanangki rolong 
mae ri Batara." 

“Jari appasseremi Ahab kira-kira nia 400 
nabi, nampa akkutanang ri kenanga angkana, 
"Maka akkulleja mange ambunduki Ramot 
yareka tena?" Appialimi kenanga angkana, 
"Akkullei! LaNapassareangi Allataala anjo 
kotaya mae ri katte." 

6 Mingka akkutanammi pole Yosafat angkana, 
"Apaka tenamo anrinni nabi maraeng akkullea 
akkutanang mae ri Allataala untu ikatte?" 

7 Appialimi Ahab angkana, "Nia ija sitau, 
lamintu Mikha anana Yimla. Mingka birisikka 
mae ri ia, lanri talebakai kabajikang natappu 
untu kalengku, sangnging tenaya nabaji." 
Appialimi Yosafat angkana, "Ah, teako akkana 
kammai anjo!" 

8J ari akkiomi Ahab sitau pagawe balla 
karaeng nampa nasuro akkaro-karo mange 
ambuntuli Mikha. 

9 Anjo wattua massing napakei Ahab 
siagang Yosafat pakeang kalompoanna, 
ammempo ri empoang kakaraenganga ri 
ampina panggilingang gandunga ri dallekanna 
pakkebu lompona Samaria, nampa battu 

sikamma nabia ampabattui kana tappuna 


kenanga. 

10 kKalaserenna anjo nabi-nabia, iamintu 
niarenga Zedekia anana Kenaana, appareki 
tanru-tanru bassi nampa nakana ri Ahab, 
"|aminne kananNa Batara, laminne tanru- 
tanru kammaya lakipake andengkai tu Siria 
nampa kiancuru kenanga." 

11 Sikontu nabi maraenga situju kabusuki 
siagang nakana, “Bundukimi Ramot, manassa 
lammetaki. LaNasareki pammetang Batara." 

12 Lalanna anjo wattua anjo tunisuroa 
mange ambuntuli Mikha, nakanamo ri Mikha, 
"Sikontu nabi maraenga natappui angkanaya 
lammetai karaenga. Poro baji kamma tongi 
anjo kenanga bateta antappui bapa." 

13 Mingka appialimi Mikha angkana, "Lanri 
Batara mattallasaka, inakke iaji bawang 
lakutappu apa Napaua Allataala mae ri 
nakke!" 

14Battuna Mikha mange ri dallekanna 
Karaeng Ahab, akkutanammi Karaeng Ahab 
angkana, "Maka akkulleja siagang Karaeng 
Yosafat alampa mange ambunduki Ramot 
yareka tena?" Appialimi Mikha angkana, 
"Bundukimi! Tantu lammetata. Batara 
lassareki pammetang." 

15 Appialimi Ahab angkana, "Punna lanri 
arenNa Batara nubicara mae ri nakke, paumi 
kontutojenga. Pissiapako musti kupakainga ri 
anjo passala kammaya?" 

16 Appialimi Mikha angkana, "Kuciniki 
tantarana Israel tassimbung-simbung irate 
ri moncong-monconga. Rapangi kenanga 
gimbala tenaya pakalawakinna:, Nakana 
Batara ri passalana kenanga, Anne taua 
tena pamimpinna. Lappassammi ammotere 
kenanga siagang salama." 

17 Nampa nakanamo Ahab ri Yosafat, 
"Kammatojengi kanangku. Tena lebakai 
natappu apa bajika untu kalengku! Tuli kodia 
mami!" 

18 Nakanamo pole Mikha, "Kamma-kamma 
anne pilangngeri apa Napaua Batara! 
Kuciniki Batara ammempo irate ri empoang 
kalabiranNa ri suruga, nampa sikontu 
malaekaka niaki ammenteng ri ampiNa. 

19 Akkutanangi Batara angkana, Inai 
lanynyonyoki Ahab sollanna ero alampa 
abundu sollanna mate ri Ramot ri Gilead? Tena 
nasangkamma-kamma ngaseng pappialinna 
anjo malaeka- malaekaka. 

20 kalabusanna nia ammumba ri dallekang 
sere roh. Areppeseki mae ri Batara 
nampa nakana, Inakkemi lanynyonyoki. 
Akkutanammi Batara angkana, Antekamma 
batena? 

21 Appialimi anjo roh sumpaenga angkana, 
Lalampa mange siagang lakusuroi sikontu 
nabina Ahab aballe-balle. Nakanamo Batara, 
Bajimi, gaukammi anjo kammaya, lakkulleko 
anynyonyoki." 

22 Nampa nasambung pole kananna Mikha 


angkana, "Jari, iaminjo kajarianga! Napajari 
Batara anjo nabi-nabia aballe-balle mae ri 
katte, nasaba lebami Napattantu Batara 
angkanaya lanapitujuiki bala!" 

23 Namajumo Nabi Zedekia areppese mae 
ri Mikha nampa natempakarang rupanna 
siagang nakana, "Antekamma olona lakkulle 
RohNa Batara ambokoia siagang abicara mae 
ri mae ri kau?" 

24 Appialimi Mikha angkana, "Nuciniji antu 
sallang buttina ri wattunnu antama ri sereang 
kamara untu accokko!" 

25 Naparentakammi Karaeng Ahab angkana, 
"Jakkalaki! Erangi mange ri walikotaya 
ilamintu Amon siagang mange ri Pangeran 
Yoas. 

26 Syroi kenanga ampantamaki ri tarungkua. 
Sikedemo kanre siagang jene sareangi 
sagengku ammotere siagang salama." 

27 Nakanamo Mikha, "Punna ammoterekki 
siagang salama, anassai angkanaya tena 
Nabicara Batara tete ri nakke. Sikontu tau 
hadereka anrinni ajari sabi." 

28 Nampa alampamo Ahab karaeng Israel 
siagang Yosafat karaeng Yehuda mange 
ambunduki kota Ramot ri Gilead. 

29Nakana Ahab ri Yosafat, "Erokka 
ammakeang palusu siagang amminawang 
abundu, mingka ikau pakemi pakeang 
kalompoannu." Kammami anjo nammakeang 

palusumo karaeng Israel ri wattunna alampa 


mange abundu. 

30 Anjo wattua lebami niparentakang 
sikamma panglimana pasukang kareta 
bunduna Siria ri karaenna sollanna karaeng 
|sraelmo bawang nabunduki kenanga. 

31Jari, ri wattunna nacini kenanga anjo 
Karaeng Yosafat, nakapang ngasengi 
kenanga angkanaya iaminjo karaeng Israel. 
Lanri kammana anjo majumi kenanga ero 
ambakkai. Mingka akkiomi Yosafat, nampa 
nitulung ri Karaeng Allataala, siagang 
Napabilu maraengi anjo tantara battua ero 
ambakkai. 

32 Ri wattunna naassemmo sikamma 
panglima tantarana Siria angkanaya anjo 
teai Karaeng Israel, ammarimi kenanga maju 
ambakkai. 

33 Sitabangi nia sitau tantara Siria 
ampalappasa sambarangi panana, tena tau 
nalio-lio. Mingka anjo ana panaya tattuju 
mangei ri Karaeng Ahab nanataba siagang 
natarrusu baju bunduna ri panynyambunna. 
Akkiomi Ahab ri paerang kareta bunduna 
angkana, "Nitaba! Gilingi nanueranga assulu 
ri anne tampa pabundukanga. " 

34 Mingka lanri sannanaija pabundukanga, 
tuli ammantammi Karaeng Ahab, ammenteng 
appatumpa lalang ri karetana adalle mange 
ri tantarana tu Siria. Ri wattunna labu alloa, 
matemi Ahab. 

19 t Ammoterenamo Yosafat karaeng 


Yehuda siagang salama mange ri balla 
karaenna ri Yerusalem, 

2 niamo sitau nabi niareng Yehu anana 
Hanani battu mange andallekang ri karaenga. 
Nakanamo anjo nabia ri ia, "Maka siratangki 
ambantui tau Jadalaka siagang agang mae ri 
tau birisika ri Batara? Larroi Batara lanri anjo 
panggaukang kammata. 

3 Mingka manna nakamma nia tongija apa 
baji ri kalenta. Lebami Kipakabella sikontu 
patunna Dewi Asyera nasombaya rayaka 
siagang kiusahakang tommi anggaukangi 
eroNa Allataala lalang tallasatta." 

4 Anjorengi ri Yerusalem ammantang 
Karaeng Yosafat. Mingka masarroi alampa 
angkunjungi rayaka ri sikontu parasanganga 
siagang nasuroi rayaka sollanna ammotere 
mae ri Batara, Allataalana boe-boena 
kenanga. 

P Ri tunggala kota niaka tembo 
pattahanganna ri Yehuda, angngangkaki 
haking- haking, 

6 siagang nasarei kenanga parenta kammaya 
anne, "Bajiki batenu appanggaukang, 
lanri punna angngadeliko teai lanri arenna 
rupataua, passangalinna lanri arenNa Batara. 
Naparhatikangko punna annappukiko sereang 
kara-kara. 

7 Musti mallakko ri Batara, siagang tutuko 
lalang annappuki, lanri anjo Karaeng 

battala sialia ri sereang kara-kara, siagang 
tau annarimaya doe pacoco." 

8 Kamma todong ri Yerusalem angngangka 
tongi Yosafat haking-haking, nia tau battu 
ri suku Lewi naangka, nia tau battu ri 
imang-imang, siagang nia todong tau battu 
ri pamimping-pamimpinna rayaka. Musti 
natappuki kenanga punna nia kara-kara 
passabakkang nidakkaina hukkunNa Batara 
siagang kara-kara maraengannaya. 

9 Naparentakangi Yosafat mae ri anjo haking- 
hakinga angkana, "“Gaukangi tugasanu lalang 
malla ri Batara. Turuki parentaNa lalang 
sikontu apa nugaukanga. 

10 pynna nia agannu battu ri parasangang 
maraeng angngerang mae ri kau sereang 
kara-kara pammunoang, kara-kara andakkai 
hukkung yareka kara-kara andakkai 
undang-undang, parallui nusare kasingarang 
kenanga. Lalang kammana anjo tenamo 
nasala kenanga mae ri Batara, siagang 
tenamo Nalalarro Batara mae ri kau yareka 
mae ri kenanga. Gaukangi anne apa 
kuparentakanga, jari tenamo nulasala. 

11] mang Lompo Amarya kusare kakoasang 
kaminang tinggi mae ri sikontu kara-kara 
hukkung agamaya. Zebaja anana Ismael 
iamintu guburnur Yehuda, kusare kakoasang 
kaminang tinggi mae ri sikontu kara-kara 
maraengannaya. Tu Lewi kusare tanggong 

lebaka nitappuki ri pangadelanga. Turuki anne 
sikamma kasingarang kupassareanga siagang 
teako bata-batai ampajappai tugasanu. 
Dasi-dasi nanirurungang ri Batara tau adeleka 
lalang panggaukanna!" 

2 O 1 Siapa are wattu ribokoanganna, niami 

battu tantara Moab siagang Amon, 
siagang kabusu agang-aganna kenanga 
lamintu tantara Meunim, ambunduki tu 
Yehuda. 

2 Nabattumo taua ampabattui anne kabaraka 
mae ri Karaeng Yosafat angkana, "Nia battu 
sanna jaina tantara Edom, battu ri baleanna 
Tamparang Matea, untu ambundukitki. 
Lebami nabeta kenanga Hazezon-Tamar." 
(Hazezon-Tamar iamintu areng maraenna 
En-Gedi.) 

3 Ajari mallami Yosafat nampa appala doang 
untu appala pangngunju battu ri Batara. 
Nampa naparentakang sollanna appuasa 
kabusu sikontu rayaka. 

4Battu ri sikontu kota niaka ri Yehuda nia 
taua battu mange ri Yerusalem untu appala 
tulung mae ri Batara. 

> Sjagammi kenanga tau niaka ri Yerusalem 
assere ri paranglakkeng beru nibangunga 
ri BallaNa Batara. Ammentemmi Karaeng 
Yosafat ri dallekanna ngaseng kenanga, 

6siagang assara lompomi appala doang 
angkana, "O Batara, Allataalana boe-boena 

ammarentaya mae ri sikontu bansa niaka ri 
tompona buttaya. |Katteji bawang makoasa 
siagang makassa, tena manna sitau akkulle 
angngewaKi. 

7] Kattemi Allataalana ikambe. Ri wattunna 
battu ummatTa Israel mae anrinni ri 
parasanganga, Kibongkai sikamma tau niaka 
ammantang anrinni anjo wattua. Nampa 
Kipassareang anne parasanganga mae ri 
jari-Jjarina Abraham, belata, untu ajari butta 
napatang kenanga satunggu-tungguna. 

8 Ammantammi anrinni kenanga siagang 
lebami ambangung sere balla untu tampa 
anynyomba mae ri Katte. Naassengi kenanga 

9 angkanaya punna nihukkungi kenanga lanri 
dosa-dosana kenanga, siagang punna nituju 
kenanga ri pabundukang, garring, yareka 
kacipurang, akkullei battu kenanga mae 
ri Katte siagang ammenteng ri dallekanna 
anne balla panynyombanga. Punna lalang 
kasukkarang kenanga, akkullei kenanga 
appala doang mae ri Katte, siagang 
laKipilangngeri na Kitulung kenanga. 

10 kamma-kamma anne niaki bansa Amon, 
Moab, siagang Edom battu ambunduki 
ikambe. Ri wattunna battu ri Mesir boe-boena 
ikambe mae anrinni, tena Kipabiangi 
kenanga angngempoi parasanganna anjo 
bansa-bansaya. Jari alampami boe-boena 
ikambe angngalle oloang maraeng akkuliling 

siagang Edom. 

11Kamma-kamma anne, kammami anne 
panggaukanna anjo bansa-bansaya mae ri 
kambe. Eroki kenanga ambongkai ikambe 
battu ri anne parasangang Kipassareanga 
mae ri kambe. 

12|Kattemi Allataalana ikambe! Kihukkung 
laloi anjo kenanga lanri tenana pakkullena 
ikambe andallekangi tantara kammaya anjo 
jaina, eroka ambunduki ikambe. Tenamo 
naassengi apa lanagaukang ikambe, lanri 
kammanami anjo nabattu ikambe mae ri 
Katte untu appala tulung." 

13 | alanna anjo wattua sikontu tu burane 
Yehuda siagang massing tubai-bainena 
kammayatompa ana-anana kenanga 
ammentengi ri BallaNa Batara. 

14 Ri tangnga-tangngana anjo tau jaia, nia 
sitau tu Lewi niarenga Yahaziel. Anjo taua 
anana Zakharia battu ri lokoang bijanna 
Asaf jari-jari battu ri Benaya, Yeiel, siagang 
Matanya. Anjo wattua nikoasai Yahaziel ri 
RohNa Batara, 

15 nampa angkana, "O Karaeng malabirikku 
siagang sikamma saribattangku niaka hadere. 
Angkanai Batara angkanaya teako tappu 
minasai yareka teako mallakki andallekangi 
anjo tantara jaia. Nasaba teai ikau labundu, 
passangalinna Allataala. 

ri agang pangngambikanga kenanga ri 

Zis, bundukimi kenanga. Lassidallekangko 
kenanga ri cappana kabung lapparaka ri 
dallekanna parang lompoa ri ampina Yeruel. 

17 Tena nuparallu abundu lalang ri anne 
pabundukanga. Alampamako mange ri tampa 
lebaka nipattantuangko siagang attayang 
mako anjoreng. Lanuciniki antekamma 
bateNa Batara assareko pammetang. He 
pandudu Yehuda siagang Yerusalem, teako 
lussakki yareka teako mallakki. Antama mako 
ri anjo pabundukanga, na Nasareko Batara 
pammetang!" 

18) ari sujumi Karaeng Yosafat. Nampa 
sikontu rayaka amminawang kabusu tommi 
suju anynyomba ri Batara. 

19 Nampa sikamma tu Lewi battua ri 
palokoang bijanna Kehat siagang Korah 
ammenteng kabusuki, akkio rannu mammuji 
ri Batara, Allataalana Israel. 

20 Ammukona baribasa dudu, assulumi 
rayaka nampa alampa mange ri daera parang 
lompoa ri ampina Tekoa. Ri wattunna ero 
appakkaramula kenanga alampa, appasammi 
Karaeng Yosafat ri kenanga angkana, "He 
raya Yehuda siagang Yerusalem! Tappakko 
mae ri Karaeng Allataalanu, sollannu 
akkulle attahang. Tarimai pappakaingana 
nabi-nabinu, sollannu akkulle ammeta. " 

nasuromi karaenga ampakei pakeanna 
sikamma pakelonga, iamintu pakeang 
biasaya napake kenanga ri upacara-upacara 
matangkasaka lalang ri agamaya. Anjo 
pakelonga musti abarrisiki ri dallekanna 
barisanna tantaraya nampa akkelong suara 
angkana, "Puji Batara! Mangngamaseangi 
satunggu-tungguna!" 

22 Ri wattunna appakkaramula akkelong 
suara anjo pakelonga, Napakaricumi Batara 
tantara musu eroka abakka maju abundu. 

23Tantara Amon siagang Moab ambakkai 
tantara Edom nampa naancuru tabasikali. 
Nampa agiling kenanga para ia sibakkai 
abundu lompo. 

24 Ri wattunna battu mange anjoreng tantara 
Yehuda ri menara pajaganga ri parang lompoa 
siagang naparhatikang tampana musua, 
nacinimi kenanga maya-mayana musua 
tassiara mange-mange ri buttaya. Tenamo 
manna sitau anjo tantara musua attallasa. 

25jJ ari alampami Yosafat siagang ana buana 
anrampasaki barang-baranna musua. Jai 
sikali nagappa kenanga olo-olo niparakai, 
pakkakasa, pakeang, siagang barang-barang 
lompoa anggaranna maraenga. Lebaki 
napassere lalang tallungallo anjo barang- 
baranga, jai iji ammantang barang-barang 
maraeng, sagenna nibokoi mami. 

kenanga ri Kabung Lappara Pammyji. 
Nampa mammujimo kenanga ri Batara lanri 
sikontu anjo apa lebaka Nagaukang. Lanri 
kammanami anjo naniaremmo anjo lapparaka 
"Pammuji." 

27 Nampa napimping Yosafat sikontu 
pasukanga ammotere mange ri Yerusalem. 
Rannui nyawana kenanga lanri Nabetanamo 
Batara musunna kenanga. 

28 Ri wattunna battu kenanga ri kotaya, 
abarrisiki kenanga mange ri BallaNa Batara 
nirurungang siagang sara kacaping siagang 
tarompe. 

29 Sikontu bansa maraenga malla kabusumi ri 
wattunna nalangngere kabarana antekamma 
bateNa Batara ambetai musu-musunna tu 
Israel. 

30 | ami anjo sabana nakkullemo ammarenta 
Yosafat siagang amang, siagang nisaremi 
kasannangngang ri Batara sikontu 
parasanganga. 

31 Wattunna ajari Karaeng Yosafat ri Yehuda 
35 taung umuruna, siagang 25 taung sallona 
ammarenta ri Yerusalem. Ammana iamintu 
Azuba anana Silhi. 

32 Sangkamma todong Asa manggena, 
nagaukangi Yosafat gau bajika ri pacciniNa 
Batara. 

33 Mingka tampa-tampa panynyombanga 
ri barhalaya tena nanaancuruki. Tenapa 

mae ri Allataalana boe-boena kenanga. 

34 Pau-pau maraengannaya ri passalana 
Yosafat, battu ri pakaramulanna sagenna 
kalabusang pamarentahanna, niaki 
nicata lalang ri kitta"Pau-pauanna Yehu 
anana Hanani," niaka nitulisi lalang ri 
kitta"Pau-pauanna Sikamma Karaeng Israel." 

35 Ri sereang wattu Yosafat karaeng 
Yehuda appareki passisambungang 
passaribattangngang siagang Ahazia karaeng 
Israel, jaia kajadallang nagaukang. 

36 Appareki kenanga jai kappala ri 
Ezion- Geber untu assombala mange ri Tarsis. 

37 Mingka nipakaingaki Yosafat ri Nabi 
Eliezer anana Dodawa battu ri kota Maresa, 
angkana, "Lanri apparekki hubungang 
passaribattangngang siagang Ahazia, 
laNaancuruki Batara jama-jamanta." Jari 
ancuru kabusumi anjo kappala lebaka napare, 
sagenna takkulleamo alampa assombala. 

2 1 1 Matemi Yosafat na nitarawang ri 

pajerakkanna sikamma karaenga ri 

Kota Daud. Nampa ana buranena niarenga 
Yehoram ansambeangi ajari karaeng. 

“Yehoram ana buranena Yosafat, karaeng 
Yehuda, nia annang burane saribattanna, 
ilamintu: Azarya, Yehiel, Zakharia, Azariahu, 
Mikhail, siagang Sefaca. 

3J ai sikali nagappa kenanga bulaeng, pera 
siagang barang-barang lompoa anggaranna 

siagang massing nisare tongi kenanga kota 
niaka pattahanganna ri Yehuda. Mingka lanri 
Yehoram ana burane kaminang toa, iami 
nipattantu ri Yosafat untu ajari Karaeng. 

“Ri wattunna kassamo nasaring Yehoram 
empoanna salaku karaeng, nasuro buno 
kabusumi saribattanna siagang siapa are 
pagawe tinggina. 

P Ri wattunna ajari Karaeng Yehoram 32 
taung umuruna, siagang ammarentai ri 
Yerusalem 8 taung sallona. 

6 Naturuki katallassanna Ahab siagang 
karaeng Israel maraenganga, lanri abuntinna 
siagang kalaserenna ana bainena Ahab. 
Dorakai mae ri Batara, 

7mingka taerokai Batara amputtai karaeng 
jari-jarina Daud, lanri lebaki ajanji angkanaya 
jari-jarina Daud tuli lammarenta. 

8Wattunna ammarenta Yehoram, angngewai 
tu Edom mae ri karaeng Yehuda siagang 
appaenteng kale-kalei kakaraengang. 

9 Lanri kammana anjo assulumi Yehoram 
siagang panglima-panglimana angngerang 
kareta-kareta bundu untu ambunduki Edom. 
Nikurungi ri pasukang Edom, mingka ri 
wattunna bangngi annarrusuki kenanga 
assulu nampa lari kenanga. 

10 Bakuna anjo wattua tenamo natundu 
Edom mae ri Yehuda. latommi anjo wattua 
nangngewa tommo taua ri kota Libna. 

Yehoram nabokoimi Batara, Allataala, 
nisombaya ri boe-boena. 

11Balalo ambangungi tampa-tampa 
panynyombang mae ri barhalaya ri daera- 
daera monconna Yehuda, na naerang raya 
Yehuda siagang Yerusalem mae ri gau 
dorakaya mae ri Batara. 

12 Nampa anggappamo Yehoram silawara 
sura natulisika Nabi Elia lalang attallasana ija. 
Kammami anne bonena anjo suraka, "Batara, 
Allataala nasombaya Daud, anghukkungki 
lanri tena nakituruki tallasana manggeta 
siagang toata. 

13 kKabalekanna, sangkammai karaeng- 
karaeng Israel maraenga bateta 
appanggaukang ri tallasatta, siagang 
kierangi raya Yehuda siagang Yerusalem mae 
ri gau tenaya namajarre tappana mae ri 
Allataala. Appanggaukang kammaki Karaeng 
Ahab siagang sikamma tau ansambeangai. 
Balalo kibunoi sikamma saribattanta, nampa 
bajikangnganja anjo kenanga na ikatte. 

14 anitujui rayaka ri hukkungang lompo 
battua ri Batara; sikamma anatta siagang 
sikamma bainenta lanihukkung tongi, 
kammayatompa laniancuruki sikontu 
barang-baranta. 

15 Manna kalenta lanatabaki garring ri parru, 
pila allo pila sannaki!" 

ammantang ri ampi pammantanganna tu 
Sudan ri daera biring tamparanga. Napagioki 
Batara anjo taua untu alampa mange 
ambunduki Yehoram. 

17 Nabunduki kenanga Yehuda, narampasaki 
barang-barang niaka ri balla karaenga, nampa 
naerang alampa sikamma anana siagang 
sikamma bainenna Yehoram ajari tunitahang: 
sere mami anana, iamintu Ahazia ana burane 
bungkona tena nanierangi alampa. 

18 | ebaki anjo sikontu apa kajarianga, 
nihukkummi Yehoram ri Batara, iamintu 
nisarei garring ri bone battanna, tenaya 
nakkulle ammolle niballei. 

19 Niaki ruan taung sallona anjo garringa 
pila sanna, sagenna ajari sessa sikali 
nampa mate. Tena napparinra pepe rayana 
untu pammatei ri kasusaanna kenanga 
sangkamma nagaukanga kenanga untu 
boe-boena kenanga. 

20Tena manna sitau ampassayangi anjo 
kamateanna. Nitarawangi ri Kota Daud, 
mingka tena nalalang ri pajerakkanna 
sikamma karaenga. Ri wattunna ajari 
Karaeng Yehoram 32 taung umuruna, siagang 
ammarentai 8 taung sallona ri Yerusalem. 

2 2 l Ri wattunna battu garombolang tu 
Arab ambunduki Yehuda, sikontu ana 

buranena Yehoram, pantaranganna Ahazia 

ana burane bungkona, nibuno kabusuki. Lanri 

Yerusalem ajari karaeng ansambeangi 
manggena. 

2 Ri wattunna ajari Karaeng Ahazia, 22 
taung umuruna, siagang ammarentai sitaung 
sallona ri Yerusalem. Kamma tongi kaluargana 
Karaeng Ahab batena appanggaukang anjo 
Ahazia lalang tallasana, lanri niajaraki ri 
ammana niarenga Atalya, untu anggaukangi 
kajadallanga. Atalya iamintu ana bainena 
Karaeng Ahab, cucunna Omri karaeng Israel. 

3(22:2) 

4Dorakai Ahazia mae ri Batara sangkamma 
kaluargana Ahab, lanri iaminjo kenanga 
angngajaraki ri wattunna matemo manggena. 
laminjo kenanga angngerangi Ahazia mange 
ri balaya. 

3 Lanri pangngajarana kenanga, nagabung 
siagang Yoram karaeng Israel untu abundu 
angngewaili Hazael Karaeng Siria. Abunduki 
kenanga ri Ramot, daera Gilead. Lokoki Yoram 
lalang ri anjo pabundukanga, 

6 nampa ammotere mange ri Yizreel untu 
niballei, siagang alampai Ahazia mange 
antoaki anjoreng. 

7Lebaki Napattantu Allataala angkanaya 
lanarapiki ajalana Ahazia ri wattunna alampa 
angkunjungi Yoram. Anjo ri wattu alampana 
Ahazia angkunjungi Yoram, niamo sitau 
angngewai kenanga, iamintu tuniarenga Yehu 
ana buranena Nimsi, lebaka nipile ri Batara 

untu angngancuruki kaluargana Karaeng 


Ahab. 

S$Lalang nagaukanna Yehu anjo 
hukkunganNa Batara mae ri anjo 
kaluargaya, assigappai siagang sere 
rombongang tumalompona Yehuda siagang 
kamanakang-kamanakanna Ahazia niaka 
todong amminawang battu attoa. Jari nabuno 
kabusumi Yehu anjo kenanga. 

9 Nampa nasuro taua amboyai Ahazia 
alampaya accokko anjo wattua ri Samaria. 
Nabuntuluna Ahazia, nierammi mange 
ri Yehu nampa nibuno. Mingka manna 
nakamma nitarawang tonji ri kenanga 
lanri napakalompoi Karaeng Yosafat, toana 
attojeng-tojenga pamaina anynyomba mae 
ri Batara. Tena tau battu ri kaluargana 
akkulle angngallei ammotere kakoasang 
pamarentahanga. 

10 Ri wattunna naassemmo Atalya angkanaya 
matemi Ahazia anana, naparentakammi 
sollanna nibuno kabusu kaluargana karaeng 
Yehuda. 

11 Ahazia nia sitau baine saribattanna 
niarenga Yoseba abuntinga siagang sitau 
imang niarenga Yoyada. Naalle cokko- cokkomi 
Yoseba sitau ana buranena Ahazia iamintu 
niarenga Yoas battu ri allana ana-ana karaeng 
eroka nibuno ri Atalya. Anjo anaka siagang 
patarintina nacokkoi lalang ri sereang kamara 
ri BallaNa Batara. Kammami anjo batena 

tena nibunoi ri Atalya. 

12 Annang taungi sallona nicokko Yoas ri 
BallaNa Batara; na lalanna anjo wattua Atalya 
ammarenta salaku karaeng baine. 

2 3 l Ri taung makatuju napattantumi 

Imang Yoyada untu angngalle 
tindakang. Assitujumi siagang lima tau 
perwira, iamintu: Azarya anana Yehoram, 
Ismael anana Yohanan, Azarya anana Obed, 
Maaseya anana Adaya, siagang Elisafat anana 
Zikhri. 

2 Alampai kenanga mange ri sikontu kotaya 
ri Yehuda, siagang napasserei tu Lewia na 
sikontu kapalaya, nampa naerang kenanga 
mange ri Yerusalem. 

3 Arappummi kenanga ri BallaNa Batara, 
siagang apparemi parjanjiang siagang Yoas, 
anjo ana buranena karaenga. Nakana Yoyada 
ri kenanga, "laminne ana buranena tumate 
Karaenga Ahazia! Kamma-kamma anne musti 
naiki ajari karaeng, nasaba lebami ajanji 
Batara angkanaya Jari-jJarina Karaeng Daud 
latulusu ammarenta. 

4Kammami anne musti nigaukang: Punna 
leba tugasana sikamma imanga siagang 
tu Lewia ri allo Pammari-marianga, tena 
nakkulle kenanga ammotere. Bage tallunna 
kenanga musti ajagai ri pakkebu-pakkebu 
lompona BallaNa Batara, 

siagang labinnaya ri pakkebu lompo Uru-urua. 
Sikontu rayaka musti arappungangi ri parang 
lakkenna BallaNa Batara. 

6 Tena manna sitau akkulle antama ri 
BallaNa Batara pantaranganna sikamma 
imang siagang tu Lewi tugasaka. Akkullei 
anjo kenanga antama, lanri lebami kenanga 
nitangkasi untu Batara. Sikamma tau 
maraenga musti tunduki ri paratoranNa 
Batara siagang ammantangi pantarang. 

7 Tu Lewia musti ammentengi kenanga ri 
tammulilina karaenga annagala padang leba 
tabibu, nampa nakawala manna pole kemae 
lampana karaenga. Inai-nai ero antama ri 
BallaNa Batara, musti nibunoi." 

8 Anjo parentana Yoyada nigaukammi ri tu 
Lewi siagang raya Yehuda. Sikamma tau 
lappasa tugasaka ri allo Pammari-marianga 
tena nanipabiangi ammotere. Jari sikamma 
perwiraya akkullei napagio ngaseng baji tau 
beru lappasa tugasaka kammayatompa tau 
beru battua untu anggaukangi tugasana. 

9 Nabage-bagemi Yoyada mae ri sikamma 
anjo perwiraya iamintu pokena siagang 
pannangkisina Karaeng Daud niaka niboli 
lalang ri BallaNa Batara. 

10 Natampakkang tongi Yoyada tau 
annagalaka padang leba tabibu memang 
ri tammulilina bageang dallekanna BallaNa 
Batara untu anjagai karaenga. 

ll L ebaki anjo nierammi Yoas ri Yoyada 


assulu, nampa napadongko songko 
kakaraenganga ri ulunna, siagang 
napassareang Kitta "HukkunNa Allataala" 
mae ri Yoas. Kammami anjo batena niangka 
Yoas ajari karaeng. Nampa massing appatiri 
minynya Imang Yoyada siagang sikamma 
anana, iamintu minynya upacara palantikang 
mae ri Yoas, agora lompomi sikamma taua 
angkana, "Labui umuruna karaenga!" 

12 Nalangngereki Atalya saranna rayaka 
agora ampakalabiriki karaenga. Akkaro- 
karomi alampa mange ri BallaNa Batara ri 
tampa jala tau alipung. 

13 Naciniki anjo karaeng berua ammenteng 
ri pakkebu antamaya ri BallaNa Batara, ri 
tampana nilanti ajari karaeng, nitammulili ri 
perwira-perwiraya siagang tau appasaraya 
tarompe. Sikontu rayaka akkio rannu 
kabusuki nirurungang ri sara tarompe siagang 
ri pakarena musi niaka ri BallaNa Batara, 
untu ampakasuaraki anjo gau lompoa siagang 
pakkakasa musina kenanga. Lussami Atalya 
siagang nakae-kaemi pakeanna, nampa 
ammarrang angkana, "Pasikongkolang! 
Pasikongkolang!" 

14 Tena nipabiangi ri Yoyada nibuno Atalya 
ri ampina BallaNa Batara; jari nakanamo ri 
sikamma perwiraya, "Erangi assulu battu ri 
barisanna pangawalaka, siagang bunoi punna 
nia tau ero ampasalamaki, manna pole inai." 

15 Nijakkalami Atalya ri kenanga, nampa 


nierang mange ri balla karaenga. Anjoremmi 
nibuno ri pakkebu niarenga Pakkebu Lompo 
Jarang. 

16 Napalaki Imang Yoyada ri Karaeng Yoas 
siagang ri rayaka sollanna assama-sama 
kenanga siagang ia appare parjanjiang 
angkanaya lajari kenanga ummaNa Batara. 

17 | ebaki anjo abakka ngasemmi kenanga 
mange anruntungi balla panynyombanga 
ri Baal. Naancuruki kenanga tampa 
pakkorobangnganga siagang patung- 
patunna, nampa nabuno kenanga Imang 
Baalka niarenga Matan, ri dallekanna anjo 
sikamma tampa-tampa pakkorobangnganga. 

18 Nampa nasare tugasa Yoyada sikamma 
imanga siagang tu Lewia untu angngurusuki 
jama-jJamanga ri BallaNa Batara situru 
pambageang jJama-jamang lebaka 
natantukang Karaeng Daud. Musti assarei 
kenanga korobang nitunu mae ri Batara situru 
hukkung-hukkung napassareanga Musa 
siagang passua-suarrang kammayatompa 
kelong- kelong sangkamma lebaka naatoro 
Daud. 

19Ri sikamma pakkebu-pakkebu lompona 
BallaNa Batara, nia nasare tugasa Yoyada 
pangawala untu anjagai sollanna tena 
nantama tau tenaya nasiratang anynyomba ri 
Batara. 

20 Sikamma perwira-perwiraya, pamimping- 
pamimping tau jaia, kammayatompa sikontu 
rayaka amminawangi ri Yoyada anrurungangi 
Karaeng Yoas battu ri BallaNa Batara mange 
ri balla karaenga. Antamaki kenanga battu ri 
pakkebu lompo uru-urua nampa ammempo 
karaenga irate ri empoang kalabiranna. 

21Rannu ngasengi nyawana rayaka: kotaya 
amang tommi siagang Atalya lebami nibuno. 
24 l Nampai 7 taung umuruna Yoas 

wattunna ajari karaeng ri Yehuda, 
siagang 40 taungi sallona ammarenta ri 
Yerusalem. Ammana niarengi Zibya battua ri 
kota Bersyeba. 

2Lalang attallasana ija Imang Yoyada, 
nagaukangi Yoas apa Nangala Batara. 

3 Ammileimi Yoyada rua baine untu ajari 
bainenna Yoas, siagang battu ri anne kenanga 
anggappami Yoas ana-ana burane siagang 
ana-ana baine. 

4Wattunna siapa aremo sallona ammarenta, 
eromi Yoas appakkaramula ampakabajiki 
BallaNa Batara. 

> Naparentakammi sikamma imanga siagang 
tu Lewia untu alampa mange ri sikontu 
pandudu niaka ri kota-kota Yehuda siagang 
appassere doe battu ri sikontu rayaka untu 
ampakabajiki BallaNa Batara taung-taung. 
Nasuroi kenanga akkaro-karo anggaukangi 
anjo tugasaka, mingka sallo-salloi batena tu 
Lewi. 

6 Lanri kammana anjo nakiomi Imang 


Yoyada pamimpinna kenanga, nampa 
akkutanang Yoas angkana, "Sai anjo Musa 
atanNa Batara leba nasuroi rayaka abayara 
sima untu angngongkosi KemaNa Batara? 
Kamma-kamma anne apa sabana natena 
kipakkaro-karoi tu Lewia untu ampasserei 
sima battua ri raya Yehuda siagang 
Yerusalem?" 

7(Sikamma tau amminawang turuka ri 
Atalya, anjo bainejadalaka panggaukanna, 
lebaki napanraki BallaNa Batara, siagang Jai 
barang-barang matangkasaNa Allataala leba 
napake kenanga untu anynyomba ri Baal.) 

8J ari naparentakammi karaenga mae ri tu 
Lewi sollanna appare kenanga sere patti-patti 
nampa napadongko ri dallekang pakkebu 
lompona BallaNa Batara. 

9 Nipalabangi nipau ri sikontu Yerusalem 
siagang Yehuda angkanaya sikontu taua musti 
angngerangi pabayara sima untu Batara, 
sangkamma lebaka napassuroang Musa. 

10 Anjo kana nipalabanga nakarannuang 
pamaiki rayaka siagang pamimping- 
pamimpinna kenanga. Assama-samami 
kenanga appantama doe sima ri anjo 
patti-pattia. 

11 Allo-allona nierang anjo patti-pattia 
ri tu Lewi mae ri pagawena karaenga 
untu niparessa. Punna rassimo anjo 
pattia nipasulumi bonena ri Jurutulisina 

parasanganga siagang wakkelena Imang 


Lompoa nampa nipoterang pole anjo 
patti-pattia mange ri tampana. Kammami 
anjo nagaukang kenanga allo-allo, sagenna 
jai sikalimi doe nipassere. 

12 Nampa napassareang karaenga siagang 
Yoyada anjo doeka mae ri sikamma 
mandorona anjo tau appakabajika BallaNa 
Batara. Nampa anjo mandoroka napagajimi 
tukang batua, tukang kayua siagang tukang 
bassia untu anjamai anjo jama-jamanga. 

13 Appakkaramulami anjo tukang-tukanga 
ampakabajiki anjo BallaNa Batara. Kammami 
anjo batena kenanga anjama sagenna ajari 
kassamo siagang bajimo ammotere anjo 
Ballaka sangkamma riolo. 

14 Ri wattunna lebamo anjo jama-jamanga, 
sikamma bulaenga siagang peraka niaka 
tassesa nipassareangi mae ri karaenga 
siagang Yoyada. Nampa nipake anjo bulaenga 
siagang peraka untu appare pakkakasa- 
pakkakasa untu BallaNa Batara, kammayami: 
pakkakasa untu upacara panynyombang, untu 
korobang nitunu, panne-panne untu dupa, 
siagang mangko-mangko. Lalang attallasana 
ija Imang Yoyada, tulusu nipassareangjiji 
korobang nitunua ri BallaNa Batara. 

1 Toa sikali umuruna Yoyada, narapiki 130 
taung umuruna nampa mate. 

16 Nitarawangi ri pajerakkanna sikamma 
karaenga ri Kota Daud, untu ampakalompoi 

jasa-jasana mae ri Allataala, mae ri BallaNa 


Batara siagang mae ri umma Israel. 

17 Ri wattunna matemo Yoyada, ninyonyomi 
siagang nipangaruimi Yoas ri pamimping- 
pamimpinna tu Yehuda sagenna tenamo 
najampangi pole pangngajarana Yoyada. 

18 J ari tenamo nanynyomba rayaka ri BallaNa 
Batara, Allataalana boe-boena kenanga, 
mingka anynyombami kenanga ri barhala 
siagang patung-patunna Dewi Asyera. Lanri 
anjo dosana kenanga nalarromo Batara mae 
ri tu Yehuda siagang Yerusalem. 

19 Assuromi Batara nabi-nabi untu 
ampakaingaki kenanga sollanna ammotere 
anynyomba mae ri Batara; mingka taerokai 
rayaka mappilangngeri. 

20 Nampa battumo RohNa Allataala 
angkoasai Zakharia anana Imang Yoyada. 
Majumi Zakharia ri dallekanna rayaka 
nampa akkio angkana, "Nakana Karaeng 
Allataala, Angngapa natena numannuruki ri 
parenta-parentaKu siagang nucilakai kalennu. 
Tenamo nujampangiaA, jari tena tommo 
naKujampangiko!" 

21 Mingka assikongkolomi rayaka untu 
angngewai Zakharia, siagang Karaeng 
Yoas amminawang tongi lalang ri anjo 
passikongkolanga. Tenamo naurangi 
jasa-jasana siagang pamai tamamminrana 
Yoyada, manggena Zakharia. Naparentakangi 
karaenga sollanna nisambilai batu Zakharia 

sagenna mate ri paranglakkeng BallaNa 


Batara. Ri wattunna lamatemo Zakharia, 
akkiomi angkana, "Dasi-dasi naNacini Batara 
anne panggaukannu nampa Nabalasa mae ri 
kau!" 

22(24:21) 

23|a todong anjo taunga, ri alebasana 
wattu baraka siagang wattu timoroka, 
battumi tantara Siria ambunduki Yehuda 
siagang Yerusalem. Nabunoi kenanga sikontu 
pamimpinga siagang nalalingi kenanga 
barang-barang narampasaka mange ri 
Damsyik. 

24 Tenaja najai anjo tantara Siria, mingka 
nilappassangi kenanga ri Batara ambetai 
tantara Yehuda bellaya jaina, lanri tenamo 
najampangi tu Yehuda Karaeng Allataalana 
boe-boena kenanga. Kammami anjo bateNa 
Batara anghukkungi Yoas. 

25 Sannaki lokona Yoas lalang ri anjo 
pabundukanga. Alampanamo musua, niamo 
rua pagawena assikongkolo. Nabunoi kenanga 
Karaeng Yoas ri tampa katinroanna, salaku 
pabalasa mae ri nabunona anana Imang 
Yoyada. Nitarawangi Karaeng Yoas ri Kota 
Daud, mingka tena nanjoreng ri pajerakkanna 
sikamma karaenga. 

26 ( Anjo tau sikongkoloka angngewai Yoas 
iamintu Zabad ananaSimeat baine battu ri 
Amon, siagang Yozabad anana Simrit baine 
battu ri Moab.) 

27 Pau-pau ri passalana ana-anana Yoas, 


passalana kana-kana tappu kodia mae ri 
batangkalenna, kammayatompa passala 
antekamma batena ampakabajiki BallaNa 
Batara, yangasenna niaki nicata lalang 

ri kitta Kasingaranna Kittana Sikamma 
Karaenga." Amazia, ana buranena Yoas, ajari 
karaeng ansambeangi manggena. 

2 5 l Wattunna ajari Karaeng Amazia, 25 

taung umuruna, siagang ammarentai 
29 taung sallona ri Yerusalem. Ammana 
iamintu Yoadan battu ri Yerusalem. 

2 Nagaukangi Amazia gau Nangaia Batara, 
mingka sitangngaji pamaina. 

3 Tena nasallo ri wattunna kassamo 
empoanna, nahukkung matemi sikamma 
pagawe-pagawe lebaka ambunoi manggena. 

4 Mingka tena nabunoi anana ngaseng 
anjo pagawe-pagawea lanri naturuki 
parentaNa Batara niaka lalang ri Kittana Musa 
angkanaya, "Teako hukkung matei tau toaya 
lanri kajadallang nagaukanga anana kenanga, 
siagang teako hukkung matei ana-anaka lanri 
kajadallang nagaukanga tau toana kenanga. 
Tunggala taua iapa nakkulle nihukkung mate 
punna lanri kajadallang nagaukang kalenna." 

3 Naparappungi Karaeng Amazia sikontu tau 
battua ri suku Yehuda siagang Benyamin 
nampa nasuro kenanga ammenteng 
situru passilokoang bijanna, nipimping ri 
komandang tassisabu tau siagang komandang 

tau umuru 20 taung narateanganna, akkullea 
abundu siagang caradeka ammake sanjata 
poke siagang pannangkisi. Nia 300.000 jaina 
kenanga. 

6 Pantaranganna anjo assewa tongi 100.000 
tantara battu ri Israel na nabayara kira-kira 
3.400 kilogarang pera. 

7 Mingka niamo sitau nabi battu mae ri 
karaenga nanakana, "Teaki pakei anjo 
tantara-tantara battua ri Israel, lanri tena 
Naero Batara antulungi umma Israel battua ri 
kakaraengang bageang waraka. 

8 Mingka punna kammaji erotta ampakei 
kenanga, lanicini-cinikiki ri Allataala nibeta ri 
musunta manna pole nakassa siagang barani 
tantarata. Nasaba Allataalaji bawang makoasa 
assare pammetang yareka kanibetang." 

9 Akkutanammi Amazia angkana, "Mingka 
antekammami anjo sikontu pera lebakamo 
kupassareang mae ri kenanga?" Appialimi 
anjo nabia angkana, "Akkullei Napoterang 
Batara mae ri katte labi jaiangngang pole 
naanjo." 

10] anri kammana anjo nalappassammi 
Amazia anjo sikontu tantara nisewaya 
nampa nasuro kenanga ammotere mange 
ri parasanganna. Ammoteremi kenanga, 
mingka teai sipato larrona. 

11 Napabaraniammi kalenna Amazia nampa 
napimping tantarana mange ri kabung 

kenanga abundu, na nia 10.000 jaina tantara 
Edom nabuno kenanga. 

12 Nia 10.000 tau maraengannaya natahang. 
Naerangi anjo kenanga nai ri coppona 
moncong batua ri kota Sela nampa 
napasambila kabusu naung sagenna mate. 

13 | alanna anjo wattua, anjo tantara Israel 
nisuroamo ammotere ri Amazia, siagang 
tenaya nipabiangi amminawang abundu, 
nabundukimi kota-kota niaka ri allana Yehuda 
siagang Samaria kammayatompa Bet-Horon. 
Nia 3.000 tau nabuno kenanga siagang Jai 
barang-barang narampasa kenanga. 

14 | ebaki nabeta tantara Edom, ammoteremi 
Amazia angngerang patung- patung barhalana 
tu Edom nampa naboli ri Yehuda. Nampa 
attunu dupa untu anjo patung-patunga 
siagang anynyomba ri anjo patung-patunga. 

13 Anjo sikamma panggaukanna Napakalarroi 
Batara. Assuroi sitau nabi mange ri Amazia. 
Nakana anjo nabia, "Angngapa kinynyomba 
mae ri rewatana bansa maraenga tenaya 
nakkulle ampasalamaki bansa kalenna battu 
ri kakoasanta?" 

16 Nakanamo Amazia, "Tongkoki bawanu! 
Punna tena kubunokontu! Tena lebakaki 
anne angngangkakko ajari guru mae ri 
karaenga!" Jari amerekimi anjo nabia. 
Mingka rioloanganna anggappai kasampatang 
angkana, "Kamma-kamma anne kuassemmi 

angkanaya laNaancurukki lanri anjo 
panggaukanta, siagang lanri tenana 
kijampangi pappakaingakku. " 

17 Assikongkoloki Amazia karaeng Yehuda 
siagang sikamma tumailalanna angngewai 
tu Israel. Akkiringi tunisuro mange ri Yoas 
karaeng Israel, anana Yoahas, cucunna Yehu, 
untu ampangarai abundu. 

18 Mingka akkirimmi Karaeng Yoas pappiali 
kamma anne, "Nia sere wattu sallang 
nakkiring rompo akkatintinga ri monconna 
Libanon tuntutang kammaya anne mae ri 
poko camaraya, He poko camara, passareangi 
ana tulolonnu mae ri anakku untu ajari 
bainenna. Mingka ribokoanganna niamo 
sikayu olo-olo battu ri romang ammalo 
anjoreng, nampa naonjo-onjokang anjo 
rompo akkatintinga. 

19| kau Amazia, lompomi jene bawanu 
angkanaya lebami nubeta tu Edom, mingka 
bajikangngang ammantang mako ri balla. 
Apa matu-matunnu aboya pabettesang lanri 
poro eronu bawang ancilakai kalennu siagang 
rayanu?" 

20 Mingka anjo Amazia karaeng Yehuda, 
tena naJampangi kana-kananna Yoas karaeng 
Israel. Siagang Nakaerokang memang 
tongi Allataala sollanna nibeta Amazia lanri 
lebanamo anynyomba ri patung barhalana tu 
Edom. 

21] anri kammana anjo alampami Yoas 


siagang ana buana mange ri Bet-Semes 
nampa abundu siagang Amazia anjoreng. 

22 Nibetai tantara Yehuda siagang lari 
kabusumi kenanga ammotere massing ri 
ballana. 

23 Nijakkalami Amazia ri Yoas nampa nierang 
mange ri Yerusalem, siagang naruntung 
tembona anjo kotaya kira-kira nia 200 metere 
labuna, appakkaramula battu ri Pakkebu 
Lompo Efraim sagenna mange ri Pakkebu 
Lompo Panyingkulu. 

24 Sikontu bulaenga siagang peraka 
kammayatompa sikontu pakkakasa 
nibuntuluka lalang ri BallaNa Batara siagang 
niaka nijagai ri Obed- Edom, kammayatompa 
sikontu barang-barang niaka ri balla 
karaenga, siagang siapa are jaina tunitahang, 
nilalingi ri Yoas alampa mange ri Samaria. 

25 Ri wattunna matemo Yoas karaeng Israel, 
attallasa iji Amazia karaeng Yehuda 15 taung 
sallona pole. 

26 Baku abokona Amazia ri Batara, 
assikongkolomi taua angngewai ri Yerusalem. 
Lanri kammana anjo larimi mange ri kota 
Lakhis, mingka niondangi ri musu-musunna 
mange anjoreng nampa nibuno. Nierangi 
mayana siagang jarang mange ri Yerusalem, 
nampa nitarawang ri pajerakkanna 
sikamma karaenga ri Kota Daud. Pau-pau 
maraengannaya ri passalana Karaeng 

Amazia battu ri pakaramulanna sagenna ri 


kalabusang pamarentahanna, niaki nicata 
lalang ri kitta"Pau-pauanna Sikamma Karaeng 
Yehuda siagang Israel." 

27(25:26) 

28 (25:26) 

2 6 l Matenamo Amazia, nipilemi ana 

buranena niarenga Uzia ri sikontu raya 
Yehuda, ajari karaeng. Anjo wattua umuruna 
16 taung. Ammana niarengi Yekholya, baine 
battu ri Yerusalem. Niaki 52 taung sallona 
ammarenta Uzia ri Yerusalem. Naallei siagang 
nabangungi ammotere kota Elot. 

2(26:1) 

3(26:1) 

4Sangkamma todong manggena, nagaukang 
tongi Uzia apa Nangaia Batara. 

37akharia ajari gurunna ri passala 
katappakkanna mae ri Batara. Lalang 
attallasana ija Zakharia, majarreki tappana 
Uzia siagang anynyombai ri Batara sagenna 
nibarakkaki ri Batara. 

6 Abunduki Uzia sipabali tu Filistin. 
Naruntungi tembo-tembona kota Gat, Yabne, 
siagang Asdod, nampa ambangung kota-kota 
niaka pattahanganna ri ampina Asdod siagang 
ri daera maraengannaya ri Filistin. 

7 Nitulungi ri Allataala nanabeta tu Filistin, tu 
Arab niaka ammantang ri Gur-Baal siagang tu 
Meunim. 

8 Assarei doe pabayara tu Amon mae ri Uzia. 


Pila makoasami sagenna masahoro arenna 
sagenna mange ri Mesir. 

9 Ambangungi Uzia menara ri Pakkebu 
Lompo Panyingkulu, ri Pakkebu Lompo 
Kabung Lappara, siagang pabilukang tembo, 
untu ampakajarreki kota Yerusalem. 

10 kKammayatompa ambangungi menara- 
menara niaka pattahanganna ri daera 
paranga, siagang angngekei jai bungung, baji 
ri tampa tinggia kammayatompa ri tampa 
rawaya ri bageang ilau. Lanri naparhatikanna 
jama-jamang pamarria, Jaimi tau napajama 
untu appare koko-koko anggoro ri daera 
monconga, siagang najama buttaya ri 
daera-daera copponga. 

11 Nia tantarana Uzia sannaka jaina siagang 
tuli sadiaya abundu. Anjo kenanga nibagei 
lalang pasukang-pasukang nicataka siapa 
jaina ri jurutulisina karaenga, iamintu Yeiel 
siagang Maaseya, nipimpinga ri Hananya, 
kalaserenna pagawe kantorona karaenga. 

12 Kabusuna anjo tantaraya iamintu 307.500 
tantara nipimping ri 2.600 perwira. Kabusuna 
kenanga kassa ngasengi untu abundu siagang 
untu ambantui karaenga ambetai musua. 

13 (26:12) 

14 Napassangkaki Uzia anjo tantarana 
siagang pannangkisi, poke, topi baja, 
baju bassi, anrong pana siagang pana, 
kammayatompa batu patte. 

15 Sikamma tucaradena appare sanjata ri 


Yerusalem lebaki appare sanjata akkullea 
nipake ammana siagang ammatte battu 
lalang ri menaraya siagang panyingkulu- 
panyingkuluna kotaya. Masahoroki arenna 
kemae-kemae, siagang sannamo lompona 
koasana lanri nitulungi ri Allataala. 

16 Ri wattunna kassamo Uzia, ajari tampomi, 
siagang iami anjo ajari saba naancuru. 
Nadakkai parentaNa Karaeng Allataalana lanri 
antamaki ri BallaNa Batara untu attunu dupa 
irate ri tampa pakkorobangngang dupaya. 

17 Mingka nipinawangi ri Imang Asarya 
siagang 80 imang maraeng kassaka siagang 
barania ngaseng 

18 untu ampisangkai appanggaukang 
kamma. Nakana kenanga, "Karaeng malabiri! 
Tena nakisiratang attunu dupa untu Batara. 
Anjo kammaya tugasana imang-imang 
jari-jarina Harun, lanri iami kenanga leba 
nitangkasi untu jama-jamang kammaya anjo. 
Kibokoi laloi anne tampa matangkasaka! 
Angngewa maki antu ri Karaeng Allataala, 
siagang tenamo nakianggappa barakkaNa." 

19 Anjo wattua sitabangi Uzia ammenteng 
ri ampina tampa pakkorobangngang dupaya 
ri BallaNa Batara, annagala pattunuang 
dupa. Larroi mae ri anjo imang-imanga, 
siagang tiring niamo garring kodi ammumba 
ri abanna. 

20Sannami tabangkana Azarya siagang 


imang-imang maraenga anciniki anjo 
kammaya, nampa pila nasuromo Uzia 
sollanna nabokoi BallaNa Batara. Akkaro- 
karomi Uzia assulu lanri nihukkummi ri 
Batara. 

21 Sagenna mate Uzia tena lebakai ammolle 
anjo garrinna. Nisalami pammantanganna 
ri sereang balla siagang tenamo nipabiangi 
antama ri BallaNa Batara. Tenamo 
nipassareangi anggaukangi tugasana, 
siagang anana mami niarenga Yotam 
ammarenta ri rayaka salaku wakkelena. 

22 Pau-pau maraengannaya ri passala 
pamarentahanna Karaeng Uzia, lebaki nicata 
ri Nabi Yesaya anana Amos. 

23Ri wattuna mate, nitarawangi Usia ri 
ampina pajerakkanna sikamma karaenga, 
mingka tena nanjoreng kalenna, lanri 
natabana garring kodi. Nampa ana buranena 
niarenga Yotam ansambeangi ajari karaeng. 
2 7 l Wattumna ajari Karaeng Yotam ri 

Yehuda, 25 taung umuruna, siagang 
ammarental ri Yerusalem 16 taung sallona. 
Ammana iamintu Yerusa anana Zadok. 

2 Ningai Yotam ri Batara, sangkamma todong 
manggena. laji bawang katena nattunu dupa 
ri BallaNa Batara, sangkamma nagaukanga 
manggena. Mingka manna nakamma, tuli 
agau dosana rayaka. 

3 | aminne Yotam ambangungi Pakkebu 


Lompo Bageang Warana BallaNa Batara, 
siagang ampakajarreki tembona Yerusalem ri 
daera niarenga Ofel. 

4 Ambangungi kota-kota ri daera 
monconna Yehuda siagang tembo-tembo 
pattahangnganga kammayatompa menara- 
menara niaka ri romanga. 

> Nabunduki nampa nabeta karaeng Amon 
siagang tantarana, nampa napassa tu Amon 
assare pabayara. Tassikali lalang tallun taung 
musti abayara kenanga 3.400 kilogarang 
pera, ruang rupa gandung, massing- massing 
1.000 kilogarang tassirupa. 

Pila ajari jarremi kakoasanna Yotam lanri 
majarrena tappana siagang mannurukinna 
mae ri Karaeng Allataalana. 

7 Kajariang-kajariang maraengamnaya ri 
wattu pamarentahanna Yotam, pabundukang- 
pabundukang nagaukanga siagang 
antekamma akkalana lalang pabundukanga, 
kabusuna niaki nicata lalang ri kitta'Pau- 
pauanna Sikamma Karaeng Israel siagang 
Yehuda." 

8Wattunna ajari Karaeng Yotam, 25 
taung umuruna, siagang 16 taung sallona 
ammarenta ri Yerusalem. 

9 Matemi siagang nitarawang ri Kota 
Daud, nampa ana buranena niarenga Ahas 
ansambeangi ajari karaeng. 

2 9 l Wattunna ajari Karaeng Ahas 20 


taung umuruna, siagang 16 taung 
sallona ammarenta ri Yerusalem. Tena 
naturuki panggaukang bajina Karaeng Daud, 
boena, passangalinna nagaukangi apa tenaya 

Nangai Batara. 

2Sangkammai karaeng Israel panggaukanna 
ri tallasana siagang nasuroi taua appare 
patung Baal tambaga, 

3 nampa attunu dupa ri Kabung Lappara 
Hinom. Balalo ana burane kalenna 
napassareang ajari korobang mae ri 
barhalaya, situru kabiasang jadalana 
tau lebakamo Nabongka Batara battu 
ri parasangang Kanaan ri wattunna 
napantamakki tu Israel anjo parasanganga. 

4 Assare tongi Ahas korobang siagang attunui 
dupa ri tampa-tampa panynyombanga mae 
ri rewataya ri moncong-monconga siagang 
irawanganna poko-poko kayu lompoa. 
3Lanri dorakana Karaeng Ahas, nibalang 
parekammi ri Karaeng Allataalana nibeta 
ri karaeng Siria, lebaka allaling tongi tu 
Yehuda salaku tunitahang mange ri Damsyik. 
Nibalang parekang tongi ri Batara nibeta ri 
Karaeng Pekah anana Remalya battu ri Israel, 
lebaka ambunoi tantara-tantara baranina 
Yehuda 120.000 jaina lalang siallo bawang. 
Nicini-ciniki ri Batara, Allataalana boe-boena 
kenanga kajariang ngaseng anjo sikammaya, 

lanri tenanamo namappilangngeri raya 


Yehuda mae ri Batara. 

6 (28:5) 

7 Ana buranena Ahas, niarenga Maaseya, 
nibunoi ri kalaserenna perwirana Israel 
niarenga Zikhri. Nabuno tongi Zikhri 
pangurusu ballana karaenga niarenga 
Azrikam, kammayatompa nabuno tongi 
bongga kananna karaenga niarenga Elkana. 

8 Manna pole anjo tu Yehuda paranna tonji 
tu Israel, mingka natahangi tu Israel nia 
200.000 jaina tubaine siagang ana-ana, 
nampa nalaling kenanga mange ri Samaria 
napasierang kabusu siagang sanna jaina 
barang- barang nirampasa. 

9 Nia sitau nabiNa Batara niarenga Oded 
ammantang ri kota Samaria. Ri sereang 
wattu ammotereki tantara Israel angngerang 
tunitahang battu ri Yehuda. Battumi Oded 
anruppai kenanga ri wattunna lantama 
kenanga ri kotaya. Nakanamo ri kenanga, 
"Lebami nubeta tu Yehuda lanri larroi Karaeng 
Allataalana boe-boenu mae ri kenanga. 
Mingka Nalangngereki Batara antekamma 
pallanu ambunoi anjo tantara Yehuda. 

10 Na kamma-kamma anne eroki nupajari 
atannu anjo tu Yerusalem siagang tu 
Yehuda. Tenaka nuassengi angkanaya ikau 
doraka ngaseng tommako mae ri Karaeng 
Allataalanu? 

11 pilangngeri! Anne sikamma tunitahanga 


sangnging saribattannu ngaseng. Jari, 
suromi kenanga ammotere. Punna tena, tena 
talarroNa Batara nampa Nahukkungko. " 

12 Nia appa pamimping battu ri Israel, 
ilamintu Azarya anana Yohanam, Berekhya 
anana Mesilemot, Yehizkia anana Salum, 
siagang Amasa anana Hadlai, tena todong 
nasitujui panggaukanna anjo tantara 
ammotereka. 

13 Nakanamo kenanga, "Teako erang- 
erangngi mae anrinni antu sikamma tau 
nitahanga! Ikatte tau dorakamaki mae ri 
Batara, siagang anjo dosa-dosata sangkami 
jaina sagenta siratang nihukkung. Kamma- 
kamma anne eromako pole appanggaukang 
untu poro antambai kadorakanta. " 

14) ari napassareammi sikamma tantaraya 
anjo sikamma tunitahanga siagang barang- 
barang narampasaka mae ri rayaka siagang 
pamimping- pamimpinna kenanga. 

15 Nampa ammenteng nai anjo appaka 
pamimping untu angngurusuki anjo sikamma 
tunitahanga. Napabage-bageammi kenanga 
pakeang nirampasaka mae ri anjo tunitahanga 
ia parallua. Abage tongi kenanga sapatu, 
kanre-kanreang siagang inung-inungang. 
Sikamma tunitahang lokoka niballei minynya 
zaitun. la tena dudua nakullei ajappa 
nipanaiki ri keledaia, nampa nierang kabusu 
anjo tunitahanga mange ri Yerikho, kota 

jala poko-poko koroma, sollanna akkulle 


ammotere kenanga mange ri parasanganna 
ri Yehuda. Lebaki anjo ammoteremi tu Israel 
mange ri Samaria. 

16 Appakkaramulami pole tu Edom 
ambunduki tu Yehuda nampa jai tu Yehuda 
natahang kenanga. Lanri kammana anjo 
appalami bantuang Karaeng Ahas mae 
ri Tiglat-Pileser, karaeng Asyur, sollanna 
akkiring bantuang. 

17(28:16) 

18 |a todong anjo wattua nabattu tu Filistin 
ambunduki kota-kota niaka ri bangkeng bulu 
bageang ilauka siagang ri daera bageang 
timborona Yehuda. Naallemi kenanga 
kota-kota Bet-Semes, Ayalon, Gederot, 
Sokho, Timna, Gomzo, siagang desa-desana, 
nampa ammantang kenanga anjoreng. 

19[ anri nabokoina Ahas karaeng Yehuda 
Batara, siagang tena naparentai rayaka situru 
eroNa Batara, appabattumi kasusaang Batara 
mae ri tu Yehuda. 

20Battui anjo karaeng Asyur teai untu 
lanabantu Ahas, pasangalinna untu ansusai. 

21Naalle tarierona mami Ahas bulaenga 
battu ri BallaNa Batara, battu ri balla 
karaenga, siagang battu ri ballana ngaseng 
sikamma pamimpinna rayaka, nampa 
napassareang mae ri karaeng Asyur. Mingka 
tena tongija matu-matunna anjo passarena. 

22 Lalang ri wattu anjo kasukkaranga, balalo 


pila dorakaji Ahas mae ri Batara. 

23 Nacilakai kalenna siagang rayana lanri 
assarena korobang mae ri rewata-rewatana tu 
Siria lebaka ambetai. Nakana nawa-nawana, 
"Rewata-rewata Siria leba ambantui karaeng- 
karaeng Siria, jari punna assarea korobang 
mae ri anjo rewata-rewataya, barang akkulle 
tonga natulung." 

24 Nampa naalle sikontu pakkakasa niaka 
lalang ri BallaNa Batara naancuru. Nampa 
natongko BallaNa Batara, siagang ambangung 
tampa-tampa pakkorobangngang ri sikontu 
Yerusalem. 

25 Ri tunggala kota siagang desa niaka 
ri Yehuda ambangungi tampa-tampa 
panynyombang mae ri barhalaya untu attunu 
dupa mae ri rewata-rewata bansa maraenga. 
Lanri kammana anjo napakalarromi Batara, 
Allataalana boe-boena. 

26 Pau-pau maraengannaya ri passalana 
pamarentahanna siagang sikontu apa 
nagaukanga Ahas, battu ri pakaramulanna 
sagenna kalabusanna, niaki nicata lalang ri 
kitta "Pau-pauanna Sikamma Karaeng Yehuda 
siagang Israel." 

27 Matemi Ahas, na nitarawang ri Yerusalem; 
mingka tena nanjoreng ri jerana sikamma 
karaenga. Ana buranena niarenga Hizkia 
ansambeangi ajari karaeng. 

29 l Wattunna ajari Karaeng Hizkia, 25 


taung umuruna, siagang ammarentai 
29 taung sallona ri Yerusalem. Ammana 
niarengi Abia anana Zakharia. 

2 Nagaukangi Hizkia panggaukang Nangaia 
Batara sangkamma todong nagaukanga Daud 
boe-boena. 

3Ri bulang sere taung makasere 
ammarentana Hizkia, nasungkei ammotere 
Hizkia sikontu pakkebuna BallaNa Batara 
nampa nasurol taua ampakabajiki. 

4Nasuroi assere sikamma imanga siagang 
tu Lewia ri paranglakkeng bageang rayana 
BallaNa Batara, 

“nampa abicara mae ri kenanga anjoreng. 
Nakana ri kenanga, "Ikau ngaseng tu 
Lewia, musti nutangkasi kalennu untu 
Batara, siagang nutangkasi BallaNa Batara, 
Allataalana boe-boenu. Sikontu apa akkullea 
anramassi anjo ballaka musti nupakabellai. 

6 Boe-boeta tena namajarre tappana mae 
ri Karaeng Allataalata siagang nagaukangi 
kenanga apa tenaya Nangai Karaeng 
Allataala. Tena naJampangi Karaeng Allataala 
siagang pammantanganNa. 

7 Natongkoki kenanga sikamma pakkebuna 
BallaNa Batara nampa nabuno kanjoli- 
kanjolina. Tena nattunu dupa kenanga 
ri BallaNa Batara, siagang tena nassare 
korobang nitunu mae ri Allataala nasombaya 
tu Israel. 

8 Nampa lanri larroNa Batara Nahukkummi tu 


Yehuda siagang Yerusalem. Na ikau nuasseng 
kabusumi antekamma tabangkana kabusu 
siagang mallana kabusu kenanga. 

9 Matemi manggeta ngaseng lalang ri 
pabundukanga, siagang nilalimmi anatta 
siagang bainenta ajari tunitahang. 

10 kKamma-kamma anne erokka appare 
parjanjiang siagang Batara, Allataalana 
Israel, sollanna ammarimo larro mae ri katte. 

11|kau ana-anakku, teako pammukoangi 
pole, nasaba ikau ngasemmi Napile Batara 
untu anynyomba siagang ajari atanNa, 
kammayatompa attunu dupa siagang 
ampimpingi rayaka untu anynyomba." 

12 Sikamma tu Lewi hadereka anjo wattua 
ilamintu: Battu ri palokoang bijanna Kehat: 
Mahat anana Amasai, siagang Yol anana 
Azarya, Battu ri passilokoang bijanna Merari: 
Kish anana Abdi, siagang Azarya anana 
Yehaleleel: Battu ri passilokoang bijanna 
Gerson: Yoah anana Zima, siagang Eden 
anana Yoah, Battu ri passilokoanna Elisafan: 
Simri siagang Yeiel, Battu ri passilokoang 
bijanna Asaf: Zakharia siagang Matanya; 
Battu ri passilokoang bijanna Heman: Yehiel 
siagang Simei; Battu ri passilokoang bijanna 
Yedutun: Semaya siagang Uziel. 

13(29:12) 

14(29:12) 

15 Nampa napassere kenanga tu Lewi 


maraengannaya, nampa natangkasi 
ngaseng kalenna kenanga. Lebaki anjo, 
situru parentana karaenga, antamami 
sikamma imanga ri BallaNa Batara siagang 
appakkaramula natangkasi situru hukkung- 
hukkunNa Batara. Sikontu apa ramasaka 
nierangi assulukang ri parang lakkenna 
BallaNa Batara. Battu anjoreng naerangi tu 
Lewi mange ri Kabung Lappara Kidron ri 
pantaranna kotaya. 

16(29:15) 

17 Anjo jama-jamanga appakkaramulai 
nigaukang ri tanggala sere bulang sere. 

Ri tanggala sagantuju lebami natangkasi 
kenanga sikontu paranglakkeng BallaNa 
Batara sagenna mae ri dallekang. Nampa 
natangkasi pole kenanga anjo bangunanga 
sagantuju allo sallona, sagenna leba 
kabusumo ri tanggala 16 anjo bulanga. 

18 Nampa nalaporo anjo sikamma tu Lewia 
mae ri Karaeng Hizkia angkana, "Lebami 
natangkasi kabusu ikambe BallaNa Batara, 
kammayatompa tampa pakkorobangngang 
nitunua, mejang untu roti nipatalaya, siagang 
sikontu pakkakasana. 

19 | eba tommi naalle ikambe ammotere 
pakkakasa-pakkakasa napakabellaya Karaeng 
Ahas ri wattunna tanaJjampangia Batara 
lalang ammarentana. Leba ngasemmi 
natangkasi ikambe sikontu anjo pakkakasaka 

ammotere untu Batara, siagang kamma- 


kamma anne niaki ri dallekanna tampa 
pakkorobangnganga." 

20Tenamo nammantang attayang sallo 
Karaeng Hizkia, napasseremi pamimping- 
pamimpinna rayaka, nampa alampa siagang 
kenanga mange ri BallaNa Batara. 

21 Angngerangi kenanga untu korobang 
pammopporang dosana kaluargana karaenga 
siagang raya Yehuda siagang untu antangkasi 
BallaNa Batara, iamintu 7 kayu sapi laki, 

7 kayu gimbala laki, 7 kayu ana gimbala, 
siagang 7 kayu bembe. Nasuroi karaenga 
sikamma imang-imang jari-jarina Harun 
ampassareangi anjo olo-oloka irate ri tampa 
pakkorobangnganga untu ajari korobang 
nitunu. 

22 Nisamballemi anjo sapi-sapia nampa 
nipatiri cerana ri imang-imanga mae ri tampa 
pakkorobangnganga. Nampa napakamma 
todong anjo nagaukang kenanga mae ri anjo 
tujua gimbala siagang tujua ana gimbala. 

23 Kalabusanna naallemi kenanga anjo 
sikamma bembea nampa naerang mae 
ri karaenga siagang raya sitabanga 
assambayang anjoreng, nampa massing 
napadongko ngasemmi limanna kenanga ri 
tompo ulunna anjo bembea. 

24 L ebaki anjo, nisamballe ngasemmi anjo 
bembea ri imang-imanga, nampa napatiri 
cerana mae ri tampa pakkorobangngang 

salaku korobang pammopporo dosana 


sikontu rayaka. Nagaukangi kenanga anjo 
gau kammaya lanri lebaki naparentakang 
karaenga sollanna assare taua korobang 
nitunu siagang korobang pammopporo dosa 
untu sikontu raya Israel. 

23 Situru pitunju-pitunju Napassareanga 
Batara mae ri Daud tete ri Nabi Gad, 
anjamaya untu karaenga, siagang tete ri Nabi 
Natan, nasaremi tugasa karaenga sikamma 
tu Lewia untu akkarena kacaping siagang 
gambusu lalang ri BallaNa Batara, 

29sangkamma napakea Daud. 
Kammayatompa nasare tongi tugasa 
imanga anjoreng untu appasara tarompe. 

27 Assaremi tanra Hizkia sollanna 
nipakaramulamo anjo upacara assarea 
korobang. Lalang nipassareanna anjo 
korobanga, appakkaramulami taua akkelong 
kelong pammuji mae ri Batara, siagang 
sikamma pakarena musika napasarami 
tarompena siagang pakkakasa musi 
maraengannaya. 

28 Sujumi Karaeng Hizkia siagang sikontu 
tau niaka anjoreng anynyomba ri Batara, 
nampa sikamma pakelonga akkelong tommi, 
kammayatompa sikamma pakarena musika 
napasara ngaseng tommi musina, sagenna 
labusu ngaseng anjo korobanga nakanre 
pepe. 

29(29:28) 

30 karaenga siagang pamimping- pamimpinna 
rayaka nasuroi akkelong tu Lewia untu 
angkelongangi kelong- kelong lebaka napare 
Daud siagang Nabi Asaf. Rannu kabusumi 
pamaina sikontu taua nampa akkulantu 
siagang anynyomba ri Allataala. 

3! Lebaki anjo nakanamo Hizkia, "Lanri 
kamma-kamma anne leba kabusu mako 
nitangkasi untu Batara, jari salaku tanra 
sukkurunu, musti angngerangko korobang 
mae ri BallaNa Batara." Nampa sikontu 
tau hadereka anjoreng massing naerammi 
anjo passarea, balalo nia todong battu ri 
ero kalenna tonji nangngerang olo-olo untu 
nipassareang salaku korobang nitunu. 

3? Angngerangi kenanga 70 sapi laki, 100 
gimbala, siagang 200 ana gimbala, nampa 
napassareang untu ajari korobang nitunu 
mae ri Batara. 

33 Angngerang tongi kenanga 600 sapi laki 
siagang 3.000 gimbala untu nipassareang 
siagang nikanre assama-sama siagang 
sikontu tau hadereka. 

34 | mang-imang lebaka nitangkasi sikedeji 
tau untu ampasuluki kukkuluna sikontu anjo 
olo-oloka. Lanri kammana anjo nibantumi 
kenanga ri tu Lewi, iamintu tu Lewi majarreka 
annagala ri paratorang katangkasanga. 
Ambantumi kenanga sagenna angganna 
narapi pagannana imang lebaka antangkasi 
kalenna. 

35 Pantaranganna korobang nitunua, assare 


tongi sikamma imanga iamintu janna battua 
ri olo-olo korobang sukkuru nikanrea ri 
rayaka. Assare tongi kenanga anggoro na 
napatiri napasiagang anjo korobang nitunua. 
Kammami anjo, nanigaukammo ammotere 
panynyombanga ri BallaNa Batara. 

36 Sannammi pamaina Karaeng Hizkia 
siagang rayaka lanri lalang wattu 
sinampekang lebami nibantu kenanga ri 
Allataala untu anggaukang kabusuki anjo 
sikammaya. 

30 1 Anjo wattua tenapa nisuarri Allo 
Lompo Paskaya punna narapi 
wattunna ri bulang sere, lanri sikede duduiji 

imang lebaka antangkasi kalenna siagang 
tenapa najai tau assere ri Yerusalem. Lanri 
kammana anjo situjumi Karaeng Hizkia 
siagang pagawe-pagawena kammayatompa 
panduduka ri Yerusalem untu ansuarri anjo 
Allo Lompo Paskaya ri bulang ruana. Sannang 
kabusuki pamaina kenanga mae ri anjo 
rancanaya. Nampa akkirimmi sura karaenga 
mae ri sikontu tu Israel siagang tu Yehuda, 
kammayatompa mae ri tu Efraim siagang tu 
Manasye. Sikontu bansa Israel battua ri daera 
suku Dan bageang wara sagenna mange 

ri Bersyeba ri bageang timboro, niundang 
kabusu tongi mange ri BallaNa Batara 

untu ansuarri Allo Lompo Paskaya siagang 
untu ampakalabiriki Karaeng Allataalana 

Israel, situru apa lebaka nipattantu lalang 


ri hukkung-hukkung lebaka napassareang 
Musa. Tena lebakapi nisuarri kamma anjo Allo 
Lompo Paskaya. 

2(30:1) 

3 (30:1) 

4(30:1) 

> (30:1) 

6|anri parentana karaenga siagang 
pagawe-pagawena nikirimmi alampa 
sikamma tunisuroa mange ri sikontu daera 
Yehuda siagang Israel untu angngerangi anjo 
suraka. Kammami anne bonena anjo suraka, 
"Kupabattui mae ri sikontu raya Israel! Leba 
kabusu mako talappasa battu ri kakoasanna 
tu Asyur. Kamma-kamma anne siratang 
mako ammotere anynyomba mae ri Batara, 
Allataala nisombaya ri Abraham, Ishak, 
siagang Yakub, sollanna ammotere todong 
untu antulungko. 

7 Teako sangkammai boe-boenu siagang 
tu Israel maraenga tenaya namajarre 
tappana mae ri Karaeng Allataalana kenanga. 
Nucinimi kalennu antekamma battalana 
hukkungang Napabattua Karaeng Allataala 
mae ri kenanga. 

8Teako kapala batui sangkamma kenanga, 
mingka mannurukiko ri Batara. Battu mako 
mae ri Yerusalem, ri Ballana Batara lebakamo 
Natangkasi Karaeng Allataalanu untu KalenNa 
sagenna satunggu-tungguna. Mae mako 

nakianynyomba mae ri la sollanna ammari 


larro mae ri kau. 

9 Punna ammoterekko mange anynyomba 
ri Batara, anjo tau lebaka allalingi bija 
pammanakannu salaku tunitahang, 
lamangngamaseangi siagang lanapabiangi 
kenanga ammotere mae anrinni ri 
parasanganta. Anjo Karaeng Allataalanu, lami 
Allataala mabaji siagang Mangngamaseangi: 
laNatarimako punna ammoterekko mae ri 
KalenNa." 

10Ri wattunna alampa anjo sikamma 
tunisuroa battu ri sereang kota mae ri 
kota maraengannaya ri daera suku Efraim 
siagang Manasye sagenna wara ri daerana 
suku Zebulon, nikakkali siagang nihina-hinai 
kenanga. 

11 Mingka, nia todong tau battu ri suku 
Asyer, Manasye, siagang Zebulon ero alampa 
mange ri Yerusalem. 

12 Manna ri Yehuda Napagio tonji Allataala 
siagang Napajulu ati rayaka untu attojeng- 
tojeng mannuruki ri eroNa Allataala, sagenna 
naturuki parentana karaenga siagang 
pagawe-pagawena. 

13Ri bulang ruana jaimi raya assere ri 
Yerusalem untu ansuarri Allo Lompo Roti 
Tenaya Nammake Pagambang. 

14 Sikontu tampa pakkorobangngang niaka 
ri Yerusalem lebaka nipake untu assare 
korobang siagang attunu dupa mae ri 

nipela antama ri Kabung Kidron. 

15 Ri tanggala 14 anjo bulanga ammolommi 
kenanga gimbala untu nipassareang salaku 
korobang Paska. Sikamma imanga siagang 
tu Lewi ramasaka ija, ajari siri-sirimi. Jari 
natangkasimi kenanga kalenna, sagenna 
akkullemo kenanga assare korobang nitunu ri 
BallaNa Batara. 

16 Massing mangemi kenanga ri tampana ri 
BallaNa Batara, situru katantuang- katantuang 
niaka tattulisi lalang ri Kitta Hukkung- 
hukkung napassareanga Musa. Cerana anjo 
olo-oloka napassareangi tu Lewi mae ri 
sikamma imanga, nampa napatiri kenanga 
mae ri tampa pakkorobangnganga. 

1/ jai battu ri sikontu anjo tau hadereka 
anjoreng tenapa natangkasi kalenna, sagenna 
tenapa nakkulle kenanga ammolong gimbala 
untu korobang Paska. Lanri kammana anjo 
tu Lewi mami ampolongangi kenanga anjo 
gimbalana, nampa napassareang ri Batara. 

18 pantaranganna anjo, jai tongi tau battu ri 
Efraim, Manasye, Isakhar, siagang Zebulon 
na tenapa natangkasi labi rioloi kalenna 
kenanga. Jari, tenapa nasiratang kenanga 
amminawang ansuarri anjo Allo Paskaya. 
Lanri kammana anjo napappala doangammi 
Karaeng Hizkia kenanga angkana, 

19 "O Batara, Allataala nasombaya boe- 
boena ikambe, dasi-dasi nalanri kabajikang 

niaka attojeng-tojeng nyawana anynyomba 
mae ri Katte, manna pole natasiratanga 
kenanga lanri tenanapa natangkasi kalenna. " 

20 Napilangngerimi Batara anjo pappala 
doanna Hizkia. Napammopporammi anjo 
taua, siagang tenamo Nahukkungi kenanga. 

2l Tuju alloi sallona, sanna rannuna 
ngaseng nyawana taua assere ri Yerusalem 
anggaukangi anjo upacara passua-suarrang 
Allo Lompo Roti Tenaya Nammake 
Pagambang. Tunggala alloi tu Lewi siagang 
sikamma imanga mammuyji- mujia tojeng mae 
ri Batara. 

22 Teai sipato caradena anjo tu Lewia 
ampimpingi anjo panynyombanga mae ri 
Batara, sagenna nipalece kenanga ri Hizkia. 
Lebaki tuju allo sallona kenanga angkasiaki 
kanre-kanreang battua ri anjo passua- 
suarranga kammayatompa ampassareangi 
korobanga untu appala sukkuru mae ri 
Batara, Allataalana boe-boena kenanga, 

23 natappukimi kenanga untu ansambungi 
pole anjo passua-suarranga 7 allo pole 
sallona. Jari natambaimi pole nagaukang 
kenanga anjo passua-suarranga, narannu 
ngaseng nyawana. 

24 Anynyumbammi Karaeng Hizkia 1.000 
sapi laki siagang 7.000 gimbala. Pagawe- 
pagawena Hizkia assare todong sumbangang 
1.000 sapi laki siagang 10.000 gimbala. 

rayaka untu nipolong nampa nikanre. Sanna 
jaina imang antangkasi kalenna. 

2> Sikontu raya Yehuda, imang-imanga, 
tu Lewi, sikamma tau battu waraka, 
kammayatompa bansa maraeng niakamo 
ammantang tuli ri Israel siagang ri Yehuda, 
matene kabusuki nasaring nyawana. 

26 Sanna suarana kota Yerusalem, lanri 
bakuna jammang ammarentana Salomo 
anana Daud, tena lebakai kajariang anjo gau 
kammaya. 

27|]mang-imanga siagang tu Lewi 
napappalakangi barakka rayaka ri Batara, 
nampa Napilangngerimo Allataala battu ri 
pammantanganNa ri suruga anjo pappala 
doanna kenanga na Natarima. 

3 1 l Lebaki nagaukang kenanga anjo 

passua-suarranga, alampami sikontu 
rayaka mange ri sikontu kota Yehuda, 
nampa naancuru patung-patunna barhalaya, 
naruntung sikontu patung-patung lebaka 
nibangung untu Dewi Asyera, siagang 
naputta tampa-tampa pakkorobangnganga 
siagang tampa-tampa panynyombanga mae 
ri barhalaya. Kamma tomminjo nagaukang 
kenanga ri tampa-tampa maraenga ri Yehuda 
siagang ri daera-daera Benyamin, Efraim, 
siagang Manasye. Lebaki anjo massing 
ammotere ngasemmi kenanga mange ri 
massing kamponna. 

sikamma imanga siagang tu Lewia situru 
pambageang tugasana kenanga. Anjo 
tugasa-tugasana massing kenanga iamintu: 
assare korobang nitunu siagang korobang 
pappasiama, allayani upacara panynyombang 
ri BallaNa Batara, kammayatompa mammyji 
siagang appala sukkuru mae ri Batara lalang 
ri arupa-rupaya tampa ri BallaNa Batara. 

3 Battu ri olo-olo piara kalenna karaenga, 
assaremi karaenga sumbangang 
niparalluanga untu korobang baribasa 
karuenga siagang korobang nipassareanga 
ri allo Pammari-marianga, ri Allo Lompo 
Bulang Berua, siagang ri allo-allo lompo 
maraengannaya, kammayami lebaka 
nipattantu lalang ri hukkung-hukkunNa 
Batara. 

4Pantaranganna anjo nasuroi karaenga 
pandudu Yerusalem angngerang passare 
lebaka nipattantu untu sikamma imanga 
siagang tu Lewia, sollanna akkulle kenanga 
amparhatikang tojeng-tojengi siagang 
ampassareangi sikontu wattunna untu 
allayani ri BallaNa Batara sangkamma niaka 
tattulisi lalang ri hukkung-hukkunNa Batara. 

3Lebaki nipalabang nipabattu anjo 
parentaya, massing angngerammi tu Israel 
mange ri BallaNa Batara passarena kenanga 
lamintu massing wassele bungasa nagappaya 
kenanga, kammayami anggoro, tarigu, 

lamung-lamung maraengannaya. Angngerang 
tommi kenanga passare bage sampulona 
battu ri pabarang-baranganna kenanga. 

6 Sikontu tau niaka ammantang ri kota-kota 
Yehuda angngerangi passare battu ri 
bage sampulona olo-olo sapina siagang 
gimbalana kenanga, kammayatompa siapa 
are jaina passare maraengannaya, nampa 
napassareang kabusu anjo mae ri Karaeng 
Allataalana kenanga. 

7 Appakkaramulami battu anjo passare 
kammaya ri bulang tallu, siagang pila 
katambang sagenna bulang tuju. 

8 Nacinina Karaeng Hizkia siagang pagawe- 
pagawena anjo sumbangang kammaya jaina, 
napakalabirimi Batara siagang napalecemi 
raya Israel, ummaNa. 

P Ri wattunna sipabicara karaenga siagang 
sikamma imanga kammayatompa tu Lewia, ri 
passalana anjo passarea, 

10 nakanamo Imang Lompoa iamintu Azarya 
jari-Jarina Zadok, "Bakuna naerang rayaka 
anjo passarena ngaseng mange ri BallaNa 
Batara, tenamo nakakurangang ikambe ri 
kanre-kanreang: balalo kalabiammi ikambe, 
sagenna tuli jaina parsadiaang kanre- 
kanreanna ikambe. Yangasenna anjo akkullei 
natarima ikambe lanri Nabarakkakinna Batara 
UmmaNa." 

kenanga gudang-gudang ri sari BallaNa 
Batara, 

12 hampa naboli anjo sikontu passarea 
siagang passare bage sampuloa battu ri 
pabarang-baranganna rayaka lalang ri 
anjo gudang-gudanga. Nia sitau tu Lewi 
niarenga Konanya nisare tugasa untu 
pangawasa, siagang andina niarenga Simei 
ajari pambantuna. 

13 Nia sampulo tu Lewi maraengang 
napimping kenanga untu anggaukangi 
tugasana, iamintu: Yehiel, Azazya, Nahat, 
Asael, Yerimot, Yozabad, Eliel, Yismakhya, 
Mahat, siagang Benanya. Nipattantu 
ngasemmi anjo jama-jamang kammaya 
situru pitunju napassareanga Karaeng Hizkia 
siagang Imang Lompo Azarya. 

14 Kore anana Yimna, tu Lewi, ajari kapala 
pangawala ri Pakkebu Lompo Timborona 
BallaNa Batara, nisarei tugasa untu antarimai 
passare-passare nipassareanga mae ri 
Batara, nampa nabage-bage. 

15 Ri kota-kota maraeng napammantangia 
imang-imanga, nibantui Kore ri tu Lewi 
maraengannaya, lamintu: Eden, Minyamin, 
Yesua, Semaya, Amarya, siagang Sekhanya. 
Anjo kanre-kanreanga nipasangkamma- 
kammai bagena mae ri paranna suku Lewi, 
baji natau toa kammayatompa tau rungka 
situru massing tugasana kenanga. 

narateanganna, alebasaka anggappa tugasa 
allo-allo ri BallaNa Batara, massing nisare 
tongi tawana situru tugasana siagang situru 
reguna. 

17 Nicata kabusumi arenna sikamma imanga 
situru passilokoang bijanna, siagang tu Lewi 
umuru 20 taung narateanganna nicataki 
situru tugasana siagang reguna. 

18 Nicata kabusuki arenna kenanga siagang 
anana na bainenna, sikamma tau niaka 
naballaki lalang ri ruma tanggana, nasaba 
musti tuli sadiai kenanga untu kere- kerewattu 
anggaukangi tugasa-tugasa matangkasana 
kenanga mae ri Batara. 

19Ri allana anjo imang-imang niaka 
ammantang ri kota- kota lebaka nipattantu 
untu ajari pammantanganna Jari-jarina 
Harun, yareka ri parang-parang niaka ri 
tammulilina anjo kotaya, nia nijojo untu 
tugasa ampabage-bageangi kanre- kanreanga 
mae ri sikontu burane niaka lalang ri kaluarga 
imanga, siagang mae ri sikamma tau niaka 
nicata arenna lalang ri suku Lewi. 

20Ri sikontu Yehuda, napajappai 
Karaeng Hizkia kaadelanga, lambusuki ri 
panggaukanna, siagang napakasannangi 
pamaiNa Karaeng Allataalana. 

21 Ajari jama-jamamna, lanri sikontu apa 
nagaukanga untu BallaNa Batara yareka 
untu anturuki hukkung-hukkunNa Batara, 

sikamma gau pammatei majarrena 
tappana mae ri Batara, battumi karaeng Asyur 
niarenga Sanherib ambunduki tu Yehuda. 
Nakurungi kota-kota niaka pattahanganna 
siagang naparentakangi pasukanna sollanna 
naalle anjo kota-kotaya. 

2 Ri wattunna naasseng Hizkia angkanaya 
eroki Sanherib ambunduki Yerusalem, 

3 natappukimi siagang pagawe-pagawena 
siagang perwira- perwirana untu antongkoki 
tampa-tampa pammantangngang jene 
niaka ri pantaranna kotaya, sollanna tena 
nanggappa jene tu Asyur punna battu 
kenanga mange ri ampina Yerusalem. Sanna 
jaina tu nipajama untu antongko kabusuki 
sikontu timbuseng jene assolong assuluka ri 
pantaranna kotaya. 

4(32:3) 

“Nampa nakassakki karaenga 
pattahanganna kotaya:, napakabajiki 
tembona, appaentengi menara-menara 
irateanna siagang ambangungi tembo 
maraeng pantarang. Pantaranganna anjo 
napakabaji tongi pattahangngang nibangunga 
irate ri butta pannambunganga ri bageang 
rayana kota sallona Yerusalem. Assuro pare 
tongi sanna jaina poke siagang pannangkisi. 

ampimpingi sikontu tu burane niaka lalang 
ri kotaya, nampa nasuroi kenanga assere ri 
parang dallekanna pakkebu lompona kotaya. 
Nampa nakana ri kenanga, 

7"Sabarakko siagang pakajarreki tappanu: 
teako mallakki mae ri karaeng Asyur yareka 
mae ri pasukanna. Labi kassakangngangki 
ikatte na anjo kenanga. 

8|a kenanga kagassingang rupatau napake, 
mingka ikatte nia Karaeng Allataalata untu 
ambantuki siagang labunduka untu ikatte." 
Nalangngerena kana-kananna karaenna 
kenanga, ajari baranimi rayaka. 

9 Nia siapa are sallona, ri wattunna nia 
ija Sanherib siagang pasukanna ri Lakhis, 
akkirimmi tunisuro mange ri Hizkia siagang 
rayana iamintu tu Yehuda niaka ri Yerusalem, 
untu ampabattui pasang kammana anne, 

10 "| nakke Sanherib karaeng Asyur, 
ero akkutanang angkana apa sabana 
nubarani kamma ammantang ri Yerusalem 
takkurungamo kamma- kamma anne. 

11 Apaka nakana Hizkia angkanaya 
laNalappassangko Karaeng Allataalanu battu 
ri kakoasangku? Teako tappakki nasaba 
poro naballe-balleinuji antu. Lanabalang 
parekangko antu mate cipuru siagang mate 
turere. 

12|a KalenNa angngancuruki tampa-tampa 
panynyombanga siagang tampa-tampa 

nasuro tu Yehuda siagang tu Yerusalem untu 
anynyomba siagang attunu dupa ri sere 
bawang tampa pakkorobangngang. 

13 Apaka tanuassengai apa lebaka 
kugaukang siagang nagaukang boe-boeku 
mae ri bansa-bansa maraenga? Tena 
lebakai rewata-rewatana bansa maraenga 
allappasangi bansana battu ri kakoasanna 
karaeng Asyur. 

“Inai battu ri kenanga leba anggaukangi 
anjo kammaya? Tena olona lakkulle rewatanu 
ampasalamakko! 

15 Teako lappassangi karaennu amballe- 
balleiko siagang ampadongo- dongokko! Teako 
tappaki mae ri ia. Nasaba manna kemae tena 
lebakai nia rewatana serea bansa akkulle 
ampasalamaki bansana battu ri kakoasanna 
karaeng Asyur. Mattantuna anjo rewatanu 
tena todong nakkulle allappassangko! " 

19 jai iji kana-kana maraenga napabattu anjo 
tunisurona karaeng Asyur untu ampakatunai 
Karaeng Allataala siagang Hizkia, anjo atanNa 
Batara. 

17 Annulisi tongi sura karaeng Asyur, 
angngewaya ri Batara, Allataala nasombaya 
tu Israel. Kammami anne bonena anjo 
suraka, "Rewata-rewatana bansa maraenga 
takkulleai allappassangi bansana battu ri 
kakoasangku, kammatommi anjo rewatana 

battu ri kakoasangku. " 

18 Ammarrang-marrangi anjo sikamma 
tunasuroa karaeng Asyur ampabattui anjo 
pasanga lalang bicara tu Ibrani, untu 
ampakamallaki siagang untu allammai 
sumangana tu Yerusalem niaka irate ri 
tompona tembo kotaya, sollanna akkulle 
naalle gampang kenanga anjo kotaya. 

19 Lalang bicaranna kenanga 
napasangkammai anjo Allataala nisombaya ri 
Yerusalem siagang rewata-rewatana bansa 
maraenga, iamintu patung-patung bate 
parena rupataua. 

20] ari appala doammi Karaeng Hizkia 
siagang Nabi Yesaya anana Amos. Akkiomi 
kenanga appala tulung mae ri Allataala. 

21 Nampa akkirimmo malaeka Batara untu 
ambunoi anjo sikamma tantarana siagang 
perwira-perwirana tu Asyur. Teaimi sipato 
siri-sirina karaeng Asyur ammotere mange ri 
parasanganna. Ri sereang allo, ri wattunna 
sitabang nia lalang ri balla rewatana, niamo 
siapa are tau battu ri ana bua kalenna 
ambunoi siagang padang. 

22 Kkammami anjo batena Batara 
allappassangi Hizkia siagang panduduna 
Yerusalem battu ri kakoasanna Sanherib 
karaeng Asyur, kammayatompa battu ri 
musu-musunna maraenga. Nisaremi kenanga 
ri Batara kasannangngang ri katallassanna 

bansa- bansa singngampina kenanga. 

23 | aimi tau battu mange ri Yerusalem untu 
angngerang passare mae ri Batara siagang 
hadia-hadia untu Hizkia; sagenna bakuna 
anjo wattua nikangngalikammi ri sikontu 
bansaya. 

24 Anjo wattua tuguru garringi Karaeng 
Hizkia. Pammate sannana anjo garrinna 
sagenna abiring dudumi mate. Appala 
doammi ri Batara; nampa nisaremo pammatei 
ri Batara angkanaya lammollei ri garrinna. 

25 Mingka lanri tampona, tenamo nappala 
sukkuru mae ri anjo pannulunNa Batara. Lanri 
kammana anjo larromi Batara ri tu Yehuda 
siagang ri tu Yerusalem. 

26 Mingka kalebakkanna napakatunami 
kalenna Hizkia siagang tu Yerusalem; 
jari lalang attallasana ija Hizkia, tenapa 
nanipabattui anjo hukkunganga. 

27 Ajarimi Karaeng Hizkia sanna 
kalumanynyanna, siagang nipakalompoi ri 
sikontuna taua. Apparemi kamara- kamara 
untu pammolikang barang-baranna, iamintu: 
bulaeng, pera, batu-batu paramata, rampa- 
rampa, pannangkisi, siagang barang-barang 
maraengannaya. 

28 Nia todong gudang-gudanna untu 
pammolikang wassele lamung-lamunna 
kammayami: gandung, anggoro, siagang 
minynya Zaitun; kammayatompa nia todong 

sapi-sapi siagang gimbalana sannaka jaina. 

29 Pantaranganna anjo ambangung tongi 
jai kota. Anjo kakalumanynyangngang 
Napassareanga Allataala mae ri ia allabi-labi. 

30 | aminne Karaeng Hizkia ampapparekangi 
kollang jene assolonga battu ri timbuseng 
jeneka ri Gihon, nampa napasolong Jeneka 
battu ri solongang niaka irawanganna buttaya 
antama ri kota Yerusalem. Nanjari kabusu 
anjo apa najamaya Hizkia. 

31 Sjagang ri wattunna battu sikamma 
tunisuroa battu ri Babel untu 
ampakkutanangngangi antekamma 
batena appakalannasa nammolle ri garrinna, 
nilappassammi Hizkia ri Batara untu agau ri 
erona, lanri erona nisori pamaina. 

32 pau-pau maraengannaya ri passalana 
Karaeng Hizkia, siagang antekamma 
pangngamaseanna ri Batara, niaki nicata 
lalang ri kitta Wahyu battu ri Allataala mae ri 
Nabi Yesaya Anana Amos, siagang lalang ri 
kitta Pau-pauanna Sikamma Karaeng Yehuda 
Siagang Karaeng Israel. 

33 Matemi Hizkia, nampa nitarawang ri butta 
pangngambikang niaka ri pajerakkanna 
sikamma karaenga. Nipakalompoi ri sikontu 
raya Yehuda siagang Yerusalem ri wattunna 
mate. Nampa anana niarenga Manasye 
ansambeangi ajari karaeng. 

Yehuda, umuruna 12 taung, siagang 
ammarental 55 taung sallona ri Yerusalem. 

2 Agau dosai mae ri Batara sangkamma 
kajadallang nagaukanga bansa-bansa lebaka 
Nabongka Batara assulu battu ri butta Kanaan 
ri wattunna napantamakki tu Israel anjo 
parasanganga. 

3 Sikamma tampa-tampa panynyombang 
barhala lebaka naputta Hizkia, manggena, 
nabangungi ammotere. Ambangungi tampa- 
tampa pakkorobangngang untu anynyomba 
ri Baal, siagang appareki patung-patung 
Dewi Asyera, kammayatompa anynyombai ri 
bintoeng- bintoenga. 

4 Napaui Batara angkanaya anjo Yerusalem 
lajari tampa panynyombang mae ri KalenNa 
sagenna satunggu-tungguna, mingka 
anjoreng, ri BallaNa Batara, ambangummi 
Manasye tampa-tampa pakkorobangngang 
mae ri rewata-rewataya. 

> Anjoreng ri ruaya paranglakkeng 
BallaNa Batara ambangungi tampa-tampa 
pakkorobangngang untu anynyomba mae ri 
bintoeng-bintoenga. 

6 Ana-ana kalenna napassareang nipajari 
korobang nitunu ri Kabung Lappara Hinom. 
Nagaukang tongi jama-jamang sanroa, 
pacinika, pangngissenganga, siagang 
appalaki pangngunju mae ri roh-roh 

Batara, sagenna napakalarromo Batara. 

7 Naboliki patung barhalaya lalang ri 
BallaNa Batara, padahala lebami angkana 
Allataala mae ri Daud siagang Salomo anana, 
angkanaya, "Anne BallakKu ri Yerusalem, 
lebaka Kupile, battu ri allana sampuloa anrua 
daera ri Israel, lebami Kupattantu ajari tampa 
panynyombang mae ri KalengKu sagenna 
satunggu-tungguhna. 

8Punna naturuki umma Israel sikontu 
parentaKu siagang hukkung-hukkung 
napassareanga Musa atangKu mae ri 
kenanga, tena nalaKulappassang kenanga 
nibongka assulu battu ri parasangang lebaka 
Kupassareang mae ri kenanga." 

9 Naerangi Manasye raya Yehuda mange ri 
panggaukang dosaya, labi jadallangnganga 
nadosa nagaukanga bansa-bansa lebaka 
Nabongka assulu Batara battu ri Kanaan ri 
wattunna napantamakki ummaNa Batara anjo 
parasanganga. 

10 Nipakaingaki Manasye siagang rayana 
ri Batara mingka taerokai kenanga 
mappilangngeri. 

11] anri kammana anjo Napabattumi Batara 
sikamma panglima tantarana Asyur untu 
ambunduki tu Yehuda. Nijakkalami Manasye 
siagang pakkai, nampa nisikko siagang 
nierang mange ri Babel. 

napakatunami kalenna ri dallekanNa Karaeng 
Allataalana, nampa appala doang appala 
pannulung. 

13 Naturukiammi Allataala pappalana 
Manasye siagang nipoterammi mange 
ri Yerusalem untu ammarenta poleang. 
Passala anjo kajarianga ajari tappami 
Manasye angkanaya laminjo Batara, Allataala 
matojenga. 

14 Nampa napakatinggi Manasye tembo 
pantaranga ri bageang rayana Kota Daud. 
Napakaramulai ri sereang tampa ri kabung 
rampina timbuseng jeneka ri Gihon nampa 
tulusu wara sagenna Pakkebu Lompo Juku 
siagang bageang kota niarenga Ofel. Ri 
tunggala kota niaka pattahanganna ri Yehuda, 
nia todong naboli sitau panglima tantara. 

15 Napakabellai sikamma patung-patung 
rewata bansa maraenga siagang sikamma 
barhala lebaka niboli lalang ri BallaNa 
Batara. Nabongkaraki tampa-tampa 
pakkorobangngang mae ri barhalaya niaka 
ri bontona BallaNa Batara, siagang ri 
tampa-tampa maraengannaya ri Yerusalem. 
Kabusuna anjo naerangi assulu nampa 
napela. 

19Nampa napakabaji tampa 
pakkorobangngang panynyombanga 
mae ri Batara, nampa assare anjoreng 
korobang pappasiama siagang korobang 

sukkuru. Sikontu tu Yehuda nasuro kabusuki 


anynyomba mae ri Karaeng Allataalana Israel. 

17 Assare iji rayaka korobang ri tampa-tampa 
panynyombang maraenga, mingka anjo 
passarea untu mae ri Batara. 

18 pau-pau maraengannaya ri passala 
pamarentahanna Manasye siagang ri 
passala pappala doanna mae ri Allataala, 
kammayatompa pasang-pasang Napabattua 
Allataala mae ri ia tete ri nabia siagang lalang 
arenNa Batara, Allataalana Israel, kabusuna 
niaki nicata lalang ri kitta Pau-pauanna 
Sikamma Karaeng Israel. 

19 Lalang ri kitta Pau-pauanna Nabi-nabia nia 
tongi nicata pappala doanna Manasye siagang 
papialinNa Allataala mae ri anjo pappalana, 
kammayatompa carita ri passalana dosa-dosa 
nagaukanga lalang tenanapa natoba, 
tampa-tampa panynyombang barhala siagang 
patung-patung Dewi Asyera napareka, 
siagang barhala-barhala nasombaya. 

20 Matemi Manasye nampa nitarawang ri 
balla karaenga. Nampa anana niarenga Amon 
ansambeangi ajari karaeng. 

21Wattunna ajari Karaeng Amon ri Yehuda, 
22 taung umuruna, siagang ruan taungi 
sallona ammarenta ri Yerusalem. 

22 Sangkamma todong manggena, ia doraka 
tongi mae ri Batara. Anynyombai mae ri 
barhala-barhala nasombaya manggena 

barhala-barhalaya. 

23 Mingka tena nasangkamma manggena 
anne Amon, lanri tena naero ampakatunai 
kalenna siagang taerokai ammotere mae ri 
Batara: balalo labi lompoangngangi dosana 
na dosana manggena. 

24 Pagawe-pagawena Amon assikongkoloki 
angngewai Karaeng Amon nampa nabuno 
lalang ri balla karaenga. 

23 Mingka nibuno tongi ri raya Yehuda anjo 
sikamma tau ambunoai Karaeng Amon; 
nampa naangka kenanga anana Amon 
niarenga Yosia ajari karaeng. 

34 1 Nampami 8 taung umuruna Yosia 

ri wattunna ajari karaeng ri Yehuda, 
siagang ammarentai 31 taung sallona ri 
Yerusalem. 

2 Nagaukangi apa Nangaia Batara; naturuki 
panggaukanna Karaeng Daud boe-boena, 
siagang naturuki sikontu hukkung-hukkunNa 
Allataala. 

3 Narapinamo 8 taung sallona ammarenta, ri 
umuru rungka dudua iji, appakkaramulami 
Yosia anynyomba mae ri Allataala nasombaya 
Karaeng Daud boe-boena. Narapiki patang 
taung ribokoanganna, appakkaramulami 
naancuru tampa-tampa panynyombang 
barhalaya, patung-patung Dewi Asyera, 
siagang barhala-barhala maraengannaya. 

4 Anjo patung-patunga siagang barhala- 
barhalaya niancuruki sagenna lica ri ana 
buana Karaeng Yosia, nampa napakioro 
limbubuna irate ri Jerana tau assarea 
korobang mae ri anjo barhala-barhalaya. 
Tampa-tampa pakkorobangnganna Baal 
siagang tampa-tampa pakkorobangngang 
dupa niaka anjoreng narumbang kabusuki 
kenanga. 

> Nampa natunu Yosia irate ri anjo tampa 
pakkorobangnganga buku-bukunna imang- 
imang allayania ri anjo barhala-barhalaya. 
Lanri kammana anjo natangkasimi tu 
Yehuda siagang tu Yerusalem sagenna ajari 
siratammo ammotere anynyomba mae ri 
Batara. 

6 Kamma tomminjo nagaukang ri kota-kota 
siagang daera-daera lebaka ancuru ri daera 
Manasye, Efraim, siagang Simeon, sagenna 
Naftali ri bageang wara. 

7Sikontu tampa-tampa pakkorobangngang 
siagang patung-patung Dewi Asyera ri 
sikontu Kakaraengang Bageang Waraka 
nirumbang ngasengji ri Yosia, nampa 
naancuru kabusu patung-patunna siagang 
tampa-tampa pakkorobangngang dupaya. 
Nampa ammotere Yosia mange ri Yerusalem. 

8Ri taung makasampulo assagantuju 
ammarentana Yosia, lebami nabarrasa 
sagenna tangkasa panynyombang barhalaya 
battu ri BallaNa Batara siagang sikontu 

ampakabajiki BallaNa Karaeng Allataala. 
Anjo tau tallua iamintu: Safan anana Azalya, 
Maaseya guburnur Yerusalem, siagang Yoah 
anana Yoahas kalaserenna pagawe tinggia. 

9 Sikamma tu Lewi ajagaya ri Pakkebu 
BallaNa Batara, napassareangi mae ri Imang 
Lompo Hilkia sikamma doe lebaka napassere 
kenanga. Anjo doeka iamintu doe battu ri 
Efraim siagang Manasye, kammayatompa doe 
battu ri raya maraengannaya ri Kakaraengang 
Bageang Waraka, siagang battu ri raya 
Yehuda, Benyamin siagang Yerusalem. 

10 Nampa nipassareang anjo doeka ri 
Imang Lompo Hilkia mae ri anjo tau tallua 
lebaka nisare tugasa untu angngawasi 
pappakabajikianna anjo BallaNa Batara. 
Nampa pole napassareang kenanga anjo 
doeka mae 

liri tukang kayua siagang tukang 
bangunanga untu ammalli batu siagang 
kayu untu ampakabajiki bageang panrana 
anjo bangunanga lanri tanijampangial ri 
karaeng-karaeng Yehuda. 

12 Anjo sikamma tau ampakabajikai 
anjo bangunanga sangnging tau lambusu 
tojeng-tojeng. Nipimpingi kenanga ri appa 
tu Lewi, iamintu: Yahat siagang Obaja 
battu ri passilokoang bijanna Merari, 
kammayatompa Zakharia siagang Mesulam 

tu Lewi, caradeka ngaseng akkarena musi, 

13 nisarei tugasa angngawasi lalinganna 
bahang-bahanga, ajari kapala ri arupa-rupaya 
jama-jamang, anjamai sura-suraka, siagang 
anjagai pakkebuka. 

14Ri wattunna nipasulu anjo doe eroka 
nipake ambangung battu ri pammolikanna, 
nagappami Imang Hilkia kitta HukkunNa 
Batara, iamintu hukkung-hukkung lebaka 
Napassareang Allataala mae ri Musa. 

15 Nakanamo Hilkia ri Safan, "Kugappai kitta 
HukkunNa Batara, lalang ri BallaNa Batara," 
nampa napassareang anjo Kittaka mae ri 
Safan. 

19 Naallemi Safan anjo Kittaka, nampa 
alampa mange ri karaenga siagang nakana, 
"Sikontu apa kiparentakanga karaeng, leba 
kabusumi nigaukang. 

17 [| ebami naalle ikambe doe niaka niboli 
ri BallaNa Batara, nampa nipassareang 
mae ri sikamma pajamaya siagang 
pangawasa-pangawasana." 

18 Nampa nasambungi pole kananna Safan 
angkana, "Anne kittaka napassareangi Hilkia 
mae ri nakke." Nampa nabacakang karaenga 
anjo kittaka. 

19 Nalangngerena karaenga bonena anjo 
kittaka, nakae-kaemi pakeanna napakamma 
sina pamaina. 

20 Nampa appasulu parenta karaenga mae 


ri Hilkia, Ahikam anana Safan, Abdon anana 
Mikha, Safan jurutulisina parasanganga 
siagang Asaya pambantuna karaenga, 
angkana, 

21 "Alampako mange akkutanang ri Batara 
untu inakke siagang untu sikontu tu Israel 
siagang tu Yehuda niaka ija kamma-kamma 
anne ri passalana bonena anne kittaka. Larroi 
Batara mae ri katte lanri tena nagaukangi 
boe-boeta sikamma apa niparentakanga 
lalang ri anne kittaka. " 

22) ari alampami Hilkia, Ahikam, Abdon, 
Safan siagang Asaya mange appala pitunju 
ri sereang baine niarenga Hulda. Anne 
taua iamintu sere nabi niaka ammantang 
ri pakkampongang berua ri Yerusalem. 
Buranenna niarengi Salum anana Tikwa, 
cucunna Harhas. Jama-jamanna iamintu 
pangurusu pakeang sambayang ri BallaNa 
Batara. Nalangngerena Hulda anjo 
kasingarang napabattua kenanga, 

23 nasuromi kenanga ammotere mange 
ri karaenga nampa nasuro pabattu anne 
pasanga angkana, "Batara, Allataala 
nisombaya ri tu Israel Nakana, 

24 | aKuhukkungi Yerusalem siagang sikontu 
panduduna, laKutunrai sangkamma niaka 
tattulisi lalang ri anjo kitta lebaka nibacakang 
mae ri karaenga. 

25 Mabokomi kenanga ri Nakke siagang 


assaremi kenanga korobang mae ri 
rewata-rewata maraenga. Sikontu anjo apa 
nagaukanga kenanga napanatki larroKu. 
LarroA mae ri Yerusalem, siagang anjo 
larroKu takkulleai naung. 

26 Mingka ri passalana Karaeng Yosia, 
ilaminne pasangku, Karaeng Allataalana 
Israel: Ri lebanamo nulangngere apa niaka 
tattulisi lalang ri anjo kittaka, 

“Tassesse lalang mako siagang 
nupakatunami kalennu ri dallekangKu. 
Lebami Kupau angkanaya laKuhukkungi 
Yerusalem siagang sikontu panduduna, 
mingka ri wattu nulangngerena anjo 
kanangKu angngarru mako siagang nukae- 
kaemi pakeannu tanra sinana nyawanu. 
Kulangngeremi pappala doannu, 

28 lanri kammana anjo tenamo 
nalaKuhukkung Yerusalem lalang attallasanu 
ija. LaKupabiangko mate siagang amang." 
Jari ammoteremi anjo sikamma tau nisuroa 
mae ri karaenga siagang napabattumi anjo 
pasanga mae ri karaenga. 

29Nakiomi Karaeng Yosia sikontu 
pamimpinna tu Yehuda siagang Yerusalem, 

30 hampa alampa siagang kenanga mange 
ri BallaNa Batara. Amminawang tommi 
ri kenanga sikamma imanga, tu Lewia 
siagang sikontu rayaka, baji tu kasi-asia 
kammayatompa tu kalumanynyanga. Ri 

benteng untu karaenga, ammentemmi 
karaenga nampa assara lompo ambacai 
sikontu bonena anjo kitta parjanjiang lebaka 
nigappa lalang ri BallaNa Batara. Nampa 
appare parjanjiang karaenga mae ri Batara 
angkanaya lamannuruki kenanga mae ri la 
siagang lattojeng-toj engi ri atinna siagang ri 
nyawana kenanga untu anggaukangi sikontu 
parentaNa siagang hukkung-hukkunNa, 
kammayatompa lanarupai parjanjianNa 
Batara siagang UmmaNa sangkamma niaka 
tattulisi lalang ri anjo kittaka. 

31(34: 30) 

32 Sikontu tu Benyamin siagang sikontu tau 
maraeng niaka ammantang ri Yerusalem 
nasuro kabusuki ajanji untu anturuki anjo 
parjanjianga. Jari naturukimi tu Yerusalem 
anjo paratorang-paratorang niaka lalang 
ri anjo parjanjianga, iamintu parjanjiang 
napareka kenanga siagang Allataalana 
boe-boena kenanga. 

33 Sikamma barhala-barhala appakaringi- 
ringika, niaka ri sikontu Israel, niancuru 
ngasemmi ri Karaeng Yosia. Nampa nasuro 
rayaka sollanna anynyomba mae ri Batara, 
Allataalana boe-boena kenanga. Jari lalang 
attallasana ija Yosia, tuli majarreki tappana 
rayaka mae ri Batara. 

3 5 l Nampa nasuarri Yosia Allo 
Lompo Paskaya ri Yerusalem untu 

lompoa nipolommi ri tanggala 14 bulang sere. 

2 Nabagemi Yosia tugasana sikamma imanga 
massing lanajamaya kenanga lalang ri BallaNa 
Batara, siagang napakainga kenanga sollanna 
massing nagaukang baji jama-Jamanna 
kenanga. 

3 Sikamma tu Lewi lebaka nitangkasi 
untu Batara, siagang ajari guru-gurua ri 
tu Israel anggappai parenta kamma anne 
battu ri Yosia, "Boliki anjo Patti Parjanjiang 
matangkasaka lalang ri BallaNa Batara 
nabangunga Karaeng Salomo ana buranena 
Daud. Tea mako palesso-lessoki pole ri 
batena. Layani Karaeng Allataalanu siagang 
bansa Israel ummaNa. 

4Pasadiami kalennu ri BallaNa Batara situru 
massing regunu, siagang situru pambageang 
tugasa lebaka nipattantuangko ri Karaeng 
Daud siagang Karaeng Salomo ana buranena. 

3 Atoro bajiki massing regunu, sollannu 
tuli sadia ngaseng untu antulungi sikamma 
kalompona tu Israel ri BallaNa Batara. 

6 Musti ammolongko gimbala untu Allo 
Lompo Paskaya. Lanri kammana anjo 
massing pasadiai kalennu, sollannu siratang 
anynyomba mae ri Batara, kammayatompa 
appasadiako korobang-korobang eroka 
nipassareang mae ri Batara, sollanna tu Israel 
maraengannaya akkulle tongi nagaukang apa 
Naparentakanga Batara tete ri Musa." 

7Sollanna akkulle assare korobang Paska 


sikamma tau hadereka ri anjo Allo Paskaya, 
assare tommi Karaeng Yosia sumbangang 
olo-olo piara kalenna iamintu 30.000 
gimbala, ana gimbala siagang bembe rungka, 
kammayatompa 3.000 sapi laki. 

8 Manna sikamma pagawe- pagawena Yosia 
assare tongi sumbangang untu imang-imanga 
siagang tu Lewia battu ri sikontu rayaka. 
Pagawe-pagawe nisare tugasa untu BallaNa 
Batara, iamintu Imang Lompo Hilkia, Zakharia 
siagang Yehiel, sipattallui assare tongi 
mae ri imanga iamintu 2.600 ana gimbala 
siagang bembe rungka, kammayatompa 
300 sapi laki untu passare mae ri anjo allo 
passua-suarranga. 

9 Sikamma pamimpinna tu Lewi iamintu: 
Konanya, Semaya siagang Netaneel 
saribattanna, Hasabya, Yeiel, siagang 
Yozabad, assare tongi mae ri tu Lewi 
5.000 ana gimbala siagang bembe rungka, 
kammayatompa 500 sapi laki untu passare 
mae ri anjo passua-suarranga. 

10Ri wattunna sadia kabusumo untu 
kasuarranna Allo Paskaya, massing mangemi 
ri tampana sikamma imanga siagang 
regu-reguna tu Lewia, sangkamma lebaka 
naparentakang karaenga. 

11 Nampa napolommo kenanga olo-oloka 
untu ampakalompoi anjo Allo Paskaya: 
tu Lewi ampasuluki kukkuluna siagang 

olo-oloka nai ri tampa pakkorobangnganga. 

12 Tunggala kalompo kaluarga niaka hadere 
anjoreng massing anggappai tassikayu 
battu ri anjo korobang nipassareanga 
salaku korobang nitunu. Jari akkullemi 
kenanga assare korobang situru paratorang 
niaka tattulisi lalang ri kitta Hukkung 
Napassareanga Musa. 

13 Nampa nalangga tu Lewi anjo korobang 
Paskaya irate ri pepeka, situru paratoranga: 
siagang napallui korobang- korobang nisalaka 
lalang ri pamaja, lalang ri uring lompo, lalang 
ri uring butta, nampa nibage linta dagenna 
mae ri taua. 

14 Lebaki anjo nampami tu Lewi napasadia 
tawana todong kenanga siagang untu tawana 
sikamma imang jari-jarina Harun. Nasaba, 
sagenna bangngi anjo sikamma imanga tena 
nammari-mari anjama untu ampassareangi 
korobang nitunua siagang antunui jannana 
anjo korobang-korobanga. 

15 Sikamma pakarena musika battu ri 
passilokoang bijanna Asaf ri suku Lewi, niaki 
ri tampa tugasa lebaka natantukang Karaeng 
Daud untu kenanga. laminne areng-arenna 
kenanga: Asaf, Heman, siagang Yedutun 
tau anjamaya untu karaenga. Sikamma 
pangawalana pakkebu lompoa tena naparallu 
ambokoi tampana kenanga, lanri akkulle 
tonji nagaukang anjo Allo Lompo Paskaya ri 

maraengannaya. 

16 Anjo alloa nagaukang kabusumi kenanga 
sikontu apa naparentakanga Karaeng 
Yosia untu kasuarranna anjo Allo Paskaya, 
kammaya ngaseng anjo passare- passare ri 
tampa-tampa pakkorobangnganga. 

17 Tuju alloi sallona sikontu raya Israel niaka 
hadere anjoreng ansuarri Allo Lompo Paskaya 
siagang Allo Lompo Roti Tenaya Nammake 
Pagambang. 

18 Anjo Allo Paska kammaya tena lebakapi 
nisuarrai bakuna jammang attallasana 
Nabi Samuel. Tenapa mamna sitau battu 
ri karaeng- karaeng rioloangannaya leba 
anggaukangi anjo passua-suarrang Allo 
Lompo Paskaya sangkamma nisuarria anjo 

19 alang ri taung makasampulo assagantuju 
ammarentana Yosia; kalenna Karaeng Yosia 
siagang imang-imanga, sikamma tu Lewia, 
tu Yehuda siagang tu Israel, kammayatompa 
panduduna Yerusalem anggaukangi anjo 
passua-suarranga. 

20 Lebaki nagaukang kabusu Karaeng Yosia 
anjo sikammaya untu BallaNa Batara, eromi 
Nekho karaeng Mesir mange ampimpingi 
pasukanna untu alampa abundu ri Karkemis 
ri ampina Binanga Efrat. Eromi Yosia 
ampisangkai Nekho, 

21 mingka akkirimmi pasang Nekho mae ri 
Yosia angkana, "Anne bunduka teai urusannu, 

lakuagang abali abundu, passangalinna untu 
angngewai musu-musungku, siagang Nasuroa 
Allataala akkaro-karo agio. Agang mae ri 
nakke Allataala, lanri kammana anjo teako 
rompaia, gassingka ikau sallang niancuru." 

22 Mingka kammaji lompona pattujunna 
Yosia untu angngewa, siagang taerokai 
appilangngeri Yosia ri apa Napaua Allataala 
tete ri Karaeng Nekho. Ammake palusumi 
Yosia nampa antama ri pabundukanga ri 
lappara rawana Megido. 

23 | alang anjo pabundukanga nitabami ri 
pana Karaeng Yosia. Nampa naparentakang 
ata-atanna sollanna nierang assulu battu ri 
pabundukanga lanri sannana lokona. 

24 Niangkami ri kenanga battu ri karetana 
nampa nipalette ri kareta maraeng 
niaka anjoreng, nampa nierang mange 
ri Yerusalem. Anjoremmi mate nampa 
nitarawang ri pajerakkanna sikamma 
karaenga. Susa kabusumi tu Yehuda siagang 
Yerusalem lanri anjo kamateanna. 

25 Appareki Nabi Yeremia sere kelong karru 
untu Karaeng Yosia. Sagenna kamma-kamma 
anne anjo kelonga nipakei ri Israel ri 
pakelonga, baji burane kammayatompa 
baine, lalang pangngurangi kasusaang mae ri 
kamateanna Yosia. Anjo kelonga nipantamaki 
ri passereanna kelong-kelong karruka. 

26 Pau-pau maraengannaya ri passalana 


Yosia, ri passala pangngaina mae ri Batara, 
siagang antekamma mannurukinna mae ri 
hukkung-hukkunNa Batara, 

27 bodona kana, ri passala sikontu pau-pau 
katallassanna battu ri pakaramulana sagenna 
kalabusang, niaki nicata lalang ri kitta 
Pau-pauanna Sikamma Karaeng Israel 
siagang Yehuda. 

3 6 l Nipilei Yoahas ri raya Yehuda siagang 
niangkaki ajari karaeng ri Yerusalem 
untu ansambeangi Yosia, manggena. 

2 Anjo wattunna ajari Karaeng Yoahas 
ri Yehuda 23 taung umuruna siagang 
ammarentai 3 bulang sallona ri Yerusalem. 

3 Nitahangi siagang nierangi Yoahas ri Nekho 
karaeng Mesir, mange ri Mesir, nampa nasuro 
tu Yehuda abayara passare 3.400 kilogarang 
pera siagang 34 kilogarang bulaeng. Nampa 
naangka Elyakim saribattanna Yoahas ajari 
karaeng, siagang napinra arenna Elyakim 
ajari Yoyakim. Nampa naerang Yoahas mange 
ri Mesir. 

4(36:3) 

> Wattunna ajari Karaeng Yoyakim ri Yehuda, 
25 taung umuruna, siagang 11 taung 
sallona ammarenta ri Yerusalem. Dorakai 
panggaukanna mae ri Karaeng Allataalana. 

6 Ri wattunna battu Nebukadnezar karaeng 
Babel angngempoi Yehuda, najakkalaki 

mange ri Babel. 

7 Naallei Nebukadnezar sipagang barang- 
barang lompoa anggaranna ri BallaNa Batara 
nampa nalaling siagang naboli lalang ri balla 
kakaraenganna ri Babel. 

8 Pau-pau maraengannaya ri passalana 
Yoyakim, kammayami panggaukang- 
panggaukanna jadalaka siagang pallaka, niaki 
nicata lalang ri kitta Pau-pauanna Sikamma 
Karaeng Israel siagang Yehuda. Nampa ana 
buranena niarenga Yoyakhin ansambeangi 
ajari karaeng. 

9 Wattunna ajari Karaeng Yoyakhin ri Yehuda, 
umuruna 18 taung, siagang ammarentai 3 
bulang 10 allo sallona ri Yerusalem. Doraka 
tongi panggaukanna mae ri Batara. 

10Ri wattunna kasambeang taunga 
niengkaki Yoyakhin ri Karaeng Nebukadnezar 
mange ri Babel salaku tunitahang, nampa 
nierang barang-barang lompoa anggaranna 
niaka ri BallaNa Batara. Nampa naangka 
Nebukadnezar Zedekia, purinanna Yoyakhin, 
ajari karaeng ri Yehuda siagang Yerusalem. 

11Wattumna ajari Karaeng Zedekia ri Yehuda, 
umuruna 21 taung; ammarentai ri Yerusalem 
11 taung sallona. 

12 Doraka tongi panggaukanna mae ri 
Karaeng Allataalana. Taerokai ampakatunai 
kalenna siagang tena namappilangngeri ri 

Yeremia, ampabattuai pasanNa Batara mae ri 


ia. 

13 Lebami nipassa Zedekia ri Karaeng 
Nebukadnezar untu assumpa lalang 
arenNa Allataala angkanaya talaminrayai 
pamaina mae ri Nebukadnezar. Mingka 
ribokoanganna angngewai Zedekia mae ri 
Nebukadnezar. Kapala batui Zedekia mae ri 
Batara, Allataalana Israel. Taerokai ambokoi 
dosa-dosana siagang taerokai ammotere mae 
ri Batara. 

14 pantaranganna anjo, BallaNa Batara 
lebaka Natangkasi Batara untu KalenNa, 
niramassi ri pamimping-pamimpinna tu 
Yehuda, imang-imanga, siagang rayaka, 
lanri amminawang turuna todong kenanga 
anynyomba barhala siagang naturuki 
panggaukanna bansa-bansa dorakaya ri 
tammulilina kenanga. 

15 Amole-molemi Batara, Allataalana 
boe-boena kenanga appabattu tunisuro untu 
ampakaingaki UmmaNa, lanri NasayanNa 
kenanga siagang BallaNa. 

16 Mingka napare karek-karenanji anjo 
sikamma tunisuroNa Allataala, siagang 
nakakkali nabi-nabiNa, kammayatompa tena 
najampangi kana-kananNa. Kalebakkanna 
sannami larrona Batara mae ri kenanga, 
siagang takkulleami kenanga talappasa battu 
ri hukkunganNa Batara. 

17 Napagiomi Batara atinna karaeng 


Babel sollanna battu ambunduki kenanga. 
Anjo karaenga nabunomi tu Yehuda 
rungka-rungkaya, kammayatompa ia niaka 
lalang ri BallaNa Batara. Tena manna sitau 
nakamaseang, tau toa yareka tau rungka, 
burane yareka baine, tau garring yareka tau 
tagarring. Nipassareang ngasengi ri Allataala 
kenanga mae ri karaeng Babel. 

18 Sikamma pakkakasa niaka ri BallaNa 
Batara, barang-barang lompoa anggaranna, 
kammayatompa barang-baranna karaenga 
siagang pagawe-pagawena nirampasa 
kabusuki ri karaeng Babel nampa nierang 
mange ri Babel. 

19 Naruntungi tembo kotana Yerusalem, 
kammayatompa BallaNa Batara siagang 
sikontu balla karaenga natunui siagang 
barang-barang lompoa anggaranna niaka ija 
lalang ri anjo sikamma balla karaenga. 

20 Raya talappasaka nalalingi mange ri Babel. 
Anjorengi kenanga nipajari atanna karaenga 
siagang atanna Jjari-jarina karaenga sagenna 
ri Jammang kakoasanna kakaraengang Persia. 

21 Kammami anjo narupamo apa Napaua 
Batara tete ri Nabi Yeremia, angkanaya anjo 
parasanganga lajari kalotoroki sallang 70 
taung sallona, salaku sambenna taung-taung 
allo Pammari-mariang tenaya nijampangi. 

22 Ri taung makasere ammarentana Kores, 
karaeng Persia, Naparupami Batara apa 

lebaka Napau tete ri Nabi Yeremia. Napagioki 


nyawana Karaeng Kores untu appasulu 
sura parenta, nibacaya ri sikontu daera 
kakaraenganna. Kammaminne bonena anjo 
suraka: 

23 "Anne parentana Kores, karaeng Persia. 
Batara, Allataala makoasaya ri suruga 
ampajari karaenga ri sikontu linoa, siagang 
Nasuroa ambangungi BallaNa ri Yerusalem ri 
daera Yehuda. Jari ikau ngaseng UmmaNa 
Allataala musti ammoterekko mange 
anjoreng! Dasi-dasi naNajagaiko Karaeng 
Allataalanu. " 


Ezra 


1 l Ri taung makasere ammarenta Kores, 
karaeng Persia, Narupaimi Batara apa 
lebaka Napau tete ri Nabi Yeremia. Napagiomi 
Batara nyawana Kores untu appasulu sere 
parenta, nibacaya ri sikontu kakaraenganna. 
la bonena anjo sura parentaya iamintu: 

2 "Anne parentana Kores, karaeng Persia. 
Batara, Allataala makoasaya ri suruga, leba 
angngangkaka ajari karaeng ri sikontu linoa, 
siagang nasarea tugasa untu ambangung 
Balla untu KalenNa ri Yerusalem, ri daera 
Yehuda. 

3 Poro Najagai ngasengko Allataala, ikau 
ngaseng ajaria ummaNa. Musti ammoterekko 
mange ri Yerusalem nampa nubangung 
ammotere BallaNa Batara untu Allataalana 
Israel, Allataala niaka ammantang ri 
Yerusalem. 

4Pumna nia sitau battu ri ummaNa ri anne 
tampa pammelakkanga parallu bantuang 
untu ammotere, sikamma siampi ballana 
musti nasarei anjo bantuanga. Musti nasarei 
kenanga pera siagang bulaeng, untu bokong 
ri aganga, siagang olo-olo pattekekang, 
kammayatompa sikamma passare untu 
ambangungi BallaNa Batara ri Yerusalem." 


| Ezra 1.51 9 | 
> Nampa sikamma imang kapalaya battu ri 


golongang suku Yehuda siagang Benyamin, 
sikamma imanga siagang tu Lewia, 
kammayatompa sikamma tau nipagioka 
nyawana ri Allataala, apparuru ngasemmi 
untu ammotere mange ri Yerusalem, 
ambangungi BallaNa Batara ammotere. 

6 Sikontu siampi ballana kenanga massing 
assaremi bantuang, iamintu arupa barang- 
barang, kammayami pakkakasa-pakkakasa 
pera siagang bulaeng, untu bokong ri 
aganga, olo-olo untu atteke, barang-barang 
maraengannaya, kammayatompa passare- 
passare untu ambangungi BallaNa Batara ri 
Yerusalem. 

7 Napasulumi Kores sikamma mangko- 
mangkoka siagang cangkiri-cangkiri lebaka 
nipake riolo lalang ri BallaNa Batara ri 
Yerusalem. Anjo barang-baranga lebaki 
naerang Karaeng Nebukadnezar nampa naboli 
lalang ri balla rewata-rewatana. 

8 Nasuro urusumi Kores anjo barang-baranga 
ri Mitredat, kapalana sikamma urusang 
pabarang-barangnganga ri kakaraenganga. 
Nampa naparemo Mitredat dattarana anjo 
sikamma barang-baranga untu Sesbazar, 
guburnur Yehuda. 

9|aminne dattarana: mangko-mangko 
bulaeng untu upacara passare --30, 
mangko-mangko pera untu upacara passare 
---- 1.000: mangko-mangko maraengannaya 

--29: mangko-mangko cadi bulaeng 


~~30; mangko-mangko cadi pera ~~410; 
pakkakasa maraengannaya ~~1.000; 

10(1:9) 

ll Yangasenna nia 5.400 jaina mangko 
bulaeng siagang pera kammayatompa 
barang-barang maraengannaya. Yangasenna 
anjo naerangi Sesbazar ri wattunna alampa 
siagang sikamma tunipela maraenganga 
battu ri Babel mange ri Yerusalem. 

2 lJai anjo tunipelaka alampa ambokoi 

daera Babel nampa ammotere mange 
ri Yerusalem siagang Yehuda, massing- 
massing mange ri kota kalenna kenanga. 
Appakaramula ri wattunna nierang kenanga 
ri Karaeng Nebukadnezar nammantang 
kenanga ri parasangang pammelakkanga ri 
Babel. 

2|a pamimping-pamimpinna kenanga 
ilamintu: Zerubabel, Yesua, Nehemia, 
Seraya, Reelaya, Mordekhai, Bilsan, Mispar, 
Bigwai, Rehum, siagang Baana. laminne 
dattarana golongang kaluarga Israel siagang 
siapa jaina kenanga battu ri tassere 
golongang, ammotereka battu ri parasangang 
pammelakkang: 

3 Golongang kaluarga Paros ~~ 2.172 tau: 
Sefaca -- 372 tau, Arah -- 775 tau; 
Pahat- Moab (turunganna Yesua siagang Yoab) 
~~ 2.812 tau; Elam ~~ 1.254 tau; Zatu ~~ 
945 tau, Zakai ~~ 760 tau, Bani ~~ 642 

tau; Bebai -- 623 tau; Azgad -- 1.222 tau; 


Adonikam ~~ 666 tau; Bigwai ~~ 2.056 tau; 

Adin ~~ 454 tau, Ater (niareng tongi Hizkia) 

~~ 98 tau, Bezai ~~ 323 tau; Yora ~~ 112 

tau Hasum —— 223 tau, Gibar -- 95 tau; 
(2: 3) 

20 (2: 
21|a ammantanga boe-boena ri kota- 
kotaya anne, ammotereka todong battu ri 
parasangang pammelakkanga: Kota Betlehem 
~~ 123 tau, Netofa ~~ 56 tau; Anatot ~~ 
128 tau; Asmawet ~~ 42 tau; Kiryat-Arim, 
Kefira siagang Beerot ~~ 743 tau; Rama 
siagang Gaba ~~ 621 tau; Mikhmas ~~ 

122 tau; Betel siagang Ai ~~ 223 tau; 

Nebo ~~ 52 tau; Magbis ~~ 156 tau; Elam 

maraengang ~~ 1.254 tau, Harim ~~ 320 


tau; Lod, Hadid siagang Ono ~~ 725 tau: 
Yerikho ~~ 345 tau; Senaa ~~ 3.630 tau; 


22(2:21) 
23(2:21) 
24(2:21) 
25(2:21) 
20(2:21) 
27(2:21) 
28(2:21) 
29(2:21) 
30(2:21) 
31(2:21) 
32(2:21) 
33(2:21) 
34(2:21) 
35(2:21) 


36 | aminne dattara golongang kaluargana 
sikamma imang ammotereka battu ri 
parasangang pammelakkanga: Yedaya 
(turungang Yesua) ~~ 973 tau; Imer ~~ 
1.052 tau, Pasyhur -- 1.247 tau, Harim -- 
1.017 tau: 

37(2:36) 

38 (2: 36) 

39(2: 36) 

40 Golongang kaluargana Lewi ammotereka 
battu ri parasangang pammelakkanga 
lamintu: Yesua siagang Kadmiel (turunganna 
Hodawya) ~~ 74 tau; Sikamma pakelonga 
ri BallaNa Batara ri Yerusalem (turunganna 

Asaf) -- 128 tau; Pajaga pakkebu lompona 


BallaNa Batara ri Yerusalem (turunganna 
Salum, Ater, Talmon, Akub, Hatita, Sobai) -- 
139 tau, 

41(2:40) 

42 (2:40) 

43 | aminne dattara golongang kaluargana 
sikamma pajamaya ri BallaNa Batara ri 
Yerusalem, ammotereka battu ri parasangang 
pammelakkanga: Ziha, Hasufa, Tabaot, 
Keros, Siaha, Padon, Lebana, Hagaba, Akub, 
Hagab, Samlai, Hanan, Gidel, Gahar, Reaya, 
Rezin, Nekoda, Gazam, Uza, Paseah, Besai, 
Asna, Meunim, Nefusim, Bakbuk, Hakufa, 
Harhur, Bazlut, Mehida, Harsa, Barkos, Sisera, 
Temah, Neziah siagang Hatifa. 


44 (2:43) 
45 (2:43) 
46(2:43) 
47(2:43) 
48 (2:43) 
49(2:43) 
50(2:43) 
51(2:43) 
52(2:43) 
53(2:43) 
54 (2:43) 


>> Golongang kaluarga sikamma palayanna 
Salomo ammotereka battu ri parasangang 
pammelakkanga iamintu: Sotai, Soferet, 

Peruda, Yaala, Darkon, Gidel, Sefaca, Hatil, 


Pokheret- Hazebaim siagang Ami. 

56 (2:55) 

>/ (2:55) 

38 Golongang kaluarga sikamma pajamaya ri 
BallaNa Batara ri Yerusalem siagang sikamma 
palayanna Salomo ammotereka battu ri 
parasangang pammelakkanga nia 392 jaina 
tau. 

39 Sikamma tau alampaya battu ri kota-kota 
Tel-Melah, Tel-Harsa, Kerub, Adan siagang 
Imer, nia 652 jaina tau. Yangasenna kenanga 
antamai golongang kaluarga Delaya, Tobia, 
siagang Nekoda, mingka takkulleai napabutti 
kenanga angkanaya turungang bansa Israel 
tongi kenanga. 

60 (2:59) 

61 Nia todong siapa are golongang kaluarga 
imang tanagappayal catatanna boe-boena 
kenanga, iamintu golongang kaluarga 
Habaya, Hakos, siagang Barzilai. (Boena 
golongang Barzilai abuntingi siagang sitau 
baine turungang golongang Barzilai ri 
Gilead, nampa ammake areng kaluargana 
matoanna.) Lanri takkulleai napabutti 
angkana inai boe-boena kenanga, Jari 
tanitarimayami kenanga ajari imang. 

62(2:61) 

63 Nipisangkai ri guburnur daera Yehuda 
kenanga angnganre kanre nipassareanga ri 
Allataala, sagenna nia imang akkulle appala 

kasingarang lanri ammake Urim siagang 


Tumim. 

64 Sikamma tunipela ammotereka mange 
ri parasanganna, yangasenna nia 42.360 
jaina tau. Pantaranganna anjo nia todong 
pambantuna kenanga ammotere iamintu 
7.337 jaina tau siagang pakelong nia 200 
jaina tau. Naerang tongi olo-olo piarana 
kenanga iamintu: Jarang ~~ 736 kayunna: 
Bagal -- 245 kayunna, Unta -- 435 
kayunna: Keledai ~~ 6.720 kayunna, 

65 (2:64) 

66 (2:64) 

67 (2:64) 

68Ri wattunna battu sikamma anjo 
tunipelaka mange ri BallaNa Batara ri 
Yerusalem, siapa are pamimping golongang 
assare passare untu ambangungi ammotere 
BallaNa Batara. 

69 Assarei kenanga sumbangang manuru 
massing pakkullena na wasselena yangaseng 
lamintu 500 kilo battalana bulaeng, 2.800 
kilo battalana pera, siagang 100 juba untu 
sikamma imanga. 

70 Sikamma imanga, tu Lewia, siagang 
sipagang rayaka ammantangi ri Yerusalem 
siagang kota-kota niaka ri ampina. Sikamma 
pakelonga, pajaga pakkebu lompona 
BallaNa Batara ri Yerusalem siagang 
sikamma pajamaya ri BallaNa Batara ri 
Yerusalem, kammayatompa labinnaya tu 

Israel maraenga, ammantangi ri kota-kota 


pammantanganna boe-boena kenanga. 
l Ri bulang tuju, niami tu Israel massing 
ammantang ri kota-kotana. Ri tanggala 
sere anjo bulanga arappungammi kenanga ri 
Yerusalem. 

2 Nampa Yesua anana Yozadak siagang 
sikamma agang-aganna sikamma imanga, 
Zerubabel anana Sealtiel siagang sikamma 
bija pammanakanna, nabangummi ammotere 
tampa pakkorobangnganga untu Allataalana 
tu Israel. Lanri kammana akkullemi kenanga 
attunu korobang irateanna, situru sikamma 
pitunju niaka tattulisi lalang ri kitta hukkunna 
Musa, atanNa Allataala. 

3 Manna namalla kenanga ri pandudu 
niaka ri anjo parasanganga, mingka 
kammaji nabangunna kenanga anjo tampa 
pakkorobangnganga ri tampana memang 
riolo. Nampa appakkaramulamo kenanga 
assare pole korobang nitunu, ri wattu 
baribasa siagang karueng. 

4Nasuarri tommi kenanga Allo Lompo 
Paballakang Leko-leko Kayua, situru 
paratoranga; nampa allo-allona kenanga tuli 
assare korobang nipattantua untu anjo alloa. 

> Pantaranganna anjo taatoro tommi 
kenanga assare korobang nitunu siagang 
korobang ri Allo Lompo Bulang Beru, siagang 
ri sikontu allo lompo maraengannaya, ia 
nigaukanga untu anynyomba ri Batara. Assare 

tommi kenanga pasare situlusu pamaina 


kenanga mae ri Batara. 

6 Manna tenapa naleba nibangung ammotere 
BallaNa Batara, mingka ri tanggala sere 
bulang tuju appakkaramulami rayaka attunu 
korobang untu Batara. 

7 Anynyumbang tommi doe rayaka untu 
anggaji tukang batua siagang tukang 
kayua. Akkiring tommi kenanga kanre, 
inungang siagang minynya zaitun mange 
ri kota-kota Tirus siagang Sidon untu 
nipassambe siagang kayu camara Libanon 
battu ri anjo kota-kotaya. Anjo kayu-kayua 
nierangi mange ri Yafo ammalo tamparang. 
Yangasenna anjo nagaukangi rayaka situru 
ising napassareanga Kores, karaeng Persia. 

8Jari ri bulang rua, lalang taung makarua 
ammoterenamo Israel mange ri Yerusalem, 
appakkaramulami kenanga ambangungi 
BallaNa Batara ri Yerusalem. Zerubabel, Yesua 
siagang sikamma julu bansana, sikamma 
imanga, tu Lewia, bodona kana, sikontu anjo 
tau lebaka nipela, massing amminawang 
ngasengi anjama. Tu Lewi umuru 20 taung 
na rateanna nisuroi untu anjannangngi 
anjo jama-J)Jamang pambangunanna BallaNa 

Batara. 

Jari Yesua, anjo tu Lewia, siagang 
ana-anana, sikamma saribattanna, 
kammayatompa Kadmiel siagang ana-anana 
(golongang Hodawya), siagang ngasemmi 

kenanga anjannangngi anjo jama-Jamang 
pambangunanna BallaNa Batara. Nibantui 
kenanga ri tu Lewi battua ri golongang 
Henadad. 

10Ri wattunna appakkaramula napadongko 
batu pundasina pajamaya anjo bangunang 
BallaNa Batara ri Yerusalem, sikamma imanga 
ammakei juba siagang annagalaki tarompe 
na massing angngalle tampa. Tu Lewi 
battua ri golongang Asaf ammenteng tongi 
anjoreng, massing annagala gong-gong cadi. 
Mammuji-mujimi kenanga ri Batara situru 
paratorang lebaka nipattantu appakkaramula 
ri jammang Karaeng Daud. 

11 Akkelongi rayaka kelong-kelong 
pammuji mae ri Batara, na napamole- mole 
nakelongang bageang kelong kalabusanga 
angkana, "Anjo Batara mabajiki: satunggu- 
tungguna pangngamaseanna mae ri Israel." 
Sikontu rayaka amminawangi akkiok- kio 
marannu-rannu siagang mammuji ri Batara, 
lanri nipadongkomi batu pundasina BallaNa 
Batara ri Yerusalem. 

12 Jai ri skamma imanga, tu Lewia, siagang 
kapala-kapala golongang toa duduamo 
umuruna, lebaki nacini BallaNa Batara rioloa. 
Ri wattunna nacini kenanga nipadongko batu 
pundasina anne BallaNa Batara, angngarru 
lompomi kenanga. Mingka tumaraengannaya 
hadereka anjoreng ammarrang-marrangi 
napakamma sanna rannuna. 

13 Sagenna taniassengami nibatei angkanaya 


kereanga sara rannu lompo siagang sara 

karru. Teai sipato lompona saranna kenanga, 

sagenna kalangngerang sagenna bella. 

4 l Kabarana angkanaya anjo tu lebaka 
nipela nabangungi BallaNa Batara, 

Allataalana Israel, nalangngereki musunna tu 

Yehuda siagang Benyamin. 

2Lanri kammana mangemi kenanga 
assicini siagang Zerubabel siagang sikamma 
imanga, nampa napala kenanga angkana, 
"Kipabiang tommi ikambe amminawang 
todong ambangungi anjo BallaNa Batara, 
nasaba ikambe anne tau anynyomba tongki 
ri Allataalata, sangkamma ikatte ngaseng. 
Ikambe tuli assare tongki korobang mae ri 
la, appakkaramula ri nieranna ikambe mae 
anrinni ri Esar-Hadon, karaeng Asyur." 

3 Mingka appialimi Zerubabel, Yesua, siagang 
sikamma anjo kapala golonganga angkana, 
"Tenaja naparallu ikambe ri bantuannu 
untu ambangungi BallaNa Batarana ikambe. 
Kalenna tonji ikambe lambangungi situru 
parentana Kores, karaeng Persia, mae ri 
kambe." 

4 Nampa appakkaramulamo anjo pandudu 
salloamo ammantang ri anjo parasanganga 
ampakalammai sumangana tu Yahudia, 
siagang nagarattami kenanga sollanna 
napammari kenanga anjo pambangunanga. 

> Nasogomi kenanga siapa area tunnagalaka 


jama-jamang ri pamarenta Persia, sollanna 
nahalangi kenanga anjo rancanana tu 
Yahudia. Tuli kammaminjo kajariang lalang 
pamarentahanna Karaeng Kores sagenna ri 
pamarentahanna Darius. 

6 Ri pakaramula pamarentahanna Karaeng 
Ahasweros, annulisiki sura musu-musunna 
pandudu Yerusalem siagang Yehuda. Anjo 
suraka, sura kabaratang. 

7? Kammayatompa ri jammang 
pamarentahanna Artahsasta, karaeng 
Persia, amole-molei anjo kajariang kammaya. 
Bislam, Mitredat, Tabeel siagang agang- 
aganna ngaseng kenanga, annulisiki sura 
mae ri karaenga. Anjo suraka nitulisiki lalang 
bicara Aram, nampa musti nipalembai ri 
wattunna nibaca. 

8 Annarima tongi sura Artahsasta ri passalana 
Yerusalem. Anjo suraka nikiringi ri Guburnur 
Rehum siagang Simsai, jurutulisi propinsi 
siagang nibantui ri sikamma agang-aganna 
kenanga, iamintu sikamma hakinga siagang 
sikamma tu ammarenta maraengannaya, ia 
battua ri Erekh, Babel, Susan ri Parasangang 
Elam, 

9(4:8) 

19kammayatompa bansa-bansa 
maraengannaya, ia nieranga ri tumalompoa 
Asnapar mange anjoreng nampa nisuro 
ammantang ri kota Samaria siagang 

kota-kota maraengannaya ri propinsi Efrat 


bageang ilau. 

11Kammaminne bonena anjo suraka, "Mae ri 
dallekang tumalabirika Karaeng Artahsasta, 
sura battu ri sikamma atanna karaenga, niaka 
ammantang ri Efrat bageang ilau. Salama. 

12 Poro kiassengi karaeng, angkanaya, anjo 
sikamma tu Yahudi lebaka ambokoi daera- 
daera maraenga lalang ri pamarentahanta, 
kamma-kamma anne niami ammantang ri 
Yerusalem, nampa kamma-kamma anne 
nabangummi ammotere anjo kota jadalaka 
siagang nangaia apparicu. Appakkaramulami 
kenanga ambangungi ammotere tembo- 
tembona siagang tasalloami nanapaleba anjo 
jamanga. 

13 Punna akkulle nabangung ammotere anjo 
kotaya siagang leba nabangung tembo-tembo 
kallina, talaerokami panduduna abayara 
paja, sagenna kurammo panggappanna 
kakaraenganga. 

14 Kainrangngang pamai bajimi ikambe 
ri karaenga, nataeroka ikambe anciniki 
karaenga niparugi. Lanri kammana, napalaki 
ikambe, 

15 sollanna kisuro paressa sura-sura riwayana 
boe-boeta karaeng. Battu ri bonena anjo sura 
riwayaka akkullei kiasseng angkanaya anjo 
kota Yerusalem memang nangai apparicua 
siagang riolo iji natuli naparugi sikamma 
karaenga siagang pamarenta propinsia. 

Panduduna tuli susai nipimping. Lanri 


kammana minjo naniancurumo anjo kotaya. 

16] ari, napattantuna ikambe, angkanaya 
punna nibangungi anjo kotaya ammotere 
siagang nipaenteng ammotere tembo-tembo 
kallina, talakkullea maki karaeng langkoasai 
propinsi Efrat bageang ilau anne." 

17 Nabalasami karaenga anjo suraka 
angkana, “Mae ri Guburnur Rehum siagang 
Simsai jurutulisina propinsia, kammayatompa 
sikontu agang-aganna kenanga, niaka 
ammantang ri Samaria siagang kota-kota 
maraengannaya ri propinsi Efrat bageang 
ilau. Salama. 

18 Anjo sura lebaka nukiring mae ri nakke, 
lebami nipalemba siagang nibacakang mae ri 
nakke. 

19 Nampa lebami kuparentakang sollanna 
niparessa sura-sura riwaya allaloa, na 
memang abutti angkanaya ri jammang riolo 
iji natuli nangai tu Yerusalem angngewail 
kakoasanna sikamma karaenga, siagang 
jai panduduna nangai angngewaya siagang 
apparicua. 

20[ ebaki nia siapa are karaeng barani 
ammarenta anjoreng siagang nakoasai 
sikontu daera propinsi bageang ilau, nampa 
appajappa paja siagang passare mae ri 
karaenga. 

21 Lanri kammana, appasulu mako sura 
parenta sollanna napammari jama-Jamanna 


| . Ezra 4.221 5.3 16 
sikamma anjo taua, sollanna tena nabangungi 


ammotere anjo kotaya sagenna nia parenta 
maraeng battu ri nakke. 

22 Gaukammi linta anjo parentaku sollanna 
tena napila lompo karugiangku!" 

23Tasalloai ri lebana nibacakang mae 
ri Rehum anjo surana Artahsasta, 
kammayatompa mae ri Simsai siagang 
agang-aganna kenanga, alampami kenanga 
mange ri Yerusalem. Nampa napassa tu 
Yahudia ampamari jama-jamanna kenanga 
ambangungi anjo kotaya. 

24 Nipammarimi nijama pambangunanna 
BallaNa Batara ri Yerusalem siagang tenamo 
nanipannarrusuki sagenna ri makaruang 
taunna ammarenta Darius, karaeng Persia. 

l Anjo wattua nia rua nabi, iamintu 
5 Hagai siagang Zakharia anana Ido, 
appakkaramulami abicara ampabattui lalang 
arenNa Allataalana Israel mae ri tu Yahudi 
ammantanga ri Yehuda siagang ri Yerusalem. 

2 Nalangngerena pappasamna anjo ruaya 
nabi, appakkaramulami linta Zerubabel anana 
Sealtiel, siagang Yesua anana Yozadak, 
ambangungi ammotere BallaNa Batara ri 
Yerusalem, nampa nibantui ri anjo ruaya nabi. 

3 Mingka lintami battu Tatnai, guburnur 
propinsi Efrat bageang ilau, siagang Syetar- 
Boznai, kammayatompa agang-aganna 
ngaseng mange ri Yerusalem nampa 
akkutanang ri tu Yahudia, angkana, "Inai 

assuro ngasengko ambangungi siagang 


ampalangkaki anne Balla Sambayanga?" 
4Napakkutanangngang tommi kenanga 
areng-arenna sikontu tau ambantuai tu 

Yahudia ambangungi anjo BallaNa Batara. 

> Mingka niparhatikangi siagang nijagai 
ri Allataala anjo pamimping-pamimpinna 
tu Yahudia, sagenna tenapa nangngalle 
tindakang sikamma pamarentana Persia ri 
anjo parasanganga punna tenapa naleba 
akkiring sura kenanga siagang anggappa sura 
balasang battu ri Karaeng Darius. 

8|aminne laporang nakiringa kenanga 
mange ri karaenga, 

! "Mae ri dallekang malabirina Karaeng 
Darius. Poro salewangangki lalang ri 
pamarentahanta, karaeng! 

8 Poro kiassengi karaeng, angkanaya lebaki 
ikambe alampa mange ri propinsi Yehuda. 
Nampa nacini ikambe angkanaya anjo BallaNa 
Batara, Allataala malompoa ri Yerusalem, 
kamma-kamma anne nibangungi ammotere. 
Batu-batu lompo nipake ambangungi nampa 
nilapisi kayu sikamma tembo-tembona. 
Sanna tutuna batena nigaukang anjo 
jamanga, siagang bajiki jappana. 

9 Nampa akkutanang ikambe ri sikamma 
pamimpinna anjo bansaya, angkana inai 
leba assarei ising kenanga untu ambangungi 
ammotere anjo Balla Sambayanga siagang 
ampalangkaki. 

10 Napakkutanangngang tommi ikambe 


sikamma areng-arenna kenanga sollanna 
akkulle nilaporo mae ri karaenga angkana 
inai-nai angkapalai anjo jama-jJamanga. 

11 Appialimi kenanga angkana, Ikambe anne 
atannaki Allataala makoasaya ri sikontu 
linoa. Nabangungi ikambe ammotere BallaNa 
Batara lebaka nibangung siagang nipalangka 
appulo-pulo taung allaloa ri sitaua karaeng 
Israel malompo. 

12 Mingka lanri anggappana pangngalarroi 
boe-boena ikambe battu ri Allataala 
makoasaya ri suruga, jari napassareammi 
kenanga mae ri kakoasanna Nebukadnezar, 
karaeng Babel battu ri turungang tu Kasdim. 
Naancurumi anjo Balla Sambayanga nampa 
naerang bansana ikambe mange ri Babel. 

13 Nampa Kores ajari karaeng Babel. Ri taung 
makasere ri pamarentahanna, appasuluki 
sura parenta sollanna nibangung ammotere 
anjo BallaNa Batara. 

14Balalo napoterang ngaseng tommi 
sikamma pakkakasa-pakkakasa bulaeng 
siagang pera parallua nipake lalang ri BallaNa 
Batara, ia lebaka naalle Nebukadnezar 
battu ri Yerusalem nampa napantama ri 
balla rewataya ri Babel. Anjo sikamma 
pakkakasaka napassareangi Karaeng Kores 
mae ri tu niarenga Sesbazar, niangkaka ajari 
guburnur Yehuda. 

15 Nisuroi ri karaenga angngallei anjo 


sikamma pakkakasaka nampa napoterang 
mange ri BallaNa Batara ri Yerusalem, 
kammayatompa na nabangung ammotere 
anjo BallaNa Batara. 

16) ari battumi Sesbazar mange ri Yerusalem 
nampa napadongko batu pundasina anjo 
BallaNa Batara. Appakkaramula anjo wattua 
sagenna kamma- kamma anne ajappa turusmi 
anjo pambangunanga, mingka tena tompa 
naleba. 

17 Punna kikellai karaeng, napalaki ikambe 
sollanna niparessa lalang ri sura-sura 
niaka niboli ri kakaraenganga ri Babel. 

Lanri kammana akkullei niasseng apaka 
kammatojengi angkana nia parentana 
Karaeng Kores untu ambangungi ammotere 
anjo BallaNa Batara ri Yerusalem. Nampa 
natayang ikambe angkana antekamma 
kaputusanta karaeng, ri anne passalaka." 
6 1Lebaki anjo naparentakammi Karaeng 
Darius, sollanna niparessa sura-sura niaka 
niboli ri kakaraenganga ri Babel. 

2 Mingka tena nanjoreng ri Babel nigappa 
catatanna anjo passalaka, passangalinna ri 
kota Ahmeta ri daera Media. Anjo catatanga 
nitulisiki ri sereang gulungang. Na ia bonena, 
lamintu, 

3 "Ri taung makasere ri wattu 
pamarentahanna Karaeng Kores, appasuluki 
sura parenta sollanna nibangung ammotere 

untu angngerang passare siagang attunu 
korobang. Tinggina anjo Ballaka musti 27 
metere nampa sangkarana 27 todong metere. 

4 Rinrinna musti kamma anne parena: 
bageang irate tallu lapisi batu musti nilapisiki 
silapisi kayu. Ongkosona natanggongi yareka 
niallei battu ri doe kakaraenga. 

> Kammayatompa sikamma pakkakasa 
bulaeng siagang pera ia lebaka nipake ri 
BallaNa Batara ri Yerusalem nampa naalle 
Karaeng Nebukadnezar na naerang mange ri 
Babel, musti nipoterang ngasengi mange ri 
tampana rioloa." 

6 Nampa nabalasamo Darius anjo suraka. 
la bonena iamintu: "Mae ri Tatnai, guburnur 
propinsi Efrat bageang ilau, siagang 
Syetar-Boznai, kammayatompa sikamma 
pamarentaya ri Efrat bageang ilau. Teako 
ganggui anjo tu Yahudia, 

'kammayatompa teako halangi 
pambangunanna Balla Sambayanna kenanga. 
Lappassammi guburnur Yehuda siagang 
sikamma pamimpinna tu Yahudia ambangungi 
ammotere anjo Balla Sambayanga. 

8 Kamma-kamma anne kuparentakang 
ngasengko sollanna nubantu kenanga lalang 
anjo pambangunanga. Kamma anne batenu 
ambantui: Sikontu ongkoso pambangunanga 
musti nuallei battu ri wassele paja negaraya 

ri propinsi Efrat bageang ilau nampa musti 


nusareangi kenanga silinta-lintana. 

9 Pantaranganna anjo, manna apa-apa 
mamo niparalluang manuru sikamma imanga 
ri Yerusalem, alarapanna sapi laki rungka, 
gimbala laki siagang ana gimbala untu 
korobang passare mae ri Allataala makoasaya 
ri suruga, kammayatompa gandung, cela, 
anggoro, siagang minynya zaitun, musti 
teako takkaluppai ansarei kenanga allo-allo. 

10 Gaukang ngasengi anjo kammaya 
sollanna akkulle kenanga assare korobang 
ampakateneai nyawaNa Allataala makoasaya 
ri suruga, kammayatompa sollanna 
napappalakkanga kenanga barakka siagang 
untu ana-ana buraneku. 

11 Kuparentakangko sollanna punna nia 
andakkai anne parentaku, bibuki sipappa 
benteng ballana nampa nuciduki cappana 
nampa nupacoka ri kalenna anjo taua 
sagenna tarrusu. Musti nibongkaraki ballana 
nampa nipajari tampa loro. 

12 Poro Allataala, la lebaka ampilei 
Yerusalem ajari tampa untu manynyomba 
ri la, ampossoki sikamma karaeng yareka 
bansa barania andakkai anne parentaya na 
nacoba angngancuruki anjo BallaNa Batara ri 
Yerusalem. Inakke, Darius amparentakangi 
anne. Gaukangi siagang baji." 

13 Anjo parentana Karaeng Darius nagaukang 
bajimi Tatnai, guburnur Efrat bageang ilau, 

siagang Syetar-Boznai, kammayatompa 


sikamma agang-aganna kenanga. 

14 Nibantumi kenanga ri Nabi Hagai siagang 
Nabi Zakharia, na napannarrusu sikamma 
pamimpinna tu Yahudia pambangunanna 
anjo BallaNa Batara. Napalebami linta anjo 
pambangunanga situru parentaNa Allataalana 
Israel siagang parentana Kores, Darius, na 
Artahsasta, karaeng-karaenga ri Persia. 

15 | ebami anjo BallaNa Batara ri tanggala 
tallu bulang Adar, ri taung makaannanna 
pamarentahanna Karaeng Darius. 

16 Nampa naresmikammo tu Israel, sikamma 
imanga, tu Lewia, siagang sikontu tulebaka 
nipela, anjo BallaNa Batara. Rannu ngasemmi 
pamaina tu Israel. 

17 Lalang anjo wattua assaremi kenanga 
passare mae ri Batara, iamintu 100 kayunna 
sapi laki, 200 kayunna gimbala laki, siagang 
400 kayunna ana gimbala. Na untu korobang 
ri nipammopporanna dosaya nipassareang 
tommi sampulo anrua bembe laki, tassikayu 
massing tasserea suku Israel. 

18 Nampa untu angngatoroki palayananga 
lalang ri BallaNa Batara nibagemi antama 
ri siapa area golongang sikamma imanga 
siagang sikamma tu Lewia manuru paratorang 
niaka tattulisi lalang ri kittana Musa. 

19 Ri tanggala sampulo angngappa sitaung 
ribokoanganna, ri wattu ammoterena 
sikamma anjo taua battu ri parasangang 

Allo Paskaya. 

20 Sikontu imanga siagang tu Lewia lebami 
nagaukang upacara pannangkasia ri kalenna, 
sagenna nikana tangkasami kenanga. Nampa 
anjo tu Lewia anynyamballemi olo-olo untu 
ajari korobang Paska mae ri sikamma imanga, 
mae ri kalenna kenanga, kammayatompa 
mae ri sikontu tau lebaka nipela. 

21 Anjo korobanga nikanre ngasemmi ri 
sikontu tu Israel, ia ammotereka battu ri 
pammelakkanga, kammayatompa sikamma 
pandudu niaka ri anjo parasanganga, ia 
tobakamo ri dosana siagang erokamo battu 
anynyomba ri Batara, Allataalana Israel. 

22 Tuju allo sallona kenanga arannu-rannu 
assuarri Passua-suarrang Roti Tenaya 
nammake Pagambang. Sannang sikali 
nyawana kenanga lanri Napagiona Batara 
nyawana karaeng Asyur, sagenna ajari 
lammoro pamaimo anjo karaeng Asyur mae ri 
kenanga, nampa nabantumo kenanga lalang 
anjo jama-jamang pambangunanna BallaNa 
Batara, Allataalana Israel ri Yerusalem. 

l Attaung-taung ribokoanganna, ri 

wattunna Artahsasta ammarenta salaku 
karaeng ri Persia, nia sitau burane niareng 
Ezra, battu ri turungang Imang Lompoa 
Harun. la garisi turunganna punna nitotoro 
battu rawa nampa nai, iamintu:, Ezra, Zeraya, 
Azarya, Hilkia 

2Salum, Zadok, Ahitub, 


3 Amarya, Azarya, Merayot, 

47erahya, Uzi, Buki, 

3 Abisua, Pinehas, Eleazar, Imang Lompoa 
Harun. 

6 Anjo Ezra tau tinggi pangngassenganna 
siagang jai pangngassenna ri sesena Hukkung 
Napassareanga Batara, Allataalana Israel mae 
ri Musa. Lanri nibarakkakinna Ezra ri Karaeng 
Allataalana, jari nisareammi ri karaenga 
sikamma napalaka. Ri taung makatuju 
wattu pamarentahanna Karaeng Artahsasta, 
alampami Ezra battu ri Babel mange ri 
Yerusalem siagang sere rombongang tu 
Israel: siapa are imang, tu Lewi, pakelong, 
pajaga pakkebu lompona BallaNa Batara ri 
Terusan; siagang sikamma pajama-jamaya. 

(7:6) 

8 Nabokoi kenanga Babel tanggala sere 
bulang sere. Nitulungi kenanga ri Allataala, 
sagenna battumo kenanga mange ri 
Yerusalem ri tanggala sere bulang lima. 

9(7:8) 

10 Napakkalepumi sikontu pikkiranna Ezra 
mae ri usaha untu ampappilajari HukkunNa 
Batara, sollanna akkulle nagaukang siagang 
napangngajarrang sikontu katantuanna 
siagang paratoranna mae ri bansa Israel. 

11|aminne dokumeng napassareanga 

Karaeng Artahsasta mae ri Ezra, imanga 
siagang panrita Hukkung, 

12 "Battu ri Karaeng Artahsasta mae ri Imang 


Ezra, panrita HukkunNa Allataala makoasaya 
ri suruga. 

13 Kuparentakangi angkana sikontu imanga, 
tu Lewia siagang tu Israel maraengannaya 
niaka lalang ri sikontu kakaraengangku, ia 
eroka alampa mange ri Yerusalem, kusarei 
ising untu alampa siagang ikau. 

14 Nasaba inakke siagang tuju tumailalangku 
assuroko alampa mange ri Yerusalem untu 
amparessai kaadaanna siagang anciniki apaka 
anjo HukkunNa Allataala nipappirannuanga ri 
kau, manassa nituruki tojenji. 

15 | nakke siagang sikamma tumailalangku 
erokka assare passare bulaeng siagang pera 
mae ri Allataalana Israel, Allataala niaka ri 
Yerusalem. Erammi anjo passarena ikambe. 

16 Erang tongi sikamma bulaenga siagang 
pera lebaka nupassere battu ri sikontu Babel 
siagang sikontu sumbangang battua ri bansa 
Israel siagang imang-imanna kenanga untu 
BallaNa Karaeng Allataalana kenanga ri 
Yerusalem. 

17 Pakemi siagang baji anjo doeka untu 
ammalli sapi laki, gimbala laki, ana 
gimbala, gandung, siagang anggoro. 
Passareang ngasemmi anjo irate ri tampa 
pakkorobangnganga ri BallaNa Batara ri 
Yerusalem. 

18|a peraka siagang bulaeng ammantanga 
tassesa, akkullei nupake untu kaparalluannu 

Allataalanu. 

19 passareangi mae ri Allataala ri Yerusalem 
sikontu pakkakasa nipassareanga mae ri kau 
untu kaparalluang panynyombang ri BallaNa 
Batara. 

20Na sikontu kaparalluang maraengannaya 
untu BallaNa Batara ri Yerusalem, akkullei 
nupala battu ri doe niaka ri pammolikang 
doeka ri kakaraenga. 

21 Mae ri sikontu pangngurusu doe 
pamarentaya ri propinsi Efrat bageang ilau, 
kuparentakangi sollanna manna apa-apa 
mamo napala Imang Ezra, panrita HukkunNa 
Allataala makoasaya ri suruga, musti nisarel 
linta, 

22 sagenna sikamma anne jaina: pera 
sagenna 3.400 kilo battalana, gandung 
10.000 kilo, anggoro sagenna 2.000 litere, 
minynya zaitun sagenna 2.000 litere, siagang 
cela sagenna siapa naparalluanga. 

23 Bajiki batenu ampasadia ngasengi sikontu 
apa napalaka Allataala makoasaya ri suruga 
untu BallaNa, sollanna talarroa ri nakke 
yareka tau ammarentaya ri bokoangangku. 

24Takkulleako angngalle paja battu ri 
sikamma imanga, tu Lewia, pakelonga, 
pajaga pakkebu lompoa, pajama-jamaya, 
yareka manna inai niaka passisambungang 
jama-jJamanna siagang BallaNa Batara ri 
Yerusalem. 

25 Saribattang Ezra, pamatu-matui 


kacaradekang Napassareanga Allataala mae 
ri kau, siagang angngangkakko siapa are 
pamimping siagang haking-haking untu 
ammarenta ri sikontu taua ri propinsi Efrat 
bageang ilau, ia attallasaka situru HukkunNa 
Allataalanu. Parallui nupangngajarrang anjo 
hukkunga mae ri sikontu tau tenayapa 
naassengi. 

26 | nai-nai tena namannuruki hukkung- 
hukkunNa Allataalanu, yareka hukkung- 
hukkung kakaraenganga, musti nihukkung 
matei linta, yareka nipelaki, yareka 
nirampasaki barang-baranna, yareka 
nitarungkui." 

27 Nampa nakanamo Ezra, "Pujimi Batara, 
Allataala nisombaya ri boe-boena ikambe! 
Napagilimmi atinna karaenga, sagenna ero 
amparhatikangi BallaNa Batara ri Yerusalem. 

28 Lanri pannulunNa Allataala nanangaia 
karaenga, sikamma tumailalanga siagang 
sikamma anjo tu ammarentaya:, Nasarema 
sumanga Karaeng Allataalaku, sagengku 
akkulle ampagioki sikamma anjo jaina kapala 
golongang Israel untu ammotere mange ri 
Yerusalem." 

9 llaminne dattara areng-arenna sikamma 

kapala golongang nipelaka mange ri Babel 
siagang ammotereka siagang inakke, Ezra, 
mange ri Yerusalem, ri wattu Artahsasta 
ammarenta: 

2Gersom, battu ri golongang Pinehas 


Daniel, battu ri golongang Itamar Hatus 
anana Sekhanya, battu ri golongang Daud 
Zakharia, battu ri golongang Paros, siagang 
150 burane battu ri golonganna (nia catatang 
pattottoranna kenanga) Elyonai anana 
Zerahya, battu ri golongang Pahat- Moab, 
siagang 200 burane Sekhanya anana Yahaziel, 
battu ri golongang Zatu, siagang 300 burane 
Ebed anana Yonatan, battu ri golongang Adin, 
siagang 50 burane Yesaya anana Atalya, 
battu ri golongang Elam, siagang 70 burane 
Zebaja anana Mikhael, battu ri golongang 
Sefaca, siagang 80 burane Obaja anana 
Yehiel, battu ri golongang Yoab, siagang 

218 burane Selomit anana Yosifya, battu ri 
golongang Bani, siagang 160 burane Zakharia 
anana Bebai, battu golongang Bebai, siagang 
28 burane Yohanan anana Hakatan, battu ri 
golongang Azgad siagang 110 burane Elifelet, 
Yehiel siagang Semaya, battu ri golongang 
Adonikam, siagang 60 burane (ri bokoi 
kenanga battu) Utai siagang Zabud, battu ri 
golongang Bigwai, siagang 70 burane. 

10(8: 2) 
11(8: 2) 
12(8: 2) 
13(8:2) 
14(8: 2) 


1 Sikontu anjo kalompoka kuparappungangi 
ri biring binangaya, assolong mangea ri kota 
Ahawa. Nampa akkema ikambe anjoreng 
tallungallo sallona. Lebaki kuparessa, 
kuassemmi angkana nia siapa are imang ri 
allana kenanga, mingka manna sitau tania 
battu ri suku Lewi. 

19 Nampa kukio salapang tau battu ri 
sikamma pamimpinga, iamintu: Eliezer, Ariel, 
Semaya, Elnatan, Yarib, Elnatan, Natan, 
Zakharia, Mesulam, siagang pole rua guru 
lamintu Yoyarib siagang Elnatan. 

17 Nampa kusuro kenanga mange ri Ido, 
kapalana tau jaia ri Kasifya. Kupalaki sollanna 
Ido, sikamma agang-aganna anjamaya ri 
BallaNa Batara ri Yerusalem, akkiringi tau 
mae ri kambe untu allayani ri BallaNa Batara 
ri Yerusalem. 

18 | anri kabajikang pamaiNa Allataala, 
nakirimmi kenanga mae ri kambe iamintu 
Serebya, sere tu Lewi sannaka caradena battu 
ri golongang Mahli. Nia tommi naagang battu 
ana-anana siagang siapa are saribattanna. 
Yangasenna kenanga nia 18 tau Jaina. 

19 Nakiring tommi mae ri kambe tu niarenga 
Hasabya siagang Yesaya, battu ri golongang 

Merari, siagang ruampulo bija-bijanna 
kenanga. 

20 pantaranganna nia todong 220 tau iamintu 
pajama-jamaya ri BallaNa Batara, ia niaka 
arenna lalang ri dattaraka. Battu riolo iji 
nanapattantumo Karaeng Daud siagang 
sikamma tumalompoa ri kakaraenganga untu 
ambantui tu Lewi. 

21 Nampa kupalabammo kupau anjoreng ri 
biring Binanga Ahawa angkana sikontu taua 
musti appuasai siagang napakatunai kalenna 
ri dallekanNa Allataala. Appala doammi 
ikambe sollanna nipimping ikambe ri Allataala 
lalang ri anjo pajappanga, siagang Najagai 
ikambe, ana-anana ikambe, siagang sikontu 
barang-baranna ikambe. 

22 Angngalika appala tantara ajarang mae ri 
karaenga untu anjagai ikambe battu ri musua 
lalang pajappanga. Nasaba lebami kupau ri 
ia angkana Nabarakkaki Allataalana ikambe 
sikamma tau anynyombaya ri la siagang 
Nakabirisi na Nahukkung sikamma tau tenaya 
najarre tappana mae ri la. 

23] ari appuasami ikambe siagang appala 
doammi ikambe mae ri Allataala appala 
pannulung sollanna Najagai ikambe, na 
Napilangngerimo pappala doanna ikambe. 

24 Battu ri sikamma imanga kupilei 12 tau 
lamintu: Serebya, Hasabya siagang 10 tau 
maraengannaya. 

25 Nampa kutimbang untu kenanga pera, 


bulaeng, siagang pakkakasa-pakkakasa 
lebaka nasumbangkang karaenga, sikamma 
tumailalanga, kammayatompa sikontu tu 
Israel, untu nipake lalang ri BallaNa Batara ri 
Yerusalem. Yangasenna anjo kupassareangi 
mae ri sikamma anjo imanga. 

29|aminne dattarana sikamma anjo 
sumbanganga: pera ~~ 22 tong battalana: 
100 pakkakasa pera ~~ 70 kilo battalana,: 
bulaeng -- 3.400 kilo battalana, 20 mangko 
bulaeng ~~ 8,4 kilo battalana, 2 mangko 
tambaga sannaka gagana, sangkammai 
anggaranna mangko bulaeng.: 

27(8:26) 

28 Nampa kukanamo ri sikamma anjo 
imanga, "Nisala ngasengko untu Batara, 
Allataala nisombaya ri boe-boeta. 
Kammayatompa sikontu anjo pakkakasa 
bulaeng siagang pera nisumbangkanga untu 
Batara, nisalaki untu Batara. 

29 Katutui bajiki anjo barang-baranga 
sagenna battu mange ri BallaNa Batara. 
Punna battu mako mange anjoreng, musti 
nutimbangi anjo barang-baranga, nampa 
nupassareang mae ri sikamma imang 
kapalaya siagang pamimping-pamimpinna 
tu Lewia, kammayatompa pamimping- 
pamimping tu Israel ri Yerusalem." 

30 Nampa natarimamo sikamma imanga 
siagang tu Lewia anjo peraka, bulaenga, 

siagang anjo sikamma pakkakasaka untu 


naerang kenanga mange ri Yerusalem. 

31Ri tanggala sampulo anrua bulang 
makasere, alampami ikambe ambokoi 
Binanga Ahawa mange ri Yerusalem. Lalang 
ri pajappanna ikambe, nijagaimi ikambe ri 
Allataalana ikambe battu ri bunduna siagang 
pangngadanna musua. 

32 Ri wattunna battu ikambe mange 
ri Yerusalem, ammari-marimi ikambe 
tallungallo sallona. 

33 Nampa ri maka patangallona alampami 
ikambe mange ri BallaNa Batara. Natimbammi 
ikambe anjo peraka, bulaenga, siagang 
sikamma anjo pakkakasaka. Lebaki anjo 
napassareammi ikambe yangasenna anjo 
mae ri Imang Meremot anana Uria, nisabi ri 
Eleazar anana Pinehas siagang rua tu Lewi 
lamintu Yozabad anana Yesua siagang Noaja 
anana Binui. 

34 Sikontu anjo baranga nirekengi siagang 
nitimbangi, nampa nicata ngaseng. 

35 Ri anjo todong alloa, sikontu anjo 
tau ammoterekamo battu ri parasangang 
pammelakkanga, assaremi korobang nitunu 
untu Allataalana Israel. Assaremi kenanga 12 
kayunna sapi laki untu sikontu tu Israel, 96 
kayunna gimbala laki, siagang 77 kayunna 
ana gimbala, pantaranganna anjo nia 
todong 12 kayunna bembe untu korobang ri 
nipammopporanna dosana kenanga. Sikontu 


| Ezra 8.361 9.2 33 
anjo olo-oloka nitunui untu korobang mae ri 


Batara. 

36 Nampa anjo dokumeng napassareanga 
karaenga mae ri kenanga, napassareammi 
kenanga mae ri sikamma guburnur siagang 
sikamma pamarentaya ri propinsi Efrat 
bageang ilau. J ari sikamma anjo pamarentaya 
nasaremi bantuang rayaka sollanna akkulle 
kenanga tuli nagaukang ibadana lalang ri 
BallaNa Batara ri Yerusalem. 

I Ri lebanamo nigaukang ngaseng 

sikammaya anjo, niamo siapa are 
tutoa-toana bansa Israel battu mae ri nakke. 
Napauanga kenanga angkanaya raya Israel, 
kammayatompa sikamma imanga, siagang 
sikamma tu Lewia, tena nanasalaki kalenna 
kenanga battu ri bansa-bansa maraeng 
niaka areppese anjoreng, iamintu bansa 
Amon, Moab, Mesir, Kanaan, Het, Feris, 
Yebus siagang Amori. Balalo manna sikamma 
imanga siagang tu Lewia appakamma 
ngaseng tongi. Nagaukang ngaseng tongi 
kenanga panggaukang-panggaukang sannaka 
jadalana, ia nagaukanga anjo bansa-bansa 
maraenga. 

2 Tubura-burane Yahudia abuntingi siagang 
baine bansa maraenga, sagenna ummaNa 
Batara lebaka Nasala, tenamo natangkasa. 
Balalo ia kaminang rioloa anggaukangi anjo 
kammaya, iamintu sikamma tutoa-toana 
siagang pamarentana Israel. 

3 Kulangngerena anjo kammaya, sannami 


lussana nyawaku, sagenna kukekke 
pakeangku nampa kubibu uukku siagang 
janggokku nampa ammempo naung, ancuru 
kusaring pamaikku. 

4Tulusu ammempoma sagenmna narapi 
wattu passare korobang karuenga. Nampa 
battumo taua angkulilingia. Nabattuimi malla 
kenanga nauranginna ancanganna Allataalana 
Israel mae ri dosana anjo sikamma tau 
ammoterekamo battu ri parasangang 
pammelakkanga. 

?Ri wattunna appakkaramulamo 
nipassareang korobang karuenga, 
ammentemma ri tampakku sina. Lalang 
ammakeang kekke sujuka nakupatara 
limangku mae ri Karaeng Allataalaku. 

“Kukanamo, "O, Allataalaku, siri-sirika 
angngangkaki ulungku ri dallekanTa. Dosa- 
dosana ikambe attambung-tambungi irate ri 
ulunna ikambe sagenna narapi langika. 

7 Battu ri boe-boena ikambe sagenna 
kamma-kamma anne, ikambe ummatTa 
dorakai ri Katte. Lanri kammana anjo, 
nasikamma karaenna siagang imanna ikambe 
nibetami ri karaenna bansa-bansa maraenga. 
Nibunoi ikambe, niellaki, siagang nierangi 
mange nipela. Nihina toj eng-toj emmi ikambe, 
sangkamma kaadaanga anne alloa. 

8 Mingka kamma-kamma anne o Karaeng 
Allataalana ikambe, silalonTa leba lammoro 

pamai mae ri kambe. Nilappassangi siapa are 


jaina tau ri kambe battu ri nipare ataya untu 
attallasa lalang salewangang ri anne tampa 
tassalaka. Kisarei ikambe katallassang beru. 

9 Ri wattunna ikambe nipare ata, tena Kibokoi 
ikambe. |Katte ampagilingi nyawana sikamma 
karaeng Persia, sagenna mangngamaseang 
kenanga mae ri kambe, nampa nasare ising 
ikambe untu attallasa siagang ambangungi 
ammotere Balla Passambayanganga mae ri 
Katte, ia ajariamo rumbangngang ancuru. 
Kijagai ikambe anrinni, ri Yehuda siagang 
Yerusalem. 

10 Mingka kamma-kamma anne o Karaeng 
Allataala, ri lebana ngasemmo kajarianga, 
apami lakkulle nakana ikambe? Lebami 
pole nabalang parekang ikambe sikamma 
parentaTa, 

llia Kipassareanga mae ri kambe tete 
ri sikamma nabia, ata-atanTa. Napaumi 
kenanga ri kambe angkanaya tenamo 
natangkasa anjo parasangang eroka 
napammantangngi ikambe lanri sikontu 
panduduna appakkaramula battu ri cappa 
serea mange ri cappa-cappa maraenganga, 
agau ramasa siagang agau jadala ngasemmi. 

12 Anjo nabi-nabia napisangkaimi ikambe 
abunting assicampuru siagang sikamma 
anjo taua, yareka ambantui kenanga ajari 
kalumanynyang siagang salewangang. 
Ebara angkana mannuruki ikambe, lajari 

kassaki ikambe siagang akkullei nakasia baji 


kammayatompa nasossorang turunganna 
ikambe wasselena anjo buttaya, sagenna 
satunggu-tungguhna. 

13 Dorakami ikambe siagang nadakkaimi 
hukkunTa, kammayatompa Kihukkummi 
ikambe. Mingka naassengi ikambe, o 
Allataalana ikambe, angkanaya anjo 
hukkunganTa mae ri kambe tenapa 
nasambattala siratanga siagang battalana 
dosana ikambe, balalo Kipasalama iji ikambe. 

14) ari, antekamma lakkulle ija ikambe 
lambalang parekang iji sikamma anjo 
parentaTa, siagang labuntinga pole siagang 
sikamma anjo tu jadalaka? Punna nagaukang 
ija ikambe anjo sikammaya, mattantu 
lateai sipato larroTa, sagenna Kiancuru taba 
sikalimo ikambe siagang talaniakkamo manna 
sitau laKilappassang attallasa. 

150, Batara, Allataalana Israel. |Katte 
adelekki, mingka Kilappassang iji attallasa 
ikambe. Namangakuimi kasalanna ikambe 
mae ri Katte, tasiratangami ikambe untu 
andallekang ri dallekang malabiritTa." 

10 l Lalang appala doanna Ezra siagang 

angngarru appala popporo ri 
dallekanna BallaNa Batara, sanna jaina tu 
Israel battu arappungang, burane, baine, 
siagang ana-ana. Nakulilingi kenanga anjo 
Ezra nampa angngarru lompo ngaseng. 


Ezra 10.21 7 Re 
2 Nampa nakanamo Sekhanya anana Yehiel 


battu ri golongang Elam, ri Ezra, "Dorakami 
ikambe ri Batara lanri abuntingi ikambe 
siagang baine bansa maraeng. Mingka nia ija 
panrannuang mae ri bansa Israel. 

3 Umba kissumpa ri Allataala, angkanaya 
lanibongka ngasengi anjo bainea siagang 
ana-anana kenanga. Lamannuruki ikambe ri 
kananta siagang pappakaingana tu maraenga, 
ia tu ampakalabirikai parentaNa Allataala. 
Lamannuruki ikambe ri HukkunNa Allataala. 

“Ikattemi musti angngalle tindakang. 
Nampa ikambe lambantuki sipakkulle-kullena 
ikambe. Terassi tojeng-tojengi tindakanta." 

"Jari appakkaramulami Ezra angngalle 
tindakang. Nasuromi imang-imang kapalaya, 
sikamma tu Lewia, kammayatompa tu Israel 
maraengannaya untu assumpa angkanaya 
lanagaukangi kenanga sangkamma anjo 
napakkanaya Sekhanya. 

6 Lebaki kenanga assumpa, alampami Ezra 
battu ri dallekanna anjo BallaNa Batara 
nampa antama ri tampa pammantanganna 
Yohanan anana Elyasib, nampa abangngi 
anjoreng. Taerokai angnganre siagang 
angnginung napakamma sina pamaina 
annawa-nawai panggaukanna anjo sikamma 
tu lebaka nipela. 

7 Nampa nipalabang nipabattu mae ri 
sikontu Yerusalem siagang Yehuda, iamintu ri 
sikontu tau ammotereka battu ri parasangang 

pammelakkanga, sollanna assere ngaseng 


kenanga ri Yerusalem. 

8 | nai-nai tena nabattu lalamna tallungalloa, 
lanialleang ngasengi sikontu barang-baranna 
siagang tenamo nanibilangi anggota 
masaraka. Anjo apa nipalabanga nipabattu 
nitekengi ri sikamma pamimpinna rayaka. 

9 | ebaki tallungallo, ri tanggala ruampulo, 
sikontu tu burane niaka ammamtang ri 
daera Yehuda siagang Benyamin, battumi 
mange ri Yerusalem nampa arappungang 
kenanga ri parang lakkenna BallaNa Batara 
ri Yerusalem. Anjo wattua bosi sannaki. 
Annekkere ngasemmi taua napakamma 
dinging siagang napakamma paralluna anjo 
passirapakkanga. 

10 Nampa ammentemmo Ezra abicara mae ri 
kenanga. Nakanamo, "Doraka ngaseng mako 
siagang nutambaimi kasalanna tu Israel lanri 
abuntinnu siagang baine bansa maraenga. 

lt anri kammana, akuimi sikamma dosanu 
ri Allataala, ia nasombaya boe-boeta, nampa 
nugaukang apa appakasannanga ri pamaiNa. 
Pakabellai kalennu battu ri bansa maraeng 
niaka ammantang ri parasanganta siagang 
bongkai anjo sikamma bainennu battua ri 
bansa maraenga." 

12 Assara lompomi kenanga appiali angkana, 
"Lanaturukimi ikambe anjo kananta." 

13 Nampa nakana pole kenanga, "Mingka ia 
niaka hadere anrinni sanna jaina tau, siagang 

teai sipato sarrinna bosia. Tanatahangngai 


ikambe ammenteng kamma anne pantarang 
anrinni. Nampa pole anne passalaka 
takkulleai nipaleba lalang siallo yareka 
ruangallo bawang, nasaba Jai sikali ri kambe 
anggaukangi anjo dosa kammaya. 

14 Kisaremi ising sikamma pamimpinna 
ikambe ammantang ri Yerusalem untu 
angngurusuki anne passalaka. Nampa 
inai-nai tau niaka ri kotana ikambe, ia 
niaka bansa maraeng bainenna, musti 
battui ri allo nipattantua, siagang sikamma 
pamimping siagang sikamma hakinga 
massing ri kota-kotana. Lanri kammana anjo 
talalarroami pole Allataala mae ri katte lanri 
passabakkang anjo passalaka. " 

15 Tena manna sitau angkabattallangi anjo 
rancanaya, pantaranganna Yonatan anana 
Asael siagang Yahzeya anana Tikwa, nampa 
nibantu ri rua tu Lewi, iamintu Mesulam 
siagang Sabetai. 

16 Sikamma anjo tu lebaka nipela siagang 
niakamo ammotere, akkalepumi nyawana ero 
anggaukangi anjo rancanaya. Lanri kammana 
anjo, ammilemi Imang Ezra siapa are tau 
battu ri kapala-kapala golonganga, nampa 
nacata arenna kenanga. Ri tanggala sere 
bulang sampulo, assirapakkammi kenanga 
untu ansalidiki anjo passalaka. 

17 | alang tallum bulang ribokoanganna, 


lebami naparessa ngaseng sikamma burane 
lebaka abunting siagang bansa maraenga. 

18 |aminne dattara areng-arenna tu burane 
abuntinga siagang baine bansa maraeng: 
Sikamma imanga, nidattaraka siagang 
golonganna: Golongan Yesua siagang 
sikamma saribattanna, ana-anana Yozadak, 
Eliezer, Yarib siagang Gedalya. 

19 Ajanjimi kenanga lantallaki bainenna 
kenanga, nampa assare passare gimbala 
laki untu korobang pammopporang dosana 
kenanga. 

20 Golongang Imer: Hanani siagang Zebaja. 

21 Golongan Harim: Maaseya, Elia, Semaya, 
Yehiel siagang Uzia. 

22 Golongang Pasyhur: Elyonai, Maaseya, 
Ismael, Netaneel, Yozabad, siagang Elasa. 

23 Tu Lewia: Yozabad, Simei, Kelaya (niareng 
tongi Kelita), Petahya, Yuda, siagang Eliezer. 

24 Sikamma pakelonga: Elyasib. Sikamma 
pajaga pakkebu lompona BallaNa Batara ri 
Yerusalem: Salum, Telem, siagang Uri. 

25 Tu Israel maraengannaya: Golongang 
Paros: Ramya, Yezia, Malkia, Miyamin, 
Eleazar, Malkia, siagang Benaya. 

26 Golongang Elam: Matanya, Zakharia, 
Yehiel, Abdi, Yeremot, siagang Elia. 

27Golongang Zatu: Elyonai, Elyasib, 
Matanya, Yeremot, Zabad, siagang Aziza. 

28 Golongang Bebai: Yohanan, Hananya, 


Zabai, siagang Atlai. 

2? Golongan Bani: Mesulam, Malukh, Adaya, 
Yasub, Seal, siagang Yeramot. 

30 Golongang Pahat-Moab: Adna, Kelal, 
Benaya, Maaseya, Matanya, Bezaleel, Binui, 
siagang Manasye. 

31 Golongang Harim: Eliezer, Yisia, Malkia, 
Semaya, Simeon, Benyamin, Malukh, siagang 
Semarya. 

32 (10:31) 

33 Golongang Hasum: Matnai, Matata, 
Zabad, Elifelet, Yeremai, Manasye, siagang 
Simei. 

34 Golongang Bani: Maadai, Amram, Uel, 
Benaya, Bedeya, Keluhu, Wanya, Meremot, 
Elyasib, Matanya, Matnai, Yaasai. 

35 (10:34) 

36 (10:34) 

37 (10:34) 

38 Golongang Binui: Simei, Selemya, Natan, 
Adaya, Makhnadbai, Sasai, Sarai, Azareel, 
Selemya, Semarya, Salum, Amarya, siagang 
Yusuf. 


42 (10:38) 
43 Golongang Nebo: Yeiel, Matica, Zabad, 
Zebina, Yadai, Yol siagang Benaya. 

44 Sikontu anjo taua lebaki abunting siagang 


baine battua ri bansa maraenga. Jari natalla 
ngasemmi kenanga anjo massing bainenna 
nampa nabongka siagang massing ana-anana 
kenanga. 


Nehemia 


1 1 | aminne laporang napabattua Nehemia, 
anana Hakhalya, ri passalana sikamma 
jama-jamang nagaukanga. Lalang ri bulang 
Kislew, ri taung makaruampulona ammarenta 
Artahsasta salaku karaeng ri Persia, inakke 
Nehemia, niakka ri Susan, ibukotana 
kakaraenganga. 

2 Anjo wattua niaki battu ri Yehuda 
saribattangku iamintu niarenga Hanani, 
siagang siapa are tau. Kukutanammi kenanga 
angkana antekamma antu mae kaadaanna 
kota Yerusalem siagang sikamma tu Yahudi 
ammoterekamo battu nipela ri Babel. 

3 Nacaritami kenanga angkana sikamma 
anjo tau lebaka nipela ammoteremi mange ri 
anjo parasanganga. Mingka kamma-kamma 
anne teai sipato sessana katallassanna, 
siagang sangnging nihinai ri sikamma bansa 
maraeng niaka areppese. Nampa pole 
sikamma tembo kallina Yerusalem ancuru 
iji tassimbung-simbung, kammayatompa 
sikamma pakkebu lompona tenapa naleba 
nipakabaji baku lebana nitunu ri wattu allaloa. 

4Kulangngerena anjo kabaraka, 
ammempoma naung nampa angngarru. 
Pirangallo arei tuli sina kusaring pamaikku. 

Tulusu appuasama siagang appala doang ri 


Allataala, 

> kukana, "O, Karaeng Allataala makoasaya 
ri suruga. IKattemi Allataala Malompoa, 
na mandallekammo ikambe ri Katte lalang 
malla. TamamminrayaKi ri janjinTa mae ri tau 
mangngaia ri Katte siagang mannurukia ri 
parentaTa. 

 Kicinikima o Batara, siagang Kipilangngeri 
anne pappala doang kupanalka ri Katte allo 
bangngi untu umma Israel, anjo atanTa 
ngaseng. Kumangakui angkana ikambe, 
umma Israel, dorakami. Inakke siagang 
boe-boeku doraka tonga. 

7Dorakami ikambe mae ri Katte 
siagang nidakkaimi sikamma parentaTa. 
Tamannurukiai ikambe ri hukkung-hukkung 
lebaka Kipassareang ri kambe tete ri Musa, 
anjo atanTa. 

80, Batara, Kiurangi kana-kananTa 
napabattua Musa saba parentaTa. Angkanaya, 
punna ikambe, umma Israel, amminrai mae ri 
Katte, laKipasisala-salaki mae ri allana bansa 
maraenga. 

9 Mingka punna ammotereki pole ikambe 
mae ri Katte siagang mannuruki ri parentaTa, 
ikambe lebaka tassala-sala laKiparappungi 
ammotere, manna pole niaki ikambe ri 
cappa-cappana linoa. Nampa laKipoterang 
ikambe mange ri tampa lebaka Kipile untu 
ajari tampa panynyombang mae ri Katte. 

100, Batara, ikambe anne ata-atanTa, umma 


kalenTa lebaka Kipasalama lalang koasaTa 
siagang kahebakkanna kagassinganTa. 

11 Kipilangngeri laloi anne pappala doangku 
siagang pappala doanna atanTa maraenga, 
eroka ampakalabirikKi. Kipabattumi 
pannulunTa sollanna anne alloa akkullei anne 
atanTa anggappa pangngamaseang battu ri 
karaenga." Anjo wattua inakke pangngurusu 
inunganna karaenga. 
2 l Patang bulang ribokoanganna, ri sereang 

allo, iamintu ri bulang Nisan, sitabangi 

Karaeng Artahsasta angnganre. Inakke 
ampatalangi jene inung karaenga. Anjo 
wattua susai tanjakku nicini. Talebakai susa 
kamma anjo alloa tanjakku ri dallekanna. 

2Lanri kammana, akkutanammi ri nakke 
angkana, “Angngapa nasusa kamma nicini 
tanjanu, nampa tenaja nugarring? Mattantu 
nia nukalussakkang." Tabangkama, 

3 kunampa appiali angkana, "Poro labui 
umurutta satunggu-tungguna karaeng! 
Antekamma talasusa atanta, punna kota 
pajerakkanna boe-boena atanta kamma- 
kamma anne sesa-sesa rumbangngang 
mami: pakkebu lompona ancurumi nakanre 
pepe." 

4 Akkutanammi karaenga angkana, "Jari, apa 
nukaeroki?" Lalang atingku appala doamma ri 
Allataala makoasaya ri suruga: 

3 nampa kukana ri karaenga, "Punna 


kikaerokang karaeng, nakiero anturukianga 
pappalakku, kisuroma mange ri butta Yehuda 
untu ambangungi ammotere kota tampa 
pajerakkanna boe-boena atanta." 

6 Anjo wattua ammempoi karaenga ri 
sarinna ratua. Naturukiamma pappalakku. 
Akkutanangi ri nakke angkana siapa salloku 
lammantang anjoreng siagang ringngapanna 
kulammotere. Jari kupauammi tanggala 
lebaka kupattantu. 

7 Nampa appalama sura untu sikamma 
guburnur niaka ri propinsi Efrat bageang ilau, 
sollanna tena kunggappa kasukkarang lalang 
pajappangku sagenna mange ri Yehuda. 

8 Ppantaranganna anjo appala tomma sura 
untu Asaf, iamintu pangngurusuna romanga 
ri parasanganga, sollanna napasadianga 
kayu untu pakkebu lompo pajaganga 
ri ampina BallaNa Batara ri Yerusalem; 
kammayatompa untu tembona kotaya 
siagang balla lakupammantangngia. 
Naturukiang ngasemma karaenga anjo 
pappalakku, lanri Natulunga Allataala. 

9 Nampa alampama mange ri Efrat bageang 
lau. Nia kuagang siapa are perwira siagang 
tantara adongko jarang. Nirurunganga ri 
kenanga saba parentana karaenga. Battui 
anjoreng, kupassareammi anjo suraka mae ri 
sikamma guburnurka. 

10 Mingka nalangngerena Sanbalat, iamintu 


tu Bet-Horon, siagang Tobia, sere tunnagala 
jamang battu ri Amon, angkana battua untu 
kaparalluanna bansa Israel, ajari sannami 
birisina kenanga. 

11Battuku mange ri Yerusalem, ammari- 
marima tallungallo. 

12 Lalang siapaya anjo sallona tenapa 
nakupau manna pole ri nai angkana lebakka 
nasungkeang Allataala pikkirangku untu 
ambangungi ammotere kota Yerusalem. 
Ammukona, ri wattunna bangngi, 
ambangunga nampa kukio siapa are 
agangku untu alampa assulukang kota. 
Pantaranganna keledai kudongkokia, tena 
olo-olo dongkokang maraeng naerang 
ikambe. 

13 Bangngi iji nanabokoi ikambe anjo 
kotaya, ammalo ri Pakkebu Lompo Kabung, 
ri bageang ilau. Alampa timboroki ikambe, 
mange ri Pakkebu Lompo Paloroang, ammalo 
ri Timbuseng Jene Naga. Lalang ajappana 
ikambe kuparessami sikamma kapanrakanna 
tembo kallina kotaya. Kammayatompa kucini 
tommi sikamma pakkebu lompo lebaka 
nakanre pepe. 

14 Nampa battu ri rayanganna kotaya ajappa 
tulusumi ikambe alampa wara, mange ri 
Pakkebu Lompo Jene Takkioroka siagang 
Kollang Karaenga. Mingka anjoreng tena 

oloang akkullea naolo keledaia, lanri jai 


duduna sesa-sesa rumbangngang. 

15 Jj ari, naummi ikambe ri Kabung Kidron 
nampa napannarrusu Jappana ikambe anjo 
bangngia, siagang kuparessami tembo kallina 
kotaya. Lebaki anjo alekkomi ikambe nampa 
ammotere mange ri kotaya, ammalo ri 
Pakkebu Lompo Kabunga. 

16Tena manna sitau battu ri tutoa-toana 
rayaka angngassengi angkana alampa 
kemaea siagang apa kurancanakang anjo 
wattua. Nasaba sagenna anjo wattua tenapa 
apa-apa kupau mae ri sikamma julu bansaku: 
baji na ri sikamma imanga kammayatompa 
sikamma tutoa-toana rayaka, yareka ri 
pagawe-pagawea, kammayatompa inai-nai 
lamminawanga ambangungi kota Yerusalem. 

17 Mingka kalebakkanna kukanamo ri 
kenanga, "Cini minne antekamma sessana 
tallasatta! Kota Yerusalem ammantang mami 
sesa-sesa rumbangngang kammayatompa 
sikamma pakkebu lompona labusumi nakanre 
pepe. Umba nanibangungi ammotere 
sikamma tembo kallina kota Yerusalem, 
sollanna tenamo nanahinaki taua." 

18 Nampa kucaritamo ri kenanga antekamma 
bateku nitulung ri Allataala siagang apa leba 
nakana karaenga mae ri nakke. Appialimi 
kenanga angkana, "Umba kippakkaramula 
ambangung!" Nampa sadia ngasemmo 
kenanga untu appakkaramula anjama. 

19Ri wattunna naasseng Sanbalat siagang 


Tobia kammayatompa Gesyem, tu Arab, 
anjo rancanana ikambe, nakakkalimi siagang 
nacau-caumi ikambe. Nakana kenanga, 
"Apa ngaseng lanugaukang? Apaka erokko 
apparicu angngewail karaenga?" 

20 Appialima angkana, "Allataala, makoasaya 
ri suruga, lami lassarei ikambe pakkulle 
sagenna ajari anne jama-jamanna ikambe. 
| kambe anne atanNa siagang lappakkaramulai 
ambangung ikambe. Mingka ikau ngaseng 
antu, tena hanu siagang tena apa-apannu 
ri Yerusalem. Balalo punna abicara taua ri 
passalana Yerusalem, talanitappuai arennu 
kau." 

3 llaminne laporang ri passala antekamma 
batena nipakabaji tembo kallina kota 
Yerusalem. Imang Lompoa niarenga Elyasib, 

siagang ngaseng aganna ambangungi 
ammotere Pakkebu Lompo Gimbala, 
ampatabai sikamma pakkebuna siagang 
antangkasi poro untu Batara. latommi 
kenanga ampakabajiki siagang antangkasi 
temboka sagenna ri Menara Sibilangngang, 
kammayatompa sagenna ri Menara Hananeel. 

2 Pantaranganna anjo imang-imanga, 
ia areng-arenna tau ampakabajikial 
tembo kallina kotaya siagang sikamma 
pakkebu lompoa kammayatompa sikamma 
menarana, iamintu: Tu Yerikho Zakur 
anana Imri Golongang bijanna Senaa: 

Ampakabajiki Pakkebu Lompo Juku siagang 


balo-balona, sikamma pakkebuka, bau- 
bauna, kammayatompa balo-balo panjolina. 
Meremot anana Uria siagang cucunna Hakos. 
Mesulam anana Berekhya siagang cucunna 
Mesezabeel. Zadok anana Baana. Tu battu ri 
kota Tekoa (tutoa-toana anjo kotaya taerokai 
anjama kasara). Yoyada anana Paseah, 
siagang Mesulam anana Besoja: ia kenanga 
anjamai Pakkebu Lompo Yesyana siagang 
balo-balo, pakkebu-pakkebu, bau-bau, 
siagang sikamma balo-balo panjolina. 
Melaca tu battu ri Gibeon siagang Yadon 

tu battu ri Meronot. Tu Gibeon siagang tu 
Mizpa: anjamai temboka sagenna ri ballana 
guburnur Efrat bageang ilau. Uziel, tukang 
bulaeng, anana Harhaya. Hananya, papare 
minynya bau: ia anjamai sagenna Tembo 
Luara. Refaya anana Hur, ammarentaya 
bageruanna kacamatang Yerusalem. 

Yedaya anana Harumaf: ia anjamai tembo 
areppeseka siagang balla kalenna. Hatus 
anana Hasabneya Malkia anana Harim 
siagang Hasub anana Pahat-Moab: ia 
kenanga anjamai tembo sambunnaya siagang 
Menara Pabinrungang. Salum anana Halohes, 
ammarentaya bageruanna kacamatang 
Yerusalem, siagang nibantui ri ana-ana 
bainena. Hanun siagang panduduna Zanoah: 
kenanga anjamai Pakkebu Lompo Kabung 
siagang sikamma pakkebuna, bau-bauna, 

kammaya tompa balo-balo panjolina. 


Kammayatompa tembo kalli 440 metere 
labuna sagenna ri Pakkebu Lompo Paloroang. 
Malkia anana Rekhab, ammarentaya 

ri kacamatang Bet-Kerem: ia anjamai 
Pakkebu Lompo Paloroang siagang sikamma 
pakkebuna, bau-bauna, kammayatompa 
sikamma balo-balo panjolina. Salum anana 
Kolhoze, ammarentaya ri kacamatang Mizpa: 
la anjamai Pakkebu Lompo Timbuseng J ene 
siagang pattongkona, sikamma pakkebuna, 
bau-bauna, kammayatompa sikamma balo- 
balo panjolina. Kammayatompa tembona 
Kollang Selah ri ampina koko balla lompoa 
sagenna tuka-tuka naunga battu ri Kota 
Daud. Nehemia anana Azbuk, ammarentaya 
ri bageruanna kacamatang Bet-Zur sagenna 
jerana kaluargana Daud, kollang nipareka, 
siagang asramaya. 

:(3:2) 


DAD SA 

15(3:2) 

16(3:2) 

1/|a bageang-bageang tembo kalli 
maraengannaya nabangungi tu Lewi. 
Areng-arenna anjo tu Lewi anjamaya iamintu: 
Rehum anana Bani. Hasabya, ammarentaya ri 
bageruanna kacamatang Kehila: ia najamaya 
lamintu tembo kalli niaka ri kacamatanna 
todong. Binui anana Henadad, ammarentaya 
ri bageruanna kacamatang Kehila. Ezer 
anana Yesua, ammarentaya ri Mizpa: ia 
anjamai tembo kalli ri panyingkulu aganga 
sagenna ri dallekang pammolikang sanjataya. 
Barukh anana Zabai: ia anjamai tembo 
kalli appakkaramula ri panyingkulu aganga 
sagenna pakkebu ballana Imang Lompo 
niarenga Elyasib. Meremot anana Uria 
siagang cucunna Hakos: ia anjamai tembo 
kalli appakkaramula ri pakkebuna Elyasib 
sagenna cappana anjo ballaka. 

(ZI 

13 (3:17) 

20 (3:17) 

2143:17) 

22 Bageang-bageang tembo maraengannaya 
napakabajiki sikamma imang-imanga. 
Areng-arenna kenanga iamintu: Imang- 
imang ammantanga tenaya nabella battu 
ri Yerusalem. Benyamin siagang Hasub: 
ia najamaya kenanga iamintu tembo kalli 
niaka ri dallekang ballana kenanga. Azarya 


Nehemia 3.231 27. | 11 
anana Maaseya anana Ananya: la anjamal 


tembo kalli niaka ri dallekang ballana. Binui 
anana Henadad: ia anjamai tembo kalli 
appakkaramula ri ballana Azariah sagenna 
panyingkulu kalli temboka. Palal anana Uzal: 
ia anjamai appakkaramula ri panyingkuluna 
tembo kallika siagang menarana balla lompo 
bageang rateang, ri ampina pajaganga. 
Pedaya anana Paros: ia anjamai tembo kallika 
sagenna ri dallekanna Pakkebu Lompo J ene, 
bageang iraya siagang menara pajagang 
BallaNa Batara ri Yerusalem. (Tena nabella 
battu anjoreng nia daera niarenga Ofel, 
tampa pammantanganna sikamma tau 
anjamaya ri BallaNa Batara ri Yerusalem.) 

23(3:22) 

24 (3:22) 

25(3:22) 

20(3:22) 

27 Bageang-bageang tembo maraengannaya 
napakabajiki pajama maraengannaya. 
Areng-arenna kenanga iamintu: Tu battua ri 
kota Tekoa: kenanga anjamai appakkaramula 
ri dallekanna menara pajaganna BallaNa 
Batara ri Yerusalem sagenna temboka ri 
daera Ofel. Imang-imang ammantanga ri 
ampina Pakkebu Lompo Jarang: kenanga 
anjamai tembo assidallekanga siagang 
massing ballana kenanga, appakkaramula 
battu ri anjo pakkebu lompoa tulusu sagenna 
wara. Zadok anana Imer: ia anjamai tembo 

assidallekanga ballana. Semaya anana 


Sekhanya, pajaga Pakkebu Lompo Iraya: 

ia anjamai tembo assidallekanga ballana. 
Hananya anana Selemya, siagang Hanun 
anana Zalaf makaannanga. Mesulam anana 
Berekhya: ia anjamai tembo assidallekanga 
ballana. Malkia, tukang bulaeng: ia anjamai 
tembo kallika sagenna mange ri asramana 
sikamma tau anjamaya ri BallaNa Batara 

ri Yerusalem siagang sikamma ballana 
padangganga ri dallekanna Pakkebu Lompo 
Mifkad kammayatompa sagenna ri ampina 
kamara irateanna panyingkulu tembo kalli 
lau-laukanna bageang rayaya. Sikamma 
tukang bulaenga siagang padangganga: 
kenanga anjamai bageang tembo kalli 
kalabusanga, appakkaramula battu kamara 
irateanna panyingkulu tembo kallika sagenna 
ri Pakkebu Lompo Gimbala. 

28(3:27) 


4 1 Nalangngerena Sanbalat angkana 
ikambe tu Yahudia nipakabajiki tembo 
kallina kotaya, ajari sannami larrona siagang 
appakkaramulami ancau-caui ikambe. 

2Ri dallekanna agang-aganna ngaseng 
siagang tantara Samaria nakanamo, "Apa 
anjo nagaukang tu Yahudi cilakaya, tenaya 

apa-apa akkulle nagaukang? Apaka eroki 


kenanga ambangung poleangi anne kotaya? 
Maka nakana kapang kenanga akkullei 
leba lalang siallo anjo jama-jamanga, lanri 
assarena bawang korobang kenanga? Maka 
akkullei anjo tambungang loro ammutunga 
leba nakanre pepe napajari batu-batu untu 
anjo tembo kallika?" 

3 Nampa akkana tommo Tobia niaka 
ammenteng ri sarinna, "Ciniki anjo tembo 
nabangunga kenanga! Kamanna kongkong 
romanga akkulle tonji narumbang anjo!" 

“Jari appala doamma angkana, "O, 
Allataala, Kilangngeremi antekamma 
batena nihina ikambe! Kipitujuimi ri ulunna 
kenanga hukkunganna anjo kana-kana 
anghinayai ikambe. Lappassammi naniella 
barang-baranna kenanga siagang nanierang 
todong kalenna kenanga nipela mange ri 
parasanganna tau maraenga. 

3 TeaKi pammopporangi kajadallanna 
kenanga siagang teaKi kaluppai dosana 
kenanga, lanri lebana nahina ikambe 
ambangunga kamma-kamma anne." 

6 Na ilalanna anjo wattua anjama tulusumi 
ikambe ampakabajiki anjo temboka. Na 
tasalloai anjo lebami sikontu anjo temboka 
nibajiki sagenna bageruanna tinggina, saba 
lompo sikali sumangana rayaka anjama. 

"Ri wattunna nalangngere Sanbalat, Tobia 
siagang tu battua ri Amon, tu battua ri 

Asdod kammayatompa tu Arab, angkana 


pila majumi pakabajikanna anjo tembo 
kallika ri Yerusalem, kammayatompa 
appakkaramulami nitongko sikamma 
kalibonna anjo temboka, ajari teaimi sipato 
larrona kenanga. 

8 Assitujumi kenanga ero ambunduki 
Yerusalem untu appare karicuang. 

9 Lanri kammana appala doammi ikambe 
mae ri Allataala, siagang nijagaimi anjo 
kotaya allo bangngi. 

10 Mingka appakkaramulami tu Yahudi 
akkunrareng lalang kelong nakana, 
"Dodommi ikambe angngangka nampa jaina 
ija loro attambung. Takkullea maki anjama 
kamma anne untu ambangungi tembona 
anne kotaya." 

11Na ilalanna anjo wattua narancanakammi 
musua untu ambunduki silalonnai ikambe 
nampa nabuno ngaseng ikambe, sollanna 
ammantang anjo jama-jamanna ikambe. 

12 Mingka anjo tu Yahudi niaka ammantang 
siampi siagang kenanga, amole- molemi 
battu mae ri kambe untu ampabattui anjo 
rancanana musua. 

13 | anri kammana, kubage-bageimi rayaka 
padang, poke, siagang pana, nampa kuatoro 
tampana kenanga manuru massing golongang 
bijanna kenanga anjoreng ri bokona temboka, 
lamintu tembo-tembo tenayapa naleba 
nipakabaji. 

14 Kucinina angkana mallaki rayaka, 


kukanamo ri kenanga siagang ri tutoa-toana 
kammayatompa sikamma pamimpinna 
kenanga, "Teako mallaki ri musua! 
Angngurangiko mae ri Batara makassaka 
siagang sannaka hebana, siagang barjuangko 
untu sikamma saribattannu, ana-ananu, 
bainennu kammayatompa ballanu." 

13 Nalangngereki musu-musunna ikambe 
angkana naassemmi ikambe rancanana 
kenanga. Jari sadarami kenanga angkana 
nihalangi ri Allataala anjo rancanana kenanga. 
Nampa ammoteremo ikambe anjama 
ampakabajiki anjo tembo kallika. 

19 Mingka appakkaramula anjo alloa 
bageruanna mami ana buaku anjama, nasaba 
bageruanna maraenga ajaga-jagai siagang 
ammakei baju pabundukang kammayatompa 
angngerangi poke, palapa barambang siagang 
pana. Sikamma pamimping rayaka nabantumi 
siagang nasaremi sumanga rayaka, 

1 ja anjamaya ampakabajiki temboka. Tau 
alembaraka bahang, siali limanna annagala 
lembarang nasiali limanna maraenga 
annagalaki sanjata. 

18 Tukang-tukang batua anjama tommi 
nassele padang ri ayana. Patui tarompe 
pammatei nia bahaya, tuli niaki ri saringku. 

19 Nampa kukanamo ri rayaka, ri tutoa-toana 
rayaka siagang sikamma pamimpinga, "Anne 
jamanga pila bellami narapi. Pila sikabellaiki, 

sagenta tassia-siaramo ri sillabuna anne 


temboka. 

20J ari, punna allangngerekko tarompe, 
karo- karoko arappung ri tammulilina ikambe 
anrinni. Allataalata labundu untu ikatte." 

21 Kammaminjo nappakkaramulamo anjama 
ikambe ri subu-subua sagenna ammumba 
bintoenga ri langi ri bangngia. Bageruanna 
rayaka ampakabajiki temboka, nampa 
maraenganga ajaga-jagai annagala poke ri 
limanna. 

22 | alanna anjo wattua sikontu patugasaka 
siagang pambantuna kenanga kusuroi 
abangngi ri Yerusalem. Lanri kammana, 
akkullemi ikambe anjagai kotaya punna 
bangngi nampa punna allo ambangungi 
temboka. 

23 | nakke kalengku, agang-agangku, ana- 
ana buaku siagang sikamma pangawalakku 
tuli ammakeang pajama, baji naallo 
kammayatompa bangngi. Tuli ajaga-jagai 
ikambe, siagang sanjata massing ri limanta. 

l Siapa are wattu ribokoanganna, jai 

tu Yahudi, baji naburane yareka baine, 
appakkaramulami akkunrareng passala julu 
bansana kenanga. 

2 Nia angkana, "Jai anakku. Parallui gandung 
ikambe untu nikatallassang. " 

3 Nia tommo angkana, "Tarpassa 
kupappitagallangi kokongku, koko 
anggorokku siagang ballana ikambe untu 

ammalli gandung sollanna tena namate 


cipuru ikambe." 

4Siagang niamo pole angkana, "Lebaki 
ikambe angnginrang doe untu nipabayarrang 
ri sima napattantua karaenga untu kokonna 
siagang koko anggorona ikambe. 

3 Sai ikambe anne tu Yahudi tonjaki? Sai 
anana ikambe sangkamma tonji ana-ana tu 
Yahudi maraenga? Mingka manna nakamma 
tarpassa nalappassammi ana-anana ikambe 
ajari ata. Balalo niamo ana tulolonna ikambe 
leba nibalukang ajari ata. Tenamo pakkullena 
ikambe lanri lebami napappitagallang 
kokonna siagang koko anggorona ikambe." 

6 Kulangngerena akkunrareng kenanga, 
teaimi sipato larroku. 

7 Kupattantumi angkana langngallea 
tindakang. Nampa kupakaingamo sikamma 
tutoa-toana rayaka siagang sikamma 
pamimpinna rayaka. Kukana ri kenanga, 
"Angngapa nanujallakkang sikamma 
saribattannu tonji?" Nampa apparema 
passirapakkang siagang tau jaia untu aboya 
cara untu ambantui kenanga ri kasusaanga. 

8 Kukanamo ri kenanga, "Nipikulle- kulleimi 
nakkulle nipasulu sikamma saribattanta tu 
Yahudi ia tarpassaya ambalukangi kalenna 
mae ri bansa maraenga. Mingka angngapa 
nakamma-kamma anne ikau ngaseng balalo 
ampassai kenanga ambalukangi kalenna 
mae ri kau ngaseng, na ikau tu Yahudi 

ngaseng tonjako!" Tappialiami anjo sikamma 
pamimpinga manna sibuku kana. 

93 Nampa kukanamo pole, "Kodi anjo 
panggaukannu! Mustina mallakko lalang 
tallasanu mae ri Allataala. Lanri kammana, 
anjo musunta tenaya allataalana, tenamo 
nusarei kasampatang untu anghinaki. 

10|nakke kalengku, sikamma saribattangku, 
kammayatompa agang-agangku ngaseng, 
nisaremi angnginrang doe siagang gandung 
rayaka. Mingka tena nanapalaki ikambe 
ammotere. 

11Erona ikau pole tea mako pabayaraki 
inranna anjo raya angnginranga ri kau, baji 
narupa doe, kammayatompa arupa anggoro 
yareka minynya zaitun. Poterangi linta 
kokonna, koko anggorona, koko zaitunna 
kammayatompa ballana kenanga!" 

12 Appialimi anjo sikamma pamimpinga 
angkana, "Anjo pappakaingatta lanaturukimi 
ikambe. Yangasenna lanapoterangi ikambe 
siagang tena nalappala ikambe apa-apa 
battu ri kenanga." Kukiomi sikamma imanga 
nampa kusuro anjo sikamma pamimpinga 
sumpadeng untu assumpa ri dallekanna anjo 
imang-imanga, angkanaya lebami akkana 
kamma anjo kenanga, siagang lanagaukang 
tojeng-tojengi anjo kananna kenanga. 

13 Nampa kusungke kaeng passikko 
ayakku nampa kupabebese siagang 
kukana, "Kammaminne caraNa Allataala 

lampabebesekko ikau tau tenaya 


nurupai janjinnu. Anjo taua lasurokaui 
tallasana, ballana kammayatompa sikontu 
pabarang-baranganna lanaallei Allataala!" 
Appialimi sikamma tau hadereka ri anjo 
passirapakkanga angkana, "Aming!" Nampa 
ammuji kenanga ri Batara. Jari narupaimi 
janjinna sikamma anjo pamimpinga. 

14 Sampuloma anrua taung ajari guburnur 
ri Yehuda, iamintu appakkaramula ri 
taung makaruampulo sagenna taung 
makatallumpulo anrua ammarenta Karaeng 
Artahsasta. Lalang anjo wattua inakke 
siagang sikamma saribattangku talebakai 
kualle gajiku salaku guburnur. 

15 Sikamma guburnur rioloangnganga 
nainakke, nabattalli rayaka lanri natuntuki 
kenanga battu ri rayaka 40 jaina doe pera 
lalanna siallo untu kanre siagang anggorona 
kenanga. Balalo, manna pagawe-pagawena 
kenanga najallakkang tonji rayaka. Mingka 
inakke taeroka appakamma lanri mallaka ri 
Allataala. 

16 Sikontu pakkulleku kupamange ngasengi 
ri usaha untu ambangungi anjo temboka 
nampa tena kunggappa tampa manna sikede 
ajari pabalasa mae ri nakke, manna pole 
nasikontu pambantuku anjama tongi untu 
anjo pambangunanga. 

17 Nia 150 tu Yahudi siagang tutoa-toana 
kenanga biasa kutoana angnganre ri ballakku, 

tenirekengapi toana battua ri bansa niaka ri 


ampina ikambe. 

18 Allo-allona kupasadia siagang ongkoso 
kalengku sikayu sapi, annang kayu gimbala 
comoka kammayatompa jai jangang. Na 
pantaranganna anjo, lalanna tassampuloa allo 
kutambai jaina anggoro biasaya kupasadia. 
Namanna kamma, taerokaja antuntuki gajiku 
battu ri pangkakku ajari guburnur, lanri 
kuassengi angkanaya gannami battalana 
tanggonganna rayaka. 

19 Kupalaki o, Allataala, Kiurangi anne 
sikamma apa lebaka kugaukang untu anne 
bansaya, siagang poro Kibarakkakia. 

6 l Nalangngeremi Sanbalat, Tobia, 

Gesyem, siagang musu-musunna ikambe 
maraenga, angkana lebami napakabaji 
ikambe anjo tembo kallina kota Yerusalem, 
kammayatompa angkana sikontu soboloka 
leba ngasemmi nitongko. Mingka anjo wattua 
tenapa naleba nipataba papang pakkebuna 
sikamma pakkebu lompona kotaya. 

2J ari akkirimmi undangang Sanbalat siagang 
Gesyem ri nakke sollangku battu angngagangi 
kenanga sibuntulu ri sereang desa ri Kabung 
Ono. Mingka kuassengi angkana napaboyanga 
akkala ero nabalai kenanga. 

3J ari kubalasami undanganna kenanga 
angkana, “Takkullea battu saba nia 
jama-jamangku parallu. Tanjariai anjo jama- 


| Nehemia 6.41 10 21 
jamanga punna kubokoi untu angngagangko 


SICINI. " 

4Sagenna pingngappa kenanga akkiring 
undangang sangkammaya riolo mae ri nakke, 
mingka tuli kubalasa tongi sangkamma riolo. 

P Ri makapillimana niamo sitau ana buana 
Sanbalat battu angngerang sura tassungke. 

6Na ia bonena anjo suraka iamintu: 
"Napakkontutojengi Gesyem niana kaba- 
kabara niaka nacarita bansa- bansa niaka ri 
tammulilina anne parasanganga, angkanaya 
ikau siagang sikontu tu Yahudia arancanako 
ero apparicu, na iaminjo sabana nanupakabaji 
tembo kallina kotaya. Napau tongi angkanaya 
erokko angngangkaki kalennu ajari karaeng 
Yehuda. 

7 Nampa niamo siapa are nabi nujojo untu 
allantikko ri Yerusalem. Anne kaba-kabaraka 
mattantu labattuna mange ri karaenga. Lanri 
kammana, battu mako nampa nibicara anjo 
passalaka." 

8 Mingka kubalasami anjo suraka angkana, 
“Sikontu anjo nupaua sangnging bicara 
kosong siagang bate pare-parenuji bawang." 

9 Nacoba-cobami kenanga anggarattaka 
sollanna napammari ikambe anjo jama- 
jamanga. Appala doamma angkana, "O, 
Allataala, pakajarreki pamaikku!" 

10 Kira-kira anjo todong wattua, alampa 
mange ri ballana Semaya anana Delaya 
siagang cucunna Mehetabeel, lanri natabai 

salibanra natabattua ri nakke. Nakanamo 


ri nakke, "Umba kilampa siparua accokko ri 
BallaNa Batara ri Yerusalem. Nikonci ngasengi 
pakkebuna, nasaba nia tau ero ambunoko. 
Anne kutadeng bangngia nalanibunoko. " 
11Mingka appialima angkana, "Inakke 
anne takungaiai laria. Inakke tau biasaja, 
jari takkullea antama ri BallaNa Batara 
ri Yerusalem, matea sallang. Tena, tena 
nakuero!" 
12| ebaki kupikki-pikkiri anjo passalaka, 
angngurangima angkana anjo pakkiona 
Semaya teai pakkio battu ri Allataala, 
passangalinna battu ri Tobia siagang 
Sanbalat. Lebami nagaji kenanga Semaya 
untu ampabattui anjo kabaraka mae ri nakke. 
13 pattujunna kenanga, iamintu sollangku 
malla nakuturuki erona kenanga sagengku 
doraka. Lanri kammana anggappami 
kasampatang kenanga untu ambotto- bottoki 
arengku, sagengku ajari carita kodi ri taua. 
14 Appala doamma ri Allataala angkana, 
"O, Allataala, Kiurangi anjo apa nagaukanga 
Tobia siagang Sanbalat. Kihukkungi kenanga! 
Kammayatompa nabi baine niarenga 
Noaja siagang nabi-nabi maraenga eroka 
anggarattaka." 
15 Pakabajikianna anjo tembo kallika iamintu 
52 allonna, nampa leba. Tanggala ruampulo 
allima bulang Elul naleba. 

16 Nalangngerena musu-musunna ikambe, 


la niaka ri allana bansa-bansa attammulilia 
anjoreng, kabarana anjo passalaka, mallami 
latuguru siri kenanga. Nasaba sikontu 
taua naassengi angkanaya anjo jamanga 
nigaukangi lalang pannulunNa Allataala. 

17 Lalanna anjo wattua siapa are pamimping 
Yahudi tuli sikiringinna sura siagang Tobia. 

18 ai tu Yahudi agangi siagang Tobia, 

lanri anjo Tobia mintunnai Sekhanya anana 
Arah. Nampa pole Yohanan, anana Tobia, 
abuntingi siagang ana bainena Mesulam 
anana Berekhya. 

19 Manna natuli annulisi sura Tobia mae 

ri nakke untu anggarattaka, mingka anjo 
siapa area pamimping Yahudia, tuli napaui 

ri dallekangku sikontu kabajikanna Tobia. 
Pantaranganna anjo, sikamma apa kupaua 
nalaporo ngasengi kenanga mae ri Tobia. 

7 ' Lebaki anjo tembo kallika nibangung, 

kusuromi sollanna nipataba sikontu 

papang pakkebuna pakkebuka. Nampa 
kusuro sikamma pajaga pakkebu lompoa, 
sikamma pakelonga siagang sikamma 
tu Lewia massing anggaukangi tugasana 
kenanga. 

2Pamarentahanga ri Yerusalem 
kupappirannuangi mae ri saribattangku 
Hanani siagang Hananya, panglimaya, nasaba 
ia labi bajikangngangi natau maraenga, 
mallaki ri Allataala siagang akkullei nipatappa. 


.. Nehemia 7.31 6 
3 Kukana ri kenanga, "lapa nakkulle 


nisungke pakkebu lompona Yerusalem 
punna singaramo nampa punna bangngi 
musti lebami nitongko siagang nipataba 
balo-balo panjolina ri tenanapa nalappasa 
tau jaga karuenga. Pantaranganna anjo 
musti nia nijojo pike panjagaang battu 

ri panduduna Yerusalem; sipagang untu 
pos-pos panjagaang, nampa sipagang untu 
appatoroli ri daera tammulilina ballana 
kenanga." 

4 Anjo kota Yerusalem luaraki, mingka 
sikedeji panduduna, siagang tenapa najai 
balla nibangung. 

3 Lanri kammana, nasungkemi Allataala 
pikkirangku untu amparappungangi 
sikontu rayaka, sikamma tutoa-toana 
kammayatompa sikontu pamimpinna 
kenanga, sollanna akkulle kubilang kenanga 
situru dattara pattottoranna kenanga. Lalang 
anjo kasampatanga kubuntulumi catatanna 
sikamma tau uru-uru ammotereka battu 
ri parasangang pammelakkanga. laminne 
kasingaranna anjo catatang kugappaya: 

6Jai battu ri sikamma tau nipelaka ambokoi 
propinsi Babel nampa ammotere mange ri 
Yerusalem siagang Yehuda, massing-massing 
ri kotana kenanga. Sallomi kenanga attallasa 
lalang ri parasangang pammelakkanga ri 
Babel, iamintu baku nieranna kenanga mange 
anjoreng ri Karaeng Nebukadnezar. 

la pamimping-pamimpinna kenanga 
lamintu Zerubabel, Yesua, Nehemia, Azarya, 
Raamya, Nahamani, Mordekhai, Bilsan, 
Misperet, Bigwai, Nehum, siagang Baana. 
8|aminne dattara golongang kaluargana 
Israel, siagang siapa jaina battu ri massing 
golongang pabijang, ia ammotereka battu 

ri parasangang pammelakkanga: Paros ~~ 
2.172 tau; Sefaca ~~ 372 tau; Arakh ~~ 652 
tau, Pahat- Moab (turunganna Yesua siagang 
Yoab) ~~ 2.818 tau, Elam ~~ 1.254 tau: 
Zatu ~~ 845 tau, Zakal ~~ 760 tau, Binui 
~~ 648 tau; Bebai ~~ 628 tau, Azgad ~~ 
2.322 tau, Adonikam ~~ 667 tau, Bigwai ~~ 
2.067 tau; Adin -- 655 tau, Ater (niareng 
tongi Hizkia) ~~ 98 tau, Hasum ~~ 328 tau; 
Bezai -- 324 tau, Harif -- 112 tau; Gibeon 
~~ 95 tau; 

9 (7:8) 

25(7:8) 

26 Sikamma tau ammantanga boe-boena 

ri kota-kota nipaua anne irawa, ammotere 
tongi battu ri parasangang pammelakkanga: 
Kota Betlehem siagang Netofa ~~ 188 tau; 
Anatot ~~ 128 tau, Bet-Azmawet ~~ 42 tau; 
Kiryat-Yearim, Kefira, Beerot -- 743 tau; 
Rama siagang Gaba ~~ 621 tau, Mikhmas 
-- 122 tau, Betel siagang Ai -- 123 tau; 
Nebo maraenga ~~ 52 tau, Elam maraenga 
~~ 1.254 tau, Harim ~~ 320 tau, Yerikho 
~~ 345 tau, Lod, Hadid, Ono ~~ 721 tau; 
nega ~~ 3.930 tau; 


27(7:26) 
28(7:26) 
29(7:26) 
30(7:26) 
31(7:26) 
32(7:26) 
33(7:26) 
34(7:26) 
35(7:26) 
36(7:26) 
37(7:26) 
38(7:26) 


39 | aminne dattara golongang kaluarga 
imang ammotereka battu ri parasangang 
pammelakkanga: Yedaya (turunganna Yesua) 

~~ 973 tau, Imer ~~ 1.052 tau; Pasyhur ~~ 


1.247 tau, Harim ~~ 1.017 tau, 

40 (7:39) 

41 (7:39) 

42 (7:39) 

43 Golongang kaluargana Lewi ammotereka 
battu parasangang pammelakkanga iamintu: 
Yesua siagang Kadmiel (turungang battu ri 
Hodewa) ~~ 74 tau; Pakarena musika ri 
BallaNa Batara ri Yerusalem (turunganna 
Asaf) ~~ 148 tau; Pajaga pakkebu lompona 
BallaNa Batara ri Yerusalem (turunganna 
Salum, Ater, Talmon, Akub, Hatita, siagang 
Sobai) ~~ 138 tau; 

44 (7:43) 

45 (7:43) 

46laminne dattara golongang kaluargana 
sikamma pajamaya ri BallaNa Batara ri 
Yerusalem, ammotereka battu ri parasangang 
pammelakkanga: Ziha, Hasufa, Tabaot, 
Keros, Sia, Padon, Lebana, Hagaba, Salmai, 
Hanan, Gidel, Gahar, Reaya, Rezin, Nekoda, 
Gazam, Uza, Paseah, Besai, Meunim, 
Nefusim, Bakbuk, Hakufa, Harhur, Bazlit, 
Mehida, Harsa Barkos, Sisera, Temah, Neziah, 
siagang Hatifa. 

47 (7:46) 

37 Golongang kaluarga palayanna Salomo, 
ammotereka battu ri parasangang 
pammelakkanga iamintu: Sotai, Soferet, 
Perida, Yaala, Darkon, Gidel, Sefaca, Hatil, 
Pokheret-Hazebaim, Amon. 

98(7:57) 

39(7:57) 

60 Sikontu turunganna sikamma pajamaya ri 
BallaNa Batara ri Yerusalem siagang sikamma 
palayanna Salomo ammotereka battu ri 
parasangang pammelakkanga nia 392 tau. 

61Ri sikamma tau alampaya battu ri 
kota-kota Tel-Melah, Tel-Harsa, Kerub, 

Adon siagang Imer, nia 642 tau antamaya 
golongang kaluarga Delaya, Tobia siagang 
Nekoda: mingka takkulleai napabutti kenanga 
angkanaya turungang battu tongi ri bansa 
Israel anjo kenanga. 

62(7:61) 

63 Nia todong siapa are kaluarga imang, 
tenaya nakkulle nabuntulu catatanna kenanga 
ri passalana boe-boena kenanga. Anjo 
golonganga iamintu Habaya, Hakos, siagang 
Barzilai. (Nia sitau boena golongang Imang 
Barzilai abunting siagang baine turungang 
golongan Barsilai ri Gilead nampa napake 

arenna golonganna matoanna.) Lanri tena 


nakkulle napabutti angkana inai boe-boena 
kenanga, jari takkulleami kenanga nitarima 
ajari imang. 

64(7:63) 

65 Guburnurna daera Yehuda tanapabiangai 
kenanga angnganre kanre nipassareanga 
mae ri Allataala, sagenna nia sitau imang 
akkulle appala pitunju ammake Urim siagang 
Tumim. 

66 Yangasenna anjo tunipelaka ammotere 
mange ri parasanganna nia 42.360 jaina tau. 
Pantaranganna anjo nia todong ammotere 
pambantuna kenanga, iamintu nia 7.337 
tau. Kammayatompa nia pakelong 245 tau. 
Naerangi kenanga sikamma olo-olo piarana 
iamintu: Jarang ~~ 736 kayunna, Bagal ~~ 
245 kayunna, Unta ~~ 435 kayunna: Keledai 
~~ 6.720 kayunna, 

67(7:66) 

68(7:66) 

69(7:66) 

10J ai ri rayaka assare sumbangang 
untu ampakaringangngi ongkosona 
pappakabajikanna BallaNa Batara ri 
Yerusalem: Battu ri guburnur ~~ 8 kilo 
battalana bulaeng, ~~ 50 mangko untu 
upacara; ~~ 530 juba imang, Battu ri kapala 
golongang bijaya -- 168 kilo battalana 
bulaeng, ~~ 1.250 kilo battalana pera, Battu 
ri tau maraengannaya ~~ 168 kilo battalana 

bulaeng, ~~ 140 kilo battalana pera ~~ 67 


juba imang: 

71(7:70) 

72(7:70) 

73 Sikamma imang, tu Lewi, pajaga pakkebu 
lompona BallaNa Batara ri Yerusalem, 
pakelonga, jai battu ri raya biasaya, 
sikamma pajamaya ri BallaNa Batara ri 
Yerusalem, bodona kana: sikontu raya Israel 
ammantammi ri kota-kotaya siagang ri 
desa-desaya ri sikontu Parasangang Yehuda. 
9 l Narapiki bulang tuju nia ngasemmi 

tu Israelka ammantang tuli ri massing- 
massing kotana. Ri tanggala sere anjo 
bulanga arappung ngasengi kenanga ri 
kota Yerusalem, ri paranglakkeng niaka ri 
dallekanna Pakkebu lompo Jene. Napalaki 
kenanga sollanna naalle Imang Ezra Kitta 
Hukkunga. Anjo Ezra sere tucarade ri 
passalana Hukkung Napassareanga Batara 
mae ri Israel tete ri Musa. 

2 Nampa naerammo Ezra anjo kittaka mae 
ri dallekanna anjo parappungang tau jala, 
lamintu burane, baine siagang ana-ana 
anggannakamo umuruna untu akkulle 
ampahangi. 

3 Nampa appakaramula baribasa sagenna 
tangngallo nabaca Ezra anjo kitta Hukkunga 
mae ri kenanga. Na yangasenna kenanga 
mappilangngeri bajimi. 

4 Ammentengi Ezra irate ri podiung kayu 


lebaka nipare untu kaparalluanna anjo 
parappunganga. Ri sari kananna ammentengi 
siapa are tau iamintu: Matica, Sema, Anaya, 
Uria, Hilkia, siagang Maaseya:, nampa ri 

sari kairinna ammentengi: Pedaya, Misael, 
Malkia, Hasum, Hasbadana, Zakharia siagang 
Mesulam. 

> Anjo tampa pammentenganmna Ezra labi 
tinggiangangi nasikamma anjo taua, sagenna 
akkulle ngaseng kenanga anciniki. Tasalloai 
lebana nasungke anjo kittaka, ammenteng 
ngasemmi kenanga. 

8Nakanamo Ezra, "Nipujimi Batara, Allataala 
malompoa!" Sikontu rayaka naangka 
ngasemmi limanna tinggi-tinggi nampa 
appiali angkana, “Aming, aming!" Nampa 
suju kenanga anynyomba ri Allataala. 

7Lebaki anjo ambangummi nai nampa 
massing ammenteng ngaseng kenanga ri 
tampana, nampa lalanna anjo niamo siapa 
are jaina tu Lewi ampakasingaraki battuanna 
anjo Hukkunga mae ri kenanga. Sikamma 
anjo tu Lewia iamintu: Yesua, Bani, Serebya, 
Yamin, Akub, Sabetai, Hodia, Maaseya, Kelita, 
Azarya, Yozabad, Hanan, siagang Pelaya. 

8 Napalembai kenanga anjo HukkunNa 
Allataala massing-massing bageang bonena, 
sagenna akkulle rayaka ampahangi anjo 
nibacaya. 

9 Nalangngerena kenanga nibaca anjo 


Hukkunga, ajari dinging-dingimmi pamaina 
rayaka allangngereki, nampa angngarru 
kenanga. Jari nakanamo guburnur Nehemia 
siagang Imang Ezra kammayatompa 
sikamma anjo tu Lewi ampakasingarakai anjo 
Hukkunga ri sikontu anjo rayaka, "Anne alloa, 
allo nipakatangkasa untu Karaeng Allataalanu 
ngaseng, jari teako sinai siagang teako 
angngarruki. 

10 kamma-kamma anne ammotere mako: 
angnganre angnginung mako arannu-rannu. 
Passareangi sipagang kanrenu siagang 
anggoronu mae ri tau kakuranganga. Anne 
alloa, allo nipakatangkasa untu Batara, jari 
teako susai. Karannuang Napassareanga 
Batara lampakajarrekko. " 

11kammayatompa sikamma tu Lewia 
napakasannammi anjo rayaka namole- mole 
angkana, “Teako sinai pamainu ri anne allo 
nipakatangkasaka. " 

12) ari ammoteremi sikontu rayaka untu 
angnganre, angnginung, siagang abage-bage 
kanre mae ri tau maraenga. Rannumi 
pamaina kenanga lanri napahammi battuanna 
anjo nalangngereka kenanga nibaca. 

13 Ammukona arappungammi sikamma 
kapala kaluargaya, sikamma imanga siagang 
tu Lewia, nampa alampa mange ri Ezra 
untu ampilajari sikamma ajarang HukkunNa 
Batara. 

14 Nagappami kenanga lalang ri anjo 


Hukkung Napassareanga Batara tete ri Musa, 
angkanaya Nasuroi Batara umma Israelka 
ammantang lalang ri paballa-ballakang 
untu poro sinampekang, iamintu ilalang 
nisua-suarrinna Balla-balla Leko kayua. 

13 Lanri kammana anjo, ri sikontu kota 
Yerusalem, ri kota-kotaya, siagang ri 
desa-desaya, napalabammi kenanga anne 
parentaya angkana, "Massing alampa 
ngasengko nai ri bulu-buluka nampa 
angngalleko tangke-tangke leko kayu 
camara, zaitun, poko minynya-minynya, 
palma, siagang poko maraengannaya, untu 
appare balla-balla situru paratorang niaka 
lalang ri Kitta Hukkung." 

16) ari alampami rayaka angngallei anjo 
tangke-tangke poko kayua. Sikontuna 
kenanga apparemi balla-balla massing ri 
lapparana pattongko ballana kenanga, ri 
paranglakkeng ballana, ri paranglakkeng 
dallekang BallaNa Batara ri Yerusalem, ri 
parang ri ampina Pakkebu Lompo Jene, 
siagang ri parang ri ampina Pakkebu Lompo 
Efraim. 

17 Sikontu anjo raya ammotereka battu 
ri parasangang pammelakkanga appare 
ngasengi anjo balla-ballaka, nampa 
ammantang kenanga anjoreng. laminne 
uru-uruna nigaukang appakkaramula ri 
jammanna Yosua anana Nun, nasanna 

ngasemmo sungguna siagang sannanna 


nyawana kenanga. 

18 Tuju alloi sallona kenanga assua-suara. 
Allo-allona nabacai Ezra bageang-bageang 
niaka lalang ri anjo kitta HukkunNa Allataala. 
Ri allo makasagantuju apparemi acara untu 
antongkoki anjo passua-suarranna kenanga, 
situru paratorang Hukkunga. 

9 l Ri tanggala ruampulo angngappa anjo 
todong bulanga, arappungammi raya 
Israel. Appuasai kenanga untu pammatei 
ri assesse lalanna lanri dosa-dosana 
kenanga. Nasalami kalenna kenanga battu ri 
bansa-bansa maraenga. Untu ajari pammatei 
ri sinana pamaina kenanga, ammakemi 
kenanga kaeng karung siagang nakiorimi 
butta ulunna kenanga. Nampa ammenteng 
siagang namangakui dosana kenanga siagang 
dosana boe-boena kenanga. 

2(9:1) 

3 Nia kutadeng tallunjang sallona nibaca anjo 
Kitta HukkunNa Batara, Allataalana kenanga 
mae ri kenanga. Nampa nia todong tallunjang 
ri bokona namangakui dosa-dosana kenanga. 
Lebaki anjo sujumi kenanga anynyomba ri 
Batara, Allataalana kenanga. 

4 Anjoreng nia podiung untu tu Lewi nampa 
ammentemmo rate Yesua, Bani, Kadmiel, 
Sebanya, Buni, Serebya, Bani siagang Kenani. 
Assara lompomi kenanga appala doang mae 
ri Karaeng Allataalana kenanga. 

> Passambayanganga anjo alloa 


napakaramulai tu Lewi, iamintu: Yesua, 
Kadmiel, Bani, Hasabneya, Serebya, Hodia, 
Sebanya, siagang Petahya. Nakana kenanga, 
"Ammentengko nampa nipuji Karaeng 
Allataalata! Mammujiko mae ri la sagenna 
satunggu-tungguna! Nipujimi arenNa sukkuka 
ri kalabirang, hebaki arenNa, labiangngangi 
nasikontu pammuyjia!" 

6 Nampa appala doammo raya Israel kamma 
anne, "IKattemi Batara, iKattemi tena ruanTa; 
Kipajari bintoenga na sikontu langika, 
kammayatompa tamparang, butta siagang 
sikontu bonena, nampa Kisare katallassang 
siagang Kiparakai. Ri Kattemi anynyomba 
sikamma koasaya ri langi; akkulantuki 
kenanga, tundu mae ri Katte. 

TI Kattemi Allataala, Batara tenaya ruanna 
Kipilei Abram battu ri tangnga-tangnga 
bansana. Nabokoimi Ur ri Babel, lanri kalenTa 
ampimpingi. Nampa Kisare areng beru: 
Abraham, iaminjo arenna appakkaramula 
anjo wattua. 

8 Kigappai majarre siagang mappilangngeri ri 
Katte. Nampa apparekKi parjanjiang majarre 
siagang ia. Butta Kanaan, Het siagang 
Amori, butta Feris, Yebus siagang Girgasi, 
yangasenna anjo laKipassareangi ri ia ajari 
pammantangang sikontu turunganna. Nampa 
Kirupai anjo janjinTa ri ia. Nasaba adele 
siagang majarrekKi ri janjinTa. 

9 Kiciniki parisina boena ikambe ri wattu 


allaloa: Kipilangngeri karruna ri Mesir siagang 
ri Tamparang Teberau. 

10 kigaukangi gau mahebaka ri karaeng 
Mesir kamma todong ri pagawena siagang 
ri rayana parasanganna, nasaba Kiassengi 
antekamma batena amparisi ummatTa. 
Nampa masahoromo arenTa sagenna anne 
alloa. 

11Untu Kiparekang oloang ummatTa, kipuei 
tamparanga, Kipalimbangi kenanga ri butta 
kalotorona tamparanga. Tallang ngaseng 
lalang jene sikamma tau angngondanga, 
sanrapang batu tallang ri tamparang 
karrasaka. 

12 Kipimping kenanga siagang allung ri wattu 
singara alloa. Ri wattunna bangngi Kisingari 
oloanna siagang benteng pepe. 

13 Kipaturung battu ri langi mae ri tompona 
Moncong Sinai, Kinampa abicara siagang 
umma kalenTa. Kisarei hukkung, atorang 
siagang parenta adeleka, tojenga siagang 
amatu-matua. 

14 Allo Pammari-mariang matangkasaka 
musti napakalompoi kenanga, na tete ri Musa 
Kipassareang hukkunTa. 

15 Ri wattu cipuru siagang kurang kanre, 
Kipaturungi rotia battu rate ri langi. Battu ri 
batu terasa, kassa siagang jarre Kipasolong 
sarring jeneka untu passau turere. Kisuroi 


Nehemia 9.161 21 
kenanga angngempoi buttaya ia lebaka 


Kipajanjiang ri ia lalang sumpa. 

19 Mingka boena ikambe tampoi siagang 
kadoro nyawal: tanaturukiai sikamma 
parentaTa. 

17 Tamannurukiai kenanga, nakaluppai 
sikontu kabajikanTa, tenai ri pangnguranginna 
sikamma gau mappakalannasatTa. Tampomi 
kenanga ammile sitau pamimping, untu 
angngerangi kenanga ri Mesir, ammotere 
ajari ata. Mingka iKatte Allataala mangngai 
mappammopporang, sarro sabara, lammoro 
pamai, sukku pangngamaseang. Teai sipato 
hebana pangngamaseanTa: tena naKibokoi 
kenanga. 

18 Appareki kenanga barhala sangkamma 
sapi. Nampa nakana kenanga, laminne 
allataalanu, angngerangko battu ri Mesir, 
ri tampanu nipare ata. O, Allataala, iKatte 
kalenTa nahina kenanga! 

19 Mingka manna ri paranga taKibokoiai 
kenanga, lanri sukkutTa ri pangngamaseang. 
TaKipalesangngai ammotere benteng allung 
siagang pepe, angngului ri jappana kenanga 
allo bangngi. 

20 Lalang koasa mabajitTa Kiajara kenanga. 
Angnganrei manna siagang angnginung 
kenanga sigannana. 

21 Ppatampulo taung sallona ri parang 
lompoa, Kipagannaki sikamma kaparalluanna 
kenanga. Pakeanna kenanga talebakai 

takkambangai. 

22 Kisarei kenanga pammetang mae ri jaia 
kakaraengang siagang bansa ri pabaeng- 
baeng parasanganna kenanga. Hesybon, 
parasanganna Karaeng Sihon, naempoimi 
kenanga; Basan, parasanganna Karaeng Og, 
natampakkimi kenanga. 

23 Kipajari turunganna kenanga sanrapang 
bintoeng ri langi jaina, Kisarei butta kenanga 
untu napammantangngi, butta lebaka 
Kipajanjiang ri boena kenanga. 

24Turunganna kenanga nabetai butta 
Kanaan: Kipatunduki pandudu niaka 
anjoreng. Kisarei koasa ummatTa angngalle 
tindakang situru erona ri bansa-bansa Kanaan 
siagang sikamma karaenna. 

25 Naallei ummatTa sikamma tembo 
pattahanganga, butta copponga siagang balla 
sangga kalumanynyanga. Sikamma bungung 
siagang timbuseng jene narampasaki 
kenanga, koko anggoro, poko zaitun na 
rappo-rappoang maraeng. Comoki kenanga 
lanri angnganre ri ero-ero pamaina. Sikontu 
passare bajitTa nakasiaki kenanga. 

26 Mingka apparicui ummatTa na 
tamannurukia, nabawang-bawangngangi 
hukkunTa siagang paratoranTa, nabunoi 
nabi-nabi ampakaingakai kenanga, assuroai 
kenanga ammotere ri Katte, Allataalana. O, 
Batara, amole-mole tongKi nihina ri kenanga. 

27) ari Kipassareammi kenanga mae ri 


musunna sekkeka angkoasai siagang 
anjallakkangi kenanga. Mingka lalang 
nijallakkanna lalang kasusaang, 

akkiomi kenanga appala bantuang. 
Mappilangngeri maKi battu ri suruga: sanna 
mangngamaseanTa nakipiali. Kipabattui 
pamimping siagang pahlawang allappassangai 
kenanga battu ri musu. 

28 Mingka ri wattu amang ammotere 
parasanganna, lintami doraka kenanga 
ammotere. Jari Kipassareammi pole kenanga 
mae ri musu anjallakkangai. Mingka ri wattu 
angngurangi siagang sanna assesse lalanna, 
akkiomi ri Katte appala nipasalama. Jari 
mappilangngeriKi battu ri suruga, naKitulung 
mamole- mole, lanri mangngamaseanTa 
siagang Kisayanna kenanga. 

29 Kipakaingaki kenanga sollanna naturuki 
pangngajaratTa, mingka borroi kenanga na 
natolla hukkunTa. Namanassana, punna 
nigaukang hukkunTa, mattantu lanikatutui 
katallassanga. Kapala batui na terasa nyawa 
kenanga, taeroka mappilangngeri, taeroka 
mannuruki. 

30 Attaung-taungKi sabara ampakaingaki: 
tete ri sikamma nabia, namabicara RohTa 
ri kenanga. Mingka natongkoki tolinna 
ummatTa, jari Kipassareammi kenanga mae 
ri bansa-bansa sikamma parasangang. 

pangngamaseanTa, tena Kibokoi yareka 
tena Kiancuruki kenanga. Memang 
iKattemi Allataala tenaya sangkammanTa, 
lompoi pangngarimanginTa, sukkuki 
pangngamaseanlTa! 

320, Allataala, Allataalana ikambe 
magassinga! Allataala malompoa siagang 
hebaka! MajarrekKi antagalaki sikontu 
parjanjianTa, Kirupai siagang Kigaukangi 
janji-jJanjinTa. Battu ri Jammang sikamma 
karaeng Asyur anjallakkangi ikambe sagenna 
kamma-kamma anne jaimi parisi nakasia 
ikambe. Sikamma karaenna ikambe, imang, 
nabi siagang tutoa-toaya, kammayatompa 
boena ikambe siagang rayaka parisi ngaseng. 
Teaki kaluppai anjo parisika! Teaki pelakki ri 
pangnguranginTa! 

33 Adeleki tindakanTa, Kihukkungi anne 
ikambe dorakaya,: tuli majarrekKi, manna jai 
callanna ikambe. 

34Boena ikambe, karaeng, imang, siagang 
sikamma tutoa-toaya, nadakkai hukkunTa 
siagang nabawang-bawangngangi. Sikontu 
parenta siagang pappakainga Kipassareanga, 
tanaJjampangiai, tena todong napilangngeri. 

35 Kibarakkaki sikamma karaeng 
ammarentaya ri ummatTa, ri wattunna 
ammantang ri butta luara na coppong, 
passareTa. Mingka tanabokoiai kenanga 

siagang anynyomba mae ri Katte. 

36Jari ajari atami ikambe kamma-kamma 
anne ri butta Kipassareanga ajari pisaka. 
Anne butta copponga, jai wasselena, mustina 
nakabajikangi nakasia ikambe. 

37 Sikontu wassele nigappaya ri anne 
buttaya musti nipassareangi mae ri sikamma 
karaenna parasangang. Sikamma anjo 
tukoasaya Kiangkaki irateanna ummatTa, 
ajari hukkungang dosana ikambe mae 
ri Katte. Ammarentai kenanga ri ero-ero 
pamaina mae ri kambe siagang olo-olo 
piarana ikambe. Lanri kammana minjo 
nasessamo ikambe, sangnging parisi siagang 
kasusaang nikasia!" 

38 Lanri sikamma anjo apa kajarianga, 
ikambe raya Israel appare maki parjanjiang 
majarreka siagang tattulisi, nampa nisare 
sitempele battu ri sikamma pamimpinna 
ikambe, tu Lewi, siagang sitau imang battu ri 
kambe. 

10 1 Uru-urua annekeng iamintu guburnur 

Nehemia anana Hakhalya. Nampa 
amminawang Zedekia. Lebaki anjo sikamma 
anne tau nitappua irawa annekeng tongi: 

2 Sikamma imanga Seraya, Azarya, Yeremia, 
Pasyhur, Amarya, Malkia, Hatus, Sebanya, 
Malukh, Harim, Meremot, Obaja, Daniel, 
Gineton, Barukh, Mesulam, Abia, Miyamin, 
Maazya, Bilgai siagang Semaya. 

9 Tu Lewi Yesua anana Azanya, Binui 
turungang golongang Henadad, Kadmiel, 
Sebanya, Hodia, Kelita, Pelaya, Hanan, Mikha, 
Rehob, Hasabya, Zakur, Serebya, Sebanya, 
Hodia, Bani, siagang Beninu. 

10(10:9) 

11 (10:9) 

12 (10:9) 

13 (10:9) 

14 Sikamma pamimping bansaya Paros, 
Pahat-Moab, Elam, Zatu, Bani, Buni, Azgad, 
Bebai, Adonai, Bigwai, Adin, Ater, Hizkia, 
Azur, Hodia, Hasum, Bezai, Harif, Anatot, 
Nebai, Magpias, Mesulam, Hezir, Mesezabeel, 
Zadok, Yadua, Pelaca, Hanan, Anaya, Hosea, 
Hananya, Hasub, Halohes, Pilha, Sobek, 
Rehum, Hasabna, Maaseya, Ahia, Hanan, 
Anan, Malukh, Harim siagang Baana. 

15 (10:14) 

28|kambe, raya Israel, sikamma imanga, 
tu Lewi, sikamma pajaga pakkebu lompona 
BallaNa Batara, sikamma pakarena musika, 
siagang sikamma pajamaya ri BallaNa Batara 
ri Yerusalem, kammayatompa bainenna 
ikambe siagang ana-ana anggannakamo 
umuruna untu ammahang, sikamma tau 
mannurukia mae ri hukkunNa Allataala 
siagang ia lebakamo ansalaki kalenna battu ri 
bansa maraeng ammantanga ri parasanganna 
ikambe. 

29 Nipassere ngasemmi kalenta siagang 
sikamma pamimpinna ikambe untu assumpa 
lattallasa situru hukkunNa Allataala, ia lebaka 
Napassareang tete ri atanNa iamintu Musa. 
Poro nitunrai ikambe punna tanarupaia 
ikambe anne parjanjianga. Assumpai ikambe 
lamannuruki ri sikontu parentaNa, hukkunNa 
siagang paratoranNa Batara, Allataalana 
ikambe. 

30 Assumpami ikambe untu talabuntinga 
accampuru siagang bansa-bansa maraeng 
niaka ammantang ri parasanganna ikambe. 

31 Punna nia bansa maraeng ero ambalukangi 
gandunna yareka barang-barang apa 

marianga yareka allo nipakatangkasaka 
maraengannaya, talanaballiai ikambe. Punna 
narapi taung-taung makatujua, talanjamayai 
ikambe ri kokoa siagang talanasingarai 
pangnginranganna ikambe. 

32 Taung-taungi ikambe massing 
anynyumbang lima garang pera untu 
angngongkosi kaparalluanga ri BallaNa Batara 
ri Yerusalem. 

33 | anapasadiai ikambe sikamma 
kaparalluanga untu panynyombang ri 
BallaNa Batara ri Yerusalem, iamintu: roti 
lanipatalaya, gandung passare allo-alloa, 
olo-olo untu korobang nitunu allo-alloa, 
passare matangkasa maraengannaya, 
korobang-korobang untu nipammopporanna 
dosa Israel, siagang sikontu apa niparluanga 
untu BallaNa Batara ri Yerusalem. 

34|kambe rayaka, imang-imanga, siagang 
tu Lewia, lanigoccangi taung-taung untu 
appattantui angkanaya inai musti appasadia 
kayu tunu untu sikamma korobanga, 
lanipassareanga mae ri Karaeng Allataalana 
ikambe, manuru paratorang Hukkunga. 

35 Taung-taungi ikambe langngerang mange 
ri BallaNa Batara ri Yerusalem iamintu 
gandung wassele uru-urua siagang rappo- 
rappoang uru tinoka ri poko lamung-lamunna 
ikambe. 

36 | anaerangi ikambe sikamma ana toana 


ikambe mae ri imanga ri BallaNa Batara ri 
Yerusalem untu nipassareang mae ri Allataala, 
situru paratorang Hukkunga. Lanapassareang 
tongi ikambe ana sapi, ana gimbala, yareka 
ana bembena ikambe, ia uru lassuka. 

37 anaerangi ikambe mae ri imanga ri 
BallaNa Batara ri Yerusalem gandung nileoka, 
ia uru niallea taung-taung, kammayatompa 
apa-apa nipassareang maraengannaya 
kammayami anggoro, minynya zaitun siagang 
sikamma rappo-rappoanga. Passare bage 
sampuloa battu ri wassele kokonna ikambe, 
lanaerangi ikambe mange ri tu Lewi, ia 
ampassereai anjo passare bage sampuloa ri 
kota- kotana pamarria. 

38 Mingka nia sitau imang turungang battua 
ri Harun musti anrurungangi kenanga anjo 
tu Lewia, punna napassere kenanga anjo 
sikamma passarea. Nabage sampulona anjo 
sikamma passarea musti nierangi ri tu Lewia 
mange ri kamara-kamara parsadiaanga ri 
BallaNa Batara ri Yerusalem. 

39 Raya Israel siagang tu Lewi musti 
angngerangi sumbangang attantu iamintu 
arupa gandung, anggoro, siagang minynya 
zaitun mange ri kamara parsadiaanga 
untu pammolikang pakkakasa- pakkakasa 
BallaNa Batara ri Yerusalem. Anjoreng tommi 
ammantang sikamma imang tugasaka, 
sikamma pajaga pakkebu lompona BallaNa 

pakelonga. Tena natakkaluppa ikambe 
amparakai BallaNa Batarana ikambe ri 
Yerusalem. 

1 1 1 Sikamma pamimping siagang raya 

ammantanga ri Yerusalem agoccangi 

lomoro untu ampilei tassere battu ri 
sampuloa kaluarga, musti ammantang ri kota 
Matangkasa Yerusalem. Tenaya nipilei akkullei 
ammantang ri kota-kota maraenganga. 
2Battu ri sikamma kenanga niamo rella 
kalenna untu ammantang tuli ri Yerusalem, 
na nipujimo kenanga ri rayaka. 

3Ri kota-kota maraenga, raya Israel, 
sikamma imanga, tu Lewi, sikamma pajama 
BallaNa Batara ri Yerusalem siagang sikamma 
turungang palayang ri Salomo, ammantangi 
ri tampana kenanga ri kota-kotana kenanga. 
“Siapa are tau battu ri suku Yehuda siagang 
Benyamin ammantangi ri Yerusalem. laminne 
areng-arenna kenanga: Anggota-anggota 
suku Yehuda: Ataya anana Uzia, cucunna 
Zakharia. Siapa area boe-boena kenanga 
lamintu: Amarya, Sefaca, siagang Mahalaleel, 
Peres, Yehuda. Jaina kenanga iamintu 468 tau 
sannaka baranina. Maaseya anana Barukh, 
cucunna Kolhoze. Siapa area boe-boena 
kenanga iamintu: Hazaya, Adaya, Yoyarib, 
Zakharia, Syela, Yehuda. 

(11:4) 

6(11:4) 

7 Anggota-anggota suku Benyamin: Salu 


anana Mesulam, cucunna Yod. Siapa area 
boe-boena kenanga iamintu: Pedaya, Kolaya, 
Maaseya, Itiel siagang Yesaya. Gabai siagang 
Salai. la kenanga bija mareppesena Salu. 
Yangasenna kenanga 928 jaina tau, nipimping 

8 (11:7) 

9ri Yol anana Zikhri siagang wakkelena, 
Yehuda anana Hasenua. 

10Sikamma imanga: Yedaya anana Yoyarib 
siagang Yakhin. Seraya anana Hilkia siagang 
cucunna Mesulam. Siapa area boe-boena 
kenanga iamintu: Zadok, Merayot, Ahitub 
ajaria Imang Lompo. 

11(11:10) 

12 Yangasenna nia 822 imang, ia tugasaka 
ri BallaNa Batara ri Yerusalem. Adaya anana 
Yeroham, cucunna Pelalya. Siapa area 
boe-boena kenanga iamintu: Amzi, Zakharia, 
Pasyhur siagang Malkia. 

13 Sikamma kapala kaluarga niaka lalang ri 
anjo golonganga iamintu 242 tau. Amasai 
anana Asareel cucunna Ahzai. Boe-boena 
kenanga iamintu kammaya: Mesilemot 
siagang Imer. 

14 Battu ri anne golonganga nia 128 
tusannaka baranina. Pamimpinna kenanga 
lamintu Zabdiel, anana Gedolim. 

1 Tu Lewi: Semaya anana Hasub, cucunna 
Azrikam. Siapa area boe-boena ikambe 
iamintu Hasabya siagang Buni. Sabetai 

anjannangngi jama-jamang niaka ri 
pantaranganna BallaNa Batara ri Yerusalem. 
Matanya anana Mikha, cucunna Zabdi, battu 
ri turungang Asaf. lami pamimping mae ri 
sikamma pakelonga untu pappala doang 
sukkuru. Bakbukya wakkelena Matanya. 
Abda anana Samua, cucunna Galal, battu ri 
turungang Yedutun. Yangasenna nia 284 jaina 
tau. 

10(11:15) 

17(11:15) 

18(11:15) 

19 Sikamma pajaga pakkebu lompoa: 
Akub, Talmon, kammayatompa sikamma 
agang-aganna kenanga. Yangasenna kenanga 
nia 172 tau Jaina. 

20 Raya Israel, sikamma imanga siagang 
sikamma labinna tu Lewia, ammantangi ri 
massing tampana kenanga, ri arupa-rupaya 
kota ri Yehuda. 

21 Sikamma pajamaya ri BallaNa Batara ri 
Yerusalem, ammantangi ri bageang kotana 
Yerusalem, niarenga Ofel. Anjamai kenanga 
nipimping ri Ziha siagang Gispa. 

22 Sikamma pangawasa tu Lewi, ia 
ammantanga ri Yerusalem, iamintu Uzi 
anana Bani, cucunna Hasabya. Siapa area 
boe-boena iamintu kammaya Matanya 
siagang Mikha. Antama tongi golongang 
Asaf, ia tugasaka angngurusuki pamusika ri 

Yerusalem. 

23 Giliranna massing golonganga untu 
angngurusu musi ri passambayanganga 
ri BallaNa Batara ri Yerusalem, nipattantu 
allo-alloi manuru paratoranna karaenga. 

24 Petahya anana Mesezabeel battu ri 
golongang Zera siagang suku Yehuda, ajari 
wakkele bansa Israel ri balla lompoa ri Persia. 

23) ai rayaka ammantang ri kota-kota 
assiampika siagang kokonna kenanga. Siapa 
are tu battu ri suku Yehuda ammantang ri 
daera allana Bersyeba bageang timborang 
siagang Kabung Hinom bageang wara. 
Ammantangi kenanga ri kota-kota siagang 
desa-desa ri tammulilina iamintu: Kiryat- 
Arba, Dibon, Yekabzeel, Yesua, Molada, 
Bet-Pelet, Hazar-Sual, Bersyeba, Ziklag, 
Mekhona En-Rimon, Zora, Yarmut, Zanoah, 
Adulam, Azeka, Lakhis. 

20(11:25) 

27(11:25) 

28(11:25) 

29(11:25) 

30(11:25) 

31 Siapa are battu ri suku Benyamin 
ammantang ri Geba, Mikhmas, Ai, Betel 
siagang desa-desa niaka ri ampina, 

32 ri Anatot, Nob, Ananya, 

33 Hazor, Rama, Gitaim, 

34 Hadid, Zeboim, Nebalat, 

tukang. 

36 Siapa are rombongang tu Lewi 
ammantanga riolo ri daera Yehuda, nisuroi 
ammantang siagang tu Benyamin. 

1 2 1 | aminne sikamma imanga siagang 

tu Lewia, ammotereka battu ri 
parasangang pammelakkanga siaganga 
arurung Zerubabel anana Sealtiel siagang 
Imang Lompo Yesua: 

2 Sikamma imang-imanga Seraya, Yeremia, 
Ezra, Amarya, Malukh, Hatus, Sekhanya, 
Rehum, Meremot, Ido, Ginetoi, Abia, Miyamin, 
Maaja, Bilga, Semaya, Yoyarib, Yedaya, Salu, 
Amok, Hilkia, siagang Yedaya. Yangaseng 
minne kenanga kapala imang ri jammang 
Yesua. 


7(12:2) 

8Tu Lewi Pamimping kelong sukkuruka: 
Yesua, Binui, Kadmiel, Serebya, Yehuda, 
siagang Matanya. 

9 Anggota pakelong angkelongangai kelong 
pappialia iamintu: Bakbukya, Uni, siagang 
agang-aganna sere golongang. 

10 | aminne garisi turunganna imang lompo 
Yesua: Yesua, Yoyakim, Elyasib, Yoyada, 

1lYonatan, Yadua. 

12|aminne dattara areng-arenna imang 


kapalaya siagang golonganna kenanga ri 
wattunna Yoyakim tugasa ajari imang lompo: 


Imang ~~ Golongang: Meraya ~~ Seraya; 
Hananya ~~ Yeremia; Mesulam ~~ Ezra: 
Yohanan ~~ Amarya; Yonatan ~~ Melikhu; 
Yusuf ~~ Sebanya; Adna ~~ Harim; Helkai 
~~ Merayot; Zakharia ~~ Ido; Mesulam ~~ 
Gineton; Zikhri ~~ Abia; ~~ Minyamin; Piltai 
~~ Moaja; Samua ~~ Bilga; Yonatan ~~ 


Semaya; Matnai ~~ Yoyarib; Uzi ~~ Yedaya; 
Kalai ~~ Salai; Heber ~~ Amok; Hasabya ~~ 
Hilkia; Netaneel ~~ Yedaya; 

13(12:12 

21(12:12) 

22 Dattara ri sesena sikamma kapala 
kaluarga tu Lewi siagang kaluarga imanga 
lebami nicata ri jammang sikamma imang 
lompoa, iamintu: Elyasib, Yoyada, Yohanan, 
siagang Yadua. Anjo catatanga lebaki ri 
wattunna Darius ammarenta salaku karaeng 
Persia. 

23 Mingka ri sesena kapala-kapala kaluarga 


golongang Lewi, sagennaji bawang ri 
jammang Yonatan, cucunna Elyasib nicata. 

24 Nibage-bagei tu Lewi lalang siapa 
area kalompo, nipimping ri Hasabya, 
Serebya, Yesua, Binui, siagang Kadmiel. 
Massing tarua kalompo anggaukangi tugasa 
mammyji ri Batara siagang appala sukkuru 
ri la. Assibalasa-balasaki kenanga, situru 
paratorang Karaeng Daud, anjo atanNa 
Allataala. 

25 Sikamma pajaga pakkebu lompona 
BallaNa Batara ri Yerusalem nisarei tugasa 
anjagai sikamma kamara parsadiaanga ri 
ampina pakkebu lompona iamintu: Matanya, 
Bakbukya, Obaja, Mesulam, Talmon, siagang 
Akub. 

26 Wattu attallasana kenanga iamintu ri 
jammang Yoyakim anana Yesua, cucunna 
Yozadak, siagang ri Jammang guburnur 
Nehemia, kammayatompa Imang Ezra panrita 
Hukkunga. 

27Ri wattunna niresmikang tembo 
kallina kota Yerusalem, nikio ngasengi 
sikamma tu Lewia battu ri sikamma tampa 
pammantanganna kenanga, sollanna akkulle 
kenanga amminawang ampakasuaraki anjo 
kajarianga siagang kelong-kelong appala 
sukkuru, siagang gambusu na kacapi. 

28] ari arappungammi sikamma anjo 
pakelong battua ri kaluarga Lewi, baji 

Yerusalem, kammayatompa battua ri 
kota- kota tammulilina Netofa, 

29 battu ri Bet-Gilgal, Geba siagang Asmawet. 

30 Sikamma anjo imanga siagang tu Lewia 
appareki upacara mannangkasi kale, nampa 
mae ri rayaka, mae ri sikamma pakkebu 
lompoa siagang anjo tembo kallina kotaya. 

31 Kusuromi sikamma pamimpinna Yehuda 
nai ri temboka untu angngatoro rua barisang 
lompo, untu abarrisi angkulilingi kotaya, 
akkelong-kelong, mammuji appala sukkuru 
mae ri Allataala. Barisang serea abarrisi irate 
ri temboka, alampa mange ri kanang, ri 
Pakkebu Lompo Paloroang. 

32 Hosaya ajappa ri bokona sikamma 
pakelonga, nipinawang ri sipagang 
pamimping tu Yahudi. 

33 Siapa are imang ajappa ri bokona 
kenanga annui tarompe, iamintu: Azarya, 
Ezra, Mesulam, Yehuda, Benyamin, Semaya, 
siagang Yeremia. Nampa nipinawang kenanga 
ri Zakharia anana Yonatan, cucunna Semaya. 
Siapa area boe-boena kenanga iamintu: 
Matanya, Mikha, Zakur battu ri golongang 
Asar. 

34 (12:33) 

35 (12:33) 

36 Ri bokona kenanga ajappami anggota- 
anggota golonganna, iamintu: Semaya, 
Azareel, Milalai, Gilalai, Maai, Netaneel, 

angngerangi pakkakasa musi, sangkamma 
nakarenaia Karaeng Daud, anjo atanNa 
Allataala. Imang Ezra, anjo panrita HukkunNa 
Allataala, ajappa ri ulunna anjo barisanga. 

37 Anrapiki mange ri Pakkebu Lompona 
Jene Takkioroka, abilumi kenanga nampa 
angngambi ri tuka kotana Daud, ammalo 
ri balla lompona Daud, nampa ammotere 
mange ri tembo ri Pakkebu Lompo Jene ri 
bageang rayana kotaya. 

38 kalompo pakelong sereanga pole abarrisiki 
irate ri temboka alampa mange ri kairi, 
nampa kupinawang siagang sipagang battu ri 
rayaka. Abarrisiki ikambe ammalo ri Menara 
Pappepekang sagenna mange ri Tembo Luara. 

39 Nampa ammalo ikambe ri Pakkebu Lompo 
Efraim, Pakkebu Lompo Salloa, Pakkebu 
Lompo Juku, Menara Hananeel siagang 
Menara Mea sagenna ri Pakkebu Lompo 
Gimbala. Ammantangi barisanna ikambe ri 
ampina Pakkebu Lompo Pajagaang ri ampina 
BallaNa Batara ri Yerusalem. 

40J ari battumi anjo ruaya kalompo pakelong 
ri ampina BallaNa Batara ri Yerusalem. 
Pantaranganna sikamma pamimpinga lalang 
ri kalompokku, 

41 nia todong amminawang sikamma imang 
attui tarompe. la kenanga iamintu: Elyakim, 
Maaseya, Minyamin, Mikha, Elyonai, Zakharia 
siagang Hananya; 

Semaya, Eleazar, Uzi, Yohanan, Malkia, Elam 
siagang Ezer. Sikamma pakelonga akkelongi 
nipimping ri Yizrahya. 

43 Anjo alloa jai korobang nipassareang 
ri Batara. Arannu-rannui rayaka lanri 
nipakasunggui ri Allataala. Sikamma 
bai-bainea siagang ana-anaka amminawang 
tongi assua-suara, siagang kalangngerammi 
sagenna bella sara karannuanna kenanga. 

44 Anjo wattua nia siapa are tau nisare 
tugasa anjannangngi kamara- kamara 
tampa parsadiaanga untu amboliki sikamma 
sumbangang untu BallaNa Batara ri 
Yerusalem, kammayatompa passare bage 
sampulona siagang wassele bungasana taua 
taung-taung. Sikamma anjo pajannanga 
musti naparappungi anjo sumbangang- 
sumbanganga battu ri sikamma koko niaka ri 
tammulilina kota- kotaya. Anjo sumbangang- 
sumbanganga nipassareangi mae ri sikamma 
imanga siagang tu Lewia, situru paratoranna 
Hukkunga. Sikamma tu Yehudaya nahargai 
sikamma anjo imanga siagang tu Lewia, 

43 nasaba iami kenanga anggaukangi 
upacara pannangkasia siagang upacara- 
upacara maraengannaya, ia lebaka 
Naparentakang Allataala. Sikamma pakarena 
musika siagang pajaga pakkebu lompona 
BallaNa Batara ri Yerusalem nagaukang 

Karaeng Daud siagang Salomo anana. 

46 Battu ri jammamna iji Karaeng Daud 
siagang panrita musi niarenga Asaf, 
nanagaukammo sikamma pakelonga 
akkelong-kelong mammujia appala sukkuru 
mae ri Allataala. 

47Ri jammanna Zerubabel siagang 
ri jJammanna Nehemia, sikontu raya 
Israel assarei passare untu anggannakki 
kaparalluang allo-allona sikamma pakelonga 
siagang pajaga pakkebu lompona BallaNa 
Batara ri Yerusalem. Assare tommi rayaka 
passare poro untu tu Lewia, nampa tu Lewia 
nasare tommi sikamma imanga bageang 
lebakamo nipattantu. 

13 l Ri wattunna nibaca ri dallekanna 

rayaka hukkung Musa, nigappami 
kasingarang angkanaya: Tu Amon siagang tu 
Moab, tena sikali nakkulle sicampuru siagang 
ummaNa Allataala, 

2 nasaba ri wattunna Israel lalang pajappang 
assulu battu ri Mesir, anne ruaya bansa 
taerokai assare kanre siagang jene ri anjo 
bansaya. Balalo nagajimi kenanga Bileam 
untu antunrai bansa Israel, mingka Allataalata 
napinrai anjo pattunraya ajari barakka. 

3 Ri wattunna nalangngere bansa Israel anjo 
passala kammaya, nasalami sikontu bansa 
maraenga battu ri raya Israel. 


| Nehemia 13.419 — 57 
4 Rioloanganna anjo Imang Elyasib, ia 


nisarea tugasa untu anjannangngi kamara- 
kamara parsadiaanga untu BallaNa Batara 
ri Yerusalem, nia passisambungang bijanna 
siagang Tobia. 

3 Elyasib napassareangi mae ri Tobia sere 
kamara lompo, ia sitojenna nipasadiaya 
poro untu amboliki passare gandunga, 
kamanynyanga, sikamma pakkakasa BallaNa 
Batara, passare untu imang-imanga, passare 
bage sampulona gandunga, anggoro, siagang 
minynya zaitun, ia lanibage-bagea mae 
ri tu Lewi, sikamma pamusika siagang 
pajaga pakkebu lompona BallaNa Batara ri 
Yerusalem. 

6 Ri wattunna kajariang anjo passalaka, 
inakke tena ri Yerusalem, nasaba ri 
makatallumpulona anrua ammarenta Karaeng 
Artahsasta, karaeng Babel, inakke alampa 
mange ri Babel untu alaporo mae ri karaenga. 
Siapa arepi allo ribokoanganna nampa 
nikellaia 

7 untu ammotere mange ri Yerusalem. 
Battuku mae anrinni, tabangkama kuassenna 
angkana napassareangi Elyasib mae ri Tobia 
sere kamaraka ri BallaNa Batara ri Yerusalem. 

8 Teai sipato larroku, sagenna kupasambila 
ngaseng assulu barang-baranna Tobia. 

9 Nampa kusuro taua appare upacara untu 
antangkasi anjo kamara-kamaraka. Lebaki 
anjo kupoterammi mae anjoreng sikamma 

kammayatompa sikamma pakkakasaka ri 
BallaNa Batara. 

10] ebaki anjo, kurapikammi sikamma 
pakarena musika siagang tu Lewia nabokoimi 
Yerusalem, nampa ammotere mange ri 
massing kokonna kenanga, lanri tena 
nigannakkiangi kaparalluanna kenanga. 

11 Kupakaingami sikamma tutoa-toana 
kenanga lanri nalappassanna kenanga 
taniurusa BallaNa Batara. Nampa kukio 
ammotere sikamma tu Lewia siagang 
pakarena musika, nampa kusuro anggaukangi 
ammotere tugasana kenanga. 

12 Nampa kusuro sikontu rayaka assare pole 
bage sampulo gandung, anggoro, minynya 
zaitun, nampa naerang mange ri kamara 
parsadiaanga. 

13 kKusuromi siapa are tau untu anjannangngi 
anjo kamara-kamara parsadiaanga. la 
kenanga iamintu: Imang Selemya, Zadok 
iamintu tu panritaya ri Hukkunga, siagang 
Pedaya sere tu Lewi. Hanan anana Zakur 
siagang cucunna Matanya, kusarei tugasa 
untu ambantui kenanga. Kuassengi angkana 
sikamma anjo taua akkullei nipatappa 
siagang lanaurusuki pambageanna anjo 
bahang-bahanga mae ri sipanjamanna 
ngaseng siagang lambusu. 

140, Allataalaku, Kiurangi sikontu apa 


lebaka kugaukang untu BallatTa ri Yerusalem 
siagang palayananna. 

1 Ri anjo jammanga kuciniki angkanaya 
nia siapa are tu Yehuda ammacco anggoro 
ri allo Pammari-marianga. Nia pole maraeng 
angngerang gandung, anggoro, rappo 
anggoro, rappo ara siagang barang-barang 
maraeng irate ri keledaina nampa naerang 
mange ri Yerusalem. Kupisangkai kenanga 
ambalukangi ri Yerusalem. 

16 Siapa are tau battu ri Tirus ammantanga 
ri Yerusalem angngerang juku siagang 
arupa-rupa barang balu-balukang mange ri 
Yerusalem ri allo Pammari-marianga, untu 
lanabalukang mae ri tu Yahudi. 

17 Kupakaingaki sikamma pamimping Yehuda 
kukana, "Tanuassengaika kalennu angkana 
agau jadalakko lanri nuramassinna allo 
Pammari-marianga? 

18 kalanri dosa kammaya minne 
naNahukkung Allataala sikamma boeta 
siagang Naposso anne kotaya. Apaka ero 
ngasengko kamma-kamma anne antambai 
pangngalarroiNa Allataala mae ri Israel lanri 
nuramassinna allo Pammari-marianga?" 

19 | anri kammana kuparentakammi sollanna 
punna appakaramulamo allo Pammari- 
marianga, iamintu ri Jumana bangngi, 
nitongko ngasengi sikontu pakkebu lompona 
kotaya punna appakkaramulamo karueng. 

Natakkullea nisungke ammotere punna 


tenapa nallallo allo Pammari-marianga, 
lamintu ri allo Sattu bangngi. Kubolimi siapa 
are ana buaku ri sikontu anjo pakkebu 
lompoa, untu anjannangngi sollanna 

punna allo Pammari-mariang, tena barang 
balu-balukang nierang antama ri kotaya. 

20 Mingka nia todong wattu nania siapa 
are pabalu barang-barang abangngi ri 
pantaranganna temboka ri allo Juma bangngi. 

21 Kukanamo ri kenanga, "Sia-siajako 
attayang anjoreng sagenna baribasa. 
Jagako, punna nugaukang ija sikali anjo 
kammaya, langngallea tindakang terasa!" 
Appakkaramula ri kamma-kammaya anjo 
talebakami battu kenanga punna allo 
Pammari- mariang. 

22 Nampa kusuro tu Lewia appare upacara 
pannangkasi kale siagang sikamma pajaga 
pakkebu lompoa untu anjannangngi sollanna 
napakalompo taua anjo allo Pammari- 
marianga. Appala doanga angkana, "O, 
Allataala, Kiurangia lanri anjo todong 
passalaka, siagang kamaseanga situru 
lompona pangngamaseanTa. " 

23 Anjo wattua nia todong kucini angkana jai 
tu Yahudi abunting siagang baine battua ri 
bansa Asdod, Amon, siagang Moab. 

24Bageruanna ana-anana kenanga 
tanaassengami bicara Yahudia, mingka 

maraengannaya. 

25 Kupakaingaki kenanga siagang kutunrai 
kenanga. Nia todong kubaji siagang 
kuparuntang uuna. Nampa kusuro kenanga 
assumpa lalang arenNa Allataala angkana 
kenanga siagang ana-anana kenanga tenamo 
nalasicampuru abunting pole. 

26 Kukana, "Sai iatommi anne dosa 
kammaya nagaukang Karaeng Salomo? Tena 
karaeng lompoangngang naia ri anne linoa. 
Nikamaseangi ri Allataala siagang nipajari 
karaeng ri sikontu bansa Israel. Mingka 
manna nakamma, ninyonyomi ri bai-baine 
bansa maraeng untu agau dosa. 

2/Teai sipato jadalana ngaseng 
panggaukannu. Baraniko angngewail 
Allataala lanri abuntingko siagang bai-baine 
battua ri bansa maraeng!" 

28 Anjo Yoyada anana Imang Lompo 
Elyasib. Mingka nia sitau anana Yoyada ajari 
mintu ri Sanbalat battu ri kota Bet-Horon. 
Lanri kammana kubongkali Yoyada battu ri 
Yerusalem. 

29 Appala doanga angkana, "O, Allataalaku, 
Kiurangi antekamma batena anjo taua 
anramassi tugasa imanga siagang 
parjanjianTa siagang sikamma imanga na tu 
Lewia pole!" 

30 kammaminjo nakutangkasi bansa Israel 
battu ri sikontu apa-apa battu pantaraka 

atoranga untu sikamma imanga siagang 
tu Lewia, sagenna massing nia ngaseng 
tugasana kenanga. 

31 Kyatoro tommi sollanna ri wattu-wattu 
attantua, akkullei napasadia rayaka kayu 
tunua untu korobang nitunua siagang 
akkulle angngerang passare battu ri wassele 
bungasana lamung-lamunna kenanga. 
Kalabusanna appala doamma angkana, "O, 
Allataalaku, Kiurangi ngasengi anne siagang 
Kibarakkakia." 


Ester 


1 3Ri makatallun taunna ammarenta, 
apparemi acara passua-suarrang lompo 
anjo Karaeng Ahasyweros untu sikamma 
tumalompona siagang pagawe-pagawena. 
Hadere tongi panglima tantarana Persia 
siagang Media ri anjo passua-suarranga. 
Kammayatompa sikamma guburnur siagang 
pagawe-pagawe tinggi battua ri daera 
propinsi nia ngaseng tongi hadere. 

4 Annambulang sallona napappicini-cinikang 
karaenga kakalumanynyangnganna ri 
balla karaenga siagang kalompoang 
kakaraenganna. 

3 Lebaki anjo, apparemi pole acara passua- 
suarrang anjo karaenga untu sikontu rayaka 
ri kota Susan, baji raya kalumanynyanga, 
kammayatompa raya kasi-asia. Sidaminggui 
nigaukang anjo passua-suarranga, anjoreng 
ri parang lakkenna balla karaenga. 

6 Anjo paranglakkenga nibelo-beloi siagang 
gordeng kaeng lenang gauka nipare siagang 
kaeng lenang kebo. Nampa nisikko anjo 
kaeng gordenga siagang otere kaeng lenang 
halusu. Lebaki anjo nipasaimi ri ponto-ponto 
niaka nipasang ri benteng-benteng tembo 
accillaka. Irawanganna nia niboli siapa are 
koi bulaeng siagang koi pera, ia tadongkoka 

Anjo daparaka nibelo-beloi tanjana. Na 
anjo belo-belona sanrapangi nicini kaca 
eja alisereka, siagang kuli mutiara accilla, 
kammayatompa paramata gau. 

7 Appasadiai karaenga anggoro sanna jaina 
ia nipatalaya lalang ri cangkiri bulaeng sangka 
rupaya tanjana. 

8Tena nanisanggai anggorona toanaya, 
yareka nipassai kenanga angnginung. Lebaki 
naparentakang karaenga mae ri sikamma 
palayanga ri balla karaenga, sollanna nilayani 
toanaya situru massing-massing apa nangaia. 

9 Na ilalanna todong anjo wattua, ia bainenna 
karaenga iamintu niarenga Wasti, appare 
tongi acara passua-suarrang untu sikamma 
bainea lalang ri ballana karaenga. 

10Ri maka tujuna alloa, angnginung- 
nginummi karaenga siagang sanna sikali 
rannuna. Lanri kammana nakiomi tujua 
palayang untu kalenna. la arenna kenanga 
lamintu Mehuman, Bizta, Harbona, Bigta, 
Abagta, Zetar, siagang Karkas. 

ll Nasuromi kenanga angngerangi Ratu 
Wasti battu ri dallekanna nanapake songko 
kakaraenganga ri ulunna. Anjo ratua teai 
sipato gagana, nampa ero napappicini- 
cinikang kagaganna anjo bainenna mae ri 
sikamma tumalompoa siagang sikamma 
toananna. 

12 Mingka ri wattunna napabattu anjo 


sikamma palayanga parentana karaenga mae 
ri Ratu Wasti, taerokai ratua battu. Sagenna 
teaimi sipato larrona karaenga. 

13Na nia kabiasanna karaenga untu 
appala tangara mae ri sikontu tucaradeka 
ri passalana nikanaya hukkung siagang 
ada. Lanri kammana, nakiomi sikamma 
tumailalanna, ia angngassengai angkana apa 
musti nigaukang ri passala kammaya anjo. 

14|a tumailalang kaminang masarroa nikio 
ri karaenga iamintu: Karsena, Setar, Admata, 
Tarsis, Meres, Marsena, siagang Memukan. 
Anne kenanga sangnging tumailalang ri Persia 
siagang Media, kaminang tinggia pangkana 
lalang ri kakaraenganga. 

15 Nakanamo karaenga mae ri anjo tujua 
tau, "Lebaki kusuro palayang-palayangku 
mange ri Ratu Wasti untu assuroi battu mae 
ri nakke. Mingka taerokai. Manuru atorang, 
apa musti nigaukang mae ri ia?" 

16 Nakanamo Memukan ri karaenga 
siagang sikamma tumalompoa, "Lanri anjo 
panggaukanna, teai poro karaeng bawang 
nahina Ratu Wasti, mingka sikontu pagawena 
karaenga, balalo sikontu buranea anrinni ri 
kakaraenganga, nahina ngaseng tommi. 

17 Nasaba anjo panggaukanna ratua 
lanaasseng ngasengi sikontu bainea, sagenna 
massing lanacapa ngaseng tommi buranenna 
kenanga. Lanacaritami kenanga angkana 


D. Ester 1.181 21 | 
lebaki niparentakang ratua andallekang ri 


karaenga, mingka taerokai anjo Ratu Wasti 
battu. 

18 J ari, punna nalangngere ngaseng sikamma 
tubai-bainena sikamma tumalompoa ri Persia 
siagang Media anjo passalaka, mattantu 
lanapaui anjo passalaka mae ri massing 
buranenna kenanga. Nakalebakkanna 
sikamma tubai-bainea langngewami ri apa 
naparentakanga buranenna, nampa lalarromo 
tubura- buranea ri tubai-bainea. 

19 | anri kammana, napalaki ikambe mae ri 
katte karaeng, sollanta angngalle kaputusang 
angkanaya tanipabiangngami pole Ratu 
Wasti battu andallekang ri karaenga. Anjo 
kaputusanga musti nipajari undang-undang 
ri Persia siagang Media, sollanna takkullea 
nipinra ammotere. Lebaki anjo kipassareammi 
anjo empoang ratua ri Wasti mae ri baine 
maraenga, la bajikangnganga na ia. 

20 Punna alabammo anjo apa lebaka 
kipajari kaputusang mae ri sikontu anne 
kakaraeng luaraka daerana, sikontu tubai- 
bainea lanapakalompomi tubura-buranea, 
bajina akkalumanynyanga kammayatompa 
kasi-asia." 

21 Nisitujuimi anjo kananna Memukan ri 
karaenga siagang sikamma tumalompoa, 
nampa nagaukammo karaenga anjo 
kammaya. 

22 Akkirimmi sura parenta mange ri sikontu 


daera propinsi naparentaya, manuru massing 
bahasaya siagang tulisanga ri anjo propinsia. 
la bonena anjo parentaya iamintu ilalang 
sikontu ruma tanggaya, musti tubura-buranea 
ajari kapala, siagang ia musti angngalle 
kaputusang ilalang sikontua passala. 

l Siapa are wattu ribokoanganna, manna 
nammarimo larrona karaenga, mingka 
tuli nanawa-nawa iji anjo panggaukanna Ratu 
Wasti siagang apa lebaka natappuki mae ri ia. 

2Lanri kammana, nakanamo sikamma 
tumailalang mareppesena, "Bajikangngangi 
punna nipaboyang karaenga tulolo-tulolo 
gagaya. 

3 Kiangkami ri sikontu daera propinsia ri 
anne kakaraenganga siapa are pagawe untu 
aboya tulolo-tulolo gaga, nampa naerang 
ngaseng kenanga anjo tuloloa mae anrinni 
ri Susan, ri balla karaeng bainea. Hegai, 
kapala palayanga ri balla karaeng bainea 
langngurusuki kenanga siagang nasare 
kenanga sikamma apa-apa parallua untu 
amparakai kagaganna kenanga. 

4Lebaki anjo kipileimi tulolo kaminang 
kingaia karaeng, nampa kipajari karaeng 
baine untu ansambeangi Ratu Wasti." 
Nasitujuimi karaenga anjo napakkanaya 
kenanga. 

3 Anjoreng ri kota Susan, nia sere tu Yahudi 
niareng Mordekhai, anana Yair. la turungang 

battu ri Kis siagang Simei, battu ri suku 


Benyamin. 

6 Anjo Mordekhai nitahangi ri wattunna 
nibeta taua ri Yerusalem ri Karaeng 
Nebukadnezar battu ri Babel. Nipelaki 
Mordekhai mange ri Babel siagang Yoyakim, 
lamintu karaeng Yehuda, kammayatompa 
tunipela maraengannaya. 

7 Nia cikalinna tulolo, sannaka gagana 
tanjana siagang sannaka bajina kalenna. 
Arenna iamintu Ester, naareng Ibranina 
iamintu Hadasa. Matemi tau toana, nanipajari 
ana piaramo ri Mordekhai, nipasangkamma 
ana kalenna. 

8| ebana nipalabang anjo parentana 
karaenga, jaimi tulolo nipassere ri kota 
Susan. Nia tommi Ester ri kalaserenna 
kenanga. Nierang tommi mange ri balla 
karaenga, nampa nipassareang ri Hegai, 
kapala palayanga ri balla karaeng bainea. 

9 Takkajannammi Hegai anciniki Ester 
siagang nangai nacini. Nasaremi linta anjo 
tuloloa apa-apa parallua napake amode, 
kammayatompa napanynyalakkammi kanre. 
Nipalettemi Ester ri tampa kaminang bajika ri 
anjo balla karaeng bainea. Nampa nisaremo 
tugasa tuju baine kaminang laccirika untu 
allayani. 

10 Nipakaingami Ester ri Mordekhai, sollanna 
tena napaui kalenna angkana tu Yahudi. 

11 Allo-allona Mordekhai ajappa-jappa ri 


paranglakkeng dallekanna balla karaeng 
bainea untu ampakkutanangngangi 
kaadaanna Ester siagang apa lakajariang ri 
kalenna. 

12 Manuru paratorang, sitaungi sallona 
nisare sikamma bainea barang-barang 
naparalluanga untu amode. Annang bulang 
nisare minynya-minynya accampuruka 
kamanynyang, nampa annang bulang pole 
nisare minynya-minynya accampuruka bau- 
baukang maraeng. Lebaki anjo, alebasami 
nisare kasampatang tassere-sere anjo tuloloa 
mange andallekang ri Karaeng Ahasyweros. 

13Ri wattunna andallekang ri karaenga 
tasserea tulolo, akkullei ammakeang situru 
pangngai kalenna. 

14 Nierangi mange ri ballana karaenga ri 
wattu bangngi, nampa ammukona nierangi 
mange ri ballana karaenga maraenganga, 
nampa niurusu ri Saasgas, iamintu 
pangngurusuna sikamma baine piarana 
karaenga. Takkulleami anjo tuloloa lamange 
andallekang pole ri karaenga punna tena 
nakaerokangi karaenga siagang nikioki na 
napau arenna. 

15 Na narapimo kasampatanna Ester untu 
mange andallekang ri karaenga. Anjo 
Ester, anana Abihail, cikalinna Mordekhai 
ia angngangkakai ajari sangkamma ana 
kalenna. Takkajannang ngasemmi sikamma 

andallekang ri karaenga, ammakeangi situru 
pattujunna siagang pangngajarana Hegai, 
kapala palayanga ri balla karaeng bainea. 

16 Kammaminjo, ri makatujuna taung 
ammarenta Karaeng Ahasyweros, ri bulang 
sampulo, iamintu niarenga bulang Tebet, 
nierammi Ester mange andallekang ri Karaeng 
Ahasyweros ri balla karaenga. 

17 Napajari sannammi siagang 
napakasunggumi nyawana karaenga 
labiangngang natulolo maraengannaya. 
Lanri kammana, iami kaminang ningai ri 
karaenga. Jari nipipakeimi ri karaenga songko 
karaeng, iamintu nipadongkoki ri ulunna 
Ester. Nipajarimi ratu ansambeangi Ratu 
Wasti. 

18] ebaki anjo apparemi acara 
passua-suarrang lompo karaenga, untu 
ampakalompoi Ester. Naundang ngasemmi 
sikamma pagawena siagang tumalompona. 
Napalabammi mange ri sikontu daera 
kakaraenganna angkana allo perei anjo alloa, 
siagang abage-bagemi hadia sanna jaina. 

19Na ilalanna anjo wattua niangkami 
Mordekhai ri karaenga ajari pagawe. 

20Tenapa napaui Ester angkana kalemna tu 
Yahudi, saba tena nipabiangi ri Mordekhai. 
Mannuruki Ester ri Mordekhai sangkamma 
ri wattu cadina ija siagang niparakai ri anjo 
cikalinna. 

21Ri sereang allo, ri wattunna nagaukang 


tugasana Mordekhai, niamo rua pagawe 
kalenna karaenga, iamintu niarenga Bigtan 
siagang Teres, assikongkoloki ero ambunoi 
Karaeng Ahasyweros, lanri sanna birisina 
kenanga ri ia. 

22 Naassengi Mordekhai anjo rancanana 
kenanga, siagang lintami napauang Ester 
anjo passalaka. Akkaro- karomi Ester ancarital 
ri karaenga anjo apa naassenga Mordekhai. 

23 Nisalidikimi anjo passalaka, nampa 
anyatamo angkana kammatojengi anjo 
kabaraka. Nihukkummi iamintu mate 
nigentummi anjo tau ruaya. Situru parentana 
karaenga, nicatami anjo kajarianga antama ri 
kitta riwaya kakaraenganga. 

3 ' Siapa are wattu ribokoanganna 

angngangkami Karaeng Ahasyweros sitau 
kapala pamarenta, iamintu niarenga Haman. 
Anjo Haman, anana Hamedata, turungang 
battu ri Agag. 

2 Naparentakammi karaenga sikontu 
pagawena sollanna napakalabiri anjo Haman 
siagang suju ri dallekanna. Sikontu pagawea 
naturuki anjo parentaya, pantaranganna 
Mordekhai. 

3 Akkutanangi ri ia sikamma pagawe 
maraenga ri balla karaenga angkana 
angngapa natanaturukia parentana karaenga. 

4 Allo-allona kenanga assuroa tojengi 
sollanna naturukimo, mingka tena naero 

appilangngeri. Nakana, "Inakke tu Yahudia, 


takkullea nakke suju ri rupataua." 
Napabattumi kenanga anjo passalaka ri 
Haman, lanri eroki naasseng kenanga 
angkana apa lanagaukang Haman ri 
Mordekhai. 

> Teaimi sipato larrona Haman ri wattunna 
naasseng angkana taerokai Mordekhai assuju 
ri ia. 

6 Na ri wattunna naasseng angkana tu Yahudi 
anjo Mordekhai, angngallemi kaputusang 
untu anghukkungi Mordekhai. Balalo teai iaji 
bawang, mingka lanapalabusu tongi sikontu 
tu Yahudi niaka ri kakaraenganna Persia. 

7 Ri makasampulona anrua taung ammarenta 
Karaeng Ahasyweros, ri bulang sere, iamintu 
niarenga bulang Nisan, assuro cinimi allo 
Haman, iamintu nasuro goccangi anjo 
nikanaya "purim," untu angngassengi 
angkanaya allo apa siagang bulang siapa 
nacoco nagaukang anjo pikkirang jadalana. 
Nipattantumi angkana tanggala sampulo 
antallu, bulang sampulo anrua, iamintu 
niarenga bulang Adar. 

8Nampa nakanamo Haman ri karaenga, 

"O, karaeng, nia sere bansa mara-maraeng 
alabang ri sikontu propinsia ri anne 
parasanganga. Assisala sikali ada-adana 
kenanga siagang bansa-bansa maraenga. 
Taerokai kenanga mannuruki ri sikamma 
atorang niaka ri anne kakaraenganga. Jari, 

teaki lappassangi kenanga agau situru ero 


kalenna kenanga. 

9 Punna tenaja kikabattallangi, appasulu 
maki sura parenta untu amputtai 
kenanga. Siagang punna erokki antarimai 
panggappaku, akkullei anne atanta 
appantama labi ri 340.000 kilo battalana doe 
pera ri pammoneang doetta karaeng." 

10 Nalangngereki karaenga anjo, nabibumi 
cincinna battu ri karemenna, ia napake untu 
ansitempeleki sikamma sura nipalabang 
assaya, nampa napassareang mae ri Haman. 
Anjo Haman, iami musu lompona tu Yahudia. 

1 Nakana karaenga ri ia, "Anjo bansaya 
siagang doena kupassareangi mae ri kau. 
Gaukammi apa nukanaya baji mae ri 
kenanga." 

12 Jari tanggala sampulo antallu bulang 
sere, nakioki Haman sikamma juru tulisina 
karaenga. Nampa nasuro kenanga annulisi 
sura situru sikamma apa naparentakanga 
mae ri kenanga. Nampa nipalemba anjo 
bonena suraka antama ri sikontu bahasa 
niaka nipake ri anjo parasanganga; siagang 
nitulisi tommi antama ri tulisang niaka nipake 
ri sikontu anjo parasanganga. Anjo suraka 
nitulisiki lalang arenna Karaeng Ahasyweros 
nampa nisitempele siagang cincinna. Lebaki 
anjo nikirimmi linta mange ri sikamma 
tau annagalaka koasa, guburnur, siagang 
tumalompoa ri sikontu daera propinsia. la 

bonena anjo suraka, iamintu angkanaya ri 


tanggala sampulo antallu bulang Adar, sikontu 
bansa Yahudi, baji natoa yareka rungka, 

baji nabaine yareka ana-ana, musti nibuno 
ngasengi, takkulleai nipammopporang. 
Nampa sikontu barang-baranna kenanga 
musti nirampasaki. 

13(3:12) 

14 Anjo parentaya musti nipalabangi mange ri 
sikontu daera propinsi, sollanna sikontu taua 
sadia baji ngasemmi ri anjo allo lebakamo 
nipattantu. 

13 Akkaro-karomi alampa sikamma tunisuroa 
alampa angngantaraki anjo sikamma suraka 
mange ri sikontu propinsi niaka ri anjo 
kakaraenganga. Lanri passurona karaenga, 
nipalabang tommi anjo parentaya ri kota 
Susan, iamintu ibukotana Persia. Lebaki 
anjo ammempo-mempomi karaenga siagang 
Haman, angnginung anggoro. Mingka ajari 
gegere lompomi taua ri kota Susan passala 
anjo parentaya. 

4 l Nalangngerena Mordekhai anjo apa 
kajarianga, nakekkemi pakeanna, nampa 

ammake kaeng karung, ajari pammatei 

angkana sinai. Nakiorimi au ulunna, 

nampa ajappa ri kotaya angngarru lompo 

appakadinging-dinging pamai. 

2Battuna mae ri dallekang pakkebu lompona 
balla karaenga ammantammi, nasaba 

karung. 

3 kKammayatompa ri sikontu daera propinsia, 
appiraung ngasemmi nalangngerena 
nipalabang parentana karaenga. Appuasami 
kenanga, angngarru siagang akkunrareng, 
siagang jaimi ri kenanga ammake kaeng 
karung siagang attinro rate ri aua. 

4Ri wattunna napabattu sikamma tuloloa 
siagang palayang allayaniai Ester mae ri 
la anjo apa nagaukanga Mordekhai, ajari 
sina sikalimi pamaina Ester. Akkirimmi 
pakeang mae ri Mordekhai untu ansambei 
kaeng karunna, mingka taerokai Mordekhai 
antarimai. 

> Nampa nakio Ester tu niarenga Hatah, 
kalaserenna tunisuroa ri karaenga 
allayani Ester. Nasuroi Hatah mange 
ampakkutanangngangi ri Mordekhai angkana 
apamo kajariang siagang angngapa nagau 
kamma anjo. 

6J ari alampami Hatah mange ri Mordekhai 
niaka ri paranna kotaya, ri dallekang pakkebu 
lompona balla karaenga. 

7 Nacaritami Mordekhai ri ia apa kajarianga 
siagang angkana siapa jaina doe pera lebaka 
napajanjiang untu napantama ri pammolikang 
doena karaenga, punna lebamo naputta 
sikontu tu Yahudia. 

8 Napassareang tommi Mordekhai mae ri 
Hatah salinanna anjo sura lebaka napasulu 

amputtai nisuro buno tu Yahudia. Nasuromi 
Hatah ampassareangi anjo suraka mae ri 
Ester siagang napakasingara anjo passalaka 
mae ri ia. Nasuro pala tommi sollanna 
mange Ester andallekang ri karaenga untu 
ampappalakkangi pangngamaseang bansana. 

9 Alampami Hatah mange ri Ester nampa 
napabattu anjo pasanna Mordekhai mae ri ia. 

10 Mingka nisuromi ammotere ri Ester mange 
ri Mordekhai, ansuro pabattui anne pasanga 
angkana, 

11 "Sikamma taua, baji naburane yareka 
baine, ia tenaya nanisuro kioki nampa mange 
andallekang ri karaenga lalang ri parang 
lakkenna balla karaenga, musti nihukkung 
matei. Anjo undang-undang, siagang sikontu 
taua appakkaramula battu ri tumailalanna 
karaenga sagenna mae ri rayaka ri sikontu 
propinsia, naasseng ngasengi anjo passalaka. 
Sereji bawang cara nakkulle talappasa taua 
battu ri anjo undang-undanga, iamintu punna 
napajonjo takkang bulaenna karaenga mae ri 
anjo taua. Punna kamma anjo, lasalamaki. 
Mingka niama sibulang anne talebaka nakio 
karaenga." 

12 Napabattumi Hatah anjo pasanna Ester 
mae ri Mordekhai. 

13 | ari akkirimmi pappakainga Mordekhai 
mae ri Ester angkana, "Teako pikkiriki angkana 
lalabi amangko na tu Yahudi maraenga lanri 

nukanana kaikau ammantangko ri balla 


karaenga! 

14 Manna antekamma carana mattantu 
langgappai pannulung tu Yahudia, sagenna 
salama kenanga. Mingka punna tuli 
ammantangko tena apa-apa nugaukang 
ri kamma-kammaya anne, ikau kalennu 
lamate tongko siagang lapuppusumi riwayana 
kaluargana manggenu. Inai angngassengi, 
gassingka untu ri wattu-wattu kammayami 
anne naniangkakko ajari ratu!" 

15 | ari akkirimmi kabara Ester mae ri 
Mordekhai angkana, 

16 "Passerei sikontu tu Yahudi niaka ri kota 
Susan untu ampappala doanganga. Teako 
angnganrei siagang teako angnginungi lalang 
tallungallo tallumbangngi. Inakke kalengku 
siagang sikamma tulolo palayangku lappuasa 
ngaseng tonga. Lebaki anjo, erokka mange 
andallekang ri karaenga, manna nakudakkai 
undang-undanga. Punna padeng musti 
matea passabakkang anjo, bolimi kamma 
nakumate!" 

17 Nampa alampamo Mordekhai anggaukangi 
anjo apa napappasangnganga Ester ri ia. 

5 l Ri makatalluna allo puasana, napakemi 

Ester pakeang ratuna, nampa alampa 
mange ri paranglakkeng lalanna balla 
karaenga. Ammentengi ri dallekang 
pakkebuna balla luara passereang taua ri 
dallekanna karaenga. Anjo wattua sitabangi 

ammempo karaenga irate ri empoang 


kalabiranna, adalle mange ri anjo pakkebuka. 

2 Ri wattunna nacini Ratu Ester ammenteng 
pantarang, tugurumi pangngamaseamna ri 
la. Napajonjomi takkang bulaenna mae ri ia. 
Jari majumi Ester mae ri dallekang, nampa 
najama cappana anjo takkang bulaenga. 

3 Akkutanammi karaenga nakana, "Apa 
kutadeng ratuku? Apa nukaeroki? Manna 
nupala bageruanna kakaraengangku, 
lakusare tonjako." 

4 Appialimi Ester angkana, "Punna kierokangi 
karaeng, kuminasai kibattu anne bangngia 
siagang Haman, mae ri parjamuang napareka 
atanta untu ikatte." 

> Nasuromi karaenga battu Haman linta, 
sollanna mange kenanga anghaderi anjo 
undanganna Ester. Battumi kenanga ri anjo 
parjamuang napareka Ester. 

Ri wattunna angnginung anggoro, 
akkutanammi karaenga angkana, "Kamma- 
kamma anne paumi apa nukaerokia. Manna 
apa nupala tena takusarenu, manna pole 
nabageruanna anne kakaraengangku!" 

7 Appialimi Ester angkana, 

8 "Punna kierokangi karaeng anturukiangi 
pappalana atanta, kuminasai nakibattu pole 
siagang Haman ri parjamuang lakupareka 
pole ammuko ri bangngia. Lalampi ri anjo 
parjamuanga nakupauangki pappalakku ri 
katte." 

93 Ammotereki Haman battu ri parjamuang 


napareka Ester. Sannang sikali pamaina 
siagang sanna rannuna anjo ammoterena. 
Mingka ri wattunna nacini Mordekhai ri 
pakkebu lompona balla karaenga nataeroka 
ammenteng untu ansombai, ajarimi sanna 
larrona. 

10 Mingka naparrangngi anjo larrona nampa 
ammotere ri ballana. Battui mange ri ballana, 
nasuromi battu sikamma agang-aganna. 
Nakiomi bainenna, iamintu Zeres, battu 
ammempo siagang kenanga. 

11 Nampa akkana borromo Haman ri 
kenanga siagang napattampo-tampoammi 
kakalumanynyangnganna, jaina ana 
buranena, porena empoang natarimaya 
battu ri karaenga, kammayatompa bellana 
tinggina pangkana napagawe-pagawe 
maraengannaya. 

12 Nakanamo pole, "Balalo manna Ratu Ester, 
inakkeji bawang siagang karaenga naundang 
mange ri parjamuang napareka untu ikambe. 
Nampa naundang maki pole untu ammuko ri 
bangngia. 

13 Mingka yangasenna anjo tena matu- 
matunna punna kucini ija Mordekhai, anjo tu 
Yahudi niaka ammempo ri pakkebu lompona 
balla karaenga." 

14 Nalangngereki bainenna siagang 
sikamma agang-aganna akkana kamma anjo 
Haman, nakanamo kenanga, "Assuro pare 

metere tinggina. Nampa ammukona, 
ri baribasaka, appala isingko mae ri 
karaenga untu anggentungi Mordekhai 
ri anjo tampa panggentunganga. Lanri 
kammana anjo akkulle mako mange ri anjo 
parjamuanga siagang sannang pamai." Baji 
sikali panggappana anjo kenanga turu ri 
panggappana Haman. Jari nasuromi linta 
taua ampareki anjo tampa panggentunganga. 
l Anjo memang bangngia takkulleai 
attinro karaenga. Jari nasuro allemi kitta 
catatang riwayana kakaraenganga nampa 
nasuro baca ri taua. 

2 Niamo nigappa lalang nicata angkanaya 
lebaki nalaporo Mordekhai usaha eroka 
ambunoi karaenga, ia narancanakanga Bigtan 
siagang Teres, iamintu ruaya tau nisare 
tugasa anjagai kamarana karaenga. 

3 Akkutanammi karaenga angkana, 
"Pappakalabiri apa siagang pabalasa jasa 
apa leba nisareangi Mordekhai?" Appialimi 
sikamma anjo palayanga angkana, "Tena 
apa-apa nisareangi." 

4 Akkutanammi karaenga angkana, "Inai 
pagaweku nia kamma-kamma anne ri balla 
karaenga?" Anjo wattua sitabangi beru 
antama Haman ri parang lakkenna balla 
karaenga, eroki appala ising ri karaenga 
untu anggentungi Mordekhai ri anjo tampa 
panggentungang lebaka napaenteng. 

> Appialimi anjo sikamma palayanga ri 
karaenga, angkana, "Niakai Haman ri balla 
karaenga siagang eroki andallekang ri katte." 
Nakanamo karaenga, "Suroi antama." 

6 Antamana Haman, nakanamo karaenga 
ri ia, "Nia tau ero kusare pammatei 
pappakalabiri lompo. Apa musti kugaukang 
untu ia?" Nakanamo ri nawa-nawanna 
Haman, "Inai maraeng lanisare pammatei 
pappakalabiri kammaya anjo lompona ri 
karaenga? Mattantu inakke!" 

"Jari appialimi angkana, "Kipangngalleangi 
anjo taua pakeang kalompoang biasaya 
kipake kalenta. Nampa anjo jaranta 
nibelo-beloi siagang gambarang-gambarang 
kakaraengang. 

8(6:7) 

9 Sere tumalompona parasanganga, ia battua 
ri golongang karaenga, musti ampipakei 
anjo tau eroka kipakalabiri. Nampa nierang 
anjo taua nirurungang ri taua andongkoki 
jaranna karaenga allalo ri parang lompona 
kotaya. Anjo tumalompona parasanganga 
lajappai ri dallekanna akkiok- kio angkana, 
Kammaminne batena karaenga ambilang 
lompoi tau napakalabirika! " 

10 Nampa nakanamo karaenga ri Haman, 
"Lintakko, allemi anjo pakeanga siagang 
jaranga, nampa nusare anjo sikamma 
pappakalalabirika mae ri Mordekhai, anjo tu 
Yahudia. Gaukammi sangkamma anjo nupaua 

Akkullei nubuntulu sitabang ammempo 
kamma-kamma anne ri dallekang pakkebu 
lompona balla karaenga." 

11 Mangemi Haman angngallei anjo pakeanga 
siagang jaranga, nampa napipakei anjo 
Mordekhai siagang anjo pakeanga. Lebaki 
nai Mordekhai ri anjo jaranga, alampami 
Haman anrurungangi siagang tau Jaia allalo 
ri paranna kotaya. Akkiok-kiomi angkana, 
"Ciniki, kammaminne carana karaenga 
ambilang lompoi tau napakalabirika! " 

12[ ebaki anjo ammoteremi Mordekhai 
mange ri pakkebu lompona balla karaenga. 
Mingka anjo Haman, akkaro-karomi 
ammotere. Taerokai nicini ri tau jaia lanri 
sanna siri-sirina. Jari nabombomi rupanna. 

13 Nacaritami mae ri bainenna siagang 
sikamma aganna apa lebaka nagaukang. 
Jari nakanamo bainenna siagang sikamma 
anjo agang-aganna appikkiri bajika, 
"Appakkaramula mako nabeta gassing 
Mordekhai. la tu Yahudi, nampa takkulleako 
angngewai. Mattantu lanabetako. " 

14| alang abicarana ija kenanga 
siagang Haman, niami battu karo-karo 
sikamma palayanga ri balla karaenga untu 
angngantaraki Haman mange ri parjamuang 
napareka Ester. 

Jari untu makapinruannami karaenga 


siagang Haman sipangnganreang siagang 
sipangnginungang siagang Ester. 

2 Lalang angnginunna anggoro, akkutanammi 
pole karaenga ri Ester angkana, "Jari kamma- 
kamma anne ratuku, apa nukaeroki? Paumi! 
Mattantu lakusareangko, manna bageruanna 
kakaraengangku nupala" 

3 Appialimi Ester angkana, "Punna 
kikaerokangi karaeng, napalaki atanta 
sollanna nipabiang atanta siagang bansana 
atanta attallasa. 

4Nasaba lebami anne atanta siagang 
bansana atanta nibalukang untu nibuno. 
Ebara angkana nibalukangi anne ikambe poro 
untu nipajari ata, tenaja nalakkana-kana 
atanta siagang tenaja nalanasusai karaengku. 
Mingka kamma-kamma anne laniancurumi 
siagang laniputtami anne ikambe!" 

“Jari akkutanammi Karaeng Ahasyweros 
ri Ratu Ester angkana, "Inai barani 
appanggaukang kamma anjo? Kemae 
taunna?" 

6 Appialimi Ester angkana, "Iaminne Haman 
jadala siagang musu ansessayai ikambe!" 
Sannami mallana Haman anciniki karaenga 
siagang ratua. 

'Teaimi sipato larrona karaenga. 
Ammentemmi nampa nabokoi mejanga 
nampa tulusu assulu, ri koko balla 
karaenga. Naassemmi Haman angkana 

natappukimi karaenga untu anghukkungi. Jari 


ammantammi siagang Ester untu ampalaki ri 
Ester sollanna nipalili ri anjo balaya. 

8Tappu minasami Haman, nampa nabuang 
kalenna ri katinroanna Ester, untu appala 
popporo. Mingka sitabang lebaki anjo wattua 
ammoteremi karaenga battu ri koko balla 
karaenga. Nacinina Haman appakamma anjo, 
ammarammi karaenga nakana, "Apa? Barani 
ijako pole anggau salai bainengku anrinni, 

ri dallekangku siagang balla kakaraengang 
kalengku?" Tasalloai lebana akkana kamma 
karaenga, battumi sikamma palayang balla 
karaenga ambomboki ulunna Haman. 

9 Nampa nakanamo Harbona, iamintu 
kalaserenna anjo palayanga, "O, karaeng, 

ri ampi ballana Haman nia tampa 
panggentungang ruampulo metere 
tinggina. Lebaki napaenteng Haman 

anjo panggentunganga untu anggentungi 
Mordekhai, tau lebaka ampasalamaki 
nyawata." Nampa naparentakammo karaenga 
angkana, "Gentungi Haman anjoreng ri tampa 
panggentunganga anjo!" 

10 kKammaminjo nanigentummo Haman 

ri panggentungang lebaka napare untu 
anggentungi Mordekhai. Lebappi anjo nampa 
naung larrona karaenga. 

9 l Anjo memang alloa napassareammi 

Karaeng Ahasyweros sikamma pabarang- 

baranganna Haman mae ri Ester: Haman, 

musu lompona tu Yahudia. Napaumi Ester 


mae ri karaenga angkana accikali siagang 
Mordekhai. Jari appakkaramula anjo wattua 
nisaremi ha anjo Mordekhai untu battu 
andallekang ri karaenga manna tanisuro kio 
labi riolo. 

2 Napasulumi cincinna karaenga, ia lebaka 
naalle ammotere battu ri Haman, nampa 
napassareang mae ri Mordekhai. Nampa 
niangkamo Mordekhai ri Ester untu ajari 
tukoasa ri pabarang-barangngang battua ri 
Haman. 

3 Lebaki anjo, andallekammi pole Ester ri 
karaenga. Sujuki nampa angngarru ampalaki 
ri karaenga sollanna napattaena anjo rancana 
jadala lebaka napare Haman mae ri tu 
Yahudia. 

4 Napajonjomi takkang bulaenna karaenga 
mae ri Ester. Ambangummi Ester nanakana, 

3 "Punna kikaerokangi karaeng, siagang 
kikamaseang anne atanta, appasulu laloki 
sura parenta, untu ambesoki ammotere 
sikamma sura-surana Haman ia assuro 
bunoai sagenna labusu sikontu tu Yahudi 
niaka ri anne kakaraenganga. 

6 Antekamma lakkulle naparrangngi atanta 
anciniki bansana siagang bija pammanakanna 
niputta?" 

7Nakanamo Karaeng Ahasyweros mae ri 
Ratu Ester siagang Mordekhai, “Memang, 
lebami kugentung Haman lanri erona naputta 

tu Yahudia. Siagang leba tommi kupassareang 


barang-baranna mae ri Ester. 

8 Mingka anjo sura lebaka nitulisi siagang 
nisitempele lalang arenna karaenga, 
takkulleai nibeso ammotere. Mingka kusare 
ngasengko ising untu annulisi sura ri 
passalana bansa Yahudia, apa-apa mamo 
nukanaya baji ri panggappanu. Tulisimi 
anjo suraka lalang arengku, siagang saremi 
sitempelena karaenga." 

3 Anjo memang alloa, iamintu ri tanggala 23 
bulang tallu, iamintu niarenga bulang Siwan, 
nakiomi Mordekhai sikamma jurutulisina 
karaenga. Nampa naparentakang kenanga 
annulisi sura mange ri sikamma guburnur, 
bupati, siagang tumalompoa ri anjo 127 
propinsi, appakkaramula battu ri India 
sagenna mange ri Sudan. Anjo sura-suraka 
ngaseng nitulisiki lalang bicara siagang 
tulisang niaka ri massing-massing propinsia. 
Nakiring tommi anjo suraka mange ri tu 
Yahudia, lalang bahasana siagang lalang 
tulisanna tu Yahudia. 

10 Anjo sura-suraka natekengi Mordekhai 
lalang arenna Karaeng Ahasyweros siagang 
nasaremi sitempele karaeng. Nampa 
nasuro Mordekhai siapa are jaina suro, 
untu angngantaraki anjo sura-suraka 
mange ri sikontu propinsi niaka lalang ri 
kakaraenganga. Sangnging jarang laccirina 
karaenga napake kenanga. 

11Bonena anjo suraka iamintu angkanaya 


nisarei ising tu Yahudia ri sikontu kotaya 
untu ampasserei kalenna siagang najagai 
kalenna. Punna nibunduki kenanga ri tau 
niaka sanjatana, manna pole battu ri bansa 
kemae yareka manna pole battu ri propinsi 
kemae. Akkullei kenanga angngewa siagang 
ambunoi anjo tau battua ambunduki. Manna 
anana siagang bainenna kenanga akkullei 
nabuno. Akkullei nabuno kenanga anjo 
sikontu musunna sagenna labusu siagang 
akkullei narampasa pabarang-baranganna. 

12 Anjo parentaya musti nigaukangi ri 
sikontu kakaraenganna Persia, ri allo lebaka 
napattantu Haman untu ambunoi tu Yahudia, 
ri tanggala sampulo antallu bulang sampulo 
anrua, lamintu niarenga bulang Adar. 

13 Anjo sura parentaya musti nipasuluki ajari 
undang-undang, nampa nipalabang mange 
ri sikontu tau niaka ri sikontu propinsia, 
sollanna sadia ngaseng tu Yahudia untu 
angngewai musunna punna battu anjo alloa. 

14 Alampami anjo sikamma tunisuroa, 
adongko jaranna karaenga. Kammayatompa 
ri Susan, ri ibukotana anjo parasanganga, 
nibaca tommi anjo parentaya. 

15 | ebaki anjo nabokoimi Mordekhai ballana 
karaenga. Ammakei pakeang kalompoang 
gauka siagang keboka tanjana, ammake juba 
lame butung battu ri kaeng lenang halusu 
tanjana, kammayatompa ammakei songko 

bulaeng sannaka gagana. Akkiok- kiomi taua 


ri kota Susan napakamma rannu. 

16 Assauimi nyawana siagang sannammi 
pamaina, sunggumi, kammayatompa 
lompomi nyawana tu Yahudia. 

17 Kammayatompa ri sikamma kotaya 
siagang propinsia, kemae-kemae nibaca anjo 
sura parentana karaenga, rannu ngasemmi 
tu Yahudia, assannang-sannang siagang 
assua-suarami kenanga. Balalo jaimi battu ri 
panduduka antama ajari bansa Yahudi, lanri 
mallana kenanga ri anjo bansaya. 

9 l Kalebakkanna narapimi tanggala 

sampulo antallu bulang Adar, iamintu 
allo lebaka nipattantu untu anggaukangi 
parentana karaenga mae ri tu Yahudia. Anjo 
alloa sallomi natayang-tayang sikamma 
musu-musunna tu Yahudia untu angkoasai 
anjo bansaya. Mingka kajarianna balalo tu 
Yahudia ambetai kenanga. 

2 Ri sikamma kotaya, assere ngasemmi tu 
Yahudia untu ambunduki sikamma tau eroka 
agau Jadala mae ri kenanga. Kemae-kemae 
sikontu bansaya ajari malla ngasemmi ri 
kenanga, sagenna manna sitau tania barani 
andallekangi kenanga. 

3 Balalo manna sikontu tumalompoa ri 
propinsia, sikamma guburnur, bupati, siagang 
sikamma tau annagalaka jama-jamang ri 
kakaraenganga, naalle-alleang ngasengi tu 
Yahudia, lanri mallana ngaseng ri Mordekhai. 


ha! Ester 9.4112 21 
“Ri sikontu kakaraenganga naasseng 


ngasengi taua angkana anjo Mordekhai sanna 
lompona pangaruna ri balla karaenga siagang 
pila lompomi koasana. 

> Kammaminjo nakkullemo tu Yahudia agau 
paero-erona kenanga mange ri musunna. 
Nabundukimi kenanga siagang padang nampa 
nabuno. 

6Ri kota Susan, iamintu ibukotana 
parasanganga, nia 500 tau nabuno tu 
Yahudia. 

"Ri yangasenmna anjo kenanga nia tommi 
sampuloa ana buranena Haman, ananaya 
Hamedata, musu lompona tu Yahudia. 
la kenanga iamintu: Parsandata, Dalfon, 
Aspata, Porata, Adalya, Aridata, Parmasta, 
Arisai, Aridai siagang Waizata. Mingka tena 
nangngella tu Yahudia. 

8(9:7) 

9(9:7) 

10(9:7) 

11 Anjo memang alloa nalaporomi taua ri 
karaenga siapa jaina tunibunoa ri Susan. 

12 Nakanamo karaenga ri Ratu Ester, "Ri 
Susan bawang nania 500 tau nabuno tu 
Yahudia, antama tommi sampuloa anrua 
anana Haman. Labiangampa ri propinsi- 
propinsia! Apa aremi kutadeng nagaukang 
kenanga anjoreng! Jari, kamma-kamma 
anne, apa pole nupala? Pau mami, mattantu 
lanugappai!" 

13 Appialimi Ester angkana, "Punna 


kikaerokangi karaeng, poro kisare laloi ising 
tu Yahudia ammantanga anrinni ri Susan untu 
anggaukang poleangi apa lebaka nagaukang 
anne alloa. Nampa pole poro anjo mayana 
ngaseng anana Haman, nigentungi ri anjo 
tampa pagentunganga." 

14 Nampa appasulumo parenta karaenga 
untu anggaukangi anjo pappalana Ester. 
Nipasulumi sura parentaya untu kota Susan, 
nampa nigentummi anjo sampuloa mayana 
anana Haman. 

13 J ari ri tanggala sampulo angngappa 
bulang Adar, asseremi pole tu Yahudia ri kota 
Susan, nampa nabuno nia 300 pole tau ri 
anjo kotaya. Na anjo wattua tena tommo 
nagaukangi kenanga angngellaka. 

16 Sikamma tu Yahudi ammantanga ri 
propinsi-propinsia assere tommi untu anjagai 
kalenna. Nabetami musunna kenanga 
siagang nia 75.000 tau birisika ri kenanga 
nabuno. Mingka tena nagaukangi kenanga 
angngellaka. 

17 Anjo kajarianga tanggala sampulo antallu 
bulang Adar. Allo ammukona, iamintu 
tanggala sampulo angngappa, tenamo 
nammuno kenanga manna pole inai. Mingka 
napakalompomi kenanga anjo alloa siagang 
arannu-rannu. 

18 Mingka tu Yahudi niaka ri kota Susan, 
tanggala sampulo allima napakalompo ajari 

allo lompo, nasaba nabunoi musua ri tanggala 


sampulo antallu siagang tanggala sampulo 
angngappa, nampa ammari ri tanggala 
sampulo allima. 

19 |aminjo sabana nasikamma tu Yahudi 
niaka ammantang ri kota-kota cadia 
tanggala sampulo angngappa bulang 
Adar napakalompo kenanga untu arannu- 
rannu. Anjo alloa assua-suara lompoi 
kenanga siagang massing sisarei hadia 
kanre- kanreang. 

20[ ebaki anjo nacatami Mordekhai sikamma 
anjo apa kajarianga, nampa akkiring sura 
mange ri sikontu tu Yahudia ri kakaraengang 
Persia, baji nabellaya, kammayatompa 
ambania. 

21Bonena anjo suraka iamintu parenta, 
sollanna napakalompoi kenanga tanggala 
sampulo angngappa siagang tanggala 
sampulo allima bulang Adar ri taung-taunna. 

22 Nasaba ri wattu iaminjo alloa nanabeta 
musu-musunna kenanga, sagenna anjo 
sinana siagang paccena kenanga amminrami 
ajari karannuang siagang kasungguang. Lanri 
kammanami anjo namusti napakalompo 
kenanga anjo allo-alloa, iamintu assua- suara, 
appare parjamuang, kammayatompa massing 
sisarei kenanga kanre-kanreang siagang 
assarei kenanga passidakka ri tu kasi-asia. 

23 Naturukimi tu Yahudia anjo parentana 
Mordekhai, siagang kammami anjo najarimo 

ada kabiasang nipakalompo taung-taung anjo 


alloa. 

24 Haman, anana Hamedata, turungang 
battu ri Agag, musu lompona tu Yahudia. 
Assuro ciniki allo, iamintu agoccangi anjo 
nikanaya "purim" untu ampattantui allonna 
nanibuno ngaseng tu Yahudia. Appareki 
rancana untu amputtai kenanga. 

25 Mingka andallekangi Ester ri karaenga, 
nampa appasulumo sura parenta, sagenna 
ajarimo anjo rancana jadalaka Haman nataba 
kalenna. Sagenna iami siagang sikamma ana 
buranena nigentung ri pagentunganga. 

29|aminjo sabana naniareng Purim anjo 
allo-allo nipakalompoa. Surana Mordekhai 
siagang sikontu apa napisaringia tu Yahudia, 

27 ajari passabakkang napparemo kenanga 
paratorang untu kalenna tonji kenanga, 
untu turunganna kenanga, kammayatompa 
untu sikamma tau lantamaya bansa Yahudi. 
Manuru anjo paratoranga, tunggala taungi 
musti napakalompo anjo ruaya allo lebaka 
napattantu Mordekhai. 

28 Napattantu tommi angkanaya untu 
satunggu-tungguna anjo allo Purim musti 
niurangi siagang nipakalompoi lalang ri 
sikontu kaluarga Yahudi siagang lalang 
ri sikontu turunganna, ri sikontu propinsi 
siagang sikontu kotaya. 

29 Pantaranganna anjo, siagang anjo surana 
Mordekhai, Ratu Ester, anana Abihail, annulisi 

tommi sura makarua, untu ampakajarreki 


bonena surana Mordekhai ri passalana anjo 
allo Puringa. 

30 Anjo suraka nikiringi mange ri sikontu 
tu Yahudi, kammayatompa sikamma lebaka 
nipalemba nikiring tongi mange ri 127 
propinsi niaka lalang ri kakaraengang 
Persia. Anjo suraka nirurungammi siagang 
pappala doang naporo tuli amang siagang 
salewangang bansa Yahudia. 

3! Lalang ri anjo suraka nikellai tongi 
kenanga sollanna ia kenanga kammayatompa 
turunganna kenanga, naurangi bajiki anjo 
allo-allo Purim siagang napakalompoi punna 
narapi wattunna, sangkamma todong 
napakalompona wattu puasaya siagang 
wattu kasusaanga. laminjo bonena surana 
Mordekhai siagang Ratu Ester. 

3? Anjo parentana Ester, ampattantuai 
paratorang-paratorang Puringa, niaki nicata 
lalang ri kittaka. 

10 l Karaeng Ahasyweros napassai taua 

anjama; teai ri raya niaka bawang ri 
biring-biring tamparang napassa anjama, 
mingka manna sikamma raya niaka ri 
padalamang lalang ri kakaraenganna napassa 
ngasengi anjama. 

2 Sikontu anjo panggaukang lompona 
siagang hebaka, kammayatompa yangasenna 
riwayana ri passala antekamma batena 
naangka Mordekhai ajari tau tinggi pangkana, 

niaki nicata lalang ri kitta riwayana sikamma 


karaeng-karaeng Persia siagang Media. 

3 Mordekhai, anjo tu Yahudia, tuli naempoina 
anjo pangka kaminang tinggia, irawangang 
kalenna Karaeng Ahasyweros. Anjo 
Mordekhai nipakalompoi siagang ningai 
ri sikamma julu bansana. Usahai untu 
kasalamakkanna siagang kasalewanganna 
bansana kammayatompa sikontu turunganna 
kenanga. 


Ayub 


1 'Ri butta Us, nia sitau burane 
ammantang, niareng Ayub. Anynyombai 
siagang majarreki tappana mae ri Allataala. 
Baji akkalaki siagang tena nagau kodi manna 
sikede. 

2 Nia anana tuju burane siagang tallu baine. 

3 Pantaranganna anjo jai suro-surona, 
nia 7.000 gimbalana, 3.000 untana, 1.000 
sapinna, siagang 500 keledaina. Bodona 
kana, iami kaminang kalumanynyang ri 
sikontu pandudu niaka bageang iraya. 

4 Anjo lapung tujua ana buranena napabiasai 
aleba-lebasa massing appare pagaukang ri 
ballana. Na naundang todong anjo tallua 
ana bainena Ayub mae ri anjo pagaukanga. 
Nampa assama kenanga angnganre siagang 
angnginung-nginung ngaseng. 

3 Punna leba anjo massing pagaukanga, 
tuli ambangung baribasaki Ayub nampa 
assare korobang untu tungga-tunggala anana 
sollanna nipammopporang kenanga ri Batara. 
Saba nakana pikkiranna Ayub, gassingka 
dorakami anjo ana-anana siagang nahinai 
Allataala natanaassenga kalenna. 

6 Ri sereang allo battumi sikamma apa 
attallasaka ri suruga andallekang ri Batara; 


Ayub 1.71 13 
na nia todong lapung Panggoda ri allana 
kenanga. 

7 Akkutanangi Batara mae ri anjo lapung 
Panggoda angkana, "Battu kemaeko?" 
Appialimi lapung Panggoda angkana, 
"Silalonna atanTa alampa alabang kere- 
keremae, anjappai sikontu linoa." 

8 Nakanamo Batara, "Apaka nuparhatikangi 
atangKu Ayub? Ri sikontu linoa, tena tau 
sangkammanna baji pamai siagang majarrena 
tappana. Anynyombai mae ri Nakke, siagang 
tena sikali nagau kodi." 

9 Mingka appialimi lapung Panggoda 
angkana, "Tantumi anynyombana Ayub mae 
ri Katte, saba annarimai pabalasa. 

10|a, bone ballana, siagang sikontu 
kakalumanynyanganna tuli Kijagai. Jama- 
jamanna Kibarakkaki siagang Kisarei jai 
olo-olo katuo angganaka untu sikontu 
parasanganga. 

11 Mingka ebara angkana Kialle ngasengi 
anjo sikontu kakalumanynyanganna mattantu 
lanatunrai memang maKi lalang silalonna." 

12 Nakanamo Batara ri lapung Panggoda, 
"Bajimi, gaukammi apa eroka nugaukang 
mae ri sikontu kakalumanynyanganna Ayub, 
assala teako parisi!" Alampami lapung 
Panggoda battu ri dallekanNa Batara. 

13 Siapa are wattu ribokoanganna, sitabangi 
ana-anana Ayub appare pagaukang ri ballana 
daenna kaminang toaya. 

14Tiring niamo Suro battu lari mae ri 


ballana Ayub na napabattu angkana, "O, 
karaeng, niaki battu tu Syeba ambakkai 
ikambe ri wattunna sitabang nipake appajeko 
sikamma sapia siagang sitabanna aruku 
sikamma keledaia ri ampina. Narampasa 
ngasemmi kenanga sikontu anjo olo-oloka, 
siagang nabunomi sikamma atanta niaka 
anjoreng. Inakke mami anne atanta talappasa 
sanggengku akkulle battu alaporo mae ri 
katte." 

15 (1:14) 

le Lalang abicarana ija anjo taua, battumi 
atanna makaruaya angkana, "Sikamma 
gimbalatta siagang sikamma pakalawakinna 
nitabai ri kila sagenna mate ngaseng. Inakke 
mami anne atanta talappasa sagengku 
akkulle battu alaporo mae ri katte." 

17 Tenapa naleba abicara anjo taua, nania 
tommo battu ata makatallua ampabattui 
angkana, "Nia tallung pagompoang pasukang 
paella tu Kasdim battu anrampasaki sikamma 
untata siagang nabuno ngaseng sikamma 
atanta. Inakke mami anne atanta talappasa, 
sagengku akkulle battu alaporo mae ri katte." 

18 Lalang abicarana ija anjo taua, battumi 
pole atanna maraenga angngerang kabara 
angkana, "Sitabangi ana-anatta appare 
pagaukang ri ballana ana toata. 

19Tiring battumi anging puttusuka battu ri 
parang lompoa nampa natuju anjo ballaka 

sagenna rumbang nampa mate ngasemmo 


anatta. Inakke mami anne atanta talappasa, 
sagengku akkulle battu alaporo mae ri katte." 

20 Nampa ammentemmi Ayub na nakekke 
pakeanna tanra susana. Nacukkurumi ulunna, 
nampa suju na nakana, 

21 “Nilassukkanga natena apa-apangku, 
siagang punna matea tena todong apa- 
apangku. Batara assarea nampa Batara 
todong angngallei ammotere. Nipujimi 
arenNa!" 

22) ari, manna pole nanituju Ayub ri sikontu 
anjo balaya, mingka tena nagau dosa siagang 
tena nasalakangi Allataala. 

2 1 Andallekammi pole ri Batara sikamma 

apa attallasaka ri suruga, na nia todong 
lapung Panggoda ri allana kenanga. 

2 Akkutanammi Batara ri lapung Panggoda 
angkana, "Battu kemaeko?" Appialimi lapung 
Panggoda angkana, "Battua alabang ri 
kere-keremae, anjappai sikontu linoa." 

3 Akkutanammi Batara angkana, "Apaka 
lebami nuparhatikang atangKu Ayub? Ri 
sikontu linoa, tena tau sangkamma baji 
pamaina siagang majarrena tappana. 
Anynyombai mae ri Nakke, siagang 
tena sikali nagau kodi. Tuli majarrena 
tappana mae ri Nakke, manna pole lebaMa 
nunyonyo ampitujui bala, manna natena 
passabakkanna." 

4Mingka appialimi lapung Panggoda 
angkana, "Nyawana siagang pakkamalena 
tubua labi lompoangngangi anggaranna na 
pabarang-barangnganga. Rellai rupataua 
angkorobangkangi sikontu apa-apanna, 
assala akkullei tulusu attallasa. 

3 Ebara angkana Kiparisi tubuna, mattantu 
lanatunrai memang maKi lalang silalonna!" 

6 Nakanamo Batara mae ri lapung Panggoda, 
"Bajimi, gaukammi apa eroka nugaukang 
mae ri la, assala teako bunoi." 

7 Alampami lapung Panggoda battu ri 
dallekanNa Batara, nampa napajari puru 
lompomo sibatu kalenna Ayub, battu ri pala 
bangkenna sagenna nai ri cappa ulunna. 

8 Nampa ammempomo ri ampina paloroanga, 
siagang angngallei reppe kaca untu napake 
appagaru ri kalenna. 

9 Nakanamo bainenna mae ri ia, "Antekamma 
batenu tuli lajarre ija tappanu mae ri Allataala? 
Tunrai lalomi, nunampa mate!" 

10 Appialimi Ayub angkana, "Sangkammako 
tau dongoka abicara! Masa bajikaji bawang 
ero nitarima battu ri Allataala, nampa kodia 
lanitollaki?" Jari, manna pole nanituju Ayub ri 
sikontu anjo balaya, mingka tena nappasulu 
kana-kana ambaliangi Allataala. 

11 Anjo bala antujuai Ayub nalangngeremi 
tallua aganna, iamintu Elifas, battu ri Tman, 
Bildad tu Suah, siagang Zofar tu Naamah. 


“Ayub 2.121 3.6 l 
Assamaturumi kēnanga ero mange antoaki 


siagang ansaleori Ayub. 

12 Mingka nacini battu bellana ija 
kenanga anjo Ayub, sikede mami kenanga 
natanarupaya anjo Ayub. Angngarru lompomi 
kenanga siagang nakekkeki pakeanna 
kammayatompa appasimbummi limbubu nai 
ri allaka siagang nai ri ulunna kenanga. 

13 Tuju allo tuju bangngi kenanga ammempo 
ri buttaya ri sarinna Ayub, tamakkana-kanaya, 
lanri antekamma battalana parisina Ayub. 

l Appakaramulami Ayub abicara siagang 
nasassala allo kalassukanna, nakana, 

2"0, Allataala, Kitunraimi allo 
kalassukangku, siagang bangngi 
appakaramulaku nitianangngang ri 
ammakku! 

3(3:2) 

40, Allataala, Kipajari sassang laloi anjo 
alloa, pelami ri pangnguranginTa sagenna 
lanynya: tea tongKi lappassangi caya 
singaraka ansingari. 

3 Kipajari anjo alloa leleng pakka, sassang 
makkapu siagang anremeng: Kikalimbuki 
siagang saliu na rammang, Kitongkoki 
natanatabaya singarana alloa. 

6 Poro nipattaena lalomi anjo bangngia battu 
ri bilanna taunga siagang bulanga: teami 
naniurangi pole, tea tommi nibilangngi. 

7Bolimi kamma bangngia rassi siagang 
sassang, tena passikarimangngi, tena 
karannuang. 

8 He tu sanroa siagang tuppajappana 
Lewiatan tujumi anjo alloa siagang passumpa 
na pattunra, 

9 gassingka accayai bintoeng wari-waria, 
teako pabiangngi accaya singarana alloa! 
Bolimi kamma sia-sia attayang anjo bangngia 
ri kabattuanna alloa siagang minasa berua. 

10 Nitunraimi bangngi cilakaya ri wattungku 
nilassukang ri ammakku, siagang nibalang 
parekang antanggongi parisika. 

11 Angngapa kutamatea lalang ri battanna 
ammakku, yareka tappu nyawaku ri 
wattungku nilassukang? 

12 Angngapa kuniraka siagang niriwa ri 
ammakku, siagang nipasusu ri susunna? 

13 Ebara angkana ammoteramma anjo 
wattua, attinroma siagang ammari-marima 
sannang kusaring, 

14 sangkamma sikontu karaenga siagang 
pamarentaya riolo dudu, ambangung 
poleangal balla lompo jammang riolo dudu. 

15 Attinroa sangkamma ana burane karaeng, 
amboneai ballana siagang pera na bulaeng. 

16 Angngapa natena memang natappu 
nyawaku ri wattungku nilassukang sollanna 
nyamang siagang sannang tinroku? 


| Ayub 3.171 4.1 | 8 
17 Anjoreng, lalang ri kuburuka, tau jadalaka 


tenamo nagau Jjadala, pakaresoa cappumi 
kagassinganna akkullemi ammari-mari poso. 

18 kammayatompa tunitahanga assaumi 
nasaring, bellami ri panggagarana sikamma 
pajagaya. 

19 Anjoreng sangkamma ngasengi taua: 
tau masahoro siagang tau tenaya niassengi 
arenna. Siagang bebasami kalebakkanna 
sikamma ataya. 

20 Angngapa natulusu nibalang parekang 
parisi tallasana rupataua? Angngapa 
nanipassareang singaraka mae ri susaya? 

21 Nangaiangngangi kenanga kuburuka kala 
barang-baranga, attayang mate, mingka tena 
battuna. 

22 Nampami akkulle nikasia matenea punna 
matemo kenanga na nitarawang. 

23 Allo ri dallekanna kenanga nikalimbuki ri 
Allataala, nitammulili kenanga ri la battu ri 
kere- keremae. 

24Sambenna angnganrea, akkunrarenga, 
tena ammariku arikong. 

23 Sikontu kukalussakkanga, iami antuju 
ngasenga, sikontu kukamallakkanga, iami 
ambakkaia. 

26 Tena kasannangngang mae ri nakke, 
parisikka tena kalebakkanna. " 

4 1 Abicarami Elifas angkana, "Ayub, maka 
tenaja nubirisi punna akkana? Takukulleai 
amereki labi sallo. 


Ayub 4.21 12 9 
2(4:1) á 
3Jai tau leba nusare pangngajarang, na ia 

lammaya nupakajarreki. 

4 Kana-kanannu assarei sumanga, 
napabangungi tau tattoroa, tau lausuka, na 
tau posoa. 

> Mingka anne kamma kalennu natuju susa; 
tabangkako, nutappu minasa. 

6 Sai jarreki tappanu mae ri Allataala: sai 
tena callanna tallasanu? Punna kamma, 
siratanna tappakko siagang tena nutappu 
minasa. 

7 Pikkiri sai, lebakika tau tenaya nasala 
nituju ri cilaka siagang bala? 

8 Kuassengi battu ri paccinikku, angkanaya 
tau appajekoa ri koko kajadallang, siagang 
appakioro bala ajari bine lamungang, 
lakkattoi cilaka siagang kasusaang! 

9 Sanrapang anging puttusu, kammaminjo 
larroNa Allataala ampanraki kenanga sagenna 
cappu! 

10Tau jadalaka ammammuki siagang 
appiraungi, sanrapang singa appiraung 
kenanga. Mingka Natongkoki Allataala 
bawana kenanga siagang natepoki 
gigi-giginna. 

ll Matei kenanga sanrapang singa 
kakurangang ri kanre, sagenna tassia- 
siaramo anana tamattantua. 

12 L ebaki nia pappiunju battu ri nakke, 
sanrapang tau abici alusu mae ri tolingku. 


`~., Ayub 4.131 5.2 10 
13 Naricui tinroku na kunaganggu, sanrapang 


assona kodi ri lantang bangngia. 
14Tabangka na kuannekkere: tagegoso 
sikontu tubuku, annekkere. 

15 Battui anging cadia anseroi rupangku, 
nammenteng bulu-bulungku. 

19 Nia ammenteng ri dallekangku: 
kujanjangi, mingka takuassengai. Nampa 
nia sara kulangngere anreppeki sino dudua, 
angkana, 

17 Maka akkullei taua tena salana ri 
dallekanNa Allataala? Maka akkullei tena 
callana ri dallekang matanNa Mappajarina? 

18 Balalo sikamma atanNa ri suruga, takkulle 
nipatappa ri la. Balalo malaeka-malaekaNa 
nagappai salaNa siagang callaNa. 

19 abipa apa attallasa nipareka battu ri 
butta pi, limbubuka nipare, akkullea nitirasa 
rapang alitana! 

20 Anjo pajari kammaya attallasaki ri 
baribasa, nampa mate sia-sia ri wattu 
karueng, na taniurangiamo satunggu- 
tungguna. 

21Na tappela ngasemmo apa napatanga: 
matemi natanggappaya akkala baji. 

1 Ammarrangko, he Ayub, maka nia 

5 pappialinnu? Malaeka battu kemae 
nupappalakki bantuang? 

2 Tau toloaji bawang matea lanri parisi 
nyawana. 


. Ayub 5.3711. = 11 
3 Lebaka accini tau tolo; teai sipato bajina 


tallasana nicini. Mingka tiring mami kutunrai 
tampa pammantanganna. 

“Jari talebakami ana-anana anggappa 
pangngatutul: taniakka ero angngallei 
kenanga ri pangadelang. 

> Apa nakattoa kenanga ri kokonna, 
labusuki nikanre ri tau tenaya bone batanna. 
Balalo gandung niaka ri tangnga rompo 
labusu ngaseng napattasa tau cipuru. Apa 
napatanga siagang kakalumanynyangnganna 
kenanga, tuli niodomi ri tau angngoaya ri 
barang- barang. 

6Tena nabattu ri buttaya ammumba 
kajadallanga, tena nabattu ri buttaya 
ammumba kasusaanga. 

7 Tena! Passangalinna battu ri kalenna 
rupataua ampabattui cilakaya mae ri kalenna, 
sanrapang racci bunga pepe ammumba battu 
ri pepe kalenna. 

8 Ebara inakke natuju antu apa nukasiaka, 
lakkioka mae ri Allataala. Lamarikonga mae ri 
la, na kuerang mae ri la parkaraku. 
3Yangaseng bate pareNa Allataala tamaka 
hebana: takkulleai nipahang. Gau-gau 
appakalannasa Napareka, takkulleai nibilang 
na tena labusuna. 

10 Appaturungi bosi ri buttaya, sagenna 
nabasai kokoa siagang paranga. 
11|ami Allataala ampakatinggi tau tunaya, 
ampakatenei tau susaya. 


Ayub 5.121 21 12 
12 Napassalasai rancana akkala kodia, 


Napiallei sikko na Najakkala tau carade 
salaya, sagenna tajaria sikontu usahana 
kenanga, na nitipumo kenanga ri akkala 
salana tonji. 

13 (5:12) 

14Rj wattu singarana alloa nitujui kenanga 
ri sassang, angngosala sangkamma ri wattu 
bangngi. 

15 Mingka Napasalamaki Allataala: tu 
kasi-asia battu ri kamateang, tu tuna 
pamaika battu panjallakkang. 

16 Anne kamma nia pole paminasang 
mae ri tau tenaya paminasana. Namereki 
tamakkana- kana tau jadalaka, lanri nitongko 
bawana ri Allataala. 

17 Upakko punna Napasaileko Allataala! 
Teako laba pamainu punna Nacallako. 

18 Saba Allataala ammarisi, la todong 
ammallei. LimanNa annunrung, limanNa 
todong appakabaji ammotere. 

19 Pynna areppese bahayaya, tuli 
Napasalamakko. 

20 Punna battu kacipuranga, tena 
nulamate cipuru. Punna kajariang 
bundu appakamallaka, amangko battu ri 
kamateanga. 

21l Najagaiko battu ri pitina siagang 
pangngompa salaya; tena numalla 
andallekangi balaya. 


Ayub 5.22i 6.4. 13 
22 Punna battu kapallakkanga siagang 


kacipuranga, lasabarakko, balalo 
ammakkalakko. Tena nulussa yareka 

malla nusaring, andallekangi olo-olo sekkeka 
siagang pallaka. 

23Tena batunna koko nupajekoa: 
tanabakkaiako olo-olo liara. 

24 Laamangko ammantang ri kemanu: 
na punna nuparessa sikamma gimbalanu, 
salama ngasengi, tena kakuranganna. 

25 Ana-cucunnu takkulleai lanibilang jaina, 
sanrapangi ruku ri parang jaina kenanga. 

26 Sanrapang gandung toa, nikattoi ri 
wattunna, ikau pole labajiki tallasanu 
sagennu toa. 

270, Ayub, yangasenna anjo kammaya 
lebaki naparessa ikambe. Annabai anne 
kana-kanaya, jari tarima mami." 

l Appialimi Ayub, angkana, "Ebara 
angkana nitimbang anne parisikku, 

2 (6:1) 

3 mattantu lompoangngangi na kassika ri 
tamparang lompoa. Jari, teako lannasa punna 
kana-kanangku tatutuai siagang karo-karoi. 

4 Pana battua ri Kaminang Koasaya 
natarrusuki kalengku; alabangi 
racunna ri sikontu nyawa siagang 
batangkalengku. KahebakkanNa Allataala 
sanna appakamallana, na battu ambakkaia 
sanrapang pasukang musu. 


Ayub 6.51 15 14 
3 Sukku pakkasiana keledaia punna nisare 


ruku lolo, kammayatompa sapia punna nisare 
kanre. 

6 Mingka ia kanre labaya, inai angngai? 
Kemae lakkulle nia kasiana kebona bayaoa? 

7 Tena pattujungku lasseroi:, erokka takkoa 
punna kukanrei. 

8 Angngapa nakuttu Allataala ampilangngeri 
pappala doangku? Angngapa natena 
Naparhatikangi pakkiokku? 

9 Poro ero lalo Allataala allicaka! Poro Nabuno 
laloma! 

10 Akkulleangangi anjo kammaya ajari 
panynyaleori ri nakke; lajogeka ri tangngana 
parisikku. Sikontu parentaNa Allataala 
Kaminang Koasaya kuturukimi siagang tulusu 
kuparhatikangi. 

11 Apa kagassingangku sagengku nia 
tongija? Apa panrannuangku nakuero ija 
attallasa labi sallo? 

12 kammakai batua kassana anne kalengku? 
Tambagaka nipare anne tubuku? 

13 Cappumi kagassingangku aboya 
bantuang:, tenamo pannulung mae ri 
kalengku. 

14 Lalang ri parisi kammaya anne, kuminasai 
sahaba sitojennaya. Apaka tuli jarre iji 
tappakku yareka kubawang-bawangngammi 
Kaminang Koasaya. 

15 Mingka ikau ngaseng, he agang-agangku, 
takkulleako nipatappa siagang nirannuang. 


Ayub 6.161 25 15 
Sanrapangko kaloro cappuka jenena, punna 


tena nabattu bosia. 

16 Sanrapangko binanga sannang siagang 
tagioka, lanri nitongko ri bosi es siagang jene 
abatu. 

17 Silalonna punna battu timoroka, tappelami 
anjo eska siagang jene abatua na tena 
batena. Kalotoromi daparana binangaya, tena 
jenena na kalotoro taba sikali. 

18 Tau lalang pajappanga sala oloangi ri 
wattunna aboya jene; alabang mange-mange 
sagenna mate ri paranga. 

19 Tau lalang pajappang battu ri Syeba 
siagang battu ri Tema aboya jene siagang 
narannuanna. 

20 Mingka sia-siai panrannuanna kenanga ri 
biring kaloro tenaya jenena. 

21|kau ngasemmi sanrapanna anjo 
binangaya, bela; ammundurukko siagang 
mallakko anciniki parisikku. 

22 Apa sabana? Apaka nia kupala ri kau? 
Yareka kusuroko ammuccu doe ri taua untu 
kaparalluangku? 

23 Apaka kupalaki kunipasalama siagang 
niallei ri musu tenaya pangngamaseanna? 

24Jari, ajarima, picinikianga kasalangku! 
Lamerekia siagang lakupilangngeri 
kana- kanannu. 

25 Kana-kana lambusuka, appakasannangi 
pamai, mingka bicarannu ngaseng kosongi, 
tena battuanna! 


| Ayub 6.261 7.6 ma AO 
26 Sikontu kana-kanangku nupare anginji 


bawang, tena matu-matunnu ampialia anne, 
tau tappu minasayamo. 

27Balalo ana kukanga nupaccampallekangi 
sarenna, agang bajinu nujekkongi sollannu 
kalumanynyang. 

28 Coba sai, parhatikanga: masa laballe- 
ballea mae ri kau ngaseng? 

29 Teako agau tenai naadele, angngurangiko! 
Teako callaia, manassa tena tojeng kusala. 

30 Maka nukapanga aballe-balle, takkullea 
angngassengi sisalana bajika siagang 
nicallaya? 

7 tRupataua sangkammai tau nipassa 
barjuang, susai katallassanna sangkamma 
tau angnganre gaji; 

2sanrapangi ata nakkuka ri palalangang: 
sanrapangi pajama attayanga sambe poso. 

3 Pila mange bulang tallasakku tattantuai 
natujua, pila mange bangngi rassi atingku 
siagang kasinang. 

4Punna mangea tinro, kamma tabeso labui 
bangngia: nakkuka ri allo, takkullea sannang 
anraba. 

> Rassi kalengku gallang-gallang siagang 
rakki cera; abokka bukkulengku appasulu 
nana. 

6 Tallasa tamanrannuangku larimi mae ri 
kalabusanna, sarringngangngang nalarina 
sikoci masinana tau anjaika. 


Ayub 7.71 16 17 
TUrangi, o, Allataala, tallasakku poro 


pamaikang nappasaji: tappelaki kateneangku, 
tena sikali bate-batena. 

8 Anne kamma Kicinima, mingka tasalloami. 
Punna Kiboya sinampe, tenama. 

9 Sanrapang rammang tabayang nampa 
lanynya, taua lamate tongi, talammoteral. 
Sikontu tau lebaka angngassengi anjo taua, 
takkaluppami mae ri ia, tenamo angngurangi. 

10(7:9) 

11] anri kammana anjo takkullea amereki! 
Takkulleai kuboli parisikku siagang pacceku. 
Musti kusungkei bawaku, siagang kupasulu 
bone atingku. 

12 Angngapa na inakke anne tuli Kijannangngi 
siagang Kijagai? Apaka inakke anne Kikana 
naga tamparang angngeranga bahaya? 

13 Anraba-raba siagang erokka ammari-mari 
ri posoku; aboya karingangngang untu 
kalussakkang pamaikku. 

14 Mingka Kipakamallaka lalang sona: 
appabattuKi sona kodi siagang pikkirang 
takamma-kamma. 

15 Sagenna kungaiangngang niaccekanga 
kunampa mate kala attallasaka lalang anne 
kaparisanga ri kalengku. 

16 Mangngamma siagang lanrema attallasa: 
erokka mate! Lappassamma mange, saba 
tenamo anggarangku attallasa. 


Ayub 7.171 8.6 18 
17 Angngapa naparallu kamma rupataua 


mae ri Katte? Angngapa natuli Kiparhatikang 
kamma panggaukanna? 

18 Tunggala baribasa tuli Kisalidiki, siagang 
tunggala wattu tuli Kiuji. 

19 Angngapapi naKiallei rupanTa battu ri 
nakke, sollanna akkulle kualu ilorokku? 

20 He Pajagaku, apaka rugjiKi lanri dosaku? 
Angngapa na inakke Kipare pallio-lio ri 
panaTa? Battala sikalika dosaku antujuKi? 

21Tenaka naKikkulle ampamopporangi 
dosaku? Tenaka oloTa ampamopporangi 
salangku? Sinampe mami nakunrabamo 
lalang ri kuburanga, na punna Kiboya sallang, 
tenamo naKigappa." 

l Nakanamo Bildad, "Siapapi sallonu 
labicara kamma antu? Kana-kanannu 
sanrapangi anging ammarrung. 

2(8:1) 

3 Talebakai Napajekko Allataala kaadelanga: 
talebakai salasa ampaentengi katojenganga. 

4 Gassingka ana-ananu doraka mae ri la, jari 
siratangi nihukkung kenanga ri la. 

> Mingka punna alalangko mae ri la, appala 
pangngamaseang siagang appala popporo, 

6 punna lambusu pamainu, tena callannu, 
laNatulungko linta Allataala, na ajari 
pabalasana, laNapakabajiki ammotere ruma 
tangganu. 


Ayub 8.71 16 1 

7 Kakalumanynyangngannu tappelaka tena 
anggaranna punna nipasinjai siagang apa 
nugappaya sallang. 

8 Parallui nuparhatikang tau caradeka 
ri jammang riolo, na nunawa-nawa 
pangalamanna boe-boenu. 

9 Tallasatta bodoji, tena apa-apa niasseng: 
allota sanrapanji bayang-bayang. 

10 pilangngeri kana-kananna tau caradeka 
riolo, nasareko anne pappilajaranga, 
angkanaya, 

11Ri tampa niaka bawang jenena attimbo 
nipaya: ri butta appeokaji nia pandang. 

12 pynna kalotoro jenena, taronangi 
anjo nipaya, lintakkangngangi timbona 
timbo-timboang maraenganga. Na sitojenna 
coppongjiji siagang teaipi wattunna nialle 
siagang nipake. 

13 kKammaminjo tau tenaya Batarana. 
Nakaluppai Allataala, siagang tenamo 
panrannuanna. 

14 Bannang alusu ajari panrannuanna: 
rumung lawa-lawa napatappa. 

15 Maka gassingkai anjo rumung kammaya 
punna nipareki pammanjengang? Maka 
attahangi anjo bannang kammaya punna 
nipareki pannagallang? 

16 Sanrapang rea, bajiki nasaring tallasana 
tau tenaya Batarana, punna nisingari ri allo, 
coppongi timbona na napirassi kokoa. 


Ayub 8.171 9.5. 
17 Akana nakaluki batu-batu ri buttaya: 


akkalu jarreki, tagampangai talagasa. 

18 Mingka, cobasai bibu kamma-kamma 
anne anjo reaya, kamma leba tenalebakal nia 
anjoreng. 

19|yo, kasannangamna tau jadalaka jaji 
anjo bawang, battui tau maraenga nampa 
nisambeang. 

20 Mingka Allataala talebakai Nabokoi tau 
jarreka tappana, talebaka tongi Natulung tau 
dorakaya. 

21Bawanu laNapakakkalaki, muncennu 
lamareja-rejai. 

22[ asiri-siriki siagang latunai nasaring 
tau birisika ri kau, na balla tau jadalaka 
lanipanraki sagenna ancuru." 

9 l Mingka appialimi Ayub angkana, 
"Memang, kuassengi, angkana tena 
nasala kana-kanannu. Mingka, antekamma 
lakkulle taua akkara-kara siagang Allataala 

siagang lanibeta? 

2 (9:1) 

3 Punna nia sisabu pakkutananNa Allataala, 
manna sere takkulle napiali rupataua. 

4 Allataala sanna caradena siagang sanna 
koasana, inai akkulle attahang ambaliangi? 

3 Napaletteki Allataala monconga na tena tau 
angngassengi, nampa Nabulingkara lalang 
larroNa siagang sekkeNa. 


Ayun 9.61 15 21 
6 Napagegosoki Allataala buttaya sagenna 


tagoccang linoa, siagang agio benteng 
pattumpana linoa. 

7 Akkullei Napisangkai Allataala ammumba 
alloa ri wattu baribasa, na Natanakellaia 
assioro sikamma bintoenga ri wattu bangngi. 

8Napakarangi langika natena ambali: 
Naonjo-onjokangi dongkona naga 
tamparanga. 

9 Appareki barrisi bintoeng timborang ri 
langika, kammayatompa bintoeng Bidu, 
Belantik, siagang Kartika. 

10 Takkulleaki ampahangi sikontu bate 
pareNa, tanikulleai anrekengi sikamma gau 
appakalannasaNa. 

11 Allaloi ri dallekangku, mingka takucinikai: 
numaloi ri saringku, mingka tena nanyata 
mae ri nakke. 

12 Punna anrampasaki, inai barani 
ampisangkai? Yareka barani akkutanang 
angkana, He, apa Nupare? 

13 Tena Natahangi Allataala larroNa siagang 
bambanna pamaiNa, manna sikamma 
pambantuna Rahab tundu ngaseng todong 
mae ri la. 

14) ari antekamma lakkulle kugeakki? 
Kana-kana apa lakupialiangi? 

15 Manna tena nakusala, apa kulleku, 
pantaranganna appalaka pangngamaseang 
battu ri Allataala Hakingku? 


Ayub 9.161 24 | 
16 Ebara angkana appiali punna akkioka, 


bata-bata, maka ero tojenji ampilangngeri 
sarangku? 

17 Nalicaka lalang ri anging puttusu, na 
Natambai parisikku natena passabakkanna. 

18 TaNapabiangnga amai manna sinampeja: 
balalo Napitambungianga parisi lompo. 

19 ari apaka musti kuewai agassingang? 
Mingka ciniki, antekamma hebana 
kagassinganNa! Ebara angkana kupaui ri la 
angkana kukabattallangi, inai barani langkioki 
mange ri pangadelang? 

20) arreki tappakku ri la siagang tena kugau 
dosa, mingka bawaku kamma kusaring 
kabalekanna napau: kana-kana assuluka ri 
muncengku, kamma kusaring nasalakanga. 

21Tena kusala, mingka tena kujampangi. 
Lanrema attallasa. Untu inakke tenamo 
parallu; tau salaya siagang tau annabaya, 
sangkammaji sarenna: rua-rua laNapanraki 
ngasengi Allataala. 

22(9:21) 

23 Punna mate silalonna tau tenaya salana, 
poro ammakalaji bawang Allataala. 

24 Napassareangi Allataala buttaya mae ri tu 
dorakaya, siagang Napajari buta ngasemmi 
sikamma hakinga. Kammaminjo Nagaukang 
ngaseng Allataala, punna tena nala, inai pole 
anggaukangi kammaya? 


Ayub 9.251 35 23 
25 Allalo karo-karomi sikamma allo 


tallasakku, nampa allanynya natena nabaji 
nasaring. 

26 Sanrapang biseang kancang, allalomi linta 
tallasakku, sallinta balangkoa anriba naung 
angngalle ana jangang. 

27 Punna erokka tamuri siagang ammakkala 
rannu, punna kucoba angkaluppai parisikku, 
battui ammotere susaku, angngondanga; 
saba kuassengi, tuli Nasalakanga Allataala. 

28 (9:27) 

29) ari punna kamma, apa kujampangi? 

30 Tena sabung akkulle antangkasi dosaku! 

31 Natallangnganga Allataala lalang ri 
ramasaka, sagenna manna pakeangku 
nakana ngaseng appakaringi-ringika. 

32 Ebara angkana rupatau anjo Allataala, 
akkullei kupiali: nampa alampa ikambe 
mange andallekang ri pangadelang untu 
ampalebaki sikamma pabeserangku siagang 
la. 

33 Mingka tena haking ri allana ikambe 
akkulle angngadeli ikambe siparua. 

34 Dasi-dasi Nammari Allataala anghukkunga 
na Napakabella kahebakkang larroNa battu ri 
nakke. 

33Tena kumalla ri la na kulabicara 
kamma-kamma anne, saba kuassengi pamai 
kalengku. 


Ayub 10.11 10 24 
10 l Lanrea siagang erokka talangnge 


kukasia ri tallasakku, nakupasulu 
ngasemmo parisina nyawaku. 

20, Allataala, teaKi salakangia inakke: 
Kipisingarianga angngapa na inakke 
Kibaliang. 

3 Apa Kisawala punna Kijallakkanga kamma 
anne, siagang Kipela bate pajari kalenTa? 
Apa Kisawala punna Kiiyoang panggappana 
siagang rancanana tau jadalaka? 

4 PikkiranTa tena nasangkamma pikkiranna 
rupataua 

= siagang umurutTa tena nasimbodo 
umuruna kenanga. 

6 Punna kamma, angngapa naKiboya 
sikontu dosaku? Angngapa Kiondangi sikontu 
kasalangku? 

7 Sitojenna Kiassengi siagang Kipahangi, 
angkana tena kusala, mingka annaba. 
Kiassengi angkana manna sitau tania akkulle 
ampasalamaka battu ri limanTa. 

8|nakke anne bate pare limanTa, masa 
laKipanrakia kamma-kamma anne? 

9 Kiurangi angkana battu ri butta pi 
nakiparekka! Masa laKipajari limbubuka 
ammotere? 

10[ anri pangngellainTa nakkulle manggeku 
ampajaria Kipakalompoa lalang ri battanna 
ammakku. 


| 5 Ayub 10.11ï 19 | 25 
11 Kipareki tubuku ajari buku-buku siagang 


ura-ura; Kisarei bukungku dageng nampa 
Kiroko bukkuleng. 

12 kisarea katallassang: Kikamaseanga, 
Kijagai nyawaku lalang pammarakainTa. 

13 Mingka anne kamma kuassemmi angkana 
siapa sallona tamakkana-kanaKi anrancangi 
kacilakangku. 

14 Kijannangngia gassingka appareka 
kasalang sollanna tena Kiero 
ampamopporanga. 

15 Punna agau doraka, ajari cilakami 
sarengku! Mingka punna tena callana 
panggaukangku, tuli nikana tonja tau agau 
dosa! Tena kubarani angngangkaki ulungku, 
lanri sinai pamaikku siagang tunai kusaring. 

16 Punna nia wassele bajikku, manna tena 
siapa, Kiondanga sanrapang singa. Nampa 
Kipappicinikang ammotere koasaTa, poro 
untu ampakamallaka. 

17 Tuli appaniakKi sabi untu ambalianga: 
siagang pila lompomi larroTa mae ri nakke. 
Kipagioki sikamma pasukang beruTa untu 
ambakkaia siagang ambundukia. 

18 Angngapa Kilappassanga lassu ri lino? 
Bajikangngang matema ri tenanapa nacinikka 
taua! 

19) ari sangkamma kusaring tau taleba 
nilassukang, saba lalangija ri battanna 
ammakku kunitarawammo. 


Ayub 10.201 11.7 26 
20 Ah, tenamo nasallo kulamate, jari 


lappassamma kale-kalengku, sollanna akkulle 
kukasia wattungku niaka tassesa anne. 

21Tasalloami kulampa na kutammoteramo 
pole, mange ri parasangang sassang siagang 
anremeng dudua, 

22 parasangang makkapu, rassi bayang- 
bayang siagang karicuang, sangkammayaji 
singaraka siagang sassanga." 

1 1 l Nakanamo Zofar, "Tenaka nanipiali 

anjo bicara kosonga? Appaka musti 
nipattojengi anjo tau jaia jene bawana? 

(11:1) 

3 Ayub, nukanaka takkulleai ikambe 
ampialiko? Nukapangi angkana lammakkangi 
ikambe lanri pacau-caunu? 

4Turu ri panggappanu, tena nasala 
anjo kana-kanannu, turu ri pikkirannu, 
tangkasakko ri dallekanNa Allataala. 

> Mingka, dasi-dasi naKalenNa Allataala 
abicara! 

6Siagang dasi-dasi nanipauangko ri 
la, angkanaya anjo kacaradekanga Jai 
lampa-lampana, siagang takkulleai napahang 
rupataua. Mingka angngurangiko angkana 
tena nasiapa parisinu, punna nipasitimbangi 
hukkungang siratanga nutarima. 

7Masakang akkullei nuselangngi bone 
mailalanNa Allataala? Masakang akkulleko 
ampahangi koasaNa? 


Ayub 11.81 17 2 
8 KoasaNa labi tinggi na langika: takkulleai 


nurapi siagang nukayao. KoasaNa labi 
lantangi na linona tau matea, takkulleai 
nupahang ngaseng. 

9 KoasaNa Allataala labi luaraki na linoa, labi 
labaki na tamparang lompoa. 

10 pynna Najakkalakko siagang Naerangko 
mange ri pangadelanNa, inai maka labarani 
anrompai eroka Nagaukang? 

ll Naassengi Allataala tau nangaia aballe- 
balle, kajadallanna kenanga tena natassala ri 
matanNa. 

12 pynna anrong keledai liara allassukang 
keledai annaba, nampami akkulle tau toloa 
ajari carade. 

13 Ayub, tangkasi pamainu, nampa assesse 
lalang! Appala doangko mae ri Allataala! 

14 Pelaki dosaya battu lalang ri atinnu 
siagang pakabellai kajadallanga battu ri 
ballanu! 

15 Nanukkulle andallekangi tallasaka siagang 
sabara na barani, lammenteng kassakko 
siagang tena nuparallu lussa, 

16 balalo parisinu tenamo nanuurangi: 
sanrapang aba naungamo, nikaluppaimi ri 
taua. 

17 | asingarangngammi tallasanu na 
singarana alloa, na wattu-wattu sassanga 
lalang tallasanu lasingara kammami singara 
baribasaka. 


| Ayub 11.181 12.6 28 
18 | amajarrekko siagang jai panrannuannu; 


laNajagaiko Allataala sagennu amang. 

19 Tena nulamalla mae ri musua; jai tau 
lappala tulung mae ri kau. 

20 Mingka tau jadalaka lalingui paccinina, 
saba tena pannulunna kenanga. Sereji 
bawang panrannuanna kenanga iamintu 
ajalana labattu linta." 

1 2 l Appialimi Ayub angkana, "Memang, 
ikau ngasemminne wakkelena 
rupataua. Punna mate mako, lamate tommi 

kacaradekanga. 

2 (12:1) 

3 | nakke tau nia tonja akkala bajikku; sikontu 
nupaua ngaseng anjo kupahang tommi. 
Nampa pole, inai tau angngasseng ngasengi 
anjo sikammaya? Jari, teako nanukana 
ngaseng labiangngang mako na inakke! 

4 Nikakkalia ri agangku siagang belaku, 
nampa inakke anne annaba siagang tena 
callaku. Riolo Napiali Allataala pappala 
doangku punna akkioka appala bantuang. 

> Nupakkanaia tu cilaka, nampa amang 
ikau tallasanu:, tau abiringa tuguru nualle 
nutunrung ngaseng balalo. 

6 Mingka katallassanna paellaka tena 
niancangi, tau barania ambaliangi Allataala, 
amangi tallasana. Na rewataja ajari 
panrannuanna kenanga, kagassingang 
kalennaji bawang napattoang. 


Ayub 12.71 16 | 29 
7 Akkutanangko mae ri jangang-jangang 


siagang olo-olo maraengannaya na nasareko 
kenanga pangngajarang. 

8 Appalakko kasingarang mae ri apa 
attallasaka ri butta siagang ri tamparang, na 
nasareko kenanga kasingarang. 

9| nai ri yangasenna anjo kenanga 
tangngassengai, angkana mappajarina 
kenanga iamintu KalenNa Allataala? 

10|a angngatoroki tallasana sikontu niaka 
attallasa: la Makoasa mae ri nyawana 
tunggala rupataua. 

11 Sangkamma lilaku nangai nakasia kanre 
nyamanga, kammaminjo tolingku nangai 
mappilangngeria kana- kana. 

12 Turu kabara, kacaradekanga niaki ri 
tau toaya umuruna, mingka kacaradekang 
siagang kagassingang ri Allataala bawang 
nia. Nakana taua, pammahanga niaki ri 
allaloamo umuruna, mingka pammahang 
siagang kakoasang ri Allataalaji bawang nia! 

13(12:12) 

14 Apa lebaka Narumbang takkulleai 
nibangung poleang inai Natahang takkulleai 
bebasa ammotere. 

15 Natahangi jeneka, nakalotoro siagang 
roso sikamma niaka; Nalappassangi assolong, 
nabattumo abaya! 

16 Anjo Allataala gassingi, kassaki siagang 
porei! Lapung patipu siagang nitipua nia 
ngasengi ri kakoasanNa. 


| Ayub 12.171 13.3 | 30 
17 Nabibuki kacaradekanga battu ri sikamma 


koasaya ri pamarentahang, na sikamma 
pamimpinga Napajari tunikakkali. 

18 Naruntungi karaenga nampa Natahang 
kenanga; 

19 Napakatunai imang-imanga siagang 
sikamma pamimpinga. 

20 Natongkoki bawana tau caradeka abicara, 
Nabibuki kacaradekanna sikamma tau toaya. 
21 Napakasiriki tau nipakalompoa: Naallei 

kakoasanna tau koasaya. 

22 Nasingari tampa-tampa anremenga: 
Nasiori bayang-bayang leleng pakkaka. 

23 Najari bansa-bansaya abakka siagang 
kalabiang, nampa Napanraki kenanga 
sagenna ancuru. 

24 Napalingui sikamma pamimpinga, 
sagenna piti lampa-lampai tanaassengai 
lanatujua kenanga. 

25 Angngosalaki kenanga lalang ri sassanga, 
taroyong-royong sanrapang tau nasaring." 
13 1 "Yangasenna anjo lebaki kulangngere 

siagang kucini kalengku, siagang 
kupahang tojeng-tojeng. 

2 Apa nuassenga, kuasseng tonji: gassingka 
nukana nubeta. 

3 Mingka erokka abicara siagang Kaminang 
Koasaya: erokka ampattojengi parkaraku ri 
dallekanNa Allataala. 


Ayub 13.41 15 31 
“Saba nutongko ngasengi katoloannu 


siagang balle-balle, tena sisalana sanro 
paballe-ballea. 

3 Ebara angkana tena ngasenja nubicara, 
akkulle nikanajako tau carade. 

6Jari pilangngerimi pappialingku: 
parhatikangi kana mappatoj engku. 

7 Akkullekai lanri Allataala, nuballe-balle? 
Akkullekoka aballe-balle untu kaparalluanNa? 

8 Akkullekoka agang mae ri Allataala 
nanualle-alleang salaku tumappatojenna? 

9 Punna Naparessako Allataala, maka 
labajiki kajarianna? Maka akkulleko antipui 
sangkamma nutipuna rupataua? 

10 Punna nia nualleangang, manna 
nucokko-cokko, lanihukkung terasakko ri 
Allataala. 

11 Apaka tena natabangka nyawanu 
ri kalompoanNa Allataala? Apaka tena 
napakamallaki nyawanu ri ka4hebakkanNa? 

12 Sikontu pappasailenu sanrapangi limbubu 
tenaya matu-matunna, alasannu sanrapangi 
butta pi gampanga attengere. 

13 | anri kammana anjo, amereki mako, bolimi 
kamma nainakke abicara! Takujampangiai 
manna pole apa kalebakkanna! 

14 Sadiama ansaungi nyawaku! 

15 Tena kujampangi lanri tappu minasama! 
Punna ero Allataala ambunoa, kupassareang 
mami kalengku, mingka kupattojengi 
panggaukangku ri dallekanNa. 


| Ayub 13.161 27 . 32 
16 Gassingka lanri anjo kabaraniangku 


nakusalama, saba tau jadalaka tena nabarani 
andallekang ri Allataala! 

17 Kamma-kamma anne pilangngeri 
baji-baji kanangku:, parhatikangi apa 
kupakasingaraka. 

18 Sadiama ampamajui parkaraku: tappaka, 
angkana tena kukkulle nisalakang! 

190, Batara, punna battuKi siagang Kitudua, 
lamerekia siagang kutayangi ajalakku. 

20 Mingka Kiturukianga anne rua pappalakku, 
sollangku barani pole andallekang ri Katte: 

“lammari maKi ansessa, siagang teaKi 
pituJuia kahebakkanTa! 

22 Abicara maKi, nakuppiali. Yareka bolima 
kamma abicara, naKibalasakka abicara! 

23 Siapa jaina sala siagang dosa leba 
kugaukang? Kipau laloi sikamma gau sala 
lebaka kugaukang! 

24 Angngapa Kilili siagang bella battu ri 
nakke? Apa sabana naKipajari musua? 

23 | nakke poro leko kayu runanja niiri ri 
anging numalo, angngapa naKipannekkere 
kamma! Inakke poro rarame kalotoro siagang 
kalumenja bawang, angngapa nakkulle 
Kiondang kamma dudua! 

26 Kipattantu ajari paiki sarengku: Kibalasaki 
kasalang ri wattu rungkaku. 

27 Kisikkoki rante bassi bangkengku: sikontu 
gio- giokku Kijannangngi. Balalo manna pala 


Ayub 13.281 14.9 - BI 
bangkengku tena todong natalappasa ri 


paccinitTa. 

28 Jari ajari lamma sikalima sanrapang kayu 
jappo, sanrapang kaeng nikanre ri alitana, 
ajari jJappoma. 

14 l Battu ri lassuna anjo taua lamma 

memangi, tena kullena, sinampeji 
attallasa siagang rassi parisi tallasana. 
2Tabakkaraki nampa kalumeng sanrapang 
bunga, lanynyaki sanrapang bayang-bayang, 
tulusu ajari lanynya. 

30, Allataala, masakang erokKi ancinikia, 
nampa Kisuroa andallekang ri pangadelanTa: 
4 Maka akkullei tau dorakaya appania apa 

sukku bajina? 

3 Jaina umuruna rupataua lebami Kipattantu: 
siapa jaina bulanna lebami Kipanassa. 
Kipattantu tongi pabaeng-baeng tallasana; 
tena olona lakkulle nadakkai. 

6 Lappassammi ammari-mari poso, teaKi 
ganggui, sollanna akkulle nakasia tallasana 
sagenna leba tugasana. 

7 Nia ija panrannuanna poko kayu nitabanga: 
laccula poleangi, nampa attangke. 

8Manna ajari jappo akana lalang butta, na 
mate tonasana lanri bottomi, 

93 mingka punna nisero ri jene, attimbo 
poleammi: sangkamma lamungang beru, 
ammumba poleammi cula-culana. 


| Ayub 14.101 19 34 
10 Mingka punna mate rupataua, labusumi 


riwayana, nabokoimi linoa, nampa kemae 
lampana? 

11 Sanrapang jene arumbu battu lalang ri 
kollanga, sanrapang binanga naunga jenena 
sagenna labusu, 

12 kamma tomminjo tau mateamo: tenamo 
nakkulle ambangung poleang. Tenamo 
nalambangung lalang niana ija langika, 
tenamo naleba ambangung poleang battu ri 
tinrona. 

13 Cokkoma lalang ri linona tau matea; jagaia 
sagenTa tenamo Kilarro. Mingka Kipattantu 
wattunna untu Kiurangia. 

14 Saba, punna mate taua, maka akkullei 
attallasa ammotere? Allo pila allo attayanga 
sagenna allalomo wattu parisikku. 

15 Nampa laKikioka, kunampa lappiali 
todong: lamangngamaseangKi ri nakke, 
tallasa bate pajariTa. 

16 Nampa laKijannangngi sikontu dakka- 
dakkaku, mingka tenamo Kiparhatikangi 
dosaku. 

17 |aKipammopporangi dosaku siagang 
Kipakabellai: sala rioloku Kiluluki. 

18 Sallang sikamma monconga laruntungi 
siagang tassimbung-simbung, na moncong 
batu kassaka lalessoki battu ri tampana. 

19 Batu-batua lanikekkeseki ri jene aloloro 
sarringa: buttaya lanilolorangi ri bosi sarroa. 


.—. Ayub 14.201 15.8 35 
Kammaminjo Kiancuruna panrannuanna 


rupataua. 

20 Kibetai sagenna satunggu-tungguna: 
Kisuroi alampa siagang Kipinrai rupanna. 

21 Ana-anana ajari tau labiri, mingka 
tanaassengai. Na punna ajari hina kenanga, 
tena tau ampauangi. 

22 parisinaji tubuna nakasia tilu ri pamainaji 
bawang nakaparisang." 

1 5 ' Appialimi Elifas angkana, "Bicara 

kosong, Ayub, tena tojeng bua-buana 
bicarannu. Tena tau carade appiali kamma 
ikau anne, talanapattojengai kalenna ri 
kana-kana tenaya battuanna. 

2(15:1) 

3(15:1) 

#Ebara nituruki anjo bicarannu, manna 
sitau tenamo lamalla yareka appala doang ri 
Allataala. 

> Kana-kanannu ampanyatai angkana salako, 
mingka nutongkoki kajadallannu siagang 
kaporeannu abicara. 

6Tena kuparallu antuduko siagang 
ansalakangko, saba lanri kana-kanannu tonji 
nanituntukko. 

7 Nukapangi angkana ikau tau uru-uru 
nilassukang? Apaka haderekko ri wattunna 
nipajari skamma monconga? 

8 Apaka nulangngereki Allataala ampareki 
rancanaNa? Apaka ikauji bawang ampatangi 
kacaradekang rupataua? 


| Ayub 15.91 19 36 
3 Sikontu apa nuassenga, naasseng ngaseng 


tonji ikambe: sikontu nupahanga, napahang 
ngaseng tonji ikambe. 

10 Anne kacaradekanga natarimai ikambe 
battu ri tau uwanga uuna; nia memammi 
kenanga ri tenanapa nilassukangi manggenu! 

11 Angngapa nakuttu nyawanu antarimai 
panynyaleori battua ri Allataala? Abicarai 
ikambe siagang sabara na lamma lalang 
arenNa. 

12 Mingka ajari naiki larronu, arinra-rinrai 
matannu, 

13|arroko mae ri Allataala siagang 
nubali-bali. 

14 Maka akkullei rupataua tena sikali salana? 
Akkullekai nipannaba ri dallekanNa Allataala? 

15 Balalo manna mae ri malaekaka tena 
todong Natappa Allataala, tena natangkasa 
kenanga ri pacciniNa. 

16 Sarroangampa rupatau panraka siagang 
ramasaka, angnginunga kajadallang 
sanrapang angnginung jene. 

17 Pilangngeri Ayub, nia lakupisingariangko, 
18 napangngajarranga tau caradeka mae ri 
nakke. Anjo pangngajaranga natarimai battu 
ri boe-boena, nampa langka napatulusu mae 

ri turunganna. 

19 Anjo wattua tena bansa maraeng ri 
parasanganna kenanga; tena tau lampalingui 
kenanga battu ri Allataala. 


Ayub 15.201 30 37 
2OTau jadala anjallakkangai paranna tau, 


lalussaki lalang sikontu tallasana. 

21 Sara-sara hebaka lanreppeki tolinna: ri 
wattu amanga battui paellaka ambakkai. 

22 Tena panrannuamna lakkulle alliliangi 
sassanga, saba niondangi ri padanna pabunoa 
tunggala kasampatang. 

23 Attayangi balangkoaka ri wattu 
kamateanna eroki kenanga angkanrei 
mayana. Jari angngurangimi angkana 
sassangi allo lanadallekanga. 

24Balaya rapangi karaeng porea, sadiami 
ero ambakkai. 

25 kKammaminjo sarenna tau ambaliai 
Allataala, siagang barania angngewai 
Kaminang Koasaya. 

26 Tampoi ambakkai siagang angngewai 
Allataala: naangkaki palapa barambanna, 
tena sikali naero nibeta. 

27(15:26) 

28 Ammantangi ri kota-kota ancuruka, 
ri balla-balla tenaya taunna. Anjo kota- 
kotaya leba nipattantumi untu nipajari 
rumbangngang. 

29 | atappelami kakalumanynyanganna anjo 
taua natenamo bate-batena, labusu taba 
sikali barang-baranna. 

30 Tena nalakkulle talappasa battu ri sassang 
makkapuka, pepeka lampajari ammutungi 
cula-culana. Lacappuki nitui ri bawaNa 
Allataala. 


Ayub 15.311 16.5 38 
31 Punna tappaki mae ri apa tenaya matu- 


matunna, lanitipumi:, na sambe lanatarimaya, 
tena todong matu-matunna. 

32 Tenapa narapiki wattunna, nalamatemo, 
sanrapangi tangke kayu tenayamo nakkulle 
lamoncongbulo poleang. 

33 Rapang poko anggoro lelasa runang 
rapponna, rapang poko zaitun runtung 
bungana. 

34 Tau jadalaka latena turunganna: labusu 
akkanre balla nabangunga battu ri wassele 
doe pammuccu. 

33 | aminjo kenanga anrancanga siagang 
anggaukangai jadalaka: balle-ballea tuli niaki 
lalang atinna." 

16 1 Mingka appialimi Ayub angkana, 

"Amole- molemi kulangngere 
panggappa kammaya: panynyaleorinnu poro 
passessali. 

2(16:1) 

3 Angngapapi nupammari ngasengi anjo 
bicara kosonnu? Apa ampakalompoi nyawanu 
untu appiali? 

4Ebara angkana ikau ngaseng antu 
inakke, nampa inakke ajari ikau 
ngaseng, akkulle tonja abicara kamma 
anjo. Kupitambungiangko bicara; 
lakupammenggong- menggongi ulungku. 

> Lakupakajarreki pamainu siagang siapa 
are pappitangara: kana-kanangku lassareko 
panynyaleori. 


“Ayub 16.61 17 5... 39 
6Punna kuabicara, tena nanaung parisikku: 


punna amerekia, apa todong matu-matunna? 

7 Namangngangngia Allataala: sikontu 
kaluargaku Napaccappumi. 

8 Nabalianga siagang Najakkalaka. Anne 
kamma roso dudumi kalengku, na nakana 
taua iaminjo butti manassana angkana inakke 
dorakama. 

9 Lalang larro duduNa Nakekke-kekkeki 
Allataala tubuku: birisi sikali ancinikia. 

10Tassungke lompoi bawana taua ancau- 
caua; naborongia siagang natempa karang 
pilisikku. 

ll Napassareanga Allataala mae ri tau 
dorakaya, Natuguranga antama ri limanna 
tau kodi sipaka. 

12 Sumpaeng amangi na salewangang 
tallasakku, mingka tiring nibakkaia ri 
Allataala. Natagalaki kacikorokku nampa 
Napatunrung ri buttaya, Napajaria tampa 
untu latihang. 

13 Tena pangngamaseanNa natulusu inakke 
Napana, sagenna assulu parrukku. 

14 Nabakkaia sangkamma pejuang, 
Nalokokia amole- mole. 

15 Ammakea karung tanra sina, na 
kummempo ri au lanri nibeta. 

16 Eja rupangku lanri angngarru, akkambang 
na gau tompo matangku. 

17 Mingka takugaukang katerassang: 
pammate cinonna pappala doangku ri Batara. 


Ayub 16.18] 17.6 40 
18 He buttaya, teako cokkoi ri nakke 


kajadallanga, teako pammakkangngi 
pakkiokku appala kaadelang. 

19 Kuasseng Mappatojengku nia ri suruga: 
ajari sabi ri tenana kudoraka. 

20 kKunicau-cau siagang nikakkali ri bela- 
belaku; angngarruka andallekang ri Allataala 
appala bantuang. 

21 Oh, dasi-dasi na Allataala KalenNa 
ampattojenga ri dallekanNa sanrapang tau 
rella ampattojengi sahabana. 

22 Tenamo siapa tassesa taung-taung 
tallasakku: sinampe mami kulampa, 
kutammoteramo. 

17 1 Areppesemi ajalakku, birimmi 

tappu napasakku, jerakku mami 
ammantang. 

2 Napajaria taua pare tunicau-cau: tamaka 
batena kenanga ampianderia. 

3| nakke tau lambusu, o Allataala. 
Kipatappaka! Inai mami akkulle ampattojengi 
kana-kanangku? 

4Kitongkoki pikkiranna kenanga sagenna 
tena napahangi, gassingka napadundua 
kenanga. 

> Nakana paruntu kanaya, inai antuntuki 
aganna lanri untu passawallang, kalenna 
ana-anana lannarima pabalasa. 

6 Anne kamma nipianderima siagang anjo 
paruntu kanaya, battui kenanga ampirui 
rupangku. 


K . Ayub 17.71 18.2 41 
'Tabajikami paccinikku lanri susaku; roso 


taronammi sikontu tubuku. 

8Tau bajika, tabangkai na lannasa; tau 
tenaya salana, nakapangi tena Bataraku. 

9 Tau bajika siagang tau tenaya salana, pila 
tappami angkana ningai ri Allataala batena 
attallasa kenanga. 

10 Mingka ebara angkana battu ngasengko 
mae anrinni, manna sere tania tu carade 
lakugappa. 

11 Allalomi allo-allo tallasakku, salasami 
sikontu rancanaku, tappela tommi sikontu 
naminasaya atingku. 

12 Mingka nakana ngaseng sahabakku, 
Bangngia anjo allo, nabirimmo singaraka 
battu. Mingka kuassengi lalang ri pamaikku 
angkana tuli sassanna tallasakku. 

13 Lino kamateang bawang kuminasai, 
anjoremma lattinro lalang ri sassang. 

14) erakku kuarengi Manggeku, na 
gallang-gallang angkanreai tubuku kusabuki 
Ammakku siagang Saribattang baineku. 

15 Kemae minasangku: inai anciniki nia 
mateneku 

16 pynna kunaung ri linona tau matea, 
tenamo paminasangku." 

18 1 Appialimi Bildad angkana, "He Ayub, 

angngapapi nuleba abicara? Amere 
mako, na nupilangngeri kamma-kamma anne 
ikambe ero abicara. 

2(18:1) 

3 Angngapa nupakkanai tolo ikambe, na 


nupasangkamma ikambe siagang sapi? 

4 Anjo larronu poro kalennuji naparisi. Apaka 
musti tappelaki panduduna buttaya lanri untu 
kaparalluannu, siagang nipalette sikamma 
monconga battu ri tampana? 

? Kanjolina tau jadalaka musti nibunoi: 
tenamo nalaniparinra poleang pepena. 

#Tarinrayami singaraka lalang ri kemana; 
kanjoli passingarinna tenamo naccaya. 

'Taroyommi dakka porena: rancana kalenna 
ajari saba natattoro. 

8 Ajappai lalang sikko, takkaimi bangkenna. 

9 Niallei kacununa ri sikko, sagenna 
nijakkalamo. 

10Ri butta, nia taccokko sikko nitannang: 
kammayatompa ri oloanna, nia todong sadia 
sikko na tado. 

11 Nipabangkai tau jadalaka ri apa 
appakamalla niaka battu ri kere-keremae: 
sangnging malla ampinawangi dakka- 
dakkana. 

12 Riolo kassaki, kamma-kamma anne 
taronammi:, bala anrurungangi ri kemae- 
kemae. 

13 Nikanrei bukkulenna ri garring sanna: 
limanna siagang bangkenna, botto anana. 

14 Nibesoki assulu battu ri kemana, tampa 
amanna, nampa nireresang untu mange 
andallekang ri kamateang. 

15 Anne kamma manna inai akkullei 


ammantang ri kemana, siagang nikioro 
anjoreng batu abaraya, untu ambunoi 
kumang garrinna. 

16 kalotoromi siagang akkapurrumi aka- 
akana; tangke-tangkenna kalotoromi na 
rokko. 

17 Taniassengami, ri lalang yareka ri 
pantarang kota, tenamo manna sitau 
angngurangi arenna. 

18 Battu ri singaraka nibongkai antama ri 
sassang: nibongkai battu ri lino katallassang. 

19 Tenamo anana na turunganna: ri bori 
parang lakkenna tenamo tassesa manna 
sitau. 

20 Nalangngerena sarenna, tabangkai 
pandudu ilau, na pandudu rayaya, 
annekkeremi lanri malla. 

21Kammaminjo sarenna tau dorakaya, tau 
tenaya najampangi Allataala. " 

19 l Mingka appialimi Ayub, angkana, 

"Angngapa nainakke tulusu nucalla 
ngaseng, siagang nuparisi lalang kana-kana? 

2(19:1) 

3 Nupamole-moleia nuhina, siagang nusessa 
tena sirinu. 

4 Ebara angkana sala panggaukangku, tena 
olona ikau ngaseng lanapakarugi. 

> Nukanaka labi bajikangngangko na inakke? 
Susaku nukana ajari butti ri kasalangku. 

6 Assengi angkanaya inakke Nasessa 


Allataala, siagang Najakkalaka lalang ri 
sikkoNa. 

7 Ajalloka lanri anjo kapallakkang kammaya, 
mingka tena manna sitau amparhatikanga. 
Akkioka angkana, Kemae kaadelanga, mingka 
tena tau allangngereki sarangku. 

8Natongkoki Allataala oloangku, takkullea 
allalo, lorong-lorong kuoloa Napajari sassang 
pakka. 

9 Narampasaki sikontu barang-barangku, 
Napanraki areng bajikku. 

10 Nalappassangngia battu ri kere-keremae, 
sanrapang tau ambibu aka lamung-lamung, 
nampa Nabolikka taronang na kalumeng, 
kammaminjo bateku Naalleang sikontu 
panrannuangku. 

11 Arinra-rinrai larroNa Allataala mae ri 
nakke; Napajaria sangkamma musunNa. 

12 Battui pasukanNa ambakkaia, takkulleai 
nitahang:, narompai oloangku, natammulili 
kemaku. 

13 Napakabellai battu ri nakke bija 
pammanakangku, ajari tau maraenga mae ri 
sikamma passiassengangku. 

14 Napakabella ngasengi kalenna 
bija-bijangku siagang bela-belaku:, 
agang-agangku takkaluppa ngasemmi ri 
nakke. 

15 Ata bainea nakaluppaima, karaenna 


kenanga; napasangkamma tau tenaya 
naassengi kenanga. 

16 Kukioki atangku, mingka tappialiai ri 
nakke, manna kunyonyo siagang kana-kana 
baji. 

17 Turiballakku eroki talangnge angngaraki 
rasanna napasakku, saribattang tangkakku 
taerokai areppese ri nakke. 

18 Nihina ri ana-anaka ri aganga: punna 
ammentenga, nakakkalia kenanga. 

19 Punna nacinikka, sanna mallana 
bela bajikku, nibokoia ri sikamma tu 
kukamaseanga. 

20 Kalengku bukkuleng mami anrokoki 
buku-bukungku: sikede mami kumate 
siagang allayang nyawaku. 

21He agang-agangku, kamaseang laloa, 
saba nitunrunga ri limanNa Allataala. 

22 Tulusu nijallakkangku ri Allataala, 
angngapa numminawang turu ri la 
anjallakkanga? Tenapa nasangga pamainu 
ansessa? 

23 Oh, nicataki paleng kana-kanangku, 
sagenna tuli laniurangi: 

24 nipattoki siagang bassi mae ri batua, 
sollanna attahang sallo. 

25 Kuassengi angkana nia Mappatojengku ri 
suruga: kalebakkanna labattui antulunga. 

29 Manna bokka-bokka siagang reppe-reppe 


bukkulengku, mingka lalang niana ija tubuku, 
laccinika mae ri Allataala. 

27 Mata kalengku laccini mae ri la, lami 
ajari sahabakku. Ancuruki pamaikku lanri 
nukanana ngaseng, 

28 Antekamma bateta lantuntuki? Aboyako 
patteteang untu appare kara-kara. 

29 Mingka kamma-kamma anne, malla laloko 
mae ri padang: Saba larroi Allataala na 
Nahukkung tau dorakaya, jari nuassemmi 
angkanaya Allataala angngadeli rupataua. " 
2 O l Appialimi Zofar angkana, "He Ayub, 

kasirikanga napakamma kanannu, 
kamma-kamma anne erokka ampialiko linta. 

2(20:1) 

3 Anjo kana-kanannu angphina sikali, mingka 
kuassengi apa pialinna. 

4Tenaka nuassengi angkana battu ri 
jJammang riolo dudu, ri wattu appakaramulana 
niboli rupataua ri lino, 

> karannuamna tau jadalaka poro sinampeji 
bawang, siagang kasannanganna tau 
dorakaya sipakkida mataji? 

6 Manna pole narapi langika kalompoanna, 
sagenna nabuttu ulunna rammanga, 

7 mingka lalanynya tonji satunggu-tungguna, 
lanynya battu ri linoa, nahina sikali carana 
lanynya. Sikamma tau lebaka angngassengi, 
lakkutanangi angkana, He, kemae lampana? 


Ayub 20.81 19 47 

8 Lalanynyaki sanrapang bayang-bayanna 
sonaya, lanynya sanrapang paccini ri wattu 
bangngia. 

9 Tenamo niciniki ri mata; tenami ri tampa 
pammantanganna. 

10 Apa nalukkaka riolo battu ri tau tenaya 
apa-apanna, musti nisambei ri ana-anana. 

11 Manna narungka siagang pore, mingka 
poro sinampeji najari limbubu bawang. 

12 Tamaka tenena kajadallanga lalang ri 
bawana! Kamma nipassayangi lanialu: Lanri 
kammana anjo naboliki rawanganna lilana, 
sollanna sallo nakasia nyamanna. 

13 (20:12) 

14 Mingka anjo kanrea tappinrai lalang 
ri battang, ajari racung pai angngerang 
kamateang. 

15 Barang-barang nilukka naaluka, tarpassa 
nalangngeangi, Napasuluki Allataala battu 
lalang ri battanna. 

le Tau jadalaka langnginungi racung paerang 
bala, lamatei lanrinna, sanrapang tunikokko 
ri ulara aracung. 

17 Talanakasiakkami minynya zaitun allabia, 
yareka dadi siagang bani tattumpa-tumpaya 
napakamma jai. 

18 Sikontu passawalanna musti napoterangi: 
talanakasiakkai wassele usahana. 

19 Saba najallakkangi siagang napakkasi-asi 
tau tenaya apa-apanna: narampasaki balla 
tenaya nabangungi. 

20 | anri angngodana na tenamo passanggana, 


natenamo sukkuna pakkasiana. 

21 Pynna angnganrei napalabusu ngasengi 
sikamma niaka lanri kammana anjo tenamo 
nattahang kalabianna. 

22 Ri wattu sangganamo kalabianna, battumi 
parisika siagang susaya antujui. 

23Ri wattu sibuna ambonei battanna, 
sannami larroNa Allataala nampa nihukkung. 

24 Punna lari alliliangi padang bajaya, 
lanibokkaki ri pana tambaga. 

25 Nitabai ri pana sagenna loko: cappa pana 
accilla antarrusuki kalenna, nanikalimbumo ri 
malla pamaina. 

26 Ancurumi sikontu barang boli-bolina: ia 
siagang sikontu kaluargana nikanre ri pepe 
taniparinraya ri rupatau. 

27 Nisungkei ri langi kajadallanna: 
ambangungi buttaya ambaliangi. 

28 Sikontu kakalumanynyangnganna 
lacappuki, lanri allumpana larroNa Allataala. 

29] aminjo sarenna tau kodi sipaka, sare 
Napattantua Allataala mae ri ia." 

2 1 1 Appialimi Ayub angkana, "Pilangngeri 

anne apa lakupaua, sereji bawang 
kupala ajari panynyaleori. 

2(21:1) 

3Sarea kasampatang, na nakke tosseng 
abicara, lebaki anjo akkulle mako anghina 
pole! 

4Teai rupataua kuagang agea, jari tena 


nangngapa punna kurang sabaraka. 

3 Cinikima, nunampa lalannasa ngaseng, 
takkajannakko siagang tattongkoki bawanu. 

6 Punna kunawa-nawa anne tallasakku 
annekkerema lanri malla duduku. 

7 Angngapa natau jadalaka Nasare umuru 
labu Allataala, siagang tulusu katambang 
barang-baranna kenanga? 

8 Ganna sallona tallasana kenanga sagenna 
nacini ana cucunna kenanga ajari lompo. 

9 Amang sannang ruma tanggana kenanga: 
Tena Napitujui bala kenanga. 

10 Abija-bijai olo-olo piarana kenanga, tena 
susana punna ammana-mana. 

11 Alumpa-lumpa rannu ana-anana 
tau jadalaka, rapang gimbala rungka 
arannu-rannu. 

12 Nirurungang ri sara rabana, suling, siagang 
kacapi, suaraki kenanga akkelong-kelong 
siagang ajoge-joge. 

13 Napalabusuki allo-allo katallassanna 
kenanga lalang matene, na amang nasaring 
ri wattunna mate kenanga. 

14 Padahala lebaki angkana kenanga ri 
Allataala, BellaKi anrinni siagang alampaKi! 
Tanajampangiai ikambe siagang taerokai 
ikambe ampahangi apa erotTa siagang 
pattujunTa mae ri tallasana ikambe. 

15 Nakana pikkiranna kenanga, Tena 


matu-matunna allayani Allataala, siagang 
tena bua-buana appala doang mae ri la. 

16 Sai lanri kagassinganta tonji bawang, 
nanigappa sikontu erotta siagang pattujunta? 
Mingka tena sikali kusituju ri pikkirang 
siagang panggappa kammaya anjo. 

17[ ebakkai nibuno kanjolina tau jadalaka, 
siagang nituju ri bala siagang kacilakang? 
Lebakkai Allataala larro mae ri kenanga, 
sagenna nihukkung kenanga? 

18 | ebakkai kenanga rapang rarame siagang 
limbubu niribakang ri anging puttusu siagang 
anging allaloa? 

19 Nukana ngaseng, Nihukkungi anaka ri 
Allataala lanri dosana manggena. Mingka 
inakke kukana: Tau dorakaya, iatommi 
nihukkung ri Allataala, sollanna sadara 
kenanga angkana lanri dosana kenanga, 
Nappabattu hukkungang Allataala. 

20 | appassammi tau dorakaya antanggongi 
dosa kalenna kenanga, lappassammi nakasia 
pangngalarroiNa Allataala Kaminang Tinggia. 

21 Punna labusumo wattunna taua ri lino, 
maka najampangi iji angkana matenei 
kaluargana? 

22 Maka akkullei rupataua angngajaraki 
Allataala na KalenNa Allataala angngadeli apa 
attallasaka ri suruga? 

23 Nia tau akkamale lalang tallasana: sukkuki 
siagang assaui pamaina ri wattunna mate. 

Sannangi siagang matenei nakasia ri matena, 


nagassingija tubuna anjo wattua. 

24 (21:23) 

2> Mingka nia todong tau mate sanna 
parisina, tena lebaka nakasia matenea. 

26 Mingka ri jeraka, para anrabai kenanga; 
nikatulung ri olo siagang gallang-gallang. 

27 Memang, kuassengi apa nupikkirika 
ngaseng siagang sikontu kajadallang 
nurancanga. 

28 Akkutanangko angkana, Kemae ballana 
makoasaya anggaukangai panggaukang 
dorakaya? 

29Tenapaka nukutanangi tau masarroa 
alampa? Tenaka nutappa ri kabara napabattua 
kenanga? 

30 Nakana kenanga, Ri allo appabattuNa 
hukkungang Allataala, lanipasalamaki 
sikamma tau jadalaka. 

31Tena antuntuki panggaukanna: tena 
ambalasaki kajadallanna. 

3? Nierangi mae ri jeraka, nipantamaki ri 
kalibong kuburuka: nijagai siagang niparakai 
jerana. 

33 Assabui tau ajappa anrurungangi mayana; 
nampa nitambungi bajimo ri butta. 

34J ari, bicara kosong anjo panynyaleorinnu, 
sangnging balle-balle pappialinnu!" 

2 2 INakanamo Elifas, "Ri sikontu 

umma rupataua tena manna sitau 
amatu-matu mae ri Allataala. Tau sannaka 


R Ayub 22.21 12 52 
bajina akkalana, poro mae ri kalenna bawang 


amatu-matu. 

2(22:1) 

3 Maka nia matu-matunna mae ri Allataala, 
punna nugaukang eroNa? Apaka nia 
passawalanna mae ri la, punna sukku bajina 
tallasanu? 

4Teai lanri mallanu ri Allataala, na nituduko 
siagang nisalakangko, 

> passangalinna lanri jai duduna dosanu, 
siagang tamaka jadalana tindakannu siagang 
panggaukannu. 

6 Punna takkullea nabayara inranna 
saribattannu, nurampasa ngasengi pakeanna. 

7 Tau posoa tena nusarei jene inung, tau 
cipuruka tena nupirarai kanre. 

8 Nupakei jabatannu siagang koasanu untu 
angngallei sikamma buttaya. 

9 Teai poro tenana bawang nutulungi 
sikamma jandaya, mingka ana kukanga 
nujallakkang tongi. 

10] anri kammana minjo narassimo sikko 
ri tammulilinu, siagang tiring nitongkomi ri 
pakkasia malla atinnu. 

11 Pila sassangi alloa, takkulleako accini: 
tallangko nituju ri aba sannaka lompona. 

12 Sai langi tinggia pammantanganNa 
Allataala, na accini naung, ri sikamma 
bintoeng tinggi dudua? 

13 Mingka akkutanangko angkana, Apa 


todong Naasseng? la niaki irateanna 
rammanga, takkulleai angngadeliki. 

14 Nukapangi angkana nitongkoki pacciniNa ri 
rammang, siagang irateji ri pabaeng-baenna 
langika siagang buttaya ajappa? 

15 Maka tuli ero ijako allalo ri oloang napilea 
sikamma tau jadalaka? 

16 Niparuntangi kenanga ri tenanapa narapiki 
wattu kamateanna, na nianyukang ri jene aba 
antujuai. 

17|aminjo kenanga barani antollaki 
Kaminang Koasaya, na nakapang angkana 
takkulleai agau apa-apa mae ri kenanga. 

18 Nampa Allataalaja leba ampajari 
kalumanynyangi kenanga! Tena tojeng 
nakupahangi batena appikkiri tau salaya 
pikkiranna! 

19Tau bajika, ammakkala rannui, punna 
nacini tau jadalaka anggappa hukkungang. 

20 Sikamma barang-baranna tau jadalaka 
ancuru taba sikali, nampa nikanre ri pepe 
sagenna labusu apa tassesaya. 

21) ari, Ayub, assiama mako siagang Batara, 
sollanna nunggappa kasannangngang. 

Punna nugaukang kammaya anjo, mattantu 
anggappako kaupakkang. 

22 Tarimai apa Napangngajarranga Batara 
mae ri kau, boli ngasengi anjo lalang ri 
pamainu. 

23 Pakatunami pamainu, ammotere mako 


mae ri Batara, pammarimi kajadallanga ri 
ballanu. 

24 Pelami bulaennu kaminang tinoka: 
pasambilai antama ri binanga tenayamo 
jenena. 

25 Bolimi kamma na Kaminang Makoasaya 
ajari bulaennu, siagang ajari peranu sannaka 
lompona anggaranna. 

20) ari akkulle mako tuli tappa mae ri 
Allataala, na nuasseng angkana lami 
kabattuanna matenenu. 

27 Punna appala doangko, laNapialiko, 
nakkulle nurupai sikontu janjinnu. 

28 Jsahanu tuli langngerangi wassele, 
siagang singaraka lassingari tallasanu. 

29 Tau borroa nipakatunai ri Batara, mingka 
tau tuna pamaika Napasalamaki. 

30[ aNatulungko Allataala punna tena nusala, 
siagang punna nugaukang eroNa." 

2 3 1 Mingka appialimi Ayub angkana, 

"Ajalloka siagang akkunrarenga mae ri 
Allataala; takkulleai kutahang parisikku. 

2(23:1) 

3 Ah, kadeji nakuasseng kemae tampa 
Napammantangngi, sollangku akkulle 
alampa, mange assibuntulu siagang la. 

4 Nakupamaemo ri dallekanNa parkaraku, 
assulu ngasemmi kana-kana mappatojengku. 

3 Erokka angngassengi angkana apa 


laNakana, siagang antekamma bateNa 
lappiali. 

6 Maka laNapakei koasaNa mae ri 
nakke? Tena! Mattantu laNapilangngeri 
kana-kanangku. 

7 Tena kusala, siagang akkullei kupattoj eng 
kalengku ri dallekanNa, jari lanilappassanga 
sagenna satunggu-tungguna. 

8Kuboyai Allataala, iraya, lau, timboro, 
wara, mingka kemae-kemae tenai Allataala, 
na tena kukkulle anggappai. 

9 (23: 8) 

10 Mingka Naassengi sikontu jappaku 
kammayatompa tunggala dakkaku. Punna 
sanrapanga bulaeng kuniuji, lanyatami 
angkana tinoki pamaikku. 

11Majarreka mannuruki mae ri la: 
tena kuleba ammengka battu ri oloang 
Napattantua. 

12 Sikamma parentaNa tuli kuturuki, 
Kupinawangi eroNa, teai ero kalengku. 

13 Anjo Allataala tena pamminraNa: 
tena akkulle angngewal. Nagaukangi apa 
Nakaerokia. 

14 | aANapajappai rancanaNa mae ri nakke, na 
jai iji rancanaNa pantaranganna anjo. 

15 | anri mallakku ri la, nakuannekkeremo: 
pila kunawa-nawana ngaseng anjo kammaya, 
pila mallama. 

16 Naancuru ngasengi Kaminang Koasaya 


sikontu kabaraniangku. Mallaka lanri 
Allataala, teai lanri sassang makkapuna, 
manna pole natammulilia anjo sassanga, 
siagang pole natongko rupangku." 

17(23:16) 

2 4 1 "Angngapa nataNapattantua Allataala 

allo pangadelanga, sollanna anggappa 
kaadelang tau angngassengai? 

2 Nia tau appalesso tanra pabaeng-baeng, 
sollanna ajari luara tampana. Alukkaki 
kenanga siparappungang gimbala, nampa 
nabara ri barana kenanga. 

3 Keledaina ana kukanga, nalariang kenanga; 
sapina jandaya, naalle napajari panynyikko 
inrang. 

4 Narompai tu kasi-asia anggappai hana, jari 
tarpassa accokkomi tukamase-masea. 

“Jari tu kasi-asia rapammi keledai liara 
aboyaya kanre ri parang akkatintinga: 
anjoreng mami ri tampa-tampa kammaya 
anjo nia kanre untu ana-anana. 

6 Tarpassa kokonna tumaraenga najama: 
rappo anggoro tau jadalaka musti napassere. 

7 Tena kalimbuna siagang pakeanna untu 
pakkammu tubuna ri wattu bangngi. 

8 Nibasai ri bosi sarroa ri moncong, nampa 
napadakki kalenna ri moncong batua untu 
alalang. 

9 Tau jadalaka napajari atai ana tenaya 


anrong manggena, na naalle ana lolona tau 
kainranganga ri ia. 

10 Alampai tu kasi-asia tamaccare-care: 
cipuruki ri wattu akkattona gandung ri kokoa. 

11 Battu ri poko zaitun appareki minynya 
siagang battu ri rappo anggoro appareki 
inungang, mingka ia kalenna turere. 

12Ri kota-kotaya kalangngerang sara 
kunrarenna tau lamate duduamo, tau 
lokoka akkio appala niballei, mingka 
taNapilangngeriai pappala doanna kenanga; 
taerokai anjampangi. 

13 Nia tau antollaki singaraka siagang 
namusui, tanaassengai siagang tanaturukial 
kenanga oloanna. 

14 Ambangung subui battu ri tinrona 
pabuno-bunoa, nampa assulu ammuno 
tukamase-mase, siagang ri tenanapa 
nabaribasa, adikki- dikkimi sangkamma 
palukka. 

15 pagau bawanga natayangi battuna 
sara alloa: nabongongi rupanna sollanna 
taniassenga ri taua. 

16 palukkaka ammongkaraki balla ri wattu 
bangngi: ri wattu allo alilimi ri singaraka 
nampa accokko. 

17 Sanna mallana kenanga mae ri baribasaka, 
mingka sassang dudua, nakasannangngi." 

18 Nakanamo Zofar, "Tau jadalaka 
nianyukangi ri jene aba, buttana nitunrai ri 

Allataala; koko anggorona ajari sinoi; tenamo 


tau anjama anjoreng. 

19 Rapang jene abatu lanynya nitaba 
ri timoro siagang allo, kammaminjo tau 
dorakaya nialu antama ri linona tau matea. 

20 Amma kalenna angkaluppai, na nikanre 
tubuna ri gallang-gallang. Talaniitungami pole 
arenna, nipanraki sanrapang poko tumbang. 

21 Nakajariang ngaseng kammaya anjo lanri 
najallakkanna jandaya, nagau palla mae ri 
baine tenaya ana buranena. 

22 Mingka lanri koasaNa Allataala, Nabongkai 
tau porea. Angngallei tindakang Allataala, na 
matemo tau dorakaya. 

23 Allataala assarei tallasa salewangang, 
mingka tenammarina Najannangpngi. 

24 Poro sinampeji tallasa matene, mingka 
ri boko alampami untu satunggu-tungguna. 
Kalumengi rapang ruku tenaya matu- 
matunna: rapang bulere ase nikere battu ri 
batanna. 

25|nai akkulle ansassali anjo apa anyata 
kammaya, yareka anggeakki kamma tojenna 
kana-kanangku?" 

2 5 l Appialimi Bildad angkana, "Anjo 

Allataala sanna makoasana; sikontu 
taua musti malla ngasengi ri dallekanNa; 
lami angkatutui kasiamakkanga lalang ri 
kakaraenganNa ri suruga. 

2 (25:1) 

3 Maka akkullei nirekeng jaina malaeka 


allayaniai? Maka nia tampa tanisingaria ri 
singaraNa? 

“Maka akkullei rupataua tangkasa ri 
pacciniNa Allataala? Maka akkullei tino ri 
matanNa? 

> Untu Allataala, balalo bulanga tena todong 
nasingara, na bintoenga Nakana tongi 
kallangngang. 

6 Labiangampa rupataua, lapung gallang- 
gallang, lapung kaluara! Tena tojeng 
anggaranna ri pacciniNa Allataala." 

2 6 1 Mingka appialimi Ayub angkana, 

"Tamaka caradenu assare pannulung ri 
nakke tau lammaya siagang posoa! 

2(26:1) 

3 Tamaka bajina anjo pappakaingaka siagang 
pangngajaranga nupassareang mae ri nakke, 
anne tau dongoka! 

“Inaika natuju anjo bicarannu? Inai assareko 
pitunju untu abicara kamma anjo?" 

3 Appialimi Bildad angkana, "Annekkereki 
sikamma tau niaka lalang ri linona tau matea; 
jeneka siagang bonena tagegosoki. 

6 Ri dallekanNa Allataala, tassungkei linona 
tau matea, tena tattongko sagenna Nacini. 

7 Nakarangi Allataala langika irateanna 
tamparang lompoa, nampa nagentung 
buttaya ri alla tenaya bonena. 

8 Napierangngi rammanga siagang jene 
allumpa-lumpaya, mingka tena nakekke 
rammanga lanri battalana. 

9 Nacokkoi rupanna bulanga ri bokona 
rammang lebaka Nakarang. 

10 Nagambaraki bodonga ri tompona 
tamparanga untu ansalaki singaraka siagang 
sassanga. 

11pynna anggagara kamma sara gunturu, 
annekkereki sikamma benteng pattumpana 
langika. 

12 Napadundui tamparang lompoa lanri 
koasaNa siagang Naballassi Rahab lanri 
kaporeanNa. 

13 Nappasa antuiki langika sagenna singara 
sikali: limanNa ambunoi naga eroka lari. 

14 Mingka yangasenna anjo kammaya poro 
pammateiji ri kakoasanNa poro pabicinaji 
battua mae ri tolinta. Tamaka sikedena 
pammahanta ri passala kahebakkanna 
koasaNa Allataala!" 

2 7 1 Napannarrusumi bicaranna Ayub, 

angkana, "Lanri arenNa Allataala 
mattallasaka, assarea kaadelang mae ri 
nakke, 

2(27:1) 

3 assumpa kukana: Lalang Nasareku ija 
nappasa Allataala, lalang niana ija nyawa 
lalang ri kalengku, 

4tena nalabicara balle-balle muncengku, 
tena nalannipu lilaku. 

“Jari taeroka ampaui angkana annabako: 


sagengku pole mate lattahanga angkana tena 
kuramasa. 

6 Tuli annagalakka mae ri kamannurukingku, 
siagang tuli tangkasana ati mailalangku. 

7Dasi-dasi nanihukkung musungku 
sangkamma tau doraka, na niballassi 
balingku sangkamma tau kodi sipa. 

8 Maka nia panrannuama tau kumbalaka ri 
wattunna Natuntu Allataala nyawana? 

9 Maka laNapilangngeri Allataala karruna 
punna nitujui ri kasukkarrang? 

10 Mustina nakkuki ri kassannangang battua 
ri Allataala, siagang tena mangnganna appala 
doang mae ri la. 

11 | akuajari ngasengko ri passala 
kalompoang koasaNa Allataala, kupauangko 
rancanaNa Kaminang Koasaya. 

12 Mingka, kalennu ngasemmi leba anciniki. 
Jari, angngapa nussare pappakainga tenaya 
anggaranna?" 

13 Nakanamo Zofar, "Kammaminne bateNa 
Allataala Kaminang Koasaya anghukkungi tau 
tenaya naadele siagang tau dorakaya. 

14 Punna jai anana, lamatei kenanga lalang 
bundu siagang ana cucunna lakakurangangi 
lalang tallasana. 

13 Bijanna niaka ija, matei lanri garring, 
siagang tena nikarruki ri janda-jandana. 

16 Akkullei attambung-tambung perana 
siagang assusung-susung pakeanna, 

17 mingka yangasemna anjo peraka siagang 
pakeanga lajari napatangi tau lambusu 
pamaika. 

18 Ballana tau jadalaka jappoki sanrapang 
balla bolang-bolang, poro paballa-ballakang 
sinampekang, sangkamma balla-balla pajaga. 

19 Naparabai kalenna sangkamma tau 
kalumanynyang, mingka takkulleai napamole- 
molei, ri wattu ambangunna ri tinrona, 
lanynya ngasemmi kakalumanynyanganna. 

20Battumi bala lompoa antujui sanrapang 
jene aba tiring battua. Anging puttusu 
ri wattunna bangngi anribakangi siagang 
anreresangi alampa. 

21 Anging battu raya angngangkaki, siagang 
ambarrasaki battu ri ballana. 

22 Nilissarami tanikamaseangnga, na 
tarpassa lari aboya palalangngang. 

23 Attempa limai taua ri wattunna tuguru: 
kemae-kemaei nihina." 

2 9 1"Nja pangngekeang kemae nibuntulu 
peraka, nia tampa kemae nipicinongi 
bulaenga. 

2Bassia nikekei battu ri buttaya: battu ri 
batua nipassolong tambagaya. 

3 Nitarrusuki sassang pakkaka, tampa 
kaminang lantanga nisalidiki. Anjoreng, 
lalang ri sassanga, aboya taua batu-batuang. 

4Bellai, ri tampa tenaya tau ammantang, 
tampa tenaya naleba nionjo siagang nilaloi, 

tagentungi taua ri otere anjama lalang ri 


kalibong nikeke, sannaka sinona. 

> Buttaya appaumba kanre mae ri rupataua, 
mingka rawanganna tommi anjo buttaya, 
yangasenna nibulingkara sagenna tassimbung 
buttaya. 

6 Batu niaka lalang butta akkimbolongi batu 
paramata gau siagang limbubuna nia bulaeng 
tinona. 

7Jangang-jangang balangkoaka 
tanaassengal oloanga mange anjoreng, 
siagang tarruka talebakapi anriba rateanna. 

8Talebakapi singaya siagang olo-olo sekke 
maraengannaya allalo ri agang sino mangea 
anjoreng. 

9 Angngekei taua batu sagenna lantang 
manna pole antekammaya terasana, 
nabongkaraki monconga sagenna akana. 

10Ri wattunna appare oloang annarrusu ri 
moncong batua, nagappai paramata sannaka 
tinggina anggaranna. 

11 Sagenna ri sikamma kabattuanna 
binangaya angngeke, nampa nagappa apa 
taccokkoa. 

12 Mingka kemae kacaradekanga akkulle 
niboya? Kemaeki akkulle appilajara sollanna 
nikkulle pahang? 

13 kacaradekanga tenai ri tangnga- 
tangngana rupataua: tena angngassengi 
antekamma lompona anggarang sitoj ennaya. 

M4 Nakana daparana tamparanga siagang 


tamparang lompoa angkanaya tenai 
kacaradekanga ri kenanga. 

15 Kacaradekanga takkulleai nipassambe 
siagang bulaeng tino, yareka takkulleai niballi 
siagang pera. 

16 Bulaeng siagang paramata kaminang 
kajalaka takkulleai napasangkammai 
anggaranna. 

17 Bulaenga siagang kaca alusu takkulleai 
sangkamma anggaranna, takkulleai nibayara 
siagang paramata bulaeng toa. 

18 Bella tinggina anggaranna kacaradekanga 
na giwang, intang, siagang mutiara. 

19Batu paramata siagang bulaeng tino, 
kurangi anggaranna ri akkala bajika. 

20 kemae kabattuanna kacaradekanga? 
Kemaeki akkulle anggappa pammahang? 

21Tena apa-apa attallasa leba anciniki, 
balalo jangang-jangang ri allaka tena todong 
naciniki. 

22 Manna kamateanga siagang kapanrakanga 
angkana todong, poro kabaraji bawang 
nalangngere kenanga. 

23 Allataalaji bawang angngassengi tampana 
kacaradekanga, laji bawang angngassengi 
oloanga mange anjoreng, 

24 saba la naciniki cappa-cappana linoa; 
yangasenna niaka rawanganna langika 
Najannangngi. 

25 Ri wattunna Nasare kagassingang 


anginga, siagang Napattantu pabaeng- 
baenna tamparanga: 

29ri wattunna Napattantu tampana bosia 
turung, siagang oloang naoloa kilaka siagang 
gunturuka: 

27 iaminjo wattua naNacini kacaradekanga, 
Nauji anggaranna, nampa Nasare 
pangngellaiNa. 

28 Nakana Allataala ri rupataua, Punna ero 
nugappa kacaradekanga, musti nupakalompoi 
Allataala. Punna erokko ammahang, musti 
nupakabellai kajadallanga. " 

2 9 1 Napannarrusumi kana-kananna Ayub, 

nakana, 

2 “Dasi-dasi nakkulle kamma ammotere riolo 
tallasakku, ri wattungku Najagai Allataala. 

3Tuli Nasarea pannulung, Nasingaria ri 
wattungku ajappa lalang ri sassang. 

4]aminjo allo-allo kasalewangangku, ri 
wattunna areppese Allataala anj agai ballakku. 

> Anjo wattua, Narurungang ija Kaminang 
Koasaya, na nia ngaseng ana-anakku ri 
tammuliliku. 

6Jai sikali dadi wassele olo-olo piaraku. 

Jai minynya wasselena poko-poko zaitunku, 
manna nanjoreng ri butta jaia batunna 
nilamung. 

7 Punna sipammempoang sikamma 
tutoa-toana kotaya, niaka ammempo ri 
tangnga-tangngana kenanga, 

Sabiring ngasengi ana-ana rungkaya, 
akkaro-karo punna nacinikka kenanga. 
Kammayatompa sikamma tau toa-toaya 
ammenteng mangngada; untu ambari 
sallanga. 

9 Balalo sikamma tumalompoa ammari 
abicara. 

10 siagang tunikangalikanga pole tabicarayai. 

11 Manna inai angngaliki mae ri nakke; inai 
ancinika, napuji jasaku. 

12 Saba kutulungi tu kasi-asi appalaka 
bantuang: kubantui ana kukang tenaya 
antallassi. 

13 Nipujia ri tau sannaka lompona 
kasusaanna, kutulungi sikamma jandaya 
sagenna amang nasaring kenanga. 

14 | ambusuki gaukku, tena callangku: 
kupaentengi kaadelanga situlina. 

15 Mae ri tau butaya, inakke ajari rapang 
matanna, mae ri tau pesoka, inakke ajari 
rapang bangkenna. 

19 Mae ri tu kasi-asia inakke ajari rapang 
mangge: mae ri tubattu-battua, inakke 
angngalleangangi. 

17 Mingka kutepoki koasana tau pallaka, na 
kupasalama tau eroka napajari korobanna. 

18 Minasangku erokka angkasiaki labu 
umurukku, na kumate siagang sannang ri 
balla kalengku. 

19 Sanrapanga poko kayu copponga timbona, 


gannaki ri jene akana, nibasai ri saliu tangke 
cadina. 

20 Kutuli nipuji ri sikontu taua, tena lebaka 
kurang kagassingangku. 

21 Amereki taua punna kupakainga: 
napilangngeri baji sikamma kana- kanangku. 

22 Pungku leba abicara, tenamo parallu 
antambai, ammallasaki kana-kanangku 
rapang attina jene bosia. 

23 Sikontu taua rannu ngaseng antarimai 
kana-kanangku, rapang pamarri antarimai 
bosia ri wattu bara. 

24Tamuria ri kenanga ri wattunna tappu 
minasa kenanga; rupa mateneku antambai 
sumangana kenanga. 

23| nakke annagala pimpinang, siagang 
angngalle kaputusang. Kupimping kenanga 
rapang karaeng ri tangngana pasukanna, na 
kusaleori kenanga lalang sinana." 

30 1 "Mingka anne kamma nicau-cauma 
ri tau labi rungkaya. Riolo manggena 

kenanga sanna kucini irawana untu anjagai 

gimbalakku siagang kongkong pakalawaki. 

2 Tena matu-matunna kenanga mae ri nakke 
lanri tenamo kagassinganna. 

3 Cipuruki kenanga siagang sanna parisina, 
sagenna aka kayu kalotoro nakanre ri parang 
sinoa. 

4 Ammibuki kenanga rompo ri parang lompoa 
nampa nakanre lekona siagang akana. 

> Nibongkai kenanga siagang panggagara 
sanrapang tau angngondanga palukka. 

6 Ri kalibong batuai kenanga ammantang: 
kalibong sarinna monconga ajari ballana 
kenanga. 

7 Appiraung tojeng kenanga rapang olo-olo ri 
romang, agompo-gompo rawanganna rompo 
katinting ri romang. 

8Tena arenna kenanga siagang tena 
anggaranna, tau nibongkayamo battu ri 
parasanganna. 

9 Anne kamma battumi kenanga siagang 
nakakkalima: inakke anne, ajarima 
tunikakkalinna kenanga. 

10 Nacini hinama siagang kodima kenanga, 
balalo napirui kenanga rupangku. 

ll anri Napajarima Allataala tau lamma 
siagang tena kulleku, napabettese ngasemmi 
jallona kenanga. 

12 Nabakkaima anjo garombolanga battu 
ri dallekang, leba narancanami kenanga 
katugurangku. 

13 Napolongi kenanga oloangku untu 
ampanrakia, manna sitau tania anrompai 
kenanga ri wattungku nabakkai. 

14 Sanrapang aba kenanga nalappoi tembo 
pattahangangku:, assama-samai kenanga 
battu anjallakkangi tubuku. 

13 Nikalimbukima ri bala lompo; rapang 
anging mammiri, allalomi anggaranna 

kalengku, rapang rammang allalo, tappelami 


mateneku. 

16 kKamma-kamma anne abirimma mate: 
tena karingangngang mae ri parisikku. 

17 Ri wattu bangngi tilu ngaseng buku- 
bukungku; tenammarina annodo parisina. 

18 Naaccekanga Allataala ri kallong bajungku 
sagenna tadoleng pakeangku ri kalengku. 

19 Nipatappasakka antama ri peoka, ajari 
sanrapang mama loro! 

20 Akkioka ri Katte, o, Allataala, na tena 
Kipialia: punna appala doanga, tena 
Kiparhatikangi. 

21 PallakKi mae ri nakke, Kijallakkanga 
siagang sikontu kagassinganTa. 

22 Kilappassanga niribakang ri anging; 
Kipataronang-ronanga lalang ri anging 
lompoa. 

23 Kuassengi, angkana Kieranga mange 
ri lino kamateanga, tampana nipassere 
sikamma apa attallasaka. 

24 Angngapa Kibakkai tau cilakaya, 
tamakkullea agau apa-apa, pantaranganna 
appalaka pangngamaseang? 

25 Sai sipangngarrukanga siagang tau 
susaya, siagang kukamaseangi tau 
kakuranganga? 

29 Kuminasai matenea siagang singaraka, 
mingka kasukkarrang siagang kasassangang 
battu. 

27 Nikekkema Ti susa siagang salibanra; pila 


mae allo pila Jai parisikku. 

28 Pitilampa-lampaima lalang ri sassang, 
tenaya singara, ammenteng ri dallekanna tau 
jaia appala tulung. 

29 Sina sarangku, jai kodongku, rapang 
karruna serigala siagang jangang-jangang 
unta. 

30 Ajari lelemmi bukkulengku: rapang 
nitunumi kalengku ri rammusu. 

31 Riolo kulangngereki musi rannua, anne 
kamma poro karru na piraung mami." 

3 1 1" | ebama assumpa siagang janji 
talaniakkami cinnaku anciniki tau 
loloa. 

2 Apa kutadeng Nagaukang Allataala mae ri 
katte? Antekamma Nabalasa panggaukanna 
rupataua? 

3 Cilaka siagang susa manassa Napabattu 
mae ri tau agau Jjadalaka! 

4Mattantu Naassengi Allataala sikontu 
panggaukangku, Nacini ngasengi sikamma 
dakkaku. 

3 Assumpa, angkana tenalebaka inakke agau 
jekkong: tenalebaka tonga annipu tau. 

6|appassamma Natimbang Allataala irate 
ri timbangang annabaya, na laNaasseng 
angkana tena nakusala. 

'Ebara angkana ammengkama battu ri 
oloang tojenga, yareka nibesomi pamaikku 

maeri apa ramasaka, punna ramasa limangku 


lanri dosa, 

8|ampassammi taua angkanrei apa 
kulamunga, siagang ancuru ngaseng sikontu 
wassele lamung-lamungku. 

9 Ebara lebaka cinna mae ri turiballana 
siampi ballakku, siagang kutoa cokko-cokko 
battu ri bokona pakkebu, 

10 Jappassammi tau maraeng napappalluang 
turiballakku, lappassammi ri katinroanna 
burane maraeng attinro. 

l1 Punna memang kugaukang anjo dosa 
rantasa kammaya, siratanga anggappa 
hukkungang. 

12 Anjo dosaya ammanraki kamma pepe, 
sikontu apa kupatanga labusu ngaseng 
nakanre. 

13Ri wattuna akkunrareng atangku lanri 
kupassala-salang hana, kupilangngeri 
kunrarenna, na kubajiki gaukku mae ri ia. 

14 Punna tena, antekamma bateku musti 
andallekang ri Allataalaku? Apa pialingku 
punna battu sallang angngadelia? 

15 Sai Allataala ampajaria, na la todong 
ampajari sikamma anjo atangku? 

16 Tenalebakai takutulunga tau kamase- 
masea, yareka kubalang parekang janda 
tappu minasaya ri tallasana. 

1/Tenalebakai kubalang parekang ana 
kukanga cipuru, nampa inakke ganna ri 
kanre. 

18 Battu ri cadina kuparakai kenanga; 


kupimpingi kenanga lalang tallasakku. 

19 Punna kucini tau kakuranganga, taliwa 
kasi-asi untu ammalli pakeang, 

20 kukammuki siagang kaeng kalimbu battu 
ri bulu gimbalakku, kulanapuji silambusuna 
pamaina. 

21 Ebara angkana lebaka anjallakkangi ana 
kukanga, lanri tappakku angkana lammeta ri 
parkaraku, 

22|appassammi tepo rua-rua limangku 
sagenna tassala battu ri paling-palingku. 

23 Tena kulagau kammanjo, saba 
hukkunganNa Allataala sanna Napakamallana 
pamaikku. 

24 Talebakai kurannuang barang-barangku, 

25yareka kupattampoang 
kakalumanynyangangku. 

26 Talebakai kusomba allo singaraka siorona 
yareka bulang gagaya cayana. 

27 Talebakai nialle pamaikku ri ia, yareka 
kubau limangku untu ampakalompoi. 

28 Dosa kammaya anjo siratangi anggappa 
hukkungang mate; lanri nasassali Allataala 
Kaminang Koasaya. 

29 Talebaka rannu lanri parisina musungku, 
yareka lompo pamaikku lanri anggappana 
bala. 

30 Tena kuppala doang sollanna mate 
musungku; talebaka anggaukangi dosa 
kammaya anjo. 

31 Tau anjamaya ri nakke naassengi, angkana 


inai-nai kutoana ri ballakku. 

32 Tassungkei ballakku mae ri tau 
kabangngianga, talebakai kulappassang 
kenanga abangngi ri aganga. 

33 Tau maraenga nacokkoi dosana, mingka 
inakke tena kuleba appakamma anjo 
kenanga. 

34Tena kumalla ri panggappana tau 
jaia, siagang tena kujampangi kana-kana 
anghinana taua. Tenalebaka ammantang ri 
balla yareka amereki bawang, lanri mallakku 
bawang nihina. 

35 Tenaka tau ero ampilangngeri kana- 
kanangku? Assumpa angkana annaba 
ngasengi anjo kupaua. Dasi-dasi Napialia 
Kaminang Koasaya. Ebara angkana tuduhanna 
musua mae ri nakke nitulisi ngasengi sagenna 
kucini, 

36 lalompoi pamaikku nakupanai ri salangga, 
na kupadakki ri ulungku ajari songko 
kalompoang. 

37 | akupauangi Allataala sikontu apa 
kugaukanga: lalompoi pamaikku siagang 
laccongai ulungku andallekang ri la. 

38 Ebara angkana tampa kulukka butta 
kupajekoa, na kurampasa battu ri sitojennaya 
pata, 

39 ebara angkana labusuki wasselena 
kukanre, na kubalang parekang cipuru 
pamarri allamungali, 

40 lappassammi teai ase siagang gandung 


attimbo ri koko, passangalinna rompo 

katinting siagang rea." Sikammaminjo 

kana-kananna Ayub. 

3 2 l anri tappa duduna Ayub ri annabana 
kalenna, tenamo nappiali pole anjo 

tallua aganna. 

2 Mingka anjoreng nia sitau niareng Elihu, 
anana Barakheel, turungang Bus battu 
ri golongang Ram. Tanakulleai natahang 
larrona, lanri Ayub nasalakangi Allataala 
nampa napattojeng kalenna. 

3 Larro tongi mae ri anjo tallua aganna Ayub, 
lanri tenana nakkulle nageakki kana-kananna 
Ayub, manna pole nasalakanja kenanga anjo 
Ayub. 

4 Anjo Elihu, iami kaminang lolo ri kenanga, 
lanri kammana attayammi sagenna leba 
ngaseng taua abicara. 

> Nacininamo angkana takkulleami appiali 
anjo tau tallua, larromi, 

ena nakana, "Inakke rungka ija, ikatte 
ngaseng toa maki, lanri kammana 
anjo, mallaka na kuranggasela ampaui 
panggappaku. 

7 Kupikkiriki, ikatteji musti abicara, ia labi 
toaya musti ambagei kacaradekanna. 

8Mingka assarea kacaradekang mae ri 
rupataua, RohNa bawang Allataala Kaminang 
Koasaya. 

9 Najari carade taua, teai lanri toana 


umuruna; na napahang taua annabaya, teai 
lanri tinggina umuruna. 

10] anri kammana anjo, kipilangngeri 
sai kanangku, kilappassanga ampaui 
panggappaku. 

11 Sabarakka ampilangngeri ngasengki ri 
wattunta abicara, na kuattayang ri wattunta 
aboya kana-kana carade. 

12 Kuparhatikang bajiki: kulangngereki tena 
kikullei. Takkulleai kipanyata kasalang niaka 
lalang ri kana-kananna Ayub. 

13 Antekamma bateta langkana ngaseng 
angkana kigappami kacaradekanga? Lanri 
tarpassa nibeta ngaseng maki, akkullea 
ampiali Ayub, Allataala bawang. 

14|katte napabicarai Ayub, teai inakke, 
mingka tena kulappiali kamma ikatte 
ngaseng. 

150, Ayub, lingui kenanga, takkulleai 
kenanga appiali; tena akkulle napau kenanga. 
16 Ammenteng mami kenanga, takkulleami 
abicara. Maka musti attayanga manna 

namerekimo kenanga? 

17 Tena, kamma-kamma anne lappialia: 
lakupasuluki panggappaku. 

18 Tenamo kusabara attayang. Tenamo 
nakkulle kutahang bicarangku. 

19 Punna amereki bawanja, lareppeka 
kusaring, sanrapang pammoneang rassia 
siagang anggoro. 

20 Musti abicara, sollanna sannang 


pamaikku; musti appaua na kuappiali. 

21 Tena lakualleangang lalang ri anne 
pageakkanga siagang tena manna sitau 
lakupuji-puji. 

22 Manna appalecea, tena todong 
nakuassengi, na ebara angkana kuassengi 
kugaukang anjo kammaya, laNahukkung 
silalonna Allataala." 

3 3 1 "kamma-kamma anne Ayub, 

pilangngeri bajiki anne kana-kana 
eroka kupabattu. 

2 Sadiama ero abicara. 

3 Labicara silambusuna pamaikku; kana 
sitojenna lakupau. 

4RohNa Allataala ampajaria siagang assarea 
tallasa. 

“Jari, punna akkullei pialia sinampe. Pasadia 
memammi pappialinnu. 

6 Mae ri Allataala, ikau siagang inakke tena 
sisalata battu ri butta pi ngaseng jaki nipajari. 

'Jari, tea mako mallaki ri nakke; tena ri 
atingku ero ambetako. 

8 Lebami kulangngere apa nupaua, siagang 
kupahammi apa nupakkanaya. 

9 Nukana, Tangkasakka, tena kasalang 
kugaukang. Tena callangku siagang tena kodi 
gaukku. 

10 Mingka aboya-boyai alasang Allataala 
ambalianga, siagang Napasangkamma musu. 


` Ayub 33.111 23 17 
ll Narantei bangkengku: siagang 


Najannangngi gio- giokku. 

12 He Ayub, sala sikali antu panggappanu! 
Saba lompoangangi Allataala na rupataua. 

13 Angngapa nanusalakang Allataala 
angkanaya taNajampangiai kunrarenna 
rupataua? 

14 Arupa-rupai bateNa Allataala abicara, 
mingka manna sitau tania amparhatikangi 
kana-kananNa. 

13 Kamanna nyamang tinrona taua ri wattu 
bangngia, Abicarai Allataala lalang sona 
siagang paccini. 

16 Nasuroi Allataala taua mappilangngeri: 
Napatabangkai taua siagang pappasaile. 

17 PattujunNa, sollanna ammari taua agau 
dosa na napammari kenanga nikanaya borro. 

18 TaNapabiangngai kenanga ancuru: Najagai 
kenanga battu ri kamateang. 

19 Napasailei Allataala taua nappabattu 
garring sagenna parisi sibatu kalenna. 

20 Anjo lapung tau garring tena pattujunna 
angnganre, manna kanre kaminang nyamang 
kodi ngaseng. 

21 Ajari roso tena pamangeanna tubuna, 
buku-bukunna kacinikang ngaseng. 

22 | abirimmi ammotere ri anja areppesemi 
lino kamateanga ri kalenna. 

23 Nakulle kapang kalaserenna sisabua 
malaekaNa Allataala ampakaingakai rupataua 
ri tugasana, labattu antulungi. 

“4Tuguru panghgamaseammi anjo 


malaekaka, nalanakana, Kilappassangi, 
takkulleai naung ri linona tau matea. Apanne 
doe pappasuluna, sollanna bebasa ammotere. 

25 | ajari sanna kassana kalenna akkamale 
kamma tau rungka. 

29 Punna appala doangi, lanikamaseangi ri 
Allataala, na lamammujimo mae ri Allataala 
siagang rannu pamai siagang lanipoterammi 
ajari baji tallasana ri Allataala. 

27Na lanakanamo ri dallekanna tau jaia, 
Lompoi dosaku, lanri jadalaka kukana baji, 
mingka tena Nahukkunga Allataala. 

28 Natahamma Allataala sollanna tena 
kumange ri linona tau matea, sagengku nia 
ija attallasa kamma-kamma anne. 

29 Amole-molemi Nagaukang Allataala 
yangasenna anne kammaya, 

30 sollanna akkulle Napasalama rupataua 
siagang Nasare matene lalang tallasana. 

31 Jj ari pilangngeri Ayub, tannangi tolinnu 
amerekiko, kamma-kamma anne inakke 
abicara. 

3? Mingka punna nia ero nupau, abicara 
mako: na punna manassa annabako, inakke 
rella mangaku. 

33 Mingka punna tena, amerekiko siagang 
pilangngeria, erokka ampangngajarrangi 
kacaradekanga mae ri kau." 

34 l"Sai carade ngasengko siagang bajiki 

akkalanu? Jari pilangngeri ngasemmi 
anne kana-kanangku. 

2(34:1) 

3 Nakana taua, nyamangi kanrea punna 
nikanrei, nakana-kana caradeka punna 
nipilangngeri. 

4 Anne passalaka musti niparessai nampa 
assama-samaki ampahangi. 

> Nakana Ayub, Tena sala ri nakke, mingka 
tena Naero Allataala assarea kaadelang. 

6 Napakkanaia aballe-balle, lanri kukanana 
tena kudoraka. Kamma-kamma anne loko 
lompoa, manna tena kusala. 

7 Lebakko accini tau kammaya anne Ayub? 
Nacalla amole- molei Allataala. 

8 Nangai aganga siagang tau dorakaya 
siagang sileporang tau kodi gauka. 

9 Nakana, tena matu-matunna punna usaha 
taua anggaukangi eroNa Allataala. 

10 He sikamma tau caradeka, pilangngeri sai! 
Maka lakkullei Allataala Kaminang Koasaya 
anggaukangi kasalanga? 

11 Nahukkungi taua situru panggaukanna, 
Nagauki taua situru gauna. 

12 TaNagaukangngai Allataala Kaminang 
Koasaya nikanaya kajadallang, sikontu taua 
Nasare ngaseng kaadelang. 

13Battu kemae Allataala Nagappa 
kakoasanNa? Inai ampappirannuangi linoa 
mae ri la? 

14 Ebara angkana Naallei Allataala nyawana 


rupataua, siagang Naalle ammotere nappasa 
tallasana, 

15 mate ngasemmi sikontu apa anyawaya, 
najari limbubumo taua ammotere kamma ri 
assalana. 

16] ari, punna caradekko, parhatikangi, 
tannangi tolinnu na nupilangngeri. 

17 Apaka nusalakangi anjo Allataala adeleka 
siagang porea? Maka nukapangi Nakabirisi 
Allataala kaadelanga? 

18 Nahukkungi Allataala karaenga siagang 
pamarentaya punna Jjadala siagang doraka 
kenanga. 

19 Tena Nangngalle mae ri sikamma 
karaenga, yareka Naparioloangngang tau 
kalumanynyanga na tu kasi-asia. Lanri 
yangasenna para bate pareNaji. 

20Ri tangngana bangngia, tiring mate 
silalonna kenanga. Nahukkungi Allataala 
pamarentaya, na ancurumo kenanga; 
gampang sikali bateNa ambunoi kenanga tu 
barania. 

21 Najannangngi tallasana rupataua, Naciniki 
sikontu dakkana. 

22 Tena nikana sassang, manna pole 
antekamma pakkana, akkulle ancokkoi tau 
dorakaya. 

23 Taparalluai Napattantu Allataala wattunna, 
battu rupataua untu Naadeli. 

?4 Tena naparallu Nasalidiki siagang 


Naparessa, na Napanaung tukoasaya nampa 
Naangka sambenna. 

23 Saba, leba Naassemmi apa nagaukanga 
kenanga; na Nagulung siagang Naancuru 
kenanga ri wattu bangngia. 

26 Natempa karangi kenanga lanri dosana, ri 
dallekannai tau jaia Nahukkung. 

27Saba, tamannurukiai kenanga ri eroNa na 
tanajampangia sikontu parentaNa. 

28 Kenanga passabakkang nakkunrareng tu 
kasi-asia, karruna kenanga nilangngereki ri 
Allataala. 

29 Punna tappu amerekiji bawang Allataala, 
manna sitau tabarani ancallai. Punna Nacokko 
rupanNa, manna sitau takkulle ambuntuluki. 

30 Na tanakulleamo bansa-bansaya untu 
antahangi makoasa anjallakangi tau jadalaka. 

310, Ayub, apaka lebami numangakui 
dosanu mae ri Allataala? Leba mako ajanji 
talanugaukangnga pole dosaya? 

32 | ebakami nupala sollanna nipicinikiangko 
salanu? Leba mako assumpa angkana 
lanupamarimi anjo panggaukang kammaya? 

33 Maka lakkullei Naturuki Allataala 
pappalanu, punna tena nanusitujui 
panggaukanNa Allataala? Kamma-kamma 
anne ikau musti angngalle kaputusang, teai 
inakke. Paumi apa panggappanu! 

34 Sikontu tau caradeka mattantu 


lanasitujui, tau carade ampilangngeriai 
kanangku lanakana 

33 angkana abicara tenai pikkiranna anjo 
Ayub, siagang angkana tena anggaranna anjo 
kana-kananna. 

36 Punna nipilajari bajiki anjo kana-kananna 
Ayub, lanyatami angkana sangkammai bicara 
tau Jadala bicaranna. 

37 Anjo kasalanna natambai pole sirupa 
dosa, angngewai mae ri Allataala, siagang 
nahinai ri dallekanta ngaseng." 

3 5 1"0, Ayub, sala pahangko punna 
nukapang angkana tena nusala ri 
pacciniNa Allataala. 

2(35:1) 

3 Sala pahangko punna akkutanangko, 
angkana apa pangaru dosanu mae ri la: 
siagang passawallang apa lanugappa punna 
tena nugau dosa. 

41nakke lampialiko siagang anjo agang- 
agannu. 

3 Ciniki langika siagang parhatikangi 
antekamma tinggina rammanga. 

6 Punna tena nudoraka, tena Nalarugi 
Allataala. Punna jai salanu, tena 
Nalanipangarui. 

7Lanri agau bajinu, tena nanubantui 
Allataala. Tojeng, tena apa-apa Naparalluang 
battu ri kau. 

8 Parannuji bawang tau nipakarugi ri 


dosa-dosanu. latommi upa lanri kabajikannu. 

9 Tau nijallakkanga, akkunrareng: 
ammarrangi kenanga appala tulung. 

10 Mingka teai mae ri Allataala, Mappajarina 
napappalakki, assareai panrannuang ri wattu 
susana kenanga, 

11 sjagang assareai akkala baji rupataua 
labiangngang na jangang-jangang siagang 
olo-olo ri lino. 

12 Akkioki anjo tau nijallakkanga, mingka 
amereki Allataala lanri jadalana siagang 
borrona kenanga. 

13 Sja-siaji kenanga akkiok-kio tojeng: 
Tanicinikai siagang tanipilangngeriai kenanga 
ri Kaminang Koasaya. 

140, Ayub, labiangampa punna ikau nukana 
angkanaya tena nanuciniki, angkanaya niami 
parkaranu ri dallekanNa na sannamo batena 
nutayang! 

13 Nukapangi angkana tena Nahukkungi 
Allataala taua siagang tena Naparhatikangi 
gau salaya. 

16 Sja-siaji nupannarrusu bicarannu: 
Singarami angkana tena nupahangi apa 
nupaua." 

3 G 1 “Pilangngerimi pole sinampe, siagang 
sabarakko, nia ija lakupau lanri 
Allataala. 
2(36:1) 

3Jai pangngasengangku; lakupamatu-matui 
anjo untu ampanyatai angkanaya adeleki 
Mappajariku. 

4Tena kana-kanangku takontutojeng; niaki 
tau carade tojenga ri dallekannu. 

> Anjo Allataala tamaka poreNa! Sikontuna 
Napahang ngasengi. Tena manna sitau Nacini 
hina. 

Tau dorakaya tena Nalappassangi sallo 
attallasa, Nasarei kaadelang tau parisika. 

'Naparhatikangi tau lambusuka, Napajari 
koasai kenanga sangkamma karaeng, 
sagenna nipakalabiri kenanga satunggu- 
tungguna. 

8 Mingka punna nirante bassi taua, sessai 
lanri panggaukanna tonji, 

9 jari laNapanyatai Allataala sikamma dosana 
siagang kaborroanna kenanga. 

10 Nasuroi kenanga ampilangngeri 
pappasaileNa siagang nabokoi kajadallanna 
kenanga. 

11pynna mannuruki siagang anynyomba 
kenanga ri Allataala, laamangi siagang 
lakalabiangi kenanga lalang tallasana 
sagenna ammoterang. 

12 Mingka punna tamappilangngeria 
kenanga, lamatei kenanga lalang 
kadongokanna. 

13 Tau tenaya naleba nia Batarana, lammoliki 
larro; manna nihukkung ri Batara, taerokai 
kenanga appala bantuang. 

14 Mate posoi kenanga ri wattu rungkana, 


lanri sangnging hinai lalang tallasana. 

l5 Naajaraki Allataala rupataua siagang 
kaparisang, Napakei kasusaanga untu 
ampasailei taua. 

16 Napakabebasa mako Allataala battu 
ri kasukkarang, sagenna akkulle nukasia 
kasannangnganga, siagang rassi mejang 
pangnganreannu siagang kanre. 

17 Mingka kamma-kamma anne anggappa 
mako hukkungang situru kajadallannu. 

18Tutuko, teako erokki nitipu ri doe 
pammuccu, teako ero nipalingu lanri 
kakalumanynyangngang. 

19 Sja-sia jako akkio appala bantuang, tena 
bua-buana sikontu pabukuannu siagang 
kagassingannu. 

20Teako nakkuki ri bangngi sassanga, wattu 
cappuna siagang lanynyana sikontu bansaya. 

21 Tutuko, teako alampa mangel ri 
kadorakanga. Nisessako lanri eronu nikellai 
ambokoi kajadallanga. 

22 Urangi, angkana anjo Allataala tamaka 
lompona koasaNa. Maka nia guru naagang 
sangkamma hebaNa? 

23|nai akkulle ampattantui oloanNa yareka 
barani ampakkanai sala panggaukanNa? 

24|a tuli nipuji lanri bate pareNa, na ikau 
pole siratang tongi nupakalompo. 

25 Sikontu tauā Naciniki panggaukanNa: 


mingka tena manna sitau akkulle ampahang 
toj eng-toj engi. 

26 Tamaka malabiriNa Allataala, takkulleai 
niselangngi yareka nirekeng siapa sallona 
taunNa. 

27 Nabesoki Allataala jeneka battu ri butta 
Napajari rammang nampa Napinra ajari jene 
bosi ammatti. 

28 Napaturungi bosia battu ri rammanga: 
Napasirangi irateanna rupataua. 

23 Tena manna sitau ampahangi giona 
rammanga siagang sara gunturuka ri langi 
pammantanganNa Allataala. 

30 Nasingari sikontu langika siagang kila, 
mingka daparana tamparanga tuli sassang 
pakkana. 

31 kammaminjo bateNa antallassi bansa- 
bansaya na Nasare kanre allabi-labi. 

32 Najakkalaki kilaka siagang limanNa nampa 
Nasuro akkila ri apa laNatujua. 

33 Sara gunturu ajari pannanrai angkana 
labattui anging lompoa, manna olo-olo 
piaraya naasseng tongi angkanaya laniaki 
anging puttusuka. " 

3 7 1 "Anging lompoa ampajari mallaki 
nyawaku, adumba-dumbaki 
barambangku napakamma. 

2Pilangngeri saranNa Allataala, he ikau 
ngaseng:, pilangngeri gunturu assuluka battu 
ri bawaNa. 

3 Nalappassangi kilaNa mallabang lino: 


Nakiringi gunturuNa sagenna cappa-cappa 
linoa. 

4 Nampa, nia kalangngerang saranNa 
ammarrung, sara rammang siagang 
gunturu; na ri allana anjo sara agalatturuka, 
akkila-kilami kilaka ri kere-keremae. 

>Lanri parentaNa Allataala, najarimo apa 
appakalannasaka, iamintu apa-apa tenaya 
nakkulle nipahang ri akkalatta. 

6 Tugurumi bosi eska lanri parentaNa, 
turummi bosi lompoa lanri passuroNa. 

7 Napammari jama-jamanna rupataua, 
sollanna naasseng kenanga angkana la 
anjama. 

8 kammayatompa olo-olo liaraka antamaki 
ri kalibonga siagang kalibong batua, nampa 
alalang lalang ri parumunganna. 

9 Battu timboroki anging puttusuka battu 
waraki dinging sanna dudua. 

10 NappasaNa Allataala ampajari batui 
tompona jene luaraka, Napinrai ajari es batu 
terasaka. 

11 Napierangngi rammanga siagang jene, 
naccaya rammanga nisingari ri kila. 

12 Allayangi rammanga allabang lino, lanri 
parentaNa Allataala nagio ri kere-keremae. 

13 Appaturungi Allataala bosi untu ambasai 
buttaya, yareka untu anghukkungi umma 
rupataua, gassing tongi untu Napappicinikang 

mae ri kenanga, antekamma tuli lompona 


pangngamaseanNa satunggu-tungguna. 

14 Amereki mako sinampe, he Ayub, siagang 
pilangngeri anne, parhatikangi sikamma apa 
appakalannasa gauNa Allataala. 

13 Nuassengkai antekamma bateNa Allataala 
assare parenta sagenna tassioro kilaka battu 
ri rammanga siagang langika? 

16 Maka nuassengi antekamma batena 
allayang rammanga lanri kaporeanNa 
Allataala? 

1/Tena, poro akkullenuji bawang 
akkunrareng napakamma bambang punna 
nituju linoa ri anging battu timboro. 

18 Maka akkulleko sangkamma Allataala 
ampabantangi langika siagang ampajari 
terasaki sangkamma bassi nibajaka yareka 
kacaya? 

19 Ajaraki bedeng ikambe apa musti 
nakana ikambe mae ri Allataala, tena 
akkulle napakasingara ikambe, tena bonena 
pikkiranna ikambe. 

20 Taeroka abicara appala doang mae ri 
Allataala gassingka anggappai passabakkang 
nakupajari cilaka. 

21 Anne kamma cayana langika sanna 
singarana sagenna napakatilu mataya, 
anginga ampakatangkasaki allaka lanri 
mammirina. 

22 Nia caya kamma bulaeng ammumba wara, 
nilannasamo ri kalabiranNa Allataala. 

23Tamaka lompona koasaNa Allataalata, 


takkulleaki anreppesi, tuli lambusuNa siagang 
adeleNa, talebakai Najallakkang rupataua. 

24 | anri kammanami nasiratang nipakalompo 
ri manna pole inai, na taNaJjJampangia tau 
nakanaya kalenna carade. " 

3 9 1 Nampa abicaramo Batara battu lalang 
ri anging lompoa mae ri Ayub, Nakana, 

2 "I naiko antu, nubarani kamma ranggasela 
ri kacaradekangKu lalang ri anjo bicara 
dongonu siagang tenaya bonena? 

3 Kamma-kamma anne dallekamMa 
sangkammako burane, siagang pialimi anne 
sikamma pakkutanangKu. 

“Nia memang makoka ri wattunna Kupajari 
linoa? Punna jai padeng pangngassengannu, 
pauamMa! 

3 | naika ampattantui luarana linoa? Inaika 
angngukkuruki siagang otere? Maka 
nuassengi pappialinna? 

6 Antekamma batena najarre ammenteng 
benteng-benteng pattumpana linoa? Inai 
ampadongkoki batu pundasi tangnga majarre, 

Tri wattu akkelong sikamma bintoeng 
baribasaka siagang akkio rannu sikamma apa 
attallasaka ri suruga? 

8|naika antongkoki pakkebuna untu 
antahangi jene tamparanga, ri wattunna 
assulu jeneka battu lalang ri battanna 
buttaya? 

9 | Nakkemi ampayungi tamparanga siagang 
rammang, anrokoki siagang sassang. 

10|Nakke ampattantui pabaeng-baenna 
tamparanga lompoa siagang antahangi 
jenena siagang pakkebu tajoli. 

11 Kukana ri ia, laminne pabaeng-baenna. 
Teako lalloi! Anrinni musti ammantang 
sikamma bombang lomponu. 

12He, Ayub, maka lebakko manna sikalija 
bawang assuroi battu subu-subua? 

13 | ebakko assuroi alloa antagalaki buttaya 
siagang nabebesang tau Jadalaka battu ri 
tampa paccokkoanna kenanga? 

14 Singarana alloa ampanassai nicinina 
monconga siagang kabunga sanrapang 
sitempele ri butta pi siagang ri juba 
nilappaka. 

1 Talalo singarana alloa mae ri tau tenaya 
Batarana, na natahang kenanga anggaukangi 
katerassanga. 

19 Maka lebakko naung ri kabattuanna 
siagang daparana tamparanga? Lebakko 
ajappa-jappa ri daparana tamparang lompoa? 

17 Niakka tau leba ampicinikiangko pakkebu 
lompoa ri dallekanna lino kamateang sassang 
makkapuka? 

18 Maka akkulleko angkira-kirai luarana 
linoa? Appiali mako punna nuassengi. 

19 Maka nuassengi battu kemae anjo 
singaraka? Siagang kemae sitojenna 
kabattuanna sassanga? 

20 Maka akkulleko ampattantui pabaeng- 


baenna sassanga siagang singaraka? Yareka 
ansuroi kenanga ammotere punna niaki 
battu? 

21Tantu akkulleko, lanri toa mako, siagang 
lanri nia memang mako, ri wattunna nipajari 
linoa! 

22| ebakkako mange angkunjungi gudang- 
gudangKu tampa jene eska siagang jene 
batua, 

23 Kuboli untu wattu kasukkarang, untu wattu 
pabundukang siagang passibuno- bunoang? 

24 Maka nuassengi tampa pammantanganna 
mataalloa? Yareka battu kemae assalana 
anging battu rayaya? 

23| naika ampangngekeangi kaloro bosi 
lompoa siagang assarei oloang gunturuka 
siagang kilaka? 

26 | naika appaturung bosi ri parang lompoa, 
siagang ri tompona butta napammantangia 
rupataua? 

27|naika ansirangi butta kalotoroka siagang 
taronanga sagenna accula ngaseng sikontu 
timbo-timboanga? 

28 Apaka nia mangge tangkana bosia? Inai 
bapana atti-attina jene saliuka? 

29 Apaka nia ammana jene eska? Inai 
allassukangi saliu abatua? 

30] nai ampinrai jeneka ajari batu, siagang 
ampajari kadoroki tompona tamparanga? 

31 Maka akkullei nusikko akkawarrang 


bintoeng Kartikaya? yareka nulagasa 
passikkona bintoeng Belanti? 

32 Maka akkulleko angngului sikamma 
bintoenga ri wattunna, siagang nupattantu 
oloanna bintoeng Bidu lompoa siagang cadia? 

33 Maka nuassengi sikamma hukkunga ri 
langika? siagang akkullei nugaukang ri anne 
linoa? 

34 Akkulleko ampakkiokangi parentaya mae 
ri rammanga, siagang napiturungiko bosi 
lompo? 

33 Sjagang punna nusuro akkila-kila 
kilaka, maka battui kenanga angkana, "Iye 
karaeng!"? 

36 Battu kemae naasseng jangang-jangang 
ibisi angkana ringngapanna nalanai jeneka ri 
Binanga Nil? Inai ampauangi jangang lakia 
angkana labattui bosia? 

37 Inai ganna caradena anrekengi rammanga 
nampa nabulinta sollanna turung bosia, 

38 bosi ampakaterasakai limbubuka najari 
peo siagang buttaya nassidakki- dakkiki? 

39 Akkullekoka ampangngondangangi 
singaya untu kanrena, ampakabassoroki 
battanna ana-anana, 

40 punna alalang kenanga ri kalibonna yareka 
ammantang kenanga ri parumunganna? 

“nai ambantui jangang-jangang kalaa 
cipuruka anribaka ri kere-keremae aboya 
kanre? Siagang inai todong antulungi punna 


Ayub 39.119 9 
ammarrang ana-anana mae ri nakke appala 
kanre? 

39 l Maka nuassengi angkana 

ringngapanna nanilassukang 
bembe monconga ri anronna? Lebakko 
amparhatikangi jonga liaraka allassukangi 
anana? 

2 Nuassengi angkana siapa sallona 
kenanga tianang? Maka akkullei nurekeng 
ringngapanna nalammana? 

3 Nuassengi angkana ringngapanna 
nalanapakalongkong kalenna, nampa 
nalassukang ana-anana? 

4Pila katambangi lompona siagang gassinna 
ana-anana ri parang lompoa, alampai 
kenanga siagang tammoterai mae ri anronna. 

“Inai allappassangi keledai liaraka ri 
romanga? Inai allagasi oterena nampa 
nalappassang alampa mange-mange? 

6 Kusarei parang lompoa ajari ballana, 
siagang parang-parang celaya ajari 
pammantanganna. 

7 Napakabellai kalenna battu ri kota-kota 
suaraka, tena akkulle ampannabai siagang 
ampajamai. 

8 Parang rukuka ri moncong tampa 
pangnganreanna, naboyai timbo-timboang 
moncongbuloa anjoreng. 

9 Apaka eroki sapi liaraka nupajama? Maka 
eroki abangngi lalang ri bara nupareka? 

10 Maka akkullei nusikko nampa nupassai 


ampajekoangko? Maka akkullei nusuro 
angkaerangko kokonnu? 

11Maka akkullei nurannuang buku 
magassinna, nampa nusuroi anjamangko 
jama-jamang terasanu? 

12 Apaka akkullei nurannuang 
ampassereangko kattoannu nampa 
naerang mae ri palessorannu? 

13 Tamaka lintana pakkapena kanyi 
jangang-jangang untaya! Mingka takkulleai 
napasangkammai ribana kondoa. 

14) angang-jangang untaya abayao ri 
buttaya, nampa nabokoi: jari kassika 
angngammuki bayaona. 

15 Tanasadariai angkana gassingka 

nionjokangi ri taua yareka ri olo-olo liaraka. 


16 Agio kammai angkana teai ia pata ana 
anjo anana; tanajampangiai punna poro 
sia-sia bawang usahana. 

17|Nakkemi ampajari toloi siagang 
dompalaki, taKusareai akkala siagang 
kacaradekang. 

18 Mingka punna appakkaramulamo lari 
kancang, nabetami larina jaranga siagang 
pabaeya. 


19 He Ayub, ikauka assarei buku magassing 


jaranga siagang bosanna arombenga ri 
kacikorona? 


20 | kauka assuroi alumpa kamma katimbang, 


siagang saranna untu ampakamallaki taua? 

21 Akkaereki butta ri kabunga siagang rannu, 


lompo sumangana abakka mange ri tampa 
pabundukanga. 

22 Tanaassengai nikanaya annekkere siagang 
malla; tena padang akkulle ampaunduruki. 

23 Sanjata nasalempanga pabaena 
agarincingi siagang accillaki nataba caya. 

24 Arinra-rinrai sumangana anjo jaranga lari; 
punna assara tarompeka tanatahangngami 
kalenna. 

25 Akkassumi punna assara tarompeka 
battu bellai naara rasanna pabundukanga. 
Nalangngereki sara lompona sikamma 
perwiraya ri wattunna assare parenta 
kenanga. 

26 Apaka nuajaraki balangkoaka anriba 
punna takkarang kanyina anriba alampa 
timboro? 

27 Parentanuka naturuki jangang-jangang 
rajawalia ri tenanapa napareki rumunmna ri 
moncong tinggia? 

28 Ri coppona moncong batua napare 
ballana; cappa-cappa batu ciduka ajari 
pattahanganna. 

29 Battu anjorengi najagai sikamma 
kabattuanga matanna angngodo ri sikamma 
apa lanajakkalaka. 

30 kemae nia apa mate, anjoremmi antu 
nia, na cerana anjo apa matea niinungi ri 
ana-anana." 


Ayub 40.11 13 96 
40 1 "He Ayub, nuewA, iNakke Allataala 


Kaminang Koasaya; erokko 
ampappibetangi kalennu yareka erokko 
agea?" 

2(40:1) 

3 Appialimi Ayub ri Batara, angkana, "Abicara 
kamma tau toloa, o Batara. Apami lakkulle 
kupappialiang? Tenamo apa-apa ero lakupau. 

4(40:3) 

“Jai dudumi leba kupau." 

6 Nampa abicaramo pole Batara battu lalang 
ri anging lompoa mae ri Ayub. 

7 Nakanamo Batara mae ri Ayub, "Adalle 
maeko ri Nakke sangkamma burane, na 
nupiali anne sikamma pakkutanangKu. 

8 Maka eroki nusassali kaadelangKu, 
nupattojeng kalennu nampa iNakke 
nusalakang? 

9 Maka gassing kammako iNakke? Maka 
akkullei sarannu agunturu kamma sarangKu? 
10 Beloi kalennu siagang kagagang siagang 
kalompoang, pakei kagammarranga siagang 

kalabiranga. 

11Ciniki kenanga tau tinggi pamaika: 
pabetteseki larronu siagang pakatunai 
kenanga. 

12|yo, ciniki tau borroa, siagang padundui! 
Licaki tau jadalaka ri tampana 

13Tarawang ngasengi kenanga lalang ri 
limbubuka; kurungi kenanga lalang ri linona 
tau matea. 

14 Nulanipuji lanri kagassingang kalennu 


memang todong. 

13 parhatikangi lapung jarang niarenga 
Behemot, olo-olo sannaka lompona: 
sangkamma ikau, ia bate parekKu toni. 
Ruku-rukuka ajari kanrena, sangkamma sapi 
biasaya. 

16 Mingka parhatikangi buku magassing 
lalanga ri kalenna siagang kakassakang niaka 
ri ura-urana, 

17 Napaentengi ingkonna sanrapang poko 
kayu arasa, ura-ura bongganna sanna 
kassana siagang terasana. 

18 Buku-bukunna kassaki sangkamma 
tambaga, bangkenna kassa tongi sangkamma 
bassi baja. 

19 Ri sikamma apa attallasa bate parekKu, 
lami kaminang appakalannasa:, Tumapparena 
bawang akkulle ambetai! 

20 Ri bulu-bulu pakkare-karenanna siagang 
rannu olo-olo liaraka, attimbomi rukuka ajari 
kanrena kenanga. 

21 Anrabai irawanganna rompo katintinga, ri 
allanai nipaya accokko. 

22 Rompo katinting allalangi kenanga siagang 
bayang-bayang. Poko kayu bangko ri biring 
binangaya allalangi kenanga. 

23Tena sikali mallana manna nasanna 
sarrinna lolorona Binanga Yordan, tuli 
sannanna manna pole nituju rupanna ri jene. 

24 | naika barani ampakabutai matanna, 


nampa najakkala siagang natado muncenna?" 
4 1 1 "Maka akkullei nujakkala buaya 

niarenga Lewiatan, naporo sipappaja 
pekang nupake? Maka akkullei nupaukang 
lilana siagang otere passikko? 

2 Maka akkullei nusarei otere muncenna, 
yareka nusare pakkai bassi gigi ngangalana? 

3 Maka akkullei napala ri kau sollanna 
nulappassang? Yareka sipabicara siagang 
ikau, appala pangngamaseang? 

4 Maka akkullei appare passitujuang siagang 
ikau, siagang ajanji tuli ero allayaniko? 

> Maka akkullei nusikko sanrapang jangang- 
jangang piara, ampakasannangai pamaina 
ata-ata bainea? 

6 Maka akkullei nidanggangang ri paboya 
jukuka nampa nabage-bage mae ri 
padangganga? 

7 Maka akkulle nutodo bukkulenna siagang 
poke tallua matanna yareka nusambilai poke 
sagenna natarrusu ulunna? 

8Seromi manna sikalija bawang, na tenamo 
nalanupinruangi: tenamo nalanukaluppai anjo 
passibajianga satunggu-tungguna. 

9 | nai-nai anciniki lapung Lewiatan, lajari 
lammai kalenna nampa tuguru pinsang lanri 
malla. 

10 Sanna larrona punna nipabangungi ri 
tinrona; tena manna sitau barani ammenteng 
ri dallekanna. 

11|nai akkulle ambakkai natalokoka? Tena 


tau ri linoa anne akkulle anggaukangi. 

12 Maeko Nakucaritakangko ri passalana 
pakkaleanna Lewiatan, ri passala 
kagassinganna siagang antekamma 
gagana. 

13 Tena manna sitau akkulle angkekkeki baju 
pantarana yareka antarrusuki baju bundu 
napakea. 

“Inai akkulle ansungkei moncong kassana, 
niaka lalang gigi-giginna sannaka hebana? 

15 Kamma palapa assusung, iaminjo 
dongkona rapa sikali dakkina, sanrapang batu 
terasana. 

16 Sisusung-susung, tassikko jarre, sagenna 
manna anging takkulle talappasa antama. 

17 Anjo palapa ri kalenna samna jarrena 
sitagalana sagenna tena olona lakkulle 
nipasisala. 

18 pymna tarassing Lewiatan, akkila-kilaki 
cahayaya, accillaki matanna rapang 
ammumbana alloa. 

19 Nia lila pepe assulu battu ri bawana: 
akkilaki bunga-bunga pepeka ri kere- 
keremae. 

20 Assuluki umbua battu ri kamurunna, 
rapang umbu kayu nitunu rawanganna 
uringa. 

21 Nappasana apparinrai bara: rinra pepe 
assulu battu ri bawana. 

22 Kacikorona tamaka kassana, sagenna 


malla ngaseng sikontu apa niaka ri 
dallekanna. 

23Tena tampa lumu nia ri kalenna: Tena 
olona reppe lanri sangkammai bassi baja 
terasana. 

24 Pamaina sanrapang batu, tena sikali 
ranggaselana kassa siagang terasa 
sangkamma batu pagilingang. 

25 Punna ammentengi, manna tau kaminang 
gassinga tappela ngaseng kabaranianna, ajari 
tenamo dayana lanri sanna mallana. 

26 Tena padang akkulle allokoki: poke, pana, 
yareka coka, takkulle amparisi. 

27Bassia napasangkammaji alusuna 
ruku-rukuka, tambagaya sangkammaji kayu 
jappoka lumuna. 

28 Tena pana akkulle ambongkai: batu 
nipasambilaya mae ri ia sanrapanji rarame 
bawang. 

29 Palu-palua napasangkammaji silawaraka 
ruku kalotoro: ammakkalaki punna nia tau 
ansambilai poke. 

30 Sjssina ri parruna rapangi kaca ciduka 
cappana. Sanrapang pabattasa nakkekkeseki 
peoka na napue. 

31 Nagoccangi tamparanga sagenna atanja 
jene arere; sanrapang panci pappalluang 
minynya abusa-busa. 

32 Ammoliki bate bangkeng accaya, napinrai 
tamparanga ajari busa jene, keboka tanjana. 

33 Tena sangkammamna ri tompona buttaya: 


apa attallasa tenaya nangngasseng malla! 

34 Olo-olo kaminang gammaraka nacini rawa 
ngaseng: lami karaeng ri sikontu olo-olo 
sekkeka." 

42 ' Appialimi Ayub ri Batara, angkana 

"Kuassengi o, Batara, angkana 
iKattemi Kaminang Koasa; manna apa 
akkulleji Kigaukang. 

2(42:1) 

3 Kikutananga angkana angngapa kubarani 
ranggasela ri kacaradekanTa nampa inakke 
kalengku tena apa-apa kuasseng. Kupaui 
apa-apa tenaya nakupahangi, apa-apa 
sannaka appakalannasana ri kalengku anne. 

4 Kisuroa appilangngeri ri wattunTa abicara, 
siagang appiali punna akkutanangkKi. 

> Riolo, pangngassengangku mae ri Katte 
apa kulangngereji battu ri taua, mingka 
kamma-kamma anne kuassengKi lanri 
assidallekangKi. 

6 Lanri kammana anjo, tuguru siri-sirika 
punna kuurangi sikamma kana-kanangku na 
kusassala kalengku ammempoma lalang ri 
limbubuka siagang aua." 

'Lebana abicara Batara mae ri Ayub, 
Nakanamo Batara mae ri Elifas, "LarroA ri 
kau siagang ruaya agannu, lanri teai apa 
sitojennaya nupau ri KalengKu. Mingka 
atangKu Ayub tena nakamma anjo. 

SJari, angngalleko kamma-kamma anne 


tuju kayunna sapi laki siagang tuju kayunna 
bembe laki, nampa alampako mange ri Ayub. 
Passareang ngasengi anjo sikammaya, ajari 
korobang untu kalennu. Lappala doangi Ayub 
untu ikau ngaseng, nampa laKupilangngeri 
pappala doanna. Tena nalaKupakasirikko, 
manna nusiratang annarima hukkungang. Teai 
kammatojenga nupau ri passalana KalengKu, 
mingka Ayub napaui kammatojenga. " 

9 Nagaukammi Elifas, Bildad siagang Zofar, 
anjo apa Napassuroanga Batara, siagang 
Natarimami Batara pappala doanna Ayub. 

10 Nampa, ri lebanamo Ayub appala 
doang untu anjo tallua aganna, nipajari 
kalumanynyammi ammotere ri Batara; alappi 
ruami kakalumanynyanganna na rioloa. 

11 Sikontu daenna siagang saribattang 
bainena Ayub, sikontu passiassengang 
sallona, battumi angkunjungi, nampa 
assua-suara siagang ia ri ballana. Massing 
napaumi kenanga angkana turu tongi susa 
kenanga lanri sikontu susa lebaka Napabattu 
Batara mae ri kalenna, nampa nasaleori Ayub. 
Massing assaremi kenanga ri Ayub siapa are 
jaina doe siagang tasserena cincing bulaeng. 

12 Nibarakkakimi Ayub ri Allataala labi- 
labiangngang pole lalang sesa tallasana, na ri 
tenanapa naleba nituju ri bala. Nia napatang 
Ayub barang-barang: 14.000 kayu gimbala, 

6.000 kayu unta, 2.000 kayu sapi, siagang 


1.000 kayu keledai. 

13 Anggappai tuju ana burane na tallu ana 
baine. 

14 Ana baine toana niarengi Yemima, 
makaruaya niarengi Kezia, siagang bungkoa 
niarengi Kerenhapukh. 

15 Ri sikontu anjo parasanganga tenamo 
sangkammanna gagana anjo tallua ana 
bainena Ayub. Nisaremi kenanga pambageang 
battu ri warisina manggena, sangkamma 
saribattang buranena kenanga. 

16| ebaki anjo attallasa iji Ayub sibilangngang 
patampulo taung sallona, sagenna narapi 
iji nacini sikamma cucu-cucunna siagang 
massing ana-anana anjo cucu-cucunna. 

17 Nampa matemo Ayub lalang ri toa 
dudunamo umuruna. 


Mazmur 


1 l Matenei taua tenaya namminawang ri 
ero tu jadalaka, tenaya namannuruki ri 
tu dorakaya na tenaya nasileo siagang tu 
ampakatunayai Allataala, 

“mingka masarro nangai anggaukangi 
parentaNa Batara nanawa-nawa allo bangngi. 

3Tau kammaya lamanggappa wassele ri 
sikontu usahana; rapangi poko kayu ri 
biring binanga arappoi punna narapi wattu 
parappoang talebaka kalumeng lekona. 

4Tabalena ri tu jadalaka: rapangi awang 
niribakang ri anging. 

“Tu jadalaka lanihukkungi ri Allataala, 
hakinna nisala battu ri ummaNa. 

6Saba tu mannurukia niului siagang nijagai 
ri Batara, mingka tu Jadalaka mangngolo 
mange ri possoka. 

2 1 Angngapa nappare ricu bansa- 

bansaya narancana suku bansaya apa 
tamamatu- matua? 

2 Assamai ambangung sikamma karaenna 
lino na situJu sikamma pinggawaya 
mangngewa ri Batara karaeng nipileNa. 

3 Nakanamo anjo pinggawa-pinggawaya, 
"Umba nitabangi koasana kenanga na nirebu 
kabebasanta!" 


5 Mazmur 2.41 3.4 | ; 
4 Amelemi Batara ri empoang kalabiranNa ri 


suruga nacau-cau rancanana kenanga. 

“Nampa Nagagara larro kenanga, 
Napatabangka ri pangngalarroiNa. 

6 Nakana, "Ri Sion bulu matangkasakKu leba 
Kulanti karaeng nipileKu." 

7 Nakana Karaeng, "Eroki laKupalabang apa 
Napattantu Batara. Nakana ri nakke, Ikau ana 
buraneKu, anne alloa iNakke ajari Manggenu. 

8 Palaki, naKupassareang sikontu bansaya ri 
kau, sikontu buttaya Kupajari ikau pata. 

9 Lanutepoki kenanga siagang takkang bassi 
na nupokara sanrapang uring butta." 

10J ari parhatikangi, ikau sikamma karaeng, 
paripamaiki, ikau sikamma pinggawana lino! 

11 Manynyombako ri Batara numannuruki, 

12 sujukko mannekkere ri dallekanNa, 
gassingka majari larroi Batara na Naposso 
silalonnako, saba tiring arinra larroNa. 
Matenei taua malalanga ri Batara! 

l Pammujina Daud, ri wattu larina battu ri 
anana, Absalom. (3-2) O, Batara, tamaka 
jaina musungku, sanna jaina ambakkaia! 

2 (3-3) Jaimi tau mangkana taerokai 
Allataala antulunga. 

3(3-4) Mingka iKatte, o Batara, ajari 
palalangangku. Kisarea pammetang, 
naKipakalompo pamaikku. 

4(3-5) Makkioka ri Batara; Nappiali ri nakke 
battu ri bulu matangkasaNa. 


Mazmur 3.51 4.7 o 
(3-6) Kunraba naung sannang tinroku, 


kumbangung pole lanri niriwaku. 

6(3-7) Tamallakka ri musu assabua 
makkuliling ri nakke battu ri kemae- kemae. 

7(3-8) Kipasalamaka, o Batara Allataalaku, 
hukkungi naKipesoki sikontu balingku. 

8 (3-9) Ri Katte kabattuanna pannulunga, o 
Batara, poro Kibarakkaki ummatTa. 

4 Untu pamimping pakelonga. 
Nirurungangi ri kacapi. Pammujina 
Daud. (4-2) O, Allataala, iKatte pambelaku, 

punna kumakkio Kipialia. Ri wattungku 
susa, Kitulunga, anne kamma kamaseanga 
naKipilangngeri pappala doangku. 

2(4-3) E, ikau ngaseng taua, siapapi sallonu 
lampakatunai Allataalaku? Sage kerepi 
wattu lanutanring apa tenaya matu-matunna 
lanuondang apa tenaya natojeng? 

3 (4-4) Assengi angkana, lebami Napile 
Batara untu KalenNa sitau Nakamaseanga. 
Batara mappilangngeri Punna kumakkio ri la. 

4(4-5) Annekere mako lanri malla na tea 
mako dorakai pole. Mamerekko annawa- 
nawai, ri wattu anrabanu ri katinroang. 

3 (4-6) Passareangi korobang mannabaya na 
tappa mako ri Batara. 

6(4-7) Jai tau makkutanang, "Inai 
lambarakkakiki?" Poro mangngellaiKi ri anne 
kambe, o Batara. 

7(4-8) Kipajari labi rannu pamaikku natau 
labi jaia kattoanna. 

8 (4-9) Kunraba naung nasannang tinroku, 


saba iKatte bawang, o Batara, ampakaamangi 
tallasakku! 
Untu pamimping pakelonga. 

5 hub A ri suling. Pammujina 
Daud. 2) O, Batara, Kipilangngeri 
kana- EACH Kiparhatikangi kunrarengku. 

2(5-3) Kijampangi pakkiokku na Kitulunga, 
o Karaengku siagang Allataalaku. 

3 (5-4) Saba ri Kattema appala doang, o 
Batara, Kipilangngeri pakkiokku ri wattu 
baribasana. Baribasa nakuerang passareku 
nakutayang pappialinTa, o Batara. 

4(5-5) IKatte Allataala tamangngaia ri 
kajadallang: tamakkulleai battu tujadalaka 
mae ri Katte. 

3 (5-6) TaKitahangngai anciniki tau tampoa, 
Kikabirisi tau magau jadalaka. 

6(5-7) Kipossoki tu nangaia aballe-balle, 
Kicini irawai patipua siagang pabuno-bunoa. 

7(5-8) Mingka lanri lompona 
pangngamaseanTa, kukkulle antama ri 
Balla SambayanTa. Kusuju mange ri Balla 
Sambayang matangkasatTa, nakusombaKi ri 
pamai mailalang. 

8(5-9) O, Batara, tamaka jaina musungku! 
Renrenga untu anggaukangi erotTa, 
naKipicinikianga oloang mustia kuolo. 

9 (5-10) Saba kana-kananna musungku 
takkulleai nipatappa, sangnging rancana 
jadala rassi ri atinna kenanga. Angngontaki 


Mazmur 5.101 6.5 . nana 
kana-kana matenena kenanga, mingka atinna 


kenanga rassi apa-apa botto. 

10(5-11) Hukkungi kenanga, o Allataala, 
lappassammi cilaka lanri rancanana toni. 
Bongkai kenanga lanri jaina dosana, saba 
angngewami kenanga mae ri Katte. 

11 (5-12) Poro rannu pamai ngaseng tu 
malalanga ri Katte na tuli mareja-reja 
satunggu-tungguna. Lalangi sikamma tu 
mangngaia ri Katte, sollanna rannu kenanga 
lanri iKatte. 

12 (5-13) Saba Kibarakkaki tu majarreka 
ri Katte, Kilalangi kenanga lalang 
pangngamaseanTa. 

Untu pamimping pakelonga. 
Nirurungangi ri kacapi. Situruki 
lagu makasagantujua. Pammujina Daud. 
(6-2) O, Batara, teaKi kapallakkia lalang 
pangngalarroinTa, teaKi hukkungia lalang 
kalussakkangku. 

2(6-3) Kikamaseanga, o Batara, lanri 
tenamo kagassingangku, Kipakajarreka lanri 
dodongku. 

3 (6-4) Tamaka linguna atingku: sage kerea 
wattu laKibokoi, o Batara? 

4(6-5) Battu poleang maKi, Batara, 
naKilappassanga, Kipasalamaka lanri 
pangngamaseanTa. 

(6-6) Saba lalang ri lino kamateang 
taniurangia maKi:, tenamo tau mammyji ri 
Katte lalang linona tu matea. 

6 (6-7) Posoa na kudodong akkunrareng: 


bangngi-bangngi ammatti jene matangku 
ambasai tampa katinroangku. 

7(6-8) Tabajikami paccinikku napakamma 
sina nanremeng-remeng lanri musu- 
musungku. 

8 (6-9) Bella ngasengko, he ikau tu jadalaka, 
saba Nalangngeremi Batara karrukku. 

9 (6-10) Napilangngeri Batara pappalakku na 
natarima sambayangku. 

10 (6-11) Sikontu musungku latabangkai na 
siri-siri nammunduru linta ammakkala kacci. 
7 l Piraunna Daud, nakelongang ri Batara 

lanri Kus, tu Benyamin. (7-2) O, Batara 
Allataalaku, iKatte kupalalangi: Kipasalamaka 
siagang Kilappassanga battu ri sikontu tau 
angngondanga. 

2(7-3) Teaki lappassangi kenanga sanrapang 
singa angkokkoka siagang anreresanga na 
taena pannulungku. 

3(7-4) O, Batara Allataalaku, ebara kodi 
sipaka, agau jadala ri belaku, yareka 
kupakarugi natena sabana, ebara kammai 
panggaukangku, 

4(7:3) 

3 (7-6) bolima kamma niondang siagang 
nijakkala ri musu, nampa nibunoa kuniboli ri 
buttaya. 

6(7-7) Ambangung maKi lalang larroTa, 

o Batara, ewai Jallona musu-musungku. 

AmbangungKi untu antulunga, saba Kituntuki 


kaadelanga. 

7(7-8) Kiparappungi sikontu bansa-bansaya 
ri tammuliliTa, Kikoasai kenanga battu ri 
empoang kalabiranTa ri suruga. 

8(7-9) IKatte angngadeli umma rupataua: 
Kisarea kaadelang, o Batara, saba tena 
kusala. 

9 (7-10) Kipammari kajadallanna tu dorakaya 
Kipakajarreki atinna tu bajika, saba iKatte 
Allataala adele, antarrusukai atinna siagang 
pikkiranna rupataua. 

10(7-11) Palalangangku iamintu Allataala 
ampasalamakai tu lambusu pamaika. 

11(7-12) Allataala haking adele, siwattu- 
wattu anghukkungi tu Jadalaka. 

12(7-13) Punna tamamminraya gauna 
kenanga, sadiai siagang sanjata pammunoNa. 
Nakantisiki padanna, na Napabantang otere 
panaNa nampa Nalappassang ana-ana 
panaNa arinraya. 

13 (7:12) 

14(7-15) Ciniki, tau jadalaka arancana 
kajadallang: appareki rancana jadala siagang 
nagaukangi annipua. 

15 (7-16) Angngekei kalibong untu tau 
maraeng, mingka kalenna tuguru antama. 

10(7-17) Jari nihukkungi lanri kajadallang 
kalenna tonji, siagang nisessai lanri kapala 
batuna tonji. 

17(7-18) Appala sukkurukka ri Batara 


lanri adeleki, kukkelong pammuyji ri Batara, 
Kaminang Tinggia. 
l Untu pamimping pakelong. Situru lagu 
Gitit. Pammujina Daud. (8-2) O, Batara, 
Allataalana ikambe, masahoroki koasaTa 
ri sikontu linoa! KalompoanTa natompoki 
langika 

2(8-3) nikelongang ri ana-ana siagang ana 
loloa. Majarreki pamarentahanTa tamakkulle 
nilengga untu antongkoki bawana musua 
siagang balia. 

3 (8-4) Punna kuciniki langi lebaka Kipajari, 
bulanga siagang bintoeng lebaka Kitannang, 

4(8-5) apa todong rupataua, nasiratang 
laKiurangi, inai todong kenanga, nasiratang 
Kiparakai? 

3 (8-6) Mingka Kiangkami kenanga labiring 
sinrapang Allataala, Kipipakei kalompoang 
siagang kalabirang. 

6(8-7) Kisarei koasa ri sikontu linoa, 
Kipadundui sikontu bate paretTa mae ri ia: 

7(8-8) gimbala, sapi, na yangasenna 
olo-oloka, kammayatompa olo-olo niaka ri 
parang lompoa: 

8 (8-9) jangang-jangang siagang sikamma 
jukuka, sikontu apa attallasaka lalang 
tamparang. 

9(8-10) O, Batara, Batarana ikambe, 
masahoroki kalompoanTa ri sikontu linoa! 

l Untu pamimping pakelong. Situru lagu 


Mut-Laben. Pammujina Daud. (9-2) 
Erokka appala sukkuru lalang sikontu atingku 
ri Katte Batara, nakukabarrang kalompoanna 
bate paretTa. 

2(9-3) Erokka marannu-rannu siagang 
mareja-reja lanri iKatte na kupuji arenTa, 
Batara Kaminang Tinggia. 

3 (9-4) Abokoi na lari musungku ri 
dallekanTa; tattoroi kenanga na mate. 

4(9-5) Nasaba iKatte ammarenta, ajari 
haking adele: I|Katte ampattojenga ri 
parkaraku. 

3 (9-6) IKatte leba anghukkungi bansa- 
bansaya siagang Kiposso sikamma tu 
jadalaka:, nikaluppaimi kenanga sagenna 
satunggu-tungguhna. 

6(9-7) Cappumi Kipalabusu musunna 
ikambe, Kiancuruki kota-kotana kenanga; 
tenamo tau langngurangi poleangi. 

7(9-8) Batara ammarenta satunggu- 
tungguna; Napaenteng empoang kalabiranNa 
untu angngadeli linoa. 

8(9-9) Adeleki ammarenta ri bansa-bansaya 
na lambusuki angngadeli mae ri kenanga. 

9(9-10) Batara palalangama tu 
nijallakkanga, tampa palalanganna ri 
wattu kasusaanga. 

10(9-11) Tau mangngassenga ri Katte 
manrannuangi ri Katte, o Batara, tu 
manynyombaya ri Katte tena naKibokoi. 

11(9-12) Pujimi Batara ammarentaya ri Sion! 


Caritai bate pareNa mae ri bansa-bansaya! 

12(9-13) Nasaba Naurangi tau parisika 
taNakaluppaiyai piraunna kenanga; 
Nahukkungi tu pallaka panggaukanna. 

13 (9-14) Cinikima anne, nisessa ri musua; 
kamaseanga, o, Batara, Kilappassanga battu 
ri kamateanga, 

14 (9-15) sollangku mammyji ri Katte ri 
dallekanna pandudu Yerusalem. Lakkio- kiokka 
marannu-rannu lanri Kipasalamakka. 

15 (9-16) Bansa-bansa tenaya naassengkKi 
tuguru antama ri kalibong nakekea kalenna 
kenanga; nialle ri sikko napare kalenna 
kenanga. 

16 (9-17) Napanyatami KalenNa Batara lanri 
adelena kaputusanNa. Loposoki tu jadalaka 
lanri panggaukang kalenna toni. 

17(9-18) Mate kalebakkanna tu jadalaka, 
bansa-bansa tenaya najampangi Allataala. 

18 (9-19) Tena natuli nikaluppai satunggu- 
tungguna tu kasi-asia:, tena natulusu tena 
panrannuanna tu sessaya. 

19 (9-20) Ammenteng maKi, o, Batara, 
adelimi bansa-bansaya, teaKi lappassangi 
taua ampakaborroi kalenna. 

20(9-21) Bolimi kamma najari malla 
kenanga, o, Batara, na naasseng kalenna 
angkana rupatauji bawang. 

10 l Angngapa Kibella, o, Batara na 


Kiaccokko ri wattu kasukkarrang 
ikambe? 

“Tampomi tu jadalaka anjallakkangi tu 
kasi-asia, bolimi kamma nialle kenanga ri 
sikko napare kalenna. 

3 Abicara borroi tu jadalaka untu kaerokang 
jadalana, tau angngoaya natunrai siagang 
natollaki Batara. 

“Tu dorakaya tanajampangiai Batara, lanri 
tampona nanakana tena Allataala. 

3 Anjari ngaseng sikontu usahana tu 
jadalaka:, tanaassengai yareka tanapahangai 
hukkunNa Batara na nacini tuna sikontu 
balinna. 

6 Nakana lalang pamaina, "Tena kulasia-sia, 
na sikontu jari-jariku sangkamma tu tena 
najadala." 

'Tulusu mattunrana, anggaratta siagang 
annipu, kana-kananna sangnging kabirisang 
siagang kajadallang. 

8 Acokkoi ri desa-desaya ero ambunoi tau 
tenaya salana. Sanrapangi singa attayanga ri 
bokona rompo-rompoka ammata-matai tau 
tenaya pakkullena. Naadangi tu kasi-asia ri 
tampa sinoa, nabakkai nampa nareresang 
alampa. 

9 (10:8) 

10 Adundui naung, sadia untu ambakkai: 
natugurang taua siagang katerassang. 

ll Nakana nawa-nawana, "Nakaluppaimi 


Allataala na taNajampangia, tulusu tenamo 
nalaNacinikka!" 

12 Ammenteng maKi, o, Batara, hukkungi tu 
jadalaka! Kiurangi tau nijallakkanga! 

13 Angngapa tu jadalaka natuli nahina 
Allataala na nakana talanihukkungai ri 
Allataala? 

14 Mingka iKatte Kiciniki: Kiparhatikangi 
kasusaanga siagang kasessanga, na Kituli 
sadia untu annulung. Tu tenaya pakkullena 
napassareangi kalenna mae ri Katte, tuli 
Kitulungi tu kasi-asia. 

1 Kitepoki kakoasanna tu jadalaka siagang 
tu dorakaya, hukkungi kenanga lanri 
panggaukanna sagenna jarra kenanga. 

16 Batara ammarenta sagenna satunggu- 
tungguna; bansa-bansa tenaya 
namangngasseng ri la lalanynyaki 
battu ri buttana. 

17 Batara, Kipilangngeri pappala doanna tau 
tunaya na Kipakajarre pamaina kenanga. 

18 Ana kukanga siagang tu nijallakkanga 
Kipattojengi parkarana, sollanna tenamo tau 
ampakamallaki kenanga. 

1 1 l Untu pamimping pakelong. 

Pammujina Daud. Malalanga ri 
Batara, tena matu-matunna makkana 
ri nakke, "Pasalamaki kalennu sanrapang 
jangang-jangang anribaka mange ri moncong. 

2 Saba tu jadalaka napabantammi anrong 


panana na napataba ana panana untu 
napabuccu battu ri tampa sassanga mange ri 
tau lambusuka. 

3 Punna panramo atoranna katallassang tau 
jaia, tenamo pakkullena tau bajika." 

4 Batara niaki ri Balla matangkasaNa, 
empoang kalabiranNa niaki ri suruga. 
Najannangngi umma rupataua na Naasseng 
sikontu panggaukanna kenanga. 

3 Nasori Batara tu bajika siagang tu jadalaka, 
Nakabirisi tu nangaia katerassanga. 

6 Nahukkungi tu jadalaka siagang bala 
lompo, siagang pepe, batu arinra siagang 
anging appakamutunga. 

7 Saba Batara bajiki na adele Nakamaseangi 
tau agau bajika: tau lambusuka laNaciniki 
siagang laNaassengi Batara. 

12 l Untu pamimping pakelong. Situru 

lagu makasagantuju. Pammujina 
Daud. (12-2) Kitulungi ikambe o, Batara, 
nasaba tenamo tau baji, sikamma tau 
majarreka ri Katte lanynya ngasemmi. 

2 (12-3) Para siballe-ballei ngasemmi 
kenanga, massing sitipumi siagang 
kana-kana tene. 

3 (12-4) Kipammarimi anjo kana-kana 
manynyonyona kenanga, o, Batara, 
Kitongkoki bawana tu lompo bawaya 

4(12-5) angkanaya, "Makoasai ikambe 


siagang lilana ikambe! Manna apa akkulleji 
napau ikambe, na tena akkulle anrompai!" 

(12-6) Nakana Batara, "Tau kasi-asia 
nijallakkangi na tau sessaya akkunrarengi. 
Jari battu memamMa ri kamma-kammaya 
anne assarei kasannangngang naminasaia 
kenanga." 

6 (12-7) Majarreki janjinNa Batara siagang 
akkullei nirannuang, sanrapang pera cinong 
nisori lalang pepe. 

" (12-8) Tu jadalaka alabangi alampa 
kemae-kemae, nipakalompoi kajadallanga ri 
inai-nai tau. Mingka iKatte alalangi ikambe, 
o, Batara, Kijagaimi ikambe battu ri sikamma 
anjo tu jadalaka. 

8(12:7) 

13 l Untu pamimping pakelong. 

Pammujina Daud. (13-2) Sagenna 
kere wattu Kikaluppala, o, Batara? Sagenna 
kere wattu Kipaccokkoanga? 

2(13-3) Sagenna kere wattu musti kukasia 
susaya, siagang sina pamaikku silabusu allo? 
Sagenna kere wattu kunikoasai ri musua? 

3 (13-4) Kicinikima o, Batara Allataalaku, 
Kipilangngerimi pappala doangku. 
Kipammollei kagassingangku, siagang teaKi 
lappassangia mate. 

4(13-5) TeaKi lappassangi musungku 
angkana angkanaya nabetama kenanga. 
TeaKi lappassangi kenanga anggoraia. 

>(13-6a) Nasaba pangngamaseanTa 


kupattoang, jari larannua lanri iKatte 
ampasalamaka. 

6(13-6b) Erokka makkelong untu Batara, 
nasaba lebana agau baji mae ri nakke! 

14 l Untu pamimpin pakelong. Pammujina 

Daud. 

2 Battu ri suruga Naciniki Batara umma 
rupataua untu amboyai tau annabaya siagang 
anynyombaya ri la. 

3 Mingka sikontu taua sala gau ngasemmi 
siagang panrami, manna sitau tania agau 
baji. 

4 Nakana Batara, "Tenaka nangngurangi 
anjo sikamma tu jadalaka? Lalang tallasana 
narampasaki ummakKu siagang tena lebakai 
appala doang mae ri Nakke." 

> Tau jadalaka lasanna mallana, saba 
Nalalangi Allataala tu mannurukia ri la. 

6 Tau jadalaka eroki narompai tu kasi-asia, 
Mingka Batara ajari palalanganna. 

7 Poro battu ri Sion battu kasalamakkanga 
untu tu Israel! Na larannu sikamma 
turunganna Yakub punna Napoterang 
kaadaang bajina ummaNa. 

15 l Pammujina Daud. O, Batara, inai 

akkulle annompang ri KemaTa siagang 
ammantang ri bulu matangkasatTa. 

2 Tau tenaya callanna siagang anggaukangi 
bajika ri tallasana, siagang tau lambusuka 
ampaui tojenga: 

3 tenaya napitinai paranna tau, tenaya nagau 


jadala mae ri aganna, tenaya nabicara kodi 
siampi ballana: 

4ancini tunayai tu nitollaka ri Allataala, 
mingka napakalabiriki tu mappilangngeria: 
anrupaiyai janjinna, manna pole narugi 

> appappiinranga doe natena nibungai: 
tenaya naero annarima doe pacoco untu 
ampakarugi tu tenaya salana. Tau agau 
kammaya, latuli sannangi nasaring. 

16 1Pammujina Daud. J agaia, o, Allataala, 

saba iKattemi kupalalangi. 

2 Kukana, "IKattemi Bataraku, kateneangku, 
tenamo labiangngang naiKatte!" 

3 Kupakalompoi sikamma tu matangkasaka 
ri anne parasanganga, pangngaingku iamintu 
ammantanga siagang kenanga. 

4Bolimi kamma tu anynyombaya ri rewata- 
rewata pila katambang sinana. Taeroka 
assare korobang mae ri rewata-rewataya, 
balalo taeroka ampaui arenna kenanga. 

20, Batara, iKatteji bawang Bataraku: 
Kisarea sikontu apa kuparalluanga, sarengku 
niaki lalang limanTa. 

6 Teai sipato gagana passareTa mae ri nakke, 
sanna napakasannanna pamaikku! 

7Mammujia ri Batara, la ampakaingaka: 
manna ri wattu bangngina nipasailea ri 
saranna pamaikku. 

8Tuli mangngurangia ri Batara; niaki ri 
saringku, lami saba natena kutalengga. 


< Mazmur 16.91 17.7. 7 17 
9 Lanri kammanami narannu pamaikku 


siagang mareja-reja nyawaku, na sannang 
mammari-mari poso batangkalengku. 

10Saba tena Kilappassanga mate: 
taKilappassangai posso tu Kikamaseanga. 

11 Kipicinikianga oloang mangea ri 
katallassanga: battu ri Kattema anggappa 
karannuang allabi-labi siagang matene 
sagenna satunggu-tungguna. 

17 l Pappala doanna Daud. Kipilangngeri 

pakkiokku appala kaadelang, 
Kiparhatikangi pappala doang ati macinongku, 
o, Batara. 

2 Poro Kipattojenga ri parkaraku saba 
Kiassengi apa annabaya. 

3Punna Kisori pamaikku na Kibattu 
amparessa ri wattu bangngi, laKiassemmi 
ati macinongku, kana- kanangku situruki 
nawa-nawangku. 

4 Kugaukangi apa Kiparentakanga na tena 
kuoloi oloang katerassanga. 

Tuli kuturuki pappijojotTa lalang tallasakku 
tena kuleba ammengka sala ri anjo oloanga. 

6Makkioka ri Katte, o, Allataala, saba 
IKatte ampilangngeria: parhatikanga siagang 
pilangngeri kana- kanangku. 

7 Kipicinikianga pangngamaseang 
malompoTa saba Kipasalamaki tau malalanga 
mae ri Katte, amangi kenanga ri sarinta battu 
ri pabakkana musua. 

8 Kiparakaia sanrapang lisere matanTa, 


kicokkoa lalang ri lalanna kanyitTa 

? battu ri pabakkana tau jadalaka. 
Nitammulilia ri musu eroka ambunoa, 

10tangngassengai mangngamaseang 
kenanga siagang abicara tampoi kenanga. 

11 Majumi kenanga angngewa siagang 
angkatulunga, aboya kasampatang ero 
ampatappasaka. 

12 Sanrapangi singa kenanga eroka 
angkokkoki musunna singa rungka 
angngadanga ri tampa taccokkoa. 

13 Ammenteng maKi, o, Batara ewai 
musungku siagang naKibeta kenanga. 
Kipasalamakka siagang padanTa battu ri 
pabakkana tau Jadalaka. 

14 Kilappassanga battu ri sikamma tau eroka 
appatambung pabarang-barangngang ri lino. 
Kihukkungi kenanga siagang bala lompo ia 
lebaka Kipasadia untu kenanga Lappassammi 
nihukkung todong ana cucunna kenanga. 

13 Mingka lamacconga accini mae ri 
Katte, lanri tena nakusala. Ri wattungku 
ambangung, kahaderanTa ampakarannui 
pamaikku. 

18 l Untu pamimping pakelong. Kelong 

Pammujina Daud, atanNa Batara. 
Nakelongangi ri Batara ri wattunna 
nilappassang Daud battu ri Saul siagang battu 
ri musu-musunna. (18-2) Mangngaia ri Katte, 
o, Batara, iKattemi kagassingangku. 

2(18-3) Batara sanrapang palalangngang 


makassakku tampa palalangangku. 
Allataalaku sanrapang moncong batu 
tampa palalangangku. Sanrapang palapa 
antongkokia, siagang anjagaia kutuli amang. 

3 (18-4) Makkioka ri Batara, siratanga nipuji, 
la allappassanga battu ri musu-musungku. 
4(18-5) Nitammulilia ri bahayana 
kamateanga kunitambungi ri abana 
kapossokanga. 

(18-6) Nitammulilia ri bahayana 
kamateanga, sikkona kamateanga niaki ri 
dallekangku. 

6(18-7) Makkioka ri Batara lalang ri 
kasukkarangku, makkioka ri Allataalaku 
appala pannulung. Battu ri Ballana 
Nalangngereki sarangku na Naparhatikang 
pakkiokku. 

7(18-8) Nampa tagoccang siagang 
ammeberemo linoa, talenggami siagang 
annekkeremi bangkeng monconga 
napakamma larroNa Allataala. 

8(18-9) Tassappurumi umbua battu ri sobolo 
kamurunNa, assulumi pepeka siagang bara 
pepeka battu ri bawaNa. 

9 (18-10) Napuemi langika nampa naung 
mae siagang rammang sassang irawangngang 
bangkenNa. 

10(18-11) Anribaki adongko malaeka 
akkanyi: allayang irate ri kanyina anginga. 

11(18-12) Natongkoki kalenna siagang 


sassang, nikulilingi ri rammang lelenga. 

12 (18-13) Battu ri kila niaka ri dallekanna, 
assuluki rammanga, bosi abatu siagang pepe. 

13 (18-14) Nampa agunturu Batara 
battu ri allaka: Kaminang Tinggia 
Napappilangngerangi saranNa. 

14(18-15) Napabuccuki ana-ana panaNa 
nampa Napasimbung sikamma musua; 
Napasisambung-sambummi Napakila kilaNa, 
sagenna lari ngaseng kenanga. 

15 (18-16) Tassungkemi bangkenna 
tamparanga siagang bangkenna linoa ri wattu 
Nagagarana Batara musunNa lalang larroNa. 

10(18-17) Battu rate Napajonjo naung 
limanNa Batara; Natagalakka nampa 
Nabesokka battu lalang ri jene lantanga. 

17(18-18) Napasalamakka battu ri musu 
porea siagang battu ri tau mangngabirissia 
ri nakke, lanri kassa duduna kenanga untu 
inakke. 

18 (18-19) Nabakkaia kenanga ri wattu 
natujuku bala, mingka Batara ajari 
pannulungku. 

19 (18-20) Nalappassanga battu ri bahayaya 
Napasalamaka lanri mangngellaiNa mae ri 
nakke. 

20(18-21) Nabalasaki Batara panggaukang 
tojengku:, Nabarakkakia lanri tena kusala. 

21(18-22) Mannurukia ri parentaNa 


Batara na tena kumassaile maboko battu ri 
Allataalaku. 

22(18-23) Sikontu hukkunNa kuparhatikangi, 
tena kukaluppai sikamma parentaNa. 

23(18-24) Naassengi angkana tena 
callangku siagang kupakabellai kalengku 
battu ri kasalanga. 

24(18-25) Na Nabalasamo Batara 
panggaukang tojengku saba Naassengi 
angkana tena kusala. 

25(18-26) O, Batara, iKatte majarre mae ri 
tau majarreka siagang baji mae ri tau bajika. 
26 (18-27) Ri tau matangkasaka Kipanyatai 
kalenTa matangkasa, mingka Kimusui tau 

jadalaka. 

27(18-28) Kipasalamaki tau tuna pamaika, 
mingka Kipadundui tau tampoa. 

28 (18-29) Kiparinranga suloku, Batara 
Allataalaku ansingari kasassangangku. 

29 (18-30) Kipakagassinga untu antumpasaki 
musua; lanri pannulunNa Allataalaku 
nakutarrusu pannahanna kenanga. 

30(18-31) Sukku gannana panggaukanNa 
Allataala akkulle nipatappa janjinNa Batara. 
Sanrapangi palapa ri batangkale mae ri 
sikontu tau malalanga mae ri la. 

31(18-32) Saba Batarayaji bawang Allataala: 
Allataalaji bawang akkulle ampattojengki. 

32(18-33) laji Allataala akkulle 


ampakajarreka siagang ampajari amangi 
oloangku. 

33 (18-34) la ampajari kassaki bangkengku 
sanrapang bangkeng jonga, siagang anjagai 
kasalamakkangku ri monconga. 

34(18-35) Nalatia untu abundu, sagenna 
akkulle kupabantang anrong pana kaminang 
kassaka. 

35(18-36) O, Batara, Kilalangia siagang 
Kipasalamaka, Kipakajarreka siagang 
koasaTa: ajari porema lanri gautTa. 

36 (18-37) Kijagaia sollanna tena 
najakkalakka musua, siagang tena kuleba 
tuguru. 

37 (18-38) Kiondangi musungku nampa 
Kibeta kenanga, siagang tammonobokoaKi 
sagenna posso kenanga. 

38 (18-39) Kipatappasaki kenanga sagenna 
takkullea ambangung poleang, anraba 
tenamo pakkullena kenanga ri dallekang 
bangkengku. 

393 (18-40) Kisarea kagassingang untu 
abundu, siagang pammetang mae ri sikamma 
musungku. 

40 (18-41) Kipalari musungku battu ri nakke; 
Kipajari possoki sikamma tau mangngabirissia 
ri nakke. 

41 (18-42) Ammarrammi kenanga, mingka 
tena antulungi, akkiomi kenanga ri Batara, 
mingka tena Nappiali. 

42(18-43) Kiancuruki kenanga sanrapang 


limbubu tassimbunga, nampa Kibarrasa 
sanrapang peo ri aganga. 

43 (18-44) Kilappassanga battu ri tu 
dorakaya, nampa Kipajaria tukoasa ri 
bansa-bansaya, bansa tenaya kuassengi ajari 
atangku. 

44(18-45) Bansa-bansa maraenga tunduki 
mae ri nakke na mannuruki punna 
nalangngere parentaku. 

45 (18-46) Tenami kabaranianna kenanga; 
annekkere siagang assulu battu ri 
pammantanganna. 

46(18-47) Batara mattallasaki! Nipujimi 
mappatojengku! Malabiriki kalompoanNa 
Allataala mappasalamakku! 

47(18-48) Nasarea pammetang mae ri 
musungku:, Napadundui bansa-bansaya ri 
dallekangku, 

48 (18-49) napasalamakka battu ri sikamma 
balingku. Batara, Kisarea pammetang mae 
ri musungku, Kikatutuia battu ri sikamma tu 
sekkeka. 

49 (18-50) Jari kupakalompo maKi ri allana 
bansa-bansaya, siagang makkelomma 
pammuji-muji mae ri Katte. 

>0 (18-51) Nasarei Allataala pammetang 
karaeng Naangkaka, tuli Nakamaseangi tu 
nipileNa, iamintu Daud siagang turunganna 
sagenna satunggu-tungguna. 

19 l Untu pamimping pakelong. 

Pammujina Daud. (19-2) Langi 
ampanyatai kalompoanNa Allataala, siagang 
allaka ancaritai bate pareNa. 

2(19-3) Allo serea ampabattui mae ri allo 
ammukoa: bangngi serea ancaritai mae ri 
bangngi poleanga. 

3 (19-4) Tena abicara yareka akkana-kana, 
tena sara kalangngerang. 

4(19-5) Mingka pakkioNa kalangngerangi ri 
sikontu linoa, pappasanNa tarapiki sagenna 
cappa-cappana buttaya. Appareki Batara 
balla ri langi untu mataalloa. 

3 (19-6) ammumbai ri baribasaka sanrapang 
bunting burane assulu battu ri kamarana, 
sanrapang tubarani eroka ampakaramulai 
palampanna. 

6(19-7) Najappai langika battu ri cappa 
serea mange ri cappa maraenga, tena 
tanitaba ri bambanna. 

7(19-8) Anjo hukkunNa Batara sukku 
gannana, napakabajiki pakkasiana nyawaya. 
ParentaNa Batara akkullei nipatappa assare 
kacaradekang mae ri tu biasaya. 

8(19-9) Anjo paratoranNa Batara coco sikali, 
appakasannangi pamai. Anjo Napattantua 
Batara macinongi, napajari pahangi taua. 

9 (19-10) Anjo manynyombaya ri Batara 
bajiki, nigaukang satunggu-tungguna. Anjo 
hukkunNa Batara tojengi, na adele ngaseng. 

10(19-11) Lompoangangi anggaranna 


HukkunNa Batara na bulaeng tino, 
teneangangi najene bani tenaya bengkorona. 

11(19-12) Yangasenna anjo mappakainga ri 
atanTa,: sadiai pahala lompoa mange ri tau 
anturukiai. 

12(19-13) Tena akkulle mangngurangi ri 
kalinguanna, o, Batara Kilappassanga battu ri 
kasalang taccokkoa. 

13(19-14) Pakabella battu ri dosa 
kusangajakkia, teaKi lappassangngia 
nikoasai. Nakumajari tena callangku, 
kutalappasa battu ri gau sala lompoa. 

14(19-15) Poro Kipassiratang kana- 
kanangku siagang nawa-nawangku ri 
Katte, o, Batara, palalangangku siagang 
tumappasulukku! 

20 l Untu pamimping pakelong. 
Pammujina Daud. (20-2) Poro 
Napialiko Batara ri wattu kasukkarrang, poro 

nalalangngiko koasaNa Allataalana Yakub! 

2(20-3) Poro akkiringi bantuang battu ri 
BallaNa, na Nasareko pannulung battu ri Bulu 
Sion. 

3 (20-4) Poro Naurangi ngasengi sikontu 
passarenu, na sannang ri sikamma korobang 
nitununu. 

4(20-5) Poro Nasareko sikontu nukaerokia, 
na Napajari sikamma rancananu. 

> (20-6) Na makkio marannu ikambe lanri 
pammetannu, nimangngangka bate- bate 

untu mammyji ri Allataalata. Poro Napajari 


Batara sikontu pappalanu. 

6(20-7) Anne kamma kuassemmi angkana 
Batara assarei pammetang mae ri karaeng 
nipileNa. Nipiali ri Batara battu ri suruga 
matangkasana, lanri koasaNa Batara, 
nanggappa pammetang lompo. 

7(20-8) Nia tau ampattoangi kareta 
pabundukanna, nia todong appattoangi 
jaranna. Mingka ikatte nipattoanga koasaNa 
Batara, Allataalata. 

8(20-9) Latattoroi kenanga na tuguru 
mingka ikatte lambangungki nai ammenteng 
kassa. 

9 (20-10) O, Batara, Kisarei pammetang 
karaenga, Kipialimi ikambe lalang makkiona 
ikambe. 

2 1 l Untu pamimping pakelong. 

Pammujina Daud. (21-2) O, 
Batara, marannui karaenga lanri Kisarena 
kagassingang:, mareja-rejai lanri Kisarena 
pammetang! 

2(21-3) Kipajariammi apa nakaerokia 
pamaina, na Kisare apa lebaka napala. 

3 (21-4) BattuKi mange ri ia siagang barakka 
allabi-labi, naKipipakei songko karaeng 
bulaeng tompo ulunna. 

4(21-5) Appalaki katallassang, naKisareang, 
umuru malabu sagenna satunggu-tungguna. 

(21-6) Lanri pannulunTa nasannamo 


nipakalabirina, Kipajari masahoro siagang 
accaya. 

6(21-7) Kibarakkaki untu situlusuna: 
kahaderanTa ampajari sanna rannuna. 

7(21-8) Manrannuangi karaenga mae ri 
Batara Kaminang Tinggia, tuli amangi lanri 
tuli nikamaseangi ri Batara. 

8(21-9) LaNajakkala ngasengi sikontu 
musunna, laNaallei sikamma tu 
mangngabirissia ri KalenNa. 

9 (21-10) Labattui sanrapang pepe arinra- 
rinraya untu ampossoki kenanga. 
Lanipaccappuki kenanga lalang 
pangngalarroinNa Batara, ri pepe 
appakamutunga. 

10(21-11) Tena latassesa battu ri turunganna 
kenanga, lanitumpasa ngasengi kenanga ri 
karaenga. 

11(21-12) Punna appare rancana kenanga 
langngewali karaenga, talajariai akkala 
balle-ballena kenanga. 

12(21-13) Lanapabuccuki ana panana, 
sagenna aboko lari kenanga. 

13(21-14) Mammyji ikambe mae ri Katte o, 
Batara, lanri lompoNa koasaTa, makkelongi 
ikambe mamm yji ri kaporeanTa. 

2 2 l Untu pamimping pakelong. Situru 

lagu: Jonga ri wattu baribasa. 
Pammujina Daud. (22-2) Allataalaku, o, 

Allataalaku, angngapa naKibokoia? Akkioka, 


mingka tuli bellaKi na tena naKitulunga. 

2(22-3) O, Allataalaku, akkioka ri wattu 
allo, mingka tuli amerekiKi. Appala doanga 
ri wattu bangngi, mingka tena todong na 
sannang atingku. 

3 (22-4) Mingka iKattemi Karaeng Kaminang 
Matangkasaka, nipuji-pujia ri tu Israel. 
4(22-5) Boe-boena ikambe manrannuangi ri 
Katte, manrannuangi kenanga, nakipasalama 
kenanga. 

(22-6) Akkioki kenanga ri Katte na 
Kilappassang kenanga, manrannuangi 
kenanga na tena Kipassalasai. 

6(22-7) Mingka inakke anne sanrapanja 
gallang-gallang, teai rupatau, nicau-cau na 
nihina ri tau jaia. 

7(22-8) Yangaseng accinika ri nakke, nacau- 
caua, nabibeia munceng na napammenggong 
ulunna. 

8(22-9) Nakana kenanga, "Lappassammi 
napattoang Bataraya, sollanna nipasalama ri 
Batara, punna sannang Batara mae ri ia!" 

9 (22-10) IKattemi ampasulukka battu ri 
pammanakkanga, siagang ampakaamanga ri 
riwaanna ammakku. 

10(22-11) Battu ri lassukku, lalang limanTai 
sarengku, battu ri lalangku ri battang, 
iKattemi Allataalaku. 

11(22-12) TeaKi bellai, saba areppesemi 
bahayaya, na tena antulunga. 

12 (22-13) Sanrapangi tedong romang jaia, 
musua angkatulunga, sanrapang tedong 
romang liara battu ri Basan angkatulunga. 

13 (22-14) Tassungkei bawana kenanga 
andallekanga, sanrapang singa ammarrunga 
saranna ero angngokko. 

14(22-15) Tenamo kagassingangku 
sanrapang jene tattumpaya, sikontu 
bukungku sangkamma talappasa ngasemmi 
ri lesoanna, assolommi atingku sanrapang 
liling. 

15(22-16) Kalotoromi karro-karrokku 
sanrapang kaca ancuruka, adakkimi lilaku 
ri ngangalakku. O, Batara, angngapa 
naKibokoia irate ri limbubuka sanrapang tau 
mateamo. 

16 (22-17) Nikatulunga ri garombolang tau 
jadalaka:, sanrapang kongkong jaia kenanga 
angkatulunga, antodo-todoki limangku 
siagang bangkengku. 

17(22-18) Sikontu buku-bukungku akkullei 
kirekeng, nacinikia musungku sanrapang 
cini-cinikang. 

18(22-19) Nabage-bagei kenanga 
pakeangku, nagoccang nomoro untu 
anggappai Jubaku. 

19 (22-20) Mingka iKatte, teaKi bellai, o, 
Batara, battu maKi linta antulunga, saba 
IKattemi kagassingangku. 

20(22-21) Kipakabellai padanga battu 


ri nyawaku, Kipasalamaka battu ri 
pangngokkona kongkonga. 

21(22-22) Tena pakkulleku, Kilappassanga 
battu ri tanruna tedong romanga siagang 
muncehnna singaya. 

22(22-23) Lakucaritai sikamma gautTa 
mae ri sikamma saribattangku: lalang ri 
passirapakkanna ummatTa mammuji-mujia ri 
Katte. 

23 (22-24) lami puji, he, sikamma tau 
mappilangngeria! lami pakalompo, ikau 
sikontu turunganna Yakub! Sujukko ri la, ikau 
sikontu turunganna Israel! 

24 (22-25) Saba tena Nacini tunai 
tau nijallakkanga, natena Nabawang- 
bawangngangi kasessanna. Tena Nalaboko 
battu ri anjo taua, mingka napilangngeri 
punna appala tulungi mae ri la. 

25(22-26) Ri tangnga-tangngana 
passereanna ummaka mammujia mae ri 
Katte, lanri sikontu apa lebaka Kigaukang. 

Ri dallekang umma mappilangngeria 
kupassareang korobang lebaka kupajanjiang. 

26 (22-27) Tu kasi-asia langnganrei sagenna 
bassoro: tau battua mae ri Batara lamammyji 
ri la. Poro salewangang ngasengko sagenna 
satunggu-tungguna! 

27(22-28) Sikontu bansaya langngurangi ri 
Batara nampa ammotere mae ri la, sikontu 
suku bansaya lasujuki anynyomba mae ri la. 

28(22-29) Nasaba Batarayami makoasa, la 


ammarenta mae ri bansa-bansaya. 

29(22-30) Sikontu tau malompoa lasujuki 
ri dallekanNa, sikontu rupatau tattallasa 
satunggua lanynyombai mae ri la. 

30(22-31) Sikamma turungang ri bokoa 
lanynyombail ri Batara, lanibirittakangi 
sagenna sikamma turungang ri bokoa. 

31(22-32) Ri bansa lassuka ri boko 
lanikabarrangi angkanaya Batara 
ampasalamaki ummaNa. 

2 3 l Pammujina Daud. Batara sanrapang 

pakalawaki mae ri kalengku, tena 
kukakurangang. 

2 Naparabai kalengku ri parang ruku 
moncongbuloa. Naulua mange ri jene 
attallasa sannanga. 

3 Nasarea kagassingang beru, kuNarenreng 
mange ri oloang annabaya, situru siagang 
janjinNa. 

4 Manna kullalo ri kabung sassanga, tena 
kumalla ri bahaya, saba iKatte anrurunganga. 
| Katte anjagaia sanrapang pakalawaki anjagai 
gimbalana siagang takkang na palu-palu 
lompo. 

3 Kipasadianga passua-suarrang ri dallekang 
matanna balingku. Kiruppaia sangkamma 
toana lompoa. Kipatalanga inungang bajika 
siagang allabi-labia. 

6 Kuassengi angkana bajikKi mae ri nakke, 
na Kituli mangngamaseang mae ri nakke. 

Kukkullemo ammantang ri BallatTa, lalang 


sikontuna tallasakku. 

2 4 1 Pammujina Daud. Batara pata sikontu 
linoa siagang bonena, linoa siagang 

sikontu ammantanga ilalang. 

2|a ampadongkoki dasarana irate ri 
tamparang, na Napaenteng irate ri jene 
malantanga. 

3 Inai akkulle nai ri buluNa Batara, na 
antama ri BallaNa? 

“Tu tenaya callanna pikkiranna siagang 
panggaukanna, tenaya nassumpa napare- 
pare siagang tenaya nanynyomba barhala. 

“lami lanibarakkaki siagang lanipasalama 
ri Batara, siagang lanikana tutena salana ri 
Allataala. 

6 Kammaminjo tubattua andallekang ri 
Allataala, battua anynyomba ri Allataalana 
Yakub. 

7Sungkemi lua-luara pakkebu lompo toaya, 
sollanna antama Karaeng malabirika. 

8|naika Karaeng malabirika? lami Batara 
porea, Batara sannaka koasana, porea lalang 
ri pabundukanga. 

9 Sungkemi lua-luara pakkebu lompo toaya, 
sollanna antama Karaeng malabirika. 

10|naika Karaeng malabirika? lami Batara 
Kaminang Koasaya, lami Karaeng malabirika! 

2 5 l Pammujina Daud. Ri Katte, o, Batara, 

kupanai pappala doangku, 


Mazmur 25.21 12 
20, Allataalaku, matappaka ri Katte! 


TeaKi lappassangia nipakasiri, na nigorai ri 
musu-musungku. 

3 Tu tabaleka ri Katte lanipakasiriki, mingka 
tu tappaka ri Katte tena nalanipassalasa. 

4Kipicinikianga erotTa, o, Batara, Kipanyatai 
apa musti lakugaukang. 

3 Ajaraka siagang renrenga untu attallasa 
situru erotTa, saba iKattemi Allataala 
ampasalamaka, tuli manrannuanga mae ri 
Katte. 

6 Kiurangi kabajikanTa siagang 
pangngamaseanTa, o, Batara, lebaka 
Kipappicinikang battu riolo. 

'Pammopporangi dosaku siagang 
kasalangku ri wattu rungkaku, urangia situru 
pangngamaseanTa siagang kabajikanTa. 

8 Saba Batara bajiki na adele, Napicinikiangi 
oloang tau lingua. 

9 Narenrengi Batara tu tuna pamaika, na 
Naajara kenanga apa Nakaerokia. 

10Tau mannurukia ri parjanjianNa siagang 
hukkunNa, Nagau kamasei siagang 
tamamminrayai. 

11O, Batara, Kipammopporanga situru 
janjinTa, saba lompoi kasalangku. 

12 Kipangngajarrangi mae ri 
tumappilangngeria oloang musti naoloa 
kenanga. 

13 Tuli lasukkuki kenanga lalang tallasana, 


lanawarisiki ana cucunna kenanga tana 
pisakaya, 

14Batara belana tu mappilangngeria, 
Napappiassengangi ri kenanga apa 
Nakaerokia. 

13 Matangku tuli tattujui mange ri Batara, 
saba Napasalamakka battu ri bahayaya. 

19 Cinikia, siagang kamaseanga, saba 
Napasalamakka battu ri bahayaya. 

17 Pila katambangi susana pamaikku 
Kilappassang laloa battu ri kasukkarrangku. 

18 kKiparhatikangi sessaku siagang 
kasukkarrangku, siagang Kipammopporangi 
sikontu dosaku. 

19 Kiciniki antekamma jaina musungku: 
kenanga sanna nakabirissingku. 

20] agaia siagang Kipasalamaka, sollanna 
tena kunggappa siri saba malalanga mae ri 
Katte. 

21 Poro nirurungang laloa ri kabajikang 
siagang kalambusang, saba manrannuanga 
mae ri Katte. 

220, Allataala, Kilappassangi ummatTa battu 
ri sikontu kasukkarranna. 

2 6 l Pammujina Daud. Kisarea kaadelang, 

o, Batara, saba lambusu pamaika 
lalang tallasakku. Manrannuanga mae ri 
Batara, Tena kuranggasela manna sikede. 

2Kiparessama, o, Batara, siagang 


Kisorima, paressami kaerokangku siagang 
nawa-nawangku. 

3 Tuli mangngurangia ri pangngamaseanTa, 
siagang tuli tamamminraya mae ri Katte. 

4Taeroka arappungang siagang tu patipua, 
yareka sileporang siagang tu munapeka. 

3 Kukabirisi passereanna tu agau jadalaka, 
kuliliangi parappunganna tu Jadalaka. 

6 Kubissai limangku pammatei tena 
kusala, na kujappa angnginroi tampa 
pakkorobangnganTa, o, Batara, 

7 nakukkelong lagu appala sukkuru, na 
kukabarrang gau malompoTa. 

8Kungai BallatTa, o, Batara, tampa 
pammantangang kalompoanTa. 

9 TeaKi bunoia siagang tu dorakaya, yareka 
teaKi allei nyawaku assama siagang tu 
appasolonga cera. 

10 kenanga tuli agau jadalana, tuli sadiana 
untu annarima pappacoco. 

11Mingka inakke lambusu pamaikka 
lalang tallasakku, Kikamaseanga siagang 
Kilappassang laloa. 

12) ari amanga battu ri sikontu bahayaya, 
lamammujia ri Batara lalang ri passereang 
ummaNa. 

2 7 l Pammujina Daud. Batarami caya 

singarakku siagang kasalamakkangku, 
tena lakukamallakkang. Batara tampa 
palalangangku, tena kulamalla. 

2Punna nibakkaia ri tu jadala eroka 


ambunoa, kenanga latattoro na tuguru. 

3 Manna kunikatulung ri pasukang lompoa, 
tena kulamalla. Manna nakajariang bunduka 
angngewa, tuli manrannuangku. 

4Sereji bawang kupala ri Batara, iajinne 
bawang kukaerokia: ammantanga lalang ri 
BallaNa Batara lalang sikontu umurukku, 
untu angkasiaki kabajikanNa Batara siagang 
appala panrurunNa. 

> Najagaia Batara ri wattungku lalang 
kasukkarang, Nacokkoa lalang ri BallaNa, na 
Naangkaka nai ri moncong batua. 

6 Anne kamma ammetama mae ri musungku 
niaka angkatulunga, jari makkio rannuma 
assare korobang sukkuru ri BallatTa; erokka 
akkelong siagang mammuji mae ri Batara. 

70, Batara, pilangngeria punna akkioka mae 
ri Katte, kamaseanga siagang Kipialima! 

8Kikana, "Battuko mae anynyomba ri 
Nakke." Appialima kukana, "Lintakka battu, 
o, Batara; 

9 teaKi accokkoi battu ri nakke." TeaKi larroi 
siagang teaKi tollaki atanTa, saba iKattemi 
leba antulunga. TeaKi pelakkia yareka teaKi 
bokoia, o, Allataala, Tumappasalamakku. 

10 Manna kunibokoi ri anrong manggeku, 
Allataala tuli lamparakaia. 

11 Kipicinikianga apa Kikaerokia, o, Batara, 
rurunganga mange ri oloang lambusuka, saba 
tamaka jaina musungku. 

12 TeaKi passareangia mae ri hawa napasuna 


balingku, ambakkaila siagang balle-balle na 
panggaratta. 

13 Tappaka angkana lakukasiaki kabajikanNa 
Batara lalang tallasakku ri anne linoa. 

14 Manrannuangko mae ri Batara, 

gassingi siagang pakajarreki pamainu: 
manrannuangko mae ri Batara! 

28 l Pammujina Daud. O, Batara, 

makkioka mae ri Katte, iKattemi 

Tumappatojengku, pilangngerimi pakkiokku. 
Punna tamakkana-kanayaKi mae ri nakke, 
sanrapanga tau naunga ri kalibong kuburuka. 
2Pilangngeri pappalakku punna akkioka 
appala tulung, Kiangkaki limangku mae ri 
Balla matangkasatTa. 

3Teaki tumpassia assama siagang tu 
dorakaya, siagang tu agau Jadalaka. Sanna 
somberena kana-kananna kenanga, mingka 
atinna lalang teai sipato bottona. 

4Hukkung laloi kenanga lanri panggaukanna 
kenanga, lanri kajadallang nagaukanga 
kenanga. Hukkung laloi kenanga situru 
panggaukanna kenanga; hukkungi kenanga 
simbattala panggaukanna kenanga. 

> Tanajampangiai kenanga panggaukanNa 
Batara, yareka apa lebaka Nagaukang. 
Jari lanihukkummi kenanga ri Batara, 
siagang lanipossomi kenanga sagenna 
satunggu-tungguhna. 

6 Nipujimi Batara, saba Napilangngerimi 
pappalakku. 

! Batara palalangangku siagang 
Tumappatojengku, tappaka mae ri la. 
Natulunga siagang Napakarannui pamaikku, 
mammujia mae ri la siagang lagu sukkuru. 

8Batara Nasarei kagassingang ummaNa, 
Napattojengi siagang Napasalamaki karaeng 
nipileNa. 

9 Kipasalama laloi ummatTa, o, Batara, 
barakkaki sikamma tau Kipatanga. AjariKi 
sanrapang pakalawaki mae ri kenanga, na 
Kijagai kenanga sagenna satunggu-tungguna. 
29 l Pammujina Daud. Pujimi Batara, 

he sikamma niaka ri suruga, pujimi 
kalompoanna siagang kakoasanNa. 

2 Pujimi arenNa Batara malabirika sombami 
nummake pakeang ibada. 

3 Allataala malompoa agunturuki irateanna 
tamparanga, saranNa kalangngerangi 
irateanna tamparang lompoa. 

4 Kalangngerangi saranNa Batara, lalang 
koasa lompo siagang kagammarrang. 

3 SaranNa Batara manrumbang poko-poko, 
mannepo tangke kayunna camara Libanon. 

6 Napalumpaki Moncong Libanon sanrapang 
ana sapi, alumpaki Moncong Siryon sanrapang 
ana tedong romang. 

7SaranNa Batara, angngerang kila akkila. 

8SaranNa Batara Nagegosoki parang 


lompoa, Nagegosoki Batara parang lompo 
Kades. 

9 SaranNa Batara Nagoccangi poko-poko 
kayu lompoa, Narurusuki leko-leko kayua 
ri romanga; nampa akkiomo ummaka ri 
BallaNa Batara ri Yerusalem, angkana, "Pujimi 
Batara!" 

10 Makoasai Batara ri aba lompoa, makoasai 
salaku Karaeng sagenna satunggu-tungguna. 

11 Poro nisare lalo kagassingang ummaNa ri 
Batara, na Napajari kenanga salewangang. 
30 l Pammujina Daud. Kelong-kelong ri 

wattunna niresmikang BallaNa Batara 
ri Yerusalem. (30-2) Mammujia mae ri Katte, 
o, Batara, saba lebama Kipasalama siagang 
tena Kibalang parekanga nigorai ri musungku. 

2(30-3) Batara Allataalaku, akkioka mae ri 
Katte appala tulung, nampa Kipammollea ri 
garringku. 

3 (30-4) Kilappassanga battu ri lino 
kamateanga, Kipattallasakka battu ri allana 
sikamma tau matea. 

4(30-5) Kelongangi lagu pammuji-mujia 
mae ri Batara, he, ummaNa tamamminraya, 
siagang appala sukkurukko mae ri Kaminang 
Matangkasaka. 

(30-6) Nasaba sinampeji larro Batara, 
kabajikanNa sagenna sikontu umurutTa. Ri 
wattu bangngi nakuangngarru, mingka battui 
baribasaka angngerang karannuang. 


. Mazmur 30.61 31.2 | 40 
6(30-7) Ri wattunna amang kukasia, 


kukana, "Tena kulanibeta!" 

7(30-8) Saba baji pamaikKi mae ri nakke, 
o, Batara, Kipajaria sanrapang moncong 
kassaka. Mingka ribokoanganna accokkoKi 
battu ri nakke, na kuajari mallamo. 

8(30-9) Akkioka mae ri Katte, o, Batara, ri 
Kattema appala, 

9(30-10) "Apa matu-matungku mae ri 
Katte punna matea siagang naunga ri 
kalibong kuburuka? Maka lakkullei tu matea 
mammuji mae ri Katte siagang nakabarrang 
tamamminraTa? 

10(30-11) Kipilangngeria, o, Batara, siagang 
Kikamaseang laloa. O, Batara, Kitulung laloa!" 

11(30-12) Piraungku Kipinrai ajari ajoge 
rannu, Kiallei sinaku nampa Kisarea 
karannuang lompo. 

12 (30-13) Jari taerokama amereki.: 
kukelongangi lagu pammujia mae ri Katte, o 
Karaeng Allataalaku, appala sukkuru sagenna 
satunggu-tungguna! 

3 1 l Untu pamimping pakelong. 

Pammujina Daud. (31-2) IKattemi 
palalangangku, o, Batara, teaKi passalasaia. 
Pasalamaka lanri kaadelanTa, 

2(31-3) pilangngeri laloa siagang 
Kilappassanga linta. AjariKi sanrapang 
moncong batu mae ri nakke ajari tampa 
palalangangku, sanrapang tampa attahang 
makassaka, anjoremma lasalama. 


Mazmur 31.31 11 41 
3 (31-4) Iye, iKattemi sanrapang moncong 


batu siagang tampa attahang makassaka 
untu kalengku! Kirurunganga situru janjinTa. 

4(31-5) Kilappassanga battu ri sikko 
nitannanga untu inakke, saba iKattemi tampa 
palalangangku. 

(31-6) Antama ri limanTa kuerang 
kalengku, iKatte allappassanga, o, Batara, 
Allataala tamamminraya. 

6 (31-7) Tau anynyombaya barhala Kikabirisi: 
mingka inakke tappaka mae ri Batara. 

7(31-8) Rannua na kumareja-reja saba tuli 
Kikamaseanga. |Katte anciniki parisikku na 
Kiparhatikang kasusaangku. 

8(31-9) Tena Kibalang parekanga nitahang 
ri musua, mingka Kipajaria laloasa ajappa. 

9(31-10) Kikamaseanga, o, Batara, saba 
niakka lalang kasusaang: paccemi matangku 
napakamma angngarru, taronammi nyawaku 
siagang batangkalengku. 

10(31-11) Labusumi katallassangku 
lalang ri kaparisanga, allalomi taung-taung 
katallassangku lalang kunrareng. Kurammi 
kagassingangku lanri kajadallangku, balalo 
ajari lammami buku- bukungku. 

11(31-12) Ajarima tu nitahang mae ri 
sikontu musungku, balalo mae ri sikamma 
siampi ballakku. Tabangka ngasemmi sikontu 
siassengku ancinikka, larimi kenanga punna 
nacinikka ri aganga. 

12(31-13) Nikaluppaia sanrapang tu mate, 


ajarima sanrapang barang nipelaka. 

13 (31-14) Ri kere-keremae nia apa 
appakamalla dudu kulangngere kabara- 
kabara anging battu ri musungku. 
Assikongkoloki kenanga ambalianga, appareki 
rancana untu ambunoa. 

14(31-15) Mingka manrannuanga mae ri 
Katte, o, Batara, saba iKattemi Allataalaku. 

15 (31-16) IKatte tuli amparakaia: 
Kipasalama laloa battu ri musu-musungku, 
siagang battu ri sikamma tau angngondangia. 

16(31-17) Poro nia pangngellainTa 
mae ri atanTa, pasalama laloa lanri 
pangngamaseanTa. 

17(31-18) TeaKi balang parekangia 
nipakasiri, o, Batara, saba akkioka mae ri 
Katte. Lappassammi nipakasiri tu jadalaka, 
namereki naung ri linona tu matea. 

18 (31-19) Kitongkoki bawana tu paballe- 
ballea tu borroa ancau-caui tu lambusuka. 

19(31-20) Tamaka allabi-labina kabajikanTa 
Kipasadiaya mae ri tau mappilangngeria! 
Sikamma taua nacini ngasengi kabajikang 
Kigaukanga, mae ri sikamma tau malalanga 
mae ri Katte. 

20(31-21) Kicokkoi kenanga lalang ri lalanTa 
battu ri akkala salana tau jadalaka, Kijagai 
kenanga lalang ri palalanganTa battu ri 
tuduhanna balia. 


Mazmur 31.211 32.5 43 

21(31-22) Nipujimi Batara! Tamaka 
appakalannasana pangngamaseanNa mae 
ri nakke, wattungku nikatulung siagang 
nibunduki. 

22(31-23) Lalang ri kalinguangku kukapangi 
angkana Napelama Batara battu ri 
dallekang malabiriNa. Mingka Nalangngeremi 
pappalakku wattungku akkio mae ri la. 

23 (31-24) Mangngaiko ri Batara, he, sikontu 
ummanNa, Najagai Batara tu tamamminraya. 
Mingka Nahukkungi tu tampoa tena 
napassanggai Nahukkung. 

24(31-25) Gassingi siagang pakajarreki 
pamainu, ikau sikontu tu manrannuanga mae 
ri Batara! 

32 l Pammujina Daud. Kelong 

pangngajarang. Matenei taua ia 
nipammopporanga dosana, nikaluppaia 
kasalanna. 

2 Matenei taua, ia tenaya nirekengi 
kajadallanna ri Batara, siagang tenaya nangai 
annipu. 

3 Lalang tenanapa kumangakui dosaku, 
taronangi pakkasiakku lanri akkunrarenga 
silabusu allo. 

4 Allo bangngia Kijallakkang, o, Batara, 
labusumi kagassingangku niiso ri bambanna 
alloa. 

> Nampa kumangakuimo dosaku mae 
ri Katte, tenamo kasalangku kucokkoi. 
Kutappukimi ri pamaikku untu angngakui 

mae ri Katte, na Kipammopporang ngasemmo 


sikontu dosaku. 

6 Lanri kammana sikamma tau bajika 
parallui appala doang ri wattunna nakasia 
kasukkarranga, sagenna punna battu aba 
kasusaanga, tena nanilolorangi. 

7|Kattemi tampa paccokkoangku, 
Kilappassanga battu ri kasukkaranga. 
Nakuakkiomo napakamma rannu, saba 
lebama Kipasalama. 

8 Nakana Batara, "LaKupicinikiangko oloang 
mustia nuolo, laKurenrengko siagang 
laKkupakaingakko. 

9 Teako sanrapangi jarang tenaya akkalana, 
musti nipalewai siagang samang na otere 
sollanna mannuruki." 

10Tu dorakaya nitujui ri jai sessa; mingka tu 
manrannuanga ri Batara tuli nilalangi lalang 
pangngamaseanNa. 

ll He, sikamma tu bajika, rannu mako 
siagang mareja-reja mako lanri apa lebaka 
Nagaukang Batara. Akkio rannu mako, he 
sikontu tu lambusu pamaika! 

3 3 ' He, sikamma tu bajika, akkio rannu 

mako lanri apa lebaka Nagaukang 
Batara; siratangi mammuji-muji tu lambusu 
pamaika. 

2 Appala sukkurukko mae ri Batara siagang 
kacapi, akkelongko mae ri la nirurungang ri 
sara musi. 

3 Akkelongko lagu beru mae ri Batara, kobi 


bajiki kacapinnu siagang akkio rannu mako! 
4Sikontu kananNa Batara akkullei 
nipatappa, tamamminrayal lalang sikontu 
panggaukanNa. 

> Nangai kalambusanga siagang 
kaadelanga, sikontu linoa rassi siagang 
pangngamaseanNa. 

6 Assarei parenta Batara, najarimo langika: 
mataallo, bulang, na bintoeng nipajari ri 
kananNa. 

7Sikontu jene tamparanga Napasserei ri 
sereang tampa, tamparang lompoa Natahangi 
lalang sere pannahangngang jene. 

8 Bolimi kamma namalla sikontu linoa mae ri 
Batara na mappakalabiri mae ri la panduduna 
linoa. 

9 Saba akkanaji bawang, najarimo 
yangasenna, ammarentaji bawang, naniamo 
yangasenna. 

10 Napassalasai Batara rancanana bansa- 
bansaya, Napattaenai apa nakaerokia 
kenanga. 

11 Mingka rancanaNa Batara tuli attahanna, 
majarreki apa lebaka Narancang silabusuna 
jammanga. 

12 Matenei bansa mangakua ri Batara salaku 
Allataalana, matenei umma Napilea ajari 
umma Napatanga! 

13 Battu ri suruga accini naung Batara, na 
Nacini sikontu umma rupataua. 

14 Battu ri empoang kalabiranNa 


Najannangngi Batara sikontu apa 
ammantanga ri lino. 

15 | ami ampareki atinna kenanga, na 
Naasseng sikontu panggaukanna kenanga. 

loTeai lanri jaina tantarana nammeta 
karaenga, tena nasalama surudadua lanri 
kagassinganna. 

17 Takkulleai jaranga nipattoang untu 
ammeta, takkulleai appasalama kagassingang 
lompona. 

18 Najagai Batara tu mappilangngeria ia 
manrannuanga ri pangngamaseanNa. 

19 Napasalamaki kenanga battu ri 
kamateanga, na Natallassi kenanga ri wattu 
kacipuranga. 

20 Umba kimanrannuang mae ri Batara, lami 
pannulunta siagang mappatojenta. 

21 Marannu-rannuki lanri la na kitappa ri 
areng matangkasaNa. 

22 Poro tuli Kikamaseang laloi ikambe, o, 
Batara, lanri manrannuangi ikambe mae ri 
Katte. 

34 l Pammujina Daud, ri wattunna 

assara-sarai tasilolongang pikkiranna 
ri dallekanna Abimelekh, sagenna nibongka 
alampa. (34-2) Erokka appala sukkuru ri 
Batara lalang sikontu wattua, tena ammariku 
mammuji-muji mae ri la. 

2(34-3) Erokka alompo-lompo pamai 


lanri gauNa Batara, poro Nalangngereki tu 
nijallakkanga najari rannu. 

3(34-4) Malompoi Batara niaka 
anrurunganga, umba kissama-sama 
ampakalabiriki arenNa. 

4(34-5) Appala doanga ri Batara, nampa 
appialimo, na Nalappassanga battu ri 
kamallakkanga. 

> (34-6) Tu nijallakkanga manrannuangi ri 
la nampa ajari rannumo, tenamo sabana 
lasiri-siri kenanga. 

6 (34-7) Tu cilakaya akkioki siagang appialimi 
Batara, nilappassammi battu ri sikontu 
kasukkarranna. 

7(34-8) MalaekaNa Batara anjagai tau 
mappilangngeria, siagang nalappassang 
kenanga battu ri bahayaya. 

8 (34-9) Kasiami kalennu antekamma bajiNa 
Batara, matenei tau malalanga mae ri la. 
9(34-10) Pakalabiriki Batara, he 
ikau ngaseng ummaNa, nasaba tena 
nalakakurangang tu mappilangngeria. 

10(34-11) Cipuru tommi singa-singaya 
lanri kakurangang ri kanre, mingka tau 
anynyombaya ri Batara tena nakakurangang. 

11(34-12) Pilangngerimi, he ikau ana-anaka 
ngaseng, kuajarakko mappakalabiri mae ri 
Batara. 

12 (34-13) Erokko labu umurunu siagang 
angkasiaki bajika? 

13 (34-14) Teako appasuluki kana-kana 


jadala, siagang teako nungai akkala annipua. 

14 (34-15) Pakabellai kalennu battu ri 
jadalaka, gaukangi bajika, usahakangi 
passiamakkanga sipikulle- kullenu. 

15 (34-16) Naparhatikangi Batara tu bajika, 
Napilangngeri kenanga punna akkio appala 
tulung 

16(34-17) Mingka Nabaliangi tu agau 
jadalaka: punna mate kenanga, lintaki 
nikaluppai. 

17(34-18) Punna akkio tu bajika, 
nipilangngeri ri Batara, na nipasalama 
kenanga battu ri kasukkarranga. 

18 (34-19) Mareppeseki Batara mae ri tu 
cadia pamaina; Napasalamaki tu tappu 
minasaya. 

19 (34-20) Jai parisina tu bajika, mingka 
nilappassangi ri Batara battu ri yangasenna 
anjo. 

20(34-21) Tuli nijagai batangkalenna 
ri Batara, manna sipappa bukunna 
talanitepokai. 

21(34-22) Tu jadalaka lamatei lanri 
kajadallanna, tu birisika mae ri tu bajika 
lanihukkungi. 

22(34-23) Napasalamaki Batara sikamma 
atanNa: ia malalanga mae ri KalenNa 
talanihukkungai. 

3 5 l Pammujina Daud. O, Batara, Kiewai 


tau angngewaya, Kibunduki tau 
ambundukia. 

2 Kiallei palapa barambanTa, siagang 
ammenteng maKi antulunga. 

3 Angkaki paccokaTa siagang pokeTa nampa 
Kiewa tau angngondangia. Kipaumi ri nakke 
angkana iKatte Tumappasalamakku. 

4Bolimi kamma tau eroka ambunoa 
nibeta na nipakasiri. Bolimi kamma tau 
assikongkoloka ambalianga ammunduru 
siagang lingu. 

3 Bolimi kamma niondang kenanga ri 
malaekaNa Batara, sanrapang awang 
nipasiara ri anging. 

6 Bolimi kamma niondang kenanga ri 
malaekaNa Batara, ri oloang sassanga 
siagang laccuka. 

7 Sia-siaji kenanga attannang sikko untu 
inakke yareka angngeke kalibong untu 
anjakkalaka. 

8 Bolimi kamma kenanga nituju ri posso 
tena nasanna-sannai kenanga. Bolimi kamma 
nijakkala kenanga ri sikko napareka kalenna 
nampa tuguru na posso. 

9 Kumakkio marannu-rannu lanri Batara, 
rannui pamaikku lanri la ampasalamakka. 

10 Nakanamo sikontu pamaikku, "O, Batara, 
tena sanrapanTa! Kilappassangi tau lammaya 
battu ri tau gassinga, tu kasi-asia siagang tu 
parisika battu ri tumanjallakkanna." 

11Sabi-sabi jadalaka ambangungi 


ambalianga, siagang natudua anggaukangi 
apa-apa tenaya kuassengi. 

12 KabajikanTa nabalasaki kajadallang: 
tallanga lalang ri tappu minasaku. 

13Ri wattunna garring kenanga, sinai 
pamaikku kutangnganrea: appala doanga, 
kupadundu ulungku, 

14 sanrapang tau ampappala doangangi 
saribattanna yareka ampappala doangangi 
bela bajina. Andundua, angkarruki kenanga, 
sanrapang tukamateanga ri amma kalengku. 

13 Mingka ri wattungku susa, sannangi 
pamaina kenanga, siagang arappungammi 
ambalianga. Ajappa keppang-keppangi 
kenanga untu ancau-caua. 

19Tena nammari-mari kenanga ancau-caua, 
siagang birisi sikali ancinikia. 

17 Sagenna kemae wattu, o, Batara, 
sagenna kemae wattu, Kicini-cinikija bawang? 
Kipasalama laloa battu ri pabakkana 
kenanga, Kipasalamaki nyawaku battu ri anjo 
singa-singaya. 

18 Nakulappala sukkuru mae ri Katte ri 
tangngana ummatTa, siagang kupuji arenTa 
lalang ri parappunganna kenanga. 

19TeaKi balang parekangia nipare karek- 
karenang ri tau ambalianga natena sabana. 
TeaKi balang parekangia nigorai ri tau birisika 
ri nakke natena sabana. 

20Tasomberai bicaranna kenanga; arancanai 


kenanga ero annipu mae ri tau siamaka lalang 
tallasana. 

21 Ammarrang-marrangi kenanga mae ri 
nakke angkana nacinimi kenanga apa lebaka 
kugaukang. 

22 Mingka iKatte, O, Batara, leba anciniki: 
teaKi amereki, o, Batara, teaKi bellai battu ri 
nakke. 

23 Ammenteng maKi naKipattojenga ri 
parkaraku, o, Allataalaku siagang Bataraku, 
Kitulung laloa! 

24 Pattojenga, saba adelekKi, o, Batara 
Allataalaku, teaKi lappassangngi musua 
anggorala. 

25 TeaKi lappassangngi kenanga angkana 
ri pamaina, "Sukkuru maki, kalebami 
nipattaena nyawana. Ajarimi pattujunta!" 

26 Bolimi kamma tau sannanga anciniki 
parisikku ajari lingu siagang ajari siri-siri. 
Bolimi kamma tau napattampoanga kalenna 
mae ri nakke nihina siagang nipakasiri. 

27 Poro tu eroka ancinikka nipattojeng akkio 
rannu siagang mareja-reja. Poro amole-molei 
kenanga angkana, "Malompo tojenna Batara! 
Nakaerokangi kasalamakkanna atanNa!" 

28 Na lakukabarrang kaadelanTa, siagang 
kumammyji ri Katte silabusu allo. 


l Untu pamimping pakelong. Battu ri 
36 Daud, atanNa Batara. (36-2) Abicarai 

dosaya ri ati mailalanna tu jadalaka, tena 


sikali mallana mae ri Allataala. 

2(36-3) Nakanai kalenna sanna hebana, 
sagenna tanaassenga kasalanna, siagang 
tena nakabirisi. 

3 (36-4) Kana-kananna jadalaki siagang rassi 
balle-balle, tenamo nagaukangi apa bajika 
siagang annabaya. 

4(36-5) Ri katinroanNa narancana 
kajadallanga:, tena baji apa nagaukanga, 
jadalaka tanatollakai. 

(36-6) O, Batara, pangngamaseanTa 
santinggi langika, tamamminraTa sagenna 
rammanga. 

6(36-7) KabajikanTa ammentengi nai 
santinggi monconga, kaadelanTa sangkamma 
lantanna tamparang lompoa: Kiparakai 
rupataua siagang olo-oloka, o, Batara. 

7(36-8) Tamaka lompona anggaranna 
pangngamaseanTa, o, Allataala, alalangi 
rupataua lalang ri lalanna kanyitTa. 

8(36-9) Sukkuki kenanga ri kanre allabi- 
labia ri BallatTa, siagang inungang battua ri 
binangaTa appakanyamangi. 

9 (36-10) IKatte kabattuanna katallassanna 
sikontu apa attallasaka, lalang singaratTa 
accini ikambe singara. 

10(36-11) Poro tulusu Kikamaseangi tu 
mangngassenga ri Katte, siagang agau baji 
mae ri tu lambusu pamatka. 

11(36-12) TeaKi balang parekangia nibakkai 


ri tu borroa, yareka nibongka ri tu Jadalaka. 

12 (36-13) Ciniki, tugurumi tau anggaukangai 
kajadallanga, tattappasami kenanga takkullea 
ambangung poleang. 

3 7 l Battu ri Daud. Teako lussakki lanri tu 

jadalaka, teako angngiri matai mae ri 
tu agau salaya. 

2 Saba tasalloa nalanynya kenanga 
sanrapang ruku, nakalumeng sanrapang 
lamung-lamung moncongbuloa. 

3Tappakko ri Batara, siagang gaukangi 
bajika, ammantang mako ri anjo 
parasanganga siagang teako amminrai. 

4Boyai matenea ri Batara, lami 
lampassukkukko ri nakaerokia pamainu. 

> Passareangi tallasanu mae ri Batara, 
manrannuangko ri la, lami lantulungko. 

ela lampanyatai tamamminranu sanrapang 
singaraka, siagang kalambusannu sanrapang 
alloa. 

7 Pakasannangi pamainu antayangi Batara, 
sabarakko antayangi sagenna angngalle 
tindakang. Teako lussakki lanri bajina nucini 
tallasana taua, yareka tau anggaukangai 
balle-ballea. 

8Teako larroi siagang teako bambangi 
nyawanu, anjo cilakaji bawang naerang. 

9 Saba lanipalanynyaki tau agau jadalaka, 
mingka tu manrannuanga ri Batara 
lanawarisiki anjo buttaya. 

l0Tau jadalaka lanipalanynyaki linta, 


taenami, punna niboyai. 

11Tau tuna pamaika lanawarisiki anjo 
buttaya, na nakasia kacoppongang allabia. 

1? Tu jadalaka arancanai kajadallang mae ri 
tu bajika, na birisi kenanga anciniki. 

13 Mingka nikakkali ri Batara tu jadalaka, 
saba Naassengi angkana areppesemi 
kalebakkanna. 

14 Nabibuki padanna siagang napatabai ana 
panana untu ambunoi tu kasi-asia siagang 
tu parisika, untu ansamballei tu bajika ri 
katallassanna. 

15 Mingka tu jadalaka lanicokai ri padang 
kalenna, lanitepoki anrong panana kenanga. 

16 Apa sikede napatanga tu bajika 
lompoangangi anggaranna nakalabianna tu 
jadalaka. 

17 Saba lanitepoki koasana tu jadalaka ri 
Batara, mingka tu bajika laNajagai. 

18 Najagai Batara katallassanna tu 
bajika, barang pisakana kenanga sagenna 
satunggu-tungguna. 

19 Ri wattu kasukkarranna tena nalasusa 
kenanga, ri wattu kacipuranga lagannaki 
kaparalluanna kenanga. 

20 Mingka tu jadalaka lapossoki, musunNa 
Batara lalanynyaki sanrapang bunga ri 
paranga, lalanynyaki kenanga lalang umbua. 

2lTu jadalaka angnginrangi na 


tanapoterangnga, mingka tau bajika 
lammoro pamaiki assare. 

22 Tu nibarakkakia ri Batara lanawarisiki anjo 
buttaya, mingka laNabongkai tu Natunraya. 

23 Narenrengi Batara taua ri oloang mustia 
naolo, Napakajarreki tau Napangngellaia ri 
tallasana. 

24 Punna tuguru tena nalasanna bokkana 
nasaba nitagalaki limanna ri Batara. 

23 Pakkaramula ri rungkaku sagengku toa, 
talebakai kucini tau bajika nibokoi ri Batara, 
yareka ajari papala-palaki ana cucunna. 

26 Tuli appappinrangi siagang assarei, najari 
barakka ana-anana mae ri kalenna. 

27Bokoi kajadallanga, gaukangi bajika, na 
untu satunggu-tungguna napammantangngi 
turungannu anjo buttaya. 

28 Saba Nangai Batara panggaukang bajika 
siagang adeleka, tena Nabalang parekangi 
taronang tau majarreka ri la. Najagai kenanga 
satunggu-tungguna, mingka natumpasaki 
turunganna tu Jadalaka. 

293 Tu bajika nawarisiki anjo buttaya, na 
napammantangngi satunggu-tungguna. 

30Tu bajika abicarai siagang annaba, tuli 
lambusuki kana- kananna. 

31 Naparipamaiki hukkunNa Allataala, tena 
nadakkai anjo hukkunga. 

3? Tu bajika niodoki ri tu jadalaka aboyai 
kasampatang untu ambunoi. 

33 Mingka tena nilappassangi tuguru ri 


limanna musua, yareka nihukkung wattunna 
niadeli. 

34 Manrannuangko ri Batara siagang turuki 
parentaNa, na Naangkakko untu ajari warisi 
ri anjo buttaya; lanuciniki nipalanynya tu 
jadalaka. 

35 Lebaka accini tu jadala na nangai borro 
pauna; sanrapangi poko coppong siagang 
lantang akana. 

36 Wattu allaloku pole, tenami kucini, 
kuboyai, mingka tenami kugappa. 

37 parhatikangi tau bajika siagang tau 
lambusu pamaika, tau nangaia assiama bajiki 
allo ri bokona. 

38 Mingka tau dorakaya lanipossoki: 
turunganna kenanga lanipalanynyaki. 

39 Napasalamaki Batara tau bajika, Najagai 
kenanga ri wattu kasukkarranna. 

40 Natulungi siagang Napasalamaki kenanga, 
Nalappassangi kenanga battu ri tu jadalaka, 
saba alalangi kenanga mae ri la. 

38 l Pammujina Daud ri wattu assarena 

korobang pappakainga. (38-2) O, 
Batara, teaKi hukkungia lalang kalarroanTa, 
teaKi sessaia lalang kalarroanTa. 

2(38-3) Annarrusuki ana panaTa ambokkaki 
kalengku, battalaki kusaring limanTa 
anjallakkanga. 

3 (38-4) Garring lompoa lanri kalarroanTa: 
tenamo baji ri tubuku lanri dosaku. 

4(38-5) Tallanga lalang ri aba kasalangku, 


teai sipato battalana eranganna dosaku. 

> (38-6) Ananai bokka-bokkakku siagang 
arasa bottoki, lanri dongona panggaukangku. 

6(38-7) Adundua siagang abukkuka, 
silabusu alloa susa siagang sina. 

7(38-8) Nitunui ri rammusu tubuku, tenamo 
baji ri batangkalengku. 

8(38-9) Ancuruma siagang tenamo 
kagassingangku, akkunrarenga lanri lussana 
pamaikku. 

9 (38-10) O, Batara, Kiassengi sikontu apa 
kukaerokia, tena nataccokko kunrarengku 
mae ri Katte. 

10(38-11) Adumba-dumbaki barambangku, 
tenamo kagassingangku, tenamo nabaji 
paccinikku. 

11(38-12) Alili ngasemmi bela-belaku lanri 
garringku, balalo bija pammanakangku bella 
ngasemmi ri nakke. 

12(38-13) Tau eroka ambunoa 
natannangngia sikko; tau eroka ancilakaia 
nagarattaka lanatumpasa. 

13 (38-14) Mingka sanrapanga tau tongolo 
tamallangngera, sanrapanga tau pepe 
tamakkanaya. 

14(38-15) Tojeng, sanrapanga tau 
tamallangngere, lanri kammanami natena 
kugeakki. 

15 (38-16) Mingka manrannuanga ri Katte, o, 
Batara, na iKatte, Batara Allataalaku, Kipialia. 

16 (38-17) TeaKi balang parekangi musungku 


sannang ancinika susa, teaKi balang 
parekangi kenanga akkana borro punna 
talengga. 

17 (38-18) Punna abiringa tuguru, tulusu 
parisina kusaring. 

18 (38-19) Kumangakui dosa-dosaku: lussaki 
pamaikku annawa-nawai kasalangku. 

19 (38-20) Jai siagang kassaki sikamma tau 
ambalianga, birisiki kenanga anciniki bateku 
attallasa. 

20(38-21) Tau ambalasakai kabajikanga 
siagang kajadallanga nabalianga lanri 
kugaukanna kabajikanga. 

21(38-22) O, Batara, teaKi bokoia, teaKi 
bellai ri nakke, o, Batara. 

22 (38-23) BattuKi linta antulunga, O, Batara, 
Tumappasalamakku. 

39 l Untu pamimping pakelong. 

Pammujina Daud. Untu Yedutun. 
(39-2) Nakana nawa-nawangku, "Eroki 
kujagai kalengku sollanna tena kudoraka lanri 
lilaku. Taeroka abicara lalang areppesena ija 
tau Jadalaka. " 

2(39-3) Amereki tojenga naung, sagenna 
kuparugi kalengku napila katambang 
parisikku kusaring: 

3 (39-4) niaccekanga ri kalussakkang 
sanna dudua. Pila kunawa-nawai, pila susali 
pamaikku, kalabusanna kukanamo, 

4(39-5) "O, Batara, Kipauanga ringngapanna 
wattu ajalakku sollanna kuasseng antekamma 
bodona tallasakku." 

(39-6) Antekamma bodona umurukku 
Kipattantua! Untu iKatte tena siapa labuna 
tallasakku. Tojeng, rupataua sanrapanji 
sipamaikang nappasa bawang, 

6(39-7) tallasana allalo kammaji bayang- 
bayang bawang. Sikontu resona sia-siaji 
bawang: appatambungi barang-barang, 
mingka tanaassengai angkana inai lampakei. 

7(39-8) Anne kamma apa kutayang, o, 
Batara? Ri Kattemi panrannuangku. 

8 (39-9) Kilappassang laloa battu ri sikontu 
dosaku, TeaKi balang parekangia nicau-cau ri 
tau dongoka. 

9 (39-10) Amerekia siagang tena nakusungke 
bawaku, saba iKatte angngajarakka. 

10 (39-11) Kialle laloi hukkunganTa battu ri 
kalengku, saba abirimma mate napakamma 
pannunrunTa. 

11(39-12) Lanri kasalanna rupataua, 
Kihukkungi siagang Kiajaraki sanrapang 
bubu Kiancuruki apa lompoa anggaranna 
mae ri kenanga. Toj eng, rupataua sanrapanji 
sipamaikang nappasa bawang. 

12 (39-13) Kipilangngeri pappala doangku, 
o, Batara, Kiparhatikangi pappalakku: teaKi 
ammantangngi amereki punna angngarruka. 
Sangkamma sikontu boe-boeku, sinampeja 
bawang annumpang ri Katte. 

13(39-14) TeaKi gangguia, sollangku 


sannang sikede, ri tenanapa kulampa na 

kutaenamo. 

40 l Untu pamimping pakelong. 
Pammujina Daud. (40-2) Sabarakka 

antayangi bantuanNa Batara; nampa 

Naparhatikanga siagang Napilangngeri 

pakkiokku. 

2(40-3) Nabesoka battu lalang ri kalibong 
bahayaya, battu lalang ri peona binangaya. 
Nabolika irate ri bulu batua, sagenna baji 
dakkaku. 

3 (40-4) Naajaraka angkelongangi lagu 
berua lagu pammuji untu Allataalata. Jai tau 
anciniki siagang ajari malla, nampa tappa 
mae ri Batara. 

4 (40-5) Matenei tau matappaka ri Batara, 
tenaya nanynyomba ri rewata-rewataya, 
yareka appala tulung mae ri tau tampoa. 

>(40-6) O, Batara, tamaka jaina bate 
paretTa mae ri kambe, o, Batara Allataalaku, 
iKatte tena sangkammanTa! Tamaka jaina 
rancana appakalannasatTa mae ri kambe, 
tena olona lakkulle nicarita ngaseng. 

6 (40-7) Passarea siagang korobang 
nipatalaya tena Kingai, korobang nitunu 
siagang korobang pammopporang dosa tena 
Kituntuki. Mingka lebama Kisare toli akkullea 
allangngereki saranTa. 

7 (40-8) Nampa kukana, "Annemi kalengku, 
lalang gulungang kitta tattulisika untu inakke: 

8 (40-9) Sannanga anggaukangi erotTa, o, 


Allataala, kuparipamaiki hukkunTa." 

9 (40-10) Lalang parappunganna ummatTa 
kupabattui kabara bajika angkanaya iKatte 
leba ampasalamaki ikambe. Tena ammarina 
kupabattu anjo passalaka, Kiasseng ngasengi 
anjo sikammaya, o, Batara. 

10(40-11) Tena kuboliki anjo kabara 
kasalamakkanga ri atingku, tuli kukabarrangi 
pannulunTa siagang tamamminraTa. Tena 
kumereki ri dallekanna parappunganna 
ummatTa, mingka tuli kupappiassengangi 
pangngamaseanTa na tamamminraTa. 

11(40-12) O, Batara, teaKi ammari 
angkamaseanga, tuli Kijagaia siagang 
pangngamaseanTa na tamamminraTa. 

12 (40-13) Nikatulunga ri jai bala lompo, 
takkulleai nirekeng siapa jaina. Niondanga ri 
dosa-dosaku sagengku takkulleamo accini. 
Jaiangngangi nauu niaka ri ulungku jaina, 
sagengku tappu minasa. 

13 (40-14) O, Batara, Kipasalama laloa, o, 
Batara sadia maKi untu antulunga! 

14 (40-15) Bolimi kamma anjo tau eroka 
ambunoa nibetai na lari alingu-lingu. Bolimi 
kamma anjo tau anggoraiyai kacilakangku 
nitunrung ammunduru na nihina. 

15 (40-16) Bolimi kamma anjo tau 
angkakkalia ajari tabangka na siri-siri. 

16 (40-17) Poro sikontu tau anynyombaya 
ri Katte marannu siagang mareja-reja, na 

sikontu tau mangngaia ri kasalamakkang 


battua ri Katte tuli nakana, "Tojeng, Malompoi 
Batara!" 

17(40-18) Inakke anne kasi-asia na 
kulamma, mingka Naparhatikanga 
Batara. |Kattemi pannulungku siagang 
Tumappasalamakku, teaKi salloi, o 
Allataalaku! 

4 1 Untu pamimping pakelong. 

Pammujina Daud. (41-2) Matenei tau 
amparhatikangai tau lammaya, lanitulungi ri 
Batara ri wattu kasukkarrang. 

2(41-3) Lanijagai siagang laniparakai ri 
Batara, lanipakatenei ri lino, siagang tena 
nipassareangi mae ri limanna musunna. 

3(41-4) Lanitulungi ri Batara ri wattunna 
garring, siagang lanipammollei ammotere ri 
garrinna. 

4(41-5) Kukana, "Dorakama mae ri Katte, o, 
Batara, kamaseanga siagang Kipammollea ri 
garringku." 

> (41-6) Nacarita tau jadalaka musungku, 
nakellaia mate kenanga na kunikaluppai. 

6(41-7) Sikamma tau battua antoaka 
tena natulusu pamaina. Naparappungamma 
kenanga kabara kodi, nampa napalabang 
kemae- kemae. 

7(41-8) Assibici-bici ngasemmi tau birisika 
ri nakke: nacarita sannama kodiku kenanga. 

8 (41-9) Nakana kenanga, "Teai sipato 


sannana garrinna, tena olona lakkulle 
ambangung poleang." 

9 (41-10) Balalo manna bela bajikku 
kaminang kupatappaka, tau kuaganga 
sipangnganreang, nahina tomma. 

10(41-11) Kamaseang laloa, o, Batara, 
Kipammolle laloa ri garringku, sollanna 
kukkulle ambalasaki kajadallanna sikamma 
balingku. 

11(41-12) Pumna tena nabeta musungku, 
kuassemmi angkanaya mangngellaiKi ri 
nakke. 

12 (41-13) Kitulunga lanri kalambusangku, 
siagang Kipajaria attallasa siagang iKatte 
sagenna satunggu-tungguna. 

13 (41-14) Nipujimi Batara, Allataalana 
Israel! Mammujiko ri la kamma-kamma anne 
dgan satunggu-tungguna! 

42 l Untu pamimpin pakelong. Kelong 
pangngajarang golongang Korah. 

(42-2) Sanrapang jonga nakku ri jene 
A kammaminjo nakkuna nyawaku ri 
Katte, o, Allataala. 

2 (42-3) Nakkuka ri Allataala mattallasaka, 
angngapapi kunampa akkulle mange 
assambayang ri BallaNa? 

3 (42-4) Allo bangngia angngarru, jene mata 
mami kanre-kanreangku. Silabusuna alloa 
akkutanang musungku angkana, "Kemaeji 
Allataalanu?" 

4(42-5) Punna kuurangi wattu riolo sinai 


pamaikku, ri wattungku mange ri BallaNa 
Batara ri Yerusalem siagang tau jaia appare 
passua-suarrang. Ajappa ri dallekanna 
barisang tau jaia akkio rannu akkelong lagu 
pammyj i. 

(42-6) Angngapa nasina siagang lussa 
pamaikku? Manrannuanga ri Allataala. 

Na kulappala sukkuru pole mae ri la, ri 
Allataalaku siagang Tumappasalamakku. 

6(42-7) Ancuruki pamaikku anrinni ri 
parasangang pammelakkanga anne, lanri 
kammanami kungngurangi ri Batara. 
Ammanyuki nyawaku nalolorang kasinang, 
natujua abana karicuang, sanrapang arrunna 
jene tuguruna Binanga Yordan battu ri 
Moncong Hermon siagang Moncong Mizar. 

7(42:6) 

8(42-9) Poro Napappicinikang lalo 
pangngamaseanNa Batara ri wattu allo 
sollanna kukkulle akkelong ri wattu bangngi 
appala doang ri Allataala kabattuanna 
tallasakku. 

9(42-10) Kukana ri Allataala, 
mappatojengku, “Angngapa naKikaluppaia? 
Angngapa kumusti tulusu parisi, lanri 
nijallakkang ri musu-musungku?" 

10(42-11) Ancuru taba sikali pamaikku 
lanri nicau-cau ri musu. Tulusu akkutananna 
kenanga angkana, "Kemageji Allataalanu?" 

11(42-12) Angngapa nasina siagang lussa 
pamaikku? Manrannuanga ri Allataala. Na 
kulappala sukkurumo pole mae ri la, ri 
Allataalaku siagang Tumappasalamakku. 
43 l Kisarea kaadelang, o, Allataala, 

Kipattojengi hakku mae ri bansa 
dorakaya. Kilappassanga battu ri tu Jadalaka 
siagang patipua. 

2|Kattemi Allataala, palalangangku: 
angngapa Kibokoia? Angngapa kumusti tulusu 
parisi lanri nijallakkang ri musu-musungku? 

3 Panyatai tamamminraTa untu angsingaria 
siagang angngulua, sollanna kummotere 
mange ri Sion, bulu matangkasatTa antama ri 
Balla PammantanganTa. 

4 Kulamange ri tampa pakkorobangnganNa 
Allataala, andallekang ri Allataala 
kabattuanna kateneangku. Lamakkelonga 
siagang lakkarena kacapi, untu ampyjiKi, o, 
Allataala, Allataalaku. 

3 Angngapa nasina siagang lussa pamaikku? 
Manrannuanga ri Allataala, na kulappala 
sukkurumo pole mae ri la, ri Allataalaku 
siagang Tumappasalamakku. 

14 1 Pammujina golongang Korah. Kelong 
pangngajarang. Untu pamimping 
pakelong. (44-2) O, Allataala, kalenna ikambe 
allangngereki, riwaya nacaritaya boe-boena 

ikambe ri passala gau malompo lebaka 
Kigaukang ri jammang riolo. 

2 (44-3) IKatte kalenTa ambongkai bansa- 


bansaya sollanna ammantang ummatTa 
ri parasanganna kenanga. Bansa-bansa 
maraenga Kicilakai, mingka ummatTa 
Kilappassang abakka-bakka. 

3 (44-4) Anjo buttaya tena naalle passai 
kenanga siagang padang; teai lanri 
kagassingang kalenna nammeta kenanga, 
mingka lanri koasana siagang cayana 
kahaderanTa, saba mangngellaiKi mae ri 
ummatTa. 

4(44-5) IKattemi Karaengku siagang 
Allataalaku, assareai pammetang ummatTa. 

> (44-6) Lanri koasaTa nanabeta musunna 
ikambe, siagang napatundu ikambe tau 
abakkaya ri kambe. 

6(44-7) Saba tena kupattoangi panaku, 
manna padangku talanapasalamaka. 

7 (44-8) Mingka iKatte ampasalamaki ikambe 
battu ri balinna ikambe, siagang ambetai tau 
birisika mae ri kambe. 

8 (44-9) Jari tuli lanipakalompo maki, ri 
kambe, siagang tulusu appala sukkuru mae ri 
Katte. 

9 (44-10) Mingka kamma-kamma anne 
Kibokoimi ikambe siagang Kibalang parekang 
nibeta ikambe tenamo Kimaju siagang ikambe 
lalang ri barisanna ikambe. 

10(44-11) Kibalang parekangi ikambe lari 
battu ri musunna ikambe, nampa narampasa 
kenanga pabarang-baranganna ikambe. 

11(44-12) Kibalang parekangi ikambe 


nisamballe sanrapang gimbala, siagang 
nipasisala-sala ri allana bansa-bansaya. 

12 (44-13) Kibalukangi ummatTa natena 
siapa anggaranna, siagang tena apa-apa 
passawallang Kigappa. 

13 (44-14) Kipajarimi ikambe tunicau-cau 
ri siampi-ampi ballana ikambe nicau-caumi 
siagang nikakkalimi ikambe ri kenanga. 

14 (44-15) Kipajarimi ikambe tunipianderi 
ri bansa-bansaya, napammenggong ulunna 
kenanga siagang nahinai ikambe. 

15 (44-16) Silabusu alloa nicalla, angkasiaki 
sirika siagang kapala rupaya, 

10(44-17) lanri kulangngerena paccau-caua 
siagang kana-kana pahinaya battu ri bawana 
musua siagang tau ammoli lalanga. 

17(44-18) Yangasennami anjo antujui 
ikambe manna natenaja natakkaluppa 
ikambe mae ri Katte yareka angkaluppali 
parjanjianTa siagang ikambe. 

18(44-19) Tena natakkaluppa atinna 
ikambe mae ri Katte; tena nadakkai ikambe 
parentaTa. 

19 (44-20) Mingka Kibokoi ikambe lalang ri 
sassanga, tena pakkullena ikambe ri allana 
olo-olo sekkeka. 

20(44-21) Ebara angkana tenamo 
nanynyomba ikambe ri Allataala, 
passangalinna appala doammi ri allataala 
maraeng, 

21(44-22) mattantu laNaassengi Allataala, 


saba Naassengi rahasiana atinna ikambe. 

22(44-23) Lanri iKatte natuli tattuju 
kamateanga mae ri kambe na nigau 
sanrapang gimbala lanisamballea. 

23 (44-24) Ambangung maKi, o, Batara! 
Angngapa Kitinro? Ammenteng maKi! TeaKi 
tollaki ikambe satunggu-tungguna. 

24 (44-25) Angngapa naKiaccokko, na 
Kikaluppai sessana siagang susana ikambe? 

25 (44-26) Tugurumi ikambe ancuru ri 
buttaya, attinro naung ri limbubuka lanri 
nibeta. 

26 (44-27) Ammenteng maKi, siagang battu 
maKi antulungi ikambe, pasalamaki ikambe 
lanri pangngamaseanTa. 

45 l Pammujina golongang Korah. Kelong 
mangngamaseang. Untu pamimping 
pakelong. Situru lagu: Bunga bakung. (45-2) 
Kana-kana bajika assulu tojemmi battu 
ri atingku, kupangngadakkangi kelongku 
mae ri karaenga. Sanrapang pulpenna 
serea tucarade annulisi, sadiai lilaku appau 
kana-kana baji. 

2(45-3) Ikaumi kaminang gammara ri 
allana sikontu rupataua, kana-kanannu 
rassi kabajikang, lanri kammana minjo 
naNabarakkakiko Allataala sagenna 
satunggu-tungguhna. 

3 (45-4) Selemi padannu ri ayanu, he ikau 


karaeng barania, sanna malomponu siagang 
accayanu! 

4(45-5) Maju mako siagang gammara 
mange ri kalompoanga parjuangkangi 
katojenganga siagang kaadelang bajika: 
rebumi pammetang lompoa siagang 
kagassingannu! 

(45-6) Ana pana cidunu natarrusuki 
atenna musunta, tuguruki bansa-bansaya ri 
dallekanna bangkennu. 

6(45-7) Nasareko koasa Allataala untu 
ammarenta, attahangi koasanu satunggu- 
tungguna; ammarentako siagang adele mae 
ri rayanu. 

7(45-8) Nungai katojenganga siagang 
nukabirisi kajadallanga:, lanri kammana, 
Allataala, Allataalata Napile mako, siagang 
Napakatene mako labiangang na karaeng 
maraenga. 

8(45-9) Pakeannu mabau arasa muru, 
gaharu siagang cendana; nipakarannuko ri 
pakarena musika ri balla lompo gadinga. 

9 (45-10) Ri allana dayang-dayang balla 
lompoa nia ana-ana tulolonna karaeng. Ri sari 
kanang empoang kalabiranga ammentengi 
bainenna karaeng ammake belo-belo bulaeng 
tino. 

10(45-11) He, Tulolo, pilangngeri kana- 
kanangku, kaluppaimi bansanu siagang bija 
pammanakannu. 

11(45-12) Kagagannu angkontaki karaenga, 


ia karaennu, tundu mako mae ri ia. 

12 (45-13) Panduduna Tirus angngerangi 
passare mae ri kau, tu kalumanynyanga 
eromi naboya pamainu. 

13 (45-14) Antamami baine karaeng sanna 
accayana, rona nisulang bulaeng. 

14 (45-15) Nirurungang ri tujai mange ri 
karaeng, sangka rupa curana pakeanna, 
nirurungang ri sikamma tulolo, bela-belana, 
kenanga pole untu karaeng. 

15 (45-16) Akkio rannumi kenanga mareja- 
reja ri wattu niantarana antama ri balla 
lompona karaenga! 

16(45-17) Ikau, karaengku, langgappako 
jai ana burane untu angngempoi empoang 
kalabiranna boe-boeta. Nupajari kenanga tau 
koasa mae ri sikontu linoa. 

17 (45-18) laminne lagua kupake kupalabang 
namasahoro arennu sagenna sikamma 
turungannu bansa-bansaya lanapujiko 
sa -unggu tungguna. 

46 ' Pammujina golongang Korah. Untu 
pamimpin pakelong. Lagu Alamot. 

(46-2) Allataala palalangangku siagang 
E E tuli sadiai siagang akkullei 
antulunga lalang kasukkarang. 

2 (46-3) Talamallaka maki, manna pole 
tagoccang linoa, siagang tallang sikamma 
monconga naung ri tamparanga; 

3 (46-4) manna najallo tamparanga siagang 


bombang lompo, nannekkere bulu-buluka 
natunrung. 

4(46-5) Nia lolorang jene binanga 
ampakarannui KotaNa Allataala, tampa 
pammantanganNa Allataala Kaminang 
Tinggia. 

3 (46-6) Ammantangi Allataala anjoreng, jari 
talapossokami anjo kotaya, laNatulungi ri 
wattu ammumbana alloa. 

6 (46-7) Agunturumi Allataala, na ancuru 
taba sikali linoa; gegeremi bansa-bansaya, 
runtummi sikamma karaenga. 

7(46-8) Batara Kaminang Makoasa 
anrurungangki, Allataalana Yakub anjagatki. 

8(46-9) Umba, ciniki apa lebaka Nagaukang 
Batara; tamaka lompona bate pareNa ri lino! 

9 (46-10) Napammari pabundukanga ri 
sikontu linoa, anrong panaya siagang 
pokea Naancuruki, palapa abundalaka untu 
batangkalea Natunui. 

10(46-11) Nakana, "Pammari abunduka: 
assengi, angkana iNakke anne Allataala, 
iINakke malompo ri allana bansa-bansaya, 
malompo ri sikontu linoa." 

11(46-12) Batara Kaminang Makoasaya 
anrurungangki, Allataalana Yakub anjagaiki. 
47 lt Pammujina golongang Korah. 

Untu pamimping pakelong. (47-2) 
Attempa-tempa limako siagang rannu, he 


| Mazmur 47.21 48.1 . 72 
sikontu bansaya! Pujimi Allataala siagang 


pakkio rannu! 

2(47-3) Saba Batara Kaminang Tinggia 
teai sipato hebana, Karaeng Malompo 
angkoasaiyai sikontu linoa. 

3 (47-4) Nasareki pammetang lompo mae ri 
bansa-bansaya, Napajariki, makoasa mae ri 
suku-suku bansaya. 

4(47-5) Napileangki tana pisaka untu ikatte, 
kalompoang pamai ri bansa Nakamaseanga. 

(47-6) Naimi Allataala ri empoang 
kalabiranNa, nirurungang pakkio rannu 
siagang sara tarompe. 

6(47-7) Akkelongko pammuji mae ri 
Allataala, akkelongko pammuji mae ri 
Karaenta! 

1(47-8) Allataala Karaeng ri sikontu linoa, 
pujimi siagang kelong mabaji! 

8 (47-9) Ammempoi Allataala irate ri 
empoang kalabirang matangkasaNa, 
ammarentai mae ri bansa-bansaya. 

9 (47-10) Sikamma pamimping-pamimping 
bansaya napasserei kalenna salaku ummaNa 
Allataala, napakalompoa Abraham. Saba 
Allataala Karaenna sikontu karaenga, sanna 
malompona siagang sanna malabirina. 
48 l Pammujina golongang Korah. (48-2) 

Tojeng, malompoi Batara siagang 
sanna nipujina ri kota Allataalata, ri bulu 
matangkasaka. 

2 (48-3) Sion, buluNa Allataala, ammenteng 


sassa sanna gagana kotaNa Karaeng 
Malompoa ampakarannui sikontu linoa. 

3 (48-4) Allataala ammantangi ri kamara- 
kamara Balla LompoNa, manassa KalenNa 
tonji anjagai. 

4(48-5) Ciniki, arappungangi karaeng- 
karaenga: battui kenanga ero ambunduki. 

(48-6) Mingka nacinina anjo buluka, 
lannasami kenanga; gegeremi kenanga 
nampa lari alingu-lingu. 

6(48-7) Anjoreng annekkereki kenanga 
napakamma malla siagang parisi, sanrapang 
baine eroka ammana, 

7(48-8) sanrapang kappala jene ancuruka 
natuju bombang lompo. 

8(48-9) Sangkamma apa lebaka 
nilangngere, kamma- kamma anne nicinimi, 
ri kotaNa Batara Kaminang Makoasaya. Anjo 
kotaya, kotaNa Allataalata, Najagai untu 
satunggu-tungguhna. 

9 (48-10) Lalang ri BallatTa, nanawa-nawai 
ikambe pangngamaseanTa, o, Allataala. 

10(48-11) Masahoroki arenTa siagang nipuji 
ri sikontu linoa, ammarentaKi siagang adele. 

11(48-12) Bolimi kamma raya Sion siagang 
Yehuda akkio rannu, lanri Kihukkungi balinna 
kenanga. 

12 (48-13) Inroimi Sion, nujappai akkuliling, 
siagang rekemmi menarana. 

13 (48-14) Parhatikangi tembona, paressai 


tembo pattahanganna, sollanna akkulle 
nucarita mae ri turungannu: 

14(48-15) Angkana, "lami Allataala, 
Allataalata satunggu-tungguna, lami 
lampimpingki sagenna mannannungang. " 
49 tPammujina golongang Korah. 

Untu pamimping pakelong. (49-2) 
Pilangngeri, he sikontu bansaya, tannangi 
tolinnu, he panduduna linoa, 

2(49-3) baji na tu biasaya, kammayatompa 
tupamimpinga, baji na tu kasi-asia, 
kammayatompa tu kalumanynyanga. 

3 (49-4) Lakupabattuangko kana-kana baji, 
pikkirang mailalang sikaliku. 

4(49-5) Lakuparhatikangi paruntu kanaya, 
nakupakasingara battuanna lalang akkobikku 
kacapi. 

(49-6) Tena kumalla ri wattu 
kasukkarranga, ri wattungku nikatulung ri 
musu Jadalaka. 

6(49-7) Anjo kenanga 
kakalumanynyangnganna napattoang, 
siagang napattampo-tampoang pabarang- 
baranganna. 

7(49-8) Sitojenna tena mamna sitau akkulle 
ampasalamaki saribattanna, yareka abayara 
ampasuluki battu ri Allataala. 

8 (49-9) Manna apa nasareangi talagannaki: 
talalo kajalana lanipasulukangi nyawana, 

9 (49-10) sollanna akkulle alili battu ri 


kamateanga nakkulle attallasa satunggu- 
tungguna. 

10(49-11) Tena, ia lanaciniki angkanaya 
manna tau annabaya mate tonji. Tau dongoka 
siagang tau toloa para lapossoki, na nabokoi 
barang-baranna untu tau maraenga. 

11(49-12) Lammantangi kenanga ri 
jerana satunggu-tungguna: iaminjo 
pammantanganna kenanga untu situlusuna, 
manna riolo jai tanana kenanga. 

12(49-13) Takkulleai rupataua tulusu 
lattallasa assannang-sannang, sanrapang 
olo-olo, laposso tongi. 

13 (49-14) Kammaminjo sarenna tau 
ampattoangiai kalenna, siagang allo ri bokona 
tau sukkuka nasaring ri kana-kananna. 

14 (49-15) Sanrapang gimbala, nipattantui 
kenanga untu mate, kamateang langkalawaki 
kenanga. Ri baribasa iji nibetami kenanga ri 
tau lambusuka lintami botto tubuna kenanga 
lalang ri linona tu matea, bella battu ri 
pammantanganna tau assannang-sannanga. 

15 (49-16) Mingka laNalappassanga 
Allataala, laNalappassanga battu ri koasana 
kamateanga. 

16 (49-17) Teako mallakki punna nia tau 
ajari kalumanynyang, na pila katambang 
pabarang-baranganna. 

17 (49-18) Saba ri wattunna mate takkulleai 


angngerang apa-apa, talanaerang tongi 
pabarang-baranganna naung ri kiburuka. 

18 (49-19) Balalo punna upa taua lalang 
tallasana, nanipalece lanri ajarina wasselena, 

19 (49-20) lanapinawang tonji boe-boena 
mae ri tampa sassanga satunggu-tungguna. 

20(49-21) Takkulleai rupataua tulusu 
lattallasa assannang-sannang, sanrapang 
olo-olo, laposso tongi. 

l Pammujina Asaf. Batara, Allataala 
50 Kaminang Koasaya, abicarai; akkioki 
mae ri sikontu linoa battu iraya sagenna 
kalau. 

2 Battu ri Sion, kota kaminang gagaya, 
ammumbai Allataala siagang cayaNa. 

3 Battui Allataalata siagang talammantangai 
amereki, ajappa rioloi ri pepe alepa-lepaka, 
nikulilingi ri angnging sannaka lompona. 

4Nakioki langika siagang buttaya untu 
ansabi Naadeli ummaNa. 

> Nakana, "Passerei sikontu ummakKu, 
lebaka appare parjanjiang siagang iNakke, 
nipakajarreka siagang korobang nipolong." 

6 Langika angkabarrangi angkanaya Naadeli 
Allataala ummaNa, angkana KalenNa Allataala 
hakinna. 

7 "Pilangngeri, ikau ummakKu, erokKa 
abicara, Israel, eroki Kusabi mae ri kau 
ngaseng: iNakke anne Allataala, Allataalanu. 

8Teai passabakkang korobannu 


naKutuntukko:, korobang nitununu tuli 
niana ri dallekangKu. 

9 Teai sapi battu ri baranu Kuparalluang, 
yareka bembe battua ri parappunganna 
olo-olo piaranu:, 

10 saba sikontu olo-olo niaka ri romang 
INakke ngaseng pata, siagang olo-olo piara 
niaka ri assabu-sabua moncong. 

11 Sikontu jangang-jangang niaka ri moncong 
iINakke todong pata, kammayatompa sikontu 
olo-olo attallasaka ri parang lompoa. 

12 pynna cipurukKa, taparalluai Kupau mae 
ri kau, saba linoa siagang sikontu bonena 
iINakke pata. 

13 Tena Kungnganre dageng sapi laki, tena 
todong Kungnginung cera bembe laki. 

14 Assare mako korobang sukkuru mae ri 
Allataala, rupai janjinnu mae ri Kaminang 
Tinggia. 

15 Akkiokko mae ri Nakke ri wattu 
kasukkarang, iNakke lallappassangko, 
siagang lamammujiko mae ri Nakke." 

16 Mingka mae ri tu jadalaka Nakana Batara, 
“|kau tena hanu antappui hukkungKu, 
siagang abicara ri passalana parjanjiangKu. 

17 Saba taerokako antarimai 
pappakaingakKu, siagang nutollaki 
parenta- parentaKu. 

18 Punna accinikko sitau palukka, 


amminawangko ri ia, siagang sileporangko 
siagang tau nangaia agau salimara. 

19 | kau tuli kana jadalaka nupau, siagang tuli 
sadiako annipu. 

20|kau tulusu nupitinai saribattannu, 
nupakka- pakkanai saribattang tangkanu. 

21|aminjo nugaukang, mingka amerekijA 
bawang, jari nupikkirimi angkana sangkammA 
ikau. Mingka kamma- kamma anne Kucallako, 
na yangasenna anjo Kupanyatai mae ri kau. 

22 parhatikangi, ikau ngaseng takkaluppaya 
mae ri Allataala:, tutuko, gassingka Kuposso 
ngasengko, na tena ampasalamakko. 

23 Tau assarea korobang sukkuru salaku 
korobanna, lami ampakalompoA, siagang mae 
ri tau appasadiaya oloang laKupicinikiangi 
kasalamakkang battua ri Nakke." 

l Untu pamimpin pakelong. Pammyji 
5 1 natulisika Daud (51-2) ri lebana 
nipakainga ri Nabi Natan lanri agau 
salimarana siagang Batsyeba. (51-3) 
Kikamaseanga o, Allataala, lanri tuli 
mangngamaseanTa, Kilulumi dosaku lanri 
pangngamaseang lompoTa. 

2(51-4) Kibissai sikontu kajadallangku: 
Kitangkasia battu ri dosaku. 

3 (51-5) Saba kuakui sikamma kasalangku, 
tuli kuuranginna dosaku. 

4(51-6) Mae ri Katte, mae ri Katte 
bawang kudoraka, kugaukang apa Kikanaya 

jadala. Jari siratang memang tongi punna 


Kihukkunga, adeleki kaputusanTa. 

3 (51-7) Sitojenna, jadala memanga baku 
nilassukangku, nataba memamma dosa baku 
lalangku ri battang. 

6 (51-8) Kituntuka situlusu atinTa; Kipirassimi 
atingku siagang pangngassenganTa. 

7(51-9) Kitangkasia, sollangku ajari 
tangkasa; bissaia, sollangku ajari kebo 
sanrapang kapasa. 

8 (51-10) Bolimi kamma kulangngere kabara 
nikarannuanga, sollanna ajari rannu poleang 
anne atingku lebaka Kiancuru. 

2 (51-11) Kialleimi rupanTa battu ri 
dosa-dosaku, siagang lulumi sikontu 
kasalangku. 

10(51-12) Pajarianga ati macinong untu 
inakke, o, Allataala, Kiberui atingku siagang 
sumanga sabara. 

11(51-13) TeaKi pelakkia battu ri dallekanTa, 
teaKi allei roh matangkasatTa battu ri nakke. 

12 (51-14) Kipajari rannua pole lanri 
kasalamakkang battua ri Katte, sarea ati rella 
untu mannuruki ri Katte. 

13 (51-15) Nalakupangngajarrang parentaTa 
mae ri tau dorakaya, sollanna ammotere 
kenanga mae ri Katte. 

14 (51-16) Kilappassanga battu ri 
kamateanga, o, Allataala Tumappasalamakku, 
nakurannumo angkabarrangi kaadelanTa. 

15 (51-17) O, Batara, tulunga abicara, 


nakulammuji-muji mae ri Katte. 

16(51-18) Tena Kiero ri korobang 
nisamballea: ebara angkana assarea 
korobang nitunu, tena nalaKingai. 

17(51-19) Korobang untu Allataala iamintu 
pamai ancuruka, pamai tunduka siagang 
tobaka tena naKitollaki. 

18 (51-20) O, Allataala, Kipappicinikangi 
kabajikanTa mae ri Sion, Kibangung laloi 
ammotere tembo-tembo kallina Yerusalem. 

19 (51-21) NaKilaeromo antarimai korobang 
siratanga, korobang nitunua siagang korobang 
tenaya kuranna sapi laki lanikorobangkang 
irate ri tampa pakkorobangnganTa. 

l Untu pamimping pakelong. Kelong 

52 pangngajarana Daud, (52-2) ri 
wattunna battu Dog, anjo tu Edom, mange 
ampauangi Saul angkana anrapimi Daud 
ri ballana Abimelekh. (52-3) He, tau 
kassaka, angngapa nupattampo-tampoang 
kajadallannu mae ri tau Nakamaseanga 
Allataala? 

2(52-4) Silabusu alloko annipu siagang 
anrancanakangi apa Jjadalaka: lilanu 
sanrapangi lading cukkuru taranga. 

3(52-5) Ikau labi nungaiangngangi 
kajadallanga na kabajikanga, 
nungaiangngangi aballe-ballea nakkana 
tojenga. 

4(52-6) Annipuko siagang kana-kanannu 


siagang nuparisi pamaina taua! 

3 (52-7) Mingka ikau lanipossokko ri Allataala 
satunggu-tungguna: nijakkalakko siagang 
nireresangko battu lalang ri ballanu, siagang 
nipalanynyakko battu ri linona tau attallasaka. 

6(52-8) Nacinina anjo kammaya, lajari malla 
ngasemmi tau bajika, nampa nakakkaliko na 
nakana, 

7(52-9) "laminjo tau tenaya naero 
alalang mae ri Allataala, mingka 
kakalumanynyangnganna allabia 
narannuang siagang aboya amang ri 
barang narampasaka." 

8(52-10) Mingka inakke sanrapanga 
poko zaitun moncongbuloa niaka lalang 
ri BallaNa Allataala. Tappaka angkana 
tuli mangngamaseangi Allataala sagenna 
satunggu-tungguhna. 

9 (52-11) Tulusu erokka appala sukkuru mae 
ri Katte ri dallekanna ummatTa kukabarrangi 
kabajikanTa. 

53 l Untu pamimping pakelong. Situru 

lagu Mahalat. Kelong pangngajarana 
Daud. (53-2) Tau dongoka nakana lalang ri 
pamaina, "Tena Allataala." Panggaukanna 
kenanga Jadalaki siagang rantasaki: tena nia 
anggaukangi bajika. 

2(53-3) Battu ri suruga Naciniki Batara 
umma rupataua, untu amboyai tau annabaya 
siagang anynyombaya ri la. 

3(53-4) Mingka sikontu taua sala gau 


ngasemmi siagang panrami, manna sitau 
tania agau baji. 

4(53-5) Nakana Batara, "Tenaka 
nangngurangi anjo sikamma tau jadalaka? 
Lalang tallasana narampasaki kenanga 
apa-apanna ummakKu siagang tena lebakai 
appala doang mae ri Nakke." 

(53-6) Tau jadalaka lasanna mallana, 
natenaja apa appakamalla, saba Napasiaraki 
Allataala buku-bukunna tau angkatulungiako: 
nitollami kenanga ri Allataala, jari lanubetami 
kenanga. 

6(53-7) Poro battu ri Sion battu 
kasalamakkanga untu tu Israel. Na 
larannu sikamma turunganna Yakub punna 
napoterang kaadaang bajina ummaNa. 

l Untu pamimping pakelong. 

54 Nirurungang ri kacapi. Kelong 
pangngajarana Daud, (54-2) ri wattunna 
battu tu Zifi mae ri Saul ampaui angkana, 
"Niaki Daud accokko ri kambe." (54-3) O, 
Allataala, pasalamaka lanri koasaTa, sarea 
kaadelang lanri kagassinganTa. 

2(54-4) Kipilangngeri pappalakku, o, 
Allataala, Kiparhatikang laloi kana- kanangku. 

3 (54-5) Saba bansa maraenga ambangummi 
ero ambundukia, eroki tau tampoa ambunoa, 
tena najampangi kenanga Allataala. 

4(54-6) Mingka Allataalami pannulungku: 
Batara Tumappatoj engku. 

3 (54-7) LaNahukkungi musungku siagang 


kajadallang kalenna kenanga, laNapossoki 
kenanga lanri tamamminrayai mae ri nakke. 

6(54-8) Rellai pamaikku assare korobang 
mae ri Katte, siagang appala sukkuru ri Katte 
lanri bajitTa, o, Batara. 

7(54-9) Lebama Kilappassang battu ri 
sikontu kajadallangku, siagang kucinimi 
musungku nibeta. 

l Untu pamimping pakelong. 

55 Nirurungang ri kacapi. Kelong 
pangngajarana Daud. (55-2) O, Allataala, 
Kipilangngeri pappala doangku, teaKi allei 
rupanTa battu ri pappalakku. 

2(55-3) Kiparhatikanga siagang kipialia, 
ancuruka lanri kasusaangku. 

3 (55-4) Lussaki pamaikku lanri pagarattana 
musua siagang panjallakkanna tau jadalaka. 
Saba nasusai kenanga tallasakku, siagang 
larroi kenanga ammusua. 

4(55-5) Sanna lussana pamaikku, 
nipakamallaka ri karamana kamateanga. 

(55-6) Nikalimbukia ri kamallakkang 
siagang pannekkerang, nijallakkanga ri 
pakkasia malla dudua. 

6(55-7) Uh, ebara angkana akkanyika 
sangkamma jangang-jangang bodobangkeng, 
lanribaka mange aboya tampa sannang. 

7(55-8) Iye, lanribaka bella sikali, na 
kuammantang ri parang luaraka. 

8(55-9) Lapparurua aboya tampa 


palalangngang battu ri anging puttusuka 
siagang anging lompoa. 

9 (55-10) O, Batara, Kipalingu laloi musu- 
musungku, Kikacoi bicaranna kenanga, saba 
ri kotaya kuciniki katerassanga siagang 
passibajianga. 

10(55-11) Allo bangngi ajappa kenanga 
akkuliling, anggaukangi kajadallanga siagang 
appare karicuang. 

11(55-12) Kemae-kemae nia 
pangngancurang, panjallakkanga siagang 
pannipuanga alabangi ri pasaraka. 

12 (55-13) Ebara angkana nacalla musungku, 
akkulle ija attahang. Ebara angkana nahina 
balingku, akkulle ija ampaccokkoangi. 

13 (55-14) Mingka balalo ikau, belaku, 
sahabakku, bela mareppesekku agiling 
ambalianga. 

14 (55-15) Riolo sileporangki siagang baji, 
biasaki siagang assambayang ri BallaNa 
Batara. 

15 (55-16) Bolimi kamma namate silalonna 
musungku na naung attallasa ri linona tau 
matea, saba kajadallanna niaki ri ballana 
kenanga, ri tangnga-tangngana kenanga. 

16(55-17) Mingka akkioka mae ri Allataala, 
Batara lampasalamakka. 

17(55-18) Allo bangngia akkunrareng 
siagang angngarru, na Napilangngeri 
sarangku. 

18 (55-19) Napasalamaka battu ri pabakkana 


musua, sannaka jaina battu ambalianga. 

19 (55-20) Allataala ammarentai battu ri 
satunggu-tungguna laNapilangngeria siagang 
Nabetai kenanga. Saba taerokai kenanga 
toba, siagang tamallakkai mae ri Allataala. 

20 (55-21) Leba belaku nabunduki 
agang-aganna, nakaluppai janjinna. 

21(55-22) Kana-kananna baji sikali 
manynyonyo, mingka atinna lalang sangnging 
kabirisang. Bicaranna lamma sikali, mingka 
annodoki sanrapang padang taranga. 

22 (55-23) Erangi sikontu ranggaselanu mae 
ri Batara, lami lassareko kagassingang; saba 
tena Nabalang parekangi tau lambusuka 
nibeta. 

23 (55-24) Mingka iKatte, o, Allataala, 
laKipanaungi kenanga antama ri kalibong 
sannaka lantanna. Sikamma patipua siagang 
appasolonga cera talanarapikai bageruanna 
umuruna kenanga. Mingka inakke tappaka 
mae ri Katte. 

56 l Untu pamimping pakelong. Situru 
lagu: Bodobangkeng pepea, battu ri 
daera bella. Pammujina Daud ri wattunna 
nijakkala ri tu Filistin ri daera Gat. (56-2) 
Kamaseanga, o, Allataala, lanri nibundukia, 
tulusu nijallakkanga ri musu-musungku. 

2(56-3) Silabusu alloa nionjo-onjokang ri 
balingku: jai ammusua, o, Allataala Kaminang 
Tinggia. 

3 (56-4) Ri wattungku malla, manrannuanga 


ri Katte. 

4(56-5) Mammujia ri Allataala lanri apa 
lebaka Napajanjiang: tappaka ri la, jari tena 
kumalla, tena pakkullena rupataua mae ri 
nakke. 

3 (56-6) Silabusu alloi musua angkacoi 
parkaraku tulusu usahana kenanga ero 
ancilakaia. 

6 (56-7) Arappungammi kenanga ri 
tampa taccokkoa, anjannangngi sikontu 
panggaukangku, siagang aboya kasampatang 
untu ambunoa. 

7(56-8) Maka nia kasalamakkang untu 
kajadallanna kenanga? Kiancuru lalomi 
kenanga lalang larroTa, o, Allataala! 

8(56-9) Kibilang-bilangi allo-allo 
palabakkangku, na Kiasseng siapa 
jaina jene matangku, tenaka naKibilangi 
anjo? 

9 (56-10) Ri allo akkiokku mae ri Katte, 
lanitunrungi ammunduru musua, saba 
kuassengi angkana agang mae ri nakke 
Allataala. 

10(56-11) Mammujia mae ri Karaeng 
Allataala, lanri apa lebaka Napajanjiang. 

11(56-12) Tappaka ri la, jari tena kumalla, 
tena pakkullena rupataua mae ri nakke. 

12 (56-13) Lakurupai janjingku mae ri Katte, 
o, Allataala, na kuassare korobang sukkuru 
mae ri Katte. 

13 (56-14) Saba iKatte allappassanga battu ri 


kamateanga, Kijagaia sollanna tena kutuguru. 
Jari akkullema attallasa lalang ri palalanganNa 
Allataala, lalang caya ansingariai sikontu 
tallasakku. 
57 l Untu pamimping pakelong. Situru 
lagu: TeaKi papossoki. Pammujina 
Daud, ri wattunna lari antama ri kalibong 
batua alliliangi Saul. (57-2) Kikamaseang 
laloa, o, Allataala, Kikamaseanga, saba 
iIKattemi palalangangku. Lalang palalanganna 
kanyitTa kupaccokkoi, sagenna ammari ajallo 
angnging lompoa. 

2(57-3) Akkioka mae ri Allataala Kaminang 
Tinggia, mae ri Allataala angngallea tindakang 
untu kalengku. 

3(57-4) Appiali battu ri suruga siagang 
Napasalamaka: Nabetai sikamma tau 
anjallakkangia. LaNapicinikianga Allataala 
angkanaya tamamminrayai mae ri nakke, 
siagang tuli mangngamaseangi mae ri nakke. 

4(57-5) Nikulilingia ri musu, sanrapangi 
kenanga singa pakanre tau. Giginna kenanga 
sanrapangi poke siagang ana pana, lilana 
kenanga sanrapangi padang tarang. 

(57-6) O, Allataala, Kipappicinikangi 
kalompoanTa ri langi, siagang kalabiranTa ri 
sikontu linoa. 

6(57-7) Natannangngia sikko musungku, 
natepoki sumangakku. Angngekei kalibong ri 

oloangku, mingka kalenna kenanga tuguru 


antama. 

1(57-8) Kujarreki tappakku, o, Allataala, 
kujarreki tappakku, erokka akkelong siagang 
ampyjiKi. 

8(57-9) He, ambangungko, nyawaku! He, 
ambangungko gambusuka siagang kacapia! 
Erokka ampabangungi baribasaka. 

9(57-10) O, Batara, erokka appala sukkuru 
mae ri Katte ri allana bansa-bansaya. Erokka 
akkelong lagu pammuyuji mae ri Katte ri allana 
umma rupataua. 

10(57-11) Saba lompona pangngamaseanTa 
sagenna langi, tamamminraTa sagenna 
rammanga. 

11(57-12) O, Allataala, Kipappicinikangi 
kalompoanTa ri langi, siagang kalabiranTa ri 
sikontu linoa. 

58 l Untu pamimping pakelong. Situru 

lagu: TeaKi papossoki. Pammujina 
Daud. (58-2) He, sikamma tukoasaya, apaka 
adeleki kaputusannu? Apaka lambusukko ri 
wattunna nuadeli rupataua? 

2(58-3) Tena, ikau apa jadala nurancana 
ngaseng, siagang katerassang nugaukang ri 
anne parasanganga. 

3 (58-4) Tau jadalaka lingu memammi baku 
lalanna ri battang annipu memammi kenanga 
baku nilassukanna. 

4(58-5) Nia racunna kenanga sanrapang 


racunna ularaka, natongkoki tolinna kenanga 
sanrapang ulara leleng tongolo 

3 (58-6) tenaya nalangngereki saranna 
tumangngajara caradena, yareka saranna 
sanro caradeka. 

6(58-7) O, Allataala, Kitepo laloi gigi-giginna 
kenanga, Kibibu laloi gigi ri dallekanna anjo 
singa rungkaya, o, Batara. 

7(58-8) Bolimi kamma lanynya kenanga 
sanrapang jene arumbua, sanrapang ana 
pana pokkolokamo. 

8 (58-9) Bolimi kamma kenanga sangkamma 
biku assolonga sangkamma urusu, 
sangkamma ana lolo matea ri tenanapa 
naccini singara. 

9 (58-10) Ri tenanapa nangngurangi, 
napossomo kenanga, sanrapang rompo 
moncongbulo iji na tenapa nalompo mingka 
labusumi niribakang ri anging, sanrapang 
lamung-lamung kalotoro. 

10(58-11) Rannui tau lambusuka anciniki tau 
jadalaka nihukkung, na nabissai bangkenna 
lalang cerana tau dorakaya. 

11(58-12) Lanakanamo taua, "Tau bajika 
anggappai pahala, tojeng, nia Allataala 
angngadeli ri lino." 

59 l Untu pamimping pakelong. Situru 

lagu: TeaKi papossoki. Pammujina 
Daud, ri wattunna nasuro Saul taua 
anjannangngi ballana untu ambunoi. (59-2) 

O, Allataalaku, Kipasalama laloa battu ri 


musu-musungku, Kijagaia battu ri tau eroka 
ambakkaia. 

2(59-3) Kilappassanga battu ri tau agau 
jadalaka, pakabella battu ri tau pabunoa. 

3 (59-4) Ciniki, naadanga kenanga ero 
ambunoa, asserei tau pallaka ambalianga: 
nateai passabakkang lebana kugaukang 
dosaya yareka passabakkang niana kudakkai, 
o, Batara. 

4(59-5) Teai tongi lanri kasalangku, 
napparuru siagang sadia-sadia ngaseng 
kenanga. 

(59-6) Ammenteng maKi, Allataala 
Kaminang Tinggia, naKitulunga. O, 
Allataalana Israel, kalenTa anjari sabi. 
Ambangung maKi siagang Kihukkummi 
bansa-bansaya, TeaKi kamaseangi tau 
jadalaka, ajari balia. 

6(59-7) Ri wattu karuenna ammotereki 
kenanga, nakantisi giginna sanrapang 
kongkong angkulilingi kotaya. 

7(59-8) Tulusu appianderena siagang 
nahinai taua kenanga, tarangi kana-kananna 
kenanga sanrapang padang, nakana kapang 
kenanga tena allangngereki. 

8(59-9) Mingka Kikakkali kenanga, o, 
Batara, sikontu bansaya anjo Kicallai. 

9 (59-10) IKattemi kagassingangku, 
manrannuanga mae ri Katte, iKatte tampa 
palariangku, o, Allataala. 

10(59-11) Lanri kabajikanNa Nabattu 


Allataalaku mae ri nakke, Nalappassanga 
anciniki musungku nibeta. 

11(59-12) TeaKi bunoi kenanga, o, 
Batara, sollanna bansaku tena nakaluppai. 
Kipasimbungi siagang Kibetai kenanga 
siagang koasaTa, o, Batara, palalanganna 
ikambe. 

12 (59-13) Saba dorakai kenanga lanri 
kana-kananna: bolimi kamma nialle kenanga 
ri sikko lalang katampoanna, lanri nangaina 
kenanga attunra siagang aballe-balle. 

13 (59-14) Kipossoki kenanga lalang 
pangngalarroinTa, o, Allataala, Kipossoki 
kenanga sagenna cappu. Namassing naasseng 
taua angkanaya Allataala ammarenta Israel, 
siagang pamarentahanNa alabang ri sikontu 
linoa. 

14 (59-15) Ri wattu karuenna ammotereki 
kenanga, pakantisi giginna sanrapang 
kongkong angkulilingi kotaya. 

15 (59-16) Alabangi kenanga aboya kanre, 
nappilollong labu punna tabassora. 

16(59-17) Mingka inakke akkelonga ri 
passalana kagassinganTa, bari-baribasaka 
akkelong lompo sarangku ri passalana 
pangngamaseanTa siagang tamamminraTa. 
Saba iKattemi tampa palariangku, tampa 
palalangangku ri wattungku susa. 

17(59-18) O, Allataala, kagassingangku, 
akkelonga mammuji-muji mae ri Katte, saba 

iKattemi tampa palalangangku, o, Allataala, 


mangngaiku. 
60 l Untu pamimping pakelong. Situru 
lagu: Bunga bakung kasabiang. Kelong 
pangngajara battu ri Daud, (60-2) ri wattunna 
nabunduki tu Aram Mesopotamia siagang tu 
Aram-Zoba, siagang ri wattunna ammotere 
Yoab nanabeta 12.000 tu Edom ri Kabung 
Asin. (60-3) Kitollaki ikambe, o, Allataala, 
siagang Kibalang parekangi ikambe nibeta. 
LarroKi mae ri kambe; kamma-kamma anne 
Kibajiki lalomi ammotere ikambe. 

2(60-4) Kigoccangi linoa sagenna ajari 
tengere; Kipakabajiki sikamma reppeka, saba 
talenggai linoa. 

3 (60-5) Kibalang parekangi ummatTa 
angkasiaki parisi lompoa, taroyong-royongi 
ikambe sanrapang tau nasaring. 

4(60-6) Kipakaingaki tau mappilangngeria, 
sollanna talappasa kenanga battu ri 
hukkunganga. 

3 (60-7) Kipasalama laloi ikambe siagang 
koasaTa, Kipiali laloi pappala doanna 
ikambe, sollanna nipasalama sikamma tau 
Kikamaseanga. 

(60-8) Battu ri pammantangang 
matangkasaNa Nakana Allataala, "EroKa 
akkio rannu siagang ambage-bagei butta 
Sikhem; lagoccangA nomoro untu kabung 
Sukot. 

7(60-9) Gilead siagang Manasye iNakke 


pata, Efraim topi bajaKu, na Yehuda takkang 
kakaraengangKu. 

8(60-10) Mingka Moab tampa pabissang 
bangkengKu, akkio rannuA ri pammetangKu 
mae ri Filistea. Kupasambilai palapa 
bangkengKu ajari pammatei angkana iNakke 
pata anjo." 

9 (60-11) Inai langngeranga mange ri Edom? 
Inai langngulua mange ri anjo kota niaka 
pattahanganna? 

10(60-12) O, Allataala, tenaka Kimminawang 
siagang ikambe? Tenaka Kimaju siagang 
tantarana ikambe? 

11(60-13) Kitulung laloi ikambe battu ri 
musua, saba tena matu-matunna bantuanna 
rupataua. 

12(60-14) Punna arurungki Allataala, 
lasanna baranita siagang poreta, lami 
ambetai musunta. 

6 1 l Untu pamimpin pakelong. 

Nirurungang ri kacapi. Battu ri Daud. 
(61-2) Kipilangngeri pakkiokku, o, Allataala, 
parhatikangi pappala doangku. 

2 (61-3) Bella battu ri balla kumakkio 
mae ri Katte, lanri tappu minasama. IKatte 
langngantaraka ri tampa palariang amanga, 
tampa sannaka tinggina untu inakke; 

3 (61-4) saba iKattemi palalangangku, tampa 
attahang kassakku mae ri musungku. 

4(61-5) Bolimi kamma kunnumpang ri 


kemaTa lalang sikontu umurukku, sollangku 
amang lalang ri lalanna kanyitTa. 

3 (61-6) Saba Kilangngeremi janjingku, 

o, Allataala, assareai barang pisaka tau 
mappilangngeria. 

6 (61-7) Poro labu lalo umuruna karaenga, 
sagenna attallasa abija-bija. 

7(61-8) Poro ammarentai satunggu- 
tungguna salaku karaeng nipileTa, o, 
Allataala, Kijagai siagang pangngamaseanTa 
na tamamminraTa. 

8(61-9) Nakutuli lamakkelong mammyji 
mae ri Katte, mange-mange allo kurupai 
janjingku. 

62 l Untu pamimping pakelong. Situru 

Yedutun. Pammujina Daud. (62-2) 
Kupakasannangi nyawaku antayangi Allataala, 
battu ri laji bawang kasalamakkanga. 

2(62-3) laji bawang anjagaia siagang 
ampasalamaka, la angngagangnganga, tena 
kulatalengga. 

3 (62-4) Sagenna kere wattu ikau ngaseng 
ambakkai tau sanrapangamo rinring tattiling 
siagang tembo labiringamo rumbang? 

4(62-5) Ero ngaseng jako bawang 
antugurangi battu ri empoang tinggina. | kau 
ngaseng nungai aballe-ballea: nangai assare 
barakka bawanu, mingka attunrako lalang 
atinnu. 

(62-6) Kupasannangi nyawaku 
antayangi Allataala, battu ri laji bawang 
kasalamakkangku. 

6(62-7) laji bawang anjagaia siagang 
ampasalamaka, laji angngagangnganga, tena 
kulatalengga. 

' (62-8) lami Allataala assarea 
kasalamakkang siagang kalompoang, lami 
palalangangku siagang angngagangnganga 
makassaka. 

8(62-9) He, bansaku, manrannuangko ri 
Allataala lalang sikontu wattunnu: pabattui 
ri la bonena atinnu, saba lami tampa 
palalanganta. 

9(62-10) Rupataua sanrapanji bawang 
sipamaikang nappasa, lompo yareka cadi 
para tena anggaranna. Punna nitimbangi, 
anassami angkana ringannaja kenanga, labi 
ringangi na sipamaikanga nappasa. 

10(62-11) Teako manrannuangngi ri 
wassele apa nipaccoka ri paranta tau, teako 
pattoangi barang nialle passaya. Balalo punna 
katambang kakalumanynyangngannu, teako 
adakkiki nyawanu mae ri anjo. 

11(62-12) Pissiapammi kulangngere 
Allataala angkana, anjo kakoasanga battu ri 
la, 

12(62-13) angkanaya la tuli 
mangngamaseangi. IKatte, o, Batara, 
ambalasaki massing- massing taua situru 
panggaukanna. 

63 l Pammujina Daud, ri wattunna nia 


ri parang lompona Yehuda. (63-2) O, 
Allataala, iKattemi Allataalaku, nakkuka ri 
Katte na kuboyaKi, Sanrapang butta kalotoro 
nakku ri jene, kammaminjo nakkukku mae ri 
Katte. 

2(63-3) Bolimi kamma kuccini mae ri Katte 
ri BallatTa, siagang kucini kagassinganTa 
siagang kalompoanTa. 

3 (63-4) Lompoangangi anggaranna 
pangngamaseanTa na tallasaka, lanri 
kammana minjo kummyji ri Katte. 

4(63-5) Lalang sikontu umurukku appala 
sukkurukka mae ri Katte; kuangkaki limangku 
kuppala doang ri Katte. 

(63-6) KupujiKi siagang akkio rannu 
ri Katte, saba Kipassukkuki pakkasiana 
nyawaku sangkamma kanre nyamang dudua. 

6(63-7) Ri wattu anrabaku ri tampa 
katinroangku, kumangngurangi ri Katte; 
silabusu bangngia annawa-nawaKi, 

7 (63-8) saba iKattemi leba antulunga: 
akkelong rannua lalang lalanna kanyitTa. 

8(63-9) Kutagala majarrekKi, limanTa 
antumpaka. 

9(63-10) Mingka sikamma tau eroka 
ambunoa lanaungi ri linona tau matea. 

10(63-11) Lamatei kenanga lalang 
pabundukang, siagang lajari kanrenai olo-olo 
pakanre dagenga. 

11(63-12) Larannui karaenga lanri 


pannulunNa Allataala, tau assumpaya lanri 
Allataala larannu-rannu pamaiki, mingka 
bawa paballe-ballea lanijempangi. 

64 l Untu pamimping pakelong. 

Pammujina Daud. (64-2) O, Allataala, 

Kipilangngeri pappala doangku ri wattungku 
susa, pasalamaki nyawaku battu ri musu 
appakamallaka. 

2(64-3) Kijagai laloa battu ri 
passikongkolanna tau dorakaya, battu 
ri rancana caradena sikamma tau jadalaka. 

3 (64-4) Napajari tarangi lilana kenanga 
sanrapang taranna padanga, nappasulu 
kana-kana pallaka sanrapang ana pana. 

4(64-5) Battu ri paccokkoanna kenanga 
appasiara carita balle-balle, tena mallana 
kenanga ampitinai tau tenaya nasala. 

(64-6) Annagala jarreki kenanga ri ero 
jadalana, appareki akkala kenanga untu 
attannang sikko; nakana kapang kenanga 
tena tau anciniki kenanga. 

6 (64-7) Arancanai kenanga kajadallang, 
siagang nakana, "Appareki ikambe rancana 
sannaka porena". Sanna lantanna atinna 
siagang pamaina rupataua, takkulleai 
nitappu. 

7(64-8) Mingka Napabuccuki panaNa 
Allataala mae ri kenanga, natiring lokomo 
kenanga. 

8(64-9) Possomi kenanga lanri bicaranna 


tonji kenanga; yangaseng ancinikai 
ammenggong ngaseng ulunna. 

9 (64-10) Nampa lamalla ngasemmo taua; 
nanawa-nawal panggaukanNa Allataala na 
nakabarrang apa lebaka nacini Nagaukang. 

10(64-11) Na yangasemna tau bajika larannu 
ngasemmi lanri anjo apa lebaka Nagaukang 
Batara. Lamalalammi kenanga mae ri la: 
sikontu tau lambusuka lalompoi pamaina. 
65 Untu pamimping pakelong. 

Pammujina Daud. Kelong. (65-2) 
Siratangi ikambe mammyji ri Katte ri Sion, o, 
Allataala, na narupai janjinna ikambe mae ri 
Katte. 

2(65-3) Saba iKatte ampilangngeri pappala 
doanga, battu ngasengi taua mae ri Katte 
lanri dorakanamo. 

3 (65-4) Teai sipato battalana dosa-dosaku, 
mingka iKatte ampammopporanga. 

4(65-5) Matenei tau Kipilea, siagang 
tau Kikioka untu ammantang ri BallatTa. 
Lanipassukkuki ikambe ri sikamma apa 
baji ri BallatTa, ri pammantangngang 
matangkasatTa. 

3 (65-6) Kipiali ikambe iamintu Kisarei 
ikambe pammetang, Kigaukangi apa-apa 
appakalannasaka untu ampasalamaki 
ikambe! I|Kattemi panrannuanna sikontu 
bansaya sagenna mange ri tamparang 
bellaya. 

6(65-7) Lanri kagassinganTa nakipaenteng 


sikamma monconga, untu ampappicinikangi 
koasa malompoTa. 

71(65-8) Kipakasannangi arrunna 
tamparanga siagang jallona bombanga, na 
Kipakasannang kagegeranna bansa-bansaya. 

8 (65-9) Sikontu panduduna linoa mallaki 
siagang appakalompoi anciniki sikamma gau 
heba Kigaukanga. Sikontu linoa battu ri cappa 
serea mange ri cappa maraenga Kipajari 
rannu mareja-reja. 

9 (65-10) Anjo buttaya Kiparakai siagang 
Kisarei bosi, Kipajari coppongi sagenna 
allabi-labi wasselena. Kibonei sikamma 
binangaya sagenna rassi jene, Kipasadiangi 
kenanga gandung, iye, kammaminjo bateTa 
ampasadiangi. 

10(65-11) Kipalolori jene bate pajekona 
Kibasai pagompoang-pagompoang buttana. 
Kipajari coppongi buttaya siagang bosi, 
nampa Kitanggongi copponna sikamma cula 
lamung-lamunna. 

11(65-12) Lanri kabajikanTa, taung-taungi 
Kipasadia kattoanga: kemaeKi battu, 
anjorengi kalabianga. 

12(65-13) Parang lompoa rassi bembe 
siagang gimbala, sikontu buluna marannu- 
rannui. 

13 (65-14) Sikamma parang rukuka 
nikalimbuki ri gimbala, sikamma kabunna 

rassi gandung. Sikontuna marannui siagang 


mammuji mareja-reja. 

66 l Untu pamimping pakelong. Marannu- 
rannuko mae ri Allataala, he, sikontu 

linoa! 

2 Akkelongko siagang pakalompoi arenNa, 
pakalabiriki siagang kelong- kelong pammyji. 

3 Angkana mako ri Allataala, "Tojeng, 
appakalannasaki panggaukanTa! Tunduki 
musua mae ri Katte napakamma malla, saba 
teai sipato lompona koasaTa. 

4 Sikontu linoa sujuki anynyomba ri Katte, 
akkelongi kenanga ampuyji arenTa." 

3 Battu mako siagang cinikimi panggaukanNa 
Allataala, tamaka appakalannasana sikamma 
bate pareNa ri allana rupataua! 

6 Napinrai tamparanga ajari butta kalotoro, 
nalimbangngi boe-boena ikambe ajappa 
bangkeng. Na marannumo ikambe lanri 
panggaukanNa. 

7 Ammarentai siagang porena sagenna 
satunggu-tungguna. Najannangngi bansa- 
bansaya, sollanna takkullea borro tau 
angngewaya ri la. 

8 Pujimi Allataalana ikambe, he sikamma 
bansa-bansaya, pakkiokangi pammujinu mae 
ri la! 

9 Najagaimi ikambe sollanna tulusu attallasa 
ikambe, siagang tena nabalang parekangi 
tuguru ikambe. 

100, Allataala, lebami Kisori ikambe 


sanrapang tau eroka ampakatinoki peraka 
lalang ri pepeka. 

11 Kibalang parekangi ikambe tuguru antama 
ri sikkoka, na Kisare ikambe erangang 
sannaka battalana. 

12 Kibalang parekangi ikambe nionjo- 
onjokang ri musua; alimbangi ikambe ri 
abaya siagang pepeka. Mingka kamma- 
kamma anne Kierammi ikambe mange ri 
tampa copponga. 

13 | angngeranga korobang nitunu mange ri 
BallatTa na kurupai janjingku mae ri Katte, 

14 janji lebaka kupau wattungku nia lalang 
kasusaang. 

15 Kupassareangi mae ri Katte korobang 
nitunu battu ri olo-olo nipilea, bembe, 
gimbala, siagang sapi laki, arumbui umbunna 
nai ri langika. 

16 Battu mako siagang pilangngerimi, he 
sikamma tau mappilangngeria, lakucaritai 
apa lebaka Nagaukang Allataala mae ri nakke. 

17[ ebaka akkio appala tulung mae ri la: 
anne kamma akkelomma mammuji mae ri la. 

18 Ebara angkana sannanga annawa-nawai 
kajadallanga, mattantu taerokai Batara 
ampilangngeria. 

19 Mingka Napilangngerima Allataala, 
Naparhatikammi pappala doangku. 

20 Mammujia mae ri Allataala saba 


tanatollakai pappala doangku, siagang tena 

naleba ammari angkamaseanga. 

67 l Untu pamimping pakelong. 
Nirurungangi ri kacapi. Pammyji. 

(67-2) Poro Nakamaseang laloki siagang 
NEGA laloki Allataala, poro lammoro 
pamaiki anciniki ngasengki. 

2(67-3) O, Allataala, poro naasseng laloi 
erotTa sikontu linoa, siagang nipanyata 
kasalamakkanTa ri sikontu bansaya. 

3 (67-4) Poro mammuji bansa-bansaya mae 
ri Katte, o, Allataala, poro appala sukkuru 
ngasengi sikontu bansaya mae ri Katte. 

4(67-5) Poro akkio rannu ngasengi 
sikontu bansaya, nakkelong arannu-rannu. 
Saba iKatte ammarenta siagang adele na 
Kirurungang massing-massing bansaya ri 
lino. 

> (67-6) Poro mammuji bansa-bansaya mae 
ri Katte, o, Allataala, poro appala sukkuru 
ngasengi sikontu bansaya mae ri Katte. 

6 (67-7) Angngerammi wassele buttaya, 
Allataala, leba maki Nabarakkaki Allataalata. 
' (67-8) Leba maki Nabarakkaki Allataala: 

poro nipakalompol ri sikontu linoa! 

68 l Untu pamimping pakelong. 
Pammujina Daud. (68-2) 

Ammentemmi Allataala ampasisala- 

salaki musunNa, tau birisika ri la larimi battu 

ri dallekanNa. 

2(68-3) Nibongkai kenanga alampa ri 


Allataala, sanrapang umbu nituika ri anging 
nampa lanynya. Sanrapang liling assolong 
lalang pepe, kammaminjo lanynyana tau 
jadalaka battu ri dallekanNa Allataala. 

3 (68-4) Mingka tau bajika rannui siagang 
mareja-rejai, akkio rannu-rannui kenanga ri 
dallekanNa Allataala. 

4(68-5) Makkelongko mae ri Allataala, 
pujimi arenNa, pasadiai agang lompoa 
labattua adongko rammang. ArenNa Batara, 
assannang-sannang mako ri dallekanNa! 

(68-6) Allataala niaka ammantang ri 
Balla matangkasaNa ajari mangge mae ri 
ana kukanga siagang angngagangngangi 
sikamma jandaya. 

6(68-7) Allataala assarei tampa 
pammantangngang tau akkale-kalea,: 
nalappassangi tau nitahanga sagenna matene 
kenanga. Mingka tu mangngewaya mae ri 
Batara musti ammantangi ri butta rosoka. 

7(68-8) O, Allataala, ri wattunna Kiulu 
ummatTa ajappa allaloi parang kalotoroka, 

8 (68-9) annekkereki linoa, tattumpai bosia 
ri dallekanTa, lanri battuna Allataalana Sinai, 
Allataalana Israel. 

9 (68-10) Allumpai Kipaturung bosia, nampa 
Kipajari baji butta rosotTa. 

10(68-11) Nampa ammantang ummatTa 
anjoreng: lalang kabajikanTa, o, Allataala, 
Kiparakai tu kasi-asia. 

11(68-12) Assarei kaputusang Batara, 


nampa sikamma bainea angngerang kabara: 

12(68-13) "Larimi sikamma karaeng- 
karaenga siagang pasukanna!" Lari kenanga 
sanrapang Jangang-jangang bodobangkeng 
alampa anriba. Sikamma bainea ri balla 
abage-bage pera siagang bulaeng nabokola 
kenanga. Manna najai tena namminawang 
abundu, mingka ammetami ummaNa 
Allataala. 

13 (68:12) 

14(68-15) Ri wattunna Napasimbung 
Kaminang Tinggia sikamma karaenga 
anjoreng, turummi bosia sangkammaya es 
batu battu ri Moncong Salmon. 

15 (68-16) Moncong Basan lami moncong 
heba, moncong jaia coppona. 

16 (68-17) Angngapa nabattu ri anjo coppo 
jainu akkimburu anciniki Bulu Sion Napilea 
Allataala untu ajari pammantanganNa? 
Lammantangi Batara anjoreng sagenna 
satunggu-tungguna. 

17 (68-18) Appulo sabu kareta kassa Napake 
ammumba Allataala siagang sanna malabiriNa 
ri allana kenanga. 

18 (68-19) Naiki Batara ri tampa tinggia: jai 
tunitahang Naerang. Annarimai passare battu 
ri allana rupataua balalo battu ri allana tau 
mangngewaya ri la; sollanna ammantang 
kenanga assipammantangngang Karaeng 
Allataala. 

19 (68-20) Pujimi Batara, saba lami 


ampasalamakki; allo-allona Napisang 
erangnganta. 

20 (68-21) Allataalata lamintu Batara 
Mappasalamaka, 1a allappassangki battu ri 
Kamateanga. 

21 (68-22) Mattantu laNalicaki Allataala 
ulunna musunNa, sikamma tau tulusu 
attallasaka lalang dosa. 

22 (68-23) Nakana Batara, "He umakKu, 
Kuerangi musunnu battu ri Basan Kuerangi 
kenanga ammotere battu ri daparana 
tamparanga, 

23 (68-24) sollannu akkulle ambissai 
bangkennu siagang cerana kenanga, na 
nilepa kenanga ri sikamma kongkonnu 
sagenna sukku." 

24 (68-25) Sikontu taua nacinimi barisang 
lompo pammaetanTa, o, Allataala, Allataalaku, 
Karaengku, nirurungammi ri tau jai mange ri 
tampa pammantangnganNa. 

25 (68-26) Ajappai ri dallekang sikamma 
pakelonga, ri bokona sikamma pakarena 
kacapia: ri tangngana sikamma tulolo 
patunrung rabanaya, kammaminne kelonna 
kenanga: 

26 (68-27) "Pujimi Allataala ri tangnga- 
tangngana parappunganna ummaNa, pujimi 
Batara, he sikontu turunganna Yakub!" 

27(68-28) Benyamin, suku kaminang cadia, 
ajappa ri dallekang, nampa arurung-rurung 

sikamma pinggawana tu Yehuda ri bokona 


sikamma pinggawana tu Zebulon siagang 
Naftali. 

28 (68-29) Natuntuki Allataala 
kagassingannu; o, Allataala, pakajarreki apa 
lebaka Kigaukang mae ri kambe. 

29 (68-30) Sikamma karaenga angngerangi 
passare mae ri Katte ri BallatTa ri Yerusalem. 

30 (68-31) Kigagara laloi tu Mesir, anjo 
olo-olo sekkeka ri tangngana ruku tinggia. 
Kikalarroi bansa-bansaya, parappungang 
tedong romanga siagang ana-anana, massing 
sionjo-onjokanga untu anggappa pera. 
Napasimbungi Allataala bansa-bansa nangaia 
abundu. 

31(68-32) Sikamma tumalompona Mesir 
battui angngerang tambaga: tu Sudan 
apparri-parri angngerang passare mae ri 
Allataala. 

32 (68-33) Makkelongko mae ri Allataala, 
he sikamma kakaraengang, akkelongko 
lagu-lagu pammuji mae ri Batara, 

33 (68-34) mae ri la angngoloai alla 
marioloa. Pilangngeri! Batara abicara, 
saranNa agalutturuki sanna hebana. 

34(68-35) Akuimi koasaNa Allataala 
makkanaya nakamma ri Israel, koasaNa 
sagenna langi. 

35 (68-36) Tamaka appakalannasana 
Allataalata wattunna assulu battu ri tampa 
pammantanganNa. Allataalana Israel assarei 

koasa kagassingang ummaNa. Nipujimi 


Allataala! 
69 l Untu pamimping pakelong. Situru 
lagu: Bunga Bakung. Battu ri Daud. 

(69-2) Pasalamaka, o, Allataala, saba naimi 
i sagenna kallongku. 

2 (69-3) Tappeccorokka antama ri jene 
lantanga, tena pattuppuangku. Tallanga 
ri jene lantanga, nilolorang ri bombang 
manaika. 

3 (69-4) Akkio-kiokka sagengku mangngang 
nakalotoromo karro-karrokku. Paccemi 
matangku antayangi pannulunNa Allataalaku. 

4(69-5) Tau birisika ri nakke natena 
passabakkanna, labi Jaiangngangi najaina 
uukku ri ulungku. Tau gassinga eroki 
angngancurukka:, nabakkaia siagang 
napitina kenanga. Napassa ampoterangi 
barang- barang tenaya nakualle passa. 

(69-6) O, Allataala, Kiassengi sikamma 
kasalangku tena nataccokko dosaku mae ri 
Katte. 

6 (69-7) TeaKi balang parekangia appakasiri 
mae ri tau manrannuanga ri Katte, o, Batara, 
Allataala Kaminang Koasaya. TeaKi balang 
parekangia angngerang paccalla mae ri 
sikamma tau anynyombaya mae ri Katte, o, 
Allataalana Israel! 

7 (69-8) Saba lanri iKattemi nakunihina, lanri 
IKattemi nakunicalla. 

8(69-9) Ajaria sanrapang bansa maraeng 


mae ri bija pammanakangku, sanrapang tau 
battu pantara mae ri daengku na andikku. 

9 (69-10) Sanna lompona sumangakku lanri 
mangngaiku ri BallatTa, paccau-cauna tau 
anghinayaKi natujui kalengku. 

10(69-11) Angngarruka siagang appuasa, 
mingka nahina kenanga. 

11(69-12) Ammakea kaeng karung 
pammatei ri susaku, mingka napianderia 
kenanga. 

12(69-13) Ajari carita ri tampa 
parappunganna taua, kelong-kelong 
tunasaringa inakke napitabai. 

13 (69-14) Mingka appala doanga mae ri 
Katte, o, Batara, o, Allataala, pialia punna baji 
wattua. Kitulung laloa lanri pangngamaseang 
lompoTa siagang lanri tamamminraTa. 

14 (69-15) TeaKi balang parekangia tallang 
lalang ri jeneka, pasalamaka battu ri tau 
birisika ri nakke siagang battu ri jene 
lantanga. 

15 (69-16) TeaKi balang parekangia 
nilolorang ri bombang manaika, siagang 
tallang ri daparana tamparanga yareka ri 
kuburu lantanga. 

16(69-17) Kipialima, o, Batara, saba iKatte 
bajikKi siagang tuli mangngamaseangKi. Poro 
assaile laloKi mae ri nakke lanri lompona 
pangngarimangnginTa 

17(69-18) TeaKi accokkoi battu ri anne 


atanTa, saba natujua kasusaang, karo-karo 
maKi antulunga. 

18 (69-19) Battu lalo maKi ampasalamaka, 
Kilappassanga battu ri musu-musungku. 

19 (69-20) Kiassengi antekamma bateku 
nicalla, nihina siagang nipakkanai, Kicini 
ngasengi sikontu musungku. 

20(69-21) Tappu minasama napakamma 
nihina, tenamo sumangakku. Aboya 
parikongang, mingka sia-siaji, aboya 
panynyaleori, mingka tena kunggappa. 

21(69-22) Balalo nisarema kanre racung: 
wattungku turere, nisarea angnginung cukka. 

22 (69-23) Bolimi kamma angngerang cilaka 
parjamuanna kenanga, na ajari sikko mae ri 
sikamma toananna kenanga. 

23 (69-24) Bolimi kamma ajari buta matanna 
kenanga na tuli lamma dongkona kenanga. 

24 (69-25) Kitumpami pangngalarroinTa mae 
ri kenanga, bolimi kamma nituju kenanga ri 
rinrana pangngalarroinTa. 

25 (69-26) Bolimi kamma ajari sino sikali 
kemana kenanga, siagang tenamo bonena 
kema- kemana kenanga. 

20(69-27) Saba nasessai kenanga tau 
Kihukkunga, na nacarita sikamma tau 
nisessaya. 

27(69-28) Bolimi kamma pila katambang 
kasalanna kenanga; teaKi pattojengi 
kenanga. 

28 (69-29) Bolimi kamma nilulu arenna 


kenanga battu ri kitta katallassanga: na 
tena nicataki arenna lalang ri dattarana tau 
lambusuka. 

29 (69-30) Mingka inakke nijallakkanga na 
kuparisi, Kiangka laloa o, Allataala, siagang 
pasalamaka. 

30 (69-31) Kulamammuji mae ri Allataala 
siagang kelong-kelong, kupakalompoi lalang 
kelong-kelong appala sukkuru. 

31(69-32) Anjo labi Natarimai Batara 
nakorobang sapia, korobang sapi laki lompoa. 

32 (69-33) Nacinina kammaya anjo, rannumi 
tau nijallakkanga, lompomi pamaina tau 
anynyombaya ri Allataala. 

33 (69-34) Saba Napilangngeri Batara tu 
kasi-asia: tena nabalang parekangi ummaNa 
lalang ri tarungkua. 

34(69-35) Pujimi Allataala, he langika 
siagang linoa, tamparanga siagang sikontu 
apa-apa niaka ilalanna. 

35 (69-36) la lampasalamaki Yerusalem 
siagang ambangungi ammotere kota-kotana 
Yehuda. Lammantangi ummaNa Batara 
anjoreng: ajari napatangi kenanga anjo 
buttaya. 

36 (69-37) Lanawarisiki ana cucunna: 
lanapammantangngi tau mangngaia ri Batara. 
70 l Untu pamimping pakelong. Battu 

ri Daud, ri wattunna assare passare 
korobang pappakainga. (70-2) O, Allataala, 

pasalamaka, O, Batara, karo-karo makKi 


antulunga! 

2(70-3) Bolimi kamma anjo tau eroka 
ambunoa nibetai nalari napakamma lingu. 
Bolimi kamma anjo tau anggoraia ri 
kacilakangku nitunrung ammunduru siagang 
nihina. 

3 (70-4) Bolimi kamma anjo tau angkakkalia 
ajari tabangka nasiri- siri. 

4(70-5) Poro sikamma tau anynyombaya 
mae ri Katte arannu-rannu siagang mareja- 
reja; na sikontu mangngaia ri kasalamakkang 
battu ri Katte tuli nakana, "Tojeng, tamaka 
malompona Batara!" 

>(70-6) Inakke anne kasi-asia na kudodong; 
battu maKi linta, o, Allataala. | Kattemi 
pannulungku siagang Tumappasalamakku, 
teaKi talaki, o, Batara. 

7 1 1| Kattemi palalangangku, o, Batara, 

teaKi balang parekangia nipakasiri. 

2 Kilappassang laloa, saba iKatte adelekKi, 
Kipilangngeria siagang Kipasalamaka. 

3 AjariKi untu inakke sanrapang moncong 
batu tampa pammantangangku, tuli akkullea 
kurapi kubattui. Saba lebami Kitappuki 
untu ampasalamaka, iKattemi tampa 
pammantangangku siagang palalangangku. 

40, Allataala, Kilappassanga battu ri tau 
jadalaka, battu ri koasana tau pallaka siagang 
tau sekkeka. 

> Saba iKattemi panrannuangku, o, Batara, 


o, Batara tappaka mae ri Katte battu ri wattu 
rungkaku iji. 

6 Lalang sikontu tallasakku tanjenga mae ri 
Katte; iKatte anjagaia battu ri nilassukangku 
nakutuli mammuji mae ri Katte. 

7 Ajari contoi tallasakku mae ri tau jaia, saba 
iKattemi palalangang majarrekku. 

8 Tuli mammujia mae ri Katte, silabusu alloi 
kukabarrang kalompoanTa. 

9 TeaKi pelakkia ri wattu toakumo teaKi 
bokoia punna tenamo kagassingangku, 

10saba napajari carita musu-musungku, 
assikongkoloki tau eroka ambunoa. 

11 Nakana kenanga, "Nibokoimi ri Allataala: 
umba naniondangi siagang nijakkalaki, saba 
tenamo lampasalamaki." 

12 TeaKi bellai battu ri nakke, o, Allataala, 
Allataalaku, Kitulunga linta. 

13 Bolimi kamma nipakasiri siagang 
nipalanynya tau ambakkaia. Bolimi kamma 
ajari lingu siagang ajari hina tau eroka 
ancilakaia. 

14 Mingka inakke tuli lamanrannuanga mae ri 
Katte, na pila jai tau mammuji mae ri Katte. 

15 Silabusu alloi lakucarita sikamma gau 
adeletTa, na kasalamakkang battua ri Katte 
nisawalaka nirekeng jaina. 

16 Kupuji gau malompoTa, o Karaeng 
Allataala, kupalabangi kaadelanTa, 
kaadelanTa bawang. 

17O, Allataala, KiaJarakka battu ri wattu 


rungkaku, sagenna anne kamma kucaritai 
bate pare malompoTa. 

180, Allataala, tea laloKi bokoia, sagengku 
toa siagang kebo uukku, sollanna kukabarrang 
koasaTa siagang kaporeanTa mae ri sikontu 
turungang labattua. 

190, Allataala, kaadelanTa sanrapangi 
langika tinggina: tamaka lompona 
sikamma panggaukanTa: inaimi akkulle 
ampasangkammaiKi? 

20 Kipitujuia jai kaparisang lompo, mingka 
IKatte lampoterangi kagassingangku siagang 
lampabangunga ammotere battu ri kuburuka. 

21[ aKipajaria labi labiri, siagang Kisaleoria 
ammaotere. 

22 Erokka mammuji mae ri Katte siagang 
gambusu, saba tamamminrayaKi, o, 
Allataalaku. Erokka akkelong lagu pammyji 
mae ri Katte siagang kacapi, o, Allataalana 
Israel matangkasaka. 

23 Akkio marannua mareja-reja, na 
kumakkelong mammuji ri Katte. Nyawaku 
siagang tubuku makkelong rannu, saba 
lebama Kipasalama. 

24 Silabusu alloi lakukabarrang kaadelanTa, 
saba sikamma tau eroka ancilakaia lebami 
nibeta siagang nipakasiri. 

72 l Battu ri Salomo. O, Allataala, 
Kipangngajarrangi hukkunTa mae ri 

karaenga, Kipassareangi kaadelanTa mae ri 


ana buranena karaenga. 

2 Poro naadeli ummatTa situru hukkunga, na 
nagau adele tau nijallakkanga. 

3 Poro ajari coppongi na salewangang 
parasanganna ikambe, na nia kaadelang mae 
ri sikontu bansaya. 

4Poro naalleangangi karaenga hana 
raya cadia, natulung tu kasi-asia siagang 
natumpasa sikamma tau anJjallakkangiai 
kenanga. 

3 Poro tulusu attahanna sagenna sikontu 
turunganna lalang niana ija alloa siagang 
bulanga. 

6 Poro sanrapangi bosi turunga ri parang, 
sanrapang bosi lompo allolori sikamma kokoa. 

7 Poro pila abakka kaadelanga lalang sikontu 
jammanna, na allabi-labi kacopponganga 
lalang sikontu bulang niaka. 

8 Lapila abakkaki luarana kakaraenganna 
battu ri tamparang serea mae ri tamparang 
maraenga, alabang battu iraya sagenna 
kalau. 

9 Pandudu parang lompoa latunduki mae ri 
ia na suju musua ri dallekang bangkenna. 

10 Sikamma karaeng Tarsis siagang pulo- 
pulona langngerangi passare mae ri ia. 
Sikamma karaeng Arab siagang Etiopia battui 
angngerang passare. 

11 Sikontu karaenga lasujuki ri dallekanna, 
sikontu bansaya ajari ata-atanna. 

12 Saba nalappassangi tu nijallakkanga 


siagang tu tenaya pakkullena, siagang akkioki 
tu kasi-asia mae ri ia. 

13 Nakamaseangi tu kasi-asia siagang raya 
cadia, na napasalama katallassanna tu 
kasi-asi puppusuka. 

14 Nalappassangi kenanga battu ri 
panjallakkanga siagang katerassanga, saba 
lompoi anggaranna katallassanna kenanga 
mae ri ia. 

15 Mattallasaki karaenga! Poro nipassareangi 
mae ri ia bulaeng battua ri Arab. Poro 
nipappala doangangi lalang sikontua wattu na 
tuli nisare pangngellai. 

16 Poro allabi-labi gandunga ri sikontu 
parasangang, na rassi bulu-buluna siagang 
wasselena buttaya. Poro coppongi buttana 
sangkamma Bulu-buluna Libanon, napila 
katambang pandudu kotana sanrapang ruku 
ri parang. 

17 Poro tuli niuranginna arenna karaenga 
satunggu-tungguna, napila masahoro 
lalang niana mataalloa. Poro napalaki 
bansa-bansaya nanibarakkaki sangkamma ia, 
na sikontu tau antappuai arenna lamatenei. 

18 Nipujimi Batara, Allataalana Israel! 
laji bawang akkulle anggaukangi apa-apa 
appakalannasaka. 

19 Nipujimi areng malompoNa satunggu- 
tungguna; poro rassi sikontu linoa siagang 

kalabiranNa! Poro kajariang lalo kammaya, 


Aming! 

20Sikammaminjo pappala doanna Daud, 
anana Isai. 

7 3 ' Pammujina Asaf. Tamaka bajina 

Allataala mae ri ummaNa, mae ri tau 
cinonga pamaina. 

2 Mingka ranggaselama, labirimmi tena 
tappakku, 

3 saba angngiri mata mae ri tau tampoa, ri 
wattunna kucini kaupakkanna tau jadalaka. 

4Saba tena nasessa kenanga napakamma 
garring, tuli bajina siagang kassana tubuna 
kenanga. 

3 Tena susana kenanga, tena nitujui ri 
kasukkarrang sangkamma tau maraenga. 

6Lanri kammana minjo najari borromo 
kenanga, siagang tuli ero agau katerassang. 

'Tattumpai kajadallanga battu lalang ri 
atinna kenanga, sibuki kenanga arancana 
kajadallang. 

8 Nacau-caui siagang napakka-pakkanai 
taua, siagang akkana tampoi anggaratta 
lanajallakkang taua. 

9 Napitinai kenanga Allataala ri suruga, 
nakkana borro mae ri sikamma taua ri lino, 

10 sagenna manna ummaNa Allataala tagiling 
todong mae ri kenanga, na tappa mae ri 
bicaranna kenanga. 

11 Nakana kenanga, "Tanaassengai Allataala, 
Kaminang Tinggia tena napahangi." 


‚Mazmur 73.121 23 117 
12 Kammaminjo lampa-lampana tau 


jadalaka, sannangi tallasana, tuli katambangi 
barang-baranna. 

13 Sia-siaji kujagai katangkassanna atingku: 
tena matu-matunna kupakabella kalengku 
battu ri dosaya. 

14 Saba silabusu alloa natuju nakasa: 
bari-baribasakka nisessa. 

13 Ebara angkana akkana kamma anjo, 
kubaliammi ana-ana ri bokoku. 

16 Mingka kuusahaina untu ampahangi, teai 
sipato susana anjo mae ri nakke. 

17 Kalebakkanna antama ri BallaNa Batara 
mae ri Allataala, nakupahammo antekamma 
kalebakkanna sallang tau Jadalaka. 

18 Kiboliki kenanga ri agang laccuka, na 
Kibalang parekang kenanga tuguru ajari 
posso. 

19 Lalang sipakkida mataji bawang 
naancurumo kenanga, tamaka hebana 
kapanrakang kalebakkanna kenanga. 

20Sanrapang sona lanynyaka ri wattu 
baribasa: ri wattu ambangunTa, o, Batara, 
lanynya memammi kenanga. 

21Ri wattu birisina kusaring, nasangkamma 
nitodo atingku, 

22 dongoka natena kupahangi, sanrapanga 
olo-olo ri dallekanTa. 

23 Mingka tuli niaka ri ampitTa, Kitagalaki 
lima kanangku. 

24 Kirenrenga siagang pappakainga, siagang 
Kitarima lalang kalabirang sallang. 

23| nai kupatang ri suruga pantaranganna 
iIKatte? Pantaranganna iKatte tena kukaeroki 
ri lino. 

26 Manna pole najari lamma nyawaku siagang 
batangkalengku, iKatte kagassingangku, o, 
Allataala, iKattemi yangasenna kupatanga 
sagenna satunggu-tungguna. 

27 acilakai tau ambokoiaKi Kiballassi tau 
tenaya majarre mae ri Katte. 

28 Mingka untu inakke tamaka bajina 
mareppeseka mae ri Allataala, Karaeng 
Allataala kupajari tampa palalangangku, 
sollanna akkulle kukabarrang sikontu 
panggaukanNa. 

74 l Kelong pangngajarang battu ri 

Asaf. O, Allataala, latulusu Kibokoika 
ikambe? Angngapa Kitulusu larro mae ri 
umma kalenTa? 

2 Kiurangi ummatTa lebaka Kipile battu 
riolo, bansa Kipakabebasaka sollanna ajari 
Kipatang. Kiurangi Bulu Sion, Kipareka ajari 
pammantangnganTa. 

3 Kijappai sai tampa lebakamo ajari 
runtungang, sikontu apa-apa niaka ri BallatTa 
lebami naancuru musua. 

4 Ammarrang-marrangi musua ri BallatTa, 
nappaenteng bate- bate pammetang anjoreng. 

> Sanrapangi kenanga patabang kayu 


ansoeangi pangkuluna, untu antabangi 
poko-poko kayua ri romanga. 

6Sikontu ukiri kayua naancuru ngasengi 
kenanga ammake pangkulu siagang 
palu-palu. 

7 Natunui BallatTa sagenna cappu: naramassi 
tampa panynyombanga mae ri Katte. 

8Eroki kenanga ampatundu taba sikali 
ikambe, na natunu ngaseng sikontu tampa 
ibadaya ri anne parasanganga. 

9 Tenamo nicini nabi-nabi siagang tanra- 
tanra appakalannasa, manna sitau tania 
angngassengi sagenna siapa sallona tulusu 
lakamma anne. 

10 Sagenna siapa sallona, o, Allataala, musua 
lancau-cauKi? Sage tulusunaka kenanga 
langhinai arenTa? 

11 Angngapa natenamo Kitulungi ikambe? 
Angngapa Kipapantarang limanTai anne 
ikambe? 

12 Battu rioloji naiKatte Karaengku, o, 
Allataala, iKattemi ampasalamaki ikambe. 

13 | alang kagassingang lompo naKipatabage 
tamparanga, na Kireppe ulunna sikamma 
naga tamparanga. 

14 Kilicaki sikamma ulunna Lewiatan Kipajari 
kanrenai sikamma apa-apa niaka ri parang 
lompoa. 

1 Kipaloloroki jene timbusenga siagang 


jene binangaya; binanga lompoa Kipajari 
Kalotoroki. 

16 |Katte ampajari alloa siagang bangngia, 
siagang Kipattantu tampana alloa siagang 
bulanga. 

17 Kipattantui sikamma pabaeng-paenna 
buttaya, Kipajari wattu timoroka siagang 
wattu baraka. 

18 Kiurangi laloi antekamma batena 
musunTa anghinaKi, o, Batara, bansa tenaya 
naassengKi napitinai arenTa. 

19 TeaKi passareangngi ummatTa tenaya 
pakkullena mae ri limanna musu pallaka. 
TeaKi situlusutTa angkaluppai sarenna 
ummatTa ballasaka. 

20 Kiurangi laloi parjanjiang Kipareka 
siagang ikambe, saba nagaukangi taua 
katerassanga ri sikontu tampa sassanga ri 
anne parasanganga. 

21TeaKi balang parekangi nipakasiri tau 
nijallakkanga, poro mammuji mae ri Katte 
tuparisika siagang tu kasi-asia. 

22 Ammenteng maKi o, Allataala, 
Kipattojenga ri parkaraku! Saba silabusu 
alloKi nihina ri tau tenaya natappa mae ri 
Katte. 

23 TeaKi kaluppai pammarrang-marranganna 
musu-musunTa, pila lompoi karicuanna 
sikamma balinTa! 

7 l Untu pamimping pakelong. Situru 
5 lagu: TeaKi papossoki. Pammujina 


Asaf. Kelong-kelong. (75-2) Manynyombai 
ikambe mae ri Katte, o, Allataala, appala 
sukkuruki ikambe mae ri Katte na 
nakabarrang bate pare malompoTa. 

2(75-3) Nakana Allataala, "Ri wattu 
lebakamo Kupattantu, laKuadeli taua siagang 
adele. 

3 (75-4) Punna tagoccang linoa siagang 
sikontu panduduna iNakke lampakajarreki 
sikamma bentenna." 

4(75-5) Mae ri tau nangaia akkana borro 
laKkupauangi sollanna tenamo nakkana borro 
pole. 

3(75-6) Siagang mae ri tau jadalaka, 
sollanna tenamo natampo sipana. Teami 
napattampoangi kalenna yareka abicara 
borro. 

6(75-7) Saba tena nabattu raya yareka battu 
lau pangngadelanga tena todong nabattu 
wara yareka battu timboro. 

! (75-8) Mingka KalenNa Allataala 
angngadeli, la ampanaungi tau serea na 
napakatinggi maraenga. 

8(75-9) Anjo larroNa Allataala sanrapangi 
cangkiri pangnginungang ri limanNa, anjo 
cangkirika anggoro terasa bonena. Natumpai 
Allataala bonena, sikontu tau Jadalaka ri lino 
musti nainungi sagenna labusu. 

9(75-10) Mingka latuli kukabarrangi 


Allataalana Yakub, kukelongangi lagu-lagu 
pammujia mae ri la. 

10(75-11) LaNatepoki kagassinganna tau 
jadalaka, nampa ajari pila gassing tau bajika. 
76 l Untu pamimping pakelong. 

Nirurungang ri kacapi. Pammujina 
Asaf. Kelong-kelong. (76-2) Allabangi 
niasseng Allataala ri Yehuda; masahoroki 
arenNa ri Israel. 

2(76-3) Yerusalem tampa 
pammantanganNa, Bulu Sion tampa 
empoanNa. 

3(76-4) Anjorengi Naancuru sikontu 
pakkakasa pabundukanga, sikontu pana 
accillaka, palapa barambang siagang padang. 

4(76-5) Tamaka malompoTa siagang 
accayaTa, labi namoncong-moncong 
marioloa. 

3 (76-6) Sikamma tubarania nialleammi apa- 
apanna, tattappasami naung talambangunga 
pole. Sikamma surudadu porena tappela 
ngasemmi kagassinganna. 

6(76-7) Sikontu jaranga siagang tumabaena 
tuguru ngasemmi na mate ri panggagaratTa, 
o, Allataalana Yakub! 

7(76-8) Tamaka hebatTa iKatte! Punna 
larroKi maka inai akkulle attahang? 

8(76-9) Battu ri langika Kipanyata 
kaputusanTa: mallaki linoa namereki. 

9(76-10) Ri wattunTa ammenteng 


ero angngadeli untu ampasalamaki tau 
nijallakkanga ri lino. 

10(76-11) Manna tau samnaka pallana 
mammuji todong ri Katte, siagang tau 
larroaija ammake kaeng karung tanra susana. 

11(76-12) Rupaimi janjinnu mae ri Karaeng 
Allataalanu. Sikamma bansa areppeseka 
ammantang siratangi angngerang passare 
mae ri Allataala nikamallakkanga. 

12(76-13) Natepoki sumangana sikamma 
tukoasaya: malla ngasengi sikamma karaenga 
mae ri la. 

77 l Untu pamimping pakelong. Situru: 

Yedutun. Pammujina Asaf. (77-2) 
Assara lompoa akkio mae ri Allataala: assara 
lompoa akkio, na napilangngeria. 

2(77-3) Ri wattungku kasukkarrang appala 
doanga mae ri Batara, silabusu bangngi tena 
kulanre ampatarai limangku, mingka taerokai 
nisaleori pamaikku. 

3(77-4) Punna kuurangi Allataala, 
akkunrarenga, punna kunawa-nawa, pila 
labai pamaikku. 

4(77-5) Takkullea napatinro Batara punna 
bangngi, lussaki pamaikku sagengku 
takkullea akkana. 

3(77-6) Kunawa-nawai allo-allo leba allaloa, 
kuurangi nakunawa- nawa taung-taung 
abokoa. 

6(77-7) Ri wattunna bangngi kunawa-nawai, 


siagang akkutanang lalang pamai, angkana, 

7(77-8) "Untu situlusunaka Batara antollaka 
siagang tenamo Napassiratanga? 

8(77-9) Maka ammarimi angkamaseangi 
ikambe? Tenamoka Narupai pole jJanjinNa? 

9(77-10) Nakaluppaimika Allataala untu 
angngamaseang? Larroika, sagenna tenamo 
pangngamaseanNa?" 

10(77-11) Nampa kukanamo, "Iaminne 
amparisi pamaikku, angkanaya tenamo 
namakoasa Kaminang Tinggia." 

11(77-12) Erokka angngurangi sikamma 
panggaukanNa Batara, angngurangi sikamma 
gau appakalannasaNa ri jammang riolo. 

12 (77-13) Erokka angngurangi sikamma apa 
lebaka Kigaukang, nakunawa-nawa sikamma 
bate pare hebatTa. 

13(77-14) O, Allataala, sikontu 
panggaukanTa matangkasaki, inaika 
sallompona Allataalana ikambe? 

14(77-15) IKattemi Allataala anggaukangai 
gau appakalannasaka, lebami Kipanyata 
koasaTa ri allana bansa-bansaya. 

15(77-16) Lalang kagassinganTa 
naKipakabebasa ummatTa, turunganna 
Yakub siagang Yusuf. 

16(77-17) Punna nicinikKi, o, Allataala, 
ajari mallaki jeneka, iye, manna dapara 
tamparanga annekkere todong. 

17(77-18) Rammanga appaturungi bosi, 


agamarrungi gunturuka: akkilaki kilaka ri 
kere- keremae. 

18 (77-19) Agamarrungi gunturuka, akkilaki 
kilaka, tagoccangi siagang annekkereki 
buttaya. 

19(77-20) AjappaKi mannete bombang, 
anjappai tamparang, mingka takabateangai 
bate bangkenTa. 

20(77-21) Sanrapang pakalawaki 
Kirurungangi ummatTa, tete ri Musa siagang 
Harun. 

7 9 1 Kelong pangngajara battu ri Asaf. 
Pilangngeri pangngajarakku, he ikau 
bansaku, parhatikangi kana-kanangku. 

2 Erokka appasulu paruntu kana siagang 
pangngebarang, nakupakasingara boto- 
botoang jammang riolo, 

3 sikamma apa lebaka nalangngere siagang 
natarima ikambe, nacaritaya boe-boena 
ikambe. 

4Taerokai ikambe anrahasiakangi mae 
ri ana-anana ikambe: eroki ikambe 
angkabarrangi mae ri ana-ana ri bokoa 
ri passala koasaNa Batara siagang bate 
pare malompoNa, sikamma gau-gau 
appakalannasaNa. 

> Napassareangi hukkunNa mae ri bansa 
Israel, siagang parentaNa mae turunganna 
Yakub. Nasuroi boe-boeta ampangngajarrangi 
mae ri ana-anana kenanga, 

6 sollanna naasseng ana ri bokoa, nampa 


napatulusu pole mae ri ana-anana kenanga. 

7 Lanri kammana anjo manrannuang tommi 
kenanga mae ri Allataala, tenamo nakaluppai 
panggaukanNa, mingka tuli mannuruki ri 
parentaNa, 

8 sollanna tena sangkamma kenanga 
boe-boena nangaia angngewa siagang 
doraka; ana-ana talengga-lenggaya tappana, 
siagang tenaya namajarre mae ri Allataala. 

9 Suku Efraim assanjata panaya siagang 
anrong pana, naerang kalenna lari ri wattunna 
abundu. 

10 Nadakkai parjanjianna kenanga siagang 
Allataala, taerokai mannuruki ri hukkunNa. 

11 Nakaluppai kenanga sikamma apa lebaka 
Nagaukang, siagang apa-apa appakalannasa 
lebaka nipanyatangi kenanga. 

12 Ri dallekanna boe-boena kenanga, agau 
appakalannasaki Allataala ri parasangang 
Mesir, ri lappara Zoan. 

13 Nabage ruai tamparanga, nampa 
napalimbang kenanga; napaentengi jeneka 
sangkamma tembo pammantangngang jene. 

14 Naului kenanga siagang rammang ri wattu 
allo nampa nasare singara pepe silabusu 
bangngi. 

15 Nareppeki moncong batua ri parang 
lompoa, nampa nasare kenanga jene inung 
allumpa-lumpa. 

16 Nasuroi bulu batua appasulu jene, nampa 


assolommo jeneka sangkamma binanga. 

17 Mingka tulusu dorakana kenanga mae ri 
Allataala, apparicui kenanga ri paranga mae 
ri Kaminang Tinggia. 

18 Nakunjungimi kenanga nasori Allataala, 
appala kanre nakaerokia kenanga. 

19 Naewami kenanga Allataala nakana, 
"Maka akkullei Allataala assareki kanre ri 
parang lompoa? 

20 Memang Natunrungi moncong batu 
kassaka, sagenna assolong sarring jeneka. 
Mingka maka lakkulle tongi Napasadiang roti 
siagang Nasare dageng ummaNa?" 

21 NalangngereNa Allataala anjo, Nabakkaimi 
ummaNa siagang pepe: pila katambammi 
larroNa mae ri kenanga, 

22 Saba tena natappa kenanga mae 
ri Allataala, mae ri koasaNa akkullea 
ampasalamaki kenanga. 

23 Mingka manna nakamma Naparenta 
tonji langika sollanna Nasungke sikamma 
pakkebuna. 

24 Appatarungi gandung battu ri suruga, 
kanre untu lanakanrea kenanga. 

25 Nasarei kenanga allabi-labi kanre; 
angnganrei kenanga roti malaeka. 

26 Nasuroi ammiri anging battu rayaya; lanri 
koasaNa mammiriki anging battu timboroka. 

27 Appaturungi jangang-jangang mae ri 
ummaNa, sangkamma kassi jaina, takkullea 
nirekeng. 

28 Natugurangi jangang-janganga anjo 
ri kemana kenanga ri tammulilina tampa 
napammantangia kenanga. 

29 Nampa angnganre kenanga sagenna 
bassoro, saba nisaremi ri Allataala apa 
nakaerokia kenanga. 

30 Mingka tena tongija nasukku napasuna 
kenanga; jari lalang angnganrena ija 
kenanga, 

31 ajari larromi Allataala siagang Naewami 
kenanga; Nabunoi tu Israel rungkaya siagang 
porea. 

3? Mingka manna nakamma tuli dorakana 
ummaNa, taerokai tappa kenanga ri sikamma 
gau appakalannasaNa. 

33 ari Napalebami tallasana kenanga 
sanrapang nappasa, cappumi taung-taung 
tallasana kenanga lalang kamallakkang. 

34 Kere wattu naNabuno Allataala siapa are 
jaina ri kenanga, assesselalammi maraenga 
nammotere mae ri la. 

35 Naurangimi kenanga angkana Allataala 
palalanganna kenanga, siagang Kaminang 
Tinggia Tumappasalamana kenanga. 

36 Mingka naballe-ballei kenanga Allataala, 
bicaranna kenanga sangnging balle-balle 
bawang. 

37 Tena namajarre kenanga mae ri la siagang 


tena natagala Jarreki parjanjianNa. 

38 Mingka Nakamaseangi siagang 
Napammopporangi Allataala ummaNa, 
siagang tena Napapossoki kenanga. 

Amole- molei Natahang larroNa, natena 
Napabetteseki pangngalarroiNa. 

39 Naurangi angkana anjo kenanga poro 
lamate ngasenji, sanrapang anging numalo 
tammotera. 
40Tamaka mamole-molena kenanga 
angngewa ri la, siagang naparisi pamaiNa ri 
wattunna ri parang lompoa. 

41 Amole-molei kenanga nasori Allataala, 
nasusai Kaminang Matangkasaka, Allataalana 
Israel. 

42 Tangngurangiai kenanga ri kakoasanNa, ri 
allo nipakabebasana kenanga battu ri balinna, 
43ri wattunna appania gau-gau 
appakalannasa ri Mesir, siagang gau- 
gau malompo ri parang Zoan. 

44 Sikamma binangana kenanga napinrai 
ajari cera, sagenna takkulleamo kenanga 
angnginungi Jenena. 

43 Nasessai kenanga siagang jai katingalo, 
siagang nibalang parekangi buttana kenanga 
nipanraki ri tumpang. 

46 Appabattui olo siagang katimbang, 
ampaccappuki kattoanna siagang wassele 
kokonna kenanga. 

47 Napanraki poko anggoroka siagang bosi 


batu, poko-poko arana kenanga siagang saliu 
abatu. 

48 Nalappassangi bosi eska antujui olo-olo 
piarana kenanga, siagang nituju ri kila olo-olo 
piarana kenanga. 

49 Napabetteseki kalarroanNa anrinra 
kamma pepe nampa Napabattu sere 
pasukang malaeka kamateang sagenna ajari 
tappu paminasa kenanga. 

>0 Tena Natahangi larroNa yareka 
Nakarimangngi tallasana kenanga, mingka 
Naballassi kenanga siagang puru-puru lompo. 

31 Nabunoi sikontu ana toa buranena 
kenanga lalang ri massing kaluargana tu 
Mesir. 

3? Nampa Napimping ummaNa sanrapang 
parappungang gimbala, narurungang 
kenanga angngolo ri parang lompoa. 

33 Amangi siagang tenamo namalla kenanga 
nipimping ri la, nampa musunna kenanga 
tallangi lalang ri tamparang. 

34 Nampa Naerang ummaNa mange ri butta 
matangkasaNa, ri moncong Narampasaka 
KalenNa. 

>> Ri dallekanna ummaNa na Nabongka 
panduduka anjoreng nampa Nabage-bage 
anjo parasanganga mae ri sikontu suku 
bansa Israel, ummaNa, sagenna akkulle 
napammantangi kenanga kema-kemana 
musuhnna. 

39 Mingka angngewai kenanga siagang nasori 


Allataala Kaminang Tinggia, tanaturukiai 
kenanga parenta-parentaNa. 

37 Ajari bali kenanga sangkamma boe-boena 
kenanga, takkulleai nipatappa sanrapang 
jekkona anrong panaya. 

38 Napangarai kenanga Allataala ri tampa 
panynyombang barhalaya, napassereati 
Allataala siagang patung-patunna kenanga. 

39 Nacinina kammaya, tamaka larroNa 
Allataala, Natolla toj eng-tojemmi kenanga. 

60 Nabokoimi KemaNa ri Silo, tampa 
pammantanganNa ri allana rupataua. 

61 Nabalang parekangi Patti ParjanjianNa 
nialle ri musu; bate kalabiranNa nialle passa 
ri balia. 

62[ arroi ri ummaNa, umma pisakaNa, 
Nabalang parekangi kenanga nibuno siagang 
padang. 

63 Turungkana kenanga nikanrei ri pepe: 
tena ambuntingi tulolonna kenanga. 

64 Nibunoi imang-imanna kenanga siagang 
padang, takkuleai appiraung janda-jandana 
kenanga. 

65 ari ambangummi Batara sangkamma 
tau ambangunga ri tinrona, sanrapang tau 
gassing ri lebana angnginung anggoro. 

66 Natunrungi ammunduru balinNa, na 
Nabeta kenanga sagenna satunggu- 
tungguna. 

67 Mingka Natollaki turunganna Yusuf 


siagang taNapileai suku Efraim. 

68 Mingka Napilei suku Yehuda, siagang Bulu 
Sion Nangaia. 

69 Nabangungi BallaNa sanrapang 
pammantanganNa ri suruga, sanrapang lino, 
kassaka sagenna satunggu-tungguna. 

70 Napilei Daud atanNa, na Naalle battu ri 
allana olo-olo piarana, 

71 battu ri tampana ammarakai anrong 
gimbala, untu angkalawaki Israel ummaNa. 

72 Naparakai Daud kenanga siagang 
situlusu pamaina, caradeki Daud ampimpingi 
kenanga. 

79 l Pammujina Asaf. O, Allataala, bansa 

tenaya naassengKi naempoimi butta 
pisakaTa. Naramassimi BallatTa, napajarimi 
Yerusalem rumbangngang balla. 

2 Nabokoi kenanga maya-mayana sikamma 
atanTa ajari kanrena Jangang-jangang ri 
allaka. Nabalang parekangi sikamma maya 
tunikamaseanTa ajari kanrena olo-olo liaraka. 

3 Ri sikontu kota Yerusalem tattumpa cerana 
Kenanga sanrapang jene; tena antarawangi 
kenanga. 

4Nicau-caumi ikambe ri bansa-bansa 
siampina ikambe, nakakkalimi siagang 
nacau-caumi ikambe. 

20, Batara, maka lasitulusutTa larro, siagang 
arinra kamma pepe kimburuTa? 

6 Kitumpami pangngalarroinTa mae ri 


bansa- bansaya ia tenaya naassengKi, siagang 
mae ri sikamma kakaraengang tenaya 
nanynyomba mae ri Katte. 

7 Saba lebami naballassi ummatTa, naancuru 
tampa pammantanganna kenanga. 

8TeaKi hukkungi ikambe lanri dosana 
boe-boena ikambe. Linta maKi kamaseangi 
ikambe, lanri tappu minasami ikambe. 

9 Kitulung laloi ikambe o, Allataala, 
Tumappasalamana ikambe, Kipammopporangi 
dosa-dosana ikambe siagang Kilappassangi 
ikambe untu kalompoang kalenTa. 

10TeaKi lappassangi bansa maraenga 
akkutanang ri kambe, angkana, "Kemaeji 
Allataalana kenanga?" Bolimi kamma naccini 
ikambe pabalasa mae ri bansa-bansa 
ambunoai ata-atanTa. 

11 Kipilangngeri laloi kunrarenna sikamma 
tau nitahanga, poro sikamma tau nipattantua 
lamate nitallassi lanri koasaTa. 

120, Batara, Kibalasaki anjo bansa-bansa 
alappi tuju lanri sikontu panghinaanna mae ri 
Katte. 

13 Nampa ikambe ummatTa, gimbala 
Kikalawakia, lappala sukkuruki mae ri 
Katte sagenna satunggu-tungguna, siagang 
mammuji mae ri Katte lalang sikontu 
turungang. 


80 l Untu pamimping pakelong. Situru 
lagu: Bunga Bakung. Pammyji 

kasabianna Asaf. (30-2) O, Pakalawakinna 


Israel, Kipilangngeri laloi, iKatte ampimpingi 
turunganna Yusuf sanrapang parappungang. 
| Katte ammempo irate ri empoang malaeka 
akkanyika, maju maKi siagang cayaTa 

2(80-3) ri dallekanna Efraim, Benyamin, 
siagang Manasye. Kipappicinikangi koasaTa 
mae ri kambe, battu maKi ampasalamaki 
ikambe. 

3 (80-4) O, Allataala, Kipammollei ikambe: 
lammoro pamai maKi anciniki ikambe, 
nalasalama ikambe. 

4(80-5) O, Batara Allataala Kaminang 
Koasaya, sagenna siapa salloTa lalarro, 
manna nappala doang ummatTa? 

3 (80-6) Kisarei ikambe karru untu sanrapang 
kanre, jene mata ajari sanrapang jene inung. 

6(80-7) Kibalang parekangi bansa-bansa 
siampina ikambe ampabeserangi buttana 
ikambe ammakkala sannang ngasemmi 
musu-musunna ikambe. 

71(80-8) O, Allataala Kaminang Koasaya, 
Kipammollei ikambe lammoro pamai maKi 
anciniki ikambe, sollanna salama ikambe. 

8 (80-9) UmmatTa sanrapangi poko anggoro 
Kipaletteka battu ri Mesir. Kibongkai 
bansa-bansa maraenga, nampa Kilamung 
anjo pokoka ri parasanganna kenanga. 

9(80-10) IKatte ansadiakangi butta 
kenanga; jari angngaka lantammi anjoreng 
alaba mae ri sikontu parasanganga. 

10(80-11) Kilalangi bulu-buluka, siagang 


tangke-tangkenna Kitongkoki poko- poko kayu 
arasa lompo. 

11(80-12) Tangke cadina alabaki sagenna 
mange ri Tamparang Tangngaya, pucu-pucuna 
narapiki Binanga Efrat. 

12(80-13) O, Allataala, angngapa 
Kirumbangi kallina, sagenna sikamma tau 
allaloa akkulle ngasengi naalle rapponna? 

13 (80-14) Nikekkeseki ri bawi romang 
sagenna panra, na nikanre ri olo-olo paranga. 
14(80-15) O, Allataala Kaminang Koasaya, 
battu maKi ammotere, accini maKi battu ri 

suruga naKiparhatikang ummatTa. 

15 (80-16) Kipasalamaki ummatTa sanrapang 
poko anggoro lebaka Kilamung kalenTa, 
siagang cula anggoro Kipakajarreka. 

16 (80-17) Lebami natabang siagang natunu 
musu; bolimi kamma niancuru kenanga ri 
kalarroanTa. 

17(80-18) Kijagai tau lebaka Kipile, ana 
rupatau Kipajari gassinga untu kalenTa. 

18 (80-19) Natena nalammengka maraeng 
ikambe battu ri Katte; Kijagai tallasana 
ikambe, nalamammuji ikambe mae ri Katte. 

19 (80-20) O, Karaeng Allataala, Kaminang 
Koasaya, Kipammollei ikambe, sollanna 
salama ikambe. 

9 1 l Untu pamimping pakelong. Situru 
lagu: Gitit. Battu ri Asaf. (81-2) 
Akkelongko pammuji-muji mae ri Allataala, 

kagassinganta, akkio rannuko mareja-reja 


mae ri Allataalana Yakub. 

2(81-3) Appasarako rabana, appasarako 
kelong, kobi bajiki gambusuka siagang 
kacapia. 

3(81-4) Tuiki tarompeka ri allo 
nipakalompota, ri passua-suarrang 
bulang beru siagang bulang sumara. 

4(81-5) Saba kammai anjo paratoranga 
ri Israel, sere parenta battu ri Allataalana 
Yakub. 

(81-6) Napajari sere katantuang mae ri 
bansa Israel, ri wattunna maju angngewai 
Mesir. Allangngereka bicara tenaya 
nakuassengi, angkana, 

6(81-7) "Lebami Kualle erangnganga ri 
salanggannu, naKulappassang karanjeng 
pisangngang niaka ri limannu. 

7(81-8) Lalang kasusannu akkiokko, 
naKupasalamakko. Kupialiko battu ri gunturu 
tampa paccokkoangKu, Kusoriko ri timbuseng 
jeneka ri Meriba. 

8 (81-9) Pilangngeri pappakaingakKu, he 
kau ummakKu, Israel, ebara angkana erokko 
ampilangngeriaA! 

9 (81-10) Tea laloko niakki alla maraeng ri 
allanu, tea laloko anynyombai ri rewata bansa 
maraeng. 

10(81-11) INakkemi Batara Allataalanu, 
anrurungangko assulu battu ri Mesir. 
Wattunnu cipuru Kusareko kanre. 

11(81-12) Mingka ummakKu taerokai 


mappilangngeri ri Nakke, taeroka Israel 
mannuruki ri Nakke. 

12(81-13) Lanri kammana Kubalang 
parekangi kenanga terasa ulunna: 
lappassammi naturuki erona kenanga. 

13(81-14) Ah, ebara angkana eroki 
ummakKu mappilangngeri ri Nakke, ebara 
angkana eroki kenanga mannuruki ri Nakke, 

14 (81-15) lalintakKa ampatunduki musunna 
kenanga, naKubeta sikontu balinna kenanga. 

15 (81-16) Tau birisika ri kenanga 
laKkupatunduki, lanihukkungi kenanga 
satunggu-tungguhna. 

16(81-17) Mingka ummakKu laKusarei 
kanre gandung nipile, naKupibassori kenanga 
siagang jene bani romang." 

8 2 l Pammujina Asaf. Allataala ampimpingi 

sidang kakaraenganga ri suruga, 
nampa assare kaputusang angkana, 

2 "Tea mako angngadeli pole siagang 
jekkong, tea mako agangngangi pole tau 
jadalaka. 

3 Alleangangi ana kukanga siagang tau 
lammaya, sarei kaadelang tu kasi-asia 
siagang tau ballasaka. 

4Pakabebasaki tau lammaya siagang tenaya 
pakkullena, lappassangi kenanga battu ri 
limanna tau Jadalaka. 

3| kau ngaseng tena apa-apa nuasseng, 


dongokko, siagang linguko, passabakkang 
ikau napanra atorang katallassanna tau jaia. 

6 Kukana ikau ana-anana ngasengko 
karaenga ana-anana ngasengko Allataala 
Kaminang Tinggia. 

7 Mingka lamate ngasengko sangkamma 
rupataua, sangkamma sikontu tumalompoa, 
ikau lamate ngasengko." 

8Battu maKi o Allataala, adelimi linoa, saba 
sikontu bansaya iKatte ngaseng pata. 

83 l Pammujina Asaf: sere kelong-kelong. 

(83-2) O, Allataala, teaKi amereki, 
teaKi aaa limanTa siagang ammantang 
amereki. 

2(83-3) Ciniki musunTa ajalloki, sikamma 
tau birisika ri Katte apparicu ngasengi. 

3 (83-4) Appareki rancana carade untu 
angngewai ummatTa: assikongkoloki kenanga 
angngewai sikamma tau Kijagaia. 

4(83-5) Nakana kenanga, "Umba niancuruki 
bansa Israel, sollanna nikaluppai arenna 
kenanga." 

> (83-6) Assamaturumi bansa-bansaya, 
assikongkolomi ero angngewakKi: 

6(83-7) bansa Edom, siagang Ismael, tu 
Moab siagang Hagar: 

7(83-8) bansa Gebal, Amon, siagang 
Amalek, bansa Filistea siagang panduduna 
Tirus. 

8 (83-9) Kammayatompa Asyur assere tommi 


kenanga, ajari mata-matana turunganmna Lot. 

9 (83-10) Gau kammami kenanga tu Midian, 
sangkamma Sisera siagang Yabin ri Binanga 
Kisyon, 

10(83-11) lebaka niancuru ri Endor, najari 
pupu ri butta. 

11(83-12) Gaumi pamimpinna kenanga 
sangkamma Oreb siagang Zeeb, patunduki 
tukoasana kenanga sangkamma Zebah 
siagang Salmuna, 

12 (83-13) lanri nakanamo kenanga, "Umba 
naniempoi butta pammantanganNa Allataala. " 

13(83-14) O, Allataala, pasimbung laloi 
kenanga sanrapang limbubu, sanrapang 
rarame niirikanga ri anging. 

14 (83-15) Sanrapang pepe angkanreai 
romanga, rinra pepe ampamutungai 
moncong-monconga. 

15 (83-16) Ondangi kenanga siagang anging 
lompoTa, pabangkai kenanga siagang anging 
puttusutTa. 

16(83-17) O, Batara, bolimi kamma 
nihina kenanga, sollanna naakui kenanga 
kakoasanTa. 

17(83-18) Bolimi kamma tuli nipakasiri 
siagang malla kenanga, bolimi kamma mate 
lalang hina kenanga. 

18 (83-19) Poro naassengi kenanga angkana 
iIKatteji bawang Kaminang Tinggi, O, Batara, 
makoasaya ri sikontu linoa. 

84 l Untu pamimping pakelong. Situru 

lagu: Gitit. Pammujina golongang 
Korah. (84-2) Tamaka appakasannanna 
tampa pammantanganTa, o, Allataala 
Kaminang Koasaya! 

2(84-3) Tamaka nakkuna pamaikku ri 
BallatTa, akkio rannui nyawaku siagang 
batangkalengku mae ri Allataala mattallasaka. 

3 (84-4) Balalo manna cui-cuia anggappa 
todong balla jangang-jangang ri allaka 
anggappa rumung, tampa pammolikang 
anana ri ampi tampa pakkorobangnganTa, o, 
Batara Kaminang Koasa, Karaengku siagang 
Allataalaku. 

4(84-5) Tamaka matenena tau ammantanga 
ri BallatTa, na tuli makkelong lagu pammyji 
mae ri Katte. 

(84-6) Matenei tau anggappaya 
kagassingang battu ri Katte, eroka mange 
assiara ri Bulu Sion. 

6(84-7) Lalang ajappana kenanga numalo 
ri Kabung Baka, napinrai anjo tampaka 
ajari timbuseng jene, uru bosia angngerang 
barakka allabi-labi. 

7(84-8) Pila katambang kagassinganna 
kenanga, wattu ajappana mange ri Sion, 
mange ri tampa Allataalana sikontu rewataya 
ampappicinikangi kalenna. 

8 (84-9) Kipilangngeri laloi pappala doangku, 
o, Karaeng Allataala Kaminang Koasaya, 
Kipilangngeri laloi, o, Allataalana Yakub. 

9 (84-10) Kibarakkaki karaenna ikambe, o, 


Allataala, Kijagai laloi tau lebaka Kipile. 

10(84-11) Bajikangngangi sialloa ri 
BallatTa nasisabu allo ri tampa maraenga. 
Kualleangangi ajaria pajaga ri pakkebu 
lompona BallaNa Allataalaku naia 
ammantanga ri balla tau jadalaka. 

11(84-12) Saba Karaeng Allataala 
palalanganta siagang Karaeng Malompo, 
assidakkiaki pangngamaseang siagang 
kalompoang. Talebakai Natolla apa bajika 
mae ri tau tenaya callanna ri tallasana. 

12 (84-13) O, Batara Kaminang Koasaya, 
matenei tau tappaka mae ri Katte. 

85 l Untu pamimping pakelong. 
Pammujina golongang Korah. (85-2) 

MangngellaiKi mae ri buttaTa, o, Batara, 

lampa-lampana Israel lebami Kipakabaji. 

2(85-3) Lebami Kipammopporang dosa- 
dosana ummatTa, Kikaluppai sikontu 
kasalanna. 

3(85-4) Tenamo naKikalarroi kenanga: 
taKipajariami pangngalarroi lompoTa. 

4(85-5) Kipakabajiki ammotere ikambe, o, 
Allataala Tumappasalamana ikambe, tea maKi 
kalarroi pole ikambe. 

(85-6) Untu satunggunaka Kikalarroi 
ikambe? Tuli lalarroKi mae ri turunganna 
ikambe? 

6(85-7) Pakajarreki ikambe ammotere 
sollanna rannu ummatTa lanri pannulunTa. 

71(85-8) Kipanyatai angkana tuli 
mangngamaseangKi, o Batara, Kisare 
lalot kasalamakkang ikambe. 

8(85-9) Erokka ampilangngeri kananNa 
Karaeng Allataala, Napajanjiangi 
kasalewanganga mae ri katte, ummaNa, 
assala tenaja nigaukang poleangi dosaya. 

9 (85-10) Tojeng, sadiai lampasalamaki 
tau mappilangngeria, Allataala malompoa 
lammantangi ri parasanganta. 

10(85-11) Lasigappai pangngamaseanga 
siagang nyawa tamamminraya, lasirakaki 
kaadelanga siagang passiamakkanga. 

11(85-12) Lattimboi battu ri butta nyawa 
tamamminrana rupataua, lattoaki kaadelanNa 
Allataala battu ri langi. 

12 (85-13) Napassareangi Batara bajika, 
nalangngerang wassele buttata. 

13 (85-14) Ajappai ri dallekanNa Batara 
kaadelanga, napasadiang oloang Bataraya. 
86 l Pappala doanna Daud. Kipilangngeri 

pappala doangku, o, Batara, siagang 
Kipiali laloa, saba kasi-asia na kulamma. 

2 Kijagai tallasakku, saba iKatte 
angkamaseanga, pasalamaki atanTa ia 
tappaka mae ri Katte. 

3|Kattemi Allataalaku, Kikamaseanga o, 
Batara, saba silabusu alloa appala doang mae 
ri Katte. 

40, Batara, Kipakarannui pamaina atanTa, 
saba mae ri Katte tattuju atingku. 

3|Katte bajikKi, o, Batara, Kingai 


ampamopporangi taua, tau appala doanga 
mae ri Katte tuli Kikamaseangi siagang 
pangngamaseang allabi-labia. 

6 Kiparhatikang laloi pappala doangku, 

o, Batara, Kipilangngeri pakkiokku appala 
tulung. 

7 Ri wattungku kasukkarang appala doanga 
mae ri Katte, saba iKatte ampialia. 

80, Batara, tena batara pantaranganna 
iKatte, tena akkulle anggaukangi apa 
Kigaukanga. 

9 Sikontu bansa Kipajaria labattu ngasengi, 
o, Batara, untu anynyomba mae ri Katte 
siagang mammyji ri kalompoanTa. 

10Saba iKatte pore siagang anggaukangi 
gau-gau appakalannasaka, iKatteji bawang 
Allataala. 

1lKiajarakka mae ri erotTa, o, Batara, 
sollanna kupinawang siagang majarre: 
Kiajaria ajari tumappilangngeri sibatu pamai. 

12 Appala sukkurukka mae ri Katte lalang 
sibatu pamaikku o, Karaeng Allataalaku, 
erokka mammuji ri kalompoanTa satunggu- 
tungguna. 

13 Saba tuli Kikamaseanga lalang 
pangngamaseang lompoTa,: Kilappassammi 
nyawaku battu ri kalibong kuburuka. 

140, Allataala, ammentengi tau borroa ero 
ambakkaia, siparappungang tau palla ero 
ambunoa, tena naJjampangiKi kenanga. 

13 Mingka iKatte, o, Batara, Allataala 


mangngamaseang siagang manynyayang, 
sabara, labi pangngamaseang siagang 
majarre. 

19 Kiparhatikanga siagang Kikamaseanga, 
Kipakajarreka siagang Kipasalamaka, saba 
sangkamma ammakku, nakke manynyomba 
tonga mae ri Katte. 

17 Kisarea tanra kabajikanTa, o, Batara, 
sollanna ajari siri-siri tau birisika ri nakke, 
punna nacini kenanga angkana Kitulunga 
siagang Kisaleoria. 

87 l Pammujina golongang Korah, sere 
kelong. Nabangungi Batara kotaNa 
irate ri bulu matangkasaNa. 

2 Battu ri sikontu kota ri Israel Yerusalem 
kaminang Nakamaseang. 

3 Pilangngeri, he kotaNa Allataala, apa-apa 
appakalannasa Nakananga ri passala ikau: 

4 "Mesir siagang Babel laKupantamaki lalang 
ri dattara bansa-bansa mannurukia ri Nakke. 
Balalo Filistea, Tirus siagang Sudan antamaki 
bilanna pandudu Yerusalem." 

> Mae ri Sion lanakana taua, angkana 
sikontu bansa ajari taunna, lanipakajarreki ri 
Kaminang Tinggia. 

6 LaNapantamaki Batara bansa-bansaya 
lalang ri dattara pandudu Yerusalem. 

7 Lajogeki siagang lakkelongi kenanga, "Sion 
iami tampa kabattuangku!" 

88 t Kelong. Pammujina golongan Korah. 


Untu pamimping pakelong. Situru 
lagu: Mahalat Leanot. Kelong pangngajara 
battu ri Heman, tu Ezrahi. (88-2) O, Batara, 
Allataala Tumappasalamakku, ri wattu allo 
kumakkio mae ri Katte, ri wattu bangngi 
kumandallekang mae ri Katte, 

2(88-3) Poro tarapi lalo pappala doangku 
mae ri Katte, Kipilangngeri laloi pakkiokku. 

3 (88-4) Nitujua ri jai kasusaang: niami ri 
pakkebuka kamateanga. 

4(88-5) Sanrapanga tau lanaunga ri kalibong 
kuburuka, tau tenayamo kagassinganna. 

(88-6) Nibokoia ri allana tau matea, 
sanrapang tunibuno, anraba lalang ri 
kuburuka, sanrapang tau Kikaluppai 
duduamo, tenayamo naKitulungi. 

6(88-7) Kipasambila antama ri kalibong 
kuburuka, ri leang kuburu lantanga siagang 
sassanga. 

7(88-8) Battalaka nijallakkang ri 
pangngalarroinTa, ancurukka nijallakkang ri 
larroTa. 

8(88-9) Kipakabella ngasengi sikontu 
passiassengangku battu ri Nakke, Kipajari tau 
appakaringikka mae ri kenanga. Takkurunga 
siagang takkullea assulu, 

9(88-10) ajari tabajikai paccinikku 
napakamma ballasa. Allo-alloa makkio mae ri 
Katte, o, Batara, ampatarai limangku appala 
doang. 

10(88-11) Apaka untu tau matea 


naKigaukang gau appakalannasaka? Maka 
ambangungi kenanga nampa mammuji mae 
ri Katte? 

11(88-12) Apaka lalangi ri kuburuka 
nikabarrang pangngamaseanTa, siagang 
tamamminraTa lalang ri tampa tau possoka? 

12 (88-13) Niakka tau angngassengi gau 
appakalannasatTa lalang ri sassanga, yareka 
kabajikanTa ri parasanganna tau nikaluppaia? 

13 (88-14) Mingka appalakka pannulung, 

o, Batara, bari-baribasaka appanali pappala 
doangang mae ri Katte. 

14 (88-15) O Batara, angngapa Kitollaka? 
Angngapa Kiallei rupanTa battu ri nakke? 

15 (88-16) Battu ri cadiku inji kuballasa 
siagang niodo ri kamateang, dodonga 
ampisaringi hukkunganTa. 

16(88-17) Niancurukka ri pangngalarroi 
lompoTa: possoka ri pabakka hebatTa mae ri 
nakke. 

17(88-18) Sikabusuna alloa sanrapangi aba 
pangngalarroinTa angkulilingia, antammulilia 
battu ri kere-keremae. 

18 (88-19) Kipakabellai battu ri nakke bela- 
bela bajikku, sassanga mami angngaganga. 
89 ' Kelong pangngajara battu ri Etan, tu 

Ezrahi. (89-2) PangngarimangnginTa, 
o, Batara, a kukelongang, tamamminraTa 
lakukabarrang mae ri sikontu turungang. 

2(89-3) Saba kuassengi angkana satunggu- 


tungguna pangngamaseanTa, majarreki 
tamamminraTa sanrapang langi. 

3(89-4) Kikana, "LebakKa appare 
parjanjiang siagang tu nipileKu, lebakKa 
assumpa mae ri Daud, atangKu: 

4(89-5) Empoang kalabirannu 
laKupartahangkangi satunggu-tungguna, 
laniempoi ri ana cucunna." 

(89-6) Passirapakkanga ri suruga 
mammuyji ri gau-gau mappakalannasatTa, na 
nakelongang tamamminraTa, o, Batara. 

6(89-7) Ri langi tena sangkammanTa 
o, Batara, tena apa ri suruga 
ampasangkammaiKi. 

7(89-8) NipakalompoKi ri sikamma 
tau matangkasaka, nikamallakkangKi 
labiangngang nasikontu niaka ri tammuliliTa. 

8(89-9) O, Batara, Allataala Kaminang 
Koasaya, inaika sangkammanna gassinTa? 
MajarreKi lalang sikontu-kontuna, o, Batara. 

9 (89-10) IKatte makoasa ri tamparang 
lompoa bombanna, ampakasannangi 
bombang lompoa. 

10(89-11) Rahab, naga tamparang, Kilicaki 
siagang Kibunoi, Kibetai sikontu musunTa 
siagang lima magassinTa. 

11(89-12) IKatte pata langika siagang 
buttaya, bate paretTa linoa siagang sikontu 
bonena. 

12 (89-13) IKatte ampajari waraka siagang 


timboroka, makkio rannui mae ri Katte 
Moncong Tabor siagang Hermon. 

13 (89-14) Tamaka lompona koasaTa, tamaka 
hebana kagassinganTa! 

14 (89-15) Dasarana kakaraenganTa 
lamintu kaadelang siagang hukkung, 
pangngamaseanTa siagang tamamminraTa 
anyatai lalang sikontu tindakanTa. 

15 (89-16) Matenei bansa rannua 
anggaukangi ibadana, attalasaka lalang ri 
cayana kahaderanTa, o, Batara. 

16 (89-17) Silabusu allo rannu kenanga 
siagang tuli majarre, lanri kabajikanTa. 

17(89-18) Kisarei ikambe pammetang 
lompo, lanri kabajikanTaji bawang nammeta 
ikambe. 

18 (89-19) Saba tumajagana ikambe iamintu 
tunipileTa, o, Batara; karaenna ikambe 
lamintu Allataala Matangkasana Israel pata. 

19(89-20) Riolo dudu lalang sere sona, 
Kikana mae ri ata tamamminraTa, "Lebaki 
Kutulung serea tubarani, serea tuleba Kupile 
battu ri raya, Kupakatinggimi. 

20(89-21) Kubuntulumi Daud, atangKu, 
nampa Kulanti siagang minynya-minynya 
upacara. 

21(89-22) Tuli lanijagai ri kagassingang 
battua ri Nakke, koasaKu lampakagassingi. 

22(89-23) Talanibetayai ri musu, siagang 
talanijallakkangai ri tu jadala. 

23(89-24) Sikontu musunna laKuballassi, 


inai-nai angkabirisi Kubunoi. 

24(89-25) Latuli Kukamaseangi siagang 
talamamminrayA mae ri ia, siagang laKupajari 
pila makoasai. 

25 (89-26) LaKupalabaki kakaraenganna, 
battu ri Tamparang Tangngaya sagenna 
Binanga Efrat. 

26 (89-27) Lanakana ri Nakke, IKattemi 
Manggeku, Allataalaku, Palalangangku 
siagang Tumappasalamakku. 

27(89-28) la laKupajari ana burane toaKu, 
kaminang malompoa ri sikontu karaenga. 

28 (89-29) Latuli Kukamaseangi satunggu- 
tungguna, parjanjiangKu siagang ia tuli 
majarrena. 

29 (89-30) Kupartahangkangi empoang 
kalabiranna lalang niana ija langika irateanna 
buttaya, lanaempoi sikontu ana cucunna. 

30(89-31) Mingka punna nadakkai 
turunganna hukkungKu, natena nattallasa 
situru parentaKu, 

31(89-32) punna tena najampangi apa 
lebaka Kupattantu siagang nabalang 
parekang paratorangKu, 

32 (89-33) laKuhukkungi kenanga paccambo 
lanri tamannurukinna, laKupitujui bala 
kenanga lanri dosa-dosana. 

33 (89-34) Mingka tuli laKukamaseanna 
Daud, talaKukaluppaiyai nyawa 
tamamminraKu. 

34 (89-35) Tena Kukaluppai parjanjiangKu 
siagang kenanga, manna sere janjingKu 
talania Kukaluppai. 

35 (89-36) SikalijA assumpa untu satunggu- 
tungguna lanri areng matangkasakKu, tena 
Kulaballe-balle mae ri Daud. 

36 (89-37) Lattahangi empoang kalabiranna 
lalang nianaija mataalloa, lanaempoi sikontu 
ana cucunna. 

37 (89-38) Tuli laniana kakaraenganna 
sanrapang bulang, iami sabi tamamminra 
rate ri rammanga." 

38 (89-39) Mingka anne kamma larroKi mae 
ri karaenga, Kipelaki siagang Kitollaki tu 
nipileTa. 

39 (89-40) Kikaluppai parjanjianTa siagang 
atanTa, Kipasambilai empoang kalabiranna 
antama ri cammaraka. 

40 (89-41) Kirumbangi tembo-tembo kalli 
kotaya, tampa-tampa pattahanganna Kipajari 
rumbangang. 

41 (89-42) Sikontu tau allaloa anrampasaki 
apa-apanna, ajari tunicau-caui ri bansa-bansa 
siampina. 

42(89-43) Kisarei pammetang musu- 
musunna, Kipajari rannu ngasengi sikontu 
balinna. 

43 (89-44) Balalo Kipajari tena matu- 
matunna sanjatana, tena Kitulungi lalang 
pabundukang. 

44 (89-45) Kipalebaki koasa accayana, 


Kipatappasaki naung ri butta empoang 
kakaraenganna. 

45 (89-46) Kipakabodoi umuru rungkana, 
nampa Kitongko kalenna siagang siri. 

46 (89-47) Sagenna siapa salloTa laccokko, 
o, Batara? Sagenna siapa sallona larinra 
kamma pepe kalarroanTa? 

47(89-48) Kiurangi laloi antekamma bodona 
anne tallasakku, Kipajari rupataua ajari tau 
lamate. 

48 (89-49) Inaika lakkulle tallasa tuli siagang 
talamatea? Inaika akkulle alliliangi kuburuka? 

49(89-50) O, Batara, kemaeji tanra 
pangngamaseanTa riolo, Kipajanjianga mae ri 
Daud lanri tamamminraTa? 

>0 (89-51) Kiurangi o, Batara, antekamma 
batena nicalla anne atanTa, kukasiaki nihinaya 
ri jai bansa. 

>1 (89-52) Musu-musunTa nahinai karaeng 
nipileTa, o, Batara, manna kemae lampana 
tuli nacau-caui. 

52 (89-53) Pujimi Batara sagenna satunggu- 
tungguna. Jari lalomi kammaya anjo! 
Aming! 

90 l Pappala doanna Musa, atanNa 
Allataala. O Batara, iKattemi tampa 
palalanganna ikambe sikontu turungang. 

2 Ri tenanapa nipajari sikamma moncong- 
monconga, tenanapa Kipareki buttaya siagang 

linoa, iKattemi Allataala mannannungang, 


tena pakaramulanTa nataena kalabusanTa. 

3 Kisuroi rupataua ammotere mange ri 
assalana, ajari limbubu butta sangkamma 
riolo. 

“Untu iKatte sisabua taung sanrapang 
sialloji, allalomi allo subangngia; sanrapang 
passisambeang ajaga ri wattu bangngi. 

> Kilolorangi ikambe; sanrapang sona, 
sanrapang ruku accula; 

6 attimboi nabakka ri wattu baribasa, mingka 
kalumengi ri wattu karuenna. 

'Tabangkai ikambe ri kalarroanTa, cappuki 
posso lanri larroTa. 

8Kipadongkoki kasalanna ikambe ri 
dallekanTa, dosa taccokkona ikambe Kicini 
ngasengi. 

9 Bodoi tallasana ikambe lanri kalarroanTa, 
lebaki taung-taung katallassanna ikambe 
sanrapang sipamaikang nappasa. 

10 Wattu tallasana ikambe poro tujupulo 
taunji bawang, punna gassing ikambe, 
sagantujupulo taung. Mingka kasukkarrang 
siagang kaparisang bawang nagappa ikambe: 
lebaki attallasa poro sinampe, allanynyami 
ikambe. 

11|naika angngassengi lompona 
pangngalarroinTa? Yareka angngassengi 
kalebakkanna kalarroanTa? 

12 Kipakaingaki ikambe antekamma bodona 


anne tallasaka sollanna ajari tau tutu baji 
ikambe. 

130, Batara, sagenna siapa salloTa lalarro? 
Ammotere lalo maKi siagang Kikamaseangi 
ata-atanTa. 

14 Kipakajaimi pangngamaseanTa mae ri 
kambe bari-baribasa, sollanna rannu siagang 
akkelong ikambe lalang sikontu tallasana. 

1 Kisarei kateneang ikambe sangkamma 
jaina parisika ia lebaka nakasia lalang 
taung-taung ballasana ikambe. 

10 Kipicinikiangi ikxambe ata-atanTa sikamma 
bate paretTa, siagang koasa accayaTa mae ri 
turunganna ikambe. 

17O, Batara Allataalana ikambe, Kibarakkaki 
ikambe, sollanna angngerang wassele 
sikamma jama-jamanna ikambe. 

9 1 1 Sikamma tau alalanga mae ri 
Kaminang Tinggia, ammantanga lalang 
ri palalanganNa Kaminang Koasaya, 

2? akkullei angkana ri Batara, "IKattemi 
Tumappatojengku siagang palalangangku, 
Allataalaku, iKattemi kupatappa." 

3 LaNalappassangko battu ri bahaya 
taccokkoa, siagang battu ri garring 
angngeranga kamateang. 

4LaNatongkokko siagang kanyiNa, 
sagennu amang lalang ri lalanNa, nyawa 
tamamminraNa sanrapangi palapa ri 
batangkalennu anjagaiko. 

3 Tea mako mallakki ri bahaya wattu 


bangngia, yareka pabakka tiring battua ri 
wattu allo; 

Sri bala battua ri wattu sassanga, yareka 
kaancurang antujuako ri tangngana alloa. 

7? Manna 1.000 tau mate ri sarinnu, na 
10.000 ri sari kanannu, mingka ikau tena 
nungngapa-apa. 

8Punna accinikko mae ri tammulilinu, 
nuciniki tau jadalaka anggappa pabalasa. 

9 Saba Batara nupajari Tumappasalamanu, 
Kaminang Tinggia nupajari palalangannu. 

10Natalanatabayako bala, ballanu 
talanitujuai ri bala lompo. 

11 Nasuroi Allataala malaekaNa anjagaiko, 
untu allalangngiko manna kemae lampanu. 

12 | anaangkakko kenanga lalang pala 
limanna, sollanna tena nataruntu bangkennu 
ri batua. 

13 | anudakkai ularaka siagang singaya, 
langngonjokko singa rungka siagang ulara 
aracung. 

14 Nakana Batara, "LaKupasalamaki tau 
mangngaia mae ri Nakke, laKupasalamaki tau 
angngakuiA. 

15 pynna akkio mae ri Nakke, laKupiali. 

Ri wattu kasukkarang, laKutulungi: 
laKulappassangi na Kusare kalompoang. 

16| aKupassukkuki pamaina naKupakalabu 
umuruna, siagang Kupasalamaki. " 

97 1 Kelong untu allo Pammari-mariang. 


(92-2) Tamaka bajina appala 
TB mae ri Katte, o, Batara, siagang 
mammuyji ri Katte, Allataala Kaminang 
Tinggia, 

2 (92-3) angkabarrangi pangngamaseanrTa ri 
wattu baribasa, siagang nyawa tamamminraTa 
ri wattu bangngi, 

3 (92-4) angngobi gitar sampuloa oterena, 
nirurungang ri gambusu siagang kacapi. 

4(92-5) Saba panggaukanTa napakarannui 
pamaikku, makkelong rannua lanri bate 
paretTa. 

(92-6) Tamaka lompona sikamma 
panggaukanTa, o, Batara, tamaka lantanna 
sikamma pikkiranTa! 

6(92-7) Tau dongoka takkulleai napahang, 
tau toloa takkulleai napahang. 

7(92-8) Nakulle kapang tau dorakaya 
coppongi sanrapang ruku; tau jadalaka 
pila kalumanynyangi na kalabiang, mingka 
laniballassi taba sikali kenanga, 

8(92-9) saba iKatte, o Batara, koasaKi 
satunggu-tungguna. 

9(92-10) Naassengi ikambe angkana 
lanipaccappuki musunTa, o, Batara, 
lanipasimbungi sikontu tau jadalaka. 

10(92-11) Kipajari kassaka sanrapang 
tedong romang liaraka, na Kibarakkakia 
siagang kateneang. 

11(92-12) Kuciniki nibetana musu- 


musungku, sikamma tau ammentenga untu 
ambalianga, kulangngeremi rancana-rancana 
jadalana kenanga. 

12 (92-13) Tau lambusuka acculaki sanrapang 
poko koroma, coppong timbona sanrapang 
poko camara Libanon. 

13 (92-14) Sanrapangi kenanga poko 
nilamunga ri BallaNa Batara, abakkaka ri 
BallaNa Allataalata, 

14(92-15) poko tuli arappoa ri wattu 
toanamo, tuli moncongbulona siagang 
copponna. 

15 (92-16) laminjo tanranna angkana adeleki 
Batara; lami angngalleia, tena kajekkongang 
ri KalenNa. 

93 1Batarami Karaeng: ammake 
kalompoang siagang kagassingang. 
Ammenteng kassa linoa takkullea talengga. 

2 Kassaki empoanTa battu ri uru-uruna, battu 
ri satunggu-tungguta nia memanggKi. 

3 Pila nalompoi saranna daparana 
tamparanga, o, Batara, pila lompoi arrunna 
bombanna tamparanga. 

4Mingka Batara makoasa ri suruga, labi 
hebakkangngang na arrunna tamparang 
lompoa, labi gassingangang napajallona 
bombanga. 

20, Batara, mannannungangi hukkunTa, 
matangkasaki BallatTa satunggu-tungguna. 

94 10, Allataala, |Katte Allataala assarea 


pabalasa, Kipappicinikang laloi 
pabalasatTa, o, Batara. 

2 Ammenteng maKi, o, Hakinna sikontu linoa, 
Kiadelimi tau tampoa situru panggaukanna 
kenanga. 

30, Batara, sagenna siapa sallona larannu 
tau jadalaka? Sagenna siapa sallona, o, 
Batara? 

4 Appasuluki kenanga kana-kana kasara, 
na napattampo-tampoang kajadallanna 
kenanga. 

? Najallakkangi kenanga ummatTa, o, Batara, 
na nalica sikamma tunipileTa. 

6 Nabunoi jandaya siagang ana-ana kukanga 
na bansa maraeng ammantanga ri anne 
parasanganga. 

7 Nakana kenanga, "Tanacinikai Batara, 
tanijampangiai ri Allataalana Yakub." 

8 He bansaku, teako dongo kammai anjo, 
appilajara mako ampakei akkalanu! 

9 Allataala appare toli, maka tenaka 
Nallangngere? la appare mata, maka tenaka 
Naccini? 

10|a angngajaraki bansa-bansaya, maka 
tenaka Nahukkungi taua? la ajari guru mae ri 
sikontu taua, maka tena pangngassenganNa? 

ll Naassengi Batara pikkirang taccokkona 
rupataua, Naassengi angkana yangasenna 
sia-siaji bawang. 

12 Matenei tau Kiajaraka, o, Batara, tau 


Kiajaraka hukkung-hukkunTa. 

13 Kipakasannangi ri allo-allo niana bala 
lompo, sagenna nikekeang kalibong untu 
anjakkalaki tau Jadalaka. 

14 Saba talaNabokoiyai Batara ummaNa: 
talaNabawang-bawangngangiai pisaka 
Napatanga. 

13 Nalanipaenteng poleammo hukkunga 
ri pangadelanga, sikontu tau lambusuka 
nasitujui ngasengi. 

16 | nai angngalleia battu ri tau dorakaya? 
| nai angngagangnganga angngewal tau agau 
jadalaka? 

17 Ebara angkana tena Natulunga Batara, 
sikede mama alette mae ri linona tau matea. 

18 Wattu kunawa-nawana angkana 
latugurukka, pangngamaseanTa, o, Batara, 
ampajaria ammenteng kassa. 

19 Punna susa siagang lussa pamaikku, 
Kisaleoria siagang Kipakarannua. 

20 Tena Kiagangngangi sikamma haking 
jadalaka, naKipake hukkunga appare rancana 
jadala. 

21 Assikongkoloki kenanga ambaliangi tau 
lambusuka, siagang anghukkung matei tau 
tenaya salana. 

22 Mingka Batara Tumappatojengku, 
Allataalaku ajari palalangangku. 

23 Nahukkungi tau jadalaka situru 
kajadallanna, Natongkoki bawana kenanga 

lanri dosana kenanga. Karaeng Allataalata 


lantongkoki bawana kenanga. 
95 l Umba kimakkelong mae ri Batara, 
akkio rannu mae ri Tumappasalamatta! 

2 Umba kimandallekang ri la siagang kelong 
kasukkurang, akkio rannu ri la siagang lagu 
pammyji. 

3 Saba Batarami Allataala malompo, Karaeng 
malompo rateanganna sikontu rewataya. 

“la angkoasai bageang-bageang kaminang 
lantanna buttaya, coppo-coppona monconga 
la todong pata. 

“la angkoasai tamparanga, saba la 
ampareki, bontoa pole bate pareNa todong. 

5Umba kisuju anynyomba mae ri 
la, akkulantu ri dallekanNa Batara, 
Tumapparetta. 

' Saba lami Allataalata, ikatte umma 
niparakaiNa, sanrapang gimbala Nakalawakia. 
Anne alloa pilangngerimi saranNa angkana: 

8"Teako terassi ulunnu sangkamma 
boe-boenu ri Meriba, sangkamma wattunmna ri 
Masa kenanga, ri parang lompoa. 

9 Anjoreng nasoriA kenanga, manna mamo 
nacinimo apa lebaka Kugaukang. 

10 Ppatampulo taungaA ero talangnge anciniki 
kenanga; Kukana: Tamaka tamattantuna 
nyawana anjo bansaya! TanajJampangiai 
kenanga parenta- parentaKu. 

11) ari assumpaMa lalang larroKu, angkana 
talantamakkai kenanga ri anjo parasanganga 

untu anggappa pammari-mariang siagang 


iNakke." 

96 l Akkelongko lagu beru mae ri Batara! 
Akkelongko mae ri Batara, he sikontu 

linoa! 

2 Akkelongko mae ri Batara siagang 
la nupuji, allo-allona palabangi kabara 
nikarannuanga angkanaya leba maki 
Napasalama. 

3 Caritai kalompoanNa mae ri bansa- 
bansaya, siagang panggaukang-panggaukang 
poreNa mae ri umma rupataua. 

4Saba malompoi Batara, siagang sanna 
nipujiNa, musti nikamallakkangi labiangngang 
nasikontu rewataya. 

3 Sikontu rewatana bansa maraenga poro 
patung barhalaji bawang, mingka Batara, 
lami ampareki sikontu apa niaka. 

6 Nikalimbuki ri kalompoang siagang 
kalabirang, BallaNa rassi kakoasang siagang 
kagagang. 

7Pujimi Batara, he umma rupataua, pujimi 
kalompoanNa siagang kagassinganNa! 

8 Pujimi arenNa malabirika, siagang 
angngerangko korobang antama ri BallaNa. 

93 Ammakeko pakeang ibada na nusomba 
Batara! Annekere mako ri dallekanNa, he 
sikontu linoa! 

10 kabarrangi mange ri bansa-bansaya 
angkana, "Anjo Batara Karaeng! Jarreki 

linoa takkulleai talengga; lami langngadeli 


bansa-bansaya siagang adele." 

11Rannu mako, he langika siagang buttaya! 
Ammarrung mako, he tamparanga siagang 
sikontu bonena! 

12 Rannu mako, he paranga siagang sikontu 
lamung-lamunna! Akkio rannuko sikamma 
poko-pokoka ri romanga. 

13 Saba Batara battu ammarenta ri lino, 
laNaadeli bansa-bansaya siagang adele na 
lambusu. 

97 1Batarami Karaeng! Poro rannumi 
linoa, na mareja-reja pulo-puloa. 

2 Nikulilingi ri rammang siagang 
kasassangang:, dasarana pamarentahanNa 
lamintu kaadelang siagang hukkung. 

3 Alabaki pepeka ri dallekanNa, 
Napakamutungi musu niaka akkuliling. 

4KilaNa assingari linoa, annekkereki buttaya 
anciniki. 

3 Assolongi sikamma monconga sanrapang 
liling ri dallekanNa Batara, ri dallekanNa 
Batara, sikontu makoasaya ri sikontu linoa. 

6|angi angkabarrangi kaadelanNa, na 
sikontu bansaya anciniki kalabiranNa. 

7Sikontu tau anynyombaya ri barhala 
lanipakasiriki, ampattampoangai barang- 
barang tenaya matu-matunna: sikontu 
rewataya lasujuki ri dallekanNa Batara. 

8 Sannangi pamaina panduduna Sion siagang 


kota-kota Yehuda ri wattu nalangngerena 
kaputusanNa Batara. 

9 Saba iKatte, o, Batara, makoasa ri sikontu 
lino, iKatte malompo labiangang na sikontu 
rewataya. 

10He, ikau ngaseng mangngaia ri Batara, 
kabirisi laloi kajadallanga! Saba Najagai 
Batara tallasana ummaNa, Napakabebasaki 
kenanga battu ri koasana tu dorakaya. 

11 Ammumbami singaraka mae ri tau 
tulusuka pamaina, siagang karannuanga mae 
ri tau lambusuka. 

12Rannu mako, he sikamma tau tulusu 
pamaika lanri apa lebaka Nagaukang Batara, 
siagang appala sukkurukko mae ri Allataala 
matangkasaka. 

98 t Pammuji. Akkelongko lagu beru 

mae ri Batara, lanri sikamma 
panggaukang malompoNa! Lanri koasa 
siagang kagassingang KalenNa nanggappamo 
pammetang. 

2 Nakabarrang Batara pammetanNa: 
napanyatai kaadelanNa mae ri bansa- 
bansaya. 

3 Naurangi pangngamaseanNa siagang 
pamai tamamminraNa mae ri Israel ummaNa. 
Sikontu bansaya ri lino nacinimi pammetanNa 
Allataalata. 


| Mazmur 98.41 99.5 | 163 
4 Akkio rannuko mae ri Batara, he sikontu 


lino! Pujimi Batara siagang kelong na makkio 
rannu. 

> Akkelongko lagu pammuji mae ri Batara, 
siagang kobi-kobi kacapi. 

6Pasarai musika siagang tarompeka, akkio 
rannuko mae ri Batara, Karaenta. 

7 Ammarrungko he tamparang siagang 
sikontu bonena buttaya siagang sikontu niaka 
ri tompona. 

8Bolimi kamma attempa-tempa lima 
sikamma binangaya, nakkio rannu sikamma 
buluka ri dallekanNa Batara. 

9 Saba battui untu angngadeli linoa; 
bansa-bansaya laNaadeli siagang adele na 
toj eng. 

99 1Batarami Karaeng: annekkereki 

bansa-bansaya. Ammempoi ri 
empoang kalabiranNa irate ri malaeka 
akkanyi, tagoccangi buttaya. 

2 Tamaka makoasaNa Batara ri Sion: 
malompoi irateanganna sikontu bansaya. 

3 Bolimi kamma mammuji kenanga ri areng 
malabiriNa. lami matangkasa! 

“Ri Kattemi kakoasanga, o, Karaeng 
mangngaia ri hukkung, iKatte ampaentengi 
katojenganga: iKatte ampajappai hukkunga 
siagang kaadelanga ri Israel. 

> Pakalabiriki Batara Allataalata, sujukki 
ri dallekang empoang kalabiranNa, lami 
matangkasa! 

6 Musa siagang Harun antamaki imang- 


imanna, Samuel kalaserenna tau appala 
doanga mae ri la. Akkioki kenanga mae ri 
Batara, siagang appialimi. 

7 Battu ri benteng rammanga Nabicara mae 
ri kenanga, mannuruki kenanga ri sikontu 
hukkunTa siagang parentaTa. 

80, Karaeng Allataalana ikambe, 
Kipilangngeri ummatTa, iKatte Allataala 
mangngaia ampamopporangi kenanga, 
manna naKihukkung kenanga lanri kasalanna 
kenanga. 

9 Pakalabiriki Karaeng Allataalata, sombai 
ri bulu matangkasaNa, saba matangkasaki 
Karaeng Allataalata. 

100 1Pammuji untu korobang sukkuru. 

Akkio rannuko mae ri Batara, he 
sikontu lino! 

2 Gaukangi ibadanu mae ri Batara siagang 
rannu, battuko mandallekang ri la siagang 
kelong mareja-reja! 

3 Urangi angkanaya anjo Karaeng Allataala. 
la ampaJariki siagang la ampatangki, ikatte 
ummaNa, bansa Naparakalia. 

4 Antama mako battu ri pakkebu lompona 
siagang kelong sukkuru, antama ri balla 
luarana siagang lagu pammuji-myji. 
Sukkurukko mae ri la siagang pujimi! 

3Saba bajiki Batara; sagenna satunggu- 
tungguna pangngamaseanNa, nyawa 
tamamminraNa sagenna sikontu turungang. 

10 1 1 Pammujina Daud. Erokka akkelong 
ri 


| passala tamamminraNa siagang 
kaadelanNa, mae ri Katte, o, Batara, kelong 
pammujiku! 

2Erokka amparhatikangi cara tallasana tau 
tenaya callanna. Angngapapi naKibattu mae 
ri nakke? Erokka attallasa matangkasa ri 
ballakku, 

3tena nalakubalang parekang kajadallanga. 
Kukabirisi panggaukanna tau tagilinga, 
siagang tena kuero siurusu siagang kenanga. 

4Taeroka agau jekkong siagang taeroka 
ampantamaki kalengku ri kajadallanga. 

3 Tau amere-merekia ampitinai paranna 
tau lakuballassi. Tau tampoa siagang tinggi 
langgaya tena nalakubalang parekangi. 

6 Kungai tau tamamminraya pamaina mae 
ri Allataala: akkullei ammantang kenanga 
ri ballakku. Tau tenaya callanna ri tallasana 
akkullei ajari palayang mae ri nakke. 

7 Patipua takkulleai ammantang ri ballakku: 
paballe-ballea talattahangngai ri dallekangku. 

8 Allo-alloi lakupaccappu sikamma tau 
jadalaka ri anne parasanganga. Sikontu tau 
manggaukanga kajadallang lakupalanynyaki 
battu ri kotaNa Batara. 

102 l Pappala doang tau ballasa, sanna 

mangnganna nakkunrareng ri 
Batara. (102-2) O, Batara, Kipilangngeri laloi 
pappala doangku, bolimi kamma natarapi 
pakkiokku mae ri Katte. 

2(102-3) TeaKi allei rupanTa battu ri nakke 


punna niaka lalang kasusaang. Kipilangngeria 
punna akkioka, siagang Kipialia linta. 

3(102-4) Tappelaki tallasakku sanrapang 
umbu; abarai buku-bukungku sanrapang 
pepe. 

4(102-5) Dodonga sanrapang ruku kalotoro, 
tena sikali pattujungku angnganre. 

7(102-6) Akkunrareng lompoa: bukkuleng 
mami anrokoki buku- bukungku. 

6(102-7) Sanrapanga kiti balang ri parang 
lompoa, sanrapang kokoci ri rumbangang 
sinoa. 

7(102-8) Takkullea attinro, sanrapang 
jangang-jangang sinoa ri pattongko balla. 

8(102-9) Silabusu alloi musua anghina: 
napare pattunrai arengku ri tau larroa mae ri 
nakke. 

9 (102-10) Angnganrea limbubu sanrapang 
roti, jene inungku accampuru jene mata, 

10 (102-11) saba lebama Kiangka 
nampa Kipasambila lalang pangngalarroi 
arinra-rinraTa. 

11 (102-12) Allaloi tallasakku sanrapang 
bayang-bayang ri wattu karueng; ajari 
kalumenga sanrapang ruku. 

12 (102-13) Mingka iKatte, o, Batara, 
Karaeng satunggu-tunggua, tuli niurangiKi ri 
sikontu turungang. 

13(102-14) LambangungKi na 


Kikamaseang Sion, narapimi wattunTa 
untu mangngamaseang ri ia. 

14 (102-15) Saba ata-atanTa mangngai ri ia, 
manna pole najarimo rumbangang. Tuguru 
mangngamaseangi kenanga mae ri ia, manna 
pole najari aumo. 

15 (102-16) KoasaNa Batara 
lanikamallakkangi ri sikontu bansa- 
bansa: kalompoanna lanikangalikangi ri 
sikontu karaenga, 

16 (102-17) punna nabangung Batara 
ammotere Sion, na maju lalang ri 
kalompoanNa. 

17(102-18) LaNapilangngeri pappala doanna 
ummaNa kasi-asia, tena Natollaki pappalana 
kenanga. 

18 (102-19) Tulisi ngasengi sikontu 
panggaukanNa Batara untu turungang 
labattua sallang, sollanna bansa tenayapa 
nilassukangi akkullei mammuji mae ri la. 

19(102-20) Acciniki Batara battu rate ri 
tampa tinggina, battu ri suruga attoa naung 
ri lino 

20(102-21) untu ampilangngeri kunrarenna 
tunitahanga na Napakabebasa tau nihukkung 
matea. 

21(102-22) Nalanikabarrang arenNa ri Sion, 
siagang lanipuji-puji ri Yerusalem, 

22(102-23) ri wattunna arappungang bansa- 


bansaya siagang sikamma kakaraenganga 
untu agau ibada mae ri Batara. 

23 (102-24) Natepoki Batara kagassingangku 
ri wattungku rungka ija, siagang Napakabodo 
umurukku. 

24 (102-25) Nampa kukana, "O, Allataala, 
teaKi allei nyawaku ri tangnga-tangngana 
tallasakku." O, Batara, iKatte attallasa 
satunggu-tungguna, 

25 (102-26) riolo iKatte ampajari linoa; 
langika pole bate paretTa todong. 

26 (102-27) Yangasenna anjo lalanynyaki, 
mingka iKatte tuli niatTa, sikontuna anjo 
latoai sangkamma care-care. Kipelaki 
sanrapang baju toa, nampa laposso ngaseng. 

27 (102-28) Mingka iKatte tulusu kammaTa, 
tena kalebakkanna tallasatTa. 

28(102-29) Lasannangi katallassanna ana 
cucunna ikambe, siagang tuli amang lalang ri 
palalanganTa. 

103 l Battu ri Daud. Pujimi Batara, he 

nyawaku, sikontu pamaikku, pujimi 
areng matangkasaNa. 

2Pujimi Batara, he nyawaku, teako kaluppai 
sikontu kabajikanNa! 

3 | ami ampamopporangi sikontu dosanu, 
ampamollei sikontu garrinnu, 

“la ampakabebasaki nyawanu battu ri 
kuburuka, assareko pangngamaseang 
allabi-labi. 

“la ampassukkuki katallassannu siagang 


kabajikang, sagennu tanaallea toa sanrapang 
jangang-jangang rajawali. 

6 Napajappai Batara hukkunga siagang 
kaadelanga mae ri sikontu tau nijallakkanga. 

'Napanyatai rancanaNa mae ri Musa na 
sikamma gau-gauNa mae ri bansa Israel. 

8Saba mangngamaseangi na 
mangngarimangngi Batara, labu sabara na 
allabi pangngamaseang. 

9 Tena Natuli anggagara, siagang tena Natuli 
larro satunggu-tungguna. 

10 Tena Nahukkungki simbattalana dosata, 
yareka Nabalasakki simbattalana kasalanta. 

11Mingka antekamma tinggina 
langika battu ri buttaya, kammaminjo 
lompo pangngamaseanNa mae ri tau 
mappilangngeria. 

12 Antekamma bellana battu raya sagenna 
kalau, kammaminjo bellana Napela 
dosa-dosata. 

13Sanrapang sere mangge 
mangngamaseang ri ana-anana, 
kammaminjo Batara mangngamaseang 
ri tau mappilangngeria. 

14Saba Naassengi Batara angkana battu 
ri apaki nipajari, Naurangi angkana poro 
limbubu buttajaki bawang. 

15 Sanrapangi ruku bodona tallasana 
rupataua; abakkaki sanrapang bunga ri 
kokoa; 

16 lanynyami punna niiri ri anging, manna 
tampana tena tommo naniassengi. 

17 Mingka tuli Nakamaseangi Batara tu 
mappilangngeria, tulusu ajarina kabajikanNa 
ri sikontu turungang, 

18 mae ri tau annagalaka ri parjanjianNa, na 
tamamminraya anggaukangi parentaNa. 

19 Ammarentai Batara ri suruga, la Karaeng 
makoasa mae ri sikontu- kontuna. 

20 Pujimi Batara, he malaeka-malaeka 
gammaraka, ampilangngeriai siagang 
anggaukangai parentaNa. 

21 Pujimi Batara, he sikontu apa niaka ri 
suruga, sikontu atanNa anggaukangai eroNa. 
22 Pujimi Batara, he sikontu apa nipajaria 
ri sikontu kakoasanNa. Pujimi Batara, he 

nyawaku! 

104 l Pujimi Batara, he nyawaku! 

Tamaka malomporTa iKatte, o, 
Batara Allataalaku! AmmakeKi pakeang 
kagammarrang siagang kalabirang, 

2? akkalimbukKi cahaya. IKatte ampakarangi 
langika sanrapang kema, 

3 siagang ambangungi ballatTa ri tompo 
jeneka ri langi. Rammang-rammanga Kipajari 
kareta, kanyina anging Kidongkoki. 

4 Anging Kipajari suroTa, na kila ajari 
palayanTa. 

> Kijarreki Kitannang buttaya ri dasarana, 
sagenna tena nalatalengga satunggu- 
tungguna. 

6 kikalimbuki siagang tamparang lompo, 
ammantangi jenena ri coppo-coppo buluka. 

7Pumna Kigagara, aloloroki anjo jeneka, 
aloloro kancang lanri arrunna saranTa. 

8 Aloloroki jeneka numalo ri moncong- 
moncong antama ri kabung, ri tampa lebaka 
Kipasadiangi. 

9 Kipattantui pabaeng-baeng takkullea 
nalaloi, sollanna tena nammotere ammantang 
ri bontoa. 

10 Kipanaiki jene timbusenga ri sikamma 
kabunga, aloloroki jene kaloroka ri allana 
bulu-buluka, 

11 untu assarei jene inung sikontu olo-oloka 
ri parang, napassau turerena sikamma 
keledai romanga. 

12 Appareki rumung jangang-janganga 
ri ampina, assara-sara kenanga ri allana 
leko-leko kayua. 

13 Battu ri langi Kipaturung bosia ri 
moncong-monconga, rassi linoa siagang bate 
paretTa. 

14 Kipattimboi ruku-rukuka untu kanre 
olo-olo, na sangka rupa lamung-lamung untu 
rupataua. Akkullei alamung-lamung, 

15 nappania wassele jene anggoro 
appakasannanga. Kammayatompa minynya 
zaitun ampaJjari accayai tanjana, siagang 
kanre assareai kenanga kagassingang. 

16 Poko-poko kayuNa Batara anggappai bosi 
jai poko camara Libanon nalamung kalennai. 

17 Anjoremmi arumung jangang-janganga, 
jangang-jangang ranggung arumung ri 
coppona. 

18 Moncong-moncong tinggia ajari tampana 
bembe romang: palandu accokko ri batu 
karanga. 

19 ApparekKi bulang untu pammatei wattu, 
naassengi alloa wattu palabuanna. 

20 Punna Kipaturung sassanga, alloa 
ajarimi bangngi, na sikontu olo-olo romanga 
alemeremi. 

21 Singa-singa rungkaya ammarrammi 
amboyai apa lanakanrea, appala kanre 
Napasadiaya Allataala. 

22 Punna ammumba mataalloa, alilimi 
kenanga, mange anraba ri tampa 
paccokkoanna. 

23 Nampa assulumo rupataua untu 
anggaukangi jama-jJamanna, nanjama tulusu 
sagenna karueng. 

24Tamaka jaina bate paretTa, o, Batara, 
yangasenna Kipajari lanri bajitTa: rassi 
buttaya siagang bate paretTa. 

23 Ciniki tamparang luara takkaranga, 
siagang apa-apa lompo cadia tanikulle 
nirekeng. 

26 Anjoremmi sikamma kappalaka asombala, 
siagang Lewiatan, naga tamparang bate 
paretTa, akkarek- karena. 

27Yangaseng kenanga iKatte narannuang, 
untu anggappa kanre punna narapi wattunna. 

28|Katte assare, nakenanga amparappungi, 


IKatte ampasadiai, nangnganre kenanga 
sagenna sukku nakasia. 

29 Pumna agilingKi, mallaki kenanga; punna 
Kialle nappasana kenanga, possoki, nampa 
ammotere ajari limbubu butta sangkamma 
riolo. 

30 Mingka punna Kisare kenanga nappasa, 
nipajarimi kenanga; Kisarei katallassang beru 
linoa. 

31 Poro satunggu-tungguna kalompoanNa 
Batara! Poro rannui mae ri sikontu bate 
pajariNa! 

32 Naciniki buttaya najari annekkeremo 
buttaya, nasentoki moncong- monconga, 
sagenna assulu umbunna. 

33 Erokka akkelong mae ri Batara lalang 
tallasakku, akkelong pammuji mae ri 
Allataalaku lalang niakku ija. 

34 Poro anggappa pangngellai battu ri la 
kelong-kelongku, saba lami ampajari rannui 
pamaikku. 

35 Bolimi kamma lanynya battu ri lino tau 
dorakaya, bolimi kamma cappu posso tau 
jadalaka. Pujimi Batara, he nyawaku! Pujimi 
Batara! 

105 1 Sukkurukko mae ri Batara, 

kabarrangi kalompoanNa, caritai 
panggaukanNa mae ri bansa-bansaya. 

2 Akkelongko kelong pammuji mae ri 


Batara, kabarrangi sikontu bate pareNa 
appakalannasaka. 

3|ami Batara Kaminang Matangkasaka: 
rannu mako saba la ampatangki sikontu 
anynyombaya siratang rannu. 

4 Appalakko kagassingang battu ri la, tuli 
sombal. 

He, turunganna Abraham, atanNa, 
siagang turunganna Yakub tunipileNa, 
urangi sikontu gau appakalannasa sikontu 
lebaka Nagaukang, teako kaluppai sikamma 
kaputusanNa. 

6 (105: 5) 

'Batarami Allataalata, kaputusanNa 
Napabattui ri sikontu linoa. 

8 Tuli Nauranginna parjanjianNa, tappakei 
janjinNa satunggu-tungguna. 

9 Anjo parjanjianNa Napareki siagang 
Abraham, nampa mae ri Ishak; 

10 hampa nipakajarre siagang Yakub, ajari 
parjanjiang mannannungang mae ri umma 
Israel. 

ll Nakana, "Butta Kanaan laKupassareangi 
mae ri kau, ajari pisaka nupatanga." 

12 Riolo sangkamma tubattu-battu ummaNa 
Allataala anjoreng tena nasiapa jaina 
kenanga. 

13 Alabaki kenanga battu ri parasangang 
serea mae ri parasangang maraeng. 

14 Mingka tena Nalappassangi Batara manna 


inai anjallakkangi kenanga; Napakaingaki 
sikamma karaenga lanri kenanga, Nakana, 

15 "Teako ganggui tunipileKu, teako agau 
jadalli mae ri nabi-nabiKu!" 

16 Napabattui Batara kacipuranga ri anjo 
parasanganga, na Naalle sikontu parsadiaang 
kanrea. 

17 Mingka Napajappa rioloi sitau ri dallekanna 
kenanga, Yusuf, lebaka nabalukang kenanga 
ajari ata. 

18 Nisikkoki rante bangkenna, nasarei 
kallonna rante bassi. 

19 kalebakkanna kajariammi apa lebaka 
nitappu riolo, nipattojeng ri kananNa Batara. 

20 Nampa karaeng Mesir, koasaya ri 
bansa-bansaya, napakabebasaki battu ri 
tarungkua. 

21 Nisaremi tugasa angngurusuki balla 
lompona karaenga, nisarei koasa mae ri 
sikontu barang-baranna: 

22 kammayatompa koasa untu angngatoroki 
sikamma pagawena karaenga, siagang 
ampimpingi sikamma tutoa-toaya. 

23 Nampa alampamo Yakub mange ri 
Mesir nammantang tuli anjoreng salaku 
tubattu- battu. 

24 Napajari Batara pila katambang jaina 
ummaNa, sagenna labi kassami nabalinna. 

25 Napinrai pamaina tu Mesir sagenna birisi 


ri ummaNa na nagau jekkommo kenanga 
sikamma ata-atanNa. 

26 Nampa Nasuro Musa atanNa siagang 
Harun tunipileNa. 

27Ri Mesir Nagaukangi kenanga gau 
appakalannasaka, gau-gau malompo battua 
ri Batara, 

8na mannuruki kenanga ri parentaNa. 
Nampa Napajari sassang makkappu Batara 
anjo parasanganga. 

29 Napinrai binangana kenanga ajari cera, 
sagenna panra ngaseng jukuna. 

30 Alemeremi tumpanga ri parasanganna 
kenanga, balalo antamaki ri balla lompona 
karaenga. 

31| anri parentaNa Allataala battumi 
katingaloa, siagang sikamma lamuka 
angkatulungi anjo sikontu parasanganga. 

32 Napaturummi es batua sambe bosi, 
Napabattui kila akkila-kilaka. 

33 Narumbangi poko anggoroka siagang 
poko araya, Naparabai sikontu poko-pokona 
kenanga. 

34 Lanri parentaNa, battui katimbanga, teai 
sipato jaina, takkulleai nirekeng jaina. 

35 Napaccappuki sikontu lamung-lamunga ri 
kokoa, nakanre sagenna labusu wasselena 
buttaya. 

36 Nampa nabuno ngaseng sikontu ana 


burane toaya lalang sikontu kaluargana tu 
Mesir. 

37 Nampa Naantara bansa Israel assulu, 
angngerangi kenanga pera siagang bulaeng: 
yangasenna baji ngaseng tubuna siagang 
gassing. 

38 Tu Mesir nitujui ri malla siagang malla 
lompo, jari sannammi kenanga alampana tu 
Israel. 

39 Nakarangi Batara rammanga untu 
allalangi ummaNa, siagang pepe untu 
ansingari kenanga ri wattu bangngi. 

40 Appalaki kenanga, nampa nipabattu 
jangang-jangang kurammua, Nasarei 
kenanga roti battu ri suruga sagenna bassoro. 

41 Nareppeki moncong batua, nampa assulu 
jeneka assolong sangkamma jene ri parang 
lompoa. 

42 Saba Naurangi Batara janjinNa mae ri 
Abraham, atanNa. 

43 Nampa naantara ummaNa siagang rannu, 
tunipileNa siagang makkio rannu. 

44Buttana bansa-bansaya Nasareangi 
kenanga, koko-kokonna kenanga Napajari 
ummaNa pata, 

43 sollanna mannuruki anjo ummaNa 
ri hukkung-hukkunNa na napinawang 
parenta-parentaNa. Nipujimi Batara! 


106 tPujimi Batara! Sukkurukko 
mae ri Batara, saba bajiki: 

pangngamaseanNa sagenna satunggu- 


tungguna. 

2|nai akkulle angkabarrangi kaporeanNa 
Batara, siagang assare pammuji siratanga 
mae ri la? 

3 Matenei tau mannurukia ri parenta- 
parentaNa, siagang tuli annabaya lalang 
tindakanna. 

4Kiurangia, o, Batara, lanri kabajikanTa 
mae ri ummatTa, Kitulung tonga punna 
Kipasalama kenanga. 

3 Poro kucini tollalo kacopponganna tunipileTa 
siagang arannu-rannu siagang ummatTa. 
Poro lompo todong pamaikku siagang rannu 
siagang sikamma tuajaria Kipatang. 

6 Dorakami ikambe sangkamma boe-boena 
ikambe: agau Jadalami siagang dorakami 
ikambe. 

7 Wattunna ri Mesir tena napahangi 
boe-boena ikambe; tanapahangai bate pare 
malompoTa. Nakaluppai pangngamaseang 
allabiTa, ri ampina Tamparang Alara 
angngewai kenanga mae ri Kaminang Tinggia. 

8 Mingka Batara Napasalamaki kenanga 
lanri kalenna tonji, sollanna ajari anyata 
kaporeanNa. 

9 Lanri parentaNa najari kalotoro Tamparang 
Alara, la angngerangi ummaNa ajappa 
numalo ri tamparang, sanrapang numalo ri 
parang lompoa. 

10] anri kammana Napasalamami kenanga 


battu ri limanna musua, Napakabebasa battu 
ri koasana balinna. 

11 Mingka jeneka natallangngangi balinna 
kenanga; manna sitau tania ammantang. 

12 Nampa tappamo ummaNa mae ri janjinNa 
nakkelommo kelong pammuji mae ri la. 

13 Mingka lintami nakaluppai kenanga 
apa lebaka Nagaukang Batara siagang 
anggaukang apa-apa tamappala tangaraNa. 

14Ri parang lompoa nigodami kenanga ri 
napasuna, na nasori Allataala. 

15 Nasarei apa napalaka kenanga, mingka 
Napitujui tongi kenanga garring. 

16 Angngiri matai ri Musa kenanga ri 
parang lompoa siagang mae ri Harun ata 
matangkasaNa. 

17 Nampa tabage ruamo buttaya angngaluki 
Datan, antongkoki Abiram siagang 
kaluargana. 

18 Turungi pepeka antamberoi kalompona 
kenanga, ampakamutungi sikontu tau 
dorakaya. 

19Ri Moncong Sinai appareki kenanga 
patung ana sapi bulaeng, nampa nasomba 
anjo patung napareka kenanga. 

20 Nasambei Allataala malompoa siagang 
patung sapi pakanre rukuka. 

21Nakaluppai kenanga Allataala 
Mappasalamana kenanga lebaka anggaukangi 
gau-gau malompoa ri Mesir. 

22 Tamaka lompona apa-apa lebaka 


Nagaukang ri anjo parasanganga, 
appakalannasaki tindakanna ri Tamparang 
Alara. 

23) ari eromi Allataala ampossoki ummaNa, 
mingka nipisangkai ri Musa, tunipileNa. Musa 
ajari antangngai kenanga, sagenna naung 
larroNa Allataala. 

24 Nampa natolla kenanga anjo parasangang 
gagaya lanri tena natappa ri janjinNa 
Allataala. 

25 Amoro-moroi kenanga lalang ri kemana 
nataeroka ampilangngeri saranNa Batara. 

26) ari assumpami Najanji angkana laNabunoi 
kenanga ri parang lompoa. 

27 Turunganna kenanga laNapelaki ri allana 
bansa-bansaya siagang laNapasisala-salaki 
kenanga ri parasangang maraeng. 

28 Nampa anynyomba Baal kenanga ri Peor, 
na nakanre kanre nipassareanga mae ri 
rewata-rewataya. 

23 Anjo panggaukanna kenanga napanaiki 
larroNa Batara, sagenna nipitujui kenanga ri 
garring appakamallaka. 

30 Mingka ambangummi Pinehas 
anghukkungi tau salaya, nammarimo 
anjo garringa. 

31 Anjo panggaukanna nabilang amalaki 
ri kalenna, siagang niurangi satunggu- 
tungguna. 

32 Ri bungung-bungung Meriba napakanassui 


kenanga Batara, napakasusai Musa lanri 
panggaukanna kenanga. 

33 Napajari lussaki kenanga atinna Musa, 
sagenna tenamo nappikkiri nampa abicara. 

34 Bansa-bansa maraenga tena naballassi 
kenanga, sangkamma Naparentakanga 
Batara. 

35 Balalo sibengkoromi kenanga siagang anjo 
bansa-bansaya, na naturuki cara tallasana 
tau tenaya naassengji Allataala. 

36 Nampa anynyomba kenanga ri barhala- 
barhalaya, na iaminjo saba karuntunganna 
kenanga. 

37 Nakorobangkangi ana-anana kenanga 
mae ri barhala-barhala Kanaan. 

38 Napassolongi cerana tau tenaya 
nasala, cerana ana-ana kalenna kenanga, 
untu nikorobangkang mae ri barhala- 
barhala: sagenna naramassi kenanga anjo 
parasanganga. 

39 | anri anjo sikamma panggaukanna 
ajari ramasami kenanga, siagang tajarreka 
kenanga mae ri Allataala. 

40 Nampa arinramo larroNa Batara mae ri 
kenanga, eromi talangnge Nasaring lanri 
ummanNa toni. 

“Jari Napassareammi kenanga mae ri 
bansa-bansaya, Nabalang parekangi kenanga 
nikoasai ri musu. 

42 Nampa nijallakkang kenanga ri musu- 


musunna kenanga, nipatundu rawa ri 
kakoasanna kenanga. 

43 Amole-molei nipakabebasa kenanga 
ri Batara, mingka labi nangai kenanga 
angngewa, sagenna posso kenanga lalang 
dosa-dosana kenanga. 

44 Mingka Napilangngeri Batara pakkiona 
kenanga, Naparhatikangi kasusaanna 
kenanga. 

453 Lanri kenanga naurangi parjanjianNa 
Nakarimangngi kenanga lanri 
pangngamaseang malompoNa. 

46 Napajarimi kenanga nikamaseang ri 
sikontu bansa antahangai kenanga. 

47 Kipasalamaki ikambe, o Karaeng 
Allataalana ikambe, Kiparappungi ikambe 
battu ri allana bansa-bansaya, sollanna 
akkulle ikambe appala sukkuru siagang 
mammyji ri areng matangkasatTa. 

48 Pujimi Batara, Allataalana Israel, anne 
kamma siagang satunggu-tungguna. Bolimi 
kamma yangaseng taua angkana, "Aming!" 
Pujimi Batara! 

107 1 "“Sukkurukko mae ri Batara 

saba la bajiki, pangngamaseanNa 
sagenna satunggu-tungguna." 

2 Pau mamole-molei anjo kammaya, he ikau 
lebaka nipasalama battu ri kasusaanga. 

3 [eba mako Naparappungang battu 


parasangang-parasangang maraeng, battu 
raya siagang ilau, battu wara siagang timboro. 
4Nia alabang mange-mange ri parang 
lompoa, tanaassenga oloang mange ri 
pammantangnganga ri kotaya. 

> Naallei cipuru siagang turere kenanga na 
tappela ngaseng sikontu paminasana. 

6 Lalang kasusaanna akkioki kenanga mae ri 
Batara, na nipakabebasamo kenanga battu ri 
kasukkaranga. 

7 Naului kenanga ri oloang lambusuka mange 
ri tampa pammantangnganga ri kotaya. 

8 Siratangi kenanga appala sukkuru ri Batara 
lanri pangngamaseanNa, lanri sikamma bate 
pare malompoNa mae ri rupataua. 

9 Saba Napassaui turerena tau turerea, 
napilabi-labi tau cipuruka siagang sikontu apa 
bajika. 

10 Niamo ammantang lalang ri 
kasassangnganga, tau sessaya nitahang 
lalang rante bassia, 

11 saba angngewai kenanga mae ri Allataala 
siagang tena najampangi parentaNa 
Kaminang Tinggia. 

12 Nalicaki pamaina kenanga lanri nasarena 
anjama battala, tuguruki kenanga natena 
antulungi. 

13 | alang kasusaanna kenanga akkioki mae 
ri Batara, na nipakabebasamo kenanga ri la 
battu ri kasukkaranga. 

14 Naerangi kenanga assulu battu ri 


kasassangnganga, nampa Natepo rante bassi 
passikkona kenanga. 

1> Siratangi kenanga appala sukkuru 
ri Batara lanri pangngamaseanNa, lanri 
sikamma bate pare malompoNa mae ri 
rupataua. 

16 Saba narumbangi pakkebu-pakkebu 
tambagaya, siagang nalicaki sikamma panjoli 
bassia. 

17 Nia dongo siagang sessa lanri dosa-dosana 
kenanga, siagang nisessai lanri kasalanna 
kenanga. 

18 Eroki talangnge nasaring kenanga mae 
ri sikamma kanrea, areppesemi ajalana 
kenanga. 

19 | alang kasusaanna akkioki kenanga mae 
ri Batara, na Napakabebasa kenanga battu ri 
kasukkaranga. 

20 Napammollei kenanga siagang parentaNa, 
na Nalappassang kenanga battu ri kalibong 
kuburuka. 

21 Siratangi kenanga appala sukkuru 
ri Batara lanri pangngamaseanNa, lanri 
sikamma bate pare malompoNa mae ri 
rupataua. 

22 Bolimi kamma appala sukkuru kenanga 
angngerang passare, na nakabarrang 
panggaukanNa siagang kelong-kelong 
marannu. 

23 Nia todong ansombali tamparanga 


siagang kappala, untu aboya katallassang ri 
tamparang luaraka. 

24 Naciniki kenanga sikamma panggaukanNa 
Batara, bate pare appakalannasaNa ri 
tamparanga. 

25 | anri parentaNa nammiri anging puttusuka 
Napabattu bombang-bombang lompoa. 

26 Taangkaki tinggi-tinggi nai sikamma 
kappalaka, nampa napatappasa naung 
ri dasarana tamparang lompoa. Tappela 
ngasemmi kabaranianna taua andallekangi 
bahaya lompo kammaya. 

27 Dangngalami ulunna kenanga taroyong- 
royong sanrapang tau nasaring siagang tau 
takkaluppaya. 

28 alang kasusaanna kenanga akkioki mae 
ri Batara, na la ampakabebasaki kenanga 
battu ri kasukkaranga. 

29 Anging puttusu ajalloka Nasuroi sannang, 
nasannammo bombanga. 

30 Sannammi kenanga saba allalomi anging 
lompoa, Naerammi kenanga mange ri 
palabuang natujua kenanga. 

31 Siratangi kenanga appala sukkuru 
ri Batara lanri pangngamaseanNa, lanri 
sikamma bate pare malompoNa mae ri 
rupataua. 

3? Napalabangi kenanga kalompoanNa 
Batara ri tangngana ummaNa, siagang 

mammyji ri la lalang ri parappunganna 


tutoa-toaya. 

33 Sikamma binangaya Napinrai ajari parang 
timbuseng jeneka Napajari butta kalotoro. 

34 Butta copponga Napajari parang cela 
buttana, lanri kajadallanna sikamma 
panduduna. 

35 parang lompoa Napinrai ajari kollang jene 
butta kalotoroka Napajari timbuseng jene. 

36 Tau cipuruka Naboli anjoreng: ambangungi 
kota untu pammantanganna kenanga. 

37 Nakiori koko-kokonna kenanga nalamung 
poko anggoro, nampa napassere wasselena 
sanna jaina. 

38 Nisarei ri Batara kenanga jai ana, siagang 
olo-olo piarana kenanga pila abija-bijai. 

39 Mingka nibetai kenanga na sikede 
mami ammantang lanri sessana siagang 
panjallakkang pallaka. 

40 Nipakatunai ri Batara sikamma 
pamarentana kenanga, na nisuro kenanga 
alabang alampa ri parang lompoa ia tenaya 
oloanna. 

41 Mingka tu kasi-asia nipakabebasaki battu 
ri kasusaanna kenanga, pila katambangi 
kaluargana kenanga sanrapang gimbala jaina. 

42 Niciniki ri tau lambusuka na rannu, mingka 
tau jadalaka nitongkoki bawana. 

43 Poro tau bajika nawa-nawana napikkiriki 
sikamma anjo passalaka siagang namangakui 
angkanaya tulusu mangngamaseanNa Batara. 

108. 1 kelong-kelong. Pammujina Daud. 
108-2) Majarreki tappakku, o, 


Allataala, Nara akkelong siagang mammyji 
mae ri Katte. He ambangungko, nyawaku! 

2(108-3) He ambangungko, gambusu 
siagang kacapi! Erokka ampabangungi 
baribasaka. 

3(108-4) O, Batara, erokka appala sukkuru 
mae ri Katte ri allana bansa-bansaya. Erokka 
akkelong kelong pammuji mae ri Katte ri 
allana umma rupataua. 

4(108-5) Saba pangngamaseang 
lompoTa narapiki langika siagang nyawa 
tamamminraTa sagenna rammanga. 

2 (108-6) O, Allataala, Kipappicinikangi 
kalompoanTa ri langi, siagang kalabiranTa ri 
sikontu linoa. 

6(108-7) Kipasalamaki ikambe siagang 
koasaTa, Kipilangngeri pappala doanna 
ikambe, sollanna nipasalama sikamma tau 
Kikamaseanga. 

7(108-8) Battu ri pammantangang 
matangkasaNa Nakana Allataala, "ErokKa 
akkio rannu na Kubage-bage butta Sikhem, 
kabung Sukot laKugoccangi nomoroka. 

8(108-9) Gilead siagang Manasye iNakke 
pata, Efraim topi bajaKu, siagang Yehuda 
takkang kakaraengangKu. 

9(108-10) Mingka Moab jami tampa 
pabissang bangkengKu: akkio rannuA 
ammeta mae ri Filistea. Mae ri Edom 

Kupasambila palapa bangkengKu, ajari tanra 


angkana iNakke ampatangi." 

10(108-11) Inai langngeranga mange ri 
Edom? Inai lanrurunganga mange ri anjo kota 
pattahangnganga? 

11(108-12) O, Allataala, tenaka 
Kimminawang siagang ikambe? Tenaka 
Kimaju siagang tantarana ikambe? 

12(108-13) Kitulungi ikambe mae ri 
musua, saba tena matu-matunna bantuanna 
rupataua. 

13 (108-14) Labaraniki punna Narurungangki 
Allataala:, lami ambetai musunta. 

109 l Untu pamimping pakelong. 

Pammujina Daud. O, Allataala, 
tulusu kupujia, teaKi amereki. 

2 Saba nibakkaia ri tau jadala siagang 
patipu appalabanga carita-carita balle-balle ri 
passala inakke. 

3 Nabakkaia kenanga siagang kana-kana 
pangngabirisi, nabundukia kenanga natena 
passabakkanna. 

4Natudua kenanga, manna nakukamaseang 
kenanga, siagang kupappala doangammo 
kenanga. 

> Nabalasaki kenanga kabajikangku siagang 
kajadallang, pangngamaseangku siagang 
kabirisang. 

6 Kiangkami serea tau jadala untu 
angngadeli, bolimi kamma nitudu ri balinna. 

7Bolimi kamma niadeli siagang nipanyata 


angkana salai, siagang bolimi kamma nikana 
dosa pappala doanna. 

8Bolimi kamma linta labusu tallasana, 
nampa nialle pangkana ri tau maraeng. 

9 Bolimi kamma ajari kukang ana-anana, 
siagang ajari Janda bainena. 

10 Bolimi kamma ajari papala-pala mange- 
mange ana-anana, siagang nibongka battu 
rumbangang ballana. 

11Bolimi kamma nialle ngaseng barang- 
baranna ri pasingara inranga, siagang 
nirampasa wassele karesoanna ri taua. 

12 Teako niakki baji pamai mae ri ia, yareka 
angkamaseangi ana-ana nabokoia. 

13 Bolimi kamma nipaccappu sikontu 
turunganna, na nikaluppai arenna ri ana-ana 
ri bokoa. 

14 Bolimi kamma tuli Naurangi Batara 
kajadallanna boe-boena, siagang tena 
nikaluppai dosana ammana. 

15 Bolimi kamma tuli Naurangi Batara dosana 
kenanga, na tenamo angngurangi kenanga ri 
lino. 

16 Saba anjo taua talebakai naurangi untu 
ampappicinikangi mangamaseanga. Nasessai 
tu kasi-asia siagang tau parisika, siagang 
nabunoi tau tenaya pakkullena. 

17 Nangai appasuluka kana attunra; bolimi 
kamma kalenna nataba pattunra! Tena 

nangai assare barakka, bolimi kamma natena 


barakka untu ia! 

18 Untu ia anjo akkana tunraya nakanai 
panggaukang biasaji, sangkamma punna 
napake pakeanna. Bolimi kamma anjo 
pattunraya alabangi sanrapang jene mae 
ri tubuna, sanrapang minynya antama ri 
buku-bukunna. 

19Bolimi kamma nitongko kalenmna ri 
pattunra sanrapang pakeang, na tuli nikaluki 
sanrapang passikko aya. 

200, Batara, Kipitujuimi hukkungang anjo 
tau antudua, mae ri tau abicara jadalaka ri 
batangkalengku. 

21 Mingka Kitulunga situru janjinTa, o 
Karaeng Allataalaku, pasalamaka lanri 
kabajikanTa siagang pangngamaseanTa. 

22 Nasaba kasi-asia na kuparisi, siagang loko 
lantangi atingku. 

23 Abiringa tappela sanrapang bayang- 
bayang ri wattu karueng, nibebesanga 
sanrapang katimbang. 

24 Annekkereki kulantukku lanri appuasa, 
ajari roso dudumi kalengku. 

23 Sikamma tau ancinikia nahina ngasemma 
napamenggong-menggong ulunna. 

26 Kitulunga, o Karaeng Allataalaku, 
pasalamaka situru pangngamaseanTa. 

27 Na naasseng musungku angkana anjo 
panggaukanTa, angkana iKatte, Batara, 
anggaukangi. 

28 Manna pole natunraia kenanga, poro 


IKatte ambarakkakia. Manna pole ambangung 
kenanga, lanipakasiriki kenanga, mingka 
poro inakke, atanTa, Kipakarannua. 

29Bolimi kamma tau antudua nikalimbuki 
ri kahinaang, siagang siri-siri angkalimbuki 
kenanga sanrapang juba. 

30 Erokka mammuji mae ri Batara siagang 
sara lompo, ampalabangi arenNa ri tangngana 
parappunganna ummaka. 

3l Saba la angngallei siagang ampasalamaki 
tu kasi-asia battu ri tau anghukkung mateai 
kenanga. 

1 10 t Pammujina Daud. Nakana Batara 

ri karaengku, "Ammempoko ri sari 
kanangKu, sagenna Kupatundu ngaseng 
sikamma musunnu. " 

2Battu ri Sion laNapalaba Batara 
kakaraenganNa:, makoasa mako mae ri 
MUSU-MUSUNNU! 

3Ri allo battunu siagang koasa, ri bulu 
matangkasa rayanu maju siagang pamai 
rella. Sanrapang saliu ri baribasaka, sikamma 
tau rungkaya battu mae ri kau. 

4 Assumpai Batara ajanji, tena 
nalaNakaluppai, Nakana, “Ikaumi imang 
satunggu-tungguna, sanrapang Melkisedek." 

> Niaki Batara ri sari kanannu, pumna larroi, 
Nabetai sikontu karaenga. 

6 | aNahukkungi bansa-bansaya, sagenna 


tassiara mayana ngaseng. Lapapossoki 
sikamma tukoasaya ri sikontu linoa. 

7 Langnginungi karaenga battu ri binanga 
biring aganga, ri lebanamo nipakagassing, 
ammetami. 

1 1 1 l Pujimi Batara! Lalang sikontu 

pamaikku appala sukkurukka 
mae ri Batara ri tangngana parappunganna 
ummaNa. 

2 Tamaka appakalannasana sikamma 
panggaukanNa Batara, siratangi nipilajari ri 
tau mangngaia ri la. 

3 Malompoi siagang nipuji jama-jamanNa 
Batara, kaadelanNa sagenna satunggu- 
tungguna. 

4 Anjo Batara mangngamaseangi siagang 
manynyayangi, Nagaukang gau-gau 
malompoa, sollanna ikatte tuli niurangi. 

3 Nasarei dalle tau mappilangngeria, siagang 
tuli Naurangi parjanjianNa. 

6| ebami Napappicinikang koasaNa mae ri 
ummaNa, lamintu Nasarei kenanga butta 
pisaka bansa-bansaya. 

7 Adeleki siagang tamamminrayai Batara 
lalang sikontu tindakanNa, sikontu parentaNa 
akkullei nipattoang. 

8 Attahangi hukkunNa satunggu-tungguna, 
nipassareangi lalang katojengang siagang 
kaadelang. 

9 Napakabebasaki ummaNa, appareki 


parjanjiang mannannungang siagang 
kenanga. lami Batara matangkasa siagang 
sannaka poreNa! 

10|nai ero carade musti napakalompoi 
Batara, Nasarei pammahang sikontu tau 
mannurukia. Nipujimi Batara satunggu- 
tungguna! 

1 12 l Pujimi Batara! Matenei tau 

mappilangngeria, mangngaia ri 
sikamma parentaNa Batara. 

2 Lakoasai ana-anana ri anne parasanganga, 
turungang tau baji siagang lanibarakkaki. 

3 Lakalumanynyangi siagang lacoppongi 
kaluargana, siagang lasalewangangi 
satunggu-tungguna. 

4 Accayai singaraka lalang ri sassanga 
mae ri tau lambusuka, mae ri tau adeleka, 
mangngamaseanga siagang manynyayanga. 

3 Matenei tau lammoro pamaika siagang tau 
nangala appapiinrang kammayatompa tau 
lambusuka lalang sikontu urusang. 

Tau bajika tena nalanipassalasa: tuli 
laniurangi satunggu-tungguna. 

7 Tena namalla annarima kabara kodi, jarreki 
pamaina lanri tappaki ri Batara. 

8Tena nalussa yareka malla, lanri tappaki 
angkana lanibetai musunna. 

9 Lanabage-bagei barang-baranna, siagang 
assare passidakka mae ri tu kasi-asia, tuli 

nagaukangi bajika, lanri kammanami nakoasa 


siagang nipakalompo. 

10 Niciniki ri tau jadalaka siagang ajari 
larroi, nakantisiki giginna kenanga lanri 
birisina. Nampa possomo kenanga; tappelami 
panrannuanna kenanga satunggu-tungguna. 
1 13 l Pujimi Batara! He ata-atanNa 

Batara, pujimi arenNa Batara! 

2 ArenNa lanipalabangi, anne kamma na 
satunggu-tungguna. 

3 Battu raya sagenna kalau arenNa Batara 
musti nipuji. 
4Makoasai Batara mae ri sikontu bansaya, 
rateanna langika kalompoanNa. 
> Inai sangkammanna Karaeng Allataalata? 
la ammempo ri empoang kalabirang ri tampa 
tinggia. 

6 Mingka adundumi naung untu anciniki 
langika siagang buttaya. 

7 Naangkaki tu kasi-asia battu ri limbubuka, 
siagang tu kasi-asi dudua battu ri aua. 

8 Napaempoi kenanga siagang sikamma 
pamarentaya, siagang sikamma bija karaenga 
battu ri ummaNa. 

9 Nasarei ana sikamma baine tamananga, 
napajari amma matene siagang nipakalompo 
ri ballana. Pujimi Batara! 

1 14 l Ri wattunna assulu bansa Israel 

battu ri Mesir, wattunna nabokoi 
turunganna Yakub parasangang maraenga, 

“Napajari Batara anjo Yehuda tampa 


matangkasaNa, Israel Napajari daera 
kakoasanNa. 

3 Niciniki ri Tamparang Alara nampa alampa, 
ammari Binanga Yordan aloloro. 

4 Alumpa-lumpaki monconga sanrapang 
bembe, ammondo-mondoki bulu-buluka 
sanrapang ana gimbala. 

> Apa kutadeng, he tamparang, nanulari, 
siagang Binanga Yordan nummari aloloro? 

6 Apa sabana nanulumpa-lumpa he 
moncong-monconga, siagang ammondo- 
mondo he bulu-buluka? 

7 He butta, annekkerekko ri dallekanNa 
Batara, ri dallekanNa Allataalana Yakub, 

8 ampinrayai batu karanga ajari kollang jene, 
siagang moncong batua ajari timbuseng jene. 
1 15 l Teai ikambe, o, Batara, teai 

ikambe, mingka iKatteji musti 
nipuji, saba iKatte tamamminraya siagang tuli 
mangngamaseang. 

2 Angngapai bansa-bansaya namusti 
angkana, "Kemae Allataalana kenanga?" 

3 Allataalata niaki ri suruga, Nagaukangi apa 
Nakaerokia. 

4Barhalana kenanga battu ri bulaeng 
siagang pera nipare, bate pare limanna 
kenanga. 

3 Nia bawana mingka takkulleai abicara, nia 
matanna, mingka taccinikai. 

6 Nia tolinna, mingka takkulleai allangngere, 


nia kamurunna, mingka takkulleai angngara. 

7 Nia limanna, mingka takkulleai annagala, 
nia bangkenna, mingka takkulleai ajappa, 
tena sara assulu battu ri karro-karrona. 

8Poro kamma tomminjo sarenna sikamma 
tau amparekai, siagang sikamma tau tappaka 
mae ri ia. 

9 He Israel, manrannuangko mae ri Batara, 
lami antulungko siagang anjagaiko. 

10He sikamma imang, manrannuangko mae 
ri Batara, lami antulungko siagang anjagaiko. 

ll He sikamma tau mappilangngeria, 
manrannuangko mae ri Batara, lami 
antulungko siagang anjagaiko. 

12 Mangngurangi Batara mae ri katte siagang 
laNabarakkakiki, laNabarakkaki umma Israel 
siagang sikontu imang turunganna Harun. 

13 | aANabarakkaki sikamma tau 
mappilangngeria, baji tau cadi 
kammayatompa lompoa. 

14 Poro Napassareangi Batara jai ana mae ri 
kau ngaseng siagang turungannu. 

15 Poro nibarakkakiko ri Batara, ampajariai 
langika siagang buttaya! 

16] angika iamintu Bataraji bawang pata, 
mingka buttaya Napassareangi mae ri 
rupataua. 

17 Tena nipuji Batara ri tau matea, ri tau 
naungamo ri tampa sinoa. 

18 Mingka ikatte attallasaka appala 


sukkurukki mae ri la, anne kamma siagang 
satunggu-tungguna. Pujimi Batara! 

1 16 l Mangngaia ri Batara, saba 

Napilangngeria na Naparhatikang 
pappalakku. 

2 Napilangngeria, kere-kere wattu nakukkio 
mae ri la. 

3Lanatujua bahaya kamateang: bala 
lompona kamateanga nabakkaia, kunapajari 
lussa siagang malla. 

“Jari akkioma mae ri Batara, angkana, "O, 
Batara, kupalaki, naKipasalamaka! " 

3 Anjo Batara mangngamaseangi siagang 
adeleki: Allataalata labi ri pangngamaseang. 
6 Naparakai Batara sikamma tau biasaya: 
wattunna tena pakkulleku la ampasalamaka. 

7 Kupakasannangi pamaikku, saba bajiki 
Batara mae ri nakke. 

8 Napatalappasama Batara battu ri 
kamateanga: Nasaleoria siagang tena 
Nalappassanga tuguru. 

9J ari akkullemi kukasia tallasaka ri anne 
linoa, lalang palalanganNa Batara. 

10Tuli tappaka, manna kukana mamo, 
"Sanna bateku nijallakkang. " 

ll alang kalinguangku nakukana, "Tena 
manna sitau akkulle nipatappa. " 

12 Apa kupassareang mae ri Batara untu 
ambalasaki kabajikanNa mae ri nakke? 

13 FErokka angngerang passare anggoro mae 


ri Batara untu angkasukkurangi pannulunNa. 

14 | akurupai janjingku ri la ri dallekanna 
sikontu ummaNa. 

15 Tamaka manynyayanNa Batara ri 
kamateanna sere tunikamaseanna. 

16 | nakke anne atanTa, o, Batara, sanrapang 
ammakku, anynyomba tonga mae ri Katte 
Kilappassamma battu ri tahananga. 

17 | angngeranga korobang sukkuru mae ri 
Katte, nakuappanai pappala doang mae ri 
Katte. 

18 | akurupai janjingku mae ri Batara, ri 
dallekanna sikontu ummaNa 

19 arappunganga lalang ri paranglakkeng 
BallaNa Batara, ri tangnga kotana Yerusalem. 
Nipujimi Batara! 

1 17 l Pujimi Batara, he sikontu bansa, 

pakalompoi, he sikontu suku 
bansaya! 

2 Saba lompoi pangngamaseanNa Batara 
mae ri katte tamamminrayai satunggu- 
tungguna. Nipujimi Batara! 

1 18 1 Sukkurukko mae ri Batara lanri la 

bajiki, pangngamaseanNa sagenna 
satunggu-tungguhna. 

2Siratangi tu Israel angkana, 
"PangngamaseanNa sagenna satunggu- 
tungguna." 

3 Siratangi sikamma imanga angkana, 


"PangngamaseanNa sagenna satunggu- 
tungguna." 

4Siratangi sikontu tau mappilangngeria 
angkana, "PangngamaseanNa sagenna 
satunggu-tungguna." 

> Lalang kasukkarangku akkioka mae ri 
Batara; nampa appiali na Nalappassanga. 

6 Tena kumalla lanri Narurunganga Batara, 
tena pakkullena rupataua mae ri nakke. 

7 Narurunganga Batara untu antulunga, 
lakuciniki musungku nibeta. 

8 Bajikangngangi alalanga mae ri Batara, 
kala manrannuanga mae ri rupataua. 

9 Bajikangngangi alalanga mae ri Batara, 
kala manrannuanga mae ri bija karaenga. 

10J ai musu angkulilingia: lanri koasaNa 
Batara, kubetai kenanga. 

ll Natammulilia kenanga battu ri kere- 
keremae: lanri koasaNa Batara, kubetai 
kenanga. 

12 Sanrapangi cani kenanga angkatulunga: 
lanri koasaNa Batara, kubetai kenanga. 
Lalang sipakkida mataji bawang nibuno 
kenanga sanrapang pepe angkanrei rompo 
akkatintinga. 

13 Teai sipato bateku nibakkai na sikede 
mami kutuguru, mingka Natulunga Batara. 

14Batara kagassingangku siagang 
panynyombangku, lami leba ampasalamaka. 

13 Pilangngerimi pakkio rannu ammetana ri 


kema- kemana ummaNa, "Nagaukangi Batara 
gau malompoa! 

19 KoasaNa Batara assareki pammetang! 
Nagaukangi Batara gau malompoa." 

17 Tena kulamate, mingka tuli lattallasakka 
untu ankabarrangi bate pareNa Batara. 

18 | ebaka nasessa terasa Batara, mingka 
tena Napassareanga mae ri kamateanga. 

19 Sungkeanga pakkebu lompona BallaNa 
Batara, sollangku antama siagang appala 
sukkuru ri la. 

20]aminne pakkebu lompoNa Batara, tau 
lambusuka bawang akkulle numalo. 

21Mammujia mae ri Katte, saba Kiturukianga 
pappalakku, Kisarema pammetang. 

22Batu nipelaka ri tukang-tukang 
bangunanga, ajari batu tangnga. 

23 | aminjo gauNa Batara, tamaka malompona 
mae ri katte. 

24 aminne allo Napattantua Batara; umba 
nanipakalompoi siagang rannu. 

25 Napalaki ikambe, o, Batara, Kipasalamaki 
ikambe, o, Batara, Kisarei ikambe 
pammetang! 

26 Nibarakkakimi niaka battu lalang arenNa 
Batara, nibarakkakiko ri kambe battu ri 
BallaNa Batara. 

27Batarami Allataala, malammoro pamaiki 
mae ri katte. Maju mako abarrisi siagang 

tangke kayu ri limannu, siagang kulilingi 
tampa pakkorobangnganNa Batara. 

28|Katte Allataalaku, appala sukkurukka 
mae ri Katte, Allataalaku, kupakalompoKi. 

29Sukkurukko mae ri Batara, saba 
la bajiki, pangngamaseanNa sagenna 
satunggu-tungguhna. 

1 19 1 Matenei tau tenaya callanna lalang 

tallasana siagang mannurukia ri 
hukkunNa Batara. 

2 Matenei tau anturukiai parentaNa, siagang 
sibatu pamaina usaha angngassengi Batara. 

3 Matenei tau attallasaka situru eroNa Batara, 
siagang tenaya nagaukangi kajadallanga. 

4Kisarei ikambe hukkunTa, o, Batara, 
sollanna nagaukang ikambe siagang pamai 
tamamminra. 

3 Poro inakke siagang pamai majarre 
anturuki paratorang- paratoranTa. 

6 Punna kuparhatikang sikontu parentaTa, 
tenamo kulanipakasiri. 

7 Punna kupilajari kaputusang adeletTa, 
mammujia mae ri Katte situlusu pamaikku. 

8Erokka mannuruki ri hukkunTa, tea sikaliKi 
alampai ambokoia. 

9 Tau rungkaya akkullei najagai tallasana 
natena callanna punna attallasaki situru 
parentaTa. 

10 Lalang sibatu pamaikku kuusahai 
angngassengKi, teaKi lappassangngia 
andakkai parentaTa. 

11 Kuboliki ri pamaikku pangngajaratTa, 


sollanna tena kudoraka mae ri Katte. 

12 Mammujia mae ri Katte, o, Batara, 
Kiajarakka ri katantuanTa. 

13 Kulompoi sarangku ampappiassengangi 
sikontu hukkung Kipassareanga. 

14 Rannua anturuki parenta-parentaTa, 
sanrapang kupatang ngaseng sikamma 
apa-apaya. 

15 Frokka ampilajari sikontu kaputusanTa, 
siagang amparhatikangi sikamma pitunju- 
pitunjutTa. 

16 Ajari sannangi pamaikku lanri 
katantuanTa: tena nalakukaluppai ajaranTa. 

17 Poro lammoro pamaikKi mae ri 
anne atanTa, sollangku tuli attallasa na 
kumannuruki ri ajaranTa. 

18 kisungkei matangku sollangku accini 
ajarang malompo niaka lalang ri hukkunTa. 

19 Poro sinampeja bawang lammantang ri 
lino, teaKi cokkoi hukkunTa mae ri nakke. 

20 parisiki pamaikku napakamma nakku, 
sikontuna wattu erokka angngassengi 
hukkunTa. 

21 Kikalarroi tau borroa, naKitunrai tau 
andakkaiyai parentaTa. 

22 Kilappassanga battu ri panghinaanna 
siagang paccallana kenanga, saba inakke 
kugaukangi paratoranTa. 

23 Manna nasikongkolo sikamma 


pamarentaya ambalianga, anne atanTa 
lananawa-nawai katantuanTa. 

24 paratorang-paratoranTa ajari 
pappakaingakku ia ampakasannangi 
pamaikku. 

23 Attinroa lalang ri limbubuka: Kipammollei 
tallasakku situru janjinTa. 

26 Kumangakui panggaukangku, nampa 
appialimaKi ri nakke; Kiajaria katantuanTa. 

27 Kitulunga untu ampahangi hukkung- 
hukkunTa, ajarang malompoTa lakunawa- 
nawai. 

28 Ancuru dudui nyawaku natuju kasusaang, 
Kipakajarreka situru janjinTa. 

29 Kipakabella battu ri oloang salaya, lanri 
kabajikanTa, ajarakka hukkunTa. 

30 kKupileimi lamannurukia, tuli kuurangi 
parentaTa. 

31 Kuturukimi sikamma paratoranTa, o, 
Batara, teaKi balang parekangia nipakasiri. 

32 | a3mannurukia ri parentaTa siagang 
sannang pamai, saba iKatte ampajaria labi 
pahang. 

339, Batara, ajarakka battuanna sikamma 
katantuanTa, sollangku mannuruki sagenna 
kalabusang. 

34 Kipajari pahanga ri hukkunTa sollanna 
kuturuki, siagang kugaukang siagang sibatu 
pamaikku. 

35 Poro mannagala jarreka mae ri parentaTa, 


lanri iaminjo pangngaingku. 

36 kisarea kacinnang untu mannuruki ri 
paratoranTa, labiangngang na cinnaya ajari 
kalumanynyang. 

37 Kijagaia sollanna tena kuondangi apa 
tenaya matu-matunna, Kisarea tallasa 
situruka erotTa. 

38 Kipakajarreki janjinTa mae ri anne atanTa, 
Kipassareanga mae ri tau mannurukia mae ri 
Katte. 

39 Kipakabellai panghinaang 
kukamallakkanga, lanri tamaka bajina 
hukkunTa. 

40 Kisarea katallassang beru, saba iKatte 
adelekKi, inakke cinna mannuruki ri sikamma 
kaputusanTa. 

410, Batara, Kipicinikianga antekamma 
mangngamaseanTa ri nakke, Kipasalamaka 
situru siagang JanjinTa. 

42 Nakukkulle appiali ri tau anghinaya, saba 
kana-kananTa panrannuangku. 

43 Kitulunga untu tulusu ampaui annabaya, 
saba manrannuanga mae ri kaputusanTa. 

44 Erokka annagala ri hukkunTa, sagenna 
satunggu-tungguhna. 

43 Nakulabebasa lalang tallasakku, lanri 
usahaku anturuki ajaranTa. 

46 Lakukabarrangi paratoranTa mae ri 
sikamma karaenga, na tena kulanipakasiri. 

47 Kasannangangku iamintu anggaukangi 


parentaTa, saba mangngaia ri ia. 

48 Kupakalabiriki siagang kungai parentaTa, 
kunawa-nawal katantuanTa. 

49 Kiurangi laloi janjinTa mae ri anne atanTa, 
janji assarea panrannuang mae ri nakke. 

30 | aminne ansaleoria lalang ri parisikku, 
angkanaya anjo janjinTa assarea tallasa. 

31 Tau borroa sanna nahinaTa, mingka inakke 
tena nakudakkai hukkunTa. 

3? Kuurangi hukkunTa niaka battu riolo dudu, 
na nisaleorimo pamaikku, o, Batara. 

33 Sanna larroku mae ri tau jadalaka, lanri 
nabokoi hukkunTa. 

34 Lalang tallasakku sinampeka ri anne linoa, 
katantuanTa kupajari kelong- kelong pammyji. 

>> Ri wattunna bangngi mangngurangia mae 
ri Katte, o Batara, tuli kutagalana hukkunTa. 

39 Anggappa kateneang lalang 
mannurukingku ri sikamma parentaTa. 

>/ Ikatteji bawang kukacinnai, o, Batara, 
ajanjia langgaukangi ajaranTa. 

38Sibatu pamaikku appala 
pangngamaseanTa Kikamaseang laloa 
situru janjinTa. 

39 Lebami kunawa-nawa panggaukangku, na 
kuajanjimo lamannuruki ri paratoranTa. 

60 Akkaro-karoma siagang tenamo kuttayang 
untu anggaukangi parentaTa. 

61 Tau jadalaka natannangngia sikko, mingka 
tena kukaluppai hukkunTa. 

62 Lantang bangngi kumbangung ero 


mammyji ri Katte, lanri sikamma kaputusang 
adeletTa. 

63 Abela-bela siagang sikontu tau 
mappilangngeria, sikontu tau anggaukangai 
parentaTa. 

64 Rassi linoa siagang pangngamaseanTa, o, 
Batara, ajaria sikamma katantuanTa. 

65 Kirupaimi janjinTa, o, Batara, siagang 
bajimi Kigaukang mae ri atanTa. 

66 kisarea kacaradekang siagang 
pangngassengang, saba tappaka ri sikamma 
parentaTa. 

67Ri tenanapa nihukkunga, ammengka sala, 
anne kamma annagala jarrema ri parentaTa. 

68 Saba ikatte bajikKi siagang bajiki 
Kigaukanga, ajaria ri sikamma katantuanTa. 

69Tau borroa napitina, mingka mannurukia 
ri kaputusanTa sibatu pamaikku. 

70 Sikamma anjo taua tena napahangi, 
mingka untu inakke anjo hukkunTa 
appakasannangi pamai. 

71 Memang bajiki lanri Kihukkunga sollanna 
kuasseng sikamma katantuanTa. 

72 Untu inakke tinggiangangi anggaranna 
hukkunTa kala sikontu bulaenga siagang 
peraka ri lino. 

73|Kattemi ampajaria siagang amparekka, 
Kisarea pammahang untu ampilajari sikamma 
parentaTa. 

74Tau mappilangngeria lasannangi pamaina 


punna nacinikka, lanri manrannuanga mae ri 
janjinTa. 

73 Kuassengi angkanaya adeleki 
kaputusanTa, o, Batara, lebama Kihukkung 
lanri tamamminraTa, 

76 Poro pangngamaseanTa ajari 
panynyaleoringku, situru JanjinTa mae 
ri atanTa. 

17 Kikamaseanga, nakutuli attallasa, lanri 
hukkunTa napakasannangi pamaikku. 

78 Bolimi kamma tau borroa ajari siri-siri 
lanri lebaka napitina, mingka lakunawa-nawai 
sikamma parentaTa. 

73 Poro battui mae ri nakke tau 
mappilangngeria, sikontu tau angngassengai 
sikamma paratoranTa. 

80 Poro tena nammengka pamaikku battu ri 
katantuanTa, sollanna tena kunggappa siri. 

8l Sanna nakkuna pamaikku mae 
ri kasalamakkang battua ri Katte; 
manrannuanga ri janjinTa. 

82 Mangngangi matangku antayangKi 
anrupai janjinTa, kukana, "Angngapapi 
nalaKisaleoria?" 

83 Akkapurrumi bukkulengku sanrapang 
pammoneang anggoro toa, mingka tena 
nakukaluppai katantuanTa. 

84 Sagenna siapa sallona musti sabara 
anne atanTa? Angngapapi nalaKihukkung tau 
angngondangia? 


Mazmur 119.851 95 208 
85 Tau tenaya namannuruki ri hukkunTa, 


angngekemi kalibong untu antannangngia 
sikko. 

86 Sikontu hukkunTa akkullei nirannuang, 
Kitulung laloa, saba niondanga natena 
passabakkanna. 

87 Sikede mami nakkullemo kenanga 
ambunoa, mingka tena nakubalang parekangi 
parentaTa. 

88 Kipasalamaka lanri tuli 
mangngamaseanTa, sollanna akkulle 
kuturuki hukkunTa. 

890, Batara, majarreki kananTa satunggu- 
tungguna, mannannungangi ri suruga. 

90 TamamminraTa attahangi lalang sikontu 
jammang, Kipaentengi linoa sagenna tulusu 
nia. 

91 Sikontu niaka anne kamma, niaki 
lanri parentaTa, saba yangaseng kenanga 
ata-atanTa. 

92 Ebara angkana hukkunTa teai nakabattui 
karannuangku, mattantu lebama mate lalang 
ri parisikku. 

93 Tulusu tena nalakubalang parekang 
parentaTa, saba lanri iami nakitallassia. 

94 Kipasalama laloa, saba inakke anne iKatte 
ampatanga, lebami kuusahai mannuruki ri 
kaputusanTa. 

93 Attayangi tau jadalaka ero ambunoa, 
mingka erokka amparhatikangi hukkunTa. 

36 Kuciniki angkanaya tena apa-apa sukku 


sangkana, parentaTaji bawang sukku bajina. 
97Tamaka kungaina hukkunTa: kunawa- 
nawai silabusu allo. 

98 Tuli mangngurangia ri parentaTa, 
ampajaria labi caradekangngang kala 
musu-musungku. 

99 Pammahangku labiangngangi 
napammahanna guru-gurungku, lanri 
inakke kunawa-nawai sikamma parentaTa. 

100[ abi pahanga kala sikamma tutoa- 
toaya, saba inakke kutagalaki sikamma 
kaputusanTa. 

101 Kuliliangi sikamma panggaukang 
jadalaka, sollangku mannuruki ri ajaranTa. 

102 Tena kubalang parekangi hukkunTa, saba 
iKatte angngajarakka. 

103 Tamaka tenena kana-kananTa, 
teneangngangi najene bania! 

104 Hukkung-hukkunTa nasarea 
pangngassengang, sagenna kukabirisi 
panggaukang Jekkonga. 

105 Kana-kananTa sanrapangi sulo ri jappaku, 
cahaya untu ansingari oloangku. 

106 Kupajanjianga siagang sumpa lakurupai, 
untu annagala ri kaputusang adeletTa. 

107 Tamaka parisikku, o, Batara, Kijagai laloi 
tallasakku situru janjinTa. 

108 Kitarimai pappala doang sukkurukku, 

o, Batara, siagang Kiajarakka hukkung- 
hukkunTa. 

109 Tuli kubotori nyawaku, mingka tena 


nakukaluppai hukkunTa. 

110Tau jadalaka natannangngia sikko, 
mingka tena kummengka battu ri 
kaputusanTa. 

111 parentaTa iami pisakaku satunggu- 
tungguna, ampakarannui pamaikku. 

112 Cinna mannuruki ri katantuanTa sagenna 
kalabusang tallasakku. 

113 Kungai hukkung-hukkunTa, kukabirisi tau 
tenaya namajarre toj eng mae ri Katte. 

114|Kattemi mappatojengku siagang 
palalangangku, manrannuanga mae ri 
janjinTa. 

115 He tau jadalaka, bellako battu ri nakke! 
Erokka mannuruki ri parentaNa Allataalaku. 

116 Kipakajarreka situru janjinTa sollangku 
attallasa, teaKi balang parekangia nilabai 
pamaikku lalang ri panrannuangku. 

117 kitumpakka sollangku salama, na tuli 
kuparhatikang parentaTa. 

118 Kitollaki tau ammengkaya battu ri 
katantuanTa, sia-siaji bawang akkala 
balle-ballena kenanga. 

119 Sikontu tau jadalaka Kipasinrapangi 
loro, lanri kammana nakungai sikamma 
paratoranTa. 

120 Annekkerekka lanri malla ri Katte, 
annekkereki pamaikku ri kaputusanTa. 

121 Kugaukammi adeleka siagang annabaya, 
tea laloKi passareangia ri limanna balia. 

122 Ajanji maKi angkana laKitulunga, teaKi 


balang parekangia nijallakkang ri tau tampoa. 

123 paccemi matangku antayangi bantuanTa 
appasalamaka, kutayangi pambebasang 
Kipajanjianga. 

124 Kigaukammi mae ri nakke apa situruka 
janjinTa siagang ajaria katantuanTa. 

123 | nakke atanTa, Kipipahangianga, sollanna 
kupahang parentaTa. 

1260, Batara, narapimi wattunTa angngalle 
tindakang, lanri nadakkai taua hukkunTa. 

127 Kungai sikamma parentaTa labiangngang 
na bulaeng, labiangngang na bulaeng tinoka. 

128 Lanri kamma nakuttallasamo 
situru sikontu pitunjutTa; panggaukang 
ammengkaya kukabirisi. 

129 Tamaka malompona sikamma 
paratoranTa, jari kuturuki sibatu pamaikku. 

130 Punna nipakasingaraki, angngerangi 
singara ajaranTa, assarei pangngassengang 
mae ri tau biasaya. 

131 Tarosa-rosaki nappasakku, lanri 
nakkukku mae ri parentaTa. 

13? Assaile maKi mae ri nakke siagang 
Kikamaseanga, sangkamma Kikamaseanna 
tau mangngaia ri Katte. 

133 Kipakajarreki dakkaku situru janjinTa, 
teaKi balang parekangia nikoasai ri 
kajadallanga. 

134 Kilappassanga battu ri tau anjallakkangia, 
sollangku akkulle mannuruki ri paratoranTa. 

135 Kibarakkakia siagang kahaderanTa, 


siagang ajaria katantuanTa. 

136 Assolongi jene matangku sanrapang 
binanga, lanri tenana nituruki hukkunTa. 

137|Katte adelekKi, o Batara, sikontu 
hukkunTa annaba sikali. 

138 Sikamma parenta Kipassareanga adeleki 
nakkulle nirannuang. 

139 Abarai kamma pepe larroku lalang 
ri kalengku lanri nakaluppai musungku 
ajaranTa. 

140 Majarreki janjinTa nakkulle nipatappa, 
sanna kungaina. 

141 |nakke anne cadia siagang tuna dudua, 
mingka tena nakubalang parekang ajaranTa. 

14? KaadelanTa attahangi satunggu- 
tungguna, siagang tulusu tojenna hukkunTa. 

143 Nitujua ri kasukkarrang siagang 
kasusaang, mingka katantuanTa 
ampakarannui pamaikku. 

144 Tuli adeleki paratoranTa: Kisare laloa 
pangngassengang sollangku attallasa. 

145 Akkioka mae ri Katte siagang sibatu 
pamaikku, Kipiali laloa, o, Batara, erokka 
mannuruki ri parentaTa. 

146 Akkioka ri Katte, Kipasalamaka, erokka 
annagala ri paratoranTa. 

147 Ambangunga baribasa na kuakkio appala 
tulung, manrannuanga ri janjinTa. 

148 Silabusu bangngia tena kuttinro, untu 
annawa-nawai ajaranTa. 

149 Kipilangngeria lanri pangngamaseanTa, 


o, Batara, Kijagai katallassangku lanri 
kaadelanTa. 

150 Areppesemi tau angngondangia, jadalaki 
atekana kenanga siagang tena najampangi 
hukkunTa. 

151 Mingka iKatte areppesekKi, o, Batara, 
annabai sikontu parentaTa. 

152 Battu rioloji nakuasseng battu ri 
ajarang-ajaranTa, angkanaya Kipattantui 
untu satunggu-tungguna. 

153 Kiciniki parisikku siagang Kipasalama 
laloa, saba tena nakubalang parekangi 
hukkunTa. 

134 Kipattojenga ri parkaraku siagang 
Kilappassanga, pasalamaka situru janjinTa. 

153 Tau jadalaka tena nalanipasalama, lanri 
tena namannuruki ri katantuanTa. 

156 Tamaka lompona pangngamaseanTa, o, 
Batara, pasalamaka situru kaadelanTa. 

157 Jai tau ammusua siagang angngondanga, 
mingka tena nakubalang parekang 
paratoranTa. 

158 Birisika anciniki anjo sikamma tau 
tagilinga ajari bali, lanri tena naturuki 
ajaranTa. 

159 Kiciniki tamaka kungaina parentaTa, 

o, Batara, Kipasalamaka lanri 
pangngamaseanTa. 

160 Annabai sikontu kananTa, sikontu 
hukkunTa adeleki satunggu-tungguna. 

161 Sikamma ammarentaya naondanga 


natena passabakkanna, mingka hukkunTaji 
bawang kukamallakkang. 

162 JanjinTa ampakarannua, sanrapang tau 
ammuntuluka pabarang-barangngang. 

163 Sikontu balle-ballea kukabirisi, mingka 
hukkunTa kungai. 

164 Tulusu appala sukkurukka mae ri Katte, 
lanri hukkunTa adeleka. 

165 Tau mangngaia ri hukkunTa amangi na 
sannang, tena akkulle anrompai kenanga. 

166 Attayanga kasalamakkang battu ri Katte, 
o, Batara, kugaukangi sikamma parentaTa. 

167 Mannurukia ri sikamma paratoranTa, 
sibatu pamaikku mangngai ri ia. 

168 Kuturuki parentaTa siagang pitunjutTa, 
saba kiciniki sikontu panggaukangku. 

169 poro tarapiki mae ri Katte pakkiokku, 
o, Batara, Kisarea pangngassengang, situru 
janjinTa. 

170 Bolimi kamma tarapi pappalakku mae ri 
Katte, Kipasalamaka situru JanjinTa. 

171 Frokka tuli mammuji mae ri Katte, saba 
iKatte angngajarakka katantuanTa. 

172 Erokka akkelong ri passalana janjinTa, 
saba sikontu parentaTa adeleki. 

173 Poro tuli rella laloKi antulunga, saba 
kupilemi mannurukia ri paratoranTa. 

174 Nakkuki pamaikku mae ri kasalamakkang 
battua ri Katte, hukkunTa ampakarannui 
pamaikku. 

175 Bolima kamma attallasa, sollanna 


kumammyji ri Katte, poro nitulunga ri 
sikamma katantuanTa. 

176 Sala oloanga sanrapang gimbala 
tappelaka, jari battu maKi, na Kiboya anne 
atanTa, saba tena kubalang parekangi 
sikamma parentaTa. 

1 2 O l Kelong siara. Lalang kasusaangku 

akkioka mae ri Batara, na Napialia. 
2Q, Batara, pasalamaka battu ri paballe- 
ballea siagang patipua. 

3 He patipu, apa laNagaukang Allataala mae 
ri kau? Apa laNahukkungangko? 

“lamintu ana pana ciduna sitaua tubarani, 
siagang bara pepe arinra-rinraya! 

> Cilakama inakke lanri musti attallasakka 
siagang ikau; tena simmaraenna ammantang 
ri Mesekh, yareka ri allana tu Kedar. 

6 Sukkumi sallona kusaring ammantang 
siagang tau tenaya nangai passiamakkanga. 

7 Pumna kubicara passalana passiamakkanga, 
pabundukang nakaeroki kenanga. 

1 2 1 l Kelong siara. Accinika mae ri 

moncong-monconga, battu kemae 
labattu pannulungku? 

2Pannulungku iamintu battu ri Batara 
ampajariai langika siagang linoa. 

3 Tena nalaNabalang parekangko tuguru, tuli 
Najagaiko pajaganu. 

4 Sikontutojenna, anjo pajagana Israel 
talebakai tadodo yareka attinro. 

3 Batara lanjagaiko, niaki ri sarinnu untu 


anjagaiko. 

6Tena nulagarring lanri mataallo ri wattu 
singara, yareka lanri bulang ri wattu bangngi. 

7 LaNajagaiko Batara battu ri bahayaya, 
laNajagaiko sollanna salama tallasanu. 

8|a anjagaiko ri wattu battunu siagang 
alampanu, anne kamma siagang satunggu- 
tungguna. 

1 2 2 l Kelong siara battu ri Daud. Rannua 

ri wattunna nakana taua mae ri 
nakke, "Umba kimange ri BallaNa Batara!" 

2 Kamma-kamma anne battumi ikambe ri 
pakkebu lompona kota Yerusalem. 

3 Yerusalem nibangung ajari kota bajiki 
nisusunna siagang gagai. 

4 Anrinnimi suku-suku bansaya battu, 
suku-suku bansa Napilea Batara, untu appala 
sukkuru mae ri la situru parentaNa. 

3 Anrinnimi sikamma karaeng turunganna 
Daud angngadeli rayana. 

6 Appala doangko untu kasalewanganna 
Yerusalem angkana, "Poro salewangangi 
sikontu tau mangngaia ri Katte. 

7 Poro nia lalo passiamakkang lalang ri 
daeranu, na kasannangngang lalang ri 
tampa-tampa pattahangngannu." 

8 Lanri sikontu bija pammanakangku 
siagang bela-belaku kukanamo, "Poro 
salewangangko!" 

9Lanri BallaNa Batara, Allataalata, appala 


doanga sollannu matene. 

1 2 3 l Kelong siara. Acconga adalle 

nai mae ri Katte o, Batara 
ammarentaya ri suruga. 

2 Sanrapang sitau ata tagentunga tallasana 
ri karaenna, siagang sitau ata baine mae 
ri karaeng bainena, kammaminjo batena 
attayang ikambe, o, Batara, Allataalana 
ikambe, sagenna Kikamaseang ikambe. 

3 Kikamaseangi ikambe, o, Batara, 
Kikamaseangi ikambe, saba pinjai dudumi 
nihina ikambe. 

4Sukkumi batena ikambe nicau-cau ri 
tukalumanynyanga, siagang nitoa-toai ri tau 
borroa. 

124 l Kelong siara battu ri Daud. 

Antekamma ebara tena 
Naagangngangki Batara? He Israel, 
appialiko angkana, 

2 "Ebara angkana tena Naagangngangki 
Batara wattunta nibakkai ri balia, 

3 leba maki naalu attallasa, lanri allumpana 
larrona kenanga. 

4Leba maki nalolorang aba, siagang 
napammantangngi jene; 

> mate tallang maki lalang ri poccina jene 
appakamallaka." 

6 Umba kippala sukkuru mae ri Batara, lanri 
tena Nabalang parekangki niposso ri balia. 

7Sanrapangki jangang-jangang lappasaka 
battu patannang sikkoka, tappumi anjo 
sikkoka, nakilappasamo! 

8 Pannulunta iamintu battu ri Batara 
ampajariai langika siagang linoa. 

1 2 5 ' Kelong siara. Tau tappaka 

mae ri Batara, sanrapangi Bulu 
Sion majarre tamalenggaya, attahang 
satunggu-tungguhna. 

2 Sanrapang moncong-moncong allalangi 
Yerusalem, kammaminjo bateNa Batara 
allalangi ummaNa anne kamma siagang 
satunggu-tungguhna. 

3 Tau jadalaka tena natulusu lakoasa ri 
butta pisakana tau lambusuka, sollanna tena 
namminawang tau bajika agau jadala. 

40, Batara, Kigaukammi bajika mae ri tau 
bajika, mae ri tau tulusu pamaika. 

3 Mingka tau agau jekkonga poro nihukkung 
laloi ri Batara siagang tau Jadalaka. Poro 
salewangang lalo ummatTa! 

1 2 6 l Kelong siara. Ri wattunna 

Napammole Batara lampa-lampana 
Yerusalem, sangkammaki tau assona! 

2 Tulusu ammakkalakki siagang akkelong 
rannu sagenna nakana bansa-bansaya, 
“Nagaukammi Batara gau-gau hebaka mae ri 
kenanga!" 

3 Memang Nagaukammi Batara gau-gau 
hebaka untu ikatte! laminjo sabana kirannu! 

40, Batara, pammollei katallassanna 


ikambe, sanrapang binanga kalotoro 
kaboneang pole jene ri wattu bosina. 

3 Poro appakioroka nangngarru tommo, 
akkattoi siagang akkio rannu. 

6 Alampai taua appakioro bine ri kokonna, 
nampa ammatti tommo jene matanna. 
Lammotereki akkelong rannu angngerang 
erang pole kattoanna. 

1 2 7 1 Kelong battu ri Salomo. Punna teai 

Batara ambangung balla, sia-siaji 
tukang-tukanga anjama. Punna teai Batara 
anjagaiki, sia-siaji sikamma pangawalaka 
ajaga. 

“Tena matu-matunna anjama battalaka 
aboya dalle, ambangung baribasa siagang 
attinro lantang bangngi, saba Napasadiai 
Batara untu tau Nakamaseanga, lalang 
attinrona kenanga. 

3 Ana-anaka passareNa Allataala, 
sikontutoj enna, anjo kenanga passare. 

4 Ana-ana buranea nigappaya ri wattu 
rungka sanrapang ana pana ri limanna tu 
barania. 

> Matenei tau niaka parsadiaanna pana-pana 
kammaya anjo! Tena nalanibeta, wattunna 
nadallekang musua ri pangadelanga. 

1 2 9 ' Kelong siara. Matenei tau 

mappilangngeria siagang 
attallasaka situru parentaNa Allataala. 

2Langnganreko battu ri wassele jama- 


jamannu, attallasa kalabiang siagang 
salewangang. 

3 Bainennu sanrapangi poko anggoro 
copponga lalang ballanu. Ana-ananu 
sanrapangi culana poko zaitun ri tammulilina 
mejang pangnganreannu. 

4 Kammaminjo bateNa Batara ambarakkaki 
tau mappilangngeria. 

3 Poro battu ri Sion Batara ambarakkakiko. 
Poro nuciniki kacopponganna Yerusalem 
lalang sikontu tallasanu! 

6 Poro labu lalo umurunu, na nucini 
ana-cucunnu! Poro salewangang ummatTa! 
1 29 ' Kelong siara. He Israel, paui 

antekamma batenu nisessa ri musu 
battu ri rungkanu. 

2 “Nisessa ri musu battu ri rungkaku, mingka 
takkulleai kenanga ambeta: 

3 nabokka-bokkaki kenanga dongkokku, 
sanrapang tuppajeko appare kaloro-kaloro 
labu ri kokoa. 

4Mingka adeleki Batara Napakabebasama 
battu ri nipareka ata." 

3 Bolimi sikamma tau birisika ri Sion nibetai 
siagang ditunrungi ammunduru. 

6 Bolimi kenanga sanrapang ruku rate ri 
pattongko ajari kalotoro ri tenanapa nakkulle 
attimbo, 

'tena tau akkulle angkandaoi yareka 
ansikkoki ajari abasse. 

8 Sikamma tau allaloa lanakana, 


“Poro nibarakkakiko ri Batara, ikambe 

ambarakkakiko lalang arenNa Batara." 

130 ' Kelong siara. Battu ri tubiri 
kasusaanga akkioka mae ri Katte, 

o, Batara. 

20, Batara, Kipilangngeri pakkiokku, 

Kiparhatikangi pappalakku. 

3 Punna tulusu Kiurangi dosana ikambe, o, 

Batara, inai lakkulle attahang? 

4 Mingka iKatte Kingai appamopporang, 

sollanna ajari taua tu mappilangngeri. 

> Kutayangi bantuanNa Batara, janjinNa 

kurannuangi. 

6 Nakkuka ri Batara, labiangngang na 

paronda nakkuka ri baribasa. 

7Manrannuangko mae ri Batara, he 

ummaNa, saba la tuli mangngamaseanna, 

siagang tulusu sadiana ero appasalama. 

8|a lampakabebasakki battu ri sikontu 

kasalanta. 

13 1 l Kelong siara battu ri Daud. O, 
Batara, tena nakutampo, siagang 

tena kuborro. Tena nakuondang apa-apa 

lompo dudua yareka sukkara dudua mae ri 

nakke. 

2 Sitojenna, sannangi pamaikku na 

tena nalussa; sanrapang ana lolo lebaka 

anynyusu, sannang tinrona niriwa ri ammana, 

kammaminjo sannanna pamaikku. 

3 Manrannuangko mae ri Batara, he 


ummaNa, anne kamma siagang satunggu- 
tungguna. 

13 2 ' Kelong siara. O, Batara, 

angngurangiKi mae ri Daud, 
siagang sikontu parisina. 

2 TeaKi kaluppai sombana mae ri Katte, o, 
Batara, ri tinjana mae ri Kaminang Gassinga, 
Allataalana Yakub. 

3 Nakana, "Tena kulammari-mari ri ballakku 
yareka attinro ri tampa katinroangku, 

4(132:3) 

> punna tenapa kuppasadia balla untu 
Allataalana Yakub, tampa pammantangang 
untu Batara Kaminang Gassinga." 

6 Ri Betlehem nilangngereki passala Patti 
Parjanjianga, nampa nibuntulu ri parang Yaar. 

TUmba kilampa mange ri tampa 
pammantanganNa Batara, ansombai ri 
dallekang empoang kalabiranNa. 

8Battu maKi siagang ammantang maKi ri 
BallatTa, o, Batara, siagang Patti ParjanjianTa, 
tanra kakoasanTa. 

9 Poro akkio rannu ummatTa, na sikontu 
imanTa tuli naturuki erotTa lalang tallasana. 

10] anri Daud, atanTa, teaKi sorongbokoi 
karaeng nipileTa. 

11] ebami assumpa Batara mae ri Daud; 
tena nalaNakaluppai JanjinNa. Nakana, "Sitau 
ananu laKupajari karaeng untu ammarenta 
ansambeangko. 

12 Punna tamamminraya ana-ananu mae ri 


parjanjiangKu, siagang mannuruki ri sikamma 
parentaKu, jari untu satunggu-tungguna 
turunganna kenanga lansambeangko ajari 
karaeng." 

13Saba lebami Napile Batara 
Sion: Naerokangi untu ajari tampa 
pammantanganNa. 

14 Nakana, "Anrinnimi pammantangangKu 
sagenna satunggu-tungguna, erokKa 
ammarenta ri anne tampaka. 

15 Sikontu kaparalluanna laKusarei allabi- 
labi, tu kasi-asina laKusarei kanre sagenna 
bassoro. 

16|mang-imanna ampappicinikangi 
kasalamakkang battua ri Nakke; lakkelongi 
ummana siagang akkio rannu. 

17 Anrinni sitau turunganna Daud Kupajari 
karaeng: laKupakajarreki pamarentahanna. 

18 Tuli lasalewangangi kakaraenganna, 
mingka musu-musunna lanipakasiriki." 
133 ' Kelong siara battu ri Daud. 

Tamaka bajina siagang sannanna, 
punna assiama tallasana ummaNa Allataala! 

2 Anjo sanrapangi minynya wangi kajalaka 
ballinna nipatirika naung ri ulunna Harun, 
nampa naung ri kallong bajunna. 

3 Yareka sanrapang saliu ri Moncong Hermon, 
turunga mae ri Bulu-bulu Sion. Anjorengi 
Napaturung Batara barakkaNa, katallassang 
satunggu-tunggua. 

134 l Kelong siara. Umba, pujimi 

Batara, he sikontu atanNa Batara, 
sikontu agau ibadaya ri BallaNa Batara ri 
wattu bangngi. 

2 Angkaki na nupatara limannu ri tampa 
matangkasaka, siagang pujimi Batara! 

3 Poro nibarakkaki ngasengko battu ri Sion ri 
Batara, Mappajaria langi siagang lino! 

13 5 l Pujimi Batara! Pujimi arenNa 

Batara, he ikau ngaseng ata-atanNa 

2 agau ibadaya ri BallaNa Batara ri 
pammantanganNa Allataalata. 

3Pujimi Batara, saba la bajiki, pujimi 
arenNa, saba lammoro pamaiki. 

4Napilei Yakub untu KalenNa, umma Israel 
Napajari la ampatangi. 

3 Saba kuassengi tamaka malompona 
Batara, la malompo labiangngang nasikontu 
rewataya. 

6 Nagaukangi apa Nakaerokia, ri langi 
siagang ri butta, ri tamparang siagang ri 
tamparang lompo sannaka lantanna. 

7 Battu ri cappana buttaya appabattui 
rammang, appareki kila untu bosi. Nampa 
Naparenta anginga sollanna assulu battu ri 
tampa pammolikanNa. 

8Ri Mesir Nabunoi sikontu ana bungasaka 
battu ri rupataua sagemna olo-oloka. 

9 Anjoreng Nagaukangi jai gau 
appakalannasa siagang tanra untu 

anghukkungi karaenga siagang sikontu 


pagawena. 

10J ai bansa Naposso, siagang Nabuno 
sikamma karaeng barania: 

11 Sihon karaeng Amori siagang Og karaeng 
Basan, kammayatompa sikontu karaenga ri 
Kanaan. 

12 Nampa napassareang parasanganna 
kenanga ajari napatang Israel, ummaNa. 

130, Batara, iKatte tuli lanikabarrang, 
siagang arenTa niurangi ri sikontu turungang, 

14 saba iKatte ampassareangi kaadelanga 
mae ri ummatTa, siagang angkamaseangi 
ata-atanTa. 

15 Barhalana kenanga iamintu battu ri 
bulaeng siagang pera, bate pare limanna 
rupataua. 

16 Nia bawana, mingka takkulleai abicara, 
nia matanna, mingka taccinikai. 

17 Nia tolinna, mingka takkulleai allangngere, 
battu ri bawana tena nappasa assulu. 

18Tapporo kamma tomminjo sarenna tau 
amparekai, siagang tau tappaka mae ri ia. 

19 Pujimi Batara, he umma Israel, pujimi, he 
imang-imanNa Allataala! 

20 Pujimi Batara, he sikamma tu Lewi, pujimi, 
he ikau ngaseng tau mappilangngeria. 

21 Pujimi Batara ri Sion, ri Yerusalem, tampa 
pammantanganNa. Pujimi Batara! 

1 3 6 1 Sukkurukko mae ri Batara, saba la 


bajiki: pangngamaseanNa sagenna 
satunggu-tungguhna. 

2Sukkurukko mae ri Allataala Kaminang 
Tenaya Ruanna, pangngamaseanNa sagenna 
satunggu-tungguhna. 

3 Sukkurukko mae ri Batara Kaminang 
Tinggia, pangngamaseanNa sagenna 
satunggu-tungguhna. 

4] aji bawang akkulle anggaukangi gau-gau 
appakalannasa lompoa; pangngamaseanNa 
sagenna satunggu-tungguna. 

= Lanri kaporeanNa napajari langika: 
pangngamaseanNa sagenna satunggu- 
tungguna. 

6 Napalaparaki buttaya irate ri tompona 
jeneka: pangngamaseanNa sagenna 
satunggu-tungguhna. 

7 Appareki barang-barang angngeranga 
singara ri langi; pangngamaseanNa sagenna 
satunggu-tungguna, 

8 mataallo untu angkoasai singaraka: 
pangngamaseanNa sagenna satunggu- 
tungguna; 

9 bulang siagang bintoeng angkoasai 
bangngia; pangngamaseanNa sagenna 
satunggu-tungguna. 

10 Nabunoi sikontu ana bungasana 
tu Mesir; pangngamaseanNa sagenna 
satunggu-tungguna. 

11 Naantaraki tu Israel assulu battu 


ri Mesir: pangngamaseanNa sagenna 
satunggu-tungguna, 

12 siagang lima kassaNa na kalompoanna 
pangngamaseanNa sagenna satunggu- 
tungguna. 

13Tamparang Alara Nabage ruai; 
pangngamaseanNa sagenna satunggu- 
tungguna; 

14|srael ummaNa, Napalimbangi antale; 
pangngamaseanNa sagenna satunggu- 
tungguna. 

13 Mingka karaeng Mesir siagang tantarana 
natallangngangi, pangngamaseanNa sagenna 
satunggu-tungguhna. 

16 Napimpingi ummaNa allalo ri parang 
lompoa, pangngamaseanNa sagenna 
satunggu-tungguhna. 

17 Nabetai sikamma karaeng porea: 
pangngamaseanNa sagenna satunggu- 
tungguna; 

18 nabunoi sikamma karaeng masahoroka; 
pangngamaseanNa sagenna satunggu- 
tungguna; 

19 Sihon, karaeng Amori; pangngamaseanNa 
sagenna satunggu-tungguna; 

20 siagang Og, karaeng Basan; 
pangngamaseanNa sagenna satunggu- 
tungguna. 

21 parasanganna kenanga Napassareangi 


mae ri ummaNa; pangngamaseanNa sagenna 
satunggu-tungguna, 

22 ajari Napatang Israel atanNa: 
pangngamaseanNa sagenna satunggu- 
tungguna; 

23 Tena Nakaluppaiki ri wattunta nibeta: 
pangngamaseanNa sagenna satunggu- 
tungguna. 

24 Nalappassangki battu ri musua; 
pangngamaseanNa sagenna satunggu- 
tungguna. 

25 Sikontu apa-apa attallasaka Nasarei 
kanre; pangngamaseanNa sagenna 
satunggu-tungguna. 

26 Sukkurukko mae ri Allataala makoasaya 
ri langika; pangngamaseanNa sagenna 
satunggu-tungguna. 

13 7 l Ri birinna binanga-binanga Babel 

ammempo angngarru ikambe 
punna niurangi Sion. 

2 Ri poko-poko kayu gandarusa ri anjo 
parasanganga nagentung kacapinna ikambe. 
3 Sikamma tau antahangai ikambe nasuroi 
ikambe ampakkelongangi kenanga. Tau 
anjallakkangai ikambe nasuroi ikambe 

akkelong lagu-lagu rannu, nakana, 

"Pakkelongangi ikambe lagu-lagu battu ri 
Sion!" 

4 Maka lakkullekai ri parasanganna bansa 
maraeng akkelong ikambe mae ri Batara? 


| Mazmur 137.51 138.4 229 
3 Bolima kamma takkulleamo akkelong 


punna lakukaluppaiko, Yerusalem! 

6 Bolima kamma takkulleamo akkelong 
punna lakukaluppaiko siagang tena 
nakupajariko karannuangku! 

70, Batara, Kiurangi panggaukanna tu Edom 
ri wattunna niancuru Yerusalem. Nakana 
kenanga, "Rumbangi, rumbangi sagenna 
naung ri lapparana!" 

8 He Babel, ikau laniancurukko! Matenei tau 
ambalasakai ri kau kajadallang nugaukanga 
mae ri kambe. 

9 Matenei tau angngalleai sikamma ana 
lolonu nampa napatappasa naung ri bulu 
batua! 

138 ' Battu ri Daud. O, Batara, erokka 

appala sukkuru mae ri Katte, lalang 
sibatu pamaikku. Ri dallekanna sikontu 
rewataya kukkelong lagu pammuji mae ri 
Katte. 

2 Sujuka adalle mae ri Balla matangkasatTa 
nakupuji arenTa, saba tamamminrayaKi 
siagang tulusu mangngamaseangKi. Labi 
Kiparalluangangi JanjinTa kala panggappa 
pikkiranna taua mae ri Katte. 

3 Wattungku akkio mae ri Katte, appialiKi, 
Kipakajarreki pamaikku sagengku ajari 
barani. 

4Sikontu karaenga ri lino lamammyji 
ri Katte, o, Batara, saba nalangngeremi 
kenanga janjinTa. 

3 akkelongi kenanga ri passalana 


panggaukanTa siagang ri passala 
kalompoanTa. 

6Tamaka labiritTa, mingka tau tunaya 
Kiparhatikang tongi; tau borroa takkulleai 
accokko battu ri Katte. 

7 Wattungku nituju ri kasusaang, 
Kipartahangkangi tallasakku. Kiewai 
musungku sitabanga ajallo nampa 
Kipasalamaka siagang koasaTa. 

8| Katte lanrupai janjinTa mae ri nakke; teaKi 
ammari angngalle tindakang untu ummatTa. 
139 l Untu pamimping pakelong. 

Pammuji battu ri Daud. O, Batara, 

iKatte antarrusia siagang angngassenga. 
2|Katte angngassengi sikontu 
panggaukangku, battu bellaKi naKipahang 
pikkirangku. 

3|Katte ancinikka, baji ri wattungku anjama 
yareka wattungku ammari-mari, iKatte 
angngassengi sikontu apa kugaukanga. 
4Balalo ri tenanapa kubicara, Kiasseng labi 
rioloi apa lakupaua. 

3 | Katte angkulilingia battu ri kere-keremae, 
siagang Kilalangia lalang koasaTa. 

6 Tamaka lantanna mae ri nakke anjo 
pangngassenganTa, tanirapikai ri pikkirangku. 
7? Kemae lakkulle kulampai nakukkulle 
talappasa battu ri kakoasanTa? Kemaea 
lakkulle lari ampakabellai kalengku battu ri 
dallekanTa? 

8Punna naikka ri langika, niakKi anjoreng, 


punna attinroa ri lino kamateanga, nia tongki 
anjoreng. 

9 Punna anribakka allalo ri bangkeng 
langi iraya yareka ammantang ri cappa lau 
kaminang bellaya, 

10 manna anjoreng nia tongKi antulunga: 
anjoreng limanTa todong anrenrenga. 

11 pynna kupala sollangku nikalimbuki ri 
sassang, najari bangngi singara niaka ri 
tammuliliku, 

12 anjo kasassangnganga tena todong 
nasassang mae ri Katte; anjo bangngia 
singaraki sangkamma ri alloa, na anjo 
sassanga sangkammai singara. 

13 Kipajari sikamma bageang-bageang 
niaka ri tubuku, na Kiparekka lalang ri 
pammanakkanna ammakku. 

14 Mammuyjia ri Katte saba inakke teai sipato 
hebakku! Sikontu gautTa appakalannasaki 
siagang tamaka lompona, sanna kupahang 
tojenna anjo sikammaya. 

15 Wattunna Kipajari buku-bukungku, Kiatoro 
bajiki lalang ri pammanakkanna ammakku, 
nampa abakkaka anjoreng lalang rahasia, na 
tena kutaccokko mae ri Katte. 

19 Kicinikka ri wattungku lalang ija ri 
battang: yangasenna Kicataki lalang ri 
kittatTa, Kipattantumi allo-allo lanadallekanga 
ri tenanapa manna sere nipakaramulai. 

17 Tamaka sukkarana nipahang pikkiranTa 


mae ri nakke, o, Allataala, siagang tamaka 
jaina lanirekeng! 

18 Punna kurekeng, jaiangngangi na kassika; 
punna ambangunga, tuli iKatte kunawa-nawa. 

19 Poro kitumpasa lalo tau jadalaka, o, 
Allataala, Kipakabellai battu ri nakke tau 
appasolonga cera! 

20 Nacarita jadalakKi kenanga, siagang 
assumpa nipare-pareki kenanga lanri 
kota- kotaTa. 

210, Batara, kukabirisi tau birisika mae 
ri Katte, lussaki pamaikku mae ri tau 
angngewaya mae ri Katte! 

22 Sanna kukabirissinna kenanga, siagang 
kupare musui kenanga. 

23 Kisalidikia o, Allataala, kitarrusi pamaikku, 
soria siagang Kiassemmi pikkirangku. 

24 Kicinikimi gassingka nia kajadallang lalang 
ri kalengku, siagang kirenrenga mae ri oloang 
mannannunganga. 

140 l Untu pamimping pakelong. 

Pammuji battu ri Daud. (140-2) 
Kilappassanga battu ri tau jadalaka, o, 
Batara, Kijagaia battu ri tau anggaukangai 
katerassanga. 

2(140-3) Narancanakangi kenanga 
kajadallanga lalang ri pamaina, siagang 
allo-allona appania pabeserang. 

3 (140-4) Lilana kenanga sanrapangi 


ulara nia racunna, kana-kananna kenanga 
sanrapangi racunna ulara lelenga. 

4(140-5) O, Batara, Kijagaia battu ri koasana 
tau Jadalaka, jagaia battu ri tau anggaukangal 
katerassanga eroka antuguranga. 

3 (140-6) Sanna tampona kenanga amere- 
mereki antannangngia sikko, napalaparaki 
sikkoka untu anjakkalaka. Ri siapa labuna 
aganga natannang kenanga sikkoka untu 
anjakkalaka. 

6(140-7) O, Batara, kukana: IKattemi 
Allataala, Kiparhatikanga lalang pappala 
doangku. 

7(140-8) O, Batara, Allataalaku, 
mappasalamakku magassinga, lebama 
Kijagai lalang pabundukang. 

8(140-9) TeaKi turukiangi erona tau 
jadalaka, o, Batara, teaKi lappassangi anjari 
rancanana kenanga. 

9 (140-10) TeaKi lappassangi musungku 
ammeta: bolimi kamma kana-kana jadala 
napau kenanga iaminjo antujui kalenna 
kenanga ampitinaya. 

10(140-11) Bolimi kamma nipibosi kenanga 
ri bara pepe, nampa nipela antama ri kalibong 
kamateanga, sagenna takkullea assulu 
poleang. 

11(140-12) Bolimi kamma nituju ri bala 
lompo tau anggaukangai katerassanga, teaKi 


Mazmur 140.121 141.6 234 
lappassangi ammantang ri lino tau nangaia 


appitina. 

12 (140-13) Kuassengi angkana iKatte 
assarei kaadelang tau nijallakkanga, siagang 
ampattojengi parkarana tu kasi-asia. 

13 (140-14) Tau lambusuka lamammyji 
mae ri Katte, lammantangi kenanga siagang 
iKatte. 

14 1 ' Pammuji battu ri Daud. Akkioka 

mae ri Katte, o, Batara, Kitulung 
laloa linta! Kipilangngeria punna akkioka mae 
ri Katte. 

2 Kitarimai pappala doangku lalang korobang 
dupa, siagang kupatara limangku ajari 
korobang bangngi. 

30, Batara, Kijagai bawaku siagang 
Kijannangngi muncengku. 

4Pakabella battu ri ero agau jadalaka. TeaKi 
lappassangngia arappungang siagang tau 
doraka siagang amminawang angnganre 
lalang ri passuarranna kenanga. 

> Punna nia tau baji ampakaingaka, siagang 
lambusuki pamaina angngajarakka, iaminjo 
sanrapang minynya kaminang baji mae ri 
nakke. Poro tena lalo nakutollaki, saba tulusu 
appala doangku ambaliangi kajadallanna 
kenanga. 

6 Punna sikamma pamarentana kenanga 
nipasambila battu ri tubirina batua, 
lanamangakui kenanga angkanaya 
kammatojengi kanangku. 

7Lanipasiaraki buku-bukunta ri sarinna 


kuburuka sanrapang batu niancuruka naung 
ri buttaya. 

8 Mingka inakke tuli manrannuanga ri 
Katte, o, Karaeng Allataalaku, teaKi balang 
parekangia mate, saba iKatte kupalalangngi. 

9 Kijagaia battu ri sikko nitannanga untu 
inakke, battu ri sikkona anjo sikamma tau 
jadalaka. 

10 Bolimi kamma tuguru kenanga antama ri 
sikko kalenna, mingka inakke poro salamaka. 
142 ' Kelong pangngajarang battu ri 

Daud, ri wattunna lalang ri kalibong 
batua. (142-2) Kulompoi sarangku akkio 
mae ri Batara; kugassingi sarangku appala 
bantuang battu ri la. 

2 (142-3) Akkunrarenga ri dallekanNa; 
kupaui sikontu kasusaangku mae ri la. 

3 (142-4) Ri wattu sikede mami kutappu 
minasa, Kiassengi angkana apa musti 
kugaukang. Ri oloang mustia kulaloi, 
amere-mereki musua attannang sikko untu 
inakke. 

4 (142-5) Ri wattungku assaile mae ri sari, 
kuciniki angkana tena bantuangku. Tena 
anjagaia, yareka anjampangi kalengku. 

>(142-6) Akkioka mae ri Katte, o, Batara, 
iKattemi tampa palalangangku, iKatteji 
bawang kuparalluang lalang ri anne 
tallasakku. 

6(142-7) Kiparhatikangi pakkiokku, saba 


sanna sessaku. Kipasalamaka battu ri 
musu-musungku, saba teai sipato kassana 
untu inakke. 

7(142-8) Kipakabebasaka battu ri tarungkua, 
nampa ri tangngana parappunganna 
ummatTa lakupujimi arenTa, saba iKatte leba 
anggaukangi kabajikanga mae ri nakke. 
143 l Pammuji battu ri Daud. O, 

Batara, Kipilangngeri pappala 
doangku, Kiparhatikangi pappalakku. Kipialia 
lanri tamamminraTa, Kiturukianga pappala 
doangku lanri kaadelanTa. 

2|nakke anne atanTa, teaKi adelia, saba 
taniakka tau tania salana ri dallekanTa. 

3 Naondamma musungku siagang nabetama, 
nampa napantamaka ri tarungku sassanga: 
ajarima sanrapang tau salloamo mate. 

4Tappumi sumangakku, sanna linguna 
pamaikku. 

> Kuurangi allo-allo allaloa: kunawa-nawai 
sikontu panggaukanTa, kupikki- pikkiri 
sikamma bate paretTa. 

6 Kupatara limangku appala doang mae ri 
Katte; sanrapang butta kalotoro, nakkuki 
nyawaku mae ri Katte. 

7 Kipialia linta, o, Batara, saba tappu 
minasama. TeaKi accokkoi battu ri nakke, 
sollanna tena nakusangkamma tau naungamo 
ri lino kamateanga. 

8 Punna baribasa, Kipiurangianga 


pangngamaseanTa, saba ri Kattemi 
panrannuangku. Kipicinikianga oloang mustia 
kuolo, saba ri Kattema appala doang. 

9 Battua ero alalang mae ri Katte, o, Batara, 
Kilappassanga battu ri musu-musungku. 

10 Ajaria anggaukangi erotTa, saba iKattemi 
Allataalaku. |Katte baji pamai lanrenrenga 
mange ri oloang lapparaka. 

11 Kipasalamaka situru janjinTa, o, Batara, 
lanri kabajikanTa, Kilappassanga battu ri 
kasukkarranga. 

12 Lanri pangngamaseanTa Kitumpasaki 
sikontu musungku, kiancuruki sikontu tau 
anjallakkangia, saba inakke atanTa. 
144 l Battu ri Daud. Pujimi Batara 

palalangangku! la angngajaraka 
abundu, siagang allatia assibaji. 

2|a antulunga siagang angngalleanga, 
ampasalamaka siagang tampa palalangangku. 
la palalangangku, tampa palariangku, 
napantuduki bansa-bansaya mae ri nakke. 

30, Batara, apa todong anjo rupataua 
naKiparhatikangi? Inaika ia sagenna 
Kijampangi? 

4 Anjo rupataua sanrapanji anging 
mammiri, sanrapang bayang-bayang allaloa, 
kammaminjo tallasana. 

30, Batara, Kisungkei langitTa siagang 
naung maKi, Kisentoki moncong-monconga 
sollanna arumbu. 

6 kKipasambilai kilatTa sollanna tassimbung- 


simbung musua, Kipabuccuki ana panaTa 
sollanna gegere kenanga. 

7 Kipajonjoi limanTa battu ri suruga, na 
Kilappassanga battu ri abaya. Kipasalamaka 
battu ri kakoasanna bansa maraenga 

8 hangaia aballe-balle siagang annipu 
siagang appare sumpa nipare- pare. 

9 Lakkelonga kelong beru mae ri Katte, o, 
Allataala, kukobi kacapia nampa akkelonga. 

10 Kisarei pammetang sikamma karaenga, 
siagang Kilappassang atanTa Daud. 

11 Kilappassanga battu ri padanna tau 
pallaka, Kipasalamaka battu ri kakoasanNa 
bansa maraenga nangaia aballe- balle siagang 
annipu, siagang appare sumpa nipare-pare. 

12Tapporo ana-ana buraneta ri wattu 
rungkana sanrapangi lamung-lamung abakka 
lompo. Tapporo ana-ana baineta sanrapang 
benteng gaga, ambelo-beloi sikontu benteng 
balla lompoa. 

13 Poro rassi ngaseng bonena sikontu 
gudanta rassi siagang sangka rupa wassele 
butta. Poro sikamma gimbalatta ri paranga 
abija sagenna appulo sabu jaina. 

14 Poro sikamma sapita pila katambangi 
natena tappela yareka mate ammana. 

Poro tena kalangngerang sara tau parisi ri 
sikamma oloanga ri kotata. 

15 Matenei bansa kammaya anjo, Matenei 
umma Allataalaya Batarana! 

145 l Pammuji battu ri Daud. Erokka 


ampakalompoKi, o, Allataala 
siagang Karaengku, siagang mammuji mae ri 
Katte satunggu-tungguna. 

2 Allo-alloku ero appala sukkuru mae ri Katte, 
siagang kupakalabirikKi satunggu-tungguna. 

3Saba malompoi Batara siagang sanna 
nipujiNa takkulleai nitarrusu kalompoanNa. 

4Sikontu turungang lamammyuji taua 
ri panggaukanTa siagang nakabarrang 
kaporeanTa. 

> Lanabirittakangi kalompoanTa siagang 
kalabiranTa, bate pare malompoTa 
lakunawa-nawai. 

6 Nakabarrangi kenanga sikamma 
panggaukang hebatTa, lakupappiassengangi 
kalompoanTa. 

'Lanacaritai taua sikontu kabajikanTa 
siagang akkelong ri passala kaadelanTa. 

8 Anjo Batara mangngamaseangi siagang 
mangngarimangngi, tena nalinta larro 
siagang tuli mangngamaseangi. 

9 Lammoro pamaiki mae ri sikontu taua, 
siagang Nakamaseang sikontu apa Napajaria. 

10 Sikontu bate paretTa mammuji mae ri 
Katte, o, Batara, sikontu ummatTa lappala 
sukkuruki mae ri Katte. 

11 | anapakalompoi kakoasanTa ajari 
Karaeng, siagang nacarita kaporeanTa, 

12 sollanna naasseng sikontu taua 


panggaukang lompoTa, kammayatompa 
kakaraengang malabiritTa siagang accayaya. 

13 pamarentahanTa tulusuki sagenna 
satunggu-tungguna, kakoasanTa attahangi 
sikontu turungang. Tamamminrayai Batara 
ri sikontu janjinNa, rassi pangngamaseang 
sikontu panggaukanNa. 

14 Natulungi Batara tau lalanga ri 
kasusaanga, Napaentengi tau tadundua. 

13 Sikontu apa apa attallasaka manrannuangi 
ri Katte, Kisarei kenanga kanre punna narapi 
wattunna. 

16 Kipania ngasengi sikontu nakaparalluanga 
kenanga, sagenna tena nakakurangang 
kenanga. 

17 Adeleki Batara lalang sikontu tindakanNa 
siagang rassi pangngamaseang lalang sikontu 
panggaukanNa. 

18 Areppeseki mae ri tau akkioka mae ri la, 
siagang appalaka mae ri la siagang tulusu 
pamaina. 

19 Napakasannangi pamaina sikamma tau 
mappilangngeria, Napilangngeri pakkiona 
siagang Napasalamaki kenanga. 

20 Najagai sikontu tau mangngaia mae ri la, 
mingka tau Jadalaka napossoki. 

21 Frokka tuli mammuji mae ri Batara, poro 
sikontu apa nipajaria napuji arenNa Batara 
sagenna satunggu-tungguna. 

146 l Pujimi Batara! He nyawaku, pujimi 

Batara! 

2Erokka mammyji ri Batara lalang tallasakku 
siagang makkelong ri Allataala lalang niakku 
ija. 

3 Teako manrannuangngi mae ri tukoasaya, 
ri rupatau takkullea appasalama. 

4Punna mate kenanga, ammotereki kenanga 
mae ri buttaya, anjo memang alloa nalanynya 
ngasemmo rancanana kenanga. 

> Matenei tau manrannuanga ri Karaeng 
Allataalana, ampatangai Allataalana Yakub 
ajari pannulunna. 

lami ampajari langika siagang linoa, 
tamparanga siagang sikontu bonena, la 
tamamminraya satunggu-tungguna. 

7 Naalleangangi hana sikamma tau 
nijallakkanga, na Nasare kanre tau cipuruka. 
Batara allappassangi sikamma tunitahanga, 

8siagang ampajari tau butaya akkulle 
accini. Napabangungi tau tuguruka, siagang 
Nakamaseangi tau lambusuka. 

9 Najagai tau battu-battua: Natulungi 
sikamma jandaya siagang ana kukanga, 
mingka napassalasai rancanana tau jadalaka. 

10 Anjo Batara Karaeng satunggu-tungguna. 
He Sion, Allataalanu makoasa lalang sikontua 
jammang. Pujimi Batara! 


147 l Pujimi Batara! Saba bajiki 
ammujia mae ri la, siagang 

sannangi pamaika akkelonga mammuji mae 


ri la! 

2LaNapammollei Batara Yerusalem; 
laNapoterangi sikamma tau nipelaka. 

3 Napammollei tau labaya pamaina, siagang 
Naballei lokona kenanga. 

4Napattantui jaina bintoenga ri langi, 
siagang massing Nasarei areng. 

> Tamaka lompona siagang hebaNa Batarata, 
kacaradekanNa tenanjorenganna. 

6 Napabangungi tau nijallakkanga, mingka 
tau Jjadalaka Napatappasaki naung ri buttaya. 
7 Kelongangi pammuji-mujia mae ri Batara, 

kobiki kacapia mae ri Allataalata. 

8]ami ampakarangi rammanga ri langi; la 
ampasadiai bosia mae ri buttaya, siagang 
ampatimboi rukuka ri buluka. 

9 Nasarei kanre olo-oloka, siagang ana 
jangang-jangang akkio-kioka. 

10 Nangaia Batara teai jarang kassaka: teai 
todong pejuang barania. 

11|a Nangaia Batara iamintu tau 
mappilangngeria, tau tuli manrannuanga ri 
pangngamaseanNa. 

12 Pujimi Batara, he Yerusalem! Pujimi 
Allataalanu, he Sion! 

13 Saba la ampakajarreki sikamma pakkebu 
lomponu, la ambarakkaki pandudunu. 

14|a anjagai daeranu sollanna tuli amang, 
ampakabassorokko siagang gandung 
kaminang bajika. 

15|a assare parenta mae ri buttaya, na 


nigaukammo linta kananNa. 

16|3 ampaturungi bosi eska sanrapang 
kapasa, ampakioroki saliuka sanrapang 
limbubu. 

17|a ampaturungi bosi eska sanrapang 
batu-batu cadi; tena akkulle attahang 
andallekangi dinginna. 

18 Nampa lanri parentaNa nassolong anjo 
eska; napammiriki anginga, nampa aloloromo 
jeneka. 

19 Napabattui pasanNa mae ri ummaNa, 
katantuanNa siagang hukkunNa mae ri umma 
nipileNa. 

20 Tena Nagaukangi kammaya mae ri 
bansa-bansa maraenga, tena naassengi 
kenanga hukkung-hukkunNa. Pujimi Batara! 
148 l Pujimi Batara! Pujimi Batara, he 

sikontu bonena suruga! Sikontu 
ammantanga ri tampa tinggia, pujimi! 

2 Pujimi, he sikontu malaekaNa, pujimi, he 
sikontu tantarana suruga! 

3 Pujimi, he mataallo siagang bulanga, 
pujimi, he sikamma bintoeng accillaka! 

4 Pujimi, he langi kaminang tinggia, pujimi, 
he jene irate langika! 

3 Bajiki punna mammuji ngaseng kenanga 
ri arenNa Batara, saba yangasenna nipajari 
lanri parentaNa. 

6la ampattantui massing-massing tampana, 
ajari katantuanna satunggu-tungguna. 


5... Mazmur 148.71 149.2 | 244 
' Pujimi Batara, he sikontu bonena lino, 


he, naga-naga tamparang siagang sikontu 
tamparang lompoa; 

She kila siagang bosi eska siagang 
rammanga, anging kancang mannurukia ri 
parentaNa Batara! 

9 Pujimi, he bulu-buluka siagang moncong- 
monconga, poko-poko arappoa siagang 
sikontu romanga; 

10 sikontu olo-olo niparakaia siagang olo-olo 
liaraka, sikontu olo-olo aloloka ri butta 
siagang jangang-janganga! 

11pyjimi, he sikamma karaenga siagang 
sikontu bansa, sikamma bija karaenga 
siagang sikontu pamarentaya: 

12 sikontu turungkaya siagang tuloloa, tau 
toaya siagang tau rungkaya. 

13 Bajiki mammuji ngaseng kenanga 
ri arenNa Batara, saba arenNa labi 
lompoangngangi na sikontu arenga; 
kalompoanNa labiangngangi na langika 
siagang linoa. 

14 | ebami Napakajarre bansana, sagenna 
nipuji-pujimo ri ummaNa, Israel, umma 
nasayanNa. Pujimi Batara! 

149 l Pujimi Batara! Akkelongko lagu 

beru mae ri Batara, pujimi lalang 
parappungang ummaNa! 

2 Rannuko, he Israel, lanri Mappajarinu: 
mareja-rejako, he panduduna Sion, lanri 
Karaennu! 

3 Pujimi arenNa nujoge-joge, pujimi siagang 
kacapi na rabana! 

4Mangngellai Batara mae ri ummaNa: la 
assarei pammetang tau tuna pamaltka. 

3 Bolimi kamma ummaNa Allataala arannu- 
rannu lanri katinggianNa, akkelong rannu 
silabusu bangngi. 

6 Bolimi kamma assara lompo ummaNa 
mammyji ri Allataala, annagala padang leba 
kantisi 

7 untu ambalasaki bansa-bansaya, siagang 
anghukkungi suku-suku bansaya; 

8 untu ansikkoki sikamma karaenga, siagang 
anrantei sikamma pamarentana kenanga; 

3 untu anghukkungi bansa-bansaya lanri 
parentaNa Allataala. laminjo pammetanna 
umma Nakamaseanga. Pujimi Batara! 

1 50 l Pujimi Batara! Pujimi Batara lalang 

ri BallaNa! Pujimi kagassinganNa ri 
langika! 

2 Pujimi lanri panggaukang lompoNa. Pujimi 
lanri kalompoanNa. 

3 Pujimi siagang sara tarompe, pujimi 
siagang gambusu na kacapi! 

4Pujimi siagang rabana nujoge-joge, pujimi 
siagang kacapi na suling. 

> Pujimi siagang kasida arincing-rincinga, 
pujimi siagang gong ammaccinga. 

6Siratangi sikontu apa attallasaka mamuji ri 
Batara. Pujimi Batara! 


Amsal 


1 | aminne sikamma pappakaingana 
Salomo ana buranena Daud, karaeng 
Israel. 

2 Matu-matunna iamintu untu antulungi 
taua sollanna naasseng antekamma batena 
nakkulle ajari tu carade, siagang naasseng 
atorang bajina nikanaya katallassang, 
kammayatompa nakkulle napahang 
battuanna kana rapang-rapang malantanga 
battuanna. 

3 Anne sikamma pappakaingaka naajaraki 
taua antekamma nakkulle ajari tu carade 
lalang tallasana, lambusu, adele siagang 
annaba. 

4Naajaraki tau tenaya pangalamanna 
sagenna ajari tarang pikkiranna, 
kammayatompa tau rungkaya naajaraki ajari 
tau carade siagang appikkiri kamma tau toa. 

3Lanri anne sikamma pappakaingaka 
namanna tau caradeka lanatambai tongi 
pangngassenganna, kammayatompa tau 
niaka sikolana lanipimping tongi. 

6 Lanri kammana nakkullemo naselangngi 
apa battuang taccokkona anjo pappakaingaka 
siagang napahang kana-kananna tau 
caradeka kammayatompa sikamma passala 
napakkutanangnganga kenanga. 


Amsal 1.71 15 2 
7Sollanna akkulle nigappa pangngassengang 


sitojennaya, uru-urua parallu niparhatikang 
lamintu parallui taua mappakalabiri siagang 
malla mae ri Batara. Tau toloa tena 
naanggaraki kacaradekanga siagang taerokai 
niajara. 

8 Parhatikangi kananna anrong manggenu, 
anakku, 

9 saba anjo sikamma ajaranna kenanga 
natambai akkala bajinu, sanrapang belo- belo 
ri ulunnu siagang rante bulaeng ampakagagai 
tanjanu. 

10 pynna nanyonyokko tau rungkaya, 
anakku, teako turuki panynyonyona kenanga. 
11Ebara nakana kenanga, "Umba, kilampa 
mange aboya tau nampa niborongi. Sollanna 
nia nigaukang, umba nanibaji tau tenaya 

salana. 

12 kamma-kamma anne sannangi nyawana 
siagang sehaki tubuna kenanga, mingka 
sallang lajari sangkammai tau sitangnga mate 
kenanga. 

13 Niallei barang-barang kajalana kenanga, 
sollanna rassi ballatta siagang barang-barang 
nirampasa. 

14Umba, amminawang mako. Sinampe 
nanibage sangkamma-kamma anjo 
barang-barang nirampasaka." 

15 Teako amminawangngi mae ri tau 
kammaya anjo, ikau ana-anakku! Pakabellai 
kalennu battu ri kenanga. 

19Tena nalammakkang kenanga punna 


tenapa nagau jadala. Eroki akkaro-karo 
kenanga ammuno. 

17 Manna jangang-janganga tena todong 
nalantama ri sikko nitannanga ri dallekang 
matanna, 

18 mingka anjo tau jadalaka balalo kalenna 
tonji kenanga natannangngi sikko, iamintu 
sikko lambalai kalenna kenanga. 

19 kamma memangi, angkanaya tau 
ammakea katerassang aboya dalle, nyawana 
tonji kenanga lanapabayara. 

20 Pilangngeri! Kacaradekanga akkio-kioki ri 
agang-aganga siagang ammarrang- marrangi 
ri sikamma paranga! 

21 Akkio-kioki ri sikamma pakkebu lompoa 
siagang ri tampa-tampa suaraka, angkana: 

2? "He tau dongoka! Siapa sallonu 
tuli lakamma? Kerepi wattu 
nanupammari ambawang-bawangngangi 
pangngassenganga siagang ansorongbokoi 
pappilajaranga? 

23 Pilangngeria punna kupasaileko, na 
lakupanyata bonena atingku, siagang 
kuajarrangko pangngassengangku. 

24 eba mako kukio ngaseng, mingka 
taerokako siagang tena ngaseng nujampangi. 

25 Sikontu pappakaingakku nubalang 
parekangi siagang pappasaileku 
nusorongbokoil. 


| Amsal 1.261 2.2 4 
26 Lanri kammana, punna cilakako, 


lakukakkaliko. Punna nabattuiko malla, 
lakucau-cauko. 

27 Ba, lakucau-cauko punna lussakko 
siagang sessako lanri nitujuko ri bala ia 
battua sanrapang anging lompo. 

28 Anjo wattua lakkio ngasengko mae ri 
nakke, mingka talappialia. Lanuboya ri 
kere-keremae, mingka talanubuntula. 

29Sangkamma ngasengko tau tenaya 
naleba nungai anggappa pangngassengang, 
kammayatompa limpuruki bukunnu 
mannuruki ri Batara. 

30Talebakako ero antarimai sikamma 
pappakaingakku siagang sikamma 
pappasaileku. 

31] anri kammana, lanukasia ngasengi 
sallang kalebakkanna sikamma panggaukang- 
panggaukannu siagang rancana-rancana 
kodinu. 

32 Tau tenaya pangalamanna lamatei lanri 
tanajampangia, kammayatompa tau toloa 
laancuruki lanri tanajampangia. 

33 Mingka tau mappilangngeria ri nakke 
laniparakai. Laamangi lalang tallasana 
siagang tena naparallu malla." 

2 1 Ana, tarima laloi ajarang-ajarangku, 

siagang tuli urangi laloi sikamma 
pappakaingakku mae ri kau. 

2 Parhatikangi nikanaya carade siagang 
usahai ampahangi. 


Amsal 2.31 12 KO 
3|yo, ana, usahai laloi untu ampahangi 


pikkirang taranga siagang appalakko 
pangngassengang. 

4Boyai anjo kammaya sanrapang 
aboya bulaeng, siagang ondangi anjo 
kammaya sanrapang angngondang 
pakkalumanynyangngang taccokkoa. 

3 Lanri kammana lanuassemmi angkanaya 
apa battuanna nikanaya malla ri Batara, 
siagang lanugappami pangngassengang ri 
sesena Allataala. 

6Batarami assare kacaradekang: battu ri 
lami rupataua anggappa pangngassengang 
siagang pammahang. 

7 Mae ri tau lambusuka pamaina siagang 
tenaya callanna, Natulungi siagang Najagai. 

8Najagai Batara tau adeleka ri 
panggaukanna, siagang Nalalangi kenanga 
mangngaia ri la. 

9 Punna mannurukiko ri nakke ana, 
lanuassengi anjo apa nikanaya adele, 
lambusu, siagang baji. Lanuasseng tongi 
angkana antekamma batenu nukkulle tulusu 
attallasa. 

l0] ajariko tu carade, siagang anjo 
pangngassengannu lanapakarannui pamainu. 

ll anikatutuiko ri pammahannu siagang 
kacaradekannu, 

12 kammayatompa lanapisangkaiko anturuki 
batena tau tenaya nabaji batena attallasa, 


Amsal 2.131 22 6 
kammayatompa nupakabellai kalennu battu ri 


sikamma tau jadalaka bawana. 

13 Taerokai kenanga anturuki nikanaya cara 
attalasa bajika, oloang sassang siagang 
rassia dosa naolo kenanga. 

14 Battu ri kajadallanna kenanga 
napanggappai kasannangngang. 

1 Kodi sipaki siagang jekkongi kenanga 
lalang tallasana. 

19|kau ana, lakkullei nutolla panynyonyona 
baine jadalaka, ia eroka angngallei pamainu, 
ammake kana-kana tene. 

17 Anjo baine kammaya tajarrekai pamaina 
mae ri buranenna, siagang nakaluppaimi 
janjinna mae ri Allataala. 

18 Punna mangeko ri ballana battuanna 
mange mako ri kamateanga. Alampaya 
mange anjoreng sangkamma lebaki nikanaya 
alampa mange ri linona tau matea. 

19 Tau alampaya mange ri ia talammoterami 
mange ri oloang lamangea ri katallassanga. 

20] anri kammana ana pinawang laloi bate 
tallasana tau bajika, siagang attallasakko 
situru eroNa Allataala. 

21 Nasaba, tau attallasaka situru eroNa 
Allataala, iamintu tau lambusuka pamaina, 
lami kenanga lammantang ri parasangang 
lebaka Napajanjiang Batara. 

22 Mingka tau jadalaka siagang tau dorakaya 
lanipasambilai assulu ri Allataala battu ri 


| Amsal 3.11 10 ta 7 
anjo parasanganga, sanrapang ruku nibibuka 


battu ri buttaya. 
' Teako takkaluppai ri apa lebaka 
kuajarrangko, ana. Tuli urangi parentaku, 
2sollanna labu umurunu siagang 
salewangang tallasanu. 

3 Paralluko tuli tappa siagang tamamminraya 
mae ri Allataala siagang mae ri parannu 
tau. Urangi anjo kammaya siagang boliki ri 
pamainu, 

4sollannu ningai siagang nipakalabiri ri 
Allataala siagang ri rupataua. 

? Tappakko mae ri Batara sibatu pamai, 
siagang teako na pammahannu bawang 
nurannuang. 

6 Angngurangiko mae ri Batara lalang sikontu 
apa nugaukanga, na lami lampicinikiangko 
nikanaya carana attallasa bajika. 

'Teako nanukana kalennu labi 
caradekangangko na sitojennaya, turuki 
Batara siagang pakabellai kalennu battu ri 
jadalaka. 

8 Anjo panggaukanga lajari sanrapangi 
paballe mae ri kau, ia lampakabajiki 
batangkalennu siagang pamai mailalannu. 

9 Pakalabiriki Batara siagang assareko 
korobang kaminang bajika battu ri 
barang- barang wassele buttanu, 

10 nalarassi sikamma pammakkannu siagang 
gandung, kammayatompa jene anggoronu 


Amsal 3.111 20 
lallumpa-lumpai sagenna tagannakkamo 


tampa pammolikannu. 

11pynna Naajarakko Batara na, tarimai anjo 
kammaya ajari pappakainga: teako lussakki 
pamainu mae ri pangngajaraNa. 

12 Naajaraki Batara tau Nangaia, sanrapang 
sere mangge angngajaraki ana nasayanga. 

13 Maupaki tau ajari caradeka siagang 
anggappaya pangngassengang. 

14 | ompoangngangi passawallanna kala 
passawallang pera nagappaya, siagang 
lompoangngangi anggaranna na bulaenga. 

13Tinggiangngangi anggaranna na batu 
paramataya: sikontu apa-apa nukacinnaiya 
takkulleai napasangkammai. 

19 kacaradekanga nasareko umuru labu, 
kakalumanynyangngang siagang kalabirang. 

17 Kacaradekanga napakasannangi tallasanu 
siagang napajariko salewangang. 

18 Tau mannagala jarreka ri kacaradekanga 
lanakasiaki katallassang sitojennaya siagang 
matenea. 

19 anri kacaradekang, naNapajari Batara 
buttaya: lanri akkala bajiNa naNakarang 
langika ri sikamma tampaNa. 

20] anri pangngassenganNa naNapare 
sikamma kabattuanna jeneka irawa ri 
reppena buttaya nampa napaloloro jenena 
kammayatompa rammanga ri langi appatiri 
jene ri buttaya. 


| Amsal 3.211 31 
21] anri kammana anjo, annagalakko mae 


ri kacaradekanga siagang mae ri tangara 
bajika, na! Tea sikaliko lappassangi, 

22 nalanikatutui tallasanu, baji siagang 
appakasannang. 

23 | ajappako siagang amang, siagang tena 
nulatattoro. 

24 | a3mangeko attinro tamallaka pakkasianu, 
siagang labajiki tinronu silabusu bangngi. 

25 Tena nuparallu malla ri bala tiring 
battua sanrapang anging lompo, antujui tau 
jadalaka. 

20] aNajagaiko Batara. Tena nalaNabalang 
parekangko tuguru antama ri sikko 
nitannanga. 

27 Pumna nia pakkullenu untu anggaukangi 
bajika mae ri tau parallua ri kabajikannu, 
teako tollaki untu anggaukangi anjo 
kammaya. 

28 Teako suroi parannu tau attayang sagenna 
ammuko, punna akkulle memanja anjo 
wattua nutulung. 

29 Teako rancanai apa-apa lappakarugia mae 
ri parannu tau ia niaka ri ampinu siagang 
tappaka mae ri kau. 

30Teako abesereki siagang tau maraenga, 
tenaya naleba agau jadala mae ri kau. 

31Teako angngiri matai mae ri tau 
magau katerassanga, siagang teako turuki 
gau-gauna kenanga. 


. Amsal 3.321 4.7. 10 
32 Saba, anjo Batara Nakabirisi tau agau 


jadalaka, mingka agang Jarreki siagang tau 
lambusuka lalang tallasana. 

33 Natunrai Batara ballana tau jadalaka, 
mingka Nabarakkaki ballana tau mannurukia 
mae ri la. 

34 Nakabirisi Batara tau tinggi langgaya, 
mingka Nabarakkaki tau tuna pamatka. 

35 Tau caradeka pila mabauki arenna, mingka 
tau toloa pila nicallai. 

4 ' He ana-anaka, pilangngeri laloi 
pappakaingana manggenu. Parhatikangi 
anjo, nanulajari tau carade. 

2 Anne apa kupangngajarranga mae ri kau 
bajiki, jari teako bawang-bawangngangi. 

3Ri wattungku cadi ija, ana sitau-tauna tau 
toaku, 

4naajaraka manggeku. Nakana ri nakke, 
"Urangi sikamma pappakaingakku, tea laloko 
kaluppai. Gaukangi pitunju-pitunjukku, 
sollanna matene tallasanu. 

3 Ajariko tau carade siagang tau 
tarang pikkirannu! Tuli urangi sikamma 
pappakaingakku siagang teako pelakki." 

6 Pakalabiriki kacaradekanga, nanijagaiko 
ri kacaradekanga, mangngaiko ri ia natuli 
lanajagaiko sollannu tuli amang. 

7 Kaminang parallua musti uru nugaukang 
lamintu usahako ajari carade. Manna apa 
nuondang, mingka uru-urua iamintu usahako 
anggappa pangngassengang. 


. Amsal 4.81 17 11 
8Pakalompoi kacaradekanga, 


nanupakatinggi. Raka majarreki, 
nalanapabattuangko kalabirang. 

9 Lanasareko belo-belo bunga gaga, untu 
ajari songko kalompoannu. 

10 Pilangngeria na! Parhatikangi baji-baji 
sikamma pappakaingakku, nalabu umurunu. 

11] ebami kupangngajarrang kacaradekanga 
mae ri kau siagang kupicinikiangko 
antekamma batena nikanaya tallasa 
annabaya. 

12 pynna kamma anjo tallasanu, tenamo 
nulanggappa salibanra ri wattu ajappanu, 
siagang tenamo nulatattoro ri wattunnu lari. 

13 Tuli urangi ajarang lebaka nutarima battu 
ri nakke. Jagai anjo baji-baji, saba lanri 
anjo pangngajaraka nalangngerang wassele 
tallasanu. 

14 Teako turuki batena attallasa tau jadalaka, 
siagang teako palembai panggaukanna 
kenanga. 

15 Teako parhatikangi kenanga. Pakabellai 
kalennu battu ri kenanga, siagang ajappa 
tulusu mako ikau. 

le Tau jadalaka takkulleai attinro punna 
tenapa nagaukangi apa tenaya nabaji. 
Tatadodokai kenanga punna tenapa nabalai 
paranna tau. 

17 Kajadallang siagang kapallakkanga, iami 
ajari sanrapang kanrena siagang inunganna 
kenanga. 


Amsal 4.181 5.1 . 12 
18 Qloanna tau jadalaka sassangi sangkamma 


sassanna bangngia. Tattoroi siagang tuguruki 
kenanga natanaassenga kalenna. Mingka, 
oloanna naoloa tau bajika sanrapangi 
pammumbana alloa, pila sallo pila singaraki, 
sagenna kalabusanna ajari singara sikali. 

19 (4:18) 

20Parhatikangi kana-kanangku, na! 
Pilangngeri sikamma pappakaingakku. 

21Teako pelakki, passangalinna tuli boliki ri 
pamainu. 

22 Tau ampahangai lajari sehaki lalang 
tallasana. 

23 Katutui bajiki atinnu, nasaba atinnu 
ampattantui oloang tallasanu. 

24 Tea laloko appasuluki kana-kana tenaya 
natojeng. Teako padongo-dongoki siagang 
pakabellai kana-kana balle-ballea untu 
ampadongo-dongoki parannu tau. 

2> Parallui accaya rupannu lalang 
kalambusang pamainu, tena nuparallu agau 
lanri niana ero taccokkonu. 

26 Pikkiri baji-bajiki rolong nampa 
ampanggaukangko, nalangngerang wassele 
sikontu usahanu. 

27 Pakabellai kalennu battu ri kajadallanga, 
siagang lambusukko lalang tallasanu. Tea 
laloko ammengkai battu ri oloang annabaya. 

tPilangngeria, na! Parhatikangi 

5 kacaradekangku siagang 


Amsal 5.21 11 13 
pangngassengangku kupangngajarranga mae 
ri kau, 

2sollanna nuasseng amparampei kalennu 
siagang abicara sangkamma tau niaka 
pangngassenganna. 

3 Anjo baine salaya, sanrapangi jene bani 
bawana, kana-kananna angngallei pamai, 

4mingka punna allalo ngasemmo apa 
lebaka, paika mami siagang parisika mami 
ammantang tassesa. 

> Nareresangko naung ri linona tau matea; 
oloang naoloa iamintu oloang lamange ri 
kamateanga. 

6 Tena natuli ammantang ri oloang lamangea 
ri katallassanga: tanaassenga kalenna 
nammengkamo battu ri anjo oloanga. 

7Lanri kammana anjo, ana-anaka, 
pilangngeri laloi kana-kanangku siagang 
teako balang parekangi. 

8Pakabellai kalennu battu ri baine sala 
kammaya anjo. Balalo teako areppesi ri 
ballana. 

9 Punna assileporangko siagang baine 
kammaya anjo, latappelami kalabirannu, 
siagang nyawanu laniallemi ri wattu rungkanu 
ri tau tangngassenga mangngamaseang. 

10 kakalumanynyangannu lalabusuki nikanre 
ri tau maraeng, siagang wassele karesoannu 
laJari napatangi tau tenaya nanuassengi. 

11 Kalebakkanna lakkunrareng mako, punna 
cappumo batangkalennu nikanre ri garring. 


Amsal 5.121 21 14 
12 Nampa lanukana, "Ah, angngapa 


nakubirisi ri pappakaingaka? Angngapa 
kutaeroka nipasaile? 

13 Taeroka ampilangngeri guru-gurungku 
siagang taeroka anturuki kenanga. 

14 Takuassenga kalengku nakutugurumo ri 
dallekang matanna tau jala." 

15 | anri kammana anjo, teako amminrai 
pamainu mae ri bainennu siagang 
mangngaiko mae ri ia bawang. 

l6Tena matu-matunnu aboya 
kanyamangngang mae ri baine teai 
bainennu. 

17 Anjo kanyamangnganga poro untu ikau 
bawang siagang bainennu, teai untu siagang 
tau maraenga. 

18 | anri kammana anjo, paralluko 
matene siagang baine kalennu: boyai 
kanyamangnganga siagang tulolo lebaka 
nunikkai, 

19 jamintu tulolo sannaka gagana siagang 
laccirika sanrapang kijang. Bolimi kamma 
kagagang tubuna tuli ampongoriko siagang 
nabengoko pangngainna. 

20 Apa matu-matumna taua cinna mae 
ri baine maraenga, ana? Untu apa 
nanusikatinroang siagang baine salaya? 

21 Naciniki Batara sikontu apa-apa 
nagaukanga rupataua. Manna kemae 
lampana rupataua, tuli nijannangngi ri 
Batara. 


| Amsal 5.221 6.9 ba tk O 
22 Anjo dosana tau jadalaka sanrapangi sikko 


tattannanga untu kalenna tonji kenanga. 

23 Matei lanri tenana naero annarima 
pappakainga. Katoloanna angngerangi mae ri 
kaancuranga. 

l Ana, lebakko kapang ajanji untu 
antanggongi inranna serea tau. 

2 Siagang leba tongko kapang kasikkokang 
ri kana-kanannu siagang nialle sikko ri janji 
kalennu toni. 

3 Punna kammatojeng na, nia mako lalang ri 
kakoasanna anjo taua. Mingka kamma anne 
batenu nukkulle talappasa: alampako linta 
mae ri anjo taua; pala dudumi sollanna naero 
ampatalappasakko. 

4Teako alampai rolong tinro, siagang teako 
ammari-mari posoi. 

> Lappassangi kalennu battu ri anjo sikkoka 
sanrapang jJangang-jangang yareka kijang 
talappasaka battu ri tau ammuranga. 

Tau malasaka parallui naparhatikang 
antekamma batena attallasa kaluaraya 
siagang appilajara battu ri ia. 

7 Anjo kaluaraya tena pamimpinna, tena 
todong pamarentana yareka tukkajannanna, 

8mingka lalang wattu pakkattoang 
appasserei kenanga bokong untu wattu 
kacipurang. 

9 Sagemna siapa sallona anjo tau malasaka 
latinro? Angngapapi nambangung? 


Amsal 6.101 20 16 
10 Ammantangngi araka lima untu ammari- 


mari, siagang nakana, "Ah, lattinroa sinampe 
dudu, tadodoka." 

11 Mingka lalang attinrona, nitujumi ri 
kakurangang siagang kakasi-asiang, battua 
sanrapang paella angngerang sanjata. 

12 Tau jadalaka siagang tau kurangajaraka 
alabangi aballe- balle. 

13 Akkarena matai siagang appareki 
pammatei untu annipu. 

14 Pikkirang bottona rassi siagang rancana 
jadala siagang appaumba pabeserang ri 
kere- keremae. 

1 Yangasenna anjo lajari passabakkang 
nanituju kalenna ri bala tiring battua, nampa 
ancuru taba sikali. 

16 Nia tuju passala Nakabirisi Batara siagang 
tena nalaNabalang parekangi, iamintu: Sipa 
borroa, bawa aballe-balle, lima nangala 
ammuno tau tena salanna, pikkirang 
arancanaya apa-apa jadala, bangkeng 
akkaro-karoa mange ri kajadallanga, sabi 
tulusu aballe-ballea, siagang tau appaniaka 
passimusuang mae ri aganna. 

17(6:16) 


19(6:16) 

20 Ana, gaukang laloi apa napassuroanga 
manggenu, siagang teako kaluppai sikamma 
pappakaingana ammanu. 


. Amsal 6.211 29 KN 
“1 Tuli urangi kana-kananna kenanga siagang 


boliki anjo ri pamainu. 

22 Njarang-ajaranna kenanga langnguluko 
lalang pajappannu, anjagaiko ri wattu 
bangngi, siagang assareko pitunju ri wattu 
ambangunnu. 

23 Anjo pitunju-pitunjuna tau toanu 
sanrapangi lampu singaraka: pappasailena 
kenanga napicinikiangko antekamma 
nikanaya tallasa baji. 

24 Tanri kammana nipakabella mako battu 
ri sikamma baine salaya, siagang battu ri 
panynyonyo- panynyonyo aracunga battu ri 
bainenna tau maraenga. 

2>Teako erokki nigoda ri kagaganna 
kenanga, teako takkontakki mae ri mata 
manynyonyona kenanga. 

26 Anjo baine salaya akkullei nisewa 
sanrapang kanre sipannea anggaranna, 
mingka nikanaya agau sala siagang bainenna 
tau maraenga musti nibayaraki siagang 
nyawa. 

27 Maka akkullekai taua anriwa pepe 
natanikanrea ri pepe bajunna? 

28 Maka akkullekai taua angngonjo bara 
pepe natanikanrea bangkenna ri pepe? 

29 Anjo sangkammai bahayana siagang 
assikatinroanga siagang bainenna tau 
maraenga. Inai-nai anggaukangi takkulleai 
talappasa battu ri hukkunganga. 


Amsal 6.301 7.4 18 
30 Punna alukka taua kanre, manna pole 


lanri cipuruna, lanihinai. 

31Siagang punna nijakkalaki, musti 
nabayaraki ammotere alappi tuju; untu 
anjo musti tappela ngasengi sikontu 
barang-baranna. 

32 Mingka antekammai tu burane agau 
salaya? la napanraki kalenna! la sanna sikali 
dongona! 

33 | anisessai siagang lanipare caritai. Lajari 
bottoki arenna satunggu-tungguna. 

34Saba lanri anjo panggaukanna 
nalakkimburu buranenna anjo bainea, 
sagenna allumpa-lumpa tojeng kanassuanna. 
Na punna eroki aboya pabalassang, tena 
sikali nalamangngamaseang. 

33 Takkulleai ninyonyo siagang doe; manna 
siapa jaina hadia nisareangi talakkullei 
ampanaungi larrona. 

7 1 Urangi laloi kana-kanangku, ana, siagang 
teako kaluppai apa kuparentakanga mae 
ri kau. 

2 Turuki sikamma pappakaingakku sollanna 
numatene ri tallasanu. Pinawangi ajarang- 
ajarang bajikku sanrapang nukatutuinna 
lisere mata kalennu. 

3 Tuli urangi anjo ajarang-ajarangku, siagang 
boliki lalang ri ati mailalannu. 

4Rapangi anjo kacaradekanga saribattannu 
siagang anjo pangngassenganga bela bajinu. 


Amsal 7.51 14 | 
> Kacaradekanga lanapakabellako battu ri 


baine salaya, baine anggodayako siagang 
kana-kana tene dudu. 

6 Ri sereang allo accinikka battu ri 
tontongang ballakku. 

7 Nampa jai kucini tau rungka tenayapa 
apa-apa naasseng: mingka ia kaminang 
kuparhatikang ri kenanga, iamintu nia sitau 
dongoka ri allana kenanga. 

8 Ri karuenna alloa, ri appakkaramulanamo 
sassanga, ajappa-jappami anjo lapung tau 
rungka ri ampina pabilukanga, ri oloang 
mangea ri tampa pammantanganna serea 
baine. 

9(7:8) 

10 Anjo bainea tena nasannang nyawana 
ammantang ri ballana. Sinampe-sinampe 
niami sedeng ri biring aganga, nampa mange 
ri paranga, yareka ammenteng attayang ri 
panyingkulu aganga. Gau-gauna tena sikali 
mallana siagang tangngassengai siri-siri. 
Kuciniki assulu ammakeang sangkamma 
baine sala, nampa namangei anjo lapung tau 
rungka sumpadeng siagang akkala salana. 

11(7:10) 

12(7:10) 

13 Narakaki anjo tau rungkaya nampa nabau. 
Tasiri-sirikai angkana ri ia, 

14 "Anne alloa musti kubayaraki tinjakku, 
nalanri kammana lebama assare korobang. 


| Amsal 7.151 23 20 
15 | anri kammanami anjo nakussulumo untu 


amboyako, sollannu ero mange angnganre 
ri ballakku. Kamma-kamma anne kubuntulu 
mako! 

16| ebami kulaparri katinroangku siagang 
seperei sangka rupaya curana battu ri Mesir, 

17 siagang lebami kusarei minynya-minynya 
bau muru, candana, siagang kayu tene. 

18 kamma-kamma anne, umbamo nisikama- 
kamaseang siagang nanikasia passingainta 
silabusu bangngi. 

19Tenaji buranengku ri balla, sitabangi 
lalang palampang bella. 

20 Angngerangi jai doe, siagang talammoterai 
lalanna rua daminggu." 

21 Kammaminjo batena anjo bainea 
angngodoki anjo tau rungkaya siagang 
kana-kana panynyonyo angngontaka, 
sagenna nigodamo anjo lapung tau rungka. 

22 Tappikkirami nanapinawammo anjo 
bainea sanrapang sapi nirenrenga mange 
ri pammolonganga siagang sanrapanga 
tunitahang nieranga alampa untu antarimai 
hukkungang nipasadiaya untu tau toloa; 

23 Sinampe mami nanitarrusumo atenna 
ri ana pana. Sanrapang jangang-jangang 
anribaka mange ri sikkoka, kammaminjo 
sanrapanna anjo turungkaya tanaassengai 
kalenna angkanaya areppeseki ri balaya 
nyawana. 


| Amsal 7.241 8.7 21 
24 anri kammana anjo, ana-anaka, 


pilangngeria. Parhatikangi sikamma 
pappakaingakku. 

25 Teako lappassangngi baine kammaya anjo 
anggodai pamainu, teako alampai amboyai, 

20 saba jaimi burane naancuru katallassanna. 
Tanilabusami nirekeng angkana siapami jaina 
ancuru lanri ia. 

27 Punna alampa taua mae ri ballana, 
sangkammami angkana angngallea oloang 
pammolongang mange ri kamateanga. 

l Pilangngeri! Akkio-kioki kacaradekanga, 
assarai pangngassenganga. 

2 Ammentengi ri bulu-buluka ri biring 
aganga, siagang ri sikamma panyingkuluna 
aganga. 

3 Ri pakkebu lompoa, ri oloang antamaka ri 
kotaya, anjorengi kalangngerang saranna, 
angkana, 

4 "He, umma rupataua, makkioka mae ri 
kau, tunggala rupatau ri lino, parhatikangi 
anne pakkiokku! 

3|kau tenayapa pangalamannu, 
appilaJarakko ampatangi pikkirang 
taranga; ikau toloa, appilajarakko ajari insa. 

6Parhatikangi kana-kanangku, lanri 
annabana ngaseng siagang bajina matu- 
matunna. 

7 Apa kupaua, annaba ngasengi, saba 
kukabirisi balle- ballea. 


Amsal 8.81 17 22 
8 kKana-kanangku lambusu ngasengi, manna 


sere tania ajekko yareka sala. 

9 Untu tau caradeka, annabai kanangku, 
untu mangngassenga, coco sikali kanangku. 

10 Anggaraki pappakaingakku labiangngang 
na pera tinoka paralluangngangi 
pangngassenganga labiangngang na 
bulaeng tinoka. 

ll | nakkemi kacaradekang, labiangngang 
anggaranna na barliang: takkulleai 
nipasanrapang siagang sikontu apa 
nukacinnala. 

12|nakkemi kacaradekang: ri nakke 
nia pammahang: kacaradekang siagang 
pangngassengang. 

13 Punna nipakalabiri Batara, battuanna 
nikabirisi kajadallanga: takungaiyail 
kaborroanga siagang katampoanga. 
Kukabirisi gau-gau jadalaka siagang 
kana-kana annipua. 

14|nakkemi assare pikkirang. Na inakke 
todong amparupai. Inakke carade na 
kugassing todong pole. 

13 Sikamma karaenga kubantui anggaukangi 
pamarentahanga, sikamma tukoasaya 
kutulungi ampaentengi kaadelanga. 

16] anri jasaku, sikamma tumalompoa 
siagang bija karaenga ammarenta siagang 
napajappa kaadelanga. 

17 Kukamaseangi tau mangngaia mae ri 
nakke; inai amboya, lanabuntulukka. 


| Amsal 8.181 27 23 
18 Ri nakke sadiai pakkalumanynyangnganga 


kammayatompa kalompoanga siagang 
kacopponganga. 

19 Apa nugappaya battu ri nakke 
labiangngangi na bulaeng tinoka, labi 
lompoangngangi anggaranna na pera tinoka. 

20 Amminawanga ri oloang kaadelanga, 
adakka ri agang kalambusanga. 

21|nai tau angkamaseanga, kupajari 
kalumanynyangi: kupirassi ballana siagang 
barang-barang. 

22 | nakke Napajari Batara ajari uru-urua, 
inakkemi bate pareNa ri pakkaramulaya ri 
jammang riolo dudu. 

23 Nipajaria battu ri pakaramulanna 
jammanga, ri pakaramulanna, ri tenanapa 
nipajari buttaya. 

24 Lassu memamma ri tenanapa nipajari 
tamparang lompoa, ri tenanapa nammumba 
sikamma kabattuanna jeneka. 

25 | nakke lassu memamma ri tenanapa 
nipaentengi sikamma monconga, ri tenanapa 
nibangungi sikamma bulu-buluka, 

20 ri tenanapa Napajari Batara buttaya 
siagang sikamma paranna, balalo ri tenanapa 
Napajari kangkanna butta uru-urua. 

2! Kusabi ri wattunna Napakarang 
langika, siagang ri wattunna Napabantang 
passimbanga rateanna tamparanga, 


| Amsal 8.281 9.2 24 
“8ri wattunna Naboli Batara rammanga 


rate ri allaka, siagang Nasungke sikamma 
kabattuanna tamparang lompoa, 

29ri wattunna Naparenta jene tamparanga 
sollanna tena nalaloi pabaeng-baenna. 
| nakke nia tonga hadere anjoreng ri wattunna 
Napadongko palapana buttaya. 

30 Niaka ri sarinNa ajari ana nisayanNa, 
tunggala allo inakke kateneanNa, tuli niakka 
akkarek- karena ri dallekanNa. 

31 Assannang-sannanga ri tompo buttaNa, 
na matene pakkasiakku ri allana rupataua. 

32| anri kammana anjo, pilangngeria, he tau 
rungkaya! Turuki pitunjukku, nulamatene. 

33 Tarimami pappakaingakku siagang ajari 
mako carade, teako bawang- bawangngangi. 

34 Matenei tau mappilangngeria ri nakke 
tunggala alloa ammempo antayanga ri 
pakkebu ballakku, tuli ajaga-jagaya ri 
pakkebu lompona pammantangangku. 

33| nai ambuntulukka, anggappai 
katallassang, mangngellai Batara mae ri ia. 

36 Inai tena nabuntulukka, napakarugi 
kalenna: tau birisika ri nakke, natanringi 
kamateanga." 

9 1 Kacaradekanga ambangummi balla, 
siagang napaenteng tujua bentenna. 

2 Ammolommi olo-olo niparakai untu 
assua-suara, appare jene anggoro siagang 
appasadia kanre nipatala. 


Amsal 9.31 12 | 25 
3 Sikamma palayang bainea nasuroi alampa 


untu akkiok-kio battu ri tampa-tampa tinggia 
ri kotaya angkana, 

4 "Inai-nai tena pangalamanna, mae mako 
anrinni!" Mae ri tau tenaya akkala bajina, 
nakana kacaradekanga, 

> "Umba nanipinyamangngi kanreku siagang 
nukasia anggoro kupareka. 

6 Bokoi kadongokanga, sollannu attallasa 
matene. Pinawangi oloanna tau caradeka. " 

7 Pumna tau taeroka niajara nupicinikiang 
kasalanna, lanakakkaliko. Punna nukalarroi 
tau jadalaka, lanapakka-pakkanaiko. 

8 Teako callai tau taeroka niajara, saba 
lanakabirisiko. Mingka punna tau carade 
nupicinikiang kasalanna, lanapakalabirikko. 

9 Punna tau carade nupakainga, pila lajari 
katambangi caradena. Siagang punna 
tau mannuruki ri Allataala nuajara, pila 
lakatambangi pangngassenganna. 

10 Untu ajari carade uru-urua parallu 
niparhatikang iamintu parallui taua 
mappakalabiri siagang malla mae ri Batara. 
Punna nuassengi Kaminang Matangkasaka, 
langgappako pammahang. 

11 Kacaradekanga lanasareko labu umuru. 

12 pynna kacaradekang nupatang, ikau 
kalennu laupa. Mingka punna nusorongboko 
kacaradekanga, ikau tonji pole napakarugi. 


| Amsal 9.131 10.4 A4: 
13 Anjo kadongokanga sangkammai baine 


pote tenaya pangalamanna siagang tena 
nangngasseng siri. 

14Tampana iamintu pakkebu ballana yareka 
pakkebu lompona kotaya. 

15 Battu anjorengi akkio mae ri tau numaloa. 
Tau lambusu pamaika nanyonyoki nakana, 

16 "Umba assengkako, he ikau ngaseng tau 
tenayapa pangalamannu!" Nampa mae ri tau 
tenaya akkala bajina nakana, 

17 "|ene nilukkaka tenei kasiana, 
siagang kanre nikanre cokko-cokkoa 
nyamangangngangi kasiana." 

18 Anjo tau nagappaya tanaassengai kalenna 
angkana tau battua ri anjo bainea lanarapimi 
ajalana anjoreng: siagang inai-nai antamamo 
ri ballana, sangkammami angkana antamaki 
ri linona tau matea. 

10 'laminne sikamma pappakaingana 

Salomo: Ana caradeka iami 
nakalompoang pamaika manggena; ana toloa 
napakasusai pamaina ammana. 

2 Kakalumanynyangngang nigappaya battu ri 
akkala salaya tena nangngerang kaupakkang: 
kabalekanna, kalambusanga lappasalamaki. 

3 Batara tena Nabalang parekangi tau bajika 
naalle cipuru, mingka Nahalangi tau jadalaka 
sollanna tanagappaya apa nakaerokia. 

“Tau malasaka latuguru kasi-asi: tau rajenga 
lajari kalumanynyangi. 


Amsal 10.51 15 21 
3 Tau caradeka apparappungi kattoang 


punna narapi wattunna, mingka tau attinroa 
bawang ri wattu pakkattoanga, lanapakasiriki 
kalenna. 

Tau bajika langgappai barakka. 
Kapallakkanga taccokkoi ri bokona 
kana-kananna tau jadalaka. 

7Pangngurangia mae ri tau bajika 
angngerangi barakka, mingka tau jadalaka 
lintaki nikaluppai. 

8 Tau caradeka, nangai annarima pappasaile: 
tau dongoka ri bicaranna lalingui. 

9 Tau lambusuka, amangi tallasana: tau 
annipua lakaassengangi. 

10|nai ancokkoi katojenganga, appaumbai 
kasusaang: inai akkana lambusu ancallai 
kodia, angngusahai kasalewangang. 

11 Kana-kanamna tau bajika lappaniaki tallasa 
matene, mingka ri bokona kana-kananna tau 
jadalaka taccokkoi pamai pallaka. 

12 kabirissanga appaumbai pabeserang: 
mangngamaseanga napammopporangi 
sikontu kasalanga. 

13 Tau taranga pikkiranna, kana-kana carade 
napasulu, tau toloa parallui nicambo. 

14Tau caradeka appasserei 
pangngassengang, punna tau toloa 
abicara, bala nakio. 

13 Kakalumanynyangngang allalangi tu 
kalumanynyanga, tallasa taronang-ronang 
angngancuruki tu kasi-asia. 


. Amsal 10.161 26 ~. 28 
16 Punna nigaukang bajika, pahalana iamintu 


tallasa matene; punna nigaukang dosaya, 
kalebakkanna pila Jai dosa. 

Inai anjampangi pappasailea, 
lasalewangangi tallasana, inai battala 
angngakui kasalanna, niaki lalang bahaya. 

18 Tau accokkoa kabirisang iami patipu. Tau 
appalabanga pitina iami tau dongo. 

19 Pila jai bicara, pila areppeseki dosaya: tau 
akkullea ampakalewai lilana, iami tau carade. 

20 kana-kananna tau bajika sanrapangi 
pera tino: pikkiranna tau jadalaka tena 
anggaranna. 

21 Kana-kananna tau bajika, ajari barakkaki 
mae ri tau jala: kadongokanna tao dongoka 
ambunoi kalenna. 
22| anri barakkaNa bawang Batara najari 
kalumanynyang taua; anjama terasaka 
takkulleai natambai barang-baranga. 
23Tau dongoka nangai appanggaukang 
salaya; tau caradeka nangai aboya 
kacaradekang. 

24 Tau tenea pamaina lanagappai apa 
nakaerokia: tau Jadalaka nagappai apa 
kaminang nakamallakkanga. 

25 Punna battu anging lompoa antujui, 
lanynyami tau jadalaka; mingka tau 
lambusuka tuli jarreki satunggu-tungguna. 
26 Teako assuroi tau malasa, appakabirisiji 
bawang, sanrapang cukka appatilu gigi 
yareka umbu appakapacce mata. 


Amsal 10.271 11.5 29 
27 Pakalompoi Batara, nanusallo lattallasa: 


tau Jadalaka mate tariajalanai. 

28 panrannuanna tau bajika ampajari 
matenei, panrannuanna tau jadalaka tena 
sikali bonena. 

29 Batara anjagai tau lambusuka, mingka 
Napanraki tau agau jadalaka. 

30 Tau tenea pamaina tallasana laamangi na 
salewangang: tau Jadalaka talammantangai ri 
butta pisakaya. 

31 Tau tenea pamaina appasuluki kana-kana 
carade, tau Jadalaka lanijempangangi 
bawana. 

32 kana-kana tau tenea pamaina 
appakasannangi nyawa; kana-kana tau 
jadalaka tuli appakaparisiki pamai. 

1 1 1 Nakabirisi Batara tau ammakea 

timbangang jekkong, mingka sannangi 
nyawaNa mae ri tau ammakea timbangang 
annaba. 

2 Tau borroa lanihinai: tau tuna pamaika 
caradeki. 

3 Tau bajika nirenrengi ri kalambusanga: tau 
paballe-ballea lanipanraki ri balle-ballena. 

4Punna nadallekang kamateanga, tenamo 
matu-matunna barang-baranna: lasalamaki 
tallasanu punna tene pamaikko. 

3Oloanna tau bajika nilapparri ri 
kalambusang, mingka tau jadalaka naerangi 
kalenna mae ri kapanrakanga. 


Amsal 11.61 16. 30 
6Tau lambusuka salamaki lanri tenena 


pamaina: tau tenaya nakkulle nipatappa, 
taloposoki lanri kangoanna. 

7Punna mate tau jadalaka, mate tommi 
panrannuanna, manrannuanga ri kale, tena 
matu-matunna. 

8 Tau bajika nipalili battu ri kasukkarranga: 
tau jadalaka anggappai salibanra. 

9 Pabicaranna tau jadalaka ammanraki: 
kacaradekanna tau bajika lappasalamaki. 

10 Accayai kotaya punna anggappa dalle tau 
lambusuka, akkio rannui rayaka punna mate 
tau jadalaka. 

11 pangngellainna tau lambusuka 
ampakagagai kotaya, kana-kananna tau 
jJadalaka ammanraki. 

12 Anghinai tau maraenga, iami panggaukang 
dongo: tau bajika akkalana tena nalakkana- 
kana. 

13 Tau appalabanga kabara anging takkulleai 
annagala rahasia, mingka tau nipatappaka 
akkullei narahasiakang parkaraya. 

14 | apanraki bansaya punna tena 
ampimpingi: pila jai tumappakainga, pila 
akkullei nirannuang kasalamakkanga. 

15 Ajanjia lambayarrangi inranna tau 
maraenga lappabattui bala, bajikangngangi 
tenaya nipantamaki kalea ri anjo passalaka, 
sollanna niamang. 

16 Baine bajika akkalana lanipakalompoi: tau 
pallaka lappasserei kakalumanynyangngang. 


= Amsal 11.17i 27. 31 
17 Tau baji pamaika napakaupaki kalenna: 


tau pallaka napakarugi kalenna. 

18 kaupakkamna tau jadalaka iamintu 
kaupakkang takontutojeng, kaupakkanna tau 
agau bajika iami kaupakkang sitojennaya. 

19|nai talanrea agau baji, lamatenei 
tallasana:, inai ero dudu agau jadala lamangei 
ri kamateang. 

20 Nakabirisi Batara tau jadalaka pamaina, 
mingka Nakamaseangi tau tenaya callanna 
tallasana. 

21Tau jadalaka mattantu langgappai 
hukkungang: tau bajika lasalamaki. 

22 kKagaganna baine tenaya nabaji akkalana 
sanrapangi cincing bulaeng ri kamurunna 
bawia. 

23 Kaerokanna tau bajika langngerangi 
kabajikang, mingka akkullea narannuang tau 
jadalaka iamintu pangngalarroi bawang. 

24 Nia tau nangai assare, mingka pila 
kalumanynyangi, nia tau gigiliki, mingka pila 
kasi-asi puppusuki. 

25 Tau jaia passarena, lakalabiangi, tau 
nangai annulung lanitulung tongi. 

29| nai appatambung apa-apa lanitunrai ri 
taua, mingka inai ambalukangi langgappai 
pammyji. 

27 Inai rajeng agau baji laningai ri taua; 
mingka inai aboya kajadallang, lanitujui ri 
kasukkarrang. 


Amsal 11.281 12.6 32 
28| nai ampattoangi barang-baranna, 


larunangi sanrapang leko toa: tau bajika 
labakkaki sanrapang cula loloa. 

293 Tau ampakasusayai pakkalabinianna, 
latappelaki sikontu apa-apanna. Tau toloa 
lanalayani tau caradeka. 

30Tau bajika lanikatutui tallasana: tau 
caradeka lakatambangi tau amminawanga ri 
ia. 

31 Punna lannarima todong pabalasa tau 
bajika ri anne linoa, mattantumi langgappana 
hukkungang tau jadalaka siagang tau 
dorakaya. 

1 2 l Tau mangngaia ri pangngassengang 

sannangi nyawana nipasaile, mingka 
tau tenaya nangai nipasaile lami tau dongo. 

2 Tau bajika ningai ri Batara, mingka 
tau arancanga kajadallang langgappai 
hukkungang. 

3 Tena manna sitau tuli lapore lalang ri 
kajadallanna, mingka tau lambusuka tuli 
jarreki, takkulleai talengga. 

4Tubaine bajika iami kalompoang pamai 
siagang kateneang mae ri buranenna, baine 
ampakasirikai buranenna sanrapangi garring 
lalang ri buku, ammanrakia. 

3 Tau lambusuka nanawa-nawai apa-apa 
bajika, tau jadalaka annipua narancana. 

6 Kana-kananna tau jadalaka ammunoi: 
kana-kananna tau lambusuka appasalamaki. 


| Amsal 12.71 16 33 
7 Tau jadalaka latuguruki napanra tena 


bate-batena, mingka tau bajika latuli jarreki 
sikontu turungang. 

8 | anipuji taua situru kacaradekanna: nihinai 
taua situru kadongokanna. 

9 Bajikangngangi ajari raya cadi niaka 
jama-jamanna, kala assipa kamma tau 
malompo nakakurangang ri kanre. 

10 Tau bajika naparhatikangi olo-olo piarana: 
mingka tau Jadalaka nasessai. 

1lpamarri anjama terasaka jai kanre- 
kanreanna, mingka tau ampelakai wattunna 
untu anggaukangi apa-apa tenaya matu- 
matunna, lami dongo. 

12 Tau jadalaka eroki anggappa passawallang 
battu ri tau dorakaya, tau bajika sanrapangi 
poko kayu arappoa. 

13 Tau jadalaka niallei ri sikko kana-kana 
kodi napasuluka,: tau bajika nipalili battu ri 
kasukkarranga. 

14 Tunggala tau anggappai pabalasa situru 
kana-kananna siagang panggaukanna: 
massing nisarei pahala situru kana-kananna 
siagang panggaukanna. 

1 Tau dongoka nakanai kalenna talebaka 
sala, mingka tau caradeka nangai 
appilangngeri pappakainga. 

16 Punna kasirikang tau toloa, anjo wattua 
napau memammi parisi pamaina, mingka tau 
caradeka tanapaduliai punna nicallai. 


l Amsal 12.171 27 34 
17 Lanri napauna katojenganga, 


napaentemmi taua kaadelanga; lanri 
aballe-ballena, appabattumi taua apa tenaya 
naadele. 

18 Bicara sambaranga akkullei nalokoki 
pamaika sanrapang pannodona padanga; 
kana-kana caradeka sanrapangi paballe 
appamollea. 

19 Sipakkida mataji natassungkemo balle- 
ballea, mingka kana-kana tojenga latuli niaki 
satunggu-tungguna. 

20 Tau nangaia arancana kajadallang 
nangai tenaya naadele: tau angngusahaya 
kabajikang lamatenei. 

21 Tau bajika talanatujuai bala: tau jadalaka 
tuli lanatujui susa. 

22 Birisiki Batara mae ri tau paballe-ballea: 
mingka sannangi mae ri tau lambusuka. 

23Tau caradeka tena napappicini- 
cinikangi pangngassenganna, tau dongoka 
napalammorangi kadongokanna. 

24 Anjama terasaka napajari taua koasa: 
kamalassanga napajari taua ata. 

25 Ranggaselaya natepoki sumangaka, 
mingka kana-kana lammaya napakalompoi 
pamaika. 

20 Tau bajika upakkangngangi na samborina: 
tau jadalaka sala oloangi lanri kajadallanna. 
27 Punna amalasa-malasa talanagappayai 
taua apa nakaerokia, lanri anjama terasa 
nanggappa taua kakalumanynyangngang. 


„Amsal 12.281 13.9 35 
28 Tau amminawanga ri oloang annabaya 


lamatenei ri tallasana:, tau amminawanga ri 
oloanna tau Jadalaka lamangei ri matea. 

13 1 Ana caradeka naparhatikangi punna 

nipakainga ri manggena, tau borroa 
taerokai annarima pappasalle. 

2 kana-kanamna tau bajika appabattui 
passawallang: tau tenaya nalambusu nangai 
katerassanga. 

3 Tau tenaya natutu ri kana-kananna 
tena nalaamang ri tallasana: tau abicara 
sambaranga lanatujui kacilakang. 

4Tau malasaka jai nakaeroki mingka manna 
sere tanarapi tau anjama terasaka lanagappai 
sikontu apa nakaerokia. 

> Tau lambusuka nakabirisi nikanaya balle- 
balle, gau-gauna tau jadalaka appakasiriki na 
nicalla. 

6 kalambusanga nalalangi tau lambusuka 
ri tallasana: kajadallanga napanraki tau 
dorakaya. 

7 Nia tau agau kalumanynyang, natena 
apa-apanna: nia tau agau kasi-asi, 
nakalumanynyang kalupepeang. 

8Tau kalumanynyanga musti appasuluki 
doe sollanna amang tallasana, mingka tau 
kasi-asia nipakabellai battu ri balaya. 

9 Tau bajika sanrapangi caya sannaka 
singarana: tau jadalaka sanrapangi lampu 
matea. 


Amsal 13.101 19 36 
10 katampoanna poro pabeserang bawang 


napaumba, tau caradeka eroki annarima 
pangngajarang. 

11 kakalumanynyangngang lomo dudua 
gappanna, linta tongi kurang; mingka barang- 
barang nipaduduka tassikede-tassikede lapila 
katambangi. 

12 Punna tanigappaya apa niminasaya, 
taronangi nyawaya, punna nigappa apa 
nikaerokia, sunggui pamaika. 

13 Tau ambawang-bawangngangai ajaranNa 
Batara, lanacilakai kalenna: tau mannurukia 
ri hukkunNa Allataala, lanagappai pahalana. 

14 Ajaranna tau caradeka sanrapangi 
kabattuanna kateneanga: punna nia bala 
latattuju, anjo ajaranga appasalama. 

1 Tau bajika akkalana lanipalecei: tau 
tenaya nipatappaki lasusai tallasana. 

16 Tau caradeka appikkiriki rolong ri tenanapa 
nappanggaukang: tau toloa napalammorangi 
katoloanna. 

17 Tunisuro tenaya matu-matunna 
langngerangi bala; tunisuro akkullea 
nipatappa langngerangi wassele mattantu. 

18 Tau taeroka niajara, lajari kasi-asi na 
tuna; tau najampangia pappakaingaka 
lanipakalompoi. 

19Tamaka bajina anggappayai apa 
nikaerokia! Tau dongoka taerokai tagiling 
batu ri kajadallanga. 


. Amsal 13.201 14.4 37 
20Tau assileporanga siagang tau caradeka, 


lajari caradeki, tau assileporanga siagang tau 
toloa, lacilakai. 

21 Tau dorakaya tuli niondangi ri kacilakang, 
tau bajika tuli annarimai kateneang. 

22 Tau bajika ammoliki warisi 
kakalumanynyangngang mae ri ana 
cucunna:, kakalumanynyangnganna tau 
dorakaya niboliki untu tau lambusuka ri 
tallasana. 

23 Butta kosonga akkullei angngerang 
wassele jai kanre-kanreang untu tu kasi-asia, 
mingka tenaya naadele lajari sabaki natena 
nangngerang wassele anjo buttaya. 

24 Punna tanitunrunga anaka, battuanna 
tena nimangngai ri ia, punna ningai, musti 
barani taua antunrungi. 

25 Tau bajika tuli gannaki ri katallassanna, 
mingka tau jadalaka tuli lakakurangangi. 
14 l Pakkalabinianga nibangungi ri 

kacaradekanna bainea mingka 
niruntungi ri kadongokanna. 

2 Tau lambusuka mallaki siagang 
mappakalabiriki ri Karaeng Allataala; tau 
tenaya nalambusu ri tallasana nahina 

3Lanri tampona, nangai napakatinggi 
kalenna tau dongoka; tau caradeka lanilalangi 
ri kana-kananna tonji. 

4 Punna tena sapi, tena wasselena kokoa; 
lanri kagassinganna sapia, lallabi kattoanga. 


| Amsal 14.51 15 38 
> Sabi lambusuka tuli napaui apa 


kontutojenga, sabi tanipatappaka tuli 
aballe-ballei. 

6 Tau tampoa tena nalajari carade, mingka 
tau caradeka gampangi appilajara. 

7 Teako agangi siagang tau dongoka:, tena 
apa-apa lakkulle naajarrangko. 

8Tau caradeka naassengi angkana 
antekamma batena lappanggaukang, tau 
dongoka nitipui ri kadongokanna. 

9 Tau dongoka tena najampangi angkanaya 
apaka nipammopporangi dosana yareka tena: 
tau bajika eroki nipammopporang dosana. 

10Sysaya siagang rannua niaki niboli 
lalang ri pamaika:, tau maraenga takkulleai 
amminawang angkasiaki. 

1lBalla tau bajika tuli jarreki; balla tau 
jadalaka larumbangi. 

12 Nia oloang lambusuki cinikanna, mingka 
kalebakkanna anjo oloanga mangei ri 
kamateanga. 

13Ri bokona kakkalaka nia kapang 
karru; karannuanga akkullei kasusaang 
kalebakkanna. 

14 Tau jadalaka lanakattoi wassele 
kajadallanna, tau bajika lanakattoi rappo 
kabajikanna. 

1 Tau dongoka tappaki mae ri sikontu 
bicaraya, tau caradeka tutui ri panggaukang. 

10 Tau bajika akkalana tutui na bella battu ri 


kajadallanga, tau dongoka lintaki nai larrona, 
nampa amang nasaring. 

17 Tau nangaia larro dongoki panggaukanna: 
tau caradeka sabaraki sipana. 

18Tau tenaya pangalamanna lajari 
dongoki: tau caradeka lapila katambangi 
pangngassenganna. 

19 Tau jadalaka latunduki mae ri tau lambusu 
pamaika, untu appala sollanna nikamaseang. 

20Tau kasi-asia tena ningai balalo ri 
bela-belana, mingka tau kalumanynyanga Jai 
sahabana. 

21|nai-nai anghinai paranna tau, agau dosai: 
inai-nai baji pamai ri tau kasi-asia, lamatenei. 

22|nai-nai anggaukangi apa bajika, 
lanipatappaki na nipakalabiri: inai-nai 
anrancanakangi kajadallanga niaki ri oloang 
salaya. 

23 | alang sikontu usahaya nia passawallanna: 
bicara kosonga napatuguru kasi-asi taua. 

24Tau caradeka nipuji lanri kacaradekanna: 
tau dongoka allabangi niasseng 
kadongokanna. 

25 Punna nia sabi abicara tojeng, 
napasalamaki nyawaya: punna abicara 
balle-ballei, tagilingi ambaliangi aganna. 

26 Tau mappilangngeria ri Batara ajari 
amangi, siagang kaluargana lania 
palalanganna. 

27Mappilangngeria ri Batara iami 


pappokokanna kateneanga; siagang oloang 
untu alliliangi kamateanga. 

28 kakalumanynyanganna karaenga iamintu 
ri pajaina rayana; punna tena rayana 
takkulleai koasa. 

23 Tau caradeka talintakai larro; tau dongoka 
takkulleai nalewai kalenna. 

30 pamai sannanga napakabajiki tubua: 
angngiri mataya sanrapangi garring 
kamateanga. 

31| nai agau baji mae ri tu kasi-asia, 
napakalabiriki Allataala, inai anjallakkangi 
tau lammaya, nahinai Tumapparena. 

32 Tau jadalaka panraki lanri kajadallanna, 
tau bajika nijagai lanri kalambusanna. 

33 kacaradekanga tuli niaki lalang ri 
pikkiranna tau bajika akkalana, mingka 
nijallakkangi lalang ri pikkiranna tau dongoka. 

34 kaadelanga siagang kabajikanga 
naangkaki areng bajina bansaya, mingka 
dosaya ampajari tunai bansaya. 

33 Sannangi pamaina karaenga mae ri 
pagawe caradeka:, mingka larroi mae 
ri pagawe tenaya nakkulle ampajappai 
tugasana. 

15 l Pappiali lammaya, ampajari naungi 

larroa: pappiali passea appaumbai 
larro. 

2Kana-kana caradeka ampajari 
pangngassenganga angngalle pamai; 

kana-kana tau dongoka, poro kadongokang 


bawang bonena. 

3 Naciniki Batara sikontu apa kajarianga ri 
sikontu tampa; Naparhatikangi sikontu apa 
bajika siagang jJadalaka. 

4Kana-kana bajika annambai sumanga, 
kana-kana appakaparisika nyawa, allammai 
pattujuang. 

Tau dongoka nabawang-bawangngangi 
pappakaingana manggena, tau caradeka 
Naparhatikangi pappasailea. 

6 Ri ballana tau bajika jai barang-barang; 
kakalumanynyangnganna tau Jadalaka 
lalanynyaki lanri bala. 

7 Kana-kana tau caradeka rassi siagang 
pangngassengang, mingka pikkiranna tau 
dongoka tena nakamma. 

8Natarimai Batara pappala doanna tau 
bajika, mingka birisiki mae ri passarena tau 
jadalaka. 

9 Birisiki Batara ri batena attallasa tau 
dorakaya, mingka Nakamaseangi tau usahaya 
anggaukangi eroNa. 

l0Tau agau jadalaka lanisessai: tau taeroka 
nipasaile lamatei. 

ll Naassengi Batara linona tau matea 
siagang lampa-lampana:, antekamma batena 
lakkulle nicokko pikkiranna taua mae ri la? 

12 Tau masarroa anghinai paranna tau, 
tanangaiyai nipasaile, kuttui appala tangara 
battu ri tau caradeka. 

13 Pamai rannua napaccayai tanjaka, pamai 


sinaya natepoki sumangaka. 

14 Tau caradeka aboyai pangngassengang: 
tau dongoka sibuki siagang kadongokanga. 

1 Tau susaya tuli appattujuangi lalang 
tallasana, mingka tau sarro rannua tuli 
matenei. 

16 Bajikangngangi sikedeka barang-barang 
mingka mallakki ri Batara, kala jai barang 
mingka tuli lussaki pamaika. 

17 Bajikangngangi gangang bawang nikanre 
assala sikamaseangi taua, kala angnganrea 
dageng mingka sikabirisi taua. 

18 Tau lintaka larro appaumbai pabeserang, 
tau sabaraka angngerangi passiamakkang. 

19 Tau malasaka tuli lanakasiaki 
kasukkaranga: tau lambusuka tammuntulai 
kasukkarang. 

20 Ana caradeka, napakasannangi pamaina 
manggena, ana toloa tanapakalabirai 
ammana. 

21 Katoloanga iami kasannangngamna tau 
dongoka, tau caradeka lambusuki tallasana. 
22 Rancanaya takkulleai ajari punna tena 
nirurungangi siagang tangara baji; lanjari 
rancanaya, punna jai assare pappakainga. 

23 kana-kana nipasuluka ri wattu kaminang 
cocoka, langngerangi karannuang. 

24 Tau caradeka amminawangi ri oloang 
angngambika mange ri katallassanga: teai 
oloang naunga mae ri kamateanga. 

25 LaNarumbangi Batara ballana tau tinggi 


langgaya, mingka laNajagai buttana sitaua 
janda. 

26 Birisiki Batara ri rancana jadalaka; mingka 
kana-kana bajika napakasannangi pamaiNa. 

27|nai aboya passawallang tenaya nahallala, 
napanraki kaluarga kalenna. Inai angkabirisi 
doe pammuccuka, lamatenei. 

28 Tau bajika natangara bajiki kana-kananna: 
tau Jadalaka appasuluki kana-kana rantasaka. 

29 Napilangngeri Batara punna appala doang 
tau bajika, mingka tena najampangi tau 
dorakaya. 

30Tanjana tau rannua appakarannui pamai, 
kabara bajika appakabajiki nyawa. 

31Tau manjampangia pappasaile nibilangi 
tau carade. 

3? Tau taeroka nipakainga, tena 
napakalabiriki kalenna, tau eroka nipasaile, 
ajari bajiki akkalana. 

33 Mallaka mae ri Batara, iami dasarana 
ajarang bajika, kalabiranga nipirioloi ri 
matuna pamaika. 

16 l Rupataua akkullei appare rancana, 

mingka Allataala assare kaputusang. 

2 Tunggala panggaukanna taua nakulle 
kapang bajiki ri paccini kalenna, mingka 
Batara angnganggaraki ero pamaina. 

3 Pappirannuangi mae ri Batara sikontu 
rancananu, nanukkulle lampajari ri 
nugaukanna. 


| Amsal 16.41 14 o 44 
4 Sikontu apa Napareka Batara nia natuju: 


na natujua tau Jadalaka iamintu kapanrakang. 

3 Sikontu tau borroa nikabirisi ri Batara: 
tena Nakellai kenanga talappasa battu ri 
hukkunganga. 

Tau tenaya namminra nyawana mae 
ri Allataala lanipammopporangi:, tau 
mappilangngeria lanipalili battu ri sikontu 
kajadallanga. 

7Punna nupakasannang pamaiNa Batara, 
musu-musunnu laNapajari agangi. 

8 Bajikangngangi sikede panggappanga 
assala battu ri kalambusang, kala jaia 
panggappang lanri gau tena naadele. 

9 Akkullei rupataua appare rancana, mingka 
Allataala ampattantui oloang tallasana. 

10 Karaenga annarimai koasa battu 
ri Allataala, jari, tena nasala lalang 
kaputusanna. 

11 Nakaerokangi Batara agau lambusu taua 
lalang pabalu-balukanga, kammayami lalang 
ammakea ukkurang siagang timbangang. 

12 Mae ri tukoasaya, nikanaya agau 
jadala iami karantassang, saba jarreki 
pamarentahanna lanri kaadelang. 

13 Kasabiang annabaya napakasannangi 
pamaina tukoasaya, nakamaseangi tau 
abicara lambusuka. 

14 Pangngalarroinna karaenga sanrapangi 
kabara hukkungang mate; tau caradeka 
usahai untu ampanaungi larrona! 

15 Kabajikang pamaina karaenga appabattui 


salewangang, sanrapang rammang 
appaturunga bosi ri wattu timoro. 

16 Bella labi bajina anggappaya 
kacaradekang kala anggappaya bulaeng: labi 
lompoangngangi anggaranna anggappaya 
pangngassengang kala anggappaya pera. 

17 Tau bajika napakabellai kalenna battu ri 
kajadallanga:, tau amparhatikangai batena 
attallasa, najagai kalenna. 

18 kaborroanga angngerangi kapanrakang: 
katampoanga angngerangi karuntungang. 

19 Bajikangngangi tuna pamaika natena 
pabarang-barangngang, kala amminawanga 
ri tau borroa nanikasia barang-barang 
narampasaka kenanga. 

20 parhatikangi apa nipangngajarranga mae 
ri kau, nalanugappa apa-apa bajika. Tappakko 
mae ri Batara, na nulamatene. 

21 Tau caradeka niassengi nibatei battu ri 
pikkirang taranna; angngallei pamai batena 
abicara, ampajari nipatappa kana-kananna. 

22 Kacaradekanga iami kabattuanna 
matenena tallasana tau bajika akkalana; tau 
toloa nisessai ri katoloang kalenna. 

23 Pikkiranna tau bajika akkalana ampajari 
caradeki kana-kananna, siagang pila 
nipatappaki ajaranna. 

24 Kana-kana bajika sanrapangi jene bani; 
tenei kasiana siagang napakkamalei tubua. 

25 Nia oloang lambusuki cinikanna, mingka 


kalabusanna anjo oloanga mangei ri 
kamateanga. 

26 kaparalluang untu angnganre, iami saba 
nausaha taua; lanri battanna, natarpassa 
anjama. 

2! Tau jadalaka usahai ancilakai paranna 
tau: Jadalaki kana-kananna sanrapang pepe 
abara. 

28 Tau jekkonga akkalana appaumbai 
pabeserang: tau nangaia ampitinai paranna 
tau appasisalaki bela mabali. 

29Tau sekkeka natipui bela-belana, na 
naerang kenanga antama ri bahayaya. 

30 Tutuko ri tau tamuria siagang akkedo 
kanynyinga, nia antu rancana jadala lalang ri 
atinna. 

31Tau lambusuka lanisarei umuru labu; 
uanna sanrapangi songko kalompoang 
accaya. 

32 Bajikangngangi tenaya nilinta larro, kala 
annagala koasa: bajikangngangi nilewaia 
kalea, kala ammeta sere kota. 

33 Untu angngassengi sarenna, ammuangi 
taua campalle, mingka ampattantuai 
kalebakkanna, Bataraji bawang. 

17 1 Bajikangngangi sisoang bawang 

kanre assala amangi kala kanre 
nyamang allabi natuli nia pabeserang. 

2 Ata caradeka lakoasai mae ri ana 


appakasirika, na lannarima warisi siagang 
sikamma saribattanna anjo anaka. 

3 Bulaeng siagang pera niuji ri pepeka, 
mingka atinna taua niuji ri Batara. 

4Tau jadalaka naturuki pikkirang jadalaka, 
paballe-ballea nangai appilangngeri 
kana-kana pitina. 

"Inai ancau-caui tu kasi-asi puppusuka, 
nahinai Allataala Mappajarina. Inai rannu 
lanri kasusaanna tau maraenga, mattantu 
anggappana hukkungang. 

6 Kalompoang pamaina tau toayamo, 
iamintu ana cucunna; kalompoang pamaina 
ana-anaka, iamintu tau toana. 

"Tau nipakalompoa, tasiratangai akkana 
balle-balle; tau dongoka tasiratangai akkana 
nia matu-matunna. 

8 Nia tau angkapangi angkana anjo 
doe pammuccuka akkullei appajari apa 
appakalannasa; lanri doe pammuccu 
yangasenna akkullei nipajari. 

9Punna erokko ningai ri taua, 
pammopporangi kasalang nagaukanga 
kenanga. Punna manynyero kana ri kasalang 
poro mannappuji bawang passaribattangang. 

10 Serea pappasaile tinggiangngangi 
anggaranna mae ri tau bajika akkalana kala 
sibilangngang paccambo mae ri tau dongoka. 


| Amsal 17.111 20. 48 
1! Tau jadalaka tuli appaumbai karicuang, 


mingka battui matea mae ri ia, ajari suro 
pallaka. 

12 Bajikangngangi assibuntuluka siagang 
anrong beruang tappelaka anana, kala 
assibuntuluka siagang tau sibuka siagang 
kadongokanna. 

13| nai ambalasaki kabajikanga siagang 
kajadallang, takkulle tongangngai nipasulu 
kajadallanga battu lalang ri ballana. 

14 Appakaramulaya pabeserang sanrapangi 
anynyungke oloang jene; lanri kammana 
anjo, ammonoboko mako ri tenanapa 
nappakkaramula anjo pabeseranga. 

15 Nakabirisi Batara tau ampattojengai tau 
dorakaya, siagang nabilang sala tau tenaya 
nasala. 

19Tena matu-matunna tau dongoka 
ampaccappuki doena aboya kacaradekang, 
saba tena natangkasa pikkiranna 

17 Serea sahaba tuli tamamminrana mae ri 
aganna, serea saribattang amminawang tongi 
antanggongi kasusaanga. 

18 Tau ajanjia antanggongi inranna paranna 
tau, iami tau tolo. 

19 Tau mangngaia ri dosa, nangai abesere. 
Tau lompo bicaraya, aboyai kapanrakang. 

20 Sitaua patipu tena nalamatene, tau 
appengkaya lilana langgappai bala. 

21 Anggappaya ana tolo, sangkammami 


anggappaya sina: ajari mangge ri ana tolo, 
tena nangngerang karannuang. 

22 Rannu pamaika napakkamalei tubua: 
pamai susaya annepoki sumanga. 

23 Haking jekkonga, annarima cokko-cokkoi 
doe pammuccu siagang tena napajappal 
kaadelanga. 

24 Natujua tau niaka pammahanna iamintu 
untu anggappa kacaradekang, mingka tau 
toloa tena nattantu pattujunna. 

25 Ana toloa nasusai manggena, siagang 
napakasinai pamaina ammana. 

26 Tena nasiratang nipassala tau tenaya 
salana; tasiratangai nijallakkang tau bajika 
akkalana. 

27 Tau taranga pikkiranna, tajaiyai bicaranna. 
Tau caradeka, tuli sannangi. 

28 Manna tau toloa lanikapang carade 
siagang tarang pikkiranna punna amereki na 
natongko bawana. 

18 l Tau ampakabellayai kalenna battu 

ri paranna tau kalennaji bawang 
naparhatikang: yangaseng panggappana taua 
nageakki. 

2 Tau toloa tanangaiyai nisare pammahang: 
poro bone atinna bawang ero nasungkea 
toj eng. 

3 Dosaya siagang tunaya sipajappangi: 
punna nicallamo, mattantu nipakatuna 
tommi. 

4Kana-kanama taua akkullei nakabattui 


kacaradekang lantang sanrapang tamparang 
lompo, cinong sanrapang jene assolong. 

3 Tabajikai angngalle mae ri tau dorakaya 
siagang anjallakkangi tau tenaya salanna. 

6 Punna abicara tau toloa, appaumbai 
pabeserang siagang eroki niajara. 

7Bicaramna tau toloa napanraki kalenna: 
nisikkoki ri kana-kana kalenna. 

8 Anjo appitinaya bajiki kasiana: nangai 
naalu taua. 

9 Tau tenaya najampangi tugasana 
sangkammai kodina siagang tau nangaia 
ammanraki. 

10 Anjo Batara sanrapangi menara kassaka: 
lami namangei tau lambusuka nanggappa 
tampa amang. 

11 Mingka tau kalumanynyanga nakana 
barang-baranna lanjagai kalenna sanrapang 
tembo tinggi siagang kassa ri tammulilina 
kotaya. 

12 Tau tampoa latuguruki, tau tuna pamaika 
lanipakalompoi. 

13 Appiali ri tenanapa nimallangngere lami 
panggaukang tolo siagang nicalla. 

14 anri ero attallasa, akkullei natahang 
taua parisika: punna tappelamo kaerokanga, 
tappela tommi sikontu panrannuanga. 

Tau bajika akkalana, tuli turerei ri 
pangngassengang: tau caradeka, tuli eroki 


anggappa pangngajarang. 

19 Hadiaya anynyungkei oloang siagang 
angngantaraki mange ri tau malompoa. 

17 Tau uru abicaraya lalang ri pangadelang 
tuli tojengi cinikanna, mingka akkullemi niuji 
kana-kananna punna battumo balinna. 

18 | anri nigoccanna nomoroka, akkullei 
nipakabaji passisalanga, balalo passisalanna 
tukoasaya akkulle tongi nipakabaji. 

19 Saribattang parisika pamaina labi 
sukkaraki nireppesi kala kota kassaka:, 
pabeseranga sanrapangi panjoli pakkebu 
lompona kota pattahangnganga. 

20Sikamma kana-kana nipasuluka nia 
ngaseng kasiana. 

21 Makoasai lilaya untu ampasalamaki yareka 
ampanraki tallasaka, musti natanggongi taua 
kalebakkanna apa napaua. 

22 Tau anggappaya anrong ana, anggappai 
passawallang: anrong anaka iami passareNa 
Batara. 

23Tu kasi-asia appalaki siagang kana-kana 
baji; appiali tau kalumanynyanga siagang 
panggagara. 

24 Nia sahaba tamamminraya, nia todong 
labi jarre na saribattanga. 

19 1 Bajikangngangi tu kasi-asi lambusuka 

ri tallasana, kala tau tolo nangaia 
aballe-balle. 

2 Rajeng nampa tena pangngassengang, 
tena nabaji; tau akkaro-karoa lappareki 
kasalang. 

3 Napakarugi kalenna rupataua lanri 


kadongokanna, nampa Batara nasalakang ri 
anjo passalaka. 

4Tau kalumanynyanga tuli katambangi 
aganna; tu kasi-asia balalo nipilari ri aganna. 

“Tau aballe-ballea ri pangadelanga, 
takkulleai naliliang hukkunganga. 

6Tunggala tau usahai angngallei pamaina 
tau malompoa, sikontuna taua eroki ajari 
agang mae ri tau nangaia assare. 

7 Tau kasi-asia nibalang parekangi ri 
saribattanna, sarroangampa na ri aganna. 
Manna antekamma batena usaha takkulleai 
naalle pamaina kenanga. 

8]nai angngondang pangngassengang, 
nakamaseangi kalenna, na inai angngurangi 
apa napappilajaria, lamatenei. 

9 Tau aballe-ballea ri pangadelang mattantu 
lanihukkungi siagang nipanraki. 

l0Tasiratangai tau toloa tallasa kalabiang, 
na tena todong nasiratang ataya amparentai 
tukoasaya. 

11 Tau caradeka akkullei natahang larrona. 
Nipuji lanri tanajampangiai kasalanna taua 
mae ri kalenna. 

12 | arrona karaenga sanrapangi sara arrunna 
singaya, kabajikanna karaenga sanrapangi 
saliu ambasai timbo-timboanga. 

13 Ana toloa akkullei napanraki manggena. 
Baine nangaia amoro- moro sanrapangi jene 
tenaya nammari- mari ammatti. 

14 Ballaka siagang barang-baranga akkullei 


nagappa battu ri manggena, mingka baine 
caradeka iami passareNa Batara. 

15 Amalasa-malasaka akkullei napajannang 
tinrona taua, kalebakkanna lanaallei cipuru 
anjo lapung tau malasa. 

16Tau mannurukia ri sikamma parentaNa 
Allataala lasalamaki, tau tenaya naanggaraki 
lamatei. 

17 Annulung tau kasi-asi sanrapangi assare 
angnginrang ri Batara; Batara sallang 
lambalasaki. 

18 Atoro bajiki ananu lalang niana ija 
panrannuang: punna tena, sanrapang erokko 
ri kapanrakang. 

19 Bolimi kamma tau lintaka larro nakasia 
kalebakkanna. Punna nutulungi, poro 
nutambaiji kalarroanna. 

20 Punna nungai appilajara siagang 
allangngere pappakainga, sallang lajariko tau 
nia kacaradekannu. 

21Rupataua jai rancanana, mingka 
kaputusanNa bawang Batara ajari. 

22 Sipa nitayanga battu ri serea tau iamintu 
tamamminrana. Bajikangngangi kasi-asia 
kala ajari paballe-ballea. 

23 Pakalompoi Batara, na nuttallasa matene; 
lasukkuki pakkasianu siagang latalappasakko 
battu ri balaya. 

24 Nia tau teai sipato malasana, manna 
anynyoanga kanre mae ri bawana kuttu tonji. 

25 Punna nihukkung tau tampoa, anggappai 


pappilajarang tau tenaya pangalamanna. 
Punna nipasaile tau bajika akkalana, lapila 
katambangi kacaradekanna. 

26 Ana assessayai siagang ambongkayai tau 
toana, iami ana appakasiri siagang nicalla. 

27 Ana, pumna taeroka mako appilajara, 
lanukaluppai apa lebaka nupappilajari. 

28 Ajari sabi balle-balle, sangkammai 
nibawangngang hukkunga, ambalai taua, 
bajiki kasiana ri tau jadalaka. 

29 Tau tolo tinggi langgaya mattantu lanibaji. 
20 1|nungang terasaka napajari 

kurangajaraki siagang ricui taua. Toloi 
tau angnginunga sagenna nasaring. 
2Larrona karaenga sanrapangi sara arrunna 
singaya: tau ampakanassuai sangkammai 
nacilakai kalenna. 

3 Tau toloaji bawang nangai abesereka: 
sipa nipujia iamintu mabellaya battu ri 
pabeseranga. 

4Pamarri malasaka tanajamayai kokonna 
punna narapi wattunna:, kalebakkanna tena 
apa-apa wassele tanana punna pakkattoang. 

3 Bone atinna taua sanrapangi bungung 
lantang, mingka akkullei nisero ri tau niaka 
pammahanna. 

6Jai tau nakana kalenna agang, mingka 
tau tenaya tojeng pamminrana, sukkaraki 


nigappa. 

7 Ana-anaka upaki punna nia manggena 


mabajika siagang malambusuka ri tallasana. 

8 Punna ammempo karaenga ri kaderaya 
ri pangadelang, akkullei nacini sikontu tau 
jadalaka. 

9 Maka nia tau akkulle angkana, "Tangkasaki 
atingku, talappasaka battu ri dosaya?" 

10Timbangang siagang ukkurang jekkonga 
taNangaiyai Batara. 

11 Battu ri panggaukanna anaka nakkulle 
niasseng apaka bajiki siagang lambusuki 
gauna. 

12 Tolia untu allangngere siagang mataya 
untu accini, rua-ruana Batara ampajari. 

13 Tau nangaia attinro latuguru kasi-asi. Tau 
rajenga anjama jai kanre-kanreanna. 

14 Paballia tuli akkunrareng ri passala 
kajalana apa-apaya. Mingka punna lebamo 
naballi, nakalompoammi pamai lanri anjo 
ballinna naballiangi. 

15 Kana-kana ammonea pangngassengang, 
tinggiangngangi anggaranna kala bulaenga 
na barlianga. 

16 | nai antanggongi inranna tau maraenga, 
siratangi nialle barang-baranna untu ajarri 
panynyikko janjinna. 

17 Barang-barang wassele nitipua, uru-uruna 
bajiki kasiana, mingka kalebakkanna 
sanrapangi batu-batu kasiana. 

18 Rancanaya ajari lanri tangara; lanri 


kammana anjo, teako appattujuangi punna 
tena rancana baji. 

19Tau nangaia ambicarai paranna tau, 
takkulleai anynyokko rahasia; teako 
assileporangi siagang tau jai dudua 
bicaranna. 

20 Tau antunrayai tau toana, lalanynyaki 
tallasana sanrapang lampu matea ri wattu 
bangngi sassanga. 

21Barang-barang lintaka gappanna, 
kalebakkanna teai barakka. 

22 Teako balasaki kajadallanga siagang 
kajadallang: tappakko ri Batara, lami 
lantulungko. 

23Timbangang siagang batu timbangang 
jekkonga taNangaiyai Batara. 

24 eba Napattantumi Batara oloang 
tallasana rupataua ri anne linoa; lanri 
kammana minjo natakkullea napahang oloang 
katallassang kalenna rupataua. 

23 Pikkiri baji-bajiki ri tenanapa nujanji 
lassare korobang mae ri Batara. Gassingka 
assesse lalang jako ri boko. 

26 Karaeng caradeka naassengi angkana 
inai tau jadala; lanahukkungi na 
tanapammopporangnga kenanga. 

27 Ati mailalanna taua iami singara battu ri 
Batara ansingari sikontu atinna. 

28 Punna ammarenta karaenga siagang 


mangngamaseang, lambusu, siagang adele, 
latuli makoasai. 

23 Tau rungkaya nikangalikangi lanri 
kagassinganna, na nipakalompo tau toaya 
lanri uwanna. 

30 Nia wattunna na pangalamang paika 
alluluki kajadallanga, siagang natangkasi 
atinna rupataua. 

2 1 1 Sanrapang batena Naatoro Batara 
jene binangaya sollanna aloloro 
situru eroNa, kammatommi anjo napimpingi 

pikkiranna karaenga. 

2Tunggala panggaukamna taua nakanai 
baji ri paccini kalenna, mingka Batara 
angngassengi nakaerokia pamaina. 

3 Panggaukang adeleka siagang annabaya 
labi napakasannangi pamaiNa Batara, kala 
sikontu passarea. 

4 Anjo tau jadalaka dorakai, lanri nikoasai ri 
katampoanna siagang kaborroanna. 

> Rancanana tau rajenga angngerangi 
kalabiang: gau akkaro-karoa kakurangang 
kalebakkanna. 

6 kKakalumanynyangngang nigappaya 
siagang tena lambusu lintaki tappela siagang 
naerangi taua mae ri kuburuka. 

7 Tau jadalaka taerokai mannuruki ri 
hukkung,: nisessai ri kapallakkang kalenna. 

8Tau salaya, alekko-lekkoi oloanna: tau 
bajika tuli lambusuki tallasana. 


| Amsal 21.91 18 | 58 
? Labi sannangi taua ammantang ri 


panyingkuluna lotenga kala assiballaka 
siagang baine pabesereka. 

l0Tau jadalaka tuli eroki anggaukangi 
kajadallanga, manna ri nai tena 
pangngamaseanna. 

11 Hukkungamna tau pacau-caua ajari 
pappilajarangi mae ri tau tenaya 
pangalamanna. Punna nipasaile tau bajika 
akkalana, lapila katambangi kacaradekanna. 

12 Allataala Kaminang Adeleka Naassengi 
apa kajarianga lalang ri ballana tau dorakaya. 
LaNapaloposoki kenanga sagenna panra. 

13|nai taeroka mappilangngeri ri 
kunrarenna tau kakuranganga, tena todong 
nalaniparhatikang punna appala tulung. 

14Untu ampanaungi larro duduna taua, 
amere-merekiko ansarei hadia. 

15 Punna nipajappa kaadelanga, bajimi 
pakkasiana tau bajika, mingka tau jJadalaka 
tena naamang nasaring. 

16 Tau tamannurukia ri bate tallasana tau 
bajika akkalana, mattantu labattui mange ri 
linona tau matea. 

17 Tau nangaia assannang-sannang latuli 
kakurangangi: tau nangaia alabo-labo 
takkulleai ajari kalumanynyang. 

18 Punna nihukkung tau jaia ri Batara, teai 
tau bajika, mingka tau Jadalaka anggappa 
kasusaang. 

19 Bajikangngangi ammantanga ri parang 
luaraka, kala sipammantangnganga siagang 
baine nangaia amoro-moro siagang 
alarro-larro. 

20 Tau caradeka tuli kalabiangi siagang 
kalumanynyangi mingka tau toloa 
napalaboangi barang-baranna. 

21] nai usaha sollanna nigaukang kaadelanga 
siagang mangngamaseanga, langgappai 
kasalewangang, kalompoang, siagang labu 
umuru. 

22 Tau caradeka akkullei naalle kota nijagaia 
ri tantara barani; naruntungi pattahangngang 
napattoanga kenanga. 

23 Sollanna nililiang kasukkaranga, parallui 
tutu taua ri kana-kana. 

24 Tau borroa siagang tinggi langgaya nangai 
accalla siagang kurangajara. 

25 | apung tau malasaka taerokai anjama: 
nabunoi kalenna ri kacinnanna: 

20 silabusu allo jaji bawang nanawa-nawa 
apa nakaerokia. Kabalekanna, tau lambusuka 
ri tallasana akkullei assare allabi-labi. 

27 Tasannangngai Batara ri passarena tau 
dorakaya, labiangampa punna napassareang 
lanri niana pattujuang nicallana. 

28Kasabianna paballe-ballea tena 
nalanipatappa, mingka kananna tau 
angngassengai lampa-lampana parkaraya, 
lanitarimai. 

29 Tau lambusuka tappaki ri kalenna: tau 


jadalaka akkapala rupai. 

30Tena kaporeang, tarang pikkirang, siagang 
kacaradekang akkulle attahang ri dallekanNa 
Batara. 

31 Manna pole nipalangka pabundukanga 
siagang jarang pabundukang, mingka 
ampattantuai pammetanga iamintu Batara. 
2 2 1 Areng bajika lompoangngangi 

anggaranna na barang Jala: 
bajikangngangi nikamaseanga na nisarea 
pera siagang bulaeng. 

2 Tau kalumanynyanga siagang tu kasi-asia 
nia sangkammanna: Batara ngaseng ampajari 
kenanga. 

3 Tau caradeka alili punna accini bahaya; tau 
toloa ajappa tulusuki nampa nituju ri bala. 
“Tau mappilangngeria ri Batara na 
napakatuna kalenna, lamatenei, kalabiangi, 
siagang nipakalompoi. 

3 Sikkoka siagang tadoka niaki ri oloanna tau 
jekkonga, liliang ngasengi anjo sikammaya, 
punna erokko salama. 

6 Ajaraki serea ana antekamma batena 
siratang attallasa, na sagenna toa tuli 
lakammana batena attallasa. 

"Tu kasi-asia nikoasai ri tau 
kalumanynyanga, tau angnginranga 
nikoasai ri tau assarea angnginrang. 

8Tau appakioroka kajekkongang lakkattoi 


bala: kalebakkanna lalanynyami appaero-ero 
na appanggaukang. 

9 Tau baji pamaika nibarakkaki ri Batara, lanri 
nabagei dalleka siagang tau kakuranganga. 

10Bongkai tau nangaia anghina, nammari 
passisalanga, passimusuanga, siagang 
sicalla-callaya. 

11 Tau nangaia kalambusanga siagang tenei 
bicaranna, lajari sahabana karaeng. 

12[ anri nisungkena balle-ballena tau 
jekkonga, Najagaimi Batara sollanna tuli 
niparakai pangngassengang tojenga. 

13 | apung tau malasaka nangai ammantang 
ri balla; nakana, "Nia singa pantara, nakanrea 
sallang ri tangngana aganga." 

14 Panynyonyona baine salaya sangkammai 
sikko; tau nikalarroia ri Batara loposoki 
antama. 

15 Siratangi ana-anaka anggaukangi 
katoloanga, mingka raukanga akkulle 
angngajaraki kenanga sollanna napinra 
panggaukanna. 

19|nai ero ajari kalumanynyang na 
najallakkang tu kasi-asia na nasare hadia tau 
nia-niaka kalebakkanna lasurokaui. 

17 Pilangngeri, lakupangngajarrangi mae 
ri kau pappakainga bajika! Parhatikangi 
pangngajarakku. 

18 Lasannangko punna nuboli ri pamainu 


anjo pangngajarangku. Na lanri kammana 
sadia mako punna erokko ampakei. 

19 Kupangngajarrangi mae ri kau kamma- 
kamma anne lanri kukellaiko ampatanjengi 
panrannuannu mae ri Batara. 

20Tallumpulo pappakainga leba kutulisi 
untu ikau, iamintu pappakainga ammonea 
pangngassengang siagang pappakainga baji: 

21 sjagang lampangngajarrangi mae ri kau 
apa annaba tojeng-tojenga. Sallang, punna 
nikutanangko, akkullei annaba pappialinnu. 

22 Teako pakarugi tu kasi-asia, kalanri 
lammana bawang; na punna ri pangadelang 
teako alle passai hana tu tenaya pakkullena. 

23 Saba, laNialleangangi ri Batara ri 
parkarana kenanga, siagang laNaallei 
nyawana tau anjallakkangai kenanga. 

24Teako sileporangi siagang tau nangaia 
larro siagang tau lintaka bambang cerana. 

25 Sallang lanuturuki, nampa takkullea 
nupela anjo kabiasanga. 

26 Teako ajanji untu antanggongi inranna tau 
maraenga. 

27 Punna sallang tanukullea allappassi, 
manna katinroannu lanialleang jako. 

28Tea sikaliko appalessoki pabaeng-baeng 
butta, ia lebakamo napattantu boe-boenu. 

29 | ebakko anciniki tau caradeka 
anggaukangi jama-jamanna? Anjo taua 


| Na Amsal 23.11 9 63 
lanisarei jama-jamang ri balla lompona 


sikamma karaenga, teai balla biasaya. 

2 3 1 Punna ammempoko sipangnganreang 
serea tau malompo, urangi angkana 

inai anjo taua. 

2 Punna lompo napasunu angnganre, tahangi 
anjo napasunu. 

3Teako angngoai ri kanre nyamang 
nipatalaya, gassingka eroki antannangngiko 
sikko. 

4Teako susa dudui kalennu untu ajari 
kalumanynyang. Pammari anjo pattujuang 
kammanu. 

> Saba, lalang sipakkida mataji nakkulle 
lanynya barang-barannu, sanrapang 
akkanyiki nanriba nai ri allaka sangkamma 
jangang-jangang rajawali. 

6Teako sipangnganreangi siagang tau 
gigilika. Teako eroki ri kanre nyamanna. 

' Saba, lanakana, "Maeko angnganre: 
annombongko pole,” mingka sikontutoj enna 
tena nakamma anjo lalang ri atinna. Tenei ri 
bawana, mingka atinna maraengi. 

8 Anjo sallang apa lebaka nualu 
nulangngeangi ammotere, na sikontu 
kana-kana tenenu mae ri ia tena matu- 
matunna. 

2Teako appakaingaki tau tolo; tena 
nalanaanggara anjo pappakainganu. 

10 Tea sikaliko appaletteki pabaeng-baeng 


butta sossorang yareka nuallei buttana ana 
kukanga. 

11Saba, Batara makassaka 
mangngalleanganga, lami langngalleangangi 
kenanga lambaliangko. 

12 parhatikangi ajaranna gurunnu siagang 
appilajarakko jai-jai. 

13 Teako bata-batai angngajaraki ananu. 
Punna nutunrungi siagang raukang, tena 
nalamate, 

14 balalo lasalamaki. 

13 Ana, sannang sikalia punna caradekko. 

16| ompoi pamaikku punna kulangngerekko 
appasulu kana-kana annaba sikali. 

17 Teako angngiri matai mae ri tau dorakaya. 
Tuli mannurukiko ri Allataala, 

18 sollanna baji allo ri bokonu, siagang tena 
natappela panrannuannu. 

19 Pilangngeri, na! Ajariko carade. 
Parhatikang tojeng-tojengi batenu attallasa. 

20 Teako sileporangi siagang painunga 
siagang tau angngoaya, 

21 saba anjo kenanga lajari kasi-asi. Punna 
attinrojako bawang, tasalloami nummakeang 
kekke- kekke. 

22 Mannurukiko ri manggenu: saba punna 
tenai, tena nujari tau. Punna toamo ammanu, 
picinikiangi angkanaya nupakalompoi. 

23 Ajarang annabaya, kacaradekang, 
pangngajara, siagang pammahang, 

yangasenna anjo siratangi niballi, mingka 


tena nasiapa anggaranna lanibalukang. 

24Serea mangge larannui punna baji 
akkalana anana; lalompoi pamaina punna 
carade anana. 

25 Dasi-dasi nalompo pamaina anrong 
manggenu mae ri kau, dasi-dasi namatene 
baine allassukangiako. 

26 Parhatikangi baji-baji, siagang contoi 
tallasana, ana! 

27 Baine sala assundalaka sangkammai sikko 
lompoa bahayana. 

28 Angngadangi kenanga sanrapang paella 
siagang napajari tau buranea jai agau sala. 

293 Nuassengi apa kajarianna ri tau 
angnginunga anggoro jai dudu, na masarro 
nakasia inungang terasaka? Anjo taua ajari 
sessai siagang parisiki ri katallassanna. 
Tuli abesereki siagang akkunrarengi. Ejai 
matanna siagang abokka-bokkaki kalenna, 
na sikontutojenna akkulle ngasenji naliliang 
anjo sikammaya. 

30 (23:29) 

31 Teako passareangngi kalennu nigoda ri 
anggoro, manna pole nagaga dudu tanjana 
siagang accilla-cilla tanjana lalang ri kacaya, 
kammayatompa nyamang sikali nisaring 
assolong antama ri kallonga. 

32 Ammukona baribasa sangkammami 
nusaring tau lebaka nitotto ri ulara aracung. 


5.” “Amsal 23.331 24.6 66 
33 Amminroi paccininu, tena silolongang 


pikkirannu siagang pitikana- kanai bawanu. 

34 kammai pakkasianu tau niaka ri 
coppona benteng kappala niaka ri tangnga 
tamparang: dangngalaki ulunnu siagang 
taroyong-royongko. 

33 Nampa lanukana, "Nia kutadeng tau 
antunrunga siagang antempa karanga, 
mingka takkulleai kuurangi angkana apa 
kutadeng leba kajariang. Dedeh, tadodo 
dudua! Parallua pole angnginung!" 

24 l Teako angngiri matai mae ri tau 

jadalaka, siagang teako eroki abela 
siagang kenanga. 

2 Poro kapallakkang bawang nanawa-nawa 
kenanga siagang apa langngeranga bawang 
bala nacarita. 

3 Pakkalabinianga nibangungi siagang 
kacaradekang kammayatompa pammahang 
baji. 

4Na punna nia pangngassengang, 
lalangkami kaboneang sikamma kamarana 
siagang barang-barang kajala na gaga. 

> Tau caradeka labi nikangalikangi na 
tau kassaka; pangngassenganga labi 
paralluangngangi na kagassinganga. 

6 Nasaba ri tenanapa nibundu parallui 
nia rancana baji rolong, siagang pila jai 
tumappakainga, pila lompoi panrannuanga 
lammeta. 

7 Tau toloa takkulleai naselangngi 


kacaradekanga. Tena apa-apa akkulle napau 
punna abicara taua ri passala apa-apa 
parallua. 

8 Tau tuli arancanaya kajadallang, laniarengi 
tupparicu. 

9 Tunggala akkalana tau toloa iamintu dosa. 
Tau tuli accallaya ri paranna tau, tena ningali 
ri yangasenna taua. 

10 Punna tappu paminasako lalang ri 
kasukkarang, ikau tau lammako. 

ll Teako ranggaselai allappassangi tau 
nihukkung mateamo, pasalamaki tau 
nierangamo mae ri panggentunganga. 

12 Akkulle jako angkana, "Anjo teai 
urusangku." Mingka Najannangngiko 
Allataala. Naassengi siagang Naadeli 
pikkirannu. Nabalasaki rupataua situru 
panggaukanna. 

13 Ana, angnganreko bani, saba anjo bajiki. 
Sangkamma anjo jene bania battui ri rumung 
bania, tenei untu nikanre, 

14 kammatommi anjo, anjo kacaradekanga 
bajiki untu nyawanu. Punna caradekko, 
singarami allo lanudallekanga. 

1 Teako sangkammai tau jadalaka, 
assikongkoloki untu angngellaki tau 
lambusuka siagang anrampasaki ballana. 

19S5aba, manna pole amole- mole tuguru tau 
lambusuka, tuli lambangung poleangi nai. 

Mingka kabalekanna, tau jadalaka laancuruki 


nituju ri bala lompo. 

17 Teako sannangngi pamainu punna natuju 
bala musunnu, siagang teako rannui punna 
tuguruki. 

18Saba, mattantu laNaciniki Batara anjo 
panggaukannu siagang Nabilang Jadalaki, 
nampa tenamo Nahukkungi anjo musunnu. 

19 Teako birisiki yareka angngiri matai mae ri 
tau jadalaka. 

20Tau jadalaka tena allo ri bokona siagang 
tena panrannuanna. 

21 Ana, mallakko ri Batara, siagang 
pakalompoi karaenga. Teako katuru- 
turukangi mae ri tau angngewayai kenanga. 

22 Tau kammaya anjo akkullei ancuru lalang 
sipakkida mata, lanri anjo bala Napaniaka 
Allataala yareka karaenga teai parkara 
cadi-cadi. 

23 Tau caradeka lebaki akkana kamma anne: 
Hakinga takkulleai battala siali. 

24 Punna tau salaya nakana tena nasala, 
anjo hakinga lanitunrai siagang lanipakkanai 
ri sikontu tau jaia. 

25 Mingka haking anghukkungai tau salaya 
lamatenei siagang lanipakalompoi. 

26 Pappiali annabaya iami tanra 
passiagangngang sitojennaya. 

27Teako ambangungi pakkalabiniang punna 
tenapa nupasadiai kokonnu siagang niamo 
paboya-boyannu. 

28 Teako ajari sabi mae ri tau maraenga 


punna tena siratang alasannu: teako 
aballe-ballei ri passalana anjo taua. 

293 Teako angkanai, "Lakubalasaki mae ri ia 
apa lebaka nagaukang mae ri kalengku!" 

30 Lebaka allalo ri kokonna siagang koko 
anggorona serea tau malasa siagang tolo. 

31|a kucinika anjoreng poro timbo-timboang 
akkatinting siagang rea bawang. Runtummi 
kalli tembona. 

32 | ebana kuparhatikang siagang kunawa- 
nawa anjo passalaka, kugappami anne 
pappilajaranga: 

33 | anri tadodo siagang attinro sinampe, lanri 
ammempo araka lima siagang ammari-mari 
sinampe, 

34 hattumi kakuranganga siagang kakasi- 
asianga abakka sanrapang paella angngerang 
sanjata. 

2 5 1 Anne nia siapa are pappakainga 

maraengang battu ri Salomo, nisalinga 
ri siapa are pagawena balla lompona Karaeng 
Hizkia, karaeng tu Yehuda. 

2 Nipakalabiriki Allataala lanri apa-apa 
Narahasiakanga, karaenga nipakalompoi lanri 
apa akkullea napakasingara. 

3 Sanrapang tamparang lompo lantang 
siagang langi tinggia, kammaminjo pikkiranna 
karaenga takkulleai niselangngi. 

4Tangkasi rolong peraka battu ri ramasana, 
nampami gagaya nipare ri panrea. 


. .Amsal 25.51 13. | 7 
3 Pakabellai sikamma pappakainga jadalaka 


battu ri balla lompoa, nampami jarre 
pamarentahanga lanri kaadelang. 

6 Punna andallekangko ri karaeng, paralluko 
tuna pamai, teako agio kammai tau tinggi 
empoannu. 

7 Bajikangngangi nisuroa nai ri tampa 
malompoanganga kala nisuroko 
ampassareangi anjo tampanu mae ri 
tau tinggianganga pangkana. 

8Teako akkaro-karo dudu angngerangi 
parkaranu mange ri pangadelang: saba, 
punna kalebakkanna anyatai angkana ikau 
sala, apapi pole akkulle nugaukang? 

9 Pumna sisala pahangko agannu, ia tommo 
bawang nuagang ampalebaki, mingka 
rahasiana tau maraenga teako sungkei. 

10Saba, sallang ikau niarengko tau boncoro 
bawa siagang kodimi arennu lalang sikontu 
tallasanu. 

11 Tangara nipasuluka ri wattu coco sikalia 
sanrapangi rappo bulaeng lalang ri panne 
pera. 

12 pappasailena tau caradeka mae ri tau 
eroka mappilangngeri, sanrapangi cincing 
bulaeng yareka belo-belo bulaeng. 

13 Tunisuro tamamminraya, napakasannangi 
nyawana tumassurona, sanrapang jene 
dinging nakasiaka pakattoa ri kokoa. 

14) anji-janji tanirupaia, sanrapangi 
rammang siagang anging tamappaturunga 
bosi. 

15 Kasabarrang nirurungangang ri kana-kana 
lamma akkullei napajari tappa tukoasaya, 
siagang naancuru sikontu angngewaya. 

16 Teako angnganrei bani jai dudu: gassingka 
napajari takkoakko. 

17 Teako amole-mole dudu amanaikang 
ri siampi ballanu, gassingka lanrei nampa 
nakabirisiko. 

18Tuduhang nipare-pareka akkullei 
angngerang kamateang, sanrapang padang, 
palu-palu, yareka ana pana cidu. 

19Tappa ri tau abali ballang ri wattu 
kasusaang sanrapangi akkalero ammake 
gigi agio yareka ajappa siagang bangkeng 
akkeppang. 

20 Akkelong-kelong untu tau natujua susa 
sanrapangi assolari tau ri wattu dinging, 
sanrapang appatiri cukka ri lokona. 

21Pynna cipuru musunnu, sarei kanre: 
punna turerei, sarei angnginung. 

22| anri kammana nupajarimi tuguru siri-siri 
na laNabarakkakiko Batara. 

23 Anging battu wara mattantu langngerangi 
bosi; kamma tomminjo abinyaraka carita 
mattantu appaumbai kalarroang. 

24 Bajikangngangi ammantanga ri 
panyingkulu lotenna ballaka, kala assiballaka 
siagang baine pabeseranga. 


7 Amsal 25.251 26.6 o 72 
25 Annarimaya kabara baji battu ri 


parasangang bella sanrapangi angnginung 
jene dinging ri wattu turere. 

20 Tau bajika, ampappibetangai kalenna mae 
ri tau dorakaya sanrapangi timbuseng jene 
pucca yareka bungung ramasaka. 

27 Tabajikai angnganre bani jai dudu, kamma 
tomminjo kana appalece jai dudua. 

28 Tau tenaya nakkulle nalewai kalenna 
sanrapangi kota runrunga tembo 
pattahanganna. 

26 1 Sanrapang bosi ri wattu timoro, 

siagang bosi es ri wattu bambang, 
kamma tomminjo tasiratangai nipalece tau 
toloa. 

2 Sanrapang jangang-jangang anriba siagang 
allayang ri alla, kamma tomminjo pattunraya 
takkulleai nataba tutenaya nasala. 

3 Musti nisamangi keledaia, jaranga musti 
nicamboki, kamma tomminjo tau dongoka 
musti nitunrungi. 

4Tau ampialiai pakkutananna tau dongoka, 
sangkammai dongona siagang anjo taua. 

> Pakkutananna tau toloa musti nipiali tongi 
pappiali tolo, sollanna naasseng kalenna 
lapung tau akkutananga angkana teai 
tucarade sangkamma napikkirika ri kalenna. 

6 Assuro tau tolo untu angngerang kabara, 
sanrapangi nipolong bangkeng kalenta 
siagang aboya bala. 


Amsal 26.71 18. 73 
7Sanrapang tau peso ampakei bangkenna, 


kammaminjo tau toloa appakainga. 

8 Appalece ri tau tenaya pangngassenganna, 
sanrapangi anynyikko jarre batu ri patte. 

9 Sanrapang painung appasulu katinting 
battu ri limanna, kammaminjo tau toloa 
appakainga. 

10|nai appajama tau tolo yareka sambarang 
tau lappakarugi tau jai. 

11Sanrapang kongkong angkanrei 
ammotere langngena, kammaminjo tau toloa 
ampamole- molei kadongokanna. 

12 Tau tolo dudua bajikangngang iji na tau 
nakanaya kalenna carade. 

13 | apung tau malasaka nangai ammantang 
ri balla, nakana, "Nia singa pantarang, 
gassingka nakokkoka ri tangngana aganga." 

14 Sanrapang pakkebu tapputaraka ri 
engselena, kammaminjo lapung tau malasaka 
ambale-baleki kalenna rate ri tampa 
katinroanna. 

1 Nia tau teai sipato malasana: manna 
anynyoanga kanre mae ri bawana kuttu tonji. 

16| apung tau malasaka nakanai kalemna labi 
carade na tujua tau annabaya pappialinna. 

17 Tau ampantamakai kalenna ri pabeserang 
teaiya urusanna sanrapangi tau anjakkalaka 
kongkong liara ri tolinna. 

18 Tau annipua, nampa nakana, "Abonga- 
bongakuji bawang," sangkammai tau pongoro 
akkarena sanjata niaka bahayana. 


Amsal 26.191 27.2 74 

19 (26:18) 

20 Punna labusumo kayua, matemi pepeka; 
punna lapung tau boncoro bawaya tenami, 
ammari tommi pabeseranga. 

21 Sanrapang cumika siagang kayua tuli 
amparinrai pepeka, kammaminjo tau 
pabesereka sanrapangi tau attunu. 

22 Anjo appitinaya bajiki kasiana: nangai 
naalu taua. 

23 Sanrapang uring butta nisapu siagang 
pera, kammaminjo tau tenea ri bawana, 
mingka jadalaki atinna. 

24Tau mangngabirissia tenei kana-kananna 
mingka atinna rassi balle-balle. 

25 Manna nasombere, teako patappakki: 
lanri kabirisanga angkoasai atinna. 

26 Manna nacokkoi kabirisanna, sikontu taua 
naciniki kajadallanna. 

27|nai ampangngekeangi kalibong paranna 
tau, lataloposoki antama ri anjo kalibonga. 
Inai appagulung batu untu ampitujui paranna 
tau, kalenna lanatuju anjo batua. 

28 Amballe-ballei paranna tau, sangkammai 
angkana nikabirisi. Kana-kana tenea 
angngerangi bala. 

2 7 l Teako lompo bicara ri passala allo 

ammukoa, lanri tanuassengai apa 
lakajarianga sinampe. 

2 Teako palecei kalennu, bolimi kamma 
tau maraenga anggaukangi anjo kammaya, 
balalo tau tenaya nuassengi anggaukangi. 


| Amsal 27.31 12. 75 
3 Anjo batua siagang kassika ringang 


iji, punna nipasanrapang parisi pamaika 
napakamma tau toloa. 

4 Anjo larroa pallaki siagang ammanraki, 
mingka inai akkulle attahang andallekangi 
akkimburua? 

> Bajikangngangi pappasaile nilambusianga 
kala pangngamaseang tenaya nanipasuluki. 

6 Aganga natunrungki siagang 
pangngamaseang, mingka musua narakakki 
siagang racung. 

7Punna bassoro taua, manna bania nitolla 
ngasengi:, punna cipuruki taua, manna paika 
nyamang ngaseng kasiana. 

8Tau ambokoiyai ballana, sanrapang 
jangang-jangang ambokoi rumunna. 

9 Sanrapang minynya-minynyaka siagang 
bau-baukanga appakasannangi pamai, 
kammaminjo kabajikanna aganga 
appakamalei nyawa. 

10Teako kaluppai agannu yareka aganna 
manggenu. Teako appalakki bantuang 
ri saribattannu lalang kasukkarang: 
amatu-matuangngangi siampi ballanu kala 
saribattannu bellaya. 

11 Ana, paralluko carade, sollanna sannang 
nyawaku siagang akkulle appiali punna 
nicalla. 

12 Tau caradeka alili punna nia nacini bahaya: 
tau toloa ajappa tulusuki nampa nituju ri bala. 


| Amsal 27.131 23 76 
13|nai ero antanggongi inranna tau 


maraenga, siratangi nialle baranna untu ajari 
panynyikko janji. 

14|nai abari sallang assara lompo ri 
baribasaka mae ri aganna, nikanai appasulu 
pattunra. 

1 Turiballa pabeseranga sanrapangi sara 
bosi turunga silabusu allo. 

16 Tena olona nisuro ammakkang, sanrapang 
anging takkullea nitahang siagang minynya 
takkullea nikangkang. 

17 Sangkamma bassi baja ampakatarangi 
bassi bajaya, kamma tomminjo rupataua 
appilajaraki battu ri paranna tau. 

18| nai ammarakai poko rappo-rappoang, 
lanakanrei rapponna. Laningai palayanga 
punna napakalompo karaenna. 

19 Sanrapang jeneka napaccarammengi 
tanjanu, kamma tomminjo atinnu 
ampappicinikangi kalennu. 

20Ri linona tau matea, tuli nia tampa; 
kamma tomminjo kaerokanna rupa taua tena 
sanggana. 

21Bulaeng siagang pera niuji lalang ri 
pepe: taua niassengi battu ri sipana mae ri 
pappalecea. 

22 Manna pole nitunrung sarring tau toloa, 
talalanynyaki katoloanna. 

23 parakai baji-bajiki olo-olo piaranu, 


Amsal 27.241 28.5 11 
24|anri kakalumanynyangnganga poro 


sinampeji, balalo koasa untu ammarenta tena 
natuli satunggu-tungguna. 

25 Rukuka ri paranga siagang ri monconga 
nibattasaki siagang nipasserei untu anjo 
olo-olonu, mingka ilalang kamma-kammana 
anjo attimbomi pole ruku-ruku berua. 

26 Battu ri bulunna sikamma gimbalanu 
anggappako pakeang, siagang battu ri 
ballinna bembenu sipagang akkulleko 
anggappa pammali butta beru. 

27 Battu ri sikamma bembenu maraenganga 
akkulleko anggappa dadi untu kalennu 
siagang bone ballanu kammayatompa 

palayang-palayannu. 

28 l Tau jadalaka lari nampa tena 
angngondangi, mingka tau lambusuka, 
barani sanrapang singa. 

2 Punna doraka bansaya, assisambe- 
sambeangi pamarentana; punna carade 
pamimpinga, lattahangi anjo bansaya siagang 
latuli kassaki. 

3 Pamarenta anjallakkangai tu kasi-asia, 
sanrapangi bosi sarro ammanrakia kattoang. 

“Inai tanjampangiai hukkunga, agangi 
tau jadalaka; inai mannuruki ri hukkung, 
nabaliangi tau bambalaka. 

> Kaadelanga tanapahangngai tau dorakaya, 
mingka tau anynyombaya ri Batara, napahang 
toj eng-tojengi. 


E Amsal 28.61 15 78 
6Bajikangngangi tu kasi-asi lambusuka 


pamaina, kala tau kalumanynyang jekkonga. 

'Turungka mannurukia ri hukkung, iami 
tu carade. Mingka tau sileporanga tau 
palaboanga napakasiriki manggena. 

8 [Inai ajari kalumanynyang lanri appamanaki 
doe siagang angngalle passawallang taliwa- 
liwa, latuguruki anjo barang-baranna mae ri 
tau mangngamaseanga ri tu kasi-asia. 

9 Punna tena numannuruki ri hukkunNa 
Allataala, latakkoa tongi Allataala ri pappala 
doannu. 

10| nai anynyonyoki tau lambusuka sollanna 
agau jadala, ia kalenna latuguru antama 
ri sikko nitannanga. Tau cinonga pamaina 
lanibarakkaki sagenna matene. 

11 Tau kalumanynyanga tuli nakana kalenna 
carade, mingka tu kasi-asia, bajika akkalana, 
naassengi angkana inai kalenna. 

12 pynna tau baji ammarenta, sannang 
ngasengi taua, punna tau jadala ammarenta, 
accokkoi rayaka. 

13 | nai ancokkoi dosana tena nalaupa. Inai 
angngakui, lanabokoi, nampa laNikamaseang 
ri Batara. 

14 Tuli pakalompoi Batara, na nulamatene. 
Punna nubaliangi, langgappako bala. 

Tau jadalaka ammarenta ri tau 
kakuranganga, sanrapangi singa ammarrunga 
saranna yareka beruang abakkaya. 


Amsal 28.16i 25 79 
1? Tukoasa anjallakkangai tau maraenga, 


tena akkala bajina: tukoasa birisika ri 
kajekkonganga lattaung taungi ammarenta. 

17 Tau ammunoa tulusu kammai tuniondang 
na kasia sagenna narapi ajalana, manna sitau 
takkulle antahangi. 

18 Tau tenaya callanna lalang tallasana 
lasalamaki. Tau alekko-lekkoa tallasana, 
latuguruki. 

19 pamarri anjama terasaka lagannaki 
ri kanre: tau ampela-pelakai wattunna 
lakakurangangi. 

20Tau lambusuka laNibarakkaki ri Batara, 
mingka tau eroka linta kalumanynyang, 
takkulleai naliliang hukkunganga. 

21 Tabajikai nipasimmara-maraeng taua; 
mingka nia todong haking ero agau jekkong 
lanri erona anggappa sikede doe. 

22 Tau angngoaya eroki linta kalumanynyang: 
tanaassengai kalenna angkana tasalloai 
nakakasi-asiang antujui. 

23 Tau appasailea, kalebakkanna labi 
nipakalompoi na tau appalecea. 

24|nai allukkaki tau toana siagang nakana 
teai dosa anjo kammaya, sangkammai 
palukka-palukka maraenga. 

25 Punna kaparalluang kaleaji 
nicinikiang lappaumbai pabeserang: 
labi upakkangngangko punna tappakko ri 
Batara. 


Amsal 28.261 29.7 80 
29] nai manrannuang ri panggappang 


kalenna, tabajikai akkalana. Inai ampinawangi 
ajaranna tau caradeka lasalamaki. 

27 Inai assare ri tu kasi-asia tena 
nalakakurangang. Inai tanjampangiai 
kaparalluanna tu kasi-asia lanatabai pattunra. 

28 Punna tau jadala koasa, accokkoi rayaka: 
punna panra tau Jadalaka, tau adeleka 
lammarenta siagang laluasa. 

29 Inai tulusu tappilangngeria 

nipakainga, lapanraki ri sereang wattu, 
na takkullea nipakabaji poleang. 

2? Punna tau adele ammarenta, rannui 
rayaka. Mingka punna tau jadala koasa, 
sessai rayaka. 

3| nai angngai kacaradekanga, 
napakasannangi pamaina manggena. 

Inai sileporang siagang baine salaya, 
napalaboangi doena. 

4Punna naparhatikang pamarentaya 
kaadelanga, lakassaki parasanganna. Mingka 
punna doe bawang naparalluang, laruntungi 
parasanganna. 

"Inai ampalecei paranna tau, attannangi 
sikko untu kalenna. 

Tau jadalaka niallei ri sikko lanri dosana, 
tau lambusuka sannangi nakasia siagang 
matenei. 

7 Tau bajika naassengi hana tau lammaya, 
mingka tau Jadalaka tanapahangai. 


Amsal 29.81 17 81 
8Tau pacalla-callaya akkullei nakaco kotaya, 


mingka tau caradeka napakasannangi 
katallassanga. 

9 Punna akkara-kara tau caradeka siagang 
tau toloa, anjo tau toloa ajalloji bawang 
siagang ammakkala sagenna appaumba 
karicuang. 

10 Tau lambusu pamaika lanikabirisi ri tau 
pabuno-bunoa, mingka nijagai ri tau bajika. 
11 Tau toloa napappicini-cinikangi larrona, 
mingka tau caradeka sabaraki siagang 

natahangi larrona. 

12 pynna naparhatikang pamarentaya kabara 
balle-ballea, lajari jadala ngasengi sikontu 
pagawena. 

13 Tu kasi-asia siagang tau manjallakkanna 
nia sangkammanna: para nisarei mata ri 
Batara untu anciniki cayana katallassanga. 

14 Punna naalleangangngang karaeng hana 
tau lammaya, lattaung-taungi lammarenta. 

15 Pangngajaranga siagang pappasailea 
napajari taua carade. Ana tuli niturukianga 
erona lanapakasiriki ammana. 

16 Punna tau jadalaka koasa, pila katambangi 
gau salaya. Mingka lanaciniki tau lambusuka 
kapanrakanna tau Jadalaka. 

17 Ajaraki ananu, nanasareko 
kasannangngang, siagang ajari panynyaleori 
ri kau. 


Amsal 29.181 30.1 82 

18 Bansa tenaya Nipimpingi ri Batara ajari 
bansa tuli rassi karicuang. Matenei taua ia 
mannurukia ri hukkunNa Batara. 

19 Ataya takkulleai niajara siagang poro 
kana-kana bawang. Napahangi, mingka tena 
naparhatikangi. 

20] aiangngangi panrannuamna tau dongoka, 
kala tau jaia bicaranna natappikkira labi riolo. 

21 Ata tuli nipalecea battu ri rungkana, 
kalebakkanna lajari tamappilangngeriai. 

22 Tau lintaka larro napajari taua jai abesere 
siagang doraka. 

23 Tau tampoa lanipakatunai: tau tuna 
pamaika lanipuji. 

24Tau assamaturuka siagang palukka, 
sangkamma nakabirisi kalenna. Punna 
abicarai silambusuna ri pangadelang, 
lanipitabai hukkungang. Mingka punna 
amerekiji bawang, lanitunrai ri Allataala. 

25 Mallaka ri panggappana taua, angngerangi 
kasusaang. Tappakko ri Batara, na 
nulaamang. 

20) ai tau nangai aboya-boya pamai ri 
tukoasaya, mingka assarea kaadelang, 
Bataraji bawang. 

2! Tau bajika tena nasannang mae ri 
jadalaka: tau Jadalaka nakabirisi tau bajika. 
30 1|aminne kana-kana napaua Agur, 

anana Yake, battu ri Masa: "Posoa, 0, 
Allataala, posoa! Cappumi kagassingangku! 


Amsal 30.21 9 83 
2 Toloa sanrapang olo-olo; tena 


pammahangku. 

3 Tena kuleba appilajara kacaradekang 
manna sikede tania kuasseng ri passalana 
Allataala. 

4Tau kereanga leba nai naung ri suruga? 
Lebakika angngangkang anging lalang 
limanna, siagang anroko jene lalang ri 
bajunna, yareka ampattantui pabaeng- 
baenna linoa? Inaika anjo taua, siagang inai 
anana? Mattantu nuasseng! 

> Narupai janjinNa Allataala. Sanrapangi 
palapa batangkale mae ri sikontu tau battua 
alalang mae ri la. 

6 Punna nutambai apa napaua, lanapasaileko 
siagang lanapanyatai angkana ikau 
paballe-balleko. " 

7"Ọ, Allataala, kupalaki ri tenanapa kumate, 
Kisarea rua passalaka anne. 

8Tena lalo kupaui kana-kana jekkonga 
siagang aballe-ballea, siagang teaKi 
lappassangia ajari kasi-asi yareka 
akkalumanynyang. Kisarea apa kuparalluanga 
bawang. 

9Saba, punna kalumanynyanga, 
gassingka kukana sallang angkana 
tenamo kuparalluangKi. Na punna kasi-asia, 
gassingka alukkaka sagenna kuramassi 
arenTa." 


.. Amsal 30.101 20 . 84 
10 Teako pitinai serea ata mae ri karaenna, 


gassingka nasumpako siagang nabilang 
salako. 

11 Nia tau assumpai manggena siagang tena 
napakalompoi ammana. 

12 Nia tau nakanai kalenna tangkasa na 
sitojenna sanna rantasana. 

13 Nia tau nakanai kalenna baji sikali, teai 
sipato bajina! 

14 Nia tau amboyai dallena sanna pallana 
batena; sanna sekkena siagang napaccoki tu 
kasi-asia siagang tau lammaya. 

13 papaccoka rua anana; rua-rua niarengi 
"Untu inakke!" Nia appa passala tena 
sanggana: 

19 linona tau matea, baine tenaya naleba 
allassukang, butta kalotoro turerea ri bosi, na 
pepe alepaka mange-mange. 

17 Tau ancau-cauwai manggena yareka 
ammana toayamo, siratangi nipasambila 
assulu sollanna nitotto matanna ri Jangang- 
jangang kalaa siagang nikanre mayana ri 
balangkoa. 

18 Nia appa passala sukkara sikali kupahang: 

19 halangkoa anribaka ri allaka, ulara aloloka 
ri batu karanga, kappala assombalaka ri 
tangnga tamparanga, na sipasang ana rungka 
abayu-bayuanga. 

20] aminne akkalana serea baine abali 
ballanga ri buranenna: Lebana agau sala, 


. Amsal 30.211 33 85 
angnganremi nampa nalulu bawana, nampa 


nakana, "Tena apa-apa kugaukang!" 

21 Nia appa passala sukkara nitarima ri 
sikontu linoa: 

22 serea ata ajari karaeng, tutolo anggappai 
sikontu apa nakaerokia, 

23 haine akkullea anikka na taningaia ri taua, 
ata baine angngalleangi empoanna karaeng 
bainena. 

24 Ri linoa anne nia appa rupamna olo-olo 
cadi mingka sanna caradena, iamintu: 

25 Kaluara, olo-olo lamma, mingka 
napasadiai kanrena ri timorona. 

26 Palandu, olo-olo lamma mingka napareki 
ballana ri bulu batua. 

27 Katimbang, olo-olo tena karaenna, mingka 
taatoroki barisanna. 

28 Cacca, olo-olo akkullea nijakkala siagang 
lima, mingka niaki ri balla lompona karaenga. 
29 Nia appa passala appakalannasaki punna 

niparhatikangi batena ajappa, iamintu: 

30 Singa, olo-olo kaminang kassaka ri sikontu 
olo-oloka siagang tenaya namalla manna ri 
apa-apa mamo; 

31 bembe laki, jangang laki ammenteng 
kassaka ajappa, na karaenga ri dallekanna 
rayana. 

32 Punna lanri kadongokannu na nutampo 
anrancanakangi apa-apa jadalaka, tutuko! 

33 Saba, punna appasileokko dadi, 
langgappako mantega. Punna nutunrung 


Amsal 31.11 10 86 
kamurunna taua, assuluki cerana. Punna 


appaumbako kalarroang, antamakko lalang ri 

pabeseranga. 

3 1 'laminne kana-kana napaua amma 
Lemuel, karaeng Masa mae ri anana, 

2 "Anakku, ana nikamaseangku, 
kulassukanga lanri nipilangngerinna 
pappala doangku. Apa kutadeng lakukana ri 
kau? 

3 Teako palaboangi kagassingannu yareka 
nupela bawang-bawang kakassakannu mae ri 
bainea. Jaimi karaeng ajari panra lanri baine. 

4Urangi anne Lemuel! Angnginung anggoro 
siagang cinna dudua ri inungang terasa, tena 
nasiratang mae ri pamarentaya. 

3 Saba, punna angnginung inungang terasa 
karaenga, nakaluppai hukkunga siagang 
tenamo najampangi hana tau lammaya. 

6 Inungang terasaka iami untu tau taronanga 
siagang tau sinaya pamaina. 

7 Angnginungi kenanga untu angkaluppai 
kakasi-asianna siagang kasusaanna kenanga. 
8 Alleangangi kenanga tau tenaya nakkulle 
naallei kalenna. Jagai hana sikontu tau tenaya 

pakkullena. 

9 Appattujuangko untu kenanga, siagang 
ajariko haking adele. Katutui hana tu kasi-asia 
siagang tau nijallakkanga. " 

10Baine caradeka sukkaraki nigappa: 
lompoangngangi anggaranna na intang 
barliang. 


Amsal 31.11i 23 87 
1lTena nalakakurangang apa-apa 


buranenna, lanri napadongkoki panrannuanna 
mae ri ia. 

12 Talebakai agau kodi mae ri buranenna: 
lalang sikontu tallasana baji gauki mae ri ia. 

13 Rajengi appassere tannungang siagang 
bulu gimbala, tuli sibuki anjama attannung. 

14 Battu bellai angngerang kanre, sanrapang 
nagaukang kappala-kappala padangganga. 

15 Ri baribasa dudua ambangungi appasadia 
kanre untu bone ballana, siagang untu 
ambagei tugasa palayang-palayanna. 

16 Aboyai sipammantangang tampa, nampa 
naballi: angngusahai koko anggoro battu ri 
wassele panggappanna. 

17 Napasadiai kalenna untu anjama 
toj eng-tojeng. 

18 Naassengi angkana sikontu apa 
nagaukanga, assawalaki, anjamai sagenna 
lantang bangngia. 

19 Naotereki bannanga siagang natannungi 
kaenga. 

20Tena nagigili mae ri tau kakuranganga: 
baji pamaiki mae ri parallua nitulung. 

21 Tena naranggasela punna battu wattu 
dinginga, lanri sadiai baju dinginga untu bone 
ballana. 

22 Kalenna ampareki tappere palaparana: 
pakeanna kaeng lenang sannaka gagana. 

23 Masahoroki arenna buranenna kalaserenna 
pamimping kotaya. 

24 Appareki pakeang siagang passikko aya 


nampa nabalukang ri padangganga. 

25 Nikangalikangi siagang nipakalompoi: 
siagang tena naranggasela ri passala allo 
lanadallekanga. 

29 ammai bicaranna: caradeki kana- 
kananna. 

27 Tuli raj engi anjama siagang naparhatikangi 
urusang lalang ballana. 

28 Nipakalompoi ri ana-anana, siagang nipuji 
ri buranenna, angkana, 

29 "Nia jai baine baji, mingka ikaumi 
kaminang baji battu ri yangasenna kenanga." 

30Tanja gagaya takkulleai nipatappa, 
siagang kagaganga lalanynyaki:, mingka baine 
mappilangngeria ri Batara siratangi anggappa 
pammyji. 

31Balasaki sikontu kabajikanna: iami baine 
siratanga nipakalompo ri kere-keremae! 


Pengkhotbah 


l Kana-kana niaka lalang ri anne kittaka, 

assalana iamintu battu ri serea Tau 
Assarea Pangngajarang, ana buranena 
Daud, ansambeangai Daud ajari karaeng ri 
Yerusalem. 

2 Nakana anjo lapung Tau Assarea 
Pangngajarang: Yangasenna poro sia-sia 
siagang tena matu-matunna! Tena bua-buana 
anjo tallasaka, tena ngaseng anggaranna. 

3 Anjamaya tojengki lalang tallasatta, 
ammatti-matti songotta. Mingka, apa nigappa 
akkullea nikalompoang pamai? 

4 Ammumbai sossorang serea na lanynya 
sossorang maraenga, mingka linoa tuli 
kammana. 

3 Alloa tuli ammumbana siagang tuli labuna. 
Posomi ammotere mange ri tampana riolo, 
nampa ammumba poleang. 

6 Anging ammiri alampa timboro, nampa 
ammiri alampa wara, amminro-minroi, 
nampa ammotere pole. 

7 Yangaseng binangaya aloloroki mange ri 
tamparang, mingka tena rassina tamparanga. 
Ammotereki jenena mange ri ulunna 
binangaya, nampa aloloro pole. 

8Yangasenna appakalanre, siagang 
appakalanre tena anjorenganna. Tena 

bassorona matanta accini: tena sukkuna 


tolinta allangngere. 

9 Apa lebaka kajariang, lakajariang poleangi. 
Apa lebaka nigaukang, lanigaukangi pole. 
Tena apa-apa akkulle nikana beru ri anne 
linoa. 

10 Nia tau nakana, Ciniki, anne anu beru! 
Mingka, anjo anu nia memammo ri tenanapa 
nilassukangki. 

11 Talanaurangiai taua apa kajarianga ri 
rewasa allaloa. Kamma tomminjo kajariang ri 
kamma-kammaya anne siagang lakajarianga 
sallang, tena nalaniurangi ri tau labattua 
sallang. 

12|nakke, Tau Assarea Pangngajarang, 
ammarenta ajari karaeng ri Yerusalem mae ri 
tu Israel. 

13 Attoj eng-toj enga ero ansalidiki siagang 
ampappilajari siagang baji sikontu apa 
kajarianga ri anne linoa. Sare lebaka 
Napasadia Allataala untu ikatte teai sipato 
appakasinana pamai. 

14 Kucini ngasemmi sikontu panggaukanna 
taua ri anne linoa. Patappami, angkanaya 
yangasenna anjo sia-siaji, sanrapang tau 
angngondanga anging. 

15 Apa ajekkoa takkulleai nilambusi, na apa 
tenaya takkulleai nirekeng. 

16 Kupikkiriki angkana, "Inakke anne ajari 
tau niparalluanga siagang tau caradeka, bella 
caradekku na sikontu tau lebaka ammarenta 

ri Yerusalem rioloangangku. Appasserea Jai 


pangngassengang siagang kacaradekang. " 

17) ari attojeng-tojemma ero angngassengi 
passisalanna nikanaya pangngassengang 
siagang kadongokang, nikanaya 
kacaradekang siagang katoloang. Mingka 
anassami angkanaya inakke anne sanrapanga 
poro tau angngondanga anging. 

18 Nasaba pila jai kacaradekanta, pila jai 
tongi kasusanta. 

2 t Kutantuammi ero ampakasannang mami 
kalengku, sollanna kuasseng nikanaya 
kateneang. Mingka manassa sia-sia tonji anjo 

kammaya. 

2 Kuassemmi angkanaya anjo kakkalaka 
kadongokang, na anjo kasannangnganga 
tena matu- matunna. 

3Lanri ero duduku ajari tau carade, 
attoj eng-tojemma ero assannang-sannang, 
lamintu angnginunga tojeng anggoro siagang 
assua-suaraka tojeng. Kukapangi angkana 
lami anjo cara kaminang baji mae ri rupataua 
untu angkasiaki nyamanna tallasana ri lino 
sinampeka anne. 

4 Sikamma jama-jamang lompoa lebami 
kugaukang. Ambangunga siapa jaina 
balla untu kalengku. Appareka palamung- 
lamungang bunga siagang koko-koko 
kulamungia poko anggoro siagang sangka 
rupa poko rappo-rappoang. 

5(2:4) 

6 Angngekea kollang untu ajari jene panai 


mae ri anjo palamung-lamunganga siagang 
koko- kokoa. 

"Jai atangku, baji nakuballia, 
kammayatompa ia lassuka lalang ballakku. 
Olo-olo piaraku bella jaina na olo-olo piarana 
sikontu tau lebaka ammantang ri Yerusalem. 

8 Appasserea pera siagang bulaeng, iamintu 
battua ri passarena sikamma karaeng bansa 
maraeng kuparentaya. Pakelong burane 
siagang pakelong baine akkelong-kelongi 
untu ampakasannangi nyawaku. Nia baine 
piaraku sagenna siapa kukaerokia. 

9 Tojenga, inakkemi kaminang malompo 
ri sikamma lebaka ammantang ri 
Yerusalem, siagang tena anrateangngangi 
kacaradekangku. 

10Sikontu kukaerokia, kupassukkuki. 
Talebakai kutahang kalengku untu angkasiaki 
kasannangngang manna antekammaya. 
Lompoi pamaikku mae ri sikamma wassele 
posoku, siagang iami anjo sawalakku. 

11 Mingka ri boko kupilajari sikontu 
bate parekku, kammayatompa sikontu 
kaposoangku untu ampalebaki anjo apa 
kupareka, kuassemmi angkanaya yangasenna 
anjo tena anggaranna. Anjo usahaku poro sia- 
siaji bawang, sanrapang tau angngondanga 
anging. 

12 Manna antekamma, apa akkullea 
nagaukang serea karaeng, iaji bawang 

apa lebaka nagaukang sikamma karaeng 


rnoloangannaya. Nampa appakkaramulama 
appikkiri angkana: Apa battuanna nikanaya 
ajari carade, yareka dongo yareka tolo? 

13 Memang kuassengi, "Labi bajikangngangi 
kacaradekanga na katoloanga, rapang 
singaraka labi bajikangngangi na sassanga. 

M4 Tau caradeka akkullei nacini oloang 
lanatujua, tao toloa rapang angngosalaki 
ri pajappanna." Mingka kuasseng tongi 
angkanaya sangkammaji sare lanagappaya 
ngaseng kenanga. 

15 Jj ari kupikkiriki angkana, Sare antujuai tau 
toloa lanatuju tonga". Jari, apa matu-matunna 
kacaradekangku? Nampa kualle bodona 
kanaya, na kukana, anjo kacaradekanga 
memang tena sikali matu- matunna. 

le Tau toloa lalintaki nikaluppai, mingka 
manna tau caradeka tena todong nalaniurangi. 
Pila mange allo pila lanipela ngasengki ri 
pangngurangi. Ikatte musti mate ngasengki, 
baji tau carade kammayatompa tau dongoka. 

17 | anri kammana, anjo tallasaka tena 
anggaranna mae ri nakke, tena maraeng. 
Yangasenna sia-siaji bawang: poro 
angngondangkuji bawang anging. 

18 Sikontu wassele jama-jamangku siagang 
panggappangku tena matu-matunna mae 
ri nakke, lanri musti kubokoi untu tau 
ansambeangia. 

19 Nampa inai akkulle angngassengi 


angkanaya caradeki yareka toloi kalenna? 
Mingka manna antekamma jami lampatangi 
sikamma wassele usahaku, ia kugappaya 
lalang tallasakku ri anne linoa, lanri 
akkaresoku siagang lanri kacaradekangku. 
Jari, anjo sia-sia tonji. 

20 kamma-kamma anne assesse lalamma 
lanri akkareso duduku. 

21 Nasaba punna akkareso dudu taua napakei 
sikontu kacaradekanga, pangngassenganga 
kammayatompa kaporeanna untu anggappal 
apa nakaerokia. Mingka kalebakkanna musti 
nabokoi anjo sikontu wassele kaposoanna 
untu tau tenaya nammatti songona mae ri 
anjo apa-apaya. Jari anjo sia-sia tonji, nampa 
pole tena naadele! 

22 | alang sikontu umuru katallassanna 
rupataua anjama battalaki siagang assusa- 
susai, nampa kemae wassele kaposoanna 
akkullea nakalompoang pamai! 

23 Manna apa mamo leba nagaukang 
lalang tallasana, angngerangi sessa siagang 
parisi pamai mae ri kalenna. Manna ri 
wattu bangngia lussa tonji pamaina. Jari, 
yangasenna anjo, poro sia-siaji bawang. 

24Tenamo bajikangngang mae ri rupataua 
nikanaya angnganre, angnginung siagang 
angkasiaki wassele Jjama-jamanna. Kuassengi 
angkanaya anjo lagi napassareNaji bawang 
Allataala. 

23|naika akkulle angnganre siagang 


assannang-sannang punna teai Allataala. 

20 Allataala assare kacaradekang, 
pangngassengang siagang kateneang mae 
ri tau ampakasannangal pamaiNa. Mingka 
tau dorakaya Nasuroi aboya dalle nampa 
napatambung wasselena untu nipassareang 
mae ri tau ampakasannangai pamaiNa 
Allataala. Jari yangasenna anjo sia-siaji, 
sanrapang usaha angngondang anging. 

1 Sikontu apa-apaya ri anne linoa 
kajariangi situru wattu Napattantua 
Allataala. 

2 Allataala ampattantui wattu allassukanga 
siagang wattu kamateanga, wattu untu 
alamung siagang wattu untu ammibu, 

3 wattu untu ammuno siagang wattu untu 
appamolle, wattu untu anrumbang siagang 
wattu untu ambangung. 

4 Allataala ampattantui wattu untu angngarru 
siagang wattu untu ammakkala, wattu untu 
appiraung siagang wattu untu ajoge, 

> wattu untu assikatinroang siagang wattu 
niparrangngi kalea, wattu untu anraka 
siagang wattu nitahang kalenta. 

6 Allataala ampattantui wattu anggappaya 
siagang wattu kapelakkanga, wattu ammoli 
siagang wattu alabo, 

7 wattu untu angngekke siagang wattu untu 
anjai wattu untu amereki siagang wattu untu 
abicara. 

8 Allataala ampattantui wattu untu 


mangngamaseang siagang wattu untu 
mangngabirisi, wattu untu abundu siagang 
wattu untu assiama. 

9 Apa wasselena sikontu kaposoanta? 

10 kKuassengi angkanaya Allataala assareki 
erangngang battala. 

llla ampattantui wattu kaminang cocoka 
untu sikontu apa-apaya. la assareki 
kaerokang untu angngassengi allo 
lanidallekanga, mingka tanikulleai ampahangi 
gauNa Allataala battu ri pakaramulanna 
sagenna kalabusang. 

12 Kuassengi angkanaya untu ikatte, tenamo 
bajikangngang nikanaya arannu-rannu 
siagang nipikasiakki tallasaka lalang siapa 
jaina umurutta. 

13 Bajikangngangi angnganre ngasengki 
siagang angnginung kammayatompa 
nipikasiakki wassele Jjama-jamanta. Anjo 
passareNa ngaseng Allataala. 

14 Kuassengi angkanaya sikontu bate pareNa 
Allataala, latuli niana satunggu-tungguna. 
Takkulleai rupataua antambai yareka 
angkurangngi. Siagang nakamma anjo gauNa 
Allataala, sollanta malla mae ri la. 

15 Apa kajarianga kamma-kamma anne, anu 
leba memammo kajariang riolo. Apa laniaka, 
anu sallomo niana. Allataala ampattantui, 
sollanna apa lebaka kajariang, kajariang 
poleangi. 

16 Nia pole kucini ri anne linoa: kemae 


mustina nia kaadelang siagang kabajikang, 
anjoremmi nia kajadallang. 

17 Kupikkiriki angkana, laNaadeli Allataala 
tau bajika siagang tau kodia, nasaba tunggala 
passala siagang tunggala panggaukang, 
lakajariangi situru wattu Napattantua 
Allataala. 

18 Bodona kana iamintu: Naujiki Allataala 
untu ampappicinikangi angkanaya anjo 
sarenta tena sisalana siagang sarenna 
olo-oloka. 

19 Manna antekamma, anjo sarenna rupataua 
siagang olo-oloka sirupaji. Serea lamatei, 
maraengannaya kamma todong. Rua-ruana 
sangkamma, iamintu apa attallasa. Jari, tena 
nalabi upa rupataua na olo-oloka, saba para 
sia-siaji anjo tallasaka mae ri ia. 

20 Sangkammaji tampa lanatujua kenanga. 
Assalana kenanga iamintu limbubu siagang 
lammotereki mae ri limbubuka. 

21Tena niassengi, angkanaya apaka anjo 
nyawana rupataua alampa naiki nampa 
nyawana olo-oloka naungi ri buttaya. 

22) ari kuassemmi angkanaya labi 
bajikangngangi punna napikasiakki rupataua 
wassele jama-Jamanna. Pantaranganna anjo 
tena lakkulle nagaukang. Tena olona akkulle 
naasseng apa lakajariang punna matemi. 

4 l Nampa kuparhatikang pole sikamma 
apa tenaya naadele, ia kajarianga ri anne 

linoa. Angngarruki tau nijallakkanga, natena 


tau ero antulungi kenanga. Tena manna sitau 
ero ambantui, lanri lompona koasana anjo 
sikamma tau anjallakkangai kenanga. 

2 Angngiri mata angngurangi tau salloamo 
mate, lanri mateneangngammi kenanga kala 
tau attallasaka ija. 

3 Mingka labi mateneangnganga pole, 
ilamintu tau tenayapa nilassukangi, lanri 
tenanapa naciniki kenanga kajadallang 
nigaukanga ri anne linoa. 

4Kuasseng tongi angkanaya tamaka 
batena anjama terasa rupataua, lanri poro 
assereatina bawang anciniki wassele usahana 
siampi ballana. Yangasenna anjo poro sia-siaji 
bawang, sanrapang usaha angngondang 
anging. 

> Nikana bedeng, tau toloaji bawang 
ammempo anrakaki limanna siagang 
nabalang parekang kalenna mate lanri cipuru. 

6 Nakulle kammatojengi, mingka 
bajikangngangi sikedeka barang-barang 
assala sannang pamaika, kala anjama 
terasaka siagang rua lima siagang poro 
angngondang bawang anging. 

7 Nia ija pole apa sia-sia lalang ri anne 
katallassanga. 

8 Nia tau attallasa kale-kale, tena anana 
yareka saribattanna. Mingka manna 
nakamma, tulusu anjama terasana siagang 
tenalebakai sukku ri barang-baranna. Untu 

inaika napammattikang toj eng songo siagang 
natolla sikontu kasannanganga? Anjo sia-sia 
todong, siagang sere cara atallasa sessa. 

9 Upakkangngangi nikanaya siparua na ia 
akkale-kalea. Punna anjamai kenanga, labi 
bajikangngangi wasselena. 

10 pynna nia tuguru sitau maraenganga 
akkullei natulung. Mingka punna nia sitau 
tuguru, nampa kale-kalennaja, cilakami, lanri 
tena tau akkulle antulungi. 

11Ri wattu dinginna bangngia, ruaya tau 
siampi attinro akkullei sikammuki, mingka 
antekamma batena lakkulle kammu punna 
kale- kalenna? 

12 pymna nia rua tau sipalampang akkulle 
sibantu angngewa punna nia ambakkalt: 
mingka punna kale-kalennaji, gampangi 
nibeta. Tallua otere nipasikalu ajari sere, 
sukkaraki lanitappu. 

13Tu kasi-asia akkullei ajari karaeng, 
siagang serea tu nitahang akkullei alette nai 
ri empoang kakaraenganga. Mingka punna 
nia karaeng toamo umuruna sanna tolona 
annarima pappakainga, labi kodiangngammi 
sarenna na turungka kasi-asia mingka 
caradeki. 

14 (4:13) 

15 Kunawa-nawai passalana sikontu rupataua 
ri anne linoa, nakuassemmo angkanaya 
mattantu nia ri allana kenanga sitau tu 
rungka lansambeangi karaenga. 

16 Nakulle kapang teai sipato jaina raya 


napimpinga, mingka punna alampamo, 
tena manna sitau appala tarima kasi lanri 
nauranginna jasana. Memang, yangasenna 
poro sia-siaji bawang, sanrapang usaha 
angngondanga anging. 
5 1(4-17) Tutuko punna erokko alampa 
mange ri BallaNa Batara. Bajikangngang 
alampako mange anjoreng untu appilajara, 
kala untu assarea korobang, sangkamma 
nagaukanga tau toloa. Anjo kenanga 
takkulleai naasseng angkana kereanga 
annaba siagang sala. 

2(5-1) Appikkirikko rolong nunampa 
abicara, siagang teako linta dudu ajanji mae ri 
Allataala. la niaki ri suruga nampa ikau niakko 
ri buttaya. Jari tutuko ri kana-kanannu. 

3 (5-2) Pila ranggaselai taua, pila akkullei 
anggappa sona kodi. Pila jai bicara, pila 
akkullei taua appasulu kana-kana tolo. 

4(5-3) Jari, punna ajanjiko mae ri Allataala, 
rupali linta janjinnu. TaNangaiyai Allataala 
tau agau toloa. Lanri kammana anjo, rupai 
janjinnu. 

3 (5-4) Bajikangngangi tenaya nijanji, kala 
ajanjia na tanirupala. 

6(5-5) Teako lanri passala kana-kanannu 
nudoraka, sagennu musti mangaku mae ri 
imang allayania ri Batara, angkana sala pauko 
ri janjinnu. Untu apa nanupakalarro Allataala 
sagenna Naancuru wassele jama-jamannu? 

7(5-6) Sangkamma jaina sona tena 


battuanna, kamma tomminjo jai bicara tena 
matu-matunna. Mingka malla lalo mako mae 
ri Batara. 

8(5-7) Teako lannassi punna nucini 
tukoasaya anjallakkangi tu kasi-asia, 
narampasa hana kenanga siagang tanasarea 
kenanga kaadelang. Tunggala serea pagawe 
nikatutui ri atasanna, nampa rua-rual 
nikatutui ri atasang labi tinggianganga 
pangkana. 

9 (5-8) Balalo manna karaenga tanjeng tongi 
mae ri wassele kattoa. 

10(5-9) Tau balalaya ri doe, talebakai 
ganna-ganna doena: tau pongoroka ri 
barang-barang, talebakai sangga sukku ri 
passawallang. Yangasemna sia-siaji bawang. 

11(5-10) Pila jai kakalumanynyangngang 
ri serea tau, pila Jai tau maraeng musti 
nasare kanre. Tena passawallang mae ri 
patanna, poro naassennaji bawang angkana 
akkalumanynyangi. 

12 (5-11) Setrea pajama akkullei tagannakka 
ri kanre, mingka kaminang sikedena 
akkullei baji tinrona. Kabalekanna, serea tau 
kalumanynyang, jai sikali barang-baranna, 
sagenna takkulleai attinro napakamma lussa. 

13 (5-12) Nia kucini ri anne linoa sanna 
appakasinana pamai: Nia sere tau 
appatambung barang-barang untu wattu 
kakurangang. 

14(5-13) Mingka tappela ngasengi anjo 
baranga lanri niana bala, sagenna tenamo 
apa-apa akkulle nasareangi ana-anana ajari 
warisi. 

15 (5-14) Ri wattunta nilassukang 
assolarakki, kamma tomminjo punna nibokoi 
linoa anne, tena apa-apa battu ri wassele 
posota nierang. 

16(5-15) Anjo kammaya teai sipato 
appakasinana! Alampaki sangkamma ri 
wattunta battu. Nimangngangngi kalenta 
untu angngondang anging, nampa apa 
wasselena? 

17(5-16) Lalang tallasatta, kammaki tau 
angngosala lalang ri sassang, susa-susaki, 
lussakki, birisikki, siagang parisi pamaikki. 

18 (5-17) Jari kupahammi angkanaya ia 
kaminang bajika mae ri katte iamintu 
angnganre, angnginung, siagang nipikasiakki 
wassele jama-jamanta lalang katallassang 
sinampe Napassareanga Allataala mae ri 
katte; lami anjo sarenta. 

19(5-18) Punna nia sitau annarima 
kakalumanynyangngang siagang 
barang-barang battu ri Allataala, nampa 
nisare ising untu ampinyamangngi anjo 
kakalumanynyangnganna, musti appala 
sukkuruki siagang nakasia baji sikontu 
wassele jama-jamanna. Anjo kammaya 
passareNa tonji bawang Allataala. 

20(5-19) Nabonei Allataala sagenna rassi 


pamaina taua anjo siagang karannuang: 
jari tena nalussa annawa-nawail ri passala 
sinampenaja anne tallasaka. 
6 l Kuciniki pole apa tenaya naadele 
anjallakkangi rupataua ri anne linoa. 
2Nia wattunna naNasare Allataala 
kakalumanynyangngang, kalompoang 
siagang barang-barang sere tau, sagenna 
tenamo apa-apa maraengang nakaeroki. 
Mingka tena Nikellai ri Allataala anjo taua 
angkasiaki bajina anjo sikontu passarena. 
Kabalekanna, tau tenaya Naassengi 
langkabajikangi anjo kakalumanynyanganna. 
Jari, yangasenna anjo poro sia-siaji bawang, 
siagang appakasinaji pamai. 

3 Manna pole nania sibilangngang anana 
serea tau, siagang attallasaki sagenna toa 
umuruna, mingka tena namatene nakasia 
siagang tena todong nanggappa pajerakkang 
siratannaya: jari turu panggappaku, 
bajikangngangi sarenna ana lolo matea ri 
lassuna kala sarenna anjo taua. 

4Saba tena najari passala mae ri anjo ana 
loloa angkanaya apaka nilassukangi yareka 
tena; alampai antama ri sassanga, nampa 
lintamo nikaluppai. 

3 Tena lebakai accini allo, siagang tena tompa 
napahangi angkana apa anne katallassanga, 
sagenna akkullemi sannang anraba ri tinrona. 

68Na anjo kammaya labi bajikangngangi 
kala tau attallasaka ruambilangngang taung, 
mingka talebakai matene. Sai rua-ruana 
alampai mange ri tampa sangkammaya? 

7 Anjamai rupataua untu angnganre, mingka 
tena lebakai sukku pakkasiana. 

8Jari, apa kaupakkamna tau caradeka punna 
nipasinrapang siagang tau toloa? Apa todong 
matu-matunna punna baji gauna tu kasi-asia 
ri tangnga-tangngana tau jala? 

9Yangasenna anjo poro sia-siaji bawang, 
sanrapang usaha untu angngondang anging. 
Labi bajikangngangi sukkukamo ri apa niaka 
ri katte naia tuli eroka labi jaiangngang. 

10Yangasenna apa niaka, sallo memammi 
niana. Niassengi angkanaya takkulleai taua 
anggeakki tau labi gassinga na kalenna. 

l1 Pila salloi agea, pila tena anggaranna 
kana-kananna, balalo tena apa-apa 
passawallang nagappa. 

12 Antekamma batena nakkulle taua 
angngassengi angkana apa kaminang baji 
mae ri kalenna lalang katallassang sinampeka 
anne siagang tenaya matu-matunna, allaloa 
sanrapang bayang-bayang? Antekamma 
akkulle naasseng taua apa lakajarianga ri 
anne linoa punna matemi? 

7 l Areng bajika mabaukangngangi na 
minynya-minynya kajalaka ballinna; 
siagang allo kamateanga bajikangngangi na 

allo kalassukanga. 

2Bajikangngangi alampaya mange ri 
balla kasusaanga naia mangea ri balla 
passua-suarranga. Saba musti tuli niurangi 
angkanaya attayangi kamateanga mae ri 
tunggala taua. 

3 Sinaya bajikangngangi na kakkalaka. 
Manna kacci tanjaka, assala assaui pamaika. 

4Tau toloa tulusu angngondangi 
kasannangngang, tau caradeka tuli 
kamateang nanawa-nawa. 

` Bajikangngangi nipasailea ri tau bajika 
akkalana, kala nipalecea ri tau sukkaraka 
ammahang. 

6 Kakkalana tau toloa tena matu-matunna, 
rapang sara katinting nakanre pepe. 

7Punna annipu tau caradeka, toloi 
panggaukanna, punna annarima doe 
pammuccu, panrami sipana. 

8 Bajikangngangi kalebakkanna kara-karaya 
naia uru-uruna, bajikangngangi sabaraka 
kala tinggi pamaika. 

9 Teako linta dudu larro; tau toloaji bawang 
ammoli larro. 

10Teako akkutanangngi angkana, Angngapa 
nabajikangngang jammang riolo na jammang 
kamma-kammaya anne? Tau toloaji 
akkutanang kamma. 

1lTau attallasaka mustina nia 
kacaradekanna: anggaranna anjo 
kacaradekanga sangkammai barang 
pisaka; 

12 sangkamma tongi doe assareaki pakkasia 


amang. Labiangampa pangngassengang 
nikanaya kacaradekang! Inai ampatangi, iami 
lasalama. 

13 parhatikangi jama-jamanNa Allataala. 
Saba inai akkulle allambusi apa Napajekkoa 
Allataala? 

14) ari, rannu mako punna natabako 
upa. Mingka punna natujuko bala, teako 
kaluppai angkanaya Allataala assareko 
rua-rua. Taniassengai apa lakajarianga 
ribokoangannaya. 

1> Tallasakku tena matu-matunna, mingka 
lalang tallasakku nia kucini kammaya anne: 
Nia wattunna napanra tau bajika, manna pole 
natau baji. Nia wattunna nalabu umuruna 
tau jadalaka, manna pole natuli nagaukang 
dosaya. 

loTeako baji dudui siagang teako carade 
dudui. Apa matu-matunna nibuno kalea? 

17 Tea tongko jadala dudui siagang teako 
dongo dudui. Untu apa matea punna 
tanarapikapa wattunna? 

18 piliangi anjo ruaya sumpadeng. Punna 
mallakki ri Allataala, mattantu labajiki 
wasseletta. 

19 kacaradekanga napajari taua 
poreangngang na sampuloa tukoasa ri 
serea kota. 

20Tena tau sukku bajina ri linoa anne: tena 
tuli agau baji siagang talebaka doraka. 

21 Teako nungal ampilangngeri bicara battu 


pantaraka, gassingka natunraiko serea 
palayang. 

22 Musti nuasseng tongi kalennu angkana 
leba tongi nutunrai parannu tau. 

23Yangasenna anjo kuuji siagang 
kacaradekangku. Mingka pila kuboyai anjo 
kacaradekanga, pila bellai battu ri nakke. 

24 inai akkulle anggappai battuanna anne 
tallasaka? Tamaka lantanna untu akkulle 
nipahang! 

25 Mingka nanaka appilajara siagang 
aboya pangngassengang, sollanna kugappa 
kacaradekanga siagang kugappa pialinna 
sikamma pakkutanang niaka. Kucobai 
ampahangi angkanaya anjo dosaya 
katoloang, siagang anjo kajadallanga 
katerassang pamai. 

26 kKupnahammi angkanaya anjo bainea 
paikangngangi na matea. Pangngaina 
bainea rapang Jala siagang sikko, sadiai ero 
anjakkala. Tau anggaukangai eroNa Allataala, 
nipalili battu ri anjo sikkona, mingka tau 
dorakaya mattantu laniallena. 

27 Nakana Tau Assarea Pangngajarang: 
Ciniki, yangasenna anjo kugappai kupahang, 
ri wattunna kuboya tassikede-tassikede 
pappialia. 

28 Kuboya iji pappiali maraenga, mingka 
tenamo nakugappai. Ri sisabua tau, nia 
kugappa sitau burane kupakalompoa. Mingka 

tena ri kenanga kugappa baine akkulle 


kuanggara. 

29 Poro iaji anne bawang kugappa: Napajari 
tubiasaki Allataala siagang tena sukkarana. 
Mingka kalenta tonji ampajari sukkaraki 
kalenta. 

9 lTamaka sannanna tau caradeka. 
Naassengi pialinna sikamma parkaraya. 
Kacaradekanga ampajari rannui siagang 
tamuri, sagenna tuli accaya rupanna. 
2Mannurukiko punna nasareko parenta 
karaenga, teako sambarangngi ajanji mae ri 
Allataala. 

3 Karaenga akkullei appaero-ero 
ampanggaukang, punna tamangngaia, 
bajikangngang pakabellai kalennu ri ia. 

4 Appanggaukangi karaenga lanri koasana: 
tena barani anggeakki! 

“Tau mannurukia ri ia, laamangi na 
salewangang: tau caradeka naassengi 
angkana ringngapanna siagang antekamma 
carana mannurukia ri karaenga. 

6Yangasenna apa-apaya nia wattunna 
siagang nia massing carana, mingka sikede 
duduji nipahanga! 

'Tena manna sitau angngassengi angkana 
sare antekamma attayanga, na tena akkulle 
ampaui apa lakajarianga. 

8Tena manna sitau akkulle antahangi 
yareka ampamonoki wattu kamateanna. Anjo 
parjuangang kammaya takkulleai naliliang, 

takkulleai talappasa battu ri ia, manna pole 


appare akkala yareka annipu. 

9Yangasenna anne kuciniki ri wattunna 
kuparhatikang sikontu apa kajarianga ri linoa. 
Nia wattunna nanapake kakoasanna taua 
untu ancilakai paranna tau. 

10] ebaki kucini tau jadalaka mate siagang 
nitarawang. Mingka ri wattunna ammotere 
taua battu ri jerana, nipujimi anjo tau 
matea ri kenanga anjoreng ri kota tampana 
anggaukangi kajadallanga. Jari, anjo sia-sia 
tonji. 

11 Angngapa nagampang kamma taua 
anggaukangi kajadallanga? Lanri tenana 
nalinta nipitabai hukkungang. 

12 Manna sibilangngang kajadallang 
nagaukang serea tu doraka, tuli attallasana, 
balalo labui umuruna. Bedeng, nakana taua 
inai mannuruki ri Allataala, mattantu sarro 
bajiki tallasana. 

13 kabalekanna, tau jadalaka anggappai jai 
kasukkarrang. Lintaki allalo tallasana rapang 
bayang-bayang. Lamatei ri wattu rungkana 
lanri tena namannuruki mae ri Batarana. 

14 Mingka yangasenna anjo sangnging bicara 
kosong. Cinikimi apa kajarianga ri lino: Nia 
tau baji nihukkung sangkamma tau doraka 
lompo, nia tau jadala nisare pahala kamma 
tau baji. Jari, anjo sia-sia tonji. 

15 Bodona pikkirangku iamintu angkana 
musti rannui taua. Lanri lalang tallasana 

ri lino tena kasannangngang untu kalenna 


pantaranganna angnganrea, angnginunga 
siagang arannu-rannua. laji anjo bawang 
akkulle nakasia battu ri kaposoanna, lalang 
tallasa Napassareanga Allataala mae ri ia. 
19Ri wattunna kuusahai anggappa 

kacaradekang, na kuparhatikang sikontu 
apa kajarianga ri linoa anne, kuassemmi 
angkanaya manna kisusa tojeng attuju allo 
bangngi tammari- maria, 

17 takkulleaki ampahangi apa eroNa 
Allataala. Manna antekamma bateta 
usaha, tena olona lakkulle nipahang. Tau 
caradeka nakana kalenna napahangi, mingka 
sikontutoj enna tanapahangngai. 

l Yangasenna anjo kupikkiri baji-bajimi. 

Naatoroki Allataala katallassanna tau 
bajika siagang caradeka, balalo punna 
mangngabirisi yareka mangngai anjo taua. 
Tena tau angngassengi apa lakajariang 
sallang ri allo ri boko. 

2 Memang, nia sare sangkamma lantuju 
ngasengi taua: Tau lambusuka yareka tau 
jadalaka, baji natau bajika kammayatompa 
tau kodia, tau tangkasaka yareka tau 
rantasaka, tau assarea korobang yareka 
tenaya. Tau bajika tena naupakkangngang 
na tau dorakaya, tau assumpaya siagang tau 
tenaya naero assumpa sangkammaji. 

3Jari, sare sangkamma tonji antujui 
kenanga ngaseng. Na anjo passalaka 

appakasinai pamai, sangkamma todong 


sikontu kajadallanga ri lino. Lalang tallasana 
rupataua, rassi kajadallang atinna, siagang 
pikkiranna rassi todong katoloang. Nampa 
tiring narapimo ajalana. 

4Mingka lalang niana ija tallasaka ri 
batangkalea, lalanna anjo nia panrannuang. 
Sai labi teneangngangi nasaring kongkong 
attallasaka kala singa tenaya nyawana? 

3 Minang sikedena, tau attallasaka naassengi 
angkana attayangi ajalana, nampa tau 
matea tena apa-apa naasseng. Mae ri ia 
tena passawallang yareka pabalasa, siagang 
nikaluppaimi arenna. 

6Pakkasia mangngai, birisi, siagang 
napasuna, yangasenna lasikamateang 
ngasengi siagang ia. Tenamo nantama ri 
sikamma apa kajarianga ri lino. 

7Umba, ningnganremo siagang arannu- 
rannu, inungi anggoronu numattene-tene 
pamai. Tena Napappisangkangi Allataala, 
balalo Nakellai. 

8|appassammi accaya siagang singara 
rupannu. 

9 Kasiami tallasaka siagang bainennu 
nungaia lalang tallasa sia-sianu, Nasareako 
Allataala ri lino. Kasiami allo-allo manna 
natena matu-matunna. Saba iaji anjo bawang 
sawala posonu. 

10) amai sikontu tugasanu sipagassing- 
gassinnu. Saba tenamo sallang 

pikkirang yareka jama-jamang. Tenamo 


pangngassengang yareka kacaradekang ri 
linona tau matea. Na iami anjo lanumangei. 

11 Nia pole kucini ri anne linoa: teai 
tuli kaminang gassinga lari ammeta ri 
palumbanga, teai tuli tau kassaka ammeta 
ri pabundukanga. Tena natuli anggappa 
paboya-boyang tau caradeka. Na tau 
taranga pikkiranna tena natuli anggappa 
kakalumanynyangang. Kammayatompa natuli 
masahoro tau porea. Saba manna inai akkulle 
tonji natuju dalle siala. 

12 Takkulleai naasseng rupataua 
ringngapanna nabattu wattunna. Sanrapang 
jangang-jangang naalle sikko siagang juku 
naalle jala, kamma tomminjo rupataua natuju 
bala, ri wattu tenaya nasanna-sannai. 

13 Anne nia sere pangngebarang kaminang 
coco, antekamma batena nipakalompo 
kacaradekanga: 

14 Nia sere kota cadi-cadi, sikedeji 
panduduna. Ri sereang allo nia sitau karaeng 
lompo battu ambunduki anjo kotaya. 
Natammulili anjo kotaya siagang sadiami ero 
anrumbangi tembo kotana. 

1Ri anjo kotaya nia sere tu kasi-asi 
mingka caradeki. Akkullei napasalama 
anjo kotaya. Mingka lanri kasi-asi, lintami 
nikaluppai jasana siagang tenamo manna 
sitau angngurangi. 

19J ari, annabami panggappaku angkanaya 


labiangngangi kacaradekanga na 
kagassinganga. Mingka manna nakamma, 
kacaradekanna tu kasi-asia tena nijampangi. 

Tena niparhatikangi kana- kananna. 
17Bajikangngangi sannanga 

ampilangngeri kana-kananna serea tau 

nia pangngassenganna, kala sara lompona 

tukoasaya ri parappunganna tau dongoka. 

18 Amatu-matuangngangi kacaradekanga 
kala sanjataya, mingka silisere tai balao 
anramassi jene sigumbang. 

10 l katingalo matea sikayu nabottoki 

minynya bauka sibotolo, sikede 
katoloang ampelaki kacaradekang tinggi 
dudua. 

2 Siratangi punna tau caradeka anggaukangi 
kabajikanga, siagang tau toloa anggaukangi 
kajadallanga. 

3 Katoloanna niciniki ri gio-giona. Siagang 
napappicinikangi mae ri yangaseng taua 
kadongokanna. 

4 Punna nikalarroiko ri tukoasaya, teako 
palaki ammari anjama. Manna lompo 
kasalannu, nipammopporangko punna 
sannangko siagang sabarakko. 

3 Nia pole kajadallang maraeng kucini ri lino, 
lamintu kajekkoanna tukoasaya. 

6 Tau dongoka nisarei empoang malabiri, na 
pamimpinga tanggappaya apa-apa. 

7 Lebaki kucini ata-ataya adongko jarang 


nampa bija karaenga ajappa bangkeng 
sangkamma ata. 

8|nai angngeke kalibong, kalenna latuguru 
antama; inai anrumbang tembo lanitottoki ri 
ulara aracung. 

9 | nai anjama ri kalibong batua, lataruntuki 
na bokka. Inai ammisa kayu, akkullei 
anggappa loko. 

10 Punna pokkolo berannu natena nukantisiki, 
labi lasusako ampakei anjama-jama. Pakei 
akkala bajinu, siagang apparekko rancana 
labi riolo. 

11 pynna angngokko riolo ularaka ri tenanapa 
nipannabai ri tau caradeka, anjo sanrona 
tenamo matu-matunna. 

12 Lanri kana-kanamna tau caradeka 
nanipakalompoi mingka panraki tau toloa 
lanri kana-kananna toni. 

13 Appakkaramulai abicara kosong biasa, 
mingka kalebakkanna abicara kammami tau 
pongoro. 

14 Memang, tau toloa jai bicaranna. Allo 
labattua kacokkoangi mae ri katte ngaseng. 
Tena akkulle antappui apa lakajarianga punna 
tena maki. 

15 Tau toloaji bawang tangngassengai 
oloanga mange ri ballana, anjama terasaki na 
tammari- maria. 


| Pengkhotbah 10.161 11.3 21 
16 Cilakami parasangang rungka dudua 


karaenna, siagang assua-suaraka 
tumalompona sipattang bujuru. 

17 Upaki parasangang nikangalikanga 
karaenna, tumalompona nampai angnganre 
punna narapi wattunna, tenaya napainung 
siagang akkullea ampakalewai kalenna. 

18 | akabosiangi pattongkona ballaka punna 
tena nipakabajiki, na kalebakkanna jappomi 
anjo ballaka lanri kamalassang. 

19 passua-suarranga angngerangi kakkala, 
na anggoroka appakarannu. Mingka parallui 
nia doe untu pabayarana. 

20Teako callai karaenga, manna pole lalang 
pamai. Teako pakkanai tu kalumanynyanga, 
manna ri katinroang kalennu. Akkullei 
nalangngere jangang-jangang apa nupaua, 
nampa napabattu mae ri anjo tau natujua. 
1 1 l Ppantamaki doe modalanu ri usaha 

pantarang parasangang. Mattantu 
anggappako passawallang ri allo ri boko. 
2Pantamaki modalanu ri arupa-rupaya 
usaha; aboyako usaha sipajai-jJaina. Saba 
parallui taua tutu, ri tenanapa natattuju 
balaya. 

3 Manna kemae rumbanna poko kayua, tuli 
lanrabana naung ri tampa rumbanna. Punna 
angngerangi jene rammanga sagenna battala, 
laturung tongi bosia ri lino sanna lompona. 

“Inai attayang sagenna sukku bajina 


anginga siagang wattua, talalamungai 
siagang tena todong nalanagappa wasselena. 

3 Allataala ampajari sikontu apa- 
apaya, na takkullea napahang rupataua 
anjo Nagaukanga, kammayatompa 
tanapahangngai katallassang beru ajaria 
lalang ri pammanakkanna serea amma. 

6 Appakiorokko bine ri wattu baribasa 
siagang teako ammari ri wattu bangngina. 
Saba taniassengai angkana bine kereanga 
baji timbona. Nakulle todong baji rua-rual 
timbona. 

7 Singarana alloa appakatene pamai; tamaka 
sannanna punna akkulle nikasia. 

8 Paralluko appala sukkuru punna katambang 
umurunu. Mingka urangi, manna salloko 
attallasa ri lino, salloangangi wattunnu ri lino 
kamateanga. Jari, apapi pole laniminasai? 
Yangasenna tena matu-matunna siagang 
sia-siaji bawang. 

9 Kasia bajimi wattu karungkannu, he 
ikau tau rungkaya! Rannu mako ilalang 
lolonu ija. Rupaimi sikamma nakaerokia 
nyawanu, gaukamma sikontu naniakkanga 
pamainu. Mingka urangji, Allataala niaka ri 
suruga, langngadeli ngasengi sikontu apa 
nugaukanga. 

10 Pelaki ranggaselaya siagang susaya battu 
ri pamainu, saba sinampeji allalo wattu 
rungkanu. 

1 2 1 Urangi Ampajariako ri wattu rungkanu 


ija, ri tenanapa nabattu taung-taung 
jai sessa. Anjo wattua lanukanai, "Tena 
namatene tallasakku. " 

2 Punna battu anjo wattua tenamo nasingara 
paccininu, sagenna tenami singarana alloa, 
bulanga siagang bintoenga. Rammang leleng 
angngeranga bosi, tuli narurungangko kamma 
napakamallakko. 

3 Annekkereki limannu, takkulleami 
anjagaiko. Bangkeng kassanu lalammami, 
tena kagassinganna. Tagannakami giginnu 
untu akkalero kanre. Tabajikami paccinina 
matannu sagenna appakamalla nicini. 

4Tabajikami nulangngerena kasuarrang 
niaka ri aganga. Sara musika siagang 
panggilinganga abirimmi tanulangngera. 
Takkulleami baji tinronu. Manna sara 
jangang-janganga napabangka tonjako. 

> Mallakko angngambi ri tampa tinggia 
na musti tutuko ajappa. Uunu kebomi 
napakamma uang na nureresang bangkennu 
punna ajappako. Na tappela ngasemmo 
sikamma eronu siagang cinnanu. Alampa 
mangeki ri tampa pammantangngang 
kalabusanta, susa ngasengi taua siagang 
nakarrukiki ri aganga. 

6 Rante peraka latappuki na sisala-sala: 
lampu bulaenga tuguruki na reppe: otere 
seroka tappuki na panra; gucia ancuruki na 
tassiara. 

'Tubuta lammotereki, ajari limbubu ri 


buttaya Nappasa tallasatta lammotereki 
mae ri Allataala. la assareki ajari passare 
kalammoranNa. 

8Kukanamo, memang yangasenna 
anjo sia-siaji bawang, yangasenna tena 
matu-matunna, tena anggaranna. 

9 Anjo lapung Tau Assarea Pangngajarang 
bajiki akkalana siagang caradeki. Lanri 
kammana anjo napangngajarrangi anjo 
pangngassenganna mae ri rupataua. Jai 
pangngebarang napappilajari nampa nauji 
katojenganna. 

10 Nausahaimi aboya kana-kana 
panynyaleori, na anjo kana-kana natulisika 
manassa lambusuki. 

11 Kananna anjo tau annabaya sangkammai 
takkang ciduna sitaua pakalawaki, takkang 
napakea, untu anjagai gimbalana. Passereang 
pangngebarang siagang pappakainga, 
sangkammai paku tattodo Jarreka. 
Yangasenna anjo pasarreNa tonji Allataala, 
Pakalawakinta tenaya ruanna. 

12 Anakku, ri serea passala paralluko tutu. 
Pannulisang kittaka tena kalabusanna, na Jai 
dudua appilajara naposoi nyawaya siagang 
kalea. 

13 | eba ngasenna kutimbang, iaminne 
bodona panggappaku. Mallakko ri Allataala 
siagang turuki sikontu parentaNa, nasaba 
lanri iaminjo bawang naNapajari rupataua. 

14 | aANaadeli ngasengi Allataala sikontu 


panggaukanta, ia bajika siagang kodia, balalo 
manna pole toccokkoa. 


Kidung Agung 


1 1 Kelong Malabiri napareka Salomo. Baine: 
2Bauma siagang muncennu: labi 
nyamangi pangngainu na anggoro! 

3| kau sanna mabaunu, arennu sanrapang 
minynya mabau tattumpaya, lanri kammana 
minjo nanangaiko tuloloa! 

4Umba linta, o, karaengku, eranga antama ri 
kamaranu. Lanri ikau namareja-reja ngaseng 
ikambe, mammyji ri pangngainu labia na 
anggoro: siratang memangi tuloloa ero ri kau! 
> Manna kuleleng, mingka gagai tanjakku, 
he tulolonna Yerusalem; leleng rapang 
kema-kemana Kedar mingka gagai rapang 
gordeng-gordenna balla lompona Salomo! 
6Teako parhatikangngi bukkuleng lelengku, 
lanri nitaba ri bambang allo. Larro ngasengi 
sikamma daengku ri nakke, kunasuro anjama 
ri koko anggoro: tena kusawe angngurusuki 
kalengku. 

7Paumi, he tanringku, kemaeko akkalawaki 
gimbala kemae nupatinro kenanga punna 
karueng? Masakang lasanrapanga tau padete 
ri alla-allana gimbalana sikamma belanu? 
Burane: 

8Masakang tanuassengai tampana, he 
tugagaya ri sikamma bainea? Pinawang mami 
bate bangkenna gimbalaka, na kalawakimi 

sikamma bembenu ri ampi kemana sikamma 
pakalawakia. 

9Tanringku, ikau rapang jarang gana 
ambesoki karetana karaeng Mesir. 

10 Gagai pilisinu allana belo-beloa, kallong 
gaganu ammake rante paramata. 

11 Nipapparekangko belo-belo bulaeng, 
ammakea mani-mani pera. Baine: 

12 | alang anrabana karaengku ri katinroanna, 
marasai minynya mabaukku. 

13 Tanringku rapangi muru rasa mabauna, ri 
wattu anrabana ri barambangku. 

4 Tanringku rapangi bunga attimboa ri 
koko- koko anggoro En-Gedi. Burane: 

l5 Teai sipato gaganu, sayang, tojeng 
tamaka gaganu! Matannu, rapangi mata 
bodobangkeng. Baine: 

19|kau gammara, sayang, tojeng 
tamaka gammaranu! Ruku moncongbuloa 
katinroanta. 

17 Poko kayu arasa ajari benteng ballatta, na 
poko kayu camara ajari pammakkanna. 

2 1| nakke poro bunga rosija battu ri Saron, 

rapang bunga bakung niaka ri kabung. 
Burane: 

2 Rapang bunga bakung ri tangngana rompo 
katinting, kammami anjo tanringku ri allana 
sikamma tuloloa. Baine: 

3 Rapang poko appele ri tangngana poko 
kayu romang, kammami anjo tanringku ri 

allana tu buranea. Sannang nyawaku alalang 
rawanganna, rappo-rapponna tenei kasiana. 

4Naeranga mae ri tangngana pagaukanga, 
paccinina ri nakke sangnging pangngai. 

3 Pakajarreka siagang tenena rappo 
anggoroka, pakkamalea siagang rappo 
appele, lanri inakke garring pattanringa. 

6Lima kairinna anriwai ulungku, na lima 
kananna anrakaka. 

7 Ajanjiko, he sikamma tulolonna Yerusalem, 
lanri sikamma jongaya siagang kijanga 
ri parang, angkana talanugangguai 
passingaianga sagenna nipassukku. Baine: 

8 Pilangngeri! Niaki battu tanringku! Rapangi 
ana jonga yareka kijang. Alumpa-lumpa ri 
moncong, alumpa-lumpa ri bulu. Ciniki, niaki 
ammenteng ri bokona temboka, aboya-boyai 
matanna,: attoa battu ri taralina jandelaya. 

9 (2:8) 

10 Pilangngeri, abicarai tanringku mae ri 
nakke. Burane: Battu mako sayangku, mae 
mako tugagaku! 

11 Ciniki, allalomi wattu dinginga, wattu 
bosia allalomi. 

12 Tabakkarami bunga-bunga ri kokoa; 
battumi wattunna lanicukkuru, assarami 
bukkuruka ri tampatta. 

13 Abppakkaramulami arappo poko araya, 
arasami bauna bunga poko anggoroka. Battu 
mako sayangku, mae mako tugagaku. 

140, bodobangkengku niaki ri allana batua, 
ri paccokkoang tubirina moncong batua, 
bolimi kamma kucini tanjanu, nakulangngere 
sarannu, lanri gagai tanjanu, na baji sarannu. 

15 | akkalaki anjo olo-olo rubaya, ruba-ruba 
cadi ammanrakia koko anggoro, saba 
sitabangi tabakkara bunga anggoroka ri 
kokonna ikambe. Baine: 

16 Tanringku inakke pata, na inakke ia pata, 
nakalawaki sikamma gimbalana ri allana 
bunga-bunga bakunga 

17 sagenna ammiri anging baribasaka 
napalanynya sassanna bangngia. Ammotere 
mako, tanringku, rapang kijang, rapang ana 
jonga ri monconna Beter. 

3 l Bangngi-bangngina, ri katinroangku, 
kuboya tanringku lalang sona; kuboyai, 
mingka sia-siaji bawang. 

2Eroka ambangung na kualampa akkuliling 
kota, anjappai sikontu aganga siagang 
loronga. Eroka amboyai tu tadongkoka ri 
atingku, kuboyai, mingka sia-siaji bawang. 

3 Kubattui paronda kotaya, na kukutanang, 
"Tanucinikai tu tadongkoka ri atingku?" 

4Silalonna kubokoi kenanga, kugappami 
tu tadongkoka ri atingku. Kutagalami, 
taeroka allappassangi sagenna kuerang 
mange ri ballana ammakku, ri bilina 
tungnganakkangku. 

3 Ajanjiko, he sikamma tulolonna Yerusalem, 
lanri sikamma jongaya siagang kijanga 

ri parang, angkana talanugangguai 
passingaianga sagenna nipassukku. Baine: 

6 Apa kutadeng anjo niaka battu ri parang 
lompoa, sangkamma umbu arumbua? Bauna 
sangkammai muru siagang kamanynyang, 
siagang bara battua ri padangganga. 

7 Ciniki, anjo bulekanna Salomo, nikulilingi 
ri annampulo tau gammara, tau gammarana 
Israel, 

8niaka pangalamanna abundu. Assele 
ngasengi kenanga padang ri ayana sadia 
andallekangi tau abakkaya ri wattu bangngi. 

9 Napapparekangi Salomo kalenna bulekang, 
battu ri kayu kaminang bajika. 

10Bentenna battu ri pera nipare 
pammanjenganna battu ri bulaeng. 

Tampa pammempoanna cura lame butung 
tanjana, nisulang sanna bajina ri ati matenena 
tulolonna Yerusalem. 

11 Assulukko, he sikamma tulolonna 
Sion, ciniki Karaeng Salomo siagang 
songko bulaeng nipataba ri ammana ri allo 
pabuntinganna, ri allo parannu-rannuanna. 
4 l Burane: Ikau sanna gaganu, 

sayangku, tojeng, ikau sanna gaganu. 
Matannu ri bokona bongonnu rapang 
mata bodobangkeng; uunu rapang nicini 
pagompoang bembe niaka naung battu ri 
Bulu Gilead. 

2 Giginnu keboki rapang parappungang 
gimbala beru lebaka nicukkuru siagang 

nijene, appasang rapang ana gimbala 
akkambara, manna sere tania tappela. 

3 Muncennu rapangi pita eja, na bawanu 
sanna bajina nicini. Pilisinu rapangi rappo 
delima nipue rua, taccokko ri bokona 
bongonnu. 

4 Kallonnu rapangi menara Daud, nibangunga 
untu pammolikang sanjata. Rantenu kammai 
sisabu palapa, palu-palunna ngaseng 
tubarania. 

> Susunnu rapangi rua ana jonga, ana kijang 
akkambara sitabanga angnganre ruku ri 
allana bunga-bunga bakunga. 

6 Eroka mange ri moncong muru, mange ri 
bulu kamanynyang, sagenna ammiri anging 
baribasaka, napalanynya sassanna bangngia. 

"kau gaga sikaliko, sayangku, tena calla ri 
kalennu. 

8 Umba kinaung battu ri Libanon, buntingku, 
umba kinaung battu ri Libanon. Naungko battu 
ri coppona Amana, battu ri coppona Senir 
siagang Hermon, tampa pammantanganna 
macanga siagang singaya. 

9 Nuallemi nyawaku, andi, buntingku, nuallei 
nyawaku lanri paccininu, lanri paramata gaga 
ri rantenu. 
10Tamaka bajina tanrinnu, andi, buntingku, 
bella bajina na anggoroka. Mabau sikali 
minynya-minynyanu, labiangngang na 
sikamma rasanna rampa-rampaya. 

11Bajina kana-kanannu, buntingku, 
sanrapang jene bani siagang dadi. Pakeannu 
sambauki Moncong Libanon. 

12 Tanringku rapangi koko nikalli tembo koko 
nikalli tembo, timbuseng jene nitongko. 

13 Anjorengi attimbo poko-poko delimaya, 
siagang rappo-rappoang kaminang 
nyamanga. Bunga pacara siagang narwastu, 

14 narwastu, kunyi, kayu tene siagang 
tabu, siagang sangka rupa poko kayu 
kamanynyang. Muru siagang gaharu, siagang 
sangka rupa rampa-rampa nipilea. 

15 Timbuseng jene ri kokongku appasuluki 
jene aloloroka battu ri Libanon! Baine: 

16 Ambangungko, he anging battu waraka, 
battuko mae, he anging battu timboro! 
Ammirikko ri kokongku, lappassammi arasa 
kabaukanna. Dasi-dasi nabattu tanringku 
mae ri kokonna, na nakanre rappo-rappo 
nyamanga. 

l Battua, mae ri kokongku, andi, 
5 buntingku, appasserea muru siagang 
rampa-rampa: kukanrei rumung baniku 
siagang jene baniku, kuinungi dadika 
siagang jene anggorokku. Bai-bainea: 
Angnganre siagang angnginung ngaseng 
mako, bela-belaku, angnginungko sagennu 
nasaring pattanringang. Baine: 

2 Attinroa, mingka tattinroai nyawaku. 
Langngereki, adedeki pakkebu tanringku. 
Burane: Sungkeia pakkebu, andi, tanringku, 

bodobangkengku, nakateneanga pamaikku; 
basai ulungku napakamma saliu, uukku rassi 
attina saliu bangngia. Baine: 

3 Lebami kulagasa bajungku; apaka kupake 
poleangi? Lebami kubissai bangkengku, 
apaka lakuramassi poleangi? 

4 Adumba-dumbaki pamaikku lanri 
natagalana tanringku tagallang pakkebuka. 

> Nakumbangummo nai ero ansungkeangi 
pakkebu tanringku. Ammatti muruka battu 
ri limangku siagang karemengku, ambasai 
tagalanna panjoli pakkebuka. 

6 Kusungkei pakkebu tanringku, mingka 
abokomi lampana. Sanna nakkukku ri 
saranna; kuboyai, mingka sia-siaji bawang. 
Kukioki arenna, mingka tena nappiali. 

7 Nabattuia paronda kotaya; nabajia kenanga 
sagengku loko, naalle passai bongongku. 

8 Ajanjiko, he sikamma tulolonna Yerusalem, 
punna nubuntulu tanringku, pabattu laloi 
mae ri ia angkana garringa ri pattanringang. 
Bai-bainea: 

9 Apaka labiangngangi tanrinnu na tanring- 
tanring maraenga, he tulolo kaminang 
gagaya? Apaka labiangngangi tanrinnu na 
tanring-tanring maraenga, sagenna nusuro 
ikambe ajanji? Baine: 

10Tanringku gagai siagang gammaraki, ia 
kaminang pore ri sampulo sabu tau. 

11Ylunna rapangi bulaeng, bulaeng tino, 
uuna akkarucicci leleng, leleng kamma kalaa. 

12 Matanna rapangi mata bodobangkeng ri 


timbuseng jene, bodobangkeng ajene dadi, 
ammempo ri biring kollang. 

13 Pilisina rapangi koko rampa mabau, 
muncenna rapang bunga bakung appamatti 
muru tanibengkoro. 

14Limanna gagai, accincing bulaeng siagang 
paramata, kalenna rapangi gading nisapu ri 
batu accilla. 

15 Bangkenna rapangi benteng-benteng 
tembo accilla kebo, nilangga ri bulaeng tino. 
Pakkaleanna sanrapangi bulu-bulu Libanon, 
gammara kamma poko kayu arasa. 

16 Tamaka bajina pau-pauanna, yangasenna 
ri kalenna angngallei pamai. Kammaminjo 
tanringku siagang sahabakku, he sikamma 
tulolonna Yerusalem! 

l Bai-bainea: Kemae lampana tanrinnu, he 

tulolo kaminang gagaya? Kemae lampana 
tanrinnu, sollanna amminawang todong 
ikambe aboya? Baine: 

2 Tanringku mangei ri kokonna, ri koko 
rampa-rampana untu angkalawaki sikamma 
gimbalana ri kokoa, nampa angngattili 
bunga-bunga bakung. 

3 | nakke napatanga tanringku, na ia kalenna 
inakke pata, nakalawaki gimbalana ri 
tangngana bunga-bunga bakunga. Burane: 

“Ikau gaga, sayangku, sanggaga kota 
Yerusalem, sambaji kota Tirzah. Sanna 

angngallenu pamali, rapang tantara siagang 
bandera- banderana. 

3 Allei rupannu battu ri nakke, lanri lingua 
napakamma toro matannu. Uunu rapangi 
pagompoang bembe niaka naung battu ri 
bulu-bulu Gilead. 

6 Giginnu keboki rapang passereang gimbala 
beru lebaka nicukkuru siagang nijene: 
appasang sanrapang ana-ana gimbala 
akkambara, manna sere tania tappela. 

7 Pilisinu rapangi rappo delima nipue rua, 
taccokko ri bokona bongonnu. 

8 Manna pole nia annampulo tulolo ana 
karaeng, na sagantujupulo baine piara, 
kammayatompa Jal sikali tulolo, 

9 mingka sereji bawang bodobangkengku, 
minasangku, ana sitau nisayanna ri ammana. 
Sikamma tulolo accinika mammuji ngaseng 
ri ia, sikamma baine karaeng siagang baine 
piarana lannasa ngaseng. 

10|naika anjo battu mae, rapang allo 
ammumbaya, sanggaga bulang cora, singara 
kamma allo? Sanna angngallena pamai, 
rapang tantara siagang bandera-banderana. 

ll Battua mae ri koko kenari, accini 
bunga-bunga ri kabung: gassingka abungami 
poko anggoroka, siagang poko delimaya 
kamma todong. 

12 Sanna nakkukku ri pangngainu, rapang 
nakkukku nai ri kareta pabundukang siagang 
sikamma bija karaenga. Bai-bainea: 

13 Ajogekko, he tulolonna Sulam, painro-inroi 


kalennu, sollanna baji nacini ikambe. Baine: 
Angngapa nuero ngaseng ancinikia, ri 
wattungku ajoge ri tangnga-tangngana 
pacini-cinika? 

7 l Burane: O, tulolo malabirika, gagana 

bangkennu ampakei anjo sandalaka. 
Bundalana bonggannu rapangi belo-belo 
nipareka ri sitaua panre. 

2Poccinu rapangi cangkiri abundala tenaya 
naleba kakurangang ri anggoro nicampuru. 
Battannu rapangi gandung nipatambung, 
nikulilingi ri bunga-bunga bakung. 

3 Susunna rapangi rua ana jonga, kijang 
akkambara ruaya. 

4 Kallonnu rapangi menara gading, Matannu 
rapangi kollang-kollang ri Hesybon, ri ampi 
pakkebu lompona Batrabim. Kamurunnu 
rapangi menara ri Moncong Libanon, adalle 
mangea ri kota Damsyik. 

3 Ulunnu rapangi Bulu Karmel; uunu 
nisimbolengi rapang rammang, balalo 
angngallei pamaina serea karaeng. 

6 Tamaka gaganu, kaminang ningaia ri 
sikamma ningaia. 

7 Tubunu sangkammai gammarana poko 
korma, susunnu rapang barrisina rapponna. 

8Erokka angngambiki anjo poko kormaya, 
nakualle rapponna. Susunnu paleng rapangi 
barrisina rappo anggoro, nappasanu sambauki 
rappo appele, 

9 bawanu tene kammai anggoro! Baine: 
Lappassammi assolong anjo anggoroka 
mae ri tanringku, assolong tena tappuna: 
appabangunga tanring passingaiang, balalo ri 
sikamma tau attinroa. 

10|nakke napatanga tanringku, eroki ri 
nakke. 

ltl Umba kimange ri parang, tanringku, 
kibangngi ri kokoa ri tangnga-tangngana 
bunga pacaraka. 

12 Umba kilampa baribasa mange ri kokoa, 
anciniki gassingka arappo cadimi poko 
anggoroka, yareka tabakkarami bunganna: 
gassingka abungami poko delimaya. Anjoreng 
lakusareko tanringku. 

13 Aka poko kayu mabau rasamna, ri ampi 
pakkebutta nia rappo-rappo kayu nyamang, 
salloamo siagang berua leba niallena:, kuboliki 
anjo untu ikau, tanringku. 

9 l Ah, ebara angkana assaribattang 

tangkakki, lebaka anynyusu ri ammakku, 
mattantu kubauko punna kugappako ri 
aganga, tena tau langhina. 

2 Lakuerangko mange ri ballana ammakku, 
sollanna akkullea nuajara. Lakusareko 
angnginung anggoro bauka rasanna, siagang 
jene rappo delima. 

3 Lima kairinnu anriwa na lima kannannu 
anrakaka. 

4 Ajanjiko, he sikamma kulonna Yerusalem, 
angkana talanugangguai passingaianga, 
sagenna nipassukku. Bai-bainea: 

3|naika anjo, niaka battu ri parang 
lompoa ammanjeng ri tanrinna? Bainea: 
Kupabangungko irawanganna poko 
appele, tampanu nitianangngang siagang 
nilassukang. 

6 Pajaria rappo ri atinnu, teako nia maraeng 
nuraka pantaranganna inakke; lanri anjo 
passingaianga sangkammai kassana 
kamateanga, na anjo napasua makoasai 
rapang kamateang. Rinrana rapangi rinrana 
pepeka arinra sannaka hebana. 

7? Manna jene jai takkulei nabuno pepena 
passingaianga, na abaya takkulleai 
naanyukkang. Punna nia tau ampassareangi 
sikontu barang-baranna untu amballi 
passingaianga, mattantu poro pahinaji 
bawang lanagappa. 

8 Nia sitau baine andina ikambe cadi iji 
susunna. Apa musti nagaukang ikambe mae 
ri ia punna nia battu ampassuroi? 

9 Ebara angkana ia sere tembo, lambangungi 
ikambe menara pera irateanna. Ebara 
angkana sanrapangi pakkebu lompo lanajoli 
kambe siagang balo kayu camara. Baine: 

10|nakke anne rapanga sere tembo, na 
susungku rapang ajari menarana. Naassengi 
tanringku angkana punna niakka ri ia 
lamatenei pakkasiakku. Burane: 

11 Nia koko anggorona Salomo ri Baal- 
Hamon, anjo kokoa napassareangi mae ri 
pajagaya. Massing abayaraki sisabu doe pera 
untu wasselena 

12 nampa anggappa ruambilangngang untu 
sawala posona. Bolimi anjo doeka untu 
ikau, Salomo, siagang untu sikamma pajaga 
kokonnu. Mingka koko anggorokku, kalengku 
pata, niaki ri dallekangku. 

13 He, tau ammantanga ri kokoa, 
eroki aganga allangngereki sarannu: 
pilangngeriamma anjo sarannu! Baine: 

14 Tanringku, battu mako mae rapang kijang, 
rapang ana jonga battua ri monconna Beter. 


Yesaya 


1 1 Bone nakimbolonga anne kittaka iamintu 
siapa are pappasang ri passalana Yehuda 
siagang Yerusalem; anne pappasanga 
Napabattui Allataala mae ri Nabi Yesaya, 
anana Amos, ri wattunna Uzia, Yotam, Ahas, 
siagang Hizkia, ammarenta ri Yehuda. 

2Pilangngeri he langika, parhatikangi he 
buttaya! Nakana Batara, "Ana-ana lebaka 
Kuparakai angngewail ri Nakke. 

3 Sapia naassengi narupa karaenna, keledaia 
naassengi tampa pangnganreanna lebaka 
napasadia karaenna. Mingka ummakKu Israel 
tena; tena napahangi kenanga." 

4 Cilakako kau bansa dorakaya, tau panraka 
siagang Jadalaka! Taloposo ngaseng mako 
lanri dosa-dosanu. Nutollaki Batara siagang 
nubokoi Allataala Kaminang Matangkasaka, 
siratanga musti nusomba. 

> Angngapa natuli nubali-baliA? Erokko 
nihukkung labi battallangngang pole? Rassimi 
ulunnu puru-puru lompo, garrimmi atinnu 
siagang pikkirannu. 

6 Battu ri cappa ulunnu sagemna pala 
bangkennu tenamo baji-baji ri kalennu. 
Akkambang-kambang ngaseng kalennu, 
rassi bate cambo siagang bokka-bokka. Anjo 
bokka-bokkanu tenapa naleba nitangkasi 

siagang niroko, tena tompa naniballei siagang 


minynya. 

7Parasangannu nipanrakimi: kota-kotanu 
labusumi nitunu. Ri dallekang matannui nialle 
tampanu ri bansa maraeng siagang naancuru 
ngaseng sikamma apa niaka. 

8Yerusalem mami ammantang, mingka 
anjo kotaya nikulilingimi ri musu, tenamo 
kullena, rapang mami balla koko cadi ri koko 
anggoroka, yareka balla kepo-kepo ri koko 
bonteka. 

9 Ebara angkana tena Napatalappasaki 
Batara Kaminang Koasaya siapa are tau 
battu ri katte, manassa cappu ngaseng maki, 
rapang kota Sodom siagang Gomora. 

10Yerusalem, sikamma pamimpinnu siagang 
bansanu, ajari sangkammami tu Sodom 
siagang tu Gomora. Pilangngerimi apa 
Nakanaya Batara mae ri kau, parhatikangi 
apa Napangngajarranga Allataalata. 

ll Nakana Batara, "Nukapangi angkana 
Kungai sikontu anjo passare tulusu 
nupassareanga mae ri Nakke? LanreA mae ri 
sikamma gimbala korobang nitununu siagang 
ri jannana sikamma ana sapinu. Tena Kungai 
cera sapi lakia, gimbalaka siagang bembea. 

12 Inai assuroko angngerangi anjo sikontu 
passarea punna battuko anggaukangi ibadanu 
mae ri Nakke? Inai assuroko adete lalang ri 
Balla MatangkasakKu? 


Yesaya 1.131 18 | 3 
13Tena matu-matunna nuerang anjo 


passarea. ErokkA talangnge angngaraki 
rasanna. BirisikkA siagang tena Kuparrang 
ancinikko ampakalompoi Bulang Berua, 
allo-allo Pammari-marianga, allo-allo lompo 
kammayatompa sikamma passirapakkang 
agamanu. Yangasenna anjo nurantassi lanri 
dosa-dosanu, siagang ajarimi erangngang 
battala mae ri Nakke, mangngamMa Kusaring 
angngerangi. 

14(1:13) 

15 pynna nupatara limannu appala doang, 
tena Kuero amparhatikangi. TaKujampangiai 
angkana siapa jaina pappala doannu, taerokA 
ampilangngeri, nasaba iaminjo limannu jai 
sikali tau nabuno. 

16 Bissaimi kalennu sagenna tangkasa. 
Pammari ngasengi anjo sikamma kajadallang 
nugaukanga. Iyo, tea mako agau jadalli pole, 

17 appilajara mako anggaukangi bajika. 
Paentengi kaadelanga siagang parapusuki 
tau anjallakkanga:, sarei hana ana kukanga 
siagang alleangangi parkarana sikamma 
jandaya." 

18 Nakana Batara, "Umba nanipaleba 
anne parkaraya. Manna pole nuleleng 
kamma uring napakamma dosa-dosanu, 
laKubissaiko sagennu ajari kebo sangkamma 
kapasa. Manna pole najai siagang battala 
dosa-dosanu, mingka laKupammopporang 
ngasengi. 


Yesaya 1.191 25 , 
19 Punna erokko mannuruki mae ri Nakke, 


lanukasia ngasengi apa bajika, iamintu 
wasselena parasangannu. 

20 Mingka punna angngewako ri Nakke, 
lamateko lalang bundu. INakke, Batara, anne 
abicara mae ri kau ngaseng." 

21 Kota tamamminraya tappana riolo taunna, 
kamma-kamma anne sanrapammi baine 
pagau sala! Riolo yangaseng panduduna 
adeleki, lambusuki, mingka kamma-kamma 
anne sangnging pabuno-buno panduduna. 

220, Yerusalem, riolo rapangko pera, mingka 
kamma-kamma anne tenamo anggarannu. 
Riolo rapangko anggoro nyamang, mingka 
kamma-kamma anne jene biasa mamako. 

23 Sikamma pamimpinnu angngewami 
mae ri Nakke siagang assikongkolomi 
palukka; nangai kenanga annarima 
hadia siagang doe pammuccu. Taerokai 
kenanga angngalleangangi ana kukanga 
ri pangadelanga; taerokai kenanga 
ampilangngeri tuntutanna sikamma 
janda-jandaya. 

24 | anri kammana anjo Nakanamo Batara 
Kaminang Koasaya, Allataalana Israel: "He, 
musu-musungKu, labalasakA mae ri kau, 
sagenna tenamo nanususalaA pole. 

25 | angngalleA tindakang mae ri kau. Rapang 
tau lannangkasia pera yareka bulaeng, 
kammaminjo laKutangkasi tongko: sikontu 
apa ramasaka laKupabellai battu ri kau. 

26 LaKusare poleangko haking-haking 


siagang tumappakainga kamma riolo. 
Nalaniaremmo Yerusalem kota adele siagang 
majarre ri tappana." 

2! Adeleki Batara. Jari laNapasalamaki kota 
Yerusalem siagang sikamma taunna assesse 
lalanga. 

28 Mingka tau dorakaya, angngewaya mae 
ri la, laNapanraki, nampa sikamma tau 
ambokoiyai laNapaccappuki. 

29 | anipakasiriki kenanga lanri anynyombana 
ri poko-poko kayua siagang anynyalana 
koko- koko untu rewata-rewataya. 

30 Lajari kenanga rapang poko kayu lompo 
kalumenga lekona, rapang koko tenaya 
natabai jene. 

31Rapangi rarame akkanrea lanri nitaba ri 
racci bara pepe, kamma tomminjo sikamma 
tukoasaya lanipanraki lanri panggaukang- 
panggaukang kalenna tonji kenanga, iamintu 
kajadallanna kenanga. Nampa tena tau 
akkulle ampamari anjo kaancuranna. 

2 | aminne pasanNa Allataala mae ri tu 
Yehuda siagang Yerusalem, natarimaya 
Yesaya, anana Amos: 

2 Ri allo-allo labattua bulu tampa BallaNa 
Batara ammenteng tinggi nai siagang 
ammenteng kassaki irate moncong-moncong 
siagang sikamma buluka. Sikontu bansaya 
abalulungi mange anjoreng, 


Yesaya 2.31 9 Da 
3 nakana ngaseng kenanga, "Umba kinai ri 


BuluNa Batara, ri BallaNa Allataalana Israel. 
LaNapangngajarrangi mae ri katte apa mustia 
nigaukang. Lanipinawangi oloanNa, saba 
battu ri Yerusalem ajaranNa Batara, battu ri 
Sion Abicara." 

“1a lajari haking ri tangnga-tangngana 
bansa-bansaya, annappuki parkara ri 
tangnga-tangngana suku-suku bansaya. 
Lanidedeki padanga ajari pajeko, siagang 
pokea ajari pabattasa. Tenamo nalasibakkai 
bansa-bansaya, tena tommo natuli sadia ero 
abundu. 

> He, turunganna Yakub, umba kijappa lalang 
singaraNa Batara! 

60, Allataala, Kibokoimi ummatTa, 
turunganna Yakub! Saba kemae-kemae 
taua ri anne parasanganga ammakei 
pangngassengang baca-baca battu raya 
siagang battua ri Filistin. Napalembai 
ada-adana bansa maraenga. 

7 Parasangamna rassi pera siagang bulaeng, 
na barang-baranna teal sipato jaina. Sanna 
jaina jaranna, karetana tanilabusai nirekeng 
napakamma jaina. 

8 Kemae-kemae nia barhala, siagang 
anynyombai kenanga ri patung-patung bate 
pare kalennaji kenanga. 

9 Tunggala taua lanihinai siagang 
lanipakatunai. TeaKi pammopporangngi 
kenanga Batara! 

10 Lantamaki kenanga ri kalibong-kalibong 


batua ri bulu-bulu batu karang, yareka 
angngekei kenanga kalibong antama ri 
buttaya sollanna talappasa kenanga battu ri 
pangngalarroinNa siagang koasa kalabiranNa 
Batara. 

11 Tau borroa lanipakatunai na tau tampoa 
lanipadundui. Bataraji bawang nipakalompo. 

12 Ri anjo alloa laNapakatunai Batara 
Kaminang Koasaya sikamma tau 
ampakatinggiai kalenna, na nahukkung 
tau borroa siagang tau tampoa. 

13 Sikamma poko camara tinggia ri Libanon 
siagang sikontu poko kayu lompoa ri Basan 
lanipanraki ngasengi. 

14 Sikamma monconga siagang sikamma 
bulu porea lanipalapparaki. 

13 Menara-menara tinggia siagang sikamma 
tembo pattahangnganga lanirumbangi. 

16 Sikamma kappala lompoa siagang 
kaminang gagaya lanitallangngang ngasengi. 

17 Tau borroa lanipakatunai, siagang tau 
tampoa lanipadundui. Bataraji bawang 
nipakalompo. 

18 Sikamma barhalaya lalanynya tabasikali. 

19Ri wattu ammentenna Batara siagang 
Napagegoso buttaya, lantamaki taua ri 
sikamma kalibong batu niaka ri bulu-bulu 
batu karanga, yareka angngekei kalibong 
antama ri buttaya sollanna talappasa kenanga 
battu ri pangngalarroinNa siagang koasa 


| Yesaya 2.201 3.6 | 
kalabiranNa Batara. Punna battu anjo alloa, 


lanibokoi bawammi sikamma barhala-barhala 
peraka siagang bulaeng napareka nampa 
nasomba kenanga, najari balao mami siagang 
panyikia mami pata. 

20(2:19) 

21(2:19) 

22) ari, teako manrannuangngi mae ri 
rupatau lamatea, nasaba anjo kenanga tena 
anggaranna. 

l Sitojenna, laNaalle ngasengi Batara 

Kaminang Koasaya sikamma parsadiaang 
kanrea siagang inunganga battu ri Yerusalem 
siagang Yehuda. Kammayatompa sikamma 
tau napattoanga kenanga: 

2 sikamma tubarania siagang tantaraya, 
haking, nabi, patappu bicara siagang 
tumappakainga, 

3perwira, tunipare tutoaya siagang 
tummarentana, pabale-bale mata siagang 
pacini. 

4LaNaangkaki Batara ana-ana rungkaya 
ajari pamimping raya, nampa lappaero-ero 
kenanga ammarenta. 

> Lamassing sijalla-jallakkangi taua. Tau 
rungkaya tanajampangiai tau toaya, siagang 
tau cadia tanajampangiai tau lompoa. 

6 Anjo wattua lanakana taua mae ri serea 
bijanna: "Ikauji bawang nia pakeannu 
siratang: jari ikaumo ajari pamimping mae ri 
kambe lalang ri anne Jammang jaia susa." 

7 Mingka lappiali anjo bijanna nakana, 


"Inakke teaiya sanro! Tena todong kanreku 
siagang pakeangku. Teako suroia ajari 
pamimping bansa!" 

8Tojeng, tugurumi Yerusalem! Runtummi 
Yehuda! Saba sikontu kana-kananna siagang 
panggaukanna naewai Batara siagang 
nabaliangi kakoasanNa. 

9 Sipa borrona kenanga ampanassai 
kajadallanna kenanga. Anassa-nassai 
kenanga doraka sangkamma tu Sodom riolo. 
Cilakami kenanga! Kalenna tonji kenanga 
ampabattui cilakaya mae ri kalenna. 

10 Nakana Batara, "Pabattui mae ri tau 
mannurukia ri Nakke angkana lamatenei 
siagang lasalamaki kenanga. Lanakasia bajiki 
kenanga wassele posona. 

11 Mingka cilakai tau jadalaka! Lanihukkungi 
kenanga kamma nigaukanga mae ri tau 
maraenga. 

12 JmmakKu lanijallakkangi ri tau nangaia 
agau riba, siagang lanipaccoki ri tau nangaia 
ammacco paranna tau. Lanipasala oloangi 
ummakKu ri sikamma pamimpinna sagenna 
tanaassengamo kenanga oloang siratanga 
naolo." 

13 Sadiami Batara untu antuntuki siagang 
angngadeli ummaNa. 

14 | angngallei tindakang Batara salaku 
Haking mae ri sikamma pamimpinna 
ummaNa. Naia tuduhanNa Batara mae 

ri kenanga, iamintu: "Ikau ngasemmi 


angngellaki sikamma wassele koko 
anggoroka: ballanu rassi siagang barang 
nurampasaka battu ri tau kasi-asia. 

13 Angngapa nanujallakkang ummakKu 
siagang nupacco tu kasi-asia? |Nakke anne, 
Batara Kaminang Tinggia siagang Kaminang 
Koasaya, abicara mae ri kau ngaseng." 

16 Nakana Batara, "Teai sipato borrona 
bai-bainea ri Yerusalem! Sanna lalena, 
nangai akkido kanynying siagang tampo 
sikali nicini ajappa. Napare-pareki dakkana, 
arincing-rincingi ponto bangkenna. 

17 Mingka laKuhukkungi kenanga: larassi 
puru-puru ulunna kenanga siagang 
lanigondoloki. " 

18 Nia sere wattu sallang naNaalle Batara 
sikamma anjo belo-belo niaka ri bai-bainea 
ri Yerusalem, ia napattampo-tampoanga 
kenanga: passikko ulu, ponto bangkeng, 
rante, 

19 ponto lima, pattongko rupa, 

20 bongong, jima-jima ri lima siagang ri aya, 

21 cincing siagang anting-anting kamuru, 

22 pakeang gaga untu pagaukang, baju labu 
kapala, dompe, 

23haju nipisi, pakeang lenang, passikko 
kallong siagang bongong labu. 

24 Kamma-kamma anne ammakei kenanga 
minynya-minynya bau, mingka sallang larasa 
bottoki kenanga. Passikko aya alusuna 

kenanga lanisambei siagang otere kasara. 


Ulunna kenanga gagaya uuna lanigondoloki. 
Pakeang gaga-gagana kenanga lanisambei 
siagang pakeang kekke-kekke. Kamma- 
kamma anne gagai kenanga; mingka sallang 
ajari kodimi tanjana lanri lebaki nisitempele. 

2" Tu buranea, kammayatompa kassa- 
kassaka, lamatei lalang bundu. 

26 Ri sikamma pakkebu lompona kotaya 
lasusai taua lanri kamateangi siagang 
lappiraungi, nampa kalenna anjo kotaya 
lasanrapangi baine nisolarri, ammempo 
naung ri buttaya. 

4 1 Anjo wattua, tattuju tau baine lannagala 
ri sitau burane nampa massing nakana, 
"Lappassamma angngakuiko buranengku, 
sollanna tena kunggappa siri, lanri tenana tau 
burane annikkaia. Inakke tompa kalengku 
angngusaha aboya kanre siagang pakeang." 

2 Nia sallang wattunna naNapajari Batara 
sikamma lamung-lamunga siagang poko- 
pokoka ajari lompo siagang gaga ri anne 
parasanganga. Anjo wattua tu Israel 
salamaka larannui pamaina siagang lalompoi 
pamaina lanri bajina wassele kattoanna. 

3 Sikamma tau ammantanga ri Yerusalem, 
ilamintu tau nipilea ri Allataala untu 
nipasalama, lanikanai tau matangkasa. 

4Lanri koasaNa Batara laNaadeli siagang 
laNatangkasi ummaNa. LaNatangkasi 


Yesaya 4.51 5.4 12 
Yerusalem battu ri cerana sikamma tau 


nibunoa ri anjo kotaya. 

“Nampa irateanna Bulu Sion siagang 
sikamma tau niaka arappung anjoreng, 
laNapaniaki Batara rammanga ri wattu allo, 
siagang umbu na pepe arinra ri wattunna 
bangngi. KalenNa Allataala lalang koasaNa 
lallalangi siagang lanjagai sikontu anjo 
kotaya. 

6|aNalalangi battu ri bambamna alloa 
punna allo, kammayatompa ajari tampa 
palalangngang battu ri bosia siagang anging 
lompoa. 

5 l Pilangngeri kelongku ri sesena koko 

anggorona sahabakku. Nia koko 
anggorona sahabakku ri bulu copponga 
buttana. 

2 Nabingkungi buttana, na napela 
batu-batunna. Nalamungi anggoro nipile 
nambangung balla tinggi pajagang. Angngekei 
sere kalibong tampa pammaccokang 
anggorona, nampa attayang rappo tinoka, 
mingka kacci wassele rappo anggorona. 

3 ari kamma-kamma anne nakanamo 
sahabakKu, "Ikau ngaseng, panduduna 
Yerusalem siagang Yehuda, adelima iNakke 
siagang koko anggorokKu. 

4 Apapi pole musti Kugaukang, mingka 
tenapa Kugaukangi mae ri anjo koko 
anggorokKu? Angngapa narappo kacci 

narappoang, teai rappo baji sangkamma 


Kuminasaia? 

> Kammaminne laKugaukang ri anjo koko 
anggorokKu: LaKubibuki kallina angkulilingiai, 
laKurumbangi tembo niaka angkalliki, nampa 
Kubalang parekang napanraki olo-olo sekke 
siagang naonjo-onjokang. 

6 LaKubalang parekangi natimboi ruku-ruku 
liara. Tena nalaKuparakai poko anggorona, 
siagang tena nalaKusangkoi. Balalo Kubalang 
parekangi nitongko ri ruku siagang rompo 
akkatinting, balalo Kupisangkai rammanga 
ampituguri bosi." 

7 Saba koko anggoroNa Batara Kaminang 
Koasaya iamintu umma Israel, siagang tu 
Yehuda iami poko anggoro Nalamunga. Battu 
ri kenangami Naminasai kaadelanga, mingka 
kapallakkanji napania. Naminasai kenanga 
appaenteng katojengang, mingka karruji 
appala kaadelang napanai. 

8 Cilakako sikamma ammallia balla siagang 
angngalle passaya koko untu antambai 
barang-barannu! Tenamo nasallo nacappu 
tampaka untu tau maraenga sagenna ikau 
mami ammantang ri anjo parasanganga. 

9 Kulangngereki Batara Kaminang Makoasaya 
assumpa angkana, "Anne sikamma balla 
lompoa siagang gagaya lakosong ngasengi 
tena bonena. 

10Tena nalajari wassele buttana, koko 
anggorona niaka sampulo hetto luarana, 

sampuloji litere jene anggoro wasselena. 


Sibilangngang litere bibi gandung nalamung, 
na sampuloji litere wasselena." 

11Cilaka mako kau! Battu ri baribasa 
sagenna bangngi iaji bawang nugaukang 
angnginunga inungang terasa siagang 
nasaringa. 

12 Nia ri pagaukang-pagaukannu sara 
kacapi, gambusu, rabana, siagang suling, 
siagang nia inungang anggoro. Mingka tena 
nujampangi bate pajariNa Batara siagang apa 
Nagaukanga. 

13 | anri kammana, ummakKu tenaya 
apa-apa naasseng, lanierangi alampa ajari 
tunitahang. Sikamma pamimpinga siagang 
rayaka lamate cipuruki siagang lamate 
turerei. 

14Tassungke luaraki bawana kamateanga 
untu angngaluki sikamma pamimpinna 
Yerusalem siagang raya sitabanga assua- 
suara. 

1D Tunggala taua lanipakasiriki, siagang tau 
borroa lanipakatunai. 

16 Mingka Nagaukangi Batara 
Kaminang Koasaya katojenganga, 
untu ampappicinikangi kalompoanNa. 
Naadeli bansaNa untu ampappicinikangi 
katangkassanNa. 

17Ri rumbanganna kotaya angnganre 
ruku ana bembea siagang gimbalaka: tena 
nalakakurangang kenanga. 

18 Cilakako kau tulusu dorakaya! 


19 Nukana, "Lappassammi angngalle linta 
tindakang Karaeng, Allataala matangkasana 
Israel! Bolimi kamma Nagaukang rancanaNa, 
sollanna niciniki siagang niassengi." 

20 Cilakako kau amputara balekai bajika 
siagang kodia, singaraka siagang sassanga, 
tenea siagang paika! 

21 Cilakako kau tau nukanaya kalennu carade 
siagang sanna porenu! 

22 Cilakako kau tuporea angnginung 
anggoro! Baraniko siagang hebakko punna 
accampurukko inungang terasa! 

23 Mingka lanri eronuji anggappa doe 
pammuccu, nanulappassang tau salaya, 
siagang nurompai tau tenaya nasala 
anggappa kaadelang. 

24 Nutollaki ajaranNa Batara Kaminang 
Koasaya, na nuhina parentaNa Allataala 
matangkasana tu Israel. Lanri kammana 
anjo, rapang rarame siagang ruku kalotoro 
labusu nakanre pepe, kamma tomminjo 
aka-akanu lajari bottoki, bunga-bungannu 
lajari kalotoroki na labusu nairi anging. 

25 | arroi Batara mae ri bansaNa. Sadiami 
untu anghukkungi kenanga. Latagegosoki 
sikamma monconga, maya-mayana tau 
matea latassiaraki rapang loro ri sikamma 
aganga. Mingka larro iji Batara siagang tuli 
laNagaukanna hukkunganNa. 

20 | aNakioki Batara bansa bellaya na labattu 


kenanga linta! 

27 Tuli sadiana kenanga ero abundu siagang 
tangngassengai kenanga mangngang. Tena 
lebakai kenanga attinro yareka tadodo. 

28 Ciduki ana panana na sadiamo anrong 
panana ero appabuccu. Kanuku jaranna 
kamma batu pepe terasana, siagang roda 
karetana tapputaraki rapang anging puttusu. 

29 Ammarrungi saranna tantarana rapang 
saranna singaya, beru lebaka angngokko apa 
najakkala, nampa naerang lari, nampa tena 
akkulle allappassangi. 

30 Anjo wattua nia kalangngerang sara 
pakkio bundu ri sikontu parasangang 
Israel, kamma sarrinna arrunna bombang 
tamparanga. Ciniki, sassangi sikontu anjo 
parasanganga, rassi kasukkarang. Singaraka 
ajari sassang makkapu. 

l Ri taung kamateanna Karaeng Uzia, 
kuciniki Batara. Ammempoi rate ri 
empoang kalabiranNa, irate tampa tinggia 

siagang malabirika. JubaNa natongkoki 
sikontu BallaNa Batara ri Yerusalem. 

2Ri tammuliliNa nia malaeka ammenteng 
kamma pepe arinraya, massing taannang 
kanyina. Rua kanyina antongkoki rupanna, 
rua antongkoki kalenna, na rua kanyina 
maraenga untu anriba. 

3 Akkioki kenanga battu ri serea mae ri 
maraengannaya angkana: "Matangkasa, 

matangkasa, matangkasa. Matangkasaki 


Batara Kaminang Koasaya. Rassi linoa ri 
kahaderang malabiriNa." 

4 Annekereki daparana ballaka napakamma 
saranna kenanga, siagang rassimi umbu anjo 
BallaNa Batara ri Yerusalem. 

> Nampa kukanamo, "Bala! Tenamo 
panrannuangku inakke, lanri ramasana 
bawaku napakamma dosa, na kuammantang 
ri tangngana bansa kammaya todong 
cilakana. Mingka manna nakamma, mata 
kalengku anciniki Karaenga, iamintu Batara 
Kaminang Makoasaya! " 

6 Nampa kalaserenna anjo apa anribaka 
battu mae ri nakke angngerang bara pepe 
naallea battu ri tampa pakkorobangnganga, 
naalle siagang sipi. 

7Naseroi muncengku siagang anjo 
bara pepeka na nakana, "Anne baraya 
lebami nasero muncennu. Kamma-kamma 
anne lebami nilulu kasalannu siagang 
Napammopporang Batara dosanu." 

8 Nampa nia kulangngere saranNa Batara 
angkana, "Inai laKusuro? Inai lampabattui 
kabaratta?" Appialima angkana, "Anne 
niakka. Kisuroma!" 

9 Nampa Nasuroma alampa angngerangi 
anne pasanga mae ri ummaka angkana: 
"Nupatulusuki allangngereka, mingka 
tena nanupahangi. Lanupatulusuki 

amparhatikangi, mingka tanuassengai apa 


kajarianga." 

10 Nampa Nakanamo mae ri nakke, "Pajari 
dongoki pikkiranna sikamma anjo taua, 
pajari tongoloki tolinna siagang pajari butai 
matanna sollanna takkullea accini, takkullea 
allangngere siagang takkullea ammahang, 
nampa ammotere mae ri Nakke sollanna 
Kupajari baji ammotere." 

11 Akkutanamma angkana, "Siapa sallona 
lakajariang anne kammaya, Batara?" 
Appialimi angkana, "Sagenna ajari 
rumbangngang anjo kota-kotaya natena 
taunna, tenamo nipammantangngi sikamma 
ballaka, siagang lajari sino sikalimi na roso 
buttaya. 

12 LaKubongkai rupataua alampa bella, 
sagenna abirimmo kosong parasanganga. 

13 Balalo lalanna sampuloa tau na nia ija 
sitau ammantang ri anjo parasanganga, anjo 
sitaua lanipanraki todong. Mingka rapang 
poko kayu karama punna nitabangi nia ija 
ammantang tonasana, kamma tomminjo 
lania ija tassesa anjo bansaya, lajaria 
pappokokanna umma matangkasaka." 

l Anjo lapung Karaeng Ahas, iami 

ana buranena Yotam, cucunna Uzia. Ri 
wattunna ia ammarenta ri Yehuda, kajariammi 
bunduka. Rezin karaeng Siria, siagang Pekah 
ana buranena Remalya karaeng Israel, battui 

ambunduki Yerusalem. Mingka takkulleai 


nabeta kenanga anjo kotaya. 

2 Nalangngerena karaeng Yehuda angkanaya 
antamami pasukang Siria ajari agang ri 
daerana Israel, ajari sannami mallana siagang 
bansana, sagenna annekkere rapang poko 
kayu nigegosoka ri anging. 

3 Nakanamo Batara ri Yesaya, "Erangi ananu 
Syear Yasyub nampa alampako mange 
angngagangi sicini Karaeng Ahas. Lanugappai 
antu ri cappa solongang kollang bageang 
rateang, tampana sikamma pasassaya 
anjama. 

4Pauangi anjo karaenga angkana musti 
sadia-sadiai, mingka tuli sannangi. Teami 
mallakki yareka lingui. Anjo larrona Karaeng 
Pekah siagang Karaeng Rezin siagang anjo 
tantarana tu Siria, tena nalompoangngang 
bahayana na ruaya cappa kayu tunuang 
arumbua. 

3 Assikongkolomi Siria siagang Israel na 
karaenna. 

6 Eroki kenanga ambunduki Yehuda siagang 
ampakamalla- mallaki panduduna sollanna ero 
ajari agang mae ri kenanga, nampa naangka 
ana buranena Tabeel ajari karaeng. 

7 Mingka iNakke, Batara, angkana tena 
nalakajariang anjo kammaya, 

8 lanri anjo Siria tena nakassakkangngang na 
ibukotana iamintu Damsyik, kammayatompa 
anjo Damsyik tena nakassakkangngang na 

Karaeng Rezin. Nampa lalanna annampulo 


allima taung, latabage-bagei Israel sagenna 
takkulleami attahang ajari sere bansa. 

9 Anjo Israel tena nakassakkangngang na 
Samaria, iamintu ibukotana, kammayatompa 
anjo Samaria tena nakassakkangngang na 
Karaeng Pekah. Punna tena nuttojeng-toj eng 
tappa mae ri Nakke, mattantu tena nukkulle 
lattahang." 

10 Nia pole pappasang maraeng Napabattu 
Batara mae ri Ahas, iamintu: 

11 "palaki sollanna nasareko pammatei 
Karaeng Allataalanu, tanranna battua irawa ri 
lino kamateanga yareka tanra battu ratea ri 
langika." 

12 Appialimi Ahas angkana, "Tena kuppala 
tanra. Tena kuero ansori Batara." 

13 Nampa nakanamo Nabi Yesaya, "Punna 
kamma, pilangngeri he turunganna 
Daud! Tenaka nangganna lebana nusori 
kasabarranna rupataua, sagenna nusori 
todong kasabarranNa Allataalaku? 

14 Kamma-kamma anne, KalenNa Batara 
lassare tanra mae ri kau: Nia sallang sitau 
tulolo latianang siagang allassukang sitau ana 
burane, lanaarenga Imanuel. 

15 Ri wattunna lompo-lompomo, siagang 
akkullemi angngalle kaputusang kalenna, 
lakalabiangi anjo parasanganga. 

16 Saba ri wattu tenanapa narapiki 
anjo wattua, anjo ruaya parasangang 

nukamallakkanga karaenna, lanibokoi ri taua 


sagenna ajari kosong. 

17 LaNapabattui Batara karaeng Asyur, 
nampa ikau siagang sikontu kaluarganu, 
kammayatompa rayanu, lanakasiaki allo-allo 
kasessang labi hebakkangngang nalebaka 
nukasia baku lebana tabage kakaraengang 
Israel siagang Yehuda. 

18 Anjo wattua laNakioki Batara tu Mesir 
siagang tu Asyur, nampa battumo anjo 
ruaya bansa rapang katingalo siagang bani 
angkatulungi sikamma kabung lantanga 
siagang alla-allana batu karanga. Lanatongko 
ngasengi kenanga sikamma romang 
katintinga kammayatompa sikamma tampa 
niaka rukuna. 

19(7:18) 

20 LaNasewai Batara karaeng Asyur anggauki 
Israel rapang tukang cukkuru ancukkuru 
ngasengi uuna siagang sikamma bulu-bulu 
kalenna tu Israel. 

21 Anjo wattua, punna nia sitau ammarakai 
sikayu sapi rungka siagang ruang kayu 
bawang bembe, 

22 anjo dadina olo-olo piaraya labi ri gannaka 
untu ri tau niaka tassesa ammantang ri anjo 
parasanganga. Tojeng, langnginungi kenanga 
dadi siagang bani. 

23 Anjo wattua sikamma koko anggoro 
massing nilamungia tassisabu poko anggoro 

siagang nianggaraka sisabu doe pera, 


lanitimboi ri romang katinting. 

24 Tau eroka alampa mange anjoreng musti 
angngerangi pana siagang anrong pana, saba 
sikontu anjo parasanganga rassi romang 
katinting. 

23 Siagang daera moncong biasaya nijama 
siagang nilamungi, rassi tommi romang 
katinting, sagenna tenamo nabarani taua 
mange anjoreng. la mami matu-matunna 
anjo buttaya iamintu ajari pangnganreang 
rukuna sapia siagang gimbalaka." 

9 l Nakana Batara mae ri nakke, 
"Angngalleko sere batu pannulisang, 
ia lompoa, nampa nutulisi siagang hurupu 
anassa anne: Panrampasang Lacciri, 
Pangngellakkang Tippaka. 

2 Akkiokko rua tau akkullea nipatappa ajari 
sabi, iamintu Imang Uria siagang Zakharia, 
anana Yeberekhya." 

3 Siapa are wattu ribokoanganna attianammi 
turiballakku. Ri wattunna lassu anjo anana 
ikambe, Nakanamo Batara ri nakke, 

"Arengi antu anaka Panrampasang Lacciri, 
Pangngellakkang Tippaka. 

“Saba ri tenanapa nalompo-lompo antu 
anaka nakkulle angkana Bapa" siagang 
Amma," sikontu kakalumanynyangnganna 
Damsyik siagang sikontu barang narampasaka 
tu Samaria lanilalingi ri karaeng Asyur." 

> Nakanamo pole Batara ri nakke, 

6 "Anne bansaya natollaki jene cinong battua 


ri pangka Binangana Syiloah, na sannang ri 
Karaeng Rezin siagang Karaeng Pekah. 
7Lanri kammana anjo, iNakke Batara, 
lakupabattui karaeng Asyur siagang 
tantarana untu ambunduki Yehuda. Labakkai 
maju kenanga, rapang Binanga Efrat 
allumpa-lumpa sagenna aba biring-birinna. 
8Lanatujui kenanga Yehuda rapang 
aba narapika sagenna kallong tinggina 
nammantang jeneka ri kere-keremae. " 
Narurungangki Allataala! Takkarangi kanyiNa 
allalangi parasanganta. 

9 Annekkere mako nurappungang, he 
sikontu bansaya! Pilangngeri he sikamma 
cappa-cappa buttaya! Sadiako untu abundu, 
mingka siagang pamai annekkereka! Iyo, 
sadia-sadiako, mingka lalang mallanu! 

10 Apparekko rancana, mingka tena 
nia anjari. Angngalle mako kaputusang, 
mingka tena matu-matunna, saba ikambe 
Narurungangki Allataalana ikambe. 

11 Nikoasaia ri Batara siagang Napakaingaka 
sollanna tena kupinawangi anjo oloang naoloa 
anjo bansaya. Nakana, 

12 "Teako arengi passikongkolang apa 
nakanaya kenanga passikongkolang, siagang 
teako mallakki ri apa-apa nakamallakkanga 
kenanga. 

13 Urangi angkanaya iNakke, Batara 


Kaminang Makoasaya, tangkasakKa. I Nakkeji 
bawang musti nukamallakkang. 

14 anri sannana tangkasakKu, iNakke 
lajari batu natattoroi raya Yehuda siagang 
Israel, siagang sikko angngalleai panduduna 
Yerusalem. 

15Jj ai tau latattoro siagang laloko. 
Lataloposoki kenanga antama ri sikkoka." 

19| kau ngaseng, ana-ana gurungku, musti 
nuboliki siagang nuparakai sikamma pasang 
Napassareanga Allataala mae ri nakke. 

17 | ebaki Batara Nacokko KalenNa battu ri 
turunganna Yakub, ummaNa, mingka inakke 
tappaka siagang manrannuanga mae ri la. 

18 Annemi inakke siagang ana-ana 
Napassareanga Batara mae ri nakke. Batara 
Kaminang Makoasaya ammarenta ri Bulu 
Sion, ansuroi ikambe battu ajari pammatei 
mae ri umma Israel. 

19 Mingka lanisuroko ri taua appala 
pangngunju battu ri sanro-sanroa, ia 
abici-bicika siagang agio-gioka muncenna. 
Lanakana anjo taua, "Sai siratangki appala 
pangngunju battu ri sikamma nyawana tau 
matea untu kaparalluanna tau attallasaka?" 

20 Appiali mako kamma anne, "Pilangngeri 
ajaranNa Batara! Tau tenaya nabicara situru 
anjo pangngajaranga, tena panrannuanna." 

21 Sikamma tau cilakaya siagang tau 
cipuruka adetemi ri anjo parasanganga. Lanri 

cipuruna, alarro-larromi kenanga sagenna 


natunrai karaenga siagang Allataalana 
kenanga. Manna accini kemae kenanga, nai 

22 yareka naung, tena apa-apa lanacini 
kenanga pantaranganna kasukkarrang 
siagang sassang kammayatompa bayang- 
bayang appakamallaka. Lanipelaki kenanga 
mag ri anjo tampa sassanga. 

9.! (8-23) Mingka tena nasatunggu- 

tungguna lanakasia kasukkarranga anjo 
parasanganga. Daera napammantangia 
suku-suku Zebulon siagang Naftali lebaki 
nikana tuna ri Batara. Mingka ri wattu labattua 
sallang, la lassarei kalompoang sikontu 
daeraya battu ri Tamparang Tangngaya anrai 
sagenna baleanna Binanga Yordan, balalo 
sagenna Galilea napammantangia bansa 
maraeng. 

2(9-1) Bansa attallasaka lalang ri sassanga 
lacciniki singara lompo. la ammantanga lalang 
ri bayang-bayang kamateanga lanisingari ri 
cayana singaraka. 

3(9-2) O, Batara, Kisarei kenanga 
karannuang lompo, Kipajari kenanga makkio 
rannu. Rannui kenanga lanri kabajikanTa, 
rapang tau arannu-rannua wattu napasserena 
wassele kattoanna, yareka abage barang 
nirampasa. 

4(9-3) Lebami Kialle erangngang battalana 
siagang lembarang battalana ri salangganna. 
Nibetai anjo bansa nangaia anjallakkang 

ampaccokai ummatTa. Sanrapang ri jammang 


allaloa ri wattu Kibetana tantara Midian. 

>(9-4) Alappe-lappeki sara sapatuna 
tantaraya na bajunna rassi cera, lalabusu 
nikanre ri pepe. 

6 (9-5) Nia sitau ana lassu untu ikatte; 
nisareki sitau ana burane. la lajari 
pamimpinta. Laniarengi: "Tumappakainga 
Carade," "Allataala Pore," "Mangge 
Mannannungang," "Karaeng Passiamakkang". 

7(9-6) Ammarentai salaku turunganna 
Daud, kakoasanNa tamaka lompona. Tuli 
laamangi na salewangang parasanganNa; 
pamarentahanNa tadongkoki rate ri hukkung 
siagang kaadelang anne kamma siagang 
satunggu-tungguna. Batara Kaminang 
Makoasaya, mattantu laNarupaina. 

8(9-7) Napabattumi Batara hukkunganga 
mae ri kakaraenganmna Israel. 

9 (9-8) Sikontu bansa Israel siagang 
pandudu Samaria lanaassengi angkana 
Batara anggaukangi anjo kammaya. Kamma- 
kamma anne borroi siagang tinggi langgai 
kenanga. Nakana kenanga, 

10(9-9) "Rumbammi sikamma bangunang 
balla batua, mingka lappare poleangi ikambe 
balla batu beru. Lebami nitabang sikamma 
poko kayu araya, mingka lanasambei ikambe 
siagang kayu camara Libanon kaminang 
bajika." 

11(9-10) Napagiomi Batara musunna 


kenanga untu angngewai kenanga. 

12 (9-11) Bansa Siria bageang iraya siagang 
bansa Filistin bageang ilau angngempoi 
daerana Israel. Mingka tuli larroNa ija Batara 
siagang tuli Nahukkunna ija kenanga. 

13(9-12) Tena ijapa nassesse lalang bansa 
Israel, manna pole nanihukkummo ri Batara 
Kaminang Makoasaya: tena ijapa natoba 
kenanga mae ri la. 

14 (9-13) Lanri kammana anjo lalang 
sialloji bawang Nahukkung Batara sikamma 
pamimpinna siagang rayana Israel. Napolongi 
ulunna nampa Napela ulunna siagang 
ingkonna. 

15 (9-14) Ulunna, iamintu tutoa-toana 
siagang tunipakalompona, na ingkonna 
lamintu sikamma nabi assarea pangngajarang 
sala. 

16(9-15) Sikamma pamimpinna anjo 
bansaya napasala oloammi siagang napajari 
lingumi rayaka. 

17(9-16) Anjo bansaya abokomi siagang 
panrami, yangasenna kenanga abicara sala 
mami. Lanri kammana anjo tena manna sitau 
tau rungka Nipatalappasa ri Batara. Tena 
Nakamaseangi sikamma jandaya siagang 
ana-ana kukanga. Mingka tuli larroNa ija 
siagang tuli Nahukkunna ija Batara kenanga. 

18(9-17) Arinrai rapang pepe kajadallanna 
kenanga na nakanre sagenna cappu rompo 

katintinga. Rinrana rapangi romang akkanre, 


jai sikali nai umbunna. 

19 (9-18) Sanna larroNa Batara Kaminang 
Koasaya, na hukkunganNa rapangi pepe 
arinra lompo; nampa anjo bansaya napare 
kayu tunuang sagenna cappu nakanre 
pepe. Tena manna sitau angkamaseangi 
saribattanna. 

20(9-19) Ri sikontu anjo parasanganga 
massing arebumi siagang sambarang 
mami apa-apa nakanre, mingka tena 
bassorona kenanga. Balalo massing para iami 
sikanre- kanre sipaagangngang! 

21(9-20) Abundumi tu Manasye siagang tu 
Efraim, nampa assama kenanga angngewai 
Yehuda. Mingka tuli larrona ija Batara siagang 
tuli Nahukkunna ija kenanga. 

10 l Cilakako kau appareka hukkung 

tenaya naadele untu anJjallakkangi 
bansaKu. 

2 Kammaminjo caranu anrompai tu kasi-asia 
anggappai hana siagang kaadelanga, siagang 
nurampasa apa-apanna sikamma jandaya 
siagang ana kukanga. 

3 Apa lanugaukang punna narapi 
wattunna Allataala anghukkungko? Apa 
kullenu ri wattunna Napabattu balaya 
battu ri parasangang bellaya? Inai 
lanupappala tulungi? Kemae lanucokko anjo 
kakalumanynyangannu? 

“la mami sarennu iamintu nibunoa 


lalang bundu yareka nieranga alampa ajari 
tunitahang. Mingka tuli larroNa ija Batara 
siagang tuli Nahukkunna ija kenanga. 

> Nakana Batara, "Cilakai Asyur! Asyur 
laKupake ajari cambo siagang palu-palu untu 
antunrungi tau natabaya pangngalarroingKu. 

6 LaKukiringi Asyur mange ambunduki 
bansaKu abokoa ri Nakke siagang 
ampakanassuA. LaKusuroi Asyur mange 
angngellaki, allukkaki siagang angngonjo- 
onjokangi bansaKu rapang limbubu ri 
aganga." 

7 Mingka karaeng Asyur nia rancana 
kalenna. Eroki ampakei katerassanga siagang 
napaccappu jaia bansa. 

8 Lanapaborroangi kalenna, na nakana, 
"Sikamma panglimaku sangnging karaeng! 

9 Kualle passai kota-kota Kalno siagang 
Karkemis, Hamat siagang Arpad. Kualle tongi 
kota-kota Samaria siagang Damsyik. 

10 Kubetai sikamma kakaraengang 
anynyombaya ri barhala-barhala 
lompoangnganga koasana naia niaka ri 
Yerusalem siagang Samaria. 

11 Samaria siagang sikontu barhalana lebami 
kupanraki. Kamma tomminjo lakugaukang 
mae ri Yerusalem kammayatompa mae ri 
sikamma barhala niaka nisomba anjoreng." 

12 Mingka Nakana Batara, "Punna lebamo 
apa eroka Kugaukang ri Bulu Sion siagang ri 

Yerusalem, laKuhukkungi karaeng Asyur lanri 


kaborroanna siagang katampoanna." 

13 Lompo bicarami karaeng Asyur, nakana, 
"Yangasenna anjo kugaukangi lanri 
kagassingang kalengku. Inakke caradeka 
siagang porea. Kupelaki pabaeng-baenna 
bansa-bansaya, kurampasaki parsadiaanna 
kenanga. Rapang tedong romang, kuonjo- 
onjokangi sikamma tau ammarentaya. 

14 Bansa-bansaya ri lino rapangi rumung 
jangang-jangang: gampang sikali kualleang 
barang-baranna kenanga, rapang tau 
angngallea bayao nibolika ri rumunga. Tena 
kanyi anrapa-rapa, tena assungkei pittona 
untu acciu-ciu." 

15 Mingka Nakana Batara, "Maka akkullei 
napattampoang kalenna pangkuluka 
mae ri tau ampakei ammangkulu? 

Maka labi paralluangangi garagajia na 
tau ampagaragajiai? Teai palu-palua 
angngangkaki taua, passangalinna tauaji 
angngangkaki palu-palua." 

16| anri tu Asyur napattampoangi kalenna, 
laNapabattui Batara Kaminang Makoasaya 
garringa, untu anghukkungi sikamma perwira 
porena kenanga. la kenanga lanatabai 
rammusu lompo, rapang pepe akkanrea 
tulusu ambambangi kenanga. 

17 Allataala matangkasaka, Cayana Israel, 
lajari pepe angkanreai sikamma apa niaka 

lalang siallo bawang, balalo sikamma rompo 


katintinga. 

18 Sikamma romang lompoa siagang 
sikamma koko copponga buttana ri 
parasangang Asyur lanipaccappu taba sikali, 
sanrapang tau garring taronang-ronanga 
sagenna mate. 

19 Poko-poko kayu lammantanga sikede 
mami, sagenna manna ana cadia akkulle tonji 
narekeng Jaina. 

20 Nia sallang nanarapi wattunna, na 
anjo bansa Israel niaka tassesa tenamo 
nalanapappirannuang kalenna mae ri 
bansa koasaya mae ri kenanga, sattika 
ampaccappuki kenanga, passangalinna 
napappirannuangi sarenna mae ri Batara, 
Allataala matangkasana Israel. 

21 Bansa Israel niaka sikede tassesa latobaki 
mae ri Allataala kaminang porea. 

22 Manna pole kamma-kamma anne 
sangkamma jaina kassika ri tamparang 
anjo jaina tu Israel, mingka siapa are mami 
jaina lammotere. Areppesemi hukkunganNa 
Batara, na memang siratangi siagang adeleki 
punna nipanraki anjo bansaya. 

23|yo, sikontu parasanganga laniancuruki 
ri Batara Kaminang Makoasaya, iaminjo 
kaputusanNa Batara, siagang takkulleami 
nipinra anjo kaputusanga. 

24 Nakana Batara Kaminang Makoasaya 
mae ri ummaNa ammantanga ri Sion, 

"Teako mallakki mae ri tu Asyur, manna pole 


najallakkangko siagang nasessako kenanga 
kamma nagaukanga tu Mesir riolo. 

25 Sinampeji nammari larroKu mae ri kau, 
nampa Kuancuru anjo kenanga. 

29|Nakke, Batara Kaminang Makoasaya, 
lancamboki kenanga siagang cambo, kamma 
lebana Kupangngajari tu Midian ri bulu batu 
Oreb. LaKuhukkungi Asyur, sangkamma 
lebana Kuhukkung Mesir. 

27 Anjo wattua laKulappassangko battu 
ri panjallakkanna Asyur, nampa tenamo 
nakoasa kenanga mae ri kau." 

28 Naempoimi tantara Asyur kota Ayat. 
Nalaloimi kenanga Migron! Bokonna kenanga 
naboliki ri Mikhmas! 

29 Allalomi kenanga ri palimbangnganga 
siagang abangngi kenanga ri Geba! 
Annekkeremi panduduna kota Rama, siagang 
larimi panduduna Gibea, kotana Saul. 

30 Ammarrang mako he, panduduna Galim! 
Pilangngeri, he panduduna Laisya! Appiali 
mako panduduna Anatot! 

31[ arimi panduduna Madmena siagang 
Gebim. 

3? Anne alloa niami musua ri kota Nob, 
siagang anjoremmi kenanga ampanaiki 
panjaguruna mae ri Bulu Sion, mae ri kota 
Yerusalem. 

33 Batara Kaminang Makoasaya laNaruntungi 
anjo kenanga, rapang tangke kayu nitebaka 

battu ri pokona. Kaminang porea siagang 


kaminang tinggia ri kenanga lanipolongi 
siagang laniruntungi. 

34 | aANarumbangi Batara kenanga rapang 
poko kayu ri tangngana romang nitabang 
siagang pangkulu. Manna pole nakassa 
kenanga rapang poko kayu kaminang hebaka 
ri Libanon, mingka larumbang tonji kenanga! 
1 1 tTurunganna Karaeng Daud rapangi 

poko kayu lebaka nitabang. Mingka 
sanrapang attimbona pole cula berua battu 
ri tonasana, kamma tomminjo lania sitau 
karaeng lammumba battu ri turunganna 
Daud. 

2 KoasaNa Batara langngului, ampajari baji 
akkalaki siagang caradeki, porei angngalle 
kaputusang nampa nagaukang: angngassengi 
eroNa Allataala siagang mappilangngeri ri la. 

3 Mangngaina iamintu mannurukia ri 
Batara. Tena naporo naadelinaja bawang 
taua natanapilajaria rolong, yareka lanri 
kana-kana napabattua taua. 
4Tu kasi-asia naadeli siagang adele, tau 
tamakkullea nabantui siagang lambusu: 
nahukkungi tau salaya lanri parentana, tau 
jadalaka natumpassangi. 

3 Adeleki siagang majarreki angngalle 
tindakang lalang sikamma apa-apaya. 

6 | asipammantangangi serigalaya siagang 
gimbalaka, macanga lanrabai ri sarinna 
bembea. Ana sapia larukuki siagang ana 

singaya, siagang ana-ana cadi langngembai 
kenanga. 

7 Sapia lasipangnganreangi ruku siagang 
beruang, ana-anana lasikatinroangi. Singaya 
langnganrei rarame sangkamma sapi. 

8Balalo ana loloa talangngapayai punna 
akkarena ri ampina ulara aracunga. 

9Ri Sion, BuluNa Allataala Matangkasaka, 
tena tau Jadala yareka ammanraki. Rassi 
parasanganga siagang pangngassengang ri 
Allataala, rapang jene ampirassi tamparanga. 

10 Nia sallang sere wattu nalabattu 
sitau karaeng turunganna Daud, ajari 
tau niparhatikang ri sikontu bansaya. 
Labattui kenanga mae ri ia, siagang sanna 
nipakalompona pammantanganna. 

11 Anjo alloa laNapakei pole sikalipa 
kakoasanNa Batara siagang Naerang 
ummaNa niaka tassesa battu ri Asyur siagang 
battu ri Mesir, ri parasangang-parasangang 
Patros, Sudan siagang Elam, ri Babel, Hamat 
siagang pulo-pulo bellaya. 

12 | appanaiki Batara sere bandera untu 
bansa-bansaya. laminjo pammatei angkanaya 
laNapasserei ammotere bansa Israel siagang 
Yehuda ia tassiaraka mae ri sikontu buttaya, 
nampa naerang kenanga ammotere. 

13 Tenamo nalangngiri mata kakaraenganna 
Israel mae ri Yehuda, siagang Yehuda tenamo 
nanamusui Israel. 

14 | assamai kenanga ambunduki tu Filistin 


ri bageang ilau siagang anrampasaki 
bansa-bansa bageang irayaya. Lanapatunduki 
kenanga bansa Edom siagang Moab, siagang 
bansa Amon latundu tongi mae ri kenanga. 

15 | aANakalotori Batara tamparang Tarrusuna 
Suez. Lappareki anging bambang, ammirika 
sagenna Binanga Efrat ajarimi tuju kaloro 
cadi sikedeka jJenena, sikontu taua allimbangi 
natanapasuluka sandalana. 

16| ania agang lompo untu lanaolo ummaNa 
tassesaya assulu battu ri Asyur, sangkamma 
wattunna assulu Israel battu ri Mesir. 

1 2 1 | ania sallang sere wattu nukkelong: 

"O, Batara, appala sukkurukka mae 
ri Katte lanri Kisaleoringku. Riolo larroKi 
mae ri nakke, mingka kamma-kamma anne 
ammarimi larroTa. 

2 Tojeng, anjo Allataala Mappasalamakku, 
inakke tappaka mae ri la. Tena kumalla, saba 
Napakajarreka. Mappasalamakku iamintu 
Allataala, makkelonga mae ri la. 

3 Rapang jene dinging ampakarannui tau 
turerea, kammaminjo batenu larannu, lanri 
Nipasalamakko ri Allataala." 

4Nia sallang sere wattu na nukana, 
"Sukkurukko mae ri Batara, siagang 
anynyombako ri la. Kabarrangi mae ri 
bansa- bansaya kalompoanNa siagang sikontu 
panggaukanNa. 


Yesaya 12.51 13.5 36 
> Akkelongko mae ri Batara, saba 


jai gau appakalannasa Nagaukang. 
Lappassammi sikontu linoa nalangngere sese 
panggaukanNa. 

6 Akkio rannuko he panduduna Sion, 
akkelongko siagang rannu. Allataala 
matangkasana Israel, sanna labirina, 
ammantangi ri tangnga-tangnganu ngaseng." 
13 | aminne pappasanNa Allataala, 

natarimaya Yesaya anana Amos ri 
passalana Babel: 

2 Pakapeki sikamma bandera pabundukannu 
ri coppona bulu agondoloka! Akkiokko mae ri 
sikamma tantaraya, panaiki limannu sollanna 
maju kenanga anrumbangi pakkebu lompoa 
kota tampoa anjo. 

3 Lebami Nakio Batara sikamma pejuang 
nipileNa. Kassaki kenanga, napatappaki 
kalenna siagang akkullei Nakalompoang 
pamai. Nasarei tugasa Batara kenanga 
untu anghukkungi sikamma tau natabaya 
pangngalarroinNa. 

4Pilangngeri sara gegereka ri monconga, 
kamma nilangngere sammang tau Jai assere. 
Pilangngeri gegerena sikamma kakaraengang 
siagang bansa-bansa arappunganga. 
Naparessai Batara Kaminang Makoasaya 
pasukang bunduka. 

3Battui kenanga ri parasangang- 
parasangang bellaya di cappa-cappana 


Yesaya 13.61 13. 37 
buttaya. Lalang larroNa Napakei Batara 


kenanga untu ampanraki sikontu buttaya. 

6 Appiraung mako, lanri areppesemi allonNa 
Batara, iamintu allo kapanrakang Napabattua 
Batara Kaminang Koasaya. 

7 Tunggala taua lanakasiaki mate limanna 
siagang tappela kabaranianna. 

8|anibattui kenanga ri kamallakkang 
lompo, nammulingkara sanrapang baine 
parisika nasaring lamana. Lamassing 
sicinikimi kenanga lalang malla, ejai rupanna 
napakamma siri-siri. 

9 Labattui allonNa Batara, siagang anjo alloa 
laNapabetteseki kalarroang lompoNa. Lajari 
parang kalotoroki buttaya, siagang tunggala 
tau dorakaya lapanraki. 

10 Tunggala bintoenga siagang parappungang 
bintoenga lammari accaya, lasassangi 
mataalloa ri wattunna ammumba, siagang 
tenamo nalaccaya bulanga. 

ll Nakana Batara, "LaKuhukkungi linoa lanri 
kajadallanna, siagang tau jadalaka lanri 
dosa-dosana kenanga. Tunggala tau tampoa 
lakupakatunai, siagang laKuhukkungi tau 
borroa siagang pallaka. 

12 Sikede duduji tau lanipasalama, 
sikedekangngang na bulaeng tinoka. 

13 | aAKupannekkereki langika siagang 
latagegosoki buttaya battu ri tampana ri 
wattunna Kupappicinikang larroKu, Batara 
Kaminang Makoasaya. 


Yesaya 13.14121 | 
14 Bansa maraeng ammantanga ri Babel 


lasisala-salaki siagang massing lari mange ri 
parasanganna. Rapangi kenanga jonga lari 
battu ri pammuranga, yareka rapang gimbala 
tenayamo pakalawakinna. 

15 | nai-nai nijakkala lanitoboki sagenna 
mate. 

16 | anaciniki ana lolonna kenanga nilica, 
ballana kenanga niella, siagang sikamma 
bainenna kenanga nigau bawang." 

17 Nakana Batara, "LaKupagioki bansa Madai 
untu ambunduki Babel. Takkulleai kenanga 
nibuccu siagang pera yareka bulaeng. 

18 pana siagang anrong pana napake 
kenanga anbunoi sikamma tau rungkaya. 
Tena nasayangi kenanga ana loloa siagang 
tena nakamaseangi ana-anaka. 

19 Yangasenna kakaraenganga, iaminjo Babel 
kaminang gaga siagang ajari kalompoang 
pamaina panduduna. Mingka iNakke, Batara, 
laKuancuruki kenanga, kamma lebaka 
Kugaukang mae ri kota Sodom siagang 
Gomora. 

20 Manna sitau tania ija lammantang 
anjoreng. Tena padete tau Arab lampasangi 
kemana anjoreng ri tampaka, siagang tena 
pakalawaki langngerangi bembena siagang 
gimbalana untu aruku anjoreng. 

21 Anjo tampaka lanapammantangi olo-olo 
liara. Kokoci larumung ri ballana kenanga, 
siagang jangang-jangang unta lammantang 


| Yesaya 13.221 14.5 - 39 
anjoreng. Bembe liara lalumpa-lumpa ri 


allana rumbanganga. 

22 Sara pilollong kongkong romang siagang 
serigala kalangngerang battu ri sikamma 
balla rewataya siagang balla lompona Babel. 
Areppesemi wattu kaancuranna siagang 
takkulleami nipammono anjo wattua." 
14 l |aNakamaseangi Batara Israel 

ummaNa, siagang Napilemi kenanga 
ajari taunNa. LaNaboliki ammotere kenanga 
ri parasangang kalenna. Bansa maraenga 
labattu nampa assere siagang kenanga. 
2Jai bansa lantulungi bansa Israel 
untu ammotere mange ri parasangang 
Napassareanga Batara mae ri kenanga, 
anjoreng, anjo bansa-bansa maraenga 
lajari atai mae ri tu Israel. Lanatahangi 
tu Israel tau lebaka antahangi kenanga, 
siagang lanaparentai tau lebaka anjallakkangi 
kenanga. 

3 LaNapatalappasaki Batara bansa Israel 
battu ri kaparisanga siagang kasessanga, 
siagang battu ri jama-jamang battala 
nipassaya mae ri kenanga. 
4Punna Nagaukammo Batara anjo 
kammaya, lanacau-caumi kenanga karaeng 
Babel, angkana, "Tugurumi karaeng pallaka! 
Takkulleami anjallakkang. 

> Napalebami Batara pamarentahanna 
sikamma pamarenta jadalaka, 


` Yesaya, 14.61 13 - 40 
6 larroa anjallakkangi bansa-bansaya siagang 


tulusu ansessayai kenanga. 

7 Kalebakkanna laamammi siagang 
sannammi sikontu linoa, na massing akkelong 
rannumo taua. 

8 Poko eru siagang poko camara Libanon 
larannumi lanri tugurumi anjo karaeng 
pallaka, ri wattunna alampamo tenamo tau 
lassuro tabangi kenanga! 

9 Assua-suarami lino tau matea anruppai 
kabattuanna anjo karaeng Babel. 
Ambangummi sikamma nyawa tau 
koasaya riolo ri lino, siagang nyawana 
sikamma karaenga riolo ambangung tommi 
battu ri empoang kalabiranna kenanga. 

10 Akkio ngasemmi kenanga ri ia, angkana, 
He! Kamma-kamma anne sangkamma mako 
ikambe, lamma siagang tena kullenu! 

11Riolo ikau nipakalabirikko siagang sara 
kacapi, mingka kamma-kamma anne nia 
mako ri kasinoanna lino tau matea. Olo lajari 
katinroannu siagang gallang-gallang lajari 
kalimbunu. 

12 He karaeng Babel, riolo ikau bintoeng 
baribasa accayaya, mingka kamma-kamma 
anne tuguru mako battu rate ri langika! 
Riolo nubetai bansa-bansaya, mingka 
kamma-kamma anne nipasambilamako ri 
buttaya. 

13 Appattujuangko nai ri langika siagang 
nupadongko empoang kalabirannu irate 


Yesaya 14.14i 20 
ri bintoeng kaminang tinggia! Nupikkiriki 
angkana akkulleko ammempo salaku karaeng 
irate ri moncong bageang wara, tampana 
sikamma rewataya arappungang. 

14 Nukana, angkana ikau lanaikko ri 
rammang tinggia nujari sangkamma 
Kaminang Tinggia. 

1> Kalebakkanna nipaloposokko antama ri 
bageang kaminang lantanga ri lino tau matea. 

lela kenanga tau niaka anjoreng lanacinikiko 
siagang lanajanjangko. Lakkutanangi kenanga 
angkana, laka minne tau ampakamallaki 
buttaya siagang ampakagegereki sikamma 
kakaraenganga? 

17| akami angngancuruki kota-kotaya 
siagang ampinrai linoa ajari parang kassi? 
laka minne lebaka allappassangi sikamma 
tunitahanna yareka allappassangi kenanga 
ammotere? 

18 Sikontu karaeng lebaka ammarenta 
bansa-bansa nitarawangi siagang suara 
massing ri jerana kenanga, 

19 mingka ikau tena jeranu: mayanu nipelaki 
sangkamma cula nipelaka, nitambungi ri 
sikamma mayana pejuang matea lalang 
bundu, siagang nipasambilaya siagang 
kenanga antama ri kalibong batua, rapang 
maya nionjo-onjokanga. 

20] ebami nupanraki parasangannu siagang 
nubuno bansa kalennu. Lanri kammana 
anjo tenamo nitarawangko kau sangkamma 


Yesaya 14.211 27 42 
karaeng-karaeng maraenga. Tena manna 


sitau battu ri anjo kaluarganu jJadalaka 
lanipasalama. 

2l | anipakaramulami pammunoanga! 
Ana-ana buranenu lamatei lanri dosana 
boe-boena kenanga. Tena manna sitau 
battu ri kenanga lammarenta ri lino yareka 
ambangung kota-kota." 

22 Nakana Batara Kaminang Koasaya, 
"LaKubakkai Babel nampa Kupalanynya. Tena 
manna sitau laKupasalama, balalo manna 
ana-anaka tena laKulappassang attallasa. 
| Nakke Batara anne, akkana. 

23 LaKupajari kollangi Babel, 
napammantangngi kokoci. LaKubarrasaki 
Babel sagenna tangkasa. INakke, Batara 
Kaminang Makoasaya anne abicara." 

24 Assumpai Batara Kaminang Makoasaya 
angkana: "Ia lebaka Kurancanakang mattantu 
lakajariangi. 

25 Tu Asyur niaka ri Israel parasangangKu, 
laKkupanraki, na ia niaka ri moncong- 
moncongKu laKuonjo-onjokangi. 
LaKupakabebasaki bansaKu battu ri 
panjallakkanga siagang battu ri erangngang 
battala napassakanga bansa Asyur. 

29Kammaminne rancanaKu untu linoa; 
limangKu laKupajonjoi untu anghukkungi 
bansa-bansaya." 

27 | ebami Natappuki Batara Kaminang 
Makoasaya untu laNagaukang kammaya 


| Yesaya 14.281 15.1 43 
anjo. LaNapajonjoi limanNa untu assare 


hukkungang, siagang tena manna sitau 
akkulle ampisangkai. 

28 | aminne pasang nipalabanga nipau ri 
taung kamateanna Karaeng Ahas. 

29 He bansa Filistin, tepomi palu-palu eroka 
nipake untu ampalu-paluiko. Mingka teako 
rannui, lanri punna nia ulara mate, nia 
labattu ulara maraeng, labi sekkeka, untu 
ansambeangi, siagang bayao ulara boboka 
ajari naga akkanyi. 

30[ anitujuko ri kacipurang lompo, na 
sikamma tau ammantanga tassesa lanibuno 
ngasengi. Kabalekanna, tau kaminang 
kasi-asia battu ri ummaNa Batara langgappai 
kanre, siagang tau tenaya kullena lattallasaki 
siagang amang na salewangang. 

31 Appiraung mako, siagang ammarrang 
mako appala tulung, he kota-kota Filistin! 
Siratangko gegere ngaseng napakamma 
malla! Rammang limbubuka naiki battu wara 
ajari pammatei ri kabattuanna musua; tena 
tau ballorang ri kenanga. 

3? Apa lanipappialiang mae ri sikamma 
tunisuroa battu ri bansa Filistin? Lanikana ri 
kenanga angkana lebami Nabangung Batara 
kota Sion, siagang ummaNa sessaya lanijagai 
anjoreng. 

1 5 1 | aminne pappasanNa Batara ri sesena 

Moab. Kota Ar siagang Kir laniancuruki 

lalang sipattang, siagang parasangang Moab 


lajari sino sikali. 

2 Panduduna Dibon angngambiki nai ri 
buluka untu mange angngarru ri tampa 
panynyombanga ri rewata-rewataya. 
Panduduna Moab sinami angkarruki kota 
Nebo siagang Medeba. Nacukkuruki uuna 
siagang janggona tanra susana kenanga. 

3 Sikamma tau niaka ri aganga ammakeang 
karungi pammatei susana; appiraungi 
siagang angngarruki taua ri paranga siagang 
ri pattongkona ballaka. 

4 Appiraunga tojemmi tu Hesybon siagang 
tu Eleale, na kalangngerang saranna 
kenanga sagenna mange ri Yahas. Balalo 
sikamma tantaraya annekkeremi, tappelami 
kabaranianna kenanga. 

> Kukamaseangi Moab! Panduduna alettemi 
mange ri kota Zoar siagang Eglat-Selisia. Nia 
angngambi ri oloang mangea ri Luhit nampa 
angngarru, nia lari mange ri Horonaim nampa 
ammarrang-marrang natuju bala. 

6] ene binangana Nimrim siagang ruku 
attimboa ri birinna kalotoro taba sikalimi, 
tenamo timbo-timboang moncongbulo. 

7 Nia tau alimbang ri pangka binangana 
Haarabim siagang nausahai ampasalamaki 
sikamma barang-baranna kenanga. 

8 kemae-kemae ri pabaeng-baenna Moab nia 
kalangngerang sara tau ammarrang. Piraunga 
kalangngerangi ri Eglaim siagang Beer-Elim. 

9 Ri Dibon ajari ejai jene binangaya lanri 
accampuruki cera. Siagang laNapabattui 
Allataala apa-apa labi hebaka pole mae ri tau 
niaka anjoreng. Nakiringi mange anjoreng 
pabuno-bunoa untu ambunoi sikontu tu Moab 
niaka ija attallasa. 
16 l Battu ri kota Sela ri parang lompoa, 
akkiringi bansa Moab ana gimbala 
mange ri tukoasaya ri Yerusalem, ajari hadia. 
2 Attayangi tu Moab ri birinna Binanga 
Arnon nampa lingu pitijappa-jappai, rapang 
jangang-jangang nibongka battu ri rumunna. 
3 Nakana kenanga mae ri Yehuda, "Paumi 
apa musti nagaukang ikambe. Ajari mako 
palalangang mae ri kambe ri wattu bambanna 
alloa, siagang lappassammi ammantang 
ikambe lalang ri lalangannu. |kambe anne tau 
lariki: cokkoi ikambe siagang teako alle bokoi 
ikambe. 
4Saremi ikambe ising annumpang ri 
parasangannu. Lalangimi ikambe mae ri tau 
eroka ampanraki ikambe." (Panjallakkanga 
siagang pammanrakia nia kalabusanna, 
siagang sikamma tau angngancurukai 
siagang tau anjallakkangai parasangang 
Israel lalanynyaki. 
“Nampa nia sitau turunganna Daud 
lajari karaeng, na lanaparenta bansana 
siagang pangngamaseang tamamminraya. 
Lanapaentengi kaadelanga siagang 

langngallei linta tindakang untu anggaukangi 


katojenganga.) 

6 Nakanamo bansa Yehuda, "Nalangngeremi 
ikambe antekamma kaborroanna bansa 
Moab. Naassengi ikambe angkanaya anjo 
kenanga tampoi siagang tinggi langgai. 
Bicaranna kenanga sangnging bicara kosong, 
tena bonena." 

7Lanri kammana anjo, lappassammi anjo 
bansa Moab sikarruki. Lappassammi kenanga 
angngarru punna naurangi kanre nyamang 
biasaya nakasia kenanga ri wattunna nia 
ri kota Kir-Hareset. Lappassammi kenanga 
tappu minasa siagang akkunrareng. 

8 Sikamma koko niaka ri ampina Hesybon 
siagang sikamma koko anggoro Sibma lebami 
nipanraki, koko- koko biasaya arappo anggoro 
kaminang baji mae ri tukoasana bansa Moab 
siagang ansaringai kenanga. Riolo narapiki 
sagenna kota Yaezer luarana anjo koko-koko 
anggoroka: alampa anrai narapiki sagenna 
parang kassika, na bageang kalau sagenna 
baleanna Tamparang Matea. 

9 kamma-kamma anne kukarrukimi poko 
anggorona Sibma rapang angkarruki Yaezer. 
Ammattiki jene matangku lanri Hesybon 
siagang Eleale, lanri wassele buttana 
labusumi nikanre ri musua. 

10Tena manna sitau rannu ri sikamma 
anjo koko copponga. Tenamo manna sitau 
akkio rannu yareka akkelong-kelong ri koko 

anggoroka. Tena tau ammacco anggoro untu 


appare jene anggoro. Kupammarimi kio 
rannuna kenanga. 

11 Ammarrangi kusaring siagang ancuruki 
pamaikku anciniki sarenna Moab siagang 
Kir-Heres. 

12 Sannami ballasana tu Moab angngambi 
nai ri bulu tampa pakkorobangnganga untu 
appala doang, mingka tena apa-apa wassele 
nagappa kenanga. 

13 |aminjo pappasang Napassareanga Batara 
riolo ri passalana Moab. 

14 Na kamma-kamma anne Nakana Batara, 
"Ganna tallun taung pole sallang, sikontu 
pakkalumanynyangngang nakalompoang 
pamaika tu Moab lalanynya kabusuki. Anjo 
rayana Jaia, lajari sikede mami siagang 
lammami." 

17 l Nakana Batara, "Tenamo nalajari 

kota anjo Damsyik, mingka lajari 
pannambungang loro mami. 

2Lanibokoimi kota-kota niaka ri Siria 
sagenna satunggu-tungguna, siagang lajari 
mami pammantangngang olo-olo; tena 
manna sitau lambongkai kenanga. 

3 Tenamo lajari pajaga mae ri Israel nampa 
Damsyik latappelami kabebasanna. Tu Siria 
niaka ija tassesa lajari hinai lalang tallasana 
sangkamma tu Israel. INakke, Batara 
Kaminang Makoasaya, anne leba akkana 
kamma." 


Yesaya 17.41 10 48 
4Nakana Batara, "Nia wattumna sallang, 


nalalanynya kalompoanna siagang 
kacopponganna tu Israel. 

3 Anjo Israel lasanrapangi koko ri Refaim 
cappuka leba nikatto gandunna, na sikede 
mamo tassesa. 

6 Rapang poko zaitun cappuka nialle 
rapponna, na piram batu mami ammantang 
ri cappa-cappa tangkenna, kamma tomminjo 
bansa Israel, sikede mami lasalama. INakke, 
Batara Allataalana Israel, anne akkana." 

7 Anjo wattua sallang, lammoteremi taua 
mange appala tulung ri Mappajarina, iamintu 
Allataala matangkasana Israel. 

8 Tenamo nalamanrannuang pole kenanga ri 
wassele bate pare kalenna kenanga, iamintu 
ri tampa-tampa pattunuang dupana, siagang 
patung-patunna rewata baine niarenga 
Asyera. 

9 Anjo wattua sallang, sikamma kota-kota 
kassaka pattahanganna ri Israel lajari 
rumbangngang mami siagang lajari sinomi, 
sangkamma kota-kota lebaka nabokoi tu Hewi 
siagang tu Amori ri wattunna lari kenanga 
battu ri tu Israel. 

10Q, Israel, nukaluppaimi Allataala 
lebaka ampasalamakko siagang allalangiko 
sanrapang moncong batu kassaka. 
Kabalekanna, nulamungimi kokonnu untu 
rewata-rewataya. 


| Yesaya 17.111 18.2 49 
11 Mingka manna pole naccula memang 


siagang abunga memang ri allo nulamunna, 
mingka tena nalanugappa wasselena. la 
lanugappaya iamintu poro kasusaang siagang 
kaparisang bawang, tenaya nakkulle tappela. 

12 para gegeremi sikamma bansa kassaka: 
ammarrummi saranna rapang arrunna 
bombang lompoa. 

13 Majui kenanga rapang aba sannaka 
lompona. Mingka Niancangi kenanga ri 
Allataala, nampa lari kenanga sagenna bella 
lampana. Niondangi kenanga rapang awang 
niribakang ri anging nai ri buluka, yareka 
rapang limbubu nitui ri anging lompoa. 

14Ri wattu karuenna appakamalla lompoi 
kenanga, mingka ri baribasana tenami 
kenanga. laminjo rapanna sarenna sikamma 
tau arrampasakal apa-apanta. 

18 l Battu bale ri sereang parasangang 

baleanna binanga-binanga Sudan, nia 
kalangngerang sara kape-kapena olo-olo 
anribabaka. 

2 Niamo siapa are suro battu ri anjo 
parasanganga alimbang ri Binanga Nil, lalang 
ri biseang-biseang pandanga. He, sikamma 
suro laccirika ngaseng, ammotere mako 
linta mange ri parasangannu napanumaloia 
sikamma anjo binangaya. Angngerang mako 
sere pasang mae ri anjo bansanu makassaka 
siagang barania, sikamma taunnu tinggi- 
tinggia ngaseng siagang alusuka bukkulenna, 


Yesaya 18.31 7 Ha 50 
kammayatompa nikamallakkanga ri sikontu 


linoa. 

3 He, ikau ngaseng niaka empo ri lino! 
Parhatikangi punna nipanaimo sikamma 
banderaya ri coppona sikamma monconga! 

4Nakana Batara mae ri nakke, "Battu irate ri 
pammantangangKu, laccinikKa naung siagang 
sannang na singara, kamma sannanna saliu 
ri wattu bambanna bangngia lalang wattu 
pakkattoang, kamma singarana alloa ri wattu 
singaraka. 

P Ri tenanapa nawattu rappo-rappoang, 
ri wattu runannamo bunganmna siagang 
ri tenanapa natino anggoroka ri pokona, 
laniancurumi Sudan ri musunna, kamma 
gampanna ladinga angkattiliki tangke- 
tangkenna anggoroka battu poko anggoroka. 

6 | anibokoi sikamma mayana tantarana, 
ajari kanrena Jangang-janganga ri wattu 
timoro, siagang kanrena olo-olo sekkeka ri 
wattu dinginga." 

7 Nia sallang sere wattu nanipassareang 
passarea battu ri anjo parasangang nilaloia ri 
sikamma binangaya mae ri Batara Kaminang 
Makoasaya, battu ri bansana makassaka 
siagang barania, battu ri sikamma tau tinggia 
siagang alusuka kalenna na nikamallakkanga 
ri sikontu linoa. Labattu ngasengi kenanga 
mange ri Bulu Sion, ri tampaNa Batara 
Kaminang Makoasaya nisomba. 


5. Yesaya 19.11 7 51 
19 'laminne pappasang ri passalana tu 
Mesir. Battui sallang Batara mange 


ri Mesir adongko rammang gassinga larina. 
Annekkere ngasengi sikamma barhalana tu 
Mesir ri dallekanNa siagang cadimi nyawana 
tu Mesir napakamma. 

2 Nakana Batara, "LaKupajari pabundukanga 
ri para tussaribattanga ri Mesir: 
Saribattang ambaliangi saribattanna, 
siampi ballana ambaliangi siampi ballana, 
kota sereanga ambaliangi kota maraenganga 
siagang kakaraengang serea ambaliangi 
kakaraengang maraengannaya. 

3 LaKupassala-salangi sikamma rancanana 
tu Mesir siagang laKutepoki sumangana 
kenanga. Lappala tulungi kenanga mae ri 
barhala-barhalaya, lappalaki pappakainga 
siagang pangngunju mae ri sanro-sanroa 
siagang roh-roh tanicinika. 

4|aKupassareangi Mesir mae ri serea 
karaeng pallaka ammarenta siagang 
jekkonga. INakke, Batara Kaminang 
Makoasaya, anne leba akkana kamma." 

> Lanaungi jenena Binanga Nil, sagenna pila 
sallo pila kalotoro. 

6Sikamma tarrusang jeneka larasa bottoki 
ri wattunna pila cappu jenena. Borong nipaya 
siagang rukuka lajari kalumengi. 

7 Sikontu pabineang niaka ri biring-birinna 
Binanga Nil lajari kalotoroki nampa niribakang 
ri anging. 

8Sikamma paboya jukuka, ia biasaya 
anjakkala juku ri anjo binangaya 
lakkunrarengi siagang lappiraungi lanri 
tenamo matu-matunna pekanna siagang 
jalana kenanga. Sikamma patannunga tappu 
minasami: 

9 anjo kenanga siagang pakanre gajina lasina 
pamaina siagang latappuki sumangana. 

10(19:9) 

11 Teai sipato dongona sikamma pamimpinna 
kota Zoan! Tu Mesir kaminang caradeka 
assare pappakainga tolo! Baranina kenanga 
angkana mae ri karaenga angkana 
turungannai kenanga tu carade siagang 
karaeng-karaeng turiolo dudua! 

12He, karaeng Mesir, kemae sikamma 
tu mappakaingana anjo karaeng 
caradeka? Barang naassengi kenanga 
apa Narancanakanga Batara Kaminang 
Makoasaya mae ri Mesir. 

13 Sangnging tau dongo ngaseng sikamma 
pamimpinna Zoan siagang Memfis. Teai 
kenanga pamimping, mingka balalo 
napalampa salaji bansana. 

14 Batarami ampajari kenanga assarei 
pappakainga appakalingu. Kalebakkanna 
sala ngasemmi apa nagaukanga Mesir, 
taroyong-royommi rapang tau nasaring, 
talaccirika rate ri langngena tonji. 

15 Tenamo tau ri Mesir nia ija pakkullena, 
baji na tukoasa kammayatompa rayaka, 

baji natau niparalluang kammayatompa tau 


biasaya. 

19 Nia sallang sere wattu nalajari 
pamalla-mallakkang siagang ballorang tu 
Mesir sangkamma tubaine. Annekkereki 
napakamma malla punna nacini Batara 
Kaminang Makoasaya ampaentengi limanNa 
untu anghukkungi kenanga. 

17 Butta Yehuda lajari appakamallaki mae 
ri tu Mesir punna nipiurangiang kenanga 
mae ri kaputusang lebaka Napattantu Batara 
Kaminang Makoasaya ri sesena kenanga. 

18 Anjo wattua bicara Ibrani lanipake lalang 
ri lima kota ri Mesir. Lappareki sumpa 
tau niaka anjoreng lalang arenNa Batara 
Kaminang Makoasaya. Kalaserenna anjo 
kotaya laniarengi "Kota Mataallo". 

19 Anjo wattua ri pappokokanna parasangang 
Mesir lania sere tampa pakkorobangngang 
mae ri Batara, siagang ri pabaeng-baenna nia 
sere benteng batu nisala akkale-kalea untu 
Batara. 

20 Anjo tampa pakkorobangnganga siagang 
anjo bentenga ajari pannanrai ri kahaderanNa 
Batara Kaminang Makoasaya ri Mesir. Punna 
nijallakkang anjo bansaya, nampa akkio 
kenanga appala tulung mae ri Batara, niamo 
sitau lanisuro battu untu ampasalamaki 
kenanga. 

21] anapanyatai KalenNa Batara mae 
ri bansa Mesir, siagang laniassemmi 

kammayatompa lanisombami ri kenanga, 


siagang langngerammi korobang siagang 
passare kenanga mae ri la. Assumpami 
siagang ajanjimi kenanga mae ri la, nampa 
narupai anjo janjinna. 

22 | aNipangngajarimi anjo tu Mesir ri Batara, 
mingka lebaki anjo Napajari bajimi kenanga 
ammotere. Lagilimmi ammotere kenanga mae 
ri Batara, siagang laNapilangngerimi Batara 
pappala doanna kenanga kammayatompa 
Napajari bajimi kenanga ammotere. 

23 Anjo wattua lania agang lompo battu 
ri Mesir sagenna mae ri Asyur. Panduduna 
anjo ruaya parasangang lalampai siagang 
lammotereki numalo anjoreng ri anjo aganga, 
siagang lasiagangi kenanga anggaukangi 
ibadaya. 

24 Anjo wattua lasangkammai empoanna 
tu Israel siagang tu Mesir kammayatompa 
tu Asyur, tallu-talluna anjo bansaya lajari 
barakkaki mae ri sikontu linoa. 

2> Batara Kaminang Makoasaya lambarakkaki 
kenanga siagang Nakana Batara, 
"Kubarakkaki ngasengko, he ikau tu 
Mesir ummakKu, Asyur tu Kupajaria, siagang 
Israel umma Kupilea." 

20 l anri parentana Sargon, iamintu 

karaenna Asyur, mangemi panglimana 
tantara Asyur ambunduki Asdod, sereang 
kota ri Filistin. 

“Tallun taung allaloa, Nisuroi Yesaya anana 


Amos ri Batara sollanna napasulu palapa 
bangkenna siagang kaeng karung niaka 
napake. Mannurukimi nampa ajappa assolara 
siagang tena nammake palapa bangkeng. 

3 Ri wattunna nitammulilimo kota Asdod ri 
musu, Nakanamo Batara, “Tallung taummi 
atangKu Yesaya assolara siagang tammakea 
palapa bangkeng. laminne ajari pammatei ri 
apa lakajarianga mae ri tu Mesir siagang tu 
Sudan. 

4Lanaallei karaeng Asyur natahang taua ri 
anjo ruaya parasangang siagang laniembai 
kenanga assolara. Tau toa tau rungka, 
yangasenna lajappai tammake baju siagang 
palapa bangkeng nakacinikang pajana, ajari 
tanra nihinana tu Mesir. 

3 Sikamma tau ampattoangai Sudan 
siagang angkalompoang pamaiki Mesir 
lalaba ngasengi pamaina siagang laancuruki 
paminasana. 

6 Anjo wattu sikamma tau niaka ammantang 
ri biring tamparanga lanakana, Cinimi 
apa kajarianga mae ri bansa nipattoanga 
untu lallalangiki battu ri karaeng Asyur. 
Antekamma bateta lakkulle salama?" 

2 1 1|aminne pappasang ri passalana 

Babel: Rapang anging puttusu 
ammarrunga allalo ri parang lompoa, 
kammaminjo kabattuanna bala lompoa battu 
ri parasangang hebaka. 

2 Anggappa pangngunju, nakucini 
sikamma passala lakajarianga, sannaka 
appakamallana: iamintu nikanaya sipa 
abali ballang siagang pammanrakia. Maju 
mako, pasukanna Elam, abakka mako! He, 
pasukanna Madai, kurummi! LaNapalebami 
Allataala sikontu kaparisang passabakkang 
nagaukanga Babel. 

3 Linguma kugappana anjo paccinika, 
sagenna takkulleama accini siagang 
allangngere. Mallama siagang parisimi 
kusaring, rapang baine lamanaka. 

4Lussaki pamaikku: annekkerekka 
napakamma malla. Poro mallaji naerang 
battu bangngi kuminasaia. 

> Nia todong kucini parjamuang parannu- 
rannuang, ia lebaka memammo nipasadia, 
sadia tommi empoanga untu sikamma 
undanganga. Angnganre angnginungi 
kenanga. Tiring niamo kalangngerang parenta 
angkana: "He, sikamma perwiraya! Pasadia 
ngasengi palapa barambannu!" 

6 Nampa Nakanamo Batara mae ri nakke, 
"Alampako ammoli sitau pajaga siagang suroi 
allaporoki apa niaka nacini. 

7 Punna nia nacini pasukang ajarang 
tarua-rua agimbara battu, pasukang adongko 
keledai siagang unta, musti nuparhatikang 
baji-bajiki." 

8 Nampa ammarrammo anjo pajagaya 
angkana, “O, Karaeng, lebama ajaga allo-allo, 
ajaga allo bangngi." 

9 Ciniki, anjomi kenanga! Pasukang 
ajarang tarua-rua agimbara battu. 

Nampa nakabarrammo anjo pajagaya 
angkana, "Runtummi Babel! Patung-patung 
napakalompoa kenanga ancurumi tassia- siara 
ri buttaya." 

10He bansaku Israel! Leba mako 
nilissarrang siagang nionjo-onj|okang rapang 
lisere-lisere gandung. Kamma-kamma 
anne kupabattuangko kabara baji, ia 
kulangngereka battu ri Batara Kaminang 
Makoasaya, Allataalana Israel. 

11] aminne pappasang ri passalana Edom. 
Nia tau akkio battu ri Edom mae ri nakke, 
nakana, "He, pajaga, sallo ijakai anne 
bangngia? Pirang tetteppi nampa baribasa?" 

12 Appialima angkana, "Labattui baribasaka, 
mingka bangngia pole. Punna erokko 
akkutanang, battu poleang mako 
akkutanang." 

13 | aminne pappasang ri passalana Arab: 
He, tu Dedan, akkemai sikamma kapilanu ri 
rompo-rompona butta Arab. 

14He, panduduna butta Tema, sarei jene 
inung sikamma tau turere battua mae ri 
kau, siagang sarei kanre tau laria battu ri 
parasanganna battu annumpang. 

15 Nasaba nalariangi kalenna ampilari padang 


tabibuka, battu ri ana pana nipalio-lioa, 
siagang battu ri pabundukang hebaka. 

16 Nampa Nakana Batara ri nakke, 
"Ganna-gannaki sitaung pole lakalabusammi 
kaporeanna suku-suku Kedar. 

17 Sikamma tau papanana Kedar sangnging 
tau barani. Mingka sikedeji battu ri kenanga 
lasalama. INakke, Karaeng, Allataalana 
Israel, anne leba akkana." 

2 2 'laminne pappasang ri passalana 

Kabung Paccinika: He, panduduna 
Yerusalem, angngapa nunai ngaseng ri 
pattongko ballaka? 

2 Tena nasiratang sikabusuna kotaya assua- 
suara siagang areja-reja. Saba sikamma 
turewanu matei lalang anne bunduka, tena 
namate lanri mate abundu. 

3 Sikontu panglima tantaranu lari ngasengi 
siagang tenapa nalappassangi panana 
napatemba na nitahang memammo kenanga. 
Sikontu tau kassanu nitahang ngasengi 
manna pole nabellamo larina. 

4Teako nakke nuparhatikang: bolima kamma 
nakukarruki sikamma bansaku mateamo. 
Teako cobai ansaleoria. 

> Memang, KalenNa Batara Kaminang 
Tinggia siagang Kaminang Makoasaya 
leba ampattantui anne alloa ajari allo 
karicuang, kagegerang, siagang pabeserang 
ri Kabung Paccinikang. Sikamma tembona 

kotaya lanirumbangi. Kemae-kemae nia 


kalangngerang sara ammarrang appala 
tulung ri buluka. 

6 Battui tu Siria adongko jarang siagang 
kareta pabundukang, tu Elam angngerang 
sanjata pana, tu Kir sadia siagang palapa 
barambanna untu abundu. 

7Sikamma kabung copponga ri Yehuda 
rassi ngaseng siagang kareta pabundukang. 
Sadiami pasukang adongko Jaranga ri 
dallekanna sikamma pakkebu lompona 
Yerusalem. 

8 Sikontu pattahanganna Yehuda runtung 
ngasemmi. Anjo wattua nuparessai sikamma 
pakkakasa pabundukannu ri gudang 
sanjataya. 

9 Jai sikali nugappa alatta tembona 
Yerusalem ia parallua nipakabaji. Nuparessai 
sikontu ballaka ri Yerusalem, siapa are jaina 
balla nubongkara nampa nualle nupake 
batunna untu ampakabajiki tembona kotaya. 
Untu appassere jene, 

10(22:9) 

ll appare mako kollang lalang ri kotaya 
nampa nupassere jene battua ri kollang 
salloa. Mingka tena ngaseng nuparhatikangi 
Allataala, la salloamo leba anrancanakang 
ngasengi sikammaya anjo, siagang ajaria 
passabakkang nakajariang anjo kammaya. 

12 Anjo wattua laNasuro ngasengko Batara 
Kaminang Tinggia siagang Kaminang 

Makoasaya angngarru siagang appiraung, 


ancukkuruki uunu siagang ammake kaeng 
karung. 

13 Mingka kabalekanna, ikau assannang- 
sannang jako siagang assua-suara jako. 
Ammolongko sapi siagang gimbala, 
angnganre dageng siagang angnginung 
jene anggoro nampa akkio angkana, "Umba 
ningnganre siagang angnginung, saba 
ammuko lamate maki!" 

14 Napanyatai KalenNa Batara Kaminang 
Tinggia siagang Kaminang Makoasaya mae ri 
nakke, na nakana, "Tojeng, anjo kajadallanna 
kenanga tena nalaKupammopporang sagenna 
mate kenanga. INakke, Batara, anne leba 
akkana kamma." 

15 Nasuroa Batara Kaminang Tinggia siagang 
Kaminang Makoasaya mange ri Sebna, 
kapala ruma tanggana balla lompoa, untu 
ampabattui pappasanNa Batara angkana, 

16 "Nukana inaika kalennu? Apa hanu 
sagenna nupare jera kalennu ri anjo bulu 
batua? 

17 | agako, laKupelakko sagennu bella. 
LaKutagala jarrekko siagang laKugulung- 
gulungko nampa Kupagulungko rapang golo 
mange ri parasangang lompoa. Anjorengko 
lamate ri sarinna karetanu nukalompoang 
pamaika. Nuramassimi arenna kaluargana 
karaennu. 

18(22:17) 

19 anri kammana laKupasulukko battu ri 


jabatannu siagang laKupanaungko battu ri 
pangka tingginu. 

20 Anjo wattua laKukioki atangKu Elyakim 
anana Hilkia. 

21 Pakeang kalompoannu siagang passikko 
ayanu laKupatabai mae ri ia. Sikontu 
kakoasannu laKupassareangi mae ri ia. la 
lajari bapa mae ri panduduna Yerusalem 
siagang Yehuda. 

22|a lakoasa nipatappa irawanganna karaeng 
turunganna Daud. la lannagala koncina 
kakaraenganga. Punna ia assungkei, tena tau 
akkulle antongkoki, punna natongkoki, tena 
tau akkulle assungkei. 

23 | aKusarei empoang majarre rapang paku 
lompo tappasang jarreka mae ri temboka. 
Sikontu kaluargana lanipakalompoi lanri ia. 

24 Mingka sikamma bija pammanakanna 
siagang sikamma tanggonganna lajari 
tanggongangi mae ri ia. Ladingkolengi 
kenanga mae ri ia, rapang uring tagentunga 
mae ri paku lompoa. 

25 Punna kajariang anjo kammaya, anjo paku 
nipasang Jarreka latalappasaki nampa tuguru. 
Nampa ia tomminjo kalabusanna sikamma 
bija pammanakanna siagang sikamma tau 
adingkolenga mae ri ia. INakke, Batara, anne 
leba akkana kamma." 


2 3 'laminne pappasang ri passalana 
Tirus. He, sikamma pakappalaka 

ri Tarsis ansombaliat tamparang lompoa, 


appiraung mako! Ri wattunnu assombala 
ammotere battu ri Siprus, lanipauang mako 
angkanaya ancurumi Tirus. Palabuannu 
siagang sikamma ballanu ajari rumbangang 
ngasemmi. 

2 Akkunrareng mako, he panduduna biring 
tamparanga, sikamma padangganna Sidon! 
Saba biasaya akkiringko tau antaleang 
tamparang untu abalu siagang ammalli 
gandung Mesir kammayatompa andanggang 
siagang sikontu bansaya. 

3(23:2) 

“He kota Sidon, tappelami kalompoannu! 
Tenamo naakuiko tamparang lantanga, na 
nakana, “Tena lebaka ammana, tena lebaka 
appakalompo ana burane yareka ana baine." 

3 Balalo manna tau Mesirka latabangka tongi 
siagang ajari gegereki punna nalangngereki 
angkana lebami niancuru Tirus. 

6 Appiraung mako siagang lari mako 
mange ri Tarsis, he pandudu niaka ri biring 
tamparanga. 

7 Ciniki kotanu Tirus, ia niaka memammo 
battu ri jammang riolo. laka minne kota 
biasaya assannang-sannang? laka minne 
kota akkiringa tau antaleang tamparang untu 
mange adanggang anjoreng? 

8 Sai sikamma padangganna sangnging 
bija karaeng kaminang nipakalompoa ri 
lino? Inaika angngalle kaputusang untu 

antugurangi Tirus, anne kota kaminang 


koasaya? 

9Batara Kaminang Makoasaya, lami 
angngalle kaputusang kamma anjo. la 
antappuki untu ampalebaki kaborroanna 
panduduna mae ri sikamma wassele lebaka 
nagappa kenanga, siagang napakatuna 
sikamma tau kaminang malompoa ri lino. 

10 Alampamako mange anjamai kokonnu, he 
panduduna Tarsis, saba tenami papparekang 
kappalanu. 

11 Naangkami Batara limanNa irateanna 
tamparanga siagang Nagulummi sikamma 
kakaraenganga. Assaremi parenta sollanna 
niancuru sikamma benteng pattahanganna 
Funisia. 

12 Nakana Batara, "He, kota Sidon! Tenamo 
nulassannang-sannang pole. Nijallakkammi 
pandudunu. Manna pole nalari kenanga 
mange annompang ri Siprus, tena todong 
nalaamang kenanga." 

13 (Teai bansa Asyur, passangalinna 
bansa Babelallappassangi olo-olo sekkeka 
angkoasai Tirus. latommi kenanga 
ampaentengi sikamma menara untu nipake 
antammulili balia, anruntungi sikamma 
benteng pattahanganna siagang ampajari 
rumbangangi anjo kotaya.) 

14 Appiraung mako, he sikamma 
pakappalaka! Lebami niancuru kota 
nupattoanga. 

15 Lanarapiki sallang wattunna nanikaluppai 


Tirus sagenna tujupulo taung sallona, 
sangkamma jaina umuruna karaenga. Punna 
allalomo anjo wattua, lasanrapammi Tirus 
sitau baine pagau sala, natabaya kelong 
angkanaya: 

16 Angngalleko kacapi, kulilingi kotaya, he 
baine pagau sala cilaka nikaluppaia! Kobiki 
kacapia, akkelong mako pole, sollannu 
niurangi ammotere. 

17 ebaki anjo tujupuloa taung, laNaurangimi 
Batara anjo Tirus siagang nikellaimi 
anggaukangi ammotere jama-jamanna rioloa. 
Ladanggammi ammotere siagang sikontu 
kakaraenganga ri lino. 

18 passawallang siagang gaji nagappaya 
talanabolikai, mingka lanapassareangi mae 
ri Batara. Sikamma tau anynyombaya mae 
ri Batara lanapakei anjo doeka untu ammalli 
care-care siagang kanre naparalluanga 
kenanga. 

24 l aNapanraki Batara linoa, sagenna 
ajari kalotoro siagang sino. 

LaNabulintaki bageang ratena nampa 

napasimbung-simbung sikamma panduduna. 

2 Sikontu taua nakasia ngasengi 
sare sangkammaya: imang-imanga 
siagang rayaka, ata niballia siagang 
pinggawaya, pabaluka siagang tummallia, tau 
appappinranga siagang tau angnginranga, 
kalumanynyanga siagang kasi-asia. 

3Tena nasilolongang buttaya siagang 


laniancuruki. Lebami abicara kamma Batara, 
namattantu lakajarianna anjo kammaya. 
4Lajari kalotoroki siagang kalumengi 
buttaya, sikontu linoa lataronangi. Langika 
siagang buttaya para lataronangi. 

3 Ajari rantasaki buttaya lanri panduduna 
nadakkai sikamma parentaNa Allataala, 
napinrai sikamma apa lebaka Napattantu 
Allataala, siagang tanarupaiyai kenanga 
parjanjiang lebaka Napare siagang kenanga 
untu satunggu-tungguna. 

6Lanri kammana anjo Natunraimi Batara 
buttaya siagang Nahukkummi panduduna 
lanri panggaukanna kenanga. Nipajari 
ammutungi kenanga siagang sikede mami 
battu ri kenanga salama. 

'Taronammi poko anggoroka siagang 
sukkarami nigappa jene anggoroka. Tau 
rannua riolo kamma-kamma anne sinami. 

8Tenamo nilangngere kobi kacapi 
arannu-rannua siagang tunrung rabana 
mareja-rejaya. Ammarimi kasuarranna tau 
arannu-rannua. 

9 Tenamo tau angnginung anggoro siagang 
akkelong-kelong, tenamo tau angkasiaki 
nyamanna inungang terasaka. 

10 kabusuna kotaya ricu ngasemmi: sikontu 
pakkebu ballaka takkonci ngasengi lanri 
mallana ngaseng bonena. 

ll akkio-kioki taŭa ri agang-aganga 
lanri kalabusangi ri jene anggoro. Tenamo 
karannuang ri anjo parasanganga sagenna 
satunggu-tungguhna. 

12 Ancuru taba sikalimi kotaya, sikamma 
pakkebu lompona runtung ngasemmi 
tassimbung- simbung. 

13 |aminjo lakajariang mae ri sikontu 
bansaya ri lino. Sangkamma ri wattunna 
pakkatoang, wattu rappo zaitun nialle 
sagenna labusu siagang nialle rappo anggoro 
kalabusanga battu ri pokona. 

14 Sikamma tau salamaka lakkelong rannui. 
Tau niaka ri bageang ilau lanakabarrangi 
kalompoanNa Batara, 

1na tau niaka ri bageang iraya lamammyji 
mae ri la. Pandudu niaka ri biring tamparanga 
lanapakalabiriki Batara, Allataalana Israel. 

16 Battu ri cappana buttaya lania 
kalangngerang sara kelong pammuji mae ri 
Israel, bansa mannurukia. Mingka inakke 
cilakama! Inakke taronanga! Tau abali 
ballanga tuli nagaukanna agau bali ballanga. 

17 Pilangngeri, he sikontu panduduna 
buttaya! Kagegerang, tado siagang sikko, 
niaki antayangko. 

18 Tau laria battu ri anjo kagegeranga 
latuguruki antama ri sikko tattannanga, na 
tau talappasaka battu ri sikkoka laniallei 
ri tado. Bosi lompoa latattumpai battu 

rate ri langika, nampa daparana buttaya 


latagoccangi. 

19 Alattai buttaya, talenggai, na ancuru. 

20 Bundalana linoa lataroyong-royongi 
rapang tau nasaring, tagegoso rapang balla 
kepo lalang ri anging lompoa. Laruntungi 
buttaya lanri battalana dosana. Ancuruki 
siagang takkuleai ambangung ammotere. 

21 Anjo wattua laNahukkungi Batara 
sikamma tukoasaya ri sikontu linoa siagang 
sikamma karaenga ri buttaya. 

22| aniparappungangi kenanga rapang 
tau nitahanga lalang ri kalibong, siagang 
nipantamaka ri tarungkua sagenna narapi 
wattunna lanihukkung. 

23 ajari sassangi bulanga siagang tenamo 
naccaya mataalloa, lanri Batara Kaminang 
Makoasaya ammarenta salaku Karaeng. la 
lammarentai ri Yerusalem, irate ri Bulu Sion, 
siagang Napappicinikangi kalompoanNa mae 
ri sikamma pamimpinna ummaNa. 

2 5 l Batara, iKatte Allataalaku, 
kupakalabirikKi siagang kupuji 
arenTa. Saba sikamma bate pajariTa tamaka 
appakalannasana, leba Kirancana memangi 

battu riolo, naKimmajarre anggaukangi. 

2 Anjo kotaya lebami Kiancuru: kota niaka 
balla pattahanganna ajari rumbangang. 
Balla lompo nabangunga bansa maraenga 
cappumi, na tena nalanibangung poleang 
satunggu-tungguhna. 


© Yesaya 25.31 9 68 
3LanipujiKi ri bansa-bansa makassaka, 


siagang lanikamallakkangKi ri kota-kotana 
sikamma bansa pallaka. 

4 Saba iKattemi palararianna tau lammaya, 
tampa amanga mae ri tu kasi-asia lalang 
kasukkarranga. I|Kattemi palalangngang battu 
ri anging lompoa, palalangngang battu ri 
bambanna alloa. Saba tau pallaka abakkai 
rapang anging lompo ri wattu bara, 

>rapang anging bambang ri butta 
kalotoroka. Mingka iKatte antongkoki bawana 
musunna ikambe, Kipamari ammarranna 
sikamma tau pallaka, rapang lalang rammang 
ampakadingingi bambang alloa. 

6 Ri Bulu Sion, lappasadiai Batara Kaminang 
Makoasaya parjamuang untu sikontu bansaya 
ri lino. Appatalai kanre kaminang nyamanga 
siagang anggoro nipilea. 

"rate ri anjo buluka laNapalanynyaki 
rammang kasinanga niaka antongkoki 
bansa- bansaya. 

8 LaNaancuruki Batara Kaminang Makoasaya 
anjo kamateanga sagenna satunggu- 
tungguna! LaNasapui sikamma jene mataya 
battu ri rupaya, siagang Napakabella 
kahinanga ia natanggonga ummaNa ri sikontu 
buttaya. Batara anne leba akkana kamma, na 
mattantu lakajarianna anjo passalaka. 

9 Anjo wattua lanakana taua, 
"Sikontutojenna, lami Allataalata; lami 
nitayanga, sollanta Napasalama. Tojeng, 

laminne Batara; lami nitayanga. Anne 


kamma akkio rannu maki, saba leba maki 
Napasalama." 

10 LaNajagai Batara Bulu Sion, mingka tembo 
pattahanganna Moab lanaonjo-onjokangi 
rapang rarame ri tampa loroa. 

11 panduduna lanapakarangi limanna 
sangkamma tau eroka alange. Mingka 
Batara laNapakatunai katampoanna kenanga 
sagenna tena pakkullena kenanga. 

12 Sikamma tembo pattahanganna Moab 
siagang tembo-tembo tinggina kenanga 
lanirumbangi nampa nipatappasa naung 
ri buttaya sagenna ancuru sangkamma 
limbubu. 

2 6 1 Anjo wattua lanakelongangi taua 
anne kelonga ri butta Yehuda: 
"Tamaka kassana kotata, KalenNa Allataala 
ambangungi pattahanganNa, anrinni 

lasalamakki. 

2Sungkei sikamma pakkebu lompoa, 
sollanna antama bansa tamamminraya, bansa 
anggaukangai eroNa Allataalana. 

30, Batara, iKatte assare passiamakkang 
siagang salewangang mae ri tau jarreka 
pamaina, lanri tappana mae ri Katte. 

4Tuli tappa mako mae ri Batara, saba 
Karaeng Allataala tuli anj agaiki. 

> Napakatunai Batara tau tampoa: 
Naancurukui kota pattahanganna kenanga, 
na Napasilappara siagang buttaya. 

6Sikamma tu kasi-asia siagang tau parisika 


langngonjo-onjokangi." 

7 Tau lambusuka pamaina ajappai ri oloang 
lambusuka, saba iKatte, Batara, amparekangi 
oloang. 

8Mannuruki ikambe ri kaputusanTa, o 
Batara, siagang mattayang-tayang ri Katte: 
iKattemi napuji siagang nakanakkukang 
atinna ikambe. 

9 Punna bangngi, nakkuki nyawaku mae ri 
Katte, punna baribasa mattayangi atingku. 
Punna sallang Kiadeli buttaya, lanaassemmi 
panduduna linoa apa annabaya. 

10 Manna nabaji nigaukang ri tau jadalaka, 
tena todong napappilajari apa annabaya. 
Manna ri parasangang niaka hukkunna 
jekkong tonji gauna, na taeroka angngakui 
koasaNa Batara. 

110, Batara, sadia maKi langhukkungi 
musunTa, mingka tanaassengai kalenna 
kenanga. Lappassammi kenanga ammakkala 
kacci anciniki pangngamaseanTa mae ri 
ummatTa. Lappassammi kenanga cappu 
niancuru ri hukkungang Kisadiakanga mae ri 
kenanga. 

120, Batara, iKatte lampajari salewangangi 
ikambe: sikontu najamaya ikambe, iKattemi 
anggaukangi untu ikambe. 

13 | ebaki ikambe nikoasai ri karaeng-karaeng 
maraeng, mingka iKatteji bawang naakui 
ikambe, o, Karaeng Allataalana ikambe! 


.. Yesaya 26.141 21 71 
14 Matemi kenanga siagang tenamo 


nalattallasa poleang, talambangungami 
ammotere rohna. Saba cappumi kenanga leba 
Kiancuru siagang Kipela ri pangnguranginTa. 

15 | ebami Kipalappi-lappi jaina ummatTa, o 
Batara, Kipajari luara daerana ikambe, lanri 
kammana anjo iKattemi nipakalabiri. 

16| ebami Kihukkung ikambe: lalang ri 
kasukkarrang agilingi ikambe mae ri Katte, 
siagang appala doang mae ri Katte, o Batara. 

17 Rapang baine lamanaka ammulissara 
siagang ammarrang napakamma parisi, 
kammaminjo ikambe ri dallekanTa, o Batara. 

18 Rapangi tau tianang ikambe, ammulisara 
napakamma parisi, mingka tena apa-apa 
nalassukang ikambe, tena kasalamakkang 
napassareang ikambe mae ri linoa, tena 
todong natambai ikambe panduduna. 

19 UmmatTa mateamo lattallasa poleangi 
ammotere, sikamma mayana kenanga 
lambangungi ammotere. Tau lebakamo 
nitarawang lalang ri buttaya lambangung 
poleangi siagang akkio rannu. Rapang 
saliu ampakkamalei buttaya, Kipattallasaki 
ummatTa salloamo lebana mate. 

20 Antama mako ri ballanu, he bansaku, 
nampa nutongko pakkebunu. Accokko mako 
untu sinampekang, sagenna ammari larroNa 
Batara. 

21] aturungi Batara battu ri 
pammantanganNa ri suruga untu 

anghukkungi linoa siagang panduduna 


lanri dosana kenanga. Pammunoang lebaka 
nagaukang cokko-cokko kenanga lanisungke 
ngasengi. Tenamo nalanitongko ri butta 
sikamma tau mate nibunoa. 

2 7 l Anjo wattua lammakei Batara 

padang tarang siagang kassa untu 
anghukkungi Lewiatan, iamintu ulara 
ammekko- mekkoka siagang akkalu-kaluka, 
kammayatompa lambunoi naga tamparanga. 

2 Anjo wattua laNakana Batara, "Akkelongko 
ri passala koko anggorokKu gagaya. 

3| Nakke, Batara, pajagana: tunggala wattu 
Kusirangi, allo bangngi Kujagai, sollanna tena 
angganggui. 

4Tenamo naKularro. Ebara angkana nia ruku 
yareka rompo katinting, laKupalanynyaki, 
laKutunui sagenna cappu ngaseng. 

> Mingka punna nia musu-musunna 
ummakKu mae ri Nakke aboya palalangngang, 
bolimi kamma assiama siagang iNakke, Iyo, 
assiama siagang iNakke." 

6 Ri wattu labattua sallang, bansa Israel 
lasanrapangi poko kayu angngaka siagang 
abakka, siagang napirassi tompona buttaya 
siagang rappo-rapponna. 

7 Nahukkungi Batara ummaNa, mingka tena 
nasangkamma battalana punna Nahukkung 
bansa-bansa ammusuai kenanga. Tena 
Nabunoi ummaNa, sangkamma batena 
ambunoi musunNa. 

8 Nahukkungi Batara ummaNa, iamintu 


Napelaki kenanga mange ri parasangang 
maraenga. Nabongkai kenanga siagang 
anging Jadala niaka battu raya. 

9 Mingka iapa nakkulle nipammopporang 
dosa-dosana Israel punna nigiling sikamma 
tampa pakkorobangnganga mae ri rewata- 
rewataya sagenna ajari alusu rapang paleo. 
Sikamma padupanga siagang pannanraina 
rewata baine niarenga Asyera musti niancuru 
tongi. 

10 Anjo kota niaka pattahangamna ajari 
sinomi siagang nibokoimi rapang parang 
luara tenaya bonena. Olo-olo piaraya 
anjorengi aruku siagang ammari- mari: 
napilabusi sikamma leko-leko kayua battu ri 
tangke-tangkenna. 

11 Punna kalotoromo siagang tepomo anjo 
tangke-tangke kayua, battumi bai-bainea 
angngalle nampa napajari kayu tunuang. Anjo 
bansaya tena apa-apa napahang, jari tena 
nalanisayang yareka tena nalanikamaseang 
kenanga ri Allataala Mappajarina. 

12 Anjo wattua laNaparappungangi Batara 
bansaNa tassere-sere battu ri Binanga 
Efrat sagenna ri pabaeng-baenna Mesir. 
LaNapasisalaki kenanga rapang tau 
appasisalaka lisere gandung battu ri awanna. 

13 Anjo wattua lanipasarai tarompe lompoa 
untu angkioki ammotere sikontu tu Israel 
nipelaka mange ri Asyur siagang Mesir. 


| Yesaya 28.11 7 14 
Labattui kenanga Mange ri Yerusalem untu 


anynyomba ri Batara, ri bulu matangkasaNa. 
2 9 1 Cilakai kota nakalompoang pamaika 

sikamma painunna Israel! Lajari 
toami kagaganna, rapang bunga kalumeng 
niaka ri simbolenna kenanga. Cilakai kota 
tinggia nai battu ri tangngana kabung 
copponga, nakalompoanga pamai sikamma 
tau sitangnga matea nasaring. 

2 Nia sere tau kassa siagang barani laNasuro 
battu Batara. Kabattuanna nirurungangi ri 
bosi es siagang anging kancang, rapang 
bosi lompo siagang aba ammanyukkanga. 
Nakaterassangi na napatappasa kenanga 
naung ri buttaya. 

3 Kalompoang pamaina anjo sikamma 
pamimping nasaringa lanionjo- on| okangi. 

4 Masahorona anjo kota appakaramulayamo 
toa, lalanynyaki. Sarenna larapangi rappo ara 
tinoka ri wattu alla: kamma nicinina, kamma 
niallena na nikanre. 

3 Batara Kaminang Makoasaya lajari rapang 
bunga gaga mae ri ummaNa tassesaya. 

6|aNasarei Batara kaadelang sikamma 
hakinga, kabaraniang mae ri sikamma tau 
tugasaka anjagai kotaya battu ri pabakkana 
musua. 

7? Kammayatompa sikamma nabia siagang 
imang-imanga nasaring tongi, lanri Jai 
duduna anggoro siagang inungang terasa 
nainung kenanga. Taroyong-royongi jappana 

kenanga siagang tattoro-toroi lanri tenana 


nasilolongang pikkiranna. Nabi-nabia 
takkulleai napahang sikamma pangngunju 
Nipappicinikanga mae ri kenanga battu ri 
Allataala. Sikamma imanga tena tommo 
nakkulle natappuki sikamma parkara nieranga 
mae ri dallekanna kenanga. 

8 Mejana kenanga rassi langnge, sagenna 
tenamo tampa tangkasa napakamma. 

9 Akkunrarengi kenanga passala ri nakke, 
nakana, "Nakana kalenna inai naajara? Inai 
todong parallu pappakasingara battu ri ia? 
Nakanaka ikatte anne ana cadi beru nisala 
susu? 

10 Angngapa naia langngajarakki tassere- 
sere hurupu, tassibuku-tassibuku kana, 
kammayatompa tassilampang-tassilampang 
bicara." 

ll Punna tena ngaseng nuero 
ampilangngeria, lania tau maraeng 
laNasuro Batara untu angngajarakko bicara 
maraeng, julea nulangngere. 

12 Napirarai ngasengko Batara tampa 
pammari-mariang, mingka taerokako 
mappilangngeri ri la. 

13 Lanri kammana anjo laNaajarakko Batara 
tassere-sere hurupu, tassibuku-tassibuku 
kana, kammayatompa tassilampang- 
tassilampang bicara. Na ri wattunnu ajappa 
latuguru tumingarako sagennu loko, nialle ri 
sikko siagang nitahang. 

14 pilangngeri apa Napaua Batara, he 


sikamma tupacau-caua, ammarentaya raya 
Yerusalem! 

15 Nukana kalennu leba mako appare 
panjanjiang siagang kamateanga, 
kammayatompa appare passitujuang 
siagang lino tau matea. Nupattantui ri 
kalennu angkana anjo bala labattua sallang 
talanatujuako, lanri akkala balle-ballenu. 

16] anri kammana anjo, kammaminne 
kananNa Batara Kaminang Tinggia, 
"LappadongkoKa batu padongkokang majarre 
siagang makassa ri Sion: sere batu pundasi 
la kajalaka ballinna, niaka tulisanna angkana: 
| nai-inai jarre tappana, tena nalanibeta. 

17 Kaadelanga laKupajari pabaku, siagang 
kalambusanga Kupajari pangngukkuru." 

Bosi batua lambarrasaki sagenna tangkasa 
sikamma balle-balle nupattoanga. Abaya 
langnganyukkangi tampa paccokkoannu. 

18 parjanjiannu siagang kamateanga 
kammayatompa passitujuannu siagang 
lino tau matea lanipassala- salangi, 
sagenna punna battu balaya, laancurukko 
nionjo-onjokang. 

19 | anitujuko ri kacilakang situlusuna, 
siagang musti nutanggong ngasengi anjo 
kammaya allo-allo, baribasa, tangngaallo 
siagang bangngi. Lannekkerekko napakamma 
malla punna nupahangi pappasanNa Allataala. 


Yesaya 28.201 27 1T 
20Rapangko tau eroka attinro lalang koi 


bodoa sagenna tena nukkulle nupatonrang 
kalennu. Kalimbuna kurang labaki untu 
angkalimbuki kalennu. 

21] ammentengi Batara sangkamma 
ri Moncong Perazim. Laberjuangi 
sangkamma ri Lappara Gibeon untu 
anggaukangi pattujunNa, iamintu 
pattujuang appakalannasaka mae ri 
rupataua! LaNagaukangi jama-JamanNa 
appakalannasaka. 

22 Kulangngeremi kaputusanNa Allataala 
Kaminang Tinggia siagang Kaminang 
Makoasaya, iamintu lanaancuruki 
sikontu parasanganga. Teako callai 
anne kana-kana kupabattua, kana- 
kana pappakaingaka. Sallang labi 
sukkarrangngangi lanupatalappasa kalennu! 

23 Pilangngeri anne kana-kanangku, 
parhatikangi pappasangku. 

24Serea pamarri tena natulusu lappajeko, 
ammingkung, siagang anangkala ri buttaya 
untu nalamungi. 

25 Pynna sadiamo anjo buttana, appakioromi 
bine, ebarana bine leleng siagang bine kebo. 
Lalamungi ruang rupa gandung abarri-barrisi, 
nampa ri birinna lamung-lamung maraeng. 

26 Naassengi carana anjamai, saba lebami 
Niajara ri Allataalana. 

27 Saba tena nammake pakkakasa pallessoro 
untu allessoroki bine lelenga yareka tena 

napionjoki roda karoba untu anggilingi bine 


keboka. Mingka Napatunrunji ri sipolonga 
kayu. 

28 Ri wattunna nalessoro anjo gandunga, 
tena napatunrung tulusuna sagenna 
ancuru. Tena! Naassengi antekamma carana 
allessoroki siagang baji: adongkoki rate ri 
karobaya natenaja naancuru liserena anjo 
gandunga. 

29 Anjo kacaradekanna, iamintu 
kacaradekang nagappa battu ri Batara 
Kaminang Makoasaya. Sikontu rancanaNa 
Batara pore ngasengi siagang tuli ajari 
ngasengi. 

2 9 1 Cilakai Yerusalem, nigallaraka tampa 

pakkorobangngang untu Allataala! 
Cilakai kota tampana Daud akkema. Bolimi 
kamma assisambe-sambe taunga siagang 
passua-suarranna kenanga. 

2 Mingka laNapabattui Allataala balaya 
irate ri anjo kotaya, sagenna ammarrang 
siagang akkunrareng taua. Kabusuna kotaya 
lasangkammai tampa pakkorobangngang 
attalaka cera. 

3 |aNabunduki Allataala anjo kotaya siagang 
laNatammulili battu ri kabusuna kabattuanga. 
4Rapangi kokoci sallang Yerusalem, eroka 
ampappilangngerangi sara cadina battu lalang 

ri buttaya, battu ri limbubuka. 

> Mingka sikontu bansa maraeng pallaka 
anjo, lalalanynya ngasengi rapang limbubu 

yareka awang niribakang ri anging. 
Tiring battui siagang tanisanna-sannayai 
kabattuanna. 

6|aNapakabebasaki Batara Kaminang 
Makoasaya anjo kotaya siagang anging 
lompo kammayatompa Napatagegoso lompoi 
buttaya. Lappabattui anging kancang siagang 
pepe ajalloka rinrana. 

7 Nampa sikontu pasukang bansa maraeng 
battua ambunduki Yerusalem, kota tampa 
pakkorobangnganga mae ri Allataala, 
yangasenna tau niaka antammulili siagang 
ambunduki anjo kotaya, lalanynya ngasengi 
rapang sona ri wattu bangngina. 

8Sikamma bansa niaka arappungang 
untu ambunduki Yerusalem lasanrapangi 
tau cipuruka assona angnganre, nampa 
ambangung natena bonena battanna: 
yareka rapangi kenanga tau turere assona 
angnginung, nampa ambangung nakalotoro 
kacikorona. 

9 Tulusu kalanna-lannassang mako siagang 
tulusu tongkomi matannu rapang tau butaya! 
Ajari tau nasaringko, mingka teai lanri 
angnginunnu anggoro. Taroyong-royongi 
jappanu, mingka teai lanri angnginunnu 
inungang terasa. 

10 Napajari tadodokko siagang attinro 
nyamangko Batara. Natongkoki matanna 
sikamma nabia siagang nabomboki rupanna 
sikamma pacinika. 

l1 Taccokkomi battuanna sikamma 


pangunjuka mae ri kau, rapang kitta nitongko 
jarreka. Punna nierang anjo kittaka mae 

ri tau angngassenga ammaca sollanna 
nabacakangko, lanakana takkulleai, lanri 
nitongkoki anjo kittaka. 

12 pynna nierangi mae ri tau buta hurupuka, 
lappiali angkana takkulleai ammaca. 

13 Nakana Batara, "Anjo taua nasombA 
siagang bawana, mingka atinna lalang bellai 
ri Nakke. Agamana kenanga poro atorang 
napareji rupataua, untu niapeleji bawang. 

14 | anri kammana anjo laKupatabangkai 
kenanga siagang pattunrung amole- molea. 
Tau caradeka lajari toloi, siagang sikontu 
kacaradekanna kenanga latena ngaseng 
matu-matunna." 

1> Cilakai tau eroka ancokkoi rancanana 
battu ri Batara! Appanggaukang cokko-cokkoi 
kenanga, nampa nakapang angkana tena 
manna sitau anciniki yareka angngassengi 
apa nagaukang kenanga. 

16 Yangasenna kenanga natunggengi. 
Kereanga labi parallu, papare uringa, yareka 
butta pika? Maka lakkullei anjo apa nipareka 
akkana mae ri tumapparena, "Teai ikau 
amparekka"? Yareka akkullei anjo baranga 
angkana ri ia, "Tena apa-apa akkulle 
nugaukang"? 

17 Nia paruntu kana kamma anne, 
"Tasalloami najari palamung-lamungammo 

romang lompoa, na butta palamung- 


lamunganga ajari romang lompo." 

18 Anjo wattua tau tongoloka lanalangngereki 
kana-kana nibacaya battu ri sereang kitta, 
siagang tau butaya, ia sassanga tallasana 
sumpaeng, lakkullei accini. 

19 Tau kasi-asia siagang tau hinaya 
lanakasiaki ammotere kateneang 
Napassareanga Allataala matangkasana 
Israel. 

20]aminjo kalebakkanna sikamma tau 
anjallakkangai paranna tau siagang 
anghinayai Allataala. LaNahukkungi Allataala 
sikontu tau dorakaya, 

21tau nangaia ampitinai paranna tau, tau 
ampappisangkangali nihukkung tau Jadalaka, 
siagang tau appalabanga carita-carita 
balle-balle sollanna tanggappaya kaadelang 
tau lambusuka. 

22| anri kammana anjo, Batara, iamintu 
Allataalana Israel lebaka ampakabebasaki 
Abraham, kamma-kamma anne Nakana, 
"|kau bansaKu, tenamo nalanihinako pole 
siagang tenamo nalapilasa rupannu lanri 
siri-siri. 

23Saba punna nucini sikamma ananu 
Kupassareanga mae ri kau, lanuakuiMa 
angkana iNakkemi Allataala matangkasana 
Israel. LanupakalompoMa siagang lamalla 
mako mae ri Nakke. 

24 Tau toloa lappilajaraki ammahang siagang 


tau tuli amoro- moroa lasannangi niajara." 
30 l Nakana Batara, "Cilakai sikamma 

pamimpinna tu Yehuda, lanri 
angngewana kenanga ri Nakke. Rancanana 
kenanga naturuki, teai rancanaKu. Annekengi 
parjanjiang kenanga, tenaya nasicoco siagang 
erokKu. Jari attambung-tambummi dosana 
kenanga. 

2 Alampai kenanga mange ri Mesir nampa 
tena nappala kaputusang battu ri Nakke. 
Alalangi kenanga mae ri Mesir siagang 
anrannuangi pannulung mae ri karaeng Mesir. 

3 Mingka lanipalabai pamaina kenanga ri 
anjo karaenga, anjo panrannuang naminasaia 
kenanga latena narupa. 

4 Manna pole nabattumo sikamma tunisurona 
Yehuda mange ri kota-kota Zoan siagang 
Hanes ri Mesir, 

3 kabusuna taua lasiri-siri ngasengi lanri 
napattoanna kenanga bansa tenaya matu- 
matunna mae ri kenanga. Teai passawallang 
yareka pannulung nagappa kenanga, 
passangalinna panghinaang." 

8Kammaminne pappasanNa Batara ri 
passalana sikamma olo-olo niaka ammantang 
ri butta bageang timboro, "Sikamma 
tunisuroa napilurangngimi keledaina siagang 
untana kenanga rassi hadia, nampa numalo 
ri daera jaia bahaya lanri napammantangngi 
singa, ulara aracung, siagang naga akkanyi. 

Sikontu anjo hadiaya napassareangi kenanga 


mae ri bansa tenaya kullena antulungi 
kenanga. 

7Sia-siaji bantuanna Mesir. Lanri kammana 
anjo nigallarami Mesir, Naga tenaya 
bahayana." 

8 Nasuroa Allataala ancataki kajadallanna 
ummaNa lalang serea kitta, ajari pappiurangi 
untu satunggu-tungguna. 

? Saba, anjo kenanga bansa nangai 
angngewaya ri Allataala, nangai aballe-balle 
siagang talebakai ero appilangngeri ri 
pangngajaranNa Batara. 

10 Nakana kenanga mae ri sikamma 
nabia, "Tongkoki bawanu! Teako paui apa 
annabaya mae ri kambe, mingka ia apa eroka 
nalangngere ikambe. Lappassammi ikambe 
tuli appikkiri takamma-kamma. 

11 Aliliko siagang oloang maraeng nuolo. 
Teako ganggui ikambe siagang Allataala 
matangkasana Israel." 

12 | anri kammana anjo Nakanamo Allataala 
matangkasana Israel, "Nutollaki kanangKu 
siagang nupattoang panjallakkanga siagang 
pannipuanga. 

13 | anri kammana anjo sala ngaseng mako. 
Rapangko tembo tinggi alattaya battu rate 
sagenna naung; larumbang silalonnako. 

14 | aancurukko rapang uring butta 
tappokaraka na tassiara, sagenna anjo 
reppena takkulleami nipake angngalle bara 


. Yesaya 30.151 19 84 
pepe battu ri pappalluanga yareka untu 


anynyero jene battu lalang ri ba jeneka." 

15 Nakana Batara Kaminang Tinggia, 
Allataala matangkasana Israel mae ri 
ummaNa, “Toba mako siagang sannang 
mako, nulanipasalama. Tappa mako mae 
ri Nakke na nupakasannang pamainu, 
naKupakajarrekko." Mingka taerokako! 

16Balalo apparekko rancana ero lari battu 
ri musua adongko jarang gassinga larina. 
Bajimi! Memang musti lariko sinampe! 
Nupikkiriki angkana gassingi larina anjo 
jarannu, mingka sitojenna gassingangngangi 
larina tau angngondangiako. 

17 Sisabu tau lalari nasitauja musu 
ambakkai, siagang limaji tau ambakkaiko 
nulari ngasemmo. Battu ri sikontu pasukannu 
sere mami benteng bandera ammenteng rate 
ri coppo bulu. 

18 Mingka manna nakamma, Natayangi 
Batara wattunna untu Napappicinikang 
pangngamaseanNa mae ri kau ngaseng. 
Sadiai langkamaseangko. Saba Batarami 
Allataala anggaukangi apa kaminang cocoka 
mae ri KalenNa. Matenei tau manrannuanga 
mae ri la. 

19 He, ikau niaka ammantang ri Yerusalem, 
tena nutulusu langngarru. Mangngamaseangi 
Batara, siagang lalintaki appiali ri kau punna 
akkiokko appala tulung ri la. 


Yesaya 30.201 26 85 
20 Nasareko Batara wattu paccoba lompo 


lanri eronu Naajara. Mingka kamma- kamma 
anne KalenNa anrurungangko, sagenna 
lanukasia kahaderanNa. 

21 Punna ammengkako battu ri oloanga, 
lanulangngereki battu ri boko saranNa 
angkana, "Anne oloanga, anne nupinawang. " 

22 Sikamma patung barhalanu nilapisika pera 
siagang bulaeng, lanupelaki sangkamma loro, 
nampa nukana, “Bellako battu ri nakke!" 

23 Punna appakiorokko bine, laNapaturungi 
Batara bosia sollanna attimbo anjo binea 
siagang angngerang wassele kattoang 
allabi-labia. Untu olo-olo piaranu lasadiai 
parang ruku luaraka. 

24 Sapi lakia siagang keledai appajekoa ri 
kokonnu langnganrei ruku kaminang baji 
lebaka nisalakkangi. 

25 Ri allo nitammulilina tembo-tembo 
pattahanganna sikamma musunnu siagang 
nibuno sikamma taunna, sikamma monconga 
siagang buluka lappasuluki siapa are jaina 
kaloro. 

26 Bulanga laccayai sangkamma mataallo, 
siagang mataalloa lalappi tujui singarana 
ri singara biasaya, sanrapang singara tuju 
alloa nipassere ajari sere. Yangasenna 
anjo lakajarianga ri wattu Narokona Batara 
sikamma lokona ummaNa, ia lebaka 
Napangngajari. 


Yesaya 30.271 33 
27 KakoasanNa siagang kalabiranNa Batara 


niciniki battu bella. Pepeka siagang umbuna 
ampanassai kalarroanNa. Abicarai siagang 
kenanga, siagang kana-kananNa attunui 
rapang pepe. 

28 Nasuroi anginga ajappa ri dallekanNa 
rapang aba sage kallong angnganyukkangi 
sikamma apa-apaya. Naancuruki bansa- 
bansaya, siagang Napassala-salangi sikamma 
rancana jadalana kenanga. 

29 Mingka ikau ngaseng, ummaNa Allataala, 
larannuko siagang lakkelongko sangkamma 
ri wattu bangngi passua-suarrang agamaya. 
Larannuko rapang tau ajappaya nirurungang 
ri sara suling mange ri BallaNa Batara ri 
Yerusalem, mappatojenna Israel. 

30 | aANapappilangngerangi Batara sara 
malabiriNa, nampa tunggala taua lanakasiaki 
koasaNa hebaka. KalarroanNa lappabattui 
pepe appamutunga, bosi lompo, bosi batu 
siagang anging lompo. 

31] ajari gegereki tu Asyur punna 
nalangngere saranNa Batara siagang nakasia 
hukkungang lompoNa. 

32 | alang napisaringinna sikamma 
pannunrunNa, ummaNa Batara assannang- 
sannangi appasara musi ganrang, siagang 
kacapi. KalenNa Allataala labundu angngewai 
tu Asyur. 

33 Battu riolo iji nalebamo nipasadia tampa 
pattunuanna karaeng Asyur. Anjo tampaka 


| Yesaya 31.114 87 
lantangi naluara, rassi kayu tunuang 


attambung-tambung. LaNaparinrai Batara 
nampa nappasaNa Napatui sangkamma batu 
arinra assulu ri nappasana. 
3 1 l Cilakai tau alampaya mange ri 
Mesir appala bantuang! Napattoangi 
kenanga kagassinganna tantarana tu Mesir 
siagang pasukang padongko jaranna, 
kammayatompa kassana ngaseng jaranna 
siagang jaina kareta bunduna. Mingka 
tena natappa kenanga ri Batara, Allataala 
matangkasana Israel, siagang tena nappala 
bantuanNa. 

2 Caradeki Batara siagang Naassengi apa 
Nagaukanga. Appabattui bala siagang 
angngancangi laNahukkung tau Jadalaka 
siagang tau antulungai anjo tau jadalaka. 

3 Anjo tu Mesirka tau biasaji bawang, teai 
Allataala. Jaranna kenanga olo-olo biasalji, 
teai Batara. Punna angngalle tindakang 
Batara, anjo bansa lannulunga latattoroi 
siagang anjo bansa lanitulunga latuguruki. 
Jari kalebakkanna lapanra rua-ruai. 

4Nakana Batara ri nakke, "Rapang singa 
ammoppoka eroka anjagai apa eroka nakanre, 
natakkullea nipakamalla ri sara lompo yareka 
sara ammarrang battua ri siapa are jaina 
pakalawaki eroka angngewai, kamma 
tomminjo labundukKa ero ampartahangkangi 
Bulu Sion. 


Yesaya 31.51 32.1 88 
> Rapang sikayu jangang-jangang takkape- 
kape kanyina irate ri rumunna untu anjagai 
ana-anana, kamma tomminjo iNakke, Batara 
Kaminang Makoasaya, laKujagai siagang 
laKuallei kammayatompa Kupasalama 
Yerusalem." 

6 Nakana batara, "O, bansa Israel, nuewaMa 
siagang doraka mako ri Nakke. Mingka 
kamma-kamma anne, ammotere lalo mako 
mae ri Nakke! 

7 Nia sere wattu sallang nanupela ngaseng 
sikamma patung barhala battua ri pera 
siagang bulaeng nupareka kalennu, lalang 
dorakanu. 

8 Laniancuruki Asyur lalang pabundukang, 
mingka teai lanri kagassinganna rupataua. 
Lalari tu Asyur battu ri tampa pabundukanga, 
nampa lanipajari ata ngaseng sikamma tau 
rungkana kenanga. 

9Lalari karaenna kenanga napakamma 
malla, nampa sikamma perwirana sanna 
tabangkana, sagenna nabokoi kenanga 
sikamma bandera pabundukanna." Batara 
leba akkana, Batara nisombaya siagang 
nipakalompoa, nisarea korobang nitunu ri 
Yerusalem. 

3 2 l Ciniki, nia sere wattu sallang 

nammarenta serea karaeng siagang 
adele na sikamma pamimping bansaya 
lanapajappai kaadelanga. 


Yesaya 32.21 10. > 89 
2 Yangasenna kenanga lamassing lajari 


rapang tampa palalangngang battu ri 
anging siagang barubua. Rapangi kenanga 
binanga aloloroka ri parang kassika, rapang 
palalangang batu lompo ri butta kalotoroka. 
3Tau akkullea accini talanatongkokai 
matanna, tau allangngereka lanaparhatikangi. 
4Tau tenaya nasabara riolo, lasabarami 
anggaukangi tindakanna siagang bajimi 
pammahanna. Tau agagaka abicara labajimi 
batena abicara. 

> Tau toloa tenamo nanipakalompoi, patipua 
tenamo nanikana lambusuki. 

6 Tau toloa kana-kana tolo napasulu siagang 
kajadallang narancana. Apa-apa mamo 
nagaukang yareka napau, tuli nahinai 
Allataala. Talebakai nasare kanre tau cipuruka 
yareka nasare jene inung tau turerea. 

7 Na ia patipua sangnging kajadallang 
nanawa-nawa siagang nagaukang. Aboyai 
akkala untu ancilakai tau kasi-asia, iamintu 
aboyai kana balle-balle siagang narompai 
kenanga anggappai hana. 

8 Mingka tau labirika akkala bajina, labiriki 
apa-apa narancanakanga siagang labiri tongi 
tindakanna. 

9 Pilangngeri, he sikamma baine nyamanga 
katallassanna, bellaya battu ri kasusaanga! 

10 kKamma-kamma anne akkulleko amang 
pakkasianu, mingka sitaung labattua latappu 
minasako, lanri tanjariai rappo anggoroka, 


Yesaya 32.111 17 90 
kammayatompa wassele lamung-lamung 


maraenga tena todong. 

11 Sagenna kamma-kamma anne nyamangko 
ri tallasanu, bellako ri kasusaanga. Mingka 
kamma-kamma anne, annekkere mako 
napakamma malla! Lagasi pakeannu nampa 
nupasikko kaeng karunga mae ri ayanu. 

12 karrukimi sikamma koko copponnu 
siagang sikamma koko anggoronu roasaka 
rapponna, 

13 saba buttana bansaku nitimboi ri rompo 
siagang katinting. Iyo, karrukimi sikamma 
ballanu nupattampakia assannang-sannang 
siagang kota rassia kasuarrang! 

14 Balalo balla lompoa lanibokoi siagang 
ibukota suaraka lajari sinoi. Buluka siagang 
sikamma menara tampa pajaganga lebami 
nipasillappara siagang butta sagenna 
satunggu-tungguna. Sikamma keledai 
liaraka siagang gimbala liaraka lalemereki 
mange-mange aruku anjoreng. 

13 Mingka sikalipi pole labattu Allataala 
siagang koasaNa. Na sikamma parang luaraka 
lajari koko-koko coppong, sikamma kokoa 
lajari sangkamma romang Jaina. 

16Ri sikontu parasanganga lania 
kalambusang siagang kaadelang. 

17 Tunggala taua lanagaukangi apa 
annabaya, sagenna nia kasalewangang 
siagang kasannangngang sagenna satunggu- 
tungguna. 


| Yesaya 32.181 33.6 91 
18 | anipakabellai ummaNa Allataala battu 


ri kasusaanga nampa attallasa ri tampa 
sannanga siagang amanga. 

19 Tamaka matenena ngaseng nukasia lanri 
gannana Jjeneka untu lamung-lamunnu, olo- 
olo piaranu larukuki kemae-kemae siagang 
amang. Mingka musunnu lasanrapangi 
romang nitujua ri bosi batu, kotana kenanga 
laniruntungi. 

20(32:19) 

33 1Cilakai sikamma musunta! 
Angngellaki kenanga, manna pole 
tena naniellaki, angngalle bokoi, manna pole 
tenaja nialle bokoi. Mingka lebaki kenanga 
angngella siagang angngalle boko, kalenna 
kenanga laniella siagang lanialle boko. 

20, Batara, Kikamaseang laloi ikambe. 
| Kattemi panrannuanna ikambe. Kijagai 
ikambe ri tunggala alloa, siagang pasalamaki 
ikambe ri wattu kasukkaranga. 

3 Punna ammentengKi naKipappilangngerang 
saranTa agamarrunga, manassa lalari bansa- 
bansaya tassimbung-simbung. 

4 Kamma parappungang katimbang battu 
taua ambakkai siagang angngellaki kenanga. 

> Batara sanna malabiriNa: yangaseng- 
ngasenna la angkoasai. la ampaentengi 
hukkunga siagang kaadelanga ri Yerusalem 

6 siagang assarei kaamangngang ummaNa. 
Pabarang-barangngang ampasalamakai 
kenanga iamintu kacaradekang siagang 


Yesaya 33.71 14 92 
pangngassengang kammayatompa 
mappakalompo ri Batara. 

'Tau gammaraka siagang barania 
ammarrangi appala tulung, sikamma tau 
nisuroa mange aboya passiamakkang 
angngarruki napakamma sina. 

8 Sikamma agang lompoa rassi bahaya, 
sagenna ajari sino, tena tau angngoloi. 
Tanirupaia parjanjianga siagang nitollaki 
passituJuanga. Tenamo nia nijampangi. 

9 Nibokoimi parasanganga ajari sino. 
Taronammi romang-romanna Libanon, 
sikamma kabunna Saron copponga ajari 
sangkammami parang luara. Ri Basan siagang 
ri Moncong Karmel rurusumi leko-leko kayua. 

10 Nakana Batara ri anjo bansaya, 
"Kamma-kamma anne lambangungaA siagang 
langngalleA tindakang untu ampappicinikangi 
kakoasangKu. 

11Rancananu sia-siaji, na sikamma 
nugaukanga tena ngaseng matu-matunna. 
Kalarroannu rapangi pepe angkanreyai 
kalennu. 

12 Rapangko batu karang nitunua, lanipajari 
paleo; rapang rompo katinting nibattasaka 
nampa nitunu lalang ri pepeka. 

13 Bolimi kamma tau areppeseka siagang 
tau bellaya nalangngereki apa Kugaukanga 
siagang naakui kakoasangKu. " 

14 Sikamma tau dorakaya ri Sion 
lannekkereki napakamma malla. Nakana 


Yesaya 33.151 20 . 93 
kenanga, "KaputusanNa Allataala rapangi 


pepe arinraya sagenna satunggu-tungguna. 
Maka nia tau akkulle attahang lalang ri anjo 
pepe appakaancuruka?" 

13 Akkulleko attahang punna akkanako 
nupanggaukang baji. Teako aboyail 
passawallang lanri nupaccona tau kasi- 
asia, siagang teako annarimai doe 
pammuccu. Teako katuru-turukangngi ri tau 
arancanaya pammunoang yareka kajadallang 
maraengannaya. 

16Na lanijagai mako siagang laamang 
mako, rapang niakko lalang ri tembo 
pattahangngang kassaka. Sadiai kanrea 
siagang inunganga untu ikau. 

17 Nia sere wattu sallang nanucini sere 
karaeng ammarenta siagang accaya ri 
parasangang niaka ri tompona buttaya. 

18 Kamallakkannu riolo mae ri pasussung 
simaya, pamarentaya siagang pajannang 
bansa maraenga, lajari apa niurangi mami. 

19Tenamo nulaccini bansa maraeng tenaya 
nangngasseng atorang, abicaraya lalang 
bicara tena nupahangi. 

20 Ciniki kota Sion, tampatta ampakalompoi 
pagaukang agamaya. Ciniki Yerusalem! 
Tamaka amanna anjo tampaka untu 
nipammantangi, rapang kema lebaka 
nipalette, tenamo nalanibibu pattona siagang 
tenamo nalatappu oterena. 


Yesaya 33.211 34.3 94 
21 LaNapappicinikangi Batara kalabiranNa 


mae ri katte. Lattallasakki ri biring binanga 
luaraka, tenaya nakkulle nasombali musua. 

22 Sikontu pakkakasa niaka ri kappalana 
kenanga tena ngaseng matu-matunna: 
sikamma sombalana takkulleai nipakarang! 
Sikontu kakalumanynyanganna pasukang 
musua lanirampasaki, teai sipato jaina, 
sagenna manna tau pesoka anggappa 
ngaseng bageang. KalenNa Batara lajari 
karaenta, la lammarenta, ampaentengi 
hukkunga siagang ampasalamakki battu ri 
musua. 

23(33:22) 

24 Manna sitau ri parasanganta tania 
lakkunrareng lanri garring, siagang sikontu 
dosana lanipammopporang ngasengi. 

34 l Umba kirappungang, he bansa- 

bansaya, pilangngerimi. Lappassammi 
nabattu ngaseng sikontu buttaya siagang 
sikontu niaka ammantang ri tompona, nampa 
appilangngeri. 

2? Larroi Batara mae ri sikontu bansaya 
siagang sikontu pasukanna kenanga. 
LaNahukkungi siagang laNaancuruki kenanga. 

3Sikamma mayana kenanga tena 
nalanitarawang, mingka nibalang parekangi 
sagenna ajari arasa siagang ajari botto. 
Sikamma monconga lajari ejai lanri attalaka 
cerana. 


Yesaya 34.41 10. 95 
4Mataalloa, bulanga siagang sikamma 


bintoenga laancuruki. Langika lanigulungi 
sanrapang gulungang karattasa. Latuguruki 
sikamma bintoenga rapang leko-leko kayu 
runanga battu ri poko kayua. 

> Napasadiami padanNa Batara ri suruga, 
na kamma-kamma anne latattabami anjo 
padanga mae ri bansa Edom, lebaka nitappuki 
hukkunganna laniancuru. 

6 Lattalaka ceraki padanNa Batara siagang 
larassi jannana kenanga, rapang cerana 
siagang Jannana olo-olo nikorobangkanga. 
Saba appasadiai Batara korobang ri Bozra, 
siagang lajai tau Nabuno ri butta Edom. 

7Lamatei taua rapang sapi liara siagang 
sapi rungka. Laejai parasanganna kenanga 
napakamma cera siagang larassi siagang 
janna. 

8|aminjo wattunna na Naalleangang Batara 
Sion siagang Napabalassang mae ri sikamma 
musu-musunNa. 

9 Sikamma Binanga Edom latappinrai ajari 
tere, siagang buttana lajari batu-batu abara. 
Kalebakkanna sikontu parasanganga larinrai 
kamma tere. 

10 Allo bangngi tamatea rinrana, na naimo 
umbuna satunggu-tungguna. Lanibokoi anjo 
buttaya ajari kosong siagang kalotoro ri 
sikontu turungang, na tena manna sitau 
langngoloi. 


T Yesaya 34.111 17 96 
11 Kitibalang siagang landa lammantang 


anjoreng, kammayatompa kokocika siagang 
kalaa. LaNapajari ricui siagang kosongi Batara 
anjo buttaya sangkamma tenanapa apa-apa 
nipajari. 

12Tena karaeng lamparentai anjo 
parasanganga, siagang sikamma pamimpinna 
lanynya ngasemmi. 

13 Sikamma balla rewatana siagang kota- 
kota niaka pattahanganna lanitimboi ri ruku 
siagang rompo katinting, nipammantangngi ri 
kongkong romang siagang jangang-jangang 
unta. 

14 | alemereki olo-olo sekkeka anjoreng: jing 
assibalasa-balasaki assara, na Jing bangngia 
aboyai tampa pammari- mariang. 

15Ri anjo tampaka appare rumung ulara 
aracunga, untu abayao, anggoppoki bayaona, 
siagang amparakai ana-anana. Jangang- 
jangang tarruka arappungi anjoreng, massing 
nia sipasanna. 

16 Boyai siagang bacami lalang KittaNa 
Batara, niaka angkana: Tena manna sere anjo 
sikontu apa attallasa nipajari latappela yareka 
latena pasanganna. Saba kammaminjo 
parentaNa Batara, siagang la KalenNa 
lamparappungangi kenanga. 

17 Batara ambagei anjo parasanganga mae 
kenanga na massing natarima bageanmna. 
Lammantangi kenanga anjoreng satunggu- 
tungguna, siagang anjo buttaya lajari 


| Yesaya 35.118. 97 
napatangi kenanga tulusu mae ri turunganna 


kenanga. 

35 l parang lompoa siagang butta 
kalotoroka larannui, bunga-bungaya 

latabakkaraki ri parang luaraka. 

2 Parang lompoa labakkaki sanna jaina, 
nakkelong siagang kelong-kelong rannu. 
Gagana kammai Moncong Libanon, kanang- 
kananna rapangi kabunna Karmel siagang 
Saron. Na tunggala tau lancinikai koasaNa 
Batara, siagang kalabiranNa Allataalata. 

3 Pakajarreki limanna tau lammaya, kassaki 
kulantu talenggaya. 

4Paui mae ri tau cadia pamaina angkana, 
"Pakajarreki pamainu, teako mallakki, battui 
Allataalanu untu anghukkungi musunnu, 
battui untu ampasalamakko. " 

> Anjo wattua tau butaya lakkullei accini, na 
tau tongoloka lakkullei allangngere. 

6 Tau pesoka lalumpa-lumpaki rapang jonga, 
tau pepea lakkio rannui. Saba timbuseng 
jeneka tassolommi ri parang luaraka, 
aloloromi binangaya ri parang lompoa, 

7 Kassi bambanga lajari kollang, butta 
kalotoroka lajari timbuseng jene. Tampa 
lebaka napammantangngi kongkong romang, 
lanipattimboi ri borong nipa siagang pandang. 

8 Anjoreng lania agang lompo, "Oloang 
mangea ri kasalamakkang" arenna. Tau 
dorakaya talammaloai anjoreng, tau toloa 
talanapalinguai tau angngoloa anjoreng. 


(o 5h Yesaya 35.91 36.3 98 
9Ri anjo tampaka tena singa, yareka 


olo-olo sekke maraengannaya. Sikamma tau 
Nipasalamaka ri Batara lajappai angngolo 
anjoreng. 

10 Sikamma tau Nipakabebasaka ri Batara 
lammotereki: antamaki kenanga ri Yerusalem 
akkio rannu, corai rupanna kenanga lanri 
karannuang mannannunganga. Larannui 
siagang lamareja-rejai kenanga; lanynyami 
susaya siagang kunrarenga. 

3 6 l Ri taung makasampulona anggappa 

ri pamarentahanna Hizkia, karaeng 
Yehuda, kota-kota Yehuda niaka tembo 
pattahanganna nibunduki siagang nibetai ri 
Sanherib, karaeng Asyur. 

“Lebaki anjo nasuromi perwira tinggi 
tantarana battu ri Lakhis mange ri Yerusalem 
nirurungang ri tantara jai, untu antuntuki 
sollanna mangaku nibeta Karaeng Hizkia. 
Battui kenanga ri anjo kotaya, angngallemi 
tampa ri koko niarenga Koko Pasassa, ri 
ampina solongang alloloranga jene battua ri 
kollang bageang rateang. 

3 Nampa niamo tallu tau pagawena Hizkia 
mange angngagangi sicini anjo perwira 
tantarana Asyur. Anjo tallua pagawe 
lamintu Elyakim anana Hilkia kapala ruma 
tanggana balla lompoa, Sebna Jjurutulisina 
parasanganga, siagang Yoah anana Asaf, juru 
tulisina balla lompoa. 


Yesaya 36.41 8 99 
4Nakanamo anjo perwira tantarana Asyur 


ri kenanga, "Pabattuangi Karaeng Hizkia 
kananna karaeng Asyur angkana, Angngapa 
nanukana kalennu kassa? 

> Nukanaka bicaraji bawang akkulle 
ansambeangi akkala pabundukanga siagang 
kakassakanna tantaraya? Inaika nupattoang 
sagennu barani kamma angngewal Asyur? 

6 Memang nurannuangi bantuanna Mesir, 
mingka anjo kammaya rapanji ammake 
poko rea ajari takkang; sinampe tepoki 
anjo takkanga nampa natodo limannu. 
Kammaminjo kagassinganna Mesir mae ri 
sikontu tau manrannuanga ri ia." 

Nampa nakanamo pole anjo perwira 
tantarana Asyur, "Yareka barang nukana 
manrannuangko mae ri Karaeng Allataalanu? 
Ri wattunna naparentakang Hizkia sollanna 
sikamma tu Yehuda siagang tau niaka ri 
Yerusalem, ri dallekanna ngasenji bawang 
tampa pakkorobangngang ri Yerusalem 
anggaukangi ibadana, sai apa naancuraka ia 
tonji anjo tampa pakkorobangnganga siagang 
tampa-tampa panynyombanga ri Batara 
kalenna? 

8 Kamma-kamma anne inakke lalang 
arenna karaeng Asyur barania ambotori 
angkanaya punna nisareko ruassabu jarang, 
mattantu tena sikamma anjo jaina tau akkulle 
andongkoki anjo jaranga. 

9 Manna perwira Asyur kaminang tunaya 


tena todong nukkulle angngewai. Mingka 
kamma nurannuanna tu Mesir akkiring kareta 
bundu siagang pasukang ajarang! 

10 Nukana battui ikambe ambunduki 
siagang ambetai parasangannu natena 
Nibantui ikambe ri Batara? KalenNa Batara 
ansurol ikambe battu ambunduki siagang 
angngancuruki parasangannu. " 

11 Nakanamo Elyakim, Sebna siagang Yoah ri 
anjo perwira tantarana Asyur, "Abicara Aram 
maki mae ri kambe karaeng, saba napahanji 
ikambe abicara Aram. Teaki ammakei bicara 
Ibrani, gassingka napahangi sallang anjo raya 
niaka rate ri anjo tembo kotaya." 

12 Appialimi anjo perwira tantara Asyur 
angkana, "Nukanaka ri kauji bawang siagang 
ri karaennuji kunisuro battu ri karaeng Asyur 
untu ampabattui yangasenna anne? Anne 
bicaraya kupabattu tongi mae ri raya niaka 
ammempo irate ri anjo temboka, lanuaganga 
angkanrei tainnu siagang angnginungi mea 
kalennu." 

13 Nampa ammenteng anjo perwira 
tantarana Asyur nammarrang lalang bicara 
Ibrani angkana, "Pilangngeri apa nakananga 
karaeng Asyur, 

14 Teako eroki nitipu ri Hizkia! Takkulleai 
ampasalamakko! 

1 Teako pilangngeri panynyonyona untu 
manrannuang mae ri Batara. Teako kapangi 

angkana laNapasalamakko Batara yareka 


laNapisangkai tantara Asyur angngallei 
kotanu. 

le Teako pilangngeri Hizkia! Inakke, Karaeng 
Asyur ampalaki sollannu assulu ngaseng battu 
ri kotaya numanyara. Sinampe akkulleko 
angnganre rappo anggoro battu ri koko 
kalennu, siagang angkasiaki rappo ara battua 
ri poko ara kalennu, siagang angnginung 
battu ri bungung kalennu, 

17 sagennu kupalette mange ri parasangang 
eroka sangkamma parasangang kalennu. 
Anjoreng nia koko anggoro jaia wasselena 
untu ikau, siagang koko gandung assarea 
wassele labu untu ajari kanrenu. 

18 Teako pilangngeri Hizkia! Natipu jako 
bawang nanakana laNapasalamakko Batara. 
Lebakkai nia rewata bansa maraeng 
ampasalamaki parasanganna battu ri 
kakoasangku? 

19 Kemaei rewata-rewatana parasangang 
Hamat siagang Arpad? Kemae rewata- 
rewatana Sefarwaim? Niakka battu 
ampasalamaki Samaria? 

20 Rewata kereanga leba allappassangi 
parasanganna battu ri kakoasangku? Kemae 
lakkulle Batara lampasalamaki Yerusalem!" 

21 Nalangngerena anjo, tenamo nappiali 
panduduna Yerusalem, saba lebami 
niparentakang kenanga ri Karaeng Hizkia 
sollanna tena nakkana- kana kenanga. 

22) ari nakekkemi pakeanna Elyakim, Sebna, 


siagang Yoah, tanra sinana pamaina kenanga, 
nampa alampa alaporo ri karaenga, anjo apa 
lebaka napau perwira tantarana Asyur. 
3 7 1 Nalangngerena Karaeng Hizkia anjo 
laporanga battu ri anjo tau tallua, 
nakekkemi pakeanna siagang ammakemi 
pakeang karung tanra sinana pamaina, 
nampa alampa mange ri BallaNa Batara. 

2 Nampa nasuro Elyakim, kapala balla 
lompoa, Sebna juru tulisina parasanganga 
kammayatompa sikamma imang-imang niaka 
pangkana untu alampa angngagangi sicini 
Nabi Yesaya, anana Amos. Kenanga ammake 
kaeng karung ngaseng tongi. 

3 | aminne pasanna Hizkia napabattua 
kenanga mae ri Nabi Yesaya, "Anne alloa, allo 
kasusaang: nihukkungki siagang nihinaki. 
Rapangki baine erokamo ammana, mingka 
labusumi kagassinganta. 

4Nasuroi karaeng Asyur perwira tantarana 
untu anghinai Allataala mattallasaka. Inai 
angngassengi, gassingka Nalangngereki 
Karaeng Allataala anjo panghinaanga na 
Nahukkung tau ampasulukai anjo kana 
kammaya! Lanri kammana anjo appala doang 
laloko mae ri Allataala untu sikamma tau 
attallasaka ija." 

> Natarimana anjo pasang battua ri Karaeng 
Hizkia, 

6 nasuromi Nabi Yésaya sikamma anjo 


tunisuroa ampabattui pialinna angkanaya, 
"Nakana Batara, teaki mallaki karaeng, 
allangngereki kana-kana napabattua anjo 
ata-atanna karaeng Asyur, angkanaya 
takkulleaki Nipatalappasa ri Batara. 

'LaNipajari tappaki ri Batara anjo karaeng 
Asyur ri kabara anging, sagenna ammotere 
mange ri parasangang kalenna, nampa 
anjoreng lanibunoi." 

8 Anggappai kabara anjo perwira tantara 
Asyur angkanaya alampami karaenna 
ambokoi Lakhis na sitabang ambundu 
siagang kota Libna, tena nabella battu ri anjo 
tampaka. Jari alampami mange anjoreng 
untu assicini siagang anjo karaenna. 

9 Lebami anggappa kabara karaeng Asyur 
angkanaya niami labattu pasukang Mesir 
untu ambunduki kenanga, nipimping ri 
Tirhaka battu ri Sudan. Lanri kammana anjo 
akkirimmi sura anjo karaeng Asyur mange ri 
Hizkia, 

10karaeng Yehuda. Kammanne bonena 
anjo suraka, “Teako eroki nitipu ri JanjinNa 
Allataala nupattoanga, angkanaya tena 
nulatuguru antama ri limangku. 

11 Nulangngeremi angkanaya tunggala 
parasangang lebaka nabunduki sikamma 
karaeng Asyur niancuru taba sikali. Teako 
kapangi angkana akkulleko latalappasa. 

12 Ri wattunna naancuru boe-boeku kota 


Gozan, Haran, siagang Rezef, kammayatompa 
nabuno sikamma tu Eden niaka ammantang 
ri Telasar, tena manna sere rewatana kenanga 
ampasalamaki kenanga. 

13 kemae ngasengi karaeng kota Hamat, 
Arpad, Sefarwaim, Hena, siagang Iwa?" 

14 Natarimami Hizkia anjo suraka battu ri 
sikamma tunasuroa nampa nabaca. Lebaki 
anjo alampami mange ri BallaNa Batara 
nampa nakarang anjo suraka ri dallekanNa 
Batara, 

13 nampa appala doang nakana, 

16"O, Batara Kaminang Makoasaya, 
Allataalana Israel, niaka ri empoang 
kalabiranTa, tena ruanTa Allataala angkoasai 
sikontu kakaraenganga ri tompona buttaya. 
| Kattemi ampajari langika na buttaya. 

17O, Batara, Kiparhatikang laloi apa 
kajarianga mae ri kambe kamma- kamma 
anne. Pilangngerimi sikamma kana-kana 
mappakatunana Sanherib mae ri Katte, 
Allataala mattallasaka. 

18 Naasseng ngasengi ikambe, o Batara, 
angkanaya anjo sikamma karaeng Asyur 
jaimi bansa leba napanraki siagang naancuru 
sikamma parasanganna kenanga. 

19 Sikamma rewatana kenanga natunu 
tommi siagang naancuru tommi, lanri 
sikamma anjo rewataya tena sikali koasana. 

Anjo rewataya poro patung kayuji siagang 
patung batuji, bate pare rupatau. 

200, Karaeng Allataalana ikambe, 
Kilappassang laloi ikambe battu ri anjo tu 
Asyur, sollanna naasseng sikontu bansaya ri 
lino angkana iKatteji bawang, tena ruanTa 
Batara ri lino." 

21 Nampa akkiring pasang Nabi Yesaya 
mae ri Karaeng Hizkia, angkanaya nipialimi 
pappala doanna karaenga ri Batara. 

22 Nakana Batara, "Lanakakkaliko siagang 
lanacau-cauko kota Yerusalem, ikau Sanherib! 

23 Nuassenji angkana inai anjo nupakka- 
pakkanaia siagang nuhinaya? INakke, 
Allataalana Israel, Allataala matangkasaka. 

24 Akkiringko tau untu akkana borro, 
angkanaya lanri jaina kareta bundunu, 
nupatundumi sikamma moncong kaminang 
tinggia ri Libanon. Nupattampo-tampoangi 
kalennu angkanaya lebami nutabang 
sikamma poko-poko camarana kaminang 
tinggia siagang kaminang gagaya, 
kammayatompa nutarrusumi sikamma 
romang kaminang kabana. 

25 Nupattampoang tongi angkanaya 
angngekeko bungung siagang angnginung 
jene ri sikamma parasangang maraeng, 
kammayatompa sikamma tantaranu 
naonjo-onjokangi Binanga Nil sagenna 
kalotoro. 

20Talebakapi nulangngere angkanaya 


yangasenna anjo apa lebaka kajariang 
apa leba memammo Kurancana battu 
riolo? Nampa kamma-kamma anne iNakke 
anggaukangi. INakke assareko koasa 
untu angngancuruki kota-kota niaka 
pattahanganna ajari rumbangang. 

27 Sikamma tau niaka ammantang anjoreng 
tena kullena, tabangkai kenanga lanri 
mallana. Rapangi kenanga ruku ri parang 
yareka ruku attimboa irate ri pattongkona 
ballaka, ajari kalotoroka punna niiri ri anging 
bambang battu raya. 

28 Mingka tena taKuasseng ri passala 
batangkalennu. Kuassengi apa nugaukanga 
siagang kemae lampanu. Kuassengi 
angkanaya larro sikaliko mae ri Nakke, 

29 sjagang Kulangngeremi ri passalana 
anjo kalarroannu siagang katampoannu. 
Kamma-kamma anne Kusarei pakkai 
kamurunnu siagang Kusarei samang bawanu, 
nampa Kubesokko ammotere allalo ri oloang 
nuoloa ri wattunnu battu." 

30 Nakiring tongi Yesaya mange ri Hizkia 
anne pasang angkanaya, "Iaminne lajari 
pammatei mae ri kau. Anne taunga siagang 
taung ri dallekang, langnganrei taua gandung 
attimboa kalenna. Mingka punna lebaki anjo, 
akkullei kenanga alamung gandung siagang 
anggoro, nampa nakasia wasselena. 

31Tu Yehuda niaka ija attallasa lakalabiangi 


lalang tallasana, rapang lamung-lamung 
lantang sikalia akana, nabaji rapponna. 

32 Ri Yerusalem siagang irate ri Bulu Sion 
lania tau salama, lanri lebana Napattantu 
Batara Kaminang Makoasaya angkana 
lakammai anjo passala lakajarianga. 

33 | a3minne kananNa Batara ri passalana 
karaeng Asyur: Talantamakkai ri Yerusalem 
yareka talanapatembakai panana mange ri 
anjo kotaya. Sikamma tantarana ammakea 
palapa barambang tena lareppese mange ri 
anjo kotaya, siagang tena nalanibangung 
pattahangngang untu antammulili anjo 
kotaya. 

34] a3ammotereki karaeng Asyur allalo ri 
oloang naoloa ri wattunna battu, natenaja 
napantamakki anjo kotaya. INakke, Batara, 
anne abicara. 

35 | aKuallei siagang laKulalangi kota 
Yerusalem lanri kalompoang KalengKu, 
siagang lanri parjanjiangKu siagang atangKu 
Daud." 

36 Anjo bangngia battumi malaekaNa Batara 
ri kemana tu Asyur na nabuno 185.000 jaina 
tantarana. Ammukona baribasa tassia-siarami 
anjo mayana kenanga. 

37 Ammundurumi Karaeng Sanherib, karaeng 
Asyur, nampa ammotere mange ri Niniwe. 

38Ri sereang allo, ri wattunna sitabang 
nagaukang ibadana lalang ri balla rewata 

Nisrokh, nibunomi siagang padang ri 


Adramelekh siagang Sarezer, rua ana burane 
kalenna. Lebaki anjo larimi kenanga mange ri 
Ararat. Jari nisambeammi ajari karaeng ri ana 
buranena maraenga, niarenga Esarhadon. 
38 l Tabellayai ri anjo wattua, tuguru 

garrimmi Karaeng Hizkia, nabirimmo 
mate. Mangemi Nabi Yesaya anana Amos 
antoaki, na nakana, "Appasangi Batara 
sollanna kipaleba baji urusanta, lanri tenamo 
kilammolle ri garrinta karaeng. Tasalloami 
nakimate. " 

2 Assailemi Hizkia mae ri temboka nampa 
appala doang nakana, 

3"O, Batara, Kiurangi laloi angkanaya 
inakke anne lebama allayaniKi siagang pamai 
tamamminraku, kammayatompa situlusuna 
atingku. Tuli kuusahaimi mannuruki ri erotTa. " 
Nampa angngarru pacce Hizkia. 

4 Alampanamo Nabi Yesaya, Nisuromi ri 
Batara 

> ammotere poleang mange ri Hizkia nampa 
napabattu anne pasanga angkana, "INakke, 
Batara, Allataala nasombaya Daud boenu, 
Kulangngeremi pappala doannu siagang 
Kucinimi jene matannu. LaKutambai umurunu 
sampulo allima taung sallona. 

ekau siagang kota Yerusalem 
laKkupatalappasakko battu ri karaeng 
Asyur. Anne kotaya laKulalangi." Nampa 
nasuro Nabi Yesaya taua akkota rappo ara 

nampa napasapu mae ri lattanna Hizkia 


sollanna ammolle ammotere. Akkutanammi 
Karaeng Hizkia angkana, "Apa pammateina 
angkanaya laNapammollea Batara siagang 
akkulle ija alampa mange ri BallaNa Batara?" 

7 Appialimi Yesaya angkana, "Iaminne 
pammatei Napassareanga Batara mae ri katte 
angkanaya Narupai janjinNa. 

8 Anjo taun-taunna mataalloa untu 
ajari pannanrai wattu bate parena Ahas, 
lammunduruki taun-taunga sagenna sampulo 
garisi." Jari ammundurumi anjo taun-taunga 
sampulo garisi. 

9 Ammollenamo ammotere Karaeng Hizkia, 
annulisimi kelong pammuji kamma anne: 

10 Kukana, nampami sitangnga umurukku 
nakumusti alampamo, ampalebaki sesa 
tallasakku ri lino tau matea. 

11 Kukana, talakucinikami Batara ri linoa 
anne, yareka accini tau ri anne linoa. 

12 Tappu nyawaku, battumi ajalakku, rapang 
kema pakalawaki nibongkara, rapang kaeng 
nipolong battu ri pattannungang, kukapangi 
laNapalebami Allataala tallasakku. 

13 | abusu bangngia ammarrang napakamma 
parisi, rapang nilicara buku-bukungku ri 
singa, kukapangi laNapalebami Allataala 
tallasakku. 

14 Sarangku pila cadimi na pila lamma, 
rapang jJangang-jangang bodobangkeng 
akkunrareng. Mangngammi matangku 

acconga nal ri langi, Batara, Kilappassanga 


battu ri anne kasusaanga. 

15 Apa akkulle kupau? Anne gauNa Batara; 
takkullea attinro lanri sina. 

160, Batara, Kisarea katallassang lanri 
kananTa siagang panggaukanTa bolima 
kamma attallasa untu iKatte bawang. 

17 Pacceku tappinrai ajari kasannangang, 
iKatte ampasalamaka battu ri bahayaya: 
Kipammopporangi sikamma dosa- dosaku. 

18 Tena ampyjiKi lalang lino tau matea, 
tau matea takkulleai manrannuang ri 
tamamminraTa. 

19 Tuttallasa bawang akkulle mammyji ri 
Katte, kamma kugaukanga anne alloa. Tutoa 
ancaritai ri anana ri tamaka tamamminraTa, o 
Batara. 

20Batara, iKatte ampamollea, jari 
makkelommi ikambe mammyji ri BallatTa 
akkobi kacapi, lalang sikontu tallasana 
ikambe." 

21(38:6) 

22 (38:6) 

39 l Tena nabella ri anjo wattua, karaeng 

Babel, iamintu Merodakh anana 
Baladan, allangngereki kabara angkanaya 
beru ammollei Karaeng Hizkia battu ri 
garrinna. Jari assuromi siapa are tau alampa 
untu angngerang sura siagang hadia mae ri 
Karaeng Hizkia. 

2 Natarimami Hizkia anjo sikamma tau 


nisuroa siagang sannang pamai siagang 
napappicinikammi mae ri kenanga sikamma 
kakalumanynyanganna, iamintu bulaeng, 
pera, rampa-rampa, minynya- minynya 
mabau, kammayatompa sikontu pakkakasa 
bunduna siagang tantarana. Tena manna 
sirupa ri balla lompoa siagang sikontu 
kakaraenganna tanapappicinikang mae ri 
kenanga. 

3 Nampa battumo Nabi Yesaya andallekang 
siagang akkutanang ri Karaeng Hizkia 
angkana, "Battu kemae ngasengi anjo 
taua? Apa nakana kenanga?" Appialimi 
Hizkia angkana, "Battu ri Babel kenanga, 
parasangang bella." 

4 Akkutanammi pole Nabi Yesaya 
angkana, "Apa nacini kenanga ri balla 
lompoa?" Appialimi Hizkia angkana, 
"Yangaseng- ngasenna. Tena barang-barang 
lalang ri pammolikanga ri balla lompoa 
takupappicinikang mae ri kenanga." 

3 Nakanamo Nabi Yesaya ri karaenga, 
"Nakana Batara Kaminang Makoasaya, 

Nia sere wattu sallang na sikontu barang- 
barang niaka lalang ri balla lompoa, lebaka 
napassere sikamma boe-boenu sagenna 
kamma-kamma anne, laniangka ngasengi 
nilaling mange ri Babel. Tena lammantang 
tassesa. 

7 Battu ri ana cucunnu nia lanialle siagang 


nipajari pagawe balla lompo untu allayani 
karaeng Babel." 

8 Appialimi Karaeng Hizkia angkana, "Baji 
tongi anjo pasanNa Batara nupabattua 
mae ri nakke." Appiali kammai anjo lanri 
napikkiriki angkana: "Assala tuli amangi 
siagang salewangangi kakaraengangku lalang 
tallasakku." 

40 1 Kammai anne kananNa Allataalanu, 

"Saleori, saleorimi bansaKu! 
2Pakasannangi atinna tu Yerusalem, 
pauangi angkanaya lakalabusammi nipare 
ata. Kupammopporammi salana, lebami 
Kuhukkung alappi rua sikamma dosana 
kenanga." 

3 Nia kalangngerang sara akkio angkana, 
"Pasadiai oloanga ri parang lompoa untu 
Batara. Lambusi agang lompoa ri parang 
lompoa untu Allataalata! 

4Tunggala kabunga musti nitambungi, 
monconga siagang buluka nilappari. Butta 
abontoa lajari lapparaki, na ia abuttu-buttua 
lanilaccuki. 

3 Nalanipanyata kalabiranNa Batara: sikontu 
rupataua lanasabi. Tojeng, KalenNa Batara 
leba ajanji!" 

Nia sara angkana, "Kabarrangi!" 
Akkutananga, "Apa musti kukabarrang?" 
"Kabarrangi angkana rupataua rapang ruku, 
rapang bunga poro sinampeji gagana. 

7 Rukuka ajari kalotoro, bungaya ajari 


kalumeng, punna Napatui Batara anging 
bambanga. Tojeng, anjo bansaya rapangi 
ruku. 

8Rukuka ajari kalotoro, bungaya ajari 
kalumeng, mingka kananNa Allataalata 
attahangi satunggu-tungguna." 

9 Naikko ri moncong tinggia, palabangi 
kabara bajika mae ri Yerusalem! Akkiokko, 
pilompoi sarannu, palabangi kabara bajika 
mae ri Sion! Paui mae ri kota-kotana Yehuda 
angkana labattui Allataalana kenanga! 

10 Ciniki, battui Karaeng Allataala siagang 
koasaNa ero anggaukangi kaporeanNa. 
Nirurungang ri sikamma tau lebaka 
Nalappassang. 

ll Rapang sitau pakalawaki amparakai 
olo-oloNa, KalenNa amparappungi kenanga. 
Ana-ana gimbalaka Nakalawingi, na Naemba 
baji-baji sikamma anronNa. 

12|nai ambakuki tamparanga siagang 
pala limanna, yareka angngukkuruki allaka 
siagang palamana? Inai ambakuki buttaya 
siagang pabaku yareka antimbangi monconga 
siagang buluka ammake dacing? 

13| nai ampimpingi Batara, yareka 
angngajaraKi ajari tumappakainga mae ri la? 

14|nai Napakkutanangngi Batara sollanna 
anggappa pangngassengang siagang 
pammahang? Inai assarei pitunju untu 
angngalle tindakang cocoka? 


..... Yesaya 40.151 23 114 
13 Rapanji siatti jêne lalang sero bansa- 


bansaya mae ri Batara, rapang silisere 
limbubu ri timbangang: pulo-puloa 
sangkammaji ringanna au alusuka. 

16 Sikontu olo-olo ri romanna Libanon 
tagannakai lanipajari korobang nitunu: sikede 
duduji poko-poko kayuna lanipajari kayu 
tunuang. 

17 Sikontu bansaya tena anggaranna mae ri 
la, rapang tena apa-apa ri dallekanNa. 

18 Jari inai lanupasinrapangangi Allataala? 
| nai nukana Naagang sangkamma? 

19 Tena Nasangkamma patung napareka 
tukang-tukang, patung nilapisika bulaeng 
siagang nilapaka pera. 

20Tau tenaya kullena ammali bulaeng yareka 
pera, ammilei kayu takkullea linta panra. 
Aboyai tukang panrea untu appare patung 
tenaya nagampang talengga. 

21 Maka tanuassengai siagang 
tanulangngerai, siagang tena nanipauangko 
battu riolo? Maka tena nanupahangi battu 
riolo antekamma pakaramulana linoa? 

22 Mappajarina ammempoi ri empoang 
kalabiranNa irate ri bundalana linoa, 
panduduna buttaya cadi nicini rapang 
katimbang. Nakarangi langika rapang 
kaeng, nampa Napasang rapang kema untu 
nipammantangngi. 

23 Napajari tena kullena tau makoasaya, na 
tumalompoa tappelami kakoasanna. 


.. Yesaya 40.241 31 115 
24 Rapangi kenanga lamungang lolo, beru 


acculaka akana. Punna Napatui Batara 
anginga, kalotoromi kenanga na niribakang 
rapang rarame. 

23| nai nukana sangkammanNa Batara 
Kaminang Matangkasaka? Inai ero 
lanupasangkammangi? 

26 Ciniki langika, siagang parhatikangi! 
Inaika ampajari sikamma bintoenga? la 
angngatoroki kenanga rapang pasukang, 
Naassengi angkana siapa jaina kenanga, 
nampa massing Nasare areng. Tena manna 
sere tappela, lanri lompona koasaNa Batara! 

27) ari he Israel, angngapa nukkunrareng, 
kamma angkana taNaassengai Karaeng 
Allataala susanu? Kamma angkana 
taNajampangiai sarennu, natena 
Naparhatikangi hanu? 

28 Maka tanuassengai siagang 
tanulangngerai? Batarami Allataala 
mannannungang, ampajari sikontu buttaya. 
Talebakai mangngang yareka poso: takkulleai 
niselangngi pikkiranNa. 

29 Napakajarreki tau posoa, Nasarei 
sumanga tau tenaya kullena. 

30 Tau rungkaya ajari mangngangi siagang 
posoi ana-ana beru bakkaka tuguruki lanri 
tattoro. 

31 Mingka tau manrannuanga ri Batara, 
langgappai kagassingang beru. Rapangi 
kenanga jJangang-jangang rajawali anriba 

tinggia siagang kagassingang kanyina. Lari 
kenanga na tena naposo, ajappai kenanga 
natena najari mangngang. 

4 1 l Nakana Allataala, "Amerekiko, 
pilangngeriA, he sikamma panduduna 
sikamma parasangang bellaya. Sadiako untu 
maju ri pangadelanga, maju mako nasorong 
parkaranu. Umba kissidang siagang, na 
nitappuki angkana inai annaba, inai sala. 

2| nai ampagioki tukoasaya battu raya, 
siagang tulusu assarei pammetang? Inai 
assarei pakkulle untu ambetai sikamma 
bansa-bansaya, siagang napatundu sikamma 
karaenga? Padanna ampassimbungi kenanga 
rapang limbubu, panana ampatassiaraki 
kenanga rapang rarame nairikang anging. 

3 Tulusuki angngondang siagang maju, tena 
anrompai, lintaki bangkenna, sangkamma 
tallanteai bangkenna ri butta. 

41|naika anggaukang ngasengi anjo 
sikammaya? Inaika ampattantui jappana 
riwayaka? INakke, Batara, iNakkemi 
uru-uru, siagang tuli niaka sagenna 
satunggu-tungguna. 

3 Panduduna parasangang bellaya naciniki 
apa Kugaukanga. Tabangkai siagang 
annekkereki kenanga lanri malla, nampa 
arappungang na battu mae. 

6 Sikontu taua situlung-tulungi, siagang 
massing sipakajarreki ri pamaina. 

"Tukang kayua napakajarreki pamaina 


tukang bulaenga, tau adedeka appakanipisi 
bassi siagang palu-palu, napakalompoi 
pamaina tau adedeka rate ri padedekanga. 
Nakana, Baji sikali bate jamanu; nampa 
napakajarre siagang paku sollanna tagioka. 

8 Mingka ikau, he Israel, atangKu, umma 
Kupilea, ikau turunganna Abraham, 
sahabakKu. 

9 Kualleko battu ri cappa-cappa linoa, 
Kukiokko battu ri tampa-tampa bellaya. 
Kukana, Ikaumi atangKu, taKutollakai bate 
pileKu. 

l0Teako mallakki, saba iNakke 
anrurungangko, teako lussakki, saba 
iINakke Allataalanu. LaKupakajarrekko 
siagang laKutulungko, Kurenrengko lalang 
lima makassakKu. 

11Ciniki, sikontu tau larroa mae ri 
kau, lanibetai nammakkala kacci. Tau 
angngewayako, lapanraki nalabusu nibarrasa. 

12 | anuboyai tau eroka ambaliangko, mingka 
tanugappayali kenanga. Tau abunduka siagang 
ikau kamma-kamma anne panrami siagang 
tenami. 

13 Saba iNakke Batara, Allataalanu, 
antagalaki lima kanannu, kukana, Teako 
mallakki, iNakke lantulungko." 

14 Nakana Batara, "Teako mallakki, Israel, 
manna nucadi siagang lamma. INakke 

Batara antulungko, kaminang Matangkasaka, 


Allataalana Israel, Mappasalamanu. 

15 Ciniki, Kupajariko rapang papang-papang 
pallessoro, berua, taranga, siagang rua 
agimbara giginna. Lanulissaraki sikamma 
monconga siagang nuancuru: sikamma 
buluka nupajari rapang awang. 

16| anutapi kenanga, nampa niribakang ri 
anging kenanga nipasimbung ri anging lompo. 
Larannui pamainu lanri Nakke, Batara, lompoi 
pamainu lanri Nakke, Allataalana Israel 

17 Punna aboya jene anjo bansaKu cilakaya, 
nakalotoro karro- karrona lanri turere, iNakke, 
Batara, lampiali pappala doanna kenanga: 
Allataalana Israel talanabokoiyai ummaNa. 

18 Kupasolongi jeneka battu ri bulu-bulu 
agondoloka, lassuluki jeneka battu ri 
timbuseng Jeneka ri tangnga-tangngana 
lapparaka. Parang lompoa laKupajari kollang: 
lassuluki Jeneka battu ri butta kalotoroka. 

19 parang lompoa laKulamungi poko camara, 
poko zaitun, poko mura, siagang poko akasia. 
Parang luaraka laKupajari romang, romang 
eru, berangang, siagang camara. 

20Na sikontu taua lanaciniki siagang 
lanaassengi angkana iNakke, Batara, 
anggaukangi anjo. Lanaparhatikangi 
siagang lanapahangi kenanga, Allataala 
matangkasana Israel ampajari anjo 
kammaya." 

21 Batara, karaenna Israel, angkana ri 


rewata-rewataya, "Pamajumi parkaranu, 
paumi alasang-alasanna! 

22Battu mako mae, siagang tappu riolomi 
apa lakajarianga, sollanna naasseng 
ikambe antekamma sallang kalebakkanna. 
Paumi sikamma kajariang-kajariang 
rioloa, pakasingarami battuanna sollanna 
naparhatikangi ikambe. 

23 Paumi apa lakajarianga, sollanna naasseng 
ikambe angkana manassa batara tojengko. 
Gaukammi amatu- matua yareka appakarugia, 
sollanna lannasa ikambe anciniki. 

24 Sikontutojenna, ikau siagang 
panggaukannu, anu tena apa-apa, siagang 
tau anynyombaya ri kau appakaringi-ringiji 
bawang. 

25 Niamo sitau Kupagio battu raya: Kukioki 

untu abakka battu wara. Sikamma tukoasaya 
lanaonjo-onjokangi rapang peo, rapang 
papare uring butta angngonjo-onjokang butta 
pi. 
26 | nai ri kau akkulle antappu rioloi sagenna 
akkulle ikambe ampattojengi? Mingka tena ri 
kau akkulle ampaui, tena tau allangngerekko 
leba abicara. 

27|Nakke, Batara, uru angkabarrangi mae ri 
Sion: iNakke akkiring tau angngerang kabara 
baji mae ri Yerusalem. 

28 Ri wattunna Kuboya ri allana rewata- 


rewataya, tena manna sere akkulle assare 
pitunju, tena akkulle appiali. 

29Tojeng, anjo rewata-rewataya tena 
matu-matunna, patung nipareji kenanga, 
tenaya kullena, tenaya nakkulle appare 
apa-apa." 

42 l Nakana Batara, "laminne 

atangKu Kururunganga, tunipileKu 

appakasannanga ri atingKu. Lebami Kusare 
koasaKu, untu angngerang kaadelang mae ri 
tunggala bansaya. 

2 Tena nalammarrang yareka akkio lompo, 
tena nalakalangngerang saranna ri aganga. 
3 Bulo tadundua talanatepokai, kanjoli cadia 
rinrana talanabunoai. Majarreki lanapanyata 
katojenganga, 

4tena naranggasela yareka tappu minasa, 
sagenna nipaenteng kaadelanga ri lino. 
Sikamma parasangang bellaya nakkuki ri 
pangngajarranna." 

> Karaeng Allataala ampajari siagang 
angkarangi langika, la ampareki buttaya 
siagang sikamma attimboa rateanna. Nasarei 
rupataua nappasa katallassang siagang 
nyawa. Napabattui pasang kammaya anne 
mae ri atanNa, 

6" |Nakke, Batara, angkiokko siagang 
assareko tugasa untu ampajappai kaadelanga. 
Kurenrengko siagang Kuparakaiko untu ajari 

parjanjiang mae ri umma rupataua, untu ajari 


singara mae ri sikontu bansaya. 

"Untu ansungkei matamna tau butaya, 
siagang allappassangi taua battu ri sassanna 
tarungkua. 

8|Nakke Batara, iaminjo arengKu: 
taKupassareangngai kalabirangKu manna ri 
nai; masahorokKu taKupassareangngai mae 
ri patunga. 

9 kamma-kamma anne apa lebaka Kutappu 
riolo kajariammi: erokKa pole ampabattui 
passala berua; ri tenanapa nakajariang anjo, 
Kupau riolomi mae ri kau." 

10 Akkelongko kelong beru mae ri Batara, 
pujimi Batara, he sikontu linoa! Ammarrung 
mako, he tamparanga siagang sikontu 
bonena, sikamma parasangang bellaya 
siagang sikontu panduduna! 

11 Sikamma parang lompoa siagang 
kota-kotaya, mammujiko ri Batara, bajimi 
na mammyji ri Batara panduduna Kedar! 
Panduduna kota Sela, akkio rannuko, 
akkio- kiokko battu rate ri coppona monconga! 

12Bolimi kamma napakalabiri Batara 
kenanga, na napalabang arenNa ri sikamma 
parasangang bellaya. 

13 Majui Batara abundu rapang sere tubarani, 
rapang tantara lompo sumangana abundu. 
Ammarrangi, akkio ri pabundukang, na 
Napappicinikang kaporeanNa mae ri musua. 

14 Nakana Allataala, "SalloMa tamakkana- 


kana; Kutahangi KalengKu, naKuamereki. 
Kamma-kamma anne narapimi wattungKu 
untu angngalle tindakang, erokKa ammarrang 
rapang baine ammanaka. 

15 | aKupajari kalotoroki monconga siagang 
buluka, Kupajari kalumeng sikontu timbo- 
timboanna. Kupinrai kabung binangaya 
ajari parang lompo, sikontu kollang lompoa 
Kupajari kalotoroki. 

16 BansaKu butaya laKurenrengi angngolo 
rioloang tenaya naassengi kenanga; 
laKkurenrengi kenanga ri agang tenaya 
naassengi kenanga. Sassanga Kupajari 
singaraki mae ri kenanga, na oloang abuttu- 
buttua Kulappari. laminjo laKkKugaukang mae 
ri kenanga, siagang attantumi laKugaukanna. 

17 Tau tappaka mae ri patung barhalaya na 
naakui kenanga ajari allataalana, lanihinai 
siagang lanipakasiriki." 

18 Nakana Batara, "Pilangngeri, he sikamma 
tau tongoloka! Ciniki, he sikamma tau butaya! 

19 | nai labi buta na atangKu Israel? Inai labi 
tongolo na tunisuroKu? 

20 Israel, jai nucini, mingka tena 
nuparhatikangi, tassungkei tolinnu, mingka 
tena nullangngere." 

21 Mangngellai Batara appasalama: Nakellai 
nipakalompo siagang nipakalabiri hukkunNa. 

22 Mingka labusumi niella anjo bansaya: 
nitahangi kenanga lalang ri kamara- kamara 

rawa butta, nitongkoki lalang ri sikamma 


tarungkua. Ajari tuniellami kenanga, natena 
battu antulungi. 

23|nai ri kau ampilangngeri anne passalaka, 
siagang amparhatikangi untu situlusuna? 

24|nai ampassareangi Israel untu 
nirampasa? Sai KalenNa tonji Batara? Ri la 
maki doraka, tena nittallasa situru parentaNa, 
siagang tena nimannuruki ri ajaranNa. 

23) ari nikasiami pangngalarroi hebaNa, 
sessa maki lanri pabundukang lompo. 
PangngalarroinNa rapangi pepe angkanrei 
Israel, mingka taniassengai kalenta, siagang 
tena nippilajara battu ri apa lebaka nikasia. 
43 l He, Israel, kammaminne kananNa 

Batara, "INakkemi ampajariko siagang 
amparekko, teako mallakki, mattantu 
Kupasalamakko! Leba mako Kukio situru 
arennu, iNakke ampatangko. 

2 Punna nusombali jeneka, iNakke 
anrurungangko, tena nulatallang lalang ri 
sikamma kasukkarrannu. Punna allaloko 
ri pepeka, tena nulammutung, tena 
nalanabalaiko sikamma paccoba battalaka. 

3 Saba iNakke Batara, Allataalanu, Allataala 
matangkasana Israel, Mappasalamanu. 
Kupassareangi Mesir ajari pappasulunu, 
Sudan siagang Syeba ajari sambennu. 

4Nia anggarannu ri matangKu, 
Kuanggarakko siagang Kukamaseangko: jari 

Kupassareangi rupataua ajari sambennu, 


bansa-bansaya ajari sambe nyawanu. 

3 Teako mallakki, saba iNakke allalangiko. 
Battu lau siagang battu raya Kusuroi ana 
cucunnu battu assere. 

“Kuparentakangi mae ri wara siagang ri 
timboro, sollanna linta kenanga nilappassang. 
Lappassammi ana-ana buranenu ammotere 
battu bella, siagang ana-ana bainenu 
ammotere battu ri cappa-cappana buttaya. 

' Saba nikio ngasemmi kenanga 
lalang arengKu, Kupajari kenanga untu 
ampakalabirikKa." 

8 Nakana Allataala, "Suroi maju mae ri 
dallekang bansaKu butaya, manna pole 
naniaja matanna; ia tongoloka, manna pole 
naniaja tolinna. 

9 Suroi sikontu bansaya arappungang 
siagang sikontu sukua assere. Inai ri 
rewata-rewatana kenanga leba ampaui 
apa kajarianga kamma-kamma anne? Inai 
ri kenanga akkulle antappui apa labattua 
sallang? Lappassammi maju sikamma sabina 
kenanga, na napabutti angkana tojengi 
kenanga, sollanna sikontu tau allangngerekai 
kenanga angkanai, annaba memangi 
kenanga! 

10He ummakKu, ikau ngasemmi sabi- 
sabingKu, ikau ngasemmi Kupile ajari 
ata-atangKu, sollanna nuassengaA siagang 
tappakko ri Nakke, na nupahang angkana 

INakkemi Allataala. INakke Allataala 


Kaminang Sere-serea, tena maraeng 
rioloangangKu siagang ri bokoangangKu. 
11|Nakke Kale-kalengKu Batara, 
pantaranganna iNakke tena appasalama. 

12 Leba mako Kupauang, angkana iNakke 
ampasalamakko, teai rewatana bansa 
maraeng niaka ri allanu; ikau ngasemmi ajari 
sabi-sabingKu. Na iNakke, iNakke minne 
Allataala, 

13 sagenna satunggu-tungguna tuli iNakke 
Allataala. Taniakka akkulle talapassa battu 
ri kakoasangKu, yareka akkulle anrompai 
rancanaKu. " 

14Batara Mappasalamanu, Batara 
Matangkasana Israel, Nakana, “Lanri ikau 
ngaseng, naKuakkiring tantara mange ri 
Babel, naKulappo sagenna rumbang sikamma 
panjoli pakkebuna panjaraya: sara orrena tu 
Kasdim Kupinrai ajari piraung. 

15 |Nakkemi Batara, Allataalanu 
matangkasaka, Karaennu, ampajariako, he 
Israel!" 

16 ebaki appare Batara sere oloang alimbang 
tamparang, allalo ri jene agamarrunga. 

17 Nasuroi tantaraya siagang sikamma 
perwirana abundu, na maju kenanga siagang 
kareta nirenreng ri jarang. Mingka tuguruki 
kenanga, takkuleami ambangung poleang, 
matemi kenanga rapang sulo mateamo 
rinrana. 

18 Nakana Batara, "Tena matu-matunna 


niurangi rewasa laloa, sia-siaji niitung apa 
lebaka. 

19 parhatikangi, nia apa beru Kugaukang: 
anne kamma appakkaramulami, tenaka 
nuciniki? LapparekKa oloang ri parang 
lompoa, siagang binanga-binanga ri parang 
luaraka. 

20[ anapakalabirikKa olo-olo liaraka: 
lamammuji ri Nakke serigalaya siagang 
jangang-jangang untaya lanri Kupasolongi 
jeneka ri parang lompoa, siagang binanga- 
binangaya ri parang luaraka untu assarei jene 
ummakKu Kupilea. 

21|ami kenanga bansa Kupareka untu 
KalengKu, sollanna akkulle nakabarrang 
pammujia untu iNakke." 

22 Nakana Batara, "Mingka ikau Israel, tena 
nunynyomba ri Nakke, tenamo nugaukangi 
ibadaya mae ri Nakke. 

23 Tena nungngerang gimbala untu korobang 
nitununu, tena nupakalompoA siagang 
passarenu. Nampa tenaja Kubattalliko 
siagang korobang, yareka Kususaiko lanri 
annuntuKa kamanynyang. 

24 Tena nummalli dupa mabau untu iNakke, 
tena nupassukkuki pamaikKu siagang janna 
korobang nupolonga. Kabalekanna iNakke 
balalo nubattalli siagang dosa-dosanu, 
nususaiA siagang sikamma kasalannu. 

25 Mingka iNakke Allataala alluluki dosanu, 


Kupammopporangko lanri kammaminjo 
sipakKu, tena natuli Kuurangi dosanu. 

26 PiurangiangA, umba kimange ri 
pangadelang, pamajumi parkaranu sollanna 
anassa angkanaya annabako. 

2! Dorakami boe-boenu riolo dudua, 
sikamma pamimpinnu angngewai ri Nakke, 

28 imang-imannu narantassi ballakKu. Jari 
Kupassareammi nihina Israel, Kubalang 
parekangi turunganna Yakub nitumpasa." 
44 l Nakana Batara, "Pilangngeri, he 

atangKu Yakub, he Israel, ummakKu 
Kupilea! 

2| Nakke Batara ampajariako, amparekko 
baku lalannu ri pammanakkanga, siagang 
antulungko. Teako mallakki, ikaumi atangKu, 
ummakKu Kupilea siagang Kukamaseanga. 

3 Saba laKupaturungi bosia ri butta 
kalotoroka, Kupasolongi binanga-binangaya ri 
butta rosoka. LaKusarei koasaKu turungannu, 
siagang Kubarakkaki ana cucunnu. 

4Lacoppongi pabakkana kenanga rapang 
ruku ri ampi jene, rapang poko gandarusa ri 
biring binangaya. 

> Tassere-sere tau lamangakui angkana 
iINakke ampatangi, na battu assere siagang 
turunganna Yakub. Massing natulisiki ri 
limanna angkana: Batara Ampatangi, na 
naareng kalenna anggotana ummaNa 
Allataala. " 

6|aminne kananNa Batara Kaminang 


Makoasaya, Karaeng siagang pajaga mae 
ri Israel, "INakke Allataala Kaminang 
Sere-serea, uru-urua siagang kalabusanga. 

7 Inaika sangkamma iNakke? Suromi 
mangaku! Lappassammi napau siagang 
napabutti mae ri Nakke! Inai leba antappu 
rioloi apa labattua battu ri uru-urua sagenna 
kalabusang jammang? 

8He, bansaKu, teako mallakki yareka 
teako tabangkai: sai battu riolo iji sagenna 
kamma-kamma anne lebami Kutappu 
riolo apa lakajarianga? Kau ngasemmi 
sabi-sabingKu. Tena pajaga maraeng siagang 
tena Kuasseng maraeng." 

9 Anjo tau appareka barhala tena matu- 
matunna, siagang anjo rewata-rewata 
napakalompoa kenanga tena anggaranna. Tau 
anynyombaya ri anjo patunga butai siagang 
tena apa-apa naasseng, lanri kammanna 
lasiri-siriki kenanga napakamma. 

10 Sija-siaji taua appare patung nampa 
nisomba ajari rewata! 

11Tojeng, sikontu tau anynyombaya patung 
latuguru siri-siriki. Anjo tau appareka 
patung tau biasaji. Suromi kenanga para 
maju siagang:, mattantu lamallaki siagang 
lasiri-siriki kenanga. 

12 Tukang bassia angngallei sipolong bassi 
nampa napare lalang pepe siagang nadede 
siagang palu-palu bassi. Napareki siagang 

sikamma kitta magassinna. Lalang anjamana, 


ajari cipuruki, turerei siagang mangngangi. 

13 Tukang kayua naukkuruki kayua. Appareki 
gambara siagang paleo, naukiriki siagang 
pakkakasa nampa napare ajari patung 
antanja tau gaga, nampa naboli lalang ri 
ballana. 

14 Anjo kayu napareka nakulle poko kayu 
camara, poko kayu eru yareka poko kayu 
terpentin natabanga ri romang. Nakulle 
todong alamungi poko salang nampa 
natayang bosia ampattimboi. 

13 Anjo poko kayua nia napajari kayu 
tunuang untu abinrung siagang attunu roti 
yareka allangga dageng, nampa sukkumo 
bajina nasaring. Abinrungi na nakana, "Edede, 
nyamanna siagang kammuna! Teai sipato 
appakanyamanna anne pepeka!" Labinna 
anjo kayua napareki patung. Sujuki ri ia 
nappala doang nakana, "Ikaumi allataalaku, 
pasalamaka!" 

16 (44:15) 

17 (44:15) 

18 Tojeng, teai sipato dongona ngaseng tau 
kammaya anjo! Natongkoki matanna siagang 
atinna kenanga sagenna tena apa-apa 
napahang. 

19 Tanarapikai napikkiri anjo papare patunga 
angkanaya, "Anjo kayua kutunui sipagang, 
siagang cumina kupakei untu attunu roti 
siagang allangga dageng untu kukanre. 

Nampa sesanna anjo kayua kupajari patung. 


Jari kamma-kamma anne anynyomba 
sipolong kayu!" 

20 Anjo panggaukang kammaya sangkamma 
lebaki tau angnganrea au. Anjo taua 
nipalingui ri pikkirang dongona, sagenna 
takkulleami nitulung. Takkulleami mangaku 
angkanaya anjo patung niaka ri limanna poro 
pannipu bawang. 

21 Nakana Batara, "Urangi ngasengi 
sikammaya anne, he Israel, saba ikaumi 
atangKu. INakke ampajariko, na ikau 
atangKu, Israel, tena nalaKukaluppaiko! 

22 Kasalannu Kubongkai rapang rammang, 
dosanu Kupakabellai rapang saliu. Ammotere 
mako mae ri Nakke, saba leba mako 
Kupakabebasa!" 

23 Akkio rannuko, he langi, marannu- 
rannuko, he bone kambunna buttaya! Akkio 
rannuko, he sikamma monconga! siagang 
romanga na sikamma poko niaka lalang! 
Saba Napappicinikammi Batara kalabiranNa 
lanri lebana Napasulu Israel ummaNa. 

24Kammaminne kananNa Batara 
Mappasalamanu ampajariako baku lalannu ri 
pammanakkang, "INakkemi Batara ampajariai 
yangasenna niaka, kale- kalennaya angkarangi 
langika, tena ambantuA naKupajari buttaya. 

25 | Nakkemi ampassala-salangi tappu- 
tappuna pacinika, siagang ampakkarek- 
karenangi sikamma pabaca-bacaya. Kugeakki 

kenanga Kupajari kadongokang. 

29|Nakke ampakajarreki kananna 
atangKu, siagang anggaukangi rancana 
napanyataya tunisuroKu, iNakke angkana 
lanipammantangngi poleammi Yerusalem, 
siagang kota-kota Yehuda laKubangung 
poleangi ammotere: laKupakabajiki sikamma 
rumbanganna. 

27|Nakke angkana mae ri tamparanga: 
esakko! INakke ampajari kalotoroki sikamma 
binanganu. 

28|Nakke angkana mae ri Kores, 
|kau lammarenta untu iNakke, siagang 
langgaukangi sikontu erokKu. Parentakangi 
sollanna nibangung ammotere Yerusalem, 
siagang na nipadongko batu pundasina 
BallaNa Batara." 

45 1 Batara leba angngangkaki Kores ajari 

karaeng: ia nisuro ambetai sikamma 
bansa-bansaya siagang antepoki kakoasanna 
sikamma karaenga. Batara lassungkeangi 
sikamma pakkebu lompona kotaya, tena 
manna sere lammantang tattongko. Nakana 
Batara ri ia, 

2 "| Nakke lampasadiangko oloang: 
laKulapparri monconga siagang buluka, 
sikamma pakkebu tambagaya laKureppeki, 
na sikamma panjoli bassina laKutepoki. 

3 Na laKusareko kakalumanynyangngang 
taccokko, sollanna nuasseng angkana 

angkiokko situru arennu. 

4Kukiokko siagang Kusareko areng 
pagallara, manna natena nanuassengaA. 
Kusareko tugasa untu antulungi atangKu 
Israel, nasaba anjo kenanga bansa nipileKu. 

3 | Nakkemi Batara, tena pantaranganna, 
iINakke Allataala Kaminang Sere-serea. 

Leba mako Kusare sanjata, manna natena 
nuassengaA. 

6 NaKugaukang ngaseng sikammaya anjo 
sollanna appakkaramula battu raya sagenna 
kalau sikontu taua naassengi angkana iNakke 
Batara, tena allataala pantaranganna iNakke. 

7|Nakke ampajari singaraka siagang 
sassanga, iNakke ampabattui barakkaka 
siagang balaya. |Nakkemi Batara anggaukang 
ngasengi anjo sikammaya. 

8 Kupaturungi pammetanga battu ri 
langika rapang bosi, nasungkei kalenna 
buttaya untu antarimai, nampa napattimbo 
kasalamakkanga siagang kabebasanga: 
INakkemi Batara ampajari ngasengi anjo 
sikammaya." 

9 Cilakai tau eroka agea siagang Mappajarina: 
rapangi uring butta angngewayail 
tumapparena. Maka akkutanangi butta 
pika mae ri papare uring buttaya, angkana, 
“Apa antu nupare?" Maka akkunrarengi anjo 
uringa angkanaya tena kacaradekanna anjo 
tumapparena? 

10 Cilakai tau akkutananga mae ri tau 


toana angkana, "Angngapa nakunilassukang 
kamma anne?" 

11 Batara, Allataala matangkasana Israel 
Nakana, “KutanangaA ri passala allo labattua. 
Mingka teako akkutanangngi ri passala 
ana-anakKu, yareka assuroA appare apa-apa. 

12 | Nakkemi Batara ampajariai buttaya, 
siagang ampajari rupataua untu 
ampammantangngi. Lanri koasaKu 
naKukarang langika, siagang amparentai 
mataalloa, bulanga na sikamma bintoenga. 

13 |Nakke ampagioki Karaeng Kores untu 
anggaukangi erokKu siagang ampaentengi 
kaadelanga. |Nakke allappari sikontu agang 
naoloa. Lanabangungi ammotere kotaKu 
Yerusalem siagang lanalappassangi ummakKu 
nitahanga, na tanisarea doe pammuccu 
yareka pabayara." Batara Kaminang 
Makoasaya anne leba angkana. 

14 Nakana Batara mae ri tu Israel, "Patangi 
wassele buttana Mesir siagang passawallanna 
Sudan. Sikamma tu Syeba barania ajari ikau 
pata; ajappai kenanga ri bokonu nisikkokang 
limanna. Lasujuki siagang lamangakui 
kenanga angkana, Manassa nia tojengi 
Allataala ri tangnga-tangnganu; tena allataala 
pantaranganna la! 

15 Allataala ampasalamaki Israel lami 
Allataala ancokkoai KalenNa. 

lanipakasiriki siagang lanihinai. 

17 Mingka Israel Nipasalamaki ri Batara: 
lattahangi kasalamakkanna. Ikau ngaseng 
tena nulanipakasiri siagang lanihina sagenna 
satunggu-tungguna." 

18 Batara ampajari langika, lami Allataala! 
lami ampajari siagang ampareki buttaya, 
Najarreki parena na tuli ammenteng. Tena 
Napajari tampa sino, mingka ajari tampa untu 
nipammantangngi. lami angkana, "INakke 
Batara, tena pantaranganna. 

19 Tena Kuccokko-cokko abicara, yareka 
abicara rahasia. Tena Kusuroi ummakKu 
Israel sia-sia amboyai KalengKu. INakke, 
Batara, Makkana tojeng, siagang ampaui apa 
annabaya." 

20 Nakana Batara, "Arappung mako 
siagang battu mako assama-sama, ikau 
ngaseng tau talappasaka ri bansa-bansaya! 
Dongoki tau abalulunga anrurungangi 
patung kayua, siagang appala doanga 
mae ri rewata-rewataya ia tenaya nakkulle 
appasalama. 

21Pamajumi parkaranu, paridallekammi 
butti-buttina, iyo, bolimi kamma appare 
kenanga passitujuang. Inaika angkabarrangi 
anjo passalaka siagang leba ampaui baku 
battu riolo iji? Sai iNakke, Bataraya? Tena 
allataala pantaranganna iNakke. |Nakkemi 

tena maraeng pantaranganna iNakke! 

22 He, sikontu panduduna buttaya, pasailemi 
kalennu mae ri Nakke sollannu Kupasalama, 
saba iNakkeji bawang Allataala, tena 
pantaranganna! 

23|Nakke leba ajanji, na janjingKu 
tena nalasala-salang, lanri KalengKu na 
Kuassumpa: Tunggala taua lakkulantuki ri 
dallekangKu, lalang massing bahasana ajanji 
massing talamamminraya mae ri Nakke. 

24 anakana ngaseng taua, Bataraji 
bawang nakabattui kaadelanga siagang 
kagassinganga! Sikontu tau birisika mae ri 
Nakke labattui mae ri Nakke najari siri-siri. 

23 Mingka turunganna Yakub lanipasalamaki, 
na lamammuji kenanga ri Nakke, Bataraya. 
16 1 | aminne kalebakkanna rewata-rewata 

Babel: riolo nisombai patung Bel, 
siagang Nebo, mingka kamma-kamma anne 
nipatekeki ri olo-olo ajari erangang mae ri 
olo-olo posoa. 

2 Anjo patung-patunga takkulleai natulung 
paeranna, kalenna kenanga nilalingi ajari 
tahanang. laminjo kalebakkanna kenanga. 

3 PilangngeriA, he turunganna Yakub, ikau 
ngaseng niaka tassesa ri ummakKu. Leba 
mako Kuparakai baku nilassukannu. 

4|Nakke tuli Allataalanu sagennu toa; 
siagang tuli anjagaiko sagenna kebo uunu. 

| Nakke ampajariko siagang tuli amparakaiko, 


laKutulungko siagang laKupasalamakko. 

"Inai lanupasinrapangangA? Niakka akkulle 
nipasangkammangA? 

6 Nasungkei taua tasna nampa natumpa 
bulaenna, nampa natimbang perana siagang 
batu dacing. Nagaji tukang bulaenga untu 
appare patung barhala, nampa nasomba anjo 
patung bate parena. 

7 Anjo patunga napakui nampa naboli ri 
tampana, ammenteng anjoreng takkullea 
alette. Punna appala doang taua ri ia, 
tappialiai, natena napasalamaki taua battu ri 
kasusaanna. 

8 Urangi siagang tangara bajiki, he sikamma 
tau dorakaya! 

9 Urangi sikamma apa kajarianga ri jammang 
riolo, akuimi angkana iNakke Allataala, tena 
pantaranganna, iNakke Allataala, siagang 
tena sangkammangKu. 

10Battu ri pakaramulanna Kupaumi apa-apa 
labattua ri bokoanganna, battu riolo Kutappu 
memammi apa lakajarianga. Kukana: 
Lakajarianga apa lebaka Kutappuki, mattantu 
Kugaukangi erokKu! 

11 AkkioKa sitau tukoasa battu raya, battu 
rapang sikayu jangang-jangang sekke untu 
anggaukangi kaputusangKu. Apa Kupaua 
mattantu laKugaukangi, apa Kurancanakanga 
mattantu laKurupai. 

ikau angkapangai angkanaya bella iji 
pammetanga. 

13 | aAKupareppeseki allo kalappassanga, 
talanipammonokami wattu kasalamakkang 
laKkupassareanga. LaKupasalamaki Yerusalem, 
siagang Kusare Israel kalompoang." 

47 l Nakana Batara, "He Babel, naungko 
battu ri empoang kalabirannu, siagang 

ammempo mako rate ri limbubuka. Tenamo 

nulale siagang kanang-kanang kamma riolo. 

2 Anggiling mako labu siagang batu: 
sungkemi bongonnu, angkaki ronu sagenna 
kaccinikang bitisinu, siagang alimbang mako 
ri binanga- binangaya. 

3 Lanacinikko taua assolara, nihina siagang 
nipakasiri. ErokKa abalasa mae ri kau, na 
tena manna sitau laKupatalappasa. " 

4 Allataala matangkasana Israel 
allappassangki, arenNa Batara Kaminang 
Makoasaya. 

> Nakana Batara ri Babel, "Amerekko, 
siagang antama mako ri sassanga. Tenamo 
nalaniarengko Karaeng bainena sikamma 
kakaraenganga. 

6 Riolo larroA mae ri ummakKu, tenamo 
naKukana iNakke ampatangi. Nampa 
Kupassareang kenanga mae ri kau, nampa 
tena nukamaseangi kenanga, balalo manna 
tau toa-toaya nujallakkang nukapallaki 
todong. 

7 Nukapangi angkanaya lajari karaeng 


baineko satunggu-tungguna, na tanuassenga 
yareka tanupikkira kalebakkanna. 

8 Lanri kammana anjo pilangngeriA, he ikau 
nungaia angngondanga kasannangngang! 
Nukapangi angkana amangi katallassannu, 
siagang tena sangkammannu. Tanupikkirai 
angkana lajari jandako, siagang talapanrakai 
turungannu. 

9 Mingka poro sinampeji bawang, lalang 
siallo, nappada kajariang anjo ruaya passala. 
Manna ammakeko baca-baca siagang 
pangngissengang, lanialle tonji buranennu 
siagang ananu. 

10 Nukana kalennu amangko lalang ri 
kajadallannu, nupikkiriki angkana tena 
niparhatikangi panggaukannu. Nipalinguko ri 
kacaradekannu siagang pangngassengannu, 
nukapangi angkana tena sangkammannu. 

11 Mingka lanatujuko bala, takkulleai 
baca-bacanu ampalili. Lanibattuiko ri bahaya, 
takkulleako ampasalai. Tiring labattui 
kapanrakanga, tanusanna-sannayal labi riolo. 

12 Nana mako bawang siagang sikontu 
baca-bacanu na pangngissengannu, 
ambattalliako appakkaramula ri cadinu. Inai 
angngassengi, gassingka nia matu-matunna 
mae ri kalennu, untu ampakamalla- mallaki 
sikamma musunnu. 

13 Mangngangko lanri jaina pappakainga. 
Suromi sikamma pacinika maju untu 

sikontu panyingkuluna langika na napilajari 
sikamma bintoenga, na ri tunggala bulang 
berua natappui angkana apa kajarianna 
sarennu. 

14 Ciniki, rapangi kenanga rarame nakanrea 
pepe: takkulleai napasalama kalenna 
kenanga! Talalo bambanna anjo pepeka mae 
ri kenanga, teai pepe kammu untu abinrung. 

15 | aminjo matu-matunna pacinika mae ri 
kau ambattalliako appakkaramula ri cadinu: 
massing alampai ambokoiko: tena nia battu 
untu antulungko. " 

48 l Pilangngeri, he turunganna Yakub, 

turunganna Yehuda ammakea areng 
Israel, nukana numangakui Allataalana Israel, 
siagang assumpako lalang arenNa Batara. 
Mingka tena nannarrusu kana-kanannu 
antama ri atinnu. 

2 Mingka manna nakamma, lompoi pamainu 
ammangakui angkana ikau pandudunako kota 
matangkasaka: angkanaya ikau tanjengko 
mae ri Allataalana Israel niarenga Batara 
Kaminang Makoasaya. 

3 Nakana Batara, "Pilangngeri, he Israel! 
Apa kajarianga riolo, sallomi lebana Kupau 
riolo; apa Kupaua, tiring Kugaukangi siagang 
Kupanyatai. 

4 Kuassengi angkanaya ikau sanna terasana 
pamainu, terasaki ulunnu siagang kapala 
batuko. 

tenanapa nakajariang, leba memammi Kupau; 
sollanna tena nanungkana, angkanaya anjo 
panggaukanna patung-patung barhalanu. 

6Sikontu apa Kutappua, nulangngereka 
battu ri Nakke, kajariammi: musti 
numangakui angkanaya kammatojengi 
kanangKu. Kamma- kamma anne KupauangKo 
siapa are passala beru, rahasia-rahasia 
tenayapa nuassengi. 

7Kamma-kammapi anne naKupajari, teai 
riolo; talebakapi nulangngere anjo passalaka, 
sollanna takkulleako angkana, angkanaya 
sikontuna nuasseng ngasengi. 

8Kuassengi angkanaya takkulleako 
nipatappa, battu rioloji numasahoro angkana 
tunungai doraka. Lanri kammana minjo na 
tanuassenga, tena manna sibuku kana battu 
mae ri tolinnu. 

9 Kuparrangngi larroKu sollanna nipalabang 
arengKu. Kutahangi untu ikau, sollanna tena 
nipanrakiko. 

10 kusoriko lalang ri pepe kasessanga, 
rapang pera nipakatinoka lalang ri pepeka. 

11 Kugaukangi anjo kammaya untu KalengKu, 
saba taKupabiangai arengKu niramassi: tena 
Kubagei kalabirangKu manna pole ri nai." 

12 Nakana Batara, "Pilangngeri he Israel, 
umma Kukioka, iNakke tuli Allataalanu. 
| Nakkemi uru-urua, siagang iNakke tommi 
kalabusanga. 

13 imangKu ampadongkoki dasarana 


buttaya siagang ampakarangi passimbanga. 
Punna Kukioki arenna, lintaki battu kenanga. 

14 Arappungang ngaseng mako siagang 
pilangngeri! Ri sikamma rewata-rewataya 
tena leba antappu rioloi angkanaya 
lanibunduki Babel ri tunipileKu, lanagaukangi 
apa Kukaerokia. 

13 | Nakkemi ampaui siagang angkioki, 
anrurungangi, sagenna ajari apa nagaukanga. 

16 Battu mako areppese mae ri Nakke 
siagang pilangngeri, battu riolo iji Kubicaramo 
silambusuna:, na sikamma kanangKu tuli 
Kuparupai." Kamma-kamma anne Nasuroa 
Karaeng Allataala siagang Nasarea koasa 
KalenNa. 

17 Nakana Allataala matangkasana 
Israel, Mappasalamanu, "INakke Karaeng 
Allataalanu, angngajarakako apa amatu- 
matua ri kalennu, anrurungangako ri agang 
mustia nuolo. 

18 Ebara angkana nuparhatikangi sikamma 
parentaKu, lasalewangangko rapang binanga 
tenaya naleba kalotoro, laupakko rapang 
bombang ri tamparang tenaya naleba 
ammari- mari. 

19 Turungannu lajai rapang lisere kassika: 
Kutanggongi angkanaya talanipanrakial 
kenanga." 

20 Alampako siagang lariko battu ri Babel, 
palabangi anne kabaraka ri kere-keremae. 

"Lebami Napasalama Batara atanNa, Israel! 
21Wattunna Narurungang kenanga allalo ri 
parang kalotoroka, tena nasessa kenanga 
napakamma turere. Napuei Batara moncong 
batua nampa appasolong jene battu ri batuai 
Napassulukang jene kenanga. 

22 Tena kasalamakkang mae ri tau jadalaka," 
Kammaminjo kananNa Batara. 

49 l Pilangngeria, he sikamma 

parasangang bellaya parhatikangi 
kana-kanangku. Nakio memamma Batara ri 
tenanapa kunilassukang, Napile memamma 
bakukku nitianangngang. 

2 Napajari tarangi kana-kanangku rapang 
padang, lima KalenNa anjagaia. Napajaria 
rapang ana pana nikantisika, nakuNaboli 
lalang ri tongkaya nipasadia untu nipake. 

3 Nakana ri nakke, "Ikaumi atangKu; 
lanipakalabirikKa lanri ikau." 

4Mingka kukana, "Tena matu-matunna 
posoku; labusu sia-siaji kagassingangku!" 
Mingka tappaka angkana Napattojengi 
Batara hakku, Nabalasakka Allataala situru 
panggaukangku. 

3 Ri tenanapa kulassu, Nakioka Batara ajari 
atanNa, untu ampasserei umma Israel, 
sollanna ammotere kenanga mae ri la. 
Napajaria Batara tunipakalompo, Allataala 
ajari kagassingangku. 

attayangi tugasa lompoanganga ri kau, tena 

nanupoterang bawang sesa turunganna Yakub 
siagang nupoterang kalompoanna suku-suku 

Israel, mingka Kupajari tongko singara mae ri 
bansa-bansaya, sollanna nipasalama sikontu 

bonena linoa." 

7 Nakana Allataala matangkasa, 
Mappasalamana Israel, mae ri tu nihina 
dudua, siagang nikabirisia ri bansa-bansaya 
kammayatompa ajari ataya ri sikamma 
tukoasaya, "Sikamma karaenga lanaciniki 
panggaukangKu: lambangungi kenanga 
ampakalompoA. Sikamma tukoasaya lanacini 
tongi, nampa suju anynyomba." Kajariangi 
anjo kammaya lanri lebami Napile Batara 
atanNa; Allataala matangkasana Israel 
majarreki ri janjinNa. 

8 Nakana Batara ri ummaNa, "Punna 
mangngellaiA, lappialiA; ri allo 
appasalamakKu, laKutulungko. Kulalangiko 
siagang Kujagaiko, siagang Kupajariko 
parjanjiang mae ri bansa-bansaya. Kupajari 
bajiki ammotere parasangang sinoa ajari 
butta pisaka nipammantangia. 

9 Tau nitarungkua Kusuroi assulu: tau niaka 
lalang ri sassanga Kuerangi mae ri singaraka. 
Balalo manna ri bulu agondoloka tena 
nalakakurangang kenanga, ri sikontu oloanna 
nia sadia kanre. 

siagang talanitujuai ri bambang allo ri parang 
lompoa. Saba iNakke ansayangi kenanga, 
lanrurungangi kenanga, siagang langngerangi 
kenanga mange ri sikamma timbuseng 
jeneka. 

11] appareKa oloang allaloa ri monconga, 
laKulappari ngasengi sikontu agang lompoKu. 
12 Battu bellai ummakKu para battu, battu 
wara, battu lau siagang battu ri kota Sinim 

bageang timboro." 

13 Akkelongko he langika, akkio rannuko 
he buttaya, he sikamma monconga, 
akkio rannuko! Saba niaki battu Batara 
ansaleori ummaNa, Nakamaseangi ummaNa 
nijallakkanga. 

14 Mingka nakana panduduna Yerusalem, 
"Nabokoi maki Batara, Nakaluppai maki 
Batarata." 

15 Appialimi Batara, angkana, "Maka 
akkullei serea amma angkaluppai anana, 
siagang tanasayangnga ana kalenna? Manna 
pole na nakaluppai, mingka iNakke tena 
nalaKukaluppaiko! 

160, Yerusalem, tuli langngurangiA mae ri 
kau, laKutulisiki arennu ri pala limangKu. 

17 Sikamma tau eroka ambangungko labattui 
linta, siagang tau lebaka angngancurukko 
lalampai. 

18 Ciniki siagang parhatikangi niaka 
ri tammulilinu, arappungammi rayanu 

mattallasaka, Kukana, tojeng, lalompoi 
pamainu lanri pandudunu, rapang bunting 
baine lompoa pamaina lanri belo-belona. 

19 parasangannu rosoka siagang sino sikalia 
kamma-kamma anne ajari seppa dudumi mae 
ri tau eroka ampammantangngi. Na tau eroka 
ampanrakiko, alampami bella battu ri kau. 

20 Ana-ana lassuka ri parasangang maraeng 
lanakana ri kau, Anne parasanganga seppa 
dudui ri nakke, sarea tampa sollangku akkulle 
ammantang anrinni. 

21) ari lanukana lalang ri pamainu, Inaika 
allassukangi anjo ana-anaka untu inakke? 
Sai inakke tappela ngasemmi ana-anakku, 
na kutakkulleamo pole ammana? Inakke 
nilalinga mae ri butta pammelakkanga na 
kunipakabella siagang niboli kale- kalengku. 
Battu kemae ngasengi anjo sikamma 
ana-anaka, siagang inai ampakalompoi 
kenanga?" 

22 Nakana Batara Kaminang Tinggia 
mae ri ummaNa, "LaKusarei pammatei 
bansa-bansaya na lanapoterang ana-ananu, 
ana-ananu buranea lanakalawingi, na 
ana-ananu bainea lanapisangi rate ri 
salangganna. 

23 Sikamma karaenga larapangi mangge 
mae ri kau, na sikamma karaeng bainea 
ajari amma mae ri kau. Lasujuki kenanga 
ampakalompoko siagang napakatuna kalenna 

iNakke anne Batara; tau manrannuanga ri 
Nakke tena nalaba pamaina." 

24 Akkutanang ngasengko angkana, "Maka 
lakkullei nialle barang rampasanga battu ri 
serea tubarani, yareka tunitahanga nialle 
battu ri tagalanna tau pallaka?" 

25 Appiali Batara angkana, "Iaminjo 
lakajariang. Tunitahanna tubarania 
lanirampasaki ammotere. Barang 
narampasana tau pallaka lanirampasaki 
ammotere. Saba iNakke KalengKu langngewai 
musunnu; laKupasalamaki sikamma 
ana-ananu. 

26 LaKupajari sikamma musunnu palla ero 
ammuno, sagenna para ia sibuno-buno. 
Nalanaasseng sikontu umma rupataua, 
angkanaya iNakke, Batara, Mappasalamanu; 
Kaminang Kassaka, Allataalana Yakub, 
Mappasulunu." 

l Nakana Batara ri Israel, "He 

50 ummakKu, nukapangi angkana 
Kubongkako rapang serea burane ambongkai 
bainenna? Punna kamma, kemae sura 
tallana? Nukapangi angkana Kubalukangko, 
rapang sitau mangge ambalukangi anana 
mae ri tau assingaraka pappiinrang? Tena! 
Nitahangko siagang nipelakko, lanri dosanu 
siagang kajadallang kalennu! 

2 Angngapa namanna sitau ummakKu tania 
appiali, wattungKu battu angkioki kenanga? 


. Yesaya 50.319 . 147 
Maka amereki kenanga lanri nakapangi 


angkana takkulleA allappassangi siagang 
ampasalamaki kenanga? Sikontutojenna, 
lanri parentaKu najari kalotoro tamparanga, 
sikamma binangaya Kupajari parang lompo, 
sagenna mate ngaseng jukuka narasa parru. 

3 Kupajari leleng pakkaki langika, KalengKu 
antongkoki rapang kaeng leleng tanra 
kasusaang." 

4Batara Kaminang Tinggia angngajarakka 
abicara, sollanna akkulle kanangku 
ampakajarreki tau labaya pamaina. Tunggala 
baribasa Napabangungi erokku untu 
ampilangngeri ajaranNa mae ri nakke. 

> Nasarea Batara pammahang, tena 
kungngewa yareka tagiling battu ri la. 

6 kKutannangngangi dongkokku tau eroka 
ambajia, na pilisikku mae ri tau eroka 
ambibuki janggokku. Tena nakugilingi 
rupangku ri wattungku nihina siagang nipirui. 

' Saba Karaeng Allataala antulunga na 
tena kunipakasiri. Kupakajarreki pamaikku 
na kusabara:, kuassengi angkanaya tena 
kulanipakasiri. 

8Saba mareppeseki Allataala, Napanyatai 
angkanaya tena nakusala. Inai ero 
angngaganga agea? Umba kipara maju 
assama-sama. Inai angngewa? Suromi 
areppese mae ri nakke. 

9Tojeng, Batara Kaminang Tinggia 
angngalleanga, inai barani ampanyatai 

angkana sala? Sikontu tau antudua lalanynya 


ngasengi rapang kaeng toa nikanrea ri kacoa. 

10 He ikau ngaseng ampakalompoai Batara, 
siagang ampilangngeriai kananna atanNa, 
nakulle sassangi agang nuoloa, siagang tena 
caya ansingariko: mingka tappa laloko mae ri 
Batara; tanjengko mae ri Allataalanu. 

11 He ikau ngaseng tau ancilakaiyai parannu 
tau, lanipanrakiko lanri ri rancana kalennu 
tonji. Batara ampareki anjo kajarianga 
kammaya, lasannaki batenu nisessa. 

l Nakana Batara: "PilangngeriA, he 
5 1 ikau ngaseng tau eroka nipasalama 
siagang battua mae ri Nakke appala 
pannulung. Urangi angkanaya battu ri 
moncong batu kemaeko nipa, siagang battu 
ri pangngekeang batu kemaeko nikeke. 

2 Urangi boe-boenu Abraham siagang 
Sara; wattunna Kukio Abraham natena 
anana; nampa Kubarakkaki siagang Kusarei 
turungang jai. 

3|kau Yerusalem, laKusaleoriko, siagang 
sikontu niaka ammantang ri allana 
rumbangannu. Sikamma parang kalotoronu 
Kupajari koko gaga, rapang Eden, koko 
coppongKu. Anjoreng taua larannui siagang 
mareja-rejai siagang appala sukkuru lalang 
kelong- kelong. 

4Parhatikangi sarangKu, he bansaKu, 
pilangngeri kana-kanangKu, he ummakKu. 
Kupassareangi ajarangKu mae ri bansa- 

bansaya, hukkung-hukkungKu lansingari 


kenanga. 

3 Areppesemi kasalamakkang 
lakupassareanga: abirimmi battu 
pammetangKu. KalengKu lammarenta mae 
ri bansa-bansaya. Sikamma parasangang 
bellaya natayang-tayangA siagang naminasai 
gau malompoKu. 

6Parhatikangi langika siagang ciniki 
buttaya: langika lalanynyaki rapang umbu na 
buttaya lajari toai rapang baju toa, sikontu 
panduduna lamate ngasengi rapang lamu. 
Mingka kasalamakkang Kupassareanga tuli 
niana satunggu-tungguna, siagang tena 
kalebakkanna pammetangKu. 

TPilangngeriA, he bansaKu, nuassengi 
apa annabaya, ajarangKu nuboliki lalang ri 
atinnu. Teako mallakki punna nicau-cauko 
ri rupataua, teako lussakki punna nahinako 
kenanga. 

8| apanraki kenanga siagang lalanynyaki, 
rapang pakeang nakanre kacoa siagang 
kaeng bulu gimbala nikanre ri taisang. Mingka 
kasalamakkang Kupassareanga tuli niana 
satunggu-tungguna, ajari pammetangKu 
sagenna sikontu turungang." 

93 Ammenteng maKi o Batara, Kitulung laloi 
ikambe, pasalamaki ikambe lanri koasaTa. 
Ammenteng maKi sangkamma ri jammang 
riolo ri wattunna Kilissarrang Rahab siagang 
Kicoka naga tamparanga sagenna mate. 

10|Katte todong ampakalotoroki 


tamparanga, jene tamparang lantanga. 

| Katte appare oloang lalang ri anjo Jeneka, 
sollanna akkulle alimbang sikamma tau 
Kipasalamaka. 

11 Nalammoteremo sikamma tau 
Nalappassanga Batara akkio rannui 
kenanga antama ri Yerusalem corai rupanna 
kenanga lanri karannuang mannannungang. 
Rannui siagang mareja-rejai kenanga, 
lanynyami susaya siagang kunrarenga. 

12 Nakana Batara, "INakkemi ansaleori 
ngasengko. Angngapa numalla mae ri rupatau 
lamatea, mae ri rupatau nipelaka rapang 
ruku? 

13 Maka lanukaluppai Batara Mapajarinu 
angkarangai langika siagang ampadongkokai 
dasarana buttaya? Angngapa nunnekkere 
silabusu allo mae ri jallona lapung 
tumanjallakkanga sadiaya ero 
angngancurukko? Sikontutojenna anjo 
jallona kenanga talania pakkullena mae ri 
kau. 

14 Sikamma tunitahanga lanilappassangi 
linta, tena nalakakurangang kenanga ri 
kanre, siagang talamateai na nikuburu. 

15 Saba iNakkemi Karaeng Allataalanu, 
ampajalloki tamparanga siagang 
ampamarrungi bombanna. Kaminang 
Makoasaya, iaminjo arengKu. 

169 | Nakke ampakarangi langika siagang 


ampadongkoki dasarana buttaya. Kukana mae 
ri Sion: Ikaumi ummakKu, Kupassareangi 
ajarangKu mae ri kau na Kulalangiko siagang 
koasaKu. " 

17 Ambangungko, he Yerusalem, ambangung 
mako! Hukkungang Napabattua Batara lanri 
larroNa lebami nujappai sagenna labusu. 

18 Battu ri pandudunu tena anrurungangko, 
battu ri tummantannu tena angnguluko. 

19 Nitujuko ri ruang rupa bala: lanri bundu 
naancuru taba sikali parasangannu siagang 
mate cipuru rayanu. Tena angkamaseangko 
siagang ansaleoriko. 

20 Tunggala ri cappana aganga tuguru 
ngasengi taunnu lanri cappumi kagassinganna 
rapang jonga nialle ri tado. Nitujui kenanga 
ri pangngalarroiNa Batara, siagang nitabai ri 
panggagaraNa Allataalanu. 

21 Pilangngeri he sikamma tau nijallakkanga, 
taroyong-royonga kamma tau nasaring! 

22 Kammaminne kananNa Bataranu, Karaeng 
Allataalanu angngalleangako, "la passessa 
Kupabattua mae ri kau lalang larroKu, 
laKuallei ammotere battu ri kau. Lanaungi 
larroKu, siagang tea mako tanggongi pole. 

23 Anjo passessaya Kupabattui mae ri tau 
anjallakkangako, lebaka assuroko attinro 
naung ri buttaya, na naonjo-onjokangko, 
rapangko agang naoloa tau." 

52 1 Ambangungko, he Yerusalem, 


ambangung mako! Pakajarreki 
pamainu! Pakei pakeang kalompoannu! He 
Yerusalem, kota matangkasaka, takkulleami 
allalo antama tau rantasaka ri pakkebu 
lomponu. 

2 Ambangungko battu ri limbubuka, he 
Yerusalem, pabebeseki limbubu niaka ri 
kalennu. He panduduna Sion nitahanga, 
lagasi rante niaka ansikkoki kallonnu! 

3 Nakana Batara mae ri ummaNa, 
“Nibalukang bawang-bawangko riolo, 
jari kamma- kamma anne nilappassang 
bawang-bawang tongko. 

4 Riolo alampako mange ri Mesir 
nampa ammantangko anjoreng ajari tau 
annompang. Nampa napaccokko Asyur 
natena pasabakkanna. 

> Kamma-kamma anne apa urusangKu 
anrinni? Natahangko tu Babel, na 
natahang bawang-bawang jako. Anjo tau 
anjallakkangako tulusu napattampoanna 
kalenna siagang nahinA. 

6 Lanri kammana anjo lanuakuimi angkana 
iINakke Allataala, nampa anjo wattua 
lanuasseng ngasemmi angkanaya iNakke 
anne abicara mae ri kau." 

/ Tamaka sannanna pamaika anciniki 
kabattuanna tunisuroa, ajappai allalo 
ri pamonconganga siagang angngerang 
kabara baji, kabara salewangang, kabara 

kasalamakkang mae ri Sion: nakana, 


"Allataalanu Karaeng!" 

8 Pilangngeri pakkio rannuna pangawalana 
kotaya, para marannu-rannui kenanga! Saba 
mata kalenna kenanga anciniki ammotere 
Batara mange ri Sion. 

9 Akkio rannuko, he sikamma rumbanna 
Yerusalem, saba Nasaleori Batara ummaNa 
na Napakabebasa Yerusalem. 

10 Napappicinikang Batara kakoasanNa 
ri dallekang matanna sikontu bansaya. 
Nanasabi sikontu buttaya kasalamakkang 
battua ri Allataalata. 

11 Alampamako! Bokoi kota Babel, he ikau 
ngaseng angngerangai pakkasana BallaNa 
Allataala! Teako seroi barang ramasaka, 
tangkasi kalennu ri tenanapa nulampa. 

12 Tena nulalampa karo-karo, siagang 
tena nusangkamma tau laria. Saba 
laNarurungangko Batara, laNajagaiko 
Allataalana Israel battu ri tammulilinu. 

13 Nakana Batara, "Sikontutoj enna lajari 
apa nagaukanga atangKu, lanipakalompoi 
siagang lanipakatinggi. 

14 Riolo jai tau tabangka anciniki, nipanraki 
rupanna sagenna tenamo nattanja tau. 

15 Mingka kamma-kamma anne jai bansa 
napajari lannasa, lannasami siagang 
takkulleami akkana sikamma karaenga 
napakamma. Lanaciniki kenanga siagang 
lanapahangi, apa tenaya naassengi riolo." 

53 l Appiali anjo bansaya nakana, "Inai 


tappa ri apa lebaka nalangngere 
ikambe? Inai leba nipanyatang koasaNa 
Batara? 

2 Nakaerokangi Batara sollanna ajari rapang 
cula anjo atanNa attimboa ri butta rosoka. 
Tena baji-baji ri ia lanicini: tena apa-apa 
lakkulle ningai ri ia. 

3 Nihinai siagang nililiangi, tau tuli sessaya 
siagang biasaya antanggongi parisika. Tena 
manna sitau ero anciniki, siagang ikatte tena 
todong nijampangi. 

4 Sikontutoj enna garrinta natanggongi, 
parisitta napisaringi, nampa nikapang 
angkana anjo hukkunganNa Allataala mae ri 
kalenna. 

3 Mingka nilokoki lanri dosa-dosata ngaseng, 
nisessai passabakkang kajadallanta. la 
nihukkung sollanna ikatte nipasalama, lanri 
bokka bate cambo nakasiaka nakinipammolle. 

6 | katte sala oloang ngaseng maki rapang 
gimbala massing naboya kalennai oloanna. 
lami Napitujui Batara sikontu kajadallanta 
ngaseng. 

"la nigau nikapallakki, mingka sabaraki 
ampisaringi. Tamakkana-kanayai rapang ana 
gimbala nieranga mange ri pammolongang 
yareka anrong gimbala nicukkuruka bulunna. 

8 Nitahangi siagang niadeli, nampa nierang 
mange nihukkung mate. Tena anjampangi 
sarenna: matei lanri dosana bansata. 

9 Nipasitarawangi siagang tau jadalaka: 
jerana niaki ri tangnga-tangngana tau 
kalumanynyanga, manna natalebakka agau 
jadala, siagang talebakai annipu." 

10Batara angkaerokangi sollanna nakasiaki 
passessaya, siagang napassareang kalenna 
untu ajari korobang paluluna dosaya. Na 
lalabu umuruna siagang naciniki turunganna 
tete ri kalenna na Napajari Batara apa 
Nakaerokia. 

11] anri kammana anjo Nakana Batara, 
"Punna lebaki sessa napakamma niparisi, 
lamatenei siagang lasukku bajimi pakkasiana. 
Anjo atangKu, napakasannangi atingKu, 
lebami natanggongi hukkunganna tau jaia; 
lanri ia naKupammopporang kenanga. 

12Rellai ampassareangi katallassanna 
nantama ri bilanna tau Jadalaka. Natanggongi 
dosana tau jaia nappala doang sollanna 
nipammopporang kenanga. Jari Kusaremi 
tau jai ajari hadia, siagang para anggappami 
bageang siagang sikamma tau annabaya." 

10, Yerusalem, riolo rapangko baine 
54 tamanang tenaya nakkulle ammana. 
Mingka kamma-kamma anne akkio rannu 
mako, siagang akkelong mako mattene 
pamai! Saba teai sipato jaina ananu, 
labiangngangi na ana baine tenaya nibokoi ri 
buranenna. 

2 Luarrimi kema-kema pammantangannu; 


labui oterena siagang pakajarreki patto- 
pattona! 

3Lapila katambangi luaranu mae ri 
kanang siagang mae ri kairi, pandudunu 
lanaempoi buttana bansa-bansaya siagang 
lanapammantangngi kota-kota sinoa 
kamma-kamma anne. 

4Teako mallakki, talanipakasirikako: 
talanihinayako sagennu ammakkala kacci. 
Lanukaluppai tamajarrena tappanu ri wattu 
rungkanu, tanuurangiami sinona nukasia ri 
wattunnu rapang janda. 

> Mappajarinu rapangi buranennu, Allataala 
matangkasana Israel lami Mappasalamanu. 
Batara Kaminang Makoasaya, laminjo arenNa, 
la Allataala makoasa ri sikontu linoa. 

60, Israel, rapangko baine bunting beru 
sinaya pamaina lanri nibokoi ri buranenna. 
Mingka Nakiokko ammotere Allataala na 
Nakana, 

7 Sinampe dudujA ambokoiko: 
Kukamaseang duduko siagang Kualleko 
ammotere. 

8 SinampejA anggilingi rupangKu battu 
ri kau lanri sannana larroKu. Mingka 
Kukamaseangko siagang pangngamaseang 
mannannungang." Kammaminjo kananNa 
Allataala Mappasalamanu. 

9 "Sangkamma ri jammanna Nuh ajanjiA 
angkanaya talanialleami linoa ri jene aba, 


Yesaya 54.10117.... uc 157 
kamma tomminjo anne kamma ajanjiA 


angkanaya talalarroaMa yareka tenamo 
naKuancangko. 

10 Manna pole talengga sikamma monconga 
siagang sikamma buluka, talammariA 
angkamaseangko. Tuli Kutagala jarreki 
parjanjiang passiamakkangKu," kananNa 
Batara mangngamaseanga ri kau. 

ll Nakana Batara, "He Yerusalem, kota 
cilakaya, tena kullenu siagang tena 
panynyaleorinnu. LaKupadongkoki ammotere 
sikamma dasaranu, batu-batu kajalaka 
ballinna Kupake. 

12 Sikxamma tembo pattahangnganga 
Kubangungi battu ri batu delima, sikamma 
pakkebu lomponu battu ri batu paramata, 
tembo-tembonu battu ri paramata intang. 

13 Sikontu pandudunu ajari ana gurungKu, 
lakalabiangi siagang lasalewangangi kenanga. 

14 Nibangungko irate ri kaadelang, 
nipakabellako battu ri mallaka siagang 
panjallakkanga. 

15 Punna nibundukiko, teai iNakke 
ampassuroangi, manna inai ambundukiko 
latuguru ngasengi. 

19 | Nakke ampajari tukang bassia angkapeki 
pepeka untu andedeki parekang sanjataya. 
| Nakke todong ampajari tantaraya ammakea 
sanjata untu abundu siagang ammuno. 

17 Mingka sikamma sanjata nipareka untu 
ambaliangko, tena ngaseng nalamatu- 


5. Yesaya 55.11 5. 158 
matu. Na sikamma tuduhang ri kalennu ri 


pangadelanga lanupabutti angkanaya sala 
ngasengi. |Nakke lassareko hadia pammetang 
ikau sikamma atangKu," kammaminjo 
kananNa Batara. 
55 l Nakana Batara, "Mae ngasengko 
sikamma tau turerea, angnginung 
mako battu ri jene nipasadiaya. Battu mako 
mae tau tenaya doena tarimai gandunga 
nutabayarra, siagang angnganre mako! 
Anggoroka siagang dadika sadiai, alle 
bawang-bawammi. 

2 Untu apa naniballi apa tenaya nappassukku 
ri pamai, siagang nijama apa tenaya 
nabassori taua? Turukimi parentaKu, na 
nukanre apa bajika, siagang nukasia kanre 
nyamang nipatalaya. 

3 Pilangngeri, he bansaKu, battu mako 
mae ri Nakke, laKusareko katallassang 
sitojennaya. Lanri pangngamaseang siagang 
kajarrekang Kupajanjianga ri Daud, appareKa 
janji mannannungang siagang ikau ngaseng. 

4 Sikontutoj enna, ia laKupajari pamimping 
siagang panglima, sabi kakoasangKu mae ri 
sikamma bansa-bansaya. 

> Lanukioki bansa-bansa maraenga, na 
battu linta kenanga mae ri kau, lanri iNakke, 
Karaeng Allataalanu, Allataala matangkasana 
Israel, lanri leba mako Kupakalompo. " 

6 Ammotere mako mae ri Batara lalang 


akkullena ija; akkio mako mae ri la lalang 
areppeseNa. 

7 Parallui tau jadalaka napakabaji 
tallasana, siagang napinra batena appikkiri. 
Lappassammi ammotere mae ri Batara, 
sollanna anggappa pangngamaseanNa. 
Parallui assaile mae ri Allataalata, saba 
lammoro pamaiki Batara ampammopporangi 
taua. 

8Nakana Batara, "PikkirangKu teai 
pikkirannu, siagang oloangKu teai oloannu. 

9 Kamma tinggina langika battu ri buttaya, 
kamma tomminjo tinggina pikkirangKu 
rateanna pikkirannu, siagang oloangKu 
rateanna oloannu. 

10 Rapang bosi turunga battu ri langi, 
na tammotera nai, passangalinna nabasai 
buttaya, napakacoppongi siagang napattimboi 
lamung-lamunga, assarei wassele untu 
nipakioro siagang untu nikanre, 

11kamma tomminjo kana Kupaua 
talammoterai sia-sia, mingka akkullei 
nagaukang apa Kukaerokia, siagang nagappa 
sikamma apa Kupakkanaya. 

12 | anubokoi Babel siagang rannu, siagang 
niantarakko assulu siagang salama. Monconga 
siagang buluka larannui siagang lakkio rannui, 
latempa-tempai sikamma poko kayua ri 
kokoa. 

13 Poko camaraya lassambeangi rompo 


katintinga bunga-bunga ansambeangi 
sikamma rompo-rompoka. Kajariammi anjo 
kammaya sollanna masahoro arengKu, 
ajari pammatei mannannungang tenaya 
nalatappela." 

5 6 1 Nakana Batara ri ummaNa, "Gaukangi 

apa adeleka siagang apa situruka 
siagang hukkungKu. Saba sinampe mami 
naKubattu ampasalamakko na nipanyata 
kaadelangKu. 

2 Kubarakkaki tau anggaukangai allo 
Pammari-marianga, siagang tena narantassi 
anjo alloa. Tau tenaya nagaukangi 
kajadallanga laKugau bajiki." 

3 Bansa maraeng asserea mae ri ummaNa 
Batara takkulleai angkana, "Tena Napabianga 
Batara anynyomba ri la siagang ummaNa." 
Tau tamanaka takkulleai appikkiri angkana, 
"Inakke takkullea ajari anggota ummaNa 
Batara, saba takkulleama anggappa 
katurunang." 

4Nakana Batara mae ri kenanga, "Punna 
nuparhatikang allo Pammari-marianga, punna 
majarrekko mae ri parjanjiangKu siagang 
nugaukang apa appakasannanga ri atingKu, 

= laniurangimi arennu lalang ri BallakKu 
siagang ri allana bansaKu. Anjo 
bajikangngangi nanikanaya nia ana- 
ana burane siagang baine. Kusareko areng 
mannannungang tenaya nalanikaluppai. " 

6 Nakana Batara mae ri sikamma bansa 


maraenga antamayamo ri bilanna ummaNa 
Batara, mangngaia ri Batara siagang 
anynyombaya mae ri la, ampakalompoai 
allo Pammari-marianga siagang majarreka ri 
parjanjianNa, 

7" LaKuerangko mange ri Sion, mange ri bulu 
matangkasakKu, na Kusareko karannuang 
ri balla sambayangKu. LaKutarimai 
sikamma korobang nupassareanga ri tampa 
pakkorobangngangKu. BallakKu laniarengi 
balla pappala doangang untu sikontu 
bansaya." 

8 kammaminne kananNa Batara Kaminang 
Tinggia angngantarakai bansa Israel 
battu ri parasangang pammelakkanga, 
"LangngerangaA tau maraeng untu assere 
siagang kenanga niakamo arappungang." 

9 Nasuroi Batara bansa-bansa maraenga 
battu rapang olo-olo sekke untu ambakkai 
nakokko ummaNa. 

10 Nakana Batara, "Sangnging tau buta 
sikamma pamimpinna bansaKu! Tena 
apa-apa naasseng kenanga. Rapangi kenanga 
kongkong pepe tenaya nappilollong, mingka 
attinroji siagang assonaji bawang. Sannang 
sikali tinrona kenanga! 

11Rapangi kenanga kongkong angngoaya, 
tenaya bassorona. Takkulleai nipahang apa 
erona anjo sikamma pamimpinga. Massing 

nagaukangi kenanga apa nangaia siagang 
kaparalluang kalenna. 

12 Sikamma painunga anjo nakana, Umba 
kingnginung anggoro sagenna sukku 
pakkasiatta. Ammukoa lalabi bajikangngangi 
na anne alloa!" 

57 l Tau bajika siagang annabaya matei, 

natena tau ampahangi siagang 
amparhatikangi. Punna mate kenanga, 
talappasaki kenanga battu ri balaya nampa 
sannang ammari- mari. 

2(57:1) 

3 Mingka ikau ngaseng tau dorakaya, 
battu mako mae untu niadeli! Tena 
nubajikangngang na pabale-bale mataya, 
siagang tau nangala agau bawang 
kammayatompa baine pagau salaya! 

“Inai nukakkali? Inai nucau-cau? Sai ikau 
turungang paballe-balleko siagang turungang 
tau nangaia angngewa? 

3 Anynyombako ri rewata-rewata 
kacopponganga siagang nupassareang 
kalennu anturukiangi hawa napasunu 
irawanganna poko-poko kayu karamanu. 
Nutarawangi sikamma ananu lalang ri 
binangaya, ri alla-allana batua. 

6Jari siratangko appassere batu-batu 
laccu battu anjoreng. laminjo bageannu! 
la tomminjo batu-batua nutiriki anggoronu 
nusare gandung. Nukapangi angkana 

kammaya? 

7 Alampako mange ri coppo-coppona 
monconga untu assare korobang siagang 
ampassukkuki hawa napasunu. 

8 Attannangko patung-patung rantasa ri 
dallekang pakkebu ballanu. NubokoiMa 
iINakke. Nupasuluki pakeannu nampa naikko 
ri katinroang napakaluaraka bayuannu 
nugajia untu nuagang sikatinroang, nampa 
nupassukku hawa napasunu. 

93 Ammakeko minynya-minynya mabau, 
nampa alampako mange anynyomba 
ri rewata niarenga Molokh. Nukiringi 
sikamma tunisuronu mange ri parasangang- 
parasangang bellaya, balalo mange ri lino tau 
matea. 

10 Tena natappu minasannu nuposoi kalennu 
amboyal rewata-rewataya. Nukapangi 
angkana akkullei kenanga assareko sumanga 
beru, sagenna tena nujari lamma. 

ll Nakana Batara, "Inaika anjo rewata- 
rewata ampajariako malla, sagennu 
aballe-balle siagang tenamo nungngurangi 
mae ri Nakke? Apaka tenamo nunynyomba 
mae ri Nakke lanri sallo duduUKumo 
tamakkana-kanaya? 

12 Mingka Kupauangko angkanaya, anjo 
kabajikannu anu nupare-pare, na sikontu 
panggaukannu tena matu-matunna mae ri 
kalennu. 

13 pynna ammarrangko, lappassammi 


na napasalamakko anjo patung-patunga! 
Latappelaki kenanga niribakang ri anging 
siagang lalanynyaki lalang sipamaikang 
nappasa bawang! Mingka tau alalanga mae 
ri Nakke lanawarisiki anjo parasanganga 
siagang anynyomba mae ri Nakke ri 
BallakKu." 

4 Nia tau angkana, "Pareki siagang pasadiai 
oloanna ummakKu, pakabellai sikontu 
anrompaia." 

15 Saba kammaminne kananNa Allataala 
Kaminang Tinggia na matangkasa, makoasaya 
sagenna satunggu-tungguna, "AmmantangA 
ri tampa tinggia siagang tangkasaka, 
mingka ammantang tongaA ri allana tau tuna 
pamaika siagang tau assesse lalanga lanri 
dosa-dosana, untu ampamollei sumangana 
siagang panrannuanna kenanga. 

16 Tena natuli laKusalakang ummakKu: tena 
nauntu situlusukKu lalarro, sollanna tena 
natappu sumanga kenanga, nasaba iNakke 
ampattallasaki kenanga. 

17 Dosa lanri ngoana kenanga 
ampakanassuA, lanri kammana naKuhukkung 
siagang Kubokoi kenanga. Mingka terasa 
dudui ulunna kenanga na tuli erona 
naturukiang. 

18 Kucinimi panggaukanna kenanga, mingka 
laKkupakabaji tonji kenanga. LaKururungangi 

Kusaleori tau sinaya pamaina. 

19 LaKusarei kasannangngang sikontu taua, 
baji tau ambania kammayatompa tau bellaya. 
LaKupakabajiki ummakKu. 

20 Mingka tau jadalaka rapangi tamparang 
abombanga siagang tenaya naleba sannang. 
Lolorona angngerangi loro siagang peo. 

21Tena kasannangngang mae ri tau 
dorakaya," Nakana Batara. 

l Nakana Batara, "Gassingi 
58 ammarrang! Pauangi sikamma 
dosana ummakKu. 

2 Tunggala alloi anynyomba kenanga 
mae ri Nakke, siagang eroki naasseng 
erokKu, kamma nicini angkana bajiki apa 
nagaukanga kenanga, siagang majarreki 
mae ri hukkungKu. Nakana kenanga angkana 
sannangi nyawana anynyomba ri Nakke 
siagang nakellai adele hukkungKu. " 

3 Akkutanangi anjo bansaya angkana, 

“Apa matu-matunta taua appuasa 

punna tena Naciniki Batara? Apa matu- 
matunta nipakatuna kalenta punna tena 
Naparhatikangki?" Nakanamo Batara, 
"Sikontutojenna, lalang appuasanu, nuboyami 
kaparalluang kalennu na nupacco sikamma 
tungnganre gajinu. 

“Lalang appuasanu, assibajiko siagang 
ageakko, kammayatompa nugaukangi 
katerassanga. Nukapangi angkanaya lanri 

ampilangngeri sikamma pappala doannu? 

3 Punna appuasako, nusessai kalennu: 
nupadundui ulunnu rapang ruku talayuka. 
Akkarangko kaeng karung nampa nukiori 
au, nampa attinroko rateanna. lakaminjo 
nukanaya appuasa? Nukapangi angkana 
sannangi nyawaKu ancini anjo panggaukang 
kammaya? 

6|aminne puasa Kukaerokia: Lagasi sikko 
panjallakkanga siagang battalana gau 
tenaya naadele, siagang lappassangi tau 
nijallakkanga. 

7Bagei kanrenu siagang tau cipuruka, 
tarimai sikamma tau tenaya ballana ri 
ballanu. Sarei care-care tau assolaraka, 
siagang teako tollaki saribattannu punna 
parallu nitulung. 

8 Na lammumbamo singaraka mae ri 
kau rapang ammumbana alloa, siagang 
lammollemi linta sikamma bokkanu. 
LaKururungangko untu ampasalamakko. 
LahaderekKa untu anjagaiko battu ri 
tammulilinu. 

9 Punna appala doangko, laKuturukiangko 
pappalanu. Punna akkiokko mae ri Nakke, 
lappialiA mae ri kau. Tea mako Jallakkangi 
parannu tau, pammarimi passimusuanga 
siagang pitinaya. 

10Sarei kanre tau cipuruka siagang tulungi 
sikamma tau nijallakkanga. Punna nugaukang 

anjo kammaya, lajari singarami sikamma 


sassanga ri tammulilinu, rapang singarana 
alloa. 

11| Nakke tuli lampimpingko siagang 
lampakabassorokko ri butta kalotoroka: 
iNakke lanjagaiko sollannu tuli akkamale 
siagang kassa. Larapangko koko anggannaka 
ri jene, rapang timbuseng jene tenaya naleba 
ajari kalotoro. 

12 Kota salloamo rumbanna lanubangungi 
ammotere irate ri pundasi sallona. 
Lanigallarakko Bansa ambangungai 
ammotere sikamma tembo kallika siagang 
ampakabajikai sikamma balla ancuruka. " 

13 Nakana Batara, "Pakalompoi allo 
Pammari-marianga, ajari allonNa Batara. 
Teako urusuki kaparalluang kalennu ri anjo 
alloa. Pakalompoi anjo alloa ajari allo matene; 
pakalompoi anjo allonNa Batara iamintu 
teako alampai; teako anjamai yareka abicara 
tenaya matu-matunna. 

14 Na nularannu lanri nugaukanna ibadanu 
mae ri Nakke. LaKupajari tunipakalompoko 
ri sikontu linoa. Lasannangi tallasanu lanri 
wassele tana pisaka battu ri Yakub, boenu. 
| Nakke, Batara anne leba abicara." 

l Teako kapangngi angkana lamma 
59 dudui Batara untu ampasalamakko, 
yareka tongolo dudui untu ampilangngeri 
pakkionu. 

2Lanri kajadallannu natena Napilangngeriko 


ri wattunnu appala doang mae ri la. 
Dosa-dosanu ampasisalakko siagang 
Allataala. 

3Salako lanri aballe-balleko siagang 
agau Jekkongko, lanri nugaukanna gau 
katerassanga kammayatompa ammunoko. 

4 Appamajuko parkara natena 
passabakkanna, siagang tena naadele 
batenu angngadeli. Aballe-balleko siagang 
apa tenaya matu-matunna nupattoang; 
apparekko rancana untu ancilakai parannu 
tau siagang nugaukangi kajadallanga. 

3 Anjo sikamma rancananu angngerangi 
kamateang, bayao ulara aracunga. Punna 
nireppe anjo bayaoa, assulumi ularana. Anjo 
rancanaya tena sikali matu-matunna mae ri 
kau, rapang pakeang nitannunga na rumung 
bolang-bolang nipare! 

6 (59:5) 

7 Tulusu nurancanakangi jadalaka, siagang 
erokko akkaro-karo anggaukangi. Tena 
nubata-bata ammuno tau tenaya salana. 
Kemae-kemae lampanu, tuli ammolikko 
karuntungang siagang kapanrakang. 

8Tena nuusahai passiamakkanga, siagang 
sikontu panggaukannu tena ngaseng naadele. 
Alekko-lekkoi batenu ajappa, siagang tena 
nalamatene tau amminawanga ri anjo 
oloanga. 

"Kamma- kamma anne naassemmi ikambe 
angkana angngapa natena Kipasalamaki 
ikambe battu ri tau anjallakkangai ikambe. 
Attayangi singara ikambe, mingka ia niaka 
sassanji bawang. 

10 Angngosalaki ikambe rapang tau buta: 
tangnga allo natattoro ikambe sangkamma ri 
lantanna bangngia: rapangi tau mate ikambe 
ri tangnga-tangngana tau attallasaka. 

1 Mallaki siagang sinai pamaina ikambe: 
aboyai kaadelang ikambe, mingka tena; 
aminasai ikambe ri kasalamakkang, mingka 
sia-siaji. 

12 Tamaka jaina kajadallanna ikambe mae 
ri Katte, dosa-dosana ikambe ampassalai 
ikambe. Napahang tojemmi ikambe 
kajadallanna ikambe, siagang naassemmi 
sikamma dosa-dosana ikambe. 

13 | ebaki assassala siagang angngewa 
ikambe mae ri Batara, siagang taeroka 
mannuruki ri Allataala ikambe. Lebaki ikambe 
anjallakkangi paranna tau siagang sala 
oloang; lingui pikkiranna ikambe, siagang 
aballe-ballei bicaranna ikambe. 

14 Nipakabellami hukkung adeleka, 
siagang nipalilimi kaadelanga. Nibawang- 
bawangngammi kalambusanga ri tampa- 
tampa tujala, siagang nipasarimi pamai 
macinonga. 

15 Tenamo tau lambusu, siagang inai 


ampakabellai kalenna battu ri kajadallanga, 
ia kalenna lanipanraki ri kajadallang." 
Nacini ngasemmi Batara, siagang tenamo 
Nasannang pamaiNa lanri tenamo kaadelang. 

16 Lannasaki lanri tenana tau maju siagang 
tenana appattojeng. Jari Napakemi kakoasang 
KalenNa untu ampasalamaki siagang assarei 
kenanga pammetang. 

17 Napakei kaadelanga siagang 
kasalamakkanga ajari baju bassi siagang topi 
baja. Attojeng-tojengi appattujuang untu 
appakabaji siagang ambalasaki tau agau 
tenaya naadele. 

18 Napabalassi sikamma musunNa situru 
panggaukanna kenanga. Balalo manna 
bansa-bansa niaka ri pulo-pulo bellaya tena 
todong natalappasa battu ri hukkunganNa. 

19 KoasaNa siagang kalabiranNa 
lanakamallakkangi sikontu taua battu 
raya sagenna kalau. Labattui rapang binanga 
sarringa lolorona, nipammarrunga ri anging 
kancang. 

20 Nakana Batara mae ri ummaNa, "LabattuA 
mange ri Yerusalem untu ampasalamakko 
sikamma tau tobaka battu ri dosa-dosana. 

2l | apparekKa parjanjiang siagang ikau 
ngaseng: Kusareko koasangKu siagang 
ajarangKu sagenna satunggu-tungguna. 
Pangngajarrangi mae ri ana-ananu sollanna 
akkulle todong kenanga ampangngajarrangi 


| Yesaya 60.11 7 171 
situlusuna mange ri jari-jJarina kamma- 


kamma anne sagenna satunggu-tungguna." 
60 1 Ambangungko nai siagang ajariko 
singara, he Yerusalem, saba niami 
battu singara kasalamakkannu: Allataala 
ansingariko siagang kalabiranNa. 

2 Nikalimbuki buttaya ri sassang, nitongkoki 
bansa-bansaya ri leleng pakka; mingka 
ammumbai singaraNa Batara irateannu, caya 
kahaderanNa anyatai irateannu. 

3 Abalulungi bansa-bansaya battu mange ri 
singaranu, nikontaki sikamma karaenga ri 
caya ammumbaya mae ri kau. 

4 Ciniki apa kajarianga ri tammulilinu: raya 
arappunga untu ammotere mae ri kau. 
Ana-ana buranenu niaki battu bella, ana-ana 
bainenu nikalawingi. 

3 Lannasa mako nucinina anjo siagang 
accayami rupannu, dinging-dingingi siagang 
lompoi pamainu. Nierangi barang-baranna 
sikamma bansaya mae ri kau, nitambungiko 
ri kakalumanynyangang battu baleang 
tamparanga. 

6 Nikatulungi parasangannu ri unta jaia, 
battua ri Midian siagang Efa. Tu battua 
ri Syeba angngerangi bulaeng siagang 
kamanynyang, na napuji-puji gauNa Batara. 

7 Bembe siagang gimbala battua ri Kedar 
nierangi mae ri kau sadiai gimbala laki battua 
ri Nebayot untu ibadanu. Anjo korobanga 

BallaNa rassia kalabirang. 

8 Apa kutadeng anjo allayanga rapang 
rammang rapang bodobangkeng anribaka 
ammotere ri tampana? 

9 |aminjo sikamma kappala battua alabu 
angngerangi ummaNa Batara ammotere 
battu ri parasangang bella. Angngerang 
tongi pera siagang bulaeng untu mammyji 
ri Karaeng Allataalanu, mae ri Allataalana 
Israel Kaminang matangkasaka, ampajariai 
ummaNa nipakalompo. 

10 Nakana Batara mae ri Yerusalem, "Bansa 
maraeng lambangungi ammotere kalli 
tembonu, siagang lanalayaniko sikamma 
karaenga. Riolo Kuhukkungko lalang 
larroKu, mingka kamma-kamma anne eroMa 
angkamaseangko. 

11 Allo bangngi latassungke pakkebu 
lomponu, sollanna akkulle nierang mae 
ri kau kakalumanynyanganna sikamma 
bansa-bansaya, siagang sikamma karaenna 
kenanga nitahanga. 

12 Bansaya siagang kakaraengang tenaya 
natundu ri kau, laancuruki siagang 
lalanynyaki. 

13 kalompoanna romang Libanon lanilalingi 
mae ri kau poko kayu berangang, camara, 
siagang eru untu ampaccayal BallakKu, 
siagang anggagai tampa pangngonjokangKu. 

14 Ana-anana tau anjallakkangiako battui 


suju, ia lebaka anghinako ladundui, 
lanigallarakko KotaNa Batara, Sion, Kota 
Allataala Matangkasana Israel. 

1Tena nulanibokoi siagang tena 
nulanikabirisi, siagang tena nulanibalang 
parekang ajari sino. Kupajariko nikalompoang 
pamaika satunggu-tungguna, tampa 
karannuang mannannungang. 

10 | aniparakaiko ri bansa-bansaya siagang 
sikamma karaenga, rapang sitau amma 
amparakai anana. Nanuassemmo angkana 
INakke Batara, Mappasalamanu, angkanaya 
Allataalana Israel makassaka allappassangko. 

17 AngngerangA bulaeng sambenna 
tambagaya siagang pera sambenna bassia. 
AssareA tambaga ajari sambenna kayua, 
siagang bassi ajari sambenna batua. 
Parasangannu laKupajari amangi siagang 
sannangi, na niparenta siagang adele. 

18 Tenamo kabarana nikanaya katerassang 
nigaukang ri parasangannu, nikanaya 
kaancuranga siagang karuntungang ri 
daeranu. RapangA tembo lanjagaiko, 
nalanupujiA ajari mappasalamanu. 

19 Tena nuparallu nisingari ri allo ri wattu 
singaraka, siagang tena nuparallu nisingari ri 
bulang punna bangngi. Saba iNakke Batara, 
lajari singara mannannungang mae ri kau, 
Kusingariko siagang kalabirangKu. 

20[ ania untu ikau allo tenaya naleba labu, 


siagang bulang tenaya naleba assoloro. Saba 
INakke Batara, lajari singara mannannungang 
mae ri kau, lebami sallang wattu kasusannu. 
21[ annabai tindakanna pandudunu, 
lanapatangi kenanga parasanganga 
satunggu-tungguna. Rapangi kenanga 
lamungang Kucangkoka KalengKu, untu 
ampanyatai kalabirangKu. 
22 Balalo manna kaluarga cadia siagang 
tunaya lajari bansa lompo siagang kassa. 
| Nakke Batara langngalle tindakang linta, ri 
wattu kaminang bajika." 
6 1 1 KoasaNa Batara Kaminang Tinggia 
niaki ri nakke; Napilea siagang 
Nasuroa untu angngerang kabara baji mae 
ri tau kasi-asia siagang ampammollei tau 
ancuruka pamaina, untu ampalabangi mae 
ri tau nitahanga angkanaya tasalloami 
nanilappassang kenanga, siagang mae 
ri sikamma tau nitarungkua angkanaya 
lanipasulumi kenanga. 
2 Nasuroa angkabarrangi angkanaya 
narapimi wattunna Batara appasalama: 
untu ansaleori sikontu tau susaya, siagang 
Nabalasa sikamma musu-musunna kenanga: 
3untu assarei karannuang siagang 
kateneang pamali sikamma tau sinaya siagang 
tau susaya; untu ampinral sinana kenanga 
ajari kelong pammuji. Larapangi kenanga 
poko kayu nilamunga ri KalenNa Batara. 

Lanagaukangi kenanga apa bajika siagang 
annabaya, sagenna nipakalabiri Batara. 
4Lanabangungi kenanga kota-kota salloamo 
runtung nappaenteng tampa-tampa salloamo 
sino. 

He, bansaku, lanalayaniko bansa 
maraenga: lanakalawaki kenanga olo-olo 
piaranu lanajamai kokonnu siagang koko 
anggoronu. 

6|anigallarakko atanNa Allataala siagang 
niarengko imanNa Batarata. Lanukasiaki 
kakalumanynyanganna bansa-bansaya 
na lompo pamainu lanri barang-baranna 
kenanga. 

7 Lanri leba mako nipakasiri alappi tallu, 
siagang ramasaka kammayatompa tunaya 
ajari bageannu, na nunggappamo warisi 
alappi rua ri parasangannu, na nupatang 
karannuang mannannunganga. 

8 Nakana Batara, "INakke Kungai kaadelanga 
na Kukabirisi panjallakkanga siagang 
kajadallanga. LamajarreKa assareko 
pahalanu, siagang appare parjanjiang 
mannannungang siagang ikau. 

9 Jari-jarinu lamasahoroki ri kere-keremae, 
alabangi niasseng ri allana sikontu bansaya. 
Na sikontu tau ancinikai lanamangakui, 
angkanaya Kubarakkaki anne bansaya." 

10 Nakana Yerusalem, "Rannui pamaikku 
lanri Batara, matenei atingku lanri 
Allataala. Rapang bunting burane siagang 

kammaminjo Napatabaya Batara ri nakke 
baju kasalamakkang siagang pammetang. 

11Rapang bine nipakioroka lattimboi ajari 
lamung-lamung, kammaminjo Karaeng 
Allataala ampatimboi kasalamakkanga na 
sikontu bansaya lamammuji mae ri la." 
62 l anri Yerusalem kulabicara, lanri Sion 

kutalamereki, sagenna nipasalama 

naccaya pammetanna rapang sulo ri wattu 
bangngi. 

2 He Yerusalem, naciniki bansa-bansaya 
pammetannu, naparhatikangi sikamma 
karaenga kalompoannu. Lanisareko areng 
beru, na KalenNa Batara lassareko anjo 
arenga. 

3 Lajariko rapang songko kalabirang lalang 
limanNa Batara, songko kakaraengang lalang 
limanNa Allataalanu. 

4 Arennu teaimi Nibokoia, parasangannu 
teaimi la Sinoa. Lanigallarakko, Nisayanga 
ri Allataala, na parasangannu niarengi, 
Lebakamo Anikka, saba mangngellai 
Batara mae ri kau, la rapangi buranenna 
parasangannu. 

> Rapang sere turungka ambuntingi 
serea tulolo, kammaminjo Mappajarinu 
laNanikkaiko. Rapang bunting burane rannu 
anciniki bainenna, kammaminjo batenu 
laNingai ri Allataala. 

6 Lammolika pangawala ri tembo kallina 


Yerusalem; allo bangngi kenanga takkulleai 
amereki, mingka musti tuli napakaingaki 
Allataala mae ri janjinNa lebaka Napare. 

7 Takkulleai kenanga Nalappassang amereki 
punna tenapa Nabangungi ammotere 
Yerusalem, na Napajari masahoro ri sikontu 
linoa. 

8 Lebami ajanji Batara ammake sumpa 
nalaNagaukang lalang koasaNa: "Tenamo 
nalaKupassareang gandunnu mae ri musua; 
tenamo nalanainung bansa maraenga 
anggoronu wassele karesoannu siagang 
kaposoannu. 

9 Mingka ikau appasserea kattoang, 
lanukanrei wasselena numammyji ri Batara; 
na nualle rappo anggoronu, lanuinung jenena 
lalang ri parang lakkenna BallakKu." 

10 He panduduna Yerusalem, assulukko allalo 
ri pakkebu lompoa, pasadiai oloanga untu 
sikamma tau ammotereka. Apparekko agang 
lompo, pabellai batu-batunna, paentengi 
sikamma banderaya untu bansa-bansaya. 

11 Napassareangi Batara anne pasanga 
mae ri sikontu cappana buttaya, angkana, 
"Pabattui mae ri panduduna Sion angkana, 
Ciniki, battumi Batara Mappasalamaka! 
Nirurungang ri sikamma tau lebaka 
Nalappassang." 

12 | anigallaraki kenanga: Umma 
Matangkasa": Umma nipasalamaka ri 

Batara. Yerusalem lanigallaraki Kota 


ninyonyoka ri Batara, Kota tenayamo 

nanibokoi ri Batara. 

63 l Pajaga: "Inaika anjo niaka battu ri 
Bozra ri Edom? ejai bajunna, pakeanna 

accayai; teai sipato gammarana batena 

ajappa." Pajaga: 

2"Angngapa naeja kammanjo pakeanta, 
sangkamma bajunna papacco rappo 
anggoroka?" Batara: 

3 "Kale-kalengKu antama ri pammaccokang 
anggoroka tena battu ri ummakKu antulungA. 
Kuonjo-onjokangi bansa-bansaya lalang 
larroKu, rapang tau angngonjo-onjokanga 
rappo anggoro. Tappaccoki cerana kenanga 
na nabasai bajungKu, naramassi sikontu 
pakeangKu. 

4Lebami Kurancanakang allo pabalassanga, 
siagang wattu kalappassanga mae ri 
ummakKu. 

3 AboyA tau, mingka tena akkulle antulungaA, 
lannasakKa lanri tenana akkulle ambantuA. 
Nampa kagassingang KalengKu antulungA, 
kalarroangKu ambantuA. 

6|alang kalarroangKu arinra-rinraya, 
Kuonjo-onjokangi bansa-bansaya: 
Kuancuruki kenanga, naKutumpa cerana 
kenanga naung ri buttaya." 

7 Eroki kukabarrang pangngamaseanNa 
Batara lanri sikontu gauUNa kumammyji ri 
la. Allumpa-lumpai bateNa ambarakkaki 

ummaNa, lanri niana pangngamaseanNa na 


tena labusuna anjo pangngamaseanNa. 

8Nakana Batara, "Tojeng, anjo kenanga 
ummakKu, ana-ana tenaya nappakalaba 
pamai." Na la ajari Mappasalamana kenanga, 

9|a KalenNa nituju ri kasusaanna kenanga. 
Tena Nakkiring Batara tunisuro yareka 
tunisare koasa, la KalenNa allappassangi 
kenanga lanri pangngamaseanNa siagang 
pangngarimanginNa. Tuli Naparakai kenanga 
battu riolo. 

10 Mingka angngewai kenanga siagang 
napakasina pamaiNa Batara. Jari tabalemi 
ajari musunNa kenanga KalenNa abundu 
ambaliangi kenanga. 

11 Nampa angngurangimo kenanga ri rewasa 
allaloa, ri jammanna Musa, atanNa Batara. 
Akkutanangi kenanga angkana, "Kemae 
Batara, anrurungangai sikamma pamimpinna 
ummanNa allalo ri tamparanga? Kemae Batara 
ampassareangai koasaNa mae ri kenanga? 

12 kemae Batara lebaka anrurungangi 
Musa siagang limanNa makassaka, ambage 
ruayai jeneka ri dallekanna kenanga sollanna 
masahoro arenNa satunggu-tungguna? 

13 Kemae Batara anrenrengai kenanga 
ajappa ilalang ri jene lantanga? Rapang 
jarang allalo ri parang lompoa, tena lebakai 
tattoro kenanga." 

14 Naerangi Batara kenanga mae ri tampa 
pammantangnganga, rapang olo-olo piara 

Kammaminjo bateNa anrurungangi ummaNa, 
sollanna nipakalabiri arenNa. 

150 Batara, Kiparhatikangi battu ri suruga, 
battu ri pammantangang matangkasatTa 
siagang malabirika. Kemae pangngamaseanTa 
siagang kabaranianTa? Kemae kalammoranTa 
siagang pangngarimanginTa? Tea laloKi 
tahangngi anjo untu ikambe. 

16 Sai iKatte manggena ikambe? Abraham 
siagang Yakub tanaassengai ikambe. Mingka 
iKatte o Batara, iKatte Manggena ikambe, 
Mappasalamana ikambe battu riolo dudu. 

170 Batara, angngapa Kibalang parekangi 
ikambe lingu? Angngapa Kipajari terasaki 
nyawana ikambe sagenna tamallakka ikambe 
mae ri Katte? Ammotere lalo maKi lanri 
ata-atanTa, lanri ummatTa, pisakaTa. 

18 Angngapa Kilappassangi musua 
angngonjo-onjokangi BallatTa, siagang 
naramassi taua bulu matangkasatTa? 

19 |Katte ampajari ikambe rapang tena 
lebakaKi makoasa mae ri kambe; rapang tena 
lebakai ikambe ajari ummatTa. 

64. 1 Kikekkemi langika nampa naung 
maKi, o Batara, Kipagoccammi 
sikamma monconga ri dallekanTa, 

2 rapang pepe amparinrayai kayua siagang 
amparereal jeneka. Kipanyatami koasaTa 
mae ri musu-musunTa, sagenna annekkere 
bansa- bansaya ri dallekanTa. 

3 Lebaki Kigaukang gau malompoa, tenaya 


nasanna-sannai ikambe. NaungKi, nampa 
tagoccang sikamma monconga ri dallekanTa. 
4Talebakai nia allangngere, siagang talebakai 
nia accini angkanaya pantaranganna iKatte 
nia ija allataala maraeng, angngallea 
tindakang mae ri tau manrannuanga ri ia. 

> Kiruppai tau lambusuka siagang tau 
attallasaka situru erotTa. LarroKi mae 
ri kambe, mingka tuli dorakana ikambe 
memang battu riolo iji nasala ikambe. 

6Ikambe tau rantasa ngasengi, balalo manna 
gau bajina ikambe rantasa ngasengi na 
ramasa. Lanynyaki ikambe lanri kajadallanna 
ikambe rapang leko kayu kalumeng 
niribakang ri anging. 

7 Tenanniakka appala doang mae ri Katte, 
yareka appala pannulung battu ri Katte, 
saba Kicokkoi rupanTa battu ri kambe, na 
Kilappassang ikambe nipanraki ri dosana 
ikambe. 

8 Mingka iKatte, o Batara, iKatte Manggena 
ikambe, ikambe butta pi ji bawang, na iKatte 
ampareki ikambe; ikambe yangasenna bate 
pare limanTa. 

9J ari tea maKi larro dudui, o Batara, tea 
maKi urangi pole dosana ikambe; Kicinimi 
anne ikambe ummatTa. 

10 Kota-kota matangkasatTa sanrapammi 
parang lompoa, Yerusalem ajari parang 
kalotoro siagang sino. 

11BallaNa Allataala matangkasaka siagang 


malabirika tampana boe-boena ikambe 
mammuji-muji mae ri Katte, lebami niancuru 
ri pepe: Sikontu tampa nangaia ikambe 
ajarimi rumbangang. 

12 Kicini ngasemmi anjo sikammaya, o 
Batara, maka erokKi ammantang amereki? 
Maka laKibalang parekangi ikambe angkasiaki 
sessa dudua? 

65 l Nakana Batara, "SadiaMa ero appiali 
ri ummakKu, mingka tena nappala 
doang kenanga mae ri Nakke. SadiaMa 
nibattui ri kenanga, mingka taerokai kenanga 
amboyA. Anjo bansaya tena nakkio ri Nakke, 
manna pole sadiaMa lappiali: Anne niajA! 

2 Tuli sadiaKu ero antarimai ummakKu, 
mingka nangai kenanga angngewa. Anjo 
bansaya nagaukangi jJadalaka siagang ero 
kalenna naturukiang. 

3Tulusu napakanassuKu kenanga 
lanri assarena korobang ri koko- 
kokoa mae ri rewata-rewataya siagang 
attunui kamanynyang ri tampa-tampa 
pakkorobangnganna kenanga. 

4Punna bangngi alampai kenanga mange ri 
kalibong-kalibong batua siagang sikamma 
kuburuka untu appala tangara mae roh-rohna 
alusuka. Angnganrei kenanga dageng bawi 
siagang angnginungi jene dageng haranga. 

> Nakana kenanga, Bellako, teako seroi 
ikambe, saba ikambe anne tangkasakki 

Tena Kuparrangngi anciniki panggaukanna 
kenanga! Arinrai larroKu mae ri kenanga 
rapang pepe tenaya nakkulle mate. 

6 Hukkunganna kenanga lebami tattulisi ri 
dallekangKu. Tojeng, tena Kulammantang 
amereki. LaKubalasaki kajadallanna kenanga 

7 lanri dosana kenanga siagang dosana boe- 
boena kenanga. NahinA kenanga lanri attunui 
kamanynyang untu rewata-rewataya ri 
tampa panynyombanna kenanga irate ri bulu. 
LaKubalasaki situru siagang panggaukanna 
kenanga ri wattu allaloa." 

8 Nakana Batara, "Rappo anggoro niaka 
ija jenena tena nanipelaki, mingka nipajari 
jene anggoro. Kamma tomminjo bansaKu, 
tena nalanipanraki ngaseng, saba nia ija ri 
kenanga anynyomba mae ri Nakke. 

9 Nia siapa are jaina tau battu ri suku 
Yehuda laKubarakkaki, siagang turunganna 
kenanga lanapatangi butta pamoncongangKu. 
Sikamma tu nipileKu, ia anynyombaya mae ri 
Nakke lammantangi anjoreng. 

10 UmmakKu lanynyombai ri Nakke; 
gimbalana siagang sapina kenanga larukuki ri 
Lapparana Saron siagang Kabung Akhor. 

11 Mingka tena nakamma anjo sarenna tau 
ambokoiA, tenaya najampangi Sion, bulu 
matangkasakKu, assarea passare mae ri 
Gad siagang Meni, iamintu rewata-rewata 
kaupakkanga siagang sarea. 

katerassang. Saba ri wattungKu akkio, tena 
nuppiali, siagang ri wattungKu abicara, 
tena nuppilangngeri. Labi nungaiangngangi 
angngewaya ri Nakke siagang anggaukangi 
jadalaka. 

13 Sikontutojenna, tau anynyombaya ri 
Nakke langnganrei, mingka ikau naalleko 
cipuru. Langnginungi kenanga, mingka ikau 
turereko. Larannui kenanga, mingka ikau 
nipakasirikko. 

14 Sikontutoj enna lakkio rannui kenanga, 
mingka ikau angngarrukko napakamma sina. 
13 Sikamma tau nipileKu lanapakei arennu 
ajari pattunra: “Dasi-dasi naNabuno 
ngasengko Batara Kaminang Tinggia 
sangkamma kenanga!" Mingka tau 
mannurukia ri Nakke laKusarei areng beru. 

19Tunggala taua ri anjo parasanganga, 
ia appalaka barakka, lanapalaki sollanna 
nibarakkaki ri Allataala tamamminraya. 
Tunggala taua eroki assumpa, lassumpal 
lanri arenNa Allataala tamamminraya. 
Saba kasessang rioloa tappelami siagang 
nikaluppaimi." 

17 Nakana Batara, "LaKupajari langi berua 
siagang butta berua. Sikamma kajariang 
rioloa lanikaluppai siagang talaniurangiami. 

18 Rannu mako siagang attene pamai mako 
satunggu-tungguna lanri apa Kupajaria. 

LaKupajari Yerusalem beru rassia karannuang, 


siagang panduduna attene-tene pamatki. 

19 |Nakke KalengKu larannuaA lanri 
Yerusalem, siagang latenei pamaikKu lanri 
panduduna. Tenamo karru ri anjo kotaya, 
siagang tenamo pakkio appala tulung. 

20Tenamo ana-anana lamate cadi, na tau 
toaya lalabui umuruna. Tau sibilangngang 
taung umuruna lanikanai tau rungka, na 
matea rioloanganna anjo lanikanai nataba 
hukkungangKu. 

21 Tau ambangunga balla na napammantangi 
kalenna: teai tau maraeng lampammantangi. 
Lanalamungi kenanga siagang poko anggoro 
na nakasia jene anggorona: teai tau 
maraenga langnginungi. UmmakKu lalabui 
umuruna rapang poko kayu na nakasia 
wassele karesoanna kenanga. 

22(65:21) 

23Sikontu apa nagaukanga kenanga 
lania wasselena, siagang tena nalamate 
silalonna ana-anana kenanga. Kenanga 
siagang turunganna kenanga laKubarakkaki 
satunggu-tungguna. 

24Tenapa nappala kenanga, naKuppialimo: 
tenapa naleba kenanga appala doang 
naKuturukiammo pappalana kenanga. 

25 Serigalaya siagang gimbalaka lasiagangi 
siparukukang: singaya angnganre rarame 
sangkamma sapi, siagang ularaka tenamo 

tenamo lappakarugi siagang agau Jadala." 
66 l Nakana Batara, "Langika empoang 
kalabirangKu, na buttaya pattuppuang 
bangkengKu. Jari balla antekammaya ero 
nubangungangaA siagang tampa apaya 
lanupajariangA pammantangangKu? 

2 Sikontu linoa sangnging bate pare 
limangKu, jari yangasenna anjo apa nipajari. 
Mingka ia Kungaia iamintu tau tuna pamaika, 
assesse lalanga lanri dosa-dosana, ia mallaka 
siagang mannurukia mae ri Nakke. 

3 Mingka anjo bansaya tuli ero kalenna 
nagaukang, nangai appakaringi-ringika 
batena kenanga anggaukangi ibadana. 

Tena sisalana mae ri kenanga nikanaya: 
ammunoa sapi laki siagang ammunoa 
rupatau, ammolonga ana gimbala siagang 
ampolongai kallonna kongkonga, assarea 
gandung siagang akkorobangkang cera bawi, 
attunua kamanynyang siagang anynyombaya 
patung. 

4Lanri kammana anjo laKugaukang tommi 
apa Kukaerokia naKupitujui kenanga 
sikamma bala nakamallakkanga kenanga. 
Saba ri wattungKu akkio, tena tau appiali: ri 
wattungKu abicara, tena tau appilangngeri. 
Labi nangaiangngangi kenanga angngewaya 
ri Nakke siagang anggaukangi Jadalaka. " 

> Pilangngeri apa Napaua Batara, he 
ikau mallaka siagang mannurukia mae ri 

nia ri bansanu angkabirisiko, na taeroka 
ansileporangko. Nacau-cauko kenanga na 
nakana, Lappassammi Napappicinikang 
Batara kalabiranNa, sollanna nacini ikambe 
karannuannu. Mingka kalenna tonji kenanga 
anggappa siri-siri. 

6Pilangngeri! Nia sara gamarrung ri kotaya: 
nia sara battu ri BallakKu, iaminjo sarangKu 
abalasaka mae ri musua! 

7 Kota matangkasakKu rapangi sitau baine 
allassukanga ri tenanapa nakasiaki parisika: 
allassukanga sitau ana burane ri tenanapa 
nakasiaki nikanaya parisi punna ammana. 

8|nai leba allangngereki anjo kammaya? 
Inai leba anciniki anjo kajariang kammaya? 
Mingka lassumi bansa Israel ri wattunna 
appisaringimo parisi lamana Sion. 

9 Teako kapangngi angkanaya 
laKkururungangi ummakKu sagenna wattu 
kalassukanna siagang tena naKulappassang 
kenanga lassu." Kammaminjo kananNa 
Batara. 

10 Rannu mako siagang Yerusalem, he 
sikontu tau mangngaia ri ia. Ikau susaya 
lanri ia, kamma-kamma anne akkulleko 
arannu-rannu. 

ll anukasiaki kacopponganmna rapang sitau 
ana lolo anynyusu ri ammana. 

12 Saba Nakana Batara, "LaKusareko 
kasalewangang rapang binanga assolonga: 

kakalumanynyangnganna bansa-bansaya 


lanierangi mae ri kau rapang binanga 
allumpa-lumpaya jenena. Rapangko ana 
nipasusua siagang nikalawinga ri ammana, 
siagang nisapu-sapua ulunna ri riwaanna. 

13 | aKusaleoriko ri Yerusalem, rapang serea 
amma ansaleori anana. 

14 Nucinina anjo kammaya, larannu mako, 
siagang ajari gassing mako nukkamale 
kamma ruku lolo. Nalanakasiamo sikamma 
atangKu karannuangKu siagang lanakasiami 
kalarroangKu sikamma musu-musungKu." 

1 Tojeng, labattui Batara siagang pepe: 
laNadongkoki karetaNa rapang anging lompo, 
untu ampabetteseki kalarroanNa, siagang 
anggagara lompo. 

16 Saba sikontu tau nigappaya nia salana 
lanihukkungi siagang pepe na padang, 
siagang jaimi nihukkung mate. 

17 Nakana Batara, "Sikontu tau antangkasiai 
kalenna untu abalulung mange ri koko- kokoa 
mange anynyomba siagang anggaukangi 
ibadaya mae ri rewata-rewataya, lalanynyaki 
siagang tau angnganrea bawi, balao, 
kammayatompa kanre maraengannaya 
appakaringi-ringika. 

18 Kuassengi pikkiranna siagang 
panggaukanna kenanga. NiakKa battu 
untu amparappungangi sikamma taua battu 
ri sikontu bansa-bansaya. Ri wattunna 

koasaKu. 

19 | ammoliKa sere pammatei ri tangnga- 
tangngana kenanga. Sikedeji battu ri kenanga 
laKupasalama. LaKusuroi kenanga mange ri 
bansa- bansa niaka ri sikamma parasangang 
bellaya, tenayapa nalangngereki kabarakKu 
yareka tenayapa naciniki kalabirangKu 
siagang koasaKu: mange ri Tarsis, Libia, 
siagang Lidia siagang sikamma tucaradena 
ammana, mange ri Tubal siagang Yunani. 
Lanakabarrangi kenanga kalompoangKu ri 
allana anjo bansa-bansaya. 

20Battu ri anjo sikammaya parasangang, 
lanaerangi ammotere kenanga sikamma 
saribattang julu bansanu, ajari hadia mae 
ri Nakke. Lanaerangi kenanga sikamma 
anjo taua mange ri bulu matangkasakKu 
ri Yerusalem, adongko jarang, keledai, 
unta, kareta siagang bendi, kamma biasaya 
nagaukang tu Israel punna alampa kenanga 
mange ri BallaNa Batara ri Yerusalem untu 
assare passare gandung lalang pammoneang 
tangkasa. 

21 Nia siapa are jaina battu ri kenanga 
laKupajari imang siagang tu Lewi. 

22 Rapang langi beru siagang butta beru 
lattahanga lanri koasaKu, kamma tomminjo 
turungannu siagang arennu tuli laniana. 

23Tunggala Bulang Beru siagang allo 
Pammari-marianga labattui sikontu umma 

Yerusalem. 

24 Wattunna alampa kenanga, lanaciniki 
kenanga mayana sikamma tau lebaka 
angngewa ri Nakke. Anjo olo angkanreai 
kenanga talamateai, siagang pepe angkanreai 
kenanga talamateai rinrana, apa appakamalla 
dudua mae ri sikontu tau ancinikai." 


Yeremia 


1 1 Anne kittaka nacaritai kana-kana 
napabattua Yeremia anana Hilkia, 
kalaserenna imang battua ri kota Anatot ri 
daerana Benyamin. 

2 Abicara Batara mae ri Yeremia ri taung 
makasampulona antallu lalang ammarentana 
Yosia anana Amon karaeng Yehuda. 

3Lebaki anjo abicarai pole Batara ri ia 
amole-mole, appakaramula ri rewasa 
ammarentana Yoyakim anana Yosia sagenna 
taung makasampulo assere ri rewasa 
ammarentana Zedekia anana Yosia. Ri bulang 
makalima anjo todong taunga niengkaki 
panduduna Yerusalem mange ri butta 
pammelakkanga. 

4 Nakana Batara ri nakke, 

>"Ri wattu tenanapa Kupajariko lalang ri 
battanna ammanu, siagang ri wattu tenanapa 
nanilassukangko, leba memang mako Kupile 
siagang Kuangka untu ajari nabi mae ri 
bansa-bansaya." 

6 Appialia angkana, "O Batara Kaminang 
Tinggia, inakke tena kucarade abicara lanri 
rungka dudu ija." 

7 Mingka appiali Batara angkana, "Teako 
angkanai rungka dudu ija. Punna Kusuroko 
mange manna pole ri nai, musti alampako, 

siagang sikontu apa Kusuro paua, musti 


nupabattui mae ri kenanga. 

8Teako mallakki mae ri kenanga, nasaba 
iINakke lanrurungangko untu anjagaiko. 
| Nakke Batara, anne akkana!" 

9Lebaki anjo Napajonjomi limanNa 
Batara nampa Najama bawaku na Nakana, 
“Pilangngeri siagang palabangi anne 
kana-kana Kupaua. 

10 Anne alloa Kusareko koasa mange 
ri bansa-bansaya siagang sikamma 
kakaraenganga iamintu koasa untu apparaba 
siagang anrumbang, untu apagulung 
siagang ammanraki, kammayatompa untu 
appabangung siagang alamung. " 

11 Akkutanangi Batara ri nakke angkana, 
"Apa nucini Yeremia?" Appialia angkana, 
"Tangke kayu badang, Batara." 

12 Nakanamo Batara, "Kammatojengi. 
Kujagai sollanna sikontu apa Kupaua arupai." 
13 Nampa akkutanang pole Batara ri nakke 

angkana, "Apa pole nucini?" Appialima 
angkana, "Bageang wara nia kucini uring 
arere bonena nabiring anraba mae anrinni." 

14 Nakanamo Batara, "Battu waraki lallumpa 
bala lompoa nampa natuju sikontu panduduna 
anne parasanganga. 

15 | aKusuroi sikontu bansaya ri bageang 
wara battu angkoasai Yerusalem. Sikamma 
tembo-tembo niaka ri tammulilina anne 
kotaya siagang sikamma pakkebu lompona 

kammayatompa sikontu kota-kotaya ri 


Yehuda lanaalle ngasengi kenanga. 

16 LaKuhukkungi ummakkKu, lanri dorakai 
kenanga siagang nabokoiA. Assaremi 
kenanga korobang mae ri rewata-rewata 
maraenga, kammayatompa apparemi 
kenanga patung-patung nampa nasomba. 

17 Sadia-sadia mako Yeremia! Alampamako 
siagang pabattui mae ri kenanga, sikontu apa 
Kuparentakanga mae ri kau. Teako mallakki 
mae ri kenanga, sollanna tena naKupajari 
pila mallakko punna assidallekangko siagang 
kenanga. 

18 pilangngeri! Lanibaliangko ri panduduna 
anne parasanganga, iamintu sikamma 
karaenna Yehuda, sikamma tau annagalaka 
pamarentahang, sikamma imanga, siagang 
rayaka. Mingka anne alloa Kusareko 
kagassingang untu angngewai kenanga. 
Lajariko rapang kota niaka tembo 
pattahanganna, rapang benteng bassi 
siagang tembo tambaga. Takkulleai kenanga 
ambetako, nasaba iNakke lanrurungangko 
siagang anjagaiko. INakke, Batara anne 
akkana." 

19(1:18) 

l Nasuroa Batara ampalabangi anne 
kabaraka mae ri sikontu tau niaka ri 
Yerusalem, angkanaya, "He Israel, Kuurangi 

antekamma tamamminrana pamainu ri 
wattunnu rungka ija; antekamma lompona 

pangngainnu ri wattunta rapang bunting 


beru. NupinawangA mae ri parang lompoa 
allalo ri daera tenaya nanilamungi. 

2(2:1) 

3|srael, iNakke KalengKu ampatangko, 
Kusayanga lalang ri pamaikKu. Kupitujui bala 
sikontu tau ansessayako, iNakke, Batara, 
anne akkana." 

4Pilangngeri pasanNa Batara, he ikau 
jari-jarina Yakub, suku-suku Israel! 

> Nakana Batara, "Kasalang apa nacini 
boe-boenu ri Nakke, sagenna aboko mae ri 
Nakke? Naondangi kenanga barhala tenaya 
anggaranna na kalebakkanna kalenna tonji 
kenanga ajari tuna. 

6Tenamo najampangiA: iNakke, lebaka 
angngului kenanga ri aganga, siagang 
angngerangi kenanga assulu battu ri 
Mesir allalo ri parang kassika, daera roso 
alekko-lekkoa, butta kalotoro siagang jala 
bahayana parang tenaya nanipammantangngi 
siagang tenaya nanipanumaloi! 

7 Kuerangi kenanga mange ri parasangang 
coppong untu angkasiaki sikamma wassele 
bajika anjoreng. Mingka anjorengi narantassi 
kenanga buttaKu nanapajari appakaringi-ringi 
apa-apa Kupatanga. 

8Sikamma imanga tamakkutanangngai 
angkana kemaeA, Batarana. Sikamma 
tau appaentenga hukkung tanaassengaA, 
sikamma pamarentaya nabaliangA. Lalang 


Yeremia 2.91 16. 5 
arenna Rewata Baal nabicara sikkamma 


nabia, siagang anynyomba ri barhala tenaya 
matu-matunna." 

9 Nakana Batara, "Kamma-kamma anne 
Kukara-karai pole ummakKu, naKuadeli 
jari-Jjarina. 

10) appai biring launa Siprus, kiringi taua 
anrai ri parasangang Kedar, paressa bajiki 
anjoreng, maka nia kajariang kammaya? 

11 Talebakai nia sere bansa ansambei 
rewatana manna pole naanjo teai Allataala 
sitojennaya. Mingka, ummakKu lebakKa 
nasambei, kalompoanna kenanga siagang 
serea apa takkulle appare apa-apa. 

12 Lanri kammana, he langika, tagegosokko! 
Lannasakko siagang annekkerekko! 

13 Ruang rupa dosa nagaukang ummakKu: 
nabokoiA assarea jene pannallassi ri 
rupataua:, napapparekangi kalenna kenanga 
kalobang assabang tenaya nakkulle annahang 
jene tingkasana. " 

14 "Israel teai ata, teai tongi turungang ata. 
Mingka angngapa nanialumo ri balinna? 

15 Ammarrummi saranna musunna rapang 
sara singa, nipajari rosomi buttana natena 
apa-apa wasselena, kota-kotana labusuki 
nakanre pepe, nibalang parekang taronang 
tena bonena. 

16 He Israel, nigoncimmi uunu ri tu Memfis 
siagang tu Tahpanhes. 


Yeremia 2.171 22 | 
17 Kalennu tonji ajari passabakkang sikontu 


apa kajarianga mae ri kalennu, lanri ri 
wattunnu Kuulu ri pajappannu, mabokoko ri 
Nakke, Karaeng Allataalanu 

18 Apa nusawala alampa mange ri Mesir? 
Ero angnginungi jenena Binanga Nil? Apa 
nusawala alampa mange ri Asyur? Ero 
angnginungi jenena Binanga Efrat? 

19 Kajadallannu tonji anghukkungi kalennu, 
nisessako lanri nusorongbokoA, iNakke, 
Allataalanu. Kamma-kamma anne kasiami 
paina siagang paccena punna nubokoiA 
siagang tena nupakalompoA. I|Nakke, Karaeng 
Allataalanu anne leba abicara, iNakkemi 
Karaeng Allataala Kaminang Tinggia siagang 
Makoasaya." 

20 Nakana Batara, "Sallo mako taeroka 
anynyomba ri Nakke; taeroka mannuruki 
yareka mappilangngeri ri Nakke Irate 
ri tunggala bulu tinggia nai, siagang 
irawanganna poko kayu lompoa anjorengko 
anynyomba ri rewata-rewata kacopponganga. 

21 Kulamungko rapang poko anggoro 
Kupilea battu ri lamungang bajika. Mingka 
kamma-kamma anne amminra mako, 
ajari lamung-lamung liara siagang tenaya 
matu-matunna. 

22 Manna pole nujene siagang ammake 
sabung sijaiang, mingka sikamma ramasanu 
Kucini tongjji. 


..  Yeremia 2.231 27 
23 Barani tojengko angkana tena nupalla, 


siagang tenalebakako amminawang ri 
Rewata Baal! Ciniki gio-gionu ri lapparana 
kabunga, urangi kajadallannu siagang akuimi! 
Rapangko unta gana balereka, piti lari-lari 
takkulle nilewai, 

24 nampa antama ri parang lompo sinoa. 
Tanakulleai naparrangngi punna battu 
balerena. la cinnaya taparalluami aboya lanri 
punna wattu palakiang tuli napassareangi 
kalenna. 

25 He Israel, teako lari mange angngondangi 
rewata-rewataya, siagang teako 
ammarrangngi angkioki kenanga, kabokkaki 
sallang bangkennu nakalotoro karro- karronu 
napakamma turere. Angkanako, Tena, tena 
oloku lakkulle ammotere nasaba kungaina 
rewata-rewataya, nakuero amminawang ri 
kenanga." 

26 Nakana Batara, "Rapang palukka siri-sirika 
ri wattunna nijakkala, kamma tomminjo 
batenu lasiri-siri ngaseng, he tu Israel, 
siagang sikamma karaenga, sikamma 
pamarentaya, siagang imang-imanga siagang 
sikamma nabi- nabinu! 

27 | anipakasirikko, lanri sipolong kayu 
nukio bapa siagang sere batu nukio 
amma. Tena nubattu mae ri Nakke, 
passangalinna nubokoiA. Mingka punna battu 
kasukkaranga, nampami iNakke nukio untu 
battu ampasalamakko. 


Yeremia 2.281 34 
28 kemae ngaseng anjo barhala-barhala 


nupareka? Punna nia kasukkarang, suromi 
anjo sikamma barhalaya ampasalamakko 
punna akkullei! He Yehuda, anjo rewata- 
rewatanu sangkammai jaina kota- kotanu! 

29 Apa tena nungaiangA sagengKu 
nubaliang? 

30Tena matu-matunnu Kuhukkung, lanri 
teanu appilangngeri pappakainga. Rapang 
singa ajalloka, sangkamma tomminjo batenu 
ambunoi sikamma nabinu. 

31He umma Israel, pilangngeri anne 
kana-kanangKu. Maka lebakKa ajari rapang 
parang lompo mae ri kau yareka rapang butta 
masassanga? Mingka angngapa nanukana 
erokko bebasa, siagang taeroka mako 
ammotere mae ri Nakke? 

3? Maka nia tulolo angkaluppai belo-belona, 
yareka bunting baine angkaluppai baju 
buntinna? Mingka ikau sallo sikaliMa 
nukaluppai takkulleami nirekeng angkana 
siapami sallona. 

33 Carade tojeng-tojengko appare akkala 
untu angngallei nyawana sikamma tanrinnu. 
Manna pasundala kaminang panraka akkulle 
tongiji appilajara mae ri kau! 

34 Ramasaki pakeannu napakamma cerana 
tu kasi-asia siagang tau tenaya salana, teai 
cerana palukka nijakkalaka. Mingka manna 
nakamma 


. Yeremia 2.351 3.3 
33 nukana ija kalennu tena nusala, 


angkanaya tena Kularro mae ri kau. Mingka 
iINakke, Batara, laKuhukkungko lanri tenana 
nuero mangaku angkanaya salako. 

36 Linta sikaliko alampa mange ri rewata- 
rewatana bansa maraenga untu appala 
tulung! Mattantu lanipakalabai nyawanu ri 
tu Mesir, sangkamma batenu nipakalaba 
nyawanu ri tu Asyur. 

37[ anubokoi Mesir siagang laba pamai 
siagang siri-siri. INakke, Batara, antollaki 
kenanga tau nupattoanga: tena apa-apa 
passawallang lanugappa battu ri kenanga." 

l Nakana Batara, "Punna nia sitau baine 

nitalla ri buranenna, nampa anjo bainea 
nibaineangi ri burane maraeng, takkulleai 
anjo leba buranenna ambaineangi pole 
ammotere, lanri anjo passala kammaya 
lammanraki ri anne parasanganga. Ikau tu 
Israel, jai sikalimi tanrinnu, antekamma 
batenu lakkulle ammotere mae ri Nakke! 

2 Coba sako accini nai ri coppo-coppona 
buluka! Tampa kereanga mami tena leba 
nubattui untu agau bawang? Sangkamma 
tu Arab ri parang lompoa, kammaminjo 
batenu ammempo ri biring aganga attayang 
tau lanuaganga attanring. Nurantassi anne 
parasanganga lanri agau bawannu siagang 
kajadallannu. 

3 Lanri kammana minjo natattahang jeneka 
battu ri langi, siagang tena battu-battuna 


Yeremia 3.41 9 10 
bosia ri wattu baraka. Sanrapangko 


pasundala, siagang tena sirinu. 

“Ri wattu anjo kasukkarrannu nukana 
mae ri Nakke angkanaya iNakke manggenu, 
angkanaya Kukamaseangko battu ri 
cadi-cadinu. 

> Nukana pole angkanaya tena Kutuli larro 
mae ri kau. laminjo kanannu, he tu Israel, 
mingka lalang kammana anjo nugaukang 
tonji kajadallang akkullea nugaukang." 

6 Ri wattu pamarentahanna Karaeng 
Yosia, akkana kammai anne Batara ri nakke, 
"Lebami nucini apa nagaukanga tu Israel, anjo 
rapang baine tenaya namajarre pamaina? 
NabokoiA nampa nagaukang assundalaka 
irate ri tunggala moncong tinggia siagang 
irawanganna poko kayu lompoa. 

7 Kukana ri pikkirangKu angkana punna 
lebamo nagaukang ngaseng anjo sikammaya, 
lammotereki mae ri Nakke. Mingka 
tammoterai mae ri Nakke, balalo alampai 
mange assundala. Lanri kammana minjo 
naKutallaki siagang Kubongkai. Yehuda, 
saribattanna Israel, tenaya namajarre 
pamaina, nacini ngasengi anjo sikammaya, 
mingka tena najari malla. Balalo amminawang 
tongi ajari pasundala, 

8(3:7) 

9 siagang tena sikali siri-sirina. Agau 
bawangi lanri anynyombai ri batua siagang 


Yeremia 3.101 14 11 
poko-poko kayua, sagenna ajari rantasa anne 


parasanganga. 
10| ebaki nagaukang ngaseng sikammaya 
anjo, ammoteremi anjo tu Yehuda 

tamajarreka pamaina mae ri Nakke mingka 
assara-saralji, lanri tena natulusu antama 

ri atinna kenanga. INakke, Batara, anne 
abicara." 

11 Nampa Napauanga Batara angkanaya 
manna pole nanibokoimo ri tu Israel, mingka 
bajikangngangiji naanjo tu Yehuda tenaya 
namajarre pamaina. 

12 Nasuroa Batara alampa untu ampabattui 
anne passalaka mae ri Israel angkanaya: 
"He Israel tenaya namajarre pamaina, 
ammotere mako mae ri Nakke! Lompo 
pangngamaseangA ri kau siagang tena Kutuli 
lalarro mae ri kau. 

13 Akuimi angkanaya salako siagang 
anjari baliko mae ri Batara, Allataalanu. 
Akuimi angkanaya lebaki nupassareang 
pangngainnu mae ri rewata-rewatana 
bansa maraenga irawanganna poko-poko 
kayu lompoa, siagang tena numannuruki ri 
parenta-parentaKu. INakke, Batara, anne 
abicara." 

14 Nakana Batara, "He umma tenaya 
namajarre pamaina, ammotere mako mae 
ri Nakke! INakke ampatangko. LaKualleko 
tassitau battu ri tunggala kotaya, tarua 


.. Yeremia 3.151 19. 12 
tau battu ri tunggala lokoang bija, nampa 


Kuerangko ammotere mange ri Bulu Sion. 

15 | aKusareko pamimping- pamimping 
mannurukia ri Nakke. Lanapimpingko 
kenanga siagang baji kammayatompa 
mapahang bajika. 

16 Nampa punna pila katambammi jainu ri 
anne parasanganga, tenamo nalanabicara 
pole taua ri passalana Patti ParjanjiangKu. 
Tenamo nalanawa-nawa yareka naurangi 
kenanga, balalo tenamo nalanaparalluangi 
yareka tenamo nalappare pole kenanga Patti 
Parjanjiang maraeng. 

17 Anjo wattua kota Yerusalem laniarengi 
Empoang KalabiranNa Batara, siagang sikontu 
bansaya larappungi ri anjo kotaya untu 
anynyomba ri Nakke. Tenamo nalanaturuki 
ero kalenna kenanga jadalaka siagang kapala 
batua anjo. 

18 | asserei Israel siagang Yehuda, nasiagang 
battu ri butta pammelakkanga, battu wara. 
Lammotereki kenanga mange ri parasangang 
lebaka Kupassareang ajari butta pisaka mae 
ri boe-boenu." 

19 Nakana Batara, "He Israel, erokKa 
antarimako ajari anakKu, siagang assareko 
parasangang appakasannanga pamai, 
parasangang kaminang bajika ri sikontu 
linoa. ErokKa nukio mangge, siagang tenamo 
nanulalampa pole ampilariA. 


| Yeremia 3.201 25 | 13 
20 Mingka rapang baine tenaya namajarre 


pamaina, sangkamma tomminjo tena 
namajarre pamainu mae ri Nakke. INakke, 
Batara, anne abicara." 

21Ri coppona bulu-buluka nia kalangngerang 
sara gegere; iaminjo saranna umma Israel 
angngarru siagang appala tojeng, lanri 
dorakami kenanga, siagang nakaluppaimi 
Karaeng Allataalana kenanga. 

22 He ikau ngaseng sikontu tau ambokoiyai 
Batara, ammotere mako! LaNapammolleko 
battu ri garrinnu, siagang laNapajariko 
majarre ri pamainu. Nukana ngaseng, "Iyo, 
kamma-kamma anne ammoteremi ikambe 
mae ri Batara, nasaba lami Allataalana 
ikambe. 

23Tena matu-matunna ikambe assua-suara 
anynyomba barhala irate ri coppo-coppo 
buluka. Battu ri Karaeng Allataalana bawang 
ikambe pannulunna umma Israel. 

24 | anri anynyombana ikambe ri rewata 
appakasiri-sirika anjo natappelamo ana- 
anana ikambe kammayatompa olo-olo sapi 
siagang gimbalana ikambe, iamintu sikontu 
apa lebaka nausahai boe-boena ikambe battu 
riolo dudu. 

25] ari, bolimi kamma siri-siri ikambe, 
siagang bolimi kamma ajari tuna ikambe. 
Nasaba, ikambe siagang boe-boena ikambe 
doraka ngasemmaki ri Karaeng Allataala, 


Yeremia 4.11 6 = 14 
kammayatompa tenalebakaki mannuruki ri 


parenta-parentaNa." 
l Nakana Batara, "He umma Israel, punna 
erokko ammotere, ammotere mako mae 
ri Nakke. Pelaki rolong anjo barhala-barhala 
Kukabirissia, nampa majarre mako mae ri 
Nakke. 

2 Punna assumpako lanri arengKu 
siagang lambusukko nuadele siagang 
tojeng lalang tallasanu, lanapalaki sikontu 
bansaya sollanna Kubarakkaki kenanga, 
kammayatompa lamammuji kenanga mae ri 
Nakke." 

3 Nakana Batara mae ri panduduna Yehuda 
siagang Yerusalem, "Jamai buttanu tenayapa 
nujamai; teako appakioroki bine ri tampa 
napattimboia poko-poko akkatinting. 

4 Tagala jarreki janjinnu siagang iNakke, 
Batara, siagang salaki kalennu untu iNakke, 
he pandudu Yehuda siagang Yerusalem. 
Punna tena, lallumpai larroKu siagang larinrai 
rapang pepe tenaya nakkulle nibuno manna 
pole ri nai. Yangasenna anjo kammaya 
lanatujuko lanri panggaukang-panggaukang 
jadalanu." 

> Tuiki tarompenu ri sikontu parasangang! 
Bajiki batenu akkio siagang lompoi. Suroi lari 
pandudu Yehuda siagang Yerusalem mange ri 
kota-kota niaka tembo pattahanganna. 

6 Picinikiangi oloang mangea ri Sion, buluNa 
Batara, aliliko linta, teako ammantangngi 


| Yeremia 4.71 11 | 15 
amereki. Appabattui Batara bala siagang 


kaancurang lompo battu wara. 

7 Rapang singa assuluka battu ri 
paccokkoanna kamma tomminjo alampami 
pammanrakia ri bansa-bansa battua ero 
ampanraki Yehuda. Laruntungi Yehuda ajari 
kamma loro tampa tenaya napammantangngi 
tau. 

8 Lanri kammana, angngarru siagang 
appiraung mako, ammake mako kaeng 
karung tanra susanu. Lanri arinra-rinrana 
larroNa Batara tenapa nammono battu ri 
Yehuda. 

9 Nakana Batara, "Ri anjo alloa sikamma 
karaenga siagang sikamma pamarentaya 
latappelami sumangana, sikamma imanga 
lannekkereki siagang sikamma nabi-nabia 
latabangkai. " 

10 Nampa kukanamo, "O Batara Kaminang 
Tinggia, Kiballe-balleimi tu Yehuda siagang 
panduduna Yerusalem! Kikana angkana lania 
kaamangngang, nampa kamma- kamma anne 
nyawana ikambe niancangi ri padang." 

11 | ania wattunna sallang anjo tu Yehuda 
siagang panduduna Yerusalem anggappai 
kabara angkanaya ammiriki anging bambanga 
battu ri paranga tattuju mae ri kenanga. 
Anjo anginga teai anging biasa, anribakanga 
bawang awang, 


“Yeremia, 4.121 18 1 
12 passangalinna anging lompo battua lanri 


parenta KalenNa Batara, untu ampitujui 
hukkungang ummaNa. 

13 Ciniki, ammumbami musua sanrapang 
rammang. Kareta-kareta pabunduna 
rapangi anging barubu, jarang-jaranna 
gassingangngangi larina najangang-]angang 
rajawali. Cilaka maki! Panra maki! 

14Yerusalem, pelaki kajadallanga battu ri 
atinnu sollannu nipasalama. Siapapi sallona 
anjo pikkirang-pikkirang jadalaka lanuboli ri 
atinnu? 

15 Appakkaramula battu ri kota Dan, 
kammayatompa battu ri pamoncongang 
Efraim, battumi sikamma tunisuroa 
angngerang kabara kodi. 

16 Napakaingaki kenanga bansa-bansaya 
siagang napabattuangi panduduna Yerusalem 
angkanaya niami battu bella mae musua. 
Lagora-gorai kenanga ero ambunduki 
kota-kota Yehuda 

17 siagang lanatammulili Yerusalem rapang 
tau akkammika koko. Nakajariang ngaseng 
anjo sikammaya lanri tu Yehuda nabaliangi 
Batara. Lebami abicara Batara. 

18 Yehuda, kalennu tonji ampabattui anjo 
balaya mae ri kalennu. Batenu attallasa 
siagang sikamma panggaukannu ajari 
passabakkang mae ri sikontu anjo passessa 
amparissiai atinnu. 


Yeremia 4.19i 27 17 
19Tamaka sessana atingku, 


takutahangngami parisika. Takukulleami 
ampakasanannangi kalengku annenrengi 
nyawaku ri barambangku, lanri kulangngerena 
sara tarompeka, siagang gora assaraya ero 
abundu. 

20 Mamole- molei battu balaya angngancuruki 
sikontu parasanganga. Tiring nipanraki 
kemaku, nikae-kaei kaenna. 

21 Siapapi sallona lakucini tau abunduka 
sipaccappu? Siapapi sallona lakulangngere 
sara tarompe appakatongoloka? 

22 Nakana Batara, "tolo sikali anjo ummakKu, 
tamangngassengai kenanga ri Nakke. Rapanji 
kenanga ana-ana tenaya namappilangngeri 
tenaya pammahanna manna sikede: caradeki 
ri kajadallanga, tena apa-apa nakulle ri 
kabajikanga." 

23 Accinika mae ri buttaya, kosongi naroso 
nicini, acconga nai ri langi, angngapa natena 
apa-apa accaya. 

24 Kuciniki monconga siagang bulu-bulu 
tinggia teai sipato batena tagoccang. 

25 Tena kucini rupatau, manna jangang- 
janganga anriba ngasemmi. 

26 Butta copponga ajari parang kalotoromi, 
ancurumi kotaya tassimbung-simbung, lanri 
tamaka larroNa Batara mae ri ummaNa. 

27 (Napaui Batara angkanaya sikontu 
linoa lajariparang lompoi, mingka tena 
nalaNapanraki taba sikali.) 


.. Yeremia 4.28] 5.1 | 
28 Lasusai buttaya, sassang makkapuki 


langika. Lebami akkana Batara siagang 
talaNapinrayami rancanaNa. Lebami 
Napattantu Natappuki talammonokai manna 
sikede. 

29 Nilangngeremi sara jaina pasukang 
ajaranga siagang angngeranga pana, 
nasiposoimo taua ri palaria. Romanga 
napantamakki kenanga, bulu batua naambi. 
Sikontu kotaya ajari sino ngaseng, tenamo 
tau ero ammantang anjoreng. 

30 He Yerusalem, nibokoi mako na tena 
apa-apa akkulle nugaukang! Untu apa 
nummake baju eja nanubelo-beloi kalennu 
siagang bulaeng na pera, kammayatompa 
numodei matannu siagang paccalla? Tena 
matu-matunna numodei kalennu, nasaba 
sikamma tanrinnu taerokami mae ri kau, 
balalo eromi kenanga angngallei nyawanu. 

31 Allangngereka sara kunrareng rapang 
baine eroka ammana; rapang baine lolo 
allassukanga ana bungasa, kammaminjo 
karruna Yerusalem siagang sukkarana amai. 
Akkaeng-kaengi limanna nakkunrareng, 
angkana, "Bala kugappa lanibunoa ri musua!" 
5 l He panduduna Yerusalem, jappaimi 

sikontu aganga lalang ri kotanu! Boyai 
kemae-kemae, siagang ikau tommo anciniki. 
Paressai ri paranna kotaya maka nia sere 
tau lambusu nyawana, attojeng-tojenga ero 


| Yeremia 5.21 6 19 
majarre tappana mae ri Allataala? Punna nia, 


laNapammopporangi Batara Yerusalem. 

2 Nukana kalennu anynyombako mae ri 
Batara, nampa takammayaja anjo pattujunnu. 

3 Sikontutojenna ia Natuntuka Batara 
lamintu pamai tamamminraya. Natunrungko 
Batara, mingka tena nujampangi. Nalicakko, 
mingka taerokako niajara. Kapala batuko, 
siagang taerokako toba battu ri dosa-dosanu. 
4Kupikkiriki angkanaya, "Ah, anjo 

kenanga poro raya biasaji bawang tenaya 
apa-apa naasseng. Agau toloi kenanga, 

lanri tanaassengai apa Nakaerokia siagang 
Natuntuka Karaeng Allataala battu ri kenanga. 

> Bajimi nakualampa mae ri sikamma 
tumalompoa, nampa abicara siagang 
kenanga. Mattantu naassengi kenanga apa 
Nakaerokia siagang Natuntuka Karaeng 
Allataala battu ri kenanga." Mingka, 
yangasenna anjo kenanga tena todong 
naero Niparenta ri Batara; taerokai kenanga 
mannuruki ri la. 

6Lanri kammana minjo nalanibuno kenanga 
ri singa battua ri romanga, siagang nikae-kae 
ri serigala battua ri parang lompoa. Adetemi 
mange-mange macang aballanga amboyai 
lanakanrea ri ampina kota-kotana kenanga, 
na sikamma tau assuluka nabakkai ngaseng 
nakanre. Kajariang ngasengi anjo sikammaya 
lanri jainamo dosana kenanga, siagang 
amole-molemi nabokoi Allataala. 


Yeremia 5.71 14 | 20 
7 Nakana Batara, "Angngapa namusti 


Kupammopporang dosa-dosana ummakKu? 
NabokoiMa kenanga siagang anynyombami 
kenanga ri tenaya na Allataala. Kusarei 
kenanga kanre sagenna bassoro, mingka 
kammaji agau bawanna, siagang masarroi 
alampa kenanga mange ri baine pasundalaka. 

8Rapangi kenanga jarang laki como siagang 
sannaka balerena, massing eroki kenanga ri 
tubai-bainena aganna. 

9 Maka tena namusti Kuhukkung bansa 
kammaya anjo siagang Kubalasa apa lebaka 
nagaukang kenanga? 

10] aKusuroi musua ampanraki koko 
anggorona kenanga, mingka tena napanraki 
taba sikali. LaKusuroi anjo musua ambattasaki 
tangke-tangke anggorona kenanga, nasaba 
anjo tangke-tangkea teai iNakke ampatangi. 

11 Nabaliang tojeng-tojemMa umma Israel 
siagang Yehuda. INakke, Batara, anne 
akkana." 

12 JmmaNa Batara teai kana tojenga napau 
ri passalana Batara. Nakana kenanga, "Ah, 
tena Nalappanggaukang apa-apa. Tena 
nalanatujuki bala siagang tena todong 
nalanikasia bunduka siagang kacipuranga. 

13 pare mami anging anjo nabi-nabia, nasaba 
tenai ri kenanga pasanNa Batara." 

14 Nampa Nakana Batara Kaminang 
Makoasaya ri nakke, "Yeremia, lanri akkana 
kammana ngaseng anjo sikamma taua, 


POEET: Yeremia 5.151 19 21 
lanitujui kenanga ri bala nakanaya kenanga 


tena nalakajariang. LaKupajari kana- 
kanangKu rapang pepe lalang ri bawanu. 
Anne bansaya lasanrapangi kayu tunuang, 
nalanikanre kenanga ri anjo pepeka sagenna 
labusu." 

15He umma Israel, Napabattui Batara 
bansa battua ri parasangang bella untu 
ambundukiko. Anjo bansaya nia memammi 
battu riolo dudu, tanuassengai nupahang 
bicaranna. Teai sipato kassana kenanga, 

16 siagang sanna ngaseng baranina 
tukang panana; pallaki siagang tena 
pangngamaseanna kenanga ammuno. 

17 | anapaccappuki kenanga wassele buttanu 
siagang kanre-kanreannu kammayatompa 
nabunoi ana-ananu. Lanasamballei kenanga 
olo-olo sapinu siagang gimbalanu, siagang 
lapanraki ngasengi poko-poko anggoronu 
siagang poko-poko aranu. Lanaancuruki 
kenanga kota-kota ammakea tembo 
pattahangngang ia nupattoanga. 

18 Nakana Batara, "Mingka manna nakamma 
mamo, anjo wattua tena tonja naKuancuruki 
ummakKu. 

19 Mingka punna akkutanang kenanga 
angkana angngapa naKugaukang ngaseng 
anjo sikammaya mae ri kenanga, pauangi 
Yeremia, angkanaya antekamma batena 
kenanga ambokoiA ri parasangang kalenna 
kenanga untu anynyomba ri rewata-rewatana 


Yeremia 5.201 26.5. BA”. 
bansa maraenga, kamma tomminjo lajari 


atai kenanga ri bansa-bansa maraeng ri 
parasangang maraeng." 

20 Nasuroa Batara ampabattui anne pasanNa 
mae ri jari-jarina Yakub niaka ammantang ri 
Yehuda, angkana, 

21 "Pilangngeri, he ikau ngaseng sikamma 
tau dongoka siagang toloa! Nia matannu, 
mingka tena nuccini, nia tolinnu mingka tena 
nullangngere! 

22 | Nakke Batara; angngapa natena numalla 
ri Nakke? Mustina annekkerekko mae ri 
Nakke! INakke ampajari biring tamparanga 
ajari pabaeng-baeng tamparang tenaya 
nakkulle nilaloi sagenna satunggu-tungguna. 
Tamparanga akkullei lompo bombanna 
siagang ajallo bombanna, mingka takkulleai 
nalalo anjo pabaeng-baenga. 

23 Mingka kapala batuko siagang nungai 
angngewaya; nungai ammengka maraenga 
siagang ambokoiA. 

24 Tena lebakako angngurangi untu 
ampakalompoA, padahala iNakke appabattu 
bosi, baji naripakaramulanna kammayatompa 
narikalabusanna baraka. INakke todong 
assareko wattu pakkattoang tunggala taung. 

25 Mingka iaminjo dosa-dosanu ngaseng 
anrompai sikontu anjo apa bajika sagenna 
tena nukasiaki bajina. 

26 He ummakkKu, nia ri allanu tau jadala. 
Sanrapang tau attayanga sikko natannang 


Yeremia 5.271 6.1 23 
untu anjakkala Jjangang-jangang, kamma 


tomminjo kenanga attannangi sikko untu 
anjakkalaki taua. 

27 Sanrapang pasoso jangang-janganga 
ambonei tampa Jangang-janganna siagang 
jangang-jangang, kamma tomminjo kenanga 
nabonei ballana siagang barang-barang 
wassele, annipuna kenanga. Kammaminjo 
najari koasamo siagang akkalumanynyammo 
kenanga 

28 kammayatompa ajari como siagang 
coppong tallasana. Tena sanggana 
kajadallanna kenanga. Tena nagau adele 
lalang ri passalana ana-ana kukanga, siagang 
tena naalleangngangi hana sikamma tau 
nijalakkanga. 

29 Mingka iNakke, Batara, langhukkungi 
kenanga lanri yangasenna anjo sikammaya:, 
laKubalasaki sikamma panggaukanna anne 
bansaya. 

30 Nia kajariang heba siagang appakamalla ri 
anne parasanganga: 

31 3balle-ballei nabi-nabia, sikamma imanga 
allayani situru ri ero pamai kalenna na ikau 
ummakKu nungai anjo kammaya. Mingka apa 
lanugaukang punna battu allo kalabusanga?" 

1 Alampako alliliangi kalennu, he sikamma 

tu Benyamin! Bokoi Yerusalem! Pasarai 
tarompeka ri Tekoa, siagang apparinrako 
pepe ri Bet-Kerem salaku pammatei! Niaki 


Yeremia 6.21 7 24 
battu wara balaya siagang bahaya lompoa 


lantujuko. 

2Sanna gagana kota Sion, mingka 
laNiancuruki ri Batara: 

3 sikamma pamarentaya lakkemai anjoreng 
siagang tantarana. Lanapasangi tenda- 
tendana kenanga ri tammulilina anjo kotaya, 
ri tampa massing nangaia kenanga. 

4Lanakana kenanga, "Umba, nakipparuru 
untu ambunduki Yerusalem! Umba 
nanibuccuki anne alloa!" Mingka lanakana pole 
kenanga, "Ai, tarlambakki! Appakkaramulami 
battu sassanga, appakkaramulami kacinikang 
taun-taunta. 

3 Bajiki punna bangngipi kimange 
ambunduki, na niancuru sikamma tembo 
pattahanganna anjo kotaya." 

6| ebami Naparentakang Batara Kaminang 
Koasaya anjo sikamma pamarentaya sollanna 
annabang poko- poko kayu nampa appaenteng 
pattahangngang ri sikamma bulu-buluka 
untu antammulili Yerusalem. Nakana Batara, 
"LaKuhukkungi anne kotaya lanri jai sikali 
panggaukang anjallakkang ilalang. 

7 Antekamma batena timbuseng jeneka 
tuli appasulu jene, kamma tomminjo anjo 
kotaya tuli appaniaki kajadallang. Poro kabara 
kapallakkang siagang pangngellakkang 
bawang Kulangngere battu ri anjo kotaya: 
kemae-kemae Kucini lokoka siagang garringa. 


Yeremia 6.81 12 uo Na 25 
8 He pandudu Yerusalem, poro anjo sikontu 


kasukkaranga ajari pappaingaki ri kau! 
Gassingka Kubokoiko siagang Kupinrai kotanu 
ajari parang lompo tenaya nipammantangngi 
ri tau." 

9 Nakana Batara Kaminang Koasaya, 
"Lanipajari gondoloki Israel sagenna 
lanynying sanrapang koko anggoro 
lanynyinga rapponna leba nialle ngaseng. 
Lanri kammana, ilalang niana ija wattu, 
pasalamaki niaka tassesa." 

10 Appialia angkana, "Batara, inai 
musti kupabicarai, siagang inai musti 
kupappakaingakki? Kapala batui kenanga 
siagang taerokai mappilangngeri. Nakakkali 
siagang nakabirisi kenanga pasanTa 
kupabattua mae ri kenanga. 

11 Anjo larroTa mae ri kenanga abara 
tongi lalang ri kalengku, Batara! Sukkaraki 
lakuparrangngi." Nampa Nakana Batara, 
"Pabetteseki anjo larroa mae ri ana-ana 
niaka ri sikamma agang lompoa siagang 
mae ri sikamma tau rungka sitabanga 
arappung. Lanijakkalaki sikamma buranea 
siagang bainea, kammayatompa sikamma 
tau toa duduamo umuruna tena todong 
nalatalappasa. 

12 Ballana kenanga lanipassareangi 
mae ri tau maraenga, kammayatompa 
sikamma kokonna siagang bainenna 


Yeremia 6.131 17 26 
kenanga. LaKuhukkungi panduduna anne 


parasanganga. 

13 Yangasenna kenanga, cadi lompo, 
massing kaparalluang kalenna naboya lalang 
panggaukang tenaya nalambusu. Balalo 
manna nabia siagang imanga annipu tongi 
tau. 

14 Anjo bokka-bokkana ummakKu nakanangi 
kenanga poro bokka cadiji bawang. Nakana 
kenanga, Ah, tenangngapa-apa, yangasenna 
bajiji siagang amanji. Nampa tena sikali 
nakamma anjo. 

15 Mustina siri-siriki kenanga lanri lebana 
nagaukang ngaseng anjo panggaukang 
tunaya. Mingka kapala rupai siagang tena 
sirina kenanga. Lanri kammana, latuguruki 
kenanga sangkamma tau maraenga: cappumi 
riwayana kenanga punna Kuhukkungi 
kenanga. INakke, Batara, anne akkana." 

16 Nakana Batara ri ummaNa, "Ammentengko 
ri sikamma panyingkuluna aganga, siagang 
parhatikangi baji-baji! Pakkutanangngangi 
sikamma agang-agang riolo-rioloa, siagang 
kereanga kaminang baji anjo aganga. 
Pinawammi anjo aganga, sollanna sannang 
katallassannu." Mingka angkanai kenanga, 
"Tena, tena naero ikambe ampinawangi anjo 
aganga!" 

17 Nampa amole- molemo Batara angngangka 
pajaga untu ampakaingaki kenanga sollanna 
napilangngeri pammateina sara tarompeka. 


Yeremia 6.181 24 .. 21 
Mingka nakana ummaka, “Taerokai ikambe 


ampilangngeri." 

18 | anri kammana Nakanamo Batara, 
“Pilangngeri, he ikau bansa-bansaya! Musti 
nuassengi apa lakajarianga mae ri ummakKu. 

19 parhatikangi, he ikau buttaya! Taerokai 
ummakKu antarimai pangngajarangKu 
siagang taerokai mannuruki ri Nakke. Lanri 
kammana anjo erona kenanga, Kupitujui 
kenanga bala lompo. 

20 Apa matu-matunna kenanga 
ampangngerangngangA kamanynyang 
battu ri Syeba, yareka rampa-rampa battu 
ri parasangang bellaya? Tena naKuero 
antarimai passarena kenanga. Tena Kungai 
korobang-korobang nitununa kenanga. 

21| aKupatattoroi kenanga sollanna tuguru. 
Mangge siagang ana, agang siagang siampi 
balla, yangasenna lapanra ngasengi." 

22 Nakana Batara, "Nia bansa kassa agio 
battu wara ri parasangang bella. Battui mae 
kenanga untu abundu. 

23 Sanjatana kenanga iamintu pana siagang 
poke: sanna pallana kenanga natena 
pangngamaseanna. Rapang bombang 
ajalloka, kammaminjo sara bangkeng Jaranna 
nadongkokia untu maju abundu, ambuccuki 
Yerusalem." 

24 Nalangngerena anjo kabaraka, naummi 
sumangana pandudu Yerusalem. Nibattuimi ri 


| Yeremia 6.251 30 28 
malla, siagang sessami pakkasiana kenanga 


rapang baine eroka ammana. 

2>Tenamo nabarani kenanga naung ri 
aganga yareka alampa mange ri kokoa, lanri 
kemae-kemaemi musua angngeranga sanjata 
appania karicuang siagang pammunoang. 

26 Nakana Batara ri ummaNa, "Ammakeko 
pakeang karung nampa anggulung-gulungko 
ri aua. Susa tukamateang mako siagang 
angngarru mako pacce nyawanu, rapang 
tau appiraunga angkarruki ana sitau-tauna, 
nasaba tiring labattumi tulammanrakia 
ambundukiko." 

27 Nampa Nakana Batara ri Yeremia, "Sori 
sai ummakKu, rapang tau assoria bulaeng. 
Salidiki sipa-sipana kenanga! 

28Yangasenna kenanga pabali-bali siagang 
kapala batui, kamma terasana tambagaya 
siagang bassia. Ramasaki panggaukanna 
kenanga siagang pitijappa-jappai mange- 
mange appasiara kabara balle-balle untu 
ampanraki areng bajina paranna tau. 

29Sannami bambanna pappasolonganga, 
mingka taerokapi alesang ramasana siagang 
tappela ramasana anjo bulaenga. Tena 
matu-matunna ummakKu tuli nisori untu 
nipakatino, lanri sikamma tau Jadalana tena 
napabellai. 

30[ anigallaraki kenanga pera nipela, nasaba 
iNakke, Batara ampelaki kenanga." 


Yeremia 7.11 7 | 29 
7 l Nasuroa Batara alampa mange ri 


BallaNa siagang ammenteng ri pakkebu 
lompo naoloa tu Yehuda punna battui ero 
anynyomba. Nasuroa ampalabangi anne 
pasanNa mae ri kenanga, angkanaya, "Pinrai 
panggaukannu siagang batenu attallasa, 
nampa iNakke, Batara Kaminang Koasaya, 
Allataalana Israel lassareko pangngellai 
ammantang tuli anrinni. 

2(7:1) 

3(7:1) 

4Teako patappakki patipua, angkanaya, 
Amangki, lanri anne BallaNa Batara. 
Tojeng-toj eng anne BallaNa Batara! 

> Pinrai katallassannu siagang 
panggaukannu. Adelekko tassere-sere 
tau mae ri parannu tau. 

6Tea mako manjallakkangngi pole mae 
ri bansa maraenga, ana-ana kukanga, 
siagang Janda-jandaya. Teako ammunoi tau 
tena salana ri anne parasanganga. Teako 
anynyombail ri rewata-rewata maraenga, 
nasaba anjo kammaya langngerangi 
kapanrakang mae ri kau. 

7 Punna nupinrai cara katallassannu siagang 
panggaukannu kammayatompa nupammari 
anggaukangi yangasenna anjo kammaya, 
laKusareko pangngellai ammantang tuli 
anrinni ri parasangang lebaka Kupassareang 
ajari butta pisaka mae ri boe-boenu. 


| . Yeremia 7.81 15 30 
8Mingka, sikontutojenna tena matu- 


matunnu tappa ri kana-kana balle-ballea. 

9 Alukkakko, ammunoko, agau bawangko, 
sabi balle-balleko, assareko korobang mae ri 
Rewata Baal, siagang anynyombako mae ri 
rewata-rewata tenaya nanuassengi. 

10 Punna leba ngasemmo anjo sikammaya 
nugaukang, battu mako mae anrinni 
ri BallakKu, nampa nukana, Amangki! 
Nampa nupatulusu pole nugaukang anjo 
panggaukang pallanu. 

ll Nukanaka anne BallakKu 
pammantangngang paella? Yangasenna 
anjo panggaukannu Kucini ngasemmi. 

12 Alampako mange ri Silo, iamintu kota 
lebaka riolo Kupile ajari tampa panynyombang 
mae ri Nakke. Ciniki apa lebaka Kugaukang 
mae ri anjo tampaka lanri dosana ummakKu 
Israel. 

13 MangKu pole amole-mole abicara mae 
ri kau, mingka taerokako mappilangngeri. 
Nugaukang ngasengi sikamma anjo dosaya, 
siagang taerokako appiali punna akkiokKa. 

14) ari, anne BallakKu nupattoanga, siagang 
anne tampa Kupassareanga mae ri boe-boenu 
siagang mae ri kau, laKupakamma tongi kota 
Silo riolo. 

15 | aAKubongkako battu ri dallekangKu 
sangkamma lebana Kubongka bija-bijannu, 
umma Israel." 


Yeremia 7.161 21 31 
19 Nakana Batara, "Yeremia, teako pappala 


doangngangi anne sikamma taua. Teako 
appala tulungi yareka appala doangngi untu 
kenanga; teako passaiA, nasaba taeroKa 
ampilangngeri anjo pappalaka. 

17 Nucinimi kalennu apa nagaukanga 
kenanga ri kota-kota Yehuda siagang ri 
agang-aganga ri Yerusalem! 

18 Ana-anaka appasserei kayu tunuang, 
tubura-buranea apparinra pepe, siagang 
tubai-bainea alleo labu untu appare kanrejawa 
lanapassareanga kenanga mae ri rewata 
baine, ia naarenga kenanga Ratu Suruga. 
Siagang untu ampakaparisiki atingKu assare 
tongi kenanga anggoro mae ri rewata-rewata 
maraenga. 

19 Mingka sikontutojenna, teai iNakke 
naparisi kenanga, passangalinna kalenna 
tonji kenanga, sagenna siri-siri nakasia 
kenanga. 

20|Nakke, Batara Kaminang Tinggia, 
lampitujui pangngalarroi lompoKu anne balla 
panynyombanga, rupataua siagang olo-oloka, 
kammayatompa poko-poko kayua siagang 
wassele buttaya. Larinra-rinrai larroKu rapang 
pepe tenaya nakkulle nibuno." 

21 Nakana Batara, "He ummakKu, nuassengi 
angkanaya anjo passare nutunua irate ri 
tampa pakkorobangnganga musti nitunui 
sagenna cappu, nampa passare maraenga 


Yeremia 7.221 27 32 
akkullei nukanre. Mingka iNakke, Batara, 


Kukana, allemi kanre ngaseng! 

22 Ri wattunna Kuerang boe-boenu assulu 
battu ri Mesir, tena Kusarei kenanga 
paratorang ri passalana korobang nitunua 
yareka korobang-korobang maraenga. 

23 Poro Kuparentakanji bawang kenanga 
sollanna mannuruki ri Nakke, sollanna iNakke 
ajari Allataalana kenanga, siagang kenanga 
ajari ummakKu. Kusuroi kenanga attallasa 
situru parenta-parentaKu sollanna matene 
kenanga. 

24 Mingka taerokai kenanga mappilangngeri 
siagang taerokai kenanga anjampangi. Balalo 
ero kalenna tonji kenanga naturukiang, 
lamintu ero kapala batuna siagang ero 
kajadallanna anjo. Tena najari baji kenanga 
passangalinna ajari Jadalaki. 

23 Baku assuluna boe-boenu battu ri 
Mesir sagenna anne alloa tuli nia Kusuro 
ata-atangKu, sikamma nabia, battu mae ri 
kau. 

26 Mingka tena ero mappilangngeri siagang 
anjampangi. Balalo pila ajari labi kapala 
batuko siagang labi Jadalakko naboe-boenu." 

27 Nampa Nakana Batara, "Lanri kammana, 
he Yeremia, manna pole nupau ngaseng 
anjo sikammaya mae ri ummakKu, tena 
nalanapilangngeri kenanga kana-kanannu. 
Manna pole nukio kenanga, mingka tena 
nalappiali kenanga. 


Yeremia 7.281 32 33 

28) ari, pauangi kenanga angkanaya anjo 
kenanga bansa taero mappilangngeri ri 
Nakke, Batara, Allataalana kenanga. Taerokai 
kenanga appilajara battu ri hukkungang 
lebaka nakasia kenanga. Lanynyami 
kajarrekanna kenanga mae ri Nakke, balalo 
tenamo nanibicarai." 

29 Nakana Batara, "He pandudu Yerusalem, 
susa mako! Polongi uunu nampa nupela! 
Akkelongko kelong-kelong karru irate ri 
coppo-coppo buluka, nasaba iNakke, Batara 
larro siagang Kusorongboko ngasengko. 

30 Nagaukammi tu Yehuda kajadallanga. 
Anjo barhala-barhalana kenanga tenaya 
Kungai naboliki kenanga lalang ri BallakKu, 
sagenna naramassi BallakKu. 

31 Sere tampa pakkorobangngang niarenga 
Tofet lebami nabangung kenanga ri Kabung 
Lappara Hinom untu napake ampassareangi 
ana-anana kenanga ajari korobang nitunu. 
Padahala iNakke tena lebakai Kusuro 
anggaukangi anjo kammaya, balalo tena 
lebakai ammumba anjo pikkirang kammaya 
lalang ri pikkirangKu. 

32 | anri kammana anjo, nia sallang sere 
wattu natenamo niarengi anjo tampaka Tofet 
yareka Kabung Lappara Hinom, passangalinna 
Kabung Lappara Panynyamballeang. Anjo 
buttaya lajari butta pajerakkang lanri tenana 
tampa maraeng. 


| Yeremia 7.331 8.4 . 34 
33 Sikamma mayana kenanga lajari kanre- 


kanreangi mae ri jangang-janganga siagang 
olo-olo sekkeka, nampa tena tau ambongkai. 

34 Anne parasanganga lajari parang kalotoro 
naroso. LaKupammari sara rannua siagang 
sara passua-suarrang pabuntinganga ri 
kota-kota Yehuda siagang ri agang-agang 
niaka ri Yerusalem. 

8 'Ri anjo wattua sikamma buku-bukunna 

karaeng-karaenga kammayatompa 
pamarenta-pamarentaya ri Yehuda, 
kammayatompa buku-bukunna sikamma 
imanga, nabi-nabia, siagang panduduna 
Yerusalem maraenga, lanipasuluki battu ri 
jerana kenanga, 

“teai untu nipassere nampa nitarawang 
ammotere, passangalinna untu nibalang 
parekang ri buttaya sangkamma loro. 
Sikamma buku-bukunna anjo taua 
latassiaraki ri dallekanna mataalloa, bulanga 
siagang sikamma bintoeng napareka rewata 
kenanga, nangaia, nalayania, nasombaya, 
siagang napappalakkia pitunju. 

3 Na sikamma tau attallasaka ija battu 
ri anne bansa jadalaka, lebaka Kupasiara 
mange-mange, lalabi erokangngangi matea 
kala attallasaka. INakke, Batara Kaminang 
Koasaya, anne akkana." 

4Nasuroa Batara ampaui anne kammaya 
mae ri ummaNa, "Punna tuguru taua, tantu 
lambangungi nai ammotere, siagang punna 


`- Yeremia 8.51 9 | 35 
sala oloangi taua, tantu lammotereki mae ri 


oloang annabaya. 

3 Mingka angngapa naikau, ummakkKu, tulusu 
ammengkanu siagang tulusu abokonu ri 
Nakke? Annagala jarrekko mae ri barhalanu, 
siagang taerokako ammotere mae ri Nakke! 

6 Kupilangngerimi baji-baji, mingka tena 
nubicara ri siratannaya. Tena manna sitau 
battu ri kau assesse lalang lanri panggaukang 
jadalana. Tena nia angkana, Apa kasalangku? 
Yangasengko poro amminawangko ri oloang 
pangngainnu rapang jarang abakkaya antama 
ri pabundukanga. 

"Manna kondoa naassenji nikanaya 
ammotere; bukkuruka siagang jangang- 
jangang pinisika, kammayatompa pune- 
punea naassengi wattu palettekanga 
battu ri tampana. Mingka ikau, 
ummakKu, tanuassengai hukkung-hukkung 
Kupassareanga mae ri kau. 

8 Barani tojengko nukana kalennu carade, 
siagang nuassengi hukkung-hukkungKu! 
Cinissai antekamma batena anjo hukkung- 
hukkungKu nipinra ri panrita-panrita 
agamaya, ajekkoa pamaina. 

9 Sikamma tau carade niaka ri tangnga- 
tangnganu lanipakasiriki. Lamatei akkalana 
kenanga siagang lanaallei sikko. Taerokai 
kenanga ampilangngeri pappakaingakKu: 
kamma-kamma anne, kacaradekang apa 
mami nia ri kenanga? 


| Yeremia 8.101 14 . 306 
10 | anri kammana anjo, laKupassareangi 


kokonna kenanga mae ri tau maraenga, 
kammayatompa bainenna kenanga 
lanipassareang tongi mae ri tau maraenga. 
Yangasenna kenanga, cadi lompo, massing 
kaparalluang kalenna naboya, iamintu 
cara-cara tenaya nalambusu napake. Balalo 
manna nabia siagang imanga annipu tongi 
tau. 

11Bokka-bokkana ummakKu nakanai 
bokka cadi bawang. Nakana kenanga, Ah, 
tenangngapa-apa. Baji ngasenji siagang 
amanji. Nampa sikontutojenna tena 
nakamma. 

12 He ummakku, mustina siri-sirikko lanri 
lebana ngaseng nugaukang anjo apa tuna 
kammaya! Mingka kapala rupako siagang tena 
siri-sirinu. Lanri kammana anjo latugurukko 
sangkamma tau maraeng lebaka tuguru; 
cappumi riwayanu punna Kuhukkungko. 

13 Ero duduA ampasserei ummakKu rapang 
tau ampassereai wassele buttana. Mingka, 
ummakKu rapangi poko anggoro siagang 
poko ara tenaya rapponna, balalo manna 
lekona kalumeng ngasemmi. laminjo sabana 
naKukellaimo bansa maraenga battu siagang 
nakoasai parasanganna kenanga. INakke, 
Batara, anne akkana. " 

14 Nakana ummaNa Allataala, "Angngapa 
natena apa-apa nigaukang? Umba 
nakissama- sama alili mange ri kota-kota 

anjoreng mate. Lebami Natappuki Karaeng 
Allataala, angkanaya musti panrakki. Leba 
maki Nasare racung untu niinung lanri 
dorakaki mae ri la. 

15 Tena matu-matunta maminasa ri 
kaamangngang siagang ri pammolleang, 
nasaba ia niaka sangnging katerassang. 

16 Niami musua ri kota Dan: kalangngerammi 
sara jaranna kenanga, na sikontu bonena 
parasanganga ajari malla ngasemmi. 
Battumi musua untu angngancuruki sikontu 
parasanganta, kammayatompa sikontu 
kota-kotata siagang sikontu panduduna." 

17 Nakana Batara, "Parhatikangi! Kamma- 
kamma anne appabattuA ulara-ulara antama 
ri tangnga-tangnganu untu ampittokko, 
iamintu ulara aracunga tenaya nakkulle 
nipitabai baca-baca." 

18 Rapangi nieba atingku na pacce, susa tena 
balleanna. 

19 Pilangngeri! Rassi sikontu parasanganga 
piraunna bansaku akkutanang angkana, 
"Tenakami Batara ri Sion? Kemae karaenna 
kamma-kamma anne?" Appiali Batara, 
Karaenna kenanga, angkana, "Angngapa 
nusuju ri rewata-rewataya ia tena sikalia 
matu-matunna? Angngapa nuparisi nyawaKu 
lanri anynyombanu ri barhala-barhalaya?" 

20 Akkioki umma Israel angkana, "Wattu 
pakkattoang siagang wattu timoroka 

allalomi kamma-kamma anne, mingka tena 


tongngijapa nisalama." 

21 Ancuruki pamaikku lanri garring lompoi 
bansaku, susama nakulussa. 

22 Apa kutadeng lanrinna nasagenna 
kamma-kamma anne tena memampa 
nammolle bansaku? Maka tenamo dottoro 
yareka paballe ri sikontu Gilead? 

9 ' Tamaka bajina kade ulungku rapangi 
bungung rassia jene, na matangku 
rapangi salu jene tulusu assolonga jenena! 

Nakuakkulle angngarru allo bangngi, 
angkarruki julu bansaku nibuno ri musu. 

2 Kade kukkulle anggappa ri parang luara 
pabangngiang untu tau lalang pajappang! 
Lakubokoi bansaku, kulari mange anjoreng 
untu ampakabellai kalengku battu ri kenanga. 
Tau pabali ballang ngasengi kenanga, 
passereang tau tenaya namajarre pamaina, 

3 siagang tau tuli sadia aballe-balle. 

Ri sikontu parasangang, tena koasana 
katojenganga, balalo kajekkonganga teai 
sipato jaina. Nakana Batara, "Tena ammari- 
marina ummakKu anggaukangi kajadallanga, 
tena naaniA salaku Allataalana kenanga." 
4Musti tutui taua, manna pole ri aganga 
tonji siagang manna saribattang polong 
parruka takkulle ngaseng nipatappa. Nasaba, 
sangkamma Yakub kamma tomminjo 
kenanga, massing natipui saribattanna. 

Tunggala taua ajappai mange-mange untu 


appasiara pitina siagang balle-balle. 

> Yangasenna massing sitipu-tipui, tenamo 
abicara lambusu. Biasami bawana aballe- 
balle, tanakulleai ambokoi dosana. Tuli 
kapallakkang, tuli pannipuang nagaukanga 
tojeng kenanga, nasorongboko tojemmi 
kenanga Batara. 

6 (9:5) 

7Lanri kammana anjo Nakanamo Batara 
Kaminang Koasaya, "Rapang bulaeng, 
laKkusori ummakKu sollanna ajari tino 
kenanga. Apapi pole akkulle Kugaukang mae 
ri ummakKu lebaka agau jadala? 

8Sanna bahayana kana-kananna kenanga, 
akkullei ammuno rapang pana niaka racunna. 
Poro balle-balle bawang pau-pauna kenanga. 
Tenei angngalle pamai kana-kananna 
kenanga, mingka sikontutoj enna attannanji 
sikko kenanga. 

9 Antekamma anjo bansa kammaya 
taKupitujui hukkungang siratanga? 
LaKubalasaki panggaukanna kenanga: 
iINakke, Batara, anne akkana!" 

10|nakke, Yeremia, kukana, "Erokka 
angngarru siagang susai pamaikku lanri 
sikamma rukuka ri paranga siagang ri 
moncong-monconga kalotoro sikalimi siagang 
tanioloami ri tau. Tenamo nilangngere sara 
olo-olo, jangang-jangang siagang olo-olo 

maraenga lari ngasemmi siagang lanynya 


ngasemmi." 

ll Nakana Batara, "LaKupajari 
rumbangngang Yerusalem tampa 
paccokkoanna kongkong romanga. 
Kota-kota Yehuda lajari sinoi, tampa 
tenayamo nanipammantangngi." 

12 Akkutananga angkana, "Batara, angngapa 
nanibalang parekang anne parasanganga 
ajari roso siagang kalotoro, sangkamma 
parang luara tenaya ampanumaloi? Maka 
nia akkulle carade untu ampahangi apa 
battuanna yangasenna anne? Inai tau leba 
Kipisingariang sollanna akkulle napatulusu 
anjo kasingaranga mae ri tau maraenga?" 

13 Appialimi Batara angkana, "Nakajariang 
anjo kammaya lanri tenanamo naparhatikangi 
ummakKu ajarang-ajarang lebaka 
Kupassareang mae ri kenanga. Taerokai 
kenanga mannuruki mae ri Nakke, siagang 
taerokai amminawang ri parenta- parentaKu. 

14 Kapala batui kenanga siagang anynyombai 
ri barhala-barhala Baal sangkamma 
napangngajarranga boe-boena mae ri 
kenanga. 

15 | anri kammana anjo, pilangngeri apa 
laKkugaukanga, Batara Kaminang Koasaya, 
Allataalana Israel: laKkusarei ummakKu 
lamungang pai untu nakanre siagang racung 
untu nainung. 


. Yeremia 9.161 22 | 41 
16 | aKupasiaraki kenanga mange ri allana 


bansa-bansa tenaya naassengi kenanga 
yareka ri boe-boena kenanga. Latulusu 
appabattuA tantara untu ambunduki kenanga 
sagenna Kuancuru taba sikali kenanga." 

17 Nakana Batara Kaminang Koasaya mae 
ri ummaNa, "Parhatikangi apa kajarianga 
kamma-kamma anne anrinni ri parasanganga, 
siagang kiomi linta sikamma tau appiraunga. 
Suroi kenanga battu, na nakelongang 
kelong-kelong susaya." 

18 Nakana tu Yehuda, "Suroi kenanga 
akkelong linta kelong-kelong susaya untu 
ikatte ngaseng, sollanna assolong-solong 
jene matanta ambasai pilisitta. " 

19Ri Sion nia kalangngerang sara 
karru, angkana, "Panrakki siagang 
sanna nipakasiritta. Parasanganta musti 
nibokoi, sikamma ballatta musti ancuru 
tassimbung- simbung." 

20 Kukana, "Pilangngeri kana-kananNa 
Batara he ikau ngaseng tubainea! 
Pangngajarrangi mae sikamma tulolonnu 
kelong-kelong karruka, mange ri agang- 
agannu kelong- kelong kasusaanga. 

21 Antamami kamateanga ri tontonganga, 
annarrusu antama ri balla karaenga: nabakkai 
ana-anaka ri aganga kammayatompa 
turungkaya ri paranga. 

22 Tassiarami mayaka ri kere-keremae 
sanrapang loro irate ri buttaya, rapang 


Yeremia 9.231 10.1. ~. 42 

nampa tenamo nanipasserei. laminjo 
pasanNa Batara mustia kukabarrang." 

23 Nakana Batara, "Tau caradeka takkulleai 
lompo pamai lanri kacaradekanna, 
tau gassinga lanri kagassinganna, 
siagang tau kalumanynyanga lanri 
kakalumanynyangnganna. 

24 I nai ero lompo pamai ri passabakkang apa- 
apaya, musti lompo pamaiki passabakkang 
naassengKu siagang napahangKu; angkanaya 
naassengi angkana mangngamaseangA 
sagenna satunggu-tungguna na Kupaenteng 
hukkunga siagang kaadelanga ri lino. 
Yangasenna anjo napakasannangi atingKu. 
INakke, Batara, akkana kamma anjo." 

25 Nakana Batara, "Lanarapiki sallang 
wattunna naKuhukkung tu Mesir, 

Yehuda, Edom, Amon, Moab, siagang 
panduduna parang lompoa ancukkuru 
bodoai uuna. Nisunna ngasengi kenanga 
sangkamma tu Israel, mingka baji 
nakenanga kammayatompa bansa Israel 
nipasangkammai siagang sikamma tau 
tenaya nisunnaki, lanri tenana namannuruki 
kenanga ri parjanjiang nipangngebaranga 
lalang sunnaka anjo." 

26 (9:25) 

10 l Umma Israel, pilangngeri anne 

pasanNa Batara mae ri kau. 

2 Nakana, "Teako turuki kabiasanna bansa- 


bansa maraenga, siagang teako mallakki 
anciniki sikamma pammateia irate ri langika, 
nakamallakkang anjo bansa-bansaya. 

3 Ada kabiasanna anjo bansa-bansaya tena 
sikali matu-matunna. Natabangi kenanga 
poko-poko kayua ri romanga, siagang nasuroi 
tukang kayua anjamai ajari patung barhala. 

4 Nampa nabelo-beloi anjo patung berhalaya 
siagang bulaeng na pera, nampa najarreki 
siagang paku sollanna tena natuguru. 

3 Anjo patung-patung barhalaya rapangi 
tau-tau ri koko bonteka. Takkulleai kenanga 
abicara, takkulleai adakka, siagang musti 
niangkaki. Teako mallakki mae ri kenanga, 
nasaba takkulleai kenanga agau jadala mae ri 
kau, manna agau bajika tanakullei kenanga." 

6 Batara malabirika, tena sangkammanTa, 
malompoi arenTa siagang lompoi koasaTa. 

7 Inai kutadeng taeroka mappilangngeri mae 
ri Katte, Karaenna sikontu bansaya? Tojeng, 
siratang sikaliKi nipakalompo. Battu ri sikontu 
caradeka ri allana bansa-bansaya siagang 
battu ri sikontu karaenna kenanga, tena 
manna sitau akkulle nipasangkamma iKatte, 
o Batara. 

8 Kapala batui siagang dongo ngasengi 
kenanga nasaba rewatana poro kayyji 
bawang, takkulleai angngajara ri apa 
amatu-matua. 

9 Nilapisiki siagang bulaeng na pera 
nieranga battu ri Spanyol siagang kota Ufas, 
yangasenna bate parena tucaradeka siagang 
panre bulaenga. Pakeanna battu ri kaeng 
lame butung toa siagang lame butung lolo 
curana, bate jamana tau caradeka attannung 
baji. 

10 Mingka iKatte, Batara, Allataala tojenga, 
Allataala assarea katallassang, Karaeng 
mannannunganga. Punna larroKi, tagegosoki 
buttaya, Punna nassUuKi tattahangngai 
bansa-bansaya. 

11(Ikau ngaseng, he ummaka, musti 
nupauangi kenangaangkanaya lanipanraki 
anjo sikamma rewata-rewata tenaya napajari 
langika siagang buttaya. Lanipalanynyaki 
kenanga battu ri tompona buttaya.) 

12 Napajari Batara buttaya lanri koasaNa, 
Napareki linoa lanri kacaradekanNa na 
Nakarang langika lanri akkala poreNa. 

13 Poro assareji bawang parenta, 
nammarummo Jjeneka battu ri passimbanga. 
Battu ri cappa-cappana buttaya Napabattu 
rammanga, na Napare kila tassioroka lalang 
ri bosia, kammayatompa Nakiring anginga 
battu ri pammolikanNa. 

14 Nacinina ngaseng anjo sikammaya 
sadarami rupataua, angkanaya ia dongoki 
siagang tena pammahanna. Sikamma panre 
bulaenga siri-siri ngaseng, nasaba anjo 

patung barhala bate parena anu palusu 


siagang tena nanyawa. 

15 Anjo barhala-barhalaya tena anggaranna, 
siratangi nicau-cau siagang nihina. Punna 
narapiki sallang wattunna lapanraki kenanga. 

16 Allataalana Yakub tena nasangkamma 
anjo barhala-barhalaya:, la ampajari sikontu 
apa niaka. Arenna iamintu Batara Kaminang 
Koasaya, lami leba ampilei Israel ajari 
ummanNa. 

17 He pandudu Yerusalem, nikurungko ri 
musu! Lanri kammana anjo, apparuru mako! 

18 Anne wattua laNapasambilai Batara 
sikontu bansa Yehuda mange ri parasangang 
pammelakkanga, laniancuru ngasengko taba 
sikali. laminjo pasanNa Batara. 

19 Akkiomi panduduna Yerusalem angkana, 
"Sannaki lokona ikambe siagang takkulleami 
pia. Riolo nakapangi ikambe angkanaya 
anne parisika akkulleji natanggong ikambe, 
padahala tena padeng. 

20 Panrami kemana ikambe, siagang tappu 
ngasemmi sikamma oterena. Tenamo 
akkulle ambangung kema siagang ampatabai 
kaeng-kaenna, lanri alampa ngasemmi 
ana-anaka." 

21 Appialima angkana, "Dongoki anjo 
pamimping-pamimpinta. Tena nappala 
pitunju kenanga mae ri Batara, iaminjo 
sabana nasalasa kenanga, siagang 
kinipasiaramo ri kere-keremae. 

22 Pilangngeri! Nia kabara angkanaya 


nia sere bansa ri bageang wara appania 
kagegerang lompo. Tantarana lampajari 
sinoi kota-kota niaka ri Yehuda siagang tena 
nanipammantangngi. Kongkong-kongkong 
romanga lamangei anjoreng accokko." 

23 Batara, kuassengi angkanaya tena manna 
sitau makoasa ampattantui sarenna yareka 
allewai oloang tallasana. 

24 Pangngajarimi ikambe o Batara, mingka 
teaKi pammaji parisi dudua. Tea tongKi 
hukkungi ikambe punna lalang larroKi, 
nasaba mattantu lapanra ngasengi ikambe. 

25 Pabettesemi larroTa mae ri bansa-bansa 
tenaya naaniKi siagang tenaya naero 
anynyomba ri Katte. Nasaba lebami napanraki 
taba sikali ummatTa siagang naancuru 
parasanganna ikambe. 

1 1 l Nakana Batara ri nakke, 

2 "Parhatikangi sara-sarana 
parjanjiang Kupareka siagang ummakKu. 
Pauangi tu Yehuda siagang panduduna 
Yerusalem angkanaya 

3iNakke, Karaeng Allataalana Israel, 
antunrai inai-nai mamo tenaya namannuruki 
ri sara-sarana anjo parjanjianga. 

4Lebami Kupare anjo parjanjianga siagang 
boe-boena kenanga ri wattunna Kuerang 
kenanga assulu battu ri Mesir, iamintu 
parasangang rapanga naraka mae ri kenanga. 
Kusuroi kenanga mannuruki mae ri Nakke 

siagang nagaukang sikontu apa lebaka 


Kuparentakang. Kamma-kamma anne Kupau 
tommi mae ri tu Yehuda siagang panduduna 
Yerusalem angkanaya punna mannuruki 
kenanga ri Nakke, lajarimi kenanga ummakKu 
siagang iNakke Allataalana kenanga. 

> Punna nagaukang ngaseng kenanga anjo 
sikammaya, laKurupai janjingKu mae ri 
boe-boena kenanga angkanaya parasangang 
copponga siagang kalumanynyanga, ia 
napammantangngia kenanga kamma-kamma 
anne, laKupassareangi mae ri kenanga." 
Appialima angkana, “Bajimi, Batara." 

6 Nampa Nakana Batara ri nakke, "Alampako 
mange ri kota-kotaya ri Yehuda, siagang 
mange ri sikamma aganga ri Yerusalem. 
Pabattui anne pasangKu mae ri sikontu 
tau niaka anjoreng. Suroi kenanga 
amparhatikangi siagang anturuki sara-sarana 
parjanjiangKu. 

7 Ri wattunna Kuerang boe-boena kenanga 
assulu battu ri Mesir, Kuterassi Kupakainga 
kenanga sollanna mannuruki ri Nakke. Manna 
sagenna ri kamma-kammaya anne tulusu 
Kupakaingana ummakKu ri anjo passalaka, 

8siagang Kusuroi kenanga mannuruki ri 
anjo parjanjiangKu, mingka taerokai kenanga 
mappilangngeri siagang mannuruki. Balalo 
tuli kapala batuna siagang jadalana kenanga 
sangkamma riolo. Lanri kammana anjo 
sikontu hukkungang niaka tattulisi lalang 

ri anjo parjanjianga Kupabattumi mae ri 
kenanga." 

9 Nampa Nakana pole Batara ri nakke, 
"Tu Yehuda siagang panduduna Yerusalem 
assikongkolomi ero ambaliangA. 

10 Nagaukammi kenanga dosa lebaka 
nagaukang boe-boena riolo tenaya naero 
mannuruki ri Nakke, anynyomba ri rewata- 
rewata maraeng siagang taerokai anturuki 
parentaKu. Baji na Israel kammayatompa 
tu Yehuda, nadakkaimi parjanjiang lebaka 
Kupare siagang boe-boena kenanga. 

lt anri kammana anjo, iNakke, Batara, 
Kupappakaingakkangi angkanaya 
lappaturungA bala mae ri kenanga, 
siagang takkulleai kenanga alliliangi. Punna 
akkio kenanga appala tulung ri Nakke, teA 
ampilangngeri. 

12 Nampa alampa tu Yehuda siagang 
panduduna Yerusalem mange appala tulung 
ri rewata-rewata maraeng napakalompoa 
assare korobang. Tena nalanakulle anjo 
rewata-rewataya ampasalamaki kenanga ri 
wattunna battu balaya. 

13Jai sikali rewata-rewatana tu Yehuda, 
sangkamma jaina kota-kotana kenanga. 
Panduduna Yerusalem appaentengi tampa- 
tampa pakkorobangngang sangkamma jaina 
agang-agang ri kota Yerusalem untu assare 
korobang mae ri Rewata Baal. 

'“Lanri kammana anjo Yeremia, teako 


appala doangngi untu kenanga yareka 
teako appala tulungi mae ri Nakke untu 
kenanga. Punna lalang kasukkarang kenanga 
nappala tulung mae ri Nakke, tena Kuero 
ampilangngeri kenanga." 

15 Nakana Batara, "UmmakKu 
Kukamaseanga nagaukammi apa-apa 
jadalaka. Tenamo nasiratang kenanga antama 
ri BallakKku. Nakapangi kenanga angkanaya 
lanri appare janji-janji, siagang lanri assare 
olo-olo, akkullei napalili kenanga balaya. 
Maka lanri kammana anjo nakkulle kenanga 
ammeta? 

16L ebaki Kuareng kenanga poko zaitun 
coppong lekona, rassi siagang rappo- 
rappo baji. Mingka, kamma-kamma anne 
lalang sara gamarrung lompo laKutunu 
ngasengi lekona siagang laKutepo ngasengi 
tangke-tangkenna. 

17 {Nakke ampaentengi Israel siagang 
Yehuda, iNakke, Batara Kaminang Koasaya. 
Mingka, kamma-kamma anne lebami 
Kurancanakang laKupabattu balaya mae 
ri kenanga. Kalenna tonji kenanga ajari 
passabakkang mae ri anjo sikammaya bala, 
lanri nagaukanna kajadallanga, iamintu 
assarena korobang mae ri Rewata Baal, 
sagengKu larro." 

18 Napauanga Batara ri passalana rancana 
jadalana musu-musua mae ri nakke. 

19 Rapanga gimbala tenaya ranggaselana 


nierang mange ri pamolonganga. 
Takuassengai angkanaya inakke nataba 
rancana jadalana kenanga. Nakana kenanga, 
"Umba nanitabangi anne poko kayua lalang 
akkullena ija arappo; nipanraki sollanna 
nikaluppaimo arenna ri taua." 

20 Nampa appala doamma angkana, "O 
Batara Kaminang Koasaya, iKattemi haking 
adeleka; iKatte angngassengi pikkiranna 
siagang atinna taua. Anne parkaraku 
kubuangi mae ri Katte. Poro akkulle 
laloi kucini angkanaya iKatte ambalasaki 
panggaukanna sikamma anjo taua." 

21 Nakellai sikalia taua ri kota Anatot 
sollangku mate. Nakana kenanga, "Punna 
tulusu nupabattuna pasang-pasanNa Batara 
mae ri kambe, lanibunoko ri kambe." 

22| anri kammana anjo, Nakanamo Batara 
Kaminang Koasaya, "LaKuhukkungi kenanga! 
Sikamma tau rungkana kenanga lamatei 
lalang pabundukang, lamate cipuruki 
ana-anana kenanga. 

23 |ebami Kupattantu wattunna untu 
ampaturungi balaya mae ri tu Anatot, siagang 
punna battumo wattu hukkunganna kenanga, 
manna sitau tania latalappasa." 

12 l "Pynna kuerang parkaraku mae ri 

dallekanTa, o Batara, attantu labuttimi 
angkanaya iKatte tojeng. Mingka ero tonga 
akkutanang mae ri Katte ri passalana 

nikanaya kaadelang: Angngapai tau jadalaka 


naia kalumanynyang? Angngapa natau tenaya 
nalambusu baji panggappanna? 

2 Kilamungi kenanga rapang lamung-lamung, 
nampa angngaka kenanga, attimbo, siagang 
arappo. Tuli nabicara bajitTa kenanga, 
mingka lalang atinna, sikontutojenna tena 
najampangiKi. 

3 Mingka iKatte, o Batara, Kiassenga. 
Kiciniki apa kugaukanga, siagang Kiassengi 
antekamma pamaikku mae ri Katte. 
Kiembai anjo sikamma tau Jadalaka assulu, 
erangi kenanga rapang gimbala mange ri 
pamolonganga. Kijagai kenanga sagenna 
narapi wattunna nipolong kenanga. 

4Siapapi sallona kalotoro anne 
parasanganga, siagang kalumeng rukuka ri 
tunggala kokoa? Matemi jJangang-janganga 
siagang olo-olo maraengannaya lanri 
kajadallanna bansana ikambe. Nakana 
kenanga, angkanaya talakucinikai sarenna 
kenanga." 

> Nakana Batara, "Yeremia, punna 
mangngangko appalumba siagang rupataua, 
antekamma olonu lakkulle appalumba 
siagang jaranga? Punna mallakko ri butta 
amanga, apa lanugaukang punna niakko 
lalang ri romang akkatintinga ri birinna 
Binanga Yordan. 

6 Nibaliang mako balalo ri bija 
pammanakannu tonji, amminawangi 


Yeremia 12.71 12 | 52 
kenanga ambakkaiko. Teako tappakki mae 


ri kenanga, manna pole natene bicaranna 
kenanga." 

7 Nakana Batara, "Tampa pammantangangKu 
tenamo naKujampangi:, parasangang 
Kupatanga Kubokoimi, siagang ummakKu 
Kukamaseanga Kupassareammi ri limanna 
musu-musunna. 

8 Umma nipileKu nabaliangA: rapang singa ri 
romang lompoa, kammaminjo ammarrunna 
saranna kenanga mae ri Nakke. laminjo 
sabana naKubirisi mae ri kenanga. 

9 Rapangi kenanga jangang-jangang 
nibuccuka ri balangkoa battu ri kere- 
keremae. Kioki sikontu olo-olo niaka ri 
romanga untu amminawang ampaccappuki 
kenanga. 

10J ai pamarenta bansa maraeng leba 
ampanraki koko anggorokKu siagang 
angngonjo-onjokangi sikamma kokongKu. 
Parasangang gagaKu napinrai ajari parang 
luara sinoa. 

11Ba, Kucini ngasengi kenanga ampajari 
tampa sinoi parasangangKu, appakapacce 
pamai. Taronang ngasemmi, tenamo 
amparhatikangi. 

12 Battu baleang ri parang lompoa ri 
pamonconganga, battu taua angngellaki. 
Kupabattui pabundukanga untu ampanraki 
sikontu parasanganga, sagenna tenamo 
manna sitau akkulle attallasa amang. 

13 JmmakKu appakioroki gandung, mingka 


katinting nagappa. Akkareso lompoi kenanga, 
mingka tena nanggappa wassele ri usahana 
kenanga. Teai sitapo larroKu sagenna sala 
ngaseng kattoanna kenanga!" 

14 Nakana Batara, "Ilaminne pasangku ri 
passalana bansa-bansa singngampina Israel, 
ampanrakiai parasangang Kupassareanga 
mae ri ummakKu Israel. Rapang lamung- 
lamung nibibuka battu ri buttaya, kamma 
tomminjo sikamma tau jadalaka laKupasuluki 
battu ri sikamma parasanganna kenanga, 
kammayatompa laKulappassangi Yehuda 
battu ri pannagallanna kenanga. 

15 Mingka punna leba Kupasulu kenanga, 
laKkukamaseangi ammotere kenanga; 
tunggala bansaya laKuerangi ammotere 
mange ri massing parasangang kalenna. 

16 Punna attojeng-tojeng pamaina kenanga 
ero antarimai agamana ummakKu siagang ero 
assumpa angkana, Lanri Batara mattallasaka, 
sangkamma batena riolo kenanga 
angngajaraki ummakKu assumpa lanri 
Rewata Baal lajarimi kenanga golonganna 
ummakKu siagang lajari kalumanynyangi 
kenanga. 

17 Mingka bansa tenaya naero mannuruki ri 
Nakke, laKubibuki sanrapang lamung-lamung 
siagang laKupaccappuki. INakke, Batara, 
anne akkana." 

13 l Nasuroa Batara alampa mange 


ammalli lipa bodo battua ri kaeng 
lenang nampa kupake, mingka takkulleai 
kutallangngang antama ri jeneka. 

2Jari alampama mange amballi anjo lipa 
bodoa, nampa kupake. 

3 Nampa abicaramo Batara ri nakke, Nakana, 

4 "Alampako mange ri Binanga Efrat, siagang 
cokkoi anjo lipa bodoa ri alla-allana batua." 

“Jari situru parentaNa Batara, alampama 
nampa kucokko anjo lipa bodoa ri ampina 
Binanga Efrat. 

6 Siapa are wattu ribokoanganna, Nasuroma 
pole alampa Batara mange ri Binanga Efrat 
untu angngallei anjo lipa bodoa. 

' Jari alampama, nampa kupasulu anjo lipa 
bodoa battu ri tampana kucokko. Namanassa 
jappomo anjo lipaka, siagang tena sikalimo 
matu-matunna. 

8 Nampa abicaramo pole Batara mae ri 
nakke, angkana, 

9 "kammaminjo caraKu angngalle tindakang 
mae ri tu Yehuda siagang panduduna 
Yerusalem. LaKuancuruki anjo kabarroang 
taliwana kenanga. 

10 Anne bansa jadalaka sanna kapala 
batuna siagang taerokai mannuruki ri Nakke. 
Anynyombai siagang napajari atai kalenna 
kenanga mae ri rewata-rewata maraenga. 
Lanri kammana minjo nalajari kenanga 
rapang anjo lipa bodo tenaya matu-matunna. 


. Yeremia 13.111 16 v #5 
11Rapang lipa bodo tassikko jarreka ri 


ayana tau ampakeai, kammami anjo erokKu 
sollanna tassikko umma Israel siagang 
Yehuda mae ri Nakke. Lanri kammanami 
anjo najarimo kenanga ummakKu ampajariai 
arengKu nipuji siagang nipakalompo. Mingka, 
taerokai kenanga mannuruki ri Nakke." 

12 Nakana Karaeng Allataala ri nakke, 
"Yeremia, pabattui anne pasangKu mae 
ri tu Israel angkanaya tunggala bongki 
pammoneang anggoroka musti nibonei 
anggoro sagenna rassi. Lappiali kenanga 
angkana, Apa saba natanaassenga ikambe 
angkanaya tunggala bongkia musti nipirassi 
siagang anggoro? 

13 | ari pauangi kenanga angkanaya sikamma 
taua anrinni ri parasanganga, sikamma 
karaeng Jari-jarina Daud, sikamma imanga, 
nabia, siagang sikontu panduduna Yerusalem 
laKubonei anggoro sagenna nabengo. 

14 Nampa laKupasiruppa kenanga 
massing para ia. Tau toa siagang tau 
rungka laKupakamma ngaseng nampa 
tena nalanipammopporang. LaKupanraki 
kenanga, tena Kupassayangi yareka tena 
naKukamaseangi. INakke, Batara, anne 
akkana." 

15 Umma Israel, lebami abicara Batara! 
Teako tampoi, mappilangngeri mako ri la! 

16 Musti nupakalompoi Karaeng Allataalanu 
lalang tenanapa Napabattui sassanga, siagang 

tattoro bangkennu ri pamonconganga, lalang 


anjo singara numinasaia taNapinrayapi ajari 
sassang. 

17 Punna kuttu nyawanu mappilangngeri, 
lamere-merekia angngarru. Pacce pamaikku 
angkarruki anjo katampoannu. Lammattiki 
jene matangku lanri niengkana ummaNa 
Batara salaku tunitahang. 

18 Nakana Batara ri nakke, "Suroi karaenga 
siagang ammana naung battu ri empoang 
kakaraenganna, nasaba anjo songko karaeng 
gagana tugurumi battu ri ulunna. 

19 Kota-kotana Yehuda ri bageang timboroka 
nikurungi ri musu, siagang tenamo akkulle 
antarrusuki anjo pakkurunga. Sikontu tu 
Yehuda niengka ngasengi mange ri butta 
pammelakkanga." 

20 Nakana Batara mae ri panduduna 
Yerusalem, “Parhatikangi! Niami musu- 
musunnu battu wara! Kemaeji sikamma 
tau eroka nulalangngi siagang sannaka 
nukalompoanna ri pamai? 

21 Apa lanukana sallang punna sikamma 
tau nupare aganga ambetako siagang 
angkoasaiko? Tantu laparisiki nusaring rapang 
baine eroka ammana. 

22 Gassingka akkutanangko angkana 
angngapa nabattu ngaseng anjo sikammaya 
antujuko, angngapa nanikae pakeannu 
siagang angngapa nanigau bawangko. 

Parallui nuasseng angkanaya nakajariang 


anjo sikammaya lanri lompo duduna dosanu. 

23 Maka akkullei tau lelenga ampinrai 
kalenna, yareka macanga ampelaki ballanna? 
Tantu tena! Kammatommi anjo ikau biasaya 
agau jadala, tena olonu lakkulle anggaukangi 
bajika. 

24 | aKupasisala-salakko rapang awang 
niirika ri anging battua ri paranga. 

23 | aminjo sarennu lebaka Kupattantu, lanri 
nukaluppaingKu, siagang lanri tappanu mae 
ri rewata-rewata takontutojenga. 

26 kalengKu angkaei pakeanga battu ri 
kalennu sollannu ajari assolara siagang ajari 
siri-siri. 

27 | ebami Kucini nugaukang sikamma 
apa-apa tenaya naKungai. Kucinimi nuondang 
rewata-rewata maraenga ri buluka siagang 
ri kokoa, rapang sitau burane alingu-lingu 
ero mae ri bainenna taua, yareka jarang 
laki balere dudua mae ri jarang ganaya. 

He panduduna Yerusalem, cilaka mako! 
Angngapapi nulatalappasa battu ri sikontu 
kajadallanga?" 

14 1 Akkana kammai anne Batara ri 

passalana wattu timoro karri dudua. 

2 Sinai pamaina Yehuda abirimmi kamma 
mate kota-kotana. Anrabami naung taunna ri 
buttaya nakkunrareng. Ammuriciki Yerusalem 
appala tulung. 

3 Sikamma palayanna tau kalumanynyanga 


nisuroi aboya jene ri kere-keremae: 
alampai kenanga mange ri sikamma 
bungunga mingka labusu ngasemmi jeneka. 
Tena bonena bongkia naeranga kenanga 
ammotere. Lussami natappu minasa kenanga 
siri-siriki kenanga na natongko rupanna. 
4Taturungai bosia siagang kalotoro sikali 
buttaya: natongkoki rupanna pamarria lanri 
labana nyawana. 

> Tenamo ruku, jari alampami anrong 
jongaya. Nabokoi anana beru lassuka ri 
parang lompoa. 

6 Ri coppo buluka ammenteng mami keledai 
liaraka, tenamo naccaya matanna lanri 
tenanamo ruku; amai poso sangkamma 
serigala. 

7 Akkioki ummakKu angkana, Batara manna 
pole naniutung ikambe ri dosana mingka 
Kitulungi ikambe situru janjinTa. Amole- mole 
maKi nibokoi ri kambe; tojeng, dorakami 
ikambe ri Katte. 

8|Katteji bawang panrannuamia Israel, 
ampasalamakai ikambe battu ri balaya. 
Mingka angngapa Kikamma tau maraeng ri 
parasanganna ikambe, rapang pajappa battu 
bella poro assengka bawang sipattang nampa 
alampa? 

9 Angngapa Kisangkamma tau lingu: rapang 
tubarani tenaya nakkulle annulung? Mingka, 
mattantu niakKi ri tangnga-tangngana 

ikambe, o Batara! |kambe ummatTa, teaKi 


bokoi!" 

10Ri passalana anjo bansaya Nakana 
Batara, "Tena Kusannang mae ri sikamma 
anjo tau nangaia lari alampa ambokoiA, 
siagang tenaya naero allewai kalenna. 

Tena nalaKukaluppai kasalanna kenanga: 
laKkuhukkungi kenanga lanri dosana kenanga." 
11 Nakana Batara ri nakke, "Teako palakki ri 

Nakke untu antulungi anjo tau sikammaya. 

12 Manna pole appuasa kenanga, tena Kuero 
amparhatikangi pakkiona kenanga appala 
tulung; siagang manna pole assare kenanga 
mae ri Nakke korobang nitunu siagang 
gandung, mingka tena nalasannang nyawaKu 
mae ri kenanga. Kabalekanna, laKutumpasaki 
kenanga lanri pabundukang, kacipurang, 
siagang garring." 

13 Nampa kukanamo, "O Batara Kaminang 
Tinggia, Kiassengi angkanaya lebami 
nabi-nabia akkana mae ri rayaka angkanaya 
tena nalania pabundukang yareka kacipurang 
lanri lebamaKi ajanji angkanaya tuli laniana 
kaamangngang anrinni ri parasanganga." 

14 Mingka appialimi Batara angkana, 

"Anjo nabi-nabia kabara balle-balle 

naerang na nabalukang arengKu; tena 
naKusuroi kenanga, siagang tena todong 
Kuparentakangi kenanga yareka abicara mae 
ri kenanga. Anjo sikamma paccini nacaritaya 
kenanga teai battu ri Nakke; nabotoi kenanga 

apa-apa tenaya matu-matunna slagang 


napare-pare kalennai kenanga. 

15 Napaui lalang arengKu kenanga 
angkanaya anne parasanganga tena 
nalanituju ri pabundukang yareka kacipurang, 
padahala tena naKusuroi kenanga akkana 
kamma anjo. INakke, Batara, Kupauangko, 
Yeremia, apa laKugaukanga mae ri anjo nabi- 
nabi tenaya naKusuroi. LaKubunoi kenanga 
lanri pabundukang siagang kacipurang. 

16 Sikamma tau antarimaya anjo sikamma 
botona kenanga lanibuno kamma tongi anjo 
carana. Lanipasambilai mayana kenanga 
mange ri sikamma agang-aganga ri Yerusalem 
natena antarawangi kenanga. Kammami 
anjo sarenna kenanga siagang tubai-bainena 
siagang anana kenanga. LaKusarei kenanga 
angkasiaki apa kalebakkanna kajadallanna 
kenanga." 

17 Nasuroa Batara ampauangi sinaku mae 
ri ummaNa. Musti akkana kamma anne, 
"Bolima tenammariku angngarru, allo 
bangngi ammatti jene matangku. Nasaba loko 
sannami bansaku siagang teai sipato sessana 

18 Punna mangea ri paranga, kuciniki maya- 
mayana tumatea lanri pabundukang. Kuciniki 
lalang ri kotaya kasessanga, tau abiringa 
mate naalle cipuru. Nabia siagang imanga 
nagaukangi jama-Jamanna natanassenga apa 
battuanna apa nagaukanga kenanga." 

19Batara, maka Kisorongboko taba sikalimi 


Yehuda na Kikabirisi panduduna Sion? 
Angngapa nasarring kamma pannunrunTa 
ri kambe sagenna takkulleamo ammolle 
ammotere ikambe? Tena matu-matunna 
ikambe aboya kaamangngang, tena 
bua-buana aboya pammolleang, nasaba 
katerassang bawang nia. 

20 Batara, ri Kattemi bawang doraka ikambe. 
Namangakui ikambe dosa kalenna ikambe 
siagang dosana boe-boena ikambe. 

21 Kiurangi janjinTa, teaKi pakatunai ikambe: 
teaKi kaluppai jJanjinTa siagang ikambe. 
Yerusalem tampa empoang kalabiranTa, teaKi 
pakatunai. 

22 Rewata-rewatana bansa-bansaya 
takkulleai appaturung bosi ri lino. Manna 
langika takkulle todong ampaturungi bosia 
siagang koasa kalenna. IKatteji bawang 
panrannuanna ikambe. I|Katte ampajari 
ngasengi anjo sikammaya. 

15 l Nakana Batara ri nakke, "Tena 

nalaKukamaseang anne bansaya, 
manna pole nania Musa siagang Samuel 
anrinni untu ammenteng ampappalakkangi 
kenanga pangngamaseangKu. Suroi anne 
bansaya alampa, tena Kuero anciniki 
kenanga! 

2 Punna akkutanang kenanga ri kau angkana 
kemae musti alampa kenanga, appialiko 
kamma anne, Nakana Batara, ia nipattantua 

lamate lanri garring lappassammi mate 


lanri garring. la nipattantua lamate lalang 
pabundukang lappassammi mate lalang 
pabandukang. la nipattantua lamate lanri 
cipuru lappassammi mate lanri cipuru! la 
nipattantua lanitahang, lappassammi niengka 
salaku tunitahang! 

3|nakke, Batara, lebami Kupattantu 
angkanaya nia appa rupanna hukkungang 
hebaka lakajariang mae ri kenanga: lamatei 
kenanga lalang pabundukang, mayana 
kenanga lanireresangi ri kongkong, nikanrei 
ri Jangang-jangang, siagang nipaccappuki ri 
olo-olo sekke. 

4 LaKupajari sikontu bansaya ri lino 

sanna mallana anciniki kenanga. Kugaukang 
ngasengi anjo sikammaya lanri panggaukanna 
Manasye ana buranena Hizkia ri Yerusalem ri 
wattunna ia ajari karaeng ri Yehuda." 

> Nakana Batara, "He panduduna Yerusalem, 
inai langkamaseangko? Inai ero lasina 
nyawana lanri ikau? Inai ero assengka 
ampakkutanangngangi antekamma 
katallassannu? 

6| ebaMa nusorongboko siagang nubokoi, 
lanri kammanami anjo naKuangka limangKu 
untu angngancurukko, lanri lanreMa 
antahangi larroKu. 

7 Ri tunggala kotaya ri anne parasanganga 
lanipelakko rapang rarame. Manna pole ikau 
ummakKuko mingka laKupanrakiko siagang 


Yeremia 15.81 12 63 
ana-ananu lanri teanu ampinrai batenu 


attallasa. 

8[arassi parasangannu ri janda, 
labiangngang na kassika ri biring tamparang 
jaina. LaKubunoi sikamma taua ri wattu 
rungkana sagenna parisi nasaring ammana 
kenanga. Ri wattu alloa Kupabattui mae ri 
kenanga sitau tulammanraki sagenna malla 
siagang lussa kenanga. 

9 Amma ammoteranga tuju anana 
takkaluppami lanri sukkaraki nasaring amai. 
Sassammi nacini allo katallassanna, nihinami 
siagang nipakasirimi ri pakkasiana. Kusuroi 
musu-musua ambunoi niaka ija attallasa 
battu ri kau. INakke, Batara, anne akkana. " 

10Tojeng, inakke siala memang tonga. Untu 
apa nanalassukanga anrongku? Tunggala 
tau niaka ri anne parasanganga kuagang 
ngasengi abesere siagang agea. Manna 
kutalebaka appapiinrang yareka angnginrang, 
mingka nitunraia ri sikontu taua. 

110 Batara, punna manassa tena memang 
kugaukangi tugasakku siagang baji, siagang 
tena nakualle musu-musua ri dallekanTa 
ri wattunna anggappa kenanga bala 
siagang susa, lappassammi kajariang toj eng 
pattunrana sikamma anjo taua. 

12 (Tena manna sitau akkulle antepoki 
bassia, labiangampabassia battu waraka ia 
lebaka nibengkoro siagang tambaga.) 

13 Nakana Batara ri nakke, 


"LaKukiringi musua untu angngengkaki 
kakalumanynyangnganna siagang pabarang- 
baranganna ummakKu salaku hukkungang 
mae ri dosa-dosa lebaka nagaukang kenanga 
ri sikontu parasanganga. 

14 Ri parasangang maraeng tenaya naassengi 
kenanga, laKupajari atai kenanga mae ri 
musu-musunna, lanri allumpana larroKu 
rapang pepe arinra lompoa siagang tenaya 
naero mate pepena." 

15 Nampa kukanamo, "Batara, Kipahangi. 
Urangia siagang tulunga. Pabalassanga mae 
ri anjo kenanga angngondanga siagang 
anjallakkanga. TeaKi sabara dudui mae ri 
kenanga sagenna akkulle sallang kenanga 
ambunoa. Kiurangi angkanaya lanri iKatte 
nakunihina. 

19|Katte abicara ri nakke, siagang 
tuli kupilangngerinna bicaranTa. IKatte 
ampatanga, o Karaeng Allataala 
Kaminang Koasaya, lanri kammana 
anjo nakupakasannang siagang napakatene 
kana-kananTa. 

17 Tena kukaturu-turukang assannang- 
sannang siagang sikamma tau asserea untu 
abicara bonga-bonga. Lanri mannurukingku 
mae ri Katte, nakusalamo kalengku lalang 
larroku kusaring. 

18 Angngapa kutulusu sessa mamo? 
Angngapa nasanna lokokku siagang tena 

lebakai ammolle? Maka erokKi ampakalabai 


pamaikku rapang binanga ajari kalotoroka ri 
wattu timoro?" 

19 Appiali Batara angkana, "Punna 
ammoterekko, laKutarimako. Lajariko 
ammotere atangKu. Punna nukabarrangi 
apa amatu-matua siagang teai bicara tena 
bonena, akkulleko ammotere ajari nabiKu. 
Labattui pole taua mae ri kau, siagang 
tenamo nuparallu mae ri kenanga. 

20 [| aKupajariko rapang tembo tampa 
pattahangngang nipareka battu ri tambaga 
mae ri kenanga. Lanabundukiko kenanga, 
mingka tanakulleai kenanga ambetako. 
| Nakke lanrurungangko untu anlalangngiko 
siagang ampasalamakko. 

21] aKulappasangko battu ri kakoasanna 
sikamma tau jadalaka siagang pallaka. 
|Nakke, Batara, anne akkana." 

16 1 Abicarami pole Batara ri nakke, 

angkana, 

2 "Teako abuntingi siagang anggappai ana ri 
anne tampaka. 

3 | aKupauangko apa lakajarianga mae ri 
ana-ana lassuka anrinni siagang mae ri tau 
toana. 

4Lamatei kenanga lanri nitaba ri garring 
angngeranga kamateang, siagang lamatei 
kenanga lalang pabundukang yareka mate 
naallei cipuru. Tena manna sitau langngarru 
yareka antarawangi kenanga. Latassiaraki 

mayana kenanga rapang pupu panynyoppongi 
ri butta, siagang nikanre ri jangang-jangang 
siagang olo-olo sekke. 

3 Teako alampai mae ri ballana tau natabaya 
susa, Yeremia. Teako susai lanri manna pole 
inai. Tenamo nalaKubarakkaki pole ummakKu 
siagang kasalewangang, kammayatompa 
tenamo nalaKupappicinikang pangngaiKu 
siagang pangngamaseangKu mae ri kenanga. 

6Sikamma tau kalumanynyanga siagang 
tau kasi-asia ri anne parasanganga lamatei 
natena tau antarawangi kenanga. Tena manna 
sitau lansessai kalenna yareka anggondoloki 
ulunna salaku pammatei ri kasusaanna 
kenanga. 

7 Tena todong tau laero appare pammaca- 
macang untu ansaleori tau susaya. Tena 
lamminawang turu susa balalo manna tau 
ammoteranga manggena yareka ammana. 

8Teako antamakki ri ballana tau assua- 
suaraka. Teako angnganrei siagang 
angnginungi siagang kenanga. 

9 Pilangngeri anne eroka Kupau ri kau, 
INakke Batara Kaminang Koasaya, Allataalana 
Israel. Sara rannuna siagang kakkalana 
anjo passua-suarrang pabuntinganga 
lakupammari ngasengi. Anjo sikammaya 
lanacini ngasengi sikamma tau attallasaka ri 
anne jammannu. 

10 Punna nupabattu ngasengi anne mae ri 
kenanga, gassingka akkutanangi kenanga 

terasa kammai anjo kenanga. Lakkutanangi 
kenanga angkana apa kasalanna siagang 
dosana kenanga mae ri Nakke, Karaeng 
Allataalana kenanga. 

11 pauangi kenanga angkanaya kammai 
anne kanangKu, LebaMa nabokoi boe- 
boenu untu alampa mange anynyomba 
siagang assambayang ri rewata-rewata 
maraenga. Nabalang parekangA siagang 
taerokai kenanga mannuruki ri paratorang- 
paratorangKu. 

12 Mingka ikau labi jadallangngangi pole 
apa nugaukanga. Kapala batuko siagang 
ero kalennu bawang jadalaka nuturukiang. 
Taerokako mannuruki ri Nakke. 

13 | aAKubongkako assulu battu ri anne 
parasanganga nampa Kupelakko 
mange ri sereang parasangang tena 
sikalia nuassengi siagang boe-boenu. 
Anjorengko lassambayang allo bangngi mae 
rewata-rewata maraenga, siagang tena 
Kulamangngamaseang mae ri kau." 

14 Nakana Batara, "Lanarapiki sallang 
wattunna natenamo nassumpa taua lalang 
arengKu, Allataala mattallasaka, lebaka 
angngerangi umma Israel assulu battu ri 
Mesir; 

15 Passangalinna lanri iNakke, Allataala 
mattallasaka, angngerangai umma Israel 
assulu battu ri sereang parasangang 

ri bageang wara siagang battu ri 


sikontu parasangang maraeng lebaka 
napammantangngi kenanga Kupasiara. 
LaKuerangi ammotere kenanga mange 

ri butta passolongang cerana kenanga, 
parasangang lebaka Kupassareang mae ri 
boe-boena kenanga." 

19 Nakana Batara, "LakkiokKa jai paboya 
juku untu anjakkalaki anne taua. Nampa 
lakkiokKa jai pasoso untu assosoki kenanga ri 
sikamma monconga siagang buluka, siagang 
ri sikamma leang-leang batua. 

17 Kuciniki sikontu apa nagaukanga kenanga. 
Tena nia kacokkoang mae ri Nakke: Kucini 
ngaseng tommi dosa-dosana kenanga. 

18 | aKubalasaki dosana siagang kajadallanna 
kenanga siagang hukkungang alappi rua, 
lanri narantassimi parasangangKu siagang 
jai barhala. Anjo barhala-barhalaya tena 
nanyawa, sangkammai maya." 

190 Batara, iKattemi allalangngia siagang 
assarea kagassingang: iKatte antulunga ri 
wattungku kasukkarang. Labattui bansa- 
bansaya battu ri cappana linoa mae ri Katte 
na nakana, "“Boe-boena ikambe poro rewata 
takontutojengaji bawang napatappa, tena 
sikalia matu-matunna. 

20 Maka akkullei rupataua ampareki 
rewataya untu kalenna todong? Tantu tena! 
Anjo napareka tantu teai Allataala. " 

2l Nakana Batara, "Lanri kammana 


anjo, anne sikalia laKupajari bansa- 
bansaya angkasiaki kakoasangKu siagang 
kagassingangKu sollanna lanaasseng kenanga 
sagenna satunggu-tungguna angkanaya 
INakkemi Batara." 
17 l Nakana Batara, "He bansa Yehuda, 
lebami taukiri dosanu ri atinnu siagang 
ri sikontu panyingkuluna tampa-tampa 
pakkorobangngannu, niukirika siagang pena 
bassi battu ri intang. 

2Sikamma taunnu assambayangi ri 
tampa-tampa pakkorobangnganga siagang 
benteng-benteng barhala lebaka nabangung 
untu rewata niarenga Dewi Asyera ri tunggala 
poko kayu copponga, ri coppo-coppona 
buluka, 

3 siagang ri sikamma moncong niaka ri 
pantaranganna kotaya. Lanri sikontu anjo 
tampa panynyombang barhala lebaka 
nubangung ri sikontu parasanganga siagang 
lanri sikontu dosa lebaka nugaukang, 
nalaKusuromo musu-musunnu angngengkaki 
sikontu pabarang-barangannu siagang 
kakalumanynyangngannu. 

4Latarpassai nupassareang tampa 
lebaka Kupassareang mae ri kau, siagang 
laKupajariko ata mae ri musunnu ri 
parasangang tena sikalia nuassengi. 
LaKugaukang ngasengi anjo sikammaya lanri 

allumpana larroKu rapang pepe arinra tenaya 


nakkulle nibuno pepena." 

> Nakana Batara, "Punna nabokoiA 
taua, Batarana, namanrannuang mae ri 
rupataua siagang tanjeng ri kagassinganna, 
laKuhukkungi anjo tau kammaya. 

#Rapangi lamung-lamung attimboa ri 
parang, ri butta roso, sino siagang nia celana, 
tenaya naleba nakasia kabajikanga. 

7Mingka tau manrannuanga ri Nakke latuli 
Kubarakkaki. 

8|a rapangi poko kayu ri biring binanga 
assolonga jenena: alabaki akana sagenna 
jeneka. Tena namalla ri wattu timoro, tuli 
moncongbulona lekona. Manna pole nituju 
parasanganga ri kakalotorang, tena nalussa 
lanri tuli niana rapponna. 

9 Atinna rupataua takkulleai nikira-kira 
kaminang carade ri yangasenna niaka siagang 
sanna sikalia garrinna. 

10|Nakke, Batara, ansalidiki atia, 

Kusori pamaina rupataua. Tunggala taua 
laKubalasaki situru panggaukanna siagang 
Kugauki situru panggaukanna." 

11Rapang jangang-jangang anggoppoki 
bayao teai bayaona, kammaminjo tau 
jekkonga anggappa pabarang-barangngang. 
Ri attangnga umuruna latappela ngasengi 
barang-baranna. Ri kalabusang tallasana 
abutti angkana ia tau dongo sikali. 

12 BallaNa Batara rapangi empoang karaeng 


kalabirang, ri moncong tinggia battu riolo. 

13 Batara, iKatte panrannuanna Israel, 
ummatTa; sikontu abokoa ri Katte lajari 
siri-siri ngasengi. Lalanynyaki kenanga battu 
ri anne linoa nampa alampa mange ri linona 
tau matea. Nasaba, iKatte kabattuanna jene 
katallassanga leba maKi nabokoi, o Batara. 

14 Batara, Kipammollea, nakuajari akkamale. 
Pasalamakka, nakuakkulle salama. | Katteji 
bawang Kupakalabiri! 

1 Nakana taua ri nakke, "Kemae ngasenji 
anjo pagarattaNa Batara? Lappassammi 
Nagaukang kamma- kamma anne!" 

19 Mingka, o Batara, talebakaKi kupassa 
untu ampabattui balaya mae ri kenanga. Tena 
todong kuero sollanna nituju ri kasusaang. 
Kiassengi anjo, Batara. Kiassengi apa kupaua. 

17 TeaKi ajari apa appakamalla ri atingku. 
|Katte tampa palariangku punna battu 
kasukkaranga. 

18 poro Kipakasiriki siagang Kipajari mallaki 
sikamma tau angngondangia siagang 
anjallakkangia. Mingka teaKi gaukangngi anjo 
kammaya mae ri nakke, o Batara. Kipabattui 
balaya mae ri kenanga sagenna ancuru taba 
sikali kenanga. 

19 Nakana Batara ri nakke, "Yeremia, 
alampako mange ri Pakkebu Lompo Raya 
naoloa sikamma karaeng Yehuda punna 
assulu siagang antama ri kotaya. Alampa 

tongko mange ri sikontu pakkebu Lompo 


maraenga ri Yerusalem. 

20 Pabattui pasangKu mae ri sikamma 
karaenga siagang sikontu tu Yehuda 
kammayatompa sikontu panduduna 
Yerusalem allaloa ri sikamma anjo 
pakkebuka. 

21 Pabattui kamma anne: Punna tena nuero 
mate, teako angngangkaki barang punna 
allo Pammari-mariang, yareka nanuerang 
antama allalo ri sikamma pakkebu lompona 
Yerusalem. 

22Teako anjamai yareka angngerangngi 
manna barang-barang apa mamo assulu 
battu ri ballanu ri allo Pammari-marianga. 
Salaki anjo alloa untu iNakke sangkamma 
lebaka Kuparentakang mae ri boe-boenu. 

23 Mingka boe-boenu taerokai 
mappilangngeri yareka amparhatikangi 
apa Kupaua mae ri kenanga. Kapala batui 
kenanga, siagang taerokai mannuruki yareka 
nipakainga. 

24 Turuki sikontu parentaKu. Teako 
angngangkaki manna barang-barang apa 
mamo allalo ri pakkebu lompona anne 
kotaya ri allo Pammari-marianga. Salaki allo 
Pammari-marianga untu iNakke, siagang 
teako anjamai apa-apa mamo ri anjo alloa. 

25 Punna attojeng-tojengko ampajappai 
anjo parenta-parentaKu, sikamma karaenga 
siagang sikamma pamarenta ammarentaya 

sangkamma Daud lantamaki ri sikamma 


pakkebu lompona kota Yerusalem. Kenanga 
siagang tu Yehuda kammayatompa 
panduduna Yerusalem, ladongko kareta 
jarangi, sagenna ajari suara sikali kota 
Yerusalem. 

26 Sikamma tau niaka battu ri kota-kota 
Yehuda, kammayatompa battu ri desa-desa 
niaka ri tammulilina Yerusalem; laniaki 
kenanga battu ri daera Benyamin, battu 
ri daera bangkeng buluka, battu ri daera 
monconga siagang battu ri daera Yehuda 
bageang timboro. Langngerangi kenanga 
mange ri BallakKu iamintu olo-olo lanipare 
korobang, baji lanitunua kammayatompa 
tenaya, kammayatompa gandung passare, 
kamanynyang, siagang passare kasukkurang. 

27 Yangasenna anjo lakajariangi punna 
mannurukiko mae ri Nakke siagang nusala 
allo Pammari-marianga untu iNakke. 

Teako angngangkaki barang-barang apa 
mamo allalo ri sikamma pakkebu lompona 
Yerusalem ri anjo alloa. Punna nudakkai anjo 
parenta-parentaKu, laKutunui pepe sikamma 
pakkebuna Yerusalem siagang sikamma balla 
karaenna sagenna labusu; na anjo pepeka 
takkulleai nibuno." 

18 l Nakana Batara ri nakke, 

2 angkana, "Alampako mange 
ri ballana papare uringa; anjoreng 
laKupabattuangko pasangKu." 

3Jari alampama mange ri ballana papare 


uringa na kuciniki sitabang anjama. 

4Punna kurang baji parena uringa, najama 
poleangi ammotere ajari uring maraeng situru 
parena apa nakaerokia. 

> Nampa Nasuroa Batara ampabattui ri 
umma Israel, angkana, 

6 "He ummakKu, maka latena nakkulle 
Kugaukang sangkamma anjo apa nagaukanga 
papare uringa battu ri butta pina? Rapang 
butta pi lalang ri limanna papare uringa, 
kamma tommako anjo lalang limangKu. 

7 Punna ri sereang wattu Kupattantui 
Kupasinta, Kuruntung siagang Kuancuru 
serea bansa yareka kakaraengang, 

8 nampa toba anjo bansaya battu ri dosana, 
laKupaonoki anjo pattujungKu. 

9 Kabalekanna, punna Kutappuki untu 
ampaentengi yareka ampakajarreki serea 
bansa yareka kakaraengang, 

10 mingka ribokoanganna tena naero 
mannuruki anjo bansaya ri Nakke nampa 
nagaukang jadalaka, laKupaonoki anjo 
pattujungko." 

11 Nakana Batara ri nakke, "Kamma-kamma 
anne, pabattui mae ri sikamma tu Yehuda 
siagang panduduna Yerusalem angkanaya 
kamma-kamma anne apparekKa rancana untu 
ambaliangi kenanga, siagang Kupasadiangi 
kenanga hukkungang. Suroi kenanga 
ampamari cara tallasana kenanga dorakaya 

kammayatompa napakabajiki panggaukanna 


kenanga. 

12 Mingka lappiali kenanga angkana, Apa 
matu-matunna? Tuli lamannuruki ikambe 
ri ero kalenna ikambe! Ikambe massing 
nagaukangi apa nakaerokia pamaina ikambe 
jadalaka!" 

13 Nakana Batara, "Pakkutanangngangi 
mae ri tunggala bansaya, angkanaya 
apaka lebaki kajariang passala kammaya 
anne? Lebami nagaukang umma Israel apa 
appakaringi-ringika! 

14 Tena lebakai lanynya bosi abatua battu ri 
moncong batuna Libanon. Tena lebakai jene 
dinging aloloroka ri pamonconganga ajari 
kalotoro. 

15 Mingka ummakKu takkaluppami ri Nakke, 
nampa attunu dupa untu barhalaya. Tattoroi 
kenanga ri oloang mustia naolo kenanga riolo 
dudu, nampa ammengka ri oloang tenayapa 
nanilappari. 

16 Anne parasanganga napajarimi kenanga 
tampa appakaringi-ringi, siagang tuli 
ajari parasangang nicau-cau. Sikontu tau 
allaloa ammenggong ngaseng ulunna lanri 
ringi-ringina. 

17 Rapang limbubu nairika anging, 
kammaminjo batena ummakKu laKupasiara 
ri dallekanna musua. Punna battu cilakaya, 
laKkubokoi kenanga siagang taeroKa antulungi 
kenanga!" 

18 Nakana taua, "Umba kissikongkolo 


angngewai Yeremia. Tena naiaja bawang 
akkulle abicara untu Allataala. Tuli laniana 
imang akkulle assare pangngajarang, nia 
tucarade akkulle assare pappakainga: siagang 
nia nabi akkulle ampabattui mae ri katte 
sikamma pasang battua ri Allataala. Umba 
nanituntuki ri pangadelanga nampa tenamo 
nanilangngereki kana- kananna. " 

19 ari appala doamma angkana, "O Batara, 
Kipilangngeri pappalakku, Kiparhatikangi anjo 
apa napaua musungku ri passalana kalengku! 

20 Maka siratangi kabajikanga nibalasa 
siagang kajadallang? Mingka lebami kenanga 
angngeke kalibong sollanna kutuguru 
antama. Kiurangi angkanaya lebami kenanga 
kualle-alleang ri dallekanTa, sollanna tena 
Kilarro mae ri kenanga. 

21 Mingka kamma-kamma anne, Batara, 
lappassammi mate cipuru ana-anana 
kenanga yareka mate lalang pabundukang. 
Lappassammi tubai-bainena kenanga tappela 
buranenna siagang anana; lappassammi 
tubura-buranea mate naalle garring siagang 
turungkana mate lalang pabundukang. 

22 Suroi paellaka tiring battu ri ballana 
kenanga, sagenna ammurici kenanga 
napakamma malla. Lebami kenanga 
angngeke kalibong sollanna kutuguru 
antama, siagang lebami kenanga attannang 
sikko untu anjakkalakka. 

23 Mingka iKatte, o Batara, Kiassengi 


sikontu apa narancanakanga kenanga untu 
angngallei nyawaku. Lanri kammana anjo, 
teaKi pammopporangngi kenanga, teaKi 
luluki kasalanna kenanga. Kitunrungi kenanga 
sagenna tuguru. Angngalle maKi tindakang 
mae ri kenanga lanri larroTa." 

19 l Nasuroa Batara alampa ammalli 

bongki, nampa kukio siapa are 
pamimpinna bansaya siagang siapa are 
imang-imang toaya, 

2 untu alampa siagang kenanga mange ri 
Kabung Lappara Hinom allalo ri Pakkebu 
Lompo Beling. Anjoreng musti kupalabangi 
kupabattu apa Napappasangnganga ri nakke. 

3 Musti akkana kamma anne, "He sikamma 
karaenna Yehuda siagang panduduna 
Yerusalem! Pilangngeri eroka Kupau, iNakke 
Batara Kaminang Koasaya, Allataalana Israel, 
angkanaya, lappabattuA bala lompo mae 
ri anne tampaka, sagenna tabangka tau 
allangngerekai. 

4 Kugaukangi anjo passalaka lanri anne 
bansaya nabokoiMa. Narantassi anne 
tampaka lanri assarena korobang mae ri 
rewata-rewata tenaya naassengi kenanga, 
tenaya naassengi boe-boena kenanga siagang 
sikamma karaenna tu Yehuda. Nabonei tommi 
kenanga anne tampaka cerana tau tenaya 
nasala. 

> Appaentengi kenanga tampa 


pakkorobangngang untu Rewata Baal, 

untu ampassareangi ana-anana kenanga ajari 
korobang nitunu, padahala talebakai Kusuro 

kenanga anggaukangi anjo kammaya, balalo 
anjo kammaya talebakai ammumba lalang ri 

pikirang Ku. 

6Lanri kammana anjo, nia sallang 
nanarapiki wattunna naanne tampaka tenamo 
naniarengi Tofet yareka Kabung Lappara 
Hinom, passangalinna Kabung Lappara 
Pammolongang. 

"Ri anne tampaka laKupassalasai sikontu 
rancanana tu Yehuda siagang panduduna 
Yerusalem. LaKubalang parekangi kenanga 
nibeta ri musu-musunna siagang nibuno 
lalang ri pabundukanga. LaKubalang 
parekangi mayana kenanga nikanre ri 
jangang-jangang siagang olo-olo sekke. 

8| aKupabattui bala lompoa ri anne kotaya 
sagenna sikamma tau ammaloa anjoreng 
latabangkai siagang lamalla ngasengi. 

9 Lanikurungi ri musu anne kotaya, siagang 
nausahakangi nabuno panduduna. Teai sipato 
hebana batena musua angkurungi, sagenna 
sikamma tau niaka lalang ri anne kotaya 
lasikanre-kanrei para ia sipagangngang, 
balalo ana kalenna nakanre ngaseng." 

10 Nampa Nasuroa Batara anreppeki anjo 
bongkia ri dallekanna ngaseng anjo tau niaka 
amminawang ri nakke. 

11 Musti kupauangi kenanga angkanaya 


akkana kammai anne Batara Kaminang 
Koasaya, "Anne bansaya siagang kotaya 
laKuancuruki sagenna ajari rapang bongki 
anjo reppeka tenayamo nakkulle nipakabaji 
ammotere. Lanitarawangi maya-mayana 
kenanga ri taua ri Tofet, lanri tenamo tampa 
pajerakkang maraeng. 

12 Anne kotaya siagang panduduna 
laKupajari sangkamma Tofet. 

13 Sikontu balla niaka ri Yerusalem siagang 
sikontu balla karaenga ri Yehuda lanipajari 
rantasaki sangkamma Tofet:, lanri irate ri 
tompona sikamma anjo ballaka lebami taua 
attunu dupa untu rewata-rewata ri langi, 
siagang assare korobang anggoro untu 
rewata-rewata maraeng." 

14 Nampa kubokoi Tofet, tampakku nisuro 
ampabattui pasanNa Batara. Alampa mange 
ri paranglakkeng BallaNa Batara ammenteng 
anjoreng, nampa kupauang sikontu taua, 

15 angkanaya Batara Kaminang Koasaya, 
Allataalana Israel, akkana kammali anne, 
"Lanri kapala batunu siagang taerokako 
mappilangngeri, laKupabattui sikontu balaya 
mae ri anne kotaya siagang sikontu desa 
niaka ri tammulilina, iamintu bala lebaka 
Kurancana." 

20 1|mang Pasyhur anana Imer kapala 
pangawasa ri BallaNa Batara. Ri 

wattu nalangngerena kupalabang kupau 


yangasenna anjo passalaka, 

2 naparentakammi sollangku nitunrung 
siagang niepong ri Pakkebu Lompo Benyamin, 
pakkebu lompo bageang ratena BallaNa 
Batara. 

3Baribasana pole ammuko, ri lebakku 
nilappassang nisikko ri Pasyhur, kukanamo 
ri ia, "Areng Napassareanga Batara mae ri 
kau teai Pasyhur, mingka Pammunoang ri 
kere- keremae. 

4 KalenNa Batara angkana, Lanipajariko 
pabuno-buno ri kalennu tonji siagang mae 
ri agang-agannu tonji. Lanuciniki kenanga 
nibuno ri musunna kenanga. Sikontu tu 
Yehuda laKubalang parekangi nikoasai ri 
karaeng Babel: sipagang battu ri kenanga 
lanaengkaki salaku tunitahang mange ri 
Babel, nampa labinna nibunoi. 

> LaKulappassangi musunna kenanga 
anrampasaki siagang angngengkaki mange 
ri Babel sikontu kakalumanynyangnganna 
siagang barang-baranna anne kotaya, balalo 
barang-barang pisakana sikamma karaenna 
Yehuda. 

6 Siagang ikau, Pasyhur, siagang sikontu 
kaluarganu lanijakkala tongko nampa 
niengkakko mange ri Babel. Anjorengko 
lamate siagang nitarawang:, kammayatompa 
sikontu agannu lebaka allangngereki sikamma 
balle-ballenu." 

7 Batara, iKatte anynyonyokka siagang 


inakke lebama ninyonyo. | Katte labi gassingKi 
nainakke siagang lebama Kipadundu. 
Nicau-caua ri tunggala taua, nihina battu ri 
baribasa sagenna karueng. 

8 Punna kuabicara, musti ammarranga 
sigassing-gassingku, angkana, 
"Kapallakkang! Bala!" O Batara, Nicau- 
caua ri kere-kere wattu, lanri kupabattuna 
pasanTa. 

9 Mingka punna lalang atingku kukana, 
"Bolimi kamma kukaluppai Batara, teama 
abicara lalang arenNa," rapammi pepe 
pasanNa abara ilalang ri ati mailalangku. 
Lebaki kucoba amparrangngi, mingka 
manassa tena nakukullei. 

10 Abici-biciki nilangngere taua ri kere- 
keremae, angkana, "Battui mallaka alabang! 
Umba nilaporoki mae ri pamarentaya!" 
Balalo sikontu agang bajikku naminasai 
katugurangku. Nakana kenanga, "Gassingka 
lanri panynyonyoppa, nakkulle nibeta, 
sollanna nikkulle ambalasaki larro niboli- 
bolitta ri ia." 

11Mingka iKatte, o Batara, niakKi 
angngentenganga: iKatte tamaka gassinTa 
na Kikassa. Anjo kenanga angngondangia 
siagang anjallakkangia latuguruki natena 
pakkullena. Lasiri-siriki kenanga satunggu- 
tungguna, salasai sikontu rancanana 
kenanga. Anjo tunana kenanga latuli niurangi. 

12 Mingka, o Batara Kaminang Koasaya, 


Kisori rupataua siagang adele: Kiassengi 
atinna siagang pikkiranna kenanga. Lanri 
kammana Kisare laloa pangngellai ancinikKi 
ambalasaki kajadallanna musua nasaba 
kubuammi mae ri Katte parkaraku. 

13 Makkelongko mae ri Batara siagang pujimi 
nasaba la allappassangi tau nijallakkanga 
battu ri koasana tau dorakaya. 

14 Nitunrai allo kalassukangku! Bolimi 
kamma najari tuna wattu nilassukangku ri 
ammakku. 

15 Nitunrai tongi tau angngeranga kabara 
ampajari sannang duduai manggaku, ri 
wattunna nipau ri ia, angkana, "Anggappako 
sitau ana burane!" 

16 Bolimi kamma anjo angngeranga kabara 
ajari sangkamma anjo kota-kota niancuruka 
tanikamaseang ri Batara. Bolimi kamma 
allangngere tau ammarrang napakamma 
parisi ri wattu baribasa, siagang sara 
ammarrang ri pabundukang ri tangngana 
alloa. 

17 Nasaba tena nanabunoa ri wattungku 
nitianangngang ija, sollangku tuli 
nitianangngang ri ammakku siagang 
pammanakkanna ajari jerakku. 

18 Angngapa kumusti nilassukang? Poro untu 
parisi siagang kasukkarang? Siagang sollanna 
allalo tallasakku lalang siri-siri bawang? 

2 1 l Zedekia karaeng Yehuda nasuroi mae 


ri nakke Imang Pasyhur anana Malkia, 
siagang Imang Zefanya anana Maaseya. 
Nasuroi kenanga ampabattui mae ri nakke 
anne pappalana angkana, 

2 "Appalakko pitunju battu ri Batara 
untu ikatte, nasaba nikurummi kotata 
ri Nebukadnezar karaeng Babel siagang 
pasukanna. Gassingka lappaniaki gau 
malompo Batara untu ikatte, na Napassa 
Nebukadnezar ampamonoki ammotere 
pasukanna." 

3 Nampa abicaramo Batara ri nakke, siagang 
kusuromi sikamma anjo tunisuroa 

4 ampabattui mae ri Karaeng Zedekia 
angkanaya Batara, Allataalana Israel, akkana 
kammai anne, "Zedekia, laKubetai pasukannu 
abunduka angngewai karaeng Babel siagang 
pasukanna. Sikamma sanjatana tantaranu 
laKupagompoi ri tangnga-tangngana kotaya. 

> KalengKu lambundukiko siagang 
kagassingangKu, lalang allumpana larroKu. 

6Panduduna anne kotaya laKubunoi: baji 
rupatau kammayatompa olo-olo lamate 
naallei garring lompo. 

'Ikau siagang sikamma pagawenu 
kammayatompa sikamma tau talappasaka 
battu ri pabundukanga, kacipurang siagang 
garring, yangasenna laKulappassangko 
najakkala Karaeng Nebukadnezar 
siagang musu-musu eroka ambunoko. 

nalanapammopporangko siagang tena 
nalanakamaseangko. INakke, Batara, anne 
abicara." 

8 Nampa Nasuroa Batara akkana kamma 
anne ri ummaNa, "Pilangngeri! | Nakke, 
Batara, assareko kasampatang ampilei 
kalaserenna: oloang mangea ri katallassanga, 
yareka oloang mangea ri kamateanga. 

9 Tunggala tau ammantanga ri kotaya 
lamatei lanri pabundukang, kacipurang, 
yareka lanri garring. Mingka tau assuluka 
manyara mae ri tu Babel angkurungai anne 
kotaya, latalappasaki siagang talanibunoai. 

10 L ebami Kupattantu angkana laKuancuruki 
anne kotaya, siagang tena naKupassayangi. 
Anne kotaya laKupassareangi mae ri karaeng 
Babel: lanatunui sagenna cappu taba sikali. 
| Nakke, Batara, anne akkana." 

ll Nasuroa Batara ampabattui anne pasanga 
mae ri kaluargana karaeng Yehuda, jari-jarina 
Daud, angkana, "Pilangngeri anne iNakke, 
Batara, angkana. Usahai sollanna nipajappa 
kaadelanga allo-allona. Lappassangi tau 
nipaccoka battu ri kakoasanna tau papaccoka. 
Punna tena, anjo kajadallang nugaukanga 
lanaparinrai larroKu rapang pepe arinra 
lompoa natakkullea nibuno pepena." 

12(21:11) 

13 Nampa Nakana Batara mae ri Yerusalem, 
"He Yerusalem! Labi tinggiangngangi 

niaka ri tammulilinu. Sangkammako bulu 
batu ammenteng tinggia nai ri parang 
lapparaka, mingka iNakke langngewako. 
Nukana kalennu angkana tena manna sitau 
akkulle ambundukiko yareka anrumbangi 
tembo-tembo pattahangannu, 

14 mingka iNakke langhukkungko lanri 
panggaukannu. Balla karaennu laKutunui, 
kammayatompa yangaseng-ngasenna apa 
niaka ri tammulilina lanitunu tongi. | Nakke, 
Batara, anne akkana." 

2 2 1 Nasuroa Batara alampa mange ri balla 

karaenna karaeng Yehuda, jari-jarina 
Daud, untu ampabattui pasanNa Batara mae 
ri karaenga, mae ri sikamma pagawena, 
kammayatompa mae ri sikontu panduduna 
Yerusalem. laminne kana-kananNa Batara 
mae ri kenanga, 

2(22:1) 

3" Ngau adelekko siagang agau lambusukko. 
Lappassangi tau nipaccoka battu ri 
kakoasanna tau papaccoka. Teako 
anjallakkangi yareka teako agau jadalaki 
mae ri bansa maraeng niaka ammantang ri 
allanu, mae ri ana-ana kukanga, yareka mae 
ri jandaya. Teako bunoi tau tenaya salana ri 
anne tampaka. 

4Pumna attojeng-tojengko ampajappai 
anjo parenta-parentaKu, sikamma tau 
ammarentaya sangkamma Daud lantamaki 

karaenga. Anjo kenanga siagang sikamma 
pagawena kammayatompa rayana kenanga 
ladongko kareta Jarangi. 

> Mingka punna tena nuturuki parenta- 
parentaKu, assumpA angkanaya anne balla 
karaenga lajari loro-loro mami leba nakanre 
pepe. INakke, Batara, anne akkana. 

6 Untu iNakke, anjo balla karaenna karaeng 
Yehuda gaga sikali, sangkammai gagana butta 
Gilead siagang moncong-moncong Libanon; 
mingka anjo tampaka laKupajari sangkamma 
parang lompo tenaya nanipammantangngi ri 
tau. 

7 LaKukiringi battu taua untu angngancuruki. 
Langngerangi kenanga pangkulu, nampa 
narumbang sikamma benteng-benteng 
gagana nipareka battu ri camara Libanon. 
Nampa lanapasambila kenanga antama ri 
pepeka. 

8| ebaki anjo jaimi bansa maraeng ammalo 
anjoreng, nampa massing sikutanang para 
ia angkana, angngapa na iNakke, Batara, 
appanggaukang kamma anjo mae ri anjo kota 
gaga kammaya. 

9 Nampa lappialimo taua angkanaya 
nakajariang ngaseng anjo sikammaya lanri 
nudakkaina parjanjiannu siagang iNakke, 
Allataalanu, kammayatompa lanri anynyomba 
mako siagang assambayang mako mae ri 
rewata-rewata maraenga. " 

kamateanna Karaeng Yosia. Karrukimi Yoahas 
ana buranena nasaba nierammi alampa 

na talammotera. Talanacinikami pole butta 
passolongang cerana. 

11Ri passalana Yoahas, ana buranena 
Yosia, ajari karaenga ri Yehuda ansambeangi 
manggena, kamma anne kananNa 
Batara, "Alampami battu anrinni, siagang 
talammoterami pole. 

12 | amatei ri butta pammelakkanga, siagang 
talanacinikami pole anne parasanganga." 

13 Cilakai tau ambangungai ballana siagang 
tena naadele, kammayatompa ampalabangi 
kajekkonganna. Cilakai tau assuroa anjama 
nampa tena nasarei gajina taua. 

14Cilaka tongi tau angkanaya, 
"Lambangunga balla karaeng lompoa 
siagang luaraka kamarana ri bageang lonjo 
iratea," nampa napare ri anjo balla karaenga 
jandela ammake les kayu camara Libanon, 
siagang nice eja. 

13 Pilangngeri, he Karaeng Yoyakim! Punna 
nubangung balla karaeng battu ri kayu 
Libanon kaminang bajika, maka nukana anjo 
ajari butti angkanaya ikau karaeng kaminang 
baji battu ri sikamma karaeng maraenga? 
Coba sai urangi manggenu: Nakasiaki tallasa 
matenea siagang angngerangi wassele 
sikontu usahana, lanri tuli lambusuki siagang 
tena najekkong angngadeli, kammayatompa 

Memang kammaminjo mustina panggaukanna 
tau tappaka mae ri Batara. 

16(22:15) 

17 Mingka ikau, Yoyakim, maraengi. | kau 
kaparalluang kalennu bawang nuboya. 
Nubunoi tau tenaya salana, siagang 
nujallakkangi rayaka nukapallakki. 

18 | anri kammana anjo, ri sesena Yoyakim 
karaeng Yehuda, ana buranena Yosia, 
kammaminne kananNa Batara, "Kamateanna 
tena nalanikarruki, tena tau lakkana, Kodong, 
agangku, kodong. Tena tau lasusa yareka 
ammarrang angkana, Kodong karaeng! 

19 | anireresangi Yoyakim nampa nipasambila 
assulu battu ri pakkebu lompona Yerusalem, 
sangkamma nagaukanga taua mae ri keledai 
matea." 

20 Nakana Batara, "He panduduna Yerusalem, 
alampako mange ri Libanon siagang Basan, 
nampa akkiokko anjoreng. Ammarrangko 
ri monconna Moab, nasaba sikontu agannu 
nibeta ngasemmi. 

21] ebaMa abicara ri kau ri wattunna 
baji kaadaannu, mingka taerokako 
mappilangngeri. Memang kammaminjo gau- 
gaunu battu riolo sagenna kamma-kamma 
anne; talebakako ero mannuruki ri Nakke. 

22| anri kammana anjo sikamma pamimpinnu 
lalanynyaki rapang nitui ri anging. Sikamma 
agang-agannu laniengkaki salaku tau 

siagang nipakasiriki passabakkang sikontu 
kajadallannu. 

23 Amangko ammantang nitammulili ri 
benteng camara Libanon, mingka sallang 
punna natuju mako kaparisang, lasessa mako 
rapang baine eroka ammana." 

24 Nakana Batara ri Karaeng Yoyakhin, ana 
buranena Yoyakim karaeng Yehuda, "Lanri 
iINakke, Allataala mattallasaka, Kupattantu 
tojeng-tojengi angkanaya manna pole ikau 
rapangko cincingKu ammakea meterei ri lima 
kanangKu, mingka laKupasulukko 

25 nampa Kupassareangko mae ri tau 
nukamallakkanga siagang eroka ambunoko. 
LaKupassareangko mae ri Nebukadnezar 
karaeng Babel, siagang sikontu pasukanna. 

26 | kau siagang ammanu laKubongkako 
siagang laKupelakko mange ri parasangang 
teai butta passolongang ceranu, siagang 
anjorengko lamate. 

27 | asanna nakkunu ri anne parasanganga, 
mingka tena nulammotere." 

28|nakke Yeremia, kukana, "Apaka anjo 
Karaeng Yoyakhin ajarimi sanrapang uring 
reppe nipelaka siagang tenayamo ningali? 
lakami anjo sabana nanibongkai siagang 
nipelaki siagang ana-anana mange ri 
parasangang tenaya naassengi kenanga?" 

290, parasangangku, pilangngeri apa 
kananNa Batara, angkana, 

latappelaki ana-anana siagang tuli lasalasai 
lalang katallassanna. Battu ri jari-jarina tena 
tasalasa lalang ammarentana ri Yehuda, 
tena nasangkamma Karaeng Daud. INakke, 
Batara, anne akkana." 
2 3 l Nakana Karaeng Allataalana Israel, 
"Cilakako he ikau sikamma pamimping 
ampanrakial siagang ampasisala- salakai 
ummakKu! Ikau ngaseng mustina nuparakai 
ummakKu, mingka tena nanugaukangi 
kammaya, nubalang parekangi tassiara, lari. 
Kamma-kamma anne laKuhukkungko lanri 
kajadallannu. 

2(23:1) 

3 Mingka sesa-sesanna ummakKu 
laKkupasserei battu ri sikamma parasangang 
tampana kenanga Kupela. LaKuerangi 
kenanga ammotere mange ri butta 
passolongang cerana, siagang Jjari-jarina 
kenanga lakatambangi jaina. 

4LangngangkaKa pamimping untu 
amparakai kenanga. Tenamo nalamalla 
yareka annekkere ummakKu: tenamo manna 
sitau kenanga latappela. |Nakke, Batara, 
anne akkana." 

> Nakana Batara, "Lanarapiki sallang 
wattunna, naKuangka sitau karaeng adeleka 
battu ri jari-jarina Daud. Anjo karaenga 
lacaradeki batena ammarenta, siagang 

sikontu parasanganga. 

6 Punna ammarentai, lasalamaki tu Yehuda, 
siagang tu Israel lattallasaki siagang 
amang. Anjo karaenga lanigallaraki Batara 
Kasalamakkanta. 

'Lanarapiki sallang wattunna, natenamo 
nalassumpa taua lalang arengKu, Allataala 
mattallasaka, angngerangai umma Israel 
assulu battu ri Mesir, 

8 passangalinna lanri iNakke, Allataala 
mattallasaka, angngerangai umma Israel 
assulu battu ri sereang parasangang ri 
bageang wara, siagang battu ri sikontu 
parasangang maraeng tampana kenanga leba 
Kupasiara. Lammantangi kenanga ri butta 
passolongang cerana." 

9 |aminne pasangku ri sesena nabi-nabia: 
Ancuruki atingku siagang annekkerekka. 
Batara siagang kana matangkasaNa 
ampajaria rapang tau nasaring lanri jai 
duduna anggoro kuinung. 

10 parasanganta rassi siagang tau tenaya 
namajarre tappana mae ri Batara. J adalaki 
kenanga lalang katallassanna siagang 
napake salai kakoasanna kenanga. 

Lanri pangngalarroinNa Batara, ajari 
kalotoroki rukuka ri parang siagang sikontu 
parasanganga susa ngasengi. 

taerokai mannuruki ri Nakke. Balalo 
Kurapikangi kenanga agau Jjadala ri BallakKu. 

12 | anri kammana anjo, oloanna kenanga 
lajari laccuki siagang sassangi, sagenna 
tattoro kenanga na tuguru. LappabattuA 
kacilakang mae ri kenanga, punna narapi 
wattunna untu Kuhukkung kenanga. INakke, 
Batara, anne akkana. 

13 Kucinimi dosana sikamma nabi-nabina 
Samaria. Abicarai kenanga lalang arenna 
Rewata Baal, siagang napasala oloangi Israel, 
ummakKu. 

14 Mingka Kuciniki ri Yerusalem nabi-nabia 
nagaukangi labi Jjadalaka pole. Aballe- 
ballei kenanga siagang agau bawangi, 
kammayatompa naturukiangi taua agau 
jadala, sagenna manna sitau tania ero toba. 
Untu iNakke yangasenna anjo kenanga 
jadalaki sangkamma panduduna Sodom 
siagang Gomora." 

15 Nakana Batara Kaminang Koasaya, 
"LaKusarei anjo sikamma nabia ri Yerusalem 
lamung-lamung pai untu nakanre siagang 
racung untu nainung, lanri passabakkang 
laminjo kenanga nasikontu taua ri 
parasanganga tenamo napakalompoaA. " 

19 Mae ri panduduna Yerusalem, Nakana 
Batara Kaminang Koasaya, “Teako pilangngeri 
kana-kananna sikamma nabia, tuli 
ampabattuangko panrannuang kosong 

kenanga anjo napabattua, teai pasangKu. 

17 Mae ri sikamma tau taeroka ampilangngeri 
kana-kanangKu, tuli nakana kenanga, 
Lasalamakko. Nampa mae ri sikamma 
tau kapala batua, nakana kenanga, Tena 
nulanggappa bala." 

18 Kukana, "Tena manna sitau battu ri 
sikamma anjo nabi-nabia angngassengi apa 
takkimbolonga lalang ri pikkiranNa Batara. 
Tena battu ri kenanga leba allangngereki 
siagang ampahangi rancana-rancanaNa, tena 
todong amparhatikangi yareka anjampangi 
kana-kananNa. 

19 | arroNa Batara rapangi anging barubu 
ajalloka siagang antujui sikamma tau 
jadalaka. 

20Talanaungai larroNa lalang tenanapa 
narupa ngaseng sikontu rancanaNa. Ri 
bokoangallo lanapahang bajiki ummaNa 
Batara anjo passalaka." 

21 Nakana Batara, "Attojeng-tojeng sikali 
anjama anjo nabi-nabia, padahala tena 
naKusuroi kenanga. ArengKu napau kenanga 
appabattu kabara, padahala tena pasang 
Kupassareang mae ri kenanga. 

22 Ebara angkana naassengi kenanga apa 
takkimbolonga lalang ri pikkirangKu, tantu 
napabattumi kenanga mae ri ummakKu 
sikontu lebaka Kupau. Nalatoba ummakKu 

panggaukang jadalaka. 

23 | Nakke Allataala niakKa ri kere-keremae, 
tena nanjoreng ri sereang tampa bawang. 

24Tena manna sitau akkulle ancokkoi 
kalenna battu ri paccinikKu, nasaba niakKa ri 
kere- keremae, ri suruga siagang ri lino. 

25 Sikontu anjo apa napaua nabi-nabia 
Kuassemmi. ArengKu napake kenanga 
aballe-balle angkanaya natarimai pasangKu 
kenanga lalang sona. 

26 Sage kemae anjo nabi-nabia ero 
ampalingui ummakKu siagang kabara 
napare-pareka kalenna kenanga? 

27 Nipikkiriki kenanga angkanaya lanri anjo 
sona-sona nacaritaya, nakkullemo takkaluppa 
ummakKu mae ri Nakke sangkamma batena 
boe-boena kenanga takkaluppa ri Nakke 
nampa anynyomba ri Rewata Baal. 

28 Nabi assonaya musti angkanai, Anne poro 
sonaji bawang. Mingka nabi anggappaya 
pasang battu ri Nakke musti napabattui anjo 
pasanga siagang sitojennaya. Gandunga 
takkulleai nipasangkamma rarame. 

29 KanangKu rapangi pepe, siagang rapangi 
palu-palu angngancuruka batu! 

30 [| aKuewai nabi-nabi appabattua pasang 
battu ri aganna tonji, nampa nakana anjo 
pasanga pasang battu ri Nakke. 

kana-kana kalenna tonji, nampa nakana anjo 
kanaya kana battu ri Nakke. 

32 |Nakke, Batara, langngewai nabi-nabi 
ampabattuai sona-sonana aballe-ballea 
kabusu. Napalingui ummakKu lanri balle- 
ballena siagang carita kosonna kenanga. 
Tena naKusuroi anjo nabi-nabi kammaya. 
Tena sikali matu-matunna kenanga mae ri 
ummakKu. INakke, Batara, anne akkana." 

33 Nakana Batara, "Yeremia, punna 
kalaserenna tau battu ri ummakKu, yareka 
kalaserenna nabi yareka imang akkutanang 
ri kau angkana, Apa pasanNa Batara? Musti 
appialiko angkana, I|kaumi pisangnganNa 
Batara; lanri kammanami anjo nalaNapelakko. 

34 Punna kalaserenna ummakKu yareka 
nabi yareka imang abicara iji ri passalana 
pisangnganNa Batara, ia siagang kaluargana 
laKuhukkungi. 

35 kabalekanna, tunggala taua mustina 
napakkutanangngangi mae ri aganna siagang 
kaluargana angkanaya, Apa pappiali battu ri 
Batara? yareka Apa Nakana Batara? 

36 Takkulleami kenanga ammake kana-kana 
pisangnganNa Batara. Punna nia ija ampakei 
anjo kana-kana kammaya, laKupajari anjo 
pasangKu ajari pisangngang tojeng mae 
ri kalenna. Tau angkanaya pisangnganNa 
Batara poro natunggennaja bicarangKu, 

Batara Kaminang Koasaya. 

37 Akkullea bawang napau mae ri nabi-nabia 
lamintu angkanaya, Apa papialinNa Batara 
mae ri kau? Apa Nakana Batara? 

38 Punna nia taeroka mannuruki ri anjo 
parentaKu, nampa napake ija kana-kana 
pisangnganNa Batara, 

39 JaKurappungi kenanga nampa kupasambila 
bella-bella, baji nakalenna kenanga 
kammayatompa kota lebaka Kupassareang 
mae ri kenanga siagang mae ri boe-boena 
kenanga. 

40 | aKupajari siri-siriki kenanga siagang 
ajari tuna sagenna satunggu-tungguna, 
kammayatompa anjo sarenna kenanga 
talanikaluppaiyai ri taua." 

24 l Ri sereang wattu, ri lebanamo 

Yoyakhin ana buranena Yoyakim 
karaeng Yehuda siagang sikamma tau 
annagalaka pamarentahang ri Yehuda, 
sikamma pajamaya, sikamma panrea, 
niengka ri Nebukadnezar karaeng Babel, 
nampa nierang salaku tunitahang battu ri 
Yerusalem mange ri Babel, Nasarema paccini 
Batara. Nia kucini rua baku rassi siagang 
rappo ara tadongko ri dallekang BallaNa 
Batara. 

2 Anjo baku makaserea rassi rappo ara 
baji-bajika ngaseng, sangkamma rappo ara 
bungasaka: nampa anjo baku makaruaya 

takkullea nikanre. 

3 Nampa Nakana Batara ri nakke, "Yeremia, 
apa nucini?" Appialia angkana, "Rappo ara, 
Batara. la baji-bajika sanna bajina, siagang 
la bottoka sanna bottona sagenna takkullea 
nikanre." 

“Jari Nakanamo pole Batara, 

> "Sikamma anjo tau Kulappassanga niengka 
mange ri Babel Kupasanrapangi anjo rappo 
ara baji-bajika:, lanri kammana anjo, iNakke, 
Batara, Allataalana Israel, lakugaukangi 
bajika mae ri kenanga. 

6 | aKujagai kenanga siagang laKuerangi 
kenanga ammotere mae anrinni ri 
parasanganga. LaKupabangungi kenanga, 
tena naKuruntungi, laKulamungi, tena 
naKubibuki kenanga. 

7LaKusarei kenanga kaerokang untu 
ampahangi angkanaya iNakkemi Batara. 

Na lajarimo kenanga ummakKu, siagang 
iNakke ajari Allataalana kenanga, lanri 
lammotereki kenanga mae ri Nakke lalang 
sikontu pamaina. 

8 Mingka Zedekia karaeng Yehuda, siagang 
sikamma pamarenta areppeseka ri ia, 
kammayatompa sesanna tu Yerusalem tuli 
ammantanga anrinni ri parasanganga anne 
yareka aletteka mange ri Mesir, yangasenna 
kenanga laKugauki sanrapang anne rappo ara 

INakke, Batara anne akkana. 

9 |aKupajari cilakai kenanga sagenna 
sikontu bansaya ri sikontu linoa ajari malla 
ngasengi. Kemae- kemae kenanga Kupasiara, 
lanicau-caui kenanga, dipajari kakkallang 
siagang nicalla-calla. Arenna kenanga 
lanipakei ajari pattunra. 

10 L aKupabattui mae ri kenanga 
pabundukanga, kacipuranga, siagang 
garringa sagenna mate ngaseng kenanga 
siagang tenamo ammantang tassesa anrinni 
ri parasangang lebaka Kupassareang mae ri 
kenanga siagang boe-boena kenanga." 

2 5 l Ri taung makaappa ajari karaenna 

Yoyakim ana buranena Yosia ri 
Yehuda, anggappa pasang battu ri Batara ri 
passalana sikontu bansa Yehuda. Anjo wattua 
taung makasere ri wattu ajari karaenna 
Nebukadnezar ri Babel. 

2 Kukana ri sikontu bansa Yehuda siagang 
panduduna Yerusalem, 

3" alang ruampulo antallu taung, 
appakkaramula battu ri taung 
makasampulona antallu ammarenta 
Yosia ana buranena Amon ri Yehuda, sagenna 
anne alloa lebami abicara Batara mae ri nakke 
siagang talebaka takkaluppa ampabattui mae 
ri kau ngaseng apa lebaka Napau. Mingka 
tena nujampangi. 

nabia atanNa mae ri kau ngaseng, mingka 
teako ampilangngeri siagang amparhatikangi 
kenanga. 

3 Nasuroko kenanga ampamari batenu 
attallasa ri kajadallanga, siagang sikamma 
panggaukang dosanu, sollannu akkulle 
ngaseng ammantang tuli ri anne parasangang 
lebaka Napassareang Batara mae ri kau 
siagang mae ri boe-boenu ajari pisakanu. 

6 Napisangkaiko anjo nabi-nabia anynyomba 
siagang assambayang mae ri rewata- 
rewata maraenga. Napisangkaiko kenanga 
anynyomba ri barhala-barhala nupareka 
kalennu, nasaba anjo kammaya napakalarroi 
Batara. Punna nuturuki anjo parentaNa 
Batara, tena Nahukkungko. 

7Mingka KalenNa Batara angkana, 
angkanaya tena numappilangngeri mae 
ri la. Balalo nupanaiki larroNa lanri anjo 
barhala-barhalanu. Ikau ngaseng kalennu 
ampabattui hukkunganNa mae ri kalennu. 

8 Lanri teanu mappilangngeri ri kana- 
kananNa, naNakanamo Batara Kaminang 
Koasaya, 

9 LaKukioki sikontu bansaya battu wara, 
kammayatompa atangKu Nebukadnezar 
karaeng Babel. LaKupaturungi kenanga 
untu abundu angngewai Yehuda siagang 
panduduna kammayatompa sikontu bansa 
niaka ri tammulilina. Lanipanraki bansa 

singngampi, nampa Kubalang parekang 
ancuru sagenna satunggu-tungguna. 
Sikamma tau ancinikai latabangkai siagang 
ajari mallaki. |Nakke, Batara, anne akkana. 

10 Sikamma saranna tau arannu-rannua 
siagang passua-suarranna pabuntinganga 
lakupammari. Latenamo minynya lampunna 
kenanga, siagang lacappumi gandunna 
kenanga. 

11 Sikontu anne parasanganga laKubalang 
parekangi ancuru siagang ajari sino. 
Bansa-bansa niaka ri tammulilina lajari atai 
mae ri karaeng Babel tujupulo taung sallona. 

12| ebaki anjo laKuhukkungi bansa Babel 
siagang karaenna lanri dosana kenanga. 
LaKuruntungi parasangang Babel siagang 
Kubalang parekangi ancuru sagenna 
satunggu-tungguhna. 

13 | aAKuhukkungi Babel siagang sikontu bala 
lebaka Kurancanakang mae ri bansa-bansaya 
siagang lebaka Kupabattu mae ri Yeremia 
lamintu sikontu bala niaka nitulisi ilalang ri 
anne kittaka. 

14 | aKubalasaki sikamma panggaukanna 
tu Babel: lanipajari atai kenanga ri 
karaeng-karaeng lompoa siagang ri jaia 
bansa." 

1> Batara, Allataalana Israel, Nakana ri 
nakke, “Allei anne kaca anggoro lebaka 
Kubonei anggoro pangngalarroingKu. Erangi 

mange ri sikontu bansa nupalampaia Kusuro, 


siagang suroi kenanga angnginungi anne 
anggoroka. 

16 Punna nainungi kenanga, lataroyong- 
royongi kenanga siagang kalabusang 
pikkirammi lanri pabundukang Kupabattua 
mae ri kenanga." 

17) ari kuallemi anjo kaca pangnginungang 
anggoroka battu ri limanNa Batara; nampa 
alampa mange ri sikontu bansa kupalampaia 
Nasuro Batara; nampa kupainung kenanga 
anjo anggoroka. 

18 Yerusalem siagang sikontu kotaya 
ri Yehuda, siagang sikamma karaenga 
kammayatompa pagawe-pagawena, kusarei 
angnginungi anjo anggoroka, sagenna 
ajari kenanga rapang parang kalotoro 
appakamallaka. Sagenna anne alloa arenna 
kenanga nipakei untu pattunra. 

19 |aminne areng-arenna sikamma tau 
mustia angnginung battu ri anjo kaca 
pangnginungang anggoroNa Batara: 
karaeng Mesir siagang sikamma pagawena 
kammayatompa tunnagalaka Jabatang: 
sikontu tu Mesir siagang bansa maraeng 
niaka ammantang ri Mesir: sikontu karaenga 
ri parasangang Us; sikontu karaenga ri 
kota-kota Filistin ri Askelon, Gaza, Ekron; 
sikontu tau attallasaka ija ri Asdod; sikontu 
tu Edom, Moab, siagang Amon; sikontu 
karaenga ri Tirus siagang Sidon; sikontu 

karaenga ri birinna Tamparang Tangngaya, 
kota-kota Dedan, Tema, siagang Bus: sikontu 
tau ancukkuru bodoai uuna; sikontu karaeng 
Arab: sikontu karaeng suku-suku campurang 
ammantanga ri parang lompoa, sikontu 
karaenga ri Zimri, Elam, siagang Madai; 
sikontu karaenga wara, bellaya siagang 
ambania, tunggala taua. Sikontu bansa ri 
sikontu tompona buttaya musti nainungi 
anjo anggoroka. Na tau kalabusanga musti 
angnginungi anjo anggoroka iamintu karaeng 
Babel. 


20(25:19) 
21(25:19) 
22(25:19) 
23 (25:19) 
24 (25:19) 
25(25:19) 
20(25:19) 


27 Nampa Nakana Batara ri nakke, "Pabattui 
mae ri sikamma anjo taua angkanaya iNakke, 
Batara Kaminang Koasaya, Allataalana 
Israel, ansuroi kenanga angnginung sagenna 
nasaring siagang talangnge-langnge. 
Kupakatuguruki kenanga siagang takkulleai 
ambangung poleang lanri pabundukang 
Kupabattua mae ri kenanga. 

28 Na punna taeroka kenanga antarimai anjo 
kaca pangnginunganga battu ri limannu untu 
angnginungi anggorona, pauangi angkanaya 

anjo. 

29 | aKupakaramulai anjo pangngancuranga 
ri kota KalengKu. Gassingka nakapangi 
kenanga angkanaya tena nalanihukkung 
kenanga. Manassa lanihukkungi kenanga lanri 
laKkupabattui pabundukanga mae ri sikontu 
bansaya ri sikontu linoa. INakke, Batara 
Kaminang Koasaya, anne akkana. 

30 Sikontu apa Kupaua mae ri kau, Yeremia, 
musti nupabattui. Paui mae ri kenanga 
angkana, Agalatturuki saranNa Batara 
battu ri suruga; battu ri pammantangngang 
matangkasaNa agamarrung angngewai 
ummaNa. Sikontu panduduka ri tompona 
buttaya nalangngereki ammarrang rapang 
pajama anggoro ammaccoka anggoro ri 
tampa panggilinganga. 

31 Sagenna cappana buttaya kalangngerang 
saranNa: appareki parkara Batara mae 
ri bansa-bansaya. Sikontu taua laniadeli 
siagang tau jadalaka lanihukkung matei." 

32 Nakana Batara Kaminang Koasaya, 
"Battu ri cappa-cappana buttaya agamarrung 
anging lompoa; bala lompo antujui bansaya 
tassere-sere." 

33 Ri anjo alloa maya tunibunoa ri Batara 
latassiaraki ri sikontu tompona buttaya. 
Tena nalanikarruki kenanga, tena todong 
nalaniangka untu nitarawang, passangalinna 

sangkamma pagompoang loro. 

34 He pamimping-pamimpinga, he sikamma 
pakalawaki ummaNa Batara! Angngarru 
lompoko! Anggulung-gulungko lalang ri 
aua, nasaba narapimi wattunnu nibuno, 
siagang ia talappasaka lanipasisala-salaki. 
Lasanrapangko bongki lompoa anggaranna 
tuguru na reppe. 

35 Manassa takkulleako talappasa. 

36 Akkunrarengko siagang angngarrukko sina 
pamainu lanri larroNa Batara naNapanraki 
bansanu kammayatompa Naancuruki anjo 
parasangannu amanga. 

37(25: 36) 

38Rapang singa assuluka battu ri 
leanna, kamma tomminjo Batara assuluki 
untu anghukkungi ummaNa. Pallana 
pabundukanga siagang kalarroanNa Batara 
ampinrai anne parasanganga ajari parang 
lompo. 

2 6 l Tena nasallo Yoyakim ana buranena 

Yosia ajari karaeng Yehuda, 

2 Nakanamo Batara ri nakke, "Alampako 
mange ammenteng ri paranglakkeng luarana 
BallakKu nampa abicara mako mae ri 
panduduna Yehuda battua anynyomba 
anjoreng. Pabattui mae ri kenanga sikontu 
apa Kuparentakanga mae ri kau untu 
nupabattu mae ri kenanga. Teako kurangngi 
manna sikede. 

3 Gassingka eroki anjo bansaya appilangngeri 


nampa ammari agau jadala, sagenna tena 
Kupanjari erokKu untu ampitujui cilaka situru 
panggaukang jadalana kenanga." 

4Nasuroa Batara ampaui anne mae 
ri kenanga, "INakke, Batara, lebaki 
Kuparentakang mae ri kau sollanna 
mannurukiko mae ri Nakke siagang 
nupajappa hukkung-hukkung lebaka 
Kupassareang mae ri kau. 

> Musti nupilangngeri tongi apa napaua 
ata-atangKu, sikamma nabi tenaya ammarina 
tuli Kusuro battu mae ri kau. Mingka teako 
ampilangngeri kenanga. 

6 Punna tuli teanu mappilangngeri, anne 
balla sambayanga laKupajari sangkamma 
Silo, sagenna sikontu bansaya ri lino napakei 
arenna kota Yerusalem anne salaku kana 
pattunra." 

7Sikontu anjo apa kupaua ri anjo BallaNa 
Batara nalangngereki sikamma imanga, 
nabi-nabia, kammayatompa rayaka. 

8Tena sallo lebana kupalabang sikontu 
anjo pasanNa Batara sangkamma 
Naparentakanga, najakkalama kenanga 
nampa ammarrang angkana, "Musti mateko! 

9 Barani tojengko abicara lalang arenNa 
Batara, angkanaya anne BallaNa lajari 
sangkammai Silo, siagang angkanaya anne 
kotaya laniancuruki siagang lajari tampa 

tenamo nanipammantangngi." Nampa 


nikatulumma ri tau jaia. 

10Ri wattunna nalangngere pagawe- 
pagawena pamarenta Yehuda apa kajarianga, 
akkaro-karomi kenanga assulu battu ri balla 
karaenga nampa alampa mange ri BallaNa 
Batara, siagang ammempo ri Pakkebu Lompo 
Berua. 

11 Nakanamo sikamma imanga siagang 
nabi-nabia ri sikamma anjo pagawe-pagawe 
pamarentaya siagang rayaka, "Anne taua 
siratangi nihukkung mate, lanri lebaki 
appasulu kana-kana ambaliangi anne kotata. 
Kau ngaseng kalennu lebami nulangngere." 

12 Nampa kukanamo, "Batara assuroa 
ampabattui pasang ambaliangi BallaNa Batara 
siagang anne kotaya sangkamma lebaka 
ngaseng nulangngere. 

13 | anri kammana pinrami gau katallassannu 
siagang panggaukang-panggaukannu, turuki 
Karaeng Allataalanu, sollanna taNapajaria 
eroNa untu ampitujuiko kacilakang. 

14 Ri sesena kalengku, memang niakka lalang 
kakoasannu siagang akkullei nugaukang 
situru apa nukaerokia mae ri kalengku. 

13 Mingka urangi, punna nubunoa, ikau 
ngaseng siagang panduduna anne kotaya 
lantanggongi kasalang pammunoanga ri tau 
tenaya salana. Nasaba, Batara assuroa untu 
ampabattui anjo pappakaingaka mae ri kau 
ngaseng." 

19 Nampa sikamma pagawe pamarentaya 


siagang rayaka nakanamo ri anjo imang- 
imanga siagang nabi-nabia, "Anne taua 
abicarai lalang arenNa Karaeng Allataalata, 
tena nasiratang nihukkung mate." 

17 | ebaki anjo niamo siapa are pamimpinna 
anjo bansaya maju mae ri dallekang nampa 
nakana mae ri sikamma tau niaka arappung 
anjoreng, 

18 "Ri wattunna Hizkia ajari karaeng Yehuda, 
Nabi Mikha battu ri Moresyet napabattui mae 
ri rayaka anne kana battua ri Batara Kaminang 
Koasaya, angkana, Sion lanipajekoi rapang 
koko, Yerusalem lajari pannambungang 
rumbangngang, siagang Bulu BallaNa Batara 
lajari romangi. 

19 Mingka Karaeng Hizkia siagang tu Yehuda 
tena nabunoi Nabi Mikha. Balalo mallami 
Hizkia mae ri Batara siagang napalami 
sollanna nanikamaseang. Jari taNapajariami 
Batara anjo eroNa untu ampabattui cilakaia 
mae ri kenanga. Na kamma-kamma anne, 
sikede mamaki anne appabattu cilaka lompo 
mae ri kalenta." 

20 Leba tongi nia tau maraengannaya 
abicara ambaliangi anne kotaya siagang 
bansaya lalang arenNa Batara, sangkamma 
kugaukanga. Anjo taua niarengi Uria anana 
Semaya battu ri Kiryat-Yearim. 

21Ri wattunna Yoyakim siagang perwira- 
perwira tantarana, kammayatompa sikamma 

kananna Uria, eromi karaenga ambunoi Uria. 
Mingka nalangngereki Uria anjo passalaka 
nampa ajari malla, sagenna lari mae ri Mesir. 

22 Mingka Karaeng Yoyakim nasuroi Elnatan 
anana Akhbor siagang siapa are tau maraeng 
alampa mange ri Mesir na naalle Uria. 

23 Nampa naerang kenanga ammotere anjo 
Uria mange ri Karaeng Yoyakim. Nampa 
nasuro buno karaenga anjo Uria, na napela 
mayana ri pajerakkang tau jaia. 

24 Mingka kamma-kamma anne lanri 
pannulunna Ahikam anana Safan, inakke 
Yeremia, tena nipassareanga mae ri rayaka 
untu nibuno. 

2 7 l Tena nasallo Zedekia ana buranena 
Yosia ajari karaeng Yehuda, Nasuroa 
Batara 

2? appare otere kukkulu siagang kayu 
lembarang, nampa napadongko ri 
salanggangku. 

3 Nasuro tonga ampabattui pasanNa mae ri 
karaeng-karaeng Edom, Moab, Amon, Tirus 
siagang Sidon, tete ri sikamma tunasuroa 
kenanga ia niaka battu mange ri Yerusalem 
untu angkunjungi Karaeng Zedekia. 

4 Musti kupauangi kenanga angkanaya 
Batara Kaminang Koasaya, Allataalana Israel, 
Nakana, 

3 "Lanri koasa malompoKu siagang lanri 
kagassingangKu naleba Kupajari linoa siagang 

rupataua kammayatompa sikontu olo-oloka, 


nampa akkulle Kupassareang mae ri inai-nai 
mamo Kukaerokia. 

6| Nakkemi leba ampassareangi sikontu anne 
bansaya antama ri kakoasanna atangKu, 
Nebukadnezar, karaeng Babel. Balalo manna 
olo-oloka leba tommi Kupassareang mae ri ia 
untu nakoasai. 

7 Sikontu bansaya lajari atai mae ri ia, mae 
ri ana-ana buranena, siagang mae ri cucunna 
sagenna narapi wattunna parasangang 
kalenna tuguru todong. Anjo wattua bansa 
Babel lajari atai mae ri bansa-bansa kassaka 
siagang karaeng-karaeng lompoa. 

8Bansa yareka kakaraengang tenaya 
naero tundu mae ri Nebukadnezar 
laKkuhukkungi siagang pabundukang, 
kacipurang kammayatompa garring, sagenna 
kalebakkanna anjo bansaya tunduki mae ri ia. 

3 Teako pilangngeri nabi-nabia yareka manna 
pole inai ampisangkaiko tundu mae ri karaeng 
Babel, manna pole nanakana kalenna lebaki 
annarima pitunju battu ri sona, roh-roh 
alusu, yareka lanri ammakei kagassingang 
pangngassengang. 

10 Natipuko kenanga sagennu nierang 
alampa bella battu ri parasangannu. 
LaKubongkako battu ri parasangannu siagang 
lapanrakko. 

11 Mingka bansa eroka tundu siagang ajari 
ata mae ri karaeng Babel laKulappassangi 

ammantang ri butta passolongang cera 


kalenna, siagang alamung-lamung anjoreng. 
| Nakke, Batara anne akkana." 

12|nakke, Yeremia, kupabattu tongi anne 
pasang kammaya mae ri Zedekia karaeng 
Yehuda. Kukana, "Manyara mako mae ri 
karaeng Babel. Mannurukiko ri ia siagang ri 
bansana, sollanta salama karaeng. 

13 | ebami Napau Batara angkanaya bansa 
tenaya natundu mae ri karaeng Babel lamatei 
lalang pabundukang, kacipurang, yareka 
garring. Angngapa kiero mate kamma 
karaeng siagang rayaka? 

14 Teaki pilangngeri nabi-nabi ampisangkaiaki 
tundu mae ri karaeng Babel, nasaba natipuki 
kenanga karaeng. 

15 Nakana kalenna kenanga abicarai lalang 
arenNa Batara, mingka aballe-ballei kenanga. 
KalenNa Batara angkana tena naNasuroi 
kenanga. Lanri kammana lanipasisala-salakki 
siagang nipanrakiki karaeng siagang ngaseng 
anjo nabi-nabi aballe-ballea mae ri katte." 

16 Nampa kupauang imang-imanga siagang 
sikontu rayaka angkanaya akkana kammai 
anne Batara, "Teako pilangngeri nabi-nabi 
angkanaya tenamo nasallo nalanierang 
ammotere barang-barang niaka ri BallakKu 
battu ri Babel. Aballe-ballei kenanga. 

17 Teako pilangngeri kenanga! Manyara mako 
ri karaeng Babel, sollannu salama. Untu apa 
namusti ancuru anne kotaya? 

18 pynna memang nabi kenanga, siagang 


lebaki annarima pasang battu ri Nakke, 
tantu kamma-kamma anne napalaki ri 
Nakke, Batara Kaminang Koasaya, sollanna 
barang-barang niaka ija ri BallakKu siagang ri 
balla karaeng ri Yerusalem tena naniengkaki 
mange ri Babel. 

19 Nasaba iNakke, Batara Kaminang 
Koasaya, Allataalana Israel, lebami Kutappuki 
angkanaya sikontu anjo barang-baranga 
laniengkaki mange ri Babel, siagang tuli 
laniana anjoreng sagenna Kuparhatikang 
ammotere. Anjo wattua nampami laKuerang 
ammotere mae anrinni ri tampaka. |Nakke, 
Batara anne akkana." Barang-barang niaka ija 
ri BallaNa Batara iamintu: benteng-benteng, 
bongki tambaga, kareta-kareta, siagang 
siapa are barang maraenna BallaNa Batara. 
Anjo barang-baranga tena natappinawang 
nierang mange ri Babel, ri wattunna Yoyakhin 
ana buranena Yoyakim karaeng Yehuda 
siagang pamimping-pamimpinna tu Yehuda 
siagang Yerusalem niengkaki mange ri Babel 
ri Karaeng Nebukadnezar. 

20(27:19) 

21(27:19) 

22(27:19) 

2 8 lla todong anjo taunga ri bulang lima 
taung makaappa ri pamarentahanna 

Karaeng Zedekia, Hananya anana Azur, sere 

nabi battu ri kota Gibeon, abicarai ri nakke ri 

siagang rayaka napaui ri nakke angkanaya 

2 Batara Kaminang Koasaya, Allataalana 
Israel, akkana kammai anne, "Kagassinganna 
karaeng Babel lebami Kupajari peso. 

3 Lalang wattu ruan taunga anne labattua 
laKkupoterangi barang-barang battua ri 
BallakKu, ia lebaka niengka mange ri Babel ri 
Karaeng Nebukadnezar. 

4LaKuerang tongi ammotere Yoyakhin ana 
buranena Yoyakim karaeng Yehuda, siagang 
sikontu raya Yehuda ia lebaka niengka 
mange ri Babel. Toj eng, laKupajari pesoki 
kagassinganna Babel. INakke, Batara, anne 
akkana." 

Jari ri dallekanna imang-imanga siagang 
sikontu raya ammentenga ri anjo BallaNa 
Batara, kukanamo mae ri Hananya, 

6"Bajiki! Dasi-dasi narupaja antu botonu, 
siagang Naerang tojengi Batara ammotere 
battu ri Babel barang-baranna BallaNa Batara 
siagang sikontu tau nipelaka mange anjoreng. 

7Mingka ikau Hananya, siagang ikau 
ngaseng, he rayaka, pilangngeri anne: 

8 Nabi-nabi rioloanganta lebami naboto 
angkanaya pabundukang, bala lompo, 
siagang garring labattu antujui jaia bansa 
siagang kakaraengang kassaka. 

9 Mingka nabi abotoa ri kaamangngang, iapa 
nakkulle niakui salaku nabi tojeng-toj eng 

sikontu apa nabotoa." 

10 Nampa napasinta Hananya anjo lembarang 
niaka ri salanggangku na natepo. 

l1 Ri dallekanna sikontu raya niaka 
hadere anjoreng, nakanamo, "Nakana 
Batara, kammaminne carana laNatepo 
lembarang napatabaya Nebukadnezar mae ri 
salangganna sikontu bansaya, laNagaukangi 
Batara anjo kammaya lalang ruan taung anne 
labattua." Lebaki anjo alampami Hananya. 

12 Tena nasallo ri lebana anjo kajarianga, 
nasuroa Batara 

13 3lampa mange ri Hananya untu akkana 
kamma anne, "Nakana Batara, akkulle 
memangko antepoki lembarang kayua, 
mingka laNasambei lembarang bassi. 

14Batara Kaminang Koasaya, Allataalana 
Israel Napaui angkana laNapatabai lembarang 
bassia ri salangganna sikontu anne bansaya, 
siagang lanapajari atai kalenna kenanga mae 
ri Nebukadnezar, karaeng Babel. Napau tongi 
Batara angkanaya manna olo-olo sekkeka 
laNapassareang tongi antama ri kakoasanna 
Nebukadnezar." 

1 Yangasenna anjo kupabattui mae ri 
Hananya, nampa kukana pole, “Pilangngeri he 
Hananya! Tena naNasuroko Batara; nupajari 
tappami anne bansaya ri bicara balle-ballea. 

16| anri kammana anjo KalenNa Batara 
ampaui angkanaya lanipalanynyakko battu ri 

nulamate, lanri nusurona anne bansaya 
angngewai Batara." 

17 Nampa anjo memang taunga ri bulang 
makatuju, namate Hananya. 

29 1 Annulisikka sura mae ri imang- 
imanga, nabi-nabia, pamimping- 
pamimping bansa attallasaka ija, 
kammayatompa mae ri sikontu tau 
maraengannaya, ia lebaka niengka battu ri 
Yerusalem mange ri Babel ri Nebukadnezar. 

2 Anjo suraka kutulisiki ri lebana 
niengka Karaeng Yoyakhin, ammana, 
pagawe-pagawe balla karaenga, pagawe- 
pagawe pamarentahang Yehuda siagang 
Yerusalem, sikamma pajama-pajamaya, 
kammayatompa sikamma panrea, mange ri 
butta pammelakkanga. 

3 Kusuro erangi anjo suraka ri Elasa anana 
Safan, siagang Gemarya anana Hilkia ia 
nisuroa battu ri Zedekia karaeng Yehuda 
mange ri Nebukadnezar karaeng Babel. Anjo 
suraka kammali anne bonena, 

4 "Kammaminne kananNa Batara Kaminang 
Koasaya, Allataalana Israel, mae ri sikontu 
tau Napelaka battu ri Yerusalem mange ri 
Babel: 

> Ammantang mako antureng. Bangungi 
ballanu. Apparekko koko siagang kasiami 
wasselena. 

6 Abuntingko sollannu anggappa ana, 


siagang lappassammi abunting todong 
ana-ananu sollanna angngappa todong 
kenanga ana. Musti katambangi Jainu, 
siagang takkulleai kurang. 

7 Anjamako untu kasalewanganna kota-kota 
nupammantangngia Kupela. Appala doangko 
mae ri nakke untu kaparalluanna anjo kota- 
kotaya, nasaba punna akkallumanynyangi 
anjo kotaya, ikau pole akkalumanynyang 
tongko. 

8|Nakke Batara Kaminang Koasaya, 
Allataalana Israel, ampakaingakko sollanna 
tena nupassareangi kalennu nitipu ri nabi-nabi 
niaka ammantang ri tangnga-tangnganu 
yareka ri nai-nai mamo nakanaya kalenna 
akkullei kenanga natappu apa lakajarianga 
ri allo labattua. Teako parhatikangngi 
sona-sonana kenanga. 

9 Napakei kenanga arengKu untu ancaritai 
mae ri kau apa-apa tenaya natojeng. Tena 
naKusuroi kenanga. INakke, Batara, anne 
akkana. 

10 Nakana Batara, Punna gannamo wattua 
tujupulo taung untu Babel, laKuparhatikangko 
pole ammotere, siagang laKurupai janjingKu 
untu angngerangko ammotere mae ri anne 
tampaka. 

11Sai iNakke KalengKu angngassengi 
rancana-rancanaKu mae ri kau ngaseng? 
Anjo rancana-rancanaya tena nalanaerangko 

mae ri kapanrakanga, mingka untu 


kasalewangannu siagang untu ansareko 
panrannuang baji untu allo nudallekanga. 

12Jari lappala tulungko mae ri Nakke. 
Labattuko mae ri Nakke appala doang, nampa 
laKupiali pappala doannu. 

13 | anuboyA nampa lanubuntulukKa, lanri 
attoj eng-tojenna pamainu amboyA. 

14 Tojeng, lanubuntulukKa. LaKupassereko 
battu ri tangnga-tangngana tunggala 
bansaya siagang battu ri parasangang 
tampanu nipasisala-sala nipela. LaKuerangko 
ammotere mange ri parasangang kabattuannu 
anne, siagang laKupakabajiki ammotere 
katallassannu. |Nakke, Batara, anne akkana. 

15 Turu ri panggappanu, Nasaremako Batara 
nabi-nabi ri Babel. 

16 pPilangngeri apa kananNa Batara ri sesena 
karaeng ammarentaya kamma-kamma anne, 
lamintu karaeng Jari-jarina Daud, siagang ri 
sesena panduduna anne kotaya, iamintu bija 
pammanakannu tenaya niengkaki mange ri 
butta pammelakkanga siagang ikau ngaseng. 

17 Nakana Batara Kaminang Koasaya, 
INakke lappabattu pabundukang, kacipurang, 
siagang garring mae ri kenanga. LaKugauki 
kenanga sanrapang rappo-rappo ara sannaka 
bottona, sagenna takkullea nikanre. 

18 LaKuondang tojengi kenanga siagang 
pabundukang, kacipurang, siagang garring 
sagenna sikontu bansaya ri sikontu linoa 

lajari mallaki anciniki kenanga. Kemae-kemae 


Kupasisala-sala kenanga, anjorengi lamalla 
siagang lannekkere taua anciniki apa 
kajarianga mae ri kenanga. Lanicau-caui 
kenanga, siagang arenna kenanga lanipakei 
ajari kana pattunra. 

19Yangasenna anjo kammaya kajariangi 
mae ri kenanga, lanri tena naturuki pasangKu 
tenaya ammari-marina Kupabattu mae ri 
kenanga tete ri atangKu nabi-nabia. Taerokai 
kenanga amparhatikangi anjo pasangKu. 

20 Na ikau ngaseng Kupelaka mange ri Babel, 
pilangngeri anne kanangKu, Batara. 

21Batara Kaminang Koasaya, Allataalana 
Israel, lebami abicara ri sesena Ahab, ana 
buranena Kolaya, siagang ri sesena Zedekia 
ana buranena Maaseya ia ampakei arenNa 
Batara untu ampabattui mae ri kau apa-apa 
tenaya natojeng. Napaui Batara angkanaya 
laNapassareangi kenanga mae ri kakoasanna 
Nebukadnezar karaeng Babel, lambunoai 
kenanga ri dallekanna matannu. 

22 Napunna anjo sikamma tau lebakamo 
niengka battu ri Yerusalem mange ri Babel 
eroki natunra taua, angkanai kenanga, 

Poro Nagaukang lalo Batara mae ri kau 
sangkamma lebaka Nagaukang mae ri 
Zedekia siagang Ahab, lebaka nitunu attallasa 
ri karaeng Babel. 

23 kammami anjo sarenna kenanga, lanri 
lebana nagaukang dosa-dosa lompoa ri 

Israel, iamintu: agau bawangi kenanga, 


siagang napakei arenNa Batara untu ancaritai 
apa-apa tenaya natojeng. Anjo kammaya 
sisalai siagang eroNa Batara. Naassengi apa 
nagaukanga kenanga, siagang ia KalenNa 
ajari sabi angngewai kenanga. Kammami 
anjo lebaka Nakana Batara." 

24Batara Kaminang Koasaya, Allataalana 
Israel, Nasarea pasang untu mae ri Semaya, 
tu Nehelam, lanri lebaki Semaya akkiring 
sura lalang areng kalenna mae ri sikontu 
panduduna Yerusalem, mae ri Imang Zefanya 
anana Maaseya, siagang mae ri sikontu imang 
maraenga. Lalang ri anjo surana Semaya 
nakana mae ri Zefanya, 

25 (29:24) 

26 "| eba mako Naangka Batara ajari imang 
ansambeangi Yoyada, siagang kamma- 
kamma anne ikaumi kaminang tinggia 
empoannu ri BallaNa Batara. la tugasanu 
lamintu amparentakangi sollanna sikamma 
tau pongoroka, nakanaya kalenna nabi, 
nisikkoki rante bassi kallonna. 

27 Mingka angngapa natena nungngalle 
tindakang mae ri Yeremia anjo tu Anatot ia 
ampanggaukang nabia ri tangnga-tangngana 
bansata? 

28 Anjo taua musti nitongkoki bawana, 
nasaba napaui mae ri sikamma taunta ri Babel 
angkanaya lasallo iji kenanga lammantang 
anjoreng. Na lanri kammana anjo, nakana, 

musti ambangungi kenanga balla siagang 


appareki kenanga koko nampa nakasia 
wasselena." 

29 Anjo suraka nabacakanga Imang Zefanya. 

30 | anri kammana anjo Nasuroma Batara 

31 akkiring kabara ri passalana Semaya mae 
ri sikontu Israel nipelaka ri Babel. laminne 
anjo kabaraka, "Anjo Semaya abicarai mae 
ri kau sanrapang angkanaya nabi kalenna, 
padahala iNakke, Batara, tena naKusuroi. 
Lanri napajari tappa mako mae ri kana 
balle-ballea, 

22 siagang lanri nasuro mako ambaliangA, 
jari laKuhukkungi siagang jari-jarina. Tena 
manna sitau battu ri kenanga lammantang 
ri tangnga-tangngana ikambe untu anciniki 
apa-apa baji Kugaukanga mae ri sikontu 
ummakKu. INakke, Batara, anne akkana. " 
3 ' Batara, iamintu Allataalana Israel, 

2 Nakana ri nakke, "Tulisiki lalang ri 
serea kitta sikontu apa lebaka Kupau mae ri 
kau. 

3 Nasaba lanarapiki sallang wattunna 
nalaKupajari baji ammotere katallassanna 
ummakKu Israel siagang Yehuda. LaKuerangi 
ammotere kenanga mange ri parasangang 
lebaka Kupassareang mae ri boe-boena 
kenanga. Anjo parasanganga lanapatangi 
ammotere kenanga. INakke, Batara, anne 
akkana." 

4 Nakana Batara ri umma Israel siagang 


Yehuda, 

3 "Kulangngeremi pakkiona tau annekkereka, 
pakkiona tau mallaka tenaya naamang 
nasaring. 

6 Coba sai pikkiri siagang salidiki! Maka 
akkullei tu buranea allassukang ana lolo? 
Punna kamma, angngapa Kucini tunggala 
buranea pilasa tanjana anjallakkangi 
battanna siagang limanna rapang baine eroka 
ammana? 

7Battumi allo sannaka hebana, allo tenaya 
sangkammanna. Untu ummakKu, anjo alloa 
appakalussaki, mingka laKupasalamaki 
kenanga." 

8 Nakana pole Batara Kaminang Koasaya ri 
ummaNa, "Punna battu sallang anjo alloa, 
laKkutepoki anjo lembarang Kupatabaya 
ri salanggannu, siagang Kulappassangi 
passikkonu. Tenamo nulajari ata pole mae ri 
bansa maraenga. 

9Lajari atako mae ri Nakke, Karaeng 
Allataalanu, siagang mae ri serea jari-jarina 
Daud ia laKuangkaka ajari karaeng. 

10 mmakKu Israel, teako mallakki! AtangKu 
Yakub, teako annekkereki! Ikau siagang jari- 
jarinu laKupasalamakko battu ri parasangang 
bella, tampanu nipela. Lammoterekko siagang 
lammantangko ri parasangannu siagang 
amang. Lasannangko lalang tallasanu:, tena 
parallu nukamallakkang. 


Yeremia 30.111 17 121 
1 LabattuA siagang laKupasalamakko. 


Bansa-bansa ri tampanu Kupela Kupasisala- 
sala laKupanraki ngasengi, mingka ikau 
tena naKupakammako. Memang tena 
nulatalappasa battu ri hukkungang mingka 
hukkungangKu adeleki situru katantuang. 
|Nakke, Batara, anne akkana." 

12 Nakana Batara ri ummaNa: "Garrinnu teai 
sipato sannana, untu lokonu tena paballena. 

13Tena manna sitau ero angngusahai 
sollannu ammolle battu ri garrinnu, tena 
paballe untu lattannu, tena panrannuannu 
lajari baji. 

14 Sikontu tumangngainu takkaluppami ri 
kau, taerokami ampikkiriki kalennu. Kamma 
musu lebaka abakka na nahukkungko siagang 
palla, lanri jaina dosanu siagang lompona 
kasalannu. 

15 Tea mako akkunrarengi pole ri passalana 
bokka-bokkanu, nasaba tena panrannuang 
ri kau untu lakkulle ammolle. Kuhukkung 
kammako anjo lanri jaina dosanu siagang 
lompona kasalannu. 

16 Mingka kamma-kamma anne sikontu 
angngalukako lanialu tongi, siagang 
sikontu musunnu laniengkaki mange ri 
butta pammelakkang. LaKujallakkangi 
tau anjallakkangako, laKuellaki tau 
angngellakako. 

17 Manna pole nakana musunnu, Sion lebami 
nipela, siagang taenamo amparhatikangi, 

mingka laKupajari bajikko ammotere, siagang 


laKuballei bokka-bokkanu." 

18 Nakana pole Batara: "Ikau, ummakKu 
lakukamaseangko siagang laKupakabajiki 
ammotere katallassannu ri butta 
passolongang cera kalennu. Lanibangungi 
ammotere Yerusalem, siagang lanipakabajiki 
balla karaenna. 

19 Ppanduduna lanapujiA siagang kelong- 
kelong, siagang akkio arannu-rannu pamai. 
LaKupajari kenanga nipakalompo siagang 
tenamo nanihinai, siagang jaina kenanga pila 
laKutambai. 

20Bansanu laKupajari porei sangkamma 
riolo, siagang ammenteng ammotere 
salaku ummakKu. Sikontu anjallakkangai 
lakuhukkung tongi. 

21 Karaeng ammarentaya ri kau tau battu 
tonji ri bansanu. Bebasaki kenanga areppese 
ri Nakke punna Kukio andallekang ri Nakke. 
Nasaba inaika barani andallekang ri Nakke 
ri ero kalenna? Lajariko ummakKu siagang 
iNakke ajari Allataalanu. |Nakke, Batara, 
akkana kamma anjo." 

22(30:21) 

23 pangngalarroinNa Batara rapangi anging 
lompo, rapangi anging barubu ajalloka antujui 
tau Jadalaka, siagang tena nalammari punna 
tenapa najari rancanaNa. Ribokoang allo 
lanapahangi ummaNa anjo passalaka. 

24 (30:23) 

3 1 l Nakana Batara, "Lanarapi sallang 


wattunna naKuajari Allataala mae ri 
sikontu suku Israel, siagang kenanga ajari 
ummakKu. 

2 Ri parang lompoa Kupappicinikang 
pangngamaseangKu mae ri kenanga, 
talappasaka battu ri kamateanga. Ri wattunna 
aboya umma Israel kasannangngang, 

3 battu bella Kupappicinikangi KalengKu 
mae ri kenanga. He umma Israel, battu 
rioloji naKukamaseangko, siagang situlusuna 
tuli laKupicinikiangko angkanaya tuli 
mangngamaseangA mae ri kau. 

4Bansanu laKupajari porei sangkamma riolo. 
Sikalipi pole langngalleko rabana, siagang 
ajogekko napakamma rannu. 

> Lapparekko koko anggoro ri moncong- 
monconna Samaria, siagang ia alamunga 
lanagappai rapponna. 

6Tojeng, lanarapiki sallang wattunna 
nasikamma pangawalana kotaya lakkioki ri 
pamonconganna Efraim, angkana, Umba kinai 
ri Sion, mange ri Karaeng Allataalata. " 

7 Nakana Batara, "Akkelongko arannu-rannu 
untu Israel, ummakKu bansa makaserea ri 
sikontu bansaya Akkelongko kelong-kelong 
pammuji, siagang kabarrangi, angkana: 
Lebami Napasalama Batara niaka tassesa 
battu ri ummaNa. 

8Battu wara Kuerang kenanga ammotere: 
Kupasserei kenanga battu ri cappa-cappana 

buttaya. Tau butaya siagang tau pesoka 


lamminawangi ri kenanga, kammayatompa 
baine beru ammanaka siagang tianang 
salloamo. Labattu ngasengi kenanga 
ammotere jai sipagangngang mae anrinni ri 
parasanganga. 

9 Ajappai kenanga nammatti jene matanna, 
Kusaleori siagang Kururungangi kenanga. 
Kuerangi kenanga allalo ri tampa-tampa 
jala Jenena, allalo ri agang lappara tenaya 
nakkulle tattoro kenanga. INakke rapang 
mangge mae ri Israel; Efraim ana burane 
bungasakKu." 

10 Nakana Batara, "Pilangngeri he bansa- 
bansaya! Pabattu pasangKu mae ri baleanna 
tamparanga: UmmakKu lebaka Kupasisala- 
sala laKupasserei na Kuparakai rapang 
pakalawaki anjagai gimbalana. 

ll ebami Kupasalama umma Israel, siagang 
Kulappassang battu ri bansa kassaka. 

12 Labattui kenanga mange ri Bulu Sion 
accaya nicini rupanna, akkelong arannu-rannu 
lanri sikontu passareKu mae ri kenanga, 
iamintu gandung, minynya, anggoro, sapi 
siagang gimbala. Rapang kenanga koko gaga 
gannaka ri jene, siagang tena kakurangang 
apa-apa. 

13 Ri anjo wattua lajogeki tau loloa 
assannang-sannang pamai. Tau toaya siagang 
tau rungkaya para lamatene ngasengi 
pamaina, nasaba iNakke lassaleori kenanga. 

Susana kenanga Kupinrai ajari karannuang, 


Kupinrai sinaya ajari matene. 

14 Sikamma imanga Kupassukkuki gannana 
siagang kanre-kanreang: siagang sikontu 
ummakKu ia parallua laKusarei. |Nakke, 
Batara, anne akkana." 

l5 Nakana Batara, "Ri Rama nia 
kalangngerang sara karru, siagang 
kunrareng napakamma pacce. Rahel 
angkarruki ana-anana, taerokai nisaleori lanri 
tena ngasemmi kenanga. 

16 pammari karrunu, luluki jene matannu! 
Tena nalasia-sia posonu mae ri ana-ananu. 
Lania passawallang mae ri kau, ana-ananu 
ammotereki battu ri parasanganna musua. 

17 Nia panrannuang mae ri kau ri allo 
labattua, ana-ananu lammotereki mange ri 
parasanganna. 

18 Kulangngereki umma Israel abicara lalang 
kapacceang, angkana, O Batara, ikambe 
rapammi olo-olo tenayapa nipajari annabai 
mingka Kilati ummatTa untu mannuruki, na 
kamma-kamma anne sadiami ikambe untu 
ammotere mae ri Katte. Jari, erammi ikambe 
ammotere, o Batara, Allataalana ikambe. 

19 | ebaki maboko ikambe mae ri Katte, 
mingka assesselalammi ikambe ri gau 
kammana anjo. Ri lebanamo Kihukkung 
ikambe, tadundumi ulunna ikambe 
napakamma sina. Siri-siriki ikambe siagang 

ajari tunai lanri dorakanamo ikambe ri wattu 


rungkana. 

20 Israel, ikau ana nisayangKu, ana Kungaia, 
bua atingKu. Punna Kuancangko tuli nakkuKa 
Kumangngurangi ri kau. LaKugaukanga mae 
ri kau iamintu Kukamaseang sikaliko. 

21Batei agang-aganga, tannangngi tanra- 
tanraya boyai agang nuoloa riolo. He, Israel, 
ammotere mako! Ammoterekko mange ri 
kota- kotanu rioloa. 

22 Siapapi sallonu tuli ranggasela, he bansa 
tenaya namajarre ri Nakke? AppajariMa apa 
beru ri lino, apa appakalannasaka rapang 
baine nilalangngi ri burane." 

23 Batara Kaminang Koasaya, iamintu 
Allataalana Israel, nakana, "Punna lebami 
Kupajari pore ummakKu sangkamma riolo, ri 
parasangang Yehuda siagang ri desa-desana 
nia nilangngere tau lakkana, Dasi-dasi 
naNabarakkaki Batara bulu matangkasaka 
ri Yerusalem tampa pammantangngang 
matangkasaka untu KalenNa. 

24 | ammantangi taua ri Yehuda siagang ri 
desa-desana. Anjoreng lania pamarri siagang 
tummarakai olo-olo sapi siagang gimbala. 

23|a mangnganga laKupakabajiki 
pakkasiana, siagang ia posoa lanri cipuru 
laKkupakabassoroki. 

26 Anjo wattua lakkanai taua, Lebakku tinro 
jannang, bajimi pakkasiakku. 

27|Nakke, Batara, angkana labattui 


wattunna parasangang Israel siagang Yehuda 
laKupirassi tau siagang olo-olo. 

28 Kamma riolo Kujagai kenanga sollanna 
sallang Kubibuki, Kuruntungi siagang 
Kuancuruki kenanga, kamma tomminjo 
laKujagai kenanga sollanna Kubangung 
siagang Kupakajarre kenanga ammotere. 

29Ri anjo wattua tenamo tau lakkana, Tau 
toaya angnganre rappo kacci, na giginna 
anana tilu nasaring, 

30 passangalinna inai-nai angnganre rappo 
kacci, ia todong kalenna latilu nasaring 
giginna. Tunggala taua lamatei lanri dosa 
kalenna." 

31 Nakana Batara, "Lanarapiki sallang 
wattunna naKuppare parjanjiang beru 
siagang umma Israel siagang Yehuda. 

32 Mingka anjo parjanjianga tena 
nasangkamma parjanjiang Kupareka siagang 
boe-boena kenanga ri wattunna Kururungang 
assulu kenanga battu ri Mesir. Manna pole 
Kurapang buranenna kenanga, mingka 
nadakkai kenanga parjanjiangKu siagang 
kenanga. 

33 | aminne parjanjiang beru laKupareka 
siagang umma Israel: Hukkung-hukkungKu 
laKuboliki ri ati mailalanna kenanga, Kutulisiki 
ri pamaina kenanga. INakke lajari Allataalana 
kenanga, siagang kenanga lajari ummakKu. 

34 Tenamo naparallu serea tau ri kenanga 


langngajaraki paranna tau untu angngassengi 
Batara. Nasaba yangasenna kenanga, 

lompo cadi, lanaasseng ngasengaA. 
LaKukaluppai kasalang-kasalanna kenanga, 
lakupammopporangi dosa-dosana kenanga. 
|Nakke, Batara, anne akkana." 

35 Mataalloa Napasadiai Batara untu ajari 
singara ri wattu allo; bulanga siagang 
sikamma bintoenga untu ansingari bangngia. 
Nagoccangi tamparanga sagenna arere 
bombanga, Batara Kaminang Koasaya, 
laminjo arenNa. 

36 Ajanji Batara, angkana, "Lalang tenana 
natappinra hukkung pakkalinoanga tuli 
laniana todong Israel salaku bansa. 

37 Ebara angkana nia sere wattu nakkulle 
niukkuru langika, siagang akkulle nisalidiki 
daparana rawa buttaya, laminjo wattua 
nalaKusorongboko Israel lanri sikontu 
panggaukang Jadalana kenanga. INakke, 
Batara, anne akkana." 

38 Nakana Batara, "Lanarapiki sallang 
wattunna sikontu Yerusalem lanibangungi 
ammotere ajari kotaKu, battu ri Menara 
Hananeel sagenna Pakkebu Lompo 
Panyingkuluka. 

39 Battu anjorengi garisi pabaeng-baenna 
tattuju mange ri Bulu Gareb, nampa alekko 
mange ri Goa. 

40 Sikontu anjo kabung lapparaka, 


nipakea ajari pajerakkang siagang tampa 
pammelakkang loro, kammayatompa sikontu 
kokoa ri birinna Binanga Kidron sagenna 
mange ri Pakkebu Lompo Jarang alampa 
anrai, lanisalaki untu iNakke. Kota Yerusalem 
tenamo nalaniruntungi yareka tenamo 
nalaniancuruki." 
32 l Ri taung makasampulo 
pammarentahanna Zedekia karaeng 
Yehuda, iamintu ri taung makasampulona 
assagantuju pamarentahanna Nebukadnezar 
karaeng Babel, abicarai Batara ri nakke. 

2 Anjo wattua tantarana karaeng Babel 
nabunduki Yerusalem. Nitahanga ri parang 
lakkenna balla karaenga 

3ri Karaeng Zedekia lanri nitudua leba 
ampalabangi kupau angkanaya akkana 
kammai anne Batara, "LaKupabiangi karaeng 
Babel ambetai siagang angngempoi anne 
kotaya, 

4kammayatompa Karaeng Zedekia tena 
nalatalappasa. Lanipassareangi mae ri 
karaeng Babel, nampa andallekang ri anjo 
karaenga kammayatompa abicara kalenna 
siagang ia. 

> Nampa laniengka Zedekia mange ri Babel 
siagang ammantang anjoreng sagenna 
Kuhukkung. Manna pole nanabunduki tu 
Babel, mingka tena nakkulle lambetai. 
|Nakke, Batara, anne akkana." 

6 Napaui Batara ri nakke 


Tangkanaya Hanameel, ana buranena 
purinangku Salum, labattui napala sollanna 
kuballi tampana ri Anatot ri daera Benyamin. 
Nasaba inakkemi bijanna kaminang 
areppeseka akkullea amballi anjo tampaka. 

8 Nampa kamma leba Napaua Batara, 
battumi Hanameel mae ri nakke ri parang 
lakkenna balla karaenga, siagang napala 
sollanna kuballi tampana. Lanri kammana, 
tappa tojemma angkanaya leba tojemmi 
abicara Batara ri nakke. 

9] ari kuballimi anjo tampaka battu ri 
Hanameel, sampulo antuju doe pera ballinna. 
Akkioma siapa are sabi, siagang ri dallekanna 
kenanga kutekemmi sura pammallina, nampa 
kusare segele siagang kutimbangi doena. 

10(32:9) 

11 Nampa kualle anjo sura pammallia lebaka 
nisare segele siagang niaka tattulisi sara-sara 
kammayatompa katantuang-katantuang 
nipareka. Kualle tommi salinanna sura 
pammalli tenaya nammake segele, 

12 nampa kupassareang anjo ruaya sura 
mae ri Barukh anana Neria cucunna Mahseya. 
Kupassareangi anjo ri dallekanna Hanameel 
kammayatompa sabi-sabi lebaka antekengi 
anjo sura-suraka, siagang ri dallekanna 
sikamma tau niaka ammempo anjoreng ri 
paranglakkenga. 

13 Ri dallekanna ngaseng kenanga kukana ri 


Barukh, 

14 "Batara Kaminang Koasaya, iamintu 
Allataalana Israel, amparentakangi 
sollanna nualle anne ruaya sura, baji 
naaslina kammayatompa salinanna, nampa 
nupantama ri sereang uring niposileoka 
semeng sollanna attahang sallo. 

13 Batara Kaminang Koasaya, iamintu 
Allataalana Israel, Nakana angkanaya, balla, 
tampa, siagang koko anggoro lanipare 
balukangi sallang." 

16| ebaki kupassareang anjo sura-sura 
pammallia mae ri Barukh, appala doamma, 
kukana, 

17 "O Batara Kaminang Tinggia, iKattemi 
ampajari langika siagang buttaya lanri koasa 
siagang kagassingang lompoTa. Tena apa-apa 
sukkara mae ri Katte. 

18 Kipappicinikangi pangngamaseang 
satunggu-tungguTa mae ri assabu-sabua tau, 
mingka Kihukkung tongi taua lanri dosana tau 
toana. |Kattemi Allataala malabirika siagang 
porea, arenTa iamintu Batara Kaminang 
Koasaya. 

19 Hebaki rancana-rancanaTa, siagang 
appakalannasaki sikontu panggaukanTa: 
Kiciniki sikontu apa nagaukanga rupataua, 
siagang Kibalasaki kenanga situru 
panggaukanna kenanga. 

20 Riolo dudu iKatte anggaukangi gau 


appakalannasaka siagang apa-apa tenaya 
nantama ri akkalana rupataua ri Mesir, 
siagang sagenna pole kamma-kamma 

anne tuli Kigaukanna, baji naritangnga- 
tangngana tu Israel kammayatompa ri 
tangnga-tangngana sikontu bansa maraenga. 
Lanri kammanami anjo NaKimasahoro ri 
kere- keremae. 

21] anri koasa siagang kagassingang 
lompoTa Kierangi umma Israel assulu battu ri 
Mesir. Kigaukangi gau-gau appakalannasaka 
siagang gau-gau malompoa appakagegereka 
ri musu-musua. 

22 parasangang bajika siagang copponga 
Kipassareang mae ri kenanga sangkamma 
lebaka Kipajanjiang mae ri boe-boena 
kenanga. 

23 Mingka ri wattunna battu kenanga 
mae anrinni ri parasanganga siagang 
naempoi, tenamo namannuruki kenanga ri 
parenta- parentaTa, kammayatompa taerokai 
attallasa situru ajJarang-ajaranTa. Sikontu apa 
Kiparentakanga mae ri kenanga tena manna 
sere nagaukang kenanga. Lanri kammana 
anjo naKipabattumo sikontu anne balaya mae 
ri kenanga. 

24 ebami nabangung tu Babel tembo- 
tembo angkurungai attammulili kotaya untu 
angngallei, na kamma- kamma anne abakkami 
kenanga. Pabundukang, kacipurang, siagang 

garring lajari saba ri anne kotaya natuguru 


mae ri limanna musua. Kiciniki angkanaya 
sikontu apa Kipaua arupa ngasemmi. 

25 Mingka manna nakamma mamo, o Batara 
Kaminang Tinggia, iKatte ansuroa amballi 
anne tampaka ri dallekanna sabi-sabia, 
manna nasinampe mamo nanialle anne 
kotaya ri tu Babel." 

26 Nampa Nakana Batara ri nakke, 

27 "| Nakkemi Batara, Allataalana sikontu 
rupataua. Tena apa-apa sukkara mae ri 
Nakke. 

28 Anne kotaya laKulappassangi nikoasai 
ri Nebukadnezar karaeng Babel siagang 
pasukanna. Lanaallei kenanga anne kotaya, 

29 sjagang lanatunui sagenna labusu siagang 
ngaseng sikamma balla napammantangngia 
tau ampakallarroA, lanri iratemi ri 
pattongkona sikamma anjo ballaka 
attunu kenanga dupa untu Rewata Baal, 
kammayatompa appatiri anggoro untu 
napassareang mae ri rewata-rewataya. 

30 Appakkaramula ri riwayana kenanga, 
lamintu tu Israel siagang tu Yehuda tena 
napakasannangi pamaikKu. Napanaiki larroKu 
lanri ri panggaukang-panggaukang jadalana 
kenanga. 

31 Abpakkaramula ri wattu nibangunna anne 
kotaya, napakanassu duduMa panduduna. 
Lebami Kupattantu untu laKupanraki 
kenanga, 

32 lanri sikontu kajadallang nagaukanga 


tu Yehuda siagang Yerusalem, sikamma 
karaenga, pagawe pamarentaya, imanga, 
siagang nabi-nabina kenanga. 

33 NabokoiMa kenanga siagang manna pole 
tuli Kuajara kenanga mingka tuli tenana 
naero mappilangngeri siagang tena naero 
angngurangi. 

34Balalo balla nibangunga untu tampa 
anynyomba ri Nakke leba tommi naramassi 
kenanga lanri nabolina anjo barhala-barhala 
appakaringi-ringina kenanga anjoreng ri 
tampaka. 

33 Ambangungi kenanga tampa-tampa 
pakkorobangngang untu Rewata Baal ri 
Kabung Lappara Hinom, nampa napassareang 
ana-anana kenanga ajari korobang mae ri 
Rewata Molokh. Padahala, talebakai Kusuro 
kenanga anggaukangi anjo kammaya, balalo 
talebakai ammumba lalang ri pikkirangKu 
angkanaya lanagaukangi kenanga anjo 
panggaukang appakaringi-ringi kammaya 
siagang napajari dorakai tu Yehuda." 

36 Batara, Allataalana Israel, Nakana ri 
nakke, "Yeremia, nakana bansa Israel lanri 
pabundukang, kacipurang siagang garring 
natuguru anne kotaya mae ri limanna karaeng 
Babel. Kamma- kamma anne pilangngeri tongi 
apa laKupaua. 

37 [| aAKupasserei anne bansaya battu ri 
sikontu parasangang tampana kenanga 

Kupasisala-sala lanri larroKu siagang 


lussakKu mae ri kenanga. LaKuerangi 
kenanga ammotere mae anrinni siagang 
Kukellai ammantang anrinni siagang amang. 

38 | ajari kenanga ummakKu, siagang iNakke 
lajari Allataalana kenanga. 

39 | aKusarei kenanga poro sere bawang 
oloang mange ri katallassanga: iamintu, 
napakalompoA satunggu-tungguna: anjo 
kammaya langngerangi kabajikang mae ri 
kalenna kenanga, siagang mae ri jari-jarina. 

40 | apparekKa parjanjiang mannannungang 
siagang kenanga. Tena Kulammari agau 
baji mae ri kenanga. LaKupajari mallaki 
kenanga siagang mappakalompoi ri Nakke 
lalang sikontu nyawana sollanna tena nabella 
kenanga ri Nakke. 

41[| asannangi pamaikKu agau baji mae 
ri kenanga, naKupammantang kenanga 
anrinni ri anne parasanganga sagenna 
satunggu-tungguhna. 

42 Antekamma bateKu leba appabattu bala 
mae ri anne bansaya, kammatommi anjo 
laKusarei kenanga sikontu apa baji lebaka 
Kupajanjiang mae ri kenanga. 

43 Nakana taua anne parasanganga 
ajarimi sangkamma parang luara tenaya 
nipammantangngi ri tau siagang olo-olo, 
siagang anne parasanganga tugurumi antama 
ri limanna tu Babel. Mingka iNakke Kukana, 

sallang sikamma koko-kokoa lanipareki pole 


balu-balukang ri anne parasanganga: 

44sura pammallina lanitekengi, nisarei 
segele, siagang nitekengi ri sabi-sabi. Anjo 
kammaya lakajariangi ri daerana Benyamin, 
ri desa-desa tammulilina Yerusalem, ri 
kota-kota Yehuda, ri kota-kota ri daera 
monconga, ri daera bangkeng buluka, siagang 
ri Yehuda bageang timboro. Anne bansaya 
laKkupakabajiki ammotere katallassanna ri 
anne parasanganga. INakke, Batara, anne 
akkana." 

33 t Ri wattungku nitahang ija ri 
paranglakkenga, anggappa pasang 
maraeng battu ri Batara, 

“ampajariai buttaya siagang amparekai 
kammayatompa ampadongkokai ri tampana. 
Nakana, 

3 "Akkiokko mae ri Nakke, na Kulappiali: 
laKupauangko apa-apa gagaya siagang 
appakalannasaka, ia tenayapa nanuassengi. 

4Balla karaenna Yehuda siagang sikamma 
ballaka ri kota Yerusalem lebaki nibongkara 
untu ampakajarreki pattahangnganga mae 
ri pakkurunna siagang pammuccuna musua. 
Mingka iNakke, Batara, Allataalana Israel, 
Kukana, 

3tena matu-matunna angngewai tu Babel, 
nasaba anjo kammaya poro lanapakajaiji 
mayana tau Kubunoa lanri larroKu siagang 
lussakKu mae ri kenanga. TaerokaMa anciniki 

pole anne kotaya, lanri sikamma taunna 


nagaukangi kajadallanga. 

6 Mingka sallang laKupakabajiki ammotere 
anne kotaya siagang panduduna: lakassaki 
ammotere kenanga. LaKusarei kenanga 
kasalewangang siagang kaamangngang 
allabia. 

7 Yehuda siagang Israel laKupajari porei 
sangkamma riolo siagang lammentengi 
ammotere salaku ummakKu. 

8|aKutangkasi kenanga battu ri dosa- 
dosana, ia lebaka nagaukang kenanga mae 
ri Nakke; lakKupammopporangi dosa-dosana 
siagang kadorakanna kenanga. 

9 Yerusalem lajari karannuangKu siagang 
kalompoanna nyawaKu. Sikontu bansaya ri 
lino lajari mallaki siagang annekkereki 
kammayatompa lappakalompoi ri 
Nakke, punna nalangngereki passalana 
kabajikang Kugaukanga untu panduduna 
Yerusalem, siagang kakalumanynyangngang 
Kupassareanga mae ri anjo kotaya." 

10 Nakana Batara, "Nakana taua anne 
tampaka sangkammai parang lompo, tena tau 
siagang olo-olo ammantang anjoreng. Anjo 
kananna kenanga memang annabai, nasaba 
kota-kotana Yehuda siagang agang-aganga 
ri Yerusalem kosong ngasemmi; tena tau 
yareka olo-olo ammantang anjoreng. 

11 Mingka anjoreng ri tampaka lania pole 
kalangngerang sara karannuang siagang 

kalompoang pamai kammayatompa sara 


passua-suarrang pagaukang pabuntingang. 
Lania todong kalangngerang kelong-kelong 
tau angngerang korobang kasukkurang 
mange ri BallakKu. Lanakana kenanga, 
Appala sukkurukko mae ri Batara 
Kaminang Koasaya, lanri la bajiki siagang 
pangngamaseanNa sagenna satunggu- 
tungguna. Anne parasanganga laKupajari 
kalumanynyangi sangkamma riolo. | Nakke, 
Batara, anne akkana." 

12 Nakana Batara Kaminang Koasaya, 
"Anne parasangang siagang kota-kotana 
sangkammaya parang lompo, tena 
nipammantangngi ri tau yareka olo-olo. 
Mingka manna nakamma, ri bokoangallo lania 
ammotere parang-parang ruku tampana taua 
akkalawaki gimbala. 

13Ri kota-kota ri daera monconga, ri 
bangkeng buluka, daera Yehuda bageang 
timboro, siagang ri daerana Benyamin, ri 
desa-desa niaka ri tammulilina Yerusalem, 
kammayatompa ri kota-kota Yehuda, 
lanabilangi ammotere gimbalana sikamma 
pakalawakia. |Nakke, Batara, anne akkana." 

14 Nakana Batara, "Lanarapiki sallang 
wattunna naKurupai janji lebaka Kupare 
siagang Israel siagang Yehuda. 

15 Ri anjo wattua nia sere tau adele battu ri 
jari-jarina Daud laKupile ajari karaeng. Anjo 

karaenga lanagaukangi apa adeleka ri sikontu 


parasanganga. 

19 Tu Yehuda siagang panduduna Yerusalem 
lanipasalamaki siagang laamangi lalang 
tallasana. Kota Yerusalem laniarengi Batara 
Tumappasalamatta. 

17|Nakke, Batara, ajanji angkanaya tuli lania 
sitau battu ri jari-jarina Daud ajari karaeng ri 
Israel; 

18 tuli lania imang-imang battu ri suku Lewi 
allayaniA siagang assare ri Nakke korobang 
olo-olo, gandung, siagang passare nitunua." 

19 Nakana Batara ri nakke, 

20 "| ebaMa anynyikko parjanjiang siagang 
alloa na bangngia, sollanna anjo alloa siagang 
bangngia tuli battui punna narapiki wattunna, 
anjo parjanjianga takkulleai nipela. 

21 Kammatommi anjo leba tommA anynyikko 
parjanjiang siagang atangKu Daud, 
angkanaya battu ri jari-jarina tuli lania 
tassitau ajari karaeng: siagang lebaMa 
anynyikko parjanjiang siagang imang-imang 
jari-jarina Lewi angkanaya ia kenanga tuli 
lallayaniA. Anjo parjanjiang-parjanjianga 
takkulleai nikaluppai. 

22| aKutambai jari-jarina atangKu Daud 
siagang imang-imang suku Lewi, sagenna 
anjo kenanga ajari rapangi kassi ri biring 
tamparanga jaina siagang bintoenga ri 
langika tenaya nakkulle nirekeng jaina." 

23 Nakana Batara ri nakke, 


. Yeremia 33.241 34.2 140 
24 "| ebami nuparhatikang apa napaua taua 


mae ri tu Israel siagang tu Yehuda? Nakana 
kenanga angkanaya Kupelami anjo ruaya 
bansa lebaka Kupile. laminjo sabana nanacini 
tuna ummakKu, tenamo nabilangi salaku sere 
bansa. 

25 Mingka sangkamma bateKu, iNakke, 
Batara, leba appare parjanjiang siagang alloa 
na bangngia, siagang appare paratorang untu 
angngatoroki langika siagang buttaya, 

26 kammatommi anjo latuli Kutagalaki 
parjanjiangKu siagang Jari-jarina Yakub, 
siagang atangKu Daud. Nia sitau battu ri 
jari-jarina Daud laKupile untu ammarenta ri 
jari-Jarina Abraham, Ishak, siagang Yakub. 
LamangngamaseangA mae ri ummakKu, 
siagang Kupajari kalumanynyangi ammotere 
kenanga." 

34 l Ri wattunna Nebukadnezar karaeng 

Babel siagang pasukanna nibantua ri 
pasukang-pasukang battu ri sikontua bansa 
siagang bansa tunduka irawanganna, battumi 
ambunduki Yerusalem siagang kota-kota 
niaka ri tammulilina, abicarami Batara mae ri 
nakke. 

2 Nasuroa alampa mange ri Zedekia 
karaeng Yehuda, nampa akkana kamma 
anne, "INakke, Karaeng Allataalana Israel, 
laKkupassareangi anne kotaya mae ri karaeng 
Babel siagang lanatunui. 


Yeremia 34.319. 141 
3Tena nukkulle latalappasa, mingka 


lanijakkalakko siagang lanipassareangko 
mae ri ia. Lassigappako siagang labicarako 
kalennu siagang ia, nampa lalampako mange 
ri Babel. 

4Mingka pilangngeri anne kanangku ri 
passalana kalennu, Zedekia! Tena nulamate 
lalang pabundukang, 

> passangalinna lamateko siagang sannang. 
Siagang antekamma batena rayaka attunu 
kamanynyang ri wattunna natarawang 
Daud boenu ammarentaya rioloangannu, 
kammatommi anjo rayaka lattunui 
kamanynyang untu ikau. Lasusai kenanga 
lanri kamateannu nanakana, Kodong! Tenami 
karaenna ikambe! INakke, Batara, anne 
akkana." 

6] ari kupabattumi anjo pasanNa Batara mae 
ri Karaeng Zedekia ri Yerusalem, 

Tri wattunna sitabang pasukanna karaeng 
Babel nia battu ambunduki anjo kotaya. 
Nabunduki tongi kenanga kota Lakhis siagang 
Aseka, ruaya kota ammakea pattahangngang, 
attahanga ija ri Yehuda. 

8 Karaeng Zedekia siagang panduduna 
Yerusalem appareki parjanjiang untu 
ampakabebasaki 

9 sikamma ata-ata tu Ibrani niaka ri 
kenanga, baji naburane kammayatompa 
bainea sollanna tenamo manna sitau battu ri 
bansa Israel ampare atai julu bansana. 

10 Sikontu rayaka siagang sikamma pagawe 


pamarentaya lebaki appare parjanjiang untu 
ampakabebasaki massing atanna kenanga 
siagang tenamo napare atai kenanga, 
angkanaya lanalappassang tojeng-toj engi 
kenanga. 

11 Mingka ri bokoang allo amminrai 
pikkiranna kenanga, nampa naalle ammotere 
anjo ata-ataya, siagang napassai kenanga 
ajari ata ammotere. 

12) ari Batara, iamintu Allataalana Israel, 
Nasuroa akkana kamma anne mae ri sikamma 
anjo taua, "Ri wattunna Kuerang boe-boenu 
assulu battu ri Mesir siagang Kupakabebasa 
kenanga battu ri nipare ataya, lebaMa appare 
parjanjiang siagang kenanga. 

13(34:12) 

14 Kukana, sikontu ata tu Ibrani lebakamo 
allayani annang taung sallona, musti 
nipakabebasaki ri kalabusanna taung 
makatujua. Mingka taerokai boe-boenu 
amparhatikangi yareka ampilangngeri anjo 
apa Kupaua. 

1 Siapa are allo allaloa nupinrai gaunu 
nampa nugaukang apa Kungaia. Situju 
ngasengko untu ampakabebasaki sikamma 
ata julu bansanu, siagang apparekko 
parjanjiang siagang iNakke ri BallakKu. 

19 Sikamma pagawe pamarentahanna 
Yehuda siagang Yerusalem kammayatompa 
sikamma pagawe balla karaenga, imang- 

imanga siagang sikontu pajaga tampanu 
lebami nuassai anjo parjanjianga lanri 
ammolong sapi, iamintu nupolong ruai, 
nampa ajappako ri allana anjo ruang 
bageang polonganga. Mingka, ribokoanganna 
amminrai pikkirannu siagang nupakatunA. 
Anjo sikamma ata lebaka nulappassang 
situru nakaerokia kenanga, nuallei ammotere 
siagang nupassai ammotere ajari atannu. 
Lanri kammana anjo, iNakke, Batara, Kukana 
angkanaya nudakkaimi parentaKu, siagang 
tena nuturuki sara-sarana, lanri tenana 
nanupakabesaki julu bansanu Israel. Jari, 
kamma-kamma anne, bajimi naiNakke 
assareko kabebasang: kabebasang untu mate 
lalang pabundukang yareka lanri garring, 
yareka lanri kacipurang. LaKugaukangi 
mae ri kau sangkamma nugaukanga mae 
ri sapi nupolonga anjo. LaKupajari sannaki 
mallana sikontu bansaya ri lino anciniki apa 
Kugaukanga mae ri kau. 

17(34:16) 

18 (34:16) 

19(34:16) 

20[ aAKupassareangko mae ri musu 
eroka ambunoko. Mayanu lanikanrei ri 
jangang-jangang yareka olo-olo sekkeka. 

21 Zedekia karaeng Yehuda siagang sikamma 
pagawe pamarentahanna laKupassareangi 
mae ri sikamma tau eroka ambunoi kenanga. 
LaKupassareangi kenanga mae ri tantarana 

Babel, ia ambokoia mako ri kamma-kammaya 


anne. 

22 | aKusuroi kenanga sollanna ammotere 
mae ri anne kotaya, nampa nabunduki, 
nabeta, siagang natunui. Kota-kota Yehuda 
laKupajari sangkamma parang lompo tenaya 
nipammantangngi ri tau. |Nakke, Batara, 
anne akkana." 

3 5 l Ri wattunna Yoyakim anana Yosia 
ajari karaeng Yehuda, Nakana Batara 
ri nakke, 

2"Alampako mange abicara siagang 
sikamma tau battua ri lokoanna Rekhab. 
Erangi kenanga mange ri kalaserenna 
kamaraka ri BallakKu, siagang patalangi 
anggoro kenanga." 

3] ari alampama mange anbuntuli sikontu 
lokoanna Rekhab, iamintu Yaazanya (anana 
sitau niarenga Yeremia anana Habazinya) 
siagang sikontu saribattanna siagang sikontu 
ana-ana buranena. 

4 Kuerangi kenanga mange ri BallaNa Batara, 
antama ri kamarana ana-ana gurunna Nabi 
Hanan anana Yigdalya. Anjo kamaraka 
tampana irateannai kamarana Imang 
Maaseya anana Salum, ri ampina kamarana 
pagawe-pagawe maraenga. Maaseya iami 
pagawe tinggi anjannangngi sikamma 
pakkebuna BallaNa Batara. 

> Nampa kupadongko ri dallekanna sikamma 
taunna Rekhab pammoneang rassia anggoro, 

siagang kaca-kaca pangnginunganga. Nampa 
kukana ri kenanga, "Angnginungki. " 

6 Mingka appiali kenanga angkana, "Tena 
nangnginung anggoro ikambe. Boena ikambe 
lamintu Yonadab anana Rekhab, napisangkai 
ikambe kammayatompa Jari-jarina ikambe 
angnginung anggoro. Anjo pappisangkaya 
tappakei sagenna satunggu-tungguna. 

'Takkulleai ikambe alamung, takkulleai 
ikambe appare yareka ammallaki koko 
anggoro. Lalang sikontu tallasana ikambe, 
tena todong nakkulle ambangung balla. Musti 
anjorengi ri kemaya ikambe ammantang, 
sollanna akkulle ammantang tuli anrinni ri 
tampaka salaku tau annompang. 

8Sikontu anjo apa naparentakanga 
Yonadab mae ri kambe naturuki ngasemmi 
ikambe. Lalang sikontu tallasana ikambe, 
ikambe siagang tubai-bainena ikambe, 
kammayatompa ana-anana ikambe, tena 
ngaseng nangnginung anggoro. 

9 Tena nambangung balla ikambe untu tampa 
pammantanganna ikambe, mingka anjoreng 
ri kemaya ammantang ikambe. Tena todong 
koko anggorona ikambe, kammayatompa 
koko maraeng siagang bine untu nilamung. 
Bodona kana, sikontu apa naparentakanga 
boena ikambe iamintu Yonadab, naturuki 
ikambe sibaji-bajina. 

10(35:9) 

11 Mingka ri wattunna nabunduki Karaeng 


Nebukadnezar anne parasanganga, 
natappukimi ikambe untu lari battu ri 
tantarana Babel siagang tantarana Siria, 
nampa alili ikambe mange ammantang ri 
Yerusalem. laminjo sabana nania ikambe 
ammantang anrinni kamma- kamma anne." 
12 Nampa Batara Kaminang Koasaya, 
iamintu Allataalana Israel, Nasuroa alampa 
mange ri tu Yehuda siagang Yerusalem, 
nampa Kupabattu anne pasanNa Batara 
angkana, "Inakke, Batara, akkutanang 
angkana angngapa nutaeroka mappilangngeri 
ri Nakke, siagang taeroka manuruki ri 
parenta-parentaKu. 

13 (35:12) 

14Yonadab napisangkai jari-jarina 
angnginung anggoro, nampa mannuruki 
kenanga ri anjo pappisangkana. Sagenna 
anne alloa tena manna sitau battu ri kenanga 
angnginung anggoro. Mingka iNakke, tena 
ammariKu abicara mae ri kau, mingka 
taerokako mappilangngeri ri Nakke. 

15 Tena ammariKu assuroi battu mae 

ri kau sikamma atangKu nabi-nabia, 
siagang napakainga mako kenanga sollanna 
nupakabaji panggaukannu na nupamari 
agau jadalaka. Napakaingakko kenanga 
sollanna tena nunynyomba mae ri rewata- 
rewata maraenga siagang tena nupare 

atai kalennu mae ri anjo rewata-rewataya, 

ri parasangang Kupassareanga mae ri 

kau siagang mae ri boe-boenu. Mingka 
taerokako amparhatikangi siagang taerokako 
mappilangngeri ri Nakke. 

16Jari-jarina Yonadab mannuruki ri 
parentana boe-boena kenanga, mingka ikau 
taerokako mannuruki ri Nakke. 

17 | anri kammana anjo, naiNakke, Batara 
Kaminang Koasaya, iamintu Allataalana 
Israel, lappabattuA mae ri kau tu Yehuda 
siagang Yerusalem sikontu bala lebaka 
Kupattantu untu ikau ngaseng, sangkamma 
lebaka Kupau. Anjo kammaya Kugaukangi 
lanri tenana nuero mappilangngeri punna 
abicarA mae ri kau, siagang lanri tenana 
nuero appiali ri wattunnu Kukio." 

18 Nampa kukana mae ri sikamma 
silokoanna Rekhab, angkanaya Batara 
Kaminang Koasaya, iamintu Allataalana 
Israel, akkana kammai anne, "Mannuruki 
mako mae ri boe-boenu Yonadab, sikontu 
parentana nuturuki siagang nupajappa 
ngasemmi. 

19 anri kammana anjo, iNakke, Batara 
Kaminang Koasaya, iamintu Allataalana 
Israel, ajanjiA angkanaya battu ri Jari-jarina 
Yonadab anana Rekhab, tuli laniana tu burane 
allayani ri Nakke." 

Yosia ajari karaeng ri Yehuda, nakana 
Batara ri nakke, 

2 "Angngalleko sere kitta nigulung, siagang 
tulisiki lalang sikontu apa lebaka Kupau ri 
kau ri passalana Israel siagang Yehuda, 
kammayatompa ri passalana sikontu 
bansaya. Tulisiki sikontu kana-kanangKu 
appakkaramula ri uru-uru abicaraKu ri kau 
ri wattu pamarentahanna Karaeng Yosia 
sagenna anne alloa. 

3 Gassingka lammariji tu Yehuda agau 
jadala punna nalangngere kenanga passalana 
sikontu bala laKupabattua mae ri kenanga. 
Jari akkullei lakupammopporang dosana 
siagang kajadallanna kenanga." 

4Lanri kammana anjo kukiomi Barukh 
anana Neria nampa kusuro antulisi ngasengi 
sikontu apa Napaua Batara mae ri nakke. Jari 
natulisi ngasemmi Barukh lalang ri anjo kitta 
nigulunga. 

> Nampa kusare anne parentaya angkana, 
"Tenamo kunipabiang antama ri BallaNa 
Batara. 

6 Lanri kammana anjo, punna narapi sallang 
allonna appuasa taua, musti alampako mange 
anjoreng, nampa nubaca nulompoi sarannu 
sikontu anjo kusuro tulisika mae ri kau, 
sollanna nalangngere ngaseng kenanga apa 
Napaua Batara mae ri nakke. Gaukangi anjo 
kammaya ri tampa akkullea nalangngere 

Batara, kammayatompa tu Yehuda battua ri 
kota-kotana kenanga. 

7 Gassingka lanri kammana anjo nalappala 
doang kenanga mae ri Batara, siagang toba 
battu ri panggaukang-panggaukang jadalana 
kenanga. Teai sipato larroNa Batara mae ri 
kenanga siagang Naancangi kenanga." 

8] ari nabacami Barukh anjo kana-kananNa 
Batara lalang ri BallaNa Batara, sangkamma 
nipassuroanga mae ri ia. 

9 Ri bulang salapang taung makalima 
pamarentahanna Yoyakim karaeng 
Yehuda, appuasai rayaka untu ampalaki 
pangngamaseanNa Batara. Panduduna 
Yerusalem siagang sikamma tau battua ri 
kota-kota Yehuda, appuasa ngasengi. 

10 Nampa nabaca Barukh battu ri kitta 
nigulunga sikontu apa-apa lebaka kupau, 
nampa appilangngeri ngaseng taua. Anjo 
kittaka nibacai lalang ri BallaNa Batara ri 
kantorona Gemarya, anana Safan, Jurutulisina 
pamarentaya. Anjo kantoroka niaki ri bageang 
rateang parang lakkenga, rampina oloang 
antamaya ri Pakkebu Lompo Beruna BallaNa 
Batara. 

11 Mikhaya anana Gemarya siagang cucunna 
Safan nalangngereki Barukh ambacai 
kana-kananNa Batara battu ri anjo kitta 
nigulunga. 

karaenga, ri kantorona juru tulisina 
pamarentaya. Sitabangi rapa anjoreng 
sikontu pagawe pamarentaya. Delaya anana 
Semaya, Elnatan anana Akhbor, Gemarya 
anana Safan, Zedekia anana Hananya, 
Elisama sitau jurutulisi, siagang sikamma 
pagawe maraenga niaki anjoreng. 

13 Napaui mae ri kenanga sikontu anjo apa 
nabacaya Barukh ri BallaNa Batara. 

14 Nampa anjo sikamma pagawea 
nasuromi Yehudi (iamintu anana Netanya, 
cucunna Selemya, siagang cucu kulantuna 
Kusyi) alampa mange ri Barukh siagang 
naparentakang sollanna nierang battu mae ri 
kenanga anjo kitta nigulung lebaka nibaca. 
Jari battumi Barukh angngerangi anjo kittaka. 

15 Nakanamo kenanga ri Barukh, "Maeki 
ammempo. Kibacang tossai ikambe anjo 
kitta nigulunga." Naturukiammi Barukh erona 
kenanga. 

16| ebaki nabaca Barukh, sicini-cinikimi 
kenanga para ia, lussami pamaina kenanga, 
nampa nakana ri Barukh, "Musti nalaporoki 
ikambe anne passalaka mae ri karaenga." 

17 Nampa akkutanang kenanga angkana, 
"Coba sai pauang ikambe antekamma batenu 
antulisi ngasengi anne. Apaka Yeremia 
ampauangko?" 

18 Appialimi Barukh angkana, 
"Kammatojengi. Sikontu kana-kana 

ampauanga, nampa kutulisi siagang dawa 
anrinni ri kitta nigulunga." 

19 Nakanamo kenanga, "Ikau siagang 
Yeremia musti acokkoko. Tea laloko naniakki 
tau angngassengi tampa paccokkoannu anjo." 

20 Anjo sikamma pagawea naboliki anjo kitta 
nigulunga ri kamarana Elisama, anjo juru 
tulisika, nampa alampa mange ri karaenga 
allaporo ngasengi anjo passalaka. 

21 Nampa nasuro karaenga Yehudi mange 
angngallei anjo kitta nigulunga. Lebaki naalle 
battu ri kamarana Elisama, nabacakammi 
Yehudi anjo kittaka mae ri karaenga 
kammayatompa mae ri sikamma pagawe 
niaka ammenteng ri tammulilina. 

22 Anjo wattua bulang salapang, siagang 
sitabangi karaenga ammempo ri dallekanna 
pabinrunganga ri balla karaenga ri wattu 
dinginga. 

23 Kamma lebana Yehudi ambacai tallu 
yareka appa barisi naung, napolommi 
anjo bageanga siagang lading cadi nampa 
napasambila antama ri pepeka. Kammami 
anjo tulusu nagaukang sagenna labusu 
natunu ngaseng sikontu anjo kitta nigulunga. 

24 Manna pole sanna napalana Elnatan, 
Delaya, siagang Gemarya sollanna tena 
natunui karaenga anjo kitta nigulunga, 
mingka taerokai karaenga ampilangngeri 
kenanga. Baji nakaraenga kammayatompa 

kittaka tena najari malla yareka assesse 
lalang nicini. 

25 (36:24) 

26 Balalo karaenga naparentakangi ri ana 
buranena iamintu Yerahmeel siagang Seraya 
anana Azriel siagang Selemya anana Abdeel, 
sollanna najakkalakka siagang Barukh juru 
tulisikku. Mingka nicokkoi ikambe ri Batara. 

27 Lebaki Karaeng Yoyakim natunu anjo kitta 
nigulung kusuro tulisika ri Barukh, Nasuroma 
Batara 

28 angngalle kitta nigulung maraeng, nampa 
kusuro tulisi sikontu apa lebaka tattulisi 
ilalang ri anjo kitta nigulung makaserea. 

29 Nasuroa Batara ampauangi karaenga 
kamma anne, "Lebaki nutunu anjo kitta 
nigulunga, siagang akkutanangko ri Yeremia 
angkana angngapa natulisiki angkanaya 
labattui karaeng Babel angngancuruki anne 
parasanganga kammayatompa ambunoi 
panduduna siagang olo-olona. 

30 Lanri kammana anjo, iNakke, Batara, 
akkana ri kau, he Karaeng Yoyakim, 
angkanaya tena manna sitau battu ri jari- 
jarinu lammarenta salaku karaeng jari-jarina 
Daud. Mayanu lanipasambilai assulu, nitaba 
ri bambang allo ri wattu singarana alloa, 
siagang nituju ri saliu dinging ri wattunna 
bangngi. 

pagawenu laKuhukkungko lanri dosa-dosa 
nugaukanga ngaseng. LappabattuA mae ri kau 
ngaseng sikontu bala lebaka Kupau, lanri baji 
naikau kammayatompa panduduna Yerusalem 
siagang Yehuda tena nanuparhatikangi anjo 
sikontu apa Kuancangngangko." 

32 | angngallea kitta nigulung beru, nampa 
kupassareang mae ri Barukh juru tulisikku. 
Nampa lanatulisiki sikontu apa kupaua mae 
ri ia, iamintu bonena anjo kitta nigulung 
makaserea, siagang nitambai siapa are pole 
pasang sangkammaya anjo. 

3 7 l Ri wattunna Nebukadnezar karaeng 
Babel napecaki Yoyakhin anana 
Yoyakim, naangkaki Zedekia anana Yosia ajari 

karaeng Yehuda. 

2 Mingka baji Zedekia kammayatompa 
sikamma pagawena siagang sikontu rayana 
tena naturuki pasanNa Batara tete ri nakke. 

3 Karaeng Zedekia nakiringi Yukhal anana 
Selemya, siagang Imang Zefanya anana 
Maaseya untu battu ampalaki ri nakke 
sollanna kuappala doang mae ri Karaeng 
Allataala untu kasalamakkanna bansaya. 

4 Anjo wattua tenapa nanipantamakka 
ri tarungkua siagang bebasa ija agio ri 
tangnga-tangngana rayaka. 

> Tantarana Babel anjo wattua nakurungi 
Yerusalem, mingka ri wattunna nalangngere 
kenanga angkanaya ajappami tantara Mesir 

kenanga. 

6 Batara, iamintu Allataalana Israel, Nasuroa 

7 akkana kamma anne mae ri tunasuroa 
Zedekia: "Pauangi Zedekia kamma anne, 
Niaki tantara Mesir ajappa mae anrinni 
untu ambantuko, mingka lagilingi nampa 
ammotere. 

8 Nampa lammotere tu Babel na nabuccu 
anne kotaya, nampa nabeta siagang natunu. 

9 | Nakke, Batara, ampakaingakko, sollanna 
tena nanutipu kalennu lanri nupikkirina 
angkanaya alampami tu Babel siagang 
tenamo nalammotere. Nasaba manassa 
lammotereki kenanga. 

10 Ebara angkana nubetai sikontu tantarana 
Babel sagenna ia ammantanga iamami 
sannaka lokona lalang ri kema-kemana 
kenanga, mingka lambangungi kenanga 
nampa natunu anne kotaya sagenna labusu." 

ll Tantarana Babel ammunduruki battu ri 
Yerusalem lanri agiona tantara Mesir mange 
ri anjo kotaya. 

12) ari inakke kubokoimi Yerusalem nampa 
alampa mange ri daerana Benyamin untu 
antarimai bageang warisikku battu butta 
pisaka kaluargaku. 

13 Mingka ri wattungku battu mange ri 
Pakkebu Lompo Benyamin, komandang 
tantara tugasaka anjoreng natahanga nampa 
nakana, "Erokko lari alimbang mange ri tu 

Yeria, anana Selemya, cucunna Hananya). 

14 Appialima angkana, "Tena! Tena nakuero 
lari mange alimbang ri musua." Mingka 
taerokai Yeria ampilangngeria. Najakkalama 
nampa naeranga mange andallekang ri 
sikamma pagawe pamarentaya. 

15 Sanna larrona kenanga ri nakke, siagang 
naparentakammi kenanga sollangku nibaji 
nampa nikurung ri ballana Yonatan, juru 
tulisina pamarentaya. Anjo ballaka nipajarimi 
balla tarungku. 

16 Nipantamakka ri sereang kollang irawa 
butta, nakusallo nitahang anjoreng. 

17 Nampa Karaeng Zedekia nasuroi taua 
angngeranga mange andallekang ri ia 
ri balla karaenga. Anjoreng akkutanang 
cokko-cokkomi ri nakke angkana apaka nia 
pasang battu ri Batara. Appialima angkana, 
"Nia." Nampa kupauang pole angkana, 
"Lanipassareangki mae ri karaeng Babel." 

18 | ebaki anjo akkutanamma angkana, 
"Apa kajadallangku mae ri katte karaeng 
yareka mae ri pagaweta, yareka mae ri 
rayaka, sagenna kipantama ri balla tarungkua 
karaeng? 

19 kemae anjo sikamma nabita lebaka 
angkana tena nalabattu karaeng Babel 
ambundukiki karaeng siagang anne 
parasanganga? 

nipakalabirikku, kipilangngeri laloi anne 
pappalakku. Tea laloki kiringia ammotere 
mange ri balla tarungku niaka ri ballana 
Yonatan, gassingka matea sallang anjoreng." 

21) ari naparentakammi Karaeng Zedekia 
sollangku nitarungku ri bageang 
paranglakkenna balla karaenga. Jari 
ammantamma anjoreng, allo-alloku nisare 
roti battu ri tampa papparekang rotia, 
sagenna labusu ngaseng parsadiaang rotia ri 
anjo kotaya. 

38 l Nasuroa Batara ampabattui anne 

pasanga mae ri rayaka angkana, 
"Anne kotaya laKupassareangi mae ri tantara 
Babel, siagang lanibetai ri kenanga. Inai-nai 
ammantang lalang ri kotaya lamatei lalang 
pabundukang, yareka lanri kacipurang yareka 
lanri garring. Mingka inai-nai assulu nampa 
napassareang kalenna mae ri tu Babel, tena 
nalanibunoi: lasalamaki nyawana." Sefaca 
anana Matan, Gedalya anana Pasyhur, Yukhal 
anana Selemya, siagang Pasyhur anana 
Malkia nalangngere ngasengi kenanga anjo 
sikontu apa kupaua. 

2(38:1) 

3(38:1) 

“Jari alampami anjo sikamma pagawea 
mae ri karaenga nampa angkana, "Anne 
taua musti nihukkung matei. Nasaba, lanri 
akkana kammana napanaungi sumangana 

ammantanga ri anne kotaya. Tena natulungi 
rayaka, passangalinna nacilakai kenanga." 

> Appialimi Karaeng Zedekia nakana, 
"Bajimi! Gaukammi mae ri ia situru eronu, 
tena kukkulle ampisangkaiko." 

6 Nampa naallea kenanga siagang 
napanaunga siagang otere antama ri 
bungunna Malkia ana buranena karaenga, 
niaka lalang ri paranglakkenna balla 
karaenga. Tena jenena anjo bungunga, poro 
peoji bawang lalang; nakuantamamo ri peoka 
anjo. 

7 Anjo wattua nia sitau tu Sudan anjama ri 
balla karaenga. Arenna iamintu Ebed-Melekh. 
Nalangngereki angkanaya nipantamakka 
ri anjo bungunga. Ri wattunna karaenga 
sitabangi ammimping rapa ri Pakkebu Lompo 
Benyamin, 

8 aAlampami Ebed-Melekh mange anjoreng na 
nakana ri karaenga, 

9"O Karaeng Malabirikku, anjo 
panggaukanna ngaseng taua tena 
nabaji. Napantamaki kenanga Nabi Yeremia ri 
bungunga, manassa lamate cipuruki sallang 
lalang, nasaba labusumi kanrea ri anne 
kotaya." 

10 Nampa nakanamo karaenga ri Ebed- 
Melekh, "Angngerangko tau tallu nampa 
nupasulu Yeremia battu ri anjo bungunga 
lalang tenanapa namate." 

tau tallua mange ri gudanna balla karaenga, 

angngalle kaeng- kaeng toa anjoreng, nampa 
napanaung siagang otere mae ri nakke lalang 
bungunga. 

12 Nasuroa Ebed-Melekh ampantamaki anjo 
kaeng-kaenga ri epaku untu ajari paganjala, 
sollanna tena naparisia anjo otereka. 
Nakuturukimo anjo parentana Ebed- Melekh. 

13 Nampa nabesokka kenanga nai assulu ri 
anjo bungunga. Lebaki anjo, anjoremma ri 
paranglakkenna balla karaenga nitahang. 

14Ri sereang wattu maraeng, Karaeng 
Zedekia nasuroi taua angngeranga mange 
andallekang ri ia ri pakkebu lompo 
makatalluna BallaNa Batara. Nakana ri nakke, 
"Erokka akkutanang ri kau, siagang musti 
nupiali silambusuna. Teako niakki apa-apa 
nucokko." 

15 Appialima angkana, "Punna kupau 
kontutojenga, manassa lakihukkung 
matea karaeng; siagang punna kusareki 
pappakainga, tena nakiero anturuki anjo 
pappakaingaka karaeng." 

16 Ajanji cokko-cokkomi Karaeng Zedekia 
ri nakke, nakana, "Lanri arenNa Allataala 
mattallasaka, iamintu Allataala assareaki 
tallasa, assumpa angkanaya tena 
nalaKubunoko yareka tena naKupassareangko 
mae ri tau eroka ambunoko. " 

Batara Kaminang Koasaya, Allataala 
nisombaya ri tu Israel, akkana kammai anne, 
"Punna manyarako mae ri pagawe-pagawena 
karaeng Babel, tena nulanibuno, siagang 
anne kotaya tena todong nalanitunui. | kau 
siagang kaluarganu lasalamakko. 

18 Mingka punna taerokako manyara, anne 
kotaya latuguruki antama ri limanna tu Babel. 
Lanatunui kenanga sagenna labusu, siagang 
manna ikau tena todong nulatalappasa. " 

19 Appialimi karaenga angkana, "Mallakka 
mae ri tau bansata lariamo alimbang mae ri 
tu Babel. Gassingka napassareanga mae ri 
kenanga nampa nisessa." 

20 Appialima angkana, "Tena! Tena 
nalanipassareangki mae ri kenanga karaeng. 
Kupala dudui mae ri katte sollanna kituruki 
pasanNa Batara; yangasenna sallang lajappa 
bajiki, siagang tena kilanibuno karaeng. 

21 Mingka punna teaki ampassareangi 
kalenta karaeng, lebami Nappappicinikang 
Batara apa lakajarianga. 

22 lalang ri anjo paccinikku, kuciniki 
sikontu baine niaka ija ri balla lompoa 
ri Yehuda nireresangi assulu mange ri 
pagawe-pagawena karaeng Babel. Lalang 
ajappana kenanga nakana, Nipattolo-toloangi 
karaenga ri agang-agang bajina, nampa 
nikoasai ri kenanga. Kamma-kamma anne 

ammunduru ngasemmi kenanga." 

23 Kukana pole, "Sikontu anana siagang 
bainenna karaenga lanierangi mange ri 
tu Babel. Manna kalenna karaenga tena 
todong nalakkulle talappasa battu ri kenanga. 
Lanijakkalaki karaenga ri karaeng Babel, 
siagang anne kotaya lanitunui sagenna 
labusu." 

24 Nampa nakana Zedekia, "Teako 
pauangngi manna pole inai ri passalana anne 
passibicaranta, sollanna tena nalalang bahaya 
nyawanu. 

25 Punna nalangngere sikamma pagawea 
angkanaya lebaka abicara siagang ikau, 
labattui kenanga mae ri kau nakkutanang ri 
passalana passibicaranta. Lajanji kenanga 
angkanaya talanabunoako, punna nucarita 
ngaseng mae ri kenanga. 

26 Pau mami angkanaya nunyonyoka 
sollanna tena kukiringko ammotere mange ri 
tarungkua nampa mate anjoreng." 

21 Tasalloai ri lebana anjo, battumi sikontu 
pagawea nampa akkutananga tojeng ri 
nakke. Kupaumi mae ri kenanga sangkamma 
lebaka naparentakang karaenga ri nakke. 
Lanri kammana anjo tenamo apa-apa akkulle 
nagaukang kenanga lanri tena manna 
sitau akkulle angngassengi passibicaranna 
karaenga siagang inakke. 

balla karaenga sagenna narapi allonna nialle 

Yerusalem ri musua. 

39 I Ri bulang sampulo ri taung 
makasalapang ri pamarentahanna 

Zedekia karaeng Yehuda, Nebukadnezar 

karaeng Babel siagang sikontu tantarana 

battumi siagang nabundukimi Yerusalem. 

2 Ri tanggala salapang bulang appa taung 
makasampulo assere pamarentahanna 
Zedekia, niruntummi tembo kotaya ri musu, 

3 na niallemo Yerusalem. Battumi sikamma 
pagawena karaeng Babel nampa alampa 
mange ammempo ri Pakkebu Lompo 
Tangngaya. Ri allana kenanga niaki Nergal- 
Sarezer, Samgar Nebo, Sarsekim kapala ruma 
tanggana balla karaenga, Nergal-Sarezer 
Rabmag siagang perwira-perwira tantara 
maraenga. 

“Ri wattunna Karaeng Zedekia siagang 
sikontu tantarana naciniki anjo sikontu apa 
kajarianga, eromi kenanga lari mange ri 
Lapparana Yordan ia memang anjo bangngia. 
Anjorengi kenanga ri koko balla karaenga 
angngalle oloang, nampa assulu battu ri 
pakkebu lompo ampasisambungai ruaya 
tembo ri anjo tampaka. 

> Mingka niondangi kenanga ri tantara 
Babel nampa najakkala Zedekia ri lapparana 
Yerikho. Nampa nierang Karaeng Zedekia 
mae ri Karaeng Nebukadnezar ri kota Ribla ri 


Yeremia 39.61 13 162 
daera Hamat, nampa nitappuki hukkungang 


mate. 

6 Anjoreng tommi ri kotaya nibuno sikamma 
anana ri dallekanna, siagang sikontu 
pagawena nibuno ngaseng todong. 

7Lebaki anjo nikoccimi assulu matanna 
Zedekia, nampa nisikko na nierang mange ri 
Babel. 

8 Lalang kammana anjo tu Babel natunumi 
balla karaenga sikamma ballana ngaseng 
rayaka, kammayatompa naruntungi 
tembo-tembo kallina Yerusalem. 

9 Kalabusanna raya niaka ija ammantang 
ri kotaya, siagang sikamma tau lebaka lari 
alimbang ri tu Babel, niengkami mange ri 
Babel ri Nebuzaradan, komandang pasukang 
lompona Babel. 

10 Sipagang raya kaminang kasi-asia siagang 
tenaya barang-baranna, nibokoi ri Yehuda 
siagang nisarei koko anggoro siagang koko 
maraenga. 

11 Karaeng Nebukadnezar lebaki nasuro 
Nebuzaradan, iamintu komandang 
pasukanna, appasulu parenta kammaya 
anne. 

12 "Mampako amboyai Yeremia, siagang 
jagai baji-baji. Teako apa-apai: gaukangi apa 
nakaerokia." 

13 | ari Nebuzaradan siagang rua perwira 
tinggina, iamintu Nebusyazban siagang 

perwira tantara Babel maraenga, 

14 naallema battu ri paranglakkenna balla 
karaenga. Nampa napassareanga ri Gedalya 
anana Ahikam, cucunna Safan, ia mustia 
angngantarakka ammotere siagang salama. 
Jari ammantamma ri allana rayaka. 

15Ri wattungku nitarungku ija ri 
paranglakkenna balla karaenga, Nasuroa 
Batara, 

16 a3mpauangi Ebed- Melekh anjo tu Sudanga, 
angkanaya Batara Kaminang Koasaya, 
lamintu Allataalana Israel, akkana kammai 
anne, "Kamma Kupaua riolo, laKupabattui 
balaya mae ri anne kotaya, siagang teai 
kakalumanynyangngang. Lanuciniki anjo 
passala kammaya kajariang. 

17 Mingka iNakke, Batara laKulalangngiko. 
Tena nalaKupassareangko mae ri tau 
nukamallakkanga. 

18 Tena nulanibuno, lanri laKkupasalamakko. 
Lasalamaki nyawanu lanri tanjengko mae ri 
Nakke. INakke Batara, anne akkana." 

40 1 Abicarai Batara ri nakke ri lebanamo 
Nebuzaradan, anjo komandang 
pasukanga, allappassanga ri Rama. Nieranga 
mange anjoreng lalang tassikko siagang 
sikontu tau maraeng battua ri Yerusalem 

siagang Yehuda ia niengkaka salaku 
tunitahang mange ri Babel. 

kale-kalengku nampa nakana ri nakke, 
"Karaeng Allataalanu leba angngancangi 
laNaancuru anne parasanganga. 

3 kKamma-kamma anne Nagaukammi anjo 
kammaya, lanri dorakami bansanu siagang 
taerokai mannuruki mae ri la. 

4Kamma-kamma anne kulappassangi 
anne passikkoka battu ri limannu siagang 
kupakabebasakko. Punna erokko, akkulleko 
amminawang mange ri Babel, siagang 
lakuparakaiko. Mingka punna teako, tena 
todong nangngapa-apa. Ri sikontu anne 
parasanganga laluasako alampa manna 
kemae nukaerokia." 

P Ri tenanapa kulampa, nakana 
Nebuzaradan, “Punna erokko, akkulleko 
ammotere mange ri Gedalya anana Ahikam 
cucunna Safan, lebaka niangka ri karaeng 
Babel ajari guburnur mae ri kota-kota 
Yehuda. Akkulleko ammantang siagang ia ri 
tangnga-tangngana rayaka, yareka manna 
pole kamae nukaerokia." Nampa nasarema 
siapa are jaina kanre-kanreang siagang 
hadia, nampa nalappassanga alampa. 

6 Alampa mange ri Gedalya ri Mizpa, nampa 
ammantang anjoreng ti tangnga-tangngana 
raya nibolika ri parasangang Yehuda. 

7 Karaeng Babel lebaki naangka Gedalya 
ajari guburnur ri Yehuda untu ammarenta 
mae ri sikontu tau niaka ija ammantang 

kasi-asia. Sipagang battu ri sikamma perwira 
siagang parajuri Yehuda tenaya namanyara 
mae ri Babel, nalangngereki anjo passala 
niangkana Gedalya. 

8Jari Ismael anana Netanya, Yohanan 
anana Kareah, Seraya anana Tanhumet, 
siagang ana-anana Efai battu ri Netofa, 
kammayatompa Yezanya battu ri Maakha, 
alampa ngasengi siagang taunna kenanga 
mange ri Gedalya ri Mizpa. 

9 Nakanamo Gedalya ri kenanga, "Tena 
nuparallu malla manyara mae ri tu Babel. 
Ammantang mako ri parasanganta anne, 
siagang ajari mako ata mae ri karaeng Babel. 
Kutanggongiko lasalama ngaseng. 

10 Ammantang mako ri kota-kota nungaia, 
siagang appassere mako nummoli anggoro, 
rappo-rappoang siagang minynya zaitun. 
Inakke kalengku lammantanga ri Mizpa 
siagang kuwakkeli rayaka punna battu mae 
anrinni tu Babel." 

ll alang anjo wattua sikontu tu Israel niaka 
ri parasangang Moab, Amon, Edom, siagang 
parasangang-parasangang maraenga, 
nalangngereki angkanaya karaeng Babel 
nasaremi ising sipagang tu Israel ammantang 
ri Yehuda, kammayatompa angkanaya lebami 
naangka Gedalya ajari guburnur. 

12 Lanri kammana anjo, nabokoimi 
tampa-tampa napammantangia kenanga 

Yehuda. Battui kenanga mange ri Gedalya ri 
Mizpa, siagang apparappungi kenanga sanna 
jaina anggoro siagang rappo-rappoang. 

13 | ebaki anjo, Yohanan siagang sikamma 
perwira tenaya namanyara mae ri musua, 
battui mange ri Gedalya ri Mizpa 

14 nampa angkana, "Nuassenji angkanaya 
Baalis, iamintu karaeng Amon, lebaki nasuro 
Ismael untu ambunoko?" Mingka tena 
natappa Gedalya mae ri kananna kenanga. 

15 Nampa abicara cokko-cokkomi Yohanan 
mae ri Gedalya angkana, "Bajimi nakualampa 
ambunoi Ismael; tena manna sitau 
langngassengi angkana inai ambunoi. 
Angngapa namusti nilappassang ambunoko? 
Anjo sallang kalebakkanna sikontu tu 
Yehuda assereamo anrinni siagang ikau, 
lasisala-salaki ammotere, sagenna akkullei 
ancuru sikontu raya niaka ija tassesa ri 
Yehuda." 

16 Mingka appiali Gedalya angkana, "Teako! 
Anjo kanannu ri passalana Ismael tena 
natojeng!" 

4 1 l Ri bulang tuju anjo taunga, Ismael 
anana Netanya cucunna Elisama 
alampai siagang sampulo tau mange ri Mizpa 

untu assibuntulu siagang Gedalya. (Ismael 
iamintu sitau bija karaeng, kalaserenna 
perwira tinggia ri kakaraenganga.) Lalang 
sipangnganreang ngasenna kenanga, 

nabibumi padanna kenanga nampa nabuno 
Gedalya, anjo guburnur niangkaka ri tu Babel. 

3 Nabuno tongi Ismael sikontu tu Yehuda 
niaka naagang Gedalya ri Mizpa, siagang 
sikontu tantara Babel sitabanga nia anjoreng. 

4 Allo ammukona, ri tenanapa naassengi 
taua angkana nibunoi Gedalya, 

"P niamo tau sagantujupulo battu ri Sikhem, 
Silo, siagang Samaria. Lebaki nacukkuru 
janggona kenanga, nakae-kae pakeanna, 
siagang nakere-kere kalenna kenanga. 
Angngerangi kenanga gandung siagang 
kamanynyang untu napassareang ri BallaNa 
Batara. 

6Jari assulumi Ismael battu ri Mizpa nampa 
alampa angngagangi kenanga sibuntulu. 
Angngarrumi nampa nakana, "Umba kilampa 
anciniki Gedalya." 

7 Tena nasallo battuna kenanga ri tangnga- 
tangnga kotaya, appakkaramulami Ismael 
siagang sikamma taunna ambunoi kenanga. 
Mingka nia sampulo battu ri kenanga 
angkana ri Ismael, "Teaki bunoi ikambe! 

Nia ija ruang rupa gandunna ikambe, 
kammayatompa minynya zaitun, siagang 
jene bani. Yangaseng anjo nacokkoi ikambe ri 
pantaranganna kotaya." Lanri kammana anjo 
tenamo nabunoi Ismael kenanga, mingka 
maraenganga nabuno ngasengi nampa 
napasambila mayana antama ri bungunga. 

9 Anjo bungunga iamintu bungung lompo 
napare Karaeng Asa ri wattunna nibunduki ri 
Baesa karaeng Israel. 

10 Nampa najakkala Ismael sikamma ana 
bainena karaenga siagang sikontu tau niaka 
ija ri Mizpa lebaka napassareang Nebuzaradan 
mae ri Gedalya untu najagai. Natahangi 
Ismael kenanga nampa alampa naerang 
kenanga mange ri daerana Amon. 

ll Yohanan anana Kareah siagang sikontu 
perwira naaganga nalangngereki kabarana 
anjo kajadallang nagaukanga Ismael. 

12) ari kenanga siagang ana buana kenanga 
alampai angngondangi Ismael, nampa 
nagappa ri kollang lompo Gibeon. 

13 Nacinina Yohanan siagang anjo perwira- 
perwirana nia battu, teaimi sipato rannuna 
anjo sikamma tau natahanga Ismael, 

14 hampa agiling siagang lari mange ri 
rombonganna Yohanan. 

15 Mingka Ismael siagang sagantujua ana 
buana talappasaki, nampa lari mange ri 
parasangang Amon. 

19 Nampa napassere Yohanan siagang 
perwira-perwirana sikamma tantaraya, 
bai-bainea, ana-anaka, siagang sikamma 
pagawe balla karaenga nitahanga ri Ismael ri 
wattunna leba nabuno Gedalya. 

17 Ajari malla ngasemmi kenanga mae ri tu 
Babel, lanri Ismael lebaki nabuno Gedalya ia 

ri anjo parasanganga. Jari larimi kenanga 
mange ri Mesir. Ri tangngana pajappanna 
kenanga, ammantangi ri Kimham ri ampina 
Betlehem. 

18 (41:17) 

42 l Lebaki anjo, yangasenna taua, lompo 

cadi, siagang sikamma perwiraya, 
kammayatompa Yohanan anana Kareah 
siagang Azarya anana Hosaya battui 

“mae ri nakke nampa angkana, "Bapa, 
sangkamma kicinika kalenta, ikambe anne 
riolo jaiki, na kamma-kamma anne sikede 
mamaki ammantang. Napalaki ikambe ri 
katte Bapa, nakiero ampappala doangngangi 
ikambe mae ri Karaeng Allataala kisombaya. 
Kipappala doangngangi ikambe anne niaka ija 
tassesa ri Karaeng Allataala kisombaya, 

3 sollanna Napicinikiangi Karaeng Allataala 
ikambe angkana kemae musti alampa siagang 
apa musti nagaukang ikambe. " 

4 Appialima angkana, "Bajimi punna 
kamma antu. Kutarimai pappalanu ngaseng. 
Lappala doanga mae ri Karaeng Allataalata, 
siagang manna pole apa pappialinNa, 
lakupauang ngasengko:, manna sere tania 
lakucokkoangko. " 

> Nakana kenanga ri nakke, "Napalaki ikambe 
ri katte sollanta appala doang ri Karaeng 
Allataalata, lanri eroki ikambe mannuruki 
ri la, sollanna ajari baji katallassanna 

Batara, lamannuruki ikambe ri la. Bolimi 
kamma Batara ajari sabi malambusu 
siagang tamamminraya mae ri kambe, 
punna tena naturuki ikambe sikontu parenta 
Napassareanga Batara mae ri kambe tete ri 
katte bapa." 

6(42:5) 

7Sampulo allo ribokoanganna, abicarami 
Batara ri nakke. 

8J ari kukiomi Yohanan siagang sikamma 
perwira- perwirana kammayatompa sikontu 
tau maraenga niaka naagang battu. 

9 Kukana ri kenanga, "Nusuroa ampabattui 
pappalanu mae ri Batara, lamintu Allataalana 
Israel. Jari, kammaminne kananNa Batara, 

10 pynna erokko tuli ammantang anrinni 
ri parasanganga, laKuangkakko, tena 
nalaKutugurangko, laKupaentengko nai, tena 
nalaKurabako. Sanna sinana nyawaKu lanri 
Kupabattuna balaya mae ri kau. 

11Teako mallakki mae ri anjo karaeng 
Babel. NiakKa ri tangnga-tangnganu untu 
antulungko siagang allappassangko battu ri 
kakoasanna. 

12 anri mangngamaseangA mae ri kau, 
laKupajari karaeng Babel mangngamaseang 
mae ri kau siagang lanapabiangko ammotere. 
|Nakke, Batara, anne akkana." 

13 Mingka ikau ngaseng niaka ija ammantang 
ri Yehuda, teako kapala batui mae ri Karaeng 

ikambe ammantang anrinni ri parasanganga. 
Eroki ikambe alampa mange ri Mesir siagang 
ammantang anjoreng. Anjoreng tenamo 
nalanakasia ikambe bunduka, tenamo 
nilangngere sara tarompe akkioka untu 
alampa mange abundu, siagang tena 
tommo nilasessa lanri cipuru." Punna terasa 
pamainu untu alampa mange ri Mesir 
siagang ammantang anjoreng, iaminne 
pasanNa Batara Kaminang Koasaya, iamintu 
Allataalana Israel, mae ri kau: 

14(42:13) 

15(42:13) 

16 "Anjo pabundukang siagang kacipurang 
nukamallakkanga lanaondangko sagennu 
mange ri Mesir, siagang lamateko anjoreng ri 
parasanganga. 

17 Sikontu tau terasaka pamaina ero alampa 
mange ri Mesir siagang ammantang anjoreng, 
lamatei lalang pabundukang, yareka lamatei 
lanri kacipurang yareka lanri garring. Tena 
manna sitau latalappasa battu ri bala 
lakupabattua mae ri kenanga; yangasenna 
lamatei. 

18 5angkamma iNakke, Karaeng Allataalana 
Israel Kutumpai kalarroangKu siagang 
kalussakkangKu mae ri panduduna 
Yerusalem, kamma tomminjo laKutumpai 
kalussakkangKu mae ri kau ngaseng 
alampaya mange ri Mesir. Lamallaki taua 

arennu ajari kana pattunra. Tenamo 
nalanucini pole butta passolongang ceranu." 
19Nampa kukana pole, "Lebami 
Naparentakang Batara sollanna ikau 
niaka ija tassesa ri Yehuda tena nulampa 
mange ri Mesir. Lanri kammanami anjo 
nakupakaingakko kamma-kamma anne, 
20angkanaya leba mako appare kasalang 
lompo. Nupalaki sollangku appala doang mae 
ri Karaeng Allataalata untu ikau ngaseng, 
siagang ajanjiko untu anggaukangi sikontu 
apa Napaua Batara. 

21 Kamma-kamma anne lebami kupabattu 
pasanNa Karaeng Allataalata mae ri kau, 
mingka taerokako anturuki anjo pasanga. 

22| anri kammana anjo urangi: ri 
anjo parasangang eroka nubattui untu 
ammantang, lamateko lalang pabundukang, 
yareka lanri kacipurang, yareka lanri garring." 
43 l PasanNa Batara, iamintu Allataalana 

Israel, ia mustia kupabattu mae ri 
rayaka, leba ngasemmi kupabattu. 

2 Nampa Azarya anana Hosaya siagang 
Yohanan anana Kareah kammayatompa 
sikontu tau maraeng tampoa ngaseng, 
nakana ri nakke, "Aballe-balleko. Tena 
Nasuroko Karaeng Allataalana ikambe 
ampisangkai ikambe untu alampa mange 
ammantang ri Mesir. 

untu ambaliangi ikambe, sollanna nanikoasai 
ikambe ri tu Babel siagang akkulle nabuno 
yareka naengka ikambe mange ri Babel." 
4Baji Yohanan kammayatompa sikontu 
perwiraya siagang rayaka taerokai anturuki 
parentaNa Batara untu ammantang ri Yehuda. 

3 Yohanan siagang anjo sikontu perwiraya 
naerangi mange ri Mesir sikamma tau niaka 
ija ri Yehuda, kammayatompa sikontu tau 
niakamo ammotere battu ri parasangang 
maraeng, tampana kenanga tassiara. 

6 Burane, baine, ana-ana, siagang ana-ana 
tulolonna karaenga ia nipassareanga ri 
Nebuzaradan mae ri Gedalya untu nijagai, 
kammayatompa inakke siagang Barukh, 
nierang ngaseng maki mange ri Mesir. 

7 Naewai kenanga parentaNa Batara, siagang 
alampa maki mange ri Mesir sagenna nirapi 
kota Tahpanhes bellana. 

8 Anjoreng Nakanamo Batara ri nakke, 

9 "Angngalleko batu-batu lompo, 
siagang lamungangi lalang ri buttaya ri 
dallekang pakkebu antamaya ri bangunang 
pamarentana anjo kotaya. Usahakangi 
sollanna nacinikko tu Yehuda anggaukangi 
anjo kammaya. 

10 Nampa nupau mae ri kenanga angkana 
iNakke, Batara Kaminang Koasaya, iamintu 
Allataalana Israel, laKupabattui atangKu 
Nebukadnezar karaeng Babel, mae anrinni 

batu-batu Kulamunga lalang ri anjo buttaya, 
lanapaentengi empoang kakaraenganna 
siagang napakarang kema kakaraenganna. 

l1 abattui Nebukadnezar siagang lanabetai 
Mesir. Siagang sikamma tau lebaka nipattantu 
lamate lanri garring, lamatei lanri garring. 
Tau lebaka nipattantu laniengka salaku tau 
nitahang, laniengkaki salaku tau nitahang: 
tau nipattantua lamate lalang pabundukang, 
lamatei lalang pabundukang. 

12 | apparinrA pepe ri sikamma balla-balla 
rewatana Mesir, nampa lanatunu karaeng 
Babel anjo patung-patung barhalaya ri anjo 
balla rewataya yareka naengkaki mange 
ri parasanganna. Rapang sitau pakalawaki 
antangkasi pakeanna battu ri gantuma, 
kamma tomminjo karaeng Babel lambarrasaki 
Mesir, nampa alampa ammotere tena 
anrompai. 

13 Sikamma patung-patunna barhalaya 
ri Heliopolis ri Mesir, laniancuru ngasengi, 
siagang sikamma balla-balla rewataya ri Mesir 
lanitunui sagenna labusu." 

44 1 Abicarai Batara ri nakke ri passalana 
sikontu tu Israel niaka ammantang 

ri Mesir, iamintu ri kota Migdol, Tahpanhes, 

Memfis, siagang ri daera timborang. 

2|aminne pasanNa Batara Kaminang 

Koasaya, iamintu Allataalana Israel, mae 

ri kenanga, angkana, "Kalennu ngaseng 


——.... Yeremia 44.31 7 175 
leba anciniki bala lebaka Kupabattu mae ri 


Yerusalem siagang kota maraenga ri Yehuda. 
Sagenna pole kamma-kamma anne anjo 
kota-kotaya ancuru ngasengiji siagang tena 
nanipammantangngi. 

3 Nakajariang ngaseng anjo sikammaya lanri 
dorakai panduduna, sagenna napakallaroA. 
Assarei kenanga korobang siagang 
anynyombai mae ri rewata-rewata tenaya 
naleba nasomba kenanga, tenaya naleba 
nusomba yareka nasomba boe-boenu. 

4Tulusu Kusuroi battu ata-atangKu sikamma 
nabia mae ri kau, ampisangkaiko anggaukangi 
anjo kajadallang tenaya Kungai. 

> Mingka taerokako mappilangngeri siagang 
taerokako amparhatikangi. Taerokako ammari 
anggaukangi kajadallanga, iamintu assare 
korobang mae ri rewata-rewataya. 

6laminjo sabana naKutumpa lussakKu 
siagang pangngalarroingKu mae ri kota-kota 
Yehuda siagang agang-aganga ri Yerusalem. 
Yangasenna Kutunui sagenna ajari loro-loro 
siagang kalotoro sangkamma akkullea nicini 
kamma-kamma anne. 

7Siagang kamma-kamma anne, iNakke, 
Batara Kaminang Koasaya, iamintu 
Allataalana Israel, akkutanangA angkana 
apa sabana nanugaukang anjo apa-apa 
appabattua bala lompo mae ri kalennu. Apaka 
erokko ampanraki sikontu taua burane, baine, 

manna sitau battu ri bansanu ammantang? 

8 Apa sabana nanugaukang apa-apa 
ampabattuai larroKu? Battuko mae siagang 
ammantangko ri Mesir, parasangang 
tenaya nuassengi, nampa anynyombako 
barhala siagang assareko korobang mae 
ri anjo rewata-rewataya! Apaka erokko 
angngancuruki kalennu sollannu nihina ri 
sikontu bansaya ri lino siagang nipake arennu 
salaku pattunra? 

9 Apaka nukaluppaimi sikontu kajadallang 
nigaukanga ri butta Yehuda siagang ri 
agang-aganga ri kota Yerusalem, iamintu 
nigaukanga ri boe-boenu, ri karaeng-karaeng 
Yehuda siagang bainenna kenanga, siagang 
nugaukanga siagang bainennu? 

10 Mingka sagenna kamma-kamma anne 
taerokako ampakatunai kalennu siagang 
attallasa situru hukkung Kupassareanga mae 
ri kau siagang mae ri boe-boenu. 

11] anri kammana anjo, iNakke, Batara 
Kaminang Koasaya, Allataalana Israel 
ambaliangko siagang angngancuruki sikontu 
Yehuda. 

12 Siagang punna nia battu ri tu Yehuda 
ammantanga tassesa, tuli erona alampa 
mange ri Mesir untu ammantang anjoreng, 
lapanra kabusuki kenanga. Kabusuna 
kenanga, lompo cadi, lamatei ri Mesir lalang 
pabundukang yareka lanri kacipurang. 

Lamallaki taua anciniki kenanga, siagang 


lanihinai kenanga ri taua. Arenna kenanga 
lanipakei ajari pattunra. 

13 S5angkamma bateKu anghukkungi 
Yerusalem, kamma tomminjo bateKu 
langhukkungi kenanga ammantanga ri Mesir. 
Lamatei kenanga lalang pabundukang, lanri 
kacipurang yareka lanri garring. 

14 Battu ri tu Yehuda tassesaya, ia 
alampayamo mange ri Mesir untu ammantang 
anjoreng, tena manna sitau latalappasa 
yareka attallasa. Tena manna sitau battu 
ri kenanga lakkulle ammotere mange ri 
Yehuda, manna pole nasanna erona kenanga. 
Tojeng, tena manna sitau lakkulle ammotere 
pantaranganna siapa are tau alilia untu 
annompang." 

15 Nampa battumo tau jai sikalia mae 
ri nakke, iamintu tu burane naassenga 
angkanaya tubai-bainena assarei korobang 
mae ri rewataya, siagang sikontu tubaine 
niaka ammenteng anjoreng, kammayatompa 
tu Israel ammantanga ri Patros, bageang 
timborona Mesir. Nakana kenanga ri nakke, 

16 "Taerokai ikambe ampilangngeri apa 
nupabattua mae ri kambe lalang arenNa 
Batara. 

17 Sikontu apa napajanjianga ikambe, 
tena tanagaukanna ikambe. Tuli lassarena 
korobang ikambe mae ri Ratu Suruga, siagang 
appatiri jene anggoro salaku passare mae ri 

ia sangkamma biasaya nigaukang ri kota-kota 


Yehuda siagang ri agang-aganga ri Yerusalem, 
lamintu nigaukanga ri boe-boena ikambe, ri 
sikamma karaenga siagang pagawe-pagawe 
pamarentana ikambe, kammayatompa 
nagaukanga kalenna ikambe. Anjo wattua 
anggannaki kanre-kanreanna ikambe, 
akkalumanynyangi ikambe, siagang tena 
sikali kasukkaranna ikambe. 

18 Mingka baku ammarina ikambe assare 
korobang mae ri Ratu Suruga, siagang 
tenamo nippatiri anggoro salaku passare mae 
ri ia, kakurangammi ikambe ri yangaseng- 
ngasenna: matemi taunna ikambe lalang 
pabundukang yareka lanri kacipurang." 

19 Nampa nakana anjo sikamma tubai- 
bainea, "Buranenna ikambe nasitujui 
punna appare ikambe roti kammaya Ratu 
Suruga parena siagang attunu korobang 
kammayatompa assare korobang anggoro 
mae ri anjo rewatana ikambe." 

20 Appialima mae ri sikontu anjo burane 
baine akkana kammaya kukana, 

21 "Apaka nukana taNaassengai yareka 
nukana Nakaluppai Batara anjo korobang- 
korobang nipassareanga ri kota- kota Yehuda 
siagang ri agang-aganga ri Yerusalem, 
iamintu nipassareanga ri boe-boenu, 
ri karaeng-karaenga siagang sikamma 
pagawe pamarentanu, kammayatompa ri 

sikontu rayana anne parasanganga siagang 


nupassareanga ikau kalennu? 

22 Tenamo Natahangi Batara ancinikko assare 
korobang mae ri rewata-rewata maraenga. 
Anjo panggaukannu Jjadalaki siagang tunai. 
Doraka mako mae ri Batara siagang tenamo 
numannuruki ri parenta-parentaNa. Lanri 
kammana anjo, kamma-kamma memang 
anne ancurumi parasangannu sagenna 
tenamo nakkulle nipammantangngi, siagang 
arenna nipakemi ajari kana pattunra. Tau 
ancinikai ajari sannami mallana." 

23 (44:22) 

24 Nampa kupauang ngaseng anjo taua, 
labiangampa sikamma bai-bainea, angkanaya 
Batara Kaminang Koasaya, akkana kammai 
anne mae ri tu Yehuda niaka ammantang ri 
Mesir, "Ikau ngaseng siagang tubai-bainenu 
leba mako assumpa mae ri Ratu Suruga 
angkanaya lattunuko korobang siagang 
lassareko jene anggoro mae ri ia. Anjo 
janjinnu lebami nurupai. Jari, bajimi! 
Gaukangi mange anjo Jjanjinnu! 

25 (44:24) 

29 Mingka kamma-kamma anne pilangngeri 
apa Kupaua mae ri kau, he tu Israel niaka 
ri Mesir: INakke, Batara, assumpaA lanri 
arengKu malabirika, angkanaya tenamo 
naKupabiangko ampakei arengKu untu appare 
janji. Takkulleako angkana, Assumpa lanri 
Allataala mattallasaka! 

27[ aKuusahai sollanna anggappako 


cilaka siagang tena numatene, sagennu 
mate kabusu, baji lanri pabundukang 
kammayatompa lanri garring. 

28 Poro siapa areji bawang lasalama siagang 
ammotere mange ri Yehuda battu ri Mesir. 
Jari sikontu tu Yehuda niaka ri Mesir lanaciniki 
angkana apaka kananna kenanga yareka 
kana-kanangKu larupa. 

29 | appabattuA cilaka mae ri kau ri tampaka 
anne untu ampabutti mae ri kau angkanaya 
anjo hukkungang Kurancanakanga untu ikau, 
kajariang toj eng-tojengi. 

30 Hofra, karaeng Mesir laKupassareangi 
mae ri musu-musunna eroka ambunol, 
sangkamma batena Kupassareang Zedekia 
karaeng Yehuda mae ri Nebukadnezar 
karaeng Babel, musunna eroka ambunoi." 
45 l Ri taung makaappa pamarentahanna 

Yoyakim anana Yosia, ri Yehuda, 
natulisiki Barukh sikamma apa kupaua mae ri 
ia. Nampa kupabattu mae ri ia 

2 kananNa Batara, iamintu Allataalana Israel. 
Nakana Batara, "Barukh, 

3 akkunrarengko kamma anne, Ah, 
teai sipato cilakaku anne! Jai sikali 
kasukkarrangku, nampa Natambai pole 
Batara siagang kasessang. Mangngamma 
akkunrareng, tena sikali kasannangngang! 

“He Barukh! INakke, Batara, anruntung 
siagang ambangungi apa lebaka Kubangung, 

siagang ambibuki apa lebaka Kulamung. 


Sikontu linoa Kupakamma ngasengi anjo. 

3 Angngapa nuero nipalabiangngang? 
Teako appakammai, Barukh! Sikontu umma 
rupataua Kuhukkungi siagang bala, mingka 
ri sesena ikau, kaminang sikedena ikau 
lasalamakko. Manna kemae lampanu, latuli 
attallasakko. |Nakke, Batara, anne akkana." 
46 l Abicarai Batara ri nakke, ri sesena 

bansa-bansaya, 

2 appakkaramula siagang Mesir. Napauanga 
ri passalana tantarana Nekho karaeng Mesir, 
nibetaya ri Karkemis ri ampina Binanga 
Efrat ri Nebukadnezar karaeng Babel lalang 
taung makaappa pamarentahanna Yoyakim, 
karaeng Yehuda. laminne Napaua Batara ri 
sesena anjo passalaka, 

3"perwira-perwirana tantara Mesir 
ammarrangi untu ampasadiai pasukanna 
nakana, Pakatarangi pokea! Pakei baju 
bassia siagang topi bajaka. Pasadiai palapa 
barambannu siagang antamako ri barisanga! 
| kau, pasukang ajaranga, patabai linta palapa 
jarannu! Dongkoki jarannu, nampa majuko 
abundu! 

4 (46:3) 

> Mingka inakke, Batara, Kuciniki kenanga 
ammunduru napakamma malla. Sikamma 
tantarana nibetai, lari napakamma malla 
tamassaile mae ri boko. 

6|a laccirika tanakulleai lari, ia barania 


takkulleai talappasa battu ri musua. Tattoroi 
kenanga siagang tuguruki wara, ri birinna 
anjo Binanga Efrat. 

7|naika anjo naika rapang jenena Binanga 
Nil, rapang binanga allumpaya Jenena mae 
ri biring-birinna? laminjo parasangang 
Mesir. Nakana kalenna, Lambangunga nai 
nakukoasai buttaya. Lakupanraki kota-kotaya 
siagang panduduna. 

8 (46:7) 

9 Alumbako, he jarang! Agiokko, he kareta! 
Majuko, he tubarani angngeranga pannahang, 
battua ri Sudan siagang Libia. Kamma todong 
ikau, he sikamma tucaradeka ammake 
sanjata pana, battua ri parasangang Lidia." 

10 Mingka inakke, Yeremia kukanamo, 
laminne allonNa Karaeng Allataala Kaminang 
Tinggia siagang Kaminang Koasaya, ri anjo 
alloa Napabalassi sikontu musu-musunNa. 
PadanNa bassoroki angnganre tau siagang 
angnginung cera. Anne alloa Batara Kaminang 
Koasaya, Nasamballei korobang- korobanga 
wara, ri anjo birinna Binanga Efrat. 

11He panduduna Mesir, alampako mange 
ri Gilead aboya paballe! Mingka manna 
nakamma, tena nulanggappa paballe akkullea 
ampamolleko. 

12 Katallassannu appakasirika, niassemmi 
ri bansa-bansaya. Sara ammarrannu 
nilangngeremi ri sikontu linoa. Tantara serea 

tattoroi ri tantara maraenga: para tuguruki 


kenanga tabentang naung ri buttaya. 

13 Ri wattunna Nebukadnezar karaeng Babel 
battui ambunduki Mesir, abicarai Batara ri 
nakke, nakana, 

14 "Yeremia, palabangi nupau anne kabaraka 
mae ri kota-kota Mesir, iamintu ri Memfis, 
Migdol siagang Tahpanhes, angkana, Pasadiai 
kalennu untu attahang, lanri sikontu apa-apa 
niaka ri kau lanipanraki lalang pabundukang! 

13 Angngapa nalari anjo Apis rewatanu 
makassaka? Lanri Nibetami ri Batara! 

16) ai tantaranu latattoro siagang tuguru. 
Nakana kenanga massing para ia, Umba 
kimmotere mange ri bansata sollanna kikkulle 
talappasa battu ri bahayana padanna musua. 

17 Saremi areng beru karaeng Mesir, iamintu: 
| tulompo bicara appalaloa kasampatang. 

18 | Nakke Allataala mattallasaka, iNakke 
Karaeng, Batara Kaminang Koasaya. Rapang 
Bulu Tabor ammenteng kassa ri allana 
sikamma buluka, rapang Bulu Karmel 
ammenteng kassa ri tompona tamparanga, 
kammami anjo kagassinganna ia battua 
ambundukiko. 

19 Sadia mako pandudu Mesir, untu nitahang 
siagang nierang alampa! Memfis lajari loroi 
tampa sinoa lanri tenamo nipammantangngi. 

20 Mesir rapangi ana sapi como, mingka 
niganggui ri katingalo lompo battu wara. 

21Balalo sikamma tantara sewana tena 


pakkullena sanrapang ana sapi como dudua. 
Takkulleai kenanga attahang. Kabusuna 
agilingi nampa lari sollanna salama. Battumi 
allonna kenanga lanihukkung, narapimi 
wattunna kenanga nituju ri bala. 

22| arimi Mesir akkassu rapang ulara, lanri 
pila areppesemi musua. Abakkami kenanga 
ambunduki siagang pangkulu rapang tau 
annabanga poko kayu 

23 siagang ambattasaki romang lompo 
tenaya nakkulle nipantamakki. Tantara 
musua takkulleai nibilang siapa jaina, labi 
jaiangngangi nakatimbanga. |Nakke, Batara 
anne akkana. 

24 panduduna Mesir laKupakasiriki, lanri 
nibetai ri bansa battu waraka. | Nakke, Batara, 
anne akkana." 

2> Batara Kaminang Koasaya, iamintu 
Allataalana Israel, Nakana, "LaKuhukkungi 
Amon, rewata battua ri Tebe, siagang sikontu 
Mesir kammayatompa rewata-rewatana 
siagang sikamma karaenna. Karaeng Mesir 
siagang sikontu tau ampattoangai 

26 |aKupassareangi mae ri Nebukadnezar 
karaeng Babel siagang tantarana eroka 
ambunoi kenanga. Mingka sallang, 
lanipammantangngi ammotere Mesir 
sangkamma riolo. INakke, Batara, anne 
akkana." 

27 /JmmakKu, Israel, teako mallakki! 


AtangKu Yakub, teako annekkereki! Ikau 
siagang jari-jarinu laKupasalamakko battu 

ri parasangang bella, ri tampanu nitahang. 
Lammoterekko nummantang ri parasangannu 
siagang amang. Lattallasakko siagang 
sannang, tena parallu nukamallakkang. 

28] ari teako mallakki, he ummakKu, labattuA 
untu ampasalamakko. Bansa-bansa, tampanu 
Kupasiara, laKupanraki kabusuki, mingka 
ikau tena Kupakammako. Memang, tena 
nulatalappasa battu ri hukkungang mingka 
hukkungangKu mae ri kau adeleki situru 
katantuanga. INakke, Batara, anne akkana." 
47 l Ri tenanapa nabunduki karaeng Mesir 

anjo kota Gaza, abicaral Batara ri 
nakke, ri sesena parasangang Filistin. 

2 Nakana Batara, "Ciniki, assolongi jeneka 
battu wara siagang allumpai sangkamma 
binanga abaya antujui parasanganga siagang 
bonena, kota-kotaya siagang panduduna. 
Lammarrangi taua appala tulung siagang 
sikontu rayaka appiraungi. 

3 Lallangngereki kenanga sara bangkeng 
jarang, sara rekuna karetaya, siagang 
agalutturuna roda-rodana. Tau toaya lajari 
lammai, natenamo nanawa-nawai anana. 

4Narapimi wattunna bansa Filistin nipanraki 
kabusu, sagenna tenamo nanggappa 
bantuang Tirus siagang Sidon. INakke, 

Batara, ampanraki kabusuki sikontu tu Filistin 


niaka tassesa battu ri Kreta. 

> Tu Gaza nitujui ri susa lompo; pandudu 
Askelon ajari rapangi tau pepe. Siapapi 
sallona tu Filistin tassesaya tulusu lasina? 

6 Ammarrangko angkana, Siapapi sallonu 
labundu, he padanNa Batara? Ammotere 
mako antama ri banoannu nampa ammantang 
mako anjoreng siagang sannang! 

7Mingka maka akkullei sannang punna 
lebamo Kuparentakang untu ambunduki 
Askelon siagang panduduna ri biring 
tamparanga?" 

48 'laminne kananNa Batara Kaminang 

Koasaya, iamintu Allataalana Israel, 
ri sesena Moab, nakana, "Cilakai panduduna 
Nebo, nasaba runtummi kotana! Niallei 
Kiryataim, siagang benteng pattahanganna 
kassaka niancurumi, sagenna siri-siri 
panduduna: 

2lanynyami nakalompoang pamaika Moab. 
Naallemi musu Hesybon siagang anjorengi 
kenanga arancana untu ampalanynya 
kabusuki sikontu bansa Moab. Sikamma 
saraya ri kota Madmen lanipamari ngasengi, 
lanri anjo kotaya lanibunduki ri tantara. 

3 Pilangngeri! Panduduna Horonaim 
ammarrangi angkana, Kapanrakang! 
Kaancurang! 

4 Ancurumi Moab! Sara karru ana-ana cadina 
kalangngerangi sagenna mange ri Zoar. 

3 Pilangngeri sara karru ri oloang naika ri 


Luhit, siagang sara piraunga ri oloang naunga 
ri Horonaim. 

6 Nakana kenanga, Karo-karoko! Pasalamaki 
nyawanu! Lariko rapang keledai liaraka ri 
paranga! 

7? Moab! Ikau nupattoangi kaporeannu 
siagang kakalumanynyangngannu. Mingka 
kamma-kamma anne ikau kalennu lanibetako. 
Kasmos, rewatanu, siagang sikamma imanga 
siagang pagawena laniengkaki mae nipela. 

8 kabusuna kotaya laancuruki, tena manna 
sere latalappasa. Kabung siagang lapparaka, 
lapanra kabusuki. INakke, Batara, anne 
akkana. 

9 Attannangko batu nisang untu Moab, lanri 
tasalloami anjo parasanganga nanipanraki 
taba sikali. Kota- kotana laruntungi siagang 
tena manna sitau lammantang anjoreng. " 

10 Nitunrai tau tenaya naero anggaukangi 
tugasa battua ri Batara siagang attojeng- 
tojeng. Nitunrai tau tenaya nabibuki padanna 
untu ammuno. 

ll Nakana Batara, "Battu riolo amangi 
tallasana Moab. Talebakai niengka mange 
ri butta pammelakkanga. la rapangi jene 
anggoro nibolika sallo siagang talebakai 
nipatiri antama ri tampa anggoro maraenga. 
Anggorona tuli bau iji siagang nyamangi. 

12 Mingka, lanarapiki sallang wattunna 
naKupassuroang sollanna nipatiri Moab 

rapang anggoro, siagang sikamma tampana 


nikosongi siagang nireppeki. 

13 | alabai pamaina Moab mae ri Kamos, 
rewatana kenanga, sangkamma batena 
Israel laba pamaina ri Betel ia napattoanga 
kenanga. 

14 Antekamma nakkulle barani tu buranena 
Moab angkana, Ikambe tubarani, tantara 
pore, lebaka nisori lalang pabundukang? 

15 Moab siagang kota-kotana lebami 
niancuru, siagang sikamma tau rungkana 
kaminang bajika lebami nibuno. |Nakkemi 
leba abicara. |Nakke karaeng, Batara 
Kaminang Koasaya. 

19 Niami ri dallekanna pakkebuka bala 
lantujuai Moab, tasalloami naancuru. 

17 He ikau ngaseng parasangang- 
parasangang singngampina Moab 
angngassengai masahorona, susa mako 
untu Moab. Akkana mako, Tenamo koasana 
Moab, lanynyami kalompoanna siagang 
kagassinganna! 

18 He panduduna Dibon, naung mako 
battu ri tampa kalompoannu, ammempo 
mako ri buttaya, irate ri limbubuka. Lanri 
eroka ampanraki Moab, anne parasangannu 
niami battu, siagang lanaancuruki sikontu 
pattahangannu. 

19| kau niaka ammantang ri Aror, 
ammentengko ri birinna aganga siagang 
parhatikangi! Pakkutanangngangi mae ri 

kenanga laria, siagang talappasaka, angkana, 


Apa leba kajariang? 

20 Lappiali kenanga angkana, Tugurumi 
Moab, siagang ajari tunami, jari karrukimi. 
Palabangi kabarrang ri sikontu birinna 
Binanga Arnon angkanaya ancurumi Moab." 

21 "Nipabattumi hukkunganga mae ri 
kota-kota niaka ri daera lappara tinggia: irate 
ri Holon, Yahas, Mefaat, 

22 Dibon, Nebo, Bet-Diblataim, 

23 Kiryataim, Bet-Gamul, Bet-Meon, 

24 Keriot, siagang Bozra. Kabusuna kota 
niaka ri Moab, bella yareka ambani, 
nihukkung kabusuki. 

25 Nitepomi kagassinganna Moab, niancurumi 
kakoasanna. INakke, Batara, anne akkana." 
26 Nakana Batara, "Pareki Moab nasaring, 
lanri napattampoangi kalenna mae ri Nakke. 
Langgulung-gulungi lalang ri langngena, 

siagang lanikakkali ri taua. 

27 Sai riolo lebaki nikakkali Israel ri Moab 
siagang napareki carita rapang angkanaya 
lebaki nirapikang kenanga siagang ngaseng 
palukkaka? 

28|kau panduduna Moab, bokoimi kota- 
kotanu siagang mange mako ammantang 
ri bulu-bulu batua rapang jangang-jangang 
bodobangkeng appareka rumung ri tubirika. 

23 Teai sipato tamponu! Kulangngeremi 
antekamma borronu, tinggi langganu 
koborroannu, siagang katampoannu! 

30 | Nakke, Batara, Kuassengi katampoannu. 


Bicarannu sangnging tena bonena, siagang 
panggaukannu tena battuanna. 

31 Lanri kammana anjo langngarru lompoA 
untu ikau ngaseng siagang untu sikamma tau 
niaka ri Kir-Heres, ibukotana parasangannu. 

32 | alabiangang Kukarrukinna panduduna 
Sibma na panduduna Yaezer. Kota Sibma 
rapangi lamungang anggoro alabanga 
mange-mange tangkenna sagemna ri 
baleanna Tamparang Matea, kamma bellana 
Yaezer. Mingka kamma-kamma anne 
rappo-rapponna ri wattu timoroka siagang 
rappo anggorona lebami nipanraki. 

33 Sara-sara karannuanga lanynyami battu 
ri Moab, parasangang copponga. Kupamari 
assolong jene anggoroka battu ri pakkakasa 
pammaccokanna, tenamo tau appare anggoro 
siagang arannu-rannu. 

34 Tu Hesybon siagang tu Eleale angngarruki, 
nakalangngerang karruna sagenna mange 
ri Yahas, siagang kalangngerang tongi mae 
ri tau battua ri Zoar sagenna mange ri 
Horonaim siagang Eglat-Selisia. Angngarruki 
kenanga lanri manna jeneka ri pangkana 
Binanga Nimrim kalotoro ngasemmi. 

35 LaKupammari tu Moab attunu korobang 
ri tampa-tampa panynyombanna kenanga, 
siagang Kupammari kenanga assare korobang 
mae ri rewata-rewatana kenanga. | Nakke, 
Batara, anne akkana. 

36 Sikontu kakalumanynyangnganna 


Kir-Heres siagang kabusuna Moab lanynyami. 
Sinai pamaikKu anciniki katallassanna anjo 
kenanga; rapangA tau appasara suling 
kasusaang. 

37 Leba ngasemmi nacukkuru uuna siagang 
janggona kenanga, nabokkaki paling-palinna, 
siagang ammake kaeng karung, pammatei ri 
kasusaanna kenanga. 

38 | rate ri sikontu tompona ballaka siagang 
ri sikamma paranga, sangnging karru mami 
nilangngere. Nasaba Moab lebami Kureppe 
rapang katoang tenayamo ningai. 

39 Ancuru taba sikalimi Moab! Teai sipato 
siri-sirina Moab! Angngarruki lanri nipakatunai 
siagang nikakkali ri bansa-bansa niaka ri 
tammulilina. |Nakke, Batara, anne akkana. " 

40 Nakana Batara, "Rapang jangang-jangang 
rajawali attamberoa siagang kanyina 
takkaranga, kammami anjo nia sere bansa 
lantamberoi Moab. 

41Kota-kotana siagang sikamma 
pattahanganna laniallei, siagang tantarana 
lamallaki rapang baine eroka ammana. 

42 aancuruki Moab siagang tenamo nattanja 
sere bansa, lanri napattampoanna kalenna 
mae ri Nakke. 

43 | anipassidallekangi kenanga siagang 
pammunoang, kalibong, siagang sikko. 

44 Tau laria battu ri tau lammunoa, latuguruki 
antama ri kalibonga, siagang tau akkullea 

assulu battu ri kalibonga laniallei ri sikko. 


Yangasenna anjo kammaya lakajariangi ri 
wattu lebaka Kupattantu untu angngancuruki 
Moab. 

43 Tau annompang tenaya pakkullena 
alampai aboya palalangngang ri Hesybon, 
mingka anjo kotaya akkanrei siagang 
manna balla karaenna Sihon nikanre tongi 
ri pepe. Pepeka lebami naancuru daera 
pabaeng-baenga siagang pamonconganna 
Moab, parasanganna tau nangaia abundu. 

46 Cilakami Moab! Panduduna anynyombaya 
ri Rewata Kamos lebami nipanraki, siagang 
ana-anana kenanga niengkami salaku tau 
nitahang. 

47 Mingka sallang, laKupajari bajiki 
ammotere katallassanna parasangang Moab. 
INakke, Batara, anne akkana!" laminjo 
Nagaukanga Batara mae ri Moab. 

49 | aminne kananNa Batara ri sesena 

Amon, angkana, "Angngapai nabuttana 
suku Gad niallei siagang nipammantangngi ri 
tau anynyombaya ri Rewata Milkom? Apaka 
tenamo tu Israel akkulle angngallei anjo 
daeraya? 

2 Mingka lanarapiki sallang wattunna 
nalaKupilangngeriang panduduna Raba, 
ibukotana anjo Amon, iamintu sara-sara 
pakkio pabundukang. Anjo kotaya lajari 
rumbangngangi siagang desa-desa niaka ri 
tammulilina lalabusuki nakanre pepe. Nampa 

lebaka riolo angngalle passai. 

3 He tu Hesybon, angngarrukko, lanri 
kota Ai ancurumi! He tubainea ri kota 
Raba, appiraungko! Pakei kaeng karunga 
pammatei susanu. Lariko anrai kalau, 
alingu-lingu. Milkom, rewatanu, niengkami 
mae ri butta pammelakkanga siagang 
imang-imanga kammayatompa sikamma 
pagawe pamarentana! 

“He ikau tenaya numajarre ri pamai! 
Angngapa nukalompoang pamaiki sikamma 
lapparanu copponga? Apa sabana nupattoang 
kammai kakalumanynyangngannu? 
Antekamma olonu lakkulle angkana tena 
manna sitau labarani ambundukiko? 

> Lanitujuko ri kapallakkang Kupabattua 
battu ri kere-keremae. Lalariko, massing 
ero ampasalamaki kalennu, siagang tenamo 
lampassereko ammotere. 

6 Mingka sallang, katallassanna bansa Amon 
laKupajari bajiki ammotere. |Nakke, Batara, 
anne akkana." 

'|aminne kananNa Batara Kaminang 
Koasaya ri ri sesena Edom, angkana, "Apaka 
tu Edom takkulleai appikkiri baji? Apaka 
sikamma tucaradena tena napakaingaki 
kenanga? Lanynyami kacaradekanna 
kenanga! 

8 He panduduna Dedan, gilingi kalennu 
nampa lariko! Alampako mange accokko. 

wattunna laKuhukkung kenanga. 

9 Punna angngattili taua rappo anggoro, 
tuli nia naboli nasesa, siagang punna battu 
palukkaka ri wattu bangngjia, iaji naalle apa 
nakaerokia. 

10 Mingka, iNakke Kubarrasaki sagenna 
tangkasa sikontu apa-apanna Jari-jarina 
Esau siagang Kusungkei rahasia tampa 
paccokoanna kenanga; takkulleami kenanga 
nacokko kalenna. Tu Edom siagang sikamma 
saribattanna kammayatompa siampi ballana 
kenanga, kabusuna lebami niancuru, tena 
manna sitau talappasa. 

11He Edom! Bolimi ana-ana kukannu 
ri Nakke, iNakke lamparakai kenanga. 
Lappassammi sikamma jandaya napadongko 
panrannuanna mae ri Nakke. 

12 Manna tau tenaya siratang nihukkung 
nataba ngaseng todong hukkungang, 
angngapa naikau tena? Manassa ikau 
lanihukkung tongko! 

13 AssumpaA lanri areng KalengKu angkanaya 
kota Bozra lajari tampa appakamallaki, 
nibokoia ri taua. Lanikakkali ri taua siagang 
lanapakei arenna ajari kana pattunra. 
Sikontu desaya niaka ri tammulilina 
lajari rumbangngang kabusuki sagenna 
satunggu-tungguna. INakke, Batara, anne 
akkana." 

14|nakke, Yeremia, kukana, "He Edom, 


anggappama kabara battu ri Batara. 
Lebami Nasuro battu tunisuroNa mae 

ri bansa-bansaya untu ansuroi kenanga 
ampasserei tantarana siagang sadia-sadia 
untu ambundukiko. 

15 LaNapajari lammako Batara siagang nihina 
ri taua. 

16| anitipuko ri katampoannu. Tena lamalla 
ri kau kamma nukapanga. Ammantangko ri 
alla-allana batua, bella ri coppona monconga. 
Mingka, manna pole nupare ballanu ri 
tampa tinggi dudua, sangkamma tinggina 
rumunna Jjangang-jangang rajawalia, mingka 
laNapanaungko Batara battu anjoreng. Batara 
ampaui yangasenna anjo." 

17 Nakana Batara, "Bala lantujuai Edom 
lasanna hebana, sagenna sikamma tau allaloa 
anjoreng latabangkai siagang lamallaki. 

18 Antekamma batena Sodom siagang 
Gomora niancuru siagang desa-desa niaka ri 
tammulilina, kamma tomminjo Edom. Tena 
manna sitau lammantang pole anjoreng. 
|Nakke, Batara, anne akkana. 

19 Rapang singa ammumbaya battu lalang 
ri romang lompoa ri ampina Binanga Yordan 
nampa battu mange ri parang tampana 
gimbalaka aruku, kammatommi anjo bateKu 
labattu siagang lampalari tu Edom silalonna 
battu ri parasanganna kenanga. Nampa 
langngangkaKa sitau pamimping untu 

nipasangkamma siagang iNakke? Inai barani 
appare parkara siagang iNakke? Apaka nia 
pamimping akkulle angngewA? 

20] anri kammana anjo, pilangngeri apa 
lebaka Kurancanakang mae ri tu Edom, 
siagang apa eroka Kugaukang mae ri 
panduduna kota Tman. Manna ana-anana 
kenanga lanireresang tongi alampa, siagang 
sikontu taua lamalla kabusuki. 

21 Punna tuguruki Edom, lania kalangngerang 
karicuang sannaka lompona sagenna 
tagoccang sikontu linoa; sara-sara pakkiona 
panduduna lakalangngerangi sagenna mange 
ri Tamparang Alara. 

22 Rapang jangang-jangang rajawali 
attambero siagang kanyina takkaranga, 
kammami anjo musua labattu siagang 
antamberoi Bozra. Anjo alloa tantara Edom 
lamallaki rapang baine eroka ammana. " 

23|aminne kananNa Batara ri sesena 
Damsyik. “Panduduna kota Hamat siagang 
Arpad ranggaselai siagang lussaki lanri 
allangngereki kabara kodi. Lussaki siagang 
taronang-ronangi atinna kenanga rapang 
bombang ri tamparanga. 

24 Panduduna Damsyik ajari lammai, siagang 
lari napakamma malla. Parisiki nasaring 
kalenna siagang sessai rapang baine eroka 
ammana. 

kamma-kamma anne ajari sinoi, tena tau 
ampammantangngi. 

26 Anjo alloa lamatei sikamma tau rungkana 
ri agang-agang kotana, siagang sikontu 
tantarana niancuru kabusuki. 

27Tembo-tembona kota Damsyik laKutunui, 
siagang sikamma balla karaenna Karaeng 
Benhadad laKupajari ammutungi. | Nakke, 
Batara Kaminang Koasaya, anne akkana. " 

28 | aminne kananNa Batara ri sesena suku 
Kedar siagang daera-daera kakoasanna 
Hazor, ia lebaka naalle Nebukadnezar karaeng 
Babel, "He Nebukadnezar, bunduki suku 
Kedar siagang ancuruki sikamma tau niaka 
iraya! 

29 Alleangi sikamma olo-olona, iamintu 
gimbala, unta, kammayatompa kema- kemana 
kenanga siagang sikontu bonena, siagang 
ammarrangko mae ri kenanga angkana, 
Nikatulungko ri pammunoang! 

30 He ikau tu Hazor! INakke, Batara, 
angkana: Karo-karoko alampa alili 
annompang siagang accokko. Nebukadnezar 
karaeng Babel lebami narancanakang untu 
ambundukiko. Nakana, 

31 Umba maju! Umba nanibunduki tau 
nakanaya kalenna amang siagang sannang. 
Kotana kenanga tena palalanganna, lanri tena 
pakkebu lompona siagang tena panjolina." 

"Alleangi sikamma untana siagang sikontu 
olo-olo piarana kenanga! Sikontu anjo tau 
nacukkuru bodoa uuna laKupasiaraki ri 
kere- keremae tampa. LappabattuA bala mae 
ri kenanga battu ri kere-keremae. 

33 Hazor lataronangi sagenna satunggu- 
tungguna siagang ajari tampa paccokkoannal 
kongkong romang. Tenamo tau manna sitau 
lammantang anjoreng. INakke, Batara, anne 
akkana." 

34Tena nasallo Zedekia ajari karaeng 
Yehuda, abicarai Batara Kaminang Koasaya ri 
nakke, ri sesena parasangang Elam. 

35 Nakana Batara, "LaKubunoi sikontu tau 
caradeka ammake sanjata pana, tau kassana 
Elam. 

36 | attuiKa anging mange ri Elam battu ri 
appa sulapa, nampa Kupasiara panduduna 
ri kere-keremae, sagenna manna sere 
parasangang tenamo tanabattui tu Elam untu 
annompang. 

37[ aKupajari mallaki tu Elam mae ri musu 
eroka ambunoi kenanga. Sanna larroKu ri 
kenanga siagang laKuancuruki kenanga. 
LaKukiringi tantaraya ambunduki kenanga 
sagenna cappu taba sikali kenanga. 

38 Sikamma karaenna siagang pagawena 
kenanga laKuancuruki, nampa ri 
parasanganna kenanga laKupaentengi 
empoang kakaraengangKu. 

39 Mingka sallang, laKupajari bajiki 
ammotere katallassanna Elam. |Nakke, 
Batara, anne akkana." 

50 'laminne pasanNa Batara mae 
ri nakke ri sesena Babel siagang 
panduduna, 

2" Attannangko pammatei siagang palabangi 
pau mae ri bansa-bansa angkanaya tugurumi 
Babel! Teako rahasiakangi anjo passalaka! 
Merodakh, rewatana, niancuruki, siagang 
patung- patunna lalea reppemi tassimbung- 
simbung, kammayatompa sikamma barhalana 
sannami batena nihina-hina. 

3 Nia sere bansa battu wara labattu 
ambunduki Babel, siagang ampajari anjo 
parasanganga kamma parang kalotoro. Taua 
siagang olo-oloka lalari, siagang tenamo ero 
ammantang anjoreng." 

4Nakana Batara, "Anjo wattua sallang tu 
Israel siagang tu Yehuda labattui siagang 
angngarru amboyA, Allataalana kenanga. 

> Lanapakkutanangngangi kenanga oloang 
mangea ri Sion, nampa ajappa mange 
anjoreng. Lappareki parjanjiang satunggu- 
tunggua kenanga siagang iNakke, siagang 
tuli laKutagalaki anjo parjanjianga. 

5UmmakKu rapangi gimbala lebaka 
nilappassang lingu ri monconga ri 
pakalawakinna. Pitilampa-lampaimi kenanga 
battu ri moncong serea mange ri moncong 

kemae ballana kenanga. 

7 Nibakkai siagang nisessai kenanga ri 
sikontu naaganga sibuntulu kenanga. Nakana 
musu-musunna ummakKu, Manna apa 
nigaukang mae ri kenanga, tena nasala, 
nasaba anjo taua dorakami ri Batara. 
Boe-boena kenanga tappaki ri Batara, jari 
mustina kenanga tuli majarre tongi mae ri 
Batara. 

8 He umma Israel, lariko ambokoi Babel! 
Ikau musti appakkaramula alampa, sollanna 
amminawang maraenganga. 

9 LappagiokKa siapa are jaina bansa kassaka 
battu wara sollanna nabunduki Babel. 
Langngatoroki kenanga barisang untu abundu 
angngewai Babel na nabeta. Anjo kenanga 
tau carade ammake sanjata pana, tenaya 
naleba tassala batena ammana. 

10 Lanirampasaki Babel, siagang tau 
anrampasakai langngallei sikontu apa nangaia 
ri pamaina. INakke, Batara, anne akkana." 

ll Nakana Batara, "He tu Babel, nuellaki 
ummakKu. Alumpa-lumpakko napakamma 
rannu rapang jarang assaraya, siagang 
rapang sapi arukuka. 

12 Mingka ikau lajari bansa kaminang 
tena battuannu ri allana sikontu bansaya. 
Anjo kotanu lompoa lanihinai siagang 
lanipakasiriki. Parasangannu lajari parang 
lompoi na kalotoro siagang roso. 

Babel siagang tenamo ampammantangngi. 
Sikontu allaloa anjoreng latabangka ngasengi 
siagang ajari mallaki. 

14 He ikau ngaseng tau angngeranga sanjata 
pana! Atoroki barisannu untu angkurungi 
siagang ambunduki Babel. Padalle mangei ri 
Babel ana pananu, lanri dorakai ri Nakke. 

15 Ammarrangko akkio bundu ri tammulilina 
anjo kotaya! Kamma-kamma anne 
manyarami Babel. Tembo-tembona lebami 
nilappo siagang niruntung. Kamma- kamma 
anne Kugaukangi pabalasaka mae ri Babel. 
Lanri kammana anjo gaukammi mae ri 
kenanga sangkamma nagaukanga kenanga 
mae ri tau maraenga. 

19 Teako lappassangngi taua alamung- 
lamung yareka akkatto ri anjo parasanganga. 
Sikontu tau annompanga ammantang 
anjoreng lammotere ngasengi ri 
parasanganna lanri mallaki kenanga ri 
tantara battua ambunduki Babel." 

17 Nakana Batara, "Tu Israel rapangi 
parappungang gimbala niondanga siagang 
nipasimbung-simbunga ri singa. Uru-uruna 
nibunduki kenanga ri karaeng Asyur, nampa 
Nebukadnezar Karaeng Babel angngallei 
buku-bukunna kenanga. 

18 | anri kammana anjo, iNakke, Batara 
Kaminang Koasaya, iamintu Allataalana 
Israel, langhukkungi Karaeng Nebukadnezar 


| Yeremia 50.191 25 202 
siagang parasanganna, sangkamma batena 


Kuhukkung karaeng Asyur. 

19[ aKupoterangi tu Israel mange ri 
parasanganna kenanga. Langnganrei kenanga 
battu ri wassele buttana Bulu Karmel siagang 
daera Basan. Lanipakabassoroki kenanga 
battu ri wassele buttana daera Efraim siagang 
Gilead. 

20Ri anjo wattua Israel siagang Yehuda 
latangkasaki battu ri dosaya, lanri 
lakupammopporangi sikamma tau lebaka 
Kupasalama. INakke, Batara, anne akkana." 

21 Nakana Batara mae ri sere bansa niaka 
battu wara, "Bunduki panduduna Merataim 
siagang Pekod. Bunoi siagang panraki 
kenanga. Gaukangi parentaKu. INakke, 
Batara, anne akkana." 

22 Agamarrungi sara bunduka ri 
parasanganga, siagang ajarimi kaancurang 
lompoa. 

23 Sikontu parasanganga nitunrungi ri Babel 
sagenna ancuru, mingka kamma-kamma 
anne tepomi anjo pattunrunna! Sikontu 
bansaya tabangkai allangngereki apa 
kajarianga mae ri anjo parasanganga. 

24 Nakana Batara, "Babel, angngewako ri 
Nakke, jari lanri kammana anjo naalle mako 
sikko nutannanga untu kalennu, mingka 
tanuassengai kalennu. 

25 Kusungkemi gudang sanjataKu, siagang 
lanri larroKu naKupasulumo anjo sikamma 

Tinggia siagang Kaminang Koasaya, nia 
tugasa musti Kugaukang ri Babel. 

29Bundukimi Babel battu ri kere-keremae, 
siagang lappoi sikontu gudang gandunna! 
Pattambungi barang-barang nirampasaka 
sangkamma punna appatambungko gandung! 
Ancuruki anne parasanganga! Teako nia 
nusesa! 

27 Bunoi sikontu tantarana! Bunoi kenanga! 
Cilakami bansa Babel! Narapimi wattunna 
nihukkung kenanga!" 

28 (Sikamma tau laria mange ri Yerusalem 
battu ri Babelnacaritai antekamma 
batena Karaeng Allataalata ambalasaki 
panggaukanna tu Babel mae ri BallaNa 
Batara.) 

29 Nakana Batara, "Suroi sikamma tantara 
angngeranga pana ambunduki Babel. Pagio 
ngasengi sikamma tau caradeka ammake 
sanjata pana. Kurungi anjo kotaya siagang 
teako lappassangngi manna sitau talappasa. 
Balasaki sikontu panggaukanna siagang 
gaukammi ri kenanga sangkamma lebaka 
panggaukanna, lanri lebaki agau kurangajara 
mae ri Nakke, Kaminang Matangkasaka, 
lamintu Allataalana Israel. 

30Ri anjo alloa lamatei sikamma tau 
rungkaya ri agang-agang kotana, siagang 
sikontu tantarana niancuruki. |Nakke, Batara, 
anne akkana. 

31 Babel, ikau tinggi langga duduko! Lanri 


kammana anjo, iNakke, Batara Kaminang 
Tinggia, Allataala Kaminang Koasaya, 
angngewako. Narapimi wattunnu Kuhukkung. 

3? Anjo bansanu tinggi langgaya latattoroi 
na tuguru. Tena manna sitau lantulungko 
ampabangungko. Kota-kotanu laKutunui, 
siagang sikontu apa niaka ri tammulilina 
laKuancuruki." 

33 Nakana Batara Kaminang Koasaya, 
"Nijallakkangi tu Israel siagang tu Yehuda. 
Sikontu tau antahangai kenanga, najagai 
bajiki siagang taerokai allappassangi 
kenanga. 

34 Mingka iNakke kassa, ampasalamaki 
kenanga; arengKu iamintu Batara Kaminang 
Koasaya. |Nakke KalengKu langngusahakangi 
parkarana kenanga siagang langngerang 
kaamangngang mae ri linoa. Mingka mae 
ri Babel lappabattuA karicuang siagang 
kamallakkang." 

35 Nakana Batara, "Panraki Babel siagang 
rayana, pagawe-pagawe pamarentana, 
kammayatompa sikamma tau caradena! 

36 panraki nabi-nabina Babel! Paballe-ballei 
siagang toloi kenanga. Panraki tantarana 
Babel porea! Tamaka mallana kenanga! 

37 Ancuruki jaranna siagang kareta bunduna! 
Ancuruki sikamma tantara nisewana! 
Tamaka lammana kenanga! Ancuruki 

barang-baranna! 

38 kalotori sikontu binangana siagang 
kokonna! Nasaba, Babel rassi barhala 
appakaringi-ringi, ampajari pongoroki 
sikamma tau anynyombaya ri ia. 

39 | anri kammana anjo, Babel lajarimi 
tampa jing-jing siagang roh-roh jadala 
kammayatompa jangang-jangang unta. 
Sagenna satunggu-tungguna tenamo tau 
laero ammantang anjoreng. 

40 Antekamma bateKu angngancuruki Sodom 
siagang Gomora siagang sikamma desa-desa 
niaka ri tammulilina, kamma tomminjo 
bateKu langngancuruki Babel. Tena manna 
sitau lammantang pole anjoreng. | Nakke, 
Batara, anne akkana. 

41Sereang bansa kassa nia agio battu 
wara ri parasangang bellaya. Battui kenanga 
siagang jai karaeng untu abundu. 

42 Sanjatana kenanga iamintu pana 
siagang poke: pallaki natangngassenga 
appammopporang. Rapang sara tamparang 
agamarrung kammami anjo sara bangkeng 
jaranna kenanga nipalaria maju ambunduki 
Babel. 

43 Nalangngerena anjo kabaraka, lammami 
nasaring karaeng Babel. Nibattuimi ri malla, 
siagang parisimi nasaring kamma baine eroka 
ammana. 

44Rapang singa ammumbaya battu ri 


romang lompoa ri ampina Binanga Yordan 
nabattu mange ri parang parukukanna 
gimbalaka, kamma tomminjo iNakke, Batara, 
labattu siagang ampalari Babel battu ri kotana 
kenanga silalonna. Nampa laKupilei sitau 
pamimping untu amparentai anjo bansaya. 
Inai akkulle nipasangkammangA? Inai barani 
appare parkara siagang iNakke? Apaka nia 
pamimping akkulle angngewA? 

45 | anri kammana anjo, pilangngeri 
apa lebaka Kurancanakang mae ri kota 
Babel, siagang apa ero Kugaukang mae 
ri panduduna. Manna ana-anana kenanga 
lanireresang todong alampa, na kabusuna 
taua ajari malla ngasengi. 

46 Punna tuguru Babel, nia lakalangngerang 
sara sannaka gegerena, sagenna tagoccang 
sikontu linoa, sikamma sara ammarranna 
panduduka lakalangngerangi mae ri 
bansa-bansa maraenga." 

l Nakana Batara, "LappabattuA anging 

5 1 pammanraki, ammirika mae ri Babel 
siagang mae ri panduduna. 

“LappabattuA bansa maraeng untu 
angngancuruki Babel, rapang anging 
anribakang awang gandung. Ri anjo allo 
battuna balaya, lanabunduki kenanga anjo 
parasanganga battu ri kere-keremae, siagang 
nabarrasaki sagenna tangkasa. 

3Teako sarei kasampatang tantarana 


untu ampalio-lioi ana panana yareka 
angkalompoang pamaiki pakeang bunduna. 
Ana-ana rungkana teako lappassangngi 
attallasa. Ancuru ngasengi sikontu tantarana 
niaka! 

4Laloko sannaki siagang lamatei kenanga ri 
agang-agang kotana kenanga. 

3 | Nakke, Batara, iamintu Allataala Kaminang 
Koasaya, Allataala Matangkasana Israel, tena 
nalaKubokoi Israel siagang Yehuda, manna 
pole nadorakamo kenanga ri Nakke. 

6 Pasalamaki kalennu! Lariko battu ri Babel, 
gassingka amminawang tongko nibuno lanri 
dosana kenanga! Nasaba iaminne wattunna 
laKubalasa kajadallanna Babel, siagang 
laKkuhukkung situru panggaukanna. 

7 Riolo Babel rapangi cangkiri bulaeng 
Kutagala ampajari sikontu linoa nasaring. 
Bansa-bansaya angnginungi anggoro battu ri 
cangkirika, sagenna ajari pongoro kenanga. 

8 Mingka tiring tuguruki Babel na reppe. 
Karrukimi Babel, siagang paboyammi paballe 
loko-lokona, gassingka akkulleji ammolle. 

9 Tau annompanga ammantang 
anjoreng massing nakanamo para ia, 
Niusahaimi antulungi Babel, mingka 
talami! Bajikangngang nibokoimi anne 
parasanganga nakimassing ammotere mange 
ri parasanganta. Nahukkummi Batara Babel 

sikalimi." 

10Nakana ummaNa Batara, 
"Napappicinikammi Batara angkana 
niakki ri katojenganga. Umba kilampa mange 
ri Yerusalem nampa nicarita anjoreng apa 
lebaka Nagaukang Karaeng Allataalata." 

11 Nakompami Batara sikamma karaeng 
Media, lanri eroki Naancuru Babel. laminjo 
caraNa ambalasaki panggaukanna tau lebaka 
angngancuruki ballaNa. Sikamma komandang 
pasukang pabundukanga naparentakangi 
nakana, "Ciduki ana pananu! Pasadiai 
pattahannu! 

12 Assareko tanra untu maju ambunduki 
tembo-tembona Babel. Pakajarreki 
pajaganga. Appaniakko pajaga. Apparuruko 
untu maju abakka!" Naparupami Batara apa 
lebaka Narancanakang mae ri tu Babel. 

13 Anjo parasanganga teai sipato 
kalumanynyanna siagang jai binangana, 
mingka lalabusumi wattu tallasana:, battumi 
kalabusang katallassanna. 

14 Batara Kaminang Koasaya assumpai lanri 
areng KalenNa angkanaya lappabattui tau 
rapang katimbang jaina untu ambunduki 
Babel, siagang akkio-kioki kenanga 
napakamma rannu lanri ammetana. 

15 Batara ampajari buttaya lanri koasaNa, 
Napareki linoa lanri kacaradekanNa, 
Nakarangi langika lanri akkala bajiNa. 

16 Poro assareji bawang parenta, 


nammarrummo jeneka battu ri passimbanga. 
Battu ri cappana buttaya Napabattui 
rammanga, nampa Napare kila tassioroka 
lalang ri bosia, na Napabattu anginga battu ri 
pammolikanna. 

17 Nacinina ngaseng anjo kammaya sadarami 
rupataua, angkanaya kalenna toloi na 
tena pammahanna. Sirimi panre bulaenga 
napakamma, nasaba patung barhala 
napareka sangnging palusu na tena nyawana. 

18 Anjo barhala-barhalaya tena anggaranna, 
siratangi nicau-cau siagang nihina. Punna 
narapi sallang wattunna, lapanra ngasengi 
kenanga 

19 Allataalana Yakub tena nasangkamma anjo 
barhalaya: lami ampareki sikontu apa niaka. 
Arenna iamintu Batara Kaminang Koasaya: 
lebaki Napile tu Israel ajari ummaNa. 

20 Nakana Batara, "Babel, ikau rapangko 
palu-palu, sanjataKu untu abundu. Kupakeko 
antunrungi bansa-bansaya siagang sikamma 
kakaraenganga. 

21 Kupakeko untu angngancuruki jaranga 
siagang pabaena, kammayatompa karetana 
siagang tau adongkona. 

22 Kupakeko untu ambunoi buranea siagang 
bainea, tau toaya siagang tau rungkaya, tau 
loloa siagang rungka tenayapa bainenna. 

23 Kupakeko untu ampanraki pakalawakia 
siagang olo-olona, pamarria siagang 

sapi pajekona, pamarentaya siagang 
perwira-perwira tinggia." 

24 Nakana Batara, "Kalennu anciniki kamma- 
kamma anne antekamma batena Kubalasa 
mae ri Babel siagang panduduna sikontu 
kajadallanna kenanga, iamintu nagaukanga 
mae ri Yerusalem. 

25 He Babel, ikau rapangko moncong 
ampanrakiai sikontu linoa. Mingka iNakke, 
Batara, angngewako. LaKupasintakko siagang 
Kugulungko nampa Kubalang parekangko 
nikanre ri pepe ajari au. 

26 Tena manna sere batu battu ri 
rumbangngannu lakkulle pole nipake untu 
ambangung. Lajariko sangkamma parang 
lompo sagenna satunggu-tungguna. INakke, 
Batara, anne akkana." 

27 "He karaeng niaka battu wara! Assare 
mako pammatei untu maju! Pasaral 
tarompeka sollanna allangngere bansa- 
bansaya! Pagioki sikontu bansa-bansaya 
untu mange abundu angngewai Babel! Suroi 
kakaraengang Ararat, Mini, siagang Askenas 
untu maju. Angkaki sitau panglima untu 
ampimpingi anjo pabundukanga. Pagioki 
jaranga sanrapanga katimbanga jaina. 

28 Pasadiai bansa-bansaya untu abundu 
angngewai Babel. Kioki karaeng-karaeng 
Media siagang pamarenta-pamarentana 
kammayatompa pamimping- pamimpinna 

siagang tantarana battu ri sikontu 


parasangang naparentaya kenanga. 

29 Annekkereki siagang tagoccangi 
buttaya lanri Kugaukangi rancanaKu untu 
ampajari Babel tampa kalotoro tenaya 
napammantangngi tau. 

30 Ammarimi tantara Babel abundu, siagang 
ammantammi ri sikamma pattahangnganga. 
Tenami kabaranianna kenanga siagang 
tenamo pakkullena. Sikamma pakkebu 
lompona kotaya leba ngasemmi nirumbang, 
siagang sikamma ballaka lebami nitunu. 

31 Alebasa-lebasami lari tunisuroa mange 
ampauangi karaeng Babel angkanaya 
nibundukimi kotana battu ri kere-keremae. 

3? Tampa palimbangnganga niallemi 
ri musua, siagang sikamma tampa 
pattahangnganga nitunumi. Silingu-linguimi 
tantara Babel. 

33 Tasalloami nanibeta kenanga siagang 
nionjo-onjokang ri musua rapang gandung 
ri tampa panggilinganga. |Nakke, Batara 
Kaminang Koasaya, iamintu Allataalana 
Israel, anne akkana." 

34 Yerusalem niancuruki siagang nikanrei 
sagenna labusu ri karaeng Babel: nakosongi 
anjo kotaya rapang botolo nakosongi. Rapang 
sikayu olo-olo sannaka lompona angngaluki 
Yerusalem siagang napantama ri battanna 
sikontu apa bajika battu ri anjo kotaya, 
nampa napela labinna. 

35 panduduna Sion, paumi angkana, 


"Dasi-dasi nanituju Babel ri kapallakkang 
sangkammaya nagaukanga mae ri katte!" 
Panduduna Yerusalem, paumi angkana, 
“Dasi-dasi nanituju Babel ri kaparisang 
sangkammaya napabattua mae ri katte!" 

36 Lanri kammana anjo Nakanamo 
Batara mae ri panduduna Yerusalem. 
"LaKuusahakangi parkaranu siagang 
Kubalasaki panggaukanna musu-musunnu 
mae ri kau. LaKupajari kalotoroki jenena 
sikamma timbuseng jeneka siagang sikamma 
binanga niaka ri Babel. 

37 Anne parasanganga lajari pannambungang 
loroi, tampa paccokkoanna kongkong 
romanga. Mallaki nasaring taua anciniki, 
siagang manna sitau tania ero ammantang 
anjoreng. 

38 Ammammuki tu Babel rapang singa, 
siagang assara kammai ana singa. 

39Ri wattu cinna duduna kenanga 
angnganre, laKupasadiangi kenanga kanre, 
siagang laKupajari nasaringi kenanga 
sagenna dangngala ulunna nampa attinro 
natambangungamo poleang. 

40 LaKuerangi kenanga untu nisamballe 
rapang ana gimbala, bembe, siagang gimbala 
laki. |Nakke, Batara, anne abicara." 

41 Nakana Batara, "Babel nipalecea ri sikontu 
lino lebami nialle siagang niempoi. Tamaka 

appakamallana anjo parasanganga mae ri 


bansa- bansaya. 

42] ene tamparanga allumpai nai ri Babel: 
bombanga ammarrungi antujui anjo 
parasanganga. 

43 Kota-kotana ajari tampa appakamalla- 
mallaki, rapang parang lompo kalotoroka. 
Tena tau ero ammantang yareka allalo 
anjoreng. 

44 Bel, iamintu rewatana parasangang Babel 
Kuhukkungi. LaKusuroi ampoterangi sikamma 
apa-apa lebaka narampasa. Bansa-bansaya 
tenamo nalanynyomba mae ri ia. Runtummi 
tembo-tembona Babel. 

45 | anri kammana anjo, lari mako battu 
anjoreng, he umma Israel! Pasalamaki 
kalennu battu ri arerena larroKu. 
46Teako mallakki yareka teako lussakki 
lanri sikamma kabara- kabara nulangngereka. 
Tunggala taung tassiaraki kabara simmara- 
maraenga nia kabara kapallakkang 
lalang parasangang siagang ri sesena 
karaeng-karaeng abunduka ri serea mae ri 
maraenga. 

47 Patappaki, angkanaya lanarapiki wattunna 
laKkuhukkung barhala-barhalana Babel. 
Sikontu anjo parasanganga lanihinai, siagang 
sikontu panduduna lanibunoi. 

48 Sikontu apa niaka ri langi siagang ri 
butta lakkio rannui punna tuguru Babel mae 

ri limanna bansa waraka, ia battua untu 


angngancuruki. 

49] aimi tau ri sikontu linoa mate nibuno 
lanri Babel, mingka kamma-kamma anne 
latugurumi Babel lanri Israel mate nabunoa. 
|Nakke, Batara, anne akkana." 

30 Nakana Batara mae ri tu Israel ri Babel, 
"Talappasa mako battu ri pammunoang! Jari, 
alampamako kamma-kamma anne! Teako 
attayangngi! Manna pole bellako battu ri 
balla, angngurangiko ri Nakke, Bataranu, 
siagang mae ri Yerusalem. 

>l Nukana, Nihinai siagang nipakasiriki 
ikambe, tappelami sirina ikambe lanri 
bansa maraenga ampammantangngi 
kamara- kamara tangkasaka ri BallaNa 
Batara. 

32J ari, parhatikangi anne kanangKu. 
Lanarapiki sallang wattunna nalaKuhukkung 
barhala-barhalana Babel. Ri sikontu anjo 
parasanganga lania kalangngerang sara tau 
akkunrareng lanri loko sanna. 

33 Manna pole nakkulle Babel nai ri langika 
siagang ambangung pattahangngang 
takkullea nirapi, mingka tuli lakupabattuna 
taua untu ampanraki. INakke, Batara, anne 
akkana." 

34 Nakana Batara, "Pilangngeri! Ri Babel 
lammarrangi siagang langngarruki taua 
napakamma sina lanri kaancurang kajarianga 
ri anjo parasanganga. 

33) Kuancuruki Babel siagang Kupammari 


sara-sara kasuarranga. Musua battui 
sangkamma bombang ammarrung, siagang 
saranna tantarana akkiok- kio bunduka tojeng 
maju. 

39Battui kenanga untu ampanraki Babel, 
anjakkalaki tantara-tantarana siagang 
antepoki sanjatana kenanga. INakkemi 
Batara anghukkungi kenanga kajadallanna, 
siagang Babel laKubalasaki situru siagang 
panggaukanna. 

37 LaKupajari nasaringi sikamma pagawena 
Babel sikamma tau caradena, sikamma 
pamimpinna siagang tantarana. Tenamo 
nalambangung-bangung kenanga ammotere, 
attinromi sagenna satunggu-tungguna. 
| Nakkemi leba abicara, iNakkemi Karaeng, 
INakke Batara Kaminang Koasaya. 

38 Tembona Babel ia kassaka ngaseng 
laKuancuruki sagenna ajari sallappara 
siagang buttaya. Pakkebu lompoa tinggi- 
tinggia ngaseng laKutunui sagenna cappu. 
Tena matu-matunna poso bansa-bansaya, 
nasaba sikontu bate parena kenanga 
lanikanrei ri pepe. INakke, Batara Kaminang 
Koasaya, anne akkana." 

39 Palapa barambanna Karaeng Zedekia 
lamintu Seraya anana Neria cucunna Mahseya. 
Ri taung makaappa pamarentahanna Zedekia 
karaeng Yehuda, Seraya amminawangi ri 


| Yeremia 51.601 52.1 `. 216 
Zedekia mange ri Babel. Jari kusaremi sere 


tugasa. 

60 Sikontu bala eroka antujui Babel siagang 
passala maraengannaya mae ri anjo 
parasanganga lebami kutulisi lalang ri sere 
kitta nigulunga. 

61 Nampa kukana ri Seraya, "Punna battuko 
sallang mange ri Babel, usahakangi sollanna 
sikontu apa niaka tattulisi lalang ri anne 
kittaka akkullei nibacakang mae ri tau niaka 
anjoreng. 

62Punna lebaki anjo, appala doang mako 
kamma anne, O Batara, lebaki Kipau 
angkanaya anne kotaya laKiancuruki 
sagenna sikamma rupataua kammayatompa 
olo-oloka lalanynya taba sikali, siagang anne 
tampaka lajari sangkammai parang lompo 
satunggu-tungguhna. 

63] ari, punna leba nubaca bonena anne 
kittaka mae ri sikamma anjo taua, sikkokangi 
ri batu anne kittaka, nampa nupasambila 
antama ri tangnga-tangngana Binanga Efrat, 

64 nampa nukana, Kammaminne lakajarianga 
mae ri Babel. Anne parasanganga latallangi 
siagang talammumbayami ammotere lanri 
bala Napabattua Batara mae ri ia." Sagenna 
anrinni kana-kananna Yeremia. 

5 2 l Zedekia ruampulo assere taung 
umuruna ri wattunna ajari karaeng 
ri Yehuda. Sampuloi assere taung sallona 

ammarenta ri Yerusalem. Ammana niarengi 


Hamutal, anana Yeremia battu ri kota Libna. 
2Sangkamma Karaeng Yoyakim, Karaeng 
Zedekia doraka tongi ri Batara. 

3Teai sipato larroNa Batara mae ri 
panduduna Yerusalem siagang tu Yehuda, 
sagenna Nabongka kenanga siagang tenamo 
Nalalangngi pole kenanga. Angngewai 
Zedekia mae ri Nebukadnezar karaeng Babel: 

4lanri kammana anjo battumi Karaeng 
Nebukadnezar siagang sikontu tantarana 
nampa nabunduki Yerusalem ri tanggala 
sampulo bulang sampulo ri taung 
makasalapang pamarentahanna Zedekia. 
Ambangungi kenanga pattahangngang ri 
pantaranna kotaya, ambangungi tembo 
pakkurung, 

“nampa nakurung tulusu anjo kotaya 
sagenna taung makasampulo assere 
pamarentahanna Zedekia. 

6 Ri tanggala salapang bulang appa ia todong 
anjo taunga, ri wattunna sanna dudumo 
bala kacipuranga, sagenna tena sikalimo 
lanakanre rayaka, 

Tnirumbammi tembona kotaya ri musua. 
Anjo bangngia, manna pole nasitabang 
nakurung tu Babel anjo kotaya, sikontu 
tantara Yehuda lari mange ri Lapparana 
Yordan. Anjorengi kenanga ri koko balla 
karaenga angngolo, nampa assulu battu ri 

pakkebu lompoa ampasisambungali ruaya 


tembo ri anjo tampaka. 

8 Mingka tantara Babel naondangi Karaeng 
Zedekia nampa najakkala ri lapparana 
Yerikho. Sikontu ana buana alampa ngasengi 
ampilari. 

9 Nampa nierang Karaeng Zedekia mange ri 
Karaeng Nebukadnezar ri kota Ribla ri daera 
Hamat, nampa nitappuki hukkungang mate 
nagappa. 

10 Anjoreng tommi ri kotaya anjo nibuno 
ana-anana ri dallekanna, siagang sikontu 
pagawe pamarentana Yehuda nibuno ngaseng 
todong. 

11] ebaki anjo nikoccimi assulu matanna 
Zedekia, nampa nisikko siagang nierang 
mange ri Babel. Anjoreng nipantamaki ri 
tarungkua, siagang talebakai assulu battu 
anjoreng sagenna mate. 

12Ri tanggala sampulo bulang lima 
lalang ri taung makasampulo assalapang 
pamarentahanna Nebukadnezar karaeng 
Babel, niamo sitau battu mange ri Yerusalem 
niarenga Nebuzaradan. lami tumailalang 
siagang kapala palapa barambanna 
Nebukadnezar. 

13 Nebuzaradan natunui BallaNa Batara, 
balla karaenga, siagang ballana sikontu 
pamimpinga ri Yerusalem. 

14 Nampa sikontu ana buana naruntungi 
tembo-tembona anjo kotaya. 

15 Nampa raya niaka ija ri kotaya, iamintu 


sikamma pajama caradeka niaka ammantang 
tassesa, sikamma tau kasi-asia, siagang 
sikamma tau lariamo alimbang ri tu Babel, 
kabusuna niengkami ri Nebuzaradan mange 
ri Babel. 

16 Mingka sipagang raya kaminang kasi-asia 
siagang tenaya apa-apanna, nibolimi ri 
Yehuda, siagang nasuroi anjamai koko 
anggoroka siagang koko-koko maraenga. 

17Benteng-benteng tambaga siagang 
kareta-kareta ri BallaNa Batara siagang 
ba jene tambagaya nireppeki ri tu Babel, 
nampa sikontu tambagana niengkaki mange 
ri parasanganna kenanga. 

18 Naengka tongi kenanga barang-barang 
kammaya anne: sude-sudea, tampa auna 
tampa pakkorobangnganga, sikamma 
pakkakasa kanjolia, mangko- mangko 
nipammolikia cera olo-olo nisamballea untu 
korobang, mangko-mangko untu attunu 
dupa, siagang sikontu barang-barang 
tambaga maraengannaya, sarroa nipake untu 
upacara ibada. 

19 Barang-barang bulaeng siagang pera, 
kammayami mangko- mangko cadia siagang 
tampa bara pepe, mangko-mangko untu 
tampana cera olo-olo nisamballea untu 
korobang, tampa au, bangkeng kanjoli, 
mangko-mangko untu dupa, siagang 
mangko-mangko untu pappatirikang passare 

jene anggoro, kabusuna naallei kalenna 


Nebuzaradan. 

20 Barang-barang tambaga napareka Salomo 
untu BallaNa Batara, iamintu rua benteng, 
kareta-kareta, ba jene siagang sampulo 
anrua dato sapi antahangi anjo ba jeneka, 
yangasenna sanna battalana, sagenna tena 
nakkulle nitimbang. 

21 Anjo ruaya benteng tambaga 
sangkammai: massing-massing tinggina 8 
metere, tammulilina 5,3 metere, siagang 
tangnga-tangngana kosongi. Kapalana anjo 
tambagaya 75 milimetere. Irate ri anjo 
tunggala bentenga nia ulu benteng 2,2 
metere tinggina. Ri tammulilina anjo ulu-ulu 
bentenga nia anu nianyang siagang belo-belo 
rappo delima, yangasenna battu ri tambaga 
kabusu. 

22(52:21) 

23 Anjo rappo delima niaka ri anu nianyanga 
ri tunggala ulu bentenga nia sibilangngang 
jaina, mingka salapangpuloji angngannang 
kacinikang battu rawa. 

24 Pantaranganna anjo, Nebuzaradan 
najakkala tongi Imang Lompo Seraya, 
Zefanya, iamintu wakkelena, tallu tau pajaga 
pakkebuna BallaNa Batara, 

25 tuju tumailalanna karaenga niaka ija 
ri kotaya, panglima, wakkele panglima 
angngurusukai sura-surana tantaraya, 
siagang annampulo tumalompo maraenga. 

29Yangasenna anjo taua naerangi mange ri 


Karaeng Nebukadnezar ri kota Ribla, 

27ri daera Hamat. Anjorengi nisessa 
kenanga, nampa nibuno. Kammami anjo 
niengkana tu Yehuda battu ri parasanganna 
kenanga nampa nierang mange ri butta 
pammelakkanga: 

28 yangasenna kenanga nia 4.600 tau 
jaina. Naengkaki Nebukadnezar kenanga 
kamma anne: 3.023 ri taung makatuju 
pamarentahanna, 832 jaina battu ri 
Yerusalem ri taung makasampulo assagantuju 
pamarentahanna, siagang 745 jaina niengka 
ri Nebuzaradan ri taung makaruampulo 
antallu pamarentahanna Nebukadnezar. 

23 (52:28) 

30 (52:28) 

31 Ri tanggala ruampulo allima bulang 
sampulo anrua ri taung makatallumpulo 
antuju lebana niengka Yoyakhin mange 
ri pammelakkanga, Ewil-Merodakh ajari 
karaeng Babel ri ia memang anjo taunga 
napappicinikangi pangngamaseanna mae 
ri Yoyakhin, na nalappassang battu ri 
tarungkua, 

32 kammayatompa nagaukammi bajika ri ia. 
Nasarei Yoyakhin empoang tinggiangngang 
nasikamma karaeng maraeng nipelaka ri 
Babel. 

33 Nikellai ansambei pakeang tarungkuna 
na situlusuna akkullei angnganre ri balla 

karaenga, na allo-allona nisare doe untu 


kaparalluang tallasana. 
34 (52:33) 


Ratapan 


l Tamaka sinona Yerusalem anne kamma, 

1 kota suara dudua riolo. Tamaka porena 
riolo ri allana bansa-bansaya, anne kamma 
rapammi janda. Riolo kontui kota kaminang 
nisomba, anne kamma nipajarimi ata. 

2 Tuntung bangngimi angngarru sina 
nyawana, ammatti jene matanna. Tenamo 
manna sitau tanrinna maero battu ansaleori. 
Nibali ballang ri bela-belana tagiling majari 
bali mae ri kalenna. 

3 Nabokoimi tu Yehuda parasanganna, 
lanri nipajarina ata na tamaka parisina 
tallasana. Anne kamma niami ri tangnga- 
tangngana bansa maraeng tampa tenaya 
nasalewangang. Nikurummi ri musunna 
kenanga ri wattu parisina tallasana. 

“Ri wattu allo-allo lompoa tenamo manna 
sitau battu mange ri BallaNa Allataala. 
Sikamma tulolo pakelong niaka anjoreng 
ballasami na sikamma imanga akkunrareng 
tommi. Tenamo tau ri sikontu pakkebu 
lompoa, sangnging sina mami ri Kota Sion. 

> Pore ngasemmi musu-musunna lanri 
akkullena nakoasai kenanga. Niparisi ri 
Batara, lanri majaina dosana. Nitahammi 
panduduna, na nilaling mange ri butta 
pammelakkang. 

6 Anjo kaporeanna kota Yerusalem 


ammantang mami ajari carita. Sikamma 
pamimpinna ajari lammami rapang jonga 
sanna cipuruna. Tena pakkullena ri musu 
battua angngondangi. 

7Lebanamo runtung na nakasia parisika, 
naurangi Yerusalem rewasa leba lalona, ri 
wattu jaina barang-baranna, antekamma 
batena tuguru mae ri kakoasanna musunna, 
na tena manna sitau ero battu antulungi. 
Ammakkala mami musu-musunna anciniki 
katuguranna. 

8 Naramassi kalenna Yerusalem lanri gau 
dosa majaina. Sikontu tumappakalompoa riolo 
mae ri kalenna, anne kamma mappakatunami 
anciniki ri assolarana. Makkunrareng mami 
nagaukang napakamma siri-siri. 

9 Manassami nicini ramasana mingka tena 
najampangi apa lakajariang mae ri kalenna. 
Tamaka sannana karuntunganna, mingka 
tena manna sitau ero battu ansaleori. 
Namappalamo pangngamaseang battu ri 
Batara, lanri ammetanamo musu-musunna. 

10 Sikontu barang-baranna niallemi ri musu- 
musunna. Balalo musti nacinimi kenanga 
antama ri BallaNa Allataala, panggaukang 
tenaya Nikellai ri Batara punna teai ummaNa. 

11Ballasami na makkunrareng panduduna 
amboyai tallasana, barang lompoa 
anggaranna napassambe siagang roti, 
sollanna akkulle attallasa na tamatea. 


Da Ratapan 1.121 17 
Akkiomi Yerusalem angkana, "O Batara, 


ciniki atanTa, parhatikangi sikontu parisi 
kukasiaka." 

12 "He sikamma tunumaloa ri aganga, ciniki 
siagang parhatikangi! Maka nia passessa 
sangkammaya lompona nulangngereka ri 
kamma-kammaya anne, passessa Napabattua 
Batara mae ri nakke, lanri pangngalarroi 
lompoNa? 

13 Napaturungi pepeka battu ri langi 
akkanrea sagenna antama ri atingku. 
Attannangi sikko ri dallekangku untu 
antuguranga. Nampa Nalappassanga 
kale-kalengku ballasa silabusu allo. 

14 Napassere kabusuki dosaku nampa 
Nasikko Napajari sere, na Nagentung ri 
kallongku sagengku ajari lamma napakamma 
battalana. Napassareanga Batara mae ri 
musua; na tena kulleku angngewai kenanga. 

15 Napakatunai Batara sikontu tubaraniku 
porea. Napagio kabusuki tantaraya sollanna 
putta sikontu tau rungkaku. Naonjo- 
onjokangi bansaku sagenna ancuru, rapang 
tau ammaccoka rappo anggoro. 

16] anri iaminjo nammatti jene matangku, 
taenamo ero assarea sumanga na 
panynyaleori. Taenamo apa-apanna bansaku, 
lanri labi koasana musua. 

17 Kupatarai limangku appala tulung, 
mingka taenamo ero ansaleoria. Attammulili 
musua Napabattu Batara, battui kenanga 

ambundukia. Nipare kamma mama loro, apa 


appakaringi ri allana kenanga. 

18 Mingka Batara bawang tojeng, lanri 
kudakkai parentaNa. Pilangngeri, ikau 
bansa-bansaya, cinikka lalang ballasakku. 
Nitahangi turungkaku siagang tulolongku, na 
nilaling mange ri pammelakkanga. 

19 Makkioka ri bela-bela bajikku mingka 
mabali ballangi kenanga ri nakke. Sikamma 
imanga na pamimping bansaya mate 
kabusumi ri agang-agang niaka ri kotaya, ri 
wattu aboyana kanre untu katallassanna. 

200 Batara, Kiparhatikanga, lussaki na 
puccala atingku, ancuruki lanri dorakaku leba 
laloa. Ri sikamma aganga nia pammunoang, 
lalang balla nia kamateang. 

210 Batara, pilangngeri kunrarengku, 
taenamo ansaleoria. Rannumi musu- 
musungku, lanri Kipitujuingku bala. Kipabattu 
lalomi anjo allo lebaka Kipajanjiang: 
Kiparisimi kenanga kamma inakke. 

22 Parhatikangi anjo sikontu kajadallanna 
kenanga, na Kigaukang mae ri kenanga 
kamma Kigaukanga mae ri nakke lanri 
sikontu dosa kugaukanga mae ri Katte. 
Akkunrarenga lalang ri ballasakku, sina 
nyawaku kutaronang-ronang." 

2 1 Nagaukangi Batara larroNa, nitongkoki 
Sion ri sassang. Kalabiranna Israel rapang 
langika tinggina, Napatappasami naung ri 

buttaya. Ri wattu larroNa Batara, manna 


BallaNa ri Sion taNajampangi. 

2 Sikontu parang ruku ri parasangang 
Yehuda, Naancuru tamammaling- maling. 
Narappasaki napakamma larro sagenna 
runtung sikamma pattahanganna angkallikai 
anjo parasanganga. Anjo kakaraenganga na 
sikamma pamimpinna Naruntummi sagenna 
nipakatuna. 

3 Lalang arinrana larroNa, Natepoki 
kagassinganna Israel. Ri wattunta nibunduki 
ri musu, taerokai nyawaNa antulungki. 
Rapang pepe ajalloka angkanrei sikamma 
niaka, kammami anjo larroNa Batara mae ri 
katte ngaseng. 

4Rapang musu ampabantangi panaNa 
Napalio-lio mae ri katte. Sikontu tau ningaia 
cappu kabusu Nabuno. Napasimbungi larroNa 
rapang pepe antama ri kota Yerusalem. 

3 Ajarimi rapang musu Batara: Natunrungi 
Israel sagenna runtung. Naancuru sikontu 
pattahangnganga siagang balla karaenga, 
na pila Natambai susana pandudu niaka ri 
Yehuda. 

6 Naancuruki BallaNa tampa parappunganna 
ummaNa untu anynyomba ri la. 
Napatakkaluppai taua ri allo Pammari- 
marianga siagang allo-allo lompoa. Lanri 
tamaka larroNa Batara, Nasorongbokomi 
imanga siagang karaenga. 

7 Nasorongbokoi tampa pakkorobangngang 


matangkasaNa, na Nabokoi Balla KalenNa: 
Nalappassangi musua anruntungi tembo- 
tembona. Ri tampatta riolo anynyomba 
siagang assua-suara, napakemi musua 
marannu-rannu lanri ammetana. 

8 Lebami Natappuki Batara angkanaya musti 
niruntungi tembo-tembona Sion. Lebami 
Naukkuru anjo tembo-temboka, sollanna 
akkulle kabusu Naruntung. Anne kamma 
sikontu tembo-tembona siagang menarana 
ajari loro kabusumi. 

9 Sikamma pakkebu lompona nitambungi 
kabusumi ri butta, sikontu panjolina tepo 
kabusumi: karaenga siagang pagawe-pagawe 
pamarentaya niami ri pammelakkanga. 
Tenamo nanipangngajarrangi HukkunNa 
Batara, nabia tena tommo nannarima 
pangngunju battu ri Batara. 

10 Sikontu tutoa-toana kotaya ammempo 
mami ri butta tamakkana- kana, nakiori 
limbubu ulunna kenanga, nammake kaeng 
karung tanra susana. Manna sikamma tuloloa 
sujumi naung sagenna buttaya. 

11 Akkambammi matangku lanri 
tenammariku angngarruka tojeng, 
parisi nyawaku tena rapanna. Pacce nyawaku 
anciniki runtung bansaya, anciniki ana-anaka 
siagang ana loloa sessa ri tangngana aganga 
ri kota- kotaya. 

12 Posomi kenanga angngarru appala kanre 


na jene inung ri anronna. Rapang tau loko 
anrabaya ri tangngana aganga nampa mate 
niriwa ri anronna. 

13 0 Yerusalem, Kota Sion ningaiku, rapangi 
tamparang lompoa sannana runtunnu. 
Apami kutadeng lakukana untu assareko 
panynyaleori? Nasaba, tena niakkapa tau 
ballasa sangkamma ikau. Sitoj eng-toj enna 
tenamo tau akkulle assareko kabajikang. 

14 Apa napabattua nabi-nabia mae ri kau, 
sangnging balle-balleji bawang. Tena lebakai 
nasungke kenanga dosanu, sagenna tena 
nutoba. Kabalekanna iaji bawang napabattu 
ri kau kana-kana baji aballe-ballea. 

13 Sikontu tau allaloa, maccalla ngaseng ri 
kau, lanri ancurunu kabusumo. Ammenggong- 
menggong ulunna kenanga, na nakana, 
“|akaminjo kota kaminang gagaya, kota 
kalompoanna linoa?" 

16 Sikontu musunnu birisi kabusu ancinikiko, 
nabebeiko siagang nakakkaliko kenanga. 
Nakana kenanga, "Anjo kotaya lebami niputta 
ri kambe! Kalebakkanna narapimi anjo wattu 
salloamo nitayang!" 

17 Nagaukammi pagammaraNa Batara 
apa lebaka Narancana riolo na 
Napappakaingakkang mae ri katte. 
Tamammaling- malimmi angngancurukki, 
Nasarei musua pammetang. Napajari rannui 
kenanga anciniki katuguranta. 

18 He tembo-tembona Yerusalem, akkiokko 


mae ri Batara! Pamattimi jene matannu 
rapang binanga assolonga jenena allo 
bangngi. Angngarru tulusukko, teako ammari 
sagenna mangngang nusaring! 

19 Ambangungko mamole-mole tuntung 
bangngi untu akkio ampasuluki bone atinnu 
ri Batara. Palaki sollanna Mangngamaseang 
ri ana-ananu naallea cipuru takkaluppaya ri 
tunggala panyingkuluna aganga. 

200 Batara, ciniki na Kiparhatikang anjo 
kenanga tau Kisessaya! Maka nia kammaya 
anjo leba Kigaukang? Anrong angkanrei 
ana kalenna nangaia, imanga siagang nabia 
nibunoi lalang ri BallatTa matangkasaka. 

21 Tau toa tau rungka tattalasa mate ri 
aganga, turungka burane baine mate lanri 
padang. Ri wattu larroTa, tamammaling- 
malingKi ansamballei kenanga. 

22 Kikioki musu-musu nakamallakkanga 
Ikambe untu assua-suara jadala ri tammulilina 
ikambe. Nabuno kabusuki kenanga sikontu 
lebaka naparakai siagang nasayanga ikambe. 
Ri wattu larroTa, tena manna sitau akkulle 
lari. 

1| nakkemi tau angkasiakai parisika lanri 
nitujuku ri pangngalarroiNa Allataala. 

2 Pila bellama nireresang antama ri tampa 
sassang makkapuka. 

3 Amole-molea nibaji, tuntungallo 
tamangngamaseang. 

4 Abokka-bokka kalengku napakamma, na 


tepo buku-bukungku. 

3 Sangnging sessa mami na parisi kukasia. 

6 Nipassa ammantang lalang ri sassang 
rapang tau mate ri jJammang allaloa. 

7 Nijarrekia nisikko, sagenna tenamo 
oloangku lassulu. 

8 Ammarranga appala tulung, mingka 
taerokai Allataala ampilangngeria. 

9 Narompai kabusuki oloangku siagang 
tembo-tembo batu natannanga. 

10 Rapangi kongkong romang attayang 
rapangi singa anruppala. 

ll Naondanga sanggengku ammengka ri 
oloanga, na Nakae-kae batangkalengku 
nampa Nabokoia. 

12 Napabantangi anrong panaNa, nampa 
Nalio-lioa siagang panaNa. 

13 Annarrusuki panaNa ri kalengku sagenna 
tattinting ri atengku. 

14 Silabusu alloa nikakkali ri sikontu taua, 
kunipajari cau-cauang. 

15 Poro paikaji bawang Nasareanga untu 
kanreku siagang jene inungku. 

19 Napakesoki rupangku ri buttaya 
Napatunrungi gigingku ri batua sagenna tepo. 

17 Salloma tena nakukasiaki tallasa matenea: 
kukaluppaimi antekamma kasiana nikanaya 
salewangang. 

18 Takuassengami nikanaya masahoro, 
lanynyami panrannuangku ri Batara. 

19 punna kunawa-nawa palampangku 


mallabang siagang sare ballasakku rapanga 
angnganre racung pai kasiana. 

20Tulusu kunawa-nawana anjo passalaka, 
sagenna kamma tunijallakkang pamaikku. 

21 Mingka manna nakamma mamo 
ambangunji ammotere panrannuangku, ri 
wattunna kuurangi anne passalaka: 

22 Anjo pangngamaseanNa Batara sagennai 
satunggu-tungguna, tena labusuna passare 
bajiNa, 

23 tuli beruna tunggala baribasa tojeng- 
tojeng, anjo Batara tena lebakai amminra 
pamaiNa! 

24 Batara bawang, tena ruanna rapang 
barang-barang kupatanga. Lanri kammanami 
anjo, kumanrannuang mae ri la. 

25 Mabajiki Batara mae ri tau manrannuanga 
mae ri la, siagang mae ri tau tuli amboyayai. 
20J ari, bajiki kisannang attayang sagenna 

battu Batara untu antulungki: 

27 bajiki nakippilajara sabara ri wattunta 
rungka ija. 

28 Ri wattunta Nisare kaballassang ri Batara 
paralluki sannang ammempo kale-kalenta. 

29 Parallui nipakatuna kalenta na 
nipassareang kalenta lanri niana ija 
panrannuang. 

30 Manna kinipakkanai siagang 
nitempakarang, parallui nitarima ngaseng 
anjo kammaya. 

31 Nasaba, tena nalaNasorongbokoki Batara 


untu satunggu-tungguna. 

32 pynna lebakki Nasare kaballassang 
lamangngamaseangi antu mae ri katte, lanri 
tuli Nakamaseanta ri pangngai tamattappuNa. 

33 Taerokai pamaiNa ambalang parekangki 
ballasa siagang sina. 

34 Punna kamma tunijallakkang pamaitta 
lalang ri tahananga, 

35 punna tappela ha Napassareanga Batara 
mae ri katte, 

36 lanri nitunggengi kaadelanga, mattantu 
Naassengi siagang Naparhatikangi Batara. 

37 Pynna tena Nakaerokangi Batara apa- 
apaya mattantu tenana nakkulle rupataua 
anggaukangi apa-apaya. 

38 Anjo bajika siagang jadalaka nigaukangi 
lanri parentaNa bawang Batara. 

39 Angngapa namusti akkunrareng taua 
punna nihukkung lanri dosa-dosana? 

40 Bajiki massing nisalidiki tallasatta, na 
kimmotere mange ri Karaeng Allataala niaka 
ri suruga. Umba nanisungke atinta nakiappala 
doang angkana, 

41(3:40) 

42 "Dorakami anne ikambe siagang 
angngewai mae ri Katte, o Batara, na tena 
Kipamopporangi ikambe. 

43 Kkiondangi ikambe nampa Kibuno 
taccokkomi pangngamaseanTa lalang ri 
larroTa. 

44 Anjo larroTa rapangi rammang kapalaka 


sagenna takkullea nitarrusu ri pappala doanna 
ikambe. 

43 Kiparemi ikambe rapang loro ri dallekanna 
bonena sikontu linoa. 

46 Nihinami siagang nikakkalimi ikambe ri 
musunna ikambe: 

47 nitujui ikambe ri bala siagang kaancurang, 
niami kambe ilalang ri bahaya siagang 
kamallakkang. 

48 Ammatti jene matangku rapang jene 
binanga assolong lanri ancurunamo bansaku. 

49 Tena kulammari angngarru, 

30 sagenTa iKatte Batara niaka battu ri 
suruga amparhatikangi ikambe. 

31 Ajari sinai pamaikku anciniki sarenna 
tubaine niaka ri kotana ikambe. 

32 Rapanga jangang-jangang, niondang ri 
musu natakuassenga apa salangku. 

33 Napela attallasaka antama ri bungung 
kalotoro nampa natambungia kenanga batu. 

34 Naiki jeneka sagenna ulungku, 
nakuappikkiri angkana, Narapimi anne 
ajalakku! 

33Q Batara, akkioka ri Katte, battu ri anjo 
bungung lantanga. 

39 Kupala dudui gassingka Kitongkoki tolinTa 
mae ri pappalakku sollanna Kitulunga. 
NaKipilangngerimo pappalakku, siagang battu 
maKi areppese: Kikana, Teako mallakki. 

>/ (3:56) 

38 BattuKi antulunga ri kara-karaku o Batara, 


naKipasalamamo nyawaku. 

39 Kiciniki kajadallang nigaukanga mae ri 
kalengku, rancana jJadalana musu birisika ri 
kalengku. Lanri kammana anjo, o Batara, 
alleia anne ri parkaraku. 

60(3:59) 

61|Katte, Batara, Kilangngereki antekamma 
bateku nihina, Kiasseng ngasengi rancanana 
kenanga. 

62Tuntungalloa nabicara kenanga. Untu 
ancilakaia, appareki kenanga rancana palla. 

63 Battu ri baribasa sagenna bangngi, 
sangnging inakke mami nakakkali. 

64 Kihukkung laloi kenanga situru 
panggaukanna o Batara. 

65 Tunraimi kenanga, siagang lappassammi 
kenanga tuli tappu minasa. 

66 Kiondangi siagang Kiancuru kabusuki 
kenanga sagenna cappu kenanga nibarrasa 
battu ri linoa." 

l Bulaeng accillaka pilasami tanjana 
batu-batu BallaNa Allataala tassiarami ri 
aganga. 

2 Riolo ana-ana rungkana Kota Sion rapangi 
bulaeng tinggia anggaranna, mingka anne 
kamma nipare mami rapang uring butta 
bawang. 

3 Anrong kongkong romanga bawang 
nanapasusu anana, mingka ummakKu 

tamaka pallana rapang jangang-jangang unta 


niaka ri parang. 

4 Ana lolona tena napasusui, sagenna mate 
turere. Appalaki kanre ana-anaka mingka 
tena tau assarei. 

3|a kenanga angkasiaki kanre-kanre 
nyamanga, siagang sannanga ri 
katallassanna, anne kamma akkadangkang 
mami aboya kanre ri pattambunganna loroa, 
na mate cipuru ri agang-aganga. 

6 Nihukkungi ummakKu labi battallangngang 
na hukkunganna tu Sodom lebaka sipakkida 
mataji bawang naancuru lalang limanNa 
Allataala na teai tete gau rupatau. 

7 Riolo pamimping-pamimpinna ikambe 
cinongi keboki kontu kapasa matangkasaka. 
Mingka kassaki na gassing, akkamalei na 
tena garrinna. 

8 Mingka kamma-kamma anne tamakami 
lelenna kenanga ammonrang ri tangnga- 
tangngana aganga na taenamo nanirupa 
ri taua. Toami bukkulenna anrokoki 
buku-bukunna, rapangi kayu kalotoro dudua. 

9 Sessai kenanga na mate palang-palang, 
lanri tena sikalimo lanakanre: ia matea lalang 
pabundukang, labi upakkangngangi kala 
mate cipuruka. 

10Tamaka hebana anjo bala antujuai 
ummakKu sagenna manna anrong baji 
pamaika napallumi ana kalenna untu ambonei 
battanna. 

11 Napabetteseki larroNa Batara na Natunu 


Kota Sion sagenna sillappara buttaya. 

12 Battu ri sikontu karaenga siagang 
panduduna linoa tena manna sitau tappa 
angkanaya anjo pakkebu-pakkebu lompona 
Yerusalem lakkullei nipantamai ri musu. 

13 Mingka kajariang tojemmi anjo kammaya, 
lanri dosana sikamma imanga siagang nabia. 
Lebaki napasolong cerana tau tenaya salana. 

14 Rapang tau buta antulakkangi aganga 
ajappa kammami anjo pamimping- 
pamimpinna kota Yerusalem. Ramasaki 
care-carena napakamma cera sagenna 
tenamo tau ero anseroi kenanga. 

1 Nakana taua, "Bellako anrinni! Kau tau 
ramasa ngasengko, teako beroi ikambe!" Jari 
alampami kenanga alabang ajappa battu ri 
sereang bansa mange ri bansa maraenga, 
mingka tena sikali tau ampabiangi untu 
ammantang tuli ri sereang tampa. 

19Tenamo naNaparhatikangi Batara 
ummaNa, la KalenNa ampasimbungi 
kenanga ampajari tanianggaramo imang- 
imanna; tenamo angkamaseangi sikamma 
pamimpinga. 

17 Mangngammi matanna ikambe 
attayang pannulung tenaya nabattu-battu. 
Manrannuangi ikambe ri pannulunna 
senreang bansa, mingka tenaya nakkulle 
assare apa-apa. 

18 Takkulleai ikambe assulu ri aganga, lanri 


tuli nijagaita ri musua. Areppesemi ajalana 
ikambe lanri anggannami allonna ikambe. 

19 Sanna gassinna lari tau angngondanga ri 
kambe labi gassing larina na jangang-jangang 
rajawalia. Iratei ri moncong kenanga 
angngondangi ikambe, na naruppai ikambe ri 
parang lompoa. 

20 Najakkalaki kenanga karaeng Napilea 
Batara, tau napattoanga ikambe untu lassare 
katallassang, siagang akkullea anjagaiki battu 
ri musua. 

21He bansa Edom siagang Us, ammakkala 
mako, rannu mako lalang nukullena! Balaya 
labattu tongi mae ri kau na lanusolarri 
kalennu lanri nasaringko. 

22| ebami najappai Sion hukkunganna 
lanri dosa-dosa nagaukanga kenanga: 
kamma-kamma anne tenamo nalaNibalang 
parekang ikambe ri Batara na tenamo 
kilaNierang pole mange ri pammelakkanga. 
Mingka ikau Edom, laNihukkungko ri Batara. 
Lanisungkei sikamma dosa-dosanu. 

l Kiurangi laloi, o Batara apa kajarianga 
mae ri kambe. Kiciniki laloi anne ikambe, 
Kiciniki antekamma tunanamo ikambe. 

2 Barang-barang warisina ikambe naallemi 
tau maraeng, ballana ikambe tau maraemmi 
ampammantangngi. 

3 Manggena ikambe nibunomi ri musua: 


jandami ammana ikambe kijarimo tau 
kukang. 

4 Manna jene inung siagang kayu tunuang 
musti naballi ngasemmi ikambe. 

> Rapang olo-olo nipassai ikambe anjama 
battala, mangngangi ikambe, mingka 
tanikellaiaki ammari- mari. 

6 Alampai ikambe appala-pala ri Mesir, 
appala-pala kanre ri Asyur. 

7 Dorakai boe-boena ikambe, anne kamma 
tenami kenanga; mingka musti ballasaki 
ikambe lanri dosa-dosana kenanga. 

8 Niparentai ikambe ri tau siratanga ajari 
ata, natena tau makoasa allappassangi 
ikambe battu ri kakoasanna kenanga. 

9 Pantaranna kotaya, jai pabuno tau ajappai: 
tuli areppeseki bala kamateanga ri wattu 
aboyana kanre ikambe. 

10Sessai ikambe napakamma cipuru 
sagenna kamma abarami bukkulenna ikambe 
rapang pappalluang. 

11 Tubai-bainea ri Sion nigau bawangi nigau 
salai tuloloa ri desa-desa Yehuda. 

12 pamimping-pamimpinna ikambe 
nijakkalaki nampa nigentung, tau-tau toana 
ikambe tenamo nanipakalompoi. 

13 Nipassai turungkana ikambe anjama 
battala ri panggilinganga, ana buranea 
niutungi ri kayu pisanganna sagenna kodi 
nasaring. 

14 Tenamo nassere tau toaya ri pakkebu 


lompona kotaya, tenamo nilangngere musi 
battu ri tau rungkaya. 

15 Tenami tallasa matenea ri kambe; 
tappinrami joge-jogeka ajari kasusaang. 

16 Tenami kalompoanna ikambe cilakami 
ikambe napakamma doraka. 

17 Sinomi Bulu Sion lanri nibokoi: kongkong 
romang mami alemere anjoreng. Lanri 
kammana panra lompomi atinna ikambe, 
tabajikami paccinina ikambe napakamma 
angngarruka tojeng. 

1805:17) 

19 Mingka iKatte, o Batara, tuli makoasa, 
iIKatte ammarenta satunggu-tungguna. 

20 Angngapa Kisallo kamma ambokoi 
ikambe? Maka tuli latakkaluppa maKi mae ri 
kambe? 

210 Batara, allemi ikambe ammotere: eroki 
ikambe ammotere mae ri Katte! Kipoterammi 
tallasana ikambe sangkamma riolo. 

22 Yareka Kipela tojeng-tojemmi ikambe? 
Maka tenamo sanggana larroTa mae ri 
kambe? 


Yehezkiel 


1 l Ri tanggala lima bulang appa taung 
makatallumpulo, lalang taung makalima 
baku niengkana Karaeng Yoyakhin mange 

ri butta pammelakkanga, inakke, Imang 
Yehezkiel anana Busi, niakka ri birinna 
Binanga Kebar ri Babel siagang ngaseng tu 
Yahudi maraeng nipelaka. Tiring tassungkei 
langika nampa anggappama paccini ri sesena 
Allataala. Kulangngereki Batara abicara mae 
ri nakke, siagang kukasiaki antekamma 
kagassingang koasaNa. 

2(1:1) 

3 (1:1) 

4 Acconga nai, nakucinimo angnging lompoa 
ammiri battu wara. Kuciniki kilaka alepa-lepa 
battu ri sigompoang rammang ia sannaka 
lompona: nampa langika ri tammulilina 
teai sipato singarana. Lalang ri anjo kila 
alepa-lepaka nia kucini apa-apa accila-cilla 
sangkamma tambaga. 

> Ri tangnga-tangngana anjo rammanga, nia 
kucini appa malaeka akkanyi, iamintu apa 
attallasa, attanja tau, 

6 mingka massing taappakki rupanna 
siagang ruampasang kanyina. 

7Bangkenna lambusuki siagang accillaki 
sangkamma tambaga lebaka nikeso. 

Karemeng bangkenna nia kanukunna 


sangkamma kanuku sapi liara. 

8 Pantaranganna anjo appaka rupanna 
siagang ruampasanga kanyina, nia todong 
limanna kenanga, iamintu lima tau 
irawanganna tunggala kanyina kenanga. 

9 Tassipasang massing kanyina anjo apa 
attallasaka takkarangi nampa cappana 
massing siallei siagang cappa kanyina anjo 
apa attallasa maraenga, sagenna anjo appaka 
apa attallasa appareki nicini kamma sulapa 
appa. Punna agjioki, massing para agioki 
kenanga lambusu mange ri dallekang natena 
nagilingi kalenna kenanga. 

10Tunggala anjo apa attallasaka appa 
ngaseng rupanna, mingka simmara- maraengi 
anjo appaka rupanna: rupanna ri dallekanga 
attanja taui, rupanna ri sari kanang attanja 
singai, rupanna ri kairia attanja sapi liaraki, 
siagang rupanna ri bokoanga attanja rajawali. 

11 Sipasang kanyina anjo massing apa 
attallasaka nakarangi nai sagenna assialle 
siagang cappa kanyina anjo apa attalasa 
niaka baleanna, nampa sipasang kanyina 
maraenga talappaki naung antongkoki 
kalenna. 

12 Massing-massing anjo apa attallasaka 
adalle mangei ri appaka sulapa appada- pada, 
sagenna akkulle kenanga alampa manna 
kemae situru nakaerokia kenanga na 
tanagilinga kalenna kenanga. 

13 Ri tangnga-tangngana anjo apa attallasaka 


nia kucini sangkamma bara pepe yareka sulo 
arinra, agio- gio tenammari-marina, anjo 
pepeka alepa-lepaki siagang apparacctki 
kila-kila alepa. 

14 Anjo apa attallasaka agioki kenanga 
alampa kemae-kemae, sangkamma kila 
gassinna agio. 

13 palang kuparhatikanna anjo sikammaya, 
nia tommo kucini appa roda ri tompona 
buttaya, tasserei roda massing ri sarinna anjo 
apa attallasaka. 

16 Anjo appaka roda sangkamma kabusuki 
siagang accillaki sangkamma batu paramata, 
kammayatompa massing nia pole sere 
roda maraenna iamintu tappalanga ri 
tangnga-tangngana. 

17 [| anri kammana anjo, anjo roda-rodaya 
akkullei alampa mange ri appaka sulapa. 

18 Bundalana anjo rodaya rassi siagang 
mata. 

19 Anjo apa attallasaka alampai kemae- 
kemae situru pangngainna kenanga, siagang 
tuli amminawanna anjo roda-rodaya, lanri 
nikoasai ri anjo apa attallasaka. Punna 
agio nai ri allaka yareka ammantangi anjo 
apa attallasaka, anjo roda-rodaya tuli 
amminawang tongi siagang kenanga. 

22|rateanna anjo apa-apa attallasaka nia 


tabantang sangkamma pattongko battu ri 
kaca accillaka. 

23|rawangamna anjo pattongkoka massing- 
massing anjo apa attallasaka napakarangi 
sipasang kanyina mange ri apa attallasa 
niaka ri baleanna, nampa sipasang kanyina 
maraenga napatongkoki ri kalenna. 

24 Punna anribaki kenanga, kulangngereki 
sara akkape-kapena kanyina, saranna 
sangkammai sara jene tuguruka battu ri 
tubiri, sangkamma sara bangkenna tantara 
jaia, sangkamma saranNa Allataala Kaminang 
Koasaya. Punna ammari kenanga anriba, 
massing nalappami kenanga kanyina, 

2> mingka kalangngerangiji saranna kenanga 
battu rate ri pattongko niaka ri tompo ulunna 
kenanga. 

26 rate ri anjo pattongkoka nia kucini 
kamma empoang karaeng nipareka battu ri 
batu nilang, nampa irate ri anjo empoanga 
niamo kucini ammempo sangkamma tau. 

27 Bageang rateanna accayai sangkamma 
tambaga niaka ri tangngana pepe arinraya. 
Bageang irawana accayai sanna singarana, 

28 arupa-rupa curana sangkamma tarawe. 
laminjo singara accaya, ampanyatayal 
kahaderanNa Batara. Kucinina anjo 
sikammaya, tuguruma attinompang, adalle 
naung ri buttaya. Nampa niamo sara 
kulangngere angkana, 

2 l "He tau, ammentengko. ErokKa abicara 


siagang ikau." 

2 Ri wattunna kulangngere anjo saraya, 
antamami RohNa Allataala ri kalengku, nampa 
Napabangunga nai. Nampa kulangngere pole 
anjo saraya angkana, 

3"He tau, ikau Kusuroko mange ri tu 
Israel angngewaya ri Nakke. Anjo kenanga 
angngewai sangkamma boe-boena kenanga. 

4 Kapala batui kenanga siagang tena 
napakalompoA. Kusuroko mange ri kenanga 
untu ampabattui kanangKu, iamintu iNakke 
Batara Kaminang Tinggia, mae ri kenanga, 

3 apaka napilangngeri kenanga yareka tena; 
ia parallua, iamintu musti naassengi kenanga 
angkanaya nia nabi ri tangnga-tangngana 
kenanga. 

6 Mingka ikau, he tau, teako mallakki mae ri 
anjo tau paewaya, yareka mae ri manna apa 
pole nakana kenanga. Lanaewako siagang 
lanahinako kenanga, sagennu rapangko tau 
attallasaka ri tangnga-tangngana olo-olo 
niaka racunna punna angngokko. Mingka 
manna nakamma teako mallakki. 

7 Pabattui sikontu pasangKu mae ri 
kenanga, apaka eroki yareka teai kenanga 
ampilangngeri. Urangi angkanaya anjo 
kenanga tau paewa-ewa. 

8 He tau, pilangngeri apa Kupaua mae ri 
kau. Teako amminawangngi tongi angngewa. 


| Yehezkiel 2.91 3.7. 6 
Sungkei bawanu siagang kanrei apa 


Kupassareanga mae ri kau." 

9 Nampa nia kucini lima tajonjo mae ri nakke. 
Lalang ri anjo limaya nia kitta nigulung, 

10 niaka tulisang ri rua-rua sarinna. Nampa 
nasungke anjo gulunganga siagang nia 
tattulisi anjoreng piraung, karru siagang 
kunrareng. 

3 l Nakana Allataala, "He tau, kanrei anne 
kitta nigulunga, nampa alampako siagang 
mange mako abicara ri tu Israel." 

2 Nampa kusungke bawaku, siagang 
Napassareammi Allataala anjo kitta nigulunga 
mae ri nakke sollanna kukanre. 

3 Nakana, "He tau, kanrei! Bonei battannu 
siagang anne kitta nigulunga." Nampa 
kukanre anjo kittaka na kasiana tenei 
sangkamma jene bani. 

4Nakana pole Allataala, "He tau, alampako 
mange ri tu Israel nampa nupabattu pasangKu 
mae ri kenanga. 

> Mange ri kenanga Kusuroangko, teai 
mange ri bansa susaya bicaranna, tenaya 
nuassengi yareka tena nupahangi. Ebara 
angkana Kusuroko mange ri bansa kammaya 
anjo, lanapilangngeri kenanga kana-kanannu. 

(3:5) 

7 Mingka bansa Israel taerokai 
ampilangngeriko, balalo manna iNakke 
tena todong naero kenanga ampilangngeriA. 

Kapala batu ngasengi kenanga siagang 


nangai angngewaya. 

8 kamma-kamma anne laKupajari kapala 
batuko siagang pore akkalanu sangkamma 
todong kenanga. 

9 LaKupajari kassakko sangkamma batu 
karang siagang terasa sangkamma intang. 
Teako mallakki mae ri sikamma anjo tau 
nangala angngewa." 

10 Nampa pole Nakana Allataala, "He tau, 
parhatikangi baji-baji siagang urangi sikontu 
apa laKupaua mae ri kau. 

11 Alampako mange ri bansanu niaka ri 
anjo parasangang pammelakkanga, siagang 
pabattui pasangKu, battu ri Nakke, Batara 
Kaminang Tinggia, pauangi kenanga, apaka 
napilangngeri yareka tena." 

12 Nampa naangkaka RohNa Allataala, na 
niamo ri bokoku sara agamarrung angkana, 
"Pujimi kalabiranNa Batara ri suruga!" 

13 Kulangngereki sara kanyina anjo apa-apa 
attallasaka, ia sisentoka, siagang sara 
arotona anjo roda-rodaya, kamma lompona 
saranna bulu alappoka. 

14 KakoasanNa Batara battu mae ri nakke 
sanna hebana, siagang ri wattungku Niangka 
siagang Nierang ri RohNa, atingku sanna 
paina siagang bambanna kusaring. 

13 Nakubattumo mange ri tampana sikamma 
tunipelaka ri Tel- Abib ri birinna Binanga Kebar. 
Tuju alloa salloku ammantang anjoreng: 

kalanna-lannassanga lanri sikontu anjo apa 


kulangngereka siagang kucinika. 

l6 | ebaki tuju allo, Nakanamo Batara ri 
nakke, 

17 "He tau, ikau Kuangkakko ajari pajaga 
mae ri bansa Israel. Pabattui mae ri kenanga 
anne pappakainga Kupassareanga. 

18 pynna Kupauangko angkana nia sere tau 
jadala lamate, mingka tena nupakaingaki 
sollanna napinra panggaukanna sollanna 
salama, lamatei salaku tau doraka, 
nampa tanggong jawana anjo kamateanna 
lanituntuki battu ri kau. 

19 Punna nupakaingaki anjo tau jadalaka na 
tena naero ampamari agau Jadala, lamatei 
salaku tau doraka, mingka ikau kalennu 
lasalamakko. 

20 Pynna nia sere tau baji appakkaramula 
agau dosa, nampa Kupasidallekangi siagang 
bahaya, lamatei punna tena nupakaingaki. 
Lamatei lanri dosa-dosana, siagang sikamma 
panggaukang bajina tena nalaKuurangi. 
Mingka tanggong jawana ri anjo kamateanna 
laKutuntuki battu ri kau. 

2l Punna nupakaingaki anjo tau bajika 
sollanna tena nagau dosa, siagang naturuki 
pappakainganu, tena nalaKuhukkungi siagang 
ikau lasalamakko. " 

22 Kukasiaki kagassinganNa kahaderanNa 
Batara siagang kulangngereki angkana ri 
nakke nakana, "Ambangungko nai siagang 

alampako mange ri lapparana kabunga. 


Anjoreng labicarA mae ri kau." 

23J ari alampama mange ri lapparana 
kabunga, nampa anjoreng kuciniki singara 
accayaya, ampanassayal kahaderanNa Batara 
sangkamma lebaka kucini ri birinna Binanga 
Kebar. Nampa tuguru tattinompamma naung 
ri buttaya, 

24 mingka RohNa Allataala antamaki ri 
kalengku siagang Napabangunga nai. Nakana 
Batara ri nakke, "Ammotere mako siagang 
kurungi kalennu lalang balla. 

25 He tau, ikau lanisikkokko siagang otere 
sagennu takkullea assulu siagang takkullea 
assibuntulu siagang taua. 

20| aKupajari kadoroki lilanu sagenna 
takkulleako ampakaingaki anne bansa 
nangaia angngewa. 

27Sallang, punna abicarA pole mae ri kau, 
nampa Kupajari akkulleko ammotere abicara, 
musti nupabattui kanangKu, iNakke, Batara 
Kaminang Tinggia, mae ri kenanga. Sipagang 
kenanga lappilangngeri, mingka sipagang 
maraenga tena, lanri anjo kenanga bansa 
nangai angngewaya." 

4 l Nakana Allataala, "He tau, angngalleko 

sere batu bata, padongkoki ri dallekannu 
siagang gambaraki rate gambarana kota 
Yerusalem. 

2 Nampa gambaraki sere garisi angkurungi 
anjo kotaya, liamintu garisi- garisi solongang, 

butta-butta pannambungi, kema-kema 


siagang pakkakasa untu panrumbang, ri 
tammulilina tembo-tembo kallina. 

3 Angngalleko panci bassi siagang rapammi 
anjo rinring bassi; padongkoki anjo pancia 
ri allanu siagang kota Yerusalem. Nampa 
adalle mangeko ri anjo kotaya, sanrapang 
angkana ikau angkurungi. laminjo lajari 
pangngebarang mange ri bansa Israel. 

4 Nampa tinro tattiling maeko ri kairi, 
siagang laKupitujuiko kasalanna bansa Israel. 
Lattinro kammako anjo 390 allo sallona 
siagang lasessako lanri kasalanna kenanga. 
Punna sialloko attinro kamma anjo, battuanna 
sitaung hukkungang mae ri bansa Israel. 

> (4:4) 

6 Lebaki anjo anggiling maekoseng ri 
kanang siagang nukasiaki hukkunganga 
lanri kasalanna Yehuda patampulo allo 
sallona, siallo ajari pangngebarang sitaung 
hukkungang mae ri kenanga. 

7 Ciniki anjo pakkurunga ri Yerusalem. 
Patantangi panjagurunu mae ri anjo kotaya 
siagang pabattui pasangKu ri passalana 
hukkunganga mae ri kenanga. 

8| aKusikkokko sagenna takkulleako 
anggilingi kalennu battu ri kairi mae ri kanang 
yareka kabalekanna, sagenna leba anjo 
pakkurunga. 

9 kamma-kamma anne angngalleko 
gandung, jelai, campe eja, campe biasa, 

battang siagang gandung alusu. Pasileo 


ngasengi anjo nampa nupare roti. laminjo 
ajari kanrenu lalang 390 allo attinro tattiling 
mae ri kairi. 

10 Anjo rotia musti nubage bajiki sagenna 
tunggala allo nukanrei 230 garang. Takkulleai 
labi. 

11 Manna jene inunnu takkulleai labi ri ruang 
cangkiri. 

12 Apparekko pepe battu ri tai tau untu ajari 
sambe kayu tunuang. Langgai rotinu irate 
ri anjo pepeka siagang kanrei anjo rotia ri 
dallekanna sikontu taua." 

13 Nakana Batara, "Kammaminjo carana 
sallang tu Israel angkanrei kanre 
nipappisangkanga ri hukkung napassareanga 
Musa, ri wattunna Kupela kenanga mange ri 
parasangang maraenga." 

14 Mingka appialia angkana, "Aduh, Batara 
Kaminang Tinggia! Battu ri cadiku sagenna 
kamma-kamma anne, talebakai kuramassi 
kalengku siagang kanre battua ri olo-olo 
matea yareka sesanna olo-olo sekkeka. 
Talebaka angnganre kanre nikanaya harang." 

15 ari Nakanamo Allataala, "Bajimi. Salaku 
sambenna tai taua, akkulleko ammake tai 
sapi untu antunui rotinu." 

19 Nampa Nakana pole, "He tau, laKupanraki 
sikamma parsadiaang kanre-kanreanga ri 
Yerusalem. Lussaki siagang ranggaselai taua 

nanaukkurumo kanre nakanrea kenanga 


siagang jene nainunga kenanga. 

17 | atappu panrannuangi kenanga lanri 
kalabusangi ri roti siagang jene, nampa 
kalebakkanna lamatei kenanga lanri 
dosa-dosana." 

5 l Nakana Batara, "He tau, angngalleko 

padang tarang nampa nupake untu 
ancukkuruki janggonu sagenna labusu 
siagang uunu. Nampa nutimbang anjo uunu 
ri timbanganga nampa nubage ajari tallung 
bageang. 

2 Bage tallunna musti nutunui ri tangnga- 
tangngana anjo kotaya ri wattunna lebamo 
nikurung anjo kotaya. Bage tallunna pole 
musti nutattaki siagang padannu nanuinroi 
anjo kotaya. Nabage tallunna kalabusanga 
nupasiaraki nai ri allaka, nampa laKuondang 
siagang padangku. 

3 Boliki sikede battu ri anjo uuka siagang 
rokoki lalang ri lappana jJubanu. 
4Nampa allei sikede pole battu ri anjo 
uuka, pasambilai antama ri pepeka, siagang 
lappassangi ammutung. Battu anjoreng 
lalelereki pepeka sagenna mae ri sikontu 
bansa Israel." 

> Nakana Batara Kaminang Tinggia, "Ciniki, 
iaminne Yerusalem. Anne kotaya Kuboliki ri 
poccina linoa, siagang bansa-bansa maraenga 
ri tammulilina. 

6 Mingka Yerusalem natollaki parentaKu 


siagang anassami angkana jadallangngangi 
nabansa-bansa maraenga, balalo labi 
tenangngang namannuruki nabansa- bansa 
maraenga ri tammulilina. Nadakkai Yerusalem 
parenta- parentaKu siagang taerokai tundu 
mae ri hukkung-hukkungKu." 

7 Nakana Batara Kaminang Tinggia, 

"He Yerusalem, pilangngeri! Ikau tena 
numannuruki ri parenta-parentaKu 
siagang hukkung-hukkungKu; labi kapala 
batuangngangko nabansa-bansa maraeng 
niaka ri tammulilinu, siagang amminawang 
turukko mae ri kabiasanna anjo bansa- 
bansaya. 

SJari iNakke, Batara Kaminang Tinggia, 
Kupanassai angkanaya iNakke musunnu. 
LaKuhukkungko ri dallekanna bansa-bansa 
maraenga. 

9 Lanri sikontu panggaukannu tenaya Kungai, 
laKuhukkungi pandudunu sangkamma hebana 
tenayapa naleba Kugaukang siagang tenaya 
nalaKugaukang ribokoanganna. 

10 Tau toaya lanakanrei ana kalenna siagang 
anaka lanakanrei tau toana. Kammami anjo 
batena laKuhukkung kenanga, siagang ia 
attallasaka ija laKupasiaraki mae ri sikontu 
tampa maraenga. 

ll | Nakke Allataala mattallasaka, Batara 
Kaminang Tinggia, siagang iaminne kana- 
kanangKu: Lanri lebanamo nuramassi 


. Yehezkiel 5.121 16 14 
BallakKu siagang sikontu panggaukannu 


jadalaka siagang appakaringi-ringika, jari 
laKuancurukko natena Kupammopporangko. 

12Bage tallunna pandudunu lamatei 
passabakkang garring siagang bala 
kacipurang antujuai kotaya. Bage tallunna 
lamate nibunoi siagang padang ri 
pantaranganna kotaya, nampa bage tallunna 
pole laKupasiaraki mange-mange siagang 
laKkuondangi siagang padang. 

13 | anupisaringi antekamma lompona 
pangngalarroingKu siagang pajallokangKu 
sagenna sukku Kusaring. Punna leba 
ngasemmo kajariang anjo sikammaya, 
nampa mako latappa angkanaya iNakke, 
Batara, anne abicara mae ri kau lanri larroKu 
mae ri sipa tenana namattantu pamainu. 

14 ajari mamako rapang loro-loro bawang, 
nampa sikontu bansa-bansa niaka ri 
tammulilinu lanacau-cauko: tunggala tau 
allaloa lalili ngasengi ampakabellai kalenna 
battu ri kau. 

15 Punna larroA siagang lussaKa mae ri 
kau, kammayatompa Kuhukkungko, sikontu 
bansa-bansa niaka ri tammulilinu lajari 
mallaki nakasia. Lanacau-cauko siagang 
lanrei ancinikko. 

16| aKuancuruki parsadiaang kanre- 
kanreannu siagang Kubalang parekangi 
pandudunu naalle cipuru. Lanakasiaki 
kenanga parisina kacipuranga, sanrapang 

ana pana ciduka antarrusuki kalennu siagang 


ampanrakiko. 

17 pantaranganna bala kacipuranga, 
lappabattu tongA garring, kapallakang 
siagang bundu, untu ambunoi pandudunu, 
siagang olo-olo sekkeka untu ambunoi 
ana-anana kenanga. INakke, Batara, anne 
akkana." 

l Nakana Batara ri nakke, 

2 "He tau, ciniki moncong-moncong 
niaka ri Israel, siagang pabattui pasangku ri 
passalana hukkungangKu mae ri kenanga. 

3Suroi kenanga ampilangngeri siagang 
amparhatikangi apa Kupaua, iNakke, Batara 
Kaminang Tinggia, mae ri anjo moncong- 
monconga, kammayatompa mae ri sikamma 
bontoa, sikamma tubirika siagang sikamma 
lapparana kabunga. Tojeng, lappabattuA 
padang untu angngancuruki tampa-tampa 
panynyombanga ri barhalaya. 

4LaKurumbangi tampa-tampa 
pakkorobangnganna kenanga siagang 
laKureppe-reppeki sikamma padupaanna. 
Sikontu tau niaka anjoreng lanibunoi ri 
dallekanna barhalana. 

3 Lakupatassiaraki maya-mayana tu Israel: 
siagang buku-bukunna kenanga laKupabene- 
benei ri tammulilina anjo tampa-tampa 
pakkorobangnganga. 

6 Sikontu kota Israel laniancuruki, sikontu 
tampa pakkorobangnganga siagang barhalaya 

lalicaki, sikamma padupaanna latassimbung- 


simbungi, kammayatompa sikamma apa 
napareka kenanga latappelaki. 

7 Kemae-kemae nia tau nibuno, na sikamma 
tau salamaka lanaassemmi angkanaya iNakke 
Batara. 

8 Nia tena siapa jaina battu ri kenanga 
laKupatalappasa battu ri anjo pammunoanga 
mingka laKupasisala-salaki kenanga mange ri 
allana bansa-bansaya: 

9 anjorengi kenanga lattallasa ri parasangang 
pammelakkanga. Nampa lamangngurangi 
kenanga mae ri Nakke, kammayatompa 
lanapahangi angkanaya iNakke anghukkungi 
siagang ampakatunai kenanga, lanri tenana 
namajarre pamaina kenanga mae ri Nakke. 
LebaMa nabokoi kenanga nampa napilei 
barhalaya salaku sambengKu. Nampa lalanre 
kalenna kenanga mae ri kalenna lanri anjo 
sikontu kajadallang siagang kakodiang lebaka 
nagaukang kenanga. 

10J ari lanaassemmi kenanga angkanaya 
iINakke Batara siagang sikontu anjo 
pappakainga lebaka Kupabattuangi kenanga, 
teai poro kana-kana panggaratta tenaya 
bonena." 

11 Nakana Batara Kaminang Tinggia, 

"Sina mako! Angngarrukko! Angngarrukko 
pacce pamainu lanri sikontu kajadallang 
siagang kakodiang lebaka nagaukang bansa 

Israel. Lamatei kenanga lanri pabundukang, 


kacipurang siagang garring. 

12 | anakasia ngasengi kenanga jallona 
kalarroangKu. Sikamma tau bellaya ri butta 
pammelakkanga latuguru garringi nampa 
mate: tau ambania lamatei lalang bundu, 
siagang labinnaya lamate naallei garring. 

13 Sikamma maya-mayana latassiaraki ri 
alla-allana barhalaya siagang ri tammulilina 
tampa-tampa korobanga, talapara ri 
tunggala bulu tinggia, ri coppona monconga, 
irawanganna poko-poko kayu copponga 
lekona siagang poko-poko kayu lompoa: 
bodona kana, kemae-kemae kenanga 
attunu korobang untu barhalana kenanga. 
Jari tunggala taua lanaassengi angkanaya 
INakkemi Batara. 

14|]yo, iNakke langngangkaki nai limangKu 
nampa Kuancuru parasanganna kenanga, 
sagenna ajari sino dudu, appakkaramula battu 
ri parang niaka bageang timboro sagenna 
mange ri kota Ribla ri bageang wara. Battu ri 
sikontu tampa-tampa napammantangngia tu 
Israel, tena manna sere lanipasalama. Jari 
naassemmi sikontu taua angkanaya iNakkemi 
Batara." 

l Nakana Batara ri nakke, 

2 "He tau, iNakke, Batara Kaminang 
Tinggia, eroki Kupabattu anne mae ri butta 
Israel angkana: laminne kalabusanna 
riwayana sikontu anne parasanganga!" 

3 Nakana Batara, "He Israel, kamma- 


kamma anne narapimi wattu kalebakkannu. 
Lanupisaringi pangngalarroingKu. Kuadeliko 
situru panggaukannu kodia. 
4Tena nalaKukamaseangko yareka tena 
nalakKupammopporangko. LaKuhukkungko 
situru sikontu kakodiang lebaka nugaukang. 
Jari nuassemmi angkanaya iNakkemi Batara." 

? [aminne Napaua Batara Kaminang Tinggia 
mae ri bansa Israel, “Alebasaki balaya tuli 
labattu antujuko. 

6 Kamma-kamma anne sikontu- 
kontuna narapimi kalabusanna. laminne 
kalebakkannu. Tenamo panrannuang mae ri 
kau. 

7Sikontu-kontuna kalabusannami mae ri 
kau, he bansa niaka ammantang anrinni 
ri buttaya. Kamma-kamma anne tenamo 
pagaukang passua-suarrang ri tampa 
pakkorobangngang ri moncong- monconga, 
mingka ia niaka poro karicuang mami. 

8Tasalloami nanukasia pangngalarroi 
lompoKu. LaKuadeliko situru panggaukannu. 

LaKubalasaki mae ri kau sikontu panggaukang 
kodinu. 

9 Tena nalaKukamaseangko yareka tena 
nalakKupammopporangko. LaKuhukkungko 
situru sikontu panggaukang kodi 
lebaka nugaukang. Jari nuassemmi 
angkanaya iNakke Batara siagang iNakke 
anghukkungko. " 

10Battumi allo angngeranga bala mae 


ri Israel. Kajariammi ri kemae-kemae 
gau pallaka. Katampoanga narapimi 
pamangeanna. 

11 Kasekkekanga pila lappakajai kajadallang. 
Sikontu kakalumanynyangnganga, 
kalompoanga siagang kaporeanga ia niaka ri 
kenanga lalabusuki tena sikali bate-batena. 

12 Tasalloami nanarapi wattunna, areppesemi 
allonna! Tau ammallia siagang tau abaluka 
tanggappayami passawallang apa-apa, 
lanri sikontuna taua lanituju ngasengi ri 
hukkunganNa Allataala. 

13 Tena padanggang langgappai ammotere 
apa lebaka nabalukang, nasaba manna 
inai lanituju ngasengi ri pangngalarroinNa 
Allataala. Tau jadalaka tena nalasalama. 

14 Assarai tarompeka siagang sadia-sadia 
ngasemmi taua. Mingka tena manna sitau 
lalampa mange ri tampa pabundukanga, 
lanri sikontu taua nituju kabusuki ri 
pangngalarroinNa Allataala. 

15Ri agang-agang niaka ri kotaya nia 
pabundukang, ri sikamma ballaka nia 
garring siagang kacipurang. Inai mamo 
nia ri pantaranganna kotaya lamatei lalang 
pabundukang, siagang ammantanga ri kotaya 
lamatei lanri garring siagang kacipurang. 

19 Nia sipagang latalappasa nampa lari 
naiki ri pabulukanga. Anjoreng lasanrapangi 
kenanga Jangang-jangang pune-pune 

nibongkaya battu ri kabunga, kabusuna 


lakkunrarengi parisi lanri dosa-dosana 
kenanga. 

17 Tunggala taua lajari lamma kabusuki 
limanna siagang annekkereki kulantuna. 

18 | a3mmakei kenanga kaeng karung siagang 
lannekkereki sibatu kale. Lanigondoloki 
ulunna kenanga siagang lanipakasiriki 
kenanga. 

19 Bulaenga siagang peraka lanapelaki 
kenanga ri aganga rapang loro, nasaba 
ri allo napabettesena kalarroanNa Batara, 
anjo bulaenga siagang peraka takkulleai 
ampasalamaki kenanga, balalo ia ngasemmi 
anjo angngerangi kenanga mae ri 
dosaya. Takkulleai napake kenanga untu 
ampassukkuki cinnana yareka ambonei 
battanna kenanga. 

20 Riolo nakalompoang pamaiki paramata 
gagana kenanga, mingka lanri napakena 
kenanga untu appare barhala-barhala 
appakaringi-ringi, Napajarimi Batara anjo 
barang-barang kammaya appakamalla- malla. 

21 Nakana Batara ri bansa Israel, 
"LaKulappassangi bansa maraenga 
angngellakko. Sikamma tau jadalaka 
lanarampasaki barang-barannu nampa 
naramassi. 

22 Tena apa-apa laKugaukang punna 
napanraki siagang narantassi BallakKu ri 
sikamma paellaka. 


Yehezkiel 7.231 8.1 21 
23Sikontu parasanganga ajari ricui: 
kemae-kemae nia pammunoang siagang 
kapallakkang. 

24Bansa-bansa kaminang sekkeka 
laKkupabattui untu angngempol sikamma 
ballanu. Sikamma tau porenu kaminang 
barania lajari mallaki punna Kulappassang 
anjo bansa-bansaya angngancuruki 
tampa-tampa ibadanu. 

25 Nitujui kenanga ri kasusaang siagang 
tappu panrannuang, nampa aboya 
kaamangngang, mingka tanagappayai 
kenanga. 

26 Balaya siagang kabara kodia tenammarina 
tulusu labattu. Nupalaki mae ri nabinu 
sollanna akkulle kenanga antappui lalang 
paccinina kenanga, mingka tena todong 
nakkulle kenanga. Kammayatompa 
sikamma imanga tenamo apa-apa lakkulle 
napangngajarrang mae ri ummaka, siagang 
sikamma pamimpinga kalabusammi ri 
kana-kana untu pappakainga. 

27 Lappiraungi karaenga, tappu 
panrannuangi ana buranena karaenga 
siagang lannekkereki napakamma malla 
rayaka. LaKuhukkungko situru sikontu 
panggaukannu, kammayatompa Kuadeliko 
sangkamma batenu angngadeli parannu tau. 
Jari lanuassemmi angkanaya iNakke Batara." 

'Ri tanggala lima bulang annang 
lalang taung makaannang ri wattu 

pammelakkanga, sikamma pamimpinna 


tu Yehuda nipelaka battui ri ballakku 
nakusipammempo- mempoang. Tiring battumi 
kakoasanNa Batara Kaminang Tinggia 
angkoasai kalengku. 

2 Accongama nai nampa niamo kucini apa 
kamma tau. Battu ri ayana alampa naung 
kammai nicini pepe, nampa battu ri ayana 
alampa nai accilla-cillaki nicini sangkamma 
tambaga nikesoka. 

3 Appajonjomi sangkamma kucini lima 
tau, nampa natagala poto uukku, nampa 
niangka kucini kalengku tinggi nai ri allaka 
ri RohNa Allataala siagang nierang mange 
ri Ballana Batara ri Yerusalem, ri pakkebu 
antamakkanga ri paranglakkeng lalangngang 
bageang waraka. Anjoreng nia patung barhala 
ampabattuai larroNa Allataala. 

4 Nampa nia kucini singara accilla pammatei 
kahaderanNa Allataalana Israel, sangkamma 
kucinika ri wattungku nia ri birinna Binanga 
Kebar. 

> Nakana Allataala ri nakke, "He tau, 
accinikko wara." Amminawang turuma, 
nampa kucinimo ri baleanna tampa 
pakkorobangngang ri ampina oloang 
antamaya, iamintu barhala ampabattuai 
pangngalarroinNa anjo Allataala. 

6 Nakana Allataala ri nakke, "He tau, apa 
nucini kajariang? Parhatikangi sikamma 
panggaukang appakaringi nagaukanga tu 

Israel, ampakabellaiA battu ri BallakKu! 


Maeko, laKupicinikiangko apa-apa labi 
kodiangnganga pole." 

7 Nampa nieranga mange ri pakkebu 
antamakkanga ri paranglakkeng bageang 
pantaranga siagang nipicinikiamma sere 
sobolo ri temboka. 

8 Nakana, "He tau, pakaluaraki anjo 
soboloka." Lebaki kugaukang anjo 
nipassuroanga, niamo kucini sere pakkebu. 

9 Nakanamo ri nakke, "Antamakko siagang 
cinikimi sikamma panggaukang kodi siagang 
appakaringi nagaukanga kenanga anjoreng." 

10) ari antamama nampa kuciniki. Rinring- 
rinrinna anjo kamaraka niukiriki siagang 
sangka rupa ulara kammayatompa olo-olo 
harang maraengannaya, siagang sangka rupa 
ukirang barhala nasombaya tu Israel. 

11 Tujupulo pamimping tu Israel nia anjoreng, 
kammayami Yaazanya anana Safan. Massing 
annagalaki kenanga sere padupang arumbua 
umbunna. 

12 Nakana Allataala ri nakke, "He tau, 
nuciniki apa nagaukang cokko-cokkoa 
sikamma pamimpinna tu Israel? Anynyombai 
kenanga lalang ri kamara rassia siagang 
barhala, lanri nakana kalenna kenanga 
Kubokoimi anne parasanganga siagang 
tenamo naKuciniki panggaukanna kenanga." 

13 Nampa Nakana Batara ri nakke, 


"Lanuciniki pole kenanga nagaukang apa labi 
appakaringi-ringika." 

14 Nampa nieranga alampa mange ri 
pakkebu lompo bageang warana BallaNa 
Batara siagang Napicinikiamma sikamma 
bai-baine angkarrukiai kamateanna Rewata 
Tamus. 

13 Akkutanangi Batara ri nakke angkana, 
"He tau, nuciniki anjo passalaka? Jai pole labi 
appakaringi-ringikangnganga. " 

16 Nieramma mange ri paranglakkeng 
bageang lalangnganna BallaNa Batara. 

Ri ampina pakkebu antamaya ri 

kamara matangkasaka, ri allana tampa 
pakkorobangnganga siagang loronga, nia 
tau ruampulo allima jaina. Nabokoi kenanga 
kamara matangkasaka, siagang sujuki 
kenanga adalle anrai anynyomba mae ri 
mataallo ammumbaya. 

17 Nakana Batara ri nakke, "He tau, 
nuciniki anjo mae? Anne tu Yehuda 
tenapa nasangga nasaring punna laja anjo 
bawang apa appakaringi-ringika nagaukang 
siagang panggaukang-panggaukang tenaya 
pangngamaseamna ri sikontu parasanganga. 
Balalo nagaukang tongi kenanga anrinni, 
lalang ri BallakKu siagang pila natambai pole 
larroKu. Ciniki antekamma batena kenanga 
anghinA, taliwaka kodina. 

18 | anapisaringi kenanga pangngalarroi 
lompoKu! Tena nalaKumaapakkang siagang 
lakupammopporang kenanga. Manna pole 
nagora-gora lompo tojeng kenanga appala 
doang ri Nakke, tena nalaKupilangngeri 
kenanga!" 

l Nampa kulangngere Allataala akkio 

angkana, "Battuko mae he sikamma tau 
ampajappayai hukkunganga mae ri anne 
kotaya. Erangi sanjata-sanjatanu." 

2 Appada-padami ammumba annang tau 
battu ri pantaranganna pakkebu lompo 
bageang warana BallaNa Batara, massing 
angngerang sanjata. Nia naagang kenanga 
tau ammakeang lenang angngerang 
pakkakasa untu annulisi. Antamai kenanga 
siagang ammentengi ri ampina tampa 
pakkorobangngang tambagaya. 

3 Nampa caya accilla pammatei kahaderanNa 
Allataalana Israel tassioroki battu ri patunna 
malaeka-malaeka akkanyika, nampa alette 
battu ri tampana rioloa mange ri pakkebu 
antamaya ri BallaNa Batara. Na Nakiomo 
Batara anjo tau ammakeang lenanga, 
Nakana, 

4"Alampako mange ri sikontu kotaya 
siagang sarei pammatei abanna sikamma tau 
sinaya siagang susaya pamaina lanri anjo 
panggaukang appakaringika ri anjo kotaya." 

3 Kulangngereki Allataala angkana mae ri 
tau maraengannaya, "Amminawangko ri 

ia mange ri sikontu kotaya siagang bunoi 


tunggala taua, teako pammopporangngi. 

6 Bunoi sikontu tu buranea siagang tubainea, 
tau toa tau rungka, tau toa siagang 
ana-ana. Mingka tea sikaliko apa-apai 
sikamma tau niaka pammateinna ri abanna. 
Appakkaramula mako anrinni, ri anne 
BallakKu." Jari napakaramulaimi tugasana 
kenanga na nabuno sikamma pamimpinna 
Israel niaka sitabang ammenteng ri BallaNa 
Batara. 

7 Nakana Allataala ri kenanga, "Ramassi anne 
BallakKu! Pirassi sikamma paranglakkenna 
siagang maya. Appakkaramula mako!" Jari 
appakaramulami kenanga ambunoi sikamma 
tau niaka lalang ri kotaya. 

8 Lalang nigaukanna anjo pammunoanga, 
kale-kalengku nia anjoreng. Sujuka siagang 
akkioma angkana, "O Batara Kaminang 
Tinggia, maka sanna dudu kammami anjo 
larroTa mae ri Yerusalem, sagenna ero Kibuno 
kabusu tau niaka ija ri anne Israel?" 

9 Appiali Allataala angkana, "Tu Israel 
siagang tu Yehuda lebaki nagaukang 
dosa lompo dudua. Nagaukangi kenanga 
pammunoanga ri sikontu tampaka, siagang 
naramassi Yerusalem lanri kajadallanna 
kenanga. Nakana kenanga angkana iNakke, 
Batara, Kubokoimi anne parasanganga, 
sagenna takkulleami Kucini panggaukanna 
kenanga. 

10Tena nalaKukamaseang kenanga. 


LaKugaukangi mae ri kenanga apa lebaka 
nagaukang kenanga mae ri tau maraenga." 

11 Nampa ammotere anjo tau ammakeang 
lenanga alaporo mae ri Batara angkana, "Leba 
ngasemmi nigaukang sikontu Kiparentanga 
Batara." 

10 l Nampa accinika mae ri pattongko 

niaka irateanna ulunna anjo sikamma 
malaeka akkanyika, na niamo kucini apa 
sangkamma empoang kakaraengang nipareka 
battu ri batu nilang. 

“Nampa Nakana Allataala ri anjo tau 
ammakeang lenanga, "Antamakko ri allana 
roda-roda niaka irawanganna anjo malaeka- 
malaeka akkanyika siagang angngalleko 
sikangkang bara pepe. Nampa pakioroki anjo 
bara pepeka mae ri kotaya." Mannurukimi, 
siagang kuparhatikangi anjo tau ammakeang 
lenanga. 

3 Ri wattunna antama, anjo sikamma 
malaeka akkanyika sitabangi ammenteng ri 
timboranna BallaNa Batara. Nia sipagompoang 
rammang antongkoki paranglakkeng bageang 
lalanga siagang sikontu BallaNa Batara. 

“Caya accilla, iamintu pammatei 
kahaderanNa Batara, tassioroki battu ri 
anjo sikamma malaeka akkanyika siagang 
aletteki mange ri pakkebu antamaya ri 
BallaNa Batara, sagenna ajari singara sikali 
paranglakkenna. 

3 Sara pakkapena kanyina anjo sikamma 


malaeka akkanyika kalangngerangi sagenna 
ri paranglakkeng pantaranga, rapang saranna 
Allataala Kaminang Koasaya. 

6| ebaki Nasuro Batara anjo tau ammakeang 
lenanga angngalle sikangkang bara pepe 
battu ri allana roda-roda rawanganna anjo 
sikamma malaeka akkanyika, antamami 
anjo taua nampa ammenteng ri sarinna 
kalaserenna anjo roda-rodaya. 

7? Nampa kalaserenna anjo malaeka 
akkanyika napantamaki limanna ri pepe niaka 
ri tangnga-tangngana kenanga, anrappung 
pirang polong are bara pepe, nampa 
napassareang mae ri anjo tau ammakeang 
lenanga. Anjo taua naallemi anjo bara pepeka 
nampa alampa. 

8 Kuciniki irawanganna tunggala kanyina 
anjo malaeka akkanyika nia apa kamma lima 
tau. 

9 Kucini tongi angkanaya anjo malaeka 
akkanyika massing nia tasserenna roda ri 
sarinna. Anjo appaka roda sangkammai 
tanjana, accillaki rapang paramata gaga. 
Massing nia roda maraenna, ia tappalanga ri 
tangnga-tangngana. 

10(10:9) 

11] anri kammana anjo, akkullei anjo 
malaeka-malaeka akkanyika alampa 
mange ri appa sulapa. Akkullei kenanga 

alampa kemae-kemae situru pangngainna, 


natanagilinga kalenna. 

12 Sibatu kalenna kenanga, salangganna, 
limanna, kanyina siagang roda-rodana, rassi 
kabusuki mata. 

13 Kulangngereki angkanaya anjo roda- 
rodaya niarengi "anging tapputara". 

14 Tunggala anjo malaeka akkanyika massing 
appa rupanna, tenaya nasangkamma- kamma 
rupanna. Rupanna uru-urua iamintu attanja 
kammai sapi liara, makaruaya attanja 
sangkammai tau, makatallua attanja 
sangkammai singa, siagang makaappaka 
attanja sangkammai jJangang-jangang 
rajawali. 

15 | aminjo malaeka-malaeka akkanyi 
kucinika riolo ri birinna Binanga Kebar. 
Punna agio yareka napakarang kanyina 
anjo malaeka-malaeka akkanyika, nai ri 
allaka siagang anriba mae ri dallekang 
yareka ammantang, tuli amminawangi 
anjo roda-rodaya, lanri nikoasai ri anjo 
malaeka-malaeka akkanyika. 

16 (10:15) 

17(10:15) 

18 Nampa caya accillaka, iamintu pammatei 
kahaderanNa Batara, nabokoi pakkebu 
antamaka ri BallaNa Batara siagang aletteki 
nai ri anjo malaeka-malaeka akkanyika. 

19 Kuciniki anjo malaeka-malaeka 
akkanyika napakarang kanyina siagang 

anriba ambokoi buttaya nampa alampa, 


siagang amminawangi roda-rodana. Nampa 
ammantang kenanga ri ampina pakkebu 
lompona ballaNa Batara ri bageang iraya; 
nampa anjo caya accillaka tuli niana irateanna 
kenanga. 

20 Kuurangimi angkanaya iaminjo malaeka- 
malaeka akkanyi kucinika riolo, niaka 
irawanganna Allataalana Israel, ri biranna 
Binanga Kebar. 

21 Anjo malaeka-malaeka akkanyika 
massing appa rupanna, ruampasang kanyina, 
siagang massing nia nicini kamma lima tau 
irawanganna anjo kanyina. 

22 Rupanna kenanga sangkamma tongi 
siagang rupanna anjo malaeka-malaeka 
akkanyi kucinika ri birinna Binanga Kebar. 
Massing ajappa lambusuki mae ri dallekang. 
1 1 1 Nampa niangkaka ri RohNa Allataala 

siagang nieranga mange ri pakkebu 
lompo bageang rayana BallaNa Batara. 
Anjoreng kucini nia 25 tau, kammayami nia 
rua pamimping bansa, lamintu Yaazanya 
anana Azur siagang Pelaca anana Benaya. 

2 Nakana Allataala ri nakke, "He tau, iaminne 
sikamma tau anrancanakanga kajadallang ri 
anne kotaya siagang assarea pangajarang 
sala. 

3 Lanri kammana anjo pabattui pasangKu 
ri passalana hukkunganga mae ri kenanga, 
he tau. Nasaba nakana kenanga, Tasalloami 

nanibangungi ammotere anne sikamma 


ballaka. Anne kotaya iamintu uring naikatte 
anne dageng ajari bonena. Laamangki lalang 
battu ri pepe ajalloka lanri nilalangngiki ri 
anne uringa." 

4(11:3) 

> Nampa nikoasaia ri RohNa Batara, nampa 
nisuroa ri Batara akkana ri umma Israel 
angkana, "He bansa Israel, Kuassengi apa 
nupaua siagang nurancanakanga. 

6 Teai sipato jaina tau leba nubuno, sagenna 
rassi agang-aganga ri kotaya napakamma 
maya. 

7 Lanri kammana anjo, iNakke, Batara 
Kaminang Tinggia, Kukana ri kau: Memang, 
anne kotaya sanrapangi uring, mingka 
dageng niaka lalang teai ikau, passangalinna 
mayana sikamma tau lebaka nubuno! Nampa 
ikau laKubongkako assulu battu ri anne 
kotaya! 

8Mallakko ri padang? LappabattuA tau 
angngerang padang untu ambundukiko. 

9 LaKuerangko assulu battu ri kotaya nampa 
Kupassareangko mae ri bansa maraeng. 
Lebami Kutappuki angkana laKuhukkung 
mateko. 

10] amateko lalang pabundukang ri 
parasangang kalennu, na nuassemmo 
angkanaya iNakke Batara. 

11J)ari, tena nulaamang lalang ri anne 
kotaya: tena nulasangkamma dageng niaka 

lalang ri uringa. LaKuondangko siagang 


laKkuhukkungko manna pole kemaeko 
ammantang ri parasangang Israel. 

12 Na nuassemmo angkanaya iNakke 
Batara siagang Kuhukkungko lanri lebana 
nudakkai paratorang- paratorangKu siagang 
nubalang parekangi parenta- parentaKu 
lanri nuturukinna hukkung-hukkung bansa 
maraenga ri tammulilinu." 

13 Lalang kupabattuna anjo kana-kana 
kammaya, tiring tugurumi naung Pelaca 
nampa mate. Jari sujuma siagang akkio 
angkana, "Aduh Batara Kaminang Tinggia! 
Apaka laKibuno ngasengi anne bansa Israel 
niaka tassesa?" 

14 Nakana pole Batara ri nakke, 

15 "He tau, ikau siagang agang-agannu 
niaka ri pammelakkanga nibicarako ri 
panduduna Yerusalem. Nakana kenanga, Anjo 
tunipelaka bella dudui battu ri Yerusalem untu 
anynyomba ri Batara. Butta Israel lebami 
Napassareang Batara mae ri katte. 

16] anri kammana anjo, pabattui anne 
pasangKu mae ri agang-agannu nipelaka, 
angkana iNakke angngerangi kenanga 
alampa bella ri allana bansa-bansaya siagang 
ampasiaraki kenanga ri anjo sikamma 
parasanganga. Mingka lalang niana kenanga 
anjoreng, iNakke lanrurungangi kenanga. 

17|Nakke, Batara Kaminang Tinggia, ampaui 
angkana laKuparappungi kenanga battu ri 

sikamma parasangang napammantangia 


kenanga tassiara, nampa Kupoterang butta 
Israel mae ri kenanga. 

18 Punna ammotereki kenanga, lanapela 
ngasengi kenanga barhala kodia siagang 
appakaringi-ringika ia nabuntuluka kenanga. 

19 | aKuberui atinna siagang panggaukanna 
kenanga. Atinna kenanga terasaka sanrapang 
batu laKuallei nampa Kusambei siagang ati 
mannurukia mae ri Nakke. 

20) ari lamannurukimi kenanga ri paratorang- 
paratorangKu siagang majarreki kenanga 
anggaukangi sikontu parentaKu. Kenanga 
lajari ummakKu siagang iNakke lajari 
Allataalana kenanga. 

21 Mingka sikamma tau nangaia anynyomba 
ri barhala-barhala kodia siagang appakaringi- 
ringika laKkuhukkungi lanri anjo panggaukang 
jadalana kenanga." Kammami anjo kananNa 
Batara Kaminang Tinggia. 

22 Nopakkaramulai anriba anjo sikamma 
malaeka-malaeka akkanyika siagang anjo 
roda-rodaya amminawang tongi. Caya accilla 
iamintu pammatei kahaderanNa Allataalana 
Israel niaki irateanna kenanga. 

23 Nampa anjo caya accillaka nabokoi 
Yerusalem siagang aletteki mange ri moncong 
rayanganna anjo kotaya. 

24 Kuciniki kalengku niangka ri RohNa 
Allataala nampa nipoteranga mange ri 

sikamma tau nipelaka ri Babel. Nampa 


allanynyamo anjo paccinikku. 

25 Nampa kucarita mae ri sikamma tau 
nipelaka sikontu anjo apa Napappicinikanga 
Batara mae ri nakke. 

1 2 l Abicarai pole Batara mae ri nakke, 

angkana, 

2"He tau, ikau niakko ammantang ri 
tangnga-tangngana tau nangaia angngewa. 
Nia matanna kenanga, mingka tena naccini: 
nia tolinna mingka tena nallangngere, lanri 
nangaina kenanga angngewa. 

3 Lanri kammana anjo, he tau, genteng 
singarana ija alloa, parutusumi barang- 
barannu nupantama ri sereang paroko 
sangkamma biasaya nagaukang tau nipelaka. 
Lalang tenanapa nabattu bangngia, bokoimi 
anassa-nassa ballanu sangkamma tau 
nieranga mange ri butta pammelakkang. 
Apparekko sobolo ri rinring ballanu ri 
dallekanna sikamma anjo tau nangaia 
angngewa, siagang erangi anjo paroko 
barang- barannu assulu battu ri anjo soboloka. 
Pisangi anjo parokonu ri salanggannu. Alampa 
mako ri wattu sassanna bangngia, tongkoki 
matannu sagenna tena nuciniki agang nuoloa. 
Lappassammi nacini sikontu bansa Israel 
sikontu anjo nugaukanga, sollanna ajari 
pappakainga mae ri kenanga. Gassingka 
langngurangi kenanga angkanaya anjo 
kalenna kenanga tau nangai angngewaya." 

7 Nampa kugaukammo anjo parentaNa 
Batara mae ri nakke. Anjo memang alloa, ri 
wattu allona, kuparutusumi barang-barangku 
antama ri sereang paroko, sangkamma 
biasaya nagaukang tau annompanga. Ri 
wattunna appakkaramulamo bangngi, 
apparema sobolo siagang limangku ri tembo 
ballakku, nampa assulukka battu ri anjo 
soboloka. Niparhatikamma ri sikontu taua 
nakupisang parokokku ri salanggangku, 
nampa alampama. 

8 Ammukona abicarami Batara ri nakke, 
nakana, 

9 "He tau, anjo bansa Israel, bansa nangaia 
angngewa, napakkutanangngammi ri kau apa 
nugaukanga antu. 

10] anri kammana anjo, pabattui mae 
ri kenanga apa Kupaua, iNakke Batara 
Kaminang Tinggia. Anjo pasangKu 
Kupitujuangi karaenga ri Yerusalem, siagang 
sikontu panduduna anjo kotaya. 

11 pakasingaraki mae ri kenanga angkanaya 
anjo apa nugaukanga ajari pangngebarangi 
mae ri apa lakajarianga mae ri kenanga, 
lamintu: lajari kenanga tau nipela siagang tau 
nitahang. 

12 | alang ri sassanna bangngia karaenna 
kenanga lanapisangi parokona irate ri 


Yehezkiel 12.131 18 | 36 
salangganna nampa alampa. Lappareki taua 


sobolo ri temboka sollanna akkulle assulu. 
Lanatongkoki matanna sagenna tanacinika 
agang naoloa. 

13 Mingka laKubuangi jalaKu untu 
anjakkalaki. LaKuerangi mange ri Babel, 
siagang anjorengi lamate natalebaka nacini 
anjo kotaya. 

14 Sikontu tau ammantanga ri balla 
karaenga, kammayatompa sikamma 
tumailalanna siagang pangawalana anjo 
karaenga laKupasisala- salaki ri kere-keremae. 
LaKuondangi siagang laKubunoi kenanga. 

15 Ri wattunna Kupasisala-sala kenanga 
mange ri tangnga-tangngana bansa-bansaya 
ri parasangang-parasangang maraenga, 
lanaassemmi kenanga angkana iNakke 
Batara. 

loTena siapa jaina battu ri kenanga 
laKupasalama battu ri pabundukanga, 
battu ri kacipuranga, siagang battu ri 
garringa, sollanna ri tangnga-tangngana anjo 
bansa maraenga, langngurangimi kenanga 
angkanaya lebaki kenanga agau kodi sikali. 
Jari lamangakumi kenanga angkanaya iNakke 
Batara." 

17 Nakana Batara ri nakke, 

18 "He tau, annekkerekko ri wattunnu 
angnganre, siagang annekkerekko 
napakamma malla ri wattunnu angnginung. 

19Pabattui mae ri sikontu bansaya 


apa Kupaua, iNakke Batara Kaminang 
Tinggia, mae ri pandudu Yerusalem niaka 

ija ammantang ri tampana kenanga. 
Lannekkereki kenanga ri wattunna angnganre 
siagang annekkereki napakamma malla ri 
wattunna angnginung. Buttana kenanga lajari 
kalotoroki, lanri sikontu tau ammantanga 
anjoreng tulusu nadakkaina hukkunga. 

20 Kota-kota kamma-kammaya anne rassi 
siagang pandudu, laniancuruki; siagang 
sikamma koko niaka lajari parang kalotoroki. 
Jari naassemmi kenanga angkana iNakke 
Batara." 

21 Nakana Batara ri nakke, 

22 "He tau, angngapai tu Israel nangai 
kammai napau paruntu kana kammaya anne: 
Kasambeangi jammanga, mingka botoa 
tenangarupayai"? 

23) ari pabattui mae ri kenanga angkanaya 
iNakke Batara Kaminang Tinggia appiali 
kamma anne: Anjo paruntu kanaya 
laKupattaenami, sagenna tenamo nanipaui 
ri Israel. Salaku sambenna pabattuangi 
kenanga angkana narapimi wattunna, siagang 
sikontu botoa larupa ngasemmi. 

24 Ri Israel tenamo pacini yareka paboto 
balle-balle; 

25 |Nakke Batara Kaminang Tinggia labicara 
mae ri bansa Israel, na sikontu apa Kupaua 
manassa lakajariangi, tena nanipaunduruki 

Lalang ri tallasanu laKuparupai sikontu apa 
Kupappakaingakkanga mae ri kau. INakke, 
Batara Kaminang Tinggia, anne akkana." 

26 Nakana Batara ri nakke, 

27 "He tau, napaui tu Israel angkanaya 
anjo paccininu siagang nubotoa sallo duduiji 
sallang nampa larupa. 

28 Lanri kammana anjo, pabattuangi 
kenanga, angkana iNakke, Batara Kaminang 
Tinggia, angkana; Sikontu apa Kupaua 
manassa lakajariangi, tena nalanipaunduru. 
INakke, Batara Kaminang Tinggia, anne 
akkana!" 

13 l Nakana Batara ri nakke, 

2 "He tau, callai nabi-nabina Israel 
appabattua boto napare-pare kalenna. Suroi 
kenanga ampilangngeri kanangKu." 

3 Nakana Batara Kaminang Tinggia, "Cilakai 
anjo nabi-nabi toloa! Anjo panggappana 
sangnging pikkirang napare-pare, siagang 
anjo paccinina sangnging balle-balle bawang. 

“He Israel, nabi-nabinu tena matu-matunna, 
sangkamma serigala-serigala ammantanga ri 
tangnga-tangngana rumbanna kotaya. 

3 Tena kenanga najagai tembo-tembo 
runtunga, siagang tena todong napakabajiki 
anjo tembo-temboka. Jari, takkulleai 
nipartahangkang Israel punna kajariang 
bunduka ri allo battuKu anghukkungi. 

6 Sikamma paccinina kenanga sangnging 


tena nakontutojeng siagang sikamma 
botona kenanga sangnging balle-balle. Naani 
kenanga kalenna angngerang pasang battu ri 
Nakke, padahala iNakke tena lebakai Kusuro 
kenanga. Antekamma lakkulle kenanga 
manrannuang ri botona kenanga anjo 
angkana larupai? 

7|Nakke, Batara Kaminang Tinggia angkana 
ri kenanga, Anjo sikamma paccininu 
sangnging tena nakontutojeng siagang anjo 
sikamma botonu sangnging balle-balle. 
Nupaui angkanaya yangasenna anjo 
pasangKu, padahala iNakke tena lebakKa 
abicara mae ri kau! Lanri kammana anjo 
iNakke lajari balinnu. 

8(13:7) 

9| Nakke langhukkungko, he nabi-nabi 
appabattua boto balle-balle siagang 
paccini takontutojenga! Takkullea mako 
amminawang angngalle kaputusang lalang 
ri parappunganna ummakKu. Lanigarisiki 
areng-arennu battu ri bansa Israel, siagang 
tenamo nulammotere mange ri butta 
passolongang ceranu. Na nuassemmo 
angkana iNakke Batara Kaminang Tinggia. 

10 He nabi-nabi takontutoj enga! Nupalingumi 
ummakKu lanri nupauna angkana yangasenna 
amangi siagang tena apa-apa. Padahala tena 
sikali! UmmakKu ambangummi tembo battu 

nampa battuko assarei paleo. 

11He, nabi-nabi takontutojenga, laruntungi 
tembonu. LappaturungA bosi lompo. Anjo 
temboka lanitujui ri anging barubu siagang 
lanitujui ri bosi es, 

12 sagenna rumbang, na tunggala taua 
lakkutanangi angkana apa matu-matunna 
nipaleoki anjo temboka." 

13 Nakana Batara Kaminang Tinggia, "Lalang 
larroKu, lappabattuA anging lompo, bosi 
lompo siagang bosi es untu angngancuruki 
anjo temboka lebaka nupaleoki, 

14 Kuancu-ancuruki sagenna pundasina 
mami ammantang. Anjo temboka lanatujuko 
siagang lanabuno kabusukko. Na nuassemmo 
angkana iNakke Batara. 

15 Anjo temboka siagang ikau ngaseng 
lebaka ampaleoki, lanupisaringi antekamma 
hebana pangngalarroingKu. Nampa laKupau 
mae ri kau angkanaya anjo temboka 
lanynyami, sangkamma siagang ikau lebaka 
ampaleoki, 

19 he nabi-nabi takontutojenga! Nutappui 
angkana Yerusalem amangi siagang 
tangngapa-apayai, padahala tena sikali 
nakamma!" Kammami anjo kananNa Batara 
Kaminang Tinggia. 

17 Nakana Batara, "Kamma-kamma anne he 
tau, parhatikangi bai-baine appanggaukang 

Callai kenanga, 

18 siagang pabattui kanangKu, iNakke, 
Batara Kaminang Tinggia, mae ri kenanga: 
Cilaka ngasengko! Nupapparekang ngasengi 
taua ponto-ponto jima siagang bongong- 
bongong ammakea baca, sagenna akkulle 
nakoasai tau maraenga. Erokko koasa mae 
ri tallasana siagang matena ummakKu, 
siagang anjo koasa kammaya nupakei untu 
kaparalluang kalennu. 

19 NuhinaMa ri dallekanna ummakku, lanri 
eronu poro anggappa sikangkang Jelai 
gandung siagang pirang kere are roti. Tau 
tenaya nasala nubunoi, nampa tau siratanga 
mate nulappassangi attallasa. Nampa 
nuballe-ballei ummakKu siagang tappami 
kenanga mae ri kau ngaseng." 

20 Nakana Batara Kaminang Tinggia mae ri 
anjo bai-baine eroka nikana nabi, “BallisikKa 
anciniki anjo ponto-ponto jima niaka nupake 
untu angkoasai tallasana siagang matena 
ummakKu. LaKupasintaki anjo ponto-pontoa 
battu ri pappontoannu, nampa sikamma tau 
nukoasaia laKulappassangi. 

21Bongong-bongong karamanu laKukekkeki 
na ummakKu laKupalili battu ri pangaru 
jadalanu sagenna satunggu-tungguna. Na 
nuassemmo angkanaya iNakke Batara. 

22 Tau bajika tenaya naero Kuapa-apai, 
nupakacadi nyawana lanri balle-ballenu. Tau 

doraka siagang tena nipasalamaki kenanga. 

23 kamma-kamma anne kalabusammi 
sikamma paccini balle-ballenu siagang boto 
takontu tojennu. Kupasalamaki ummakKu 
battu ri pangaru Jadalanu. Na nuassemmo 
angkanaya iNakke Batara." 

14 l Nia siapa are jaina pamimping 

Israel battu mae ri nakke untu 
ampakkutanangngangi eroNa Batara. 

2 Na Nakanamo Batara ri nakke, 

3 "He tau, sikamma anne taua 
napappirannuammi kalenna mae ri 
barhalaya sagenna taloposomo kenanga 
antama ri dosaya. Masakang erokKa 
nikutanang ri kenanga? 
4Lanri kammana anjo, paui mae ri kenanga 
angkanaya iNakke, Batara Kaminang Tinggia 
appasang kamma anne, Sikamma tu Israel 
ampappirannuangai kalenna mae ri barhalaya 
siagang naturukiangi kalenna taloposo 
antama ri dosaya, nampa battu untu appala 
pappitangara ri serea nabi, KalengKu lappiali 
mae ri kenanga siagang piali siratannaya mae 
ri barhala-barhala kammaya anjo jaina!. 

3 Sikontu anjo barhalaya napakabellai 
ummakKu battu ri Nakke, mingka dasi-dasi 
nalanri anjo pappialingKu nalammotere 
ummakKu mae ri Nakke. 

6 Pabattuang tongi tu Israel angkanaya 
iINakke, Batara Kaminang Tinggia, angkana ri 

kenanga, Toba mako battu ri dosa-dosanu, 


siagang bokoimi anjo barhala-barhalanu 
appakalanrea. 

7Sikamma tu Israel yareka bansa maraeng 
ammantanga ri allana bansa Israel, 
ampakabellayai kalenna battu ri Nakke 
siagang ampappirannuangai kalenna mae ri 
barhalaya, nampa appala pappitangara battu 
ri sereang nabi, KalengKu lampiali. 

8|Nakke langngewai kenanga siagang 
Kupajari contoi mae ri maraengannaya. 
LaKupakabellai kenanga battu ri ummakKu, 
jari naassemmi ummakKu angkanaya iNakke 
Batara. 

9 Pumna nia sitau nabi nitipu sagenna assare 
piali sala, iNakkemi antipui. |Nakke, Batara 
Kaminang Tinggia lampakabellai battu ri tu 
Israel. 

10Baji naanjo nabia kammayatompa 
tau appalaka pappitangarana langgappai 
hukkungang sangkamma. 

ll Yangasenna anjo kammaya Kugaukangi 
sollanna tu Israel tenamo napakabellai pole 
kalenna battu ri Nakke siagang tenamo 
naramassi pole kalenna lanri dosa. Lanri 
kammana anjo lajarimi kenanga ummakKu 
na iNakke ajari Allataalana kenanga." INakke, 
Batara Kaminang Tinggia anne akkana. 

12 Nakana Batara ri nakke, "He tau, 

13 punna nia sere parasangang doraka 
siagang tena namajarre pamaina mae ri 

LaKuancuruki parsadiaang kanrena, 
lappabattuA bala kacipurang siagang 
laKubunoi baji rupataua kammayatompa 
olo-oloka ri anjo parasanganga. 

14 Manna pole nania Nuh, Danel siagang 
Ayub ammantang anjoreng ri tampaka, anjo 
kabajikanna tau tallua poro nyawa kalenna 
tonji kenanga lasalama. I|Nakke, Batara 
Kaminang Tinggia anne akkana. 

13 Nakulle kapang appabattuA olo-olo 
sekke untu angkanrei panduduna anjo 
parasanganga, sagenna anjo daeraya ajarimi 
daerana sannaka bahayana siagang tenamo 
manna sitau barani angngoloi. 

16 Manna pole nania Nuh, Danel siagang 
Ayub ammantang anjoreng, mingka lanri 
iINakke, Allataala mattallasaka, Batara 
Kaminang Tinggia, anjo kenanga takkulleai 
napasalama manna pole inai ri kenanga, 
balalo manna ana kalenna kenanga takkulle 
napasalama. Poro kalenna bawang kenanga 
salama, nampa anjo parasanganga lajari 
parang lompoi. 

17 Nakulle kapang appabattuA pabundukang 
ri anjo parasanganga, nakukiring sanjata- 
sanjata porea untu ampanraki baji rupataua 
kammayatompa olo-oloka. 

18 Sjagang manna pole nia anjoreng 
ammantang anjo tau tallua, mingka lanri 
iINakke, Allataala mattallasaka, Batara 

Kaminang Tinggia, takkulleai kenanga 


ampasalamaki manna pole inai battu ri 
kenanga, balalo manna anana kenanga 
takkulle napasalama. Poro kalennaji bawang 
kenanga salama. 

19 Nakulle kapang appabattuA garring mae 
ri anjo parasanganga, siagang Kupabettese 
larroKu mae ri ia, sagenna baji tau 
kammayatompa olo-oloka lamate ngasengi. 

20Siagang manna pole nania anjoreng 
ammantang Nuh, Danel siagang Ayub, 
mingka lanri iNakke, Allataala mattallasaka, 
Batara Kaminang Tinggia, takkulleai kenanga 
ampasalamaki manna pole inai battu ri 
kenanga, balalo manna ana kalenna kenanga 
takkulle napasalama. Poro kalennaji bawang 
kenanga salama, lanri kabajikanna kenanga." 

21 Nakana Batara Kaminang Tinggia, 
"LaKupabattui appaka hukkungang kaminang 
hebaka mae ri Yerusalem untu angngancuruki 
baji narupataua kammayatompa olo-oloka. 
Anjo appaka hukkungang iamintu: bundu, 
kacipurang, olo-olo sekke siagang garring. 

22 Ebara angkana nia talappasa siagang 
napasalamaki ana-anana, parhatikangi 
kenanga punna battui kenanga mae ri 
kau. Ciniki antekamma jadalana kenanga, 
nanuassemmo angkanaya coco sikali 
tindakangKu anghukkungi Yerusalem. 

23 Nampa nupahang tommo angkanaya anjo 


sikontu tindakangKu nia alasanna. |Nakke 
Batara Kaminang Tinggia anne akkana." 

1 5 l Nakana Batara ri nakke, 

2 "He tau, apa kalabianna kayu 
anggoroka battu ri kayu maraenga ri romang? 
Apa labi bajina poko anggoroka battu ri 
poko-poko kayua ri romanga? 

3 Maka akkullei nipake kayunna untu 
appare sereang apa-apa? Maka akkullei 
nipajari panggentungang untu pappasaikang 
pakkakasa? 

4Tena matu-matunna pantaranganna 
nipajaria kayu tunuang. Siagang punna cappu 
pimbalimo cappana nakanre pepe, siagang 
bageang tangngana ajari cumi tommi, maka 
nia ija matu-matunna? 

> Tenamo! Balalo ri tenanapa nanitunui 
tena todong nakkulle nipamatu-matu. 
Labiangampa punna lebami nitunu siagang 
nipammutung ri pepe!" 

6 Lanri kammana anjo Nakanamo Batara 
Kaminang Tinggia, "Rapang kayu poko 
anggoro niallea battu ri romanga nampa 
nitunu, kammatommi anjo laKugaukangi 
panduduna Yerusalem! 

7 LaKuhukkungi kenanga. Manna pole 
talappasami kenanga battu ri pepeka, mingka 
la tonji anjo pepeka lampanraki kenanga. 

Na Naassemmo kenanga angkanaya iNakke 
Batara. 

8Tena namajarre pamaina kenanga mae ri 


Nakke, lanri kammana anjo, anjo buttaya 
laKupajari parang lompo. INakke, Batara 
Kaminang Tinggia, anne akkana." 

16 1 Nakanamo pole Batara ri nakke, 

2"He tau, pappicinikangi mae ri 
Yerusalem sikamma panggaukang kodi lebaka 
nagaukang kenanga." 

3Batara Kaminang Tinggia nasuroa 
ampabattui anne pasanga mae ri Yerusalem, 
angkana, “He Yerusalem, ikau lassukko ri 
butta Kanaan. Manggenu tu Amori siagang 
ammanu tu Het. 

“Ri wattunnu lassu, tena ampolongangko 
poccinu, yareka anjenekko, yareka ansapuiko 
cela, yareka angkalimbukiko kaeng. 

3 Tena manna sitau mangngamaseang ri kau 
sagenna ero anggaukangi anjo sikammaya 
passala mae ri kau. Ri wattunnu lassu, tena 
nia ansayangko, balalo nipelakko mae ri 
kokoa. 

6 Nampa allaloMa naKucinikko ammokki 
lalang ri pangngammeang ceranu, mingka 
tena naKulappassangko mate. 

7 AngngalleA jene nampa Kubissai ceraka 
ri kalennu. Kusossoroki bukkulennu siagang 
minynya zaitun. Kupakalompoko sanrapang 
lamung-lamung copponga. Longkoroki 
pattimbonu, sehakko siagang tinggiko, 
siagang ajariko rapang sere baine lolo. 
Appakkaramulai attimbo susunnu siagang 

allalo poleang, Kucinimi angkanaya narapimi 
wattunnu untu abayuang. Kukarangi 

jubaKu mae ri kalennu assolaraka siagang 
Kupajanjiammi pangngaingKu mae ri kau. 
Iyo, appareMa kana passikko janji angkanaya 
laKubuntingiko, siagang iNakke lampatangko. 
INakke, Batara Kaminang Tinggia, anne 
akkana. 

8(16:7) 

9 (16:7) 

10 Nampa Kupipakeiko ro nisulang, sapatu 
battu ri kukkulu alusuka, passikko ulu battu ri 
kaeng lenang siagang juba sabe. 

11 Kubelo-beloiko siagang paramata, rante 
siagang ponto-ponto. 

12 Kusareiko cincing kamuru, anting-anting 
siagang songko gagaya. 

13 kammami anjo batenu abelo-belo bulaeng 
siagang pera: pakeannu battu ri kaeng lenang 
siagang sabe nisulang. Akkulleko angnganre 
roti battu ri tarigu kaminang bajika, siagang 
jene bani kammayatompa minynya zaitun. 
Gaganu teai sipato siagang ajariko rapang 
baine karaeng. 

14 Sikontu bansaya napalecei kagagannu, 
siagang iNakkemi ampajariko gaga sikali. 
INakke, Batara Kaminang Tinggia, anne 
akkana. 

13 Mingka ikau nupake salai kagagannu 


kammayatompa kabaukang arennu. Attinroko 
siagang burane sambarang niaka allalo. 

16 Sipagang pakeannu nupakei untu 
ambelo-beloi tampa panynyombanga mae ri 
barhalaya. Ajariko baine pasundala siagang 
nupassareangi kalennu mae ri sikamma tu 
buranea. 

17 Battu ri belo-belo bulaeng siagang pera 
Kupassareanga mae ri kau, apparekko 
patung-patung tu burane, nampa agau 
bawangko siagang ia anjo patung-patunga. 

18 Nupipakei anjo patung-patunga siagang 
pakeang nisulang lebaka Kupassareang 
mae ri kau. Nupassareangi mae ri kenanga 
minynya zaitun siagang dupa nugappaya 
battu ri Nakke. 

19 Kusareko kanre-kanreang battu ri tarigu 
kaminang bajika, bani siagang minynya 
zaitun kaminang tenaya bengkorona. Mingka 
kabusuna anjo nupassareangi mae ri anjo 
barhalaya untu ampakasannangi pamaina 
kenanga. INakke, Batara Kaminang Tinggia, 
anne akkana. 

20 Nampa nupassareangi ana-anatta, 
burane siagang baine ajari korobang mae 
ri barhala-barhalaya. Maka tanggannakkapi 
angkanaya tena namajarre pamainu mae ri 
Nakke? 

21 Maka musti nualle tongi ana-anakKu 


nampa nukorobangkang kenanga mae ri 
barhala-barhalaya? 

22 alang ri katallassannu anjo appakaringi- 
ringika salaku pasundala, manna sikede 
tanuurangi ri wattunnu cadi riolo, ri wattunnu 
assolara ammokki niamme ri cera kalennu." 

23 Nakana Batara Kaminang Tinggia, 
"Cilakako ikau! Tojeng, cilakako! Lebakko 
anggaukangi anjo sikontu kajadallanga. 

24 Nampa pole ri lapanganna kotaya siagang 
ri birinna tunggala aganga appaentengko 
tampa-tampa untu anynyomba ri barhalaya 
siagang untu assundala. 

25 Nuramassi kagagannu. Nupappirarangi 
kalennu mae ri sikamma burane allaloa, 
siagang tenammari-marinu agau bawang. 

26 Mesir nuaganga singngampi, anjo 
sannaka lalena, lebami nuagang sikatinroang. 
Nupakkunjung- kungjungiangi assundala untu 
ampakalarroA. 

27 Kamma-kamma anne angngalleA 
tindakang untu anghukkungko siagang 
angngallei barakka lebaka Kupassareang mae 
ri kau. Kupassareangko mae ri tu Filistin 
ammusuako siagang aringi-ringika ancinikko 
anggaukangi anjo panggaukang ramasanu. 

28 Mingka tenapa nasangga nusaring 
pakkasianu: lanri kammana anjo, nuondang- 
ondangi pole tu Asyur. Ajariko pasundalana 

kenanga, mingka tena tompa nasangga 


nusaring pakkasianu mae ri kenanga. 

29 Nampa ajariko pasundala mae ri tu 
Babel, anjo bansa padangganga. Mingka 
tena todong nakkulle kenanga ampassanggai 
bajina pakkasianu." 

30 Nakana Batara Kaminang Tinggia, 
"Kabusuna anjo nugaukangi salaku pasundala 
tenaya sirina. 

31 Ri tana lapanna kotaya siagang ri biring- 
biring aganga appaentengko tampa-tampa 
untu anynyomba barhala siagang assundala. 
Mingka ikau tena nusangkamma pasundala 
samaraka parallua ri doe. 

32 |kau sangkammako baine ampagau 
salangi tu buranenu nugau bawang siagang 
burane maraeng. 

33 Serea pasundala tuli nibayaraki, mingka 
kabalekanna ikau assarei hadia sikamma 
tu burane nuaganga assikatinroang, balalo 
nunyonyoki kenanga siagang doe sollanna 
battu ngaseng angngagangko assikatinroang. 

34|kau pasundala mara-maraengko. 

Tena ampassako ajari pasundala. Tena 
nibayarakko, balalo ikaumi abayara. Memang, 
ikau mara-maraeng sikaliko. " 

35 He Yerusalem, pasundalaka, pilangngeri 
apa kananNa Batara Kaminang Tinggia, 
angkana, "Lebami nusungke bajunnu, siagang 
salaku pasundala nupassareammi kalennu 
mae ri sikamma tanrinnu siagang mae ri 

anjo barhala-barhalanu appakaringi-ringika. 


Ana-ananu nubunoi siagang nukorobangkangi 
mae ri anjo barhala-barhalaya. 

36 (16: 35) 

37 [| anri kammana anjo, sikontu tanrinnu 
laKkupasserei, baji nanungaia kammayatompa 
tenaya nungai. Lammentengi kenanga 
antammuliliko siagang lanapasulu ngasengi 
kenanga care-carenu, sagenna akkulle 
kenanga anciniki kalennu assolara. 

38 LaKuhukkungko lanri passundallang 
siagang pammunoang lebaka nugaukang. 
Lalang nassuKu siagang larroKu laKuhukkung 
mateko. 

39 [| aKupassareangko mae ri anjo sikamma 
tanrinnu, nampa kenanga lanaruntungi 
sikamma tampanu assundala siagang 
anynyomba ri barhala. Kabusuna pakeannu 
siagang belo-belonu lanarampasa ngasengi 
kenanga, sagennu ajari assolara. 

40 Lanasuroi kenanga tau jaia assambilako 
batu, siagang angkere-kereki kalennu siagang 
padang. 

41[ anatunui kenanga sikamma ballanu 
nampa nasuro sikamma tubai-bainea anciniki 
anjo hukkunganga. Kammami anjo bateKu 
lampamariko ri gau bawannu. Tenamo 
nulabage-bage hadia mae ri sikamma 
tanrinnu. 

42 [| ebappi anjo sikammaya nampa naung 


larroKu, siagang lajari sannamMa ammotere. 
Tenamo Kulalarro pole siagang akkimburu. 

43 | aAKuhukkungko lanri tenana nanuurangi 
antekamma bateKu amparakaiko ri wattunnu 
lolo ija. NupakanassuA lanri sikontu 
anjo panggaukang jadalaka. Angngapa 
nanutambai ija anjo sikontu panggaukang 
appakaringika siagang gau bawang? INakke, 
Batara Kaminang Tinggia, anne akkana." 

44 Nakana Batara, "He Yerusalem, 
lanapitabaiko taua paruntu kana angkanaya, 
Sangkamma ammana, kamma tomminjo ana 
bainena. 

45 Memang, ikaumi ana bainena ammanu. 
Tena nangai buranenna siagang ana-ana 
kalenna. Ikau sangkammako sikamma 
saribattang bainenu tenaya todong nangai 
buranenna siagang ana-anana. Ikau siagang 
saribattannu, iamintu kota-kota niaka 
ri tammulilinu ammanu tu Het siagang 
manggenu tu Amori. 

46 Daennu iamintu Samaria ri bageang wara 
siagang sikontu desana. Siagang andinu 
iamintu kota Sodom ri bageang timboro 
siagang sikontu desana. 

47Sanggami pakkasianu ampinawangi 
kenanga siagang ampalembai anjo 
panggaukang appakaringi-ringina kenanga? 
Tenapa! Tasalloami nulabi panrakkangngang 
pole nakenanga. 

48Lanri iNakke, Allataala mattallasaka, 


Nakana Batara Kaminang Tinggia, 
saribattannu Sodom siagang desa-desana 
talebakkapi Jadala sangkamma ikau siagang 
desa-desanu. 

49 Sodom siagang desa-desana tampoi lanri 
jaina parsadiaang kanre-kanreanna 
kammayatompa akkullei attallasa 
siagang sannang na amang. Mingka 
tena naparhatikangi kenanga tau kasi-asia 
siagang tau tunaya. 

>0 Tampoi kenanga siagang kapala batui, 
kammayatompa nagaukangi apa-apa tenaya 
Kungai. Lanri kammana anjo naKuancuru 
kenanga sangkamma lebaka nucini. 

>l Memang Samaria jadalaki, mingka 
dosana tena nabageruanna dosa-dosanu. 
Panggaukannu bellai labi jadalana. Sikamma 
saribattang bainenu sanrapangi tau tena 
salana punna nipassingebarangko. | kau musti 
nipakasirikko siagang ajari hinako!" 

>2 (16:51) 

33 Nakana Batara mae ri Yerusalem, 
"Sodom siagang Samaria kammayatompa 
desa-desana laKupajari kalumanynyangi 
ammotere. Lebaki anjo, nampa mako Kupajari 
kalumanynyang todong. 

34 | anri kammana anjo lasiri-siri mako 
mae ri kalennu, siagang anjo katunaannu 
lampappicinikangi mae ri sikamma 

saribattannu antekamma labi bajina sarenna 


kenanga. 

>> Kenanga siagang desa-desana kenanga 
lajari kalumanynyangi ammotere, ikau pole 
siagang desa-desanu. 

30 Sai lebakko angkakkali Sodom ri wattunnu 
tampo ija 

37 sijagang tenapa nakaassengang 
kajadallannu? Kamma-kamma anne 
sangkamma leba jako siagang ia: ikau 
nikakkali mako ri tu Edom, tu Filistin siagang 
sikamma siampinu birisika mae ri kau. 

38 Musti ajari sessako lanri sikamma 
anjo panggaukang appakaringinu siagang 
ramasaka. INakke, Batara anne akkana. " 

39 Nakana Batara Kaminang Tinggia, 
"LaKugaukangi mae ri kau situru 
panggaukannu, lanri nudakkai sumpanu 
siagang parjanjiannu siagang iNakke. 

60 Mingka laKuurangi parjanjiang lebaka 
Kupare siagang ikau ri wattu lolonu siagang 
apparekKa parjanjiang siagang ikau ia 
tappakea satunggu-tungguna. 

61[ anuurangi sikamma panggaukannu 
siagang lasiri-siriki nusaring ri wattunna 
Kupoterang ammotere sikamma saribattannu 
mae ri kau. LaKupajari kenanga rapang 
ana-ananu, manna pole naanjo kammaya 
tantamakkai ri parjanjiangKu siagang ikau. 

62 [| apparekKa parjanjiang beru siagang ikau. 
Na nuassemmo angkanaya iNakke Batara. 

63 | aKupammopporangi kasalannu, mingka 


takkulleako angkaluppai siagang lasiri-siriki 
nusaring akkanaya. INakke, Batara Kaminang 
Tinggia, anne akkana. " 
17 l Nakana Batara ri nakke, "He 

tau, caritai mae ri tu Israel anne 
pangngebarang, 

2 Kupabattua, iNakke Batara Kaminang 
Tinggia angkana: Nia sikayu Jjangang-jangang 
rajawali sannaka lompona, gaga bulunna, 
siagang labaki nakassa kanyina. Anribaki 
mange ri Moncong Libanon, annepo cappa 
poko kayu camara, 

3(17:2) 

“hampa naerang na napadongko ri sereang 
kota padanggangang suaraka. 

> Nampa angngalle sipoko lamung-lamung 
lolo battu ri butta Israel, siagang nalamungi ri 
sereang koko coppong, tenaya naleba kurang 
jenena. 

6 Anjo lamung-lamunga ajari poko anggoro 
attimbo tena natinggi, mingka luaraki batena 
alaba. Sikamma tangkenna tattuju mangei 
ri anjo jangang-jangang rajawalia, siagang 
aka-akana annagala jarreki lalang ri buttaya. 
Teai sipato copponna lekona anjo poko 
anggoroka. 

7 Lalang kammana anjo niamo jangang- 
jangang rajawali sannaka lompona 
maraengang: labaki kanyina siagang kapalaki 
bulunna. Nampa anjo poko anggoroka 

napitujui aka-akana siagang tangke- 
tangkenna mae ri anjo jangang-jangang 
rajawali berua lanri naminasaina angkana 
anjo jangang-jJanganga akkullei assare jene 
labi jaiangngang na anjo jene niaka ri anjo 
kokoa. 

8 Padahala anjo poko anggoroka attimbomi 
ri butta coppong siagang allabia jenena, 
sagenna akkulle coppong lekona, roasa 
rapponna, siagang ajari poko anggoro baji. 

9J ari, iNakke, Batara Kaminang Tinggia 
akkutanang: Maka akkullei anjo poko 
anggoroka attallasa siagang abakka? Maka 
tena nalanibibu siagang aka-akana ri 
anjo Jjangang-jangang rajawali uru-urua, 
nampa napasinta rapponna, natepo tangke- 
tangkenna siagang naboli kalumeng? Tena 
naparallu jai ambukui yareka bansa pore 
untu ambibuki anjo poko anggoroka sagenna 
aka-akana. 

10 Memang, attimbo kassami, mingka maka 
akkulle attallasa tulusu siagang abakka? 
Maka tena nalakalumeng niiri ri anging battu 
raya? Maka tena nalajari kalotoro ri tampana 
nilamung?" 

11 Nakana Batara ri nakke, 

12 "Kutanangi anjo sikamma tau nangaia 
angngewa, apaka napahanji battuanna anjo 
pangngebaranga? Pabattuangi kenanga 
angkanaya lebami battu karaeng Babel ri 
Yerusalem, nampa naengka karaeng Yehuda 

siagang sikamma pamimpinna anjo kotaya 
mange ri Babel. 

13 Nampa napilei kalaserenna bijanna anjo 
karaeng Yehuda, appare parjanjiang siagang 
la, siagang nasuro assumpa lamajarre mae 
ri karaeng Babel. Anjo karaeng Babel naallei 
sikamma tau pamimpinga siagang tau 
caradeka 

14 sollanna takkulleamo ambangung 
ammotere anjo kakaraengang Yehuda, 
siagang untu ampattantui angkanaya anjo 
parjanjianga akkulle tojeng-tojengi nirupai. 

13 Mingka karaeng Yehuda angngewai 
siagang akkiringi tau mange ri Mesir 
untu appala jarang siagang tantara jai. 
Maka lania wasselena anjo usahana? 

Maka lanilappassangi talappasa? Tena 
olona lanadakkai parjanjianga natena 
nanihukkungi! 

16] anri iNakke, Allataala mattallasaka, 
Batara Kaminang Tinggia, lamatei karaeng 
Yehuda ri Babel, lanri nakaluppaina sumpana 
siagang nadakkaina parjanjianna siagang 
karaeng Babel lebaka ampaempoi irate ri 
empoang kakaraenganga. 

17 Balalo anjo tantara hebana Mesir tena 
kullena ambantui battu ri bunduna tu Babel 
appareka pannambungang-pannambungang 
butta siagang angngekea kaloro-kaloro untu 
ambunoi tau jaia. 

18 | anri nadakkaina sumpana siagang 


parjanjianna, takkulleai napatalappasa 
kalenna. 

19] anri iNakke, Allataala mattallasaka, 
Batara Kaminang Tinggia, laKuhukkungi 
karaeng Yehuda lebaka andakkai parjanjianna 
siagang karaeng Babel padahala assumpai 
lalang arengKu untu lanarupai. 

20 ammuangaA jala untu anjakkalaki. 
LaKuerangi mange ri Babel nampa Kuhukkung 
anjoreng, lanri tena namajarre mae ri Nakke. 

21Tantarana kaminang bajika lamatei lalang 
pabundukang, nampa ia akkullea talappasa 
laKupasisala-salaki alampa kemae-kemae. Na 
naassemmo kenanga ummakKu, angkanaya 
iINakke, Batara anne akkana. " 

22|aminne kananNa Batara Kaminang 
Tinggia, "Battu ri poko camara tinggia, 
laKukattiliki pucuna nampa Kutepo sipappa 
tangke lolona, Kulamungi anjo tangkea ri 
moncong tinggia nai ri rammang. 

23Ri moncong kaminang tinggi ri Israel 
Kupatinting. Anjorengi laccula siagang arappo 
nampa ajari poko camara sannaka porena. 
Sangka rupa jangang-jangang larumung 
anjoreng siagang alalang irawanganna. 

24 Sikontu poko niaka ri parasangang 
lanapahangi angkanaya iNakke Batara. Poko 
tinggia Kutabangi, poko tenaya natinggi 
Kupattimboi ajari tinggi nai. Poko copponga 
Kupajari kalotoro, na poko kalotoroka 

Kupacculaki siagang abakka. INakke, Batara, 


anne akkana: na sikontu kanangKu larupa 
kabusuki." 

18 l Nakana Batara ri nakke, 

2 "Angngapai anne paruntu kanaya 
natuli nipau ri parasangang Israel? Tau toaya 
angnganre rappo anggoro kacci kasiana, 
mingka ana-anana tilu nasaring giginna. 

3Lanri iNakke, Allataala mattallasaka, Batara 
Kaminang Tinggia, anjo paruntu kanaya 
tenamo nalanitappu ri Israel. 

4 Nyawana tunggala taua iNakke pata, 
baji nanyawana tau toana kammayatompa 
nyawana anana. Tau dorakaya, lamatei. 

3 Ebara angkana nia tau baji, adeleki siagang 
lambusuki. 

6 Tena nanynyomba ri barhalana 
tu Israel yareka tena nangnganre 
korobang nipassareanga ri tampa-tampa 
panynyombanga ri rewata-rewataya. 
Talebakai naodo bainenna paranna tau yareka 
attinro siagang baine battua bulanna. 

7 Talebakai annipu yareka angngella. 
Barang-barang napappitagallanga taua mae 
ri ia tuli napoterangi. Tau cipuruka nasarei 
kanre na tau tenaya bajunna nasarei baju. 

8 Talebakai assare angnginrang nampa 
nasuro bungai. Taerokai anggaukangi 
kajadallanga siagang punna nia pabeserang 
tuli natangngai siagang adele. 

9 Nagaukangi parentaKu siagang naturuki 


hukkung-hukkungKu. Tau kammayami anjo 
nikana tau lambusu siagang latuli attallasa. 
INakke, Batara Kaminang Tinggia anne 
akkana. 

10 Mingka ebara angkana anjo taua nia 
anana nangai angngella, ammuno, siagang 
anggaukang jai kajadallang maraengannaya 

ll tenaya naleba nigaukang ri manggena. 
Angnganrei korobang nipassareanga ri 
tampa-tampa panynyombanga mae ri 
rewata-rewataya. Nangai naodo siagang 
naagang sikatinroang bainenna paramna tau. 

12 Nangai annipu tu kasi-asi, angngella, 
naalle barang-barang napappitagallanga taua 
mae ri ia. Alampai mange ri balla rewatana 
tau tenaya natappa ri Batara siagang 
anynyombaya barhala appakaringi-ringi. 

13 Punna assarei angnginrang appalaki 
bunga. Apaka anjo tau kammaya lattallasaki? 
Tena! Nagaukammi sikontu panggaukang 
appakaringi-ringika anjo, siagang lamatei. 
Anjo namate lanri panggaukanna toni. 

14Ebara angkana anjo tau agau jaia 
kajadallang nia anana, nampa anjo anaka 
naciniki anjo sikontu panggaukanna 
manggena, mingka tena naturuki. 

15 Anjo anaka taerokai anynyomba ri 
barhalana tu Israel, yareka angnganre 
korobang nipassareanga ri tampa-tampa 

panynyombanga ri rewata-rewataya. 


Talebakai nagoda bainenna paranna tau, 

l9 yareka najallakkang yareka naella 
paranna tau. Tuli napoterangi barang-barang 
napappitagallanga taua mae ri ia. Tau 
cipuruka nasarei kanre na tau tenaya bajunna 
nasarei pakeang. 

1/Talebakai agau jadala yareka assare 
angnginrang nappala bunga. Mannuruki ri 
hukkung-hukkungKu siagang nagaukangi 
parentaKu. Anjo anaka tena nalamate lanri 
dosa-dosana manggena, passangalinna latuli 
attallasaki. 

18 kabalekanna, manggena nangaia annipu, 
angngella siagang anggaukangi kajadallang 
maraengannaya, lamatei lanri dosa-dosa 
nagaukanga kalenna. 

19 Mingka nia kapang tau akkutanang 
angkana angngapa anjo anaka natena 
natanggongi dosa-dosana manggena. 
Pialinna iamintu, lanri anjo anaka bajiki 
siagang lambusuki. la mannuruki ri hukkung- 
hukkungKu siagang majarreki anggaukangi, 
jari tuli lattallasaki. 

20 Inai tau doraka iami lamate. Anjo anaka 
tena namusti natanggongi dosana manggena: 
kabalekanna, manggena tena todong namusti 
natanggongi dosa-dosana anana. Tau bajika 
langgappai pahala baji lanri panggaukang 
bajina. Na tau Jadalaka lanakasiaki sessaya 
lanri panggaukang jadalana. 

21 Punna nia tau jadala nampa tenamo 


nagaukangi pole dosaya, siagang 
appakkaramulami naturuki hukkung- 
hukkungKu, kammayatompa nagaukang 
panggaukang bajika siagang annabaya, ia 
tena nalamate. 

22 Sikontu dosana lanipammopporangi: 
lattallasaki lanri nagaukangi apa annabaya. 

23 Apaka nupikkiriki angkana iNakke, Batara 
Kaminang Tinggia sannangA punna matei tau 
jadalaka? Tena sikali-kalia! Kukellai nanabokoi 
dosa-dosana sollanna akkulle tuli attallasa. 

24 Mingka punna nia tau baji natenamo 
nagaukangi bajika, balalo appakkaramulami 
nagaukang kajadallanga siagang sikontu 
panggaukang appakaringi biasaya nigaukang 
ri tau jadalaka, maka lakkullei tuli attallasa? 
Tena! Battu ri sikamma anjo panggaukang- 
panggaukang bajina, tena manna sere 
laniurangi poleang. Lamatei lanri nagaukanna 
dosaya siagang lanri tenana namajarre mae 
ri Nakke. 

25 Nakulle kapang nia tau akkana kamma 
anne, Anjo tindakanNa Batara salai. 
Pilangngeri he tu Israel! Maka salai anjo 
tindakangKu? Ikaumi sala. 

26 Punna nia tau baji natanagaukangamo pole 
panggaukang bajika, balalo appakkaramulami 
agau Jjadala, ia lamatei, lanri anjo 
panggaukang Jjadala lebaka nagaukang. 

27 Mingka punna nia tau jadala nampa 


tenamo nagau jadala pole passangalinna 
appakkaramulami nagaukang panggaukang 
bajika siagang annabaya, lasalamaki 
nyawana. 

28 Nasadarimi sikontu panggaukanna 
nampa ammari anggaukangi dosaya. 
Lalang kammana anjo tenamo nalamate, 
passangalinna tuli lattallasaki. 

29 Na ikau, he sikamma tu Israel, nukanai 
anjo tindakanNa Batara salai. Maka salai anjo 
tindakangKu, he Israel? Tena! Passangalinna 
ikaumi sala!" 

30 Nakana Batara Kaminang Tinggia, "He 
tu Israel, laKuadeli tunggala taua situru 
massing panggaukanna. Toba mako battu 
ri dosa-dosanu. Teako lappassangi dosanu 
angngancuruki kalennu. 

31pamari anjo sikontu panggaukang jadala 
nugaukanga siagang lappassammi ajari beru 
atinnu siagang pikkirannu. Angngapa numusti 
mate? 

32 Tena kusannang pumna nia tau mate. 
Bokoimi dosa-dosanu sollannu tuli attallasa. 
|Nakke Batara Kaminang Tinggia, anne 
akkana." 

19 l Nasuroa Allataala angkelongangi 

anne kelong-kelong karruka mae ri 
ruaya karaeng Israel: 

2 Ammanu rapangi singa gana ia hebaka 


siagang porea. Napakalompoi ana-anana ri 
tangnga-tangngana singa-singa porea. 

3 Kalaserenna anana nadidiki siagang 
naajaraki aboya apa lanakanre. Najarimo 
singa lompo angngokkoka siagang 
angnganrea tau. 

4Bansa-bansa allangngerekai kabarana 
arappungi untu anjakkalaki. Nitannangngi 
sikko lalang kalibong nampa nialle, nampa 
nireresang mange ri Mesir siagang tado. 

3 Sja-siai anronna antayangi anana; nampa 
naasseng angkana tenami panrannuanna. 
Jari ana-anana maraenga nalatimi ajari singa 
sekke siagang pore. 

6 Anjo ana singaya ajari lompoi nasilokoang 
siagang singa-singa maraenga. Appilajara 
aboya apa lanakanre, najari tommo pakanre 
tau. 

7 Nalappoi tembo-tembo pattahangnganga, 
napanraki kota-kotaya. Annekkeremi 
panduduna sikontu parasanganga 
nalangngerena saranna agamarrunga. 

8 Mingka bansa-bansa niaka ri daera 
tammulilina battu ambakkai ri kere-keremae. 
Ammuangi kenanga jala untu anjakkalaki, na 
niallemo ri sikkona kenanga. 

9 Nipantamaki ri kurungang singa nampa 
nierang mange ri Babel andallekang ri 
karaeng. Nijarreki jagana sollanna tenamo 

tinggina Israel. 

10 Ammanu rapangi poko anggoro gaga 
attimboa ri koko abiring pangka binangaya. 
Coppongi lekona narappo lanri allabina jeneka 
anjoreng. 

ll Kassa tangkenna, tagampangai 
nitepo siratangi nipare takkang karaeng. 
Coppona tinggi nai narapiki rammanga. 
Nikangngalikangi ri sikontu taua lanri tinggina 
siagang copponna lekona. 

12 Mingka nibibuki ri lima-lima larroa, nampa 
nipela naung ri butta. Ammiriki anging 
battu iraya angkalotori rappo bajina. Tepoki 
tangkenna, ajari kalotoro nampa nitunu. 

13 kamma-kamma anne nilamungi ri parang 
kassi, ri butta roso tenaya Jenena. 

14 Batanna anjo anggoroka nilepaki ri pepe 
alelere; tangkenna siagang rapponna labusu 
nikanre ri pepe. Tangkenna tenamo nattahang 
kamma-kamma anne; takkulleami nipare 
takkang karaeng. laminjo karru amole-molea 
nikelongang ri ummaka. 

20 l Ri tanggala sampulo bulang 

lima, lalang taung makatuju ri 
wattu nipelana ikambe, niamo siapa are 
pamimpinna tu Israel battu mae ri nakke untu 
appala pangngunju battu ri Batara. Lebaki 
ammempo ri dallekangku, 

2 kulangngeremi Batara akkana ri nakke, 
angkana, 

3 "He tau, abicarako siagang anjo sikamma 


pamimpinga siagang pauangi angkana 
INakke, Batara Kaminang Tinggia, akkana 
kamma anne, Barani sikaliko appala 
pangngunju mae ri Nakke! Lanri iNakke, 
Allataala mattallasaka, taeroKa nipappalakki 
pangngunju ri kau! INakke, Batara Kaminang 
Tinggia anne akkana. 

“He tau, sadia mako untu angngadeli 
kenanga? Gaukammi! Pakaingaki kenanga 
sikontu kakodiang lebaka nagaukang 
boe-boena kenanga. 

> Pabattui anne apa Kupaua. Lebaki Kupile 
Israel siagang assumpa mae ri kenanga. Ri 
Mesir, Kupanyatai KalengKu mae ri kenanga 
na Kukana, |Nakkemi Bataranu. 

6 Anjo wattua assumpA angkana laKuerangi 
kenanga assulu battu ri Mesir mange ri 
parasangang Kupilea untu kenanga. Anjo 
parasanganga kalumanynyangi siagang 
coppongi, butta kaminang bajika ri sikontu 
linoa. 

7 Kusuroi kenanga ampelaki patung-patung 
appakaringika siagang nangaia anjo, siagang 
Kupisangkai kenanga anramassi kalenna lanri 
anynyombana ri barhala-barhala battua ri 
Mesir, nasaba iNakkemi Batara kenanga. 

8 Mingka angngewai kenanga ri Nakke 
siagang taerokai mappilangngeri ri Nakke. 
Taerokai kenanga ampelaki anjo patung- 
patung appakaringika kammayatompa 

barhalana Mesir. Ri wattunna anjorengija 
kenanga, sadiaMa ero ampabattui larrroKu 
mae ri kenanga. 

9 Mingka tena naKugaukangi, sollanna 
tena nihinai arengKu ri bansa-bansa 
napammantangia kenanga. Nasaba ri 
dallekanna anjo bansa-bansaya lebami 
Kupalabang Kupau angkanaya laKuerangi 
bansa Israel assulu battu ri Mesir. 

10 Nampa Kuerang kenanga assulu battu ri 
Mesir alampa mange ri parang kassika. 

11 Anjoreng Kusarei kenanga parenta- 
parentaKu siagang Kupangngajarrangi mae 
ri kenanga hukkung-hukkungKu mustia 
naturuki kenanga, nasaba inai-nai anturuki 
lami latuli attallasa. 

12 Kusuroi kenanga ampakalompoi allo 
Pammari-marianga salaku pammatei 
parjanjiangKu siagang kenanga, untu 
ampiurangiangi kenanga angkana iNakke 
Batara, lebaka ansalaki kenanga ajari 
ummakKu. 

13 Mingka anjoreng ri parang kassika 
angngewa tongi kenanga mae ri Nakke. 
Nadakkai kenanga parenta-parentaKu, 
siagang natollaki hukkung-hukkung 
ampattantuai angkanaya inai anturuki latuli 
attallasaki. Sanna naramassinna kenanga 
allo Pammari-marianga. Lanri kammana 
anjo, anjoreng ri parang kassika sadiaMa ero 

ampanraki kenanga. 

14 Mingka tena naKugaukangi anjo lanri 
areng bajikKu, sollanna tena nihinai arengKu 
ri bansa-bansa ancinikiA angngerangi bansa 
Israel assulu battu ri Mesir. 

13 Anjoreng tomminjo ri parang kassika 
Kuancang bansa Israel angkanaya tena 
nalaKuerang kenanga antama ri butta 
lebaka Kupasadiangi kenanga, iamintu 
butta kalumanynyang siagang coppong, 
kammayatompa kaminang bajika ri sikontu 
linoa. 

16 Kuancang kammai anjo kenanga lanri 
nabalang parekangi kenanga parenta- 
parentaKu, nadakkai hukkung-hukkungKu 
siagang naramassi allo Pammari-marianga. 
Nangaiangngangi kenanga anynyombaya ri 
barhala-barhalana kenanga. 

17 Mingka ribokoanganna 
mangngamaseangA mae ri kenanga, 
sagenna tajaria Kubuno kenanga anjoreng ri 
parang kassika. 

18 Kabalekanna sikamma tau rungka- 
rungkaya ri tangnga-tangngana kenanga, 
Kupakaingaki kamma anne, Teako turuki 
paratorang-paratorang napareka boe-boenu. 
Teako palembai kabiasanna kenanga 
siagang tea tongko ramassi kalennu lanri 
anynyombako ri barhala-barhalana kenanga. 

19 |Nakkemi Karaeng Allataalanu. Turuki 


hukkung-hukkungKu siagang parenta- 
parentaKu. 

20 Pakalompoi allo Pammari-marianga 
sollanna ajari pammatei mae ri kau siagang 
iINakke, untu ampiurangiangko angkanaya 
iINakkemi Karaeng Allataalanu. 

21 Mingka anjo tau rungka-rungkaya tena 
todong namappilangngeri ri Nakke. Nadakkai 
kenanga hukkung-hukkungKu siagang 
nabalang parekangi parenta-parentaKu, 
ampattantuali angkana inai-nai tau anturuki 
latuli attallasaki. Naramassi kenanga allo 
Pammari-marianga. Lanri kammana anjo 
sadiaMa ero ampabattui pangngalarroingKu 
mae ri kenanga anjoreng ri parang kassika 
siagang ambunoi kenanga. 

22 Mingka tena naKugaukangi sollanna tena 
nanihinai arengKu ri bansa-bansa ancinikai 
kenanga bansa Israel Kuerang assulu battu ri 
Mesir. 

23 Anjoreng tommA ri parang kassika 
assumpa angkanaya laKupasisala-salaki 
kenanga mange ri sikontu linoa, 

24|anri nabalang parekanna kenanga 
parenta-parentaKu, nadakkai hukkung- 
hukkungKu, naramassi allo Pammari- 
marianga, siagang tuli anynyombana kenanga 
ri rewata-rewata nasombaya boe-boena 
kenanga. 

25 Nampa Kupassareang mae ri kenanga 


hukkung-hukkung tenaya nabaji siagang 
parenta-parenta tenaya nakkulle assare 
katallassang. 

29Kulappassangi kenanga anramassi 
kalenna siagang korobang-korobanna 
kenanga, balalo ana bungasa buranena 
kenanga nakorobangkangi. Kammami 
anjo carana kenanga Kuhukkung sollanna 
naasseng kenanga angkanaya iNakkemi 
Batara. 

27 jari, he tau, pabattui mae ri tu Israel apa 
Kupaua, iNakke Batara Kaminang Tinggia, 
mae ri kenanga: Anne conto maraeng 
ampanassai antekamma batena boe-boenu 
anghiNa siagang tena namajarre mae ri 
Nakke. 

28 kKuerangi kenanga mange ri butta lebaka 
Kupajanjiang mae ri kenanga. Ri wattunna 
nacini kenanga bulu-bulu tinggia siagang 
poko-poko kayu copponga lekona, assaremi 
kenanga korobang anjoreng ri sikamma 
anjo tampaka. NapakanassuA kenanga lanri 
assarena kenanga korobang-korobang nitunu 
siagang anggoro. 

29 Akkutananga ri kenanga angkana, 
Tampa-tampa tinggi apa anjo nukunjungi? 
Jari appakkaramula anjo wattua naniaremmo 
anjo sikamma tampaka, Tampa-tampa tinggi. 

30] ari pabattui mae ri tu Israel apa anne 
Kupaua, iNakke, Batara Kaminang Tinggia, 

dosa-dosa kammaya lebaka nagaukang boe- 
boenu? Sangkamma kenanga, nupinawang 
tongi anjo barhala-barhala appakaringika. 

31Balalo sagenna anne alloa nuramassi 
kalennu lanri angngerannu passare siagang 
nutunui ana-ananu salaku korobang mae 
ri barhala-barhalaya. Nampa barani ijako 
appala pangngunju battu ri Nakke? Lanri 
iINakke, Allataala mattallasaka, Batara 
Kaminang Tinggia, tena nalaKupabiangko 
appala pangngunju battu ri Nakke. 

32 Erokko ampasangkammai bansa-bansa 
maraenga siagang panduduna parasangang- 
parasangang maraenga anynyomba poko 
kayu siagang batu. Mingka anjo eronu tena 
nalarupa." 

33 | anri iNakke, Allataala Mattallasaka, 
Batara Kaminang Tinggia, Kupakaingakko 
angkanaya lanri larroKu, laKuparentako 
siagang terasa sagenna nukasia kakoasangKu. 
LaKuparappungko siagang laKuerangko 
ammotere battu ri sikontu parasangang 
tampanu nipasisala- sala. 

34 (20:33) 

35 Nampa laKuerangko mange ri Parang 
Lompo Bansa-bansa. Anjorengko laKuadeli ri 
dallekangKu, 

36 sangkamma lebaka Kugaukang mae ri 
boe-boenu ri parang lompona Sinai. | Nakke, 
Batara Kaminang Tinggia, anne akkana. 

37 LaKuterassiko sollanna nuturuki 


parjanjiangKu. 

38 Sikamma tau nangaia angngewa siagang 
tau jadalaka laKupakabellai battu ri tangnga- 
tangnganu. LaKuerangi kenanga assulu 
battu ri tampa-tampa napammantangngia 
kamma-kamma anne, siagang tenamo 
nalaKupabiang ammotere kenanga mange 
ri butta Israel. Nampa nuassemmo angkana 
iNakke Batara." 

39 Nakana Batara Kaminang Tinggia, "He 
tu Israel, kamma-kamma anne battu ri 
kau tommami. Patulusumi agau dosa 
anynyomba ri barhala-barhalanu! Mingka 
urangi angkanaya punna lebaki anjo 
musti mannurukiko ri Nakke siagang 
tenamo nanuramassi areng matangkasakKu 
lanri angngerannu passare mae ri anjo 
barhala-barhalanu. 

40 Nasaba ri butta Israel, ri coppo bulukKu 
matangkasaka, ikau ngaseng, bansa Israel 
lanynyombako mae ri Nakke. Anjoreng 
lasannangi nyawaKu mae ri kau siagang 
erokKa antarimai korobang- korobannu, 
passare-passarenu kaminang bajika siagang 
passare-passare nusalaka. 

41l Punna lebakko Kuerang assulu battu 
ri parasangang-parasangang tampanu 
nipasisala-sala, lakupassereko nampa 
Kutarima sikamma korobang nitununu. 
Nampa naassemmo sikontu bansaya 

Matangkasaka. 

42 Punna Kuerangko ammotere mange ri 
butta Israel, butta Kupajanjianga mae ri 
boe-boenu, nuassemmi angkanaya iNakke 
Batara. 

43 Anjoreng lanuurangi sikontu panggaukang 
appakaringika, anramassiai kalennu. 
Laringi-ringikko angngurangi anjo sikontu 
kajadallannu. 

44 Punna leba mako Kupakamma anjo lanri 
kalompoanNa arengKu, na tena nasimbattala 
panggaukang kodinu kammayatompa 
panggaukang jadalanu, nuassemmi ikau tu 
Israel angkanaya iNakke Batara. | Nakke 
Batara Kaminang Tinggia anne akkana." 

43 Nakana Batara ri nakke, 

46 "He tau, accinikko timboro. Pakaingaki 
butta timboroka siagang callai romanga 
anjoreng. 

47 Suroi anjo romanga ampilangngeri apa 
Kupaua, iNakke, Batara Kaminang Tinggia, 
mae ri ia, Pilangngeri! LapparinrA pepe 
akkullea antunui sagenna cappu sikamma 
poko kayu niaka ri kau, baji nakalotoroka 
kammayatompa mataya. Anjo pepe arinra- 
rinraya tena nakkulle nibuno. Lalelereki 
battu timboro alampa wara, na sikontu taua 
lanapisaringi bambanna. 

48[ anaassemmi kenanga angkanaya iNakke, 


Batara, amparinrai anjo pepeka, siagang tena 
manna sitau akkulle ambunoi." 

49 Mingka iNakke, Yehezkiel, tena kusituju 
nakukana, "O Batara Kaminang Tinggia, teaKi 
suroia ampaui anjo kammaya! Sikontuna 
taua akkunrareng ngasemmi nasaba lebama 
abicara lalang pangngebarang, sagenna 
sukkara nipahang." 

2 1 l Nakana Batara ri nakke, 

2 "He tau, tunrai Yerusalem! Tunrai 
tampa-tampa ibadana anjoreng. Pakaingaki 
butta Israel 

3 angkanaya iNakke, Batara, akkana kamma 
anne, INakke anne musunnu. LaKubibuki 
padangKu nampa Kubuno ngasengko, tau 
jadalaka siagang tau bajika. 

4PadangKu Kupake angngewa ngasengi 
sikontu tau battu waraka sagenna timboro. 

> Nampa sikontu taua naassemmi angkanaya 
INakke, Batara, ambibuki padangKu siagang 
tena nalaKupari banoa ammotere. 

He tau, ammarangko siagang 
akkunrarengko ri dallekanna tu Israel, 
sanrapangko tappu minasa siagang tappu 
panrannuang. 

7 Punna akkutanang kenanga angkana 
angngapa nukkunrareng, paumi angkanaya 
sinai pamainu lanri kabara laniaka battu. 
Anjo kabaraka lanapannekkereki nyawana 
kenanga, lammai limanna kenanga, 

sumangana. Tojeng, narapimi wattunna, 
na kabusuna anjo lakajariang ngasemmi. 
INakke, Batara Kaminang Tinggia anne 
akkana." 

8 Nakana Batara ri nakke, 

9 "He tau, aboto mako! Pauangi taua 
angkanaya iNakke, Batara akkana kamma 
anne, Nia sere padang, padang nikeso 
siagang nipakatarang. 

10 Nipakatarangi sollanna akkulle ammuno, 
nilaccuki sollanna akkulle accilla-cilla. Mae ri 
ummakKu tenamo karannuang lanri sikontu 
pappakainga siagang hukkungang nabalang 
parekangi kenanga. 

11 Anjo padanga tuli nikantisiki sollanna tuli 
sadia nipake nampa nipassareang mae ri 
sitau pabuno tau. 

12 He tau, appiraungko siagang akkiokko! 
Lanri anjo padanga sadiai angngewai 
ummakKu. Sikamma pamimpinna Israel 
siagang sikontu bansaya lanicokai ri anjo 
padanga sagenna panra. Jari sappurumi 
barambannu lanri pacce, 

13 |anri Kusorina ummakKu, punna taeroka 
kenanga ampinrai gauna, kabusuna anjo 
lakajariangi mae ri kenanga. 

“Jari he tau, aboto mako. Tempai limannu, 
salaku pammatei mae ri anjo padanga untu 
appakkaramula ammuno. Anjo padanga 
sanna appakamalla- mallana. 

15 Napajari bansaKu tappela kabaranianna 


siagang tuguru tattoro. Kuancangi kotana 
kenanga siagang anjo padanga, accillaka 
sangkamma kila, siagang sadiaya untu 
ammuno. 

16 He padang taranga, anneba mako mae 
ri kanang siagang mae ri kairi, siagang 
kemae- kemae nukaerokia. 

17 | Nakke lattempa lima tonga, nampa naung 
larroKu. INakke, Batara, anne akkana." 

18 Nakana Batara ri nakke, 

19 "He tau, agambarakko rua oloang akkullea 
naolo karaeng Babel angngerangi padanna. 
Anjo ruaya oloang musti appakkaramulai 
cappana ri sere parasangang, oloang serea 
alampa mangei ri Raba, kota Amon, anjo 
sereanga pole alampa mangei ri Yerusalem, 
kota niaka pattahanganna ri Yehuda. Patabai 
papang pammatei oloang ri tampana 
appakkaramula appengka anjo oloanga. 

20(21:19) 

21 Karaeng Babel ammenteng ri ampina 
anjo papang pammateia. Untu naassengi 
angkanaya oloang kereanga lanalaloi, 
lappalaki pangngunju battu ri barhala- 
barhalana, nagoccangi panaya nampa 
naparessa atenna olo-olo beru lebaka 
nakorobangkang. 

22 Anyatami angkanaya anjo pana naallea 
lima kananna nia pammatei mae ri Yerusalem! 
Anjo battuanna angkana karaenga musti 

nabunduki kota Yerusalem, akkioki untu 


abundu na nasuro tantarana ansusungi 
pakkakasa untu nipake anrumbang, 
napatabai ri sikamma pakkebu lompona 
Yerusalem, attambung butta ajari tembo untu 
angkurungi Yerusalem, siagang angngeke 
kaloro- kaloro. 

23 Tena natappa panduduna Yerusalem 
angkanaya lanibunduki kenanga, lanri lebaki 
kenanga appare parjanjiang siagang Babel. 
Mingka anne botoa lampakaingaki kenanga 
angkanaya lanijakkalaki kenanga lanri 
dosa-dosana. 

24|Nakke, Batara Kaminang Tinggia angkana 
ri kenanga, Niassemmi dosa-dosanu siagang 
kabusuna taua naassemmi angkanaya salako. 
Kajadallannu anassai battu ri sikamma 
panggaukannu. Kamma-kamma anne 
narapimi wattunnu lanihukkung siagang 
laKupassareangko mae ri musunnu. 

25 Nampa mae ri karaeng Israel Kukana, 

He karaeng jadalaka siagang dorakaya! 
Areppesemi wattu hukkungannu kalabusanga. 
29|Nakke, Batara Kaminang Tinggia anne 

akkana. Lappassangi songko kakaraengannu 
siagang sungkei sorobannu. Kamma- kamma 
anne tappinrami kaadaanga. Angkaki 
empoanna tau kasi-asia siagang sarei 
kenanga koasa. Panaungi sikamma tau 
annagalaka kakoasang battu ri kalompoanna! 

27 Anne kotaya laKuancuru taba sikali, 


sagenna kemae-kemae nia loro-loro. Mingka 
anjo passalaka nampami kajariang punna 
anjo tau Kupilea untu anghukkungi anne 
kotaya battumi. Mae ri ia laKupassareang 
anne kotaya." 

28 "He tau, aboto mako! Pauangi tu Amon 
lebaka anghinai tu Israel, angkanaya iNakke, 
Batara Kaminang Tinggia, akkana, Sere 
padang sadiami untu ammuno, anjo padanga 
lebami nikantisi sagenna accilla sangkamma 
kila, sollanna sadia untu ammuno. 

29 Anjo paccini nucinika iamintu paccini 
balle-balle, siagang anjo boto nupaua 
boto balle-balle todong. J adalakko siagang 
dorakako, nampa wattu hukkungang 
kalabusannu areppesemi. Anjo padanga 
lanapolongi kallonnu. 

30 He tu Amon, paribanoai ammotere 
padannu! LaKuadeliko ri tampanu nipajari 
siagang nilassukang. 

31| aKupabetteseki larroKu arinra-rinraya 
mae ri kau. Siagang laKupassareangko mae 
ri tau sekkeka, siagang lebaka nilati untu 
ammanraki. 

32 | acappu kabusukko nakanre pepe. 
Latattumpai ceranu ri parasangang kalennu, 
siagang tenamo manna sitau langngurangiko. 
|Nakke, Batara, anne akkana." 

2 2 1 Abicarai Batara ri nakke Nakana, 


2 "He tau, sadia mako untu angngadeli 
anjo kota rassia pabuno? Picinikiangi sikontu 
panggaukanna appakaringika. " 

3 Nasuroa Batara Kaminang Tinggia 
ampabattui anne pasanNa mae ri Yerusalem, 
angkana, "Ikau salako lanri lebakko ammuno 
jai tau battu ri pandudunu tonji, siagang 
nuramassi kalennu lanri anynyombako mae 
ri barhala-barhala nupareka kalennu. Lanri 
kammana anjo areppesemi wattunnu laniadeli 
siagang lanarapimi kalabusang riwayanu. 
LaKubalang parekangko nicau-cau siagang 
nikakkali ri bansa-bansaya siagang ri sikontu 
parasanganga. 

4(22:3) 

3 Lanicau-cauko ri parasangang-parasangang 
bellaya siagang ambania lanri tuli nudakkai 
hukkunga siagang paratoranga. 

6 Sikontu pamimpinna tu Israel napattoangi 
kagassingang kalenna siagang nagaukangi 
ammunoa. 

'Tena manna sitau battu ri pandudunu 
ampakalompoi tau toana. Nutipui bansa 
maraeng niaka annompang siagang 
angngalleko passawallang battu ri 
kasusaanna jandaya siagang ana kukanga. 

8Tampa-tampa ibadaya mae ri Nakke 
nuramassi siagang tena nanujampangi allo 
Pammari-marianga. 

2 Ri allana pandudunu nia tau nangai 


appasisala-salaya siagang ampitinai paranna 
tau sollanna nanihukkung mate anjo paranna 
tau. Nia todong nangai angnganre dageng 
lebaka nikorobangkang mae ri barhalaya. Nia 
todong nangai agau bawanga. 

10 Nia todong angngodoki siagang 
angngagangi sikatinroang amma aona, baine 
battua bulanna, 

11 hainenna paranna tau, yareka mintunna, 
yareka andi aona. 

12 Nia todong ajari pabuno nigaji, nangaia 
ampaccoki julu bansana. Kabusuna kenanga 
nakaluppaiMa. INakke, Batara Kaminang 
Tinggia, anne akkana. 

13 Mingka kamma-kamma anne laKudengkai 
sikamma paellaka siagang pabuno taunu. 

14 Maka barani ijako yareka gassingijako 
untu angngangkaki limannu ri wattunnu 
leba Kuhukkung? INakke, Batara Kaminang 
Tinggia anne akkana, siagang laKuparupai 
apa lebaka Kupau. 

15 | aKupasisala-salaki pandudunu mange 
ri sikontu parasanganga siagang bansaya, 
siagang laKupammari anjo panggaukang 
jadalanu. 

16 | kau lanihinako ri bansa-bansa maraenga: 
nampa nuassemmo angkanaya iNakke 
Batara." 

17 Nakana Batara ri nakke, 

18 "He tau, anjo tu Israel tena matu-matunna 


mae ri Nakke. Rapangi kenanga tai bassi 
campurang, rapang tambaga, tima, bassi 
siagang tima leleng tassesaya ri wattu lebana 
nipakatino peraka lalang ri pepeka. 

19) ari kamma-kamma anne, iNakke, 
Batara Kaminang Tinggia, ampaui mae 

ri kenanga angkanaya anjo kenanga 
rapangi anjo bassi tenaya matu-matunna. 
Sangkamma lisere pera, tambaga, bassi, 
tima leleng siagang tima kebo nipantama ri 
pattunuanga untu nipakatino, kammatommi 
anjo laKupasserei kenanga siagang Kuerangi 
mange ri Yerusalem. Pangngalarroi lompoKu 
lampassolongi kenanga rapang pepe 
ampassolongi lisere-lisere bassia. 

20(22:19) 

21|yo, laKupasserei kenanga ri Yerusalem, 
Kuparinrai pepe pangngalarroingKu 
irawanganna kenanga, sagenna ancuru 
assolong kenanga. 

22 Sangkamma pera nipassolonga lalang 

ri pattunuanga, kammatommi anjo batena 
lanipassolong kenanga ri Yerusalem. Jari 
naassemmi kenanga angkanaya iNakke, 
Batara, ampabattui pangngalarroingKu mae 
ri kenanga." 

23 Abicarai pole Batara ri nakke, Nakana, 

24 "He tau, paui mae ri tu Israel angkanaya 
ramasaki buttana kenanga, siagang lanri 


.Yehezkiel 22.251 28 83 
kammanami anjo naKularro siagang 


Kuhukkungi kenanga. 

25 Sikamma pamimpinna rapangi singa 
ammammuka ri lebana angngokko 
apa-apa. Nabunoi kenanga rayaka, 
narampasaki sikontu barang-barang siagang 
kakalumanynyangngang nabuntuluka siagang 
jai tubaine janda napakamma kenanga. 

26 Sikamma imanna tu Israel nadakkai 
hukkung-hukkungKu siagang naramassi 
apa-apa lebaka nisala untu iNakke. Tena 
napasimmaraengi kenanga angkanaya 
kereanga hallala siagang kereanga harang. 
Tena todong naajaraki kenanga rayaka untu 
ampasimmaraengi angkanaya kereanga 
tangkasa siagang ramasa manuru paratorang 
agamaya. Tena najampangi kenanga allo 
Pammari-marianga. Lanri kammanami anjo 
nanahinaMa bansa Israel. 

27Sikamma pagawe-pagawe pamarentana 
rapangi serigala angkae-kaei apa nakokkoka. 
Nagaukangi kenanga ammunoa lanri poro 
erona anggappa passawallang. 

28 Sikamma nabia nacokkoi anjo dosa- 
dosaya: rapangi kenanga tau appaleoki tembo 
ramasa. Paccini-paccinina kenanga sangnging 
tena nakontutojeng, kammayatompa 
sikamma botona kenanga sangnging 
balle-balle. Naani kenanga angkanaya anjo 
pasang napabattua kenanga iamintu pasang 
natarima battu ri Batara Kaminang Tinggia, 

padahala tena sikali-kali Kuleba abicara mae 


ri kenanga. 

29 Sikamma tau kalumanynyanga annipui 
siagang angngellaki. Appaero-eroki kenanga 
appanggaukang mae ri tau kasi-asia siagang 
napangngallei passawallang bansa maraeng 
annumpanga. 

30 Ri allana anjo tu Israel, aboyA tau akkullea 
ambangung tembo, yareka ammenteng 
ri tampa-tampa runtunga tembona untu 
ampartahangkangi anjo parasanganga punna 
erokKa angngancuruki lalang abettesena 
larroKu, mingka manna sitau tania Kubuntulu. 

31] anri kammana anjo kamma-kamma 
anne Kupabattumi pangngalarroingKu mae ri 
kenanga, siagang rapang pepe laKupanraki 
kenanga lanri sikontu panggaukanna 
kenanga. INakke, Batara Kaminang Tinggia, 
anne akkana." 

2 3 1 Abicarai Batara ri nakke nakana, 

2 "He tau, nia rua baine, 
massaribattang. 

3Ri wattu lolona ammantangi kenanga 
ri Mesir. Anjoreng panrami katauloloanna 
kenanga, nampa ajari pasundalamo. 

“la toaya niarengi Ohola: iami 
pangngebaranna Samaria. Andina niarengi 
Oholiba: lami pangngebaranna Yerusalem. 
AbuntingA siagang kenanga, siagang para 
anggappa ana battu ri kenanga. 

> Manna pole nakubaineammo anjo Ohola, 


mingka tuli nagaukanna assundalaka, siagang 
sanna lompona nyawana allayani sikamma 
tanrinna battu ri Asyur. 

6 Anjo kenanga iamintu tantara ammakeang 
eja siagang cura lame butung, bija-bija 
karaeng siagang pagawe-pagawe tinggi; 
kabusuna sangnging perwira-perwira 
pasukang ajarang gammaraka tanjana. 

7 Kabusunami anjo tau lompo kammaya 
naagang Ohola agau bawang. Nampa pole 
lanri sanna balerena, naramassimi kalenna 
lamintu anynyombai mae ri barhala-barhalana 
kenanga. 

8Tulusu assundalana sangkamma 
nagaukanga riolo ri Mesir, ri tampana panra 
katauloloanna. Baku ri cadina iji naniagammo 
sikatinroang siagang nipare sangkamma 
pasundala. 

9 Lanri kammana anjo Kupassareammi mae 
ri sikamma tanrinna, iamintu sikamma tu 
Asyur sannaka nakanakkukinna. 

10 Nisolarrimi ri kenanga siagang kasara, 
nampa nabuno siagang padang, na 
narampasa ana-anana. Kemae-kemae anjo 
sarenna nipare caritai ri tubai-bainea. 

11Oholiba, andinaya, nacini kabusuki 
anjo kajariang kammaya: mingka labi 
lompoangngangi balerena na Ohola 
anggaukangi anjo agau bawanga. 

12 @holiba sanna todong cinnana ri anjo tu 


Asyur, iamintu sikamma tu burane gammara 
battu ri pasukang ajarang, bija-bija karaeng, 
pagawe-pagawe tinggi, siagang sikamma 
tantara ammakeang ejaya siagang cura lame 
butunga anjo. 

13 Kuciniki angkanaya anjo Oholiba sanna 
sikali panrana, sangkamma daenna. 

14 Pila sallo pila panraki anjo Oholiba. 
Sanna nangaina anjo gambara-gambara 
taukirika ri rinring, nicuraka siagang ce eja 
kamma cera. Anjo gambara-gambaraka 
lami pangngebarranna perwira-perwira 
tantarana Babel siagang passikko aya gaga 
kammayatompa sorobang adoleng naung. 

15(23:14) 

16 Ri wattunna nacini Oholiba anjo gambara- 
gambaraka, tenamo naparrangi balerena 
siagang akkirimmi undangang mange ri anjo 
perwira-perwirana Babel. 

17) ari battumi kenanga nampa 
assikatinroang siagang ia. Kammami 
anjo naniramassimo ri kenanga, sagenna 
kalebakkanna eromi nasaring takkoa saba 
lanrenamo ri kenanga. 

18 | ebaki anjo anassa-nassami ajari 
pasundala siagang napappicini- cinikammi 
tubuna mae ri tau jaia. ErokKa takkoa 
Kusaring anciniki, sangkamma todong erokKu 
takkoa anciniki daenna. 

19 Pila sallo pila amole-molemi agau bawang, 


tena leba sisalana ri wattunna lolo ajari 
pasundala ri Mesir. 

20 Sanna lompona cinnana mae ri tu burane 
allumpa-lumpaya balerena, sangkamma 
lompona balerena jarang lakia. 

21(He Oholiba, erokko anggaukang poleangi 
karamassanglebaka nugaukang ri wattu 
lolonu, ri wattunnu attanring-tanring siagang 
tu Mesir.)" 

22 Nakana Batara Kaminang Tinggia, "He 
Oholiba, lanre mako mae ri sikamma 
tanrinnu, mingka laKukompa salai kenanga 
sollanna larro mae ri kau nampa nakurungko. 

23 | aKuparappungi siagang laKuerangi mae ri 
kau sikamma tanrinnu battu ri Babel, Pekod, 
Soa, Koa Asyur, kammayatompa tu Kaldea. 
Kuerang tongi mae ri kau sikamma tu burane 
gammaraka siagang tinggia pangkana, bija 
karaenga, pagawe-pagawe tinggia, siagang 
perwira-perwira pasukang ajaranga. 

24 | anabundukiko kenanga battu wara 
siagang tantara lompo, kareta-kareta 
pabundukang siagang kareta-kareta 
angngeranga bokong. Ammakei kenanga 
pannangkisi siagang topi baja, nabattu 
kenanga ankurungko. LaKulappassangi 
kenanga angngadeliko situru hukkung- 
hukkunna todong kenanga. 

25 | anri larroA mae ri kau, Kulappassangi 
kenanga agau palla mae ri kau. Kamurunnu 

siagang tolinnu lanakereki kenanga, siagang 


ana-ananu lanaallei nampa natunu attallasa. 

26 Lanisolarriko siagang lanirampasaki 
sikamma belo-belonu. 

27Kammami anjo bateKu lampamari 
balerenu siagang sikontu gau bawang 
nugaukanga appakkaramula ri nianu ri Mesir. 
Tenamo nulamanrannuang pole mae ri manna 
pole barhala battu kemae yareka angngurangi 
mae ri Mesir." 

28 Nakana Batara Kaminang Tinggia, 
"LaKupassareangko mae ri sikamma tau 
appakalanre nukabirisia. 

29 | anri birisiki kenanga mae ri kau, sikontu 
wassele usahanu lanarampasaki kenanga. 
Lanabokoiko assolara sibatu kale sangkamma 
pasundala siagang lanicinikiko ri tau jaia. 
Kabalerannu siagang kalaleannu tonji 

30 3mpabattui mae ri kau anjo sare kodi 
kammaya. Ajari pasundalakko mae ri 
bansa-bansaya, na nuramassi kalennu 
siagang barhala-barhalana kenanga. 

31 Nupalembai sipa-sipana daennu, lanri 
kammana anjo laKuhukkungko sangkamma 
todong Kuhukkunna daennu." 

3? Nakana Batara Kaminang Tinggia, "Nualuki 
bonena cangkirina daennu. Cangkiri lompo 
na lantang. Bonena rassi kana pacau-cau 
siagang patoa-toai, musti nutarima battu ri 
taua. 

33 Cangkirina daennu iamintu Samaria, 


kamallakkang siagang kaancurang bonena. 
Lebaki nuinung sikontu bonena lanasaringko 
nusessa. Na battu ri reppe-reppena anjo 
cangkirika lanukere-kere barambannu. 
INakke, Batara Kaminang Tinggia, anne 
akkana." 

34 (23:33) 

39 Batara Kaminang Tinggia Nakana, "Lanri 
takkaluppa mako siagang aboko mako battu ri 
Nakke, lanupisaringimi parisika passabakkang 
balerenu siagang passundallannu. " 

36 Nakana Batara ri nakke, "He tau, sadia 
mako untu angngadeli Ohola siagang Oholiba? 
Pakaingaki kenanga ri passala kakodiang 
lebaka nagaukang kenanga. 

37 Nagaukangi kenanga agau bawanga 
siagang ammunoa, agau bawangi kenanga 
siagang barhala-barhalaya siagang nabunoi 
ana-anakKu nalassukanga kenanga. Anjo 
ana-anaka lebaki napassareang mae ri 
barhala-barhalana kenanga. 

38 Nampa tena naanjo bawang. Naramassi 
tongi kenanga BallakKu siagang allo 
Pammari-marianga, lebaka Kupattantu. 

39 Ri allo nabunona ana-anakKu siagang 
napassareanna mae ri barhala-barhalaya, 
anjo tau ruaya massaribattang battui mange 
ri BallakKu nampa naramassi! 

40 Balalo akkiringi kenanga undangang 
mange ri burane-burane niaka ri parasangang 

bellaya, siagang battumi anjo tau naundanga. 


Untu antarimai anjo sikamma toananna, 
ajenemi anjo tau ruaya assaribattang, 
ammakei calla mata siagang napakei 
belo-belona. 

41 Nampa ammempo kenanga irate ri 
katinroang gagaya. Ri dallekanna nia mejang, 
rassi pappatala, kammayami dupa siagang 
minynya zaitun Kupassareanga ri kenanga. 

42 Battu pantarang niamo nilangngere sara 
suara napakamma tau jaia assannang- 
sannang. Sikamma anjo taua niundangi 
battu ri parang kassika. Appantamaki 
kenanga ponto ri limanna anjo tau ruaya 
massaribattang, siagang napatabai songko 
gaga ulunna kenanga. 

43 Nampa Kupikkiri angkana, Maka ero iji 
anjo sikamma taua attanring-tanring siagang 
anjo pasundala-pasundala kalumengamo 
lanri passundallang? 

44 Alebasa-lebasaki taua battu mange ri 
Ohola siagang Oholiba, anjo ruaya pasundala 
panrakamo. 

43 Mingka sikamma tau bajika lanaadeli anjo 
tau ruaya assaribattang, passabakkang agau 
bawang siagang pammunoang, lanri sala 
memang tongi kenanga." 

46 Nakana Batara Kaminang Tinggia, 
"Akkiokko siparappungang tau untu ansessai 
siagang angngellaki anjo ruaya pasundala. 

47Bolimi kamma nisambila batu siagang 


nibakkai kenanga siagang padang. Bolimi 
kamma nibuno ana-anana kenanga siagang 
nitunu sikamma ballana. 

48 Ri sikontu parasanganga laKuancuruki 
anjo gau kodi kammaya. Anjo tindakangKu 
lajari pappakaingaki mae ri sikamma tubainea 
sollanna tena nagau bawang sangkamma 
anjo tau ruaya massaribattang. 

49 He Ohola siagang Oholiba, laKuhukkungko 
lanri agau bawangko siagang anynyombako 
ri barhala. Nampa nuassemmo angkanaya 
INakke Batara Kaminang Tinggia." 

2 4 l Ri tanggala sampulo, bulang sampulo, 

lalang taung makasalapang ri wattu 
nipelana ikambe, Nakana Batara ri nakke, 

2 "He tau, cataki tanggalaka anne alloa, lanri 
anne alloa nappakkaramula karaeng Babel 
angkurungi Yerusalem. 

3| Nakke, Batara, nia sere pangngebarangKu 
untu lanipabattu mae ri ummakKu nangaia 
angngewa: Tiriki jeneka antama ri pancia 
nampa padongkoki irate ri pepeka. 

4Bonei dageng antama dageng kaminang 
bajika; assi salangganna siagang bongganna 
kammayatompa buku-buku jaia otona. 

> Dageng gimbala como siagang rungka 
nupake tambai pasadia kayu tunuanna. 
Lappassangi arerea tojeng jenena pallui anjo 
dagenga siagang buku-bukunna." 

6 Nakana Batara Kaminang Tinggia, "Cilakai 


anjo kota rassia siagang pabuno-buno! Anjo 
kotaya rapangi uring taiang tenaya naleba 
nikeso. Dageng niaka ilalanna nipasulu 
tassikere-kereki, sagenna manna sikere tania 
ammantang tassesa. 

7 Anjoreng ri kotaya kajariangi 
pammunoanga, mingka cerana tena 
natabene naung ri buttaya, passangalinna 
nai ri batu terasaka, sagenna takkullea 
nitambungi. 

8 Anjo ceraka kubalang parekangi anjoreng 
sagenna akkulle nicini siagang aboya 
pabalasa." 

9 Nakana Batara Kaminang tinggia, "Cilakai 
anjo kota rassia siagang pabuno-buno! 
KalengKu lappagompo kayu untu antunui. 

10Tambai kayunna! Kapeki pepena! Pallui 
dagenna! Pelaki jenena. Tunui buku-bukunna! 

11Kamma-kamma anne padongkoki anjo 
uring tambaga kosonga irate ri pepeka 
siagang lappassangi sagenna ajari eja abara. 
Punna lebamo akkanre taianna, anjo uringa 
latangkasami ammotere situru atorang 
agamaya. 

12 Mingka tena natappela ngaseng taianna 
nakanre pepe. 

13 He Yerusalem, anjo panggaukang- 
panggaukang kodinu naramassimi kalennu. 
Kucobami antangkasiko, mingka tena 
matu-matunna, lanri tuli ramasanu. Tena 

nulatangkasa ammotere sagenna ammari 


pangngalarroingKu mae ri kau. 

14 | Nakke, Batara Kaminang Tinggia, anne 
akkana. Narapimi wattungKu untu angngalle 
tindakang. Tena nalaKukaluppai dosanu 
siagang tena nalaKupammopporang yareka 
tena nalaKukamaseangko. LaKuhukkungko 
situru sikontu panggaukannu. INakke, Batara 
Kaminang Tinggia, anne akkana." 

15 Nakana Batara ri nakke, 

16"He tau, tiring laKualle silalonnai 
tau kaminang nukamaseanga. Mingka 
takkulleako appiraung siagang angngarru, 
yareka nulappassang assolong jene matannu. 

17 Gassingka kalangngerangi anjo karrunu. 
Teako ajappai natena nummake sorobang, 
yareka tena nummake palapa bangkeng, 
kamma tau kamateanga. Tea tongko 
bongongi rupannu, siagang teako angnganrei 
roti nikanrea ri wattu kamateang." 

18 Ri baribasana abicara mae ri anjo bansaya, 
na bangngina ammoterammi tubai- baineku. 
Ammukona kugaukammi apa niparentakanga 
mae ri nakke. 

19 Akkutanammi rayaka angkana, "Angngapa 
kippakamma anne bapa? Apa battuanna anne 
kammaya mae ri kambe?" 

20 Nampa appialima mae ri kenanga 
angkana, "Nasuroa Batara 

21 ampabattui anne pasanga mae ri kau 
ngaseng angkana; Ikau nukalompoang 

pamaiki kakassakanna BallaNa Batara. 


Nungai nucini siagang angkunjungi, mingka 
laNaramassi Batara Ballana. Siagang 
sikamma anggota kaluarganu loloa ija, ia 
niaka ija ammantang ri Yerusalem, lanibunoi 
lalang ri pabundukang. 

22 Nampa lanugaukang sangkamma 
anne kugaukanga kamma-kamma anne. 
Tena nalanubongongi rupannu yareka 
tena nulangnganre roti nikanrea ri wattu 
kamateang. 

23 Tena nulajappa nutammakea sorobang 
yareka palapa bangkeng, tena nuppiraung 
siagang angngarru. Pila lataronangi tallasanu 
lanri dosa-dosanu, lakkunrarengko mae ri 
massing para ikau. 

24) ari inakke, Yehezkiel, lajari conto mae 
ri kau: lanugaukangi sangkamma apa 
kugaukanga kamma-kamma anne. Nakana 
Batara, angkanaya punna kajariang anjo 
passalaka, lanuassemmi angkanaya lami 
Batara Kaminang Tinggia." 

25 Nakana Batara ri nakke, "Jari, he tau, 
laKuallei battu ri kenanga anjo BallakKu 
kassaka, ajaria kalompoang pamaina siagang 
kasannangnganna kenanga, siagang nangaia 
naciniki siagang nakunjungi. Nampa laKualle 
todong ana-anana kenanga. 

26 Ri allo Kugaukanna anjo passalaka, sitau 
talappasaka battu ri anjo kapanrakanga 


5. Yehezkiel 24.271 25.6 95 
labattui siagang napabattui anjo kabaraka 


mae ri kau. 

27Ri ia todong anjo alloa lakkulleko abicara 
ammotere siagang tenamo nupepe. Nampa 
labicara mako siagang anjo taua. Kammami 
anjo naikau lajari pammatei mae ri kenanga; 
nampa naassemmo kenanga angkanaya 
iINakkemi Batara." 

2 5 l Nakana Batara mae ri nakke, 

2 "He tau, tunrai parasangang Amon. 

3 Suroi anjo bansaya ampilangngeri apa 
Kupaua, iNakke, Batara Kaminang Tinggia, 
mae ri kenanga, angkana, Sannangi nyawanu 
anciniki BallakKu niramassi siagang butta 
Israel nipanraki kammayatompa bansa Yahudi 
niengka mange ri pammelakkanga. 

4Lanri kammana anjo laKulappassangko 
nibeta ri suku-suku bansa battua ri parang 
rayangnganga. Lanabangungi kenanga 
kema-kemana ri parasangannu nampa 
ammantang tuli anjoreng. Lanakanrei 
kenanga rappo-rappoannu siagang lanainungi 
kenanga dadina olo-olonu. 

> Kota Raba lajari tampa pakkalawakiang 
unta, siagang sikontu parasangang Amon 
lajari tampa pakkalawakiang gimbala. Jari 
nuassemmi angkanaya iNakkemi Batara." 

6 Nakana Batara Kaminang Tinggia, "Attempa 
limako siagang arannu-rannuko. Nupakatunai 
butta Israel. 

7Lanri kammana anjo laKupassareangko 


mae ri jaia bansa, ia langngellaki siagang 
anrampasaki apa-apannu. LaKupanrakiko, 
sagennu takkulleamo ajari sere bansa, 
siagang tena tommo parasangang kalennu. 
Nampa nuassemmo angkanaya iNakkemi 
Batara." 

8Nakana Batara Kaminang Tinggia, "Napaui 
Moab angkanaya anjo Yehuda sangkammai 
siagang bansa-bansa maraenga. 

9 Lanri kammana anjo, sikamma kota-kota 
ampartahangkangai sikamma pabaeng- 
baenna Moab, laKulappassangi nibunduki 
ri musu-musua, kammayami kota-kota 
kaminang gagaya iamintu: Bet-Yesimot, 
Baal-Meon siagang Kiryataim. 

10| aKulappassangi suku-suku battu rayaya 
ri parang lompoa ambetai Moab siagang 
parasangang Amon, sagenna takkulleamo 
Moab ajari sere bansa. 

11] aKuhukkungi Moab, nampa naassemmo 
angkanaya iNakkemi Batara." 

12 Nakana Batara Kaminang Tinggia, "Bansa 
Edom lebaki nagaukang sala lompoa, lanri 
agau pallaki mae ri Yehuda, salaku tindakang 
pabalassang. 

13 | anri kammana anjo Kupalabangi Kupau 
angkanaya laKuhukkungi Edom siagang 
Kubunoi sikamma taua kammayatompa 
sikamma olo-olo niaka anjoreng. Sikontu 
anjo parasanganga, appakkaramula battu 

ri Tman sagenna mange ri kota Dedan, 


Kupajari sino kabusuki, rayana lamatei lalang 
pabundukang. 

14BansaKu Israel laKupakei untu 
ampabalassi Edom, siagang Edom 
lanihukkungi situru kahebakkanna 
pangngalarroingKu. Lanaassengi Edom 
angkanaya antekamma kasiana nitujua ri 
pangngalarroingKu. INakke, Batara, anne 
akkana." 

15 Nakana Batara Kaminang Tinggia, "Tu 
Filistin lebaki abalasa palla mae ri musu 
lompona, siagang napanraki kenanga lanri 
birisina. 

16 | anri kammana anjo laKupalabangi Kupau 
angkanaya iNakke lambunduki tu Filistin 
siagang ampanraki kenanga. Sikamma niaka 
tassesa ri daera pabirinna Filistin laKubunoi. 

17 LaKuhukkung lompoi kenanga siagang 
laKkupabetteseki larro boli-bolikKku sagenna 
sangga pakkasiakKu. Punna napisaringi 
kenanga pangngalarroingKu, naassemmi 
kenanga angkanaya iNakkemi Batara." 

2 6 l Ri tanggala sere bulang attantua 

lalang taung makasampulo assere ri 
wattu nipelana ikambe, abicarai Batara mae 
ri nakke, Nakana, 

"He tau, arannu-rannui panduduna 
Tirus na nakana, Ancurumi Yerusalem! 
Lanynyami kagassinganna lalang ri 

padangganganga! Tenamo niagang abali 


lalang padanggangang!" 

3 Nakana Batara Kaminang Tinggia, "INakke 
musunnu he Tirus! LangngerangaA Jai bansa 
battu untu ambundukiko, siagang labattui 
kenanga sanrapang bombanna tamparanga. 

4Lanaancuruki tembo-tembonu siagang 
lanaruntungi menara-menaranu. Sikontu 
butta niaka anjoreng laKubarrasaki, sagenna 
la tassesaya iamintu sere mami batu kalotoro 
ri tangngana tamparanga. 

3 Sikamma paboya jukuka lanaalloi jalana 
kenanga irate ri anjo batua. |Nakke, Batara 
Kaminang Tinggia anne akkana. Tirus 
lanilappoi ri jaia bansa. 

6 Lanaellaki kenanga siagang lanabunoi 
panduduka ri kota-kota niaka ri bontona 
Tirus. Jari naassemmi panduduna Tirus 
angkanaya iNakke Batara." 

7 Nakana Batara Kaminang Tinggia, 
"LaKuerangi Karaeng Nebukadnezar battu 
ri Babel, untu ambundukiko, he Tirus. Anjo 
karaeng kaminang kassaka laniaki battu wara 
siagang tantara lompo, siagang jai jarang, 
kareta-kareta pabundukang, kammayatompa 
pasukang ajarang. 

8Panduduna sikontu kotaya ri bontoa 
lanibunoi lalang pabundukanga anjo. Musua 
langngekei kaloro-kaloro pattahangngang, 
appare tembo-tembo pakkurung siagang 
anynyusung pannangkisi- pannangkisi lompo 

untu napake kenanga salaku pattahangngang 


angngewako. 

9 Lanarumbangi kenanga tembo-tembonu 
siagang pakkakasa panrumbang siagang 
naruntungi menara- menaranu siagang 
polongang-polongang bassi. 

10Tamaka jaina jaranna kenanga, sagenna 
bate bangkenna appaniaki limbubu anriba 
angkalimbukiko. Sara galutturuna pasukang 
ajaranga, iamintu abesoka bokong siagang 
kareta pabundukang, lanapagalatturuki 
tembo-tembonu ri wattunna naolo kenanga 
sikamma pakkebu lompoa nantama ri anjo 
kota runtungamo. 

11 pasukang ajaranga lajalloki ri sikamma 
oloannu, nabunoi pandudunu siagang 
padanna kenanga. Sikamma menaranu 
kassaka siagang gammaraka lanarumbangi. 

12 Anjo musu-musunnu lanarampasaki 
sikontu kakalumanynyangngannu 
siagang barang-barang danggangngannu. 
Lanaruntungi tembo-tembonu siagang 
lanarumbangi sikamma balla gaganu. 
Lanaallei kenanga batu-batunna, papang- 
papanna, siagang buttana, nampa 
napasambila antama ri tamparanga. 

13 LaKupammari sikontu kelong-kelonnu 
siagang sara kacapinnu. 

14|a Kusesaya sere mami batu kalotoro, 
tampana sikamma paboya jukuka 
angngalloi jalana kenanga. Anjo kotaya 

Kaminang Tinggia, anne akkana." 

15 Nakana Batara Kaminang Tinggia ri kota 
Tirus, "Panduduna daera biring tamparanga 
lannekkereki napakamma malla punna 
nalangngerekko ammarrang lanri nibetanu 
siagang sara akkiona tau nibunoa. 

19 Nacinina sarennu kammaya, sikamma 
karaeng battu ri bansa-bansa niaka 
ri biring tamparanga, nalagasi juba 
kalompoanna siagang baju sulanna kenanga, 
nampa ammenteng battu ri empoang 
kakaraenganna, namange ammempo ri 
buttaya annekkere. Teai sipato mallana 
kenanga sagenna takkulleami sannang 
nyawana. 

17 Nampa lakkelong kenanga 
ampakkelongangko lagu pattarawang 
angkana: Ancurumi kota nipakalompoa! 
Sikontu kappalana nibarrasa battu ri 
tamparang. Riolo panduduna koasai ri 
tamparang najari malla sikamma tau 
ammantanga ri biring tamparang. 

18 kKamma-kamma anne, nibeta mako, 
annekkeremi panduduka ri pulo-puloa. 
Tabangka ngasemmi kenanga anciniki 
kaancurang lomponu." 

19 Nakana Batara Kaminang Tinggia, 
"Kupajariko sino sikali sangkamma kota 
tenaya panduduna. LaKutambungiko siagang 
jene battu ri tamparang lompoa. 

20 Nampa Kukiringko mange ri linona tau 


matea untu assere siagang tau battua ri 
jammang riolo dudu. Kubalang parekangko 
ammantang tuli ri anjo lino tau matea, ri 
tangnga-tangngana loro-loro satunggu- 
tunggua, assere siagang tau matea. Jari 
tenamo nalanipammantangngi buttanu, 
siagang tenamo nanipasibilangko tau 
attallasaka. 

21 Kupajariko conto appakamalla, siagang 
iaminjo kalabusang riwayanu. Laniboyako ri 
taua mingka tena nalanigappako. | Nakke, 
Batara Kaminang Tinggia, anne akkana." 

2 7 l Nakana Batara Kaminang Tinggia ri 

nakke, "He tau, akkelongko lagu untu 
nitarawanna Tirus, kota biring tamparang 
adangganga siagang panduduka ri sikontu 
biring tamparanga, kamma anne kelonna: O 
Tirus, tampoko akkana kamma anne, Gagaku 
tena callanna! 

2(27:1) 

3(27:1) 

4Tamparang lompoa rapangi balla mae ri 
kau. Nibangungko rapang kappala gaga. 

> Rinrinnu kayu arasa battu ri Bulu Hermon 
benteng sombalanu kayu camara battu ri 
Libanon. 

6Sikamma pabisenu, kayu-kayu lompo 
battu ri Basan nipare. Daparanu kayu camara 
nipare, battu ri pulo Siprus kabattuanna, 

belo-belona battu ri gading kajalaka 


anggaranna. 
7Sombala siagang areng pammateinu 

battu ri kaeng lenang nipare, pare Mesir, 
arupa-rupa sulanna. Tamaka alusuna bahanna 

tenda-tendanu, kaeng battu ri Siprus, cura 
lame butung. 

8 Pabisenu battu ri Sidon siagang Arwad. 
Ana-ana bua kalennu sangnging pasombala 
pore. 

9 Tukang-tukang kayu anjamaya ri kappala 
iamintu panre battu ri Gebal. Battu ri 
tunggala parasangang battu kappalaka ero 
angngagangko adanggang. 

l0Tantara-tantara battu ri Persia, Lidia 
siagang Libia antamaki ri tantaranu. 
Nagentungi kenanga pannangkisina siagang 
topi bajana ri tembo-tembo kotanu. 

Leba mako nabantu kenanga ambetai 
musu-musunnu siagang pila katambangi 
masahoronu. 

11 Tantara battua ri Arwad ajaga ri tembo- 
tembonu, sikamma menaranu nijagai ri tau 
battua ri Gamad. Pannangkisina kenanga 
tagentungi ajiji-jijiri ri tembonu. laminjo 
kenanga antambai kagagannu. 

1? Nubalukangi anjo barang-barang 
danggangannu allabi-labia ri Spanyol: na 
salaku ballinna annarima mako pera, bassi, 
tima kebo, siagang tima leleng. 

13 Adanggangko mange ri Yunani, ri 


Tubal, siagang Mesekh: na salaku ballinna 
annarimako battu ri kenanga iamintu siapa 
are tau ata siagang barang-barang tambaga. 

14 Nupassambei barang-barannu siagang 
jarang kareta, jarang dongkokang siagang 
keledai battu ri Bet-Togarma. 

15 panduduna Rodus adanggang tongi 
siagang ikau kammayatompa panduduna 
daera biring tamparanga naballi barang- 
barannu siagang gading siagang kayu 
leleng. 

16 Padanggang battua ri parasangang Siria 
naballi barang-barang danggangannu siagang 
anjo wasselenu jaia. Nabayarakko kenanga 
siagang paramata battu ri batu samru, kaeng 
cura eja na lame butung, kaeng sulang, 
lenang alusu, paramata battu ri batu korala 
siagang batu eja delima. 

17 Yehuda siagang Israel napassambei 
barang-barang danggangannu siagang 
gandung, jene bani, minynya zaitun, siagang 
rampa-rampa. 

18 Panduduna Damaskus naballi barang- 
barang danggangannu siagang wasselenu 
na nabayarakko siagang anggoro battu ri 
Helbon, bulu gimbala battu ri Sahar, bassi 
dede siagang rampa-rampa. 

19(27:18) 

20Pandudu Dedan nabayaraki barang- 


barannu siagang kaeng-kaeng palapa 
dongkokang. 

21Tu Arab siagang ammarentaya ri butta 
Kedar naballi barang-barannu siagang ana 
gimbala, gimbala laki siagang bembe. 

22 Untu amballi barang-barannu sikamma 
padanggang battua ri Syeba siagang Raema 
angngerangi paramata-paramata, bulaeng, 
siagang rampa-rampa kaminang bajika. 

23 Kota-kota Haran, Kane, Eden, sikamma 
padanggang battua ri Syeba, kota-kota Asyur 
siagang Kilmad, yangasenna adanggangi 
siagang ikau. 

24 Nabalukangi kenanga mae ri kau pakeang 
gagaya, kaeng cura eja siagang lame butung, 
kaeng sulang, permadani- permadani sangka 
rupaya curana, kammayatompa sikamma 
otere kassaka. 

25 Arurung-rurungi kappala lompoa 
angngerangi barang-barang danggangannu. 
Rapangko kappala tarraka luranna, kappala 
assombali tamparang lompoa. 

26 Sikamma pabisea angngerangko mae ri 
tamparang luaraka. Nilappoko ri anging battu 
raya sannaka lompona. 

27 Sikontu barang-barang danggangannu 
nuluranga, sikontu pasombalaka siagang 
ana buanu, sikontu tukang kayu siagang 
padanggannu tunggala tantara ri anjo 

kappalaka, lanynya kabusuki tallang ri 


wattunnu tallang siagang kappalanu. 

28 Sikamma pakappalanu ammarrangi 
napakamma malla nilangngereki accalli 
kenanga ri biring-biring tamparanga. 

29 Kamma-kamma anne nibokoimi anjo 
kappalaka, sikontu pakappalanu naiki ri 
bontoa. 

30 Nakarruki kenanga sarennu, akkunrareng 
nappiraung pacce nyawana. Appakioroki au ri 
ulunna kenanga anggulung ri limbubu tanra 
susana. 

31 | anri ikau nanagondolo ulunna kenanga, 
ammake kaeng karung susa dudu. 
Angngarruki kenanga pacce nyawana 
angkarruki sarennu. 

3? Nampa akkelong kenanga sere lagu 
untu tunitarawang, angkana, O Tirus, inai 
ampasangkammaiko? O Tirus, kamma- 
kamma anne tamakkana- kanako lalang 
tamparang. 

33 Ri wattunna nusombali tamparang lompoa 
siagang lurang tarraka bonena, nupirassi 
sikamma paralluna bansa-bansaya, sikamma 
karaenga nupajari kalumanynyang ngaseng. 

34 Kamma-kamma anne tallang mako, 
ancuru rawanganna tamparanga. Kabusu 
ana buanu siagang sikontu luranga 
sipalanynyakkang ikau ri tangngana 
tamparang. 

33 Sikontu tau ammantanga ri biring 


tamparanga annekkereki allangngereki 
sarennu. Manna karaeng-karaenna kenanga 
sanna todong mallana, anjo mallana kenanga 
anassai ri rupanna kenanga. 

39 | kau lanynyakko sagenna satunggu- 
tungguna. Sikamma padangganga ri sikontu 
linoa ajari gegereki lanri mallana kenanga 
langkasia tongi sare kammaya anjo." 

2 8 l Nakana Batara ri nakke, 

2 "He tau, pabattui mae ri karaeng 
Tirus apa Kupaua, iNakke, Batara Kaminang 
Tinggia, mae ri ia, angkana, Tampoko ampaui 
kalennu angkana rewatako ammarentaya ri 
tangnga-tangngana tamparanga. Akkulleko 
nukana kalennu rewata, mingka urangi, 
angkanaya ikau poro tau biasajako bawang. 

3 Nukapangi kalennu labi 
caradekangngangko na Danel, sagenna 
tena rahasia kacokkoang mae ri kau. 

4Nupakei kacaradekannu siagang 
pammahannu untu appassere barang-barang, 
bulaeng, siagang pera. 

> Memang, ikau caradekko adanggang 
siagang kamma-kamma anne kalumanynyang 
kalupepeang mako; nampa anjo 
kakalumanynyangngannu napajari 
tampo mako!" 

6 Nakana Batara Kaminang Tinggia, "He 
Tirus, lanri nukanana kalennu sangkamma 
Allataala, lakkiringA tantara battu ri 

bansa maraeng, ia sannaka pallana, untu 


anbundukiko. Lanaancuruki kenanga sikontu 
kagammarrannu lebaka nugappa lanri 
kacaradekannu siagang pammahannu. 

7(28:6) 

8 | anibunoko siagang lanitarawangko lalang 
ri tamparanga. 

9 ari, punna narapimo anjo wattua, maka 
akkulle ijako angkana angkanaya ikau 
Allataalako? Ri dallekanna ngaseng sikamma 
tau ambunoako anassami angkanaya ikau tau 
biasa jako. 

10 kau lamateko sangkamma tau hina, lanri 
nibunoko ri bansa maraeng, tenaya natappa ri 
Allataala. |Nakke, Batara Kaminang Tinggia, 
anne akkana." 

11 Nakana pole Batara ri nakke, 

12 "He tau, appiraungko untu karaeng 
Tirus. Pabattui apa Kupaua, iNakke, Batara 
Kaminang Tinggia, mae ri ia angkana, 
Lebakko ajari pangngebarang ri apa nikanaya 
sangga: riolo ikau sanna caradenu siagang 
gammarakko. 

13 Tampa pammantangannu ri Eden, iamintu 
kokonNa Allataala. Pakeannu nibelo-beloi 
sangka rupa paramata: paramata batu delima 
siagang intang, topasa, batu pirusu, batu 
yaku, ratna, campaka, batu nilang, samru 
siagang batu alkali eja. Belo-belo bulaennu 
jai todong. Anjo barang-barang kammaya 
nipareki untu ikau ri allo nipajarinu. 

14 Malaeka appakamallaka laKuboliki 


anjoreng untu anjagaiko. Ammantangko irate 
ri bulu matangkasakKu siagang ajappako 

ri tangnga-tangngana batu paramata 
accilla-cillaka. 

15 Panggaukannu sangga bajina bakunu 
nipajari sagennu appakkaramula agau Jjadala. 
16 Tenamo sawenu napakamma abalu-balu, 

siagang iaminjo angngerangko mange ri 
katerassanga siagang dosaya. Jari kubongka 
mako battu ri bulu matangkasakKu, siagang 
malaeka pajaganu angngembako battu ri 
tangnga-tangngana anjo paramata accillaka. 

17 Tanjanu gammaraka angngerangko mae 
ri tampoa siagang anjo masahoronu ajari 
saba nuppanggaukang tolo. Lanri kammana 
anjo, Kupatappasakko naung ri buttaya 
siagang Kupajariko pappakainga mae ri 
karaeng-karaeng maraenga. " 

18 Nakana Batara, "He Tirus, ikau nuramassi 
tampa-tampa ibadanu lanri kasalang siagang 
kajekkongang nugaukanga ri wattunnu 
abalu-balu. Lanri kammana anjo nakutunuko 
sagennu ajari sallappara buttaya. Sikontu tau 
ancinikiako poro au mami nacini. 

19|kau lanynya mako untu satunggu- 
tungguna. Sikontu bansa angngassengiako 
ajari annekkere kabusuki napakamma malla 
langkasia tongi sare kammaya anjo." 

20 Nakana Batara ri nakke, 

21 "He tau, tunrai kota Sidon. 

22 Pabattui mae ri panduduna angkana 


iINakke, Batara Kaminang Tinggia, angkana 
ri kenanga, |Nakke anne musunnu Sidon. 
LanapaleceA taua lanri tindakangKu mae ri 
kau. Ri wattunna Kuhukkung pandudunu, 
naassemmi pandudunu angkanaya iNakkemi 
Batara matangkasaka. 

23 | appabattuA garring, siagang 
laKkulappassangi assolong ceraka ri 
sikamma oloannu. Lanibundukiko ri musu 
battu ri kere-keremae, siagang pandudunu 
lanibunoi. Jari nuassemmi angkanaya 
INakkemi Batara." 

24 Nakana Batara, "Sikamma parasangang 
singngampina Israel lebaka anghinai, tenamo 
nalajari rapang katinting annodo mae ri 
Israel. Lajari sadaraki kenanga angkanaya 
INakke Batara Kaminang Tinggia." 

25 Nakana Batara Kaminang Tinggia, 
"LaKupasserei tu Israel battu ri sikamma 
parasangang bella tampana kenanga 
Kupasiara, siagang sikontu bansaya 
lanaassengi angkanaya matangkasakKa. 
Bansa Israel lammantangi ammotere ri 
butta kalenna kenanga, iamintu butta lebaka 
Kupassareang mae ri atangKu Yakub. 

26 Lattallasaki kenanga siagang amang 
anjoreng, siagang ambangung balla siagang 
appareki koko-koko anggoro. LaKuhukkungi 
sikamma bansa singngampina kenanga 
lebaka anghinai kenanga sagenna ajari 

amang Israel. Na naassemmi kenanga 


angkanaya iNakke Batara." 

29 l Ri tanggala sampulonrua bulang 
sampulo, lalang taung makasampulo 

ri wattu nipelana ikambe, Nakana Batara ri 

nakke, 

2 "He tau, callai karaeng Mesir. Pabattui mae 
ri ia angkanaya ia siagang sikontu raya Mesir 
lanihukkungi." 

3 Nasuroa Batara Kaminang Tinggia 
ampabattui mae ri karaeng Mesir anne 
pasanga, angkana, "INakke anne musunnu, 
he buaya lompo niaka attinro ri tangngana 
binangaya. Lompoi bawanu accarita 
angkanaya anjo Binanga Nil ikau pata siagang 
angkanaya ikau ampareki. 

4LaKupitabai pakkai cango-cangonu siagang 
lakupadakkiki sikamma jukuka ri sissinu. 
Nampa Kubesokko assulu battu ri Binanga Nil 
siagang sikontu anjo juku adakkika ri sissinu. 

> Nampa ikau siagang sikontu anjo jukuka 
Kupasambilako mange ri parang kassika. 
Latattappasaki kalennu naung ri buttaya 
siagang ammonrang mako anjoreng. 
Tena manna sitau lantarawangko. Tubunu 
laKkupassareangi mae ri jangang-janganga 
siagang olo-olo maraenga untu nakanre. 

6Jari naassemmi sikontu raya Mesir 
angkanaya iNakkemi Batara." Nakana Batara, 
"He bansa Mesir! Narannuangi tu Israel 

bantuannu, mingka sanrapang jako bawang 


takkang lammaya. 

7 Ri wattunna tanjeng kenanga ri kau, ikau 
tepo mako nampa nutodo epana kenanga, 
sagenna tassala ura salangganna kenanga. 

8 Lanri kammana anjo, iNakke, Batara 
Kaminang Tinggia, Kukana ri kau angkanaya 
lappabattuA tantara untu ambundukiko 
siagang padang, kammayatompa nabunoi 
pandudunu siagang olo-olonu. 

9 Mesir lajari butta sino. Jari nuassemmi 
angkanaya iNakke Batara." Nakana Batara, 
"He karaeng Mesir! Lanri nukanana 
angkanaya anjo Binanga Nil ikau pata, 
siagang angkanaya ikau ampareki, 

10jari iNakkemi ajari musunnu, siagang 
musuhnna anjo Nil binanganu. Sikontu Mesir 
laKupajari butta sino appakkaramula battu 
ri kota Migdol bageang wara sagenna 
kota Aswan ri bageang timboro, sagenna 
pabaeng-baenna Sudan. 

11 Tena tau yareka olo-olo angngoloi. 
Lalang patampulo taung tena tau 
lampammantangngi. 

12 | aKupajari Mesir sino sikali, sagenna ri 
sikontu parasangang sino maraenga, Mesir 
kaminang sino. Lalang patampulo taung 
sallona kota-kotaya ri Mesir lattambungi 
ajari loro, bella labi panrana nakota-kota 
attambung maraenganga. Bansa Mesir 
laKupajari tau annompang ri parasangang 

ri sikontu parasangang maraeng siagang 
anjorengi ri tangnga-tangngana bansa 
maraenga ammantang." 

13 Nakana Batara Kaminang Tinggia, "He 
bansa Mesir, punna lebaki anjo patampulo 
taunga sallona, laKuerangko ammotere battu 
ri sikamma parasangang tampanu tassiara. 

14 | aKupakabajiki ammotere pattallassannu 
siagang Kusuroko ammantang ri Mesir 
bageang timboro, iamintu parasangang 
kabattuannu. Anjorengko lappaenteng 
kakaraengang lamma, 

1 jamintu kaminang lammaya ri sikontu 
linoa. LaKupajariko sanna lammanu, sagennu 
takkullea ammarenta mae ri bansa-bansa 
maraeng, yareka ampattampoangi kalennu 
mae ri kenanga. 

le Israel tenamo nalappala bantuang mae ri 
kau. Anjo sarennu, he Mesir, lampakaingaki 
bansa Israel antekamma salana kenanga 
ampattoangi Mesir, sangkamma lebaka 
nagaukang kenanga. Jari naassemmi bansa 
Israel angkanaya iNakke Batara Kaminang 
Tinggia." 

17 Ri tanggala sere bulang sere, lalang ri 
taung makaruampulona antuju ri wattu 
nipelana ikambe, Nakana Batara ri nakke, 

18 "He tau, Karaeng Nebukadnezar battu 
ri Babel nabunduki Tirus. Nasuroi sikamma 
tantaraya ammisang barang sanna battalana, 

abokkami salangganna: mingka baji karaenga 
kammayatompa tantarana tena nanggappa 
wassele apa-apa battu ri anjo kaposoanna. 

19 | anri kammana anjo, iNakke Batara 
Kaminang Tinggia Kukana: Butta 
Mesir laKupassareangi mae ri Karaeng 
Nebukadnezar. Lanaellaki siagang 
lanarampasaki kammayatompa lanaengkaki 
sikontu anjo kakalumanynyangnganna Mesir 
salaku sawalana tantarana. 

20Butta Mesir Kupassareangi mae ri ia 
salaku pabalasa mange ri jasa-jasana, lanri 
lebami tantarana anggaukangi tugasana untu 
iINakke. INakke, Batara Kaminang Tinggia, 
anne akkana. 

21 Pynna kajariang anjo passalaka, laKupajari 
Israel bansa kassa, siagang akkulle mako 
ikau Yehezkiel, laluasa abicara, sagenna 
sikontu taua akkulle mako napilangngeri. Jari 
naassemmi kenanga angkanaya iNakkemi 
Batara." 

30 1 Abicarami pole Batara Nakana, 

2 "He tau, aboto mako siagang 
pabattui mae ri bansa Mesir apa Kupaua, 
iNakke Batara Kaminang Tinggia, ri kenanga. 
Ammarrangko siagang appiraungko kamma 
anne: Aduh! Areppesemi allonNa Batara! 
Tasalloami Nangngalle tindakang. Anjo 
alloa sassangi na nia rammang, wattunna 
anggappa hukkungang bansa-bansaya. 

3 (30:2) 

“Bala lompo lantujui Sudan. Ri Mesir 
lania pabundukang. Jai tau lamate: niellaki 
sikontu parasanganga siagang lanipajari 
rumbangngang. 

> Lalang ri anjo pabundukanga lanibuno 
tommi sikamma tantara nisewaya battu ri 
Sudan, Lidia, Libia, Arab, Kub siagang balalo 
battu ri bansa KalengKu. " 

6 Nakana Batara Kaminang Tinggia, "Battu 
ri Migdol bageang wara sagenna mange ri 
Aswan bageang timboro, sikontu naaganga 
sitagala Mesir lamatei lalang pabundukang. 
Siagang anjo tantara Mesir tampoa laancuru 
taba sikali. INakke, Batara Kaminang Tinggia 
anne akkana. 

7 Anjo parasanganga lajarimi sino sikali 
ri tangnga-tangngana parasangang sino 
maraenga, siagang kota-kotana lajarimi 
loro-loro. 

8 Punna Kutunu Mesir siagang Kubuno 
kabusu naaganga sitagala, naassemmi 
kenanga angkanaya iNakkemi Batara. 

9 Punna narapi anjo alloa, nampa ancurumo 
Mesir, laKukiringi sikamma suroKu siagang 
kappala jai untu ampatabangkai tu Sudan 
tenaya bata-batana, sagenna ajari mallamo 
kenanga. Tojeng, anjo allo kammaya 
lanarapiki wattunna labattu!" 

10 Nakana Batara Kaminang Tinggia, 
"LaKupakei Karaeng Nebukadnezar battu 

kakalumanynyangnganna Mesir. 

11 Nebukadnezar siagang tantarana tenaya 
nangngasseng appamopporang labattui 
nampa naancuru anjo buttaya. Lanabunduki 
kenanga Mesir siagang padang, siagang 
latassiaraki mayaka ri anjo parasanganga. 

12 | aKupajari kalotoroki Binanga Nil siagang 
Kupassareangi sikontu Mesir mae ri sikamma 
tau jadalaka. LaKusuroi bansa-bansa 
maraenga angngancuruki anjo sikontu 
parasanganga. |Nakke, Batara, anne akkana." 

13 Nakana Batara Kaminang Tinggia, 
"LaKuancuruki barhala-barhalaya siagang 
rewata-rewataya ri Memfis. Talaniakkamo 
pole karaeng ri Mesir. Sikontu panduduna 
laKupajari mallaki. 

14 Sikontu Mesir bageang timboro laKupajari 
sino sikali siagang kota Soan ri bageang 
wara laKutunui. Tebe, anjo ibukotaya 
laKkuhukkungi, 

15 sjagang laKuancuruki 
kakalumanynyangnganna. LaKupabetteseki 
larroKu mae ri Pelusium, kota ajaria 
pattahanganna Mesir, 

19 siagang anjo kotaya lasanna sessana. 
Tojeng, laKutunui Mesir. Tembo-tembona kota 
Tebe laruntungi, siagang anjo kotaya lanituj ui 
ri aba. 

siagang Bubastis lamatei lalang pabundukang 
siagang sikamma tubai-bainea lanitahangi. 

18 Anjo wattua laKupakalabusammi 
kakoasanna karaeng Mesir, siagang Kuallei 
anjo kakoasang nakatampoang dudua; 
Tahpanhes lanitongkoki ri sassang siagang 
tubai-bainena lanitahangi. 

19 kammami anjo batena laKuhukkung Mesir, 
nampa naassemmo kenanga angkanaya 
iNakke Batara." 

20 Ri tanggala tuju bulang sere, lalang taung 
makasampulona assere ri wattu nipelana 
ikambe, Nakana Batara ri nakke, 

21 "He tau, lebami Kutepo paling-palinna 
karaeng Mesir, siagang tena ansikkokangi 
anjo paling-palinna yareka angngurukangi 
sollanna baji ammotere siagang gassing 
ammotere annagala padang. 

22|Nakke, Batara Kaminang Tinggia 
angkana: I|Nakke anne musunna karaeng 
Mesir, siagang laKutepo rua-ruai paling- 
palinna, baji anjo bajika ija kammayatompa 
anjo tepokamo. Jari latugurumi anjo padanga 
battu ri limanna. 

23 | aKupasiaraki tu Mesir mange ri sikontu 
linoa. 

24 Nampa laKukassakki paling-palinna 
karaeng Babel, siagang Kuboliki padangKu ri 
limanna. Mingka paling-palinna karaeng Mesir 

dallekanna karaeng Babel, musunna. 

25 Tojeng, karaeng Mesir laKupajari lammai, 
nampa karaeng Babel laKupajari kassaki. 
Punna Kupassareang padangKu ri ia, 
nampa napatuju limanna mange ri Mesir, 
lanaassemmi kenanga angkanaya iNakke 
Batara. 

26 | aKupasiaraki tu Mesir mange ri sikontu 
linoa. Na nassemmo kenanga angkanaya 
iINakke Batara." 

3 1 l Ri tanggala sere bulang tallu, lalang 

taung makasampulo assere ri wattu 
nipelana ikambe, Nakana Batara ri nakke, 

2 "He tau, pabattui pasangKu anne mae 
ri karaeng Mesir siagang sikontu bansana: 
Tojeng, hebaki kalompoannu! Tena akkulle 
ampasangkammaiko! 

3|kau rapangko poko camara Libanon 
gammaraka rassi tangke coppong lekona na 
gaga. Pokona lambusuki na lompo coppona 
narapiki rammanga. 

4 Attimboi lanri gannaki ri jene. Binanga 
irawa buttaya assarei kanre, nasirangi sikontu 
akana, na nabasai poko-poko maraenga. 

> Lanri talebaka kurang jenena, coppongi 
timbona, lompoi na labu tangkenna. Battu ri 
sikontu poko kayu ri romang, iami kaminang 
tinggi nai. 

6 Sangka rupa jangang-jangang arumung 
ri tangkenna. Olo-olo liaraka ammana irawa 

ammempo alalang irawanganna. 

7 Anjo pokoka gagai nicini; lambusuki 
pokona, labui tangkenna. Akana annarrusuki 
bella naung nagappai timbuseng jeneka 
ilalang ri buttaya. 

8 Poko-poko camara ri Eden, kokonNa 
Allataala takkulleai nipasangkamma siagang 
ia. Tena camara akkulle ambetai, tena 
poko kayu labu kamma tangkenna. Tojeng, 
ri kokonNa Allataala tena poko kayu 
sangkamma ia gagana. 

9 |Nakkemi ampajari gagai siagang tangke- 
tangke labu na coppong. Sikontu poko kayua 
ri kokonNa Allataala assereati ngaseng mae ri 
ia. 

10] anri kammana anjo, iNakke, Batara 
Kaminang Tinggia, Kupauangko apa 
lakajarianga mae ri anjo poko kayu anrapika 
coppona nai ri rammanga. Nasaba pila tinggi 
pila tampoi. 

1 Jari laKutollaki siagang laKupassareangi 
mae ri pamarenta bansa maraeng, 
nanagaukang mae ri ia apa situruka siagang 
panggaukanna. 

12 Anjo tantara bansa maraeng tenaya 
nangngasseng appamopporang lanatabangi 
anjo pokoka nampa nabalang parekang. 
Tangkenna anjo tepokamo tugu-tuguru 
ngasemmi ri sikontu buluka siagang kabunga 

irawa kakoasanna lalampa ngasengi ambokoi. 

13 | angang-janganga labattui nadangka 
ri anjo poko anrabayamo, siagang olo-olo 
liaraka lanaonjo-onjokangi tangke-tangkenna. 

14 Kabusuna anjo sikammaya kajariangi 
sollanna appakkaramula anne wattua, 
tenamo pole poko kayu lattimbo kamma anjo 
tinggina, tenamo coppo poko kayu lanrapi 
nai ri rammanga manna pole nanggappa 
jene allumpa-lumpa. Kabusuna musti matei 
sangkamma rupatau biasaya, nampa assere 
siagang sikamma tau naungamo ri linona tau 
matea." 

15 Kammami anne kananNa Batara Kaminang 
Tinggia, "Punna naung anjo poko kayua ri 
linona tau matea, laKusuroi jene rawa buttaya 
angngammei salaku pammatei kasusaang. 
LaKutahangi passolonna jene binangaya 
siagang laKujempangi sikamma pangka 
binangaya. Lanri matemi anjo poko kayua, 
lappabattuMa sassang mae ri sikamma 
Moncong Libanon siagang Kupajari kalumeng 
kabusuki poko-poko kayua ri romanga. 

16 Ri wattunna Kupanaung anjo pokoka 
ri linona tau matea, sara tuguruna 
lanapannekkereki bansa-bansaya. Sikontu 
poko-pokoka ri Eden siagang poko-poko 
nipilea ri Libanon, ia anggappaya jene 
allumpa-lumpa, siagang naungamo ri lino 

tuguruna anjo poko kayua. 

17 | anarurungangi kenanga mange ri linona 
tau matea nampa assere siagang kenanga 
rioloangnganga tuguru. Nampa sikontu anjo 
lebaka ammempo irawanganna anjo poko 
kayua lanipasiaraki ri allana bansa-bansaya. 

18 Anjo poko kayua ajari pangngebarangi 
mae ri karaeng Mesir siagang bansana. Tena 
poko kayu ri Eden kammaya anjo tinggina 
siagang labirina. Mingka kamma-kamma 
anne, sangkamma todong poko-poko kayu ri 
Eden anjo poko kayua lanaung tongi ri linona 
tau matea nampa assere siagang kenanga 
tenaya natappa ri Allataala, siagang sikamma 
tau matea lalang pabundukang. INakke, 
Batara Kaminang Tinggia, anne akkana." 

3 2 l Ri tanggala sere bulang sampulo 

anrua, lalang taung makasampulo 
anrua ri wattu nipelana ikambe, Nakana 
Batara ri nakke, 

2 "He tau, terassi pakainga karaeng Mesir. 
Pabattui anne pasangKu ri ia angkana, 
|kau appanggaukang kammako singa 
rungka ri allana bansa-bansaya, mingka 
labi sangkammako buaya alangea lalang ri 
jeneka. Bangkennu napakapuccaki siagang 
naramassi sikontu binangaya. 

3Ri wattunna arappung bansa-bansaya, 
laKujakkalakko siagang JalaKu, siagang 

anreresangko mae ri bontoa. 
4LaKupatappasakko naung ri buttaya nampa 
sikontu jangang-janganga siagang olo-olo 
battua ri sikontu linoa laKusuroi angkanreko. 
> Nampa sikamma buluka siagang kabunga 
laKupirassi siagang maya-mayanu bottoka. 

6 Ceranu laKutumpai sagenna nabasai 
sikamma buluka siagang narassi sikamma 
binangaya. 

"Ri wattunnu Kupanraki, langika 
laKkubomboki, siagang sikamma bintoenga 
laKkupajari matei rinrana. LaKucokkoi 
mataalloa ribokona rammanga siagang 
bulanga tenamo naccaya. 

8Tojeng, sikontu apa singaraka ri langika 
laKkubunoi, siagang linoa laKupajari sassang 
makkapuki. INakke, Batara Kaminang 
Tinggia, anne akkana. 

9 Ri wattunna Kupasiara ri passalana 
kaancurannu ri sikamma parasangang 
tenayapa nuassengi, jai bansa lajari lussa. 

10Tojeng, laKusoeangi padangKu nampa 
Kubetako. Sikamma karaenga siagang 
bansa- bansaya lanaciniki anjo tindakangKu 
mae ri kau. Anjo wattua lannekkereki 
kenanga napakamma malla, siagang lanri 
mallana mate." 

ll Nakana Batara Kaminang Tinggia ri 
karaeng Mesir, "Padanna karaeng Babel 
lanipatebaki mae ri kau. 

laKusuroi ambibuki padanna kenanga nampa 
nabuno sikontu rayanu. Rayanu siagang 
sikontu apa nakalompoanga pamainu 
laancuru taba sikali ngasengi. 

13 Olo-olonu laKubunoi ri biring binanga- 
binangaya, tampana kenanga angnginung. 
Baji rupatau kammayatompa olo-oloka, 
tenamo nalanapuccaki pole jenena anjo 
binangaya. 

14) ari sikontu binangaya ri parasangannu 
laKupajari cinong kabusuki jenena, siagang 
Kupassolong jenena siagang sannang. 
INakke, Batara Kaminang Tinggia, anne 
akkana. 

15 Punna Kupajari Mesir parang lompo 
sino, kammayatompa Kupanraki sikontu 
apa ammantanga anjoreng, lanaassemmi 
kenanga angkanaya iNakkemi Batara. 

16 Anne pappakainga terasaka lajari kelong 
kasusaang. Tubainea battu ri bansa-bansa 
maraenga lanakelongangi salaku pammatei 
kasusaang mae ri Mesir siagang sikontu 
rayana. |Nakke, Batara Kaminang Tinggia, 
anne akkana." 

17 Ri tanggala sampulo allima bulang sere, 
lalang taung makasampulo anrua nipelana 
ikambe, Nakana pole Batara ri nakke, 

18 "He tau, susako ri nyawanu lanri raya 
Mesir. Kiringi kenanga mange ri linona 

parasangang kassa maraenga. 

19 Paui mae ri kenanga, angkana, Nukapangi 
angkana ikau kaminang gaga? Lanaungko 
ri linona tau matea, siagang niparabako ri 
allana tau tenaya natappa ri Allataala. 

20Bansa Mesir lamatei siagang tau matea 
lalang pabundukang. Niamo sere padang 
sadia untu ambuno kabusuki kenanga. 

21 Sikamma tubarani gammaraka siagang 
sikamma tau naaganga Mesir sitagala lalang 
pabundukang, lanaruppal siagang rannu 
kabattuanna tu Mesir antama ri linona 
tau matea. Akkio rannui kenanga angkana, 
Sikamma anjo tau tenaya natappa ri Allataala, 
matemi lalang pabundukang. Kamma-kamma 
anne battumi mae kenanga siagang anraba 
anrinni. 

22 Asyur anrabai anjoreng, nikulilingi ri 
kuburuna sikamma tantarana. Yangasenna 
kenanga matei lalang pabundukang. 
Kuburuna kenanga niaki ri bageang kaminang 
irawa ri linona tau matea. Ri wattu attallasana 
ija Kenanga, appakamallaki mae ri linoa. 

23(32:22) 

24 Elam niaki anjoreng siagang kuburuna 
tantarana ri tammulilina. Tena nisunnaki 
kenanga, namate ngaseng lalang ri 
pabundukang, nampa naung ri linona tau 
matea. Ri wattunna attallasa kenanga 
appakamallaki, mingka kamma-kamma anne 

siri-sirika siagang ngaseng sikamma tau 
matea lalang pabundukang. 

25(32:24) 

29 Mesekh siagang Tubal niaki anjoreng, 
nikulilingi ri kuburuna sikamma tantarana 
kenanga. Tena nisunnaki kenanga, namate 
ngaseng lalang pabundukang. Ri wattunna 
attallasa kenanga appakamallaki ri linoa. 

27 Tena nanggappa kenanga acara nikuburu 
nipakalompo sangkamma tau barania ri 
jammang riolo, ia naunga ri linona tau 
matea siagang sanjatana langkaka. Anjo 
sikamma tau barania nikuburuki siagang 
padang niparirawangngang ulunna siagang 
pannangkisi niparibarambanna. Ri wattunna 
attallasa, anjo sikamma tau barania, manassa 
barani tojengi, sagenna ajari malla ngaseng 
taua. 

28 kammami anjo tu Mesir lanitarawang 
siagang niparaba ri tangnga-tangngana tau 
tenaya natappa ri Allataala siagang tau matea 
lalang pabundukang. 

29 Edom niaki anjoreng siagang sikontu 
karaenna kammayatompa sikontu 
pamarentana. Riolo kenanga tantara kassa, 
mingka kamma-kamma anne anrabami ri 
linona tau matea siagang tau mate maraenga 
tenaya natappa ri Allataala. 

30 Sikamma karaenga battu wara niaki 
anjoreng, kammayatompa tu Sidon. Riolo 

kamma-kamma anne nipakasirimi kenanga, 
siagang tena nisunnaki nantama ri linona tau 
matea siagang ngaseng sikamma tau matea 
lalang pabundukang. Anjorengi kenanga 
anraba siagang natanggongi ramasana 
siagang ngaseng sikamma tau naunga ri 
linona tau matea. 

31 Punna battu karaeng Mesir siagang 
tantarana mae ri linona tau matea, nampa 
nacini ngaseng sikamma tau matea lalang 
pabundukang, langgappami kenanga 
panynyaleori. INakke, Batara Kaminang 
Tinggia, anne akkana. 

32 |Nakkemi passabakkanmna najari 
appakamalla karaeng Mesir mae ri sikamma 
tau attallasaka, mingka ia siagang tantarana 
lamatei nampa niparaba siagang sikontu 
tau tenaya natappa ri Allataala, siagang 
matea lalang pabundukang. INakke, Batara 
Kaminang Tinggia, anne akkana." 

3 3 1 Abicarai pole Batara ri nakke, Nakana, 

2 "He tau, paui mae ri bansanu, 
angkanaya punna Kupabattu pabundukanga 
ri sereang parasangang, iaminne lakajariang: 
Anjo panduduna parasanganga lanapilei 
kenanga battu ri tangnga-tangngana kenanga 
sitau pajaga. 

3 Punna naciniki anjo pajagaya battu musua, 
lappasarai pammatei tanra bahaya, sollanna 
tutu kabusu taua. 

mingka tena najampangi, nampa battumo 
musua ambunoi, ia matei lanri salana tonji. 
Ebara angkana naparhatikangi anjo tanra 
bahayaya, tantu akkullei salama. 

> (33:4) 

6 Mingka punna accini nia battu musu 
anjo pajagaya nampa tena nappasara tanra 
bahaya, nampa battu musua ambunoi anjo 
tau dorakaya, tanggong jawana kamateanna 
anjo taua laKutuntuki battu ri ia. 

7 He tau, ikau Kuangkakko ajari pajaga mae 
ri bansa Israel. Pabattui mae ri kenanga anne 
pasangKu: 

8 Punna Kupau angkanaya nia sere tau 
jadala lamate, mingka tena nupakaingaki 
sollanna napinra panggaukanna sagenna 
salama, lamatei salaku tau doraka ija. Mingka 
tanggong jawana kamateanna laKutuntuki 
battu ri kau. 

9 Punna nupakaingaki anjo tau jadalaka 
nampa taeroka ammari agau jadala, lamatei 
salaku tau doraka, mingka ikau kalennu 
lasalamakko." 

10 Nakana Batara ri nakke, "He tau, pau 
poleangi mae ri bansa Israel anne kananna 
kenanga, Taronangi tallasana ikambe lanri 
nijallakkanna ri dosana siagang kajadallanna 
ikambe. Antekamma nakkulle ikambe 
attallasa? 


| Yehezkiel 33.111 15 127 
ll paui mae ri kenanga angkanaya lanri 


iNakke, Allataala mattallasaka, Batara 
Kaminang Tinggia, tena naKusannang punna 
mate tau jadalaka; kabalekanna Kukellai 
nabokoi kenanga dosa-dosana sollanna tuli 
attallasa. He bansa Israel, ammari mako agau 
jadala! Angngapa nuero mate? 

12Jari, he tau, paui mae ri tu Israel 
angkanaya punna nia tau baji anggaukangi 
dosaya, anjo kabajikanna rioloa takkulleai 
antulungi kalenna. Punna tau jadala 
ammari agau dosa, tena nalanihukkungi, 
siagang punna tau baji agau dosa tena 
nalanipasalamaki. 

13 Nakulle kapang lebaMa ajanji 
lampasalamaki anjo tau bajika, mingka 
appakkaramulami agau dosa siagang 
narannuangi angkanaya lanipasalamaki lanri 
anjo kabajikanna rioloa, sala pahangi. Tenamo 
nalaKuurangi kabajikang lebaka nagaukang 
siagang lamatemi lanri dosa-dosana. 

14 Nakulle kapang lebami Kupakainga 
tau jadalaka angkanaya lamatei kenanga. 
Mingka punna ammari agau dosa, siagang 
appakkaramulami nagaukang apa bajika 
siagang annabaya, ebarana napoterangngangi 
apa napappitagallanga taua yareka barang 
lebaka nalukka, kammayatompa naturuki 
hukkung-hukkung angngeranga mae ri 
katallassang, anjo taua tena nalamate. 

15 (33:14) 

lebaka nagaukang, siagang lattallasaki lanri 
nagaukangi apa annabaya siagang bajika. 

17 Mingka anjo bansaya nakana angkanaya 
anjo tindakangKu tena naadele! Padahala 
tindakanna kenanga tena naadele. 

18 Sikalipi pole Kupau, angkanaya punna 
nia tau baji appakkaramula anggaukangi 
jadalaka, lamatei lanri anjo kajadallanna. 

19 Punna tau jadalaka ammari agau dosa, 
siagang appakkaramula anggaukangi apa 
bajika siagang annabaya, lattallasaki lanri 
anjo panggaukanna. 

20 Mingka manna nakamma anjo nakana 
bansa Israel angkanaya anjo tindakangKu 
tena naadele. Tojeng, laKuadeli kenanga 
situru massing panggaukanna." 

21 Ri tanggala lima bulang sampulo, lalang 
taung makasampulo anrua ri wattu nipelana 
ikambe, nia sitau akkulle talappasa battu 
ri Yerusalem; battui angngerang kabara ri 
nakke angkanaya tugurumi kota Yerusalem. 

22 Ri bangngi tenana nabattu, kupisaringimi 
kakoasanNa Batara. Jari ri wattunna battu 
anjo taua mae ri nakke, akkullema abicara 
siagang tenamo nakupepe. 

23 Nakana Batara ri nakke, 

24 "He tau, anjo sikamma tau ammantanga 
ri rumbanna kota-kotaya ri butta Israel 
nakanai, Abraham anggappai anne sikontu 
buttaya, padahala ia poro kale-kalennaji 

bawang. Ikatte anne jaiki, jari anne buttaya 


ikatte pata." 

25 | anri kammana Nasuroa Batara Kaminang 
Tinggia ampabattui anne pasanNa mae ri 
kenanga angkana, "Angnganreko dageng 
niaka ija cerana; nusombai barhalaya siagang 
nugaukangi ammunoa. Barani tojengko 
angngani anne buttaya angkana ikau pata. 

26 Nupattoangi padannu. Panggaukannu 
appakaringi-ringiki. Kabusunu anggaukangi 
agau bawanga. Maka barani ijako angngani 
angkana anne buttaya ikau pata? 

27 Lanri iNakke, Allataala mattallasaka, 
Batara Kaminang Tinggia, sikamma anjo tau 
ammantanga anjoreng ri rumbangnganga 
ri kotaya lamate nibunoi. la kenanga 
ammantanga ri paranga lanikanrei ri olo-olo 
sekke. la accokkoa ri bulu-buluka siagang ri 
sikamma leanga lamate garringi. 

28 Anjo parasanganga laKupajari parang 
sino, siagang anjo kakoasanna nakalompoang 
pamaika kenanga lalanynyami. Sikamma 
buluka ri Israel lajari sinomi, sagenna manna 
sitau tania barani angngoloi. 

29Ri wattunna Kuhukkung anjo bansaya 
lanri dosa-dosana kenanga, siagang Kupajari 
sino anjo parasanganga, naassemmi kenanga 
angkanaya iNakke Batara." 

30 Nakana Batara, "He tau, ikau nipare carita 
mako ri julu bansanu ri wattunna massing 
sigappa kenanga ri tembo-tembo kotaya 

yareka ri dallekang pakkebu- pakkebu ballaka. 


Nakana kenanga para ia, Umba nipilangngeri 
apa pasanNa Batara anne alloa. 

31Battui kenanga agapullung siagang 
salaku ummakKu ammempoi kenanga 
ampilangngeri kana-kanannu, mingka anjo 
apa nuparentakanga tena naturuki kenanga. 
Muncenna kenanga appasuluki kana-kana 
mangngai mingka atinna kenanga sangnging 
passawallanji nanawa-nawa. 

32 Napare kammako pakelong kelong- kelong 
passingaliang bajika saranna siagang 
caradeka akkarena kacapi. Memang kenanga 
nalangngereki kana-kanannu, mingka tena 
naturuki. 

33 Sikontu anjo apa nupaua lakajariang 
ngasengi, siagang punna narapiki wattunna, 
lanaassemmi kenanga angkanaya ikau nabi ri 
tangnga-tangngana kenanga." 

34 l Nakana Batara ri nakke, 

2 "He tau, callai sikamma karaeng 
Israel, siagang pabattui apa Kupaua, 
iNakke, Batara Kaminang Tinggia mae 
ri kenanga angkana, Cilakako, he 
sikamma pakalawakinna Israel. Sangnging 
kaparalluang kalennu bawang nunawa-nawa, 
teai kaparalluanna sikamma gimbalanu. 

3 Dadina nuinungi, bulu-bulunna nupareki 
pakeang, siagang gimbala kaminang comoka 
nupolongi nampa nukanrei. Talebakai nuurusu 
sikamma gimbalanu. 

4 Gimbalanu dodonga tena nuparakai, ia 


garringa tena nuballei, ia bokkaka tena 
nurokoki lokona, ia sala oloanga siagang 
tappelaka tena nuboyai nampa nuerang 
ammotere. Balalo sikamma anjo gimbalaka 
nukapallakki. 

> Lanri tenana pakalawakinna, anjo 
gimbalaka tassiarami na nikanre ri olo-olo 
sekke. 

6Jari pitilampa-lampaimi sikamma 
gimbalakKu ri bulu-bulu tinggia siagang 
sikamma monconga. Tassiaraki kenanga 
mange ri sikontu buttaya, tena manna sitau 
amparhatikangi yareka amboyai kenanga. 

' Jari, sikamma pakalawakia, pilangngeri apa 
Kupaua, iNakke, Batara Kaminang Tinggia, 
mae ri kau: 

8 Lanri iNakke, Allataala mattallasaka, 
parhatikangi! Nikokkoki siagang nikanrei 
sikamma gimbalakku ri olo-olo sekkeka, lanri 
tena angkalawaki kenanga. Ikau sikamma 
pakalawakingKu tena nanujampangi anjo 
sikamma gimbalaka. Poro kaparalluang 
kalennu bawang nunawa-nawa, teai 
kaparalluanna sikamma gimbalanu. 

9J ari, pilangngeri, he sikamma pakalawakia, 

10 Nakke, Batara Kaminang Tinggia 
akkana ri kau angkanaya iNakke anne 
musuhnnu. Anjo sikamma gimbalakKu laKuallei 
ammotere battu ri kau siagang tenamo 
naKupappirannuangi mae ri kau, tenamo 

naKukellaiko annawa-nawal kaparalluang 


kalennu bawang. Sikamma gimbalakKu 
laKupasalamaki battu ri kau, sagenna tenamo 
nalajari kanrenu." 

11 Nakana Batara Kaminang Tinggia, 
"KalengKu lamboyai sikamma gimbalakKu 
siagang amparakai kenanga, 

12 sangkamma sitau pakalawaki amboyai 
siagang amparappungi sikamma gimbalana 
tassiaraka nampa naparakai kenanga. 
LaKuerangi kenanga ammotere battu ri 
sikontu tampana tassiara ri anjo allo sassanga 
siagang battuna balaya. 

13 | aKupasuluki kenanga battu ri tangngana 
bansa-bansaya siagang parasangang- 
parasangang maraeng, nampa Kuparappung 
siagang Kuerang mange ri parasangang 
kalenna. LaKukalawaki kenanga ri sikamma 
monconga siagang kabunga ri Israel, 
siagang Kururungang mange ri parang ruku 
nyamanga. 

14Tojeng, laKupasadiangi kenanga parang- 
parang ruku coppong ri daera monconga 
siagang ri sikamma lappara kabunna butta 
Israel. Anjorengi kenanga lammari- mari 
siagang angnganre ruku siagang amang. 

15 KalengKu lajari pakalawaki mae ri 
sikamma gimbalakKu siagang ampasadiangi 
tampa pammari-mariang kenanga; iNakke, 
Batara Kaminang Tinggia, anne akkana. 

laKuerangi ammotere, ia lokoka laKurokoki 
lokona, ia garringa Kuballei, mingka comoka 
siagang gassinga laKupanraki, lanri iNakke 
pakalawaki anggaukangi apa bajika. 

17 Pilangngeri, he sikamma gimbalakKu! 
|Nakke, Batara Kaminang Tinggia Kukana ri 
kau angkanaya massing laKuadeliko siagang 
Kusalaki bajika battu ri jadalaka, sikamma 
gimbalaka battu ri sikamma bembea. 

18 Battu ri kau nia tena nasangga nasaring 
pamaina punna poro ruku kaminang bajika 
nacappu, mingka naonjo-onjokang tompi 
ruku tenaya nakanrei kenanga! Angnginungi 
kenanga jene cinong nampa napuccakki jene 
tenaya nainungi kenanga! 

19 Sikamma gimbalakKu maraenga musti 
angnganrei ruku lebaka nionjo-onjokang 
siagang angnginungi jene lebaka nipuccaki. 

20] anri kammana anjo, iNakke, Batara 
Kaminang Tinggia Kukana ri kau, he sikamma 
gimbala comoka, angkanaya labattuA ajari 
haking ri tangnga-tangngana gimbala 
gassinga siagang gimbala dodonga. 

21 Nusorong-sorongi siagang nuulaki gimbala 
garringa sagenna niemba kenanga battu ri 
parappunganna gimbalaka. 

22 Mingka KalengKu lampasalamaki sikamma 
gimbalakKu, sollanna tena nanikapallakki 
kenanga. LaKuadeli gimbalakKu tassere- sere 
siagang laKusalaki bajika battu ri jadalaka. 


Yehezkiel 34.231 28 134 
23 | angngangkakKa sitau karaeng 


sangkammaya atangKu Daud, untu ajari 
pakalawaki tenaya ruanna mae ri kenanga, 
siagang iami lamparakai kenanga. 

24|Nakke, Batara, lajari Allataalana kenanga, 
siagang anjo karaeng sangkammaya atangKu 
Daud lajari pamarenta mae ri kenanga. 
| Nakke, Batara anne akkana. 

25 | apparekKa parjanjiang siagang kenanga, 
ampattantui kaamangnganna kenanga. 
LaKubongkai sikontu olo-olo sekkeka battu 
ri sikontu parasanganga, sagenna akkulle 
sikamma gimbalakKu ammantang siagang 
amang ri sikamma paranga siagang attinro ri 
romanga. 

20 | aKubarakkaki kenanga siagang 
Kupabiangi ammantang kenanga ri 
tammulilina bulu matangkasakKu. LaKusarei 
kenanga bosi punna parallui. 

27Poko-pokoka larappoi, koko-kokoa 
langngerangi wassele, siagang sikontu taua 
lammantangi siagang amang ri butta kalenna. 
Punna lebamo Kutappu rante passikkona 
ummakKu siagang lebami Kulappassang battu 
ri tau amparekai ata kenanga, naassemmi 
kenanga angkanaya iNakke Batara. 

28 Tenamo nalaniella kenanga ri bansa-bansa 
tenaya natappa ri Nakke, yareka nikokko 
ri olo-olo sekke. Lattallasa salewangangi 
kenanga, siagang tenamo manna sitau 
lampakamallaki kenanga. 

29 | aKupicoppongi sikamma kokonna 


kenanga sagenna tenamo wattu kacipurang 
ri anjo parasanganga. Tenamo nalanihina 
kenanga ri bansa-bansa maraenga. 

30 Jj ari lanaassemmi sikontu taua angkanaya 
anjo Israel ummakKu, siagang angkanaya 
iINakke allalangngi. INakke, Batara Kaminang 
Tinggia, anne akkana. 

31Tojeng, ikaumi parappungang gimbalakKu 
Kusarea kanre. Ikaumi ummakKu, siagang 
INakkemi Allataalanu. |Nakke, Karaeng 
Allataala Kaminang Tinggia, anne akkana." 
3 5 l Nakana Batara ri nakke, 

2 "He tau, tunrai parasangang Edom. 

3 Pabattui mae ri panduduna apa Kupaua, 
iNakke, Batara Kaminang Tinggia mae ri 
kenanga angkana, INakke anne musunnu, he 
panduduna daera monconna Edom! Buttanu 
laKupajari sino sikali tena bonena, siagang 
kota-kotanu lajari loro-loroi. Nalanuassemmo 
angkanaya iNakkemi Batara. 

4 (35:3) 

> Battu riolo iji nanumusu Israel siagang 
nulappassang kenanga nibuno ri wattunna 
nituju ri bala salaku hukkungang kalabusang 
mae ri dosana kenanga. 

6 Lanri kammana anjo, lanri iNakke, Allataala 
mattallasaka, Batara Kaminang Tinggia, 
matea iami sarennu, siagang takkulleako 
talappasa battu anjoreng. Sala mako lanri 

nugaukanna ammunoa, Jari laniondang 


tommako ri pammunoang. 

7 Kota-kotanu ri daera monconna Edom 
laKupajari sinoi siagang sikamma tau 
angngoloai lanibunoi. 

8Sikamma monconga laKutongkoki 
siagang maya-mayanu, buluka siagang 
kabunga laKupirassi siagang tau mate lalang 
pabundukang. 

9 Parasangannu laKupajari parang lompoi 
untu satunggu-tungguna, siagang kota- 
kotanu tenamo nalanipammantangngi ri 
taua. Jari lanuassemmi angkanaya iNakkemi 
Batara. 

10 Nupaui angkanaya baji Yehuda 
kammayatompa Israel siagang buttana 
massing ikau pata, siagang angkanaya 
lanupatangi manna pole naiNakke, Batara, 
Allataalana kenanga. 

11] anri kammana anjo, lanri iNakke, 
Allataala mattallasaka, Batara Kaminang 
Tinggia, laKupabalassiko, lanri larroko, 
assereatiko, siagang birisikko mae ri 
ummakKu. Lanaassengi kenanga angkanaya 
Kuhukkungko lanri panggaukannu mae ri 
kenanga. 

12 Jari lanuassemmi angkanaya iNakke, 
Batara, Kulangngeremi kana pacau-caunu ri 
wattunnu angkana: Moncong-monconga ri 
Israel ajari sinoi siagang nipassareangi ajari 
korobanta. 

13 He bansa Edom, ikau lompo bicarako, 


siagang abicara tampoko mae ri Nakke. 
Kulangngere kabusumi anjo sikammaya. 

14 | Nakke Batara Kaminang Tinggia Kukana: 
Sikontu linoa lasannangi ri wattunna Kupajari 
sino sikali sikontu parasangannu, 

13 sangkamma todong sannannu ri 
wattunna ajari sino Israel Kupatanga. 
Moncong-moncong Seir, balalo sikontu Butta 
Edom lajari sino sikali. Jari sikontu taua 
lanaassemmi angkanaya iNakkemi Batara." 
3 6 l Nakana Batara, "He tau, abicarako 

mae ri moncong-monconna Israel 
siagang suroi kenanga ampilangngeri 
pasanNa Batara Kaminang Tinggia, angkana, 

2 Ri wattunna bansa-bansaya ri tammulilinu 
nabundukiko siagang naellakko, nahinai 
kenanga sikontu Israel. Rannui kenanga 
abicara angkanaya kamma-kamma anne 
anjo sikamma bulu-bulu battu riolo dudua 
lami kenanga pata. Lanri kammana anjo he 
moncong-monconga siagang bulu-buluka, 
pangka- pangka binangaya siagang sikamma 
kabunga, he kota-kota ancurukamo ajari 
rumbangngang siagang nibokoiamo ri tau 
ammantanna, kammayatompa niellaka 
siagang nicau-caua ri bansa-bansa niaka 
ri tammulilina, pilangngeri apa kananNa 
Batara Kaminang Tinggia mae ri kau: Lalang 
arerena larroKu Kucallai bansa-bansa niaka 
ri tammulilinu siagang kammaya Edom, 

buttaKu siagang narampasa parang-parang 
rukuna. Kamma-kamma anne larroA siagang 
ajalloKa lanri anjo bansa-bansaya sanna dudu 
nahinanu siagang napakatunako. 

3(36:2) 

4(36:2) 

> (36:2) 

6 (36:2) 

7|Nakke, Batara Kaminang Tinggia assumpA 
angkanaya anjo bansa-bansaya ri tammulilinu 
lanihina tongi. 

8 Mingka mae ri kau Kukana he moncong- 
monconna Israel, poko-pokonu lacculaki 
siagang larappo poleangi untu ummakKu 
Israel tenayamo nasallo nammotere. 

9 Kuagangngangko he Israel, siagang 
Kupattantui angkanaya lanibingkungi 
ammotere buttanu siagang lanikiori bine. 

10 | aKutambai jaina ummakKu Israel. 
Lammantangi kenanga ri kota-kotaya siagang 
lanabangungi ammotere sikontu ballana 
lebaka ancuru ajari loro. 

11 pandudunu siagang olo-olonu laKutambai 
sagenna ajari sanna jaina, labi jaiangngangi 
narioloa, siagang lammana-manaki naccucu 
kenanga sanna jaina. Lattallasaki kenanga 
anjoreng sangkamma riolo, siagang Kupajari 
kalumanynyangi, kamma tenayapa naleba 
nukasia rioloanganna. Jari lanaassemmi 
kenanga angkanaya iNakkemi Batara. 


Yehezkiel 36.121 18 139 
12 UmmakkKu Israel, laKuerangi ammotere 


untu mange ampammantangngi ammotere 
parasanganna. Anjo buttaya lajari napatangi 
kenanga siagang tuli lanagappai kenanga 
wasselena, sagenna ana-anana kenanga tena 
nalamate cipuru. 

13 |Nakke, Batara Kaminang Tinggia Kukana: 
Memang annabai angkana anne buttaya 
nigallaraki pakanre tau siagang parampasa 
ana-ana bansa ampammantangiai. 

14 Mingka appakkaramula kamma-kamma 
anne tenamo nalangnganre tau anne buttaya 
yareka narampasaki ana-anana kenanga. 
INakke Batara Kaminang Tinggia anne 
akkana. 

15Tenamo naparallu anne buttaya 
allangngereki bansa-bansaya ancau-caui 
yareka nihina ri taua. Anne buttaya tenamo 
nalanatumpasa bansa ampammantangiai. 
INakke, Batara Kaminang Tinggia anne 
akkana." 

16 Nakana Batara ri nakke, 

17 "He tau, ri wattunna ammantang tu 
Israel ri parasangang kalenna, naramassi 
anjo parasanganna lanri tindakanna siagang 
panggaukanna kenanga. Kupasangkammai 
harang anjo panggaukanna kenanga, rapang 
baine battua bulanna. 

18 Kupabetteseki larroKu mae ri kenanga 
lanri jaina pammunoang leba nagaukang 
kenanga ri anjo buttaya, kammayatompa 

kenanga. 

19 Kuhukkungi kenanga situru carana 
attallasa siagang panggaukanna kenanga, 
nampa kupasiara kenanga mae ri 
parasangang maraeng. 

20 Manna kemae lampana kenanga, tuli 
naramassinna arengKu matangkasaka. 
Nasaba akkanai taua kamma anne, Anne 
bansaya ummaNa Allataala, mingka musti 
nabokoi butta Napassareanga Allataala mae 
ri kenanga. 

21 Sanna Kuparhatikanna anne passalaka, 
lanri arengKu matangkasaka naramassimi tu 
Israel, manna kemae lampana kenanga. 

22 Lanri kammana anjo, pabattui apa 
Kupaua, iNakke Batara Kaminang Tinggia, 
mae ri bansa Israel, angkana, Anjo apa 
Kugaukanga sallang, teai lanri ikau he 
tu Israel, passangalinna lanri arengKu 
matangkasaka, ia lebaka nuramassi, manna 
pole kemae lampanu. 

23 | aKupicinikiangko anjo katangkassanna 
areng malompoKu, iamintu areng lebaka 
nuramassi ri tangnga-tangngana bansa- 
bansaya, sagenna nuassemmo angkanaya 
INakkemi Batara. |Nakke, Batara Kaminang 
Tinggia anne akkana. LaKupakeko untu 
ampappicinikangi mae ri bansa-bansaya 
angkanaya iNakke anne matangkasakKa, 
Batara tenaya ruanna. 

24 Battu ri tunggala bansaya siagang 


parasanganga, laKuparappungko nampa 
Kupoterangko mange ri butta kalennu. 

25 | ebaki anjo Kupiracciki mako jene 
cinong, sollannu ajari tangkasa battu ri 
sikontu barhalanu siagang battu ri sikontu 
anramassiako. 

20] ari laKusare mako ati beru siagang 
pikkirang beru. Anjo atinnu terasa kammaya 
batu laKusambei siagang ati mannuruki. 

27 LaKupantamaki RohKu antama ri atinnu, 
siagang laKujagaiko sollannu attallasaka 
situru hukkung-hukkungKu kammayatompa 
nugaukang sikamma parentaKu. 

28 ari lammantang mako ri butta lebaka 
Kupassareang mae ri boe-boenu. Lajariko 
ummakKu, siagang iNakke lajari Allataalanu. 

29 | aKupakabebasakko battu ri sikontu 
karamassannu. LaKuparentakangi gandunga 
sollanna coppong timbona sagennu 
talanatujuamo kacipurang. 

30[ apila Kupakacoppongi poko rappo- 
rappoannu siagang wassele koko- kokonnu, 
sagenna tenamo nalanukasia jammang 
kacipuranga, anramassiai arennu ri 
tangnga-tangngana bansa-bansaya. 

31 anuurangi panggaukang jadalanu siagang 
anjo tindakannu tenaya nasiratang, nampa 
ajari lanre mako mae ri batangkalennu lanri 
dosa-dosanu siagang anjo kapallakkannu. 

32 Yrangi, he Israel, angkanaya naKugaukang 


ngaseng anjo sikammaya, teai lanri ikau. 
Musti siri-siriki nusaring siagang hinai 

pakkasianu lanri panggaukannu. I Nakke, 
Batara Kaminang Tinggia, anne akkana." 

33 Nakana Batara Kaminang Tinggia, "Punna 
leba mako Kutangkasi battu ri sikontu dosanu, 
laKupabiang mako ammantang ammotere ri 
kota-kotanu, siagang ambangungi ammotere 
battu ri rumbanna. 

34 Riolo sikamma tau ajappaya angngolo ri 
parang- parannu naciniki antekamma rosona 
anjo buttaya, mingka laKupajari ammotere 
akkulle anjo buttaya nujama. 

35 Jari sikontu taua lajari lannasaki lanri anjo 
butta rosoka sumpaeng, kamma-kamma 
anne ajarimi koko Eden: siagang kota-kota 
sinoa riolo, ancuruki siagang ajari loromi, 
kamma-kamma anne ajarimi kota-kota kassa 
pattahanganna siagang jai panduduna. 

36 | ari bansa-bansa singngampina ia niaka 
ija, lanaassemmi angkanaya iNakke, Batara, 
leba ambangungi ammotere kota-kota 
ancuruka, siagang anjamai ammotere 
sikamma koko rosoka. INakke, Batara anne 
abicara, siagang mattantui laKuparupana 
kanangKu." 

37 Nakana Batara Kaminang Tinggia, "He 
bansa Israel, Kupabiang mako ammotere 
appala tulung mae ri Nakke; laKutambai 

jainu, sanrapang parappungang gimbalaka 


jaina. 

38 Kota-kota ancuruka kamma-kamma anne, 
larassi bonena sallang sangkamma Yerusalem 
ri allo-allo passua-suarrang ri allo allaloa, 
rassi siagang gimbala eroka nipassareang. 
Jari nuassemmi angkanaya iNakke Batara." 
37 1 Kupisaringi kakoasanNa Batara, 

siagang naeranga RohNa naung ri 
kabung rassia siagang buku-buku. 

2 Naeranga Batara angnginroi anjo kabunga, 
na kucini angkanaya ri sikontu anjo kabunga 
sanna jaina buku-buku sannaka kalotorona. 

3 Akkutanangi Batara ri nakke angkana, 
"He tau, maka akkullei anne buku-bukua 
attallasa poleang?" Appialima angkana, "O 
Batara Kaminang Tinggia, iKatteji bawang 
angngassengi." 

4Nampa Nasuroma Batara ampabattui 
pasanNa mae ri anjo buku-buku kalotoroka 
angkana, 

>"| Nakke Batara Kaminang Tinggia 
ampatuiki nappasaka antama ri kalennu 
sollannu attallasa poleang. 

6 Kusareko ammotere ura-ura siagang 
assi kammayatompa Kurokokko bukkuleng. 
LaKusareko nappasa sagennu attallasa 
poleang. Jari nuassemmi angkanaya iNakkemi 
Batara." 

TNampa inakke, Yehezkiel, abicarama mae 
ri anjo buku-bukua situru pasanNa Batara. 

sara areku-reku, lanri anjo buku-bukua 
appakkaramulami assialle anjari sere. 

8 Lalang kuparhatikanna anjo kammaya, 
appakaramulami anjo buku-bukua nia urana 
siagang assinna, kammayatompa nia tommo 
bukkulenna, mingka tenapa nanyawa anjo 
sikamma tubua. 

9 Nakana Allataala ri nakke, "He tau, 
abicarako mae ri anginga. Pauangi 
angkana iNakke, Batara Kaminang Tinggia 
amparentakangi mae ri ia sollanna nia battu 
ri kere-keremae, untu ampatuiki nappasaka 
antama ri anjo sikamma tubu matea sagenna 
attallasa poleang." 

10J ari abicarama situru Naparentanga 
Batara, siagang napappatuikammo anginga 
anjo nappasaka antama ri sikamma 
anjo tubua sagenna attallasamo siagang 
ammentemmo kenanga. Teai sipato jaina, 
sagenna anggannaki ajari sere pasukang 
tantara lompo. 

11 Nakana Allataala ri nakke, "He tau, anne 
sikamma buku-bukua iami pangngebaranna 
bansa Israel. Akkunrarengi kenanga lanri 
kalotoroki, tena panrannuanna siagang tena 
allo ri bokona. 

12[ anri kammana aboto mako mae ri 
ummakKu anjo bansa Israel, angkanaya 
INakke, Batara Kaminang Tinggia, lassungkei 
jerana kenanga. LaKupasuluki kenanga battu 

mange ri butta Israel. 

13 Punna leba Kugaukang sikammaya anjo, 
lanaassemmi ummakKu angkanaya iNakke 
Batara. 

14 LaKupatuiki nappasaka antama ri kalenna 
kenanga untu ampakatallasaki kenanga, 
nampa Kusare pakkulle kenanga ammantang 
ri parasangang kalenna. Jari naassemmi 
kenanga angkanaya iNakke Batara. |Nakke 
Batara anne akkana, siagang mattantu 
larupana kanangKu." 

13 Nakana pole Batara ri nakke, 

16"He tau, angngalleko sere takkang 
siagang tulisiki anne kana-kanaya anjoreng, 
Kakaraengang Yehuda. Nampa angngalleko 
sere takkang maraeng, siagang tulisiki 
anjoreng, Kakaraengang Israel. 

17 Nampa nutagala anjo ruaya takkang, 
sagenna sialle cappana najari sere takkang. 

18 pynna napakkutanangngang bansanu 
battuanna, 

19 pauangi kenanga, angkana iNakke, Batara 
Kaminang Tinggia, langngalle sere takkang 
pangngebaranna Israel nampa Kupasialle sere 
takkang pangngebaranna Yehuda. Anjo ruaya 
takkang laKupajari serei siagang Kutagalaki 
lalang limangKu. 

20Tagalaki anjo ruaya takkang siagang 
paccinikangi anjo bansaya. 

iNakke, Batara Kaminang Tinggia, angngallei 
sikontu bansaKu battu ri sikamma 
parasangang napalampaia kenanga. 
LaKupasserei kenanga siagang Kuerangi 
ammotere mange ri parasangang kalenna. 

22| aKupajari serei kenanga bansa anjoreng 
parasanganga, ri daera monconna Israel. 
Laniparentai kenanga ri sere karaeng, siagang 
tenamo nalatabage pole kenanga ajari rua 
bansa yareka kakaraengang. 

23Tenamo nalanaramassi pole kalenna 
kenanga lanri nagaukanna dosaya siagang 
anynyombana ri barhalaya, appakaringi- 
ringika. LaKupakabebasaki kenanga battu ri 
sikontu sala panggaukanga, ampakabellayail 
kenanga battu ri Nakke. LaKutangkasi 
kenanga; lajari kenanga ummakKu, siagang 
iINakke Allataalana kenanga. 

24 | anipajari serei kenanga irawangang 
parentana serea karaeng sangkammaya 
Karaeng Daud, ammarentaya satunggu- 
tungguna. Lamajarreki kenanga anturuki 
hukkung-hukkungKu. Nampa sagenna 
satunggu-tungguna kenanga siagang 
jari-Jarina kenanga lanapammantangngi 
anjo parasanganga, iamintu parasangang 
Kupassareanga mae ri Yakub siagang 
napammantangngia boe-boena kenanga. 

23 (37:24) 

20] apparekKa parjanjiang siagang 
kenanga untu ampattantui kaamangnganna 
kenanga sagenna satunggu-tungguna. 
LaKubarakkaki kenanga siagang laKutambai 
jaina kenanga. LaKubangungi ri parasanganna 
kenanga BallakKu, lammentenga anjoreng 
satunggu-tungguna. 

27 | ammantangaA siagang kenanga; iNakke 
lajari Allataalana kenanga, siagang kenanga 
lajari ummakKu. 

28 Punna niami BallakKu ri tangnga- 
tangngana kenanga untu satunggu-tungguna, 
lanaassemmi bansa-bansa maraenga 
angkanaya iNakke, Batara, leba ampilei Israel 
ajari ummakKu." 

3 9 l Nakana Batara ri nakke, 

2 "He tau, tunrai Gog, iamintu karaeng 
battua ri parasangang Mesekh siagang Tubal 
ri butta Magog. 

3 Paui mae ri ia angkana iNakke, Batara 
Kaminang Tinggia, musunna. 

4 LaKupalekkoi, laKupitabai pakkai cango- 
cangona, nampa Kupasinta assulu siagang 
sikontu pasukanna. Jai sikali pasukang 
ajaranna, ammakeang sangkamma- 
kammaya. Tunggala tantarana massing 
angngerangi pannangkisi siagang padang. 

3 Nirurungangi karaenga ri tantara-tantara 
Persia, Sudan siagang Libia, massing 
angngeranga padang siagang topi baja. 

parasangang Gomer siagang Bet-Togarma 
wara, majui siagang ia, kammayatompa jai 
bansa maraeng amminawang todong maju. 

7 Suroi sadia-sadia siagang parentakangi 
tantara naaganga assitagala sollanna sadia 
attayang komando. 

8 Tena siapa taung sallona naKusuro 
maju ambunduki sereang parasangang 
siagang pandudu lebaka niparappung 
ammotere battu ri allana bansa-bansaya 
nampa ammantang ri anjo parasanganga 
siagang amang. Lanaempoi Gog daera 
monconna Israel, iamintu salloamo sino 
siagang ajari loro, mingka kamma-kamma 
anne nipammantangngimi ri raya amanga 
katallassanna. 

9|a siagang tantarana siagang jaia bansa 
anrurungangi labattui ambunduki, rapang 
anging lompo battua ambunduki siagang 
rapang rammang antongkoki sikontu anjo 
parasanganga." 

10 Nakana Batara Kaminang Tinggia ri Gog, 
"Anjo wattua lapparekko rancana jadala. 

ll anupattantui untu ambunduki anjo 
parasangang tenaya pattahanganna, pandudu 
attallasaka siagang amang na sannang ri 
kota-kota tenaya nammake tembo siagang 
tenaya nammake pattahangngang. 

12 Lanuellaki siagang lanurampasaki 
barang-baranna anjo panduduna kota ajari 

battu ri arupa-rupaya bansa, kamma-kamma 
anne jaimi barang-baranna siagang olo-olona 
kenanga, kammayatompa ammantammi 
kenanga ri poccina linoa. 

13 panduduna Syeba, Dedan, siagang 
sikamma padangganga ri kota-kota 
parasangang Spanyol lakkutanangi mae 
ri kau kamma anne, Apaka nupagioki 
tantaranu lanri eronuji anrampasa siagang 
angngella bulaeng, pera, olo-olo, siagang 
barang-barang maraenga, nampa nuengka 
ngaseng sikammaya anjo?" 

14 | anri kammana anjo Nasuroa Batara 
Kaminang Tinggia untu ampabattui anne 
pasanga mae ri Gog, angkana, "Balalo ri 
wattunna attallasa amang siagang sannang 
ummakKu Israel nanubattu ambunduki. 

15 Alampako battu ri parasangannu, bella 
battu wara, nirurungang ri tantara lompo 
siagang heba, yangasenna pasukang ajarang 
battu ri arupa-rupaya bansa. 

16 Nampa nubunduki ummakKu Israel 
rapang anging lompo antujui buttaya. Punna 
narapi sallang wattunna, laKukiringko mange 
angngempoi buttaKu. Lanri tindakangKu tete 
ri kau, he Gog, lanaassemMa bansa-bansaya 
angkanaya inaiA anne, iamintu Allataala 
matangkasaka. 

17 Sai ri sesena ikau naKuabicara riolo tete ri 
sikamma atangKu iamintu nabi-nabina Israel. 

sallang laKusuroi taua untu ambunduki Israel. 
INakke, Batara Kaminang Tinggia, anne 
akkana." 

18 Nakana Batara Kaminang Tinggia, "Mingka 
tena nasallo lebana Gog ambunduki Israel, 
lajalloMa. 

19Siagang sanna larroKu 
nalaKuangngancang, angkana ri anjo 
alloa lania kajariang lompo ri Israel, iamintu 
latagegosoki buttaya ri Israel. 

20 kabusuna jukuka siagang jangang- 
janganga, sikontu olo-olo lompoa siagang 
cadia, kammayatompa sikontu rupataua 
ri lino, lannekkereki napakamma malla 
andallekangA. Laruntungi sikamma 
monconga, lalaboroki sikamma tabinga, 
siagang larumbangi sikamma temboka. 

21 Nampa laKupatabangka Gog siagang 
arupa-rupa bala. INakke, Batara Kaminang 
Tinggia, anne akkana. Lasibunduki para ana 
buana siagang padanna kenanga. 

22 L a3Kuhukkungi siagang garring 
kammayatompa cera assolong. Bosi 
lompo, bosi es, pepe siagang batu abara 
laKutumpa mae ri ia siagang tantarana 
kammayatompa mae ri sikamma tantara 
naaganga sitagala. 

23 kammami anjo caraKu lampappicinikangi 
mae ri sikontu bansaya angkanaya iNakke 

kenanga angkanaya iNakkemi Batara." 
39 1 Nakana Batara Kaminang Tinggia, 

“He tau, ancangi Gog, karaeng lompo 
battua ri parasangang Mesekh siagang Tubal, 
siagang pauangi angkanaya iNakke anne 
musunna. 

2|Nakke lampalekkoi, siagang Kuerangi 
assulu battu ri daera bellaya bageang wara, 
mange ri daera monconna Israel. 

3 Anjoreng laKutunrungi anrong panana 
sagenna talappasa battu ri lima kairinna, 
nampa Kutugurang ana-ana panana battu ri 
lima kananna. 

#Irate ri daera Moncong-monconna 
Israel, lamate Gog siagang sikontu 
tantarana kammayatompa sikontu naaganga 
sitagala: nampa maya-mayana kenanga 
laKupassareangi mae ri Jangang-janganga 
siagang olo-olo sekkeka untu nakanre. 

3 Anjo sikamma tantaraya latuguruki na 
mate ri koko- kokoa. | Nakke, Batara Kaminang 
Tinggia, anne akkana. 

6| appaniakKa pepe akkanre ri butta Magog 
siagang ri sikamma biring tamparanga, 
ri daera amanga siagang sannanga 
katallassanna panduduna. Jari naasseng 
ngasemmi kenanga angkanaya iNakkemi 
Batara. 

7 Mingka ri tangnga-tangngana tu Israel, 
laKupanyatai arengKu matangkasaka, 

Jari naassemmi bansa-bansaya angkanaya 
INakkemi Batara, iamintu Allataala 
matangkasaka ri Israel." 

8 Nakana Batara Kaminang Tinggia, "Tojeng, 
anjo allo Kupakkanaya manassa labattui. 

9 Labalulungi assulu panduduna kota-kotaya 
ri Israel untu ampasserel sanjata nibokoia, 
lamintu pannahang siagang padang, anrong 
pana siagang ana pana, kammayatompa 
takkang pattunrung. Kabusuna anjo kammaya 
napajari kenanga kayu tunuang, anggannaka 
nipake tuju taung sallona. 

10J ari taparalluami kenanga appassere 
kayu tunuang ri kokoa yareka annabang 
poko kayu ri romanga, nasaba sikontu 
anjo sanjata nibokoia sukku jaina untu 
nipare kayu tunuang. Lanaellaki siagang 
lanarampasaki barang-baranna sikamma 
tau lebaka angngellaki siagang anrampasaki 
barang-baranna kenanga. INakke, Batara 
Kaminang Tinggia, anne akkana." 

ll Nakana Batara, "Punna kajariang 
ngasemmo anjo sikammaya, laKusaremi Gog 
butta pajerakkang ri Israel, iamintu ri kabung 
palimbangnganga ri rayanganna Tamparang 
Matea. Anjoremmi Gog siagang sikontu 
tantarana lanitarawang. Siagang laniaremmi 
anjo kabunga Kabung Pasukang Gog. 

antarawangi anjo sikontu tau matea sollanna 
tenamo naramasa anjo tampaka. 

13 Sikontu panduduna parasanganga 
lamminawang turu ngasengi ambantu untu 
antarawangi anjo tau matea, siagang untu 
yangasenna anjo sikammaya, lannarimai 
kenanga pahala ri allo pammetangKu. I Nakke, 
Batara Kaminang Tinggia, anne akkana. 

14 Allalonamo anjo wattu tuju bulanga, nia 
siapa are tau lanisare tugasa untu angnginroi 
anjo parasanganga amboyai maya-maya 
niaka ija tassiara, na punna nia nabuntulu, 
natarawangi kenanga anjo mayaka sollanna 
natangkasa anjo parasanganga battu ri 
karamassanga. 

15 Lalang ri anjo pajappanna kenanga, punna 
anggappai buku tau, lanasarei pammatei 
sarinna, sollanna nacini patarawanga nampa 
natarawang anjo buku taua ri Kabung 
Pasukang Gog. 

16 kammami anjo carana nanitangkasi anjo 
parasanganga battu ri karamassanga. (Ri 
allo ri boko, anjoreng ri kabunga lania kota 
niarenga sangkamma Pasukang Gog.)" 

17 Nakana Batara Kaminang Tinggia ri 
nakke, "He tau, kioki sikontu Jangang- 
janganga siagang olo-olo maraengannaya, 
sollanna nia battu ri kere-keremae untu 
angkanrei korobang Kupasadiakangi kenanga. 
LapparekKa passua-suarrang lompo ri 

kenanga akkulle angnganre dageng siagang 
angnginung cera. 

18 Akkullei kenanga angnganre maya-maya 
pasukang tu barani, angnginungi cerana 
sikamma pamarentaya ri lino. Anjo sikamma 
pasukanga siagang pamarentaya lanibunoi 
sanrapang bembe laki yareka ana-ana 
bembe, yareka sapi-sapi liara comoka. 

19 Punna lebaki Kubuno sikamma anjo 
taua rapang korobang, sikamma jangang- 
janganga siagang olo-olo maraengannaya 
lanakanrei sikontu jannana sagenna takkoa:, 
kammayatompa lanainungi cerana sagenna 
nasaring. 

20Ri mejangKu akkullei kenanga nabassori 
battanna siagang sikontu tau ajaranga 
siagang jaranna, kammayatompa sikontu 
pasukang tu baranina. INakke, Batara 
Kaminang Tinggia, anne akkana." 

21 Nakana Batara, "LaKuparhatikangi 
kalabirangKu mae ri bansa-bansaya. Lanacini 
ngasengi kenanga antekamma bateKu 
ampakei kakoasangKu untu amparupai 
kaputusang-kaputusangKu adeleka. 

22 Mppakkaramula anjo wattua lanaassemmi 
tu Israel angkanaya iNakkemi Karaeng 
Allataalana kenanga. 

23Siagang sikontu bansaya lasadara 
ngasemmi angkanaya tu Israel nikiringi 
mae ri butta pammelakkanga lanri dorakai 

siagang Kubalang parekangi nibeta ri 
musunna kammayatompa nibuno lalang 
pabundukang. 

24 Kugaukangi mae ri kenanga simbattala 
siagang karamassang siagang kajadallanna 
kenanga, nampa Kubokoi kenanga." 

25 Nakana Batara Kaminang Tinggia, "Mingka 
kamma-kamma anne laKukamaseangi umma 
Israel jari-jarina Yakub, siagang Kupajari 
kalumanynyang poleangi kenanga. Lanri 
kammana anjo Kujagaimi arengKu sollanna 
tuli nipakalompo. 

26 Punna sannangi pole kenanga ammantang 
ri parasangang kalenna, tena manna 
sitau lakkulle anggarattaki kenanga; jari 
lanakaluppaimi kenanga antekamma batena 
leba nipakasiri kenanga lanri dorakana mae ri 
Nakke. 

27 | aKuerangi kenanga ammotere battu ri 
sikamma parasanganna musunna kenanga, 
siagang lanassami katangkassangKu mae 
ri sikontu bansaya, lanri sikamma anjo 
panggaukangKu. 

28) ari naassemmi ummakKu angkanaya 
iINakkemi Karaeng Allataalana kenanga. 
Nasaba iNakke angkiringi kenanga mange 
ri butta pammelakkanga, mingka iNakke 
todong angngerangi kenanga ammotere 
mange ri parasangang kalenna kenanga, 

anjoreng. 

29 | aKupantamaki RohKu antama ri bansa 
Israel, siagang tenamo nalanibokoi pole 
kenanga. INakke, Batara Kaminang Tinggia, 
anne akkana." 

40 1 Anjo wattua tanggala sampulo bulang 

sere, lalang taung makaruampulo 
allima ri wattu nipelana ikambe, iamintu 
sampulo angngappa taung ri lebana nibeta 
Yerusalem, kupisaringimi kakoasanNa Batara, 
nampa Naeranga alampa. 

2 Lalang sere paccini, Naeranga kucini 
Allataala mange ri butta Israel nampa 
nabolikka ri moncong tinggia. Ri dallekangku 
nia kucini sipagompoang bangunang 
santanjaka sere kota. 

3 Naeranga mange anjoreng, nampa nia 
kucini sitau burane accilla kamma tambaga 
ammenteng ri ampina pakkebu lompoa. 
Annagalaki kucini otere pabaku battu ri kaeng 
lenang, siagang sere kayu pabaku. 

4Nakana anjo tau buranea ri nakke, "He tau, 
pilangngeri baji-baji siagang parhatikangi 
sikontu apa kupappicinikanga mae ri kau, 
nasaba lanri kammanami anjo nanierangko 
mae anrinni. Pauangi bansa Israel sikontu 
anjo apa nucinika." 

> Nampa kucini BallaNa Batara nikulilingi ri 
tembo. Appakkaramulami anjo tu buranea 
angngukkuruki anjo temboka siagang kayu 

angkanaya anjo temboka tinggina tallu 
metere siagang kapalana tallu todong metere. 

6 Nampa alampa mange ri pakkebu lompo 
adalle anraika. Angngambiki nai ri tukaka, 
nampa ri wattunna battu nai, naukkurumi 
sangkara bageang ratena anjo pakkebuka, 
nania tallu metere sangkarana. 

"Ri bokona anjo pakkebu lompoa nia sere 
lorong, na ri massing- massing sarinna para 
nia tallu kamara jaga. Sangkamma kabusuki 
lompona anjo kamaraka, tanjana appaki 
pasagi, na labuna massing sarinna iamintu 
tallu metere. Sikamma tembo passimbanna 
kamaraka sangkammai kapalana, iamintu rua 
sitangnga metere. Anjo loronga alabuiji tallu 
metere, angngolo mange ri kamara lompo 
adalle mangea ri BallaNa Batara. Naukkurumi 
anjo tu buranea anjo kamara lompoa, 
nampa anassamo angkanaya appa metere 
sangkarana: tampana anjo kamaraka iamintu 
ri cappana pakkebu lompoa, bageang lalang, 
ilamintu kaminang areppeseka ri BallaNa 
Batara. Tembo-tembona adalle mangea ri 
BallaNa Batara, kapalana sere metere. 

8 (40:7) 

9 (40:7) 

10(40:7) 

11 Nampa naukkuru anjo tu buranea 
sangkarana anjo loronga ri pakkebu lompoa: 
sangkarana lamintu annang sitangnga 

lima metere. 

12 Ri dallekanna kamara-kamara jaga anjo 
ukkurang tallua metere pasagi, nia tembo 
bodo tinggina sitangnga metere, siagang 
kapalana sitangnga metere todong. 

13 Nampa naukkuru anjo tu buranea bellana 
temboka battu ri tembo bageang bokoang 
serea mae ri bageang boko maraenga ri anjo 
kamara jagaya, nania 12.5 metere labuna. 

14 Naukkuru tongi anjo kamara lompoa: 
labuna sampulo metere. Pakkebuna anjo 
kamaraka alabu mangei ri paranglakkeng 
bageang pantaranganna BallaNa Batara. 

15 Bellana battu ri pakkebu lompo bageang 
pantaraka sagenna mange ri tembo kamara 
lompo ri bageang andallekanga mange ri 
BallaNa Batara iamintu 25 metere. 

16 Ri tembo ri bokoanga siagang tembo- 
tembo passimbang anjo kamara-kamaraka 
nia jandela-jandela cadi. Tembo-tembo 
bageang lalang andallekanga mange ri 
loronga, nibelo-beloi siagang ukirang-ukirang 
poko palem. 

17 Nampa naeranga anjo tu buranea allalo 
ri pakkebu lompoa mange ri paranglakkeng 
bageang pantaranna BallaNa Batara. Ri sari 
tembo bageang pantaranna ri tammulilina 
anjo BallaNa Batara nia nibangung kamara 30 
jaina. Ri dallekanna anjo sikamma kamaraka 
nia dapara batu, 

Paranglakkeng bageang pantaranga labi 
rawangangngangi na paranglakkeng bageang 
lalanga. 

19 Anjoreng nia pakkebu lompo maraeng, 
tinggiangnganga pammantanganna siagang 
alampa mangea ri paranglakkeng bageang 
lalanga. Naukkuru tongi anjo tu buranea 
bellana battu ri anjo ruaya pakkebu lompo, 
lamintu 50 metere. 

20 Nampa anjo tu buranea naukkuruki 
pakkebu lompo bageang waraka, alampa 
mangea ri paranglakkeng bageang lalanga. 

21Ri anjo pakkebu lompoa, niaka tallu 
kamara jaga ri massing sari loronna, 
tembo-tembo passimbanna, kammayatompa 
kamara lompona, sangkamma kabusuki 
ukkuranna siagang niaka ri pakkebu lompo 
niaka bageang iraya. Sikontu lorong-loronna 
anjo pakkebu lompoa labuna 25 metere 
siagang sangkarana 12.5 metere. 

22 kammayatompa kamara lompona, 
jandela-jandelana, siagang ukirang-ukirang 
poko kayu palemna sangkamma kabusuki 
siagang niaka ri pakkebu lompo bageang 
irayaya. Nia tuju lonjona tuka mangea ri 
anjo pakkebu lompoa, siagang ri cappana 
nia kamara lompo adalle mangea ri 
paranglakkeng bageang pantaranna BallaNa 
Batara. 

23 pssidallekanga siagang pakkebu lompo 


bageang waraka, nia pakkebu lompo 
maraeng, iamintu alampa mangea ri 
paranglakkeng bageang lalang, sangkamma 
niaka ri pakkebu lompo bageang iraya. Anjo 
taua naukkuruki bellana anjo ruaya pakkebu 
lompo, iamintu: 50 metere bellana. 

24 Nampa, anjo tu buranea naeranga mange 
ri pakkebu lompo bageang timboro nampa 
naukkuru. Anassami angkanaya anjo pakkebu 
lompoa sangkammai ukkuranna siagang 
pakkebu lompo maraenga. 

25 Sikamma jandelaya ri kamara-kamaraka 
sangkammai siagang niaka ri pakkebu lompo 
maraenga. Labuna anjo loronga lompoa 25 
metere siagang sangkarana 12,5 metere. 

26 Tuju lonjona tuka mangea ri anjo pakkebu 
lompoa, siagang kamara lompona nia todong 
cappana, adalle mange ri paranglakkeng 
bageang pantaranna BallaNa Batara. Tembo- 
tembo bageang lalang adalle mangea ri 
loronga, nibelo-beloi siagang ukirang- ukirang 
poko palem. 

27 Anjoreng nia todong pakkebu lompo 
alampa mange ri paranglakkeng bageang 
lalang. Anjo tu buranea naukkuruki siapa 
sikabellaina anjo ruaya pakkebu lompo, 
lamintu: 50 metere. 

28 Nampa anjo tu buranea naeranga allalo ri 
pakkebu lompo bageang timboro antama ri 
paranglakkeng bageang lalang. Naukkuruki 

nampa ukkuranna sangkammai siagang 
sikamma pakkebu lompo bageang pantaraka. 

29Sikamma kamara jagana, kamara 
lompona, siagang tembo-tembo bageang 
lalanna sangkammai siagang niaka ri 
sikamma pakkebu lompo maraenga. 
Sikamma kamaraka anrinni nia todong 
jandela-jandelana. Lorong-lorong lompona 
25 metere labuna siagang sangkarana 12,5 
metere. 

30 (40:29) 

31 Mingka kamara lompona adalle mangei 
ri paranglakkeng bageang pantaraka. 
Tembo-tembo bageang lalang adalle mangea 
ri loronga, nibelo-belo tongi siagang ukirang- 
ukirang poko palem. Sagantuju baringang 
tukana alampa mangei ri anjo pakkebu 
lompoa. 

32 | ebaki anjo naeramma anjo tu buranea 
allalo ri pakkebu lompo bageang rayaya 
antama ri paranglakkeng bageang lalang. 
Naukkuruki anjo pakkebu lompoa, nampa 
ukkuranna sangkammai siagang sikamma 
pakkebu lompo maraenga. 

33 Sikamma kamara jagana, tembo-tembo 
bageang lalanna, siagang kamara lompona, 
sangkammai ukkuranna siagang sikamma 
pakkebu lompo maraenganga. Ri sikamma 
anjo kamaraka siagang ri kamara lompona 
nia Jandela-jandela. Labuna anjo lorong 

metere. 

34 kamara lompona adalle mangei ri 
paranglakkeng bageang pantaranga. 
Tembo-tembo bageang lalang adalle mangea 
ri loronga, nibelo-beloi tongi siagang 
ukirang-ukirang poko palem. Sagantuju 
baringang tukana alampa mangei ri anjo 
pakkebu lompoa. 

35 Kalabusanna anjo tu buranea naeranga 
mange ri pakkebu lompo bageang wara. 
Naukkuruki anjo pakkebu lompoa, na 
ukkuranna sangkammai siagang sikamma 
pakkebu lompo maraenga. 

39 kammayatompa sikamma kamara jagana, 
tembo-tembo bageang lalanna siagang 
kamara lompona, sangkammai siagang 
niaka ri sikamma pakkebu lompo maraenga. 
Ri sikamma kamarana siagang ri kamara 
lompona nia jandela-jandela. Labuna loronna 
anjo pakkebu lompoa iamintu 25 metere 
siagang sangkarana 12,5 metere. 

37 Kamara ri dallekanna adalle mange tongi ri 
paranglakkeng bageang pantaranga. Tembo- 
tembo bageang lalang adalle mangea ri 
loronga, nibelo-beloi siagang ukirang- ukirang 
poko palem. Sagantuju baringang tukana 
alampa mangei ri anjo pakkebu lompoa. 

38 Ri paranglakkeng bageang pantarang nia 
sere kamara pannambai ri pakkebu lompo 
bageang lalang ri bageang wara. Battu ri 

alampa mange ri kamara lompoa. Anjoremmi 
nibissai sikamma olo-olo eroka nipassareang 
ajari korobang nitunu. 

39 Ri anjo kamara lompoa, nia appa mejang, 
tarual ri sarinna. Irate ri anjo mejanga 
nipolong olo-olo korobang nitunua, yareka 
korobang pannangkasi dosaya yareka 
korobang untu sambe karugiang. 

40 Ri pantaranganna anjo kamara lompoa nia 
pole appa mejang, taruai ri massing sarinna 
anjo pakkebu lompo bageang waraka. 

41] ari, kabusuna nia sagantuju mejang 
untu tampa ammolong korobang: appa 
lalang, siagang appa ri pantaranganna 
paranglakkenga. 

42 Appaka mejang ri kamara pannambaia, 
lamintu nipakea untu appasadia korobang 
nitunu, batu nipa nipare. Anjo mejanga 
sitangnga metere tinggina, nampa bageang 
ratena appasagi appaki: labuna siagang 
sangkarana massing tallumparapa metere. 
Irate ri anjo mejang-mejanga niboli 
pakkakasa untu nipake ammolong olo-olo 
korobang. 

43 Birinna anjo sikamma mejanga nisarei 
biring iamintu 75 milimetere labana. Sikontu 
dageng lanikorobangkanga nipadongkoki 
irate ri skamma anjo mejanga. 

44 Nampa anjo tu buranea naeranga mange 
ri paranglakkeng bageang lalanga. Anjoreng 

pakkebu lompo bageang waraka, siagang 
adalle timboroki, nampa sereanga pole ri 
sarinnai pakkebu bageang timboroka siagang 
adalle waraki. 

45 Nakana anjo tu buranea ri nakke 
angkanaya anjo los adalle timboroka 
nipasadiakangi sikamma imang tugasaka ri 
BallaNa Batara, 

46 nampa los adalle waraka nipasadiakangi 
sikamma imang tugasaka ri tampa 
pakkorobangnganga. Sikontu anjo imanga 
musti tau battu ri jari-jarina Zadok. Nasaba 
battu ri suku Lewi poro Jari-jarinaji bawang 
Zadok akkulle andallekang ri Batara untu 
allayani ri la lalang ri wattu ibadana taua. 

47 Anjo tu buranea naukkuruki paranglakkeng 
bageang lalanga. Tanjana iamintu appa 
pasagi: labuna siagang sangkarana massing 
50 metere. Anjo BallaNa Batara niaki ri 
bageang ilau, na ri dallekanna nia tampa 
pakkorobangngang. 

48 Nampa naeranga mange ri kamara 
bageang dallekanna BallaNa Batara, 
angngambikki pirang baringang are tuka. 
Naukkuruki kamara antamaya: luarana 
lamintu tuju kali rua sitangnga metere, 
nampa rinring-rinrinna ruaya birinna tassere 
sitangnga metere kapalana. Ri kairinna 
siagang ri kananna nia tasserei pilara. Anjo 

nampa sangkarana 6 metere. 
49 (40:48) 
4 1 1 Anjo tu buranea naeranga antama ri 
kamara tangngaya, iamintu niarenga 
Tampa Matangkasaka. Naukkuruki lorong 
alampa mangea anjoreng: labuna 3 metere, 
2siagang sangkarana 5 metere. Rinring 
ruaya sarinna 2,5 metere kapalana. Nampa 
naukkuru anjo Tampa Matangkasaka: labuna 
20 metere siagang sangkarana 10 metere. 

3 Nampa antamaki ri kamara bageang 
lalanga. Naukkuruki lorong alampa mangea 
anjoreng: labuna 1 metere, sangkarana 3 
metere, siagang rinring ruaya sarinna 3,5 
metere. 

4 Nampa naukkuru tongi anjo kamaraka: 
tanjana appaki pasagi, labuna siagang 
sangkarana massing 10 metere. Nampa 
nakana ri nakke, "laminne Tampa Kaminang 
Matangkasaka. " 

= Lebaki anjo naukkuruki anjo tu buranea 
tembo bageang lalanna BallaNa Batara: 
kapalana 3 metere. Ri tembo tammulilina 
anjo BallaNa Batara, nia kamara- kamara 
sangkarana 2 metere. 

6 Anjo kamara-kamaraka attingka tallui, 
siagang tunggala tingkaka nia 30 kamarana. 
Tembo bageang pantaranna anjo tunggala 
tingkaka massing nipisangngangi na tembo 
lonjo rawangnganga, sagenna anjo sikamma 

nisoboloki anjo tembo BallaNa Batara. 

7 Battu pantarangang, anjo tembo BallaNa 
Batara sangkammai nicini kapalana battu 
rawa sagenna nai. Ri tembo bageang 
pantaranna BallaNa Batara, iamintu 
ri bageang pantaranna anjo sikamma 
kamaraka, nia rua tuka lompo sagenna 
akkulle taua nai battu ri tingka rawaya nai ri 
tingka ruaya siagang tallua. 

8 Tembo bageang pantaranna anjo sikamma 
kamaraka 2,5 metere kapalana. Anjo 
bangunanga nia pakkebuna alampa mange 
ri kamara-kamara bageang warana BallaNa 
Batara, siagang pakkebu maraenga alampa 
mangei ri kamara-kamara bageang timboro. 
Ri tammulilina BallaNa Batara nia pattiro- 
tiroang 2,5 metere sangkarana: tampana 3 
metere battu ri buttaya, siagang nipareka 
sangkamma tinggina siagang pundasina 
sikamma kamaraka ri tembo BallaNa Batara. 
Ri allana anjo pattiro-tiroanga siagang 
bangunang-bangunang napakea sikamma 
imanga, nia baruga 10 metere sangkarana, ri 
kairi siagang ri kananna BallaNa Batara. 

9 (41:8) 

10(41:8) 

11(41:8) 
12Ri baleanna paranglakkeng bageang 
lauka, nia bangunang lompo, labuna 45 
metere siagang sangkarana 35 metere, 

metere. 

13 Anjo tu buranea naukkuruki labuna 
BallaNa Batara, iamintu: 50 metere. Battu 
ri bageang bokona BallaNa Batara sagenna 
mange ri tembo bageang ribokona bangunang 
lompoa ri bageang ilau, bellana iamintu 50 
metere todong. 

14 Bageang dallekanna BallaNa Batara ia 
adalle anraika siagang paranglakkeng ri kairi 
kanang, sangkarana 50 metere. 

15 Anjo tu buranea naukkuru tongi 
bangunang lompo adalle mangea ri 
paranglakkeng bageang lauka: sangkarana 
50 metere, antamami sikamma rinringa 
ri kairinna siagang ri kananna. Sikamma 
kamaraka ri BallaNa Batara, kamara ri 
dallekang, Tampa Matangkasaka, siagang 
Tampa Kaminang Matangkasaka, 

19 nibelo-beloi siagang les kayu, battu ri 
daparaka sagenna jandela-jandelana. Anjo 
jandela-jandelaya akkullei nitongko siagang 
kaeng jandela. 

17 Sikontu rinring bageang lalanga 
nibelo-beloi siagang ukirang 

18 poko kayu palem siagang gambara 
malaeka akkanyi, tasserei poko kayu palem 
ri allana taruaya gambara malaeka akkanyi. 
Anjo gambara malaeka akkanyika ruai 
tanjana, 

kayu palem ri kairia, nampa sereanga attanja 
singa, iamintu adalle mangea ri poko kayu 
palem ri kananga. Anjo ukirang-ukiranga 
attammui ri sikontu BallaNa Batara, 

20 a3ppakkaramula battu ri daparaka sagenna 
irateanna pakkebuka. 

21Sikamma benteng niaka ri Tampa 
Matangkasaka, appasagi appa kabusuki. 

Ri dallekanna Tampa Kaminang 
Matangkasaka, nia sangkamma nicini 
tampa pakkorobangngang nipareka battu ri 
kayu. 

22 Tinggina 1,5 metere na sangkarana 1 
metere. Sikamma panyingkuluna, palapana 
siagang rinrinna battu ri kayu nipare. Anjo tu 
buranea nakana ri nakke, "Ilaminne mejang 
niaka ri dallekang kahaderanNa Batara." 

23Ri cappa lorong alampa mangea ri 
Tampa Matangkasaka nia sere pakkebu, 
kammayatompa ri cappa lorong alampa 
mangea ri Tampa Kaminang Matangkasaka. 

24 Anjo sikamma pakkebuka taruai papang 
pakkebuna siagang tassungke tangngaya. 

25 Sikamma pakkebu Tampa Matangkasaka 
nibelo-beloi siagang ukirang-ukirang poko 
kayu palem siagang gambara malaeka- 
malaeka akkanyi, sangkamma rinringa. Ri 
dallekanna kamara ri dallekanga iamintu ri 
bageang pantaranna, nia tarali jandela battu 
ri kayu. 

jandela, siagang rinrinna nibelo-beloi 
ukirang-ukirang poko kayu palem. 
42 l Nampa naeranga anjo tu buranea 
mange ri paranglakkeng bageang 
pantarang na narurunganga mange ri 
bangunang maraeng ri bageang warana 
BallaNa Batara, tena nabella battu ri 
bangunang lompoa ri bageang ilauna anjo 
BallaNa Batara. 

2 Anjo bangunanga labuna 50 metere, 
nampa sangkarana 25 metere. 

3 Sere sarinna anjo bangunanga adalle 
mangei ri baruga sampuloa metere 
sangkarana, nampa sari maraenna adalle 
mangei ri dapara batu ri paranglakkeng 
bageang pantaraka. Anjo bangunanga 
attingka tallui: tunggala tingkaka 
antamakkangi sikede na tingka bageang 
irawanganna. 

“Ri dallekanna anjo sikamma kamaraka, 
ilalanganna nia lorong 5 metere sangkarana 
na 50 metere labuna. Sikamma pakkebuna 
adalle waraki. 

3 Sikamma kamara ri tingka ratea labi 
cadiangngangi na sikamma kamara ri 
tingka rawanganna, nasaba lorong-lorong 
ri dallekanna sikamma kamara iratea labi 
lompoangngangi naia lorong irawanganna. 

6 Sikamma anjo kamaraka attingka tallui 
siagang tena nanitumpaki ri benteng 


Yehezkiel 42.71 13 ~ 170 
sangkamma bangunang-bangunang niaka ri 


paranglakkenga. 

'Tawaruamna tingka bageang rawaya, 25 
metere poro tembo biasaji bawang, nampa 
tawaruanna maraenga, iamintu 25 metere 
todong, nibangungi kamara-kamara. Ri 
tingka kaminang iratea nia kamara-kamara ri 
sikamma labuna anjo bangunanga. 

8 (42:7) 

9|rawanganna kamara-kamara ri cappa 
rayana anne bangunanga, ri bageang 
pakaramulanna temboka, nia sere pakkebu 
alampa mange ri paranglakkeng bageang 
pantaraka. Ri sari bageang timborona BallaNa 
Batara, nia bangunang assangkamma- 
kamma, tena nabella pammantanganna battu 
ri bangunang bageang laukanga. 

10(42:9) 

11Ri dallekang sikamma kamarana nia lorong 
sangkammaya lorong niaka bageang wara. 
Ukkuranna siagang modelena kammayatompa 
sikamma pakkebuna sangkamma kabusuki. 

12|rawanganna kamara-kamara ri 
sari timborang, iamintu cappa irayana 
pakaramulanna temboka, nia todong sere 
pakkebu. 

13 Nakana anjo tu buranea ri nakke, "Anjo 
ruaya bangunang matangkasaki. Anjoreng, 
sikamma imanga akkulle andallekang ri 
kahaderanNa Batara, angnganre korobang 
kaminang matangkasaka. Anjoreng tommi 

korobang kaminang matangkasaka, iamintu: 
korobang gandung siagang korobang 
pannangkasi dosa yareka korobang sambe 
karugiang. 

14 Punna leba imanga anggaukangi tugasana 
ri BallaNa Batara, siagang eroki alampa 
mange ri paranglakkeng bageang pantaranga, 
anjo pakeang tassala napakea kenanga wattu 
allayani ri ibadaya, musti naboliki kenanga 
ri sikamma anjo kamaraka. Musti ammakei 
kenanga pakeang maraeng: lebaki anjo 
nampami kenanga akkulle alampa mange ri 
tampana rayaka arappung." 

15 | ebaki anjo tu buranea naukkuru 
bangunanna BallaNa Batara bageang lalanga, 
naeramma assulu allalo ri pakkebu lompo 
bageang iraya, nampa naukkuru bageang 
tammulilina BallaNa Batara. 

19Takkang pabakuna napake angngukkuruki 
sari bageang rayana: 250 metere. 

17 Nampa naukkuru sari bageang warana, 
sari bageang timborona, siagang sari bageang 
ilauna; tunggala saria sangkamma kabusuki 
labuna, iamintu 250 metere. 

18 (42:17) 

19 (42:17) 

20] ari, tampa antamaya ri daerana BallaNa 
Batara, iamintu appa pasagi, 250 metere ri 
tunggala sarinna. Anjo tampaka nikulilingi 

nisalaka untu Batara battu ri daerana tau jaia. 
43 l Nampa naeranga anjo tu buranea 

mange ri pakkebu lompo adalle 
anraika, 

2 siagang anjoremmi nia kucini caya accilla 
battu raya, iamintu tanra kahaderanNa 
Allataalana Israel. Kalangngerammi saranNa 
Allataala sangkamma gamarrunna bombanga 
ri tamparang, siagang accilla-cillaki buttaya 
lanri singara kahaderanNa Allataala. 

3 Anjo paccinikku sangkammai kucini ri 
wattunna battu Allataala untu angngancuruki 
Yerusalem, siagang sangkammai kucinika ri 
Binanga Kebar. Nampa kuparaba kalengku 
assuju. 

4 Anjo caya accillaka agioki allalo battu 
ri pakkebu lompo bageang irayaya nampa 
antama ri BallaNa Batara. 

> Naangkakka RohNa Batara nampa 
naeranga mange ri paranglakkeng bageang 
lalang; anjoreng kucini nitongkoki BallaNa 
Batara ri caya kahaderanNa Batara. 

6 Ri wattunna ammentengija anjo tu buranea 
ri saringku, kulangngereki abicara Batara 
battu lalang ri BallaNa Batara mae ri nakke, 
nakana, 

7 "He tau, iaminne empoang kakaraengang 
kalabirangKu. AnrinniA lammantang ri 
tangnga-tangngana umma Israel siagang 
ammarenta mae ri kenanga sagenna 

kammayatompa sikamma karaenna 
kenanga, tenamo nalanaramassi areng 
matangkasakKu lanri anynyombana barhala 
yareka natarawanna mayana sikamma 
karaenna kenanga anrinni ri tampaka. 

8 Riolo sikamma karaenna kenanga appareki 
balo-balo pakkebu siagang benteng-benteng 
pakkebu balla karaenna kenanga ri sarinna 
balo-balo pakkebuna siagang benteng- 
benteng pakkebu BallakKu, sagenna sereji 
bawang rinring ri allana. Naramassimi areng 
matangkasakKu kenanga, lanri nagaukanna 
panggaukang appakaringi-ringika. Lanri 
kammana anjo naKupanrakimo kenanga 
lalang pangngalarroingKu. 

9 Mingka appakkaramula kamma-kamma 
anne musti napammari kenanga anynyomba 
ri barhala siagang napaletteki sikamma 
mayana karaenna kenanga. Lebaki anjo, 
lammantamMa ri tangnga-tangngana 
kenanga sagenna satunggu-tungguna." 

10 Nampa Nakanamo pole Batara, "He tau, 
pauangi umma Israel ri passalana anne 
BallakKu, siagang suroi kenanga amparessai 
rancanana. Pakasiriki kenanga lanri sikontu 
dosana kenanga. 

11 Nampa punna siri-sirimo kenanga 
lanri sikamma panggaukanna kenanga, 
pakasingariammi kenanga rancanana 
anne BallakKu, iamintu: modelena, 

assuluna, susunang bangunanna, sikontu 
paratoranna siagang hukkung-hukkunna. 
Tulisi kabusuki anjo untu kenanga 

sollanna akkulle nacini Kenanga siagang 
naparhatikang carana angngatoroki sikamma 
yangasenna, kammayatompa naturuki 
sikontu paratoranna. 

12 |aminne sipa kalenna BallaNa Batara: 
Sikontu tampaka ri tammulilina ri coppona 
buluka sanna matangkasana. " 

13] aminne ukkuranna tampa 
pakkorobangnganga situru ukkurang nipakea 
angngukkuruki BallaNa Batara. Ri tammulilina 
bangkeng tampa pakkorobangnganga nia 
sere kaloro sitangnga metere lantanna 
siagang sangkarana sitangnga metere 
todong: siagang birinna bageang pantarana 
siparapa metere tinggina. 

14 Battu ri kaloroka sagenna garisina 
tampa pakkorobangngang kaminang 
irawaya, tinggina sere metere. Bageang 
tangngana tinggina rua metere, 
siagang seppakkangngangi sitangnga 
metere natammulilina bangkeng tampa 
pakkorobangnganga. Bageang makatallua, 
lamintu coppona tampa pakkorobangnganga, 
sitangnga metere todong labi seppana 
natammulilina bageang tangngana. 

15 Anne bageang makatallua iamintu tampa 
attunu korobang tinggina rua metere. Ri 

sangkamma tanru. 

16 Coppona anjo tampa pakkorobangnganga 
modelena appaki pasagi: tunggala sarinna 6 
metere ukkuranna. 

17 Bageang tangngana appa tongi pasagi 
modelena, tunggala sarinna 7 metere 
ukkuranna, siagang sere biring bageang 
pantarana tinggina siparapa metere. 
(Sangkarana kalorona sitangnga metere.) Ri 
sari bageang irayana nia tuka alampa mangea 
ri coppona tampa pakkorobangnganga. 

18 Nakana Batara Kaminang Tinggia ri nakke, 
"He tau, pilangngeri apa Kupaua mae ri kau. 
Punna lebaki anjo tampa pakkorobangnganga 
nibangung, musti numinyaki iamintu attunuko 
korobang irateanna siagang nupiracciki cera 
korobang. 

19|mang jari-jarinaji bawang Imang 
Zadok battu ri suku Lewi akkulle battu 
mae ri dallekangKu untu anggaukangi 
ibadaya. INakke, Batara Kaminang Tinggia 
amparentakangi anjo passalaka. Sarei 
kenanga sikayu sapi laki rungkaya untu 
korobang pannangkasi dosa. 

20 Allei sikede cerana nampa nupasapu mae 
ri sikamma tanruka ri appaka panyingkulu 
coppona anjo tampa pakkorobangnganga, 
kammayatompa sikamma panyingkulu 
bageang tangngana siagang ri tammulilina 
birinna anjo tampa pakkorobangnganga. 

Kammami anjo caranu antangkasi anjo tampa 


pakkorobangnganga siagang nusalaki untu 
INakke. 

21 Nampa, angngalleko sapi laki untu 
pannangkasina anjo dosaya, siagang tunui 
ri tampa lebaka nipattantu, iamintu ri 
pantaranganna tampa matangkasana BallaNa 
Batara. 

22 Ammukona musti assareko sikayu 
bembe laki tenaya cacana untu korobang 
pammopporang dosa. Pakatangkasaki anjo 
tampa pakkorobangnganga siagang anjo cera 
bembea, sangkamma nugaukanga ri anjo 
sapi laki rungkaya. 

23 Punna leba nugaukang anjo sikammaya, 
angngalleko sikayu sapi laki rungka siagang 
sikayu bembe laki rungka, rua-rua tena 
cacana. 

24 Nampa nuerang mae ri Nakke. Sikamma 
imanga musti appakioroki cela irateanna anjo 
ruaya olo-olo siagang natunui ajari korobang 
untu iNakke. 

25 Tunggala allo lalang tuju allo, musti 
assareko korobang sikayu bembe, sapi 
laki rungka, siagang bembe laki untu 
korobang pammopporang dosa. Sikamma 
anjo olo-oloka takkulleai nia cacana. 

26 Tuju allo sallona sikamma imanga musti 
appareki pagaukang amminyaki anjo tampa 
pakkorobangnganga siagang napasadiai untu 
akkulle nipake. 

27 Punna leba anjo tuju alloa, sikamma 


imanga musti appakkaramulali assare 
irate ri anjo tampa pakkorobangnganga 
lamintu korobang nitunu siagang korobang 
pappasiamakkang untu ummaka. Jari 
lasannangi nyawaku mae ri kau ngaseng. 
INakke, Batara Kaminang Tinggia, anne 
akkana." 

14 1 Nampa anjo tu buranea narurunganga 
pole mange ri pakkebu lompo ri 
bageang irayangnganga ri pammantanganna 
BallaNa Batara. Anjo pakkebu lompoa 

tattongkoki. 

2 Nakanamo Batara ri nakke, "Anne pakkebu 
lompoa musti tattongkoki siagang takkulleai 
nisungke. Tena manna sitau akkulle antama 
anjoreng, nasaba iNakke, Karaeng Allataalana 
Israel, lebaMa antama ri BallakKu angngolo 
ri anne pakkebu lompoa. Jari, anne pakkebu 
lompoa musti tuli tattongkoki. 

3 Mingka pamarenta annagalaka koasa 
akkullei alampa mange ri anjo pakkebu 
lompoa untu angkanrei kanre matangkasaka 
ri dallekangKu. Musti antamaki angngolo ri 
kamara lompoa siagang punna ammotereki ia 
todong anjo naolo." 

4 Nampa anjo tu buranea naeranga mange ri 
pakkebu lompo bageang wara, assidallekanga 
siagang BallaNa Batara. Kuparhatikangi, 
siagang kucinimi anjo BallaNa Batara nitongko 

Nampa anrabama naung nakusyju, 

3 siagang Nakanamo Batara ri nakke, "He 
tau, parhatikangi baji-baji apa nucinika 
siagang nulangngereka. LaKupauangko 
sikamma paratoranna siagang hukkunmna ri 
passalana anne BallakKu. Cataki baji-baji 
inai-nai nipabiang antama ri BallakKu siagang 
inai-nai takkullea. 

6 Paui mae ri anjo umma Israel nangaia 
angngewa, angkanaya iNakke, Batara 
Kaminang Tinggia, taerokaMa allappassangi 
kenanga anggaukangi ramasaka. 

7Lebami kenanga anramassi BallakKu, 
nasaba lalang nipassareanna mae ri 
Nakke jannana siagang cerana korobanga, 
napabiangi kenanga antama sikamma bansa 
maraeng tenaya nassunna, siagang tena 
namannuruki ri Nakke. Lanri anjo sikamma 
panggaukanna kenanga appakaringi-ringika, 
nadakkaimi parjanjiangKu siagang kenanga. 

8Teai kenanga bawang anggaukangi 
sikamma pagaukang matangkasaka lalang 
ri BallakKu, passangalinna tau bansa 
maraenga nasare tongi tugasa kenanga untu 
anggaukangi. 

9|Nakke, Batara Kaminang Tinggia, 
ampalabangi ampaui angkanaya bansa 
maraeng tenaya nassunna siagang tutenaya 
namannuruki ri Nakke, tena nipabiangi 
antama ri BallakKu. Anjo atorang kammaya 

nataba tongi bansa maraeng niaka 


ammantang tuli ri tangnga-tangngana bansa 
Israel". 

10 Nakana Batara ri nakke, "LaKuhukkungi tu 
Lewi siagang tu Israel maraengannaya, lanri 
nabokoiA siagang anynyombai ri barhala. 

tł Lalang ri BallakKu, poro akkulleji bawang 
kenanga allayaniA salaku pagawe siagang 
pajaga pakkebu lompo. Akkullei kenanga 
ammolong olo-olo untu korobang nitunu 
siagang passare, siagang musti tuli allayani 
kenanga ri ummaka. 

12 Mingka lanri nagaukannamo kenanga 
upacara anynyombaya ri barhala untu 
bansa Israel, siagang naeranna anjo bansa 
Israel mange ri dosaya, jari iNakke, Batara 
Kaminang Tinggia, assumpaMa angkanaya 
musti Kuhukkungi kenanga. 

13 Anjo kenanga tenamo nakkulle 
allayaniA salaku imang yareka anseroi apa 
matangkasaka untu iNakke, yareka antama 
ri Tampa Kaminang Matangkasaka. lami 
anjo hukkungang mae ri panggaukang- 
panggaukang ramasa nagaukanga kenanga. 

14 Kamma-kamma anne Kusarei kenanga 
anggaukangi jama-jamang kasaraka iamintu 
parallua nijama lalang ri BallakKu." 

15 Nakana Batara Kaminang Tinggia, "Ri 
wattungKu nabokoi bansa Israel, imang- 
imang tu Lewi battua ri jari-jarina Zadok 
tamamminrayai allayaniA lalang ri BallakKu. 

Lanri kammana anjo iami anjo kenanga musti 


allayaniA siagang battu mae ri dallekangKu 
untu angngerang passare janna siagang 
cerana sikamma korobanga. 

19 Kenangaji bawang akkulle antama 
ri BallakKu, allayaniA ri tampa 
pakkorobangngangKu, siagang ampimpingi 
ibadaya ri BallakKu. 

17Ri wattunna antama kenanga ri pakkebu 
lompoa alampa mange ri paranglakkeng 
bageang lalanga, musti ammakeang kaeng 
lenangi kenanga. Takkulleai kenanga ammake 
pakeang wol punna tugasaki kenanga ri 
paranglakkeng bageang lalanga, yareka 
lalang ri BallakKu. 

18 Sollanna tena nabussang yareka assongo 
kenanga, musti ammakei saluara lenang 
na tena nammake passikko aya, siagang 
passikko ulu battu ri kaeng lenang. 

19 Punna alampai kenanga assulu ri 
paranglakkeng pantaranga, iamintu tampa 
parappunganna ummaka, anjo imang-imanga 
musti nasungkei pakeang dinasana kenanga 
ilalang ri kamara-kamara matangkasaka ri 
BallakKu, nampa ammake pakeang maraeng, 
sollanna anjo pakeang matangkasaka tena 
nabalai ummaka. 

20 Sikamma imanga takkulleai nagondolo 
ulunna kenanga, yareka nalappassangi labu 
uuna. Anjo uuna kenanga musti nicukkuru 
bodoi situru atorang lebaka nipattantu. 

21Takkulleai kenanga angnginung anggoro 


punna eroki kenanga antama ri paranglakkeng 
bageang lalanga. 

22 Sikamma imanga tulolo Israel ji bawang 
akkulle nabuntingi, iamintu tuloloa iji yareka 
jandana serea imang. Takkulleai kenanga 
ambuntingi baine lebaka nitalla. 

23Sikamma imanga musti naajaraki 
ummakKu untu angngassengi angkanaya 
kereanga nisala untu iNakke siagang 
kereanga tena, kereanga matangkasa situru 
agamaya siagang kereanga ramasa. 

24 Punna nia passisala-salang lanri parkara 
hukkung, musti napakabajiki kenanga situru 
hukkung-hukkungKu. Musti napakalompoi 
kenanga allo lompo agamaya, situru 
atorang-atorangKu siagang hukkung- 
hukkungKu, kammayatompa napakalompoi 
allo Pammari-marianga salaku allo nisalaka 
untu iNakke. 

25 Serea imang takkulleai naramassi kalenna 
lanri naberona mayaka, pantaranganna 
mayana tau toana, anana, saribattang 
buranena yareka saribattang bainena 
tenayapa naleba abunting. 

26 Punna tangkasami ammotere, musti 
attayangi pole tuju allo, 

27 nampa alampa mange ri paranglakkenna 
BallakKu, siagang assare korobang untu 
antangkasi kalenna sollanna akkulle tugasa 

Kaminang Tinggia, anne akkana. 

28 Sikamma imanga natarimai anjo 
jama-jamang imanga salaku bageang ri 
apa Kupassareanga mae ri Israel siagang 
jari-jarina. Takkulleai kenanga ammallaki 
apa-apa ri Israel: |Nakkemi ajari apa-apanna, 
napatanga kenanga. 

29 Katallassanna kenanga iamintu musti 
battu ri gandung passarea, korobang 
pannangkasi dosa, siagang korobang 
passambe karugiang: sikontu-kontuna apa 
nipassareanga mae ri Nakke, musti nisareangi 
kenanga. 

30 Sikamma imanga musti nisareangi 
bageang kaminang bajika battu ri sikontu 
wassele alleang bungasaka, siagang battu ri 
apa-apa mamo nipassareanga mae ri Nakke. 
Punna appare bansa Israel roti, anjo roti 
bungasa nipareka musti untu imanga. Jari 
laKubarakkaki ruma tanggana bansa Israel. 

31 | angang-janganga siagang olo-olo 
maraengannaya punna mate kalennai yareka 
mate nikokkoki ri olo-olo sekke, takkulleai 
sikamma imanga angkanrei." 

45 l Ri tenanapa nibage-bagei anjo 
buttaya untu ajari butta pisaka mae ri 
tunggala sukua, musti nisalaki sere bageang 
untu Batara. Labuna anjo tampaka musti 
12,5 kilometere, siagang sangkarana 10 

matangkasaki. 

2 Untu BallaNa Batara, nipasadiai sipagang 
anjo tampaka, iamintu appa pasagi, sarinna 
massing-massing 250 metere, siagang 
nikulilingi ri parang 25 metere sangkarana 
siagang anjoremmi musti nipaenteng BallaNa 
Batara. 

3Tawaruanna anjo tampaka, iamintu 
labuna 12,5 kilometere siagang sangkarana 5 
kilometere, musti nipasadiai untu ambangungi 
BallaNa Batara, iamintu tampa kaminang 
matangkasaka. 

4 Anjo tampaka matangkasaki, siagang 
nipasadiai untu sikamma imang tugasaka 
anggaukangi ibadaya ri BallaNa Batara. 
Sipagang battu ri anjo tampaka lajari tampa 
untu ballana kenanga, na sipagang pole untu 
BallaNa Batara. 

3 Sipagang pole battu ri anjo tampaka 
lamintu 12,5 kilometere labuna siagang 5 
kilometere sangkarana musti nipasadiai untu 
tu Lewi anjamaya lalang ri BallaNa Batara. 
Anjorengi lanibangung kota-kota akkullea 
napammantangngi kenanga. 

6 Pantaranganna anjo tampa matangkasaka, 
musti nia todong nisala tampa 12,5 kilometere 
labuna siagang 2,5 kilometere sangkarana 
untu sere kota akkullea napammantangngi 
inai-nai mamo battua ri bansa Israel. 


Yehezkiel 45.71 11 184 

nipasadiang tongi tampa. Anjo tampaka 
alabaki battu ri pabaeng-baeng bageang 
launa tampa nisalaka untu Batara, sagenna 
mange ri Tamparang Tangngaya, siagang 
battu ri pabaeng-baeng bageang rayana 
anjo tampa nisalaka untu Batara sagenna 
pabaeng-baeng irayana anjo parasanganga. 
Jari labuna sangkammai siagang labuna 
tampa nipassareanga mae ri kalaserenna 
suku-suku bansa Israel. 

8 Anjo tampaka ajari napatangi sikamma 
patugasa pamarentaya ri Israel, sollanna 
tenamo najallakkangi ummakKu, 
passangalinna napassareangi anjo tampa 
labinnaya untu ajari napatang suku-suku 
Israel. 

9 Nakana Batara Kaminang Tinggia, "He 
sikamma patugasa pamarentana Israel, 
anggannami dosa-dosanu! Pamarimi 
anjo tindakannu appaero-eroka siagang 
anjallakkangai rayaka. Gaukammi apa 
annabaya siagang adeleka. Tea sikaliko 
bongkai pole ummakKu battu ri tampana 
kenanga. INakke, Batara Kaminang Tinggia, 
amparentakangi anjo mae ri kau. 

10 Pakei timbangang siagang pabaku 
annabaya: 

11Sere efa untu abaku apa-apa kalotoroka 
musti sangkammai bonena siagang sere bat 
untu ambakuki apa-apa assolonga. Patokanna 

lamintu musti sere homer. Jari, anjo sikamma 


pabakuka musti kammai anne: 1 homer = 10 
efa - 10 bat. 

12Timbangannu musti kammai anne: 1 sikal 
- 20 gera 1 mina = 60 sikal 

13 | aminne dasarana ukkuranga untu 
ampattantui sikamma gandung passarea: 
gandung: 1/60 bageang battu ri wassele 
alle polenu jawawut: 1/60 bageang battu ri 
wassele alle polenu minynya zaitun: 1/100 
bageang battu ri wassele poko-pokoka. 
(Ukkuruki situru ukkurang bat: 10 bat = 1 
homer = 1 kor) gimbala: 1 gimbala battu 
ri 200 kayunna gimbala Musti assareko 
korobang gandung, korobang nitunu 
siagang korobang passiamakkang, sollanna 
nanipammopporang dosa-dosanu. INakke, 
Batara Kaminang Tinggia ampassareangi 
anne parentaya. 

14 (45:13) 

15 (45:13) 

16 Sikontu panduduna parasanganga musti 
naerangi anjo sikamma passarea mae ri 
patugasa ammarentaya ri Israel. 

ami musti ammalli olo-olo untu 
korobang nitunu siagang bahang-bahang 
untu korobang gandung siagang korobang 
anggoro untu sikontu bansa Israel ri allo-allo 
lompoa, iamintu allo lompo Bulang Beru, 
allo Pammari-mariang, siagang allo lompo 
maraengannaya. Musti appasadiai korobang 

untu pammopporang dosa, korobang 


gandung, korobang nitunu, siagang korobang 
passiamakkang untu appala popporo lanri ri 
dosana bansa Israel." 

18 Nakana Batara Kaminang Tinggia ri 
ummaNa, "Ri tanggala sere bulang sere, 
musti nutangkasi BallakKu na nuassare sikayu 
sapi laki rungka, ia tenaya cacana. 

19]|manga musti naallei cerana anjo 
korobang pannangkasi dosaya, nampa 
napasapu ri sikamma pakkebuna BallakKu, 
kammayatompa ri appa panyingkuluna 
tampa pakkorobangnganga siagang ri 
benteng-benteng pakkebu lompo alampa 
mangea ri paranglakkeng bageang lalanga. 

20 Gaukang tongi kammaya anjo ri tanggala 
tuju anjo bulanga, untu sikamma tau lebaka 
agau dosa mingka tena nakunjungi yareka 
tena naassengi. Kammami anjo caranu 
nanujagaimo katangkassanna BallakKu. 

21Ri tanggala sampulo angngappa bulang 
sere, musti nupakalompoi Allo Passua- 
suarranna Paskaya. Tuju allo sikontu taua 
musti angnganrei roti tenaya nammake 
pagambang. 

22 Ri allo makaserea, patugasa pamarentaya 
musti assarei sikayu sapi laki untu korobang 
pannangkasi dosa mae ri kalenna siagang 
mae ri sikontu rayaka. 

23 Lalang nigaukanna anjo passua- 
suarranga, lalang tuju allo sallona, tunggala 

allo musti assarei mae ri Batara tuju kayu sapi 


laki siagang tuju kayu gimbala laki ia tenaya 
cacana nampa natunu akkayu. Tunggala allo 
musti assare tongi sikayu bembe laki untu 
korobang pammopporang dosa. 

24 Pantaranganna anjo, musti nipassareang 
tongi gandung 17,5 litere untu tassikayua 
sapi laki, siagang 3 litere minynya zaitun untu 
tassikayua gimbala laki. 

25 Ri passua-suarrang allo lompo Paballakang 
Leko-leko, ia nipakaramulaya ri tanggala 
sampulo allima bulang tuju, tunggala allo 
lalang tuju allo sikamma patugasaka musti 
assarei korobang sangkamma, iamintu 
korobang pammopporang dosa, korobang 
nitunu, korobang gandung siagang minynya 
zaitun." 

46 1 Nakana Batara Kaminang Tinggia, 

"Pakkebu lompo bageang raya alampa 
mangea ri paranglakkeng bageang lalanga 
musti tuli tattongkoki lalang annang allo 
panjamanga. Anjo pakkebu lompoa allo 
Pammari-mariang bawang siagang allo 
Passua-suarrang Bulang Beru nampa akkulle 
nisungke. 

2 Ri anjo allo-allo kammaya patugasaka 
musti antamaki battu ri paranglakkeng 
bageang pantarang angngolo ri kamara 
lompoa nampa ammenteng ri sarinna 
pakkebu lompoa, lalang assarena korobang 
sikamma imanga, iamintu korobang nitunu 

siagang korobang passiamakkang battu ri 


sikamma patugasaka. Anjoreng ri pakkebu 
lompoa musti sujuki siagang anynyomba ri 
Batara, nampa alampa. Nampa takkullea 
nitongko anjo pakkebu lompoa sagenna 
bangngi. 

3 Ri dallekanna todong anjo pakkebu lompoa, 
sikontu rayaka musti sujuki anynyomba ri 
Batara ri tunggala allo Pammari-marianga 
siagang allo lompo Bulang Berua. 

“Ri allo Pammari-marianga patugasa 
pamarentaya musti assarei mae ri Batara 
korobang nitunu, iamintu annang kayu 
ana gimbala siagang sikayu gimbala laki, 
kabusuna tena cacana. 

>Siagang anjo gimbala lakia musti 
nipassareang tongi korobang gandung 
iamintu 17,5 litere, nampa tunggala ana 
gimbalaka musti nipassareang tongi siagang 
gandung situru nikaerokia. Tunggala 
korobang gandunga musti nirurungangi 
siagang passare tallu litere minynya zaitun. 

6 Ri wattu Passua-suarranna Bulang Berua 
anjo passarea musti arupa sikayu sapi laki, 
annang kayu ana gimbala, kammayatompa 
sikayu gimbala laki, kabusuna tena cacana. 

7 Tunggala sapi lakia siagang bembe lakia 
musti nipassareangi siagang gandung 
17,5 litere, tunggala ana gimbala musti 
nipassareangi siagang gandung, siapa-siapa 
mamo jaina situru nakaerokia. Tunggala 

korobang gandunga musti nipasiagangi tallu 


litere minynya zaitun. 

8 Punna ero patugasa pamarentaya 
anggaukangi ibadaya ri BallakKu, musti 
anjorengi ri kamara lompoa angngolo antama, 
kammayatompa punna ammotereki ia todong 
anjo naolo. 

9 Kabalekanna, pumna ri allo-allo lompoa 
nabattu rayaka untu anggaukangi ibadaya 
mae ri Batara, battu ri pakkebu lompo 
bageang waraki kenanga angngolo antama, 
nampa punna ammotere musti pakkebu 
lompo bageang timboroka naolo punna leba 
kenanga anggaukangi ibadaya. Na ia kenanga 
antamaya battu ri pakkebu lompo bageang 
timboroka, punna ammotereki musti pakkebu 
lompo bageang waraka naolo. Tena nipabiangi 
taua angngolo ri oloang naoloa wattunna 
antama; musti ammotereki kenanga battu ri 
oloang baleanna. 

10patugasa pamarentaya musti antamaki ri 
BallaNa Batara assiagang ngaseng rayaka, 
siagang punna ammotereki musti siagang 
ngaseng tongi. 

l1 Ri allo-allo lompoa siagang passua- 
suarranga, sikamma sapi lakia siagang 
gimbala laki nipassareanga musti 
nipasiagangi siagang gandung 17,5 litere, 
kammayatompa tunggala ana gimbalaka 
siapa-siapa situru erona tau anggaukangai 
ibadaya. Tunggala korobang gandunga musti 

lamintu tallu litere. 

12 Punna ero patugasa pamarentaya 
angngerang passare ri ero kalenna mae 
ri Batara, baji arupa korobang nitunu 
kammayatompa korobang passiamakkang, 
musti nisungkeangi pakkebu lompo bageang 
iraya alampa mangea ri paranglakkeng 
bageang lalang. Carana ampassareangi 
anjo korobanga musti sangkammai cara 
nagaukanga ri allo Pammari-marianga, 
mingka punna ammoteremi musti nitongkoki 
linta anjo pakkebu lompoa." 

13 Nakana Batara, "Tunggala allo ri wattu 
baribasa, sikayu ana gimbala umuru sitaunga 
siagang tenaya cacana musti nipassareangi 
untu korobang nitunu mae ri Batara. 

14 Pantaranganna anjo, tunggala baribasa 
musti nipassareang tongi rua kilogarang 
gandung siagang sere litere minynya zaitun 
untu nipasileo siagang anjo gandunga. 
laminjo korobang gandung tunggala alloa 
musti nipassareang mae ri Batara; anjo 
atoranga nipakei untu satunggu-tungguna. 

1 Tunggala baribasa, musti nipassareangi 
mae ri Batara iamintu: sikayu ana gimbala, 
korobang gandung siagang minynya zaitun." 

16 Batara Kaminang Tinggia Napassareangi 
anne parentaya angkana, "Punna nia 
patugasa pamarenta ampassareangi sipagang 
butta pisakana mae ri kalaserenna ana tu 


Yehezkiel 46.171 20 191 
buranena, anjo buttaya ajarimi buttana ana 


buranena siagang anjari barang kaluarga. 

17 Mingka punna anjo patugasa pamarentaya 
napassareangi sipagang butta pisakana mae ri 
sitau atanna, anjo buttaya lammotereki ajari 
buttana anjo patugasa pamarentaya punna 
narapi Taung Pammoterang. Anjo buttaya ia 
ampatangi ammotere, kammayatompa iaji 
bawang siagang ana-ana buranena akkulle 
ampatangi anjo buttaya situlusuna. 

18 patugasa pamarentaya takkulleai naalle 
manna sikede dudu barang pisakana rayana. 
Butta kalennaji bawang akkulle napassareang 
mae ri ana-ana buranena, sagenna tena 
manna sitau battu ri ummakKu akkulle 
nipasisala battu ri barang-baranna." 

19 Nampa anjo tu buranea naeranga allalo 
ri pakkebu niaka ri sarinna pakkebu lompoa, 
mange ri kamara-kamara matangkasa adalle 
waraka. Anjo kamara-kamaraka nipasadiai 
untu sikamma imanga. Anjo tu buranea 
ajojoki mae ri kamara cappa ilauka, 

20na nakana, "Ri anne tampaka sikamma 
imanga musti napallu korobang pannangkasi 
dosaya siagang korobang passambe 
karugianga kammayatompa nalangga 
gandunga, sollanna manna sikede anjo 
korobang matangkasaka tena nanierangi 
assulu ri paranglakkeng bageang pantaraka 
sagenna nabalai rayaka." 

21 Nampa naeranga mange ri paranglakkeng 


bageang pantaraka, siagang napicinikiang 
ngasenga angkanaya ri appaka panyingkuluna 
massing nia paranglakkeng labi 
cadiangngang, labuna 20 metere siagang 
sangkarana 15 metere. 

22 (46:21) 

23 Tunggala anjo paranglakkenga nikulilingi 
ri tembo batu, siagang ri anjo tembo batua 
nia pappalluang-pappalluang. 

24 Nakana anjo tu buranea ri nakke, 
"laminne pappalluang-pappalluang tampana 
palayang-palayanna BallaNa Batara ampallui 
korobang-korobang passarena rayaka." 
47 l Naeranga anjo tu buranea ammotere 

mange ri pakkebu antamaya ri 
BallaNa Batara. Nia kucini jene aloloro battu 
rawanganna anjo pakkebuka alampa anrai, 
sangkamma BallaNa Batara adalle anrai tongi. 
Anjo jeneka aloloroki battu ri rawanganna 
pakkebu lompona BallaNa Batara bageang 
timboro, allalo ri sari timboranna tampa 
pakkorobangnganga. 

2 Nampa anjo tu buranea naeranga assulu 
battu ri pakkebu lompo waraka nampa 
naeranga mange ri pakkebu lompo bageang 
irayaya. Anjo binanga cadia aloloroki battu ri 
sari timboranna anjo pakkebu lompoa. 

3 Angngukkuru tommi anjo tu buranea 
siagang takkang pabakuna na naeranga 
ampinawangi lolorona anjo binangaya alampa 

nasuroa alimbang. Ri anjo tampaka, jeneka 
sage tompo pala bangkenji. 

“Nampa angngukkuru pole 500 metere, 
na anjoreng jenena sage kulantuki. 
Angngukkuruki pole sagenna 500 metere 
bellana, na jenena narapiki sage aya. 

3 Sikalipi pole angngukkuru sagenna 500 
metere bellana, na anjoreng lantang sikali 
jenena punna lanioloi ajappa bangkeng. 
Punna eroki taua alimbang musti alangei. 

6 Nampa nakana anjo taua ri nakke, "He tau, 
parhatikang ngasengi anne baji-baji." Nampa 
naeranga ammotere antulakkangi binangaya, 

7 siagang kucinimi angkanaya rua-rua 
birinna anjo binangaya jai sikali poko-poko 
kayu. 

8 Nakana ri Nakke, "Anne binangaya aloloro 
anraiki ammalo anrinni ri parasanganga 
siagang ammalo kabunna ri Binanga Yordan 
alampa mange ri Tamparang Matea. Punna 
battu jenena antama ri Tamparang Matea, 
nasambeimi jene tamparang celaya siagang 
jene laba. 

9 Manna pole aloloro kemae anne binangaya, 
anjoremmi lajai sangka rupa juku siagang 
olo-olo maraengannaya. Jenena Tamparang 
Matea napajari labai, siagang kemae-kemae 
aloloro anjo jeneka, anjoreng tommi lania 
katallassang. 

10 Battu ri timbuseng-timbuseng jene ri 


En-Gedi sagenna timbuseng-timbuseng 
jene En-Eglaim, biring-birinna lasuaraki 
napakamma paboya juku angngalloi jalana 
anjoreng. Sangka rupa juku lania lalang ri 
anjo jeneka, sangkamma niaka ri Tamparang 
Tangngaya. 

11 Mingka jeneka ri empanga siagang 
balanga ri birinna anjo tamparanga tena 
nalajari laba, passangalinna tuli lajari 
paccelang. 

12Ri sikamma birinna anjo binangaya 
napattimboi sangka rupa poko kayu 
rappo-rappoang. Talebakai kalumeng lekona 
anjo poko-pokoka, siagang tena labusuna 
rapponna. Anjo poko-pokoka lappaniaki 
rappo-rappo beru ri tunggala bulang, nasaba 
tuli nibasaina ri jene aloloroka battu ri BallaNa 
Batara. Rapponna ajari kanreang- kanreang 
siagang lekona amatu-matui untu paballe." 

13 Nakana Batara Kaminang Tinggia, 
"|aminne pabaeng-baenna butta lanibage- 
bagea mae ri sampuloa anrua suku Israel. 
Suku Yusuf annarimai rua bageang. 

14 | ebaMa assumpa angkanaya anjo buttaya 
laKkupassareangi mae ri boe-boenu. Lanri 
kammana anjo, allemi anjo buttaya siagang 
bagemi siagang adele massing ri kau. 

15 Pabaeng-baeng bageang waraka 
appakkaramulai battu ri Tamparang 

mange ri Hamat, tulusu mange ri kota Zedad, 

19 mange ri Berota siagang Sibraim (kota- 
kotaya anjo ri allanai kota Damsyik siagang 
kota Hamat pammantanganna), nampa 
mange ri kota Hazar-Enan, ri pabaeng-baenna 
kota Hauran. 

Jari, pabaeng-baeng bageang waraka 
appakkaramulai battu ri Tamparang 
Tangngaya sagenna anrai, ri kota Hazar- 
Enan; jari daera Damsyik siagang Hamat 
niaki warakkanna anjo pabaeng-baenga. 

18 Pabaeng-baeng rayaiya alampa timboro, 
battu ri sereang tampa ri allana daera 
Damsyik siagang daera Hauran. Jari Binanga 
Yordan ajari pabaeng-baeng iamintu butta 
Israel biring ilau siagang Gilead biring iraya, 
sagenna mange ri Tamar ri biring tamparanna 
Tamparang Matea. 

19 Pabaeng-baeng bageang timboro 
alampa kalau, battu ri Tamar mange ri 
timbuseng jene Kades-Meriba, nampa kalau 
ri pabaeng-baenna Mesir sagenna Tamparang 
Tangngaya. 

20 Pabaeng-baeng bageang ilauka 
appakkaramula battu ri Tamparang 
Tangngaya, nampa alampa wara ri sereang 
tampa ri laukanna agang antamaya ri Hamat. 

21 Bagei anjo buttaya massing ri kau 
ngaseng, situru suku-suku Israel; 

22 sjagang anjo buttaya ajarimi nupatang 
satunggu-tungguna. la bansa maraeng 
niaka ammantang tuli ri tangnga-tangnganu, 
nampa nia ana-anana lassu, musti anggappa 
tongi bageang battu ri anjo buttaya. Anjo 
kenanga musti nipare sangkammai bansa 
Israel, siagang musti amminawang tongi 
nigoccang arenna kenanga untu anggappa 
butta punna nibagei anjo buttaya ri suku- suku 
Israel. 
23Sikamma pandudu bansa maraenga musti 
nisare tongi butta siagang suku Israel ri 
tampa napammantangia kenanga. | Nakke, 
Batara Kaminang Tinggia, anne akkana." 
48 l Pabaeng-baenna buttaya ri bageang 
wara alabu anraiki, appakkaramula 
battu ri Tamparang Tangngaya mange ri 
kota Hetlon, agang antamaya ri Hamat, 
kota Hazar-Enan, sagenna mange ri 
pabaeng-baenna kota Damsyik siagang kota 
Hamat. Suku-suku niaka nitappu irawa anne 
musti massing anggappai sere bageang 
battu ri butta iamintu luarana battu ri 
pabaeng-baeng bageang raya alampa kalau 
sagenna Tamparang Tangngaya; battu wara 
alampa timboro kammai anne susunna: 
Dan, Asyer, Naftali, Manasye, Efraim, Ruben, 
Yehuda, 
2(48:1) 
3 (48:1) 
4(48:1) 

> (48:1) 

6 (48:1) 

7(48:1) 

8Bageang buttaya anne nipaua irawa musti 
nisalaki untu nipake mae ri kaparalluang 
attantua. Labuna 12,5 kilometere battu 
ri pabaeng-baeng wara sagenna timboro. 
Pabaeng-baeng iraya siagang ilau musti 
sangkammai labuna siagang bageang- 
bageang nipassareanga mae ri suku-suku 
Israel. Anjo bageanga lanipappareki BallaNa 
Batara. 

9 Sipagang battu ri anjo daera nisalaka 
untu Batara, iamintu sere bageang ri 
tangnga-tangngana anjo parasanganga, 
labuna 12,5 kilometere siagang sangkarana 
10 kilometere. 

10Ri bageang tangngana anjo buttaya 
lanibangungi BallaNa Batara. Sikamma 
imanga musti anggappai bageang battu ri 
anjo daera matangkasaka. Bageanna kenanga 
lamintu 12,5 kilometere battu ri biring iraya 
alampa kalau, siagang 5 kilometere battu ri 
biring wara alampa timboro. 

11 Anjo daera nisalaka lajari napatangi 
imang-imang jari-jarina Zadok. Kenanga 
allayani Batara satunggu-tungguna siagang 
tasangkammayai suku Lewi julu sukuna 
kenanga, iamintu amminawanga agau dosa 
siagang tu Israel maraengannaya. 

12[ anri kammana anjo jari-jarina Zadok 


musti nisarei butta nisalaka pantarangannaya 
nipassareanga mae ri tu Lewi. Nampa anjo 
butta nisalaka sanna matangkasana. 

13 Buttana tu Lewi labuna 12,5 kilometere 
battu iraya alampa kalau, siagang sangkarana 
5 kilometere battu wara alampa timboro, 
nampa pammantanganna sitotoroki siagang 
buttana imanga. 

14 Manna silama takkullei nabalukang 
kenanga anjo buttaya yareka napassambei: 
bageang kaminang bajika battu ri butta Israel 
takkulleai nipalette mae ri tau maraenga, 
nasaba anjo buttaya lebami nisalakkang 
Batara siagang untu Napatang. 

15 Bageang timborona anjo butta nisalaka, 
nia ija tassesa 12,5 kilometere labuna, 
siagang 2,5 kilometere sangkarana. 

Anjo bageanga tena natangkasa siagang 
akkullei napake rayaka untu tampa 
pammantangngang siagang untu parang 
ruku; ri bageang tangngana musti nibangungi 
sere kota. 

16 Anjo kotaya modelena musti appaki 
pasagi, tunggala sarinna ukkurang rua 
siparapa kilometere. 

17Ri tammulilina sikontu anjo kotaya musti 
nia parang, ukkuranna iamintu 125 metere 
sangkarana. 

18 | rayanganna siagang ilaukanna anjo 
kotaya nia parang massing-massing 

ukkuranna iamintu labuna 5 kilometere 


siagang sangkarana 2,5 kilometere. Anjo 
ruaya parang musti nipakei untu jama-Jamang 
pamarri ri panduduna kotaya. 

19 Sikamma tau battua ri sikontu suku Israel 
akkullei najama anjo buttaya. 

20] ari, sikontu anjo daeraya, kammayatompa 
butta nisalaka siagang butta untu kotaya, 
modelena iamintu appa pasagi, 12,5 
kilometere massing sarinna. 

21 Butta ri bageang ilau siagang irayaiya 
battu ri anjo daera nisalaka untu BallaNa 
Batara, sikamma imanga, tu Lewi siagang 
anjo kotaya, iamintu untu patugasa 
pamarentaya. Ri bageang rayana anjo 
buttaya alabaki sagenna mange ri pabaeng- 
baeng iraya, siagang ri bageang ilau sagenna 
mange ri Tamparang Tangngaya, siagang 
ammantanga ri allana butta Yehuda siagang 
butta Benyamin. 

22(48:21) 

23 Butta niaka ri bageang timborona anjo 
daera nisalaka, iamintu untu suku-suku 
maraengannaya. Luarana anjo buttaya 
appakkaramulai battu ri pabaeng-baeng 
irayaiya alampa kalau sagenna Tamparang 
Tangngaya, na nibage battu wara alampa 
timboro kamma anne susunna: Benyamin, 
Simeon, Isakhar, Zebulon, Gad. 

24 (48:23) 

25 (48:23) 

20(48:23) 

27(48:23) 

28Timboranna butta Gad iamintu pabaeng- 
baeng appakkaramulaya battu laukanna 
Tamar allalo ri timbuseng jene Kades- Meriba, 
nampa mange kalau ri pabaeng-baenna Mesir 
sagenna Tamparang Tangngaya. 

29 Nakana Batara Kaminang Tinggia, 
"Kammami anjo carana nibage-bage buttaya 
mae ri suku-suku Israel." 

30 Pakkebu antamaya ri kota Yerusalem 
kabusuna nia sampulo anrua jaina. Appa- 
appaka tembona ukkuranna massing rua 
siparapa kilometere, siagang nia tallu 
pakkebu lompona. Tunggala pakkebu lompoa 
nisarei areng situru areng kalaserenna suku 
Israel. Pakkebu lompo waraka niarengi: 
Ruben, Yehuda, siagang Lewi: irayaiya 
niarengi Yusuf, Benyamin, siagang Dan; 
timboroka niarengi Simeon, Isakhar siagang 
Zebulon; nampa ilauka niarengi Gad, Asyer, 
siagang Naftali. 

31(48: 30) 

32 (48: 30) 

33 (48: 30) 

34 (48: 30) 

35 Sikontu anjo temboka labuna 9 kilometere. 
Na appakkaramula anjo wattua anjo kotaya 
naaremmi taua: "BATARA NI AKI ANJ ORENG!" 


Daniel 


1 l Narapiki tallun taung Karaeng 
Yoyakim ammarenta ri Yehuda, battumi 
Nebukadnezar, iamintu karaeng Babel, 
ambunduki siagang angkurungi kota 
Yerusalem. 

2 Nisaremi pangngellai ri Batara untu 
ambetai Karaeng Yoyakim, kammayatompa 
anrampasaki siapa are jaina barang- 
barang tinggia anggaranna ri BallaNa 
Batara. Sikamma tau nitahanga, naerangi 
mange ri balla rewatana ri Babel, nampa 
sikamma barang-barang tinggia anggaranna 
narampasaka, naboliki lalang ri gudang- 
gudanna anjo balla rewataya. 

3 Nampa naparentakangi karaenga mae ri 
Aspenas, iamintu kapala ruma tanggana balla 
karaenga, untu ammilei siapa are turungka 
battu ri anjo bansa Israel nitahanga, iamintu 
ana-ana karaenga yareka bija karaenga. 

4 Anjo kenanga musti turungka tena cacana. 
Musti tau gammara, tinggi sikolana, caradeki, 
jai pangngassenganna, kammayatompa 
siratangi untu anggaukangi tugasaka lalang 
ri balla karaenga. Musti naajaraki Aspenas 
anjo kenanga ammaca siagang annulisi lalang 
bicara Babel. 

> Napattantu tongi karaenga angkanaya anjo 


kanrea siagang jene inung nipassareanga 
mae ri kenanga musti sangkammai siagang 
nipassareanga mae ri anggota kaluargana 
karaenga. Punna lebami kenanga nilati 
lalang tallun taung, musti mangei kenanga 
andallekang ri karaenga untu anggaukangi 
tugasaka ri balla karaenga. 

6 Ri sikamma anjo turungkaya nia tommi 
Daniel, Hananya, Misael siagang Azarya, 
kabusuna kenanga battu ri suku Yehuda. 

7 Kapala ruma tanggana balla karaenga 
nasambeimi arenna kenanga ajari: Beltsazar, 
Sadrakh, Mesakh siagang Abednego. 

8 Lanri pannulunNa Allataala, anjo Daniel 
sanna nisayanna siagang nikamaseanna ri 
Aspenas. Napattantui ri nyawana Daniel 
angkanaya tena nalanaramassi kalenna 
iamintu angnganre yareka angnginung 
anggoro battu ri balla karaenga; lanri 
kammana anjo napalami ri Aspenas sollanna 
nisare kanre maraeng. 

9(1:8) 

10] anri mallana ri karaenga, nakanamo 
Aspenas, "Kalenna karaenga leba ampattantui 
kanrenu siagang jene inunnu, jari 
turu ri panggappana, punna kurang 
gassingangngangko nicini nasikamma 
turungka maraenga, mattantu inakke 
lanabuno." 

11 Nampa natangara bajimo Daniel anjo 


passalaka siagang pangawala nisarea tugasa 
ri Aspenas untu angngurusuki Daniel siagang 
tallua aganna. Nakana Daniel, 

12 "Sorimi ikambe lalang sampulo allo: 
gangang-gangammo bawang siagang jene 
sareangi ikambe untu kanre siagang jene 
inung. 

13 Punna lebaki sampulo allo, pasicinimi 
rupanna ikambe siagang rupanna sikamma 
anjo turungka angnganrea kanre lebaka 
napattantu karaenga, nampa nutappuki situru 
paccininu sallang." 

14 Situjumi anjo pangawalaka, nampa 
nasorimo kenanga lalang sampulo allo. 

15 | ebaki anjo wattu sampulo alloa, 
kabateammi nicini angkanaya anjo 
kenanga labi bajikangngangi siagang labi 
gassingangngangi nasikontu anjo turungka 
anggappaya kanre battu ri mejanna karaenga. 

16 Appakkaramula anjo wattua, anjo 
pangawalaka tenamo napatalangi kenanga 
kanre siagang jene inung napattantua 
karaenga, passangalinna gangang-ganganji 
siagang jene inung biasaji bawang. 

17 Allataala Nasarei anjo appaka 
turungka iamintu pangngassengang 
siagang kacaradekang lalang arupa- 
rupa pangngassengang bicara siagang 
pangngassengang maraengannaya. 
Pantaranganna anjo Daniel Nasare tongi 

kacaradekang untu ampakasingaraki 


battuanna pappisonaya siagang paccinika. 
18Ri kalabusanna anjo wattu tallun 

taung lebaka napattantu karaenga untu 

angngajaraki kenanga, naerammi Aspenas 

sikontu anjo turungkaya mange andallekang 
ri Karaeng Nebukadnezar. 

19 | ebaki naagang karaenga abicara 
kenanga, naassemmi karaenga angkanaya 
Daniel, Hananya, Misael siagang Azarya, 
labi caradekangngangi lalang arupa-rupa 
passala naanjo turungka maraengannaya. 
Jari appakkaramulami kenanga tugasa lalang 
ri balla karaenga. 

20 Sampang nia napabattu karaenga passala, 
ilamintu parallua nipakasingara siagang 
nitangara, naassemmi karaenga angkanaya 
panggappana siagang pappitangarana 
anjo appaka turungka alappi sampuloi 
bajina nasikamma panggappana siagang 
pappitangarana sikontu pacinika siagang 
sanro caradeka ri sikontu kakaraenganna. 

21 Tulusu tugasana Daniel ri balla karaenga 
sagenna battu Karaeng Koresy battu ri Persia 
ambetai tu Babel. 

2 Ri sereang bangngi, ruan taung 
ammarentana Karaeng Nebukadnezar, 
assonami. Anjo sonana sanna napakalussana 
nyawana, sagenna takkullea tinro 

napakamma. 

pacinika, sanro caradeka, sanro-sanro 
maraenganga siagang sikamma tau niaka 
pangngassenganna, untu ampakasingaraki 
battuanna anjo sonaya. 

3Ri wattunna ammenteng kenanga ri 
dallekanna karaenga, nakanamo karaenga, 
"Lebakka assona, na sanna lussana nyawaku 
lanri erokka angngassengi battuanna!" 

4 Appialimi kenanga lalang bicara Aram 
angkana, "Labui umurutta satunggu- 
tungguna karaeng! Kicaritami anjo sonata 
mae ri kambe, nampa napakasingara ikambe 
battuanna." 

3 Appialimi karaenga angkana, "Lebaki 
kutappuki kamma anne: Musti nupauanga 
angkanaya apa anjo sonaku kammayatompa 
musti nupauang tonga angkana apa 
battuanna. Punna tanukullea, lanikere- 
kere kabusukko kammayatompa ballanu 
lanirumbang tongi. 

6 Mingka punna nukulleji, lakusareko 
hadia gaga-gaga siagang kalompoang. Jari 
kamma-kamma anne pauamma anjo sonaku 
siagang apa battuanna!" 

7 Appialimi pole kenanga angkana, 
"Kipauammi rolo ikambe anjo sonata 
karaeng, lebappi anjo nampa napakasingara 
ikambe battuanna." 

8 Nalangngerena anjo appialimi karaenga 
angkana, “Coco sikali pakkapangku. Poro 

nuassenna angkanaya 

9 lakuhukkung kabusu kamma tongko punna 
tena nukkulle ampauanga anjo sonaku. 
Assikongkolo kabusukko untu tulusu amballe- 
balleia siagang ampakarek-karenanga 
lanri nurannuanna angkanaya lakupinrai 
kaputusangku. Jari, pauamma anjo sonaku, 
nampa kuassemmo angkanaya akkulle tongko 
ampakasingaraki battuanna." 

10 Nakana ngasemmo anjo tucaradeka, 
"Ri sikontu linoa tena manna sitau akkulle 
ampauangki anjo apa kikaerokia karaeng. 
Siagang talebakai nia sere karaeng, manna 
pole antekamma lompona siagang labirina, 
antuntuki anjo apa kammaya mae ri pacinika, 
sanro caradeka, kammayatompa sikamma 
tau tinggia pangngassengamna ri balla 
karaenga. 

11 Sukkara dudui apa kikaerokia karaeng. 
Tena manna sitau akkulle anggaukangi 
pantaranganna sikamma rewataya, mingka 
tenai kenanga ammantang ri allana 
rupataua." 

12 Nalangngerena anjo kammaya teaimi 
sipato larrona karaenga: naparentakammi 
sollanna nibuno kabusu sikontu tau carade 
niaka ri Babel. 

13 Nampa nipalabammo nipabattu anjo 
parentaya: niboya kabusumi sikontu tau 

caradeka, kammayatompa Daniel siagang 


agang-aganna untu nibuno. 

“Jari mangemi Daniel ri Ariokh, iamintu 
komandang pangawalana karaenga, ia 
tajaiamo ero anggaukangi anjo hukkungang 
matea. 

1 Tutu dudumi Daniel akkutanang ri ia 
angkana angngapa nappasulu karaenga 
parenta kammaya anjo terasana. Napaumi 
Ariokh mae ri Daniel apa lebaka kajariang. 

16 Mangemi linta Daniel andallekang 
ri karaenga siagang appala wattu untu 
ampakasingaraki battuanna anjo sonaya. 

17 Niturukiammi pappalana: nampa 
ammoteremo Daniel ri balla siagang napau 
ngasemmi anjo passalaka mae ri Hananya, 
Misael siagang pole Azarya. 

18 Nasuromi kenanga appala doang mae ri 
Allataala ri suruga sollanna mangngamaseang 
mae ri kenanga na Nasungke rahasiana 
anjo sonaya. Lanri kammana anjo tenamo 
nanihukkung matei kenanga siagang kabusu 
sikamma tau carade maraenganga. 

19 Anjo memang bangngia Napaumi Allataala 
rahasiana anjo sonaya mae ri Daniel lalang 
sere paccini. Jari mammujimi Daniel mae ri 
Allataala niaka ri suruga, 

2Onakana, "Anjo Allataala caradeki na pore, 
nipujimi arenNa satunggu-tungguna! 

21|ami ampattantui wattua siagang 
jammanga, la antugurangi siagang 

allantiki pamarentaya. la todong assarei 


kacaradekang, siagang assarei pammahang. 

22 la assungkei rahasia kaminang lantanga. 
Naassengi sikontu apa kajarianga lalang ri 
sassanga. Nikalimbuki ri caya singaraka. 

230, Allataala napakalompoa boe-boeku, 
iKattemi kupuji siagang kupakalabiri. 
Nasaba Kisarea kacaradekang siagang 
kagassingang. Kiturukianga pappalakku. 
Siagang Kipicinikiamma pappialia mae ri 
karaenga." 

24 L ebaki anjo alampami Daniel mange 
ri Ariokh nisarea tugasa untu ambunoi 
sikamma tau caradeka ri Babel. Nakana 
Daniel ri ia, "Teaki bunoi anjo sikamma 
tau caradeka. Eranga mange andallekang 
ri karaenga, nasaba erokka ampauangi 
karaenga angkanaya apa battuanna anjo 
sonana." 

25 Alampami linta Ariokh angngerangi Daniel 
mange andallekang ri Karaeng Nebukadnezar 
nampa nakana, "Niamo nagappa atanta 
ri allana tu Yahudi nipelaka sitau akkullea 
ampauangki battuanna anjo sonata karaeng." 

20) ari nakanamo karaenga ri Daniel iamintu 
niarenga todong Beltsazar, "Akkulleko 
ampauanga angkana apa anjo sonaku 
siagang apa battuanna?" 

27 Appialimi Daniel angkana, "O Karaeng, 
tena tau niaka pangngassenganna, sanro 
carade, pacini yareka tucaradeka accini 

bintoeng akkulle ampauangki anjo passalaka, 


karaeng. 

28 Mingka ri suruga, nia Allataala akkulle 
ansungkei sikontu rahasiaya, siagang lami 
leba ampauangki karaeng apa lakajarianga 
ri allo ri boko. Kamma-kamma anne, bolimi 
kamma nanapakasingara atanta angkana apa 
sonata siagang kicini ilalang tinrota karaeng. 

29Ri wattunta attinro karaeng, assonaki 
ri passalana jammang labattua sallang. 
Nasungkei Allataala mae ri katte karaeng, 
lamintu sikontu rahasiana apa lakajarianga. 

30 Anne rahasiaya lebami nipakasingara 
mae ri atanta mingka teai lanri anne atanta 
labi caradekangngangi natau maraenga, 
passangalinna akkulle kiasseng battuanna 
anjo sonata karaeng, siagang niasseng 
todong bone atinta karaeng. 

31 | aminne anjo apa kicinika karaeng: Ri 
dallekanna karaengku nia sere patung! 
Anjo patunga teai sipato lompona, siagang 
accilla-cillaki mingka sanna appakamallana 
tanjana. 

32 Ylunna iamintu bulaeng tino nipare, 
barambanna siagang paling-palinna battu 
ri pera, ayana siagang pungkuna battu ri 
tambaga, 

33 hongganna battu ri bassi nampa 
bangkenna bassi sipagang na sipagang pole 
battu ri butta pi. 

34 Ri wattunna kiciniki anjo patunga karaeng, 


niamo sere batu lompo talappasa battu ri 
tabinga, natena tau anseroi, nampa natuju 
bangkenna anjo patunga ia bassia siagang 
butta pika, sagenna ancuru. 

35 Rumbang silalonnami anjo patunga nampa 
ajari tambungang bassi, butta pi, tambaga, 
pera, siagang bulaeng: ancuru taba sikalimi 
anjo patunga sangkamma limbubu niaka ri 
tampa palessorang gandunga punna wattu 
timoro. Anriba-ribami anjo timbunganga niiri 
ri anging, sagenna tena sikalimo bate-batena 
manna sikede. Mingka anjo batu anrumbangai 
anjo patunga ajari pila lompomi sangkamma 
moncong lompona na napirassi sikontu 
buttaya. 

36 | aminjo sonana karaengku: na kamma- 
kamma anne lanapakasingaraki atanta 
angkana apa battuanna anjo sonata. 

37 Karaengku malabirika, iami karaenna 
sikamma karaenga: ikattemi karaeng 
kaminang makoasaya. Allataala ri suruga leba 
assareki anne kakaraenganga, kakoasanga, 
kagassinganga siagang kalompoanga. 

38 Nipajariki karaeng tukoasa mae ri 
lino niaka panduduna kammayatompa 
jangang-janganga siagang olo-olo 
maraengannaya. Kalentami karaeng natabaya 
pangngebarranna anjo ulu bulaenna anjo 
patunga. 

39 Mingka punna lebamo kakaraenganta, 


niamo lammumba kakaraengang maraeng, 
tenaya nasallompo kakaraenganta. Nampa 
ammumba pole kakaraengang makatallua, 
nipangngebarranga lalang ri anjo tambagaya 
ri patunga, lakoasaya mae ri sikontu linoa. 

40 Nampa lammumba pole kakaraengang 
makaappa, kammaya bassi kassana. Na 
antekamma batena bassia allica siagang 
angngancuru apa-apa mamo, kammatommi 
anjo rapanna anne kakaraengang 
makaappaka lanalicaki siagang lanaancuruki 
anjo kakaraengang-kakaraengang maraenga. 

41 Anjo bangkenga siagang karemeng 
bangkeng abengkoroka bassi siagang butta 
pi ri anjo patunga, iaminjo pangngebarranna 
angkanaya anjo kakaraenganga latabage- 
bagei ri allo ri boko. Anjo kakaraenganga nia 
todong kagassinganna lanri anjo butta pika 
nibengkoroki bassi. 

42 Karemeng bangkenna bassi sipagang 
nampa butta pi sipagang, battuanna nia 
sipagang kakaraengang kassa mingka nia 
todong sipagang lammai. 

43 Anjo campurang bassia siagang butta 
pika ajari pammatei angkanaya anjo 
kakaraenganga nausahai lanakassakki 
kalenna, iaminjo sabana nasicampurumo 
sibuntingi. Mingka tena matu-matunna anjo 
usahana, nasaba anjo bassia tena nakkulle 
sialle siagang butta pika. 

44Ri wattu ammarentana anjo sikamma 


karaenga, Allataala ri suruga lappaentengi 
sere kakaraengang lattahanga satunggu- 
tungguna siagang tenaya nakkulle lanibeta 
ri manna bansa battu kemae. Anjo 
kakaraenganga lanaancuru tabasikali anjo 
sikamma kakaraengang maraenga. 

43 Sai kiciniki karaeng, angkanaya tena sikali 
tau amberoi, nania sere batu talappasa battu 
ri tabinga nampa natuju siagang naancuru 
anjo patung nipareka battu ri bassi, tambaga, 
butta pi, pera siagang bulaeng? Allataala 
malompoa ampanyatai mae ri karaengku apa 
lakajarianga sallang. Anjo sonaya akkullei 
nipatappa siagang anne napakasingaraka 
atanta sanna sikali kamma toj enna." 

46 Nampa sujumo Karaeng Nebukadnezar 
ri dallekanna Daniel siagang naparentakang 
sollanna nipakalompo Daniel siagang nisare 
korobang nitunu kammayatompa passare 
maraengannaya. 

41 Nakana karaenga ri ia, "Tojeng, Daniel, 
anjo Allataalanu kaminang malompo ri 
allana sikontu rewataya. lami makoasa mae 
ri sikontu karaenga, siagang assungkeai 
sikontu rahasiaya. Kuassengi anjo passalaka 
nasaba ikau akkulleko ampakasingaraki anne 
rahasiaya." 

48 Nampa nasaremo Daniel empoang 
tinggi, nasarei jai hadia-hadia gaga, 
siagang naangkaki ajari guburnur ri Babel, 

kammayatompa napajari pamimping 
kaminang tinggi mae ri sikontu tumailalanga 
ri balla karaenga. 

49 Mingka lanri pappalana Daniel, 
napassareammi karaenga anjo 
pamarentahang propinsi Babel mae ri 
Sadrakh, Mesakh siagang Abednego, nampa 
kalenna Daniel ammantangi ri balla karaenga. 
3 l Ri sereang wattu, appareki Karaeng 

Nebukadnezar sere patung bulaeng. 
Tinggina 27 metere siagang sangkarana 
ambani 3 metere. Anjorengi ri lappara Dura ri 
propinsi Babel napaenteng anjo patunga. 

2 Nampa naundang karaenga sikontu 
karaeng battua ri daeraya, sikamma 
guburnurka, bupatia, tumailalanna 
parasanganga, bendaharaya, hakinga, 
tucaradeka ri passalana undang-undanga, 
kammayatompa sikontu kapala daeraya untu 
anghaderi upacara niresmikanna anjo patung 
lebaka napaenteng. 

3 Ri wattunna battu ngasemmo kenanga 
siagang ammenteng ngaseng ri dallekanna 
anjo patunga, 

4 akkio lompomi pambantuna karaenga 
angkana, "Sikamma saribattang battua ri 
sikontu bansaya, suku bansaya siagang 
bahasaya! Pilangngeri anne parentana 
karaenga: 

3 Punna assara tarompeka, nipinawang 
ri sara suling, kacaping, keso-keso, 

gambusu, serdang siagang pakkakasa musi 


maraengannaya, sikamma saribattanga musti 
sujukko anynyomba mae ri patung lebaka 
napaenteng Karaeng Nebukadnezar. 

5|nai-nai tena naturuki anne parentaya, 
lanipasambila silalonnai antama ri pepe 
arinra-rinraya. " 

"Jari nalangngerena sara pakkakasa musika, 
sikontu anjo tau battua ri sikontu bansaya, 
suku bansaya siagang bahasaya, suju 
kabusumi siagang anynyombami mae ri anjo 
patung bulaenga. 

8 Nia siapa are tu Babel ampakei anjo 
kasampatanga untu ambalai tu Yahudi. 

9 Nakana kenanga ri Karaeng Nebukadnezar, 
"Labui umurutta satunggu-tungguna karaeng! 

10 kalenta leba appasulu parenta angkanaya 
punna assara silalonna pakkakasa musika, 
sikontu taua musti suj uki siagang anynyombai 
mae ri anjo patung bulaenga: 

11 siagang inai-nai tena naturuki anjo 
parentaya lanipasambilai antama ri pepe 
arinra-rinraya. 

12 Mingka nia siapa are tu Yahudi lebaka 
kisare pamarentahang ri propinsi Babel 
ambawang-bawangngangi anjo parentata 
karaeng. Anjo kenanga iamintu Sadrakh, 
Mesakh siagang Abednego. Anjo kenanga 
taerokai anynyomba ri rewata-rewatanta 
karaeng, siagang tena todong naero 

anynyomba ri anjo patung bulaeng lebaka 


kipaenteng karaeng." 

13 Nalangngerena karaenga anjo kammaya, 
teaimi sipato larrona. Appasulumi parenta 
sollanna nierang anjo tau tallua andallekang 
ri ia. 

14 Akkutanammi karaenga ri kenanga 
angkana, "He Sadrakh, Mesakh, siagang 
Abednego! Kammatojengi angkanaya 
taerokako anynyomba ri rewata-rewatangku 
siagang tena todong nuero suju mae ri anjo 
patung bulaeng lebaka kupaenteng? 

15 ari, kamma-kamma anne apaka sadia 
jako suju siagang anynyomba mae ri anjo 
patunga punna assara musika? Punna 
taerokako, lakupasambila silalonnako antama 
ri pepe arinra-rinraya. Siagang rewata battu 
kemae lakkulle ampasalamakko battu ri 
kakoasangku?" 

16 Appialimi Sadrakh, Mesakh siagang 
Abednego, angkana, "Karaeng malabirika, 
tena nalassassala ikambe. 

17 Punna akkulle Allataala nasombaya ikambe 
ampasalamaki ikambe battu ri anjo pepe 
arinra-rinraya siagang battu ri kakoasanna 
karaengku, mattantu Nagaukangi. 

18 Mingka manna pole ebara angkana tena 
Nagaukangi, parallui kiasseng angkanaya 
ikambe tena nalanynyomba mae ri 
rewatana karaengku, siagang tena todong 

nalanynyomba mae ri anjo patung bulaeng 


kipaentenga karaeng." 

19) ari areremi larrona Karaeng 
Nebukadnezar mae ri Sadrakh, Mesakh 
siagang Abednego, sagenna ajari eja sikali 
rupanna. Naparentakammi sollanna nitambai 
alappi tuju bambanna anjo pepeka. 

20 Nampa nasuro siapa are tau sannaka 
gassinna battu ri tantarana ansikkoki 
Sadrakh, Mesakh siagang Abednego, 
kammayatompa napasambila kenanga 
antama ri anjo pepe arinraya. 

21 Nisikkomi linta anjo tau tallua sagenna 
jarre, ammakeang langka, iamintu kameja, 
juba, topi siagang pakeang maraengannaya, 
nampa nipasambila antama ri anjo pepe 
arinra-rinraya. 

22 anri terasana anjo parentana karaenga, 
sagenna nitambai bambanna anjo pepeka, 
sagenna anjo rinrana pepeka natunui sagenna 
mate anjo sikamma tau angngangkakai 
Sadrakh, Mesakh siagang Abednego ri ampina 
anjo pepeka. 

23 kammami anjo, anjo tau tallua nisikko 
jarreka tugurumi antama ri anjo pepe 
arinra-rinraya. 

24Tiring tabangka lompomi Karaeng 
Nebukadnezar. Ammentengi nai linta nampa 
ammarrang lompo angkana mae ri pagawena, 
"Sai tallu tau sumpaeng nisikko nampa 
nipasambila kenanga antama ri anjo pepeka?" 

Appialimi kenanga angkana, "Kammatojengi 


karaeng." 

25 Appialimi karaenga angkana, "Mingka 
angngapa naappa tau kucini ajappa-jappa ri 
tangnga-tangngana anjo pepeka? Tena sikali 
natassikko kenanga siagang tena nangngapa- 
apa. Siagang anjo tau makaappaka tanjana 
sangkammai rewata." 

26 Nampa areppese Nebukadnezar mae 
ri pakkebuna anjo pepe pattunuanga 
siagang ammarrang angkana, "O Sadrakh, 
Mesakh siagang Abednego, atanNa Allataala 
Kaminang Tinggia! Assulu mako battu ri antu 
pepeka!" Jari assulumi kenanga. 

27 Sikontu wakkele karaenga, guburnurka, 
bupatia, siagang pagawe-pagawe 
maraengannaya, natammulili anjo tau 
tallua siagang naciniki kenanga angkanaya 
tena sikali naniberoi ri pepe anjo tau tallua. 
Tena nammutung uuna kenanga, care-carena 
tena todong nakkanre, balalo tena sikali 
narasa umbu kenanga. 

28 Nampa nakanamo karaenga, "Pujimi 
Allataala nasombaya Sadrakh, Mesakh 
siagang Abednego. lami leba assuroi 
malaekaNa untu ampasalamaki tallua atanNa 
matappaka mae ri la. Lebaki nadakkai 
kenanga parentaku siagang erokangngangi 
matea kenanga kala anynyombaya 
yareka appakalompo ri rewata maraeng, 
pantaranganna Allataalana todong kenanga. 

29 | anri kammana anjo kuparentakangi 


angkanaya sikamma tau battua ri bansa- 
bansaya, ri suku bansaya yareka bahasaya, 
la lebaka appasulu kana-kana anghinai 
Allataala nasombaya Sadrakh, Mesakh 
siagang Abednego, lanikere-kereki siagang 
lanirumbangi ballana ajari tambungang loro. 
Nasaba tena rewata akkulle anggaukangi anjo 
apa lebaka Nagaukang Allataala." 

30 [ ebaki anjo napanaimi karaenga pangkana 
anjo Sadrakh, Mesakh siagang Abednego, 
sagenna ajari kenanga tau tinggi pangkana ri 
propinsi Babel. 

4 llaminne apa napalabanga Karaeng 

Nebukadnezar, ia nakiringa mae ri 
sikamma tau niaka battu ri sikontu bansaya, 
suku bansaya siagang bahasaya, ri sikontu 
linoa: "Salama battu ri nakke! 

2 Erokka ancaritai ri sesena apa 
appakalannasa siagang gau malompo 
lebaka Nagaukang Allataala Kaminang Tinggia 
mae ri nakke. 

3 Tamaka lompona gau lompo Nagaukanga! 
Tamaka hebana gau appakalannasa 
lebaka Nagaukang! Allataala ajari Karaeng 
satunggu-tungguna. la koasa ri sikontuna 
jammanga." 

4 Ammantanga siagang salewangang ilalang 
ri balla kakaraengangku na sukku bajina 
pattallassangku. 

3 Mingka ri sereang bangngi, ri wattu lalang 


tinroku, assona anggappa paccini, sannaka 
napakalussana nyawaku. 

6 Nampa kukio sikamma tucaradeka, ia niaka 
ri Babel untu ampakasingaraki battuanna 
anjo sonaya mae ri nakke. 

7 Mingka ri wattunna battu nampa kucarita 
anjo sonaku mae ri sikamma pacinika, sanro 
caradeka, tau niaka pangngassenganna 
siagang tau caradeka accini bintoeng, 
tena manna sitau battu ri kenanga akkulle 
ampakasingaraki apa battuanna anjo sonaku. 

8 kalabusanna battumi Daniel ia niarenga 
todong Beltsazar, sangkamma arenna 
rewatangku. Anjo Daniel nikoasai ri roh 
rewata-rewata matangkasa. Kucarita tongi 
sonaku mae ri ia, kukana, 

9 "He, Beltsazar, pamimpinna tau caradeka, 
kuassengi angkanaya ikau nikoasaiko ri rohna 
rewata-rewata matangkasaka, sagenna tena 
rahasia taccokko mae ri kau. Pilangngeri anne 
sonaku, siagang pakasingaraki battuanna. 

10Ri wattungku lalang tinro, nia kucini sere 
poko kayu attimbo ri tangnga-tangngana 
buttaya. 

11 Anjo poko kayua sanna tinggina: batanna 
lompoi na kassa. Coppona sagennai langika, 
sagenna akkullei nicini ri sikontu niaka ri 
buttaya. 

12 | eko-lekona sanna copponna, siagang 
teai sipato roasana rapponna, akkullei 

angganna nikanre ri bonena sikontu linoa. 


Olo-olo liaraka anrabai irawa ri lalanna 
kammayatompa jangang-janganga arumungi 
ri tangke-tangkenna. Na sikontu apa-apa 
attallasaka akkullei nakanre rapponna. 

13 Lalang kunawa-nawana anjo apa kucinika, 
niamo kucini sere malaeka naung battu ri 
suruga; tutui najaga-jaga kucini. 

14 Assara lompomi angkana, Tabangi 
anjo poko kayua siagang polongi tangke- 
tangkenna, tugurangi leko-lekona siagang 
pasiaraki rapponna. Bongkai olo-olo niaka 
anraba irawanganna siagang jangang-jangang 
niaka arumung ri tangke-tangkenna. 

13 Mingka lappassangi ammantang tonasana 
lalang ri buttaya. Sikkoki siagang rante 
bassi na tambaga, nampa nuboli ri parang 
rukuka. Lappassangi nibasai ri allung, 
kammayatompa attallasa siagang olo-oloka 
siagang timbo-timboanga. 

10| appassangi akkala tauna amminra ajari 
akkala olo-olo lalang tuju taung. 

17| aminjo kaputusanna ikambe malaeka- 
malaeka tutua siagang jaga-jagaya. Erona 
ikambe iamintu sollanna sikontu taua ri kere- 
keremae naani angkanaya Allataala Kaminang 
Tinggia makoasa mae ri kakaraengang 
rupataua siagang anjo kakaraenganga 
Napassareangi manna pole ri nai Napilea, 
balalo tau kaminang tenaya pole anggaranna! 

18 He Beltsazar, iaminjo sonaku. Kamma- 


kamma anne paumi ri nakke apa battuanna 
anjo sonaku. Tena manna sitau battu 

ri sikamma tau carade niaka lalang 
kakaraengangku akkulle ampauanga 
battuanna, mingka ikau akkulleko, 

nasaba nikoasaiko ri rohna rewata-rewata 
matangkasaka." 

19 Nalangngerena anjo kammaya, Daniel 
lamintu niarenga todong Beltsazar, 
tabangkami siagang kalanna-lannassangi 
siapa are sallona. Jari, inakke, Karaeng 
Nebukadnezar kukanamo ri ia, "He Beltsazar, 
teako lussakki lanri ia anjo sonaya siagang 
battuanna." Appialimi Beltsazar angkana, 
"O karaengku, baji sikali ebara angkana 
sikamma anjo apa nibotoa lalang ri anjo 
sonaya teai ikatte natuju passangalinna 
musu-musunta. 

20 Anjo poko kayu sannaka lompona kicini, 
sagenna coppona narapiki langika, siagang 
akkullei nicini ri sikontu tau niaka ri buttaya. 

21[ eko-lekona coppongi siagang rapponna 
roasaki sagenna angganna untu assarei 
kanre sikontu bonena linoa. Sikamma 
olo-olo liaraka anrabai irawa ri lalanna, 
siagang jangang-janganga arumungi ri 
tangke-tangkenna. 

220 karaengku, karaengkumi nataba 
pangngebarranna anjo poko kayu tinggia 
siagang kassaka. Katambangi kalompoanna 

karaengku sagenna narapi rapang coppona 


langika, siagang kakoasanta alabaki sagenna 
cappana buttaya. 

23 Nia kicini karaeng sere malaeka naung 
battu ri suruga na nakana, Tabangi anne poko 
kayua siagang panraki, mingka lappassangi 
tonasana ammantang lalang ri buttaya. 
Sikkoki siagang rante bassi na tambaga, 
nampa boliki ri parang rukuka. Lappassangi 
nibasai ri allung, siagang attallasa siagang 
olo-oloka lalang tuju taung. 

240 karaengku, iaminne battuanna anjo 
paccinitta, siagang iaminne leba Natappukia 
KalenNa Allataala Kaminang Tinggia ri sesena 
kalenta. 

25 | anibongkai karaengku battu ri 
parappunganna rupataua nampa attallasa 
ri allana olo-olo niaka ri paranga. Lalang 
tuju taung langnganreki ruku kamma 
sapi karaeng, siagang attinroki ri parang 
tassungkea, sagenta lanibasai ri allung. 
Lebaki anjo lakianimi karaeng, angkanaya 
Allataala Kaminang Tinggia makoasa mae 
ri kakaraenganna rupataua, siagang anjo 
kakaraenganga Napassareangi mae ri nai-nai 
Napilea. 

26 Naparentakangi sikamma malaekaka 
sollanna niboli tonasana anjo poko kayua 
lalang ri buttaya. Anjo battuanna angkanaya 
lajari karaengi ammotere karaengku, punna 

sikontu linoa. 

27 Lanri kammana anjo, kupalaki 
nakipilangngeri anne pappakaingana atanta. 
Tea maki dorakai pole karaeng, mingka 
gaukammi apa bajika siagang adeleka, 
kammayatompa kamaseangi tu kasi-asia. 
Lanri kammana anjo nalatulusu matene 
karaengku." 

28 Yangasenna anjo kammaya kajariangi mae 
ri kalengku, inakke, Karaeng Nebukadnezar. 

29Sampulo anrua bulang ribokoangamna, ri 
wattungku ajappa-jappa lalang ri koko balla 
lompoku bageang iratea, ri Babel, 

30 kukanamo, "Ciniki, tamaka hebana kota 
Babel. Inakke ambangungi ajari ibukota 
negara, untu ampabutti kakoasangku siagang 
kagassingangku, kalabirangku siagang 
kalompoangku!" 

31Tenapa nakupuppusu abicara naniamo 
sara kulangngere battu ri langika, angkana, 
"He Karaeng Nebukadnezar, pilangngeri anne! 
Kakoasannu salaku karaeng niallemi battu ri 
kau. 

32 | anibongkako battu ri parappunganna 
rupataua, nampa attallasakko siagang 
olo-oloka ri paranga. Lalang tuju taung 
langnganreko ruku sangkamma sapi. 

Lebaki anjo lanumangakuimi angkanaya 
Allataala Kaminang Tinggia makoasa mae 
ri kakaraenganna rupataua siagang anjo 

Napilea." 

33 Anjo memang wattua, arupami anjo 
kana-kanaya. Inakke, Nebukadnezar 
nibongkama battu ri parappunganna rupataua 
siagang angnganrema ruku sangkamma sapi. 
Nibasaimi batangkalengku ri allung, uukku 
ajari labui sangkamma bulu balangkoa, 
siagang kanukungku ajari labui sangkamma 
cakkarana jangang-janganga. 

34Ri wattunna allalomo anjo wattu tuju 
taunga sallona, accongama nai ri langika, 
nampa ammoteremo pangngurangingku. 
Jari kupujimi Allataala Kaminang Tinggia. 
Kupakalompoi siagang kupakalabiriki anjo 
Allataala mattallasaka mannannungang. 
"Allataala lajari Karaeng untu satunggu- 
tungguna. la makoasa ri sikontu jammanga. 

35 Bansa-bansaya ri lino tena anggaramna. 
Allataala makoasa mae ri malaekaka ri suruga 
siagang panduduna buttaya. Tena manna 
sitau akkulle ambaliangi eroNa, tena barani 
ampakutanangngangi apa Nagaukanga." 

36 Ri wattunna ammoteremo pangngurangia 
ri nakke, nipoterang kabusumi mae ri nakke 
lamintu kalompoangku, kalabirangku siagang 
masahorona kakaraengangku. Niruppaima 
ri sikamma pagaweku siagang sikamma 
tumalompoku, kammayatompa nipoteramma 
mae ri kakaraengangku, balalo kalabirangku 
ajari lompoangammi narioloa. 

Nebukadnezar, kupuji, kupakatinggi siagang 
kupakalabiriki Karaenga ri Suruga. Sikontu 
Nagaukanga annabal siagang adeleki, 
siagang akkullei Napakatuna tau tampoa 
panggaukanna. 

5 l Ri sereang allo Karaeng Belsyazar 
angngundangi sisabu tumalompo untu 
anghaderi passua-suarrang lompona, siagang 

angnginung- nginung anggoro. 

2Lalang angnginung-nginunna kenanga, 
naparentakammi Belsyazar untu angngallei 
mangko- mangko bulaenga siagang peraka, 
lamintu lebaka narampasa Nebukadnezar, 
manggena, battu ri BallaNa Batara ri 
Yerusalem. Pattujunna Karaeng Belsyazar 
lamintu sollanna sikamma tumalompoa, 
sikamma bainenna, baine piarana, 
kammayatompa pole kalenna, angnginungi 
battu ri anjo mangko- mangkoka. 

3 Nierammi linta anjo mangko-mangkoka 
mae ri ia, nampa angnginung kabusumo 
kenanga anggoro battu ri anjo sikamma 
mangkoka. 

“Lalang angnginunna kenanga, mammyji- 
mujimi kenanga ri rewata-rewata nipareka 
battu ri bulaeng, pera, tambaga, kayu siagang 
batu. 

> Tiring niamo kacinikang lima tau annulisi 
apa-apa ri rinring balla karaenga, ri tampa 

sagenna karaenga akkullei nacini baji. 

6 Ajari pilasami rupanna siagang lanri 
mallana nannekkeremo kulantuna. 

7Ammarrammi ansuro kioki sikamma 
pacinika, sanro caradeka siagang tau 
caradeka accini bintoeng. Ri wattunna battu 
kenanga, nakanamo karaenga, "Inai-nai 
akkulle ambacai anjo tulisanga siagang 
ampauanga battuanna, lakusarei pakeang 
kakaraengang iamintu juba cura lame butung 
siagang rante bulaeng pannanrai kalompoang 
mae ri ia. Pantaranganna anjo lakuangka 
tongi ajari tukoasa makatallu lalang ri 
kakaraengangku. " 

8 Massing maju ngasemmi sikamma tau 
caradeka, mingka manna sitau ri kenanga 
tania akkulle ambacai anjo tulisanga siagang 
ampaui battuanna mae ri karaenga. 

9 Ajari pila lussami siagang pila pilasami 
Karaeng Belsyazar, kammayatompa sikamma 
tumalompona sanna ngasemmi linguna. 

10 Nalangngerena karaenga siagang 
sikamma tumalompona ammarrang- marrang, 
antamami ammana karaenga ri kamara 
passua-suarranga. Nampa nakana, "Labui 
umuruna karaengku satunggu-tungguna! 
Pakasannangi pamaina karaengku siagang 
teaki pilasaki. 

ll Nasaba lalang ri kakaraenganna 
karaengku nia sitau burane nikoasai ri roh 

pamarentahanna manggena karaengku, anjo 
taua abuttimi angkanaya nia kacaradekanna, 
pammahanna siagang pangngassenganna, 
sangkamma pangngassenganna sikamma 
rewataya. Manggena karaengku, iamintu 
Karaeng Nebukadnezar, lebaki naangka anjo 
taua ajari pamimping mae ri pacinika siagang 
tau caradeka accini bintoeng. 

12 Teai sipato caradena siagang porena 
kammayatompa panritana anjo taua 
ampakasingaraki sonaya, siagang ansungkei 
rahasiaya kammayatompa anreppeki 
sikamma apa sukkaraka. Arenna anjo 
taua iamintu Daniel, mingka niarengi 
Beltsazar ri karaenga. Suro kiomi anjo taua. 
lami lampauangi karaengku angkana apa 
battuanna anjo tulisanga." 

13 Nierammi linta Daniel mange andallekang 
ri karaenga. Nampa akkutanammo karaenga 
ri ia angkana, "Ikauka Daniel, tu Yahudi 
nipelaka, iamintu lebaka niengka ri manggeku 
battu ri butta Yehuda? 

14 Kulangngereki angkanaya nikoasaiko ri 
roh-roh matangkasana rewata-rewataya, 
siagang angkanaya nia kacaradekannu, 
pammahannu, siagang pangngassengang 
lomponu. 

13 Sikamma tau caradeka siagang pacinika 
lebami nacoba ambacai anne tulisanga 

takkulleai kenanga. 

16 Silalonna kulangngere angkanaya ikau 
akkulleko assungkei sikontu rahasiaya 
siagang anreppeki apa-apa sukkaraka. Punna 
akkulleko ambacai anne tulisanga siagang 
ampauanga battuanna, lakusareko pakeang 
kakaraengang iamintu juba cura lame butung 
siagang rante bulaeng pannanrai kalompoang. 
Pantaranganna anjo lakuangkakko ajari 
tukoasa makatallu lalang ri kakaraengangku." 

17 Appialimi Daniel angkana, "Tena 
naparallu karaengku assarea hadia, 
mingka kipassareang mami mae ri tau 
maraenga. Lakubacal anjo tulisanga untu 
karaengku siagang lakupauangki angkana 
apa battuanna. 

18 Allataala Kaminang Tinggia, iamintu 
lebaka ampajari Nebukadnezar, manggena 
karaengku, ajari karaeng malabiri siagang 
assarei kalompoang na masahoro. 

19 Antekamma malompona, sagenna 
sikamma tau battua ri sikontu bansaya, suku 
bansaya siagang bahasaya, annekkereki 
siagang mallaki ri ia. Punna eroki ammuno 
tau, nabuno mami anjo taua. Punna eroki 
napasalama serea tau, napasalamaki anjo 
taua. Napakatinggi siagang napakatunai taua 
situru erona. 

20 Mingka ri wattunna ajari tampo, kapala 
batu siagang palla, nigulummi battu 

kalabiranna. 

21 Nibongkai battu ri parappunganna 
rupataua siagang akkalana ajari sangkammai 
akkala olo-olo. Attallasaki siagang keledai 
romanga, angnganrei ruku sangkamma sapi 
siagang attinroi ri parang tassungkea sagenna 
nibasai ri allung. Kalabusanna namangakuimi 
angkanaya Allataala Kaminang Tinggia 
makoasa mae ri kakaraenganna rupataua 
siagang anjo kakaraenganga Napassareangi 
mae ri inai-nai Napilea. 

22 Mingka anana, iamintu kalenna karaengku, 
taerokai ampakatunai kalenna, manna pole 
nakiasseng ngasenja anjo sikammaya. 

23 Kipakatinggi kalenta mae ri Batara niaka 
ri suruga siagang baraniki ansuro erangi 
antama mangko-mangko lebaka nirampasa 
battu ri BallaNa Batara. Nampa ikatte siagang 
sikamma tumalompota, sikamma bainenta 
siagang baine piarata angnginungi battu ri 
anjo mangko- mangkoka. Ammuji-mujiki mae 
ri rewata-rewata nipareka battu ri bulaeng, 
pera, tambaga, bassi, kayu siagang batu, 
lamintu rewata-rewata tenaya nakkulle 
accini yareka allangngere yareka ammahang 
apa-apa. Tena kipakalompoi Allataala 
ampattantuai tallasatta siagang mateta 
siagang ampattantuai oloang katallassanta. 

anjo limaya untu antulisiki pasanNa mae ri 
katte. 

23 | aminne bacana anjo tulisanga, Nibilang, 
nibilang, nitimbang, nibage. 

26 Nampa kammami anne battuanna: 
Nibilang, iamintu wattu pamarentahanna 
karaengku lebami Nibilang ri Allataala nampa 
Napaleba, 

27 nitimbang, iamintu leba maki nitimbang 
nampa niassemmo angkanaya tena 
matu- matunta, 

28 nibage, iamintu angkanaya nibagei 
kakaraenganta nampa nipassareang mae ri 
tu Media siagang Persia." 

29 Naparentakammi linta Belsyazar 
pagawena sollanna napipakei Daniel juba 
cura lame butung siagang nipatabai rante 
bulaeng kallonna. Nampa naangka ajari 
tukoasa makatallu lalang ri kakaraenganna. 

30 Anjo memang bangngia nibuno memammi 
anjo Belsyazar karaeng Babel. 

31(6-1) Lebaki nibuno Belsyazar, Darius tu 
Media angngallei empoang kakaraenganga. 
Anjo wattua umuruna annampulo anrua 
taung. 

1(6-2) Darius nabagei kakaraenganna 
ajari 120 propinsi, massing- massing 
niparenta ri sitau guburnur. 

2(6-3) Daniel siagang rua tau 
maraengannaya niangkaki untu angngawasi 

nanirugikangi karaenga. 

3 (6-4) Kabateammi linta angkanaya 
jama-jJamanna Daniel labi bajikangngangi 
najama-jamanna sikamma guburnurka 
siagang pangawasa maraengannaya. 

Lanri kammana anjo, eromi karaenga 
angngangkaki ajari pamarenta mae ri sikontu 
kakaraenganga. 

4(6-5) Mingka sikamma guburnurka 
siagang anjo pangawasaka napaboyammi 
kasalang Daniel lalang ri pamarentahanga: 
mingka takkulleai kenanga, lanri majarrena 
siagang lambusuna Daniel, kammayatompa 
tena kasalang nagaukang siagang tena 
nabawang-bawangngangi jama-jamanna. 

(6-6) Nampa nakanamo kenanga, "lapa 
nakkulle nigappa kasalanna Daniel punna 
passala agamana." 

6 (6-7) Appada-padami kenanga alampa 
mange andallekang ri karaenga na nakana 
kenanga, "O Karaengku Darius, labui 
umurutta satunggu-tungguna! 

7 (6-8) Ikambe ngaseng anne angngurusukai 
kakaraenganta, baji sikamma pangawasa, 
sikamma guburnur, wakkele-wakkele 
guburnur kammayatompa pagawe-pagawe 
maraengannaya, assituju kabusu maki untu 
angngussuluki mae ri katte karaeng, sollanta 
appasulu sura parenta, mustia nituruki 
tojeng-tojeng. Kiparentakang laloi sollanna 

nipabiang appala doang mae ri kalaserenna 
rewataya yareka rupataua, pantaranganna 
mae ri kalenta bawang. Inai-nai andakkai 
anjo parentaya lanipasambilai antama ri 
leang singaya. 

8 (6-9) Napalaki ikambe sollanna kitekengi 
anjo sura parentaya, sollanna ajari undang- 
undang mae ri Media siagang Persia, tenaya 
nakkulle nibeso ammotere." 

9 (6-10) Jari natekemmi Karaeng Darius anjo 
sura parentaya. 

10(6-11) Nalangngerena Daniel anjo 
passalaka, ammoteremi ri ballana. Kamarana 
niaka ri tingka iratea nia jandela-jandelana 
adalle mangea ri Yerusalem. Na sangkamma 
biasana, akkulantuki appala doang mae ri 
Allataalana siagang mammyji ri la, tappintallu 
siallo ri dallekanna anjo Jandela-jandela 
tassungkea. 

11(6-12) Ri wattumna nicini Daniel ri 
musu-musunna appala doang ri Allataalana, 

12(6-13) alampa ngasemmi kenanga mange 
andallekang ri karaenga untu antuntuki 
Daniel. Nakana kenanga, "Sai leba maki 
karaeng annekeng sura parenta, ampisangkai 
sikontu taua lalang anne tallumpulo alloa untu 
appala doang mae ri kalaserenna rewataya 
yareka rupataua pantaranganna mae ri katte 
bawang? Kammayatompa angkanaya inai-nai 
andakkai anjo parentaya lanipasambilai 

angkana, "Memang, siagang anjo parentaya 
ajari undang-undangi mae ri Media siagang 
Persia, tenaya nakkulle nibeso ammotere!" 

13 (6-14) Nampa nakanamo kenanga ri 
karaenga, “Daniel, kalaserenna tunipelaka 
battu ri Yehuda, tena najampangiki karaeng, 
siagang nabawang-bawangngangi parentata. 
Taatoroki appala doang tappintallu siallo." 

14(6-15) Nalangngerena karaenga anjo 
kammaya, ajari sinami siagang ranggaselami 
pamaina, sagenna aboyami akkala untu 
ampasalamaki Daniel. Sagenna pole karuenga 
tuli appikkiri iji karaenga. 

15 (6-16) Nampa ammoteremi pole anjo taua 
ngaseng andallekang ri karaenga, siagang 
angkana, "O karaengku, parallui kiurangi 
angkanaya situru undang-undang Media 
siagang Persia, parenta napasuluka karaenga 
takkulleai nipinra- pinra." 

16 (6-17) Jari kalebakkanna naparentakammi 
karaenga sollanna nijakkala Daniel nampa 
nipasambila antama ri leang singaya. 
Nakana karaenga ri Daniel, “Dasi-dasi naanjo 
Allataalanu nusombaya siagang pamai 
tamamminra ampasalamakko. " 

17(6-18) Lebaki anjo nisareimi sere batu 
lompo bawana anjo leanga, nasitempelemi 
karaenga anjo batua siagang sitempele 
karaeng kammayatompa sitempelena 
sikamma tumalompoa, sagenna tena manna 

anjo singa-singaya. 

18 (6-19) Nampa ammoteremo karaenga ri 
balla karaenga. Taerokai angnganre yareka 
nisaleori. Siagang silabusu bangngi takkullea 
attinro. 

19 (6-20) Ri wattu subua ambangummi nai 
karaenga nampa karo-karo alampa mange ri 
leang singaya. 

20(6-21) Battuna mange anjoreng, akkio 
lussami angkana, "O Daniel, atanNa Allataala 
mattallasaka! Apaka anjo Allataalanu 
nusombaya siagang pamai tamamminra 
akkulle mako napasalama battu ri anjo 
singa-singaya?" 

21(6-22) Nampa kalangngerammo saranna 
Daniel appiali angkana, "Labui umuruna 
karaengku satunggu-tungguna! 

22(6-23) Allataalana atanta Nasuroi battu 
malaekaNa untu antongkoki bawana anjo 
singa-singaya sagenna tena naapa-apal 
atanta. Allataala ampasalamaki atanta 
nasaba Naassengi angkanaya tena kasalang 
nagaukang atanta mae ri la siagang mae ri 
katte karaeng." 

23(6-24) Teai sipato sannanna nyawana 
karaenga siagang naparentakammi sollanna 
nipasulu Daniel battu ri anjo leanga. 

Lebaki anjo parentaya nigaukang, anassami 
angkanaya tena manna sikede loko nigappa ri 
kalenna Daniel, lanri tappana mae ri Allataala. 

sollanna nijakkala kabusu anjo sikamma tau 
antuduai Daniel. Nampa kenanga siagang 
ana-anana, bainenna, kabusuna nipasambila 
ngasengi antama ri leanna singaya. Tenapa 
nabattu kenanga naung ri dapara anjo 
leanga, na nibakkaimo nikokko kenanga 

ri singa-singaya siagang nilica sagenna 
buku-bukunna kenanga. 

25(6-26) Lebaki anjo akkirimmi sura 
Karaeng Darius mange ri tau battua ri sikontu 
bansaya, suku bansaya siagang bahasaya 
ri sikontu linoa, angkana, "Salama battu ri 
nakke! 

26 (6-27) Kuparentakangi mae ri sikontu tau 
niaka ri daera kakaraengangku sollanna malla 
siagang napakalompo Allataala nasombaya 
Daniel! lami Allataala mattallasaka 
satunggu-tungguna, sagenna kalabusang 
jammang ammarenta. Tena olona lapanra 
kakaraenganNa. Tena labusuna kakoasanNa. 

27 (6-28) la mappasalama siagang 
appakabebasa, anggaukangi gau malompoa 
siagang appakalannasaka ri langika 
kammayatompa ri buttaya. Lebaki 
Napasalama Daniel, battu ri bawa 
angngokkona singa-singaya." 

28 (6-29) Kammami anjo Daniel tulusu 
tinggina empoanna lalang pamarentahanna 
Darius siagang pamarentahanna Koresy, anjo 
tu Persia. 

Belsyazar ajari karaeng ri Babel, inakke, 
Daniel, assona siagang anggappa paccini. 
Anjo sonaya kucataki siagang anjo apa 
kucinika kamma minne caritana: Anging 
sarroa ammiriki battu kere-keremae, sagenna 
appabattu bombang lompo ri tamparang 
lompoa. 

(Jal) 

3 Nampa niamo appa olo-olo sannaka 
lompona ammumba battu lalang ri jeneka, 
tenaya nasangkamma- kamma. 

4Makaserea sangkammai tanjana singa, 
mingka nia kanyina iamintu kanyi jangang- 
jangang garuda. Ri wattunna kuciniki, tiring 
tabibumi kanyina nampa talappasa,: taangkaki 
battu ri buttaya nampa nipaenteng lambusu 
ri ruaya bangkeng sangkamma tau, nampa 
nisare akkala rupatau. 

> Olo-olo makaruaya sangkammai tanjana 
beruang. Ammentengi siagang bangkeng ri 
bokoa, siagang angngerangi tallumpolong 
buku rusu ri gigi-giginna. Nia sara 
kulangngere angkana ri ia, "Angnganre mako 
dageng siapa-siapa jaina nungala!" 

6 Ri wattunna kuparhatikang, niamo olo-olo 
maraeng ammumba. Tanjana sangkammai 
macang, mingka ri dongkona nia appa kanyi 
jangang-jangang, siagang appaki ulunna. 
Kammai nicini apa nipangngaliki. 

ammumba olo-olo makaappa. Sanna 
kassana siagang hebana, kammayatompa 
appakamalla-mallaki nicini. Gigi-giginna 
lompoi siagang kassaki kamma bassi: 
laminjo napake angkokkoki siagang allicaki 
apa-apaya, nampa naonjo-onjokang sesanna. 
Sisalai siagang anjo olo-olo rioloangannaya, 
nasaba ia sampuloi tanruna. 

8 Lalang kuparhatikanna tanru-tanruna, 
tiring niamo sere tanru maraeng attimbo ri 
alla-allana. Anjo tanruka cadi, mingka akkullei 
nasorongang siagang nabibu tallu battu ri 
anjo tanru rioloangannaya. Anjo tanru cadia 
nia matanna sangkamma mata tau siagang 
nia bawana accarita tampoa. 

9 Lalang tulusu kuparhatikanna, niamo siapa 
are empoang karaeng nipadongko. Nampa 
la mattallasaka satunggu-tungguna niaki 
ammempo irate ri kalaserenna anjo empoang 
kakaraenganga. PakeanNa siagang uuNa 
sanna kebona rapang kapasa. Empoang 
kakaraenganNa siagang roda-rodana 
arinra-rinrai lanri pepe lompo, 

10 kammayatompa nia pepe aloloro battu ri 
anjo empoang kakaraenganga. Assabui tau 
allayani, siagang ajuta-jutai tau ammenteng 
ri dallekanNa. Nampa nipakaramulamo 
sidang pangadelanga, siagang nisungkemi 
kitta- kittaka. 

ija anjo tanru cadia abicara kosong siagang 
tampo. Nampa nibuno anjo olo-olo 
makaappaka, siagang nipasambilai mayana 
antama ri pepeka sagenna ancuru taba sikali. 

12 Olo-olo maraengannaya lebami nialle 
koasana, mingka nipabiangi kenanga attallasa 
sagenna wattu lebaka nipattantu. 

13 | alang paccinikku ri anjo bangngia, 
nia kucini sangkamma rupatau. Battui na 
nikulilingi ri rammang, nampa alampa mange 
ri la anjo mattallasaka satunggu-tungguna 
siagang nipappiassengang mae ri ia. 

14 Nisarei kalompoang siagang kakoasanga 
salaku karaeng, sagenna sikamma tau battua 
ri sikontu bansaya, suku bansaya siagang 
bahasaya napare atai kalenna mae ri ia. 
Lattahangi kakoasanna satunggu-tungguna, 
siagang pamarentahanna tena nalanigulung. 

13 Sikamma anjo apa kucinika napakalingui 
siagang napakalussaki pamaikku. 

16 Nampa kureppesi kalaserenna tau niaka 
ammenteng anjoreng siagang appalakka 
kasingarang ri passalana yangasenna anjo 
kammaya. Jari napauamma. 

17 Nakana, "Anjo appaka olo-olo sanna 
lompona, iamintu appa kakaraengang 
lammumba ri lino. 

18 Mingka ummaNa Allataala Kaminang 
Tinggia lannarimai ha untu ammarenta 

satunggu-tungguna." 

19 Nampa erokka angngassengi battuanna 
anjo olo-olo makaappaka, tenaya 
nasangkamma maraenga: appakamalla- 
mallaki tanjana siagang naancuruki 
nanaalu apa-apa nakanrea siagang kanuku 
tambagana kammayatompa gigi bassina, 
nampa naonjo-onjokang sesa-sesanna. 

20 Ero tongi kuasseng battuanna anjo 
sampuloa tanru ri ulunna siagang anjo 
tanru cadi ammumbaya ri boko nampa 
nabibu tallua tanru rioloangannaya. Anjo 
tanru cadia nia matanna siagang bawana 
abicara kosonga siagang tampoa. Labi 
appakamalla-mallakkangngangi naanjo 
tanru-tanru maraenganga. 

21Ri wattunna kuparhatikang, abunduki anjo 
tanruka siagang ummaNa Allataala siagang 
nabetai kenanga. 

22 Nampa la anjo mattallasaka satunggu- 
tungguna battui nampa assare kaputusang 
Napattojeng ummaNa Allataala Kaminang 
Tinggia. Narapimi wattunna kenanga 
annarima koasa untu ammarenta. 

23 | aminne kasingarang kugappaya, "Anjo 
olo-olo makaappaka iamintu kakaraengang 
makaappa lania ammenteng ri lino, 
siagang tena nasangkamma kakaraengang 
maraenganga. Anjo kakaraenganga 

lanaancuruki siagang lanaaluki sikontu 
buttaya nampa naonjo-onjokang sesanna. 

24 Anjo sampuloa tanru iamintu 
sampuloa karaeng lammarentaya ri 
anjo kakaraenganga. Nampa nia sitau 
karaeng maraeng lammumba,: tena 
nasangkamma siagang karaeng-karaeng 
rioloangannaya, siagang lanabetai tallua 
karaeng. 

25 Bicaranna langngewai ri Allataala 
Kaminang Tinggia siagang lanajallakkangi 
ummaNa Allataala. Eroki napinra sikamma 
hukkung-hukkung siagang allo lompona 
agamana ummaNa Allataala, siagang 
lanikoasai kenanga lalang tallu assitangnga 
taung. 

26 Nampa lassidangi pangadelanga ri 
suruga siagang lanabibuki kakoasanna 
kammayatompa lanaancuru taba sikali. 

27 Koasana siagang kalompoanna sikontu 
kakaraenganga ri buttaya lanipassareangi 
mae ri ummaNa Allataala Kaminang Tinggia. 
Koasana kenanga untu ammarenta tena 
kalabusanna siagang sikontu pamarentaya 
ri buttaya lanapajari atai kalenna mae ri 
kenanga, siagang lamannuruki ri kenanga." 

28 Sikammami anne carita kupabattua. 
Sanna lussakku sagenna pilasa tanjakku, 
mingka tena mamna sitau kupauang anne 
passalaka ngaseng. 

Karaeng Belsyazar, anggappa paccini 
makarua. 

2 Lalang anjo paccinikku, kuciniki kalengku 
nia ri propinsi Elam, ri Susan, ibukotana 
Persia. Ammentenga ri ampina Binanga Ulai; 

3 hampa ri birinna anjo binangaya nia kucini 
sikayu gimbala laki, labu tanruna, naia serea 
labuangngangi natanru serea siagang labi 
berui. 

4 Kuciniki anjo gimbala lakia angngula kalau, 
wara siagang timboro. Tena manna sikayu 
olo-olo akkulle attahang andallekangi yareka 
talappasa battu ri kakoasanna. Appaero-eroki 
appanggaukang siagang sanna tampona. 

3 Lalang kuparhatikanna, niamo kucini sikayu 
bembe laki lari-lari battu lau ammolongang 
ri buttaya. Antekamma gassinna larina, 
sagenna tallantea bangkenna ri buttaya. Ri 
allana ruaya matanna nia sere tanru assulu. 

6 Anjo bembe lakia nareppesi anjo gimbala 
laki kucinika ri birinna anjo binangaya, nampa 
larro sikali ambakkai naula. 

7 Kuparhatikangi nabakkai anjo gimbala 
lakia. Antekamma sekkena sagenna nalappo 
anjo gimbala lakia siagang natepo rua-rua 
tanruna. Tena sikali kagassinganna anjo 
gimbala lakia untu angngewa. Tassambilai 
naung ri buttaya nampa nionjo-onjokang, na 
manna sitau tania akkulle antulungi. 

Mingka ri wattunna narapi coppo kakoasanna, 
tepomi tanruna anjo lompoa:, nampa ri anjo 
tampa tanruna niamo ammumba appa tanru 
assulu, massing-massing adalle maraeng. 

9 Battu ri kalaserenna anjo tanruka niamo 
attimbo tanru cadi, ajari sannaka lompona 
siagang alabaka kakoasanna alampa timboro, 
anrai, siagang mae ri butta gagaya. 

10 Anjo tanruka ajari pila lompoi sagenna 
gassimmo angngewai tantara suruga iamintu 
sikamma bintoenga, balalo nia siapa are 
napasambila naung ri buttaya nampa 
naonjo-onjokang. 

11Balalo napangarai panglimana tantara 
suruga, napammari korobang passare 
allo-alloa mae ri anjo panglimaya, siagang 
narumbangi balla ibadaya mae ri ia. 

12 Nampa sikamma tau niaka anjoreng 
appakkaramulami doraka siagang tenamo 
nassare korobang-korobang anjo nipattantua. 
Jari ibada tojenga nipatappasami naung ri 
buttaya. Anjo tanruka ajarimi pattujunna 
lalang sikontu panggaukanna. 

13 Nampa kulangngere sara malaekaka 
akkana mae ri malaeka maraengannaya, 
"Sage kemae sallona anjo sikontu apa 
nicinika lalang paccinika lakajariang? Sage 
siapa sallona anjo dosa lompoa ansambeangi 
korobang allo-alloa? Sage siapa sallona 

lanionjo- onj|okang?" 

14 Kulangngereki malaeka serea pole appiali 
angkana, "Sagenna 1.150 allo. Lalang 
sikammaya anjo sallona tena nipassareangi 
korobang karuenga siagang baribasaka. 
Lebappi anjo nampa lanibajiki balla ibadaya." 

15 Ri wattunna kuboya battuanna anjo apa 
kucinika, tiring niamo battu ri dallekangku 
ammenteng sangkamma tau. 

16 Nia kulangngere sara akkio battu ri 
baleanna Binanga Ulai, angkana, "Gabriel, 
pakasingaraki ri ia battuanna anjo apa 
nacinika." 

17 Jari Gabriel, anjo ammentenga ri 
dallekangku areppesemi mae ri nakke. 
Sannami mallana kusaring, sagengku anraba. 
Nakanamo Gabriel ri nakke, "He tau, musti 
nuassengi battuanna anjo apa nucinika, 
angkanaya anjo passalana kalabusang 
jammanga." 

18 Lalang abicarana, ajari tenamo 
kungngurangi. Mingka natagalakka nampa 
nabalia ammenteng ammotere. Nampa 
nakana, 

19 "| akupauangko apa lakajarianga sallang 
lanri pangngalarroiNa Allataala. Nasaba anjo 
paccininu napanyatami antekamma sallang 
kalabusang jammanga. 

lami pangngebaranna kakaraengang Media 
siagang Persia. 

21 Anjo bembe lakia, iami pangngebarranna 
kakaraengang Yunani, siagang anjo tanru 
assuluka ri allana ruaya matanna, iamintu 
karaenna makaserea. 

22 Anjo appaka tanru ammumbaya ri 
wattunna tepomo tanru rioloa, battuanna 
kakaraengang Yunani latabage-bagei ajari 
appa kakaraengang, mingka manna sere 
tania lasangkamma kassana siagang anjo 
kakaraengang rioloa. 

23 Punna lanarapi kalabusanna anjo sikamma 
kakaraenganga, iamintu punna narapimi 
coppona kajadallanga, niamo sitau karaeng 
kapala batu lammumba, siagang caradeka 
annipu. 

24 ajari kassa sikali, mingka teai 
lanri kakassakang kalenna. Lappabattui 
kapanrakang appakamalla-mallaka, siagang 
manna pole apa nagaukang anjari kabusuki 
pattujunna. Lanapanraki sikamma tau porea 
siagang ummaNa Allataala. 

25 | anri ia sannaki porena akkalana, tuli 
lanjari balle-ballena. Lanakatampoangi 
kalenna, siagang tena napakainga rioloi 
taua na napanraki tau jaia. Balalo barani 
angngewai Karaeng Kaminang Lompoa. 
Mingka laniancuru tongi nateaiji kagassingang 
rupatau. 

karuenga siagang baribasaka, lebakamo 
nipakasingara battuanna mae ri kau, 
manassa lakajariang tojeng-tojengi. Mingka 
yangasenna anjo kammaya lakajariangi ri allo 
labattua, iamintu Jammang bellaya ija; jari 
teako caritai manna pole ri sereang tau." 

27 Nampa ajari lammamo kusaring 
pakkasiakku, sagengku tuguru garring 
pirangallo are. Lebaki anjo ambangumma 
nampa kugaukang ammotere sikamma 
tugasakku untu karaenga. Mingka lussakka 
annawa-nawai anjo sikamma apa kucinika na 
tena nakkulle kupahang battuanna. 

l Ri taung makasere pamarentahanna 

Darius tu Media, ana buranena 
Ahasyweros, mae ri kakaraengang Babel, 
inakke Daniel, ammaca-maca kitta-kitta 
agama. Kunawa-nawai angkanaya turu 
kananNa Batara mae ri Nabi Yeremia, kota 
Yerusalem tuli runtunna lalang tujupulo taung 
sallona. 

2 (9:1) 

3 Nampa attojeng-tojemma appala doang 
mae ri Karaeng Allataala, na kupala 
pangngamaseanNa. Appuasama siagang 
ammakema pakeang karung nampa 
ammempo irate ri aua. 

4Sikontu dosana bansaku kuakui mae 
ri Karaeng Allataalaku. Kukana, "O 
Karaeng Allataala, iKatte malompo, na 

Kirupai janjinTa siagang Kipanyatai 
pangngamaseang tamattapputTa mae ri 
kenanga mangngamaseanga ri Katte siagang 
anggaukangai apa Kiparentakanga. 

> Dorakami ikambe, agau jadalami 
ikambe, siagang nagaukammi ikambe 
kasalanga. Pabali-balimi ikambe siagang 
nadakkai ikambe parentaTa, kammayatompa 
ammengkai ikambe battu ri paratorang- 
paratoranTa. 

6 Tena namappilangngeri ikambe mae ri nabi- 
nabia, iamintu ata-atanTa, lebaka abicara 
lalang arenTa mae ri sikamma karaenna 
ikambe, mae ri sikamma pamimpinna ikambe, 
mae ri boe-boena ikambe kammayatompa 
mae ri sikontu bansana ikambe. 

7O Batara, tindakanTa tuli annabai siagang 
adeleki, mingka ikambe tonji tuli ampakasiriki 
kalenna ikambe, iamintu ikambe ngaseng 
ammantanga ri Yudea siagang ri Yerusalem, 
siagang sikontu julu bansana ikambe lebaka 
Kipasiara mange ri parasangang- parasangang 
bellaya siagang ambania, lanri tenana 
namajarre tappana mae ri Katte. 

8 Sikamma karaenna ikambe, pamimpinna 
ikambe siagang boe-boena ikambe, 
nagaukammi apa-apa appakasirika siagang 
dorakami mae ri Katte, o Batara. 

laboKi ri pammopporo, manna pole nanangai 
ikambe angngewaya. 

10Tena nappilangngeri ikambe mae ri 
kananTa, o Karaeng Allataalana ikambe: 
ri wattunna Kisuro ikambe tallasa situru 
hukkung-hukkung Kipassareanga mae ri 
kambe tete ri anjo atanTa nabi-nabia. 

11 Sikontu tu Israel nadakkaimi hukkung- 
hukkunTa siagang taerokami ampilangngeri 
kananTa. Dorakami ikambe mae ri Katte. 
Lanri kammanami anjo naKipabattu mae ri 
kambe pangngalarroinTa, ia niaka tattulisi 
lalang ri kittana Musa, atanTa. 

12 TindakanTa sicoco lebaki apa lebaka 
Kipajanjiang mae ri kambe siagang mae ri 
pamarentana ikambe. Lebami Kihukkung 
kota Yerusalem labi sannakkangngang nakota 
maraenga ri anne linoa. 

13 Sikontu anjo bala niaka tattulisi lalang ri 
Hukkung napabattua Musa lebami Kipitujui 
ikambe. Mingka manna nakamma mamo, o 
Karaeng Allataalana ikambe, tuli teana ija 
ikambe ampakasannangi atinTa. Tuli tenana 
naero ikambe ambokoi dosa-dosana ikambe 
siagang taerokai ikambe amparhatikangi 
ajarang-ajaranTa. 

14|Katte, o Karaeng Allataalana ikambe, 
leba anghukkungi ikambe iamintu bala lebaka 
Kipasadia: tindakanTa tuli annabai siagang 

kananTa. 

150 Batara, Allataalana ikambe, iKatte 
leba ampanyatai kakoasanTa. lamintu 
Kieranna ummatTa assulu battu ri Mesir, 
siagang anjo kakoasanTa tuli niuranginna. 
Dorakami ikambe siagang nagaukammi 
ikambe kasalanga. 

16| ebami Kiallei ikambe ri jammang riolo, 
lanri kammana anjo tea maKi larroi pole 
mae ri Yerusalem, kota KalenTa, bulu 
matangkasatTa. Lanri dosana ikambe siagang 
kajadallanna boe-boena ikambe, nasikontu 
tau niaka ri tammulilina ikambe nacini tunami 
kota Yerusalem siagang ummatTa. 

170 Allataalana ikambe, Kipilangngeri laloi 
pappala doangku siagang sambayangku. 
Kipakabajiki ammotere anjo ballatTa lebaka 
niancuru, Kipakabajiki sollanna sikontu taua 
akkullei naasseng angkanaya iKatte Allataala. 

18 Kipilangngeri laloi ikambe, o Allataala, 
Kiciniki siagang Kiparhatikangi kasessanna 
ikambe kammayatompa kapanrakanna 
kota nigallaraka situru arenTa. Appala 
doangi ikambe mae ri Katte teai lanri 
jasa-jasana ikambe, passangalinna lanri 
lompo pangngamaseanTa. 

190 Batara, Kiparhatikang laloi ikambe 
siagang linta maKi angngalle tindakang! TeaKi 
sallo-salloi, sollanna naasseng sikontu taua 
angkanaya iKatte Allataala. Nasaba Yerusalem 

Kisala untu iKatte. " 

20 Tulusu appala doamma siagang kuanimi 
dosaku kammayatompa dosana bansaku 
Israel. Appala doang tonga mae ri Karaeng 
Allataalaku sollanna Napakabaji ammotere 
balla matangkasaNa. 

21 Lalang appala doangku, anjo Gabriel, 
lebaka kucini lalang paccinikku riolo, niami 
anriba alampa mae ri nakke. Anjo wattua 
narapimi wattunna taua assare korobang 
karueng. 

22 Nampa napakasingaramo Gabriel kamma 
anne, "O Daniel, battua anne untu ambantuko 
ampahangi anjo botoa. 

23Ri wattunnu appakkaramula appala 
mae ri Allataala, appialimi. Battua anne 
ampabattuangko lanri Nakamaseangko 
Allataala. Jari pilangngerimi baji-baji 
nakupakasingara battuanna anjo apa 
nucinika. 

24 Pintuju tattujupulo taung iamintu 
wattu lebaka Napattantu Allataala untu 
ampakabebasaki bansanu siagang anjo 
kota matangkasanu battu ri dosa-dosaya 
siagang kajadallanga. Sikontu dosaya 
lanipammopporangi siagang lanipaentengi 
kaadelang tamattappuka, sagenna 
arupa anjo paccinika siagang botoa, 
kammayatompa anjo Balla MatangkasaNa 

ri Batara. 

25 Cataki siagang pahangi anne: Lallaloi 
pintuju tattuju taung, appakkaramula ri wattu 
nipasuluna parentaya untu ambangungi 
ammotere Yerusalem, sagenna battu sitau 
pamimping Napilea Allataala. Lalang pintuju 
taannampulo anrua taung, lanibangungi 
ammotere agang-aganga siagang paballa- 
ballakanna Yerusalem, mingka anjo wattua 
teai sipato sukkarana. 

26 Ri kalabusanna anjo jammanga lanibunoi 
pamimping Napilea Allataala, padahala tena 
salana. Nampa battumo tantarana sitau 
karaeng kassaka, na naancuru kota Yerusalem 
siagang BallaNa Batara. Anjo kalabusang 
jammanga labattui rapang aba angngeranga 
pabundukang siagang kaancurang, situru 
lebaka Napattantu Allataala. 

27 Anjo karaenga lappareki parjanjiang 
majarre siagang tau jaia lalang tuju taung. 
Ri attangngana anjo jammanga lanasuro 
pamarimi nikanaya assare korobang siagang 
passare. Nampa nia apa appakamalla iamintu 
niarenga Kajadallang angngancuruka, laniboli 
ri BallaNa Batara siagang latuli niana anjoreng 
sagenna anjo tau ambolikai anjoreng nitujumi 
kapanrakang lebaka Napattantu Allataala 
untu anjo taua." 

10 l Ri taung makatallu pamarentahanna 

Karaeng Koresy ri Persia, nia sere 

todong Beltsazar. Kammatojengi anjo 
pasanga mingka sanna sukkarana nipahang. 
Ri wattunna naboya Daniel battuanna, 
anggappami kasingarang Daniel angkana apa 
battuanna anjo pasanga lalang sere paccini. 

2 Anjo wattua mangea ansalaki kalengku ri 
tampa sinoa nia tallu daminggu sallona. 

3 Lalang anjo sikammaya sallona tena 
nakungnganre kanre nyamang siagang 
dageng; tena kungnginung anggoro, siagang 
tena todong kujangkai uukku. 

“Ri tanggala ruampulo angngappa bulang 
makasere anjo taunga, sitabanga ammenteng 
ri birinna Binanga Tigris, anjo binanga 
lompoa. 

> Acconga nania kucini sitau ammake 
pakeang lenang siagang passikko aya bulaeng 
tino. 

6 Accayai kalenna sangkamma paramata, 
rupanna kammai kila singarana, siagang 
matanna arinra-rinrai sangkamma pepe. 
Paling-palinna siagang bangkenna accillaki 
sangkamma tambaga lebaka nikeso, na 
saranna kammami nilangngere sara tau Jai. 

7 Kale-kalengku bawang anciniki anjo 
paccinika. Sikamma tau niaka kuagang 
tanacinikai, mingka lari kenanga mange 
accokko napakamma malla. 

8 Nabokoia anjoreng kale-kalengku, 
amparhatikangi anjo paccini appatabangkaya. 

pilasa sikalimi rupangku. 

9 Ri wattunna kulangngere saranna, tenamo 
kungngurangi sagengku tuguru tattinompang 
ri buttaya. 

10 Nampa niamo lima anseroa siagang 
ambangumma appatungkulu ri limangku 
siagang kulantukku. 

ll Nakanamo anjo malaekaka ri nakke, 
"Daniel, Nikamaseangko ri Allataala. 
Ambangungko siagang ammentengko 
nai nampa pilangngeri baji-baji anne 
kana-kanangku. Nisuroa anne battu mae ri 
kau." Ri wattunna napau anjo kammaya, 
ammentemma nakuannekkere. 

12 Nampa nakana ri nakke, "Daniel, teako 
mallakki. Nalangngeremi Allataala pappala 
doannu appakkaramula ri nutappukinna untu 
ampakatunai kalennu sollannu ajari carade. 
Battuma anne ajari pappiali mae ri pappala 
doannu. 

13 Malaeka pajagana kakaraengang Persia 
naewa nia ruampulo assere allonna. Nampa 
Mikhael, kalaserenna pamimping malaekaka, 
battu antulunga. Kubokoimi anjoreng, ri 
Persia. 

14 Battua untu ampipahangngiangko apa 
lakajarianga sallang mae ri bansanu. Anne 
paccinika, iamintu passalana allo labattua 
sallang." 


| Daniel 10.151 21 53 
15Ri wattunna napau anjo kammaya, 


adunduma siagang takkullea akkana. 

16 Nampa anjo malaeka arupataua napajonjoi 
limanna na nasero muncengku. Kukanamo 
ri ia, "O karaeng, anne paccinika nasessa 
sikalia sagenna tena sikalimo kagassingangku 
kusaring. 

17 Sanrapanga ata ammentenga ri dallekanna 
karaenna. Antekamma bateku labicara mae 
ri katte? Tenamo kagassingangku siagang 
kusawalami amaika." 

18) ari sikalipi pole naseroa, sagenna 
katambang ammotere kagassingangku. 

19 Nakanamo, "Nakamaseangko Allataala: 
lanri kammana anjo tea mako lussakki yareka 
tea mako mallakki, gassingi kalennu!" Lalang 
napauna anjo kammaya, pila gassimmi 
kusaring kalengku, nampa kukanamo, 
"Abicara maki, karaeng. Kitambaimi 
kagassingangku kusaring." 

20 Nampa appialimi angkana, "Nuassengi 
angkana apa sabana kubattu mae ri kau? 
lamintu untu ampauangko apa tattulisika 
lalang ri Kitta Katojenganga. Kamma-kamma 
anne musti ammoterekka mange abundu 
siagang malaeka pajagana Persia. Lebaki 
anjo labattui malaeka pajagana Yunani. Tena 
lantulunga pantaranganna malaeka Mikhael, 
iamintu malaeka pajagana Israel, bansanu. 

21 (10:20) 

siagang angngalleia ri taung makasere 
pamarentahanna Darius, anjo tu Media. 
2Siagang anjo apa lakupaua mae 
ri kau kammatojengi." Nakana anjo 
malaekaka, "Tallu karaeng maraeng 
lammarenta ri Persia, nipinawang ri karaeng 
makaappa, iamintu labi kalumanynyanga 
na maraengannaya. Ri coppo kakoasanna 
siagang kakalumanynyangnganna, lagassing- 
gassingangi siagang kakaraengang Yunani. 

3 Nampa lania ammumba sitau karaeng 
pore. Lammarentai sere kakaraengang lompo 
siagang lappaero-eroki appanggaukang. 

4Mingka ri coppo kaporeanna, lareppeki 
siagang tabage-bagei kakaraenganna 
ajari appa bageang. Karaeng-karaeng 
teai Jari-jarina lammarenta ansambeangi, 
siagang tena nasangkamma ia kagassinganna 
kenanga. 

3 Karaeng ri bageang timboroka lajari kassa. 
Mingka kalaserenna battu ri panglima- 
panglimana lajari kassakangngang naia, 
siagang lammarentai ri kakaraengang 
lompoanganga pole. 

6Sjapa are taung ribokoanganna 
lanapakaserei kalenna karaeng niaka ri 
bageang timboro siagang karaeng niaka 
bageang wara, siagang napabuntingi anana 
bainea siagang anjo karaeng ri parasangang 
bageang waraka. Mingka tena nattahang 


| Daniel 11.7111 | 55 
anjo kakaraengang ampakasereai kalenna. 


Anjo ana bainea lanibunoi, kammayatompa 
buranenna, anana siagang ata-atanna niaka 
anrurungangi. 

'Tasalloai lebana anjo, nia sitau assibijaya 
siagang anjo bainea ajari karaeng. 
Lanabunduki tantarana karaeng battua ri anjo 
parasangang waraka, namajui pattahanganna 
sagenna nabeta. 

8Ri wattunna ammotere mange ri Mesir, 
lanaerangi patunna rewatana musunna 
siagang pakkakasa bulaeng siagang pera 
lebaka nipassareang mae ri anjo rewataya. 
Siapa are taung sallona tena nalanabunduki 
karaenna anjo parasangang waraka. 

9 Nampa labakka anjo karaeng battua ri 
anjo parasangang bageang waraka mange 
ambunduki anjo parasangang bageang 
timboroka:, mingka nitunrungi sagenna 
nipaono boko, nampa ammotere mange ri 
parasangang kalenna. 

10 Nampa ana-ana buranena anjo karaeng 
niaka ri parasangang wara lasadia- sadiai untu 
abundu; appasadiami tantara jai. Kalaserenna 
battu ri kenanga lamaju rapang aba. 

Lalang abakka makapinruanna nabunduki 
pattahanganna musua. 

11) ari larromi karaenna anjo parasangang 
timboroka:, majumi alampa ambunduki 
anjo karaenna parasangang waraka. Na 

nabetamo anjo tantara jai nipagioka ri 


karaeng parasangang waraka. 

12 Nampa lajari tampomo lanri ammetana 
siagang lanri jaina musu nabuno: mingka 
tena natulusu lakoasa. 

13 Makapinruanna karaeng parasangang 
waraka lappasadiai pasukang lompo, balalo 
labi lompoangngang naanjo rioloa. Punna 
narapi wattunna, lagioki maju siagang 
pasukang lompo kammayatompa Jai sikalia 
pakkakasa bunduna. 

14 Najaimo tau langngewa ri anjo karaeng 
parasangang timboroka. Siapa are tau palla 
battu ri bansanu, Daniel, langngewa tongi 
lanri lebana anggappa paccini. Mingka tena 
nalanjari pattujunna kenanga. 

13 Nampa anjo karaeng parasangang waraka 
lanakurungi serea kota niaka pattahanganna 
nampa nabeta. Tena nalakkulle attahang 
tantarana parasangang timboroka, manna 
pasukang nipilea tena todong nakkulle 
langngewa. 

16 Anjo karaeng parasangang waraka 
lappaero-eroki appanggaukang, nampa tena 
naniewai manna sikede. Lanaempoi tongi 
parasangang gagaya nampa nakoasai kabusu. 

17 Nampa anjo karaeng parasangang 
waraka lanapasadiai sikontu tantarana 
untu ambunduki parasangang timboroka. 
Na lanri erona nakoasai kabusu sikontu 
kakaraenganna musunna, apparemi 

passitujuang siagang anjo musunna: na 
napabuntimmo ana bainena siagang anjo 
karaeng Mesir. Mingka anjo rancanana tena 
natarapi. 

18 | ebaki anjo lanabunduki bansa-bansa 
niaka ri biring tamparanga, najai na nabeta. 
Mingka nia sitau karaeng bansa maraeng 
lampamari anjo gau appakatunana: balalo 
lanibalasaki anjo gau appakatunaya mae ri ia. 

19 Anjo karaeng parasangang waraka 
lammotereki mange ri pattahangngang 
parasangang kalenna, mingka lanibetai 
siagang tenamo kabarana ri boko. 

20[ anisambeangi ri sitau karaeng, 
assuroal pagawena appassere sima siagang 
palla; napassai taua untu antambal 
kakalumanynyangnganna kakaraenganga. 
Sinampe duduji nanibunomo anjo karaenga, 
lamintu nibuno cokko-cokkoi, tena namate 
lalang ri pabundukang." 

21 Nakanamo pole anjo malaekaka, "Karaeng 
ribokoangannaya lammarenta ri parasangang 
wara, iamintu tau tuna siagang tenaya hana 
ajari karaeng. Mingka tanisanna-sannayai 
nania battu, siagang appareki akkala nakkulle 
naalle empoang kakaraenganga. 

22 Sikontu tantara angngewaya ri ia, balalo 
manna pole Imang Lompoa lanabarrasa 
kabusuki sagenna putta. 

23 Nadakkai sikamma parjanjiang beru 
napareka siagang bansa-bansa maraenga. 

Siagang lapila katambangi kassana, manna 


pole naparasangang cadiji naparenta. 

24 Akkala caradena napake nalanabunduki 
daera-daera copponga ri wattu amanna 
nasaring panduduna. Lanagaukangi apa 
tenaya naleba nagaukang boe-boena. 
Nampa lanabage-bage mae ri sikamma tau 
ambantuai sikamma barang nirampasaka 
siagang kakalumanynyangngang nagappaya 
lalang pabundukang. Lappareki akkala 
untu ambunduki pattahangngang- 
pattahangnganna musua, mingka tenamo 
nasallo nalabusumo wattunna. 

25 Nampa labaranimo appasadia pasukang 
lompo untu ambunduki karaeng parasangang 
timboroka, ia sadiaya tommo untu angngewail 
siagang tantara kassa na sanna jaina. Mingka 
tena nalattahang karaeng parasangang 
timboroka lanri lanitipui. 

26 Sikamma tumailalang kaminang 
areppeseka ri ia lantugurangi. Jai tantarana 
lanibuno, siagang lanibarrasaki sagenna 
tangkasa tantarana. 

27 Nampa anjo ruaya karaeng lammempoi 
ri sereang meja sipangnganreang, mingka 
jadalaki lalang nyawana kenanga, siagang 
massing lasiballe-ballei kenanga. Mingka 
lasalasai rancanana kenanga lanri tenapa 
narapiki wattunna. 

28 Nampa anjo karaeng parasangang 
waraka lammotereki mange ri parasanganna 

angngerang barang-barang nirampasa 


nagappaya. Napattantumi ri nyawana ero 
angngancuruki agama napinawanga ummaNa 
Allataala. Lappaero-eroki appanggaukang 
nampa ammotere mange ri parasanganna. 

293 Siapa are wattu ribokoanganna 
lanabundukimi pole parasangang timboroka, 
mingka kalebakkanna tena nasangkamma 
rioloa. 

30 Nasaba tu Roma siagang kappala- 
Kappalana laniaki battu ri Siprus; lanibunduki 
ri kenanga sagenna ajari sannami mallana. 
Nampa lammoteremo larro sikali siagang 
eromi naancuru agamana ummaNa Allataala. 
Lanapilangngeri pappitangarana tau 
abokoamo battu ri anjo agamaya. 

31 Nampa akkiring pasukang untu anramassi 
BallaNa Batara. Lanapammari kenanga 
korobang allo-alloa siagang appaentengi 
kenanga apa appakamalla sikalia, iamintu 
niarenga Kajadallang Angngancuruka. 

32 Na lanri akkala balle-ballena anjo karaenga 
lananyonyoki sikamma tau abokoamo battu ri 
anjo agamaya, sollanna nibantu ri kenanga. 
Mingka sikamma tau mappilangngeria ri 
Allataala barani angngewai. 

33 Sikamma tau carade ampimpingai rayaka 
lajai tau napajari pahang. Mingka untu siapa 
are sallona, nia siapa are ri kenanga lanibuno 
lanri pabundukang yareka lanri pepe, siagang 

lanitahangi. 

34 Lalang kajarianna anjo pammunoanga, 
langgappai ummaNa Allataala sikede 
pannulung, mingka jai tau assere siagang 
kenanga kalanri untu kaparalluang kalenna 
bawang kenanga. 

33 Sipagang battu ri anjo pamimping- 
pamimping caradeka lanibunoi, mingka anjo 
kammaya ajari paccobai mae ri ummaNa 
Allataala sollanna ajari matangkasa kenanga. 
Anjo kammaya lakajariangi sagenna narapi 
kalabusang Jammanga, iamintu jJammang 
lebaka Napattantu Allataala. 

36 karaeng parasangang waraka lappaero- 
eroki appanggaukang. Tampoi kenanga 
nangkana angkanaya labi lompoangngangi 
kalenna namanna pole rewata battu 
kemae, balalo labi lompoangngangi na 
Allataala Kaminang Tinggia. Lakkullei 
appanggaukang kamma anjo sagenna 
kalabusang pangngalarroinNa Allataala. 
Nasaba anjo apa lebaka Napattantu Allataala 
musti arupai labi riolo. 

37 Anjo karaenga tena najampangi manna 
pole rewata battu kemae, ia nasombaya boe- 
boena, kammayami rewata napakalompoa 
tubainea. Tena najampangi anjo rewata- 
rewataya lanri nakanai kalenna labi 
lompoangngangi naanjo rewata-rewataya. 

38 kabalekanna, lanapakalompoi rewata 


tenaya naleba nasomba boe-boena, iamintu 
rewata pajaga pattahanganna. Lanasarei 
bulaeng, pera, paramata, siagang passare 
maraeng tinggia anggaranna, anjo rewata 
tenaya naleba nasomba boe-boena. 

39 | anapilei tau anynyombaya ri rewata 
maraeng, untu ambunduki pattahangngang- 
pattahangngang kassaka. Inai-nai angngani 
anjo rewataya lanasarei kalompoang siagang 
empoang tinggi kammayatompa butta ajari 
hadia. 

40 Punna labirimmo battu allo kalabusanna 
kakoasanna anjo karaeng parasangang 
waraka, labattumi karaeng parasangang 
timboroka untu ambunduki. Nampa karaeng 
parasangang waraka lanabalasaki anjo 
bunduka siagang kabaraniang lompo. 
Lanapagioki kareta bundu jaia, jarang na 
kappalaka. Lamajui rapang jene abaya, 
nampa jaimo parasangang naempoi. 

41 Balalo butta gagaya nabunduki ngaseng, 
siagang appulo sabui tau nabuno. Mingka 
kakaraengang Edom, Moab, siagang bageang 
parallua ri kakaraengang Amon lasalamaki. 

42 Ri wattu naempoina anjo sikamma 
kakaraenganga, manna kakaraengang Mesir 
tena todong natalappasa. 

43 Lanarampasaki barang-baranna Mesir 
kammayami bulaeng, pera siagang barang- 
barang maraengannaya tinggi sikalia 

anggaranna. Lanibantui ri tu Libia siagang tu 


Sudan. 

44 Nampa niamo kabara battu raya siagang 
battu wara lampatabangkai, sagenna 
lattoj eng-tojemmo abundu siagang jai tau 
nabuno. 

4> Balalo lanatannangi kema kakaraenganNa 
ri allana tamparanga siagang bulu tampa 
pammantanganna BallaNa Batara. Mingka 
kalebakkanna lamatei siagang tena manna 
sitau lantulungi." 

12 1 Nakanamo pole anjo malaeka 

ammakea pakeang lenang, "Ri anjo 
wattua lammumbai malaeka lompoa iamintu 
Mikhael pajagana bansanu. Nampa lania 
wattu kasukkarang tenaya sanrapanna baku 
niana bansa-bansaya. Mingka sikontu tau 
battua ri bansanu, ia niaka tattulisi arenna 
lalang ri kittaNa Allataala, lanipasalamaki. 

2 Jai ri kenanga mateamo lattallasa 
poleangi; sipagang lanakasiaki katallassang 
mannannunganga na sipagang pole 
lanakasiaki tunaya siagang kaparisanga 
sagenna todong satunggu-tungguna. 

3 Sikamma pamimping caradeka laccayai 
sangkamma cayana langika. Siagang 
sikamma tau lebaka angngajara tau jai 
untu anggaukangi apa bajika siagang 
adeleka, laccayai sangkamma bintoenga untu 
satunggu-tungguna." 

ri nakke, "Daniel, tongkoki anjo kittaka 
kamma-kamma anne, siagang sarei segele 
sollanna tuli tattongko sagenna ri kalabusang 
jammanga. Jai tau ansalidiki apa niaka 
kajariang. Mingka anjo usahana kenanga 
latena sikali matu-matunna." 

> Nampa nia kucini rua tu burane. Anjo serea 
ammentengi ri biring binanga anrinnianga, 
nampa sereanga pole ammentengi ri biring 
binanga baleangnganga. 

6 Anjo sereanga akkutanangi ri anjo 
ammentenga labi ambania mae ri ulunna 
binangaya angkana, "Angngapapi nalammari 
anne kajariang-kajariang appakalannasaka? " 

7 Anjo maraenganga naangkaki rua-rua 
limanna nai ri langika. Kulangngereki 
assumpa lanri Allataala mannannunganga 
siagang nakana, "Anjo sikamma kajarianga 
lanarapiki sagenna tallu sitangnga taung. 
Punna lebamo passessaya ri ummaNa 
Allataala, lakalabusang tommi anjo sikamma 
kajariang appakalannasaka. " 

8Sikontu anjo apa napaua memang 
kulangngereki, mingka tena nakupahangi. 
Nampa akkutananga angkana, "O karaeng, 
antekamma batena lakalabusang yangasenna 
anne?" 

9 Appialimi angkana, "Alampamako 
kamma-kamma anne Daniel, nasaba 
anne kana-kanaya musti nicokkoi siagang 

jammanga. 

10J ai tau lanisori siagang lanitangkasi. 
Kenanga jadalaka tena nalanapahangi 
siagang tulusu lagau jadalana: iaji bawang 
caradeka lampahangi. 

11 Appakkaramula battu ri allo nipammarina 
anjo korobang allo-alloa siagang sikamma 
appakamalla niarenga Kajadallang 
Angngancuru nipaenteng, nia 1.290 allo. 

12 Matenei kenanga tau tuli majarreka 
sagenna allo maka 1.335. 

13 kau Daniel, majarre laloko sagenna allo 
kalabusanga. Lamateko, mingka lambangung 
poleangko untu antarimai pahalanu ri 
kalabusang jammanga." 


Hosea 


llaminne pasang Napassareanga 

Batara mae ri Hosea anana Beeri ri 
wattunna kakaraengang Yehuda niparenta 
massing-massing ri Karaeng Uzia, Yotam, 
Ahas, siagang Hizkia, nampa kakaraengang 
Israel niparenta ri Yerobeam anana Yoas. 

2? Ri wattunna uru abicara Batara mae ri 
bansa Israel tete ri nakke, Nakana Batara, 
"Hosea, abuntingko siagang sitau baine 
nangaia assundala nampa ana-ananu lajari 
sangkamma tongi anjo bainennu. UmmakKu 
sangkammai anjo bainennu: tena namajarre 
pamaina kenanga mae ri Nakke, siagang 
nabokoiaA." 

3Jari abuntimma siagang sitau baine 
niarenga Gomer anana Diblaim. Ri wattunna 
nalassukang ana bungasana ikambe, iamintu 
sitau burane, 

4Nakanamo Batara ri nakke, "Arengi 
anjo ananu Yizreel, nasaba tasalloami 
nalaKuhukkung Karaeng Israel, lanri 
pammunoang nagaukanga Yehu, boe-boena, 
ri Yizreel. LaKupalebaki pamarentahanna 
jari-jarina Yehu. 

3 Anjo wattua ri Kabung Yizreel laKuancuruki 
kagassinganna tantarana Israel." 

6 Nampa allassukang bainengku ana 


makaruana ikambe, iamintu sitau ana baine. 
Nakana Batara ri nakke, "Hosea, arengi anjo 
ananu Tenaya Nikamaseangi, lanri tenamo 
nalaKukamaseang bansa Israel siagang tena 
sikalimo nalaKupammopporang kenanga. 

7 Mingka bansa Yehuda laKukamaseangi. 
INakke, Batara, Allataalana kenanga 
lampasalamaki kenanga; mingka teai lanri 
pabundukang, teai todong lanri padang 
yareka pana yareka jarang siagang pabaena." 

8 Lebaki anana ikambe makaruaya nisala 
susu, tianammi pole bainengku nampa 
allassukang sitau ana burane. 

9 Nakana Batara ri nakke, "Arengi anjo 
ananu Teai UmmakKu, nasaba tu Israel teai 
ummakKu, siagang iNakke teaiA Allataalana 
kenanga." 

10Bansa Israel lajari sanrapangi kassika 
ri tamparanga jaina, sagenna takkullea 
nibaku yareka nirekeng. Kamma-kamma 
anne Nakana Allataala ri kenanga, "Ikau 
teaiko ummakKu," mingka lanarapiki sallang 
wattunna nalaNakana ri kenanga, "INakkemi 
Allataala mattallasaka siagang ikaumi 
ana-anakKu!" 

11 Bansa Yehuda siagang bansa Israel 
lanipakaserei ammotere. Langngangkaki 
kenanga sitau pamimping, siagang labakkaki 
kenanga kammayatompa lakkalumanynyangi 

Tojeng, allo Yizreel lajarimi allo lompo! 
1 Lanri kammana anjo akkanamako ri julu 
bansanu "UmmaNa Allataala" siagang 
"Nikamaseanga ri Batara". 

2 Nakana Batara, "He ana-anakKu, anjo 
ammanu teaimi bainengKu, siagang iNakke 
teaiMa buranenna. Lanri kammana anjo 
akkara-kara mako siagang ia, sollanna 
tenamo nagau bawang siagang assundala 
pole. 

3 Punna tulusu assundalana, laKusungkeangi 
pakeanna sollanna assolara sangkamma 
ri allo nilassukanna. LaKupajari sanrapang 
butta kalotoro na roso, nalamate napakamma 
turere. 

41 kau ana-anana, tena nalaKukamaseangko: 
ikau lassukko battu ri gau passundallang. 

> Ammanu pasundala tena sirina. Angkanai, 
Erokka alampa mange ri tanring-tanringku, 
assarea kanre-kanreang siagang inung- 
inungang, kaeng wol siagang kaeng lenang, 
minynya zaitun siagang anggoro. 

6 Lanri kammana anjo laKukurungi lalang ri 
rompo akkatintinga, siagang laKujempangi 
oloanna siagang kalli tembo. 

7 Lanaondangi sikamma tanring-tanrinna, 
mingka tena nalatarapi mae ri kenanga. 
Lanaboyai kenanga, mingka talanabuntulai 
kenanga. Nampa lanakanamo, Erokka 
ammotere mange ri burane rioloku; 

nakamma-kammaya anne. 

8 Ammanu tenamo naania angkanaya iNakke 
assarei gandung, anggoro, minynya zaitun, 
siagang sikontu bulaeng na pera niaka napake 
untu anynyomba ri anjo Rewata Baal. 

9 Lanri kammana anjo, ri wattu pakkattoanga 
sallang laKuallei ammotere passareKu, 
ilamintu gandung, anggoro, kaeng wol 
siagang kaeng lenang Kupassareanga mae ri 
ia untu pakeanna. 

10 aKusolarri ri dallekanna sikontu tanrinna. 
Na tena manna sitau battu ri kenanga akkulle 
allappassangi battu ri kakoasangKu. 

11 Sikontu passua-suarranna laKupammari, 
baji passua-suarrang taung kammayatompa 
passua-suarrang bulang-bulang siagang 
allo-allo Pammari-mariang: bodona kana, 
sikontu allo lompo agamana kenanga 
laKkupammari. 

12 | aKuputtai poko-poko anggoroka siagang 
poko-poko ara nakanaya passawallang 
nagappaya battu ri palayananna mae ri 
sikamma tanrinna. LaKupinrai koko-koko 
anggoroka siagang koko-koko araya ajari 
romang, labattui olo-olo sekkeka ampanraki. 

13 | aAKuhukkungi lanri napakei allo-alloa 
untu attunu dupa mae ri Rewata Baal, 
kammayatompa namodei kalenna siagang 
belo-belo untu angngondangi sikamma 

sikaliMa. INakke, Batara, anne akkana." 

14 Nakana Batara, "Lanri kammana anjo 
laKuerangi mange ri parang lompoa; 
laKunyonyoki anjoreng siagang kana-kana 
passingaiang. 

13 Koko-koko anggorona laKupoterangi mae 
ri ia, siagang Kabung Kasusaanga laKupinrai 
ajari pakkebu panrannuang. Anjoreng 
lanaruppaiA sangkamma ri wattu lolona, ri 
wattu beru assuluna battu ri Mesir. 

16 Nampa iNakke lanakio buranenna, teaimi 
Rewata Baalka. 

17 Tenamo nalaKupabiang antappui arenna 
Baal, sagenna nakaluppaimo taua anjo 
arenga. 

18 Anjo wattua lapparekKa parjanjiang 
siagang sikontu rupanna olo-oloka, 
sollanna tanaganggua kenanga ummakKu. 
LaKupammari sikontu pabundukanga siagang 
Kupabella ngasengi sikontu pakkakasa 
pabundukanga battu ri parasanganna 
ummakKu, naKupakasannang siagang 
Kupakaamang tallasana kenanga. 

19|srael, laKupajariko bainengKu, 
baine assaKu satunggu-tungguna. 
LaKukamaseangko siagang tuli 
Kukarimangngiko: laKulambusi pamaikKu 
mae ri kau siagang lamajarreki pangngaingKu. 
20 LaKunikkaiko situru janjingKu. LanuaniA 
salaku Bataranu. 

21 Anjo wattua punna appala doangi Israel 


ummakKu, laKupilangngeri pappalana 
kenanga. Kupaturungi bosia battu ri langika 
sagenna angngerang pole buttaya gandung, 
anggoro siagang minynya zaitun. 

22(2:21) 

23 | aKupajari salewangangi tallasana 
ummakKu siagang ammantang tuli ri 
parasanganna kenanga. Ri kenanga 
nigallaraka Tenaya Nikamaseangi 
laKkupappicinikangi angkanaya Kukamaseangi 
kenanga, na ri kenanga nigallaraka Teai 
UmmakKu, laKukanai, Ikau Ngaseng 
UmmakKuko. Lappiali kenanga kamma anne, 
| Katte Allataalana ikambe. " 

3 l Nakana Batara ri nakke, "Alampako 
pole siagang angngaiko pole sitau baine 
nangaia agau bawang. Mangngaiko ri ia 
sangkamma iNakke mangngaiA ri tu Israel 
manna pole nabokoiA kenanga nanynyomba 
ri barhala-barhala maraenga siagang nangai 
assare kanrejawa kismis mae ri barhalaya." 

2 Jari assarema doe pappanai 15 doe 
pera siagang 150 kilogarang gandung untu 
anggappai anjo bainea. 

3 Kukanamo ri ia angkanaya musti salloi 
antayanga. Lalang anjo wattu attayanna 
takkulleai agau bawang yareka assundala, na 
inakke tena todong kulareppese mae ri ia. 

4Kammami anjo passalana bansa Israel; 
teai sipato sallona tena karaenna yareka 

pamimpinna, tena korobang yareka tampa- 


tampa karama, tena barhala-barhala yareka 
jima-jima akkullea assungkeangi kenanga 
rahasiana allo labattua. 

> Mingka lanarapiki sallang wattunna 
nalammotere bansa Israel mae ri Karaeng 
Allataalana kenanga, siagang mae ri karaenna 
kenanga battua ri jari-jarina Daud. Nampa 
lamalla siagang lanapakalompo kenanga 
Batara, kammayatompa nanatarimamo 
barakka-barakkaNa. 

4 l Nia parkaraNa Batara siagang 

panduduna anne parasanganga. He 
Israel, pilangngeri anne apa kananNa, "Ri 
anne parasanganga tena kamajarrekang 
pamai siagang pangngamaseang, siagang 
panduduna tena naaniA salaku Allataala. 

2 Assumpai kenanga mingka tena narupai; 
paballe-ballei kenanga, ammunoi, alukkaki 
siagang agau bawangi. Katambangi 
kajadallanga, siagang sitampe-tampei 
kajariang pammunoanga. 

3 Lanri kammana anjo anne parasanganga 
lajari kalotoroki, siagang sikontu apa 
attallasaka anjoreng lamate kabusuki. 
Sikontu rupanna olo-olo niaka ri allaka, 
ri buttaya siagang ri tamparanga lapanra 
kabusuki." 
4Nakana Batara, "He sikamma imanga, 
teako nia ansalakangi yareka angkalarroi 
ummakKu, nasaba ikau ngaseng Kusalakang! 

3 Allo bangngiko anggaukangi kasalanga, 


kammayatompa sikamma nabia. Lanri 
kammana anjo laKupanraki Israel, anronnu. 
ekau ngaseng, sikamma imanga, tena 
nujampangiA, jari ummakKu tena tommo 
najampangiA sagenna natuju bala kenanga. 
Nutollaki ajarang-ajarangKu. Jari, iNakke 
laKutolla tongko, siagang ana-ananu tena 
nalaKuani salaku imang-imangKu. 

7 Pila katambangko jainu, pila doraka 
tommako mae ri Nakke, he ikau sikamma 
imanga! Lanri kammana anjo laKupinrai 
pattallassannu: Tenamo nulanipakalompo, 
passangalinna lanihina mako. 

8 Ajari kalumanynyangko lanri dosana 
ummakKu, lanri kammana anjo erokko 
angkellai sollanna tulusu doraka kenanga. 

9J ari laparisi mako sangkamma 
rayaka! LaKuhukkungko situru sikamma 
panggaukannu. 

10 | angnganreko battu ri korobang-korobang 
nipassareanga, mingka tuli lacipuruna 
nusaring. Lanynyombako mae ri rewata- 
rewata kacopponganga, mingka tuli tenana 
nakatambang pandudunu, nasaba nubokoiMa 
untu mange anynyomba ri rewata-rewata 
maraenga." 

ll Nakana Batara, "He ummakKu, baji 
anggoro salloa kammayatompa anggoro 
berua napalanynyami pakkullenu untu 
appikkiri baji. 

12 Appalakko pangngunju battu ri sipolonga 


kayu! Sereang takkang ampauangko apa 
eroka nuasseng! Rapangko sitau baine niaka 
buranenna najari pasundala, nubokoiA nampa 
nupassareang kalennu mae ri rewata-rewata 
maraenga. 

13 Ri tampa-tampa panynyombang barhalaya 
ri coppo-coppo buluka siagang monconga, 
anjoreng ngaseng mako assare korobang 
siagang attunu dupa irawanganna poko-poko 
kayu lompoa siagang copponga lekona lanri 
dinging-dinginna anjo tampaka. Mingka apa 
kalebakkanna? Sikamma tulolonnu ajari 
pasundalami siagang sikamma mintunnu 
bainea agau bawammi! 

14 Mingka tena nalaKuhukkung anjo 
panggaukanna kenanga, nasaba manna ikau 
alampa tonjako mange ri sikamma pasundala 
niaka ri balla rewataya, siagang assiagang 
ngasengko kenanga assare korobang mae ri 
rewata-rewataya. Annaba tojengi kana-kana 
angkanaya, Bansa tenaya pammahanmna ri 
passalana Allataala laruntungi. 

15 He ikau ngaseng tu Israel, tena namajarre 
pamainu mae ri Nakke! Mingka, Kurannuangi 
Yehuda natenaja nagaukang tongi kasalang 
kammaya! Teako mangei anggaukangi 
ibadanu ri Gilgal yareka ri Betel. Teako 
assumpai anjoreng lanri arenNa Batara 
mattallasaka. 

19|kau ngaseng, he tu Israel, sanna 


kapala batunu ngaseng! Antekamma bateKu 
langkalawakiko sangkamma gimbalaka ri 
parang rukuka?" 

17Umma Israel niallemi pamaina ri 
barhalaya. Lanri kammana anjo lappassammi 
kenanga kamma. 

18 Punna nasarimmo kenanga lanri 
angnginung anggoro, sannammi nyawana 
kenanga assundala. Labi nangaiangngangi 
kenanga nihinaya kala nipakalompoa. 

19 | anri kammana anjo lalanynyaki kenanga 
rapang tau niiri rianging. Langgappai kenanga 
siri lanri korobang-korobang napassareanga 
kenanga mae ri rewata-rewataya. 

l Nakanana Batara, "Pilangngeri, he 

5 sikamma imanga! Parhatikangi, he tu 
Israel! Pilangngeri, he jari-jarina karaenga! 
Lebami nipattantu hukkunganga mae ri 
kau. Nasaba, mustina adelekko angngadeli, 
mingka kabalekanna ajari mako rapang tado 
ri Mizpa, rapang sikko nitannanga ri Bulu 
Tabor, 

2siagang rapang kalibong lantanga ri 
Sitim. Lanri kammana anjo laKuhukkung 
ngasengko! 

3 Kuasseng ngasengi sikontuna 
batangkalennu ngaseng, he ikau tu 
Israel. Tena olona lania akkulle nurahasiakang 
mae ri Nakke. Anynyombako ri barhalaya 
siagang tenamo namajarre pamainu mae ri 

Nakke. Lanri kammana anjo, tena nasiratang 


taunnu anynyomba mae ri Nakke." 

4Lanri anjo kajadallang nagaukanga tu 
Israel natakkulleamo kenanga ammotere mae 
ri Allataalana kenanga. Tassikkomi kenanga ri 
panynyombanga mae ri barhalaya, sagenna 
tenamo najampangi kenanga Batara. 

3 Anassai nicini katampoanna bansa Israel, 
siagang ajari buttimi ri kasalanna. Dosana 
kenanga ajari saba natattoro siagang tuguru, 
siagang bansa Yehuda tuguru tommi siagang 
kenanga. 

6 Alampai kenanga aboya Batara angngerang 
gimbala siagang sapi untu korobang, mingka 
yangasenna anjo tena matu-matunna. 
Nasaba Nibokoimi kenanga ri Batara, na 
tenamo nakkulle kenanga ambuntuluki. 

7 Tena namajarre kenanga mae ri Batara; 
ana-anana kenanga teaimi ana-anana. Lanri 
kammana anjo, tenamo nasallo nalanipanraki 
kenanga siagang koko-kokonna kenanga. 

8 Tuiki tarompeka ri Gibea! Pasarai tanra 
pakkioka untu mange abundu ri Rama! 
Ammarrangko sara pabundukang ri Betel. 
Umba, tu Benyamin, majuko abundu! 

3? apanraki tu Israel, nasaba narapimi 
allonna untu anghukkungi. Pilangngeri, 
he raya Israel, anjo passalaka mattantui 
lakajarianna. 

10 Nakana Batara, "LarroA lanri pamimping- 
pamimpinna tu Yehuda nabunduki tu 


| Hosea 5.111 6.1 12 
Israel siagang narampasaki buttana. Lanri 


kammana anjo lappabattuA hukkungang mae 
ri kenanga rapang aba. 

11 Nijallakkangi Israel: nialleangi buttana, 
lanri terasana nyawana untu appala tulung 
mae ri apa-apa tenaya nakkulle antulungi. 

12| anri kammana anjo laKuancuruki bansa 
Israel, siagang laKuputtai tu Yehuda. 

13 Bansa Israel siagang bansa Yehuda 
nasadari kakodianna sarenna. Jari alampami 
tu Israel mange appala bantuang battu ri 
Asyur, battu ri karaeng lompoa. Mingka 
anjo karaenga takkulleai antulungi yareka 
ampakabajiki katallassanna kenanga. 

14 Rapang singa abakkaya, kammami anjo 
bateKu lambakkai tu Israel siagang tu Yehuda. 
KalengKu langkae-kaei kenanga, nampa 
Kubokoi. Punna Kureresang kenanga alampa, 
tena manna sitau akkulle allappassangi 
kenanga. 

15 | aKubokoi ummakKu sagenna sukkumo 
parisina kenanga lanri dosa-dosana, nampa 
battu kenanga amboyA. Nakulle kapang lalang 
ri kaparisanna kenanga nalappattujuammo 
amboyA." 

l Nakana tu Israel, "Umba kimmotere mae 
ri Batara. la amparisi nyawata mingka 
la todong ansaleori. la allokoki, mingka la 
todong lamballei anjo bokka-bokkatta. 

2 Lalang anne rua yareka tallungalloa 


laNapajari bajikki ammotere, nakilattallasamo 
ammotere irawa ri lalanNa. 

3[anri kammana anjo umbamo 
kippattujuang tojeng-tojeng untu 
angngassengi Batara. Mattantu labattui 
mae ri katte rapang battuna allo ammumbaya 
ri baribasaka, siagang rapang bosi ambasaiyai 
buttaya ri kalabusang wattu bosia." 

4Mingka Nakana Batara, "He tu Israel 
siagang tu Yehuda! Apa musti Kugaukang 
mae ri kau ngaseng? Pangngainnu mae ri 
Nakke poro sinampeji natenamo, rapang 
saliuka ri wattu baribasa. 

3 Lanri kammana anjo Kusuromi battu 
nabi-nabiKu untu ampabattui mae ri kau 
kaputusangKu angkanaya musti nihukkung 
ngasengko siagang nipanrakiko. Apa 
Kukaerokia battu ri kau ngaseng anassami 
siagang singarami: 

6 Kungaiangngangi punna tappakko siagang 
mangngamaseangko ri Nakke, naia punna 
attunuko siagang assareko korobang mae ri 
Nakke. 

7 Mingka sangkamma Adam, nudakkai 
janjinnu mae ri Nakke. 

8 Anjo kota Gilead rassi tau jadala siagang 
pabuno tau. 

9|mang-imanga ri anjo kotaya rapangi 
pagompoang paella eroka angngadangi 
tau ammaloa. Manna ri oloang mangea ri 

tampa matangkasaka ri Sikhem nagaukang 


tonji kenanga pammunoanga! Sikontu anjo 
kajadallanna kenanga napakkunjungiangi 
nagaukang. 

10Ri Israel nia Kucini apa appakamalla: 
ummakKu naramassi kalenna ri anynyombana 
kenanga ri barhalaya. 

11Ri sesena ikau, he tu Yehuda, lebami 
Kupattantu wattunnu untu laKuhukkung 
todong lanri panggaukannu." 

7 l Nakana Batara, "Sampang eroki 
Kupammolle ummakKu Israel siagang 
Kupakabaji ammotere pattallassanna kenanga 
ia tuli Kucinika iamintu kajadallanna siagang 
dosana bawang kenanga. Assitipui para ia 
kenanga, antamaki ri ballana taua alukka, 

siagang angngellaki kenanga ri aganga. 

2 Tena lebakai ammumba ri pikkiranna 
kenanga angkanaya laKuurangi ngasengi 
anjo sikontu kajadallanna kenanga. Mingka 
katongkokangi ri dosa-dosana kenanga 
sagenna anassai Kucinina." 

3 Nakana Batara, "Napakei akkala balle- 
ballena siagang panggaukang-panggaukang 
jadalana rayaka untu ampakasannangi atinna 
karaenga siagang sikamma pagawe-pagawe 
pamarentaya. 

4Sangnging tau abali ballang siagang tau 
tamattantua ngaseng nyawana kenanga. 
Pangngabirissinna kenanga rapangi pepe 
lalang ri pattunuang tenaya nanipicorai 

pepena ri papare rotia lalang tenanapa 


nasadia leokanna untu nitunu. 

P Ri allo passua-suarranna karaenga, 
napainungi kenanga karaenna siagang 
sikamma pagawe-pagawena karaenga 
sagenna nasaring siagang nagaukang 
katoloanga. Kalebakkanna assannang- 
sannammi karaenga siagang sikamma anjo 
tau abali ballanga. 

“Rapang pepe lalang ri pattunuanga 
kammami anjo batena abara kaerokang 
jadalana siagang kalarroanna lalang ri atinna 
sipattang kabusu, na ri baribasana arinra 
lompomi ajari pepe ajalloka. 

7 Lalang allumpana larrona, nabunomi 
pamimping-pamimpinna kenanga. Alebasami 
nabuno kenanga sikontu karaenga. Mingka 
manna pole najari kammamo anjo kodina 
kaadanga, tena sikali manna sitau appala 
doang mae ri Nakke untu nitulung." 

8Nakana Batara, "Bansa Israel 
assibengkoroki siagang bansa-bansa 
maraeng niaka ri tammulilina kenanga, 
sagenna ajari kenanga rapang roti tino sualia. 

9 Tanaassengai kalenna kenanga angkanaya 
lanri assibengkoronami kenanga siagang 
anjo bansa-bansa maraenga, natappelamo 
kagassinganna kenanga. Areppesemi allo 
kalabusanna riwayana kenanga, mingka 
tanaassengal kalenna kenanga. 

10 Anassai nicini katampoanna tu Israel 


siagang iaminjo ajari butti mae ri kasalanna 
kenanga. Manna pole nakajariang ngasemmo 
anjo sikammaya, tena tongijapa naboyA 
kenanga yareka ammotere mae ri Nakke, 
Karaeng Allataalana kenanga. 

11 Anrai kalauki alampa tu Israel rapang 
jangang-jangang bodobangkeng toloa. 
Uru-uruna alampai taunna mange ri Mesir 
appala bantuang, nampa lari mange ri Asyur. 

12 Mingka sampang allaloi kenanga, 
attannangA sikko nampa Kujakkala kenanga 
rapang tau anjakkalaka jangang-jangang. 
LaKuhukkungi kenanga lanri sikamma 
kajadallanna kenanga Kuassengamo. 

13 Cilakai kenanga, lanri nabokoiMa kenanga. 
Laancuruki kenanga lanri angngewana mae 
ri Nakke. ErokKa ampasalamaki kenanga, 
mingka ibadana kenanga mae ri Nakke anu 
tena nakontutojeng. 

14 Tena nattojeng-tojeng kenanga appala 
doang mae ri Nakke. Punna appala doangi 
kenanga, napatappasaki kalenna naung ri 
katinroanga, siagang appiraungi kenanga 
sangkamma nagaukanga tau tenaya natappa 
mae ri Nakke. Punna appala doang kenanga 
untu appala gandung siagang anggoro, 
naloko-lokoki kalenna kenanga sangkamma 
nagaukanga tu anynyombaya mae ri 
rewataya. Manassa angngewa tojeng-tojengi 
kenanga ri Nakke! 

15 Manna pole naiNakke ampakalompoi 


siagang ampakagassingi kenanga, mingka 
assikongkoloki kenanga angngewa ri Nakke. 

16 Tulusu amminawanna kenanga ri rewata- 
rewata tena sikalia koasana. Takkulleai 
nipattoang kenanga, rapang anrong pana 
akkombeka oterena. Tampoi abicara 
pamimping-pamimpinna kenanga, passala 
kammanami anjo nalanibuno kenanga 
siagang padang, na nikakkali ri tu Mesir." 

l Nakana Batara, "Pasarai tanra 

bahayaya! Niaki musua ambunduki 
parasangangKu rapang balangkoa 
antamberoai apa lanakanrea! UmmakKu 
nadakkai parjanjiangKu siagang kenanga, 
siagang nabaliangi ajarang-ajarangKu. 

2 Manna pole nakkio Allataala kenanga mae 
ri Nakke siagang nakana kenanga ummakKu 
tappaka mae ri Nakke, 

3 mingka taerokai kenanga antarimai apa 
bajika. Lanri kammana anjo nalaniondammo 
kenanga ri musu-musunna kenanga. 

4 Ammilei kenanga karaeng natena 
nappitangara mae ri Nakke. Angngangkaki 
pamimping natena napalaki passitujuangKu. 
Naallei bulaenna siagang perana kenanga 
nampa appare patung barhala angngeranga 
kaancurang mae ri kalenna kenanga. 

3 BirisikKa ri sapi bulaeng nisombaya ri 
panduduna kota Samaria. Larro duduA mae ri 

kenanga. Kemaepi sagenna kenanga latulusu 


naramassi kalenna anynyomba ri barhalaya? 

6 Anjo sapi bulaeng nisombaya ri Samaria 
bate parena sikamma tau caradena tu Israel! 
Anjo kammaya teai Allataala, siagang musti 
niancuruki! 

7UmmakKu appakioroki anging jari lakkattoi 
anging lompo! Tena nadidi rappo gandunna 
kenanga, jari talanggappayal labu untu 
kanrena kenanga. Mingka punna padeng 
didi anjo gandunga, lalabusuki nikanre ri 
bansa-bansa maraenga. 

8Rapang uring reppeka, kammami anjo 
tu Israel tenamo anggaranna, siagang 
ajarimi bansa biasa sangkamma bansa-bansa 
maraenga. 

9 Rapang keledai liara tenaya namannuruki, 
kammami anjo tu Israel sangnging ero 
kalenna naturukiang. Aboyai kenanga 
bantuang battu ri Asyur, siagang ammalli 
kenanga passaribattangang battu ri 
bansa-bansa maraenga. 

10 Mingka manna nakamma laKupasserei 
siagang laKuhukkungi kenanga. Tasalloami 
nalakkunrareng kenanga napakamma sessa, 
punna nijallakkang kenanga ri karaeng Asyur. 

11 Pila jai tampa pakkorobangngang 
nibangung ri tu Israel untu antangkasi 
dosaya, pila jai tongi tampana kenanga untu 
anggaukangi dosaya! 

12 AnnulisiKa jai sikali pangngajarang untu 
kenanga, mingka kabusuna anjo natolla 
ngasengi kenanga, lanri nakanana tena 
passisambunganna kenanga siagang anjo 
pangngajaranga. 

13 Nangai kenanga assare korobang mae 
ri Nakke, siagang angkanrei anjo dageng 
korobanga, mingka iNakke Batara, tena 
Kusannang mae ri anjo korobang-korobanga. 
Kamma-kamma anne laKuurangi dosana 
kenanga siagang laKuhukkungi kenanga lanri 
anjo dosa-dosana, laKukiringi ammotere 
kenanga mange ri Mesir! 

14 Ambangungi tu Israel siapa jaina balla 
karaeng, mingka nakaluppai kenanga 
angkana inai ampaJjari kalenna. Natambai 
tu Yehuda kota-kota pattahanganna napila 
jai, mingka lappaturungA pepe untu antunui 
sagenna cappu sikamma balla lompona 
siagang kota-kotana kenanga." 

9 l He bansa Israel, tea mako pakalompoi 

pole allo-allo lomponu sangkamma bansa- 
bansa maraenga. Nubokoimi Allataalanu 
siagang tenamo namajarre pamainu mae ri 
la. Ri tampa-tampa panggilingang gandunga 
nubalukangi kalennu ajari rapang pasundala 
mae ri Rewata Baal, siagang sannangi 
nyawanu antarimai gandung nukanaya sawala 
nugappa battu ri anjo rewataya! 

2 Mingka tasalloami nulakakurangang 


ngaseng ri gandung siagang minynya zaitun, 
kammayatompa anggoroka lalabusu tongi. 
3|kau ngaseng, he bansa Israel, tena 
nulammantang tuli ri butta Napassareanga 
Batara mae ri kau. Musti ammoterekko 
mange ri Mesir, siagang musti angnganreko 
kanre harang ri Asyur. 

“Ri sikamma anjo parasanganga tena 
nulakkulle assare anggoro siagang korobang 
olo-olo untu ampakasannangi atinNa Batara. 
Anjo kanrenu lanapajari ramasa kabusuki 
sikamma tau angkanreai, sangkamma kanre 
nikanrea ri wattunna upacara nitarawanna tau 
matea. Anjo kanrea poro battannuji bawang 
angkasiaki matu-matunna, manna sikede 
tena nalanierangi mae ri BallaNa Batara untu 
ajari passare anjoreng. 

P Ri allo-allo lompo agamaya untu 
ampakalabiriki Batara, tena apa-apa lakkulle 
nugaukang untu ansuarri. 

6 Punna battui balaya, siagang nierang 
ngasengko mange ri parasangang maraeng, 
anjo niaka tassesa ammantang battu ri kau 
ngaseng lanipasserei ri tu Mesir untu nabuno 
siagang natarawang ri Memfis! Lattimboi 
rukuka siagang katintinga antongkoki tampa- 
tampa bate ballanu siagang barang-barang 
peranu tinggia anggaranna. 

7 Narapimi wattu panghukkunganga, 
wattu annarimaya pabalasa mae ri sikontu 

panggaukanga. Lanakasiami Israel! Nukana 


ngaseng, “Anne nabi nikoasaia ri roh toloi! 
Pongoroki!" Nukkana kamma anjo lanri birisi 
duduko mae ri Nakke siagang lompo duduna 
dosanu. 

8Nasuroa Allataala salaku nabi untu 
ampakainga ngasengko ikau ummaNa, 
mingka manna kemae lampaku tuli 
appattuJuangko antannangngia sikko rapang 
jangang. Ri parasangang KalenNa Allataala 
inakke ngaseng nabi-nabia nimusuki ri 
rayaka. 

9 Teai sipato jadalana panggaukannu 
sangkamma lebaka nagaukang taua ri Gibea. 
LaNaurangi Allataala kasalannu, siagang 
Nahukkungko lanri dosanu. 

10 Nakana Batara, "Ri wattu uru Kubuntuluna 
Israel, rannuA rapang tau anggappaya 
rappo anggoro ri parang lompoa. Ri wattu 
uru Kucinina boe-boenu sanna sannanna 
nyawaKu, rapang tau uru ancinikai rappo 
bungasana rappo araya. Mingka, ri wattunna 
alampa kenanga mange ri Bulu Peor, 
appakkaramulami kenanga anynyomba 
ri Baal, sagenna ajari ramasa kenanga 
sangkamma ramasana anjo rewata nangaia 
kenanga. 

11| anribaki natappela kalompoanna Israel 
rapang jangang-jangang lanynyaka anriba: 
tenamo tubaine latianang siagang tenamo 
ana-ana lanilassukang. 

12 Mingka manna pole nania ana-ana 


nilassukang siagang nipakalompo, laKuallei 
kenanga; tena manna sitau laKulappassang 
attallasa. Cilaka ngaseng mako ikau, he 
bansa Israel, punna Kubokoi ngaseng mako!" 

130 Batara, kuciniki ana-anana kenanga 
niondang-ondang siagang nibuno. 

14 Apami musti kupala ri Katte untu sikamma 
anjo taua? Pajari tamanang ngasengi 
sikamma tubai-bainena kenanga! Pajari 
kenanga takkullea ampasusui ana lolona 
kenanga! 

15 Nakana Batara, "Sikontu kajadallanna 
kenanga appakkaramulai ri Gilgal. AnjoremMa 
appakkaramula birisi mae ri kenanga. 

Lanri panggaukanna kenanga jadalaka, 
laKkubongkai kenanga battu ri anne 
parasangangKu. Tenamo nalaKukamaseangi 
kenanga; sikontu pamimpinna kenanga 
angngewa ngasemmi ri Nakke. 

16| aKuhukkungi tu Israel. Lajari kenanga 
sanrapang lamung-lamung tenaya narappo, 
siagang kalotorokamo aka-akana. Takkulleai 
kenanga nia anana; mingka manna pole nania 
anana kenanga, laKubunoi anjo ana-ana 
nakamaseanga." 

17 Anjo Allataala kulayania laNatollaki 
ummaNa, lanri teai kenanga mappilangngeri 
ri la. Lalampai kenanga mange-mange ri 
allana bansa-bansaya. 

10 ' Israel rapangi poko anggoro 
roasaka rapponna. Pila katambangi 


kalumanynyanna, pila jai tongi tampa 
pakkorobangnganga napareka. Pila 
kalumanynyangi, pila baji tongi patung- 
patunna barhala nasombaya. 

2 Anjo sikamma tau ajekkoa atinna, 
kamma-kamma anne musti natanggongi 
hukkunganna dosana. LaNaancuruki Allataala 
tampa pakkorobangnganna kenanga, 
siagang Naruntungi patung-patung barhalana 
kenanga. 

3Tasalloami nanakana kenanga, "Tena 
karaenta nasaba tena nakimalla mae ri 
Batara. Apa matu-matunna serea karaeng 
mae ri katte?" 

4 Abicara kosongi kenanga siagang appareki 
janji takontutojeng siagang anynyikkoki 
parjanjiang tenaya matu-matunna. 
Naputara baleki hukkunga kenanga, 
sagenna attimbomo tenaya naadele rapang 
lamung-lamung aracunga ri koko lebaka 
nibingkung. 

> Panduduna Samaria lamallaki: kenanga 
siagang imang-imanna kenanga allayania 
ri anjo sapi bulaenga ri Betel lasinai 
siagang langngarruki lanri lanynyami sikontu 
kalompoanna anjo barhalana kenanga. 

6 Anjo barhalaya laniengkaki mange ri Asyur 
untu nihadiakang mae ri karaeng lompoa. 
Naturuki Israel rancana angngerangai 

kenanga mae ri nipakasirika siagang 


nipakatunaya. 

7Laancuruki Samaria siagang lanierangi 
karaenna alampa rapang sipolong kayu 
nianyukanga ri jene. 

8 Sikamma balla rewata niaka ri bulu-buluna 
Betel tampana tu Israel anynyomba barhala, 
laniancuruki. Katintinga siagang rukuka 
lattimboi ri tampa pakkorobangnganna 
kenanga. Nampa lammarrang kenanga mae 
ri moncong-monconga angkana, “Tongkomi 
ikambe!" siagang mae ri bulu-buluka 
angkana, "Tujumi ikambe!" 

9 Nakana Batara, "Baku kajarianga ri Gibea, 
tenammariapi tu Israel agau dosa angngewa 
ri Nakke. Lanri kammana anjo ri Gibea tommi 
kenanga lanatuju pabundukang. 

10] aKubunduki anjo tau dorakaya ngaseng 
siagang laKuhukkungi kenanga. Lasitagala 
kabusuki bansa-bansaya untu ambaliangi 
kenanga, siagang lanihukkungi kenanga lanri 
anjo dosa jaina kenanga. 

1Riolo Israel sanrapangi sapi rungka 
lebaka nilati baji, na nangai allessoroka 
gandung. Tena naparallu Kusarei pisangngang 
salangganna gagaya. Mingka kamma-kamma 
anne lebami Kupattantu angkanaya musti 
anjama battalaki. Kusuroi Yehuda appajeko, 
siagang Israel Kusuroi anangkala. 

12 Kukana, He Israel! Apparekko koko beru 
untu kalennu, kiori siagang bine kaadelang, 

siagang akkatto mako barakka naerang 


poleanga mattojeng-tojenna pangngainu 
mae ri Nakke. Nasaba, narapimi wattunnu 
untu amboyA, Bataranu. LabattuA untu 
ampaturungangko bosi barakkakKu. 

13 Mingka ikau nugaukangi apa 
kabalekannaya: appattujuangko mae ri 
kajadallanga, siagang akkattoko tenaya 
naadele. Nukanrei rappo-rapponna wassele 
balle-ballenu.' Nakana pole Batara, "He 
bansa Israel, lanri nupattoanna kareta-kareta 
pabundukannu siagang jaina tantaranu, 

14jari lanitujumi rayanu ri pabundukang, 
siagang sikontu pattahangannu laniancuruki. 
Pattallassannu lajari sangkammai ri allonna 
Karaeng Salman napanraki kota Bet- Arbel 
lalang pabundukang, siagang nalissarrang 
sikamma amma-ammaka siagang ana-anana. 

15 | ami anjo apa lakajarianga mae ri kau 
ngaseng, he panduduna Betel, lanri lebana 
nugaukang kajadallang lompoa. Ri wattu 
ammumbana alloa ri baribasaka, tasalloapi 
appakkaramulana bunduka, nalamatemo 
karaennu." 

1 1 l Nakana Batara, "Kukamaseangi Israel 

battu ri cadina, Kukioki anakKu assulu 
battu ri Mesir. 

2 Mingka pila Kukioki anjo anakKu pila 
napakabellai kalenna battu ri Nakke. 
Angngerangi korobang siagang attunui dupa 

untu Rewata Baal siagang rewata-rewata 


maraengannaya. 

3 Padahala iNakke angngajari Israel ajappa, 
anrakaki lalang pangngamaseangKu. INakke 
amparakai mingka taerokai angngani. 

4Lanri sikontu pangngamaseangKu 
naKupareppese mae ri KalengKu. 
Kupakaringangi sikontu kasessanna, 
siagang ri lammorona pamaikKu naKusarei 
kanre. 

? Mingka taerokai tu Israel ammotere 
mae ri Nakke; lanri kammana anjo musti 
ammotereki kenanga mange ri Mesir, siagang 
bansa Asyur lamparentai kenanga. 

6 Bundu lompoa lanarapiki sagenna 
kota-kotana kenanga; lanipanraki sikamma 
pakkebu lompoa, siagang laniamoroki 
ummakKu. Nakajariang anjo kammaya lanri 
naturukinna ero kalenna kenanga, 

7 siagang terasana nyawana ero ambokoiA. 
Jari lanijallakkangi kenanga, mingka tena 
lakkulle allappassangi kenanga manna pole 
nammarrang kenanga appala tulung." 

8Nakana Batara, "He Israel, tena olonu 
laKkubalang parekang yareka Kubokoi. Maka 
akkulleko Kuputta sangkamma Adma? Yareka 
Kupakamma Zeboim? Tena naero pamaikKu 
anggaukangi anjo kammaya, lanri lompo 
duduna pangngaingKu mae ri kau! 

9 Tena nalaKuhukkungko lalang larroKu: 
tenamo nalaKuancurukko pole. Nasaba iNakke 

Allataala, tena Kusangkamma rupataua. 


INakke, Matangkasaka, anrurungangko, 
siagang taerokaMa larro mae ri kau." 

10 Nakana Batara, "UmmakKu lamminawangi 
ri Nakke punna ammarrung sarangKu rapang 
singa siagang Kupannekkere musunna 
kenanga. Lakkaro- karoi ummakKu nia battu 
lau untu anynyomba ri Nakke. 

1lBattu ri Mesirki lania battu kenanga 
sanrapang jangang-janganga lintana, siagang 
battu ri Asyur rapang jangang-jangang 
bodobangkeng. Nampa laKuerang ammotere 
kenanga mange ri ballana. INakke, Batara, 
anne akkana." 

12 (12-1) Nakana Batara, "NakulilingiA bansa 
Israel siagang bicara balle-ballena na gau 
annipuna; bansa Yehuda tulusu angngewana 
ri Nakke, Allataala Matangkasaka siagang 
maja 
12. (12-2) Sikontu apa-apa nagaukanga 

bansa Israel battu ri baribasa sagenna 
bangngi tena ngaseng matu- matunna siagang 
poro angngerangi kapanrakang, sanrapang 
anging battu iraya. Kajekkonganna siagang 
kapallakkanna kenanga pila katambangi. 
Appareki kenanga parjanjiang-parjanjiang 
siagang Asyur, kammayatompa angngerangi 
minynya mange ri Mesir salaku tanra 
passaribattangang." 

2(12-3) Nia parkaraNa Batara siagang 
bansa Yehuda; kammayatompa laNahukkung 


Hosea 12.31 8 28 
tongi tu Israel lanri gau-gauna kenanga. 


LaNabalasaki panggaukanna kenanga. 

3 (12-4) Baku lalamna ija ri battanna ammana 
anjo Yakub, iamintu boe-boena kenanga, 
nanalacci memammo saribattang kambarana 
lamintu Esau: na ri wattunna lompomo, 
alagami Yakub siagang Allataala. 

4(12-5) Alagai siagang sitau malaeka, 
nammeta. Nampa angngarru appala 
nibarakkaki. Nampa ri Betel, battui Allataala 
mae ri Yakub, iamintu boe-boeta anjo, abicara 
siagang ia. 

(12-6) Anjo Allataala iamintu Batara 
Kaminang Makoasaya. ArenNa iamintu 
Batara. Lalang iaminjo arenNa naNakellai 
taua anynyomba mae ri la. 

6(12-7) Lanri kammana anjo, he ikau 
ngaseng Jari-jarina Yakub, tappa lalo mako 
mae ri Allataalanu siagang ammotere 
mako mae ri la. Attallasa mako lalang 
pangngamaseang siagang kalambusang, 
siagang attayang mako siagang sabara 
sagenna angngalle tindakang Allataalanu. 

7(12-8) Nakana Batara ri bansa Israel, 

"] ekkong ngasengko sangkamma tu Kanaan; 
sikamma padanggannu nangai natipu 
sambaluna ammake timbangang tenaya 
nannaba. 

8(12-9) Nakana kenanga, Kamma-kamma 
anne kalumanynyang maki. Assawala maki. 

Tena mamna sitau akkulle antuduki angkanaya 


lanri kajekkonganta nakiakkalumanynyang. 

9(12-10) Mingka iNakke, Karaeng 
Allataalanu, lebaka angngerang ngasengko 
assulu battu ri Mesir, laKupammantangko 
pole ri kema-kemaya sangkamma riolo, ri 
wattungKu battu mae ri kau ri parang lompoa. 

10(12-11) LebaMa abicara mae ri nabi-nabia, 
siagang jaimi pappisona leba Kupicinikiangi 
kenanga. Tete ri kenanga Kupaumi sikamma 
rancanaKu untu ikau ngaseng, ummakKu, 

11(12-12) mingka manna nakamma tuli 
niana ija anynyomba barhala ri Gilead, 
kammayatompa assare korobang sapi irate 
ri tampa pakkorobangnganga ri Gilgal. 
Mingka anjo kenanga anynyombaya ri 
anjo barhalaya lamatei, siagang anjo 
tampa-tampa pakkorobangnganga ri Gilgal 
lajari tambungang batui ri koko- kokoa." 

12(12-13) Nampa lari Yakub, iamintu 
boe-boeta, mange ri Mesopotamia: siagang 
napajari atami kalenna ajari pakalawaki 
gimbala untu anggappa baine battu ri anana 
anjo patannaya gimbala. 

13 (12-14) Appabattui Batara sitau nabi untu 
angngerangi tu Israel assulu battu ri tampa 
nipare atana kenanga, iamintu butta Mesir, 
kammayatompa untu anjagai kenanga. 

14(12-15) Tu Israel napakanassumi 
Batara; siratangi kenanga nihukkung lanri 
kajadallanna kenanga. LaNihukkungi kenanga 

ri Batara lanri passabakkang kenanga 


nanihina Batara. 

13 l Riolo nipakalompoi suku Efraim 
sagenna punna nia parenta battu 

ri anjo sukua, malla ngasengi suku-suku 

maraenga ri Israel. Mingka dorakami suku 

Efraim lanri anynyombana ri Rewata Baal, 

lanri kammana anjo lalanynyaki. 

2 Sagenna ri kamma-kammaya anne anjo 
tu Efraim tulusu agau dosana ija; appareki 
kenanga patung-patung pera untu nasomba 
iamintu patung nirancanakanga ri akkala 
rupataua siagang nipareka ri limanna 
rupataua. Nakana kenanga, "Assareko 
korobang mae ri anne patung-patunga!" 
Appakalannasana, rupataua ambaui patunna 
ana sapia! 

3 Lanri kammana anjo lalanynya kabusuki 
anjo taua rapang allung yareka saliuka ri 
wattu baribasana alloa. Lasanrapangi kenanga 
limbubu niribakang ri anging ri panggilingang 
gandunga, siagang sanrapang umbu assuluka 
battu ri rateanna pattunuanga. 

4Nakana Batara, "INakke Karaeng 
Allataalanu, lebaka angngerangko assulu 
battu ri Mesir. Tena Allataala maraeng 
pantaranganna iNakke. |Nakkemi sere-serea 
ampasalamakko. 

P Ri butta kalotoroka ri parang lompoa, 
INakke anjagaiko. 

6 Mingka ri nianumo ri parasangang bajika, 
siagang bassoro mako kammayatompa 
sukkumi nusaring, ajari tampo mako siagang 
takkaluppa mako mae ri Nakke. 

7Lanri kammana anjo laKubakkaiko 
rapang singa abakkaya. RapangA macang 
langngadangko ri aganga. 

8SanrapangA beruang tappelaka anana 
lambakkaiko. LaKukae-kaeko. RapangaA singa 
lambakkaiko ri tampanu, siagang rapangA 
olo-olo sekke laKukae-kaeko. 

9 |aKuancuru kabusukko, he bansa Israel! 
Nampa inai kutadeng akkulle antulungko? 

10 Appalakko karaeng siagang pamimping, 
mingka kemaemi kenanga kamma- kamma 
anne? Maka akkullei kenanga ampasalamaki 
rayanu? 

11 | arroA naKusareko karaeng, nampa 
lanri sanna nassuKu naKupasinta kenanga 
ammotere." 

12 Nakana Batara, "Nicatami dosana siagang 
kasalanna Israel, nampa niboli catatanna. 

13 Nia kasampatanna Israel untu attallasa, 
mingka sanna dongona sagenna tena 
napamatu-matui anjo kasampatanga. 
Rapangi ana lolo lalang battang, tasalloami 
nalassu mingka takkulleai assulu battu ri 
pammanakkanna ammana. 

14 Anne bansaya tena nalaKupasalamaki 
battu ri linona tau matea. He kamateanga, 
palabammi racunnu! Gaukammi anjo 

jama-jamannu angngancuruka! Tenamo 


naKukamaseangi anne bansaya. 

15 Manna pole coppong bansa Israel rapang 
ruku coppong, mingka lappabattuA anging 
bambang battu iraya ri parang lompoa. Anjo 
anginga lampakalotoroki sikontu timbuseng 
jeneka siagang bungunga, sagenna lanynya 
kabusumo apa-apa niaka anggaranna. 

16(14-1) Samaria musti nihukkungi lanri 
angngewana ri Nakke. Lamatei rayana 
lalang pabundukanga: ana-ana lolona 
lanilissaraki, siagang bai-baine tiananga 
aHIpUE] battanna." 

14. (14-2) He bansa Israel, ammotere 

mako mae ri Karaeng Allataalanu! 
Passabakkang dosanu nutappeccoro siagang 
tuguru. 

2(14-3) Ammotere mako mae ri Batara, 
pabattumi anne pappala doang salaku 
panynyombannu ri la angkana, "O Batara, 
pammopporangi dosana ikambe, siagang 
Kitarima laloi anne pappala doanna ikambe, 
namammuji ikambe mae ri Katte situru kana 
janjinna ikambe. 

3(14-4) Takkulleai Asyur ampasalamaki 
ikambe, siagang jarang pabundukanga 
takkulleai antulungi ikambe. Tenamo nalakkio 
Allataala ikambe mae ri patung-patung 
napareka ikambe. O, Batara, Kikamaseangi 
sikamma tau tenaya apa-apa lanapattoang 
lampasalamaki." 

4(14-5) Nakana Batara, "UmmakKu 


ammengka salaya, Kuallei ammotere 
naKukamaseang sikontu pamai; 
talaKukalarroiami pole kenanga. 

(14-6) Mange ri Israel rapangA bosi 
ambasai butta kalotoroka. Labakkaki kenanga 
rapang bunga siagang rapang camara 
lantanga akana. 

6(14-7) Lattallasaki siagang lakatambangi 
kenanga rapang lamung-lamung acculaka ri 
kere-keremae, rapang poko zaitun gagana 
bau rasanna rapang poko camara! 

7(14-8) Lammotereki kenanga mae ri Nakke 
nammamtang lalang ri lalangKu. Lintaki 
kenanga katambang kalumanynyanna, 
rapang gandung abakka ri koko copponga 
buttana siagang rapang koko anggoro. 
Rapang jene anggoro Libanon lamasahoroki 
arenna kenanga. 

8(14-9) Lanapelaki tu Israel patung- 
patung barhalana:, laKuparakai kenanga 
naKupilangngeri pappala doanna. Rapang 
poko kayu tuli jaina lekona, iNakke 
lallalangngi kenanga. |Nakkemi kabattuanna 
sikontu barakkaka mae ri kenanga. INakke, 
Batara, anne akkana." 

9 (14-10) Dasi-dasi nasikontu tau caradeka 
napahangi anne apa niaka tattulisi anrinni, 
siagang naparhatikangi bonena. Pangngunju- 
pangngunju battua ri Batara iami tojeng, 
siagang ia tau bajika lanaturukimi anjo 

pangngunju-pangngunjuka lalang tallasana. 
Mingka tau dorakaya nabalang parekangi, 
sagenna tappeccoro na tuguru. 


Yoel 


| aminne pasanNa Batara mae ri Yol, 
anana Petuel. 

2Pilangngeri, he sikamma tutoa-toaya: 
parhatikangi, sikontu tau niaka ri Yehuda. 
Lebakika kajariang anne kammaya ri 
jammannu, yareka ri Jammanna sikamma 
boe-boenu? 

3 Caritai anjo kajarianga mae ri ana-ananu: 
sollanna nacarita kenanga anjo caritaya 
mae ri ana-anana. Anana ri bokoa musti 
nalangngere tongi, nampa napannarrusu 
todong mae ri anana sallang. 

4Katimbang sannaka jaina takkullea 
nibilang, adangka ri kokoa ampaccappuki 
wasselena. Apa nasesaya anne katimbanga, 
nipaccappuki ri katimbang maraengannaya. 

> He sikamma tau nasaringa, ambangungko 
nai! He sikamma painunga, angngarru mako! 
Nasaba anggoro berunu nialleang mako battu 
ri bawanu. 

6 Battui pasukang katimbanga ambakkai 
parasanganta: kassaki kenanga natakkullea 
nibilang jaina, giginna kammai taranna gigi 
singa ganaya. 

7 Naputtai kenanga anggorotta, na poko 
arata tonasana mami tassesa. Sikamma 

batanna nabibimi kenanga, sagenna kebomo 


tangke-tangkenna. 

8 Angngarru mako, he ummaka, rapang tulolo 
susaya nyawana angkarruki kamateanna 
bayuanna sannaka nangaina. 

9 Tenami gandunga siagang anggoroka 
lalang ri BallaNa Batara. Nasusa rapang 
tukamateammo sikamma imanga 
tamamminraya allayani Batara. 

10 Ancurumi kamma-kamma anne sikamma 
kokoa. Susami buttaya: nasaba puttami 
sikontu gandunga, kalotoromi rapponna 
anggoroka, na cappumo minynya zaitunga. 

ll He pamarria, appiraung mako! He 
pakoko anggoroka, angngarru mako! Nasaba 
gandung, jelai siagang sikontu wasseleka 
putta kabusumi. 

12 Poko rappo-rappoa ri paranga ajari 
kalotoro ngasemmi: poko anggoro, appele, 
ara, koroma siagang delima. Na tarannuamo 
pamaina rayaka. 

13 He sikamma imang allayania ri tampa 
pakkorobangnganga, ammakeko kaeng 
karung, siagang angngarru mako. Antamakko 
ri BallaNa Batara appiraung sipattang kabusu, 
nasaba tenana korobang anggoro siagang 
gandung untu Allataalanu. 

14 parentakangi ummanu untu appuasa, 
pappiassengangi passibuntulang lompoa! 
Kioki sikamma pamimpinga siagang tutoa- 
toaya, kammayatompa sikontu panduduna 

Yehuda, sollanna battu mae ri BallaNa 


Allataala, untu akkio appala tulung mae ri la. 

15 Areppesemi AllonNa Batara, iamintu allo 
appakamalla-mallaka, wattu appabattuna 
kaancurang Kaminang Makoasaya. 

16 panrami kanre-kanreanga ri dallekanta 
ngaseng ri BallaNa Allataalata tenamo sara 
lompo lanri rannu. 

17 Matei binea ri butta kalotoroka. Tenamo 
gandung untu niboli, na runtummo 
sikamma pammolikang tenaya bonena ajari 
rumbangngang. 

18 Angngoemi olo-oloka na lussa; tenamo 
parang pangnganreanna. Sikamma gimbalaka 
taronang tommi. 

19 Appala tulunga ri Katte, o Batara 
lanri sikamma parang rukuka ammutung 
ngasemmi na kalotoro poko-pokoka kalotoro 
tommi na mate kontui nakanrea pepe. 

20Balalo manna olo-olo liaraka ri romanga 
ammarrang todong mae ri Katte appala 
bantuang. Takkulleai kenanga naballei 
turerena, nasaba sikamma binangaya 
kalotoro kabusumi. 

2 l Tuiki tarompeka, pasarai tanra 

bahayaya ri Bulu Sion matangkasaka, ri 
pammantangnganNa Allataala. Annekkere 
mako, he panduduna Yehuda! Nasaba 
areppesemi AllonNa Batara siagang 
tasalloami nabattu. 

2 Anjo alloa sassang makkapuki, rassi 


allung anremeng-remeng. Para battui tantara 
katimbanga rapang rammang takkaranga 
irate ri moncong. Tena lebakai battu kajariang 
kammaya, na tena todong nalakajariang 
ribokoangannaya. 

3Rapang pepe akkanrea siagang 
appakamutung naputtai kenanga sikontu 
lamung-lamunga. Riolo, anjo parasanganga 
rapangi Eden, iamintu kokonNa Batara, 
kalebakkanna, santanjami parang kassi 
kalotoroka. Tenamo nia ammantang tassesa, 
tena sikali talappasa battu ri pabakkaina 
kenanga. 

4Tanjana kenanga sangkammai jarang: 
larina kontui jarang ri pabundukanga. 

3 Alumpa-lumpa kenanga ri coppo 
monconga, saranna kontui sara galutturuna 
kareta pabundukanga siagang aretena pepe 
akkanreya. Abarrisiki kontu pasukang barania, 
sadiaya maju mange ri pabundukanga. 

6 Ri wattu abakkana kenanga, annekkere 
kabusuki taua, sikontu tanjaka pilasa ngaseng 
kontu tenaya cerana. 

7 Kontu tubarani, abakkai maju kenanga, 
nampa naambi temboka rapang pejuanga. 
Abarrisiki kenanga lambusu mange 
ri dallekang, talekko-lekkoai yareka 
tanapinrayai mangeanna. 

8 Tena nasiassa-assa kenanga, massing ri 
garisina tonji ajappa. Appada-padai kenanga 

allappoi sikontu pattahangnganga, takkulleai 


nitahang barisanna kenanga. 

9 Abakkai kenanga antama ri kotaya, nampa 
lari rate ri tembona. Angngambiki kenanga 
antama ri sikamma ballaka, rapang palukka, 
antamaki kenanga battu ri Jandelaya. 

10 Lalang majuna kenanga, annekkereki 
buttaya, siagang langika ammebereki. Nampa 
sassang alloa siagang bulanga, na lanynyamo 
cayana sikamma bintoenga. 

11 Assara gunturumi saranNa Batara assare 
parenta, mae ri tantarana. Tamaka jaina 
pasukanna! Tamaka kassana anjo tantara 
anggaukangai parentaNa! Tojeng tamaka 
lompona siagang hebana AllonNa Batara! 
Tena manna sitau akkulle attahang. 

12 Nakana Batara, "Mingka kamma-kamma 
anne, pakkalepumi atinnu ammotere mae 
ri Nakke, nuppuasa, appiraung siagang 
angngarru. 

13 Teako pakeannu nukae-kae mingka 
atinnu." Assaile mako mae ri Karaeng 
Allataalanu. Sarro sabaraKi siagang 
lompo panynyayang lammoro pamaiKi na 
mangngamaseang. Nangai appamopporang 
siagang taNangaiyai anghukkunga. 

14 Barang eroji Karaeng Allataalanu ampinrai 
eroNa, na Nabarakkakiko allabi-labi. Sagennu 
akkulle ngaseng angngerang passare 
korobang anggoro siagang gandung mae ri 
Batara, Allataalanu. 

13 Tuiki tarompeka ri Sion, buluNa Allataala, 


palabangi pappiassengang allo puasaya, 
apparekko passibuntulang lompo. 

16 parappungi sikontu rayaka, pabattu 
ngasengi sikamma ummaka. Suroi battu 
sikamma tau toa-toaya, ana-anaka siagang 
ana-ana loloa pole. Balalo manna sikamma 
bunting berua musti battu tongi. Suroi 
kenanga ambokoi kamarana. 

17 Suroi sikamma imanga allayani 
Batara, angngarru ri allana tampa 
pakkorobangnganga siagang ri tampa 
pattiro-tiroang ri dallekanga, na angkana, 
"Kisayang laloi ummatTa, o Batara; teaKi 
lappassangi taunTa nicalla," sagenna 
appiandere bansa-bansa maraenga siagang 
angkana, "Kemaeji Allataalana kenanga?" 

18 Nampa Naparhatikang Batara buttaNa, 
siagang Nakamaseang ummanNa. 

19 Appialimi ri kenanga kamma anne, 
“Kamma-kamma anne Kusare ngasengko: 
gandung, anggoro siagang minynya zaitun 
untu kanre-kanreang, sollannu nibassori 
ngaseng. Tena nalaKupabiangko nihina 
yareka nikakkali ri bansa-bansaya. 

20 Anjo pasukang katimbang niaka battu 
wara laKubongkai, sipagang Kuondangi 
mange ri parang kassika. Mange ri Tamparang 
Matea laKulusuru barisang ri dallekang, 
mange ri Tamparang Tangngaya Kusorong 
barisang ri bokoanna. Larasai sikamma 

bakkena. Kuancuruki kenanga lanri lebana 


kenanga ansessa ngasengko. 

21Teako mallakki, he kokoa, pakasannangi 
atinnu:, urangi gau malompo Nagaukanga 
Batara mae ri kau! 

22 He sikamma bintoenga, teako lussakki. 
Parang-parang rukuka kamma-kamma 
anne moncong bulomi. Roasami rapponna 
poko-poko arappoa, allabi-labimi rappo 
anggoroka siagang rappo araya. 

23 He raya Sion, rannu mako! Mareja- 
rejako nu marannu-rannu! Lanri sikontu 
kabajikang battua ri Karaeng Allataalanu. 
Ri wattu timoroka Napaturungangko bosi 
sigannana. Ri wattu baraka Napaturungi 
bosia, kammayatompa ri wattu arappona 
rappo-rappoanga kamma riolo. 

24) ari niamo pole gandung lambonei 
panggilinganga: anggoroka siagang 
minynya zaitunga lallabi battu ri tampa 
pammaccokanga. 

23 | aKusambei sikontu karugiannu ri 
taung-taung nakanrena katimbang wassele 
lamung-lamunnu. Nasaba iNakke angkiringi 
battu anjo pasukang katimbanga mae ri kau. 

26 Lagannakko ri kanre-kanreang siagang 
labassoroki nusaring. Lanupakalabiriki 
Karaeng Allataalanu, nasaba Nagaukangi mae 
ri kau jai gau malompo. UmmakKu tenamo 
nalanicau- cau! 

27 Jari nuasseng ngasemmi, he Israel, 


angkanaya niakKa ri tangnga-tangnganu, 
siagang angkanaya iNakkemi Batara, 
Allataalanu. Tena Allataala maraeng, 
pantarangannaya iNakke KalengKu. Tenamo 
nalanipakasiri poleang ummakKu!" 

28 "L ebaki anjo, sikontu taua laKupilumpai 
ngasengi siagang RohKu. Na sikamma ananu 
burane baine lanapabattui pasang-pasangKu: 
tutoa-toa niaka ri allanu langgappai pappisona 
turungkaya burane baine langgappai paccini. 

29 Anjo wattua laKupaturung tongi RohKu 
mae ri sikamma palayang-palayang burane 
baine." 

30J ai gau malompo laKugaukang ri langika 
siagang ri buttaya. Lania cera assolong, pepe 
arinra siagang umbu agompo. 

31 Mataalloa lajari sassangi siagang bulanga 
lajari ejai sangkamma cera. Kabusuna 
anjo lakajariangi lalang tenanapa nabattu 
AllonNa Batara, iamintu allo hebaka siagang 
appakamalla-mallaka! 

3? Mingka inai-nai appala pannulung mae ri 
Batara, iami lanipasalama. Nakana Batara, "Ri 
Yerusalem sikamma tau Kupilea lasalamaki." 
3 l Nakana Batara, "Anjo wattua 

laKkupoterangi kacopponganna Yerusalem 
siagang Yehuda. 

2 Sikontu bansaya laKupasserei nampa 
Kuerang mange ri Kabung Pangadelanga. 
Nampa Kuadeli kenanga anjoreng lanri 

kajadallanna kenanga mae ri ummakKu, 


iamintu lanri nabage-bagena butta Israel 
nampa napela ummakKu mange ri arupa-rupa 
parasangang. 

3 Nagoccangi kenanga untu ampattantui 
angkanaya inai anggappai tunitahanga. 
Nabalukangi kenanga tuloloa siagang 
turungkaya untu nipajari ata. Nampa doena 
napakei kenanga assundala siagang untu 
angnginung anggoro. 

4LanuapA anne, he Tirus, Sidon siagang 
sikontu daera Filistin? Maka erokko abalasa 
mae ri Nakke? Jari, tarimami pabalasakKu 
lintaka battu mae ri kau. 

> Lebami nuella bulaengKu siagang perakKu, 
siagang barang-barang kajalakKu nulalingi 
mange ri balla rewatanu. 

6 Panduduna Yehuda siagang Yerusalem 
nuerangi alampa bella battu ri parasanganna, 
nampa nubalukang mae ri bansa Yunani. 

7 Kamma-kamma anne laKuerangi assulu 
battu ri tampana kenanga nubalukang, 
siagang laKubalasaki kajadallannu mae ri 
kenanga. 

8 Ananu burane baine laKubalukangi mae 
ri panduduna Yehuda, nampa nabalukang 
kenanga mae ri Syeba, iamintu parasangang 
sannaka bellana. INakke, Batara, anne 
akkana. 

9 Palabangi pabattu anne passalaka mae ri 
bansa-bansaya, angkanaya: Sadiako untu 

Pagioki sikamma tubaraninu siagang tuporea 
karenanna; passerei sikontu tantaraya, 
siagang maju mako! 

10 Dedeki mata pajekonu ajari padang, 
siagang berang pabattasanu ajari badi. 
Kammayatompa tau lammaya musti 
angkanai, Akkullea abundu sangkamma 
tantaraya! 

11Ymba, battu mako linta, he sikontu bansa- 
bansaya battu attammulili! Arappungko 
anjoreng ri kabunga." O Batara, suro laloi 
tantaraTa ambunduki kenanga! 

12 Nakana pole Batara, "Sikamma bansaya 
musti sadiai siagang alampai mange ri 
Kabung Pangadelanga. AnjorengA langngadeli 
bansa-bansa singngampina ummakKu. 

13 Sanna jadalana kenanga; tebaki kenanga 
rapang gandung tinoka ri kokoa. Onjo- 
onjokangi kenanga rapang anggoro niaka 
lalang ri pammaccokanga, rassia sagenna 
tattumpa. 

14 Assabu-sabui tau ri Kabung Pangadelanga. 
Nasaba anjoreng labattui silalonna AllonNa 
Batara. 

15 Mataalloa siagang bulanga ajari sassanga 
siagang bintoenga tenamo naccaya." 

169 Ammammuki Batara battu ri Sion, 
lamintu buluNa: battu ri Yerusalem agunturu 
saranNa. Langika siagang buttaya tagoccangi 
napakamma. Mingka tuli laNaalleangngangi 

siagang Najagai Batara iamintu Israel, 


ummaNa. 

17 He Israel, kamma-kamma anne 
lanuassemmi, angkanaya iNakke Karaeng 
Allataalanu. AmmantangaA ri Sion, bulu 
matangkasakKu. Na Yerusalem ajari tongi 
kota matangkasa, talantamakkami bansa 
maraenga. 

18 Ri anjo wattua sikamma monconga 
larassi koko anggoro. Olo-olo niparakaia 
langnganrei ruku ri bulu-bulu copponga. 
Sikamma binangaya ri Yehuda tena lebakai 
lalabusu jenena. Sere binanga lassolong battu 
ri BallaNa Batara, na nabasai Kabung Akasia 
siagang jene nyamang. 

19 Mesir lajari parang kalotoroki, Edom lajari 
rosoki, tena tau ampammantangngi. Nasaba 
lebaki nabunduki tu Yehuda, siagang nabuno 
panduduna parasangang tenaya salana. 

20] aKupabalassangi cerana kenanga 
assolonga, inai ambunoi kenanga laKutebaki. 
Mingka parasangang Yehuda siagang 
Yerusalem tuli lania bonena, siagang Bulu 
Sion tuli laKupammantangngi." 

21(3:20) 


Amos 


1 l Anjo lapung Amos, iamintu sitau 
pakalawaki gimbala battu ri kota Tekoa. 
Nikioki ajari nabi ri wattu niparentana 
parasangang Yehuda ri Karaeng Uzia, siagang 
Israel niparentai ri Karaeng Yerobeam, anana 
Yoahas. Ruan taung ri tenanapa nakajariang 
tagegosona buttaya, Napanyatai Allataala 
mae ri Amos ri passalana tu Israel. 

2|aminne napabattua Amos, "Ammammuki 
Batara battu ri Bulu Sion, agamarrungi 
saranNa battu ri Yerusalem. Sikamma parang 
rukuka ajari kalotoroki, rukuka ri Moncong 
Karmel kalotoro taba sikali." 

3 Nakana Batara, "Panduduna Damsyik 
amole-molemi doraka, lanri kammana anjo 
manassa laKuhukkungi kenanga. Sanna 
pallana panggaukanna kenanga mae ri tu 
Gilead, 

4lanri kammana anjo lakkiringA pepe 
mange ri balla karaenna Karaeng Hazael, 
siagang laKutunui sagenna putta sikamma 
pattahanganna Karaeng Benhadad. 

> Sikamma pakkebu lompona Damsyik 
laKupanraki, kammayatompa panduduna 
Kabung Awen laKubarrasaki sagenna tangkasa 
battu ri tampa pammantanganna kenanga. 
Pamarentana Bet- Eden laKupanaungi battu ri 

empoang kakaraenganna, siagang panduduna 


Siria lanitahangi siagang laniengkaki mange 
ri parasangang Kir." 

6 Nakana Batara, "Panduduna Gaza 
amole-molei doraka, lanri kammana anjo 
manassa laKuhukkungi kenanga. Lebaki 
naengka kenanga serea bansa mange ri 
pammelakkanga, nampa nabalukang salaku 
ata mae ri tu Edom. 

7Lanri kammana anjo lakkiringA pepe mae 
ri tembo-tembona Gaza, siagang Kutunu 
sagenna cappu sikamma pattahanganna. 

8 Panduduna siagang pamarentana kota 
Asdod kammayatompa Askelon laKupabellai. 
Kota Ekron laKuhukkungi, siagang sikontu tu 
Filistin tassesaya laKupanraki." 

9 Nakana Batara, "Panduduna Tirus 
amole-molei doraka, lanri kammana anjo 
manassa laKuhukkungi kenanga. Lebaki 
naengka kenanga serea bansa mange ri 
pammelakkanga, nampa napassareang mae 
ri Edom: nadakkai kenanga parjanjiang 
passaribattanganna. 

10 Lanri kammana anjo lakkiringA pepe mae 
ri tembo-tembona Tirus siagang Kutunu 
sagenna cappu sikamma pattahanganna. " 

lł Nakana Batara, "Panduduna Edom 
amole-molei doraka, lanri kammana anjo 
manassa laKuhukkungi kenanga. Tena 
pangngamaseanna kenanga na nabunduki 
tu Israel, saribattanna ngaseng kenanga. 

Tulusu larrona kenanga, siagang tulusu napari 


pamaina kalarroanna. 

12 anri kammana anjo, lakkiringA pepe 
mange ri kota Tman, siagang Kutunu sagenna 
cappu sikamma pattahanganna Bozra." 

13 Nakana Batara, "Bansa Amon amole-molei 
doraka, lanri kammana anjo manassa 
laKkuhukkungi kenanga. Ri wattunna abundu 
kenanga untu ampakaluaraki daerana, napuei 
battanna tubai-baine tiananga ri Gilead. 

14 | anri kammana anjo, lakkiringA pepe mae 
ri tembo-tembona kota Raba, siagang Kutunu 
sagenna cappu sikamma pattahanganna. 
Anjo wattua lania nilangngere karicuang 
pabundukang, siagang anjo pabundukanga 
hebaki sanrapang anging lompo dudua. 

15 Karaenna kenanga siagang pagawe- 
pagawe pamarentana laniengkaki mange 
ri pammelakkanga. INakke, Batara, anne 
akkana." 

l Nakana Batara, "Panduduna Moab 

amole-molei doraka, lanri kammana anjo 
manassa laKuhukkungi kenanga. Nahinai 
kenanga Karaeng Edom anjo mateamo, 
lamintu nabongkaraki jerana siagang naallei 
buku-bukunna nampa natunu ajari au. 

2Lanri kammana anjo, lakkiringA pepe 
mange ri parasangang Moab, siagang Kutunu 
sagenna cappu sikamma pattahanganna 
Keriot. Lamatei tu Moab ri tangnga-tangnga 
karicuanna pabundukanga, iamintu lalang 


Amos 2.318. o | 4 
nipasarana tarompeka siagang nipakkiokanna 


pakkio pabundukanga. 

3 Pamarentana Moab siagang sikontu pagawe 
pamarentana laKubuno kabusuki." 

4 Nakana Batara, "Tu Yehuda amole-molei 
doraka, lanri kammana anjo manassa 
laKuhukkungi kenanga. Nadakkai kenanga 
parenta-parentaKu siagang tanajJampangiai 
ajarang-ajarangKu. Nipalingui kenanga 
ri rewata-rewata maraenga nasombaya 
boe-boena kenanga. 

3Lanri kammana anjo, lakkiringA pepe 
mange ri Yehuda siagang Kutunu sagenna 
cappu sikamma pattahanganna Yerusalem." 

6 Nakana Batara, "Tu Israel amole-molei 
doraka, lanri kammana anjo manassa 
laKkuhukkungi kenanga. Tau lambusu tenaya 
nakkulle ambayaraki inranna, nabalukangi 
kenanga ajari ata. Kammatommi anjo 
panggaukanna mae ri tu kasi-asia tenaya 
nakkulle ambayaraki inranna, manna pole 
naanjo inranna anggarang sipammalili 
sandalaji bawang. 

7 Najallakkangi kenanga tau tenaya 
pakkullena siagang lammaya, kammayatompa 
napakabellai tu kasi-asia. Manggea siagang 
anaka nagauki serea ata baine narua-ruai, 
sagenna naramassi areng matangkasakKu. 

8 Ri sikamma tampa ibadaya, attinroi siagang 
baju napappitagallanga na naalle tulusu 
battu ri tu kasi-asia. Ri BallaNa Allataalana 

ri tau niaka inranna mae ri kenanga. 

9 Mingka manna nakamma, he ummakKu, 
untu ikaumi naKupanraki tu Amori tinggia 
kalenna rapang poko camara siagang kassaka 
rapang poko kayu terpentin. 

10] eba mako Kuerang assulu battu ri 
Mesir, siagang Kururunganga allalo ri parang 
kassika patampulo taung sallona. Buttana tu 
Amori lebami Kupassareang mae ri kau ajari 
parasangannu. 

ll ebami Kupilei siapa are battu ri ana- 
ananu untu ajari nabi, siagang siapa are 
turungka untu ajari tu Pangawasa. Sai anjo 
kammaya annabai, he tu Israel? | Nakke, 
Batara, anne akkana. 

12 Mingka nusarei anjo Pangawasaka 
angnginung anggoro, sagenna takkaluppa 
kenanga ri janjinna. Siagang ikau ngaseng 
nupisangkai nabi-nabia ampabattui pasangKu. 

13 kamma-kamma anne laKujallakkang 
kabusukko sagenna naung ri buttaya, 
sagennu akkunrareng kontu saranna kareta 
rassi dudua gandung luranna. 

14 Manna tau gassinga lari tena todong 
nakkulle latalappasa: tau gassinga latappelaki 
kagassinganna, siagang tau porea takkulleai 
napasalama kalenna. 

15 Tau angngeranga pana talattahangngai, 
tau gassinga lari takkulleai lari, siagang 
padongko jaranga takkulleai latalappasa. 

16Ri anjo alloa manna tantara kaminang 


barania lanabokoi tongi sanjatana nampa lari. 
|Nakke, Batara, anne akkana." 
l Pilangngeri anne pasanNa Batara, he 
Bansa Israel lebaka nierang assulu battu 
ri Mesir ri Batara! Nakana Batara, 

2 "Battu ri sikontu bansaya ri lino, ikaumi 
sere-serea bansa Kuassenga siagang 
Kuparhatikanga. laminjo sabana nalompo 
dosanu, siagang manassa laKuhukkung 
ngasengko." 

3 Maka akkullei taua alampa siparua punna 
tena nasipato labi riolo? 

4 Maka lammammuki singaya ri romanga, 
punna tena nanggappa kanre? Maka 
lammammuki ana singaya battu ri leanna 
punna tenapa apa-apa nagappa? 

> Maka laniallei ri sikko jangang-janganga 
lalang sikkoka, punna tena nitannangi 
sikkoka? Maka latattongkoki sikkoka punna 
tenapa apa-apa najakkala? 

6 Maka latena nannekkere tau ri kotaya 
punna nalangngere sara tarompe tanra 
pabundukanga? Maka akkullei natuju bala 
serea kota, punna tena Napabattui Batara? 

7 Tena lebakai Batara Kaminang Tinggia 
anggaukang apa-apa punna tena Napanyatai 
rancanaNa mae ri sikamma nabia, 
ata-atanNa. 

8Punna ammammu singaya, inaimo tena 
namalla? Punna abicara Batara Kaminang 

Tinggia, inaimo akkulle ammakkang siagang 


taeroka ampalabangi pasanNa? 

9 Palabangi pabattu mae ri tau ammantanga 
ri balla karaenga ri Mesir siagang Asdod 
angkana, "Arappung ngasengko ri 
moncong-moncong tammulilina Samaria, 
siagang parhatikangi karicuang lompoa 
kammayatompa pammaccokang nigaukanga 
anjoreng." 

10 Nakana Batara, "Sikamma anjo taua 
nabonei balla-balla karaenna kenanga 
siagang barang-barang nagappaya battu ri 
gau ammacco siagang gau palla. Balalo tena 
sikali nangngasseng kenanga anggaukangi 
gau lambusuka. 

11] anri kammana anjo lanikurungi 
parasanganna kenanga ri musu, laniamoroki 
pattahanganna, siagang laniellaki sikamma 
balla karaenna kenanga. 

12 Rapang sitau pakalawaki anggappayai 
ammotere bangkenna mami yareka sipolong 
mami tolinna gimbalana lebaka nikanre ri 
singa, kamma tomminjo sikede dudu mami 
lammantang battu ri panduduna Samaria 
attinro baji-bajika pakkasiana ri katinroang 
gagana." 

13 Nakana Batara Kaminang Makoasaya 
siagang Kaminang Tinggia, "Parhatikangi 
kamma-kamma anne, siagang pakaingaki 
jari-jarina Yakub. 

14Ri allo Kuhukkunna tu Israel lanri dosana, 


laKuputtai tampa-tampa pakkorobangnganga 
ri Betel. Tunggala tampa pakkorobangnganga 
lanitepoki cappa-cappana sagenna tuguru 
naung ri buttaya. 

13 Sikamma balla untu wattu dinginga 
siagang balla pammari-marianga ri wattu 
timoroka laniancuruki. Sikamma balla nibelo- 
beloa siagang gading gajaya lanirumbangi: 
sikontu balla karaenga laniancuruki. 

4 tPilangngeri, he sikamma bai-bainea 
ri Samaria pila comoka rapang sapi- 
sapi comoka ri Basan! Nujallakkangi tau 
tenaya pakkullena, nupaccoki tu kasi-asia, 
siagang nutuntuki buranennu sollanna tuli 
napasadiangko inungang terasa! 

2|Nakke, Batara Kaminang Tinggia, iamintu 
Batara matangkasa, siagang lebaMa ajanji 
angkanaya lanireresangko sallang siagang 
pakkai, lasinrapang ngasengko juku ri mata 
pekanga. 

3 Lanireresangko mange ri Hermon siagang 
nipasambilako assulu, massing ri allana 
tembo kaminang ambania. | Nakke, Batara, 
anne akkana." 

4Nakana Batara Kaminang Tinggia, "He 
umma Israel! Alampa lalo mako mange ri 
tampa ibadaya ri Betel, siagang gaukammi 
dosaya anjoreng! Alampako mange ri 
Gilgal siagang gaukammi dosaya situru 
pangngainnu! Assare mako korobang 

sampulona battu ri sikontu alle polenu lalang 
tunggala tallungalloa! 

3 Assare mako roti salaku sukkurunu mae 
ri Nakke, siagang abicara kosong mako 
angkanaya leba mako angngerang tambana 
passarenu! Tantu iaminjo nungai ngaseng 
nugaukang! 

8|Nakkemi ampitujui kotanu bala 
kacipurang, mingka tammoterako mae ri 
Nakke. 

7| Nakke ampisangkai turung bosia ri wattu 
paralluna ri jene lamung-lamunnu. | Nakke 
appaturung bosi mae ri kota serea siagang 
tena ri kota maraenga. Koko serea anggappai 
bosi, nampa koko maraenga kalotoroki. 

8Ri siapa area kota panduduna lammami 
napakamma turere, aboya jene ri kota 
maraenga, mingka tanggannakkai jeneka 
anjoreng. Mingka manna nakamma, tena 
tongijapa nuero ammotere mae ri Nakke. 

9 Kupammiriki anging bambanga siagang 
akkiringA olo untu ampanraki lamung- 
lamunnu kammayatompa koko-koko 
anggoronu. Poko-poko aranu siagang 
poko-poko zaitunnu labusumi nakanre 
katimbang. Mingka manna nakamma tena 
tongija nummotere mae ri Nakke. 

10 AppabattuA garring mae ri kau 
sangkamma Kupabattua mae ri Mesir. 
Sikamma tau rungkanu Kubunoi lalang 

Kurampasaki. Kubonei pakkemaannu siagang 
bakke-bakke sagenna sanna bottona nuara. 
Mingka manna pole nakamma, tena tongijapa 
nummaotere ri Nakke. 

11 Sipagang battu ri kau laKupanrakiko 
sangkamma Kupanrakinna kota Sodom 
siagang Gomora. la niaka ija attallasa battu 
ri kau rapangi cappa kayu tunuang niallea 
battu ri pepeka. Mingka manna nakamma 
tena tongijapa nummotere mae ri Nakke. 

12 [| anri kammana anjo, he umma Israel, 
laKuhukkungko. Jari, sadia-sadia mako 
andallekangi hukkungang laKupabattua mae 
ri kau!" 

13 Moncong siagang anging, Batara 
ampareki, rancanaNa Napanyatai mae ri 
rupataua. Napareki alloa siagang bangngia: 
iratei ri coppo-coppo buttaya ajappa. Karaeng 
Allataala Kaminang Koasaya, iaminjo arenNa. 

l Pilangngeri he umma Israel! Erokka 

5 ampakkelongangko sere kelong-kelong 
susa, kammaya anne: 

2Tugurumi Israel anjo tuloloa ija, 
talambangungami ammotere! Irate ri butta 
kalenna nibalang parekang, tena ambantui 
ammenteng nai. 

3 Nakana Batara Kaminang Tinggia, "Nia 
sere kota ri Israel appagio sisabu tantara, 
mingka ammotereka sibilangngang mami: 

ammotereka sampulo mami." 

4Nakana Batara ri umma Israel, "Ammotere 
mako mae ri Nakke, na nulattallasa. 

3 Teako alampai mange ri Bersyeba untu 
anynyomba. Teako boyaiA ri Betel, nasaba 
lalanynyaki Betel. Tea tongko alampai mange 
ri Gilgal, nasaba panduduna anjo kotaya 
laniengkaki mange ri pammelakkanga." 

6 Ammotere mako mae ri Batara, na 
nulattallasa. Punna tammoterako mae ri la, 
labattui kontu pepe alelereka siagang antunui 
sagenna cappu sikontu tu Israel. Ri Betel tena 
manna sitau akkulle ambunoi anjo pepeka. 

7 Cilaka ngasengko, ikau tau amputara 
balekai kaadelanga siagang tau anjallakkangai 
hana taua! 

8Batara ampareki sikamma bintoenga ri 
langika bintoeng Belanti siagang bintoeng 
Kartika. Napinrai sassanga ajari singara 
siagang alloa ajari bangngi: jene battu 
ri tamparanga Natumpai nai ri bontoa. 
Anggaukanga ngasengi anjo sikammaya 
lamintu Batara arenNa. 

9 Napanraki tau ammarentaya siagang 
pattahanganna kenanga. 

10 Nukabirisi tau angngewayai tenaya 
naadele siagang abicara kontutojenga ri 
pangadelanga. 

11 Nujallakkangi tu kasi-asia siagang 
nurampasaki gandunna. Lanri kammana anjo 

gaganu, anjo lebaka nubangung. Tenamo 
nulangnginung anggoro battu ri koko-koko 
anggoro lebaka nulamungi. 

12 Kuassengi antekamma lompona 
kajadallannu siagang antekamma jaina 
dosanu. Nujallakkangi tau bajika, annarimako 
doe nipacoco siagang nubalang parekangi tu 
kasi-asia nigau taadele ri pangadelanga. 

13 | anri anjo panggaukannu, 
nabajikangngammo nasaring tucaradeka 
amereki mamo ri anjo jammang kajadallanga. 

14 Appattujuang mako agau baji siagang 
tea mako agau Jjadalaki, sollannu akkulle 
attallasa. Na Batara Kaminang Koasaya 
manassa lammantang tojengi ri tangnga- 
tangnganu sangkamma nukananga. 

1 Kabirisi kajadallanga, siagang mangngaiko 
ri kabajikanga, paentengi kaadelanga. 
Gassingka laNakamaseangi Batara sikamma 
tau tassesaya battu ri bansa Israel. 

16 Nakana Batara Kaminang Koasaya, "Ri 
agang-agang kotaya, lappiraungi siagang 
lakkunrarengi taua lanri sinana pamaina. 
Balalo sikamma pamarria lanikioki untu 
amminawang angngarru siagang sikamma 
tau nibayaraka untu angkarruki tau matea. 

17Ri sikontu koko anggoroka, lappiraungi 
taua lanri battuA anghukkungko. INakke 
Batara, anne akkana." 

18 Tojeng, cilaka ngaseng mako tau nakkuka 


ri AllonNa Batara! Apa matu-matunna anjo 
alloa mae ri kau? Anjo alloa poro allo sassanji 
bawang, teai allo singara mae ri kau. 

19 kaadaamna rapangi tau laria battu ampilari 
singaya, nampa assibuntulu siagang beruang. 
Yareka kontui tau ammotereka mae ri balla 
nappatungkulu siagang limanna mae ri 
temboka nampa nipitto ri ulara! 

20 AllonNa Batara memang angngerangi 
sassang, teai singara allo sassanga 
napakamma rammang. 

21 Nakana Batara, "Kukabirisi siagang lanreA 
anciniki passua-suarranna agamanu! 

22 Punna angngerangko korobang 
nitunu siagang korobang gandung, tena 
nalaKutarima. TaeroKa antarimai anjo 
olo-olonu comoka nupassareanga mae ri 
Nakke salaku korobang passiamakkang. 

23 Sambei kelong-kelonnu anjo 
appakatongoloka, taeroKa ampilangngeri 
karena kacapinnu. 

24 Bajikangngangi appatujuangko sollanna 
aloloro kaadelanga rapang jene, siagang 
kalambusanga rapang binanga tenaya naleba 
kalotoro. 

25 He umma Israel, ri wattunnu Kururungang 
allalo ri parang lompo patampulo taung 
sallona, tena Kuppala passare siagang 
korobang battu ri kau ngaseng. 

26 Mingka kamma-kamma anne 


anynyombako mae ri Sakut anjo nukanaya 
karaennu, siagang Kewan, anjo bintoeng 
nukanaya rewatanu. Lanri kammana anjo, 
anjo sikamma patung nupareka musti 
kalennu angngengkaki. 

27 Punna Kupelakko mange ri sereang 
parasangang labi bellaya battu ri Damsyik. 
| Nakke Batara niarenga Allataala Kaminang 
Koasaya, anne akkana." 

l Cilakako ikau ngaseng attallasa 

nyamanga ri Sion, siagang amanga 
pakkasiana ri Samaria ikau ngaseng he 
pamimpinna tau jaia ri anne Israel porea, 
ikau ngaseng sarroa nibattui ri rayaka untu 
nipappalakki pannulungang! 

2 Mae mako ciniki ri Kalne, siagang ajappa 
tulusu mako mange ri anjo kota Hamat 
lompoa, nampa mange ri kota Gat ri Filistin. 
Nukapangi angkanaya anjo kota-kotaya labi 
bajiki nakakaraengang Yehuda siagang Israel. 
Maka labi lompoangangi daerana kenanga 
nadaeranu? 

3 Nupatterassangi angkanaya anjo allo 
angngeranga bala bella iji, mingka anjo 
sikamma panggaukannu poro pila napajari 
lintaji kabattuanna anjo allo kapallakkanga. 

4 Cilaka ngasengko attinroa irate ri ranjang 
gaga-gagaya siagang angnganre lompoa 
dageng sapi siagang gimbala rungka! 

nagaukanga Daud, siagang nungai 
angkelongangi anjo lagua nururungang 
kacapi. 

6 Angnginungko anggoro battu ri 
pangnginungang niboneia sagemna rassi, 
siagang ammakeko minynya bau kaminang 
bajika, mingka tena nasina pamainu mae ri 
kaancuranna Israel. 

7Lanri kammana anjo, ikau ngasemmi 
uru-uru laniengka mange ri butta 
pammelakkanga. Passua-suarrannu 
siagang pangnganreang- pangnganreannu 
lakalabusammi. 

8 Naterassimi Batara Kaminang Koasaya 
siagang Kaminang Tinggia ampassareangi 
pappakainga kammaya anne: “Birisiki 
nyawaKu mae ri katampoanna umma 
Israel, tena nasannang nyawaKu mae ri 
sikamma balla karaeng gagana kenanga. 
|bukotana kenanga siagang sikontu bonena 
laKupassareangi mae ri musua." 

9 Punna nia sampulo tau accokko lalang ri 
serea balla, lamate tonji kenanga. 

10 Sitau anggota kaluargana ia tugasaka 
angngurusuki panguburanna, laniaki battu 
siagang naerangi assulu mayana bijanna. 
Lakkioki mae ri tau niaka ri bageang bokona 
anjo ballaka angkana, "Apaka nia ija maraeng 
attallasa pantaranganna ikau?" Na laniamo 
sara appiali angkana, "Tenamo!" Anjo 

anggota kaluarga tugasaka antarawangi anjo 


mayaka lanakana, “Tea mako abicarai pole! 
Takkulleaki ampaui arenNa Batara." 

11pynna assarei parenta Batara, sikamma 
balla lompoa siagang cadia laniancuru 
kabusuki. 

12 Maka akkullei lari jaranga irate ri 
bulu batua? Niakka tau leba ampajekoi 
tamparanga siagang sapi? Mingka ikau 
ngaseng lebami nuputara bale kaadelanga 
ajari racung ammunoa, siagang annabaya 
ajari sala. 

13 Abicara kosongko angkanaya lebami 
nubeta Lodebar. Abicara tongko angkana, 
"Nia kagassinganna ikambe untu angngallei 
Karnaim." 

14 KalenNa Batara Kaminang Tinggia 
siagang Kaminang Koasaya angkana, "He 
umma Israel, lakkiringA tantara battu ri 
sereang bansa maraeng untu ambunduki 
parasangannu. Lanajallakkang ngasengko 
appakkaramula battu ri agang mangea ri 
Hamat wara sagenna Kabung Araba timboro." 
7 1 Anggappa sere paccini battu ri Batara 

Kaminang Tinggia. Kuciniki appare 
sanna jaina katimbang ri wattu lebana taua 
ampangngalleangi ruku karaenga, siagang 
appakkaramula attimbo poleang ruku berua. 

2 Anjo katimbang jaia abiringi nakanre 
sagenna labusu sikontu timbo-timboanga 
ri buttaya. Nampa kukanamo, "O Batara 

Kaminang Tinggia, Kipammopporang laloi 


ummatTa! Teai sipato cadina siagang 
lammana kenanga, jari antekamma batena 
lakkulle kenanga attahang?" 

3 Napinrami rancanaNa Batara siagang 
Nakana, "Anjo apa nucinika tena 
nalakajariang." 

4 Anggappa sere paccini pole battu ri Batara 
Kaminang Tinggia. Kuciniki sadia-sadia untu 
anghukkungi ummaNa siagang pepe. Anjo 
pepeka nalepaki tamparanga sagenna labusu 
irawa ri buttaya siagang appakkaramulami 
napammutung kokoa. 

> Kukanamo, "O Batara Kaminang Tinggia, 
Kipamari laloi anjo pepeka! Teai sipato cadina 
siagang lammana ummatTa, jari antekamma 
batena lakkulle attahang?" 

6 Napinrami pole rancanaNa Batara 
siagang Nakana, "Anne pole tena todong 
nalakajariang." 

7 Anggappa pole sere paccini maraeng battu 
ri Batara. Kuciniki ammenteng ri sarinna 
sereang tembo nibangunga siagang ammake 
otere paladung lambusu battu irate naung. 
Natagalaki ri limanNa anjo otere ladunga untu 
anciniki apaka anjo temboka ammenteng 
lambusuki yareka tena. 

8 Akkutanangi mae ri nakke angkana, 

"Apa nucini Amos?" Appialima angkana, 
"Otere paladung ammenteng lambusu, 
Batara." Nampa Nakanamo Batara, "Kupakei 

anne paladunga untu ampappicinikangi 


angkanaya ummakKu rapangi tembo tenaya 
nammenteng lambusu. Tenamo nalaKupinra 
poleang rancanaKu, manassa laKuhukkungi 
kenanga. 

9 Tampa-tampa napakea jari-jarina Ishak 
untu anynyomba laniancuruki. Tampa-tampa 
matangkasana tu Israel laniruntungi. 
LaKuputtai jari-Jarina Yerobeam. " 

10 Amazia, iamintu imang ri Betel, akkiringi 
laporang kamma anne mae ri Yerobeam 
karaeng Israel, "Assikongkoloki Amos 
siagang rayaka untu angngewaki karaeng. 
Kana-kananna nakompa-kompai rayaka untu 
angngancuruki anne parasanganga. 

11 Napaui angkanaya lamatei karaenga lalang 
pabundukang, siagang manassa laniengkaki 
bansa Israel mange ri pammelakkanga, 
bellaya battu ri parasangang kalenta. " 

12 Nampa nakana Amazia ri Amos, "He nabi, 
ammoterekko mange ri Yehuda! Anjoreng 
mako akkatoba. Lappassammi nakenanga 
assareko gali. 

13 Tea mako akkatobai pole ri Betel. Anne 
kotaya nisalaki untu kalenna karaenga, 
siagang tampa ibadana sikontu rayaka!" 

14 Appialimi Amos angkana, "Inakke teaiya 
nabi lanri pangka. Sikontutojenna inakke 
pakalawakia siagang pakattili rappo ara. 

jamangku, siagang Nasuroa ampabattui 
pasanNa mae ri tu Israel. 

19J ari pilangngerimi apa kananNa Batara 
mae ri kau. Lanri nupisangkaia akkatoba 
angngewai bansa Israel, 

17 Nakana Batara angkanaya lajari 
pasundalaki bainennu ri agang-agang kotaya, 
siagang sikamma ananu lanibunoi lalang 
pabundukang. Buttanu lanipabage-bageangi 
mae ri tau maraenga, nampa ikau kalennu 
lamateko ri parasanganna tau tenaya 
natappa ri Batara. Panduduna Israel manassa 
laniengkaki mange ri pammelakkanga, bella 
battu ri parasangang kalenna." 

1 Anggappa pole sere paccini battu ri 
Batara Kaminang Tinggia. Nia kucini sere 
karanjeng nibonei rappo-rappoang tino. 

2 Akkutanangi Batara ri nakke angkana, 
"Apa nucini Amos?" Appialima angkana, 
"Sere karanjeng nibonei rappo-rappoang 
tino." Nakanamo Batara, "Narapimi wattunna 
mae ri ummakKu Israel, rapang rappo- 
rappoang tinokamo. Tenamo nalaKupinra pole 
rancanaKu siagang manassa laKuhukkungi 
kenanga. 

3Ri anjo alloa sikamma kelong-kelonga 
ri balla karaenga lajari karruki. Kemae- 
kemae attambung mayaka, lebaka nipela 
cokko-cokko." 

4Pilangngeri, he ikau ngaseng anjallakkangai 
tu kasi-asia ri anne parasanganga sagenna 
panra kenanga! 

> Nukana ngaseng mae ri kalennu, "Teai 
sipato sallona allo-allo passua-suarranga. 
Erokki akkaro-karo mange ambalukangi 
gandunta, mingka anne passua-suarranga 
tena leba-lebana. Angngapapi naleba anne 
allo Pammari-marianga, sollanta akkullemo 
abalu pole? Erokki accatu, annipu ri pabaku 
siagang Jekkong ri timbanganga. 

6 Gandung panraka akkullei nibalukang 
tinggi ballinna. Aboyaki tu kasi-asi tenaya 
nakkulle ambayaraki inranna, manna pole 
nainrang sipammalli sandala bawang, na 
niballi ajari atanta." 

7 Batara, Allataalana Israel, lebaki assumpa 
angkana, “Tena sikali nalaKukaluppai 
panggaukang jadalana kenanga. 

8|ammebereki buttaya, siagang sikontu 
taua lasusa kabusuki nyawana. Sikontu 
parasanganga latagoccangi siagang kammai 
nitoeng Binanga Nil. 

9 Lanarapiki wattunna naKupalabu alloa ri 
tangnga alloa siagang ajari sassangi linoa 
ri wattu alloa. INakke, Batara Kaminang 
Tinggia, anne akkana. 

10 Sikamma passua-suarrannu laKupinrai 
ajari kasusaang, siagang kelong-kelonnu ajari 
karru. LaKupajariko ikau ancukkuruki kalennu 
siagang ammakeko kaeng karung tanra 

kamateanna ana sitau-tauna. Anjo alloa 
lakalabusangi ajari allo sanna appakasinana 
pamai." 

11 Nakana Batara Kaminang Tinggia, 
"Lanarapiki wattunna naKupabattu bala 
kacipuranga ri anne parasanganga. Lacipuruki 
taua, mingka teai lanri kanre. Laturerei taua, 
mingka teai lanri jene. Cipuruki siagang 
turerei kenanga mae ri pasangKu. 

12[ alampai taua timboro wara anrai 
kalau untu amboyai pasangKu, mingka 
tanagappayai kenanga. 

13 Anjo alloa, balalo manna tau rungka 
tamangngapa-apaya latena ngaseng 
nangngurangi napakamma turere. 

14 Sikamma tau assumpaya lanri barhala 
Samaria angkana, Lanri rewatana bansa Dan 
yareka Lanri rewatana Bersyeba latuguru 
kabusuki siagang tambangungami pole." 

9 l Kuciniki Batara ammenteng ri 

ampina tampa pakkorobangnganga. 
Napassareangi anne parenta kammaya, 
"Tunrung sarringi sikamma ulu bentenga 
ri BallakKu sollanna tagoccang kabusu 
pattiro-tiroanga. Rumbang kabusuki anjo 
sikamma benteng mae ri tuju ulunna 
taua. Tenaya namate laKubunoi lalang ri 
pabundukanga. Tena manna sitau lakkulle lari 
yareka talappasa. 

2 Manna pole annarrusu kenanga antama 


ri linona tau matea laKukayao tonji 
kenanga. Manna pole nanai kenanga ri langi, 
laKkupanaungi kenanga battu rate. 

3 Punna accokkoi kenanga ri coppona 
Moncong Karmel, laKuboyai naKujakkala 
kenanga. Punna accokko kenanga 
irawanganna tamparanga, laKuparentakangi 
naga tamparanga untu ampittoki kenanga. 

4 Punna nitahangi kenanga ri musua, 
laKkuparentakangi sollanna nibuno kenanga. 
Leba Kupattantumi laKupanraki kenanga, 
siagang tena nalaKubantu kenanga." 

> Tagoccangi buttaya siagang susai 
panduduna, lanri niseroi ri Batara Kaminang 
Tinggia siagang Kaminang Koasaya. Rapang 
Binanga Nil nai naung jenena, kammami anjo 
lanaiki kenanga nampa tuguru. 

6 Nabangungi BallaNa Batara bella nai 
ri allaka, irateanna buttaya Natannangi 
langika salaku parangka, siagang jene battua 
ri tamparang Natumpai nai ri bontoa, la 
anggaukanga kabusuki anjo sikammaya 
lamintu Batara arenNa. 

TNakana Batara, "He umma Israel, 
Kuparhatikangi tu Sudan sangkamma batenu 
Kuparhatikang. Kuerangi tu Filistin battu ri 
Kreta siagang tu Siria battu ri Kir sangkamma 
ikau Kuerangko battu ri Mesir. 

8|Nakke, Batara Kaminang Tinggia, 
amparhatikangi anne kakaraengamna Israel 

battu ri buttaya. Mingka jari-jarina Yakub 
tena nalaKupanraki ngaseng. INakke, Batara, 
anne akkana. 

9 LassareA parenta siagang laKutapi bansa 
Israel rapang tau attapi gandung lalang 
ri pattapia. Untu ampela kabusuki tenaya 
bua-buana battu ri kenanga, laKugoccangi 
kenanga ri allana bansa-bansaya. 

10 Nakana sikamma tudorakaya ri allana 
ummakKu, Tena nalaNabalang parekangki 
Allataala nituju ri bala. Mingka, sikontutoj enna 
lanibunoi kenanga lalang pabundukang." 

ll Nakana Batara, "Lanarapiki wattunna 
naKupoterang kakaraenganna Daud. Kamma- 
kamma anne anjo kakaraenganga kontumi 
balla rumbanga. Mingka laKupakabajiki 
ammotere tembo-tembona siagang 
laKkubangungi ammotere sagenna ajari 
sangkamma riolo. 

12 Tu Israel lanakoasai parasangang Edom 
niaka ija tassesa kammayatompa sikontu 
bansa Kupatanga riolo. |Nakke, Batara, anne 
abicara siagang iNakke langgaukangi anjo 
passalaka." 

13 Nakana Batara, "Lanarapiki wattunna 
nasanna lintana timbona gandunga sagenna 
tena tappuna akkatto taua. Poko anggoroka 
lasanna copponna batena attimbo sagenna 
tulusu apparena taua jene anggoro. Jene 
anggoroka lammattiki battu ri sikamma 

bontoa. 

14 LaKupajari kalumanynyangi ammotere 
ummakkKu Israel. Lanabangungi ammotere 
kota-kotana kenanga lebaka runtung, nampa 
ammantang kenanga anjoreng. Lanalamungi 
koko-koko anggorona kenanga, siagang 
nainung jenena. Lalamung-lamungi kenanga, 
nampa nakanre wasselena. 

15 LaKuboliki ummakKu ri parasangang 
lebaka Kupassareang mae ri kenanga. 
Tenamo nalanibibu ammotere kenanga 
battu anjoreng. INakke, Karaeng Allataalana 
kenanga anne akkana." 


Obaja 


1 | aminne boto napabattua Nabi Obaja; 
napabattui pasanNa Batara Kaminang 
Tinggia ri passalana bansa Edom: Nakirimmi 
battu tunisuroNa Batara mae ri bansa- 
bansaya, siagang lebami nilangngere pasang 
naeranga kamma anne, "Sadia mako untu 
abundu! Umba kilampa mange ambunduki 
bansa Edom." 

2 Na mae ri Edom Nakana Batara, "Kupajari 
lammako sagennu nihina ri sikontu bansaya. 

3 Nitipuko ri atinnu tampoa. Ibukotanu 
lamintu moncong batu makassa: tampa 
pammantangannu iratei ri coppona 
moncong tinggia. Lanri kammana anjo 
nakanamo pikkirannu, Inai todong lakkulle 
antugurangki? 

“Manna pole nupare ballanu santinggi 
rumunna Jangang-jangang rajawali, siagang 
santinggi bintoenga ri langi, mingka manassa 
laKutugurangko. 

3 Palukkaka yareka paella battua ri wattu 
bangngi, poro nakaerokia bawang naalle. Tau 
angngattilika anggoro ri kokoa, tuli nia nasesa 
piram batu are. Mingka ikau lanibarrasakko ri 
musu-musunnu sagennu cappu. 

6 He jari-jarina Esau, nigaledai siagang 
nialleang kabusukko barang-barannu manna 
taccokkoa. 

7 Nitipuko ri sikamma tau nuaganga sitagala, 
siagang nibongkako battu ri parasangannu. 
Nibetako ri agang-agannu, nitannangngiko 
sikko ri tau nuaganga sipangnganreang. 
Napakkutanangngangko, angkanaya, Kemae 
ngasemmi anjo kacaradekanna? 

8 Ri allo Kuhukkunna bansa Edom, Kupanraki 
sikamma tucaradena. Lalanynya kabusumi 
kacaradekanna kenanga, tena bate-batena. 

9 Sikamma tubarani battua ri Tman 
lanabattui malla, siagang sikontu tantarana 
Edom lamate kabusuki." 

10 "| ebakko agau palla mae ri sikamma 
saribattannu iamintu Jjari-jarina Yakub. 

Lanri kammana anjo laKupanrakiko siagang 
nicallako ri taua lalang sikontuna jammanga. 

11 Ammenteng bellako, ri allo battuna 
musua allappoi pakkebuna Yerusalem siagang 
nabeta anjo kotaya. Tena apa-apa nukana 
ri wattunna naengka ngaseng kenanga 
kakalumanynyangnganna Yerusalem na 
nabage-bage ri kenanga. Sangkamma jako 
jadalanu siagang anjo musua. 

12 Tena nusiratang lasannang nyawanu 
mae ri sare kodina tu Yehuda siagang 
rannu pamainu ri allo kapanrakanna anjo 
saribattannu. Tena nusiratang abicara lompo 
ri wattu natujuna susa. 

13 Tena nusiratang antama ri kotana 


ummakKu, siagang nuorre sikamma tau 
parisika, labiangampa nikanaya angngellaki ri 
allo natujuna nakasa kenanga! 

14Tena numusti ammenteng ri 
panyingkuluna aganga, untu angngadangi tau 
laria ampilari musua, yareka ampassareangi 
kenanga mae ri balia ri allo natujuna kenanga 
kasusaang." 

15 "Tojeng, areppesemi allongKu, iNakke, 
Batara untu angngadeli bansa-bansaya. 

Apa nagaukanga tu Edom lanibalasaki mae 
ri kalenna. Lanakasia tongi apa lebaka 
nagaukang. 

19|rate ri bulu matangkasakKu 
lebami nainung ummakKu inungang 
pangngebarranna hukkunganna. Mingka 
inungang mae ri bansa-bansaya ri buttaya 
anne labi paikangngangi pole. Takkulleai 
naliliang kenanga anjo hukkunganga. Musti 
nainungi kenanga sagenna labusu, nampa 
lalanynya kenanga tena bate-batena. " 

17 "Mingka ri Bulu Sion, lania lasalama, 
siagang anjo buluka ajari tampa nisala untu 
iNakke. Jari jari-jarina Yakub lanapatangi 
ammotere butta pisakana kenanga. 

18 JmmakKu Israel larapangi pepe angkanrei 
jari-jarina Esau, rapang pepe angkanreai 
sagenna cappu raramea ri kokoa. Tena 
manna sitau battu ri jari-jarina Esau akkulle 
latalappasa. INakke, Batara anne akkana! 

19 | anaempoi tu Yehuda timboranga 


parasangang Edom. Sikamma tau battua 

ri pamoncongang bageang ilauka lanabetai 
daera Filistin. Suku Benyamin lanaempoi 
Gilead, siagang Israel ummakKu lakoasai 
sikontu Efraim siagang Samaria. 

20Tu Israel waraka lammotereki battu ri 
pammelakkanga siagang naempoi Fenisia 
sagenna Zarfat. Tu Yerusalem nipelaka mange 
ri Sardis, lammotereki siagang napatangi 
kota- kota bageang timborona Yehuda. 

21 Panduduna Yerusalem porea lanabunduki 
Edom nampa nabeta. Nampa iNakke Batara 
lammarenta salaku karaeng." 


Yunus 


l Ri sereang allo abicarai Batara mae ri 
Yunus, anana Amitai. 

2 Nakana, "Alampako mange ri Niniwe, 
anjo kota lompoa, untu angngancangi, lanri 
Kuassengi angkanaya panduduna sanna 
jadalana." 

3 Mingka balalo alampa maraengi Yunus untu 
ampakabellai kalenna battu ri Batara. Alampa 
mangei ri Yopa, na sitabangi nia kappala ero 
alampa mange ri Spanyol. Lebaki abayara 
ongkoso kappala, naimi ri kappalaka, nampa 
assombala siagang ana kappalaka mange ri 
Spanyol, untu ampakabellai kalenna battu ri 
Batara. 

4 Naungi Yunus ri tampa kaminang irawaya 
nampa anraba anjoreng, sagenna Jannang 
tinrona. Nampa appabattu Batara anging 
lompo naung ri tamparanga, sagenna lompo 
bombanga antunrungi anjo kappalaka 
abiring niancuru. Teaimi sipato mallana ana 
kappalaka siagang akkiok-kiomi kenanga 
appala tulung, massing-massing mae ri 
rewatana kenanga. Sollanna tena natallang 
kappalaka, napelami sipagang luranna 
kappalaka antama ri tamparanga. 

(1:4) 

SRI wattunna naung anjo juraganna 


kappalaka nabuntulumi Yunus anjoreng 
sitabang attinro. Nakanamo ri ia, "Angngapa 
nukkulle tinro kau lalang ri wattu kammaya 
anne! Ambangungko nai! Appala doangko 
mae ri rewatanu untu appala tulung. Inai 
angngassengi gassingka lanakamaseangki 
sagenna tena nipanra." 

7 Wattunna naimo Yunus siagang anjo 
juraganga, massing nakanamo para ia anjo 
ana-ana kappalaka, "Umba nanigoccangi 
arenga sollanna naniassengi angkana inai sala 
sagenta nituju ri anne balaya!" Nagoccammi 
arenna kenanga, na arennamo Yunus nai. 

8Nakanamo kenanga mae ri Yunus, 
"Kammatojengi angkanaya ikau 
passabakkanna anne balaya? Battu 
kemaeko? Bansa apako? Angngapa nunia 
anrinni?" 

9 Appialimi Yunus angkana, "Inakke tu 
Ibrani. Anynyomba ri Batara, Allataala ri 
suruga, ampajariai tamparanga siagang 
bontoa." 

10 Nampa nacarita antekamma batena 
appattujuang lari battu ri Batara. 
Nalangngerena anjo kammaya, pila mallami 
pole anjo sikamma ana-ana kappalaka, 
siagang nakana kenanga ri ia, "Taliwaki anjo 
panggaukannu!" 

lt Lalang kammana anjo pila lompomi 
bombanga, nampa akkutanammo sikamma 

ana kappalaka ri ia angkana, "Apa musti 


nagaukang ikambe mae ri kau sollanna 
ammari anne anging lompoa?" 

12 Appialimi Yunus angkana, "Buanga 
antama ri tamparanga, manassa lammari 
anging lompoa. Nasaba kamma- kamma anne 
kuassemmi angkanaya passabakkang inakke 
nanatuju ngasengko anne bombang lompoa." 

13 Mingka napikulle-kullei iji sikamma ana 
kappalaka ambisei anjo kappalaka mange 
ri bontoa. Mingka pila ajalloji bombanga, 
sagenna tena matu-matunna usahana 
kenanga. 

14 anri kammana anjo akkiomi kenanga 
ri Batara angkana, "O Batara, napalaki 
ikambe, tea laloKi panraki ikambe lanri 
niallena nyawana tau tenaya gau salana 
mae ri kambe. O Batara, Kigaukangi apa 
Kikaerokia." 

15 Nampa napasambila kenanga Yunus 
antama ri tamparanga. Apaji nammarimo 
bombanga ajallo. 

16 Ajari sannami mallana anjo sikamma ana 
kappalaka mae ri Batara, siagang ri wattunna 
battu kenanga ri bontoa, assaremi kenanga 
korobang siagang arupa-rupami passala 
napajanjiang mae ri Batara. 

17 alanna anjo wattua appabattumi Batara 
sikayu juku sannaka lompona angngaluki 
Yunus. Jari ammantammi Yunus lalang ri 
battanna anjo jukuka tallu allo tallu bangngi. 


Yunus 2.118 
2 l Battu lalang ri parruna anjo jukuka, 


appala doammi Yunus ri Karaeng 
Allataalana. Nakana, 

2 "0 Batara, lalang kasusaangku kukkio mae 
ri Katte naKipialia. Battu ri linona tau matea 
nakuppala pannulung, Kipilangngeri siagang 
Kiparhatikang pappala doangku. 

3 Kipasambila antama ri tampa lantanga, 
sagenna irawanganna tamparanga. 
Anjorenga nitammulili ri lolorona jeneka, 
napatappasakka bombang lompoa. 

4 Kukana lalang ri atingku: Nabongkama 
anne Batara battu ri dallekanNa. 
Talakucinikami pole Balla pammantangang 
matangkasaNa. 

3 ene tamparanga naiki ri muncengku, 
nikalimbuki kalengku ri tamparang lompoa, 
lumu tamparanga angkaluki ulungku. 

6Jene tuguruka narapiki bangkenna 
pamonconganga, ri lino takkoncia pakkebuna 
sagenna kalabusang jammang. Poso 
dudumi nyawaku lalang ri kalengku nampa 
angngurangia siagang akkio mae ri Katte. 
Natarapimo pappala doangku mae ri Katte, 
antama ri Balla matangkasatTa. Nampa 
Kipanaika battu lalang ri tamparanga, o 
Karaeng Allataalaku! 

7(2:6) 

8Tau anynyombaya ri barhala tenaya 
bua-buana nabokoiKi siagang tamajarrekami 
pamaina. 

9 Mingka lakkelonga pammuji mae ri Katte 


siagang assarea korobang untu iKatte. 
Sikontu janjingku lakurupai. |Katte Batara 
mappasalamaka. " 

10 Nampa lanri parentaNa Batara, anjo 
jukaka nalangngeammi Yunus nai ri bontoa. 

l Untu makapinruanna Batara abicara mae 
ri Yunus. 

2 Nakana, "Alampako mange ri Niniwe, anjo 
kota lompoa, siagang pabattui mae ri rayaka, 
pasang Kupassareanga mae ri kau." 

3J ari naturukimi Yunus kananNa Batara 
siagang alampami mange ri Niniwe, sere 
kota sannaka lompona, sagenna tallungallopi 
nampa labusu nijappai ngaseng. 

4 Antamami Yunus ri anjo kotaya, na lebaki 
ajappa siallo bujuru, appakkaramulami 
akkatoba nakana, "Patampulo allopi, 
nalaancuru Niniwe!" 

3 Tappaki panduduna Niniwe ri anjo pasanNa 
Allataala. Sikontu rayaka napattantumi 
untu appuasa, na sikontu taua, lompo 
cadi, ammake kabusu kaeng karung untu 
ampanassai angkanaya assesse lalang 
kabusuki ri dosana kenanga. 

6 Ri wattunna nalangngere karaeng Niniwe 
anjo kabaraka, karo-karomi naung battu ri 
empoang kakaraenganna. Nalagasami juba 
kakaraenganna siagang ammakemi kaeng 
karung, nampa ammempo irate ri aua. 

'Napasiara tommi anne parentaya 


angkana, "Anne parentaya nipasuluki ri 
Niniwe battu ri kaputusanna karaenga 
siagang sikamma tumailalanga: Sikontu 
taua, sapia, gimbalaka siagang olo-olo 
maraengannaya tanipabiangngai angnganre 
siagang angnginung. 

8Rupataua siagang olo-oloka musti ammakei 
kaeng karung. Salaku tanra assesse lalang 
sikontu taua musti appala doang tojeng- 
tojengi mae ri Allataala. Musti napakabajiki 
kenanga panggaukang Jjadalana siagang 
panggaukang dosana. 

9 Barang eroji Allataala ampinrai eroNa 
siagang tenamo Nalarro sagenna tenamo 
ninjari panra!" 

10Nacinimi Allataala panggaukanna 
kenanga; Naciniki angkanaya nabokoimi 
kenanga panggaukang Jjadalana. Jari 
Napinrami kaputusanNa, siagang tanjariami 
Nahukkung kenanga. 

4 l Tena sikali nasannang nyawana Yunus ri 
anjo passalaka: balalo ajari larromi. 

2 Nampa appala doang nakana, "O Batara, 
sai lebami kupau ri tenanapa kulampa ri 
ballakku pirangalloang, angkanaya tantu 
laKkigaukanna anne kammaya? laminjo 
sabana nakutulusu lari mange ri Spanyol! 
Kuassengi angkanaya iKatte Allataala 
assayang siagang angngamaseang, labu 
ri sabara, lamma siagang alusu pamali, 

siagang tuli sadiaKi untu ampinrai rancanaTa 


anghukkung. 

3 Kamma-kamma anne, o Batara, bolima 
kamma mate, nasaba bajikangnganga matea 
naia attallasaka." 

4 Appialimi Batara angkana, "Tena alasannu 
untu ajari larro kamma antu." 

> Nampa alampa Yunus mange ri ri 
rayanganna kotaya, nampa ammempo 
anjoreng. Appareki sere paballa-ballakang 
nampa alalang lalang, nampa attayang apa 
lakajarianga mae ri kota Niniwe. 

6 Appatimbomi Karaeng Allataala sere poko 
alamba akkullea allalangngi Yunus sagenna 
sannang nasaring. Memang, sannang sikali 
nyawana Yunus mae ri anjo lamung-lamunga. 

7 Mingka ammukona ri wattu subu, niamo 
sikayu gallang-gallang Napagio Allataala 
angkekkeseki akana anjo lamung-lamunga, 
sagenna ajari kalumeng. 

8 Ri wattunna ammumbamo alloa, 
appabattumi Allataala anging bambang 
ammirika battu iraya. Sikede mami natenamo 
nangngurangi Yunus lanri nitujuna ri 
singarana alloa, sangkammai angkanaya 
natunui ulunna. Tappu panrannuammi siagang 
eromi mate. Nakana, "Bajikangngangi matea 
nattallasaka!" 

9 Mingka Nakana Allataala ri ia, "Tena 
nusiratang sina kamma anjo passabakkang 
anjo lamung-lamunga!" Appialimi Yunus 

angkana, "Angngapa natena? Siratanga larro 


sikali sagengku mate." 

10 Nampa Nakanamo Batara ri ia, "Anne 
lamung-lamunga attimboi lalang sipattang 
bawang, nampa kalumeng ri allo ammukona: 
tena sikali nupatimboi siagang tena sikali 
nuparakai. Mingka manna nakamma ajari 
sina tonji nyawanu lanri kalumengi. 

11 Maka tena nalasina nyawaKu ampikkiriki 
Niniwe, anjo kota lompoa. Nasaba 
pantaranganna olo-olo tenaya nakkulle 
nibilang jaina anjo, anjoreng nia todong tau 
labi ri 120.000 ana-ana tenayapa naissengi 
ampasimmaraengi apa bajika siagang apa 
jadalaka." 


Mikha 


1 1 Assalana Mikha iamintu tubattu ri sere 
kota cadi niarenga Moresyet. Ri wattu 
niparentana parasangang Yehuda iamintu 
sikamma karaeng: Yotam, Ahas, siagang 
Hizkia, iaminjo wattua nannarima Mikha 
pasang battu ri Batara ri passalana Samaria 
siagang Yerusalem. 

2 Pilangngeri, he sikamma bansa-bansaya! 
Parhatikangi, he panduduna sikontu linoa! 
Niaki battu Batara Kaminang Tinggia salaku 
sabi ambaliang ngasengko! Pilangngerimi 
abicara battu ri Balla matangkasaNa ri 
suruga. 

3 Naungi battu ri pammantangngang 
matangkasaNa Najappa irate ri coppo-coppo 
buluka ri buttaya. 

4 Assolongi sikamma buluka irawa ri pala 
bangkenNa kontui liling lalang pepe arinraya: 
laboroki buttana antama ri kabung-kabunga, 
rapang jene irate bulu aloloro naung. 

> Yangasenna anjo lakajariangi lanri dorakai 
tu Israel siagang angngewai ri Allataala. 
Inai passabakkang nadoraka tu Israel? Sai 
Samaria ibukotana tonji? Inai passabakkang 
nanynyomba tu Yehuda ri barhalaya? Sai 
Yerusalem tonji? 

6 Lanri kammanami anjo na Nakana Batara, 


"LaKupajari Samaria tambungang loro ri 
paranga, siagang tampana taua alamung 
poko anggoro. Rumbanganna anjo kotaya 
laKubuangi antama ri kabunga, siagang 
laKubongkara kabusuki pondasina. 

'Patung-patunna kajalaka ballinna 
laniancuruki, siagang sikamma apa-apa 
nipassareanga mae ri bai-baine tugasaka ri 
balla rewataya lanitunui, kammayatompa 
sikontu barhalana lanipanraki. Anjo barang- 
barang kammaya wassele ibadana kenanga 
mae ri rewata kacopponganga. Kamma- 
kamma anne kabusuna anjo laniengkaki ri 
musu-musunna untu napassareang mae ri 
rewata-rewatana kenanga." 

8 Lanri kammana anjo, inakke, Mikha, sinai 
pamaikku siagang akkunrarenga. Lajappa 
natena kummakeang siagang tena kummake 
palapa bangkeng untu ampappicinikangi 
angkanaya antekamma sinana pamaikku. 
Lappilollonga rapang kongkong romang 
siagang lammarranga rapang unta. 

9 Nasaba bokka-bokkana Samaria takkulleai 
niballei, siagang Yehuda lanituju tongi ri 
sare kammaya anjo. Battumi balaya mae 
ri Yerusalem, pakkebu lompona butta 
passolongang cerana bansaku. 

10Teako paui mae ri musu-musunta ri Gat ri 
passalana bala antujuaki, teako lappassangi 
kenanga ancinikko angngarru ngaseng. He 

panduduna Bet-Le-Afra, anggulung mako 


lalang ri aua salaku tanra tappu panrannuang! 

11|kau ngaseng panduduna Safir, 
alampamako mange ri tampa pammelakkanga 
tammakea pakeang siagang tena siri-sirinu! 
Tu Zaanan tena nabarani assulu battu ri 
kotana kenanga. Sara ammarramna taua ri 
Bet-Haezel ajari tanra mae ri kau angkanaya 
anjoreng tenamo palalangngang. 

12 Niami battu ri dallekang pakkebu 
lompona Yerusalem bala battua ri Batara! 
Lanri kammana anjo, tena olona tu Marot 
anrannuang pannulung. 

13 | kau ngaseng panduduna Lakhis, patabami 
jaranga ri kareta bunduka! Nupalembai dosa- 
dosa nigaukanga ri Israel sagenna doraka 
tommo Yerusalem napakamma. 

14 Kamma-kamma anne, he tu Yehuda, 
latappelami battu ri kau kota Moresyet- Gat. 
Sikamma karaeng-karaeng Israel tenamo 
nalanggappa bantuang battu ri kota Akhzib. 

15 He tu Maresya, laNapassareangko Batara 
mae ri musunnu eroka ambetai kotanu. 
Pamimping- pamimpinna Israel makoasaya 
laccokkoi lalang ri leang-leanga ri Adulam. 

16 He tu Yehuda, polongi uunu salaku tanra 
susa mae ri ana-ananu nukamaseanga. 
Cukkuruki ulunnu sagenna agondolo rapang 
jangang-jangang pakanre bakkea, nasaba 
laniengkaki ana-ananu mange ri butta 
pammelakkanga. 


Mikha 2.117. 

2 l Cilakai tau arancanaya kajadallang 
lalang attinrona ri katinroanga ri wattu 
bangngia, nampa nagaukang anjo rancanana 
ammukona baribasa lanri niana pakkullena 

untu anggaukangi. 

2Punna ero kenanga ri sereang koko, 
narampasaki kenanga. Punna eroki kenanga 
ri sereang balla naalle passai. Baji barang- 
baranga kammayatompa kaluargaya tena nia 
amang. 

3 Lanri kammana anjo Nakana Batara, 
"Kurancanakangi bala lompoa mae ri kau 
ngaseng, sagennu takkullea talappasa. Ri 
anjo wattu sialaka tenamo nulajappa tampo. 

4Sarennu lanipakei ri taua ajari piandere, 
siagang lappareki kenanga kelong-kelong 
kasusaang kammaya anne, Naallemi 
Batara anne parasanganna ikambe siagang 
Napassareang mae ri tau antahangai ikambe. 
Ancuru taba sikalimi ikambe. " 

3Lanri kammana anjo, punna narapi 
wattunna anjo parasanganga nipoterang mae 
ri ummaNa Batara, tena manna sitau battu ri 
kau lantarimai bageanna. 

6 Akkatobai sikamma taua mae ri nakke, 
angkana, "Teako akkatobai mae ri kambe. 
Teako akkatobai ri passalana sikammaya 
ngaseng anjo. Tena nalanipakasiri ikambe. 

7 Teako kapangngi angkanaya anggappami 
pangngalarroi umma Israel battu ri Batara. 
Tena nalaNagaukang Batara kammaya 

ngaseng anjo. Tena lebakai tappela 


kasabarranNa. Sai sombereki abicara mae ri 
tau anggaukangai apa annabaya?" 

8 Appialimi Batara angkana, "Ikaumi 
ambunduki ummakKu rapang musu. 
Ammotereki taua battu ri pabundukanga na 
narannuang angkanaya laamangi ri ballana, 
mingka balalo attayang mako anjoreng untu 
anrampasaki ballana. 

9 Tubai-bainea ri ummakKu nubongkai 
battu ri balla nakarimangngia, siagang 
nurampasaki sagenna satunggu-tungguna 
barakka Kupassareanga mae ri ana-anana 
kenanga. 

10 Ambangung mako siagang alampamako, 
anrinni tenamo naamang. Dosa-dosana 
appabattui bala appakamalla-malla mae ri 
anne tampaka. 

11 Erokko ri nabi nangaia aballe-balle siagang 
annipu kammayatompa ambotoai angkanaya 
langgappako anggoro siagang inungang 
terasa sagenna allabi-labi." 

12 Nakana pole Batara, "He umma Israel 
niaka ija tassesa! Manassa laKuparappungko 
siagang Kupassereko rapang gimbala 
ammotereka mae ri barana. Rapang parang 
ruku rassia siagang gimbala, kamma 
tomminjo parasangannu larassi siagang tau 
jai. 

13 | anynyungkeA oloang nampa Kuerangko 
assulu battu ri pammelakkanga. Lanulappoi 

pakkebu-pakkebu lompoa nampa bebasakko 
alampa. INakke KalengKu, Batara, Karaennu, 
siagang iNakke lampimpingko assulu." 

l Pilangngeri, he ikau sikamma tukoasana 
Israel! Mustina nuassengi nikanaya apa 
adele, 

2 mingka balalo nukabirisi apa bajika, 
siagang sannangko mae ri kajadallanga. 
Nubibi attallasaki bansaku, siagang nukereki 
dagenna battu ri buku-bukunna. 

3 Nukanrei bansaku. Bukkulenna nukae- 
kaei siagang buku-bukunna nuancuruki. 
Nupolong-polongi kenanga rapang tau 
ammolonga dageng untu nipantama ri uringa. 

4Lanarapiki wattunna nulappala tulung 
ngaseng mae ri Batara, mingka taerokai 
appiali. Tena nalaNapilangngeri sikamma 
pappala doannu, lanri lebana nugaukang 
kajadallanga. 

3 Bansaku nitipui ri nabi-nabi ambotoai 
apa bajika mae ri tau assarea doe, mingka 
namusui siagang nabalang parekangi tau 
tenaya nassare doe. Ri nabi-nabi kammaya 
anjo, Nakana Batara, 

6 "He nabi, labirimmi labusu wattunnu: 
labumi allonnu. Talanggappaya mako paccini 
ri passalana rancana-rancanaKu. Tenamo 
apa-apa lakkulle nuboto." 

7 Tau ambotoai allo labattua lajari siri-siriki 
lanri tena nakontutojeng botona. Lasiri- siri 

kabusuki kenanga lanri tena naNipiali 


kenanga ri Allataala. 

8 Mingka ri sesena anne inakke, Nasarema 
Batara RohNa siagang koasaNa. Nasarea 
pammahang ri passalana kaadelanga, 
kammayatompa kabaraniang untu ampaui 
mae ri tu Israel dosa-dosa lebaka nagaukang 
kenanga. 

9 Pilangngeri anne kana-kanangku, he 
ikau ngaseng tukoasana Israel nakabirisia 
kaadelanga siagang amputara balekai 
katojenganga. 

10 Nubangungi Yerusalem, kotaNa Allataala, 
lalang pammunoang siagang tenaya naadele. 

11 pamarenta- pamarenta kotaya ammarentai 
untu anggappa doe pacoco, imang-imanga 
angngajaraki hukkunNa Batara untu 
anggappa gaji, siagang nabi-nabia appalaki 
pangngunju battu ri Allataala untu anggappa 
doe nampa nakapang ngasengi kenanga 
angkanaya Niagangngangi kenanga ri 
Batara. Nakana kenanga, "Niaki Batara ri 
tangnga-tangngata, tena nalanatujuki bala." 

12[ anri anjo kajadallannu, lanipajekoi 
Sion rapang koko, lajari tambungang loroi 
Yerusalem, siagang lajari romangi bonto 
BallaNa Batara. 

4 l Ri allo-allo labattua bonto, tampa 
BallaNa Batara, lammenteng kassaki nai ri 
langika labiangngangi nasikamma monconga 

siagang bonto-bontoa. Sikontu bansaya 


abalulungi mange anjoreng 

2|anakana ngaseng kenanga, "Umba kinai 
ri bontoNa Batara ri BallaNa Allataalana 
Israel! LaNapangngajarrangi mae ri katte apa 
mustia nigaukang. Lanipinawangi oloanNa 
lanri pangngajaranNa Batara battu anjorengi 
ri Yerusalem, battu ri Sion abicara mae ri 
ummaNa." 

3 LaNatappuki Batara parkaraya ri tangnga- 
tangngana bansa-bansaya, ri bansa-bansa 
kassaka, bellaya siagang ambania. 
Lanadedeki sikamma padanna kenanga ajari 
pajeko siagang sikamma pokena kenanga 
ajari lading pabattasa. Bansa-bansaya 
tenamo nalasibunduki, tenamo nasadia ero 
sibakkai. 

4Tunggala taua laamangi siagang 
salewangang lalang tallasana ri tangnga koko 
anggorona siagang koko poko arana; tenamo 
lampakamallaki, iaminjo janjinNa Batara 
Kaminang Koasaya. 

3 Tunggala bansaya ri tompona buttaya 
massing anynyombai siagang mannuruki 
ri massing rewata kalenna. Mingka 
ikatte lamannurukiki mae ri Karaeng 
Allataalata siagang anynyomba ri la untu 
satunggu-tungguhna. 

6 Nakana Batara, "Lanarapiki sallang 
wattunna naKuparappung tau Kuhukkunga, 

lamintu ia kenanga angkasiakai sessaya ri 


pammelakkanga. 

7 Nipajarimi kenanga rapang tau peso 
siagang bella battu ri butta passolongang 
cerana. Mingka, battu ri anjo sikamma tau 
tassesaya laKupakaramulai sere turungang 
beru. Lajari kenanga bansa lompo siagang 
kassa. INakke lammarenta ri kenanga ri 
Bonto Sion sagenna satunggu-tungguna." 

8 Na ikau Yerusalem, tampaNa Allataala 
anjagai ummaNa rapang pakalawaki anjagai 
lokoang gimbalana, lajariko ammotere 
ibukotana kakaraengannu kamma riolo. 

9 Angngapa nungarru lompo kamma? 
Angngapa nusessa kamma rapang baine 
eroka ammana? Apaka lanri tenana 
karaennu, siagang lanri matenamo sikamma 
tumappakaingaka ri kau ngaseng? 

10 He pandudu Yerusalem, ammuriang mako 
siagang akkunrareng mako rapang baine 
ammanaka! Nasaba, kamma-kamma anne 
musti nubokoi kotaya nampa ammantangko 
ri paranga. Musti alampako mange ri Babel, 
mingka anjoreng laNalappassangko Batara 
battu ri musu-musunnu. 

11) aimi bansa akkumpulu ero ambundukiko, 
he Yerusalem! Nakana kenanga, "Musti 
niancuruki Yerusalem! Eroki ikambe anciniki 
anjo kotaya ajari loro!" 

12 Mingka tanaassengai anjo bansa-bansaya 
angkanaya apa Narancanakang Batara. 

Tanaassengai kalenna kenanga angkanaya 


nipakkumpuluki kenanga untu nihukkung, 
rapang gandung nipasserea untu nipatunrung. 

13 Nakana Batara, "He panduduna Yerusalem, 
alampamako mange angngonjo-onjokangi 
musunnu! LaKupakagassingko rapang 
sapi attanru bassia siagang akkanuku 
tambagaya. Lanuancuruki jaia bansa, 
siagang kakalumanynyangngang wassele 
narampasaka kenanga lanupassareangi mae 
ri Naske; Batarana sikontu linoa." 

1 (4-14) He panduduna Yerusalem, pala 
Da tojeng-tojemmi mae ri Batara sollanna 
Natulungko! Kamma-kamma anne nikurung 
maki! Musua nabundukimi pamimpinna tu 
Israel! 

2 (5-1) Nakana Batara, "He Betlehem 
Efrata, ikau kalaserenna kota kaminang 
cadia ri Yehuda! Mingka battu ri kaumi 
laKupammumba sitau makoasaya untu Israel, 
naia assalana battu riolo duduji." 

3 (5-2) Jari, laNalappassangi Batara nikoasai 
ummaNa ri musu-musunna kenanga, sagenna 
baine lebaka nipattantu untu ajari anrong 
ri anjo tumakoasaya, nalassukammi anjo 
Anaka. Lebaki anjo, sikamma julu bansana 
niaka ri pammelakkanga lanipakaserei 
ammotere siagang bansana kenanga. 

4(5-3) Punna battu anjo tumakoasaya, 
laNaparentai ummaNa lalang kagassinganNa 
siagang kakoasang battua ri KalenNa Karaeng 

Allataala. Laamangi tallasana ummaNa, lanri 


sikontu taua ri sikontu linoa lanamangakui 
kabusuki kalompoanNa, 

3 (5-4) siagang lassarei kaamangngang. 
Punna battu tantara Asyur ambunduki 
parasanganta siagang nalappo 
pattahanganta, lanipagio kabusuki 
sikamma pamimpinta kassaka untu 
ambunduki kenanga. Lanibetai tu Asyur ri 
pamimping-pamimpinta lanri kagassingang 
sanjata, nanipasalamakki battu ri limanna 
kenanga. 

6(5:4) 

7(5-6) Tu Israel niaka ija tassesa lajari 
rapang saliu dinging battu ri Batara untu jaia 
bansa, siagang rapang turunna bosia mae ri 
lamung-lamunga. Latanjengi kenanga mae ri 
Allataala, teai mae ri rupataua. 

8 (5-7) Tu Israel niaka ija ammantang 
ri allana bansa-bansaya lakontui singa ri 
tangnga-tangngana olo-oloka ri romanga 
yareka ri tangnga-tangngana gimbalaka ri 
parang rukuka. Anjo singaya antamaki ri 
tangnga-tangngana anjo lokoang gimbalaka 
na naonjo-onjokang siagang nakae-kae; 
tena akkulle allappassangi anjo sikamma 
gimbalaka. 

9 (5-8) Israel lanabetai musu-musunna 
kammayatompa naancuru kabusuki kenanga. 

10(5-9) Nakana Batara, "Anjo wattua 


laKupalanynyaki sikontu jarannu, siagang 
Kupanraki sikamma kareta bundunu. 

11(5-10) Kota-kota niaka pattahangamna ri 
parasangannu laKuancuruki, siagang sikontu 
pattahangannu laKuruntungi. 

12 (5-11) Jima-jimanu laKupalanynyaki 
siagang sikontu pacininu laKupabella 
kabusuki. 

13 (5-12) LaKuancuruki patung-patunnu 
siagang tembo-tembo karamanu: tenamo 
nulanynyomba ri barang-barang nupareka 
kalennu. 

14 (5-13) Patung-patunna Dewi Asyera ri 
parasangannu laKurumbangi siagang kota- 
kotanu niaka pattahanganna laKuancuruki. 

15 (5-14) Lalang allumpana larroKu 
laKubalasaki kajadallanna sikontu bansa 
tenaya namannuruki ri Nakke." 

l Pilangngeri tuduhanNa Batara mae 

ri Israel. Ammenteng maKi, o Batara, 
Kipamajumi tuduhanTa! Lappassammi 
nalangngere monconga siagang buluka apa 
eroka Kipau. 

2 He sikamma monconga, he sikamma 
lapparana buttaya, pilangngeri tuduhanNa 
Batara! Nia parkaraNa siagang Israel 
ummaNa siagang laNatuntuki kenanga. 

3 Nakana Batara, "He ummakKu, apa leba 
Kugaukang mae ri kau ngaseng? Ri passala 
apa naKususaiko? PialiMa! 

4Leba mako Kuerang assulu battu ri butta 
Mesir, siagang Kulappassangko battu ri 
nipareka ata; lebami Kusuro Musa, Harun, 
siagang Miryam untu ampimpingko. 

3 He ummakku, urangi apa narancanakanga 
Balak karaeng Moab mae ri kau, siagang 
apa papialinna Bileam anana Beor mae ri 
ia. Urangi apa kajarianga ri pajappannu ri 
allana pakkemaannu ri Sitim siagang Gilgal. 
Punna nuurangi ngasengi anjo sikammaya, 
lanusadarimi apa lebaka Kugaukang untu 
ampasalamakko. " 

6 Apaka musti nipassareang mae ri Batara, 
Allataala ri suruga, punna battuki mange 
anynyomba ri la? Mustika angngerangki sapi 
rungka kaminang bajika untu nipassareang 
salaku korobang nitunu mae ri la? 

7 Apaka lasannangi Batara punna 
angngerangki mae ri la assabu-sabu gimbala 
yareka allabi-labi minynya zaitun? Mustika 
nipassareangi mae ri la ana bungasatta 
salaku pannangkasi mae ri dosa-dosata? 

8Tena! Lebami Napanyata Batara mae ri 
katte apa bajika. la Natuntuka battu ri katte 
lamintu sollanta agau adele, tuli nigaukangi 
mangngamaseanga, siagang nipakatuna 
tallasatta assere mae ri Allataalata. 

9 Sanna bajina punna mallakki mae ri Batara. 
Akkioki mae ri panduduna kotaya Nakana, 
“Pilangngeri, he ikau ngaseng niaka arappung 
ri kotaya! 

10Ri ballana sikamma tau jadalaka nia 


barang- barang wassele pannipuang. Ammakei 
kenanga pabaku tenaya natojeng, iamintu 
panggaukang Kukabirisia. Inai-nai tau 
anggaukangi anjo kammaya laKuhukkungi. 

11 Maka laKupammopporangi tau ammakea 
timbangang sala? 

12Tu kalumanynyanga ri kotanu 
najallakkangi tu kasi-asia, siagang 
ikau paballe-balle ngasengko. 

13 kamma-kamma anne appakkaramulaMa 
annunrung siagang angngancuru lanri 
dosa-dosanu ngaseng. 

14 | angnganreko, mingka talabassorako 
balalo tuli cipurunu. Langngengkakko barang- 
barang, mingka takkulleako ampakaamangi. 
Apa-apa mamo nupakaamanga laKuancuruki 
lalang pabundukang. 

15 | appakiorokko gandung, mingka takkulleai 
lanugappa wasselena. Lapparekko minynya 
battu ri rappo zaitun, mingka takkulleai 
nupake minynyana. Lammaccokko jene 
anggoro, mingka talanuinungal Jenena. 

19Yangasenna anjo kammaya kajariangi 
lanri nuturukinna panggaukang- panggaukang 
jadalana Karaeng Omri siagang anana, 
iamintu Karaeng Ahab. Nupinawangi 
cara-carana kenanga. Lanri kammana anjo 
laKkuancuru ngasengko, siagang lanicau- 
cauko kammayatompa lanihinako ri sikontu 
bansaya." 

7 1 Cilakama inakke! Rapanga tau cipuruka 


alampa mange angngattili rappo anggoro 
ri wattunna allalomo wattu rappoa. Tena 
rapponna poko rappo-rappoanga. Rappo 
anggoroka siagang rappo ara bajika labusu 
kabusumi nialle. 

“Tau lambusuka lanynyami battu ri 
parasanganga, tau majarreka tappana mae 
ri Allataala tenamo nibuntulu. Tunggala 
taua massing attayangi kasampatang untu 
ammuno. Massing attannangi sikko untu 
paranna tau. 

3 para caradeki agau jadala. Pagawea 
siagang hakinga appalaki doe pacoco, siagang 
pamimpinga napassakangi erona, kammami 
anjo batena kenanga assikongkolo ngaseng. 

“Manna kaminang bajika siagang kaminang 
lambusuka battu ri kenanga kontumi romang 
akkatinting tenaya matu-matunna. Narapimi 
wattunna Allataala anghukkungi ummaNa 
sangkamma lebaka Napappakaingakkang 
mae ri kenanga tete ri nabi-nabia. Kamma- 
kamma anne ammumbami karicuanga ri 
allana kenanga. 

3 Teako tappakki mae ri singngampinu, 
teako tanjengi mae ri agannu. Tutuko lalang 
ri kana-kanannu manna pole nabainennuja 
allangngereki. 

6 Nasaba, ri wattu kammaya anne para 
anggota kaluarga massing lasimusu, ana 
buranea nahinai manggena, ana bainea 

naewai ammana, siagang mintu bainea 


abesereki siagang matoang bainena. 

7Mingka ikatte manrannuangki mae ri 
Batara; jarreki tappatta antayangi Allataalata. 
LaNapilangngeri pappala doanta siagang 
Napasalamakki. 

8Tena alasang mae ri musu-musunta untu 
rannu pamaina lanri kaancuranta. Nasaba 
manna pole kituguru, mingka lambangung 
poleangki. Kamma-kamma anne niakki lalang 
ri sassanga, mingka laNasingariki Batara. 

9 Doraka maki ri Batara, lanri kammana anjo 
musti nikasiaki pangngalarroinNa. Mingka 
tasalloami naNaalleiki siagang Nasareki 
kaadelang. LaNaerangki assulu mae ri 
singaraka: lanikasiaki kalenta angkanaya la 
ampasalamakki. 

10 Riolo nahinaki musua nakana, "Kemaeji 
anjo Batara, Allataalanu?" Mingka kamma- 
kamma anne lanaciniki kenanga apa 
Nagaukanga Batara untu ikatte, siagang lajari 
siri-sirimi kenanga. Laniciniki anjo musu- 
musunta nibeta siagang nionjo-onjokang 
rapang peo ri aganga. 

11He Yerusalem! Narapimi wattunna 
nubangung ammotere tembo-tembona 
kotanu. Anjo alloa lanipakaluaraki daeranu. 

12 Sikamma taunnu lammotereki mae ri kau 
battu ri kere-keremae: battu raya ri Asyur, 
battu timboro ri Mesir, battu ri daera Binanga 

Efrat, battu ri baleang tamparang siagang 


battu ri bulu-bulu bellaya. 

13 Mingka buttaya lajari kalotoroki lanri 
kajadallanna panduduna. 

140 Batara, Kikalawaki laloi ummatTa, 
lamintu umma nipileTa. Ammantangi kenanga 
bella ri parang lompoa, ri tangnga-tangngana 
butta copponga. Lappassammi kenanga 
anggappa kanre ri parang rukuna Basan 
siagang ri Gilead sangkamma Jammang riolo. 

13 Appania maKi gau malompo untu ikambe, 
o Batara, sangkamma lebaka Kigaukang riolo 
ri wattunna Kierang ikambe assulu battu ri 
Mesir. 

16| anaciniki bansa-bansaya anjo passalaka 
siagang ajari siri-siri lanri nasadarina 
angkanaya sikontu kagassinganna kenanga 
tena anggaranna. Latakkaluppai kenanga 
sagenna takkulleamo abicara yareka 
allangngere. 

17 | akkaloloki kenanga ri buttaya rapang 
ulara. Mallaki siagang annekkereki kenanga 
lassulu battu ri pattahanganna kenanga, 
nampa battu mae ri Katte, o Karaeng 
Allataalana ikambe. 

18Tena Allataala sangkammanTa, o 
Batara, ampammopporangai dosana 
umma nipileNa niaka tassesa. Tena Kituli 
lalarro: kabalekanna, sannangi nyawaTa 
ampappicinikangi pangngainTa tenaya 
sanggana. 

19 LamangngamaseangKi pole mae ri 


kambe siagang Kipammopporangi ikambe. 
LaKionjo-onjokangi dosa-dosana ikambe 
nampa Kipasambila antama ri rawanganna 
tamparanga! 

20 Mae ri ummatTa, iamintu jari-jarina 
Abraham siagang Yakub, laKipappicinikangi 
majarretTa siagang pangngainTa tenaya 
sanggana sangkamma Kipajanjianga mae ri 
boe-boena ikambe battu riolo dudu. 


Nahum 


1 | aminne pasanNa Allataala ri passalana 
Niniwe. Anjo pasanga Napanyatai lalang 
paccini Napassareanga mae ri Nahum, 
lamintu sitau nabi battua ri Elkos assalana. 

“Taerokai Karaeng Allataala punna nia 
ambaliangi, inai-nai angngewai, manassa 
anggappai hukkungang. Sanna larroNa, 
Nabalasa mae ri kenanga. 

3 Memang, Batara tena nalinta larro: mingka 
sanna todong makoasaNa sagenna inai-nai 
anggaukangi salaya tena nalaNapatalappasa 
battu ri hukkunganga. Kemae- kemae Batara 
ajappa, anjorengi ammumba anging lompoa: 
kemae angngonjo bangkenNa, anjorengi 
limbubuka ajari rammang. 

4 Nagagaraki tamparanga najari kalotoro, 
Napaccappuki jenena sikontu binangaya. 
Bulu Karmel siagang sikamma paranga ri 
Basan ajari kalotoroki na kalumeng sikamma 
bungaya ri Libanon. 

3 Annekkereki sikamma buluka ri dallekanNa: 
na bontoa assolong kabusumi Napakamma. 
Punna ammumba Batara, ammebereki 
buttaya, linoa siagang sikontu panduduna 
annekkereki. 

5|nai akkulle attahang punna larro 
Batara? Inai akkulle talappasa battu ri 


. Nahum 1.7114 
pangngalarroinNa? Napabetteseki larroNa 


arinraya ancuruki batua ajari limbubu ri 
dallekanNa. 

7 Anjo Batara bajiki, Najagai ummaNa ri 
wattu susa, Najagai tau alalanga mae ri la. 

8 Kontui aba lompoa battu Naancuruki 
musu-musunNa. la barania angngewai 
Nalappassangi kamateang sagenna ancuru. 

9 Manna pole rancana apa nupare 
angngewai Batara, manassa lasalasako. Tena 
Nalapinruang abalasa mae ri musu-musunNa 
lanri larro boli-boliNa. 

10 anitunuko rapang rarame kalotoro kontu 
rompo akkatinting sikalasaka. 

11Battu ri kaumi he Niniwe, leba ammumba 
sitau sannaka jaina rancana Jadalana. 
Appareki rancana untu angngewail Batara. 

12 Na Nakanamo Batara ri Israel, ummaNa, 
"Manna pole anjo tu Asyur kassaki siagang 
jai taunna, mingka laniancuruki kenanga 
sagenna lanynya. He bansaKu, leba 
mako Kupajari ballasa, mingka tenamo 
nalaKugaukang pole anjo kammaya mae ri 
kau. 

13 kamma-kamma anne laKupalebami 
koasana Asyur mae ri kau ngaseng, siagang 
Kutappu rante ansikkokai kalennu. " 

14 | aminne kaputusanNa Batara ri passalana 
bansa Asyur, angkana, "Tenamo turunganna 
kenanga untu ampannarrusuki jari-jarina 
bansana. Patung-patung barhala niaka 

lalang ri balla rewata-rewatana laKuancuruki. 


Kupasadiami jerana bansa Asyur nasaba 
tenamo nasiratang kenanga attallasa!" 

15 Ciniki, nia sitau suro battu ri moncong- 
monconga, angngerang kabara baji, iamintu 
kabara pammetang. He bansa Yehuda, 
pakalompoi allo lomponu siagang bayaraki 
tinjanu mae ri Allataala. Tenamo nalanijaja 
parasangannu ri tau Jadalaka. Lebami 
niancuru taba sikali kenanga. 

2 ' He Niniwe, pilangngeri! Niami battu 

eroka ampanrakiko! Jagai tembo-tembo 
pattahangnganga! Jannangngi aganga! 
Sadiako untu abundu. 

2 (Toj eng, laNapoterangi Batara kalompoanna 
tulsrael, sollanna ajari sangkamma riolo, ri 
tenanapa niellaki ri musu-musuma.) 

3 Pannangkisina musua ejai tanjana, nampa 
pakeanna kontui cera. Sadiami musua 
untu abakka. Rapang pepe, accillaki bassi 
karetana. Sikontu jaranna alumpa-lumpaki. 

“Ri aganga, lacciriki maju kareta-karetaya. 
Siondang-ondangi kenanga ri paranga. Kontui 
nicini sulo arinra-rinraya, agassingang lari 
rapang kila. 

> Sikamma perwiraya nikioki maju; tattoroa 
tojeng ri wattunna abakka. Akkaro- karoi 
kenanga mange ri tembona kotaya 
napaenteng linta balo panrumbanga. 

6Tassungke kabusumi pannahang jeneka, 
nagegeremo sikontu balla karaenga. 

7Bainenna karaenga nijakkalaki, akkiomi 


siagang appiraummi dayang-dayanna, 

akkunrareng kenanga rapang jangang- 
jangang pune-pune na natempa tojeng 
barambanna lanri susana. 

8Tassimbungi lari raya Niniwe, rapang 
jene assuluka battu ri tingkasa rumbanga. 
Nia sara akkio angkana, "Ammantangko! 
Ammantangko!" mingka tena nia ero 
ammaotere. 

9 Rampasaki sikontu bulaenna siagang 
perana! Barang-baranga ri anne kotaya 
manassa allabi-labi! 

10 Ancurumi Niniwe, sinomi na kalotoro. 
Labai pamaika napakamma malla. Ajari 
lammami siagang annekkereki kulantuka. 
Ajari pilasa kabusuki rupanna taua. 

11 Kemae anjo kotaya kamma-kamma anne? 
Kota sanrapanga leang pammantangngang 
singa arumung? Tampana nisare kanre 
ana-ana singaya, tampa natujua singa lakia 
siagang singa ganaya tampa amanga untu 
ana-anana? 

12 Riolo anjoreng singaya najakkala apa 
lanakanrea, nampa nabage-bage dagenna 
mae ri singa ganaya siagang anana. Napirassi 
leanna siagang toppa-toppa dageng wassele 
nagappaya naondang. 

13 Nakana Batara Kaminang Tinggia, "INakke 
anne musunnu. LaKutunui kareta- karetanu 
sagenna cappu. Lamatei tantaranu lalang 

ri pabundukanga, siagang laKuallei battu 


ri kau sikontu apa lebaka nualle battu ri 

tau maraenga. Sikamma apa natuntuka 

tunisuronu tenamo lanilangngere." 

3 ' Cilakai anne kota rassia balle-balle 
siagang pammunoang; rassia barang- 

barang nirampasa yareka nialle passa. 

2 Pilangngeri sara babalaka siagang sara 
galutturuna rodaya, sara bangkeng jaranga 
siagang goccanna karetaya. 

3 pasukang ajaranga lompo sumangana 
maju abundu, padang accaya siagang poke 
accilla. Tau matea takkulleami nibilang, 
attambung-tambung mayana kenanga, 
sagenna natoro sikamma tau ajappaya. 

4 Anjo Niniwe pasundalaka nihukkungi. Teai 
sipato angngontana kagaganna. J aimi bansa 
leba napitabai, siagang nanyonyo naalle 
pamaina. 

> Nakana Batara Kaminang Koasaya, "He 
Niniwe laKusessako! Kusungkei pakeannu ri 
dallekanna bansa-bansaya, sagenna nacini 
ngaseng kenanga kodinu. 

6 Kupare kammako apa-apa appakaringi- 
ringika, Kusambilako apa-apa ramasa: 
Kuparekko paccini-cinikang. 

7 Napakabellai kalenna taua punna nacinikko 
na nakana, Loro mami ammantang Niniwe! 
Inai todong angngagangi susa? Tena niakka 
ero assarei panynyaleori." 

8 He Niniwe, maka bajikangngangko na Tebe, 


ibukotana Mesir? Pammantanganna Tebe 
anjoreng tonji ri biring binanga ajaria salaku 
tembo pannahanna. Binanga Nil, iaminjo 
benteng pattahanganna. 

9 Tebe ammarentai mae ri Sudan siagang 
Mesir, na koasana tena sanggana: Libia 
siagang Put naagangi sitagala. 

10 Mingka manna nakamma, nijakkala 
tonji panduduna Tebe na niengka mange 
ri pammelakkanga. Ri sikontu panyingkulu 
aganga, nibaji-baji ana-anana sagenna mate. 
Sikamma tumalompona nirantei siagang 
rante siagang nibage-bagei ri tu antahangai. 

11He Niniwe, ikau pole latena todong 
nungngurangi napakamma nasaring. 
Nuusahai tongi sollannu talappasa battu ri 
MUSU-MUSUNNU. 

12 Sikontu pattahangannu larapangi poko 
ara sannaka jaina rapponna tinokamo. 
Punna nigegoso anjo pokona, latuguruki 
rapponna ngaseng antama ri bawana tau 
eroka angkanrei. 

13 Sikxamma tantaranu lammai sangkamma 
baine, siagang parasangannu tena sikali 
pakkullena andallekangi musua. Pepeka 
lanapammutungi sikamma balo panjolina 
pakkebu lomponu. 

14 Anynyero mako jene untu nupasadia 
lalang siapa sallonu nikurung, siagang 
pakkassakammi sikamma tembo-tembo 

pattahangannu! Onjo-onjokammi peoka untu 


appare batu eja, siagang pasadiami sikamma 
kataranna! 

15 Manna apa nugaukang, tena bua-buana, 
lanri lalabusukko akkanre yareka lamateko 
lalang bundu. Lalanynyakko rapang wassele 
koko nikanre ri katimbang. Abakka mako 
katambang jainu rapang katimbang! 

16 Sikamma padanggannu labiangngammi 
jaina na bintoenga ri langika! Mingka 
kamma-kamma anne lanynyami kenanga, 
rapang katimbang ampakarangi kanyina 
nampa lanynya anriba. 

17 Sikamma tumalomponu siagang pagawe 
pamarentanu rapangi lokoang katimbang 
accokkoa ri tembo- temboka ri wattu dinginga. 
Mingka ri wattunna ammumbamo alloa, 
akkaro-karomi kenanga lanynya anriba: tena 
manna sitau angngassengi angkana kemae 
lampana kenanga. 

18 He karaenna parasangang Asyur! Matemi 
sikamma guburnurnu, siagang sikamma 
bupatinu tinro tulusumi satunggu-tungguna. 
Rayanu tassia- siarami ri moncong-monconga, 
natena manna sitau akkulle angngerangi 
kenanga ammotere. 

19Bokkanu takkulleai niballei, siagang 
loko-lokonu takkulleami pia. Sikontu tau 
allangngerekai kaancurannu attempa limami 
napakamma rannu. Nasaba sessa ngasemmi 


Nahum 3.19 
taua napakamma anjo kajadallannu 


kalabusanga. 


Habakuk 


1 | aminne pasang Napanyataya Batara 
mae ri Nabi Habakuk. 

20 Batara, sage siapapi salloku musti akkio 
appala tulung mae ri Katte? Angngapapi 
nampa laKipilangngeri siagang Kipasalama 
ikambe battu ri tau anjallakkanga? 

3 Angngapa Kicini-cinikia anciniki kajadallang 
kammaya anjo jaina? Angngapa naKiattahang 
kamma anciniki gau sala oloang kammaya 
jaina? Kemae-kemae nia nicini kaancurang 
siagang katerassang, passibajiang, siagang 
passisala- salang. 

4 Hukkunga nibawang-bawangngangi 
siagang kaadelanga talebakai nipaenteng. 
Tau Jadalaka ammetai mae ri tau lambusuka, 
siagang kaadelanga niputara baleki. 

“Nampa Nakanamo Batara mae ri 
ummaNa, “Parhatikangi bansa-bansaya 
ri tammulilinu, nanulalannasa siagang 
latakkajannang. Nasaba ri Jammannu nia 
apa ero laKugaukang, tenaya nalanupatappa 
punna poro nicarita bawang mae ri kau. 

6 Bansa Babel sekkeka siagang pallaka 
laKupajari bansa makoasa. Abarrisiki kenanga 
assulu battu ri parasanganna nampa najappai 
sikontu linoa untu ambetai bansa-bansa 
maraenga. 

7 Kemae-kemae kenanga appakamalla: 


tampoi kenanga antolla kabusuki sikontu 
hukkunga pantaranganna situruka siagang 
erona kenanga. 

8 aranna labi gassingi lari na macanga, 
siagang labi sekkeki na serigala cipuruka. 
Pasukang ajaranna battui ri parasangang- 
parasangang bellaya: battui kenanga rapang 
balangkoa antamberoi apa najakkalaka. 

9 Tantarana majui untu anggaukangi 
katerassanga: malla kabusuki taua anciniki 
nia battu kenanga. Teai sipato jaina tau 
natahanga kenanga. 

10 Nacau-caui kenanga karaeng-karaenga 
siagang nakakkali pagawe-pagawe tinggia. 
Nagampangangi sikamma pattahangnganga 
siagang natambungi butta nampa naalle anjo 
pattahangnganga. 

11 Nampa linta kamma anging alampa 
ngaseng anjo tau ampare rewatayal 
kagassingang kalenna." 

120 Batara, battu rioloji naiKatte Allataala. 
IKatte Allataalaku matangkasaka siagang 
mannannunganga. O Batara, Allataalaku 
siagang palalangangku, anjo bansa Babel 
Kipilei siagang Kipajari kassaki untu 
anghukkungi ikambe. 

13 Mingka antekamma bateTa akkulle 
attahang anciniki tau jadala palla kammaya 
anjo? Sai iKatte sanna matangkasatTa untu 
anciniki kajadallanga? Sai iKatte lanreki 

anciniki gau tenaya naadele? Jari, angngapa 
natena apa-apa Kikana ri wattunna niancuru 
tau bajika ri tau dorakaya? 

14 Angngapa rupataua naKikanai sangkamma 
juku ri tamparang, siagang rapang kaluara 
tenaya pamimpinna? 

15 Bansa Babel najakkalaki taua siagang 
pekang, rapang angkana anjo kenanga juku. 
Anjo taua nareresangji lalang jala siagang 
sannang-sannammi anjo tu Babel lanri anjo 
wassele nagappaya kenanga. 

16 Nampa anjo jalaya nasombai kenanga 
siagang nasarei korobang, nasaba lanri 
laminjo jalaya nanggappamo kenanga dalle 
allabi-labi siagang ajari kalumanynyang. 

17 Masakang tulusu lanabibuki kenanga 
padanna siagang nabuno bansa-bansaya, 
tena pangngamaseanna? 

2 l Eroka nai ri menara pajagaangku, nampa 

kutayang apa eroka Napau Batara mae ri 
nakke, siagang antekamma pappialinNa mae 
ri kunrarengku. 

2 Appialimi Batara mae ri nakke kamma 
anne, "Ukiriki baji panassana mae ri papang 
batua, apa Kupanyataya mae ri kau sollanna 
akkulle gampang nibaca. 

3 Cataki anjo, nasaba kamma-kamma anne 
teaipi wattunna. Mingka tasalloai nabattu 
anjo wattua, siagang apa lebaka Kupanyata 
mae ri kau tena tarupana. Manna pole 
nasallo ijapa cinikanna, mingka tayang mami! 

Anjo wattua manassa labattui siagang tena 


nalanipaunduru. 

4Siagang urangi: Tau jadalaka tena 
nalalasalama, mingka tau anggaukangai 
eroNa Allataala lattallasaki lanri majarrena 
mae ri Allataala." 

3 Anjo kakalumanynyanganga tuli 
appadongo-dongoki. Anjo tau angngoaya 
tampoi siagang lussaki. Rapang kamateang, 
tena todong naleba sukku nasaring: 
tassere- sere bansa naallei nakammai. 

6 Mingka sikontu anjo nabetaya ampianderi 
siagang ancau-caui. Lanakana kenanga, 
"Nitunraiko nasaba appatambungko 
barang-barang nateal ikau pata! Siapapi 
sallonu ampakkalumanynyangi kalennu lanri 
nupassana tau niaka inranna mae ri kau 
ambayaraki inranna kenanga?" 

7 Mingka tena nusadari, nanukoasaimo 
tau maraenga, lakainrangngang todong 
na nipassa untu abayara bunga. Labattui 
musu-musunnu na lanapajari mallakko. 
Lanaellaki kenanga barang-barannu. 

8 Lebami nuella jai bansa, mingka bansa- 
bansa akkullea talappasa langngellakko, lanri 
pammunoang lebaka nugaukang, siagang 
lanri kapallakkang lebaka nugaukang mae 
ri parasangang-parasanganga, kota-kotaya 
siagang panduduna. 

9 Nitunraiko ikau! Nupajari kalumanynyangi 
kaluarganu battu ri passawallang nugappaya 

lanri gau pallanu, sollanna balla kalennu ajari 


amang siagang bellai battu ri kasusaanga 
siagang balaya. 

10 Mingka anjo rancananu poro kasirikang 
bawang naerang mae ri kaluarganu. Lanri 
nuellana jaia bansa, na nurugikammo 
kalennu. 

11Balalo manna batu-batua ri temboka 
akkio-kioki antunraiko, siagang benteng- 
benteng ballaka napakkiokangi anjo pakkio 
kammaya. 

12 Nitunraiko ikau! Appaentengko kota irate 
ri kajadallannu siagang nubangungi lalang 
pammunoang. 

13 Bansa-bansa nubetaya akkaresoi natena 
matu-matunna resona, siagang sikontu- 
kontuna apa napaentenga kenanga cappuki 
nakanre pepe. Yangasenna anjo kammaya 
eroNa Batara Kaminang Koasaya. 

14 Mingka rapang tamparang rassia siagang 
jene, buttaya lanipirassi tongi siagang 
pangngassengang ri sesena Batara siagang 
kakoasanNa. 

15 Nitunraiko ikau! Nuhinai siagang 
nupakasiriki singngampi-ampi ballanu; 
nupajari kenanga taroyong-royong rapang 
tau nasaring. 

16 kamma-kamma anne narapimi 
wattunnu untu nipakasiri, siagang tena 
nanipakalompoko. Kalompoannu lanipinrai 
ajari katunang. LaNapassako Batara 

angnginung battu ri cangkiri niboneia ri 
hukkungang untu kalennu. Lanuinungi nampa 
taroyong-royongko. 

17 Nutabangi poko-pokoka ri romanna 
Libanon, siagang kamma-kamma anne ikau 
kalennu lanitabang. Nubunoi olo-olona, 
siagang kamma-kamma anne napajari 
mallakko anjo olo-oloka. Nakajariang kabusu 
anjo kammaya lanri pammunoang siagang 
kapallakkang lebaka nugaukang mae ri 
parasangang-parasanganga, kota-kotaya 
siagang panduduna. 

18 Nitunraiko ikau! Nukana mae ri kayu 
sipolonga, "Ambangnungko!" yareka mae 
ri batu lompoa angkana, "Ammentengko!" 
Maka akkullei serea patung abicara mae ri 
kau? Nakulle anjo patunga nilapisiki bulaeng 
siagang pera, mingka tena nyawa ri ia. Apa 
matu-matunna patung barhalaya? Anjo poro 
bate parena rupataua. Apa nugappaya battu 
ri ia poro balle-balle bawang. Tena bua-buana 
katappakkanna papare barhalaya mae ri bate 
pare limanna, tenaya nakkulle appau. 

19 (2:18) 

20 Niaki Batara lalang ri BallaNa 
matangkasaka: siratangi sikontu taua 
ri tompona buttaya amereki ri dallekanNa. 
3 1| aminne pappala doanna Habakuk: 

20 Batara, kulangngereki passala 
panggaukanTa, na napirassi pamaikku 
eroka mappakalompo. Poro Kipaollei anjo 

panggaukang malompoTa na Kipanyata ri 


anne jammanna ikambe. Poro Kikamaseangi 
ikambe manna pole nabambang nyawaTa. 

3|Katte Allataala Kaminang Matangkasa 
battu ri Tman, iKatte battu ri pamonconganna 
Paran. Langika nikalimbuki ri kalompoanTa:, 
buttaya rassi siagang pammuji mae ri Katte. 

4BattuKi lalang caya malompoTa, battu ri 
limanTa assulu singara lompoa, anjoremmi 
Kicokko koasaTa. 

> Kisuroi garringa ajappa ri dallekanTa 
nakamateanga amminawang ri bokoTa. 

6 Punna ammantangKi, ammebereki buttaya: 
punna anjanjangKi, gegereki bansaya 
napakamma malla. Moncong-moncong salloa 
reppe-reppe kabusuki: bulu-bulu salloa 
ajari lappara todong, anjoremmi anjo ri 
bulu-buluka Kioloa ajappa baku riolo dudu. 

7 Kuciniki raya Kusyan nibattui ri malla, 
siagang tu Midian annekkere. 

80 Batara, maka lanri tamparang kutadeng 
na nai larroTa? Maka binanga-binangaya 
ampakanassuKi? Kibaei rammanga ajari 
jarang siagang kareta bundu, ri wattu 
Kisarena pammetang ummatTa. 

3 Kipasadiai anrong panaTa, sadiami panaTa 
untu nilappassang. Nampa Kipue buttaya 
ajari binanga-binanga. 

10 Punna nacinikKi, tagoccangi moncong- 
monconga naturung bosia battu ri langi 
rapang nitumpa. Ammarrungi saranna jeneka 

irawa ri buttaya, tagulung-gulung bombanga 


rapang ajallo. 

11 Cayana panaTa tabuccu sarring, pokeTa 
accilla-cilla nicini, nammarimo alloa siagang 
bulanga ri tampana. 

12 alang larroTa naKijappai sikontu buttaya: 
bambang nyawaTa angngonjo-onjokangi 
bansa-bansaya. 

13 AdakkaKi maju untu allappassangi 
ummatTa siagang untu ampasalamaki 
karaeng nipileTa. Kitunrung sagenna tuguru 
pamimpinna tau dorakaya, Kibarrasa sagenna 
labusu sikontu tau amminawanga ri ia. 

14 pana-panaTa natarrusuki pamimpinna 
pasukang balia ri wattu battuna tantarana 
kamma anging lompo kassana, sollanna 
nipatassimbung-simbung ikambe. Sannang 
nyawana kenanga ammakkala kamma 
tau amere-merekia anjallakkangi tau 
kakuranganga. 

1 Kionjo-onjokangi tamparang lompoa 
siagang JaranTa najari kebomo abusa 
tamparanga. 

16 kKulangngerena anjo kammaya, 
annekkeremi atingku siagang ammeberemi 
muncengku. Ajari lammama tena 
kagassingangku, kemae-kemae jappaku 
tattoroi bangkengku. Sannanga lattayang 
kabattuanna hukkunganNa Allataala mae ri 
tau battua abakka. 

17 Manna pole tena rapponna poko araya na 


poko anggoroka tena anggorona, manna pole 
tena wasselena poko zaitunga, nappakalaba 
pamai wassele gandunga ri kokoa, manna 
pole namate kabusu gimbalaka natena 
bonena bara olo-oloka, 

18 tuli larannuna pamaikku, nasaba iKatte 
Karaeng Allataala mappasalamakku. 

19 Kisarea kagassingang rapang bangkeng 
jonga Kikassaki bangkengku. Kirurunganga 
sollangku amang ri wattu ajappaku ri 
pamonconganga. 


Zefanya 


1 17efanya iamintu anana Kusyi. Palolorang 
passibijanna battu rawa sagenna nai 
ilamintu: Kusyi, Gedalya, Amazia, siagang 
Karaeng Hizkia. laminne pasanNa Batara 
mae ri Zefanya, ri wattu Karaeng Yosia anana 
Amon ammarenta ri Yehuda. 

2 Nakana Batara, "LaKuputtai sikontu- 
kontuna apa niaka ri tompona buttaya: 

3 sikontu rupataua siagang olo-oloka 
kammayatompa Jangang-janganga siagang 
juku-jukuka. Tau Jadalaka laKupaccappuki. 
Sikontu rupataua laKupanraki. Manna sitau 
tania laKukellai attallasa. |Nakke, Batara, 
anne akkana. 

4LaKuhukkungi panduduna Yerusalem 
siagang sikontu Yehuda. Sesa-sesa 
panynyombanga mae ri Rewata Baal 
laKupalanynyaki battu ri anjo tampa- 
tampaka. Imang-imang allayania mae ri 
Rewata Baal lanikaluppai taba sikali ngasengi. 

3 LaKubarrasaki sagenna tangkasa inai-nai 
mamo naika ri pattongkona ballaka untu 
anynyomba ri matanna alloa, bulanga siagang 
sikamma bintoenga. LaKupalanynya tongi 
kenanga anynyombaya mae ri Nakke siagang 
assumpaya lamajarre mae ri Nakke, mingka 
assumpa tongi lanri arenna Rewata Milkom. 

6|aKupanraki kenanga tau tenaya 


nabattu mae ri Nakke yareka tenaya naero 
Kururungang kammayatompa mabokoa 
mae ri Nakke siagang tenayamo naero 
amminawang mae ri Nakke." 

7 Areppesemi allonNa Batara; anjo alloa 
langngallemi tindakang Allataala. Lanri 
kammana anjo amereki mako ri dallekanNa. 
Sadia-sadiami Batara untu ambunoi ummaNa 
rapang korobang lanipassareang siagang 
lebami Nakio battu musu-musunna Yehuda. 
Nakana Batara, 

8 "Ri anjo allo pammunoanga, laKuhukkungi 
sikamma tumalompoa, sikamma ana 
buranena karaenga, siagang sikontu tau 
anturukiai cara-cara katallassanna bansa 
maraenga. 

9 LaKuhukkungi sikontu tau anggaukangai 
ibadaya sangkamma tau tenaya natappa 
mae ri Nakke, siagang tau alukkaka 
kammayatompa tau ammunoa untu ampirassi 
ballana pinggawana kenanga siagang 
barang- barang nirampasa." 

10 Nakana Batara, "Ri anjo alloa lania 
kalangngerang sara karru ri Pakkebu Lompo 
Juku. Sara piraung lakalangngerang battu ri 
kampong berua, siagang sara runtung heba 
lammarrung battu ri bulu-buluka. 

11 Appiraungko siagang angngarru mako ri 
wattu nulangngerena anjo sara kammaya, 
he pandudu kota bageang irawaya, 

nasaba sikontu padangganga siagang tau 


appappinranga doe leba kabusumi nibuno! 

12 Anjo wattua langngalleA sulo, na 
Kuparessa kota Yerusalem. LaKuhukkungi 
panduduna tamanjampangia siagang 
nakanaya gannami ri kalenna, siagang 
appikkirika angkanaya iNakke anne, Batara, 
talebaKa angngalle tindakang kamma anne 
yareka kamma anjo. 

13 | anirampasaki barang-baranna kenanga 
siagang laniancuruki sikamma ballana. 
Lambangungi kenanga balla, mingka 
takkulleai napammantangngi. Lappareki 
kenanga koko anggoro mingka takkulleai 
nainung jene anggorona. " 

14 Areppesemi allo pangadelanNa Batara: 
iyo, sannami areppesena, balalo labattumi 
silalonna. Anjo alloa sangnging kapacceang, 
sagenna manna tantara kaminang barania 
lammarrang-marrang todong lanri tappu 
panrannuanna! 

1 Anjo alloa iamintu allo pangngalarroi, 
kasukkarang siagang kasusaang, allo 
karuntungang siagang pangngancurang, allo 
sassang siagang anremeng, allo makkapu 
siagang rassi saliu. 

le Tuntunna anjo alloa assarai tarompeka 
siagang pakkio bunduka battu ri pejuang- 
pejuang ambundukiai kota-kota niaka 
pattahanganna siagang menara-menara 
tinggina. 

17 Nakana Batara, "LappabattuA jai bala 


mae ri umma rupataua, sagenna langngosala 
mami kenanga rapang tau buta. Dorakami 
kenanga mae ri Nakke, siagang kamma- 
kamma anne tatumpami cerana kenanga 
rapang jene, siagang maya-mayana kenanga 
ajari bottomi ri tompona buttaya." 

18Ri anjo wattu allo hebaka, laNapanyatai 
larroNa Batara, na sikontu bulaenna siagang 
perana kenanga takkulleai ampasalamaki 
kalenna kenanga. Sikontu buttaya laancuruki 
assolong, nitunu ri pepe kalarroanNa. Tiring 
laNabibuki sikontu nyawa niaka ri tompona 
anne buttaya. 

2 ' He bansa tenaya nangngasseng siri, 

angngurangiko, 

2 lalang tenanapa nukalumeng siagang 
kalotoro rapang bunga! Sadara mako lalang 
tenanapa nabattu allo pangngalarroiNa 
Batara, siagang tenanapa natujuko anjo 
pangngalarroi arinra-rinraNa. 

3 Ammotere mako mae ri Batara, he sikontu 
tau tuna pamaika ri anne parasanganga, 
siagang sikontu tau anturukiai parenta- 
parentaNa. Appanggaukang mako situru 
eroNa Batara, siagang pakatunai kalennu 
ri dallekanNa. Inai angngassengi gassingka 
latalappasa jako battu ri hukkunganga ri allo 
Napanyatana kalarroanNa Batara. 

“Ri kota Gaza tena manna sitau 
lanipasalama. Askelon lasinoi tena bonena. 

Panduduna Asdod lanibongkai lalang 


pabundukang tiring battua ri tangngana alloa, 
siagang pandudu Ekron lanisuroi alampa 
battu ri kotana kenanga. 

3 Nitunrai ngasengko, he tu Filistin, bansa 
ammantanga ri biring tamparanga. Lebami 
Napattantu Batara hukkunganga mae ri kau. 
LaNapanraki ngasengko, tena manna sitau 
battu ri kau lakkulle talappasa. 

6 Daeranu ri ampina tamparanga lajari 
parang rukuki: balla-balla pakalawakia 
siagang bara-bara gimbalaka lanibangungi 
anjoreng. 

7Panduduna Yehuda akkullea talappasa 
lanaempoi anjo daeranu. Lakkalawaki olo-olo 
kenanga anjoreng ri tampaka, siagang punna 
bangngi latinroi kenanga ri ballana tu Askelon. 
Nasaba Batara, iamintu Allataalana kenanga, 
lanjagai pole kenanga siagang laNapajari 
kenanga akkalumanynyang poleang. 

8 Nakana Batara Kaminang Koasaya, 
"Kulangngeremi bansa Moab siagang Amon 
anghinai siagang ancau-caui ummakKu. 
Abicara tampoi kenanga angkanaya 
lanarampasaki buttana ummakKu. 

9Lanri iNakke mattallasaka, Allataalana 
bansa Israel, laKkubarrasaki sagenna 
tangkasa bansa Moab siagang Amon, 
sangkamma Sodom siagang Gomora. Anjo 
parasangang-parasanganga larassi siagang 
bungung-bungung cela kammayatompa 

satunggu-tungguna. Sesanna ummakKu 
talappasaka lanaellaki panduduna, siagang 
lanaallei buttana kenanga." 

10 Kammami anjo panduduna Moab 
siagang Amon lanihukkungi lanri 
katampoanna siagang kaborroanna 
kenanga, kammayatompa lanri lebana nahina 
ummaNa Batara Kaminang Koasaya. 

11 | aANapajari Batara malla kenanga. 
LaNaancuruki rewata-rewata niaka ri 
tompona buttaya. Nampa sikontu bansaya 
lanynyombai mae ri Batara, massing ri 
parasanganna kenanga. 

12 kammayatompa panduduna Sudan 
lanihukkung mate tongi ri Batara. 

13 | ebaki anjo laNapakemi Batara 
kakoasanNa untu angngancuruki Asyur. Kota 
Niniwe lanipajari sino sikali siagang nipajari 
butta kalotoro. 

14 Anjorengi sikontu rupanna olo-oloka 
lattinro siagang ammari-mari. Larumungi 
kokocika ri anjo bangunang panraka siagang 
lakkio-kioki battu ri jandela-jandelaya. 
Jangang-jangang kalaaka lakkao-kaoki ri 
dallekang ballaka. Sikamma kayu camaraya 
ri bangunang-bangunanna anjo kotaya 
lalabusuki nialle. 

15 | aminjo lakajarianga mae ri anjo kota 
mareja-rejaya siagang nakanaya kalenna 
amang siagang sannang. Panduduna 

kaminang lompo ri linoa. Teai sipato 
sinona anjo daeraya, tena sikali bonena 
pantaranganna olo-olo ri romang arumunga 
anjoreng! Sikamma tau niaka allalo anjoreng 
ri kotaya lajari tabangka kabusuki siagang 
lajari mallaki nakasia. 
l Nitunrai Yerusalem, kota jadalaka 
nangaia angngewa ri Batara siagang 
anjallakkangi panduduna parasangang 
kalenna! 

2 Cilakai kota tenaya naero antarimai 
pappakaingaNa Batara, siagang tenaya 
todong naero anjampangi pangngajaraNa, 
tenaya naero ampappirannuangi sarenna mae 
ri Batara, siagang tenaya nappala tulung mae 
ri la! 

3 Sikamma tumalompona anjo kotaya 
rapangi singa ammarrung-marrunga saranna. 
Sikamma hakinga rapangi serigala-serigala 
cipuruka; sanna angngoana kenanga, 
sagenna manna sipappaka buku tenamo 
nasesa untu ammuko. 

4 Nabi-nabina tena tanggong jawana siagang 
takkulleai nipatappa; sikamma imanga 
narantassi apa lebaka nisala untu Batara 
siagang naputara baleki hukkung-hukkunNa 
Allataala untu kaparalluang kalenna kenanga. 

3 Mingka nia iji Batara ri anjo kotaya; tuli 
Nagaukangi apa annabaya siagang talebakai 
sala. Tunggala baribasa mattantu Nasarei 

naassengi kaadelanga ri anjo kotaya, tuli 
tenana sirina agau jadala. 

6 Nakana Batara, "Jaimi bansa leba 
Kupalanynya; Kuancuruki kota-kotana 
kenanga, siagang tembo-tembona 
kammayatompa menara-menarana kenanga 
Kupajari loro-loroi. Kota-kotana kenanga ajari 
sinoi tena bonena siagang agang-aganga sino 
kabusuki. 

7 Kupikkiriki angkanaya, Kamma-kamma 
anne tantu napakalompoMa ummakKu 
siagang naparhatikammi sikamma 
pappakaingakKu. Tantu naurangi kenanga 
pangngajarang lebaka Kupassareang mae ri 
kenanga. Mingka anyatami angkanaya labi 
katambammi panggaukang jadalana kenanga 
na rioloangannaya. 

8 Mingka tutuko! Tayammi allonna 
naKuammenteng nai untu antuntukko. 
Nasaba lebami Kupattantu untu 
amparappungi bansa-bansaya siagang 
kakaraengang-kakaraenganga untu 
ampabattui pangngalarroingKu mae ri 
kenanga. Sikontu buttaya lalabusuki nakanre 
pepe pangngalarroingKu. 

9 Mingka sallang laKupinrai atinna anjo 
bansa-bansaya, sagenna appala doang 
kenanga mae ri Nakke bawang, siagang 
tena nappala doang mae ri rewata-rewata 

lamannuruki mae ri Nakke. 

10Balalo battu ri parasangang Sudan bellaya, 
anjo ummakKu tassia-siaraka laniaki battu 
siagang assare korobang mae ri Nakke. 

11 Anjo wattua, he ummakKu, tenamo 
nuparallu pole siri-siri lanri lebanu angngewa 
mae ri Nakke. LaKubongkai sikamma tau 
tampoa siagang borroa, siagang tenamo 
nulangngewa mae ri Nakke irate ti bulu 
matangkasakKu. 

12 Anjoreng laKuboliki ammantang tuli 
sereang bansa tuna pamai, ampattoangai 
pannulungKu. Akkullei kenanga ammantang 
anjoreng. 

13 Tu Israel niaka ammantang tassesa, 
tenamo nalagau jadala pole manna ri nal: 
tenamo nalaballe-balle kenanga siagang 
tena tommo nalannipu. Lakalumanynyangi 
na salewangang tallasana kenanga, siagang 
tenamo nalamalla manna pole ri nai." 

14 He Israel, rannu mako nukkelong! He 
Yerusalem, pakarannumi sikontu atinnu! 

15 Nasaba ammarimi Batara anghukkungko: 
lebami Nabongka ngaseng musunnu. 
Nilalangngiko ri Karaeng Israel, iamintu 
KalenNa Batara. Kamma-kamma anne 
tenamo nuparallu malla. 

16| anarapiki wattunna nalakkana sallang 
taua, "He Yerusalem, teako mallakki siagang 
teako labai pamainu. 

17 Nalalangiko Karaeng Allataalanu porea. 


Ammetako lanri kakoasanNa. Rannui pamaiNa 
siagang sannangi nyawaNa Batara lanri 
ikau, lanri pangngamaseanNa na Nasareko 
katallassang beru. 

18 | anri ikau Nakkelong rannu rapang tau 
assua-suaraka." Nakana Batara, "Bala eroka 
battu antujuko Kupattaenai. Kupattaenami 
katunaannu. 

19 Kuancuruki wattu labattuna tau eroka 
anjallakkangko, siagang tau akkeppanga 
Kupasalamaki:, sikontu tunipelaka 
Kururungangi ammotere. Katunaanna 
kenanga Kupinrai ajari kalompoang: 
manna kemae, balalo ri sikontu buttaya, 
lanipakalabiriki na nipuji kenanga. 

20 | abattui wattunna, pandudunu tassiaraka 
Kururungangi ammotere. Kupajari 
masahorokko ri sikontu linoa, siagang 
laKkupoterangi kakalumanynyangngannu. " 
Lebami akkana Batara. 


Hagai 


1 l Ri taung makarua pamarentahanna 
Karaeng Darius ri Persia, ri tanggala sere 
bulang makaannang, abicarai Batara tete ri 
Nabi Hagai. Anjo pasanNa Batara nipatujui 
mae ri Zerubabel anana Sealtiel, guburnur 
Yehuda, siagang mae ri Imang Lompoa Yosua 
anana Yozadak. 

2 Nakana Batara Kaminang Koasaya mae ri 
Hagai, "Anne bansaya nakana teaipi wattunna 
untu ambangungi ammotere BallakKu." 

3 Nampa tete ri Nabi Hagai Nakanamo Batara 
mae ri ummaNa, 

4 "He ummakKu, maka narapimi wattunnu 
untu ammantang lalang ri balla bajika siagang 
kassaka, nampa BallakKu tuli sangkammana 
tambungang loro? 

> Coba sai, parhatikangi pattallassannu! 

6 Appakioro mako jai bine, mingka 
sikedeji alle polenu. Nia kanrenu, mingka 
tanggannakkai untu ambassori battannu. 

Nia anggoronu, mingka tanggannakkai untu 
ampassukkuki pakkasianu. Nia care-carenu, 
mingka tanggannakkai untu angkammuki 
kalennu. Siagang gaji nagappaya kuli-kulika 
tanggannakkai untu ansambungi tallasana 
kenanga. 

7 Tena nusadara ri kalennu angkanaya 
angngapai nakajariang anjo kammaya? 

8Kamma-kamma anne, nai mako ri 
bulu-buluka untu angngalle kayu, nampa 
bangummi BallakKu, na lasannammi nusaring 
siagang lanisombaMa ammotere sangkamma 
siratannaya. Coba sai, parhatikangi 
pattallassannu! 

9 Manrannuangko wassele jai, mingka 
kalebakkanna sikede duduji nugappa: 
nuerangi ammotere, mingka Kutuiki anjo 
erang polenu, sagenna cappu niribakang 
ri anging. Angngapa naKugaukang anjo 
kammaya? Sabana iamintu: Lanri anjo 
BallakKu ammantanginji kamma tambungang 
loro, nampa agassingang ngasengko massing 
ambangungi balla kalennu. 

10 |aminjo sabana natena naturung bosia 
sagenna tena lamung-lamung akkulle 
attimbo. 

11 Kupabattui kakalotoranga mae ri buttaya 
siagang bulu-buluka, mae ri koko-koko 
gandunga, koko- koko anggoroka siagang 
koko-koko zaitunga, kammayatompa mae 
ri sikontu lamung-lamung niaka ri anne 
buttaya, balalo mae ri rupataua siagang 
olo-oloka, kammayatompa mae ri sikontu apa 
nuusahakanga." 

12 Nampa Zerubabel siagang Yosua 
kammayatompa sikontu umma Israel 
niakamo ammotere battu ri pammelakkanga 

lamintu suroNa Batara. Nagaukammi kenanga 
apa Naparentakanga Batara mae ri kenanga, 
lanri mallana ri Batara. 

13 Nampa napabattu Hagai mae ri rayaka 
pasanNa Batara angkanaya ajanji Batara ero 
anjagai kenanga. 

14 Kammami anjo bateNa Batara ampagioki 
atinna Guburnur Zerubabel, Imang Lompoa 
Yosua siagang sikontu tau niakamo ammotere 
battu ri pammelakkanga, sollanna anjama 
ngaseng kenanga ambangungi BallaNa Batara 
Kaminang Koasaya, Allataalana kenanga. 

13 Appakkaramulami kenanga anjama 
ri tanggala ruampulo angngappa bulang 
annang, ri taung makarua ri wattu 
pamarentahanna Karaeng Darius. 

2 l Ri tanggala ruampulo assere bulang tuju 
lalang anjo taunga, abicarami pole Batara 
tete ri Nabi Hagai. 

2 Nasuroi Batara anjo Hagai abicara ri 
Guburnur Zerubabel, Imang Lompo Yosua, 
kammayatompa sikontu rayaka untu 
ampabattui anne pasanga angkana, 

3 "Nia ijaka ri allanu angngurangi antekamma 
labirina anne BallakKu pirangalloang? Kamma- 
kamma anne antekamma kaadaanna, turu 
panggappanu? Sai tena sikali nabaji 
pakkasiaka anciniki? 

4 Mingka teako tappu panrannuangngi, he 
ikau ngaseng! Patulusuki anjo jama-j)amanga, 
nasaba iNakke tuli lambantu ngasengko. 

> Ri wattunnu assulu battu ri Mesir, lebaMa 
ajanji tuli lanjagaiko. Na kamma-kamma 
anne pole tuli Kujagainu ngaseng. Jari tena 
nuparallu lussa ri pamainu. 

6 Lalang ri anne wattu ambania 
laKupagoccangi langika siagang buttaya, 
bontoa siagang tamparanga. 

7 Sikontu bansaya laKupatabangkai siagang 
pabarang-baranganna kenanga lanierangi 
mae, sagenna larassi BallakKu battu ri 
kakalumanynyangnganna kenanga. 

8 Sikontu bulaenga siagang peraka ri anne 
linoa, iNakke kabusu pata. 

9 BallakKu berua lalabi labirangngangi 
narioloa, siagang anrinniA lassare 
kaamangngang siagang kasalewangang mae 
ri bansaKu." Batara Kaminang Koasaya anne 
akkana. 

10Ri tanggala ruampulo angngappa bulang 
salapang, lalang ri taung makarua ri 
pamarentahanna Karaeng Darius, abicarami 
pole Batara Kaminang Koasaya mae ri Nabi 
Hagai. 

ll Nakana, "Appalakko kaputusang battu ri 
sikamma imanga ri anne passalaka: 

12 Ebara angkana nia tau angngalle sikere 
dageng battu ri korobang nipassareanga 
mae ri Batara, nampa naerang ammotere 

lalang ri lappakkang jubana, nampa napake 
anjo jubana annagala roti yareka palluang 
maraeng, yareka anggoro, yareka minynya 
zaitun, yareka kanre-kanreang apa mamo, 
maka kabusuna anjo lajari matangkasa 
tongi?" Ri wattunna napabattu Hagai anjo 
pakkutananga, appialimi sikamma imanga 
angkana, "Tena." 

13 Nampa akkutanang pole Hagai angkana, 
"Ebara angkana nia tau ajari ramasa 
lanri annagalaki maya, nampa natagala 
kalaserenna anjo kanre-kanreanga, apaka 
anjo kanrea ajari ramasa tongi?" Appialimi 
sikamma imanga angkana, “Iyo, tantumi!" 

14 Nampa akkutanang pole Hagai angkana, 
“Napaui Batara angkanaya anjo paratoranga 
tappake tongi mae ri umma Israel anrinni ri 
parasanganga siagang mae ri kabusuna alle 
polena kenanga. Jari, apa napassareanga 
kenanga ri anne tampa pakkorobangnganga 
ramasaki." 

15 Nakana Batara, "Cobasai parhatikang apa 
lebaka kajariang rioloanganna anne alloa, 
lamintu ri tenanapa nanibajiki anne BallakKu! 
Antekamma pattallassannu anjo wattua? 

16 Battumi nucini pattambungang gandunga, 
na nurannuang angkanaya langgappako 200 
kilo gandung, mingka kalebakkanna 100 kilo 
bawang nugappa. Alampako anynyero 100 
litere anggoro battu ri gumbang anggoroka, 
mingka 40 bawang litere nugappa. 

17 AppaturungA anging bambang siagang 
bosi batu untu angngancuruki sikontu wassele 
kokonnu, mingka tena tongijapa nuero 
ammotere mae ri Nakke. 

18 Anne alloa, tanggala ruampulo angngappa 
bulang salapang, lebami nitannang pundasi 
ballakKu! Parhatikangi apa lakajarianga 
appakkaramula anne wattua. 

19 Manna pole natenamo gandung 
ammantang, siagang poko anggoro, poko ara, 
poko delima siagang poko zaitunga tenapa 
kabusuppa narappo, mingka appakkaramula 
anne wattua laKubarakkaki ngaseng mako!" 

20Ri anjo memang alloa, iamintu ri tanggala 
ruampulo angngappa bulang salapang, 
assaremi Batara pasang makarua mae ri 
Hagai, 

2luntu nipabattu mae ri Guburnur 
Zerubabel. Nakana Batara, "Tasalloami 
nalaKugoccang langika siagang buttaya, 

22 sikamma kakaraenganga laKurumbangi 
siagang Kuancuru kakoasanna kenanga. 
Kareta-kareta bunduna siagang paeranna 
laKkuparateangi bangkenna, sikontu jaranga 
lamate kabusuki siagang pabaena lamassing 
sibuno- bunoi. 

23Ri anjo alloa, ikau Zerubabel, atangKu, 
laKuangkakko untu ammarenta lalang 
arengKu. Nasaba ikaumi leba Kupile." Batara 
Kaminang Koasaya anne akkana. 


Zakaria 


1 l Ri bulang makasagantuju lalang taung 
makarua ammarentana Karaeng Darius 
ri Persia, Napabattui Batara anne pasanga 
mae ri nakke, Nabi Zakharia anana Berekhya 
cucunna Ido. 

2 Naparentakangi Batara mae ri nakke untu 
akkana kamma anne mae ri ummaNa, "Ri 
jammang allaloa, iNakke, Batara Kaminang 
Koasaya, sanna larroKu mae ri boe-boenu. 

3 Mingka kamma-kamma anne Kukana mae 
ri kau ngaseng: Ammotere mako mae ri 
Nakke, naKuammotere todong mae ri kau 
ngaseng. 

4Teako sangkammai boe-boenu. Wattu 
jammang riolo napabattui sikamma 
nabia pasangKu mae ri kenanga sollanna 
tanagaukangngamo gau Jadalaka siagang 
gau dosaya kenanga. Mingka tanajampangiai 
kenanga siagang taerokai kenanga mannuruki 
ri Nakke. 

> Kemaemi boe-boenu siagang anjo 
nabi-nabia ri kamma-kammaya anne? Tena 
ngasemmi kenanga. 

6 Tete ri sikamma anjo nabi atangKu 
ngaseng, Kupabattumi sikamma parentaKu 
siagang sikamma pappakaingakKu mae 
ri boe-boenu. Mingka tena najampangi 

kenanga kalebakkang kajariang kodina. 
Nampa assesse lalammo kenanga, siagang 
mangakumi kenanga mae ri Nakke angkanaya 
iNakke, Batara Kaminang Koasaya, leba 
anghukkungi kenanga situru kasalanna 
kenanga, siagang sangkamma apa lebaka 
Kupattantu." 

"Ri tanggala ruampulo angngappa bulang 
Syebat, iamintu bulang sampulo assere, 
lalang taung makarua ammarentana Karaeng 
Darius, Napabattui pasanNa Batara mae 
ri nakke. Lalang sere paccini ri wattunna 
bangngi, 

8kuciniki malaekaNa Batara adongko 
sikayu jarang eja. Ammantangi ri sereang 
kabung lappara ri allana poko-poko kayu 
mura. Ri bokona nia pirangkayu are jarang 
maraengannaya ammenteng, nia eja tanjana, 
nia lango-lango siagang nia todong kebo. 

9 Akkutananga mae ri ia angkana, "Karaeng, 
apa battuanna ngaseng sikamma anne 
jaranga?" Appialimi angkana, "Lakusungkei 
battuanna mae ri kau. 

10 Nisuroi battu kenanga ri Batara untu 
amparessal linoa." 

11 Alaporo ngasengi anjo jaranga mae 
ri malaekaka angkana, "Lebami ikambe 
ajappa allabang ri sikontu tompona buttaya, 
namanassa angkanaya anne linoa sannangi 
siagang amangi." 

12 Nampa nakanamo anjo malaekaka, "O, 


Batara Kaminang Koasaya, tujupulo taummi 
salloTa larro mae ri kota Yerusalem siagang 
kota-kota niaka ri Yehuda. Siapapi salloTa 
tuli lalarro siagang tena naKipammopporangi 
kenanga?" 

13 Appialimi Batara mae ri anjo malaekaka 
siagang kana-kana manynyaleori: 

14 nampa nasuroa anjo malaekaka 
ampabattui apa Napaua Batara Kaminang 
Koasaya angkana, "Sanna Kukarimangnginna 
siagang Kujampanginna kota Yerusalem, 
lamintu kotaKu matangkasaka. 

13 Mingka sanna larroKu mae ri bansa- 
bansa nakanaya amang siagang sannang 
pakkasiana. Nasaba ri wattunna Kutahang 
larroKu mae ri ummakKu, anjo bansa-bansaya 
pila natambai sessana ummakKu. 

16 kamma-kamma anne ammoterekKa mae 
ri Yerusalem untu ampamopporangi anjo 
kotaya. Lanibangungi ammotere BallakKu 
siagang lanipakabajiki ammotere kota 
Yerusalem." 

17 Nasuro tonga anjo malaekaka ampabattu 
tongi anne pasang angkanaya, "Ajanji Batara 
Kaminang Koasaya angkanaya lajari coppongi 
kota- kotaNa siagang angkanaya sikalipi pole 
laNatulung Yerusalem na Naani angkanaya la 
ampatangi." 

18 | alang ri paccini maraengannaya, nia 
kucini appa tanru sapi. 

19 Akkutananga mae ri anjo malaeka 


lebaka abicara mae ri nakke, angkana, 

"Apa ngaseng battuanna anjo sikamma 
tanruka?" Appialimi angkana, "Anjo sikamma 
tanruka iamintu pangngebarranna sikamma 
kakaraengang makassaka ampatassimbung- 
simbungai panduduna Yehuda, Israel siagang 
Yerusalem." 

20 Nampa Napappicinikang Batara mae 
ri nakke appa tukang bassi angngeranga 
palu-palu. 

21 Akkutanamma angkana, "Apa ero 
kabattuanna kenanga?" Appialimi 
angkana, "Untu ampatabangkai siagang 
untu anggulungi bansa-bansa lebaka 
angngancu-ancuruki Yehuda kammayatompa 
ampatassimbung-simbungi panduduna." 

2 ' Lalang ri paccini ribokoangannaya, 
nia kucini sitau burane annagala otere 
pabaku. 

2 Akkutananga ri ia angkana, "Lakekomae?" 
Appialimi angkana, "Erokka mange 
angngukkuruki Yerusalem. Eroki kuasseng 
angkana siapa labuna siagang sangkarana 
anjo kotaya." 

3 Nampa kucini anjo malaeka lebaka abicara 
siagang inakke, adakka maju, siagang nia 
sere malaeka maraeng ambuntuli. 

4Nakana malaeka makaserea mae ri 
malaeka makaruaya, "Alampako linta 
mange ri anjo tau rungkaya, siagang 

kota Yerusalem napakamma tau siagang 
olo-olo niparakai, sagenna tena olona lakkulle 
nibangung tembo pakkallika ri tammulilina. 

> Lebaki ajanji Batara angkanaya la KalenNa 
lajari tembo pepe antammulili anjo kotaya 
untu allalangngi. Siagang la lammantang 
anjoreng lalang sikontu koasa siagang 
kalompoanNa." 

6 Nakana Batara mae ri ummaNa, "Lebakko 
Kupasiara mae ri kere-keremae. Mingka 
kamma-kamma anne, ikau sikamma tau 
nipelaka alampako ampilari Babel siagang 
ammotere mako mange ri Yerusalem. 

7(2:6) 

8|nai-nai ampitabaiko lima, iami ampitabai 
lima ana nikarimangngingKu." Na Nasuroma 
Batara Kaminang Koasaya ampabattui 
anne pasanga mae ri bansa-bansa lebaka 
angngellaki ummaNa, angkana, 

9 "KalenNa Batara lajari balinnu ngaseng! 
Siagang laniella ngasengko ri sikamma leba 
ata kalennu tonji. Punna kajariang anjo 
passalaka, lanuassemmi angkanaya Batara 
Kaminang Koasaya assuroa." 

10 Nakana Batara, "Akkelongko marannu- 
rannu he ikau panduduna Yerusalem! | Nakke 
lammantang ri tangnga-tangnganu!" 

11 Anjo wattua jai bansa labattu mae ri 
Batara untu ajari ummaNa. la lammantang 
ri tangnga-tangnganu, siagang lanuassengi 

ngaseng. 

12 Sikalipi pole Yehuda lajari nipatang 
nisalaka untu Batara ri butta matangkasaNa, 
siagang Yerusalem lajari kota kaminang 
NikarimangnginNa. 

13 Amereki ngaseng mako ri dallekanNa 
Batara! Nasaba ammentemmi battu ri tampa 
pammantanganNa ri suruga. 

' Lalang ri paccini maraengannaya 

pole, Napappicinikangi Batara mae ri 
nakke Imang Malompoa Yosua, sitabanga 
ammenteng ri dallekanna malaekaNa Batara. 
Ri sarinna Yosua, niaki Setanga sadia untu 
antudui kalenna Yosua. 

2 Nakana malaekaNa Batara mae ri 
Setanga, "Poro nihukkung laloko ri Batara, 
Setang! Poro nihukkung laloko ri Batara 
mangngarimangngia ri Yerusalem. Anne taua 
sanrapangi polong kayu nibesoka battu ri 
pepe arinraya." 

3 Ammentengi Yosua anjoreng ammakeang 
care-care sannaka ramasana. 

4 Nakanamo anjo malaekaka mae ri sikamma 
pambantu-pambantuna ri suruga, "Pelaki 
care-care ramasa niaka napake anne taua." 
Nampa nakana mae ri Yosua, "Kupelami 
dosanu, lakusareko pakeang beru." 

> Naparentakammi mae ri pambantu- 
pambantuna untu ampitabai sorobang 
tangkasa ulunna Yosua. Naturukimi kenanga 

kenanga pakeang beru anjo Yosua na nijagai 
ri malaekaNa Batara. 

6 Nampa napabattu anjo malaekaka kananNa 
Batara mae ri Yosua angkana, 

7 "Punna mannurukiko ri hukkung- 
hukkungKu siagang nugakang sikamma 
tugasa Kupassareanga mae ri kau, situlusunu 
lakkulle ajari pamimping ilalang ri Ballakku 
siagang angngurusuki paranglakkenna. 
LaKupilangngeri sikamma pappala doannu, 
sangkamma Kupilangngerinna pappala 
doanna sikamma malaeka niaka ri ampikKu. 

8 Pilangngeri, he ikau Imang Malompo Yosua, 
kammayatompa ikau ngaseng sikamma 
imang-imang aganna maraenga, ikau 
ngasemmi ajari pangngebarang battu ri allo 
baji labattua. Anjo wattua laKusuroi atangKu 
niarenga | Cula". 

9 Kupadongkoki ri dallekanna Yosua sere 
batu assulapa tujua laKusarea ukirang 
siagang tulisang-tulisang. LaKupelaki dosaya 
battu ri anne parasanganga lalang siallo. 

10 Punna battu sallang anjo alloa, tunggala 
taua lanakioki siampi ballana untu battu 
siagang ampisaringi kasiamakkanga siagang 
salewanganga ri tangnga-tangngana koko 
anggoronu siagang poko-poko aranu." 

4 l Battui pole anjo malaeka lebaka 

abicara mae ri nakke nampa naronronga 
sangkamma tau anroronga tau tinro. 

Appialima angkana, "Sere bangkeng lampu 
bulaeng. Ri coppo ratena nia pammolikang 
minynya, siagang ri tammulilina nia tuju 
lampu, massing niaka tuju tampa sumbuna. 

3Ri sari kairinna siagang kananna anjo 
lampua nia rua poko zaitun." 

4Nampa akkutanamma mae ri anjo 
malaekaka angkana, "Pangngebarang apa 
anjo barang-barang kammaya, Karaeng?" 

> Akkutanammi ri nakke angkana, "Tenaka 
nuassengi?" Appialima angkana, "Tena 
Karaeng". 

6 Nasuroa anjo malaekaka ampabattui mae ri 
Zerubabel anne pasanNa Batara angkanaya, 
"Teai lanri kagassingang tantara siagang 
teai todong lanri kagassingang kalennu 
nulappajari pattujuang, pasangalinna lanri 
RohKu. 

7 Manna pole parompa kammaya moncong 
lompona lalili ngaseng battu ri dallekannu. 
| kau lambangungi ammotere BallakKu, 
siagang ri wattu nupadongkona batu pundasi 
bungasaka ri tampana, lakkioki taua angkana, 
Tamaka gagana!" 

8Nampa battu pole pasang maraenNa 
Batara. 

9 Nakana, "Zerubabel lebami napadongko 
batu pundasina BallakKu, siagang ia 
lampalebaki sikontu anjo bangunanga. Punna 
kajariammo anjo kammaya, lanaassemmi 

battu mae ri kenanga. 

10(4-10a) Nia tau ampakatunai anne 
apa kajarianga. Mingka lanaciniki kenanga 
Zerubabel ampatulusuki pambangunanna 
BallakKu, siagang larannui pamaina kenanga." 
(4-10b) Nakanamo anjo malaekaka ri nakke, 
"Anjo tujua lampu iamintu pangngebarang 
tujua matanNa Batara anjannangngi sikontu 
tompona buttaya." 

11 Nampa akkutananga pole ri ia angkana, 
"Apa battuanna anjo ruaya poko zaitun 
niaka ri sari kananna siagang kairinna anjo 
bangkeng lampua? 

12 Siagang apa todong battuanna anjo ruaya 
tangke zaitun niaka ri sarinna anjo ruaya pipa 
bulaeng napaloloria anjo minynya zaitunga?" 

13 Appialimi ri nakke angkana, "Tenaka 
nanuassengi?" Appialima angkana, "Tena 
Karaeng”". 

14 Nakanamo, "Iaminjo battuanna ruaya tau 
lebaka Napilei Batarana sikontu linoa siagang 
nijojoka untu ajari palayanNa." 

l Kuparhatikangi pole, nampa niamo 
5 pole kucini iamintu sere kitta nigulung 
anribaka rate ri allaka. 

2 Napakkutanangngangi anjo malaekaka 
anjo apa kucinika. Appialima angkana, "Sere 
kitta tagulung anriba rate ri allaka. Labuna 
salapang metere siagang sangkarana appa 
sitangnga metere." 

ri anjo kitta tagulunga iamintu kana-kana 
pattunra mae ri sikontu anne parasanganga. 
Niaki tattulisi angkanaya sikamma palukkaka 
lanipasuluki battu anrinni ri parasanganga. 
Siagang ri maraengannaya tattulisi tongi 
angkanaya sikamma tau assumpa balle- ballea 
lanipasulu tongi. 

4Nakana Batara Kaminang Koasaya 
angkanaya anjo kana-kana pattunraya 
lanapattujui mae ri sikamma ballana 
palukkaka siagang ri ballana sikamma tau 
assumpa balle-ballea. Tuli lanitujuna anjo 
ballaka ri anjo kana-kana pattunraya sagenna 
ajari lica." 

> Ammumbai pole anjo malaekaka na 
nakana, "Ciniki! Nia pole battu!" 

6 Akkutanamma angkana, "Apa anjo?" 
Appialimi angkana, "Sere karanjeng. laminjo 
pangngebarang dosana sikontu anne 
parasanganga. " 

7 Anjo karanjenga tima pattongkona. Lalang 
kuparhatikanna, taangkaki anjo pattongkona, 
siagang anassami angkanaya nia sitau baine 
ammempo lalang ri anjo karanjenga. 

8Nakana anjo malaekaka, "Anne bainea 
iamintu pangngebarranna kajadallanga. " 
Nampa najallakkang ammotere anjo bainea 
antama ri karanjenga siagang natongko 
ammotere anjo karanjenga. 

mae ri nakke. Akkanyiki kenanga na sanna 
kassana kanyina, sangkamma kanyina 
kondoa. Naallei kenanga anjo sumpaeng 
karanjenga nampa naerang kenanga anriba. 

10 Akkutanamma mae ri anjo malaekaka 
angkana, "Lanaerang kemae kenanga anjo 
karanjenga?" 

11 Appialimi angkana, "Mange ri Babel. 
Anjorengi kenanga lanapabangungang balla 
panynyombang. Punna leba anjo balla 
panynyombanga, lanapadongkoki kenanga 
anjo karanjenga anjoreng untu nasomba." 

l Nia pole paccini maraeng kugappa. 

Kamma-kamma anne nia kucini appa 
kareta pabundukang assulu battu ri allana 
ruaya moncong tambaga. 

2 Anjo sikammaya kareta massing nibesoki 
ri ayoka jarang; makaserea jarang eja, 
makaruaya jarang leleng, 

3makatallua jarang kebo siagang 
makaappaka jarang balo. 

4 Akkutananga mae ri anjo malaekaka 
angkana, "Apa battuanna anne sikammaya 
kareta pabundukanga Karaeng?" 

3 Appialimi angkana, "Alampai kenanga mae 
ri appaka oloang ri wattu lebana kenanga 
andallekang mae ri Batarana sikontu linoa. 

6 Kareta pabundukang nibesoka ri jarang 
lelenga alampa mangei Babel ri bageang 
wara. Jarang keboka alampa kalauki siagang 

niaka ri bageang timboro." 

7 Ri wattunna assulu anjo jarang baloa, 
tenamo nasabara kenanga napakamma ero 
alampa untu amparessai linoa. Nakana anjo 
malaekaka, “Alampamako untu amparessai 
linoa!" Nampa alampamo kenanga. 

8 Nampa akkio anjo malaekaka mae ri nakke 
angkana, "Anjo jarang alampaya mange ri 
Babel napanaummi larroNa Batara." 

9 Napassareangi Batara anne pasanga mae ri 
nakke. 

10 Nakana, "Allei passare napassareanga 
Heldai, Tobia siagang Yedaya, iamintu 
sikamma tau beru ammotereka battu ri 
tampa pammelakkanga ri Babel. Erangi linta 
anjo passarena kenanga mange ri ballana 
Yosia anana Zefanya. 

11 Anjo bulaeng siagang pera napassareanga 
kenanga, pareki sere songko kalompoang 
siagang patabai mae ri ulunna Imang 
Malompo Yosua anana Yozadak. 

12 pauangi angkanaya iNakke Batara 
Kaminang Koasaya angkana, Tau niarenga 
| Cula, lajari apa napattujuanga ri tampa 
napammantangia siagang ia lambangungi 
ammotere BallaNa Batara. 

13|a lambangungi BallakKu siagang 
lannarimai kalabirang sangkamma serea 
karaeng, siagang ia lammarenta mae ri 
rayana. Nia sitau imang lanrurungangi 

siamaki kenanga lalang ri jama-jamanna. 

14 Anjo songko kalompoanga niboliki ri 
BallakKu untu ampakaingaki Heldai, Tobia, 
Yedaya, siagang Yosia. 

15 Labattui tau battua ri tampa bellaya 
siagang nabantui kenanga ambangungi 
BallakKu. Punna leba anjo pambangunanga, 
lanaassemmi kenanga angkana iNakke Batara 
Kaminang Koasaya leba assuroko battu mae ri 
kenanga. Sikontu anjo kammaya lakajariang 
ngasengi punna naturuki tojeng-tojeng 
kenanga sikamma parentaKu, Karaeng 
Allataalana kenanga." 

7 l Ri tanggala appa bulang Kislew, iamintu 

bulang salapang, lalang taung makaappa 
ammarentana Karaeng Darius, Nasarema 
pole pasang Batara. 

2 Lebami nasuro panduduna Betel 
iamintu Sarezer siagang Regem-Melekh 
kammayatompa ana buana kenanga mange 
ri BallaNa Batara Kaminang Koasaya untu 
appala barakkaNa. 

3 Nisuro tommi kenanga akkutanang mae 
ri skamma imanga siagang sikamma nabia 
kamma anne, "Maka paralluiji ikambe 
angkarruki kaancuranna BallaNa Batara 
iamintu appuasa ri tunggala bulang makalima 
sangkamma lebaka nagaukang ikambe 
attaung-taung sallona allaloa?" 

nakke. 

> Nakana, "Pabattuangi mae ri sikontu 
panduduna anne parasanganga siagang mae 
ri sikamma imanga, angkanaya anjo puasaya 
siagang karru nagaukanga kenanga ri bulang 
makalimaya siagang makatujua lalanna anne 
tujupulo taunga teai pappakalompo untu mae 
ri Nakke. 

6 kammayatompa ri wattunna angnganre 
angnginung kenanga, kasannangngang 
kalennaji naboya kenanga." 

'laminjo Napaua Batara tete ri nabi- 
nabiNa ri Jammang allaloa ri wattunna 
nipammantangngi ija Yerusalem siagang 
coppong katallassanna panduduna. Anjo 
wattua tena nanjorenja ri desa-desa ri 
tammulilina kotaya ammantang taua, 
mingka balalo ri bageang timboro siagang ri 
bangkeng-bangkeng bulu niaka ri bageang 
ilau. 

8 Napassareangi Batara Kaminang Koasaya 
anne pasanga mae ri nakke, 

P angkana, "Attaung-taung allaloa 
Kupassareangi anne parenta-parentaya 
mae ri ummakKu, Musti agau adelekko, 
mangngamaseang siagang baji pamai mae ri 
parannu tau. 

l0Teako jallakkangi sikamma jandaya, 
ana-ana kukanga, bansa maraeng battua 
ammantang ri tangnga-tangnganu, yareka 

Siagang tea tongko appareki rancana jadala 
mae ri parannu tau. 

11 Mingka kapala batui ummakKu siagang 
tena sikali naero mappilangngeri: natongkoki 
tolinna kenanga sollanna tena nallangngere. 

12 Napatterassangi atinna kenanga sagenna 
ajari sanrapang batu terasana. Teal sipato 
larroKu lanri tenana naero kenanga mannuruki 
ri ajarang-ajarang lebaka Kupassareang mae 
ri kenanga tete ri sikamma nabia riolo. 

13 Tena naKupiali pappala doanna kenanga, 
lanri tenana todong namappilangngeri 
kenanga ri wattungKu abicara. 

14 Sanrapang anging barubu, Kubarrasaki 
kenanga sagenna tarpassa ammantang 
ri sikamma parasangang-parasangang 
maraenga. Anne butta copponga ajari sino 
sikalimi, tena sikali tau ammantang, siagang 
rosomi buttana." 

2 l Napassareangi Batara Kaminang 
Koasaya anne pasanga mae ri nakke 
angkana, 

2 "Ero duduA antulungi Yerusalem lanri 
sanna Kukamaseanna panduduna, siagang 
lanri ia anjo pangngamaseangKu, nabambang 
nyawaKu mae ri musu-musunna anjo kotaya. 

3 LammoterekKa mange ri Yerusalem, anjo 
kota matangkasakKu, nampa ammantang 
anjoreng. Laniassengi Yerusalem salaku 
kota tamamminraya, siagang bontoNa 

Matangkasa. 

“Ri paranglakkeng lompona Yerusalem, 
laniaki pole ammempo sikamma tutoa 
burane sannakamo toana siagang tutoa baine 
sannakamo toana sagenna musti ammake 
takkang punna ajappa. 

3 Sikamma agang niaka lalang ri kotaya 
larassi pole siagang ana-ana akkarenaya. 

6 Anjo passalaka nakulle tena nantama ri 
akkalana ri sikamma tau attallasaka ija battu 
ri anne bansaya, mingka untu iNakke teai apa 
tantama ri akkala. 

7LaKupasalamaki ummakKu battu 
ri sikamma parasangang lebaka 
napammantangngi kenanga nialle, 

8 nampa Kuerang ammotere kenanga battu 
iraya siagang battu lau, sagenna ammantang 
pole kenanga ri Yerusalem. Lajari kenanga 
ummakKu siagang iNakke ajari Allataalana 
kenanga. I|Nakke lammarenta mae ri kenanga 
lalang kajarrekang siagang kaadelang." 

9 Nakana Batara mae ri ummaNa, 
“Pakajarreki pamainu! Kamma-kamma anne 
nulangngereki kana-kana ia lebaka todong 
napau sikamma nabia ri wattu nipadongkona 
batu pundasia, untu ambangungi BallakKu 
ammotere. 

10 Rioloangannaya anjo jammanga tena 
akkulle ansewai kitta magassinna rupataua 
yareka olo-oloka, siagang tena tau amang 

Lebami Kupasisala-sala sereang tau siagang 
maraengannaya. 

11 Mingka kamma-kamma anne sikamma 
tau niaka attallasa ija battu ri anne bansaya 
sisalami gaukKu mae ri kenanga siagang 
rioloa. 

12 Lappakioroki bine kenanga siagang 
amang. Larappoi poko-poko anggorona 
kenanga, lanisarei wassele kenanga battu ri 
buttaya, siagang laturungi allabi-labi bosia. 
Sikontu anjo barakkaka Kupassareangi mae 
ri sikamma tau attallasaka ija battu ri anne 
bansaya. 

13 He pandudu Yehuda siagang Israel! Ri 
jammang allaloa, punna situnra-tunrai bansa 
maraenga, nakana kenanga, Poro battu lalo 
bala sangkammaya antujui Yehuda siagang 
Israel antuju tongko! Mingka laKupasalama 
ngasengko, sagenna anjo bansa-bansa 
maraenga lanakana massing ri para ia 
kenanga, Poro anjo barakka turunga ri 
Yehuda siagang Israel, turung tongi mae ri 
kalennu! Lanri kammana pakajarreki pamainu 
siagang teako mallakki!" 

14 Nakana Batara Kaminang Koasaya, 

"Ri wattungKu napakalarro boe-boenu, 
Kupattantumi untu anghukkung sannaki 
kenanga. Tena naKupinrai anjo kaputusangKu, 
passangalinna Kurupai tojengi. 

ambarakkaki panduduna Yerusalem siagang 
panduduna Yehuda, Jari, teako mallakki. 

16|aminne parenta-parenta mustia 
nugaukang: Punna abicarako mae ri parannu 
tau, abicarako sitojennaya. Angngalleko 
kaputusang adele ri pangadelanga siagang 
angngeranga passiamakkang. 

17 Teako appareki rancana jadala mae 
ri parannu tau. Teako appasuluki sumpa 
aballe-balle. INakke birisikka mae ri 
balle-ballea siagang mae ri tenaya naadele 
kammayatompa ri katerassanga." 

18 Napassareangi Batara Kaminang Koasaya 
anne pasanga mae ri nakke untu ummaNa, 
angkana, 

19 "Pyasa nigaukang lalang bulang 
makaappa, makalima, makatuju, siagang 
makasampulo lajari passua-suarrang 
appakarannua siagang appakasannanga 
mae ri panduduna Yehuda. Mangngaiko ri 
katojengang siagang passiamakkang!" 

20 Nakana Batara Kaminang Koasaya, 
"Labattui sallang wattunna nabattu pandudu 
battua ri jaia kota mange ri Yerusalem. 

21 Pandudu sereanga kota lanakana mae 
ri pandudu kota maraenga, Umba kilampa 
mange anynyomba ri Batara Kaminang 
Koasaya siagang ampalaki barakkaNa. 
Amminawang mako ri kambe. 

22 Nampa jaimo tau siagang jaimi bansa 
makassa labattu mange ri Yerusalem untu 
anynyomba mae ri Nakke Batara Kaminang 
Koasaya siagang ampalaki barakkakKu. 

23Ri anjo allo-allo kammaya, sampulo 
tau bansa maraeng labattu mange ri 
sere tu Yahudi na nakana, Ero tongi 
ikambe upa sangkamma ikau ngaseng: 
nasaba nalangngereki ikambe angkanaya 
Nabarakkaki ngasengko Allataala. " 
Kammaminjo kana lebaka Napau Batara 
Kaminang Koasaya. 

llaminne pasanNa Batara. Lebami 

Napattantu untu anghukkungi 
parasangang Hadrakh siagang kota 
Damsyik. Teai poro suku-suku Israel bawang, 
mingka ibukotana pole Siria Napatang tongi 
Batara. 

2 Hamat abaeng-baenga siagang Hadrakh 
la todong ampatangi, kammayatompa 
kota-kota Tirus siagang Sidon siagang sikontu 
kacaradekanna panduduna. 

3 Lebami Tirus ambangung benteng-benteng 
untu kalenna siagang appatambung tamaka 
jaina bulaeng siagang pera sagemna ajari 
sangkammami barang biasa sangkamma 
kassi siagang butta peoka ri aganga. 

4 Mingka Nipajari kasi-asi ri Batara. Sikontu 
kakalumanynyangnganna anjo kotaya 
lanipelaki antama ri tamparanga siagang anjo 
kalenna kotaya lalabusuki nikanre ri pepe. 

kajarianga sagenna ajari malla. Lanacini tongi 
Ekron na tappelamo sikontu panrannuanna. 
Gaza latappelaki karaenna, siagang Askelon 
lajari sinoi tena bonena. 

6 Asdod lanipammantangngi ri tau battua ri 
bansa-bansa abengkoroka. Nakana Batara, 
"Anjo tu Filistin tampoa laKutumpasaki. 

'Talangnganreami kenanga dageng 
acceraka ija siagang kanre maraengang 
nipappisangkanga. Sikontu tau tassesaya 
lajari ummakKu siagang nipasangkammai 
salaku bageang battu ri suku Yehuda. Ekron 
lajari anggota ummakKu, sangkamma tu 
Yebus ri jammang riolo. 

8| aKujagai buttaKu siagang laKutahangi 
sikamma pasukang-pasukang bansa maraeng 
niaka ero allaloi. Tenamo nalaKupabiang 
sikamma tumanjallakkanga anjajai 
ummakKu. Nasaba Kucinimi kasessanna 
kenanga." 

? He panduduna Sion, rannu mako! He 
panduduna Yerusalem, makkio rannuko! 
Ciniki! Battui Karaennu angngerang 
pammetang! la Karaeng adele angngeranga 
kasalamakkang. Mingka tuna pamaiki lalang 
kabattuanna Adongko keledai, sikayu keledai 
rungka. 

10 Nakana Batara, "LaKupelaki kareta-kareta 
pabundukang battua ri Efraim, sikontu jarang 
niaka ri Yerusalem laKupalanynyaki siagang 


| Zakaria 9.111 15 21 
sikontu panaya laKuancuruki. Lanapalabangi 


napabattu Karaennu passiamakkanga ri allana 
bansa-bansaya. Lakoasai battu ri tamparang 
serea mange ri tamparang maraenga, battu ri 
Binanga Efrat sagenna ri cappana linoa." 

11 Nakana Batara mae ri ummaNa, "Lanri 
parjanjiang lebaka Kupare siagang ikau 
ngaseng, parjanjiang nipajari assaya 
siagang cera korobang nipassareanga, 
laKupakabebasaki rayanu sessaya lalang 
ri butta pammelakkang sangkamma tau 
nikurunga lalang ri bungung kalotoro. 

12 Ammotere mako he sikamma tunipelaka, 
anne kamma niamo panrannuannu. 
Ammoterekko mange ri tampa palalangannu, 
iNakke tuli lambarakkaki ngasengko. 
Pilangngeri: LaKubarakkakiko alappi rua lanri 
sikontu kasessang lebaka nukasia. 

13 Yehuda laKupake ajari salaku pana 
tubarani, siagang Israel salaku ana pana 
sadiaya lanipabuccu. Panduduna Sion 
laKupake salaku padang: anjo padanga 
laKupake ambuccuki sikontu tu Yunani." 

14 | aANapappicinikangi KalenNa Batara mae ri 
ummaNa, sanrapangi kila nipabuccu ana-ana 
panaNa. Batara Kaminang Tinggia lappasara 
tarompe pammatei maju abundu, nampa 
ajappa maju lalang anging barubu battu 
timboro. 

15 mmaNa mattantu laNasarei 
palalangngang, sagenna akkulle nabeta 

kenanga sikontu musua. Sanrapang pakkiona 


tau nasaringa lanri angnginung, kammaminjo 
pakkiona kenanga lalang pabundukang. 
Sanrapang cera nitumpaya irate ri 

tampa pakkorobangnganga, kammaminjo 
tattumpana cerana musunna kenanga. 

16 Punna battu anjo alloa, laNapasalamaki 
Batara ummaNa, sanrapang pakalawaki 
ampasalamaki gimbalana battu ri bahayaya. 
Laccayai kenanga ri buttaNa Batara, 
sanrapang paramata songko karaeng 
accilla-cillaka. 

17 Tamaka bajina buttaNa Batara sallang, 
teai sipato bajina siagang gagana! Anjorengi 
coppong sikali timbona anggoroka siagang 
gandunga, sagenna pila katambang gassinna 
turungkaya siagang tuloloa. 

10 l Punna battu wattu acculana lamung- 

lamunga, appalakko bosi mae ri 
Batara. Na laNaparappungi Batara rammang 
lappaturunga bosi, siagang laNapaturungi 
bosi lompoa sagenna ajari moncongbulo nicini 
sikamma kokoa siagang ajari baji mange ri 
yangasenna taua. 

2 Appalaki pangngunju sikamma taua 
mae ri barhala-barhalaya siagang ri 
sikamma pacinika, mingka sikamma anjo 
pangngunju nagappaya kenanga sangnging 
balle-balle siagang bicara kosonji bawang. 
Nia ambattuangngi sonaya, mingka anjo 
battuang napakasingaraka kenanga poro 

lanapakalingu ngaseng jako; siagang anjo 
panynyaleori napassareanga tena battuanna. 
Lanri kammana anjo natassimbung- 
simbung rayaka sanrapang gimbalaka. 
Tenamo nasilolongang kenanga lanri tena 
pamimpinna. 

3 Nakana Batara, "Sanna larroKu mae ri 
tukoasa ammarentaya ri ummakKu, siagang 
lakKuhukkungi kenanga. Mingka panduduna 
Yehuda iNakke ampatangi, siagang iNakke, 
Batara Kaminang Koasaya lamparakai 
kenanga. LaKupajari kenanga rapang jarang 
pabundukang makassaka untu iNakke. 

4Battu ri tangnga-tangngana kenanga 
laKupilei tukoasaya, pamimpinga, siagang 
panglima lammarentaya ri ummakKu. " 

> Lammetai panduduna Yehuda sangkamma 
pejuang-pejuang angngonjo- ngonjokangi 
musunna rapang butta peo ri aganga. 
Labarjuangi kenanga lanri iNakke, Batara 
ambantuai kenanga, siagang lanabetai 
kenanga sikamma musu adongko Jjaranga. 

6"  aKupajari kassaki panduduna Yehuda, 
laKkupasalamaki umma Israel. Kuerangi 
kenanga ammotere mange ri parasanganna 
lanri Kusayanna kenanga. LaKupareki 
kenanga sangkamma bansa tenaya 
naleba Kusassali. |Nakkemi Karaeng 
Allataalana kenanga, sikontu pappala doanna 
laKuparhatikangi ammotere. 

7? Umma Israel lajari sangkamma tubarani 


makassaka, rapang tau angnginunga anggoro 
larannui pamaina kenanga. Jari-jarina 
kenanga battu ri jJammanga mae ri jammang 
poleanga talanakaluppaiyai anne pammetang 
Kupassareanga. Larannu-rannui kenanga 
lanri apa Kugaukanga mae ri kenanga. 

8 | aKukioki ummakKu siagang Kuparappungi 
kenanga ajari sere. LaKupakabebasaki 
kenanga siagang laKupajari jai sangkamma 
riolo jaina. 

9 Manna pole Kupasiara kenanga ri 
tangnga-tangngana bansa-bansaya, tuli 
lamangnguranginna kenanga mae ri 
Nakke anjoreng. Lasalamaki kenanga 
kammayatompa ana-anana na siagang 
ngaseng lammotere mange ri parasanganna. 

10[ aKupoterangi kenanga battu ri Mesir 
siagang Asyur. LaKuboliki kenanga ri 
parasangang kalenna. Kuerangi kenanga 
mange ri Gilead kammayatompa Libanon, 
sagenna rassi sikontu parasanganga 
napakamma kenanga. 

11pynna alimbang kenanga ri tamparang 
kasukkarang, iNakke, Batara antunrungi 
sikamma bombanga, najari kalotoro taba 
sikali dapara rawana Binanga Nil. Bansa Asyur 
tampoa lanipakatunai, siagang Mesir porea 
latappelaki kakoasanna. 

12 [| aKupajari kassaki ummakKu, 
lamannuruki siagang lanynyombai 

kenanga ri Nakke. INakke, Batara, anne 


akkana." 

1 1 1 He Libanon, sungke ngasengi sikontu 
pakkebunu, sollanna nakanre pepe 

poko-poko arasanu! 

“He poko daru, appiraungko, lanri 
rumbammi poko-poko camaraya, anrabami 
sikamma poko porea ngaseng. He poko-poko 
lompoa ri Basan, angngarrukko. Nasaba 
lebami nibattasa romang-romang lompoa 
sagenna lappara. 

3 Pilangngeri piraunna sikamma tukoasaya, 
lanynyami kalompoanna kenanga! Pilangngeri 
sara ammammuna singa-singaya ri romang: 
nasaba panrami pammantanganna kenanga 
ri sikontu birinna Binanga Yordan. 

4Nakana Karaeng Allataala mae ri nakke, 
“Agau sanrapangko pakalawaki angkalawakiai 
gimbala lanipolonga. 

3 Sikamma tummallina lanabunoi anjo 
sikamma gimbalaka natanggappaya 
hukkungang. Nakana kenanga anjo tau 
ambalukangai dagenna anjo sikamma 
gimbalaka, Nipujimi Batara! Kamma- kamma 
anne pila akkalumanynyangki! Anjo sikamma 
pakalawakia tena pangngamaseanna mae ri 
sikamma gimbala piarana kenanga. 

6 TaerokaMa mangngamaseang pole manna 
pole mae ri nai anrinni ri parasanganga. 
KalengKu lampassareangi sikontu panduduna 
mae ri sikamma tukoasaya. Anjo kenanga 

langngancuruki anne parasanganga, nampa 


tena nalaKurampasa ammotere battu ri 
kakoasanna kenanga." 

7? Nampa inakke, Zakharia, nigajima ri 
sikamma padanggang gimbalaka untu 
angkalawaki sikamma gimbala lanipolonga. 
Inakke nia rua takkangku, sereanga 
kuarengi "Kalammorang" nampa sereanga 
pole kuarengi "Sikkokang". Nampa 
appakaramulama anjagai siagang amparakai 
anjo sikamma gimbalaka. 

8 Nia tallu pakalawaki angkabirisia 
nanapaccappu kasabarangku. Kubongkai 
kenanga lalang wattu sibulang. 

9 Nampa kukana ri parappunganna anjo 
sikamma gimbalaka, "Taerokama angkalawaki 
ngasengko. la tenaya tamatena lappassammi 
mange mate, siagang ia tenaya tapanrana 
lappassammi mange panra. Nampa labinnaya 
akkullei assibuno-buno para ia." 

10 Nampa kualle anjo takkang kuarenga 
"Kalammorang" nakutepo untu ajari 
pammatei angkanaya tanipajariai parjanjiang 
lebaka Napare Batara siagang sikontu 
bansaya. 

11 Anjo memang alloa natanipajariamo anjo 
parjanjianga. Najannangngima anjo sikamma 
padanggang gimbalaka, siagang napahammi 
kenanga angkanaya KalenNa Batara abicara 
tete ri sikontu apa kugaukanga. 


Zakaria 11.121 17 21 
12 Kukanamo mae ri kenanga, "Punna 


situju ngasengki, kisareanga gajiku; punna 
tena, tea maki." Nampa nasarema kenanga 
tallumpulo doe pera untu gajiku. Nakana 
Batara ri nakke, "Pantamaki anjo doeka ri 
tampa pammoneang doeka ri BallakKu." Jari 
kupantamami anjo tallumpuloa doe pera ri 
tampa pammoneang doeka ri BallaNa Batara. 
Sikamma jinjo bawang pangnganggarana 
kenanga mae ri nakke! 

13 (11:12) 

14 Lebaki anjo kutepomi takkangku 
makaruaya, iamintu takkang kuarenga 
"Sikkokang," sagenna reppemi kasereanna 
Yehuda siagang Israel. 

15 Nampa Nakana Batara ri nakke, "Sikalipi 
pole agau rapangko pakalawaki, mingka 
kamma-kamma anne salaku pakalawaki 
kodia. 

19 Nasaba nia sitau pakalawaki laKusuro 
untu anjagai sikamma gimbalakKu, mingka 
tena najampangi gimbala tappelaka; tena 
naboyai gimbala sala oloanga, tena todong 
naballei gimbala bokkaka, kammayatompa 
tena nasarei kanre gimbala attallasaka ija. 
Balalo ia kalenna angkanrei dagenna gimbala 
kaminang comoka siagang nabibuki sikamma 
kanukunna anjo olo-oloka. 

17 Nitunraimi anjo pakalawaki tenaya 
matu-matunna! Nabokoimi parappunganna 
gimbalana. Lanipalebaki kakoasanna ri 

pabundukanga. Lajari lammai paling-palinna 


siagang lajari butai mata kananna." 

12 | aminne pasanNa Batara ri sesena 
Israel. LaNakarangi Batara langika, 

Napajari buttaya kammayatompa Nasarei 

katallassang rupataua, Nakana, 

2 "| aKupajari Yerusalem sanrapang piala 
niaka anggorona:, sikamma parasangang 
singngampina lanainungi anjo anggoroka 
nampa taroyong-royong rapang tau 
nasaringa. Na punna nitammulili Yerusalem 
ri musua, sikamma kota-kota niaka 
ija ammantang ri parasangang Yehuda 
lanitammulili tongi ri musu. 

3 Mingka punna tarapimo anjo alloa, 
laKupajari Yerusalem sanrapang batu 
battalaka: manna pole bansa battu kemae 
ancobai angngangkaki langgappai bala. 
Sikontu bansaya ri lino lanapajari serei 
kalenna untu ambunduki Yerusalem. 

4 Anjo alloa laKupajari lingu ngasengi 
jaranga siagang pabaena Kupajari pongoroki: 
laKkujagai panduduna Yehuda, mingka 
Kupajari butai sikontu jaranna musunna. 

> Nampa lanakanamo sikamma kaluarga 
Yehuda lalang pamaina, Batara Kaminang 
Koasaya assarei kagassingang ummaNa 
ammantanga ri Yerusalem. 

6 Anjo alloa sikamma kaluarga Yehuda 
lakupajari rapang pepe lalang ri 
pagompoang kayu tunua yareka sulo 


| | Zakaria 12.71 11 29 
arinraya irawanganna gandung-gandung 


nikawarranga: lanaancuruki kenanga 
sikamma bansa-bansa niaka ri tammulilina. 
Mingka panduduna Yerusalem tuli 
ammantangi lalang ri kotaya siagang amang. 

7|Nakke, Batara, lauru-uru assarei 
pammetang tantara Yehuda, sollanna tena 
nalompoangngang kalabirang natarimaya 
jari-jarina Daud siagang pandudu Yerusalem, 
nakalabirang natarimaya panduduna Yehuda 
maraenga. 

8 Anjo alloa iNakke lallalangngi panduduna 
Yerusalem; siagang manna kaminang 
lammaya ri allana kenanga lajari kammai 
gassinna Daud. Laniului kenanga ri jari-jarina 
Daud sanrapang niulu ri malaekakKu, balalo 
sanrapang KalengKu angngului. 

9 Anjo alloa laKuancuruki sikamma 
bansa eroka ampaccoba-cobai ambunduki 
Yerusalem. 

10 Nampa jari-jarina Daud siagang 
panduduna Yerusalem laKupajari tunangai 
mangngamaseang pamaina siagang nangai 
appala doanga. Lanaciniki kenanga anjo tau 
lebaka nacoka kenanga, nampa nakarruki 
rapang tau angkarruki ana sitau-tauna matea. 
Langngarruki kenanga pacce pamaina, rapang 
tau ammoteranga ana bungasana. 

11Ri anjo alloa nia karru lompo ri Yerusalem, 
rapang karru mae ri Hadad-Rimon ri Kabung 
Lapparana Megido. 

12 Nampa tunggala kaluarga ri anjo 


parasanganga massing langngarruki: 
kaluarga jari-jarina Daud, kaluarga Jari-jarina 
Natan, kaluarga jari-jarina Lewi, kaluarga 
jari-jarina Simei, siagang sikontu kaluarga 
maraenga. Tunggala kaluargaya massing- 
massing angngarruki, siagang sikamma 

tu buranea battu ri tunggala kaluargaya 
langngarruki tassala battu ri sikamma 
tubai-bainea." 

13 (12:12) 

14(12:12) 

13 l Nakana Batara Kaminang Koasaya, 

"Ri anjo alloa lappasolongA sere 
timbuseng jene untu ampakatangkasaki 
jari-jarina Daud siagang panduduna 
Yerusalem battu ri dosana siagang ri gau 
panynyombanna kenanga ri barhalaya. 

2 Ri anjo alloa laKupattaenami areng-arenna 
barhala-barhalaya battu ri anne buttaya, 
sagenna tenamo manna sitau angngurangi. 
Sikontu tau nakanaya kalenna nabi 
siagang tau aballe-ballea nakana kalenna 
napantamakki roh, laKubongka kabusuki. 

3 Na pumna nia ija tau nakana kalenna 
appabattui pasang, kalenna anrong manggena 
langkana ri ia angkana musti nihukkung matei 
lanri appauna kana balle-balle. Punna tuli 
nakana ija kalenna nabi, lanicokai sagenna 
mate ri manggena siagang amma kalenna. 

“Ri anjo alloa, sikamma nabia lasiriki untu 


anggaukangi gau nabia. Tena nalammake 
nabi kenanga untu annipu siagang 
ampattampoangi sikamma paccinina. 

> Kabalekanna, lanakana kenanga, Inakke 
teaiya nabi. Inakke poro pamarrija bawang, 
anjamaya ri kokoa lalang sikontu tallasakku. 

6 Na punna akkutanang taua ri ia angkana, 
Bokka apa anjo ri barambannu?, lappiali 
angkana, Anjorenga ri ballana agangku 
anggappa loko." 

7 Nakana Batara Kaminang Koasaya, 
"Ammentengko nai he padang, nampa 
nubuccu pakalawaki anjamaya untu iNakke! 
Bunoi, natassimbung-simbung sikamma 
gimbalaka. LaKubunduki ummakKu, 

8 na ruambageang talluna sikontu panduduna 
parasanganga lamate. 

9 Bage talluna mami lasalama. Siagang anjo 
kenanga laKupakatangkasaki rapang pera 
nipakatinoka siagang pepe. LaKuuji kenanga 
rapang tau angngyjia bulaeng. Nampa 
lappala doang kenanga mae ri Nakke, siagang 
laKupiali pappalana kenanga. LaKupauangi 
kenanga angkanaya iami kenanga ummakKu, 
nampa kenanga lamangaku tongi angkanaya 
iINakkemi Karaeng Allataalana kenanga." 
14 1 Areppesemi allo pangadelanNa 

Batara. Na laniellamo Yerusalem, 
siagang lanibage-bagei wasselena ri dallekang 
matannu. 

2 LaNaparappung ngasengi Batara sikontu 


bansaya untu ambunduki Yerusalem. 
Laniallei anjo kotaya, laniellaki sikamma 
ballana, siagang lanigau bawangi sikamma 
tubai-bainena. Tawaruanna panduduna 
laniengkaki mange ri butta pammelakkanga, 
mingka labinna lammantangi anjoreng ri 
kotaya. 

3 Nampa lamaju Batara untu abundu 
angngewai anjo bansa-bansaya, sangkamma 
lebaka Nagaukang ri jammang riolo. 

“Ri anjo alloa lammentengi ri Bulu Zaitun, 
irayanganna Yerusalem. Nalanibage rua 
Bulu Zaitun ri serea kabung lappara, 
appakkaramula battu iraya sagenna kalau. 
Tawaruanna anjo buluka lagioki alampa wara, 
nabageruanna pole alampa timboroki. 

> Lalariko allalo ri anjo lappara kabung 
ambage ruayai anjo buluka. Lalariko 
sangkamma boe-boenu ri wattunna tagegoso 
buttaya ri wattu ammarentana Uzia, 
lamintu karaenna Yehuda. Nampa battu 
Karaeng Allataalaku, nirurungang ri sikontu 
malaekaka. 

6 Punna battu anjo alloa, talaniakkamo 
dinging yareka es. 

"Ri anjo alloa tenamo sassang. Tuli 
lasingarana alloa, manna pole ri wattunna 
bangngi. Mingka Bataraji bawang 
angngassengi angkanaya ringngapanna 
nalabattu anjo alloa. 

8Ri anjo alloa, laloloroki jene cinonga 


battu ri Yerusalem; tawaruanna anjo jJeneka 
laloloro mangei ri Tamparang Matea nampa 
bageruanna pole laloloro mangei ri Tamparang 
Tangngaya. Laloloroki anjo jeneka tunggala 
taung, baji nawattu bara kammayatompa ri 
wattu timoro. 

9 Na Batara lammarenta salaku Karaeng ri 
sikontu linoa; tunggala taua lanynyombail ri 
la salaku Allataala siagang naassengi arenNa 
lalang areng sangkammaya. 

10 Sikontu parasanganga appakkaramula 
battu ri Geba bageang wara sagenna Rimon 
ri bageang timboro, lajari lappara ngasengi. 
Mingka Yerusalem lammenteng tinggi nai, labi 
tinggiangngang nabutta niaka ri tammulilina: 
anjo kotaya lalabaki appakkaramula battu ri 
Pakkebu Lompo Benyamin sagenna mange 
ri Pakkebu Lompo Panyingkulu, iamintu 
tampana pakkebu lompo Makaserea siagang 
battu ri Menara Hananel sagenna mange ri 
tampa pammaccokang anggorona karaenga. 

1t aamangi ammantang sikamma tau 
ammantanga ri anjo kotaya, tena bahaya 
kapanrakang lantujui. 

12 | aNapabattui Batara garring appakamalla- 
mallaka mae ri sikontu bansa lebaka abundu 
angngewai Yerusalem. Matanna siagang lilana 
kenanga, balalo sikontu batangkalenna lajari 
bottoki lalang attallasana ija kenanga. 

13 Ri anjo alloa laNapajari lingui Batara 


sikamma anjo bansa-bansaya siagang ajari 
sanna mallana kenanga, sagenna tunggala 
taua lanajakkalaki aganna niaka ri sarinna na 
nabuccu. 

14 Sikamma tu buranea ri Yehuda labunduki 
untu ampartahangkangi Yerusalem. Lanaallei 
kenanga sikontu barang-baranna bansa- 
bansa niaka ri tammulilina ajari barang 
nirampasa, kammaya bulaeng, pera siagang 
pakeang agompo-gompoa. 

13 Nia todong garring lompo lantabai jaranga, 
bagalka, untaya, keledaia, siagang sikontu 
olo-olo niaka ri kemana musua. 

16 Nampa sikontu tau niaka ija attallasa 
ri allana anjo bansa-bansa ambundukai 
Yerusalem, lalampai mange ri anjo kotaya 
untu anynyomba ri Karaeng, Batara Kaminang 
Koasaya, siagang untu ampakalompoi 
Passua-suarrang Paballakang Leko-Lekoka. 

17 Punna nia bansa taeroka alampa mange 
ri Yerusalem untu anynyomba ri Karaeng, 
Batara Kaminang Koasaya, talanatujuai bosi 
parasanganna. 

18 Siagang punna taeroka tu Mesir 
ampakalompoi Passua-suarrang Paballakang 
Leko-Lekoka, lanituju tongi kenanga garring 
Napabattua Karaeng Allataala mange ri 
tunggala bansa tenaya naero anynyomba. 

19 |aminjo hukkungang mae ri Mesir 
siagang mae ri sikontu bansa tenaya naero 

ampakalompoi Passua-suarranna Paballakang 


Leko-Lekoka. 

20Ri anjo alloa laniukiriki giring-giring niaka 
ri pakeanna jaranga iamintu kana-kana 
kammaya anne, "Nisalaki nipakatangkasa 
untu Batara". Sikamma panci-panci niaka 
ri BallaNa Batara lanianggaraki sangkamma 
mangko-mangko passarea ri dallekanna 
tampa pakkorobangnganga. 

21 Sikontu panci niaka ri Yerusalem 
siagang ri sikontu Yehuda lanisalaki 
nipakatangkasa untu Napatang Batara 
Kaminang Koasaya. Pandudu angngeranga 
korobang passare lanapakei untu ampallui 
dageng lanapassareanga. Punna battu sallang 
anjo wattua, tenamo nania padanggang ri 
BallaNa Batara Kaminang Koasaya. 


Maleakhi 


'laminne pasanNa Batara mae ri 
Maleakhi, untu napabattu mae ri umma 
Israel. 

2 Nakana Batara mae ri ummaNa, 
"MangngamaseangA mae ri kau ngaseng." 
Mingka appiali kenanga angkana, 
"Antekamma bateTa angkamaseangi ikambe 
Batara?" Appiali Batara angkana, "Sai 
anjo Esau daenna Yakub? Mingka Yakub 
Kukamaseang, 

3 naKukabirisi Esau. Daera buluna 
Esau lebami Kuancuru, siagang buttana 
Kupassareang mae ri olo-olo sekkeka ri 
parang lompoa." 

4Ebara angkana anjo jari-jarina Esau, 
lamintu tu Edom angkanai, "Lebami niancuru 
kota-kotana ikambe, mingka lanabangungi 
ikambe ammotere," lappialimi Batara 
angkana, "Akkullei nabangung kenanga 
ammotere, mingka laKurumbangi. Laniarengi 
kenanga Parasangang Bassung siagang Bansa 
natabaia pangngalarroinNa Batara sagenna 
satunggu-tungguna." 

3 Bansa Israel kalenna lanciniki, na nakana, 
"Tamaka malompona Batara; tarapiki 
kakoasanNa mange ri pantaranganna butta 
Israel!" 

6 Nakana Batara Kaminang Koasaya 


mae ri sikamma imanga, "Serea ana 
napakalompoi manggena, siagang serea 
palayang napakalompoi karaenna. | Nakke 
anne Manggenu ngaseng: mingka apa 
sabana natena nupakalompoA? INakke 

anne pinggawanu, mingka angngapa natena 
numalla mae ri Nakke. Nuhina-hinaiA, mingka 
akkutanangko angkana, Antekamma batena 
ikambe anghinaKi? 

7 Lanri assarenu korobang kanre-kanreang 
tenaya nasiratang nikorobangkang irate 
ri tampa pakkorobangngangKu. Nampa 
akkutanang ngasengko angkana, Antekamma 
batena ikambe ancapakKi? lamintu lanri 
nuramassinna tampa pakkorobangngangKu. 

8Punna assareko ri Nakke olo-olo buta, 
garringa yareka pesoka, maka teai 
panggaukang sala anjo kammaya? Coba sai 
bedeng passareang anjo olo-olo kammaya 
mae ri guburnurka! Maka lasannangi nyawana 
siagang lanagaukangi kabajikanga mae ri 
kau?" 

9 kamma-kamma anne, he sikamma imanga, 
coba sai pala mae ri Allataala sollanna 
Nakamaseangki. Tena Nalanapiali pappala 
doannu, siagang anjo battu ri kasalannu tonji. 

10 Nakana Batara Kaminang Koasaya, 
"Bajikangngangi nitongko pakkebu BallakKu, 
nasaba tena matu-matunnu apparinra pepe 
irate ri tampa pakkorobangngangKu. Tena 

nakungaiKo, siagang tena nalaKutarima 


passarenu. 

11 NipakalompoA ri sikamma bansa-bansaya 
ri sikontu linoa. Kere-keremae nitunui 
dupaya untu ampakalompoi arengKu siagang 
nipassareangi sikamma korobang siratanga, 
balalo sikontu bansaya napakalompoaA. 

12 Mingka ikau ngaseng nuhina-hinA 
lanri nubilang tenana anggaranna tampa 
pakkorobangngangKu, siagang nupassareangi 
anjoreng kanre nusorong bokoa. 

13 Nukana ngaseng, Lanremaki mae ri 
sikammaya ngaseng anjo, nampa nubawang- 
bawangngangA. Angngerangko olo-olo 
nilukka, olo-olo pesoka yareka garringa untu 
nupassareang mae ri Nakke. Nupikkiriki 
angkana erokKa antarimai anjo passare 
kammaya? 

14 Nitunraimi patipu assarea ri Nakke olo-olo 
tenaya anggaranna, punna niaja olo-olo 
maraengannaya bajika lebaka napajanjiang 
ri Nakke! Nasaba iNakke Karaeng Malompo, 
siagang nipakalompoa ri sikontu bansaya." 
2 l Nakana Batara Kaminang Koasaya mae 

ri skamma imanga, "Ilaminne parentaKu 
mae ri kau ngaseng: 

2Pakalompoa lalang panggaukannu. 

Punna taerokako ampilangngeri kanangKu, 
laKutunraiko. Sikontu apa nutarimaya 
salaku dalle latappinrai ajari pattunra. 
Sikontutojenna, sikontu anjo apa bajika 

lebami Kutunrai, lanri tena nujampangi 


parenta-parentaKu. 

3 LaKuhukkungi ana-ananu, siagang 
laKusapui rupannu siagang tai olo-olo 
nukorobangkanga, nampa lanireresangko 
mange ri pagompoanna tai oloka. 

“Jari lanuassemmi angkanaya anne 
parentaya lebami Kupassuroang, sollanna 
anjo parjanjiangKu siagang sikamma imanga, 
jari-jJarina Lewi, tuli tappakei. 

> Lalang ri anjo parjanjianga Kupajanjiangi 
mae ri kenanga katallassang amanga siagang 
salewanganga, siagang Kusuroi kenanga 
ampakalompoA. Anjo wattua memang 
napakalompoA kenanga siagang mallaki ri 
Nakke. 

6 Napangngajarrangi kenanga katojenganga, 
teai salaya napangngajarrang. SijarrekiA 
siagang kenanga, siagang naturuki erokKu 
silambusuna pamaina kenanga. Jai tongi tau 
natulung kenanga sollanna tanagaukanga 
kajadallanga. 

7? Memang kawajibanna sikamma imanga 
untu ampangngajarrangi apa tojenga 
ri passalana inakke, Karaeng Allataala 
Kaminang Tinggia. lami kenanga musti 
napakkutanangngi rayaka apa kukaerokia, 
lanri anjo kenanga tunisuroKu. 

8Mingka kamma-kamma anne, ikau 
ngaseng, sikamma imanga, ammengkamako 
battu ri oloang tojenga. Jai tau anggaukangi 

salaya lanri ajarang-ajarannu. Nupanrakimi 


parjanjiang Kupareka siagang ikau ngaseng. 

9 Na iNakke lampajari natunaiko umma 
Israel lanri tenana numannuruki ri erokKu, 
kammayatompa lanri nupasimmara- 
maraenna taua ri wattunna nuajara 
ummakKu." 

10Sai sangkammaji mangge nipajuluia 
ngaseng? Sai sangkamma ngaseng Jaki 
nipajari ri Allataala? Punna kamma, angngapa 
nakimassing takkaluppa ri parjanjiang 
Napareka Allataala siagang boe-boeta? 

11 Nadakkaimi umma Yehuda parjanjianNa 
Allataala siagang kenanga siagang 
nagaukammi apa appakaringi-ringika ri 
Yerusalem siagang ri sikontu parasanganga. 
Naramassimi kenanga BallaNa Batara 
Nakarimangngia, siagang anikkami 
kenanga siagang bai-baine anynyombaya ri 
rewata-rewatana bansa maraenga. 

12 Poro sikamma anjo tau agau kammaya 
Nipakabellai ri Batara battu ri umma Israel. 
Poro tena lalomo namminawang ri bansata 
assare korobang-korobang mae ri Batara 
Kaminang Koasaya. 

13 Siagang anne pole paggaukannu 
maraenga. Tampa pakkorobangnganNa 
Batara nupirassi jene mata, angngarrukko 
siagang appiraungko lanri taerokami Batara 
antarimai korobang-korobannu. 

14 Akkutanangko angkana angngapa 


Nataeroka antarimai. Lanri Naassenna Batara 
angkanaya tena najarre pamainu mae ri baine 
nunikkaiya ri wattu rungkanu. Anjo bainea 
julu tallasanu, mingka amminrami pamainu 
mae ri ia, manna pole leba mako para ajanji ri 
dallekanNa Allataala latuli majarre mae ri ia. 

15 Sai Allataala tenaya ruanna ampajari 
sereko tubu siagang sere nyawa siagang anjo 
bainea? Apa eroNa Batara lalang kammaya 
anjo? Tena maraeng sollannu anggappa 
ana-ana untu ajari ummaNa Allataala 
sitojennaya. Jari katutui kalennu, gassingka 
nia ri allanu tamajarreka mae ri bainenna. 

19 Nakana Karaeng Allataalana Israel, 
"Kukabirisi nikanaya passitallakkang. Birisikka 
punna nia tau ri kau agau palla kamma 
anjo mae ri bainenna. Jari katutui kalennu 
siagang tea sikaliko amminrai pamainu mae 
ri bainennu." 

17 Nupakalanrei Allataala lanri bicarannu. 
Mingka akkutanangko angkana, "Antekamma 
batena ikambe ampakalanrei Batara?" 
lamintu lalang nukanana, "Sikontu tau 
agau kodia nibilang bajiki ri Batara, siagang 
mangngellai mae ri kenanga." Yareka 
akkutanangko angkana, "Kemae anjo 
Allataala nikanaya adele?" 

3 1 Appiali Batara Kaminang Koasaya, 
"LaKukiringi battu tunisuroKu untu 
ampasadiai oloangKu. NaKutiring lania battu, 

iINakke Batara nuboyaya, mae ri BallakKu. 


Labattui anjo suroKu nukanakkukanga na 
napalabang parjanjiangKu. " 

2 Mingka inai lakkulle attahang ri allo 
kabattuanNa Batara ampanyatai KalenNa? 
Nasaba sanrapangi pepena padede bulaeng 
tino, siagang sanrapangi sabung tukang 
pasassaya. 

3Battu untu angngadeli, sanrapang tau 
antangkasiai siagang ampakatinoki peraka. 
Sanrapangi padede bulaeng tino siagang 
padede pera tino, kamma tomminjo 
tunisuroNa Batara laNatangkasi sikamma 
imanga sollanna akkulle Napassareang 
korobang-korobanga situru cara Nakaerokia 
Batara. 

4Na sangkamma riolo lamangngellaimi 
Batara mae ri korobang-korobang 
nipassareanga mae ri la ri umma Yehuda 
siagang Yerusalem. 

> Nakana Batara Kaminang Koasaya, 
"LabattuA mae ri kau ngaseng untu 
angngadeli. LabattuA linta anjari sabi mae 
ri pabale-bale mataya, sikamma tau agau 
bawanga, pasabi balle-ballea, agau jekkonga 
ansarei gajina tau angnganre gajia, tau 
anjallakkangai sikamma jandaya, ana-ana 
kukanga, siagang bansa maraeng battua 
annompang, mae ri sikontu tau tenaya 
napakalabirikKa." 

6"|Nakkemi Batara, siagang talebaKa 


amminra. Lanri kammana, ikau ngaseng 
jari-jarina Yakub, tena nipanrakiko. 

7Sangkamma boe-boenu riolo, ammengka 
ngaseng mako battu ri hukkung-hukkungKu 
siagang tena numajarre anggaukangi. 
Ammotere mako mae ri Nakke, na 
Kuammotere todong mae ri kau. Mingka 
akkutanangko angkana, Apa musti nagaukang 
ikambe untu ammotere mae ri Katte? 

8 kKamma-kamma anne akkutananga mae 
ri kau: Maka akkullei rupataua antipui 
Allataala? Tantu tena nakkulle. Mingka 
kamma tonji annipunu. Akkutanangko 
angkana, Antekamma batena annipu ikambe? 
PialingKu: Lalang abayaranu bage sampulo 
battu ri panggappannu siagang lalang 
assarenu passare. 

9 Sikontu bansaya natipu ngasengaA, jari 
nataba ngasengko pacalla. 

10 Erang ngasengi bage sampulona 
panggappannu mange ri BallakKu sollanna nia 
kanre allabi-labi anjoreng. SoriMa, nalanucini 
angkanaya Kusungkei sikamma pakkebuna 
surugaya siagang Kupilajuiko kabajikang. 

11 Tena naKupabiangi olo-oloka ampanraki 
lamung-lamunnu:, poko-poko anggoronu 
laroasaki rapponna. 

12 Nalanikanamako ri sikontu bansaya tau 
matene, nasaba parasangannu lajari tampa 
bajiki nipammantangngi." 

13 Nakana Batara, "Teai sipato bateKu 


nuhina lalang ri kana-kanannu." "Mingka 
akkutanangko angkana, Apa napau ikambe ri 
passabakkang iKatte? 

14 Nukana ngaseng, Tena matu-matunna 
taua anynyomba ri Allataala. Apa matu- 
matunna nigaukang kawajibanta mae 
ri Batara Kaminang Koasaya, yareka 
nipappicinikang mae ri la angkanaya assesse 
lalang maki ri kasalanta? 

15 Mata kalenta anciniki antekamma 
matenena tau tampoa. Tena napila 
salewangang bawang tau jadalaka, mingka 
punna nasori kasabaranNa Allataala 
lalang kajadallanna kenanga, tena tonja 
namangngapa-apa." 

16 Nampa sikamma tau mallaka ri Batara 
massing sipabicarami para ia. Napilangngeri 
siagang Naparhatikangi Batara apa napaua 
kenanga. Sikamma tau mappakalompoa ri la 
siagang tau mallaka ri la, nitulisiki arenna 
lalang ri sereang kitta catatang niaka ri 
dallekanna. 

17 Nakana Batara Kaminang Koasaya, "Lajari 
kenanga ummakKu. Ri wattungKu angngalle 
tindakang, lajari kenanga umma nisayangKu. 
Lakukamaseangi kenanga, rapang serea 
mangge ansayangi ana mappakalompoa ri 
kalenna. 

18 | anaciniki pole ummakKu 
passimmaraenna dallena tau bajika 

siagang tau jadalaka, tau anynyombaya ri 


Nakke siagang tau tenaya nanynyomba ri 

Nakke." 

4 l Nakana Batara Kaminang Koasaya, 
"Labattui sallang allonNa nasikontu tau 

tampoa siagang tau jadalaka nitunui rapang 

rarame. Ri anjo alloa lanitunui sagenna labusu 

kenanga, siagang tenamo kenanga latassesa. 

2 Mingka ikau tau mannurukia ri Nakke, 
lammumbai koasangKu mappasalamaka 
rapang mataallo, nasiorona angngerangi 
pappakamolle ri garring. Latalappasakko 
siagang larannuko rapang ana sapi beru 
assuluka battu ri barana. 

3 Ri anjo alloa langngalleA tindakang, 
nalanubeta tau jadalaka, sagenna rapang 
kenanga limbubu nuonjo-onjokanga. 

4Urangi sikamma pangngajaranna atangKu 
Musa, urangi sikamma hukkung siagang 
parenta-parenta Kupassareanga ri ia ri 
Moncong Sinai untu nituruki ri sikontu umma 
Israel. 

3 Mingka ri tenanapa nabattu anjo allo 
hebaka siagang appakamalla lebaka 
Kupattantu, laKusuroi battu Nabi Elia. 

6| anapajari sikamma manggea siagang 
sikamma anaka assere pamai, sollanna tena 
Kubattu ampanraki parasangannu." 


Matius 


llaminne pattottorang boe-boeNa Isa 

Almasi, sossorang battua ri Daud, 
siagang sossorang battua ri Abraham. Punna 
nisusungi battu ri Abraham sagenna Daud, 
laminne areng-arenna kenanga: 

2 Abraham, Ishak, Yakub, Yehuda 
massaribattang, Peres siagang Zerah 
(ammana kenanga niarengi Tamar), Hezron, 
Ram, Aminadab, Nahason, Salmon, Boas 
(ammana niarengi Rahab), Obed (ammana 
niarengi Rut), Isai, na Karaeng Daud. 

3(1:2) 

4(1:2) 

(1:2) 

6(1:6b-11) Battu ri Daud sagemna ri 
wattunna nipela bansa Israel mange ri butta 
Babel, iaminne areng-arenna kenanga: 
Salomo (ammana lebaki nibaineang ri Uria), 
Rehabeam, Abia, Asa, Yosafat, Yoram, Uzia, 
Yotam, Ahas, Hizkia, Manasye, Amon, Yosia, 
Yekhonya massaribattang. 

7(1:6) 

8(1:6) 

12 Battu ri wattunna nipela bansa Israel 


mange ri butta Babel sagenna lassu Isa 
Almasi, iaminne areng-arenna kenanga: 
Yekhonya, Sealtiel, Zerubabel, Abihud, 
Elyakim, Azur, Zadok, Akhim, Eliud, Eleazar, 
Matan, Yakub, Yusuf buranenna Maria. Na 
battu ri iaminjo Maria lassu Isa nigallaraka 
Almasi. 


Jari, punna nisusungi appakkaramula 
battu ri Abraham sagenna Daud nia sampulo 
angngappa lapisina sossorang. Na punna 
nisusung battu ri Daud sagenna ri wattunna 
nipela bansa Israel mange ri butta Babel 
nia todong sampulo angngappa lapisina 
sossorang. Kammayatompa punna nisusung 
battu ri wattunna nipela bansa Israel mange 
ri butta Babel sagenna nilassukang Almasi 
nia todong sampulo angngappa lapisina 
sossorang. 

18|a kalassukanNa Isa Almasi kammai anne 
lampa-lampana. AmmaNa niarenga Maria, 
eroki nipasialle siagang Yusuf. Mingka lalang 
tenanapa nasialle kenanga, apaji natianammo 
Maria lanri gau makoasa battua ri RohNa 
Allataala. Na tanaassenga Yusuf angkanaya 
lanri gau makoasa battu ri RohNa Allataala 
natianang anjo Maria. 

19 Anjo Yusuf tuli tutui anggaukangi gau 


tojenga situru napangngajarranga agamana. 
Taerokai ampelakkangi sirina Maria ri 
dallekanna tau jaia. Jari eromi alampa 
cokko-cokko ambokoi Maria. 

20 Mingka lalang nanawa-nawana Yusuf 
eroka alampa, assonami ri wattunna 
tinro. Lalang assonana, niamo nacini 
sitau malaekaNa Batara battu mae ri ia 
angkana, "E, Yusuf, sossoranna Daud, teako 
mallakki anikka siagang Maria; nasaba 
anjo ana natiananganga, pajari battu ri gau 
makoasaNa RohNa Allataala. 

21] ammanaki sallang Maria sitau ana 
burane. Na anjo anaka musti nuarengi sallang 
Isa, nasaba lami sallang lampasalamaki 
ummaNa battu ri kapanrakanga. " 

22 Nakajariang ngasemmo anjo sikammaya 
sollanna arupamo apa lebaka napabattu nabi 
Nasuroa Batara, angkanaya, 

23 "Nia sallang sere tulolo latianang siagang 
allassukang sitau ana burane. Anjo anaka 
lanigallaraki Imanuel." (Imanuel iamintu 
bicara tu Ibrani, battuanna “Niaki Allataala 
anrurungangki".) 

24 Ambangunna Yusuf, nagaukammi anjo 
pappasang lebaka napabattu malaekaNa 
Allataala ri ia. Anikkami siagang Maria. 

23 Mingka lalang tenanapa nalassukangi 
Maria anjo anaka, tenapa naleba sikatinroang 

Yusuf siagang Maria. Na wattunna lassumo 


anjo anaka, nisaremi areng Isa ri Yusuf. 

2 l Anjorengi ri kota Betlehem, ri 
parasangang Yudea, nilassukang Isa, ri 

wattunna Herodes ammarenta. Anjo wattua 

niamo siapa are tucarade accini bintoeng, 

battu raya mange ri Yerusalem. 

2Battui akkutanang mange- mange kenanga 
angkana, "Kemae pammantanganna anjo 
Ana beru nilassukanga, lajari karaenga ri 
tu Yahudia? Lebaki nia ammumba bintoeng 
pammateiNa iraya. Nia maki anne battu ero 
anynyomba ri la." 

3 Nalangngerena Herodes anjo kabaraka, 
teaimi sipato tabangkana. Kammayatompa 
sikontu tau niaka ri Yerusalem tabangka 
ngaseng tommi. 

4Nasuro kio ngasemmi Herodes sikontu 
imang-imang kapalaya siagang guru-guru 
agamana tu Yahudia. Naparappungammi 
kenanga nampa nakutanang angkana, 
"Kemae lanilassukang anjo Karaeng lebaka 
Napajanjiang Allataala?" 

> Appialimi kenanga angkana, "Ri kota 
Betlehem, ri parasangang Yudea. Nasaba 
kammaminne lebaka natulisi nabia, 

5|kau Betlehem, ri parasangang Yudea, 
Tena sikali naikau kaminang tuna ri allana 
sikamma kota lompo niaka ri Yudea, Nasaba 
battu ri kaumi lammumba sitau pamimping 
eroka ampimpingi ummakKu Israel." 

'Nalangngerena Herodes pappialina 


kenanga, nasuro kio cokko-cokkomi 

anjo tucaradeka accini bintoeng. 

Nampa nakutanang kenanga angkanaya 
ringngapanna nappakkaramula ammumba 
anjo bintoenga. 

8 Lebaki anjo nasuromi kenanga alampa 
mange ri Betlehem. Na napasang 
kenanga angkanaya, "Alampamako mange 
amboya baji-bajiki anjo Anaka. Napunna 
nubuntulumo, pauang tonga, sollangku 
mange todong anynyomba ri ia." 

9 Alampami kenanga. Nalalang ajappanamo 
kenanga, niami pole nacini kenanga anjo 
bintoeng lebaka ammumba iraya. Tamaka 
rannuna kenanga nacininamo pole anjo 
bintoenga. Alolomi anjo bintoenga mange ri 
dallekang, irateanganna kenanga. Sagenna 
ammantang irateanganna pammantanganna 
anjo Anaka. 

10(2:9) 

11 Antamami kenanga ri pammantanganna 
anjo Anaka. Nabuntulumi anjo Anaka siagang 
Maria ammaNa. Sujumi kenanga anynyomba 
ri anjo Anaka. Nampa massing nasungke 
roko-rokona kenanga, namassing assare 
korobang, iamintu bulaeng, kamanynyang, 
siagang mur. 

12 Ri lammoterena kenanga, nipauammi ri 
Allataala lalang sona, sollanna tea ammoteri 
kenanga mange ri Herodes. Jari oloang 

maraemmi naolo kenanga ammotere mange 


ri parasanganna. 

13 Ammoterenamo anjo tucaradeka accini 
bintoeng, niami pole malaekaNa Batara 
ampappicinikangi kalenna lalang sona mae ri 
Yusuf. Nakana anjo malaekaka, "Eroki nasuro 
boya siagang nasuro buno Herodes antu 
Anaka. Jari ambangungko nai, erangi antu 
Anaka siagang ammaNa mange accokko ri 
Mesir. Ammantang mako anjoreng sagennu 
Kusare poleang kabara." 

14 Ambangummi Yusuf, nalampa memang 
anjo bangngia angngerangi anjo Anaka 
siagang ammaNa mange accokko ri butta 
Mesir. 

15 Ammantammi kenanga anjoreng sagenna 
mate Herodes. Lanri kammana, arupami 
kananNa Batara lebaka Nasuro pabattu ri 
nabiNa, angkanaya, "Kukioki ammotere 
anakKu battu ri Mesir." 

16 Naassenna Herodes angkanaya nitipui 
ri anjo tucaradeka accini bintoeng niaka 
battu raya, tamakami larrona. Appasulumi 
parenta, assuro buno ngasengi sikontu 
ana-ana burane niaka lalang ri Betlehem 
siagang ri ampi-ampina, ia umuru ruan 
taunga siagang irawangannaya. Anjo 
umuruka appakkaramulai nirekeng ri wattu 
pammumbana anjo bintoenga, situru lebaka 
napau anjo tucaradeka accini bintoeng. 

17 Kammaminjo narupamo apa lebaka napau 


Nabi Yeremia, angkanaya, 

18 "Nia sara karru kalangngerang ri Rama 
Kunrareng siagang piraung Rahel angkarruki 
ana-anana, na taeroka nisaleori lanri taena 
ngasemmi anana." 

19 Ri wattunna matemo Herodes, ri niana ija 
Yusuf siagang anjo Anaka siagang ammaNa 
ri butta Mesir, niami pole malaekaNa Batara 
battu ampappicinikangi kalenna lalang sona ri 
Yusur. 

20 Nakana anjo malaekaka, "Mate ngasemmi 
sikontu tau eroka ambunoi antu Anaka. Jari 
ambangung mako, allei antu Anaka siagang 
ammaNa siagang ammotere mako mange ri 
Israel." 

21 Ambangummi Yusuf, nampa naerang anjo 
Anaka siagang ammaNa ammotere mange ri 
Israel. 

22 Mingka nalangngerena Yusuf angkanaya 
Arkelaus, iamintu anana Herodes 
ansambeangi manggena ajari karaeng 
ri parasangang Yudea, mallami Yusuf mange 
anjoreng. Mingka nipauammi pole ri Batara 
lalang sona, sollanna alampa mange ri Daera 
Galilea. 

23 Anjoremmi ammantang kenanga, ri 
sereang kota nikanaya Nazaret. Lanri 
kammana, arupami apa lebaka napau nabi- 
nabia ri passalana anjo Anaka angkanaya, 
"Lanigallaraki Tu Nazaret." 

3 l Anjo wattua niami Yohanes Pajene 


battu ri parang lompoa ri Yudea. 
Appakkaramulami akkatoba nakana, 

2 Toba ngaseng mako battu ri gau 
dosa-dosanu, nasaba tasalloami 
nappakkaramulamo ammarenta Allataala, 
salaku Karaeng!" 

3|aminne Yohanes natabaya kananna 
Nabi Yesaya ri wattunna angkana, "Nia 
tau akkiok-kio ri parang lompoa angkana, 
Pasadiai oloanNa Batara; Lappari oloang 
laNaoloa." 

4 Anjo Yohanes bulu unta pakeanna. Kukkulu 
passikko ayana, na katimbang siagang bani 
romang napare kanre. 

3 aimi tau battu mange ri Yohanes. Nia tu 
battu ri kota Yerusalem, tu battu ri sikontu 
parasangang Yudea, kammayatompa tu battu 
ri daera-daera abiringa ri Binanga Yordan. 

8Namangakuimi dosa-dosana kenanga, 
nampa nijene kenanga ri Yohanes lalang ri 

Binanga Yordan. 

"Jai tommi tu Farisi siagang tu Saduki 
battu mae ri Yohanes, ero assuro jeneki 
kalenna. Mingka nacinina Yohanes battu 
todong kenanga, nakanamo ri kenanga, 
"|kau ngaseng tu Jadalaka! Inai ampauangko 
angkanaya akkullei nuliliang hukkunganNa 
Allataala, labattua sallang mae ri kau? 

8Pappicinikammi rolong lalang ri 
panggaukannu, sollanna manassamo 

angkanaya toba tojeng mako battu ri gau 


dosa-dosanu. 

9 Teako akkapangi angkanaya lakkullei 
nuliliang hukkunganNa Allataala lanri 
nukanana kalennu sossorannako Abraham. 
Urangi angkanaya, manna anne batu-batua, 
akkulle tongi Napajari Allataala sossoranna 
Abraham! 

10 Sadiami pangkulu lanipatabanga ri poko 
kayua sagenna ri aka-akana. Sikamma poko 
kayu tenaya nabaji rapponna lanitabangi 
nampa nipela antama ri pepeka. 

11|nakke jene kupake anjenekko ajari 
pammatei angkanaya manassa toba mako 
battu ri gau dosa-dosanu, mingka labattua 
sallang ri bokoangangku, iami sallang 
lanjenekko pepe siagang RohNa Allataala. 
Labirangangi nainakke. Manna ajari pabinting 
sapatuNa tena todong kusiratang. 

12 Niami padinginga lalang limanNa, eroka 
Napake antapi sikontu berasaka sagenna 
tangkasa. Sikontu berasaka laNaboliki lalang 
ri pammolikanna, mingka sikamma awanga 
laNatunui lalang ri pepe tenaya nalammari 
rinrana." 

13 Anjo wattua alampai Isa battu ri Galilea 
mange ri Binanga Yordan. Mangemi ri Yohanes 
assuro jeneki KalenNa. 

14 Mingka taerokai Yohanes anjeneki. Nakana 
Yohanes, "Inakkeji siratang Kijene Bapa. 

Mingka balalo iKatte battu mae assuro jeneki 


KalenTa ri nakke." 

15 Mingka appialimi Isa Nakana, "Bolimi 
kamma rolong ri kamma-kammaya anne. 
Nasaba lanri kammana minjo nanigaukang 
ngaseng sikamma Nakaerokia Allataala." J ari 
nijenemi Isa ri Yohanes. 

16| ebaki nijene, assulumi Isa battu ri jeneka 
ri anjo binangaya. Tiring tassungkemi langika, 
nampa niamo Nacini Isa RohNa Allataala 
manurung sangkamma jangang-jangang 
bodobangkeng, battu attompo irateanganNa. 

17 Nampa nia kalangngerang sara battu 
rate ri langika angkana, "Ilaminne Anakku 
Kukamaseanga. lami nakateneang atingKu." 
4 1Lebaki anjo, nierammi Isa ri RohNa 

Allataala mange ri parang lompoa, 
sollanna nisori ri billisika. 

2Patampulo allo patampulo bangngi 
tamangnganrea Isa, sagenna cipurumi. 

3 Battumi billisika na nakana, "Sai AnaNako 
Allataala? Punna kamma, suromi anjo 
batu-batua ajari roti." 

4 Appialimi Isa Nakana, "Nia tattulisi lalang 
ri Kittaka angkanaya: Tena nalanri battu ri 
rotija bawang nakkulle attallasa rupataua, 
mingka lanri battu ri kana-kana Napabattua 
pole Allataala." 

> Lebaki anjo, nierammi pole Isa ri billisika 
mange ri Yerusalem, kota matangkasaka, 
nampa niboli irate ri tompona BallaNa Batara. 

6 Nampa nakana billisika ri ia, "Sai AnaNaKo 


Allataala? Punna kamma, alumpa maKo 
naung; nasaba nia tattulisi lalang ri Kittaka 
angkanaya, LaNasuroi malaeka- malaekaNa 
Allataala anjagaiKo, LaNaruppaiKo lalang 
limanna kenanga, Sollanna manna bangkenNu 
tena todong nataruntu ri batua." 

7 Appialimi Isa Nakana, "Mingka nia todong 
tattulisi lalang ri Kittaka angkanaya, Teako 
sori-sori Karaeng Allataalanu. " 

8 Nampa nierang pole Isa ri billisika 
nai ri moncong tinggi dudua, nampa 
nipicinikiang sikontu kakaraenganna siagang 
kakalumanynyanganna linoa mae ri la. 

9 Nampa nakana billisika ri la, "Yangasenna 
anjo lakupassareang ngasengi mae ri Kau 
punna sujukKo anynyomba mae ri nakke." 

10 Appialimi Isa Nakana, "Alampako Billisi! 
Nia tattulisi lalang ri Kittaka angkanaya: 
Sombai Batara, Allataalanu, siagang laji 
bawang siratang tuli nupakalabiri!" 

11 kalabusanna, alampami Billisika ambokoi 
Isa. Nampa battumi malaeka- malaekaka 
allayani Isa. 

12 Nalangngerena Isa angkanaya 
nitarungkumi Yohanes, alampami alliliangi 
KalenNa mange ri Galilea. 

13 Nabokoimi Nazaret, nampa mange 
ammantang ri Kapernaum, ri birinna 
Tamparang Galilea, ri daera Zebulon siagang 
Naftali. 

14 | anri Nagaukannamo Isa kammaya anjo, 


arupami apa lebaka napau Nabi Yesaya, 
angkanaya, 

13 "Butta Zebulon siagang Naftali Ri oloang 
mangea ri tamparanga, baleanna Binanga 
Yordan, Butta Galilea tanapammantangia tu 
Yahudi! 

16 Bansa niaka lalang ri sassanga accinimi 
singara accaya lompoa! Ri tau niaka lalang 
ri sassanna kamateanga Battumi cayana 
singaraka assiori!" 

17| aminjo wattua Nappakkaramulamo Isa 
ampabattui angkanaya, "Toba ngaseng mako 
battu ri gau dosa-dosanu, nasaba tasalloami 
nappakkaramulamo ammarenta Allataala, 
salaku Karaeng!" 

18Ri wattu ajappana Isa ri birinna 
Tamparang Galilea, niamo Nacini rua paboya 
juku, iamintu niarenga Simon (Nigallaraka 
Petrus) siagang andina niarenga Andreas. 
Sitabangi kenanga anjala juku ri tamparanga. 

19 Nakanamo Isa ri kenanga, "Maeko 
amminawang ri Nakke. LaKuajarakko ajari 
sanrapang pajala tau." 

20 Nabokoi memammi jalana kenanga, 
nampa amminawang alampa siagang Isa. 

21 Ajappana pole Isa, niamo pole Nacini 
tau rua assaribattang, iamintu niarenga 
Yakobus siagang Yohanes, niarenga Zebedeus 
manggena. Sitabangi kenanga nia rate ri 

biseanna appakabaji jala siagang manggena 


kenanga. Nikio tommi kenanga ri Isa, 

22 nanabokoi memammo biseanna siagang 
manggena kenanga, nampa alampa 
amminawang ri Isa. 

23 Wattumna ri Galilea, alampai Isa 
angnginroi sikontuna anjo parasanganga. 
Angngajaraki ri skamma balla sambayanga 
siagang Nabirittakammi Kabara Bajika 
angkanaya lammarentami Allataala. Naballei 
tommi sikamma tau garringa siagang tau 
sala-salanga sagenna baji ngaseng. 

24Tassiarami kabaraNa Isa mange ri 
parasangang Siria, sagenna pila jaimi tau 
ambattui. Massing angngerammi kenanga tau 
garring. Arupa-rupami tau garring siagang 
tau susa nierang mae ri la. Tau nisosoka ri 
setang, tau mate-mate jJangang, tau peso, 
na maraengannaya, Naballei ngasemmi Isa 
sagenna baji memang silalonna. 

25 Jj ai sikalimi tau amminawang ri Isa anjo 
wattua. Nia tu battu ri Galilea, tu battu ri 
Sampulo Kota, battu ri Yerusalem, tu battu ri 
Yudea, kammayatompa nia todong tu battu ri 
parasangang baleanna Binanga Yordan. 

5 l Wattunna Nacini Isa anjo tau jaia, naimi 

ri sereang bonto. Ammemponamo, battu 
ngasemmi ana-ana gurunNa areppese. 

2 Appakkaramulami Naajara kenanga: 


= Matius 5.31 13 , 14 
3 "Matenei tau tanjenga ri Allataala lanri 


naassenna kalenna tau tena kullena, nasaba 
lami ajari ummaNa Allataala! 

4Matenei tau susaya pamaina; nasaba iami 
lanisaleori ri Allataala! 

3 Matenei tau tuna pamaika: nasaba iami 
langgappai apa lebaka Napajanjiang Allataala! 

6 Matenei tau attojeng-tojenga ero 
anggaukangi eroNa Allataala: nasaba iami 
lanipasukku tallasana ri Allataala! 

7 Matenei tau mangngamaseanga ri paranna 
tau, nasaba iami lanikamaseang todong ri 
Allataala! 

8 Matenei tau lambusu pamaika: nasaba iami 
langngassengi Allataala! 

9 Matenei tau mappasiamaka paranna 
tau, nasaba iami laniakui ri Allataala ajari 
ana-anaNa! 

10 Matenei tau nisessaya lanri nagaukanna 
eroNa Allataala, nasaba iami ajari ummaNa 
Allataala! 

ll Kateneangi punna nicallako, yareka 
nisessako siagang nipassalako passabakkang 
iINakke. 

12 kasukkurangi siagang karannuangi, 
nasaba lompoangangi pahala lanutarimaya 
sallang battu ri Allataala. Kamma tomminjo 
batena nisessa nabi-nabi lebaka battu 
rnoloangannu." 

13 "Ikau ngasemmi rapang celana anne 
linoa. Punna labamo celaya, maka lakkulleiji 

nipajari cela poleang? Manassa tenamo 


matu-matunna, passangalinna nipela mami 
na nionjo-onjokang ri taua. 

14|kau ngasemmi rapang singarana anne 
linoa. Kota niaka irate ri bontoa takkulleai 
nicokko. 

13 Tenanniakka tau apparinra lampu nampa 
natongko katoang. Passangalinna naboliki 
irate ri padongkokanna, sollanna nasingari 
ngasengi tau niaka lalang balla. 

16 Kamma todong minjo alarapanna 
singaranu, parallui accaya ri dallekanna 
tau jaia; sollanna nacini gau bajinu, na 
napakalabiri Allataala Manggenu niaka ri 
suruga." 

17 "Teako sala pahang kanukana battuA 
assuro pelaki atorang agama napabattua 
Musa siagang napangngajarranga nabi-nabia. 
Tena naKubattu assuro pelaki, passangalinna 
eroki Kupakasingara battuanna sitojennaya. 

18 Urangi laloi! Angkanaya lalang niana ija 
langika siagang linoa, manna sere hurupu 
yareka titti kaminang cadina anjo atorang 
agamaya tena sikali lanipela punna tenapa 
narupa ngaseng! 

19Lanri kammana, inai-nai andakkai 
kalaserenna anjo parentaya, manna 
nakaminang cadiaja, nampa naajara todong 
paranna tau agau kamma, iaminjo taua 
lajari kaminang cadi ri ummaNa Allataala. 
Mingka inai-nai anturuki anjo sikamma 

parentaya, nampa naajara todong paranna 


tau anggaukangi, iaminjo taua sallang lajari 
malompo ri ummaNa Allataala. 

20] ari urangi anne: Takkulleako ajari 
ummaNa Allataala, punna tena nabajikangang 
batenu anggaukangi eroNa Allataala naanjo 
guru-guru agamaya siagang tu Farisia!" 

21 "Nuassemmi apa lebaka nipangngajarrang 
mange ri boe-boeta riolo angkanaya: Teako 
ammunoi, inai-nai ammuno, musti laniadeli. 

22 Mingka anne kamma Kukana ri kau 
ngaseng, inai-nai larro ri paranna tau, 
laniadeli sallang, siagang inai-nai ampaliboi 
paranna tau musti niadeli ri dallekanna 
Pangadelang Agamaya. Siagang inai-nai 
ampakkanali paranna tau, Tolo, siratangi 
nipela antama ri pepena narakaya. 

23 | anri kammana, punna nia kalaserennu 
sitabang angngerangi korobang sukkurunu 
mae ri Allataala, na nuurangi angkanaya nia 
parannu tau parisi pamali ri kau, 

24 hokoi rolong anjo korobannu, nunampa 
mange assibajiki siagang anjo taua. Punna 
leba mako assibajiki, nampa mako ammotere 
mange ampassareangi anjo korobannu mae 
ri Allataala. 

25 Ebarana nia tau antuntukko mange ri 
pangadelanga, assibajiki memang mako 
lalang niana ija wattu, lalang tenanapa 
nubattu mange ri pangadelanga. Nasaba 
punna tenapa nussibajiki nanubattu mange 

ri pangadelanga, tena tanapassareannu anjo 


taua mange ri hakinga; nampa hakinga 
ampassareangko mange ri pulisia; nampa 
napantamakko pulisia ri tarungkua; 

29Na urangi angkanaya: Manassa 
takkulleako assulu battu ri anjo tarungkua 
punna tena nalappasa ngaseng inrang 
nipassalanu." 

27 "Nuasseng ngaseng tommi pangngajarang 
angkanaya: Teako agau salimarri. 

28 Mingka anne kamma Kukana ri kau 
ngaseng: Inai-nai accini baine nabattumo 
cinnana agau salimara, agau salimarami 
siagang anjo bainea ilalang ri nyawana. 

29 Punna passala mata kanannu nudoraka, 
kocciki assulu anjo matannu nampa nupela! 
Nasaba bajikangangi tappelaka anjo mata 
kanannu, naia punna nipasambilako sibatu 
kale antama ri naraka. 

30 Punna passala lima kanannu nudoraka, 
tattaki anjo lima kanannu nampa nupela! 
Nasaba bajikangangi tappelaka anjo lima 
kanannu, nala punna antamakko sibatu kale 
ri naraka." 

31 "Nia todong pangngajarang kammaya 
anne: Inai-nai antallaki bainenna, parallui 
nasare sura talla. 

3? Mingka anne kamma Kukana ri kau 
ngaseng: inai-nai antallaki bainenna 
pantaranganna passabakkang agau salimara, 
lami ajari saba nagau salimara anjo bainenna, 


. Matius 5.331 39. 18 
punna abunting poleang anjo bainenna 


siagang burane maraeng. Na inai-nai burane 
ambuntingi anjo bainea, tappinawang tommi 
agau salimara siagang anjo bainea." 

33 "Nuasseng ngasemmi angkanaya nia 
pangngajarang ri boe-boeta kammaya anne: 
teako takkaluppai ri janjinnu. Apa leba 
nupajanjiang siagang assumpa ri dallekanNa 
Allataala, parallui nuparupa. 

34 Mingka anne kamma Kukana ri kau 
ngaseng: tea laloko assumpai. Teako 
assumpai lanri langika, nasaba anjo langika 
empoang kalabiranNa Allataala, 

33 yareka lanri buttaya, nasaba anjo buttaya 
padongkokang bangkenNa Allataala: yareka 
lanri Yerusalem, nasaba anjo kotaya, kota 
kalompoanNa Karaenga. 

36 Tea tongko assumpai lanri ulunnu, nasaba 
takkulleako ampajari keboki yareka ampajari 
lelengi uunu manna silawara. 

37) ari angkana mako bawang Iyo punna iyo, 
yareka Tena punna tena. Labiangang na anjo, 
pangngajarana mami billisika." 

38 "Nuasseng ngaseng tommi angkanaya 
nia pangngajarang kammaya anne: mata 
nisambei mata, gigi nisambei gigi. 

39 Mingka anne kamma Kukana ri kau 
ngaseng: teako appasibalasaki gau kodi 
mange ri tau lebaka agau kodi ri kau. 
Passangalinna punna nia antempakarangi 

pilisi kanannu, bolimi kamma natempakarang 


todong pilisi kairinnu. 

40 Na punna nia antuntukko mae ri hakinga 
ri pangadelanga lanri eroki naalle bajunnu, 
sareang tongi lipanu. 

4l Punna nia tummarenta ampassako 
angngerangangi barang-baranna sere 
kilometere bellana, erangangi rua kilometere 
bellana. 

42 Punna nia tau appala apa-apa ri kau, sare 
laloi. Siagang teako pattenangi tau eroka 
angnginrang apa-apa ri kau punna niaja ri 
kau." 

43 "Nuasseng ngasemmi angkanaya nia 
todong pangngajarang kammaya anne: 
kamaseangi agannu na nukabirisi balinnu. 

44 Mingka anne kamma Kukana ri kau 
ngaseng: kamaseangi sikontu balinnu siagang 
pappala doangangi tau assessayako, 

43 sollannu ajari ana-anaNa Allataala 
Manggenu ri suruga. Nasaba Napammumbai 
alloNa Allataala sollanna nasiori 
ngaseng rupataua, baji natau agau 
bajika kammayatompa tau agau kodia. 
Kammayatompa Napaturungi bosiNa Allataala 
sollanna natuju ngaseng rupataua, baji natau 
agau bajika kammayatompa tau agau kodia. 

46 Nasaba punna iaji bawang tau 
angkamaseangako nukamaseang, apa 
paralluna Nabalasa Allataala anjo 
panggaukannu? Sai manna parentea 

angngasseng tonji anggaukangi kammaya 
anjo? 

41 Na punna agannuji bawang nujamakki, 
apa labina kabajikannu? Kamanna tau 
kapereka nagaukang tonji kammaya. 

48]a Allataala Manggenu ri suruga sukku 
Nakamaseangi sikontu rupataua. Jari parallui 
nukamaseang todong parannu tau." 

6 1 "Urangi, teako gaukangi apa 
napassuroanga agamanu ri dallekanna 

tau jaia, lanri eronu ampappiassengangi 

ri tau jaia. Punna kamma anjo batenu 

appanggaukang, mattantu tena nulanggappa 

pahala battu ri Allataala Manggenu niaka ri 

suruga. 

2Jari, punna assareko passidakka mange ri 
tau kasi-asia, teako pau-paui mange ri tau 
maraenga, sangkamma sarroa nagaukang 
tau munapeka ri balla sambayanga yareka ri 
tangngana aganga, lanri eroki nipalece ri taua. 
Urangi angkanaya ia tommi anjo pappalecea 
ajari pahalana kenanga. Pantaranganna 
anjo pappalecea tenamo pahala maraeng 
lanagappa. 

3 Mingka ikau ngaseng, punna assareko 
passidakka, teako paui ri tau maraenga 
sollanna tena tau maraeng angngassengi anjo 
passidakkanu. 

4Bolimi kamma na Allataala Manggenu ri 
suruga bawang anciniki siagang angngassengi 

anjo passidakkanu. lami sallang assareko 


pahala lanri assarenu passidakka." 

3 "Punna assambayangko, teako sangkammai 
tau munapeka. Anjo kenanga nangai 
ammenteng assambayang lalang ri balla 
sambayanga, yareka ri panyingkuluna 
aganga, lanri eroki nicini ri tau jaia. Urangi 
angkanaya iatommi anjo pahalana kenanga 
punna nicinimo ri tau jaia assambayang. 
Pantaranganna anjo, tenamo pahala maraeng 
lanagappa kenanga. 

6Jari, ikau punna erokko assambayang, 
antamakko ri bilinu nampa nutongko 
pakkebunu, nunampa assambayang ri 
Allataala Manggenu, tenaya naniciniki. Na 
Manggenumi anciniki anjo sambayannu 
nugaukanga ri pammantangang taccokkoa. 
lami sallang lassareko pahala lanri anjo 
sambayannu. 

7 Na punna assambayangko, tea mako labu 
dudui bicarannu, sangkamma tau kapereka. 
Nasaba napikkiriki anjo tau kapereka 
angkanaya punna labu sambayanna, iaminjo 
lanitarima ri Allataala. 

8Teako kau appakammai anjo batenu 
assambayang. Kaleba Naasseng riolomi 
Allataala parallunu ri tenanapa nuppala. 

9J ari, punna erokko assambayang 
pakammaminne batenu: O, Manggea ri 
suruga: IKattemi Allataala Tenaya Ruanna 
Poro iKatte nisomba siagang nipakalabiri. 

10|Kattemi Karaenna ikambe. Poro iKattemi 


ammarenta ri lino, na nituruki erotTa ri lino 
kamma ri suruga. 

ll Kisarei ikambe anne alloa apa 
naparalluanga ikambe. 

12 kKipammopporangi dosa-dosana ikambe, 
Sangkamma napammopporammi ikambe tu 
salaya ri kalenna ikambe. 

13 TeaKi balang parekangi ikambe nibeta ri 
paccobaya passangalinna Kipakabellai ikambe 
battu ri majadalaka [IKattemi Karaeng 
makoasaya siagang kaminang mala'birika 
satunggu-tungguna. Aming!] 

14 Punna nupammopporang tu kasalanga ri 
kalennu, Napammopporang tongi Allataala 
Manggenu ri suruga dosanu. 

13 Mingka punna tena nupammopporangi 
parannu tau, tena todong Napammopporangi 
Allataala Manggenu ri suruga dosanu. " 

16 "Pynna appuasako, teako pinra-pinrai 
tanjanu ajari susa, kamma tau munapeka. 
Anjo tau munapeka nangai napinra-pinra 
tanjana ajari kamma tau susa punna 
appuasai, lanri erona niasseng ri taua 
angkanaya appuasai. Urangi angkanaya 
la tommi anjo pahalana kenanga punna 
niassemmo ri taua angkanaya appuasai. 
Pantaranganna anjo tenamo nalanggappa 
pahala maraeng kenanga. 

17 Mingka ikau ngaseng, punna appuasako, 


piranyuki rupannu siagang ajangka 
baji-bajikko, 

18 sollanna tena naassengi tau maraenga 
angkanaya appuasako: passangalinna 
Manggenu bawang ri suruga angngassengi. 
Na iaminjo Manggenu ri suruga lassareko 
sallang pahala lanri appuasanu." 

19 "Teako pabarang-barangang bawang 
nupassere ri lino. Nasaba pabarang- 
baranganga ri anne linoa akkullei nakanre 
kacoa, siagang bubu, yareka akkullei nilukka 
ri palukkaka. 

20] ari appassere mako pabarang-barangang 
lanueranga mange ri suruga. Nasaba ri 
suruga, tena kacoa siagang bubu langkanrei 
anjo pabarang-baranganga, yareka tena 
palukka akkulle allukkaki. 

21] anri kemae ammantang pabarang- 
barangannu, anjoreng tommi tadongko 
nyawanu." 

22 "Anjo mataya rapangi sulo ri batangkalea. 
Punna tangkasaki siagang corai matannu, 
singara ngaseng tommi antu sikontu 
batangkalennu. 

23 Mingka punna ramasaki matannu, sassang 
ngaseng tommi antu sikontu batangkalennu. 
Jari punna sassammi lampu niaka ri kalennu, 
tamakami sassang makkappuna anjo 
sassanga!" 

24 "Takkulleai serea tau ampajari atai kalenna 


mae ri ruaya karaeng. Nasaba nia lanangai, 
nania latanaJampangia kananna. Yareka 

labi adakkikangngangi mae ri sereanga na 
maraengannaya. |kau kamma tommako anjo. 
Takkulleako lampajari atai kalennu mae ri 
Allataala, punna nupajari ata todong kalennu 
mae ri pabarang-baranganga. 

25 | anri kammana, urangi laloi anne: teako 
ranggaselai ri passalana katallassannu. 
Angkanaya apa lanukanre siagang apa 
lanuinung, kammayatompa apa lanupake 
ri batangkalennu. Sai labi paralluangangi 
anjo tallasaka naanjo kanrea? Siagang anjo 
batangkalea naanjo care-carea? 

26 Cini sai anjo jangang-janganga ri 
panribakkanna. Tena nangngasseng alamung- 
lamung, tena nakkatto, kammayatompa tena 
nammoli wassele lamung-lamung ri pammoli- 
molikanna. Mingka manna nakamma mamo, 
niparakai tonji ri Manggenu niaka ri suruga. 
Sai lompoangangi anggarannu nasikamma 
anjo jangang-janganga? 

27 Maka inaika akkulle antambai umuruna 
manna sikede lanri ranggaselana? 

2 Kammayatompa, angngapa nuranggasela 
lanri care-carenu? Cini sai antekamma 
tallasana anjo bunga-bunga rosia attimboa ri 
paranga. Anjo bunga-bungaya tena nakkulle 
anjama siagang tena nattannung, 


© Matius 6.29i 34 25 
29 yrangi sai antekamma kalumanynyanna 


anjo Karaeng Salomo, mingka tenapa 
nabajikangang pakeanna naanjo bunga- 
bungaya! 

30 Anjo ruku-ruku niaka ri paranga, attimboi 
anne alloa nammuko lanitunui sagenna 
cappu. Mingka manna nakamma, nipipakei 
tonji ri Allataala anjo ruku-rukuka sagenna 
gaga nicini. Jari labiangampa pole ikau! Tena 
tanipipakeinu! Mingka sayanna kakurang 
tappakko! 

31j ari tea mako bata-batai angkanaya, 
Apamo lanikanre, yareka apamo laniinung, 
yareka apamo lanipake? 

3? Tau tenayaji natappa ri Allataala tuli 
angngondang dudui sikammaya anjo. 
Sikontutojenna leba Naasseng memanji 
Manggenu ri suruga, angkanaya nuparalluang 
ngasengi anjo sikammaya. 

33J ari, boyami labi riolo antekamma 
nasollanna Allataala ammarenta lalang ri 
katallassannu, siagang nanugaukang eroNa. 
Na sikontu anjo kaparalluannu maraenganga 
laNasare tonjako Allataala. 

34 | anri kammana, tea mako bata- 
batai ri passalana lanukaparalluanga 
ammuko, nasaba untu ammukoa nia 
todong bata-batana. Anne alloa angganami 
lanukasusanga, tea mako tambai balalo 
susanu." 

7 t"Teako mangngadeli ri parannu tau, 


sollanna tena todong Naadeliko Allataala. 

2 Nasaba antekamma batenu mangngadeli 
ri parannu tau, kamma tomminjo batenu 
laniadeli ri Allataala. Siagang pabaku apa 
nupake ambakuki parannu tau, ia tomminjo 
sallang pabakuka laNapake Allataala 
ambakukko. 

3 Angngapa nakkulle nucini limbubu niaka 
lalang ri matanna parannu tau, mingka batu 
niaka lalang ri matannu tanucinikai? 

4 Antekamma lanukana ri parannu tau, 
Mae kupasulukangko anjo limbubu niaka 
lalang ri matannu, nania batu lompo lalang ri 
matannu? 

>E, munape! Pasuluki rolong anjo batu niaka 
lalang ri matannu, nunampa akkulle accini 
baji ampasuluki anjo limbubu niaka lalang ri 
matanna parannu tau. 

6Teako assarei barang matangkasa mange 
ri kongkonga, sollanna tena nagjiling ri 
kau ambakkaiko. Tea tongko assarei 
mutiara mange ri bawia, sollanna tena 
naonjo-onjokangi anjo mutiaraya." 

7 Appalakko, nunisare. Aboyako, 
nunggappa. Dedeki pakkebuka, 
nunisungkeang. 

8 Nasaba inai-nai appala, iami lanisare: 
inai-nai aboya, iami langgappa: siagang 
inai-nai andede pakkebu, iami lanisungkeang. 

? Maka nia sere tau toa assare batu punna 


appala roti anana? 

10Yareka assare ulara punna appala juku 
anana? 

ll Manna antekamma jadalanu mingka 
angngasseng tonjako assare apa-apa baji 
mae ri ana-ananu. Labiangampa pole 
Manggenu ri suruga, manassa laNasarena 
apa baji mae ri tau appalaka ri la. 

12 Gaukammi ri parannu tau apa nungaia 
lanagaukang parannu tau ri kalennu. 
laminjo hukkung napabattua Musa, siagang 
pangngajaranna nabi-nabia. " 

13 "Pakkebu seppaka nuolo antama, lanri 
luaraki oloang mangea ri kapanrakanga, 
kammayatompa lompoi pakkebuna, najaimo 
tau angngolo anjoreng. 

14 Mingka seppaki siagang sukkaraki 
pakkebu angngoloa mange ri katallassanga, 
nasikedeji tau angngolo anjoreng." 

15 "Tutuko mae ri nabi-nabi palassua. 
Sanrapangi nicini gimbala kenanga, mingka 
sikontutojenna sanrapangi kongkong 
nyenyereka lalang nyawana kenanga. 

16 Battu ri panggaukanna kenanga akkulle 
nuasseng nubatei. Takkulleai romang-romang 
akkatintinga arappo anggoro: siagang 
takkulleai rompo-rompo akkatintinga arappo 
ara. 

17 Poko copponga bajiki rapponna, napoko 
dattuluka kodi rapponna. 

18 Takkulleai poko copponga lakodi rapponna, 


kammayatompa poko dattuluka takkulleai 
labaji rapponna. 

19 Nasikamma poko tenaya nabaji rapponna 
lanitabangi nampa nitunu. 

20 kammatommi anjo sikamma nabi-nabi 
palassua. Akkullei nuasseng nubatei battu ri 
panggaukanna." 

21 "Tayangasenga tau akkioka ri Nakke 
angkana, O, Batara, o, Batara, lajari 
ummaNa Allataala, mingka iaji bawang tau 
anggaukangai eroNa ManggeKu ri suruga. 

22 Punna narapi sallang allonna niadeli taua, 
jai tau lakkiok-kio ri Nakke angkana, O, 
Batara, o, Batara, sai lalang arenTa tonji 
leba kupabattu pappasanNa Allataala? Sai 
lalang arenTa tommi leba kubongka setanga, 
anggaukangi gau appakalannasaka? 

23 Mingka laKukana sallang appiali, Tena 
lebakako Kuasseng! Alampa ngasengko 
anrinni ikau lebaka agau jadala!" 

24 "Jari, inai-nai ampilangngeri siagang 
anggaukangi kana-kana Kupangngajarranga, 
lami sanrapang tau caradeka, ambangunga 
balla irate ri tompona batu makassaka. 

25 Ri wattunna battu bosia siagang abaya 
kammayatompa anging barubua antujui 
anjo ballaka takkulleai anraba, lanri kassaki 
pammentenganna irate ri batua. 

29Na tau allangngerekai kana-kana 
Kupangngajarranga mingka tena nagaukangi, 

lami sanrapang tau toloa, ambangunga balla 


irate ri tompona kassika. 

27Ri wattunna battu bosia siagang abaya 
kammayatompa anging barubua antujui anjo 
ballaka, anrabami. Nateaimi sipato sannana 
panrana anjo ballaka!" 

28 | ebana Isa angngajara, teaimi sipato 
lannasana ngaseng tau jaia allangngereki 
anjo apa Napangngajarranga. 

23 Lanri lompo sikali pangaruNa nilangngere 
bateNa abicara. Tasangkammayai batena 
guru- guru agamana kenanga. 

l Naungi Isa battu ri bontoa, najaimo tau 
ampinawangi. 

2 Anjo wattua nia tommo sere tau garring 
sala battu akkulantu ri dallekanNa Isa 
angkana, "O, Bapa, punna Kierokangi 
akkulleKi amballeia kujari baji ri garringku." 

3 Naangkami limanNa Isa naNajama anjo 
tau garring salaya, na Nakana, "Kuerokangi, 
ajari baji mako!" Apaji nammari memammo 
silalonna garrinna anjo taua. 

4Lebaki anjo Nakanamo pole Isa ri anjo taua, 
"Urangi! Tea laloko caritai anne kajarianga 
manna pole ri nai. Mingka alampamako 
mange ri imanga, na nusuro paressa kalennu 
ri ia. Lebaki anjo, alampamako mange 
assare korobang situru napassuroanga Musa: 
laminjo ajari butti ri taua angkanaya manassa 
baji mako ri garrinnu!" 

P Ri wattunna battu Isa ri Kapernaum, 


niamo sere perwira surudaduna Roma mange 
ambuntuli, ero appala tulung. 

8Nakanamo anjo perwiraya, "O, Bapa, 
garringi pajamaku ri balla. Sannami sessana, 
attinro mami rate ri katinroanga lanri 
pesomi." 

'7Nakanamo Isa, "ErokKa alampa mange 
amballei, sollanna ajari baji." 

8 Mingka appialimi anjo perwiraya nakana, 
"Tea maKi mangei ri ballakku Bapa. Nasaba 
tena nakusiratang Kibattui ri ballakku. 
Kiparentakang mami bawang, manassa lajari 
bajimi antu pajamaku. 

9 Nasaba manna inakke amminawang turu 
tonja ri parentana komandang irateangangku. 
|rawangangku nia todong siapa are kupimping 
surudadu, amminawang turuka todong ri 
parentaku. Punna nia surudadu kusuro 
angkana, Alampako, tena talampana. Yareka 
punna kukana ri maraenganga, Maeko 
anrinni, tena tabattuna mae, kammayatompa 
punna kuparenta tunisuro- suroku angkana, 
Gaukangi anne! tena tanagaukanna anjo 
kupassuroanga." 

10 Nalangngerena Isa kananna anjo 
perwiraya, teaimi sipato lannasana. 
Nakanamo ri sikamma tau niaka amminawang 
ri la, "Teai sipato anne taua. Tenanniakkapa 
leba Kubuntulu tau lompo kammaya anne 
tappana ri allana tu Israel! 

11 Memang, jai tau lania battu iraya siagang 


battu ilau ero arannu-rannu siagang Abraham, 
Ishak, siagang Yakub, lalang ri Lino BeruNa 
Allataala. 

12 padahala tau siratanga ajari ummaNa 
Allataala nipelaki assulukang ri sassanga. 
Anjoremmi kenanga langngarru siagang 
langkasiaki sessaya." 

13 | ebaki anjo Nakanamo Isa mange ri 
anjo perwiraya, "Ammotere mako mange 
ri ballanu, ajarimi antu apa nukatappakia." 
Naanjo wattua baji memammi ri garrinna 
pajamana anjo perwiraya. 

14 Alampami Isa mange ri ballana Petrus. 
Narapikammi matoang bainena Petrus garring 
rammusu irate ri katinroanga. 

15 Najamami Isa limanna anjo tau garringa, 
sagenna ammari memang silalonna garrinna. 
Ambangummi nai, nampa mange allayani Isa. 

16 Ri wattunna appakkaramulamo karuenga, 
jaimi tau nisoso ri setang nierang mange ri 
Isa. Naporo sibukuji bawang kana Napau Isa 
naNabongkamo assulu anjo setang-setanga 
battu ri yangasenna anjo tunisosoka ri 
setang, kammayatompa naNaballei ngaseng 
tommo sikontu tau garringa. 

17 | anri Nagaukanna ngasemmo Isa anjo 
sikammaya, arupami apa lebaka napau 
Nabi Yesaya angkanaya, "Natanggongi 
sikontu parisitta siagang Napammolei sikontu 
garrinta." 

18 | ai sikali tau antammulili Isa. Nacinina 


ngaseng Isa kenanga, Nasuromi ana-ana 
gurunNa alampa alimbang ri tamparanga. 

19 Niamo sitau guru agama battu mae ri la 
angkana, "O Pa Guru, erokka amminawang ri 
Katte, manna pole alampa kemae!" 

20 Appialimi Isa Nakana, "Kongkong romanga 
nia pammantanganna, kammayatompa 
jangang-janganga nia rumunna. Mingka Ana 
Marupataua manna laNapappadongkoki ulu 
tena todong." 

21 Niamo pole ana gurunNa maraenga 
angkana, "O Bapa, Kisarea rolong 
kasampatang ammotere antarawangi mayana 
manggeku." 

22 Mingka appialimi Isa Nakana, 
"Amminawang mako ri Nakke; lappassang 
tommi tau matea nanatarawang tau matena." 

23 Naiki Isa ri biseanga, namminawang 
ngaseng todong ana-ana gurunNa. 

24Tiring battumi anging puttusu sannaka 
lompona antujui tamparanga, sagenna 
nitunrummi ri bombang anjo biseanga. Na 
anjo wattua attinroi Isa. 

23 Battumi ana-ana gurunNa akkiok-kio 
anronrongi nakana, "Bapa, natujuki bala, 
tulungi ana-anatTa!" 

26 Nakanamo Isa, "Angngapa numalla 
kamma ngaseng? Kurang tappakko ri Nakke?" 
Nampa ammenteng Isa, naNagagara anjo 


Matius 8.271 33 33 
anginga siagang tamparanga. Sagenna 
sannang sikalimo anjo tamparanga. 

27 | annasa ngasemmi ana gurunNa Isa. 
Nakanamo kenanga, "Tau apamo anne 
kutaeng? Kamanna anginga siagang 
bombanga amminawang turu todong ri 
parentaNa!" 

28Battui Isa ri baleanna tamparanga, ri 
daera Gadara. Anjoreng niamo rua tau 
nasoso setang battu mae ri la. Tenamo tau 
barani areppese mae ri anjo tau ruaya, lanri 
sekkena. 

29Battu lalangi kenanga assulu ri 
pajerakkanga akkiok-kio angkana, "E AnaNa 
Allataala! Apa ero battu nugaukang ri kambe? 
Ero mako battu ansessal kambe, manna 
tanarapikapa wattunna?" 

30 Tena nabella battu anjoreng ri tampaka, 
jai sikali bawi sitabang aboya kanre. 

31 Napala dudumi anjo setang-setanga ri 
Isa angkana, “Punna lanusuroki assulu battu 
lalang ri kalenna anne taua, suromi kambe 
antama anjoreng ri bawi-bawia. " 

32 Nakanamo Isa, "Alampamako!" Assulumi 
anjo setang-setanga battu lalang ri kalenna 
anjo tau ruaya. Nampa alette antama 
anjoreng ri bawi-bawia alampa mange 
ambuangi kalenna naung ri tubirika ri 
tamparanga sagemna tallang ngaseng. 

33 | ari ngasemmi pakalawakinna anjo bawia, 
mange ri kotaya, nanacarita kenanga anjo 

apa kajarianga, siagang passalana anjo tau 


ruaya nasosoka setang. 

34) ari alampa ngasemmi anjo tau niaka ri 
kotaya, mae ri Isa. Nabuntulunamo kenanga 
Isa, napala dudumi kenanga ri Isa sollanna 
alampamo ambokoi anjo daeraya. 

l Naimi Isa ri biseanga, nampa alimbang 
antaleang ammotere mange ri kamponNa. 
2Battuna mange anjoreng, niamo sere 
tau peso nierang rate ri katinroanga mae 
ri Isa. Nacinina Isa antekamma lompona 
tappana kenanga, Nakanamo ri anjo tau 
pesoka, "Sabarakko na! Nipammopporammi 
dosa-dosanu." 

3 Anjo wattua nia todong siapa are guru-guru 
agama anjoreng. Nakanamo lalang nyawana 
anjo guru-guru agamaya, "Anne taua nahinai 
Allataala!" 

4Na anjo nawa-nawanna kenanga Naassengi 
Isa. Jari Nakanamo Isa ri kenanga, "Angngapa 
najadala kamma batenu ngaseng appikkiri? 

3 Kereanga labi gampang: angkanaya 
Nipammopporammi dosanu, yareka 
angkanaya Ambangungko nai nujappa? 

6 Mingka kamma-kamma anne erokKa 
ampabuttiangko angkanaya makoasai Ana 
Marupataua ampammopporangi dosaya ri 
lino." Nampa Nakana Isa ri anjo tau pesoka, 
"Ambangungko nai, angkaki katinroannu, 
siagang ammotere mako!" 

7 Ambangummi nai anjo tau pesoka, nampa 


ammotere mange ri ballana. 

8Ri wattunna nacinimo tau jaia anjo apa 
kajarianga, malla ngasemmi kenanga; 
nammuji-mujimo kenanga ri Allataala, lanri 
Napanyatanamo Allataala koasa kammaya 
lompona mae ri tu linoa. 

9 Lebaki anjo alampami Isa ambokoi anjo 
tampaka. Lalang ajappaNa, niamo Nacini sitau 
pasingara sima niarenga Matius, sitabang 
ammempo lalang ri kantorona. Nakanamo 
Isa ri ia, "Maeko amminawang ri Nakke!" 
Ammentemmi Matius nampa amminawang ri 
Isa. 

10Ri wattunna angnganre Isa ri ballana 
Matius, jaimi pasingara sima siagang tau 
nicini kodia ri tau jaia battu ngaseng todong 
angngagangi Isa siagang ana-ana gurunNa 
angnganre. 

11 Niamo siapa are tu Farisi anciniki kenanga 
sipangnganreang. Akkutanammi anjo tu 
Farisia ri ana-ana gurunNa Isa angkana, "Apa 
sabana naNaagang sipangnganreang gurunnu 
pasingara simaya siagang tau kodia sipana?" 

12 Nalangngerena Isa pakkutananna 
kenanga, appialimi Isa Nakana, "Tu 
tenaya nagarring tena naparallu ri dottoro, 
passangalinna tu garringali. 

13 pappilajarimi apa battuanna niaka nipau 
lalang ri Kittaka angkanaya: Pangngamaseang 
Kukaeroki, jari teai korobang olo-olo". Nasaba 

iaji Kunia battu lanri tu dorakaya ero battu 


Kukio, jari teai tu tojenga." 

14 Lebaki anjo battumi ana-ana gurunna 
Yohanes Pajene mae ri Isa. Akkutanammi 
kenanga ri Isa angkana, "Angngapa 
natappuasaya Katte ana-ana gurunTa, na 
ikambe anne siagang tu Farisia appuasaki?" 

15 Appialimi Isa angkana, "Maka biasai 
toanaya sina atinna punna nia ija bunting 
buranea ri tangnga-tangngana kenanga? 
Antekamma panggappanu? Tantu tena! 
Mingka lanarapiki sallang wattunna lanialle 
anjo bunting buranea battu ri tangnga- 
tangngana kenanga. laminjo wattua 
nalasinamo atinna kenanga. 

19 Tenanniakka tau annampeng baju toamo 
nakaeng beru ija napatampeng. Nasaba 
punna assibeso anjo baju toaya siagang anjo 
kaeng beru nipatampenga, tena tapila ajari 
luarana kekkena anjo baju toaya. 

17 Kammayatompa, tenanniakka tau 
ammoli anggoro beru ri pammantangang 
lajappokamo. Nasaba tena tareppena anjo 
pammantanganna, sagenna tappela-pelamo 
anjo anggoroka. Jari anjo anggoroka musti 
anjorengi ri pammantangang berua todong 
niboli, sollanna tuli baji anjo anggoroka 
siagang pammoneanna." 

18Ri wattunna abicara Isa siagang 
ana-ana gurunna Yohanes Pajene, niamo 
sitau pamimping balla sambayang battu. 

Akkulantuki ri dallekanNa Isa nampa nakana, 


"Silalonna mate ana baineku. Mingka 
kuminasaiKi naKimange ampadongkoki lima, 
sollanna attallasa poleang." 

19 Ammentemmi Isa nampa alampa siagang 
ana-ana gurunNa amminawang mange ri 
ballana anjo taua. 

20Ri tangngana aganga, niamo sitau baine 
battu ri boko areppese mae ri Isa. Anjo 
bainea sampulomi anrua taung garring 
nalari cera. Na nakana pikkiranna, “Manna 
kuseroja bawang jubaNa, akkullema ajari baji 
ri garringku." J ari naseromi jubaNa Isa. 

21(9:20) 

22 Anjo wattua assailemi Isa, naNaciniki anjo 
bainea. Siagang Nakanamo ri anjo bainea, 
"Sabarakko na! Lanri tappanu ri Nakke, ajari 
baji mako ri garrinnu!" Ajari baji memammi 
silalonna anjo bainea. 

23 | ebaki anjo anrapimi Isa ri ballana 
anjo pamimping balla sambayanga. Niamo 
nacini tau assuling-suling kamateyang, 
kammayatompa jaimi sara gegere 
nalangngere. 

24 Nakanamo Isa ri kenanga, "Assulu 
ngasengko! Katena namate anne anaka, 
mingka attinronaja." Ammakkalami taua 
angkakkali Isa. 

25 Mingka assuluna ngasemmo anjo taua, 
antamami Isa ri kamarana anjo anaka, 

naNatagala limanna. Ambangummi nai anjo 


ana bainea. 

26 Allabammi anjo kabaraka ri sikontu anjo 
daeraya. 

27 Alampami Isa battu anjoreng ri tampaka. 
Na ri tangngana aganga, niamo rua tau buta 
ampinawangi. Akkio-kioki kenanga angkana, 
"O, Anana Daud, Kikamaseangi ikambe 
anne!" 

28 Ri wattunna antama Isa ri sereang balla, 
battumi anjo ruaya tau buta mae ri Isa. 
Akkutanammi Isa ri kenanga Nakana, "Maka 
nupatappaki angkanaya akkulleko Kubajiki 
sagennu accini?" Appialimi kenanga angkana, 
"Iye tappaki ikambe!" 

29) ari Najamami Isa matanna kenanga 
siagang Nakana, "Lanri tappanu, ajarimi ri 
kau apa numinasala." 

30 Apaji nakkullemo accini kenanga. 
Napakainga dudumi Isa kenanga, sollanna 
tena napaui kenanga anjo kajarianga manna 
pole ri nai. 

31 Mingka alampa tonji kenanga napalabang 
anjo kabara Nagaukanga Isa ri sikontu anjo 
daeraya. 

32 Ri wattunna alampamo anjo tau ruaya, 
niamo pole sere tau pepe siagang nisoso ri 
setang nierang mae ri Isa. 

33 Nabongkami Isa assulu anjo setanga battu 
lalang ri kalenna anjo tau pepea: sagenna 
akkulle memammo silalonna abicara anjo tau 

pepea. Lannasa ngasemmi tau jaia anciniki 


anjo kajarianga. Nakanamo kenanga, "Tena 
lebakapaki accini kajariang kammaya anjo 
lalang ri parasangang Israel!" 

34 Mingka nakanamo tu Farisia, "Kakapalanaji 
anjo setanga assarei koasa nakkulle Nabongka 
assulu anjo setanga." 

35 kammaminjo palampamna Isa akkuliling 
battu ri sereang kota mange ri kota 
maraenga, battu ri sereang kampong mange 
ri kampong maraenga. Angngajarami lalang 
ri sikamma balla sambayanga, siagang 
Napabattumi Kabara Kasalamakkanga, ri 
passala antekamma bateNa ammarenta 
Allataala salaku Karaeng. Naballei ngasemmi 
tau garringa najari baji ngasemmo. Na anjo 
tau garringa arupa-rupai garrinna siagang 
kasessanna. Kammayatompa tu sala-salanga 
nabajiki ngaseng tommi. 

36 Na ri wattunna Nacini ngaseng Isa anjo 
tau jaia, tugurumi pangngamaseanNa. Lanri 
sanrapangi kenanga gimbala tappelaka 
siagang dodonga lanri tenana pakalawakinna. 

37) ari Nakanamo Isa ri ana-ana gurunNa, 
"Jaimi kattoang, mingka sikedeji tu lakkatto. 

38] ari palami ri patanna tana sollanna 
nasuro battu pakattona." 

10 l Nia sere allo, Nakiomi Isa sampuloa 

anrua ana gurunNa battu assere. 
Nampa Nasare kenanga koasa untu 
ambongkai roh-roh jadalaka siagang 

amballei nakkulle baji sikontu tu garringa 


kammayatompa tu sala-salanga. 

2 Naia arenna anjo sampuloa anrua ana-ana 
gurunNa, iaminne: uru-uruna iamintu Simon 
(nigallaraka Petrus) siagang saribattanna 
niarenga Andreas: nampa Yakobus siagang 
saribattanna niarenga Yohanes, niarenga 
Zebedeus manggena. 

3 Nampa Filipus siagang Bartolomeus, 
Tomas siagang Matius pasingara simaya; 
kammayatompa Yakobus anana Alfeus, 
siagang Tadeus: 

4na kalabusanna iamintu Simon nigallaraka 
Patriot, siagang Yudas Iskariot ambalukangai 
Isa. 

3 Lebaki anjo Nasuromi Isa anjo sampuloa 
anrua tu nisuroNa. Na Napasang angkana, 
"Teako alampai mange ri pantaranganna 
daerana tu Yahudia. Tea tongko mangei ri 
kota-kotana tu Samariaya. 

6 Mingka alampamako mange ri tu Israelka, 
mange ri tau sala oloanga ri katallassanna. 

7 Pabattuammi kenanga angkanaya 
tasalloami Nammarenta Allataala salaku 
Karaeng. 

8 Pakabajimi sikamma tau garringa: 
pabangung poleangi tau matea pakabajimi 
tau garring salaya, siagang bongkami 
sikamma setanga. Na anne Kusareangako, 
apa kupassareang bawang-bawanji ri kau 

ngaseng. Jari passareang bawang-bawang 


tommi mae ri taua. 

9 Teako angngerangi doe lanubokong ri 
lampanu, baji na doe bulaeng, doe pera, 
yareka doe tambaga. 

10Tea tongko angngerangi pammoneang 
passidakka, yareka pakeang ruang lawara, 
teako angngerangi sapatu yareka takkang. 
Nasaba sikamma tau anjamaya tena 
tanisareanna kaparalluanna. 

11pynna battuko mange ri sereang 
kota yareka kampong, boyami tau eroka 
antarimako ri ballana. Ammantang mako 
anjoreng sagennu alampa pole. 

12 pynna antamakko ri sereang balla, 
abarisallang mako angkana, Poro nibarakkaki 
ngasengko ri Batara sibatu balla. 

13 Na punna natarimajako anjo taua antama 
ri ballana, bolimi kamma nammantang 
anjo barakkaka ri kenanga sibatu balla. 
Mingka punna tanatarimayako kenanga, alle 
poleammi ammotere anjo barakkaka. 

14 Punna nia tau ri sereang balla yareka ri 
sereang kota taeroka antarimako, yareka 
taerokai ampilangngeri kana-kanannu, 
bokoimi anjo tampaka na nubebesang 
limbubu niaka ri pala bangkennu. 

13 Yrangi! Angkanaya ri Allo Kiamaka sallang, 
lakkulleangangi nipammopporang tau niaka ri 
kota Sodom siagang Gomora, kala ia anjo tau 
niaka lalang ri kotaya!" 

16 "Parhatikangi anne: Sanrapangko gimbala 


tenaya pakkullena Kusuro antama ri tangnga- 
tangngana kongkong romang sekkeka. Jari 
paralluko tutu sanrapang ularaka siagang 
tuna pamai sanrapang jangang-jangang 
bodobangkenga. 

17 Ajaga-jagako, nasaba lanijakkalakko 
sallang nampa nierangko mange andallekang 
ri pangadelang agamaya. Lanisessako ri balla 
sambayanga. 

18 | anierangko mange andallekang 
ri pamarentaya siagang karaenga, 
passabakkang amminawannu ri Nakke. 
Mingka iaminjo wattua lajari kasampatang 
ri kau untu lajari sabingKu ri dallekanna 
kenanga siagang tu tenayapa naassengi 
Allataala. 

19 Na pumna nierangko mange laniadeli, 
teako bata-batai ri passala lanupaua yareka 
antekamma batenu labicara. Nasaba punna 
narapimo wattunnu labicara tena tanipauannu 
apa siratanga lanupau. 

20 Nasaba teai ikau labicara anjo wattua, 
passangalinna RohNa Manggea ri suruga 
labicara battu lalang ri kalennu. 

21 Nia sallang wattunna nakajariang nania 
tau ampassareangi saribattanna nasuro 
buno; yareka tau toa ampassareangi anana 
nasuro buno. Ana-anaka lanaewal anrong 
manggena, siagang nasuro bunoi kenanga. 

22 anikabirisiko ri tau jaia passabakkang 


amminawannu ri Nakke. Mingka inai-nai tuli 
attahang sagenna kalabusang tallasana, iami 
lanipasalama. 

23 Punna nisessako ri sereang kota, lariko 
mange ri kota maraenga. Kupauangko 
angkanaya: Tanulabangapi numangei sikontu 
kota-kotaya ri Israel, naniamo battu poleang 
Ana Marupataua. 

24Takkulleai lompoangang ana gurua 
na gurunna:, kammayatompa takkulleai 
lompoangang palayanga na karaemna. 

23 Sukkumi sagenna punna ajari sangkamma 
ana gurua siagang gurunna: yareka ajari 
sangkamma palayanga siagang karaenna. 
Punna nigallaramo Pinggawa setang kapala 
ruma tanggaya, labiangampa pole kodina 
lanigallarrangi bone ballana!" 

26 "Teako mallakki ri marupataua. 
Tenanniakka apa-apa taccokko talakacinikang 
sallang; siagang tenanniakka apa-apa 
nicokkoi talakaassengang sallang. 

27 Apa-apa Kupabattua ri kau lalang 
ri sassanga, musti nupabattu poleangi 
lalang ri singarana alloa. Siagang apa-apa 
nipabicikanga ri tolinnu, palabangi sagenna ri 
kere- keremae! 

28Teako mallakki ri tau akkullea ammuno 
tubu, mingka tenaya koasaNa ammuno 
nyawa. Mingka musti mallakko mae ri 

Allataala, niaka koasana ammuno tubu 


siagang nyawa lalang ri naraka. 

29 Ruang kayua cui-cui akkullei niballi sere 
seng. Mingka manna nakamma mamo, manna 
sikayua takkulleai tuguru naung ri buttaya 
punna taNakaerokangi Allataala Manggea. 

30 Siapa jaina uunu irate ri ulunnu, leba 
bilang ngasemmi. 

31] anri kammana minjo, tea mako mallakki! 
Nasaba lompoangangi anggarannu naanjo 
jangang-jangang cui-cuia!" 

3? "| nai-nai ammangakui ri dallekanna tau 
jaia angkanaya amminawangi ri Nakke, 
laKkKumangakui tongi sallang ri dallekanNa 
ManggeKu ri suruga. 

33 Mingka inai-nai ansassaliA ri dallekanna 
tau jaia angkanaya amminawangi ri Nakke, 
laKusassali tongi sallang ri dallekanNa 
ManggeKu ri suruga." 

34 "Teako harakki angkanaya passiamakkang 
battu Kuerang antama ri anne linoa. Teai 
passiamakkang Kuerang, passangalinna 
passisala-salang. 

35 Nasaba passabakkang kabattuangKumi 
nalanaewa ana-ana buranea manggena:, 
yareka nalanabali-bali ana-ana bainea 
ammana, kammayatompa nalanabali-bali 
mintu bainea matoang bainena. 

36) ari tau lalang ballaka tonji sallang lajari 
bali lompo. 

37 Inai-nai labi angkamaseangi anrong 


manggena naiNakke, tasiratangai 
amminawang ri Nakke. Kammaya 

todong, inai-nai labi angkamaseangi ana-ana 
bainena yareka ana-ana buranena naiNakke, 
tasiratanga tongi amminawang ri Nakke. 

38 Sjagang inai-nai taeroka ampisangi sallina 
nampa amminawang ri Nakke, tasiratanga 
tongi amminawang ri Nakke. 

39 | nai-nai angkatutui nyawana, iami 
latappela nyawana; mingka inai-nai 
tappela nyawana lanri tuli jarreki pamaina 
amminawang ri Nakke, iami langgappai 
katallassang satunggu-tunggua." 

40 "| nai-nai antarimako, iNakke natarima. Na 
inai-nai antarimA, natarima tommi ManggeKu 
assuroA battu. 

41 | nai-nai antarimai nabia kalanri nabina 
anjo taua lanatarimai sallang pahalana nabia. 
Na inai-nai antarimai tau bajika kalanri bajina 
anjo taua, lanatarimai sallang pahalana tau 
bajika. 

42 | nai-nai assarei jene inung kalaserenna 
tau tuna dudua, manna najene dinginja, 
passabakkang amminawanna ri Nakke, 
patappami angkanaya tena tanggappana 
pahala sallang!" 

1 1 1 | ebaki Naajara Isa anjo sampuloa 

anrua ana gurunNa, alampami 
ambokoi anjo tampaka. Alampami mange 

angngajara siagang ampalabangi pappasanNa 
Allataala ri kota-kota ambania anjoreng. 

2 Nalangngeremi Yohanes, niaka lalang ri 
tarungkua, sikamma apa lebaka Nagaukang 
Isa Almasi. Nasuromi siapa are ana-ana 
gurunna mange akkutanang ri Isa angkana, 

3 "Maka iKatte mintu lebaka Napajanjiang 
Allataala? Yareka musti lanitayanginji 
maraenganga?" 

4 Appialimi Isa Nakana, "Ammotere mako 
mae ri Yohanes nanupauang apa lebaka 
nucini siagang nulangngere, iamintu: 

3 accinimi tau butaya, ajappami tau pesoka, 
ajari bajimi tau garring salaya, allangngeremi 
tau tongoloka, attallasa poleammi tau matea, 
kammayatompa nibirittakammi Kabara Baji 
battua ri Allataala mae ri tu kasi-asia. 

6 Matenemi tau tenaya nasorongbokoaA!" 

7 Alampanamo ana-ana gurunna Yohanes, 
Nabicarami Isa mae ri anjo tau jala passalana 
Yohanes. Nakana, "Apa mange nucini ri 
parang lompoa? Ruku silawaraka nairi 
anging? 

8 Apa ero mange nucini anjoreng? Tau 
ammake pakeang gaga? Niaki ri balla 
lompona karaenga tau ammakeang gagaya! 

9 Jari angngapa nulampa mange ri parang 
lompoa? Erokko mange accini nabi? Annabai, 
balalo labiangampa na nabia. 

10 Nasaba iaminjo Yohanes niaka nisero 
kana lalang ri Kittaka angkanaya, Nakana 

Allataala, iaminne tunisuroKu, Kusuroa 


alampa rioloanganNu sollanNu nasungkeang 
oloang. 

11Yrangi laloi anne! Tenanniakka tau 
leba nia ri lino lompoanganga na Yohanes 
Pajene. Mingka manna nakamma mamo, 
inai-nai kaminang tuna ri ummaNa Allataala, 
lalompoangangi na Yohanes. 

12 Battu ri pakkaramula nabirittakanna 
Yohanes anne kabaraka sagenna kamma- 
kamma anne, tuli nisusaina ummaNa Allataala 
battu ri tau eroka angkoasal passai kenanga. 

13 Ri tenanapa nabattu Yohanes lebami 
napassareang ngaseng Musa sikontu 
pangngatorang agamaya. Kammayatompa 
sikontu apa lakajarianga lebami napau labi 
riolo nabi-nabia. 

14Na kade erojako tappa, iaminjo Yohanes 
lebaka nisero kana kabattuanna. Mingka 
nukanai Elia anjo Yohanes. 

13 Jj ari punna nia tolinnu, pilangngerimi! 

16 Apa laKupasanrapangangi anne taua ri 
jammanga? Sanrapangi ana-ana pakarenaya 
ri passua-suarranga. 

17 Nia angkana, Kelong arannu-rannu 
nikelongang, mingka taerokako akkarena! 
Kelong tu kamateang nikelongang, mingka 
taerokako angngarru! 

18Battui Yohanes nappuasa siagang 
tangnginunga anggoro:, nanupakkanaimo, Tu 
setangngang! 


| Matius 11.191 23 48 
19 Battuiseng Ana Marupataua Nangnganre 


siagang angnginung; nanipakkanaimo ri taua, 
Cinissai anjo taua, balalana siagang painunna! 
Manna pasingara simaya siagang tau kodi 
sipaka Naagang ngaseng siparappungang. 
Mingka manna nakamma mamo, lanipabutti 
tonjia eroNa Allataala lanri anyatana 
wasselena." 

20 L ebaki anjo appakkaramulami Nacalla Isa 
sikamma tau niaka ammantang anjoreng ri 
kotaya, lanri tenana naero toba kenanga. Na 
punna nipikkiri, anjoreng minjo ri kota-kotaya 
jai gau appakalannasa leba Nagaukang Isa ri 
kenanga. 

21 "Cilaka mako ikau ngaseng tau 
niaka ammantang lalang ri Korazim! 
Kammayatompa ikau ngaseng tau niaka 
ammantang lalang ri Betsaida, cilaka ngaseng 
tommako! Ebara angkana leba tommi 
nigaukang anjo gau-gau appakalannasaka 
ri tangnga-tangnganu ri Tirus siagang 
Sidon, manassa sallomi lebana toba siagang 
nasassala kalenna tau niaka anjoreng. 

22 Urangi laloi angkanaya, punna narapi 
Allo Kiamaka sallang, akkulleangangi 
Napammopporang Allataala dosa-dosana tau 
niaka anjoreng ri Tirus siagang Sidon nakala 
ikau ngaseng! 

23 Kammayatompa ikau tau niaka 
ri Kapernaum! Gassingka nukana 
lanipakatinggiko nai ri suruga? Tena! 

Passangalinna lanipelakko antama ri naraka! 


Nasaba kade anjorengi ri kota Sodom leba 
nigaukang anjo gau-gau appakalannasaka, 
mattantu nia iji kota Sodom sagenna 
kamma-kamma anne! 

24 Urangi laloi angkanaya, punna narapi 
Allo Kiamaka sallang, akkulleangangi 
Napammopporang Allataala dosa-dosana tau 
niaka anjoreng ri kota Sodom nakala ikau 
ngaseng!" 

23 Anjo wattua appala doammi Isa Nakana, 
"O Manggeku, Batara Makoasaya ri langika 
siagang ri linoa! Appala sukkurukKa 
ri Katte, lanri Kirahasiakanna ngaseng 
anne mae ri tau caradeka siagang 
tau niaka pangngassenganna, mingka 
Kipappiassengangi mae ri tu tenaya sikolana. 

20 | aminjo ampakasannangi atinTa." 

27 Nampa Nakana Isa, "Yangaseng-ngasenna 
lebami Kipassareang mae ri Nakke. 
Tenanniakka manna sitau angngassengi 
AnatTa, pantaranganna iKatte. Tenanniakka 
todong angngassengKi, pantaranganna 
AnatTa, siagang sikamma tau lebaka 
Kupauang. 

28 Battu ngaseng mako mae ri Nakke ikau tau 
posoa siagang tau battalaka erangnganna: 
laKkupakabajiki pakkasianu. 

29 Amminawang mako ri parentaKu, siagang 
appilajara mako ri Nakke. Nasaba inakke 

baji pamaikKa siagang sabarakKa. Jari 


lasannammi nusaring. 

30 Nasaba lanukarannuangi apa 
Kupassuroanga, siagang laringangi 
nusaring apa Kupappieranganga ri kau." 

1 2 l Nia sere allo iamintu ri allo Pammari- 

marianga nanumalo Isa ri sereang 
koko ase. Massing angngattilimi ase ana 
gurunNa Isa nampa nakanre lanri cipuruna 
ngaseng. 

2? Ri wattunna nicini kenanga ri tu Farisia 
angkattiliki anjo asea, akkutanammi anjo tu 
Farisia mae ri Isa angkana, "Cini sai anjo ana- 
ana gurunNu! Nadakkaimi atorang agamata 
nasaba nagaukangi apa nipappisangkanga 
nigaukang ri allo Pammari-marianga." 

3 Appialimi Isa Nakana, "Tena lebakapi 
nubaca lalang ri Kittaka, apa nagaukanga 
Karaeng Daud siagang taunna ri wattunna 
CIpuru? 

4 Antamaki ri BallaNa Allataala, nanakanre 
roti lebaka nipassareang ri dallekanNa 
Allataala. Padahala, manuru ri pangatorang 
agamata takkulleai kenanga angkanrei anjo 
rotia nasaba imang-imangaji bawang akkulle 
angkanrei. 

> Yareka talebakapi nubaca lalang ri Kitta 
Pangngatorang napabattua Musa, angkanaya 
imang-imang anjamaya ri allo Pammari- 
marianga lalang ri BallaNa Batara nadakkai 

pangatorang allo Pammari-marianga, mingka 


tena tonja nipasalai? 

6Pilangngeri bajiki anne kanangKu: niaki 
anrinni tau lompoanganga na BallaNa Batara. 

7 Nia tattulisi lalang ri Kittaka angkanaya: la 
Kukaerokia iamintu pangngamaseang, teai 
korobang olo-olo. Ebara nupahang baji- baji 
anjo bicaraya mattantu tena nupasalai tau 
tenaya salana. 

8Nasaba makoasai Ana Marupataua 
irateanganna allo Pammari-marianga." 

9 Nabokoimi Isa anjo tampaka nampa mange 
ri balla sambayanga. 

10 Anjoreng ri balla sambayanga nia sere 
tau mate siali limanna. Niamo siapa are tau 
ero ampaboyangi sala Isa. Jari akkutanammi 
kenanga ri Isa angkana, "Maka akkulleji 
niballei taua ri allo Pammari-marianga?" 

11 Appialimi Isa nakana, "Ebara angkana 
nia ri kau ammallaki sikayu gimbala, nampa 
tuguru anjo gimbalana naung ri kalibong 
lantanga ri allo Pammari-marianga, maka 
taerokako ampanaiki anjo gimbalaka battu ri 
kalibonga lanri kaallo Pammari-mariangi? 

12 Anjo rupataua lompoangangi anggaranna 
na gimbalaka! Lanri kammanami anjo, 
nakkulleja taua annulung ri allo Pammari- 
marianga." 

13 | ebaki anjo Nakanamo Isa ri anjo tau 
mate sialia limanna, "Pajonjoi limannu." 
Napajonjomi limanna anjo taua; apaji najari 

limanna sialia. 

14 Mingka alampami anjo tu Farisia, nampa 
sikongkolo aboya akkala ero ambunoi Isa. 

1 Naassengi Isa angkanaya niakkali ero 
nibuno ri anjo tu Farisia. Jari alampami 
ambokoi anjo tampaka. Jaimi tau 
ampinawangi. Naballei ngasemmi sagenna 
ajari baji sikontu tau garringa. 

16 Mingka Napisangkaimi kenanga ancaritai 
anjo apa Nagaukanga Isa mae ri tau 
maraenga. 

17 anri kammana, arupami apa lebaka 
Nasuro pabattu Allataala ri Nabi Yesaya 
angkanaya, 

18 "| aminne TunisuroKu leba Kupilea, 
TunikamaseangKu siagang TuKupassiratanga 
ri atingKu. LaKupassareangi RohKu mae 
ri la, LaNakabarrangi kaadelangKu mae ri 
bansa-bansaya. 

19 Talageakai siagang talakkio-kiokai, yareka 
talappidatoai ri agang-agang lompoa. 

20TalaNatabangai bulo tadundua 
TalaNabunoai kanjoli cadia rinrana. 
Lappattujuangi sagenna arupa kaadelanga: 

21 nalamaminasa sikontu bansa-bansaya ri 
la." 

22 [| ebaki anjo, niamo sere tau buta siagang 
pepe nisosoka ri setang nierang mae ri Isa. 
Naballeimi Isa anjo taua sagenna akkullemo 
accini siagang abicara. 

23 |annasa ngasemmi siagang angkanami 


taua, "Maka iaminne Anana Daud, lebaka 
nipajanjiang?" 

24 Nalangngerena tu Farisia anjo 
pakkutananga, appialimi kenanga angkana, 
"Nakkulle Nabongka setanga anne taua, lanri 
lebanaji nisare koasa ri pinggawana setanga. " 

23 Mingka Naassengi Isa nawa-nawana anjo 
tu Farisia. Jari angkanami Isa ri kenanga, 
"Punna nia sere bansa tabage-bage nampa 
simusu-musu para ia, manassa tena nalajarre 
ammenteng anjo bansaya. Kammayatompa 
punna nia tau lalang kota, yareka nia 
tau lalang sere balla tabage-bage nampa 
simusu-musu para la, mattantu laancuruki. 

26 Kamma tomminjo lalang ri 
pamarentahanna Billisika, punna nia 
silokoang ambongkai lokoang maraenga, 
manassa tabage-bagemi siagang lanrabami 
pamarentahanna anjo Billisika. 

27 Angkana ngasengko nakkulle Kubongka 
setanga lanri nasareKu koasa pinggawana 
setanga. Jari punna kamma, lanri inai 
pata koasa nanabongka setanga ana-ana 
gurunnu? Kalenna ana-ana gurunnu 
ampabutti angkanaya sala ngasengko! 

28 Mingka iNakke nakkulle Kubongka 
setanga lanri koasa battu ri RohNa Allataala. 
Na iaminjo ajari pammatei, angkanaya 
appakkaramulami ammarenta Allataala ri 
tangnga-tangnganu ngaseng. 

29 Antekamma lakkulle antama taua ri 


sereang balla, angngalle passai barang- 
baranna punna tau gassing patanna balla? 
Mattantu nasikkoki rolong anjo tau gassinga, 
patannaya balla. Punna lebamo nasikkokang 
anjo patannaya balla, nampami akkulle naalle 
passa barang-baranna. 

30 | nai-nai taeroka ajari agangKu, 
sikontutojenna ajari musui ri Nakke. 
Siagang tau taeroka ambantuaA ri jama- 
jamangKu, sikontutojenna iami lampanraki 
jama-jJamangKu! 

31J ari parallui nuasseng angkanaya, 
punna agau salai siagang abicara hinai 
taua, akkulleji nipammopporang! Mingka 
punna nahinai RohNa Allataala, takkulleami 
nipammopporang! 

32 Pynna nia tau ambali-bali Ana Marupataua, 
akkulleji nipammopporang, mingka punna 
nahinai Rohna Allataala, takkulleami 
nipammopporang ri kamma- kammaya anne 
kammayatompa ri ahera sallang!" 

33 "Sollanna akkulle baji rapponna, 
parallui coppong serea poko-poko. Punna 
tacopponga serea poko-poko, tena todong 
nalabaji rapponna. Battu ri rapponnai 
nicini antekamma copponna yareka tenana 
nacoppong serea poko-poko. 

34 |kau tau jadala ngasengko! Antekammako 
lakkulle ampaui kabajikanga punna tau 

atinnu, assulu battu ri bawanu! 

35 Tau bajika, tuli apa baji todong lanapau, 
nasaba bajiki lalang atinna. Mingka tau 
jadalaka tuli apa-apa Jadala napau, nasaba 
jadalaki lalang atinna. 

36) ari urangi laloi anne: ri Allo Kiamaka 
sallang, massing lanatanggong jawakki 
rupataua sikontu bicaranna tenaya 
matu-matunna. 

37 Nasaba battu ri bicarannu tonji sallang 
nalanitappuki manassanu sala yareka tena." 
38 | ebaki anjo, niamo siapa are guru-guru 
agama siagang tu Farisi angkana ri Isa, 
"O Pa Guru, eroki anne ikambe ancinikKi 

anggaukangi gau appakalannasaka. " 

39 Appialimi Isa nakana, "Teai sipato jadalana 
siagang dorakana taua ri anne Jammanga. 
NusuroA anggaukangi gau appakalannasaka? 
Manna sere tania lanipicinikiangko gau 
appakalannasa pantaranganna gau 
appakalannasa lebaka kajariang ri kalenna 
Nabi Yunus. 

40 Tallungalloi leba ammantang Nabi 
Yunus lalang ri battanna juku lompoa. 
Kamma tomminjo sallang Ana Marupataua, 
latallungalloi ammantang lalang ri battanna 
buttaya. 

41 Punna Allo Kiama sallang lambangungi 
taua ri Niniwe siagang taua ri anne jammanga 
antudui kenanga. Nasaba anjo taua ri Niniwe 

tobami ri wattunna akkatoba Nabi Yunus ri 


kenanga. Mingka kamma- kamma anne nia 
anrinni lompoangang na Nabi Yunus! 

42 Punna Allo Kiama sallang, lambangungi 
karaeng baine battu Timboroka siagang 
taua ri anne jammanga antuntuki kenanga. 
Nasaba ri wattu erona anjo karaeng bainea 
allangngereki kacaradekanna Salomo bella 
sikalimi najappai, battu ri cappana buttaya. 
Mingka kamma-kamma anne, nia anrinni 
lompoanganga na Salomo!" 

43 "Punna alampa roh jadalaka ambokoi 
serea tau, lalampai anjo roh jadalaka 
akkuliling ri tampa-tampa kalotoroka, ero 
aboya pammari-mariang. Mingka tena 
nanggappa tampa. 

44) ari nakanamo ri kalenna, Erokka 
ammotere mange ri balla lebaka 
kupammantangi. Ri wattunna battu 
mange anjoreng, narapikammi anjo ballaka 
tena bonena, tangkasa siagang baji atorona. 

“Jari alampami pole nampa battu 
angngerang tuju roh jadala maraeng, 
jadallanganga na ia. Nampa antama 
kenanga ammantang ri kalenna anjo taua. 
Kalebakkanna ajari sannakkangammi kodina 
anjo taua na ri uru-uruna. la tomminjo 
lakajariang ri katallassanna taua ri anne 
jammanga." 

46 Lalang abicaraNa Isa siagang anjo tau 
jaia, battumi ammaNa siagang saribattanNa. 

Eroki antama kenanga angngagangi abicara 


Isa. 

47 Niamo sere tau angkana ri Isa, "Bapa, niaki 
ammatTa siagang saribattanTa pantarang. 
Eroki kenanga angngagangkKi abicara." 

48 Appialimi Isa Nakana, "Inaika ammakKu? 
Siagang inaika saribattangKu?" 

493 Najojomi sikontu tau amminawanga ri la 
nampa Nakana, "Ilaminne ammakKu siagang 
saribattangKu. 

30 | nai-nai anggaukangi eroNa ManggeKu 
ri suruga, iami siratang ajari saribattangKu, 
siagang siratanga ajari ammakKu. " 

13 1 Anjo memang alloa, alampami Isa 

ambokoi anjo ballaka, nampa mange 
ammempo ri biring tamparanga. 

2Jai sikali tau arappungang angkulilingi Isa. 
Lanri kammana alettemi nai ammempo Isa ri 
sereang biseang. Na anjo tau jaia anjorengi ri 
biring tamparanga ammenteng. 

3 Nampa Naajara Isa kenanga arupa-rupa 
pangngajarang, lalang sere pangngebarang. 
Nakana, "Nia sitau pamarri appakioro bine. 

“Lalang napakiorona anjo binea, niamo 
takkioro ri aganga. Apaji nabattumo jangang- 
janganga angkanrei anjo binea sagenna 
cappu. 

> Nia tommo bine takkioro ri butta jaia 
batu-batunna, na kuranga buttana. Lanri 
kuranna buttana anjo tampaka, lintami 
attimbo anjo binea. 

6 Mingka ri wattu nainamo alloa, 


appakaramulami kalumeng anjo bine beru 
acculaka, nampa kalotoro, sagenna mate, 
nasaba tenana nalantang antama ri buttaya 
akana. 

7 Kammayatompa, nia todong bine takkioro 
ri allana ruku-ruku akkatintinga: naipimi anjo 
bine beru acculaka sagenna mate. 

8 Mingka nia todong bine takkioro ri butta 
copponga. Bajimi attimbona anjo binea, 
coppongi pokona, najai rapponna: nia alappi 
sibilangngang, nia alappi annampulo, siagang 
nia todong alappi tallumpulo jaina rapponna." 

9 Lebana Nacarita Isa anjo pangngebaranga, 
Nakanamo Isa ri kenanga, "Inai-nai nia 
tolinna, pilangngerimi baji-baji!" 

10 ebaki anjo battumi ana-ana gurunNa Isa 
akkutanang ri la angkana, "Angngapa 
Kimmake pangngebarang punna 
angngajarakKi mange ri anne tau 
jala?" 

11 Appialimi Isa Nakana, "Nasaba ikau nisare 
ngaseng mako pangngassengang sollanna 
nupahang rahasiana ri passala antekamma 
batena ammarenta Allataala. Mingka anjo 
kenanga tanisareai. 

12 Nasaba tau niakamo apa-apanna 
lanitambaiangi pole sijaiang, sagenna 
kalabiang. Mingka tau tenaya apa-apanna, 
yareka naniaka sikede apa-apanna, 
lanialleangi balalo ammotere. 

13|aminjo sabana naKummake 


pangngebarang punna Kuajara anjo 

tau jaia. Nasaba acciniji kenanga, mingka 
sanrapangi tau tenaya naccini. Allangngereji 
kenanga, mingka sanrapangi tau tenaya 
nallangngere siagang tau tenaya nammahang. 

14 anri kammana, arupami apa lebaka 
nasero kana Nabi Yesaya angkanaya, Nakana 
Allataala: Latuli allangngerekko mingka 
tanupahangai: Latuli nuparhatikangi mingka 
tanuassengai apa kajarianga. 

15 Nasaba tattongko ngasemmi pikkiranna 
kenanga anne, ajari tamallangngerai tolinna 
na tatassungkea matanna. Kajariammi anne, 
sollanna taccinika matanna tallangngera 
tolinna, tammahanga pikkiranna, na taeroka 
ammotere mae ri Nakke, nampa Kupajari baji 
ngaseng kenanga." 

16 Nakana pole Isa ri ana-ana gurunNa, 
"|kau, teai sipato upanu ngaseng. Nasaba 
ikau accini baji ngaseng mako siagang 
allangngere baji ngaseng mako. 

17 Urangi, angkanaya jai nabi siagang 
ummaNa Allataala ero anciniki anne apa 
nucinika ri kamma- kammaya anne, mingka 
takkulleai nacini kenanga. Eroki kenanga 
allangngereki anne apa nulangngereka ri 
kamma-kammaya anne mingka takkulleai 
nalangngere kenanga." 

18 | ebaki anjo Nakanamo Isa, "Pilangngerimi 
battuanna anjo pangngebarang pakioroka. 

19 Anjo bine takkioroka ri aganga, 


laminjo ajari pangngebarang mae ri tau 
allangngerekami ri passala antekamma 
bateNa Allataala ammarenta, mingka 
tanapahangai anjo kabaraka. Battui 
kajadallanga angngalleangi anjo apa lebaka 
nipakioro ri atinna kenanga. 

20Na anjo bine takkioroka ri butta jaia 
batu-batunna, iaminjo ajari pangngebarang 
mae ri tau allangngerekami anjo kabaraka, 
na natarima memang silalonna siagang tene 
pamaina. 

21 Mingka tena nasallo attahang anjo 
kabaraka lanri tenana nabaji angngakana 
anjo kabaraka lalang ri atinna kenanga. Punna 
natabamo susa yareka passessa kenanga 
lanri anjo kabaraka, tagiling memammi 
silalonna atinna kenanga. 

22 Naia bine takkioroka ri allana ruku-ruku 
akkatintinga, iaminjo pangngebarang mae ri 
tau allangngerekami anjo kabaraka, mingka 
ranggasela iji atinna kenanga, siagang ero 
dudui kalumanynyang lalang ri katallassanna. 
Lanri kammana, rapang kasepekammi lalang 
ri atinna kenanga anjo Kabara battua ri 
Allataala, sagenna takkullea arappo. 

23Na anjo bine takkioroka ri butta 
copponga, iaminjo pangngebarang mae ri 
sikamma tau allangngerekami anjo kabaraka 
siagang napahang baji-baji. J aimi rapponna 
kenanga, nia alappi sibilangngang, nia alappi 

annampulo, siagang nia alappi tallumpulo 


wasselena." 

“4Napaccaritammi pole Isa sere 
pangngebarang maraeng anjo tau jaia. 
Nakana, "Punna ammarenta Allataala, 
pangngebaranna lakammaminne: Nia sitau 
pamarri appakioro bine ri tanana. 

25 Niamo sere bangngi, ri wattunna attinro 
ngasemmo taua, battumi musunna anjo 
pamarria alamung rea ri allana anjo asea 
nampa alampa. 

29Ri wattunna appakkaramulamo 
attimbo anjo lamung-lamunga, siagang 
appakkaramulamo kacinikang rapponna, 
kacinikang tommi anjo ruku reaya. 

27) ari mangemi tungnganre gajina anjo 
pamarria ampauangi anjo pamarria angkana, 
O Karaeng, sai lamungang bajiji bawang leba 
kilamung ri tanata? Antekamma nakkulle nia 
todong ruku rea attimbo anjoreng? 

28 Appialimi anjo pamarria nakana, Anjo 
panggaukanna musua. Jari akkutanammi pole 
anjo tungnganre gajina pamarria nakana, Jari 
kikellai kisuro bibu anjo reaya? 

29 Appialimi anjo pamarria nakana, Tena, 
nasaba punna nibibuki anjo reaya, akkullei 
tabibu todong anjo asea. 

30 | appassammi attimbo todong anjo 
reaya sagenna narapi wattu pakkattoanga. 
Lakusuroi sallang pakattoa angkana: 
Passerei rolong anjo reaya siagang sikko 

ngasengi nampa nitunu pepe. Lebaki anjo 
passeremi anjo asea, nampa nuboli lalang ri 
pammantanganna. " 

31 Napaccaritammi pole Isa sere 
pangngebarang anjo tau jaia. Nakana, "Punna 
ammarenta Allataala, pangngebaranna 
lakammaminne: Nia silisere parekang 
lamungang cadi dudu nialle ri sereang tau, 
nampa nalamung ri kokonna. 

32 Anjo lisere lamunganga, iami lisere 
lamungang kaminang cadi ri linoa. Mingka 
punna attimbomo anjo lisere lamunganga, 
lami ajari poko kaminang lompo ri sikamma 
lamung-lamungang niaka anjoreng. 

Ajarimi poko lompo, sagenna battumo 
jangang-janganga appare rumung ri 
tangke-tangkenna. " 

33 Nia pole sere pangngebarang maraeng 
Nacarita Isa mae ri anjo tau jaia. Nakana, 
"Punna ammarenta Allataala, sanrapangi 
pagambang niallea ri sitau baine, nampa 
napasileo siagang patampulo litere labu. 
Sagenna pila abakka jaina anjo labuka!" 

34 Sikontu anjo Napangngajarranga Isa mae 
ri tau jaia, ammakei pangngebarang. 

35 | anri kammana, arupami apa lebaka 
napau nabia angkana, "PungKu abicara 
ri kenanga pangngebarang Kupake 
Kupakasingara ngasengi mae ri kenanga 
apa-apa taccokkoa battu ri uru kajarianna 
anne linoa." 

36 Lebaki anjo, Nabokoimi Isa anjo tau 


jaia, nampa antama ri balla. Battumi 
ana-ana gurunNa akkutanang angkana, 
"Kipakasingara sai ri kambe battuanna anjo 
pangngebarang rea attimboa ri allana asea." 

37 Appialimi Isa Nakana, "Anjo tau 
appakioroka lamungang baji, iaminjo Ana 
Marupataua nataba. 

38 Anjo tanaya, iaminne linoa nataba. Na 
anjo lamungang bajika, iamintu tau ajariamo 
ummaNa Allataala. Na anjo reaya, iamintu 
tau mannurukia ri Billisika. 

39Na ia musu appakioroka rea iamintu 
Billisika. Wattu pakkattoanga, iamintu Allo 
Kiamaka, na anjo tau akkattoa, iamintu 
sikamma malaekaka. 

40 Antekamma batena nipassere nampa 
nitunu anjo reaya, lakamma tommi anjo 
sallang ri Allo Kiamaka. 

41] aNasuroi malaeka-malaekaNa Ana 
Marupataua ampassere ngasengi sikontu 
tau ajari passabakkanga nagau dosa taua, 
kammayatompa sikontu tau agau jadalaka. 

42 [| anipela ngasengi kenanga antama ri bara 
pepe arinra-rinraya: anjoremmi kenanga 
langngarru-arru, angkasiaki sessaya. 

43 Na sikontu tau anggaukangai eroNa 
Allataala laccayami sanrapang mataalloa 
lalang ri Lino BeruNa Allataala, ajaria 
Manggena kenanga. Jari, punna nia tolinnu, 
pilangngerimi baji-baji!" 

44 “Punna ammarenta Allataala, 


pangngebaranna lakammaminne: Nia 
barang-barang taccokko lalang butta, 
nanibuntulu ri sereang tau, na napoterang 
pole anjo baranga antama ri buttaya. 
Nampa, lanri teai sipato rannuna, alampami 
anjo taua ambalukang ngasengi sikontu 
barang-baranna, na nampa ammotere amballi 
anjo tampaka sumpaeng." 

43 "Punna ammarenta Allataala, 
pangngebaranna lakammaminne: Nia 
sitau padanggang aboya mutiara kajalaka 
ballinna. 

46 Ri wattunna ammuntulu mutiara sannaka 
gagana, alampa memammi linta mange 
ambalukang ngasengi sikontu barang- 
baranna, nampa ammotere amballi anjo 
mutiara silisereka." 

47 “Punna ammarenta Allataala, lasanrapangi 
jala nibuanga ri tamparanga, nanggappa 
arupa-rupa juku. 

48Ri wattunna rassimo anjo jalaya, 
niangkami nai ri paboya jukuka, na nierang 
nai ri tompona buttaya. Nampa ammempo 
kenanga ansala-salaki anjo jukuka: anjo juku 
bajika napantamaki ri katoanga, mingka anjo 
juku kodia nipelaki. 

439 Kammaminjo sallang kajarianna ri Allo 
Kiamaka: labattui malaeka-malaekaNa 
Allataala ansalaki sikontu tau Jadalaka 
siagang tau anggaukangai eroNa Allataala. 

30 Nampa napela anjo sikontu tau jadalaka 


antama ri bara pepeka. Anjoremmi kenanga 
langngarru-arru, angkasiaki sessaya." 

>l Akkutanammi Isa Nakana, "Maka 
nupahang ngasenji anne Kupakkanaya?" 
Appialimi kenanga angkana, "Iye Bapa, 
napahanji ikambe." 

32] ari Nakanamo Isa, "Lanri kammana 
minjo na anjo sikamma guru agama ajariamo 
ummaNa Allataala, sanrapangi patanna 
balla ampasuluka ngasengi barang-barang 
beruna siagang barang-barang sallona battu 
ri pammolikang barang-baranna. " 

33 | ebana Nacarita Isa anjo sikammaya 
pangngebarang, alampami ambokoi anjo 
tampaka, 

34 nampa ammotere mange ri parasanganNa. 
Battuna mange anjoreng, mangemi ri 
sikamma balla sambayanga angngajara: na 
lannasa ngasemmo taua allangngereki anjo 
apa Napangngajarranga. Nakanamo kenanga, 
"Battu kemaei anggappa pangngassengang 
kammaya anjo anne Taua? Battu kemaei 
anggappa koasa kammaya lompona Nakkulle 
anggaukangi gau-gau appakalannasaka? 

>> Sai anana tukang kayua anne Taua? 

Sai niarengi Maria ammaNa, siagang 
assaribattangi Yakobus, Yusuf, Simon na 
Yudas? 

30 Siagang saribattanNa bainea anrinni 


ngaseng tonji ammantang. Battu kemae 
ngasengi Nagappa anjo sikammaya?" 

37] ari tenamo naero taua antarimai 
Isa antama anjoreng ri parasanganga. 
Nakanamo Isa ri kenanga, "Punna nabi taua, 
nipakalompoi ri kere-keremae: mingka punna 
ri kamponNa yareka ri balla KalenNa tonji, 
taerokai taua ampakalompoi." 

38 ari tenamo Naero Isa appare gau 
appakalannasa anjoreng, lanri tenana 
natappa kenanga ri KalenNa. 

14 l Anjo wattua, Herodes ajari karaeng 

ri parasangang Galilea. Nalangngeremi 
Herodes kabaraNa Isa. 

2 Nakanamo Herodes ri pagawena, "Mattantu 
Yohanes Pajene anjo taua attallasa poleang! 
laminjo namakoasa kamma anggaukangi 
anjo gau-gau appakalannasaka." 

3 Nasaba lebaki pirangalloang nasuro jakkala 
Herodes anjo Yohanes, nampa nasikko na 
napantama ri tarungkua. Passabakkang 
bainenna niarenga Herodias nanajakkala. Na 
anjo Herodias, leba bainenna saribattanna 
lamintu niarenga Filipus, naalle nabuntingi 
Herodes. 

4Nalebaki nipakainga ri Yohanes sollanna 
tena nabuntingi anjo bainenna saribattanna. 
Nakana Yohanes, “Takkulleako abunting 
siagang Herodias!" 

> Na sikontutojenna, eroki Herodes assuro 


bunoi Yohanes, mingka mallaki ri tau jaia. 
Nasaba anjo Yohanes nipatappaki ri taua 
manassa nabi. 

6 Nia sere wattu assua-suaraki Herodes, 
ansua-suarri allo kalassukanna. Anjo wattua 
nasuromi ana tulolonna Herodias adansa ri 
dallekanna sikamma toana niaka hadere. 
Nasanna sannanna pamaina Herodes anciniki 
lanri sanna bajina batena adansa tulolonna. 

7 Na lanri sannang duduna pamaina, 
najanjimi siagang assumpami Herodes, ri 
anjo tulolonna angkanaya manna apa napala 
tena tanisarena. 

8 Na lanri niajara salai ri ammana, nakanamo 
anjo tuloloa, "Kupalaki nanisareanga 
ulunna Yohanes Pajene. Ero memanga 
kamma-kamma anne nipadongko irate ri 
kapparaka!" 

9 Nalangngerena Herodes anjo apa napalaka, 
teaimi sipato susana nyawana. Mingka 
lanri lebanamo ajanji siagang assumpa ri 
dallekanna ngaseng toananna, takkulleami 
tanaturukiang pappalana anjo tuloloa. 

10 Nasuromi taua mange ri tarungkua, 
mange ansamballei kallonna Yohanes. 

11 Nampa nierang ulunna antama, 
nipadongko rate ri kapparaka. Nisareammi 
anjo tuloloa, nampa napassareang anjo 
tuloloa mae ri ammana. 

12 | ebaki anjo, battumi ana-ana gurunna 


Yohanes angngallei mayana, namange 
kenanga antarawangi. Nampa alampa 
kenanga ampabattuangi Isa anjo apa 
kajarianga. 

13 Nalangngerena Isa anjo kabarana 
Yohanes, naimi ri biseanga, nalampa 
kale-kalenna ambokoi anjo tampaka. Alampai 
mange akkale-kale ri pammantangang 
sino-sinoa. Mingka nalangngerena taua anjo, 
alampami kenanga ambokoi kota-kotana 
mange ampinawangi Isa. Ammolongangi 
kenanga ajappa rate ri bontoa mange ri 
tampa lanamangeia Isa. 

14Ri wattunna naung Isa battu ri 
biseanga, Nacinimi anjo tau jaia. Tugurumi 
pangngamaseanNa Isa anciniki kenanga. 
Naballeimi sikamma tau garringa, niaka 
todong battu. 

15 Ri wattu karuennamo, battumi ana- 
ana gurunNa akkutanang ri la angkana, 
"Karuemmi anne, nampa bella anne tampa 
nipammantangia. Bajikangang Kisuromi 
anne tau jaia ammotere, sollanna akkulle 
kenanga ammalli apa-apa lanakanre ri 
kampong-kamponga. " 

19 Nakanamo Isa, "Tea mako suroi alampa 
kenanga. |kau ngasemmo assarei kanre. " 

17 Appialimi ana-ana gurunNa Isa angkana, 
"Mingka limambatuji roti siagang ruang kayyji 
juku anne niaka ri katte." 

18 Nakanamo Isa, "Erangi mae anjo apa 


niaka." 

19 Nasuromi anjo tau jaia ammempo naung 
ri paranga. Lebaki anjo, Naallemi anjo roti 
limambatua siagang juku ruang kayua. 
Nampa acconga nai ri langika, appala sukkuru 
ri Allataala. Nabage-bagemi anjo rotia, nampa 
Napassareang mae ri ana-ana gurunNa, 
sollanna natawa-tawai anjo tau jaia. 

20 Angnganre ngasemmi kenanga sagenna 
bassoro. Lebaki angnganre kenanga, 
napasseremi ana-ana gurunNa Isa sikamma 
kanre niaka tassesa; nia sampulo anrua baku 
rassi ngaseng anjo kanre allabia. 

21 Tau angnganrea anjo wattua, nia 
limassabu jaina, natanirekengapa tubai- 
bainea siagang ana-anaka. 

22 Lebaki anjo Nasuromi Isa ana-ana gurunNa 
nai ri biseanga. Nampa Nasuro kenanga 
alampa riolo alimbang ri tamparanga. Na tau 
jaia Nasuro ngasemmi ammotere. 

23 Alampana ngasemmo tau jaia, alampa 
tommi Kale-kalenNa nai ri sereang bonto, 
mange appala doang. Sagenna tarapi 
bangngia nia iji Isa anjoreng Kale-kalenNa. 

24 Anjo wattua, bellami antama ri tangngana 
tamparanga biseang nadongkokia ana-ana 
gurunNa. Nipatappa-tappasami ri bombanga 
biseanna kenanga, lanri aruppami siagang 
anging. 

25 Ri wattunna subumo, niami Isa battu, 


ajappa irate ri tompona jeneka. 

26 Tabangka ngasemmi ana-ana gurunNa 
anciniki ajappa ri tompona jeneka. 
Ammarrammi kenanga napakamma malla 
angkana: "Setang!" 

27 Mingka lintami Isa appiali Nakana: 
"Sannangko! Teako mallakki. INakkejinne 
Isa!" 

28 Nakanamo Petrus, "Punna manassa iKatte 
Isa, suroma battu mae ri Katte, ajappa irate 
ri tompona jeneka." 

29 Appialimi Isa Nakana, "Battu mako mae." 
Jari naummi Petrus battu ri biseanga, ajappa 
irate ri tompona jJeneka, ero mange ri Isa. 

30 Mingka nacinina Petrus bombang 
lompoa ri tamparanga, nabattuimi malla. 
Appakkaramulami tallang. Ammarrang 
lompomi nakana, "O Batara, Kiallea!" 

31 Lintami Isa antagalaki limanna. Nampa 
Nakana, "O Petrus, anne ikau kurang 
tappakko. Apa sabana nanubata-bata?" 

32 Nampa naimi siparua ri biseanga. Najari 
sannang tommo anginga. 

33 Suju ngasemmi ana-ana gurunNa Isa 
anynyomba ri la. Angkanami kenanga, 
"Manassa tojeng, iKattemi Batara AnaNa 
Allataala!" 

34Ri wattunna battumo kenanga ri baleanna 
anjo tamparanga, naummi kenanga ri 
Genesaret. 

35 Nicinimi ri tau niaka anjoreng angkana 


niaki Isa battu. Napalabammi kenanga anjo 
kabara kabattuanNa Isa ri sikontu daera 
areppeseka ri anjo kotaya. Battumi nierang 
sikontu tau garringa mange ri Isa. 

36 Napalami kenanga sollanna nipabiang 
kenanga anjamai jubaNa Isa, manna 
cappanaja. Na sikontu tau garring anjamayai 
jubaNa, ajari baji ngasemmi. 

15 l Nia siapa are tu Farisi siagang 

guru-guru agama battu ri Yerusalem 
mae ri Isa. Akkutanammi kenanga ri la 
angkana, 

2 "Apa sabana nanadakkai ana-ana gurunNu 
ada-adana tu riolota? Kapunna langnganre 
kenanga tena nabissa lima situru atoranga!" 

3 Appialimi Isa Nakana, "Mingka angngapa 
nanudakkai todong passuroNa Allataala, lanri 
eronu bawang anggaukangi ada-adana tu 
riolonu? 

“Nasaba Nakana Allataala, Pakalabiriki 
anrong-manggenu. Siagang, Inai-nai 
ampakka-pakkanai anrong-manggena, 
siratangi nihukkung mate. 

> Mingka nupangngajarrangi ikau ngaseng 
angkana: punna nia tau angkana ri tau toana 
angkanaya, Lebami kupassidakkang mae ri 
Allataala anjo doe lakupassareanga ri katte, 

6 anjo tau kammaya tenamo nakkulle nikellai 
dudu ampakalabiriki tau toana. Jari lanri 

ada-adana tu riolonu nanubalang parekang 


kana-kana Napangngajarranga Allataala. 

7 Munape ngasengko antu! Annaba sikalimi 
apa lebaka napau Nabi Yesaya, ansero kana 
ngasengko angkanaya: 

8Kammaminne kananNa Allataala: 
NapakalabirikKa anne taua mingka poro ri 
bawanaji bawang naia atinna sanna bellana ri 
Nakke. 

9 Tena matu-matunna anynyomba kenanga 
ri Nakke, nasaba atorang rupatayji 
napangngajarrang kamma leba angkana 
iaminjo atorang Kupassareanga." 

10L ebaki anjo Nakiomi Isa tau jaia nampa 
Nakana ri kenanga, "Pilangngerimi sollanna 
nupahang! 

ll Teai apa-apa antamaya ri bawaya 
anrantassi rupataua; mingka apa-apa 
assuluka battu ri bawaya, iaminjo anrantassi 
kalenna." 

12 Battumi ana-ana gurunNa angkana, "Maka 
Kiassenji angkanaya kasirikangi anjo tu 
Farisia nalangngeretTa akkana kamma?" 

13 Appialimi Isa angkana, "Sikamma 
lamung-lamung tenaya Nalamungi Manggeku 
ri suruga lanibibuki. 

14Tea mako jampangi anjo tu Farisia. Anjo 
kenanga sangnging pamimping- pamimping 
buta. Na punna tau buta ammimping tau 
buta, tena tatuguruna rua-rua naung ri 
solonganga." 


Matius 15.151 23. n J3 
15 Angkanami Petrus, "Kipakasingara sai 


battuanna anjo pangngebaranga ri kambe, 
Bapa!" 

16 Appialimi Isa mae ri kenanga Nakana, 
"Maka tena ijapa nanupahangi? 

17 Tenapa nuassengi, angkanaya apa 
antamaya ri bawaya, iaminjo naung ri parruka 
nampa assulu poleang? 

18 Mingka apa assuluka battu ri bawaya, 
laminjo battu lalang ri atia; iaminjo anrantassi 
taua. 

19 Nasaba battu lalammi ri atia ammumba 
pikkirang-pikkirang jadalaka, ajaria saba 
nammuno taua, agau salimara, agau bawang, 
alukka, siagang appitina. 

20Yangaseng minjo kammaya ajari saba 
najari rantasa rupataua. Jari teai lanri 
angnganre tabissa lima." 

21L ebaki anjo, Nabokoimi Isa anjo tampaka. 
Alampami mange ri daera ambania ri kota 
Tirus siagang Sidon. 

22 Niamo sitau baine tu Kanaan niaka 
anjoreng ri daeraya battu mae ri Isa akkiok- 
kio angkana, "O Anana Daud, Kikamaseanga! 
Napantamakki setang ana baineku. Sanna 
dudumi sessana!" 

23 Mingka tena sikali Nappiali Isa ri anjo 
bainea. Napalami ana-ana gurunNa sollanna 
Nasuro anjo tu bainea alampa. Nakanamo 
kenanga, "Bapa Kisuro laloi anjo bainea 
alampa. Amminawanji apparicu ri bokota!" 


5... Matius 15.241 31 74 
24 Appialimi Isa ri anjo bainea, Nakana, 


"| Nakke nisuro mangeJjA bawang ri bansa 
Israelka, labiangampa ri tau sala oloanga." 

25 Battumi anjo bainea suju ri dallekanNa Isa 
angkana, "Kitulullaloa tuang!" 

26 Appialimi Isa Nakana, "Tabajikai nialle 
kanrena ana-anaka, nampa nipassareang 
mae ri kongkonga." 

27 Appialimi anjo bainea nakana, 
"Kammatojengi tuang, mingka kanre 
nakanrea kongkonga, iamintu sesa- 
sesa kanre tuguruka battu ri mejang 
pangnganreanna karaenna." 

28 Nakanamo Isa ri anjo bainea: "Ibu, teai 
sipato lompona tappanu. Bolimi kamma 
najarimo apa nukaerokia!" Apaji naia 
memang anjo wattua najari baji poleammo 
anana anjo bainea. 

29 Nabokoimi Isa anjo tampaka, nampa 
ajappa ri birinna Tamparang Galilea. Nampa 
nai ammempo ri sereang bonto. 

30J aimi tau ambattui. Nia angngerang tau 
tempang, tau buta, tau peso, tau pepe, 
siagang arupa-rupa garring maraengang. 
Nibolimi ri dallekanNa Isa yangasenna anjo 
tau garringa. Nampa Naballei Isa najari baji 
ngaseng silalonna. 

31 Lannasa sikali sikontu tau niaka anjoreng, 
lanri nacinina tau pepea akkullemi abicara, tau 
tempanga ajari bajimi, tau pesoka ajappami, 
siagang tau butaya accinimi. AMMUJi- muji 

ngasemmi kenanga ri Allataalana bansa 


Israel. 

32 | ebaki anjo Nakiomi Isa ana-ana gurunNa 
nampa Nakana, "Kukamaseanna anne tau 
jaia. Tallungallomi angngagangA, natenamo 
kanrena kenanga. Tena nalaKupabiangi 
ammotere kenanga punna cipuru, gassingka 
kodi sallang pakkasiana kenanga ri tangngana 
aganga!" 

33 Akkutanammi ana-ana gurunNa ri la 
angkana, "Kemaeki akkulle ampanggappangi 
kanre tau sikammaya anne jaina ri daera 
bella kammaya anne?" 

34 Akkutanammi Isa ri kenanga angkana, 
"Siapa mami jaina roti niaka ri kau ngaseng?" 
Appialimi kenanga angkana, "Tuju mami, 
siagang pirang kayu are juku cadi-cadi." 

35 Nasuromi Isa ammempo naung anjo tau 
jaia. 

36 Nampa Naalle anjo roti tujumbatua 
siagang anjo Jjukuka. Lebaki appala sukkuru ri 
Allataala, Nabage-bagemi anjo rotia siagang 
jukuka nampa Napassareang mae ri ana-ana 
gurunNa. Natawa-tawaimi kenanga anjo tau 
jaia. 

37 Angnganre ngasemmi anjo tau jaia 
sagenna bassoro. Lebaki anjo napasseremi 
ana-ana gurunNa Isa kanre niaka tassesa. 
Nia tuju baku jaina rassi ngaseng. 


— Matius 15.381 16.4 76 
38 Na anjo tau angnganrea, nia patassabu 


tau jaina, natanirekengapa tu bai-bainea 
siagang ana-anaka. 

39 Lebaki anjo nampami Nasuro Isa 
ammotere anjo tau jaia. Nampa la KalenNa, 
naimi ri sereang biseang, Nalampa mange ri 
daera Magadan. 

16 l Nia siapa are tu Farisi siagang 

tu Saduki battu mae ri Isa ero 
ampaboyangi kodi. Napalami kenanga 
sollanna appania gau malompo na Napahutti 
Isa angkanaya manassa battu tojengi ri 
Allataala. 

2 Appialimi Isa ri kenanga angkana, "Punna 
lalabu alloa, nanucini eja langika nuassemmi 
nubatei angkana talabosiai. 

3 Na punna baribasa, nanucini rammanga 
leleng nuassemmi angkana labattui bosia. 
Jari akkullei nuasseng labi riolo angkanaya 
labosi yareka talabosiai lanri akkullei nubatei 
ri langika. Mingka pammateina jammanga 
tanuassengai nubatei. 

4Teai sipato jadalana siagang dorakana 
ngaseng taua ri anne jammanga. NusuroA 
anggaukangi gau appakalannasaka. Mingka 
manna sirupa gau appakalannasa tena 
todong lanipicinikiangko, pantaranganna gau 
appakalannasa lebaka kajariang ri kalenna 
Nabi Yunus." Lebaki akkana kamma Isa, 
alampami ambokoi kenanga. 

> Wattunna battumo ana-ana gurunNa Isa 


ri baleanna tamparanga nampami naasseng 
angkanaya nakaluppai kenanga angngerang 
roti. 

6 Nakanamo Isa ri kenanga, "Tutuko ri 
pagambanna tu Farisia siagang tu Sadukia." 

7 Nalangngerena kenanga akkana kamma 
Isa, angkanami kenanga para ia todong, 
"Nakkana kamma anjo nasaba nikaluppai 
angngerang roti." 

8 Mingka Naassengi Isa anjo apa nabicaraya 
kenanga. Jari angkanami, "Angngapa 
napassala tenana roti massing nubicara? Tena 
ngaseng najarre tappanu! 

9 Tena ngasempa nupahangi? Tena nuurangi 
anjo roti limambatua lebaka nipabage- 
bageang, ri limassabua tau jaina? Pirang baku 
tassesa leba nupassere? 

10 Siagang antekamma anjo roti tujumbatua 
nipabage-bageanga mae ri patassabua tau 
jaina? Pirang baku leba tassesa nupassere? 

11 Angngapa natanupahanga angkanaya teai 
passala roti anjo Kubicaraya ri kau ngaseng 
sumpaeng? Tutuko ri pagambanna tu Farisia 
siagang tu Sadukia!" 

12 kalebakkanna napahammi ana-ana 
gurunNa Isa angkanaya nisuroi ri Isa sollanna 
tutu kenanga ri pangngajarang salana tu 
Farisia siagang tu Sadukia. Jari teai passala 
nikellaina kenanga tutu ammake pagambang 
punna appare roti. 


| Matius 16.131 20 | 78 
13 Anjo wattua alampai Isa mange ri daera 


areppeseka ri Kota Kaisarea Filipi. Anjoreng, 
akkutanammi Isa ri ana-ana gurunNa 
Nakana, "Turu pakkanana taua, inai anjo Ana 
Marupataua?" 

14 Appialimi ana-ana gurunNa nakana, "Nia 
angkana Yohanes Pajene. Nia todong angkana 
Elia. Maraengannaya angkana Yeremia, 
yareka kalaserenna nabi-nabia." 

15 Akkutanammi Isa ri kenanga Nakana, 
"Mingka turu ri panggappanu ngaseng inaiA 
anne?" 

16 Appialimi Petrus nakana, "IKattemi 
Karaeng Mappasalamaka, AnaNa Allataala 
Mattallasaka." 

17 Nakanamo Isa, "Upa sikaliko kau 
Simon anana Yona! Nasaba teai rupataua 
ampauangko anne, mingka ManggeKu ri 
suruga. 

18 | anri kammana, siratangi nuasseng 
angkanaya, ikau mintu Petrus, batu 
makassaka. Iratemi ri tompona anne batu 
padongkokanga laKupaenteng garejaKu, 
tenaya lambetai, manna pole kamateanga. 

19 | aKupassareangi ri kau konci Lino BeruNa 
Allataala. Apa nupappisangkanga ri linoa, 
nipappisangkang tongi ri suruga. Siagang apa 
nupattojenga ri linoa, lanipattoj eng tongi ri 
suruga." 

20 Lebaki anjo Napasammi ana-ana 
gurunNa sollanna tena napappiassengangi 


Matius 16.211 26 79 
manna ri nai, angkanaya lami Karaeng 


Mappasalamaka. 

21 Anjo wattua appakkaramulami abicara 
silambusuna Isa mae ri ana-ana gurunNa, 
angkanaya takkulleai talampa mange ri 
Yerusalem angkasiaki passessa jaia. lamintu 
passessa battua ri pingga-pinggawana 
tu Yahudia, imang-imang kapalaya, 
kammayatompa guru-guru agamaya. 
Lanibunoi, mingka lanipattallasa poleangi 
battu ri kamateanga ri makatalluna alloa! 

22 Nibesomi Isa ri Petrus mae ri sari nampa 
nipauang angkana, "Tapporo Napakabella 
laloi Allataala ri Katte anjo kammaya, Batara! 
Poro tena lalo nakajariang anjo kammaya ri 
Katte Batara!" 

23 Mingka assailemi Isa ri Petrus nampa 
Nakana, "Alampako anrinni, Setang! NualleA 
nurompa-rompai. Antu pikkirannu, pikkirang 
rupatau, teai pikkiranNa Allataala!" 

24 Nampa Nakana Isa mae ri ana-ana 
gurunNa, "Tau eroka amminawang ri Nakke 
takkulleai tanapariboko kaparalluang kalenna, 
nanapisang sallina, nampa amminawang tuli 
ri Nakke. 

25 Nasaba inai-nai angkatutui nyawana, 
iami latappela nyawana. Mingka inai-nai 
angkorobangkangi katallassanna untu iNakke 
iami langgappai katallassanga. 

26 Nasaba apa matu-matunna nagappa 
ngaseng taua anne linoa punna latappela 

katallassanna? Maka akkullei anjo 


katallassanga nipassambe apa-apa maraeng? 
27Tasalloami Nabattu Ana Marupataua 
siagang kakoasanNa ManggeNa, nirurungang 
ri malaeka-malaekaNa. laminjo wattua 
naNabalasa massing panggaukanna 
rupataua. 

28 Urangi anne! Ri allanu anne hadereka 
anrinni, nia talamateapi punna tenapa 
naciniki Ana Marupataua battu poleang ajari 
Karaeng." 

17 1 Annangallo ribokoanganna, 
Naerammi Isa i Petrus, Yakobus 
siagang saribattanna iamintu Yohanes, mange 

akkale- kale ri sereang moncong tinggi. 

2 Anjoreng, tiring tappinrami rupanNa 
Isa ri dallekanna kenanga: ajari singaraki 
nicini rupanNa kamma matanna alloa. 
Kammayatompa accillaki pakeanNa lanri 
kebona. 

3 Nampa niamo battu nacini kenanga Musa 
siagang Elia, abicara siagang Isa. 

4Nakanamo Petrus ri Isa, "Baji sikali 
nikasia ammantanga anrinni. Punna 
Kingai, Batara, erokka appare tallu 
balla pammantangang anrinni: sere 
pammantanganTa, sere pammantanganna 
Musa, na sere pammantanganna Elia." 

> Lalang abicarana Petrus, niamo rammang 
accaya manaung irateanganna kenanga. 
Naniamo sara kalangngerang battu lalang 

ri anjo rammanga angkana, "Iaminne Ana 


nikamaseangKu. Napakatenei atingKu. 
Pilangngerimi kananNa!" 

6 Nalangngerena ana-ana gurunNa Isa anjo 
saraya, teaimi sipato mallana ngaseng, 
sagenna tassujumi kenanga naung ri buttaya. 

7Mingka battumi Isa antagalaki kenanga. 
Nakana Isa, "Ambangungko nai, teako 
mallakki!" 

8 Assailena kenanga, tenamo tau maraeng 
nacini pantaranganna Isa. 

9Ri wattunna naung kenanga battu ri 
monconga, appasammi Isa ri kenanga 
Nakana, “Teako niakki ancaritai anjo 
kajariang nucinika sumpaeng manna ri nai, 
punna tenapa nipabangungi Ana Marupataua 
battu ri kamateanga. " 

10 Akkutanammi ana-ana gurunNa Isa ri la 
angkana, "Angngapa nanakana guru-guru 
agamana tu Yahudia, angkanaya Elia labattu 
rnoloangang?" 

11 Appialimi Isa Nakana, "Battu memangi Elia 
ero ampasadiai sikamma parallua nipasadia. 
12 Mingka Kukana ri kau ngaseng, battumi 

Elia mingka tena niassengi ri taua. 

Sangka rupami nigaukangi ri kenanga. Na 
kammatommi anjo lanagaukangangi kenanga 
Ana Marupataua." 

13 Nampami napahang kenanga angkanaya 
Yohanes Pajene anjo natabaya kananNa Isa. 

14Ri wattunna ammotere kenanga mange 


anjoreng ri tau jaia, niamo sitau burane battu 
suju ri dallekanNa Isa. 

15 Angkanami anjo taua, "O Bapa, 
Kikamaseang laloi anakku. Natabai garring 
mate- mate jangang. Nateai sipato sannana 
garrinna. Pammate sannana garrinna 
sagenna biasai tuguru antama ri pepeka 
yareka antama ri jeneka. 

16| ebami kuerang mange ri ana-ana 
gurunTa, mingka tanakulleai kenanga 
amballei." 

17 Appialimi Isa angkana, "Teaiko anne 
sipato ngaseng! Manassa tau sala oloang 
ngasengko siagang tena ngaseng tappanu. 
Siapapi salloKu lammantang siagang lasabara 
ri tangnga-tangnganu ngaseng? Erangi mae 
anjo anaka!" 

18 Nampa Nabongka Isa anjo roh jadalaka 
battu lalang ri kalenna anjo anaka. Assulumi 
anjo roh jadalaka, najari bajimo anjo anaka 
silalonna. 

19Ri wattunna kale-kalenna mami Isa, 
battumi ana-ana gurunNa akkutanang ri la 
angkana, "O Bapa, apa sabana nakitakkullea 
anne ikambe ambongkai roh jadalaka?" 

20 Appialimi Isa Nakana, "Nasaba kurang 
tappa ngasengko. Urangi! Punna nia tappanu 
manna sillompoja lisere kaminang cadi 
dudua, akkulleko angkana mae ri anne 
buluka, Alettekko anrinni mange anjoreng! 

manassa tena talettena anne buluka. Jari 


tena takkulle nugaukang punna tappakko! 

21[Mingka anne roh ja'dala' kammaya 
pappala' doangang siagang puasaji bawang 
akkulle ampasuluki.]" 

22 Ri wattunna arappungang ana-ana 
gurunNa Isa ri Galilea, angkanami Isa ri 
kenanga, "Tenamo nasallo nanipassareammo 
Ana Marupataua mae ri kakoasanna rupataua. 

23 | anibunoi, mingka lambangung poleangi 
ri makatalluna alloa." Jari sanna ngasemmi 
sinana atinna ana-ana gurunNa. 

24Ri wattunna battu Isa siagang ana-ana 
gurunNa mange ri Kapernaum, battumi 
pasingara simaya ri BallaNa Batara ri Petrus 
angkana, “Abayara tonji sima gurunnu yareka 
tena?" 

25 Appialimi Petrus nakana, "Abayaraki." Ri 
wattunna ammotere Petrus, nikutanammi 
ri Isa angkana, "O Simon, antekamma 
panggappanu? Inai musti abayara sussung 
yareka sima, mae ri pammarentana anne 
linoa? Rayaka yareka tu battu pantarang 
parasangang?" 

26 Appialimi Petrus nakana, "Tu battu 
pantarang parasanganga." Angkanami Isa, 
"Punna kammanjo, tena naparallu rayaka 
abayara. 

27 Mingka takkulleaki ansusai nyawana anjo 
taua. Jari alampamako mange ammekang ri 
tamparanga. Allei juku uru nubantunga. Nia 

doe lanugappa lalang ri bawana anjo jukuka, 


anggannaka lanipabayarrang sima siparua! 
Allei anjo doeka, nampa nubayara simata 
mange ri BallaNa Batara!" 

18 1 Anjo wattua akkutanammi ana-ana 

gurunNa Isa ri la angkana, "Inai 
akkulle nikana kaminang malompo ri sikontu 
ummaNa Allataala?" 

2 Akkiomi Isa sitau ana-ana, nampa Nasuro 
ammenteng ri dallekanna kenanga. 

3 Nampa Nakana Isa, "Patappaki anne 
kanangKu! Punna ajari kammako anne 
ana-anaka, nampa mako akkulle ajari 
ummaNa Allataala. 

4Inai-nai ampakatunai kalenna ajari 
sanrapang anne anaka, lami lajari kaminang 
malompo ri tangnga-tangngana ummaNa 
Allataala. 

3 Na inai-nai antarimai ana-ana sanrapanga 
anne lanri iNakke, sanrapang iNakkemi 
natarima." 

6 "| nai-nai ajari saba natenamo natappa ri 
Nakke tau cadi kammaya anne, bajikangangi 
punna nigentungi batu kallonna nampa 
nitallangngang naung ri tamparanga. 

7 Teai sipato cilakana anne linoa lanri jaina 
passabakkang najari doraka rupataua. Mingka 
memang tuli laniana anjo passabakkang 
kammaya. Mingka labiangampa cilakana tau 
ajari passabakkanga nadoraka paranna tau! 

8 Punna passabakkang limannu yareka 


bangkennu nudoraka, bajikangang polongi 
nampa nupela. Bajikanganji tenaya 

siali limannu yareka bangkennu assala 
Napasalamakko Allataala, kala nipelakko 
antama ri pepena narakaya sibatu kale. 

9 Na punna passabakkang matannu 
nudoraka, bajikangang kocciki assulu nampa 
nupela. Bajikangangi tenaya matannu 
siali assala Napasalamakko Allataala, kala 
nipelakko antama ri pepena narakaya sibatu 
kale." 

10 "Tutuko! Tea laloko hinai kalaserenna anne 
tau cadi kammaya. Nasaba urangi angkanaya, 
tuli niaki malaekana kenanga ri dallekanNa 
ManggeKu ri suruga. 

11[Nasaba' tau sala oloanga ero' 
Napasalama', nabattu Ana' Ma'rupataua!] 

12 Alarapanna, nia sitau ammallaki sapi 
sibilangngang kayunna. Na punna tappela 
sikayu, maka apa lanagaukang anjo taua? 
Antekamma panggappanu? Mattantu 
lanaboliki anjo sapinna salapampuloa 
assalapang ri bontoa, nampa alampa amboyai 
anjo sapinna sikayua tappelaka. 

13Tappa mako angkanaya, punna 
nabuntulumo ammotere anjo sapinna 
sikayua, lalompoangangi rannuna ri anjo 
sapi sikayua kala ri anjo sapi salapampuloa 
assalapang kayunna, tenaya natappela. 

14 Kamma tomminjo Manggenu ri suruga. 


Tena Nakellai kalaserenna anne tau beru 
tappaka ri Nakke sala oloang." 

13 "Punna sala saribattannu ri kau, battuko 
mae ri ia nanupauang kasalanna. Ikau 
tommo siparua punna nupauangi. Na punna 
napilangngeriji kanannu, nugappamintu 
ammotere anjo saribattannu. 

16 Mingka punna tena napilangngeriko, 
akkiokko pole sere yareka rua tau, nururung 
mange ampauangi pole. Nasaba nia tattulisi 
lalang ri Kittaka angkanaya, Kaminang 
kuranna parallui rua yareka tallu tau ajari 
sabi nampa akkulle serea tau nipattantu 
kasalanna. 

17 Punna tena ija napilangngeri 
pappakaingana anjo siapaya tau, nampami 
nipau mange ri jamaaka. Kalebakkanna, 
punna tena ijapa naero ampilangngeri 
pappakaingana Jamaaka, pasangkammami 
pasingara sima siagang tau kapere anjo taua 
siagang tau tena natappa ri Allataala." 

18" Assengi angkanaya: Apa 
nupappisangkanga ri lino, nipappisangkang 
tongi ri suruga. Siagang apa nupattojenga ri 
lino, nipattojeng tongi ri suruga. 

19 kammayatompa asseng tongi angkanaya: 
Punna nia rua tau ri kau assamaturu ri 
apa-apa mamo nampa appala doang ri 
Allataala laNatarimai ManggeKu ri suruga 
pappalana. 

20 Nasaba kemae nia rua yareka tallu tau 


arappungang nasaba iNakke, laniakKa hadere 
ri tangnga-tangngana kenanga." 

21[ ebaki anjo mangemi Petrus akkutanang 
ri Isa angkana, "O Batara, punna sala 
saribattangku ri nakke, pissiapai akkulle 
kupammopporang? Sagenna pintuju?" 

22 Appialimi Isa Nakana, "Tena, tena 
napintujuja, mingka pintujui ri pintujupuloa! 
23 Nasaba punna ammarentamo Allataala, 

lakammai anne pangngebaranna: Nia 
sere karaeng ero assuro lappasi inranna 
ata-atanna. 

24 Wattunna appakkaramula ammaressa, 
niamo sitau atanna nierang mange ri 
dallekanna, ajuta-jutaya inranna. 

25 Tanakulleami nabayara anjo inranna. 
Jari napassuroammi anjo karaenga sollanna 
nibalukang anjo ataya sipakkalabini siagang 
ana-anana, kammayatompa sikontu 
barang-baranna, nampa nabayara inranna. 

29 Mingka sujumi anjo ataya ri dallekanna 
anjo karaenga nappala tulung angkana, O 
Tuang, kikamaseangi atanta. Lanabayara 
ngasenji atanta anjo inranna ngaseng. 

27Tugurumi pangngamaseamna anjo 
karaenga, sagenna nabilang lappasa 
ngasemmo inranna anjo atanna. 

28 Ri wattunna assulumo anjo taua, 
sibuntulammi paranna ata, kainranganga ri ia 
pirassabu are jaina. Natagalami anjo aganna 

nanaaccekang kallonna nampa nakana, 


Bayara ngasengi inrannu! 

29 Sujumi anjo aganna ri dallekanna appala 
tulung nakana, Sabarakko rolong gang, 
kalakubayara ngasenji inrangku! 

30 Mingka tanajampangiaji anjo aganna. 
Balalo napantamaji ri tarungkua anjo aganna 
sagenna nabayara ngaseng inranna. 

31 Nacinina ata-ata maraenga anjo apa 
kajarianga, sinami atinna kenanga. Mangemi 
kenanga ampabattui ri karaenga anjo apa 
kajarianga. 

32 Nisuro kiomi ri karaenga anjo ata kodi 
sipaka na nakana karaenga ri ia, E kau ata 
kodi sipaka! Kubilang lappasa ngasemmi 
inrannu lanri appala tulungko ri nakke. 

33 Maka tasiratangai nukamaseang anjo 
agannu sangkamma todong batenu 
kukamaseang? 

34Teaimi sipato larrona anjo karaenga. 
Nasuro pantamami ri tarungkua anjo ata kodi 
sipaka sagenna nalappasi ngaseng inranna." 

35 Na ri kalabusang caritaNa Isa Nakanamo, 
"Kammatommi anjo sallang laNagaukanga 
ManggeKu ri kau ngaseng, punna tena nuero 
ampammopporangi saribattannu siagang ati 
macinonnu." 

19 ' Lebana Napau ngaseng Isa 

sikammaya anjo, Nabokoimi Galilea, 
nampa alampa mange ri daera Yudea, ri 
baleanna Binanga Yordan. 

2Jaimi tau ampinawangi. Naballeimi 


sikamma tau garring niaka anjoreng. 
3Battumi tu Farisia ero ampaboyangi 
kasalang. Akkutanammi kenanga angkana, 

"Manuru ri atorang agamata, maka akkulleji 
taua antallaki bainenna manna napassala apa 
mamo?" 

4 Appialimi Isa Nakana, "Maka tena 
ngasempa nubacai lalang ri Kittaka 
angkanaya ri uru niparena rupataua ri 
Allataala, Napareki buranea siagang bainea? 

> Na lebana Napare Nakanamo, laminjo 
sabana nanabokoi anrong-manggena 
bura-buranea namange ajari sere siagang 
bainenna, sagenna ajari seremi siparua. 

6J ari tenamo narua kenanga, mingka ajari 
seremi. Jari iaminjo sabana naapa lebaka 
Napajari sere Allataala, takkulleai napasisala 
rupataua." 

7 Akkutanammi pole tu Farisia ri la angkana, 
"Punna paleng kamma, apa sabana nanasuro 
taua Musa assarei sura talla bainenna punna 
natalla?" 

8 Appialimi Isa Nakana, "Tena napisangkaiko 
Musa antallaki bainennu lanri susanu ngaseng 
niajara. Mingka sikontutojenna uru-uruna 
takammayai anjo. 

9J ari, pilangngerimi anne: Inai-nai antallaki 
bainenna nateaija passala agau salimara 
na ribokoanganna nabaine poleang baine 
maraeng, agau salimara minjo taua." 

10) ari angkanami ana-ana gurunNa Isa ri 


la, "Punna kammaja anjo pakkalabinianga, 
bajikangangi tenaya nabunting taua." 

11 Appialimi Isa Nakana, "Tayangasenga 
taua akkulle antarimai anne Kupaua, 
pantaranganna tau lebakamo Napattantu 
Allataala. 

12 Nasaba nia tau takkulleai abunting lanri 
naerang memang tongi battu ri lassuna. 
Mingka nia todong takkullea abunting lanri 
panggaukanna tau maraenga. Nania todong 
tau ia memang todong tea abunting sollanna 
akkulle ajari palayanNa Allataala. Inai akkulle 
antarimai anne pangngajaranga, ia tommo 
antarimai." 

13 Nia siapa are tau angngerangi anana 
mae ri Isa sollanna nibarakkaki siagang 
nipappala doangang anjo ana-anaka. Mingka 
nikalarroimi ri ana-ana gurunNa Isa anjo 
taua. 

14 Nakanamo Isa ri ana-ana gurunNa, 
"Lappassangi namae ri Nakke anjo 
ana-anaka, teako pisangkai. Nasaba tau 
kammayami anne lajari ummaNa Allataala." 

13 Naangkami limanNa Isa naNabarakkaki 
ngaseng anjo ana-anaka. Lebaki anjo 
alampami ambokoi anjo tampaka. 

16Ri sereang allo, nia sere tau burane battu 
mae ri Isa angkana, "O Guru, panggaukang 
apa baji kugaukang sollanna akkulle 

kugappa katallassang sitojennaya siagang 


mannannunganga?" 

17 Appialimi Isa Nakana, "Angngapa 
nukkutanang ri Nakke ri passala apa bajika? 
Sereji bawang baji. Punna erokko salama, 
turukimi sikamma apa Napassuroanga 
Allataala." 

18 Akkutanammi anjo tau rungkaya angkana, 
"Apa passuroNa Allataala?" Appialimi 
Isa Nakana, "Teako ammunoi: teako 
agau salimararri, teako alukkaki: teako 
aballe- ballet, 

19 phakalabiriki anrong-manggenu: siagang 
kamaseangi parannu tau sangkamma 
nukamaseanna batangkalennu." 

20 Appialimi pole anjo tau rungkaya 
angkana, "Yangaseng anjo parenta kammaya 
lebami kugaukang. Jari apapi pole parallu 
kugaukang?" 

21 Akkanami pole Isa ri ia, "Punna manassa 
erokko ajari tau ganna, alampamako 
ambalukang ngasengi barang-barannu. 
Passareammi ballinna mae ri tu kasi-asia, 
namanassa lanugappamo sallang pabarang- 
barangang niaka ri suruga. Punna lebamo 
nugaukang anjo kammaya, battu mako mae 
amminawang ri Nakke!" 

22 Nalangngerena akkana kamma Isa, 
alampami anjo tau rungkaya, sina sikali 
atinna nasaba akkalumanynyang sikali. 

23 Nakanamo Isa ri ana-ana gurunNa, 


"Kukanamo ri kau ngaseng, teai sipato 
susana tau kalumanynyanga lajari ummaNa 
Allataala. 

24 Siagang Kukana pole ri kau ngaseng: labi 
akkulleangangi sikayua unta antama ri sobolo 
jarunga kala tau kalumanynyanga lantama ri 
Lino BeruNa Allataala." 

23 annasa ngasemmi ana-ana gurunNa 
Isa nalangngerena akkana kamma Isa. 
Nakanamo kenanga, "Punna paleng kamma, 
jari inai mami akkulle salama?" 

26 Nicinikimi kenanga ri Isa; nampa Nakana 
Isa ri kenanga, "Anjo tena memang nantama 
ri akkalana rupataua. Mingka tena tamakkulle 
punna Nakaerokang Allataala." 

27 Nakanamo Petrus, "Kicini minne, ikambe 
nibokoi ngasemmi sikamma apa niaka ri 
kambe lanri erotta amminawang ri Katte. Na 
apa sallang lanagappa ikambe?" 

28 Nakanamo Isa ri kenanga, "Tappa mako 
angkanaya: Ri Lino Berua, lammempoi Ana 
Marupataua irate ri empoang kalabiranNa. 
Anjo wattua sallang, ikau ngasemmi ana-ana 
gurungKu lammempo irate ri sampuloa anrua 
empoang kalabirang. Na ikaumi langngadeli 
sampuloa anrua suku ri bansa Israelka! 

29Na inai-nai ambokoi ballana, yareka 
saribattanna buranea, yareka saribattanna 
bainea, yareka anrong-manggena, 
yareka anana ngaseng, yareka kokonna, 

passabakkang iNakke, iami sallang 


langgappai ammotere sikamma apa nabokoia 
alappi sibilangngang jaina. Siagang iami 
langgappai katallassang sitojennaya siagang 
mannannunganga. 

30 Mingka jai tau ri dallekanga ri kamma- 
kammaya anne lajari tau ri boko dudui 
sallang. Na tau ri boko dudua ri kamma- 
kammaya anne lajari tau ri dallekang dudui 
sallang." 

20 l "Punna ammarenta Allataala, 

pangngebaranna lakammaminne: Nia 
sere tau ero aboya pajama ri koko anggorona. 
Alampa baribasami aboya tau. 

2 Ri wattunna niamo siapa are tau nagappa, 
sitappukimi angkanaya lanabayaraki kenanga 
sere doe pera lalanna sialloa. Lebaki anjo 
nasuromi kenanga alampa anjama ri koko 
anggorona. 

3Ri tette salapanna alloa, alampami pole 
anjo patannaya koko. Niamo pole nacini siapa 
are tau, tenaya jama-jamanna ri pasaraka. 

4 Nakanamo ri kenanga, Alampamako mange 
anjama ri koko anggorokku, nakubayarakko 
siapa siratanga. 

3 Alampami kenanga mange anjama. 
Kammaminjo pole nakkiomoseng tau anjama 
ri wattunna alampa ri tette sampulona anrua 
ri tangngana alloa siagang ri tette talluna ri 
karuenga. 

6 Nakira-kira ri tette limana ri karuenga 


alampami pole. Nanacinimo pole nia ija tau 
tenaya jama-jamanna. Akkutanammi anjo 
patanna koko ri kenanga angkana, Angngapa 
nummantang ngaseng anrinni ammenteng 
silabusu allo tena apa-apa nugaukang? 

7 Appialimi kenanga angkana, Katena tau 
ampajamaki. Nakanamo anjo patanna koko, 
Punna kamma padeng, mange ngaseng mako 
anjama ri koko anggorokku. 

8 Ri karueng dudunamo, nakanamo anjo 
patanna koko ri mandoro pajama-jamana, 
Kio ngasemmi anjo tau anjamaya. Massing 
bayarami gajina appakkaramula battu ri anjo 
kalabusang dudua antama anjama sagenna 
tau ri dallekang dudua antama. 

? Battumi anjo pajama tette limaya ri 
karuenga nappakkaramula anjama. Massing 
nibayarami tasserenna doe pera. 

10L ebaki anjo battu tommi anjo pajama 
appakkaramulaya anjama ri baribasaka. 
Napikkiriki kenanga angkanaya lalabi 
lanatarima kenanga. Mingka kajarianna sere 
tonji doe pera nibayarrangi kenanga. 

ll Natarimana doeka kenanga, amoro- 
moromi kenanga ri anjo patannaya 
koko. 

12 Nakana kenanga, Pajama ri boko 
dudua sitetteji anjama. Na ikatte silabusu 
alloki nabambangi allo anjama, mingka 

kipasangkammaji kipagajianga ri kenanga 
siagang ri kambe anne! 

13 Appialimi anjo patanna koko mae ri 
kalaserenna kenanga, angkana, E gang, tena 
nakusala ri kau. Sai leba maki sitappuki 
angkanaya sere doe pera gajinu siallo? 

“Jari, allemi anne gajinu, nulampa. Ero 
memang tonga assarei anjo tau ri boko dudua 
antama anjama, gaji sangkammaya jaina 
siagang gaji kupassareanga ri kau. 

15 Apa takkullea angngatoroki pabarang- 
barangangku situru apa nakaerokia nyawaku? 
Yareka assereatiko lanri lammoro pamaikka?" 

16 Nampa Nakanamo pole Isa, "Kamma 
tomminjo, tau ri boko dudua lajari ri dallekang 
dudui, na tau ri dallekanga lajari ri boko 
dudui." 

17 Ri wattunna alampa Isa mange ri 
Yerusalem, ri tangngana aganga Nakiomi 
mange ri tampa tassalaka ana-ana gurunNa. 
Nampa Nakana ri kenanga, 

18 "Pilangngerimi! Anne kamma alampa maki 
mange ri Yerusalem. Punna battuki mange 
anjoreng, lanipassareammi Ana Marupataua 
mae ri imang-imang kapalaya siagang 
guru-guru agamaya. Lanihukkung matei, 

19 nanipassareang ri tau teai bansa Yahudi. 
Lanicau-caul ri kenanga, lanisessai, nampa 
nisalli ri kenanga. Mingka ri makatalluna alloa 
lanipabangungi pole ammotere." 

20 Lebaki anjo battumi bainenna Zebedeus 


siagang ana-anana andallekang ri Isa. Sujumi 
ri dallekanNa Isa. Nia ero napala. 

21 Akkutanammi Isa Nakana, "Apa 
nukaeroki?" Appialimi anjo bainea nakana, 
"Punna ajari KaraengKi sallang kupalaki 
naKipaempo anne anakku ruaya, sere ri 
kairinTa na sere ri kananTa." 

22 Nakanamo Isa ri kenanga, "Tanupahangai 
antu apa nupalaka. Maka akkullejako 
lampisaringi todongi passessa 
laKupisaringia?" Appialimi kenanga 
angkana, "Iye, akkulleja." 

23 Nakanamo Isa, "Memang akkullejako 
ampisaringi passessa laKupisaringia. Mingka 
inai sallang lammempo ri sari kairingKu 
siagang ri sari kanangKu, teai iNakke 
lampattantui. Anjo tampaka lanipassareangi 
ri tau lebakamo Napattantu Manggea. " 

24 Nalangngerena ana-ana gurunNa Isa 
sampuloa anjo passalaka, larromi kenanga 
mae ri anjo tau ruaya massaribattang. 

25 | anri kammana nikio ngasemmi kenanga 
ri Isa. Nakanamo Isa ri kenanga, "Nuassemmi 
angkanaya sikamma pamimpinna bansa 
kapereka ri anne linoa najallakkangi rayaka. 
Kammayatompa sikamma tumalompona 
kenanga anjallakkang tongi raya. 

26 Mingka ikau takkulleako appakamma anjo. 
Passangalinna inai-nai ero ajari tau lompo 
parallui ajari palayang. 


=. Matius 20.271 21.1 97 
27 Na inai-nai ero ajari tau ri dallekang dudu, 


parallui ajari ata. 

28 Sangkamma minjo Ana Marupataua: niaki 
battu teai sollanna nanilayani, passangalinna 
sollanna najari palayang. NaNapassareang 
nyawaNa, sollanna nakkulle Napasalama tau 
Jala." 

29Ri wattunna nabokoimo kenanga Yerikho, 
jaimi tau amminawang ri Isa. 

30 Niamo rua tau buta ammempo ri biring 
aganga. Nalangngerena kenanga angkanaya 
niaki Isa numalo, akkiok-kiomi kenanga 
angkana, "O Anana Daud, kamaseangki anne 
kodong!" 

31 Nikalarroimi siagang nisuromi kenanga 
amere ri sikamma tau niaka anjoreng. Mingka 
pila akkio lompoji pole kenanga angkana, "O 
Tuang, Anana Daud, Kikamaseangki anne 
kodong!" 

32) ari ammantammi Isa nampa Nasuro kio 
kenanga. Akkutanammi ri kenanga angkana, 
"Apa ero nupala Kugaukang ri kau siparua?" 

33 Appialimi kenanga angkana, "O Tuang, 
erokki anne accini!" 

34Tugurumi pangngamaseanNa Isa ri 
kenanga. Najamami matanna kenanga, 
nakkulle memammo accini silalonna. Nampa 
amminawammi kenanga ri Isa. 

2 1 1 Areppesenamo ri Yerusalem, battumi 

kenanga ri Betfage, ri Bonto Zaitun. 

Battuna anjoreng Nasuromi rua ana gurunNa 


Isa alampa riolo. 

2 Napasammi kenanga angkana, 
"Alampamako mange anjoreng ri kampong 
niaka ri dallekannu. Nia sinampe nucini sikayu 
keledai tappau siagang anana. Lappassang 
rua-ruami, nampa nuerang mae. 

3 Punna nia angkutanangko, pauammi 
patanna angkana, Naparalluangi Batara, 
napassareang mintu nuerang anjo keledaia." 

4Lanri kammana arupami apa lebaka napau 
nabia angkanaya, 

> "Pabattumi ri Sion, angkanaya niami 
battu Karaennu mae ri kau. Tunai ri pamai, 
madongko ri keledai sikayu ana keledai 
rungkaya." 

6 Alampami anjo ruaya ana gurunNa 
Isa. Nagaukammi kenanga situru 
napappasanganga Isa. 

7 Naerammi kenanga anjo keledaia siagang 
anana. Nampa nalapakki kenanga dongkona 
anjo keledaia siagang jubana kenanga. 
Nampa naimi Isa. 

8J aimi tau ampalaparaki jubana siagang 
ansarei leko-leko kayu ri tangngana agang 
laNaoloa Isa. 

9 Nampa ajappa anjo tau jaia ri dallekanNa 
siagang ribokoNa Isa. Akkiok-kiomi kenanga 
angkana, “Nipakalompoi Anana Daud! 
Nibarakkakimi battua lalang arenNa Batara! 
Nipujimi Allataala Kaminang Tinggia!" 

10Rj wattunna antamamo Isa ri kota 


Yerusalem, gegeremi sikontu tau niaka 
ammantang anjoreng ri kotaya. Akkutanammi 
tau anjorenga ri kotaya angkana, "Inai anne 
taua?" 

11 Appialimi tau jaia niaka anrurungangi 
Isa angkana, "Nabi Isa, battu ri Nazaret, ri 
Galilea." 

12 ebaki anjo antamami Isa ri BallaNa 
Batara. Nabongka ngasemmi sikamma 
tau niaka anjoreng abalu-balu. Nabulinta 
ngasemmi mejang-mejanna pasambe doeka, 
kammayatompa bangko-bangkona pabalu 
jangang-jangang bodobangkenga. 

13 Nampa Nakana ri anjo taua ngaseng, 
"Nia tattulisi lalang ri Kittaka angkana, 
Nakana Allataala, Lanipareki balla sambayang 
BallakKu. Mingka ikau ngaseng nupareki 
parappungang paella!" 

14 Battumi tau butaya siagang tau pesoka 
nierang mae ri dallekanNa Isa lalang ri 
BallaNa Batara. Nampa niballei ngaseng ri 
Isa, najari baji memang silalonna. 

15 Mingka larromi imang-imang kapalaya 
siagang guru-guru agamaya nacinina 
Nagaukang Isa anjo gau appakalannasaka. 
Larro tommi kenanga nalangngerena 
ana-anaka akkiok- kio lalang ri BallaNa Batara 
angkana, "Nipakalompoi Anana Daud!" 

19Nakanamo kenanga mae ri Isa, 
“Nulangngereji anjo napaua kenanga?" 

Appialimi Isa Nakana, “Iyo, KulangngereJi. 
Tena lebakapi nubaca apa niaka tattulisi 
lalang ri Kittaka angkanaya, Lebami nuajara 
ana-anaka siagang ana loloa ampaui 
kana-kana pammujia?" 

17 | ebaki anjo alampami Isa ambokoi 
kenanga. Assulumi battu ri kotaya, namange 
abangngi ri Betania. 

18 Ammukona baribasa, lalang ajappana 
ammotere mange ri kotaya cipurumi Isa. 

19 Nia nacini sere poko ara ri biring 
aganga. Mangemi anjoreng ri poko 
araya. Mingka manna sibatu tania Nacini 
rapponna pantaranganna leko-lekona 
bawang. Nakanamo Isa ri anjo poko araya, 
"Tenamo nukkulle arappo pole!" Nakalumeng 
memammo silalonna anjo poko araya. 

20 | annasa ngasemmi ana-ana gurunNa 
Isa ri wattunna nacini anjo kajarianga. 
Akkutanammi kenanga angkana, 
“Antekamma nakkulle mate silalonna 
anjo poko araya?" 

21 Appialimi Isa Nakana, "Sitojeng-toj enna, 
punna tappakko natena nubata-bata, akkulle 
ngaseng tongko anggaukangi anjo apa lebaka 
Kugaukang mange ri poko araya. Balalo teai 
anjo bawang. Lakkulleko pole angkana ri anne 
bontoa, Taangkakko, nutassambila naung ri 
tamparanga:, nalakamma tojeng-tojeng anjo 
kajarianna. 

22 Manna apa mamo nupala lalang pappala 


doangannu assala tappa tojeng-tojengko, 
manassa lanutarimai apa nupalaka." 

23 | ebaki anjo ammoteremi Isa mange ri 
BallaNa Batara. Antamami angngajara lalang. 
Sitabanna angngajara, battumi mae ri la 
imang-imang kapalaya siagang pamimping- 
pamimpinna tu Yahudia. Akkutanammi 
kenanga angkana, "Apa passabakkanna 
nakkulle Nugaukang ngaseng anne? Inai 
assareKo koasa?" 

24 Appialimi Isa Nakana, Ero tongA 
akkutanang ri kau ngaseng. Na punna 
nupialimo pakkutanangKu, nampa mako 
laKupauang todong angkanaya inai assareA 
koasa anggaukang ngasengi sikammaya anjo 
apa lebaka Kugaukang. 

23|aminne pakkutanangKu, "Inai assarei 
koasa Yohanes anjeneki taua? Allataala 
yareka rupataua?" Massing sikutanammi 
para ia anjo imang-imang kapalaya siagang 
pamimping- pamimpinna tu Yahudia angkana, 
"Punna nikana Allataala assarei koasa, 
lakkutanangi pole ri katte angkana, Punna 
kamma padeng, apa sabana natena nutappa 
ri ia? 

29 Mingka punna nikana, Taua assarei koasa, 
mallakki ri tau jaia, nasaba tappaki taua 
angkanaya nabi memang anjo Yohanes." 

2! Jari appialimi kenanga angkana, 
"Tanaassengai ikambe." Jari Nakanamo Isa ri 

kenanga, "Punna kamma tena todong Kuero 


ampauangko angkana inai assareA koasa 
anggaukang ngasengi anjo Kugaukanga." 

28 Nakanamo pole Isa, "Nia sitau burane, 
nia anana burane rua. Nakanamo ri anana 
toaya, Na, alampako anne alloa anjama ri 
koko anggoroka. 

29 Appialimi anjo anana nakana, Teaja. 
Mingka tena nasallo, tappinrami pikkiranna, 
nalampaja mange anjama ri koko anggoroka. 

30 Lebaki anjo alampami pole anjo taua 
mange ri ana makaruana, nanasuro tommo 
mange anjama ri kokoa. Appialimi anjo 
ana makaruaya nakana, lye, Mingka 
kalebakkanna talampayali. 

31J ari kamma-kamma anne antekamma 
panggappanu? Kereanga anjo ana ruaya 
anggaukangi napassuroanga manggena?" 
Appialimi imang-imang kapalaya siagang 
pamimping-pamimpinna tu Yahudia angkana, 
"Anjo anana toaya." Jari Nakanamo pole 
Isa ri kenanga, "Patappami angkanaya: 
Rioloangangi sallang parentea siagang 
bai-baine jadalaka ajari ummaNa Allataala 
kala ikau ngaseng. 

32 Nasaba battumi Yohanes Pajene 
ampicinikiang ngasengko carana katallassang 
Nakaerokia Batara, mingka taerokako tappa 
ri pangngajarana; mingka parentea siagang 
bai-baine jadalaka tappaki ri ia. Na ikau 
ngaseng, manna pole nucini ngasemmi 

anjo apa kajarianga tena tompa natappinra 


pikkirannu siagang tena tongija nuero tappa 
ri Batara." 

33 Nakanamo pole Isa, "Pilangngerimi 
pole anne serea pangngebarang. Nia 
sere tau ero allamungi kokonna anggoro. 
Napangngalakkimi attammulili kokonna. 
Nampa appare kalibong eroka napake 
ammacco jene anggoro. Appare tommi 
balla-balla jaga tinggia. Lebaki anjo 
napappitesangammi anjo koko anggorona 
mae ri siapa are pajama koko. Nampa alampa 
ri sereang parasangang maraeng. 

34 Sere wattu, narapimi wattunna lanialle 
rapponna anjo anggoroka ri kokonna. 
Nasuromi siapa are palayanna anjo patanna 
koko mange ampalaki tawana ri anjo tau 
anjamayai kokonna. 

35 Mingka battuna mange anjo palayanna 
patanna koko, nijakkalami kenanga ri 
anjo pajama kokoa. Niamo nabaji, niamo 
nasambila batu, siagang nia tommo nibuno ri 
kenanga. 

36 Nasuromi pole palayanna maraenganga 
anjo patanna koko, Jaiangang naanjo nasuroa 
riolo. Mingka nipakamma ngaseng tommiseng 
kenanga. Nia nibaji, nia nisambila batu, nania 
nibuno ri anjo pajama kokoa. 

37 Kalabusanna nasuromi ana kalenna anjo 
patanna koko. Napikkiriki angkanaya, Punna 
anakku mattantu lanipakalabiriki ri kenanga. 

38 Mingka nacinina kenanga anjo anana 


patanna koko nakanamo para ia, laminne 
anana, warisina patanna koko. Umba nibunoi 
nampa nialleang warisina! 

39 Najakkalami anjo anana patanna koko, 
nampa nabuno, nanapela assulukang. " 

40 [| ebaki Nacarita Isa anjo pangngebaranga 
akkutanammi ri kenanga angkana, "Jari 
punna ammotere anjo patanna koko, apa 
lanagaukang ri anjo tau anjamayai kokonna?" 

41 Appialimi kenanga angkana, "Mattantu 
lanabunoi anjo tau jadala kammaya. Nampa 
napappitesangang ri tau maraeng anjo 
kokonna, eroka ambagei punna narapi 
wattunna nibage wasselena anjo kokoa." 

42) ari Nakanamo Isa ri kenanga, "Talebakapi 
nubaca niaka tattulisi lalang ri Kittaka 
angkanaya, Batu tenaya napakei tukanga 
ajarimi batu panjarreki. laminne Napareka 
Allataala, natamaka gagana!" 

43 Nakanamo pole Isa, "Jari urangi 
angkanaya, yangasenna hanu ajari ummaNa 
Allataala lanialleangko ammotere, nampa 
nipassareang mae ri bansa maraenga, eroka 
anggaukangi eroNa Allataala. 

44[Tau tu'guruka naung ri batua laancuruki: 
na tau nitujua ri batua lanijalla'-jallakkangi 
sa'genna a'jari limbu'bu'.]" 

45 Nalangngerena imang-imang 
kapalaya siagang tu Farisia anjo 
pangngebarang Nacaritaya Isa, naassemmi 

angkanaya kalenna kenanga nataba anjo 


pangngebaranga. 

46] ari aboyami cara kenanga ero anjakkalaki 
Isa. Mingka mallaki kenanga ri tau Jaia. 
Kaanjo tau jala tappaki angkanaya nabi anjo 
Isa. 

2 2 l Abicarami pole Isa ri tau jaia, 
ammake pangngebarang, 

2 Nakana, "Punna ammarenta Allataala 
kammaminne pangngebarranna: Nia sere 
Karaeng ampabuntingi anana buranea, 
nanapassua-suarrang. 

3 Nasuromi pala-palayanna anjo Karaenga 
mange ambuntuli sikamma tau lebaka 
niburittai mae ri anjo passua-suarranga. 
Mingka taerokai battu anjo sikamma tau 
lebaka niburittai. 

“Jari nasuromi pole pala-palayanna 
maraenga anjo Karaenga. Napasammi 
kenanga angkana: Pauang ngasengi anjo 
tau lebaka niburittai angkanaya: Tattala 
ngasemmi apa-apaya ri passua-suarrang 
pabuntinganna Karaenga. Sikamma sapia 
siagang sapi rungka kaminang bajika lebami 
nisuro polong. Kamma-kamma anne sadia 
ngasemmi. Umbamo kimange anjoreng 
assua-suara ri pabuntinganga! 

3 Mingka tenaja nijampangi ri anjo tau 
lebaka ngaseng niburittai. Massing alampaji 
kenanga ri jama-Jamanna nia alampa mange 

ri kokonna, nia tommo alampa mange ri 


usahana; 

6 balalo nia tommo anjakkalaki anjo 
pala-palayanna nasuroa Karaenga, naallei 
nabaji, nampa nabuno. 

7 Nalangngerena Karaenga anjo kajarianga 
teaimi sipato larrona. Nakirimmi tantarana 
nanasuro buno ngaseng anjo tau lebaka 
ambunoi pala-palayanna. Kammayatompa 
kotana kenanga nasuro tunu tongi. 

8 Lebaki anjo nakiomi pala-palayanna 
maraenganga. Nakana ri kenanga, Sadiami 
passua-suarranga, mingka tena ngaseng 
nasiratang anjo tau lebaka niburittai. 

9 kamma-kamma anne alampamako mange 
ri agang-agang lompoa nanukio ngaseng tau 
jaia battu mae assua-suara. 

10 Alampa ngasemmi anjo palayanga. 
Alampami kenanga ri agang-agang lompoa 
nanaparappungang ngaseng tau nabuntuluka 
kenanga, bajina tau bajika kammayatompa 
tau jadalaka. Rassimi anjo balla passua- 
suarrang pabuntinganga napakamma jaina 
toana. 

11Battumi anjo Karaenga anciniki ngasengi 
toanaya. Niamo sitau nacini tena nammake 
pakeang passua-suarrang. 

12 Akkutanammi ri anjo taua nakana, E, 
gang, antekamma nukkulle antama anrinni 
natena nummake pakeang passua-suarrang? 
Tanaassengami appiali anjo taua. 

13 Nakanamo anjo Karaenga mae ri 


pala-palayanna, Sikkoki bangkenna siagang 
limanna anne taua nampa nupela assulukang 
ri pammantangang sassanga. Anjoremmi 
langngarru-arru siagang lanakasia sessaya." 

14 Kalabusang Nacaritana Isa anjo 
pangngebaranga Nakanamo, "Jai tau nikio 
mingka sikedeji nipile." 

13 | ebaki anjo alampami tu Farisia sipabicara: 
eroki kenanga aboya pakkutanang sollanna 
akkulle nakutanang Isa nasala pappialinNa. 

19 Nasuromi ana-ana gurunna kenanga 
mange ri Isa. Arurummi kenanga siagang 
ana-anana Herodes. Battui mange ri Isa, 
angkanami kenanga, "O Guru, niassemmi 
angkanaya iKatte tau lambusukKi. Apa eroNa 
Allataala Kipangngajarrammi silambusuna 
ri sikamma taua. Manna pole inai tena 
Kijampangi antekamma panggappana. 
Nasaba iKatte tena Kimmile- mile tau. 

17 | anri kammana, Kipausai bedeng: Manuru 
atoranna agamata, maka siratangki abayara 
sima ri Karaenga yareka tena?" 

18 Mingka Naassemmi Isa pikkirang jadalana 
kenanga. Jari Nakanamo ri kenanga, "E, tu 
munape! Angngapa nuero ampaboyangA 
sala? 

19 PicinikiangsA doe akkullea nupake abayara 
sima ri Karaenga!" Nisaremi ri kenanga sere 
doe pera. 

20 Akkutanammi Isa ri kenanga Nakana, 


"Inai pata gambara siagang areng anne lalang 
ri doeka?" 

21 Appialimi kenanga angkana, "Karaenga 
pata gambara siagang areng." Nakanamo Isa 
ri kenanga, "Jari punna kamma, sareammi 
Karaenga apa napatanga Karaenga, 
nanusareang Allataala apa Napatanga 
Allataala. " 

22 Nalangngerena kenanga pappialinna Isa, 
ajari lannasa sikalimi kenanga. Alampami 
kenanga ambokoi Isa. 

23|a todong anjo alloa nania siapa are tu 
Saduki battu mae ri Isa. Anjo tu Sadukia tena 
natappa angkanaya lattallasa poleangi tau 
matea. 

24 Nakanamo kenanga ri Isa, "O Pa Guru, 
napangngajarrangi Musa kammaya anne: 
Punna nia sitau burane mate natena anana, 
parallui saribattanna ambuntingi anjo 
bainenna nabokoia, sollanna nasare ana anjo 
saribattanna matea. 

25 | ebaki nia tau tuju assaribattang 
ammantang anrinni ri parasanganga. 
Abuntimmi anjo kaminang toaya, namate, 
natena anana. Anjo bainenna nabokoia, 
nibuntingimi ri saribattanna. 

26 Mingka mate tongi anjo saribattanna, 
natena todong ana naboli. Kamma tomminjo 
kajarianna ri saribattanna maka tallua, 
sagenna ri saribattanna maka tujua. Abunting 

ngaseng tommi siagang anjo bainea, mingka 
mate ngaseng tongi, siagang tena ngaseng 
ana naboli. 

27 Kalabusanna mate tommi anjo bainea. 
28] ari punna attallasa poleang tau matea 
kereangami pata baine anjo bainea? Nasaba 
leba ngasemmi nibuntingi ri anjo tujua 

burane." 

29 Appialimi Isa Nakana, "Sala pikkirang 
ngasengko antu. Nasaba tena nupahangi 
bonena Kittaka siagang koasaNa Allataala. 

30 Nasaba punna attallasa poleangi sallang 
tau matea, tenamo nalabunting poleang 
kenanga. Passangalinna lakammami kenanga 
malaekaka ri suruga. 

31 Apa talebakapi nubaca lalang ri Kittaka 
apa lebaka Napau Allataala ri passalana tau 
mate nipattallasa poleanga? Nakana Allataala, 

32|Nakkemi Allataalana Abraham, 
Allataalana Ishak, siagang Allataalana Yakub. 
Anjo Allataala, teai Allataalana tau matea; 
mingka Allataalana tau attallasaka!" 

33 Nalangngerena tau jaia akkana kamma 
Isa, lannasa ngasemmi kenanga ri 
pangngajaranNa. 

34 Nalangngerena tu Farisia angkanaya 
takkulleami akkana tu Sadukia Napakamma 
Isa, arappungammi kenanga. 

35 Niamo kalaserenna kenanga iamintu sitau 
guru agama, ero ancoba-coba ampaboyangi 
sala Isa. Nakutanammi Isa nakana, 

36"O Pa Guru, kereanga parenta lomoro 


serea lalang ri atorang agamaya?" 

37 Appialimi Isa Nakana, "Kamaseangi 
Karaeng Allataalanu siagang sitepu atinnu, 
sitepu pamainu kammayatompa sitepu 
tallasanu. 

38 | aminjo parenta lomoro serea siagang 
kaminang parallua. 

39 pagrenta makaruaya, sangkammaya 
parenta lomoro serea iamintu: Kamaseangi 
parannu tau sangkamma todong 
nukamaseanna batangkalennu. 

40 Sikontu atorang agama napassareanga 
Musa siagang napangngajarranga nabi-nabia 
battu anrinni ngaseng minne ri ruaya 
parenta." 

41 Sitabang arappunganna ngaseng ija tu 
Farisia anjoreng, akkutanammi Isa ri kenanga 
Nakana, 

42 Antekamma panggappanu ngaseng 
ri passalana Karaeng Mappasalamaka? 
Sossorang battu ri nai?" Appialimi kenanga 
angkana, "Sossorang battu ri Daud." 

43 Akkutanammi Isa Nakana, "Punna 
kamma, apa sabana naniajara Daud ri RohNa 
Allataala sollanna akkio Batara ri Karaeng 
Mappasalamaka? Nasaba nakana Daud, 

44 Nakana Batara ri Bataraku: Ammempoko 
ri sari kanangKu, Sagenna Kusuro ngaseng 
akkulantu musu-musunNu ri dallekanNu. 

43 Jari punna Daud akkio Batara ri anjo 


Karaeng Mappasalamaka antekamma lakkulle 
nikana sossorang battui ri Daud?" 

46 Manna sitau tenamo akkulle appiali ri Isa. 
Na appakkaramula anjo alloa tenamo manna 
sitau barani akkutanang apa-apa mamo ri 
Isa. 

2 3 l Lebaki anjo Nakanamo Isa ri tau jaia 
siagang ana-ana gurunNa, 

"Anjo guru-guru agamaya siagang tu Farisia 
nisarei pangngissengang ambattuangngi 
atorang agama napassareanga Musa. 

3 Lanri kammana pilangngerimi siagang 
gaukammi apa napassuroanga. Mingka 
teako gaukangi apa nagaukanga kenanga. 
Nasaba kalenna kenanga tena nagaukangi 
apa napangngajarranga kenanga. 

4Nasareki atorang-atorang battala siagang 
nakellaiki anggaukangi apa sannaka susana. 
Mingka manna sikede tena todong natulungki 
anggaukangi. 

3 Sikontu anjo apa nagaukanga kenanga 
poro eronaja napappicini-cinikang ri taua. 
Napakkunjung- kunjungiammi kenanga 
ammake sorobang siagang juba turunga! 

6 Nangai kenanga ammempo ri 
pammempoang kaminang bajika ri 
tampa passua-suarranga, yareka lalang ri 
balla sambayanga. 

7 Nangai kenanga punna nipakalabiri ri 


pasa-pasaraka, siagang sannang sikali punna 
nikio Bapa Guru ri taua. 

8 Mingka ikau ngaseng teako eroki nikio 
Bapa Guru, nasaba sereji Gurunnu, na ikau 
assaribattang ngasengko. 

9 Siagang teako akkio Bapakki manna ri nai, 
nasaba sereji Bapanu, iamintu Bapanu niaka 
ri suruga. 

10 Natea tongko eroki nikio Pamimping, 
nasaba sereji pamimpinnu, iamintu Karaeng 
Mappasalamaka, Napajanjianga Allataala. 

nai kaminang labiri ri kau parallui ajari 
palayang. 

12|nai-nai ampakalompoi kalenna iami 
lanipakatuna, na inai-nai ampakatunai 
kalenna, iami lanipakalompo. " 

13 Nakanamo pole Isa, "Cilaka ngaseng 
mako ikau guru-guru agamaya siagang tu 
Farisia, lanri nungaina assara-sarala. Ikau 
ngasemmi anrompai taua lajari ummaNa 
Allataala. |kau ngasenji tea ajari ummaNa 
Allataala, nanurompai todong tau maraenga, 
eroka ajari ummaNa Allataala. 

14[Cilaka ngaseng mako ikau guru-guru 
agamaya siagang tu Farisia lanri nungaina 
assara-saraia. Nutipui Janda-jJandaya, 
nanualleang balla'na. Nalanri ero'na nucokkoi 
kaja'dallannu, nula'bu-la'buimi punna 
assambayangko. Lanri kammana minjo 
nabattala' sikali sallang hukkungannu!] 

15 Cilaka ngaseng mako ikau guru-guru 


agamaya siagang tu Farisia, lanri nungaina 
assara-saraia! Alampa bella mako alimbang 
tamparang, nujappai ngasemmi tompona 
buttaya, naporo sitauji bawang ero 
nupantama ri agamanu. Na punna antamamo 
anjo taua ri agamanu, nupajarimi parekang 
tulantamaka ri naraka, alappi ruaya Jadalana 
na ikau ngaseng! 

16 Cilaka ngaseng mako ikau pamimping- 
pamimping butaya! Nuajari taua angkana, 
Punna assumpa taua na BallaNa Batara nipau, 
tenaja naparallu niurangi anjo sumpaya: 
mingka punna assumpai lanri bulaeng 
lalang ri BallaNa Batara musti niurangi anjo 
sumpaya. 

171|kau ngaseng tu toloa siagang tu butaya! 
Kereanga paralluangang: bulaenga yareka 
BallaNa Batara ampajariai matangkasa anjo 
bulaenga? 

18 Nupangngajarrang tongi angkanaya, 
Punna assumpa taua na tampa 
pakkorobangnganga nipau, tenaja 
naparallu niurangi anjo sumpaya: mingka 
punna assumpa taua na korobang ratea ri 
tampa pakkorobangnganga nipau, parallu 
niurangi anjo sumpaya. 

19Teai sipato butanu ngaseng! Kereanga 
paralluangang? Korobanga, yareka tampa 
korobanga ampajariai matangkasa anjo 
korobanga? 

20] ari, punna nia tau assumpa na napau 


tampa korobanga, battuanna napalalang 
ngasemmi tampa korobanga, kammayatompa 
pole korobang niaka irate ri anjo tampa 
korobanga. 

21 Siagang punna nia tau assumpa na 
napau BallaNa Batara, battuanna napalalang 
ngasemmi BallaNa Batara, kammayatompa 
pole Allataala ammantanga ilalang. 

22 Siagang punna nia tau assumpa na 
suruga napau, battuanna napalalang tommi 
empoang kalabiranNa Batara kammayatompa 
pole Allataala niaka ammempo irate ri anjo 
empoang kalabiranga. 

23 Cilaka ngaseng mako ikau guru-guru 
agamaya siagang tu Farisia, lanri nungai 
assara-saraia. Assare mako passidakka mae 
ri Batara; wassele lamung-lamunnu kammaya 
lamung-lamung nipareka pabumbu liserena, 
lamung-lamung nipareka bumbu yareka 
paminynya- minynya siagang lamung-lamung 
nipareka paballe lekona. Yangasenna anjo 
nupassidakkammi bage sampulona ri 
Batara. Mingka kaminang parallua lalang 
pangatorang agamaya kammaya: Kaadelang, 
pangngamaseang, siagang akkana sitappaka, 
tena ngaseng nujampangi. Na sikontutojenna 
yangaseng minjo parallu nugaukang, nampa 
nuurangi todong maraenganga. 

24 Manassa pamimping buta ngasengko! 


Nubongkai katingalo lalanga ri jene inunnu, 
na unta sikayu nualu! 

25 Cilaka ngaseng mako ikau guru-guru 
agamaya siagang tu Farisia, lanri nungaina 
assara-saraia! Nubissai sagenna tangkasa 
bageang pantarana mangkoka siagang 
piringa. Na lalanganna teai sipato ramasana 
napakamma apa-apa tena na hallala siagang 
napakamma angngoa dudunu. 

26E, tu Farisi butaya! Bissaimi sagenna 
tangkasa ilalanganna anjo mangko-mangkonu 
siagang piring-pirinnu, sollanna tangkasa 
ngaseng todong pantaranganna! 

27 Cilaka ngaseng mako ikau guru-guru 
agamaya siagang tu Farisia, lanri nungaina 
assara-saraia! Sanrapangko jera nice keboka: 
sanna gagana nicini pantaranganna, mingka 
lalanganna rassi buku-buku sannaka ngaseng 
bottona. 

28 Kamma ngaseng tommako anjo. Punna 
nicini battu pantarang, baji ngasengko 
mae ri taua; mingka lalang ri nyawanu, 
sangnging tu munapekko siagang tena 
ngaseng nungngasseng atorang." 

29 Nakana pole Isa, "Cilaka ngaseng mako 
ikau guru-guru agamaya siagang tu Farisia, 
lanri nungaina assara-saraia! Nugagai parena 
jerana nabi-nabia. Siagang numode bajiki 
mesanna tau baji-bajika katallassanna. 

30 Sjagang nukana ngaseng, Kade ninia 


tommo ri wattu attallasana boe-boeta, tenaja 
katte nikaturu-turukang ambunoi nabi-nabia. 

31) ari numangakuimi angkanaya sossoranna 
ngasengko tau ambunoai nabi-nabia! 

32 Punna kamma gaukang tulimi siagang 
palebami dosa-dosa lebaka napakkaramulai 
boe-boenu! 

33E, ikau ngaseng tau jadalaka siagang 
sossorang tau jadalaka! Antekamma lakkulle 
nuliliang hukkunganga ri naraka? 

34 Pilangngerimi baji-baji: LaKusuroi battu 
ri kau nabi-nabia, tu caradeka, siagang 
guru-gurua: na niamo ri kenanga nubuno, 
nia tommo nusalli. Nia nusessa lalang ri 
balla sambayanga, na nia tommo nuondang 
mange-mange ri kota-kotaya. 

3S Jari lanihukkung ngasengko sallang, lanri 
nubunona tau tenaya salana: Appakkaramula 
ri nibunona Habel tenaya salana, sagenna 
nubunona Zakharia anana Berekia lalang 
ri allana BallaNa Batara siagang tampa 
pakkorobangnganga. 

36 patappami angkanaya: yangasenna 
anjo panggaukanga lanagappa ngasengi 
hukkunganna tau niaka ri anne jammanga!" 

37 "O Yerusalem, O Yerusalem! Kau ambunoi 
nabi-nabia. Nusambilai batu sikamma 
tunisuroNa Allataala sagenna mate. Amole- 
moleMa ero anraka ngasengko sanrapang 
anrong janganga ancokkoi ana-anana 

irawangang kanyina. Mingka tena ngaseng 


nuero! 

38 Lanri kammana minjo Nataerokamo 
Allataala anrurungangko. 

39 Asseng memammi angkanaya: 
Appakkaramula ri kamma-kammaya anne 
tenamo nalanucinikKa, sagengKu battu 
poleang sallang nanukanamo, Nibarakkakimi 
la battua lalang arenNa Batara." 

24 t Ri wattunna alampamo Isa ambokoi 

BallaNa Batara ri Yerusalem, 
battumi ana-ana gurunNa anjojokangi 
bangunang-bangunanna BallaNa Batara. 

2 Nakanamo Isa ri kenanga, "Nucini 
ngasemmi anjo bangunanga? Assemmi 
angkanaya, manna sere batu talania sallang 
ammantang assusung ri tampana, nasaba 
lanirumbang ngasengi!" 

3 Lebaki anjo, alampami Isa mange ri Bonto 
Zaitun. Na ammemponamo, battumi ana-ana 
gurunNa angngagangi abicara kale-kalenna. 
Nakanamo kenanga ri la, "Kipaumi ri kambe 
anne, singngapanna nalakajariang ngaseng 
anjo kammaya? Apa lajari pammateina punna 
battu poleangKi sallang ri allo kalabusang 
jammanga?" 

4 Appialimi Isa Nakana, "Tutu laloko, sollanna 
tena nanitipuko. 

> Nasaba lajai sallang tau battu ambalukangi 
arengKu nakana, Inakke minne Karaeng 
Mappasalamaka! Jaimi tau lanatipu kenanga. 

6|anulangngereki sallang sara bunduka, 


kammayatompa kabara pabundukanga. 
Mingka teako mallakki. Nasaba anjo 
sikammaya lakajariang ngaseng memang 
tongi; mingka teaipi anjo wattua nabattu allo 
kiamaka. 

7 Bansa serea labunduki siagang bansa 
maraenga, siagang serea parasangang 
lanabakkai parasangang maraenga. Ri 
kere- keremae lakajariangi bala kacipuranga 
siagang latagegosoki linoa. 

8Na yangasenna anjo nampami 
pakkaramulanna, sanrapang tu tianang 
appisaringia ri wattu erona lammana. 

9 Siagang lanijakkalakko nunipassareang 
nisessa nampa nibuno. Lanikabirisiko ri 
sikontu bonena linoa, lanri amminawangko ri 
Nakke. 

10Na anjo wattua jai tau lammonoboko: jai 
lanynyaleweng, siagang lasikabirisi massing 
para ia. 

1 Jai nabi patipu lantipui tau jaia. 

12 Teai sipato jaina kajadallang allabang 
ri kere-keremae, sagenna Jai sikalimi tau 
tenamo nangngasseng angngamaseang. 

13 Mingka inai-nai attahang sagenna 
kalabusang tallasana, iami lanipasalama. 

14Na lanibirittakammo ri sikontu linoa 
Kabara Bajika, ri passala antekamma batena 
ammarenta Allataala, sollanna nalangngere 

ngaseng taua. Lebaki anjo nampami battu 


allo kiamaka." 

15 "Lanuciniki sallang ammenteng ri tampa 
matangkasaka, Kajadallang langngancuruka, 
sangkamma lebaka napau Nabi Daniel. 

16 Anjo wattua, tau niaka ri parasangang 
Yudea parallui lari nai ri buluka. 

17 Tau niaka irate ri pattongkona ballaka 
teami naungi angngalle apa-apa battu lalang 
ri ballana. 

18 Tau niaka ri kokoa teami ammoteri 
angngallei bajunna. 

19 Anjo allo-alloa teai sipato appakamallana 
mae ri bai-baine tiananga siagang bai-baine 
appasusua ana lolo! 

20 Appala doangko sollanna tena laloja 
nawattu bosi yareka wattu allo Pammari- 
mariang, nuparallu lari! 

21Ri wattu battuna anjo allo-allo 
appakamallaka labattumi susa lompo dudua, 
tenayapa naleba kajariang baku niana 
linoa, siagang tenayamo nalakajariang pole 
ribokoanganna. 

22 Na kade tena Napajari sinampeki Allataala 
anjo wattu kasusaang lompo dudua, manassa 
manna sitau tenamo lakkulle salama. 
Mingka lanri Nauranginna ummaNa, Napajari 
sinampemi Allataala anjo wattu kasusaang 
lompo dudua. 

23 Anjo wattua, punna nia tau angkana ri kau, 
Ciniki, niaki anrinni Karaeng Mappasalamaka! 

yareka nakana, Niaki anjoreng! teako 


tappakki ri anjo taua. 

24 Nasaba lania sallang battu siapa are 
tumappasalama patipu, siagang nabi-nabi 
patipu. Lanappicinikangi kenanga gau-gau 
teai sipatoka lompona siagang appakalanna- 
lannasaka, sollanna akkulle, manna ummaNa 
Allataala lanatipu todong. 

23J ari, urangi memangi! Kupauang mako 
anne labi riolo ri tenanapa nakajariang. 

26 Punna nakana taua ri kau, Ciniki, niaki 
anjoreng ri parang lompoa! teako mangei 
anjoreng. Yareka punna nakana kenanga, 
Ciniki, niaki anrinni accokko lalang ri 
kamaraka! teako tappakki. 

27 Nasaba kabattuanNa sallang Ana 
Marupataua sanrapangi caya kila tassioroka 
battu raya sagenna kalau. 

28 kemae nia maya, anjoreng tommi nia 
jangang-jangang pakanre mayaka." 

29 "Tena nasallo ri lebana anjo wattu 
kasusaanga, lajari sassammi alloa, na tenamo 
naccaya singara bulanga. Latuguru ngasemmi 
bintoenga battu ri langika. Na sikamma 
makoasaya lalang lino, lajari sannami ricuna. 

30[ ebaki anjo lammumbami rate ri langika 
pammatei kabattuanNa Ana Marupataua. 

Na anjo wattua langngarru ngasemmi 
sikontu bansa-bansa niaka lalang lino. 
Lanacinimi kenanga battu Ana Marupataua ri 

tompona rammanga, lalang koasaNa siagang 


kalabirang malompoNa. 

31 Nipasarami tarompe lompoa. Na 
Nasuromo malaeka-malaekaNa Ana 
Marupataua amparappungangi ummaNa 
battu ri sikontu linoa, battu raya sagenna 
kalau, kammayatompa battu timboro sagenna 
wara." 

3? "Angngalle mako pappilajarang battu 
ri poko araya. Punna lumumo siagang 
moncongbulomo tangke-tangkenna, 
kammayatompa appakkaramulami accula, 
akkullemi nuasseng angkanaya labirimmi 
battu bambang alloa. 

33 Kamma tomminjo, punna nucinimo 
kajariang anjo passala lebaka Kupauangko, 
akkullemi nuasseng angkanaya labiring 
dudumi battu Ana Marupataua. 

34 Assengi! Angkanaya, tenapa namate 
ngaseng taua nakajariang anjo passalaka. 

35 | alanynyaki langika siagang linoa, 
mingka tuli laniana kana-kanangKu 
satunggu-tungguna." 

36 "Tena tau angngassengi ringngapanna 
allonna siagang tettena: manna malaekaka 
ri suruga tena todong, kammayatompa 
manna AnaNa Allataala tena todong 
Naassengi. Passangalinna Manggea bawang 
angngassengi. 

37 Punna sallang battu Ana Marupataua, 


lakammai lampa-lampana ri jammanna Nabi 
Nuh. 

38 Ri allo-allo tenanapa nabattu aba lompoa, 
angnganre-nganrei, angnginung- nginungi, 
siagang abunting-buntingi taua. Kammaminjo 
tuli nagaukanga taua, sagenna antama Nabi 
Nuh ri biseang lompo napareka. 

39 Ri wattunna battumo aba lompoa antujui 
kenanga nampami naasseng kenanga apa 
kajarianga. Kamma tomminjo lampa-lampana 
sallang punna battu Ana Marupataua. 

40 Anjo wattua nia tau rua sitabang anjama 
ri kokoa: sitau lanierang, na sitau laniboli. 

41 Rua baine sitabang adengka ase: sitau 
lanierang, na sitau laniboli. 

42 J ari ajaga-jagako, nasaba tena nuassengi 
ringngapanna nalabattu Bataranu. 

43 Urangi minne! Kade naasseng patanna 
balla angkanaya tette siapa ri bangngia 
nalabattu palukkaka, tenaja nalattinro, 
sollanna tena nantama palukkaka ri ballana. 

44) ari parallu tongko sadi-sadia. Nasaba 
tena nuassengi wattunna natiring lania battu 
Ana Marupataua." 

45 Nakanamo pole Isa, "Punna kamma, 
maka kereanga palayang tuli bajika siagang 
caradeka? lami niangka ri karaenna ajari 
kapala mae ri palayang- palayang maraenga, 
sollanna nasare kenanga kanre punna narapi 
wattunna. 

46 Teai sipato upana anjo palayanga, 
punna ammotere karaenna nanirapikang 
anggaukangi siagang baji jama-jamanna. 

47 Patappami angkanaya lanapappirannuang 
ngasengi apa-apanna anjo karaenga mae ri 
anjo palayanga. 

48 Mingka punna kodi sipa anjo palayanga, 
lanakanamo lalang ri nyawana, 

49 asallo iji nampa ammotere karaenga, 
naallemi nabaji palayang- palayang maraenga. 
Nampa angnganre siagang angnginung- 
nginung siagang tu nangaia angnginung 
sagenna nasaring. 

30 Natiring ammotere karaemna ri allo 
siagang ri tette tenaya naassengi. 

>l Nibajimi anjo palayanga ri karaenna 
sage patea-teana, nampa nipela antama ri 
pammantanganna tau munapeka. Lasessa 
sikalimi siagang langngarru-arrumi kenanga 
angkarruki sarenna." 

2 5 1 "Pynna battu Ana Marupataua 
salaku Batara, lakammai anne 
pangngebaranna: Nia sampulo tulolo paerang 
bunting, massing angngalle sulo, nampa 
alampa mange anruppai bunting buranea. 

2Nia lima ri kenanga tolo, na lima 
maraengannaya caradeki. 

3 Anjo limaya tulolo toloa, angngerangi 
sulo mingka tangngerangai minynya tana 
pappasadia. 

4 Anjo tulolo caradeka, angngerangi 


sulo nangngerang todong minynya tana 
pappasadia. 

3 Na talintaka battu anjo bunting buranea. 
Jari appakkaramulami tadodo ngaseng anjo 
tuloloa, sagenna attinro. 

6 Ri lantannamo bangngia, nampami nia 
sara akkio angkana, Nia minjo mae bunting 
buranea! Umba niruppai! 

7 Ambangummi anjo sampuloa tulolo na 
massing naparinra sulona kenanga. 

8 Nakanamo anjo tulolo toloa mae ri tulolo 
caradeka, Sare tongki minynya tananu 
sikede, kaikatte lamatemi rinrana sulota. 

9 Appialimi anjo tulolo caradeka angkana, 
Takkulleai! Nasaba kalabusang ngasengki 
sallang minynya. Alampamako ammalli ri 
gadea. 

10 Alampami anjo tulolo toloa mange ammalli 
minynya tana ri gadea. Lalang alampana 
kenanga, battumi bunting buranea. Antamami 
anjo tulolo caradeka anrurungangi anjo 
bunting buranea ri tampa passua-suarranga, 
nampa nitongko pakkebuka! 

ll ebaki anjo nampami battu anjo tulolo 
maraenga. Akkiok-kiomi kenanga angkana, O 
Karaeng, o Karaeng, kisungke sai pakkebuka. 

12 Mingka appialimi anjo bunting buranea 
nakana, Tena ngaseng nakuassengko! " 

13 | ebaki anjo Natongkomi Isa anjo 
pangngebaranga Nakana, "Lanri kammana, 

allonna siagang tettena nabattu Ana 
Marupataua." 

14 "Punna battu Ana Marupataua salaku 
Batara, lakammai anne pangngebaranna: 
Nia sere burane ero alampa ri sereang 
parasangang bella. Nakiomi tallua palayanna, 
nampa napappirannuangang barang-baranna 
ri kenanga. 

15 Massing nasaremi anjo palayanna situru 
massing pakkullena. Anjo serea nasarei 
limassabu doe ringgi bulaeng. Maka ruaya 
nasarei ruassabu doe ringgi bulaeng. Na 
makatallua nasarei sisabu doe ringgi bulaeng. 
Lebaki anjo alampami. 

16 Anjo palayang annarimaya limassabu 
doe ringgi bulaeng, alampa memammi 
adanggang: nanggappamo passawallang 
limassabu doe ringgi bulaeng. 

17 Kamma tomminjo nagaukanga palayang 
annarimaya ruassabu doe ringgi bulaeng: 
nanggappamo passawallang ruassabu doe 
ringgi bulaeng. 

18 Mingka anjo palayang annarimaya sisabu 
doe ringgi bulaeng, alampami angngeke 
kalibong nampa nacokko doena karaenna 
anjoreng. 

19 Sallo sikali lebanamo anjo, ammoteremi 
anjo karaenga. Nappakkaramulamo 
assirekengang siagang kenanga. 

20 Battumi anjo palayang annarimaya 


limassabu doe ringgi bulaeng, nampa nasare 
anjo karaenga anjo doeka sampuloa sabu. Na 
nakana ri karaenga, O, karaeng, limassabu 
doe ringgi bulaeng leba kisareanga. Kicini 
minne, nia kugappa limassabu passawallang. 

21 Nakanamo anjo karaenga, Baji sikalimi! 
Ikau palayang bajikko siagang tutuko. 

Lanri akkulleko nipatappa ri apa-apa 
sikedeka, lakupirannuangiko pole apa-apa 
jaianganga. Antama mako nakisiagang 
assannang-sannang! 

22 Nampa battu tommi anjo palayang 
annarimaya ruassabu doe ringgi bulaeng. 
Nakana ri karaenga, O karaeng, ruassabu doe 
ringgi bulaeng leba kisareanga. Kicini minne, 
nia kugappa ruassabu passawallang. 

23 Nakanamo anjo karaenga, Baji sikalimi! 
Ikau palayang bajikko siagang tutuko. Lanri 
akkulleko nipatappa ri apa-apa sikedeka, 
lakupirannuangiko pole apa-apa jaianganga. 
Antama mako kisiagang assannang-sannang! 

24 Battu tommi anjo palayang annarimaya 
sisabu doe ringgi bulaeng. Nakanamo ri 
karaenga, O karaeng, kuassengki angkanaya 
ikatte tau sekkekki. Angngalleki rappo- 
rappoang battu ri poko-poko takilamunga: 
siagang angngalleki wassele ri tampa tenaya 
naikatte allamungi bine. 

23 Jari lanri mallakku, alampama ancokkoi 


doetta rawa ri buttaya. Annemi doetta 
karaeng. 

26 Nakanamo anjo karaenga, Ikau palayang 
jadalakko siagang malasakko. Sai nuassemmi 
angkanaya angngallea rappo-rappoang 
battu ri poko-poko takulamunga, siagang 
angngallea wassele ri tampa tenaya 
kulamungi bine? 

27 Punna kamma, siratanna nuboliki doekku 
ri kantoro banga, sollanna punna niakka 
ammotere akkullei kualle ammotere doekku 
siagang bungana. 

28 | anri kammana, allei ammotere anjo 
doeka battu ri ia nampa nusareang anjo tau 
niaka sampulo sabu doe ringgi bulaenna. 

29 Nasaba tau niakamo ri ia, lanitambaiangi 
pole labi jai, sollanna lajari kalabiang. Mingka 
tau tenayapa ri ia, lanialleangi pole apa-apa 
niaka sikede ri ia. 

30Na anjo palayang tenaya matu-matunna 
pelaki assulukang ri tampa sassanga. 
Anjoremmi langngarru siagang lasessa!" 

31 "Pynna battu sallang Ana Marupataua 
ajari Karaeng siagang nirurungang ri sikontu 
malaekaNa, lammempomi irate ri empoang 
kalabiranNa. 

3? Sikontu bansaya laniparappungang 
ngasemmi ri dallekanNa. Nampa laNasala 
anjo rupataua ajari ruang pammantangang, 


Matius 25.331 40 128 
rapang pakalawaki ansalaki gimbalaka 


siagang bembea. 

33 Sikamma tau lebaka anggaukangi eroNa 
Allataala laNaparappungangi ri sari kananNa, 
na maraenganga ri sari kairinNa. 

34 Nampa laNakana anjo Karaenga mae ri 
anjo tau niaka ri sari kananNa, Mae ngaseng 
mako kau tu nibarakkakia ri ManggeKu. 
Antama mako ri Tampa lebaka nipasadiang 
memangko ri uru niana linoa. 

35 Nasaba ri wattungKu cipuru nusareA 
kanre, ri wattungKu turere nusareA jene 
inung. Ri wattungKu ajari tau battu-battu 
nualleA nupariballa. 

36 Tena care-carengKu nusareA care- 
care. GarringA nuparakaiA. NitarungkuA 
nanutulungA. 

37 Nakana ngasemmo anjo taua, O, Batara, 
ringngapanna nakucinikKi cipuru nakusareKi 
kanre, yareka turereKi nakusareKi jene 
inung? 

38 Ringngapanna nakucinikKi ajari tau 
battu-battu nakupariballakKi? Ringngapanna 
natena Kiccare-care nakusareKi care-care? 

33 Ringngapanna kucinikKi garring yareka 
nitarungku nakutulungKi? 

40 Lappiali Karaenga Nakana, Asseng laloi 
anne: ri wattu nugaukanna sikammaya 
anjo mae ri kalaserenna saribattangKu 
kaminang tunaya, ilalang kammana minjo 
nanugaukammo ri Nakke! 

41 Nampa Nakana anjo Karaenga mae ri 


tau niaka ri sari kairinNa, Bellako anrinni, 
ikau ngaseng tau jadalaka! Antama mako ri 
pepe arinraya satunggu-tungguna, lebaka 
napasadiangko Billisika siagang sikamma 
malaekana! 

42 Nasaba ri wattungKu cipuru tanusareA 
kanre, ri wattungKu turere tanusareA jene 
inung. 

43Ri wattungKu ajari tu battu-battu 
taerokako ampariballakKa. Tena Kuccare- 
care, natanusareA care-care. GarringA 
siagang nitarungkuA, natena nuparakalA. 

44 Appialimi kenanga ri la angkana, O, 
Batara, ringngapanna nakucinikKi cipuru, 
yareka turere, yareka nitarungku, yareka 
ajari tu battu-battu, yareka taccare-carea, 
yareka garring, natakutulungaKi? 

45 |appialimi anjo Karaenga Nakana, Asseng 
laloi anne: ri wattunnu taeroka antulungi 
kalaserenna anne tau kaminang tunaya, 
lalang kammana minjo nutaeroka antulungA. 

46J ari lanihukkung ngaseng minjo taua 
sagenna satunggu-tungguna. Mingka 
tau anggaukangai eroNa Allataala, 
lanakasiami katallassang sitojennaya siagang 
mannannunganga. " 

2 6 1 | ebana Napangngajarrang ngaseng 

Isa anjo sikammaya, Nakanamo ri 
ana-ana gurunNa, 

2 "Nuassemmi angkanaya ruangallo 


mami naallo Lompo Paska, nalaniallemi 
nipassareang Ana Marupataua nampa nisalli!" 

3 Anjo wattua arappungammi imang-imang 
kapalaya siagang sikamma pinggawana tu 
Yahudia ri balla lompona Imang Malompona 
Kayafas. 

4 Abicarami siagang aboyami akkala 
kenanga, antekamma nakkulle najakkala 
cokko-cokko Isa, nampa nabuno. 

> Mingka niamo ri kenanga angkana, "Mingka 
teako jakkali ri allonna passua-suarranga, 
sollanna tena nasiricui tau jaia." 

6 Ri wattunna nia Isa ri Betania, ri ballana 
Simon lebaka garring sala, 

7 niamo sitau baine battu mae ri la 
angngerang sibotolo minynya-minynya bau, 
sannaka kajalana ballinna. Natumpami anjo 
minynya-minynya bauka ri ulunNa Isa, ri 
sitabanna angnganre Isa. 

8 Larromi ana-ana gurunNa Isa nacinina 
appakamma anjo bainea. Nakanamo 
kenanga, "Apa matu-matunna napalaboang 
kamma anjo minynya-minynyaka? 

9 Akkullei nibalukang kajala anjo minynya- 
minynyaka nampa nipassareang ballinna mae 
ri tau kasi-asia!" 

10 Nalangngerena Isa anjo bicaranna 
kenanga, Nakanamo, "Angngapa nanususai 
kamma anne bainea? Anu baji siagang anu 
annaba anne nagaukanga ri Nakke. 

mingka iNakke tena Kutuli lania ri ampinu. 

12 Punna paleng natiriki minynya-minynya 
bau KalengKu, naparuruiMa lamange ri 
jerakKu. 

13 patappami angkanaya, kere-keremae 
nipalabang Kabara Baji battua ri Allataala ri 
sikontu linoa, anjoremmi lanibicara todong 
anne nagaukanga bainea, ajari pammatei 
siagang pangngurangi ri ia." 

14 Niamo kalaserenna anjo sampuloa anrua 
ana gurunNa Isa, iamintu Yudas Iskariot, 
alampa mae ri imang-imang kapalaya. 

15 Nakanamo ri kenanga, "Apa lanusareanga 
punna kupassareang Isa ri kau?" Nisaremi ri 
kenanga tallumpulo doe pera. 

16 pakkaramulami anjo wattua aboyami 
wattu baji Yudas antekamma nakkulle 
napassareang Isa. 

17 Ri allo pakkaramulanna allo Passua- 
suarrang Roti Tenaya Nammake Pagambang, 
battumi ana-ana gurunNa Isa mae ri 
la. Nakanamo kenanga, "Kemae erotTa 
lanipasadia pangnganreang Paskaya?" 

18 Appialimi Isa Nakana, "Alampamako 
antama ri kotaya, numange ri sereang tau 
anjoreng, angkana, Nakana Gurua: Labirimmi 
narapi wattungKu; eroKa angnganre Paska 
siagang ana-ana gurungKu ri ballanu." 

19 Nagaukammi ana-ana gurunNa Isa 


anjo Napassuroanga. Alampami kenanga 
ampasadiai anjo kanre Paskaya. 

20 Wattunna bangngimo, ammempomi Isa 
siagang anjo sampuloa anrua ana gurunNa. 

21 Lalang angnganrena kenanga, Nakanamo 
Isa, “Pilangngeri sai: nia sallang kalaserennu 
ambalukangaA. " 

22 Nalangngerena anjo, sanna ngasemmi 
sinana pamaina ana-ana gurunNa. Aleba- 
lebasami akkutanang ri Isa angkana, "Tantu 
teaiji nakke nataba kananTa?" 

23 Appialimi Isa Nakana, "Ia Kuaganga 
appada appanaung roti ri mangkoka, iaminjo 
eroka ambalukangaA. 

24 Mingka lamate memang tonji Ana 
Marupataua, kamma leba tattulisika 
lalang ri Kittaka. Mingka cilakami anjo 
tau eroka ambalukangi Ana Marupataua! 
Bajikangngangi punna sikali tena naleba 
nilassukang anjo tau kammaya." 

25 Nakanamo Yudas lapung tau labaluka, "O, 
Guru, tantu teaiji nakke nataba kananTa?" 
Nakanamo Isa, "Kamma mintu kanannu!" 

26 Ri wattu angnganre bangngina Isa, 
angngallemi roti nampa appala sukkuru. 
Nampa Napue-pue anjo rotia. Lebaki anjo 
Natawa-tawaimi ana-ana gurunNa, Nakana, 
“Allei, kanremi, iaminne tubuKu." 

27 Lebaki anjo angngallemi pangnginungang 
anggoro nampa appala sukkuru ri Allataala. 

gurunNa, na Nakana, "Angnginung ngaseng 
mako battu ri anne pangnginunganga. 

28 Nasaba iaminne cerakKu, ampakajarrekai 
janjinNa Allataala cera nipasolonga, sollanna 
akkulle nipammopporang sikontu dosana tau 
jala. 

29 Patappaki: Pakkaramula anne wattua, 
tenamo Kulangnginung anggoro sagenna 
narapi wattunna Kuinung anggoro berua 
siagang ikau ngaseng lalang ri Lino BeruNa 
ManggeKu." 

30 Lebaki anjo, akkelong-kelommi kenanga 
sere kelongang pammuji ri Allataala. Nampa 
alampa kenanga mange ri Bonto Zaitun. 

31 Nampa Nakana Isa ri ana-ana gurunNa, 
"Anne bangngia lalari ngasengko ambokoiA 
Kale-kalengKu, nasaba nia tattulisi lalang 
ri Kittaka angkanaya: Nakana Allataala, 
LaKubunoi anjo pakalawakia, nalari ngaseng 
tassia-siara gimbalana. 

3? Mingka punna attallasa poleangA, lalampa 
rioloA mange antayangko ri Galilea." 

33 Nakanamo Petrus ri Isa, "Manna alampa 
ngaseng maraenganga ampilariKi, mingka 
inakke tena sikali kuero ampilariKi!" 

34 Nakanamo Isa ri ia, "Urangi Petrus! 
la memang jinne bangngia, ri tenanapa 
nattingkoko janganga napintallumMa 
nusassali." 

35 Appialimi Petrus nakana, "Manna pole 


lasikamateangki, mingka tena sikali nakuero 
ansassaliKi!" Kammayatompa ana-ana 
gurunNa maraenga akkana kamma ngaseng 
tommi. 

36 | ebaki anjo alampami Isa siagang ana-ana 
gurunNa mange ri sereang tampa nikana 
Getsemani. Nakanamo ri ana-ana gurunNa, 
"Ammempo mako anrinni antayangA, erokKa 
alampa anjoreng appala doang." 

37 Naerang tommi Petrus siagang ruaya 
anana Zebedeus. Paccemi siagang sina 
sikalimi Nasaring pamaiNa. 

38 Nakanamo ri ana-ana gurunNa, "Sanna 
sinana Kusaring pamaikKu, kamma Kusaring 
tau lamatea. Ammantang mako anrinni 
anrurungangaA ajaga-jaga." 

39 Alampa bella-bellami Isa sikede mange 
ri dallekang, nampa suju naung ri buttaya 
appala doang angkana, "O, ManggeKu, kade 
nia kulleanna, pabellami anne passessaya 
ri Nakke. Mingka teaKi naerokKu anjari, 
passangalinna erotTamo anjari." 

40 Lebaki anjo, ammoteremi mae ri ana-ana 
gurunNa tallua. Mingka narapikangi attinro 
kenanga. Nakanamo ri Petrus, "Maka 
takkulleako angngagangA ajaga manna 
sinampeja? 

41 Ajaga-jaga mako siagang appala doang 
mako, sollanna tena nanukasiaki paccobaya. 

Ero memanji nyawaya anggaukangi toj enga, 
mingka tamakkulleai tubua lanri lammana." 

42 Alampami pole Isa appala doang 
maka pinruanna angkana, "O, ManggeKu, 
punna paleng takkulleami nipakabella 
anne passessaya ri Nakke, natakkullea 
taKupisaringi, bolimi kamma Kipajari erotTa." 

43 Lebaki anjo ammoteremi pole, 
nanarapikang pole ana-ana gurunNa attinro, 
lanri tadodo duduna kenanga. 

44 Sikalipi pole alampa ambokoi kenanga, 
mange appala doang maka pintallunna, 
kamma sumpaeng. 

45 Nampa ammotere pole ri ana-ana 
gurunNa, na Nakana, "Attinro ngasengijako 
siagang ammari-mari ngasengijako? Ciniki, 
narapimi wattunna lanialle Ana Marupataua, 
nampa nipassareang mae ri sikamma tau 
jadalaka. 

46 Ambangung mako nai, umba nakilampa! 
Niami battu tau lebaka ambalukangaA. " 

47 Lalang abicara kammana Isa, niami 
battu Yudas, kalaserenna anjo ana 
gurunNa sampuloa anrua. Niamo tau Jai 
anrurungangi, massing angngerang padang 
siagang palu-palu. Yangaseng minjo tau 
nasuroa kapa-kapalana imanga siagang 
pingga-pinggawana tu Yahudia. 

48 Lebami nipato ri Yudas angkanaya, 
"Kereanga tau kubau sinampe, iaminjo 
taunna, allemi jakkala!" 

49 Battuna mange anjoreng kenanga, mange 


memammi Yudas ri Isa na nakana, "Salama, 
Guru!" Nampa nabau Isa. 

30 Appialimi Isa Nakana, "Apa parallunu 
battu saribattang?" Maju ngasemmi anjo tau 
jaia anjakkalaki Isa, nampa nasikko. 

31 Tiring niamo sitau ana gurunNa niaka 
anrurungangi, ambibuki kalewanna, nampa 
nateba kalaserenna anjo tunisurona imang 
lompoa, sagenna kaccili leko tolinna. 

3? Mingka angkanami Isa ri ia, "Poterangi 
antama ri banoanna antu kalewanga: nasaba 
inai-nai akkarena kalewang, iami lanipanraki 
ri kalewang. 

33 Maka tenapa nuassengi angkanaya punna 
erokKa, akkullei Kupala ri ManggeKu sollanna 
Nasuro battu silalonna memang surudadu 
malaekaNa, sampulo anrua sabu battu 
angngalleiA? 

34 Mingka punna kamma anjo, antekammami 
larupa apa lebaka napau Kittaka, angkanaya 
tena takajarianna anjo ri kamma-kammaya 
anne?" 

>> Nampa Nakanamo Isa ri anjo tau 
jaia, "Apaka nucini jadalakKa numassing 
angngerang kamma padang siagang 
palu-palu battu anjakkalakKa? Allo-alloKu 
angngajara lalang ri BallaNa Allataala natena 
nujakkalakKa! 

39 Mingka lakajariang ngaseng memanji 
anne kammaya, sollanna arupamo apa 

Lebaki anjo, apaji nalari ngasemmo ana-ana 
gurunNa Isa, alampa ambokoi. 

37 |ebaki najakkala Isa, alampami kenanga 
angngerangi Isa mange ri ballana Kayafas, 
Imang Lompoa. Arappungang ngasemmi 
anjoreng sikamma guru-guru agamaya 
siagang sikamma pinggawana tu Yahudia. 

38 Battu bellami Petrus ampinawang bokoi 
Isa, sagenna paranglakkenna Imang Lompoa. 
Antamami ammempo ri allana pajagaya, 
ero naasseng angkanaya antekamma 
kalebakkanna lakajarianga ri Isa. 

39 Sikamma imang-imang kapalaya 
kammayatompa sikamma haking 
Pangadelang Agamaya, massing aboyami sabi 
aballe-balle, sollanna akkulle nihukkung mate 
Isa. 

60 Mingka takkulleai kenanga appania butti, 
manna pole najaimo battu sabi aballe- balle 
ero ambattali. Kalabusanna niamo rua tau 
battu andallekang angkana, 

61 "Anne taua lebaki angkana, Akkullei 
Kurumbang anne BallaNa Allataala, nampa 
Kupabangung poleang ri makatalluna alloa." 

62 Ammentemmi imang lompoa na nakana 
ri Isa, "Apaka tena Nuero ampiali bicaranna 
anne sabi-sabia?" 

63 Mingka tena Nakkana-kana Isa. Nakanamo 
pole imang lompoa ri la, "Nasaba Allataala 
mattallasaka, paumi ri kambe, maka Ikau 

tojeng mintu Karaeng Mappasalamaka, 


Ananaya Allataala?" 

64 Appialimi Isa Nakana, "Annaba mintu 
kanannu. Mingka patappami angkanaya: 
Anne kamma appakkaramulami lanucini 
Ana Marupataua ammempo ri sari kananNa 
Allataala Kaminang Koasaya. Siagang lanucini 
tommi sallang battu poleang irate ri langika ri 
tompona rammanga!" 

65 Nalangngerena imang lompoa akkana 
kamma Isa, naallemi nasinre jubana na 
nakana, "Nahinai Allataala! Tenamo naparallu 
pole sabia. Massing nilangngeremi bicaranNa 
anghinai Allataala. 

66) ari antekamma panggappanu ngaseng?" 
Appialimi kenanga angkana, "Anassami 
kasalanna. Jari siratangi nihukkung mate." 

67 Massing battumi kenanga ampirui 
rupanNa Isa, nampa nasessa nabali. Nia 
tommo antempakarangi, 

68na nakana, "O, Karaeng Mappasalamaka, 
tappu sai bedeng siagang pau sai bedeng, 
inai antempakarangKo?" 

69 Anjo wattua sitabang niaki Petrus 
ammempo pantarang ri paranglakkenga. 
Niamo kalaserenna baine palayang battu 
angkana ri Petrus, "Sai siagang tongko anjo 
Isa tu battua ri Galilea?" 

70 Mingka assassalami Petrus ri dallekanna 
ngaseng kenanga, nakana, "Tena kupahangi 
antu apa nupakkutananganga. " 

71] ebaki appiali kamma, alampami mange 


ri pakkebu parang lakkenga. Niamo pole 
baine palayang maraeng anciniki: na nakana 
ri tau niaka ngaseng anjoreng, "Anne taua 
assiagang tongi sumpaeng Isa, anjo tu battua 
ri Nazaret." 

72 Assassalami siagang assumpami Petrus 
nakana, "Tojenga, tena nakuassengi anjo 
taua!" 

73Tena nasallo lebana anjo, battumi ri 
dallekanna Petrus tau niaka ammenteng 
anjoreng, na nakana kenanga, "Manassa 
kalaserennako battu ri kenanga. Anassa sikali 
nilangngere ri batenu abicara." 

74 Assumpa-sumpa tojemmi Petrus nakana, 
"Matea naung, tena tojeng nakuassengi anjo 
taua!" Anjo wattua attingkokomi janganga. 

73 Naurangimi Petrus lebaka Napau Isa ri 
ia angkanaya, "Ri tenanapa nattingkoko 
janganga na pintallumMa nusassali." 
Assulukammi Petrus angngarru, sina 
pamaina. 

2 7 l Ri baribasa dudua, natappukimi 

sikontu kapala imanga kammayatompa 
pamimping-pamimpinna tu Yahudia, 
angkanaya lanabunoi Isa. 

2 Nasikkobokomi Isa, nampa naerang 
kenanga mange napassareang ri Pilatus, 
wakkelena pamarenta Roma. 

3 Nacinina Yudas, lebaka ambalukangi Isa, 
angkanaya nihukkummi Isa, nasassalami 

kalenna. Naerammi mange napoterang anjo 


doeka tallumpuloa doe pera ri imang-imang 
kapalaya siagang pamimping- pamimpinna tu 
Yahudia. 

4Nakanamo ri kenanga, "Dorakama 
kubalukangi tau tenaya salanna, sagenna 
nihukkung mate!" Appialimi kenanga 
angkana, "Ikatte tena naparallu kijampangi: 
anjo urusannu kau!" 

3 Napasambilami Yudas anjo doeka antama 
ri BallaNa Batara, nampa alampa anggentungi 
kalenna. 

6 Mangemi imang-imang kapalaya 
anrappungi anjo doeka. Na nakana kenanga, 
"Anne doeka, doe cera. Situru atoranga ri 
agamaya, anne doe kammaya takkulleai 
nipantama ri pammoneang passidakkanga 
lalang ri BallaNa Batara." 

7 Assamaturumi kenanga ampaballi anjo 
doeka sere tampa niarenga Tampa Papare 
Uring. Anjo tampaka niparemi pajerakkanna 
tau battu pantarang parasanganga. 

8 | aminjo sabana na sagenna kamma-kamma 
anne niarengi anjo tampaka, “Tampa Cera". 

9 Lanri kammana, arupami apa lebaka napau 
Nabi Yeremia, angkanaya, "Natarimai kenanga 
tallumpulo doe pera, iamintu pabayara 
ballinna KalenNa, napassamaturukianga 
bansa Israel. 

10Na anjo doeka napakei kenanga 


ammalli Tampa Papare uring, situru lebaka 
Napassuroang Batara ri nakke." 

11Ri wattunna andallekang Isa ri 
Pilatus, guburnurna anjo parasanganga, 
akkutanammi Pilatus nakana, "Maka 
karaennaKo tu Yahudia?" Appialimi Isa 
Nakana, "Kammaminjo nukanaya." 

12 Mingka ri wattumna jai sikali nituduangi ri 
imang-imang kapalaya siagang pamimping- 
pamimpinna tu Yahudia, tena sikali Naero 
akkana Isa. 

13|ari nakanamo Pilatus ri la, 
"Tanulangngerai anjo apa natuduangKo 
kenanga?" 

14 Mingka manna sikali tena todong Naero 
appiali Isa, sagenna lannasa sikalimi Pilatus. 

15 Punna narapi allo lompo Passua-suarrang 
Paska, biasana nia sitau tu nitarungku 
nilappassang ri pamarentaya, situru napilea 
tau jala. 

16 Anjo wattua nia sere tu nihukkung, 
alabanga niasseng kajadallanna ri tau jaia. 
Arenna iamintu Isa Barabas. 

17) ari wattunna arappungammo tau jaia, 
akkutanammi Pilatus ri kenanga nakana, 
"Kereanga nupala lakulappassang? Isa 
Barabas yareka Isa nigallaraka Almasi?" 

18 Nakkana kamma anjo Pilatus, kasaba 
naassengi angkanaya na napassareang 
kenanga Isa, lanri assereati kenanga ri Isa. 

19Ri wattunna ammempo Pilatus anjoreng 


ri kantoro pangadelanga niami battu 
pappasanna bainenna angkana, "Tea 

laloko pantama-tamakki kara-karana antu 
tau tenaya salana. Nasaba lanri lami 
nakunggappa sona appakamalla- malla dudua, 
anne alloa." 

20 Mingka imang-imang kapalaya siagang 
pamimping-pamimpinna tu Yahudia, tuli 
naajara salai tau jaia sollanna napala ri 
Pilatus, na Barabas nilappassang, nampa Isa 
nihukkung mate. 

21 Akkutanammi pole Pilatus ri kenanga 
nakana, "Kereanga anne tau ruaya nupala 
kulappassang?" Appialimi kenanga angkana, 
"Barabas!" 

22 Akkutanammi Pilatus ri kenanga nakana, 
"Jari apa lakugaukangi ri anne Isa, nigallaraka 
Almasi?" Appialimi kenanga angkana, "Allei 
Salli!" 

23 Akkutanammi Pilatus nakana, "Mingka 
apa kajadallanNa?" Pila akkio lompomi pole 
kenanga angkana, "Allei Salli!" 

24 kalabusanna naassemmi Pilatus 
angkanaya tena memang tommo maraeng 
akkulle nagaukang. Siagang akkullei ajallo 
anjo tau jaia punna tena niturukiangi erona. 
Jari angngallemi jene, nampa nabissai 
limanna ri dallekanna anjo tau jaia. Na 
nakana, "Inakke tena nakutanggongi 

kamateanNa anne taua! Anne urusannu 


ngaseng kau!" 

25 Appiali ngasemmi anjo tau jaia angkana, 
"Bolimi kamma, ikambepa siagang ana-anana 
ikambe antanggongi hukkunganga lanri 
kamateanNa!" 

26 Nalappassammi Pilatus anjo Barabas. 
Nampa nasuro taua ancamboki Isa, nampa 
napassareang nierang mange nisalli. 

27 ebaki anjo nierammi Isa ri surudaduna 
Pilatus antama ri balla lompona guburnurka. 
Arappungang ngasemmi surudadua 
amparitangngai Isa. 

28 Napusumi kenanga pakeanNa Isa, nampa 
napipakei juba cura lame butung. 

29 Apparemi kenanga passikko ulu 
akkatintinga, nampa napasongko ri ulunNa 
Isa. Nampa napitagalliang takkang bulo 
ri lima kananNa. Lebaki anjo akkulantumi 
kenanga ri dallekanNa Isa. Nacau-caumi Isa 
nakana, "Iye, Karaeng tu Yahudi!" 

30 Napiruimi rupanNa Isa, nampa naalle anjo 
takkanga, na napalu-palui ulunNa. 

31] ebaki nakarek-karenai, napasulumi 
ammotere kenanga anjo juba cura lame 
butunga. Nampa napipakei ammotere 
pakeang KalenNa Isa. Lebaki anjo nierammi 
assulu nampa mange nisalli. 

32 Ri tangngana aganga, sibuntulumi 
kenanga siagang sitau tu battu ri Kirene, 

taua ampisangi kayu sallina Isa. 

33 Anrapimi kenanga mange ri sereang 
tampa niarenga Golgota, battuanna "Tampa 
Tangkora". 

34 Battuna anjoreng nasaremi angnginung 
anggoro Isa, nicampuruka campurang 
sannaka paina. Mingka Naassenna kasiana 
teami Isa angnginungi anjo anggoroka. 

35 Nampa nasalli kenanga Isa. Na nabotorimi 
pakeanNa ero nabage massing tawana. 

36 Lebaki anjo ammempomi kenanga anjagai 
Isa. 

37 Ri tompo ulunNa Isa, nia natannang 
kenanga tulisang angkanaya, "Iaminne Isa, 
Karaenna tu Yahudia". laminjo tattulisika 
nituduangi Isa. 

38 Nia todong rua tau paella naagang Isa 
nisalli, sere ri sari kananNa, sere ri sari 
kairinNa. 

39 Sikamma tau niaka numalo, massing 
napammenggong ulunna, nahina-hinaimi Isa. 

40 Nakana kenanga, "Ikaumi eroka 
anrumbangi BallaNa Allataala, na 
nupabangung poleang ri makatalluna 
alloa! Punna AnanaKo Allataala, naung maKo 
mae battu ri antu sallika, na Nupasalama 
KalenNu!" 

41 Kamma tomminjo nagaukang imang- 
imang kapalaya siagang guru-guru agamaya, 

kammayatompa pamimping- pamimpinna tu 
Yahudia. Nacau-cau tommi Isa angkana, 

42 “Napasalamaki tau maraenga, na KalenNa 
taNakulle Napasalama! Punna Karaennai 
bansa Israel, lappassammi naung battu ri 
sallika kamma-kamma anne, na kinampa 
tappa ri la. 

43 Na patappaki Allataala, siagang Nakanai 
KalenNa AnaNa Allataala. Jari umbamo 
niciniki kamma-kamma anne, maka ero 
tojenji Allataala ampasalamaki." 

44 Anjo paella Naaganga nisalli, amminawang 
turu tommi anghina-hinai Isa. 

43 Ri tangngana alloa, kira-kira tallung tette, 
ajari sassammi sikontu parasanganga. 

46 Tette tallu ri karuenga, ammarrang 
lompomi Isa Nakana, "Eli, Eli, lama 
sabakhtani?" battuanna, "O, AllataalaKu, O, 
AllataalaKu, angngapa naKibokoiA?" 

41 Nalangngerena tau niaka anjoreng akkio 
kamma Isa, angkanami kenanga, "Nakioki 
Nabi Elia!" 

48 Niamo kalaserenna kenanga akkaro-karo 
mange angngalle bunga batu karang, 
nampa napantama ri anggoro kaccia: nampa 
napasappi ri cappa kayu labua, na napanai 
napareppese mae ri bawaNa Isa. 

49 Mingka niamo maraenganga angkana, 
"Tayangi rolong sinampe. Umba na niciniki, 
maka battu tojenji Nabi Elia ampasalamaKi?" 

30 Ammarrang lompomi pole Isa, nampa 


tappu nyawaNa. 

31 Anjo wattua sinremi gordenga lalang 
ri BallaNa Batara, tabage rua battu rate 
sagenna naung. Tagegosomi buttaya, siagang 
tabage ruami bulu batua. 

32 Tassungkemi kuburuka, siagang jaimi tau 
mate ummaNa Allataala nipattallasa poleang. 

33 Assulumi kenanga battu ri jeraka ri 
wattunna attallasa poleang Isa battu ri 
kamateanga, nampa antama kenanga ri 
Yerusalem. Na jai tau anciniki kenanga 
anjoreng. 

34 Mallami komandanna surudadua siagang 
sikamma surudadu niaka anjagai Isa, ri 
wattunna nacini tagegoso buttaya siagang 
yangasenna anjo kajarianga. Nakanamo 
kenanga, "Manassa AnaNa tojeng Allataala 
anne Taua!" 

33J ai todong tu baine anjoreng, ancini 
battu bellai anjo kajarianga. la ngaseng 
minjo kenanga lebaka amminawang siagang 
ambantui Isa appakkaramula battu ri Galilea. 

39 Nia tommi anjoreng Maria Magdalena, 
Maria ammana Yakobus siagang Yusuf, 
kammayatompa anrong ana-anana Zebedeus. 

37 Anjo bangngia niamo sere tau 
kalumanynyang battu ri Arimatea niarenga 
Yusuf, ana gurunNa todong Isa. 


= Matius 27.581 65 147 
38 Alampai andallekang ri Pilatus, na napala 


mayana Isa. Na parentakammi Pilatus 
sollanna nisareang anjo mayaNa Isa. 

39 Naallemi Yusuf anjo mayaka nampa 
naroko kaeng lenang beru. 

60 Nampa naerang anjo mayaNa Isa mange 
natarawang ri jera napareka kalenna. Anjo 
jeraka lalangi ri bulu batua nipare. Lebaki 
napantama mayaNa Isa, nagulungimi batu 
lompo nampa natongko pakkebuna anjo 
jeraka, nampa alampa. 

61 Mingka Maria Magdalena siagang Maria 
serea, ammantangiji ammempo andallekangi 
anjo jeraka. 

62 Ammukona, ri allo Pammari-marianga, 
alampami imang-imang kapalaya siagang tu 
Farisia mange andallekang ri Pilatus. 

63 Na angkana kenanga, "Naurangi ikambe 
angkanaya ri wattu attallasana anjo patipua 
lebaki angkana, Ri makatalluna alloa lattallasa 
poleangA. 

64J ari suro jagai baji-baji anjo jeraka 
sagenna tallungalloa, sollanna tena nabattu 
ana-ana gurunNa allukkaki mayaNa, nampa 
nakabarrang angkana attallasa poleammi 
battu ri kamateanga. Na anne pannipuang 
ri boko dudua lakodiangangi na pannipuang 
rioloa." 

65 Nakanamo Pilatus ri kenanga, "Nia 
surudadu pangawalanu. Alampamako suro 
jagai baji-bajianjo jeraka." 

66 Alampami kenanga mange ri jeraka. 


Najarrekimi kenanga anjo batu pannongkona 
jeraka. Nampa nasuro surudadua ajaga ri 
dallekanna anjo jeraka, sollanna tena tau 
angkaccaki. 

2 9 1 Allalonamo allo Pammari-marianga, 

lamintu ri allonna Minggua, ri baribasa 
dudua, alampami Maria Magdalena siagang 
Maria maraenganga, mange assiara ri jeraNa 
Isa. 

2 Tiring tagegoso sannami buttaya. Nampa 
niamo malaekaNa Batara manaung battu 
ri suruga mange anggulungi assulu anjo 
batu antongkokiai jeraNa Isa, nampa nai 
ammempo ri tompona anjo batua. 

3 Accayai rupanna nicini anjo malaekaka 
kamma kila, na pakeanna sanna sikali 
kebona. 

4 Annekkeremi anjo sikamma surudadu 
ajagaya napakamma malla, sagenna pilasa 
ngaseng tanjana kamma tau matea. 

> Nakanamo anjo malaekaka ri anjo 
bai-bainea, "Teako mallakki! Kuassengi 
angkanaya Isa, lebaka nisalli, battu nuboya. 

6 Mingka tenami anrinni. Nasaba attallasa 
poleammi situru kananNa pirangalloang. Mae 
mako na nucini leba pammantanganNa. 

7 Alampamako linta mange ampauangi ana- 
ana gurunNa angkanaya, Atallasa poleammi 
battu ri kamateanNa, na kamma- kamma 
anne alampa riolomi mange ri Galilea. 

kupabattua." 

8 Akkaro-karomi anjo bai-bainea alampa 
ambokoi anjo jeraka. Sanna mallana kenanga, 
mingka sanna todong rannuna ngaseng 
nyawana. Larimi kenanga mange ampabattui 
ri ana-ana gurunNa Isa. 

9 Tiring niami Isa ampappicinikangi KalenNa 
ri anjo bai-bainea, siagang angkanami, 
"Salama!" Areppesemi kenanga mange ero 
anrakaki bangkenNa siagang ansombai Isa. 

10 Nakanamo Isa ri kenanga, "Teako 
mallakki, alampamako mae ri sikamma 
saribattangKu na nupauang sollanna alampa 
kenanga mange ri Galilea, anjorempA sallang 
nacini kenanga." 

11] alang alampana anjo bai-bainea, niamo 
siapa are Surudadu ajagaya ri jeraka, 
ammotere ri kotaya. Mangei nalaporo 
kenanga ri imang-imang kapalaya sikamma 
anjo apa lebaka kajariang. 

12 Sipabicarami anjo imang-imang kapalaya 
siagang pamimping-pamimpinna tu Yahudia. 
Assikongkolomi kenanga, nampa nasare doe 
sijaiang anjo Surudadu ajagaya. 

13 Siagang napasammi kenanga angkanaya, 
"Pauli ri taua angkana battui ana-ana gurunNa 
allukkaki mayaNa ri bangngia ri wattunnu 
attinro ngaseng. 

passalaka, ikambepa anynyonyoki sollanna 
tena nunia anggappa susa." 

15 Naallemi Surudadu pajagaya anjo doeka, 
na nagaukang anjo apa nipappasanganga ri 
kenanga. Lanri kammana minjo natassiaramo 
anjo caritaya ri tangnga-tangngana tu 
Yahudia sagenna anne alloa. 

16 Alampami mange sereang bonto ri Galilea 
assere ana-ana gurunNa Isa, situru lebaka 
Napappasangang Isa ri kenanga. 

17 Nacinina kenanga Isa anjoreng, sujumi 
kenanga anynyomba ri la. Mingka nia todong 
ri kenanga bata-bata. 

18 Areppesemi Isa ri kenanga, na Nakana, 
"Sikontu koasaya, ri suruga siagang ri linoa 
leba ngasemmi nipassareang ri Nakke. 

19 ari alampamako mange ri sikontu 
bansaya ri lino, pajarimi kenanga ana-ana 
gurungKu. Jeneki kenanga lalang arenNa 
Manggea, siagang Anaka, kammayatompa 
RohNa Allataala. 

20 Ajaraki kenanga anggaukangi sikontu 
lebaka Kupassuroang ri kau ngaseng. Na 
urangimi angkanaya laniakKa anrurungangko 
sagenna kalabusang jammanga." 


Markus 


| aminne Kabara Baji ri passalana Isa 

Almasi, AnaNa Allataala. 
2Pakkaramulanna anjo Kabara Bajika 
sangkammai lebaka natulisi Nabi Yesaya 
angkanaya, "Nakana Allataala, laminne 
tunisuroKu:, Kusurol alampa rioloanganNu, 
sollanNu nasungkeang oloang. 

3 Nia tau akkiok-kio ri parang lompoa 
angkana, Pasadiai oloanNa Batara; Lappari 
ngasengi oloang laNaoloa." 

4Sangkamma lebaka tattulisi, niami battu 
Yohanes ri parang lompoa. Najenemi taua 
siagang napabattumi Kabara battua ri 
Allataala. Nakanamo Yohanes, "Paralluko toba 
battu ri dosa-dosanu siagang nijene, sollanna 
Napammopporangko Allataala. " 

3 Alampa ngasemmi tuniaka ri parasangang 
Yudea siagang kota Yerusalem, mange 
ampilangngeri Yohanes. Namangakuimi 
dosa-dosana kenanga, nampa nijene ri 
Yohanes lalang ri Binanga Yordan. 

6 Na ia Yohanes, bulu unta napare juba; 
kukkulu napare passikko aya; na katimbang 
siagang bani romang napare kanre. 

/laminne Kabara napabattua, nakana, 

"Ri bokoangangku, nia tau labattu, 
lompoanganga na inakke. Manna adundua 

kusiratang. 

8|nakke jeneji kujenekangko, mingka la 
sallang RohNa Allataala laNajenekangko. " 

9 Anjo wattua niami Isa battu ri Nazaret ri 
daera Galilea, na nijene ri Yohanes ri Binanga 
Yordan. 

10 Kamma assuluNa ri binangaya, 
tassungkemi langika Nacini; na nia RohNa 
Allataala naung attompo ri la, sangkamma 
jangang-jangang bodobangkeng. 

11 Nampa nia sara Nalangngere iamintu 
saranNa Allataala battu rate ri langika 
angkana, "IKaumi AnakKu Kukamaseanga. 
| Kaumi nakateneanga atingKu." 

12| ebaki anjo nipalampa memammi Isa ri 
RohNa Allataala mange ri parang lompoa. 

13 patampulo alloi ammantang anjoreng, 
nisori ri Billisika. Jai olo-olo liaraka Naagang 
sipammantangang: na battumo malaekaka 
allayani. 

14 Nitarungkunamo Yohanes, alampami Isa 
mange ri Galilea ampabattui Kabara Baji 
battua ri Allataala anjoreng. 

15 Nakana, "Tasalloami nappakkaramula 
Allataala ammarenta. Toba mako battu ri 
dosa-dosanu, siagang tappa mako ri Kabara 
Baji battua ri Allataala!" 

16 Ri wattunna ajappa Isa ri biring Tamparang 
Galilea, nia Nacini rua paboya ri juku, iamintu 

kenanga ajala juku ri tamparanga. 

17 Nakanamo Isa ri kenanga, 
"Amminawangko ri Nakke. LaKuajarakko ajari 
sanrapang pajala tau." 

18 Nabokoi memammi silalonna jalana 
kenanga, nampa amminawang ri Isa. 

19 Tulusuki jappaNa Isa, niamo pole nacini 
rua tau massaribattang, iamintu Yakobus 
siagang Yohanes ana-anana Zebedeus. 
Lalangi ri biseanna kenanga sitabang 
ampakabajiki jalana. 

20 Nikiomi kenanga ri Isa. Na nabokoimo 
manggena kenanga siagang tungnganre 
gajina lalang ri biseanga. Nampa alampa 
kenanga amminawang ri Isa. 

21Battui Isa siagang ana-ana gurunNa ri 
kota Kapernaum. Ri allo Pammari-marianna 
poleanga, antamami Isa ri balla sambayanga 
na appakkaramula angngajara. 

22| annasa ngasemmi sikamma taua 
allangngereki caraNa angngajara. Nasaba 
lompoi pangaruNa punna angngajaraki. Tena 
nasangkamma carana guru-guru agamaya. 

23 Anjo wattua nia sitau tu nisoso ri roh 
jadalaka antama ri balla sambayanga. 
Akkio-kioki nakana, 

24"E Isa tu Nazaret, apa ero Nugaukang 
mae ri kambe? BattuKo ero anghukkungi 
Ikambe? Kuassengi angkanaya inaiKo antu: 

Allataala!" 

2> Nigagarami anjo roh jadalaka ri Isa 
angkana, "Amerekko! Assulukko battu ri anne 
taua!" 

26 Naparuntang-runtang sannami roh 
jadalaka anjo taua, nampa ammarrang lompo 
siagang assulu battu ri kalenna anjo taua. 

27 Sikontu taua lannasa sikalimi anciniki 
anjo passalaka. Sagenna massing nakanamo 
para ia kenanga, "Idende apami kutadeng 
anne? laminne pangngajarang beru! 

Lanri kakoasanNa siagang kalabiranNa na 
Nasuro roh-roh jadalaka assulu, siagang 
amminawang turu anjo roh-roh jadalaka mae 
ri la!" 

28 Lintami tassiara mange-mange kabarana 
Isa ri sikontu daera Galilea. 

23 Alampami Isa siagang ana-ana gurunNa 
ambokoi anjo balla sambayanga, nampa 
mange ri ballana Simon siagang Andreas. 
Alampa tongi Yakobus siagang Yohanes 
siagang kenanga. 

30 Anjo wattua sitabangi garring rammusu 
matoang bainena Simon ri katinroanga. Jari 
nipauammi Isa ri wattunna antama ri balla 
siagang ana-ana gurunNa. 

31 Mangemi Isa antagalaki limanna anjo 
matoang bainena Simon, nampa nabantu 
ambangung. Ammarimi rammusu, siagang 
appakkaramulami allayani kenanga. 

ngasemmi taua sikamma tau garringa mae ri 
Isa siagang sikamma tau nasosoka setang. 

33 Alipummi sikamma tau niaka ri anjo 
kotaya ri dallekanna anjo ballaka. 

34 Sanna jaina tau nisessa ri garring. 
Arupa-rupai garrinna kenanga. Nampa 
Naballei ngasemmo Isa kenanga, najari baji. 
Nabongka ngaseng tommi setanga. Na tena 
Napabiangi abicara anjo setang-setanga, 
nasaba niassengi ri kenanga. 

35 AMmukona, ri wattu subuna ija, 
ambangummi Isa nampa alampa ambokoi 
ballaka. Mangei ri tampa sino-sinoa ri 
pantaranganna kotaya. Mangei anjoreng 
appala doang. 

36 Mingka alampami Simon siagang 
agang-aganna mange amboyai. 

37 Nabuntuluna, nakanamo kenanga, 
“Yangaseng taua amboyaKi Bapa." 

38 Mingka appialimi Isa Nakana, "Umba 
kipatulusuki lampata mange ri kota-kota 
maraenga, ambania anrinni. Parallu tongA 
akkatoba anjoreng. Nasaba untu iaminjo 
naKubattu mae." 

39) ari alampami Isa alabang ri sikontu 
Galilea. Akkatobami lalang ri sikamma balla 
sambayanga. Siagang Nabongka ngasemmi 
setang-setanga battu lalang ri kalenna 
sikamma tau nisosoka ri setang. 

Akkulantumi anjo taua na nakana, "Punna 
Kikaerokangi Bapa, akkulleKi amballeia kujari 
baji." 

41 Tugurumi pangngamaseanNa Isa anciniki 
anjo taua. Jari Natagalami anjo taua na 
Nakana, "Kukaerokangi, ajari baji mako!" 

42 Ammari memammi garrinna anjo wattua, 
najari bajimo anjo taua. 

43 Nampa Nasuro Isa alampa anjo taua. Na 
Napasang angkana, 

44") agako, tea laloko caritai anne passalaka 
manna pole ri nai. Mingka alampamako mae ri 
imanga assuro paressai kalennu mattantunu 
bajimo. Punna leba anjo, alampamako assare 
korobang passidakka situru napassuroanga 
Musa, lanri ajari bajinumo. laminjo ajari butti 
ri taua angkanaya manassa baji mako ri 
garrinnu." 

43 Mingka alampaji anjo taua na tuli nacarita 
mange- mange anjo apa kajarianga. Sagenna 
takkulleami Napappicinikang KalenNa Isa 
punna antama ri kotaya. Pantaranganna 
mami kotaya ri tampa sino-sinoa ammantang. 
Mingka tuli jaina tau battu ri kere-keremae, 
battu mae ri la. 

1Sjapa are allo ribokoanganna, 
ammoteremi Isa mange ri Kapernaum. 
Tassiarami kabaraka angkana niaki ri balla. 
2Jaimi tau battu. Alipummi kenanga 
anjoreng ri ballaka, sagenna tenamo tampa 

tau. Napabattumi Isa biritta battua ri Allataala 
mae ri kenanga. 

3 Lalang abicaraNa Isa, niamo tau appa battu 
abule tau peso, ero naerang mae ri Isa. 

4 Mingka lanri jaina tau, takkulleami kenanga 
battu mae ri Isa. Jari angngambimi kenanga 
nai ri pattongkona ballaka. Nampa nasungke 
kenanga pattongko niaka irateanganna Isa. 
Lebaki anjo naoloromi kenanga naung anjo 
tau pesoka siagang tapperena. 

3 Nacinina Isa antekamma lompona tappana 
kenanga, Nakanamo ri anjo tau pesoka, "O 
anakku, nipammopporammi dosa-dosanu. " 

6 Nia siapa are guru agama ammempo 
anjoreng. Nakanamo lalang ri pamaina 
kenanga. 

7 "Baranina anne taua akkana 
kamma! Nahinai Allataala. Inai akkulle 
ampammopporangi dosaya, pantaranganna 
Allataala bawang?" 

8 Anjo wattua Naasseng memammi Isa 
pikkiranna kenanga. Jari Nakanamo, 
"Angngapa nukkutanang kamma ngaseng 
lalang ri pamainu? 

9 Maka kereanga gampangangang: 
angkanaya, Nipammopporammi dosanu 
yareka angkanaya, Ambangungko nai, 
angkaki tapperenu, nujappa? 

10 Mingka kamma-kamma anne eroki 
Kupabutti mae ri kau ngaseng angkanaya 

Marupataua ampammopporangi dosa- 
dosaya." Nampa Nakanamo Isa ri anjo tau 
pesoka, 

11 "Ambangungko nai, angkaki tapperenu, 
ammotere mako!" 

12 Ambangummi nai anjo taua, na naalle 
memang tapperena, nampa alampa assulu 
niciniki ri tau jaia. Sanna ngaseng lannasana 
anjo tau jaia. Ammuji-mujimi kenanga 
ri Allataala. Nakanamo kenanga, "Tena 
lebakkapaki accini kajariang kammaya anne!" 

13 Ammoteremi pole Isa mange ri biring 
Tamparang Galilea. J aimi tau battu mae ri la. 
Naajara ngasemmi kenanga. 

14 | alang ajappaNa Isa anjoreng, niamo 
Nacini pasingara sima niarenga Lewi, anana 
Alfeus. Sitabangi ammempo lalang ri kantoro 
simaya. Nakanamo Isa ri ia, "Amminawangko 
ri Nakke." Ammentemmi Lewi nampa 
amminawang ri Isa. 

15 Ri wattunna angnganre Isa ri ballana Lewi, 
jaimi pasingara sima siagang tau nicini kodia 
ri tau jaia, angngagangi Isa siagang ana-ana 
gurunNa angnganre. Nasaba jaimi kenanga 
amminawang ri Isa. 

16 Niamo siapa are guru-guru agamana tu 
Farisia anciniki Isa angnganre siagang anjo 
pasingara simaya siagang anjo tu nicini kodia 
ri tau jaia. Jari akkutanammi kenanga ri 
ana-ana gurunNa Isa angkana, "Angngapa 

siagang anjo tu kodi kammaya ngaseng, 
angnganre?" 

17 Nalangngereki Isa akkutanang kamma 
kenanga, appialimi Nakana, "Tau tenaya 
nagarring, tena naparallu ri dottoro, 
passangalinna tau garringaji. Teai tau 
nakanaya kalenna baji battu Kuboya, 
passangalinna tau nicini tunaya." 

18 Nia sere wattu nappuasa ana-ana gurunna 
Yohanes Pajene siagang tu Farisia. Niamo tau 
battu akkutanang ri Isa angkana, "Angngapa 
nappuasa ana-ana gurunna Yohanes Pajene 
siagang ana-ana gurunna tu Farisia, mingka 
ana-anatTa Katte tena?" 

19 Appialimi Isa Nakana, "Maka tena 
nangnganre toanaya ri passua-suarranna 
pabuntinganga? Punna nia ija bunting 
buranea angngagangi kenanga, mattantu 
angnganrena kenanga. 

20 Mingka lania wattunna na lanialle 
bunting buranea battu ri kenanga. Nampami 
tangnganrea kenanga anjo wattua. 

21 Punna nia tau annampeng baju toa, teai 
kaeng beru napatampeng. Nasaba punna 
akkungkung anjo kaeng beru nipatampenga 
latabesoki anjo baju toaya sagenna kekke 
poleang, napila laluara kekkena. 

22 kKammayatompa pole, punna nia tau 
ammoli anggoro beru, tena nanjoreng 
ri pammoneang toaya na pammoliki. 

toaya napakamma anjo anggoro berua. 
Kalebakkanna lanipela rua-ruami. Jari anjo 
anggoro berua, parallui niboli ri pammoneang 
berua todong!" 

23 Nia sere wattu, ri allo Pammari-marianga, 
ajappai Isa ri sereang koko gandung. 
Angngattilimi ana-ana gurunNa gandung. 

24 Nakanamo tu Farisia ri Isa, "Angngapai 
anjo ana-ana gurunNu na nadakkai 
atoranga ri agamata, kanagaukangi 
apa nipappisangkanga nigaukang ri allo 
Pammari-marianga?" 

25 Appialimi Isa Nakana, "Talebakapi nubaca 
apa nagaukanga Daud ri wattunna Abyatar 
ajari imang lompo? Anjo wattua cipuruki 
Daud siagang ana-anana. Na tenamo 
kanrena kenanga. Jari antamami kenanga 
ri BallaNa Batara, nampa nakanre roti 
lebaka nipakkorobangngang mae ri Allataala. 
Napassareang tommi anjo rotia mange ri 
ana-anana. Na situru atoranga ri agamata, 
imang-imangaji bawang akkulle angkanrei 
anjo rotia." 

20(2:25) 

27 Nampa Nakana pole Isa, "Nipaniaki anjo 
allo Pammari-marianga untu rupataua, teal 
rupataua untu allo Pammari-marianga. 

28] ari makoasai Ana Marupataua, balalo 
makoasal irateanganna allo Pammari- 
marianga." 

sambayanga. Anjoreng nia sitau mate 
siali limanna. 

2 Na nia todong anjoreng siapa are tau 
eroka amboyai kasalanNa Isa, sollanna 
akkulle natuntu. Jari nacinikimi kenanga, 
gassingka Naballei Isa anjo taua ri allo 
Pammari-marianga. 

3 Nakanamo Isa ri anjo tau mate sialia 
limanna, “Maeko anrinni, ammenteng ri 
dallekang." 

4Nampa akkutanang ri anjo tau niaka 
ngaseng anjoreng nakana, "Manuru agamaya, 
kereanga akkulle nigaukang ri allo Pammari- 
marianga? Agau baji yareka agau Jadalaka? 
Appasalamaka tau yareka ammunoa tau?" 
Tenamo na nia ri kenanga akkana. 

3 Ajari larromi Isa, nalabang Naciniki 
ngaseng tau niaka ri tammuliliNa. Mingka sina 
tommi pamaiNa lanri kapala batuna ngaseng 
kenanga. Nampa Nakana ri anjo taua, 
"Pajonjoi limannu." Napajonjomi limanna anjo 
taua, najari bajimo. 

6 Alampami tu Farisia ambokoi anjo balla 
sambayanga. Nampa assikongkolo siagang 
siapa are ana-anana Herodes, ero ambunoi 
Isa. 

7 Alampami Isa siagang ana-ana gurunNa 
mange ri Tamparang Galilea. J ai sikalimi tau 
battu ri Galilea ampinawangi Isa. Jai todong 
battu ri Yudea, 

Idumea, battu ri daera rayanganna Binanga 
Yordan, kammayatompa battu ri kota-kota 
areppeseka ri Tirus siagang Sidon. Battu 
ngasemmi mae ri Isa, lanri nalangngeremi 
kenanga sikamma apa lebaka Nagaukang. 

9 Lanri sanna jaina tau, Nasuromi ana-ana 
gurunNa Isa appasadia biseang, untu 
KalenNa sollanna akkulle nai anjoreng na 
tanisorong-soronga ri tau jala. 

10Samna jaina tau Naballei najari baji. 
Sagenna sisorong-sorong ngaseng minjo tau 
garringa, massing ero areppese nakkulle 
nasero Isa. 

11 Na sikamma tau nisosoka ri roh jadala, 
punna nacinimi Isa, sujumi ri dallekanNa 
siagang ammarrang nakana, "IKaumi AnaNa 
Allataala." 

12 Mingka Napisangkai dudumi Isa anjo 
roh-roh jadalaka ampappiassengangi KalenNa 
mae ri taua. 

13 | ebaki anjo naimi Isa ri sereang bulu, 
na Nakio sikamma tau Nakaerokia. Battu 
ngasemmi anjo taua, 

14 nampa Napilei battu ri kenanga sampulo 
anrua tau. Nakana, "Kupileko sollannu 
amminawang anrurungangA. LaKusuroko 
ampalabangi Kabara Baji battua ri Allataala. 

15Na lanisareko koasa ambongkai 
setang-setanga." 

anrua tau: Simon (nigallaraka todong Petrus), 

17 Yakobus siagang Yohanes saribattanna, 
lamintu ana-anana Zebedeus (anne kenanga 
nigallaraki Boanerges battuanna "ana 
gunturu"), 

18 Andreas, Filipus, Bartolomeus, Matius, 
Tomas, Yakobus anana Alfeus, Tadeus, Simon 
nigallaraka Patriot, 

19 siagang Yudas Iskariot ambalukangai Isa. 

20| ebaki anjo ammoteremi Isa mange ri 
balla. Mingka battumi pole alipung tau jala, 
sagenna tenamo nasawe angnganre Isa 
siagang ana-ana gurunNa. 

21 Nakanamo tau jaia, "Pongoromi anne 
taua!" Nalangngerena bijanNa Isa anjo 
kajarianga, alampami kenanga angngallei 
Isa. 

22 Guru-guru agama battua ri Yerusalem 
angkanami, "Napantamai Pinggawana 
Setang! laminjo Pinggawana Setanga assarei 
koasa nakkulle Nabongka setanga. " 

23Jari Nakiomi Isa anjo tau jaia, 
nampa Napaccaritang kenanga siapa are 
pangngebarang. Nakana Isa, "Antekamma 
lakkulle setanga ambongkai setanga? 

24 Punna nia sere bansa, natabage-bage 
taunna nampa assimusu-musu para ia, 
antekamma lakkulle attahang ammenteng 
pamarentana anjo bansaya. 

nassamaturu bonena, siagang assimusu- 
musui para la, tena taancuruna ngaseng 
bonena. 

26 Na punna tabage-bage siagang assimusu- 
musu Billisika lalang ri pamarentahanna, 
manassa takkulleai lattahang anjo 
pamarentahanna, passangalinna lalanynyaki 
kalebakkanna. 

27 Pumna nia paella antama ri ballana tau 
gassinga, takkulleai naalleang barang- 
baranna punna tanasikkoka rolong anjo tau 
gassinga. Lebappi nasikko anjo tau gassinga 
nampa akkulle naalleang barang-baranna. 

28 Assemmi angkanaya, punna agau dosa 
taua, siagang nahinai paranna tau akkulle iji 
nipammopporang. 

29 Mingka punna nahina RohNa Allataala, 
takkulleami nipammopporang! Nasaba 
punna nihina RohNa Allataala, ajarimi dosa 
satunggu-tungguna." 

30 (Nakkana kamma Isa, lanri niana tau 
angkananipantamakki Isa ri roh jadalaka.) 

31 Lebaki anjo battumi ammaNa siagang 
saribattanNa ngaseng Isa. Attayammi 
kenanga pantara, nampa nasuro kio Isa. 

3? Anjo wattua jai tau ammempo angkulilingi 
Isa. Angkanami kenanga ri Isa, "Bapa, 
niaki pantara ammatTa siagang saribattanTa 
ngaseng. | Katte battu naboya. " 

Inai saribattangKu?" 

34 Nampa Naciniki ngaseng tau niaka 
ammempo ri tammuliliNa. Nampa Nakana, 
"Laminne ammakKu siagang saribattangKu! 

33 | nai-nai anggaukangi eroNa Allataala, iami 
saribattangKu burane, saribattangKu baine, 
kammayatompa iami ammakKu." 

4 l Angngajarami pole Isa ri biring 

Tamparang Galilea. Sanna jaina tau battu 
allipungi. Jari naimi ammempo ri sereang 
biseang attompo ri jene. Na anjo tau Jaia 
anjoreng ngasengi ri biring tamparanga 
ammenteng. 

2Jaimi apa-apa Naajarrangi Isa kenanga. 
Ammakei pangngebarang Naajarana kenanga. 
Na kammaminne Naajarrangi kenanga. 

3 “Pilangngeri! Nia sitau pakoko alampa 
appakioro bine. 

4Na ri wattunna napakioro, nia bine tuguru 
ri aganga. Nampa battu jangang-janganga 
angkanrei sagenna labusu. 

3 Nia todong tuguru ri butta jaia batu- 
batunna. Lanri kuranna buttana lintami 
attimbo anjo binea; 

6 mingka wattunna naimo alloa 
pakkaramulami kalumeng, sagenna 
kalotoro nampa mate, lanri tena nabella 
antama akana ri buttaya. 

7 Nia todong bine tuguru ri allana ruku-ruku 
akkatintinga. Mingka ri wattunna accula, 

ruku-ruku akkatintinga. 

8Na nia todong bine tuguru ri butta 
copponga. Attimboi anjo binea, sagenna 
pila lompo nampa arappo. Nia arappo 
alappi tallumpulo, nia alappi annampulo, 
kammayatompa nia alappi sibilangngang." 

9 Lebaki Nacarita Isa anjo pangngebaranga, 
Nakanamo, "Nasaba nia ngaseng tolinnu, 
pilangngerimi!" 

10Ri wattunna Kale-kalenNa mami Isa, 
battumi ana-ana gurunNa siagang tau lebaka 
allangngerekai pangngajaraNa. Nasuro 
pakasingarami kenanga battuanna anjo 
pangngebaranga. 

11 Nakanamo Isa ri kenanga, "Leba mako 
nisare pangngassengang sollanna nuasseng 
rahasiana angkanaya antekamma batena 
ammarenta Allataala. Mingka tau maraenga 
ammakepi pangngebarang punna niajara 
kenanga, 

12 sollanna Lanaciniki tojemmi kenanga, 
mingka tanaassengai apa kajarianga, 
lanapilangngeri tojemmi kenanga, mingka 
tanapahangai, anne kajariangi sollanna tena 
naciniki siagang tena napahangi kenanga 
na tea battu mae ri Allataala, nampa 
nipammopporang ri Allataala kenanga." 

13 Nampa Nakana Isa ri kenanga, 

"Punna tena nuassengi battuanna anjo 

nuasseng pangngebarang maraenga? 

14 Anjo pakioroka, iamintu tau ampasiaraki 
Kabara battua ri Allataala. 

13 Anjo bine tuguruka ri aganga, iaminjo 
pangngebaranna tau allangngerekai kabaraka 
ri passalana antekamma batena ammarenta 
Allataala, mingka tanapahangai. Mingka 
kamma nalangngerena kenanga battumi 
Billisika angngallei anjo apa lebaka nipakioro 
lalang ri atinna kenanga. 

16 Anjo bine tuguruka ri batu-batua, iaminjo 
pangngebaranna tau lintaka antarimai 
siagang rannu nyawana nalangngerena anjo 
kabaraka. 

17 Mingka tena nantama akana anjo kabaraka 
ri atinna kenanga, sagenna tena nasallo 
attahang. Kamma natujuna susa yareka 
kamma anggappana passessa kenanga 
passabakkang anjo kabaraka, ammonoboko 
memammi kenanga. 

18 Anjo bine tuguruka ri allana ruku 
akkatintinga, iaminjo pangngebaranna tau 
allangngerekai anjo kabaraka, 

19 mingka ranggaselai ri passalana 
katallassanna kenanga, kammayatompa ero 
dudui kalumanynyang. Arupa-rupami apa-apa 
nakacinnai antama ri atinna kenanga. Lanri 
nibetami anjo kabara battua ri Allataala lalang 
ri atinna kenanga, takkulleami arappo. 

laminjo pangngebaranna tau allangngerekai 
siagang antarimayai anjo kabaraka. Arappomi 
kenanga, na jai rapponna: nia alappi 
tallumpulo, nia alappi annampulo, na nia 
todong alappi sibilangngang wasselena." 

21] ebaki anjo Nakanamo pole Isa, "Maka 
lebaki nia tau apparinra lampu nampa 
natongko katoang, yareka naboli rawanganna 
katinroanga? Maka tena napadongkoki irate ri 
padongkokanna? 

22Tenanniakka apa-apa taccokko 
talakacinikang: siagang tenanniakka rahasia 
talatassungke. 

23) ari, punna niaja tolinnu, pilangngerimi!" 

24 Nampa Nakana pole Isa, "Parhatikangi 
anne apa nulangngereka. Pabaku apa nupake 
ambakuki parannu tau, iaminjo pabakuka 
laNapake Allataala ambakukko yareka 
labiangampa pole. 

25 Nasaba tau niakamo apa-apanna, lanisarei 
pole jai: mingka tau tenaya apa-apanna, 
lanialleangi balalo apa-apa niaka sikede ri ia." 

26 Nasambummi pole bicaranNa Isa Nakana, 
"Punna ammarenta Allataala salaku Karaeng, 
lakammaminne pangngebaranna. Nia sere 
tau alamung gandung ri kokonna. 

27 Punna bangngi attinroi: na pumna allo 
ambangungi. Na lalang kammana anjo 
attimbo minjo lamung-lamunna sagenna 
lompo. Mingka tanaassengai antekamma 

lamung-lamunga. 

28|aminjo buttaya napattimboi sagenna 
appania wassele: uru-uruna tangkenna, 
nampa bulerena sagenna rapponna. 

29Na punna toamo anjo gandunga 
yareka narapimi wattu pakkattoanga, 
appakkaramulami akkatto." 

30 Akkutanammi pole Isa Nakana, 

"Punna ammarenta Allataala, apa akkulle 
nipasanrapangangi? Pangngebarang apa 
akkulle nipake ampakasingaraki? 

31 Punna ammarenta Allataala kammaminne 
pangngebaranna: Nia silisere parekang 
lamungang sannaka cadina liserena. laminjo 
lisere rappo kayu kaminang cadia ri lino. Na 
niamo sitau angngallei anjo lisere kaminang 
cadia, nampa nalamung. 

3? Mingka ri wattunna attimbomo, iami ajari 
poko kaminang lompo ri sikamma poko-poko 
lumuka pokona. Sanna copponna tangke- 
tangkenna, sagenna akkulle naparumungi 
siagang napalalangi jangang-jangang. " 

33 kammaminjo bateNa Isa angngajaraki 
taua. Jai pangngebarang Napake, sollanna 
akkulle napahang kenanga. 

34 Punna Naajara taua ammakei 
pangngebarang. Mingka punna la mami 
siagang ana-ana gurunNa, Napakasingara 
ngasemmi battuanna anjo pangngebaranga 
mae ri kenanga. 

Nakanamo Isa ri ana-ana gurunNa, "Umba 
kilampa abiseang alimbang antaleang." 

36) ari antamami ana-ana gurunNa ri 
biseanga. Nia memammi Isa antama riolo ri 
biseanga. Nabokoimi anjo tau jaia ri biring 
tamparanga. Alampami Isa siagang ana-ana 
gurunNa. Nia todong biseang-biseang 
maraeng anjoreng. 

37 Tena nasallo, battumi anging lompoa. 
Appakkaramulami nitunrung ri bombang 
lompo siagang napantamakkimi jene biseanna 
kenanga, sagenna abirimmi rassi jene. 

38 Na anjo wattua sitabangi attinro Isa, 
appalungang ri ulunNa biseanga. Battumi 
ana-ana gurunNa anronrongi. Nakana 
kenanga, "O Pa Guru, natujuki anne bala, 
angngapa natena Kijampangi?" 

39 AmMbangummi Isa, nampa nagagara anjo 
anginga, siagang Nakana ri anjo tamparanga, 
"Ammariko siagang sannangko!" Ammarimi 
anginga, siagang ajari sannang sikalimi 
tamparanga. 

40 Nampa Nakana Isa ri ana-ana gurunNa, 
"Angngapa numalla? Angngapa natena 
nutappa ri Nakke?" 

41S5annami mallana kenanga. Na 
sipabicaramo massing para ia kenanga 
angkana, "Inai sitojenna anne taua? Kamanna 
anginga siagang bombanga amminawang 
turu ngaseng ri kananNa. " 

gurunNa ri baleanna Tamparang Galilea, 
ri daera Gerasa. 

2 Kamma Naumna Isa battu ri biseanga, 
niamo sitau burane assulu battu ri 
pajerakkanga, mae ri la. 

3 Anjo taua nisosoki ri setang, siagang 
anjorengi ri paJjerakkanga ammantang. 
Takkulleami nisikko, nasaba manna rantea 
natappu ngaseng. 

4 Amole-molemi nisikko rante bangkenna 
siagang limanna, mingka tuli natappuki anjo 
rantea, siagang anjo bassia ri bangkenna 
napolong todong. Sanna sikali gassinna 
sagenna tenanniakkamo tau akkulle 
antagalaki. 

3 Allo bangngi tuli ajappa siagang akkiok-kio 
ri pajerakkanga siagang ri bulu-buluka, na 
naloko-lokoki kalenna ri batua. 

6 Ri wattunna nacini bella battu Isa, 
lari-larimi anruppai Isa nampa suju ri 
dallekanNa. 

7? Ammarrang lompomi nakana, "O Isa, 
AnaNa Allataala Kaminang Tinggia! Apa 
ero Nugaukang ri nakke? Nasaba Allataala, 
kupalaki ri Katte, tea laloKi sessaia!" 

8 (Nakkana kamma anjo taua, lanri Nakanana 
Isa ri ia, || kau roh jadalaka, assulukko battu 
lalang ri kalenna anne taua!") 

arennu?" Appialimi anjo taua nakana, "Legiun 
arengku nasaba Jai sikalia siparurungang!" 

10 Amole-molemi napala dudu anjo roh-roh 
jadalaka ri Isa sollanna tena na nisuro assulu 
battu ri anjo daeraya. 

11Tena nabella battu ri anjo tampaka, 
jai sikali bawi sitabang aboya kanre ri 
bonto-bontoa. 

12 Napalami anjo roh-roh jadalaka ri Isa, 
nakana, "Suro ngasemma antama anjoreng ri 
bawi-bawia." 

13 Niturukiammi ri Isa. Jari assulumi anjo 
roh-roh jadalaka, nampa antama anjoreng ri 
bawi-bawia. Anjo bawia nia ruassabu Jaina. 
Lari ngasemmi anjo bawia, nampa alumpa 
battu ri birinna tabinga naung ri tamparanga, 
sagenna tallang ngaseng. 

14 ari ngasemmi pakalawakinna anjo bawia, 
na napalabang anjo kabaraka lalang ri kotaya 
siagang desa-desa niaka areppese anjoreng. 
Jari assulumi taua mange anciniki anjo apa 
kajarianga. 

15 Mangemi kenanga ri Isa, nampa nacinimo 
kenanga anjo tau lebaka nasoso setang, 
ammempo anjoreng. Ammakemi care-care 
siagang bajimi jappana pikkiranna. Ajari 
malla ngasemmi kenanga. 

16 Sikamma tau ancinikai kajarianga ri anjo 
taua siagang anjo kajarianga ri bawi-bawia, 

kenanga. 

17 Napalami panduduka anjoreng ri daeraya 
mae ri Isa, sollanna alampamo Isa ambokoi 
anjo daeraya. 

18 Ri wattunna antamamo Isa ri biseanga, 
battu tommi anjo tau lebaka nasoso 
setang. Napalami ri Isa sollanna nipabiang 
amminawang. 

19 Mingka nipisangkai ri Isa. Nakanamo Isa ri 
la, "Ammotere mako, na nupauang ngaseng 
bija-bijannu apa lebaka Nagaukang Allataala 
ri kau, siagang antekamma bajina Allataala 
mae ri kau!" 

20 Alampami anjo taua. Nappakkaramulamo 
nacarita lalang daera Sampuloa Kota, anjo 
apa lebaka Nagaukang Isa ri ia. Lannasa 
ngasemmi taua allangngereki anjo kabaraka. 

21 Ammoteremi pole Isa antaleang ri 
baleanna anjo tamparanga. Anjoreng 
ri birinna tamparanga jaimi tau battu 
arappungang ri tammuliliNa Isa. 

22 Niamo sitau, niareng Yairus, battu mae 
ri Isa. lami kapalana balla sambayanga ri 
anjo kotaya. Battuna mae ri Isa, sujumi ri 
dallekanNa. 

23Na napala dudu ri Isa nakana, "Bapa, 
sanna sikali garrinna ana baineku. Kupalaki 
naKibattu antagalaki, sollanna akkulle baji, 
natea matei!" 

tau ampinawangi battu ri kere-keremae, 
siagang sisorong-sorong mami taua ero 
areppese ri la. 

25 Nia tommo sitau baine sannaka garrinna. 
Sampulomi anrua taung nalari cera. 

26 Labusumi barang-baranna 
napangngongkosang ri dottoroka, mingka 
tena sikali pamminrana garrinna. Pila sannaji 
garrinna. 

27) aimi kabara nalangngere anjo bainea 
apa-apa lebaka Nagaukang Isa. Jari ri 
tangnga-tangngana tau jaia, battu ribokomi 
anreppesi Isa. 

28 Nasaba nakana nawa-nawana, "Assala 
kusero mamo jubaNa, tena tajari bajikku!" 

29 Najamami jubaNa Isa, nammari 
memammo silalonna nilari cera. Ajari bajimi 
Nakasia. 

30 Anjo wattua nakasia tommi Isa angkanaya 
nia kagassingang assulu battu ri KalenNa. Jari 
assailemi Isa, nampa Nakutanang tau jaia, 
Nakana, "Inai anseroi jubaKu?" 

31 Nakanamo ana-ana gurunNa, "KalenTamo 
anciniki, antekamma jaina tau assiassa-assa. 
Angngapa naKiakkutanang ija angkana inai 
anserol JubaTa?" 

3? Mingka tuli Naciniki ngasemmi Isa 
sikamma tau niaka ri tammuliliNa ero 
Naasseng angkana inai leba anseroi jJubaNa. 

kajarianga ri kalenna, ajari mallami siagang 
annekkeremi. Sujumi ri dallekanNa Isa na 
namangakui ngaseng apa nagaukanga. 

34 Nampa Nakanamo Isa ri anjo bainea, "O 
Anakku, lanri tappanu ri Nakke, ajari baji 
mako! Alampamako siagang salama. Baji 
sikali mako antu!" 

33 | alang abicaraNa Isa, niamo siapa are 
tunisuro battu ri ballana Yairus. Nakanamo 
kenanga, "Tea maki susa-susai Pa Guru. 
Nasaba matemi anjo ana bainea." 

36 Mingka tena Najampangi Isa kananna 
ngaseng anjo taua. Nakanamo ri Yairus, 
"Teako mallakki, tappakko ri Nakke!" 

37 Ajappa tulusuki Isa, mingka tena 
Napabiangi taua amminawang, 
pantaranganna Petrus siagang Yakobus 
na Yohanes saribattanna. 

38Ri wattunna battu kenanga mange ri 
ballana Yairus, Nacinimi Isa taua gegere, 
siagang nia tommo Nalangngere tau 
appiraung siagang angngarru lompo. 

39 Antamami Isa ri ballaka nampa Nakana 
ri kenanga, "Angngapa nugegere siagang 
angngarru kamma ngaseng? Anjo anaka tena 
namate, mingka attinronaja!" 

40 Nikakkalimi Isa ri kenanga, lanri akkana 
kammana. Mingka Nasuro ngasemmi Isa 
assulu kenanga. Nampa Naerang anrong- 

gurunNa antama ri kamarana anjo anaka. 

41 Natagalami Isa limanna anjo anaka, 
nampa Nakana ri ia, "Talita kum," battuanna, 
"E ana baine, Kukana ri kau: ambangungko!" 

42 Ambangummi nai anjo ana tuloloa, nampa 
ajappa. (Sampulomi anrua taung umuruna.) 
Takkajannang ngasemmi sikamma tau niaka 
anciniki anjo kajarianga! 

43 Mingka Napisangkai dudumi Isa kenanga 
ampappiassengangi anjo kajarianga manna 
pole ri nai. Nampa Nakana Isa, "Sarei kanre 
anjo anaka." 

6 1 Nabokoimi Isa anjo tampaka, nampa 
ammotere mange ri kamponNa siagang 
ana-ana gurunNa. 

2? Ri allo Pammari-marianga, 
appakkaramulami angngajara lalang ri 
balla sambayanga. Jai tau anjoreng. Ri wattu 
nalangngerena pangngajaranNa Isa, lannasa 
sikalimi kenanga. Nakanamo kenanga, "Battu 
kemae ngasengi nagappa pangngajarang 
kammaya anne taua? Pangngissengang apa 
kutadeng, anne niaka ri taua? Antekamma 
nakkulle appania gau appakalannasa? 

3 Sai anne taua tukang kayu, anana 
Maria, saribattanna Yakobus, Yoses, Yudas, 
siagang Simon? Ba, manna saribattanNa 
bainea anrinni ngasengi ammantang." Lanri 
kammana, teami kenanga antarimai Isa. 

nabi nipakalompoi ri kere-keremae. Mingka 
tanijampangiai ri kampong kalenna, ri 
tangnga-tangngana saribattanna, yareka ri 
bija-bijanna todong." 

3 Anjoreng ri tampaka taerokai Isa appania 
gau appakalannasa, pantaranganna siapa are 
tau garring Napadongkoki lima sagenna ajari 
baji. 

6|annasaki Isa lanri tenana natappa 
kenanga ri la. Nampa alampa Isa mange 
angngajara ri kampong niaka areppese 
anjoreng. 

7 Nakiomi anjo sampuloa anrua ana-ana 
gurunNa. Nampa Nasuro alampa tarua-rua. 
Nasaremi koasa kenanga sollanna akkulle 
nabongka roh-roh Jjadalaka. 

8 Siagang Napasammi kenanga Nakana, 
"Teako angngerangi apa-apa ri lampanu, 
pantaranganna takkanga. Teako angngerangi 
kanre, yareka pammoneang passidakka, 
yareka doe. 

9 Pakemi sapatunu, mingka teako ammakei 
ruang lawara baju." 

10 Nakana pole, "Punna antamakko ri 
sereang balla ammantang mako anjoreng 
sagenna nubokoi anjo kotaya. 

11 Mingka punna battuko ri sereang tampa, 
na taeroka taua anjoreng antarimako siagang 
ampilangngeriko, bokoimi anjo tampaka. 
Siagang bebesangi limbubu niaka ri pala 

kenanga!" 

12 Alampami anjo sampuloa anrua ana-ana 
gurunNa Isa. Alampai kenanga ampalabangi 
kabaraka angkanaya parallui taua toba battu 
ri sikontu dosa-dosana. 

13J aimi setang nabongka ana-ana gurunNa 
Isa, nasapui minynya- minynya zaitun mabau 
tau garringa sagenna ajari baji kenanga. 

14 Sikamma kabarana anjo kajarianga 
battu tommi mae ri Karaeng Herodes. 
Nasaba alabammi niasseng mange-mange 
arenNa Isa. Niamo tau angkana, "Attallasa 
poleammi Yohanes Pajene! laminjo sabana 
na niamo koasana anggaukangi anjo gau-gau 
appakalannasaka. " 

15 Mingka tau maraenganga nakana, "lami 
Elia." Nia pole angkana, "Ia nabi, sangkamma 
kalaserenna nabi rioloa." 

16 Nalangngerena Herodes anjo kabaraka, 
nakanamo, "Mattantu Yohanes Pajene anne, 
lebaka kusuro samballe pirangalloang. 
Kamma-kamma anne attallasa poleammi 
ammotere!" 

17 Nasaba lebaki pirangalloang nasuro 
jakkala Yohanes, na napantama ri tarungkua. 
la passabakkanna iamintu passala Herodias, 
bainenna tonji saribattanna, iamintu Filipus. 
Nasaba lebami nabuntingi Herodias, 

ri Yohanes angkana, "Tena nukkulle abunting 
siagang anjo bainenna saribattannu!" 

19 |aminjo sabana nanipammoli-molikammo 
Yohanes ri Herodias. Eroki nabuno, mingka 
tanakulleai anggaukangi nasaba tuli nihalangi 
ri Herodes. 

20 Nasaba lebami nasuro jagai baji-baji 
Herodes kasalamakkanna Yohanes lalang ri 
tarungkua, lanri mallaki ri Yohanes. Naassengi 
angkanaya tau baji anjo Yohanes, nisuroa 
ri Allataala. Na memang, punna abicara 
Yohanes, nangai tonji Herodes allangngereki, 
manna mamo najari sanna lussana nyawana 
napakamma. 

21 Mingka kalebakkanna, anggappami 
kasampatang Herodias ri allo kalassukanna 
Herodes. Anjo wattua assua-suaraki 
Herodes. Nakio ngasengi tumalompoa lalang 
pamarentanga, tau tinggi-tinggia pangkana, 
kammayatompa sikamma pamimpinga lalang 
ri Galilea. 

22 Wattunna assua-suara nisuromi adansa 
ana tulolona Herodias. Nasanna sannanna 
nyawana Herodes siagang toananna ngaseng 
anciniki anjo dansa nakarenanga. Lanri 
rannuna nyawana, nakanamo Herodes ri 
anjo tuloloa, "Apa nukaeroki, palamami 
nakusareko." 

23 Nampa najanji Herodes anjo tuloloa. 
Assumpai nakana, "Manna apa nupala tena 

pamarentangku!" 

24) ari assulumi anjo tuloloa mae akkutanang 
ri ammana nakana, "Amma, apa baji kupala?" 
Appialimi ammana nakana, "Palami ulunna 
Yohanes Pajene. " 

25 Ammoteremi linta anjo tuloloa mae 
ri Herodes nampa nakana, "Kupalaki na 
nisareanga ulunna Yohanes Pajene. la 
memang anne wattua, nipadongko rate ri 
kapparaka!" 

26 Nalangngerena Herodes anjo apa 
napalaka, sannami susana nyawana. Mingka 
takkulleami tanaturukiang, lanri lebami 
assumpa ri dallekanna ngaseng toananna. 

27) ari nasuromi linta pangawalana mange 
angngallei ulunna Yohanes Pajene. Alampami 
anjo surudadua mange ri tarungkua, nampa 
nasamballe Yohanes. 

28 Nampa naerang ulunna napadongko irate 
ri kapparaka, na napassareang mae ri anjo 
tuloloa. Nampa napassareang pole anjo 
tuloloa ulunna Yohanes mae ri ammana. 

29 Nalangngerena ana-ana gurunna 
Yohanes anjo kajarianga, alampami kenanga 
mange angngallei mayana Yohanes, nampa 
natarawang. 

30 AMmoteremi pole anjo ana-ana guru 
Nasuroa Isa, nampa arappungang ngaseng 
siagang Isa. Nalaporo ngasemmi kenanga apa 

kenanga. 

31) ai sikalimi tau battu siagang alampa, 
sagenna tena sikalimo nasawe angnganre Isa 
siagang ana-ana gurunNa. Lanri kammana, 
Nakanamo Isa ri ana-ana gurunNa, "Umba 
kilampa mange ri tampa sino-sinoa, ri tampa 
akkale-kalea, sollanta akkulle ammari- mari 
poso sinampe." 

32 | ari alampami kenanga adongko biseang, 
mange ri tampa sino-sinoa. 

33 Mingka jai tau anciniki kenanga ri 
wattunna alampa kenanga ambokoi anjo 
tampaka, na niasseng ri kenanga. Jari battu ri 
sikamma kota-kota niaka anjoreng, lari-larimi 
taua ammolongang rate ri bontoa ero 
ampilumbai Isa siagang ana-ana gurunNa. 

34 Wattunna naung Isa battu ri biseanga, 
Nacinimi anjo tau jala. Tugurumi 
pangngamaseanNa anciniki kenanga, 
lanri sanrapangi kenanga gimbala tenaya 
pakalawakinna. Jari appakkaramulami 
Naajara kenanga arupa-rupa pangngajarang. 

35 Ri wattu karuennamo Nakanamo ana-ana 
gurunNa Isa ri la, "Abirimmi bangngi, na 
anne tampaka bellai battu ri kampong niaka 
taunna. 

36 Bajikangang Kisuromi alampa ngaseng 
anne taua, sollanna akkulle ammalli kanre ri 
desa-desaya yareka ri kampong-kamponga, 
areppeseka anrinni." 

ngasemmo assarei kanre kenanga." 
Nakanamo ana-ana gurunNa, "Jari lalampaki 
mange ampammalliangi roti kira-kira 
ruambilangngang doe pera, lanipakanreangi 
anne tau sikammaya jaina?" 

38 Akkutanammi Isa Nakana, "Piram batu 
roti nia ri kau ngaseng? Alampasako mange 
anciniki!" Battunamo kenanga anciniki, 
angkanami kenanga, "Nia limambatu roti 
siagang ruang kayu juku." 

39 Nasuromi Isa ammempo agompo-gompo 
kenanga, ri rukuka. 

40Na atoromi kalenna kenanga ammempo 
agompo- gompo. Nia tassibilangngang 
sipammempoang, nia todong talimampulo 
sipammempoang. 

41 Nampa Naalle Isa anjo roti limambatua 
siagang anjo juku ruang kayua; nampa 
acconga nai ri langika, appala sukkuru ri 
Allataala. Lebaki anjo Nabage-bagemi anjo 
rotia ri limanNa nampa Napassareang mae 
ri ana-ana gurunNa, sollanna natawa-tawai 
anjo tau jaia. Kammayatompa anjo juku 
ruang kayua, natawa-tawai ngaseng tommi 
kenanga. 

42 Angnganre ngasemmi kenanga sagenna 
bassoro ngaseng. 

43 Nampa napassere ana-ana gurunNa Isa 
anjo kanre allabia nia sampulo anrua baku 
rassi ngaseng. 

angnganre. 

43 | ebaki anjo Nasuromi ana-ana gurunNa 
Isa alampa linta adongko biseang alampa riolo 
mange ri Betsaida, ri baleanna tamparanga. 
Na anjo tau jala Nasuro ngasemmi ammotere. 

“6 Lebana Nasuro alampa anjo tau jaia, 
alampa naimi Isa ri sereang bonto, mange 
appala doang. 

47 Wattunna bangngimo, bellami antama ri 
tamparang anjo biseanna ana-ana gurunNa 
Isa. Mingka Isa nia iji rate ri bontoa. 

48 Naciniki ana-ana gurunNa sidodongi 
ambisei anjo biseanga lanri aruppangi 
siagang anging. Jari kira-kira tette tallu 
sagenna tette annang ri baribasaka, battumi 
Isa mae ri kenanga, ajappa ri tompona 
jeneka. Ajappa tulusuki kamma angkana 
lanalaloi kenanga. 

49Ri wattunna nacini kenanga ajappa Isa 
rate ri tompona jeneka na nakanai setang, 

>0 3mmarrang-marrammi kenanga 
napakamma malla. Nasaba nacini ngasengi 
kenanga, siagang tabangka ngasengi kenanga 
anciniki. Mingka lintami abicara Isa ri kenanga 
Nakana, "Sannammako! INakke Isa. Teako 
mallakki!" 

31 Nampa antama Isa ri biseanga, najari 
sannammo anginga. Lannasa ngasemmi 
ana-ana gurunNa Isa. 

appakalannasaka tenapa napahangi 
kenanga. Sukkara sikali napahang kenanga. 

33 Battui kenanga antaleang, anjoremmi ri 
biring Tamparang Genesaret abiring. 

34 Ri wattunna assulu kenanga battu lalang 
ri biseanga, nacinimi taua angkanaya Isa anjo 
niaka battu. 

>> Massing silari-larimi kenanga anjoreng ri 
parasanganga, nampa battu angngerangi tau 
garringa irate ri tappere, ri dallekanNa Isa. 
Punna naasseng kenanga angkana niaki Isa 
anjoreng ri sereang tampa, alampamiseng 
taua mange anjoreng angngerang tau 
garring. 

359 Kemae-kemae battu Isa bajina ri 
kampong-kamponga, ri desa-desaya, yareka 
ri kota-kotaya anjoreng tommi battu taua 
massing angngerangi tau garrinna na 
napadongko ri lapanganga. Nampa napala 
dudu ri Isa, sollanna nipabiang ngaseng 
anjo tau garringa anseroi jubaNa, manna 
cappanaja nasero kenanga. Na sikontu tau 
lebaka anseroi jubaNa, ajari baji ngasemmi. 
7 l Nia siapa are tu Farisi siagang guru-guru 

agama battu ri Yerusalem, mae ri Isa. 
2Lebaki nacini ana-ana gurunNa Isa 
angnganre naramasa limanna. Tena nabissai 
rolong limanna, situru atoranna agamaya. 

3 Anjo tu Farisia, kammayatompa sikontu tu 

Yahudia, sanna sikali nakatutuina ada-adana 

tu riolona kenanga. Tena nangnganre kenanga 


punna tena nabissai rolong limanna kenanga 
manuru Cara-cara nipattantua. 

4 Apa-apa niballia ri pasaraka tena nakkulle 
nikanre punna tena nibissai rolong. Siagang 
jai pole atorang-atorang maraeng, battua 
ri tu riolona kenanga, natagala jarre dudui 
kenanga; kammaya ebarana: abissaya 
kaca pangnginungang, mangko, siagang 
pakkakasa tambagaya. 

> Lanri kammana minjo nakkutanammo 
tu Farisia siagang guru-guru agamaya 
mae ri Isa, angkana, "Angngapa natena 
nabissai limanna ana-ana gurunNu punna 
ero angnganre? Apa sabana natena naturuki 
ana-ana gurunNu ada-adana tu riolota?" 

6 Appialimi Isa Nakana, "Ikau tu munape 
ngasengko! Annaba sikali apa lebaka napau 
labi riolo Nabi Yesaya ri wattunna nasero 
kana angkanaya, Kammaminne kananNa 
Allataala, Anne taua poro bawana ngasenji 
anynyomba ri Nakke, mingka nyawana bella 
sikali ri Nakke. 

7 Tena matu-matunna kenanga anynyomba 
ri Nakke, Nasaba atorang rupatau 
napangngajarrang sangkamma angkana 
laminjo pangatorangKu! 

8Tanujampangiai atoranNa Allataala, na 
nutagala jarre atorang rupataua." 

9 Nampa Nakana pole Isa, "Carade sikaliko 


ansorongbokoi apa Napassuroanga Allataala, 
sollanna akkulle nupakajarre atorang kalennu. 

10 Nasaba leba mako nasare Musa 
anne parentaya angkana, Pakalabiriki 
anrong-manggenu, siagang Inai-nai 
ampakka-pakkanai anrong-manggena musti 
nihukkung matei. 

11 Mingka ikau ngaseng nupangngajarrangi 
angkanaya: Punna nakana taua ri anrong- 
manggena, Apa lakupassareanga ri katte 
lebami kupassidakkang mae ri Allataala, 

12 |anri kammana minjo na nulappassammo 
taua ambalang parekangi anrong-manggena. 
13J ari, battu ri pangngajarrannu ngaseng 

tonji, na nupattaenamo kana-kananNa 
Allataala. Jai pole apa sangkammaya anne 
nugaukang ngaseng." 

14 Nampa Nakio pole Isa sikalipa anjo tau 
jaia, na Nakana ri kenanga, “Pilangngerimi 
sollanna nupahang! 

l5 Teai apa-apa battu pantaraka antama 
ri bawana taua ampajari ramasaki serea 
tau. Passangalinna apa-apa assuluka battu 
ri bawana taua iamintu akkulle ampajari 
ramasaki serea tau. 

16[J ari, punna nia' tolinnu, pilangngerimi.]" 

17Ri wattunna Nabokoimo Isa anjo tau jaia 
nampa antama ri balla, napakkutanangammi 
ana-ana gurunNa apa battuanna anjo 
pangngebarang lebaka Napau Isa. 

18 Nakanamo Isa ri kenanga, "Apaka tena 


ijapa nupahangi? Maka takkulleai nupahang 
angkanaya anjo apa-apa antamaya ri bawana 
taua tena nakkulle ampajari ramasaki taua? 

19 Nasaba anjo apa antamaya tena 
nanjoreng ri nyawaya numalo: passangalinna 
anjorengi ri parruka numalo, nampa assulu 
poleang." Battu ri akkana kammana Isa, 
naNapakasingaramo angkanaya sikontu 
apa-apa nikanrea hallala ngasengi. 

20 Nampa Nakana pole Isa, "Apa-apa 
assuluka battu ri bawana taua, iaminjo 
ampajari ramasaki serea tau. 

21 Nasaba battu lalammi, iamintu battu 
lalang ri nyawana, ammumba ngaseng 
pikkirang-pikkirang kodia nakkulle taua agau 
sala, alukka, ammuno, 

22 agau salimara, annipu, appitina, siagang 
anggaukangi sikamma apa-apa jadalaka, 
ampajari taua angngoa, tenangngasseng 
atorang, assereati, tampo, kammayatompa 
susai niajara. 

23 Sikontu apa-apa kodia, battu lalang 
ngasengi ammumba, na iaminjo ampajari 
ramasaki taua." 

24 ebaki anjo alampami Isa ambokoi anjo 
tampaka nampa mange ri daera ambania 
ri kota Tirus. Antamami ri sereang balla. 
Taerokai niasseng ri taua angkana niaki 
anjoreng. Mingka takkulleai Nacokko KalenNa. 

25 Nia sitau baine, nasosoki setang ana 


bainena. Nalangngeremi kabarana Isa. 
Battumi mae ri Isa nassuju ri dallekanNa. 

26 Nampa napala dudu ri Isa sollanna 
Nabongka assulu anjo setanga battu lalang 
ri anana. Anjo bainea teai tu Yahudi. 
Anjorengi ri daera Fenisia, parasangang Siria, 
nilassukang. 

27) ari Nakanamo Isa ri ia, "Ana-anaka 
rolong musti nisare kanre. Tabajikai nialleang 
kanrena ana-anaka nampa nipasambila 
mange ri kongkonga." 

28 Appialimi anjo bainea nakana, "Annaba 
sikali kananTa, Tuang; manna kongkong 
niaka irawanganna mejaya, angnganre tonji 
sesa-sesa kanre natuguranga ana-anaka!" 

23 Nakanamo Isa ri ia, "Lanri appiali 
kammanu, ammotere mako, assulu mintu 
setanga battu ri kalenna ananu!" 

30 Ammoteremi anjo tu bainea. Battui 
ri balla, narapikammi anana attinro ri 
katinroanga, siagang assulu tojemmi anjo 
setanga battu ri anjo anaka. 

31 Lebaki anjo alampami Isa ambokoi daera 
Tirus, na Napatulusu lampaNa, allalo ri Sidon 
mange ri Tamparang Galilea. Oloang allaloa ri 
daera Sampuloa Kota Naolo. 

3? Anjoreng niamo sere tau tongolo siagang 
pepe naerang taua mae ri Isa. Napalami 
kenanga ri Isa, sollanna Napadongko limanNa 
irateanganna anjo taua. 

33 Naerammi Isa anjo taua alampa akkale- 


kale, nampa Napamange karemenNa ri 
tolinna anjo taua. Nampa appiru na Najama 
lilana anjo taua. 

34 Lebaki anjo accongami nai ri langika, 
nampa amai labu na Nakana ri anjo taua, 
"Efata," battuanna, "Tassungke mako!" 

35 Tassungkemi tolinna anjo taua, siagang 
ajari lumumi ammotere lilana, sagenna 
akkullemi abicara. 

36 Nampa Napisangkai ngaseng Isa anjo taua 
ancaritai anjo kajarianga manna pole ri nai. 
Mingka pila nipisangkai ri Isa, pila napalabanji 
kenanga anjo kajarianga. 

37 Nalannasa ngasemmo taua allangngereki. 
Nakana kenanga, "Napajari baji ngasemmi 
tau garringa! Balalo Napajarimi allangngere 
tau tongoloka, siagang abicara tau pepea!" 

l Tasalloai lebana anjo, niamo pole siapa 

are jaina tau battu arappungang. Na lanri 
tena kanrena kenanga Nakiomi Isa ana-ana 
gurunNa nampa Nakana, 

2 "Tuguru pangngamaseangA anciniki 
anne tau jaia. Tallungallomi anrurungangA, 
nakamma-kamma anne kalabusammi 
kenanga ri kanre. 

3 Punna Kusuro kenanga alampa natena 
bonena battanna, akkullei pinsang ri aganga. 
Sarropa pole kajai ri kenanga tau battu bella." 

4 Appialimi ana-ana gurunNa Isa nakana, 
"Kemae taua lakkulle anggappa kanre ri 

tampa tassala kammaya anne untu tau 


sikammaya jaina?" 

> Akkutanammi Isa Nakana, "Siapa jaina 
roti nia ri kau ngaseng?" Appialimi kenanga 
angkana, "Tuju." 

6 Nasuromi Isa anjo tau jaia ammempo ri 
tompona buttaya. Nampa Naalle anjo roti 
tujumbatua Nappala sukkuru ri Allataala. 
Lebaki anjo Nabage-bagemi anjo rotia. Nampa 
Nasare ana-ana gurunNa antawa-tawal anjo 
tau jaia. Natawa-tawami ana-ana gurunNa 
anjo rotia. 

7 Nia todong siapa are juku cadi-cadina 
kenanga. Naallemi Isa anjo jukuka nampa 
appala sukkuru ri Allataala. Nampa Nasuro 
ana-ana gurunNa antawa-tawa tongi anjo 
jukuka. 

8 Angnganremi kenanga sagenna bassoro. 
Anjo taua kira-kira nia patassabu Jaina. 
Lebaki anjo napasseremi ana-ana gurunNa 
Isa kanre allabia. Nia tuju baku jaina rassi 
ngaseng. Nampa Nasuro Isa ammotere anjo 
tau jala. 

9 (8:8) 

10Na la siagang ana-ana gurunNa, naimi ri 
biseang nampa alampa mange ri Dalmanuta. 

11 Nia siapa are tu Farisi battu mae ri Isa, 
nappakkaramulamo naagang agea Isa, ero 
ampaboyangi kasalang. Nasuromi kenanga 
Isa appania gau appakalannasa, ajari 
pammatei manassa battu tojengi ri Allataala. 

12 Akkunraremmi Isa nampa appiali Nakana, 


"Apa sabana anne taua ri jammanga nasuroA 
appania gau appakalannasa? Tena! Tena 
nalaKupaniakkang pammatei kammaya 
kenanga!" 

13 Nampa alampa Isa ambokoi kenanga, 
Nantama ri biseanga, nampa alimbang 
antaleang ri baleanna tamparanga. 

14 Nakaluppai ana-ana gurunNa Isa 
angngerang roti. Sibatuji roti nia ri kenanga 
lalang ri biseanga. 

l5 Nakana Isa ri kenanga, "Tutuko ri 
pagambamna tu Farisia siagang pagambanna 
Herodes." 

16 Appakkaramulami nabicara ana-ana 
gurunNa Isa anjo passalaka. Nakana 
kenanga, "Nakkana kamma anjo katena 
ningngerang roti." 

17 Naassengi Isa anjo apa nabicaraya 
kenanga. Jari akkutanammi ri kenanga 
Nakana, "Angngapa naia nubicara anjo 
passala tenana roti? Apa tena ijapa nuassengi 
siagang nupahangi? Angngapa nukurang 
pahang kamma? 

18 Nia ngaseng matannu, angngapa natena 
nuccini? Nia tolinnu, angngapa natena 
nullangngere? Tenamo nuurangi 

1 anjo passala limambatua roti, lebaka 
Kubage-bage untu tau limassabua? 
Pirangbaku rassi ammantang lebaka 

nupassere?" Appialimi kenanga angkana, 


"Sampulo anrua." 

20 Akkutanammi pole Isa Nakana, "Wattunna 
Kubage-bage anjo roti tujumbatua untu 
patassabu tau, pirambaku ammantang lebaka 
nupassere?" Appialimi kenanga angkana, 
"Tuju." 

21 Nakanamo pole Isa, "Jari tena ijapa 
nupahangi?" 

22 Battumi kenanga ri Betsaida. Anjoreng 
niamo tau buta naerang taua mae ri Isa, 
na napala ri Isa sollanna Najama anjo tau 
butaya. 

23 | ari Natagalami Isa limanna anjo tau 
butaya naNarenreng assulu battu ri anjo 
kotaya. Nampa Napirui Isa matanna anjo 
taua. Napadongkoki limanNa ri matanna 
anjo taua, nampa akkutanang ri ia Nakana, 
"Akkulle mako accini apa-apa kamma-kamma 
anne?" 

24 Accinimi mae ri dallekang anjo taua, 
nampa nakana, "Iye. Accinima tau ajappa- 
jappa mingka sangkammai kenanga 
poko-poko." 

25 Napamangemi pole limanNa Isa ri 
matanna anjo taua. Nampa napikulle-kulleimi 
pole accini anjo taua. Ajari bajimi matanna 
siagang baji ngasemmi nacinina apa-apaya. 

26 Lebaki anjo Nakanamo Isa ri anjo taua, 
"Ammotere mako, siagang teako ammoteri 
mange ri anjo kotaya." 

27 Alampai Isa siagang ana-ana gurunNa 


mange ri desa-desaya, ri ampina Kaisarea 
Filipi. Ri tangngana aganga akkutanammi Isa 
ri kenanga Nakana, "Manuru kananna taua, 
inaiA anne?" 

28 Appialimi kenanga angkana, "Nia angkana 
Yohanes Pajene: nia todong angkana Elia; na 
maraenganga angkana: kalaserenna nabia." 

29 Akkutanammi Isa Nakana, "Mingka 
manuru panggappanu ngaseng todong, inaiA 
anne?" Appialimi Petrus nakana, "I Kattemi 
Karaeng Mappasalamaka!" 

30 Nampa nipakaingamo kenanga ri Isa, 
sollanna tena nanapappiassengangi kenanga 
KalenNa Isa ri taua, manna pole ri nai. 

31| ebaki anjo, appakkaramulami Naajara 
Isa ana-ana gurunNa angkanaya, musti 
jai passessa laNagappa Ana Marupataua. 
Siagang lanimusui ri pamimping- pamimpinga, 
ri imang-imang kapalaya, kammayatompa 
guru-guru agamaya. Lanibunoi, mingka ri 
makatalluna alloa lattallasa poleangi. 

3? Singara sikalimi bateNa Isa ampauangi 
kenanga, ri sesena anjo passalaka. Nibesomi 
Isa ri Petrus mae ri sari, nampa napakainga. 

33 Mingka assailemi Isa naNaciniki ngaseng 
ana-ana gurunNa. Nampa Nakalarroi 
Petrus Nakana, "Alampako anrinni setang! 
Pikkirannu, pikkirang rupatau, teai pikkiranNa 
Allataala!" 

34 Nampa Nakio Isa anjo tau jai niaka 


anjoreng, siagang ana-ana gurunNa. Nampa 
Nakana ri kenanga, "Tau eroka amminawang 
ri Nakke, musti nakaluppai kaparalluang 
kalenna, nampa napisang sallina, natulusu 
amminawang ri Nakke. 

33 Nasaba tau eroka angkatutui tallasana, 
lami latappela tallasana. Mingka tau eroka 
angkorobangkangi tallasana untu iNakke, 
siagang untu Kabara Baji battua ri Allataala, 
lami lanipasalama. 

36 Apa bajina mae ri serea tau, punna akkulle 
nakammai anne linoa, mingka tappelaki 
tallasana? 

37 Maka akkullei anjo tallasaka nipassambe 
pabarang-barangang? 

38 Punna nia tau siri-siri angngakuiA 
siagang pangngajarangKu ri anne jammang 
sannaka dorakana siagang Jadalana, tena 
todong Naero Ana Marupataua angngakui 
sallang punna battui siagang koasaNa 
ManggeNa, nirurungang ri malaeka- malaeka 
matangkasaNa. " 

l Nakana Isa, "Assemmi angkanaya, ri 

allanu anne niaka anrinni kamma- kamma 
anne, nia tena nalamate, ri wattu tenanapa 
naciniki Allataala ammarenta siagang 
kakoasanNa!" 

2 Annangallo lebana anjo Naerammi 
Isa iamintu Petrus siagang Yakobus na 
saribattanna Yohanes, mange tassala ri 

sereang bulu tinggi. Amminrami tanjaNa Isa 


ri dallekanna kenanga. 

3 PakeanNa ajari sannami kebona. Tena 
manna sitau tukang minatu ri lino akkulle 
assassa kamma anjo kebona. 

“Nampa nacini anjo tallua ana gurunNa Isa, 
abicara Isa siagang Elia siagang Musa. 

> Nakanamo Petrus ri Isa, "O Pa Guru, 
baji sikali nikasia anrinni. Bajiki punna 
ambangungki tallu kema: sere untu iKatte, 
sere untu Musa, siagang sere untu Elia." 

6 Sikontutoj enna tanaassengai Petrus 
angkana apa anjo ero napau, nasaba mallana 
ngaseng kenanga. 

7 Nampa battu rammanga antongkoki 
kenanga. Na battu lalang ri rammanga, 
niamo sara angkana, "Ilaminne Anakku 
Kukamaseanga. Pilangngerimi kananNa!" 

8Lintami accini mange ri tammulilina 
kenanga. Mingka tenamo nacini manna sitau 
angngagangi kenanga, pantarangamna Isa. 

9 Wattunna naung kenanga battu ri buluka, 
nipakaingami kenanga ri Isa angkana, “Teako 
pau-paui manna ri nai, anjo apa nucinika 
sumpaeng, punna tenapa nattallasa poleang 
Ana Marupataua battu ri kamateanga. " 

10 Napilangngerimi kenanga anjo 
pappasanga. Mingka appakkaramulami 
nabicara para ia kenanga apa battuanna anjo 
kananNa Isa angkanaya, "attallasa poleangi 
battu ri kamateanga. " 

11) ari akkutanammi kenanga ri Isa angkana, 


"Angngapa na napau guru-guru agamaya 
angkana, musti Elia battu labi riolo?" 

12 Appialimi Isa Nakana, "Memang Elia 
battu labi riolo untu ampasadiai yangaseng- 
ngasenna parallua. Mingka antekamma ia 
passalana Ana Marupataua? Apa sabana na 
tattulisi lalang ri Kittaka angkanaya lajai 
sessa laNapisaringi siagang lanihinai ri taua? 

13 Mingka Kupauang ngaseng mako anne 
angkanaya: Niami battu Elia, nasangka rupa 
nigaukangi ri kenanga. Sicocomi siagang apa 
lebaka tattulisi lalang ri Kittaka anjo apa 
kajarianga ri kalenna." 

14Ri wattunna arappungammo pole Isa 
siagang tallua ana gurunNa siagang ana-ana 
gurunNa maraenga, Jaimi tau nacini kenanga. 
Nia siapa are guru agama angngagangi agea 
anjo ana-ana gurunNa Isa. 

1Nacinina taua nia battu Isa, 
takkalannasami kenanga, nampa lari- 
lari mange anruppai. 

19 Nakanamo Isa ri ana-ana gurunNa, 

"Apa nupageakkang siagang anjo guru-guru 
agamaya?" 

17 Appialimi kalaserenna tau jaia angkana, 
"O Pa Guru, kuerangi anakku mae ri Katte. 
Pepei nasaba nasosoki roh jadala. 

18 Punna nibattuiseng ri roh jadalaka, 
napatappa-tappasaki kalenna naung ri 
buttaya, nampa abusa bawana, arekuki 

giginna siagang kadoro ngasengi kalenna. 


Kupalaki ri ana-ana gurunTa sollanna 
nabongka assulu anjo roh jadalaka, mingka 
tanakulleai kenanga." 

19Nakanamo Isa ri kenanga, "Teai 
ngasengko sipato anne! Tau tena ngaseng 
tojeng tappanu. Siapapi salloKu lammantang 
anrurungangko siagang lasabara ri kau 
ngaseng? Erangi mae antu anaka!" 

20 Naerammi kenanga anjo anaka mae ri Isa. 
Nacinina roh jadalaka Isa, napajari kadoromi 
kalenna anjo anaka, sagenna tuguru anjo 
anaka anggulung-gulung ri buttaya. Abusai 
bawana. 

21 Akkutanammi Isa ri manggena anjo anaka 
nakana, "Siapami sallona appakamma anne?" 
Appialimi manggena nakana, "Pakkaramula ri 
cadina! 

22 Amole-molemi anjo roh jadalaka ero 
ambunoi, naalle natugurang antama ri pepeka 
siagang antama ri jeneka. Mingka punna 
akkulleKi antulungi, Kikamaseang sai siagang 
Kitulung sai!" 

23 Appialimi Isa Nakana, "Apa kanannu? 
Punna akkulleKi? Yangaseng-ngasenna 
akkullei, assala tappa taua!" 

24 Ammarrang lompomi linta manggena anjo 
anaka, nakana, "O Batara, tappakka, mingka 
kurang Jjarreki tappakku. Kitulunga sollanna 
ajari jarre tappakku!" 

2 Wattunna Nacini Isa, angkanaya 


appakkaramulami jai tau battu alipung, 
Nasuromi alampa anjo roh jadalaka. Nakana, 
"E kau roh tongoloka siagang pepea, 
Kuparentakangko assulu battu lalang ri 
kalenna anne anaka, siagang tea laloko 
antamakki pole!" 

26 Ammarrammi anjo roh jadalaka, nampa 
napajari kadoro kalenna anjo anaka, nampa 
assulu. Ajari pilasami anjo anaka, sangkamma 
maya nicini, sagenna nakana ngaseng taua, 
"Matemi!" 

27Mingka Natagalami Isa limanna 
anjo anaka, na Nabantu ambangung. 
Nambangummo anjo anaka. 

28 Ri wattunna niamo Isa ri balla, na la mami 
siagang ana-ana gurunNa, akkutanammi 
ana-ana gurunNa angkana, "Apa sabana 
nakitakkullea ikambe ambongkai anjo roh 
jadalaka?" 

29 Appialimi Isa Nakana, "Anjo setang 
kammaya takkulleai nibongka manna pole 
antekamma carana, pantaranganna appala 
doanga." 

30 Nabokoimi Isa siagang ana-ana gurunNa 
anjo tampaka, napatulusu lampana angngolo 
ri Galilea. Taerokai niasseng ri taua angkana 
kemaeli, 

31 hasaba sitabangi Naajara ana-ana 
gurunNa, "Lanipassareangi Ana Marupataua 
mae ri koasana tu linoa, nampa nibuno: 

mingka ri makatalluna alloa lattallasa 


poleangi!" Kammaminjo kananNa Isa. 

3? Tanapahangai ana-ana gurunNa Isa anjo 
apa Napangngajaranga, mingka mallaki 
kenanga akkutanang ri la. 

33 Battumi kenanga mange ri Kapernaum. 

Ri wattunna niamo ri balla, akkutanammi 
Isa ri ana-ana gurunNa Nakana, "Apa 
nupageakkang sumpaeng ri aganga?" 

34 Tena nappiali kenanga. Nasaba agea-geaki 
kenanga sumpaeng ri aganga passala inai ri 
kenanga kaminang lompo. 

35 AMmempomi Isa nampa Nakio anjo 
sampuloa anrua ana gurunNa. Nakanamo 
ri kenanga, "Inai-nai ero ajari lomoro sere, 
musti napajari tu ri bokoi kalenna siagang 
ajari palayangi ri sikontu taua." 

36 Nampa angngalle Isa sitau ana-ana cadi 
naNasuro anjo ana cadia ammenteng ri 
dallekanna kenanga. Narakami Isa anjo ana 
cadia nampa Nakana ri ana-ana gurunNa, 

37 "Inai-nai antarimai ana-ana kammaya 
anne nasaba iNakke, akkulle nikana iNakkemi 
natarima. Na inai-nai antarimA, teai Nakke 
bawang natarima, mingka akkulle nikana 
natarima tommi ManggeKu, assuroaA." 

38 Nakanamo Yohanes ri Isa, "O Pa Guru, nia 
leba nacini ikambe tau ambongkai setanga 
lalang arenTa. Na kupisangkai, nasaba teai 
taunta." 

39 Mingka angkanami Isa, "Teako pisangkai. 


Nasaba tenanniakka tau agau appakalannasa 
lalang arengKu, akkulle ampau kodiA. 

40 Nasaba tau tenaya namusuki, akkulle 
nikana ajari agangi ri katte. 

41 Urangi! Inai-nai assareko jene inung lanri 
ana gurunnako Karaeng Mappasalamaka, 
mattantu lanagappai pahalana." 

42 "Inai-nai ajari passabakkang najari 
tenamo natappa ri Nakke kalaserenna tau 
cadi kammaya anne, bajikangangi punna 
nigentungi batu kallonna nampa nibuang 
naung ri tamparanga. 

43 Punna passala limannu nugau dosa, 
polongi anjo limannu assala salamakko, 
kala anggannaka rua limannu mingka 
antamakko ri naraka, ri pepe arinraya 
satunggu-tungguhna. 

44[ Anjoreng takkulleai mate rinrana pepeka, 
siagang takkulleai mate oloka. ] 

43 Siagang punna passala bangkennu nugau 
dosa, polongi anjo bangkennu. Bajikangangi 
tenaya siali bangkennu assala salamakko, 
kala anggannaka rua bangkennu mingka 
nipelakko antama ri naraka. 

40[ Anjoreng takkulleai mate rinrana pepeka, 
siagang takkulleai mate oloka.] 

47 Punna passala matannu nudoraka, kocciki 
assulu anjo matannu! Bajikangangi tenaya 
siali matannu assala antamakko ri Lino 

matannu mingka nipelakko antama ri naraka. 

48 Anjoreng takkulleai mate rinrana pepeka, 
siagang takkulleai mate oloka. 

49 Sikontu taua lanitangkasi siagang pepe, 
sanrapang korobang olo-oloka nitangkasi 
siagang cela. 

30 Anjo celaya bajiki: mingka punna ajari 
labamo, maka akkulle iji nipajari cela 
poleang? Jari paralluko sanrapang celaya. 
Sikatutuiko lalang ri tallasanu." 

10 1 Nampa Nabokoi Isa anjo tampaka, 

Nalampa mange ri daera Yudea, 
siagang ri daera baleanna Binanga Yordan. 
Battumi pole tau jala alipung ri tammulilina 
Isa. Na kamma biasa, Naajarami Isa kenanga. 

2 Niamo siapa are tu Farisi battu todong ero 
ampaboyangi kasalang Isa. Akkutanammi 
kenanga angkana, "Manuru atoranga ri 
agamata, maka akkulleji taua antallaki 
bainenna?" 

3 Appialimi Isa Nakana, "Apa 
naparentakangko Musa?" 

4 Appialimi kenanga angkana, "Nakellaiji 
Musa taua antallaki bainenna, assala 
napapparekang rolong sura talla." 

> Nakanamo Isa ri kenanga, "Nanatulisi 
Musa anjo parenta kammaya, lanri sukkaranu 
ngaseng niajara. 

6 Mingka ri pakkaramulamna, ri wattu 
Napajarina Allataala rupataua, nipaui 

burane siagang baine. 

'laminjo sabana na lanabokoi anrong- 
manggena tu buranea nampa mange anjari 
sere siagang bainenna, 

8jari anjo rupataua anjari seremi. Jari 
tenamo narua kenanga, passangalinna sere 
mami. 

9 |aminjo sabana, na apa lebaka Napajari 
sere Allataala, takkulleai napasisala 
rupataua!" 

10 Antamanamo kenanga ri balla, 
napakkutanangammi ana-ana gurunNa Isa 
anjo passalaka. 

11 Nakanamo Isa ri kenanga, "Inai-nai 
antallaki bainenna, nampa abunting poleang 
siagang baine maraeng, agau salimarami 
siagang anjo bainea. 

12 Kamma todong inai-nai baine antallaki 
buranenna, nampa abunting siagang burane 
maraeng, agau salimara tommi." 

13 Nia siapa are tau angngerang ana-ana 
mae ri Isa sollanna Nabarakkaki kenanga. 
Mingka nikalarroimi kenanga ri ana-ana 
gurunNa Isa. 

14 Nacinina Isa anjo kammaya, larromi Isa 
ri ana-ana gurunNa. Nakana ri kenanga, 
"Lappassangi anjo ana-anaka battu mae ri 
Nakke! Teako pisangkai, nasaba tau kammaya 
ngaseng minne ajaria ummaNa Allataala. 

sanrapang anne anaka andallekang ri 
Allataala, takkulleai ajari ummaNa Allataala." 

16 | ebaki akkana kamma Isa, Narakami anjo 
ana-anaka, nampa massing Napadongkoki 
lima naNabarakkaki ngaseng kenanga. 

17Wattunna Napatulusu pole lampaNa 
Isa, niamo sitau lari-lari battu mae ri 
la. Sujumi anjo taua ri dallekanNa Isa 
nampa akkutanang nakana, "O Guru baji, 
apa musti kugaukang sollanna akkulle 
kugappa katallassang sitojennaya siagang 
satunggu-tungguna?" 

18 Akkutanammi Isa Nakana, "Angngapa 
nukana bajikKa? Tena tau baji, pantaranganna 
Allataala. 

19 Nuassemmi sikamma parentaNa Allataala 
angkanaya, Teako ammunoi, teako agau 
assalimarri, teako alukkaki: teako assabi 
balle-ballei, teako annipui, pakalabiriki 
manggenu siagang ammanu." 

20 Nakanamo anjo taua, "Pa Guru, 
sikontu anjo parenta kammaya kuturukimi 
pakkaramula ri wattungku rungka." 

21 Nacinikimi Isa anjo taua na Nakamaseang. 
Nampa Nakana ri ia, "Serepi nuparalluang. 
Alampamako ambalukangi barang-barannu:, 
nampa nupassareang doena mae ri tu 
kasi-asia, nanugappa pabarang-barangang 
niaka ri suruga. Lebaki anjo ammotere mako 
mae numminawang ri Nakke." 

labami nyawana anjo taua. Alampami 
ambokoi anjo tampaka na susa nyawana lanri 
akkalumanynyang sikali. 

23 Nacinikimi Isa ana-ana gurunNa, nampa 
Nakana ri kenanga, “Sukkara sikali tau 
kalumanynyanga lajari ummaNa Allataala!" 

24 | annasami ana-ana gurunNa allangngereki 
anjo apa Napaua Isa. Mingka Nakanamo pole 
Isa, "Ana-anakKu, sukkara memangi taua 
ajari ummaNa Allataala! 

25 | abi lomoangangi sikayua unta antama 
ri sobolo jarunga kala tau kalumanynyanga 
antama ri Lino BeruNa Allataala." 

26 Ajari lannasa ngasemmi ana-ana gurunNa 
allangngereki kana-kana kammana Isa. 
Sagenna sikuta-kutanammi para ia kenanga 
angkana, "Punna kamma, inaimi lakkulle 
salama?" 

27 Nacinikimi Isa kenanga nampa appiali 
Nakana, "Untu rupataua tena nantama ri 
akkala, mingka untu Allataala tena takkulle 
anjari." 

28 Nampa nakanamo Petrus, "Cinimi, ikambe 
ngaseng leba nibokoimi sikontu apa-apanta 
lanri untu amminawang ri Katte Bapa." 

29 Nakanamo Isa, "Patappami angkanaya: 
inai-nai ambokoimi ballana, yareka 
saribattang buranena, yareka saribattang 
bainena, yareka ammana, yareka manggena, 
yareka ana-anana, yareka tanana siagang 

Allataala, 

30 |ajaiangangi sallang natarima naia 
ri kamma-kammaya anne. Lalappi 
sibilangngangi balla nagappa, saribattang 
burane, saribattang baine, amma, ana-ana, 
tana siagang koko, manna mamo najai 
passessa nakasia ri kamma-kammaya 
anne. Mingka ri jammang labattua sallang, 
lanagappami katallassang satunggu- 
tungguna. 

31 Mingka jai tu ri dallekang kamma-kamma 
anne, nalajari tu ri boko dudu sallang. 
Siagang Jai tu ri boko kamma-kamma anne, 
nalajari tu ri dallekang dudu sallang." 

3? Sitabangi ajappa Isa siagang ana-ana 
gurunNa mange ri Yerusalem. Ri dallekangi 
Isa ajappa, nalussa ngaseng ana-ana 
gurunNa. Kammayatompa tau niaka 
amminawang ri bokoNa Isa malla ngaseng 
tommi. Nampa Nakiomo pole ana-ana 
gurunNa Isa mange anynyala, na Napauang 
kenanga apa lakajarianga sallang ri KalenNa 
Isa. 

33 Nakana, "Pilangngeri anne; kamma- 
kamma anne alampa maki mange ri 
Yerusalem. Anjoreng lanipassareammi Ana 
Marupataua mae ri imang-imang kapalaya 
siagang guru-guru agamaya. Lanihukkung 
matei, nampa nipassareang mae ri tu 
kapereka. 

nipirui, nisessai, nampa nisalli ri kenanga. 
Mingka ri makatalluna alloa, lattallasa 
poleangi." 

35 Battumi ana-anana Zebedeus mae ri 
Isa, iamintu Yakobus siagang Yohanes. 
Nakana kenanga, "O Bapa Guru, nia ero 
napala ikambe ri Katte, naporo akkulle laloja 
Kigaukang untu ikambe." 

36 Akkutanammi Isa Nakana, "Apa nukaeroki 
lakugaukang ri kau siparua?" 

37 Appialimi kenanga angkana, "Eroki kambe 
ammempo ri sari kananTa siagang ri sari 
kairinTa punna ammempoKi ri empoang 
kalabiranTa." 

38 Nakanamo Isa ri kenanga, "Tanuassengai 
antu apa nupalaka. Maka lanukulleji 
angnginung battu ri pangnginungang rassia 
passessa, laKuinunga? Siagang maka 
lanukulleji antama ri pammantangang jala 
passessa, laKupantamakkia?" 

39 Appialimi kenanga angkana, "Nakulleji 
ikambe." Jari angkanami pole Isa ri kenanga, 
"Langnginung memang jako battu ri 
pangnginungang rassia passessa laKuinunga. 
Siagang lantama tonjako ri pammantangang 
jaia passessa laKupantamakkia. 

40 Mingka passala inai lammempo ri sari 
kanangKu siagang ri sari kairingKu, anjo teai 
Nakke lampattantui. Allataala lampattantui 
angkana inai-nai lammempo ri anjo tampaka. " 

gurunNa Isa maraenganga, larromi kenanga 
ri Yakobus siagang Yohanes. 

42 ari Nakio ngasemmi Isa kenanga, 
nampa Nakana ri kenanga, "Nuassengi 
angkanaya pamimping-pamimpinga siagang 
tau malompona bansa tenaya naassengi 
Allataala, najallakkangi rayana. 

43 Mingka takkulleako kau appakamma anjo. 
Passangalinna inai-nai ero ajari tau malompo 
musti ajari palayangi ri tangnga-tangnganu. 

44 Mingka inai-nai ri kau ero ajari tau ri 
dallekang dudu, musti napajari atai kalenna 
mae ri sikontu taua. 

45 Nasaba manna Ana Marupataua tena 
Nabattu untu nilayani. Mingka battui untu 
allayani, siagang untu ampassareangi 
nyawaNa sollanna akkulle Napasalama tau 
Jala." 

46 Battumi kenanga mange ri Yerikho. Na 
ri wattunna Nabokoi Isa siagang ana-ana 
gurunNa, kammayatompa tau jaia anjo 
tampaka, niamo sere tau buta ammempo 
appala-pala ri biring aganga. Arenna nikana 
Bartimeus, anana Timeus. 

47Ri wattunna nalangngere angkanaya Isa 
battu ri Nazaret anjo numaloa, akkiok- kiomi 
nakana, "O Isa, Anana Daud! Kamaseanga 
kodong!" 

48 Nikalarroimi siagang nisuromi ammakkang 
ri tau jala. Mingka pila akkio lompomi 

kodong!" 

49 Ammantammi Isa nampa Nakana, "Kioki 
mae." Jari nakiomi kenanga anjo tau butaya. 
Nakana kenanga ri ia, "“Sannang mako! 
Ambangungko nai, Nasuro kiokko Isa!" 

30 Napasambilami jubana anjo tau butaya, 
nampa akkaro-karo ammenteng nalampa 
mae ri Isa. 

31 Akkutanammi Isa ri ia Nakana, "Apa 
nukaeroki Kugaukang ri kau?" Appialimi anjo 
tau butaya nakana, "O Pa Guru, erokka 
accini." 

3? Nakanamo Isa, "Alampamako, nipakabaji 
mako ri tappanu." Anjo wattua accini 
memammi silalonna anjo tau butaya. Nampa 
alampa amminawang ri Isa. 

1 1 l Wattunna areppesemo mange ri 

Yerusalem, anrapimi kenanga ri kota 
Betfage siagang Betania, ri pungkuna Bonto 
Zaitun. Anjoreng Nasuroi Isa rua ana gurunNa 
alampa riolo. 

2 Nakana Isa ri kenanga, "Alampamako 
mange ri anjo kampong niaka ri dallekannu. 
Punna antamakko anjoreng ri kamponga nia 
lanucini sikayu keledai rungka tappaukang, 
tenayapa naleba nibae ri taua. Lappassangi 
anjo keledaia nampa nuerang mae anrinni. 

3 Na punna nia tau akkutanang ri kau 
angkana apa sabana nanulappassang anjo 

Batara, siagang lalintaji Napoterang." 

4 Alampami anjo ruaya ana gurunNa 
Isa, nanagappamo anjo ana keledaia 
tappaukang ri pakkebu balla ri biring aganga. 
Nalappassammi kenanga anjo ana keledaia. 

> Akkutanammi ri kenanga tau niaka 
anjoreng ammenteng angkana, "He, apa 
nupare antu? Angngapa nulappassangi antu 
ana keledaia?" 

6 Appialimi kenanga, sangkamma batena 
lebaka nipauangi ri Isa. Jari tenamo 
nipisangkai kenanga angngerangi anjo ana 
keledaia. 

7 Ri wattunna battumo kenanga mae ri Isa 
nalapakkimi jubana kenanga dongkona anjo 
keledai. Lebaki anjo naimi Isa abae. 

8 aimi tau ampalaparaki jubana ri agang 
laNaoloa Isa. Siagang nia tommo tau 
angngalle tangke-tangke kayu ri kokoa, 
nampa napasiara ri aganga. 

9 aimi tau anrurungangi. Nia ajappa ri 
dallekanNa, siagang nia ajappa ri bokoNa. 
Akkio-kioki kenanga angkana, "Pujimi 
Allataala! Nibarakkakimi la battua lalang 
arenNa Batara! 

10 Ammenteng kassami pamarentahanNa 
labattua, pamarentahanna Daud boeta. 
Pujimi Allataala Kaminang Tinggia!" 

11 Nampa battumi Isa mange ri Yerusalem. 
Antamami ri BallaNa Batara. Attammumi 

Mingka lanri abirimmi sassanga, alampami 
mange ri Betania siagang anjo sampuloa 
anrua ana gurunNa. 

12 Ammukona, sitabanna ajappa kenanga 
assulu battu ri Betania, cipurumi Isa. 

13 Niamo Nacini battu bella sipoko ara 
sannaka copponna lekona. Jari mangemi 
anjoreng ero anciniki bara niaja rapponna. 
Mingka wattunna battu mange anjoreng, 
tena sikali rapponna Nacini. Sangge lekona 
bawang coppong, nasaba anjo wattua teaipi 
wattunna arappo araya. 

14 Nakanamo Isa ri anjo poko araya, 
"Appakkaramula ri kamma- kammaya anne, 
tenanniakkamo manna sitau langkanrei 
rapponnu!" Nalangngereki ana-ana gurunNa 
anjo apa Napaua Isa. 

15 Battumi kenanga mange ri Yerusalem. 
Nalampamo pole Isa mange ri BallaNa Batara. 
Nabongka ngasemmi tau niaka abalu-balu 
anjoreng. Nabulintakkang ngasemmi mejang- 
mejanna pasambe doeka, kammayatompa 
bangko-bangkona pabalu Jangang-jangang 
bodobangkenga. 

16 Sjagang tenanniakka manna sitau 
Napabiang numalo angngerang manna 
apa-apa mamo ri parang lakkenna BallaNa 
Batara. 

17 Nampa Naajara ngaseng tau niaka 
anjoreng. Nakana, "Nia tattulisi lalang ri 

laniarengi tampa pappala doangang untu 
sikontu bansaya. Mingka ikau ngaseng 
nupajari parumungang paella!" 

18 Nalangngereki imang-imang kapalaya 
siagang guru-guru agamaya anjo kana- 
kananNa Isa. Jari appakkaramulami kenanga 
aboya akkala ero ambunoi Isa. Mallami 
kenanga ri la, lanri lannasa ngasemmi taua 
allangngereki apa-apa Napangngajarranga. 

19 Ri wattunna labirimmo bangngi alampami 
Isa siagang ana-ana gurunNa ambokoi anjo 
kotaya. 

20 Ammukona baribasa, ri wattunna nalaloi 
kenanga anjo poko araya, matemi nacini anjo 
poko araya sagenna aka-akana. 

21 Naurangimi Petrus apa lebaka kajariang 
ri subangngi. Jari akkutanammi Petrus ri Isa 
nakana, "O Bapa Guru, Kicini sai! Matemi 
anjo poko ara lebaka Kitunrai!" 

22 Appialimi Isa Nakana, "Tappa mako ri 
Allataala. 

23 kapunna tappakko ri Allataala, akkulleko 
angkana ri anne bontoa, Taangkakko 
nutassambila antama ri tamparanga! Tena 
tanipajariannu, assala tena nubata-bata 
siagang tappakko angkanaya lakajariang 
tojeng-tojengi numinasaia. 

24) ari urangi angkanaya: Punna appala 
doangko appala apa-apa mamo, tappa mako 

lanugappami anjo apa nupalaka. 

25 Sjagang punna appala doangko, mingka 
tena nasannang nyawanu ri sereang tau, 
pammopporangi rolong anjo taua, sollanna 
Napammopporang tongi Manggenu ri suruga 
dosa-dosanu. 

20[Punna tena nupammopporangi 
dosana parannu tau, tena todong na 
laNapammopporang Manggenu ri suruga 
dosa-dosanu.]" 

27 Ammoteremi pole kenanga mange 
ri Yerusalem. Na ri wattunna ajappa 
Isa angnginroi lalang BallaNa Batara 
battumi mae ri la imang-imang kapalaya, 
guru-guru agamaya, kammayatompa 
pamimping-pamimpinna tu Yahudia. 

28 Akkutanammi kenanga angkana, "Apa 
sabana nakkulle Nugaukang ngaseng anjo 
sikammaya? Inai assareKo koasa?" 

29 Appialimi Isa Nakana, "Ero tongA 
akkutanang ri kau ngaseng. Pialimi rolong 
pakkutanangKu nampa Kupauangko angkana 
inai assareA koasa nakkulle Kugaukang 
ngaseng sikamma anjo nupakkutananganga. 

30[ anri koasa apa nanajene taua Yohanes; 
lanri koasaNa Allataala yareka koasa 
rupatau?" 

31 Sipabicarami anjo imang-imang kapalaya 
siagang pamimping-pamimpinna tu Yahudia. 
Nakanamo para ia todong kenanga, "Punna 

sallang, Angngapa natena nutappa ri 
Yohanes? 

3? Mingka susa tongi lanikana, Lanri koasa 
rupatau." Nasaba mallaki kenanga ri tau jaia 
lanri napatappaki tau jaia manassana nabi 
anjo Yohanes. 

33Jari appialimi kenanga angkana, 
"Tanaassengai kambe." Nakanamo Isa ri 
kenanga, "Punna kamma, tena todong 
Kukkulle ampauangko angkana lanri koasa 
battu kemae nakkulle Kugaukang ngaseng 
sikamma anjo nupakkutananganga. " 

12 l Nampa appakkaramulami Isa 

abicara pangngebarang mae ri anjo 
imang-imang kapalaya, guru-guru agamaya 
kammayatompa pamimping- pamimpinna 
tu Yahudia. Nakana Isa, "Nia sere tau 
alamung anggoro ri kokoa, nampa nakalli ri 
tammulilina. Lebaki anjo angngekemi kalibong 
eroka napake ammacco jene anggoro. Nampa 
appare balla pakkammikang. Lebaki anjo 
napappitesangammi anjo koko anggoroka 
mae ri siapa are pajama koko, nampa alampa 
ri sereang parasangang maraeng. 

2 Ri wattunna narapimo wattumna lanialle 
rapponna anjo anggoroka, nasuromi 
palayanna anjo patanna koko mange 
ampalaki tesanna ri anjo pajamaya ri 
kokonna. 

3 Mingka najakkalami pajamaya anjo 
palayang nisuroa. Nampa nabaji kenanga 
siagang nasuro ammotere natena apa-apa 
nasareangi. 

“Jari nasuromi pole palayanna maraenga 
anjo patanna koko. Mingka napalu-paluimi 
pajamaya ulunna anjo palayanga, nampa 
nabongka alampa siagang napakka- pakkanai. 

> Nasuromi pole sitau palayanna maraenga 
anjo patanna koko. Mingka nabunomi 
kenanga anjo palayanga. Na kammaminjo 
tuli nagaukang kenanga mae ri palayang 
maraenga: nia nabaji, na nia todong nabuno. 

5|nai mami akkulle nasuro kamma-kamma 
anne anjo patanna koko? Sitau mami 
ammantang, iamintu ana kalenna, sannaka 
nakamaseanna. Jari kalabusanna nasuromi 
anjo ana kalenna mange anjoreng ri pajama- 
pajamaya. Napikkiriki anjo patanna koko 
nakana, Mattantu lanapakalabiriki anakku. 

7Mingka massing nakanamo anjo pajamaya 
para ia angkana, laminne warisina. Umba 
nibunoi, sollanna akkulle nialle warisina! 

8J ari najakkalami anjo anaka, nampa 
nabuno. Nampa napela mayana assulu 
pantaranganna anjo kokoa." 

9 Lebaki anjo akkutanammi Isa Nakana, 
"Maka apa lanagaukang anjo patanna koko? 
Mattantu labattui na nabuno ngaseng anjo 
pajamaya. Nampa napappitesangang anjo 
kokoa mae ri pajama koko maraenga. 

Kittaka angkanaya, Batu tenaya napakei 
tukang-tukang batua ajarimi batu majarrena 
bangunanga. 

11|aminne Napareka Allataala: teai sipato 
gagana!" 

12 Nalangngerena pamimping-pamimpinna 
tu Yahudia anjo pangngebaranga naassemmi 
angkanaya kalenna kenanga nataba anjo 
pangngebaranga. Jari usahami kenanga ero 
ambunoi Isa. Mingka mallaki kenanga ri tau 
jaia. Jari aAlampami kenanga ambokoi Isa. 

13 Nia siapa are tu Farisi siagang siapa are 
taunna Herodes nisuro mae akkutanang ri 
Isa, ero napaboyang kasalang. 

14Battumi kenanga mae ri Isa nakkutanang 
angkana, "Bapa Guru, naassengi kambe 
angkanaya iKatte tau lambusukKi, siagang 
manna inai tena Kijampangi panggappana. 
Punna angngajarakKi Kipaui silambusuna 
apa eroNa Allataala mae ri rupataua. Tena 
kimmile- mile tau. Jari Kipau sabeki ri kambe, 
Manuru ri atoranna agamata, maka akkulleji 
taua abayara sima mae ri Karaenga yareka 
tena? Apaka musti nibayaraki anjo simaya 
yareka tena?" 

15 Mingka Naassengi Isa angkanaya 
munapeki kenanga. Jari appialimi Isa Nakana, 
"Angngapa nuero ampaboyangaA kasalang? 
PicinikiangsA sere doe pera." 

Nampa akkutanammi Isa Nakana, "Inai pata 
gambara siagang areng anne?" Appialimi 
kenanga angkana, “"Karaenga." 

17 Nakanamo Isa, "Punna kamma, sareangi 
Karaenga apa-apanna Karaenga, siagang 
sareangi Allataala apa-apanNa Allataala." 
Lannasami kenanga allangngereki anjo 
pappialinNa Isa. 

18 Nia siapa are tu Saduki battu mae ri Isa. 
(Anne kenanga tena natappa angkanaya 
lattallasa poleangi tau matea.) 

19 Nakanamo kenanga ri Isa, "Bapa Guru, nia 
atorang natulisi Musa untu ikatte angkanaya: 
Punna nia sitau burane mate natena anana, 
nania saribattanna burane, anjo saribattang 
buranena musti nabuntingi anjo leba bainenna 
sollanna nia sossorang nasareangi anjo tau 
mateamo. 

20 L ebaki nia tuju burane assaribattang. 
Abuntimmi anjo bungasaka, mingka matei, 
natena anana. 

21 Nampa anjo baine nabokoia nibuntingimi 
ri saribattang makaruana anjo tau mateamo. 
Mingka mate tongi anjo saribattang 
makaruana, na tena todong anana. 
Kammatommi anjo kajarianga ri saribattanna 
makatallua, 

22 sagenna mange ri saribattanna makatujua, 
abunting ngasemmi siagang anjo bainea. 

Mingka mate ngasengi, natena ngaseng 


anana. Kalabusanna mate tommi anjo bainea. 

23 | ari punna attallasa poleang sallang tau 
matea, inaimi pata baine anjo bainea. Nasaba 
anjo burane tujua leba ngasemmi abunting 
siagang anjo bainea!" 

24 Appialimi Isa Nakana, "Sala pahang 
sikaliko antu. Nasaba tena nupahangi bonena 
Kittaka siagang koasaNa Allataala. 

25 Nasaba punna attallasa poleang 
tau matea, tenamo nalabunting pole. 
Passangalinna lattallasa kamma mami 
malaekaka ri suruga. 

26 Na passala attallasa poleanna tau matea, 
tena lebakapi nubaca lalang ri Kitta Musa 
passalana anjo rompo arinraya? Lalang 
anjo ri Kittaka nia tattulisi angkanaya lebaki 
angkana Allataala ri Musa Nakana, INakkemi 
Allataalana Abraham, Allataalana Ishak, 
siagang Allataalana Yakub. 

27 Anjo Allataala, teai Allataalana tau matea. 
lami Allataalana tau attallasaka. Jari sala 
pahang sikali ngasengko antu!" 

28 Nampa niamo sitau guru agama battu 
ampilangngeri pabicaranNa Isa siagang 
anjo tu Sadukia. Nalangngeremi anjo guru 
agamaya angkanaya baji sikali batena Isa 
appiali ri anjo tu Sadukia. Jari akkutanammi 
ri Isa nakana, "Kereanga parenta kaminang 
parallu ri sikontua parentaNa Allataala?" 

29 Appialimi Isa Nakana, "Parenta lomoro 


serea iamintu angkanaya: Pilangngerimi ikau 
bansa Israel! Karaeng Allataalata, Batara 
sere-serea. 

30 kamaseangi Karaeng Allataalanu ilalang 
sitepu atinnu, siagang sitepu pamainu, 
siagang sitepu akkalanu, kammayatompa 
sitepu pakkullenu. 

31 Parenta makaruaya iamintu: Kamaseangi 
parannu tau, sangkamma batenu 
angkamaseangi batangkalennu. Tenamo 
parenta maraeng labi paralluangang naanne 
parenta ruaya." 

3? Nampa nakanamo anjo guru agamaya ri 
Isa, "Annaba sikali Pa Guru! Memang annabai 
kananTa angkanaya: IKattemi Karaeng 
Allataala tenaya ruanna, tenamo Allataala 
pantaranganTa. 

33 Na sikontu taua musti nakamaseangi 
Allataala ilalang sitepu atinna, siagang sitepu 
akkalana, kammayatompa sitepu pakkullena. 
Siagang musti nakamaseang tongi paranna 
tau sangkamma batena angkamaseangi 
batangkalenna. Bajikangangi anjo kala 
assarea korobang nitunua yareka korobang 
maraenga mae ri Allataala." 

34 Baji sikalimi Nalangngere Isa batena 
appiali anjo guru agamaya. Jari Nakanamo Isa 
ri ia, "Abirimmako ajari ummaNa Allataala." 
Lebaki anjo tenamo manna sitau barani 
akkutanang pole ri Isa. 

33 lalang angngajaraNa Isa ri BallaNa 


Batara, akkutanammi ri tau niaka hadere 
angkana, "Antekamma nakkulle napau 
guru-guru agamaya angkanaya anjo Karaeng 
Mappasalamaka sossoranna Daud? 

36 Na kalenna Daud, lanri pangngajaraNa 
RohNa Allataala, lebaki angkana, Nakana 
Batara ri Bataraku: Ammempoko ri sari 
kanangKu Sagenna Kusuro ngaseng balinNu 
akkulantu ri dallekanNu. 

37) ari punna nakio Batara, Daud anjo 
Karaeng Mappasalamaka, antekamma 
nakkulle nikana sossoranna Daud?" Anjo 
tau jaia lalang ri BallaNa Batara sannang 
ngasemmi nyawana allangngereki bateNa Isa 
angngajara. 

38 Nakana Isa ri kenanga: "Tutuko mae ri 
guru-guru agamaya. Sarro nangai kenanga 
ammake juba-juba labu ajappa mange-mange 
siagang sarro nangai kenanga nipakalompo ri 
pasa-pasaraka. 

39 Nangai kenanga ammempo ri tampa- 
tampa tau nipakalompoa lalang ri balla 
sambayanga yareka ri passua-suarranga. 

40 Sarro nangai tongi kenanga natipu 
janda-jandaya siagang naalleang ballana. Na 
sollanna akkulle natongkoki anjo kajadallanna 
kenanga, sarro nangai kenanga nalabu-labui 
punna assambayangi. Mingka sanna battalana 
sallang hukkungang lanagappaya kenanga!" 

41Ri wattunna ammempo Isa ri dallekanna 


pammoneang passidakkaya ri BallaNa Batara, 
Naciniki tassere-seremi taua appantama 

doe passidakka anjoreng ri pammoneang 
passidakkaya. Jai tau kalumanynyang 
appantama doe sijaiang. 

42 Nampa nia tommo battu sitau janda 
kasi-asi appantama rua doe tambaga, iamintu 
doe kaminang cadia anggaranna. 

43 Nakiomi ana-ana gurunNa Isa nampa 
Nakana ri kenanga, "Parhatikangi anne: 
Anjo janda kasi-asia Jaiangangi napantama 
passidakka ri anjo pammoneang passidakkaya 
kala yangasenna anjo tau maraenganga. 

44 Nasaba anjo kenanga pallabi-labiannaji 
battu ri pabarang-baranganna napassareang. 
Mingka anjo jandaya, manna nakasi-asi, 
mingka napassareang ngasemmi apa-apa 
niaka ri ia, sannaka naparalluina untu 
katallassanna. " 

13 l Ri wattunna Nabokoi Isa BallaNa 

Batara, niamo sitau ana gurunNa 
angkana, "Bapa Guru, Kicini sai anjo 
bangunanga ngaseng. Kiparhatikang sai 
batu-batunna sanna ngaseng gagana!" 

2 Appialimi Isa Nakana, "Sai nucini ngasengi 
bangunang lompoa? Tena manna sere 
lammantang tassusung anjo batu-batua 
ri pammantanganmna ri anjo bangunang- 
bangunanga. Nasaba laniruntung ngasengi." 


Markus 13.31 9 1 
3 Nampa alampa Isa mange ri Bonto Zaitun, 


nammempo ri tampa sidallekanga siagang 
BallaNa Batara. Battumi Petrus, Yakobus, 
Yohanes siagang Andreas angngagangi 
abicara kale-kalenna. 

4Nakana kenanga ri la, "Kipaumi ri 
kambe, ringngapanna nalakajariang anjo 
Kipakkanaya? Siagang apa lajari pammatei 
punna narapimo wattunna?" 

3 Appialimi Isa Nakana, "Tutu laloko, sollanna 
tena nitipuko. 

6 Nasaba lajai tau battu ambalukangi 
arengKu na nakana, Inakke minne! Sagenna 
jai tau natipu. 

7 Punna nia nulangngere sara pabundukang, 
yareka kabara pabundukang, teako mallakki. 
Yangasenna anjo lakajariang memangi, 
mingka tanarapikapi wattu kiamaka. 

8Serea bansa labunduki siagang bansa 
maraenga. Serea parasangang lanabunduki 
parasangang maraenga. Kemae-kemae 
latagegosoki buttaya siagang lanaallei taua 
kacipurang. Na yangasenna anjo nampami 
pammatei pakkaramulanna kasusaanga 
siagang sessaya sanrapang parisi nakasiaka 
tu baine eroka ammana. 

9 Paralluko tutu, nasaba lanijakkalakko 
siagang lanireresangko mange ri pangadelang 
agamaya. Lanibajiko lalang ri balla 
sambayanga. Lanierangko mange ri 
dallekanna tau koasaya siagang kara- 

karaenga, passabakkang amminawangko ri 


Nakke. Na iaminjo lajari kasampatang ri kau 
untu lajari sabingKu mae ri kenanga. 

10 Anjo Kabara Baji battua ri Allataala musti 
nipalabangi rolong mae ri sikontu bansaya. 

11 Na punna nijakkalakko siagang nierangko 
mange ri pangadelanga, teako bata-batai 
angkanaya antekamma batenu labicara. 
Nasaba punna narapimo wattunnu labicara, 
labattui RohNa Allataala angngajarakko 
abicara. Teai bicarannu lanupau, mingka 
bicara battu ri RohNa Allataala. Jari pau mami 
bicara nipangngajarranga ri kau. 

12 | anapassareangi taua saribattang kalenna 
nasuro buno, kammayatompa serea mangge 
lanapassareangi ana kalenna nasuro buno. 
Ana-anaka lanaewai siagang lanapassareangi 
nasuro buno anrong-manggena. 

13 anikabirisiko ri taua ngaseng, 
passabakkang amminawannu ri Nakke. 
Mingka inai- nai attahang sagenna kalabusang 
tallasana, iami lanipasalama." 

14 "Nia sallang lanucini ammenteng 
Kajadallang Lammanra- manrakia ammenteng 
ri tampa tasiratanga napammentengi. (Tau 
ammacaya parallui napahang apa battuanna 
anne!) Anjo wattua, tau niaka ri Yudea 
parallui lari nai ri buluka. 

1 Tau niaka irate ri pattongkona ballaka 
teami naungi siagang antama ri balla 
angngalle apa-apa. 

lo Tau niaka ri kokoa teami ammoteri 


angngallei bajunna. 

17 Anjo allo-alloa teai sipato appakamallana 
mae ri bai-baine tiananga siagang bai-baine 
appasusua ana lolo! 

18 Appala doangko sollamna tena laloja 
nawattu bosi nakajariang anjo passalaka. 

19Ri wattu battuna anjo allo-allo 
appakamalla-mallaka, labattumi susa 
lompo dudua, tenayapa naleba kajariang 
baku Napajarina Allataala linoa sagenna 
kamma-kamma anne, siagang tenayamo 
nalakajariang pole ribokoanganna. 

20 Na kade tena Napajari sinampeki Allataala 
anjo wattu kasusaang lompo dudua, manassa 
manna sitau tenamo lakkulle salama. 
Mingka lanri Nauranginna ummaNa, Napajari 
sinampemi Allataala anjo wattu kasusaang 
lompo dudua. 

21 Anjo wattua pumna nia tau angkana ri kau, 
Ciniki, niaki anrinni Karaeng Mappasalamaka! 
yareka nakana, Niaki anjoreng! teako 
tappakki ri anjo taua. 

22 Nasaba lania sallang battu tumappasalama 
balle-ballea siagang nabi-nabi balle-ballea. 
Lanapappicinikangi kenanga gau-gau 
appakalanna-lannasaka sollanna akkulle 
annipu, na punna akkulle manna ummaNa 
Allataala lanatipu todong. 

23] ari tutu laloko! Kupauangko anne labi 


riolo ri tenanapa nakajariang yangasenna 
anjo passalaka." 

24 "Punna lebamo anjo wattu kasusaanga, 
lajari sassammi alloa, na tenamo naccaya 
singara bulanga. 

25 | atuguru ngasemmi bintoenga battu ri 
langika. Na sikamma tau makoasa niaka 
lalang lino lajari sannami ricuna. 

26 Anjo wattua laniami nicini battu Ana 
Marupataua ri tompona rammanga lalang 
koasa malompoa siagang kalabiranNa. 

27 |aNasuromi malaeka-malaekaNa 
amparappungangi ummaNa Napilea battu 
ri sikontu linoa, battu raya sagenna kalau, 
kammayatompa battu timboro sagenna 
wara." 

28" Angngalle mako pappilajarang 
battu ri pangngebarranna poko araya. 
Punna moncongbulomi siagang lumumi 
tangke-tangkenna, kammayatompa 
appakkaramulami accula, nuassemmi nubatei 
angkanaya labirimmi wattu timoroka. 

23 Kamma tomminjo, punna nucinimo 
kajariang anjo pammateia, akkulle tommi 
nuasseng angkanaya labiring dudumi battu 
anjo wattu kasusaang lompo dudua. 

30 Asseng memammi! Angkanaya lakajariang 
ngasemmi anjo Kupaua ri wattu tenanapa 
namate ngaseng tau niaka attallasa ri 
kamma-kammaya anne. 

31 | alanynya ngasengi langika siagang 
buttaya, mingka anne kana-kanangKu tuli 
laniaki satunggu-tungguna." 

3? "Mingka manna nakamma mamo, 
tenanniakka tau angngassengi ringngapanna 
allonna yareka ringngapanna tettena. 
Manna malaekaka ri suruga siagang 
manna Ana Marupataua tena todong 
Naassengi. Passangalinna Manggea bawang 
angngassengi. 

33J ari paralluko ajaga-jaga siagang tutu, 
nasaba tena nuassengi ringngapanna 
wattunna. 

34 Pangngebarranna lasangkammai tau 
alampaya ambokoi ballana nampa mange 
ri sereang parasangang bella. Nasuroi 
palayang-palayanna angngurusuki ballana, 
siagang massing nasarei jama-jamang. 
Pajaga pakkebuna napasangi sollanna ajaga 
baji-baji. 

35J ari paralluko ajaga-jaga, nasaba tena 
nuassengi ringngapanna nalammotere 
patanna balla. Akkulle ri wattu karuenna 
alloa, akkulle ri tangnga bangngia, akkulle ri 
wattu subua, yareka ri wattu lammumbana 
alloa. 

36 Punna tanusanna-sannayai nabattu, 
tapporo tena laloja narapikangko attinro. 

37 Anne apa Kupaua mae ri kau ngaseng, 
Kupau tongi mae ri yangasenna taua: 
ajaga-jaga laloko!" 

14 l Ruangallo mami na allo Paska 


siagang allo Passua-suarrang Roti 
Tenaya Nammake Pagambang. Aboyami 
akkala imang-imang kapalaya siagang guru- 
guru agamaya sollanna akkulle najakkala 
cokko-cokko siagang nabuno Isa. 

2 Nakana kenanga, "Mingka teako na ri 
allonna passua-suarranga, nanigaukang 
anjo kammaya, nasaba akkullei sallang ajari 
karicuanga." 

3 Ri wattunna nia Isa ri Betania, ri ballana 
Simon lebaka garring sala, nia sitau baine 
battu mae ri la. Angngerangi sibotolo 
minynya-minynya bau, sannaka kajalana 
ballinna nipareka battu ri aka-aka kayu 
bauka. Ri wattunna ammempo angnganre Isa 
nasungkemi anjo bainea anjo botoloka nampa 
natumpa anjo minynya-minynyaka ri ulunNa 
Isa. 

“Siapa are tau niaka anjo wattua ajari 
larroi nacinina anjo bainea appakamma 
anjo. Na nakana kenanga para ia, "Apa 
matu-matunna nipalabo-laboang kamma anjo 
minynya-minynya bauka? 

3 Akkullei nibalukang labi tallum bilangngang 
doe pera anjo minynya-minynyaka. Nakkulle 
nipassareang ballinna mae ri tu kasi-asia!" 
Jari larromi kenanga mae ri anjo bai-bainea. 

6 Mingka Nakanamo Isa, "Lappassammi 
nagaukang kammaya! Angngapa nuero 

ansusa-susai? Apa baji siagang apa akkulle 


nipuji nagaukang mae ri Nakke. 

7 Tu kasi-asia tuli niana ri tangnga-tangnganu 
ngaseng. Punna erokko tena masala wattu 
nakkulle nutulung kenanga. Mingka iNakke, 
tena Kutuli lania angngagangko. 

8 Anne bainea lebami nagaukang apa 
akkullea nagaukang. Lanri naminynya- 
minynyakingKu, napasadiaMa lanitarawang 
genteng tenanapa narapiki wattunna. 

9 Patappaki! Angkanaya, kemae-kemae ri 
sikontu linoa nipalabang Kabara Baji battua 
ri Allataala, tuli lanicaritai siagang laniurangi 
tongi anne apa nagaukanga anne bainea, 
anjari pangngurangi mae ri ia." 

10 Alampami kalaserenna battu ri sampuloa 
anrua ana gurunNa Isa, iamintu Yudas, mae 
ri imang-imang kapalaya. Eroki napassareang 
nabalukang Isa ri kenanga. 

1lTeai sipato sannanna nyawana 
kenanga nalangngerena pattujunna Yudas. 
Ajanjimi kenanga lanasare doe Yudas. 

Jari appakkaramulami Yudas aboya akkala 
antekamma nakkulle napassareang Isa. 

12 Ri allo makaserea, ri wattunna Passua- 
suarrang Roti Tenaya Nammake Pagambang, 
ammolongi taua gimbala untu Paska. 
Akkutanammi ana-ana gurunNa Isa angkana, 
"Kemae Kikellai nipasadia kanre Paskaya untu 
iKatte Bapa?" 

13Jari Nasuromi Isa rua ana gurunNa 


Nakana, "Alampa mako mange ri kotaya. 
Anjoreng nia sitau burane angngerang bongki 
niaka Jenena lanuagang assibuntulu. 

14 Amminawang mako mange ri balla 
napammantangia, na nupauang patanna 
balla angkana, Akkutanangi Pa Guru angkana 
keremae tampa eroka Napake angnganre 
Paska siagang ana-ana gurunNa. 

15 | anajojokang mako anjo taua sere bili 
lompo bageang rateang. Leba atoromi 
anjo bilika, siagang sikamma apa-apa 
niparalluanga. Pasadia ngaseng minjo untu 
ikatte." 

16) ari alampami anjo ruaya ana gurunNa Isa 
mange ri kotaya. Battuna mange anjoreng 
nia tojemmo nabuntulu kenanga sangkamma 
ngaseng lebaka Napau Isa. Napasadiami 
kenanga kanre Paskaya. 

17Wattunna bangngimo, battumi Isa siagang 
anjo sampuloa anrua ana gurunNa. 

18 Lalang ammemponamo kenanga 
angnganre, Nakanamo Isa, "Pilangngeri 
sai: kala serennu, ia niaka kamma- 
kamma anne angngagangA angnganre, 
ampasikongkolangA sallang." 

19 Nalangngerena akkana kamma Isa, sanna 
ngasemmi sinana pamaina ana-ana gurunNa 
Isa. Akkutanang tassere-seremi kenanga 
mae ri Isa angkana, "Sai teaiji nakke nataba 
kananTa Bapa?" 

20 Appialimi Isa Nakana, "Inai-nai 


kalaserennu anne sampuloa anrua 
angngagangaA ajulu piring angnganre iaminjo 
taunna. 

21] amate memang tojenji Ana Marupataua 
sangkamma niaka tattulisi lalang ri 
Kittaka. Mingka teai sipato cilakana tau 
ampasikongkolangai Ana Marupataua! 
Bajikangangi kade tena sikali naleba 
nianakkang anjo taua!" 

22 Ri wattunna angnganre kenanga, 
angngallemi roti Isa, nampa appala sukkuru 
ri Allataala. Lebaki anjo Nabage-bagemi anjo 
rotia siagang limanNa, nampa Natawa-tawai 
ana-ana gurunNa, na Nakana, "Allemi, 
siagang kanremi, iaminne pangngebarranna 
batangkalengKu." 

23 | ebaki anjo angngallemi sere canteng 
pangnginungang anggoro. Appala sukkurumi 
ri Allataala, nampa Napassareang anjo 
canteng lebaka nabonei anggoro mae ri 
ana-ana gurunNa. Nainummi ana-ana 
gurunNa anjo anggoroka. 

24 | ebaki anjo Nakanamo Isa, "Iaminne 
pangngebarranna cerakKu, iamintu cera 
nipasolonga untu tau jala, ampaassayali 
parjanjianNa Allataala. 

23Patappami angkanaya: Tenamo 
nalaKuinung pole anne anggoroka, sagenna 
narapi wattungKu angnginung anggoro beru 

siagang ikau ngaseng, lalang ri Lino BeruNa 


ManggeKu. " 

26 Lebaki anjo akkelommi kenanga sere 
kelong-kelong pammyji ri Allataala. Nampa 
alampa kenanga mange ri Bonto Zaitun. 

27 | ebaki anjo Nakanamo Isa ri kenanga, 
"Lalari ngasengko alampa ambokoiA. Nasaba 
nia tattulisi lalang ri Kittaka angkanaya, 
LaNabunoi Allataala pakalawakinna, na 
tassia-siaramo gimbalana. 

28 Mingka punna attallasa poleamMa, 
lalampa rioloA mange ri Galilea." 

29 Appialimi Petrus nakana, "Tena! Manna 
alampa ngaseng kenanga ampilariKi, mingka 
inakke tena sikali kuero ampilariKi. " 

30 Nakanamo Isa, "Urangi, angkanaya 
ia memanji anne bangngia, ri tenanapa 
napinruang attingkoko janganga, napintallung 
mako ansassaliA." 

31 Appiali terasami Petrus nakana, "Manna 
pole musti matea siagang iKatte Bapa, tena 
sikali nakulangkana takuassengaKi Bapa!" 
Akkana kamma ngaseng tomminjo ana-ana 
gurunNa maraenga. 

32 Battumi kenanga ri sereang tampa 
niarenga Getsemani. Nakanamo Isa ri 
ana-ana gurunNa, "Ammempo mako anrinni 
naKulampa rolong appala doang." 

33 Nampa Nakio Petrus, Yakobus siagang 
Yohanes alampa siagang KalenNa. 

Appakkaramulami sina siagang lussa 


pamaiNa. 

34 Nakanamo Isa ri kenanga, "Sanna sinana 
pamaikKu, kamma Kusaring eromaMa mate. 
Ammantang mako anrinni siagang ajaga-jaga 
mako!" 

33 Alampami Isa bella-bella sikede, nampa 
tassuju naung ri buttaya, appala doang. 
Lalang appala doanNa Napalami punna 
akkulleja teami Naoloi anjo wattu passessaya. 

36 Nakana, "Bapa, o Bapa, tena tamakkulle 
ajari punna Kierokang. Kipakabellami anne 
passessaya battu ri Nakke. Mingka teaKi 
erokKu Kituruki, passangalinna erotTamo 
Kipajari." 

37 Lebaki anjo ammoteremi Isa, na 
Narapikang ana-ana gurunNa attinro. 
Nakanamo ri Petrus, "Simon attinroko? Poro 
sereji jang natena nukkulle ajaga?" 

38 Nampa Nakana Isa ri kenanga, "Ajaga- 
jagako siagang appala doangko sollanna tena 
natabako paccoba. Memang eroji nyawanu 
agau tojeng, mingka tanukulleai nasaba 
sipana rupataua lammai." 

39 Alampami pole sikalipi Isa mange appala 
doang. Na ia kana-kananNa sangkammaji 
lebaka Napau sumpaeng. 

40 Lebaki anjo ammoteremi pole mange ri 
ana-ana gurunNa. Na Narapikammo pole 
attinroiji ana-ana gurunNa lanri sanna 

tadodona kenanga. Jari tanaassengami 


kenanga apa siratang nakana ri Isa. 

41Ri wattunna ammotere pole Isa ri 
kenanga ri makapintallunna, Nakanamo, 
"Attinro ngasenginjako siagang ammari- mari 
ngasenginjako? Anggannami! Narapimi 
wattunna nipassareang Ana Marupataua mae 
ri limanna tau dorakaya. 

42 Ambangung ngaseng mako, 
umba kilampa. Ciniki: Battumi tau 
ampasikongkolangiA!" 

43 Sitabang abicarana ija Isa battumi 
Yudas, kalaserenna anjo sampuloa anrua 
ana gurunNa. Jai tau naagang arurung, 
angngerang padang siagang palu-palu. 
Nisuroi kenanga ri imang-imang kapalaya, 
guru-guru agamaya, siagang pamimping- 
pamimpinna tu Yahudia. 

44 | ebami nasare pammatei Yudas anjo taua 
angkana, "Inai-nai kubau, iaminjo taunNa. 

J akkalami nanuerang siagang nanujagai baji." 
“Ri wattunna battumo Yudas, mangemi ri 
Isa na nakana, "O Bapa Guru!" nampa nabau. 

46 Nampa battu ngasemmo anjo tau 
naaganga Yudas anjakkalaki siagang 
ansikkoki Isa. 

47 Mingka niamo kalaserenna ana gurunNa 
Isa ambibuki padanna nampa nateba 
tunisurona imang lompoa, sagenna kaccili 
tolinna. 

48 Nakanamo Isa ri kenanga, "Apa nucini tau 


jadalakKa na nupangngerangngangA padang 
siagang palu-palu ero anjakkalakKa? 

49 Allo-alloKu nia ri dallekannu angngajara 
lalang ri BallaNa Batara, angngapa natena 
nujakkalakKa? Mingka musti kamma 
memangi anjo kajarianna, sollanna arupamo 
apa niaka tattulisi lalang ri Kittaka. " 

>0 Lari ngasemmi ana gurunNa ampilari Isa. 

31 Nia sere tau rungka, akkalimbuka silawara 
bawang kaeng lenang, ampinawangi Isa. 
Eromi nijakkala ri taua, 

>2 mingka nalappassammi kalimbuna, nampa 
lari assola-solara. 

33 Nierammi Isa mange ri ballana imang 
lompoa. Nia ngasemmi anjoreng assere 
imang-imang kapalaya, pamimping- 
pamimpinna tu Yahudia, siagang guru-guru 
agamaya. 

34 Amminawang battu bellami Petrus ri Isa 
sagenna antama ri paranglakkenna imang 
lompoa. Ammempomi anjoreng siagang 
pangawalaka ngaseng, abinrung ri pepeka 
ambambangi kalenna. 

>> Aboyami butti-butti sikontu imang 
kapalaya siagang haking-haking Pangadelang 
Agamaya, ero ansalakangi Isa, sollanna 
akkulle nahukkung mate. Mingka tena sikali 
butti akkulle nagappa kenanga. 

39 aimi sabi nikio, mingka sangnging sabi 
balle-balle ngaseng, lanri simmara-maraengi 
batena assare kasabiang. 

37 Nia siapa are sabi balle-balle ammenteng 
nakana, 

38 "L ebaki nalangngere ikambe anne taua 
angkana, Eroki Kurumbang anne BallaNa 
Allataala, napareka rupataua, nampa 
Kubangung poleang maraenga ri makatalluna 
alloa, tenaya nasangkamma bate parena 
rupataua." 

39 Mingka simmara-maraeng tommiseng 
batena kenanga assare kasabiang. 

60) ari ammentemmi imang lompoa ri 
dallekanna ngaseng kenanga, nampa 
akkutanang ri Isa nakana, “Tena Nuero 
ampiali anjo napakkanaiangKo kenanga?" 

61 Mingka amerekiji Isa. Tena sikali Naero 
appiali. Jari sikalipi pole akkutanang anjo 
imang lompoa nakana, "Maka iKaumi Karaeng 
Mappasalamaka, AnaNa Allataala Kaminang 
Matangkasaka? " 

62 Appialimi Isa Nakana, "INakke minne, 
na lanuciniki sallang Ana Marupataua 
ammempo ri sari kananNa Allataala Kaminang 
Makoasaya, siagang lanaung battu ri langika 
ri tompona rammanga!" 

63 Napasinta-sintami nakekke pakeanna anjo 
imang lompoa siagang nakanamo, "Tenamo 
naparallu sabia! 

64 Nulangngere ngasemmi kana-kananNa, 


anghinai Allataala. Kamma-kamma anne 
antekamma batenu antappuki?" Natappukimi 
kenanga angkanaya salai Isa, siagang 
siratangi nihukkung mate. 

65 Appakkaramulami siapa areang ri kenanga 
ampirui rupanNa Isa. Siagang natongkomi 
matanNa nampa nabaji. Nampa nakana 
kenanga, "Coba sai tappu, inai ambajiKo?" 
Amminawang ngaseng tommi pangawalaka 
antempakarangi Isa. 

69Ri wattunna nia ija Petrus ri 
paranglakkenga, niamo sitau baine 
palayanna imang lompoa battu mange 
anjoreng. 

67 Nacinina anjo palayanga Petrus nia 
anjoreng abinrung ambambangi kalenna, 
naciniki baji-bajimi tanjana. Nampa nakana, 
"Sai siagang tongko anjo Isa tu Nazaretka?" 

68 Mingka assassalami Petrus. Nakana ri 
anjo palayanga, "Takuassengai siagang 
takupahangai antu bicarannu." Nampa 
alampami Petrus mange ri pakkebu lompona 
anjo ballana imang lompoa. [Anjo wattua 
attingkokomi janganga. | 

69 Nicinimi pole Petrus ri anjo palayang 
bainea. Na nakanamo pole ri tau niaka 
anjoreng, "Manassa aganna memang todong 
kenanga anne taua!" 

70 Mingka assassalami pole Petrus. Tena 
nasallo lebana, nakanamo pole tau niaka 

anjoreng, "Takkulleako assassala, manassa 


aganna memang tongko kenanga; nasaba tau 
battu tongko ri Galilea!" 

71 Appakkaramulami Petrus assumpa-sumpa 
nakana, "Matea naung, manassa tena 
nakuassengi antu tau nupakkanaya!" 

72 Anjo wattua attingkokomi pole janganga 
makapinruanna. Na naurangimi Petrus 
angkanaya lebaki angkana Isa ri ia, 
angkana, "Ri tenanapa nattingkoko 
makapinruang Janganga, pintallumMa 
nusassali." Angnguranginna Petrus, alampami 
angngarru tassungenge- ngenge. 

1 5 l Ri baribasa dudua akkaro-karomi 

sipabicara sikontu hakinga ri 
Pangadelang Agamaya siagang imang-imang 
kapalaya, pamimping-pamimpinna tu 
Yahudia kammayatompa guru- guru agamaya. 
Nasikkomi kenanga Isa nampa naerang 
mange napassareang ri Pilatus. 

2 Akkutanammi Pilatus ri Isa nakana, 
"Kammatojengi angkanaya karaennaKo 
tu Yahudia?" Appialimi Isa Nakana, 
"Kammaminjo nupaua." 

3 aimi pole tuduhang napau imang-imang 
kapalaya mae ri Isa. 

“Jari akkutanammi pole Pilatus ri Isa nakana, 
"TaerokaKo appiali? Cini sai antekamma jaina 
tuduhang napakkanaiangKo kenanga!" 

3 Mingka tena sikalimo Nappiali Isa. Sagenna 
ajari lannasami Pilatus. 

6Punna narapi Passua-suarranna allo 


Paskaya, biasana nia sitau tu nitarungku 
nalappassang Pilatus, situru pappalana tau 
jaia. 

7 Lalang ri tarungkua jai tau nitarungku 
passabakkang pammunoang siagang appare 
karicuang ri parasanganga. Nia kalaserenna 
niarenga Barabas. 

8 Arappungammi tau jaia, nampa napala 
ri Pilatus sollanna nalappassang sitau tau 
nitarungkua, sangkamma biasa. 

9 Akkutanammi Pilatus ri kenanga nakana, 
"Erokko, naia anne karaenna tu Yahudia 
kulappassang?" 

10 Nasaba naassengi Pilatus angkanaya 
nanapassareang Isa kenanga ri ia, lanri 
assereati anjo imang-imang kapalaya. 

11 Mingka niajara salami anjo tau jaia ri 
imang-imang kapalaya sollanna Barabas 
napala kenanga nilappassang. 

12) ari nakanamo pole Pilatus ri anjo tau 
jaia, "Jari punna kamma lakuapami anne tau 
nugallaraka karaenna tu Yahudia?" 

13 Agorami kenanga angkana, "Allei salli!" 

14 Akkutanammi Pilatus nakana, "Mingka 
apa kajadallanNa?" Pila agora-gorami pole 
kenanga angkana, “Allei Salli!" 

lo Lanri eroki napakasannang Pilatus 
nyawana anjo tau jaia, nalappassammi 
Barabas. Nampa nasuro taua ancamboki Isa, 
nampa napassareang nasuro salli. 

16 Nierammi Isa ri surudadua mange ri balla 


lompona guburnurka. Nampa nikio ngaseng 
arappungang pasukanga. 

17 Nampa nipipakei juba cura lame butung 
ri kenanga siagang nipapparekang songko 
akkatintinga, nampa napataba kenanga ri 
ulunNa Isa. 

18 | ebaki anjo anynyombami kenanga ri Isa 
nakana, "Iye Karaenna tu Yahudia." 

19 Napalu-paluimi takkang kenanga ulunNa 
Isa, nampa napirui rupanNa siagang suju 
anynyomba ri dallekanNa. 

20 ebaki nakarek-karenai Isa, napasulu 
poleammi kenanga anjo juba cura lame 
butunga, nampa napipakei ammotere 
pakeang KalenNa Isa. Nampa nierang assulu 
Isa, lamange nisalli. 

21Ri tangngana aganga niamo sitau nasuro 
kenanga ampisangi kayu salliNa Isa. Anjo 
taua beru battui ri desaya ero antama ri 
kotaya. (Niarengi Simon, anana Aleksander 
siagang Rufus tu battua ri parasangang 
Kirene.) 

22 Nierammi Isa ri sereang tampa niarenga 
Golgota, battuanna "Tampa Tangkora". 

23 Anjoreng nasaremi kenanga Isa anggoro 
nicampuruka mur, mingka taerokai Isa 
angnginungi anjo anggoroka. 

24 Nampa nasalli kenanga Isa. Na nabotorimi 
pakeanNa ero nabage massing tawana. 

23 Tette salapang ri baribasaka na nisalliki 


Isa. 

20|rateang ri kayu sallika niamo nitannang 
tulisang angkanaya: “"Karaeng Tu Yahudia." 
laminjo tattulisika kasalang nituduangi Isa. 

27 Nia todong rua paella naagang Isa nisalli. 
Sitau ri sari kananNa, sitau ri sari kairinNa. 

28[Lanri kammana, a'rupami apa tattulisika 
lalang ri Kittaka angkanaya, "Lanipasibilangi 
tau ja'dalaka."] 

29 Sikamma tau niaka numalo anjoreng 
napammenggong-menggongi ulunna, siagang 
nahina-hinai Isa angkana, "He, iKaumi 
eroka anrumbangi BallaNa Allataala nampa 
Nupabangung poleang ri makatalluna alloa. 

30 Cobami naungKo mae battu ri antu kayu 
sallika na Nupasalama KalenNu!" 

31 Sikamma imang-imang kapalaya siagang 
guru-guru agamaya amminawang ngaseng 
tommi ancau-caui Isa. Angkanami kenanga 
para la, "Napasalamaki tau maraenga, 
mingka KalenNa tanakulle Napasalama! 

32 Punna manassa karaenna memang tongi 
tu Israelka, Karaeng Mappasalamaka, bajimi 
punna Napanaung KalenNa battu ri anjo kayu 
sallika, sollanna na nicini nakitappa todong ri 
la!" Kammayatompa anjo tau naaganga Isa 
nisalli, katuru-turukang tommi anghinai Isa. 

33 Ri tangngana alloa, niaki tallung tette ajari 
sassang ri sikontu anjo parasanganga. 

34 Na ri wattunna narapimo tette tallu ri 


karuenga, ammarrang lompomi Isa angkana, 
"Eloi, Eloi, lama sabakhtani?" battuanna, 

"O AllataalaKu, o AllataalaKu, angngapa na 
NubokoiA?" 

33 Sikamma tau niaka anjoreng 
nalangngereki ammarrang kammanjo 
Isa. Nakanamo kenanga, "Pilangngeri sai, 
Nakioki Elia!" 

36 Niamo sitau battu ri kenanga linta 
mange angngalle bunga batu karang, 
nampa napantama ri anggoro kaccia. Nampa 
napatinting anjo bunga batu karanga ri 
sereang cappa kayu, na napamange ri 
bawaNa Isa siagang nakana, "Tayangi, na 
nicini, maka laniaki battu Elia ampanaungi 
battu ri anjo kayu sallika." 

37 Nampa ammarrammi Isa, natappu 
nyawaNa. 

38 Sinre tabage ruami kaeng gordenga ri 
BallaNa Batara, battu rate sagenna naung. 

39 Anjo perwira surudadua niaki ammenteng 
ri dallekanna salliNa Isa ri wattunna mate 
Isa. Nacinimi antekamma batena mate Isa. 
Nakanamo anjo perwiraya, "Manassa AnaNa 
tojeng Allataala anne taua!" 

40 Nia todong siapa are bai-baine ancini battu 
bellai anjo sikamma apa kajarianga. Niaki 
Salome, Maria Magdalena, siagang Maria 
ammana Yakobus loloa, kammayatompa 
Yoses. 

41Yangaseng minjo kenanga, bai-baine 


ampinawangi siagang antulungai Isa ri 
wattunna nia Isa ri Galilea. Na jai pole 
bai-baine maraeng anjoreng, amminawanga 
todong ri Isa battu ri Yerusalem. 

42Ri wattunna eromo bangngi niami Yusuf 
battua ri Arimatea. Anne Yusuf, anggotana 
tongi haking Pangadelang Agamaya, siagang 
nikangalikang tongi ri taua. Sallo tommi 
natayang wattunna na Napakkaramula 
Allataala ammarenta salaku Karaeng. Anjo 
alloa, allo Pappasadiang (iamintu allo sadiana 
taua antayangi allo Pammari-marianga, 
labattua ammuko). Jari napabaraniammi 
Yusuf mange andallekang ri Pilatus, ampalaki 
mayaNa Isa. 

43 (15:42) 

44L|annasami Pilatus ri wattunna 
nalangngere angkana matemi Isa. Jari nasuro 
kiomi komandang pasukanga na nakutanang 
siapami sallona mate Isa. 

45 | ebana nalangngere alaporo anjo 
komandanga, nakellaimi Pilatus mange Yusuf 
angngallei mayaNa Isa. 

46 Ammallimi Yusuf kaeng lenang alusuka, 
lanapareka paroko mayaNa Isa. Lebaki anjo 
naerammi mayaNa Isa, na napantama ri jera 
batu abontoa. Nampa natongko batu lompo 
anjo jeraka. 

47 Anjo wattua, niaki Maria Magdalena 
siagang Maria ammana Yoses amminawang, 

ero naasseng angkana kemae nitarawang 


mayaNa Isa. 

16 l Ri wattunna allalomo allo Pammari- 
marianga, alampami Maria Magdalena, 

Maria ammana Yakobus, siagang Salome, 

mange ammalli minynya-minynya, untu 

lanapake amminynya-minynyaki mayaNa Isa 

ri jeraka. 

2Baribasa dudu, ri pakkaramula 
ammumbana alloa, ri allo uru-uruna 
anjo sidaminggua, alampami kenanga mange 
ri jeraNa Isa. 

3 Ri tangngana aganga nakanamo kenanga 
massing para ia, "Inaimo lanipappala tulungi 
ampalesangi anjo batu pannongkona Jjeraka?" 
Nasaba anjo batua lompo sikali. Mingka 
battuna kenanga mange anjoreng ri jeraka, 
nacinimi kenanga lebami tagulung anjo batua. 

4(16:3) 

> Antamami kenanga ri anjo jeraka. Niamo 
nacini kenanga sitau tu rungka ammempo 
lalang ri sari kananna jJeraka, ammake juba 
sannaka kebona. Na tabangkamo kenanga 
anciniki. 

8Nakanamo anjo tu rungkaya, "Teako 
mallakki! Kuassengi angkanaya Isa, anjo 
tu battua ri Nazaret, siagang lebaka nisalli 
battu nuboya. Mingka cinimi tenami anrinni ri 
tampaNa niboli. Lebami attallasa poleang. 

7Kamma-kamma anne, alampamako 
ampabattui anne kabaraka mae ri ana-ana 

gurunNa, kammaya Petrus. Pauammi 


angkanaya, Alampa riolomi mange ri Galilea. 
Anjorempi lanucini, sangkamma lebakamo 
Napau ri kau ngaseng." 

8 Assulumi kenanga battu ri jeraka, nampa 
lari napakamma tabangka siagang malla. 
Lanri mallana kenanga, takkana-kanayami 
manna ri nai. 

9 [A'lampai anjo sikamma bai'-bainea mae 
ri Petrus siagang agang-aganna, nampa 
napabattu bodona caritana anjo sikontu 
apa le'baka nipauangi ke'nanga ri anjo 
tau rungkaya. Le'baki anjo, KalenNa Isa 
tete ri ana'-ana' gurunNa ampa'la'bangi 
battu raya sa'genna kalau' anjo kabara' 
matangkasaka siagang mannannunganga 
ri passala'na kasalamakkang satunggu- 
tunggua.] Attallasa poleannamo Isa battu 
ri kamateanga, ri baribasana allo Minggua, 
uru-uruna Napappicinikammi KalenNa mae 
ri Maria Magdalena. (Iaminne Maria lebaka 
napantamakki tuju setang, na Nabongka Isa 
assulu anjo setanga battu ri kalenna.) 

10 Alampami Maria ampabattuangi agang- 
aganNa Isa anjo apa kajarianga, sitabanga 
susa siagang angngarru. 

11Mingka tena natappa kenanga 
nalangngerena angkanaya attallasa poleammi 
Isa, siagang lebami nacini Maria. 

12 | ebaki anjo Napappicinikammi KalenNa 


Isa mae ri rua ana gurunNa, sitabanga ajappa 
mange ri sereang kampong. 

13 ari ammoteremi anjo ruaya ana gurunNa 
mange ampabattui anjo kajarianga mae ri 
agang-aganna maraenga. Mingka tatappakai 
kenanga. 

14 Kalabusanna Napappicikammi KalenNa 
Isa mae ri sampuloa assere ana gurunNa, 
sitabanna angnganre kenanga. Napakaingami 
kenanga lanri kurang tappana kenanga, 
siagang lanri sukkarana tappa kenanga mae 
ri tau lebaka anciniki angkanaya lebami 
attallasa poleang Isa. 

15 Nakanamo Isa ri kenanga, "Alampamako 
mange ri sikontu linoa, siagang palabammi 
Kabara Baji battua ri Allataala, mange ri 
sikontu rupataua. 

16 Na inai-nai tatappaka, lanihukkungi. 
Mingka inai-nai tappa na nijene, iami 
lanipasalama. 

17Na lajari buttia angkanaya tappaki 
kenanga, lanabongkami setanga lalang 
arengKu, labicarai kenanga lalang arupa-rupa 
bicara tenaya napahangi kenanga. 

18 Punna annagalaki ulara yareka 
angnginungi racung, talamangngapa- apayal 
kenanga. Punna napadongko limanna 
kenanga irateanganna tau garringa, lajari 
bajiki anjo tau garringa." 

19[ ebaki abicara Isa siagang kenanga, 


taangkami Isa nai ri suruga. Anjorengi 
ammarenta siagang Allataala. 

20 Alampami ana-ana gurunNa ampalabangi 
biritta battua ri Allataala, mange ri kere- 
keremae. Na nirurungammo ri Allataala 
lalang jama-jamanna kenanga. Siagang 
napabuttimi angkanaya manassa tojengi anjo 
biritta napabattua kenanga, lanri gau-gau 
appakalannasaka napappicinikanga kenanga. 


Lukas 


1 l Natarimai tu nipakalabirikku Teofilus, laji 
kupabattuangki angkanaya, jaimi tau leba 
ansusung bajiki siagang antulisiki sikamma 
apa lebaka kajariang ri tangnga-tangngata. 

2 Sikamma apa lebaka nicarita mae ri katte, 
battu ri tau lebaka anciniki anjo kajarianga 
battu ri pakkaramulanna, yangaseng 
minjo natulisi kenanga, nampa napalabang 
kabarana. 

3 Leba ngasemmi kupilajari baji-baji battu 
ri pakkaramulanna sikamma anjo apa 
lebaka kajariang. Jari kupikkiriki angkanaya, 
bajiki punna kupannulisangki sere laporang 
nisusung bajika ri passalana sikamma anjo 
apa-apa lebaka kajariang. 

4Na iaji nakupare anne laporanga, sollanna 
akkulle kiasseng angkanaya manassa tojengi 
anjo apa lebaka nipangngajarrang mae ri 
katte. 

P Ri wattunna Herodes ajari karaeng ri 
parasangang Yudea, nia sere imang niareng 
Zakharia, sossorang battua ri imang-imang 
Abia. Tu ri ballana niarengi Elisabet, sossorang 
imang todong. 

6 Ningai ri Allataala katallassang 
pakkalabinianna kenanga. Nasaba tutui 

kenanga anturuki eroNa Allataala siagang 


sikamma atorang Napassareanga Allataala. 

'Tena anana kenanga, nasaba takkulleai 
ammana Elisabet. Nampa toa rua-ruamo 
kenanga. 

8 Nia sere allo na narapi wattunna sossoranna 
Imang Abia ajari imang ri BallaNa Batara. 
Jari anjo wattua, Zakharia ajari imang ri 
dallekanNa Allataala. 

9 Lebaki niloterei, kamma biasaya nagaukang 
imang-imanga, iami nijojo antama ri BallaNa 
Batara attunu kamanynyang. 

10 Sitabanna nitunu kamanynyanga, 
assambayammi tau jaia pantarang. 

11 Anjo wattua battumi malaekaNa Allataala 
ampappicinikangi kalenna mae ri Zakharia. 
Ammentemmi anjo malaekaka ri sari kananna 
mejang padongkokanna kamanynyang 
nitunua. 

12 Nacinina Zakharia anjo malaekaka, ajari 
lingu-lingumi napakamma malla. 

13 Mingka nakanamo anjo malaekaka, "Teako 
mallakki Zakharia! Nalangngeremi Allataala 
pappala doannu. Lammanaki tu ri ballanu 
Elisabet, sitau burane. Anjo anaka sallang 
musti nuarengi Yohanes. 

14 | asanna rannunu, siagang Jai tau lajari 
rannu punna lassu sallang anjo anaka! 

1p ajari tu nipakalompoi ri dallekanNa 
Allataala. Talangnginungai anggoro siagang 
inungang terasa. Pakkaramula battu ri 

nilassukanna lanirurungangi ri RohNa 


Allataala. 

19J ai tu Israel lanaerang ammotere mae ri 
Allataala, Batarana kenanga. 

17 ajari tunisuro magassinNai Allataala, 
siagang lakoasai sangkamma Nabi Elia. 
Lanapassiamaki manggea siagang anana. 

Na lanapimping tau tenaya nappilangngeri 
kana sollanna ammotere mange ri pikkirang 
annabaya. Jari appasadiami sere umma sadia 
anruppai kabattuanNa Batara." 

18 Akkutanammi Zakharia ri anjo malaekaka 
nakana, "Antekamma batena nakkulle 
kupahang angkanaya lakajariang tojengi anjo 
kipakkanaya? Nasaba inakke toama, na tu ri 
ballakku toa tommi." 

19 Appialimi malaekaka angkana, "Inakke 
minne malaeka Gabriel. Inakke palayanNa 
Allataala, na lami assuroa ampabattui anne 
kabara bajika mae ri kau. 

20 Anne apa kupaua, manassa larupai punna 
narapimo wattunna. Mingka lanri tenana 
nutappa, lajari pepe mako; na iapa nukkulle 
abicara ammotere, punna arupamo anne apa 
kupauangangko." 

21 Anjo wattua, nitayammi passuluna 
Zakharia ri taua. Lannasaki kenanga, apa 
sabana nasallo kamma Zakharia lalang ri 
BallaNa Batara. 

22Na ri wattunna assulumo Zakharia, 
takkulleami abicara ri kenanga. Limanna 


KE Lukas 1.231 31. 4 
mami tuli napagio punna ero abicara, nasaba 


ajari pepemi. Jari naassemmi taua angkana 
niamo apa-apa nacini lalang ri BallaNa Batara. 

23 | ebanamo nagaukang jama-jamanmna ri 
BallaNa Batara, ammoteremi Zakharia ri 
ballana. 

24 Tasalloai ribokoanganna, tianammi 
Elisabet, na nakurummo kalenna lalang ri 
balla limambulang sallona. 

25 Nakanamo Elisabet, "Kalebakkanna 
Natulumma Batara siagang Natongkokamma 
sirikku." 

26 Ri wattunna annang bulammo tianang 
Elisabet, Nasuromi Allataala malaeka Gabriel 
mange ri kota Nazaret ri daera Galilea. 

27 Nisuroi malaeka Gabriel mange ri sitau 
tulolo niarenga Maria. Anjo tuloloa eroki 
nipasialle siagang Yusuf, sossoranna Karaeng 
Daud. 

28 Battumi anjo malaekaka mae ri Maria na 
nakana, "Salamakko, ikau tu nibarakkakia ri 
Batara! Poro nirurungangko ri Batara!" 

29Nalangngerena Maria kananna anjo 
malaekaka, tabangka sikalimi. Akkutanammi 
lalang ri pamaina angkana apa battuanna 
anjo sallanna malaekaka. 

30] ari nakanamo pole anjo malaekaka, 
"Teako mallakki Maria, nasaba ikau tu 
nipangngellaiko ri pamaiNa Allataala. 

31 | atianangko, siagang lammanakko sitau 
ana burane, na musti nuarengi Isa. 

32 Lajari tu nipakalabiriki, siagang 
lanigallaraki AnaNa Allataala Kaminang 
Tinggia. Lanipajari Karaengl ri Karaeng 
Allataala sangkamma Karaeng Daud boeNa. 

33 Siagang lammarentai salaku Karaeng 
satunggu-tungguna ri boe-boena Yakub. Tena 
kalabusanna bateNa lammarenta." 

34 Nakanamo Maria ri malaekaka, "Mingka 
tulolo ija, antekamma lakkulle lakajariang 
anjo kipakkanaya?" 

33 Appialimi malaekaka nakana, "Labattui 
RohNa Allataala mae ri kau, siagang laniaki 
koasaNa Allataala anrurungangko. Lanri 
kammana, anjo ana lalassuka lanigallaraki 
Matangkasa, AnaNa Allataala. 

36 Urangi: anjo bijannu Elisabet tianang 
annang bulammi, manna natoamo, siagang 
nakana taua tamanangi. 

37 Nasaba punna Nakaerokang Allataala, 
tena apa-apa takkulle Napajari." 

38 Nakanamo Maria, "Inakke anne, atanNa 
Allataala: bolimi kamma nakajariang ri nakke, 
antu kipakkanaya." Lebaki anjo alampami 
anjo malaekaka ambokoi Maria. 

39 Lebaki anjo, alampami linta Maria mange 
ri sereang kota ri parasangang Yudea, rate 
buluka. 

40 Alampai mange ri ballana Zakharia. 
Abarisallammi ri Elisabet wattunna antama ri 
balla. 

41 Na nalangngerena Elisabet barisallanna 


Maria, agiomi anjo ana natiananganga. 
Nikoasaimi Elisabet ri RohNa Allataala: 

42 agorami Elisabet nakana, "Ikaumi baine 
kaminang nibarakkakia ri sikontu bai-bainea! 
Poro nibarakkakimi anjo ana lanulassukanga! 

43 | nai tonga anne, nabattukamma ammaNa 
Batara mae ri nakke? 

44 Kulangngerena sallannu, agiomi 
napakamma rannu anne ana kutiananganga. 
45 Matene mako, lanri tappanu angkanaya 
lakajariangi ri kalennu anjo Napabattua 

Batara ri kau!" 

46 Nakanamo Maria, "Mammyji atingku ri 
Batara, 

47 namarannu-rannu nyawaku kalanri 
Allataala Mappasalamakku. 

48 | ami mangngurangi ri nakke, anne ata 
tuna duduNa! Anne kamma sikontu bansaya 
mangkana minne ri nakke, inakkemi tau 
matene. 

49 Lanri Allataala Kaminang Makoasa agau 
malompo ri kalengku. Nitangkasimi arenNa. 

>0 Sossorang mange ri sossorang tuli 
nikamaseang ri Batara tau mallaka ri la. 

>l Lima makoasaNa mappasimbung tau 
borro, na mangngaco ri ero sala. 

3? Napanaung ri empoamna sikontu tu 
nikaraengang napanai ri tinggia, sikontua tu 
nihina. 

33 Nabassori inai cipuru, battu ri kabajikanNa 


naNabongka tu kalumanynyang alampa 
tamangngeranga. 

34 Natulungi Israel atanNa, lanri janji leba 
Napare mae ri boe-boeta. 

>> Batara tamakkaluppa ri janjinNa baji ati ri 
Abraham na sossorang satungguna." 

38 Niaki kira-kira tallum bulang sallona 
ammantang Maria ri ballana Elisabet, nampa 
ammotere mange ri ballana. 

37 Narapimi wattunna lammana Elisabet. 
Ammanami sitau ana burane. 

38 Nalangngere ngasemmi samborina 
siagang bija-bijanna antekamma bajina 
Batara mae ri Elisabet. Na rannu ngaseng 
tommo nyawana kenanga sangkamma 
Elisabet. 

39 Ri wattunna sagantuju allomo umuruna 
anjo anaka, battumi kenanga ansunnaki anjo 
anaka. Eromi kenanga nasare areng Zakharia 
anjo anaka, sangkamma arenna manggena. 

60 Mingka nakana ammana, "Tena, musti 
niarengi Yohanes." 

61 Nakanamo kenanga ri Elisabet, "Mingka 
tena manna sitau bija-bijannu kammanjo 
arenna." 

62 J ari, akkutanammi kenanga ri Zakharia, 
abicara kamma tu pepe, angkana apa 
laniarengangi anjo anaka. 

63 Appalami Zakharia sere batu pannulisang 


nampa natulisi angkana, "Yohanes arenna." 
Lannasa ngasemmi kenanga. 

64Na anjo wattua akkullemi abicara pole 
Zakharia siagang ammuji- muji ri Allataala. 

65 Malla ngasemmi samborina: na tassiaramo 
anjo kabaraka ri sikontu daera monconga ri 
Yudea. 

66 Akkutanang ngasemmi lalang ri atinna 
sikontu tau allangngerekai anjo kabaraka 
angkana, "Lajari apai anjo anaka sallang?" 
Nasaba nirurungangi ri Batara anjo anaka. 

67 Anjo Zakharia, manggena anjo anaka, 
nikoasaimi ri RohNa Allataala. Jari 
napabattumi pappasang battua ri Batara, 
angkana, 

68 "Umba kimammyji ri Batara, Allataalana 
bansa Israel! Battumi antulungi ummaNa na 
Nalappassang kenanga. 

69 Nasaremaki tu Mappasalama makoasaya, 
ikatte atanNa, sossoranna Daud. 

70 Battu ri riolo duduji na Napabattumo 
nabi-nabi nipilea, angkana lebami assare janji 
Batara 

/l ero ampasalamakki battu ri musunta 
ngaseng na battu ri kakoasanna sikamma tu 
birisika ri katte. 

72[ anri eroNa napappicinikang baji atinNa 
ri tu riolota, na laNaparupa anjo janji 
matangkasaNa. 

73 Lebami assumpa ri boeta Abraham, 


ajanji ero ampasalamakki battu ri musunta 
ngaseng, sollanta akkulle allayani ri la 

74(1:73) 

73 kitamalla-mallaka, kituli anynyomba ri 
la, ampakasannangi atinNa lalang sikontu 
tallasatta. 

70|kau anakku, lanigallarakko nabiNa 
Allataala Kaminang Tinggia. Nisuroko 
roloangangnganNa Bataraya untu ampasadiai 
oloang laNaoloa, 

77 Ampabattui kabaraka mae ri ummaNa 
angkanaya lanipasalamaki kenanga, punna 
lebamo nipammopporang dosa-dosana ri 
Allataala. 

18 Baji ati na mangngamaseang Bataraya: 
battui lanri erotta Napasalama. Sanrapang 
mataallo ammumba ri baribasaka, 

79 kammaminjo na Nasingari sikontu taua 
niaka lalang ri sassang siagang kamallakkang. 
Nauluki mange ri oloang alampa mangea ri 
kabajikanga." 

80 Pila lompomi anjo anana Zakharia. Pila 
jarremi rohna. Ammantammi ri parang 
lompoa, sagenna narapi wattunna napanyata 
kalenna mae ri bansa Israel. 

l Anjo wattua Karaeng Agustus 
ammarenta ri parasangang Roma. 
Sitabangi nisuro bilang ngaseng sikontu 

tumabuttaya niaka lalang parentana. 

2 Sitabang tongi Kirenius ajari guburnur 


Roma ri parasangang Siria, nabungasa 
nibilang tumabuttaya. 

3 ari massing ammotere ngasemmi taua ri 
kamponna, assuro bilangi kalenna. 

4 Alampa tommi Yusuf ambokoi Nazaret 
ri Galilea. Mangemi ri Betlehem ri Yudea, 
kampong kalassukanna Karaeng Daud; 
nasaba anjo Yusuf sossoranna tongi Karaeng 
Daud. 

3 Alampa tongi siagang Maria, assuro bilangi 
kalenna. Battuna mange ri Betlehem, tenamo 
nanggappa kenanga balla pabangngiang, 
napakamma jaina tau battu mange anjoreng. 
Lanri kammana, mange mami kenanga ri 
sereang bara sapi abangngi. Na anjo wattua 
tianammi Maria, siagang narapimi wattunna 
lammana. Nalassumo anjo ana bungasana, 
sitau ana burane. Nakalimbukimi care-care 
anjo anaka, nampa napatinro lalang ri tampa 
pangnganreang olo-oloka. 

6(2:5) 

7(2:5) 

8 Anjo bangngia nia siapa are pakalawaki 
sitabang anjagai sapinna ri paranga ri anjo 
daeraya. Anjo wattua lantammi bangngia. 

9Tiring nia mami battu malaekaNa Batara 
ampappicinikangi kalenna ri kenanga; 
tassioromi caya kalabiranNa Batara mae ri 
kenanga. Na teaimi sipato mallana kenanga. 

10 Mingka nakanamo anjo malaekaka, 


"Teako mallakki! Nasaba kabara baji anne 
battu kupabattuangko; kabara sannaka 
lanakarannuanna sikontu rupataua. 

11 Anne kamma, ri kota kalassukanna Daud, 
lassumi Karaeng Mappasalamanu iamintu 
Almasi. 

12 Na iaminne pammateina ri kau: Nia 
lanubuntulu sere ana lolo nikalimbuki 
care-care, siagang nipatinro lalang ri 
pangnganreang olo-oloka. " 

13Tiring jaimi pole malaeka maraengang 
battu anrurungangi anjo malaekaka 
sumpaeng, na mammuji-muji ri Allataala, 
angkana, 

14 “Nipujimi Allataala ri langi kaminang 
tinggia! Nasalewangang rupataua ri tompona 
linoa mappakatenea ri atinNa Bataraya!" 

13 Abokoi lampana sikamma anjo malaekaka 
ammotere nai ri suruga, massing nakanamo 
anjo pakalawakia, "Umba kilampa mange ri 
Betlehem anciniki anjo kajariang Napabattua 
Batara mae ri katte." 

16 Alampa memammi kenanga. Na 
nabuntulumo kenanga Maria siagang Yusuf, 
kammayatompa anjo anaka, nipatinro ri 
pangnganreang olo-oloka. 

17 Ri wattu nacininamo pakalawakia anjo 
anaka, nacaritami kenanga anjo apa napaua 
sikamma malaekaka ri passalana anjo anaka. 

18 Na lannasa ngasemmo tau allangngerekai 


caritana anjo pakalawakia. 

19 Mingka napariatimi siagang nanawa- 
nawami Maria sikamma anjo passalaka. 

20 Ammoteremi kenanga mange ri paranga, 
mammuji-muji siagang napakalabirimi 
kenanga Allataala, lanri yangasenna anjo 
kajariang lebaka nalangngere siagang nacini 
kenanga, tena leba sisalana siagang anjo apa 
lebaka napau malaekaka mae ri kenanga. 

21Narapiki sagantuju allo umuruna, 
nisunnami anjo anaka. Nampa nisare areng 
ri kenanga Isa. laminjo areng lebaka 
napassareang malaekaka, ri wattu tenanapa 
na nitianangangi ri ammaNa. 

22 Narapimi wattunna Yusuf siagang Maria 
anggaukangi ada matangkasaka, situru 
atorang agama battua ri Musa. Jari naerammi 
kenanga anjo anaka mange ri Yerusalem, 
mange nipassareang ri Batara. 

23 Nasaba nia tattulisi lalang ri Hukkung 
Napassareanga Batara angkanaya, "Sikontu 
ana burane bungasaka musti nipassareangi 
mae ri Batara." 

24 Ero tommi kenanga mange assare 
korobang, iamintu sipasang jangang-jangang 
bukkuru, yareka ruang kayu jangang-jangang 
bodobangkeng rungkaya, situru apa lebaka 
nipattantu lalang ri Hukkung Napassareanga 
Batara. 

25 Anjo wattua nia ri Yerusalem sitau niareng 


Simeon. la tau baji, na malla ri Allataala. Na 
tayang-tayammi wattunna nabattu Allataala 
ampasalamaki umma Israel. Antamami 
RohNa Allataala ri kalenna. 

26 Na lebami nipauang ri Allataala angkanaya 
talamateapi punna tenapa naciniki Karaeng 
Mappasalamaka, lebaka Napajanjiang Batara. 

27 Niulumi Simeon ri RohNa Allataala antama 
ri BallaNa Batara. Anjo wattua nierangi anjo 
Isa, ana loloa, ri Yusuf siagang Maria antama 
untu anggaukangi pagaukang nipassuroanga 
lalang atorang agamaya. 

28 Naallemi Simeon anjo anaka, na 
nakalawing, nampa ammuji-muji ri Allataala, 
nakana, 

29 "Anne kamma, o Batara, Kirupaimi 
janjinTa. Bolimi kamma ammoterang atanTa 
siagang sannang. 

30 Nasaba lebami nacini mata kalengku 
Pappasalama battua ri Katte. 

31 pappasalama Kipasadia untu sikontu 
bansaya: 

3? Sanrapang singara, ansingaria oloanna 
bansa-bansa maraenga, untu labattu mae ri 
Katte; singara angngeranga kalabirang mae 
ri ummatTa Israel." 

33 | annasami manggena siagang ammana 
anjo anaka allangngereki anjo apa-apa 
napaua Simeon ri passalana anjo anaka. 

34 Nabarakkakimi Simeon kenanga; siagang 


nakana ri Maria, "Lebami nipile ri Allataala 
anne anaka untu anghukkungi siagang untu 
appasalama jai tu Israel. Lajari pannanrai 
battu ri Allataala, lanibaliangi ri tau jaia, 

35 na lanri kammana nakaassengammo 
bone atinna kenanga. Lasina sikali nusaring, 
sanrapang nitodoka atinnu ri padang sannaka 
ciduna." 

36 Nia todong sitau nabi baine sannakamo 
toana. Niarengi Hana, anana Fanuel, battu 
ri suku Asyer. Nampami tuju taung lebana 
abunting, 

37 najari jandamo Hana. Kamma-kamma 
anne sagantujupulomi angngapa taung 
umuruna. Tena lebakai nabokoi BallaNa 
Batara. Allo bangngi mange ri BallaNa Batara 
appala doang ri Allataala siagang appuasa. 

38 Sitabangi battu todong ri BallaNa Batara 
anjo wattua. Ammuji-mujimi ri Allataala, 
siagang nabicarami ri passalana anjo Anaka 
mae ri sikamma tau attayanga kabattuanNa 
Allataala ampasalamaki bonena Yerusalem. 

39 | ebanamo nagaukang ngaseng 
Yusuf siagang Maria sikamma Hukkung 
Napassuroanga Batara, ammoteremi kenanga 
mange ri parasangang Galilea, ri Nazaret. 

40 Pila lompomi siagang pila gassimmi 
anjo anaka. Sanna caradena siagang sanna 
annabana, na sanna nikarimangnginna ri 
Allataala. 

41Taung-taungi mange tau toaNa Isa ri 


Yerusalem untu ampakalompoi allo Lompo 
Paskaya. 

42 Ri wattunna sampulo anrua taung 
umuruNa Isa, alampami pole kenanga mange 
ri passua-suarranga ri Yerusalem kamma 
biasa. 

43 | ebana passua-suarranga, ammoteremi 
kenanga. Mingka ammantanginji Isa 
anjo Anaka ri Yerusalem, natanaassenga 
manggeNa siagang ammaNa. 

44 Nakana kenanga niaji Isa ri allana tau 
jala amminawang. Ajappana kenanga siallo 
bujuru nampa naboya Isa ri passiassenganna 
siagang ri bija-bijanna. 

43 Mingka tenai nabuntulu anjo Anaka. Jari 
ammoteremi kenanga mange ri Yerusalem 
amboyai. 

46 Makatallungallonapi naboya kenanga 
nampa nabuntulu lalang ri BallaNa Batara. 
Niaki lalang ammempo ampilangngeri 
guru-guru agamaya siagang akkutanang ri 
anjo guru-guru agamaya. 

47 Sikontu tau allangngerekai lannasa 
ngasemmi lanri sanna caradeNa abicara. 

48 Manna tau toaNa lannasa tommi 
allangngereki. Nakanamo ammaNa ri la, 
"Na, angngapa Nuppanggaukang kammanne 
ri kambe? Sanna lussana nyawaku siagang 
manggeNu amboyaKo mange-mange!" 

49 Appialimi Isa Nakana, "Angngapa 
nakiboyA? Takiassengai angkanaya musti 
niakKa lalang ri BallaNa ManggeKu?" 

30 Mingka tanapahangai kenanga battuanna 
anjo pappialinNa Isa. 

>l | ebaki anjo, ammoteremi kenanga 
siagang Isa mange ri Nazaret. Amminawang 
turumi Isa ri kenanga. Napariatimi ammaNa 
sikamma anjo passalaka. 

32 Pila lompomi Isa siagang pila carademi, 
na ningai ri Allataala siagang ri taua. 

3 l Ri taung makasampuloa allima 
ammarenta Karaeng Tiberius, Pontius 
Pilatus ajari guburnur ri Yudea; na Herodes 
ammarenta ri Galilea; na Filipus, saribattanna 
Herodes, ammarenta ri Iturea siagang 
Trakhonitis, na Lisanias ammarenta ri 

Abilene. 

2 Na ajari imang-imang lompoa, iamintu 
Hanas siagang Kayafas laminjo taunga 
Nabicara Allataala ri parang lompoa mae ri 
Yohanes, anana Zakharia. 

3J ari alampami Yohanes mange ri sikontu 
daera areppeseka ri Binanga Yordan, 
na napabattu biritta battua ri Allataala. 
Akkiok- kiomi Yohanes nakana, "Toba ngaseng 
mako battu ri dosa-dosanu, siagang musti 
nijenekko, sollanna Napammopporangko 
Allataala. " 

4Kammaminjo niaka tattulisi lalang ri kitta 
Nabi Yesaya angkanaya, "Nia tau akkiok- kio 

ri parang lompoa, angkana, Pasadiai oloanNa 


Batara, lappari oloang laNaoloa. 

3 Lanitambungi sikamma kabunga lanilappari 
sikamma buluka siagang bontoa Parallui 
nilambusi oloang alekko-lekkoa, na lanilappari 
oloang akkali-kalibonga. 

6Lanacinimi sikontu bonena linoa 
Napasalama Allataala rupataua!" 

'J aimi tau mae ri Yohanes untu nijene. 
Nakanamo Yohanes ri kenanga, "Ikau 
ngaseng tau jadalaka! Inai ampauangko 
angkanaya lakkullei nuliliang hukkungang 
labattua ri Allataala? 

8Pappicinikammi rolong lalang ri 
panggaukannu, angkanaya manassa 
toba mako battu ri dosa-dosanu! Teako 
angkanai kaboe-boenu anjo Abraham. Urangi 
angkanaya: Manna anne batu-batua akkulle 
tongi Napajari Allataala sossoranna Abraham! 

9 Sadiami pangkuluka untu lanipake 
antabangi poko kayua sagenna ri aka-akana. 
Sikamma poko kayu tenaya narappo baji, 
lanitabangi nampa nipela antama ri pepeka." 

10 Akkutanammi taua ri Yohanes angkana, 
"Jari apa musti nagaukang ikambe?" 

11 Appialimi Yohanes nakana, "Tau niaka 
ruang lawara bajunna, musti napassareangi 
silawara mae ri tu tenaya bajunna. Na tau 
niaka kanrena, musti nabagei tongi tu tenaya 
kanrena." 

12 Battu tommi pasingara rentea mae ri 


Yohanes ero nijene. Akkutanammi kenanga 
angkana, "O, Pa Guru, apa musti nagaukang 
ikambe?" Appialimi Yohanes nakana, 

13 "Teako labi batenu assingara doe sima 
situru lebaka nipattantu." 

14 Nia tommo surudadu akkutanang 
angkana, "Antekamma anne ikambe? 

Apa musti nigaukang?" Appialimi Yohanes 
nakana, "Teako paccoki taua, siagang teako 
garattaki taua lanri erona nualle passa doena. 
Kasukkurammi gaji nugappaya!" 

13 Pakkaramulami taua assikuta-kutanang, 
angkana maka iaminne Yohanes Karaeng 
Mappasalama salloamo natayang kenanga. 

16] ari nakanamo Yohanes ri kenanga, 
"Inakke jene kupake anjenekko, mingka 
nia labattu tau lompoanganga na inakke. 
Manna allagasia otere sapatuNa tena todong 
kusiratang. lami sallang lanjenekko siagang 
RohNa Allataala siagang pepe. 

17 Niami lalang limanNa padinginga, untu 
laNapake antapi sikamma berasaka sagenna 
tangkasa. LaNapasserei berasaka lalang ri 
pammolikanna, mingka awanga laNatunui ri 
pepe tenaya nalammari rinrana!" 

18 kammaminjo, narupa-rupamo cara 
napake Yohanes ampakaingaki anjo taua, na 
napabattu Kabara Bajika. 

19 Mingka napakaingami Herodes, 
ammarentaya ri Galilea ri passala 

pabuntinganna siagang Herodias. Anjo 


Herodias bainenna saribattanna niarenga 
Filipus. Kammayatompa ri passala kajadallang 
maraenga, lebaka nagaukang Herodes. 

20 Mingka pila natambaiji kajadallanna 
Herodes, lanri napantamana Yohanes ri 
tarungkua. 

21] ebana ngasemmo anjo taua nijene, 
nijene tommi Isa. Na ri wattunna appala 
doang tassungkei langika, 

22 na manurummo RohNa Allataala 
irateanganNa, sangkamma jJangang-jangang 
bodobangkeng. Nampa nia kalangngerang 
saranNa Allataala battu ri suruga angkana, 
"|Kaumi AnakKu Kukamaseanga. |Kaumi 
ampakasannangi atingKu." 

23Ri wattunna Napakkaramulamo jama- 
jamanNa Isa, kira-kira tallumpulo taungi 
umuruNa. Manuru panggappana taua iaminne 
pattottorang boe-boena Isa: Yusuf, Eli, Matat, 
Lewi, Malkhi, Yanai, Yusuf, Matica, Amos, 
Nahum, Hesli, Nagai, Maat, Matica, Simei, 
Yosekh, Yoda, Yohanan, Resa, Zerubabel, 
Sealtiel, Neri, Malkhi, Adi, Kosam, Elmadam, 
Er, Yesua, Eliezer, Yorim, Matat, Lewi, Simeon, 
Yehuda, Yusuf, Yonam, Elyakim, Melea, 
Mina, Matata, Natan, Daud, Isai, Obed, 
Boas, Salmon, Nahason, Aminadab, Admin, 
Arni, Hezron, Peres, Yehuda, Yakub, Ishak, 
Abraham, Terah, Nahor, Serug, Rehu, Peleg, 
Eber, Salmon, Kenan, Arpakhsad, Sem, 

Nuh, Lamekh, Metusalah, Henokh, Yared, 


Mahalaleel, Kenan, Enos, Set, Adam, anaNa 
Allataala. 


24(3:23) 

4 1 Antamami RohNa Allataala ri KalenNa 
Isa ri wattunna assulu battu ri Binanga 
Yordan. Nampa nipimping ri RohNa Allataala 
alampa mange ri parang lompoa. 

2 Ammantammi anjoreng patampulo allo 
sallona, nisori ri Billisika. Patampulo alloi 
tamangnganrea apa-apa. Sagenna cipurumi 
Nakasia. 

3 Nakana Billisika ri la, "Sai anaNaKo 
Allataala? Jari suromi anjo batua najari roti." 

4 Appialimi Isa Nakana, "Nia tattulisi lalang 
ri Kittaka angkanaya, Teai battu ri rotiaji 
bawang nattallasa rupataua. " 

> Nierammi Isa ri Billisika mange ri tampa 


tinggi dudua. Na nipicinikiang memang 
silalonna sikontu kakaraenganna linoa. 

6 Nakanamo Billisika ri Isa, "Sikontu anjo 
kakoasang siagang kakalumanynyangang 
Nucinika lakupassareangi mae ri Kau. Nasaba 
yangasenna anjo lebami nipassareang mae ri 
nakke. Jari akkullei kupassareang mae ri tau 
kungaia kusareang. 

7 Punna sujukKo anynyomba ri nakke 
lakupassareang ngasengi anjo mae ri Kau." 

8 Appialimi Isa Nakana, "Nia tattulisi lalang ri 
Kittaka angkanaya, Parallui nusomba Karaeng 
Allataalanu, siagang laji bawang siratang 
nupakalabiri!" 

9 Nampa nierang Isa ri Billisika mange ri 
Yerusalem, na niboli irate ri tompo kaminang 
tinggina BallaNa Batara. Nampa nakana 
Billisika ri la, "Sai AnaNaKo Allataala? Punna 
AnaNaKo Allataala, alumpa mako bedeng 
naung. 

10 Nasaba nia tattulisi lalang ri Kittaka 
angkanaya, LaNasuroi Allataala malaeka- 
malaekaNa anjagai bajikKo. 

11 Siagang pole, Lanaruppaiko lalang 
limanna malaeka-malaekaka, sollanna manna 
bangkenNu tena todong nalatarumpa ri 
batua." 

12 Appialimi Isa Nakana, "Nia tattulisi lalang 
ri Kittaka angkanaya, Teako coba-cobai 
Batara, Allataalanu." 

13 | ebana nisori Isa arupa-rupa paccoba 


ri Billisika, alampami Billisika ambokoi Isa, 
nampa attayang pole wattu baji. 

14] ebaki anjo ammoteremi Isa mange 
ri Galilea. Na nikoasai ri RohNa Allataala. 
Tassiarami kabaraNa ri sikontu anjo daeraya. 

13 Angngajarami lalang ri sikamma balla 
sambayanga. Na nipuji-pujimo ri tau jaia. 

16 Alampa tommi Isa mange ri Nazaret, 
kampong lebaka Napammantangi sagenna 
lompo. Kamma kabiasanNa, alampami 
mange ri balla sambayanga ri wattunna 
allo Pammari-marianga. Ammentemmi ero 
ammaca Kitta. 

17 Na nisaremo kitta Nabi Yesaya. 
Nasungkemi anjo kitta tagulunga, nampa 
Nagappa siagang Nabaca anne aya 
angkanaya, 

18 "Niaki RohNa Batara ri KalengKu, Nasaba 
lebaMa Nalanti untu ambirittakangi Kabara 
Bajika mae ri tu kasi-asia. NasuroA battu 
untu ampalabangi biritta kalappassanna tu 
nitarungkua siagang lamaccinina tu butaya, 
untu allappassangi tu nijallakkanga 

19 ambirittakangi wattu kabattuanNa Batara 
ampasalamaki ummaNa." 

20] ebaki Nabaca, Nagulung poleammi Isa 
anjo kittaka, naNapoterang, nampa mange 
ammempo. Nicinikimi Isa ri sikamma tau 
hadereka lalang ri balla sambayanga. 

21Na appakkaramulamo Isa abicara 


ri kenanga angkana, "Anne alloa, ri 
nulangngerena Kubaca, arupami anjo apa 
napaua sikamma ayaka sumpaeng." 

22Sanna ngaseng bajina kana-kana 
Napasuluka. Sagenna lannasamo taua 
allangngereki, na nipakkontutojeng ri 
kenanga. Nakanamo kenanga, "Sai anana 
Yusuf anne Taua?" 

23Jari Nakanamo Isa ri kenanga, "Mattantu 
lanupakei anne pangngebaranga ri Nakke 
angkanaya, O dottoro, balleimi rolong 
KalenNu, nampa Nuballei tu maraenga. 
Gaukammi ri kampong KalenNu anjo gau-gau 
appakalannasaka, nilangngereka kabarana 
Nugaukang ri Kapernaum." 

24 Nasambungimi pole bicaranNa Isa 
Nakana, "Urangi angkanaya tenanniakka nabi 
nipakalompo ri kampong kalenna. 

25 Mingka pilangngerimi anne: ri jammang 
niana Nabi Elia, ri wattu tenana naturung 
bosia tallun taung sitangnga, naallemi cipuru 
sikontu bonena parasanganga. Na anjo 
wattua jai Janda ri Israel. 

26 Mingka manna nakamma, tena 
nanisuroi Elia ri Allataala mange antoaki 
manna kalaserennaja anjo janda-jandaya. 
Passangalinna nisuro mangeji ri sereang 
janda niaka ri Sarfat, ri daera Sidon. 

27 Kammayatompa ri jammang niana Nabi 
Elisa, jai tau garring sala ri Israel. Mingka 

manna sitau battu ri kenanga tania niballei ri 


Elisa. Passangalinna Naaman bawang, anjo tu 
niaka ri Siria." 

28 Larro sikali ngasemmi tau niaka ri balla 
sambayanga nalangngerena akkana kamma 
Isa. 

23 Ammentemmi kenanga nampa nabongka 
Isa assulu ri pantaranganna anjo kotaya. 
Naerammi kenanga Isa mange ri tubirina 
buluka ero nasorongang naung. 

30 Mingka ammosemi Isa ri allana tau jaia 
nampa alampa ampilari anjo tampaka. 

3l Nampa alampa Isa mange ri kota 
Kapernaum ri Galilea. Naajarami taua 
anjoreng ri allo Pammari-marianga. 

32 Lannasami kenanga allangngereki bateNa 
angngajara, nasaba lompoi pangaruNa punna 
abicarai. 

33 Anjoreng ri balla sambayanga nia sere 
tau nisoso ri setang. Accalli-callimi anjo taua 
nakana, 

34"He Isa, tu Nazaret! Apa ero Nugaukang 
mae ri kambe? BattuKo ero angngancuruki 
ikambe? KuassenjaKo angkana inaiKo antu: 
iKaumi tu matangkasaka, nisuroa battu ri 
Allataala!" 

35 Nagagarami Isa anjo setanga Nakana, 
"Amerekko! Assulukko battu ri antu taua!" 
Nipatappasami anjo taua ri anjo setanga ri 
dallekanna ngaseng kenanga. Nampa assulu 
baji-baji anjo setanga battu ri anjo taua. 

36 Lannasa ngasemmi taua, siagang massing 


nakanamo kenanga para ia, "Teai sipato 
kana-kananNa anne taua. Lanri koasa siagang 
pangaru kana-kananNa na Nasuro assulu 
setanga, nassulu tojeng setanga!" 

37 Nlabammi kabaraNa Isa ri sikontu anjo 
daeraya. 

38 Nabokoimi Isa anjo balla sambayanga, 
nampa alampa mange ri ballana Petrus. Anjo 
wattua sitabangi rammusu matoang bainena 
Petrus. Nipauammi Isa ri taua anjo passala 
garrinna. 

39 Mangemi Isa ri katinroanna anjo ibu, 
nampa Napela assulu anjo rammusuna. 
Ammarimi anjo rammusuka, nambangung 
memammo silalonna matoang bainena 
Petrus, mange allayani kenanga. 

40 Ri wattunna lalabumo alloa, battu 
ngasemmi taua angngerangi tau garrinna 
mae ri Isa. Arupa-rupami garrinna kenanga. 
Naangkami na Napadongko limanNa Isa 
irateanganna kenanga, sagenna ajari baji 
ngaseng kenanga. 

41 Nabongka ngaseng tommi setanga battu 
ri kalenna taua, nasosoka setang. Na punna 
assulu anjo setanga battu ri kalenna taua, 
ammarrang-marrammi angkana, "IKaumi 
AnaNa Allataala!" Mingka Nagagarami Isa 
anjo setang-setanga. Napisangkai appau 
kenanga, lanri naassengi kenanga angkana, 
lami Karaeng Mappasalamaka. 

42 Ri wattunna appakkaramulamo ammumba 


alloa, Nabokoimi Isa anjo kotaya, nampa 
alampa mange ri sereang tampa sino-sinoa. 
Appakkaramulami taua amboyai. Na ri 
wattunna nibuntulumo ri tau jaia, tenamo 
nikellai ri taua alampa. 

43 Mingka Nakanamo Isa, "Musti 
Kubirittakang tongi passalana Kabara 
Bajika siagang PamarentahanNa Allataala ri 
kota-kota maraenga. Nasaba untu iaminjo 
naNasuroA battu Allataala antama ri linoa." 

44Lanri kammana minjo Nakkatoba Isa 
lalang ri sikamma balla sambayanga, ri 
sikontu parasangang Yudea. 

l Nia sere wattu nammenteng Isa ri 

5 biring Tamparang Genesaret. Jai tau 
assiassa-assa, battu ero allangngereki biritta 
battua ri Allataala. 

2 Nia Nacini Isa rua biseang ri birinna 
anjo tamparanga. Sitabangi naung pajalaya 
antangkasi jalana kenanga. 

3 Naimi Isa ri kalaserenna anjo biseanga, 
lamintu biseanna Simon. Nampa nasorong 
Simon anjo biseanga, assulukang sikede ri 
tamparanga. Ammempomi Isa ilalang ri anjo 
biseanga, nampa Naajara anjo tau Jaia. 

4Lebaki Naajara kenanga, Nakanamo ri 
Simon, "Bisei biseannu antama ri tampa 
lantanga, nampa nubuang jalanu anjakkala 
juku." 

> Appialimi Simon nakana, "O Bapa Guru, 


sipattangmaki bujuru anjama terasa, mingka 
manna sikayu tania juku nigappa. Mingka 
lanri Kipassuroangi, bajimi nakumange pole 
ajala." 

6 | ebana nagaukang anjo apa Napassuroanga 
Isa, teaimi sipato jaina juku nagappa 
kenanga. Sagenna appakkaramulami sinre 
jalana kenanga napakamma juku. 

'Jari appala tulummi ri agang-aganna 
kenanga niaka ri biseang maraenga. Battumi 
agang-aganna kenanga nampa nabonei 
juku biseanna kenanga. Rassi rua-ruai anjo 
biseanna kenanga, sagenna abirimmo tallang 
anjo biseanga napakamma jaina juku. 

8Ri wattunna nacini Simon anjo kajarianga, 
sujumi ri dallekanNa Isa. Nampa nakana, 
"Bokoima Batara! Nasaba inakke anne tau 
doraka!" 

9 Lannasami Simon siagang sikamma tau 
naaganga anciniki anjo juku kammaya jaina, 
nagappaya kenanga. 

10 kKammayatompa agang-aganna Simon, 
lamintu Yakobus siagang Yohanes, anana 
Zebedeus. Nakanamo Isa ri Simon, "Teako 
mallakki! Pakkaramula ri kamma-kammaya 
anne lajariko sanrapang pajala tau." 

1 Nabesomi Simon siagang agang-aganna 
anjo biseanga mange ri biring tamparanga. 
Nampa nabokoi ngaseng anjo biseanga, 
namminawang kenanga ri Isa. 

12 Ri sereang allo, niaki Isa ri sereang 


kota. Anjoreng nia sere tau burane nataba 
garring sala. Nacinina Isa, sujumi anjo taua 
ri dallekanNa Isa. Nampa nakana ri Isa, “Pa, 
punna erokKi, akkullea Kiballei nakujari baji!" 

13 Naangkami limanNa Isa, nampa Nasero 
anjo taua, siagang Nakana, "ErokKa, ajari 
baji mako." Anjo wattua lanynya silalonnami 
garrinna anjo taua. 

14 Napisangkaimi Isa anjo taua ancaritai 
anjo passalaka, manna pole ri nai. Nakanamo 
ri anjo taua, "Alampamako mae ri imanga 
nampa nusuro amparessai kalennu. Nampa 
alampako mange assare korobang situru 
napassuroanga Musa. laminjo ajari butti 
ri taua angkanaya manassa baji mako ri 
garrinnu." 

15 Mingka pila tassiarami kabaraNa Isa 
ri kere-keremae. Jaimi tau battu ero 
ampilangngeri apa Napabattua, siagang ero 
assuro ballei garrinna kenanga. 

16| ebaki anjo, alampami Isa mange appala 
doang ri tampa sino-sinoa. 

17 Nia sere allo, ri wattunna angngajara Isa, 
na nia siapa are tu Farisi siagang guru-guru 
agama ammempo ampilangngeri. Tu battui 
kenanga ri Yerusalem siagang kota-kota niaka 
ri Galilea siagang Yudea. Niaki ri KalenNa Isa 
koasaNa Allataala untu amballei najari baji 
sikamma tau garringa. 

18 Anjo wattua, niamo siapa are tau battu 


angngerang tau peso irate ri katinroanga. 
Eroki kenanga angngerangi anjo tau pesoka 
antama ri anjo ballaka, mange ri dallekanNa 
Isa. 

19 Mingka lanri teai sipato jaina tau, 
takkulleami kenanga antama. Jari naerammi 
kenanga anjo tau pesoka nai ri pattongkona 
anjo ballaka. Nampa nasungke kenanga 
pattongkona anjo ballaka. Nampa napanaung 
anjo tau pesoka ri dallekanNa Isa, ri 
tangnga-tangngana anjo tau jaia. 

20Ri wattunna Nacini Isa antekamma 
tappana kenanga, Nakanamo ri anjo tau 
pesoka, "Saribattang, nipammopporammi 
dosanu." 

21 Sipabicarami guru-guru agamaya siagang 
tu Farisia nakana, "Inai anne taua nabarani 
kamma anghinai Allataala? Inai akkulle 
ampammopporangi dosaya, pantaranganna 
Allataala?" 

22 Naassengi Isa anjo apa 
napakkutananganga kenanga. Jari 
Nakanamo, "Angngapa nukkutanang kamma 
ngaseng lalang ri nyawanu? 

23 Kereanga labi gampang, angkanaya, 
Nipammopporammi dosanu, yareka 
angkanaya, Ambangungko nai nujappa? 

24 Mingka kamma-kamma anne Kupabutti 
ri kau ngaseng, angkanaya koasai Ana 
Marupataua ampammopporangi dosaya 

ri anne linoa." Nampa Nakana Isa ri anjo 


tau pesoka, "Ambangungko nai, angkaki 
katinroannu, siagang ammotere mako!" 

25 Ambangummi linta anjo taua ri dallekanna 
ngaseng kenanga. Nampa naangka 
katinroanna, ammotere siagang ammuji- muji 
ri Allataala. 

26 Sanna ngasemmi lannasana kenanga, 
nammuji-mujimo ri Allataala. Na lalang 
mallana, nakanamo kenanga, "Teai sipato 
appakalannasana kajariang nicinika anne 
alloa!" 

27 L ebaki anjo assulumi Isa. Niamo Nacini 
sitau pasingara sima, niarenga Lewi, sitabang 
ammempo lalang ri kantorona. Nakanamo Isa 
ri ia, "Amminawangko ri Nakke." 

28 Ammentemmi Lewi siagang nabokoimi 
yangasenna niaka, nampa amminawang ri 
Isa. 

29 Lebaki anjo apparemi Lewi passua- 
suarrang ri ballana untu antoanai Isa. Jaimi 
pasingara sima siagang tau maraenganga 
battu angngagangi kenanga angnganre. 

30 Niamo siapa are tu Farisi siagang guru- 
guru agama tena nasannang nyawana anciniki 
kenanga. Nakanamo kenanga ri ana-ana 
gurunNa Isa, "Angngapa nusipangnganreang 
siagang sipangnginungang ngaseng siagang 
pasingara simaya kammayatompa tau kodi 
sipaka?" 

31 Appialimi Isa Nakana, "Tau tenaya 


nagarring, tena naparallu ri dottoro, mingka 
tau garringaji parallu. 

32 Teai tau nakanaya kalenna annaba battu 
ero Kukio, passangalinna tau dorakaya, 
sollanna toba kenanga battu ri dosa-dosana." 

33 Nakanamo taua ri Isa, "Ana-ana gurunna 
Yohanes siagang ana-ana gurumna tu Farisia 
sarroi appuasa siagang appala doang. 
Mingka ana-ana gurunNu nagaukangi 
angnganre-angnginunga." 

34 Appialimi Isa Nakana, "Maka nusuroi 
toanannu appuasa ri pabuntinganga punna 
niaija bunting buranea angngagangi kenanga? 
Tantu tena! 

35 Mingka lanarapiki wattunna nalanialle anjo 
bunting buranea battu ri kenanga. laminjo 
wattua nalappuasa kenanga." 

36 Nampa Nacaritamo pole Isa ri kenanga 
anne pangngebaranga, "Tena tau antampengi 
baju toana, nakaeng battu ri baju berua 
napake antampengi. Nasaba tantu nakekkeki 
anjo baju berua. Siagang pole, tantu tena 
nasicoco anjo kaeng pannampeng berua 
siagang anjo baju toaya. 

37 Kammayatompa, tena tau ammoli 
anggoro beru lalang ri pammoneang toaya. 
Nasaba lareppeki anjo pammoneang toaya 
napakamma anjo anggoro berua. Jari 
latappelaki anjo anggoro berua, napanra 
todong anjo pammoneanga. 

38 Anggoro berua musti anjoreng tongi ri 


pammoneang berua niboli. 

39 kammayatompa, tena tau ero angnginung 
anggoro beru, punna lebamo angnginung 
anggoro sallo. Nasaba nakana kenanga, 
Bajikangangi anjo anggoro salloa." 

l Ri sereang allo Pammari-mariang, 

ajappai Isa na numalo ri sereang koko 
gandung. Angngattilimi ana-ana gurunNa 
gandung, nampa nagisiri siagang limanna 
kenanga nampa nakanre. 

2 Niamo siapa are tu Farisi angkana, 
"Angngapa naNudakkai atoranna agamata, 
iamintu Nugaukangi apa nipappisangkanga 
nigaukang ri allo Pammari-marianga?" 

3 Appialimi Isa Nakana, "Tenapa naleba 
nubaca apa lebaka nagaukang Karaeng Daud, 
ri wattunna cipuru siagang ana-anana? 

4 Antamaki ri BallaNa Batara angngallei roti 
lebakamo nipassareang mae ri Allataala, 
nampa nakanre. Nampa napassareang 
todong anjo rotia mae ri ana-anana. Na 
sikontutojenna, situru atorang agamata, 
imang-imangaji bawang akkulle angkanrei 
anjo rotia." 

> Nampa Nakana pole Isa, "Makoasai Ana 
Marupataua irateanganna allo Pammari- 
marianga!" 

6 Ri sereang allo Pammari-mariang 
maraenga, alampai Isa angngajara ri balla 

sambayanga. Anjoreng ri balla sambayanga, 


nia sitau mate siali limanna. 

"Nia siapa are guru-guru agama siagang 
tu Farisi ero amboyangi kasalang Isa, 
sollanna akkulle nituntu Isa. Jari nacinikimi 
kenanga, maka laNaballei Isa anjo taua ri allo 
Pammari-marianga. 

8 Mingka Naassengi Isa pikkirang salana 
kenanga. Jari Nakanamo ri anjo tau mate 
sialia limanna, "Maeko anrinni ammenteng ri 
dallekang!" Ammentemmi anjo taua, nampa 
mange ri dallekang. 

9 Nampa akkutanang Isa ri tau niaka 
anjoreng Nakana, "Manuru agamaya apa 
akkulle nigaukang ri allo Pammari-marianga? 
Agau baji yareka agau jadala? Appasalama 
tau yareka ancilakai taua?" 

10 Naciniki ngasemmi Isa sikamma tau niaka 
hadere. Nampa Nakana ri anjo tau mate sialia 
limanna, "Pajonjoi limannu." Napajonjomi 
limanna anjo taua, najari bajimo limanna. 

11 Mingka sannami larrona guru-guru 
agamaya siagang tu Farisia. Sipabicarami 
kenanga aboya cara angkanaya apa akkulle 
nagaukang kenanga mae ri Isa. 

12 Anjo wattua naiki Isa ri sereang bonto, 
untu appala doang. Appala doangi anjoreng 
sipattang bujuru. 

13 Ri wattunna singaramo, Nakiomi ana-ana 
gurunNa. Nampa Napilei sampulo anrua 
battu ri kenanga. Nagallarami tunisuro anjo 

tau sampuloa anrua. laminne areng-arenna 


kenanga: 

14Simon (nigallaraka Petrus,) siagang 
saribattanna niarenga Andreas, na 
Yakobus siagang Yohanes, Filipus siagang 
Bartolomeus, 

13 Matius siagang Tomas, Yakobus anana 
Alfeus, na Simon (nigallaraki Patriot), 

19Yydas anana Yakobus siagang Yudas 
Iskariot ambalukangai Isa sallang. 

17 Lebaki anjo naummi Isa siagang 
tunisuroNa battu ri anjo bontoa, nampa 
ammantang ri sereang parang lapparaka. 
Jai anjoreng ana-ana gurunNa maraenga, 
kammayatompa jai tommi tau battu 
arappungang, battu ri kere-keremae: tu battu 
ri sikontu parasangang Yudea, Yerusalem, 
kota-kota Tirus, siagang Sidon kota anjorenga 
ri biring tamparanga. 

18 Battumi kenanga ero ampilangngeri 
kana-kananNa Isa, siagang ero assuro ballei 
kalenna. Kammayatompa tau nasosoka 
setang nia tommi battu, naniballei tommo, 
sagenna baji poleang. 

19 Ero ngasemmi taua anseroi Isa, nasaba 
niana koasa assulu battu ri KalenNa, akkullea 
amballei garrinna kenanga. 

20 Naciniki ngasemmi ana-ana gurunNa Isa, 
nampa Nakana, "Matene ngasengko tau 
kasi-asia, nasaba ikaumi ummaNa Allataala! 

21 Matene ngasengko tau cipuruka ri 


kamma-kammaya anne, nasaba lanibassoriko 
sallang! Matene ngasengko tau angngarruka 
ri kamma-kammaya anne: nasaba 
lammakkalakko sallang! 

22 Matene ngasengko punna nikabirisiko, 
punna nisorongbokoko, punna nihinako, 
siagang nipitinako passabakkang Ana 
Marupataua! 

23 Kamanna nabi-nabia ri jammang riolo 
nigau kamma ngaseng tongi. Punna kajariang 
anjo ri kalennu, pakasannangi atinnu siagang 
arannu-rannuko: nasaba sanna lompona 
pahala lanugappaya ri suruga. 

24 Mingka cilaka ngaseng mako tau 
kalumanynyanga ri kamma- kammaya anne: 
nasaba nukasiami apa-apa nungaia! 

25 Cilaka ngaseng mako tau bassoroka ri 
kamma-kammaya anne, nasaba lanaalleko 
cipuru! Cilaka ngaseng mako ikau tau 
ammakka-makkalaka ri kamma-kammaya 
anne: nasaba lasinai atinnu siagang 
langngarru-arrukko! 

26 Cilaka ngaseng mako, punna nipalece 
mako ri tau jaia; nasaba kammatommi 
anjo batena boe-boena kenanga ampalecei 
nabi-nabi patipua ri jammang riolo." 

27 "Mingka ikau ngaseng niaka 
ampilangngeriA ri kamma-kammaya 
anne, liaminne pappasangKu mae ri kau: 

kamaseangi musu-musunnu, siagang agau 


bajikko mae ri tau angkabirisiako. 

28 Pappalakkangi barakka tau antunrayako, 
siagang pappala doangangi tau jadalaka ri 
kau. 

29 Punna natempa karang taua pilisinu siali, 
sareangi pole natempa karangi sialia. Punna 
nialle passai jubanu, sareangi pole bajunnu. 

30 Punna nia tau appala apa-apa ri kau, sare 
laloi. Na punna naalle passa apa-apannu, 
teako palaki ammotere. 

31 Gaukammi ri parannu tau apa nukaerokia 
nagaukang kenanga ri kalennu. 

32 Nasaba apa pahalanu punna tau 
mangngamaseanga bawang ri kalennu 
nukamaseang? Manna tau dorakaya 
nakamaseang tonji tau mangngamaseanga ri 
kalenna! 

33 Apa pahalanu punna tau agau bajikaji 
bawang ri kalennu nupagau bajiki? Manna tau 
dorakaya agau kamma toni. 

34 Kammayatompa, apa pahalanu punna tau 
akkulleaji ambayarakko nusare angnginrang? 
Manna tau dorakaya nasare tonji angnginrang 
paranna tau doraka, nampa napala 
ammotere! 

35 Sikontutojenna takammayai anjo! Mingka 
musti nukamaseangi musunnu, siagang 
agau bajikko ri kenanga. Musti nusarei 
taua angnginrang, siagang teako attayangi 
lanipoterangngang. Punna kamma anjo 

lajari mako ana-anaNa Allataala Kaminang 
Tinggia. Nasaba baji pamaiki Allataala mae 
ri tau tenaya nangngasseng appala sukkuru, 
kammayatompa baji pamaiki mae ri tau 
jadalaka. 

36 Paralluko lompo pangngamaseang 
sangkamma Manggenu lompo 
pangngamaseangi." 

37 "Teako angngadeli ri tau maraenga, 
sollanna tena todong Naadeliko Allataala. 
Teako anghukkungi ri tau maraenga, 
sollanna tena todong Nahukkungko Allataala. 
Pammopporangi parannu tau, sollanna 
Napammopporang tongko Allataala. 

38 Assareko ri parannu tau, sollanna Nasare 
tongko Allataala; lanisareko sanna jaina 
labina, ri pabaku lebaka nibaku sannaka 
rassina. Nasaba pabaku apa nupake ambakuki 
parannu tau, ia todong minjo pabakuka 
laNapake Allataala ambakukko." 

39 Lebaki anjo Nacaritami Isa anne 
pangngebaranga, Nakana, "Punna tau buta 
anrenrengi paranna tau buta, tena tatuguruna 
siparua naung ri solonganga. 

40 Tena ana guru lajari lompoangang na 
gurunna. Mingka punna lebamo appilajara 
ana gurua, lasangkammami gurunna. 

41 Angngapa nakkulle nucini barubu kayua 
lalang ri matanna saribattannu, natena 
nujampangi kayu baloka lalang ri matannu? 


Lukas 6.421 47 | 38 
42 Antekamma lakkulle nukana ri 


saribattannu, Maeko saribattang, nakupasulu 
anjo barubu kayua lalang ri matannu, na 
nia kayu balo lalang ri matannu tanucinika? 
He, munape! Pasuluki rolong anjo balo 
niaka lalang ri matannu. Punna assulumo, 
nampami labaji paccininu, siagang nampami 
akkulle nupasulu anjo barubu kayu lalanga ri 
matanna saribattannu. " 

43 "Punna coppong poko-pokoka, tena olona 
lakodi rapponna. Kammayatompa, punna 
tacopponga poko-pokoka, tena olona labaji 
rapponna. 

44Sikamma poko-pokoka, akkullei 
nibatei battu ri rapponna. Takkulleai poko 
akkatintinga larappo ara. Siagang takkulleai 
rompo-rompo akkatintinga larappo anggoro. 

43 Punna baji taua, mattantu labaji tongi 
kana-kananna, lanri sangnging kabajikang 
lalang ri atinna. Na punna Jadala taua, 
mattantu lajadala tongi kana-kananna, 
lanri sangnging kajadallang lalang ri atinna. 
Nasaba apa-apa mamo assulu ri bawaya ia 
tomminjo niaka lalang ri atia." 

46 "Angngapa nukkio, Batara, Batara ri 
Nakke, mingka taerokako anggaukangi apa 
Kupaua ri kau? 

47 | naimi lanipasanrapangangi tau battua 
mae ri Nakke, na napilangngeri siagang 
nagaukang kanangKu? Bajiki punna 
Kupauangko . 

nakekei lantang-lantang buttaya, nampa batu 
napare pondasi. Ri wattunna battu abaya 
siagang battu jene binangaya antujui anjo 
ballaka, takkulleai tagegoso, nasaba bajiki 
pondasina. 

493 Mingka inai-nai allangngereki kanangKu 
mingka tena nagaukangi, iami sanrapang 
tau ambangunga balla, natena nammake 
pondasi. Punna battu abaya antujui, anraba 
memammi silalonna: na teai sipato lompona 
panrana anjo ballaka!" 

7 ' Lebaki Napau Isa sikamma anjo 

passalaka mae ri tau jaia, alampami 
mange ri Kapernaum. 

2 Anjoreng nia sere perwira surudadu Roma. 
Anne perwiraya, nia palayanna, sannaka 
nakarimangnginna. Na anjo palayanna 
natabai garring sanna, siagang lamate 
dudumi. 

3 Ri wattunna nalangngere anjo perwiraya 
kabaraNa Isa, nasuromi siapa are pamimping 
tu Yahudi mae ri Isa. Nasuroi kenanga mange 
appala tulung, sollanna battu Isa amballei 
anjo palayanna. 

4Ri wattunna battu kenanga mae ri Isa, 
appala tulung dudumi kenanga ri Isa sollanna 
akkulle Natulung anjo perwiraya. Nakana 
kenanga ri Isa, "Siratangi Kitulung anjo 
perwiraya Bapa 

siagang leba maki napambangungang balla 
sambayang." 

6 Alampami Isa siagang kenanga. Ri 
wattunna labirimmo battu Isa mange 
anjoreng ri ballana anjo perwiraya, niamo 
siapa are aganna anjo perwiraya battu nasuro 
anruppali Isa. Nasuroi kenanga ampabattui 
pasanna ri Isa angkana, "Tea maki susa-susai 
KalenTa mae ri ballakku, nasaba tena 
nakusiratang antarimaKi ri ballakku. 

'|aminjo sabana natena kubarani battu 
andallekang ri Katte. Jari Kiparentakang 
mami sollanna ajari baji anjo palayangku. 

8 Nasaba manna inakke amminawang turu 
tonja mae ri parentana komandangku. Na 
irawangangku nia todong siapa are jaina 
surudadu, na musti amminawang turu 
tongi ri parentaku. Punna nia tau sitau 
kusuro angkana, Alampako! manassa tena 
talampana, na punna kukana ri maraenganga, 
Maeko anrinni! manassa tena tabattuna 
mae. Siagang punna kusuro palayangku 
angkana, Gaukangi anne! manassa tena 
tanagaukanna. " 

9 Sanna lannasaNa Isa allangngereki anjo 
pappasanna perwiraya. Assailemi nampa 
Nakana mae ri tau Jai niaka amminawang ri 
la angkana, "Teai sipato anne taua. Manna ri 
allana bansa Israelka tena tompa naKuleba 

tappana!" 

10Ri wattunna ammotere ngaseng anjo 
tunisuroa mange ri ballana anjo perwiraya, 
ajari bajimi anjo palayanga. 

ll Tena nasallo ribokoanganna, alampai 
Isa mange ri kota Nain. Amminawang tongi 
ana-ana gurunNa siagang tau jala. 

12Ri wattunna anrapi Isa ri pakkebu 
lompona kotaya sibuntulumi paerang tu 
mate assulukang kota. Anjo tu matea ana 
burane, ana sitau-tau, na Jandamo ammana. 
Jai tunjoreng ri kotaya anrurungangi anjo 
jandaya. 

13 Tugurumi pangngamaseanNa Isa anciniki 
anjo jandaya. Nakanamo ri ia, “Teaki 
angngarruki bu!" 

14 Nampa areppese Isa ri pabulekanna anjo 
tu matea nampa Natagala! Ammantammi 
anjo pabule tu matea. Nakanamo Isa, "E, 
turungka, Kusuroko ambangung!" 

15 Ambangummi ammempo anjo turungka 
lebakamo mate, nappakkaramulamo abicara. 
Nampa Napassareang Isa anjo ana buranea 
mae ri ammana. 

16 Malla ngasemmi taua, na mammuji-myji ri 
Allataala. Nakanamo kenanga, "Ammumbami 
nabi lompoa ri tangnga-tangngata! Niami 
battu Allataala ampasalamaki ummaNa!" 

17 Tassiarami anne kabaraNa Isa ri 


sikontu Yudea siagang daera-daera niaka ri 
tammulilina. 

18 Nipauammi Yohanes ri ana-ana gurunna 
sikamma anjo apa lebaka kajariang. Nakiomi 
Yohanes rua ana gurunna, 

19nampa nasuro kenanga mange 
akkutanang ri Isa angkana, "Maka iKatte 
mintu tu labattua situru Napajanjianga 
Allataala? Yareka musti lattayangki 
maraengannaya?" 

20 Alampami anjo ruaya ana gurunna 
Yohanes mange ri Isa angkana, "Nisuroa 
siparua ri Yohanes Pajene battu akkutanang 
ri Katte angkanaya, maka iKatte mintu tu 
labattua situru Napajanjianga Allataala? 
Yareka musti lattayangijaki maraengannaya? " 

21 Anjo wattua, sitabangi jai tau Naballei 
Isa, siagang jai roh jadala Nabongka: 
kammayatompa jaimi tau buta Napajari 
accini. 

22) ari appialimi Isa Nakana, "Ammotere 
mako mae ri Yohanes na nupauang apa 
lebaka nulangngere siagang nucini: accinimi 
tau butaya, ajappami tau pesoka, ajari 
bajimi tau garring salaya, allangngeremi tau 
tongoloka, attallasa poleammi tau matea, 
siagang nibirittakammi Kabara Baji battua ri 
Allataala, mae ri tu kasi-asia. 

23Matenemi tau tenaya naero 
ansorongbokoaA." 

Nabicarami Isa ri tau jaia anjo passalana 
Yohanes. Nakana, "Apa ero mange nucini 
ri parang lompoa? Silawara ruku natuika 
anging? 

25 Apa ero mange nucini? Sere tau 
ammakeang gaga? Niaki ri balla lompona 
karaenga tau ammakeang gagaya siagang 
tau kalabianga ri katallassanna! 

26) ari, apa ero assulu mange nucini? Erokko 
mange accini sitau nabi? Kammatojengi, 
angkanaya nabi anjo Yohanes, balalo 
lompoangangi pole na nabia. 

27 Nasaba iaminjo Yohanes natabaya anjo 
kana tattulisika lalang ri Kitta angkanaya, 
Nakana Allataala, laminne tunisuroKu, 
Kusuroa alampa rioloanganNu, sollanNu 
nasungkeang oloang!" 

28 Nakana pole Isa, "Urangi angkanaya 
tenalebakapi nia tau lompoangang na 
Yohanes Pajene ri anne linoa. Mingka inai-nai 
kaminang cadi ri ummaNa Allataala, iami 
lompoangang na Yohanes Pajene." 

29 Sikontu taua kammayatompa pasingara 
simaya allangngereki Isa akkana kamma 
anjo: yangaseng minjo kenanga angkatutui 
apa-apa Natuntuka Allataala, naero nasuro 
jene kalenna ri Yohanes. 

30 Mingka taerokai tu Farisia siagang 
guru-guru agamaya antarimai rancanaNa 

Taerokai kenanga nijene ri Yohanes. 

31 Abicarami pole Isa Nakana, "Apami ero 
Kupasanrapangangi taua ri anne jammanga? 
Apami sanrapanna kenanga? 

3? Sanrapangi kenanga ana-ana ammempoa 
ri pasaraka: nia siparappungang akkio ri 
maraengannaya angkana, Nikelongang mako 
kelong arannu-rannu, mingka taerokako 
adansa! Nikelongang mako kelong ri 
kamateanga, mingka taerokako angngarru! 

33 Niaki battu Yohanes Pajene nappuasa 
siagang tangnginungai anggoro na 
nupakkanai, Napantamakki setang! 

34 Niaki battu Ana Marupataua nangnganre 
siagang angnginung na nupakkanal, Cini sai 
anjo taua, balalana siagang painunna, aganna 
pasingara simaya siagang tu dorakaya. 

33 Mingka manna nakamma mamo, labutti 
ero kabajikanNa Allataala battu ri sikontu tau 
antarimayai." 

36 Nia sitau tu Farisi, niarenga Simon, 
angkioki Isa mange ri ballana. Alampami Isa 
mange ri ballana anjo taua, nampa ammempo 
angnganre. 

37 Anjoreng ri kotaya nia pole sitau 
baine sannaka jaina dosana. Ri wattunna 
nalangngere anjo bainea angkanaya niaki 
Isa sitabang angnganre ri ballana anjo 
tu Farisia, battumi angngerang sibotolo 
minynya- minynya bau. 

lamintu ri ampi bangkenNa Isa. Angngarrumi 
anjoreng, nampa nabasai bangkenNa Isa 
siagang jene matanna. Nampa nalulu 
nakalotori bangkenNa Isa siagang uuna, 
nampa natumpai minynya-minynya bau. 

39 Nacinina anjo tu Farisi patannaya balla 
appakamma anjo bainea, nakanamo lalang 
ri nyawana, "Punna nabi anne Taua, tantu 
Naassengi angkanaya baine apa anjo baine 
anjamayai: tantu Naassengi angkanaya anjo 
bainea, baine sanna jaina dosana!" 

40) ari Nakanamo Isa ri Simon, anjo tu Farisi 
patannaya balla, "Simon, Simon, nia ero 
Kupau ri kau." Appialimi Simon nakana, "Iye 
Pa Guru, Kipaumi." 

41 Nakanamo Isa, "Nia rua tau kainrangang 
doe ri taua. Anjo serea kainrangangi 
limambilangngang doe pera na sereanga 
kainrangang limampulo doe pera. 

42 Mingka takkulleai kenanga ambayaraki 
anjo inranna. Jari tenamo nanipabayaraki 
kenanga. Jari kereanga anjo tau ruaya lalabi 
angkamaseangi anjo patannaya doe?" 

43 Appialimi Simon nakana, "Kukira ia anjo 
kaminang jaia inranna na tanipabayarra!" 
Appialimi Isa Nakana, "Annaba sikali 
panggappanu." 

44 Nacinikimi Isa anjo bainea, nampa Nakana 
ri Simon, "Nuciniki anne bainea? BattuA 
anrinni ri ballanu, natena nupasadiangA 

bainea natangkasi bangkengKu siagang jene 
matanna, nampa nalulu siagang uuna. 
43Tena nubattu ambaua ri wattungKu 
nuruppai, mingka anne bainea tenammariai 
ambaui bangkengKu baku battuKu mae 
anrinni. 

46Tena nanutumpai minynya ulungKu, 
mingka anne bainea natumpaimi minynya- 
minynya bau bangkengKu. 

47 Sitojeng-toj enna, lanri lompo kammana 
pangngamaseanna ri Nakke, na manassamo 
angkanaya nipammopporammi dosa- 
dosana sannaka jaina. Punna sikedeji 
nipammopporangangi dosana taua, sikede 
tonji pangngamaseanna. " 

48 Nampa Nakana Isa ri anjo bainea, 
"Nipammopporammi dosa-dosanu. " 

49 Nakanamo para ia tau niaka ammempo 
angnganre siagang Isa, "Inai anne taua, 
nakkulle kamma ampammopporangi dosaya?" 

30 Mingka Nakanamo pole Isa ri anjo bainea, 
"Nipasalama mako lanri tappanu mae ri 
Nakke. Alampamako siagang pakasannammi 
pamainu!" 

9 'Tena nasallo ribokoanganna, alampami 

Isa mange ri kota-kotaya, siagang ri 
kampong-kamponga, untu ambirittakangi 
Kabara Bajika, angkanaya lappakkaramulami 
ammarenta Allataala salaku Karaeng. 

amminawang. 

2 Kammayatompa siapa are bai-baine lebaka 
napantamakki roh jadala siagang tau garring 
na Naballei Isa, nia tongi amminawang. 
lamintu Maria nigallaraka Magdalena (lebaka 
napantamakki tuju setang na Nabongka 
assulu Isa); 

3Yohana, bainenna Khuza, pagawe balla 
lompona Herodes: Susana, siagang Jai pole 
bai-baine maraeng. Ongkoso kalenna napake 
kenanga ambantui Isa siagang ana-ana 
gurunNa. 

4Tuli jaina tau battu ri arupa-rupaya kota, 
mange ri Isa. Na ri wattunna jaimo tau 
arappungang, Nacaritami Isa mae ri kenanga 
anne pangngebarang kammaya: 

3 "Nia sitau pamarri mange appakioro 
bine. Ri wattunna appakioro, nia bine 
takkioro ri aganga. Jari niamo sitangnga 
nionjokang ri taua, na nia sitangnga nikanre 
ri jangang-janganga. 

6 Nia todong takkioro ri butta jaia batu- 
batunna. Mingka ri wattunna accula, lintami 
kalumeng, lanri kalotoroki buttana. 

7 Nia todong bine takkioro ri tangnga- 
tangngana rompo-rompo akkatintinga. 
Attimbomi anjo rompo-rompo akkatintinga 
siagang anjo binea. Apaji niepemi anjo binea 
ri anjo rompo-rompo akkatintinga, sagenna 
mate. 

butta copponga, nampa attimbo, nalappi 
sibilangngang rapponna." Lebaki Nacarita Isa 
anjo pangngebaranga, Nakanamo Isa, "Punna 
nia tolinnu pilangngerimi!" 

9 Napakkutanangammi ana-ana gurunNa Isa 
battuanna anjo pangngebaranga. 

10 Appialimi Isa Nakana, "Ikau ngaseng 
nisare mako pangngassengang untu 
angngassengi rahasia battua ri Allataala 
siagang PamarentahanNa. Mingka tau 
maraenga parallui niajara siagang 
pangngebarang, sollanna accini kenanga, 
mingka tanaassengai apa kajarianga: 
sollanna appilangngeri kenanga mingka 
takkulleai napahang." 

11 Nakanamo pole Isa, "Iaminne battuanna 
anjo pangngebaranga: Anjo binea, iaminjo 
kana-kananNa Allataala. 

12 Anjo bine takkioroka ri aganga, iaminjo 
pangngebaranna tau allangngerekai anjo 
kananNa Allataala, mingka battui Billisika 
angngallei anjo kabaraka battu lalang ri 
atinna kenanga, sollanna tena natappa 
siagang tena nanipasalama kenanga. 

13 Anjo bine takkioroka ri tampa abatu- 
batua, iaminjo pangngebaranna tau sannanga 
nyawana ri wattu nalangngerena anjo 
kabaraka: mingka tena najarre annagala 
akana anjo kabaraka lalang ri atinna kenanga. 

paccobaya, ammonobokomi kenanga. 

14 Anjo bine takkioroka ri tangnga- 
tangngana rompo-rompo akkatintinga, 
laminjo pangngebaranna tau allangngerekai 
anjo kabaraka, mingka ranggaselai ri passala 
katallassanna kenanga, siagang cinnai ajari 
sannang nakkalumanynyang ilalang ri anne 
linoa. Yangaseng minjo angngepeki kenanga, 
sagenna takkulleai kenanga arappo baji. 

15 Anjo bine takkioroka ri butta copponga, 
laminjo pangngebaranna tau allangngerekai 
anjo kabaraka, nampa naboli baji siagang 
attojeng-tojeng lalang ri atinna kenanga. 
Attahangi kenanga, sagenna sanrapangi 
kenanga poko kayu arappoa." 

16 "Tenanniakka tau apparinra lampu, 
nampa natongko katoang, yareka naboli 
rawanganna katinroanga. Mingka lanaboliki 
irate ri padongkokanna, sollanna punna nia 
tau antama akkullei nacini singarana. 

1/Tenanniakka apa-apa taccokko 
talakacinikang, siagang tenanniakka apa-apa 
nirahasiakang talatassungke siagang 
talakaassengang. 

18 | anri kammana, pilangngerimi baji-baji 
apa-apa nulangngereka. Nasaba tau niakamo 
apa-apanna lanitambaiangi pole jaiangang; 
mingka tenaya apa-apanna, manna apa 
sikedeka ri ia lanialleangi pole ammotere." 

Isa mae ri Isa, mingka takkulleai kenanga 
tarapi mange, lanri sanna jaina tau. 

20 Niamo sitau angkana mae ri Isa, nakana, 
"Pa, niaki ammatTa siagang saribattanTa 
pantarang. Eroki kenanga angngagangKi 
sicini." 

21 Mingka Nakanamo Isa ri kenanga, 
"Inai-nai ampilangngeri siagang anggaukangi 
kananNa Allataala, iami ajari ammakKu 
siagang ajari saribattangKu." 

22 Ri sereang allo naimi Isa siagang ana-ana 
gurunNa ri sereang biseang. Nakana Isa ri 
ana-ana gurunNa, "Umba kilampa alimbang 
antaleang ri baleanna anne tamparanga." Jari 
alampami kenanga. 

23Ri wattunna attangnga dolangang 
kenanga, attinromi Isa. Tiring battumi 
anging lompoa antujui anjo tamparanga. 
Appakkaramulami antama jeneka ri biseanna 
kenanga, sagenna areppesemi balaya ri 
kenanga. 

24 Alampami linta ana-ana gurunNa Isa 
anronrongi Isa. Nakanamo kenanga, "Pa 
Guru, Pa Guru, natujuki bala!" Ambangummi 
Isa nampa Nagagara anjo anginga siagang 
bombang lompoa. Ammarimi anjo anginga 
siagang bombanga, nampa ajari sannang 
sikali tamparanga. 

25 Nampa Nakanamo Isa mae ri ana-ana 
gurunNa, "Angngapa natena ngaseng 

mallami ana-ana gurunNa Isa. Na massing 
angkanamo para ia kenanga, "Inai sitojenna 
anne taua sagenna manna anginga siagang 
bombanga Naparenta ngaseng, nanituruki 
parentaNa?" 

26 Assombalami pole Isa siagang ana-ana 
gurunNa tulusu mange ri daera Gerasa ri 
baleanna Tamparang Galilea. 

27 Ri wattunna naummo Isa ri bontoa, 
niamo sitau burane napantamakki setang, 
battu anruppai. Anjo taua tau battu ri 
kotaya. Sallomi taccare-carea siagang 
tammantanga ri balla. Anjoreng mami ri 
kalibong pajerakkang batua ero ammantang. 

28 Nacinina anjo taua angkana niaki battu 
Isa, ammarrang lompomi nampa suju ri 
dallekanNa Isa. Ammarrammi nakana, "O 
Isa, AnaNa Allataala Kaminang Tinggia! Apa 
ero Kigaukang mae ri nakke? Kupalaki natena 
Kisessa!" 

29 Nakkana kamma anjo taua, lanri 
Nabongkai Isa assulu anjo setanga battu 
ri kalenna anjo taua. Amole-molemi 
nipantamakki ri anjo setanga, sagenna 
manna nisikko ngaseng rante limanna 
siagang bangkenna, siagang sanna nijagaina, 
mingka tuli natappu-tappuji anjo rantea, 
nampa nierang ri setanga mange ri parang 
lompoa. 

30 Akkutanammi Isa ri anjo taua Nakana, 


"Inai arennu?" Appialimi anjo taua angkana, 
"Legiun," nasaba jaimi setang antama ri 
kalenna anjo taua. 

31 Napala dudumi anjo setang-setanga 
sollanna tena nibongkai ri Isa naung ri 
Kalobanna Kamateanga. 

32 Tena nabella ri anjo tampaka, nia 
jai sikali bawi sitabang aboya kanre ri 
tompona bonto-bontoa. Napala dudumi anjo 
setang-setanga sollanna nikellai antama 
anjoreng ri bawi-bawia. Naniturukiammo 
pappalana kenanga ri Isa. 

33 J ari assulumi anjo setang-setanga battu 
lalang ri kalenna anjo taua, nampa antama 
anjoreng ri bawi-bawia. Nampa lari ngaseng 
anjo bawia, nalumpa naung ri tamparanga, 
sagenna tallang ngaseng. 

34 Nacinimi pakalawakinna anjo bawia anjo 
apa kajarianga. Jari larimi pakalawakinna 
anjo bawia na napalabang anjo kabaraka ri 
kotaya siagang ri desa areppeseka anjoreng 
ri kotaya. 

35 Assulumi taua battu ri kotaya ero mange 
anciniki anjo apa kajarianga. Mangemi 
kenanga ri Isa, na niamo nacini kenanga 
anjo tau lebaka nilappassang ri setanga, 
ammempo ri dallekanNa Isa. Ammakemi 
care-care, siagang bajimi jappana pikkiranna. 
Malla ngasemmi kenanga. 

36 Sikamma tau ancinikai anjo apa 


kajarianga, nacaritami mae ri tau maraenga, 
antekamma batena niballei anjo taua. 

37 Napala dudu ngasemmi tau ammantanga 
ri daera Gerasa, sollanna alampa Isa ambokoi 
anjo tampaka, lanri malla duduna ngaseng 
kenanga. Jari naimi Isa ri biseanga, ero 
ammaotere. 

38 Napala dudumi ri Isa anjo tau lebaka 
nilappassang ri setanga sollanna nikellai 
amminawang ri Isa. Mingka nisuromi alampa 
ri Isa. 

39 Nakana Isa, "Ammotere mako, na 
nukabarrang anjo apa lebaka Nagaukang 
Allataala ri kalennu." Jari alampami anjo taua 
ampalabangi anjo apa lebaka Nagaukang Isa 
ri kalenna sagenna sepe-sepena kotaya. 

40 Ri wattunna battu Isa antaleang ri 
baleanna tamparanga, battumi taua anruppai. 
Sanna ngaseng rannuna kenanga anruppai 
Isa, nasaba sitabang memangi nitayang ri 
kenanga. 

41 Niamo sitau kapala balla sambayang battu 
mae ri Isa, lamintu niarenga Yairus. Sujumi ri 
dallekanNa Isa, na napala dudu sollanna ero 
Isa alampa mange ri ballana: 

42 nasaba garringi ana bainena sitau-taua 
sampulo anrua taung umuruna, siagang 
abiring dudumi mate. Lalang ajappaNa 
Isa mange ri ballana Yairus, battumi taua 
attammulili siagang siassa-assa, mae ri Isa. 

43 Nia tommo ri allana kenanga sitau baine: 


anjo bainea sampulomi anrua taung garring 
nalari cera. Labusumi barang-baranna 
napangngongkosang mae ri dottoroka, 
mingka tena manna sitau akkulle amballei. 

44 Areppesemi anjo bainea battu ri bokoNa 
Isa, nampa nasero cappa jJubaNa. Ammari 
memammi silalonna nalari cera anjo bainea. 

43 Akkutanammi Isa Nakana, "Inai 
anseroi JubaKu?" Assassala ngasemmi 
taua. Nakanamo Petrus, "Jai sikali tau 
angkulilingiKi, siagang ansorong-sorongKi 
Bapa!" 

46 Nakanamo Isa, "Mingka nia tau anseroA. 
Kuassengi, nasaba nia Kusaring kagassingang 
assulu battu lalang ri KalengKu." 

47 Naassemmi kalenna anjo bainea 
angkanaya niassemmi apa lebaka nagaukang. 
Jari battumi suju siagang annekkere ri 
dallekanNa Isa. Nacaritami ri dallekanna 
ngaseng tau jaia, apa sabana nanasero 
jubaNa Isa. Na nacarita tommo angkanaya 
ammarimi silalonna garrinna. 

48 Nakanamo Isa ri ia, "AnakKu, lanri 
tappanu ri Nakke, ajari baji mako. 
Alampamako siagang salama." 

49 Sitabang abicaraNa Isa, niamo sitau 
tunisuro battu mae ri Yairus, iamintu tau 
battu ri ballana Yairus. Nakanamo anjo taua 
ri Yairus, “Matemi anjo ana baineta. Tea maki 
susa-susal pole anjo Bapa Guru." 

30 NalangngereNa Isa anjo kabaraka, 


Nakanamo ri Yairus, "Teako mallakki. Tappa 
mako, najari baji ananu." 

>I Ri wattunna battumo mange ri 
ballana Yairus, tenamo Nakellai Isa tau 
maraenga antama ri kamarana anjo anaka, 
pantaranganna Petrus, Yohanes, Yakobus, 
siagang anrong-manggena anjo anaka. 

32 Angngarrumi siagang appiraung ngasemmi 
taua angkarruki anjo ana matea. Mingka 
Nakanamo Isa, "Teako niakki angngarru. Anjo 
anaka tena namate, mingka attinronaja!" 

>3 Nikakkalimi Isa ri kenanga, nasaba 
naassenna kenanga angkana matemi anjo 
ana bainea. 

34 Mingka Natagalami Isa limanna anjo 
anaka nampa Nakana, "Ambangungko na!" 

>> Ammoteremi nyawana anjo anaka, 
nambangung memammo silalonna. Lebaki 
anjo Nasuromi Isa kenanga ansarei kanre 
anjo anaka. 

30 [| annasa sikalimi tau toana anjo anaka. 
Mingka Napisangkaimi Isa kenanga ampaui 
anjo apa kajarianga manna pole ri nai. 

9 l Nakiomi Isa sampuloa anrua ana 

gurunNa. Nampa Nasare kenanga koasa 
untu ambongkai setanga, siagang amballei 
tau garringa. 

2Lebaki anjo Nasuromi kenanga alampa 
amballei tau garringa siagang ambirittakangi 

ri passala antekamma bateNa ammarenta 


Allataala salaku Karaeng. 

3 Nakanamo Isa ri kenanga, "Teako 
angngerangngi apa-apa lalang ri palampannu. 
Teako angngerangngi takkang, yareka 
purukang pammoneang passidakka, yareka 
kanre, yareka doe, yareka ruanglawara 
pakeang. 

4 Kere-kerekomae nitarima, ammantang 
mako anjoreng sagenna nubokoi anjo kotaya. 

3 Siagang kere-kerekomae tanitarimaya, 
pabebesemi limbubu niaka ri pala bangkennu 
punna nubokoi anjo kotaya, ajari pappakainga 
mae ri kenanga." 

6 Alampami ana-ana gurunNa Isa mange 
ri desa-desaya untu ambirittakangi Kabara 
Bajika, siagang amballei tau garringa ri 
kere- keremae. 

"Ri wattunna nalangngere Herodes, 
ammarentaya ri Galilea, sikamma anjo apa 
lebaka kajariang, ajari lingumi. Nasaba nia 
tau angkana attallasa poleammi ammotere 
Yohanes Pajene. 

8 Nia todong tau angkana niami pole battu 
Elia. Maraenganga angkana sitau nabi riolo 
dudua attallasa poleang ammotere. 

9 Nakanamo Herodes, "Lebami kusuro 
taua ansamballei kallonna Yohanes. Mingka 
inai anjo Taua sikontutojenna? Jai sikalimi 
kabarana kulangngere anjo Taua." Jari eromi 
Herodes anciniki Isa. 

10 Ammoteremi ana-ana gurunNa Isa. 


Nacarita ngasemmi kenanga mae ri Isa 
sikamma apa lebaka nagaukang kenanga. 
Nikiomi ri Isa kenanga alampa anynyala ri 
kota Betsaida. 

11 Mingka naassenna taua angkanaya 
lalampai Isa, amminawang tommi kenanga. 
Nitarimami kenanga ri Isa, nampa Nacarita 
ri kenanga ri passala antekamma bateNa 
ammarenta Allataala salaku Karaeng. 
Kammayatompa Naballei tommi tau garringa 
najari baji. 

12 Ri wattunna appakkaramulamo lalabu 
alloa, battumi mae ri Isa ana-ana gurunNa 
sampuloa anrua. Nakanamo kenanga, "Pa, 
bella sikali anne tampa nipammantangia. 
Bajikangang Kisuro ngasemmi anne 
taua alampa sollanna akkulle kenanga 
mange aboya kanre, siagang aboya tampa 
pabangngiang ri kampong- kamponga yareka 
ri desa-desa niaka areppese anrinni." 

13 Mingka appialimi Isa Nakana, "Ikau 
ngasemmo assarei kenanga kanre." Appialimi 
ana-ana gurunNa Isa angkana, "Limambatyji 
roti siagang ruang kayyji juku nia ri katte. Jari 
lalampaki ammalli kanre untu tau sikammaya 
anne jaina?" 

14 (Nia kira-kira limassabu tau burane 
anjoreng.) Nakanamo Isa ri ana-ana 
gurunNa, "Suromi anjo taua ammempo, 

agompo-gompo, kira-kira limampulo 
siparappungang. " 

15 Nagaukammi ana-ana gurunNa Isa anjo 
apa Napassuroanga. 

16 Nampa Naalle Isa anjo roti limambatua 
siagang juku ruang kayua. Accongami nai ri 
langika, appala sukkuru ri Allataala. Lebaki 
anjo Nabage-bagemi anjo rotia siagang 
jukuka, nampa Napassareang mae ri ana-ana 
gurunNa, sollanna natawa-tawai anjo taua. 

17 Angnganre ngasemmi kenanga sagenna 
bassoro. Nampa napassere ana-ana gurunNa 
Isa kanre allabia, nia sampulo anrua baku 
jaina. 

18Ri sereang allo, ri wattunna appala doang 
Isa Kale-kalenNa, battumi ana-ana gurunNa 
mae ri la. Akkutanammi Isa mae ri kenanga 
Nakana, "Turu kananna taua, inaiA anne?" 

19 Appialimi kenanga angkana, "Nia tau 
angkana Yohanes Pajene. Nia todong tau 
angkana Elia. Na maraenganga nakana 
kalaserenna nabi jammang rioloa, attallasa 
poleanga ammotere." 

20 Akkutanammi pole Isa Nakana, "Mingka 
turu panggappanu ikau ngaseng, inaiA anne?" 
Appialimi Petrus nakana, "Ikattemi Karaeng 
Mappasalamaka, lebaka Napajanjiang 
Allataala. " 

21 Nampa Nakana Isa ri ana-ana gurunNa, 
"Tea sikaliko pau-paui anne manna pole ri 
nal." 

22 Nakana pole Isa, "Lajai memang tongi 


passessa laNakasia Ana Marupataua, siagang 
lanimusui ri pamimping-pamimpinga siagang 
imang-imang kapalaya, kammayatompa 
guru-guru agamaya. Lanibunoi, mingka ri 
makatalluna alloa lanipabangung poleangi 
ammotere." 

23 | ebaki anjo Nakanamo mae ri 
yangaseng tau niaka anjoreng, "Inai-nai ero 
amminawang ri Nakke, musti nakaluppai 
rolong kaparalluang kalenna, musti napisangi 
sallina allo-allo, nampa tuli amminawang ri 
Nakke. 

24 Nasaba inai-nai ero angkatutui nyawana, 
lami latappela nyawana. Mingka inai- 
nai angkorobangkangi katallassanna 
untu kaparalluangKu, iami lanipasalama 
katallassanna. 

25 Nasaba apa matu-matunna nakammai 
taua bonena anne linoa punna lapanraki 
siagang latappelaji nyawana? 

29 | nai-nai siri-siri angngakuiA siagang 
antarimai pangngajarangKu, lasiri- siri tongi 
Ana Marupataua angngakui sallang punna 
battu siagang koasaNa, kammayatompa 
koasaNa ManggeNa siagang koasana 
malaeka-malaeka matangkasaka! 

27 Assengi angkanaya: nia tau anrinmni ri 
allanu tenapa nalamate punna tenapa naciniki 
Allataala ammarenta." 

28 Kira-kira sidaminggu lebana 


Napangngajarrang Isa sikamma anjo 
passalaka, Naerammi Petrus, Yohanes, 
siagang Yakobus nai ri sereang bulu untu 
appala doang. 

29Ri wattunna appala doang Isa anjoreng, 
tappinrami rupanNa siagang pakeanNa ajari 
accilla sanna kebona. 

30Tiring niamo rua tau, iamintu Musa 
siagang Elia battu ampappicinikangi kalenna 
lalang caya battua ri suruga. Abicarami 
kenanga siagang Isa, ri passala kamateang 
laNaoloa Isa sallang ri Yerusalem. 

31(9: 30) 

3? Anjo wattua attinroi Petrus siagang 
agang-aganna. Mingka tiring ambangummi 
kenanga, na nacinimo kenanga accaya Isa, 
ammenteng siagang anjo tau ruaya. 

33 Ri wattunna lalampamo anjo tau ruaya 
ambokoi Isa, angkanami Petrus ri Isa, “Pa 
Guru, baji sikali nisaring pakkasiaka anrinni. 
Bajiki punna apparekki kema: sere untu 
iKatte, sere untu Musa, na sere untu Elia." 
(Kammaminjo kananna Petrus, mingka 
tanapahangai anjo apa napaua.) 

34 | alang abicarana ija Petrus, niamo battu 
rammang antongkoki kenanga, sagenna 
mallamo kenanga. 

35 Nampa niamo sara kalangngerang battu 
lalang ri rammanga angkana, "laminne 
AnakKu Kupilea. Pilangngeri kananNa!" 

36 Ammarinamo kalangngerang anjo saraya, 


nacinimi kenanga Kale- kalenNa mami Isa 
anjoreng. Tenamo nakkana-kana ana-ana 
gurunNa Isa siagang tanapauami manna pole 
ri nai anjo passalaka siagang kajariang lebaka 
nacini kenanga. 

37 Ammukona, naummi Isa siagang anjo 
tallua ana gurunNa battu rate ri anjo buluka. 
Najaimo tau battu mae ri Isa. 

38 Niamo sitau burane akkio battu ri 
tangnga-tangngana anjo tau jaia nakana, 
"Pa Guru, Kitulunga, naKimange anciniki ana 
sitau-tauku! 

39 kapunna nipantamakki ri roh jadalaka, 
tiring ammarrang-marrammi, siagang 
kadoromi kalenna nampa abusa bawana. 
Sanna nisessana ri anjo roh jadalaka, siagang 
taerokai anjo roh jadalaka assulu battu ri 
kalenna! 

40 | ebami kupala ri ana-ana gurunTa sollanna 
nabongkai assulu anjo roh jadalaka, mingka 
tanakulleai kenanga." 

41 Appialimi Isa Nakana, "Teai ngasengko 
sipato anne! Manassa tau sala oloang 
ngasengko siagang tau tena ngaseng 
nutappa! Siapapi salloKu lammantang 
angngagangko siagang lasabara ri kau 
ngaseng? Erangi mae antu anaka!" 

42 alang ajappana anjo anaka mae ri Isa, 
nipatappasami anjo anaka ri anjo setanga, 
siagang ajari kadoromi kalenna. Mingka 

nigagarami ri Isa anjo roh jadalaka, sollanna 


assulu, najari bajimo anjo anaka. Nampa 
nipassareang anjo anaka ammotere mange ri 
manggena. 

43 |annasa ngasemmi taua anciniki 
antekamma lompona koasaNa Allataala. 

Ri wattunna lannasa ngaseng ija taua 
anciniki anjo apa-apa Nagaukang ngasenga, 
Nakanamo Isa ri ana-ana gurunNa, 

44 "Pilangngeri baji-baji, siagang 
teako kaluppai anne kana-kanangKu: 
Lanipassareangi Ana Marupataua mae ri 
koasana rupataua." 

43 Mingka tanapahangai ana-ana gurunNa 
anjo Nabicaraya Isa. Nirahasiakangi anjo 
passalaka mae ri kenanga sollanna tena 
napahangi kenanga. Mingka mallaki kenanga 
ampakkutanangangi anjo passalaka mae ri 
Isa. 

46 Agea-geami ana-ana gurunNa Isa ri 
passala inai ri kenanga kaminang labiri. 

41 Naassengi Isa pikkiranna kenanga. Jari 
angngallemi sitau ana-ana cadi, nampa 
Nasuro anjo ana-anaka ammenteng ri 
sarinNa. 

48 Nampa Nakana ri ana-ana gurunNa, 
"|nai-nai antarimai anne anaka passabakkang 
iINakke, battuanna iNakkemi natarima. Na 
inai-nai antarimA, battuanna natarima tommi 
Allataala assuroA battu. Nasaba inai-nai 
kaminang tuna ri kau, iami kaminang labiri!" 

49 Nakanamo Yohanes, "Tuang, nia nacini 


ikambe tau ambongkai setanga, na arenTa 
napake. Jari kupisangkaimi, nasaba teai tu 
battu ri kumpulanta." 

30 Nakanamo Isa ri Yohanes siagang ana-ana 
gurunNa maraenga, “Teako pisangkai, nasaba 
inai-nai tajari musua ri kau, battuamna ajari 
agangi ri kau ngaseng." 

>I Ri wattunna tasalloamo naniangka Isa nai 
ri suruga apparurumi untu lalampa mange ri 
Yerusalem. 

3? Nasuromi taua alampa riolo. Alampami 
anjo tau Nasuroa alampa, nampa antama ri 
sereang kampong ri Samaria. Napasadiami 
anjoreng sikamma apa naparalluanga Isa. 

33 Mingka taerokami taua anjoreng ri 
kamponga antarimai Isa, nasaba anassa 
sikalimi angkanaya alampa mangemi ri 
Yerusalem. 

34 Anjo passalaka naassemmi ana-ana 
gurunNa Isa, iamintu Yakobus siagang 
Yohanes. Jari nakanamo kenanga ri Isa, "O 
Batara, maka erokKi nanipala pepeka naung 
battu ri langika anghukkung ngasengi anne 
taua?" 

33 Assailemi Isa, na Nakalarroi kenanga. 

39 | ebaki anjo alampami kenanga mange ri 
parasangang maraenga. 

37 Lalang Napatulusuna jappaNa Isa siagang 
ana-ana gurunNa, niamo tau angkana ri Isa, 

nakana, "Pa, erokka amminawang ri Katte 


manna pole kemae lamparTa!" 

38 Appialimi Isa Nakana, "Kongkong romanga 
nia kalibonna, siagang jangang-janganga nia 
rumunna, mingka Ana Marupataua manna 
tampa laNapanrabaia tena todong." 

39 Nampa Nakana Isa ri sereang tau 
maraengannaya, "Amminawang mako ri 
Nakke." Mingka nakanamo anjo taua, "Pa, 
bolima kamma ammotere rolong antarawangi 
manggeku matea." 

60 Appialimi Isa Nakana, "Lappassammi tau 
matea antarawangi tau matena. Mingka ikau, 
alampamako siagang palabammi birittaya, 
angkanaya appakkaramulami Allataala 
ammarenta." 

61 Nia todong sitau maraenganga angkana, 
"Pa, erokka amminawang ri Katte, mingka 
bolima kamma ammotere rolong appala 
kana." 

62 Nakanamo Isa ri anjo taua, "Punna 
appakkaramulamo taua appajeko, nampa 
assaile pole mae ri boko, tena nasiratang ajari 
ummaNa Allataala." 

10 l Lebaki anjo Napileimi pole Isa 

tujupulo ana gurunNa, nampa Nasuro 
kenanga alampa tarua-rua. Nasuroi kenanga 
alampa riolo mange ri kota-kota siagang 
sikamma tampa eroka Nakunjungi. 

2 Nakanamo ri kenanga, "Jaimi ero lanikatto, 
mingka sikedeji tau eroka nisuro akkatto. 

Jari, palami ri Patanna tana, sollanna 


Nasuro pajamaya battu angkattoi wassele 
lamung-lamunNa. 

3] ari alampa ngaseng mako! Sanrapangko 
gimbalaka Kusuro antama ri tangnga- 
tangngana kongkong romanga. 

4Teako angngerangngi pammoneang doe, 
yareka purukang pammoneang passidakka, 
yareka sapatu. Teako ammantangpngi ri 
tangngana aganga untu assare sallang manna 
pole ri nai. 

> Punna antamakko ri sereang balla, 
abarisallangko rolong angkana, Poro 
nibarakkaki bonena anne ballaka. 

6 Punna nia lalang balla tau nangai annarima 
barakka, ammantammi anjo barakkanu 
ilalang ri anjo ballaka; mingka punna tena, 
allemi ammotere anjo barakkanu. 

7? Ammantang mako ri sereang balla. 
Tarimami apa napassareanga patanna balla 
ri kau, nasaba sikamma tau anjamaya musti 
natarimai wassele jama-Jamanna. Teako 
alette-letteki battu ri sereang balla mange ri 
balla maraenga. 

8Punna battuko mange ri sereang kota, 
na nitarima bajikko anjoreng, kanremi apa 
nisareangako. 

9 Balleimi tau garringa ri anjo kotaya, siagang 
birittakammi mae ri sikamma taua anjoreng 
angkanaya, Tasalloami Nalappakkaramula 

Allataala ammarenta salaku Karaeng ri 


tangnga-tangnganu ngaseng. 

10 Mingka punna battuko mange ri sereang 
kota, natena nitarimako anjoreng, assulu 
mako ri aganga na nupau angkanaya, 

11 Manna limbubu adakkika ri bangkenna 
ikambe, napabebesemi kambe, ajari 
pappakainga ri kau ngaseng. Mingka assemmi 
angkanaya abirimmi narapi wattunna 
Nappakkaramulamo ammarenta Allataala 
salaku Karaeng ri tangnga-tangnganu! 

12 Urangi, angkanaya ri allonna kiamaka 
sallang, lalomoangangi nipammopporang ri 
Allataala dosana taua ri Sodom, naia tau 
niaka ri anjo kotaya!" 

13 "Cilaka mako ikau tau niaka ri Korazim! 
Siagang cilaka mako ikau tau niaka ri 
Betsaida. Nakade anjoreng ri kota Tirus 
siagang ri kota Sidon nigaukang anjo 
gau-gau appakalannasa lebaka nigaukang 
ri tangnga-tangnganu, mattantu sallomi 
lebana toba tau niaka anjoreng. Siagang 
sallomi lebana ammakeang tau susa siagang 
nabonei au ulunna kenanga, ajari pammatei 
ri katobakkanna kenanga. 

14Ri allonna kiamaka sallang, 
lakkulleangangi nipammopporang ri 
Allataala tau niaka ri Tirus siagang Sidon kala 
ikau ngaseng. 

15 Na ikau tau niaka ri Kapernaum! Bara 
nupikkiriki angkanaya laniangkakko 

nipakatinggi nai ri suruga? Tena! 
Passangalinna lanipelakko antama ri 
naraka!" 

16 Nampa Nakana Isa mae ri ana- 
ana gurunNa, "Inai-nai ampilangngeri 
kanannu, iNakke mintu napilangngeri. 
Inai-nai ansorongbokoko, iNakke mintu 
nasorongboko. Na inai-nai ansorongbokoA, 
nasorongboko tommi Allataala assuroA." 

17 Ammoteremi anjo tuju puloa ana-ana 
gurunNa Isa, lebaka Nasuro alampa. Rannu 
ngasemmi kenanga wattunna ammotere. 
Nakana kenanga, "O Batara, amminawang 
turu ngasengi setanga punna nibongkai ri 
kambe assala arenTa nipau!" 

18 Appialimi Isa Nakana, "Kucinimi Billisika 
tuguru battu rate ri langika sangkamma kila. 
19 Assemmi, angkanaya leba mako Kusare 

koasa sollannu akkulle angngonjokkangi 
ularaka siagang olo-olo akkullea ammuno tau 
racunna. Kammayatompa, sollanna akkulle 
nubeta ngaseng musu-musu kassaka, natena 
nunggappa kapanrakang. 

20 Mingka manna nakamma mamo, teako 
rannu dudui punna amminawammo roh-roh 
jadalaka ri parentanu. Bajikangangi punna 
rannuko lanri tattulisimi arennu lalang ri 
suruga." 

21 Anjo wattua rannumi nyawaNa Isa 
lanri nipantamakki ri RohNa Allataala. 
Nakanamo Isa ri ManggeNa, "O ManggeKu, 

Batarana langika siagang buttaya! Appala 


sukkurukKa ri Katte, lanri Kicokkoangi anne 
rahasiaya mae ri tau caradeka siagang 

tau niaka pangngissenganna. Mingka 
Kipappiassengangi mae ri tau tenaya 
sikolana. laminjo Kikarannuanga ri atinTa. 

22 Sikontu-kontuna lebami Kipassareang mae 
ri Nakke. Tena manna sitau angngassengi 
anne AnatTa, pantaranganna iKatte. Tena 
todong sitau angngassengKi, pantaranganna 
AnatTa, siagang sikamma tau lebaka 
Napauang AnatTa." 

23 Nampa assaile Isa mae ri ana-ana 
gurunNa, na Nakana ri kenanga bawang, 
"Upa ngaseng mako ikau, nasaba nucinimi 
anne apa nucinika ri kamma-kammaya anne. 

24 Nasaba urangi angkanaya: Jai nabi-nabi 
siagang karak-karaeng ero anciniki anne 
nucinika ri kamma-kammaya anne, mingka 
takkulleai nacini kenanga. Eroki kenanga 
allangngereki anne apa nulangngereka ri 
kamma-kammaya anne, mingka takkulleai 
nalangngere kenanga." 

25 Nampa niamo sitau guru agama battu ero 
ampaboyangi sala Isa. Akkutanammi ri Isa 
nakana, "Bapa Guru, apa musti kugaukang 
sollanna akkulle kugappa katallassang 
satunggu-tunggua?" 

26 Appialimi Isa Nakana, "Apa tattulisi lalang 
ri Kittaka? Antekamma panggappanu ri anjo 
passalaka?" 

Karaeng Allataalanu ilalang sitepu atinnu, 
ilalang sitepu pamainu, siagang ilalang 
sikontu pakkullenu, kammayatompa ilalang 
sikontu akkalanu, na Kamaseangi parannu 
tau sangkamma todong nukamaseanna 
batangkalennu." 

28 Nakanamo Isa, "Annabami antu 
pappialinnu. Gaukang ngaseng minjo na 
nuattallasa." 

23 Mingka eromi napattojeng kalenna anjo 
guru agamaya. Jari akkutanammi pole 
nakana, "Inai anjo parangku tau?" 

30 Appialimi Isa Nakana, "Nia sitau burane 
alampa battu ri Yerusalem naung ri Yerikho. 
Ri tangngana aganga, niruppaimi ri paella, 
nanialleang ngaseng apa-apanna, siagang 
nibaji nipasitangnga- mate: nampa nibokoi 
tappalengang ri aganga, sanna jaina lokona. 

31 Sitabangi nia todong sitau imang ajappa 
anjoreng ri aganga. Nacinina anjo taua, alilimi 
nampa napatulusu jJappana. 

32 Kamma tomminjo, nia sitau tu Lewi 
ajappa anjoreng ri aganga, ri wattunna 
nacini anjo taua tappalengang ri aganga, 
areppesemi ero anciniki bajiki anjo taua: 
mingka kalebakkanna alili tommi nampa 
napatulusu jappana. 

33 Mingka ribokoanganna, niamo sitau tu 
Samaria sitabang ajappa todong anjoreng 
ri aganga. Ri wattunna nacini anjo taua 

nyawana lanri nakamaseanna anjo taua. 

34 Areppesemi mange ri anjo taua nampa 
nabissai lokona nampa naballei siagang 
minynya na anggoro, nampa naroko kaeng 
anjo lokoka. Lebaki anjo napanaimi anjo taua 
ri jaranna, nampa naerang alampa anjo taua 
mange ri balla pabangngianga naparakai. 

33 Ammukona, nasaremi doe anjo patanna 
balla pabangngiang; na nakana, Parakai 
baji-baji anne taua. Na punna nia ongko- 
ongkosona maraenga, kubayarappi sallang 
punna ammoterekka pole mae." 

36 Nampa Natongko Isa anjo caritaya siagang 
Nakutanammi anjo taua Nakana, "Battu ri 
anjo tallua tau, turu panggappanu, kereanga 
kalaserenna ajari paranna tau mae ri anjo tau 
niellaka?" 

37 Appialimi anjo guru agama nikutananga 
angkana, "la anjo tau antulungai anjo tau 
niellaka." Nakanamo Isa, "Alampamako 
padeng nanugaukang todong anjo kammaya!" 

38 Lebaki anjo Napatulusumi jappaNa Isa 
siagang ana-ana gurunNa, nampa battu 
mange ri sereang desa. Anjoreng ri desaya 
niamo sitau baine, niarenga Marta, angkioki 
Isa mange ri ballana. 

39 Anjo Marta nia saribattanna niarenga 
Maria. Na anjo Maria ammempomi ri 
ampiNa Isa ampilangngeri kana-kana 
Napangngajarranga Isa. 

40 Mingka sibu sikalimi Marta anggaukangi 


jama-jamanmna ri balla. Mangemi ri Isa 
angkana, "O Batara, angngapa natena 
Kijampangi Kipauang Maria ancini-cinikia 
anjama kale- kalengku? Suro sai nanabantua!" 

41 Appialimi Isa Nakana, "Marta, Marta, 
angngapa na nubata-bata kamma siagang 
angngapa narupa-rupa kamma sibu 
nunawa-nawa? 

42 Sikontutojenna nia sere passala labi 
parallu. Na iaminjo serea, sannaka bajina 
siagang sannaka paralluna leba napilei Maria, 
tenaya nalatappela!" 

1 1 l Nia sere allo Nappala doang Isa ri 

sereang tampa. Lebana appala doang, 
niamo kalaserenna ana gurunNa angkana 
ri la nakana, "O Batara, Kiajara sai ikambe 
appala doang, sangkamma Yohanes naajaraki 
ana-ana gurunna appala doang." 

2Jari Nakanamo Isa ri kenanga, "Punna 
appala doangko, kammaminne batenu 
abicara, Manggea, IKattemi Allataala Tenaya 
Ruanna. Poro iKatte nisomba siagang 
nipakalabiri. 

3 Kisarei allo-allo kanre naparalluanga 
ikambe. 

4Kipammopporangi dosa-dosana ikambe, 
Nasaba ikambe anne napammopporang 
tommi sikamma tau kasalanga ri kambe. 
Siagang teaKi balang parekangi ikambe 
nibeta ri paccobaya." 

"Ebarana nia kalaserennu alampa mange 
ri ballana agannu ri wattu lantannamo 
bangngia, na nakana ri la, O gang, saresa 
rolong angnginrang rotinu tallumbatu, 

6 nasaba nia agangku lalang palampang, 
silalonna battu ri ballakku, natena sikali 
apa-apa lakusareangi nakanre! 

7Ebarana appiali anjo agannu battu lalang 
ri ballana angkana, Teako susa-susaia! 
Takkoncimi ballaka, siagang attinroma 
siagang ana-anakku. Takkullea ambangung 
assareko apa-apa." 

8Nakanamo pole Isa, "Jari antekamma? 
Kupauangko angkanaya manna pole 
agannako, mingka tena nalaero ambangung 
assareko apa-apa. Mingka lanri tenana 
nusiri-siri tulusu appala ri ia, kalebakkanna 
ambangunji nampa nasareangko anjo apa 
nuparalluanga. 

9 Jari Kukanamo anne ri kau: Appala mako 
nulanisare, aboya mako nulanggappa, dedemi 
pakkebuka, nulanisungkeang pakkebu. 

10 Nasaba inai-nai appala, iami lannarima: 
inai-nai aboya, iami langgappa: inai-nai 
adede pakkebu, iami lanisungkeang pakkebu. 

11| nai mangge ri kau assarei ulara anana 
punna appala juku? 

12 Yareka assarei olo-olo niaka racunna, 
punna appala bayao anana? 

angngasseng tonjako assare apa-apa baji 
mae ri ananu. Labiangampa Manggea ri 
suruga! LaNapassareangi RohNa mae ri tau 
appalaka ri la!" 

14Ri sereang allo, nia sere tau pepe 
napantamakki setang, na Nabongka Isa 
assulu anjo setanga battu lalang ri kalenna 
anjo tau pepea. Assulunamo anjo setanga, 
appakkaramulami anjo taua abicara. J aimi 
tau lannasa. 

13 Mingka nia tommo tau angkana, "Nakkulle 
Nabongka setanga, nasaba nisarei koasa ri 
Beelzebul, Pinggawana setang-setanga. " 

16 Nia tommo siapa are tau ero ampaboyangi 
kasalang Isa. Jari nasuromi Isa anggaukangi 
gau-gau appakalannasaka, ajari pammatei 
manassana angkanaya battu tojengi ri 
Allataala. 

17 Mingka Naassengi Isa pattujunna 
kenanga. Jari Nakanamo ri kenanga, "Punna 
nia sere bansa natabage-bage siagang 
assimusu-musu para ia taunna, mattantu 
tena nakkulle jarre ammenteng anjo bansaya. 
Yareka serea balla, punna tabage-bage 
siagang assimusu-musu bonena, mattantu 
laancuruki bonena anjo ballaka. 

18 Kamma tomminjo lalang ri 
pamarentahanna Setanga, punna assibaji- 
baji para ia silokoang, mattantu laruntungi 
anjo pamarentahanna. Nukana ngaseng 

nakkulle Kubongka anjo setanga. 

19 ari punna kamma, lanri inai pata koasa 
nakkulle ana-ana gurunnu ambongkal anjo 
setanga? Kalennami anjo ana-ana gurunnu 
ampabutti manassanu sala ngaseng! 

20 Mingka iNakke, lanri koasa battu ri 
Allataala naKubongka setanga. Battuanna, 
angkanaya appakkaramulami ammarenta 
Allataala ri tangnga-tangnganu ngaseng. 

21 Punna kassa taua, nagamna sanjatana 
anjagai ballana, lasalama ngasengi 
pabarang-baranganna. 

22 Mingka punna nia tau kassakkangang 
battu angngewai siagang ambetai, lanialleang 
ngasemmi anjo sanjata napattoanga, 
nampa nialle passa ngaseng todong nampa 
nipabage-bageang pabarang-baranganna. 

23|nai-nai taeroka angngagangangA, 
sikontutojenna lajari musui ri Nakke. Siagang 
inai-nai taeroka ambantuA, sikontutojenna 
lanapanrakimi jama-jamangKu!" 

24 "Punna alampa roh jadalaka ambokoi 
taua, alampami anjo roh jadalaka akkuliling 
ri tampa-tampa kalotoroka, ero aboya tampa 
pammari-mariang. Mingka tanggappayai 
tampa. Jari nakanamo ri kalenna, Erokka 
ammotere mange ri balla lebaka kubokoi! 

25 Ri wattunna battu mange ri anjo ballaka, 
narapikammi sanna tangkasana siagang 
sanna bajina atorona bonena anjo ballaka. 

agang, iamintu tuju roh sannakkanganga 
jadalana nakalenna. Nampa antamamo 
kenanga ammantang ri kalenna anjo taua. 
Kalebakkanna, ajari sannakkangammi 
jadalana siagang kodina sipana anjo taua." 

27 ebana akkana kamma anjo Isa, niamo 
sitau baine battu ri allana anjo tau jaia 
angkana ri Isa, nakana, "Teai sipato upana 
baine anjariangaKo siagang ampasusuaKo!" 

28 Mingka appialimi Isa Nakana, "Labi 
upakkangangi pole tau allangngerekai 
siagang anggaukangi kana-kananNa 
Allataala!" 

29 Lalang nikulilinginNa Isa ri tau jaia, 
Nasambungimi bicaranNa Nakana, "Teai 
sipato jadalana ngaseng taua ri anne 
jammanga. NasuroA anggaukangi gau 
appakalannasaka sollanna akkulle tappa 
kenanga ri Nakke. Mingka manna sirupa tena 
todong gau appakalannasa lanipicinikiangi, 
pantaranganna gau appakalannasa lebaka 
kajariang ri kalenna Nabi Yunus. 

30 Antekamma appakalannasana anjo 
apa kajarianga ri kalenna Yunus mange 
ri tau niaka ri Niniwe, kamma tomminjo 
lappakalannasana apa kajarianga ri KalenNa 
Ana Marupataua mae ri taua ri anne 
jammanga. 

31 Ri allo kiamaka sallang, lambangummi nai 
Karaeng baine battu Timborang parasanganga 

kenanga. Nasaba ri wattunna ero anjo 
Karaeng bainea ampilangngeri pangngajara 
mabajina Salomo, ajappami sanna bellana 
battu ri cappana buttaya. Mingka kamma- 
kamma anne, siagang anrinni ri tampaka, 
niami lompoanganga na Salomo! 

32 Ri allo kiamaka sallang, lambangummi 
nai tau niaka ri Niniwe siagang taua ri anne 
jammanga, ansalakangi kenanga nasaba 
ri wattunna akkatoba Yunus mae ri taua ri 
Niniwe, tobami kenanga battu ri dosa-dosana. 
Mingka kamma-kamma anne, siagang anrinni 
ri tampaka niami lompoanganga na Yunus!" 

33 "Tenanniakka tau apparinra lampu, 
nampa nacokko yareka natongko katoang. 
Passangalinna lanaboliki anjo lampua irate 
ri padongkokanna, sollanna akkulle nicini 
singarana ri tau antamaka ri balla. 

34 Anjo mataya iami sulona batangkalea. 
Punna tangkasa matannu, lasingara sikali 
tommi sikontu batangkalennu. Mingka punna 
ramasaki matannu, lasassang makkapu 
tommi sikontu batangkalennu. 

35 | anri kammana, tutu laloko, sollanna 
tena najari sassang anjo singara niaka ri 
batangkalennu. 

36 Punna singara sikontu batangkalennu, 
yareka tena sikali manna sikede 
sassanna, manassa lasingara sikali 

cayana lampua." 

37 Lebana abicara Isa, niamo sitau tu Farisi 
angkioki mange angnganre ri ballana. Jari 
alampami Isa mange anjoreng angnganre. 

38 | annasami anjo tu Farisia anciniki Isa, 
nasaba tena Nabissai rolong limanNa nampa 
angnganre, situru atoranga ri agamaya. 

39 | anri kammana, Nakanamo Isa ri 
anjo tu Farisia, "Memang ikau tu Farisia, 
biasana nutangkasi bageang pantaranganna 
mangkoka siagang piringa; mingka bageang 
lalanganna sanna ramasana lanri tena 
nutangkasi. Kamma tomminjo sanrapanna 
bageang lalanganna kalennu, teai sipato 
ramasana napakamma sekke siagang 
kajadallang. 

40 kau tolo ngasengko! Sai anjo Napaniaka 
Allataala iamintu bageang pantaraka siagang 
bageang lalanga? 

41 Anjo bageang lalanganna mangkonu 
siagang pirinnu, iaminjo musti nupassareang 
mae ri tu kasi-asia. Punna kammamo anjo 
batenu, manassa lajari tangkasa ngasemmi ri 
kalennu. 

42 Cilaka ngaseng mako ikau tu Farisia! 
Nupassareammi ri Allataala bage sampulona 
wassele lamung-lamunnu, kammaya 
lanipareka minynya-minynya rampa, yareka 
rampa-rampa maraengannaya:, mingka 
kaminang parallua, iamintu kaadelanga 

sikali nanujampangi. Na sikontutojenna 
laminjo rolong parallu nugaukang, nampa 
tena todong nukaluppai maraenganga. 

43 Cilaka ngaseng mako ikau tu Farisia! 
Nasaba nungai ammempoa ri tampa-tampa 
tu nipakalabirika lalang ri balla sambayanga, 
siagang nungai punna nipakalabirikko ri taua 
ri pasa-pasaraka. 

44Cilaka ngaseng mako! Nasaba 
sanrapangko jera tenaya mesanna, 
nionjo-onjokanga ri taua natanaassenga 
taua." 

43 Niamo kalaserenna guru agama angkana ri 
Isa, nakana, "Pa Guru, Kihina-hinai tommaki 
anne ikambe, lanri akkana kammaTa!" 

46 Appialimi Isa Nakana, "Cilaka ngaseng 
tommako ikau guru-guru agamaya! Nusuroi 
taua anggaukangi apa-apa sukkaraka, 
siagang nusarei taua atorang-atorang 
battala, mingka manna sikede tena todong 
nanubantui taua anggaukangi. 

47 Cilaka ngaseng mako! Nupapparekangi 
jera nabi-nabia, nampa boe-boenumi leba 
ambunoi anjo nabi-nabia. 

48] ari kalennumi angngakui angkanaya 
nupassamaturuki anjo apa lebaka 
nagaukang boe-boenu, nasaba boe-boenu 
memang ambunoi nabi-nabia, nampa ikau 
ampapparekangi jerana. 


mg Lukas 11.491 53 A 79 
49 | aminjo na nakanamo Kana mabajiNa 


Allataala, LaKusuroi nabi-nabia siagang 
tunisuroKu mange ri kenanga: mingka niamo 
sipagang lanabuno, siagang niamo sipagang 
lanasessa! 

399 kammaminjo Nagaukang Allataala, 
sollanna akkulle nihukkung taua ri anne 
jammanga, lanri pammunoang lebaka 
nagaukang kenanga mae ri nabi-nabia, 
appakkaramula ri wattunna nipajari linoa. 

31 | a3mintu pammunoang appakkaramulaya 
battu ri Habel sagenna Zakharia, lebaka 
kajariang ri ampina pakkorobangnganga 
siagang BallaNa Batara. Patappami 
angkanaya: Passabakkang yangaseng minjo 
namattantumo lanihukkunna ngaseng anne 
taua ri anne jammanga. 

32 Cilaka ngaseng mako ikau guru-guru 
agamaya. Nasaba niaki ri kau niboli 
koncina pangngissenganga. Mingka kalennu 
tonji taeroka antama amboyai anjo 
pangngissenganga. Balalo, ikau ngasemmi 
anrompa-rompai sikamma tau eroka 
antama!" 

>3 Ri wattunna alampamo Isa ambokoi 
anjo tampaka, sannami nicallana Isa ri 
guru-guru agamaya siagang tu Farisia. 
Appakkaramulami kenanga angngeppangi Isa 
sollanna pila arupa-rupami pole Nabicara Isa, 
nakkulle sala bicaraNa. 

baji-bajimi kenanga sollanna akkulle 
najakkala kananNa Isa punna sala bicarai. 

1 2 l Anjo wattua assabu-sabui jaina 

tau battu. Assiassa-assami kenanga, 
sagenna niamo tau nionjokang bangkenna. 
Lalang alipunnamo taua, Nakanamo Isa 
ri ana-ana gurunNa, "Tutuko mae ri 
pagambanna tu Farisia. Battuanna kanangKu, 
tutuko mae ri sipa-sipa munapena kenanga. 

2 Nasaba tenanniakka apa-apa taccokko 
talakacinikang, yareka tenanniakka apa-apa 
nirahasiakang talakaassengang. 

3 Apa-apa nubicaraya ri wattunna bangngi, 
lakalangngerangi ri wattunna singara, yareka 
apa-apa nupabicikanga mae ri tolinna taua ri 
kamara tattongkoka, lanipalabangi mange ri 
kere-keremae. " 

4 "Urangi ikau agangKu ngaseng! Teako 
mallakki ri tau akkullea ammuno tubu mingka 
takkulleai anggaukangi lompoanganga pole 
naanjo ammunoa tubu. 

3 Bajimi punna Kupauangko inai musti 
nukamallakkang. lamintu, malla mako ri 
Allataala. Nasaba lami akkulle ambunoko, 
siagang punna leba mako Nabuno, akkulle 
tongko Napantama ri naraka! Tappa 
mako, angkanaya laji bawang siratang 
nukamallakkang. 

6 Anjo jangang-jangang cui-cuia tena 
nasiapa ballinna, mingka manna nakamma 
tena nanibalang parekangi ri Allataala. 

7 Anjo uunu irate ri ulunnu leba ngasemmi 
nibilang: jari tea mako mallakki. Nasaba 
lompoangangi anggarannu naanjo jangang- 
jangang cui-cuia!" 

8"Urangi baji-baji: Inai-nai mangaku ri 
dallekanna tau jaia angkanaya amminawangi 
ri Nakke, laniakui tongi sallang ri Ana 
Marupataua ri dallekanna malaeka- 
malaekaNa Allataala. 

9 Mingka inai-nai assassala ri dallekanna 
tau jaia angkanaya amminawangi ri Nakke, 
lanisassali tongi sallang ri Ana Marupataua ri 
dallekanna malaeka-malaekaNa Allataala. 

10 pynna nia tau antumpaki kananNa Ana 
Marupataua akkulleji nipammopporang: 
mingka punna nahina RohNa Allataala, 
takkulleami nipammopporang. 

11pynna nierangko mange ri balla 
sambayanga laniadeli ri dallekanna 
pamarentaya yareka tau annagalaka koasa, 
teako mallakki. Teako mallakki angkanaya 
antekamma batenu labicara sollanna abutti 
angkanaya tena nusala. 

12 Nasaba punna narapimo wattunnu 
labicara, laniajara mako ri RohNa Allataala 
apa siratanga nupau." 

13 Niamo kalaserenna anjo tau jaia angkana 
ri Isa, nakana, "Bapa Guru, Kipauang sai 


| Lukas 12.141 19 82 
saribattangku nanasareanga tawaruanna 


warisina manggeku. " 

14 Appialimi Isa Nakana, "E, saribattang, 
inai angngangkaKa ajari haking, lambage- 
bageangko warisinu siparua?" 

15 Nampa Nakana Isa ri sikamma tau 
niaka anjoreng, "Tutuko siagang jaga- 
jagako, gassingka ajariko tau mangngoa. 
Nasaba teai battu ri kakalumanynyanganna 
nattallasa rupataua, manna pole sanna jaina 
pabarang-baranganna. " 

16 Nampa Nacarita Isa anne pangngebaranga 
Nakana, “Nia sitau tu kalumanynyang. Nia 
tanana, sannaka jaina wasselena. 

17 Appakkaramulami appikkiri anjo tu 
kalumanynyanga nakana, Tenamo tampa 
lakupammoliki wasselena tanaku. Apa 
akkalakku kamma-kamma anne? 

18 Appikkirimi pole, siagang nakanamo ri 
kalenna, E, nia akkalakku, bajikangangi 
punna kusuro rumbangi gudangku, nampa 
kubangung poleang lompoanganga. 
Anjoremmi lakuboli ngaseng asengku siagang 
barang-barangku maraenga. 

19 Nampa kukana ri kalengku: Upakko 
kau! Nukammai ngasemmi apa-apa bajika, 
siagang tenamo nulakalabusang sagenna 
attaung-taung. Kamma-kamma anne 
ammari-mari poso mako! Angnganre- nganre 
mako, siagang angnginung-nginung mako, 

tallasanu! 

20 Mingka Nakanamo Allataala ri ia, E 
tolo! Anne bangngia lamate mako: jari inai 
langngalle ngasengi anjo barang-barang 
lebaka nupassere untu kalennu? 

21 Kammaminjo sallang kajarianna sikamma 
tau eroka aboya kakalumanynyangang 
untu kalenna, mingka teai aboya 
kakalumanynyangang ri dallekanNa 
Allataala." 

22 Nampa Nakana Isa ri ana-ana gurunNa, 
"Lanri kammana minjo naKukana, Teako 
ranggaselai ri passalana katallassannu, 
lamintu ri passala lanukanrea, yareka ri 
passala apa lanupake. 

23 Labi paralluangangi tallasaka na kanrea, 
siagang labi paralluangangi tubua na 
care-carea. 

24 Cinissai jangang-jangang kalaaka! 

Tena nalamung, tena nakkatto, tena todong 
gudanna yareka pammolikang asenna. Mingka 
niparakai tonji ri Allataala! Labi lompoangangi 
anggarannu na anjo jangang-j]anganga! 
23|nai ri kau akkulle antambai labuna 
umuruna manna sikede, lanri ranggaselana? 

26 Punna apa cadi kammaya anjo takkullea 
nugaukang, angngapa nuranggasela ri 
passala maraenganga? 

27 Cinissai antekamma katallassanna 
bunga rosia; anjo bunga-bungaya tena 

Mingka cinissai antekamma gagana anjo 
bunga-bungaya. Manna antekamma 
kalumanynyanna Karaeng Salomo mingka 
tenapa nagagangngang pakeamna nicini na 
anjo bunga-bungaya! 

28 kKammayatompa anjo rukuka ri paranga: 
anne alloa nattimbo, nammuko lanitunumi 
sagenna cappu. Mingka nimodei tonji anjo 
rukuka ri Allataala, ajari sanna gagana. 
Labiampa pole ikau! Mingka kurang tappa 
ngasengko! 

29) ari, teako ranggaselai yareka teako lippui 
nawa-nawannu ri passala lanukanrea siagang 
lanuinunga. 

30Tau tenayaji natappa ri Allataala 
angngondang ngasengi sikammaya anjo. Na 
sikontutojenna, Naassemmi Allataala labi 
riolo angkanaya parallu ngasengi anjo mae ri 
kau. 

31 Mingka ikau, musti nuboyai rolong 
sollanna ammarenta Allataala lalang 
tallasanu, nampa Nasareangko Allataala 
apa-apa maraenganga. " 

3? "Ikau tau sikedeka, teako mallakki! 
Nasaba sannangi pamaiNa Allataala assareko 
barakka battu ri PamarentahanNa. 

33 Balukammi barang-barannu, nampa 
nupassareang ballinna mae ri tu kasi-asia. 
Appare mako pammoneang doe tenaya 
nalatoa, iamintu barang-barang lanibolika 

ri suruga. Anjo barang-baranga takkulleai 


tappela, nasaba takkulleai nilukka ri 
palukkaka, siagang takkulleai nipanraki ri 
kacoaka. 

34 Nasaba kere-keremae ammantang 
barang-barannu, anjoreng tommi tadongko 
nyawanu!" 

33 "Ajaga-jagako ilalang passala apa-apa 
mamo. Musti tuli sadiako ammakeang siagang 
musti tuli arinrai lampunnu:, 

36 sangkamma palayang-palayang tuli 
sadiaya antayangi pammoteranna karaenna 
battu ri passua-suarrang pabuntinganga. 
Punna ammotere karaenna na nadede 
pakkebuka, lanasungkei linta kenanga 
pakkebuka. 

37 Teai sipato upana ngaseng palayang- 
palayang nirapikanga sadia attayang ri 
wattunna battu karaenna. Patappami 
angkanaya: lasadiai anjo karaenga assuroi 
anjo palayang- palayanga ammempo, nampa 
nasuro layani kalenna anjo karaenga. 

38 Teai sipato upana ngaseng anjo palayang- 
palayanga punna nirapikang ri karaenga sadia 
attayang, manna pole lantammi bangngia 
yareka salloangampa pole nampa ammotere 
anjo karaenga. 

39 Yrangi anne! Kade naasseng patamna balla 
angkanaya tette siapa nalabattu palukkaka, 
tantu lanajagaiji sollanna tena nantama anjo 
palukkaka ri ballana. 

40J ari, musti ajaga-jaga ngasengko, nasaba 
tena nalanusanna-sanna Nabattu Ana 
Marupataua." 

41 Akkutanammi Petrus nakana, "O Batara, 
untu inai anne pappilajaranga? |kambe 
Kipitujui yareka yangaseng taua?" 

42 Appialimi Isa Nakana, "Inai palayang 
tuli baji siagang carade sagenna niangka 
ri karaenna ajari kapala mae ri palayang- 
palayang maraenga, sollanna nasare kanre 
kenanga punna narapi wattunna? 

43Teai sipato upana anjo palayanga 
punna ammotere karaenna nanirapikang 
anggaukang bajiki jama-jamanna! 

44 patappami angkanaya: Lanipirannuangi ri 
karaenna anjo palayanga angkammai sikontu 
pabarang-baranganna karaenna. 

43 Mingka punna nakana lalang ri pamaina 
anjo palayanga, Salloinji nampa ammotere 
karaengku, nampa appakkaramulamo nabaji 
ngaseng palayanga siagang angnganre- 
nganremi nangnginunga tojeng sagenna 
nasaring. 

46) ari tanasanna-sannayami angkana ri 
allo apaya siagang tette siapa nalammotere 
karaenna. Na lanibajimo nipasitangnga 
mate anjo palayanga ri karaenna, sagenna 
nipasangkamma sarenna siagang sikamma 
tau tenaya namannuruki ri Allataala. 

47|nai-nai palayang angngassengi erona 
karaenna, mingka tena nasadia siagang tena 

nagaukangi erona karaenna, lanicambomi 


nipasitangnga mate. 

48 Mingka inai-nai palayang tangngassengai 
erona karaenna, nampa nia kasalang 
nagaukang sagenna musti nicambo, latenaja 
nasanna dudu nicambo. Nasaba inai-nai leba 
nisare jai, lajai tongi nipappalakkiangi. Na 
inai-nai jai nipappirannuang ri kalenna, lajai 
tongi nituntu battu ri kalenna." 

49 "NiakKa battu sollanna passabakkang 
iINakke nakkanre anne linoa. Teai sipato 
bajina punna arinramo pepena! 

30 Nia ija kasessang sannaka lompona 
lakukasia. Nasanna lussana atingKu punna 
takajariangapa. 

31Gassingka nukana passiamakkang 
battu Kuerang antama ri anne linoa? 

Tena, teai passiamakkang, passangalinna 
passimusuang. 

32? Appakkaramula ri kamma-kammaya 
anne, punna nia tau lima lalang sere balla, 
lasimusu-musumi anjo limaya tau. Anjo ruaya 
lasimusu-musul anjo tallua tau, yareka anjo 
tallua lasimusu- musui anjo ruaya tau. 

33 Manggea lasiewai anana buranea, siagang 
ana-ana buranea lanaewai manggena. 
Lasiewai ammaka siagang anana bainea, 
siagang ana-ana bainea lanaewai ammana. 
Matoang bainea lanaewai mintu bainena, 
siagang mintu bainea lanaewai matoang 
bainena." 

34 Nakana tommo Isa ri tau jaia, "Punna 


nucini rammanga nai ri langika ilau, 
lanukanamo, Laturungi bosia. Nabosi 
tojemmo. 

>> Punna battu timboro anginga nusaring, 
lanukanamo, Labambangi alloa. Na bambang 
tojemmo alloa. 

39 | kau nungai ngasengi assara-saraia. 
Akkulle ngasengko ambatei kabattuanna 
bosia siagang bambang alloa punna 
nucini langika siagang linoa. Apa sabana 
natakkullea nubatei pammateina jammanga 
ri kamma-kammaya anne?" 

37 "Angngapa nateai kalennu ampattantui 
apa-apa tojenga? 

38 Punna nia tau antuduko nanaerangko 
mange ri pangadelanga, assiama mako linta 
siagang anjo taua ri wattu tenanapa nunrapi 
mange ri pangadelanga. Nasaba punna tena, 
tena tanareresannu mange ri dallekanna 
hakinga; nampa napassareangko anjo 
hakinga mae ri pulisia: nampa napantamakko 
pulisia ri tarungkua. 

39 Patappami! Angkanaya, takkulleako 
assulu battu ri anjo tarungkua punna tenapa 
nalappasa dendanu. " 

13 l Anjo wattua nacaritami taua ri Isa 

passalana siapa are tu Galilea lebaka 
nibuno ri Pilatus, ri wattunna assare korobang 
kenanga ri Allataala. 

2 Nalangngerena Isa anjo caritaya 


Nakanamo, "Jari lanri nibunona anjo kenanga 
nanukanamo lompoangangi dosana kenanga 
na sikontu tu Galilea maraenganga? 

3 Tena sikali! Mingka urangi, angkanaya: 
punna tena nutoba battu ri dosa-dosanu, 
lamate kamma ngaseng tongko anjo kenanga. 

“Jari antekamma anjo tau sampuloa 
assagantuju, matea todong ri balang Siloam 
ri wattunna niutungi kenanga ri rumbanna 
cappana manaraya? Nukana iaminjo ajari 
pammatei angkanaya lompoangangi dosana 
kenanga na sikontu tau maraenga, niaka 
ammantang ri Yerusalem? 

3 Tena sikali! Sikalipi pole Kupauangko 
angkanaya: Punna tena nutoba battu ri 
dosa-dosanu, lamate kamma ngaseng tongko 
anjo kenanga." 

6|ebaki anjo, Nacarita tommi Isa anne 
pangngebaranga, Nakana, "Nia sere tau, nia 
poko ara ri koko anggorona. Ri sereang allo 
nanaboya rapponna anjo poko araya, mingka 
tena manna sibatu nabuntulu rapponna. 

"Jari, nakanamo ri pajamana anjo kokoa, 
Cinissai, tallung taumma battu amboyai 
rapponna anne poko araya, mingka manna 
sibatu tania rapponna kubuntulu. Tabammi 
anne poko araya! Poro nalabussina kanre 
battu lalanga ri buttaya! 

8 Mingka appialimi anjo pajama kokoa 
nakana, Lappassammi attallasa pole sitaung, 

karaeng. Lakubingkungi butta ri tammulilina 


siagang lakusarei pupu. 

9 Barangiapa nalarappo ri taung labattua. 
Mingka punna tena ijapa narappo, akkullemi 
kisuro tabang." 

10Ri sereang allo Pammari-marianga, 
angngajaraki Isa ri sereang balla sambayang. 

ll Niamo anjoreng sitau baine garring, 
lanri niana roh jadala lalang ri kalenna. Na 
sampulomi assagantuju taung garring anjo 
bainea. Abukkumi siagang tena sikalimo 
nakkulle ammenteng. 

12 Nacinina Isa anjo bainea, Nakiomi Nakana, 
"Ibu, talappasa mako battu ri garrinnu!" 

13 Nampa Napadongko limanNa Isa 
irateanganna anjo bainea; na anjo wattua 
akkullemi ammenteng silalonna anjo bainea, 
nampa ammuji-myji ri Allataala. 

14 | arromi kapalana anjo balla sambayanga, 
lanri Naballeina anjo bainea ri allo Pammari- 
marianga. Jari nakanamo ri taua ngaseng, 
"Nia annangallo akkulle nipake untu 
anjama, lalang allo-allo kammaya minjo 
nubattu punna erokko niballei, teako ri allo 
Pammari-marianga nubattu!" 

15 Appialimi Isa Nakana, "Munape ngasengko 
antu! Ri allo Pammari-marianga nalappassang 
ngasengi taua sapina yareka jaranna battu ri 
barana, nampa naerang assulu untu nasare 
jene inung. 

16 Anrinni nia sitau baine, sossoranna 


Abraham, sampulomi assagantuju taung 
nisessa siagang nisikko ri Billisi. Maka 
takkulleai nilagasi passikkona ri Allo 
Pammari-marianga?" 

17 Ajari siri-siri ngasemmi anjo musunNa 
Isa allangngereki pappialinNa Isa, mingka 
sikamma tau maraenga sannang sikali 
anciniki sikamma gau appakalannasa 
Nagaukanga Isa. 

18 Akkutanammi Isa Nakana, "Antekamma 
kajarianna punna ammarenta Allataala? 
Apa akkulle Kupare pangngebarang 
ampakasingariangko? 

19 | a3kammaminne pangngebaramna: Nia 
silisere parekang lamungang sannaka 
cadina liserena naalle taua nampa 
nalamung ri kokonna. Nampa attimbo 
anjo lamunganga, ajari poko kayu lompo. 
Battumi jangang-janganga appare rumung ri 
tangke-tangkenna. " 

20 Sikalipi pole akkutanang Isa Nakana, 
"Punna ammarenta Allataala apa akkulle 
Kupare pangngebarang ampakasingariangko? 

21 Kajarianna lasanrapangi pagambang 
naallea sitau baine, nampa napasileo 
patampulo litere labu, sagenna abakka 
ngaseng anjo labuka." 

22 | alang ajappaNa Isa mange ri Yerusalem, 
assengkami angngajara ri kota-kotaya 
siagang kampong-kamponga. 

23 Niamo tau akkutanang ri la angkana, "Pa, 


maka sikedeji tau lanipasalama?" Appialimi 
Isa Nakana, 

24 "Usaha mako antama siagang numalo ri 
pakkebu seppaka. Nasaba urangi! Jai sikali 
tau ero antama mingka takkulleai. 

25 Ri wattunna ambangung patanna balla 
siagang natongko pakkebuna, ammentengko 
pantaranganna ballaka nanukatto- katto 
pakkebuka nukana, Karaeng, kisungke sai 
pakkebuka! Lappialimi anjo karaenga nakana, 
Takuassengako angkana tau battu kemaeko! 

26 Lappiali ngaseng mako angkana, Leba 
maki sipangnganreang, siagang leba tommaki 
angngajara ri oloang-oloanga lalang ri kotana 
ikambe! 

27 Mingka lanakanamo pole anjo karaenga, 
Takuassengako angkana tau battu kemaeko. 
Bellako anrinni, ikau tau agau jadalaka! 

28 Ri wattunna nucini Abraham, Ishak, 
siagang Yakub kammayatompa nabi-nabia 
arannu-rannu lalang ri Lino BeruNa Allataala, 
langngarru mako siagang lasessa mako, 
nasaba lanibongka mako ikau assulu! 

29 Laniami taua battu iraya siagang battu 
ilau, kammayatompa battu wara siagang 
battu timboro larannu-rannu lalang ri Lino 
BeruNa Allataala. 

30 Sikontutoj enna, nia tau ri boko dudu lajari 
ri dallekang dudu, na nia tau ri dallekang 
dudu lajari ri boko dudu." 

31 Anjo todong wattua, niamo siapa are tu 


Farisi battu mae ri Isa na nakana, "TeaKo 
ammantangngi anrinni! AlampaKo mange 
ri tampa maraenga, nasaba eroki Herodes 
ambunoKo. " 

32 Appialimi Isa Nakana, "Mange mako 
pauangi anjo tau tenaya matu-matunna 
angkanaya, Anne alloa siagang ammuko 
Kubongkai setanga siagang Kuballei tau 
garringa, mingka ri maka talluna alloa, 
laKupalebaki jama-jJamangKu. 

33 Mingka manna nakamma, anne alloa, 
siagang ammuko yareka ammembara, 
laKupatulusu tonji lampaKu. Nasaba tena 
nabaji nabia nibuno ri pantaranganna 
Yerusalem. 

340, tuniaka ri Yerusalem, tuniaka 
ri Yerusalem! Nubunomi nabi-nabia! 
Nusambilami batu sagenna mate sikamma 
tu Nasuroa Allataala! Pissiapa are mako ero 
Kukalimbuki, sanrapang anrong janganga 
angkalimbuki ana-anana irawanganna 
kanyina, mingka taeroka ngasengko! 

35 | anri kammana tenamo Narurungangko 
Allataala! Assemmi angkanaya, 
appakkaramula ri kamma-kammaya 
anne tenamo nalanucinikKa, sagenna nukana, 
Nibarakkakimi la battua lalang arenNa 
Batara." 

14 t Ri sereang allo Pammari-mariang, 

alampai Isa angnganre ri ballana 

sereang tu Farisi. BattuNa Isa mange 


anjoreng, nicini-ciniki tojemmi ri taua. 

2 Niamo sere tau garring akkambang 
battanna, kammayatompa akkambang- 
kambang bangkenna na limanna battu mae ri 
Isa. 

3 Akkutanammi Isa ri guru-guru agamaya 
siagang tu Farisi niaka anjoreng Nakana, 
"Manuru atorang agamata, maka akkullejaki 
amballei tau garringa ri allo Pammari- 
marianga?" 

4Tenamo nakkana- kana anjo guru-guru 
agamaya siagang tu Farisia. Jari Nakiomi 
Isa anjo taua, nampa Naballei. Lebaki anjo, 
Nasuromi anjo taua alampa. 

“Nampa Nakana Isa ri taua ngaseng, 
"Ebarana nia sitau ananu yareka sikayu 
sapinu tuguru antama ri bungunga ri allo 
Pammari-marianga, maka tena nukkaro- karo 
ambesoki nai anjo ananu yareka anjo sapinu, 
anjo memang alloa?" 

6 Mingka tenamo sitau akkulle appiali ri Isa 
ri anjo passalaka. 

7 Nacinimi Isa nia siapa are toana ammilei 
pammempoang bajika. Jari Nasaremi 
kenanga anne pangngajaranga, Nakana, 

8 "Punna niundangko mange ri passua- 
suarrang pabuntinganga, teako mangei 
ammempo ri kaderana tunipakalabirika. 
Gassingka nia tau malabirangnganga 
niundang todong. 

9 Na punna battu anjo taua tarpassa lanasuro 


mako patanna pagaukang alette ammempo 
nakana, Kipammopporang mama nakilette 
ammempo, nasaba anne kaderaya lebami 
nipasadiang anjo toana beru battua. Jari 
tarpassa lasiri-siri mako, nampa alettekko 
mange ri pammempoang ri boko dudua. 

10] anri kammana, punna niundangko, 
pileimi pammempoang riboko dudua. 
Sollanna battu patanna balla angkana 
ri kau nakana, Maeki, ri dallekangki ri 
pammempoang bajika ammempo. Jari 
nipakalabiri mako ri dallekanna sikontu toana 
maraenga. 

11 Nasaba inai-nai ampakalompoi kalenna, 
lami lanipakatuna, mingka inai-nai 
ampakatunai kalenna, iami lanipakalompo." 

12 Nampa Nakana Isa ri patanna balla, 
“Punna angngundangko tau battu 
angnganre allo yareka angnganre bangngi, 
teako naagannu yareka saribattannu 
akkalumanynyanga, yareka bijannu, yareka 
samborinu akkalumanynyanga nuundang. 
Gassingka lanaundang tongko, sagenna 
nutarimami pabalasana undangannu. 

13) ari punna langnganre-nganreko, 
undammi tu kasi-asia, tu sala-salanga, tu 
pesoka, siagang tu butaya. 

14 | anibarakkaki mako, nasaba takkulleai 
nabalasa kenanga kabajikannu. Mingka 
laNabalasaki Allataala anjo kabajikannu ri 

wattunna napabangung poleang tau bajika 


battu ri kamateanga. " 

15 Ri wattunna nalangngere tau naaganga 
sipangnganreang akkana kamma Isa, niamo 
kalaserenna kenanga angkana, "Upa sikali 
tau sipangnganreanga Allataala punna battu 
sallang salaku Karaeng!" 

16 Mingka Nakanamo Isa ri anjo taua, 

"Nia sere wattu, nania sere tau appare 
passua-suarrang lompo, na jai tau naundang. 

17 Ri wattunna lanipakkaramulamo 
passua-suarranga, nasuromi palayanna anjo 
karaenga mange ri sikontu tau naundanga 
nakana, Mae ngaseng maki, kaleba ngasemmi 
nipasadia! 

18 Mingka massing appala popporo ngasemmi 
kenanga: Nia angkana ri anjo palayanga 
nakana, Pammopporanga, kaberu lebaka 
ammali tampa nakuparallu alampa mange 
amparessai. 

19 Nia tommo angkana, Pammopporanga, 
kaberu lebaka ammalli limangngayoka sapi, 
nakuero mange ancobai. 

20 Na maraengannaya nakana, Beru lebaka 
abunting, jari takkullea mange anjoreng. 

21Jari ammoteremi anjo palayanga 
ampauangi karaenna angkanaya takkulleai 
kenanga battu. Sannami larrona anjo 
karaenga. Nampa nakanamo ri palayanna, 
Alampako linta mange ri agang-agang 
lompoa siagang ri agang-agang sepe-sepeka 

ri kotaya. Kioki siagang erangi mae anrinni 


tau kasi-asia, tau sala-salanga, tau butaya, 
siagang tau pesoka. 

22) ari alampami anjo palayanga. Nalebana 
nagaukang napassuroanga karaenna, 
nakanamo anjo palayanga ri anjo karaenga, 
Lebami kukio ngaseng anjo tau kipassuroanga 
karaeng, mingka Jai iji pammempoang tena 
taunna. 

23 | ari nakanamo anjo karaenga, 
Alampamako assulu ri pantaranganna kotaya, 
mangeko kioki tau niaka ri agang-agang 
lompoa, siagang ri sepe-sepeka: suro 
ngasemmi kenanga battu, sollanna rassi 
ballakku. 

24 Jrangi angkanaya, tena sikali manna sitau 
anjo tau lebaka niundang akkulle angkasiaki 
kanre niaka ri anne passua-suarrangku!" 

25 J ai tau amminawang ajappa siagang Isa. 
Assailemi Isa nampa Nakana ri kenanga, 

26 "Punna nia tau battu mae ri Nakke, mingka 
labi nakamaseangi ammana, manggena, 
bainenna, ana-anana, saribattanna ngaseng, 
yareka batangkalenna balalo, takkulleai ajari 
ana gurungKu. 

27|nai-nai taeroka ampisangi sallina 
namminawang ri Nakke, takkulleai ajari ana 
gurungKu. 

28 Punna nia kalaserennu ero ambangung 
balla tinggi, tantu ammempoi rolong 
anrekengi siapa ongkoso naparalluanga. Jari 

akkullei naasseng angkanaya maka gannaji 


doena yareka tena, sagenna akkulle napaleba 
anjo balla lanabangunga. 

29 Nasaba punna lebamo napakkaramulai 
napare pundasina, mingka takkulleai 
napaleba, anjo bangunanga, tena 
tanikakkalinna ri tau jaia ancinikai anjo 
jama-jamanga. 

30Tena tanakanana tau jaia, Idende, 
erottongi ambangung anjo taua, natakkullea 
napaleba! 

31Pynna nia sere karaeng ero alampa 
abundu siagang karaeng maraenganga, 
na nia sampulo sabu surudaduna, tantu 
ammempoi rolong anjo karaenga ampikkiriki, 
angkanaya maka lakassaji anjo surudaduna 
langngewai anjo musu lanadallekanga niaka 
ruampulo sabu surudaduna. 

32 Pynna naassengi angkanaya takassakai 
surudaduna, tantu nia memammo nasuro 
mange ri musunna appala dame ri bellana ija 
anjo musunna." 

33 kalabusanna Nakanamo Isa, "Ikau kamma 
ngaseng tommako anjo. Tenanniakka manna 
sitau lakkulle ajari ana gurungKu, punna 
taerokako ambokoi ngasengi apa-apa niaka ri 
kau." 

34 "Anjo celaya bajiki; mingka punna 
ajari labamo, maka lakkulleiji nipajari cela 
poleang? 

33 Mattantu tenamo matu-matunna. 


Takkulleami nipamatu-matu ri kokoa yareka 
lanipare panynyoppongi lamung-lamung. 
Jari lanipelamami. Punna nia tolinnu, 
appilangngeri mako!" 

15 l Ri sereang allo, jai pasingara sima 

siagang tau nicini kodi sipaka ri tau 
jaia, battu ampilangngeri Isa angngajara. 

2 Amoro-moromi tu Farisia siagang guru- 
guru agamaya. Nakanamo kenanga, "Pui, 
anne taua natarimai siagang naagangi 
sipangnganreang tau kodi sipaka!" 

3 Lanri kammana anjo Nacaritami Isa ri 
kenanga anne pangngebaranga, Nakana, 

4 "Ebara angkana nia kalaserennu ammallaki 
sibilangngang kayunna gimbala, nampa 
tappela sikayu maka apa lanagaukang? 
Mattantu lanabokoi anjo gimbalana 
salapampuloa assalapang kayumna ri 
paranga, nampa alampa amboyai anjo 
gimbala tappelaka, sagenna nagappa. 

3 Na punna nabuntulu poleang anjo gimbala 
tappelaka, mattantu lanasompoi anjo 
gimbalaka napakamma sanna rannuna, 

6 nampa naerang ammotere. Nampa nakio 
ngaseng agang-aganna siagang samborina 
ngaseng, na nakana, Umba nakiassua- suara, 
nasaba kugappami ammotere gimbalakku 
tappelaka! 

"Jari kammatommi anjo ri suruga: punna nia 
sere tau toba lania karannuang lompoangang, 

kala salapampulo assalapang tau bajikamo, 


tenayamo naparallu toba." 

8"Yareka, ebara angkana nia sitau baine 
ammallaki sampulo doe pera, natappela sere 
maka apa lanagaukang? Mattantu lapparinrai 
lampu nampa nabarrasa ballana siagang 
naboya sagenna nagappa anjo doeka. 

9 Na ri wattunna nabuntulumo ammotere 
anjo doeka, nakiomi agang-aganna siagang 
samborina ngaseng, nampa nakana, Sanna 
rannuna nyawaku kakugappami ammotere 
doekku tappelaka. Umba nakiassua- suara! 

10 Kamma tomminjo rannuna malaekaNa 
Allataala, punna nia sere tau Jadala ajari toba 
battu ri dosa-dosana. Patappami anne!" 

11 Nakanamo pole Isa, "Nia sitau mangge, 
rua anana burane. 

12 Nakanamo anana bungkoa ri la, O, Bapa, 
sareamma nakke tawaku kamma-kamma 
anne battu ri pabarang-baranganta. Jari 
nabagemi pabarang-baranganna anjo taua 
mae ri anjo ruaya anana. 

13 Siapa are allo ribokoanganna, 
nabalukammi tawana anjo ana bungkoa, 
nampa alampa mange ri sereang 
parasangang bella. Anjoreng ri parasanganga 
napalaboammi anjo doena nampa assannang- 
sannang. 

14Na ri wattunna labusumo doena, 
sitabang naalle tommi cipuru lompo anjo 

ajari susa tallasana anjo anaka. 

15 j ari alampami anjama ri sereang tau 
anjoreng ri parasanganga. Nisuromi mange 
akkalawaki bawi ri tampana anjo tau 
napanjamaya. 

16 Sanna dudumi cipuruna, sagenna eromi 
nakanre anjo kanre bawia. Mingka manna 
nakamma, tena sikali tau ero ansarei kanre. 

17 Kalebakkanna nasassalami kalenna, na 
nakana lalang nyawana, Tau anjama-jamaya 
ri manggeku kalabiangi ri kanre, nampa 
inakke anrinni lamate naallea cipuru! 

18Erokka alampa, ammotere mae ri 
manggeku, nampa kukana ri ia: O, Bapa, 
dorakama mae ri Allataala siagang mae ri 
katte. 

19 Tenamo nakusiratang nibilang ana ri katte. 
Kipare mama tau anjama-jamata. 

20 Lebaki akkana kamma lalang ri nyawana, 
ammoteremi anjo anaka mae ri manggena. 
Bella iji battu ri ballana nicinimi ri manggena. 
Larimi battu manggena ambuntuli nampa 
naraka siagang nabau, napakamma sanna 
rannuna nyawana. 

21 Nakanamo anjo anaka, O Bapa, dorakama 
mae ri Allataala siagang mae ri katte. Tenamo 
kusiratang nikana anatta. 

22 Mingka nakiomi manggena sikamma 
palayanna na nakana, Lintakko! Angngalleko 
pakeang kaminang gagaya, nanupipakeangi. 

Pipakei cincing karemenna, siagang pipakei 


sapatuna. 

23 Punna leba angngalle mako sapi 
rungka siagang comoka nampa nupolong. 
Langnganre-nganreki siagang larannu- 
rannuki. 

24 Nasaba lebami mate anne anakku, mingka 
kamma-kamma anne attallasa poleammi. Jari 
appakkaramulami kenanga assua-suara. 

23 Anjo wattua, sitabangi nia ri kokoa ana 
bungasaka. Ri wattunna ammotere nanrapi 
ri rampi ballaka, nalangngeremi sara sulinga 
siagang tau adansaya. 

29 Nakiomi kalaserenna palayanna nampa 
nakutanang nakana, Apa anne nagaukang 
taua ri balla? 

27 Appialimi anjo palayanga nakana, Niaki 
ammotere anditta. Lebami assurommolong 
sapi rungka como manggeta, lanri nagappami 
ammotere anana siagang salama! 

28 Teaimi sipato larrona anjo ana bungasaka. 
Na taerokamo antama ri ballaka. Jari assulumi 
manggena anynyonyoki nakio antama ri balla. 

29 Mingka nakanamo anjo anaka, Attaung- 
taummi salloku akkareso ampanjamangki. 
Tena lebakai takugaukang apa kipassuroanga 
ri nakke. Na apa leba kipassareang mae 
ri nakke? Manna sikayu bembe talebaka 
kisare lakupake assua-suara siagang 
agang-agangku! 

30 Anjo anatta lebami napalabu-labusu 


barang-baranta siagang bai-baine agau 
salaya. Mingka sikalinna ammotere, balalo 
kipammolongangi sapi rungka siagang 
comoka! 

31 Appialimi manggena nakana, O, ana, ikau 
tuli nianu anrinni siagang inakke. Sikontu 
barang-barangku ajari barang-barannu 
ngaseng tommi. 

3? Mingka siratangki assua-suara siagang 
arannu-rannu, lanri lebami mate anjo 
andinu, mingka kamma-kamma anne 
attallasa poleangi: lebaki tappela, mingka 
kamma-kamma anne nibuntulu poleammi." 
16 l Nakana Isa ri ana-ana gurunNa, "Nia 

sere tau kalumanynyang. Na nia sitau 
pagawena nasarea ammolika doe siagang 
angngurusukai pabarang-baranganna. Niamo 
tau ampabattuangi angkanaya nipalaboangi 
doena ri anjo pagawe ambolikai doena. 

2 Jari nasuro kiomi anjo pagawena ammolika 
doe na nakana, Apa kutadeng nugaukangangi 
barang-barangku? Kamma-kamma anne 
kukellaiko ampakasingarianga baji-baji 
antekamma lampa-lampana batenu 
angngurusuki pabarang-barangangku. 
Tenamo kukellaiko amboliki doekku. 

3J ari appikkirimi anjo pagawena ammolika 
doe nakana, Lanapasulukka anjama 
karaengku. Jari apami parallu kugaukang 
kamma-kamma anne? Erokka ammingkung 

appala-pala, nakusiri- siri. 

4 Mingka nia akkala, ri tenanapa nipasulukka, 
musti aboya memamma passaribattangang 
jai-jai, eroka sallang ampariballakka punna 
nipasulukka! 

“Jari nakio ngasemmi sikamma tau 
kainranganga ri karaenna. Ri wattunna niamo 
battu sikamma tau kainranganga nakanamo ri 
makaserea, Siapa jaina inrannu ri karaengku? 

6 Appialimi anjo taua nakana, Sibilangngang 
botolo minynya-minynya zaitun. 

Nakanamo anjo pagawea, Allei anne 
sura pangnginrangannu. Ammempoko nampa 
nusambei linta ajari limampulo. 

7 Nampa nakana mae ri tau makaruaya, Na 
ikau siapa jaina inrannu? Appialimi anjo taua 
nakana, Sisabu karung gandung. Nakanamo 
anjo pagawena ammolika doe, Allei anne sura 
pangnginrangannu. Sambel ajari sagantuju 
bilangngang. 

8Jari nipujimi ri karaenna anjo pagawe 
ammolika doe tenaya nalambusu ri jama- 
jamanna, lanri caradena aboya akkala. 
Nasaba caradekangangi tau ammantanga 
lalang lino angngurusuki urusanna kala tau 
ammantanga lalang ri singaraka." 

9Lebaki anjo, abicarami pole Isa 
Nakana, "Pilangngeri anne! Pamatu-matui 
pabarang-barangannu ri anne linoa aboya 
passaribattangang, sollanna punna tenamo 

linoa, lanitarima mako ammantang ri 
pammantangang mannannunganga. 
10|nai-nai akkulle nipatappa ri passala apa 
cadi-cadia iami akkulle tongi nipatappa ri 
passala apa-apa lompoanganga. Mingka 
inai-nai takkullea nipatappa ri passala apa 
cadi-cadia, takkullea tongi nipatappa ri 
passala apa-apa lompoanganga. 

11) ari punna takkulleako nipatappa ri 
passala pabarang-barangang lalanga ri 
linoa, inai laero ampatappakko ri passala 
pabarang-barangang surugaya? 

12 Siagang punna manassamo angkanaya 
takkulleako nipatappa ri passala pabarang- 
baranganna parannu tau, inaimi laero 
assareangko pabarang-barangang kalennu 
todong? 

13 Tenanniakka sere tau akkulle anjama 
mae ri ruaya pinggawa, nasaba nia lalabi 
nakamaseangngang na maraengannaya, 
yareka labi jarrekangngangi pamaina 
ri sereanga na maraengannaya. Na nia 
tanakamaseang. Kamma ngaseng tommako 
anjo. Takkulleako anjama-jama untu 
Allataala nuanjama-Jama todong untu 
pabarang-baranganga. " 

14 Nalangngere ngasengi tu Farisia sikamma 
Napaua Isa. Nikakkalimi Isa ri kenanga, lanri 
nangaina kenanga doeka. 

ngaseng mintu bajika ngaseng nicini ri 
dallekanna tau maraenga, mingka Naassengi 
Allataala bonena atinnu. Nasaba apa nacini 
tinggia rupataua iami Nacini tuna Allataala. 

16 Sikamma atorang battua ri Musa siagang 
pangngajaranna nabi-nabia tuli nipakei 
sagenna battu Yohanes Pajene. Pakkaramula 
anjo wattua tuli nibirittakammi Kabara Baji 
ri passala antekamma bateNa ammarenta 
Allataala. Siagang napassami kalenna taua 
aboya oloang ero antama ajari ummaNa 
Allataala. 

17 Mingka labi lomoangangi lanynya langika 
siagang linoa kala lanipattaenai serea 
hurupuna Atorang battua ri Allataala. 

18 | nai-nai antallaki bainenna, nampa 
abunting siagang baine maraeng, iami agau 
salimara. Siagang inai-nai burane ambuntingi 
anjo baine lebaka nitalla, agau salimara 
tommi." 

19 "Nia sere tau kalumanynyang. Sangnging 
care-care kajala ballinna napake, siagang 
sangnging tenena katallassang allo-allona. 

20Na ri dallekang pakkebu ballana nia sere 
tau kasi-asi dudu niarenga Lazarus. Rassi 
ngaseng kalenna puru-puru. 

21 Manna kongkonga battu tommi allepaki 
puru-puruna. Naero dudumo nasaring 
angnganre, manna sesa-sesa kanre 

anjo tau kalumanynyanga. 

22 Tena nasallo, matemi anjo tau kasi-asia. 
Nierammi ri malaekaka mange ri tampa 
kaminang labirika, iamintu ri sarinna Abraham 
ri suruga. Tena nasallo pole, mate tommi anjo 
tau kalumanynyanga nanitarawang. 

23 Sannami sessana nasaring ammantang 
ri lino pammantanganna tau matea. Na ri 
wattunna accini battu rawa nai nacinimi battu 
bella Abraham siagang Lazarus ammempo ri 
sarinna Abraham. 

24 Agorami anjo tau kalumanynyanga 
angkioki Abraham nakana, O, Pa Abraham! 
Kikamaseang laloa. Kisuro sai Lazarus 
ambasai karemenna antama ri jeneka nampa 
naung mae ambassai lilaku. Teai sipato 
sessana kusaring ammantang lalang ri anne 
pepeka! 

23 Mingka appialimi Abraham nakana, Urangi 
ana angkanaya: lalang sikontu tallasanu 
lebami kau nugappa siagang nukasia sikontu 
apa-apa bajika, mingka Lazarus sangnging 
apa-apa kodia bawang leba nagappa. 
Kamma-kamma anne nakasia tommi Lazarus 
tenea anrinni, na ikau nukasia tommi sessaya. 

26 Nampa kamma-kamma anne nasimbang 
maki sere kalibong sannaka lantanna, 
sollanna takkullea tau niaka anrinni alimbang 
mange antureng, kammayatompa tau niaka 
antureng takkulleai alimbang mae anrinni! 

27 Nakanamo anjo tau kalumanynyanga, 


Punna padeng kamma bapa, kupala dudui 
ri katte sollanna kisuro Lazarus mange ri 
ballana manggeku. 

28 Nasaba nia lima saribattangku anjoreng. 
Kisuro sai Lazarus ampakaingaki kenanga, 
sollanna tena lalo natuguru todong kenanga 
antama ri tampa passessaya anne. 

29 Appialimi Abraham nakana, Niamo ri 
kenanga kitta-kittana Nabi Musa siagang 
kitta-kittana nabi-nabi maraenganga! Bolimi 
kamma nanaturuki kenanga sikamma apa 
tattulisika lalang ri anjo kitta- kittaka! 

30 Mingka appialimi anjo tau kalumanynyanga 
nakana, Tagannakapi anjo Bapa Abraham. 
Mingka punna nia tau mate attallasa poleang, 
na mange ampakaingaki kenanga, latobami 
kenanga ri massing dosa-dosana. 

31 Mingka nakanamo Abraham, Punna tena 
najampangi apa-apa napassuroanga Nabi 
Musa siagang nabi-nabi maraenga, mattantu 
tena todong nalatappa kenanga, manna 
pole nia tau mate attallasa poleang mange 
ampakaingaki kenanga!" 

17 l Nakana Isa mae ri ana-ana gurunNa, 

“Mattantu lania apa-apa ajaria 
passabakkang nagau dosa taua. Mingka 
cilakami tau ajaria passabakkang! 

2Bajikangangi punna nigentungi batu 
kallonna nampa nipela antama ri tamparanga 
anjo tau kammaya, kala lajaria passabakkang 

nagau dosa kalaserenna sikamma anne tau 


cadia. 

3 ari tutu laloko! Punna doraka saribattannu, 
pakaingaki. Punna nasassalamo kalenna, 
pammopporangi. 

4 Punna pintujui doraka ri kau lalamna siallo, 
natuli battu appala popporo ri kau nakana, 
Pammopporanga, pammopporangi." 

> Nakana ana-ana gurunNa Batara Isa, "O 
Batara, Kipakajarreki tappana ikambe." 

6 Appialimi Batara Isa Nakana, "Punna nia 
tappanu manna sillompoja liserena sawi- 
sawia, akkulleko angkana ri anjo poko kayua, 
Tabibukko na nuattimbo ri tamparanga, 
mattantu lanapilangngeri kanannu anjo poko 
kayua." 

7 "Ebarana nia palayannu nusuro appajeko, 
yareka nusuro akkalawaki gimbala. Punna 
ammotere anjo palayanga battu ri tanaya, 
maka lanukana ri ia, Maeko linta angnganre? 

8Mattantu tena! Mingka lanukana, 
Pasadianga kanreku. Ammakeko care- 
care tangkasa nunampa ammempo 
antayanga sagengku leba angnganre siagang 
angnginung: lebappa angnganre siagang 
angnginung nunampa akkulle angnganre. 

9 Sai tenaja naparallu nipuji anjo palayanga 
lanri lebanamo nagaukang apa napassuroanga 
karaenna? 

10| kau kamma ngaseng tongko anjo. Punna 
lebamo nugaukang sikamma nipassuroanga 

poro palayang biasaja: inakke poro 
amatu-matukuji bawang ri jama-jamangku." 

11 alang ajappaNa Isa mange ri Yerusalem, 
anjorengi ri pabaeng-baenna daera Samaria 
siagang Galilea angngolo. 

12 Ri wattunna antama ri sereang kampong, 
niamo sampulo tau garring sala battu mae ri 
la. Battu bellami kenanga ammenteng 

13 nagora angkana, "O, Isa! O, Batara! 
Kikamaseangi anne ikambe!" 

14Ri wattunna Nacini Isa kenanga, 
Nakanamo ri kenanga, "Alampamako mae ri 
imang-imanga, nampa nupala nanaparessa 
kenanga batangkalennu." Alampami anjo 
sampuloa tau garring sala mae ri imang- 
imanga. Na lalang ajappana kenanga mange 
anjoreng, tiring ammari ngasemmi garring 
sala appakamalla-mallana kenanga. 

15 Ri wattunna naasseng kalenna angkana 
bajimi, niamo kalaserenna kenanga ammotere 
arannu-rannu mammyji ri Allataala. 

16 Nampa mange ri dallekanNa Isa, 
anynyomba appala sukkuru ri Isa. Anjo taua 
tau battu ri parasangang Samaria. 

17 Nakanamo Isa, "Sai nia sampulo tau ajari 
baji? Kemaei anjo tau salapanga? 

18 Angngapa naiaji bawang anne tau battu 
pantarang parasanganga ammotere appala 
sukkuru ri Allataala?" 

19 Nampa Nakana Isa ri anjo taua, 


"Ambangungko nai siagang ammotere mako. 
Ajari baji mako lanri tappanu mae ri Nakke." 
20 Nia siapa are tu Farisi akkutanang ri Isa 
angkana, ringngapanna Nalabattu Allataala 
ammarenta. Appialimi Isa Nakana, “Punna 
Napakkaramulai PamarentahanNa Allataala, 

tena Napakaramulai siagang pammatei 
akkullea nacini mata, 

21sa3genna akkulle taua angkana, Umba 
naniciniki, iaminne! yareka, Niaki anjoreng! 
Nasaba sikontutojenna appakkaramulami 
ammarenta Allataala ri tangnga-tangnganu 
ngaseng." 

22| ebaki anjo Nakanamo Isa ri ana-ana 
gurunNa, "Lanarapiki sallang wattunna 
nanuero anciniki serea allo ri allo kabattuanNa 
Ana Marupataua, mingka takkulleako anciniki. 

23 | anakana sallang taua ri kau, Ciniki, 
anjoreng! yareka nakana, Ciniki, anrinni! 
Mingka teako assuluki mange amboyai. 

24 Antekamma batena tassioro kilaka irate ri 
langika naccaya battu ri cappa serea mange 
ri cappa maraenganga, kammatommi anjo 
sallang lampa-lampana Ana Marupataua 
punna narapimo allonNa. 

2> Mingka uru-uruna musti jai sessa 
Nakasia siagang tanitarimayai ri taua ri anne 
jammanga. 

26 Mingka ri allo nipanyatana Ana Marupataua 


sallang, lakammai lampa-lampana ri wattu 
jammanna Nabi Nuh. 

27 | angnganre angnginungi, siagang 
lasibunting-buntingi taua; laminjo tuli 
nagaukang kenanga, sagenna antama Nabi 
Nuh ri biseanga. Nabattumo aba lompoa, 
namate tallang ngasemmo kenanga. 

28 Kamma tomminjo ri wattu jammanna 
Lot. Angnganre angnginungi, adanggangi, 
alamung-lamungi, siagang massing 
ambangungi taua balla. 

29 Mingka ri wattunna assulu Lot battu ri 
kota Sodom, anjo alloa battumi pepeka 
siagang turummi bara-bara pepeka battu rate 
ri langika angngancuru ngasengi kenanga. 

30 kammaminjo sallang lampa-lampana ri 
allo nipanyatana Ana Marupataua. 

31 Anjo alloa, tau niaka irate ri pattongkona 
ballaka teami naungi angngallei barang- 
baranna niaka lalang ri ballana. 
Kammayatompa tau niaka ri kokoa 
teami ammotereki mange ri ballana. 

32 Yrangi apa lebaka kajariang ri bainenna 
Lot! 

33 | nai-nai ero ampasalamaki katallassanna, 
lami latappela katallassanna. Mingka inai-nai 
tappela katallassanna, iami lanipasalama 
katallassanna. 

34 patappami angkanaya: anjo bangngia 
punna nia rua tau attinro ri serea katinroang, 
lanierangi alampa sitau, nalaniboli sitau. 

33 Na pumna nia rua baine adengka ase, 
lanierangi alampa sitau, nalaniboli sitau. 

36[Punna nia' rua tau anjama ri se'rea koko, 
lanierangi a'lampa sitau, nalaniboli' sitau.]" 

37 Akkutanammi ana-ana gurunNa 
Isa angkana, "Kemae lakajariang anjo 
kammaya, Batara?” Appialimi Isa Nakana, 
"Kemae-kemae nia maya, anjoremmi lania 
jangang-jangang pakanre maya." 

18 ' Lebaki anjo Nacaritami Isa serea 

pangngebarang, ero Naajara ana-ana 
gurunNa sollanna tuli appala doang siagang 
tena natappu panrannuang. 

2 Nakana Isa, "Ri sereang kota, nia sitau 
haking, tenaya namalla ri Allataala, siagang 
manna inai tena todong najampangi. 

3Ri anjo kotaya, nia todong sitau janda. Anjo 
jandaya, amole-molemi mange andallekang 
ri anjo hakinga, sollanna nisare ammeta 
lalang ri kara-karana nibicaraya. Nakana anjo 
jandaya, Kitulunga angngewail balingku. 

4Salloi taeroka anjo hakinga antulungi anjo 
jandaya. Mingka kalabusanna appikkirimi 
anjo hakinga nakana, Manna tena kumalla ri 
Allataala, siagang tena ngaseng kujampangi 
taua, 

> mingka lanri tuli naricuingku anne jandaya, 
bajikangangi punna kusare ammeta lalang 

ansusaila." 

6 Nampa Nakana Batara Isa, "Pilangngerimi 
apa napaua anjo haking tenaya naadele. 

"Jari, maka tena naNasarei Allataala 
ammeta lalang ri kara-karana ummaNa, 
punna allo bangngi appala tulung ummaNa? 

8Patappami angkanaya: Lalintaki Nasare 
ammeta kenanga! Mingka punna battu 
Ana Marupataua, maka laniaja tau tappa 
nabuntulu lalang ri anne linoa?" 

9 Nacarita tommi Isa anne pangngebarang 
tattujua mange ri tau ancini tunayai paranna 
tau, na nakana kalennaji bawang baji. 

10 Nakana Isa, "Nia rua tau alampa mange ri 
BallaNa Batara appala doang. Anjo serea tu 
Farisi, na anjo serea pole pasingara sima. 

11 Anjo tu Farisia akkale-kalemi ammenteng 
nampa appala doang lalang ri atinna nakana, 
O, Allataala, appala sukkurukka mae ri Katte, 
lanri tena kusangkamma tau maraenga:, 
tena kusangkamma tau angngoaya, tau 
jekkonga, yareka tau agau bawanga. Appala 
sukkurukka, lanri tena kusangkamma anjo 
pasingara simaya. 

12 Pinruanga appuasa lalanna sidaminggua, 
siagang kukorobangkangi bage sampulona 
panggappa-gappangku mae ri Katte. 

13 Mingka anjo pasingara simaya bellai 
ammenteng siagang tena nabarani acconga 
nai ri langika. Napurusumi barambanna na 

nakana, O, Allataala, Kikamaseanga, anne 


inakke tau dorakaya!" 

14 Nakanamo Isa, "Patappami angkanaya, ri 
wattunna ammotere mange ri balla, iaminjo 
pasingara simaya nitarima pappalana ri 
Allataala. Jari teai pappalana anjo tu Farisia. 
Nasaba inai-nai ampakatinggi kalenna iami 
lanipakatuna. Na inai-nai ampakatunai 
kalenna, iami lanipakatinggi." 

1 Nia siapa are jaina tau angngerang 
ana-ana cadi mae ri Isa, sollanna nijama 
siagang nibarakkaki kenanga ri Isa. Nacinina 
ana-ana gurunNa Isa anjo tau angngeranga 
ana-ana, nakalarroi ngasemmi anjo taua. 

16 Mingka Nakiomi Isa, anjo ana-anaka na 
Nakana ri ana-ana gurunNa, "“Lappassangi 
nabattu ana-anaka mae ri Nakke! Teako 
pisangkai, nasaba tau kammayami anne lajari 
ummaNa Allataala. 

17 Urangi! Inai-nai tena najari sanrapang 
anne ana-anaka battu andallekang ri Nakke, 
takkulleai ajari ummaNa Allataala." 

18 Nia sitau pamimping tu Yahudi 
akkutanang ri Isa nakana, "O, Pa Guru, baji 
pamaika, apa musti kugaukang sollanna 
kugappa katallassang sitojennaya siagang 
mannannunganga?" 

19 Akkutanammi Isa ri anjo taua Nakana, 
"Angngapa nanukana bajikKa? Tena tau baji 
pantaranganna Allataala. 

20 Nuassemmi sikamma parentaNa Allataala, 


lamintu, Teako agau salimarri, teako 
ammunoi, teako alukkaki, teako assabi salai, 
siagang pakalabiriki anrong-manggenu." 

21 Appialimi anjo taua nakana, "Sikamma 
anjo parenta kammaya kuturukimi 
appakkaramula ri rungkaku." 

22 Nalangngerena Isa kananna anjo taua, 
Nakanamo, "Nia ija sere passala musti 
nugaukang: Balukang ngasengi sikamma 
pabarang-barangannu, nampa nupassareang 
ballinna mae ri tu kasi-asia, na lanugappa 
pabarang-barangang niaka ri suruga. Punna 
lebamo nugaukang anjo kammaya, battu 
mako mae amminawang ri Nakke." 

23 Mingka sinami pamaina anjo taua 
nalangngerena anjo Napaua Isa, lanri sanna 
kalumanynyanna. 

24 Naassengi Isa angkanaya sinai pamaina 
anjo taua. Jari Nakanamo Isa, "Teai sipato 
sukkarana tu kalumanynyanga lajari ummaNa 
Allataala! 

25 | omoangangi sikayua unta antama ri 
sobolo jarunga, kala sitaua tu kalumanynyang 
antama ri Lino BeruNa Allataala." 

26 Akkutanammi tau allangngerekai Isa 
akkana kamma nakana, "Punna kamma, inai 
mami akkulle salama?" 

27 Appialimi Isa Nakana, "Apa tenaya 
nantama ri akkalana rupataua, tena tamajari 
punna Naerokang Allataala!" 

28 Akkanami Petrus nakana, "Kicinimi anne 


ikambe! Nibokoimi ballatta, tu bai-baineta 
siagang ana-anatta, nakimminawang ri 
Katte!" 

29 Nakanamo Isa, "Patappami, angkanaya: 
Inai-nai ambokoi ballana, yareka tu ri 
ballana, yareka saribattanna, yareka 
anrong-manggena, yareka ana-anana, lanri 
erona ampajari palayangi kalenna ri Allataala, 

30jami lanibalasa alappi-lappi ri anne 
jammanga, siagang lanisareangi sallang 
katallassang satunggu-tunggua." 

31 Naparappungammi Isa ana-ana gurunNa 
ri tampa anynyalaka. Nampa Nakana ri 
kenanga, "Pilangngeri! Kamma- kamma anne 
alampaki mange ri kota Yerusalem. Anjoreng 
lakajariammi sikamma apa lebaka natulisi 
nabi-nabia ri passalana Ana Marupataua. 

32 | anipassareangi mae ri tu kapereka, 
lanipare kare- karenangi ri kenanga. 

33 | anisessai siagang lanibunoi ri kenanga, 
mingka lattallasa poleangi battu ri 
kamateanga ri makatalluna alloa." 

34 Mingka manna sikede tanapahangai 
ana-ana gurunNa anjo Nabicaraya Isa. Na 
Narahasiakang Isa battuanna anjo kana-kana 
Napabattua ri kenanga. Tanapahangai 
kenanga angkanaya passala apa anjo 
Nabicaraya Isa. 

35 Ri wattunna abirimmo anrapi Isa battu 


mange ri Yerikho, niamo sere tau buta 
ammempo ri birinna aganga appala- pala. 

36 Nalangngerena anjo tau butaya 
angkanaya jai tau numalo anjoreng ri aganga, 
akkutanammi nakana, "Apa anjo?" 

37 Nakanamo kenanga ri anjo tau butaya, 
"Isa, anjo tu Nazaretka, niaki numalo." 

38 Akkiok-kiomi anjo tau butaya nakana, "O 
Isa, Anana Daud! Kamaseang laloa!" 

39 | arromi anjo tau ajappaya ri dallekang 
siagang nasuromi anjo tau butaya amereki. 
Mingka pila nalompoimi saranna anjo tau 
butaya, akkiok-kio nakana, "O, Anana Daud! 
Kamaseang laloa!" 

40 Ammantammi Isa, na Nasuro erang 
anjo tau butaya mae ri la. Ri wattunna 
battumo anjo tau butaya ri dallekanNa Isa, 
akkutanammi Isa ri ia angkana, 

41 "Apa nukaeroki Kugaukang ri kau?" 
Appialimi anjo tau butaya nakana, "O Batara, 
erokka accini." 

42 | ari Nakanamo Isa, "Punna kamma, accini 
mako! Nipakabaji mako lanri tappanu. " 

43 Anjo wattua, akkulle memammi accini 
silalonna. Nampa amminawang ri Isa, siagang 
appala sukkurumi ri Allataala. Nacinina 
tau jaia anjo apa kajarianga, ammuji- muji 
ngasemmi kenanga ri Allataala. 

19 l Ri wattunna battu Isa mange ri 


Yerikho, ajappa tulusumi Nalaloi anjo 
kotaya. 

2 Anjoreng ri kotaya nia sitau kapala 
pasingara sima, sannaka kalumanynyanna, 
niarenga Zakheus. 

3 Na anne lapung Zakheus, ero dudui 
naasseng siagang nacini angkana inai anjo 
Isa. Mingka lanri jai duduna tau, siagang 
bodona pakkaleanna, takkulleami nacini Isa. 

“Jari larimi alampa riolo ampilumbai anjo tau 
jaia. Nampa angngambi nai ri sereang poko 
kayu, sollanna akkulle nacini Isa lanumaloa 
sinampe anjoreng. 

> Ri wattunna anrapi Isa mange anjoreng ri 
tujunna poko kayua, accongami nai. Nampa 
Nakana, "O Zakheus, naungko mae linta! 
Nasaba musti mangeA ri ballanu anne alloa." 

6 Akkaro-karomi Zakheus naung, namange 
anruppai Isa, siagang sannami rannuna 
nyawana. 

7 Nalarro ngasemmo taua anciniki anjo 
passalaka. Nakanamo kenanga, "Pui! Alampai 
amanaikang ri ballana tau kodi sipaka!" 

8 Ri wattunna battumo ri ballana Zakheus, 
ammentemmi nampa nakana ri Isa, "O 
Batara, lakupassidakkangi tawaruanna 
pabarang-barangangku mae ri tu kasi- 
asia, namanna inai punna lebaki kutipu, 
lakubayaraki ammotere sagenna alappi 
appaka!" 

9 Nakanamo Isa, "Anne alloa ikau siagang 


sikamma bone ballanu, nipasalama mako ri 
Allataala siagang nisare mako katallassang 
beru, nasaba sossoranna tongko Abraham. 

10 Nasaba battui Ana Marupataua untu 
amboyai siagang ampasalamaki tau sala 
oloanga." 

lt Lalang nipilangngerina ri taua abicara, 
Nacaritami | sa sere pangngebarang. Nasaba ri 
wattunna areppesemo ri Yerusalem nakapangi 
taua angkanaya tasalloami nalammarenta 
Allataala salaku Karaeng ri linoa. 

12 Nakanamo Isa, "Nia sere tu nipakalabiri 
alampa ri sereang parasangang bella, ero 
niangka ajari karaeng anjoreng nampa 
ammotere poleang. 

13 Ri tenanapa nalampa, nakiomi sampuloa 
palayanna, nampa massing nasare kenanga 
tassere-serenna doe bulaeng. Nakana ri 
kenanga, Pakei anne doeka adanggang lalang 
lampaku. 

14 Mingka sanna nikabirisinna ri tumabuttana 
anjo parasanganga. Jari ri wattunna 
alampamo anjo tu nipakalabirika, niamo 
nasuro kenanga mange ampaui angkanaya 
teami kenanga angkaraengangi anjo 
karaenga. 

13 Mingka niangkami anjo tu nipakalabirika 
ajari karaeng, nampa ammotere ri 
parasanganna. Nasuro kiomi linta andallekang 
anjo palayang-palayanna, ero naasseng 

angkanaya siapa jaina passawallang massing 


nagappa kenanga. 

16Battumi palayang makaserea andallekang 
na nakana, O karaeng, anjo serea doe 
bulaeng kipassareanga ri nakke, kupajari 
lappi sampulomi. 

17 Nakanamo anjo karaenga, Bajimi! 
Palayang bajikko! Nasaba akkulleko 
nipatappa ri passala apa-apa cadia, lakupajari 
mako tau koasa ammarenta sampulo kota. 

18 | ebaki anjo battu tommi palayang 
makaruaya na nakana, O, karaeng, anjo 
serea doe bulaeng kipassareanga ri nakke, 
kupajari lappi limami. 

19 Nakanamo anjo karaenga ri anjo 
palayanga, Lakupajariko tau koasa 
ammarenta lima kota. 

20] ebaki anjo battu tommi palayang 
maraenga pole, na nakana, O, karaeng, anne 
doetta: kuboliki lalang ri passapungku. 

21 Mallaka ri katte lanri sekkekki. Kiallei apa- 
apa tenaya naikatte pata, kiallei wasselena 
tampa tenaya naikatte pata tampa! 

22 Nakanamo anjo karaenga ri anjo taua, 
| kau palayang jadalakko! Lanri kana- kanannu 
tonji nalakuhukkungko. Nuassengi angkanaya 
inakke tau sekkekka: kuallei apa-apa tenaya 
nainakke pata, siagang kuallei wasselena 
tampa tenaya nainakke pata tampa. 

23Punna kamma, apa sabana natena 
nupantamaki doekku ri kantoro banga 

sollanna akkulle kualle ammotere anjo doekku 


siagang bungana punna ammoterekka? 

24 L ebaki anjo, nakanamo anjo karaenga ri 
sikamma tau niaka anjoreng ammenteng, 
Allei anjo doe bulaeng niaka ri ia nampa 
nupassareang mae ri anjo palayang niaka 
sampulo doe bulaenna. 

25 Mingka nakanamo kenanga, O, karaeng, 
anjo palayanga niamo ri ia sampulo doe 
bulaeng. 

26 Appialimi anjo karaenga nakana, Urangi 
angkanaya: Inai-nai niamo apa-apanna, iami 
lanisare pole labi jai. Mingka inai-nai tena 
apa-apanna lanialleangi balalo apa-apa niaka 
ri ia. 

27 Na kamma-kamma anne erang ngasemmi 
mae sikamma tau ammusua, iamintu tau 
tenaya naero akkaraeng ri nakke. Buno 
ngasengi kenanga ri dallekangku! " 

28| ebana Napau Isa sikammaya anjo 
passalaka, ajappa riolomi ri dallekanna 
kenanga, ero alampa mange ri Yerusalem. 

29Ri wattunna battu kenanga ri rampina 
Betfage siagang Betania, iamintu ri Bonto 
Zaitun, Nasuromi ana gurunNa rua tau ajappa 
riolo. 

30 Nakana Isa ri kenanga, "Alampamako 
mange ri anjo kampong niaka ri dallekannu. 
Na punna battuko mange anjoreng, nia 
lanucini sikayu keledai rungka tappaukang. 
Tena lebakapi nibae anjo keledai rungkaya. 

Lagasimi passikkona anjo keledaia, nampa 


nuerang mae anrinni. 

31 Punna nia tau akkutanang ri kau 
angkanaya, Angngapa nanulagasi antu 
keledaia? pauangi angkana, Naparalluangi 
Batara." 

32 Alampami anjo ruaya ana gurunNa Isa. 
Nagappa tojemmi sangkamma lebaka Napau 
Isa. 

33 Lalang nalagasinna kenanga passikkona 
anjo keledaia, nakanamo patanna anjo 
keledaia ri kenanga, "Angngapa nanulagasi 
passikkona antu keledaia?" 

34 Appialimi kenanga angkana, 
"Naparalluangi Batara." 

35 Nampa naerang kenanga anjo keledai 
rungkaya mange ri Isa. Nalapakkimi kenanga 
juba dongkona anjo keledaia, nampa nabantu 
Isa nai adongko. 

36 Lalang numalona Isa andongkoki anjo 
keledaia, napalaparami jubana taua ri agang 
laNaoloa Isa. 

37Ri wattunna areppesemo ri Yerusalem, 
ri agang anynyoloroka ri Bonto Zaitun, 
appakkaramula ngasemmi sikamma ana 
gurunNa akkiok-kio mammuji-myji ri 
Allataala. Siagang appala sukkurumi kenanga 
ri Allataala, lanri lebana ngasemmo nacini 
kenanga sikamma gau-gau appakalannasa 
lebaka Nagaukang Isa. 

38 Akkiok-kiomi kenanga angkana, 


"Nibarakkakimi Karaeng battua lalang arenNa 
Batara! Salewangangi ri suruga, nanipyji 
Allataala!" 

39 Nia todong siapa are tu Farisi ri allana 
anjo tau jaia. Nakanamo anjo tu Farisia ri Isa, 
"O, Pa Guru, Kisuro sai anjo ana-ana gurunTa 
amereki." 

40 Appialimi Isa Nakana, "Patappaki 
angkanaya: punna amereki kenanga, 
lagora-gorai anne batu-batua. " 

41Ri wattunna pila areppese Isa ri Yerusalem, 
naNacinimo anjo kotaya, angngarrumi. 

42 Lalang angngarruNa Nakana, "O kodong, 
bajina mamo kade nuassemmo anne alloa 
apa lakkullea angngerang passiamakkang! 
Mingka kamma-kamma anne takkulleai 
nucini. 

43 Nia sallang sere wattu nabattu musunnu 
ampangngalakkiko ri tammulilinu:, 
lanakurungko kenanga, siagang 
lanabundukiko battu ri sikontu oloang 
niaka ri tammulilinu. 

44 | anaancurukko siagang sikontu bonenu: 
na tenanniakka manna sibatu batu tela 
lanakellai ammantang tassusung ri tampana, 
lanri tenana nanujJampangi ri wattunna battu 
Allataala untu ampasalamakko!" 

43 Antamami Isa ri BallaNa Batara, siagang 
Nabongkami sikamma padanggang niaka 
anjoreng. 

46 Nakana ri kenanga, "Nia tattulisi lalang 


ri Kittaka angkanaya: Nakana Allataala 
Lanipareki BallakKu ajari Balla Sambayang. 
Mingka ikau ngaseng, nupajari balla paella!" 

47 Allo-allona angngajara Isa lalang ri BallaNa 
Batara. Mingka eromi nibuno ri imang-imang 
kapalaya, siagang guru-guru agamaya, 
kammayatompa ri pamimping- pamimpinna tu 
Yahudia. 

48 Mingka lanri tuli jaina tau ampilangngeri 
kana-kananNa, siagang lanri nangaina 
ngaseng tau jaia ampilangngeri anjo 
kana-kana Napabattua Isa, tenamo nakkulle 
kenanga anggappa oloang anggaukangi 
pattujunna. 

20 l Ri sereang allo, sitabangi angngajara 

Isa, siagang Napabattui Kabara 
Baji battua ri Allataala, mae ri tau niaka 
lalang ri BallaNa Batara. Battu tommi 
imang-imang kapalaya, guru-guru agamaya, 
kammayatompa pamimping- pamimpinna tu 
Yahudia. 

2 Nakanamo kenanga ri Isa, "Pau sai bedeng 
mae ri kambe, inai assareKo pangngellai 
anggaukang ngasengi anne? Inai assareKo 
anjo koasa kammaya?" 

3 Appialimi Isa Nakana, "Ero tongA 
akkutanang. Pauang sabeKa, 

“inai assarei koasa Yohanes ajene tau? 
Allataala yareka rupataua?" 

“Jari sipabicarami kenanga massing para ia 


angkana, "Punna nikana, Pangngellai battu 
ri Allataala, nakana sallang, Punna kamma 
angngapa natena nutappa ri ia? 

6 Mingka punna nikana, Pangngellai battu ri 
rupataua, manassa lanasambilaki taua batu, 
lanri tappa ngasengi kenanga angkanaya nabi 
anjo Yohanes." 

'Jari appialimi kenanga angkana, 
"Tanaassengai ikambe. " 

8Jari Nakanamo Isa ri kenanga, "Punna 
kamma, tena todong nalaKupau mae ri 
kau angkanaya inai assareA pangngellai 
anggaukang ngasengi sikammaya anne." 

9 Nacaritami Isa mae ri taua anne 
pangngebarang angkanaya, "Nia 
sitau allamungi anggoro kokonna. 
Napappitesangangi anjo kokonna mae ri siapa 
are pajama koko. Nampa alampa mange ri 
parasangang maraeng, nammantang sallo 
anjoreng. 

10Ri wattunna narapimo wattumna lanialle 
rapponna anjo anggoroka, nasuromi 
palayanna anjo patanna koko mange ri anjo 
pajamaya ampalaki tesanna anjo kokonna. 
Mingka nibajimi anjo palayanga ri anjo 
pajamaya. Lebaki nibaji, nisuromi ammotere 
anjo palayanga, natanisarea apa-apa. 

11) ari nasuromi pole palayanna maraenga 
anjo patanna koko. Mingka nibaji tommi 
siagang nihinami anjo palayanga ri anjo 

pajamaya. Lebaki nibaji, nisuromi ammotere 


anjo palayanga, natanisarea apa-apa. 

12j ari nasuromi pole palayanna makatallua 
anjo patanna koko. Mingka nibaji tommi pole 
anjo palayanga ri anjo pajamaya, nampa 
nipela assulu ri pantaranganna anjo kokoa. 

13 Kalabusanna nakanamo anjo patanna 
koko, Apa mami musti kugaukang? 
Bajikangang ana kalengku kukamaseanga 
kusuro. Tantu lanapakalabiriki kenanga punna 
ana kalengku kusuro! 

14 Mingka ri wattunna nicini anjo anana 
patanna koko ri anjo pajamaya, massing 
nakanamo kenanga para ia, laminne warisina. 
Umba nanibunoi, sollanna akkulle nialleang 
warisina. 

15 j ari nareresammi kenanga assulu anjo 
anana patanna koko, nampa nabuno." 
Lebaki Nacarita Isa anjo pangngebaranga, 
Nakanamo, "Jari punna ammotere anjo 
patanna koko, apa lanagaukang ri anjo siapa 
area pajama koko? 

l6Tantu labattui nanabuno ngaseng 
anjo pajamaya, nampa napappitesangang 
anjo kokonna mae ri pajama maraenga. " 
Nalangngerena akkana kamma Isa, 
nakanamo kenanga ri Isa, “Tapporo tena 
sikali nakamma!" 

17 Naciniki ngasemmi Isa kenanga. Nampa 
Nakana, "Punna kamma, apa battuanna anne 
nipaua lalang ri Kittaka, angkanaya, Batu 

tenaya napakei tukang bangunanga, ajarimi 


batu lomoro sere. 

18 Sikamma tau tuguruka ri anjo batua 
laancuruki:, na inai-nai natuju anjo batua 
lanilissaraki sagenna ajari au." 

19 Naassengi guru-guru agamaya siagang 
imang-imang kapalaya angkanaya kalenna 
kenanga Napitujui Isa anjo pangngebaranga. 
Jari eromi kenanga anjakkalaki Isa anjo 
wattua. Mingka mallaki kenanga ri anjo tau 
jala. 

20] ari aboyami kenanga kasampatang baji. 
Niamo sere tau nagaji kenanga sollanna 
assara-sarai ajari tau lambusu pamai, nampa 
nasuro anjo taua mange akkutanang siagang 
ampaboyangi kasalang Isa. Napaboyangi 
kasalang Isa, sollanna akkulle kenanga 
ajamma mae ri kakoasanna guburnurka, 
nanijakkala Isa. 

21] ari alampami anjo tau lebaka nigaji, 
mange akkutanang ri Isa nakana, "O Pa 
Guru! Naassengi ikambe angkanaya annaba 
ngasengi sikamma anjo Kipaua siagang 
Kipangngajarranga. Naasseng tongi ikambe 
angkanaya Kipangngajarrangi silambusuna 
apa Nakaerokanga Allataala mae ri rupataua, 
lanri tena naKipasimmara- maraengi taua. 

22) ari Kipau sabeki ri kambe, angkanaya, 
maka akkullei taua abayara sima mae ri 
karaenga yareka tena, situru atoranna 
agamata?" 

23Mingka Naassengi Isa akkala salana 


kenanga. Lanri kammana, Nakanamo ri 
kenanga, 

24 "PicinikiangA bedeng sere doe pera. Inai 
pata areng siagang inai pata gambara anne 
niaka lalang ri doeka?" Appialimi kenanga 
angkana: "Karaenga." 

25 Nakanamo Isa ri kenanga, "Punna kamma, 
sareangi Karaenga apa napatanga Karaenga, 
siagang sareangi Allataala apa Napatanga 
Allataala. " 

26 Manassa tena sikalimo nakkulle kenanga 
ampanggappangi kasalang Isa ri dallekanna 
tau jaia. Amereki mami takkajannang 
kenanga allangngereki anjo pappialinNa Isa. 

27 Nia siapa are golongang tu Saduki battu 
mae ri Isa. (Anne golonganna kenanga, tena 
natappa angkanaya lattallasa poleangi tau 
matea.) Akkutanangi kenanga ri Isa angkana, 

28 "O Bapa Guru, lebaki natulisi Musa anne 
hukkung angkanaya: Punna nia sitau burane 
mate, natena anana musti nibuntingi anjo 
leba bainenna ri saribattanna anjo burane 
matea, sollanna nia sossoranna anjo burane 
matea. 

29 | ebaki nia tuju burane assaribattang. 
Abuntimmi anjo kaminang toaya, mingka 
tenapa anana namatemo. 

30 Nampa nibuntingi anjo leba bainenna ri 
saribattang makaruana mingka mate tommi 
natena anana. 

31 Kamma ngaseng tomminjo kajarianna ri 


saribattanna makatallua sagenna makatujua. 
Abunting ngaseng tommi kenanga siagang 
anjo bainea, natena ngasempa anana 
kenanga namate ngasemmo kenanga. 

32 Na kalabusanna mate tommi anjo bainea. 

33 Ri allo attallasana ammotere tau matea, 
inai pata baine anjo bainea? Nasaba leba 
ngasemmi anjo burane tujua massaribattang 
abunting siagang anjo bainea." 

34 Appialimi Isa Nakana, "Abunting ngasengi 
tau attallasaka ri kamma-kammaya anne. 

35 Mingka tau siratanga nipattallasa poleang 
battu ri kamateanga, siagang lattallasaka 
sallang ri Jammang labattua, tenamo 
nalabunting. 

36] a3sangkammami malaeka siagang 
talamateami kenanga. Lajarimi ana-anaNa 
Allataala kenanga, nasaba nipattallasa 
poleammi kenanga battu ri kamateanga. 

37 Kalenna Musa ampakasingaraki 
manassana angkanaya lanipattallasa poleangi 
tau matea. Lalang ri tulisanna ri passalana 
anjo rompo arinraya, nagallaraki Batara 
salaku Allataalana Abraham, Allataalana 
Ishak, siagang Allataalana Yakub. 

38) ari, anjo Allataala, teai Allataalana tau 
matea! Passangalinna lami Allataalana tau 
attallasaka! Nasaba untu Allataala nattallasa 
ngaseng rupataua." 

39 Niamo siapa are guru-guru agama 


angkana, "Baji sikali pappialinTa Bapa Guru." 

40 Lanri kammana, tenamo nabarani pole 
kenanga akkutanang apa-apa ri Isa. 

41 Akkutanangi Isa ri kenanga Nakana, 
"Antekamma nakkulle nikana angkanaya anjo 
Karaeng Mappasalamaka sossoranna Daud? 

42 Na kalenna Daud angkana lalang ri 
Kitta Pammuji angkanaya, Nakana Batara ri 
Bataraku: AmmempoKo ri sari kanangKu, 

43sagenna Kusuro sikamma musunNu 
akkulantu ri Kau. 

44] ari punna Daud angkana Batara, ri 
anjo Karaeng Mappasalamaka, antekamma 
nakkulle nikana sossoranna Daud?" 

“Lalang appilangngerina ngaseng taua ri 
bicaranNa Isa, Nakanamo Isa ri ana-ana 
gurunNa, 

46 "Tutuko ri guru-guru agamaya. Nangai 
kenanga ajappaya ammake juba labu, 
siagang nangai kenanga punna nipakalabiri ri 
pasa-pasaraka. Nangai kenanga ammempo 
ri pammempoang malabirika lalang ri balla 
sambayanga siagang ri passua-suarranga. 

41 Nangai kenanga antipui siagang 
angngalle passai ballana janda-jandaya. 
Kammayatompa nangai kenanga allabu-labui 
sambayanna, sollanna akkulle nacokko 
kajadallanna kenanga! laminjo nateai sipato 
battalana hukkunganna kenanga sallang!" 

2 1 1Ri BallaNa Batara, Naciniki Isa tu 


kalumanynyanga appantama doe 
passidakka ri pammoneang passidakkaya. 

2 Na nia todong nacini sitau janda sannaka 
kasi-asina, appantama rua doe ece-ece 
tambaga. 

3 Nakanamo Isa, "Pilangngeri: iaminne 
jandaya kaminang jai napantama ri sikamma 
tau appantamaka doe passidakka. 

4 Nasaba sikamma tau maraenga, labi- 
labi doenaji napantama. Mingka anne 
jandaya, manna nasanna kasi-asina, mingka 
napassareammi sikamma apa niaka ri ia, 
lamintu sikamma apa naparalluanga ri 
katallasanna." 

> Nia siapa are tau ambicarai antekamma 
gagana BallaNa Batara. Nasaba nibelo- 
beloi batu-batu sannaka gagana siagang 
barang-barang nipassidakkanga ri Allataala. 
Nakanamo Isa ri kenanga, 

6 "Nia sallang nanarapi wattunna 
nalanirumbang ngaseng anjo apa nucinika,: 
anne batu niaka anrinni manna sibatu 
talaniaija tassusung ri pammantanganna!" 

"Jari akkutanammi kenanga ri Isa angkana, 
"O, Bapa Guru, ringngapanna nalakajariang 
anjo Kipaua? Siagang apa pammateina 
angkanaya narapimi wattunna lakajariang 
anjo passalaka?" 

8Nakanamo Isa, "Tutu laloko, gassingka 
nitipuko. Nasaba lajai tau battu ampakei 

arengKu, angkana, Inakke minne! Siagang 


nakana, Narapimi wattunna. Mingka teako 
turuki kenanga. 

9 Tea tongko mallakki punna allangngerekko 
kabara pabundukang siagang passisala- 
salang. la ngaseng minjo musti kajariang 
rolong. Mingka tenapa nakkulle nikana 
narapimi wattu allo kiamaka." 

10 Nampa Nasambungi bicaranNa Isa 
Nakana, "Labunduki serea bansa siagang 
bansa maraenga, yareka serea parasangang 
lanabunduki parasangang maraenga. 

ll atagegosoki buttaya ri kere-keremae. 
Lanaallei cipuru siagang lanatabai garring 
sikamma rupataua. Nia lakajariang apa-apa 
sannaka appakamallana rate ri langika. 

12 Mingka ri tenana ngasempa nakajariang 
anjo sikammaya, lanijakkalakko siagang 
lanisessako rolong. Laniadeliko ri balla 
sambayanga siagang lanipantamakko ri 
tarungkua. Siagang lanireresangko mange ri 
dallekanna karak-karaenga siagang tu koasa- 
koasaya, passabakkang amminawangko ri 
Nakke. 

13 Mingka iaminjo lajari kasampatang ri 
kau ambirittakangi Kabara Bajika, battua ri 
Allataala. 

14 Pakajarreki pamainu, sollanna tena 
nularanggasela angkanaya apa lanupau 
angngalleangi kalennu. 

15 | Nakke lassareko kacaradekang siagang 


kana-kana lanupaua. Sagenna manna sitau 
ri musu-musunnu takkulle ambeta kanako 
yareka ampassalai apa-apa nupaua. 

16| anisassaliko ri anrong-manggenu, yareka 
ri saribattannu, yareka ri bija-bijannu, 
siagang ri agang-agannu. Nia siapa are jaina 
tau ri kau lanibuno ri kenanga. 

17 | anikabirisiko ri tau jaia passabakkang 
amminawangko ri Nakke. 

18 Mingka mamna silawara uunu tena todong 
nalatappela. 

19 Punna sabarakko siagang attahangko, 
lanipasalamakko. " 

20 "Punna nucini sallang nitammulili kota 
Yerusalem ri surudadu, lanuassemmi 
angkanaya tasalloami nalaruntung anjo 
kotaya. 

21 Anjo wattua, tau niaka ri parasangang 
Yudea musti lari nai ri buluka. Tau niaka lalang 
ri kotaya musti nabokoi kotaya, siagang 
tau niaka ri pantaranganna kotaya tea laloi 
antamakki ri kotaya. 

22 Nasaba iaminjo allo-allo nikanaya, 
Allo-allo Kabattuanna Hukkunganga, sollanna 
arupamo apa lebaka tattulisi lalang ri Kittaka. 

23 Anjo allo-alloa teai sipato appakamallana 
mae ri bai-baine tiananga siagang bai-baine 
appasusua ana lolo! Lanatabai kasusaang 
lompo anne parasanganga, siagang 
laNahukkungi Batara anne bansaya. 

24 Nia lanibuno siagang padang, siagang nia 


todong lanierang mange nipela ri parasangang 
maraenga. Siagang lanionjo-onj|okangi anne 
kota Yerusalem ri tu kapereka, tenaya 
namalla ri Allataala, sagenna labusumo wattu 
lebaka Napattantu Batara mae ri kenanga." 

23 "Lania sallang pammatei irate ri alloa, 
ri bulanga, siagang ri bintoeng-bintoenga. 
Lamallaki siagang lalingui bansa-bansaya ri 
lino, andallekangi anging lompona siagang 
bombanna tamparanga. 

26 Teai sipato mallana rupataua andallekangi 
sikamma apa lakajarianga ri sikontu anne 
linoa, lanri lajari tasilolongammi siagang 
laricu ngasemmi napakamma malla sikontu 
tau annagalaka koasa ri silabanna linoa. 

27| aminjo wattua Nalabattu Ana Marupataua 
lalang ri rammanga siagang kakoasang na 
kalabirang malompoNa. 

28 Punna kajariang ngasemmo anjo 
passalaka sallang, ambangung mako nai, 
siagang angkami ulunnu, nasaba sinampe 
mami nanulanipasalama. " 

29 Nampa Nacarita Isa mae ri kenanga anne 
pangngebaranga Nakana, "Cini sai anjo poko 
araya siagang poko-poko maraenga. 

30 pynna appakkaramulamo kacinikang 
culana, nuassemmi angkanaya labirimmi 
battu wattu timoroka. 

31 Kamma tomminjo, punna nucinimo 
kajariang sikamma anjo passalaka, 

lanuassemmi angkanaya tasalloami 


nalappakkaramula ammarenta Allataala 
salaku Karaeng. 

32 Assemmi angkanaya, tamate ngasengapi 
tau attallasaka ri kamma-kammaya anne, 
nalakajariang ngaseng anjo passalaka. 

33 | alanynya ngasengi langika siagang 
linoa, mingka kana- kkanangKu tuli laniana 
satunggu-tungguna." 

34 "| agai kalennu, gassingka sangnging 
assua-suaraka, angnginung inungang terasa, 
yareka sangnging passala katallassannu 
bawang nunawa- nawa, sagenna tena nusadia 
natanusanna-sannaya nabattumo anjo 
wattua. 

35 Nasaba lasanrapangi sikko nitannanga 
mae ri sikontu rupataua ri lino, kabattuanna 
anjo alloa. 

36 Ajaga-jagako, siagang tuli appala doangko 
sollanna numajarre andallekangi sikamma 
anjo apa lakajarianga, siagang nukkulle 
andallekang ri Ana Marupataua." 

37 Anjoreng ri BallaNa Batara angngajara Isa 
punna allo. Na punna bangngi alampai mange 
ammantang ri Bonto Zaitun. 

38 Baribasa-baribasaki battu ngaseng taua 
ri BallaNa Batara ero ampilangngeri Isa 
angngajara. 

2 2 1 Anjo wattua areppesemi allo Passua- 

suarranna Roti Tenaya Nammake 
Pagambang, lamintu niarenga allo Paska. 

2 Na anjo wattua aboyami akkala imang- 


imang kapalaya siagang guru-guru agamaya, 
antekamma nakkulle nabuno Isa. Mingka 
eroki nabuno cokko-cokko, lanri mallaki 
kenanga ri tau jaia. 

3 Antamami Billisika ri kalenna Yudas 
Iskariot, iamintu kalaserenna anjo sampuloa 
anrua ana gurunNa Isa. 

“Jari alampami Yudas mange sipabicara 
siagang imang-imang kapalaya 
kammayatompa sikamma kapala 
pangawalaka ri BallaNa Batara. Nabicarami 
kenanga angkanaya antekamma batena 
Yudas ampassareangi Isa mae ri kenanga. 

> Teaimi sipato rannuna kenanga, siagang 
nijanjimi lanisare doe Yudas ri kenanga. 

6 Ammiomi Yudas. Appakkaramulami aboya 
wattu baji untu ampassareangi Isa mae ri 
kenanga, mingka tanaassengal tau jala. 

7 Narapimi allonna nisamballe gimbala 
lanikanrea ri allo Paskaya, lalang ri 
Passua-suarrang Roti Tenaya Nammake 
Pagambang. 

8Jari Nakanamo Isa ri Petrus siagang 
Yohanes, "Alampa mako ampasadiai kanre 
Paska lanikanrea." 

9 Akkutanammi kenanga angkana, "Kemae 
Kikellai lanipasadia?" 

10 Appialimi Isa Nakana, "Punna antamakko 
ri kotaya, nia sitau burane lanuagang 
assibuntulu, sitabanga angngerang jene 

lalang bongki. Pinawammi mange ri balla 


lanapantamakkia. 

11 Nampa nupauang patanna anjo ballaka 
angkana: Nakana Gurua, Kemae tampa eroka 
Kupake angnganre Paska siagang ana-ana 
gurungKu? 

12| anapicinikiangko sallang anjo patanna 
balla, sere kamara lompo irate ri lotenga, 
sukkuka pakkakasana. Pasadia ngasemmi 
niparalluanga anjoreng." 

13 Alampami Petrus siagang Yohanes, 
nanagappa tojemmo anjo tampaka, sicoco 
sikali sangkamma lebaka Napau Isa. 
Napasadiami kenanga anjo kanre Paskaya. 

14Ri wattunna narapimo wattunna lanikanre 
anjo kanre Paskaya, ammempomi Isa siagang 
ana-ana gurunNa ri mejang parjamuanga. 

15 Nampa Nakana ri ana-ana gurunNa, "Ero 
duduA angnganre kanre Paska siagang ikau 
ngaseng ri tenanapa Kupisaringi passessaya! 

19 Nasaba, patappami angkanaya: Tenamo 
nalaKukanre pole anne kanre Paskaya 
sagenna nipanyata battuanna ri Lino Beruna 
Allataala. " 

17 ebaki anjo Naangkami Isa piala 
anggoroka, nampa appala sukkuru ri 
Allataala. Nampa Nakana, "Allemi anne, 
nanubage-bage: 

18 nasaba parallui nuasseng angkanaya: 
appakkaramula ri kamma-kammaya anne, 
tenamo nalaKuinung pole anne anggoroka, 

sagenna Napanyata tojeng- tojemmo koasaNa 


Allataala." 

19 | ebaki anjo angngallemi roti Isa. Na 
lebana appala sukkuru, Napue-puemi anjo 
rotia siagang limanNa, nampa Napassareang 
mae ri kenanga, na Nakana, "Iaminne 
batangkalengKu [nipassareanga untu' ikau 
ngaseng. Gaukammi anne kammaya, untu' 
a'jari pangngu'rangi mae ri Nakke." 

20 Kamma tomminjo, ri le'ba'na nakanre 
ke'nanga anjo rotia, Napassareammi anjo 
piala anggoroka mae ri ana'-ana' gurunNa, na 
Nakana, "Anne pialaya iami a'jari pammatei 
parjanjiang beruNa Allata'ala, nipa'jari assaya 
siagang cerakKu, iamintu cera' nipasolonga 
untu' ikau ngaseng."] 

21 "Mingka ciniki! Anjo tau eroka 
ambalukangaA niaki anrinni siagang iNakke! 

22| a3mate memangi Ana Marupataua situru 
lebaka Napattantu Allataala, mingka cilakami 
anjo tau ambalukangai KalengKu!" 

23| ari appakkaramulami assikuta-kutanang 
kenanga, ero naasseng angkanaya inaimi 
kalaserenna kenanga langgaukangi anjo 
panggaukang kammaya. 

24 Agea-geami ana-ana gurunNa Isa, 
passabakkang inai ri kenanga lanipajari 
kaminang nipakalabiri sallang. 

25 Nakanamo Isa ri kenanga, "Sikamma 
karaenna bansa kapereka najallakkangi 

rayana, na sikamma tukoasana nigallaraki 


Pajaga Raya". 

26 Mingka ikau ngaseng, takkulleako 
kamma anjo. Passangalinna, inai-nai ero 
kaminang nipakalabiri ri kau musti napajari 
kalenna kaminang tuna. Siagang inai-nai 
lajari pamimping, musti ajari sangkammai 
palayang. 

27 Kereanga labi labiri?: tau ammempoa 
angnganre ri mejanga, yareka tau ajari 
palayanga mae ri anjo tau angnganrea? Tantu 
anjo tau ammempoa angnganre. Mingka 
niaMa ri tangnga-tangnganu ajari palayang. 

28 Nuagang ngasemMa ilalang sikontu 
kasusaangKu. 

29Sangkamma nasareMa pangngellai 
ManggeKu ammarenta, sangkamma tommi 
anjo, laKusare tongko pangngellai kammaya. 

30 Lanri kammana, akkulle tommako 
amminawang arannu-rannu siagang iNakke ri 
wattungKu ajari Karaeng. Siagang lammempo 
ngaseng tommako irate ri sampuloa anrua 
empoang kalabirang, untu ammarenta ri 
sampuloa anrua bansa Israel." 

31 Nakanamo Isa mae ri Simon, "O Simon, 
o Simon, pilangngeri sai! Nikellaimi Billisika 
ansori ngasengko. Sangkamma punna 
nipasisala asea siagang awanna, kamma 
tomminjo lanipasisalaki bajika siagang kodia. 

3? Mingka leba mako Kupappala doangang 
Simon, sollanna jarre tappanu. Na punna 

ammotere mako pole mae ri Nakke, 


musti nupakajarreki tappana sikamma 
saribattannu." 

33 Appialimi Petrus nakana, "O, Batara, 
sadiama antama ri tarungkua siagang 
assikamateang siagang iKatte! " 

34 Mingka Nakanamo Isa, "Tappa mako 
Petrus, angkanaya tenapa nattingkoko 
janganga, nanupintallummo ansassaliA. " 

35 | ebaki anjo Nakanamo Isa ri kenanga, 
“Pirangalloang, ri wattunnu Kusuro alampa, 
tena Kukellaiko angngerang pammoneang 
doe, kocikang yareka sapatu. Apaka 
kakurangangko anjo wattua?" Appialimi 
kenanga angkana, "Tena!" 

36 Nakanamo pole Isa, "Mingka kamma- 
kamma anne, inai-nai nia pammoneang 
doena, yareka kocikanna, musti naerangi: 
siagang inai-nai tena padanna, musti 
nabalukangi jubana, nammalli padang. 

37 Nasaba patappaki anne nipaua lalang ri 
Kittaka angkanaya, Lanibilangi tau jadala. 
laminne musti lakajariang ri KalengKu. 
Nasaba apa tattulisika lalang ri Kittaka 
passala ri Nakke, iaminne kajariang ri 
kamma-kammaya anne." 

38 Nakanamo ana-ana gurunNa Isa, "O 
Batara, Kiciniki, anrinni nia rua padang." 
Appialimi Isa Nakana, "Sikamma monjo." 

39 Lebaki anjo Nabokoimi Isa anjo kotaya, 


nampa sangkamma biasa, alampami siagang 
ana-ana gurunNa mange ri Bonto Zaitun. 

40 Ri wattunna battu mange anjoreng, 
Nakanamo mae ri ana-ana gurunNa, "Appala 
doang ngasengko, sollanna tena nugaukangi 
dosaya punna nukasiaki paccobaya." 

41 Nampa alampa Kale-kalenNa kira-kira nia 
sipasambila batu bellana battu ri kenanga. 

42 Battui mange anjoreng, akkulantumi 
nampa appala doang Nakana, "O Bapa, punna 
akkulleja, Kipakabellai anne passessa musti 
Kukasiaka. Mingka teaKi naerokKu anjari, 
passangalinna erotTamo bawang anjari." 

43[Sanna'mi sessana pa'mai'Na Isa. 
Ammatti'- matti'mi songo'Na naung ri buttaya, 
sangkamma cera'. Jari pila' attoj eng-toj emmi 
appala' doang. Nampa nia'mo sitau malaeka' 
battu ampakajarreki. | 

44 (22:43) 

45 | ebaki appala doang, ammoteremi Isa 
mae ri ana-ana gurunNa. Narapikammi ana- 
ana gurunNa attinro ngaseng napakamma 
sanna ngaseng mangnganna. 

46 Nakanamo ri kenanga, "Angngapa nuttinro 
ngaseng? Ambangung ngaseng mako nai 
appala doang, sollanna tena natabako 
paccoba." 

47 Lalang abicarana ija Isa, niamo sijaiang 
tau battu. Anjo tau jaia Yudas ampimpingi, 

lamintu kalaserenna ana-ana gurunNa Isa. 


Battumi Yudas ambaui Isa. 

48 Mingka Nakanamo Isa ri ia, "O Yudas, 
laminne nubauku nupake ambalukangi Ana 
Marupataua?" 

49 Nacinina ana-ana gurunNa Isa anjo 
kajarianga, nakanamo kenanga, "O Batara, 
antekamma! Nitebami padang kenanga?" 

>0 Nampa niamo kalaserenna kenanga 
antebaki padang anjo atanna imang lompoa 
niaka battu, sagenna kaccili tolinna ri 
kananga. 

31 Mingka Nakanamo Isa, "Sikamma monjo!" 
Nampa Najama tolinna anjo taua, siagang 
Naballei najari baji ammotere. 

32 | ebaki anjo Nakanamo ri imang- 
imang kapalaya siagang perwira-perwira 
pangawalana BallaNa Batara, kammayatompa 
ri pamimping-pamimpinna tu Yahudi battua 
ero anjakkalaki, "Apa nucini tau jJadalakKa, 
sagennu battu ngaseng angngerang padang 
siagang palu-palu ero anjakkalakKa? 

33 Allo-alloKu nia siagang ikau ngaseng 
lalang ri BallaNa Batara, natena nujakkalaKa. 
Mingka iaminne wattunnu lappanggaukang 
ngaseng. laminne wattunna tau koasaya ri 
sassanga lappanggaukang." 

34 Nijakkalami Isa ri kenanga nampa nierang 
mange ri ballana imang lompoa. Amminawang 
bokomi Petrus battu bella. 

>> Ri tangnga-tangngana paranglakkenga 
niparinrami pepeka. Mange tommi anjoreng 
Petrus, ammempomi siagang tau Jaia ri 
ampina anjo pepeka. 

39 Niamo sitau baine palayang anciniki 
Petrus ammempo ri birinna anjo pepeka: 
nijanjammi Petrus ri anjo baine palayanga. 
Nampa nakana anjo baine palayanga, "Anne 
taua siagang tongi Isa sumpaeng!" 

37 Mingka assassalami Petrus. Nakana, "Tena 
sikali nakuassengi anjo taua!" 

38 Tena nasallo, niamo pole tau maraeng 
anciniki Petrus, siagang nakana, "Ikau pole, 
kalaserennako kenanga!" Mingka appialimi 
Petrus nakana, "Tena, teai inakke!" 

“Kira-kira sijang ribokoanganna, niamo 
pole tau maraengang anjojoki toj engi nakana, 
"Memang! Ana gurunNa Isa anne taua, 
nasaba tu battu tongi ri Galilea!" 

60 Mingka appialimi Petrus nakana, 

"Apa nukana? Tena nakupahangi antu 
nupakkanaya!" Anjo wattua, sitabanna 
abicara ija Petrus, attingkokomi janganga. 

61 Assailemi Isa mae ri Petrus. Naurangimi 
Petrus apa lebaka Napau Isa ri ia angkanaya, 
"Ri tenanapa nattingkoko janganga, 
pintallumMa nusassali." 

62J ari assulukammi Petrus, nangngarru-arru 
tassungenge. 

63 Nipare karek-karenammi siagang nibajimi 
Isa ri skamma tau anjagaiyal. 

64 Nitongkokangi matanNa, nampa 


nikutanang, angkana, "Coba sai tappu, inai 
ambajiKo?" 

65 Jai pole kana-kana maraeng napau 
kenanga anghina-hinai Isa. 

66 Ri baribasana, arappungammi pamimping- 
pamimpinna tu Yahudia, imang-imang 
kapalaya, siagang guru-guru agamaya, 
nampa naerang Isa mange ri dallekanna 
Pangadelang Agamaya. 

67 Nakanamo kenanga ri la, "Pau sai bedeng, 
maka iKaumi Karaeng Mappasalamaka? " 
Appialimi Isa Nakana, "Manna Kupauangko 
tena ngaseng tonja nulatappa. 

68Siagang manna akkutananga ri kau 
ngaseng tena ngaseng tonja nulappiali. 

69 Mingka appakkaramula ri kamma- 
kammaya anne lammempomi Ana 
Marupataua ri sari kananNa Allataala 
Kaminang Koasaya." 

70 Nakana ngasemmo kenanga, "Jari punna 
kamma AnaNaKo Allataala?" Appialimi Isa 
Nakana, "Kammaminjo kanannu ngaseng." 

11) ari nakanamo kenanga, "Tenamo 
naparallu sabi! Nilangngeremi KalenNa 
ampaui!" 

2 3 1 Ammenteng ngasemmi taua ri 

sidanga, nampa naerang Isa mange ri 
dallekanna Pilatus. 

2 Anjoreng ri dallekanna Pilatus, nitudumi 
Isa ri kenanga. Nakana kenanga, "Anne taua 

nirapikangi Napasala oloangi rayaka. Naajara 


salai taua sollanna tena naero taua abayara 
sima ri Karaenga, lanri Nakanana KalenNa 
lami Almasi, Karaenga." 

3J ari akkutanammi Pilatus ri Isa Nakana, 
"Kammatojengi, angkanaya karaennaKo 
tu Yahudia?" Appialimi Isa Nakana, 
"Kammaminjo kanannu." 

4Nakanamo Pilatus ri imang-imang 
kapalaya siagang anjo tau jaia, "Tena sikali 
kugappa manna sere kasalanna anne taua 
lampassiratangi nihukkung." 

> Mingka pila nakanamo kenanga, "Battu 
ri pangngajaraNa, naNaajara sala taua ri 
sikontu Yudea; appakkaramulai ri Galilea 
Naajara sala taua, na kamma-kamma anne 
anrapimi mae anrinni pangngajara salaNa." 

6 Nalangngerena Pilatus kananna kenanga, 
akkutanammi ri kenanga nakana, "Apaka 
anne taua tau battui ri Galilea?" 

7 Lebana nipauang ri kenanga angkanaya 
tau battui ri Galilea anjo Isa, iamintu daera 
kakoasanna Herodes, nikirimmi Isa ri Pilatus 
mae ri Herodes. Anjo wattua nia tongi 
Herodes ri Yerusalem. 

8 Nacinina Isa nierang battu, sanna sikalimi 
rannuna nyawana Herodes. Nasaba sallomi 
nalangngerena kabaraNa Isa, naero dudui 
anciniki. Eroki nacini Nagaukang Isa gau 
appakalannasaka. 

9 J ari jaimi pakkutanang napakkutanangang 


mae ri Isa. Mingka tena sikali Naero Isa 
appiali. 

10 Battu tommi andallekang imang-imang 
kapalaya siagang guru-guru agamaya, 
antudua tojengi Isa. 

11 Nipare karek-karenammi siagang nihina- 
hinami Isa ri Herodes siagang surudadua. 
Nampa nipipakei pakeang kalompoang, 
nanikiring ammotere mae ri Pilatus. 

12 Anjo alloa assibajikimi ammotere Herodes 
siagang Pilatus. Pirangalloang assimusui 
kenanga. 

13 Naparappungammi Pilatus imang-imang 
kapalaya, pamimping-pamimpinga, siagang 
rayaka. 

14 Nampa nakana ri kenanga, "Nuerangi 
anne taua mae ri nakke, nanukana Napasala 
oloangi tau jaia. Na kamma-kamma anne 
kuparessami ri dallekannu ngaseng, mingka 
tena sikali manna sere kasalanna kugappa, 
sangkamma nutuduangi. 

15 Kamma todong minjo panggappana 
Herodes, tena todong kasalanna nagappa. 
laminjo sabana nakiringi anne Isa ammotere 
mae ri nakke. Manna sirupa tena sikali apa 
sala nagaukang anne taua, ampassiratangi 
nihukkung mate. 

16J ari lakusuro cambo mami anne taua 
nampa kulappassang. " 

17[Punna narapi' allo Passua'-suarranna 


Paskaya, musti nia' sitau tu nitarungku 
nalappassang Pilatus, situru' pappala'na 
ra'yaka.] 

18 Arappungang ngasemmi tau jaia anjoreng, 
siagang ammarrang- marrammi kenanga 
angkana, "Bunoi! Lappassammi Barabas untu 
ikambe!" 

19(Anjo Barabas, nanitarungku 
kapassabakkang pammunoangsiagang 
passabakkang apparicul ri kotaya.) 

20[ anri eroki Pilatus allappassangi Isa, 
abicarami pole mae ri anjo tau jaia. 

21Mingka ammarrang-marrammi pole 
kenanga angkana, "Allei Salli! Allei Salli!" 

22 Akkiomi pole Pilatus makapintallunna mae 
ri kenanga angkana, "Mingka apa kasalanna? 
Tena sikali manna sirupa kasalanna 
kugappa ampassiratangi nihukkung mate! 
Lakucambomi bawang nampa kulappassang." 

23 Mingka pila ammarrang lompo tojemmi 
kenanga, angkana musti nisalliki Isa. Na 
kalabusanna niturukiammi erona kenanga. 

24) ari natappukimi Pilatus angkanaya 
nihukkung matei Isa, situru erona ngaseng 
anjo tau jaia. 

25 Nanilappassammo anjo tau napalaka 
kenanga, iamintu tau nitarungkua 
passabakkang apparicua ri kotaya siagang 
passabakkang pammunoang. Nampa 
nipassareang Isa mae ri kenanga sollanna 

appanggaukang kenanga mae ri la situru 


erona kenanga. 

26 Nierammi Isa ri kenanga. Ri tangngana 
aganga, sibuntulumi kenanga siagang sitau 
burane, niarenga Simon. Anne Simon tau 
battu ri Kirene, sitabangi ero antama ri 
kotaya. Nijakkalami Simon ri kenanga, nampa 
nipassa ampisangi anjo kayu sallika ri bokoNa 
Isa. 

27) ai tau amminawang ajappa ri bokoNa Isa 
nia todong siapa are bai-baine. Angngarrumi 
anjo bai-bainea angkarruki Isa. 

28 Mingka assailemi Isa mae ri kenanga, 
nampa Nakana, "E, tu bai-bainena Yerusalem! 
Teako Nakke nukarruki. Mingka kalennumo 
siagang ana-ananumo nukarruki. 

29 Nasaba lanarapiki sallang wattunna 
nalanakana taua, Teai sipato upana tau 
tenaya anana, iamintu tau tenaya naleba 
ammana siagang tenaya naleba appasusu 
ana lolo! 

30 | aminjo wattua nalanakana taua ri 
bulu-buluka, Tujuma! Siagang lanakana mae 
ri bonto-bontoa, Tambungima! 

31 Nasaba punna kamma anne panggaukanna 
taua ri kayu attallasaka, labiangampa pole 
lanagaukanga kenanga mae ri kayu 
kalotorokamo!" 

32 Nia pole rua tau maraeng iamintu 
tau jadala naerang todong kenanga ero 
nihukkung mate siagang Isa. 

33Ri wattunna battu kenanga mange ri 


tampa niarenga "Tangkora," nisallimi Isa 
siagang anjo ruaya tau Jadala sitau ri kanang 
na sitau ri kairinna Isa. 

34 Appala doammi Isa Nakana, "O 
Bapa, pammopporangi anne kenanga; 
nasaba tanaassengai angkanaya apa anne 
nagaukanga kenanga." Nalotereimi kenanga 
pakeanNa Isa ero nabage-bage. 

33 Ammenteng ngasemmi tau jaia anjoreng 
ancini-ciniki Isa. Na nicau-caumi Isa ri 
pamimping-pamimpinna tu Yahudia angkana, 
"Lebaki Napasalama tau maraenga: coba 
sabeki Napasalama KalenNa kamma-kamma 
anne, punna manassa Karaeng Mappasalama 
tojengi, nipilea ri Allataala!" 

36 Sikamma surudadua amminawang turu 
tommi ancau-caui Isa. Battumi kenanga 
assarei Isa anggoro kacci: 

37 nampa nakana kenanga, "Punna 
karaennaKo tu Yahudia, pasalamami 
KalenNu!" 

38 | rateang ri anjo kayu salliNa Isa, nia 
tattulisi angkanaya: "Ilaminne Karaenna tu 
Yahudia." 

39 Nihinami Isa ri kalaserenna anjo tau jadala 
naaganga nisalli, angkana, "Sai Karaeng 
MappasalamakKo? Pasalamami KalenNu 
siagang ikambe anne!" 

40 Mingka nipauammi ri anjo tu jadala 


sereanga angkana, "Tena numalla ri Allataala? 
| kau nihukkung mate tongko sangkamma la. 

41 Mingka ikatte siratang memang tongki 
nihukkung situru panggaukanta. Mingka la 
tena sikali salaNa!" 

42 Nampa nakana mae ri Isa, "Isa, Urangi 
tonga sallang punna battuKo ajari Karaeng!" 

43 Nakanamo Isa ri ia, "Tappa mako, 
angkanaya anne alloa lassiagang maki 
antama ri Firdaus." 

44 Kira-kira tette sampulo anrua ri tangngana 
alloa, tena naccaya alloa, sagenna ajari 
sannami sassanna sikontu parasanganga, 
sagenna tette tallu ri karuenga. 

43 Sinremi tabage rua gordeng niaka lalang 
ri BallaNa Batara. 

46 Nampa ammarrang lompomi Isa Nakana, 
"Bapa! Ri lalang limanTai Kupassareang 
KalengKu!" Lebaki akkana kamma, tappumi 
nyawaNa. 

47Ri wattunna nacini perwira pasukanga 
anjo apa kajarianga, ammujimi ri Allataala. 
Nakana, "Kontu tojengi, anne taua manassa 
tena nasala!" 

48 Sikamma tau jai battua accini-cini, nacini 
ngasemmi anjo apa kajarianga. Massing 
nasassala ngasemmi kalenna kenanga ri 
wattunna ammotere. 

49 Na sikamma siassenna Isa, kammayami 
bai-baine amminawanga ri la battu ri Galilea, 

kajarianga. 

30 Nia tau niareng Yusuf, tu battu ri kota 
Arimatea ri parasangang Yudea. Anne taua, 
tau baji siagang nikangalikangi ri tau jaia. 
Sallo tommi natayang wattunna lammarenta 
Allataala, salaku Karaeng. Anggotana 
tongi Pangadelang Agamaya. Mingka tena 
nasitujui anjo apa lebaka natappuki siagang 
nagaukanga pangadelanga ri Isa. 

>1 (23:50) 

>2 Anne Yusuf, alampai mae ri Pilatus 
ampalaki mayaNa Isa. 

>3 Lebaki napala, mangemi ampanaungi 
mayaNa Isa battu ri kayu sallika. Nampa 
naroko kaeng lenang anjo mayaka. Lebaki 
anjo, mangemi napantama anjo mayaka ri 
jera lebaka napare. Anjo jeraka, pajerakkang 
batu, tenayapa naleba nipake. 

34 Anjo alloa, allo Juma; jari abirimmi 
appakkaramula allo Pammari-marianga tu 
Yahudia. 

>> Ri wattunna alampa Yusuf angngerangi 
mayaNa Isa mange ri jeraka, amminawang 
tongi bai-baine amminawanga ri Isa 
battu ri Galilea. Jari naciniki kenanga 
pammantanganna anjo jeraka. Nacini tongi 
kenanga antekamma batena nipadongko 
mayana Isa lalang ri jeraka. 

>6 Lebaki nitarawang Isa, ammoteremi 
kenanga appasadia bunga-bunga siagang 

minynya-minynya bau, ero napake 
amminynya- minynyaki mayaNa Isa. Ri 
wattunna allo Pammari-mariang, ammari- 
marimi kenanga massing ri jama-jamanna, 
sollanna naturuki kenanga apa napassuroanga 
agamaya. 

24 l Ri wattunna allo Minggu, ri 
baribasa dudua, alampami anjo 
bai-bainea mange ri jeraka angngerangi anjo 

bunga-bunga lebaka napasadia kenanga. 
2Battui kenanga ri jeraka, nacinimi kenanga 
leba tagulung anjo batu pattongkona jeraka. 

3 Antamami na naparessa kenanga anjo 
jeraka, mingka tenami nacini mayaNa Isa. 

4Lalang ammentenna kenanga anjoreng 
siagang lalang lannasana kenanga annawa- 
nawai anjo passalaka, tiring niamo rua 
tau ammakeang sannaka kebona, battu 
ammenteng ri ampina kenanga. 

3 Sannami mallana kenanga, siagang sujumi 
kenanga naung ri buttaya. Mingka nakanamo 
anjo tau ruaya, "Angngapa nuboya tau 
attallasa ri allana tau matea? 

6 Tenami anrinni, nasaba attallasa poleammi! 
Urangi apa lebaka Napau ri kau ngaseng, ri 
wattunna nia ija ri Galilea, 

Tangkanaya, Musti nipassareangi Ana 
Marupataua mae ri tu dorakaya, nampa 
nisalli, mingka lattallasa poleangi ri 
makatalluna alloa." 

8 Naurangimi anjo bai-bainea apa lebaka 


Napau Isa. 

9 Ammoterena kenanga battu ri anjo jeraka, 
nacaritami anjo apa kajarianga mae ri 
sampuloa assere ana gurunNa Isa siagang 
sikamma tau amminawanga ri Isa. 

10 |aminne areng-arenna anjo bai-bainea 
ampabattuai anjo apa kajarianga mae ri ana 
gurunNa Isa: Maria Magdalena, Yohana, na 
Maria ammanaya Yakobus, kammayatompa 
sikamma bai-baine maraengang naaganga 
kenanga. 

11 Mingka nakana anjo ana-ana gurunNa, 
apa takamma-kammaji anjo nacaritaya 
kenanga. Tena natappa kenanga ri caritana 
anjo bai-bainea. 

12 Mingka ammentemmi Petrus nalari mange 
ri jJeraka. Adundumi attoa antama ri jeraka, 
nanacini kaeng parokona mami Isa lalang. 
Lannasa sikalimi Petrus. Ammoteremi, 
najai sikalimo napakkutanangang lalang ri 
nyawana, ri passalana anjo apa kajarianga. 

13|a todong anjo alloa, nia rua ana gurunNa 
Isa sitabang ajappa mange ri serea desa, 
niarenga desa Emaus. Anjo desaya kira-kira 
nia sampulo assere kilometere bellana battu 
ri Yerusalem. 

14 Lalang ajappana kenanga, nabicara tommi 
sikamma anjo apa lebaka kajariang. 

15Na lalang nabicarana kenanga anjo 


passalaka, battumi KalenNa Isa anrurungangi 
kenanga ajappa. 

16 Naciniji kenanga Isa, mingka kamma 
nia apa are anrompai kenanga, sagenna 
tanarupaya kenanga Isa. 

17 Nakanamo Isa ri kenanga, "Apa kutadeng 
nubicara siparua ri tangngana anne aganga 
sumpadeng?" Ammantammi kenanga, na sina 
tanjana nicini. 

18 Angkanami kalaserenna kenanga, iamintu 
niarenga Kleopas, "Kale-kalentaji bawang tau 
beru battu ri Yerusalem? Takiassengai anjo 
apa beru kajarianga anjoreng?" 

19 Akkutanammi Isa Nakana, "Kajariang 
apa?" Appialimi kenanga angkana, "Anjo apa 
kajarianga ri KalenNa Isa, battua ri Nazaret. 
la nabi. Teai sipato lompona koasaNa, 
baji ri kana-kananNa, kammayatompa ri 
panggaukanNa baji ri dallekanNa Allataala, 
kammayatompa ri dallekanna sikamma 
rupataua. 

20 Nipassareammi ri imang-imang kapalaya 
siagang pamimping-pamimpinta sollanna 
nihukkung mate, na nisalli ri kenanga 
sagenna mate! 

21Na sikontutojenna niminasai angkanaya 
lami lallappassangi bansa Israelka. Na anne 
alloa makatallungallonami lebana kajariang 
anjo passalaka. 

22 Nampa niamo siapa are bai-baine 


battu angngerang kabara, sannaka 
appatabangkana. Baribasa duduiji namange 
kenanga ri jeraNa Isa. 

23 Mingka tenami nacini mayaNa. Jari 
ammoteremi kenanga ampaui angkanaya, 
nia rua malaeka nacini kenanga, siagang 
nipauangi kenanga ri anjo malaekaka 
angkanaya attallasa poleammi Isa. 

24 Na niamo siapa are ri kambe alampa 
mange ri jeraka, na manassanamo angkanaya 
kammatojengi anjo napaua bai-bainea; 
mingka tenami nacini kenanga Isa." 

25 Nakanamo Isa ri kenanga, "Dongo 
ngaseng memang tongko! Sallo sikali nampa 
akkulle nupatappa sikamma apa lebaka 
napau nabi-nabia! 

26 Sai musti Nakasiaki rolong Karaeng 
Mappasalamaka anjo passessaya, nampa 
anrapi ri kalabiranNa?" 

27 L ebaki anjo nipakasingariammi ri Isa 
kenanga, sikamma apa lebaka tattulisi 
lalang ri Kittaka, ansero kanayai KalenNa. 
Napakasingarami appakkaramula battu 
ri kitta-kittana Musa sagenna kittana 
nabi-nabia. 

28 Lalang ajappana kenanga, areppesemi 
kenanga mange ri desa natujua kenanga. 
Kammami angkanaya lajappa tulusuki Isa, 

23 mingka nitahammi ri kenanga. Nakana 
kenanga ri la, "Ammantang maki ri 

ballana ikambe, nasaba labirimmi bangngi 


siagang appakkaramula tommi sassang." 
Jari antamami Isa ri ballana kenanga 
nammantang abangngi. 

30 Ri wattunna ammempo sipangnganreang 
kenanga, angngallemi roti Isa. Appala 
sukkurumi ri Allataala, naNapue-pue anjo 
rotia, nampa Napassareang mae ri kenanga. 

31 Nampami naasseng kenanga angkanaya 
Isa padeng anjo. Mingka tiring lanynyami Isa 
ri paccinina kenanga. 

32 Nakanamo massing para ia kenanga, 
"Sai sanna memanji lompona nyawata, ri 
wattunna abicara siagang ikatte, siagang ri 
wattunna Napakasingara bonena Kittaka ri 
katte ri tangngana aganga?" 

33 Ammentemmi linta kenanga, nampa 
ammotere mange ri Yerusalem. Narapikammi 
anjoreng sitabang arappungang ana-ana 
gurunNa Isa anjo sampuloa assere, siagang 
maraengannaya. 

34 Nakanamo kenanga, "Manassa attallasa 
poleammi Batara! Lebami Napappicinikang 
KalenNa ri Simon!" 

35 Accarita tommi anjo ruaya ana gurunNa 
Isa, iamintu beru battua. Nacaritami kenanga 
apa lebaka kajariang ri kenanga ri tangngana 
aganga, kammayatompa antekamma batena 
nakkulle narupa kenanga Batara, ri wattunna 
Napue-pue rotia. 

36 Ri wattu abicarana ija kenanga, tiring 


niami KalenNa Isa ammenteng ri tangnga- 
tangngana kenanga. Nakana Isa ri kenanga, 
"Salama ngasengko!" 

37Tabangka ngasemmi siagang sanna 
ngasemmi mallana kenanga, lanri nakana 
kenanga Setang anjo nacinika. 

38 Mingka Nakanamo Isa, "Angngapa 
numalla ngaseng? Angngapa nabata-bata 
lalang nyawanu? 

39 Cinimi limangKu siagang bangkengKu. 
Tappa mako angkanaya iNakkeji anne! 
Jamami siagang cinikimi, nasaba setanga 
tena batangkalenna siagang buku-bukunna, 
sangkamma niaka nucini ri Nakke." 

40 Akkana kammana Isa, Napappicinikammi 
limanNa siagang bangkenNa ri kenanga. 

41 Na lalang tenanapa nakkulle tappa 
kenanga, lanri rannu duduna siagang lannasa 
duduna kenanga, akkutanammi Isa ri 
kenanga angkana, “Nia kanre anrinni?" 

42 Nisaremi ri kenanga sikere juku sanggara. 

43 Naallemi Isa anjo jujuka, nampa Nakanre 
ri dallekanna kenanga. 

44Lebaki anjo Nakanamo ri kenanga, 
"Laminne sikamma passala lebaka Kupau ri 
kau ngaseng, ri wattungKu niaija assiagang 
ikau ngaseng. lamintu angkanaya: sikamma 
niaka tattulisi lalang Kitta-kitta Musa, 
Nabi-nabia, siagang Pammujia, iamintu 

ngasengi." 

45 | ebaki anjo Nasungkeammi Isa pikkiranna 
kenanga, sollanna akkulle napahang 
battuanna Kittaka. 

46 Nampa Nakana Isa ri kenanga, "Nia 
tattulisi lalang ri Kittaka angkanaya musti 
attallasa poleangi Karaeng Mappasalamaka 
battu ri kamateanga, ri makatalluna alloa. 

47 Kammayatompa, lalang arenNa anjo 
Karaeng Mappasalamaka, musti nibirittakangi 
mae ri sikontu bansaya angkanaya musti 
tobaki sikontu rupataua, kammayatompa 
Napammopporangi Allataala dosa- dosaya. 
Na anjo birittaya, musti nipabattui 
appakkaramula battu ri Yerusalem. 

48 kau ngasemmi ajari sabi ri sikammaya 
anjo passalaka. 

49 Na KalengKu lassuroi battu mae ri kau 
ngaseng apa lebaka Napajanjiang Manggea. 
Mingka musti attayangko rolong anrinni ri 
kotaya, sagenna battu koasaNa Allataala 
anrurungang ngasengko. " 

30[ ebaki anjo, nirurungammi kenanga ri 
Isa assulu ri pantaranganna kotaya, sagenna 
mange ri Betania bellana. Battui mange 
anjoreng, Naangkami limanNa Isa, nampa 
Nabarakkaki kenanga. 

>l Lalang Nabarakkakina kenanga, 
taangkami Isa nai ri suruga, nampa tassala 
battu ri kenanga. 

32 Sujumi kenanga anynyomba ri la. 


Lebaki anjo ammoteremi kenanga mange ri 
Yerusalem, sanna ngaseng rannuna nyawana, 

33 na tuli mammuji-muji mae ri Allataala 
lalang ri BallaNa Batara. 


Yohanes 


1 l Ri pakaramulana, ri tenanapa nipajari 
linoa, nia memammi Kanaya. Niami anjo 
Kanaya siagang Allataala na anjo Kanaya 
iatonji Allataala. 

2Battu ri pakkaramula memanji nasiagang 
Allataala. 

3 Tete ri lami nanipajari sikontu apa niaka, 
na sikontu apa niaka, tenanniakka manna 
sirupa nipajari punna tamannetea ri la. 

4]aminjo Kanaya nakabattui katallassanga, 
na iaminjo katallassanga assingari rupataua. 

3 Accaya minjo Singaraka lalang ri sassanga, 
na takkullea sassanga ambunoi SingaraNa. 

5Battumi tunisuroa ri Allataala, iamintu 
niarenga Yohanes. 

7Battui angngerang kabara ri passalana anjo 
Singaraka, sollanna akkulle tappa ngaseng 
rupataua. 

8 Anjo singaraka teai kalenna, ia poro 
appabattunaji kabara. 

9 Singara sitojennaya, assingariai sikontu 
rupataua, niami battu ri lino. 

10 Niaki Kanaya ri lino, tete ri la nipajari 
linoa, mingka taniassengai ri linoa. 

11Battui ri parasangang KalenNa mingka 
tanitarimayal ri bansaNa. 

12 Mingka nia todong tau antarimai na tappa 


ri la, nisarei pangngellai ajari anaNa Allataala, 

13 teai lanri ri rupataua nanilassukang, 
nasaba Allataala nakabattui anjo katallassang 
berua. 

14 Marupataumi anjo Kanaya, ammantangi ri 
tangnga-tangngata, na nicinimo kalabiranNa. 
Natarimai anjo kalabiranga salaku Ana 
sitau-tauNa Manggea. Tete ri KalenNami 
nanicini Allataala, siagang pangngamaseanNa 
mae ri katte. 

15 Battui Yohanes ajari sabiNa, nakabarrammi 
angkana: "Iaminne kupaua: Laniaki battu 
ri bokoangangku, mingka lompoangangi 
nainakke, nasaba inakke tenapa, nania 
memammo la." 

16 Lompoi ri pangngamaseang: tena lebakai 
ammari, assare barakka ri katte. 

17 Nitarimai HukkunNa Batara, tete ri 
Musa. Mingka pangngamaseang siagang 
pangngatutuiNa Allataala nipanyatami lalang 
ri Isa Almasi. 

18 Tenanniakka leba anciniki Allataala, 
pantaranganna Ana sitau-tauNa Manggea, 
sangkammaya siagang Manggea, na 
majarreka ri KalenNa. lami ampanyatai 
Manggea ri Katte. 

19 Nisuromi imang-imanga siagang tu Lewia 
ri tu Yahudi annagalaka koasa ri Yerusalem, 
mange akkutanang ri Yohanes, angkana, 
"Inaiko antu?" 

20 Mangakumi silambusuna Yohanes 


angkana, “Teai inakke Karaeng 
Mappasalamaka. " 

21 Akkutanammi pole kenanga angkana, 
"Jari punna kamma, inaiko antu padeng? 
|kau kutadeng Elia?" Appialimi Yohanes 
nakana, "Teai." Akkutanammi pole kenanga 
angkana, “Maka Nabiko kapang?" Appialimi 
pole Yohanes nakana, "Teai." 

22 Nakanamo kenanga, "Jari punna kamma, 
pau sai bedeng ri kambe inaiko antu 
padeng? Paumi sollanna akkulle nipauang tau 
assuroaki anne. Apa lanukana ri passalana 
kalennu?" 

23 Appialimi Yohanes, nakana, "Inakke minne 
lebaka nasero kana Nabi Yesaya ri wattunna 
angkana, Tau akkio-kioka ri parang lompoa 
angkana: Lappari oloang laNaoloa Batara." 

24 Akkutanammi pole anjo tunisuroa ri tu 
Farisia, 

25 angkana, "Punna teaiko Karaeng 
Mappasalamaka, teaiko Elia, teai tongko Nabi, 
apa sabana nujene tau?" 

26 Appialimi Yohanes, nakana, "Inakke 
jene kupake anjeneki taua. Mingka nia ri 
tangnga-tangnganu tau tenaya nuassengi. 

27 la battu ri bokoangangku, mingka manna 
allagasiangi passikko sapatuNa tena todong 
nakusiratang." 

28 Yangasenna anne anjorengi ri Betania 
kajariang, iamintu biring rayana Binanga 

Yordan siagang ri tampana Yohanes anjeneki 


taua. 

29 Ammukona, niami Isa nacini Yohanes 
battu mae ri ia. Nakanamo Yohanes, 
"Cinimi, laminjo Ana GimbalaNa Allataala, 
antangkasiai dosana bonena linoa. 

30]ami lebaka kusero kana angkanaya 
laniaki battu ribokoangangku, mingka 
lompoangangi nainakke. Nasaba tenapa 
nanilassukanga inakke, nania memammo la. 

31Yru-uruna tena nakuassengi inai anjo. 
Nasitojenna battua anjeneki taua siagang 
jene, sollanna niasseng ri bansa Israelka." 

32 Napabattu tommi Yohanes anne 
kasabianga angkana, "Kuciniki RohNa 
Allataala manurung battu rate ri langika, 
sangkamma jangang-jangang bodobangkeng, 
battu ammantang irate ri la. 

33 Anjo wattua tenapa nakuassengi angkana 
inai anjo. Mingka nipauamma ri Allataala 
assuroa anjeneki taua siagang jene angkana, 
Punna nucini manurung RohNa Allataala, 
nampa ammantang irateang sereang tau, 
laminjo taua lanjeneki taua siagang RohNa 
Allataala." 

34 Nakana Yohanes, "Inakkemi kalengku 
leba anciniki, siagang inakkemi ajari sabi 
angkanaya laminjo AnaNa Allataala." 

35 AMmukona, niami pole Yohanes anjoreng 
ri tampaka siagang rua ana gurumna. 

38 Ri wattunna nacini Isa ammalo, nakanamo, 


"Ciniki! laminjo Ana GimbalaNa Allataala." 

37 Nalangngerena anjo ruaya ana gurunna 
Yohanes kana-kana kammaya, alampami 
kenanga amminawang ri Isa. 

38 Assailemi Isa mae ri boko, na Nacinimo 
kenanga amminawang ri la. Akkutanammi 
ri kenanga angkana, "Apa nuboya?" 
Appialimi kenanga angkana, "Rabi kemaeki 
ammantang?" (Rabi battuanna guru.) 

39 Nakanamo Isa, "Mae mako nakalennu 
anciniki." Alampami kenanga siagang Isa, na 
nacini kemae ammantang. Anjo wattua tette 
appami ri karuenga. Ammantammi kenanga 
siagang Isa anjo alloa. 

40 Kala serenna anjo tau ruaya, 
allangngerekai apa napaua Yohanes 
nampa amminawang ri Isa, niarengi Andreas, 
assaribattanga siagang Simon Petrus. 

41 Akkaro-karomi Andreas amboyai Simon, 
lamintu saribattanna, na nakana ri ia, 
"|kambe assibuntulu maki siagang Mesias!" 
(Mesias sangkammai battuanna siagang 
Almasi, iamintu: Karaeng Mappasalama.) 

42 Nirurungammi Simon ri Andreas mae 
ri Isa. Nijanjammi Simon ri Isa, nampa 
akkutanang Isa angkana, "Ikau Simon, 
anana Yona. Lanigallarakko Kefas." (Kefas 
sangkammai battuanna siagang Petrus, 
iamintu: bulu batu.) 

43 Ammukona, alampami Isa mange ri 


parasangang Galilea. Assibuntulumi siagang 
Filipus, na Nakana ri ia, "Maeko amminawang 
ri Nakke!" 

44 Anne Filipus, tau battu ri Betsaida, iamintu 
kota pammantanganna Andreas siagang 
Petrus. 

43 Assibuntulumi Filipus siagang Natanael, 
na nakana ri ia, "Ikambe nibuntulumi anjo 
tau lebaka nasero kana Nabi Musa lalang 
Kitta HukkunNa Allataala, siagang lebaka 
nakabarrang nabi-nabia. Anjo taua nikanai 
Isa tu battua ri Nazaret, anana Yusuf." 

46 Mingka appialimi Natanael nakana, "Maka 
akkulle tongi apa-apa bajika labattu ri 
Nazaret?" Appialimi Filipus nakana, "Mae 
mako nakalennu anciniki." 

41 Nacinimi Isa nia battu Natanael: na 
Napaumo passala ri batangkalenna Natanael 
Nakana, “Ciniki, iaminjo tu Israel tojeng- 
tojenga. Tena apa-apa palassu lalang ri 
batangkalenna. " 

48 Akkutanammi Natanael ri Isa, nakana, 
"Antekamma nakkullea Kiasseng Bapa?" 
Appialimi Isa Nakana, "Tenapa nanakiokko 
Filipus, naKucinimako irawanganna poko 
araya." 

49 Nakanamo Natanael, "Bapa Guru, iKattemi 
AnaNa Allataala! |Kattemi Karaenna bansa 
Israel!" 

39 Nakanamo Isa, "laji nutappa, lanri 


Kupauna angkanaya leba mako Kucini 
irawanganna anjo poko araya? Apa-apa 
lompoanganga pole na anjo lanucini sallang!" 
>l Nakanamo pole Isa, "Tappa mako, 
angkanaya sitojeng-tojenna lanuciniki 
tassungke langika, siagang lanai-naungi 
malaeka-malaekaka ri Ana Marupataua. " 

2 tRuangallo ribokoanganna, nia passua- 

suarrang pabuntingang ri kota Kana, ri 
parasangang Galilea. Na nia tongi ammaNa 
Isa anjoreng. 

2 Niundang tongi Isa siagang ana-ana 
gurunNa mange anjoreng ri pabuntinganga. 

3Ri wattunna labusumo anggoro 
lanipattoananga, nakanamo ammaNa Isa ri 
Isa, "Kalabusangi anggoro kenanga." 

4 Appialimi Isa Nakana, "Teaki suroiA amma. 
Tenapa narapiki wattunna laKupakabateang 
KalengKu." 

> Mingka nakanamo ammaNa Isa ri 
pala-palayanga, "Gaukang mami apa 
Napassuroanga ri kau ngaseng." 

6 Anjoreng ri tampaka, nia annang gumbang 
lompo, nipasadia untu lanapake taua abissa 
bangkeng situru adana tu Yahudia. Anjo 
gumbang lompoa akkullei massing nibonei 
kira- kira sibilangngang litere jaina. 

7 Nakanamo Isa ri anjo pala-palayanga, 
"Bonei ngasengi jene anjo gumbanga." 

Naboneimi kenanga anjo gumbanga, sagenna 


rassi ngaseng. 

8 Nampa Nakana Isa ri kenanga, "Kamma- 
kamma anne allemi sikede anjo jeneka, 
nampa nuerang mange ri pamimpinna anne 
passua-suarrang pabuntinganga." Naerammi 
kenanga anjo jeneka mae ri pamimpinna anjo 
passua-suarranga. 

9 Nasorimi pamimpinga anjo jene lebaka 
tappinra ajari anggoro. (Tanaassengai 
angkana battu kemaei anjo anggoroka. laji 
anjo pala-palayang appatirika jene bawang 
angngassengi.) Nakiomi pamimpinga bunting 
buranea, 

l0na nakana ri ia, "Biasaya, anggoro 
kaminang bajika rolong napattoanang 
taua, nampa punna sukkumo nasaring 
toanaya, nampami nipassareang anggoro 
biasaya. Mingka ikau nuboliki rolong anggoro 
kaminang bajika sagenna ri kamma-kammaya 
anne!" 

11 aminjo uru-uru gau appakalannasaka 
Nagaukang Isa. Anjoreng ri kota Kana, 
ri parasangang Galilea nigaukang 
anjo gauka. Lanri iaminjo pammateia 
naNapappicinikammo kalompoanNa. Tappa 
ngasemmi ana-ana gurunNa ri la. 

12[ ebaki anjo, alampami Isa mange 
ri Kapernaum. Siparurungang ngasengi 
alampa ammaNa, sikamma saribattanNa, 
kammayatompa ana-ana gurunNa. 

Ammantammi kenanga anjoreng siapa are 


allonna. 

13 Ri wattunna abirimmo Allo Lompo Paskana 
tu Yahudia, alampami Isa mange ri kota 
Yerusalem. 

14 Niamo Narapikang siapa are pabalu 
sapi, gimbala siagang Jangang-jangang 
bodobangkeng anjoreng ri BallaNa Batara ri 
Yerusalem; nia todong siapa are pasambe 
doe cadi ammempo anjoreng. 

13 Apparemi cambo otere Isa, nampa 
Nabongka ngaseng anjo olo-oloka, kammaya 
gimbalaka, sapia, na maraengannaya. 
Nabongka ngasengi assulu anjo olo- 
oloka battu ri BallaNa Batara. Nampa 
Nabulintakkang ngaseng mejang-mejanna 
anjo pasambe doeka sagemna tassia-siara 
ngaseng doe cadina kenanga. 

19 Nampa Nakana ri anjo pabalu jangang- 
jangang bodobangkenga, "Angka ngasengi 
alampa anne. Teako pareki tampa 
padanggangang BallaNa BapakKu!" 

17 Naurangimi ana-ana gurunNa apa 
niaka tattulisi lalang ri Kittaka angkanaya, 
"O Allataala, ia pangngaiKu ri BallatTa, 
sanrapangi pepe akkanrea ri atingKu." 

18 Battumi tau annagalaka koasa ri tu Yahudia 
andallekangi Isa. Nakanamo kenanga, "Coba 
sai gaukang gau appakalannasaka, akkullea 
ajari pammatei ri manassaNu siratang 
anggaukang ngasengi anne sikammaya." 

19 Appialimi Isa Nakana, "Allemi runtung 


anne Ballaka, na nampa Kupabangung 
poleang lalanna tallungalloa. " 

20 Nakanamo kenanga, "Patampuloi 
angngannang taung sallona nipake 
untu ambangungi anne Ballaka. Nampa 
erokKo iKau ambangung poleangi lalanna 
tallungalloa?" 

21 Mingka Balla natabaya kananNa Isa, 
ilamintu batangkalenNa. 

22) ari ri boko sallang, ri wattunna attallasa 
poleang Isa battu ri kamateanga, naurangimi 
ana-ana gurunNa Isa, angkanaya anjo 
passalaka leba memammi Napau. Jari 
tappami kenanga ri apa niaka tattulisi lalang 
ri Kittaka, siagang ri apa lebaka Napau Isa. 

23 | alang ri niana Isa ri Yerusalem, ri 
wattunna allo Passua-suarranna Paskaya, 
jaimi tau tappa ri la lanri sikamma gau 
appakalannasa lebaka Nagaukang. 

24 Mingka tena nipatappaki ri Isa kenanga, 
lanri Naassenna ngaseng marupataua. 

25 Tena naparallu nipauang ri passalana 
massing rupataua, lanri Naassenna ngaseng 
apa niaka lalang ri atinna rupataua. 

l Nia sitau pamimping agama battu 
ri golonganna tu Farisia, niarenga 
Nikodemus. 

2 Nia sere wattu nabattu bangngi mange ri 
Isa. Nakana ri Isa, "Bapa Guru, niassemmi 
angkanaya Allataala assuroKi battu. 

Nasaba tenanniakka manna sitau akkulle 


anggaukangi gau appakalannasa sangkamma 
lebaka Kigaukang, punna tena nanirurungangi 
ri Allataala." 

3 Appialimi Isa Nakana, "Patappaki 
angkanaya, tenanniakka tau akkulle ajari 
ummaNa Allataala, punna tena nanilassukang 
poleangi." 

4Nakanamo Nikodemus, "Antekamma 
batena lakkulle tau toaya lalassu poleang? 
Maka lakkulle iji ammotere antama ri 
battanna ammana nampa nilassukang 
poleang?" 

> Appialimi Isa Nakana, "Kontu tojeng sikali 
anne kanangKu: punna tena nilassukang 
poleangi battu ri jeneka siagang RohNa 
Allataala, takkulleai taua ajari ummaNa 
Allataala. 

6 Battu ri laherena rupataua, tau toana 
allassukangi, mingka battu ri rohna rupataua, 
RohNa Allataala allassukangi. 

7Teako lannasaki punna Kukana: musti 
nilassukang poleang ngasengko. 

8 Mammiriki anginga mange ri nakaerokia: 
nilangngereki saranna, mingka taniassengai 
nakabattuia siagang lanatujua. Kamma 
tomminjo tau nilassukang poleanga ri RohNa 
Allataala." 

9 Akkutanammi Nikodemus nakana, 
"Antekamma lakkulle kajariang anjo 
kammaya?" 


5... Yohanes 3.101 17 DN 
10 Appialimi Isa Nakana, "Ikau guruko ri 


Israel; masa tena nanuassengi? 

11 patappami angkanaya: nipauang mako 
apa naassenga ikambe: siagang apa 
nacinikamo ikambe iatomminjo bawang 
nasabi ikambe:, mingka tena ngaseng nuero 
ampatappaki kasabianna ikambe. 

12 Tena nutappa punna Kucarita ri kau 
ngaseng passala apa-apa lalanga ri anne 
linoa; jari antekammako latappa punna 
Kucarita ri kau passalana surugaya? 

13 Tenanniakka tau leba nai ri suruga, 
pantaranganna la manurunga antama ri 
linoa, iamintu Ana Marupataua. 

14 Antekamma batena napanai Nabi Musa 
ulara tambagaya ri sipolong kayu, wattunna 
nia ri parang lompoa, sangkamma tomminjo 
batena lanipanai Ana Marupataua: 

15 sollanna sikamma tau tappaka ri la 
lanagappai katallassang sitojennaya siagang 
mannannunganga. " 

19 Nasaba lanri Nakamaseang duduna 
Allataala rupataua ri lino, sagenna 
Napassareammo Ana sitau-tauNa, sollanna 
inai-nai tappa ri la tena nalapanra, 
passangalinna lanagappai katallassang 
sitojennaya siagang mannannunganga. 

17 Nasaba tena naNasuroi battu AnaNa 
Allataala untu anghukkungi anne linoa, 
passangalinna untu ampasalamaki. 

18 | nai-nai tappa ri la, tena nalanihukkungi. 


Mingka inai-nai tena natappa, iami nihukkung 
ri Allataala, lanri tenana natappa mae ri Ana 
Sitau-tauNa Allataala. 

19 |aminne passalana nanituntuki: Battumi 
anjo singaraka antama ri anne linoa, 
mingka nangaiangangi rupataua sassanga 
kala singaraka, lanri jadalana ngaseng 
panggaukanna kenanga. 

20 Inai-nai agau jadala, iami angkabirisi 
Singaraka, taerokai battu mae ri singaraka, 
sollanna tena nakacinikang panggaukang 
jadalana. 

21 Mingka inai-nai anggaukangi eroNa 
Allataala, battumi mae ri singaraka sollanna 
anassa angkanaya anjo apa nagaukanga 
situruki eroNa Allataala. 

22[ ebaki anjo, alampami Isa siagang ana- 
ana gurunNa mange ri Yudea. Ammantammi 
siagang kenanga siapa are sallona, siagang 
anjenemi tau. 

23 Anjo wattua tenapa nitarungkui Yohanes. 
Anjeneki tau ri Ainon, pammantangang 
tenaya nabella battu ri Salim, nasaba 
anjoreng jai jene. Battumi taua mae ri ia, na 
najenemo kenanga. 

24(3:23) 

25 Niamo siapa are ana gurunna Yohanes 
agea-gea siagang tu Yahudia, passabakkang 
atoranna pannangkasia batangkale. 

26 Alampami kenanga mae ri Yohanes, na 


nakana kenanga, "Pa Guru, maka kiurangi iji 
tau lebaka kiagang ri baleanna anjo Binanga 
Yordan, lebaka kipappicinikang ri kambe? 
Kamma-kamma anne anjene tongi tau, 
nalampa ngasemmo taua mange ri la!" 

27 Appialimi Yohanes nakana, "Takkulleai nia 
apa-apanna rupataua, punna tanisareanga ri 
Allataala. 

28 Nulangngeremi apa lebaka kupau 
angkanaya, Teai inakke Karaeng 
Mappasalamaka. Inakke tau nisuroja ri 
dallekanNa. 

29|a bunting bainea, bunting buranea pata. 
Anjo passaribattanganna bunting buranea 
poro ammentennaji anrurungangi siagang 
ampilangngeri kananna, na sanna nangaina 
ampilangngeri saranna anjo bunting buranea. 
|nakke kamma tomma anjo. Sannang sikalimi 
atingku kamma-kamma anne. 

30 | ami musti ajari pila niparalluangang, na 
inakke ajari pila kurang niparalluamma." 

31|a niaka battu rate ri suruga, 
lami labiangang na sikamma apa-apa 
maraenganga. Apa battua ri lino, antamai 
ri golonganna tu linoa, siagang passala 
apa-apa ri lino nabicara. la niaka battu 
rate labiangangi na sikamma apa-apa 
maraenganga. 

32 la nabicara apa-apa lebaka Nacini siagang 


Nalangngere, mingka tenanniakka manna 
sitau ampatappaki kasabianNa. 

33 | nai-nai ampatappaki kasabianNa, iami 
ammangakui angkanaya manassa tojengi 
Allataala. 

34 Nasaba tunisuroa ri Allataala, Napabattui 
kana-kananNa Allataala, lanri nipassareang 
ngasemmi RohNa Allataala ri la. 

35 Nakamaseangi Manggea AnaNa, na 
Napassareang ngasemmo koasaya ri AnaNa. 
36 | nai-nai ampatappaki anjo Anaka, iami 
langgappai katallassang satunggu-tunggua. 

Mingka inai-nai tamannurukia ri anjo 
Anaka, talanagappayal katallassanga. 
lami lanihukkung ri Allataala sagenna 
satunggu-tungguhna. 
l Nalangngeremi tu Farisia angkanaya 
anjene tongi tau Isa, siagang jaiangangi 
ana-ana guru nagappa kala Yohanes. 

2 (Sikontutoj enna teai KalenNa Isa anjeneki 
tauapassangalinna ana-ana gurunNaji 
bawang.) 

3Ri wattunna Naasseng Isa angkanaya 
nalangngeremi tu Farisia anjo passalaka, 
alampami battu ri Yudea mange ri Galilea. 

“Lalang alampaNa mange anjoreng, musti 
numaloi ri Samaria. 

“Jari anrapimi Isa mange ri sereang kota ri 
Samaria, iamintu niarenga kota Sikhar. Anjo 
kotaya tena nabella battu ri tampa lebaka 

napassareang Yakub mae ri anana iamintu 


Yusur. 

6 Anjoreng nia sere bungung, niarenga 
bungung Yakub. Sanna mangnganmna Isa 
napakamma pajappang. Jari assengkami 
ammempo ri birinna anjo bungunga. Anjo 
wattua kira-kira tette sampulo anrua ri alloa. 

7 Nalampamo ana-ana gurunNa Isa ammalli 
kanre ri kotaya. Tena nasallo, niamo 
sitau baine Samaria battu anynyero jene. 
Nakanamo Isa ri ia, "Ibu, maka akkullejA 
kisare jene inung?" 

8(4:7) 

9 Appialimi anjo baine battua ri Samaria 
angkana, "IKatte tu YahudiKi tuang, na 
inakke tu Samaria: angngapa naKippala jene 
ri nakke?" (Nakkana kamma nasaba tena 
passisambunganna tu Yahudia siagang tu 
battua ri Samaria.) 

10 Appialimi Isa Nakana, "Kade nanuasseng 
passareNa Allataala, siagang nanuasseng 
todong angkana inai appalaka jene ri kau, 
mattantu ikau kalennu lappala jene ri la, na 
Nasareko jene katallassanga. " 

11 Nakanamo anjo bainea, "Tena serotTa 
tuang, siagang anne bungunga teai sipato 
lantanna. Battu kemaeKi akkulle langgappa 
jene katallassang? 

12Boe-boena ikambe iamintu Yakub 
ansareki anne bungunga. la kalenna, battu 
anrinni tongi angngalle jene lanainunga,: 

kammayatompa ana-anana siagang olo-olo 


naparakaia, anrinni ngasengi angngalle 
jene inung. Maka Kikana lompoangangKi na 
Yakub?" 

13 Nakanamo Isa, "Inai-nai angnginungi 
anne jeneka laturere poleangi. 

14 Mingka inai-nai angnginungi jene 
Kupassareanga, tenamo nalaturere sagenna 
satunggu-tungguna. Nasaba anjo jene 
laKkupassareanga lajarimi timbuseng jene 
lalang ri kalenna, tassolonga assulu na 
napassareang katallassang satunggu- 
tunggua." 

15 Nakanamo anjo bainea, "Tuang, Kisarema 
anjo Jeneka, sollanna tenamo nakuturere 
poleang: siagang tenamo kuparallu pole battu 
angngalle jene anrinni." 

19 Nakanamo Isa, "Alampamako, kioki 
buranennu, nampa ammoterekko mae 
anrinni." 

17 Appialimi anjo bainea nakana, "Tena 
buranengku." Nakanamo Isa, "Memang 
annabai kanannu. 

18 Nasaba pillima mako leba abunting, na 
burane nuaganga kamma-kamma anne teai 
buranennu." 

19 Nakanamo anjo bainea, "Kamma-kamma 
anne kuasseng maKi angkanaya NabiKi 
padeng. 

20 Anrinni ri bontoa boe-boena ikambe 
anynyomba ri Allataala, mingka nakana 

bansaTa anjorenji bawang ri Yerusalem 


tampana taua anynyomba ri Allataala." 

2l Nakanamo Isa ri ia, "Tappa mako 
angkanaya nia sere wattu sallang natenamo 
nalanrinni ri bontoa, siagang tena tommo 
nalanjoreng ri Yerusalem, taua anynyomba ri 
Manggea. 

22|kau ngaseng tu Samariaya, apa-apa 
tenaya nuassengi nualle nusomba. Mingka 
ikatte tu Yahudia, anynyombaki mae ri 
Allataala niassenga, nasaba battu lalangi ri tu 
Yahudia lammumba kasalamakkanga. 

23 Mingka lanarapiki wattunna, balalo 
narapimi wattunna, angkanaya lanri koasaNa 
RohNa Allataala nalanynyomba taua ri 
Manggea salaku Allataala matojenga situru 
Nakaerokanga Manggea. 

24 Nasaba Roh anjo Allataala, jari lanri koasa 
RohNa Allataala bawang nakkulle anynyomba 
rupataua mae ri Manggea salaku Allataala 
matojenga. " 

25 Nakanamo anjo bainea ri Isa, "Kuassengi 
angkanaya labattui Karaeng Mappasalamaka 
(nigallaraka Almasi). Punna niaki battu, lami 
lampauang ngasengki sikontu apa-apa tenaya 
nipahangi." 

26 Nakanamo Isa, "INakke minne. INakke 
minne battua, abicaraya siagang ikau." 

27 Anjo wattua ammoteremi ana-ana 
gurunNa Isa. Lannasami kenanga nacinina 
Isa abicara siagang anjo bainea. Mingka 

tenanniakka manna sitau ri kenanga 


akkutanang ri anjo bainea angkana, "Apa 
paralluta ibu?" yareka akkutanang ri Isa 
angkana, "Angngapa naKibicara siagang anjo 
bainea Bapa?" 

28 Nabokoimi pammoneang jenena anjo 
bainea anjoreng nampa lari mange ri kotaya. 
Nakanamo ri tau niaka anjoreng ri kotaya, 

23 "Umba mange anciniki tau akkullea 
ampauanga sikontu apa lebaka kugaukang. 
Maka lami kutadeng anjo taua Karaeng 
Mappasalamaka?" 

30 Nabokoimi taua anjo kotaya nampa 
alampa mae ri Isa. 

31 Anjo wattua nikiomi Isa ri ana-ana 
gurunNa mange angnganre. Nakana kenanga, 
"O Bapa Guru, mae maKi angnganre. " 

32 Mingka appialimi Isa Nakana, "Nia kanre 
ri Nakke, tenaya ngaseng nanuassengi." 

33 Massing sikutanammi ana-ana 
gurunNa Isa angkana, "Apa nia tau leba 
ampangngerangangi kanre?" 

34 Nakanamo Isa, "la kanreKu iNakke, 
ilamintu anturuki eroNa la assuroA battu, 
siagang ampalebaki jamang-j)amang 
Napassareanga ri Nakke. 

35 Nukana ngaseng, Patambulang mami 
nawattu pakkattoanga. Mingka Kukana ri kau: 
Cinikimi tana-tana didiamo asenna, sadiami 
lanikatto! 

36 Appakkaramulami natarima gajina tau 


akkattoa siagang appassere wassele untu 
katallassang satunggu-tunggua. Jari tau 
appakioroka siagang tau akkattoa akkullei 
siparannu-rannuang. 

37 Annabami anne bicara angkanaya, 
Sereanga alamung, namaraenganga akkatto. 

38 kKusuroko mange akkatto ri tana 
tenaya nukaresoi. Tau maraeng anjama 
anjoreng, na ikau ngaseng antarimai wassele 
jama-jamanna kenanga." 

39) ai tu Samaria niaka anjoreng ri kotaya 
ajari tappa ri Isa. Nasaba nakana anjo bainea, 
"Napauang ngasenga sikontu apa-apa lebaka 
kugaukang." 

40J ari wattunna assibuntulu anjo tu 
Samariaya siagang Isa, napala dudumi 
kenanga sollanna ammantang Isa siagang 
kenanga. Jari ammantammi Isa ruangallo. 

41 Ribokoanganna, pila jaimi tau tappa ri Isa, 
lanri apa-apa Napangngajarranga kalenna ri 
kenanga. 

42 Nakanamo kenanga ri anjo bainea, 
"Tappa ngaseng maki anne, mingka teai 
lanri apa nupaua bawang ri kambe; mingka 
lanri kalennami ikambe allangngereki, 
naniassemmo angkanaya la memang tommi 
Karaeng Mappasalamana anne linoa." 

43Ri wattunna ruangallomo ammantang Isa 
ri Sikhar, alampami mange ri Galilea. 

44| ebami Napau Isa angkanaya, "Tena 


nalanipakalompo serea nabi ri parasangang 
kalenna." 

43 Mingka ri wattunna battu mange ri 
Galilea, sannami rannuna ngaseng atinna 
taua anjoreng. Nasaba nia tongi kenanga ri 
Yerusalem ri wattunna Allo Lompona Paskaya. 
Nanacini ngasemmo kenanga sikamma apa 
lebaka Nagaukang Isa ri Yerusalem. 

46 Lebaki anjo, ammoteremi Isa mange 
ri Kana, ri Galilea. Anrinni minne leba Isa 
ampinrai Jeneka ajari anggoro. Anjoreng 
ri kotaya, nia sitau pagawena karaenga, 
sitabang garring anana ri Kapernaum. 

41 Nalangngerena angkana niaki Isa battu ri 
Yudea mange ri Galilea, alampami mae ri Isa. 
Napalami sollanna mange Isa ri Kapernaum 
na Naballei anana labiring duduamo mate 
napakamma garring. 

48 Nakanamo Isa ri anjo pagawena karaenga, 
"Kade tanucinika anjo gau-gau appakalannasa 
lebaka Kugaukang, tena ngaseng nulatappa. " 

49 Appialimi anjo pagawena karaenga, "O, 
Tuang, akkaro-karoKi battu, ri tenanapa 
namate anakku." 

30 Nakanamo Isa ri ia, "Alampamako, ajari 
baji mintu anana." Tappami anjo taua ri 
kananNa Isa, nampa alampa. 

31 Ri tangngana aganga battumi palayang- 
palayanna anruppai nangngerang kabara 
angkana, "Ajari bajimi anatta tuang." 

3? Akkutanammi ri kenanga angkana, tette 


siapa nappakkaramula ammari rammusuna. 
Appialimi kenanga angkana, "Subangngi, 
kira-kira tette sere ri tangngana alloa 
nammari rammusuna." 

33 Naurangimi manggena anjo anaka 
angkanaya iaminjo wattua na Nakana Isa ri 
ia, "Ajari baji mintu ananu." Jari ajari tappami 
anjo taua siagang sikontu bone ballana, mae 
ri Isa. 

34] aminjo gau appakalannasa makaruaya 
Nagaukanga Isa ri wattunna nia battu ri 
Yudea mange ri Galilea. 

5 ' Lebaki anjo, niamo passua-suarranna tu 
Yahudia ri Yerusalem. Jari alampami Isa 
mange ri Yerusalem. 

2 Anjoreng ri Yerusalem, ri ampina tampa 
niarenga "Pakkebu Gimbala," nia sere balang, 
niarenga Betsaida lalang bicara Ibranina. 
Anjoreng nia lima paladang. 

3J ai tau garring attinro ri anjo paladanga: 
nia tau buta, nia tau tempang, siagang nia 
todong tau peso. Attayang ngasengi kenanga 
sagenna tagoccang jeneka lalang ri anjo 
balanga. 

4Nasaba nia wattunna nanaung malaekaNa 
Batara ri anjo balanga anggoccangi jJenena. 
Na punna tagoccang jeneka, inai-nai tau 
garring kaminang riolo naung ri anjo balanga, 
lami lammari garrinna, manna pole garring 
apa. 

3 Anjoreng ri tampaka, nia sitau burane 


tallumpulomi assagantuju taung sallona 
garring. 

6 Nacinimi Isa anjo taua attinro anjoreng, na 
Naasseng angkanaya sallo sikalimi garring 
anjo taua. Akkutanammi Isa ri anjo taua 
Nakana, "Erokko ajari baji?" 

7 Appialimi anjo taua nakana, "Bapa, 
tena tau anrinni ero angngeranga naung ri 
kollanga punna tagoccang Jenena. Siagang 
punna erokka antama, niamo tau rioloangang 
antama ri anne balanga." 

8Nakanamo Isa ri ia, "Ambangungko nai, 
angkaki tapperenu siagang ajappa mako." 

9 Anjo wattua, ajari bajimi silalonna anjo 
taua. Naangkami tapperena nampa ajappa. 
Allo Pammari-mariang nakajariang anjo 
passalaka. 

10] anri kammana, nakanamo tau 
annagalaka koasa ri tu Yahudia mae ri anjo 
tau beru bajika ri garrinna, nakana, "Anne 
alloa allo Pammari-mariangi. Tena nakkulle 
nuangka tapperenu." 

11 Mingka appialimi anjo taua nakana, 
"Anjo tau amballeia sumpadeng assuroa 
angngangkaki tapperekku siagang assuroa 
ajappa." 

12 Akkutanammi kenanga angkana, "Inai 
anjo tau assuroako angngangkaki tapperenu 
siagang assuroko ajappa?" 

13 Mingka tanaassengai anjo tau lebaka 


niballei angkana inai anjo tau lebaka amballei. 
Nasaba alampami Isa battu ri allana anjo tau 
jaia. 

14Ribokoanganna, sibuntulumi Isa siagang 
anjo taua lalang ri BallaNa Batara. Nakanamo 
Isa ri ia, "Kamma-kamma anne baji mako. 
Tea mako agau dosai pole, sollanna tena 
nanukasiaki pole labi kodianganga. " 

15 Alampami anjo taua mange ampauangi 
sikamma tau annagalaka koasa ri tu Yahudia, 
angkana Isa leba amballei najari baji. 

16] ari eromi kenanga ansessai Isa, 
lanri Naballeina taua ri wattunna allo 
Pammari-marianga. 

17 Mingka Nakanamo Isa ri kenanga, 
"Sagenna kamma-kamma anne tuli anjamana 
BapakKu, jari iaminjo naKuanjama todong." 

18 Pila eromi kenanga ambunoi Isa, lanri 
akkana kammana Isa. Eroki kenanga ambunoi 
Isa, tena napassabakkang Naballeina bawang 
taua ri allo Pammari-marianna kenanga, 
mingka lanri Nakanana pole Isa angkanaya 
BapaNa anjo Allataala, jari battuanna, 
Napasangkammai KalenNa Allataala. 

19 Appialimi Isa mae ri yangasemna anjo taua 
angkana, "Patappami angkanaya, takkulleai 
Anaka anggaukangi apa-apaya punna lanri 
koasaNa bawang. laji bawang Nagaukang apa 
lebaka Nacini Nagaukang ManggeNa. Nasaba 

apa-apa Nagaukang ManggeNa, ia tomminjo 
Nagaukang Anaka. 

20 Nasaba lanri NakamaseanNa Manggea 
AnaNa, jari iaminjo naNapicinikiang 
ngaseng sikontu apa Nagaukanga. 

Balalo Napicinikiangi pole panggaukang- 
panggaukang labi lompoanganga, sagennu 
lannasa ngaseng. 

21 Anjo Manggea ampabangungi tau 
matea naNasare kenanga katallassang 
sitojennaya siagang mannannunganga, 
kammayatompa anjo Anaka assarei 
katallassang mannannungang tau eroka 
Nasare katallassang. 

22 KalenNa Manggea tena Naadeli serea tau. 
Sikontu koasaya untu angngadeli taua lebami 
Napassareang mae ri AnaNa. 

23 NANapakamma anjo Manggea sollanna 
nipakalabiri anjo Anaka battu ri sikontu 
rupataua, sangkamma napakalabirina 
Manggea kenanga. Inai-nai tena 
napakalabiriki Anaka, tena tommo 
napakalabiriki Manggea, assuroai battu 
Anaka. 

24 Manassa kontutojengi anne kana- 
kanangKu: Inai-nai amparhatikangi 
kana-kanangKu, siagang tappaki mae ri 
la assuroA battu, manassa nagappami 
katallassang mannannunganga. Tenamo 
nalanihukkung; talappasami battu ri 
kamateanga nanagappa katallassanga. 

2> Patappaki angkanaya: Lanarapiki wattunna 


balalo narapimi wattunna nalangngere tau 
matea saranNa AnaNa Allataala. Na inai-nai 
allangngereki saranNa, iami lattallasa. 

26 Sangkamma KalenNa Manggea nakabattui 
katallassanga, kamma tomminjo AnaNa 
Napajarimi kabattuanna katallassanga. 

27 Nasaremi koasa AnaNa untu angngadeli 
rupataua, nasaba lami Ana Marupataua. 

28Teako lannasaki punna nulangngere 
anne passalaka, nasaba lanarapiki wattunna 
angkanaya lanalangngereki sikontu tau matea 
saranNa, 

29 hampa assulu kenanga battu lalang 
ri jeraka. Na inai-nai leba agau baji, 
lambangung poleangi untu attallasa. Mingka 
inai-nai leba agau jadala lambangung 
poleangi untu nihukkung." 

30 "Tena apa-apa akkulle Kugaukang punna 
battu ri ero KalengKu bawang. Punna 
angngadeliA, lanri parentaNa bawang 
Allataala Kuturuki. Na adeleki punna iNakke 
angngadeli, lanri teai erokKu Kuturuki, 
passangalinna eroNa Manggea assuroaA battu. 

31 Ebara iNakke assabii KalengKu, takkulleai 
nipatappa anjo kasabiangKu. 

32 Mingka nia tau maraeng ajari sabi 
mae ri KalengKu, naKuasseng angkanaya 
kontutoj engi anjo kasabianna. 

33 Niamo tau nusuro mange akkutanang 


ri Yohanes, na napauang mako kasabiang 
kontutojenga ri passalana KalengKu. 

34 NaKupau anne, teai lanri paralluKu ri 
kasabianna rupataua, passangalinna sollannu 
akkulle ngaseng nipasalama. 

33 Anjo Yohanes, sanrapangi lampu 
arinraya siagang tassioroka cayana. Untu 
sinampekang, nungai antarimai anjo cayana. 

36 Mingka lompoangangi kasabiangKu na 
kasabianna Yohanes. Apa Kugaukanga ri 
kamma-kammaya anne, iamintu jama- 
jamang Napassuroanga Manggea mae ri 
Nakke, iaminjo ajari butti, manassana 
Manggea assuroaA battu. 

37 Siagang Nasuro tongA Manggea ajari 
sabi ri KalengKu. Tena lebakapi nulangngere 
saranNa, yareka nucini rupanNa. 

38 Tena nupariati kana-kananNa, lanri tena 
nutappa ri Nakke Tu Nasuroa. 

39 Nupilajari Kittaka lanri nupikkiriki 
angkanaya kammaminjo carana nanugappa 
katallassang mannannunganga. Na iaminjo 
Kittaka ajari sabi ri KalengKu. 

40 Mingka tena ngaseng nuero battu mae 
ri Nakke sollanna nugappa katallassang 
mannannunganga. 

41Tena naKuboya pappalece battu ri 
rupataua. 

42 Kuasseng ngasengko antu. Kuassengi 


angkanaya tena ngaseng nukamaseangi 
Allataala lalang ri atinnu. 

43 | alang koasaNa Allataala naKubattu, 
mingka taerokako antarimA. Mingka punna 
nia tau battu lalang areng kalenna, erojako 
antarimai. 

44 Antekammako lakkulle tappa punna 
erokko nipalece ri parannu tau, mingka 
taerokako aboya pammuji battu ri Allataala 
Tenaya Ruanna? 

43 Teako angkanai laKupassalako ri 
dallekanNa Manggea. la lampassalayako 
sallang, iamintu Musa, iamintu tau 
nurannuanga. 

46 Ebara angkana tappakko ri Musa, 
mattantu latappa tommako ri Nakke, nasaba 
INakkemi nasero kana lalang ri apa lebaka 
natulisi. 

47 Mingka punna tena nutappa ri apa lebaka 
natulisi Musa, antekammako latappa ri 
apa-apa Kupaua?" 

1 Siapa are allo ribokoanganna alampami 

Isa antale ri baleanna Tamparang Galilea, 
niarenga todong Tamparang Tiberias. 

2Battuna mange anjoreng jaimi tau 

ampinawangi, lanri nacinina ngasemmo 
kenanga sikamma gau-gau appakalannasa 
lebaka Nagaukang, iamintu Naballeina 
sikamma tau garringa sagenna ajari baji. 

3 Naimi Isa ri sereang Bonto, nampa 


ammempo anjoreng siagang ana-ana 
gurunNa. 

4 Anjo wattua, abirimmi narapi Allo Lompo 
Paskana tu Yahudia. 

> Accinina Isa mange ri tammuliliNa, 
Nacinimi taua sanna jaina battu aduluru. 
Jari Nakanamo ri Filipus, "Kemaeki akkulle 
ammalli kanre, sollanna akkulle angnganre 
ngaseng anne taua?" 

6 (Naasseng memammi Isa apa 
laNagaukanga, mingka akkanakammaminjo 
lanri eroki Nasori Filipus.) 

7 Appialimi Filipus nakana, "Manna 
ruambilangngang doe pera nipaballi 
ri roti, tena todong nalaganna manna 
tassikede- kedenaja anne tau sikammaya 
jaina." 

8 Nakanamo ana gurunNa Isa maraenga, 
iamintu Andreas, saribattanna Simon Petrus, 
9 "Anrinni nia ana-ana burane angngerang 

limambatu roti siagang ruang kayu juku. 
Mingka apa matu-matunna anne mae ri tau 
sikammaya jaina?" 

10 Nakanamo Isa, "Suro ngasengi anjo taua 
ammempo." Anjoreng ri tampaka jai ruku. 
Jari ammempo ngasemmi anjo taua naung ri 
rukuka yangasenna kira-kira nia limassabu 
jaina poro tau buraneja bawang nitassere . 

ll ebaki anjo, Naallemi Isa anjo rotia 
nampa appala sukkuru ri Allataala. Nampa 

Nabage-bage anjo rotia mae ri anjo tau jaia. 


Napakamma tomminjo jukuka; lebaki appala 
sukkuru Nabage-bage tommi anjo jukuka. 
Nangnganre ngasemmo kenanga sagenna 
bassoro. 

12 | ebana ngasemmo kenanga angnganre 
sagenna bassoro, Nakanamo Isa ri ana-ana 
gurunNa, "Passere ngasengi anjo kanre 
allabia, natea niakki tappela-pela." 

13 Napassere ngasemmi kenanga, na nia 
sampulo anrua baku rassi ngaseng tassesa 
battu ri anjo roti limambatua, nakanrea anjo 
tau jaia. 

14 Nacinina tau jaia anjo gau appakalannasa 
Nagaukanga Isa, nakanamo kenanga, 
"Manassa laminne Nabi niminasaia labattu ri 
linoa!" 

1 Naassengi Isa angkanaya battui kenanga 
ero ampassal ajari karaeng Isa mae ri 
kenanga. Lanri kammana, alampami Isa 
alliliangi KalenNa ri daera abonto-bontoa. 

16 Ri wattunna abirimmo bangngi, naummi 
ana-ana gurunNa Isa ri tamparanga. 

17 Nampa nai kenanga ri sereang biseang, 
ero alimbang ri anjo tamparanga namange 
ri Kapernaum. Appakkaramulami sassang, 
mingka tena ijipi Isa battu mae ri kenanga. 

18 Na anjo wattua appakkaramulami lompo 
bombanga napakamma anging sarro. 

19Ri wattunna narapimo kira-kira lima 
yareka annang kilometere bellana kenanga 

niami nacini Isa battu mae ri biseanna 


kenanga, ajappa ri tompona jeneka. Namalla 
sikalimo kenanga. 

20 Mingka Nakanamo Isa ri kenanga, "Teako 
mallakki, kaiNakke jinne!" 

21Sannammi atinna kenanga antarimai Isa 
antama ri biseanga. Na anjo wattua anrapi 
tommi kenanga mange ri tampa natujua 
kenanga. 

22 Ammukona, naurangimi tau jai niaka ija 
ri baleanna tamparanga angkanaya sereji 
bawang biseang nia anjoreng. Naassengi 
kenanga angkanaya alampai ana-ana 
gurunNa Isa adongko biseang, mingka 
talampayal Isa. 

23 Nampa niamo siapa are biseang battu 
ri kota Tiberias mange anjoreng ri ampina 
tampa lebaka napangnganrei roti tau jaia ri 
wattunna nisare ri Isa. 

24Ri wattunna nacini tau jaia angkanaya 
tenami Isa siagang ana-ana gurunNa 
anjoreng, nai tommi kenanga ri biseanga 
nampa alampa kenanga mange ri Kapernaum 
amboyail Isa. 

25 Ri wattunna assibuntulu anjo tau jaia 
siagang Isa ri baleanna tamparanga, 
akkutanammi kenanga ri Isa angkana, 
"Ringngapanna Kibattu anrinni Pa Guru?" 

26 Appialimi Isa Nakana, "Sikontutoj enna, iaji 
nanuboya ngasengaA, teai lanri nupahannamo 
battuanna anjo gau-gau appakalannasa 

lebaka Kugaukang, passangalinna lanri 


bassoronu ngasemmo angnganre. 

27Teako naporo untu kanre lalabusuka 
siagang labottokaji bawang nanuanjama- 
jama. Anjamako untu kanre tenaya nakkulle 
botto siagang akkullea assare katallassang 
mannannungang. laminjo kanre kammaya 
laNasareangko Ana Marupataua, nasaba lami 
leba Nalanti Allataala Manggea." 

28 Akkutanammi kenanga ri la angkana, "Apa 
musti nagaukang ikambe, untu anggaukangi 
eroNa Allataala?" 

29 Appialimi Isa Nakana, "Iaminne Nakaeroki 
Allataala: tappakko mae ri la Nasuroa 
Allataala. " 

30 Nakanamo kenanga, "Punna kamma, 
apa butti akkulle Kipappicinikang sollanna 
akkulle tappa ikambe mae ri Katte Bapa? Apa 
laKigaukang? 

31B0e-boena ikambe angnganrei kanre 
Napaturunga Allataala ri parang luaraka. 
Sangkamma tattulisika lalang ri Kittaka 
angkanaya, Nasarei kanre kenanga, lamintu 
roti battua ri suruga." 

32 Nakanamo Isa ri kenanga, "Sitojeng- 
tojenna, tappa mako angkanaya, teai 
Musa, passangalinna ManggeKumi assareko 
pangngebarang roti sitojennaya, iamintu 
battu ratea ri suruga. 

33 Nasaba roti Napassareanga Allataala, 
lamintu niaka manurung battu ri suruga, 

siagang assarea katallassang mae ri 


rupataua." 

34 Nakanamo kenanga, "Bapa, tuli Kisaremi 
ikambe anjo rotia." 

35 Nakanamo Isa ri kenanga, "INakkemi 
roti assarea katallassang. Inai-nai battu 
mae ri Nakke, tenamo nalacipuru sagenna 
satunggu-tungguna. Siagang inai-nai tappa 
ri Nakke, tenamo nalaturere pole sagenna 
satunggu-tungguna." 

36 "Mingka kamma lebakamo Kupau ri kau 
ngaseng, manna pole nuciniMa, mingka tena 
nanutappa. 

37 Sikamma tau Napassareanga Manggea 
mae ri Nakke, labattui mae ri Nakke. Manna 
inai tena nalaKusorongboko punna battui mae 
ri Nakke. 

38 Nasaba naKunaung battu ri suruga, teai 
ero KalengKu laKugaukang, passangalinna 
eroNa la assuroA battu, iamintu ManggeKu. 

39 Na iaminne eroNa anjo assuroA battu: 
sikamma tau nipassareanga ri Nakke, 
manna sere talania tappela: passangalinna 
laKkupabangung poleangi kenanga battu ri 
kamateanga, ri Allo Kiamaka sallang. 

40 Memang, iaminne Nakaerokanga 
ManggeKu: Sikamma tau ancinikai Anaka 
na tappa ri la, nagappami katallassang 
satunggu-tunggua, siagang laKupattallasa 
poleangi sallang ri Allo Kiamaka." 

41 Appakkaramulami amoro-moro tu Yahudia 


mae ri Isa, lanri angkanaNa Isa, "INakkemi 
roti manurunga battu ri suruga." 

42 Nakanamo kenanga, "Sai iaminne Isa, 
ananaya Yusuf? Naassengi ikambe ammaNa 
siagang manggeNa! Antekamma lakkulle 
Nakana KalenNa tu manurungi battu ri 
suruga?" 

43 Nakanamo Isa ri kenanga, "Teako 
amoro-moroi. 

44 Tenanniakka manna sitau akkulle battu 
mae ri Nakke, punna tanieranga ri ManggeKu 
battu mae ri Nakke iamintu Mangge assuroA 
battu; na inai-nai battu mae ri Nakke, iami 
laKupabangung poleang ri Allo Kiamaka. 

45 Nia tattulisi lalang ri Kitta-kittana 
Nabi-nabia angkanaya, Sikontu rupataua 
laniajaraki ri Allataala. Jari sikontu tau 
ampilangngeri Manggea siagang appilajara ri 
la, battu ngasengi mae ri Nakke. 

46 Mingka manna nakamma, tenanniakka tau 
leba anciniki Manggea. Tena ruamna la anjo 
battua ri Allataala, leba anciniki Manggea. 

47 Assengi angkanaya: Inai-nai tappa, iami 
anggappai katallassang satunggu-tunggua. 

48 | Nakkemi roti assarea katallassang. 

49 Angnganrei boe-boenu kanre Napaturunga 
Allataala ri parang lompoa, namate tonja 
kenanga. 

30 Mingka takammayai anjo roti manurunga 


battu ri suruga, nasaba inai-nai angkanrei 
anne rotia iami tena nalamate. 

31 | Nakkemi roti manurunga battu ri suruga 
lamintu roti assarea katallassang. Tau 
angkanreai anne rotia lattallasaki satunggu- 
tungguna. Roti laKupassareanga iamintu 
KalengKu, untu katallassanna rupataua ri 
lino." 

3? Nalangngerena akkana kamma Isa, 
ageami tu Yahudia massing para ia. Nakana 
kenanga, "Antekamma lakkulle anne taua 
ampassareangi KalenNa mae ri kambe 
lanipajari kanre?" 

33 Nakanamo Isa ri kenanga, "Patappaki 
angkanaya: Punna tena nanukanrei assinNa 
Ana Marupataua, siagang tena nanuinungi 
ceraNa, takkulleako attallasa tojeng-toj eng. 

34] nai-nai angkanrei assingKu siagang 
angnginungi cerakKu, nagappami katallassang 
satunggu-tunggua, siagang laKupabangung 
poleangi sallang ri Allo Kiamaka. 

>> Nasaba assingKumi kanre sitoj ennaya, 
siagang cerakKumi inungang sitojennaya. 

39 | nai-nai angkanrei assingku, siagang 
inai-nai angnginungi cerakku, iami ajari sere 
siagang iNakke, siagang ajari sereMa siagang 
kalenna. 

37 Anjo Mangge attallasaka, lami assuroA 
battu, siagang ri latommi anjo Manggea 
naKuattallasa. Sangkamma tommi anjo, 

inai-nai angkanreai assingKu labattu ri 


Nakkemi nattallasa. 

38 | aminne roti manurunga battu ri 
suruga: tena nasangkamma roti nakanrea 
boe-boenu. Nasaba ri lebana nakanre anjo 
rotia, mate tonji kenanga. Mingka inai-nai 
angkanrei anne rotia iami lattallasa sagenna 
satunggu-tungguna." 

39 Yangasenna anjo Napaui Isa ri wattunNa 
angngajara lalang ri balla sambayanga ri 
Kapernaum. 

60 Nalangngerenamo anjo kana-kana 
Napabattua Isa, jaimi ana gurunNa angkana, 
"Battala sikali anne pangngajaranga. Inaimi 
lakkulle antarimai?" 

61 Naassengi Isa angkanaya amoko-mokoki 
ana-ana gurunNa lanri anjo passalaka. 

Jari Nakanamo, "Kasirikangko lanri anjo 
kana-kanangKu? 

62 Antekamma sallang kajarianna punna 
nucini Ana Marupataua nai ammotere ri 
tampa Nakabattuia? 

63 Assareai katallassang rupataua iamintu 
RohNa Allataala. Tena matu-matunna 
kagassinganna rupataua. Kana-kana 
Kupabattua ri kau ngaseng iamintu 
kana-kana RohNa Allataala, assarea 
katallassang. 

64 Mingka nia todong tau ri allanu tena 
natappa." (Naasseng memammi Isa battu ri 

tappa, siagang inai langngalle-bokoi.) 

65 Nakanamo pole Isa, "laminjo sabana 
naKupauangko angkanaya tenanniakka 
manna sitau akkulle battu mae ri Nakke 
punna tena nisarei pakkulle ri Manggea." 

66 Pakkaramula anjo wattua jaimi ana-ana 
gurunNa alampa ambokoi, siagang taerokami 
pole amminawang ri la. 

67] ari akkutanammi Isa ri sampuloa anrua 
ana gurunNa Nakana, "Ero ngaseng tongko 
alampa ambokoiA?" 

68 Nakanamo Simon Petrus ri la, "O Batara, 
inaimi lanamangei ikambe? Kana-kananTa 
assarei katallassang mannannungang. 

69 Tappami ikambe siagang jarremi ri atinna 
ikambe angkanaya iKattemi Tu Matangkasa 
nisuroa battu ri Allataala." 

70 Appialimi Isa Nakana, "Sai sampuloko 
anrua Kupile? Mingka nia sitau ri kau ajari 
setang!" 

7l Anjo natabaya kananNa Isa, iamintu 
Yudas anana Simon Iskariot. Nasaba manna 
kalaserenna tongi ri anjo sampuloa anrua 
ana gurunNa Isa anjo Yudas, mingka iami 
langngalle bokoi Isa. 

7 1Lebaki anjo alampami Isa ri kere- 

keremae ri parasangang Galilea. Taerokai 
mange ri daera Yudea, lanri erona tukoasana 
tu Yahudia anjoreng ambunoi. 

Paballakang Leko-lekoka Kayua. 

3] ari nakana ngasemmo saribattanNa Isa ri 
la, "Bokoimi anne tampaka siagang alampa 
maKo mange ri daera Yudea, sollanna akkulle 
todong nacini ana-ana gurunNu apa-apa 
Nugaukanga. 

4Tenanniakka tau ancokkoi apa-apa 
nagaukanga punna eroki ajari masahoro. 
Punna Nugaukang apa-apa kammaya anjo, 
musti naasseng ngasengi sikontu rupataua ri 
lino!" 

3 (Nasaba manna saribattang KalenNa 
ngaseng tena natappa rila.) 

8Nakanamo Isa ri kenanga, "Untu iNakke, 
tenapa narapiki wattungKu:, mingka untu ikau 
ngaseng akkulle sambarang wattu. 

7 Tena olonu lanakabirisi anne linoa. Mingka 
iINakke nakabirisi memangA anne linoa, lanri 
tuli Kupauanna anne linoa angkanaya Jadalaki 
panggaukanna. 

8|kau ngasemmo kalennu alampa mange 
anjoreng ri passua-suarranga. |Nakke tena 
Kulampa, nasaba untu iNakke tanarapikapi 
wattungKu." 

9 Kammaminjo kananNa Isa mae ri sikamma 
saribattanNa, nammantammo ri Galilea. 

10 Alampana ngasemmo saribattanNa ri anjo 
passua-suarranga, alampa cokko- cokkomi 
Kale-kalenNa Isa. Tena tau angngassengi ri 
wattunNa alampa. 

suarranga, niboyami Isa ri tukoasana 
ngaseng tu Yahudia. Akkutanammi kenanga 
angkana, "Kemaeil Isa?" 

12 aimi tau ampabici-bicikangi Isa. Niamo 
angkana, “Tau baji anjo taua." Nia tommo 
angkana, "Tena! Napasala oloangi tau jaia." 

13 Mingka tenanniakka manna sitau ero 
abicara silambusuna ri passalana Isa, lanri 
mallana kenanga ri tukoasana ngaseng tu 
Yahudia. 

14 Attangnganamo passua-suarranga, 
niami antama Isa ri BallaNa Batara, nampa 
appakkaramula angngajara. 

15 | annasa ngasemmi tukoasana tu Yahudia, 
siagang nakanamo kenanga, "Antekamma 
nakkulle jai kamma Naasseng anne taua, 
natalebaka assikola?" 

16 Appialimi Isa Nakana, "Apa 
Kupangngajaranga teai pangngajarangKu, 
mingka pangngajaranNa ia anjo assuroaA ri 
Nakke. 

17|nai-nai ero anturuki eroNa Allataala, 
lanaassengi angkanaya pangngajarang 
battu kemae anjo Kupangngajaranga. Apaka 
pangngajarang battu ri Allataala yareka 
pangngajarang battu ri KalengKu. 

18 | nai-nai assare pangngajarang battu ri 
kalenna, anjo tau kammaya kalabirang untu 
kalenna naboya. Mingka inai aboya kalabirang 

lambusu, tena balle-balle lalang ri kalenna. 
19Sai lebami napassareang Musa ri 

kau ngaseng sikamma Naparentakanga 

Allataala? Mingka tenanniakka ri kau 
ngaseng anggaukangi anjo Naparentakanga. 

Angngapa nanuero ngaseng ambunoA?" 

20 Appialimi anjo tau jaia angkana, 
"PongorokKo antu! Inai ero ambunoKo?" 

21 Appialimi Isa Nakana, "Sirupaji apa 
Kugaukang ri allo Pammari-marianga, na 
nulannasa ngasemmo. 

22 Nasareko parenta Nabi Musa sollannu 
assunna manna nasikontutojenna anjo 
sunnaka teai atorang battu ri Nabi Musa, 
passangalinna atorang battu ri boe-boenu ri 
tenanapa nabattu Nabi Musa. Lanri kammana, 
manna ri allo Pammari-marianga ero tonjako 
ansunnaki taua. 

23 Punna nugaukangi anjo kammaya sollanna 
tena nudakkai atorang napabattua Musa ri 
passalana anjo sunnaka, angngapa nularro ri 
Nakke lanri Kuballeina taua sibatu kale ri allo 
Pammari-marianga? 

24Teako angngadeli ri taua passabakkang 
apa-apa kacinikanga, passangalinna lanri 
kaadelang bawang." 

25 | ebaki anjo, nia siapa are tu Yerusalem 
angkana, "Sai iaminne tau niboyaya, eroka 
nibuno? 

abicara ri dallekanna tau jaia, na tenanniakka 
tau ero akkana-kana ri la! Maka naassemmi 
pamarentata angkanaya laminne Karaeng 
Mappasalamaka? 

27Mingka punna battu anjo Karaeng 
Mappasalamaka, tenanniakka manna sitau 
angngassengi assala kabattuanNa! Naanne 
taua niassengi angkanaya battu kemaei 
assalana." 

28 | ebaki anjo, lalang angngajaraNa Isa ri 
BallaNa Batara, agora lompomi Nakana, "Jari 
nuasseng ngasenjA angkana inaiA anne, 
siagang battu kemae assalakKu? Teai ero 
KalengKu naKunia battu. |Nakke nisuroaA ri 
la niaka koasana assuro ri Nakke, nakkullei 
nipatappa. Mingka tena nanuassengi. 

29 | Nakke Kuassengi lanri battu ri lami assala 
kabattuangKu, siagang lami assuroA battu." 

30 Anjo wattua, eromi kenanga anjakkalaki 
Isa. Mingka tena tau barani antagalaki, lanri 
tenapa narapiki wattunna. 

31) aimi ri allana anjo taua ajari tappa ri Isa: 
nakanamo anne kenanga, "jari punna niaki 
battu anjo Karaeng Mappasalamaka, maka 
lajaiangangi gau appakalannasa Nagaukang 
naanne taua?" 

32 Nalangngeremi tu Farisia antekamma 
batena abici-bici anjo tau jaia ri passalana 
Isa. Lanri kammana assama turumi kenanga 
siagang imang-imang kapalaya. Assama 

Batara anjakkalaki Isa. 

33 Nakanamo Isa ri anjo tau jaia lalang 
ri BallaNa Batara, "Poro sinampe maMa 
nia anrurungangko. Punna lebamo sallang, 
lammotereMa mae ri la assuroA ri Nakke. 

34 | anuboyA sallang mingka tenamo nukkulle 
ambuntulukKa, nasaba takkulleako battu 
mange anjoreng ri tampa Kupammantangia. " 

35 Nakana ngasemmo tukoasana tu Yahudia, 
massing para ia, "Lalampa kemaei anne taua 
nitakkullea ambuntuluKi? Apa eroKi alampa 
mange ri tu Yahudi pantarang parasanganga, 
ri parasanganna tu Yunania, naero Naajara tu 
Yunania? 

36 Apa eroNa naNakana laniboyai mingka 
takkulleaki ambuntuluKi, siagang takkulleaki 
battu mange ri tampa Napammantangia?" 

37Ri allo kalabusanna anjo passua- 
suarranga, lamintu allo kaminang parallua, 
ammentemmi Isa lalang ri BallaNa Batara. 
Nampa agora Nakana, "Inai-nai turere, musti 
battui ri Nakke angnginung. 

38Ri passalana tau tappaka mae ri Nakke, 
niaki tattulisi lalang ri Kittaka angkana, 
Battu lalang ri atinna assolong jene assarea 
katallassang." 

39 (RohNa Allataala anjo Nabicaraya Isa, 
lanatarimaya tautappaka ri la. Nasaba 
anjo wattua tenapa nipassareangi RohNa 

lanri kamateanNa.) 

40Jai tau allangngereki anjo apa Napaua Isa. 
Na niamo ri kenanga angkana, "Mattantuna 
Nabi anne Taua!" 

41Na maraenganga angkanai, "Ilaminne 
Karaeng Mappasalamaka!" Mingka nia tommo 
angkana, "Ha, maka labattu anjorengi ri 
Galilea Karaeng Mappasalamaka? 

42 Kania tattulisi lalang ri Kittaka angkanaya 
anjo Karaeng Mappasalamaka sossoranna 
Daud siagang labattu anjorengi mae ri 
Betlehem, iamintu kamponna Daud." 

43 kalebakkanna agea-geami kenanga 
passala Isa. 

44 Niamo ero anjakkalaki Isa, mingka 
tenanniakka ero antagalaKi. 

43 Ri wattunna ammoteremo sikamma 
pangawalana BallaNa Batara, iamintu lebaka 
nisuro mange anjakkalaki Isa, akkutanammi 
imang-imang kapalaya, siagang tu Farisia 
ri kenanga, angkana, "Angngapa natena 
nuerangi mae?" 

46 Appialimi anjo pangawalaka ngaseng 
nakana, "Edede, tenanniakkapa tau kamma 
la abicara!" 

41 Nakanamo tu Farisia, "Maka napasala 
oloang ngaseng tommako anjo Taua? 

48 Niakka pamarentata yareka tu Farisi tappa 
ri la? 

hukkung napassareanga Musa, siagang 
manna antekamma nitunrai tommi kenanga." 

30 kalaserenna anjo tu Farisia iamintu 
Nikodemus, lebaka battu mange ri 
Isa. Nakanamo Nikodemus ri tu Farisi 
maraenganga, 

31 "Manuru undang-undanga, takkulleai 
nihukkung serea tau punna tenapa 
nilangngereki kara-karana siagang punna 
tenapa naleba niparessa panggaukanna. " 

32 Appialimi kenanga angkana, "Barang tu 
battu tongko ri Galilea? Paressami Kittaka! 
Lanuassemmi angkanaya tena nabi labattu ri 
Galilea." 

33[Lebaki anjo, ammotere ngasemmi taua ri 
ballana. 

1 Mingka Isa alampami mange ri Bonto 
Zaitun. 

2 Ammukona baribasa, alampami mange 
ri BallaNa Batara, siagang jaimi tau battu 
mae ri la. Ammempomi Isa, nampa Naajara 
kenanga. 

3 Anjo wattua battumi siapa are guru-guru 
agama siagang siapa are tu Farisi angngerang 
mae ri la sitau baine nirapikanga agau 
salimara. Nasuromi anjo bainea ammenteng 
ri tangnga, 

4nampa nakana kenanga ri Isa, "Pa Guru, 
karapikangi anne bainea agau salimara. 

napassareanga Musa angkanaya, anne 
baine kammaya musti nisambilai batu 
sagenna mate. Kamma-kamma anne, 
antekamma panggappaTa?" 

6 Nakkutanang kamma kenanga, lanri eroki 
kenanga ampaboyangi kasalang Isa sollanna 
akkulle kenanga assalakangi Isa. Mingka 
adunduji Isa, annulisi siagang karemenNa 
naung ri buttaya. 

"Ri wattunna pila akkutanang kenanga, 
Naangkami ulunNa Isa nampa Nakana ri 
kenanga, "Inai-nai ri kau tena dosana, iamo 
rolong ansambilai batu anjo bainea." 

8 Lebaki akkana kamma, adundumi 
ammotere Isa nampa annulisi pole ri buttaya. 

9 Nalangngerena kenanga akkana kamma 
Isa, alampa tassere-seremi kenanga 
ambokoi anjo tampaka, appakkaramula 
kaminang toaya. Kalabusanna Isa mami 
ammantang siagang anjo bainea ammenteng 
ri pammentenganna. 

10 Naangkami ulunNa Isa nampa Nakana ri 
anjo bainea, "Kemae ngasengi kenanga? Tena 
manna sitau ansalakangko?" 

11 Appialimi anjo bainea nakana, "Tena, 
Pa." Nakanamo Isa, "Bajimi; iNakke tena 
todong Kusalakangko. Kamma-kamma anne 
alampamako, mingka teako agau dosai 
pole."] 

Nakana, "INakke minne sanrapang singarana 
linoa. Inai-nai amminawang ri Nakke, 

tena nalajappa lalang ri sassanga, mingka 
nagappami singarana katallassanga." 

13 Nakanamo tu Farisia ri la, "Anne iKau 
tonji ansabi KalenNu. Tena natojeng anne 
kasabianNu." 

14 Appialimi Isa Nakana, "Manna naiNakke 
tonji ansabi KalengKu, mingka annabai anjo 
kasabiangKu, nasaba Kuassengi angkana 
battu kemae kabattuangKu, siagang kemae 
laKkulampai. Ikau tena nuassengi angkana 
battu kemae kabattuangKu siagang kemae 
laKulampai. 

15 | kau ngaseng, cara-carana rupataua 
nupake anghukkungi taua; mingka iNakke, 
manna sitau tania tau Kuhukkung. 

16 Mingka ebarana Kuhukkungi taua, adeleki 
bateKu antappuki hukkunganna nasaba tena 
naKale-kalengKuja angngadeli. Niaki Mangge 
assuroA ri Nakke angngagangA. 

Nia tattulisi lalang ri Hukkung 
napassareanga Musa angkana: Kasabiang 
tojenga, iamintu kasabiang battu ri ruaya tau. 

18 Ajari sabia ri kalengKu nia rua iamintu 
iNakke siagang Manggea, assuroA ri 
KalengKu." 

19 Nakanamo kenanga, "Kemae ManggeNu?" 
Appialimi Isa Nakana, "Tena nanuassengA 
siagang tena nanuassengi ManggeKu. Kade 

ManggeKu." 

20 Niaki lalang ri BallaNa Batara angngajara 
wattunna Napau ngaseng anne bicaraya. 
Anjorengi ri ampina patti-patti doe 
pakkorobangnganga anjo wattua. Mingka 
tenanniakka manna sitau anjakkalaki Isa, 
lanri tenapa nanarapiki wattunna. 

21 Nakanamo pole Isa ri kenanga, "ErokKa 
alampa sallang, siagang lanuboyA, mingka 
lamate ngasengko lanri dosa-dosanu. Ri 
tampa laKumangeia, takkulleako mange 
anjoreng." 

22 Nakanamo siapa are tu ammarentaya 
ri tu Yahudia, "Gassingka eroki Nabuno 
KalenNa kaNakana, Ri tampa laKumangeia, 
takkulleako mange anjoreng." 

23 Nakanamo Isa ri kenanga, "Ikau ngaseng 
battu rawako:, mingka iNakke battu rateA. 
| kau ngaseng tau battuko ri linoa; iNakke 
teaiA tau battu ri linoa. 

24 {anri kammana minjo naKukana ri kau 
ngaseng, angkanaya lamate ngasengko lanri 
dosa-dosanu. Na memang lamateko lanri 
dosa-dosanu punna tena nutappa angkanaya, 
| Nakkeminne nikanaya |NAKKE NIA." 

23 Akkutanammi kenanga angkana, "InaiKo 
antu sitojenna?" Appialimi Isa Nakana, "Apa 
pole matu-matunna abicaraya siagang ikau 
ngaseng? 

siagang laKuadeliangko. Mingka la assuroA ri 
Nakke akkullei nipatappa. Na Kupabattumi ri 
lino apa lebaka Kulangngere battu ri la." 

27 Tanapahangai kenanga angkanaya passala 
Manggea anjo Nabicara Isa mae ri kenanga. 

28) ari Nakanamo Isa ri kenanga, "Punna 
nipakatinggimi sallang Ana Marupataua, 
lanuasseng ngasemmi angkanaya, 
| Nakkeminne nikanaya INAKKE NIA. Siagang 
lanuassemmi angkanaya tena manna sirupa 
apa Kugaukang lanri ero KalengKu. Mingka 
poro apa battuaji bawang ri Manggea 
Kupangngajarrang. 

29Na la assuroa ri Nakke, niaki 
angngagangA. TenalebaKa nabalang 
parekang Kale-kalengKu, nasaba tuli 
Kugaukangi apa Nakateneanga atinNa." 

30[ ebaki Napau Isa yangasemna anjo, jaimi 
tau ajari tappa ri la. 

31 Nampa Nakana Isa ri tu Yahudi tappakamo 
ri la, "Punna attallasakko situru ajarangKu, 
nampa mako amminawang tojeng-tojeng ri 
Nakke; 

32 lanuassemmi Allataala tojenga, siagang 
lanri kammana minjo nulajari maradeka. " 

33 Nakanamo kenanga, "Ikambe anne 
sossorannaki Abraham. Tenalebakapaki 
ikatte nipare ata ri tu maraenga! Apa nataba 
kananNu naNuangkana, Nulajari maradeka?" 

anne kanangKu. Inai-nai agau dosa, nipare 
atami ri dosaya. 

35 Na tena pammantangang tulina serea 
ata lalang ri ballaka, mingka la Anaka 
lammantangi lalang ri balla sagenna 
satunggu-tungguhna. 

36 | anri kammana minjo, punna tena 
nilappassangko ri Anaka, tena nulalappasa 
tojeng-toj eng. 

37 Memang, Kuassenji angkanaya sossoranna 
ngasengko Abraham. Mingka ero ngasengko 
ambunoA, lanri taerokako antarimai 
ajarangKu. 

38 Apa Kucinika ri ManggeKu, iaminjo Kupau. 
Na ikau ngaseng, nugaukang tonji apa 
napangngajarang manggenu ri kau." 

39 Appialimi kenanga angkana, "Manggena 
ikambe iamintu Abraham." Nakanamo Isa, 
"Ebara anana tojengko Abraham, tantu 
nugaukang tommi apa nagaukanga Abraham. 

40 Kupabattuang mako katojengang 
Kulangngereka battu ri Allataala, mingka 
ero ngasengko ambunoA. Na Abraham tena 
nakamma anjo panggaukanna! 

41 Ppanggaukanna ngaseng manggenu antu 
nugaukanga ngaseng todong." Appialimi 
kenanga angkana, "Ikambe anne teaiki 
ana-ana harang. Sereji manggena ikambe, 
lamintu KalenNa Allataala." 

manggenu anjo Allataala, tantu 
lanukamaseangaA, lanri iNakke battuA 

ri Allataala. Teai ero KalengKu naKubattu, 
passangalinna Allataala assuroA. 

43 Apa sabana natanupahanga apa Kupaua? 
Lanri tenana nuttahang allangngereki apa 
Kupangngajaranga. 

44|a manggenu iamintu Billisika, naia eroka 
nuturuki iamintu erona manggenu. Battu ri 
uru-urunaji napabuno memang anjo Billisika. 
Tena lebakai mae ri katojenganga, lanri tena 
katojengang ri kalenna. Punna aballe-balle, 
anjo biasa memanji ri ia, nasaba kamma 
memanjinjo sipana. lami paballe-balle, 
siagang lami nakabattui sikontu balle-ballea. 

43 Mingka iNakke katojengang Kupau, na 
lanri kammana minjo natena nutappa ri 
Nakke. 

48[nai ri kau akkulle ampabutti angkanaya 
nia dosa ri KalengKu? Punna katojengang 
Kupau, apa sabana nutatappaka ri Nakke? 

47]nai-nai battu ri Allataala, tantu 
napilangngeri kananNa Allataala. Mingka ikau 
ngaseng, teaiko tau battu ri Allataala. laminjo 
sabana nanutea appilangngeri." 

48 Appialimi anjo tu Yahudia ri Isa angkana, 
"Sai kammatojengi kananna ikambe 
angkanaya ikau mintu tu Samaria nasosoka 
setang?" 

setang. |Nakke Kupakalabiriki ManggeKu, 
mingka ikau ngaseng nuhina-hinaiA. 

30Teai kalabirang untu KalengKu Kuboya. 
Nia sere ampaboyangA kalabirangKu, na lami 
langngadeli taua. 

31 Annaba tojengi anne Kukanaya: inai-nai 
anturuki kanangKu tena nalamate sagenna 
satunggu-tungguna." 

3? Nakanamo anjo tu Yahudia ri Isa, 
"Kamma-kamma anne niassemmi angkanaya 
manassa nasosokKo setang! Kalenna 
Abraham matemi, kammayatompa nabi-nabia 
mate ngaseng tommi. Mingka iKau Nukana, 
Inai-nai anturuki kanangKu, tena nalamate 
sagenna satunggu-tungguna. 

33 Punna kalenna Abraham matemi, 
kammayatompa nabi-nabia mate ngaseng 
tommi, inaiKo antu? Maka lompongangKo na 
Abraham boena ikambe?" 

34 Appialimi Isa Nakana, "Kade nauntu 
kalabirang KalengKu Kuboya, tena matu- 
matunna anjo kalabiranga. Ampakalabirikai 
KalengKu iamintu ManggeKu, nukanaya 
Allataalanu ngaseng, 

>> mingka tena nanuassengi. Mingka 
iNakke Kuassengi. Ebarana Kukana tena 
naKuassengi, ajari tu paballe-balleMa, 
sangkamma ikau ngaseng. Mingka iNakke 
Kuassengi siagang Kuturuki kananNa. 

369 Sannang sikali nyawana manggenu 


Abraham lanri lanaciniki allongKu. Balalo 
nacinimi siagang sannammi nyawana!" 

37 Nakanamo tu Yahudia ri Isa, "Tenapa 
limampulo taung umuruNu, na Nukana 
Nucinimi Abraham?" 

38 Appialimi Isa Nakana, "Sitojeng-toj enna 
Kukana ri kau ngaseng: tenapa nanilassukangi 
Abraham, naKunia memammo iNakke." 

39 Massing angngallemi batu anjo tu Yahudia 
ero nasambilai Isa; mingka alengumi Isa, 
nampa alampa ambokoi anjo BallaNa Batara. 
9 l Ri wattunna ajappa Isa, niamo Nacini tau 

buta battu ri pakaramula nilassukanna. 

2 Akkutanammi ana-ana gurunNa Isa 
angkana, "Angngapa nabuta nilassukang 
anne taua Pa Guru? Apa lanri dosa kalenna 
yareka lanri dosana anrong-manggena?" 

3 Appialimi Isa Nakana, "Teai lanri dosana 
yareka lanri dosana tau toana nabuta, 
passangalinna sollanna akkulle nacini taua 
antekamma gau makoasaNa Allataala anyata 
lalang ri kalenna anne taua. 

“Ri singarana ija musti nijama memammi 
jama-jamang nipassuroanga ri Nakke. 
Labattui bangngia sagenna tenanniakka 
manna sitau akkulle anjama. 

“lalang niakKu lalang ri anne linoa, 
iNakkemi Singarana linoa." 

6 Lebaki akkana kamma Isa, appirumi naung 
ri buttaya, nampa Naleo anjo pirunNa siagang 

buttaya. Nampa Napasapu mange ri matanna 


anjo taua, 

7na Nakana ri ia, "Alampamako ambissai 
rupannu ri Balang Siloam." (Siloam battuanna 
Nisuro.) Jari alampami anjo taua ambissai 
rupanna. Ri wattunna ammotere, akkullemi 
accini. 

8Sikamma samborina, siagang sikamma 
tau lebaka anciniki appala-pala anjo taua, 
angkana ngasemmi, "Sai ia anne tau biasaya 
ammempo appala-pala?" 

9 Niamo angkana, "Ia memang." Mingka nia 
tommo angkana, "Teai ia, sangkammanalji 
anjo taua." Mingka kalenna minjo taua 
angkana, "Inakkemi anjo taua." 

10 Nakanamo kenanga ri ia, "Antekamma 
kajarianna nukkulle accini?" 

11 Appialimi angkana, "Anjo tau niarenga 
Isa appare peo sikede, nampa Napasapu ri 
matangku, na Nakana, Alampamako ambissai 
rupannu ri Balang Siloam. Jari alampama. 
Na ri wattunna kubissai rupangku, akkullema 
accini." 

12 Akkutanammi kenanga angkana, "Kemae 
anjo taua?" Appialimi angkana, “Tena 
kuassengi." 

13 Allo Pammari-mariangi ri wattunna 
Napasileo pirunNa Isa siagang buttaya 
naNaballei anjo tau butaya sagenna akkulle 
accini. Jari nierammi anjo tau lebaka buta 
mange ri tu Farisia. 

14 (9:13) 


15 Nakutanang tommi kenanga anjo taua, 
antekamma nakkulle accini. Appialimi 
nakana, “Nasarei peo matangku nampa 
kubissai nakuakkullemo accini." 

16 Niamo siapa are tu Farisi angkana, "Tena 
olona laTau battu ri Allataala anne Tau 
anggaukangai anne panggaukanga lanri tena 
Najampangi allo Pammari-marianga." Mingka 
niamo maraengang angkana, “Tena olona 
Tau dorakaya lakkulle anggaukangi gau-gau 
appakalannasa kammaya anne!" Jari tenamo 
najulu panggappa kenanga. 

17) ari akkutanammi pole anjo tu Farisia ri 
anjo tau lebaka buta angkana, "Antekamma 
panggappanu ri anjo Tau lebaka amballeiko 
nukkulle accini?" Appialimi nakana, “Nabi 
anjo Taua." 

18 Mingka tena ngasemmo natappa anjo 
pamarentana tu Yahudia angkanaya butai 
anjo taua pirangalloang nakkullemo accini 
kamma-kamma anne. Jari nakiomi kenanga 
tau toana anjo taua; 

19 nampa akkutanang angkana, "Ananu 
tojeng anne, nukanaya buta memammi 
ri wattunna lassu? Antekamma batena 
nakkullemo accini kamma-kamma anne?" 

20 Appialimi anrong-manggena anjo 
taua angkana, "Memang, anana memang 
ikambe anne; na memang buta memammi 
pakkaramula ri lassuna. 

21 Mingka antekamma batena nakkulle accini 


kamma-kamma anne, tena naassengi ikambe. 
Kammayatompa, inai amballei nakkulle accini 
kamma-kamma anne, tena todong naassengi 
ikambe. la tommo kutanang, nasaba toa 
tommi; akkullemi kalenna appiali." 

22 Nakkana kamma anjo anrong-manggena, 
lanri mallana kenanga ri pamarentana tu 
Yahudia:, nasaba lebami assamaturu kenanga, 
angkanaya inai-nai angngakui Isa angkana 
lami Karaeng Mappasalama, takkulleai 
antama ri balla sambayanga. 

23 Lanri kammana minjo na nakana 
anrong-manggena anjo taua, "Toa tommi; 
kalenna tommo kutanang." 

24) ari nakio poleammi kenanga anjo tau 
lebaka buta, na nakana ri ia, "Assumpa mako 
angkanaya lanupaui kontutojenga. Naassengi 
ikambe angkanaya tau doraka anjo Taua." 

25 Appialimi anjo taua nakana, "Dorakai 
yareka tena anjo Taua, tena nakuassengi. 
Mingka nia sere kuasseng: pirangalloang 
buta, mingka kamma- kamma anne accinima." 

20) ari nakanamo pole kenanga ri ia, 
"Antekamma bateNa amballeiko nukkulle 
accini?" 

27 Appialimi anjo taua nakana, "Leba 
mako kucaritang ngaseng, mingka taeroka 
ngasengko appilangngeri. Angngapa nanuero 
pole allangngereki? Barang ero tommako 
amminawang ri la?" 

28 Napakkanaimi kenanga anjo taua siagang 


nakana, "Ikau mintu tau amminawanga ri la: 
ikambe tena! |kambe Nabi Musa nipinawang. 

29 Naassemmi ikambe angkanaya lebami 
abicara Allataala mae ri Musa. Mingka 
passalana anjo taua, tanaassengai ikambe 
angkanaya tau battu kemae assalaNa." 

30 Appialimi anjo taua nakana, 
"Appakalannasa sikali punna tena 
ngaseng nanuassengi angkanaya battu 
kemae assalaNa, nakulebamo anne Naballei 
sagengku akkulle accini. 

31 Naniassemmo angkanaya tanipilangngeriai 
ri Allataala pappalana tau dorakaya: iaji 
nipilangngeri pappalana tau ampakalabirikai 
Allataala, siagang anggaukangai eroNa. 

32 Baku niana linoa tenalebakapi nilangngere 
angkana nia tau amballei tau butaya ri 
pakkaramula lassuna sagenna akkulle accini. 

33 Punna teai tau battu ri Allataala anjo taua, 
takkulleai laNagaukang anjo panggaukang 
kammaya." 

34 Appialimi kenanga angkana, "Apa? Ikau 
tau dorakaya memang battu ri pakkaramula 
lassunu ero angngajaraki ikambe?" 
Pakkaramula anjo wattua tenamo nanikellai 
anjo taua antama ri balla sambayanga. 

33 Nalangngeremi Isa angkanaya 
tanikellaiami anjo tau lebaka Naballei antama 
ri balla sambayanga. Naboyami anjo taua 

nampa Nakana ri ia, "Tappajako ri Ana 


Marupataua?" 

36 Appialimi anjo taua nakana, "Inaika 
anjo Ana Marupataua, Tuang? Kitulungsa 
naKipauanga sollangku tappa ri la." 

37 Appialimi Isa Nakana, "Nucinimi anjo taua. 
lami anjo nuaganga abicara kamma-kamma 
anne." 

38 Nakanamo anjo taua, "Tappaka Batara," 
nampa suju ri dallekanNa Isa. 

39 Nakanamo Isa, "BattuA antama ri anne 
linoa untu angngadeli: sollanna akkulle accini 
tau butaya, najari buta tau accinika." 

40 Nia siapa are tu Farisi anjoreng 
allangngereki akkana kamma anjo Isa, Jari 
akkutanammi kenanga ri la angkana, "Jari 
Nukana buta ngaseng tongki anne mae?" 

41 Appialimi Isa Nakana, "Ebara angkana 
buta ngasengko antu, tenaja nudoraka. 
Mingka lanri nukanana ngaseng, Accinijaki 
anne, iaminjo battuanna angkanaya doraka 
ngasengijako." 

10 l "Annaba tojengi anne kanangKu: 

Inai-nai antama ri baraya natena 
nanjoreng ri timunganna baraya antama, 
mingka anjorengi ri kalli sarinna baraya, 
yareka angngambiki ri oloang maraenga, 
laminjo taua pallukka siagang paella. 

2 Mingka inai-nai antama battu ri timunganga 
lami pakalawakinna anjo gimbalaka. 

3 Lanisungkeangi timunganga ri pajagana 
anjo baraya; siagang punna nakioki massing 
arenna anjo gimbalaka, lanipinawangi 
saranna, nampa naerang kenanga assulu. 

4Punna leba ngaseng naerang assulu 
anjo gimbalaka, ajappami ri dallekang anjo 
pakalawakia, nampa amminawang ngaseng 
ri bokona anjo gimbalaka, lanri niassengi ri 
kenanga saranna. 

> Talaerokai kenanga amminawang ri tau 
maraenga: balalo lanapilari anjo taua, lanri 
tanaassengal saranna." 

6 Nacaritai Isa ri kenanga anjo 
pangngebaranga, mingka tanaassengai 
kenanga angkana apa battuanna anjo 
pangngebaranga. 

7Sikalipa pole Nakana Isa, "Annaba tojengi 
anne kanangKu: INakkemi timungang naoloa 
gimbalaka. 

8 Sikamma tau battua rioloangangKu 
sangnging palukka siagang paella, mingka 
tanapilangngeriai gimbalaka saranna 
kenanga. 

9 | Nakkemi timungang. Inai-nai ammalo 
battu ri Nakke antama, iami lanipasalama:, 
assulu antamai nanggappa kanre. 

10 Punna palukka battu, eronaji alukka, 
ammuno siagang ammanraki. Mingka iNakke 
naKubattu, sollanna anggappa katallassang 
rupataua iamintu katallassang kalabianga. 

11|Nakkemi pakalawaki bajika. la 


pakalawaki bajika, napassareangi nyawana 
untu katallassanna gimbalana ngaseng. 

12 Pakanre gajia, teai pakalawaki, teai 
tongi patanna gimbala, jari lanapilari anjo 
gimbalaka punna nia kongkong romang nacini 
battu. Lanikokkomi siagang lanipasisala- 
salami anjo gimbalaka ri anjo kongkong 
romanga. 

13 Lari anjo tungnganre gajia, nasaba untu 
passawallanji bawang nakkalawaki. Tena 
najampangi anjo gimbalaka. 

14|Nakkemi pakalawaki bajika. Sangkamma 
NaassengKu Manggea na Kuasseng todong 
Manggea, sangkamma tomminjo Kuassenna 
gimbalakKu ngaseng, na naasseng tongA 
kenanga. Kupassareangi nyawaKu sollanna 
attallasa kenanga. 

15 (10:14) 

16 Nia ija gimbala maraeng, iNakke todong 
pata, mingka tantamayapi ri parappunganna 
anne gimbalaka. Musti Kuerang tongi kenanga 
battu na lanapilangngeri todong sarangKu. 
Lajari siparappungang ngasengi kenanga na 
sere pakalawaki napajului. 

17 NakamaseangA Manggea, lanri 
Kupassareangi nyawaKu, untu laKugappa 
ammotere. 

18 Mingka tena manna sitau akkulle 
angngallei nyawaKu battu ri Nakke. Battu ri 
erokKu tonji naKupassareang. Nia koasaKu 

ampassareangi, na nia todong koasaKu 


angngallei ammotere. laminjo tugasa 
Kutarimaya battu ri ManggeKu." 

19[ anri akkana kammana Isa, 
appakkaramulami agea-gea tu Yahudia. 

20] ai kenanga angkana, "Nasosoki setang 
anne taua. Pongoroki! Apa matu-matunna 
nupilangngeri ngaseng?" 

21 Mingka nia todong angkana, "Tena 
nakamma anjo batena abicara tau nasosoka 
setang! Maka akkullei setanga amballei tau 
butaya sagenna accini?" 

22 Assua-suaraki taua ri Yerusalem ansua- 
suarri Allo Lompo Appakkaramula nipakena 
BallaNa Batara. Anjo wattua dingingi. 

23 Pjappai Isa ri baruga Salomo lalang ri 
BallaNa Batara; 

“4na anjo wattua battui tu Yahudia 
arappungang ri tammuliliNa Isa. Nakana 
kenanga ri Isa, "Sagennapi siapa sallona 
laNubalang parekangki anne ranggasela? 
Paumi silambusuna, punna manassa iKau 
mintu Karaeng Mappasalamaka. " 

25 Appialimi Isa Nakana, "Leba mako 
Kupauang, mingka tena ngaseng nutappa. 
Sikamma jama-jamang Kugaukanga lalang 
arenNa ManggeKu, ajari ngasemmi butti mae 
ri KalengKu. 

26 Tena ngaseng nutappa, lanri tena nuntama 
ri parappunganna gimbalakKu. 

27 GimbalakKu napilangngeri sarangKu. 


Kuassengi kenanga, namminawangi kenanga 
ri Nakke. 

28 Kusarei kenanga katallassang satunggu- 
tunggua, natena nalapanra kenanga sagenna 
satunggu-tungguna. Tena manna sitau 
akkulle angngalle passai kenanga battu ri 
limangKu. 

29 ManggeKu, ampassareangai ri Nakke, 
lami labi koasa battu ri sikontu apa niaka. Na 
tena sitau akkulle angngalle passai kenanga 
battu ri limanNa ManggeKu. 

30 | Nakke siagang Manggea serejA." 

31 Angngallemi pole batu kenanga ero 
ansambilai Isa. 

3? Mingka Nakanamo Isa ri kenanga, 
“Nucini ngasemmi panggaukang baji lebaka 
Kugaukang, situru tugasa Napassareanga 
Manggea ri Nakke. Battu ri yangasenna 
anjo panggaukanga, kereanga ajari saba 
nanusiratang ansambilA batu?" 

33 Appialimi anjo tu Yahudia nakana, "Teai 
lanri yangasenna anjo panggaukang bajiNu 
naniero ansambilaKo batu, passangalinna 
lanri Nuhinana Allataala. |kau arupatau 
biasaya, erokKo ampajari KalenNu Allataala?" 

34 Appialimi Isa Nakana, "Tenaka natattulisi 
lalang ri Kitta Hukkunnu angkanaya: Nakana 
Allataala, allataala ngasengko? 

33 Niassengi angkanaya apa tattulisika 
lalang ri Kittaka tappakei sagenna satunggu- 


Yohanes 10.361 11.1 62 
tungguna. Jari, punna Allataala anggallaraki 


allataala sikamma tau ampilangngeriai 
kananNa, 

36 apa sabana nanukana Kuhinai Allataala 
lanri Kukananaja KalengKu iNakke AnaNa 
Allataala? Padahala iNakkemi Napile Manggea 
na NasuroA battu antama ri linoa. 

37 Punna taKugaukanga jamang 
Napassuroanga Manggea, teako tappaki ri 
Nakke. 

38 Mingka lanri Kugaukammi, tappa mako 
mae ri sikamma anjo apa lebaka Kugaukang, 
manna pole taerokako tappa ri Nakke. 
Lalang kammana minjo nanuasseng siagang 
nupahang angkanaya tuli serena Manggea 
siagang iNakke, siagang tuli sereKu siagang 
Manggea." 

39 Jsahami pole kenanga ero anjakkalaki 
Isa, mingka talappasaki Isa battu ri kenanga. 

40 Ammoteremi Isa antaleang ri baleanna 
Binanga Yordan, ri tampana Yohanes anjeneki 
taua pirangalloang. Ammantammi anjoreng. 

41 aimi tau battu mae ri la. Nakanamo 
kenanga, "Tena gau appakalannasa 
nagaukang Yohanes, mingka sikontu apa 
napaua ri passalana anne Taua annaba 
ngasengi." 

42 | aimi tau anjoreng tappa ri Isa. 

1 1 l Nia sitau niareng Lazarus ammantang 

ri Betania siagang saribattanna 
niarenga Maria siagang Marta. 

2 aminne Maria antirikiai minynya-minynya 
bau bangkenNa Isa, nampa nalulu siagang 
uuna. Nia sere wattu na nataba garring 
Lazarus. 

3 Assaremi kabara anjo ruaya saribattanna 
mae ri Isa, angkana, "O Batara, garringi 
saribattanna ikambe Kikamaseanga." 

4Nalangngerena Isa anjo kabaraka, 
Nakanamo, "Anjo garringa tena nalajari 
saba nalamate. Anne nakajariang sollanna 
nipakalabiri Allataala, na sollanna nipakalabiri 
todong AnaNa Allataala saba anne 
kajarianga." 

3 Anjo Marta, Maria siagang Lazarus, 
nikamaseangi ri Isa. 

6 Mingka ri wattunna Nagappa kabaraka Isa 
angkanaya garringi Lazarus, Nakunjungimi 
ammantang pole ruangallo ri tampaNa. 

7 Lebapi anjo nampami Nakana ri ana-ana 
gurunNa, "Umba nakiammotere mange ri 
Yudea." 

8 Appialimi kenanga angkana, "O Bapa 
Guru, tenapa nasallo lebatTa ero nasambila 
batu tu Yahudia. Angngapa naKieromoseng 
ammotere mange anjoreng kamma-kamma 
anne?" 

9 Nakanamo Isa, "Sai punna siallo nia 
sampulo anrua jang sallona? Inai-nai ajappa 
ri wattu singarana alloa, tena nalatattoro, 
nasaba naciniki cayana anne linoa. 

10 Mingka inai-nai ajappa ri wattunna 
bangngi latattoroi, nasaba tena cayana 
singaraka ri ia." 

11Kammaminjo Nakanaya Isa. Nampa 
Nakana pole, "Attinromi passaribattanganta 
Lazarus; mingka lamangeA ampabangungi." 

12 Nakanamo ana-ana gurunNa Isa, "Batara, 
punna attinromi Lazarus, lajari bajimi antu ri 
garrinna." 

13|a natabaya kananNa iamintu matemi 
Lazarus. Mingka nakanai kenanga anjo 
Napakkanaya Isa, attinro biasaji Lazarus. 

14) ari abicarami silambusuna Isa mae ri 
kenanga, Nakana, "Matemi Lazarus. 

15 Mingka sannangi Kusaring pamaikKu 
lanri tenaKu anjoreng namate. Nasaba labi 
bajikangangi untu ikau ngaseng punna 
Kutena anjoreng, sollannu akkulle ngaseng 
tappa. Umbamo nakialampa mae ri Lazarus 
kamma-kamma anne." 

19 Nakanamo Tomas, nigallaraka "I Kambara" 
mae ri agang-aganna ana gurunNa Isa, 
"Umba kimminawang, bolimi kamma 
nakisikamateang siagang la!" 

17Ri wattunna battu Isa mange anjoreng 
ri tampaka, patangallomi lebana nitarawang 
Lazarus. 

18 Anjo Betania ambani ri Yerusalem, 
kira-kira tallu kilometere bellana. 

19 aimi tu Yahudi battu angkunjungi Marta 


siagang Maria untu ansaleori kenanga lanri 
matena saribattanna. 

20 Nalangngerena Marta angkana niaki Isa 
battu, assulumi mange anruppai Isa; Maria 
ammantangi lalang ri balla. 

21Nakanamo Marta mae ri Isa, "O Batara, 
kade naKinia anrinni anjo wattua, mattantu 
tenapa nalamate saribattangku. 

22 Mingka manna nakamma, kuassengi 
angkanaya manna ri kamma-kammaya anne 
manna pole apa Kipala ri Allataala tena 
taNasareTa." 

23 Nakanamo Isa ri Marta, "Lattallasa 
poleangi ammotere saribattannu." 

24 Appialimi Marta nakana, "Kuassenji 
angkanaya lattallasa poleangi Lazarus punna 
nipattallasa poleangi tau matea sallang ri Allo 
Kiamaka." 

25 Nakanamo Isa ri Marta, "INakkemi assarea 
katallassang siagang ampattallasa poleangi 
tau matea. Inai-nai tappa ri Nakke iami 
lattallasa, manna pole namatemo. 

20Na inai-nai attallasa natappa ri Nakke, 
tena nalamate sagenna satunggu-tungguna. 
Tappakko ri anjo passalaka?" 

27 Appialimi Marta nakana, "Batara, tappaka 
ri Katte angkanaya iKattemi AnaNa Allataala, 
Karaeng Mappasalama labattua ri anne linoa." 

28 | ebaki akkana kamma Marta, alampami 
angkioki saribattanna Maria. Abiciki ri Maria 

nakana, "Niaki battu anrinni Pa Guru: 


Napakkutanangangko." 

29 Nalangngerena Maria anjo, akkaro-karomi 
ammenteng, nampa alampa anruppal Isa. 

30 Anjo wattua tenapa Nabattu Isa antama 
ri desaya. Nia iji anjoreng ri tampa 
napassibuntulia Marta. 

31 Niciniki Maria ammenteng siagang alampa 
karo- karo assulu ri sikamma tu Yahudi niaka 
battu ri ballana ansaleori. Jari alampami 
kenanga ampinawangi, nasaba nakapangi 
kenanga angkana lalampai Maria ri jeraka 
angngarru. 

32Ri wattunna battumo Maria mange 
ri tampana Isa siagang nacinimi Isa, 
akkulantumi Maria ri dallekanNa Isa na 
nakana, "O Batara, kade naKinia anrinni 
anjo wattua, mattantu tenapa namate 
saribattangku. " 

33 Nacinina Isa angngarru Maria, siagang 
sikamma tu Yahudi niaka battu angngagangi 
Maria angngarru ngaseng tommi, ajari sinami 
atinNa siagang sannami dinging-dinginna 
pamaiNa. 

34) ari akkutanammi ri kenanga Nakana, 
"Kemaei nutarawang Lazarus?" Appialimi 
kenanga angkana, "MaemaKi Batara naKicini." 

33 Angngarrumi Isa. 

36 Nakanamo tu Yahudia, "Ciniki, teai sipato 
Nakamaseanna Lazarus!" 

37 Mingka niamo ri kenanga angkana, 


"Akkullei Napajari accini tau butaya, mingka 
angngapai natakkullea Natahang sollanna 
tamatea Lazarus?" 

38 Sannami pole dinging-dinginna pamaiNa 
Isa, nampa alampami mange ri jeraka. Anjo 
jeraka, sere jera batu nitongkoka batu lompo. 

39 Nakanamo Isa, "Palesangi anjo batua." 
Appialimi Marta, iamintu saribattanna anjo 
tau matea, nakana, "Mingka patangallomi 
lebana nitarawang, Batara. Tantu arasa 
bottomi!" 

40 Nakanamo Isa ri Marta, "Sai leba mako 
Kupauang angkanaya: Punna tappakko, 
lanuciniki antekamma lompona koasaNa 
Allataala!" 

“Jari napalesammi kenanga anjo batua. 
Nampa acconga Isa nai ri langika na nakana, 
"Tarima kasi, Bapa, lanri Kipilangngerinna 
pappalakKu. 

42 Kuassengi angkanaya tuli Kipilangngeri 
pappalakKu, mingka naKupau anne, untu ia 
ngaseng anne tau niaka anrinni, sollanna 
nakkulle tappa kenanga angkanaya manassa 
iKatte assuroA battu." 

43 | ebaki akkana kamma Isa, akkio lompomi 
Nakana, "Lazarus, assulukko mae!" 

44 Apaji, nassulu tojemmo anjo tau matea. 
Taroko iji kaeng kebo limanna siagang 
bangkenna, siagang natongko iji kaeng 
rupanna. Nakanamo Isa ri tau niaka anjoreng, 

"Lagasi anjo kaeng parokona, sollanna akkulle 


laloasa ajappa." 

43] aimi anjo tu Yahudi battua angkunjungi 
Maria, ajari tappa ri Isa wattunna nacini 
kenanga anjo apa kajarianga. 

46 Mingka nia tommo siapa are ri kenanga 
mange ampabattui anjo apa lebaka 
Nagaukang Isa mae ri tu Farisia. 

47) ari arappungammi tu Farisia, imang- 
imang kapalaya, kammayatompa haking- 
hakinga ri Pangadelang Agamaya. Nakanamo 
kenanga, "Apa musti nigaukang? Anjo taua 
jai sikali gau-gau appakalannasa Nagaukang! 

48 Punna nipalaloangi tuli appakamma anjo, 
kalebakkanna latappa ngasengi taua ri la. 
Na kalebakkanna labattumi pamarenta Roma 
angngancu-ancuruki BallaNa Batara siagang 
sikontu bansata!" 

49 Kalaserenna kenanga, iamintu niarenga 
Kayafas, imang lompoa anjo taunga, 
angkana, "Tena ngaseng apa-apa nuasseng. 

30 Maka tanuassengai angkanaya lanri 
untu kabajikanna rayaka, bajikangangi 
mate sitaua, nala laancuru ngaseng sikontu 
bansaya?" 

31 Sikontutojenna, teai battu ri pikkirang 
kalenna nakkana kamma anjo Kayafas. 
Mingka salaku imang lompo anjo taunga 
napabattu labi riolomi angkanaya lamatei Isa 
untu bansa Yahudia. 

32 Siagang teai untu bansa Yahudi bawang, 


passangalinna sollanna naparappungang 
siagang napassere ana-anaNa Allataala 
tassia-siaraka. 

33 Anjo alloa appakkaramulami pamarentana 
tu Yahudia assikongkolo ero ambunoi Isa. 

34 | anri kammana, tenamo Napappicinikangi 
KalenNa Isa ri dallekanna tau jaia ri tangnga- 
tangngana tu Yahudia. Nabokoimi Yudea, 
nampa alampa mange ri kota niarenga Efraim, 
areppeseka ri parang lompoa. Ammantammi 
anjoreng siagang ana-ana gurunNa. 

>> Anjo wattua abirimmi narapi allo 
passua-suarranna Allo Lompo Paskana tu 
Yahudia. J aimi tau battu ri desa-desaya 
alampa mange ri Yerusalem ero anggaukang 
pannangkasi kalea, ri tenanapa narapiki anjo 
allo passua-suarranga. 

39 Naboyami kenanga Isa. Na wattunna 
arappungammo kenanga lalang ri BallaNa 
Batara, nakanamo kenanga massing para 
ia, "Antekamma panggappanu? Tena kapang 
Nalabattu ri anne passua-suarranga." 

37 Nakkana kamma anjo kenanga, lanri 
lebami appasulu parenta imang-imang 
kapalaya siagang tu Farisia, angkanaya, 
inai-nai anciniki pammantanganNa Isa musti 
napaui sollanna akkulle nijakkala Isa. 

12 l Ri annangallonapi nanarapiki Allo 

Lompona Paskaya, alampami Isa 
mange ri Betania. Anjorengi ammantang 

Lazarus, anjo lebaka Napattallasa poleang Isa 


battu ri kamateanna. 

2 Anjoreng, nitoanami Isa ri kenanga, na 
Marta allayani. Ammempomi angnganre 
Lazarus siagang Isa, kammayatompa siapa 
are toananna. 

3Battumi Maria angngerang minynya- 
minynya sannaka bauna, kira-kira nia 
sitangnga litere jaina, sannaka kajalana 
ballinna. Napatirimi anjo minynya- minynyaka 
ri bangkenNa Isa, nampa nalulu siagang 
uuna. Ajari bau ngasemmi niara lalang sibatu 
balla napakamma anjo minynya-minynyaka. 

4Mingka nakanamo kalaserenna ana 
gurunNa Isa, iamintu Yudas Iskariot 
ambalukangai Isa sallang , 

> "Angngapa natanibalukanga tallum 
bilangngang doe pera anjo minynya-minynya 
bauka, nampa nipassareang ballinna mae ri 
tu kasi-asia?" 

6 Nakkana kamma anjo Yudas, teai lanri 
nakamaseanna tu kasi-asia, passangalinna 
nasaba palukkaki. Biasai naalle doe nibolika, 
nipappirannuanga ri ia niboli. 

7 Mingka Nakanamo Isa, "Bolimi kamma 
nappakamma anjo bainea! Nagaukang minne 
untu allo lanitarawangKu. 

8 Tau kasi-asia tuli laniaji ri tangnga- 
tangnganu ngaseng, mingka iNakke 
tena." 

9 Jai tu Yahudi allangngereki angkanaya 


niaki Isa ri Betania. Jari alampami kenanga 
mange anjoreng. Namange kenanga anjoreng 
tena nalanri Isa bawang, mingka lanri erona 
todong kenanga anciniki Lazarus lebaka 
nipattallasa poleang battu ri kamateanga. 

10[ anri kammana minjo naero tommo 
imang-imang kapalaya ambunoi Lazarus. 

11 Nasaba passabakkang iaminjo Lazarus 
najaimo tu Yahudi ambokoi kenanga nampa 
tappa mae ri Isa. 

12 Ammukona baribasa nalangngeremi tau 
jaia battu ero ansua-suarri allo Paskaya, 
angkanaya niami Isa ri aganga ero mange ri 
Yerusalem. 

13 Angngallemi leko-leko kayu kenanga 
nampa mange anruppai Isa. Arannu-rannumi 
kenanga angkana, “Pujimi Allataala! 
Nibarakkakimi la niaka battu lalang arenNa 
Batara. Nibarakkakimi KaraenNa Israelka!" 

14 Anggappami Isa sikayu keledai nampa 
Nadongkoki. Jari arupami apa niaka tattulisi 
lalang ri Kittaka angkanaya: 

15 "Teako mallakki, tulolonna Sion! Ciniki 
Karaennu battu, adongko ri sikayu keledai!" 

16 Anjo wattua tanaassengapi ana-ana 
gurunNa Isa angkanaya apa ngaseng 
battuanna anjo kammaya. (Mingka ri 
wattunna nipakalabirimo Isa battu ri 
kamateanNa, nampami naurangi kenanga 
angkanaya anjo apa lebaka nagaukang taua 

anjo apa kajarianga ri la.) 

17 Sikamma tau niaka hadere wattunna 
Nakio Isa assulu Lazarus battu ri jeraka, na 
Napattallasa poleang battu ri kamateanga, 
tuli ajari sabimi ri passala anjo lebaka nacini 
kenanga. 

18 | anri kammana minjo nalampamo anjo 
tau jala mae ri Isa; nasaba nalangngeremi 
kenanga angkanaya Isa anggaukangi anjo 
gau appakalannasaka. 

19 | ari nakanamo tu Farisia massing para ia, 
"Tena apa-apa akkulle nigaukang! Cinimi lari 
ngasemmi bonena linoa amminawang ri la!" 

20Ri allana anjo tau jaia alampa mange 
ri Yerusalem ero assambayang ri wattunna 
passua-suarrang, nia todong siapa are tu 
Yunani. 

21 Battui kenanga mae ri Filipus akkutanang, 
angkana, "Punna akkulleja saribattang, ero 
ngasengki anne assibuntulu siagang Isa." 
(Filipus, tu battu ri Betsaida, ri Galilea.) 

22 Alampami Filipus ampauangi Andreas. 
Nampa alampa kenanga siparua ampabattui 
anjo kabaraka mae ri Isa. 

23 Nakanamo Isa ri kenanga, "Narapimi 
wattunna lanipakalabiri Ana Marupataua. 

24 Annaba tojeng-tojengi anne kanangKu: 
Punna tanilamunga silisereka gandung 
antama ri buttaya nampa mate, tuli 
lammantanna ajari silisere anjo gandunga. 

Mingka punna mate anjo lisere gandunga, 


nampami akkulle assare wassele ajari 
jaiangang gandung. 

2 Inai-nai angkarimangngi katallassanna, 
iami latappela katallassanna. Mingka inai-nai 
angkabirisi katallassanna ri anne linoa, 
iami angkarimangngi katallassanna, lajari 
katallassang satunggu-tunggua sallang. 

29|nai-nai ero ajari palayang mae ri Nakke, 
musti amminawangi ri Nakke; sollanna 
kemae-kemae pammantangangKu akkulle 
tongi nia palayangKu anrurungangaA. Inai-nai 
ajari palayang ri Nakke, iami lanipakalabiri ri 
ManggeKu." 

27 Lussaminne atingKu: apa musti laKupau 
kamma-kamma anne? Mustika laKukana, 
Bapa, paliliA ri kamma-kammaya anne? 
Mingka untu iaminne passessaya naKunia 
battu. 

28 Bapa, Kipakalabirimi arenTa!" Niamo sara 
kalangngerang battu rate ri langika angkana, 
"Kupakalabirimi, siagang latuli Kupakalabiriki 
pole." 

29 Nalangngeremi tau jai niaka anjoreng anjo 
saraya. Nakanamo kenanga, "Gunturu anjo!" 
Mingka nia tommo angkana, "Teai! Malaeka 
anjo abicara mae ri la!" 

30 Nakanamo Isa ri kenanga, "Teai untu 
kaparalluangKu nakalangngerang anjo 
saraya, mingka untu kaparalluannu ngaseng. 

31 Kamma-kamma anne wattunnami 


niadeli linoa; lanitugurammi kakoasanna 
pamarentana anne linoa. 

32 Mingka iNakke anne, punna lebaMa 
nipakatinggi ri linoa, laKubeso ngasengi 
sikontu taua mae ri Nakke." 

33 Nakkana kamma anjo Isa, lanri eroki 
Napappiassengang antekamma bateNa 
lamate sallang. 

34 Nakanamo anjo tau jaia ri la, "Manuru 
Kitta Hukkung niaka ri kambe, anjo 
Karaeng Mappasalamaka lattallasaki 
sagenna satunggu-tungguna. Antekamma 
Nukkulle angkana musti nipakatinggi anjo 
Ana Marupataua ri lino? Inaika anjo Ana 
Marupataua?" 

35 Appialimi Isa Nakana, "Poro untu sinampeji 
lania anjo singaraka ri tangnga-tangnganu 
ngaseng. Jari ajappa mako ilalang niana ija 
anjo singaraka, sollanna tena nanatujuko 
sassang. Inai-nai ajappa lalang ri sassanga, 
tanaassengai angkana kemae lanaolo. 

36 Tappa mako ri anjo singaraka, ilalang niana 
ija anjo singaraka ri tangnga-tangnganu, 
sollannu ajari ana-ana singaraka." Lebaki 
akkana kamma anjo Isa, alampami 
ambokoi anjo tampaka, siagang taerokami 
ampappicinikangi KalenNa ri kenanga. 

37 Manna pole najaimo gau-gau 
appakalannasa leba Nagaukang Isa ri 

naero tappa kenanga ri la. 

38 | ari arupami apa lebaka napau Nabi Yesaya 
angkanaya, "O Batara, inaika tappa ri kabara 
napabattua ikambe? Inaimi lanipicinikiang 
kakoasanTa Batara?" 

39 | aminjo sabana nataeroka tappa kenanga, 
lanri lebana tommo Nabi Yesaya angkana: 
"Nakana Allataala, 

40 Kupajari butai matanna kenanga, Kupajari 
kadoroki atinna: sollanna taccinika matanna, 
natammahanga pikkiranna. Sollanna taeroka 
ammotere mae ri Nakke, nampa Kuballei 
ngaseng sagenna baji." 

41 Nabicara kamma Nabi Yesaya, lanri 
nacinimi kalabiranNa Isa. laminjo nanasero 
kana anjo passalaka. 

42 Mingka manna nakamma, jai tonji 
tau tappa mae ri Isa; balalo nia todong 
pamarentana tu Yahudia tappa. Mingka 
taerokai kenanga mangaku silambusuna 
angkana tappaki kenanga; lanri mallaki 
kenanga ri tu Farisia, gassingka tanipabiangai 
kenanga antama ri balla sambayanga. 

43 | abi nangaiangangi kenanga nipalece ri 
rupataua, naia nipakalompoa ri Allataala. 

44 Agorami Isa Nakana, "Inai-nai tappa ri 
Nakke, teai Nakke napatappa, mingka la 
assuroa ri Nakke napatappa. 

45 Na inai-nai anciniki KalengKu, nacini 
tommi la assuroa ri Nakke. 

46 BattuA antama ri linoa ajari sanrapang 


singaraka, sollanna sikontu tau tappaka ri 
Nakke tena nammantang lalang ri sassanga. 

47 inai-nai ampilangngeri pangngajarangKu, 
mingka tena nanaturuki, teai Nakke 
anghukkungi. Nasaba tena naKubattu untu 
angngadeli anne linoa, passangalinna untu 
lampasalamaki. 

48 | nai-nai ansorongbokoA siagang 
tanapilangngeriai kanangKu, niamo 
angngadeli anjo taua. laminjo kana- 
kanangKu Kupabattua langngadeli sallang ri 
Allo Kiamaka. 

49 Nasaba teai battu ri ero KalengKu 
naKupabattu anjo bicaraya, Manggea 
assuroA, lami ampassuroangi ri Nakke apa 
musti Kupau siagang Kupabattu. 

30 NaKuasseng angkanaya la anjo 
Napassuroanga angngerangi katallassang 
mannannungang. Jari Kupabattumi situru apa 
Napangngajarranga Manggea ri Nakke." 
13 1 Sjallo ri tenanapa narapiki Allo 

Lompona Paskaya, Naassemmi Isa 
angkanaya narapimi wattunna laNabokoi anne 
linoa nampa ammotere mae ri ManggeNa. 

Nakamaseangi tau ajaria ummaNa ri anne 
linoa, siagang tuli laNakamaseangi kenanga 
sagenna kalabusang lino. 

2 Angnganre bangngi Isa siagang ana-ana 
gurunNa. Antamami Billisika ri atinna siagang 

cinnana Yudas, anana Simon Iskariot, 


sagenna eromi Yudas ambalukangi Isa. 

3 Naassemmi Isa angkanaya lebami 
Napassareang ngaseng ManggeNa sikontu 
koasaya mae ri KalenNa. Na Naasseng todong 
angkanaya la battui ri Allataala, nalammotere 
poleang mae ri Allataala. 

4jari ammentemmi assungkei jubaNa, 
nampa Nasikko handu ayaNa. 

3Lebaki anjo appanaummi jene ri 
sereang katoang, nappakkaramula Nabissai 
bangkenna ana-ana gurunNa. Nampa Nalulu 
siagang handu Napasikkoka ri ayaNa. 

6 Anrapimi ri Simon Petrus. Nakanamo 
Simon Petrus, "Batara, masakang iKatte 
ambissaianga bangkengku?" 

7 Appialimi Isa Nakana, "Kamma-kamma 
anne tanupahangai anne apa Kugaukanga, 
mingka ri bokopi sallang nampa nupahang!" 

8Nakanamo Petrus, "TeaKi Batara; tea 
laloKi bissai bangkengku!" Mingka appialimi 
Isa Nakana, "Punna tena naKubissaiangko 
bangkennu, tena passisambungannu siagang 
iINakke." 

9 Nakanamo Simon Petrus, "Punna kamma 
padeng Batara, teaKi bangkengku bawang 
Kibissai, mingka limangku siagang ulungku 
pole Kibissaiang tonga!" 

10 Nakanamo Isa ri Petrus, "Punna lebamo 
taua ajene, tangkasa ngasemmi sibatu kale. 
Tenamo naparallu nibissai pole, passangalinna 

mingka tenapa nutangkasa ngaseng." 

11 (Anjo wattua Naassemmi Isa angkana 
inai ri kenangalampasikongkolangi KalenNa. 
laminjo saba na Nakana, "Tangkasa mako 
mingka tenapa nutangkasa ngaseng.") 

12 Lebaki Nabissai Isa bangkenna kenanga, 
Napakemi ammotere jubaNa nampa 
ammempo poleang. Nampa Nakana ri 
kenanga, "Maka nupahang ngasenji anjo apa 
lebaka Kugaukang ri kau? 

13 Nukio GuruA siagang Batara. Anjo siratang 
memangi. 

14) ari punna iNakke Gurunnu siagang 
Bataranu ambissai bangkennu ngaseng, 
kamma tomminjo musti ero tongko massing 
sibissaiang bangkennu. 

13 Kusare ngaseng mako conto, sollanna 
nanugaukang todong anjo apa Kugaukanga ri 
kau. 

16 Annaba tojengi anne kanangKu: tena 
olona lalabirangang serea ata na karaenna: 
siagang tena olona lalabirangang serea 
tunisuro na tau assuroa. 

17 Nuasseng ngaseng minne; jari matene 
mako punna nugaukangi. 

18 Tena nanataba ngasengko anne apa 
Kupabattua. Kuassemmi angkanaya inai-nai 
leba Kupilei. Mingka musti arupai apa niaka 
tattulisi lalang ri Kittaka, iamintu, Tau 

Nakke. 

19 Kupabattumi anne passalaka ri kau 
ngaseng, ilalang tenanapa nakajariang. 
Sollanna punna kajariammo sallang, latappa 
ngaseng mako angkanaya iNakke minne 
nikanaya |NAKKE NIA. 

20 Annaba tojengi anne kanangKu: Inai-nai 
antarimai tau Kusuroa, Inakkemi natarima. 
Na inai-nai antarimA, natarima tommi anjo 
assuroa ri Nakke." 

21] ebana akkana kamma Isa, ajari dinging- 
dingimmi nasaring pamaiNa. Nakanamo, 
"Annaba tojengi anne kanangKu: Nia sallang 
kalaserennu ampasikongkolangaA. " 

22 Aleba-lebasami sicini-ciniki ana-ana 
gurunNa, siagang lannasa ngasemmi 
kenanga, lanri tanaassengai kenanga 
angkana inaimo nataba anjo bicaraya. 

23 Anjo ana guru Nakamaseanga Isa niaki 
ammempo ri sarinNa Isa. 

24 Nikodemi ri Simon Petrus, sollanna 
akkutanang ri Isa angkana inai anjo nataba 
kananNa. 

25 Jari areppesemi anjo ana gurua ri Isa, 
nampa akkutanang nakana, "Inai anjo 
Kipakkanaya, Batara?" 

26 Appialimi Isa Nakana, "Anjo tau Kusarea 
roti, lebaka Kupatittili naung ri mangkoka, 
laminjo taunna." Angngallemi roti Isa nampa 
Napatittili antama ri mangkoka, nampa 

Iskariot. 

27 Tasalloai lebana natarima Yudas anjo rotia, 
antamami Billisika ri atinna. Nakanamo Isa ri 
la, "“Gaukammi linta apa eroka nugaukang." 

28 Manna sitau ri kenanga ammempoa 
angnganre, tena ampahangi angkanaya apa 
sabana Nakkana kamma anjo Isa mae ri 
Yudas. 

29 Nia ri kenanga angkapangi, angkanaya 
nisuroi kutadeng Yudas mange ammalli 
apa-apa nikaparalluanga untu anjo passua- 
suarranga. Yareka nisuroi kutadeng Yudas 
assarei sikede doe tu kasi-asia nasaba Yudas 
nisuro antagalaki doena kenanga. 

30 Lebana natarima Yudas anjo rotia, alampa 
memammi assulu. Anjo wattua bangngimi. 

31 Alampanamo Yudas, Nakanamo Isa, 
"Kamma- kamma anne nipakalabirimi Ana 
Marupataua, siagang nipakalabirimi Allataala 
lalang ri KalenNa. 

32 Punna nipakalabirimo Allataala lalang 
ri KalenNa Ana Marupataua, lanipakalabiri 
tommi ri Allataala anjo Ana Marupataua lalang 
ri KalenNa todong. Balalo lanipakalabirimi 
linta ri Allataala. 

33 Ana-anakKu ngaseng, tenamo naKulasallo 
ammantang angngagangko. LanuboyA 
sallang, mingka sangkamma lebaka Kupau ri 
pamarentana tu Yahudia, kamma tomminjo 

mange ri tampa laKumangeia. 

34 Kusareko parenta beru: Massing 
sikamaseangko. Sangkamma bateKu 
angkamaseangko, kamma tomminjo musti 
sikamaseang ngasengko. 

35 Punna massing sikamaseangko, 
lanaasseng ngasemmi taua angkanaya 
ana-ana gurungKu ngasengko." 

36 Akkutanammi Simon Petrus ri Isa, nakana, 
"O Batara, lalampa kemaeKi?" Appialimi 
Isa Nakana, "Takkulleako amminawang 
kamma-kamma anne, mange ri tampa 
laKumangeia. Ri bokopako lamminawang 
sallang." 

37 Akkutanammi pole Petrus nakana, 
"Angngapa nakutakkullea amminawang 
kamma-kamma anne Batara? Kurellakangi 
kalengku mate untu iKatte Batara!" 

38 Appialimi Isa Nakana, "Maka attojeng- 
tojengko larella mate untu iNakke? Bajimi 
nanuasseng angkanaya, tenapa nattingkoko 
janganga sinampe, nanupintallummo 
angkana tena nanuassengA!" 

14 l Nakana Isa ri kenanga, "Teako lussaki 

ri atinnu. Tappa mako mae ri Allataala, 
siagang tappa tommako mae ri Nakke. 

2? Ri ballaNa ManggeKu jai tampa 
pammantangang. ErokkA alampa mange 
anjoreng ampasadiang ngasengko tampa. 

kamma ri kau ngaseng. 

3 Punna lebaMa alampa ampasadiang 
ngasengko tampa, lammotere poleamMa 
angngalle ngasengko, sollanna kemae-kemae 
pammantangangKu, lania ngaseng tommako 
anjoreng. 

4Tanuassengai oloanga mange anjoreng ri 
tampa laKumangeia." 

> Nakanamo Tomas ri Isa, "O Batara, 
tanaassengai ikambe angkana lalampa 
kemaeKi, jari antekamma lakkulle niasseng 
oloanga?" 

6 Appialimi Isa Nakana, "INakkemi oloanga 
untu angngassengi Allataala, siagang untu 
anggappai katallassanga. Tenanniakka tau 
akkulle battu mae ri Manggea punna tena 
nangngolo ri Nakke. 

7 Punna nuassemMa, mattantu lanuasseng 
tommi ManggeKu. Kamma- kamma anne 
nuassemmi, siagang nucinimi." 

8Nakanamo Filipus ri Isa, "O Batara, 
Kipicinikiang sai bedeng ikambe anjo 
Manggea, sollanna sukku pamaina ikambe." 

9 Mingka appialimi Isa Nakana, "Teaimi sipato 
salloKu nia ri tangnga-tangnganu, mingka 
tenapa nanuassenga Filipus? Inai-nai lebamo 
ancinikKa, nacini tommi antu Manggea. Apa 
sabana nukkulle angkana, Kipicinikiang sai 
bedeng ikambe anjo Manggea? 

INakke assereA ri Manggea, siagang anjo 
Manggea asserei siagang iNakke? Apa Kupaua 
ri kau teai battu ri ero KalengKu bawang 
naKupau. Manggea, tuli niaka assere siagang 
KalengKu, lami anggaukang ngasengi anjo 
passalaka. 

11Tappa mako ri Nakke, angkanaya assereA 
siagang Manggea, kammayatompa asserei 
Manggea siagang iNakke. Yareka kaminang 
sikedena, tappa mako lanri sikamma anjo apa 
lebaka nucini Kugaukang. 

12 Annaba tojengi anne kanangKu: Inai-nai 
tappa ri Nakke, lanagaukangi apa lebaka 
Kugaukang, balalo lanagaukangi apa 
lompoanganga nasaba alampA mae ri 
Manggea. 

13Na apa-apa mamo nupala lalang 
arengKu, laKuparupang ngasengko, sollanna 
nipakalabiri Manggea lalang ri KalenNa Anaka. 

14 Apa-apa nupala lalang arengKu, 
laKkuparupai mae ri kau." 

15 "Punna nukamaseanga, lanugaukangi 
sikontu parentaKu. 

16| aKupalaki ri Manggea, sollanna 
Nasareko Pannulung maraeng, eroka 
ammantang siagang ikau ngaseng sagenna 
satunggu-tungguna. 

17 lami RohNa Allataala, lampanyatayai 
katojenganNa Allataala. Talanitarimayai ri 
linoa, lanri tanicinikai siagang taniassengai. 

ammantang ri kau ngaseng, siagang lasserei 
ri kalennu ngaseng. 

18 Tena nalaKubokoiko ammantang kale- 
kalennu, ajari sanrapang ana kukanga. 
LammoterekKa pole mae ri kau. 

19 Sinampe mami natenamo nakkulle linoa 
ancinikKa. Mingka ikau ngaseng lanucinikKa. 
Na lanri attallasakKa, iaminjo nuttallasa 
ngaseng todong. 

20 Punna narapimo wattunna anjo alloa, 
lanuassemmi angkanaya iNakke assereA 
siagang Manggea, ikau ngaseng assereko 
siagang iNakke, na Kuassere siagang ikau 
ngaseng. 

21|nai-nai antarimai sikamma parentaKu 
nampa nagaukang, lami angkamaseangaA. 
Inai-nai angkamaseangA, lanikamaseang 
tongi ri ManggeKu. LaKukamaseangi anjo 
taua, siagang laKupanyatai KalengKu mae ri 
ia." 

22 Akkutanammi Yudas (teai Yudas Iskariot) 
ri Isa nakana, "O Batara, angngapa naKiero 
ampanyatai KalenTa ri kambe anne, mingka 
tena Kipanyatai KalenTa mae ri linoa?" 

23 Appialimi Isa Nakana, "Inai-nai 
angkamaseangA, lanaturuki ajarangKu. 
Lanikamaseangi ri ManggeKu. LaniakKa 
siagang Manggea battu mae ri ia, ammantang 
anrurungangi. 

24|nai-nai tena nakamaseanga, 


tanaturukiai ajarangKu. Anjo pangngajarang 
nulangngereka, teai pangngajarang battu ri 
Nakke, passangalinna pangngajarang battu ri 
Manggea, assuroa ri Nakke. 

25 Yangasenna anjo, Kupaumi ri kau, lalang 
ri niakKu ija siagang ikau ngaseng. 

26 Mingka RohNa Allataala, iamintu 
Pannulung laNasuroa battu Allataala lalang 
arengKu, lami langngajara ngasengko lalang 
sikontua passala. lami lampiurangiangko 
sikontu apa lebaka Kupau ri kau. 

27 Kubolikang mako kasalewangang. 
Kasalewangang battua ri KalengKu 
Kupassareang mae ri kau. Na anjo apa 
Kupassareanga mae ri kau, tasangkammayai 
apa napassareanga linoa mae ri kau. Teako 
lussaki pamainu, siagang teako mallakki. 

28 | ebami nulangngere Kukana, LalampaA, 
mingka lammoterejA pole mae ri kau. Punna 
nukamaseangaA, lasannangi nyawanu punna 
alampA mange ri Manggea. Nasaba anjo 
Manggea, lompoangangi naiNakke. 

29 Kupau memammi kamma-kamma anne ri 
kau ngaseng, lalang ri tenanapa nakajariang. 
Sollanna punna kajariammo sallang, lajari 
tappa ngaseng mako. 

30Tenamo nalajai dudu Kubicara mae ri 
kau ngaseng, nasaba narapimi wattunna 
labattu pamarentana anne linoa. Mingka tena 
koasana mae ri KalengKu. 

31 Mingka musti kajariang ngasengi anjo 
sikammaya, sollanna nanaasseng anne linoa, 
angkanaya Kukamaseangi Manggea siagang 
Kugaukang ngasengi sikontu Naparentakanga 
mae ri Nakke. Jari umbamo kilampa battu 
anrinni." 

1 5 l Nakanamo pole Isa, "INakkemi 

sanrapang poko anggoro sitojennaya, 
na ManggeKu ajari Tummarakaina ri kokonNa. 

2 Sikamma tangke-tangke niaka ri Nakke 
natarappoa, lanipelaki. Na sikamma tangke- 
tangke arappoa, lanitangkasi sollanna pila Jai 
rapponna. 

3|kau tangkasa ngaseng mako, lanri 
pangngajarang lebaka Kupassareang mae ri 
kau. 

4Tuli assere mako mae ri Nakke, naKutuli 
assere todong siagang ikau ngaseng. 
Takkulleai appasulu rappo tangke-tangkea, 
punna tena natuli assere mae ri pokona. 
Kamma ngaseng tommako anjo: iapa 
nukkulle arappo, punna tuli assereko siagang 
iINakke. 

3 | Nakkemi sanrapang poko anggoro, na 
ikau ngasemmi sanrapang tangke-tangkenna. 
| nai-nai tuli assere siagang iINakke naKuassere 
siagang ia, iami larappo jai; nasaba punna 
pantarang KalengKuko, tena apa-apa lakkulle 
nugaukang. 

5|nai-nai tena natuli assere siagang iNakke, 
lanipelaki sanrapang anjo tangkea, nampa 

ajari kalotoro. Anjo tangke-tangke kammaya 


lanipasserei, nampa nibuang antama ri 
pepeka, nampa nitunu. 

7 Punna tuli assereko siagang iNakke, siagang 
punna tuli nupariati pangngajarangKu, palami 
ri Manggea apa-apa mamo nukaerokia, tena 
tanugappana anjo apa nupalaka. 

8 Punna jai rapponnu, nipakalabiriki 
ManggeKu, na lanri kammana minjo nujari 
tojeng-tojemmo ana-ana gurungKu. 

9Sangkamma bateNa Manggea 
angkamaseangA, sangkamma tomminjo 
Kukamaseannu. Paralluko tuli attallasa salaku 
tau Kukamaseanga. 

10 Punna nugaukang apa-apa 
Kuparentakanga, manassami angkanaya 
tuli jarre mako ri pangngamaseangKu, 
sangkamma iNakke tuli JarreKa ri 
pangngamaseanNa Manggea, lanri 
Kugaukanna parenta- parentaNa. 

11 Kupau ngaseng minne ri kau, sollanna 
nupariati karannuangKu, siagang najari sukku 
karannuannu. 

12|aminne parentaKu: Sikama- 
kamaseangko, sangkamma bateKu 
angkamaseang ngasengko. 

13Tau kaminang angkamaseangai 
passaribattanganna, lamintu tau 
eroka ampassareangi tallasana untu 
passaribattanganna. 

141 kau ngasemmi antu passaribattangangKu, 


punna nugaukangi apa Kuparentakanga ri 
kau. 

15 Tenamo naKukio atako nasaba serea ata 
tanaassengal apa nagaukanga karaenna. 
Kukio saribattang mako, nasaba sikontu apa 
Kulangngereka battu ri Manggea Kupabattui 
mae ri kau. 

le Teai ikau ngaseng ampileA. Mingka 
INakke ampile ngasengko, siagang assuro 
ngasengko alampa sollannu akkulle arappo 
jai natalapanraka anjo rapponnu. Na apa-apa 
mamo nupala lalang arengKu, laNasareko 
Manggea. 

17|aminne parentaKu ri kau: Sikama- 
kamaseangko. " 

18 "Pynna nakabirisiko linoa, urangimi 
angkanaya iNakkemi labi riolo nakabirisi anne 
linoa. 

19 Ebara angkana napatangko anne linoa, 
lanakamaseangko anne linoa salaku apa- 
apanna. Mingka leba mako Kupile battu ri 
anne linoa, jari teai mako patanna linoa. 
laminjo sabana nanakabirisiko linoa. 

20 Urangi apa lebaka Kupau mae ri kau, 
angkanaya, Tena nalompoangang serea 
ata na karaenna. Punna iNakke nasessaMa 
kenanga, lanasessa ngaseng tommako 
kenanga. Punna naturuki kenanga ajarangKu, 
lanaturuki tongi kenanga ajarannu. 

21| anagaukang ngasengi anjo kammaya 


mae ri kau, lanri amminawannu ri Nakke, 
siagang lanri tenana naassengi kenanga 
angkana inai assuroA. 

22 Ebara angkana tena naKubattu siagang 
tenapa naKupabattuang ngaseng anjo 
sikammaya mae ri kenanga, tenaja 
naladoraka kenanga. Mingka kamma-kamma 
anne tenamo alasanna kenanga untu 
antongkoki dosana kenanga. 

23|nai-nai angkabirisiA, nakabirisi tommi 
ManggeKu. 

24 Ebara angkana tenapa naKugaukangi 
apa-apa takkullea nagaukang tau maraenga 
ri tangnga-tangngana kenanga, tenaja 
nadoraka kenanga. Mingka kamma- kamma 
anne nacinimi kenanga apa Kugaukanga, 
nanakabirisi IJA siagang Manggea. 

25 Mingka musti kamma memang tommi 
anjo, sollanna arupamo apa tattulisika 
lalang ri Kitta Hukkunna kenanga, iamintu: 
NakabirisiA kenanga, natena passabakkang. 

26 LaKusuroi battu mae ri kau Pannulung 
battua ri Manggea. lamintu Roh, lampanyatai 
katojenganNa Allataala. Punna battui, lami 
lajari sabi mae ri KalengKu. 

27 Na ikau ngaseng, musti ajari sabi tongko 
mae ri KalengKu, lanri ikau ngasemmi 
angngagangaA siparurungang battu ri 
pakkaramulanna. 

16 t Kupau ngasemmi anjo sikammaya 


mae ri kau, sollanna tena nummono 
boko sallang. 

2Lanipasulukko sallang battu ri balla 
sambayanga. Nalanarapiki sallang wattunna 
nania tau nakana kalenna agau amala ri 
Allataala punna nabunoko. 

3 Lagau kammai anjo kenanga mae ri kau, 
lanri tenanapa naassengi Manggea, siagang 
tenanapa naassengA. 

4 Mingka kamma-kamma anne Kupaumi 
anjo passalaka mae ri kau, sollanna punna 
kajariammo sallang, akkullei nuurangi 
angkanaya leba memang mako Kupauang." 
"Tena naKupauang memangko anne 
passalaka battu ri uru-uruna, nasaba nia ijA 
anrurungangko. 

> Mingka kamma-kamma anne lalampaMa 
mange ri la assuroa ri Nakke; na tena manna 
sitau battu ri kau ngaseng akkutanang 
angkanaya kemae laKulampai. 

6 Balalo kamma-kamma anne ajari sinami 
atinnu, lanri Kupauna anne passalaka mae ri 
kau. 

7Mingka apa kammatojeng anne Kupaua 
mae ri kau: Angkanaya bajikangangi mae 
ri kau punna alampA; nasaba punna tena 
Kulampa, talabattuai anjo Pannulunga mae ri 
kau. Mingka punna alampaA laKusuroi battu 
anjo Pannulunga mae ri kau. 

8Na punna battui, laNapakasingarami mae 


ri linoa battuang sitojeng-tojenna dosaya, 
battuang sitojeng-tojenna apa annabaya, 

kammayatompa battuang sito] eng-tojenna 
hukkungang battua ri Allataala. 

9 LaNapakasingaraki angkananaya dorakai 
tau tenaya natappa ri Nakke; 

10angkanaya iNakkemi tojeng, nasaba 
alampA mae ri Manggea, natenamo 
nalanucinikKa: 

11 kammayatompa appakkaramulami 
Allataala angngadeli, nasaba Nahukkummi 
tau annagalaka koasa ri anne linoa. 

12 Jai iji ero Kupau ri kau ngaseng, mingka 
kamma-kamma anne tanukulleapi antarimai. 
13 Mingka punna battumo RohNa Allataala, 
iamintu ampanyatai katojenganNa Allataala, 

laniajara mako angngassengi sikontu 
katojenganga. Tena nabattu ri KalenNa 
bawang nalabicara, mingka apa-apa 
leba Nalangngere iaminjo Nabicara. 
Kammayatompa laNapauang tongko apa 
lakajarianga sallang ri allo ri boko. 

14 | aANapakalabiriki KalengKu, nasaba anjo 
apa Napabattua ri kau, battu ri Nakkei leba 
Natarima. 

13 Sikontu apa niaka ri Manggea iNakke 
ngaseng pata. laminjo sabana naKukana ri 
kau angkanaya anjo apa Napabattua RohNa 
Allataala mae ri kau, apa leba Natarima battu 
ri Nakke." 

16 "Sinampe dudu mami natakkulleaMa 


nucini; sinampe dudu maMa lakkulle nucini." 

17 Appakkaramulami massing sikutanang 
siapa area ana-ana gurunNa Isa, nakana, "Apa 
battuanna naNakana mae ri katte angkanaya: 
Sinampe dudu mami natakkulleaMa nucini: 
sinampe dudu maMa lakkulle nucini"? Apa 
todong battuanna nangkana, LalampA mae ri 
Manggea?" 

18 Akkutanang mole-molemi kenanga 
angkana, "Apa battuanna anjo, sinampe dudu 
mami? Tanipahangai angkanaya passala apa 
anjo Nabicaraya!" 

19 Naassengi Isa angkanaya eroki kenanga 
akkutanang ri KalenNa. Jari Nakanamo, 
"Sumpaeng Kukana, Sinampe dudu mami 
natakkulleaMa lanucini, sinampe dudu maMa 
lakkulle nucini. laka anjo passalaka massing 
nubicara? 

20Tappa mako angkanaya, langngarrukko 
siagang lappiraungko, mingka larannui 
linoa. Lasusai pamainu, mingka lanipinrai 
kasusannu ajari karannuang. 

21l Punna nia sitau baine labiring ammana, 
lasusai, nasaba narapimi wattunna lasessa. 
Mingka kamma lassuna anana, nakaluppaimi 
parisina anjo bainea napakamma rannu, lanri 
lassunamo anjo anana antama ri lino. 

22 Kamma tomminjo ri kau ngaseng: 
kamma-kamma anne susai nyawanu, mingka 
lasibuntulu poleang jaki sallang, jari lajari 

rannumi nyawanu. Na tenanniakka tau 


lakkulle angngallei anjo karannuanga battu ri 
nyawanu. 

23Ri anjo alloa sallang, tenamo 
nulakkutanang apa-apa mae ri Nakke. 
Tappa mako angkanaya: apa-apa mamo 
nupala mae ri Manggea lalang arengKu, 
laNapassareangi Manggea mae ri kau. 

24 Sagenna kamma-kamma anne tenapa 
nuleba appala apa-apa lalang arengKu. 
Appalakko, nalanugappa, sollanna ajari sukku 
karannuannu." 

23 "Yangasenna anne Kubicarai mae 
ri kau lalang pangngebarang. Mingka 
lanarapiki sallang wattunna, natenamo 
Kummake pangngebarang, punna Kubicara 
Manggea mae ri kau, mingka laKubicarami 
silambusuna. 

26 Anjo wattua lappala mako mae ri Manggea 
lalang arengKu. Parallui nuasseng angkanaya 
tena nalaKupappalakkangko mae ri Manggea, 

27 nasaba KalenNa Manggea 
angkamaseangko. Nakamaseangko 
Manggea, lanri nukamaseangaA, siagang 
tappakko ri Nakke angkanaya battuaA ri 
Allataala. 

28 Memang iNakke assalakKu iamintu battu 
ri Manggea, siagang niaMa battu antama 
ri linoa. Mingka kamma-kamma anne 
laKkubokoimi anne linoa, naKuammotere mae 
ri Manggea." 

29 Nakanamo ana-ana gurunNa Isa, 


"Kamma-kamma anne abicara maKi 
silambusuna Batara; tenamo Kimmake 
pangngebarang, 

30 nanaasseng ikambe angkanaya sikontu 
apa-apaya Kiasseng ngasengi, Batara. 

Tena naparallu taua ampakkutanangangi ri 
Katte. laminjo sabana natappamo ikambe 
angkanaya iKatte battuKi ri Allataala." 

31 Appialimi Isa ri kenanga, angkana, "Jari 
tappa mako kamma-kamma anne? 

32 Jrangi! Angkanaya lanarapiki sallang 
wattunna, balalo narapimi wattunna, 
nulanipasisala-sala. Massing lammoterekko 
mange ri ballanu, nanubokoiA Kale- kalengKu. 
Mingka tena nalaKale-kalengKu mamo, 
nasaba niaki Manggea anrurungangaA. 

33 kKupau ngasengi anne mae ri kau, 
sollannu anggappa salewangang lanri assere 
ngasengko siagang iNakke. Lasessako lalang 
ri linoa. Mingka jarreki pamainu! Lebami 
Kubeta anne linoa!" 

1 7 1 | ebaki akkana kamma, accongami Isa 

nai ri langika nampa Nakana, "Bapa, 
kamma-kamma anne narapimi wattunna. 
Kipakalabirimi AnatTa, sollanna Napakalabiri 
tongKi AnatTa. 

2 Lebami Kipassareang mae ri AnatTa 
koasaya irateanna sikontu rupataua, sollanna 
akkulle Nasare katallassang mannannungang 
sikamma tau Kikellaia nisare. 

3 | aminne katallassang mannannungang: 


sollanna naassengKi taua Bapa, angkanaya 
tena ruanTa Allataala sitojennaya. 
Kammayatompa nanaasseng tongi Isa 
Almasi, iamintu Kisuroa battu antama ri lino 
Bapa. 

4 Kupalebami jama-jamang Kipassuroanga ri 
Nakke, sollanTa akkulle Kupakalabiri ilalang 
lino. 

> Bapa! KipakalabiriMa kamma-kamma anne 
ilalang KalenTa, situru kalabirang lebaka 
nipajului riolo, ri wattu tenanapa nanipajari 
anne linoa. 

6| eba maKi Kupappiassengang mae ri 
sikamma tau battua ri anne lino lebaka 
Kipassareang ri Nakke. IKatte ngaseng 
pata anjo kenanga, na leba ngasemmo 
Kipassareang kenanga mae ri Nakke. 
Naturukimi kenanga kananTa. 

7Kamma-kamma anne naasseng 
ngasemmi kenanga, angkanaya sikontu 
apa Kipassareanga ri Nakke, apa-apa battu 
ngaseng ri Katte. 

8| ebami Kupabattu ri kenanga kana-kana 
Kipabattua mae ri Nakke, nanatarimamo 
kenanga. Naassemmi kenanga, angkanaya 
iINakke manassa iKatte Kukabattui, siagang 
tappami kenanga angkanaya iKatte assuroA 
battu ri linoa. 

9 Kupappala doangangi kenanga. Teai untu 
linoa naKuappala doang, passangalinna untu 

sikamma tau Kipassareanga mae ri Nakke, 


nasaba iKatte pata anjo kenanga. 

10 Sikontu apa-apa Kupatanga, iKatte 
todong pata; sikamma apa-apa Kipatanga, 
iNakke todong pata. NaKunipakalabiri ri 
tangnga-tangngana kenanga. 

11 Kamma-kamma anne battuMa mae ri 
Katte. Tenamo naKuammantang ri linoa: 
mingka ia kenanga niaki ilalang lino. |Katte 
Bapa Matangkasa! Kijagai laloi kenanga 
ilalang koasana arenTa, iamintu areng lebaka 
Kipassareang mae ri Nakke sollanna ajari sere 
kenanga, sangkamma iKatte siagang iNakke 
sere tonjaKi. 

12 Ri wattu niakKu ija assiagang kenanga, 
Kujagaimi kenanga ilalang kakoasanna arenTa 
lamintu areng Kipassareanga mae ri Nakke. 
Lebami Kujagai kenanga, sagenna tena 
sikali tappela manna sitau, pantaranganna ia 
musti tappela memanga, sollanna ilalang ri 
kammana anjo narupamo apa niaka tattulisi 
lalang ri Kittaka. 

13 kamma-kamma anne battuMa mae ri 
Katte. Kupau ngasemmi anne ilalang niakKu 
ija ri lino; sollanna sukku ngaseng nakasiana 
kenanga karannuangKu. 

14 | ebami Kupabattu mae ri kenanga 
kananTa: nanikabirisimo kenanga ri linoa, 
lanri teai anne linoa ampatangi kenanga, 
sangkamma iNakke, teai anne linoa 
ampatangaA. 

13 Tena naKupalaki ri Katte sollanna Kiallei 


kenanga battu ri anne linoa, mingka Kupalaki 
ri Katte sollanna Kijagai kenanga battu ri 
Kajadallanga. 

16 Sangkammai iNakke teai anne linoa 
ampatangA, kammatommi anjo kenanga teai 
linoa ampatangi. 

17 Kipajari kenanga ummatTa Kikatutuia 
lanri katojenganga, na iaminjo kananTa 
katojenganga. 

18 S5angkamma KisuroKu antama ri lino, 
kammaminjo naKusuro todong kenanga 
mange ri linoa. 

19 Kupassareammi KalengKu, iamintu tu 
nikatutuinTa, untu kaparalluanna kenanga, 
sollanna akkulle todong kenanga ajari 
ummatTa Kikatutuia, lanri katojenganga. 

20Teai untu ia anne kenanga bawang 
naKuappala doang. Mingka appala doang 
tongA untu sikamma tau latappaka ri Nakke 
lanri kasabianna anne kenanga. 

21 Kupalaki ri Katte Bapa, sollanna ajari sere 
ngaseng anne kenanga, sangkamma iKatte 
siagang iNakke yareka iNakke siagang iKatte 
sere tonjaKi. Poro assere ngasengi kenanga 
mae ri Katte, sollanna akkulle tappa linoa 
angkana iKatte assuroA battu ri lino. 

22| ebami Kusare kalabirang lebaka 
Kipassareang mae ri Nakke, sollanna ajari 
sere kenanga, sangkamma iKatte siagang 
iINakke sere tonjaKi; 

23 assereA siagang kenanga, na iKatte 


siagang iNakke, sollanna ajari sere 
tojeng-tojeng kenanga. Jari lanaassemmi 
linoa angkana iKatte assuroA, siagang 
Kikamaseangi kenanga, sangkamma 
KikamaseangKu. 

24 Bapa, erokKa angkanaya sikamma anjo tau 
Kipassareanga ri Nakke, lassiagang ngasengA 
anjoreng ri tampa Kupammantangia, sollanna 
akkulle nacini kenanga kalabirangKu. lamintu 
kalabirang Kipassareanga mae ri Nakke, 
lanri Kikamaseang memamMa ri tenanapa 
nanipajari anne linoa. 

25 Bapa maadeleka! TanaassengaKi anne 
linoa, mingka iNakke KuassengKi. Na 
naasseng ngaseng anne taua angkanaya 
iKatte assuroA battu ri lino. 

26 Lebami Kupappiassengang arenTa 
mae ri kenanga; na kammaminjo tuli 
lakugaukang, sollanna tuli napariati kenanga 
pangngamaseanTa mae ri Nakke, naKuassere 
siagang kenanga." 

18 1 | ebaki appala doang kamma anjo, 

alampami Isa siagang ana-ana 
gurunNa antaleang ri baleanna Binanga 
Kidron. Anjoreng nia sere koko. Antamami 
Isa siagang ana-ana gurunNa ri anjo kokoa. 

2 Naassengi Yudas (ampasikongkolangai Isa) 
anjo tampaka: nasaba biasami arappungang 
Isa siagang ana-ana gurunNa anjoreng. 

3Jari battumi Yudas mange anjoreng, 


angngerang sere pasukang tantara Roma 
siagang siapa are pangawalana BallaNa 
Batara. laminne kenanga nisuroa ri 
imang-imang kapalaya siagang tu Farisia. 
Angngerangi kenanga sanjata, lampu, 
siagang sulo. 

4 Naassemmi Isa sikontu apa lakajarianga ri 
KalenNa. Jari Nareppesimi anjo taua ngaseng, 
nampa akkutanang Nakana, "Inai ngaseng 
nuboya?" 

> Appialimi kenanga angkana, "Isa, battua ri 
Nazaret." Nakanamo Isa, "INakkemi anne." 
Niaki Yudas anjoreng ammenteng siagang 
kenanga. 

6 Ri wattunna Nakana Isa ri kenanga, 
angkana, “INakkemi anne," ammonoboko 
ngasemmi kenanga, nampa tuguru naung ri 
buttaya. 

7 Sikalipi pole akkutanang Isa ri kenanga 
Nakana, "Inai ngaseng nuboya?" Appialimi 
kenanga angkana, "Isa, battua ri Nazaret." 

8Nakanamo Isa, "Leba mako Kupauang 
angkana iNakke minne. Na punna iNakke 
memantong nuboya, suromi anne kenanga 
maraenganga alampa." 

9 (Lanri akkana kammana anjo Isa, arupami 
apa lebaka Napaupirangalloang angkana: 
"Bapa, sikamma tau Kipassareanga ri Nakke, 
manna sitau talaniakka tappela. ") 

10 Anjo wattua angngerangi padang Simon 


Petrus. Nabibumi padanna nampa nateba 
anjo tu nasuroa imang lompoa, sagenna 
kaccili tolinna ri kananga. Anjo tunisuroa 
Malkus arenna. 

ll Nakanamo Isa ri Petrus, "Poterangi 
antama ri banoanna antu padannu! Apa 
nakana pikkirannu talaKutarimayai passessa 
Napassareanga Manggea mae ri Nakke?" 

12 Nijakkalami siagang nisikkomi Isa. la 
battua anjakkalaki Isa iamintu surudadu 
Roma nipimpinga ri komandanna, siagang 
pangawala-pangawalana tu Yahudia. 

13 Yru-uruna nierangi Isa ri kenanga mange 
andallekang ri Hanas, iamintu matoang 
buranena Kayafas. Na anjo Kayafas, iami ajari 
imang lompo anjo taunga. 

14 Siagang iami leba ampakaingaki 
pamarentana ngaseng tu Yahudia angkanaya 
bajikangangi serea tau mate untu sikontu 
bansaya. 

15 Alampami Simon Petrus siagang sitau 
ana guru maraengang amminawang boko ri 
Isa. Anjo ana guru maraenganga niassengi ri 
imang lompoa, jari amminawammi antama 
siagang Isa ri paranglakkenna balla lompona 
imang lompoa. 

19 Mingka Petrus, ammantanji attayang 
pantarang ri pakkebuka. Alampami anjo 
ana guru maraenganga mange abicara 
siagang palayang baine ajagaya anjoreng ri 

pakkebuka, nampa naerang todong Petrus 


antama. 

17 Nakanamo anjo baine pajaga timunganga 
ri Petrus, "He, sai ikau kalaserenna tongko 
ana gurunna anjo taua?" Appialimi Petrus 
nakana, "Teai Nakke." 

18 Anjo wattua sanna dinginna pakkasiaka. 
Jari apparinrami pepe palayanga siagang 
pangawalaka ngaseng, nampa abinrung 
kenanga. Alampa tommi Petrus mange 
anjoreng ero abinrung siagang kenanga. 

19 Nikutanammi Isa ri imang lompoa 
ri passalana ana-ana gurunNa siagang 
pangngajaranNa. 

20 Appialimi Isa Nakana, "Tuli silambusuna 
bateKu abicara ri dallekanna tau jaia. Tuli 
angngajarakKa ri sikamma balla sambayanga 
siagang BallaNa Allataala, tampa biasaya 
naparappungi tu Yahudia. Tena lebakai nia 
apa-apa Kupau cokko-cokko. 

21) ari angngapa nanikutanangA? lamonjo 
kenanga kutanang, nasaba nalangngeremi 
kenanga apa Kupangngajarranga. Tantu 
naassemmi kenanga apa lebaka Kupau." 

22 Ri wattunna akkana kamma anjo Isa, 
niamo sitau pangawala antempakarangi 
siagang nakana, "Nubarani kamma akkana 
kammanjo mae ri imang lompoa!" 

23 Appialimi Isa Nakana, "Punna nia 
apa-apa sala Kupau, paumi anrinni 
angkana apa salana! Mingka punna annaba 

memang todong anjo Kupaua, apa sabana 


nanutempakarangaA? " 

24 ebaki anjo nasuromi Hanas taua 
angngerangi Isa siagang tassikko limanNa 
mae ri Imang Lompoa iamintu Kayafas. 

25 Anjo wattua nia iji Simon Petrus 
ammenteng abinrung anjoreng ri tampa 
napabinrungia sumpaeng. Nakanamo taua 
ri ia, "Sai ana gurunna tongko anjo Taua?" 
Assassalami Petrus nakana, "Teai nakke!" 

26 Nia sitau suro-surona imang lompoa, 
ilamintu bijanna anjo tau lebaka nikaccili 
padang tolinna ri Petrus, angkana ri Petrus, 
"Kucinikko lalang ri kokoa siagang anjo Taua!" 

27 Assassalami pole Petrus, nakana, "Tena," 
na sitabang anjo wattua attingkokomi 
janganga . 

28 Ri baribasa dudua naerammi kenanga 
Isa battu ri ballana Kayafas mange ri balla 
lompona guburnurka. Sikamma tu Yahudia 
tena nantama ri balla lompoa, sollanna 
tena najari ramasa situru ajarang agamana 
kenanga. Nasaba eroki kenanga amminawang 
angnganre Paska. 

29) ari alampami assulu Pilatus mange ri 
kenanga nampa akkutanang nakana, "Apa 
nutuntukangi anne Taua?" 

30 Appialimi kenanga angkana, "Ebara 
angkana tena salanna antu Taua, tena olona 
lanierang mae ri katte." 

31 Nakanamo Pilatus ri kenanga, "Allemi 


anne Taua nampa nuadeli situru undang- 
undanna agamanu!" Mingka appialimi anjo tu 
Yahudia, angkana, “Tena nanikellaiki ikambe 
anghukkung matei taua." 

32 (Kajariammi anne kammaya, sollanna 
arupamo apa lebakaNapau Isa, ri passala 
antekamma bateNa lamate.) 

33 Ammoteremi antama Pilatus ri balla 
lompoa nanakio Isa, nampa nakutanang 
angkana, "Apaka iKaumi Karaeng tu Yahudia?" 

34 Appialimi Isa Nakana, "Maka battu ri 
katte tonji anne pakkutananga, yareka nia 
tau maraeng leba ampauangki passalana 
KalengKu?" 

35 Appialimi Pilatus nakana, "Bara nukana 
tu Yahudia? BansaNu tonji ampassareangKo 
mae ri nakke siagang imang-imang kapalaya. 
Apa kutadeng leba Nugaukang?" 

36 Nakanamo Isa, "INakke kakaraengangKu 
tena nabattu anrinni ri linoa. Ebara angkana 
battu anrinni ri linoa kakaraengangKu, 
manassa langngewai taungKu sollanna 
tena nanipassareangA mae ri sikamma 
pamarentana tu Yahudia. Mingka 
tena memang nabattu anrinni ri linoa 
kakaraengangKu!" 

37 Akkutanammi Pilatus nakana, "Jari punna 
kamma, KaraengKo padeng?" Appialimi Isa 
Nakana, "Nupaumi angkanaya iNakke anne 
karaengA. Sereji pattujunna naKunilassukang 


| Yohanes 18.381 19.4 104 
siagang naKubattu ri anne linoa, iamintu 


ampabattui katojenganga. Inai-nai battu ri 
anjo katojenganga iami lampilangngeriA." 

38 Akkutanammi Pilatus nakana, "Apa 
battuanna anjo katojenganga?" Assulukammi 
pole Pilatus nampa nakana ri tu Yahudia, 
"Tena kugappa kasalanna anne Taua, manna 
sirupa. 

39 Mingka situru kabiasannu ngaseng, tuli 
nia sere tunitahang kulappassang ri Allo 
Lompo Paskaya. Maka ero ngasenjako punna 
kulappassangi anne karaenna tu Yahudia untu 
ikau ngaseng?" 

40 Appialimi siagang ammarrang-marrammi 
kenanga, angkana, "Tena, teaki la 
kilappassang, mingka Barabas!" (Anjo 
Barabas, iami paella.) 

19 l Lebaki anjo antamami Pilatus nampa 

nasuro taua ancamboki Isa. 

2 Apparemi surudadua sere songko battu 
ri tangke-tangke kayu akkatintinga, nampa 
napataba irate ri ulunNa Isa. Lebaki anjo 
napipakeimi Isa juba cura lame butung. 

3 Nampa amole-mole kenanga battu ri 
dallekanNa Isa angkana, "Labu lalo umurutTa, 
karaenna tu Yahudia!" Nampa natempakarang 
kenanga Isa. 

4Lebaki anjo assulukammi pole Pilatus 
nampa nakana ri anjo tau jaia, "Ciniki! 
Kuerangi anne Taua mae ri dallekannu 

ngaseng, sollanna nuasseng angkanaya tena 


kugappa kasalanNa manna sirupa." 

3 Assulumi Isa, ammake songko akkatinting 
siagang juba cura lame butung. Nakanamo 
Pilatus ri kenanga, "Cinimi anjo Taua." 

6 Ri wattunna nacini imang-imang kapalaya 
siagang pangawalaka ngaseng anjo Isa, 
ammarrang-marrammi kenanga, angkana, 
“Allei salli! Allei salli!" Nakanamo Pilatus ri 
kenanga, "Allemi anne Taua nampa ikau 
tommo ansalliki. Nasaba inakke tena kugappa 
kasalanNa manna sirupa." 

7 Appialimi tu Yahudia angkana, "Situru 
undang-undang niaka ri kambe, musti 
nihukkung matei antu Taua, nasaba Nakanai 
KalenNa AnaNa Allataala." 

8 Nalangngerena Pilatus akkana kamma 
kenanga, pila ajari mallami pole. 

9 Jari ammoteremi pole antama ri balla 
lompoa. Na ri wattunna nierammo Isa 
antama, akkutanammi Pilatus ri la, nakana, 
"Battu kemae assalaNu?" Mingka tappialiai 
Isa. 

l0Jari nakanamo Pilatus, "TeaKo abicara 
siagang inakke? Parallui Nuasseng angkanaya 
makoasa allappassangKo, siagang makoasa 
tonga ansallikKo! " 

11 Appialimi Isa Nakana, "Punna taNasareako 
Allataala anjo koasanu, tena sikali koasanu 
mae ri Nakke. Lanri kammana, lompoangangi 

dosana tau ampassareangal KalengKu mae ri 


kau, kala ikau." 

12 Nalangngerena Pilatus akkana kamma 
Isa, aboyami cara antekamma nakkulle 
nalappassang Isa. Mingka ammarrang- 
marrammi tu Yahudia, angkana, "Punna 
kilappassangi antu Taua, teaiki aganna 
Karaenga! Inai-nai nakana kalenna karaeng, 
lami musunna Karaenga!" 

13 Nalangngerena Pilatus kana-kana 
kammaya anjo, naerammi Isa assulu nampa 
ammempo ri kadera pangadelanga, ri tampa 
niarenga Dapara Batu. (Lalang bicara Ibrani 
niarengi Gabata.) 

14 Anjo wattua abirimmi tette sampulo anrua 
ri tangngana alloa, iamintu allo rioloanganna 
Allo Lompo Paskaya. Nakanamo Pilatus ri 
yangaseng anjo taua, "Anne karaennu." 

15 Ammarrang-marrammi kenanga, 
angkana, “Bunoi! Bunoi! Allei Salli!" 
Akkutanammi Pilatus nakana, "Maka musti 
inakke ansalliki karaennu?" Appialimi 
imang-imang kapalaya angkana, "Tena 
ruanna karaeng pantaranganna Karaenna 
ikambe!" 

19) ari napassareammi Pilatus mae ri 
kenanga Isa sollanna nisalli ri kenanga. 
Niallemi Isa ri kenanga, nampa nierang 
alampa. 

17 Assulumi Isa ampisangi kayu salliNa, 
Naerang mange ri tampa niarenga "Tampa 

Tangkora". (Lalang bicara Ibrani nikana 


Golgota.) 

18 Anjoremmi nisalli Isa. Nia todong rua tau 
maraeng Naagang nisalli: sitau nisalli ri sari 
kairinNa, na sitau ri sari kananNa, na Isa 
ammantang ri tangnga nisalli. 

19Ri kayu salliNa Isa nia nasuro tannang 
Pilatus tulisang angkanaya: "Isa battu ri 
Nazaret, Karaenna Tu Yahudia". 

20] ai tu Yahudi ambacai anjo tulisanga, 
nasaba anjo tampaka tena nabella battu ri 
kotaya. Anjo tulisanga nitulisiki lalang bicara 
Ibrani, bicara Lating, siagang bicara Yunani. 

21 Nakanamo imang-imang kapalaya ri 
Pilatus, "Teaki tulisiki angkana, Karaenna 
tu Yahudia, mingka tulisiki angkana, Anne 
Taua Nakana KalenNa, iNakke Karaenna tu 
Yahudia." 

22 Mingka appialimi Pilatus nakana, "Apa 
lebaka kutulisi, bolimi kamma anjo tattulisi." 

23 | ebaki nisalli Isa ri surudadua, nialleammi 
ri kenanga care-careNa. Anjo care-carea 
nabage appaki kenanga: sere-sere tau 
anggappai sibageang. Nampa naalle todong 
jubaNa. Anjo jubaya tena nanijaiki nitannunji 
battu irate sagenna naung. 

24 Nakanamo anjo surudadua para ia, 

"Tea mako polong-polongi anne jubaya. 
Umbamo naniloterei nanipattantu angkana 
inai anggappai." Kajariammi anjo passalaka 
sollanna arupamo apa tattulisika lalang ri 

Kittaka angkanaya: "Nabage-bagei kenanga 


care-careKu nanaloterei jubaKu." Na kamma 
tojemmi anjo nagaukanga surudadua. 

25 Tabellayai ri salliNa Isa, niaki ammenteng 
ammanNa Isa, saribattang bainena ammaNa, 
Maria bainenna Kleopas, siagang Maria 
Magdalena. 

26 NaciniNa Isa ammaNa siagang anjo 
ana gurunNa Nakamaseanga ammenteng 
anjoreng, Nakanamo ri ammaNa, "Amma, 
anjo mae anatta." 

27 Nampa Nakana Isa ri anjo ana guru 
Nakamaseanga, "Anjo mae ammanu." 
Pakkaramula anjo wattua natarimami 
ammaNa Isa ammantang ri ballana anjo ana 
guru Nakamaseanga Isa. 

28 Naassemmi Isa angkanaya kamma- 
kamma anne leba ngasemmi, na sollanna 
arupamo apa tattulisika lalang ri Kittaka, 
Nakanamo, "TurereA." 

29 Anjoreng ri tampaka nia sere mangko 
rassia anggoro kacci. Angngallemi taua sere 
bunga batu karang nampa napantama ri jene 
anggoroka. Nampa nipataba anjo bunga batu 
karanga ri serea passukki, nanipajonjo mae ri 
bawaNa Isa. 

30 Nalepami Isa anjo anggoroka nampa 
Nakana, "Lebami!" Nampa adundu Isa, 
natappumo nyawaNa. 

31 Taerokai pamarentana tu Yahudia amboliki 
ammantang tagentung mayana anjo tau 

lebaka nisalli ri allo Pammari-marianga. 


Labiangampa pole nasaba anjo allo Pammari- 
marianga sitabang tongi Allo Lompona Allo 
Pammari-marianga. Lanri anjo nisalliNa Isa 
tenapa narapiki allo Pammari-marianga, 
appala paramisimi tu Yahudia mae ri Pilatus 
sollanna akkulle natepo kenanga bangkenna 
anjo tau lebaka nisalli, siagang nipanaung 
mayana battu rate ri anjo kayu sallika. 

32J ari alampami anjo surudadua mange 
antepoki rolong bangkenna anjo tau ruaya, 
Naaganga Isa nisalli. 

33Ri wattunna battu kenanga ri Isa, 
nacinimi kenanga angkana matemi Isa. Jari 
tanatepokami kenanga bangkenNa Isa. 

34 Mingka niamo kalaseremna anjo surudadua 
antodoki poke sarinNa Isa, sagenna assulumi 
ceraka accampuru jene. 

35 Tau kalennaya anciniki anjo apa 
kajarianga, iami angkabarrangi anjo 
passalaka, sollannu tappa ngaseng todong. 
Na kontutojeng anjo apa nakasabianga, 
siagang naassengi angkanaya kontutojengi 
anjo passalaka. 

36 kajariammi anjo passalaka, sollanna 
arupamo apa niaka tattulisi lalang ri Kittaka, 
angkanaya, "Tena manna sere lanitepo 
bukunNa". 

37 Nia pole tattulisi lalang ri Kittaka, 
angkanaya, “Lanaciniki kenanga anjo Tau 
lebaka natobo". 

38 | ebaki anjo appala paramisimi Yusuf 


battua ri Arimatea mae ri Pilatus, sollanna 
akkulle naalle mayaNa Isa. (Anne Yusuf, 
ana gurunNa todong Isa mingka nacokkoi, 
lanri mallaki ri pamarentana tu Yahudia.) 
Nisaremi paramisi ri Pilatus. Jari alampami 
Yusuf angngallei mayaNa Isa. 

39 Alampa tommi Nikodemus lebaka battu ri 
wattunna bangngi mae ri Isa. Angngerammi 
Nikodemus rampa-rampa, kammaya 
campurang minynya-minynya bau, siagang 
minynya- minynya bau cendana kira-kira nia 
tallumpulo kilogarang jaina battalana. 

40 Siparua-ruami anjo taua angngallei 
mayaNa Isa, nampa naroko kaeng anjo 
mayaka, napasiroko siagang anjo campurang 
minynya-minynya bauka, situru ada 
panguburanmna tu Yahudia. 

41 Anjoreng ri tampaNa Isa nisalli nia sere 
koko. Lalang anjo ri kokoa nia sere jera beru 
nipare tenayapa naleba nipake antarawangi 
taua. 

42 Nasaba ambaniji anjo jeraka, siagang 
labirimmi antama allo Pammari- marianga, 
anjoremmi natarawang kenanga Isa. 

20 l Ri baribasana allo Minggua, ri 

wattu sassanna ija, alampami 
Maria Magdalena mange ri Jeraka. Mingka 
talesammi nacini batu pattongkona anjo 
jeraka. 

2Jari larimi mange amboyai Simon Petrus 


siagang anjo ana guru Nakamaseanga 
Isa, nampa nakana ri kenanga, "Nia leba 
angngallei mayaNa Batara, natakuassengai 
angkana kemaei naboli." 

3 Alampami Petrus siagang anjo ana guru 
Nakamaseanga Isa mange ri jeraka. 

4Larimi kenanga siparua, mingka 
lintakangangi lari anjo ana guru 
Nakamaseanga Isa. Sagenna rioloangangi 
battu mae ri jeraka. 

> Attoami antama ri jeraka nanacini kaeng 
parokoka tadongko lalang ri jeraka; mingka 
tantamayai. 

6 Amminawang bokomi Simon Petrus; na ri 
wattunna battu, tulusumi antama ri jeraka. 
Nacinimi anjo kaeng parokoka tadongko. 

7Mingka kaeng nipasikkoka ri ulunNa Isa 
tambaniai anjoreng passangalinna tassalaki 
pammantanganna, talappa baji-baji. 

8 Antama tommi anjo ana guru sereanga. 
Nacinimi anjo apa kajarianga, najari tappamo. 

9 (Sagenna anjo wattua tenapa napahangi 
kenanga apa niakatattulisi lalang ri Kittaka 
angkanaya lattallasa poleangi Isa battu ri 
kamateanga.) 

10 Lebaki anjo ammoteremi anjo ana-ana 
gurunNa Isa. 

11 Ammentemmi Maria Magdalena ri 
dallekanna anjo jeraka angngarru. Lalang 
angngarruna, attoaki antama ri jeraka. 

12 Apaji naniamo nacini rua malaeka 


ammakeang kebo. Ammempoi anjo ruaya 
malaeka ri bate pammantanganna mayaNa 
Isa, sere ri tuju ulunNa, nasere ri tuju 
bangkenNa. 

13 Akkutanammi anjo malaekaka nakana, 
"Angngapa nakiangngarru ibu?" Appialimi 
Maria nakana, "Nia leba angngallei mayaNa 
Batara, natakuassengai angkana kemae 
naboli." 

14| ebaki akkana kamma, assailemi mae ri 
boko. Apaji naniamo nacini Isa ammenteng 
ri bokona. Mingka tanaassengai angkana Isa 
anjo nacinika. 

13 Akkutanammi Isa ri ia Nakana, "Ibu, 
angngapa nakiangngarru? Inai kiboya?" 
Nakapangi Maria angkana pajama koko 
anjo taua. Jari nakanamo, "Bapa, punna 
ikatte ampaletteki anjo mayaka, kitulunga 
nakipauanga angkana kemae kiboli, sollanna 
akkulle mae kualle." 

19Nakanamo Isa ri ia, "Maria!" Assailemi 
Maria mae ri Isa, nampa nakana lalang bicara 
Ibrani, "Rabbuni!" (Battuanna "Guru".) 

17 Nakanamo Isa ri ia, "Teako tagalakiA, 
nasaba tenapa naKunai ri Manggea. Mingka 
alampamako mae ri sikamma saribattangKu, 
siagang pauangi kenanga angkanaya 
kamma-kamma anne naiMa ri ManggeKu 
siagang Manggenu todong, ri Allataalaku 
siagang Allataalanu todong." 

18 ari alampami Maria mange ampauangi 


ana-ana gurunNa Isa, angkanaya lebami 
nacini Batara, siagang Batara leba ampauang 
ngasengi anjo passalaka. 

19Ri ia memang anjo allo Minggua, ri 
wattunna bangngimo, arappungammi 
ana-ana gurunNa Isa ri sereang balla. Nijoli 
ngasengi pakkebuka, lanri mallaki kenanga 
ri pamarentana tu Yahudia. Tiring niami Isa 
ammumba, siagang ammenteng ri tangnga- 
tangngana kenanga, na Nakana, "Salamakko 
siagang salewangang ngasengko. " 

20 Lebaki akkana kamma, Napappicinikammi 
limanNa siagang sarinNa mae ri kenanga. 
Sanna ngasemmi rannuna kenanga ri 
wattunna nacini Batara. 

21 Sikalipa pole Nakana Isa ri kenanga, 
"Salamakko siagang salewangang ngasengko. 
Sangkamma iNakke NasuroA Manggea, 
sangkamma tomminjo naKusuro ngaseng 
tongko." 

22 Nampa Natui kenanga na Nakana, 
"Tarimami RohNa Allataala. 

23 Punna nupammopporang dosana serea 
tau, nipammopporang tommi ri Allataala. 
Punna tanupammopporanga dosana serea tau 
tena todong nanipammopporangi ri Allataala. " 

24 Nia kalaserenna ri anjo ana guru 
sampuloa anrua, lamintu Tomas, 
(nigallaraka i "Kambara"), tenai ri 
wattunna Napappicinikang KalenNa Isa. 

25 Nakanamo ana-ana gurunNa Isa 


maraenganga ri Tomas, "Ikambe lebami nicini 
Batara!" Mingka appialimi Tomas nakana, 
"Punna takucinikapa bate pakua ri limanNa, 
natenapa nakujamai anjo bokkaNa lebaka 
nipaku, siagang tenapa kujappuki bokkaNa ri 
sarinNa, tena sikali kutappa. " 

26 Sidaminggu ribokoanganna, niami 
pole arappungang anjo ana-ana gurunNa 
Isa ri anjo tampaka. Anjo wattua nia 
tommi Tomas. Tajoli ngasengi pakkebuka. 
Mingka niami battu ammumba Isa siagang 
ammenteng ri tangnga-tangngana kenanga, 
na Nakana, "Salamakko siagang salewangang 
ngasengko." 

27 Nampa Nakana Isa ri Tomas, "Cinimi anne 
limangKu siagang jamami. Pamaemi limannu 
nanujama saringKu. Tea mako bata-batai, 
mingka tappa mako!" 

28 Nakanamo Tomas ri Isa, "O Bataraku, 
siagang Allataalaku!" 

29 Nakanamo Isa ri ia, "Sai tappa mako 
nasaba nuciniMa? Matenei tau tappaka, 
mangKu tanaciniKa!" 

30J ai iji gau-gau appakalannasa maraeng, 
lebaka Nagaukang Isa ri dallekanna ana-ana 
gurunNa. Mingka tena nanitulisiki lalang 
anrinni ri kittaka. 

31 Mingka nitulisimi sikammaya anne 
niaka nitulisi, sollannu tappa ngaseng 
angkanaya Isa lami Karaeng Mappasalama, 

AnaNa Allataala:, na lanri tappanu ri la, 


nanugappamo katallassanga. 

2 1 1 Lebaki anjo Napappicinikammi pole 
KalenNa Isa ri ana-ana gurunNa, ri 

wattunna nia ana-ana gurunNa ri Tamparang 

Tiberias. Kammaminne kajarianna: 

2 Nia sere allo narappungang Simon Petrus, 
Tomas nigallaraka i Kambara, Natanael battua 
ri Kana ri Galilea, ana-anana Zebedeus, 
siagang rua ana gurunNa Isa maraenganga. 

3 Nakanamo Simon Petrus ri aganna 
maraenga, "Erokka alampa mange aboya 
juku." Nakanamo aganna maraenga, 
"Lamminawang tongki." Alampami kenanga 
mange ri biseanga. Mingka sagenna sipattang 
bujuru tanggappayai kenanga manna sikayu 
juku. 

“Ri wattunna appakkaramulamo ammumba 
alloa, niami Isa ammenteng ri biring 
tamparanga. Mingka tanaassengai kenanga 
angkanaya Isa anjo niaka ammenteng. 

> Nakanamo Isa ri kenanga, "Ana-ana, nia 
jukunu?" Appialimi kenanga angkana, "Tena." 

6 Nakanamo Isa ri kenanga, "Buangi jalanu 
mae ri sari kananna biseanga, nanuanggappa 
juku." Nabuammi jalana kenanga mange 
anjoreng. Mingka tanakulleami kenanga 
ambesoki ammotere anjo jalaya, nasaba 
sanna jaina juku lalang. 

7 Nakanamo anjo ana guru Nakamaseanga 
Isa ri Petrus, "Batara anjo!" Nalangngerena 

Simon Petrus angkanaya Batara anjo, 


napakemi bajunna (nasaba tena nabaju anjo 
wattua) nampa alumpa naung ri jeneka. 

8 Amminawang ngaseng tommi abiseang 
ana-ana guru maraenga mae ri biring 
tamparanga, nanabeso todong anjo jala 
rassia juku. Tena nasiapa bellana kenanga 
battu ri bontoa. Kira-kira sibilangnganji 
metere bellana. 

9 Ri wattunna naung kenanga battu ri 
biseanga, niamo nacini kenanga bara pepe. 
Irate ri anjo bara pepeka nia tadongko juku 
siagang roti. 

10 Nakanamo Isa ri kenanga, "Angngerang 
sako pirang kayuang juku beru nijakkalaka." 

ll Naimi Petrus ri biseanga, nampa 
nareresang jalana mae ri bontoa. Rassi juku 
anjo jalaya, nasanna ngaseng lompona. Nia 
sibilangngang limampulo antallu kayunna 
anjo jukuka. Mingka manna nakamma jaina 
anjo jukuka, tena tonja nasinre anjo jalaya. 

12 Nakanamo Isa ri kenanga, "Maeko 
nakiangnganre." Tenanniakka manna sitau 
ri anjo ana-ana gurua barani akkutanang 
angkana, "InaiKi antu Bapa?" Nasaba 
naassemmi kenanga angkanaya Batara anjo. 

13 Areppesemi Isa mae ri kenanga. Naallemi 
anjo rotia naNapassareang mae ri kenanga. 
Kamma tomminjo, Napassareang tommi anjo 
jukuka mae ri kenanga. 

14] aminjo maka pintallunna Napappicinikang 


KalenNa Isa mae ri ana-ana gurunNa baku 
attallasanamo poleang battu ri kamateanga. 
15 | ebaki kenanga angnganre, Nakanamo 

Isa ri Simon Petrus, "Simon, anana Yona, 
maka lompoangangi pangngamaseannu mae 
ri Nakke na pangngamaseanna anne kenanga 
mae ri Nakke?" Appialimi Petrus nakana, 
"Kammatojengi Batara, Kiassengi angkanaya 
kukamaseangKi Batara." Nakanamo Isa ri ia, 
“Parakaimi ana-ana gimbalakKu. " 

16 Akkutanammi pole Isa maka pinruanna 
ri ia, Nakana, "Simon, anana Yona, maka 
nukamaseangA?" Appialimi Petrus nakana, 
"Kammatojengi Batara, Kiassengi angkanaya 
kukamaseangKi Batara." Nakanamo Isa ri ia, 
"Parakaimi gimbalakKu ngaseng." 

17 Akkutanammi pole Isa makapintallunna 
ri ia, Nakana, "Simon, anana Yona, maka 
nukamaseangaA?" Ajari sinami atinna Petrus, 
lanri pintallummi akkutanang Isa ri ia. Jari 
appialimi pole Petrus nakana, "O Batara, 
sikamma apa-apaya Kiasseng ngasengi 
Batara. Kiassengi angkanaya kukamaseangKi 
Batara!" Nakanamo pole Isa ri ia, "Parakaimi 
gimbalakKu ngaseng. 

18 Annaba sikali anne kanangKu: Angkanaya 
ri wattunnu rungka ija, kalennu ansikkoki 
ayanu, siagang alampako ri kere-keremae 
situru eronu. Mingka punna toa mako sallang, 
lanupajonjomi limannu, na tau maraeng 

ansikkokko, nampa naerangko alampa mae ri 


tampa tanukaerokia." 

19 (Lalang akkana kammana anjo 
Isa, Napaumi angkanaya antekamma 
sallang batena lamate Petrus lanri erona 
ampakalabiriki Allataala.) Lebaki anjo, 
Nakanamo Isa ri Petrus, "Amminawang mako 
ri Nakke!" 

20 Ri wattunna assaile Petrus, nacinimi anjo 
ana guru Nakamaseanga Isa nia ri bokona. 
(laminne anjo ana guru areppeseka ri Isa 
ri wattunna angnganre bangngi kenanga 
siagang akkutananga ri Isa angkana, 

"O Batara inai ero lampasikongkolangKi 
Batara?") 

21 Nacinina anjo ana guru Nakamaseanga 
Isa, akkutanammi Petrus ri Isa, nakana, 
"Antekamma anne taua?" 

22 Appialimi Isa Nakana, "Ebara angkana 
erokKa natuli attallasana sagengKu battu 
poleang sallang, anjo teai urusannu. Mingka 
ikau, amminawang mako ri Nakke!" 

23) ari tassiarami anjo kabaraka ri ana-ana 
gurunNa ngaseng Isa, angkanaya talamateai 
anjo ana gurua. Na sikontutojenna tena na 
Nakana Isa angkanaya talamateai anjo ana 
gurua passangalinna Nakananaja: "Ebara 
angkana erokKa natuli attallasa sagengKu 
battu, anjo teai urusannu." 

24|aminjo ana gurua assarea kasabiang ri 
passalana ngaseng anne apa-apa kajarianga. 

latommi antulisiki anjo kasabianga. Na 


niasseng angkanaya kontutojengi anjo apa 
napaua. 

25J ai iji apa-apa maraeng Nagaukanga Isa. 
Mingka ebara angkana lanitulisi ngasengi anjo 
tassere-sere, kupikkiriki angkanaya manna 
sibatu anne linoa tena tompa nalaganna 
lanipammonei sikontu anjo kittaka punna 
lanitulisi ngasengi anjo passalaka. 


Kisah Para Rasul 


1 l Natarimai Teofilus, mabaji pamaika, 
Lebami kupakasingara lalang ri kitta 
makaserea, sikamma apa lebaka Nagaukang 
siagang Napangngajarrang Isa, pakkaramula 
ri uru-uru Nagaukanna jama-jamanNa, 

2 sagenna ri allo taangkaNa nai ri suruga. Ri 
tenanapa naNai ri suruga, Nasare ngasemmi 
pappijojo sikamma tunisuro lebaka Napile, 
lalang koasaNa RohNa Allataala. 

3 Ri lebanamo attallasa poleang battu 
ri kamateanga, lalanna patampulo alloa, 
amole-molei anyata sikali Napappicinikang 
KalenNa mae ri tunisuroNa, lanri eroNa 
Napanassa angkanaya manassa attallasa 
poleammi battu ri kamateanga. Nicinimi 
ri kenanga, siagang sipabicarami siagang 
kenanga ri passalana Allataala siagang 
PamarentahanNa. 

4Na ri wattunna arappungang siagang 
kenanga, Nasaremi parenta kenanga 
Nakana, "Teako rolong alampai battu ri 
Yerusalem. Attayangko rolong anjoreng, 
sagennu Nasare Allataala anjo apa lebaka 
Napajanjiang, iamintu apa lebaka Kupau ri 
kau ri pirangalloang. 

> Nasaba jene napake Yohanes anjenekko, 


mingka tasalloami anne nulanijene siagang 
RohNa Allataala." 

6 Ri wattunna arappungang sikamma 
anjo tunisuroa siagang Isa, akkutanammi 
kenanga ri Isa, angkana, "O Batara, ero maKi 
kamma-kamma anne ampaenteng poleangi 
PamarentahanTa ri bansa Israel?" 

7 Appialimi Isa Nakana, "KalenNa ManggeKu 
lampattantui allonna siagang wattunna. Anjo 
tena naparallu nuasseng, nasaba anjo lalang 
koasaNai Manggea. 

8 Mingka punna battumo RohNa Allataala 
mange ri kau, langgappa mako koasa. Na 
lajari mako sabingKu ri Yerusalem, ri sikontu 
Yudea, ri Samaria, sagenna ri cappana linoa." 

9 Lebaki akkana kamma Isa, niangkami nai 
ri suruga, nicini ngaseng ri kenanga, sagenna 
nitongko ri rammanga natanicinikamo ri 
kenanga. 

10 Lalang accongana kenanga nai ri langika, 
ri wattunna taangka Isa nai ri suruga, tiring 
niamo rua tau ammakeang kebo, ammenteng 
ri ampina kenanga. 

ll Nakanamo anjo tau ruaya, "E, ikau 
ngaseng tu battua ri Galilea, angngapa 
nummantang bawang antureng acconga nai 
ri langika? Anjo Isa, nucinika taangka nai 
ri suruga, labattu poleangi sallang lalang 
kalabiranNa, sangkamma labiriNa ri wattunna 
nucini nai ri suruga sumpadeng." 

12 | ebaki anjo ammoteremi anjo sikamma 


tunisuroa battu ri Bonto Zaitun mange ri 
Yerusalem. Anjo bontoa nia kira-kira sere 
kilometere bellana battu ri Yerusalem. 

13Ri wattunna battu kenanga mange 
ri Yerusalem, mangemi kenanga ri balla 
napannumpangia kenanga, nampa nai 
kenanga ri kamara ratea ri lotenga. 

Anjo sikamma tunisuroa iamintu Petrus, 
Yohanes, Yakobus, Andreas, Filipus, Tomas, 
Bartolomeus, Matius, Yakobus ananaya 
Alfeus, Simon nigallaraka Patriot, na Yudas 
ananaya Yakobus. 

14 Tuli ajulu atimi arappungang kenanga untu 
appala doang siagang bai-bainea, siagang 
Maria ammaNaya Isa, kammayatompa 
sikamma saribattanNa ngaseng Isa. 

15 Ri sereang allo, ri wattunna arappungang 
kenanga nia kira-kira sibilangngang ruampulo 
jaina tau hadere ammentemmi Petrus 
abicara. Nakana, 

16 "Sikamma saribattangku ngaseng! 

Apa niaka tattulisi lalang ri Kittaka, musti 
kajariang ngasengi. Riolo, Napau memammi 
RohNa Allataala lalang ri kalenna Daud ri 
passalana anjo Yudas, lebaka ampimpingi 
taua battu anjakkalaki Isa. 

17 Anjo Yudas iami kalaserenna tau battua 
ri katte, siagang leba tongi nipile untu 
angngagangki sipanjamang." 

18 (Anne lapung Yudas anggappami butta 


untu jerana,ajari sawalana ri gau kajadallanna 
ampasikongkolangi Isa. Tugurumi naung 

ri buttaya namate, pue battanna, sagenna 
assulu ngaseng parruna. 

19 Naasseng ngasemmi sikontu tau niaka 
ammantang ri Yerusalem anjo passalaka. 
laminjo sabana nanaaremmo kenanga 
Akeldama anjo tampaka, situru bicaranna 
kenanga, battuanna Butta Cera".) 

20 "Nasaba nia tattulisi lalang ri Kitta 
Pammuji-mujia angkana, Lappassammi 
ammantang ajari sino pammantanganna, 
teako niakki manna sitau ammantang lalang. 
Nia pole tattulisi angkanaya, Lappassammi 
naalle tau maraeng empoanna. 

21] anri kammana minjo, namusti nia sitau 
ansambeangi Yudas, amminawanga siagang 
ikatte ajari sabi angkanaya manassa attallasa 
poleammi Batarata Isa battu ri kamateanga. 
Anjo tau ansambeangai, musti kalaserenna 
tau niakamo tuli angngagangki ri wattunna 
alampa Isa ri kere-keremae siagang ikatte. 
lamintu appakkaramula ri wattunta najene 
Yohanes, sagenna niangka Isa nai ri suruga 
battu ri tangnga-tangngata. " 

22(1:21) 

23) ari niamo rua tau nacalongkang anjo tau 
hadereka, iamintu Yusuf nigallaraka Barsabas 
(nigallara tongi Yustus), siagang Matias. 

24 Nampa appala doang kenanga. Nakana 


kenanga, "O Batara, iKatte angngasseng 

ngasengi atinna sikontu rupataua. Tugurumi 
Yudas battu ri empoanna salaku tunisuroTa, 
siagang matemi. Jari Kijojokang sai ikambe, 
kereanga ri anne tau ruaya Kipile antarimai 
anne jama-jamanga, ansambeangai Yudas." 

25(1:24) 

26 ebaki anjo, nilotereimi anjo ruaya areng, 
natuguru mae ri Matias. J ari niangkami Matias 
ajari tunisuro, lasiaganga anjo sampuloa 
assere tunisuroNa Allataala. 

2 l Ri wattunna narapimo allo Pentakosta, 
arappungang ngasemmi sikamma tau 
tappaka ri sereang tampa. 

2 Tiring niamo sara kalangngerang 
battu ri langika, sangkammaya anging 
lompo saranna. Sangnging ia mami anjo 
saraya kalangngerang anjoreng ri balla 
napammantangia kenanga ammempo 
arappungang. 

3 Nampa niamo nacini kenanga lila-lila 
kamma pepe, allepa mange-mange sagenna 
adongko massing-massing mae ri kenanga. 

4Nikoasai ngasemmi kenanga ri RohNa 
Allataala, sagenna appakkaramulamo akkulle 
abicara lalang arupa-rupa bicara. Akkullemi 
abicara kenanga situru apa nisareangai ri 
RohNa Allataala untu lanapau. 

> Anjo wattua jai tu Yahudi ammantang ri 
Yerusalem, battua ri arupa-rupa parasangang 

ri sikontu linoa. Sangnging tau malla ngaseng 


kenanga ri Allataala. 

6 Ri wattunna kalangngerang anjo saraya, 
jaimi tau battu alipung. Tabangka ngasemmi 
kenanga nalangngerena akkulle abicara 
anjo tau tappaka ngaseng situru massing 
bicaranna kenanga. 

7 Lalang lannasana siagang takkajannana 
kenanga, nakanamo kenanga, "Sikontu anjo 
tau abicaraya sangnging tu Galilea! 

8 Antekamma kajarianna, sagenna akkulle 
nilangngere kenanga abicara lalang bicara 
battua massing ri parasanganta? 

9 |katte tu battua ri parasangang Partia, 
Media, Elam, Mesopotamia, Yudea, 
Kapadokia, Pontus, Asia, 

10Frigia, Pamfilia, Mesir, siagang battu ri 
daera-daera Libia sikambania Kirene; ikatte 
niakki tu battu ri Roma, 

nia tu Yahudi, siagang tu bansa-bansa 
maraeng antamayamo agama Yahudi; nia 
todong tu battu ri Kreta siagang battu ri Arab. 
Massing nilangngere ngasemmi kenanga 
abicara lalang bicaranta ngaseng: nabicaraya 
kenanga iamintu gau-gau appakalannasa 
Nagaukanga Allataala!" 

12 Lalang lannasana siagang takkajannana 
kenanga, akkutanang ngasemmi para ia 
kenanga angkana, "Apa ngaseng battuanna 
anne apa kajarianga?" 

13 Mingka nia tommo ri kenanga pacau-cau, 


angkana, “Hah, poro nasaring ngasennaja 
anjo kenanga!" 

14 Ammentemmi Petrus siagang anjo 
sampuloa assere tunisuro maraenganga, 
nampa abicara mae ri anjo tau Jaia. 
Nalompoimi saranna Petrus angkana, 
"Sikamma saribattangku, tu Yahudia siagang 
sikamma tau niaka ammantang ri Yerusalem! 
Pilangngeri baji-baji, nasaba parallui 
nipakasingara anne passalaka mae ri kau 
ngaseng. 

13 Anne taua tena nanasaringi sangkamma 
nupakkanaya ri nawa-nawannu, nasaba 
kamma-kamma anne nampai tette salapang 
ri baribasaka. 

16 Mingka anne passalaka, leba memammi 
Napabattu Allataala lalang ri kalenna Nabi 
Yol, ri wattunna angkana: 

17 Nakana Allataala, Ri allo kalabusanna 
jammanga laKupaturungi RohKu mae ri 
sikamma taua. Lanapabattuangko ana- 
ana buranenu siagang ana-ana bainenu 
sikamma apa-apa lebaka Kupabattu mae ri 
kenanga. Lanaciniki tu rungkanu apa-apa 
Kupappicinikanga mae ri kenanga. Lassonai 
tu toa-toanu, lamintu sona Kupabattua mae 
ri kenanga. 

18Balalo manna ata-atangKu burane 
siagang baine laKupiturungi tongi RohKu 

anjo allo-alloa. Lanapabattuangko kenanga, 


apa-apa lebaka Kupabattu mae ri kenanga. 

19 | appaniakKa apa-apa appakalannasa 
rate ri langika, siagang gau-gau tantamaya 
ri akkalanu irawa ri anne linoa; lania cera 
siagang pepe, umbu siagang saliu. 

20| ajari sassangi alloa, lajari ejai bulanga 
sangkamma cera ri tenanapa nabattu AllonNa 
Batara, iamintu allo malompoa siagang 
malabirika. 

21 Anjo wattua, inai-nai akkio mae ri Batara 
lami lanipasalama. 

22 Sikamma saribattangku tu Israelka! 
Pilangngeri anne apa kupaua: Anjo Isa, 
battua ri Nazaret, nisarei tugasa ri Allataala 
untu ikau ngaseng. Anassa sikalimi anjo 
lalang ri gau-gau appakalannasa siagang 
apa-apa tenaya narapiki akkalanu, lebaka 
Nagaukang Allataala ri tangnga-tangnganu 
lalang ri KalenNa anjo Isa. Yangasenna anjo 
massing nuassemmi. 

23 Situru ero KalenNa, Natappukimi Allataala 
laNapassareang Isa Almasi mae ri kau 
ngaseng. Na ri wattunna nipassareang mae ri 
kau ngaseng, nuallemi nubuno, lanri nubalang 
parekanna nisalli ri tau jadalaka. 

24 Mingka nipattallasa poleangi ri Allataala 
battu ri allana tau matea. Nialuki ri 
kamateanga, mingka nilappassangi ri 
Allataala, lanri tena olona lakkulle tuli 
lanikoasai ri kamateanga. 

23Ri passalana anne Isa, lebaki Daud 


akkana kamma anne, Kuciniki Batara tuli nia 
ri dallekangku:, Narurunganga ri saringku, 
sollangku tanipakamallaka ri apa-apa mamo. 

29|aminjo sabana namarannu sanna 
atingku nakupaumo pammuji-mujia:, na 
sannammonne batangkalengku lamattayang 
lalang ri jerakku. 

27 Nasaba tena natuli nubalang parekangi 
nyawaku ammantang lalang ri linona tu 
matea. Tanubalang parekangai ata majarreka 
ri kau ajari ancuru na labusu. 

28 |ebama Nujojokang oloang mangea ri 
katallassang sitojennaya. Sanna sikalimi 
lompona rannuku, lanri niaNu anrurunganga. 

29 Sikamma saribattangku, bolimi kamma 
nakupau silambusuna ri passalana Daud 
boeta ngaseng. Matemi Daud siagang lebami 
nitarawang:, sagenna kamma-kamma anne 
nia iji Jerana ri tangnga-tangngata. 

30 | ebami ajanji siagang assumpa Allataala 
mae ri Daud, angkanaya nia sallang 
kalaserenna sossoranna Daud laniangka ri 
Allataala ajari karaeng. Lanri naassenna Daud 
anjo janjia, siagang ia nabi tongi, 

31 naasseng tommi apa laNagaukanga 
pole Allataala. Jari napaumi labi riolo 
angkanaya lattallasa poleangi battu ri 
kamateanga anjo Karaeng Mappasalamaka, 
anjo Napajanjianga Allataala. Nakana Daud, 
Tena nanibalang parekangi ammantang 

ri linona tu matea; talaancural siagang 


talalabusai BatangkalenNa. 

32 | aminne Isa nipattallasa poleanga ri 
Allataala battu ri kamateanga. |kambe minne 
leba anciniki anjo apa kajarianga. 

33 Niangkami nai ri empoang kaminang 
tinggia siagang nisaremi koasa ri Allataala, 
nampa Natarima RohNa Allataala, lebaka 
Napajanjiang Manggea. Na anne apa 
nulangngereka siagang nucinika kamma- 
kamma anne iaminjo RohNa Allataala, 
Napaturunga mae ri kambe. 

34 Kalenna Daud tanaikai ri suruga, mingka 
angkanai Daud, Nakana Batara mae ri 
Bataraku: 

35 AMmempo mako ri sari kanangKu, 
sagenna Kusuro ngaseng akkulantu 
musu-musunNu ri dallekanNu! 

36|aminjo sabana namusti naasseng 
toj eng-toj eng sikontu bansa Israel angkanaya 
anjo Isa, lebaka nusalli, latommi anjo Isa 
lebaka Naangka Allataala ajari Batara siagang 
Karaeng Tumappasalamaka!" 

37 Nalangngerena ngaseng kenanga anjo 
napaua Petrus, sanna ngasemmi dinging- 
dinginna atinna kenanga. Jari akkutanammi 
kenanga ri Petrus siagang anjo tunisuro 
maraenganga, angkana, "Jari apamo musti 
nigaukang anne, saribattang?" 

38 Appialimi Petrus nakana, "Toba ngaseng 
mako battu ri dosa-dosanu. Siagang musti 

massing nijene ngasengko lalang arenNa 


Isa Almasi, sollanna nipammopporang 
dosa-dosanu. Nampa lanutarima passareNa 
Allataala, iamintu RohNa Allataala. 

39 Nasaba anjo Napajanjianga Allataala 
untu ikau ngaseng siagang sossorannu, 
kammayatompa untu tau battua ri 
pammantangang bellaya iamintu sikontu tau 
Nakioka Allataala Batarata battu mae ri la." 

40 Kammaminjo napakasingaraka Petrus mae 
ri kenanga. Siagang ilalang arupa-rupa bicara 
maraengang, napakainga tommi kenanga 
sollanna napakabella kalenna kenanga battu 
ri anne bansa Jadalaka laNahukkunga sallang 
Allataala. 

41Jaimi tau tappa mae ri anjo napaua 
Petrus, nampa nijenemo kenanga. Jari anjo 
alloa katambammi jaina tau tappaka ajari 
tallussabu tau. 

42 Tuli attojeng-tojemmi kenanga appilajara 
ri tunisuroNa Allataala. Siagang tuli 
arappungammi kenanga appala doang 
siagang sipangnganreang. 

43] ai sikali gau-gau appakalannasa 
nagaukang tunisuroNa Allataala. Sagenna 
jaimi tau ajari lannasa siagang ajari malla. 

44 Tuli majulu ati ngasengi anjo tau 
tappaka. Punna nia apa-apanna kenanga, 
napassama- samai napake. 

43 Nabalukammi apa-apanna siagang 
pabarang-baranganna kenanga, nampa 

nabage-bage ballinna kenanga situru massing 


kaparalluanna kenanga. 

46 Allo-allona kenanga tuli arappungang 
ri BallaNa Batara; kammayatompa aleba- 
lebasaki kenanga assama-sama angnganre ri 
ballana. Na rannu pamai siagang tuna pamai 
ngasengi kenanga. 

47 Siagang tuli mammuji-muji kenanga ri 
Allataala, na ningai ngaseng ri tau Jaia. Pila 
mange allo pila katambangi jaina kenanga, 
lanri pila Natambai Allataala tau nipasalamaka 
mae ri kenanga. 

3 l Ri sereang allo alampai Petrus siagang 

Yohanes mange ri BallaNa Batara. Anjo 
wattua tette tallu ri karuenga, iamintu wattu 
passambayanganga. 

2 Anjoreng ri pakkebu lompoa, niarenga 
"Pakkebu Gagaya," nia sitau burane peso. 
Peso memammi baku nilassukanna. Allo- 
allona nierang anjo taua mange anjoreng 
untu appala-pala ri tau eroka antama ri 
BallaNa Batara. 

3Ri wattunna nacini anjo tau pesoka 
angkana niaki Petrus siagang Yohanes ero 
antama ri BallaNa Batara, appalami apa-apa 
ri kenanga. 

4 Najanjammi kenanga anjo tau pesoka, 
nampa nakana Petrus, "Cinikia!" 

3 Nicinikimi kenanga ri anjo tau pesoka, 
naminasa anjo tau pesoka lanisare apa-apa ri 
kenanga. 

6 Mingka nakanamo Petrus ri anjo tau 


pesoka, "Tena sikali doekku. Mingka apa 
niaka ri nakke, iaminjo lakusareangko: 
Lanri koasaNa Isa Almasi, battua ri Nazaret, 
kukana ri kau ajappa mako!" 

7 Nampa natagala Petrus lima kananna anjo 
tau pesoka, na nabantu ammenteng. Ajari 
kassa memammi silalonna bangkenna anjo 
tau pesoka. 

8 Alumpami nai nammenteng, siagang 
ajappa anrai-kalau. Nampa antama ri 
BallaNa Batara siagang Petrus na Yohanes, 
alumpa-lumpaka tojeng na mammuji-myji ri 
Allataala. 

9 Nicini-cinikimi ri taua ajappa siagang 
ammuji-muji ri Allataala. 

10Na naassennamo tau jaia angkanaya 
laminjo papala-pala biasaya ammempo ri 
"Pakkebu Gagaya" ri BallaNa Batara. Lannasa 
sikalimi siagang takkajannami kenanga 
anciniki anjo apa kajarianga ri kalenna anjo 
taua. 

11 Tuli amminawammi anjo taua ri Petrus 
siagang Yohanes. Na ri wattunna battu 
kenanga ri tampa niarenga "Tampa Salomo," 
battu ngasemmi taua allipungi kenanga 
napakamma lannasa. 

12 Ri wattunna nacini Petrus anjo tau jaia, 
nakanamo ri kenanga, "E, tu Israel, angngapa 
nulannasa ngaseng anciniki? Angngapa 
naikambe tulusu nujanjang? Barang nukana 

lanri kakoasanna ikambe yareka lanri 


mannurukinna ikambe ri Allataala nakkulle 
ajappa anne taua? 

13 Allataala nasombaya Abraham, Ishak, 
Yakub, Allataalana boeta, laminjo Allataala 
ampakalompoai AnaNa, iamintu Isa. laminjo 
Isa lebaka nupassareang ri pamarentaya, 
siagang numusua ri dallekanna Pilatus, ri 
wattunna ero nilappassang ri Pilatus. 

14|a tau matangkasa siagang tau baji, 
mingka nukabirisi siagang nupassai Pilatus 
allappassangi tu pabunoa untu ikau sollanna 
nihukkung anjo Isa. 

13 Nubunoi anjo Isa, na sikontutojenna lami 
kabattuanna katallassanga untu sikontu 
rupataua. Mingka nipattallasa poleammi ri 
Allataala battu ri kamateanga. Kalennami 
Ikambe anciniki anjo apa kajarianga. 

16 Nucinimi siagang nusabimi apa kajarianga 
ri kalenna anne tau pesoka. Ajari bajimi 
siagang gassimmi ammotere lanri tappaki 
mae ri Isa siagang kakoasanNa. Lanri tappana 
mae Isa, ajari bajimi ammotere anne taua ri 
dallekannu ngaseng. 

17 Sikamma saribattangku ngaseng! Kamma- 
kamma anne kuassemmi angkanaya anjo apa 
nugaukanga siagang pamimping- pamimpinnu 
mae ri Isa, apa tena ngaseng nanupahangi 
nanugaukangi. 

18 Na lanri kammana tomminjo, narupamo 
apa lebaka Napabattu riolo Allataala lalang ri 

nabi-nabiNa, angkanaya musti lanisessai anjo 


Karaeng Mappasalama nipajanjianga. 
19Lanri kammana minjo saribattangku 
ngaseng, nuparallumo massing toba battu 
ri dosa-dosanu, siagang ammotere mako 
ri Allataala sollanna naNapammopporang 

dosa-dosanu. 

20 Labattui Batara mae ri kau nalanukasia 
kasannangang pamaika. Siagang lanisuroi 
Isa ri Batara battu mae ri kau, nasaba lami 
leba Napattantu Allataala ajari Karaeng 
Mappasalamanu. 

21 Musti ammantangi ri suruga sagenna leba 
ngaseng Napajari beru linoa Allataala, situru 
apa lebaka Napattantu Allataala lalang ri 
nabi-nabiNa ri jammang riolo. 

22[ ebaki Musa angkana, Lania sitau 
nabi Nasuro Allataala battu mae ri kau, 
sangkammaya todong inakke Nasuroa battu 
mae ri kau. Anjo nabia tu battu tonji ri 
bansanu. Musti nupilangngeri ngasengi 
sikontu apa napaua anjo nabia mae ri kau. 

23 | nai-nai taeroka ampilangngeri apa-apa 
napaua anjo nabia, iami lanibuang assulu 
battu ri passereanna ummaNa Allataala 
nampa nisessa. 

24 Sikamma nabi-nabi lebaka ampabattui 
kabara battua ri Allataala, iamintu 
appakkaramula battu ri Nabi Samuel sagenna 
nabi-nabi maraengannaya ribokoanganna, 

leba ngasemmi nakabarrang apa-apa 


lakajarianga ri anne jammanga. 

25 Sikontu anjo apa-apa Napajanjianga 
Allataala lalang ri nabi-nabiNa, untu ikau 
ngaseng. Lalang ri anjo parjanjiang Napareka 
Allataala mae ri boe-boenu, kammai anne 
kananNa Allataala mae ri Abraham, Battu 
lalangi ri sossorannu nalaKubarakkaki sikontu 
bansaya ri anne linoa. Jari anjo parjanjianga 
untu ikau ngaseng todong. 

29 |aminjo sabana naNapattantumo AnaNa 
Nasuro rolong battu mae ri kau, sollanna 
naNabarakkakiko. la bateNa ambarakkakiko, 
lamintu Napajari tobakko battu ri kajadallanga 
lalang ri katallassannu." 

4 ll alang abicarana ija Petrus siagang 
Yohanes mae ri anjo taua ngaseng, 
battumi imang-imang kapalaya, komandang 
pajagaya ri BallaNa Batara, kammayatompa 

tu Sadukia mae ri kenanga. 

2Larromi kenanga lanri napauna Petrus 
siagang Yohanes mae ri taua angkanaya 
attallasa poleammi Isa battu ri kamateanga. 
Na iaminjo ajari butti angkana lattallasa 
poleangi tau matea. 

3 Nijakkalami Petrus siagang Yohanes ri 
kenanga, nampa nipantama ri tarungkua. 
Nitahammi Petrus siagang Yohanes anjoreng 
sagenna ammukona, lanri anjo wattua 
bangngimi. 

4 Mingka jaimi tau lebakamo allangngereki 


anjo napangngajarrang tunisuroa, ajari 
tappa. Katambammi jaina kenanga ajari 
kira- kira limassabu tau. 

> Ammukona arappungammi tumalompoa 
ri Pangadelang Agamaya, pamimping- 
pamimpinna tu Yahudia, siagang guru-guru 
agamaya ri Yerusalem. 

6 Assibuntulu ngasemmi kenanga 
siagang Imang Malompoa iamintu Hanas, 
siagang Kayafas, Yohanes, Aleksander, 
kammayatompa sikontu bija mareppesena 
anjo imang lompoa. 

7 Nierammi Petrus siagang Yohanes mae ri 
dallekanna kenanga. Nikutanammi ri kenanga 
angkana, "Antekamma batenu amballei 
anjo tau pesoka? Kagassingang apa yareka 
koasa battu kemae nupake anggaukangi anjo 
kammaya?" 

8 Anjo Petrus nikoasaimi ri RohNa Allataala. 
Appialimi nakana, "Tabe, mae ri katte ngaseng 
pamimping bansaya siagang anggotana 
pangadelang agamaya! 

P Anne alloa niadelia siparua lanri agau 
bajina ikambe ero antulungi serea tau peso. 
Na kamma-kamma anne ero ngasengki 
angngassengi antekamma batena niballei 
anjo taua. 

l0J ari, ikatte ngaseng, kammayatompa 
sikontu bansa Israel, musti kiasseng ngasengi 
angkanaya lanri kagassinganNa siagang 

kakoasanNa Isa Almasi anjo battua ri Nazaret, 


nakkullemo nia ammenteng ri dallekannu 
ngaseng anne taua. Kamma-kamma anne 
gassimmi siagang salewangammi tubuna 
anne tau lebaka peso, lanri anjo Isa Almasi. 
|katte ngasemmi leba ansalliki anjo Isa 
Almasi. Mingka nipattallasa poleammi 
ammotere ri Allataala. 

11|aminjo Isa nisero kanaya lalang ri 
anne aya lalang Kittaka, angkanaya, Anjo 
batu tenaya nupakei ikau tukang-tukanga, 
kamma-kamma anne jami ajari batu 
kaminang parallu. 

12 | alang bawang ri Isa nakkulle nipasalama 
rupataua. Nasaba ri sikontu anne 
linoa, tenanniakka sere tau leba nisare 
koasa ri Allataala untu ampasalamakki, 
pantaranganna Isa Almasi." 

13 | annasa ngasemmi anggota-anggotana 
anjo Pangadelanga anciniki kabaranianna 
Petrus siagang Yohanes. Labiangampa pole 
nanaassennamo kenanga angkanaya anjo 
Petrus siagang Yohanes tau biasaji bawang, 
tutenaya sikolana. Nasadarimi kenanga 
angkanaya anjo tau ruaya ana gurunNa Isa. 

14 Mingka tanaassengami angkana apa 
lanakana kenanga, lanri anjo tau lebaka 
niballei niaki ammenteng siagang Petrus na 
Yohanes ri dallekanna ngaseng kenanga. 

15 j ari nasuromi kenanga assulu Petrus 


siagang Yohanes battu ri kamara sidanga, 
nampa sipabicara kenanga. 

19Nakanamo kenanga, "Apa musti 
nigaukang ri anjo tau ruaya? Sikontu tau 
niaka ammantang ri Yerusalem naasseng 
ngasemmi angkanaya anjo tau ruaya 
anggaukangi anjo gau appakalannasaka. 
Takkulleami nicokkoi anjo apa nagaukanga 
kenanga. 

17 Mingka sollanna tena napila tassiara anjo 
passalaka mae ri tau jaia, umba nanigarattaki 
anjo tau ruaya, sollanna tenamo nabicara 
mae ri taua lalang arenNa Isa." 

18 | ebaki anjo, nakiomi kenanga ammotere 
Petrus siagang Yohanes, nanapauang 
angkanaya tena sikalimo nanipabiangi 
kenanga ampaui yareka angngajara lalang 
arenNa Isa. 

19 Mingka appialimi Petrus siagang Yohanes 
angkana, "Pikkirimi ri kalennu ngaseng, 
angkanaya kereanga annaba ri dallekanNa 
Allataala: parentanu nituruki, yareka 
parentaNa Allataala. 

20 Nasaba takkulleai ammari ikambe 
ambicarai anjo apa lebaka nacini siagang 
nalangngere ikambe." 

21 Takkulleami anggappa alasang manna 
sirupa anjo anggota-anggota sidanga ri 
pangadelanga, untu anghukkungi Petrus 
siagang Yohanes. Jari nagarattami kenanga 

anjo tau ruaya, nampa nalappassang, 


nasaba ammuyuji-myji ri Allataala tau jaia 
passabakkang anjo kajarianga. 

22 Anjo tau peso lebaka niballei lalang anjo 
gau appakalannasaka, labimi patampulo 
taung uUmuruna. 

23Ri wattunna nilappassammo Petrus 
siagang Yohanes, ammoteremi kenanga 
mae ri agang-aganna kenanga. Nacaritami 
kenanga sikontu apa lebaka napau 
imang-imang kapalaya siagang pamimping- 
pamimpinna tu Yahudia mae ri kenanga. 

24 Nalangngerenamo agang-aganna anjo 
apa nacaritaya kenanga, majulu atimi 
kenanga naassama-sama appala doang mae 
ri Allataala. Nakana kenanga, "O Batara, 
IKattemi ampajari langika siagang linoa, 
kammayatompa tamparanga na sikontu 
bonena. 

25 | alang RohTa lebakKi abicara lalang 
atanTa Daud iamintu boena ikambe: anjo 
wattua angkanaKi, Angngapa nalarro 
tu tenaya naassengi Batara; angngapa 
nappanggaukang tenaya matu-matunna 
bansa-bansaya? 

26 Sadiai karaeng-karaenna linoa ero 
abundu, siagang assere ngasemmi 
pamimping- pamimpinga angngewal Batara, 
Karaeng Mappasalamaka. 

27 Nasaba memang, arappungammi 
sipabicara Herodes, Pontius Pilatus, sikamma 

tu tenaya naassengi Batara, siagang tu Israel 


anrinni ri kotaya. Arappungammi kenanga ero 
angngewai Isa, Ana matangkasatTa, lebaka 
Kiangka ajari Karaeng Mappasalama. 

28 Asseremi kenanga ero agau sangka rupa, 
situru apa lebaka Kipattantu angkanaya 
lakajariang memangi anjo kammaya. Na 
lanri koasa KalenTa siagang ero KalenTa 
naKipattantu anjo apa lakajarianga. 

29 Kamma-kamma anne, o, Batara, Kicinimi 
antekamma batena kenanga anggarattaki 
ikambe. Na Kisaremi pangngellai ikambe 
anne, ata-atanTa, ampalabangi kabara battua 
ri Katte lalang kabaraniang. 

30 kipanyatai pannulunTa sollanna akkulle 
niballei tau garringa, siagang nakajariang 
gau-gau appakalannasaka, lanri koasana 
siagang kagassingang battua ri arenNa Isa, 
Ana MatangkasatTa." 

31] ebaki kenanga appala doang, agiomi 
anjo tampa napammantangia kenanga 
arappungang. Nikoasai ngasemmi kenanga ri 
RohNa Allataala. Siagang appakkaramulami 
kenanga ajari sanna baranina abicara ri 
passalana kabara battua ri Allataala. 

32 Pjulu atimi siagang ajulu nyawa ngasemmi 
anjo sikontu tau tappaka. Punna nia apa- 
apanna kenanga, tena manna sitau langkana 
anjo apa-apaya ia bawang pata. Sikontu 
apa niaka ri kenanga, napassama-samaimi 
napake. 

33 | alang koasa malompo battua ri Allataala, 


ajari sabi ngasemmi anjo tunisuroa, 
angkanaya manassa attallasa poleammi Isa 
battu ri kamateanga. Sannami nibarakkakina 
kenanga ri Allataala. 

34Na manna sitau tania ri kenanga 
kakurangang. Nasaba ia niaka tanana yareka 
ballana, nabalukammi nampa naerang 
ballinna, 

35 nanapassareang mae ri sikamma 
tunisuroNa Allataala. Nampa nipabage- 
bageang anjo doeka mae ri sikamma tau 
kaparalluanga. 

36 Kamma tomminjo nagaukanga 
Yusuf, sossorang battu ri Lewi, battu ri 
Siprus, nigallaraka Barnabas (battuanna 
Panynyaleori) ri tunisuroNa Allataala. 
Nabalukang tommi tanana, nampa 
napassareang ballinna mae ri sikamma 
tunisuroNa Allataala. 

37(4:36) 

1 Mingka nia sitau burane niareng Ananias. 

5 Siagangi bainenna niarenga Safira, 
ambalukang tongi sisapa tanana. 

2 Anjo doe ballinna anjo tanaya, naboliki 
tawaruanna untu kalenna kenanga, nampa 
tawaruanna maraenga napassareang mae ri 
tunisuroNa Allataala. Anne apa nagaukanga 
naasseng tongi bainenna. 

3 Nakanamo Petrus, "Ananias, angngapa 
nanupassareang atinnu nakoasai Billisika, 

sagennu aballe-balle ri RohNa Allataala? 


lamintu nuboli cokko- cokkoi untu kalennu 
tawaruanna doe ballinna anjo tanaya? 

4 Anjo tanaya ikau pata ri wattunna tenapa 
nubalukangi. Na ri wattunna leba nubalukang 
anjo tanaya, anjo doe ballinnaya, ikau tonji 
pole pata. Jari angngapa nania lalang ri atinnu 
ero appanggaukang kammaya anjo? Teai 
rupataua nuballe-ballei, mingka Allataala!" 

3 Kamma nalangngerena Ananias anjo 
kana-kana napaua Petrus, tugurumi, 
namate. Sikontu tau allangngerekai anjo apa 
kajarianga, ajari malla ngasemmi. 

6 Battumi ana-ana rungkaya anrokoki anjo 
mayana Ananias, nampa naerang assulu ero 
mange natarawang. 

7 Kira-kira tallung tette ribokoanganna, 
antama tommi bainenna. Tanaassengapi anjo 
apa beru kajarianga. 

8 Nakanamo Petrus ri ia, "Pauang sabeka: 
Maka sikamma tojeng anne ballinna anjo 
tana lebaka nubalukang siagang buranennu?" 
Appialimi nakana, "Tojeng-tojenga, iamintu 
ballinna." 

9 Nakanamo Petrus ri ia, "Angngapa 
nusikongkolo siagang buranennu ero ancobai 
RohNa Batara? Pilangngerimi! Ammoteremi 
tau mangea antarawangi buranennu. 
Lanaerang tongko kenanga assulu." 

10 Anjo wattua, tuguru memammi anjo 
bainenna Ananias, namate ri dallekanna 

Petrus. Na wattunna antama anjo ana-ana 


rungkaya, narapikammi kenanga matemi 
anjo bainenna Ananias. Naerammi kenanga 
assulu anjo mayaka, nampa naerang mange 
natarawang ri ampina buranenna. 

11 Sikontu anjo tau tappaka siagang 
tau maraenga, ajari malla ngasemmi 
nalangngerena anjo apa kajarianga. 

12J aimi kajariang siagang gau 
appakalannasa kajariang ri tangnga- 
tangngana tau jaia, lanri jama-jamang 
nagaukanga tunisuroNa Allataala. Ajulu atimi 
arappungang sikamma tau tappaka ri Kamara 
Salomo, ri BallaNa Batara. 

13 Na tabarania tau battu pantaraka 
arappungang siagang anjo tau tappaka. 
Siagang angngali ngasengi tau jaia mae ri 
anjo sikamma tau tappaka. 

14 Napila mange allo, pila katambangi jaina 
anjo tau tappaka mae ri Batara baji na 
burane, baji na baine. 

15 Balalo lanri kammana anjo, nierammi 
assulu ri aganga tau garringa rate ri bulekang, 
yareka nipadongko ri tappereka, sollanna 
punna numalo Petrus, kaminang sikedena 
manna taung-taunnaja antabai anjo tau 
garringa, nakkulle ajari baji. 

lo Teaimi sipato jaina tau alipung-lipung 
battu, iamintu tu battua ri kota-kota niaka 
areppese ri Yerusalem. Massing naerammi 
tau garrinna kenanga, yareka tau nasosoka 


Kisah Para Rasul 5.171 22 25 
setang. Naniballei ngasemmo anjo taua, 


sagenna ajari baji silalonna. 

17 Kalebakkanna angngallemi tindakang 
imang lompoa siagang taunna ngaseng, 
lamintu golongang tu Sadukia, lanri 
assereatina kenanga. 

18 Nijakkalami anjo sikamma tunisuroNa 
Allataala nampa nipantama ri tarungku 
lompoa. 

19 Mingka ri wattu lantanna bangngia, 
battumi malaekaNa Batara assungke 
ngasengi pakkebuna anjo tarungkua, nampa 
naerang anjo sikamma tunisuroNa Allataala 
assulu. Nakanamo anjo malaekaka mae ri 
sikamma anjo tunisuroNa Allataala. 

20 "Alampako mange ammenteng ri BallaNa 
Batara siagang pauang ngasemmi taua 
passalana anne katallassang berua." 

21 Naturukimi sikamma tunisuroNa Allataala 
anjo apa napappasanganga anjo malaekaka. 
Ri baribasa dudua, alampami kenanga 
mange ri BallaNa Batara, nappakkaramula 
angngajara anjoreng. Anjo wattua 
arappungammi pole imang lompoa siagang 
taunna ngaseng, ero sipabicara siagang 
pamimping-pamimpinna tu Yahudia. Nampa 
nasuro taua mange angngallei anjo sikamma 
tunisuroNa Allataala, battu ri tarungkua, 
lanaerang mae ri dallekanna kenanga. 

22 Mingka ri wattunna battu mange ri 
tarungkua anjo tunisuroa, tenami narapikang 

sikamma anjo tunisuroNa Allataala. Jari 


ammoteremi kenanga, nampa napabattu anjo 
passalaka mae ri pangadelanga. Nakanamo 
kenanga mae ri sikamma anjo tau niaka ri 
pangadelanga, 

23 "Ri wattunna battu ikambe mange 
anjoreng ri tarungkua, anjo pakkebuna 
tarungkua takkonci baji ngasenji, siagang nia 
ngasenji pangawalaka ajaga ri pakkebuka. 
Mingka ri wattunna nisungke anjo pakkebu 
tarungkua, manna sitau tania bonena anjo 
tarungkua." 

24Ri wattunna nalangngere perwira 
pangawalaka ri BallaNa Batara siagang 
imang-imang kapalaya anjo laporanga, 
lingumi kenanga annawa-nawal passalana 
anjo tunisuroNa Allataala. Siagang mallami 
kenanga ampikkiriki angkana apa are 
kutadeng lakajariang. 

2>Tasalloai, niamo sitau burane battu 
angngerang kabara, angkana, "Pilangngeri 
sai! Anjo tau kitahanga ri tarungkua, kamma- 
kamma anne nia ngasengi angngajaraki tau 
jaia lalang ri BallaNa Batara!" 

20) ari alampami perwira pangawalana 
BallaNa Batara siagang pangawalaka 
ngaseng, mange angngallei ammotere anjo 
sikamma tunisuroNa Allataala. Mingka tena 
nanaerang passai kenanga, lanri mallaki 
kenanga ri tau jaia; gassingka nisambilai 
sallang batu kenanga ri anjo tau jaia. 


| Kisah Para Rasul 5.271 33 27 
27 Nierammi anjo sikamma tunisuroNa 


Allataala antama ri pangadelanga. Nampa 
niparessa kenanga ri imang lompoa. 

28 Nakana imang lompoa, "Leba mako 
nipisangkai ampangngajarrangi arenNa 
anjo Taua. Mingka kamma-kamma anne, 
apa leba nugaukang! Nupalabammi anjo 
pangngajarannu mae ri sikontu tau niaka ri 
Yerusalem. Kammayatompa, erokko balalo 
ampakkanaiki anne, angkanaya passala 
ikambe anne namate anjo Taua." 

29 Appialimi Petrus siagang agang-aganna, 
angkana, "Musti eroNa Allataala naturuki 
ikambe, teai erona rupataua. 

30 Anjo Isa, lebaka nusalli, nipattallasa 
poleammi ammotere battu ri kamateanga, 
lanri koasaNa Allataalana boe-boeta. 

31 Siagang nisaremi ri Allataala empoang 
siagang kakoasang matinggi, ajari Pamimping 
siagang Mappasalamaka, sollanna nisare 
kasampatang bansa Israel untu ajari toba 
battu ri dosa-dosana na nipammopporang. 

32 [kambe minne ajari sabi ri yangasenna 
anjo passalaka ikambe siagang pole RohNa 
Allataala, Napassareanga Allataala mae ri tau 
mannurukia ri parentaNa." 

33Ri wattu nalangngerena anggota- 
anggotana anjo Pangadelang Agamaya anjo 
apa napaua tunisuroNa Allataala, teaimi 
sipato larrona ngaseng kenanga. Sagenna 

assama turu ngasemmi kenanga ero ambunoi 


anjo sikammaya tunisuroNa Allataala. 

34 Mingka nia kalaserenna anggotana anjo 
pangadelang agamaya tu Farisi, niarenga 
Gamaliel. lami guru agama sannaka 
nipakalompona ri tau jaia. Ammentemmi nai, 
nampa nasuro erang rolong assulu sinampe 
sikamma anjo tunisuroNa Allataala. 

35 Nampa nakana ri anggota-anggotana 
anjo Pangadelang Agamaya, "Sikamma 
saribattangku tu Israel! Pikkiriki rolong 
baji-baji apa lanugaukanga mae ri anne taua. 

36 Nasaba riolo lebaki nia tau niarenga 
Teudas, nakanaya kalenna tumalompo, 
sagenna kira-kira nia patambilangngang 
tau amminawang ri ia. Mingka mate 
nibunomi, siagang tassia-siarami sikamma 
tau amminawanga ri ia, sagenna lanynya 
kale-kale anjo kumpulanna. 

37 Lebaki anjo, ri wattunna nisuro bilang 
ngaseng tumabuttaya, niamo pole tau 
niareng Yudas, iamintu tau battu ri Galilea. 
Nasaba lompona pangaruna, jai tommi tau 
amminawang ri ia. Mingka mate nibuno 
tommi, siagang tassia-siara ngasemmi tau 
amminawanga ri ia. 

38) ari kamma-kamma anne, 
pappakaingakku ri anne passalaka 
iamintu: tea mako nanuapa-apai anne 
sikamma taua, mingka lappassang tommi 
mange kenanga. Nasaba punna apa-apa battu 


| Kisah Para Rasul 5.391 6.1 | 29 
ri rupataua anjo napangngajarranga siagang 
nagaukanga kenanga, manassa lalanynya 
kale-kale tonji anjo apa napangngajarranga 
nagaukanga kenanga. 

39 Mingka punna apa-apa battu ri Allataala 
anjo napangngajarranga siagang nagaukanga 
kenanga, manassa takkulleako ambetai 
kenanga. Balalo akkullei abutti angkanaya 
nuewal Allataala." Natarimami sidanga anjo 
pappakaingana Gamaliel. 

40J ari nikiomi anjo sikamma tunisuroNa 
Allataala. Nicambomi nampa nipisangkai 
pole kenanga angngajara lalang arenNa Isa. 
Lebaki anjo, nampami nilappassang kenanga. 

41 Alampami anjo sikamma tunisuroNa 
Allataala ambokoi anjo sidang Pangadelang 
Agamaya. Sanna ngaseng rannuna kenanga, 
lanri nipassiratammi ri Allataala kenanga 
angkasiaki paccallaya, lanri arenNa Isa. 

42 Na allo-allonamo angngajara kenanga ri 
BallaNa Batara siagang ri ballana ngaseng 
taua. Tuli napabattumi kenanga Kabara Bajika 
lalang arenNa Isa, angkanaya lami anjo 
Karaeng Mappasalama lebaka nipajanjiang. 

l Pila sallo, pila jaimi tau tappa ri Isa. Anjo 
wattua ajari tenamo nasannang nyawana 
tau tappa bansa Yahudi abicara Yunania mae 
ri tau tappa bansa Yahudi totoka. Nakanamo 
abicara Yunania, "Sikamma bai-baine 
janda niaka ri kambe tanibageiyai ongkoso 


Kisah Para Rasul 6.21 7 30 
kaparalluang allo-allo nipabage-bageanga 


mae ri taua." 

2Jari anjo sampuloa anrua tunisuro 
naparappungammi sikontu tau tappaka, 
nampa nakana ri kenanga, "Tabajikai punna 
lammari ikambe ampabattui kananNa 
Allataala, lanri langngurusuna passala 
apa-apa lanikanrea. 

3Jari, bajiki punna nupileimo battu ri 
kau ngaseng tuju tau baji ampea siagang 
nikoasaia ri RohNa Allataala, akkullea nisare 
jama-jamang, langngatoroki anne passala 
apa-apa lanikanrea: 

4nasaba eroka lanajama ikambe iamintu 
appala doanga siagang ampabattui 
kana-kananNa Allataala." 

3 Assamaturu ngasemmi kenanga ri anjo 
apa napaua anjo sikamma tunisuroNa 
Allataala. Napileimi kenanga tuniarenga 
Stefanus, sannaka tappana ri Isa, siagang 
nikoasaia ri RohNa Allataala. Maraengannaya 
nipile tommi: Filipus, Prokhorus, Nikanor, 
Timon, Parmenas, siagang Nikolaus battua 
ri Antiokhia. Anne Nikolaus teai tu Yahudi, 
mingka antamami agama Yahudi. 

6 Nierammi anne tujua tau mae ri sikamma 
tunisuroNa Allataala, nampa nipappala 
doangang siagang nipappalakkang barakka ri 
Batara. 

7Kammaminjo, napila alabammo kabara 
battua ri Allataala, siagang pila katambammi 

jaina tau tappaka ri Isa anjoreng ri Yerusalem. 


Na jai tommo imang-imang ajari tappa ri Isa. 

8 Anjo Stefanus sanna nibarakkakina ri 
Allataala:, sagenna jai sikalimi gau-gau 
appakalannasa nagaukang ri tangnga- 
tangngana tau jaia. 

9 Mingka niamo siapa are tau angngewai: 
lamintu anggotana ngaseng balla sambayang 
niarenga Balla Sambayanna Tu Bebasaka. 
Anggota-anggotana anjo balla sambayanga, 
lamintu tu Yahudi battua ri Kirene siagang 
Aleksandria. Sipammemtengammi kenanga 
siagang tu Yahudi battua ri Kilikia siagang 
Asia, anggea-geakki Stefanus. 

10 Mingka tanakulleai kenanga ampitompoki 
anjo kana napaua Stefanus, nasaba lebami 
nisare Stefanus kacaradekang ri RohNa 
Allataala, untu abicara. 

11] anri kammana, niamo siapa are 
tau nasare doe kenanga, nampa nasuro 
appau angkana, "Lebaki anjo taua abicara 
anghina-hinai Musa siagang Allataala!" 

12 kammaminjo batena kenanga angkompa- 
kompa salai sagenna nassu tau Jaia, 
pamimping-pamimpinna tu Yahudia, 
kammayatompa guru-guru agamaya. 
Mangemi kenanga anjakkalaki Stefanus, 
nampa naerang mange andallekang ri 
pangadelang agamaya. 

13 Sjagang naerang tommi kenanga battu 
andallekang sabi-sabi aballe-ballea, ero 

ambattalli Stefanus. Nakanamo anjo sabi- 


sabia, "Anne taua tuli nahinai BallaNa Batara 
matangkasaka, siagang nahinai sikamma 
parentaNa Allataala napabattua Musa. 

14 Lebaki nalangngere ikambe angkana 
anne taua, angkanaya anjo Isa tu battua ri 
Nazaret, laNarumbangi anne BallaNa Batara, 
nampa Napinra ngaseng pangngadakkang 
lebaka napassareang Musa mae ri katte!" 

15 Nicinikimi Stefanus ri sikontu tau niaka 
hadere lalang ri anjo sidang Pangadelang 
Agamaya. Na anjo wattua, attanja kammami 
malaeka nicini rupanna Stefanus. 

1 Akkutanammi imang lompoa ri Stefanus, 
nakana, "Maka kamma ngaseng tojengi 
anjo napaua taua?" 

2 Appialimi Stefanus nakana, "Sikamma 
bapa-bapaka siagang saribattanga! 
Pilangngeri sai anne kanangku! Ri 
tenanapa nalette boeta Abraham battu ri 
pammantanganna ri Mesopotamia mange ri 
Haran, battui Allataala malabirika mae ri ia, 
angkana, 

3 Bokoi anne parasangannu siagang bija- 
bijannu. Alampako mange ri parasangang 
laKujojokangako sallang. 

“Jari alettemi Abraham battu ri parasangang 
Kasdim mange ri Haran. Ri wattunna matemo 
manggena Abraham, nipalettemi Abraham 
ri Allataala mae anrinni, ri parasangang 

anne. 

3 Anjo wattua, manna sikede tania anne 
parasanganga Napassareanga Allataala mae 
ri Abraham ajari parasanganna: manna 
sipala bangkeng tania nipassareang mae 
ri ia. Mingka ajanji Allataala angkanaya 
laNapassareangi mae ri Abraham siagang 
sossoranna anne parasanganga, ajari 
parasanganna. Anjo wattua tena anana 
Abraham. 

6 Mingka iaminne kananNa Allataala ri ia, 
Lammantangi sossorannu ajari tu battu-battu 
ri parasanganna taua. Lanipajari atai kenanga 
ri patanna anjo parasanganga, siagang 
lanigau pallaki kenanga patambilangngang 
taung sallona. 

7 Mingka laKuhukkungi anjo bansa ampajari 
atayai kenanga, nampa assulu kenanga 
battu anjoreng ri parasanganga. Nampa 
lanynyombai kenanga mae ri Nakke anrinni ri 
tampaka. 

8| ebaki akkana kamma Allataala, Napajari 
assami anjo janjinNa lalang pangngadakkang 
sunnaka. Jari ri wattunna lassu anana 
Abraham, iamintu Ishak, nasunnami 
anjo anana ri wattunna sagantuju allomo 
umuruna. Nampa ribokoanganna sallang 
nasunna tommi anana Ishak, iamintu Yakub. 
Nakamma tomminjo Yakub, nasunna tongi 

bansa Yahudia. 

9 Na anjo boe-boeta assereati mae ri Yusuf, 
sagenna nabalukang anjo Yusuf ajari ata ri 
Mesir. Mingka nirurungangi Yusuf ri Allataala, 

10 nanitulung battu ri sikontu kasusaamna. 
Nisarei ri Allataala kabajikang pamai siagang 
kacaradekang ri wattunna andallekang ri 
Firaun karaenga ri Mesir. Sagenna niangka 
ajari Tumalompo ri parasangang Mesir, 
siagang tukoasa ri Balla Lompona Karaeng 
Firaun. 

11 Nampa nia sere wattu nanaalle kacipurang 
lompo tumabuttaya ri sikontu parasangang 
Mesir siagang parasangang Kanaan, sagenna 
sanna ngaseng parisina katallassanna taua. 
Takkulleami anggappa apa-apa lanakanre 
boe-boeta. 

12Jari ri wattunna nalangngere Yakub 
angkana nia gandung ri Mesir nasuromi 
ana-anana, iamintu boe-boeta alampa mange 
anjoreng, maka sikalina. 

13 Ri wattunna alampa pole kenanga maka 
pinruanna, napappiassengammi kalenna 
Yusuf mae ri anjo saribattanna ngaseng. 
Nampami anjo wattua naasseng karaeng 
Mesir bija-bijanna Yusuf. 

14 Nampa appasang Yusuf mae ri manggena, 
lamintu Yakub, sollanna ero alette siagang 
sikontu bija-bijanna mae ri Mesir yangasenna 
nia tujupulo allima tau jaina. 

15 Alettemi Yakub mae ri Mesir. Nanjoremmo 


mate siagang boe-boeta. 

16 Nampa ri bokoang allo nipalettemi jerana 
ammotere mange ri Sikhem, iamintu jera 
lebaka naballi riolo Abraham battu ri bansa 
Hemor ri Sikhem. 

17Ri wattunna labirimmo narapi wattunna 
laNarupai janjinNa Allataala mae ri 
Abraham, pila katambammi jaina bansata ri 
parasangang Mesir. 

18 kalebakkanna niamo sere karaeng 
maraeng ammarenta ri Mesir, tenaya 
naassengi anjo Yusuf. 

19 Anjo karaenga napare karek-karenammi 
bansata, siagang sannami nakapallakkina 
boe-boeta. Napassami boe-boeta ampelaki 
ana-ana lolona punna lassu sollanna 
nibawang-bawangngang na mate anjo ana 
loloa. 

20] aminjo wattua nanilassukangi Musa: 
sanna gagana ri wattunna ana lolo. Tallum 
bulangi sallona niparakai cokko-cokko ri 
ballana tau toana; 

21ri wattunna nipela naung ri jeneka, 
nirappummi ri ana tulolona Firaun, nampa 
naparakai sangkamma ana kalenna. 

22 Sikamma pappilajaranna bansa Mesirka 
nipangngajarrang tommi mae ri ia. Najarimo 
tau sannaka lompona koasana, baji lalang 
kana-kananna kammayatompa lalang 
panggaukanna. 

Musa, nakkumi lalang atinna, ero mange 
anciniki antekamma katallassanna bansana, 
lamintu bansa Israel. 

24Na niamo sitau bansana narapikang 
nisessa ri tu Mesir; naallemi anjo tu 
nisessaya, nampa nabuno anjo tu Mesirka. 

25 Nakapangi Musa angkanaya lanapahangi 
bansana angkanaya lanipakei kalenna ri 
Allataala untu allappassangi anjo bansana. 
Mingka tanapahangai kenanga. 

26 Ammukona niamo pole narapikang rua 
tu Israel assibaji. Naallemi nasalakki nampa 
napadame kenanga. Nakana ri kenanga, Ikau 
antu tau assaribattangko. Apa sabana nuero 
assibaji? 

27 Mingka nisorongammi Musa mae ri biring, 
ri anjo tau ambajiai aganna, nampa nakana, 
Inai angngangkakko ajari pamimping siagang 
ajari haking mae ri kambe? 

28 Erottongko ambunoa sangkamma anjo tu 
Mesir nubunoa subangngi? 

29 Nalangngerena Musa kanamna anjo taua, 
larimi Musa battu ri Mesir, nampa mange ri 
parasangang Midian. Anjoremmi anggappa 
rua ana. 

30 patampulo taung ribokoanganna, niamo 
sitau malaeka battu mae ri Musa, ri wattunna 
nia ri parang kassika, ri ampina Bulu Sinai. 
Battui anjo malaekaka lalang ri pepe rompo 
arinraya. 

kajarianga. Areppesemi mange anjoreng ero 
angngassengi anjo apa kajarianga. Nampa 
niamo nalangngere saranNa Batara angkana, 

32 | Nakke minne Allataalana boe-boenu: 
INakkemi Allataalana Abraham, Ishak, siagang 
Yakub. Annekkeremi Musa napakamma malla. 
Tenamo nabarani pole accini mae anjoreng ri 
rompoka. 

33 Nakanamo pole Batara, Pasuluki 
palapa bangkennu, nasaba antu butta 
nupammantangia ammenteng, butta 
matangkasa. 

34 Kucinimi siagang Kuparhatikammi 
antekamma parisina katallassanna ummakKu 
ri Mesir. Kulangngeremi kunrarenna kenanga, 
naKunaummo ero allappassangi kenanga. 
Kamma-kamma anne, mae mako! LaKusuroko 
ammotere mange ri Mesir. 

33 | aminne Musa, tenaya niakui ri bansa 
Israel, siagang nisorongbokoa angkana, Inai 
leba angngangkakko ajari pamimping siagang 
ajari haking mae ri kambe? Mingka sitoj enna, 
iami nisuro ri Allataala ajari pamimping 
siagang appasalamaka, lanri bantuanna anjo 
malaeka battua mae ri ia lalang ri anjo rompo 
arinraya. 

36 | aminjo Musa ampimpingi bansa Israel 
assulu battu ri Mesir; iami anggaukangi 
anjo gau-gau appakalannasaka ri Mesir, ri 

Tamparang Ejaya, kammayatompa ri parang 


lompoa patampulo taung sallona. 

3'|a tomminjo Musa angkanaya ri bansa 
Israel, LaNasareko Allataala sitau nabi nipilea 
battu ri tangnga-tangnganu, sangkammaya 
bateku Napilei. 

38 Musa tommi niaka ri tangnga-tangngana 
bansa Israel ri parang kassika, ajaria tetena 
malaeka naaganga abicara ri Bulu Sinai 
siagang boe-boeta. lami antarimayai battu 
ri Allataala kabara katallassanga eroka 
nipabattu mae ri katte. 

39 Mingka manna nakamma, taerokai 
boe-boeta anturuki kananna. Nisorongbokoi 
ri kenanga, siagang erokangangi kenanga 
ammotereka mange ri butta Mesir. 

40 Nakana kenanga mae ri Harun, 
Papparekang maki rewata maraenganga, 
sollanna napimpingki anjo rewataya. Nasaba 
taniassengami apa kajarianga ri anjo Musa, 
angngerangaki assulu battu ri Mesir! 

41 Anjo wattua apparemi kenanga sere 
patung ana sapi. Nampa angngerang kenanga 
korobang mae ri anjo patunga: siagang 
assua-suarami kenanga untu ampakalompoi 
anjo apa napare kalennaya kenanga. 

42 ari nibokoimi kenanga ri Allataala siagang 
nibalang parekammi kenanga anynyomba 
mae ri sikamma bintoeng-bintoeng niaka 
ri langika. Sicocomi anjo siagang apa 
niaka tattulisi lalang ri kittana nabi-nabia. 

Teai untu iNakke nanusamballe siagang 
nukorobangkang olo-oloka ri wattunna 
patampulo taung ri parang lompoa. 

43 Mingka balla-ballana rewata Molokh 
nuerang mange- mange siagang patunna 
bintoeng rewatanu, iamintu Refan; iaminjo 
patung nupareka, ero nusomba. laminjo 
sabana nalaKupelakko sagennu bella mange 
ri baleanna parasangang Babel. 

44 Balla pammantanganNa Allataala ri 
wattunna battu mae ri rupataua niaki ri 
boe-boeta ri parang lompoa. Anjo paballa- 
ballakanga nipareki situru parentaNa Allataala 
mae ri Musa, siagang situruki panrala lebaka 
Napappicinikang Allataala mae ri Musa. 

45 Nampa naerang boe-boeta siagang 
Yosua anjo paballa-ballakanNa Allataala ri 
wattunna alampa kenanga ambunduki nampa 
naalle kenanga anne parasanganga battu 
ri kakoasanna bansa-bansa nibongkaya ri 
Allataala battu ri dallekanna kenanga. Niaki 
anjoreng anjo paballa-ballakanNa Allataala 
sagenna Jammang pamarentahanna Daud. 

46 Nipakasannammi atinNa Allataala ri 
Daud siagang napalami sollanna nikellai 
appare sere Balla Sambayang untu Allataala, 
nisombaya ri Yakub. 

47Mingka Salomomi ambangungi anjo 
ballaka untu Allataala. 

Kaminang Tinggia lalang ri balla napareka 
rupataua, nasaba nia tattulisi lalang ri Kittana 
nabia angkanaya, 

49 |angika ajari empoang kalabirangKu, na 
linoa ajari padongkokang bangkengKu. Balla 
apa eroka nupaentengangA? Kemae tampa 
lakupammari-maria? 

30 Sai KalengKu ampajari sikontu apa niaka? 
kammaminjo kananNa Allataala. 

>l Teai sipato kapala batunu ngaseng, 
siagang teai sipato sukkaranu mannuruki ri 
Allataala! Teai sipato tongolona tolinnu mae 
ri kana-kananNa Allataala! Sangkamma leba 
ngasengko siagang boe-boenu, tuli erokko 
angngewa ri RohNa Allataala! 

3? Maka nia nabi tanisessaya ri boe-boenu? 
Nabunoi kenanga tunisuroNa Allataala, lebaka 
ampabattui riolo dudu angkanaya labattui 
anjo Ata matojenNa Allataala. Na kamma- 
kamma anne lebami nupasikongkolang 
siagang nubuno anjo AnaNa Allataala. 

33 | ebami napabattu malaeka-malaekaka 
sikamma parentaNa Allataala mae ri kau 
mingka taerokako anturuki!" 

34 Kamma nalangngerena anggota-anggota 
sidang Pangadelang Agamaya sikamma anjo 
napaua Stefanus, parisi sikalimi nyawana 
kenanga siagang sanna ngasemmi larrona 
mae ri Stefanus. 


| Kisah Para Rasul 7.551 8.1 | 41 

RohNa Allataala, naccongamo nai ri langika. 
Nacinimi kalabiranNa Allataala, siagang niami 
nacini Isa ammenteng ri tampa kakoasanNa, 
lamintu ri sari kananNa Allataala. 

39 Nakanamo Stefanus, "Ciniki, tassungkei 
kucini surugaya na nia Ana Marupataua 
ammenteng ri sari kananNa Allataala!" 

37 Natongkomi tolinna anjo anggota- 
anggotana sidang pangadelang agamaya, 
siagang ammarrang-marrang, nampa 
assama-sama kenanga ambakkai Stefanus. 

38 Nareresammi kenanga Stefanus assulu 
battu ri kotaya nampa namanang-manangngi 
nasambila batu. Nabolimi pakeanna anjo tau 
ancinikai anjo apa kajarianga mae ri serea tu 
rungka niarenga Saulus. 

39 Lalang nasambilana kenanga Stefanus, 
akkiomi Stefanus, nakana, “O Batara Isa, 
Kitarimami nyawaku!" 

60 Nampa akkulantu siagang ammarrang 
lompo, nakana, "O Batara, teaKi 
patanggongiangi anne dosaya mae ri 
kenanga." Lebaki akkana kamma, matemi 
Stefanus. 

l Na sannang todong nyawana Saulus ri 

nibunonamo Stefanus. latommi anjo alloa 
nappakkaramulamo niondang mange-mange 
jamaaka ri Yerusalem. Sagenna tassia- 
siaramo sikamma tau tappaka ri sikontu 

mami Allataala tena natassia- siara. 

2 Mangemi sikamma tau mallaka ri Allataala 
antarawangi mayana Stefanus. Nakarrukimi 
kenanga Stefanus. Sanna ngaseng sinana 
atinna kenanga. 

3 Mingka tuli usahaji pole Saulus ansessai 
jJamaaka. Alampai ri tassere-sereang balla, 
nanareresang ngaseng assulu tau tappaka. 
Nampa napantama kenanga ri tarungkua. 

4Sikamma anjo tau tappa tassiaraka, 
massing napabattumi anjo Kabara Baji battua 
ri Allataala ri kere-keremae. 

3 Alampami Filipus mange ri kota Samaria 
na napabattu passalana anjo Karaeng 
Mappasalama Napajanjianga Allataala, mae ri 
tau niaka anjoreng ri Samaria. 

5Ri wattunna nalangngere taua abicara 
Filipus, siagang nacini gau-gau appakalannasa 
nagaukanga, jaimi kenanga amparhatikangi 
anjo apa napaua Filipus. 

7 Nasaba assulumi roh jadalaka ammarrang 
kodi battu ri tau jai nasosoka setang, lanri 
nabongkai Filipus assulu. Jai tommi tau peso 
siagang tau tempang niballei najari baji. 

8Sannami rannuna tau niaka ri Samaria. 

9 Anjoreng ri Samaria nia sere tau burane 
niareng Simon. Sallomi napakalanna-lannasa 
taua ri Samaria lanri jaina pangngissenganna. 
Nacaritami kalenna mae ri taua angkanaya ia 
tau sannaki porena. 

10J ari sannami niparhatikanna ri sikamma 


tau niaka ri anjo kotaya ri Samaria. 
Nakanamo kenanga, "laminne tau 
kagassinganNa Allataala, ia masahoroka 
nikana, Kagassingang Malompoa." 

11 Sallo sikalimi napakalanna-lannasa taua 
lanri pangngissengang baca-bacana. Sagenna 
sannami niparhatikanna ri taua. 

12 Mingka napabattumi Filipus mae ri 
kenanga ri passala antekamma bateNa 
Allataala lampaentengi PamarentahanNa, 
siagang passalana Isa Almasi, Karaeng 
Mappasalamaka. Tappami kenanga mae ri 
anjo kabara Baji napabattua Filipus. Nijenemi 
kenanga, burane-baine. 

13 Manna Simon tappa tommi. Na ri 
wattunna lebamo nijene, amminawang tulimi 
ri Filipus. Ajari takkalanna-lannasami Simon 
napakamma anjo gau-gau appakalannasa 
kajarianga. 

14 Nalangngeremi sikamma tunisuroNa 
Allataala ri Yerusalem angkanaya natarimami 
taua ri Samaria kananNa Allataala. Jari 
nasuromi kenanga Petrus siagang Yohanes 
mange anjoreng. 

15 Ri wattunna battu Petrus siagang Yohanes 
mange anjoreng, napappala doangammi anjo 
taua ri Samaria, sollanna nisare kenanga 
RohNa Allataala. 

16 Nasaba tenapa manna sitau ri kenanga 


nikoasai ri RohNa Allataala: nampa nijene 
kenanga lalang arenNa Isa Almasi. 

17 Naangkami limanna Petrus siagang 
Yohanes, irateanganna sikamma anjo tu 
Samariaya: jari natarimami kenanga RohNa 
Allataala. 

18 Nacinimi Simon angkanaya lanri 
naangkana limanna anjo tunisuroNa Allataala 
irateanganna ngaseng anjo taua, nanisaremo 
anjo taua ngaseng RohNa Allataala. Jari 
angngerammi doe Simon mae ri Petrus 
siagang Yohanes, 

19 nampa nakana, "Sareang tomma anjo 
koasa kammaya, sollanna punna kupadongko 
limangku irateanganna taua, lanatarimami 
anjo taua RohNa Allataala." 

20 Mingka appialimi Petrus nakana, "Cilaka 
mako ikau siagang doenu! Nukana lakkullei 
niballi passareNa Allataala siagang doe? 

21Tena hanu kau lamminawang lalang ri 
jama-jJamanna ikambe, nasaba talambusai 
atinnu mae ri Allataala. 

22| anri kammana, bokoimi anjo pikkirang 
jadalanu, nampa nupala ri Batara sollanna 
Napammopporangi anjo pikkirang jadalanu. 

23 Nasaba kuassengi angkanaya sanna 
assereatinu, siagang nipare atako ri 
kajadallanga. " 

24 Nakanamo Simon mae ri Petrus siagang 
Yohanes, “Tulunga, nakipala ri Batara sollanna 

tena lalo manna sirupa kajariang mae ri 


nakke, anjo apa kipaua." 

25 | ebaki kenanga assare kasabiang 
siagang napabattu kana-kananNa Batara, 
ammoteremi Petrus siagang Yohanes mange 
ri Yerusalem. Na lalang ajappana kenanga, 
napabattumi kenanga anjo Kabara Bajika ri 
kampong-kamponga ri Samaria. 

26 Niamo sitau malaeka battu mae ri Filipus 
angkana, "Alampako linta! Alampako timboro, 
ri agang battua ri Yerusalem mange ri Gaza." 
Anjo aganga sinoi. 

27 Alampami Filipus. Anjo wattua nia sitau 
pagawe balla lompoa ri Etiopia, sitabang 
lalang palampanna ammotere mange ri 
parasanganna. Anjo taua pagawe tinggi, 
antagalakai sikontu pabarang-baranganna 
Kandake, karaeng bainea ri Etiopia. Anjo 
taua battumi ri Yerusalem, untu anynyomba 
ri Allataala. Na anjo wattua ammoteremi 
siagang ratei adongko ri karetana. Lalang 
ammempona rate ri karetana, sitabangi 
nabaca Kittana Nabi Yesaya. 

28 (8:27) 

29 Nakanamo RohNa Allataala mae ri Filipus, 
"Mangeko anreppesi anjo karetaya. " 

30 Mangemi Filipus areppese ri anjo karetaya, 
nanalangngeremo anjo taua ammaca Kitta 
Yesaya. Akkutanammi Filipus ri anjo taua 
nakana, "Maka kipahanji battuanna anjo apa 
kibacaya?" 

31 Appialimi anjo taua nakana, 


"Antekamma lakkulle kupahang punna 
tena ampakasingarianga?" Nampa nakiomi 
Filipus nai ri karetaya nammempo siagang. 

32 | aminne anjo aya-aya nabacaya ri Kittaka, 
"Sanrapangi gimbala nieranga lamange 
nisamballe, sanrapangi ana gimbala tenaya 
nassara punna nigoncingi bulunna, kamma 
tomminjo tamakkana-kanana. 

33 Nihinai siagang nigau tenai naadele. Niallei 
nyawaNa battu ri linoa sagenna tenanniakka 
manna sitau akkulle ancaritai antekamma 
passossoranNa." 

34 Nakanamo anjo pagawe tinggi battua ri 
Etiopia mae ri Filipus, "Pauang sabeka, inai 
napakkanai anne nabia? Kalennaka, yareka 
tau maraeng?" 

35 Appakkaramulami Filipus abicara. 
Napakemi anjo aya-ayaka appakkaramula 
ancaritai Kabara Bajika ri passalana Isa 
Almasi, mae ri anjo pagawe tinggia. 

36 Ri tangngana aganga: anrapimi kenanga 
mange ri sereang tampa niaka jenena. 
Nakanamo anjo pagawea, “Ciniki, anjo mae 
nia jene! Apapi pole kakuranganna punna 
erokka nijene?" 

37[Nakanamo Filipus, "Punna tappa' 
tojeng-tojemmaki' ri atinta, akkulle maki' 
nije'ne'." Nakanamo anjo pagawe tinggi 
battua ri Etiopia, "Tappa'ma' angkanaya anjo 
Isa, Ana'Na Allata'ala. "] 

38 Nasuro pamantammi karetana. Nampa 


naung kenanga siparua iamintu Filipus 
siagang anjo pagawea ri jeneka, nanijene ri 
Filipus. 

39 Ri wattunna assulu ammotere kenanga 
battu lalang ri jeneka, battumi RohNa 
Allataala angngallei Filipus. Tanicinikami 
Filipus ri anjo pagawe tinggi battua ri Etiopia. 
Sannami rannuna nyawana anjo pagawe 
tinggia, nanapatulusu palampanna. 

40 Tiring niami Filipus ri Asdod. Na 
ri wattunna napatulusu palampanna 
napabattumi Kabara Bajika ri passalana Isa, 
ri skamma kota-kotaya sagenna battu mange 
ri Kaisarea. 

9 l Na lalang anjo wattua tuli eromi Saulus 

ansessai siagang ambunoi sikamma tau 
tappaka ri Isa. Alampami mae ri imang 
lompoa, 

“nappala sura koasa untu lanapake 
alampa mae ri pamimping- pamimpinna balla 
sambayanna tu Yahudia ri Damsyik. Sollanna, 
punna nia tau tappa ri Isa nagappa anjoreng, 
akkullei naJakkala kenanga, nampa naerang 
mange ri Yerusalem. 

3 Lalang alampana mange ri Damsyik, ri 
wattunna areppesemo mange anjoreng ri 
kotaya, tiring niamo singara battu ri langika, 
tassioro mae ri tammulilina Saulus. 

4Tugurumi Saulus naung ri buttaya, nampa 
nia sara nalangngere angkana ri ia, "O 

Saulus, Saulus! Apa sabana nanusessa 


kamma duduA?" 

3 Akkutanammi Saulus nakana, "InaiKi antu, 
Karaeng?" Appialimi anjo saraya nakana, 

"| Nakke Isa, nusessa dudua. 

6 Mingka kamma-kamma anne ambangung 
mako nai, na nuantama ri kotaya. Anjorempi 
nampa nipauangko apa musti lanugaukang." 

'Tabangka ngasemmi anjo tau naaganga 
Saulus sagenna takkulleamo assara kenanga; 
nasaba nalangngereki kenanga anjo saraya, 
mingka tena tau manna sere nacini kenanga. 

8 Ammentemmi Saulus naero nasungke 
matanna, mingka takkulleami accini apa-apa. 
Jari nitagalami limanna ri kenanga, nampa 
nirenreng antama ri Damsyik. 

9Tallungalloi takkullea accini, na anjo 
wattua tena sikalimo nangnganre siagang 
angnginung. 

10 Anjoreng ri Damsyik nia sere tau tappa ri 
Isa, niarenga Ananias. Battumi Batara abicara 
mae ri ia ilalang pappisona. Nakana Batara 
ri ia, "Ananias!" Appialimi Ananias nakana, 
"Iye, Batara." 

11 Nakanamo Batara, "Alampako kamma- 
kamma anne. Alampako mange ri ballana 
Yudas, ri Agang Lambusuka. Pakkutanangangi 
anjoreng tu niarenga Saulus, battua ri kota 
Tarsus. Anjo taua sitabangi appala doang. 

12 Na lalang pappisonana, nia sitau burane 
nacini battu mae ri ia, niarenga Ananias. 

Battui mae ri ia ampadongkoki limanna 


irateanganna sollanna akkulle accini poleang 
anjo taua." 

13 Appialimi Ananias nakana, "O Batara, 
jaimi kabarana kulangngere anjo taua. 
Labiangampa, kabarana antekamma batena 
ansessai ummatTa ri Yerusalem. 

14Na kamma-kamma anne niami battu 
anrinni, angngerang sura koasa battu ri 
imang-imang kapalaya, sollanna akkulle 
najakkala sikamma tau tappaka mae ri 
Katte." 

13 Mingka Nakanamo Batara ri Ananias, 
"Alampamako! Nasaba lebami Kupile anjo 
taua ajari palayangKu; sollanna akkulle 
napabattu arengKu mae ri bansa-bansa 
maraenga, tenaya nantama agama 
Yahudi, siagang ri sikamma karaenga, 
kammayatompa ri umma Israel. 

16 Siagang KalengKu ero ampicinikiangi 
sikamma kaparisang musti lanakasiaka 
passabakkang iNakke." 

17 Alampami Ananias mange anjoreng ri 
ballaka, na napadongko limanna irateanganna 
Saulus. Nakana Ananias, "Saribattangku 
Saulus, Batara Isa nucinika ri tangngana 
aganga ri wattunnu mae anrinni, lami assuroa 
battu mae ri kau, sollannu akkulle accini 
poleang, siagang nikoasai ri RohNa Allataala." 

18la memang anjo wattua niamo kamma 
sissi juku tuguru battu ri matanna Saulus, 

nakkullemo accini poleang. Ambangummi nai, 


nampa nijene. 

19 Na ri wattunna lebamo angnganre, ajari 
gassing poleammi. Ammantammi Saulus ri 
Damsyik, siagang sikamma tau tappaka ri Isa. 
Niaki pirangallo are ammantang anjoreng. 

20 Alampami mange ri sikamma balla 
sambayanga, nappakkaramulamo ampabattui 
angkanaya, iaminjo Isa AnaNa Allataala. 

21| annasa ngasemmi taua allangngereki 
Saulus angngajara. Nakanamo kenanga, "Sai 
laminne tau lebaka ambunoi sikamma tau 
tappaka ri Isa, ri Yerusalem? Sitojenna battui 
mae anrinni ero anjakkalaki tau tappaka, 
nampa naerang mange ri imang-imang 
kapalaya!" 

22 Mingka pila ajari lompomi pangaruna 
Saulus. Sikamma butti-butti napabattua 
ri passalana Isa sanna sikali jJarrena, 
angkanaya manassa laminjo Isa Karaeng 
Mappasalamaka. Sagenna takkulleami tu 
Yahudi niaka ri Damsyik anggeakki anjo apa 
napaua. 

23Tena nasallo ribokoanganna, 
assikongkolomi tu Yahudia ero ambunoi 
Saulus. 

24 Mingka naassemmi Saulus anjo apa eroka 
nagaukang kenanga. Allo bangngimi kenanga 
attayang ri pakkebu lompona kotaya, ero 
ambunoi Saulus. 

25 Mingka ri sereang bangngi, battumi 


ana-ana gurunna Saulus angngallei Saulus, 
nampa napantama ri karanjeng lompoa 
nanaoloro napanaung battu rate ri tembona 
kotaya. 

26 Alampami Saulus mange ri Yerusalem. 
Eromi mange arappungang siagang tau 
tappaka ri Isa. Mingka mallami kenanga ri ia, 
lanri tenapa natappa kenanga angkana tappa 
tojemmi Saulus ri Isa. 

27Battumi Barnabas, nampa naerang 
Saulus mae ri sikamma tunisuroNa Allataala. 
Nacaritami Barnabas mae ri kenanga, 
antekamma kajarianna ri wattunna nacini 
Saulus anjo Batara ri tangngana aganga, 
siagang antekamma batena abicara Batara 
mae ri Saulus. Nacarita tommi Barnabas 
antekamma baranina Saulus angngajara 
lalang arenNa Isa ri Damsyik. 

28] ari ammantammi Saulus siagang 
kenanga. Siagang sannami baranina akkatoba 
lalang arenNa Isa ri sikontu kota Yerusalem. 

29 Abicarami siagang siewa bicarami siagang 
tu Yahudi abicara Yunania: naeromo kenanga 
ambunoi Saulus. 

30 Naassennamo sikamma tau tappa 
maraengannaya anjo passalaka, naerammi 
kenanga Saulus mange ri Kaisarea, nampa 
nasuro alampa mange ri Tarsus. 

31 Ajari sannammi sikontu jamaaka ri Yudea, 
Galilea, siagang Samaria. Na lanri mallana ri 

Batara siagang pannulunNa RohNa Allataala, 


pila jarremi siagang pila katambammi jaina 
kenanga. 

32 Nlampami Petrus mange-mange, 
angkunjungi Jamaah-jamaaka. Ri sereang 
allo alampami angkunjungi ummaNa Batara 
niaka ri Lida. 

33 Anjoreng, assibuntulumi siagang sitau 
burane, niarenga Eneas. Anjo taua pesoki, 
na sagantuju taummi tambangung-bangunga 
battu ri katinroanna. 

34 Nakanamo Petrus ri Eneas, "O Eneas, 
kamma-kamma anne Naballeiko Isa 
Almasi. Ambangung mako nai nanupakabaji 
katinroannu." Ambangung memammi Eneas 
anjo wattua. 

39 Sikamma tau niaka ri Lida siagang Saron 
nacini ngasemmi anjo apa kajarianga ri 
kalenna Eneas. Na tappa ngasemmo kenanga 
mae ri Batara. 

36 Anjoreng ri Yope, nia sitau baine, niarenga 
Tabita. la tau tappa ri Isa. (Lalang bicara 
Yunani arenna nikana, Dorkas, battuanna 
jonga.) Tuli nagaukangi apa-apa bajika, 
nanatulung tu kasi-asia. 

37 Anjo wattua garringi, sagenna matemo. Ri 
lebanamo nijene mayana, nipadongkomi ri 
kamara irateanga. 

38 Anjo Yope tena nasiapa bellana battu ri 
Lida. Jari nalangngerena tau tappaka ri Yope 
angkana niaki Petrus ri Lida, niamo rua tau 

nasuro kenanga mange ambuntuli Petrus. 


Appasammi kenanga ri Petrus angkana, 
“Akkaro- karoki battu mae." 

39 AMmentemmi linta Petrus, nampa alampa 
ampinawangi anjo tunisuroa battu. Battuna 
kenanga mange anjoreng, nierammi Petrus 
nai ri kamara rateanga. Battu ngasemmi 
janda niaka anjoreng angngarru, allipungi 
Petrus. Napaccinikammi kenanga mae ri 
Petrus sikamma baju-bajua siagang juba-juba 
najaika Dorkas, eroka napassareang Dorkas 
ri kenanga ri wattu attallasana. 

40 Nasuromi Petrus assulu ngaseng kenanga, 
nampa akkulantu appala doang. Lebaki anjo, 
adalle mangemi ri mayana Dorkas, nampa 
nakana, "Tabita, ambangungko!" Nasungkemi 
matanna Dorkas; na ri wattunna nacini 
Petrus, ambangummi nai ammempo. 

41 Nampa natagala Petrus limanna 
nanatulung ammenteng. Lebaki anjo nakiomi 
Petrus sikamma tau tappa niaka anjoreng 
siagang sikamma anjo Janda-jandaya, nampa 
napassareang Dorkas lebakamo attallasa 
poleang, mae ri kenanga. 

42 Tassiarami anjo apa kajarianga mae 
ri sikontu tau niaka ri Yope. Sagenna 
jaimi tau ajari tappa ri Isa, ajari Karaeng 
Mappasalamana kenanga. 

43 Ammantammi Petrus pirangallo are 
anjoreng, ri ballana sitau pajama kukkuluka, 
niarenga Simon. 

10 1 Anjoreng ri Kaisarea, nia sitau burane 
n 


larenga Kornelius. Jama-jamanna, 
lamintu kapiteng ri "Pasukang Italia". 

“la tau malla ri Allataala. Sikontu bone 
ballana tau anynyomba ngaseng mae ri 
Allataala. Jai tu kasi-asi bansa Yahudi 
natulung. Tuli appala doangi ri Allataala lalang 
tallasana. 

3Ri sereang allo, kira-kira tette tallu ri 
karuenga, niamo nacini anyata sikali lalang 
pappisona, sitau malaekaNa Allataala battu 
angkioki nakana, "Kornelius!" 

4Najanjammi Kornelius anjo malaekaka, 
nateai sipato mallana. Nakanamo, "Apa 
kutadeng Karaeng?" Appialimi anjo malaekaka 
nakana, "Nitarimami ri Allataala sikamma 
pappala doannu siagang pamai bajinu, 
kammayatompa Naurangiko Allataala. 

> Kamma-kamma anne suromi taua mange 
ri Yope, nanakio Simon. Areng labuna iamintu 
Simon Petrus. 

6 kamma-kamma anne niaki annompang ri 
ballana pajama kukkuluka, niarenga Simon, 
niaka ammantang ri biring tamparanga." 

7 Alampanamo anjo malaeka abicaraya mae 
ri Kornelius, nakiomi Kornelius rua palayanna 
ri balla, siagang sitau tantara pangawala 
bajina. 

8 Nacaritami Kornelius mae ri kenanga anjo 
apa lebaka kajariang, nampa nasuro kenanga 
alampa mange ri Yope. 

9 Ammukona alloa, lalang ajappana ija anjo 


tunisuroa siagang abiringamo battu mange 
ri Yope, naimi Petrus ri ballaka ero appala 
doang. 

10Sanna sikalimi cipuruna, naero dudumo 
angnganre. Lalang nipasadiana kanrea 
anggappami pappisona. 

11Tassungkei nacini langika, nampa nia 
nacini kaeng laba nioloro naung ri linoa, 
tagentung ri appaka panynyingkulu. 

12||alanganna, nia sangka rupa olo-olo 
appaka bangkenna, sikamma olo-olo 
akkadangkanga, siagang jangang-jangang 
liaraka. 

13 Nampa niamo sara angkana ri ia, "Petrus, 
ambangungko! Samballei, nampa nukanre!" 

14 Appialimi Petrus nakana, "Tena, Batara! 
Tena lebakapa angnganre apa-apa haranga 
siagang ramasaka." 

15 Mingka nakanamo pole anjo saraya ri ia, 
"Apa lebaka Nahallallang Allataala, teako 
pajari harangi." 

19 pintallungi tuli battu anjo pappisonaya, 
nampa taangka ammotere nai ri suruga anjo 
kaenga. 

17 Lippumi nawa-nawana Petrus ampikkiriki 
angkana apa battuanna anjo pappisonaya. 
Lalang appikkirina Petrus, nibuntulumi ballana 
Simon ri anjo tunisuroa ri Kornelius. Niami 
kenanga ri dallekanna pakkebuka. 

18 Akkiomi tau kenanga nanakutanang 


angkana, “Maka nia toana abangngi anrinni 
niarenga Simon Petrus?" 

19 alang tuli napikirina ija Petrus angkana 
apa battuanna anjo pappisonana, Nakanamo 
RohNa Allataala ri ia, "He, Petrus, nia tau tallu 
amboyako. 

20 intakko naung, siagang teako bata-batai 
ampinawangi kenanga, nasaba iNakke assuroi 
kenanga." 

21 Naummi Petrus battu ri anjo ballaka, 
na nakana ri anjo taua, "Inakkemi 
antu nuboyaya. Apa kutadeng parallu 
nukabattuang?" 

22 Appialimi kenanga angkana, "Kapiteng 
Kornelius ansuroi anne ikambe battu 
mae. Anjo Kornelius tau baji, siagang tau 
malla ri Allataala, kammayatompa sanna 
nipakalompona ri sikamma tu Yahudia. Niaki 
malaekaNa Allataala ansuroi sollanna nasuro 
kiokki mange ri ballana. laminjo ampanassai 
angkanaya nipilangngerimi pappala doanna ri 
Allataala, punna akkullemo nalangngere apa 
lakipabattua mae ri ia." 

23 Nakiomi Petrus kenanga antama ri balla, 
nampa abangngi kenanga. Ammukona, 
ambangummi Petrus nampa alampa siagang 
kenanga. Nia todong siapa are tau tappa ri 
Yope amminawang todong ri kenanga. 

24 Siallo lebana anjo, battumi kenanga 
mange ri Kaisarea. Sallomi kenanga nitayang- 

tayang ri Kornelius siagang bija-bijanna, 
kammayatompa passaribattangang bajina 
niaka todong nakio battu. 

25 Ri wattunna battumo Petrus, mangemi 
Kornelius anruppai, nasuju ri dallekanna. 

29 Mingka nipaentemmi ammotere ri Petrus 
nampa nakana, "Ambangungko nai! Inakke 
tau biasa tonja." 

27 Abicarami Petrus siagang Kornelius, 
nantama tommo kenanga ri balla. J aimi nacini 
Petrus tau battu arappungang. 

28 | ebaki anjo nakanamo ri kenanga, 
"Nuasseng ngasenji saribattang, angkanaya 
situru ajarang agamana tu Yahudia, 
tanipabiangai kenanga angkunjungi 
ballana bansa maraenga, yareka assileo 
siagang bansa maraenga. Mingka lebama 
Napabattuang Allataala, angkanaya takkulleai 
kucini ramasa yareka harang tau maraenga. 

29]aminjo, na ri wattungku kikio battu, 
kukateneammi eroka battu. Jari kamma- 
kamma anne eroki kuasseng, apa kutadeng 
sabana nakikioka battu?" 

30 Appialimi Kornelius nakana, "Ri 
tallungallona allaloa, kira-kira ri wattu 
kamma-kammaya anne, sitabanga appala 
doang ri ballakku, ri wattu tette tallu 
ri karuenga. Tiring niamo sitau burane 
ammenteng ri dallekangku. Accilla- cillaki 
pakeanna anjo taua. 

31 Nakana ri nakke, Kornelius! Natarimami 


Allataala pappala doannu, siagang Naurangimi 
pamai bajinu. 

32) ari suromi taua mange ri Yope angkioki 
tau niarenga Simon Petrus. Kamma-kamma 
anne niaki abangngi ri ballana serea pajama 
kukkulu, niarenga Simon, anjo ballaka 
anjorengi ri biring tamparanga. 

33 Lanri kammana minjo nakusuromo 
linta taua mae angkiokki. Nasanna bajina 
pamaitta, kaerokki battu mae anrinni. 
Kamma-kamma anne nia ngasemmi 
ikambe anrinni, ri dallekanNa Allataala, ero 
ampilangngeri sikamma apa Nasuro pabattua 
Allataala mae ri kambe." 

34 Nakanamo Petrus, "Kamma-kamma anne 
manassa nupahang tojemmi angkanaya 
Napasangkamma ngasengi Allataala sikamma 
rupataua. 

33 | nai-nai malla ri Allataala siagang 
anggaukangi kabajikanga, iami nitarima ri 
Allataala, manna pole bansa apa. 

36 Nuasseng ngasemmi bonena kabara 
Napabattua Allataala mae ri bansa Israel. Anjo 
kabaraka, iamintu ri passalana Kabara Baji 
passiamakkang lalang ri KalenNa Isa Almasi 
lamintu Batara mae ri sikontu rupataua. 

37 Nuassemmi apa lebaka kajariang ri 
sikontu Yudea, iamintu appakkaramula battu 
ri Galilea ri lebanamo napassuroang Yohanes 
anjo pajenekanga mae ri taua. 

38 Nuassemmi angkanaya lebami 


Napile Allataala anjo Isa tu Nazaretka, 
naNapassareang RohNa Allataala siagang 
koasaNa mae ri la. Nuasseng tommi 
angkanaya lebami alampa mange-mange 
Isa anggaukangi kabajikanga: Naballeimi 
sagenna ajari baji sikamma tau nasosoka 
setang, lanri niaki Allataala anrurungangi. 

39 | kambemi anne lebaka anciniki sikontu 
apa lebaka Nagaukang ri parasanganna tu 
Yahudia siagang ri Yerusalem. Mingka manna 
nakamma, nisallimi siagang nibunomi ri tu 
Yahudia. 

40 Mingka ri makatalluna alloa, nipattallasa 
poleammi ammotere ri Allataala battu ri allana 
tau matea, nanipappicinikang ri rupataua 
angkanaya manassa attallasa poleammi. 

41 Mingka tena nipappicinikang ngasengi 
mae ri sikontu taua, passangalinna ri kambeji 
bawang tu lebaka Napile labi riolo Allataala 
ajari sabi-sabinNa: Sipangnganreangi ikambe 
siagang la ri wattunna attallasa poleammo 
battu ri kamateanga. 

42 Na Nasuromo anne ikambe ampabattui 
anjo Kabara Bajika mange ri sikontu rupataua. 
Kammayatompa ajari sabi angkanaya lami 
niangka ri Allataala ajari Haking mae ri 
sikontu tau attallasaka ija siagang tau 
mateamo. 

43 Sikontu nabi-nabia, leba ngasemmi 
nabicara riolo anjo passalaka. Nakana 

kenanga, sikamma tau tappaka ri Isa 


lanipammopporangi dosa-dosana, lanri 
kakoasanNa Isa." 

44 Sitabang abicarana ija Petrus, naummi 
RohNa Allataala, nanakoasai sikamma tau 
allangngerekai anjo kabaraka. 

43 Sikamma tu Yahudi tappakamo ri Isa, 
anjo niaka amminawang ri Petrus battu 
ri Yope, ajari lannasa ngasemmi anciniki 
anjo apa kajarianga. Lannasa ngasengi 
kenanga anciniki nasaba Napassareang tongi 
RohNa Allataala mae ri bansa maraenga, 
pantaranganna bansa Yahudia. 

46 Nasaba nalangngeremi kenanga anjo taua 
abicara lalang arupa-rupa bicara, siagang 
ammuji-muyji ri Allataala. Nampa nakanamo 
pole Petrus, 

47 'Cinimi anne taua ngaseng, anggappa 
tommi RohNa Allataala, sangkamma ikatte. 
Jari maka akkulleiji taua napisangkai punna 
nijenemo siagang jene kenanga?" 

48 J ari nasuromi Petrus kenanga nijene lalang 
arenNa Isa Almasi. Lebaki anjo napalami 
kenanga, sollanna ammantang ija Petrus 
angngagangi kenanga pirang-pirangallo are 
sallona. 

1 1 1 Nalangngeremi sikamma tunisuroNa 

Allataala siagang sikamma tau tappaka 
ri sikontu Yudea, angkanaya manna tau 
tenayapa nantama agama Yahudi natarima 
tommi kananNa Allataala. 

2Jari ri wattunna alampa Petrus mange 


ri Yerusalem, nicallami Petrus ri tu Yahudi 
tappakamo. 

3 Nakana kenanga ri Petrus, "Angngapa 
nulampa todong mange ri ballana tu tenayapa 
nisunnaki? Balalo sipangnganreang tongko 
siagang kenanga!" 

“Jari napakasingarami Petrus mae ri kenanga 
ngaseng, sikamma apa lebaka kajariang, 
appakkaramula battu ri pakkaramulanna. 
Nakana Petrus, 

3 "Sitabanga appala doang ri Yope, nania 
sere pappisona battu mae ri nakke. Nia 
kucini apa-apa kamma silawara kaeng laba 
nipaturung battu ri langika, tagentung ri 
appaka panynyingkuluna, nampa ammantang 
ri saringku. 

6 Ri wattunna kuciniki lalanganna, nia kucini 
olo-olo appaka bangkenna, olo-olo liaraka, 
olo-olo akkadangkanga, kammayatompa 
jangang-jangang liaraka. 

7 Nampa nia kulangngere sara angkana mae 
ri nakke, nakana, Ambangungko nai Petrus! 
Samballei nampa nukanre! 

8 Mingka appialima kukana, Tena, Batara! 
Tena lebakapa angnganre kanre harang 
yareka ramasaka. 

9 Mingka nakanamo pole anjo saraya battua 
ri langika, Apa lebaka Nahallallang Allataala, 
teako pajari harangi. 

10 Pintallungi kucini anjo apa kajarianga. 
Nakalabusanna taangka ngasemmi ammotere 
nai ri suruga. 

11 Sitabang anjo wattua, nia tommi anjo 
tau tallua battu ri Kaisarea iamintu tunisuroa 
battu mae ri nakke, battu mae ri anjo balla 
kupabangngia. 

12 Nampa Nasuroma RohNa Allataala 
alampa ampinawangi kenanga, siagang 
Napasanga sollanna tena nakubata-bata 
ampinawangi anjo kenanga. Manna anne 
annang saribattanga amminawang tongi ri 
nakke alampa mange ri Kaisarea, nakisiagang 
ngasemmo antama ri ballana Kornelius. 

13 Nampa nacaritamo Kornelius mae ri 
kambe antekamma ri wattunna nacini 
malaekaka ammenteng ri ballana na nakana, 
Surol taua mange ri Yope nanakio serea tau 
burane niarenga Simon Petrus. 

14|ami lampabattui mae ri kau kabara 
lakkullea ampasalamakko siagang sikontu 
bone ballanu." 

15 Napannarrusuki caritana Petrus nakana, 
"Na ri wattungku appakkaramula abicara 
kamma anjo, Naummi RohNa Allataala mae 
ri kenanga ngaseng, sangkamma lebaka 
kajariang mae ri katte ngaseng pirangalloang. 

19 Nampa kuurangimo angkanaya lebaki 
akkana kamma anne Batara, Yohanes jene 
napake anjeneki taua, mingka ikau ngaseng 
lanijenekko siagang RohNa Allataala. 

Jari singarami manassana angkanaya 


Napassareang tongi Allataala passare 
kammaya mae ri tu tenaya nantama agama 
Yahudi, sikamma apa Napassareanga mae ri 
katte ngaseng ri wattunta tappamo mae ri Isa 
Almasi. J ari antekamma bateku lampisangkai 
Allataala?" 

18 Nalangngerenamo anjo apa napabattua 
Petrus, tenamo nakkana-kana kenanga. 
Nampa ammuyuji-mujimo kenanga ri Allataala. 
Nakana kenanga, "Punna kamma, manna 
bansa maraenga nisare tommi oloang ri 
Allataala sollanna toba kenanga battu ri 
dosa-dosana, nanapahang baji katallassang 
sitojennaya!" 

19Ri lebanamo Stefanus nibuno, 
appakkaramulami niondang mange-mange 
tau tappaka ri Isa, sagenna tassia-siaramo 
kenanga ri kere-keremae. Nia lari mange ri 
Fenisia, nia todong mange ri Siprus siagang 
Antiokhia. Napabattumi kenanga kabara 
battua ri Allataala. Mingka tu Yahudiaji 
bawang napabattuang kenanga. 

20 Mingka nia todong anjo tau tappaka, 
iamintu tu battua ri Siprus siagang Kirene, 
alampa mange ri Antiokhia. Na iaminne 
kenanga ampabattui tongi Kabara Bajika ri 
passalana Isa mae ri tu tenayapa nantama 
agama Yahudi. 

21 Niaki koasaNa Batara anrurungangi 


kenanga, sagenna Jaimi tau ajari tappa, 
nanapassareang kalenna mae ri Batara. 

22 Sikontu kabarana anne apa kajarianga 
anrapi tommi mae ri jamaaka ri Yerusalem. 
Jari nasuromi kenanga Barnabas mange ri 
Antiokhia. 

23Na ri wattunna battu Barnabas mange 
anjoreng, nacinimi antekamma bateNa 
Allataala ambarakkaki ngasengi anjo 
taua. Sannami rannuna Barnabas. Na 
napakaingamo kenanga sollanna jarre 
tojeng-tojeng tappana kenanga ri Batara. 

24 Anne Barnabas tau baji pamai 
siagang nikoasaimi ri RohNa Allataala: 
kammayatompa sanna Jjarrena tappana ri 
Batara, sagenna jaimi tau amminawang tappa 
ri Batara. 

25 Nampa alampa Barnabas mange ri Tarsus, 
amboyai Saulus. 

26 Ri wattunna sibuntulumo Saulus, naerang 
tommi Saulus mange ri Antiokhia. Niaki 
sitaung kenanga ammantang arappungang 
siagang Jamaaka anjoreng, najai tau naajara 
kenanga. Anjoremmi ri Antiokhia uru-uru 
nigallara tu Karisteng sikamma tau tappaka ri 
Isa. 

27 Anjo wattua nia siapa are nabi battu ri 
Yerusalem mange ri Antiokhia. 

28 Kkalaserenna kenanga niarengi Agabus. 
Lanri pangngajaraNa RohNa Allataala, 

natappu riolomi angkanaya lakajariangi 


sallang ri sikontu linoa kacipurang lompoa. 
(Na anjo napakkanaya kajariang tojemmi ri 
wattunna Karaeng Klaudius ammarenta.) 

29) ari assamaturumi sikamma tau tappaka 
ri Isa, ero appikatu sumbangang mae ri 
sikontu saribattang niaka ammantang ri 
Yudea; massing appikatumi kenanga situru 
pakkullena. 

30 Nagaukammi kenanga anjo 
passamaturukanga. Nalampamo 
Barnabas siagang Saulus angngerangi 
anjo sumbanganga mae ri pamimping- 
pamimping jamaaka ri Yudea. 

12 llatommi anjo wattua 

nappakkaramulamo Karaeng 
Herodes anjallakkangi anggota-anggota 
jamaaka. 

2|ami amparentakangi, nanibunomo siagang 
padang saribattanna Yohanes, iamintu 
Yakobus. 

3 Ri wattunna nacini Herodes angkanaya 
rannui nyawana tu Yahudia anciniki anjo apa 
nagaukanga, pila katambammi panggaukang 
kammana, nasuro tommi taua anjakkalaki 
Petrus. Anjo wattua Allo Lomponai Roti 
Tenaya Nammake Pagambang. 

4Ri wattunna nijakkalamo Petrus 
nipantamami ri tarungkua. Nia appa regu 
tantara nisuro anjagai Petrus tassere- sere 
regu, nia appa anggota tantara. Lebappi 

passua-suarrang allo Paskaya, nampa 


laniadeli Petrus ri Herodes, ri dallekanna tau 
jala. 

“Jari nitahammi rolong Petrus lalang ri 
tarungkua: mingka tuli appala doang dudumi 
sikontu jamaaka mae ri Batara sollanna 
Narurungangi Petrus. 

6 Ri bangngi tenanapa nalanierang Petrus 
andallekang ri Herodes siagang tau jala, 
attinromi Petrus. Anjo wattu attinrona 
tassikkoki rua-rua limanna, nanijagai ri rua 
tantara pangawala. Anjoreng ri pakkebu 
tarungkua, nia todong rua pangawala 
maraengang anjagai tarungkua. 

'Tiring niamo malaekaNa Batara 
ammenteng anjoreng, siagang accayami 
singaraka lalang ri kamarana anjo tarungkua. 
Nironrommi Petrus ri anjo malaekaka, 
sagenna ambangung Petrus. Nampa nakana 
anjo malaekaka, "He, ambangungko linta!" 
Anjo wattua talappasami anjo rante bassi 
nipasikkoka ri limanna Petrus. 

8 Lebaki anjo nakanamo anjo malaekaka, 
"Pakemi pakeannu siagang patabami 
sapatunu!" Ammakeammi Petrus siagang 
napatabami sapatuna. Lebaki anjo, 
nakanamo pole anjo malaekaka, “Pakemi 
jubanu, siagang amminawangko ri nakke!" 

Jari amminawammi Petrus ri anjo 
malaekaka, assulu battu ri anjo tarungkua. 
Mingka tena naassengi Petrus angkanaya 


| Kisah Para Rasul 12.101 14 67 
anjo apa nagaukanga malaekaka manassa 


kajariang tojeng-tojengi. Nakapangi Petrus 
angkanaya assonaji bawang. 

10Ri wattunna nalaloimi kenanga tampa 
pajaga makaserea siagang makaruaya, 
anrapimi kenanga ri pakkebu bassia, 
angngoloa mange ri kotaya. Tassungke 
kale-kalemi anjo pakkebuka. Assulumi 
kenanga, nampa ajappa ri sereang lorong. 
Tiring lanynyami anjo malaekaka ambokoi 
Petrus. 

ll ebaki anjo nampami naasseng Petrus 
anjo apa lebaka kajariang ri kalenna. 
Nakanamo ri kalenna, "Kamma-kamma anne 
kuassemmi angkanaya manassa Nasuromi 
malaekaNa Batara battu allappassanga battu 
ri kakoasanna Herodes siagang battu ri 
sikontu apa eroka nagaukang bansa Yahudi 
mae ri nakke." 

12 Naassennamo Petrus anjo passalaka, 
alampami Petrus mange ri ballana Maria, 
ammanaya Yohanes, nigallaraka todong 
Markus. Anjoreng jai tau arappungang appala 
doang. 

13 Nadedemi Petrus pakkebuka. Niamo sitau 
baine palayang niarenga Rode, battu ero 
assungkei pakkebuka. 

14 Naasseng memanji silalonna saranna 
Petrus. Lanri rannu duduna, akkaro- karomi 
ammotere antama, natanasungkeapa 
pakkebuka. Nampa napauang sikamma 

tau niaka anjoreng angkana niaki Petrus 


pantarang. 

15 Nakanamo kenanga, "Pongorokko antu!" 
Mingka attojeng-tojemmi Rode angkana 
manassa Petrus tojeng anjo pantarang. Jari 
nakanamo kenanga, “Malaekanaji anjo!" 

16 Anjo wattua nadede tulimi Petrus 
pakkebuka. Jari nasungkemi kenanga 
pakkebuka. Na ri wattunna nacini kenanga 
Petrus, sannami lannasana kenanga. 

17 Nikodemi siagang lima kenanga ri 
Petrus, sollanna sannang kenanga. Nampa 
nacarita antekamma bateNa Batara 
angngerangi assulu ri tarungkua. Nampa 
nakana, "Pabattumi anne kabaraka mae 
ri Yakobus siagang sikamma saribattang 
maraengannaya." Lebaki anjo, alampami 
Petrus ambokoi anjo tampaka, nampa mange 
ri tampa maraenga. 

18 Ammukona baribasa, gegere ngasemmi 
tantara pangawalaka ri tarungkua. Sanna 
lannasana kenanga ri passalana anjo apa 
kajarianga ri kalenna Petrus. 

19 Nasuromi Herodes taua mange amboyai 
Petrus. Mingka takkulleami kenanga 
ambuntuluki Petrus. Jari naparentakammi 
Herodes sollanna nikutanang ngaseng anjo 
tantara pangawalaka nampa nibuno. Lebaki 
anjo alampami Herodes battu ri Yudea, 
namange ammantang siapa are sallonna ri 
Kaisarea. 

20 Sanna larrona Herodes ri tu Tiruska 


siagang tu Sidonga. Lanri kammana, 
alampami kenanga mange andallekang ri 

ia. Uru-uruna nanyonyomi rolong Blastus, 
lamintu kapalaya ri balla lompona Herodes, 
sagenna sipammentengang Blastus siagang 
kenanga. Lebaki anjo nirurungammi kenanga 
mange andallekang ri Herodes. Appala 
damemi kenanga ri Herodes, nasaba apa-apa 
nikanrea ri parasanganna kenanga, sangnging 
apa-apa battu ri parasanganna Herodes. 

21Ri sereang allo, iamintu allo lebakamo 
nipattantu, napakemi pakeang kalompoanna 
Herodes. Nampa ammempo ri empoang 
kakaraenganna, nappakkaramula appidato ri 
dallekanna rayaka. 

22 Nalangngerena rayaka anjo pidatona 
Herodes, akkiok-kiomi kenanga angkana, 
"Anne sara rewata, teai sara tau!" 

23 Mingka anjo wattua battumi malaekaNa 
Batara antempakarangi Herodes, lanri tenana 
nahargai Allataala. Nikanremi Herodes ri 
gallang-gallang nampa mate. 

24Jari pila aAlabammi mange-mange 
kana-kananNa Allataala, siagang pila 
majarremi. 

25 | ebanamo nagaukang jama-jamanna 
Barnabas siagang Saulus, alampami kenanga 
ambokoi Yerusalem. Naerang tommi kenanga 
Yohanes Markus. 

1 3 l Ri jamaah Antiokhia nia siapa are nabi 


siagang guru. Areng-arenna kenanga 
iamintu: Barnabas, Simeon nigallaraka | 
Leleng, Lukius battua ri Kirene, Menahem 
siaganga Herodes niparakai sagenna lompo, 
siagang Saulus. 

2 Ri wattunna assambayang mae ri Batara 
siagang appuasa kenanga, Nakanamo 
RohNa Allataala mae ri kenanga, "Pilei 
nanusalakkangA Barnabas siagang Saulus, 
sollanna Kusuro anjamai jama-jamang lebaka 
Kupattantuangi kenanga." 

3 Lebaki appuasa siagang appala doang 
kenanga, napadongkomi limanna kenanga 
irateanganna Barnabas siagang Saulus, 
nampa nabarakkaki nanasuro kenanga 
siparua alampa. 

4 Lanri nisuroi kenanga ri RohNa Allataala, 
alampami Barnabas siagang Saulus mange ri 
Seleukia. Battu anjorengi kenanga assombala 
mange ri pulo Siprus. 

> Ri wattunna battu kenanga mange ri 
Salamis, napabattumi kenanga kana- 
kananNa Allataala lalang ri sikamma balla 
sambayanna tu Yahudia. Nibantumi kenanga 
ri Yohanes Markus lalang ri pajappanna 
kenanga. 

6 Najappai ngasemmi kenanga anjo puloa, 
sagenna battu mange ri Pafos. Anjoreng 
assibuntulumi kenanga siagang sere tu 
Yahudi, niarenga Bar Yesus. Jama-jamanna 

ilamintu pabale-bale mata, na nakana kalenna 


nabi. 

7 Anne taua agang bajiki siagang Sergius 
Paulus, iamintu Guburnur ri anjo puloa. 
Anjo Guburnurka sanna caradena siagang 
sanna bajina. Nakiomi Barnabas siagang 
Saulus lanri ero tongi nalangngere kananNa 
Allataala. 

8 Mingka nihalangimi Barnabas siagang 
Saulus ri Elimas, anjo pabale-bale mataya. 
Nasaba najagai Elimas (iaminjo arenna anjo 
pabale-bale mataya lalang bicara Yunani) 
gassingka ajari tappaki anjo Guburnurka mae 
ri Isa. 

9 Mingka nikoasaimi ri RohNa Allataala 
Saulus nigallaraka todong Paulus; sagenna 
najanjang anjo pabale-bale mataya, 

10 hampa nakana, "He, ikau paballe- balle 
lompoa, ana tu sannaka Jadalana! | kaumi 
musunna sikontu apa-apa bajika. Angngapa 
nutaeroka ampamari anrompa-rompai eroNa 
Allataala untu ampasalamaki rupataua? 

11Kamma-kamma anne lanuciniki, 
naNahukkungko Batara! Lajari butako 
siapa are sallona, sagenna takkullea nucini 
matanna alloa." Anjo wattua nia memammo 
silalonna nakasia Elimas kamma rammang 
leleng antongkoki matanna. Sagenna 
angngasalami mange-mange, aboya tau 
akkullea anrenrengi. 


. Kisah Para Rasul 13.121 17 72 
12 Nacinina anjo Guburnurka anjo apa 


kajarianga, ajari tappami ri Isa. Nasaba sanna 
bajina antama ri atinna anjo pangngajarang 
battua ri Batara. 

13 Battu ri Pafos, assombalami Paulus 
siagang agang-aganna mange ri Perga, daera 
Pamfilia. Battuna mange anjoreng alampami 
Yohanes Markus ambokoi kenanga, ammotere 
mange ri Yerusalem. 

14 Battu ri Perga, napatulusumi lampana 
kenanga mange ri Antiokhia, ri daera Pisidia. 
Ri allo Pammari-marianga, alampami kenanga 
mange ammempo ri balla sambayanga. 

15 Ri wattunna leba nibaca Kittana Musa 
siagang Kittana Nabi-nabia, nasuromi 
pamimping-pamimping balla sambayanga 
akkutanang tau niaka hadere mae ri 
Paulus siagang agang-aganna. Nakanamo 
pamimping balla sambayanga mae ri Paulus 
siagang aganna, "Sikamma saribattangku, 
punna nia pappakainga ero nupabattuangi 
anne taua ngaseng, pabattuammi." 

16 Ammentemmi Paulus, nanaangka limanna, 
nampa nakana, "Sikamma saribattangku 
bansa Israel, kammayatompa saribattangku 
ngaseng maraengannaya, niaka anrinni, 
anynyombaya ri Allataala. Pilangngeri sai 
anne kana kupabattua: 

17 | ebami Napile Allataala bansa Israel, 
boe-boeta, naNapajari jai anne bansaya ri 
wattunna ammantang kenanga annumpang 

ri butta Mesir. Nampa lalang kakoasang 


lompoNa Allataala, Naerammi Allataala assulu 
kenanga battu ri Mesir. 

18 Sabaraki Allataala anciniki gau-gauna 
kenanga ri wattunna ajappa kenanga 
patampulo taung sallona ri parang lompoa. 

19 Tuju bansa maraeng nabeta Nabunduki ri 
butta Kanaan. Nampa Nabage-bage Allataala 
anjo butta Kanaan mange ri bansa Israel, 
sollanna nakammai anjo buttaya. 

20Yangasenna anjo patambilangngang 
allimampulo taung sallona kajariang. Lebaki 
Nabage Allataala anjo butta Kanaan mae 
ri kenanga, Nasaremi kenanga haking- 
haking ajari pamimpinna kenanga. Haking 
kalabusanga iamintu Nabi Samuel. 

21 Nampa appala kenanga sitau karaeng. 
Nisaremi Allataala kenanga sere karaeng, 
lamintu Saul, anana Kis, battua ri suku 
Benyamin. laminjo Saul ajari karaeng ri 
kenanga patampulo taung sallona. 

22 Ri wattunna Nalekka Allataala empoanna 
Saul ajari karaeng, Naangkami pole Allataala 
karaeng maraenga iamintu Daud ajari 
karaenna kenanga na iaminne kananNa 
Allataala ri passalana Daud, Kugappami Daud, 
anana Isai, ampakasannangai atingKu. lami 
langgaukangi erokKu. 

23Battu ri sossorannami anjo Daud, 
Napasadia Allataala sitau Karaeng 
Mappasalamana bansa Israelka, situru apa 

lebaka Napajanjiang riolo. Na iaminjo Isa 


Karaeng Mappasalama lebaka nipajanjiang. 

24 Ri tenanapa Napakkaramulai Isa jama- 
jJamanNa, napakkio- kiokxammi Yohanes mae ri 
bansa Israel, sollanna toba kenanga battu ri 
dosana nampa nijene. 

23Na ri wattu lakalabusannamo jama- 
jamanna Yohanes, nakanamo mae ri taua, 
Turu panggappanu, anne inakke inaia? Teai 
inakke anjo Tau salloamo nutayang. Urangi, 
anjo Taua labattui ri bokoangangku:, manna 
assungkeangi passikko sapatuNa tena todong 
kusiratang. 

26 Sossoranna ngasengko Abraham. 
Siagang sikamma saribattang maraenganga 
anrinni anynyombai mae ri Allataala! 
Napabattumi Allataala mae ri katte anjo 
kabara kasalamakkanga: 

27 nasaba tanapahangai tau ammantanga ri 
Yerusalem siagang pamimping- pamimpinna 
kenanga angkana laminjo Isa Karaeng 
Mappasalamaka. Tanapahangai kenanga 
pangngajaranna nabi-nabia, tuli nibacaya 
punna allo Pammari-mariang. laminjo 
sabana nanabunoi kenanga Isa. Mingka lanri 
nagaukannamo anjo kenanga, najari arupamo 
apa lebaka nasero kana nabi-nabia riolo. 

28 Manna takkullea kenanga anggappa 
kasalang ri Isa, ampassiratangai nihukkung 
mate, mingka kammaji napalana kenanga ri 
Pilatus, sollanna nibuno anjo Isa. 

29 Na lebanamo nabuno Isa, situru apa 


lebaka tattulisi lalang ri Kittaka, napanaummi 
kenanga mayaNa battu ri kayu sallika nampa 
napantama ri jeraka. 

30 Mingka nipattallasa poleammi ri Allataala 
battu ri kamateanga. 

3l Nampa amole-mole battu 
ampappicinikangi KalenNa mae ri sikamma 
tau Naaganga battu ri Galilea mange ri 
Yerusalem, ero ampanassai angkanaya 
attallasa poleammi battu ri kamateanga. 
laminjo kenanga ajari sabiNa kamma- kamma 
anne mae ri bansa Israel. 

32 J ari, kamma-kamma anne napabattumi 
ikambe anjo Kabara Bajika mae ri kau 
ngaseng: Anjo apa lebaka Napajanjiang 
Allataala mae ri boe-boeta, 

33 Naparupami mae ri katte lanri attallasaNa 
ammotere Isa battu ri kamateanga. Nasaba 
ilalang ri Kitta Pammuji-muji passala rua nia 
tattulisi angkana, Ikaumi AnakKu, anne alloa 
iINakkemi ajari ManggeNu. 

34 Nipattallasa poleammi ammotere ri 
Allataala battu ri kamateanga. Kamma- 
kamma anne tenamo nalaNakasia pole 
nikanaya kamateang lalang ri jeraka. Ri anjo 
passalaka Nakanamo Allataala, LaKusareKo 
janji matangkasa, attantua laKurupaina, leba 
Kupajanjianga mae ri Daud. 

35 Kammayatompa, lalang ri aya maraenga 
nia angkana, Tena nalaNubalang parekang 

anjo Ata majarreNu lajari botto lalang ri 


jeraka. 

36 Matemi Daud ri lebanamo nagaukang 
apa-apa Napassuroanga Allataala ri ia. 
Lebami nitarawang siagang boe-boena. Anjo 
mayana Daud ancuru tommi ajari butta 
ngaseng. 

37 Mingka anjo Isa, nipattallasa poleanga 
ammotere battu ri kamateanga, tena 
naancuru ajari butta mayaNa. 

38 Lanri kammana minjo saribattangku 
ngaseng, musti nuasseng ngasengi angkanaya 
ilalang arenNa minjo Isa nanipabattumo anjo 
kabara nipammopporanna dosaya mae ri kau 
ngaseng: musti nuassengi angkanaya inai-nai 
tappa ri la, lanipatalappasaki battu ri sikontu 
dosaya, tenaya nakkulle nipatalappasa lanri 
sikamma parentaNa Allataala napassareanga 
Musa. 

39(13: 38) 
40[anri kammana minjo namusti 
nuparhatikang baji-baji, sollanna tena 
nakajariang mae ri kau apa lebaka napau 
nabia, angkana, 

41 parhatikangi baji-baji ikau tau nungaia 
pahina-hina! Lajari lannasakko, nunampa 
mate! Nasaba anne Jammanga nia apa-apa 
Kugaukang tenaya nalanupatappaki, manna 
nia tau ampakasingaraki mae ri kau." 
42Ri wattunna lanabokoimo Paulus siagang 
Barnabas anjo balla sambayanga, napalami 

taua sollanna battu pole kenanga punna allo 


Pammari-mariang poleang, nanapakasingara 
baji anjo passalaka. 

43 Assuluna ngasemmo anjo taua battu ri 
balla sambayanga, jaimi tau amminawang 
ri Paulus siagang Barnabas. Anjo taua tu 
Yahudi siagang bansa maraeng, antamayamo 
agama Yahudi. Nipakaingami kenanga ri anjo 
tunisuroNa Allataala, sollanna tuli tanjeng 
kenanga mae ri pangngamaseanNa Allataala. 

44 Ri allo Pammari-mariang poleanga, 
abirimmi battu ngaseng tau anjorenga ri 
kotaya ero ampilangngeri kana-kananNa 
Batara. 

“Ri wattunna nacini tu Yahudia anjo tau 
jaia, sannami akkimburuna lalang atinna 
kenanga. Nahinami Paulus, siagang nageakki 
ngasemmi anjo apa napabattua. 

46 Mingka pila baranimi Paulus siagang 
Barnabas abicara silambusuna. Nakanamo 
kenanga, "Musti nipabattu memangi rolong 
kananNa Allataala mae ri kau ngaseng. 
Mingka lanri tenana nuero antarimai, jari 
kalennu tommi ampattantui angkanaya 
tena nusiratang antarimai katallassang 
sitojennaya siagang satunggu-tunggua. 

Jari kamma- kamma anne kubokoi ngaseng 
mako, nampa alampa ikambe mae ri bansa 
maraenga. 

41 Nasaba iaminne parentaNa Batara mae 
ri kambe; Nakana Batara, Kupajari mako 

singara mae ri bansa-bansa maraenga, teaiya 


tu Yahudi, sollanna nupabattu kasalamakkang 
mae ri sikontu linoa." 

48Ri wattunna nalangngere tau battua 
ri bansa maraenga anjo kananna Paulus, 
sannang sikalimi nyawana kenanga. Ammuji- 
mujimi kenanga ri Batara. Ajari tappami 
sikamma tau lebaka nipattantu ri Allataala 
langgappai katallassang satunggu-tunggua. 

49 Alabammi kana-kananNa Batara mange ri 
kere-kere mae ri sikontu anjo daeraya. 

30 Mingka nikompa-kompa salami ri tu 
Yahudia sikamma tumalompoa siagang 
bai-baine tumalompoa ri anjo kotaya, ia 
tu mallakamo ri Allataala. Napasimusumi 
kenanga siagang Paulus na Barnabas. 
Sagenna nibongkamo Paulus siagang 
Barnabas battu ri anjo daeraya. 

31 Napatudumi nanapasulu limbubu niaka ri 
palapa bangkenna Paulus siagang Barnabas 
ri dallekanna ngaseng kenanga. laminjo ajari 
pappakainga mae ri kenanga. Lebaki anjo 
alampami Paulus siagang Barnabas mange ri 
| konium. 

32? Sannami rannuna ngaseng tau tappaka 
ri Antiokhia siagang nikoasaimi kenanga ri 
RohNa Allataala. 

14 1 Kammatommi anjo kajarianga 

ri Ikonium. Alampa tommi Paulus 
siagang Barnabas ri balla sambayanna tu 
Yahudia, nabicara kamma tommo anjo, 

sagenna jai sikali tu Yahudi siagang bansa 


maraenga ajari tappa ri Isa. 

2 Mingka tu Yahudi tenaya naero tappa 
nakompa-kompa salami bansa maraenga, 
sagenna birisimo kenanga mae ri tu tappaka 
ri Isa. 

3 | aminjo sabana nammantammo sallo-sallo 
Paulus siagang Barnabas anjoreng. Abicarami 
kenanga siagang barani ri passalana Batara. 
Na Napabuttimo Batara angkanaya manassa 
kontutoj engi anjo kabara pangngamaseanNa: 
Nasaremi kenanga koasa anggaukangi 
gau-gau appakalannasaka. 

4 Mingka sisala-salami para ia anjo tau niaka 
anjoreng ri kotaya, nia ammenteng mae ri 
tu Yahudia na nia ammenteng mae ri anjo 
tunisuroNa Allataala. 

3 Assikongkolomi tu Yahudia siagang 
pamimping-pamimpinna kenanga, siagang 
pole bansa-bansa maraenga ero ansessai 
siagang ansambilai batu anjo tunisuroNa 
Allataala. 

6 Mingka naassemmi tunisuroNa Allataala 
anjo passikongkolanna kenanga. Jari 
naliliammi kenanga anjo balaya, nalampa 
mange ri Listra siagang Derbe, iamintu 
kota-kota niaka ri daera Likaonia, siagang ri 
daera-daera ri ampinaya. 

7 Anjoremmi kenanga ampalabangi anjo 
Kabara Bajika. 

memammi ri pakaramula nilassukanna, 
sagenna takkullea ajappa lanri sanna 
lammana bangkenna. 

39 Ammempomi anjo tau pesoka 
ampilangngeri Paulus abicara. Nacinimi 
Paulus angkana tappaki anjo tau pesoka, 
jari akkullei niballei. Najanjammi Paulus anjo 
taua, 

10 hampa nalompoi saranna nakana, 
"Ammentengko nai!" Alumpami ammenteng 
nai anjo taua, nampa ajappa. 

ll Nacinina tau jaia anjo apa nagaukanga 
Paulus, ammarrammi kenanga lalang 
bicara Likaonia, battuanna, "Manurummi 
rewata-rewataya antama ri lino, arupa tau." 

12 Naaremmi kenanga anjo Barnabas Rewata 
Zeus, na Paulus Rewata Hermes, nasaba iami 
abicara. 

13 Battumi imanna Rewata Zeus angngerang 
siapa are sapi laki siagang bunga-bunga 
ri pakkebu lompona anjo kotaya. Ri 
dallekannai kotaya ammantang anjo balla 
panynyombanga mae ri Rewata Zeus. Battu 
tongi anjo imanga ero amminawang ri tau 
jala assare korobang mae ri Paulus siagang 
Barnabas. 

14 Nalangngerena Barnabas siagang Paulus 
anjo apa eroka nagaukang anjo taua ngaseng, 
nakekke- kekkemi pakeanna kenanga, nalari 

mange ri tangnga-tangngana anjo tau Jala, 
nampa ammarrang angkana, 

15 "He, angngapa nanugaukang ngasengi 
anne kammaya? |kambe anne tau biasa 
tonjaki sangkamma ikau ngaseng! Niaki 
ikambe mae anrinni untu ampabattui 
Kabara Bajika mae ri kau ngaseng, sollanna 
nubokoi anjo apa-apa tenaya matu-matunna: 
na nubattu mae ri dallekanNa Allataala 
attallasaka, ampajariai langika siagang linoa, 
kammayatompa tamparanga siagang sikontu 
apa niaka lalang. 

19 Ri jammang allaloa Nacini-ciniki Allataala 
bansa-bansaya anggaukangi ri tallasana 
apa-apa ero kalenna. 

17 Mingka tena Natakkaluppa ampabutti 
kabajikanNa ilalang apa-apa Nagaukanga. 
Nasare ngasengko bosi battu ri langika, 
siagang wasselena buttaya punna narapi 
wattunna. Nasareko apa-apa lanukanrea 
siagang Napakasannangi atinnu." 

18 Mingka manna nakkana kammamo 
anjo Paulus siagang Barnabas, sukkara 
iji lanihalangi anjo taua ngaseng assare 
korobang mae ri kalenna Paulus siagang 
Barnabas. 

19 Niamo siapa are tu Yahudi battu ri 
Antiokhia ri daera Pisidia siagang battu ri 
Ikonium mange ri Listra. Napangaruimi tau 
jala sagenna ammenteng mae ri kenanga 
tau jaia. Nasambilami kenanga batu Paulus 

nampa nareresang assulu ri pantarangang 


kota. Nakapangi kenanga angkana matemi 
Paulus. 

20 Mingka ri wattunna ammenteng tau 
tappaka anjoreng angkulilingi Paulus, 
ambangummi Paulus nampa ammotere 
antama ri kotaya. Ammukona, alampami 
mange ri Derbe siagang Barnabas. 

21 Nabirittakammi Paulus siagang Barnabas 
Kabara Bajika ri Derbe. Najaimo tau 
ajari tappa ri Isa anjoreng. Lebaki anjo 
ammoteremi kenanga mange ri Listra, nampa 
mange ri Ikonium, nampa mange ri Antiokhia 
ri daera Pisidia. 

22 Napakajarremi atinna sikamma tau 
tappaka ri Isa ri anjo kota-kotaya. 
Napakaingami kenanga, sollanna tuli jarre 
tappana mae ri Isa. "Musti jai rolong parisi 
nikasia, nampa akkulle nikasia matenea 
lalang ri Lino BeruNa Allataala," kammami 
anjo napangngajarrang tunisuroNa Allataala 
mae ri sikamma tau tappakamo mae ri Isa, ri 
anjo kota-kotaya. 

23 Nampa naangkamo Paulus siagang 
Barnabas pamimping- pamimpinga ri 
massing-masinna anjo jamaaka. Nampa 
appala doang siagang appuasa kenanga, 
nanapassareang kenanga anjo pamimping- 
pamimping Jamaaka mae ri Batara 
napatappaka kenanga. 

24 ebaki anjo, napatulusumi lampana 


kenanga, allalo ri daera Pisidia sagenna 
anrapi mange ri Pamfilia. 

25 Na lebana napabattu kenanga kana- 
kananNa Allataala ri Perga, alampami 
kenanga mange ri Atalia. 

26 Battu anjoremmi kenanga assombala 
ammotere mange ri Antiokhia. laminjo 
kota napattampakia kenanga ri wattunna 
nipassareang kenanga mae ri Allataala, 
sollanna nagaukang kenanga anjo 
jama-Jjamang napalebakamo kenanga 
kamma-kamma anne. 

27Ri wattunna battumo kenanga mange 
ri Antiokhia, naparappungammi kenanga 
sikamma anggota jamaaka anjoreng. 
Nampa nacaritakang ngaseng anjo anggota 
jamaaka sikamma apa lebaka Nagaukang 
Allataala lalang ri kalenna kenanga ilalang 
ri palampanna kenanga. Nacarita tommi 
kenanga antekamma batena Nasungkeang 
todong Allataala bansa-bansa maraenga 
agang, sagenna akkulle todong kenanga ajari 
tappa mae ri Isa. 

28 Ammantammi sallo Paulus siagang 
Barnabas anjoreng ri kotaya siagang 
sikamma tau tappaka. 

1 5 1 Niamo siapa are tu battu ri Yudea 

mange ri Antiokhia. Naajarami tau 
tappaka ri Antiokhia angkanaya takkulleai 
salama kenanga, punna tena nanisunnaki 

kenanga situru Napassuroanga Allataala, 


lebaka napangngajarrang Musa. 

2Sannami nageakkinna Paulus siagang 
Barnabas panggappana anjo taua. 
Kalebakkanna nipassamaturukimi sollanna 
alampa Paulus, Barnabas, siagang siapa are 
tau maraengannaya ri Antiokhia, mange 
ri Yerusalem. Alampami kenanga mange 
ambicarai anjo passalaka siagang sikamma 
tunisuroNa Allataala kammayatompa 
pamimping- pamimping niaka anjoreng. 

3 Nirurungammi kenanga ri anggota-anggota 
jamaaka sagenna assulukang kota. Nampa 
alampa kenanga allalo ri Fenisia siagang 
Samaria. Anjoreng, nacaritami kenanga 
antekamma batena bansa-bansa maraenga 
ampassareang tommi kalenna mae ri 
Allataala. Sannami rannuna ngaseng 
tau tappaka anjoreng allangngereki anjo 
kabaraka. 

“Ri wattunna battu kenanga mange ri 
Yerusalem, nitarima baji-bajimi kenanga 
ri jamaaka, ri tunisuroNa Allataala, 
kammayatompa ri pamimping- pamimping 
jamaaka. Nampa nacarita ngasemmo 
kenanga sikamma apa lebaka Nagaukang 
Allataala lalang ri kalenna kenanga. 

> Mingka niamo siapa are tu Farisi 
tappakamo, ammenteng angkana, 

"Musti nisunnaki anjo bansa-bansa 
maraenga, siagang musti naturuki apa-apa 

napassuroanga Allataala, lebaka napabattu 


Musa." 

6 Assirapakkang ngasemmi tunisuroNa 
Allataala siagang pamimping-pamimpinga, 
ero ambicarai anjo passalaka. 

7 Sanna sallona kenanga sipabicara. 
Kalabusanna ammentemmi Petrus na 
nakana, "Sikamma saribattangku ngaseng! 
Nuasseng ngasemmi angkanaya ri siapa 
are wattu allaloa Napilema Allataala battu 
ri tangnga-tangnganu, untu ampalabangi 
anjo Kabara Bajika mange ri bansa-bansa 
maraenga, sollanna nalangngere todong 
siagang tappa todong kenanga. 

8Na Allataala angngassengi atinna 
rupataua. lami ampappicinikangi angkanaya 
Natarimami kenanga. Jari Napassareang 
tommi RohNa Allataala mae ri kenanga, 
sangkamma lebaka Napassareang todong 
mae ri katte. 

9 Tena Napasimmara-maraengki Allataala 
siagang kenanga. Natangkasi atinna kenanga, 
lanri tappana kenanga. 

10) ari apa sabana nanuero ambali Allataala 
kamma-kamma anne lanri eronu ambattali 
atorang-atorang anjo tau tappaka? Na 
sikontutojenna manna boe-boeta, yareka 
manna kalenta ngaseng tena todong 
nanikkulle anggaukangi anjo atoranga. 

11 Kabalekanna, kamma-kamma anne 
tappakki, angkanaya iaji nikkulle salama 

kamma leba tommi anjo kenanga." 

12 Tenamo nania akkana sikontu anjo tuniaka 
assirapakkang. Nampa napilangngerimo 
kenanga Barnabas siagang Paulus 
ancarita poleangi sikamma anjo gau- 
gau appakalannasa lebaka Nagaukang 
Allataala lalang ri kalenna kenanga ri 
tangnga-tangngana bansa maraenga. 

13 | ebaki kenanga abicara, nakanamo 
Yakobus, "“Sikamma saribattangku! 
Pilangngeri sai anne kanangku. 

14Beru lebaki napakasingara Simon, 
antekamma uru-uruna Allataala 
amparhatikangi bansa-bansa maraenga, 
lanri eroNa Allataala ampile todongi bansa 
maraenga ajari ummaNa. 

15 Anjo coco sikali siagang apa lebaka nasero 
kana nabi-nabia riolo. Nasaba nia tattulisi 
lalang ri Kitta angkanaya, 

19 Nakana Batara, Lebaki anjo labattu 
poleangA, laKupabangung poleangi ballana 
Daud, lebaka rumbang laKupakabajiki ri 
rumbanna, nampa Kupaenteng poleang: 

17 sollanna sikamma anjo tau niaka 
tassesa naboyai Batara, assama- samal 
bansa maraenga, Kukioka ajari ummakKu. 
Kammaminjo kananNa Batara, 

18 lebaka Napabattu memang ri jammang 
riolo." 

19 Nakanamo pole Yakobus, "Jari turu ri 


panggappaku, takkulleaki ansusai bansa 
maraenga, punna ero ampassareangi kalenna 
mae ri Allataala. 

20 Mingka musti apparekki sura mae ri 
kenanga, na nipakainga kenanga sollanna 
tena nanakanre kenanga kanre ramasaka, 
ilamintu kanre lebaka nipassareang mae ri 
barhalaya, kammayatompa ceraka, yareka 
olo-olo mate niaccekanga. Kammayatompa 
napakabellai kalenna kenanga battu ri 
panggaukang assalimaraka. 

21 Nasaba battu riolo duduji napabattu Musa 
passuroNa Allataala, siagang tuli nibacami 
punna allo Pammari-mariang ri sikamma 
balla sambayanga siagang nibirittakang ri 
kota-kotaya." 

22 Assamaturumi tunisuroNa Allataala, 
pamimping-pamimpinga, siagang sikontu 
anggota jamaaka, ero ampilei siapa are 
tau lanisuroa angngagangi Paulus siagang 
Barnabas alampa mange ri Antiokhia. 
Napilemi kenanga Silas siagang Yudas, 
nigallaraka todong Barsabas. laminne tau 
ruaya nibilang tutoa ri sikamma tau tappaka 
ri Yerusalem. 

23 Nisaremi anne kenanga angngerang sere 
sura, kammaya anne bonena, "Natarimai 
sikontu saribattang bansa-bansa maraenga, 
niaka ammantang ri Antiokhia, Siria, siagang 
Kilikia. Salama battu ri kambe ngaseng 

pamimpinga, iamintu saribattannu ngaseng. 

24 Nia kabara nalangngere ikambe angkanaya 
nia siapa are tau battu ri kambe leba mae ri 
kau ngaseng assareko pangngajarang sala, 
sagennu ajari lussa siagang lingu napakamma 
kenanga. Sikontutojenna teai ikambe assuroi 
anjo kenanga battu mae ri kau ngaseng 
anggaukangi anjo kammaya. 

25J ari leba maki sipabicara ngaseng, 
nakissamaturumo assuroi battu mae ri kau 
ngaseng anne siapa area tau. Laniaki kenanga 
battu mae ri kau ngaseng angngagangi 
saribattang nikamaseanta, iamintu Barnabas 
siagang Paulus. 

26 Anne tau ruaya lebami narellakang 
kalenna lanri Batarata Isa Almasi. 

2! Jari nisuromi saribattanta iamintu Yudas 
siagang Silas battu mae ri kau ngaseng. 
|aminne kenanga lampabattuang ngasengko 
anne apa niaka tattulisi lalang ri suraka. 

28 Nasitujuimi RohNa Allataala siagang 
ikambe nisitujui tommi sollanna tena 
nanisareko atorang-atorang battallanganga 
na anne parallua: 

23teako angnganrei kanre lebaka 
nipassareang mae ri barhalaya: teako 
angnganrei cera, teako angnganrei olo-olo 
mate niaccekanga, siagang pakabellai 
kalennu ri gau-gau assalimaraka. Punna 
nupakabella ngasemmo kalennu ri apa-apa 

kabajikang. Sikammamo anne, poro salama 
ngasengko!" 

30 Lebaki appala kana kenanga, alampami 
anjo tunisuroa mange ri Antiokhia. Battui 
kenanga mange ri Antiokhia, nakio ngasemmi 
sikontu jamaaka nampa napassareang anjo 
suraka. 

31Ri wattunna nabaca kenanga anjo suraka, 
teaimi sipato sannanna kenanga; nasaba 
bonena anjo suraka ajari panynyaleori ri 
atinna kenanga. 

3? Anjo Yudas siagang Silas, nabi-nabi 
todong, salloi sipabicara siagang sikamma 
tu tappaka ri Antiokhia, napakalompomi 
sumangana siagang napakajarremi tappana 
anjo sikamma tu tappaka. 

33 Niaki siapa are sallona ammantang 
Yudas siagang Silas ri Antiokhia. Lebaki anjo 
nikellaimi ammotere kenanga. Akkirimmi 
sallang sikamma tu tappaka ri Antiokhia mae 
ri skamma tau assuroai kenanga battu. 

34[Mingka ammantang tulimi Silas ri 
Antiokhia. | 

33 Ammantang tongi Paulus siagang 
Barnabas siapa are sallona ri Antiokhia. 
Angngajarami siagang napabattui kenanga 
kana-kananNa Batara anjoreng. Jai tau 
maraeng naagang kenanga angngajara 
ampabattui kana-kananNa Batara. 

36 Tasalloai, nakanamo Paulus ri Barnabas, 


"Umba kilampa pole angkunjungi sikamma 
paranta tu tappa ri Isa niaka ri kota-kota 
lebaka nibattui ampalabangi kana-kananNa 
Batara; sollanna akkulle nicini antekamma 
katallassanna kenanga." 

37 Eroki Barnabas angngerang tongi Yohanes 
Markus, 

38 Mingka napikkiriki Paulus angkanaya 
tabajikai nierang Markus; nasaba taerokai 
assamaturu anjama siagang kenanga, 
kammayatompa lebaki Markus ampilari 
kenanga ri wattunna nia ri Pamfilia kenanga. 

39] ari agea lompomi Paulus siagang 
Barnabas sagenna assisalamo kenanga: 
Alampami Barnabas siagang Markus, na 
assombala mange ri Siprus. 

40Na Paulus napileimi Silas lanaagang 
alampa. Lebaki nipassareang kenanga 
ri Jamaaka ri Antiokhia mae ri 
pangngamaseanNa Batara, alampami 
kenanga. 

41 Alampami kenanga angkulilingi Siria 
siagang Kilikia, napakajarremi kenanga 
sikamma jamaah niaka anjoreng. 

16 1 Napatulusumi lampana Paulus mange 

ri Derbe, nampa mange ri Listra. 
Anjoreng niamo sere tu tappa ri Isa niareng 
Timotius. Ammana tu Yahudi, tappakamo ri 
Isa, mingka manggena tu Yunani. 

2 Allabangi niasseng ri sikamma tu tappaka 


ri Listra siagang Ikonium, angkanaya anjo 
Timotius tau baji. 

3 Eromi Paulus sollanna amminawang 
Timotius ri ia; jari nasunnami Timotius. 
Nasunnami Timotius, lanri naasseng ngasengi 
tu Yahudi niaka ammantang anjoreng ri 
daeraya, angkanaya tu Yunani manggena 
anjo Timotius. 

4 Napabattumi ri sikamma tau tappa niaka 
ri kota-kota nakunjungia kenanga, anjo 
apa lebaka natappuki siagang napattantu 
tunisuroNa Allataala siagang pamimping- 
pamimping niaka ri Yerusalem. Napakaingami 
kenanga sikamma anjo tau tappaka sollanna 
naturuki anjo atorang-atorang lebaka 
nipattantu. 

“Jari pila jJarremi tappana anjo jamaah- 
jJamaaka, siagang pila mange allo pila 
katambammi jaina kenanga. 

6Tena nikellai Paulus siagang Silas ri 
RohNa Allataala ampalabangi kana-kananNa 
Allataala ri daera Asia. Jari napatulusumi 
lampana kenanga mange ri daera Frigia 
siagang Galatia. 

7 Ri wattunna anrapi kenanga ri pabaeng- 
baenna daera Misia, eromi kenanga antama ri 
daera Bitinia; mingka tena nikellai kenanga ri 
RohNa Isa mange anjoreng. 

8J ari ammolongammi kenanga ri daera Misia 
nampa annarrusu mange ri Troas. 

9 Ri wattunna bangngi ri Troas, nabattuimi 


Paulus pappisona. Lalang pappisonana, nia 
nacini sere tau battu ri daera Makedonia 
ammenteng ri dallekanna. Napala dudumi 
anjo taua sollanna alampa Paulus mange ri 
Makedonia antulungi kenanga. 

10Ri lebanamo nabattui Paulus anjo 
pappisonaya, sadia-sadia maki ero alampa 
mange ri daera Makedonia. Nasaba tappa 
maki angkanaya Allataala assuroki mange 
ambirittakangi Kabara Bajika ri sikamma tau 
niaka anjoreng. 

11 Nibokoimi Troas nampa kiassombala 
annarrusu mange ri Samotrake. Ammukona 
mange maki ri Neapolis. 

12 Battu anjoreng maki nakimange ri Filipi, 
lamintu sere kota makaserea ri daera 
Makedonia. Anne kota Filipi, niaki rawangang 
parentana karaeng Roma. Ammantang maki 
anjoreng pirang-pirangallo. 

13Ri wattunna narapi allo Pammari- 
marianga, alampa maki mange ri biring 
binanga niaka ri pantaranganna pakkebu 
lompona kotaya. Nasaba nipikkiriki angkanaya 
nia tampa passambayanganna tu Yahudia 
anjoreng. Ammempo maki abica-bicara 
siagang siapa are bai-baine niakamo 
arappungang anjoreng ri tampaka. 

14 Kalaserenna ri kenanga niareng Lidia, 
tu battu ri daera Tiatira. Jama-jamanna 
lamintu padanggang kaeng lango-lango. Lanri 

mangngamaseanna ri Allataala, nipagiomi 


atinna ri Batara sollanna natarima anjo apa 
napangngajarranga Paulus mae ri ia. 

15 Nijenemi Lidia siagang sikontu bone 
ballana. Lebaki nijene, nakio maki mange 
ri ballana. Nakana Lidia, "Punna kipikkiri 
ngasengi angkanaya manassa tappa 
toj eng-tojemma ri Isa, umbamo kimange 
abangngi ri ballakku." Napala dudumi sollanna 
niturukiang pappalana. 

16Ri sereang allo alampa maki mange ri 
tampa passambayanganga. Ri tangngana 
aganga assibuntulu maki sitau baine ata. 
Anjo bainea nisosoki ri setang, sagenna 
akkullei natappu labi riolo apa lakajarianga 
sallang. Lanri akkullena natappu dallena 
taua, jai sikalimi doe napanggappangi 
pingga-pinggawana anjo bainea. 

17 Tuli amminawammi anjo bainea ri Paulus 
siagang ri kambe. Akkio-kioki anjo bainea 
angkana, "Anne taua suro-suroNa Allataala 
Kaminang Lompoa! Battui kenanga ero 
ampauang ngasengko antekamma batena 
nukkulle salama!" 

18 Niaki pirangallo are sallona tuli 
amminawang anjo bainea akkiok-kio kamma 
anjo. Sagenna takkulleami sabara Paulus 
napakamma, jari assailemi Paulus, nampa 
nakana ri anjo rohna setanga, "Lanri arenNa 
Isa Almasi, kusuroko assulu battu ri anne 
bainea!" Anjo wattua, assulu memammi anjo 

rohna setanga battu lalang ri kalenna anjo 


bainea. 

19Ri wattunna naasseng pingga-pinggawana 
anjo bainea angkanaya tappelami 
panggappang doena kenanga, najakkalami 
Paulus siagang Silas, nampa nareresang anjo 
tau ruaya mange ri paranga, andallekang ri 
pamarentaya. 

20 Naerammi kenanga Paulus siagang Silas 
mange andallekang ri wakkelena ngaseng 
pamarentaya ri Roma, nampa nakana 
kenanga, "Anne tau ruaya tu Yahudi. Battui 
kenanga angkaco- kacoi kotata. 

21 Naajaraki taua anggaukangi ada-ada 
sisalaya siagang atorang-atoranta ikatte tu 
Romaya. Takkulleaki ikatte antarimai siagang 
anggaukangi ada-ada kammaya anjo!" 

22 Battu ngaseng tommi tau jaia ero 
ambakkai Paulus siagang Silas: nakekkemi 
pamarentaya pakeanna anjo ruaya tunisuroNa 
Allataala, nampa nasuro taua ancamboki 
kenanga. 

23 | ebaki nipisannakki nicambo nipantamami 
kenanga ri tarungkua. Nisuromi kapala 
tarungkua anjagai baji-bajiki kenanga. 

24) ari nitahammi kenanga ilalang ri kamara 
lalang duduna tarungkua, nirantemi limanna 
siagang bangkenna kenanga mae ri baloka. 

25 Kira-kira tangnga bangngi sitabangi 
appala doang siagang akkelong- kelong 
mammyji ri Allataala Paulus siagang Silas. 


| Kisah Para Rasul 16.261 32 95 
26 Sikamma tu nitarungku maraeng 


nalangngereki kenanga akkelong. Tiring 
tagegoso sannami buttaya, sagenna tagegoso 
tommo batu pundasina anjo tarungkua. 
Tassungke ngasemmi pakkebuna tarungkua, 
kammayatompa talappasa ngaseng tommi 
rantena tu nitarungkua. 

27Tabangkami ambangung anjo kapala 
tarungkua. Ri wattunna nacini tassungke 
ngaseng pakkebuna tarungkua nabibumi 
padanna naero nabuno kalenna, nasaba 
nakana lari ngasemmi tu nitarungkua. 

28 Mingka ammarrang lompomi Paulus 
nakana, "Teako bunoi kalennu! Nia ngaseng 
jaki anrinni!" 

29 Appalami lampu anjo kapala tarungkua 
nampa lari antama. Annekkeremi nakkulantu 
anynyomba ri dallekanna Paulus siagang 
Silas. 

30 Nampa naerang kapala tarungkua assulu 
kenanga, na nakana, "O Tuang, apa musti 
kugaukang sollangku nipasalama?" 

31 Appialimi Paulus siagang Silas angkana, 
"Tappakko ri Batara Isa, sollannu nipasalama 
lamintu ikau siagang sikontu tau niaka lalang 
ballanu!" 

32 Lebaki anjo napakasingarami Paulus 
siagang Silas kana-kananNa Batara mae ri 
anjo kapala tarungkua siagang sikontu tau 
niaka ri ballana. 

33|a memang anjo ri tangngana bangngia, 
nanaerang sikontu tau niaka ri ballana 
anjo kapala tarungkua mange antangkasi 
bokka-bokkana kenanga. Nampa nijene 
memammo anjo kapala tarungkua siagang 
sikontu tau niaka ri ballana. 

34 | ebaki anjo nierammi Paulus siagang 
Silas mange ri ballana anjo kapala tarungkua 
nampa nitoana siagang nisare kanre kenanga. 
Sannang sikalimi anjo kapala tarungkua 
siagang sikontu tau niaka ri ballana, lanri 
tappami kenanga ri Allataala. 

33 Ammukona baribasa, nisuromi pulisia 
ri pamarenta battu ri Roma mange ri 
tarungkua untu ampabattui parentaya 
sollanna nilappassang Paulus siagang Silas. 

36 Napabattumi kapala tarungkua anjo 
kabaraka mae ri Paulus. Nakana, "O Tuang, 
nasuro lappassammaki pamarenta battua ri 
Roma. Kamma-kamma anne akkulle maki 
ammotere. Salamakki ri lampata!" 

37 Mingka angkanami Paulus ri anjo pulisia 
ngaseng, "Ikambe anne bansa Romaki. 
Tenapa niadeliki nakilebamo nicambo ri 
dallekanna tau jaia siagang nipantama ri 
tarungkua. Nampa kamma-kamma anne 
nisuro maki alampa cokko-cokko. Tena 
nakiero! Suromi nakalenna battu mae anrinni 
anjo pamarentaya nanalappassanga siparua." 

38 Alampami anjo pulisi-pulisia ampabattui 
kananna Paulus mae ri pamarenta battua ri 

Roma. Nalangngerena pamarenta battua ri 


Roma angkanaya taunna pamarenta Roma 
anjo Paulus, ajari mallami kenanga. 

39] ari alampami kenanga appala popporo 
ri Paulus siagang Silas. Nampa narurungang 
kenanga Paulus siagang Silas assulu battu 
ri tarungkua, siagang napalami kenanga 
sollanna alampamo Paulus siagang Silas 
ambokoi anjo kotaya. 

40 Alampami Paulus siagang Silas ambokoi 
anjo tarungkua, nampa mange ri ballana 
Lidia. Lebana assibuntulu siagang sikamma 
tau tappaka anjoreng, siagang napakajarre 
kenanga, alampami Paulus siagang Silas. 
17 1 Napatulusumi lampana Paulus 

siagang Silas. Ammolongangi kenanga 
ri Amfipolis siagang Apolonia, nampa battu 
kenanga mange ri Tesalonika. Anjoreng nia 
balla sambayang tu Yahudi. 

2 Kamma biasaya nagaukang punna nia 
balla sambayang tu Yahudi ri sereang tampa, 
alampami Paulus mange anjoreng ri balla 
sambayanga. Abicarami Paulus siagang 
sikamma tau niaka ri balla sambayanga, ri 
passalana apa-apa niaka tattulisi lalang ri 
Kittaka. Kammaminjo nagaukanga Paulus 
sagenna pintallung allo Pammari-mariang 
assisambung-sambung. 

3 Situru apa niaka tattulisi lalang ri Kittaka, 
napakasingarami siagang napabuttimi Paulus 
angkanaya parallui Nakasia sessaya siagang 

ambangung poleang battu ri kamateanga 


anjo Karaeng Mappasalama Napajanjianga 
Allataala. Nakana Paulus, "Anjo Isa, 
kukabarranga mae ri kau ngaseng, lami 
Karaeng Mappasalama lebaka Napajanjiang 
Allataala." 

4Niamo siapa are tau ajari tappa, nampa 
amminawang ri Paulus siagang Silas: 
kammayatompa jai todong tu Yunani mallaka 
ri Allataala, siagang bai-baine nibilang 
tutoaya, ajari tappa todong. 

> Mingka assereatimi tu Yahudia. Nakiomi 
kenanga tau Jadalaka siagang pasolle 
tenaya jama-jamanna, nampa arappungang 
kenanga ero apparicu. Apparicumi kenanga ri 
kota-kotaya, nampa namangei ballana serea 
tau tappa niarenga Yason, ero amboyai Paulus 
siagang Silas, kaeroki kenanga angngerangi 
Paulus siagang Silas assulu, ri dallekanna tau 
jala. 

6 Mingka lanri tenana nabuntuluki kenanga 
Paulus siagang Silas, agilimmi kenanga 
anreresangi Yason siagang siapa are tau 
tappa maraenganga, mae ri dallekanna 
sikamma pamarenta annagalaka koasa ri 
anjo kotaya. Akkio-kioki kenanga angkana, 
"Anne tau ruaya angngacoi ri kere- keremae! 
Kamma-kamma anne battu tommi kenanga ri 
kotata; 

7na natarimamo Yason anjo kenanga ri 
ballana. Nadakkaimi kenanga apa-apa lebaka 

napattantu Karaenga ri Roma, lanri nakanana 


kenanga nia ija karaeng maraeng niarenga 
Isa." 

8 Ajari lussami tau jaia siagang sikamma 
pamarentaya ri anjo kotaya nalangngerena 
anjo kana-kana kammaya. 

9 Nisuromi Yason siagang sikamma tau tappa 
maraengannaya ri pamarentaya abayara 
doe pappassala. Lebaki abayara nampami 
nilappassang kenanga. 

10 Anjo bangngia nisuromi Paulus siagang 
Silas ri tau tappaka anjoreng ri kotaya, 
alampa mange ri Berea. Battuna Paulus 
siagang Silas ri Berea, mangemi kenanga ri 
balla sambayanna tu Yahudia. 

11 Anjo tau anjorenga ri Berea baji- 
bajikangangi pamaina na tau niaka ri 
Tesalonika. Sannangi pamaina kenanga 
ampilangngeri anjo kabaraNa Isa; allo-allona 
napilajari kenanga apa niaka tattulisi 
lalang ri Kittaka, lanri erona kenanga 
angngassengi angkanaya maka kontutojengi 
anjo napangngajarranga Paulus. 

12 aimi ri kenanga ajari tappa ri Isa. Jai 
tommi tu nipakalompona tu Yunania ajari 
tappa, baji nabaine kammayatompa buranea. 

13 Ri wattunna nalangngere tu Yahudi niaka 
ri Tesalonika angkanaya nabirittakang tommi 
Paulus kana-kananNa Allataala ri Berea, 
mangemi kenanga ri Berea; nampa napajari 

lussa siagang napakabambang nyawana tau 


niaka ri Berea. 

14 Akkaro-karomi tau tappaka ri Berea 
angngantaraki Paulus mange ri biring 
tamparanga. Mingka Silas siagang Timotius 
ammantanji anjoreng ri kotaya. 

15 | ebaki naantara Paulus sagemna ri Atena, 
ammoteremi anjo sikamma tau tappaka 
mange ri Berea. Angngerammi pasang 
kenanga battu ri Paulus, sollanna linta 
amminawang Silas siagang Timotius. 

le Lalang natayanna Paulus kabattuanna 
Silas siagang Timotius ri Atena, sinami 
atinna anciniki anjo kotaya lanri jaina barhala 
anjoreng. 

17 Lanri kammana sipabicarami Paulus 
lalang ri balla sambayanga siagang sikamma 
tu Yahudia kammayatompa sikamma 
tau anynyombaya ri Allataala anjoreng. 
Kammayatompa allo-allona sipabicara Paulus 
ri pasa-pasaraka siagang sikamma tau niaka 
anjoreng. 

18 Assigeami Paulus siagang guru-guru 
battua ri golongang Epikuros siagang 
golongang battua ri Stoa. Nia siapa 
are maraeng ri kenanga angkana, "Apa 
todong naasseng anne taua? Sikede dudyji 
pangngissenganna mingka teai sipato 
jaina bicaranna!" Nia todong siapa are tau 
angkana, "Kamma nicini rewata-rewata bansa 
maraeng nakabarrang." Akkana kammai 

anjo kenanga, lanri passalaNa Isa siagang 


passala attallasaNa ammotere Isa battu ri 
kamateanga nabicara Paulus mae ri kenanga. 

19 Nampa naerang kenanga Paulus mange 
ri passirapakkanga irate ri Bonto Areopagus. 
Battui mange anjoreng, nakanamo kenanga 
ri Paulus, “Eroki ikambe angngassengi anjo 
pangngajarang berua nupabattua. 

20 Nasaba sangnging apa-apa tena nantama 
ri akkala antu nupabattua. Jari ero maki anne 
angngassengi battuanna." 

21 (Nasaba anjo tau niaka ri Atena 
siagang sikamma tauniaka battu anjoreng, 
nangai kenanga ampakei wattu-wattu 
tanjamana arappungang ampilangngeri 
siagang ambicarai passala apa-apa beru 
nalangngereka kenanga.) 

22 Ri wattunna ammenteng Paulus ri 
dallekanna ngaseng anjo tau niaka 
arappungang ri Areopagus, angkanami 
Paulus, "He, ikau ngaseng tu Atenaya! Turu 
ri apa kucinika, sanna ngaseng nukatutuina 
agamaya. 

23 Nasaba ri wattungku ajappa-jappa 
akkuliling ri kota-kotanu, nakuparhatikang 
sikamma tampa passambayangannu, nia 
tommo kucini sere tampa biasaya nupake 
assare korobang. Anjoreng ri tampaka 
nia tattulisi angkanaya, Mae ri Allataala 
Tenaya Naniassengi. Na kamma- kamma 
anne, iaminjo Allataala nusombaya mingka 

tanuassengai, laminjo Allataala kukabarranga 


ri kau ngaseng. 

24 Allataala ampajariai anne linoa siagang 
sikontu bonena, lami Batarana langika 
siagang buttaya. Tena nalalang ammantang ri 
sikamma balla rewata napareka rupataua. 

23 Tena todong Naparallu ri pannulunna 
rupataua, nasaba lami assarei katallassang 
siagang nyawa, kammayatompa assarel 
sikontu apa-apa rupataua! 

26 Battu ri serea tau Nanapajari sikontu 
bansaya, nampa Nasuro kenanga 
ampammantangi sikontu buttaya. latommi 
ampattantui battu ri uru-uruna angkana 
kemae sagenna siagang kemaei akkulle 
ammantang rupataua. 

27Kammaminjo Nagaukanga Allataala, 
sollanna niboya Allataala ri rupataua. 
Niminasai sollanna assibuntulu siagang 
Allataala, ri wattu naboyana kenanga 
Allataala. Mingka sikontutojenna tena nabella 
Allataala battu ri kalenta ngaseng. 

28 Kamma biasaya napau taua angkana, 
Akkulleki nia, attallasa, siagang agio ri anne 
linoa lanri kakoasanNa Allataala. Sangkamma 
tonji siagang apa napaua tu caradenu, 
angkanaya, Ikatte ngaseng, ana-anaNaki 
Allataala. 

29) ari, lanri ana-anaNaki Allataala, 
takkulleaki ampasangkammai Allataala 
siagang patung bulaeng nipareka, 

yareka pera, yareka batu nipareka situru 


kacaradekanna rupataua. 

30 Anjo wattu kadongokanta Nakaluppaimi 
Allataala, mingka kamma-kamma anne 
Nasuromi toba battu ri dosa-dosana sikontu 
rupataua ri lino. 

31 Nasaba lebami Napattantu wattunna 
nalaNaadeli sikontu bonena anne linoa 
siagang adele. Anjo tugasaka lanagaukangi 
tau lebakamo nipile ri Allataala untu 
anggaukangi anjo tugasaka. Na sollanna 
akkulle tappa ngaseng taua ri anjo passalaka, 
Napattallasa poleammi Allataala anjo taua 
battu ri kamateanga!" 

32 Ri wattunna nalangngere kenanga anjo 
passala attallasaka ammotere battu ri 
kamateanga, niamo ri kenanga angkakkali 
Paulus. Nia todong angkana, "Ero ijaki 
allangngerekko ambicarai pole anne 
passalaka!" 

33 Nabokoimi Paulus anjo tampa 
parappunganga. 

34 Mingka nia todong ri kenanga angngalle- 
alleangi Paulus, siagang ajari tappa 
ri Isa: nia niareng Dionisius anggota 
kumpulanna Areopagus, siagang sitau baine 
niarenga Damaris, na siapa are pole tau 
maraengannaya. 

1 8 1 |ebaki anjo alampami Paulus ambokoi 

Atena, namange ri Korintus. 

2 Anjoreng ri Korintus assigappami siagang 
sere tu Yahudi, niarenga Akwila, battua ri 
parasangang Pontus. Anne Akwila beru-beru 
battui ri Italia siagang bainenna niarenga 
Priskila. Battumi kenanga mange ri Korintus 
lanri nisuro ngasemmi ri Karaeng Klaudius 
assulu tu Yahudia battu ri Roma. Alampami 
Paulus angkunjungi anjo tau ruaya. 

3 Ammantammi Paulus anjoreng siagang 
kenanga, siagang anjamami siagang 
kenanga. Nasaba ajulu paboya-boyangi 
Paulus siagang kenanga, iamintu appareka 
balla-balla niarenga kema. 

4Mingka punna narapi allo Pammari- 
marianga, alampami Paulus mange ri balla 
sambayanga. Abicarami siagang tu Yahudia 
kammayatompa tu Yunania, sollanna tappa 
kenanga mae ri Isa. 

> Ri wattunna niamo Silas siagang Timotius 
battu ri Makedonia, napakemi Paulus sikontu 
wattunna niaka, untu ampabattui kabara 
battua ri Allataala mae ri tu Yahudia. 
Napabattumi mae ri kenanga ri passalana Isa, 
Karaeng Mappasalama lebaka Napajanjiang 
Allataala. 

6 Mingka lanri tuli nigeakkinna siagang 
tuli nicallana Paulus ri taua, napatudumi 
bangkenna siagang napababasami pakeanna 
sollanna alesang limbubuna, iaminjo ajari 
pammatei siagang pappakainga ri kasalanna 
ngaseng kenanga. Nakanamo Paulus, "Punna 

cilakako, passala kasalannu ngaseng tonji! 


Pantarang limangkuko! Pakkaramula ri 
kamma-kammaya anne lalampa mangema ri 
bansa-bansa maraenga." 

'Lebaki anjo, alampami Paulus ambokoi 
kenanga nampa mange ammantang ri 
baleanna anjo balla sambayanga. Anjo 
ballaka, teai balla tu Yahudi, mingka tau 
anynyombai ri Allataala tau ammantanga 
anjoreng. Anjo patanna balla niarengi Titus 
Yustus. 

8 Mingka kapalana anjo balla sambayanga, 
lamintu niarenga Krispus siagang sikontu 
tau niaka ri ballana, ajari tappami ri Batara 
Isa. Siagang pole jai tommi tu Korintus 
maraenganga allangngereki anjo kabara 
napabattua Paulus, najari tappa mae ri Isa 
nampa nijene kenanga. 

9 Ri sereang bangngi nabattuimi pappisona 
Paulus. Lalang pappisonana Nakana Batara 
ri Paulus, "Teako mallakki Paulus! Abicarako 
turus, teako ammakkangi. 

10 Nasaba niaKa anrurungangko. Tena manna 
sitau akkulle agau jadala ri kau, nasaba Jai 
taungKu anrinni ri kotaya." 

11) ari ammantammi Paulus sere sitangnga 
taung sallona ri Korintus, siagang 
napangngajarrammi kana- kananNa Allataala 
mae ri kenanga. 

12Ri wattunna Galio ajari Guburnur ri 
Akhaya, assamaturumi tu Yahudia ambaliangi 

Paulus nanaerang mange ri pangadelanga 


natuntu. 

13 kammaminne tuntutanna kenanga mae 
ri Paulus, "Anne taua ampangarul tau jaia 
anynyomba sala ri Allataala, nasaba sisalai 
anjo apa napangngajarranga siagang apa 
Napassuroanga Allataala lebaka napabattu 
Musa mae ri kambe!" 

14 Kamma erona appiali Paulus, labi riolomi 
Galio angkana mae ri tu Yahudia, nakana, 
"He, ikau ngaseng tu Yahudia! Kade passala 
kasalang yareka kajadallang nanutuntu anne 
taua memang siratanga sabara ampilangngeri 
anne tuntutannu. 

15 Mingka anne passala passigeakkang 
bicara, passigeakkang areng-areng, 
siagang passigeakkang ri passala atorang- 
atorannu tonji! Jari ikau ngaseng tommo 
ampasilolongangi. Tena nakuero angngadeli 
anne passala kammaya!" 

16| ebaki anjo nibongkami kenanga assulu ri 
Galio. 

Jari agilimmi kenanga anjakkalaki 
Sostenes, iamintu kapalana anjo balla 
sambayanga, nampa nabaji ri dallekanna 
mejang pangadelanga. Mingka tena sikali 
najampangi Galio anjo apa nagaukanga 
kenanga. 

18 | ebaki anjo sallo iji ammantang Paulus 
ri Korintus. Mingka ri sereang allo appala 
kanami Paulus ri sikamma tau tappaka 

anjoreng, nampa alampa assombala siagang 


Priskila na Akwila mange ri Siria. Battui 
kenanga mange ri Kengkrea, nasuro 
cukkurumi uuna Paulus, lebaka ajari labu 
siapa are sallona lanri tinjana mae ri Batara. 
19Ri wattunna battu kenanga mange ri 
Efesus, nasuromi ammantang Priskila siagang 
Akwila, nampa antama ri balla sambayanga 
sipabicara siagang tu Yahudi niaka anjoreng. 

20 Napalami kenanga sollanna ammantang 
sallo-sallo Paulus, mingka takkulleai 
ammantang sallo Paulus. 

21Mingka manna nakamma, ri wattunna 
lalampa Paulus, nakanamo ri kenanga, 
“Punna nia pangngellai battu ri Allataala, 
labattu poleanja antu sallang mae anrinni." 
Lebaki akkana kamma, alampami Paulus 
mange ri Efesus. 

22 Ri wattunna naung ri Kaisarea, alampami 
Paulus mange ri Yerusalem ampabattui 
sallanna ri jamaah niaka anjoreng, nampa 
annarrusu mange ri Antiokhia. 

23 Niaki siapa are sallona ammantang 
anjoreng. Lebaki anjo alampami angkunjungi 
jamaah-jamaah niaka ri daera Galatia siagang 
Frigia ero ampakajarreki tappana sikontu 
anggota jamaaka. 

24 Anjo wattua, niamo sere tu Yahudi battu 
mange ri Efesus, niarenga Apolos, anjorenga 
ri Aleksandria nilassukang. Anne Apolos tau 

bonena Kittaka, 

25 kammayatompa lebami niajara sollanna 
naasseng pangngajarranga ri passalana 
Isa. Mingka nampami sagenna passala 
pajene nagaukanga Yohanes naasseng. 
Mingka manna nakamma sannami lompona 
sumangana angngajara. Naajara baji-bajimi 
taua ri passalana Isa. 

26 Aopakkaramulami abicara siagang barani 
Apolos lalang ri balla sambayanga. Na ri 
wattunna nalangngere Priskila siagang Akwila 
anjo apa napangngajarranga Apolos, nakiomi 
kenanga Apolos mange ri ballana kenanga. 
Anjoreng ri ballaka napauang labi bajimi 
kenanga Apolos ri passala antekamma eroNa 
Allataala ampasalamaki rupataua lalang ri 
KalenNa Isa. 

27[ ebaki anjo apparurumi Apolos ero alampa 
mange ri Akhaya. Jari annulisimi sura tau 
tappaka ri Isa niaka ri Efesus mae ri tau 
tappaka ri Akhaya sollanna ero kenanga 
antarimai Apolos siagang tene pamai. Na ri 
wattunna Apolos mange ri Akhaya, manassa 
sannami lompona matu- matunna pannulunna 
mae ri sikamma tau tappaka ri Isa lanri 
pangngamaseanNa Allataala. 

28 Nasaba akkullei nabeta bicara tu Yahudia 
punna sipabicara kenanga ri dallekanna 
tau jaia. Siagang akkullei napabutti situru 
apa-apa niaka tattulisi lalang ri Kittaka 

Mappasalama lebaka Napajanjiang Allataala. 

19 l Ri wattunna nia Apolos ri Korintus, 

sitabang tongi alampa Paulus anjappai 
padalamanna anjo daeraya, sagenna battu 
mange ri Efesus. Anjoreng, assibuntulumi 
siagang siapa are tau tappakamo ri Isa. 

2 Akkutanammi Paulus ri kenanga angkana, 
"Lebami nutarima RohNa Allataala ri wattunnu 
tappa ri Isa?" Appialimi kenanga angkana, 
"Tenapa. Balalo tenapa kileba allangngere 
angkanaya nia RohNa Allataala." 

3 Akkutanammi Paulus angkana, "Jari 
lanri inai nanijenekko?" Appialimi kenanga 
angkana, "Lanri pajenena Yohanes." 

4Nakanamo Paulus, "Najeneki Yohanes 
taua sollanna akkulle nipanassa angkanaya 
manassa toba ngasemmi anjo taua battu 
ri dosa-dosana. Mingka tuli napau tongjji 
Yohanes mae ri tu Israelka, angkanaya musti 
tappaki kenanga mae ri Tau niaka battu 
ribokoanganna, iamintu Isa." 

P Ri wattunna nalangngeremo kenanga 
anjo napaua Paulus, nasuro Jenemi kalenna 
kenanga lalang arenNa Batara Isa. 

6 Na ri wattunna napatompang limanna 
Paulus irateanganna kenanga, battumi 
RohNa Allataala angkoasai kenanga: 
sagenna akkullemo kenanga abicara lalang 
arupa-rupa bicara appakalannasaka, siagang 

Allataala. 

7 Niaki kira-kira sampulo anrua jaina 
kenanga. 

8 Niaki tallum bulang sallona tuli abicara 
siagang barani Paulus mae ri tau niaka lalang 
ri balla sambayanga. Abicarami siagang 
kenanga sollanna akkulle ajari tappa kenanga 
mae ri Allataala siagang PamarentahanNa. 

9 Mingka nia siapa are ri kenanga 
sanna terasana pamaina, siagang 
taerokai tappa. Nacallami kenanga ri 
dallekang parappunganna anjo taua, anjo 
pangngajarang ri passala eroNa Allataala 
ampasalamaki rupataua lalang ri KalenNa 
Isa. Lanri kammana, alampami Paulus 
ambokoi kenanga, nampa alampa siagang tau 
tappakamo ri Isa mange ri kamara sikolana 
Tiranus. Anjoreng, allo-allomi sipabicara 
siagang taua. 

10 |aminjo tuli nagaukang ruan taung sallona, 
sagenna sikontu tau niaka ammantang ri 
daera Asia, baji na tu Yahudi yareka bansa- 
bansa maraenga, nalangngere ngasemmi 
kenanga kana-kananNa Batara. 

11jaimi gau appakalanna-lannasa 
Nagaukang Allataala lalang ri kalenna Paulus. 

12 Ebarana, punna nierang passapunna 
yareka passikko aya lebaka napake Paulus 
mae ri tau garringa, akkullemi ajari baji 

kenanga. 

13 Anjo wattua nia siapa are sanro-sanro 
tu Yahudi masarroa alampa kere-keremae 
ambongkai roh jadalaka battu lalang ri 
kalenna tau nasosoka roh jadala. Nacoba- 
coba tongi anjo sanro-sanroa ampakei arenNa 
Isa untu ambongkai anjo roh-roh jadalaka. 
Angkanami kenanga ri anjo roh-roh jadalaka, 
"Lalang arenNa Isa, anjo napabattua Paulus, 
kamma-kamma anne kusuroko assulu!" 

14 Niaki tuju ana-ana buranena imang 
kapalaya, iamintu niarenga Skewa 
anggaukangi anjo kammaya. 

15 Mingka nakanamo roh setanga ri kenanga, 
"Kuassengi anjo Isa, kammayatompa 
kuasseng tongi anjo Paulus, mingka ikau 
anne, inai ngasengko? " 

19 Nampa alumpami anjo tau nasosoka 
setang siagang sannami larrona ambakkai 
kenanga nanakokko. Sagenna lari ngasemmi 
kenanga ambokoi anjo ballaka. Abokka- 
bokkami kalenna, siagang assolarami, lanri 
nikekke- kekkekangi care-carena battu ri 
kalenna kenanga. 

17 Nalangngeremi sikontu tu Yahudia siagang 
bansa-bansa maraeng niaka ammantang ri 
Efesus anjo apa kajarianga, sagenna ajari 
mallami kenanga. Napila nipujimo arenNa 
Batara Isa. 

18 | aimi tau tappakamo ri Isa battu 


ammangakui ri dallekanna tau jaia sikamma 
panggaukang salana kenanga ri wattu allaloa. 
19Na sikamma tau biasaya ammake 
baca-baca, massing naparappungammi 

sura jima-jimana kenanga nampa natunu 

ri dallekanna tau jaia. Punna nipassere 
ballinna anjo sura-sura nitunua, nia Kira-kira 
limampulo sabu doe pera jaina. 

20 kammaminjo, sanna hebana batena pila 
tassiara kana-kananNa Batara, siagang pila 
lompomi pangaruna. 

21L ebanamo kajariang ngaseng anjo 
sikammaya, apparurumi Paulus ero alampa 
mange ri Makedonia siagang Akhaya, nampa 
annarrusu mange ri Yerusalem. Nakana 
Paulus, “Punna battu anjoremma musti 
lamange tonga ri Roma." 

22) ari nasuromi rua pambantuna, iamintu 
Timotius siagang Erastus, ajappa riolo mange 
ri Makedonia. Na ia ammantangiji siapa are 
sallona ri daera Asia. 

23 Kira-kira iaminjo wattua nania karicuang 
lompo ri Efesus passabakkang pangngajarang 
ri passalana Isa. 

24 Nasaba anjoreng ri kotaya nia sitau tukang 
pera, niarenga Demetrius, appareka balla- 
ballana Rewata Artemis. Sanna jaina wassele 
nagappa anjo taua mae ri pajama-jamana. 

25 | anri kammana naparappungammi 
sikamma pajama-jamana siagang pajama- 

nakana, "Kammanne saribattangku ngaseng! 
Massing nuassemmi angkanaya battu ri anne 
jama-jamanta kinggappa wassele. 

26 Na kamma-kamma anne massing nucinimi 
siagang massing nulangngeremi, apa 
nagaukanga anjo Paulus. Napaui angkana 
anjo rewata-rewata napareka rupataua tena 
sikali nakkulle nikana rewata. Najaimo tau 
akkulle ajari tappa ri anjo pangngajaranna: 
tena na ri Efesus bawang mingka abirimmi 
alabang todong ri sikontu daera Asia. 

27Bahayana mae ri katte, iamintu nasaba 
akkullei anggappa areng kodi usahata. Balalo 
tena nasikammaja anjo bawang, nasaba 
manna ballana Rewata Artemis lanicini 
tuna tommi siagang lanionjo-onj)okammi 
kalompoanna, padahala, iami rewata 
nipakalompoa ri sikontu tau niaka ri Asia 
siagang tau niaka ri sikontu linoa!" 

28 Nalangngerena kenanga anjo bicara 
kammaya, ajari bambammi nyawana 
kenanga. Akkiok- kiomi kenanga angkana, 
"Nipakalompoi Artemis, rewatana tu Efesus!" 

29 Alabammi anjo karicuanga sagenna 
ri sikontu kotaya. Nampa mangemi anjo 
kumpulanna tau apparicua anjakkalaki Gayus 
siagang Aristarkhus. Nasaba iaminjo tau 
anrurungangi Paulus battu ri Makedonia 
lalang ri palampanna. Nareresammi kenanga 

kotaya. 

30 Eromi Paulus antama ampinawangi 
kenanga, mingka nipisangkai ri sikamma tau 
tappaka ri Isa. 

31 Nia todong siapa are tumalompo ri 
daera Asia, ajari aganga ri Paulus, assuro 
pauangi Paulus sollanna tena namange 
ampappicinikangi kalenna anjoreng ri tampa 
luaraka. 

32 Anjo wattua sikamma tau niaka 
arappung ri lapanganna anjo kotaya ajari 
sannami ricuna. Sangka rupami napau taua 
ammarrang-marrang. Nasaba jaiangangi 
kenanga tangngassengai angkana apa 
sabana nania kenanga anjoreng ri paranga 
arappungang. 

33 Nia sitangnga ri kenanga nakana passala 
Aleksander, nasaba iami nisorong mae ri 
dallekang ri tu Yahudia. Jari napanaimi 
limanna Aleksander sollanna nisare wattu 
abicara ampakasingaraki kalenna ri 
dallekanna anjo tau jaia. 

34 Mingka nacinina kenanga angkana tu 
Yahudi anjo Aleksander, appada-padami 
kenanga ammarrang lompo angkana, 
"Nipakalompoi Artemis, rewatana tu Efesus!" 

35 Kalebakkanna akkullemi nipakasannang 
anjo tau jaia ri jurutulisina anjo kotaya. 
Nakana anjo jurutulisika, "Ikau ngaseng 
tau ammantanga ri Efesus! Baji ngaseng 

ri Efesus amparakai ballana Rewata Artemis 
siagang batu matangkasa tuguruka battu ri 
langika. 

36 Manna sitau tena nania akkulle anggeakki 
anne passalaka. Jari lanri kammana, sannang 
ngaseng mako, siagang teako pitigau-gauki ri 
apa-apa tenaya nupahangi. 

37 Anne taua nuerangi mae anrinni teai 
passabakkang lebana naalle passa apa-apa 
niaka ri balla rewataya, yareka lanri lebana 
nahina kenanga rewatanta. 

38 Punna nia tau lanatuntu Demetrius siagang 
pajama-Jamana, bolimi kamma nanaerang 
anjo parkaraya mange ri pangadelanga. Tuli 
tassungkeji pangadelanga, siagang tuli nia 
tonji pamarentaya punna nia tau ero nituntu. 

39 Mingka pumna nia ija apa-apa maraengang 
nukaeroki, anjo musti nipassirapakkang 
baji-bajiki lalang ri passirapakkang tau jaia. 

40 Nasaba anne kajarianga anne alloa, 
akkullei ajari bahaya ngaseng mae ri katte. 
Akkulleki nitudu ero angngewal pamarentaya, 
nasaba tena sikali akkulle nipare pattuppuang 
nakkulle nipannaba anne karicuanga. " 

41| ebaki akkana kamma anjo Jjurutulisika, 
nasuromi ammotere ngaseng anjo tau jaia. 
20 l Ri wattunna ajari sannammo 

ammotere taua ri Efesus, 
naparappungammi Paulus anggota 
jJamaaka nampa napakajarre kenanga. Lebaki 

Makedonia. 

2 Nakunjungimi sikamma tau tappaka ri 
Isa ri daera Makedonia. Jaimi pappakainga 
napauangi kenanga, siagang napakajarremi 
tappana kenanga. Lebaki anjo alampami 
mange ri Yunani. 

3Tallum bulangi sallona ammantang 
anjoreng. Nampa ri wattunna apparuru ero 
assombala mange ri Siria, niamo kabara 
angkanaya assikongkoloki tu Yunania ero 
ambunoi. Jari agiling alampa mangemi 
ammotere angngolo ri Makedonia. 

4 Alampami siagang Sopater, anana Pirus 
battua ri Berea; nia tommi amminawang 
Aristarkhus, Sekundus tu battu ri Tesalonika, 
siagang Gayus, tu Derbe. Kammayatompa 
Timotius, Tikhikus siagang Trofimus, battua 
ngaseng ri daera Asia. 

3 Ajappa riolomi kenanga, nampa attayang ri 
Troas. 

6|ebaki Passua-suarrang Roti Tenaya 
Nammake Pagambang, alampa maki 
assombala, ambokoi Filipi. Narapiki limangallo 
sallona, arappungang siagang kenanga ri 
Troas. Sidamingguki ammantang anjoreng. 

"Ri wattunna bangngi daminggu 
arappungang maki ero sipangnganreang 
ampakajarreki passaribattanganta. Abicara 
memammi Paulus siagang sikamma tau 

Sagenna tangnga bangngi abicara iji Paulus. 

8 Anjo kamara niparappungia kamara 
irateang. Jai lampu lalang ri anjo kamaraka. 

9 Niamo sere turungka ammempo ri 
jandelaya niarenga Eutikhus. Lanri tenapa 
nammari-mari abicara Paulus, tadodo sikalimi 
anjo turungkaya. Tanasaringami kalenna 
nattinro ri jandelaya sagenna tuguru naung 
battu rate ri loteng makatallua. Ri wattunna 
niangka, niassemmi angkana matemi anjo 
turungkaya. 

10 Mingka naummi Paulus, nanraba anrakaki 
anjo turungkaya. Nakanamo Paulus ri taua, 
"Teako batai, attallasa iji!" 

11 | ebaki anjo naimi ammotere Paulus ri 
kamara naparappungia kenanga. Nabage- 
bagemi rotia nampa para angnganre kenanga. 
Sagenna baribasa abicara iji Paulus. Lebaki 
anjo alampami Paulus. 

12 Naerammi taua anjo turungka attallasa 
poleanga ammotere mange ri ballana. 
Sannang ngasemmi nyawana kenanga 
siagang anggappami panynyaleori lompo 
kenanga. 

13 Alampa riolo maki mange ri kappalaka 
nampa kiassombala mange ri Asos. 
Anjorempaki antayangi Paulus ri kappalaka. 
Nasaba lebami naatoro Paulus angkana ia 
lanumalo ri bontoai mange ri Asos. 

Asos, naimi Paulus ri kappalaka, nampa 
kiassombala mange ri Metilene. 

15 Battu anjoreng assombala maki pole, 
sagenna ammukona battu maki mange 

ri tampa sidallekanga siagang Khios. 
Ammembarana anrapi maki mange ri Samos. 
Nasiallo pole battu maki mange ri Miletus. 

16| ebami napattantu Paulus angkana 
tena nalassengka ri Efesus sollanna tena 
nasallo dudu ammantang ri daera Asia. 
Eroki akkaro- karo battu mange ri Yerusalem 
sollanna narapikang allo lompo Pentakostaya. 

17 Battu ri Miletus, akkirimmi kabara 
Paulus mae ri pamimping- pamimping 
jamaaka ri Efesus. Napasangi kenanga battu 
angngagangi assibuntulu punna battu Paulus 
mange anjoreng. 

18Ri wattunna assibuntulumo siagang 
kenanga, nakanamo Paulus ri kenanga, 
"Sikamma saribattangku: nuasseng 
ngasemmi angkanaya antekamma bateku 
attallasa ri tangnga-tangnganu pakkaramula 
ri uru battuku ri daera Asia. 

19 Kupajari tunami kalengku, siagang 
jaimi assolong jene matangku ri wattunna 
kugaukang jama-jJamanNa Batara. Kukasiami 
parisika lanri kajadallanna tu Yahudia mae ri 
nakke. 

20 Nuasseng ngasemmi angkanaya tena 
nakumalla-malla ampauangko apa niaka 

pangngajarang lalang ri parappunganna tau 
jaia, yareka massing ri ballanu ngaseng. 

21 Baji namae ri tu Yahudia, yareka mae 
ri bansa-bansa maraenga, tuli kupakainga 
ngasemmi sollanna massing toba, battu 
ri dosa-dosana kenanga nabattu mae ri 
Allataala siagang tappa mae ri Isa. 

22 Kamma-kamma anne lakuturukimi 
parentaNa RohNa Allataala, nakualampa 
mange ri Yerusalem. Na takuassenga 
angkanaya apa lakajariang mae ri kalengku 
punna battua mange anjoreng. 

23|aji kuasseng angkanaya lebama 
Nalambusiang RohNa Allataala angkanaya 
lanitarungkua siagang lakukasiaki sessaya. 
laminjo Napauanga Allataala ri wattungku 
alampa ri kota-kota lebaka kupalampai. 

24 Mingka takujampangiai anne tallasakku, 
assala akkulle mamo kupaleba anjo tugasa 
Napassareanga Batara Isa mae ri nakke; 
kammayatompa assala akkullea jarre 
sagenna kalabusang tallasakku ampalabangi 
Kabara Bajika, iamintu ri passalana 
pangngamaseanNa Allataala. 

25 Leba ngaseng mako massing kukunjungi, 
siagang leba ngaseng tommi kupabattu 
mae ri kau ri passalana Allataala siagang 
PamarentahanNa. Kamma-kamma anne 
niami ri pakkasiakku angkanaya iaminne 
kalabusangku assicini siagang ikau ngaseng. 

anne, angkanaya punna nia ri kau anggappal 
kapanrakanga sallang, teaimi inakke pata 
sala. 

27 Tena nakuleba ampilari tugasakku untu 
ampakasingariangko sikontu apa eroka 
Nagaukang Allataala ri kau ngaseng. 

28 Paralluko anjagai kalennu. 
Kammayatompa paralluko anjagai sikontu 
jamaah lebaka Napassareang RohNa Allataala 
mae ri kau untu lanujagai: nasaba leba mako 
niangka ajari tummarakai ri anjo Jamaaka. 
Parallui nujagai anjo jamaaNa Allataala, 
sanrapang pakalawaki anjagai gimbalana: 
nasaba lebami Napajari Allataala anjo 
jamaaka ajari pisakaNa lanri kamateanNa 
Ana KalenNa. 

29 Punna alampa sallang, manassa laniaki 
battu kongkong romang nyenyereka ri 
tangnga-tangnganu. Na anjo tau nujagala 
lajarimi sanrapang kanre-kanrena anjo 
kongkong romang nyenyereka. 

30Balalo lania tau battu ri tangnga- 
tangnganu tonji ambirittakangi biritta salaya. 
Lappanggaukang kammai anjo kenanga 
sollanna akkulle tau tappakamo ri Isa ajari 
sala oloang, nampa amminawang ri kenanga. 

31] anri kammana, paralluko ajaga-jaga! 
Urangi angkanaya tallun taungi salloku 
tammari-maria angngajarakko allo bangngi, 

kugaukanna anjo jama-jamanga. 

3? Kamma-kamma anne kupassareang 
mako mae ri Allataala, naporo lami 
amparakai ngasengko, siagang nuporo 
annagala jarre ngaseng mae ri anjo kabara 
pangngamaseanNa Allataala. Koasai Allataala 
ampakajarrekko siagang assareko barakka- 
barakkaNa, lebaka Napasadia untu sikontu 
ummaNa. 

33 Mamna sitau tania leba kupattayangi doe 
yareka care-care. 

34|kau ngaseng tonji angngassengi 
angkanaya battu ri posoku tonji anjama 
nakkulle kututuki kaparalluang allo-alloku 
siagang sikamma tau amminawang ri nakke. 

35 | alang ri kammana anjo, nakusare 
mako conto, angkanaya paralluki anjama 
terasa, sollanna akkulle nitulung tu tenaya 
pakkullena. Nasaba parallui niurangi 
apa lebaka Napau Isa, angkanaya, Labi 
teneangangi nikanaya assare naia nikanaya 
annarima." 

36 Lebaki abicara Paulus, akkulantumi 
siagang kenanga nampa appala doang. 

37 Angngarru ngasemmi kenanga siagang 
narakami Paulus nampa nalappassang na 
napasalama alampa Paulus. 

38 Sanna ngaseng sinana atinna kenanga, 
labiangampa lanri nakanana Paulus 
angkanaya talasicinikami kenanga. 

kappalaka. 
2 1 1 Assijama-jamakki maki siagang anjo 
pamimping-pamimping Jamaaka ri 
Efesus. Lebaki anjo alampa maki ambokoi 
kenanga. Assombala maki annarrusu mange 
ri pulo Kos, ammukona battu maki mange ri 
pulo Rodos. Battu anjoreng annarrusu maki 
assombala mange ri palabuhang Patara. 

2 Ri Patara, anggappa maki kappala eroka 
mange ri Fenisia. Jari nai maki ri anjo 
kappalaka kinampa alampa. 

3 Assombala maki sagenna nicinimo pulo 
Siprus ri baleang kairinta; mingka annarrusu 
maki assombala mange ri Siria. Battu maki 
mange ri Tirus. Nakinaummo ri bontoa 
anjoreng, lanri lanabongkarami apa-apa 
naeranga anjo kappalaka. 

4 Mange maki angkunjungi tau tappaka ri Isa 
anjoreng ri tampaka, nampa ammantang maki 
siagang kenanga sidaminggu sallona. Lanri 
pappijojoNa RohNa Allataala napakaingami 
kenanga Paulus, sollanna tena nalampa 
Paulus mange ri Yerusalem. 

> Mingka ri wattunna lalabusumo wattunta 
lammantang anjoreng, alampa maki 
ambokoi kenanga, nanipannarrusu lampata. 
Amminawang ngasemmi kenanga massing 
sipammanakang angngantarakki sagenna 
assulu ri pantaranganna kotaya. Anjoreng ri 

appala doang. 

6Lebaki anjo assijama-jamakki maki, 
kinampa nai ri kappalaka, nammotere 
ngaseng tommo kenanga. 

7 Annarrusu maki assombala battu ri 
Tirus sagenna mange ri Ptolemais. Alampa 
maki angkunjungi sikamma tau tappaka 
ri Ptolemais, untu ampabattui sallanta. 
Ammantang maki anjoreng siallo siagang 
kenanga. 

8 Ammukona alampa maki pole, nakibattumo 
mange ri Kaisarea. Anjoreng, mange maki ri 
sereang pabiritta Kabara Baji niarenga Filipus. 
Ammantang maki ri ballana. Anne Filipus, 
lami kalaserenna anjo tau tujua lebaka nipile 
ri Yerusalem. 

93 Nia appa ana tulolona leba nisare pakkulle 
ri Allataala ampalabangi Kabara Baji battua ri 
Allataala. 

10Ri wattunta pirangallo aremo ammantang 
anjoreng, niamo battu sitau nabi niarenga 
Agabus; anne Nabi Agabus battu anjorengi ri 
Yudea. 

11 Battui mae ri kambe nampa naalle passikko 
ayana Paulus. Napakemi anjo passikko ayaka 
ansikkoki lima kalenna siagang bangkeng 
kalenna nampa nakana, "laminne Napaua 
RohNa Allataala: Anne patanna passikko 
ayaka lanisikko kammaminne ri tu Yahudia ri 


Kisah Para Rasul 21.121 18. 124 
Yerusalem, nampa nipassareang mae ri bansa 


maraenga." 

12 Nilangngerena anjo bicara kammaya, 
nipalami siagang sikontu tau tappaka ri 
Kaisarea, sollanna tena nalampa Paulus 
mange ri Yerusalem. 

13 Mingka appialimi Paulus angkana, "Apa 
matu-matunnu angngarru kamma ngaseng, 
sagenna ajari ancuru kusaring atingku? 
Kamma-kamma anne sadiama; teako 
angkana nijakkala bawang, mingka sadiama 
balalo mate lanri Batara Isa." 

#4 Taerokai Paulus ampilangngeri kananna 
ikambe, jari ammari maki ampisangkai 
Nikanamo: "Bolimi kamma naeroNamo 
bawang Batara anjari." 

15 | ebakki ammantang siapa are sallona 
anjoreng, nipasadiami apa-apanta, kinampa 
alampa mange ri Yerusalem. 

16 Niamo siapa are saribattanga ri Kaisarea 
amminawang todong angngantarakki, mange 
ri ballana Manason, nasaba anjoreng maki 
abangngi-bangngi. (Anne Manason tau battu 
ri Siprus, siagang sallomi ajari tappa ri Isa.) 

17 Ri wattunta battu mange ri Yerusalem, 
nitarima baji maki ri sikamma saribattanga 
anjoreng. 

18 Ammukona, alampa maki siagang Paulus 
mange angkunjungi Yakobus; nia ngaseng 
tongi pamimping-pamimping jamaaka 
anjoreng. 

19 | ebakki massing sijamakki, nacaritami 


Paulus mae ri kenanga sikontu apa lebaka 
Nagaukang Allataala lalang ri kalenna ri 
tangnga-tangngana bansa-bansa maraenga. 

20[ ebaki nalangngere kenanga anjo 
caritana Paulus, ammuji-muji ngasemmi 
kenanga mae ri Allataala. Nampa nakanamo 
kenanga ri Paulus, "Paulus! Parallui nuasseng 
saribattang, angkanaya assabu-sabumi tu 
Yahudi ajari tappa ri Isa. Najarre ngaseng 
kenanga angkatutui sikamma parentaNa 
Allataala, lebaka napabattu Musa. 

21Na kamma-kamma anne nalangngeremi 
kenanga angkanaya lebami nuajara sikamma 
tu Yahudi niaka ammantang ri tangnga- 
tangngana bansa maraenga, sollanna 
nabokoimo kenanga anjo sikamma parentaNa 
Allataala napabattua Musa. Nupakaingami 
kenanga sollanna tenamo nanasunnaki ana- 
anana kenanga, yareka tenamo nanaturuki 
kenanga ada-adana tu Yahudia. 

22 kamma-kamma anne tantu naassemmi 
anjo sikamma tu Yahudi tappakamo 
angkanaya niakko anrinni. Jari, apamo 
lanigaukang kamma- kamma anne? 

23Bajikangang pilangngerimi anne 
pappakaingana ikambe. Nia appa tau anrinni 
lebakamo ajanji ri Batara. 

24) ari alampamako siagang kenanga mange 
appare acara massing antangkasi ngasengi 
kalennu. Siagang tanggongimi ongkosona 


Kisah Para Rasul 21.251 27 126 
kenanga sollanna akkulle nicukkuru kenanga. 


Punna nugaukangi anjo kammaya, lanassami 
mae ri taua angkanaya tena nakamma 
tojeng anjo kabara nalangngereka kenanga; 
nasaba manna ikau nugaukang tonji sikamma 
parentaNa Allataala, situru apa lebaka 
napabattu Musa. 

25 Mingka anjo bansa maraenga siagang 
tappakamo ri Isa, lebami nikiringi sura 
kenanga, ampauangi apa lebaka nitappuki, 
angkanaya: takkulleai kenanga angkanrei 
kanre lebaka nipassareang mae ri barhalaya, 
takkulleai kenanga angnganre cera, yareka 
takkulleai kenanga angnganre olo-olo mate 
niaccekang: siagang takkulleai kenanga 
anggaukangi nikanaya gau assalimara." 

26) ari alampami Paulus siagang anjo appaka 
tau. Ammukona, apparemi acara kenanga 
sollanna akkulle massing natangkasi ngaseng 
kalenna kenanga. Lebaki anjo antamami 
kenanga ri BallaNa Batara ero ampaui 
angkanaya pirangallopi nampa leba anjo 
acara pannangkasi kalea. Kammayatompa 
angngerammi kenanga korobang, eroka 
massing napassareang kenanga. 

27Ri wattunna lalabusumo anjo wattu tuju 
alloa, niamo siapa are tu Yahudi battu ri daera 
Asia anciniki Paulus lalang ri BallaNa Batara. 
Napakabambammi kenanga tau jaia, nampa 
natagala Paulus. 

28 Nakkio kenanga angkana, "He, tu 


Israelka, bantu saiki! laminne tau lebaka 
alampa mange-mange angngajaraki sikontu 
taua pangngajarang angngewai bansa 
Israelka, siagang andakkai sikamma 
parentaNa Allataala, lebaka napabattu Musa: 
kammayatompa nahina tongi anne BallaNa 
Batara. Na kamma-kamma anne balalo 
naerammi bansa-bansa maraenga antama ri 
BallaNa Batara, anrama-ramassi anne tampa 
matangkasaka!" 

29(Kammaminjo kananna kenanga lanri 
nacinimi Trofimusanjo tu Efesuska assiagang 
Paulus ri kotaya; na nakapammi kenanga 
angkanaya naerang tommi Paulus anjo taua 
antama ri BallaNa Batara.) 

30 Ajari sannami ricuna taua ri sikontu 
anjo kotaya, siagang assilari-larimi mange 
alipung. Najakkalami kenanga Paulus, nampa 
nareresang assulu ri BallaNa Batara. Anjo 
wattua nitongkomi linta pakkebu BallaNa 
Batara. 

31 | alang erona anjo sikamma tau apparicua 
ambunoi Paulus, niamo tau lari mange 
ri komandang pasukanna tantara Roma. 
Alaporomi anjo taua angkanaya sanna ricuna 
taua ri sikontu kota Yerusalem. 

3? Akkiomi linta siapa are tantara siagang 
siapa are perwira anjo komandang pasukanga. 
Lebaki anjo akkaro-karomi kenanga mange 
anjoreng ri tampa karicuanga. Nacinina anjo 

tau jaia battu anjo komandanga siagang 


pasukanna, ammarimi kenanga ambaji 
Paulus. 

33 Mangemi anjo komandanga ri Paulus 
nampa najakkala, nampa nasuro taua 
ansikkoki limanna. Lebaki anjo akkutanammi 
anjo komandanga angkana inai tau anjo 
Paulus, siagang apa leba nagaukang. 

34 Arupa-rupami batena appiali anjo tau 
jaia. Teaimi sipato ricuna anjo taua. Sagenna 
takkulleami napahang anjo komandanga 
angkanaya apa sitojenna leba kajariang. 

Jari nasuro erammi Paulus mange ri kantoro 
tantaraya. 

35 Ri wattunna narapimo tuka-tukaka, 
ajallo lompo ngasemmi anjo tau apparicua. 
Sagenna musti niangka mami Paulus ri anjo 
pasukanga. 

36 Nipinawammi kenanga ri sikamma 
anjo tau apparicua. Akkiok-kiomi anjo tau 
apparicua angkana, "Allei buno!" 

37 Eronamo antama kenanga ri kantoro 
tantaraya, nakanamo Paulus ri anjo 
komandanga, "Maka akkulleja abicara 
siagang ikatte komandang?" Akkutanammi 
anjo komandanga nakana, "Akkulleko abicara 
Yunani? 

38] ari punna kamma, teai ikau anjo tu Mesir 
lebaka angngewai pamarentaya pirangalloang 
nampa lari angngerang patassabu tau 


Kisah Para Rasul 21.391 22.4 129 
pangaco siagang sanjata antama ri parang 


lompoa?" 

39 Appialimi Paulus nakana, "Inakke tu 
Yahudia, kota pammantangangku ri Tarsus, 
kota lompoa ri daera Kilikia. Kitulunga 
nakisarea kasampatang abicara mae ri anjo 
taua ngaseng." 

40 Nisaremi kasampatang abicara Paulus. 
Ammentemmi ri tuka-tukaka nampa naangka 
limanna ajari pammatei ri taua angkana eroki 
abicara. Sannang ngasemmi taua. Lebaki 
anjo abicarami Paulus mae ri kenanga lalang 
bicara Ibrani, nakana, 

2 2 1" katte ngaseng bapa-bapaka, 

siagang saribattanga ngaseng! 
Eroki kupakasingara kalengku mae ri katte 
ngaseng. Jari pilangngerimi anne kanangku!" 

2 Nalangngerena anjo tau jaia abicara Ibrani 
Paulus, pila sannang ngasemmi kenanga. Jari 
nasambummi pole bicaranna Paulus nakana, 

3 "| nakke tu Yahudia. Anjorenga ri kota 
Tarsus, ri parasangang Kilikia nilassukang. 
Mingka anrinnia ri Yerusalem nipakalompo. 
Siagang anrinnia niajara baji ri guru 
lompoa Gamaliel ri passala atorang-atorang 
lebaka napassareang Musa ri boe-boeta. 
Sangkamma ikau ngaseng niaka anne alloa 
anrinni, sanna todong rajengku anynyomba 
mae ri Allataala. 

4Lebaki kusessa sagenna mate tau tappaka 
mae ri anjo pangngajarang berua. Kujakkala 

ngasengi kenanga, burane baine, nampa 


kupantama ri tarungkua. 

> Kalenna imang lompoa siagang sikontu 
anggotana Pangadelang Agamaya akkulle 
ajari sabi angkanaya tena kuballe-balle. 
Nasaba iaminjo kenanga leba assarea sura 
koasa, kueranga mae ri tu Yahudi niaka ri 
Damsyik. Anjo sura koasaya akkullei kupare 
pannagallang untu anjakkalaki sikamma tau 
tappaka mae ri anjo pangngajarang berua, ri 
Damsyik, nampa kuerang kenanga mange ri 
Yerusalem sollanna nihukkung. " 

6 "Ri wattu lalang alampaku siagang 
labirimmo battu mange ri Damsyik, Kira-kira 
ri wattu attangngana alloa, tiring niamo caya 
tassioro battu ri langika angkulilingia. 

7 Anrabama naung ri buttaya napakamma. 
Nampa nia kulangngere sara angkana mae 
ri nakke, nakana, Saulus, Saulus! Angngapa 
nanusessa kamma duduA? 

8] ari akkutanamma angkana, InaiKi antu, 
Batara? Appialimi anjo saraya angkana, 
INakkemi Isa, tu Nazaretka, sannaka 
nusessana. 

9 Sikamma tau niaka kuagang ajappa anjo 
wattua nacini ngaseng tongi anjo cayaya: 
mingka tanalangngerai kenanga anjo sara 
abicaraya mae ri nakke. 

10 Akkutanamma pole angkana, Apa musti 
kugaukang Batara? Appialimi Batara angkana, 
Ambangungko nai nampa antamakko ri kota 

Damsyik. Anjoreng pako sallang lanipauang 


sikontu apa eroka Nasuro gaukang Allataala 
ri kau. 

11 Ajari butama anjo wattua napakamma 
siorona anjo cayaya. Jari nirenreng mama ri 
agang-agangku antama ri Damsyik. 

12 Anjoreng ri Damsyik nia sitau niareng 
Ananias. Anjo taua sanna bajina. Tutui 
anggaukangi sikamma parentaNa Allataala, 
lebaka napassareang Musa mae ri katte. 
Sanna nipakalabirina ri sikontu tu Yahudi 
niaka ammantang ri Damsyik. 

13 Battumi antoakka. Ammentemmi ri 
saringku nampa nakana, Saribattangku 
Saulus, kamma-kamma anne accini poleang 
mako! Anjo wattua assailema, nakucinimo 
Ananias. 

14 Nampa nakanamo pole Ananias 
mae ri nakke, Napile mako Allataalana 
boe-boeta, sollanna nuasseng eroNa. 
Kammayatompa sollanna nucini Isa, AtanNa 
Allataala anggaukangali eroNa Allataala, 
kammayatompa nulangngere kalennu 
saranNa Isa. 

15 | ajari sabiko ampalabangi anjo apa lebaka 
nucini siagang nulangngere, mae ri sikontu 
rupataua. 

16 kKamma-kamma anne tea mako sallo-salloi 
pole attayang. Ambangung mako nai, 
nanupassareang kalennu nijene. Appala 

popporo mako mae ri Batara, sollannu 


nipammopporang ri dosa-dosanu. " 

17 "Ammoterema mange ri Yerusalem. Na ri 
wattungku sitabang appala doang ri BallaNa 
Batara, battumi RohNa Allataala angkoasai 
kalengku. 

18 Kucinimi Batara; Nakana mae ri nakke, 
Alampako linta ambokoi Yerusalem. Nasaba 
taerokai taua anrinni antarimai kasabiannu 
mae ri Nakke. 

19 Kukanamo, O Batara, baji ngaseng 
naassenna kenanga angkanaya lebakka 
antama ri sikamma balla sambayanga 
anjakkalaki kenanga, siagang ambaji 
sikamma tau tappaka mae ri Katte. 

20 kammayatompa ri wattunna nibuno anjo 
sabinTa Stefanus, nia tonga anjoreng siagang 
kusitujui tongi nanibuno. Balalo inakkemi 
anjagai pakeanna sikamma tau ambunoai. 

21 Mingka Nakanamo pole Batara mae ri 
nakke, Alampamako, nasaba laKusuroko 
alampa mange ri tampa-tampa bellaya, 
mange ri bansa-bansa maraenga." 

22 Appilangngeri ngasengi anjo tau 
jala ri wattunna abicara Paulus. Mingka 
nalangngerena kenanga anjo kalabusang 
kananna Paulus, ammarrang-marrammi 
kenanga angkana, "Bunoi anjo tau kammaya. 
Tena nasiratang attallasa!" 

23 | alang ammarrang-marranna kenanga, 
napakape-kape tommi jubana kenanga 

sagenna sannamo jaina limbubu agapullung 


nai ri langika. 

24) ari nisuro erammi Paulus ri anjo 
komandang pasukang Roma mange ri 
kantoro tantaraya. Niparessa terasami 
anjoreng, ero niasseng angkanaya apa 
sabana nammarrang-marrang kamma anjo tu 
Yahudia mae ri ia. 

23 Mingka ri wattunna lebamo nisikko Paulus 
nampa lanicambo, nakanamo Paulus ri anjo 
perwira niaka ammenteng anjoreng, "Maka 
akkullei nicambo bansa Romaya punna 
tenapa naleba niadeli?" 

26 Nalangngerena anjo perwiraya akkana 
kamma Paulus, alampami anjo perwiraya 
mae ri komandang pasukanga na nakana, 
"Apa anne kigaukanga bapa? Anne taua tau 
bansa Roma!" 

27 Alampami anjo komandanga mae ri 
Paulus, na nakutanang Paulus angkana, 
"Bedeng, kammatojengi angkana ikau bansa 
Romako?" Nakanamo Paulus, "Iye, inakke 
bansa Roma memanga." 

28 Nakanamo pole anjo komandanga, 
"|nakke sanna jaina kubayara nampa akkullea 
ajari bansa Roma!" Appialimi Paulus nakana, 
"Mingka inakke ri wattu nilassukangku 
memanji nakuajari bansa Roma memammo. " 

29 Anjo wattua ammonoboko ngasemmi 
anjo tantara eroka amparessal Paulus. 
Kammayatompa anjo komandanga ajari 

malla tommi lanri lebanamo nasikko Paulus, 


padahala anjo Paulus bansa Roma paleng. 

30 Ero dudumi anjo komandang pasukang 
Romaya angngassengi angkanaya 
passabakkang apa sitojenna nanipasala 
Paulus ri anjo tu Yahudia. Jari ammukona 
nakiomi imang-imang kapalaya siagang 
anggota-anggotana Pangadelang Agamaya 
sollanna arappungang kenanga. Nampa 
nalagasi passikkona Paulus, nanaerang 
mange ri dallekanna ngaseng kenanga. 

2 3 1 Najanjang tassere-seremi Paulus 

anjo anggota-anggotana pangadelang 
agamaya, nampa nakana, "Sikamma 
saribattangku! Sagenna anne alloa tena 
kukasia ri pamaikku angkanaya sala mae ri 
Allataala ri katallassangku." 

2 Ri wattunna akkana kamma Paulus, nisuro 
tempa karammi bawana Paulus ri Imang 
Lompo Ananias ri anjo tau ammentenga ri 
sarinna Paulus. 

3Jari nakanamo Paulus ri anjo Imang 
Lompoa, "Mattantu laNatempakarang 
todongko Allataala, ikau tu munape 
kammaya, assara-saraia sangkamma 
tu matangkasa! Ammempoko antureng 
angngadelia situru parentaNa Allataala 
napabattua Musa, padahala ikaumi kalennu 
andakkai anjo parentaya lanri nusurona taua 
antempakaranga!" 

4Nakanamo anjo siapa are tau niaka ri 


sarinna Paulus, "Nuhinai Imang LompoNa 
Allataala!" 

> Mingka appialimi Paulus nakana, "O, 
takuassengal saribattang angkanaya imang 
lompoi padeng anjo taua. Nia memang 
tattulisi lalang ri Kittaka angkana, Teako hinai 
pamimpinna bansanu." 

6 Naciniki Paulus angkanaya anjo anggota- 
anggota pangadelanga nia sitangnga tu 
Saduki na sitangngana maraenganga tu 
Farisi. Lanri kammana, nakanamo mae ri 
kenanga, "“Sikamma saribattanga! Inakke 
anne tu Farisia, nasaba sossorang tu Farisia. 
Nakuniadeli anrinni passabakkang tappaka 
angkanaya lattallasa poleangi ammotere tau 
matea." 

7 Ri wattunna akkana kamma Paulus, 
appakkaramulami agea tu Farisia siagang 
tu Sadukia; sagenna tabage ruamo anjo 
anggota-anggota pangadelanga. 

8 (Nasaba panggappana tu Sadukia nakana, 
tena nalattallasapoleang tau matea, siagang 
tena malaeka, kammayatompa tena natappa 
kenanga angkana nia roh-roh; mingka tu 
Farisia tappaki angkanaya, lattallasa poleangi 
tau matea, angkanaya nia malaeka siagang 
nia roh-roh.) 

9 Kalebakkanna sannami siricuina kenanga. 
Niamo siapa are tu Farisi ajari guru agamaya 
ammenteng siagang appangaraya tojeng. 

ikambe, anne taua tena salana manna sikede! 
Nasaba nakulle nia memang todong roh 
yareka malaeka abicara mae ri kalenna!" 

10 Pila sannami ricuna anjo pageakkanga, 
sagenna mallami anjo komandang 
pasukanga, nakana gassingka niborongi 
Paulus ri kenanga. Jari nasuromi pasukanna 
mange angngallei Paulus battu ri tangnga- 
tangngana anjo tau jaia, nampa naerang 
mange ri kantoro tantaraya. 

11Bangngi poleanna, niami battu Batara Isa 
ri sarinna Paulus na Nakana, “Pakajarreki 
pamainu! Leba mako ajari sabingKu ri 
Yerusalem. Musti lajari sabi tongko sallang ri 
Roma." 

12 Ammukona ri subu-subua, 
appakkaramulami assikongkolo tu Yahudia. 
Assumpami kenanga angkana talangnganreai 
siagang talangnginungai kenanga punna 
tanabunoapi Paulus. 

13 Niaki labi patampulo jaina, anjo tau 
assikongkoloka. 

14 Alampami kenanga mae ri imang-imang 
kapalaya siagang pamimping- pamimpinna tu 
Yahudia, nampa nakana kenanga, "Lebami 
assumpa ikambe, angkanaya talangnganreai 
siagang talangnginungai ikambe, punna 
tenapa naleba nibuno Paulus ri kambe. 

15 Jj ari, akkiring maki sura siagang anggota- 
anggota Pangadelang Agamaya mae ri anjo 

komandang pasukanna tantara Romaya. 


Kipalaki ri anjo komandanga sollanna 
naerang pole Paulus ri pangadelang agamaya, 
sangkamma eroki kiparessa baji-baji 
ammotere parkarana. Nampa sadia memang 
ikambe ambunoi ilalang tenanapa nanrapi 
mae anrinni." 

16 Mingka nalangngeremi kamanakanna 
Paulus anjo eroka lanagaukang kenanga. 
Jari alampami anjo kamanakanna Paulus 
ampauangi anjo kabaraka mae ri Paulus ri 
kantoro tantaraya. 

17 Akkiomi Paulus sitau perwira nampa 
napauang angkana, "Erang sai anne 
turungkaya mae ri komandanga, nia ero 
napabattu mae ri komandanga. " 

18 Nierammi anjo turungkaya ri anjo 
perwiraya mae ri komandanga. Napabattumi 
anjo perwiraya ri komandanga angkana, 
“"Napalaki Paulus, anjo tu nitahanga, sollanna 
kuerang anne turungkaya mae ri katte; nia 
ero napabattu ri katte." 

19 Natagalami anjo komandanga limanna 
anjo turungkaya nampa naerang mange ri 
sariang akkale-kale. Nampa nakutanang 
nakana, "Apa ero nupabattu mae ri nakke?" 

20 Appialimi anjo turungkaya nakana, 
"Assikongkoloki tu Yahudia ero napala ri 
katte sollanna kierang Paulus ammuko 
mange andallekang ri Pangadelang Agamaya, 

poleangi parkarana Paulus. 

21 Mingka teaki turukiangi pappalana 
kenanga, nasaba nia tau labi patampulo 
accokko ero anruppai Paulus ri aganga. Leba 
ngasemmi kenanga assumpa angkanaya 
talangnganreai siagang talangnginungai 
kenanga punna tanabunoapi Paulus. Kamma- 
kamma anne sadia memammi attayang 
kenanga; kabara pappialinta mami natayang 
kenanga." 

22 Nakanamo anjo komandanga, "Teako 
pau-paui manna ri nai angkana lebami 
nupabattu anne kabaraka mae ri nakke." 
Lebaki anjo, nasuromi ammotere anjo 
turungkaya. 

23 | ebaki anjo akkiomi anjo komandanga 
rua perwira, nampa nakana ri kenanga, 
"Appasadiako ruambilangngang tantara 
kammayatompa tujupulo tantara padongko 
jarang, siagang ruambilangngang tantara 
angngeranga poke, nampa alampa memangki 
ri tette salapang anne bangngia mange ri 
Kaisarea. 

24 Appasadia tongko jarang lanadongkokia 
Paulus, nampa nuerang siagang salama mae 
ri Guburnur Feliks." 

25 Nampa annulisi sura anjo komandanga, 
kammaya anne bonena, 

26 "Natarimai Karaeng Tunipakalabirika, 


Guburnur Feliks. Salama battu ri Klaudius 
Lisias! 

27 Anne taua lebami nijakkala ri tu Yahudia, 
siagang sikede mami nibuno ri kenanga, 
kade tena nakulinta battu siagang pasukanga 
angngallei, lanri kulangngereki kabarana 
angkanaya anne taua bansa Roma. 

28 anri eroki kuasseng angkana apa 
sikontutojenna kasalang natuduangi 
kenanga anne taua, jari kuerammi mange ri 
Pangadelang Agamana tu Yahudia. 

29 Kalebakkanna anassai angkanaya tena 
sikali panggaukang salana ampassiratangi 
nihukkung mate yareka nitarungku. laji 
bawang nipassalangi ri kenanga, lanri 
atorang-atorang agamana tonji kenanga. 

30 Nampa niamo tau ampabattuanga 
angkanaya assikongkoloki tu Yahudia ero 
ambunoi anne taua. Jari iaminjo sabana 
nakukiring anne taua mae ri katte. Nalebami 
kupauang sikamma tau antuduai anne 
taua, sollanna battu andallekang ri katte 
ampabattui tuduhanna kenanga." 

31) ari alampami anjo tantaraya ngaseng 
anggaukangi apa nipassuroanga ri kenanga. 
Mangemi kenanga angngallei Paulus, nampa 
naerang alampa bangngi sagenna mange ri 
Antipatris. 

32 Ammukona nalappassammi kenanga 
tantara padongko jaranga ampatulusuki 


Kisah Para Rasul 23.331 24.2 140 
lampana siagang Paulus, nampa ammotere 


kenanga mange ri kantoro tantaraya. 

33 Ri wattunna battu anjo tantara padongko 
jaranga mange ri Kaisarea, napabattumi 
kenanga anjo suraka mae ri guburnurka, 
nampa napassareang todong Paulus mae ri 
ia. 

34 Lebaki nabaca guburnurka anjo suraka, 
akkutanammi ri Paulus angkana battu kemaei 
assalana Paulus. Nalangngerena angkanaya 
anjo Paulus tau battu ri parasangang Kilikia, 

35 nakanamo, "Bajimi! Lakuparessai anne 
parkaranu punna battumo mae anrinni anjo 
tau antuduako." Lebaki anjo nasuro tahammi 
Paulus lalang ri balla lompona Herodes. 
24 l Limang allo ribokoanganna, 

alampami Imang Lompo Ananias 
siagang pamimping-pamimpinna tu Yahudia 
mange ri Kaisarea. Angngerang tommi 
kenanga sitau pabicara niarenga Tertulus. 
Mangemi kenanga andallekang ri Guburnurka, 
iamintu Feliks, nampa napabattu tuntutanna 
kenanga mae ri Paulus. 

2 Ri wattunna nikio Tertulus mae ri dallekang, 
kammaminne batena antudui Paulus, nakana, 
"Tunipakalabirika, Guburnurka! Baku niana 
irawang parentata, ajari sannangi siagang 
salewangangi parasanganna ikambe. Siagang 
lanri kabajikanta, jai tommi apa-apa leba 
nipakabaji untu bansana ikambe. 

3 Nayangasenna anne tuli nitarima ngasemmi 


siagang kasukkurang kammayatompa 
pappakalompo sitinggi-tinggina ri kere- 
keremae. 

4 Mingka sollanna tena nalabu dudu karaeng, 
kupalaki pamai bajitta nakipilangngeri anne 
tuntutanna ikambe. Bodo kanana iaminne: 

3 Anne taua pangacoi siagang akkullei 
angngerang bahaya. Kemae-kemae appania 
karicuang ri allana tu Yahudia. Siagang iami 
ajari pamimpinna tu Nazaretka. 

6Balalo lebaki ero naramassi BallaNa Batara, 
mingka nijakkalami ri kambe. [Eroki ikambe 
angngadeli situru' atorang agamana ikambe. 

7 Mingka niallei ri komandang Lisias battu ri 
kambe, 

8 nampa nasuro sikamma tau eroka annuntu' 
battu andallekang ri katte.] Punna kiparessa 
anne taua, lakilangngeremi kalenta battu ri 
ia, angkanaya manassa kontutojengi anne 
apa natuntuka ikambe mae ri anne taua." 

9 Amminawang ngaseng tommi sikamma 
tu Yahudi niaka anjoreng antudui Paulus. 
Siagang napakkontu tojemmi kenanga 
sikamma anjo apa lebaka napau Tertulus. 

10 Lebaki anjo nisaremi wattu Paulus ri anjo 
Guburnurka sollanna abicara. Jari abicarami 
Paulus nakana, “"Kuassengi angkanaya 
attaung-taummi sallota ajari haking 
anrinni ri parasanganga karaeng. laminjo 
sabana nasannang nyawaku ero abicara 

angkanaya tena nakusala. 

ll Kalenta akkulle ansalidiki karaeng, 
angkanaya sampulo anrua allonna 
allaloa, alampa mange ri Yerusalem, ero 
assambayang. 

12 Nakutalebaka narapikang anjo sikamma 
tu Yahudia agea-gea siagang manna 
sitaua tau; yareka tena lebakai kenanga 
anrapikanga amparappungangi taua ero 
appania karicuang, baji nailalang ri BallaNa 
Batara kammayatompa ri tampa-tampa 
maraenga lalang ri kotaya. 

13 Siagang tena todong nakkulle napabutti 
sikamma anjo apa natuduanga kenanga ri 
dallekanta. 

14 Mingka memang musti kuakui ri 
dallekanta, angkanaya anynyomba mae ri 
Allataala nasombaya boe-boena ikambe 
situru apa Napangngajarranga Isa: na 
laminjo nabilang sala kenanga mae ri nakke. 
Mingka tuli tappa tonja mae ri sikamma apa 
tattulisika lalang ri Kittana Musa siagang 
Kittana Nabi-nabia. 

15 Sangkamma kenanga, inakke tappa tonja 
mae ri Allataala, angkanaya sikontu tau 
matea lattallasa poleangi ammotere iamintu 
sikamma tau bajika kammayatompa sikamma 
tau jadalaka! 

16 | aminjo sabana natuli kuusahai baji-baji, 


sollanna tangkasa atingku mae ri Allataala 
siagang tangkasa mae ri parangku rupatau. 

17 Lebaki pirang taung are kubokoi 
Yerusalem, ammoterema mange anjoreng 
angngerang doe bantuang mae ri bansaku, 
siagang ero angngerang korobang mae ri 
Allataala. 

18 Mingka narapikamma kenanga ri wattunna 
kuerang anjo korobanga ri BallaNa Batara, 
siagang ri wattungku leba antangkasi 
kalengku. Tena najai tau kuagang, siagang 
tena todong karicuang anjoreng anjo wattua. 

19 Nia siapa are bawang tu Yahudi battu ri 
daera Asia, anjo wattua. laji anjo kenanga 
musti nia anrinni antuntuka ri dallekanta, 
punna nia apa-apa lanatuntukanga. 

20Yareka bolimi kamma nakalenta ngaseng 
anne taua ampabutti angkanaya kajadallang 
apa nagappa ri kalengku, ri wattungku niadeli 
ri dallekanna Pangadelang Agamaya. 

21| aji bawang nagappa kenanga ri kalengku, 
anne kana sirupaya, iamintu ri wattu 
kukanana ri dallekanna kenanga, angkanaya: 
anne alloa niadelia passabakkang tappaka 
angkanaya lanipattallasa poleangi ammotere 
tau matea." 

22 Anjo Feliks, jaimi naasseng apa lebaka 
Napangngajarrang Isa. Jari natongkomi anjo 
sidanga nakana, "Battupi komandang Lisias 
nampa kutappuki anne parkaraya." 


Kisah Para Rasul 24.231 25.1 144 

angngerangi Paulus, sollanna nitahang 

ija. Mingka nisarei sikede kalonggangang 
Paulus, siagang tena nipisangkai punna nia 
agang-aganna battu ampangngerangangi 
apa-apa naparalluanga. 

24 Pirangallo are ribokoanganna, battumi 
Feliks siagang bainenna niarenga Drusila: 
anne Drusila tu Yahudi. Nasuromi Feliks taua 
angngallei Paulus, nampa nasuro Paulus 
ambicarai nikanaya katappakkang mae ri Isa 
Almasi. 

23 Mingka ri wattunna narapi nabicara 
Paulus passala kalambusanga siagang 
antahangi kacinnanga, kammayatompa 
passala hukkungang labattua punna Allo 
Kiama, ajari mallami Feliks. Jari nakanamo 
Feliks, "Kamma-kamma anne akkulle mako 
alampa. Lakusuro kio jako antu pole punna 
nia wattu." 

26 Naanjo wattua attayangi Feliks ri pamaina 
angkana lanisarei doe ri Paulus. laminjo 
sabana namole-mole nasuro taua angngallei 
Paulus ero angngagangi abicara. 

27Ruan taungi sallona, nisambeammi Feliks 
ri Perkius Festus ajari Guburnur. Na lanri 
erona Feliks angngallei pamaina tu Yahudia, 
natahang tulimi Paulus lalang ri tarungkua. 
2 5 1Tallungalloi battuna Festus, mange 

anjoreng ri daeraya, nabokoimi 
Kaisarea nampa alampa mange ri Yerusalem. 

2Battumi mae ri ia imang-imang kapalaya 
siagang pamimping- pamimpinna tu Yahudia 
anjoreng, ampabattui tuntutanna kenanga 
mae ri Paulus. Tuli nanyonyomi kenanga 
Festus, 

3 siagang napalami kenanga pamai bajina, 
sollanna ero assuro erangi Paulus mange 
ri Yerusalem; nasaba lebami assikongkolo 
kenanga ero ambunoi Paulus ri tangngana 
aganga. 

4 Mingka appialimi Festus nakana, "Kamma- 
kamma anne nitahangi Paulus ri Kaisarea: 
natena tommo nasallo nakuammotere mange 
anjoreng. 

“Jari, bajikangangi punna nia siapa are 
pamimpinnu kuagang mange ri Kaisarea 
nampa nibicara anjo parkaraya anjoreng, 
punna manassa nia tojeng panggaukang 
salana Paulus." 

6 Kira-kira narapiki sagantuju allo 
yareka sampulo allo pole ammantang ri 
Yerusalem, ammoteremi Festus mange ri 
Kaisarea. Ammukona apparemi sidang ri 
pangadelanga, nampa nasuro erang Paulus 
battu andallekang. 

7 Ri wattunna battu Paulus, ammentemmi 
anjo sikamma tu Yahudi battua ri Yerusalem 
angkulilingi Paulus. Nampa appakkaramulamo 
kenanga antudui siagang ambattalli Paulus. 
Mingka takkulleai kenanga ampabutti anjo 
sikamma tuduhang napaua kenanga. 

Paulus nakanamo, "Tena sikali apa-apa sala 
leba kugaukang mae ri sikamma apa-apa 
lebaka Napassuroang Allataala, situru lebaka 
napabattu Musa. Tena todong panggaukang 
sala leba kugaukang mae ri BallaNa Batara, 
yareka mae ri Karaenga ri Roma." 

9 Mingka eroki Festus angngallei pamaina 
anjo tu Yahudia. Jari akkutanammi ri Paulus 
nakana, "Maka erokko alampa mange ri 
Yerusalem nampa niadeliko anjoreng ri 
dallekangku ri passalana sikammaya anjo 
tuduhanga mae ri kau?" 

10 Appialimi Paulus nakana, "Kamma-kamma 
anne niakka ammenteng ri dallekanna 
pangadelanna Karaenga ri Roma; jari 
anjoremma ri tampaka siratang niadeli. 
Kalentami angngassengi angkanaya tena 
salaku mae ri tu Yahudia. 

11pynna nia atorang leba kudakkai siagang 
nia panggaukang sala leba kugaukang, 
nakusiratang nihukkung mate, lakurellakangi 
kalengku nihukkung mate. Mingka punna 
tannabaya tuduhanna kenanga, tena manna 
sitau akkulle ampassareangi kalengku 
mae ri kenanga. Kupalaki nakuniadeli ri 
pangadelanna Karaenga ri Roma!" 

12[ ebaki sipabicara Festus siagang 
tutoa-tutoa biasaya napappalaki pikkirang, 
nakanamo mae ri Paulus, "Lanri nupalaki 
niadeli ri pangadelanna Karaenga ri Roma, 

Karaenga." 

13 Tasalloai ribokoanganna, niaki battu 
Karaeng Agripa siagang Bernike ero 
ampasalamaki Festus. 

14 Narapiki pirangallo are kenanga nia ri 
Kaisarea, nacaritami Festus anjo parkarana 
Paulus mae ri Karaeng Agripa. Nakana Festus, 
“Nia anrinni sitau tahanang nabolika Feliks. 

15 Ri wattungku nia ri Yerusalem, battui 
ri nakke imang-imang kapalaya siagang 
pamimping-pamimpinna tu Yahudia antuntuki 
siagang ansuro hukkungi anjo taua. 

16 Mingka appialima ri kenanga angkanaya 
tabiasayai tu Romaya ampassareang bawang- 
bawangi nihukkung serea tu nitudu, punna 
tenapa nanipasidallekangi siagang balinna, 
kammayatompa punna tenapa nisarei wattu 
anjo tu nitudua abicara ampakasingaraki 
kalenna. 

1/Jari, ri wattunna battu kenanga mae 
anrinni tenamo kusallo attayang. Ammukona 
appare memamma sidang pangadelang, 
nampa kusuro erang anjo taua andallekang. 

18 Ri wattunna ammenteng sikamma tau 
antuduai ampaui tuntutanna kenanga, 
takkulleai kenanga ampabutti manna sirupa, 
angkana apa panggaukang salana anjo taua. 

19 Assisala pahannaji kenanga ri passala 
agamana kenanga, siagang passala serea 
tau niarenga Isa. Anjo taua matemi mingka 

taua. 

20 Nasaba lingua kusaring angkana 
antekamma bateku langgappa kasingarang 
ri anne parkaraya, akkutanamma ri Paulus 
angkana maka eroki alampa mange ri 
Yerusalem. Anjorempi niadeli anne parkarana. 

21 Mingka napalaki Paulus sollanna nai 
ri pangadelang lompoanganga; napalaki 
ammantanga ri tahananga sagenna natappuki 
Karaenga ri Roma anjo parkarana. laminjo 
sabana nakusuro tahang tuli, sagengku 
anggappa kasampatang angkiringi mae ri 
Karaenga." 

22 Nakanamo Agripa mae ri Festus, "Manna 
inakke ero tonga allangngereki bicaranna anjo 
taua." Appialimi Festus nakana, "Ammuko 
akkullei kipilangngeri." 

23 Ammukona, battumi Agripa siagang 
Bernike siagang ada kalompoang. Antamami 
kenanga ri pammantangang sidanga 
siagang sikamma tumalompona tantaraya, 
kammayatompa tumalompona anjo kotaya. 
Nasuro erammi Festus antama Paulus. 

24 Nampa nakana Festus, "Tunipakalompoa 
Agripa, siagang sikontu tau hadereka! 

Anne taua lebami nituntu ri dallekangku 
ri sikontu bansa Yahudia, baji ia niaka ri 
Yerusalem kammayatompa niaka anrinni. 
Ammarrang-marrammi kenanga antuntuki 

nipabiang attallasa anne taua. 

25 Mingka tena kugappa manna sirupa 
panggaukang sala leba nagaukang anne taua, 
sagenna siratang nihukkung mate. Na lanri 
kammana, lebami napala kalenna, sollanna 
anjoreng ri pangadelanna Karaenga niadeli 
parkarana. Jari lebami kutappuki sollanna 
nikiring anne taua mae ri Karaenga ri Roma. 

26 Mingka tenapa kugappa kasingarang 
baji dudu, ri passala batangkalenna anne 
taua, akkullea kutulisi lalang sura mae ri 
Karaenga. Lanri kammana minjo nakuerang 
battu andallekang ri dallekanta ngaseng, 
labiangampa ri dallekanna tunipakalabirika 
Karaeng Agripa! Pattujungku iamintu, 
sollanna punna lebamo niparessa anne taua, 
akkullema anggappa kasingarang angkana 
apa lakutulisi lalang ri suraka mae ri Karaenga 
ri Roma. 

27 Nasaba situru ri pakkasiakku, tena 
nasiratang nikiring serea tahanang punna 
tena nanipanassai angkanaya apa-apa 
kasalanna nanituntuki. " 

2 6 l Nakanamo Agripa mae ri Paulus, 
"Kamma-kamma anne nisareko 
kasampatang abicara, untu ampakasingaraki 
kalennu punna tena nusala." Jari naangkami 
limanna Paulus nampa abicara kamma anne. 
2 “Tunipakalabirika Karaeng Agripa! Kubilang 
upa sikali kusaring kalengku, lanri akkulleku 

sikammaya anjo apa-apa napappituduanga tu 
Yahudia mae ri nakke; 

3 labiangampa pole nasaba kiasseng 
sikali ada-adana siagang passa-passalana 
katallassanna tu Yahudia. Lanri kammana 
minjo, kupalaki pamai bajitta nakipilangngeri 
baji-baji anne apa eroka kupakasingara. 

4Naasseng ngasengi sikamma tu Yahudia 
angkana antekamma katallassangku 
appakkaramula ri wattungku rungka. 
Naassengi kenanga angkanaya 
appakkaramula ri wattungku ajari tau 
rungka, niama ri tangnga-tangngana bansaku 
ri Yerusalem. 

3Sallomi naasseng kenanga angkanaya 
antekamma katallassangku. Na punna 
ero kenanga, akkullei kenanga ajari 
sabi angkanaya riolo iji nakuattallasamo 
sangkamma tu Farisi, siagang kuturuki 
ngasemmi sikontu atorang-atorang kaminang 
terasaka lalang ri agamana ikambe. 

6 Na kamma-kamma anne niakka 
ammenteng anrinni niadeli passabakkang 
tappakka mae ri janjinNa Allataala mae ri 
boe-boena ikambe. 

"la tomminjo janjia leba naminasai dudu 
sampuloa anrua suku bansa Israel. Sagenna 
assambayang kenanga ri Allataala allo 
bangngi. Na lanri tappakku mae ri anjo 

janjia, Karaeng Tunipakalabirika, iaminjo 
nakunapassala mamo tu Yahudia. 

8 Angngapa natakkullea tappa sikamma 
saribattangku tu Yahudia angkanaya 
laNapattallasa poleangi ammotere Allataala 
tau matea? 

9 Uru-uruna, manna inakke kukana tonja 
musti nigaukangi sikamma apa nikullea 
nigaukang angngewal anjo Isa battua ri 
Nazaret. 

10Na memang iaminjo lebaka kugaukang 
ri Yerusalem. Lanri sura koasa battu ri 
imang-imang kapalaya, jai sikalimi tau 
jarre tappana ri Allataala leba kupantama ri 
tarungkua. Balalo, kusitujui tongi sollanna 
nihukkung mate kenanga. 

11 Amole-mole sikali kusessa kenanga ri 
sikamma balla sambayanga, lanri erona 
kupassa kenanga ambokoi anjo apa 
napatappaka kenanga. Lanri bambanna 
nyawaku mae ri kenanga, sagenna manna 
mange ri kota-kota maraenga alampa tonja 
angngondangi kenanga anjoreng." 

12 "latommi anjo pattujungku 
nakualampamo mange ri Damsyik 
siagang angngerang sura koasa battu ri 
imang-imang kapalaya. 

13Na ri wattungku ri tangngana aganga, 
Karaeng Tunipakalabirika, kira-kira ri 
attangngana alloa, niamo kucini singara 
battu rate ri langika, singaranganga cayana 

angkulilingia siagang sikamma anjo tau 
kuaganga arurung. 

14 Tuguru ngaseng maki naung ri buttaya. 
Nampa niamo kulangngere sara abicara mae 
ri nakke lalang bicara Ibrani nakana, Saulus, 
Saulus! Angngapa natuli nusessa kamma 
duduA? Ikau tonji langkasiaki parisika punna 
tuli nuewana pimpinanNa ajaria karaennu. 

15 ari kukanamo, INaiki antu Karaeng? 
Appialimi Batara Nakana, |Nakkemi Isa, tuli 
nusessaya. 

16 Ambangungko siagang ammentengko 
nai! Kupappicinikangi KalengKu lanri 
erokko Kupicinikiang angkana apa sabana 
naKuangkakko ajari palayangKu. Musti 
nupalabangi mae ri tau maraenga apa 
nucinika anne alloa. lamintu passalana 
KalengKu, siagang passalana apa 
laKupicinikiangko sallang ri allo labattua. 

17 | aKulappassangko battu ri limanna bansa 
Israelka siagang bansa-bansa maraenga. 
LaKusuroko alampa mae ri kenanga, 

18 yntu ansungkeangi matanna kenanga, 
sollanna akkulle assulu kenanga battu ri 
sassanga nampa antama ri singaraka: 
sollanna talappasa kenanga battu ri 
pangngajara salana Billisika, nampa nikoasai 
kenanga ri Allataala. Na lanri tappana kenanga 
mae ri Nakke, naKupammopporammo dosa- 

Allataala nipilea." 

19 "| ari lanri kammana, Karaeng Agripa, tuli 
kuusahaimi nikanaya amminawang turu mae 
ri anjo apa lebaka nipicinikianga siagang 
kutarimaya battu ri Allataala. 

20 kKupaumi silambusuna mae ri taua 
angkanaya musti toba ngasengi kenanga 
battu ri massing dosa-dosana. Musti 
napassareangi tallasana kenanga mae ri 
Allataala. Siagang musti napabutti lalang ri 
katallassanna kenanga, angkanaya manassa 
toba tojeng-tojemmi battu ri dosa-dosana 
kenanga. Uru-uruna anjorengi ri Damsyik 
kupau anne passalaka. Lebaki anjo nampa 
ri Yerusalem, siagang ri sikontu Yudea, ri 
tangnga-tangngana bansa maraenga. 

21) ari iaminjo sabana nanajakkalaka tu 
Yahudia ri BallaNa Batara, siagang naeromo 
kenanga ambunoa. 

22 Mingka sagenna kamma-kamma 
anne tuli nijagaia ri Allataala, sagengku 
akkulle ammenteng anrinni, ajari sabi 
mae ri sikamma taua baji natau lompo 
kammayatompa tau cadia. Anne apa kupaua 
tena leba sisalana siagang apa-apa lebaka 
nasero kana nabi-nabia siagang Musa; 

23jamintu angkanaya musti sessai anjo 
Karaeng Mappasalama lebaka Napajanjiang 
Allataala, siagang lami lajari tau uru-uru 
attallasaka ammotere battu ri kamateanga. 

Napabattu kasalamakkanga, baji namae ri tu 
Yahudia, kammayatompa mae ri bansa-bansa 
maraenga." 

24 alang abicara kammana Paulus 
ampakasingaraki kalenna, ammarrammi 
Festus nakana, "Pongoro mako antu 
Paulus! Napajari pongoro mako anjo 
pangngassengannu jai dudua!" 

25 Mingka appialimi Paulus nakana, "Tena 
nakupongoro, karaeng. Anjo bicara kupaua 
sangnging bicara annaba, siagang sangnging 
battu ri pikkirang baji. 

29 Kalenna Karaeng Agripa angngasseng 
bajiki sikamma anjo passalaka. laminjo 
sabana nakubarani abicara silambusuna ri 
dallekanna karaenga. Tappaka angkanaya 
tena manna sirupa anjo passalaka 
tanaassengapa karaenga, nasaba tena 
nanjoreng ri tampa kacokkoanga kajariang 
sikamma anjo passalaka. 

27 Tunipakalabirika Karaeng Agripa, maka 
tappakki mae ri anjo apa-apa lebaka napau 
nabi-nabia? Pakkasiakku kukana tappakki 
Karaeng!" 

28 Nakanamo Agripa mae ri Paulus, "Nukana 
gampanga lanupajari tu Karisteng silalonna?" 

29 Appialimi Paulus nakana, "Ri wattu 
silalonna yareka lalang wattu salloa, 
appala doanga mae ri Allataala sollanna 
ikatte siagang sikamma tau hadereka 

appilangngeri anne alloa, akkulle ngasengki 


ajari sangkamma inakke pantaranganna anne 
rante assikkoka!" 

30 Kalabusanna ammentemmi Karaenga, 
Guburnurka, Bernike, siagang sikamma tau 
hadereka. 

31Battui kenanga assulukang, massing 
nakanamo para ia kenanga, "Anjo taua 
tena sikali panggaukang sala nagaukang 
ampassiratangai nihukkung mate yareka 
nitarungku." 

3? Nakanamo Agripa ri Festus, "Anjo taua 
akkullemi nilappassang kade tena nanapalaki 
niadeli parkarana ri pangadelanna Karaenga 
ri Roma." 

2 7 1 | ebami nitappuki angkanaya musti 

alampa maki mange ri Italia. Jari 
nipassareammi Paulus siagang siapa are 
tahanang maraenga mae ri Yulius, iamintu 
perwira tantara Roma nigallaraka "Pasukanna 
Karaenga". 

2 Nai maki ri kappalaka ri Adramitium nampa 
alampa maki assombala. Anjo kappalaka eroki 
assombala mange ri sikamma palabuhang 
niaka ri daera Asia. Nia tongi Aristarkhus 
angngagangki irate ri anjo kappalaka. Anne 
Aristarkhus tau battu ri Makedonia. 

3 Ammukona, battu maki mange ri Sidon. 
Anjo Paulus nikatutui bajiki ri Yulius. Nisarei 
kasampatang Paulus mange angkunjungi 

agang-aganna sollanna akkulle nisare ri 


kenanga apa-apa naparalluanga Paulus. 
4Battu anjoreng ri Sidon nipatulusumi 
assombala. Mingka lanri niruppatki ri 
anging, anjoreng maki ri birinna pulo Siprus 
annarrusu assombala, lanri talinrungi sikede 
ri anging anjoreng. 

> Lebaki anjo assombala maki ri tamparang 
sidallekanga siagang Kilikia na Pamfilia, 
sagenta battu mange ri Mira, parasangang 
Likia. 

6 Anggappami perwiraya kappala battu 
ri Aleksandria, eroka mange ri Italia. Jari 
nipalette maki ri anjo perwiraya mange 
anjoreng ri kappalaka. 

7 Pirangallo are sallota sanna lansanta 
assombala. Sanna susata assombala nampa 
akkulle nirapi sagenna kota Knidus. Nampa 
lanri kodina ija anginga, takkullea maki 
annarrusu assombala situru oloang nitujua 
uru-uruna. Jari alampa timborona maki Pulo 
Kreta assombala, allalo ri Tanjung Salmone, 
sollanta talinrung ri anginga anjoreng. 

8Sannami susata assombala antulakkangi 
birinna anjo puloa: sagenta anrapi mange 
ri sereang tampa niareng Palabuhang Gaga, 
tenaya nabella battu ri kota Lasea. 

9 Anjo wattua allalomi Allo Lompo 
Passiamakkanna tu Yahudia. Jai sikalimi wattu 
tappela, sagenna tabajikami nisaring wattua 

assombala. Jari nipakaingami kenanga ri 


Paulus, angkana, 

10 "Sikamma saribattangku, turu ri 
panggappaku, lompo sikali bahayana punna 
annarrusu ijaki assombala. Langgappaki 
karugiang lompo. Teai poro karugiang 
barang-barang siagang kappala, mingka 
manna nyawata akkulle todong tappela." 

11 Mingka tappakangangi anjo perwiraya mae 
ri Jjurumudia siagang kapiteng kappalaka, na 
mae ri kananna Paulus. 

12Tena memang nabaji napammantangi 
kappala anjo palabuhanga punna wattu 
dinging. laminjo sabana najaiangang ana-ana 
kappalaka erokangang alampaya pole 
assombala ambokoi anjo palabuhanga. Eroki 
nausahai kenanga anrapi mange ri Feniks 
nampa ammantang anjoreng sagemna allalo 
wattu dinginga. Feniks, iamintu palabuhang 
ri Pulo Kreta adalle mangei ri warakkanna 
sikede ri tampa labuna alloa. 

13 Anjo wattua battu timboroki anginga 
siagang lammai nisaring battuna. Jari nakana 
ana-ana kappalaka akkullemi kenanga 
assombala pole. Jari assombalami kenanga 
antulakkangi birinna Pulo Kreta. 

14 Mingka tasalloai, battumi anging lompoa 
iamintu niarenga anging Battu Timboroka 
battu rate ri bontoa, 

1 antunrungi kappalana ikambe. Tena 
sikalimo nikkulle assombala, anruppai anjo 

anginga. Jari sabara mamaki, nanilappassang 


mamo ammanyu kappalaka nierang ri anging. 

16 Ri wattunta allalo ri sereang pulo cadi, ri 
timboranna pulo niarenga Kauda, talinrung 
maki sikede ri anginga. Anjorenta teaimi 
sipato susata angngurusuki linta sikocina 
kappalaka. 

17 | ebaki nipanai sikocia ri kappalaka, 
nipakajarre tommi kappalaka, nisikko siagang 
nipakaluki otere. Mallakki nianyukang mange 
anjoreng ri pammantangang ambawaya, 
ilamintu kassina Sirtis. Jari nipanaummi 
sombalaka nampa nilappassang kappalaka 
ampinawangi anginga. 

18 Pila sannami lompona anginga. Sagenna 
ammukona nipelami barang-baranga naung ri 
tamparanga. 

19 Allo ammukona pole napela tommi 
ana-ana kappalaka pakkakasa-pakkakasana 
kappalaka naung ri tamparanga. 

20 Pirangallo aremi sallona tena nakiaccini 
allo siagang bintoeng. Kammayatompa pila 
ajallo tommi anginga. Kalabusanna, tappu 
panrannuang maki lasalama. 

21Siapa aremi sallona tena ngaseng 
nangnganre taua. Jari mangemi Paulus 
ammenteng ri tangnga-tangngana kenanga 
nampa nakana, "Sikamma saribattangku! 
Kade nupilangngeri kanangku natanibokoia 
Kreta, tenaja nalanikasia ngaseng anne 
kapanrakanga siagang karugianga. 

22 Mingka kamma-kamma anne kupala 


dudui pole mae ri kau ngaseng, sollanna 
nupakalompo ngaseng pamainu. Tenapa 
manna sitau battu ri katte lamate. laji anne 
kappalaka bawang latappela. 

23 Nasaba ri bangngia niaki malaekaNa 
Allataala battu mae ri nakke, iamintu Allataala 
kusombaya, Allataala makoasaya mae ri 
kalengku. 

24 Nakana anjo malaekaka, Teako mallakki 
Paulus! Nasaba lamangeko andallekang 
ri Karaenga ri Roma. Lanri kabajikanNa 
Allataala mae ri kau, nasikontu anne tau 
nuaganga assombala, lanipasalama ngasengi 
passabakkang ikau. 

25 | anri kammana minjo, saribattangku 
ngaseng, parallui nupakalompo pamainu! 
Nasaba tappaka ri Allataala angkanaya 
laNaparupa ngasengi anjo kana lebaka 
Napabattu mae ri nakke. 

26 Mingka lanianyukangki sallang mange ri 
biring ri sereang pulo." 

27Ri bangngi makasampulona angngappa, 
ammawang-mawang mami kappalaka ri 
Tamparang Adria. Kira-kira ri wattu lantanna 
bangngia nakanamo pakkasiana ana-ana 
kappalaka angkana areppesemi kappalaka 
mange ri bontoa. 

28 | ari naukkurumi siagang otere nagentungi 
batu anjo tamparanga. Nania tojeng mamo 
kira-kira patampulo metere lantanna anjo 

tamparanga. Tasalloai naukkurumi pole 


kenanga tampa nirapika, nania mamo 
tallumpulo metere lantanna. 

29 Mallami kenanga gassingka tassambangi 
kappalaka mae ri batu karanga. Jari 
appanaummi kenanga appa jangkara ri 
bokona kappalaka. Naminasamo kenanga 
sollanna lintamo singara. 

30 Eromi alampa cokko-cokko anjo ana-ana 
kappalaka ambokoi kappalaka. Napanaummi 
kenanga sikocia, assara-sarai ero appanaung 
jangkara battu ri ulunna kappalaka. 

31 Mingka nakanamo Paulus ri anjo perwiraya 
siagang sikamma anjo tantara niaka ri 
kappalaka, angkana, "Punna tammantanga 
anjo ana-ana kappalaka anrinni ri kappalaka, 
tena ngaseng nulasalama battu ri anne 
bahayaya." 

32 | ari mangemi tantaraya angkereki oterena 
anjo sikocia, sagenna ammanyu anjo sikocia. 

33Ri wattunna abirimmo ammumbamo 
alloa, nasuromi Paulus angnganre ngaseng 
taua. Nakana Paulus, "“Sampulomi anggappa 
allonna tuli attayang jako bawang lalang 
mallanu, nanutangnganrea apa-apa. 

34 Kupakaingakko sollannu angnganre 
sikede. Anne untu kabajikannu ngaseng, 
sollannu anggappa ammotere kagassingang. 
Nasaba lasalama ngasengko nutangngapa- 
apa." 

35 | ebaki akkana kamma Paulus, angngallemi 


roti nampa appala sukkuru mae ri Batara 
ri dallekanna ngaseng kenanga. Nampa 
napabage-bageang anjo rotia, nanakanre 
anjo rotia. 

36 Ajari lompo ngasemmi ammotere 
sumangana kenanga, siagang massing 
angnganre tommi kenanga. 

37 Nia ruambilangngang tujupulo 
angngannang Jaina anjo taua ri kappalaka. 

38 | ebaki angnganre ngaseng kenanga, 
napelami gandung niaka naerang anjo 
kappalaka naung ri tamparanga, sollanna 
ajari ringang anjo kappalaka. 

39Ri wattunna singaramo, accinimi bonto 
ana-ana kappalaka, mingka tanaassengai 
kenanga angkana apa arenna anjo bontoa. 
Nia nacini kenanga bonto cadi siagang 
birinna. Jari eromi kenanga angngerangi 
kappalaka mange anjoreng punna akkulleja. 

40J ari nipolommi oterena ngaseng 
jangkaraka, nampa nilappassang tallang 
naung ri tamparanga. Nampa nalappassang 
ngaseng todong kenanga passikko calagana 
anjo kappalaka. Lebaki anjo napanaimi 
kenanga sombalaka ri ulunna kappalaka 
sollanna nierang ri anging kappalaka mange 
anjoreng ri birinna bontoa. 

41 Mingka talappoi kappalaka mae ri kassi 
rawanganna anjo tamparanga. Tassangkalami 
ulunna kappalaka sagenna takkulleami agio. 

Na ia bokona kappalaka ancurumi nitunrung 


ri bombang lompo. 

42 Eromi anjo tantaraya ri kappalaka 
ambuno ngasengi sikamma tunitahanga, 
lanri nakamallakkangi angkana gassingka nia 
tunitahang alange mange ri bontoa nampa 
lari. 

43 Mingka nipisangkai kenanga ri perwiraya, 
lanri erona napasalama Paulus. Nasuro 
ngasemmi tau akkullea alange alumpa 
rolong naung nampa alange mange ri birinna 
bontoa, 

44ia maraenganga amminawang bokoi 
annagala ri papang-papanga, yareka apa-apa 
maraenganna anjo kappala ancurukamo. 
Kammaminjo bateta sagenta akkulle salama 
ngaseng battu mange ri bontoa. 

2 9 l Ri wattunta salama ngasemmo battu 

nai ri bontoa, nampami niasseng 
angkana Malta arenna anjo puloa. 

2Sanna ngaseng bajina tumabuttana 
anjo puloa mae ri kambe. Natarima maki 
baji-baji siagang naparinrang maki pepe 
nasaba appakkaramulami turung bosia 
kammayatompa sanna tommo dinginna 
pakkasiaka. 

3 Appasseremi Paulus kayu-kayu, nampa 
napadongko anjo kayua rate ri pepeka. Ri 
wattunna napadongko anjo kayua ri pepeka, 
tiring niamo sikayu ulara assulu napakamma 

bambanna anjo pepeka. Nanitottomo limanna 


ri anjo ularaka. 

4Nacinina tumabuttaya anjoreng ri anjo 
puloa tagentung anjo ularaka ri limanna 
Paulus, massing nakanamo kenanga, 
"Manassa pabuno tau anne taua. Nasaba 
manna pole talappasami battu ri bahaya ri 
tamparanga, mingka tena nikellai attallasa ri 
Dewi Kaadelanga." 

> Mingka nasoeammi Paulus anjo ularaka 
antama ri pepeka siagang tena sikali manna 
sikede parisina nakasia. 

6 Napikkiriki tumabuttaya anjoreng 
angkanaya tasalloami nakkambang limanna 
Paulus, yareka anraba naung nampa mate. 
Mingka sallo-sallomi kenanga attayang 
natenaja apa-apa kajariang ri kalenna Paulus. 
Jari appakkaramulami amminra pikkiranna 
kenanga, nampa nakana rewata kutadeng 
anjo Paulus. 

7 Tena nabella anjoreng ri tampaka, nia 
buttana tuniarenga Publius, iamintu kapala 
sukuna taua ri anjo puloa. Natarima baji maki 
Publius, napare kamma toanamna tallungallo 
sallona. 

8 Anjo wattua sitabangi nataba garring 
rammusu manggena anjo Publius. Jari 
alampami Paulus antoaki anjo tau garringa. 
Napadongkomi limanna irateanganna anjo 
tau garringa nampa appala doang, sagenna 
ajari bajimo silalonna anjo taua. 

9Lanri niana anjo kajarianga, nierang 


ngasemmi sikamma tau garringa ri anjo puloa 
mae ri Paulus. Naniballei ngasemmo kenanga 
sagenna ajari baji. 

10) aimi hadia nasareangki kenanga. Na ri 
wattunta eromo alampa assombala battu 
ngasemmi kenanga mange ri kappalaka 
ampangngerangangki sikamma apa-apa 
niparalluia sallang ri tangngana dolanganga. 

11Tallum bulangki ammantang anjoreng, 
nampa alampa maki ambokoi anjo puloa. Nai 
maki ri sereang kappala battu ri Aleksandria, 
niaka ammantang anjoreng ri palabuhanna 
anjo puloa lalanna wattu dinginga. Anjo 
kappalaka ammakei gambara"Rewata 
Kambarana Kastor siagang Poluks." 

12 Ammantang maki tallungallo ri 
palabuhanna kota Sirakusa. 

13 Battu anjoreng maki assombala pole 
antulakkangi biring tamparanga sagenta 
battu mange ri kota Regium. Ammukona, 
appakkaramulami battu anging battu 
timboroka, sagenna lalang ruangallona anrapi 
maki mange ri kota Putioli. 

14 Anjoreng ri kota Putioli assigappa maki 
siagang siapa are tu tappa ri Isa. Nakio maki 
kenanga mange ri ballana. Nakiammantammo 
siagang kenanga sidaminggu sallona. Lebaki 
anjo alampa maki mange ri kota Roma. 

13 Anrapimi kabaratta mange ri sikamma 
saribattang tappaka ri Isa ri Roma. 

Jari battumi kenanga sagenna ri Pasara 


Apius siagang Pasanggarahang Tallu, ero 
anruppaiki. Ri wattunna assibuntulumo Paulus 
siagang kenanga, appala sukkurumi Paulus 
mae ri Allataala. Ajari sannammi pamaina. 

19Ri wattunna battu mange ri Roma 
nipabiammi Paulus ammantang akkale- kale 
siagang nijagai ri sitau tantara. 

17 Narapiki tallungallo nia ri Roma, nasuro 
kiomi Paulus pamimping- pamimpinna tu 
Yahudia anjoreng. Arappunganna ngasemmo 
kenanga, nakanamo Paulus mae ri kenanga, 
"Sikamma saribattangku! Tena apa-apa 
kasalangku mae ri bansata, yareka mae 
ri ada-ada nitarimaya battu ri boe-boeta. 
Mingka manna natena salaku nijakkala tonja 
ri Yerusalem, nampa nipassareanga mae ri tu 
Romaya. 

18 L ebaki niparessa parkaraku, eromi 
kenanga allappassanga, nasaba manassa 
tena manna sirupa gau sala kugaukang 
ampassiratanga nihukkung mate. 

19 Mingka lanri annuntuna tu Yahudia, 
tarpassa kupalami sollanna ri pangadelanna 
Karaeng Roma niadeli anne parkaraku. 
Mingka nakupala kammaya, teai lanri erokku 
antuntuki bansaku. 

20] ari iaminjo sabana nakuero angngagang 
ngasengko assibuntulu siagang angngagang 
ngasengko abicara. Nasaba iaji nanisikkoka 

kapassabakkang Karaeng Mappasalama 


salloamo naminasai bansa Israel." 

21 Nakanamo kenanga ri Paulus, "Tena 
lebakapaki annarima sura manna silawara 
battu ri Yudea ri passalana batangkalennu. 
Siagang tenapa manna sitau battu mae 
anrinni angngerangi kabaranu, yareka 
ambicara kodiko. 

22 Mingka ero tonjaki anne allangngereki 
anjo apa nupatappaka, nasaba nalangngeremi 
ikambe antekamma batena nicalla anjo 
ajarang nupatappaka. " 

23] ari appattantumi kenanga siagang Paulus 
sere allo untu arappungang pole. Anjo alloa 
jai tau battu mange ri pammantanganna 
Paulus. Battu ri baribasa sagenna karueng 
napakasingarami siagang napabattumi 
Paulus anjo biritta battua ri Allataala siagang 
Pamarentahanna. Napakemi Paulus apa-apa 
niaka tattulisi lalang ri Kittana Musa siagang 
Kittana Nabi-nabia, ampakasingariangi 
kenanga sollanna ajari tappa kenanga mae ri 
Isa. 

24 Niamo kenanga ajari tappa ri anjo apa 
napabattua Paulus, mingka nia tommo tena 
natappa. 

25 Ri wattunna alampa ngasemmo kenanga 
ambokoi anjo tampaka massing sisalami 
panggappana kenanga. Nasaba nakana 
Paulus mae ri kenanga, "Memang annaba 

sikali apa lebaka Napau RohNa Allataala 


lalang ri Nabi Yesaya mae ri boe-boenu! 

26 Nakana RohNa Allataala, Alampako 
mange ampaui ri anne bansaya: Tuli 
lamallangngerenu ngaseng, mingka 
tanupahangai, tuli lamaccininu ngaseng, 
mingka tanuassengai apa kajarianga. 

27 Nasaba ajari pokkolomi pikkiranna 
anne bansaya, nijempammi tolinna 
kenanga, siagang nitongkomi matanna 
kenanga. Nasaba punna tena nakamma, 
mattantu lamacciniji matanna kenanga, 
lamallangngereji tolinna kenanga, 
lammahanji atinna kenanga, siagang 
lammoteremi kenanga mae ri Nakke, 
nampa Kupajari baji kenanga ammotere, 
kammaminjo kananNa Allataala." 

28 kalabusanna, nakanamo Paulus, "Musti 
nuasseng ngasengi saribattang, angkanaya 
nipabattumi anne kabara kasalamakkang 
battua ri Allataala mae ri bansa-bansa 
maraenga. Nalanapinawammo kenanga anne 
kabaraka!" 

29[Le'baki akkana kamma Paulus, a'lampa 
ngasemmi anjo tu Yahudia, na'gea'-gea' para 
ia. | 

30 Ruan taungi sallona ammantang Paulus ri 
Roma, ri balla nasewaya kalenna. Sannang 
sikali nyawana antarimai sikamma tau niaka 
battu angkunjungi. 

31 Napabattumi siagang barani mae ri 
kenanga antekamma bateNa ammarenta 
Allataala, kammayatompa ri passalana Isa 
Almasi. Nagaukammi Paulus sikammaya anjo 
siagang laloasa, tena tau anghalang-halangi. 


Roma 


1 1 Natarimai sikamma saribattangku niaka 
ri Roma, nikamaseanga ri Allataala, 
siagang lebaka nikio ajari ummaNa Allataala. 
Lebama nipile siagang niangka untu poro 
ambirittakangi Kabara Baji battua ri Allataala. 

2 Anjo Kabara Bajika lebami Napajanjiang 
Allataala ri jammang riolo, Nasuro pabattua ri 
nabi-nabia, siagang lebami tattulisi lalang ri 
Kittaka. 

3 Naia bonena anjo Kabara Bajika iamintu ri 
passalana AnaNa Allataala, Batara Isa Almasi. 
Lalang rupatauna, lami sossorang battu ri 
Daud; 

“mingka lalang kakaraenganna, manassa 
lami AnaNa Allataala. Abuttimi anjo lalang 
ri koasa malompoNa, iamintu lalang ri 
attallasaNa ammotere battu ri kamateanga. 

> Lanri lami anjo Isa Almasi, nakuNasaremo 
pangngamaseang Allataala, ajari tunisuroNa. 
Sollanna, akkulle kupakalabiri Almasi, siagang 
akkulle kururungang sikontu bansa-bansaya 
najari tappa siagang mannuruki ri Allataala. 

6 Naia nikanaya sikontu bansa, iamintu ikau 
pole sikamma saribattangku niaka ri Roma; 
ikau pole, nikio ngaseng tommako ajari 
ummaNa Isa Almasi. 

'|aminjo sabana nakutulisi anne suraka mae 


ri kau ngaseng. Poro Nabarakkakiko siagang 
Nasareko katallassang salewangang Allataala 
Manggea siagang Batarata Isa Almasi. 

8 Marioloangang dudu, appala sukkuruka 
mae ri Allataala lalang arenNa Isa Almasi, 
lanri ikau ngaseng saribattangku. Nasaba 
sikontumi linoa angngassengi angkanaya 
tappa sikali ngasengko mae ri Almasi. 

9 Punna appala doanga tuli kuuranginnu 
ngaseng. Allataalami ajari sabingku 
manassana kammatojeng anne kukanaya. 
lami Allataala kusombaya siagang sikontu 
pamaikku, iamintu kupalabangi Kabara Bajika 
ri passalana AnaNa. 

10S5annami kupalana ri Allataala, tapporo 
Nakellaia battu angkunjungi ngasengko. 

1 Nasaba cinna dudua angngagangko 
assicini ngaseng, sollanna akkulle tongko 
kubagei passare pangngamaseanNa RohNa 
Allataala, nukkulle nipakajarre. 

12|a natabaya kanangku iamintu, nasaba 
para tappa ngaseng maki mae ri Isa Almasi, 
jari paralluki massing sipakajarre. 

13 Sikamma saribattangku! Eroki 
kupappiassengang ri kau ngaseng 
angkanaya, sikontutojenna amole- mole 
sikalima ero battu angkunjungi ngasengko, 
mingka tuli nia salibanra. Sanna erokku, 
sollanna nia todong wassele jama-jamangku 
ri tangnga-tangnganu, sangkamma ri 

parasangang maraenga ri tangnga-tangngana 


bansa maraenga. 

14 Nasaba nia tugasakku mae ri sikontu 
bansaya: ia angngassengamo atorang yareka 
tenapa nangngasseng atorang, ia niaka 
sikolana yareka tenayapa sikolana. 

15 | aminjo sabana nakuero dudu ampalabang 
tongi anjo Kabara Bajika mae ri kau sikamma 
saribattangku niaka ammantang ri Roma. 

16 | nakke tappa sikalia mae ri anjo Kabara 
Bajika, lanri iaminjo kabara kakoasanNa 
Allataala eroka ampasalamaki sikontu tau 
tappaka: uru-uruna iamintu bansa Yahudia, 
nampa bansa maraenga pole. 

17 Nasaba iaminjo Kabara Bajika ampanassai 
angkana antekamma batena ajari baji 
ammotere passisambunganna rupataua 
siagang Allataala. Carana, iamintu tappaki 
taua ri Allataala battu ri pakaramulanna 
sagenna kalabusang. Kammaminjo niaka 
tattulisi lalang ri Kittaka angkanaya, "Inai-nal 
tappa ri Allataala sagenna ajari bajimo 
ammotere passisambunganna siagang 
Allataala, iami lattallasa!" 

18 Battu ratei ri suruga Napappicinikang 
larroNa Allataala ri sikontu dosana siagang 
kajadallanna rupataua. Nasaba anjo 
kajadallanga anrompai taua sagenna 
tanaassenga taua pangngajarang annabaya 
battu ri Allataala. 

19 Anjo apa akkullea naasseng rupataua 


ri passalana Allataala singarami lalang ri 
atinna taua, nasaba KalenNami Allataala leba 
ampakasingaraki mae ri rupataua. 

20 Appakkaramula battu ri wattu Napaniana 
Allataala linoa, anjo sipaNa Allataala tenaya 
nakacinikang, iamintu sipa AllataalaNa 
siagang kakoasanNa tamamminraya, 
akkullemi napahang rupataua lalang ri 
sikontu apa Napaniaka. Jari tena sikalimo 
alasanna rupataua untu lampattojengi 
kalenna. 

“1Naassengi rupataua Allataala, mingka 
taerokai rupataua ampakalabiriki salaku 
Allataala, siagang tena todong nappala 
sukkuru ri la. Balalo apa-apa tenayaji 
matu-matunna nanawa-nawa rupataua, ajari 
sassammi nawa-nawanna kenanga. 

22 Nakanai carade kalenna, padahala 
sikontutoj enna toloi. 

23Teai Allataala tamamminraya nasomba 
kenanga, passangalinna patung-patung 
sangkammaya apa lakkullea mate: iamintu 
rupataua, Jjangang-janganga, olo-olo appaka 
bangkenna, siagang olo-olo aloloka rawa ri 
buttaya. 

24|aminjo sabana nanibalang parekammo 
kenanga ri Allataala nikoasaia erona kenanga 
untu anggaukangi kajadallanga. Sagenna 
nagaukammi kenanga apa-apa ramasaka 
mae ri massing para ia. 

25 Nasambei Allataala kontutojenga 


siagang anu takontutojenga. Teai Allataala 
appaniaka nasomba siagang nalayani 
kenanga, passangalinna apa-apa nipaniaka. 
Padahala jaji anjo appaniaka musti nipuji 
satunggu-tungguna! Aming. 

26 Lanri kammana anjo panggaukanna 
rupataua, nibalang parekammi kenanga 
ri Allataala anturuki hawa napasu hinana 
kenanga. Tubai-bainena kenanga tenamo 
naero ri buranea sangkamma biasaya ri 
rupataua, passangalinna parannami bai-baine 
nakaeroki. 

27 Bura-buranea kamma todong: nabokoimi 
tubai-bainena kenanga, nampa paranna 
burane naagang agau bawang. Panggaukang 
appakasiri nagaukang tubura-buranea 
ri paranna tu burane, sagenna massing 
natarimamo pabalasa kajadallanna kenanga. 

28 Lanri nakanana tenamo naparallu 
rupataua angngassengi Allataala, nibalang 
parekammi sollanna ajari panra pikkiranna 
kenanga, sagenna nagaukammi kenanga 
apa-apa tenaya nakkulle nigaukang. 

29 Sangnging kajadallang mami lalang 
ri atinna kenanga, sangnging apa tenaya 
nannaba, sangnging kangoang, kabottokang 
siagang sereati: sangnging eroka ammuno, 
assibaji, annipu, siagang sentimeng. Nangai 
kenanga nabicara paranna tau, 

30 nangai nabotto-bottoki arenna paranna 


tau, sanna ngaseng tampona siagang 
kurangajarana kenanga, nakabirisi Allataala 
siagang nangai pitikana-kanai kenanga. 
Caradeki kenanga aboya cara-cara untu 
anggaukangi kajadallanga. Naewai siagang 
nabali-bali kenanga tau toana; 

31taerokai kenanga ampahangi tau 
maraenga: tajarrekai kenanga ri janjinna 
siagang sanna pallana. 

3? Naassenji kenanga angkanaya siratangi 
nihukkung mate situru hukkunNa Allataala 
tau agau kammaya ngaseng anjo. Mingka 
manna nakamma nagaukang tonji kenanga 
panggaukang-panggaukang kammaya, balalo 
nasitujui tongi kenanga agau kamma todong 
tau maraenga. 

2 ' Lanri kammana, saribattangku ngaseng, 
inaiko kutadeng antu sagennu akkulle 
ampasalai tau maraenga? Tena sikali apa-apa 

ri kau untu akkulle ampattojengi kalennu! 
Nasaba punna nupasala parannu tau, 
padahala kalennu anggaukangi anjo apa-apa 
nagaukanga kenanga, ikau tommi ampabattui 
hukkunganga mae ri kalennu. 

2 Niassemmi angkanaya punna Napabattumi 
hukkunganNa Allataala mae ri sikamma tau 
agau kammaya anjo, anjo hukkunganga 
siratang memang tongi. 

3 Mingka ikau ngaseng sikamma 
saribattangku, ikau pole anggaukang 

tongi anjo apa-apa nucallaya nagaukang 
tau maraenga. Gassingka nukana lakkulleko 
talappasa battu ri pangngalarroiNa Allataala? 

4Yareka nucapaki pangngamaseanNa 
siagang kabajikanNa kammayatompa 
kalompoanNa Allataala? Mattantu nuassengi 
angkanaya iaji naNapappicinikang kabajikang 
pamaiNa Allataala, lanri nakellainu ngaseng 
toba ri dosa-dosanu. 

3 Mingka kapala batu ngasengko siagang 
taerokako ampinrai gaunu. Jari battu 
ri kau ngaseng tonji napila battala 
hukkungang lanugappaya sallang punna Allo 
Kiama, iamintu punna Napanyata sallang 
pangngalarroiNa Allataala siagang Napabattu 
hukkunganNa adeleka. 

6 Nasaba laNabalasaki Allataala mae ri taua 
situru massing panggaukanna. 

7 Nasarei Allataala katallassang sitojennaya 
siagang mannannunganga tau Jarreka 
anggaukangi kabajikanga, sollanna nagappa 
katallassang malabirika, katallassang 
malompoa siagang satunggu-tunggua. 

8 Mingka inai-nai sangnging kaparalluang 
kalennaji bawang naparutusu, siagang 
tamaerokai mannuruki ri Allataala, 
passangalinna tau jadalakaji naturuki, iami 
lasanna nikalarroina ri Allataala. 

9 Sikamma tau nangaia agau jadala, iami 
lapanra siagang lasessa: uru-uruna tu 
Yahudia, nampa pole bansa-bansa maraenga. 

10 Mingka sikamma tau nangaia agau baji 


lanisarei kalabirang, siagang kalompoang 
kammayatompa katallassang salewangang 
ri Allataala: uru-uruna mae ri tu Yahudia, 
kammayatompa mae ri bansa-bansa 
maraenga. 

11 Nasaba Napasangkamma-kamma 
ngasengi Allataala sikamma rupataua. 

12 Dorakai bansa-bansa maraenga, mingka 
tanaassengai hukkung agamana tu Yahudia. 
Jari nihukkungi kenanga ri pantaranganna 
anjo hukkung-hukkung agama Yahudia. 
Mingka dorakai tu Yahudia ri wattu 
naassennamo anjo hukkung-hukkunga: 
jari lanihukkungi kenanga situru anjo 
hukkung-hukkunga. 

13 Nasaba teai lanri naassennamo taua 
hukkung agamana tu Yahudia nampa 
akkulle assibajiki ammotere siagang 


8 


Allataala, passangalinna lanri nagaukannamo 


anjo apa-apa tattulisika lalang ri anjo 
hukkung-hukkunga. 
14 Tanaassengai bansa-bansa maraenga 


hukkung agamana tu Yahudia. Mingka punna 


lanri ero kalenna kenanga nanagaukang 
anjo napassuroanga anjo hukkunga, atinna 


tommi kenanga ajari hukkung mae ri kalenna 


kenanga, manna natanaassenga kenanga 
hukkung agama Yahudia. 

15 pPanggaukannami kenanga ampanassai 
angkanaya tattulisiki ri atinna kenanga 

anjo apa-apa napassuroanga anjo 
hukkung-hukkunga. Atinnami pole kenanga 
ampanassai anjo passalaka, nasaba nia 
wattunna nanipasala yareka nanipannaba ri 
pikkirang kalenna todong kenanga. 

16 Kammaminjo lakajarianga sallang ri allo 
lebakamo nipattantu. Ri anjo alloa situru 
Kabara Baji kubirittakanga laNaadeli Allataala 
lalang Isa Almasi rahasia atinna siagang 
rahasia pikkiranna sikontu rupataua. 

17 Mingka kamma-kamma anne, antekamma 
ri kalennu ngaseng saribattang? Mangakuko 
angkana tu Yahudiko. Annagalakko mae 
ri hukkung agama Yahudia siagang tinggi 
pamaikko lanri passisambungannu siagang 
Allataala. 

18 Anggappako pitunju-pitunju battu ri 
anjo hukkung-hukkunga, sagenna nuasseng 
sikamma apa Nakaerokia Allataala, siagang 
nuassengi nupattantu angkana kereanga baji. 

19 Tappakko angkanaya ikaumi parenrenna 
tau butaya siagang singarana tau niaka lalang 
ri sassanga: 

20 ikaumi gurunna tau bodo pikkiranga, 
siagang gurunna tau tenayapa nappikkiri tau 
toa. Tappakko angkanaya lanri nuassenna 
anjo hukkung agama Yahudia, jari nia 
ngasemmi ri kau sikamma pangngassenganga 
siagang pangngajarang katojenganga. 

21 Nuajarami tau maraenga: jari angngapa 
natanuajarra todong kalennu? Nuajaraki 

taua sollanna tena nalukka, mingka kalennu 


alukka! 

22 Nuajaraki taua sollanna tena nassalimara: 
mingka kalennu agau bawang! Birisikko mae 
ri barhalaya, mingka kalennu angngallei 
barang-barang niaka ri balla barhalaya. 

23Tinggi pamaikko lanri nukana niaki ri 
kau hukkunNa Allataala, iamintu lebaka 
napabattu Musa; mingka kalennu anghinai 
Allataala lanri tenana nugaukangi anjo 
apa-apa Napassuroanga! 

24 Nia tattulisi lalang ri Kittaka, angkanaya, 
“Passabakkang ikau tu Yahudia, nanirama- 
ramassimo arenNa Allataala ri tangnga- 
tangngana bansa-bansa maraenga." 

25 Punna nuturuki hukkung-hukkung agama 
Yahudia, nia tommo matu-matunnu nisunna. 
Mingka punna takkulleako anggaukangi 
anjo apa-apa nipassuroanga lalang ri anjo 
hukkung-hukkunga, manassa tena sikalimo 
matu-matunnu nisunna. 

26 Punna nia bansa maraeng tena 
nanisunnaki, mingka naturuki hukkung- 
hukkung agama Yahudia, jari maka tena 
nalaNapasangkamma Allataala anjo taua tau 
leba nisunna? 

27[ anapasalako anjo tu tenaya nisunnaki 
ikau tu Yahudia. Nasaba niaki hukkung agama 
Yahudia ri kau, siagang pole ikau nisunnakko, 
mingka tena nanuturuki anjo hukkunga. Tena 

nanisunnaki kenanga, mingka iami kenanga 


anturuki hukkung-hukkung agama Yahudia. 

28 Nasaba nikanaya tu Yahudi toj eng-toj eng, 
teai poro arennaji bawang nikana tu Yahudi; 
naia nikanaya tu nisunna tojeng-tojeng, teai 
laherenaji bawang nisunna. 

29 Mingka ia nikanaya tu Yahudi toj eng- 
tojeng iamintu tu Yahudia memang todong 
lalang ri atinna siagang nyawana; naia 
nikanaya sunna tojeng-tojeng iamintu 
sunna lalanga ri atia, ia Nagaukanga RohNa 
Allataala, jari tena nalalang ri kittaka nitulisi. 
Tau kammaya minjo lannarima pammuji battu 
ri Allataala, jari teai battu ri rupataua. 

Jari punna kamma, apami upanu ajari 
tu Yahudi? Siagang apami matu-matunnu 
anturuki anjo atoranna sunnaka? 

2 Mattantu jai matu-matunna! Lomoro sere, 
nasaba tu Yahudiami Napappirannuangi 
Allataala anjo kana- kananNa. 

3 Mingka antekamma punna nia sitangnga 
tu Yahudi tena namajarre? Maka iaminjo 
passabakkang nalajari talajJarrekamo 
Allataala? 

4Mattantu tena! Nasaba manassami 
angkanaya tuli annabai Allataala, manna 
pole ajari paballe-balle ngasemmi rupataua. 
Sangkamma niaka lalang ri Kittaka tattulisi 
angkanaya, "Poro abutti laloi katojengannu 
ilalang ri kana nupabattua, nummeta punna 
narapi wattunnu niadeli." 


| Roma 3.51 11 12 
> Mingka punna pila anyatamo kaadelanNa 


Allataala, lanri nigaukanna apa-apa tenaya 
nannaba, apami lanikana? Angkanaya tena 
Naadele Allataala punna Nahukkungki? 
(Memang siratangi anne pakkutanang 
kammaya situru pikkirang linota.) 

6Tena sikalia! Nasaba punna tena Naadele 
Allataala, maka antekamma bateNa lakkulle 
angngadeli anne linoa? 

7Mingka punna pila anyata apa tojenga 
battu ri Allataala lanri panggaukang tenaya 
nannaba, sagenna nipakalabiri Allataala, 
angngapa nanisalakangija tau agau Jadalaka, 
salaku tau doraka? 

8 Sjiagang angngapa nanitakkullea angkana, 
"Umba nakiagau jadala sollanna ammumba 
kabajikanga?" Memang niamo siapa are 
tau anghina-hina, angkanaya inakkemi 
leba akkana kamma anjo. Tau kammaya 
ngasemmi anjo siratang Nahukkung Allataala. 

9J ari, maka labi bajikangangi empoanta 
ikatte tu Yahudia na empoanna bansa-bansa 
maraenga? Tena sikalia! Lebami kupau 
angkanaya, baji tu Yahudi yareka tu battua ri 
bansa-bansa maraenga, nikoasai ngasemmi 
ri dosaya. 

10 S5angkamma niaka tattulisi lalang ri 
Kittaka, angkana, "Tena manna sitau annaba, 
11tena manna sitau ammahang siagang tena 
manna sitau anynyomba ri Allataala. 

12 Napakabella ngasemmi kalenna taua battu 


ri Allataala, sala oloang ngasemmi taua. Tena 
manna sitau agau baji, manna sitau tena 
todong! 

13S5angkamma mami jera tassungke 
karro- karrona kenanga. Sangnging balle- balle 
mami napau lilana, siagang sangnging pitina 
mami ri bawana, sanrapang lila ulara niaka 
racunna. 

14 Rassi mami bawana kenanga pattunra 
siagang paccalla. 

15 Sanna lintana adakka bangkenna kenanga 
punna ero assessa tau siagang ammuno. 

16 Sangnging kasusaang mami siagang 
kaancurang napasiara mange-mange. 

17Butami kenanga mange ri oloang 
matenea, 

18 siagang tenamo napakalabiriki Allataala." 

19 kamma-kamma anne niassemmi 
angkanaya sikamma anjo tattulisika lalang 
ri hukkung-hukkung agama Yahudia, tattuju 
mae ri sikamma tau niaka irawangang 
pamarentahanna anjo hukkung-hukkunga. 
Lanri kammana, tenamo sitau akkulle appare 
alasang siagang akkullei nituntu ri Allataala 
sikontu bonena linoa. 

20 Nasaba tena manna sitau akkulle assibajiki 
siagang Allataala lanri nagaukanna apa-apa 
niaka tattulisi lalang ri hukkung-hukkung 
agamaya. Balalo anjo hukkung-hukkunga 
poro napappiassenganji bawang mae ri 

rupataua angkanaya manassa dorakai 


rupataua. 

21 Mingka kamma-kamma anne Nasaremi 
Allataala oloang rupataua sollanna akkulle 
assibajiki siagang Allataala, na anjo carana, 
tena sikali passisambunganna siagang 
hukkung-hukkung agamana tu Yahudia. 
Kitta-kittanami Musa siagang nabi-nabia 
ampanyatai anjo passalaka: 

22 angkanaya, iaji naNasare Allataala 
oloang rupataua assibajiki siagang Allataala, 
punna tappa taua mae ri Isa Almasi. 

Anne Nagaukangi Allataala untu sikontu 
tau tappaka mae ri Almasi; nasaba tena 
simmaraenna rupataua: 

23 sikontu rupataua doraka ngasemmi 
siagang bellami battu ri Allataala, akkullea 
ampasalamaki kenanga. 

24) ari, lanri passare mangngamaseanNa 
bawang Allataala, iamintu Napassareang 
bawang-bawanga, nampa akkulle ajari baji 
ammotere passisambunganna rupataua 
siagang Allataala, carana iamintu: 
nilappassangi rupataua ri Isa Almasi. 

25 Nakorobangkangi Allataala anjo Isa 
Almasi: sollanna, lanri kamateanNa anjo Isa 
Almasi, nilappassammi rupataua battu ri 
dosa-dosana, punna tappaja kenanga mae ri 
Isa Almasi. Nagaukammi Allataala kammaya 
anjo, lanri eroki Napappicinikang kaadelanNa. 
Nasaba ri wattu allaloa, Nasabarrammi 

Allataala dosa-dosana rupataua, sagenna 


tena naNahukkungi kenanga. 

29 Mingka kamma-kamma anne Natuntumi 
Allataala dosa-dosaya, lanri erona Napabutti 
kaadelanNa. Kammaminjo carana, 
naNapappicinikammo katojenganNa: na 
inai-nai tappa mae ri Isa, Napanyatami mae ri 
anjo taua angkanaya assibajikimi ammotere 
siagang Allataala. 

27 | anri kammana, tenamo oloanta latinggi- 
tinggi pamai. Angngapa nakamma? Nasaba 
tenanamo nanigaukangi apa-apa tattulisika 
lalang ri hukkung-hukkung agama Yahudia? 
Teai! Passangalinna lanri tappattamo. 

28 Nasaba bodona kana kammaminne: 
Nikanaya tau assibajikimo ammotere siagang 
Allataala teai lanri nagaukanna apa-apa 
tattulisika lalang ri hukkung-hukkung agama 
Yahudia, passangalinna lanri tappana ri Isa 
Almasi. 

29Yareka lanri anjo Allataala, Allataalanaji 
bawang tu Yahudia? Sai Allataalana todong 
bansa maraenga? Memang Allataalana tongi 
bansa maraenga! 

30 Nasaba sereji Allataala. lami assarei 
oloang tu Yahudia assibajiki ammotere 
siagang Allataala, lanri tappana kenanga. la 
tommi assarei oloang bansa-bansa maraenga 
assibajiki ammotere siagang Allataala, lanri 
tappana todong kenanga. 

31 jari punna tappa maki mae ri Isa Almasi, 


maka lanipelami anjo hukkung-hukkung 

agama Yahudia? Tena sikalia! Balalo, lanri 

lalang matappattamo, naparallumo nikatutui 

anjo hukkung-hukkunga. 

4 'Jari punna kamma, apa lanikana ri 
passalana Abraham, boena bansata? 

Antekamma pangalamanna? 

2 Pumna lanri apa-apa nagaukanga nakkulle 
nitarima ri Allataala ajari tau nikarannuang ri 
atinNa Allataala, tantu niaja alasanna untu 
latinggi pamai. Mingka takkulleai tinggi pamali 
ri dallekanNa Allataala. 

3 Nia tattulisi lalang ri Kittaka angkanaya, 
"Tappaki Abraham ri Allataala, na lanri 
tappana ri Allataala, nitarimami ajari tau 
nikarannuanga ri atinNa Allataala. " 

4|nai-nai anjama, annarimai gaji; na anjo 
gajina teai passare, passangalinna hana 
memang todong. 

3 Mingka nia tau tena nausaha kalenna 
napare pannagallang: passangalinna 
napappirannuangi kalenna mae ri Allataala, 
nasaba Allataalami allappassangi tau 
dorakaya battu ri dosa-dosana. Lanri iaminjo 
tappana nanitarimamo anjo taua ajari tau 
nikarannuang ri atinNa Allataala. 

6 Kamma tomminjo panggappana Daud; 
laminjo sabana nanapabattumo sallang 
matenena Daud mae ri tau nitarimaya 
ajari tau nikarannuang ri atinNa Allataala, 

Natanijampangia panggaukang-panggaukang 
salana kenanga. Kammaminne kananna 
Daud, 

7 "Salamakko ri matenea tau 
nipammopporanga salana siagang 
dosa-dosana siagang lebaka nitarawang ri 
Allataala dosa-dosana! 

8Salamakko ri matenea tau tenaya 
nanituntuki dosa-dosana ri Batara!" 

9 Maka tau mannurukiaji bawang ri atorang 
sunnaka natuju anne sallang matenea? 
Yareka natuju tongi tau tenaya namannuruki 
ri atorang sunnaka? Lebami kupau riolo, 
angkanaya nitarimami Abraham ajari tau 
nikarannuang ri atinNa Allataala, lanri 
tappana Abraham mae ri Allataala. 

10) ari, maka ringngapanna nanitarimai 
Abraham ri Allataala? Ri wattu tenanapa 
yareka ri wattu lebanapa nisunna? Memang, 
ri wattu tenanapa nanisunnaki, teai ri wattu 
lebanapa. 

11Ri bokopi nampa nisunnaki Abraham. Na 
anjo sunnaka poro ajari pammateiji bawang 
angkanaya nitarimami ajari tau nikarannuang 
ri atinNa Allataala, lanri tappana mae ri 
Allataala. Natarimami ri Allataala ri wattu 
tenanapa naturuki atorang sunnaka. Najarimo 
Abraham bapa rohanina sikontu tau tappaka 
mae ri Allataala, na lanri kammana minjo 
nanitarimamo taua ajari tau nikarannuang 

ri atinNa Allataala, manna natanaturukia 


atorang sunnaka. 

12 Ajari tommi Abraham bapa rohanina 
tau anturukiai atorang sunnaka. Ajari 
bapa rohanimi ri kenanga, teai lanri 
naturukinna bawang kenanga atorang 
sunnaka, passangalinna lanri tappana todong 
kenanga mae ri Allataala, sangkamma todong 
Abraham ri wattunna tenapa naturuki atorang 
sunnaka. 

13 Ajanjimi Allataala mae ri Abraham 
siagang sossoranna, angkanaya anne 
linoa lajari warisinai Abraham. Najanji 
kamma anjo Allataala teai lanri naturukinna 
Abraham hukkung-hukkung agama Yahudia, 
passangalinna lanri tappana mae ri Allataala 
sagenna nitarimamo ajari tau nikarannuang ri 
atinNa Allataala. 

14 Nasaba punna tau mannurukiaji bawang ri 
hukkung-hukkung agama Yahudia lantarimai 
apa Napajanjianga Allataala, tena sikalimo 
matu-matunna taua tappa ri Allataala; 
kammayatompa tena tommo matu-matunna 
anjo janjinNa Allataala. 

15 Anjo hukkung-hukkung agama Yahudia 
appabattu tongi hukkungang battu ri 
Allataala. Mingka kade tenai anjo hukkung- 
hukkunga, tena tommi panggaukang 
andakkaiyai anjo hukkung-hukkunga. 

16J ari lanri tappanaji taua mae ri Allataala 
nania anjo janjinNa Allataala. laminjo ajari 

pammatel mattantua mae ri sossoranna 


Abraham, angkanaya nisareang bawang- 
bawanji kenanga anjo janjia battu ri Allataala: 
teai untu tau mannurukiaji bawang ri 
hukkung agama Yahudia, passangalinna untu 
tau tappaka pole ri Allataala, sangkamma 
tappana Abraham mae ri Allataala. Nasaba 
laminjo Abraham bapa rohanita ngaseng. 

17 Nasaba kammaminne kananNa Allataala 
mae ri Abraham, “"Kupajari mako bapana jaia 
bansa ri lino." Kammaminjo bateNa Allataala 
assarei janji Abraham. Natappamo Abraham 
mae ri la. lami Allataala ampattallasa 
poleangai ammotere tau matea; la tommi 
Allataala poro akkanayaji bawang nakkullemo 
Napajari nia apa-apa tenaya naleba nia. 

18 Tuli maminasana siagang tuli tappana 
Abraham manna natenamo panrannuang. 
laminjo sabana najari bapamo mae ri jaia 
bansa. Sangkamma niaka tattulisi lalang 
ri Kittaka, angkanaya, "Lajari sanna jaina 
sossorannu." 

19 Anjo wattua naassemmi Abraham 
angkanaya tenamo olona lakkulle anggappa 
ana, nasaba toa sikalimi nasaring kalenna, 
nasaba labirimmi narapi sibilangngang taung 
umuruna, labiangampa pole, nasaba tau 
tamanang bainenna, iamintu Sara. Mingka 
manna nakamma, tena najari kurang tappana 
Abraham. 

ri janjinNa Allataala. Balalo, ajari pila jarremi 
nasaba tappana:, sagenna mammuji-mujimi ri 
Allataala. 

21 Sanna napatappana angkanaya laNarupai 
janjinNa Allataala. 

22|aminjo sabana nanitarimamo Abraham 
ajari tau nikarannuang ri atinNa Allataala. 

23 Anjo kana angkanaya, "nitarimai ajari tau 
nikarannuang ri atinNa Allataala," teai untu 
Abraham bawang nanitulisiki, 

24 passangalinna untu ikatte ngaseng pole. 
Lanitarima tongki ajari tau nikarannuanga 
ri atinNa Allataala, lanri tappatta mae 
ri Allataala, lebaka ampattallasa poleangi 
ammotere Isa, Batarata, battu ri kamateanga. 

25 Anjo Isa lebami nipassareang untu 
nibuno passabakkang dosa-dosata:, nampa 
nipattallasa poleang ammotere ri Allataala, 
sollanta nisare oloang assibajiki ammotere 
siagang Allataala. 

5 'Kamma-kamma anne assibajiki maki 
ammotere siagang Allataala, lanri tappa 
maki mae ri la. Siagang lanri kammana, 
attallasa maki lalang kasiamakkanga siagang 
Allataala, tete ri Batarata Isa Almasi. 

2 Nasaba tappa maki mae ri Isa Almasi, 
nisare maki pakkulle ampahang bajiki 
pangngamaseanNa Allataala, siagang lanri 
laminjo pangngamaseanga nakiattallasa 
kamma-kamma anne. Lanri kammaminjo 

narannumo pamaitta, nasaba niamo 


panrannuanta angkanaya akkullei nikasia 
matenea, laNapassareanga Allataala! 

3Balalo, akkulleki arannu-rannu lalang ri 
kaparisanga, nasaba niassemmi angkanaya 
anjo kaparisanga ampajariki majarre: 

4na anjo majarreka ampajariki tau 
attahanga ri paccobaya, iaminne assareki 
panrannuang. 

> Anjo panrannuang kammaya tena 
nalanapakalaba pamaitta, nasaba lebami 
nibonei atinta siagang pangngamaseanNa 
Allataala. Na anjo Nagaukangi Allataala tete ri 
Roh MalanynyinNa, lebakamo Napassareang 
mae ri katte. 

6 Ri wattunta nia lalang ri kalammanga, 
matemi Isa Almasi untu ikatte, ri wattu 
lebakamo Napattantu Allataala: padahala 
ikatte tau bella maki battu ri Allataala. 

7 Manna untu tau adeleka sukkara tonji lania 
tau ero angkamateangi. Nakulle nia tonja tau 
barani ero angkamateangi taua, mingka tau 
bajikaji ero nakamateang. 

8Mingka Napappicinikammi 
pangngamaseanNa Allataala mae ri 
katte, iamintu ri wattu eroNa Isa Almasi 
angkamateangki ri wattunta doraka 
ngasengija! 

9 Kamma-kamma anne assibajiki maki 
ammotere siagang Allataala lanri kamateanNa 
Isa Almasi; lanri kammana, mattantu tommi 


Roma 5.101 14 | 22 
lanipasalamatta battu ri pangngalarroinNa 


Allataala lanri Isa Almasi. 

10 Punna ri wattu assimusuta siagang 
Allataala nanipassiama maki siagang la tete 
kamateanNa AnaNa, labiangampa ri kamma- 
kammaya anne, ri wattu ajari bajinamo 
ammotere passisambunganta siagang 
Allataala, mattantu tommi lanipasalamatta 
tete ri tallasaNa Isa Almasi. 

11Balalo labiangampa pole, marannu tommi 
pamaitta lanri kabajikanNa Allataala tete ri 
Batarata Isa Almasi. Nasaba mannete ri Isa 
Almasi nanikasiamo anjo passisambungang 
bajika siagang Allataala. 

12[ anri sere tau nantamamo dosaya 
ri lino, siagang battu ri iaminjo dosaya 
ammumba kamateanga. laminjo nalabammo 
kamateanga mae ri sikontu rupataua, nasaba 
doraka ngasemmi rupataua. 

13Ri wattu tenanapa nanipassareangi 
hukkung-hukkung agama Yahudia, nia 
memammi dosaya lalang lino. Mingka tena 
nanituntuki dosaya, lanri tenapi anjo hukkung 
akkullea nidakkai. 

14 Mingka battu ri wattu jammanna Adam 
sagenna jammanna Musa, nikoasal sikontu 
rupataua ri kamateanga. Balalo, manna 
tau tenaya nasangkamma panggaukanna 
Abraham anggaukangi kasalanga, 
amminawang tommi nikoasai ri kamateanga. 

Adam ajari pammatei mae ri la labattua 


sallang ri lino. 

15 Mingka tena nasangkamma anjo tau 
ruaya; nasaba lompoangangi passareNa 
Allataala punna nipasiukkuruki siagang dosa 
nagaukanga Adam. Passabakkang sere tau 
sala najaimo tau mate. Mingka labiangampa 
lompona pangngamaseanNa Allataala siagang 
hadia kasalamakkang Napassareanga mae ri 
sannaka jaina tau tete ri baji pamaina serea 
tau iamintu Isa Almasi. 

16 Bella todong lompona hadiaNa Allataala 
punna nipasiukkuruki siagang dosana anjo 
serea tau. Nasaba ri wattunna dorakamo anjo 
serea tau, nitappukimi angkanaya, "salai." 
Mingka ri wattunna jaimo tau doraka, battumi 
hadiaNa Allataala angkanaya, "Tena nasala." 

17 Passabakkang sere tau doraka, 
nalabammo kamateanga tete ri anjo 
tau serea. Mingka labiangampa lompona 
barakkana mae ri rupataua passabakkang 
serea tau maraengannaya, iamintu Isa 
Almasi. LaNapalabang bawang-bawangi 
pangngamaseanNa Allataala mae ri kenanga 
sagenna akkulle kenanga assibajiki ammotere 
siagang Allataala; lamakoasai kenanga ri 
anne linoa lanri Isa Almasi. 

18) ari, sangkamma angkanaya 
passabakkang kasalang sere tau nanihukkung 
sikontu rupataua, kamma tomminjo, 
passabakkang sere tau anggaukangi eroNa 

Allataala nanilappassammo sikontu rupataua 


battu ri dosana nampa nisare katallassang. 

19 kammayatompa sangkamma angkanaya 
passabakkang sere tau tamannuruki 
ri Allataala najaimo tau ajari doraka, 
sangkamma tomminjo passabakkang sere tau 
anggaukangi eroNa Allataala, nalajai tommo 
tau assibajiki ammotere siagang Allataala. 

20 KalenNa Allataala ampassareangi 
hukkung-hukkung agama Yahudia. Mingka 
pila usahai rupataua anggaukangi anjo 
hukkung-hukkunga, pila nadakkaimi anjo 
hukkung-hukkunga siagang pila dorakami 
mae ri Allataala. Mingka pila agau dosana 
rupataua, pila nikamaseang tommi kenanga 
ri Allataala. 

21) ari sangkamma angkanaya musti 
mateki passabakkang nigaukanna dosaya, 
sangkamma tomminjo Nasare maki oloang 
Allataala sollanta assibajiki ammotere siagang 
la, lanri mangngamaseanNa mae ri katte. 
Na lanri bajimi ammotere passisambunganta 
siagang Allataala, laNasare tommaki 
katallassang mannannungang tete ri Isa 
Almasi, Batarata. 

Jari punna kamma, apamo lakkulle 
nikana? Jari musti tuli nigaukammi dosaya 
sollanta pila nikamaseang ri Allataala? 

2 Tantu tena! Nasaba tenamo nanakoasaiki 
dosaya. Jari apa sabana natuli lanigaukang 
dosaya lalang ri tallasatta? 

angkanaya ri wattunta nijene nipasileomi 
tallasatta siagang Isa Almasi? Anjo 
battuanna angkanaya nipasileo maki siagang 
kamateanNa Isa Almasi. 

4laminjo nijenetta ajari pammatei 
angkanaya sikamateang maki Isa Almasi, 
siagang nipasitarawang maki siagang 
KalenNa: sollanna, antekamma batena 
attallasa poleang ammotere Isa Almasi lanri 
koasa malabiriNa Allataala Manggea, kamma 
tomminjo akkullei nigappa katallassang 
berua. 

> Punna assileo maki siagang Isa Almasi 
lanri sikamateanta lalang ri KalenNa, kamma 
tomminjo lanipasileo tommaki attallasa 
poleang ammotere battu ri kamateanga 
sangkamma la. 

6 Niassemmi angkanaya nipasibunomi 
sipa-sipa kodi rupatauta salloa ri wattunna 
nibuno Isa ri kayu sallika, sollanna ajari 
ancuru koasana sipa-sipa kodita; lanri 
kammana, tenamo nanapare ataki dosaya. 

7? Nasaba punna matemo taua, 
nilappassammi battu ri koasana dosaya. 

8 Punna leba maki sikamateang siagang 
Isa Almasi, tappa maki angkanaya 
lasikatallassang tommaki ammotere lalang ri 
KalenNa Isa. 

9 Nasaba niassemmi angkanaya lebami 
nipattallasa poleang ammotere Almasi battu 

ri kamateanga siagang talamateami pole 


ribokoanganna: tenamo nakkulle nikoasai 
KalenNa ri kamateanga. 

10 Anjo kamateang Naoloa Almasi iami 
kamateang mae ri dosaya. Anjo sikaliji 
kajariang sagenna satunggu-tungguna. Na 
anjo katallassang Naoloa ri kamma-kammaya 
anne, iamintu katallassang untu mae ri 
Allataala. 

11| kau ngaseng pole, musti nupasangkamma 
tongi angkanaya matemi kalennu lalang ri 
dosa-dosaya, mingka attallasa poleang mako 
ammotere nusijarreki siagang Allataala tete ri 
Isa Almasi. 

12 Tea mako pole pabiangi nikoasai tallasanu 
ri dosaya ilalang ri anne linoa, sollanna tena 
nanuturukiangi ero kajadallanna. 

13 Tea tongko passareangi tubunu mae ri 
kakoasanna dosaya nanipake anggaukangi 
kajadallanga. Passangalinna passareangi 
kalennu mae ri Allataala, ajari tau 
lebakamo nipalette battu ri kamateanga 
mae ri katallassanga. Passareangi sikontu 
batangkalennu mae ri Allataala, sollanna 
nipakei anggaukangi eroNa Allataala. 

14Takkullea mako nikoasai ri dosaya, nasaba 
tenamo nurawanganna hukkung-hukkung 
agama Yahudia attallasa, passangalinna 
irawanganna mako pangngamaseanNa 
Allataala. 

13 ari, kamma-kamma anne apa bodona 


bicaraya? Maka akkullei nigaukang dosaya 
nasaba tenamo nakirawangang kakoasanna 
hukkung-hukkung agama Yahudia 
passangalinna irawangang kakoasanNa 
pangngamaseanNa Allataala? Tena sikalia! 

16 Maka nuassenji angkanaya punna 
nupassareang kalennu mae ri sereang tau 
nanugaukang apa erona, sikontutojenna 
napajari ata mako anjo tau nuturukia erona? 
Akkulleko ajari ata mae ri apa langngeranga 
mae ri kamateanga, yareka ajari ata 
mannurukia mae ri Allataala nalanri kammana 
assibajiki mako ammotere siagang Allataala. 

17 Mingka sukkuru maki mae ri Allataala! 
Nasaba riolo ajari atako ri dosaya, mingka 
kamma-kamma anne nuturuki tojeng- 
tojemmi pangngajarang annabaya, lebaka 
nipassareang mae ri kau. 

18 Leba mako nilappassang battu ri dosa- 
dosaya, nakamma-kamma anne ajari ata 
mako mae ri eroNa Allataala. 

19 Nasaba sukkara sikali nupahang, 
ammakema pangngebarang mae ri nikanaya 
ajari ata sollanna gampang nupahang. 
Riolo nupassareangi sikontu batangkalennu 
ajari ata mae ri apa-apa ramasaka siagang 
panggaukang jadalaka untu kajadallanga. 
Kamma tomminjo ri kamma-kammaya anne, 
musti nupassareangi sikontu batangkalennu 

anggaukangi eroNa bawang Allataala. 

20 Wattunnu nipare ata ri dosa-dosaya, tena 
nanikoasaiko ri eroNa Allataala. 

21 Anjo wattua apa passawallang nugappa 
ri anjo panggaukang appakasirika? 

Poro kamateang bawang naerang anjo 
panggaukang-panggaukang kammaya! 

22 Mingka kamma-kamma anne nilappassang 
mako battu ri dosa-dosaya, siagang 
ajari mako atanNa Allataala. Naia 
passawallang nugappaya iamintu angkanaya 
nupassareammi tallasanu mae ri Allataala, 
siagang iaminjo langngerang wassele 
katallassang sitoj ennaya siagang katallassang 
satunggu-tunggua. 

23 Nasaba pahalana dosaya iamintu 
kamateanga, mingka pangngamaseang 
Napassareang bawang-bawanga Allataala, 
lamintu katallassang sitojennaya siagang 
katallassang satunggu-tunggua lalang ri Isa 
Almasi, Batarata. 

7 1 Sikamma saribattangku! Nuasseng 

ngasemmi anjo hukkung-hukkunga. 
Jari nuassemmi angkanaya ri wattunnaji 
attallasaija taua nanikoasal ri anjo 
hukkung-hukkunga. 

2 Akkullei nialle pangngebarang sereang 
baine, niakamo buranenna: Ri wattu 
attallasanaija buranenna, tassikkoiji mae ri 
buranenna anjo bainea situru hukkunga. 

Mingka punna matemo anjo buranenna 


talappasami anjo bainea mae ri buranenna 
situru hukkunga. 

3 Punna assialle siagang burane maraeng 
anjo bainea ri wattu attallasanaija buranenna, 
nikana agau bawammi anjo bainea. Mingka 
punna matemi buranenna, talappasami anjo 
bainea, situru hukkunga. Punna assialle 
pole siagang burane maraeng, tenaja nagau 
bawang. 

4Sangkamma ngaseng tomminjo mae ri 
kau, saribattangku ngaseng. Sanrapang 
mate ngaseng mako mae ri hukkung agama 
Yahudia lanri nipasileomi tallasanu siagang 
Isa Almasi, lebaka attallasa ammotere battu ri 
kamateanga, lami ampatangi katallassannu. 
Nipattallasa poleangi ammotere battu 
ri kamateanga, sollanna akkulle ajari 
amatu-matu katallassanta mae ri Allataala. 

> Nasaba katallassanta riolo, ero 
batangkalenta bawang niturukiang. 

Anjo wattua ammumbai cinnata agau dosa 
lanri niana anjo hukkung-hukkung agamaya 
angngatoroki kalenta. laminjo sabana 
nanigaukammo panggaukang angngeranga 
mange ri kamateanga. 

6 Mingka kamma-kamma anne talappasa 
maki battu ri hukkung-hukkung agama 
Yahudia. Sanrapang mate maki mae ri 
hukkung-hukkung makoasaya riolo mae 
ri batangkalenta. Tenamo nasangkamma 

riolo bateta anynyomba mae ri hukkunga, 


lamintu anynyomba situru hukkung-hukkung 
tattulisika. Passangalinna kamma-kamma 
anne niberuimi bateta anynyomba, iamintu 
situru apa Napangngajarranga RohNa 
Allataala mae ri katte. 

"Jari punna kamma, apamo lanikana? 
Lanikana jadalaki anjo hukkung-hukkung 
agama Yahudia? Tantu tena! Mingka 
laminjo hukkung-hukkunga angngajarakki 
angngassengi nikanaya dosa. Takuassengai 
angkana apa anjo nikanaya angngoa, kade 
tena nanakana anjo hukkung agamaya, 
"Teako angngoai." 

8 Battu ri iaminjo hukkung-hukkung 
agamaya nanggappamo kasampatang dosaya 
ampamumbai arupa-rupaya kangoang 
lalang ri atingku, nasaba kade tena anjo 
hukkung-hukkung agamaya, manassa mate 
tommi dosaya. 

? Riolo tena nakuassengi anjo hukkung- 
hukkung agamaya ilalang tallasakku. Mingka 
ri wattunna ammumbamo anjo hukkung- 
hukkung agamaya, appakkaramulami 
attallasa dosaya, nakumatemo inakke. 

10] ari anjo hukkung-hukkung agama 
nikanaya ri uru-uruna lassare katallassang, 
balalo angngeranji kamateang mae ri 
kalengku. 

11 Nasaba ilalammi ri anjo hukkung-hukkung 


agamaya angngalle kasampatang anjo dosaya 
antipua siagang ambunoa. 

12 Anjo hukkung-hukkung agamaya battu ri 
Allataala assalana, siagang sikamma anjo apa 
nipassuroanga lalang ri hukkung agamaya, 
battu ri Allataala assalana, jari adeleki 
siagang bajiki. 

13 ari punna kamma, maka anjo apa bajika 
angngerangi kamateang mae ri kalengku? 
Tantu tena! Mingka anjo dosaya angngerangi 
anjo kamateanga. Nipakei anjo kabajikanga 
ri dosaya angngerang kamateang mae ri 
kalengku, sollanna anassa nicini sipa-sipana 
anjo dosaya. Battu ilalammi ri apa-apa 
Napassuroanga Allataala, abutti manassa 
antekamma jadalana anjo dosaya. 

14 Niassemmi angkanaya anjo hukkung- 
hukkung agama Yahudia battu ri Allataala 
assalana, mingka inakke anne lammai 
batangkalengku. Lebama nibalukang untu 
ajari ata mae ri dosa-dosaya. 

15 Nasaba takuassengai apa nagaukanga 
batangkalengku. Apa eroka kugaukang, 
laminjo tena nagaukangi:, mingka apa-apa 
kumusua, balalo iaminjo kugaukang. 

16 ari, punna ia anjo apa-apa sisalaya 
siagang erokku kugaukang, battuanna 
kumangakuimi angkanaya annabai anjo 
hukkung-hukkung agama Yahudia. 


Roma 7.171 23 32 
17 ari sikontutojenna teaimi kalengku 


anggaukangi sikammaya anjo, passangalinna 
iaminjo dosaya, makoasaya ri kalengku. 

18 Kuassemmi angkanaya tena sikalimo 
apa-apa baji lalang ri batangkalengku, 
lamintu lalang ri sipa-sipa rupatauku. Nasaba 
nia erokku anggaukangi kabajikanga, mingka 
takkullea anggaukangi. 

19 Tena nakugaukangi kabajikanga situru 
apa kukaerokia: passangalinna apa- 
apa takukaerokia kugaukang, iamintu 
kajadallanga. 

20 Punna kugaukang apa-apa takukaerokia, 
sikontutojenna teai inakke anggaukangi 
sikammaya anjo, passangalinna dosa 
makoasaya lalang ri kalengku anggaukangi. 

21] ari, kubodoimi kanangku angkanaya 
laminjo hukkung-hukkunga angngatoroki 
kalengku: iamintu angkanaya punna erokka 
anggaukangi apa bajika, kajarianna apa 
jadalakaji ammumba ri kalengku. 

22 Atingku lalang nangai apa-apa 
Napassuroanga Allataala, 

23 mingka kuassengi angkanaya nia todong 
hukkung maraeng lalang ri kalengku 
angngatoroki kalengku iamintu hukkung 
assisalaya siagang hukkung natarimaya 
pikkirangku. laminjo sabana nakutassikkomo 
mae ri hukkung dosa makoasaya mae ri 
kalengku. 


| Roma 7.241 8.4 33 
24) ari kammaminjo katallassangku: kuturuki 


hukkung-hukkung battua ri Allataala, siagang 
pikkirangku, mingka sipa-sipa marupatauku 
mannuruki mae ri dosaya. Teai sipato 
cilakaku anne! Inaimi ero ampasalamaki 
anne batangkalengku, eroka mange ri 
kamateanga? Sukkuruka mae ri Allataala! 
Nasaba lami ampasalamakka tete ri KalenNa 
Isa Almasi. 
25(7:24) 
1Kamma-kamma anne tenamo 
hukkungang lantabai tau assileokamo 
katallassanna siagang Isa Almasi. 

2 Nasaba hukkung battua ri RohNa Allataala 
ampasileoki katallassanta siagang Isa 
Almasi; lami allappassangki battu ri hukkung 
angngerangaki mae ri dosaya siagang 
kamateanga. 

3 Apa tenaya nakkulle nagaukang 
hukkung-hukkung agamaya, lanri lammana 
batangkalenta ikatte rupataua, iaminjo leba 
Nagaukang Allataala. Lebami Nabeta Allataala 
koasana dosaya lalang ri sipana rupataua: 
lamintu lalang Nasurona battu Ana KalenNa, 
lebakamo battu sanrapang rupatau dorakaya, 
sollanna Natangkasi dosa-dosata. 

4Kammaminjo Nagaukang Allataala, 
sollanna akkulle nigaukang anjo apa-apa 
Nakaerokia lalang ri hukkung-hukkung agama 
Yahudia, lalang ri batangkalenta ikatte tau 

mannurukia mae ri RohNa Allataala, jari teai 


mannurukia mae ri sipa-sipa marupatauta. 

P Inai-nai mannuruki mae ri sipa-sipa 
rupataua, tuli lananawa-nawai apa-apa 
nakaerokia sipa-sipa marupataua. Mingka 
inai-nai attallasa mannuruki ri RohNa 
Allataala, tuli lananawa-nawai anjo apa 
Nakaerokia RohNa Allataala. 

6 Punna nikoasai pikkirannu ri sipa- 
sipa marupataua, kalebakkanna 
lanugappai kamateanga. Mingka punna 
nikoasai pikkirannu ri RohNa Allataala, 
kalebakkanna lanugappai katallassanga 
siagang passiamakkanga siagang Allataala. 

']nai-nai nikoasai pikkiranna ri sipa-sipa 
marupataua, lami assimusu siagang Allataala: 
nasaba anjo taua tamannurukiai ri hukkung 
Napassuroanga Allataala: siagang tena 
memang todong nakkulle mannuruki ri 
hukkunNa Allataala. 

8|nai-nai attallasa mannuruki ri sipa- 
sipa marupataua, anjo tau kammaya 
tanikarannuangai ri atinNa Allataala. 

9 Mingka ikau ngaseng teako mannuruki ri 
sipa-sipa rupataua lalang tallasanu. Punna 
mattantu RohNa Allataala angngatoroki 
kalennu, mattantu lamannurukiko ri RohNa 
Allataala lalang tallasanu. Inai-nai tena ri 
kalenna RohNa Almasi, anjo taua teai taunNa 
Almasi. 

10 Mingka punna niamo Almasi lalang 


ri kalennu, manna pole lamate tubunu 
passabakkang dosa, mingka lanri bajina 
passisambungannu siagang Allataala, 
lanisareko ammotere katallassang ri RohNa 
Allataala. 

1l Punna niaki lalang ri kalennu RohNa 
Allataala, iamintu Roh ampattallasa poleangail 
Almasi battu ri kamateanga, la tomminjo 
RohNa lampattallasaki tubunu akkullea mate. 

12|aminjo sabana, saribattangku ngaseng, 
nanisare maki tanggongang parallua 
nikatutui, mingka teai tanggongang mae ri 
sipa-sipa rupataua, nasaba tena naparallu 
niturukiang erona sipa-sipa rupataua. 

13 Nasaba punna niturukiang erona sipa-sipa 
rupataua manassa lamateko, mingka 
punna lanri koasaNa RohNa Allataala natuli 
nupamate panggaukang-panggaukang 
dosanu, manassa lattallasakko. 

14 | nai-nai nirurungang ri RohNa Allataala, 
lami ana-anaNa Allataala. 

15 Nasaba anjo Roh Napassareanga Allataala 
mae ri kau ngaseng, tena Napajari atako 
sagennu ajari malla lalang ri katallassannu. 
Passangalinna anjo RohNa Allataala 
ampajariko ana-anaNa Allataala. Siagang 
lanri koasaNa anjo RohNa Allataala akkulle 
maki angkana ri la, "Manggeku, Manggeku!" 

16 RohNa Allataala siagang rohna kalenta 


ampanassai angkanaya ajari maki ana-anaNa 
Allataala. 

Jari punna ajari maki ana-anaNa, manassa 
ajari tommaki warisiNa, lantarimayai 
sikamma barakka lebaka Napasadia Allataala 
untu ana-anaNa. Lannarimaki siagang Isa 
apa lebaka Napasadia Allataala untu Isa; 
nasaba punna sikaparisangki siagang Almasi, 
lasiagang tommaki Almasi nipakalabiri. 

18 Sikxamma parisi nikasiaka ri kamma- 
kammaya anne turu ri panggappaku, tena 
nasiapa punna nipasingnganggaraki siagang 
kalabirang lanipanyataya mae ri katte sallang. 

19 Sikontu linoa sanna ngasemmi 
manakkuna antayangi angkanaya kerepi 
wattu naNapanyata Allataala kalabirang 
laNapassareanga mae ri ana-anaNa. 

20 Nasaba nibolimi ajari jappo linoa, teai 
lanri erona linoa, passangalinna lanri nibolina 
kamma ri Allataala. Mingka manna nakamma 
niaija panrannuang: 

21 angkanaya nia sere wattu nanilappassang 
sikontu linoa battu ri kakoasang ammanrakia 
siagang lamminawang tongi lanipamaradeka 
kammayatompa lanipakalabiri siagang 
ana-anaNa Allataala. 

22 Niassengi angkanaya sagenna kamma- 
kamma anne akkunrareng ngasengi sikontu 
linoa napakamma sessa, sanrapang sessana 
sitaua baine punna lammana. 

23 Balalo teai linoa bawang akkunrareng: 


passangalinna manna ikatte akkunrareng 
tongi lalang atinta. Lebami nitarima RohNa 
Allataala. laminjo passare uru-uruNa 
Allataala. Mingka attayangijaki, sollanna 
nilappassang todong sikontu batangkalenta ri 
Allataala siagang Napajariki ana-anaNa. 

24 Nasaba lanri paminasata, nakinipasalama. 
Mingka punna nigappa memammi anjo apa 
niminasaia, anjo teaimi paminasa arenna. 
Nasaba inaika amminasai apa nagappayamo? 

25 Mingka punna maminasaki ri apa-apa 
tenayapa nigappai, paralluki sabara antayangi 
anjo niminasaia. 

26 Kamma tomminjo, punna lammaki, 
battui RohNa Allataala antulungki. Nasaba 
taniassengai angkana antekamma bateta 
musti appala doang; laminjo Roh mange 
andallekang ri Allataala sannaka batena 
ampappalakkangki, sagenna taniassengamo 
ikatte nipau anjo apa parallua nipala. 

27 Allataalaji angngassengi atinna rupataua; 
jari lami angngassengi anjo apa Napalaka 
Roh. Nasaba anjo Roh ampappalakkangi 
ri Allataala apa naparalluanga ummaNa 
Allataala; siagang situruki eroNa Allataala 
anjo apa napalaka. 

28 Niassengi angkanaya Allataala 
ngaseng angngatoroki sikontu apa- 
apaya, sagenna ajari baji mae ri sikamma 

tau angkamaseangai, iamintu sikamma tau 


Nakioka situru ero panggaukanNa. 

29 Sikamma tau lebaka Napile Allataala, leba 
tommi nipattantu battu ri uru-uru memang 
untu ajari sangkamma anaNa, iamintu 
Isa Almasi. Lanri kammana, iaminjo Isa 
Almasi ajari ana bungasa mae ri sikamma 
saribattanna ngaseng. 

30 kammaminjo bateNa Allataala angkioki 
sikamma tau lebaka Napattantu memang labi 
riolo, na sikamma anjo tau Nakioka nisare 
oloang assibajiki ammotere siagang Allataala. 
Na sikamma anjo tau lebaka nisare oloang 
assibajiki ammotere siagang Allataala, nisare 
tommi pammantangang lalang katallassang 
KalenNa Allataala. 

31 Apamo lanikana kamma-kamma anne 
ri passala kammaya ngaseng anjo? Punna 
Narurungangki Allataala, maka inai akkulle 
angngewaki? 

32 Manna ana KalenNa tena todong 
Nakadarangi, passangalinna Napassareammi 
untu kaparalluanta ngaseng: maka 
talaNasareaki sikamma kaparalluanta 
maraenganga? 

33 Maka inai lakkulle antuntukki ikatte umma 
lebaka Napile Allataala, punna KalenNamo 
Allataala angkana tenamo nisala? 

34 Maka lania tau ampasalaki? KalenNa 
Isa Almasi sallang angngalle- ngalleangki. 
KalenNami leba mate, kammayatompa 

KalenNami leba nipattallasa poleang 


ammotere battu ri kamateanga siagang 
niami ri sarinNa Allataala iamintu ri tampa 
makoasaya. 

33 Maka inai lakkulle ampisangkai Almasi 
angkamaseangki? Maka akkullei kasusaanga 
yareka kasukkaranga, yareka passessaya, 
yareka kacipuranga, yareka kakasi-asianga, 
yareka bahayaya, yareka kamateanga, 
ampisangkai Almasi angkamaseangki? 

36 Nia tattulisi lalang ri Kittaka kana 
kammaya anne: "Sikabusuna alloa niaki 
lalang ri bahaya kamateanga ikambe 
passabakkang Ikau. Nipare sangkamma maki 
gimbala eroka nisamballe. " 

37 Tena! Balalo lalang ri sikammaya 
ngaseng anjo anggappa maki pammetang 
toj eng-tojenga lanri la mangngamaseanga 
mae ri katte ngaseng! 

38 Nasaba tappa sikalia angkanaya ri sikontu 
linoa, baji nakamateang yareka katallassang, 
baji namalaeka yareka tu makoasaya, baji 
tuntutang ri kamma-kammaya anne yareka 
tuntutang labattua sallang, yareka kakoasang 
maraengannaya: 

39 haji naapa-apa niaka ri langika yareka 
naapa-apa niaka ri buttaya, yareka apa- 
apa mamo maraengannaya, yangasenna 
anjo takkulleai ampisangkai Allataala 
angkamaseangki, sangkamma lebakamo 

Napappicinikang lalang ri KalenNa Isa Almasi, 


Batarata. 
tKontutojengi anne apa eroka kupau 
lanri inakke taunNa Isa Almasi. 
Tena nakuaballe-balle. Atingku siagang 
pamaikku, nirurunganga ri RohNa Allataala, 
ampakatappa tonga manassana kontutojengi 
anne kanangku. 

2 Sanna sinana siagang parisina atingku, 

3 passabakkang julu bansaku. Nasaba 
untu ikenammi nakurella todong anggappa 
pangngalarroi battu ri Allataala siagang nisala 
battu ri Isa Almasi. 

“Ikenammi umma nipilea siagang nipajaria 
ana-ana KalenNa ri Allataala, kammayatompa 
lebaka angkasiaki kakoasanNa Allataala. 
Ajanjimi Allataala mae ri kenanga, siagang 
nisaremi kenanga hukkung-hukkung 
agama. Nipauammi ri Allataala kenanga 
angkanaya antekamma batena kenanga musti 
anynyomba ri Allataala: kammayatompa 
natarimami kenanga janji-janjinNa Allataala. 

3 | ami kenanga sossoranna boe-boeta. Battu 
ri bansanami kenanga assala kabattuanNa 
Almasi, ri wattu battuNa ajari marupatau ri 
lino. lami kaminang malabiri ri sikontuna 
taua. Nipujimi Allataala satunggu-tungguna! 
Aming. 

6 Tena nalakukana tenamo natappake 
janjinNa Allataala: mingka tena nasikontu 

bansa Israelka nipile ri Allataala ajari 


ummaNa. 

7 Tena nasikontu sossoranna Abraham 
ajari ana-anaNa Allataala. Nasaba Nakana 
Allataala ri Abraham, "Sossorannaji bawang 
Ishak laniareng sossorannu. " 

8Battuang kana, sossoranna Abraham ajaria 
ana-anaNa Allataala, iaji bawang sossorang 
nilassukanga lanri janjinNa Allataala, jari tena 
nasossoranna ngaseng. 

9 Nasaba kammami anne janjinNa Allataala, 
"Punna narapimo wattu lebaka nipattantu 
labattua pole, nalaniamo anana Sara, sitau 
ana burane." 

10 kKammayatompa pole: Anjo Ribka rua ana 
burane nalassukang battu ri serea mangge, 
iamintu Ishak, nene boeta. 

11 Ri wattu tenanapa nanilassukangi anjo ana 
ruaya, leba memammi Napattantu Allataala 
ana lanipilea sallang. Anjo pammileNa 
Allataala tena nabattu ri panggaukanna 
rupataua, passangalinna battu ri ero pakkioNa 
bawang Allataala. Nasaba ri wattunna tenapa 
nangngasseng agau baji yareka agau kodi 
anjo ruaya anana Ribka, 

12 leba memammi angkana Allataala mae 
ri Ribka, "Anjo toaya lajari palayangi mae ri 
anjo loloa." 

13 Nia tattulisi lalang ri Kittaka angkanaya, 
kammaminne kananNa Allataala, 

"Kukamaseangi Yakub, mingka birisikKa mae 


ri Esau." 

4Jari apa bodona kana kamma-kamma 
anne? Lanikana tena naadele Allataala? 
Mattantuna adeleki Allataala! 

15 Nasaba Nakana Allataala mae ri Musa, 
"LaKupappicinikangi barakkakKu, mae ri tau 
eroka Kupicinikiang barakkakKu, siagang 
laKkupappicinikangi pangngamaseangKu 
mae ri tau eroka Kupicinikiang 
pangngamaseangKu. " 

16J) ari anjo apa Natappukia Allataala, teai 
lanri usahana yareka rellana rupataua, 
passangalinna kabajikang pamaiNa bawang 
Allataala mae ri anjo tau Napilea. 

17 Nasaba nia tattulisi lalang ri Kittaka 
angkanaya, "Nakana Allataala mae ri karaeng 
Mesir, Sereji bawang erokKu naKupajariko 
karaeng, iamintu eroki Kupappicinikang 
kakoasangKu battu ri kau, siagang najari 
masahoro arengKu ri sikontu linoa." 

18 ari, iaji namangngamaseang Allataala 
mae ri serea tau punna Nakaerokangi 
kammaya. Kammayatompa ajari kapala batui 
serea tau punna Nakaerokangi Allataala 
kammaya. 

19) ari, lanukana kapang ri nakke, "Punna 
kamma, apa sabana Naero ija Allataala 
ampasalai rupataua? Sai manna inai 
takkulleaji natahang eroNa Allataala?" 

20 Mingka ikau saribattang, tau biasajako 


bawang! Takkulleako barani appiali 

mae ri Allataala! Maka akkullei serea 
pammantangang bunga mae ri tau 
amparekai, angkana, "Apa sabana nanupare 
kamma anne?" 

21Sai ero-erona todong anjo taua 
antekamma tanjana anjo pammantangang 
bungaya napareka? Battu ri sikangkang butta 
pi anjo taua akkullei napare ruang rupa 
anjo pammantangang bungaya: sere baji, 
namaraenganga tena nabaji dudu. 

22 Kamma tomminjo ri apa Napareka 
Allataala. Eroki ampappicinikangi 
pangngalarroinNa siagang kakoasanNa. 
Mingka sabaraki Allataala mae ri anjo tau 
siratanga nihukkung lanri napakalarro-larrona 
Allataala. 

23 Mingka ero tongi ampappicinikangi 
mae ri katte kateneang masukkuka, 
ia Napassareanga mae ri katte tau 
Nakamaseanga. Kamma-kamma anne 
Napasadia maki untu antarimai anjo 
kateneanga. 

24 | kattemi lebaka Nakio, tena nabattu ri 
bansa Yahudia bawang, mingka battu ri 
bansa-bansa maraenga pole. 

25 Nasaba Nakana Allataala lalang ri Kitta 
Nabi Hosea, "Tau teai ummakKu, laniarengi 
UmmakKu. Bansa tenaya naKukamaseangi, 
laKuarengi TunikamaseangKu. 

26 Siagang kere-keremae tampa nikanaya 


ri taua, Teaiko ummakKu, anjoremmi taua 
laniareng ana-anaNa Allataala attallasaka." 

27 Naterassimi nakana Nabi Yesaya ri sesena 
bansa Israelka, "Manna pole nasangkamma 
kassika ri tamparanga jaina bansa Israelka, 
mingka sikedeji lasalama; 

28 nasaba tasalloami naNapaturung 
pangngalarroinNa Batara mae ri bonena 
linoa." 

29 Nakana pole Nabi Yesaya, "Ebara angkana 
tenamo sossorang Nabolikangki Allataala 
Kaminang Koasaya, mattantu leba ngaseng 
maki ajari sangkamma taua ri Sodom siagang 
Gomora." 

30J ari bodona kana kammaminne: Anjo 
bansa-bansa maraenga tena nausaha sollanna 
ajari baji ammotere passisambunganna 
siagang Allataala. Mingka lanri tappana 
kenanga, Napajari bajimi ammotere Allataala 
passisambunganNa siagang kenanga. 

31 Mingka bansa Yahudia tuli nausahai 
anturuki hukkunga sollanna ajari baji 
ammotere passisambunganna siagang 
Allataala. Mingka kalebakkanna tena 
wasselena. 

3? Angngapa natena wasselena kenanga? 
Nasaba tena nanagaukangi kenanga lanri 
tappana ri Allataala, passangalinna lanri 
usaha kalennaji kenanga. Jari iaminjo 

sabana natuguru tattoro kenanga ri "Batu 


Pattattoroanga". 

33 Ri sesena anjo batua, nia tattulisi lalang 
ri Kittaka angkana, "Urangi baji-bajiki anne: 
Ri Sion nia batu leba Kuboli, lajari sabaka 
natattoro taua; iamintu sere batu lompo, 
lajari sabaka natuguru taua. Mingka inai-nai 
tappa ri la tena nalalaba pamaina." 

10 1 Sikamma saribattangku ngaseng! 

Sanna maminasaku sollanna 
nipasalama ngaseng sikontu bansaku. 
Nasannamo bateku ampappala doangangi 
kenanga mae ri Allataala. 

2Barania ampaui angkana sanna lompona 
sumangana kenanga anynyomba mae ri 
Allataala. Mingka anjo sumangana kenanga 
tena nasituru pangngassengang battua ri 
Allataala. 

3 Tena naassengi kenanga antekamma 
caraNa Allataala ampajari bajiki ammotere 
passisambunganNa siagang rupataua. Nalanri 
cara kalenna kenanga naturuki, jari tenamo 
nanaturuki kenanga cara Napappicinikanga 
Allataala. 

4 Anjo hukkung-hukkung agamaya lebami 
Napaganna Almasi. Jari inai-nai tappa 
mae ri Almasi, ajari bajimi ammotere 
passisambunganna siagang Allataala. 

> Natulisiki Musa angkanaya inai-nai 
assibajiki siagang Allataala situru hukkung- 
hukkung agamaya, lami lattallasa lanri 

mannurukinna mae ri anjo hukkung-hukkung 


agamaya. 

6 Mingka ri passala antekamma carana 
taua assibajiki siagang Allataala situru 
katappakkang mae ri Allataala, kammaminne 
nakana lalang ri Kittaka, "Tea mako angkanai 
lalang ri atinnu, Inaika lanai ri suruga? 
(battuanna angngerangi naung Almasi), 

7 yareka Inaika lanaung ri pammantanganna 
tau matea? (battuanna angngangkaki nai 
Almasi battu ri kamateanga.)" 

8Battuanna kammaminne, "Anjo biritta 
battua ri Allataala sanna areppesena ri kau: 
lamintu niaki ri bawanu siagang lalang ri 
atinnu." laminjo biritta napalabanga ikambe: 
lamintu biritta ri passalana tappaka. 

9 Nasaba punna mangakuko siagang bawanu 
angkanaya, "Batara anjo Isa," siagang 
tappakko lalang ri atinnu angkanaya lebami 
Napattallasa poleang ammotere Allataala anjo 
Isa battu ri kamateanga, manassa lasalama 
mako. 

10 Nasaba lanri tappana taua lalang atinna, 
sagenna nitarimamo ri Allataala anjo taua 
assibajiki siagang Allataala. Siagang lanri 
mangakuna taua siagang bawana, sagenna 
nipasalama ri Allataala. 

11 Nia tattulisi lalang ri Kittaka angkanaya, 
"Inai-nai tappa tena nalanipakalaba 
pamaina." 

12 Anne nataba ngasengi sikontu rupataua: 


nasaba tena simmaraenna tu Yahudia siagang 
bansa-bansa maraenga. Anjo Allataala serea, 
Bataranai sikontu rupataua. Napassareangi 
barakkaNa allabia jaina mae ri sikamma tau 
appala tulunga mae ri la. 

13 Nia tattulisi lalang ri Kittaka angkanaya, 
"Sikamma tau akkioka mae ri Batara lasalama 
ngasengi." 

14 Mingka antekamma lakkulle taua akkio 
mae ri Batara punna tenapa natappa 
kenanga? Siagang antekamma lakkulle 
tappa kenanga mae ri Batara punna tenapa 
nalangngereki biritta battua ri Batara? 
Kammayatompa, antekamma lakkulle 
nalangngere kenanga biritta battua ri Batara 
punna tena tau ampabattui anjo birittaya? 

15 Kammayatompa pole, antekamma lakkulle 
taua ampabattui anjo birittaya punna tena 
nanisuroi kenanga? Nia tattulisi lalang ri 
Kittaka angkanaya, "Teai sipato bajina 
kabattuanna tau angngeranga Kabara Baji 
battu ri Allataala." 

16 Mingka tayangasenna taua antarimai anjo 
Kabara Bajika. Nasaba nakana Nabi Yesaya, 
"O, Batara, inaika tau ampatappaki biritta 
napabattua ikambe?" 

17 | aminjo sabana najari tappa taua, nasaba 
allangngereki biritta, siagang nania tau 
allangngereki anjo birittaNa Almasi nasaba 
nia tau ampabattui anjo birittaya. 

18 Mingka erokka akkutanang: Maka tena 


memang tompa nalangngereki kenanga 
anjo birittaya? Mattantu lebami! Nasaba 

nia tattulisi lalang ri Kittaka angkanaya, 
“Allabammi saranna kenanga ri sikontu linoa, 
anrapimi kana-kananna kenanga mange ri 
cappana linoa!" 

19Erokka akkutanang pole: Maka 
tanaassengapi bansa Israelka anjo birittaya? 
Bolimi kamma na Musa rolong ampiali anne 
pakkutananga. Nakana Musa, "Kammaminne 
kananNa Allataala, LaKupajari akkimburuko 
mae ri serea bansa tenaya naUmmaNa 
Allataala siagang laKupajari larroko mae ri 
serea bansa dongo." 

20 Labi baraniangangi pole Nabi Yesaya. 
Nakana, "Kammaminne kananNa Allataala, 
Tau tenaya naboyA, iami ambuntulukKa: 
siagang Kupappicinikammi KalengKu mae ri 
tau tenaya naleba ampakkutanangangaA. " 

21 Mingka ri sesena bansa Israelka, nakana 
Nabi Yesaya, "Kammaminne kananNa 
Allataala, Sikabusuna alloa Kupajonjo 
limangKu mae ri serea bansa kapala batua 
siagang tamaeroka mannuruki." 

1 1 l Erokka akkutanang: Maka Napelami 

Allataala umma KalenNa? Tantu tena! 
|nakke kalengku bansa Israelka, sossoranna 
Abraham, siagang battu ri suku Benyamin. 

“Tena! Tena naNapelaki ummaNa Allataala, 

lebaka Napile battu ri uru-uruna. Nuasseng 


if Roma 11.317 oc | 
ngasenji apa tattulisika lalang ri Kittaka, ri 


passalana Nabi Elia, ri wattunna natuntu 
bansa Israelka mae ri Allataala. Nakana Nabi 
Elia, 

3"O, Batara, nabunomi taua nabi-nabiTa, 
siagang napanra-panraki ngasemmi tampa- 
tampa eroka nipake assare korobang 
mae ri Katte. Inakke mami kale-kalengku 
ammantang, naero tommo kenanga 
ambunoa." 

4 Apa pappialinNa Allataala mae ri Nabi Elia 
anjo wattua? Nakana Allataala, "Niamo Kuboli 
tuju sabu tau untu ri KalengKu. Tena lebakapi 
kenanga anynyomba mae ri Rewata Baal." 

> Kamma tomminjo kamma-kamma anne: 
nia siapa are jaina tau leba Napile Allataala 
lanri pangngamaseanNa bawang. 

6 Napilei Allataala kenanga lanri 
pangngamaseanNa bawang, jari teai 
lanri panggaukanna kenanga. Nasaba 
punna lanri panggaukang bajina naNapilei 
Allataala rupataua, teaimi pangngamaseang 
tojeng-tojeng anjo pangngamaseanNa 
Allataala. 

"Jari antekamma? Tanagappayai bansa 
Israelka anjo apa naboyaya kenanga. 
Anggappayai, iamintu siparappungang 
cadiji tau, ia lebaka Napile Allataala. la 
maraenganga, ajari kapala batu ngasengi 
mae ri pakkioNa Allataala. 

8Nasaba nia tattulisi lalang ri Kittaka 


angkanaya, "Napajari tattongkomi Allataala 
atinna siagang pikkiranna kenanga; siagang 
sagenna kamma-kamma anne takkulleai 
accini matanna kenanga, siagang takkulleai 
allangngere tolinna kenanga." 

9 Nakana todong Daud, "Balang parena 
ajari sikko mae ri kalenna passua-suarrang 
kalenna kenanga, siagang ajari kalobang 
napatuguria kenanga, napanra. 

10Balang parena ajari sassang paccinina 
kenanga sollanna takkullea accini, siagang 
balang parena ajari bukku kenanga sagenna 
satunggu-tungguna." 

11Frokka pole akkutanang: Ri wattunna 
tuguru tu Yahudia, maka lanri nikellaina panra 
kenanga natuguru? Tena sikalia! Mingka lanri 
dorakana kenanga, balalo nanipasalamamo 
bansa maraenga, sagenna ajari akkimburumo 
bansa Yahudia mae ri anjo bansa maraenga. 

12 anri salana siagang tenana manannuruki 
bansa Yahudia mae ri eroNa Allataala, 
nanibarakkakimo bansa-bansa maraenga 
ri Allataala. Jari labiangampa pole punna 
ajari bajimo ammotere passisambunganna 
bansa Yahudia siagang Allataala: tantu lalabi 
lompoangangi pole barakka laNapassareanga 
Allataala! 

13 Mingka kamma-kamma anne bajiki punna 
abicara mae ri sikamma saribattang bansa 
maraenga. Anne siapaya sallona, ajariku 

tunisuro mae ri bansa-bansa maraenga, teai 


sipato kupakalompona anjo jama-jamangku. 

14 Kuminasai nakuakkulle ampajari 
akkimburu bansaku mae ri bansa maraenga, 
sollanna akkulle ajari saba nakuakkulle 
ampasalamaki siparua kenanga. 

13 Lanri nisorongbokona kenanga ri Allataala, 
najari bajimo ammotere passisambunganNa 
Allataala siagang linoa; jari labiangampa 
pole punna nitarima kenanga ri Allataala! 
Tantu sangkamma lebami kenanga tau mate 
attallasa poleanga ammotere! 

16 Punna sikere roti uru-urua nipassareammi 
mae ri Allataala, battuanna anjo roti sibatua 
nipassareang tommi mae ri Allataala. Na 
punna Allataala pata anjo akana poko kayua, 
battuanna anjo tangke-tangkenna la todong 
pata. 

17 Anjo tangke-tangkenna poko zaitunga 
lamintu pangngebaranna tu Yahudia lebami 
nitoto siparua. Nampa anjoreng ri bate lebaka 
nitoto nipaccangkokimi tangke poko zaitun 
tenaya niparakai, iamintu pangngebaranna 
ikau bansa maraenga. Nipacangko mako 
mae anjoreng sollanna nukasia sikamma 
kabajikang battua ri katallassang rohanina tu 
Yahudia. 

18 | anri kammana, teako cini tunai anjo tau 
sanrapang lebaka nitoto sangkamma anjo 
tangke-tangkea. Musti nuurangi angkanaya 
ikau sanrapang poro tangke jako bawang. 

Nateai tangkea assarel kanre anjo akaka, 


passangalinna anjo akaka assarei kanre anjo 
tangkea. 

19 Mingka lanukana kapang, "Iye, mingka 
nitotoi anjo tangke-tangkea sollangku akkulle 
nipacangko mae ri pokona!" 

20 Anjo kammatojengi. Mingka nanipela 
kenanga lanri tenana natappa kenanga, 
naikau nitarimako lanri tappanu. Jari lanri 
kammana, teako ajari tampoi; passangalinna 
musti mallakko. 

2l Nasaba punna tena Napassayangi 
Allataala naNapela tu Yahudia sanrapang 
anjo tangke-tangke aslia, teako angkanai 
laNapassayangko Napela! 

22) ari anrinni akkullei nicini antekamma 
bajiNa Allataala, mingka akkulle tongi nicini 
antekamma terasaNa. Sanna terasaNa mae 
ri tau dorakaya, mingka sanna bajiNa mae ri 
kau ngaseng assala tuli tutuko attallasa battu 
ri kabajikanNa. Nasaba punna tena, manassa 
lanipela tongko. 

23 Na ri passalana anjo tu Yahudia, punna 
ajari tappamo kenanga lanitarimami kenanga 
ammotere: nasaba makoasai Allataala 
antarimai kenanga ammotere. 

24|kau teaiko bansa Yahudi, sanrapangko 
tangke-tangke battu ri poko zaitun tenaya 
niparakai. Jari, punna ikau tenaya nacoco 
sipanu, mingka akkulleko sanrapang 
nipacangko mae ri anjo poko zaitun aslia, 

labiangampa pole anjo tu Yahudia sanrapanga 


tangke-tangkenna anjo poko zaitun aslia. 
Tantu labi akkulleangangi Napoterang 
Allataala kenanga mae ri poko zaitun kalenna 
todong kenanga. 

25 Sikamma saribattangku! Kupalaki natena 
nanukana kalennu nuasseng ngasemmi apa- 
apaya. Nasaba nia apa Nakaeroki Allataala 
mingka tanaassengapi rupataua. Nakukellai 
sollanna nuasseng anjo: iamintu: Kapala 
batui sipagang tu Yahudia:, mingka tenaja 
nalatuli kamma anjo sipa-sipana kenanga. 
Punna ganna bansa-bansa maraenga battu 
mae ri Allataala, 

26 |anipasalama ngaseng tommi sikontu tu 
Yahudia. Nasaba nia tattulisi lalang ri Kittaka 
angkanaya, "Laniaki Karaeng Mappasalamaka 
battu ri Sion; laNapakabella ngasengi sikontu 
kajadallanna battu ri sossoranna Yakub. 

27| apparekKa janji majarre siagang kenanga 
ri wattunna Kupammopporang dosa-dosana 
kenanga." 

28 Lanri teana tu Yahudia antarimai Kabara 
Baji battua ri Allataala, ajari musumi kenanga 
ri Allataala; na iaminjo balalo ampajari upaki 
bansa-bansa maraenga. Mingka lanri nipilena 
ri Allataala, tuli nikamaseammi ri Allataala 
anjo tu Yahudia, passabakkang boe-boena 
kenanga. 

293 Nasaba punna Napilei Allataala anjo 


taua siagang Nabarakkaki, talebakai Nabeso 
ammotere anjo apa lebaka Nagaukang. 

30 Riolo tena ngaseng numannuruki mae 
ri Allataala. Mingka kamma- kamma anne 
Napanyatami Allataala angkanaya leba mako 
nipatalappasa battu ri kasalanga, lanri tenana 
namannuruki tu Yahudia. 

31Kamma tomminjo mae ri anjo tu 
Yahudia. Kamma- kamma anne tamannurukiai 
kenanga mae ri Allataala, sollanna 
nipanyata angkanaya nipakabella mako 
battu ri kasalanga. Mingka anjo kenanga 
lanipakabella tongi sallang battu ri kasalanga. 

32 Nasaba lebami nibalang parekang 
ri Allataala nikoasai rupataua ri 
sipa tamannurukia, sollanna akkulle 
Napappicinikang pangngamaseanNa mae ri 
yangasenna kenanga. 

33 Teai sipato hebana kakalumanynyanganNa 
Allataala! Teai sipato tinggina kacaradekanNa 
siagang pangngamaseanNa! Maka inai 
akkulle ampappilajari sikamma apa lebaka 
Napattantu? Maka inai akkulle ampahangi 
cara-caraNa anjama? 

34 Nia tattulisi lalang ri Kittaka angkanaya, 
"Maka inai akkulle angngassengi pikkiranNa 
Batara? Maka inai akkulle assarei 
pappakainga? 

35 Maka inai leba assare apa-apa mae ri 


Batara sagenna akkulle annuntu pabalasa 
battu ri la?" 

36 Allataala ampaniaki sikontu apa-apa 
niaka. Sikontu apa-apaya battu ri Allataala 
kabusuki assalana siagang untu Allataala 
kabusu. Nipujimi Allataala sagenna 
satunggu-tungguna! Aming. 

12 1 Sikamma saribattangku! Sanna 

bajiNa Allataala mae ri katte. 
laminjo sabana nakupala dudu ri kau 
ngaseng sollanna nupassareang sikontu 
batangkalennu ajari korobang attallasa, 
siagang matangkasaka, kammayatompa 
nikarannuanga ri atinNa Allataala. Mustina 
kammaminjo caranu anynyomba mae ri 
Allataala. 

2 Teako amminawangngi ri atorang- 
atoranna anne linoa. Bolimi kamma na 
Allataala ampajari berui sipa-sipa niaka ri 
kalennu, sollannu akkulle tappinra. Lanri 
kammanapi anjo nampa akkulle nuasseng 
apa Nakaerokanga Allataala iamintu apa 
nikanaya baji, siagang sukkuka gannana, 
kammayatompa nikarannuanga ri atinNa 
Allataala. 

3 |ebama Nasare passare malammoroNa 
Allataala. Lanri kammanami anjo 
nakupakainga ngasengko angkanaya: 
Teako pakatinggi dudui kalennu battu ri 
siratannaya. Parallui nupakatuna pamainu 

massing tau parallui naparessa kalenna situru 
pakkulle natarimaya battu ri Allataala lanri 
tappana ri Isa. 

4 Anjo batangkalea jai anggotana. Massing- 
massing anggota batangkalea nia ngaseng 
jama-jamanna. 

> Kammatommi anjo ri katte ngaseng. Manna 
nakijai, mingka ajari sere maki batangkale 
lanri assileo maki lalang ri Isa Almasi. 
Siagang nipasisambung ngaseng maki ajari 
anggota-anggota lalang ri serea batangkale. 

6 Massing nia pakkulle untu allayani 
Napassareang Allataala mae ri katte, 
tenaya nasangkamma ngaseng. Anjo 
pakkullea, passare battu ri Allataala lanri 
pangngamaseanNa mae ri katte. Lanri 
kammana, musti nipakei anjo pakkullea. Tau 
anggappaya passare untu ambirittakangi 
biritta battua ri Allataala, musti nabirittakangi 
situru pakkullena anjo biritta battua ri 
Allataala. 

"Tau niaka pakkullena untu antulungi 
paranna tau, musti natulung tojeng-toj engi 
paranna tau. Tau niaka pakkullena untu 
angngajara, musti angnga]jara toj eng-tojengi. 

8Tau niaka pakkullena untu ampakajarreki 
paranna tau, musti napakajarre tojeng- 
tojengi paranna tau. Tau niaka pakkullena 
untu assarei apa-apanna paranna tau, 
musti lammoro pamaiki, situru siratannaya 

untu ammimping, musti ammimping 
tojeng-tojengi. Tau niaka pakkullena untu 
ampappicinikangi pangngamaseanna mae 
ri paranna tau, musti napappicinikangi anjo 
pangngamaseanna situlusu pamaina mae ri 
paranna tau. 

9 Angngamaseangko siagang cinong pamai. 
Musti nukabirisi gau jadalaka, siagang 
annagala jarrekko mae ri apa-apa bajika. 

10 Musti massing sikamaseang duduko 
sangkamma tau assaribattanga lalang sere 
balla; kammayatompa massing sipirioloiko 
assare sallang. 

11Rajengko anjama-jama. Teako kuttui. 
Anjamako untu Batara lalang sumanga battua 
ri RohNa Allataala. 

12 Musti rannui pamainu maminasa ri Batara: 
sabarakko lalang kasusaanga, siagang teako 
lanrei appala doang. 

13 Tulungi parannu tu Karisteng ampagannaki 
kaparalluanna, siagang pakatenei atinnu 
antarimai julu tappanu tenaya nuassengi 
kenanga antama ri ballanu. 

14 Ppappalakkangi barakka mae ri Allataala 
tau pallaka panggaukanna mae ri kau. 
Pappalakkangi barakka, tea laloko sarei 
kana-kana pattunra. 

15 Amminawangko rannu siagang tau 
rannua, siagang amminawang tongko 
angngarru siagang tau angngarruka. 

16 Massing assiamakko siagang assibajikiko. 
Teako tinggi langgai, mingka pakatunai 
kalennu sangkamma tau tunaya. Teako 
angkanai kalennu carade dudu ri sitojennaya. 

17 Punna nia tau agau jadala mae ri kalennu, 
teako balasaki siagang kajadallang. Gaukangi 
apa nakanaya ngaseng taua bali. 

18 Ysahakangi sollannu akkulle assiama 
ngaseng siagang taua lalang tallasanu. 

19 Sikamma saribattangku! Tea laloko 
abalasaki ri kajadallanna taua mae ri kau; 
bolimi kamma na Allataala ampabattui 
hukkunganna. Nasaba nia tattulisi lalang ri 
Kittaka angkanaya, "Nakana Batara, iNakkemi 
lambalasaki panggaukanna taua. INakkemi 
langhukkungi. " 

20) ari, punna cipuru musunnu sarei kanre: 
na punna turerei, sarei jene inung. Nasaba 
punna kamma anjo panggaukannu mae ri ia, 
manassa latuguru siri-sirimi anjo musunnu. 

21Teako pabiangi kalennu nibeta ri 
kajadallanga, passangalinna musti nubetai 
anjo kajadallanga siagang panggaukang bali. 

13 l Yangasenna taua musti mannuruki 

mae ri pamarentaya; nasaba tena 
pamarenta tabattua ri Allataala kakoasanna. 
Siagang anne pamarenta ri kamma-kammaya 
anne, napajappai kakoasanna situru 
Napassuroanga Allataala. 

2Lanri kammanami anjo, napunna nia 
tau angngewai pamarentaya, sangkamma 

lebami angkanaya naewai anjo apa 


lebakamo Napattantu Allataala. Na inai-nai 
appanggaukang kamma anjo iami langgappa 
hukkungang. 

3 Nasaba inai-nai agau baji tena naparallu 
malla mae ri pamarentaya. laji tau agau 
kodia musti malla. Punna erokko tena 
numalla ri pamarentaya, musti agau bajikko, 
nanuanggappa pammyji. 

4 Nasaba anjo pamarentaya atanNa Allataala, 
anjamaya untu kabajikannu. Mingka punna 
agau Jadalakko, memang musti mallakko 
mae ri pamarentaya: nasaba tena naporo 
nianaja koasana anghukkungi taua. lami 
atanNa Allataala, ampabattuai hukkunganNa 
Allataala mae ri tau agau Jadalaka. 

= Lanri kammanami anjo namusti 
mannurukiko mae ri pamarentaya teai lanri 
teanuja bawang nihukkung, mingka lanri 
erona memang todong pamainu. 

6 anri kammana tommi anjo nanuabayara 
sima, nasaba anjo pamarentaya pagaweNa 
Allataala ampajappayai anne tugasana 
memang. 

"Jari bayaraki mae ri pamarentaya apa 
siratanga nubayara ri ia. Abayarakko sima 
punna siratangko abayara sima: siagang 
abayarakko sussung punna siratangko 
abayara sussung. Musti nubilang lompoi 
tau siratang nubilang lompo siagang musti 
nupakalabiriki tau siratanga nupakalabiri. 

8Teako kainrangangi apa-apa mamo manna 


pole ri nai, pantaranganna kainrangang 
pangngamaseanga ri massing para ikau. 
Nasaba inai-nai angkamaseangi paranna 
tau, sangkammami angkanaya nagaukang 
ngasemmi apa-apa Napassuroanga Allataala 
lebaka napabattu Musa. 

9 Nasaba anjo hukkung-hukkung agama 
Yahudi angkanaya: Teako assalimaraki: teako 
ammunoi, teako alukkaki: teako cinnai ri 
apa-apanna parannu tau, yangasenna anjo 
siagang hukkung-hukkung maraengannaya 
pole, lebami nipakabodo ajari sere 
hukkung, iamintu, "Kamaseangi parannu 
tau, sangkamma todong nukamaseanna 
batangkalennu. " 

10 | nai-nai angkamaseangi paranna tau, tena 
olona lagau jadala ri paranna tau. Jari inai-nai 
angkamaseangi paranna tau, sangkammami 
angkanaya nagaukang ngasemmi sikamma 
apa napassuroanga hukkung agamaya. 

11 pantaranganna ngaseng anjo pole, 
nuassengi angkanaya iaminne ri wattu 
kamma-kammaya anne nusiratang 
ambangung battu ri tinronu. Nasaba 
kamma-kamma anne pila ambaniangammi 
wattunta lanipasalama, naia ri wattu beru 
appakkaramulata ajari tappa. 

12 Abirimmi allalo bangngia: natasalloami 
nasingara. Jari, baji maki ammari 

anggaukangi gau-gau sassanga. Parallui 


nipipakei kalenta sanjata singaraka. 

13 Musti nigaukangi apa-apa malabirika, 
sangkamma biasaya nagaukang taua ri 
wattu singaraka, teako allabi dudu batenu 
assua-suara, yareka teako taliwakki batenu 
angnginung sagennu nasaring. Teako 
assalimaraki, yareka teako appanggaukang 
kammai tu tena nungngasseng atorang. 
Teako assibaji, yareka teako assereati. 

14Bolimi kamma na Batara Isa Almasi 
ampattantui apa siratanga nugaukang. 
Siagang teako mannuruki ri sipa-sipana tau 
dorakaya sollanna nupasukku nakacinnaia 
hawa napasunu. 

14 l Musti nutarimai siagang baji tau 

lammaya tappana sangkamma 
saribattannu. Teako ageakki siagang ia ri 
passala panggappana. 

2 Nia tau nakana arupa-rupai kanre-kanreang 
akkulle nakanre. Mingka nia todong tau 
lammai tappana nanakana gangang-ganganji 
akkulle nakanre. 

3 | nai-nai arupa-rupa akkulle nakanre, teai 
nacini tunai tau kanre- kanreang attantuaji 
bawang nakanre: na inai-nai kanre-kanre 
attantuaji bawang nakanre, teai napasalai 
tau arupa-rupaya nakanre, nasaba anjo taua 
nitarimami ri Allataala. 

41naikoka antu sagennu akkulle angngadeli 
atanna tau maraenga? Natugurukka yareka 

nambangungka anjo ataya, anjo urusanna 


karaenna. Na memang lammentengi nai anjo 
ataya, lanri Makoasai Batara ampamentengi 
nai. 

> Nia tau angkana nia allo attantu labi 
paralluanganga naallo-allo maraenganga: 
mingka nia todong tau maraengang 
angkanaya yangasenna anjo allo-alloa 
sangkamma ngasenji. Bolimi kamma, 
namassing napattantu panggappana taua. 

6 Nia tau ampajari labi paralluangangi 
allo-allo attantua, lanri erona napakalabiri 
Batara. Nia tau arupa-rupai nakanre, lanri 
erona napakalabiri Batara, nasaba napakei 
appala sukkuru mae ri Allataala anjo kanrea. 
Kammatommi anjo tau kanre-kanreang 
attantuaji bawang nakanre, anjo taua 
napakalabiriki Batara siagang appala 
sukkuruki mae ri Allataala. 

7 Tenanniakka tau attallasa untu kalenna 
bawang: siagang tenanniakka tau lamate 
untu kalenna bawang. 

8Punna attallasakki, untu Batara 
nakiattallasa. Napunna mateki, untu Batara 
todong nakimate. Jari, ri attallasatta yareka ri 
mateta, anne kalenta Batara pata. 

9 Lebami mate Almasi nattallasa ammotere. 
Lanri kammanami anjo Najari Bataramo 
mae ri tau attallasaka siagang mae ri tau 
mateamo. 


Da Roma 14.101 15 63 
10 ari, sikamma saribattangku! Apa sabana 


nanupasala saribattang julu tappanu? Siagang 
apa sabana nanucini tunai? Ikatte anne 
lamange ngasenjaki andallekang nakiniadeli 
ri dallekanNa Allataala. 

11 Nia tattulisi lalang ri Kittaka angkanaya, 
"Nakana Batara, sikontutojenna, lasuju 
ngasengi anynyomba taua ri dallekangKu, 
na sikontu rupataua massing lamangakui ri 
Nakke angkanaya iNakkemi Allataala." 

12 Jari musti laniadeli ngasengki ri Allataala, 
lanri sikontu panggaukanta. 

13 | anri kammana, takkulleaki massing 
sisalakang. Mingka usahakangi natena 
nugaukangi apa-apa akkullea ampasala 
oloangi saribattang julu tappanu, sagenna 
doraka. 

14 anri assileona katallassangku siagang 
Batara Isa, tappa sikalima angkanaya 
sikontutojenna tena apa-apa harang ri 
passalana sikontu apa-apa nikanrea, mingka 
harangi anjo apa-apaya mae ri sereang tau, 
punna niharangngangi ri anjo taua. 

13 Mingka punna passala anjo apa nukanrea 
naparisi pamai saribattang julu tappanu, 
tenamo namangngamaseang batenu 
appanggaukang. Punna lebamo mate Almasi 
untu anjo taua, teako balang parekangi 
ajari panra anjo taua passabakkang apa-apa 
nukanrea. 

l6l anri kammana, katutui sollanna tena 


nanicini Kodi ri parannu tau apa-apa nukanaya 
baji ri kalennu. 

17 Nasaba pumna lalang ri pamarentahanNa 
Allataala, tena naparallu nikanaya apa-apa 
akkullea nikanre yareka apa-apa akkullea 
niinung. Mingka ia parallua iamintu 
angkanaya mannuruki rupataua ri eroNa 
Allataala, nakasiaki nikanaya salewangang 
ri pamaika, kammayatompa karannuang 
Napassareanga RohNa Allataala. 

18 | nai-nai kamma anjo batena allayani 
mae ri Almasi, iami lanikarannuang ri atinNa 
Allataala, kammayatompa nipakalompo ri 
sikamma tau maraenga. 

19[ anri kammana, ia parallua tuli 
niusahakang iamintu sikamma akkullea 
appania passiamakkang siagang sipaenteng 
mae ri sikamma taua. 

20Teako passabakkang apa-apa nikanre, 
nanupanraki apa-apa lebaka Napare Allataala. 
Memang sikontu kanre-kanreanga hallala 
ngasengi untu nikanre, mingka punna 
passabakkang anjo apa nukanrea nadoraka 
taua, sala mako. 

21Bajikangang teako angnganrei dageng 
yareka teako angnginungi anggoro yareka 
teako anggaukangi apa-apa mamo, punna 
passabakkang ia anjo najari doraka 
saribattang julu tappanu. 

22 Bolimi kamma na ikau tommo anggaukangi 


anjo apa nupatappaka ri dallekanNa Allataala 
untu kalennu. Inai-nai tena naranggasela 
anggaukangi apa annabaya, lami matene. 

23 Mingka inai-nai bata-bata angkanrei 
apa-apaya, nakamma nakanrena tonja anjo 
apa-apaya, lami lanipasala ri Allataala, 
nasaba teai lanri tappana ri apa annabaya 
siagang salaya nappanggaukang anjo taua. 
Na apa-apa mamo nigaukang tena nasiagang 
tappa, sala ngasengi. 

1 5 l | katte tau tappa tojeng-tojenga ri apa 

nipatappaka musti sabarakki punna 
akkabaratangi tau lammaya tappana mae 
ri katte. Takkulleaki kasannangang kalenta 
bawang niboya. 

2 Mingka ikatte musti nipakasannangi atinna 
paranta tau untu kabajikanna, sollanna pila 
katambang jarrena tappana mae ri Allataala. 

3 Nasaba manna Almasi teai kasannangang 
KalenNa Nanawa-nawa. Nia tattulisi lalang 
ri Kittaka angkanaya, "Sikontu paccalla 
lamangea ri kalennu, tuguru mange 
ngasemmi ri Nakke." 

4Sikontu anjo apa-apa niaka tattulisi 
lalang ri Kittaka, lanipake ngasengi untu 
angngajarakki. Nasaba anjo pappilajarang 
nitarimaya battu ri Kittaka naajarakki ajari 
sabara siagang ajari majarre sanggenta 
akkulle manrannuang mae ri Allataala. 

3 Poro Allataala, akkullea assarei kasabarrang 


siagang panynyaleori rupataua, antulung 
ngasengko sollannu akkulle ajulu ati, 
mannuruki ri katallassanNa Isa Almasi. 

6 Lalang majulu atinu nukkulle assama-sama 
mammuji mae ri Allataala, ManggeNa 
Batarata Isa Almasi. 

7 Lanri kammana, paralluko massing sitarima 
siagang tene pamai, sangkamma nitarimanu 
todong ri Almasi untu ampakalabiriki 
Allataala. 

8 Nasaba, urangi, lebami Nalayani Almasi 
tu Yahudia, lanri eroNa Napappicinikang 
angkanaya manassa jarreki Allataala ri 
janjinNa, naNarupaimo anjo janjinNa mae ri 
boe-boeta. 

9 Napajari tommi Isa bansa-bansa maraenga 
appakalabiri mae ri Allataala, lanri baji 
pamaiNa Allataala mae ri kenanga. Nia 
tattulisi lalang ri Kittaka, angkanaya, "Lanri 
kammanami anjo nakulamammuji-muji mae 
ri Katte ri tangnga-tangngana bansa-bansaya, 
lamakkelonga mammuji- muji mae ri arenTa. " 

10 Nia todong pole tattulisi angkanaya, 
“"Marannu-rannuko siagang ummaNa Allataala 
Napilea, ikau bansa-bansaya!" 

11 Siagang nakana pole, "Pujimi Allataala, 
ikau sikontu bansa-bansaya, sikontu rupataua 
parallui mammuji mae ri la!" 

12 Sjagang kammami anne napaua pole 
Nabi Yesaya, "Battu ri sossoranna Isai nia 

lammumba sitau lammarentaya mae ri 


bansa-bansaya: lami lanapanrannuangi anjo 
bansa-bansaya." 

13 Allataalami tampa panrannuannu. Poro 
Nabonei pamainu sikontu karannuang 
siagang salewangang, lanri tappanu mae 
ri la, sollanna lanri koasa RohNa Allataala 
nanupila manrannuang mae ri Allataala. 

14 Sikamma saribattangku! Tappaka 
angkanaya jai apa-apa baji ri kau ngaseng. 
Jai todong apa-apa nuasseng, siagang 
akkulleko massing siajara. 

15 Mingka niaija apa-apa maraengang 
parallu kuterassi kupakaingakkangko anrinni 
ri suraka, situru tugasa Napassareanga 
Allataala mae ri nakke. 

16 Napajarima palayanNa Isa Almasi, 
sollangku nisuro mae ri bansa pantaranganna 
bansa Yahudia, iamintu bansa-bansa 
maraenga. Nipajarima imang sollanna 
kubirittakang Kabara Baji battua ri Allataala 
mae ri kenanga, sollanna akkulle kenanga 
nitarima ajari korobang mae ri Allataala. 
Kuminasai kenanga nanitangkasi ri RohNa 
Allataala, sollanna akkulle ajari korobang 
matangkasa mae ri Allataala. 

Jari, lanri assileomi katallassangku 
siagang Isa Almasi, akkullemi kukalompoang 
pamai jama-jamangku untu Allataala. 

18 | aji nakubarani akkana kamma lanri 
inakkena Napake Isa Almasi ampappicinikangi 

apa Nagaukanga Isa, iamintu Napajari 


mannurukimi bansa-bansa maraenga mae ri 
Allataala. Kugaukammi anjo lalang kana-kana 
siagang panggaukang: 

19 kammayatompa ilalang gau-gau 
appakalannasaka, siagang sukkaraka antama 
ri akkalana rupataua, yangasenna anjo 
koasaNa RohNa Allataala anggaukangi. Leba 
ngasemmi kubirittakang sikamma Kabara 
Baji ri passalana Isa Almasi mae ri taua, 
appakkaramula battu ri Yerusalem sagenna ri 
Ilirikum. 

20]a paminasangku iamintu poro akkullea 
ambirittakangi Kabara Baji battua ri Allataala 
ri tampa-tampa tenayapa naleba nalangngere 
taua passalana Isa Almasi. Nasaba tena 
nakuero sanrapang tau ambangung irate ri 
pondasi lebakamo napadongko tau maraenga. 

21 Nia tattulisi lalang ri Kittaka angkanaya, 
"Sikamma tau tenayapa naleba anggappai 
birittaNa, lanacinimi, siagang tau tenayapa 
naleba allangngere, lanapahammi." 

22| ami anjo sabana nakuamole-molemo ero 
battu angkunjungi ngasengko, mingka tuli nia 
halangang. 

23 Mingka kamma-kamma anne lebami 
jama-jJamangku anjoreng ri daera-daeraya. 
Attaung-taummi salloku tuli ero angkunjungi 
ngasengko. 

24Sallang punna alampa mange ri 
parasangang Spanyol, erokka assengka 

ri kota nupammantangia, nakumaminasa 


sollanna akkulleki assibuntulu, nakukkulle 
arannu-rannu sinampe siagang ikau ngaseng. 
Napunna lebaki anjo, kuminasai sollanna 
akkulle ngasengko ambantua untu anjo 
palampangku mange ri Spanyol. 

25 Mingka kamma-kamma anne 
erokka alampa mange ri Yerusalem 
ampangngerangangi sumbangang untu 
ummaNa Allataala niaka anjoreng. 

26 Nasaba lebami assamaturu jamaah- 
jamaaka ri parasangang Makedonia siagang 
Akhaya untu assarei sumbangang sikamma 
saribattang kasi-asia niaka ri allana ummaNa 
Allataala ri Yerusalem. 

27 Kammami anjo lebaka natappuki kenanga 
siagang tene pamai. Nasaba sikontutojenna 
siratang memang tongi kenanga antulungi 
sikamma saribattang kasi-asi niaka ri 
Yerusalem; nasaba battu anjoremmi ri 
bansa Yahudia anggappa bansa-bansa 
maraenga sikamma barakkaNa Allataala. Jari, 
siratang tongi anjo bansa-bansa maraenga 
antulungi bansa Yahudia siagang barakka 
pabarang-barangang. 

28 Punna lebamo kupaleba anne tugasakku, 
siagang lebami kupabattu anne sumbangang 
lebaka nipassere untu kenanga ri 
Yerusalem, eroma alampa mange ri Spanyol 
nakuassengka ri kota nupammantangia. 

29 Punna battua sallang mae ri kau ngaseng, 


mattantu jai barakka battu ri Isa Almasi 
lakupabattuangko. 

30[ anri Batarata Isa Almasi, siagang lanri 
pangngamaseang RohNa Allataala, sanna 
kupalana mae ri kau ngaseng sollannu 
amminawang ngaseng todong attojeng- 
tojeng siagang inakke appala doang mae ri 
Allataala. 

31pappala doanganga sollangku akkulle 
talappasa battu ri limanna tau tenaya natappa 
ri parasangang Yudea, kammayatompa 
sollanna akkulle kupajappa tugasakku 
ampabattui anjo sumbanganga mae ri 
Yerusalem, siagang natarima baji kenanga 
siagang tene pamai. 

32 Sagenna, punna Nakaerokang Allataala, 
akkullea battu mae ri kau ngaseng siagang 
baji. Nakuakkulle anggappa panynyaleori ri 
tangnga-tangnganu ngaseng. 

33 Poro Allataala, akkullea assarei 
salewangang rupataua, anrurungang 
ngasengko lalang ri katallassannu. Aming! 
16 l Eroki kupappiassengang ri kau 

ngaseng, saribattang baineta, iamintu 
Febe. lami ambantui jamaaka ri Kengkrea. 

2 Tarimami anne saribattanta, salaku 
kalaserenna ummaNa Batara. Kamma 
memang tomminjo batena tau tappaka mae 
ri Allataala musti massing sitarima. Tulungi 
punna nia apa-apa naparalluang battu ri kau: 

nasaba jai tommi leba nabantu kalaserenna 


tau lebaka nabantu iamintu inakke. 

3 Ppabattuanga sallangku mae ri Priskila 
siagang Akwila, lebaka kuagang anjama untu 
Isa Almasi. 

4Lebaki kenanga sikede mate lanri 
erona kenanga ampalilia ri balaya. Appala 
sukkurukka mae ri kenanga; balalo teai 
inakke bawang, mingka sikontu jamaah 
bansa-bansa maraenga appala tarima kasi 
ngasengi mae ri kenanga. 

3 Pabattuang tonga sallangku mae ri jamaah 
niaka arappungang ri ballana kenanga. 
Sallangku mae ri Epenetus, kukamaseanga. 
lami tau uru-urua tappa mae ri Almasi ri 
sikontu daera niaka ri Asia. 

6Sallangku todong mae ri Maria. lami leba 
anjama terasa untu ikau ngaseng. 

7 Pabattu tongi sallangku mae ri Andronikus 
siagang Yunias. Anjo kenanga ajulu 
parasangangi siagang ajulu bansai siagang 
inakke, kammayatompa lebaki kenanga 
nitarungku siagang inakke. Ri tenanapa 
kutappa mae ri Almasi, rioloangammi 
kenanga tappa. Masahoroki kenanga mae ri 
sikamma tunisuroNa Allataala. 

8Sallangku mae ri Ampliatus, 
kukamaseanga, lanri para assileomi 
katallassangku siagang Batara. 

9 Pabattuanga sallang pappakalabirikku 
mae ri Urbanus, niaganga sipanjama- 

jamang untu Almasi. Kammayatompa 


sallang pappakalabirikku mae ri Stakhis, 
kukamaseanga. 

10Sallangku mae ri Apeles. Abuttimi 
tamalanrena mae ri Almasi. Sallangku todong 
mae ri Aristobulus sibatu balla, 

11 kammayatompa mae ri Herodion, julu 
parasangangku siagang julu bansaku. 
Kammayatompa pole sallangku mae ri 
sikamma julu tappatta niaka ri ballana 
Narkisus. 

12 Sallangku mae ri Trifena siagang 
Trifosa, anjama terasaka allayani Batara, 
kammayatompa mae ri Persis kukamaseanga, 
lebaka todong anjama terasa untu Batara. 

13 Sallangku mae ri Rufus siagang ammana, 
kupasangkammaya todong amma kalengku. 
Rufus tu nipilea ri Batara, siratanga nipuji. 

14 Pabattuanga sallangku mae ri Asinkritus, 
Flegon, Hermes, Patrobas, Hermas, siagang 
sikamma saribattang julu tappatta niaka 
assiagang kenanga. 

15 Sallangku mae ri Filologus siagang Yulia; 
kammayatompa mae ri Nereus siagang 
saribattang bainena:, mae ri Olimpas siagang 
sikamma tau tappa niaka assiagang kenanga. 

16 Massing sisareko sallang sikarimangngi 
salaku tu Karisteng. Sikamma jamaah- 
jamaaNa Almasi appikatu ngasengi sallang 
mae ri kau ngaseng. 

17 Sikamma saribattangku ngaseng! Sanna 


kupalana mae ri kau ngaseng: tutuko mae 
ri tau eroka appasisala-sala siagang tau 
eroka angkacoi tappana taua mae ri Batara. 
Assisalai anjo kammaya siagang apa lebaka 
nipangngajarrang mae ri kau. Pakabellai 
kalennu battu ri tau kammaya anjo. 

18 Nasaba anjo tau kammaya ngaseng 
panggaukanna, teai untu Batarata Isa 
napanjama-jamang, passangalinna untu 
napasu kalenna kenanga ero napasukku. 
Natipui tau tenaya nangngasseng apa-apa 
siagang kana-kana sanna bajina. 

19 Naasseng ngasemmi taua angkanaya 
tamalanreako mae ri pangngajarang Kabara 
Baji battua ri Allataala. Na sannammo 
pamaikku mae ri kau ngaseng lanri anjo 
passalaka. Kuminasai sollannu carade mae ri 
apa-apa bajika, na nudongo mae ri apa-apa 
jadalaka. 

20 Allataala assarei salewangang rupataua: 
tasalloami naancuru Billisika nampa naboli 
irawangang kakoasannu. Poro tuli nibarakkaki 
ngasengko ri Batarata Isa Almasi! 

21 Agangku Timotius, appikatui sallang mae 
ri kau ngaseng. Kammayatompa Lukius, 
Yason siagang Sosipater, iamintu julu 
parasangangku siagang julu bansaku. 

22 Antulisikai anne suraka iamintu inakke, 
Tertius. Appikatua sallang passaribattangang 
mae ri kau ngaseng. 

23 Gayus, appikatu tongi sallang mae 


ri kau ngaseng. Anjorenga ri ballana 
ammantang, siagang anjoreng tommaki 

ri ballana assambayang. Erastus, kapala 
bendaharana kotaya appikatu tongi sallang 
mae ri kau ngaseng, kammayatompa Kwartus 
saribattanta. 

24[Poro Nabarakkaki ngasengko Batarata 
Isa Almasi. Aming!) 

25 Nipujimi Allataala! Makoasai anjarreki 
tappanu, situru Kabara Baji battua ri Allataala, 
lamintu ri passalana Isa Almasi, lebaka 
kubirittakang. Kubirittakangi anjo passalaka 
situru apa Napanyataya Allataala: iamintu ri 
sesena rancanaNa Allataala, abilangngang 
taungamo tanaassenga taua. 

26 Mingka kamma-kamma anne, situru 
passuroNa Allataala mannannunganga, 
lebami nipanyata siagang nipabattu anjo 
rancanaya mae ri sikontu bansa-bansaya, 
lamintu lebaka natulisi nabi-nabia, sollanna 
tappa ngaseng siagang mannuruki ngaseng 
kenanga mae ri Allataala. 

27 ami Allataala tenaya ruanna, kaminang 
bajika siagang annabaya. Poro lami 
nipakalompo sagenna satunggu-tungguna, 
lalang ri Isa Almasi! Aming! Sallangku, 
Paulus, atanNa Isa Almasi 


1 Korintus 


1 1 Sikamma saribattangku, anggota 
jamaaNa Allataala ri Korintus! Leba 
mako nikio ri Allataala ajari ummaNa, lanri 
taunNako Isa Almasi; assiagang ngaseng 
sikontu tau niaka ri kere-keremae anynyomba 
ri Batarata Isa Almasi, iamintu Batarana 
kenanga siagang Batarata todong. Inakke 
Paulus siagang saribattanta Sostenes, 
maminasa poro nibarakkakiko siagang 
nisare ngasengko salewangang ri Allataala 
Manggeta, siagang Batara Isa Almasi. Anne 
suraka kutulisiki salaku tunisuroNa Isa 
Almasi, niangkaka ri Allataala, lanri ero 
KalenNa Allataala. 

2(1:1) 

3(1:D) 

4Tuli appala sukkurukka mae ri Allataala 
saba ikau ngaseng, nasaba nutarimami 
passare malammoroNa Allataala, tete ri Isa 
Almasi. 

> Akkalumanynyang mako lalang ri 
yangasenna apa-apaya ri katallassanga, 
lanri ajari taunNa mako Isa Almasi. J aimi 
pangngassengannu, siagang carade mako 
ampangngajarrangi anjo pangngassenganga. 


1 Korintus 1.61 13 2 
lami anjo ajari butti angkanaya bajimi 
antamana ri atinnu anjo biritta ri passalana 
Isa Almasi; 

7 sagenna tenamo nukakurangang barakka 
manna sirupa, lalang nutayanna kabattuanNa 
Batarata Isa Almasi ampanyatai KalenNa mae 
ri sikontu rupataua. 

8 kalenNa Almasi ampakajarrekko sagenna 
kalabusang, sollanna punna battu poleangi 
sallang, tena callanu narapikang. 

9 Akkullei nipatappa tojeng-toj eng Allataala. 
lami Allataala lebaka angkiokko untu ajari 
sere siagang AnaNa, iamintu Isa Almasi, 
Batarata. 

10 Sikamma saribattangku! Kupalaki, lalang 
arenNa Batarata Isa Almasi, sollannu ajulu 
kana; sollanna tena nanusisala-sala. Paralluko 
ajari sere, ajulu ati siagang ajulu pikkirang. 

ll Nasaba nia tau battu ri ballana Klo 
ampabattui ri nakke angkanaya nia 
passigea-geakkang ri kau ngaseng. 

12 Natabaya kanangku iamintu nia ri kau 
angkana, "Inakke amminawanga ri Paulus," 
nia angkana, "Inakke amminawanga ri 
Apolos," nia todong angkana, "“Inakke 
amminawanga ri Petrus," kammayatompa nia 
angkana, "Inakke amminawanga ri Almasi." 

13 Masakang tabage-bagei Almasi? Tena 
naleba nisalli Paulus untu ikau! Sai tena 
todong nanijenekko untu ajari tumminawanna 
Paulus? 

14 Sukkurukka, nasaba tena manna sitau 


leba kujene ri kau ngaseng, pantaranganna 
Krispus siagang Gayus. 

1 Tapporo tena lalo manna sitau angkana 
iaji nakujene sollanna ajari tumminawang ri 
nakke. 

16(O, memang! Inakke anjeneki Stefanus 
sibatu balla.Inakke memang anjeneki 
kenanga. Mingka pantaranganna anjo, turu 
pangngurangingku tenamo tau maraeng leba 
kujene.) 

17 Nasuroa Almasi teai untu ajene tau, 
passangalinna untu ambirittakangi Kabara 
Baji battua ri Allataala, siagang pole, anjo 
kugaukangi teai lanri kacaradekang abicara 
salaku rupatau, sagenna lajari sia-siamo anjo 
koasa kamateanNa Isa Almasi ri kayu sallika. 

18 Nasaba anjo kabara kamateanNa Isa 
Almasi ajari kabara balle-ballei mae ri tau 
lamangea ri kapanrakanga. Mingka untu 
ikatte tu nipasalamaka ri Allataala, anjo 
kabaraka iami ajari pammatei ri Napanyatana 
kakoasanNa Allataala. 

19 Nasaba Nakana Allataala lalang ri Kittaka, 
"LaKukacoi kaporeanna tau caradeka siagang 
laKkupalanynyaki pammahanna tau niaka 
pangngassenganna. " 

20] ari, apa matu-matunna anjo tau niaka 
pangngassenganna? Apa matu-matunna 
sikamma anjo tau caradeka? Apa matu- 
matunna tu panritaya ri anne linoa? 


1 Korintus 1.211 25 4 
Lebami Napakasingara Allataala angkanaya 


kaporeanna anne linoa poro balle-balle lompo 
bawang! 

21 Nasaba manna pole antekamma caradena 
rupataua, mingka takkulleai mangngasseng ri 
Allataala punna lanri kacaradekanna bawang. 
Mingka lanri mangngamaseanNa Allataala, 
Naeromo ampasalamaki sikamma tau 
tappaka ri la, tete ri anjo biritta napabattua 
ikambe, nicini aballe-ballea ri anne linoa. 

22 Tu Yahudia annuntuki gau appakalannasa 
salaku butti, kammayatompa tu Yunania 
naboyai lalang ri kaporeang niaka ri anne 
linoa. 

23Mingka ikatte anne iaji bawang 
nibirittakang iamintu biritta ri passalana Isa 
Almasi lebaka mate ri kayu sallika. Anjo 
birittaya napakanassui pamaina tu Yahudia, 
siagang nicini aballe-ballei ri bansa-bansa 
maraenga. Na bansa maraenga nakanai 
kadongokang anjo kammaya. 

24 Mingka untu sikamma tau lebakamo 
nikio ri Allataala baji tu Yahudi yareka 
bansa-bansa maraenga iami ajari pammatei 
ri butti Napanyatana kakoasanNa siagang 
kabajikanNa Allataala. 

23 Nasaba ia dongoka nicini ri Allataala, iami 
labi poreangngang nakaporeanna rupataua. 
Na ia lammaya nicini ri Allataala iami 
gassingangngang nakagassinganna rupataua. 

26 Sikamma saribattangku! Cobasai urangi 


antekamma katallassannu ri wattunnu 
Nakio Allataala. Sikede duduji ri kau tau 
pore, yareka tau koasa, yareka tau tinggia 
empoanna ri paccinina rupataua. 

27 Nasaba Nakunjungi memang tongi 
Allataala ampilei tau nicini dongoka ri anne 
linoa; sollanna ajari siri-siri tau caradeka. 
Siagang Napile tommi Allataala tau nicini 
lammaya ri anne linoa, sollanna ajari siri-siri 
tau makassaka siagang magassinga ri anne 
linoa. 

28 Napilemi Allataala apa-apa nicini 
rawaya, nicini tunaya, yareka nicini tenaya 
matu-matunna ri anne linoa, sollanna 
Naancu-ancuru Allataala apa-apa nicini 
malabirika ri anne linoa. 

23 Sollanna punna kamma anjo, tenamo 
manna sitau akkulle ampattampo-tampoangi 
kalenna ri dallekanNa Allataala. 

30 KalenNa Allataala ampasserei 
katallassannu siagang Isa Almasi. Tete 
ri Isa Almasi nanipajariki carade. Siagang tete 
ri latommi naNapasibajiki maki Allataala mae 
ri KalenNa, iamintu Napajari maki ummaNa, 
kammayatompa Napajari bebasa maki. 

31J ari, sangkamma tattulisika lalang ri 
Kittaka, "Inai-nai ero ampakalompoi pamaina, 
musti napakalompoi pamaina lanri apa-apa 
Nagaukanga Batara." 

2 1 Sikamma saribattangku! Ri wattungku 


battu mae ri kau, nakupabattu rancanaNa 
Allataala tenayapa naassengi anne linoa, teai 
kacaradekanna anne linoa kupake, yareka 
teai bicara taliwa-liwaka bajina nilangngere. 

2 Nasaba lebami kupakkalepu ri atingku 
angkanaya ilalang niakku ri tangnga- 
tangnganu ngaseng, tena maraeng apa-apa 
lakupabattu mae ri kau, pantaranganna 
passalana Isa Almasi; marioloangannaya 
lamintu angkanaya lebami mate ri kayu 
sallika. 

3Sanna lammana kalengku siagang 
annekkerekka napakamma malla ri 
wattungku nia ri tangnga-tangnganu 
ngaseng. 

4Teai bicara sannaka bajina nilangngere lanri 
kacaradekang ri rupataua kupake ampabattui 
anjo birittaya mae ri kau ngaseng. Mingka 
kammaminjo caraku ampabattui untu 
ampabutti angkanaya makoasai RohNa 
Allataala. Akkulle ngasemmi nucini anjo 
passalaka. 

> Kammaminjo bateku anggaukangi, sollanna 
teai lanri kacaradekang rupatau nanutappa 
mae ri Almasi, passangalinna lanri koasaNa 
Allataala. 

6 Mingka manna nakamma, kupake tonji 
pangngassenganga ampabattui anjo birittaya 
mae ri tau rapang tinokamo katallassang 
rohanina. Mingka anjo pangngassenganga 

teai pangngassengang battu ri lino, yareka 


pangngassengang battu ri sikamma tau 
annagalaka koasa ri anne jammanga, ia 
lalanynyaka sallang kakoasanna. 

7 Anjo pangngassengang kupabattua iamintu 
pangngassengang battu ri Allataala. Anjo 
pangngassenganga tanaassengal anne linoa, 
mingka iami anjo lebaka Napasadia Allataala 
ri wattu tenanapa nipajari anne linoa, untu 
katallassang mateneta ngaseng. 

8Tena manna sere tau annagalaka koasa 
ri anne jammanga angngassengi anjo 
pangngassenganga. Nasaba kade naassemmi 
kenanga, tantu tenamo nanasalliki kenanga 
anjo Batara kaminang malabirika. 

9 Mingka sangkamma apa tattulisika 
lalang ri Kittaka angkanaya, “Apa 
tenaya naleba nacini yareka nalangngere 
rupataua, kammayatompa tenaya naleba 
ammumba lalang ri pikkiranna rupataua, 
ilaminjo Napasadia Allataala untu tau 
mangngamaseanga ri la." 

10 Mingka lebami Napappiassengang 
RohNa Allataala mae ri katte. lami anjo 
RohNa Allataala ansalidiki ngasengi sikontu 
apa-apaya, sagenna pole rancanaNa Allataala 
kaminang taccokkoa. 

11Sai akkullea angngassengi bonena 
atinna serea tau, iamintu atinna tonji anjo 
taua? Kammatommi anjo rapanna Allataala. 

la akkullea angngassengi bonena atinNa 


Allataala iamintu RohNa tonji Allataala! 

12Na ikatte anne teai roh battu ri anne 
linoa nisareangki, passangalinna Roh battu 
ri Allataala, sollanna niasseng ngaseng apa 
lebaka Napassareang Allataala mae ri katte 
ngaseng. 

13 | anri kammana, punna napakasingara 
ikambe sikamma anjo passala battua ri 
Allataala mae ri tau nikoasaia ri RohNa 
Allataala, teai kacaradekang battu ri rupataua 
napake ikambe ampakasingaraki anjo 
passalaka, mingka situru ajarang battua ri 
RohNa Allataala. 

14 | nai-nai tena nikoasai ri RohNa Allataala, 
takkulleai natarima anjo apa Napakasingaraka 
RohNa Allataala. Nasaba ajari sangkammaji 
kadongokang anjo passalaka mae ri anjo 
tau kammaya. Anjo tau kammaya takkulleai 
napahang anjo passalaka, nasaba anjo 
passalaka takkulleai nipahang situru apa-apa 
kacinikanga. 

15 | nai-nai nikoasai ri RohNa Allataala, 
akkulle ngasengi napahang sikontu apa- 
apaya; mingka kalenna anjo taua manna 
sitau tania akkulle ampahangi. 

16 Nasaba nia tattulisi lalang ri Kittaka 
angkanaya, "Maka inai akkulle ampahangi 
pikkiranNa Batara? Siagang inai akkulle 
ampakaingaki?" Mingka ikatte niaki 
pikkiranNa Almasi ri katte! 

3 1 Sikontutojenna saribattangku ngaseng, 


takkullea abicara ri kau ngaseng 
sangkamma tau nikoasaia ri RohNa Allataala. 
Mingka sanrapanja bawang abicara tu 
mannurukia ri erona anne linoa; sanrapanga 
ana loloa lalang ri katappakkanga mae ri 
Almasi. 

2 Riolo sanrapangi kanre ana lolo 
kusareangko, jari teai kanre tau toa; nasaba 
tanukulleapi angnganre kanre terasa. Mingka 
ri kamma-kammaya anne sanrapang tena 
tompa nanuakkulle angkanrei anjo kanre 
terasaka, 

3 nasaba mannuruki ijako ri cara sipa-sipa 
rupataua lalang ri katallassannu. Nasaba 
punna massing sikimburu ijako siagang 
masarro ijako assibaji para ikau, sai iami 
anjo buttina manassanu mannuruki ijako ri 
cara sipa-sipa tau tenaya natappa ri Allataala 
lalang ri katallassannu? 

4 Punna nia angkana, "Ikambe Paulus 
kipinawang," na ia maraenganga 
angkana, "Ikambe Apolos kipinawang, " 
sai iaminjo buttina manassana angkanaya 
appanggaukang kamma ijako tu linoa? 

3 Sikontutoj enna inai anjo Apolos? Siagang 
inai anjo Paulus? | kambe anne poro palayanNa 
jaki bawang Allataala, ia lebaka ampimpingko 
sollannu tappa mae ri Almasi. |kambe 
poro nigaukannaji bawang jama-jJamang 
Napassuroanga Batara mae ri kambe. 

8|nakke sanrapanja tau alamunga, na Apolos 


sanrapang ansirangi jene, mingka KalenNa 
Allataala ampattimboi anjo lamung-lamunga. 

' Jari ia parallua iamintu Allataala, nasaba 
lami appattimbo. Tau alamunga siagang tau 
anynyiranga jene tena naparallu: 

Sanjo ruaya sangkammai. Massing 
lanatarimai pahalana situru pakkaresoanna. 

9 |kambe sangkamma jaki para tau anjama 
ri Allataala, na ikau sanrapangko kokonNa 
Allataala. Yareka sanrapang tongko balla 
bangunanNa Allataala. 

10 Sanrapanga tu nisare kacaradekang 
ajari panrita balla ri Allataala. lami anjo 
kacaradekanga kupake leba ampadongkoki 
batu pondasina anjo bangunanga, nampa 
tau maraeng ampatulusuki ambangung 
Irateanna anjo pondasia. Sikontu taua musti 
naparhatikangi baji-baji antekamma batena 
musti ambangung irateanna anjo pondasia. 

ll Nasaba lebami Napattantu Allataala 
angkanaya tena ruanna Isa Almasi akkulle 
ajari sanrapang pondasina anjo bangunanga. 

12 Nia ammake bulaeng ambangung 
irateanna anjo pondasia, nia ammake pera, 
nia ammake batu paramata, nia ammake 
kayu, nia todong ammake ruku yareka batang 
ase. 

13 Sikontu apa-apa lebaka najama taua, 
massing lakacinikangi sallang punna battu 
poleang Almasi. Nasaba pepe sallang 

lampanassa ngasengi apa-apa massing 
lebaka nagaukang rupataua. Pepe lanipake 
angngyji siagang ampattantui baji-kodina 
anjo jama-jamanga. 

14 Punna parrang ri pepe anjo bangunang 
nibangunga irateanna anjo pondasia, 
lannarimami hadia anjo tau ambangunga. 

15 Mingka punna akkanrei anjo bangunang 
najamaya, larugimi anjo taua, kalenna 
lasalamaki, mingka sanrapangi tau 
talappasaka battu ri pepeka. 

19 Maka nuassenji angkanaya ikau antu 
sanrapangko ballaNa Allataala? Siagang 
angkanaya niaki RohNa Allataala ammantang 
lalang ri kalennu? 

17 Punna nia tau ampanraki ballaNa Allataala, 
anjo taua lanipanraki tommi ri Allataala. 
Nasaba anjo ballaNa Allataala matangkasaki, 
naia nikanaya ballaNa Allataala iamintu ikau. 

18 Tea laloko niakki antipui kalennu. Punna 
nia tau ri tangnga-tangnganu nakana 
kalenna nia pangngassenganna situru 
pangngukkuruna anne linoa, anjo taua musti 
ajari dongoki, sollanna akkulle ajari tau niaka 
tojeng pangngassenganna. 

19 Nasaba tau nicini caradeka ri anne linoa, 
sikontutoj enna nicini dongoki ri Allataala. 
Nia tattulisi lalang ri Kittaka angkanaya, 
"Battu ri kacaradekanna tonji tu caradeka, 
nanijakkalamo kananna ri Allataala." 

20 Nia todong tattulisi angkanaya, "Naassengi 


Batara angkanaya pikkirang tena ngaseng 
matu-matunna anjo pikkiranna tu caradeka. " 

21| anri kammana, tea laloko niakki 
ampalece dudui rupataua, nasaba 
yangasenna nipassareang ngasemmi mae ri 
kau, ajari ikau pata: 

22 Paulus, Apolos, Petrus, anne linoa, 
katallassanga siagang kamateanga, anne 
jammanga yareka jammang labattua, 
yangaseng- ngasenna ikau ngaseng pata. 

23 Na ikau taunnako Almasi, kammayatompa 
anjo Almasi Allataala pata. 

4 1 Alle rapammi angkanaya ikambe anne 

palayang-palayanNaki Almasi; ikambemi 
nisare tugasa ambirittakangi sikamma 
rancanaNa Allataala, tenayapa naassengi 
anne linoa. 

2Uru-uruna nituntu ri anjo palayang 
kammaya iamintu tamalanrea mae ri 
karaenna. 

3 Untu inakke, tena nanjari apa-apa 
angkanaya antekamma panggappanu yareka 
panggappana tau maraenga mae ri kalengku. 
Balalo manna inakke tena todong naparallu 
angkanaya antekamma panggappaku mae ri 
kalengku todong. 

4Tena nakuassengi kalengku angkanaya 
nia salaku manna pole passala apa mamo; 
mingka anjo takkulleai ajari butti angkanaya 
tena memang salaku. Kalenna bawang Batara 

akkulle ampattantui angkanaya sala yareka 


tena nakusala. 

3 Lanri kammana, nasaba tenapa narapiki 
wattunna, teako akkaro-karo dudui 
ampattantui angkanaya salai yareka tena 
nasala serea tau. Tayangi sagenna battu 
sallang Batara. lami lassungke ngasengi 
sikontu rahasia taccokkoa lalang ri sassanga. 
lami lampakacinikang ngasengi sikontu apa 
lebaka narancana lalang ri massing atinna 
taua. lapi anjo wattua nampa massing 
lannarima taua pujiang siratannaya battu ri 
Allataala. 

6 Sikamma saribattangku! Lanri untu 
kaparalluannu ngaseng, nakalengkumo 
siagang Apolos kupitujui anne bicaraya: 
sollannu akkulle accini conto mae ri kambe, 
angkanaya antekamma batenu appilajara 
ampahangi anne bicara angkanaya, "Annagala 
majarre mako mae ri paratorang niaka." 
Sagenna tenamo manna sitau akkulle 
ampakalompo dudui serea tau, nampa nacini 
tuna maraenganga. 

7|naika ampajariko malompoangang na 
tau maraenga? Sai yangaseng-ngasenna 
sangnging apa-apa nutarimaji battu 
ri Allataala. Jari angngapa nanuero 
ampattampo-tampoangi kalennu, 
sangkamma leba angkana anjo apa- 
apa niaka ri kau teai apa-apa nutarima? 

8 Memang tenamo apa-apa nuparalluang 


pole! Nasaba akkalumanynyang mako! Ajari 
karaeng mako! Na ikambe tena. Teai sipato 
bajina kade ajari karaeng toj eng- tojeng mako, 
sollanta akkullemo siagang ammarenta. 

9 Nasaba turu panggappaku, ikambe 
tunisuroNa Allataala, leba maki Napare 
paccini-cinikang Allataala ri dallekanna 
rupataua siagang malaekaka. Ikambe 
sangkamma maki tau tuna lebaka nihukkung 
mate ri dallekanna tau jaia siagang 
nigora-gorai ri bonena linoa. 

10 Ajari tau dongo maki lanri Almasi, 
nanuajari carademo tu Karistenga! |kambe 
ajari lamma maki, na ikau ajari gassing mako! 
| kambe nicalla maki na ikau nipuji-puji mako! 

11 Sagenna kamma-kamma anne nakasiami 
ikambe nikanaya cipuru siagang atturere: 
care-carena ikambe ia mami ammantang 
niaka ri kalenna ikambe, nisessa maki ri taua; 
tenamo tampa pammantanganna ikambe, 

12 akkareso terasami ikambe amboyai 
kaparalluang allo-alloa. Punna nitunraiki, 
nibalasami siagang barakka; punna nisessaki, 
sabara mamaki; 

13 punna nabicara kodiki taua, nibalasami 
siagang kana-kana baji. Sanrapang 
bajikangang mami loro-lorona anne linoa 
na ikambe; sagenna kamma-kamma anne 
nipasanrapang mamaki ramasana anne linoa. 

4 Teai lanri erokku ampakasirikko nakutulisi 


anne kammaya mae ri kau, mingka lanri 
erokku ampakaingakko sangkamma ana-ana 
kalengku. 

15 Nasaba inakkemi ajari manggenu 
ngaseng, manna pole ebara angkana niamo 
sampulo sabu gurunnu. Lalang attallasanumo 
ajari sere siagang Almasi inakkeji bawang 
ajari manggenu, nasaba inakke ampabattui 
anjo Kabara Baji battua ri Isa Almasi mae ri 
kau. 

16 | anri kammanami anjo nasanna kupalana 
ri kau ngaseng, sollannu angngalle conto mae 
ri nakke. 

17| ami anjo nakusuromo Timotius battu 
mae ri kau ngaseng. Salaku tumminawang 
ri Almasi, sangkammai ana kalengku, 
kukamaseanga. lami ana akkullea 
nipatappa. lami lampakaingakko ri passalana 
katallassang kupinawanga ri wattungku ajari 
tappamo mae ri Almasi; iamintu katallassang 
lebaka kupangngajarrang mae ri sikontu 
jamaah niaka ri kere-keremae. 

18 Nia siapa are battu ri kau ajari tampo, 
lanri nakana kapang kenanga talabattua mae 
ri kau ngaseng. 

19 Mingka punna Naerokang Batara tena 
tabattuku mae ri kau ngaseng. lapi anjo 
wattua sallang nakucini todong apa akkullea 
nagaukang anjo tau tampo kammaya: 

jari teai poro bicaranna bawang kenanga 


kulangngere. 

20 Nasaba punna ammarenta Allataala lalang 
ri katallassanna taua, tena naporo lalang ri 
bicaranna bawang nipabutti mingka lalang 
pole ri koasa katallassanna anjo taua. 

21) ari pilei mami apa labi nungaia! Apa 
erokko nakuterassi bateku angngajarakko 
punna battua mae ri kau, yareka kulammai 
siagang kupakkamaseangi? 

5 l Sikontutojenna battumi mae ri nakke 
kabarana angkanaya nia tau taliwa-liwa 
batena agau bawang ri tangnga-tangnganu, 
nia tau assalimara siagang amma aona. 
Manna tau kapereka tagau kammayal! 

2 Mingka manna nakamma, ero ijako tuli 
attampo-tampo. Sikontutojenna, musti sinai 
nyawanu siagang musti nupassuluki anjo tau 
agau kammaya battu ri allanu. 

3 Bellai batangkalengku battu ri kau ngaseng, 
mingka pamaikku niaki ri tangnga- tangnganu. 
Jari erokka abicara sangkamma angkana 
niakka ri tangnga-tangnganu, "Lalang arenNa 
Batara Isa Almasi nakupau angkanaya, anjo 
tau lebaka anggaukangi anjo panggaukang 
ramasa kammaya, musti nihukkungi!" Punna 
arappungangko pasanrapangi angkanaya nia 
tonga hadere lanri koasaNa Isa Almasi. 

4(5:3) 

3 Musti nupassareangi anjo taua mae ri 
Billisika: sollanna panra tubuna siagang 

lanri kammana nanipasalama rohna ri wattu 


battuna pole ammotere Batara. 

Tena nabaji anjo apa nupattampo- 
tampoanga! Nuassemmi kapang anne 
lampangkana angkanaya, "Pagambang 
sikedeka ampabakkaki labu lebaka nileo." 

7 Pelaki rolong anjo pagambang salloa, 
lamintu dosaya, sollannu ajari sanrapang labu 
berua nileo, tangkasaka battu ri pagambanna 
dosa salloa. Nakuasseng angkanaya kamma 
mako anjo, lanri sadiami passua- suarrang 
allo Paskata: Almasi ajari sanrapang gimbala 
Paska, lebaka nikorobangkang. 

8Jari, maeko nanipakalompo anjo 
passua-suarranga siagang roti tenaya 
nammake pagambang,: iamintu roti ajaria 
pangngebarang mae ri apa-apa tenaya 
callana siagang Nakaerokanga Allataala. 
Teaki nakipakalompoi anjo passua-suarrang 
Paskaya siagang roti niaka pagambang 
sallona, iamintu pagambang dosaya siagang 
kajadallanga. 

9 Kupaumi lalang ri surakku allaloa, sollanna 
tena nanuassileo siagang tau nangala agau 
bawang. 

10 Naia kupakkanaya tau agau bawang 
teai tau tenayapa nanaassengi Allataala, 
yareka tau angngoa, yareka paballe- 
balle, yareka tau anynyomba ri barhala, 
tena sikaliapa naassengi Allataala! Teai 
kenanga kupakkanai! Nasaba punna musti 

nupakabellai kalennu battu ri kenanga, tantu 


assulu taba sikali mako battu ri anne linoa. 
11Mingka ia kupakkanaya iamintu, 
angkanaya teako asserei siagang tau 
nakanaya kalenna Karisteng, mingka 

agau bawangi, yareka angngoai, yareka 
anynyombai barhala, yareka nangai 

napau kodi paranna tau, yareka painungi, 
yareka palukkaki. Manna ammempoa 
sipangnganreang siagang kenanga tea laloko! 

12 Memang, teai urusangku angngadeli 
tau tenaya na Karisteng. KalenNa Allataala 
langngadeli kenanga. Mingka ri sesena 
anggota-anggota jamaaka, sai musti kalenna 
tonji jJamaaka angngadeli kenanga? Nia 
tattulisi lalang ri Kittaka angkanaya, "Bongkai 
tau jadalaka battu ri allanu." 

13 (5:12) 

1 Angngapa nunia barani alampa mae 

ri haking tenaya natappa ri Allataala 
antuntuki parannu tau tappa ri Allataala, 
punna assisala pahangko siagang ia? 
Angngapa natena numae ri ummaNa Allataala 
ampassilolongangi? 

2 Tenaka nanuassengi angkanaya ummaNa 
Allataala langngadeli anne linoa? Jari punna 
ikau memang langngadeli anne linoa, maka 
tanukulleai ampassilolongangi anjo parkara 
kammaya cadina? 

3 Tenaka nanuassengi angkanaya ikatte 


langngadeli malaekaka? Jari labiangampa 
pole punna parkara katallassang allo-alloaja. 

“Jari punna ammumba parkara kammaya 
anjo maka lanuerangi mae ri tu tena sikalia 
empoanna lalang ri jamaaka? 

> Punna kamma, teai sipato appakasiri-sirina! 
Tantu niaja tu carade ri tangnga-tangnganu 
ampakabajiki punna nia para tu Karisteng 
assisala pahang! 

6 Mingka angngapa nania ri kau mange 
antuntuki paranna tu Karisteng ri dallekanna 
tu tenaya na Karisteng? 

7 Teako angkana mangea bawang akkara- 
kara ri dallekanna tu tenaya na Karisteng 
nanusala: balalo nampa mako assisala-sala 
para ikau nanunibeta lompomo. Labi 
bajikangangi punna tanugappaya kaadelanga 
yareka nipakarugiko naia appakammaya 
anjo! 

8 Mingka, balalo ikaumi kalennu agau taadele 
siagang ampakarugi tu maraenga! Balalo 
parannu tonji tau tappa nupakamma! 

9 Maka nuassenji angkanaya takkulleai ajari 
ummaNa Allataala tu tenaya namannuruki? 
Teako eroki nitipu. Inai-nai agau bawang, 
inai-nai anynyomba ri barhalaya, inai-nai 
agau bawang, inai-nai agau sala siagang 
paranna burane yareka paranna baine, 

linai-nai alukka, angngoa, siagang 
painung, inai-nai nangai ambicara kodi 

paranna tau siagang ampaccoki paranna tau 


yangasemmi anjo tau kammaya takkullea 
ajari ummaNa Allataala. 

11 Nia siapa are jainu appanggaukang 
kamma anjo riolo. Mingka kamma- kamma 
anne leba mako nitangkasi battu ri dosa- 
dosaya, sollannu ajari umma matangkasaNa 
Allataala. Leba mako assibajiki ammotere 
siagang Allataala lanri tappanu mae ri Batara 
Isa Almasi siagang lanri koasa Roh battu ri 
Allataalata. 

12 Nia tau angkana, "Yangaseng-ngasenna 
akkulleji nigaukang." Mingka untu 
inakke tena nayangasenna amatu-matu 
kugaukang. Jari manna narupa-rupa apa-apa 
akkulle kugaukang, mingka tena nakuero 
ampassareangi kalengku nikoasai ri apa-apa 
mamo. 

13 Nia todong angkana, anjo kanrea untu 
battang, siagang anjo battanga nipasadiai 
untu napantamai kanre. Mingka anjo ruaya, 
lamintu kanrea siagang battanga lanipattaena 
ngasengi ri Allataala. Anjo batangkalea 
takkulleai nipake untu agau bawang, mingka 
untu poro nipake allayani mae ri Batara. Na 
Batarami lamparakai anjo batangkalea. 

14 | ebami nipattallasa poleang ammotere 
Isa Almasi ri Allataala battu ri kamateanga,: 
kammatommi anjo, laNapattallasa poleang 
maki ammotere Allataala lanri kakoasanNa. 

13 Nuassemmi angkanaya anjo 


batangkalennu anggota batangkalenNa 
Almasi. Jari, maka akkullei kualle anjo 
anggota batangkalenNa Almasi, nampa 
kupajari anggota ri batangkalenna baine 
jadalaka? Tena sikali nakkulle! 

16 Yareka tanuassengapi angkanaya inai-nai 
ampasiallei batangkalenna siagang baine 
jadalaka, ajari seremi batangkalenna siagang 
anjo baine jadalaka? Nasaba nia tattulisi 
lalang ri Kittaka angkanaya, "Anjo ruaya ajari 
seremi." 

17 Mingka inai-nai ampajari serei kalenna 
siagang Batara, assileomi RohNa Batara 
siagang rohna anjo taua. 

18 Pakabellai kalennu battu ri sikamma 
panggaukang bawanga. Nasaba sikontu dosa 
maraenga nagaukanga taua, pantarangang 
batangkalennai anjo taua kajariang. Mingka 
inai-nai agau bawang, battuanna agau dosami 
mae ri kalenna. 

19 Musti nuassengi angkanaya anjo 
batangkalennu pammantanganNa RohNa 
Allataala. Anjo RohNa Allataala ammantangi 
lalang ri kalennu. Kammayatompa KalenNa 
Allataala ampassareangi anjo RohNa mae ri 
kau. Anjo kalennu teaimi ikau pata, mingka 
Allataala pata. 

20] eba mako Naballi Allataala, siagang 
lappasami ballinnu. Lanri kammana, 
katutuimi anjo batangkalennu, sollanna 

akkulle nupamatu-matu untu ampakalabiriki 


Allataala. 

7 1 Kamma-kamma anne erokka abicara 
ri passala apa nupaua lalang ri suranu 

ngaseng. Punna nia burane tena nabunting, 

anjo bajiki. 

2 Mingka sollanna tena nanigodai taua 
anggaukangi apa-apa tenaya matu-matunna, 
bajikangangi punna massing nia baine 
kalenna sere-serea burane, kammayatompa 
massing nia burane kalenna sere-serea baine. 

3 Sikontu tu buranea musti nagaukang 
bajiki kawajibanna mae ri bainenna, 
kammayatompa sikontu tu bainea musti 
nagaukang bajiki kawajibanna mae ri 
buranenna, jari rua-rua musti massing 
nagaukangi kawajibanna siagang baji. 

4 Bainea tena nakalenna koasa mae ri 
tubuna, mingka ia koasaya mae ri tubuna 
lamintu buranenna. Kammayatompa, buranea 
tena nakalenna koasa mae ri tubuna:, mingka 
la koasaya mae ri tubuna iamintu bainenna. 

3 Teako assikabellai salaku tau akkalabini. 
Akkulle jako assikabellai untu poro 
sinampekang punna assamaturu Jako. 
Sollanna punna kamma, akkulleko sipappala 
doangang natena nunggappa paccoba. 
Mingka musti ammoterekko sikambani salaku 
tau akkalabini. Punna takammaya, akkulleko 
ninyonyo ri setanga, nasaba takkulleai 
nutahang hawa napasunu. 

6 Anne tena nakuparentako punna 


kupauangko, mingka kupakaingakko. 

7 Sikontutojenna labi kungaiangangi punna 
ajari sangkamma ngasengi inakke taua. 
Mingka massing leba ngasemmi taua 
anggappa passare battu ri Allataala. Nia 
tau anggappa passare kamma anne, nia 
anggappa passare kamma anjo. 

8|aminne pappakaingakku mae ri tau 
tenayapa nabunting siagang tau jandayamo: 
Bajikangangi punna akkale-kale tuli mako 
sangkamma inakke. 

9 Mingka punna tanukulleai amparrangngi 
napasunu, bajikangang abuntingko. Nasaba 
bajikangangi punna abuntingko kala sanna 
dudua lompona hawa napasunu. 

10 Naia kuparentakanga mae ri tau lebakamo 
abunting iaminne: (Sikontutojenna teai 
inakke assarei parenta mingka Batara.) 
Inai-nai baine lebamo abunting, takkulleai 
nabokoi buranenna. 

11 Mingka punna nabokoimi buranenna, 
musti tenamo naburane, yareka musti 
ammotereki mae ri buranenna. Na serea 
burane takkulleai natalla bainenna. 

12 Naia pappakaingakku mae ri mara- 
maraengannaya, iaminne: anne pappakainga 
kalengku, teai Batara punna nia sitau burane 
Karisteng abaine sitau baine tenaya natappa 
mae ri Almasi, naeroja anjo bainenna 

takkulleai natalla bainenna. 

13 Kammayatompa punna sitau baine 
Karisteng aburane sitau burane tenaya 
natappa mae ri Almasi, naeroja anjo 
buranenna assikatallassang siagang ia, anjo 
bainea takkulleai antallaki buranenna. 

14 Nasaba burane tenaya natappa ajari 
nipassiratangi ri Allataala, ajari ummaNa 
Allataala lanri pabuntinganna siagang 
anjo baine ajariamo ummaNa Allataala. 
Kammayatompa, anjo baine tenayapa 
natappa, akkullei ajari nipassiratang ajari 
ummaNa Allataala, lanri pabuntinganna 
siagang anjo burane ajariamo ummaNa 
Allataala. Punna takammaya, anjo ana- 
anana kenanga tantu lajari sangkammai 
ana-ana kapereka, padahala anjo ana-anaka 
nipasanrapangi anggota ummaNa Allataala. 

13 Mingka punna nabokoi anjo taua bainenna 
yareka buranenna Karistengamo, teako 
tahangi. Laluasako ri anne passalaka, nasaba 
Nakellai Allataala sollannu tasisala-salaya 
lalang ri katallassannu. 

16 Nasaba ikau salaku baine, iamintu baine 
tappakamo mae ri Batara, antekamma 
lakkulle nuasseng angkanaya manassa 
takkulleai nupasalama buranennu? 
Kammayatompa ikau salaku burane 
Karistengamo, antekamma lakkulle nuasseng 

bainennu? 

17 parallui massing nuatoro katallassannu 
situru Nakaerokia Batara, iamintu situru apa 
lebakamo Napattantu Allataala ri wattunnu 
Nakio Allataala ajari tau tappa mae ri la. lami 
anjo paratorang lebaka kupangngajarrang ri 
sikontu jamaaka. 

18 Alarapanna, pumna nia tau leba memammi 
nisunna ri wattunna natarima pakkioNa 
Allataala, teami nausahakangi ampattaenai 
anjo pammateina sunnaka. Kammayatompa, 
punna nia tau tenapa naleba nisumna ri 
wattunna natarima pakkioNa Allataala, teami 
nasuro sunnaki kalenna. 

19 Nasaba nipinawangi yareka tena anjo 
paratorang sunnaka, rua-rua tena naparallu. 
la parallua iamintu mannurukia ri sikamma 
parentaNa Allataala. 

20Bolimi kamma massing attallasa taua 
sangkamma ri wattunna natarima pakkioNa 
Allataala. 

21l Punna atako ri wattunnu nikio, tena 
naparallu nususai kalennu annawa-nawai 
anjo passalaka. Mingka punna nia sere wattu 
nunggappa kasampatang ajari tu bebasa, 
pakemi anjo kasampatanga. 

22 Nasaba punna nia sere ata tappami mae 
ri Batara, anjo taua ajarimi ummaNa Batara 
siagang ajarimi tau bebasa. Na punna nia tu 

atanNa Almasi. 

23 Leba mako niballi ri Allataala, siagang 
lappasami ballinnu. Lanri kammana, teako 
passareangi kalennu ajari ata mae ri 
rupataua. 

24Jari, ikau sikamma saribattangku, 
manna pole antekamma lampa-lampana 
katallassannu ri wattunnu nikio, paralluko tuli 
attallasa ilalang ri eroNa Allataala. 

25 Kamma-kamma anne passalana tau 
tenayapa nabunting. Ri sesena anne 
passalaka tena nakuanggappa parenta 
battu ri Batara. Mingka salaku tau akkullea 
nipatappa lanri pangngamaseanNa Allataala, 
erokka ampakaingakko. 

26 Nasaba jaina kasusaang akkulle antabaki 
kamma-kamma anne, kupikkiriki angkanaya 
bajikangangi punna kamma tommo anjo 
kamma-kammaya anne katallassanna taua. 

27 Pumna takkala abaine mako, teako pelakki 
anjo bainennu. Punna tenapa nubaine, tea 
mako aboyal baine. 

28 Mingka teaiji dosa punna abaineko. 
Kammayatompa punna nia tulolo abunting, 
anjo teai dosa. Mingka lajai kasusaang 
nagappa anjo tau abuntinga. Naerokka 
sollannu nipakabella battu ri anjo kasusaang- 
kasusaang kammaya. 

29 Pattujungku kammai anne saribattang: 
Tenamo najai wattu ri katte. Appakkaramula 

abaineamo parallui attallasa sanrapang tau 
tenayapa nabaine, 

J0inai-nai angngarru, sanrapangi tau 
tenaya nasina nyawana; inai-nai ammakkala, 
sanrapangi tau tenaya narannu, inai-nai 
lebamo ammalli apa-apa, sanrapangi tau 
tenaya apa-apanna: 

31 siagang inai-nai jai urusanna ri passalana 
pakkalinoanga, sanrapangi tau tenaya 
najampangi anjo passalaka. Nasaba 
tasalloami anne linoa niaka nicini ri 
kamma-kammaya anne lalanynya ngasengi. 

3? Kukellaiko talappasa ngaseng battu ri 
kasusaanga. Tau tenaya bainenna akkullei 
napassere pikkiranna mae ri apa-apa 
Nakaerokia Batara, sollanna akkulle 
napakasannang pamaiNa Batara. 

33 Mingka tau niakamo bainenna jaiangammi 
anne pakkalinoanga napikkiri, lanri erona 
napakasannang nyawana bainenna,: 

34 kalebakkanna tabagemi pikkiranna. Baine 
tenaya naburane, yareka serea tulolo, lalabi 
jJaiangammi eroNa Batara napikkiri, lanri 
erona napassareang sikontu katallassanna 
ajari Allataala pata. Mingka baine niakamo 
buranenna, napasseremi pikkiranna mae 
ri passala pakkalinoanga, lanri eroki 
napakasannang nyawana buranenna. 

35 Yangasenna anne untu kabajikang kalennu 
nakupauangko,: teai lanri eronu kupisangkai 

la kukaerokia iaji bawang angkanaya sollanna 
akkulle nugaukang apa-apa annabaya 
siagang apa-apa siratanga: kammayatompa 
sollanna akkulle nupassere pikkirannu mae ri 
apa-apa Nakaerokia Batara. 

36 Punna nia tau angkasumangi ri 
kalenna angkanaya tena nasiratang batena 
appanggaukang mae ri parekang bainenna, 
yareka takkulleai naparrangngi hawa 
napasuna, kammayatompa parallumi 
nasaring abuntinga, bolimi kamma nabunting 
kenanga. Tena nasala punna abuntingi 
kenanga. 

37 Mingka pumna nia tau lebami natappuki 
lalang ri nyawana angkanaya talabuntingai, 
siagang natenaja nanipassai, bajiki anjo apa 
nagaukanga: bajiki punna tena nabunting, 
assala akkulleji naparrangangi anggaukangi 
kammaya anjo. 

38Bodona kana, bajiki punna abunting taua, 
kammayatompa bajikangangi pole punna 
tabuntinga taua. 

39 | nai-nai baine leba abunting, tassikkoki 
anjo bainea mae ri buranenna lalang 
attallasana anjo buranenna. Punna matemo 
anjo buranenna, talappasami anjo bainea. 
Akkullemi abunting poleang siagang 
burane nakaerokia, assala abunting cara tu 
Karistengi. 

40 Mingka labi upakangangi punna tenamo 


nabunting poleang. Anne panggappaku tonji: 
mingka ri pakkasiakku, lanri koasa RohNa 
Allataala nakupau anne sikammaya. 
9 1Kamma-kamma anne ri passalana 
kanre nipassareanga mae ri barhalaya. 
Memang annabai apa napaua taua angkana, 
"|katte carade ngaseng maki." Mingka anjo 
kacaradekanga akkulle napajari tampo 
taua; na anjo pangngamaseanga akkullei 
nabangung kalenna taua. 

2Punna nia tau nakana kalenna jaimi 
apa-apa naasseng, sikontutojenna tenapa 
naasseng bajiki anjo apa-apaya. 

3 Mingka inai-nai attoj eng-toj eng 
mangngamaseang mae ri Allataala, iami 
niasseng baji ri Allataala. 

“Ri passalana nikanaya angnganre kanre 
lebakamo nipassareang mae ri barhalaya 
sikontutojenna anjo barhalaya apa tena 
nanikana nia. laji niasseng angkanaya sereji 
Allataala: tena ruanna. 

> Memang jai todong apa-apa niareng rewata 
siagang karaeng: baji nairate ri langika 
kammayatompa ri tompona buttaya. 

6 Mingka untu ikatte, sereji bawang Allataala. 
lami Manggeta, ampajariai sikontu apa niaka. 
Untu lami nakiattallasa. Kammayatompa 
sereji Batara, iamintu Isa Almasi. Tete ri lami 
nanipajari sikontu apa niaka, kammayatompa 
lanri lami nakiattallasa. 

nayangaseng taua angngassengi anjo 
passalaka. Nia biasai riolo anynyomba 

mae ri barhalaya. Jari lanri kammanami 
anjo nasagenna kamma-kamma anne tuli 
nakanana kenanga angkanaya anjo kanre 
lebaka nipassareang mae ri barhalaya 
ajarimi kanre barhala. Jari punna nakanrei 
kenanga anjo kanrea, nakana dorakai kalenna 
kenanga; nasaba tenapa najarre tappana 
kenanga. 

8 Sikontutojenna teai anjo kanrea pila 
ampakabajiki passisambunganta siagang 
Allataala. Punna nikanre anjo kanrea, 
tena apa-apa passawallang nigappa. 
Kammayatompa punna tanikanrea tena tonja 
apa-apa karugianta. 

9 Mingka tutuko! Gassingka passabakkang 
sangka rupana nugaukang najari doraka 
todong tau maraenga, lanri tenanapa najarre 
tappana kenanga. 

10la kupakkanaya iaminne: Alarapanna 
ikau, jarreka tappanu, sitabangko ammempo 
angnganre lalang ri balla barhalaya, nampa 
nia tau ancinikko. Punna tena najarre 
tappana anjo taua, tantu labaranimi anjo taua 
angkanrei anjo kanre lebaka nipassareang 
mae ri barhalaya. 

lt Lanri kammana, passabakkang ikaumi 
najari sala oloang anjo tau tenaya najarre 


1 Korintus 8.121 9.5 . 31 
tappana. Padahala untu iatommi anjo taua 


namate Almasi. 

12 Na punna nugaukang kasalang kammaya 
anjo mae ri parannu tu Karisteng iamintu tu 
Karisteng lammaya tappana doraka mako 
mae ri Almasi. 

13 | anri kammana, punna passabakkang 
apa kukanrea nadoraka saribattangku, tena 
sikalimo nakuero angkanrei anjo dageng 
kammaya. Nasaba gassingka passabakkang 
inakke nadoraka saribattangku. 

1 Sai inakke tau bebasakka? Sai inakke 

tunisuroNa Allataala? Maka tenapa 
nakuciniki Isa, Batarata? Maka teaiko wassele 
jama-jamangku untu Batara? 

2 Punna padeng taeroka taua angngakuia 
salaku tunisuroNa Allataala, kaminang 
sikedena ikau numangakui! Nasaba 
ajarinumo tu Karisteng, iami anjo ajari 
butti angkanaya tunisuroNa memang tonga 
Allataala. 

3Punna nia tau ancalla, iaminne 
pappialingku: 

4Maka tena nakusiratang anggappa kanre 
siagang jene inung lanri jama-Jamangku? 

> Maka tena nakusiratang angngerang 
sitau baine tu ri ballakku lalang lampaku, 
sangkamma nagaukanga saribattanNa 
ngaseng Batara Isa, siagang tunisuroNa 
Allataala maraenganga, kammaya Petrus? 

6Yareka inakkeji bawang siagang Barnabas 


musti amboya kale-kalei kaparalluang 
katallassangku? 

7 Tenanniakka tantara angngongkosi kale- 
kalei kalenna lalang ri tugasana! Tenanniakka 
tau alamung apa-apa natanakanrea anjo 
wassele lamung-lamunna! Tenanniakka tau 
akkatuo sapi natakkullea nainung dadi battua 
ri anjo sapi nakatuoa! 

8 Teai lanri battu ri pangalamang katallassang 
allo-alloa bawang anne kupabattua mae ri 
kau; passangalinna lanri kammatommi anjo 
nipaua lalang ri Kittaka. 

9 Lalang ri Kitta Musa nia tattulisi kammaya 
anne, "Teako Jempangi bawana sapi masarroa 
nupake akkareso." Maka sapia nataba anne 
kananNa Allataala? 

10Yareka ikatte nataba? Memang untu ikatte 
anjo niaka tattulisi. Nasaba inai-nai anjama 
koko siagang antangkasi anjo kokoa, siratang 
memang tongi anjo taua maminasa langgappa 
bageang battu ri wassele jama-jamanna ri 
anjo kokoa. 

11) ari ikambe anne leba maki sanrapang 
appakioro bine rohani ilalang ri katallassannu 
ngaseng. Na punna anggappa ikambe barakka 
pabarang-barangang battua ri kau ngaseng, 
maka nukana jai dudumi natuntu ikambe 
battu ri kau ngaseng? 

12 Punna nia hana tau maraenga amminasai 
anne battu ri kau ngaseng, maka tena nalabi 

Mingka inakke tenapa nakupakei anjo 

ha kammaya. Nasaba labi kungaiangangi 
kalengku antanggong ngasengi anjo 
sikammaya naia appaniaka kasukkarang, 
akkullea anghalangi palabanganna Kabara 
Bajika ri passalana Almasi. 

13 Tantu nuassemmi angkanaya inai- 
nai anjama lalang ri BallaNa Allataala, 
battu anjoremmi ri BallaNa Allataala 
anggappa kanre kenanga. Siagang inai-nai 
angngurusuki tampa pakkorobangnganga, 
anggappa tongi bageang battu ri anjo 
korobang nipassareanga anjoreng. 

14 Kammatommi anjo, lebami Napattantu 
Batara angkanaya inai-nai ambirittakangi anjo 
Kabara Bajika, musti nisarei kaparalluang 
katallassanna lanri anjo biritta napalabanga. 

13 Mingka manna nakamma, inakke 
tenalebakapi kupake manna sirupa anjo 
ha kammaya. Siagang punna kutulisi 
anne suraka mae ri kau ngaseng, teai 
lanri erokku sollanna nupassareang anjo 
sikammaya sumpaeng mae ri nakke. 
Nasaba erokanganga matea naia tappelaka 
sirikku lanri passabakkang kammaya anjo 
sumpaeng. 

16 Nasaba takkullea ampakatinggi pamaikku 
punna passabakkang iaja anjo kubirittakanna 
Kabara Baji battua ri Allataala, nasaba 
Allataala assuroa anggaukangi anjo jama- 

nakubirittakangi anjo Kabara Bajika! 

17 Ebara angkana battu ri ero kalengku 
nakugaukang anjo jama-jJamanga, akkulle 
memanga attayang gaji. Mingka iaji 
nakubirittakang anjo Kabara Bajika lanri 
nisuro memang tonga. Allataala assarea 
tugasa anggaukangi anjo jamanga. 

18 Jari punna kamma apa passawallangku? 
laminne passawallangku: angkanaya akkullei 
kubirittakang anjo Kabara Bajika, natena 
manna sitau kubattali untu angngongkosia, 
lanri tenana nakutuntuki anjo ha siratanga ri 
nakke salaku tau ambirittakangai anjo Kabara 
Bajika. 

19 | nakke anne tena manna sitau ampare 
ata; inakke tau bebasakka. Mingka manna 
nakamma, kupajari atami kalengku mae ri 
tau jaia. Naiaji kuappakamma anjo sollanna 
pila jai tau akkulle kuerang mae ri Almasi. 

20 Kupajari kalengku sanrapang tu Yahudi 
mae ri tu Yahudia, sollanna akkulle kuerang 
tu Yahudia mae ri Almasi. Kupajari kalengku 
sanrapang tau mannurukia ri hukkunna 
Allataala napabattua Musa mae ri tu 
attallasaka situru hukkung napabattua Musa: 
manna sikontutojenna natenaja kutassikko 
ri anjo hukkunga. Naiaji kuappakamma 
anjo, sollanna akkulle kuerang tau kammaya 
ngaseng anjo mae ri Almasi. 

Yahudi, tenaya natarimai hukkung napabattua 
Musa. Mingka tena nakutamannurukia 

ri hukkung-hukkunNa Almasi. laji 
kuappakamma anjo sollanna akkulle kuerang 
tau kammaya ngaseng anjo mae ri Almasi. 

22 Kupajari kalengku sanrapang tau tenaya 
najarre tappana ri tangnga-tangngana tau 
tenaya najarre tappana, sollanna akkulle 
kubeso kenanga ajari tumminawang ri Almasi. 
Bodona kana, kupajari kalengku sanrapang 
apa-apa mamo, sollanna arupa-rupai 
carana nakkulle kuerang taua mae ri Almasi 
nanipasalama. 

23 laji nakugaukang ngaseng sikammaya 
anjo, sollanna akkulle kupalabang Kabara Baji 
battua ri Allataala, kammayatompa sollanna 
kunibarakkaki todong. 

24 Tantu nuasseng ngasenji angkanaya punna 
appalumba taua, para lari ngasengi anjo tau 
appalumbaya; mingka sereji langgappa hadia. 
Lanri kammana, usahakammi antekamma 
batenu lari sollanna nugappa anjo hadiaya. 

25 | nai-nai alatihang, musti naparrangngipi 
kalenna ri sangka rupaya apa-apa. Naia 
naappakamma anjo lanri erona nipakalongi 
bunga pammetang, iamintu bunga akkullea 
kalumeng. Mingka ikatte anne niparrangngi 
kalenta ri sangka rupaya lanri erotta 
nipakalongi bunga tenaya nakkulle kalumeng. 

26 | anri kammanami anjo nakulari mae ri 


tampa attantua tujunna. Alarapanna punna 
attandinga abossere, tena nasambarang 
bateku anjaguru. 

2! Kupassareangi kalengku nilati 
terasa sagengku akkulle ajari kassa. 
la nakuappakamma anjo sollanna tena 
nakajariang angkanaya inakke angkioki 
taua amminawang appalumba nakalengku 
nisorongboko. 

10 1 Sikamma saribattangku! Parallui 
nuurangi apa lebaka kajariang ri 
boe-boeta ri wattunna amminawang kenanga 
ri Musa. Nilalangi kenanga siagang rammang, 
siagang nipasalamaki kenanga alimbang ri 

Tamparang Ejaya. 

2 Sanrapang nijenemi kenanga lalang ri anjo 
rammanga siagang lalang ri anjo tamparanga, 
sollanna akkulle kenanga ajari tumminawang 
ri Musa. 

3 Para angnganremi kenanga kanre rohani 
sangkammaya, 

4siagang para angnginummi kenanga jene 
inung rohani sangkammaya. Angnginung 
ngasemmi kenanga battu ri jene assuluka 
ri bulu batu rohani niaka anrurungangi 
kenanga; anjo bulu batua iamintu KalenNa 
Almasi. 

3 Mingka manna nakamma mamo, jaiangangi 
ri kenanga taningaia ri Allataala, iaminjo 

attambung ri parang lompoa. 

6Yangasemmi anjo ajari conto mae ri 
katte, untu ampakaingakki sollanna tena 
nicinna mae ri apa-apa jJadalaka sangkamma 
kenanga. 

7 Kammayatompa sollanna tena ninynyomba 
todong barhala sangkamma nagaukanga 
kenanga. Nia tattulisi lalang ri Kittaka 
angkanaya, "Appakkaramulami anjo bansaya 
angnganre angnginung, kammayatompa 
adansa-dansa untu anynyomba ri barhalaya." 

8|katte takkulleaki anggaukangi nikanaya 
agau bawang, sangkamma nagaukanga 
kenanga. Nasaba nia ruampulo antallussabu 
jaina battu ri kenanga mate lalanna sialloa, 
lanri nagaukanna kammaya kenanga. 

9 Takkulleaki ansori Batara sangkamma 
nagaukanga kenanga riolo, sagenna mate 
nitotto kenanga ri ulara. 

10Takkullea tongki amoro-moro, 
akkunrareng, sangkamma nagaukanga 
kenanga riolo, sagenna nibuno kenanga ri 
Malaekana Kamateanga. 

1lYangasemmi anjo kajariang mae ri 
kenanga, untu ajari conto mae ri tau 
maraenga. Kammayatompa nitulisi ngaseng 
tommi anjo apa kajarianga untu ajari 
pappakainga mae ri katte ngaseng. Nasaba 
kamma-kamma anne nia maki attallasa ri 
kalabusanna Jammanga. 

12|nai-nai nakana kalenna kassa ri 


pammentenganna, parallui tutu, sollanna 
tena natuguru. 

13 Sikamma paccoba nukasiaka, sangnging 
paccoba samara ngaseng nakasia rupataua. 
Mingka tuli jarreNa Allataala mae ri janjinNa. 
Tena nalaNabalang parekangko nicobai allabi 
battu ri pakkullenu. Punna natabako paccoba, 
lami lassareko kajarrekang sollannu akkulle 
attahang. 

14 | anri kammana, sikamma saribattang 
kukamaseanga, paralluko angkabirisi anjo 
panggaukang anynyombaya mae ri barhalaya. 

15 Kupaumi anne mae ri kau ngaseng, 
kubilanga tau carade annimbang bicara. 
Parallui nupikkiri baji-baji anne bicara kupaua. 

16 Ri wattunta sipangnginungang anggoro 
siagang appala sukkuru mae ri Allataala, 
sai iaminjo ajari pammatei angkanaya 
ajari sere ngaseng maki siagang Almasi 
lalang ri kamateanNa? Kammayatompa ri 
wattunna nibage-bage anjo roti serea nampa 
assama-samaki angkanrei, sai iaminjo ajari 
pammatei angkanaya ajari sere maki lalang ri 
batangkalenNa Almasi? 

17 | anri sereji bawang roti, na iami anjo roti 
serea nikanre nipassama-samai, manassami 
angkanaya ikatte anne tu jaia ajari sere maki 
batangkale. 

18 Alle sai parhatikang tu Yahudia. Nakanrei 
kenanga anjo kanre nipassareanga mae 

korobanga; jari ajari seremi kenanga siagang 
anjo tampa korobanga. 

19 Apa nataba anne kanangku? Anjo 
barhalaya siagang kanre nipassareanga ri 
barhalaya tena sikali matu-matunna. 

20 Anjo apa nipassareanga ri tampa 
korobanga untu barhalaya, teai Allataala 
nisare, passangalinna setang-setanga. Na 
tena kuero punna ajari sereko siagang 
setanga. 

21Takkulleako angnginung battu ri 
pangnginungang anggoroNa Batara, nampa 
angnginung tongko battu ri pangnginungang 
anggorona setanga. Takkulleako angnganre ri 
mejanNa Batara, nampa angnganre tongko ri 
mejanna setanga. 

22 Yareka erokki ampajari Batara akkimburu? 
Maka kassakangangki na Batara? 

23 Nia tau angkana, "Akkulleki anggaukangi 
sikontu apa eroka nigaukang." Annabal! 
Mingka tayangasenna anjo apa ningaia 
amatu-matu ri katte. "Akkulleki anggaukangi 
sikontu apa eroka nigaukang" mingka 
tayangasenna anjo nikaerokia akkulle 
ambangungi katallassanta. 

24Takkulleai taua poro kaparalluang 
kalennaji bawang naboya. Sikontu taua 
parallui naboya todong kaparalluanna tau 
maraenga. 

25 Sikamma dageng niaka nibalukang ri 


pasaraka akkullei nukanre. Tea mako paressai 
rolong, manna pole nania bata-batana 
nyawanu. 

26 Nasaba nia tattulisi lalang ri Kittaka 
angkanaya, "Anne linoa siagang sikontu 
bonena, Batara ngaseng pata." 

27 Pumna nia tau tenaya na Karisteng 
angkiokko mange angnganre ri ballana, 
nanutarima anjo pakkiona, kanremi sikamma 
apa-apa napattoananga ri kau. Tea mako 
paressai rolong angkana battu kemae 
assalana anjo kanrea, sollanna tena 
nabata-bata lalang nyawanu. 

28 Mingka punna nia angkana mae ri kau, 
"Anne kanrea lebami nipassareang mae ri 
barhalaya," tea mako kanrei anjo kanrea, 
lanri paralluna nuparhatikang kaparalluanna 
anjo taua, kammayatompa lanri batami lalang 
nyawanu. 

29|a natabaya kanangku iamintu, teai 
nyawanu bata mingka nyawana anjo taua. 
Nia kapang akkutanang angkana, "Jari, musti 
nibatasi kabebasangku lanri batana nyawana 
tau maraenga? 

30 Punna appala sukkurukka ri Allataala 
angkanrei kanrea, angngapa nakunacalla 
taua, nakulebamo appala sukkuru mae ri 
Allataala?" 

31 Apa-apa mamo nugaukang angnganreko 


yareka angnginungko gaukammi anjo untu 
ampakalabiriki Allataala. 

32 Bajikimi batenu attallasa, sollanna 
tena napassabakkang ikau nagau dosa 
tau maraenga: baji na tu Yahudi yareka 
bansa maraenga, yareka anggota jamaaNa 
Allataala. 

33 pasangkammami bateku attallasa batenu 
todong attallasa. Inakke kuusahakangi 
sollanna sannang ngaseng taua mae ri 
nakke; mingka teai lanri niana kaparalluang 
kalengku kuboya. laji kuboya iamintu 
sollanna nipasalama ngaseng kenanga. 

1 1 llaminjo conto battu ri nakke mae ri 

kau. Mingka inakke conto battu tonji ri 
Almasi kupinawang. 

2 Siratangko kupuji nasaba tuli nuurangia 
siagang tuli nutagala jarreki pappilajarang 
lebaka kupassareang mae ri kau. 

3 Mingka nia ija sere passala kukellai 
nuasseng, iamintu angkanaya Almasi 
ajari sanrapang ulu mae ri sikontu bura- 
buranea; kammayatompa buranea ajari 
sanrapang ulu mae ri massing tu bai-bainena, 
kammayatompa pole Allataala ajari sanrapang 
ulu mae ri Almasi. 

4 Punna natongko ulunna tu bura-buranea ri 
wattunna appala doang yareka ri wattunna 
napabattu biritta battua ri Allataala ri 
dallekanna tu jaia, nahinai Almasi. 

> Siagang punna tena nabongong tu 


bai-bainea ri wattunna appala doang yareka 
ri wattunna napabattu biritta battua ri 
Allataala ri dallekanna tu jaia, nahinami tu 
bura-buranena ajari kapalaya mae ri kalenna. 
Punna kamma anjo, sanrapangi lebaka 
nicukkuru ulunna anjo bainea. 

6 Nasaba punna nia tu baine taeroka 
abongong, bajikangangi punna nicukkuru 
ulunna yareka nigoncing uuna, sollanna ajari 
pammatei angkanaya nihinai anjo tu bainea. 
Jari bajikangangi punna abongongi. 

7 Tena naparallu tu bura-buranea natongko 
ulunna, nasaba iami sanrapang carammeng 
ampappicinikangai KalenNa siagang 
kalompoanNa Allataala. Mingka tu bai- 
bainea ajarimi sanrapang carammeng 
ampappicinikangai kalompoanna tu 
bura-buranena, 

8 nasaba tena nabattu ri tu bai-bainea 
nanipajari tu bura-buranea, passangalinna tu 
bai-baineaji nipajari battu ri tu bura-buranea. 

9 Siagang teai untu kaparalluanna tu 
bai-bainea nanipajari tu bura-buranea, 
passangalinna tu bai-baineaji nipajari untu 
kaparalluanna tu bura-buranea. 

10 | ami anjo sabana, sollanna napakasannang 
atinna sikontu malaekaka musti tuli ammakei 
bongong tu bai-bainea untu ajari pammatei 
angkanaya niaki irawangang kakoasanna tu 
bura-buranena. 

11Mingka manna nakamma ilalang 


katallassanta, ikatte tu Karistenga, tena 
nammenteng kale- kale bai-bainea, talappasa 
battu ri tu bura-buranena, kammayatompa 
tena nammenteng kale- kale bura-buranea, 
talappasa battu ri tu bai-bainena. 

12 Nasaba manna nabattu ri tu buranea 
nipajari tu bainea ri uru-uruna, mingka ri 
lebanamo anjo battu ri tu baineami lassu tu 
buranea: mingka sikontu-kontuna Allataala 
ngaseng assalana. 

13 Coba sai nutimbang anne passalaka: Maka 
bajiki punna tena nabongong tu bai-bainea 
ri wattunna appala doang mae ri Allataala ri 
dallekanna tau jala? 

14 Akkullemi nuasseng battu ri 
pangalamannu, angkanaya tasiratangai 
nicini tu buranea punna labu uuna. 

13 Mingka nisarei uu tu bainea 
nakatongkokang ulunna, siagang punna labu 
uuna iaminjo ajari kalabirang mae ri kalenna. 

16) ari, punna nia tau ero ampageakkangi 
anne passalaka, sereji bawang akkulle kupau: 
lamintu angkanaya, ikambe siagang sikamma 
jamaaNa Allataala, sereji bawang kabiasanta 
lalang ri jamaaka, tena pantaranganna. 

17 Mingka ri passalana anne eroka kusero 
kana pole, takkulleako kupuji. Nasaba punna 
arappungangko anggaukangi sambayannu 
teai apa-apa langngeranga kabajikang 
wasselena, mingka kakodianga. 

18 Nasaba uru-uru kulangngereka iamintu 


angkanaya punna arappungangko salaku 
jamaah, assisala-salakko ajari arupa-rupa 
golongang nampa assigea-geakko. Na anne 
kabaraka kukira- kira nia kamma tojenna. 

19 Mingka lania memang todong passisala- 
salakkang ri tangnga-tangnganu, sollanna 
kabateang sallang angkanaya kereanga tu 
Karisteng toj eng-toj eng. 

20 Sikontutoj enna teai ParjamuanNa Batara 
nugaukang punna arappungangko. 

21 Nasaba punna angnganreko, massing 
kalennu tonji nupangngalleang, massing 
arebukangko, sagenna nia tanggappaya nania 
maraengang nalaju sagenna nasaring. 

22 Angngapa nakkulle kamma? Sai massing 
nia ballanu? Akkulleko angnganre angnginung 
massing ri ballanu. Yareka erokko anghinai 
jamaaNa Allataala siagang ampakasiriki 
tu kasi-asia? Jari apa musti kukana ri kau 
ngaseng? Musti kupujiko? Tena! Tena sikali 
nalakupujiko! 

23 Nasaba anjo kupangngajarranga mae 
ri kau, pangngajarang kutarima battu ri 
KalenNa Batara: angkanaya ri bangngi 
nipassareanna Isa, Batarata, angngallei roti: 

24na ri wattunna leba appala sukkuru 
mae ri Allataala, Nabage-bagemi anjo rotia, 
nampa Nakana, “laminne batangkalengKu 
nipassareanga untu ikau ngaseng. Gaukammi 

anne kammaya untu pangngurangi mae ri 


Nakke." 

25 Kammatommi anjo ri lebana angnganre, 
angngalle tommi pangnginungang anggoro, 
nampa Nakana, "Anne anggoroka, lami ajari 
pammatei Parjanjiang BeruNa Allataala, 
nipajari assaya lanri cerakKu. Kere- kere wattu 
nanuinungi, gaukammi anne kammaya untu 
ajari pangngurangi mae ri Nakke." 

26 Memang, kere-kere wattu nanukanre 
anne rotia siagang nuinung anne anggoroka, 
nubirittakammi kamateanNa Batara, sagenna 
battu poleang pole sallang. 

27 | anri kammana, inai-nai sala carana 
angkanrel rotiNa Batara siagang sala 
carana angnginungi anggoroNa Batara, 
dorakami anjo taua mae ri Batara, lebaka 
angkorobangkangi batangkalenNa siagang 
ceraNa. 

28] ari, parallui massing naparessa kalenna 
tassere-serea tau nampa akkulle nakanre 
anjo rotia siagang nainung anjo anggoroka. 

29 Nasaba inai-nai angkanrei anjo rotia 
siagang angnginungi anjo anggoroka natena 
najampangi angkanaya anjo parjamuanga nia 
passisambunganna siagang batangkalenNa 
Batara, anjo taua angnganremi siagang 
angnginummi hukkungang battu ri Allataala 
mae ri kalenna. 

30 | aminjo sabana nujaimo ajari garring 
siagang lamma, balalo nia todong mate. 

31 Punna nukatutui anne passalaka, tenamo 


nalangngerang hukkungang battu ri Allataala 
anjo parappungang sambayannu. 

32 Mingka punna Nahukkungki Allataala, 
laNacambokki, sollanna tena nanataba tongki 
hukkungang lantujuai anne linoa. 

33 | anri kammana, sikamma saribattangku, 
punna arappungangko ero angnganre ri 
parjamuanNa Batara, musti sitayang bajikko. 

34 Punna nia tau cipuru, parallui angnganre 
rolong ri ballana. Punna nuparhatikang anne 
kammaya anjo parappungang sambayannu, 
tenamo nalappabattu hukkungang mae ri 
kalennu. la passala maraenganga, battupa 
sallang nampa kupakasingariangko! 

1 2 1 kKamma-kamma anne ri passalana 

sikamma passare battua ri RohNa 
Allataala. Anne passalaka, kukellai nuasseng 
sikontutojennaya. 

2 Urangi angkanaya ri wattunna tenapa 
nutappa mae ri Batara, amminawangko 
anynyomba mae ri barhala pepea. 

3 Musti nuassengi angkanaya tau nipimpinga 
ri RohNa Allataala takkulleai angkana, 

“Poro nitunra laloi Isa!" Kammayatompa 
tenanniakka tau akkulle angkana, "lami anjo 
Isa Batara!" punna tanipimpinga ri RohNa 
Allataala anjo taua. 

4 Arupa-rupai passare battua ri RohNa 
Allataala, mingka sereji Roh nakabattui anjo 
passare arupa-rupaya. 

3 Arupa-rupai jama-jamang untu allayani 
Batara, mingka anjo Batara nilayania, Batara 
sere tonji bawang! 

6 Arupa-rupai cara untu anjamai jama- 
jamanNa Batara, mingka sereji Allataala 
assareai kagassingang sikamma anjo tau 
anjamaya. 

7 Massing Napakemi RohNa Allataala anjama 
tassere- serea tau untu kabajikanta ngaseng. 

8 Nia tau nisare ri RohNa Allataala 
pakkulle abicara sagenna lompo pangaruna. 
Maraenganga nia nisare kacaradekang 
untu ampakasingaraki biritta battua ri 
Allataala, naia tonji anjo Roh serea assarei 
kacaradekang. 

9la tonji anjo Roh serea assarei taua 
pakkulle lompo untu matappa mae ri Almasi, 
nampa la tonji pole assarei tau maraenganga 
pakkulle untu amballei taua. 

10 Nia tau nisare koasa untu anggaukangi gau 
appakalannasaka, nampa tau maraenganga 
nisare pakkulle untu ampakasingaraki 
sikamma apa laNagaukanga sallang Allataala. 
Nia maraenganga nisare pakkulle ri RohNa 
Allataala untu angngasseng ambatei angkana 
kereanga passare battu ri RohNa Allataala, 
na kereanga teai. Nia nisare pakkulle 
untu abicara arupa-rupa bicara sukkaraka 
nipahang, nampa nia todong nisare pakkulle 
untu ampakasingaraki anjo bicara-bicara 
sukkaraka. 

11 Mingka sereji Roh anggaukangi anjo 
sikammaya, massing nisarei tassere-serea 
tau pakkulle, situru ero KalenNa RohNa 
Allataala. 

12 Almasi sanrapang tubuna taua; anjo tubua 
sereji, mingka jai anggotana. Sikontu anjo 
anggota tubua, manna najai, mingka ajari 
serei ilalang ri tubua. 

13 Kamma ngaseng tommaki anjo: ikatte 
tu Yahudia kammayatompa bansa-bansa 
maraenga, ikatte nikanaya kalenta ata 
kammayatompa tau bebasaka, leba ngaseng 
maki nijene lalang sere Roh, sollanta nipajari 
sere lalang ri tubuNa Almasi. Sukku ngaseng 
tommi lebana nikasia kakoasanNa anjo Roh 
serea. 

14 Nasaba tena nasirupaja anggotana anjo 
tubua, mingka jai rupanna. 

l15Jari punna nakana bangkenga, "Nasaba 
inakke teaiya lima, jari teaiya anggotana 
tubua," takkulleai nikana tenamo nantama ri 
anggotana tubua anjo bangkenga. 

16 Siagang punna nakanana tolia, "Nasaba 
inakke teaiya mata, jari teaiya anggotana 
tubua," takkullea tongi nikana tenamo 
nantama ri anggotana tubua anjo tolia. 

17 Ebara angkana ajari mata ngaseng mami 
anjo tubua, maka antekammami lakkulle 
allangngere anjo tubua? Yareka punna 
ajari toli ngaseng mami anjo tubua, maka 
antekammami lakkulle angngara anjo tubua? 

18 Nicinimi angkanaya Nabolimi Allataala 


anjo anggota-anggota tubua lalang ri 
tubua. Massing-massimmi Naboli Allataala 
ri pammantanganna lalang ri tubua situru 
Nakaerokia Allataala. 

19 Punna yangasenna anjo ajari sirupaji 
anggota, kereangami lanikana tubu? 

20J ari jai memangi anggota, mingka sereji 
tubu. 

21] anri kammana, takkulleai mataya 
angkana mae ri limaya, “Tena 
nakuparalluangko!" Yareka ulua angkana mae 
ri bangkenga, “Tena nakuparalluangko! " 

22 Balalo anjo anggota tubu nikanaya lamma, 
sikontutoj enna sanna nikaparalluanna,: 

23 sjagang anjo anggota-anggota nikanaya 
tena anggaranna, sikontutoj enna parallui labi 
nianggara. Anggota tubu tenaya nagaga labi 
parallui niparhatikang. 

24 Mingka anjo anggota-anggota tubu bajika 
nicini, tenamo naparalluangi nianggaraka. 
Lebami Nasusung baji Allataala anjo 
tubua, sagenna anjo anggota-anggota 
kuranga anggaranna akkullemi labi nipakajai 
anggaranna. 

25 | anri kammana, tenamo nasanrapang 
tabage-bage anjo tubua, massing 
sijampangimi anjo anggota tubua. 

26 Punna nia kalaserenna anjo anggotaya 
parisi, anjo anggota maraenganga nakasia 
tommi anjo parisika, punna nia kalaserenna 

anjo anggotaya nipuji, anjo anggota 
maraenganga amminawang tommi nakasia 
rannua. 

27|kau ngasemmi antu sanrapang tubuNa 
Almasi siagang ikau ngaseng tommi antu 
sanrapang anggota-anggotana anjo tubua. 

28Sangkamma tomminjo sanrapanna 
lalang ri jamaaka; lebami Napattantu 
Allataala massing tampana tassere-serea 
tau: uru-uruna nia ajari tunisuroNa 
Allataala, makaruana nabi-nabi, makatalluna 
guru-guru, nampa anggaukanga gau 
appakalannasa nampa nia maraenganga 
nisare pakkulle untu ampakabajiki tau 
garringa, yareka untu antulungi paranna 
tau, yareka untu ammimping, yareka 
kacaradekang untu abicara arupa-rupa bicara 
appakalannasaka. 

29 Tena najari tunisuro ngaseng kenanga; 
yareka tena najari nabi ngaseng, 
kammayatompa tena najari guru ngaseng 
kenanga. Tena nanisare ngasengi pakkulle 
untu anggaukangi gau appakalannasaka, 

30yareka untu ampakabajiki tau garringa, 
yareka untu abicara arupa-rupa bicara 
appakalannasa, yareka untu ambattuangi 
anjo bicara-bicara appakalannasaka. 

31] anri kammana, paralluko usaha 
tojeng-tojeng nanugappa passare lomoro 
serea. Mingka lakupicinikiangko pole oloang 
kaminang bajika. 

13 l Manna pole arupa-rupai bicara tu 


lino kuasseng, balalo manna pole 
akkullea abicara malaeka, mingka tena 
kumangngamaseang mae ri parangku tau, 
anjo bicarangku ajari bicara lompoji bawang, 
tenaya matu-matunna. 

2 Manna pole caradeka ampabattui biritta 
battua ri Allataala, siagang kupahang 
apa-apa sukkaraka, kupahang baji ngaseng 
apa-apaya, kammayatompa sanna lompona 
tappakku mae ri Allataala sagenna 
akkulle kupalette buluka, mingka tena 
kumangngamaseang mae ri parangku tau, 
ajari tena sikalimo matu- matungku! 

3 Manna pole kupassidakkang ngaseng 
sikontu apa-apangku mae ri tu kasi-asia, 
siagang kupassareangi kalengku nitunu, 
mingka tena kumangngamaseang ri parangku 
tau, yangasenna anjo ajari tena sikali 
ngasemmo matu-matunna. 

“Tau mangngamaseanga ri paramna tau, 
lamintu tau sabaraka siagang baji ati. Tena 
nasanna pasereatina, tena natinggi langga 
siagang tena natampo. 

3 Tena naborro, tena nagau takamma- 
kamma; tena napassai taua amboyangi 
kaparalluang kalenna bawang, tena nalinta 
kasirikang, siagang tena napammoli- 
molikangi punna nia tau sala ri kalenna. 

Tau mangngamaseanga ri paranna tau tena 


nangai kajadallanga, mingka katojengangaji 
nangai. 

7 Attahangi andallekangi sikontu apa-apaya, 
siagang tappaki mae ri apa-apa kaminang 
bajika lalang ri kalenna tassere-serea tau: 
manna pole antekamma takkulleai tappu 
panrannuang siagang sabaraki antayangi 
sikontu apa-apa nitayanga. 

8Tenanniakka wattu nataparallua taua 
sikamaseang. Kamma- kamma anne nia tau 
carade ampabattui biritta battua ri Allataala, 
mingka nia sere wattu nalammarimo 
ampabattui anjo birittaya. Kamma-kamma 
anne nia tau carade abicara arupa-rupa 
bicara appakalannasa, mingka nia sere 
wattu nalammarimo abicara appakalannasa. 
Kamma-kamma anne nia tau carade 
angngasseng ngasengi sikontu apa-apaya, 
mingka nia sere wattu nalammarimo 
angngasseng ngasengi sikontu apa-apaya. 

9 Nasaba ikatte tena nasukku bajina 
pangngassenta siagang pakkulleta untu 
ampabattui biritta battua ri Allataala. 

10 LaNapajari sukku ngasengi Allataala 
sikontu apa-apaya, nanipattaena ngaseng 
sikontu apa-apa tenaya nasukku bajina. 

11Ri wattungku ana-ana, abicara kamma 
ana-ana, akkasumang kamma ana-ana, 
kammayatompa appikkiri kamma ana-ana. 

Kamma-kamma anne toama; kupelami anjo 


panggaukang ana-anakku. 

12 Anne apa nicinika ri kamma-kammaya 
anne, sanrapangi apa-apa nicinika lalang 
ri carammeng tenaya natangkasa. Mingka 
sallang, lasingara ngasengi nicinina. Kamma- 
kamma anne tenapa kuasseng ngasengi 
apa-apaya: mingka sallang lasukkuki 
kuassenna, sangkamma sukku Naassengku 
Allataala. 

13 Jari kamma-kamma anne nia tallunrupa 
parallu nigaukang iamintu: matappa, 
maminasa siagang mangngamaseang: na ia 
Kaminang Lompoa ri anne tallua, iamintu, 
mangngamaseanga ri tau maraengang. 
14 1 Usahakangi mangngamaseanga ri 

parannu tau siagang usahakang tongi 
sollanna nutarima sikamma passare battua 
ri RohNa Allataala, lomoro serea iamintu 
nanutarima pakkullea untu ampabattui 
sikamma rancanaNa Allataala mae ri 
rupataua. 

2|nai-nai abicara siagang bicara 
appakalannasa, teai rupataua napabicaral, 
mingka Allataala. Tenanniakka tau ampahangi 
anjo apa napaua, nasaba RohNa Allataala 
assarei pakkulle untu ampaui anjo bicara 
Allataalaya bawang ampahangi. 

3 Kabalekkanna, inai-nai ampabattui biritta 
battua ri Allataala, rupataua napabattuang 
anjo birittaya, iamintu sollanna napakajarre 

taua, nasarei sumanga, kammayatompa 


nasaleori kenanga. 

4Inai-nai abicara lalang bicara 
appakalannasaka, kalennaji bawang 
napakajarre: mingka inai-nai ampabattui 
biritta battua ri Allataala, natulummi Jamaaka 
sollanna akkulle pila maju jamaaka. 

> Teai sipato bajina punna akkulle 
ngasengko abicara arupa-rupa bicara 
appakalannasa. Mingka labi kaminang bajika 
punna akkulleko ambirittakangi sikamma 
rancanaNa Allataala. Nasaba lompoangangi 
anggaranna appabattua biritta battu ri 
Allataala, naia abicaraya siagang bicara 
appakalannasa, simmaraengi punna akkulleja 
napakasingariang Jamaaka anjo bicara 
napaua, sollanna nia matu-matunna mae ri 
sikontu jamaaka. 

6 Ebarana inakke battu mae ri kau ngaseng 
nakuabicara appakalannasa mae ri kau, maka 
apa matu-matunna mae ri kau? Mattantu tena 
matu-matunna manna sikede! Simmaraengi 
punna kupanyata apa eroka Napanyata 
Allataala, yareka kupakasingara apa-apa 
battua ri Allataala, yareka kupabattu biritta 
battua ri Allataala yareka kuajarakko. 

7 Anjo pakkakasa pakkelong-kelonganga 
tena sikali nyawana manna sikede 
sangkammaya sulinga siagang kacapia, 
punna tena nipasara bajiki siagang punna 
tena nanikobi bajiki, antekamma batena 

lakkulle naasseng taua angkanaya kelong apa 


anjo nakelonganga? 

8 Nia pole conto maraeng: Punna nipasara 
sambarangang anjo tarompe pabundukanga, 
maka inai lasadia ero abundu? 

9 Sangkamma tommi anjo ri pakkullenu 
abicara siagang arupa-rupa bicara 
appakalannasa. Punna nupake anjo 
pakkullenu ampaui bicara tenaya nasingara 
battuanna, manassa tena manna sitau akkulle 
ampahangi anjo apa nupaua. Lalanynya 
kale-kaleji ajari tena matu-matunna anjo 
bicara nupaua. 

10 Nia siapa are jaina rupanna bicara lalang 
ri anne linoa, mingka tenanniakka manna 
sirupa anjo bicaraya tania battuanna. 

11 Mingka punna takupahanga bicara napaua 
sereang tau, anjo taua ajarimi sanrapang tu 
battu pantarang parasangang mae ri nakke; 
kammayatompa inakke sanrapamma tu battu 
pantarang parasangang mae ri anjo taua. 

12 Na ikau ngaseng, kuassengi angkanaya 
cinna sikaliko anggappa pakkulle battu ri 
RohNa Allataala. Mingka lomoro serea musti 
nupake bajiki anjo pakkulle nugappaya untu 
antulungi jamaaka sollanna akkulle ajari 
maju. 

13 | anri kammanami anjo, na inai-nai akkulle 
abicara appakalannasa, parallui napala mae 
ri Allataala sollanna nisare todong pakkulle 
untu ampakasingaraki anjo apa napaua. 


1 Korintus 14.141 19 | 56 
14 Nasaba punna appala doanga nabicara 


appakalannasa kupake, appala doang 
memang tongi nyawaku, mingka tena 
najappa pikkirangku. 

15J ari, apa musti kugaukang? laminne 
lakugaukanga: Lappala doanga siagang 
rohku, mingka lappala doang tonga 
siagang pikkirangku. Lamakkelonga siagang 
rohku, mingka lamakkelong tonga siagang 
pikkirangku. 

16 Nasaba punna rohnuji bawang appala 
sukkuru mae ri Allataala, nania tau maraeng 
tena napahangi anjo bicara appakalannasa 
battua ri RohNa Allataala, takkulleai anjo 
taua angkana, "Cocoka" siagang anjo pappala 
sukkurunu lalang pappala doangannu: nasaba 
tanaassengai angkana apa anjo nupaua. 

17 Manna pole nasama bajina anjo pappala 
doangang sukkurunu mae ri Batara, mingka 
tena sikali matu-matunna anjo pappala 
doangannu mae ri tau maraenga. 

18 Appala sukkurukka mae ri Allataala, lanri 
labi akkulleanganga abicara arupa-rupa 
bicara appakalannasa na ikau ngaseng. 

19 Mingka punna arappungangki untu 
anynyomba mae ri Batara, labi kungaiangangi 
limambukua bicara kupake assala akkulle 
napahang taua, nala assabu-sabua bicara 
appakalannasa kupake natanapahanga taua. 
Kungaiangangi kammaya anjo, sollangku 
akkulle angngajaraki taua. 

20 Sikamma saribattangku! Teako appikkiri 


kammai ana-ana. Ri passala nikanaya 
panggaukang sala, paralluko ajari tuli kamma 
ana cadi. Mingka ri passalana nikanaya 
pikkirang, paralluko ajari tau toamo. 

21 Nia tattulisi lalang ri Kittaka angkanaya, 
"Nakana Batara, Tete ri sikamma tau 
abicaraya siagang bicara appakalannasa, 
erokKa abicara mae ri anne ummaka. Balalo, 
tete ri bansa-bansa maraenga, erokKa 
abicara mae ri ummakKu:, mingka manna 
nakamma, taerokai kenanga allangngereki 
kana-kanangKu. " 

22) ari anjo pakkullea abicara arupa-rupa 
bicara appakalannasa, ajari pammatei mae 
ri sikamma tau tenaya natappa:, jari teai 
untu tau tappaka. Siagang pakkullea untu 
ampappiassengangi rancanaNa Allataala mae 
ri taua ajari pammatei mae ri tau tappaka, 
teai mae ri tau tenaya natappa. 

23 anri kammana, ebara angkana 
arappungang jamaaka, nampa abicara 
appakalannasa ngaseng sikontu jamaaka, 
nania hadere siapa are tu battu pantarang, 
yareka tu tenaya na Karisteng, tantu 
lanakanamo anjo taua angkanaya pongoro 
ngasengko. 

24 Mingka punna appabattu ngasengko 
biritta battu ri Allataala, nampa nia hadere 
sere tu tenaya na Karisteng yareka tu battu 
pantarang, akkullemi nupakasingariang 

ngaseng dosa-dosana anjo taua, siagang 


akkullemi nasadari ngaseng dosa-dosana. 

25 | ajari singarami sikamma apa taccokkoa 
lalang ri atinna, sagenna napakatuna 
kalenna, nampa anynyomba mae ri Allataala. 
Lamangakumi angkanaya manassa nia 
tojengi Allataala ri tangnga-tangnganu. 

20] ari, apa ngaseng battuanna anne, 
saribattang? Punna arappungangko ero 
anynyomba ri Batara, bajiki punna nia 
akkelong, nia angngajara, nia ampabattui 
apa-apa battua ri Allataala, nia abicara 
siagang bicara appakalannasaka siagang 
nia ampakasingaraki battuanna anjo bicara 
appakalannasaka. Mingka yangasenna anjo 
musti nugaukangi untu angngajara siagang 
untu kabajikannu ngaseng. 

27 Punna nia ero abicara siagang bicara 
appakalannasaka, musti ruamo yareka 
kaminang jaina tallumo tau alebasa abicara. 
Siagang musti nia ampakasingaraki anjo 
lebaka napau kenanga. 

28 Punna tena akkulle ampakasingaraki, 
bajikangangi punna amereki anjo tau akkullea 
abicara appakalannasa. Bolimi kamma 
abicara lalang mamo ri atinna kenanga mae 
ri Allataala. 

29 Punna nia rua yareka tallu tau 
ampabattui biritta battua ri Allataala, musti 
nia maraenganga antimbangi anjo apa 
napabattua kenanga. 

30 Mingka ebara angkana nia maraengannaya 


anjo tau hadereka ammempo anggappa 
biritta battu ri Allataala, naero napabattu 
anjo birittaya, musti ammari rolong anjo tau 
sitabanga abicara. 

31 Kammami anjo carana, sagennu akkulle 
ngaseng tassere-sere massing ampabattui 
biritta battua ri Allataala; sagennu massing 
akkulle ngaseng anggappa pappilajarang, 
kammayatompa pila ajari tappa. 

3? Anjo passare battua ri RohNa Allataala 
untu ampabattui biritta battua ri Allataala, 
akkullei niatoro baji ri anjo tau ampabattuai. 

33 Anjo Allataala Nangai apa-apa niatoro 
bajika, taNangaiyai apa-apa tenaya nabaji 
atorona. Kamma nigaukanga ri sikontu 
jamaaNa Allataala, 

34 musti amereki tu bai-bainea punna 
arappungangi jamaaka. Tanikellaiyai kenanga 
abicara. Takkulleai kenanga ajari pamimping: 
kammaminjo erona hukkung agamaya. 

33 Punna nia ero naasseng kenanga, 
buranenna musti nakutanang ri ballana. 
Tabajikai tu bai-bainea abicara lalang ri 
parappunganna jamaaka. 

39 Maka ikau nakabattui anjo birittaNa 
Allataala? Yareka untu ikauji bawang 
lanipabattuang anjo birittaya? 

37 Punna nia tau naassengi kalenna 
angkanaya nia pakkullena untu ampabattui 
anjo biritta battua ri Allataala, yareka nia 

pakkulle maraeng natarima battu ri RohNa 


Allataala, anjo taua musti nasadari angkanaya 
parenta battu ri Batara anne kutulisika. 

38 Mingka punna nia battu ri kenanga 
tanatarimayai anne, teako jampangi anjo tau 
kammaya. 

39 anri kammana, saribattangku ngaseng, 
usaha mako untu ambirittakangi biritta battua 
ri Allataala, mingka teako pisangkai tau eroka 
abicara lalang bicara appakalannasaka. 

40 Mingka musti nubajiki siagang nuatoroki 
batenu anggaukangi. 

15 'Na kamma-kamma anne, 

saribattangku ngaseng, kukellai 
nanuurangi poleang Kabara Baji battua 
ri Allataala, lebaka kupabattuangko riolo. 
Nutarimami anjo Kabara Bajika, siagang 
tappa mako mae ri Almasi lanri anjo Kabara 
Bajika. 

2 Punna annagala majarrekko mae ri anjo 
kupabattua mae ri kau, lanipasalama mako ri 
anjo Kabara Bajika:, passangalinna bawang 
punna tappakko natena pammahannu. 

3 Anjo apa kupabattua mae ri kau, apa 
lebaka tonji kutarima. la kaminang parallua, 
kamma tattulisika lalang ri Kittaka, iamintu 
kupabattumi mae ri kau ngaseng angkanaya 
matemi Almasi lanri dosa-dosata ngaseng: 

4 lebami nitarawang, mingka nipattallasa 
poleammi ammotere ri makatalluna alloa. la 
anjo tattulisi tommi lalang ri Kittaka. 

= Leba todong mako kupauang 


angkanaya ri nipattallasa poleanna 
Almasi, Napappicinikammi KalenNa mae 
ri Petrus, nampa mae ri sampuloa anrua 
tunisuroNa. 

6|ebaki anjo Napappicinikang tommi 
KalenNa mae ri labia limambilangngang 
tu matappaNa. Jai ri kenanga attallasa iji 
sagenna kamma-kamma anne, nampami 
siapa are tau ammoterang. 

'Lebaki anjo Napappicinikang tommi 
KalenNa mae ri Yakobus, nampa mae ri 
sikontu tunisuroNa. 

8 kalabusanna Napappicinikang tommi 
KalenNa mae ri inakke inakke sanrapanga ana 
lolo tenayapa narapiki bulanna nanilassukang! 

9 | nakkemi suro kaminang tunaNa Batara. 
Tena nakusiratang nigallara tunisuro, nasaba 
lebaki kusessa jamaaNa Allataala. 

10 Mingka lanri pangngamaseanNa Allataala, 
nakunipajarimo sangkamma anne ri kamma- 
kammaya anne. Siagang tena nasia-sia 
pammopporanNa Allataala mae ri nakke. 
Balalo inakkemi kaminang anjama terasa ri 
sikamma tunisuroa. Mingka sikontutoj enna 
anjo sikammaya teai usahaku; anjo usahaNa 
Allataala, mangngamaseanga mae ri nakke, 
siagang niaka angngaganga sipanjamang. 

11) ari, manna pole battu ri nai nutarima anjo 
Kabara Bajika apaka battu ri nakke yareka 
tunisuro maraengannaya anjo tena najari 

passala. la parallua iamintu napabattumi 


ikambe anjo Kabara Bajika nanuajari tappa. 

12 pynna lebami nabirittakang ikambe 
angkanaya lebami attallasa poleang 
ammotere battu ri kamateanga Almasi, 
angngapa nania tu battu ri kau angkana 
tena nalanipattallasa poleang ammotere tau 
matea? 

13 Punna kammatojeng angkanaya 
tanipattallassai poleang tau matea, tantu tena 
tommo nanipattallasa poleang ammotere 
Almasi battu ri kamateanga. 

14 Sjagang ebara angkana tena nanipattallasa 
poleang ammotere Almasi battu ri 
kamateanga, tenamo matu-matunna 
anjo apa lebaka nabirittakang ikambe: 
kammayatompa tena tommo matu-matunnu 
ajari tappa, nasaba tena pannagalanna anjo 
katappakkannu. 

15 | abiangampa pole, manassami angkanaya 
aballe-ballemi ikambe ambirittakangi 
Allataala: nasaba nabirittakammi ikambe 
angkanaya lebami nipattallasa poleang 
ammotere Almasi battu ri kamateanga 
ri Allataala, mingka tena nakamma 
punna kammatojeng angkanaya tena 
nalanipattallasa poleang ammotere tau 
matea! 

16 Nasaba pumna tena nanipattallasa 
poleangi ammotere tau matea, tena tommo 

nanipattallasa poleangi ammotere Almasi 


battu ri kamateanga. 

17 Siagang punna tena nanipattallasa 
poleangi ammotere Almasi, ajari sanrapang 
mami sona anjo katappakkannu, battuanna 
tuli lalang ijako ri kakoasanna dosaya, 
siagang tena sikalimo panrannuannu. 

18Battuanna pole, sikamma anjo 
tau Karisteng mateamo, tena tommo 
panrannuanna. 

19 Punna ri wattuntaja bawang attallasa ri 
lino kimanrannuang mae ri Almasi, ikattemi 
kaminang cilaka ri sikontu rupataua ri anne 
linoa! 

20 Mingka abuttimi angkanaya manassa 
lebami nipattallasa poleang Almasi battu 
ri kamateanga. laminne ajari pammatei 
manassa lanipattallasa poleangi ammotere 
tau matea. 

21 Nasaba passabakkang sere tau nantama 
kamateanga ri anne linoa; kamma tomminjo, 
passabakkang serea todong tau nalanisare 
todong rupataua katallassanga ammotere 
battu ri kamateanga. 

22 Sikontu rupataua lamate ngasengi lanri 
ajari serena golongang siagang Adam, kamma 
tomminjo sikontu rupataua lanipattallasa 
ngasengi ammotere lanri ajari serena 
golongang siagang Almasi. 

23 Mingka lamassing-massingi wattunna 
taua nipattallasa poleang: uru-uruna 

Almasi: lebaki anjo, punna battu poleang 


Almasi, nampa sikamma tau antamaya ri 
parappunganna ummaNa Almasi. 

24 | ebaki anjo battumi kiamaka. Anjo 
wattua Napasomba ngasemmi Almasi sikontu 
pamarentahanga, sikontu kakoasanga, 
kammayatompa sikontu apa-apa magassinga: 
nampa Napassareang kakoasanNa salaku 
Karaeng, mae ri Allataala, Manggeta. 

25 Musti ammarenta tuli Almasi sagenna 
nipasomba ngaseng ri Allataala sikontu 
musunNa Almasi ri dallekanNa Almasi. 

29 Musu kaminang kalabusanga lanipasomba, 
lamintu kamateanga. 

27 Nia tattulisi lalang ri Kittaka angkanaya, 
"Napasomba ngasemmi Allataala sikontu 
apa niaka mae ri dallekanNa." Singarami 
angkanaya, anjo nikanaya "sikontu apa 
niaka" tena nantama KalenNa Allataala, 
ampasombayal sikontu apa niaka mae ri 
dallekanNa Almasi. 

28 Mingka punna leba ngasemmo nipasomba 
irawangang pamarentahanNa Almasi, 
lami KalenNa, iamintu AnaNa Allataala, 
ampasombai KalenNa mae ri Allataala, la 
lebaka ampasombai sikontu apa-apa niaka 
mae ri dallekanNa. Jari KalenNami Allataala 
lammarenta mae ri sikontu apa-apa niaka. 

23 Punna tanipattallasa poleangang 
ammotere tau matea angngapa nania tau 
nijene untu tau matea? Apa matu-matunna 

nagaukang kenanga anjo kammaya? Punna 


tena sikali memang nalanipattallasa poleang 
ammaotere tau matea, apa matu-matunna 
nagaukang kenanga anjo kammaya? 
30Sjagang apa tommi matu-matunna 
ikambe tuli ero andallekangi bahayaya? 

31 Sikamma saribattangku ngaseng! 
Allo-allona kuparrangi nikanaya sessa lanri 
lompona pamaikku mae ri katallassannu 
ngaseng, lanri tappa mako mae ri Isa Almasi, 
Batarata. 

32 pynna untu pakkalinoang bawang 
nakunisessa angngewai sanrapang olo- 

olo nyenyereka anrinni ri Efesus, apa 
passawallang lakugappa? Punna tena 
memang todong nalanipattallasa poleang 
ammotere tau matea, bajikangangi: 

"Maeko nakiangnganre-angnginung siagang 
assannang-sannang, nasaba ammuko lamate 
mangkajaki": kammami anjo paruntu kanaya. 

33 Teako eroki nitipu! Punna arappungangko 
siagang tau jadalaka, manassa manna baji 
sipanu mingka lajari jadala tommako. 

34 Angngurangi mako ri kamma-kammaya 
anne, siagang tea mako eroki pole agau dosa. 
Siratanna musti ajari siri-sirikko lanri niana 
ija ri tangnga-tangnganu tau tenapa natappa 
ri Allataala. 

33 Gassingka nia akkutanang angkana, 
"Antekamma punna nipattallasa poleang 
ammotere taua matea? Antekamma sallang 

ammotere kenanga?" 

36 Dongo sikali anjo pakkutananga! Punna 
alamungko bine naung ri buttaya, talattimboai 
anjo binea punna tamatea rolong anjo binea. 

37 Na anjo bine nulamunga naung ri anjo 
buttaya bine gandung yareka maraengannaya 
poro liserenaji bawang anjo binea attimbo 
sallang; tena nayangaseng anjo binea 
attimbo. 

38 KalenNa Allataala lampajari antekamma 
tanjana punna attimbo anjo lamunganga, 
situru ri apa Nakanaya baji mae ri anjo 
lamunganga. Anjo sikammaya rupanna bine, 
massing nia tanjana punna attimbo sallang. 

39 Sikontu apa-apa niaka nyawana tena 
nasangkamma ngaseng tanjana. Rupataua nia 
tanjana tubuna, olo-oloka nia todong tubuna, 
mingka maraengi tanjana: Jjangang-janganga 
maraeng tongi tanjana, kammayatompa 
jukuka maraeng tongi tanjana tubuna. 

40 Kammayatompa apa-apa niaka rate ri 
langika siagang apa-apa niaka ri tompona 
buttaya. Sikamma apa-apa niaka rate ri 
langika massing nia gagana nicini, mingka 
simmara-maraengi, kamma tomminjo 
apa-apa niaka ri tompona buttaya. 

41 Simmaraengi gagana mataalloa siagang 
gagana bulanga. Sikamma bintoenga 
maraeng tongi gagana. Balalo anjo sikamma 

bintoenga massing simmara- maraeng tongiji 


gagana. 

42 Kammami anjo alarapamna sallang 
sikamma tau matea punna nipattallasa 
poleang ammotere. Anjo tubua ri jeraka 
akkullei ajari botto, mingka anjo tubu 
nipattallasa poleanga ammotere sallang, 
lamintu tubu tenaya nakkulle ajari botto. 

43 Ri wattunna nitarawang anjo tubua, kodi 
tanjana siagang lammai; mingka ri wattunna 
nipattallasa poleang ammotere, ajarimi tubu 
magaga siagang makassa. 

44 Ri wattunna nitarawang, anjo tubua, tubu 
battu ri lino; mingka ri wattunna attallasa 
poleammo ammotere, anjo tubua, tubu 
passare battu ri RohNa Allataala. Nia tubu 
battu ri lino, nia todong tubu battu ri Allataala. 

45 Nia tattulisi lalang ri Kittaka angkanaya, 
"tau riolo dudua, iamintu Adam, ajari tu 
mattallasa," mingka ia Adam kalabusanga 
iamintu Roh assarea katallassang. 

46 Rioloanganga battu iamintu tubua, teai 
rohania. Ri bokoangangi battu rohania. 

47 Adam rioloa butta nipajari, mingka Adam 
makaruaya battu ri suruga assalana. 

48 Sikamma rupataua ri anne linoa 
sangkammai Adam rioloa, iamintu butta 
assalana; mingka sikamma tu surugaya 
sangkammai anjo battua ri suruga. 

49 Sangkamma todong ri kamma-kammaya 
anne sanrapangki Adam buttaya assalana, 

kamma tomminjo sallang lajari sanrapang 


tommaki anjo battua ri suruga. 

>0la natabaya kanangku, saribattangku 
ngaseng, iamintu: anjo tubu nipajaria battu 
ri assi siagang cera, takkulleai antama ri Lino 
BeruNa Allataala: siagang anjo tubu akkullea 
mate takkulleai ajari tubu mannannungang. 

>l Parhatikangi anne rahasiaya: tena 
nilamate ngaseng, mingka lamminra 
ngasengki. 

3? Tanisanna- sannayai nalakajariang 
silalonna, ri wattunna kalabusang 
assara tarompeka. Nasaba ri wattunna 
assara anjo tarompeka, lanipattallasa 
poleammi ammotere tau matea ajari 
tubu mannannungang, siagang lanipinra 
ngasengki. 

33 Anne tubuta akkullea mate musti nisambei 
siagang tubu tenaya nakkulle mate: siagang 
tubu battua ri lino musti nisambei siagang 
tubu battua ri suruga. 

34 Punna nisambeimo tubu akkullea mate 
siagang tubu tenaya nakkulle mate, siagang 
anne tubu battua ri lino nisambeimi siagang 
tubu battua ri suruga, anjo wattua nampami 
kajariang apa niaka tattulisi lalang ri Kittaka 
angkanaya, "Lebami nipattaena kamateanga, 
nigappami ammetaya!" 

33 "E, kamateanga, kemaemi pammetannu? 
E, kamateanga, kemaemi racunnu?" 

39 Racunna kamateanga, iamintu dosaya, 


siagang anjo dosaya lalangi ri hukkung 
agamaya aboya oloang. 

37 Sukkurukki mae ri Allataala, nasaba 
Nasare maki pammetang lalang ri Isa Almasi, 
Batarata! 

38 Lanri kammana, saribattangku ngaseng 
sannaka kukamaseanna, pakkassakangi 
siagang pakajarreki kalennu. Attojeng-tojeng 
mako tuli anjama untu Batarata, lanri 
nuassemmi angkanaya tena nalajari sia-sia 
sikamma apa nugaukanga untu Batarata. 
16 1 kamma-kamma anne passalana doe 

eroka nupassareang ajari sumbangang 
mae ri paranta tu Karisteng, kukellaiko 
sollanna nugaukang situru apa lebaka kupau 
mae ri jamaaka ri Galatia. 

2 Punna allo Minggu, iamintu allo bungasaka, 
paralluko massing assare doe, situru massing 
panggappanu. Boliki anjo doeka sagengku 
battu, sollanna punna battua, tenamo 
naparallu nipassere pole. 

3 Punna battua sallang, lakusuromi tau 
lebaka nupassamaturuki untu alampa 
angngerangi anjo sumbanganga. Lakusarei 
kenanga sura pangngantara, sollanna 
naerang kenanga anjo sumbanganga mange 
ri Yerusalem. 
4Na punna nukana bajikangangi punna 
alampa tonga siagang kenanga, lalampa 
tonga antu sallang siagang kenanga. 

3 Erokka battu angkunjungiko punna 


kulalloimo Makedonia, nasaba erokka numalo 
sallang anjoreng. 

6 Kira-kira lammantanga sinampekang ri 
tangnga-tangnganu, kira-kira punna battu 
wattu dinginga sallang. Punna lebaki anjo 
kuminasai nakkullea nubantu ampannarrusuki 
palampangku mange ri tampa maraenganga. 

7 Tena nakuero poro assengka bawang battu 
antoakko. Punna Nakellai Batara, erokka 
sallo-sallo ammantang ri tangnga-tangnganu 
ngaseng. 

8Ri kamma-kammaya anne, erokka 
ammantang anrinni ri Efesus, sagenna allo 
Pentakosta. 

9 Anrinni jai kasampatang untu jama- 
jamang amatu-matua, manna najai tau ero 
anghalang-halangi. 

10 Punna battu Timotius mae ri kau ngaseng, 
tarima bajiki sollanna ero ammantang 
sallo-sallo ri tangnga-tangnganu, nasaba 
Timotius siagang inakke sangkammaja, 
iamintu para anjama untu Batara. 

11 Gassingka nia tau tanjampangiai. Bantui 
sollanna akkulle napannarrusu palampanna 
ammotere mae ri nakke siagang salama; 
nasaba kutayangi kabattuanna siagang 
saribattang maraenganga. 

12Ri passalana saribattanta Apolos, pissiapa 
aremi kupala ri ia sollanna battu todong 
angkunjungiko siparurungang saribattang 

maraenganga. Mingka tenapa nakkulle 


napattantu labattu ri kamma-kammaya 
anne. Mingka punna nia sallang wattu, tantu 
labattuji antu. 

13 paralluko tutu siagang jarre tappanu 
lalang ri katallassannu salaku tu Karisteng. 
Pabaraniangi kalennu anggaukangi jama- 
jamannu siagang ajariko tau magassing 
lalang ri katallassannu. 

14 Sikontu apa nujamaya, gaukangi siagang 
mangngamaseang. 

1 Tantu massing nuassemmi Stefanus 
siagang sikontu tau niaka ri ballana, iaminjo 
kenanga uru-uru ajari tu Karisteng ri butta 
Akhaya. Attojeng-tojengi kenanga anjama 
untu allayani ummaNa Allataala. 

19 Kupalaki ri kau ngaseng sollanna 
nupilangngeri tojeng-tojeng kananna 
anjo tau kammaya, siagang sikamma 
tau maraengannaya naaganga kenanga 
anjama-jama siagang allayani. 

17 Sanna rannuku lanri battuna Stefanus, 
Fortunatus, siagang Akhaikus. Sanrapangi 
kenanga sambennu ngaseng mae ri nakke. 

18 Sanna sikali napakarannuna kenanga 
atingku, sangkamma napakarannuna atinnu 
ngaseng. Musti nupakalabiri toj eng- toj engi 
anjo tau kammaya ngaseng. 

19 Sallanna sikamma jamaaka ri butta 
Asia mae ri kau ngaseng. Kammayatompa 
Akwila siagang Priskila, kammayatompa pole 

sikontu jamaah niaka arappungang ri ballana 


kenanga, appikatu ngasengi sallang Karisteng 
mae ri Kau ngaseng. 

20 Sikontu saribattanga anrinni appikatu 
ngasengi sallang mae ri kau ngaseng. 
Aleba-lebasakko massing sisare sallang, 
sikarimangngi salaku tu Karisteng. 

21 Kutambai pole sallang kutulisika kalengku: 
Sallang battu ri nakke, Paulus. 

22|nai-nai tena namangngamaseang 
mae ri Batara, lappassammi anggappa 
pangngalarroi! Maranatha O, Batara, battu 
maKi linta! 

23 Poro nibarakkaki ngasengko ri Isa Almasi. 
24 Kupapinawangi pangngamaseangku mae 
ri kau ngaseng, assereamo mae ri Isa Almasi. 

Sallangku, Paulus 


2 Korintus 


1 1Sikamma saribattangku, anggota 
jamaaNa Allataala ri Korintus, 
kammayatompa sikontu UmmaNa Allataala 
niaka ri sikontu butta Akhaya. Inakke 
Paulus, lebaka niangka ajari tunisuroNa Isa 
Almasi lanri eroNa Allataala, kammayatompa 
saribattanta Timotius; 

2maminasa mae ri Allataala Manggea 
siagang mae ri Isa Almasi, sollannu 
nibarakkaki ngaseng, siagang nisare ngaseng 
kasalewangang. 

3 Nipujimi Allataala, ManggeNa Batarata Isa 
Almasi. Mangge sannaka bajina pamaiNa, 
Allataala assarea panynyaleori mae ri 
rupataua. 

4]ami ansaleori pamaina ikambe ilalang 
sikamma kasukkaranna ikambe. Sollanna 
lanri panjarrekkinNa, nakkulle tommo ikambe 
ansaleori tongi sikontu tau natujua susa. 

> Sikamma passessa lebaka antujui Almasi, 
jai tommi tattuju mae ri kambe. Siagang 
tete ri KalenNa tommi Almasi nasannamo 
nipakajarrena pamaina ikambe. 

6 Punna nituju ikambe ri kasukkarang, 
nikellaimi sollanna nipakajarre pamainu, na 
nunipasalama. Punna nipakajarre pamaina 
ikambe, nipakajarre tommi pamainu. 

Jari akkulle mako sabara lalang sikontu 


kasukkarang antujuako, sangkamma 
kasukkarang lebaka todong tattuju mae ri 
kambe. 

7 Tuli jarrena panrannuanna ikambe tena 
niranggasela mae ri kau ngaseng, lanri 
naassenna ikambe angkanaya nukasia tommi 
kasukkaranna ikambe. Lanri kammana, 
lanugappa tommi panjarreki nagappaya 
ikambe. 

8 Sikamma saribattangku ngaseng! Kukellai 
nanuasseng ngaseng todong kasukkarang 
lebaka antujui ikambe ri butta Asia. Teai 
sipato battalana anjo kasukkarang antujuai 
ikambe, sagenna tappu panrannuang maki 
angkanaya lattallasa ijaki; 

9sanrapang mamaki tau lebakamo 
nitappuki lanihukkung mate. Mingka nania 
anjo kajariang kammaya lanri nikellaina 
ikambe tanjeng mae ri Allataala, akkullea 
ampattallasaki tau matea; jari tena 
nakitanjeng mae ri batangkalenta. 

10|ami lebaka ampasalamaki ikambe 
battu ri bahaya lompona anjo kamateanga. 
Kammayatompa la tommi sallang 
lampasalamaki ikambe ri allo-allo labattua. 
Nasaba lami panrannuanna ikambe. 

11 Tappaki ikambe angkanaya lanri pappala 
doangannu ngaseng, tena tanipasalamana 
pole ikambe ri Allataala battu ri bahayaya. 
Najaimo tau appala sukkuru ri Allataala, 

nasaba nitarimana pappala doanna, iamintu 
lanri nibarakkakinamo ikambe ri Allataala. 

12] ompomi pamaina ikambe lanri 
tappana ikambe, angkanaya sikamma 
apa nagaukanga ikambe ri anne linoa, 
labiangampa pole nagaukanga ikambe mae ri 
kau ngaseng, akkullemi nagaukang ikambe 
siagang lambusu pamai kammayatompa 
ati macinong. Yangasenna anjo nagaukangi 
ikambe, teai lanri kacaradekanna ikambe, 
mingka lanri pakkulle Napassareanga 
Allataala mae ri kambe. 

13 Naia anne natulisika ikambe, jaji 
bawang apa-apa akkullea nubaca siagang 
akkullea nupahang. Anne kamma takkulleapi 
nupahang baji, mingka kuminasai sollanna 
akkulle sallang nupahang baji anne apa 
napakkanaya ikambe. Sollanna, punna 
battu sallang Batara Isa, akkulle mako 
angkalompoang pamaiki ikambe, sangkamma 
todong ikambe angkalompoang pamai 
ngasengko. 

14 (1:13) 

15 | anri tappakkumo ri anne passalaka 
nakueromo pirangalloang battu angkunjungi 
ngasengko, sollanna alappi rua barakka 
nugappaya. 

16 Erokka battu angkunjungiko punna 
alampa mange ri butta Makedonia, 
siagang nakuassengka pole punna 

punna kupannarrusu lampaku mange ri 
parasangang Yudea. 

17 Mingka kupinrami anjo wattu 
palampangku. Jari punna kamma, maka tena 
nattantu nawa-nawangku? Maka ero kalengku 
pirangalloang ri wattunna kunawa-nawa 
eroka alampa, na uru-uruna kukana, "Iyo," 
mingka sinampekang kukanaseng "Tena"? 

18] anri Allataala akkullea nipatappa, 
sitoj eng-tojenna anjo janjingku mae ri kau 
teai passala"Iyo" yareka "Tena". 

19 Nasaba anjo Isa Almasi, AnaNa Allataala, 
nabirittakanga saribattanta Silas, Timotius, 
kammayatompa kalengku, teai passala"lyo" 
yareka "Tena". Passangalinna passala pappiali 
Iyo battu ri Allataala. 

20 Nasaba lebami Allataala angkana 
"Iyo" mae ri sikontu janjinNa, tete ri 
KalenNa Isa Almasi. Lanri kammanami anjo 
nakiangkanamo "Aming" mae ri Allataala, 
tete ri KalenNa Isa Almasi. Kammami anjo 
nagaukanga ikambe sollanna nipakalabiri 
Allataala. 

21 KalenNa Allataala ampakajarre ngasengki 
ajari sere mae ri KalenNa Almasi; latommi 
KalenNa ampileki Napamae ri KalenNa. 

22 Untu iaminjo nakilebamo Nasare pammatei 
ajari taunNa, siagang Napassareang RohNa 
antama ri atinta. laminjo ajari pammatei 
pannanggongi angkanaya laNapassareang 

Napajanjiang. 

23 Allataalami ajari sabingku nasaba 
Naassengi bonena atingku angkanaya 
nakutanjaria mange ri Korintus, lanri tenana 
nakuero ampakasinai pamainu. 

24Tena nakuero ampassako ri passala apa 
siratanga nupatappa, lanri jarrenamo tappanu 
mae ri Isa. Erokkuji bawang angngagangko 
sipanjamang, sollannu pila matene ri 
tallasanu. 

2 1 Lanri kammanami anjo nalebamo 

kutappuki angkanaya tenamo nakulabattu 
poleang angkunjungiko sagenna ajari sina 
pamainu. 

2 Nasaba punna kupakasina pamainu, inaimi 
lakkulle ansaleoria, punna teai anjo tau 
lebaka kupakasina pamaina? 

3 | aminjo sabana nakutulisi anne suraka 
mae ri kau. Taeroka angkunjungiko, nampa 
nupakasina pamaikku. Sikontutojenna musti 
nupakarannui pamaikku. Nasaba tappaka 
angkanaya punna rannua, amminawang 
ngaseng todong mako rannu. 

4Samna sinana siagang sanna battalana 
pamaikku, kammayatompa ammatti- mattiki 
jene matangku ri wattunna kutulisi anne 
suraka. Mingka teai lanri kukellainu sina 
nakupau anne, passangalinna sollanna 
akkulle nuasseng angkanaya sanna ngaseng 
kukarimangnginnu. 

3 Pumna nia tau ajari passabakkang ri anne 


sinaya, teai kalengku bawang napitujui, 
mingka ikau ngaseng, yareka kaminang 
sikedena attawa ruako napitujui. Anne 
kulammai sikede bicarangku mae ri anjo 
taua. 

6 Anjo tau kammaya anggannami 
hukkungang nagappaya ri tangnga- 
tangnganu. 

7 Anne kamma musti nupammopporammi, 
siagang parallui nupakajarre pamaina 
sollanna tena nasina dudu pamaina sagenna 
tappu panrannuang. 

8J ari kupalaki ri kau ngaseng, sollanna 
nupappicinikang pole mae ri ia, angkanaya 
manassa sanna tojeng nukarimangnginna. 

9 Nakukiring anne suraka mae ri kau, lanri 
erona kuasseng angkanaya maka ero jako tuli 
anturuki apa-apa kupaua mae ri kau. 

10 Punna nupammopporang tau lebaka 
kasalang mae ri kau, inakke pole 
kupammopporang tongi anjo taua. Nasaba 
apa lebaka kupammopporang punna nia 
memang todong parallu nipammopporang 
kupammopporangi ri dallekanNa Almasi, untu 
kabajikannu ngaseng. 

11 Nakugaukang anjo kammaya, sollanna 
takkullea Billisika anggappa kasampatang 
angkoasaiki, nasaba niassemmi sikamma 
erona anjo Billisika. 


| 2 Korintus 2.121 17 7 
12Ri wattungku battu mange ri Troas ero 


ambirittakangi Kabara Baji ri passalana 
Almasi, Nasungkeamma oloang Batara 
anggaukangi anjo jama-jamanga anjoreng. 

13 Mingka tena nasannang nyawaku, nasaba 
tena nakusibuntulu siagang saribattanta Titus 
anjoreng. Jari appala kanama mae ri taua 
anjoreng, nampa annarrusu alampa mange ri 
butta Makedonia. 

14 Mingka appala sukkurukki mae ri 
Allataala! Lanri lami tuli ampimpingi 
ikambe amminawang lalang ri barrisi 
passua-suarrang pammetanNa Almasi lanri 
asserena ikambe mae ri la. Nipakemi ikambe 
ri Allataala ampalabangi biritta ri passalana 
Almasi, sanrapang bau alabanga rasamna ri 
kere- keremae. 

1 Nasaba ikambemi sanrapang 
kamanynyang mabauka rasanna, nitunua 
ri Almasi untu mae ri Allataala. Ri tau 
ajappa mangea ri possoka, ikambe anne 
sanrapangki arasa botto angngeranga 
kamateang, mingka ri tau nieranga mange 
ri kasalamakkanga, sanrapangki rasa mabau 
angngeranga katallassang. Jari, maka inai 
akkulle anggaukangi anne jamanga? 

16(2:15) 

17|kambe tena kisangkamma taua, ampare 
kammai danggangang biritta battua ri 
Allataala. Ikambe cinongi pattujunta, nasaba 
Allataala assareki jama-J)amang. Siagang 

atanNami Isa kalenta ampabattui anjo 

birittaya. 

3 1 Maka sangkammai angkanaya napuji 
kalenna ikambe ilalanna anne passalaka? 

Yareka nakulle parallui ikambe sura pammuyji 

untu ikau, yareka battu ri kau, sangkamma 

naparalluanga sikamma tau maraenga? 

2 Kalennu ngasemmi sura pammujina ikambe 
tattulisika lalang ri atinna ikambe, akkullea 
naasseng siagang nabaca sikontu taua. 

3 Kalennami kenanga akkulle anciniki, 
angkanaya sanrapangko sura Natulisika 
Almasi, nikiringa siagang napabattua ikambe. 
Anjo suraka teai dawa nipatulisi mingka Roh 
mattallasaNa Allataala, tena todong nalalang 
ri karattasaka nitulisi, passangalinna lalangi ri 
atinna rupataua. 

4 Akkana kammami anjo ikambe, lanri 
tappana ikambe mae ri Allataala tete ri 
Almasi. 

3 Tena mamna sirupa kagassingang ri kalenna 
ikambe nakkulle ikambe anggaukangi anne 
jama-jamanga; mingka Allataala assarei 
pakkulle ikambe. 

6|ami assarei pakkulle ikambe ajari palayang 
untu parjanjiang berua; iamintu parjanjiang 
tattagalaka ri RohNa Allataala, jari teai ri 
hukkung tattulisika. Nasaba anjo tattulisika 
angngerangi kamateang, mingka anjo RohNa 
Allataala angngerangi katallassang. 

"Ri wattunna nipare siagang niukiri anjo 
parjanjiang angngeranga kamateang ri batua, 
accayami singara kalompoanNa Allataala 
ri rupanna Musa. Teai sipato accayana 
anjo singaraka, sagenna takkulleai bansa 
Israelka anciniki rupanna Musa, manna pole 
nappakkaramulamo ajari kurang accaya 
ammotere rupanna Musa anjo wattua. Jari, 
punna kamma anjo lompona singaraka nipake 
ampareki anjo parjanjiang appamatea, 

8 mattantu labi lompoangangi singarana anjo 
parjanjiang Napassareanga RohNa Allataala ri 
wattunna nipare. 

9 Punna kamma anjo lompona cayana 
parjanjiang anghukkungal rupataua, 
tantu labi lompoangangi pole cayana anjo 
parjanjiang akkullea ampakabajiki ammotere 
passisambunganna rupataua mae ri Allataala. 

10 Akkulle nikana anjo apa-apa lompoa 
cayana ri pirangalloang tenamo nalompo 
cayana ri kamma-kammaya anne, lanri niami 
battu caya malompoanganga. 

l1 Punna kamma anjo lompona cayana 
apa-apa tenaya nasallo attahang, tantu labi 
lompoangangi cayana apa-apa akkullea 
attahang sagenna satunggu-tungguna. 

12 Lanri nianamo anne panrannuang 
kammaya ri kambe, nabaranimo ikambe 
abicara kamma anjo. 

13 | kambe tena kisangkamma Musa 
antongkokai rupanna sollanna takkullea 

nacini bansa Israel ri wattunna mate siagang 


lanynya anjo cayaNa Batara ri rupanna. 

14 Katongkokammi pikkiranna kenanga. 

Na sagenna ri kamma-kammaya anne 
sanrapangi tuli natongko iji bongong 
pikkiranna kenanga ri wattunna nabaca anjo 
kitta-kitta parjanjiang salloa. lapa nakkulle 
tassungke anjo bongonga punna ajari sere 
taua mae ri KalenNa Almasi. 

15 Manna ri kamma-kammaya anne, 
punna nabaca kenanga kitta-kittana Musa, 
sanrapang nitongko iji pikkiranna kenanga ri 
anjo bongonga. 

16 Mingka punna battu taua andallekang ri 
Batara, sanrapang nisungkemi anjo bongonga 
battu ri rupanna anjo taua. 

Jari, nikanaya Batara anrinni iamintu 
Roh. Na kere-keremae nia RohNa Batara, 
anjoremmi nia kalappassang. 

18 kamma-kamma anne tenamo 
nanitongkoki bongong rupanta. Sanrapang 
maki tau angngeranga caya malompoNa 
Batara Isa. Na lanri kammana minjo nakituli 
pila nipinramo ajari sangkamma KalenNa:, pila 
sallo pila accaya maki. Anjo caya malompoa, 
caya battu ri RohNa Batara. 

4 ' Lanri pangngamaseanNa Allataala 

nakkulle nagaukang ikambe anne 
jama-jJamanga. laminjo sabana natena 
natappu panrannuang ikambe. 

nakiappakasiri bateta anggaukangi anne 
jama-jamanga. Tena nakiero jekkong 
anggaukangi anne jama-jamanga, yareka 
tena nakiero amputara baleki kananNa 
Allataala. Silambusuna bawang eroNa 
Allataala nabirittakang ikambe. Lanri 
kammana, naminasai ikambe nanabilang 
baji ngaseng ri pamaina taua anjo apa 
nagaukanga ikambe. 

3 Punna tena ijapa napahangi taua anjo 
Kabara Baji nabirittakanga ikambe, tau eroka 
mamo alampa mange ri possoka takkullea 
ampahangi. 

4Barhala jadala niaka ri lino antongkoki 
pikkiranna tau tenaya natappa ri anjo Kabara 
Bajika. laminjo barhalaya anrompa-rompai 
kenanga sollanna tanacinika singara battua 
ri anjo Kabara Bajika, ri sese kalompoanNa 
Almasi, ajaria pammatei rupanNa Allataala. 

3 Anjo biritta napabattua ikambe teai biritta 
ri sesena ikambe. Anjo birittaya, biritta ri 
sesena Isa Almasi, angkanaya lami Batara: 
na ikambemi anne ajari atannu ngaseng lanri 
Isa. 

6 Nakana Allataala, "Nikellai ammumba 
singaraka battu lalang ri sassanga," na 
KalenNa tommi Allataala ampamumbai anjo 
singaraka lalang ri atinta, sollanna ajari 
singara pikkiranta, nakkulle nipahang caya 

malompoNa Allataala niaka accaya ri rupanNa 


Almasi. 

7 Mingka anjo pabarang-barangang rohani 
gagaya, ikambemi anne angngerangi, 
lami antu tubu tenaya anggaranna lanri 
buttaji nipare. Lanri kammana, manassami 
angkanaya anjo koasa malompoa niaki ri 
Allataala, jari tena nania ri kambe. 

8Sanrapang nibundukimi ikambe battu ri 
kere-keremae, mingka tena nakasepekang 
ikambe. Kalabusang akkala maki, mingka 
tena nitappu panrannuang. 

9 Jai tau ammusuki, mingka tena nakileba 
nibokoi kale-kalenta. Siagang manna 
kimole- mole sanrapang nipatappasa naung ri 
buttaya, mingka tena nakikkulle mate. 

l0Tuli niaki nikasia kamateanNa Isa ri 
kalenna ikambe. Sollanna anyata todong 
katallassanNa ri tubuna ikambe. 

11 | lalang ri tallasana ikambe, tuli niondangi 
ikambe ri kamateanga lanri Isa, sollanna 
ilalang ri kammana anjo nabatemo 
katallassanNa Isa ri anne kalenna ikambe 
akkullea mate. 

12 | ami anne ajari pammatei angkanaya niaki 
agio kamateanga lalang ri tubuna ikambe: 
mingka rannui pamaina ikambe lanri niana 
katallassanga agio lalang ri massing tubunu. 

13 Nia lalang ri Kittaka angkanaya, "Lanri 
tappakku, iaminjo sabana nakubicara." 

Jari, lanri tappa lompo kammaya tomminjo 

nabicara todong ikambe lanri tappana 


ikambe. 

14Tappami ikambe angkanaya lebami 
nipattallasa poleang ammotere Isa ri 
Allataala; jari tappa tommi ikambe angkanaya 
lanipattallasa tommi ikambe tete ri Isa. 

Na lami langngerang ngasengki mange ri 
dallekang malabiriNa. 

15 Yangasenna anjo, untu kaparalluannu 
ngaseng. Nasaba punna pila jai tau angkasiaki 
pangngamaseanNa Allataala, pila Jai tommi 
pappala sukkuru nipanai ri Allataala: jari 
nipakalabirimi Allataala. 

16] anri kammanami anjo natena natappu 
panrannuang ikambe. Manna pole pila panra 
katallassang laherena ikambe, mingka tuli 
beruna allo-allo katallassang lalanga ri atinna 
ikambe. 

17 Na anne kasusaang tenaya nasiapa 
jaina, lebaka nakasia ikambe siagang 
tenaya nasiapa sallona, iami langngerang 
wassele katallassang matenea, wassele 
sannaka lompona anggaranna siagang 
akkullea mannannungang. Bella lompona 
anjo kateneanga na anjo kasusaanga ri 
kamma-kammaya anne. 

18 Nasaba teai apa-apa kacinikanga 
napacciniki ikambe, passangalinna apa- 
apa tenaya nakacinikang. Anjo apa-apa 
kacinikanga poro sinampeji akkulle attahang: 

mingka anjo apa-apa tenaya nakacinikang 
attahangi sagenna satunggu-tungguna. 

5 l Nasaba naassemmi ikambe 

angkanaya punna nibongkara anne 
balla nipammantangia ri lino, iamintu 
pangngebarranna tubuta, leba memammi 
Napasadia Allataala balla niaka ri suruga, 
iamintu balla Napareka KalenNa Allataala 
siagang akkullea attahang sagenna 
satunggu-tungguna. 

2 Ilalang ri anne balla kamma-kammaya 
anne, akkunrarengki lanri sanna nakkutta ero 
mange ammantang ri anjo ballatta niaka ri 
suruga. 

3 | aminjo ballaka sanrapang tubu beruta. 

4Lalang ammantanta ija lalang ri anne 
balla battua ri lino, musti akkunrarengki 
lanri battalana tanggonganta. Teai lanri 
erotta talappasa battu ri tubu battuta ri anne 
linoa, passangalinna lanri erottamo ampakei 
anjo tubu battua ri suruga, sollanna akkulle 
nikoasai ri katallassang anne tubuta akkullea 
mate. 

> NaKalenNa Allataala ampasadiaki, siagang 
lami assareki RohNa ajari pammatei 
pannanggonginNa ri katte. 

6 Lanri kammanami anjo natuli jarre pamaina 
ikambe. Naassengi ikambe angkanaya lalang 
ammantanna ija ikambe ilalang ri anne 
tubuna ikambe, bella iji ikambe battu ri anjo 
balla lanipammantangia siagang Batara. 

7 Nasaba lanri tappa bawang mae ri Almasi 


nattallasa ikambe, teai lanri apa-apa niaka 
nicini; 

8iaminjo sabana nakisabara ri pamaitta. 
Erokangangki talappasaka battu ri anne 
tubua, sollanna nikkulle sipammantangang 
siagang Batara. 

9 Lanri kammanami anjo nattojeng-tojemmo 
ikambe ampakasannangi atinNa, baji na ri 
wattunna anrinni ija ri ballana ikambe ri 
kamma-kammaya anne, yareka anjorengang 
sallang. 

10 Nasaba attantumi angkanaya lanierangki 
mange andallekang ri pangadelanNa 
Almasi: siagang massing langgappa maki 
pabalasa situru apa lebaka nigaukang ri 
linoa anne, iamintu panggaukang baji yareka 
panggaukang Jadala. 

11 Naassemmi ikambe angkana apa 
battuanna nikanaya malla mae ri Batara; 
laminjo sabana nausahamo ikambe 
ampakatappaki taua ri sesena kalenna 
ikambe. Baji niassenna ikambe ri Allataala, 
naminasai sollanna nanuasseng todong 
ikambe lalang ri atinnu ngaseng. 

12 Mingka teai lanri erona ikambe appala 
pammuji battu ri kau ngaseng. Passangalinna 
lanri eronaji bawang ikambe assareko 
alasang baji, sollanna lompo pamainu mae ri 
kambe: sollannu angngasseng appiali mae 

ri tau angngalleangangai apa-apa nacinika ri 
tanjana taua, na ia sipa-sipana. 

13 Punna sanrapammo nucini tau pongoroka 
ikambe, anjo lanri kaparalluang lamae ri 
Allataala. Na punna baji nucini jappana 
pikkiranna ikambe, anjo lanri kaparalluannu 
ngaseng. 

14 pangngamaseanNami Almasi makoasa 
mae ri kambe; nanaassemmo ikambe 
angkanaya punna matemo tau serea untu 
kaparalluanna sikontu rupataua, anjo 
battuanna angkanaya mate ngasemmi 
sikontu rupataua. 

15 Matemi Almasi untu sikontu rupataua, 
sollanna punna attallasa rupataua, tenamo 
nauntu kaparalluang kalenna bawang punna 
attallasa:, passangalinna untu Almasi, iamintu 
lebaka mate siagang nipattallasa poleanga 
ammotere untu kaparalluanna kenanga. 

16] anri kammanami anjo, nataerokamo 
Ikambe ambakuki serea tau situru pabakuna 
rupataua. Memang, lebaki ikambe ambakuki 
Almasi situru pabakuna rupataua, mingka 
kamma-kamma anne tenamo. 

17|nai-nai ampakaseremi kalenna mae ri 
KalenNa Almasi, ajarimi tau leba niberui taba 
sikali tallasana. Tenami apa-apa salloa ri 
kalenna, lanri leba ngasemmi niberui. 

18 Yangasenna anjo sangnging Allataala 
anggaukangi. Tete ri Isa Almasi Napajari 
assibajiki maki mae ri KalenNa, nampa 

Nasareki tugasa sollanna akkulle todong tau 


maraenga assibajiki siagang Allataala. 

191a biritta napabattua ikambe iamintu 
angkanaya Napajari assibajikimi Allataala 
rupataua mae ri KalenNa, tete ri Almasi. 
TaNabilangai sikontu kasalang lebaka 
nagaukang rupataua mae ri KalenNa. Na 
ikambemi Nasuro Allataala ambirittakangi 
anjo kabaraka. 

20] ari ikambemi anne tunisuroNa Almasi. 
Abicarami ikambe sangkamma angkanaya 
KalenNa Allataala abicara mae ri kau ngaseng 
lalang ri kalenna ikambe. Lalang arenNa 
Almasi, nanapala dudumo ikambe sollanna 
nujamakkimo limanNa Allataala assareako 
oloang nukkulle assibajiki siagang KalenNa. 

21Tena dosaNa Almasi, mingka 
nipipisangiangi ri Allataala sikontu 
dosata mae ri la, sollanta akkulle assibajiki 
siagang KalenNa, lanri asseretamo mae ri 
KalenNa Almasi. 

l Lanri assiaganNa Allataala ikambe 

anggaukangi anjo jama-jamanga, iami 
anjo nanapala tojeng-tojemmo ikambe 
sollanna tena nanubawang-bawangangi anjo 
kabajikang pamaiNa Allataala. 

2 Nakana Allataala lalang ri Kittaka, "Ri wattu 
pangngellaingKu, Kupilangngerimi pappalanu, 
siagang ri wattu allo kasalamakkanga, 
Kupasalama mako." Urangi baji-baji! 
laminne wattua, wattu pangngellaiNa 

Allataala. Kammayatompa iaminne alloa, allo 


pappasalamaNa Allataala. 

3 Taerokai ikambe angkanaya nibilang salai 
palayanang nagaukanga ikambe. J ari usahami 
ikambe sollanna tena manna sitau akkulle 
ampasalai jama-jamang nagaukanga ikambe. 

4Jari ilalang ri sikontu apa nagaukanga 
ikambe napanyatami ikambe angkanaya 
ikambe anne atanNaki Allataala. Arupa- 
rupami kasukkarang leba nakasia ikambe 
siagang sabara: 

3 nisessa maki, nitarungku maki, siagang 
niborongi maki nibaji, anjama terasa maki, 
masarro maki tattinroa, kammayatompa 
masarro tommaki tamangnganrea. 

6 Tulusu pamai maki, mangngasseng baji 
maki, sabara maki, kammayatompa baji 
pamai maki mae ri kau ngaseng, sollanna 
nuasseng angkanaya ikambe anne manassa 
atanNaki Allataala. Kammayatompa tanjeng 
maki mae ri Roh pannulunNa Allataala, 
mangngamaseang maki situlusu pamaitta; 

7 lalang koasaNa Allataala nanibirittakang 
kabara battua ri Allataala, na lanri 
kammanami anjo nanapappicinikammo 
ikambe angkanaya ikambe anne manassa 
atanNaki Allataala. Annagala jarre maki mae ri 
eroNa Allataala. laminjo ajari kagassinganna 
ikambe untu langngewa yareka lanjagai 
kalenta punna battu mae musu lammanrakia. 

8 Nipakalabirikki mingka nihina tongki; 
nipujiki mingka nipaboyang tongki kodi. 
Manna kilambusu pamai, nipakkanai tonjaki 
paballe-balle. 

9 Nikanamo tau tena angngassengki, mingka 
niasseng ngasengki ri tau jaia. Nikana mate 
maki, mingka manassa attallasa ijaki. Manna 
kinisessa, mingka tamateajaki. 

10 Manna nanipakasina pamaitta, mingka 
tuli rannujaki. Kasi-asi maki nicini, mingka 
jaimi tau nipajari kalumanynyang. Tena 
nicini apa-apanta, mingka sikontutojenna nia 
ngasemmi ri katte sikontu apa-apaya. 

11 Sikamma saribattang kukarimangngia ri 
Korintus! Abicara maki silambusuna mae ri 
kau ngaseng. Sikontu bonena atinta nipauang 
ngaseng mako. 

12 Nasungke luarami atinna ikambe mae ri 
kau, mingka ikau ngaseng mami antongkoki 
atinnu mae ri kambe. 

13 | ari bolimi kamma nakubicaramo mae ri 
kau sanrapang mae ri ana kalengku. Kupalaki 
sollanna nusungke tommo atinnu mae ri 
kambe, sangkamma nasungkenamo atinna 
ikambe mae ri kau. 

14 Teako eroki siparappungang siagang tau 
tenaya naero tappa mae ri Isa; tena nacoco 
anjo kammaya. Antekamma olona lakkulle 
ajari sere kabajikanga siagang kajadallanga? 
Tena olona lakkulle ajari sere singaraka 
siagang sassanga. 

15 Tena olona lakkulle assamaturu Almasi 


siagang Billisika. Apa sangkammanna tu 
Karistenga siagang tu tenaya na Karisteng? 

16 Apa passisambunganna BallaNa Batara 
siagang ballana barhalaya? Ikattemi anne 
sanrapang BallaNa Batara, iamintu Allataala 
attallasaka. KalenNa Allataala angkana, 
"LammantangaA ri tangnga-tangngana 
kenanga, na Kusikatallassang siagang 
kenanga. LajariMa Allataala mae ri kenanga, 
na lajarimo kenanga ummakKu. 

17 | anri kammana, bokoimi anjo tau tenaya 
namangngasseng ri Allataala, siagang 
pakabellami kalennu battu ri kenanga. Tea 
laloko sikarapiki siagang apa-apa ramasaka, 
nampa Kutarimako mae ri KalengKu. 

18 | ajariMa Manggenu, nulajari ana-anakKu, 
kammami anjo kananNa Batara Kaminang 
Makoasaya." 

7 1 Sikamma saribattangku kukarimangngia! 

Sikontu anjo janjia untu ikatte ngaseng. 
Lanri kammana, parallui nitangkasi kalenta 
battu ri sikamma apa-apa akkullea anramassi 
tubuta siagang nyawata. Paralluki malla mae 
ri Allataala. Sollanta akkulle attallasa baji 
siagang matangkasa untu Allataala. 

2 Tarima maki antama ri atinnu ngaseng. 
Tena salana ikambe mae ri sereang tau, 
siagang manna sitau tena leba nipajari rugi ri 
kambe. Tena manna sitau leba nipassawalili ri 
kambe. 

3Teai lanri eronu kusalakang nakuakkana 


kamma anne mae ri kau ngaseng. 
Nasaba, kamma lebakamo kupau, sanna 
kikamaseannu, kammayatompa sanrapang 
maki tau assaribattang, sikatallassang 
sikamateang. 

4Samna sikali kupatappanu ngaseng. Balalo 
sanna lompona pamaikku lanri ikau ngaseng! 
Manna mamo najai kasukkarang antujui 
ikambe, mingka sannami nisaleorinna atingku 
lanri ikau ngaseng. Sanna tojeng rannuna 
atingku! 

P Ri wattunna battu ikambe mange ri butta 
Makedonia, tena sikali nakisawe ammari- mari 
poso. Battu iraya ilaumi kasukkaranga 
antujuki, pabeseranna taua mae ri kambe, 
kammayatompa malla-malla tommaki ilalang 
ri atinta. 

6 Mingka sukkurukki, lanri tuli nipakalompona 
ri Allataala atinna tu tappu panrannuanga: 
lami ampakasannangi atinna ikambe ri wattu 
battuna Titus mae ri kambe. 

7 Teai lanri battuna bawang Titus nanisaleori 
atinna ikambe, mingka lanri napauna todong 
antekamma nisaleorinna pamaina lanri 
ikau ngaseng. Napabattui mae ri kambe 
angkanaya teai sipato nakkunu ngaseng 
ero angngaganga assicini: angkanaya 
assesse lalang mako ri panggaukannu riolo, 
nanueromo angngaganga sipammentengang. 
laminjo pila ampakarannui atingku. 

8 Ajari sinai atinnu lanri anne surakku. 


Mingka tena nakuassesse lalang antulisiki 
anne suraka. Memang sangkamma assesse 
lalang tonja sikede ri wattunna kuasseng 
angkanaya ajari sinai pamainu lanri anne 
surakku, manna nusinampeja sina. 

9 Mingka kamma-kamma anne sannamma 
teai lanri sinami pamainu, passangalinna 
lanri amminranamo sipanu passabakkang 
sinana pamainu. Memang, Nakellai memang 
tongi Allataala sollanna nukasia anjo sina 
kammaya. Jari tena nakipajari rugiko. 

10 Nasaba anjo sina kammaya 
akkullei appania katobakkang siagang 
kasalamakkang, kammayatompa tena 
nalajari sesse lalang taua lanri passabakkang 
anne passalaka. Mingka punna sina 
passabakkang anne linoa, lanaerangi taua 
mange ri kamateanga. 

11 Alle sai cini wasselena sina situruka 
eroNa ri Allataala! lamintu attojeng-toj engko 
ampakabajiki apa kodia! Ajari numusui 
dosaya, ajari mallakko, ajari nakkukko, ajari 
lompoi sumanganu, kammayatompa rellako 
anghukkungi tau salaya! Ilalang yangasenna 
anjo nupabuttimi ri kalennu angkanaya tena 
nanusala mae ri anjo passalaka. 

12Jari, punna kutulisi anjo suraka, teai 
passabakkang anjo tau salaya, teai tongi 
lanri nakasianamo kenanga passessaya 
passabakkang anjo kasalanga. Mingka 

nakutulisi anjo suraka, sollanna nanuasseng 


ri dallekanNa Allataala, antekamma lompona 
panjampanginnu ngaseng mae ri kambe. 

13 | aminjo sabana nanisaleorimo atinna 
ikambe. Pantaranganna panynyaleoria, balalo 
sannamo rannuta anciniki karannuanna Titus: 
ikau ngasemmi leba ansaleori atinna. 

14 Memang, lebami kucarita mae ri ia 
antekamma bajinu ngaseng. Sukkuruma, 
lanri tenaja nanupakasirika. Manassa 
kontutojeng ngasengi anjo apa-apa lebaka 
nacarita ikambe mae ri kau ngaseng. 
Kammayatompa anjo apa-apa lebaka nacarita 
ikambe mae ri Titus manassa kontutojeng 
ngasengi. 

15 kKamma-kamma anne pila lompomi 
pangngamaseanna mae ri kau ngaseng. 
Nasaba naurangi antekamma eronu ngaseng 
ampilangngeri kananna. Kammayatompa 
lompona ngaseng pangngalinu mae ri ia ri 
wattunna nutarima. 

16 Sannang sikali pamaikku, lanri akkullenu 
nirannuang. 

9 1Saribattangku ngaseng: kukellai 
nanuasseng todong antekamma bajiNa 
Allataala mae ri jamaaka ri butta Makedonia. 

2 Lebami kenanga nisori siagang kasukkarang 
lompo. Mingka ri tangnga-tangngana anjo 
kasukkaranga, tuli rannuna pamaina kenanga. 
Manna nakasi-asi kenanga, mingka lammoro 

pamaiki kenanga assare sumbangang, untu 


antulungi tau maraenga. 

3 Kalengku anciniki antekamma batena 
napikulle- kullei kenanga assare, balalo 
labiangampa pole na ri pakkullena kenanga. 

4Tanisuroai, nakalenna tonji kenanga ampala 
dudui sollanna akkulle todong kenanga 
amminawang turu ansarei sumbangang 
UmmaNa Allataala ri parasangang Yudea. 

3 Assaremi kenanga labiangang ri naminasaia 
ikambe. Uru-uruna napassareammi kalenna 
kenanga mae ri Batara. Lebaki anjo 
napassareang tommi kalenna kenanga mae ri 
kambe, situru eroNa Allataala. 

6|aminjo nasanna kukellaina Titus lebaka 
ampakaramulai anne Jama-jamanga sollanna 
napannarrusu todong anne jama-jamang 
bajika ri tangnga-tangnganu ngaseng. 

7 Baji ngaseng mako lalang ri sikontu 
katallassannu. Sanna bajinu lalang ri 
tappanu, lalang ri pau-paunu, lalang ri 
pangngissengannu, lalang ri sikontu usahanu, 
siagang pangngamaseannu mae ri kambe. 
Lanri kammana bajiki punna baji tommako 
lalang ri anne jama-jamang bajika. 

8Tena nakuero amparentakangi anne 
nakupauangko. Mingka eroki kupappicinikang 
mae ri kau antekamma attojeng- toj enna tau 
maraenga antulungi paranna tau. Na ero 
tongi kuasseng angkanaya sage kemae tongi 
bellana pangngamaseannu. 

9 Nasaba baji ngaseng nuassenna angkanaya 


teai sipato nikarimangnginta ri Isa Almasi 
Batarata: Kalumanynyangi, mingka Napajari 
kasi-asimi KalenNa untu kaparalluannu 
ngaseng: sollanna battu ri kakasi-asianNa 
nukkulle ajari kalumanynyang. 

l0Tyru ri panggappaku, kamma-kamma 
anne siratang memang tommi nupaleba 
anjo apa-apa lebaka nupakaramulai ri taung 
allaloa. Nasaba ikaumi uru-uru annawa-nawai 
siagang ampakaramulai anne jama-jamanga. 

11) ari, kamma-kamma anne pannarrusumi 
anne jama-jamanga situru pakkullenu. 
Parallui nulompoi sumanganu ampalebaki 
anne jama-jamanga, sangkamma lompona 
todong sumanganu ri wattunna nampa 
nunawa-nawa anne jama-jamanga. 

12 Punna rellako assare, manassa laNatarimai 
Allataala anjo passarenu. Lanatarimai situru 
pakkullenu, tena nasituru apa tenaya ri kau. 

13 Mingka tena sikali nakuero ampalili 
tau maraenga ri anne passalaka, nampa 
ikau kubattalli. Passangalinna parallui 
massing sambattala. Nasaba kamma- kamma 
anne massing ganna-ganna ngaseng 
mako ri kaparalluannu: jari siratang mako 
ampagannaki kakuranganna kenanga. Punna 
ikau kakurangang sallang, na kenanga 
massing ganna-ganna, kenanga tosseng 
ambantuko. Jari lanri kammana anjo, para 
silayani mako. 


2 Korintus 8.141 20 26 

14(8:13) 

1 Nia tattulisi lalang ri Kittaka angkanaya, 
"Tau jaia panggappana, tena nakalabiang, 
na tau sikedeka panggappana, tena 
nakakurangang." 

le Teai sipato sukkuruna ikambe mae ri 
Allataala nasaba nisarena todong pakkulle 
Titus attojeng-tojeng ambantu ngasengko! 

17 Nasaba tena naporo rella bawang 
anggaukangi apa napassuroanga ikambe. 
Mingka battu ri ero kalenna tonji nattojeng- 
tojeng ero ambantuko. Kalenna tonji ero 
alampa mae ri kau ngaseng. 

18 Nia todong sitau naagang arurung 
kusuro mae ri kau. lamintu tau sannaka 
nipakalompona ri sikamma Jamaaka, lanri 
jama-jamanna ambirittakangi Kabara Baji 
battua ri Allataala. 

19 pantarangannaya pole, anjo taua ngaseng 
leba tommi nipile siagang nipattantu ri 
jamaaka untu amminawang ri kambe lalang 
ri palampanna ikambe. Nasaba eroki ikambe 
alampa ampabattui anjo sumbanganga: 
sollanna nipakalabiri Batara, kammayatompa 
nanuasseng ngaseng angkanaya rella tongi 
ikambe annulung. 

20 parallui tutu ikambe ri passalana anne 
sumbanganga. Sollanna tenanniakka tau 
ampasalai ikambe ri nipabattuna anne 
sumbangang Jai kammaya. 

21 Nasaba paralluki agau lambusu ri 


dallekanNa Batara siagang ri dallekanna 
rupataua. 

22 Nia pole sitau saribattang maraeng 
kusuro todong amminawang ri Titus siagang 
anjo saribattanga. Amole-molemi niuji anjo 
saribattanga, nabuttimo angkanaya nangai 
annulunga. Na kamma-kamma anne, labi-labi 
pole erona ambantu ngasengko, nasaba niana 
panrannuang lompona mae ri kau ngaseng. 

23Na passalana Titus, iami agang 
bajikku, kuaganga sipanjama-jamang 
ambantu ngasengko. Kammayatompa anjo 
saribattanga ruaya, niaka anrurungangi 
Titus, iami kenanga tau nisuroa ri sikamma 
jamaaka, siagang nikarannuanga untu 
Almasi. 

24 Kiminasai nanupappicinikang ngaseng 
pangngarimanginnu mae ri kenanga. Sollanna 
naasseng ngaseng jamaaka angkanaya 
nukarimangngi kenanga. Kammayatompa 
nabuttimo angkanaya kontutojengi apa 
nakalompoang pamaika ikambe ri sesena 
ikau ngaseng. 

9 1 Sikontutojenna tenamo naparallu 
kutulisi mae ri kau ngaseng lalang sura 

anjo passala sumbangang nikiringa mae ri 

UmmaNa Allataala niaka ri Yudea. 

2 Kuassengi angkanaya nungai annulunga: 
na anne lebami kucarita mae ri taua ri 
butta Makedonia. Lebami kupau kalompoang 

pamaikku mae ri kenanga angkanaya battu 


ri taung allaloaji nasadiamo saribattanga ri 
butta Akhaya assare sumbangang. Na iaminjo 
sumanganu ampakalompo tongi sumangana 
kenanga. 

3 Kamma-kamma anne kusuromi Titus 
siagang anjo rua saribattanga battu mae ri 
kau ngaseng. Sollanna akkulle abutti anjo 
kalompoang pamai lebaka nacarita ikambe 
teai poro carita bawang. Jari, paralluko sadia, 
nasaba lebami kupau ri kenanga angkanaya 
sadia ngaseng mako. 

4Kubata-batai gassingka nia todong tu 
battu ri butta Makedonia amminawang ri 
nakke punna battua mae ri kau sallang. Na 
punna narapikangko tena nusadia, teaimi 
sipato siri-sirina ikambe. Nasaba lebami 
nipau angkanaya sanna akkullenu nipatappa! 
Nampa ikau pole lasanna todong siri-sirinu. 

3 | aminjo sabana naparallu kusuro alampa 
riolo anjo kenanga mae ri kau, angngurusuki 
anjo sumbangang lebaka nupajanjiang. 
Kammami anjo kugaukang sollanna punna 
battua sallang, sadiami anjo sumbangannu. 
Lanri kammana, anassami angkanaya tena 
nabattala passangalinna tenei pamainu 
ampassareangi anjo sumbanganga. 

6 Urangi laloi! Angkanaya inai-nai alamung 
sikede, sikede tonji wassele lanagappa. 
Mingka inai alamung Jai, lajai tongi wassele 
nagappa. 

7 Parallui taua massing assare siagang tene 


pamaina. Teako assarei siagang bata-bata 
yareka battala pamai. Nasaba nikarimangngi 
ri Allataala tau tenea pamaina assare. 

8 Makoasai Allataala assareko barakka 
allumpa-lumpa, sollanna tena nukakurangang 
ri apa-apa nuparalluanga. Balalo 
lakalabiangko, sollannu akkulle agau 
baji siagang appare amala. 

3 Ri passalana Allataala nia tattulisi lalang 
ri Kittaka angkanaya, "Appakio-kioroki mae 
ri tu kasi-asia; mannannungangi kabajikang 
pamaiNa." 

10 Allataala ampasadiai bine napakioroka 
taua siagang kanre niparalluia. la tommi 
ampasadiai siagang ampajari jai anjo bine 
lebaka nupakioro, sagenna katambang todong 
wasselena anjo apa lebaka nupalammorang. 

11] anri kammana, laganna mako ri 
sikontu kaparalluannu, sagennu tuli akkulle 
malammoro assare. Na anjo passarenu 
ngaseng, napabage-bageanga ikambe, lajari 
passabakkammi najai tau lappala sukkuru 
mae ri Allataala. 

12 Nasaba anne gau baji nugaukanga, 
tena naporo lappaganna bawang mae 
ri kakuranganna UmmaNa Allataala. 
Passangalinna lajari tongi passabakkang najai 
tau lappala sukkuru mae ri Allataala. 

13Na battu ri iami anjo kabajikang 
nupappicinikanga, najaimo tu Karisteng ri 

Yudea lamammuji mae ri Allataala. Lanri 


nacinina kenanga antekamma jarrenu mae 
ri Kabara Baji nupinawanga, iamintu ri 
sesena Almasi. Kammayatompa mammujimi 
kenanga ri Allataala lanri lammorona 
pamainu ambage-bagei kenanga siagang tau 
maraenga, apa-apa niaka ri kau. 

14Na lanapappala doangangko siagang 
pamai mangngarimangngi mae ri kau, lanri 
sanna bajiNa Allataala mae ri kau. 

15 paralluki appala sukkuru mae ri Allataala, 
lanri teai sipato lompona anjo passareNa! 
10 t Kamma-kamma anne, kalengku 

Paulus, nia ero kupabattuangko. 
Inakke anne, turu kananna taua, sanna 
tunana kana-kanangku punna sidallekanga 
siagang ikau ngaseng. Mingka punna 
sikabellaiki sanna baraniku. Jari, lanri tunaNa 
siagang kabajikanNa Almasi, 

2 kupala dudui ri kau ngaseng, tea laloko 
passaia sagengku abicara terasa punna 
battua sallang mae ri kau. Nasaba eroki 
kuterassi sikamma tau angkanaya untu 
pakkalinoanga nanagaukangi ikambe anne 
jama-jamanga. 

3 Memang lalang ijaki ri linoa attallasa, 
mingka teai lanri untu anne linoa nabarjuang 
ikambe. 

4 Kagassinganna ikambe lalang anggaukangi 
anne jama-jamanga teai kagassingang battu 
ri anne linoa, passangalinna kagassingang 

battu ri Allataala. laminjo kagassinganga 


napake ikambe angngancuruki kagassinganna 
linoa, antepoki bicara pageakkanga, 

> kammayatompa anruntungi paballakang 
katampoanna kenanga, eroka angngewail 
katojenganNa Allataala. lami nipake 
ampadundui pikkiranna sikamma rupataua, 
sagenna amminawang turu mae ri Almasi. 

6 Na punna amminawang turu ngaseng 
mako, sadiami ikambe untu anghukkungi 
sikamma tau tenaya namminawang turu. 

7 Parallui nupahang baji apa-apa niaka nucini 
kajariang. Punna nia tau tappa tojeng-toj eng 
angkanaya manassa taunNami Almasi, 
parallui napakainga kalenna na nasadari 
todong angkanaya ikambe anne taunNa 
tongki Almasi, sangkamma ia. 

8Tena nakusiri-siri tuli angkalompoang 
pamaiki kakoasang lebaka Napassareang 
Batara mae ri kambe. Nasaba anjo 
kakoasanga eroki nipake untu ambangungko. 
Teai untu anruntungko. 

9 Tena nakukellaiko angkana kupakamalila- 
mallakko lalang ri sura-surakku. 

10] anakana kapang taua, "Sanna terasana 
siagang sanna bajina sura-surana Paulus. 
Mingka punna kalenna nia ri tangnga- 
tangngata, lamma sikaliji siagang tena 
nasiapa pau-pauna!" 

11 parallui nasadari tau kammaya anjo, 
angkanaya punna battu sallang ikambe 

ri tangnga-tangnganu, tena sisalana apa 


lanagaukanga sallang ikambe siagang anjo 
apa napaua ikambe ilalang ri sikamma 
sura-surana ikambe. 

12 Tantu tena nakibarani ampasangkammai 
yareka ampasantinggi kalenta siagang tau 
nakanaya kalenna tinggi. Teai sipato dongona 
kenanga! Appareki pabaku untu kalenna 
kenanga, nampa napake anjo pabakuka mae 
ri kalenna. 

13 | kambe tena nakikamma anjo. Punna 
lompo pamaitta, tena nitaliwa-liwa. Ikatte 
ilalang tonjaki anjama-jama ri daera lebaka 
Napattantuangki Allataala. Na ikau ngaseng, 
niakko lalang ri daera panjama-j)amanna 
ikambe. 

14jJ ari, ri wattunna battu ikambe 
angkunjungiko angngerang Kabara Baji ri 
sesena Almasi, sitojenna tena nakiassulu 
battu ri daera panjama-jamanna ikambe. 

1s Tena nakipuji kalenta passabakkang 
wassele jama-Jamanna tau maraenga 
pantarang daera lebaka Napattantu Allataala 
untu ikambe. Mingka tuli lalang tonji ikambe 
ri daera lebaka Napattantuangki Allataala, 
na maminasa ikambe angkanaya pila tappa 
mako mae ri Almasi, sollanna akkulle ikambe 
anggaukangi jama-jamang lompoanganga. 

16J ari, akkulle maki pole ambirittakangi 
anjo Kabara Bajika ri sikamma butta 
maraenga, mingka tena nanipalecei kalenta 

passabakkang wassele jama-jamang lebaka 


nagaukang tau maraenga ri anjo daeraya. 

17 Nia tattulisi lalang ri Kittaka angkanaya, 
"|nai-nai ero angkalompoang pamaiki apa- 
apaya, parallui apa-apa lebaka Nagaukang 
Batara nakalompoang pamai." 

18 Nasaba tau akkullea nipuji iamintu tau 
nipujia ri Batara; teai tau ampaleceal kalenna. 
1 1 1 Bolimi kamma kupajari dongo rolong 

kalengku sikede. Sai akkulleji? 

2 Nakkuka mae ri kau ngaseng, sangkamma 
KalenNa Allataala nakku tongi mae ri kau 
ngaseng. Sanrapangko sere tulolo, lebakamo 
kujanji lakupanikka siagang sitau burane, 
lamintu Almasi. 

3 Mingka ranggaselai pamaikku, gassingka 
nigodai pikkirannu sagenna tenamo nujarre ri 
janjinnu mae ri Almasi. Sangkamma todong 
Hawa riolo, nigoda tongi ri kacaradekanna 
ularaka. 

4 Nasaba kamma kusaring tuli sannangko 
antarima ngasengi tau battua mae ri kau 
angngajara ri sesena Isa maraengannaya: 
jari teai Isa kipangngajarranga mae ri kau 
napangngajarrang kenanga. Na nuero todong 
antarimai anjo roh siagang "kabara baji" 
sanna sikali simmaraenna siagang RohNa 
Allataala yareka Kabara Baji lebaka nutarima 
battu ri kambe. 

> Tena sikali nakurapang kalengku labi 


tunaangngang na anjo sikamma anjo 
"tunisuro" nukanaya sannaka hebana! 

6 Nakkulle kapang tena nakucarade abicara: 
mingka ri passala pangngassengang mae 
ri Allataala, teaiya tau dongo. Anjo lebami 
kupabutti mae ri kau lalang arupa-rupa 
passala. 

"Ri wattunna kubirittakang Kabara Baji 
battua ri Allataala mae ri kau ngaseng, 
tena nakuppala ongkoso mae ri kau manna 
sikede, na lanri kammanami anjo nakupajari 
tuna kalengku. Kammami anjo kugaukanga, 
sollannu akkulle kupakatinggi. Maka salai 
anjo kugaukanga mae ri kau? 

8Ri wattunnu kulayani, jamaah-jamaah 
maraengang angngongkosia. Akkulle nikana 
kupakarugi anjo jamaah-jamaah maraenga 
sollannu akkulle nibantu. 

9 Punna kakuranganga anjo wattua, tena 
lebakai nia tau battu ri kau kususai manna 
sitau. Sikamma apa-apa kuparalluanga 
napaganna ngasengi saribattang battua ri 
jamaah Makedonia. Kukatutui sollanna tena 
nakususaiko, manna na passala kaparalluang 
apa-apa mamo. Na tuli kukatutuina anjo 
kammaya. 

10 Takkulleai nipattaena anne apa 
nakalompoanga pamaikku, manna pole ri 
kere-keremae ri sikontu butta Akhaya, lanri 

niana ri nakke pangngajarang annabaya, 


battua ri Almasi. 

11 Angngapa nakuakkana kamma? Maka 
lanri tenana nakukamaseangko? Naassengi 
Allataala angkanaya kukamaseangko! 

12 Anne apa kugaukanga ri kamma- 
kammaya anne, tuli lakugaukangi situlusuna. 
Sollanna tena alasanna sikamma "tunisuro" 
maraenganga ampakalompol kalenna, 
angkana anjama tongi sangkamma ikambe. 

13 Anjo tau kammaya sangnging suro 
aballe-balle. Anjo kenanga sangnging pajama 
ero apalingu-lingu tau, assara-saraia ajari 
tunisuroNa Almasi. 

14Takkulleaki lannasa punna appakamma 
anjo kenanga, nasaba manna Billisika 
ammakeang kamma tonji malaeka singaraka! 

l15Jari tena nappakalannasa punna 
ammakeang kamma todong palayanNa 
Allataala anjo sikamma palayanna Billisika. 
Mingka kalebakkanna lanagappa ngaseng 
tonji pabalasana sikontu panggaukanna 
kenanga. 

16 Sikalipi pole kukana: Gassingka nia tau 
ampakkanaia dongo. Mingka punna kamma 
tonji lanupakkanaingku dongo, bolimi kamma 
nakupakalompo sikede pamaikku. 

17 Eroki kupau sikede apa nakalompoanga 
pamaikku. Mingka teai Batara assuroa 
ampakalompoi anne pamaikku. Anne abicara 
sanrapang toj eng-tojeng tau dongoka. 

18 Memang, jai tau ampakalompoi pamaina 


passabakkang pakkalinoanga: jari ero tongi 
kupakalompo sikede pamaikku. 

19 Akkulleko sabara mae ri tau dongoka, 
lanri nukanana kalennu tau carade! 

20 Nubalang parekangi kalennu punna nipare 
atako ri taua, yareka napaccokko siagang 
napassawalliko, kammayatompa nakana 
kalenna tinggiangangi na ikau, nampa barani 
antempakarangko! 

21Siri-sirika angngakui angkanaya tena 
sikali nakkulle ikambe anggaukangi anjo 
panggaukang kammaya. Mingka apa barania 
nakalompoang pamai taua, inakke barani 
tonja! (Anne abicara tau dongokka.) 

22 Maka tu Ibrani anjo kenanga? Inakke tu 
Ibrani tonja. Tu Israel kenanga? Inakke tu 
Israel tonja. Turungannai Abraham kenanga? 
|nakke pole kamma tonja! 

23 palayanNai Almasi kenanga? Kammama 
kapang nilangngere tau kalabusang akkala, 
mingka inakke palayang memanga, iamintu 
palayang bajikanganga na yangasenna 
anjo kenanga! Inakke terassangangi bateku 
anjama. Amole-moleanganga nipantama 
ri tarungkua. Jaiangangi passessa kukasia 
siagang amole-molema sikede mate. 

24 Pillimama nisessa ri tu Yahudia, nicambo 
tappintallumpulo assalapang. 

23 Pintalluma nicambo manuru hukkunna tu 
Romaya; leba tonga nimanang- manangngi 

nisambila batu. Pintallunga anggappa bala ri 


tamparanga sikede tallang. Siagang lebaka 
sikali ammawang-mawang ri tamparanga 
siallo sipattang. 

26 Amole-molema andallekang bala ri 
palampangku: andallekang bala aba lompo, 
bala paella, bala battu ri tu Yahudia yareka 
bansa-bansa maraenga, bala ri kotaya, bala 
ri pantarangang kota, bala ri tamparang 
kammayatompa bala battu ri tau nakanaya 
kalenna Karisteng nampa tenaja na Karisteng. 

27 Sitangnga matea akkareso: amole-molea 
tattinroa, tangnganrea, tangnginunga: 
amole-molea naalle cipuru, naalle dinging 
lanri kuranna care-careku siagang tenana 
pammantangangku. 

28 Pantarangannaya anjo, allo-alloku todong 
lussa napakamma sikontu Jamaaka. 

29 Punna nia tau lamma, amminawang tonga 
lamma kusaring. Punna nia tau tuguru naung 
ri dosaya, posso tongi nyawaku kusaring. 

30] ari, punna nia apa-apa musti 
nakalompoang pamaikku, iaminjo 
kaparisangku nakalompoang pamaikku. 

31 Nasaba tena nakuaballe-balle: Allataala, 
ManggeNa Batarata Isa ajari sabi mae ri 
nakke! Nipujimi arenNa satunggu-tungguna. 

32 Ri wattungku nia ri kota Damsyik, 
guburnur ammarentaya anjo wattua iamintu 
Karaeng Aretas; iami assuroi tantaraya 

anjagai pakkebuna kotaya lanri erokku nasuro 


jakkala. 

33 Mingka nipantamama ri karanjenga 
nampa niolorokka naung ri sereang kalibonna 
tembo parinrinna kotaya. Kammami anjo 
nakutalappasamo battu ri limanna anjo 
guburnurka. 

l Memang, tena passawallang nigappa 

12 punna nipakalompo pamaika. Mingka 
kamma tonji erokku angkalompoang pamaiki 
apa-apa lebaka Napappicinikang Allataala 
mae ri nakke. 

2 Nia kuasseng sere tu Karisteng sampulo 
angngappa taung allaloa, niangkaka nai 
ri lonjo kaminang tinggina surugaya. 
(Takuassengai angkanaya maka tubuna 
tojeng-tojeng niangka nai ri suruga yareka 
paccinikkuji bawang. Allataalaji bawang 
angngassengi.) 

3 Sikalipi pole kupau: Anne taua kuassengi 
angkanaya niangkaki mae ri Firdaus. 
(Takuassengai angkanaya maka tubuna 
tojeng-tojeng niangka nai ri suruga yareka 
paccinikkuji bawang. Allataalaji bawang 
angngassengi.) Anjoreng nia nalangngere 
anjo taua apa-apa tenaya nakkulle napau 
rupataua siagang tenaya nipabiangi napau 
rupataua. 

4(12:3) 

3 | aminjo taua ero lakukalompoang pamai, 
teai kalengku. Ri sesena kalengku, jaji 

bawang anjo apa-apa kukalammanga, ero 


kukalompoang pamai. 

6 Alarapanna nia todong apa-apa ero 
lakukalompoang pamai, tena nakuero ajari 
tu lompo bicara, tenaya bonena: mingka 
apa-apa kontutojengaji bawang lakupau. 
Mingka kujagai kalengku, lanri tenana kuero 
punna nia tau labi dudu batena ambakuki 
apa-apa lebaka nacini kugaukang, yareka 
apa-apa lebaka nalangngere kupau. 

7 Mingka sollanna tena nakuajari tampo 
dudu lanri ri anjo pappicini lompoa, lebaka 
kucini, nisarema sirupa garring antama ri 
kalengku. Anjo garringa akkullei napake 
Billisika. Nisarea anjo garringa ajari pababala 
ri kalengku, sollanna tena nakuajari tampo. 

8 Pintallunga appala doang mae ri Batara 
sollanna akkulle nipasulu anjo garringa battu 
ri kalengku. 

9 Mingka appialimi Batara angkana, 
"MangngarimangngiA mae ri kau, nagannamo 
anjo mae ri kau, nasaba punna lammai 
nukasia kalennu, iaminjo wattua napila 
magassing koasaKu." Lanri kammanami anjo 
nakulabi sannang angkalompoang pamatiki 
apa-apa kukalammanga: nasaba punna 
lammai kusaring kalengku, iaminjo wattua 
nakukasia pannulunNa siagang kakoasanNa 
Almasi mae ri nakke. 

10) ari kukarannuang tongi anjo sikamma 
kalammangku. Kukarannuang tongi punna 

lanri Almasi nakunitudu tarigaukku, punna 


natujua susa, punna niondanga ri kere- 
keremae, kammayatompa punna natujua 
kasukkarang lanri Almasi. Nasaba punna 
lamma kukasia, iaminjo wattua nakugassing. 

11 Agau sanrapang tojemma tau dongoka 
mingka passabakkang ikaumi nakujari 
kamma anjo. Sikontutojenna ikau ngasemmi 
siratang ampujia. Nasaba manna tena sikali 
anggarangku, mingka tena nakunibeta ri 
sikamma anjo suro balle-balle nukanaya 
sannaka porena! 

12[ ebami kupappicinikang mae ri 
kau siagang sabara sikamma gau 
appakalannasaka siagang gau malompoa, 
yareka jama-Jamang sannaka lompona: 
sollanna abuttimo mae ri kau angkanaya 
inakke manassa tunisuroNa Allataala. 

13 Ri passala apaya nukurang nijampangi 
sangkamma jamaah-jamaah maraenga? 
Kaminang jaina ri passala iaji anne: 
Angkanaya tena nakususaiko untu 
angngongkosia. Pammopporanga ri anjo 
kasalangku! 

14 Kamma-kamma anne maka pintallungkumi 
apparuru ero battu angkunjungiko. Natena 
nakuero ansusaiko. Nasaba teai barang- 
barannu kukaeroki, passangalinna kalennu. 
Nasaba teai ana-anaka ampaboyangi 
katallassang tau toana, passangalinna tau 

toanaji musti ampaboyangi katallassang 


ana-anana. 

15 Lanri kammana, rellami nyawaku ero 
angkorobangkangi sikontu katallassangku 
untu ikau ngaseng. Balalo manna sagenna 
batangkalengku rella tonja angkorobangkangi 
untu ikau. Punna kamma anjo batenu 
kukarimangngi, maka siratangi punna kurang 
nukarimangngia? 

16j ari, nupahammi angkanaya tena nakuleba 
ansusaiko. Mingka nia tau ampakkanaia 
labu akkala, angkanaya kupanggappaiko 
passawallang, lanri kuakkaliko siagang akkala 
labu. 

17 Antekamma lakkulle! Maka battu ri 
anjo sikamma tu kusuroa mae ri kau 
nakupanggappaiko passawallang? 

18 Kusuromi Titus alampa angkunjungiko, 
siagang kusuro tongi anjo saribattang 
Karisteng maraenga anrurungangi. Maka nia 
passawallang naalle Titus battu ri kau? Inakke 
siagang Titus ajulu pamaikka anjama-jJama, 
siagang sangkamma-kammai bateku anjama! 

19 Gassingka nukana ngaseng anne siapa 
sallona erokka alliliangi kasalangku mae ri 
kau. Sala pahang sikaliko antu. Naassengi 
Allataala angkanaya yangaseng anjo napaua 
ikambe situruki eroNa Almasi. Sikontu anjo 
apa kigaukanga iamintu untu ambangung 
ngasengi tappanu. 

20Ranggaselai nyawaku gassingka 


punna battua sallang angkunjungiko 
nakurapikangko tasangkammaya apa 
kuminasala. Kammayatompa nurapikang 
tonga tasangkammaya paminasanu. 
Gassingka nia sallang kurapikang 
passibajiang, sereati, pabambangang, 
kaparalluang kalennaji bawang naboyai, 
sipitina, sikompa-kompa sala, katampoang 
siagang karicuang. 

21 Kukamallakkangi gassingka Napakatuna 
Allataalaku sallang ri dallekannu punna 
battua angkunjungiko. Ranggasela tonga 
gassingka jaiko sallang lampakarruka, lanri 
tenana nuero ampinrai gau dosanu allaloa, 
anggaukangi gau bawanga, gau ramasaka, 
kammayatompa gau tenaya nasiratang. 
13 'laminne makapintallungku battu 

angkunjungiko. Nia tattulisi lalang ri 
Kittaka angkanaya, "Punna nia parkara musti 
nia rua yareka tallu tau ajari sabi nampa ajari 
assa anjo parkaraya." 

2 Sikamma tau lebaka agau dosa ri wattu 
allaloa, lebami kupakainga pirangalloang, 
ri wattungku makapinruang battu 
angkunjungiko. Kamma-kamma anne, ri 
wattu sikabellainta, kupakainga poleang 
mako angkanaya punna battua pole sallang, 
tena manna sitau ri kenanga latalappasa 
battu ri hukkunganga. 


| . 2 Korintus 13.31 8 43 
3 Jari lanucinimi butti nukaerokia angkanaya 


manassa abicara tojeng-tojengi Almasi tete ri 
kalengku. Punna Nahukkungko Almasi, tena 
nalamma, passangalinna laNapappicinikangi 
kakoasanNa ri tangnga-tangnganu. 
“Memang, ri wattunna nisalli lammai; 
mingka kamma-kamma anne attallasa 
poleammi lanri kakoasanNa Allataala. 
Ikambe tulamma tonjaki lalang assileona 
katallassanta siagang Almasi; mingka punna 
sidallekangki siagang ikau ngaseng, ajari 
majarre tommaki lanri koasaNa Allataala. 
Coba sai paressa kalennu, maka attallasa 
tojeng-tojeng mako situru matappanu 
mae ri Almasi? Manassa langngurangiko 
angkanaya niaki Isa Almasi lalang ri 
kalennu! Simmaraengi punna tena nutappa 
tojeng-toj eng. 

6 kKuminasai nanuasseng angkanaya ikambe 
anne teaiki tau akkullea antahangi paccobaya. 
7 Appala doangki mae ri Allataala sollannu 

Natulung, natena nugaukangi salaya. Teai 
lanri erotta ampappicinikangi angkanaya 
ikambe anne tau caradekki anjama-jama. 
Mingka sollanna nugaukang eroNa Allataala 
manna nakamma nucini tena wassele 
jama-jJamanna ikambe. Tena nangngapa-apa! 
8Nasaba manna sikede, takkulleaki 
anggaukangi apa-apa tenaya Nakaerokangi 
Allataala: musti nigaukangi eroNa Allataala. 

9 Rannu maki, punna ikambe lamma na ikau 


majarre. Appala doangki, sollannu ajari sukku 
baji ri tallasanu. 

10 |aminjo sabana nakutulisi anne suraka, 
lalang tenanapa nakunia ri tangnga- 
tangnganu. Jari, punna battua sallang, 
tenamo naparallu kupake katerassanga mae 
ri kau siagang kakoasang Napassareanga 
Batarata mae ri nakke. Anjo kakoasanga 
Napassareangi mae ri nakke Batara untu 
ambangungko. Teai untu lanruntungko. 

11 Kalabusang kana, saribattangku 
ngaseng, paralluko arannu-rannu, siagang 
usahakangi nujari sukku. Tarima ngasemmi 
pappakaingakku. Paralluko ajulu ati siagang 
assiama lalang tallasanu. Allataala Kaminang 
Mangngarimangngia siagang mappasiamaka 
lanrurungangko. 

12(13-12a) Massing sipasalamakko 
nusikajarreki salaku tu Karisteng 
assaribattanga. 

13(13-12b) Appikatui sallang sikontu 
UmmaNa Allataala mae ri kau ngaseng. 

14 Poro Nabarakkakiko Batara Isa 
Almasi, naNakarimangngiko Allataala, 
kammayatompa Narurungang ngasengko 
RohNa Allataala! Sallangku, Paulus 


Galatia 


1 l Natarimai sikamma saribattanga, 
iamintu jamaah-jamaah niaka ri sikontu 
butta Galatia. Battu ri nakke Paulus 
kammayatompa sikamma tu Karisteng 
niaka kuagang anrinni; maminasaki 
nuporo nibarakkaki siagang nisare ngaseng 
katallassang salewangang battu ri Allataala 
Manggea, siagang battu ri Almasi. Inakke, 
teai tete ri rupataua nakuniangka ajari 
tunisuroNa Allataala; passangalinna tete 

ri Isa Almasi, siagang Allataala Manggeta 
lebaka ampabangung poleangi Almasi battu ri 
kamateanga. 

2 (1:1) 

3(1:1) 

4 Napassareammi KalenNa Almasi ajari 
korobang untu dosa-dosata, lanri Naturukinna 
eroNa Allataala Manggeta. Sollanta akkulle 
nipasalama battu ri anne jammang 
kajadallanga. 

3 Nipujimi Allataala sagenna satunggu- 
tungguna. Aming. 

6 | annasaka mae ri kau ngaseng saribattang! 
Nasaba leba mako nikio ri Allataala lanri 
pangngarimangnginNa tete ri Almasi. Mingka 
kamma-kamma anne teai sipato lintanu 
ambokoi Allataala. Amminawangko mae ri 


.... Galatia 1.71 12 EY 
"kabara baji" maraengannaya na Kabara Baji 


battua ri Allataala. 

7Sikontutojenna tena "kabara baji 
maraeng". Mingka nianaji bawang siapa 
are tau ambirittakangi mae ri kau "kabara 
baji" ri sesena Almasi, nanaputara bale anjo 
kabaraka sagennu nipajari lingu. 

8|appassammi nihukkung ri Allataala 
anjo tau ambirittakangai "kabara baji" 
simmaraenga siagang Kabara Baji 
nabirittakanga ikambe. Manna pole na ikambe 
anjo taua, yareka malaeka battu ri suruga! 

9 Lebami kupau pirangalloang, nakamma- 
kamma anne sikalipi pole kupau angkanaya: 
Anjo tau ambirittakangai mae ri kau "kabara 
baji" simmaraenga siagang Kabara Baji 
lebaka nutarima battu ri kambe, anjo tau 
kammaya musti nihukkungi ri Allataala! 

10 Punna kamma, gassingka nukana 
kuminasai sollangku niakui ri rupataua? 
Tena sikali! Allataala bawang kuminasai 
angngakuia. Maka erokkuji ningai ri rupataua 
nakualle pamaina? Punna kamma anjo 
bateku, teaiya tunisuroNa Almasi. 

11 Musti nuassengi angkanaya anjo Kabara 
Baji kubirittakanga, teai kabara battu ri 
rupataua. 

12 Tena nabattu ri rupataua kutarima 
anjo kabaraka. Siagang tena manna sitau 
ampangngajarrangi mae ri nakke. KalenNa 

Isa Almasi ansungkei bonena anjo Kabara 


Bajika mae ri nakke. 

13 Tantu lebami nulangngere katallassangku 
pirangalloang salaku tu tappa ri agama 
Yahudia. Nuassengi antekamma sekkena 
panggaukangku mae ri JamaaNa Allataala. 
Siagang antekamma terasana usahaku ero 
angngancuruki kenanga. 

14Ri passalana anggaukangai 
pangngajaranna agama Yahudia, inakkemi 
kaminang labi ri sikontu tu Yahudi sanrungka- 
rungkaku. Inakkemi kaminang rajeng 
angkatutui adana boe-boena ikambe. 

15 Mingka lanri baji atiNa Allataala, 

Napile memamma ri wattu tenanapa 
nakunilassukang. Siagang Nakioma untu ajari 
palayang mae ri la. 

16 Napappiassengammi AnaNa Allataala 
mae ri nakke; sollanna akkulle kubirittakang 
anjo Kabara Baji ri sesena AnaNa, mae ri 
bansa-bansa maraenga. Anjo wattua tena 
kulampa appala pappitangara manna ri nai. 

17 Tena todong nakumange ri tau niaka 
ri Yerusalem, rioloanganga na inakke ajari 
suroNa Allataala. Mingka alampa mange 
ri butta Arab, nampa battu anjorenga 
nakuammotere mange ri Damsyik. 

18 Tallun taung ribokoanganna, alampama 
mange ri Yerusalem, ero assiasseng siagang 
Petrus. Ammantamma siagang ia sampulo 
allima allonna. 

19 Tena nakusigappa siagang sikamma suro 


maraenganga, pantaranganna Yakobus, 
saribattanNaya Batara. 

20 Anne kutulisika apa kontutojeng. 
Naassengi Allataala angkanaya tena 
kuballe-balle! 

21] ebaki anjo alampa mange ri daera-daera 
Siria siagang Kilikia. 

22 Sagenna anjo wattua tenapa naassengi 
tanjakku sikamma jamaah Karisteng niaka ri 
Yudea. 

23 Nampami kabara nalangngere kenanga 
angkana, "Anjo tau lebaka ansessaki riolo, 
lami ambirittakangi anjo katappakkang 
lebaka ero nabuno riolo." 

24) ari, ammuji-mujimi kenanga ri Allataala, 
passabakkang inakke. 

2 1S5ampulo angngappa taung 
ribokoanganna, ammoterema mange ri 
Yerusalem siagang Barnabas, kammayatompa 

nakuerang todong Titus. 

2 Alampa mange ri Yerusalem, nasaba lebaka 
Nasare pappisona Allataala, angkanaya musti 
alampa. Na lalang sere passirapakkang 
siagang pamimping-pamimpinga anjoreng, 
kupakasingariammi kenanga anjo Kabara 
Baji lebaka kupabattu mae ri bansa-bansa 
maraenga. Nasaba tena nakuero punna 
ajari sia-sia anjo usahaku riolo siagang ri 
kamma-kammaya anne. 

3 Anjo Titus, kuaganga sipalampang, tu 


Yunani. Mingka tena nanipassai anturuki 
paratoranna sunnaka; 

4manna pole nakamma nia siapa are 
tau ero ansuro passai. Anjo kenanga 
tau antama cokko-cokko ri golonganta, 
assara-sarai ajari saribattang siagang ikatte. 
Antama cokko-cokkoi kenanga lanri eroki 
nasalidiki kabebasanta ikatte tau assileoka 
katallassanta lalang ri Isa Almasi. Eroki 
kenanga ampoterangki ammotere mange ri 
katallassanta riolo, ajari ata. 

> Mingka manna sikede, takkuleaki 
anturukiangi erona kenanga, nasaba erokki 
angkatutui anjo Kabara Bajika, sollanna tuli 
majarre ri kau ngaseng. 

6 Mingka manna nakamma, tena apa-apa 
maraeng lakkulle napala tau nipakalabirika 
mae ri nakke untu inakke tena simmaraenna 
tau nipakalabirika yareka tena, nasaba tena 
Napasimmara-maraengi Allataala rupataua. 

7 Balalo anjo nicini tu nipakalabirika 
namangakuimi angkana Allataala assuroa 
ambirittakangi anjo Kabara Bajika mae ri 
bansa-bansa maraenga. Sangkamma todong 
lami assuroi Petrus ambirittakangi anjo 
Kabara Bajika mae ri bansa Yahudia. 

8 Nasaba Allataala assarei pakkulle Petrus 
ajari tunisuroNa mange ri bansa Yahudia. 
latommi assarea pakkulle ajari tunisuro 
mange ri bansa-bansa maraenga. 

9 Anjo Yakobus, Petrus, siagang Yohanes 


ajari pamimpinga mae ri jamaah-jamaaka; 
namangakui kenanga angkana manassa 
Allataala assarea anne jama-jamang 
matangkasaka. Jari assijamakkimi kenanga 
siagang Barnabas, na inakkemi ajari 
pammateina anjo passaribattanganga. 
Nampa assamaturu ngasemmo kenanga 
siagang ikambe angkanaya ikambemi 
lanjama ri tangnga-tangngana bansa- 
bansa maraenga, na kenanga lanjama ri 
tangnga-tangngana bansa Yahudia. 
10Sereji bawang pappalana kenanga mae 
ri kambe, iamintu parallui niparhatikang tu 
kasi-asia. Na inakke teai sipato sannanna 
nyawaku anggaukangi anjo kammaya. 

l1 Ri wattunna battu Petrus ri Antiokhia 
kupakaingaki silambusuna, lanri salai batena 
appanggaukang. 

12 Uru-uruna ammempoi sipangnganreang 
siagang saribattang battua ri bansa 
maraenga. Mingka ri wattunna nia battu 
tau nasuroa Yakobus, napakabellami 
kalenna battu ri anjo saribattang battua 
ri bansa maraeng. Taerokami ammempo 
sipangnganreang siagang kenanga, nasaba 
mallaki mae ri tau eroka assuro sunna 
ngasengi taua. 

13 Amminawang turu tommi saribattang tu 
Yahudi maraenga ajari munape sangkamma 

Petrus. Sagenna manna Barnabas kuturu- 


turukang todong agau kamma kenanga. 

14 Kucinina kenanga appakamma giona 
lalang ri anjo katojenganna Kabara Bajika, 
kukanamo mae ri Petrus ri dallekanna 
ngaseng tau niaka hadere anjoreng, "Punna 
ikau tu Yahudiko mingka sangkammami 
gionu siagang bansa maraenga, angngapa 
nanupassa kamma-kamma anne tau 
maraenga ajari sangkamma tu Yahudia ri 
katallassanna?" 

15 Memang, battu ri kalassukanta ikambe tu 
Yahudiki: teai "bansa maraeng, iamintu bansa 
dorakaya". 

16 Mingka niassengi angkanaya lanri tappana 
taua mae ri Isa Almasi nakkulle assibajiki 
ammotere siagang Allataala: teai lanri 
nagaukanna hukkung-hukkung agamaya. 
|kambe pole, tappa tommaki mae ri Isa 
Almasi: sollanta akkulle assibajiki ammotere 
siagang Allataala tete ri anjo matappatta. 
Jari teai lanri kigaukanna hukkung-hukkung 
agamaya. Nasaba tena manna sitau lakkulle 
assibajiki ammotere siagang Allataala lanri 
nagaukanna hukkung-hukkung agamaya. 

17 Ysahaki assibajiki ammotere siagang 
Allataala, tete ri assileona tallasatta siagang 
Almasi. Mingka punna nigaukammo anjo 
kammaya nituli "tu doraka" ija sangkamma 
bansa-bansa maraenga, maka Almasimi ajari 
saba nijari tu doraka? Tantu tena! 

18 Punna appakkaramula kupaenteng 


ammotere hukkung agama lebaka kuruntung, 
manassami ri kalengku angkana ajarima tu 
mandakkai hukkung agama. 

19 Mingka lebama mate mae ri hukkung- 
hukkung agamaya iaminjo hukkung agamaya 
ambunoa sollangku akkulle attallasa untu 
Allataala. Lebama nipasisalli siagang Almasi. 

20 kamma-kamma anne teaimi kalengku 
attallasa mingka Almasi attallasa ri kalengku. 
Anne katallassang niaka ri nakke kamma- 
kamma anne, iamintu katallassang matappa 
mae ri AnaNa Allataala, mangngamaseanga 
ri nakke, siagang lebaka angkorobangkangi 
KalenNa untu katallassangku. 

21Tena nakubalang parekangi anne 
pangngamaseanNa Allataala. Punna ajari baji 
ammotere passisambunganna taua siagang 
Allataala lanri nagaukanna hukkung-hukkung 
agamaya, ajari tenamo matu-matunna 
kamateanNa Isa mae ri kalenna! 

1 Sikamma saribattangku niaka ri Galatia! 

Teai sipato dongonu. Maka inai leba 
angngajara salako? Lebami kupakasingara 
baji-baji mae ri kau battuanna anjo 
kamateanNa Almasi ri kayu sallika! 

2 Pauanga bedeng anne serea passala: Maka 
lanri nugaukanna hukkung-hukkung agamaya 
nakkulle nutarima RohNa Allataala? Yareka 
lanri nulangngerena Kabara Baji battua ri 
Allataala siagang lanri tappanu mae ri Almasi? 

3 Angngapa nudongo kamma! 


Appakkaramula mako attallasa lalang ri 
katallassang berua siagang RohNa Allataala: 
angngapa naero nuboya kasukkukanna 
siagang kagassingang kalennu? 

4Maka tena matu-matunna anjo apa lebaka 
nutarima? Tena na sia-sia! 

> Allataala assareko RohNa, 
naNapappicinikang gau-gau makoasaNa ri 
tangnga-tangnganu. Maka lanri nugaukanna 
hukkung-hukkung agamaya, naNagaukang 
Allataala anjo kammaya? Yareka lanri 
nulangngerenamo anjo Kabara Bajika siagang 
lanri tappanumo mae ri Almasi? 

6 kammami anjo tattulisika lalang ri Kittaka 
ri sesena Abraham, angkanaya, "Tappaki 
Abraham mae ri Allataala. Na lanri anjo 
tappana, nitarimami ri Allataala ajari tau 
nikarannuang ri atinNa Allataala." 

"Jari parallui nuasseng baji angkanaya, 
inai-nai tappa mae ri Allataala, iami manassa 
sossoranna Abraham. 

8 Leba memammi nipau lalang ri Kittaka 
angkanaya akkullei assibajiki ammotere 
bansa maraenga siagang Allataala punna 
tappa kenanga mae ri la. Lebami nipauang 
labi riolo Abraham anjo Kabara Bajika 
ilalang ri janji angkanaya, "Battu ri kaumi 
nalaNabarakkaki Allataala sikontu rupataua ri 
lino." 

9 Tappami Abraham, jari nibarakkakimi. 


Kammatommi anjo sikontu rupataua. Punna 
tappaki, lanibarakkaki siagang Abraham. 

10 Sikamma tau tanjenga mae ri hukkung- 
hukkung agamaya, laniparawa ngasengi 
ri pangngalarroiNa Allataala. Nasaba nia 
tattulisi lalang ri Kittaka angkanaya, "Inai-nai 
tena najarre anggaukangi apa-apa tattulisika 
lalang ri Kitta Hukkung Agamaya, langgappal 
pangngalarroi battu ri Allataala!" 

ll Tenanniakka manna sitau akkulle 
assibajiki siagang Allataala, lanri nagaukanna 
hukkung-hukkung agamaya. Anjo kammaya 
lebami nipau lalang ri Kittaka angkanaya, "Tau 
tappakaji bawang mae ri Allataala akkulle 
ajari baji ammotere passisambunganna 
siagang Allataala, iami lakkulle anggappai 
katallassanga!" 

12 Mingka anjo hukkung-hukkung agamaya 
tena natanjeng mae ri katappakkanga. Nia 
tattulisi lalang ri Kittaka angkanaya inai-nai 
anggaukangi hukkung-hukkung agamaya, 
lanri iatommi anjo hukkung agamaya 
nattallasa. 

13 Mingka leba maki Napakabella Almasi battu 
ri pangngalarroiNa Allataala lanri hukkung- 
hukkung agamaya. Napassareammi KalenNa 
nituju ri pangngalarroia passabakkang 
ikatte. Nasaba nia tattulisi lalang ri Kittaka 
angkanaya, "Cilakami tau mate nigentunga 
irate ri kayu sallika." 

14 Nagaukammi Almasi kammaya anjo, 


sollanna nisare todong bansa-bansa 
maraenga barakka lebaka Napajanjiang 
Allataala mae ri Abraham. Jari, ikatte tau 
tappaka mae ri Allataala, akkulle tommaki 
anggappai anjo Roh Napajanjianga Allataala. 

13 Sikamma saribattangku! Bajimi 
nakusareko pangngebarang ri katallassang 
allo-alloa. Punna nia tau assijanji, nampa 
lebamo niassai anjo janjia, takkulleai nia 
manna sitau akkulle lesso battu ri anjo janjia: 
yareka takkulleai natamba-tambai anjo jJanjia. 

16 Anjo janji-janjinNa Allataala, KalenNa 
ampareki untu Abraham siagang untu 
sossoranna Abraham. Tena nanakana lalang 
ri Kittaka, “siagang untu sikamma tau 
sossoranna Abraham," battuanna jai tau. 
la niaka tattulisi iamintu, "siagang untu 
sossorannu," battuanna sitauji bawang, 
lamintu Almasi. 

17|a eroka kupau anrinni, iaminne: lebami 
nipare siagang nipajari assa labi riolo janjinNa 
Allataala. Anjo hukkung agama nipassareanga 
ri patambilangngang antallumpulo taung 
ribokoanganna, takkulleai ampalessoki yareka 
ampalanynyaki anjo jJanjinNa Allataala. 

18 Nasaba punna battu ri ia anjo hukkung 
agamaya naNapassareang passareNa 
Allataala, anjo passarea teaimi battu ri 
janjinNa Allataala. 

19 ari punna kamma, untu apa padeng 


nanipassareang anjo hukkung agamaya? 
Pialinna iamintu angkanaya, anjo hukkunga 
nipappitambangi sollanna nipanassa gau 
dosana rupataua. Wattu tappakena anjo 
hukkung agamaya sagennaji kabattuanna 
sitau sossoranna Abraham lebaka nipau 
lalang ri JanjinNa Allataala mae ri Abraham. 
Anjo hukkung agamaya, malaeka-malaeka 
ampabattui tete ri rupataua. 

20J ari, musti nia rua tau, nampa parallu sere 
tau ri tangnga. Mingka tena Naparalluangi 
Allataala nikanaya tau ri tangnga, nasaba 
KalenNami battu anggaukangi anjo jamanga. 

21) ari maka assisalai anjo hukkung agamaya 
siagang janjinNa Allataala? Tantu tena! 
Nasaba punna lanri akkullena natallasi 
rupataua nanipassareang anjo hukkung 
agamaya, tantu akkullemi assibajiki rupataua 
siagang Allataala tete ri anjo hukkung 
agamaya. 

22 Mingka nia tattulisi lalang ri Kittaka 
angkanaya nikoasai ngasemmi sikontu 
rupataua ri dosaya. Lanri kammana, anjo 
passare nipajanjianga nipassareangi mae ri 
tau tappaka, lanri tappana kenanga mae ri 
Isa Almasi. 

23Ri wattu tenanapa narapiki wattunta ajari 
tappa mae ri Almasi, sanna bateta nijagai 
baji ri hukkung agamaya:, sangkammaki 

tau nikurunga, sagenna nipanyatamo anjo 


tappatta. 

24) ari anjo hukkung agamaya ajari 
sanrapangi pajaga mae ri kalenta, sagenna 
battu Almasi ampassibajikiki ammotere 
siagang Allataala, lanri tappatta mae ri 
Almasi. 

25 kKamma-kamma anne, lanri narapimi 
wattunna akkulle tappa rupataua mae ri 
Isa Almasi, tenamo nanajagaiki hukkung 
agamaya. 

26 Lanri tappa mako mae ri Isa Almasi, 
ajari seremi tallasanu mae ri la: na lanri 
kammana, ajari mako ana-anaNa Allataala. 

27 Leba ngaseng mako nijene lalang arenNa 
Almasi; jari nutarimami mae ri kalennu 
sipa-sipa KalenNa Almasi. 

28 Lalang ri kammana anjo tenamo 
nanipasimmaraengi tu Yahudia siagang 
bansa-bansa maraenga, yareka ataya siagang 
tau bebasaka, yareka tu buranea na tu 
bainea. Ajari sere ngaseng mako lanri Isa 
Almasi. 

29 Punna taunnako Almasi, ajari sossoranna 
mako Abraham. Siagang lanutarimami apa 
lebaka Napajanjiang Allataala. 

4 l Mingka paralluko kupauang baji 
angkanaya: punna cadi ija tau 
lannarimaya warisi, nia tau anjagai siagang 
angngurusangi sikamma kaparalluanna, 
sagenna narapimo umuru lebaka napattantu 

manggena. Nipare kamma iji ata, manna naia 


pata anjo sikontu barang-baranga. 

2(4:1) 

3 Sangkamma tommi anjo mae ri katte. Ri 
wattu tenanapa natoa pikkiranta, nipare ataki 
ri roh-roh niaka ilalang ri anne linoa. 

4Mingka ri wattunna narapi bajimo 
wattunna, Nasuromi AnaNa Allataala antama 
ri anne linoa. Nilassukammi anjo anaNa ri 
sereang baine, nattallasamo irawangang 
kakoasanna hukkung agamaya. 

3 Lanri kammanami anjo naNalappassammo 
sikamma tau attallasaka irawangang 
kakoasanna hukkung agamaya: sollanta 
akkulle todong ajari ana-anaNa Allataala. 

6 Nasaba ana-anaNaki Allataala, Nasuromi 
RohNa AnaNa Allataala antama ri atinta: 
lamintu Roh angkanaya, "Bapakku, o 
Bapakku." 

'Jari, teai mako ata, passangalinna ana 
mako. Na lanri anaNa mako Allataala, 
laNasareang ngaseng mako sikontu apa-apa 
lebaka Napasadia untu ana-anaNa. 

8 Riolo tanuassengai Allataala. laminjo 
sabana nujari atamo mae ri koasa-koasa 
nikanaya allataala, mingka sikontutojenna 
teai Allataala toj eng-toj eng. 

9 Mingka kamma- kamma anne nuassemmi 
Allataala, yareka bajikangangi punna nikana, 
Naasseng mako Allataala. Angngapa nanuero 
ammotere poleang mae ri roh-roh niaka 

lalang lino, lammaya siagang kasi-asia? 


Angngapa nuero poleang nipare ata ri roh-roh 
kammaya anjo? 

10 Nupakalompoi allo-allo attantua, bulang- 
bulang attantua, siagang taung-taung 
attantua. 

11Bata-batai nyawaku, gassingka lajari 
sia-siaji posoku mae ri kau. 

12 Saribattangku ngaseng! Kupala dudui 
mae ri kau sollannu ajari sangkamma inakke. 
Nasaba inakke ajari sangkamma tomma ikau. 
Tena apa-apa kasalang leba nugaukang mae 
ri nakke. 

13 Tantu nuurangi iji apa sabana ri uru-uruna 
nakubirittakang anjo Kabara Bajika mae ri 
kau. Sabana, iamintu lanri natabaku garring. 

14 Anjo wattua tena nuringi-ringi mae ri 
nakke, manna najari paccoba lompo anjo 
garringku mae ri kau ngaseng. Balalo 
nutarima bajikka sangkamma malaekaNa 
Allataala yareka sangkamma KalenNa Isa 
Almasi. 

15 Sanna tenena pamainu anjo wattua. 
Mingka kamma-kamma anne, kemaemi 
anjo tenenu? Kuassengi angkanaya anjo 
wattua kade akkulle kapang, manna matannu 
ero tonjako angkocciki assulu nampa 
nupassareang mae ri nakke. 

19 Maka nucini kammama musu ri kamma- 
kammaya anne, lanri kupanassana apa 
tojenga mae ri kau? 

17 Lompoi sumangana tau maraenga 


amboyako, mingka tena nabaji pattujunna 
kenanga. Eronaji kenanga antappuki 

passisambunganta, sollanna akkulle lompo 
sumanganu amminawang mae ri kenanga. 

18 Memang bajiki punna lompo sumangatta 
mae ri apa-apa kabajikanga. Assala tuli 
kammana anjo. Tena nangkana iaji punna 
niakka ri tangnga-tangnganu. 

19 Sikamma ana-anakku kukarimangngia! 
Kamma-kamma anne lussami sedeng 
nyawaku lanri ikau ngaseng. Parisikka 
kusaring, sanrapang baine eroka allassukang 
ana. Punna tenapa nanutarima ri 
kalennu sipa-sipa battua ri Almasi, tuli 
lakupisaringinna anne parisika! 

20Sanna nakkukku ero nia ri tangnga- 
tangnganu ri kamma-kammaya anne: 
sollangku akkulle abicara sara maraeng mae 
ri kau, lanri takuassengami angkanaya apa 
mami lakugaukang mae ri kau! 

21|nai-nai ero attallasa irawangang 
kakoasanna hukkung-hukkung agamaya, 
pilangngerimi anne kanangku! Erokko 
kupauang apa sitojenna tattulisika lalang ri 
Kitta Hukkung napassareanga Musa. 

22 Nia lalang tattulisi angkanaya nia 
rua anana Abraham: ammana anjo ana 
serea iamintu ata. Na ammana anjo ana 
maraengannaya iamintu tau bebasa. 

23 Anana anjo baine ataya, biasaji bawang 


kalassukanna, lanri battu ri erona rupataua 
nalassu. Mingka anana anjo baine bebasaka, 
lanri janjinNa Allataala nanilassukangi. 

24 Anne akkullei nipake ajari pangngebarang. 
Anjo baine ruaya ebara ruang rupa 
parjanjiang: anjo serea parjanjiang battu ri 
Bulu Sinai iamintu Hagar: ajari atai ana-ana 
nalassukanga. 

23J ari, iaminjo Hagar sanrapang Bulu Sinai, 
niaka ri butta Arab. lami pangngebaranna 
kota Yerusalem siagang sikontu tumabuttana, 
ajaria ata kamma-kamma anne. 

29 Mingka anjo Yerusalem, niaka ri suruga 
lamintu Yerusalem bebasaka, siagang iami 
anronta ikatte. 

27 Nasaba nia tattulisi lalang ri Kittaka 
angkanaya, “Pakarannumi pamainu ikau 
baine tamananga, tenaya naleba allassukang 
ana! Assannang-sannang mako siagang 
mareja-reja mako ikau tau talebaka 
ampisaringi parisina pammanakkanga! 
Nasaba baine nibokoia ri tu buranenna 
lanisarei labi Jaiangang ana, na ia baine niaka 
tuli arurung siagang tu buranenna." 

28 Saribattangku ngaseng! Ikau ana-anaNa 
ngasengko Allataala, nilassukanga lanri 
janjinNa Allataala, sangkammako Ishak. 

29 Anjo wattua, anjo ana nilassukanga lanri 
eroNa RohNa Allataala lanisessai ri ana 

nilassukanga lanri erona rupataua. Kamma 


tomminjo ri kamma-kammaya anne. 

30 Mingka apa nakana pole lalang ri Kittaka? 
Nia tattulisi angkanaya: "Suroi alampa anjo 
baine ataya siagang anana, nasaba anjo 
ana battua ri baine ataya tena nakkulle 
lannarima warisi sangkamma anjo anana 
baine bebasaka." 

31J ari, saribattangku ngaseng, ikatte anne 
teaiki anana baine ataya; ikatte ananaki baine 
bebasaka. 

1 Kamma-kamma anne bebasa maki, lanri 

5 leba maki Nalappassang Almasi! Lanri 
kammana, attahang mako ri kabebasannu; 
teako ero poleangngi nipajari ata. 

2Urangi angkanaya punna nusuro sunnaki 
kalennu, battuanna tenamo matu-matunna 
Almasi mae ri kalennu. Kalengku Paulus, 
ampauangko anne. 

3 Sikalipi pole kupakainga tau assuro 
sunnakai kalenna, angkanaya musti 
nagaukang ngasengi anjo sikontu apa-apa 
napassuroanga hukkung-hukkung agamaya! 

4Punna erokko assibajiki ammotere 
siagang Allataala tete ri hukkung-hukkung 
agamaya, battuanna ajari tappumi 
passisambungannu siagang Almasi. Jari 
pantarang pangngamaseanNa mako Allataala 
attallasa. 

> Mingka untu ikambe, manrannuang maki 
mae ri pannulunNa RohNa Allataala: na lanri 

tappatta mae ri Almasi, Nasare maki oloang 


assibajiki ammotere siagang KalenNa. 

6 Nasaba punna asseremi tallasatta siagang 
Almasi, tenamo naparallu anjo nikanaya 
mannuruki yareka tena, mae ri paratorang 
sunnaka. la mami parallu anjo tappaka mae 
ri Almasi; na anjo tappaka manassai lalang ri 
pangngamaseanta mae ri paranta tau. 

7 Riolo attojeng-tojeng mako anggaukang 
bajiki jama-Jamannu! Mingka kamma-kamma 
anne, angngapa natenamo numannuruki 
mae ri eroNa Allataala? Inai leba anynyonyo 
salako? 

8 Mattantu teai Allataala lebaka angkiokko 
anggaukangi anjo kammaya! 

9 Nakana taua, "Anjo pagambang sikedeka 
akkullei napabakka sikontu tarigu lebaka 
nileo." 

10 Mingka manna nakamma, tappa ija 
angkanaya tena nulamminawang mae ri 
oloang maraenga, lanri asseremi tallasatta 
siagang Almasi. Siagang tappa tonga 
angkanaya manna inai, punna nakacoi 
pikkirannu lanihukkungi ri Allataala. 

11Na inakke, saribattangku ngaseng, apa 
sabana nakutuli nimusu punna kubirittakang 
angkanaya parallui anjo paratoranna 
sunnaka? Punna kamma memang anjo 
kubirittakanga, tenamo najari passala punna 
kubirittakang anjo SalliNa Almasi. 

12 Bajikangangi punna assulu memang battu 


ri jamaaka anjo tau angkacoal pikkirannu! 

13 | eba mako nikio ajari tau bebasa. Mingka 
teako pake salai anjo kabebasannu, untu 
anggaukang ero kalennu. Passangalinna 
musti sikamaseangko siagang massing 
siparakaiko. 

14 Nasaba anjo sikontu bonena hukkung 
agamaya lebami nipakabodo ajari sere 
hukkung, iamintu angkanaya, “Parallui 
nukamaseang parannu tau sangkamma 
nukamaseanna batangkalennu." 

13 Mingka punna massing sikaramusukko, 
tutu laloko, sollanna tena nupara ancuru. 

16 Kamma anne natabaya kanangku: Bolimi 
kamma naNarurungangko RohNa Allataala: 
siagang teako turukiangi erona sipa-sipa 
rupataunu. 

17 Nasaba assisalai erona rupataua siagang 
eroNa RohNa Allataala, kammayatompa 
assisalai eroNa RohNa Allataala siagang erona 
rupataua. Assisala rua-ruai: jari takkulleako 
anggaukangi apa nukaerokia. 

18 Mingka punna Napimpingko RohNa 
Allataala, tenamo nukkulle nakoasai 
hukkung-hukkung agamaya. 

19 Anjo erona sipa-sipa rupataua anyatai 
lalang ri panggaukang-panggaukang 
salimaraka, panggaukang ramasaka, siagang 
panggaukang tenaya nasiratang: 

20 kammayatompa ri panggaukang 


anynyombaya ri barhala, baca-baca 
pangngissenganga: assimusu- musua, 
passibajianga, akkimburua, palarroanga, 
kaparalluang kalennaji bawang naboyai, 
appasisala-salaya tau, siagang agolongang- 
golonganga: 

21kammayatompa assereatia, painunga 
sagenna nasaring, assua-suara appalabusuka 
apa-apa, na maraengannaya. Yangasennami 
anjo kupakaingakkangko kamma-kamma 
anne; sangkamma todong kupakainganu 
pirangalloang, angkanaya anjo tau agau 
kammaya takkulleai ajari anggota UmmaNa 
Allataala. 

22 Mingka, punna nipimping ri RohNa 
Allataala taua, iaminne wasselena: 
sikamaseangi kenanga, rannui, assiamaki, 
sabaraki siagang lammoro pamaiki, bajiki ri 
paranna tau, majarreki, 

23tuna pamaiki, siagang akkullei 
nalewai kalenna. Tena hukkung agama 
ampappisangkangi anjo sikammaya. 

24|nai-nai ajarimo taunNa Almasi, matemi 
sipa-sipa rupatauna siagang sikamma ero 
napasu rupatauna. 

25 Nasare maki RohNa Allataala katallassang 
beru; jari musti la tommi angkoasai sikontu 
katallassanta. 

26 Takkulleaki ajari tampo, yareka 


sipari-parisi pamai, kammayatompa 
assikimbu-kimburui. 

1 Sikamma saribattangku! Punna nia tau 

nugappa agau dosa, ikau nipimpinga ri 
RohNa Allataala parallui nuerang ammotere 
anjo taua mange ri oloang annabaya. Mingka 
musti tuna pamaikko anggaukangi, siagang 
katutui kalennu sollanna tena nunataba 
todong paccoba. 

2 Paralluko situlung-tulung antanggongi 
susana parannu tau, nasaba lanri kammanami 
anjo nanugaukammo apa Napassuroanga 
Almasi. 

3 Punna nia tau nakana kalenna carade, 
mingka sikontutojenna tena apa-apa 
naasseng, anjo taua naballe-ballei kalenna. 

4Parallui taua massing naparessa kalenna, 
maka bajiki panggaukanna yareka tena. 
Punna manassa baji toj eng kalenna, akkullemi 
lompo pamaina. Mingka teami napareki 
kalenna pabaku mae ri panggaukanna tau 
maraenga. 

> Nasaba musti massing lanatanggongi 
kalenna tassere-sereang tau. 

Tau annarimaya pangngajarang battu ri 
Almasi, parallui nabage siagang gurunna 
apa-apa niaka ri ia. 

7 Teako eroki nitipu. Anjo Allataala takkulleai 
nipakkarek-karenang! Apa nilamung iatommi 
anjo lanikatto. 

8 Punna sipa-sipa tulino nalamung taua, 


kamateang lanakatto battu ri anjo sipa- 
sipana. Mingka punna alamungi situru eroNa 
RohNa Allataala, katallassang sitojennaya 
siagang katallassang mannannunganga 
lanagappa battu ri RohNa Allataala. 

9Lanri kammana, takkulleaki lanre 
anggaukangi apa-apa bajika, nasaba punna 
tena nilanre anggaukangi anjo apa-apa 
bajika, nia sere wattu sallang nalanigappa 
wasselena. 

10J ari, lalang niana ija kasampatang ri 
katte, paralluki agau baji mae ri yangasenna 
rupataua, labiangampa mae ri sikamma 
saribattang julu tappatta. 

11 parhatikangi baji-baji anne apa kutulisika 
kalengku siagang hurupu lompo-lompo! 

12 | nai-nai ampalecei kalenna ri apa-apa 
lahereka, iaminjo kenanga ero ampassako 
anturuki paratorang sunnaka. Mingka lanri 
mallanaji nisessa ri tu Yahudia nagau kamma 
kenanga, passabakkang salliNa Almasi. 

13 kamanna tau anturukiai paratorang 
sunnaka tena tonja nagaukangi hukkung- 
hukkung agamaya. Mingka nakellaiko 
kenanga nisunna, sollanna akkulle 
napattampo-tampoang kenanga lanri 
nuturukinna anjo paratoranga. 

14 Mingka inakke tena sikali lakkulle 
kukalompoang pamai, pantaranganna 
Batarata Isa Almasi, lebaka mate nisalli. 

Nasaba lanri lebaNamo mate ri kayu sallika, 


natenamo anggaranna anne linoa mae ri 
nakke. Na inakke sanrapamma tau mateamo 
mae ri anne linoa. 

13 Nisunnaki taua yareka tena, anjo tenamo 
naparallu. la parallua, iamintu ajaria tau 
beru. 

16 Kuminasai ri Allataala sollanna nisare 
katallassang salewangang siagang 
pangngamaseang anjo tau kammaya 
katallassanna: kammayatompa sikontu 
ummanNa Allataala. 

17 Kammayatompa pole, poro tena lalomo 
manna sitau ansusaia pole: nasaba niami 
butti-buttina ri kalengku, angkanaya manassa 
ana gurunNa Isa. 

18 poro tuli nibarakkaki ngasengko ri Batarata 
Isa Almasi. Aming. Sallangku, Paulus 


Efesus 


1 l Natarimai ummaNa Allataala ri Efesus, 
majarreka tappana mae ri Isa Almasi. 

? Battu ri nakke, Paulus, tunisuroNa Isa 
Almasi, lanri eroNa Allataala, maminasa 
mae ri Allataala Manggeta, siagang Batara 
Isa Almasi, nuporo Nasare barakka siagang 
katallassang salewangang. 

3 Nipujimi Allataala, ManggeNa Batarata Isa 
Almasi. lami ambarakkakiki siagang sikontu 
barakka rohani lalang ri suruga, lanri ajari 
sereta siagang Almasi. 

“Ri wattu tenanapa nipajari anne linoa, leba 
memang maki Napilei Allataala tete ri Almasi: 
sollanta akkulle ajari umma matangkasaNa, 
tenaya callanna ri dallekanNa. Lanri 
pangngamaseanNa Allataala, 

> leba memammi Napattantu labi riolo, 
angkanaya laNaangka maki ajari ana-ana 
KalenNa, tete ri Isa Almasi. Na memang 
laminjo eroka Nagaukang. 

6 Nipujimi Allataala lanri labirina kabajikang 
pamaiNa, lebaka allumpa Napanyata mae ri 
katte ri tete AnaNa Nakarimangngia. 

7 Nasaba, nilappassang maki ri Allataala, 
lanri kamateanNa Almasi; battuanna lebami 
nipammopporang dosa-dosata. 

8 Teai sipato lompona pangngarimangnginNa 
Allataala, lebaka Napalaboang mae ri katte 
situru kabajikang siagang pangngassengang. 

9Lanri ero KalenNa, Napauang maki 
rahasiana jama-jamang eroka Nagaukang: 
lebami Napattantu angkanaya anjo jama- 
jamanNa laNapalebaki sallang lalang ri 
KalenNa Almasi. 

10 Anjo eroka Nagaukang, iamintu, sollanna 
sikontu linoa, baji na niaka ri suruga yareka 
na niaka ri buttaya, ajari sere ngasengi 
lalang ri Almasi, ajaria kapala. Na punna 
narapimi wattunna, laNapalebami Allataala 
anjo jama-jamanga. 

11 Sikontu jama-jamanga, Napattantui 
siagang Nagaukangi Allataala situru ero 
KalenNa. Leba maki Napile memang battu 
ri pakkaramulanna, lanri Nakellaiki sollanta 
ajari ummaNa lanri ajari sereta siagang 
Almasi. 

12Bolimi kamma naikatte, uru-uru 
manrannuanga mae ri Almasi, mammuji-muji 
mae ri Allataala lanri malabiriNa! 

13 | kau ngaseng, ajari tommako ummaNa 
Allataala ri wattunna nulangngere pasanNa 
Allataala, iamintu Kabara Baji assareako 
kasalamakkang. Tappakko mae ri Isa Almasi 
laminjo naNasareko pammatei Allataala 
manassana taunNako, iamintu RohNa, lebaka 
Napajanjiang. 

14 | aminjo RohNa ajari pammatei mattantua, 


angkanaya manassa lanitarimai apa lebaka 
Napajanjiang Allataala mae ri ummaNa. 
laminne ampakajarreki tappatta angkanaya 
manassa laNalappassangi ummaNa Allataala. 
Nipujimi Allataala lanri kalabiranNa. 

15 | anri kammana, ri uru kulangngerena 
angkanaya tappa mako mae ri Batara Isa, 
siagang nukamaseammo sikontu UmmaNa 
Allataala, 

16 tenamo tappu-tappukku appala sukkuru 
mae ri Allataala lanri ikau ngaseng. Tuli 
kupauna arennu ri wattungku appala doang. 

17 Kupalaki mae ri Allataala, Batarata Isa 
Almasi, Mangge malabirika, sollannu Nasare 
RohNa. laminjo RohNa lampajari caradekko, 
siagang lampappiassengangi sagenna 
nuasseng Allataala. 

18 Kupalaki ri Allataala sollanna Nasungke 
pikkirannu, sagenna ajari singara: sollanna 
akkulle nupahang apa akkullea nurannuang 
battu ri Allataala, lebaka angkiokko. 
Kammayatompa sollanna nuasseng todong 
antekamma allabi-labina barakka bajiNa 
Allataala, lebaka Napasadia untu ummaNa: 

19 siagang antekamma hebana kakoasanNa 
Allataala Nagaukanga lalang ri jama-jamanna 
ri tangnga-tangngata tau tappaka. Teai sipato 
hebana anjo koasaNa Allataala, 

20 lebaka Napake ampattallasa poleangi 
ammotere Almasi battu ri kamateanga; 

nampa Nasare empoang kaminang tinggia ri 


sarinNa Allataala ri suruga. 

21 Bella tinggina anjo empoanNa Almasi na 
empoanna sikontu pamarentaya, sikontu 
tukoasaya, sikontu pamimpinga, sikontu 
karaenga, yareka inai-nai mamo lebaka nisare 
empoang tinggi; baji ia attallasaka ri anne 
jammanga, kammayatompa ia attallasaka ri 
jammang labattua. 

22 L ebami Napakkulantu ngaseng Allataala 
irawangang kakoasanNa Almasi; nampa 
Napajari Kapalamo Almasi irateanganna 
sikontu jamaaka. 

23 Anjo jamaaka sanrapangi TubuNa Almasi; 
lami lampassukkuki bajina sikontu apa-apa 
niaka ri kere-keremae. 

2 l Riolo matemi katallassang rohaninu, 
lanri dorakanu siagang nudakkaina 
parentaNa Allataala. 

2 Anjo wattua nupinawangi kabiasanna 
ngaseng anne linoa; battuanna nuturuki 
ero kakoasanna linoa; iamintu roh niaka 
angkoasai atinna sikontu tau tenaya 
namminawang turu mae ri Allataala. 

3 Riolo sangkamma ngaseng tongki anjo 
kenanga; amminawang turukki mae ri 
sipa-sipa rupatauta, siagang iaji nigaukang 
apa akkullea ampakasannangi tubuta siagang 
pikkirang jadalatta. Anjo wattua nataba 
tongki pangngalarroiNa Allataala, sangkamma 
tau maraenga. 

4 Mingka teai sipato lompona kabajikang 


pamaiNa Allataala! Sanna Nakamaseanta, 

3 sagenna ri wattunna mate katallassang 
rohanita, lanri gau-gau salata, Napattallasa 
poleang maki ammotere siagang Almasi. 
Jari, lanri kabajikanNa bawang Allataala, 
naNapasalamakko. 

6|anri assere maki siagang Isa Almasi, 
Napattallasa poleang maki ammotere 
Allataala siagang Almasi; sollanta ammarenta 
todong siagang la lalang ri suruga. 

7Kammami anjo Nagaukang Allataala, 
sollanna akkulle nacini rupataua ri jammang 
labattua, antekamma lompona kabajikang 
pamaiNa Napappicinikanga lalang ri Isa 
Almasi. 

8Nakarimangngiko Allataala. laminjo 
Nanapasalamakko, lanri tappanu mae ri Isa. 
Anjo kasalamakkannu, teai wassele usaha 
kalennu. Mingka passare malammoroNa 
Allataala. Jari, tena manna sitau akkulle 
ampattampo-tampoangi kalenna ri anjo 
passalaka. 

9 (2:8) 

10|katte bate pareNaki Allataala: tete ri 
Isa Almasi, Napare beru maki Allataala, 
sollanna nigaukang apa-apa bajika, lebaka 
Napasadiangki Allataala. 

11 Sikamma saribattang, pantaranganna 
bansa Yahudia! Urangi katallassannu wattu 
riolo; nigallarakko “tau tenaya nassunna," 

ri tu Yahudi nakanaya kalenna assunna 


(battuanna anggappami pammatei ri kalenna, 
nipareka ri rupataua). 

12 Anjo wattua tena nussere siagang Almasi: 
ajariko tau maraeng, tenaya nantama ri 
umma Napilea Allataala. Tena nuntama ri janji 
lebaka Napare Allataala siagang ummaNa. 
Tena panrannuannu siagang tena Allataalanu 
ammantang ri anne linoa. 

13 Mingka kamma-kamma anne assere mako 
siagang Isa Almasi. Riolo bellako, mingka 
kamma-kamma anne nipareppese mako, lanri 
kamateanNa Almasi. 

14 Nasaba KalenNa Almasi ajari tu 
Mappasiamatta. lami ampajari serei tu 
Yahudia siagang bansa-bansa maraenga, 
ajari sere bansa. Anjo tembo passimbanga, 
lamintu passimusuanga, lebami Naruntung 
lanri kamateanNa. 

15 | ebami Napalanynya hukkung-hukkung 
agama Yahudia siagang parenta-parenta 
kammayatompa paratorang-paratoranna: 
sollanna anjo bansa-bansaya ajari serei 
bansa tau beru, asserea lalang ri Almasi. 
Kammaminjo bateNa Almasi mappasiama. 

16| anri kamateanNa ri kayu sallika, Napajari 
seremi anjo ruaya bansa Napassiama 
siagang Allataala, sagenna lanynyamo anjo 
passimusuanga. 

17|aminjo sabana Nabattu Almasi 
ambirittakangi Kabara Bajika, iamintu 

passalana anjo passiamakkanga, mae ri kau 


ngaseng; baji na mae ri kau bansa maraenga, 
bellaya battu ri Allataala, kammayatompa 

na maeri kau bansa Yahudia, areppeseka ri 
Allataala. 

18Tete ri Almasi, siagang lanri RohNa 
Allataala serea, akkulle maki areppese mae 
ri Manggea, baji na tu Yahudi yareka bansa 
maraenga. 

19 anri kammana, teai mako tau maraeng 
yareka tau pantarang. Kamma-kamma anne 
para ummaNa ngaseng mako Allataala. 
Anggota-anggota ngaseng mako lalang ri 
ballaNa Allataala. 

20 Nibangung tommako irate ri batu lebaka 
napadongko sikamma tunisuroNa Allataala 
siagang nabi-nabiNa, nampa Isa Almasi 
ajari sanrapang batu malompona anjo 
bangunanga. 

21] ami ansusungi anjo sikontu bangunanga, 
ajari Balla matangkasaNa Allataala, untu 
KalenNa Batara. 

22 anri asseremi katallassannu lalang ri 
Almasi, kamma-kamma anne nipasibangung 
tommako siagang tau maraenga, ajari sere 
balla untu Allataala, anjoremmi ammantang 
Allataala siagang RohNa. 

3 llaminjo sabana, na inakke anne, Paulus, 
nitarungkuma lanri Isa Almasi untu ikau 
ngaseng bansa-bansa maraenga. 

2 Tantu nulangngeremi, angkanaya, 


lanri kabajikanNa Allataala Nasarema 
jama-jamang untu kabajikannu ngaseng. 

3 Nasungkemi Allataala mae ri nakke rahasia 
eroka Nagaukang na Napauanga. (Bodona 
anne passalaka lebami kutulisi irate: 

4na punna nubaca, lanupahammi rahasiana 
anjo ri passalana Almasi, sangkamma bateku 
ampahangi.) 

> Riolo tena lebakai nipau anjo rahasiaya 
mae ri rupataua, mingka kamma-kamma 
anne Nasungkemi RohNa Allataala mae ri 
tunisuroNa siagang nabi-nabiNa. 

6|aminne anjo rahasiaya: Passabakkang 
anjo Kabara Bajika, para anggappami 
barakka-barakkaNa Allataala bansa 
maraenga, siagang bansa Yahudia, iamintu 
barakka-barakka lebaka Napasadia Allataala: 
para ajarimi kenanga anggota battu lalang ri 
tubu sangkammaya, siagang para natarima 
tommi kenanga apa Napajanjianga Allataala 
tete ri Isa Almasi. 

7 Nasarema pangngamaseang Allataala, 
ilamintu Jama-jamang, untu ampalabangi 
anjo Kabara Bajika. Kutarimami anjo 
pangngamaseanga lalang ri koasaNa 
Allataala, anjamaya lalang ri kalengku. 

8Ri sikontu ummaNa Allataala, inakkemi 
anne kaminang tuna. Mingka Nasarema 
Allataala anne pangngamaseanga: lamintu 
jama-jamang untu ambirittakangi mae 

ri bansa-bansa maraenga Kabara Bajika, 


lamintu kakalumanynyanganNa Almasi tenaya 
labusuna, 

9 kammayatompa sollanna battu ri nakke 
nanaasseng sikontu rupataua angkana 
antekamma bateNa Allataala, lebaka 
ampaniaki sikontu anne linoa anggaukangi 
eroNa, Narahasiakanga mae ri linoa siapa 
sallona battu riolo. 

10 pattujunNa Allataala iamintu sollanna tete 
ri jJamaaka kamma-kamma anne, akkullemi 
naasseng sikontu tau annagalaka koasa ri 
lino, antekamma pangngassenganNa Allataala 
ilalang sikontu apa Nagaukanga. 

ll Nagaukammi Allataala anjo sikammaya 
situru ero laNagaukanga satunggu-tungguna, 
siagang Nagaukanga tete ri Isa Almasi, 
Batarata. 

12 Lanri tappatta mae ri Almasi, siagang 
lanri asseretamo siagang la, Nasaremaki 
kabebasang untu areppese mae ri Allataala 
siagang tappa majarre. 

13 | anri kammana, iami anne pappalakku ri 
kau: teako ranggaselai ri passala kaparisang 
kukasiaka passabakkang ikau ngaseng: 
nasaba yangasenna anjo untu kabajikannu 
ngaseng. 

14|aminjo sabana nakuakkulantu ri 
dallekanNa Manggea. 

15 Battu ri lami sikontu kaluargaya ri suruga 
siagang ri lino anggappai massing sipaNa. 

16 Appala doanga mae ri Allataala kaminang 


malabirika naporo Najarreki pamainu siagang 
RohNa. 

17 Naporo lanri tappanu mae ri Almasi, 
nammantammo Almasi lalang ri atinnu: 
siagang najari jarremo katallassannu lanri 
tattagala Jarrenamo pangngamaseanga lalang 
ri kalennu. 

18 Appala doanga mae ri Allataala nuporo 
siagang ngaseng sikontu UmmaNa Allataala, 
akkulle ampahangi antekamma luarana 
siagang labuna, kammayatompa antekamma 
tinggina siagang lantanna pangngamaseanNa 
Almasi, 

19 tenaya nakkulle napahang baji akkalana 
rupataua. Poro nupahang lalo anjo 
pangngamaseanNa Almasi, sagenna Napajari 
sukku Allataala batangkalennu. 

20 Lanri pappagiona koasaNa Allataala 
lalang ri kalenta, akkullemi labi jaiangang 
Nagaukang Allataala, naia akkullea nipala 
yareka ninawa-nawa. 

21 Poro nipakalabirimi Allataala sagenna 
alapi-lapisi sossorang lalang ri jamaaka, 
tete ri Isa Almasi. Nipujimi Allataala 
satunggu-tungguna! Aming. 

4 llaminjo sabana nainakke anne tu 

nitarungkua lanri kulayanina Batara, 
kupala dudui ri kau ngaseng: bajikimi 
empoang tallasanu situru empoannu salaku 
tu lebakamo nikio ri Allataala. 

2Paralluko tuna pamai, lamma 


bicarannu, siagang sabara. Pappicinikangi 
pangngamaseannu lalang ri passitulung- 
tulunganga. 

3 Attojeng-tojengko usaha; sollanna akkulle 
nukatutui anjo kasereang lebaka Napare 
RohNa Allataala, lanri assiamanu lalang 
katallassannu. 

4Sereji bawang tubu, siagang sereji bawang 
Roh. Kamma tomminjo, nikio mako untu sere 
bawang panrannuang. 

> Sereji bawang Batara, sereji katappakkang, 
sereji pajene, 

6 siagang sereji Allataala ajari Manggea mae 
ri sikontu rupataua. lami Batara makoasa 
mae ri sikontu linoa, anggaukangai sikontu 
jama-jJamanga, siagang makoasaya mae ri 
sikontu apa niaka lalang lino. 

7 Massing nisare maki barakka situru apa 
Napassareanga Almasi. 

8 Nia tattulisi lalang ri Kittaka angkanaya, 
"Ri wattunNa nai ri tampa kaminang tinggia, 
jai Naerang tu nitahang, nampa jai passare 
Napassareang mae ri rupataua." 

9J ari, punna nikana "naiki" battuanna lami 
uru-uru lebaka naung sagemna ri tampa 
kaminang rawaya ri anne buttaya. 

10Na la minjo lebaka naung, la tommi nai 
sagenna ri tampa labi bellaya tinggina na 
sikontu langika, sagenna rassimo sikontu 
linoa ri kahaderanNa. 

11|ami "assarei sikamma passarea mae 


ri rupataua": nia Nasare pangngellai ajari 
tunisuro, na maraenganga Nasare pangngellai 
ajari nabi, maraengannaya pole Nasarei 
pangngellai ajari paerang Kabara Baji; na 
maraengannaya pole Nasarei pangngellai 
ajari tummarakai jamaah siagang ajari guru. 

12 kKammami anjo Nagaukanga, sollanna 
nipasadia baji UmmaNa Allataala sollanna 
akkulle nalayani Batara siagang nabangung 
TubuNa Almasi. 

13 | anri kammana, ajari sere ngaseng 
maki, ajulu tappa siagang ajulu pahang mae 
ri AnaNa Allataala. Siagang ajari tau toa 
pikkirang ngaseng maki, pila mange allo pila 
nipajari sukku sangkamma Almasi. 

14) ari, tena nisanrapang ana-ana, akkullea 
nierang anrai-kalau ri pangngajaranna tau 
labua akkala salana. Natipui siagang naakkala 
salai taua, nanaerang mae ri oloang salaya. 

1 Tena lalo! Balalo, musti nipanyatai 
katojenganga siagang ati mangngamaseang, 
sagenna ilalang apa-apa mamo, pila ajari 
sukku maki sangkamma Almasi, ajaria kapala 
mae ri katte. 

16|rawangang pimpinanNa, nisusung baji 
ngaseng sikontu anggota tubua: siagang 
nipasigappa ngaseng passisambung- 
sambunganna. Na punna massing anjama 
baji ngaseng anjo anggota-anggotaya, 


Efesus 4.17] 24 13 
labakkami anjo tubua ajari kassa lalang ri 


pangngamaseanga. 

17 anri kammana, nasaba arenNa Batara, 
laminne lakupaua siagang lakupattantua: 
tea mako attallasa sangkammai pole tau 
tenayapa natappa ri Allataala, siagang tau 
tenaya nannaba- naba pikkiranna. 

18Sassangi pikkiranna kenanga. 
Tanaassengai kenanga katallassang 
Napassareanga Allataala, nasaba tena sikali 
apa-apa naasseng kenanga ri passalana 
Allataala. Kammami anjo kenanga, lanri 
sanna kapala batuna kenanga. 

19 Tangngassengami siri-siri kenanga: 
sagenna naturukiammi sikontu hawa 
napasuna siagang agau bawang mami situru 
pangngaina kenanga. 

20 Mingka takammayai anjo Almasi 
nuassenga! 

21] ebami nulangngere kabara battua ri 
KalenNa! Salaku tau amminawanga ri la, 
leba tommako niajara ri passala katojengang 
sipa-sipaNa Allataala niaka ri KalenNa! 

22[| anri kammana, pelami anjo sipa-sipa 
rupatau allalonu, nipanrakia ri kaerokang 
appalingu-lingua. 

23 Parallui niberui ngaseng sikontu pamainu 
siagang pikkirannu. 

24 Paralluko ajari tau beru lalang tallasanu, 
lanri lebanumo niberui situru eroNa Allataala: 

lamintu assipa tojeng, lambusu, siagang 


matangkasa. 

25 | anri kammana, parallu ngasengko 
massing agau lambusu. Tea mako aballe- 
ballei pole, nasaba ikatte ajari ngaseng maki 
anggota TubuNa Almasi. 

26 Punna larroko, teako pabiangi anjo larroa 
ajari passabakkang nudoraka. Teako larrol 
sikabusu allo. 

27 Teako sarei kasampatang Billisika. 

28Tau biasaya alukka musti napammarimi 
alukkaka. Nampa musti anjamami sollanna 
nagappa pattallasanna siagang lambusu, 
siagang nakkulle nutulung tau kakuranganga. 

29 Punna abicarako, teako ammakei bicara 
ramasa. Pakemi kana-kana appakabajika 
siagang akkullea antulungi tau maraenga. 
Anjo kana-kana kammaya langngerangi 
kabajikang mae ri tau allangngerekai. 

30Teako pajari sinai atinNa RohNa Allataala. 
Leba mako nisare pammatei mattantu ri 
RohNa Allataala, manassanu ajarimo taunNa 
Allataala. la tommi anjo RohNa Allataala ajari 
pammatei janji majarre angkanaya labattui 
mae ri kau Allo Kalappassanga. 

31 Pelami sikontu parisi pamaika, 
sentimenga, siagang larroa. Tea mako pole 
akkio-kioki sipakka-pakkanai. Pelami sipa 
sikabirisia yareka sipa-sipa sangkammaya 
anjo. 

32 paralluko baji ati siagang tuna pamai 


mae ri massing para ikau, kammayatompa 
massing sipammopporangko, sangkamma 
todong Napammopporangko Allataala tete ri 
Almasi. 

likau ana-anaNa ngasengko Allataala, 

5 sannaka Nakarimangnginna, lanri 
kammana, paralluko mannuruki ri Allataala. 

2Paralluko attallasa lalang ri 
pangngamaseanga, sangkamma todong 
Almasi mangngamaseangi mae ri katte. 
Nakorobangkangi KalenNa untu ikatte, 
ajari passare siagang korobang mabau, 
Nakarannuanga atinNa Allataala. 

3 | kau ngaseng UmmaNako Allataala. Lanri 
kammana, tasiratangai nia ri tangnga- 
tangnganu nikanaya gau bawang, gau-gau 
tenaya nasiratang, yareka kangoanga. 
Gassingka nia napare alasang taua 
ampakkanaiko angkana nugaukangi anjo 
sikammaya. 

4Tena todong nasiratang nucarita nikanaya 
carita-carita gau bawang, yareka bicara 
ramasaka, yareka abicara bonga-bonga 
tenaya nasiratang. Mingka paralluko appala 
sukkuru mae ri Allataala. 

3 Urangi baji-baji: ia tau nangaia agau 
bawang, yareka agau tenaya nasiratang 
yareka angngoaya (anjo gau kammaya 
sangkamma lebaji gau anynyombaya 
barhala), anjo tau kammaya takkulleai ajari 

anggota umma niparentaya ri Almasi siagang 


Allataala. 

6Teako erokki nitipu ri bicara-bicara tenaya 
bonena. Nasaba ia ngasemmi anne kammaya 
ampammumbai pangngalarroiNa Allataala 
mae ri tau tenaya namannuruki ri la. 

'Jari, tea laloko assileoki tau kammaya anjo. 

8|kau riolo niakko lalang ri sassanga. 
Kamma-kamma anne ajari mako ummaNa 
Batara; jari nia mako lalang ri singaraka. 
Lanri kammana, musti attallasakko lalang 
singaraka. 

9 Nasaba battu ri iaminjo singaraka 
ammumba sikontu gau bajika siagang gau 
annabaya ri dallekanNa Allataala. 

10 Usahakammi nanuasseng apa 
Nakarannuanga pamaiNa Allataala. 

11Teako katuru-turukangi ri taua 
anggaukangi gau-gau tenaya matu-matunna 
nagaukanga tau ammantanga lalang ri 
kasassanganga. Passangalinna parallui 
nusolarri gau-gau kammaya anjo. 

12 (Nasaba anjo gau cokko-cokkona kenanga, 
poro nibicarabawang nappakasiri- sirimo.|) 

13 Sikontu apa-apa nisuloiya lakacinikang 
baji ngasengi. 

14Na sikontu apa nicini bajika, ajari 
singarami. laminjo sabana nania nikana, 
"Ambangungko ikau tau tinroa, ammentengko 
nai battu ri kamateanga! Accayami singaraNa 
Almasi irateangannu. " 

15 | anri kammana, parhatikangi baji-baji, 


antekamma katallassannu. Teako attallasaki 
sangkamma tau dongoka. Attallasakko 
sangkamma tau carade. 

16 pake bajiki sikontu kasampatang niaka 
ri kau, nasaba anne jammanga, Jammang 
kajadallang. 

17 Teako dongoki, mingka pappilajari apa 
Nakaerokia Batara. 

18Teako nabengoi anggoro, nasaba 
anjo anggoroka akkulleko napanraki. 
Passangalinna paralluko nikoasai ri RohNa 
Allataala. 

19 Pakei kana-kana mappakalabirika, kelong 
pammuji-mujia siagang lagu-lagu rohania 
lalang ri kana-kanannu. Paralluko rannu 
pamai akkelong mammuji-muji mae ri Batara 
makoasaya. 

20 Lalang ri apa-apa mamo, paralluko tuli 
appala sukkuru mae ri Allataala Manggea, 
lalang arenNa Isa Almasi, Batarata. 

21 paralluko sipilangngeri sollanna 
nupakalabiri Almasi. 

22 |kau tu bai-bainea, paralluko tundu mae ri 
buranennu, sangkamma tundu mae ri Batara 
makoasaya. 

23 Nasaba anjo buranea iami kapala mae ri 
bainenna, sangkamma Almasi ajari kapala 
mae ri jamaaka, kammayatompa la tommi 
ajari Karaeng Mappasalama mae ri jamaaka, 
ajaria TubuNa. 

24 Sangkamma anjo jamaaka tunduki mae 


ri Almasi, kammatommi anjo tu bai-bainea 
musti tundu tongi mae ri tubura-buranena, 
lalang ri passala apa-apa mamo. 

23| kau tubura-buranea, karimangngi 
bainennu, sangkamma Almasi Nakarimangngi 
jamaaka. Siagang Nakorobangkangi KalenNa 
untu anjo Jamaaka. 

26 NaNagaukang Almasi anjo kammaya, 
sollanna akkulle Natangkasi jamaaka lalang 
ri pangngajaranNa kammayatompa lalang ri 
jene pajene, nampa akkulle Napassareang 
anjo jamaaka mae ri Allataala. 

21 Battu ri kammanami anjo naNapaenteng 
bajimo siagang matangkasamo anjo jamaaka 
ri dallekanNa, tena sikali panrana yareka tena 
sikali callanna manna sikede. 

28 kammatommi anjo tubura-buranea, musti 
nakarimangngi bainenna, napasanrapang 
batangkalenna. Inai-nai angkarimangngi 
bainenna, sangkammami angkana 
batangkalenna nakarimangpngi. 

29 (Tena lebakai taua nakabirisi 
batangkalenna. Passangalinna naparakai 
siagang najagai, sangkamma todong Almasi 
Naparakai jamaaNa; 

30 niassengi anjo nasaba ikatte anggota- 
anggota tubuNaki Almasi.) 

31 Nia tattulisi lalang ri Kittaka angkanaya, 
"Lanri kammanami anjo nalanabokoi 
anrong-manggena buranea, nampa ajari sere 

siagang bainenna, nanjari seremo anjo tau 


ruaya." 

3? Anjo ayaka lantang sikali battuanna. 
Kupasinrapangi anjo antekamma 
passisambunganNa Almasi siagang 
jamaaka. 

33 Mingka anjo ayaka nia todong 
passisambunganna siagang kalennu: 
Sikontu tu buranea parallui nakarimangngi 
tubainenna, sanrapang anjo bainenna 
batangkalenna tonji, kammayatompa sikontu 
bainea musti napakalompoi tu buranenna. 

likau ana-anaka! Salaku ana-ana 

gurunNa Almasi, parallui nupilangngeri 
tau toanu, nasaba iaminjo siratanga 
nugaukang. 

2 “Pakalabiriki anrong-manggenu," iaminjo 
parenta lomoro sere battu ri Allataala, 
siagang janji, 

3jamintu: "Sollanna numatene siagang labu 
umurunu ri lino." 

41kau ngaseng ajari manggea! Teako 
pakanassu-nassui pamaina ananu. Mingka 
pakalompoi pamaina siagang ajara bajiki 
kenanga situru pangngajaranNa Batara. 

3|kau ajari pajamaya! Turuki parentana 
pinggawanu ri anne linoa. Gaukangi anjo 
parentana siagang lompo pangngali, malla, 
kammayatompa attojeng-tojeng, sanrapang 
angkanaya anjo sikammaya nugaukangi mae 
ri KalenNa Almasi. 

6Teako angkanaya nijagaipako nampa 


nugaukang anjo kammaya, lanri eronyji 
nipalece ri rupataua. Mingka parallui 
nugaukang sangkamma atanNa Almasi, 
mannurukia ri eroNa Allataala sikalepu pamai. 

7 Anjo jamang nugaukanga salaku ata, 
parallui nugaukang siagang rannu pamai, 
sanrapang angkana nugaukangi mae ri 
Batara, jari teai poro mae ri rupataua 
bawang. 

8Urangi angkanaya, massing-massing 
rupataua, baji na ata yareka natau bebasa, 
lannarima ngasengi pabalasa battu ri Batara 
situru apa-apa baji lebaka nagaukang. 

9 |kau ajari pinggawaya! Paralluko assipa 
kamma todong anjo mae ri pajama-jamanu. 
Tea mako pakei sipa-sipa agarattaka siagang 
appakamallaka. Urangi angkanaya ikau 
siagang anjo pajama-jJamanu, nia sere 
pinggawa nupajului, iamintu Batara ri suruga. 
Anjo Batara tena nammile tau. 

10 kalabusanna, paralluko magassing, lanri 
kagassingang nugappaya battu ri kakoasanNa 
Batara, lanri asserenu siagang Batara. 

ll Pake ngasengi sikontu sanjata 
Napassareanga Allataala mae ri kau; sollannu 
akkulle attahang angngewai sikamma akkala 
salana Billisika. 

12 Nasaba teai rupataua bawang laniewa, 
passangalinna kagassinganna pole setang- 
setang makoasaya ri anne Jammang Jjadalaka. 

la laniewaya iamintu kagassinganna pole 


roh-roh jadalaka, makoasaya todong ilalang 
ri anne linoa. 

13 | anri kammana, anne kamma pake 
ngasemmi sikontu sanjataNa Allataala 
sollannu akkulle angngewai musua ri allo-allo 
kajadallanga anne. Sollanna punna leba mako 
abundu sagenna kalabusang, tuli makassa 
ijako. 

14 Paralluko tuli jaga-jaga. Pakei 
katojenganga sanrapang passikko ayanu, 
siagang katangkasanga sanrapang palapa 
barambannu. 

15 Paralluko tuli rella ambirittakangi Kabara 
Bajika, angngeranga kasalewangang; pakemi 
anjo ajari sanrapang palapa bangkennu. 

16 Kere-kere wattu parallui tuli nupake 
tappaka mae ri Batara ajari sanrapang 
sanjata akkullea ampasalai sanjatana musua; 
iaminjo katappakkanga akkulle nupake 
ambunoi rinrana ana panana kajadallanga. 

17 Allei anjo kasalamakkanga ajari sanrapang 
topi baja; siagang kana-kananNa Allataala 
sanrapang padang RohNa Allataala. 

18 Gaukang ngasemmi anjo kammaya, 
nanuappala doang siagang appala tulung mae 
ri Allataala. Ri sikamma kasampatang niaka, 
appala doangko situru panrurunganNa RohNa 
Allataala mae ri kau. Paralluko tuli jaga-jaga, 
siagang teako eroki ampappibetangi kalennu. 

Tuli pappala doangangi sikontu UmmaNa 


Allataala. 

19 Siagang inakke pole, pappala doangang 
tonga, sollanna punna abicara, Nasarea 
Allataala kana-kana cocoka lakupau. 
Kammayatompa nakubarani ampaui anjo 
rahasiana Kabara Bajika. 

20 Passala iaminjo Kabara Bajika nakuajarimo 
sere tunisuro, niaka kamma-kamma anne 
lalang ri tarungkua. Pappala doanganga, 
sollangku barani ambicarai anjo Kabara 
Bajika, situru apa siratanga lakubicara. 

21Saribattantapa Tikhikus, iamintu 
palayang majarreka ri jama-jamanNa 
Batara, ampauangko sikontu passalana 
batangkalengku; sollanna akkulle nuasseng 
antekammai jama-jamangku siagang 
batangkalengku. 

22| aminjo sabana nakusuro Tikhikus battu 
mae ri kau ampauang ngasengko antekamma 
katallassanna ikambe: sollanna najari lompo 
ngaseng pamainu. 

23 Poro Allataala Manggea, siagang Batara 
Isa Almasi ansarei pakkulle sikontu jamaaka 
untu assamaturu siagang assikamaseang 
kammayatompa tuli tappa mae ri Almasi. 

24 Poro Nabarakkaki ngasengko Allataala, 
ikau mangngamaseanga mae ri Batarata Isa 
Almasi, iamintu pangngamaseang tenaya 
nammari-mari rinrana. Sallangku, Paulus 


Filipi 


1 l Natarimai sikontu saribattangku 
ummaNa Allataala, niaka ammantang 

ri Filipi, assereamo siagang Isa Almasi. 
Kammayatompa sikamma pamimpinga 
siagang pambantuna jamaaka! Inakke 
Paulus, siagang Timotius, pajama-jamaNa Isa 
Almasi; 

2 maminasaki mae ri Allataala Manggeta 
siagang Batarata Isa Almasi, nuporo Nasare 
barakka siagang katallassang salewangang. 

3 Punna kurapikko kuurangi, tuli appala 
sukkuruka mae ri Allataala. 

4Siagang punna kupappala doangang 
ngasengko, teai sipato sannanna atingku. 

> Appala sukkuruka mae ri Allataala lanri 
battu ri pakkaramulanna sagenna kamma- 
kamma anne, tuli nubantuma ampalabangi 
Kabara Baji battua ri Allataala. 

6 KalenNa Allataala leba ampakaramulai 
anne jama-jamang bajika ri kau; na tappaka 
angkanaya la tommi lampannarrusuki 
anjo jama-jamanga sagenna leba ri Allo 
kabattuanNa ammotere Isa Almasi. 

7 Tuli nianu ngaseng lalang ri atingku. 
Memang siratangi punna kammai anjo 
nyawaku mae ri kau ngaseng. Nasaba leba 
ngaseng tommako annarima siagang inakke 

lamintu passare malammoro Napassareanga 
Allataala mae ri nakke: baji na ri kamma- 
kammaya anne, iamintu ri wattungku nia 
lalang ri tarungkua, kammayatompa pole ri 
wattungku nia pantara untu angngalleangangi 
siagang ampamentengangi anjo Kabara 
Bajika. 

8 Naassengi Allataala angkanaya teai sipato 
nakkukku mae ri kau ngaseng,: nakkuka lanri 
pangngamaseang majarre battua ri KalenNa 
Isa Almasi. 

9|aminne pappala doangangku untu 
ikau: poro pila mangngamaseangko ri 
Allataala siagang ri parannu tau siagang 
natuli katambang pangngassengannu ri 
katojenganga siagang kacaradekanga, 

10s0llanna akkulle nuasseng ampilei apa 
kaminang bajika natangkasa katallassannu 
battu ri kakodianga siagang battu ri tuduhang 
apa-apa mamo punna narapi sallang allo 
kabattuanNa ammotere Almasi. 

11 | akalabiang mako ri sikamma 
panggaukang bajika: iamintu jama- 
jamang KalenNaya bawang Isa akkulle 
anggaukangi:, naporo nipakalabirimo siagang 
nipuji-pujimo Allataala. 

12 Kukellai nuasseng ngaseng, angkanaya 
passabakkang iaminne apa-apa kajariang mae 
ri kalengku, napila jaimo tau allangngereki 
siagang ampatappaki Kabara Bajika. 

13 passabakkang kammaminjo nanaasseng 
ngasemmo pangawalana balla karaenga 
siagang tau maraengannaya anrinni ri kotaya, 
angkanaya passabakkang ajari palayangku 
mae ri Almasi nanitarungkua. 

14 Siagang lanri iaminne nitarungkuku 
nujaimo tu Karisteng anrinni ri kotaya 
ajari pila tappa mae ri Batara; sagenna 
pila baranimo kenanga ambirittakangi 
pappasanNa Allataala. 

13 Memang, nia siapa are ri kenanga 
ambirittakangi Almasi lanri assereatina 
siagang erona aboya pabeserang: mingka nia 
todong maraengang attojeng-tojeng memang 
tongi ambirittakangi Almasi. 

16 Anne kenanga, lanri mangngamaseanna 
mae ri Allataala siagang mae ri nakke 
nanagaukang anjo jamanga: nasaba 
naassengi kenanga angkanaya Allataala 
leba assuroa untu ampanyatai angkanaya 
manassa kontutojengi anjo Kabara Bajika. 

17 Mingka anjo tau maraengannaya, lanri 
pattujuang sala nanabirittakang Almasi; 
untu kaparalluang kalenna nanabirittakang 
kenanga anjo Kabara Bajika. Napikkiriki 
kenanga angkanaya lakkullea napajari pila 
susa lalang ri tarungkua punna nagaukang 
kenanga anjo sikammaya. 

18 Mingka tena nangngapa! Nasaba manna 
pole antekamma, iaka nanigaukang anjo 
jamanga lanri pattujuang baji yareka 

napattujuang sala, mingka kanibirittakang 
mangkaji Almasi; jari, sannangi kusaring 
pamaikku. Na tuli lakammana sannanna 
pamaikku, 

19 nasaba kuassengi angkanaya lanri 
pappala doangannu ngaseng, siagang 
lanri pannulunNa RohNa Isa Almasi, 
nakulanipakabebasa. 

20] aji kukaerokia siagang kuminasaia, 
ilamintu: tapporo tena sikali laloja nakusia-sia 
lalang ri jama-jamangku. Mingka tuli 
maminasaku, labiangampa ri kamma- 
kammaya anne, sollanna akkulle ajari barani 
nyawaku siagang batangkalengku baji na ri 
wattu attallasakku yareka ri wattu mateku 
kupakalabiriki Almasi. 

2l Nasaba untu inakke, mangeanna 
tallassakku iamintu Almasi bawang! Na matea 
lamintu upakku. 

22 Mingka, punna lanri attallasakku ri anne 
linoa nakkulle kugaukang Jama-jamang 
labi niaka matu-matunna, takuassengami 
angkana kereanga lakupilei. 

23Battu pimbalimi pikkirang battua mae 
ri nakke. Ero dudua ambokoi anne linoa 
nakualampa mange ammantang siagang 
Almasi, nasaba iaminjo kaminang baji. 

24 Mingka lanri untu kaparalluannu ngaseng, 
bajikangangi punna ammantanga ri lino. 

25 Tappaka ri anne passalaka. laminjo 
sabana nakuasseng angkanaya lammantanga 

anrinni. Lammantanga siagang ikau ngaseng, 
sollangku akkulle antulungko ajari pila 
majarre siagang pila sannang lalang ri 
katappakkannu mae ri Almasi. 

26 Lanri kammana, punna ammoterekka 
sallang mae ri kau, assereamo siagang Isa 
Almasi, lapila jaimi alasannu angkalompoang 
pamaiki kalengku. 

2! Jari, ia parallua kamma-kamma anne, 
lamintu musti attallasakko situru apa 
nakaerokanga anjo Kabara Bajika ri 
sesena Almasi. Jari, iaka nisigappa yareka 
tena, mingka lakulangngereki angkanaya 
majarrekko assere, siagang lasiagang 
ngasengko anjama ajulu ero siagang ajulu 
pattujuang, iamintu untu katappakkang 
situru anjo Kabara Baji battua ri Allataala. 

28 Paralluko tuli barani; teako mallaki 
mae ri musu-musunnu. laminjo ajari butti 
angkanaya manassa lanibetai kenanga, na 
ikau mattantu lammeta, nasaba KalenNa 
Allataala ampassareangi anjo pammetanga 
mae ri kau. 

29 Nasaba Nasare mako pangngamaseang 
Allataala teai untu katappakkang bawang 
mae ri Almasi, passangalinna untu angkasia 
tongi sessaya lanri Almasi. 

30 kKamma-kamma anne amminawang 
ngaseng tongko siagang inakke lalang anne 
serea jama-jamang, iamintu jama-jJamang 
lebaka nucini kugaukang riolo, siagang 

kugaukanga ija sagenna ri kamma-kammaya 
anne, kamma nulangngereka kamma- kamma 
anne. 

l Majarrekko, lanri assereko siagang 
Almasi. Siagang nisaleoriko lanri 
Nakamaseangko Almasi! Nirurungangko 
ri RohNa Allataala, jari paralluko massing 

sikamaseang siagang sikarimangngi. 

2J ari attojeng-tojeng mako ampakasannangi 
pamaikku lalang ri anne passalaka, iamintu: 
Ajulu atiko ilalang sere pangngamaseang, 
lalang sere pikkirang, siagang sere 
pattujuang. 

3Teako na lanri kaparalluang kalennu 
nanugaukang serea jama-jamang, yareka 
lanri erona nupattampo-tampoang kalennu. 
Mingka paralluko massing tuna pamai, 
nanucini bajikangang taua na kalennu. 

4 Parhatikangi kaparalluanna tau maraenga: 
teako kaparalluang kalennu bawang 
nuparhatikang. 

3 Parallui sangkamma nyawanu siagang 
nyawaNa Isa Almasi; iamintu: 

6 Sikontutoj enna sangkammai labiriNa 
siagang Allataala, mingka tenamo namusti 
Najampangi anjo kalabirang kammaya. 

TPassangalinna, Nabokoi ngasemmi anjo 
sikammaya nampa Napajari sangkamma 
ata KalenNa. Ajari sangkammami rupataua, 
Nattallasa sangkamma nicini rupataua. 

8 Napajari tunai KalenNa namannuruki ri 
Allataala sagenna mate iamintu mate ri kayu 
sallika. 

9 | aminjo sabana naniangka ri Allataala ri 
kaminang tinggia, nampa Nasare kakoasang 
labi lompoanganga na sikontu kakoasang 
maraengannaya. 

10J ari, sollanna nipakalabiri Isa, sikontu 
apa-apa attallasaka ri suruga, siagang ri 
linoa, siagang rawanganna linoa, lanynyomba 
ngasemmi mae ri la. 

ll amangaku ngasemmi kenanga 
angkanaya la minjo Isa Almasi Batara: 
na lanri kammanamo anjo nanipakalabiriki 
Allataala Manggea. 

12 anri kammana, sikamma saribattang 
sannaka kukarimangnginna, antekamma 
batenu tuli mannuruki ri nakke ri wattu 
niakku ri tangnga-tangnganu, sangkamma 
tomminjo kamma- kamma anne, ri wattunta 
assikabellai, paralluko mannuruki ri nakke. 
Leba mako nipasalama ri Allataala. Lanri 
kammana, paralluko tuli usaha, sollanna ajari 
sukku kasalamakkannu. Gaukammi anjo 
sikammaya siagang malla siagang mannuruki 
mae ri Allataala: 

13 nasaba KalenNa Allataala anjama lalang 
ri kalennu, sagennu ero siagang akkulle 
ampakarannui pamaiNa Allataala. 

14 Gaukammi sikontu jama-jamannu: 
mingka teako amoro-moroi yareka teako 
abesereki anggaukangi. 

15 | anri kammanami anjo 
nanupappicinikammo angkanaya manassa 
ana-anaNako Allataala tenaya callanna, 
lambusuka siagang annabaya batena attallasa 
ri tangnga-tangngana tau jadalaka siagang 
dorakaya. Siagang ri wattunna nupabattu 
mae ri kenanga anjo biritta katallassanga, 
paralluko ajari sanrapang singara mae ri 
kenanga, ansioriai linoa. Punna kamma anjo 
batenu attallasa, niamo sallang alasangku 
langkalompoang pamaikko, ri wattunna 
battu poleang ammotere Isa Almasi. laminjo 
buttina angkanaya tena nasia-sia usahaku, 
passangalinna niaja wasselena. 

16(2:15) 

17 Nakulle kapang lanibunoa siagang 
latassolongi cerakku anjari sangkamma 
korobang nipatirika irate ri apa nupassareanga 
mae ri Allataala anjari pammatei angkana 
tappakko ri la. Punna memang musti 
kammai anjo, appala sukkuruka, siagang 
amminawang tonga rannu siagang ikau 
ngaseng. 

18 kamma tommako anjo, paralluko appala 
sukkuru todong siagang amminawang rannu 
siagang inakke. 

19 Matappaka angkanaya lanri pannulunNa 
Batara Isa, akkullei kusuro linta Timotius 

battu ri kau; sollangku akkulle anggappa 
panynyaleori allangngereki kabaranu. 

20Timotius bawang tau niaka anrinni 
assangkamma nyawaku, attojeng-tojenga 
annawa-nawai kateneannu. 

21]3 maraenganga sangnging kaparalluang 
kalenna ngasenji naurusu, teai kaparalluanNa 
Isa Almasi. 

22 Kalennu ngasemmo anciniki buttina 
angkanaya amatu- matui Timotius. Anjama 
terasa tommi siagang inakke untu 
ampalabangi Kabara Baji battua ri Allataala. 
| kambe siparua sangkamma maki ana na 
mangge. 

23 | anri kammana, punna kuassemmo 
angkana antekamma kalebakkanna 
parkaraku, lakusuromi linta Timotius mae ri 
kau. 

24 Matappaka angkanaya lanri pannulunNa 
Batara, tena tommo nasallo nakubattu todong 
angkunjungiko. 

25 Ri passalana saribattanta Epafroditus, 
lebaka nusuro battu ambantua, parallui 
kusuro ammotere mae ri kau. Lebama 
nabantu lalang ri Jama-jamangku siagang 
usahaku. 

26 Sanna nakkuna mae ri kau ngaseng: 
siagang sanna lussana lanri nugappana 
kabarana angkana garringi anrinni. 

27 Garring memangi, sagenna sikede mami 
mate. Mingka nikamaseangi ri Allataala, 

siagang tena naiaja bawang nikamaseang, 
mingka inakke pole, sollanna tena nakupila 
sina. 

28] aminjo sabana napila katambammo 
erokku assuroi ammotere mae ri kau; 
sollannu akkulle rannu ammotere punna 
assigappako siagang ia, najari sannang 
tommo pamaikku. 

29) ari, tarimami siagang tene pamai. 
Pasangkammai saribattannu, lanri ajulu 
tappanu. Pakalompo ngasengi sikamma tau 
kammaya ia. 

30 Sikedeki mate lanri kaparalluang jama- 
jamanNa Almasi; nabotorimi nyawana lanri 
erona antulunga lalang arennu ngaseng. 
3 ljJari, saribattangku ngaseng, paralluko 

marannu lanri assere mako siagang 
Batara. Tena nabattala kusaring ampau 
poleangi apa lebaka kutulisi mae ri kau riolo; 
nasaba anjo bajiki untu kasalamakkannu. 

2 Tutu laloko mae ri tau agau jadalaka. 
Anjo tau kammaya siratangi nipasanrapang 
kongkong. Napassa-passai taua sollanna 
nisunna. 

3 Na sitojenna ikattemi anne lebakamo 
anggappai nikanaya sunna tojeng-tojenga; 
teai kenanga. Ikattemi anynyomba mae 
ri Allataala lanri KalenNa RohNa Allataala 
angnguluki; siagang appala sukkuru maki 
lanri assere maki siagang Isa Almasi lalang 

ri tallasatta. Tena katte nitanjeng mae ri 
sikamma pangngadakkang nacinika mata. 

4 Sikontutoj enna akkulle tonga tanjeng mae 
ri sikamma pangngadakkang kammaya anjo. 
Nasaba punna nia tau angkana nia sabana 
nakkulle tanjeng mae ri pangngadakkang 
nacinika mata, inakke labiangampa pole. 

3|nakke, sagantuju allo umurukku 
nanisunnaka, salaku tu Israel, battu ri suku 
bansa Benyamin. Inakke Ibrani totoka. Ri 
passala mannurukia mae ri hukkung agama 
Yahudia, inakke anne anggotana golongang 
Farisia. 

6 Balalo, lanri lompona sumangakku, 
sagenna kusessamo anggota jamaaka. Punna 
niciniki battu ri passala hukkung-hukkung 
agama Yahudia, inakkemi tau baji siagang 
tena callangku. 

7 Mingka lanri Almasi, sikamma anjo apa 
kukanaya lompo matu-matunna riolo, 
kamma-kamma anne ajarimi sere karugiang. 

8Teai sikammaya anjo bawang; mingka 
yangaseng-ngasenna kucini ajari karugiang 
ngaseng mami. la niaka ri nakke kamma- 
kamma anne lompoangangi anggaranna: 
iamintu kuassemmi Isa Almasi, Bataraku. 
Nasaba Almasi, kubokoi ngasemmi anjo 
yangaseng- ngasenna. Yangasenna anjo kucini 
loro mami, sollanna akkulle kugappa Almasi, 

9 siagang nakuakkulle assere tojeng-toj eng 
siagang la. Teaimi kalengku angngusahai 

passisambungang bajikku siagang Allataala, 
iamintu lanri kuturukinna hukkung 
agamaya. Kamma-kamma anne ajari bajimi 
passisambungangku siagang Allataala, lanri 
tappaka mae ri Almasi. Jari battu ri KalenNa 
Allataala anjo passisambungang bajika, 
siagang lanri katappakkang mae ri Isa Almasi. 

10Sere-sereji bawang kukaerokia, 
ilamintu: sollanna akkulle kuasseng Almasi, 
siagang akkulle kukasia todong kakoasang 
lebaka ampabangungi ammotere battu 
ri kamateanga. Ero tonga amminawang 
angkasiaki parisika siagang la, siagang 
amminawang todong sangkamma la ilalang ri 
kamateanNa. 

11 Siagang kuminasai angkanaya kalengku 
lanipabangung tonga ammotere battu ri 
kamateanga. 

12 Mingka tena nakuangkana kugappami 
wasseleka, yareka ajari sukkuma. 
Passangalinna tulusu kuusahai sollanna 
akkulle kugappa hadia Napasadiaya Isa 
Almasi. laminjo sabana naNaallea nampa 
Napajaria taunNa. 

13 Tantu tena nakukana saribattang, 
angkanaya kugappami anjo hadiaya. Mingka 
nia sere passala kugaukang: iamintu 
kukaluppaimi apa niaka ri bokoku, nampa 
kuusahai toj eng-tojeng anggappali anjo apa 
niaka ri dallekang. 

14] anri kammanami anjo nakulari tulusumo 
mae ri dallekang, mange ri tampa kalabusang 
nitujua, sollangku akkulle ammeta, iamintu 
kugappai katallassanga ri suruga, untu 
ilaminjo naNakiokki Allataala tete ri Isa 
Almasi. 

1|katte, tau toayamo ri katallassang 
rohania, musti nigaukangi kammaya anjo. 
Mingka punna nia ri kau maraeng 
panggappana, KalenNa Allataala 
lampakasingaraki pole mae ri kau. 

19 Mingka anne passalaka parallui 
nuparhatikang, iamintu: Paralluki tuli anturuki 
lalang ri tallasatta anjo paratorang lebaka 
nipinawang sagenna kamma- kamma anne. 

17 Sikamma saribattangku! Turukimi conto 
niaka ri kalengku. Leba mako nasare 
ikambe conto annabaya: lanri kammana, 
parhatikangi baji-baji katallassanna sikamma 
tau anturukiai anjo conto napassareanga 
ikambe. 

18 Amole-molema ampauangko pole, 
nakamma-kamma anne kupaui pole 
nakuangngarru angkanaya jai tau 
ambattuang salai matu-matunna anjo 
kamateanNa Almasi ri kayu sallika. 

19 Mingka lapossoki kalebakkanna 
katallassanna anjo tau kammaya; nasaba 
rewata nasombaya lalang ri katallassanna 
kenanga, iamintu apa-apa nakacinnaia 
kalenna kenanga. Sangnging apa-apa 

appakasirikaji balalo nakalompoang pamai 
kenanga; nasaba apa-apa ri iaji anne 
pakkalinoanga bawang nanawa-nawa 
kenanga. 

20 Mingka ikatte anne ummanaki suruga. 
Battu anjoreng tommi labattu Karaeng 
Mappasalamatta, iamintu Batara Isa Almasi. 
lami nikanakkukanga, siagang salloamo 
nitayang. 

21 Anne tubuta lammaya siagang lapossoka, 
laNapinrai Almasi ajari sangkamma TubuNa 
malabirika. Akkullei Nagaukang anjo 
kammaya, lanri nia kakoasanNa untu 
ampatundu ngasengi sikontu apa-apa niaka. 
4 1 Lanri kammana, sikontu saribattangku 

kukarimangngia, paralluko attoj eng- 
tojeng tappa mae ri Batara lalang ri 
katallassannu. Nakku sikali pamaikku mae 
ri kau ngaseng! Ikaumi nakalompoanga 
pamaikku siagang kukarannuanga. 

2I|kau Euodia siagang Sintike, ajari 
saribattang bainea! Kupalaki ri kau 
siparua sollannu ajulu ati, sangkamma tau 
assaribattanga lalang ri katappakkanga. 

3 Kupala tongi mae ri sikamma bela 
majarrekku, sollanna nubantu anjo baine 
ruaya. Lebami kenanga anjama terasa 
siagang inakke untu ambirittakangi Kabara 
Baji battua ri Allataala, sangkamma Klemen 
siagang sikamma saribattang maraengannaya 
kuaganga ngaseng sipanjamang. Niami 

areng-arenna kenanga tattulisi lalang ri 
Kittana Tau Attallasaka. 

4Poro tuli rannu ngasengi pamainu, lanri 
lebanumo assere siagang Batara. Sikalipi pole 
kukana: rannu mako! 

3 Parallui nacini ngaseng taua sipa-sipa 
bajinu ri katallassannu. Nasaba tasalloami 
Nalabattu Batara. 

6Teako bata-batai ri passabakkang 
apa-apa mamo. Appala doangko siagang 
pabattui pappalanu mae ri Allataala, ilalang 
sikontu kaparalluannu. Teako lanre ampaui 
kaparalluannu mae ri Allataala, siagang 
paralluko appala sukkuru. 

7 Na laminjo Allataala takkullea napahang 
akkalana rupataua, lassareko katallassang 
salewangang: siagang langkatutui nyawanu 
siagang pikkirannu lebakamo assere siagang 
Isa Almasi. 

8 Na kalabusamna, saribattangku ngaseng, 
parallui nubonei pikkirannu siagang apa-apa 
niaka anggaranna, siratanga nipuji, iamintu: 
apa-apa annabaya, malabirika, adeleka, 
matangkasaka, matenea, siagang bajika. 

93 Gaukammi anjo apa-apa lebaka 
nupappilajari siagang nutarima battu ri 
nakke; baji nakana-kanangku, yareka 
apa-apa kugaukanga. Naporo Allataala, 
kabattuanna salewanganga, anrurungang 
ngasengko ri katallassannu. 

10[ alang asserena tallasakku siagang 
Batara, ajari sannang sikali nyawaku; nasaba 
siapa sallona, kamma-kamma anne nisare 
mako pole kasampatang untu annawa-nawai 
katallassangku. Mingka nakukkana kamma, 
tena nakukana lebaka nukaluppai: memang 
nuparhatikanga, mingka siapa sallona tena 
nunggappa kasampatang ampappicinikangi. 

11 Teai lanri kakurangangku nakupau anne: 
nasaba lebama appilajara angkasukkurangi 
apa-apa niaka. 

12 | ebami kukasia katallassang 
kakuranganga, siagang katallassang 
kalabianga. Kuassemmi rahasiana untu 
andallekangi arupa-rupaya katallassang: 
baji nakatallassang akkalumanynyanga 
yareka katallassang kalabianga, yareka 
nakatallassang kakuranganga. 

13 anri kakoasang Napassareanga Almasi 
mae ri nakke, akkullema majarre andallekangi 
arupa-rupaya katallassang. 

14 Mingka lebama nutulung ilalang ri 
kasusaangku, na memang bajiki anjo apa 
nugaukanga mae ri nakke. 

15 Saribattangku ngaseng tu Filipia! Baji 
ngaseng nuassenna, angkanaya ri wattunna 
kubokoi butta Makedonia riolo, ri wattunna 
uru-uru nipalabang anjo Kabara Bajika, 
tena ruannu jamaah ambantua, tena 
ruannu kuagang angkasiaki susaku siagang 
karannuangku. 

16 Ri wattungku nia ri Tesalonika nakuparallu 
nibantu, tena nusikalija akkiring bantuang 
mae ri nakke. 

17 Mingka tena nakukana tuli erokkuji 
bawang annarima passare. la kukaerokia, 
ilamintu: sollanna akkulle kucini sikamma 
wassele akkullea antambai kaupakkannu. 

18 | nakke lebami kutarima ngaseng balalo 
labimi ri gannaka! Sikamma anjo passare 
lebaka nukiring mae ri nakke, kutarima 
ngasemmi battu ri Epafroditus. Kamma- 
kamma anne nia ngasemmi ri nakke apa 
kukaparalluanga. Anjo passarenu ngaseng, 
sanrapangi passare mabauka rasanna, battu 
ri korobang nipassareanga mae ri Allataala 
lamintu korobang nitarimaya siagang 
Nakarannuanga pamaiNa Allataala. 

19 Allataala kusombaya, allumpai 
kakalumanynyanganNa lalang ri Isa Almasi; 
na lami lassareang ngasengko sikontu 
kaparalluannu. 

20 Nipujimi Allataala Manggeta sagenna 
satunggu-tungguna. Aming! 

21 Pabattuanga sallangku mae ri sikontu 
UmmaNa Allataala asserea siagang Isa 
Almasi. Siagang tarima tommi sallanna 
sikamma saribattanta niaka kuagang anrinni. 

22 Sikamma UmmaNa Allataala niaka anrinni 
ri kotaya, labiangampa niaka anrinni ri balla 
lompona karaenga akkiring ngaseng tongi 
sallang mae ri kau. 

23 Poro Nabarakkaki ngasengko Batara Isa 
Almasi. Sallanna ikambe, Paulus siagang 
Timotius 


Kolose 


l Natarimai sikamma saribattangku, 
ummaNa Allataala niaka ri Kolose, 
majarreka assere siagang Almasi! Battu ri 
nakke, Paulus, niangkaka ajari tunisuroNa 
Isa Almasi, lanri eroNa Allataala, siagang 
saribattanta Timotius, maminasaki mae ri 
Allataala Manggea, nuporo Nasare barakka 

siagang katallassang salewangang. 

(ls) 

3 Nalangngeremi ikambe angkanaya tappa 
mako mae ri Isa Almasi; kammayatompa 
mangngamaseang mako mae ri sikamma 
UmmaNa Allataala. laminjo sabana, na 
ri wattunnu kipappala doangang, appala 
sukkuru maki mae ri Allataala, ManggeNa 
Batarata Isa Almasi. 

4(1:3) 

3 Tappa mako siagang mangngamaseang 
mako, nasaba nurannuammi apa Napasadiaya 
Allataala ri suruga untu ikau. Lebami 
nulangngere anjo kabaraka, ri wattunna 
nipabattu Kabara Baji tojenga battua ri 
Allataala mae ri kau. 

6 Tassiarami anjo kabaraka allabang lino. 
Na nibarakkakimo katallassanna rupataua 
lanri anjo birittaya: sangkamma todong 
nibarakkakimi katallassannu appakkaramula 

ri nulangngerena anjo passare malammoroNa 


Allataala na nupahang baji- baji. 

7 Anjo birittaya Epafras ampabattui mae 
ri kau, bela nakamaseanga ikambe. la 
pajama-JamaNa Almasi, attojeng-toj enga 
anjama untu kaparalluanta. 

8Battu ri iami nalangngere ikambe 
angkanaya lanri koasa battua ri RohNa 
Allataala nukkullemo massing sikamaseang. 

9|aminjo sabana nakituli ampappala 
doangangko appakkaramula ri nilangngerena 
kabaranu. Kipalaki mae ri Allataala sollannu 
Nasare RohNa Allataala kacaradekang siagang 
pangngassengang sollanna nupahang baji 
apa Nakaerokia Allataala. 

10Na lanri kammanami anjo nukkullemo 
attallasa situru eroNa Allataala, siagang natuli 
nupakasannang pamaiNa: sagenna ilalang ri 
apa-apa mamo, akkulleko appania wassele 
apa-apa baji. Kammayatompa katambang 
tommi pammahannu ri sesena Allataala. 

11 Poro nipakajarrekko lanri kakoasang 
malompoNa Allataala, sagennu akkulle 
attahang angkasiaki sikamma kaparisanga 
siagang sabara, yareka sannang pamai, 

12 kammayatompa appala sukkuru mae 
ri Manggea. Nasaba iaminjo Manggea 
ampajari siratangko antarimai apa lebaka 
Napasadia Allataala untu ummaNa lalang ri 
kakaraengang singaraka. 

13 | eba maki Nalappassang battu ri 


kakoasanna masassanga, nampa napalettekki 
antama ri pamarentahanNa AnaNa 
Nakamaseanga. 

14 anri laminjo AnaNa nakinilappassang: 
battuanna lebami nipammopporang 
dosa-dosata. 

15 | aminjo Almasi rupa manyataNa Allataala 
tenaya nakacinikang, iaminjo Almasi ana 
bungasa, malabianganga na sikontu apa-apa 
nipaniaka. 

16 Nasaba tete ri lami Napajari Allataala 
sikontu apa-apa niaka ri suruga siagang irate 
ri linoa, sikontu apa-apa kacinikanga siagang 
tenaya nakacinikang, kammayatompa 
pole sikontu roh niaka koasana siagang 
ammarentaya. Sikontu anne linoa nipajari 
tete ri Almasi, siagang untu Almasi. 

17 Ri tenanapa nania sikontu apa-apaya, 
nia riolo memammi Almasi. Siagang lanri la 
tommi na massing nia ri pammantanganna 
sikontu apa-apaya. 

18 |ami ajari ulu mae ri KalenNa, iamintu 
jamaaka, lanri lami assarei katallassang anjo 
jamaaka. lami ajari ana bungasa, uru-uru 
nipattallasa poleanga ammotere battu ri 
kamateanga, sollanna la mami bawang 
ajari kaminang parallu ilalang ri sikontu 
katallassanga. 

19 KalenNa tonji Allataala angkaerokangi 
sollanna sikontu apa-apa niaka ri KalenNa 

Allataala, nia ngaseng tongi ri KalenNa 


AnaNa. 

20 Siagang tete ri la tommi anjo AnaNa, 
naNapajari assibajiki ngasemmo ammotere 
sikontu apa-apaya siagang KalenNa baji na 
sikontu apa-apa niaka ri lino kammayatompa 
apa niaka ri suruga. Anjo Nagaukanga 
Allataala tete ri kamateanNa AnaNa irate ri 
kayu sallika. 

21 Riolo bellako ri Allataala. Numusui 
Allataala, lanri jadalana pikkirannu siagang 
panggaukannu. 

22 Mingka kamma-kamma anne, Napajari 
bajimi ammotere passisambungannu 
siagang KalenNa, lanri kamateanNa AnaNa. 
Kammami anjo carana nukkulle nierang 
mange andallekang siagang malanynying, 
matangkasa siagang tena callanu ri 
dallekanNa Allataala. 

23 Mingka tantu musti tuli majarrekko tappa 
siagang ammenteng kassa ri katappakkannu. 
Gassingka nulappassangi anjo panrannuang 
lebaka nisareangko ri wattunna nutarima anjo 
Kabara Baji battua ri Allataala. Anjo kabaraka 
lebami nibirittakang mae ri sikontu taua ri 
lino. Na untu iatommi anjo nainakke anne, 
iamintu Paulus, kujari palayang. 

24 Kamma-kamma anne sannammi pamaikku 
angkasiaki parisika untu kaparalluannu. 
Nasaba lanri kaparisang nakasiaka tubuku, 


. Kolose 1.251 2.1 
kupagannami kasessang mustia Nakasia 


Almasi untu JamaaNa, iamintu tubuNa. 

25 Nasuroma Allataala ajari palayang mae 
ri jamaaNa untu kaparalluannu. Musti 
kupabattu ngasengi biritta battua ri Allataala: 

20 jamintu biritta abilangngang taungamo 
Narahasiakang Allataala mae ri sikontu 
rupataua, mingka kamma-kamma anne 
Napanyatami mae ri ummaNa. 

27 Mae ri anjo ummaNa, eroki Allataala 
ampanyatai antekamma bajina siagang 
malabirina anjo rahasiaNa untu sikontu 
rupataua. Anjo rahasiaya, iamintu: Niaki 
Almasi lalang ri kalennu:, battuanna 
langgappa tongko bageang lalang ri 
kalompoanNa Allataala. 

28] aminjo Almasi nabirittakanga ikambe 
mae ri sikontu rupataua. Kipakaingami 
siagang kiajara ngasemmi kenanga siagang 
baji- baji. Pattujunna ikambe iamintu sollanna 
akkulle ngaseng nierang rupataua mae ri 
Allataala, salaku tau bajimo katallassang 
rohanina, lanri asserenamo siagang Almasi. 

29Untu yangasennami anjo passalaka 
nakuanjama terasamo. Usaha tojeng- 
tojemma siagang sikontu pakkulle 
Napassareanga Almasi mae ri nakke; na 
anjo anjamaya lalang ri kalengku sanna 
makoasana. 

2 l Kukellai sollanna nuasseng antekamma 

hebana usaha kugaukanga untu ikau 

Laodikia, kammayatompa sikamma tau 
tenayapa naasseng bajikka. 

2 Nakugaukang ngaseng anne sikammaya, 
lanri kukellaina ajari jarre pamaina kenanga 
siagang namassing sikamaseang, sollanna 
pila majarre kenanga ajari sere. Jari pila 
napahang tojemmi kenanga najari tappa 
sagenna naasseng rahasia battua ri Allataala, 
iamintu KalenNa Isa Almasi. 

3 Almasimi ampanyatai sikontu apa-apa 
tenayapa niassengi battu ri kacaradekanNa 
siagang pangngassenganNa Allataala, ia 
taccokkoa riolo. 

4Kupauangko anne, sollanna tena 
napadongo-dongokko manna pole inai, 
sannaka bajina bicaranna mae ri kau. 

> Nasaba manna pole nakisikabellai, mingka 
nyawaku tuli niaki ri tangnga-tangnganu. Na 
sanna rannuku ancinikko ajulu ati siagang 
majarre tappa mae ri Isa Almasi. 

6 Nutarimami Isa Almasi ajari Bataranu. 
Lanri kammanami anjo paralluko assere 
siagang la lalang ri katallassannu, 

7 siagang annagala majarre mako mae ri la. 
Parallui nubangung katallassannu lalang ri 
Isa Almasi, sanrapanga batu majarre. Parallui 
pila majarre tappanu mae ri Isa situru apa 
lebaka nipangngajarrang mae ri kau. Siagang 
paralluko tamalanrea appala sukkuru. 

siagang pikkirang tenaya matu-matunna 
siagang angngeranga mange ri oloang salaya. 
Anjo pikkirang-pikkirang kammaya teai 
pikkirang battu ri Isa Almasi, passangalinna 
pikkirang battuji ri rupataua siagang roh-roh 
koasaya ri anne linoa. 

9 Nasaba sikontu batangkalenNa Allataala 
niami lalang ri KalenNa Almasi, iamintu lalang 
ri marupataua. 

10Na lanri asserenamo katallassannu 
siagang Almasi, nisare tommako katallassang 
sukkuka. Nasaba Almasi ajari kapala mae 
ri sikontu roh-roh makoasaya siagang 
ammarentaya. 

11] eba mako nisunna lanri assere mako 
siagang Almasi; mingka teai sunna 
nagaukanga rupataua, passangalinna sunna 
Nagaukanga Almasi, lebaka allappassangko 
battu ri kakoasanna sipa-sipa dorakaya. 

12 Nasaba ri wattunnu nijene, iaminjo 
ajari pammatei angkanaya nitarawang 
mako siagang Almasi; siagang iatommi 
anjo pajeneka ajari pammatei angkanaya 
nibangung poleang todong mako battu ri 
kamateanga siagang Almasi, lanri tappanu ri 
koasaNa Allataala, ampabangung poleangai 
Almasi battu ri kamateanga. 

13 Riolo, lebami mate katallassang rohaninu 
lanri dosanu, siagang lanri tenana nisunnakko 
ri laherenu. Mingka kamma- kamma anne 

ri Allataala siagang Almasi. Lebami 
Napammopporang sikontu dosata, 

14 siagang tanjaria maki natuntu ri sura 
pangnginranganta, sannaka battalana 
mae ri katte. Lanri nasallinamo anjo sura 
pangnginranganga mae ri kayu sallika, 
taNarekenga ngasemmi Allataala anjo 
laNatuntuka mae ri katte. 

13 Anjoremmi ri kayu salliNa Almasi 
Napatundu ngaseng sikontu roh-roh 
ammarentaya siagang niaka koasana. 
Lanipareki paccini-cinikang kenanga ri 
dallekanna tau jaia ri wattunna nireresang 
ajari tu nitahang kenanga ri Almasi lalang ri 
barisang passua-suarrang pammetanNa. 

16] anri kammana, teako pabiangi taua 
ampasalako ri passala apa-apa nikanrea 
yareka apa-apa niinunga, yareka ri passala 
allo-allo lompona agamaya, yareka passua- 
suarrang bulang berua, yareka ri passalana 
allo Pammari-marianga. 

17 Yangasenna anjo poro bayang-bayannaji 
bawang apa-apa labattua, mingka 
lampanyatayai sikammaya anjo iamintu 
Almasi! 

18 Teako pabiangi kalennu nipakarugi ri tau 
assara-saraia napakatuna kalenna siagang 
anynyombaya malaeka-malaeka. Anjo tau 
kammaya tampoi ri pikkirang- pikkirang 

apa tasamara lebaka nacini kenanga; 

19 sagenna tenamo natanjeng kenanga 
mae ri Almasi, ajaria kapala mae ri 
kenanga. Irawangang pimpinanNa Almasi, 
sikontu tubua niparakai siagang nipajari 
sere ri passisambung-sambunganna, 
kammayatompa abakka situru eroNa 
Allataala. 

20] eba mako mate siagang Almasi, 
siagang nilappassang battu ri roh-roh 
makoasaya ri anne linoa. Jari, angngapa 
nuttallasa sangkamma ija tau nikoasaia 
ri anne linoa? Angngapa nutundu mae ri 
paratorang-paratorang angkanaya, 

21 "Teako jamai anne," "teako lepakki anjo," 
"teako seroi anne"? 

22 Sikontu anjo paratoranga tassikaliji nipake 
ri apa-apaya natenamo matu-matunna. 

Anjo paratorang-paratoranga siagang 
pangngajarang-pangngajaranga rupataualji 
ampareki. 

23 Anjo memang bajiki nicini: nasuroi 
taua anynyomba malaeka, napakatunai 
siagang nasessai kalenna, mingka tena 
ngaseng matu-matunna anjo untu angkatutui 
napasuna rupataua. 

3 l Nipabangung poleang mako ammotere 

battu ri kamateanga siagang Almasi. Lanri 
kammana, musti usaha mako untu anggappai 


Kolose 3.21 9 10 
apa-apa niaka ri suruga; iamintu ri tampaNa 
Almasi, ammarenta siagang Allataala. 

2 Pituju mangemi pikkirannu ri apa-apa niaka 
anjoreng: teako na ri apa-apa niaka ri linoa. 

3 Nasaba leba mako mate, nataccokko 
tallasanu siagang Almasi lalang ri Allataala. 

“Jari, assalana katallassannu sitojenna 
lamintu battu ri Almasi; na punna anyatamo 
Almasi sallang, lanyata tommako siagang la 
lalang ri kalompoanNa. 

= Lanri kammana, bunomi sikontu 
ero pakkalinoannu, tuli ansusaiyai 
kalennu, kammaya pagau bawanganga, 
kabamballanga, hawa napasua, cinnaya 
agau jadala, siagang kangoang (nasaba 
anjo angngoaya sangkammai siagang 
anynyombaya barhala). 

6Yangasennami anjo kammaya ampabattui 
pangngalarroinNa Allataala mae ri tau tenaya 
namannuruki ri la. 

7 Kalennu pole riolo nuturuki tongi sikamma 
anjo kacinnang kammaya, ri wattunnu 
nikoasali ri anjo sikammaya kacinnang. 

8 Mingka kamma-kamma anne parallui 
nupela battu ri kalennu sikamma sipa-sipa 
jadalaka. Tea mako larroi yareka ajalloki 
pole yareka teako birisi pamaiki mae ri 
parannu tau. Tea sikaliko pasuluki ri bawanu 
kana-kana paliboa, yareka bicara ramasaka. 

9 Teako assiballe-ballei, nasaba lebami 
nubokoi sipa-sipa katallassang sallonu. 

10 Kamma-kamma anne leba mako nisare 


katallassang beru. Ikau ajari tau beru 
mako, tulusu niberuia ri Mappajaria, iamintu 
Allataala, situru rupa KalenNa. Pattujunna 
ilamintu sollanna pila sukku nuassenna 
Allataala. 

11 kalebakkanna allanynyami sikontu 
passimmaraenganna tu Yahudia siagang 
bansa-bansa maraenga, yareka tu 
nisunnaka siagang tu tenaya nisunnaki: 
tenamo passimmaraengang ri bansa 
battu-battua siagang tau bambalaka, 
tenamo passimmaraengang ri tu ajari ataya 
siagang tu bebasaka: nasaba Almasimi ajari 
yangaseng-ngasenna. Assere ngasemmi 
kenanga lalang ri Almasi! 

12|kau UmmaNako Allataala. 
Nakamaseangko Allataala siagang 
Napileiko Allataala untu ajari ummaNa 
nasala maraenga. laminjo sabana numusti 
mangngamaseang, baji pamai, tuna 
pamai, tena nukasara, siagang attahangko 
angkasiaki parisika. 

13 Musti sabarakko mae ri parannu tau, 
siagang massing sipammopporangko punna 
sipammolikangko larro mae ri parannu tau. 
Nangaiko Napammopporang Batara; jari 
musti ero tongko massing sipammopporang. 

14 Siagang kaminang parallua iamintu: 
musti sikamaseangko nasaba iaminjo 

sagennu ajari sukku. 

15 pgrallui passiamakkang Napassareanga 
Almasi lalang ri atinnu ampattantui apa-apa 
eroka nutappuki. Nasaba Nakiokko Allataala 
untu ajari anggota ri serea tubu, sollannu 
akkulle attallasa lalang passiamakkang lanri 
anjo Almasi. Paralluko appala sukkuru. 

16 parallui antama ri atinnu ajarang-ajaranNa 
Almasi rassia barakka. Paralluko massing 
siajara siagang sipakainga baji-baji. 
Kelongangi kelong-kelonga siagang pammuyji- 
mujia kammayatompa lagu-lagu rohania: 
sukkurukko lalang ri atinnu nukkelong- kelong 
untu Allataala. 

17 Sikontu apa nugaukanga yareka nupaua, 
musti nugaukangi siagang nupaui lalang 
arenNa Batara Isa. Appala sukkurukko 
mae ri Allataala Manggea lanri apa lebaka 
Nagaukang Isa untu ikau. 

18 | kau ngaseng ajari tu bai-bainea! 
Mannurukiko mae ri buranennu, nasaba musti 
kammai anjo gaunu lalang ri katallassang 
Karistenga. 

19 | kau ngaseng ajari tubura-buranea! 
Kamaseangi bainennu. Teako kasarri mae ri 
ia. 

20|kau ana-anaka! Nikellaiko musti tuli 
mannuruki salaku tu Karisteng mae ri 
anrong-manggenu, nasaba kammayami anjo 
Nakarannuang pamaiNa Allataala. 

21|kau ngaseng ajari manggea! Teako 


pari-parisi pamaina ana-ananu, sollanna tena 
ajari laba pamaina. 

22|kau ngaseng ajari palayanga! Lalang 
ri apa-apa mamo, paralluko amminawang 
turu mae ri pinggawanu ri anne linoa. 
Teako naiaja bawang numminawang turu 
punna niaki anjagaiko, lanri eronu nipalece. 
Turuki kenanga situlusu pamainu, lanri 
nupakalabirina Batara. 

23 | ama-jamang apa mamo nugaukang, 
parallui nugaukang situlusuna pamainu: 
sanrapang angkanaya untu Batara 
nanugaukangi anjo jamanga, teai untu 
rupataua bawang. 

24 Urangi angkanaya langgappako pahala 
battu ri Batara. Apa Napasadiaya Batara untu 
ummaNa, iaminjo laNapassareang mae ri 
kau. Nasaba pinggawa sitojennaya nulayani 
kamma-kamma anne, iamintu KalenNa 
Almasi. 

25Na manna pole inai pumna salai, 
lanatanggongi anjo sikamma kasalanna: 
nasaba tena Nammile tau Batara. 

4 likau ngaseng ajari pinggawaya! 

Paralluko agau tojeng siagang adele mae 
ri palayang-palayannu. Urangi angkanaya nia 
todong sere pinggawanu ri suruga. 

2 Paralluko tamalanrea appala doang siagang 
ajaga-jaga, kammayatompa appala sukkuru 
mae ri Allataala. 


Kolose 4.31 9 14 

Nasare Allataala kasampatang baji, untu 
ampalabangi biritta rahasiaNa Almasi. 
Nasaba passabakkang iaminjo nakuniamo 
kamma-kamma anne ri tarungkua. 

4 Appala doangko sollanna akkulle 
kupakasingara anjo rahasiaya sagenna 
singara tojeng-tojeng. 

> Mae ri parannu tau, ia tenayapa natappa, 
baji-bajiki katallassannu nanupake baji 
sikamma kasampatang niaka. 

6 Sikamma bicara nupasuluka parallui 
appakasannang pamai siagang appatimbo 
pangngai. Parallui nuasseng baji appiali ri 
pakkutananna taua. 

'Tikhikus, saribattang nikamaseanta, 
lampabattuang ngasengko sikontu kabara 
battua ri batangkalengku. lami majarre 
anrurungangi ikambe anggaukangi 
jama-Jjamang mangea ri Batara. 

8 Kusuromi battu mae ri kau sollanna 
akkulle nuasseng katallassanna ikambe, 
nanukkullemo kasaleorang. 

93 Nia tongi Onesimus lanaagang Tikhikus 
alampa mae ri kau, la tau battu antureng 
tonji. lami saribattanta majarreka, siagang 
nakarimangngia ikambe. lami siagang 
Tikhikus lampabattuang ngasengko sikontu 
apa-apa kajarianga anrinni ri tampa 
kupammantangia. 

tarungkua, akkiringi sallang mae ri kau 
ngaseng. Kammayatompa Markus, sampu 
sikalinna Barnabas. (Leba mako nisare kabara 
sollanna nuruppai siagang nutarima bajiki 
punna battu mae ri kau.) 

11 Sallanna pole Yesus nigallaraka todong 
Yustus. Battu ri sikamma tu Yahudi 
tappakamo mae ri Batara Isa, iaji anne 
bawang kenanga tallua angngaganga 
anggaukangi jama-jJamang battua ri Allataala. 
Teai sipato natulungku tojeng kenanga. 

12 Sallang battu ri Epafras. Anne Epafras tau 
battu antureng tonji. Pajama-jamaNa tongi 
Isa Almasi, tenaya lanrena tuli ampappala 
doangangko. Sanna napalana mae ri 
Allataala, sollanna pila jarre tappanu siagang 
ajari toa tojeng pikkirang rohaninu; sollannu 
ajari sukku mannurukinnu mae ri eroNa 
Allataala. 

13 Kalengku ansabi antekamma batena 
anjama terasa untu ikau ngaseng siagang 
sikamma tau niaka ri Laodikia siagang 
Hierapolis. 

14 Dottoro Lukas, nikarimangngia, siagang 
Demas, akkiring tongi sallang mae ri kau 
ngaseng. 

15 Pabattu tongi sallanna ikambe mae 
ri skamma saribattanta tu Karistenga 
ri Laodikia; kammayatompa mae ri 

arappunganga assambayang ri ballana. 

16 Punna leba nibaca anne suraka mae ri 
kau ngaseng, usahakang tongi sollanna 
nibacakang todong mae ri jamaah niaka 
ri Laodikia. Kammayatompa, musti nubaca 
tongi sura lanikiringa battu ri Laodikia mae ri 
kau. 

17 Siagang pauangi Arkhipus, angkanaya, 
“Palebaki jama-jamang nipassareanga mae ri 
kau untu allayani Batara." 

18 Sallang battu ri nakke, Paulus. Kalengku 
antulisiki anne bageang anrinnia. Teako 
kaluppai angkanaya nia ija lalang ri 
tarungkua. Poro Nabarakkaki ngasengko 
Batara. Sallangku, Paulus 


1 Tesalonika 


1 l Natarimai sikontu saribattangku, iamintu 
jamaah niaka ri Tesalonika, ajaria 
UmmaNa Allataala Manggea siagang Batara 
Isa Almasi: Ikambe, iamintu Paulus, Silas, 
siagang Timotius, maminasa ngasengki 
nuporo nisare ngaseng barakka siagang 
salewangang ri Allataala. 

“Tuli appala sukkuruki ikambe mae ri 
Allataala passabakkang ikau ngaseng. 

Punna appala doang ikambe mae ri Allataala 
Manggeta tuli mangngurangiki ri kau ngaseng, 
siagang tuli kipappala doangang ngaseng 
tongko. Kiurangi antekamma nupanyatanamo 
lalang ri panggaukannu, manassanu 

tappa mae ri Almasi; kammayatompa 
antekamma batenu mangngamaseang ri 
parannu tau, sagenna nulayanimo kenanga; 
kammayatompa pole antekamma jarrena 
panrannuannu mae ri Batarata Isa Almasi. 
3(1:2) 

4Naassengi ikambe, angkanaya 
Nakamaseang ngasengko Allataala, 

siagang leba mako Napile nampa Nasalakko 
ajari ummaNa. 

> Nasaba teai lalang kana-kana bawang 
batena ikambe ampabattui anne Kabara 
Bajika, mingka lalang koasaNai siagang lalang 

RohNa Allataala, siagang lanri matappana 


ikambe ri katoJjenganna anjo Kabara Bajika. Ri 
wattunna nia ikambe ri tangnga-tangnganu, 
nuassemmi antekamma batena attallasa 
ikambe untu kabajikannu. 

6 Nucontoimi katallassanna ikambe 
siagang Batara. Manna teai sipato parisina 
katallassannu, mingka nutarima tonji 
siagang rannu pamainu anjo kabara 
napabattua ikambe mae ri kau ngaseng. Anjo 
karannuanga RohNa Allataala assareko. 

7 Lalang kammana minjo nujari contomo 
mae ri sikontu Umma Karisteng niaka ri 
Makedonia siagang Akhaya. 

8 Nasaba tassiarami birittaNa Allataala 
appakkaramula battu ri kau ngaseng sagenna 
mange ri butta Makedonia siagang Akhaya. 
Balalo tena nasikammaja anjo bawang: 
nasaba anjo katappakkannu mae ri Allataala 
tassiarami ri kere-keremae, sagenna tenamo 
apa-apa parallu napau ikambe. 

9 Nacarita ngasemmi taua antekamma 
batenu antarimai ikambe pirangalloang, 
ri wattunna battu ikambe mae ri kau. 
Nacaritami kenanga antekamma batenu 
ambokoi sikamma barhalaya nunampa battu 
mae ri Allataala mattallasaka siagang tenaya 
ruanna untu anynyomba mae ri la. 

10 Nacarita tommi kenanga antekamma 
batenu anrannuangi kabattuanNa AnaNa 
Allataala battu ri suruga, lamintu Isa, lebaka 

nipattallasa poleang ammotere battu ri 


kamateanga ri Allataala. la tomminjo Isa 

ampasalamakki battu ri pangngalarroiNa 

Allataala labattua sallang. 

2 1 Sikamma saribattangku! Kalennu 
ngasemmi angngassengi angkanaya tena 

nasia-sia kabattuanna ikambe mae ri kau 

ngaseng. 

2 Nuassengi angkanaya ri tenanapa nabattu 
ikambe mange ri kau ngaseng ri Tesalonika, 
lebami ikambe nisessa siagang nihina ri 
Filipi. Mingka manna najai tau ammusui 
ikambe, lebami nisare kabaraniang ikambe 
ri Allataalata untu ambirittakangi mae ri kau 
ngaseng Kabara Baji battua ri la. 

3|a pakkiona ikambe mae ri kau ngaseng 
teai pakkio sala: kammayatompa teai saba 
akkala sala yareka ero annipu. 

4Teai kammaya anjo! Tena nabicara 
ikambe lanri erona napakasannang 
nyawana taua, passangalinna lanri erona 
ikambe ampakasannangi atinNa Allataala, 
angngassengai atinna ikambe. Nasaba lami 
assarei pangngellai ikambe untu ampalabangi 
anjo Kabara Bajika. 

> Nasaba kalennu angngassengi angkanaya 
talebakai ikambe abaji-baji ri bawa lanri nia 
ero kangoang taccokkona ikambe. Allataala 
ajari sabi ri anne passalaka! 

6 Teai todong lanri erona ikambe nipalece ri 
taua, baji nabattu ri kau yareka battu ri tau 

maraenga. Sikontutojenna salaku tunisuroNa 


Almasi, akkullei ikambe annuntu apa-apa 
mae ri kau. 

7Mingka napakatunami kalenna ikambe 
ri wattunna nia ri tangnga-tangnganu, 
sanrapang sere amma amparakai ana-anana. 

8Lanri kikarimangnginnu, kieromo 
assareangko tena naanjo Kabara Baji 
battua ri Allataala bawang, passangalinna 
katallassanna pole ikambe. Lanri teai sipato 
kikarimangnginnu. 

9 Tantu nuurangi ngasengiji antekamma 
terasana usaha siagang barjuang ikambe. Allo 
bangngi anjama ikambe sollanna tena manna 
sitau ri kau nisusai ri kambe, ri wattunna 
napalabang ikambe anjo Kabara Baji battua ri 
Allataala mae ri kau. 

10Matangkasaki, tojengi, siagang tena 
callanna katallassanna ikambe mae ri kau 
ngaseng, ikau matappakamo mae ri Almasi. 
| kau ngasemmi siagang Allataala, ajari sabina 
ikambe. 

11 Nuassemmi angkanaya kipare mako 
sanrapang ana-ana kalenna ikambe. 

12 Kipakainga mako, kipamajuko, siagang 
kikellai tojengko attallasa situru eroNa 
Allataala, sagenna nupakasannang atinNa. 
Nasaba leba mako Nakio Allataala untu ajari 
ummanNa lalang ri Lino BeruNa siagang lalang 
ri kalompoanNa. 

13 Nia pole maraengannaya ajari saba 


natuli appala sukkuru ikambe mae ri 
Allataala. lamintu, angkanaya ri wattunna 
napabattu ikambe anjo biritta battua ri 
Allataala, nupilangngeri siagang nutarimai 
anjo birittaya, teai salaku biritta battu ri 
rupataua, passangalinna salaku biritta battu 
ri Allataala. KalenNa Allataala anggaukangi 
anjo jama-jamanga lalang ri kalennu, ia 
matappaka mae ri Almasi. 

14 Sikamma saribattangku, apa nukasiaka 
ri tallasanu, leba tommi nakasia sikamma 
jamaaNa Allataala ri butta Yudea, ajaria 
taunNa Isa Almasi. Nukasiaki passessaya 
battu ri julu bansanu tonji, sangkamma 
nakasiaka sikamma JamaaNa Allataala ri 
butta Yudea battu ri tu Yahudia. 

15 | aminjo kenanga ambunoi Batara Isa 
siagang nabi-nabia, kammayatompa assessai 
ikambe. Namusu ngasengi rupataua, 
nanicallamo kenanga ri Allataala. 

16 Balalo nahalang-halangimi ikambe 
untu ambirittakangi mae ri bansa-bansa 
maraenga anjo biritta akkullea ampasalamaki 
kenanga. Lanri kammana, anjo tu Yahudia 
pila tuli natambaimi dosa-dosana, sagenna 
ajari sukkumo jaina dosana kenanga. 
Nakalabusanna, kamma-kamma anne 
nitujumi kenanga ri pangngalarroiNa 
Allataala. 

17 Mingka sikamma saribattangku, 


baku anynyalana ikambe battu ri kau 
ngaseng sisala ri mata mingka tena ri 
pamai pila nakkumi ikambe mae ri kau 
ngaseng. Nakiattoj eng-tojemmo usaha untu 
angngagang ngasengko assibuntulu poleang! 

18 Jsaha maki ero battu angkunjungiko: 
na inakke Paulus, labima ri sikalia ancobal, 
mingka tuli nihalangia ri Billisika. 

19 Toj eng-tojengi angkanaya ikau ngasemmi 
panrannuanna siagang karannuanna ikambe. 
Nasaba punna battu sallang Batara Isa, 
nakiandallekang ri la, ikau ngasemmi 
nakalompoang nyawana ikambe! 

2?Namemang, ikau ngasemmi 
nakalompoang nyawana ikambe siagang 
nakarannuanga nyawana ikambe! 

3 1 Kalabusanna tanatahangami nakkuna 

ikambe. Lanri kammana appikkiri maki 
angkana bajikangang ammantang maki ri 
Atena, 

2 nanisuro riolo saribattanta Timotius battu 
mae ri kau: Anne Timotius, iami palayanNa 
Allataala, assiaganga ikambe anjama untu 
ambirittakangi Kabara Bajika, iamintu ri 
passalana Almasi. Kisuromi Timotius battu 
mae ri kau ngaseng, sollanna napakajarrekko 
siagang napamajuko nupila tappa mae ri 
Almasi. 

3 Sollanna tenanniakka manna sitau battu 
ri kau ammonoboko passabakkang sikamma 

anne kasessanta ngaseng. Kalennumi 


angngassengi, angkanaya anjo sikamma 
passessaya antama memang tongi lalang ri 
ero rancanaNa Allataala untu ikatte. 

“Ri wattunna assiagangija ikambe siagang 
ikau ngaseng, leba memammi kipau labi riolo 
mae ri kau ngaseng angkanaya lanikasiaki 
sessaya. Na manassa kajariang tojemmi 
anjo kipakkanaya: kalennu ngasemmi 
angngassengi anjo kammaya. 

= Lanri kammana minjo nakusuromo 
Timotius battu mae ri kau ngaseng, sollanna 
akkulle kuasseng antekamma kamajuanna 
katappakkannu, nasaba teai sipato erona 
kuasseng. Bata-batai nyawaku, gassingka 
nasoriko Billisi sagenna ajari sia-sia ngaseng 
kaposoanna ikambe. 

6 kamma-kamma anne niami ammotere 
Timotius; siagang napabattumi ri kambe 
kabara nakarannuanga ikambe, iamintu ri 
passalana katappakkannu mae ri Almasi 
siagang passikamaseannu. Napabattumi 
ri kambe angkanaya tuli nuurangi bajina 
ngaseng ikambe lalang ri pamainu ngaseng. 
Siagang angkanaya ero ngasengko 
angngagangi ikambe assicini, sangkamma 
todong ikambe sanna todong erona ikambe 
angngagang ngasengko assicini. 

'laminjo sabana, sikamma saribattangku 
ngaseng, nailalang sikontu kasusaanna 
siagang kasessanna ikambe, anggappa 

maki panynyaleori lanri biritta battua ri kau 


ngaseng. Tappanu ngasemmi mae ri Almasi 
ampakalompoi pamaina ikambe: 

8sagenna kamma-kamma anne attallasa 
tojeng-tojemmi nakasia ikambe, assala tuli 
majarrekko, assere mae ri Batara. 

9 Teai sipato lompona kasukkuranna ikambe 
mae ri Allataala lanri sikontu karannuang 
nagappaya ikambe ri dallekanNa Allataala 
passabakkang ikau ngaseng. 

10 Allo bangngi maki appala doang tojeng- 
tojeng, sollanna nakiakkulle assicini siagang 
ikau ngaseng, nakkulle ikambe ampagannaki 
apa-apa kakuranganga ri katappakkannu. 

ll Naporo KalenNa Allataala Manggeta, 
kammayatompa Batarata Isa, allappari 
oloanna ikambe sollanta akkulle assicini! 

12 Poro pila Napasikama-kamaseang 
ngasengko Batara, kammayatompa napila 
nukamaseang todong sikontu rupataua, 
sagenna pila katambang pangngamaseannu, 
sangkamma pangngamaseanna ikambe mae 
ri kau. 

13 | anri kammana, akkullemi Napakajarre 
Batara pamainu, sagennu matangkasa 
siagang tena callannu ri dallekanNa Allataala 
Manggeta, punna battu poleang sallang 
Batara Isa arurung siagang sikontu taunNa 
ngaseng. 

4 l Lanri kammana, sikamma saribattangku, 
paralluko angngalle conto battu ri kambe, 

antekamma batenu musti attallasa sollanna 


nupakasannang pamaiNa Allataala. Memang 
kamma-kamma anne sangkammami anjo 
katallassannu. Mingka kamma-kamma 
anne lalang koasaNa Batara Isa, napala 
tojeng-tojengi ikambe siagang kisekeki 
ngasengko sollannu pila appattujuang pole 
ilalang ri anjo passalaka! 

2 Nasaba nuassemmi anjo pitunju- pitunju 
lebakamo kipassareang mae ri kau ngaseng 
lalang koasaNa Batara Isa. 

3 | aminne Nakaerokia Allataala: Nikellaiko 
sollannu matangkasa lalang tallasanu, untu 
KalenNa siagang nupakabella kalennu battu ri 
agau bawanga. 

4 Sikontu burane-burane niaka ri kau parallui 
naasseng antekamma carana attallasa 
siagang bainenna siagang matangkasa na 
baji, napakasannang atinNa Allataala siagang 
rupataua. 

> Teako turuki hawa napasunu mae ri 
bainennu sangkamma nagaukanga tau 
kapere tenaya naassengji Allataala. 

6 Ri anne passalaka, tea laloko niakki 
appanggaukang sala yareka annipu mae ri 
saribattanna. Pirangalloang lebami napau 
sitoj eng-toj enna ikambe mae ri kau ngaseng 
angkanaya laNahukkungi Batara sikontu tau 
anggaukangai kasalang kammaya anjo. 

'Nakiokki Allataala, teai sollanta agau 
bawang lalang ri katallassanta, passangalinna 

sollanta attallasa mappakasannang mae ri 


atinNa Allataala. 

8 | anri kammana, inai-nai taeroka antarimai 
anne pangngajaranga, teai rupataua 
tanatarimaya, passangalinna Allataala 
ampassareangai Roh matangkasaNa mae ri 
kau ngaseng. 

9 Tenamo naparallu ikambe antulisiki mae 
ri kau ri passala antekamma batenu musti 
angkamaseangi sikamma saribattang julu 
tappanu. Leba mako niajara ri Allataala 
sollannu massing sikamaseang. 

10Na anjo passalaka lebami nupappicinikang 
mae ri sikamma saribattang julu tappatta ri 
sikontu butta Makedonia. Jari, saribattangku 
ngaseng, napala tojeng-tojengi ikambe mae 
ri kau ngaseng, sollannu pila ajari labi baji 
lalang ri katallassannu. 

11Ysahako sollanna nupakasannang 
tallasanu, siagang teako pantama- tamakki 
kalennu ri urusanna tau maraenga. Paralluko 
anjama, nanuboya lanukatallassanga, 
sangkamma lebaka naparentakang ikambe 
mae ri kau ngaseng ri pirangalloang. 

12 pynna kamma ngaseng anjo batenu 
attallasa, tenamo nulatanjeng mae ri tau 
maraenga untu katallassannu, siagang 
lanianggara tommako ri tau tenayapa 
natappa mae ri Almasi. 

13 Sikamma saribattangku: kikellaiko 
sollanna nuasseng antekamma sitojenna ri 

passalana tau mateamo,: sollanna tena nasina 


pamainu sangkamma tau maraenga, tenaya 
panrannuanna. 

14Tappa maki angkanaya lebami mate Isa 
Nattallasa poleang ammotere. laminjo sabana 
nakitappa tommo angkanaya laNapattallasa 
poleangi Allataala sikontu tau matea lalang 
KalenNa Isa, iamintu sikontu tau tappaka 
mae ri la, sollanna attallasa tommo kenanga 
lalang ri la. 

15 Yntu anjo passalaka, iaminne 
pangngajaraNa Batara, eroka napabattu 
ikambe mae ri kau ngaseng: Punna battu 
sallang Isa, ikatte tau attallasaka ija 
talanipilumbayai tau labi rioloa mate. 

16 Punna sallang naung KalenNa Isa battu 
ri suruga, lakkio lompoi malaeka lompoa 
siagang lanipasarai tarompeNa Allataala untu 
ajari pammatei. Nampa nipabangung labi 
riolo tu Karistenga. 

17 Lebaki anjo, ikatte tau attallasaka 
ija anjo wattua lanipasiangka ngasengki 
siagang kenanga antama ri rammanga untu 
mange assibuntulu siagang Batara. Nampa 
lammantang maki siagang Batara sagenna 
satunggu-tungguna. 

18 Lanri kammana anjo, paralluko massing 
sipakajarre ri tappanu lalang ri anne 
kana-kana kammaya. 

5 1 Sikamma saribattangku; tena naparallu 

natulisi ikambe angkana ringngapanna 

wattu sitojennaya nalakajariang anjo 


passalaka ngaseng. 

2 Nasaba bajimi nuassenna ngaseng 
angkanaya anjo Allo kabattuanNa Batara 
lasanrapangi palukka battua ri wattunna 
bangngi. 

3 Punna nakana taua, "Amang ngasenji 
siagang sannang ngasenji," iaminjo wattua 
natiring natuju kenanga kapanrakang 
na tena manna sitau akkulle talappasa. 
Tena nanisanna-sannai nakajariang anjo 
passalaka, sanrapangi parisina serea baine ri 
wattunna lanalassukang anana. 

4 Mingka ikau ngaseng, teaiko tau lalanga 
ri kasassanganga attallasa, sagennu ajari 
tabangka punna kajariang anjo passalaka, 
sanrapang tau nibattui ri palukka. 

3| kau ngaseng, tau lalangko ri singaraka 
attallasa, antamakko ri golongang allo 
masingaraka. Ikatte teaiki tau lalanga ri 
kasassanganga attallasa, yareka teaiki tau 
antamaya ri golongang bangngi masassanga. 

6Lanri kammana, takkulleaki attinro 
sangkamma tau maraenga. Paralluki ajaga- 
jaga siagang parallui singara pikkiranta. 

"Ri wattu bangngia attinroi taua, 
kammayatompa ri wattu bangngia todong 
najari nasaring taua inung-inungang. 

8 Mingka ikatte anne tau lalangki ri 
singaraka, antamaya ri golongang allo 
masingaraka, lanri kammana parallui ajari 

singara pikkiranta. Paralluki tuli tappa mae ri 


Batara, tuli mangngamaseang ri paranta tau, 
kammayatompa tuli majarre panrannuanta 
mae ri Allataala, eroka ampasalamakki. 
laminjo sanjatata untu allalangi kalenta 
siagang angngewai kajadallanga. 

9 Napileki Allataala teai sollanta Natuju 
pangngalarroiNa, passangalinna sollanna 
akkulle nigappa kasalamakkanga tete ri 
Batarata Isa Almasi. 

10 Matemi Isa untu ikatte, sollanna punna 
battu poleang sallang baji nanittallasa ija, 
yareka nakimatemo akkulleki attallasa 
siparurungang siagang la. 

lt anri kammana, paralluko massing 
sipakamaju siagang massing sipakajarre 
ri tappanu, sangkamma nugaukangamo ri 
kamma-kammaya anne. 

12 Sikxamma saribattangku: kipala tojeng- 
tojengi mae ri kau ngaseng, sollanna 
nupakalabiri tau niaka anjama-jama ri 
tangnga-tangnganu, iamintu sikamma tau 
lebaka Napile Batara untu ampimpingko 
siagang ampakaingakko. 

13 pakalabiriki kenanga sibaji-bajina. 
Kamaseangi kenanga, lanri nuuranginna 
jama-jamang nagaukanga kenanga. Tuli 
assiamakko massing para ikau lalang ri 
katallassannu. 

14 Kipala tongi mae ri kau ngaseng 
saribattang, sollanna nupakainga siagang 

kana-kana baji tau tenaya naero anjama 


lalang ri katallassanna. Pakalompoi pamaina 
tau laba pamaika; tulungi tau tenaya 
pakkullena, siagang sabarakko mae ri 
yangasenna taua. 

15 | agai sollanna tena nanubalasa 
kajadallanga siagang kajadallang. Usahako 
tuli agau baji mae ri massing para ikau, 
kammayatompa mae ri yangasemna taua. 

16 paralluko tuli marannu: 

17 tuli appala doangko mae ri Allataala. 

18 Lalang yangasenna katallassannu 
paralluko tuli appala sukkuru:, nasaba iaminjo 
Nakaerokanga Allataala mae ri kau salaku 
tau ampakasereai katallassanna siagang Isa 
Almasi. 

19 Teako jallakkangi RohNa Allataala. 

20 Teako cini tunai biritta-biritta napabattua 
RohNa Allataala. 

21Yangaseng-ngasenna parallui nuparessa 
baji: ia bajika parallui nuturuki. 

22 Pakabellai kalennu battu ri sangka rupaya 
kajadallang. 

23 Poro KalenNa Allataala, assareaki 
kasalewangang, ampajariko tau attojeng- 
tojenga attallasa untu Allataala bawang. Poro 
Allataala anjagai sikontu batangkalennu, baji 
roh, nyawa, yareka tubunu: sagenna tena 
callannu sallang ri wattunna battu poleang 
Batarata Isa Almasi. 

24 Mlataala, la lebaka angkio ngasengko, 


langgaukangi anjo sikammaya mae ri kau, 
lanri tena lanreNa mae ri kau ngaseng. 

25 Saribattangku ngaseng, pappala 
doangangi ikambe! 

26 Massing sibarisallangko para ikau 
ngaseng, assiamakko nusikarimangngi salaku 
tu Karisteng. 

27 Tete ri koasaNa Batara, kupala tojeng- 
tojengi ri kau ngaseng sollanna nubaca anne 
suraka ri dallekanna sikontu saribattang julu 
tappatta. 

28 Poro Nabarakkaki ngasengko Batarata Isa 
Almasi. Sallangku, Paulus 


2 Tesalonika 


1 1 Natarimai sikontu saribattangku, iamintu 
jamaah niaka ri Tesalonika, ajaria 
UmmaNa Allataala Manggeta siagang Batara 
Isa Almasi! Ikambe, iamintu Paulus, Silas 
siagang Timotius, 

2 maminasa ngasengki nuporo nisare 
ngaseng barakka siagang salewangang ri 
Allataala. 

3 Sikamma saribattangku: tena tappuna 
appala sukkuru ikambe mae ri Allataala 
lanri ikau ngaseng. Na memang, siratang 
memang tongi appala sukkuru ikambe, lanri 
pila tappa ngasengko mae ri Almasi, siagang 
pila massing sikamaseangko. 

4]aminjo sabana natuli nacaritako ikambe 
punna mangeki akkunjungi jamaah-jamaaNa 
Allataala nakipuji ngasengko ri allana 
sikamma jamaaNa Allataala. Lompomi 
pamaina ikambe ancaritai antekamma 
majarrena tappanu mae ri Almasi ri tangnga- 
tangngana passessaya siagang kaparisang 
nukasiaka. 

> Anrinnimi anne anyata antekamma 
adelena apa lebaka Natappuki Allataala: 
Lebami nukasia sessaya passabakkang Lino 
BeruNa Allataala, jari lanikellai mako antama 
anjoreng. 

6|aNagaukangi Allataala apa adeleka. 


LaNabalasaki passessa sikamma tau lebaka 
ampajari sessako. 

7 Na untu ikau angkasiakai parisika ri 
kamma-kammaya anne kammayatompa ri 
kambe laNasareki kasalewangang Allataala, 
punna battu sallang Batara Isa, manaunga 
battu ri suruga ampanyatai KalenNa siagang 
malaeka- malaeka lompoNa 

8kammayatompa pepe arinra-rinraya. 
Manaungi untu anghukkungi tau tenaya naero 
anjampangi Allataala, siagang tau tenaya 
naero mappilangngeri ri Kabara Bajika ri 
passalana Isa Almasi Batarata. 

9 Anjo tau kammaya langgappai hukkungang 
kapanrakang sagenna satunggu-tungguna: 
nipelaki assulukang battu ri pammantanganNa 
Batara, battu ri kalompoanNa siagang 
kakoasanNa, 

10 jamintu punna battu sallang Batara untu 
lanipakalompo ri ummaNa siagang untu 
lanikangalikang ri sikontu tau tappaka. I kau 
pole, lania ngaseng tongko ri allana anjo 
ummaNa Allataala, lanri tappa ngaseng mako 
mae ri anjo biritta napabattua ikambe mae ri 
kau ngaseng. 

11 | anri kammanami anjo nakituli appala 
doang untu ikau ngaseng. Appala doangi 
ikambe mae ri Allataala, sollannu Nasare 
pangngellai untu attallasa situru eroNa: 
laminjo sabaNa naNakio ngasengko. Poro 

Allataala lalang koasaNa Naparupai eroNa 


untu agau baji, ampassukkuki jama-jJamang 
nugaukanga lanri tappanu mae ri Almasi. 

12 | anri kammana anjo nanipakalompomo 
Batarata Isa ri kau ngaseng, kammayatompa 
nipakalompo tommako ri Isa lanri kabajikang 
pamaiNa Allataala siagang Batara Isa Almasi. 

l Ri passalana kabattuanNa Batarata Isa 

Almasi, siagang lanipassereta ngaseng 
untu sipammantangang siagang Batara, 
laminne kupala tojeng-tojenga mae ri kau 
ngaseng: 

2 Teako linta dudui ajari lingu siagang lussa 
lanri niana kabara angkanaya narapimi 
allonna labattu poleang Batara Isa. Nakulle 
kapang anjo kabaraka battu ri pappisonai, 
yareka battu ri pangngajarangi; yareka nia 
kapang tau angkana lebaki natulisi ikambe 
anjo kabaraka lalang ri surana ikambe. 

3 Mingka manna antekamma, teako eroki 
nitipu ri taua. Nasaba ri tenanapa nabattu 
anjo Alloa, musti nia apa-apa kajariang labi 
riolo: Jai tau lammonoboko, ansassali Almasi; 
siagang Tau J adala lebaka nipattantu lantama 
ri naraka, laniaki ampappicinikangi kalenna. 

“Lalang katampoanna nalanaewa siagang 
lanapakatinggi kalenna irateanganna 
sikamma nasombaya rupataua, yareka 
sikamma apa nakanaya rewata rupataua. 
Balalo lammempoi lalang ri BallaNa Allataala, 
nampa nakana kalenna iami Allataala. 

3 Maka tanuurangiai angkanaya leba mako 


kupauang ngaseng anjo ri wattungku nia ri 
tangnga-tangnganu ngaseng? 

6 Mingka ri kamma-kammaya anne nia ijapa 
apa-apa antahangi natammumbayapa anjo 
Tau Jadalaka, nanuasseng angkanaya apa 
anjo antahangai. Punna narapimo sallang 
anjo wattu lebaka Napattantu Allataala, 
lammumbami anjo Tau J adalaka. 

7 Anjo kagassingang anggaukangai anjo 
kajadallanga appakkaramulami anjama 
cokko-cokko, mingka nitahang-tahangjji. 
Punna nipalesammo sallang anjo antahangai, 

8nampami kacinikang anjo Tau Jadalaka. 
Jari punna battu Batara Isa, lamaiji bawang 
naNabuno anjo Tau Jadalaka siagang 
laNalissara ri kalompoang kabattuanNa. 

9 Battu ri panggaukanmna Billisika nammumba 
anjo Tau Jadalaka siagang kakoasang 
lompona. Natipui taua nanagaukang sikamma 
panggaukang appakalanna-lannasaka. 

10[ anapakei sikamma akkala patipu 
kajadallanga sollanna akkulle napakalingu 
sikamma tau langgappaya kapanrakang. 
Lapanraki kenanga lanri tenana naero 
antarimai siagang tenana nangai biritta 
katojengang battua ri Allataala, akkullea 
ampasalamaki kenanga. 

11|aminjo sabana naNapabattu Allataala 
mae ri kenanga koasa appakalingu- lingua, 

sagenna napatappa kenanga apa tenaya 


natoj eng. 

12 kalebakkanna, sikamma anjo tau 
angngaiyai dosaya siagang tenaya natappa 
mae ri anjo katojenganga, lanihukkungi. 

13 Sikamma saribattangku nikamaseanga ri 
Batara! Musti tuli appala sukkuruki ikambe 
mae ri Allataala passabakkang ikau ngaseng: 
nasaba battu ri uru-uruna memang naNapile 
mako Allataala untu nipasalama. Anjo, RohNa 
Allataala anggaukangi mae ri kau, sollannu 
nipajari ummaNa Allataala matangkasaka:, 
siagang lanri tappanu mae ri biritta tojenga 
battua ri Allataala. 

14 Tete ri Kabara Baji napabattua ikambe 
mae ri kau ngaseng naNakiokko Allataala. 
Nakiokko Allataala, lanri eroki Allataala 
sollanna nunggappa todong pammantangang 
lalang ri kalompoanNa Batarata Isa Almasi. 

15 | anri kammana, sikamma saribattangku, 
paralluko tuli tamalanrea siagang tuli 
majarre annagala mae ri pangngajarang- 
pangngajarang lebaka napabattu ikambe 
mae ri kau ngaseng, baji lalang kana-kana, 
kammayatompa lalang apa natulisika ikambe. 

16 poro KalenNa Batarata Isa Almasi, siagang 
Allataala Manggeta ansaleoriko siagang 
ampakajarre ngasengi atinnu, sollanna 
akkulle nugaukang siagang nubirittakang apa 
bajika. Nasaba Nakamaseangki Allataala, 
siagang lanri lammoro pamaiNa naNasareki 

kabaraniang tojenga siagang panrannuang 


bajika. 

17(2:16) 

3 l Kalabusanna, saribattangku, appala 

doangko untu ikambe. Appala doangko 
sollanna akkulle alabang linta siagang 
nitarima baji biritta battua ri Batara, 
sangkamma lebaka kajariang mae ri kau 
ngaseng pirangalloang. 

2 Appala doang tongko sollanna Napakabella 
Allataala ikambe battu ri sikamma tau 
panraka siagang tau Jadalaka. Nasaba tena 
nayangaseng taua latappa mae ri anjo biritta 
battua ri Batara. 

3 Mingka tamamminrayai Batara. 
LaNapakajarrekko siagang laNajagaiko battu 
ri kajadallanga. 

4Siagang manassa tappa tojeng-tojengi 
ikambe mae ri Batara ri passalanu, angkanaya 
kamma-kamma anne nugaukangi siagang 
latuli nugaukangi apa napassuroanga ikambe 
mae ri kau ngaseng. 

> Poro Narurungangko Batara sagenna pila 
labi nupahang pangngamaseanNa Allataala 
siagang kasabarrang Napassareanga Almasi 
mae ri kau. 

6Sikamma saribattangku, lanri koasaNa 
Batara Isa Almasi, kikellai ngasengko 
sollanna nupakabella kalennu battu ri 
tau amala-malasaka, siagang tau taeroka 

anturuki pangngajarang napabattua ikambe 


mae ri kenanga. 

7 Massing nuasseng ngasemmi angkanaya 
antekamma batenu musti angngalle 
conto battu ri kambe. Ikambe tena 
nakiamala-malasa ri wattunna nia ikambe ri 
tangnga-tangnganu ngaseng. 

8 Tangnganreai ikambe kanrena taua nampa 
natabayarra ikambe. Mingka allo bangngi 
akkareso tojeng ikambe sollanna tenanniakka 
manna sitau kibattali battu ri kau; 

3 teai lanri tenana nakkulle ikambe appala 
tulung mae ri kau ngaseng, passangalinna 
sollanna akkulle ikambe ajari conto mae ri 
kau ngaseng. 

10 Ri wattunna nia ija ikambe ri tangnga- 
tangnganu ngaseng, napabattumi ikambe 
anne paratoranga angkanaya, "Tau tenaya 
naero anjama, teako sarei kanre." 

11 Akkana kammami anne ikambe lanri 
nalangngerena ikambe angkanaya nia siapa 
are jaina tau ri allanu amala-malasa lalang 
ri katallassanna. Sangnging urusannaji tau 
maraenga napantama-tamakki, siagang tena 
manna sirupa jama-jamang nagaukang. 

12 Lanri koasaNa Batara Isa 
Almasi naparentakangi siagang 
napappakaingakkangi ikambe mae ri 
kenanga, sollanna anjama baji-baji kenanga, 
siagang namassing naboya katallassanna. 

13 Mingka manna nakamma saribattangku 


ngaseng, teako lanrei agau baji. 

14 Nakulle kapang nia tau taeroka anturuki 
anne apa napabattua ikambe lalang ri anne 
suraka. Tutuko ri anjo tau kammaya, teako 
eroki assierang-erang siagang anjo tau 
kammaya sollanna ajari siri-siri, 

15 mingka teako pajari musui anjo taua; 
passangalinna pakaingaki sangkamma 
saribattannu. 

16 Batara kabattuanna kasalewanganta. Poro 
lami tuli assareko kasalewangang lalang 
sikontu katallassannu. Poro tuli Narurungang 
ngasengko Batara. 

17 Sallang battu ri nakke Paulus. Anne 
bageang anrinnia kalengku antulisiki. laminne 
pammatei mae ri sikontu sura-surakku. 

18 Poro Nabarakkaki ngasengko Batarata Isa 
Almasi. Sallangku, Paulus 


1 Timotius 


l Natarimai Timotius, ana kontutojengku 

lanri ri Batara. Anne suraka battu ri 
nakke, Paulus, tunisuroNa Isa Almasi lanri 
eroNa Allataala, Mappasalamatta, siagang 
lanri eroNa Isa Almasi, panrannuanta. Poro 
nisareko barakka, pangngamaseang siagang 
kasalewangang battu ri Allataala Manggea 
siagang Isa Almasi Batarata. 

(171) 

3 Kukellaiko sollannu ammantang ri Efesus. 
Anne leba mako kupauang baji-baji ri 
wattungku mange ri daera Makedonia. 
Nasaba nia siapa are tau ri Efesus angngerang 
pangngajarang sala. Na parallu nupammari 
angngajara sala anjo kenanga. 

4 Pakaingaki kenanga sollanna tena 
naparhatikangi anjo carita nipare-pareka 
siagang carita pattottorang tenaya labu- 
labusuna. Yangasenna anjo kammaya 
sangnging pabeseranji naerang, siagang 
tena napakamajui jama-jamanNa Allataala 
ia akkullea niasseng tete ri katappakkang 
bawang mae ri la. 

"la erona pappakaingakku, iamintu sollanna 
akkulle ajari tulusu siagang matangkasa 
pamaina taua, kammayatompa ajari matappa 

tojeng-tojeng mae ri Batara, sollanna akkulle 


nakamaseang paranna tau. 

6 Niamo tau takammayami anjo 
katallassanna. Sala oloammi kenanga 
mange ri pagea-geakkang tenaya matu- 
matunna. 

7 Eroki kenanga ajari guru-guru agama, 
namanna kalenna kenanga tanapahangai 
anjo bicara napaua yareka anjo apa-apa 
napabattua kenanga siagang tappa dudu. 

8 Niassengi angkanaya bajiki anjo hukkung- 
hukkung agamaya, punna nipake ri 
sitoj ennaya. 

9 Tantu musti niurangi angkanaya teai untu 
tau bajika nanipare anjo hukkung-hukkunga, 
passangalinna untu sikamma tau andakkayai 
hukkunga, tau bannaka, tau dorakaya, tau 
tenaya agamana, tau assipa pakkalinoanga, 
tau ambunoai tau toana, yangasenna tau 
pabunoa, 

10tau agau bawangp, tau sigau bawanga 
para burane, pagorraka, paballe-ballea: 
sabi-sabi balle-ballea, kammayatompa 
inai-nai mamo anggaukangai apa-apa 
assisalaya siagang pangngajarang tojenga. 

11 Anjo pangngajaranga niaki lalang ri 
Kitta Kabara Bajika ia nipassuroanga mae 
ri nakke untu nipalabang, iamintu Kabara 
Baji malabirika battua ri Allataala siagang 
siratanga nipuji. 

12 Appala sukkurukka mae ri Batarata Isa 


Almasi. lami leba assarea kagassingang untu 
allayani mae ri la, siagang ampajaria tau 
siratang anggaukangi anjo jama-jamanga. 

13 Riolo lebaki kupitina, kusessa siagang 
kuhina. Mingka manna nakamma 
Nakamaseang tonja Allataala, nasaba 
anjo wattua tenapa nakutappa, jari 
takuassengai anjo apa kugaukanga. 

14 Mingka balalo nipilabi-labianga 
kalammorang pangngamaseang ri Batarata. 
Nasarea pakkulle untu tappa ri la, siagang 
pangngamaseang akkullea nipatang punna 
assereki siagang Isa Almasi lalang ri 
katallassanta. 

1 Kontu tojengi anne bicaraya: jari siratangi 
nitarima siagang nipatappa tojeng-tojeng, 
angkanaya: "Battui Isa Almasi antama ri anne 
linoa untu ampasalamaki tau dorakaya." Na 
inakkemi anne tau doraka kaminang jadalaka. 

19 Mingka lanri kammanami anjo 
naNakamaseanga Allataala, sollanna akkulle 
Napappicinikang sikontu kasabarranNa 
Isa Almasi mae ri nakke, tau kaminang 
dorakaya anne. Siagang ajarimi anne conto 
mae ri sikontu tau latappaka sallang ri la 
nanagappa katallassang sitojennaya siagang 
mannannunganga. 

17 Siratangi nipakalompo siagang tuli nipuji 
Allataala, Karaenna sikontu jammanga, lanri 

lami mannannungang, tenaya nakacinikang 


siagang tenaya ruanna! Aming. 

18 Anakku, Timotius! Kupappirannuangi anne 
jama-jamanga mae ri kau, lanri kuuranginna 
pappasanNa Allataala, napabattua nabi-nabia 
ri tangnga-tangngana jamaaka ri passalana 
kalennu. Parallui nupajari sanrapang bokong 
anjo pappasanga, lalang jama-jamang bajika. 

19 Appattujuang mako na nuannagala 
majarre ri katappakkang tojenga siagang 
ati mailalang. Nia tau tanajampangiai sara 
ati mailalanna, sagenna ancurumo tappana 
kenanga. 

20 Kammayami Himeneus siagang 
Aleksander. Anjo tau ruaya lebami 
kupassareang mae ri Billisika, sollanna 
akkulle kenanga appilajara ammari 
ancalla-callai Allataala. 

2 l Marioloangannaya, kupala dudui mae 

ri kau sollanna nupangnganrokang 
nupassambayangang, nupappala doangang 
siagang nupappala sukkurang mae ri Allataala 
sikontu taua; 

2 untu sikamma karaenga siagang untu 
sikamma tau annagalaka kakoasang. 
Pappalakangki sollanta akkulle sannang 
siagang taricua kammayatompa agau 
siratannaya lalang tallasatta ri dallekanNa 
Allataala. 

3laminjo kammaya baji siagang akkullea 


ampakasannangi atinNa Allataala, Batara 
Mappasalamatta. 

4 Eroki sollanna nipasalama ngaseng 
rupataua siagang naasseng katojenganga. 

> Nasaba sereji bawang Allataala, 
kammayatompa sere tonji bawang akkullea 
ajari tetena rupataua mae ri Allataala, iamintu 
Isa Almasi. 

6 | ebami Napassareang KalenNa lalang arupa 
tauNa sollanna akkulle Nalappassang sikontu 
rupataua battu ri dosa-dosana. Kammami 
anjo nanapanyatamo ri wattunnaya, 
angkanaya Nakellai Allataala sollanna 
nipasalama ngaseng sikontu rupataua. 

7 Na iaminjo sabana kunisuromo alampa 
mange ri bansa-bansa maraenga untu 
ambirittakangi mae ri kenanga biritta ri 
sesena katappakkang annabaya. Anne 
kupabattua manassa biritta kontutoj eng: 
tena nakuaballe- balle. 

8 Manna pole kemae, sikamma tu 
buranea kukellai assambayang siagang ati 
matangkasa, takkulleai nagaukang lalang 
kalarroang yareka passisala- salang. 

9 Kukellai tongi tubai-bainea sollanna tena 
nataliwa-liwa dudu batena amode yareka 
ammake pakeang. Teako taliwa dudu batenu 
ammodei uunu yareka ambelo-beloi kalennu 
siagang bulaeng yareka mutiara, yareka 
pakeang- pakeang kajalaka ballinna. 

10 Mingka paralluko tubai-bainea ammodei 


kalennu siagang panggaukang-panggaukang 
baji, situru siratannaya mae ri tubaine 
anynyombaya ri Allataala. 

ll Musti appilajaraki tubainea amereki 
siagang mappilangngeri. 

12 Takupabiangai tubai-bainea angngajaraki 
yareka amparentai tubura-buranea:, musti 
amereki kenanga. 

13 Nasaba ia uru-uru nipajaria ri Allataala 
lamintu Adam nanampa Hawa. 

14 Siagang teai Adam, passangalinna baineaji 
nitipu, sagenna nadakkai parentaNa Allataala. 
13 Mingka manna nakamma, lanipasalamaki 

tubainea lalang allassukanna ana, assala 

napakatunai kalenna natuli tappa mae 

ri Almasi, siagang tuli nakamaseangi 

paranna tau, kammayatompa napassareang 

katallassanna mae ri Allataala bawang. 

3 l Kontu tojengi anne bicara angkanaya, 
"Inai-nai ero ajari pamimping jamaah, 

eroki ri jJama-jamang sannaka lompona 

anggaranna." 

2Serea pamimping jamaah, musti tau 
tena callanna, sereji bainenna, naassengi 
napakalewa kalenna, annabai siagang 
angngassengi atorang: nangai annarimaya 
tau ri ballana, akkullei angngajaraki taua; 

3 teai tau painung sagenna nasaring, yareka 
teai tau nangaia assibaji. Mingka tunai ri 

kana-kananna siagang nangai assiamaka. 


Takkulleai angngondang dudu doe. 

4Musti angngassengi angngatoroki 
siagang baji sikamma tubone ballana, 
kammayatompa angngajaraki ana- 
anana sollanna mappilangngeri siagang 
mappakalompo mae ri ia. 

> Nasaba punna tanaassenga taua 
angngatoroki tubone ballana, antekamma 
batena lakkulle angngatoroki jamaaNa 
Allataala? 

6 Serea pamimping jamaah takkulleai tau 
beru antamaya Karisteng, nasaba gassingka 
ajari tampoi nanggappa pangngalarroi 
sangkamma Billisika riolo. 

7 Musti tau nipau bajika arenna lalang ri 
tangnga-tangngana tau jaia; nasaba punna 
tena nakamma, gassingka lanihinaji ri 
taua, sagenna tuguru antama ri kalobang 
natannanga Billisika. 

8la tau anggaukangai jama-jamang 
pambantua lalang ri jamaaka, musti tau 
bajika siagang tau lambusuka; takkulleai tau 
nangaia anginung jai dudu anggoro yareka 
tau paondang doeka. 

3 Musti annagala jarreki mae ri 
pangngajarang katappakkang Karistenga, 
ia lebakamo Napanyata Allataala. Musti 
nagaukangi kenanga anjo Jama-jamanga 
siagang situlusu ati mailalanna. 

10 Parallui nipilajari baji rolong kenanga; 
na punna tenaja apa-apa callanna kenanga, 
nampami akkulle niangka kenanga ajari 
pambantu lalang ri jamaaka. 

11Bainenna kenanga musti tau baji todong, 
teai tu nangaia appasilemba-lemba bicara. 
Musti naassengi kenanga ampakalewai 
kalenna, siagang musti lambusuki kenanga 
ala ri apa-apa mamo. 

12 |nai-nai ajari pambantu lalang ri jamaaka 
musti sereji bainenna. Musti naassengi 
angngatoro bajiki ana-anana siagang ruma 
tanggana. 

13 Sikxamma tau ajaria pambantu siagang 
baji lalang ri jJamaaka lanipakalabiriki 
siagang lajari pila barani abicara ri passalana 
katappakkanna kenanga mae ri Almasi. 

14 Kuminasai natasalloamo nakulabattu 
angkunjungiko. Mingka manna nakamma 
parallu tonja angkiringi anne suraka mae ri 
kau, 

15 sollanna punna tenapa nakulinta battu, 
nuasseng memammi angkana antekamma 
bateta musti attallasa salaku ana-anaNa 
Allataala, iamintu jamaaNa Allataala 
mattallasaka. laminne jamaaka ajari 
sanrapang benteng panjarrekinna siagang 
pattumpana katojengang battua ri Allataala. 

19Tena manna sitau akkulle ansassali, 
antekamma lompona rahasiana agamata, 
angkanaya: Napanyatai KalenNa lalang 

tubuna rupataua, na nipanyata katojenganNa 


ri RohNa Allataala siagang nicini ri sikamma 
malaekaka. Nipakkiokkammi birittana mae 
ri sikamma bansa-bansaya, na nipatappa ri 
sikontu linoa siagang niangka nai ri suruga. 
4 l Naterassimi Napau RohNa Allataala 
angkanaya ri Jammang labattua sallang, 
nia sipagang tau lambokoi siagang lansassali 
Almasi. Lamminawang turuki sallang kenanga 
mae ri roh-roh salaya, siagang lanapinawangi 
ajarang-ajarang setanga, 

2 napabattua tau munapeka siagang tau 
paballe-ballea. Ajari sassammi ati mailalanna 
anjo tau kammaya. 

3 Napangngajarrangi sollanna tabuntinga 
taua; siagang jai apa-apa tanapabianga 
nikanre. Na sikontutojenna anjo kanre- 
kanreanga Allataala ampaniaki. Yangasenna 
anjo Nakellai Allataala sollanna nikanre 
siagang sukkuru ri sikamma tau tappakamo 
mae ri Almasi siagang tau naassengamo 
pangajarang katojengang battua ri Allataala. 

4Sikontu apa-apa Napaniaka Allataala 
sikontutojenna baji ngasengi:, tena manna 
sirupa akkulle niharangngang punna nitarimai 
siagang sukkuru battu ri Allataala. 

3 Nasaba nipajari hallalami anjo apa nikanrea 
lanri pappala doangang siagang barakkaNa 
Allataala. 

6 Punna nupangngajarrang bajimo 
yangasenna anjo mae ri parannu tau tappa, 

ajari palayanNa mako Isa Almasi, siagang 


nugaukang bajimi jama-Jamannu. Siagang 
parallui pila nupattimbo pamainu siagang 
kana nipatappaka battu ri Allataala, siagang 
pangngajarang katojengang nupinawangamo 
siapa sallona ri kamma-kammaya anne. 

'Pakabellai kalennu battu ri carita-carita 
kosong tenaya matu-matunna. Parallui 
nupabiasa kalennu ajari tau anynyombaya ri 
Allataala lalang ri katallassannu. 

8 Anjo latihang tubua sikedeji matu- 
matunna, mingka latihang rohania 
amatu-matui lalang sikontu- kontuna 
katallassanta, nasaba akkimbolongi janji 
untu katallassanta ri kamma-kammaya anne 
siagang katallassang labattua. 

3 Anjo kammatojengi na siratangi nitarima 
siagang nipatappa tojeng-toj eng. 

10 |aminjo sabana kippattujuang siagang 
anjama terasa, lanri manrannuang tojeng- 
tojengki mae ri Allataala mattallasaka: lami 
Batara Mappasalamana sikontu rupataua, 
labiangampa pole mae ri sikamma tau 
tappaka. 

11 pangngajarrang ngasengi anjo siagang 
passuroangi mae ri taua sollanna naturuki. 

1? Teako pabiangi kalennu nicini tuna 
lanri rungkanu ija. Mingka paralluko ajari 
conto mae ri sikontu tau tappaka ilalang ri 
pau-paunu, panggaukannu, katappakkannu, 

pangngamaseannu, kammayatompa 


katangkassanna katallassannu. 

13 kammayatompa, ilalang tenanapa 
kubattu, paralluko attojeng- toj eng 
ambacakangi Kittaka mae ri taua, siagang 
nupakamaju, kammayatompa nuajara 
kenanga. 

14Teako takkaluppai ampakei passareNa 
RohNa Allataala ri wattunna napatompang 
limanna pamimping- pamimping jamaaka 
irate ri ulunnu, kammayatompa ri wattunna 
napabattu nabi-nabia pappasanNa Allataala ri 
passalana kalennu. 

1 Attoj eng-tojengko anggaukangi 
yangasenna anjo, sollanna akkulle nacini 
ngaseng taua kamajuannu. 

16 Katutui kalennu siagang katutui tongi 
pangngajarannu. Paralluko tamamminraya 
anggaukangi yangasenna anjo nasaba 
kammaminjo nanupasalama kalennu 
kammayatompa sikamma tau allangngerekai 
apa nupangngajarranga. 

1Teako liwakki larronu mae ri tau 

5 labi toanganga na ikau. Usahakangi 
nanapilangngeri kana-kanannu sanrapang 
angkana iami manggenu. la tau rungkaya 
pasangkammai saribattannu: 

2 siagang bai-baine toaya pasangkammai 
ammanu. la tuloloa pasangkammai andi 
toj eng-toj ennu. 

3 Pakalabiriki janda-janda akkale-kalea 


tojemmo lalang katallassanna. 

4Mingka punna janda nia ana-anana yareka 
cucu-cucunna, iaminjo ana-anana yareka 
cucu-cucunna parallu todong nipakainga 
sollanna naurangi kenanga bijanna, siagang 
nabalasa pamai bajina tau toana yareka 
nenena kenanga. Nasaba iaminjo kammaya 
ampakarannuli atinNa Allataala. 

"la janda-janda akkale-kalea tojemmo, 
natena tojemmo tau akkulle amparakai, 
parallui manrannuang mae ri Allataala 
bawang. Allo bangngi tuli appala doang untu 
appala tulung mae ri Allataala. 

6 Mingka ia janda nangaia assannang- 
sannang lalang ri katallassanna, 
sikontutojenna matemi manna pole 
nattallasa ija nicini. 

7 Pabattui anne sikamma pappakaingaka 
mae ri kenanga, sollanna natangkasi 
katallassanna kenanga, natena callanna. 

8 Mingka pumna nia tau tena naparakai 
bija pammanakanna, labiangampa nabone 
ballana tonja, anjo tau kammaya nasassalimi 
katappakkanna, anjo tau kammaya labi 
kodiangammi natau tenaya natappa. 

9] aji janda-janda kammaya anne akkulle 
nipantama arenna lalang ri kitta areng-areng 
jandaya, iamintu: umuruna tena nakurang ri 
annampuloa taung, sikaliji leba abunting, 

10 niassemmi angkanaya nangai agau 


bajika, kammaya: lebami napakalompo 
baji ana-anana, nangai annarimaya toana 
abangngi ri ballana, nalayani tau tappaka, 
siagang natulungi tau susaya; bodona 
kana, lebami nagaukang tojeng-tojeng 
arupa-rupaya jama-jamang baji. 

11Teako pantamai arenna ri bukua janda- 
janda loloa ija. Nasaba punna battui cinnana 
kenanga, akkullea ampakabellai kenanga 
battu ri Almasi, ero poleammi kenanga 
abunting. 

12 Jj ari salami kenanga lanri allessoki ri 
janjinna mae ri Almasi. 

13 Nampa pole napela-pela salami wattunna 
kenanga assulu antama ri ballana taua. 
Siagang labi kodianganga pole, iamintu 
appilajarami kenanga ambotto-bottoki arenna 
taua; siagang napantama-tamakki urusanna 
tau maraenga, kammayatompa nabicarami 
apa-apa tenaya nasiratang nibicara. 

14|aminjo nakukellai sollanna abunting 
poleang jJanda-janda loloa, nanggappa 
ana, sollanna naparutusu ruma tanggana; 
sagenna tenamo nanggappa kasampatang 
musu-musunta untu ambotto-bottoki arenta. 

15 Nasaba nia janda-janda sala oloang 
nampa napinawang erona Setanga. 

16 Mingka punna nia baine Karisteng nia 
bijanna jandamo, musti nabantui anjo 
jandaya. Takkulleai nabalang parekang 

sagenna jamaaka antanggongi. Jari akkullemi 


jamaaka ambantui janda-janda tena sikalia 
bija pammanakanmna. 

17 Sikamma pamimping anggaukang bajikai 
jama-jamanna siratangi alappi rua batena 
nipakalabiri, labiangampa ia raJenga akkatoba 
siagang angngajara. 

18 Nasaba nia tattulisi lalang ri Kittaka 
angkanaya, "Punna nipakei sapia appajeko 
takkulleai nijempang bawana"; kamma 
tomminjo, "Tau anjama-J)Jamaya musti 
nagappai sawalana". 

19 Teako pilangngeri tuduhanga mae ri 
pamimping Jamaaka, punna tena nangganna 
kaminang rawana rua tau ajari sabi. 

20|nai-nai agau dosa, musti nipakaingaki ri 
dallekanna sikontu jamaaka, sollanna ajari 
malla maraengannaya. 

21Ri dallekanNa Allataala, Isa Almasi, 
siagang malaeka-malaeka nipileNa, kupala 
tojeng-tojengi ri kau sollanna nuturuki anne 
pappakaingaka,: teako ranggaselai manna ri 
nai, siagang teako assialle- alleangangi. 

22 Teako linta dudui ampatompangi limannu 
untu angngangkaki serea tau ajari palayanNa 
Batara. Punna agau dosa taua teako 
katuru-turukangi anggaukangi anjo dosaya. 
Jagai kalennu sollanna nutuli matangkasa. 

23 Teako tuli jene bawang nuinung: mingka 
angnginung tongko sikede anggoro sollanna 

ajari baji lalang parrunu, natena nutuli 


garring-garring. 

24 Sipagang taua anassa memammi dosana 
ri tenanapa niadeli. Mingka sipagang taua 
nampami anassa dosana ri wattunna leba 
niadeli. 

25 Kamma tomminjo panggaukang- 
panggaukang bajika anassa memammi nicini. 
Siagang manna sukkaraka nicini, tena todong 
nakkulle tuli lataccokko. 

lla tu Karisteng ajari ataya, musti 

napassiratangi napakalabiri pinggawana, 
sollanna takkullea taua ambotto-bottoki 
arenNa Allataala yareka pangngajaranta. 

2 Sikamma ata tu Karistenga pinggawana, 
takkulleai tanaJampangia pinggawana 
lanri sangkammaji kenanga para tu 
Karisteng. Balalo musti nalayani labi 
bajiki pole pinggawana kenanga, nasaba 
anjo pinggawa nalayani bajika julu 
tappana tonji nikamaseanga. Yangasenna 
anne musti nupangngajarrangi siagang 
nupappakaingakkangi. 

3 | nai-nai tau ampangngajarrangi 
pangngajarang maraengannaya, siagang 
tena nasitujui pangngajarang tojeng battua 
ri Batarata Isa Almasi tena todong nasituj ui 
kenanga pangngajaranna agamata, 

4yangasemna anjo tau kammaya sangnging 
tau tampo, mingka tena apa-apa naasseng! la 
garrinna kenanga iamintu nangai agea-geaka 

siagang abesereka passabakkang bicara 


appamumbaya sereati, passisala-salakkang, 
pitina, sibata-batai kodia, 

3 siagang passisala-salang tenaya leba- 
lebana. Lingumi siagang tannabayami batena 
appikkiri anjo tau kammaya. Napikkiriki 
angkana akkullei kenanga anggappa 
passawallang battu ri agamaya. 

6 Memang assarei passawallang lompo 
agamaya punna sukkurumo taua ri apa-apa 
niaka ri ia. 

7 Nasaba tena sikali apa-apa nierang antama 
ri anne linoa. Kammayatompa tena sikali 
todong apa-apa akkulle nierang punna 
nibokoi anne linoa! 

8Jari, punna niamo nikanre siagang nipake, 
anggannami anjo. 

9 Mingka inai-nai ero ajari kalumanynyang, 
nigodami siagang nijarromi ri arupa-rupa 
kacinnang dongoka siagang ammanrakia. 
laminjo sikammaya kacinnanna kenanga 
ampajari ancuruki siagang ampajari cilakai 
kenanga. 

10 Nasaba battu ri sipa cinnayami ri doe 
ammumba arupa-rupaya kajadallang. Nia 
sipagang tau angngondang dudu doe siagang 
tenamo naturuki pangngajarang Karistenga, 
sagenna nituju kenanga ri jai kasessang 
angngancurukai atinna kenanga. 

11 Mingka ikau taunNako Allataala: jari musti 
nupakabellai kalennu battu ri yangasenna 

anjo sikammaya. Usahako sollannu 


ajari tau annaba ri pacciniNa Allataala, 
ampare atayai kalenna mae ri Allataala: 
kammayatompa tappaka mae ri Almasi, niaka 
pangngamaseanna, sabaraka siagang baji 
pamaika. 

12 Usaha tojeng-tojengko untu apa 
nupatappaka salaku tu Karisteng, 
kammayatompa parallui nugappa hadia 
sitojennaya siagang mannannunganga. 
Nasaba untu iaminjo Nanakiokko Allataala 
ri wattunna numangakui ri dallekanna taua 
angkanaya tappa mako mae ri Almasi. 

13 Na kamma-kamma anne, ri dallekanNa 
Allataala assarea nyawa sikontu apa-apa 
attallasaka kammayatompa ri dallekanNa 
Isa Almasi assarea kasabiang tojeng mae ri 
Pontius Pilatus, iaminne kuparentakanga mae 
ri kau: 

14 Gaukang ngasengi sikamma anjo 
parentaya siagang tangkasa yareka tena 
callanna, sagenna narapi allo kabattuanNa 
ammotere Batarata Isa Almasi. 

15 KalenNa Allataala lampattantui wattu 
mattantuna kabattuanNa. lami Makoasaya 
tenaya ruanna, lami malabiri, Karaenna 
sikontu karaenga, Batarana sikontu rewataya. 

16|aji bawang takkullea nikoasai ri 
kamateanga: lami ammantang lalang 
ri singara tenaya nakkulle nireppesi ri 
manna pole inai. Tena manna sitau leba 

anciniki, yareka akkulle anciniki. Untu lami 


kalabiranga siagang kakoasanga sagenna 
satunggu-tungguna! Aming! 

17 Sikamma tau kalumanynyanga 
ri anne linoa, parallui nupakainga 
sollanna tena najari tampo kenanga. 
Kammayatompa tena namanrannuang mae 
ri barang-barang latappelaka, kammayami 
kakalumanynyanganga. Musti manrannuang 
mangei kenanga ri Allataala assareaki 
allabi-labi sikontu-kontuna niparalluia, 
sagenta ajari sannang. 

18 pakaingaki kenanga nanapanyata 
kabajikanga, namasarro anggaukangi 
apa-apa bajika, lammoro pamaiki siagang 
nangai assare-sarea apa-apa. 

19 Lalang kammana anjo, napasseremi 
kenanga pabarang-barangang akkullea 
ajari modala baji untu jammang labattua 
sallang. Siagang lanri kammanami anjo 
nalanagappamo kenanga katallassang 
mannannunganga, iamintu katallassang 
sitoj ennaya. 

20 Timotius! Katutui bajiki anjo apa 
nipappirannuanga ri kau! Pakabellai kalennu 
battu ri pabicarang tenaya matu-matunna 
siagang passigea-geakkang ri apa-apa 
nikanaya “Pangngissengang," nampa teaiji 
pangngissengang. 

2l Nasaba nia siapa are tau 
ampangngajarrangi anjo kammaya, 

sagenna allessomo kenanga battu ri sikamma 


pangngajarang Karisteng lebaka napatappa 
kenanga riolo. Poro Nabarakkaki ngasengko 
Batara. Sallangku, Paulus 


2 Timotius 


1 l Natarimai Timotius, anakku sannaka 
kukarimangnginna! Anne suraka battu 

ri nakke, Paulus. Maminasa sollannu nisare 
barakka, pangngamaseang malammoro, 
siagang kasalewangang battu ri Allataala 
Manggea siagang Batarata Isa Almasi. Lanri 
eroNa Allataala, nakuniangka ajari tunisuroNa 
Isa Almasi siagang nisuro untu ambirittakangi 
ri sesena katallassang Napajanjianga 
Allataala. Anjo katallassanga akkullei nitarima 
lanri assereki siagang Isa Almasi. 

2(1:1) 

3 Appala sukkurukka mae ri Allataala 
la kulayania situlusuna ati mailalangku, 
sangkammaya nagaukanga boeku riolo. 
Punna kuurangiko lalang ri pappala 
doangangku allo bangngi tuli appala 
sukkurukka mae ri Allataala. 

4 Kuurangi kasinanna atinnu. laminjo sabana 
kuero dudumo angngagangko sicini, sollangku 
akkulle ajari rannu tojeng-tojeng. 

> Kuurangi katappakkang tojeng-toj ennu 
mae ri Almasi, sangkamma katappakkang 
nenenu Lois siagang ammanu Eunike. Na 
kupatappakko angkanaya kamma tongi anjo 
katappakkannu. 

6 Lanri kammana kupappiurangiangi 


mae ri kau sollanna nupattimbo anjo 
passare malammoroNa Allataala mae ri 
kau ri wattunna kupatompang limangku 
irateanganna ulunnu. 

7 Nasaba anjo Roh Napassareanga Allataala 
mae ri katte teai Roh ampajariki ballorang. 
Mingka anjo RohNa Allataala Napajari 
majarrekki, sukkukki lalang pangngamaseang 
siagang akkullei nipakalewa kalenta. 

8 Lanri kammana, teako siri-siriki ajari 
sabi mae ri Batarata, siagang tea tongko 
kasirikangia, ia nitarungkua lanri Batarata. 
Mingka, lanri kagassingang nugappaya 
battu ri Allataala, siratangko angkasia tongi 
kasessanga untu anjo Kabara Bajika. 

9 Napasalamakki siagang Nakiokki Allataala 
untu ajari umma KalenNa. laji naNagaukang 
Allataala anjo kammaya teai lanri apa-apa 
lebaka nigaukang nabilang ri kalenta, 
passangalinna lanri ero KalenNa siagang lanri 
pangngamaseang malammoroNa tete ri Isa 
Almasi, ri wattu tenanapa nanipajari anne 
linoa. 

10Na kamma-kamma anne, Napanyatami 
pangngamaseang malammoroNa Allataala 
mae ri katte lalang ri kabattuanNa Karaeng 
Mappasalamatta, lamintu Isa Almasi. 
Nabetami Isa kakoasanna kamateanga 
siagang angngerammi katallassang 
mannannungang lalang ri anjo Kabara Bajika. 

11Untu iaminjo Kabara Bajika lanibirittakang 


naNaangkaka Allataala ajari tunisuro siagang 
guru. 

12 anri kammanami anjo nakukasiamo 
anne kasessang kammaya jaina; mingka tuli 
jarreki tappakku, nasaba bajiki kuassenna 
angkana inai kupatappa. Tappa sikalia 
angkanaya akkullei Nakatutui anjo apa lebaka 
Napappirannuang mae ri nakke sagenna 
narapi Allo Kiamaka. 

13 Attoj eng-toj engko anturuki pangngajarang 
tojenga, ia lebaka kupassareang mae ri 
kau. Siagang paralluko tuli annagala ri 
katappakkanta siagang ri pangngamaseanta 
lanri assereta siagang Isa Almasi. 

14 Siagang lanri pannulunNa RohNa Allataala, 
ia niaka lalang ri katallassanta, paralluko 
angkatutui baji-bajiki sikamma apa-apa 
nipappirannuanga mae ri kau, ia lompoa 
anggaranna. 

15 Nuassemmi angkanaya nabokoi 
ngasemma sikamma tau niaka ri daera Asia, 
kammayatompa Figelus siagang Hermogenes. 

16 Mingka amole-molema nipakarannu ri 
Onesiforus siagang sikamma tubone ballana. 
Poro nisare laloi pangngamaseang kenanga ri 
Batara. Manna kulalang ri tarungkua, mingka 
tena nakasirikanga Onesiforus. 

17Battuku mange ri Roma, naboya 
memamma linta sagenna assibuntulu siagang 
inakke. 

18 Siagang ri wattungku ri Efesus jai sikalimi 
natulunganga. Yangasenna anne nuasseng 
ngasemmi. Poro Napappicinikang laloi 
pangngamaseanNa Batara mae ri ia, ri allo 
niadelina ngaseng sikontu rupataua ri Batara. 
2 1 Anakku Timotius! Paralluko ajari majarre 

lanri pangngamaseang malammoro 
nipassareanga mae ri katte, lanri assereta 
siagang Isa Almasi. 

2 Anjo pangngajarang lebakamo nulangngere 
battu ri nakke ri dallekanna tau Jaia, 
parallui nupappirannuang mae ri sikamma 
tau akkullea nipatappa siagang caradeka 
angngajaraki tau maraenga. 

3 Musti amminawang tongko angkasiaki 
kasessanga salaku surudadu majarreNa Isa 
Almasi. 

4Surudadu sitabanga anggaukangi 
tugasana, takkulleai urusang kalenna 
naparutusu, lanri eroki napakasannang 
pamaina komandanna. 

3 Serea pakarena olaraga, takkulleai ajari 
juara lalang attandinna punna tena naturuki 
paratorang-paratoranna anjo olaragaya. 

6 Pamarri attojeng-tojenga anjama terasa, 
lami kaminang siratang anggappai wassele 
lamung-lamunna. 

7 Nawa-nawa bajiki anne kupaua, nasaba 
laNasareko pakkulle Batara untu ampahang 
ngasengi anne passalaka. 

8Urangi anne: Anjo Kabara Baji 


kubirittakanga iamintu kabara ri passalana Isa 
Almasi, sossoranna Daud; lami Almasi, lebaka 
attallasa ammotere battu ri kamateanga. 

9 Lanri kubirittakannamo Kabara Bajika, 
nakukasiamo kasessanga: balalo nirantema 
sangkamma tau sannaka jadalana. Mingka 
anjo kana-kananNa Allataala takkulleai 
nirante. 

10]ami anjo sabana nakusabara 
antanggong ngasengi anjo kasessanga, 
lanri kaparalluanna sikamma tau lebakamo 
Napile Allataala. Sollanna nagappa 
ngaseng todong kenanga kasalamakkang 
Napassareanga Allataala tete ri Isa Almasi, 
nirurunganga ri kalabirang mannannunganga. 

11Kammatojengi anne bicara angkanaya, 
"Punna mate maki siagang la, lattallasa 
tommaki siagang la, 

12 Punna tuli sabarakki lammarenta 
tommaki siagang la. Punna tanitarimayai, 
talaNatarimaya tommaki. 

13 Punna tamajarrekaki la tuli majarreki, 
nasaba takkulleai assisala siagang KalenNa." 

14Yangasenna anne parallui 
nupappakaingakkang mae ri taua. Pakaingaki 
ri dallekanNa Allataala kenanga sollanna 
tena nagea-gea kenanga passabakkang 
kana-kana. Anjo kammaya tena matu- 
matunna, passangalinna napalingu-linguji tau 
allangngerekai. 

13 paralluko attojeng-tojeng appattujuang 


sollanna Naakuiko Allataala angkanaya 
manassa tau siratang memang tongko 
anjama untu Allataala. Usahako sollanna tena 
nujari siri-siri passabakkang jama-jamannu; 
passangalinna pangngajarrangi baji- baji 
sikamma pangngajarang tojeng battua ri 
Allataala. 

16 Pakabellai kalennu battu ri bicara- 
bicara tenaya matu-matunna siagang 
ampakatunayai Allataala. Anjo bicara-bicara 
kammaya pila napajari jadalaji taua. 

17 Pangngajaranna anjo tau kammaya 
sanrapangi garring lompo akkullea alette- 
lette. Antama tommi kammaya Himeneus 
siagang Filetus. 

18 Alessomi kenanga battu ri pangngajarang 
tojenga, siagang napalingu-lingumi 
katappakkanna sipagang taua. 
Napangngajarrammi kenanga angkanaya 
kamma-kamma anne kajariammi anjo 
katallassanta ammotere battu ri kamateanga. 

19 Mingka anjo pammentengang makassa 
lebaka Napare Allataala takkulleai 
nipatagegoso. Irateanganna nia tattulisi 
angkanaya, “Naassengi Batara sikamma 
taunNa," siagang “Inai-nai nakana kalenna 
taunNa Batara, musti ammarimi anggaukangi 
gau salaya". 

20 Lalang serea balla lompo nia arupa-rupa 
pakkakasa balla. Nia pakkakasa pera 

yareka bulaeng, mingka nia todong battu 


ri kayu yareka butta. Nia lanipake untu 
kaparalluang lompo, na nia todong lanipake 
untu kaparalluang biasa. 

21|nai-nai antangkasi kalenna battu ri 
sikontu gau tenaya nabaji iami lanipake 
untu gau-gau kaparalluang lompoa. lami 
ajari taunna siagang amatu- matua mae ri 
karaenna. lami nipasadia untu lanipake ri 
jama-jamang bajika. 

22 Pakabellai kalennu battu ri kasannang- 
sannanganna tau rungkaya. Usahako untu 
attallasa situru eroNa Allataala, untu majarre 
tappanu mae ri la, mangngamaseang ri 
parannu tau siagang nia kasannangang ri 
atinnu. Kammami anjo batenu attallasa 
siagang sikamma tau akkioka appala tulung 
mae ri Batara situlusu atinna. 

23Teako pantamakki kalennu ri pagea- 
geakkanna tau dongo tenaya apa-apa 
naasseng. Nuassemmi angkanaya 
yangasenna anjo sangnging pabeseranji 
bawang napattimbo. 

24|nai-nai anjama-jama untu Batara 
tasiratangai abesere: musti sombereki mae ri 
yangasenna taua, siagang akkullei naajara 
taua siagang baji na sabara. 

2> Musti tunai angngajaraki tau nangaia 
pabali-bali: barang nisareji kasampatang 
ri Allataala anjo kenanga untu ajari toba 

battu ri dosa-dosana siagang naasseng 


pangngajarang tojenga. 

26 Lalang kammana anjo, akkullemi 
angngurangi ammotere kenanga, siagang 
talappasami battu ri sikkona Billisika, ia 
angngalleai pangngainna kenanga siagang 
ampassayai kenanga anturukiangi erona. 

1Urangi anne: Ri allo-allo kalabusanga 
sallang, lajai kasusaang battu. 

2 Massing kaparalluang kalenna mami 
lanaondang rupataua, massing angngondang 
dudui doe, tampoi siagang nangai abicara 
kosonga. Nangai kenanga nahina taua, 
naewai tau toana, tangngassengai appala 
sukkuru, siagang nakabirisi nikanaya 
katallassang rohani. 

3 Tena pangngarimangnginna siagang 
pangngamaseanna kenanga, tanangaiyal 
ampammopporangi paranna tau, nangai 
nabotto-bottoki arenna paranna tau, nangai 
ammassa ri paranna tau, pallaki, siagang 
birisiki mae ri kabajikanga. 

4Nangai kenanga abaliballang, 
tena nappikkiri baji siagang borroi. 
Lanangaiangangi kenanga kasannanganna 
linoa namannurukia ri Allataala. 

> Manna namannuruki laherena kenanga 
nicini anggaukangi napassuroanga agamaya, 
mingka sikontutojenna tanatarimayai 
kenanga kakoasanna anjo agamaya. 

Pakabellai kalennu battu ri tau kammaya 


anjo. 

6 Niamo kenanga antama cokko-cokko ri 
ballana taua, nampa nanyonyo baine-baine 
lammaya, sannaka jaina dosana siagang 
nikoasaia ri sangka rupa kacinnang. 

7 Tuli nasuro ajaraki kalenna anjo bai-bainea, 
mingka tena lebakai naasseng pangngajarang 
tojenga, ia battua ri Allataala. 

8 Sangkamma Yanes siagang Yambres 
naewai Musa riolo, sangkamma tommi anjo 
kenanga naewai pangngajarang battua 
ri Allataala. Panrami pikkiranna kenanga, 
siagang kapeokammi tappana kenanga. 

9 Mingka talanggappayai apa-apa kenanga, 
nasaba niassemmi kadongokanna kenanga 
ri yangasenna taua, sangkamma kajarianga 
todong ri kalenna Yanes siagang Yambres. 

10 Mingka ikau nuturukimi sikamma 
pangngajarangku, panggaukangku, siagang 
pamangeanna katallassangku. Nucinimi 
kalennu antekamma attoj eng-toj engku 
tappa ri Isa Almasi, kasabarrangku, 
pangngarimangngingku siagang 
pangngamaseangku ri paranta tau. 

11 Nucinima nisessa siagang angkasiaki 
kaparisanga. Nuasseng ngasengi apa 
kajarianga ri nakke ri kota Antiokhia, 
Ikonium, siagang Listra, siagang nuasseng 
ngasengi sikamma kasessang antujua! 


| 2 Timotius 3.121 17 . 10 
Mingka Nalappassanga Allataala battu ri 


yangasenna anjo kasessanga. 

12 Memang, lanisessa memangi sikamma 
tau eroka anynyomba ri Allataala siagang 
tau asserea siagang Isa Almasi lalang ri 
katallassanna: 

13 na ia tau jadalaka siagang tau paballe- 
ballea lapila Jjadalaki. Natipui paranna tau, 
mingka sikontutojenna manna kalenna 
kenanga nitipu tonji. 

14 Mingka ikau Timotius, paralluko tuli 
annagala ri pangngajarang- pangngajarang 
tojenga, ia lebaka nipangngajarrang mae 
ri kau siagang nupatappa toj eng-tojemmo: 
nasaba nuassemmi angkana inai-naiang 
guru-gurunnu. 

13 Musti nuurangi angkanaya battu ri 
cadinu iji nanuassennamo Kittaka. Anjo 
Kittaka akkulleko nasare pangngassengang 
untu anggappal kasalamakkanga tete ri 
katappakkang mae ri Isa Almasi. 

16 Sikontu apa tattulisika lalang ri Kittaka, 
nisingari ri Allataala, siagang lompoi 
matu-matunna untu ampangngajarrangi 
apa tojenga, untu appakainga siagang 
untu ampannabai apa salaya, siagang untu 
angngajaraki taua sollanna attallasa situru 
eroNa Allataala. 

17 Jami anjo Kittaka nipake ampipakei bajiki 
tau eroka allayani Allataala untu arupa-rupa 
jama-jamang bali. 


2 Timotius 4.11 6. 11 
4 l abattu poleangi Isa Almasi antama 


ri anne linoa untu angngadeli sikontu 
tau attallasaka siagang tau matea; siagang 
labattui untu ammarenta, ajari Batara. lami 
anjo sabana nakupala tojeng-tojeng mae 
ri kau, ri dallekanNa Allataala siagang Isa 
Almasi: 

2 Parallui nubirittakang anjo biritta battua 
ri Allataala, paralluko tuli sadia lalang ri 
wattu bajika yareka ri wattu tenaya nabali. 
Parallui nupajari tappa taua, nupauang 
kasalanna, siagang nupakamaju kenanga. 
Sabara tojeng-tojengko angngajaraki taua. 

3 Nasaba nia sallang nanarapi wattunna 
nataerokamo taua antarimai pangngajarang 
tojenga. Mingka ero kalenna mami lanaturuki 
kenanga; siagang lapparappummi kenanga 
jai guru sollanna niajara kenanga apa-apa 
bajika nalangngere ri tolinna kenanga. 

4Lanatongkomi tolinna kenanga mae ri 
apa-apa tojenga, mingka lanasungkemi 
tolinna kenanga mae ri carita-carita kosonga. 

> Mingka manna naantekamma, ikau 
musti nupakalewai kalennu. Sabarakko 
lalang ri kaparisannu, siagang gaukangi 
jama-jamannu ambirittakangi anjo Kabara 
Bajika, kammayatompa gaukang baji tommi 
jama-jamannu ajari palayanNa Allataala. 

6Passalana kalengku, narapimi wattungku 
lamate ajari korobang mae ri Allataala. 
Sinampe mami nalakubokoi anne linoa. 


2 Timotius 4.71 14 12 
7Lebama sanrapang amminawang 


appalumba sibaji-bajina, siagang anrapima 
battu mae ri bassika. Tuli annagala majarreka 
lalang tappakku mae ri Isa sanggenna 
kalebakkanna. 

8Na kamma-kamma anne sadiami 
hadia pammetangku. Ri Allo Kiamaka 
sallang, laNapassareammi Batara, Haking 
adeleka, anjo hadiaya mae ri nakke, lanri 
assibajikingku siagang Allataala lalang ri 
katallassangku. Siagang teai inakkeji bawang 
lannarima hadia kammaya anjo, mingka 
sikontu pole tau sannaka nakkuna antayangi 
kabattuanNa Batara. 

9 Usahako linta battu mae ri nakke, 

10 hasaba nabokoima Demas lanri 
nakarimangnginna anne linoa. Alampami 
mange ri Tesalonika. Alampami Kreskes 
mange ri Galatia, siagang Titus alampami 
mange ri Dalmatia. 

lt Lukas mami kuagang ammantang. Alle 
tongi Markus nanuerang mae anrinni, nasaba 
akkullea nabantu lalang ri jama-jamangku. 

12 Kusuromi Tikhikus alampa mange ri 
Efesus. 

13 Punna battuko mae, erangang tonga 
jubaku kubolika ri Troas ri ballana Karpus. 
Erang tongi buku-bukuku, labiangampa anjo 
buku-buku karattasa kukkuluka nipare. 

14 Aleksander, anjo tukang tambagaya 
sanna jadalana panggaukanna mae ri nakke. 


| . 2 Timotius 4.151 21 | 13 
Mingka lanibalasaki ri Batara situru anjo 


panggaukanna. 

13 Musti nukatutui kalennu mae ri ia, nasaba 
sanna tenana nangai anjo biritta nipabattua. 

16 Ri wattunna uru-uru kubela kalengku 
ri pangadelanga, tena sikali manna sitau 
anrurunganga, alampa ngasemmi taua 
ambokoia. Poro tena lalo nanipasalai ri 
Allataala kenanga ri anne passalaka! 

17 Mingka Narurunganga Batara. 

Nasarea kagassingang sagengku akkulle 
ambirittakangi sikontu anjo Kabara Bajika, 
sollanna akkulle nalangngere ngaseng bansa- 
bansa maraenga. Siagang talappasama battu 
ri bahayana kamateanga. 

18 Memang, tuli laNalappassanga Batara 
battu ri sikontu usaha jadalaka mae ri 
kalengku. LaNaeranga siagang salama 
antama ri KakaraenganNa ri suruga. Poro 
nipakalabiriki sagenna satunggu-tungguna! 
Aming. 

19 Sallangku mae ri Priskila siagang Akwila 
kammayatompa Onesiforus siagang sikamma 
tubone ballana. 

20 Erastus ammantangi ri Korintus, siagang 
Trofimus kuboliki ri Miletus nasaba garringi. 

21Ysahako nubattu linta genteng tenanapa 
nabattu wattu dinginga. Ebulus, Pudes, Linus, 
siagang Klaudia, akkiring ngaseng tongi 
sallang mae ri kau, kammayatompa sikamma 


| 2 Timotius 4.22 "a 14 
julu tappatta maraengannaya, akkiring 


ngaseng tongi sallang. 

22 Poro nirurungangko ri Batara. Poro 
nibarakkaki ngasengko ri Batara! Sallangku, 
Paulus 


Titus 


l Natarimai anakku Titus! Anne suraka 

battu ri nakke Paulus, atanNa Allataala 
siagang tunisuroNa Isa Almasi. Nipilea 
siagang nisuroa untu antulungi sikamma 
tau Napilea Allataala sollanna ajari jarre 
tappana kenanga. Musti kubantu tongi 
kenanga sollanna naasseng katojengang 
napangngajarranga agamata, 

2 situru panrannuanga mae ri katallassang 
sitojennaya siagang mannannunganga. 
Lebami Napajanjiang Allataala anjo 
katallassanga ri wattu tenanapa nanipajari 
anne linoa; natena olona laballe-balle 
Allataala. 

3 Punna narapimo wattunna, laNapanyatami 
anjo janjinNa Allataala lalang pappasanNa 
mae ri linoa. Anjo pappasanNa 
Napappirannuammi mae ri nakke, 
siagang kubirittakammi anjo pappasanga 
situru parentaNa Allataala Mappasalamatta. 

4Titus! Ikau ana tojeng-tojengkuko, lanri 
ikau siagang inakke para tappa maki mae 
ri Almasi. Kuminasai nanisareko barakka, 
pangngamaseang malammoro siagang 
kasalewangang battu ri Allataala Manggea 
siagang Isa Almasi Karaeng Mappasalamatta. 


| Titus 1.51 10 2 
> Kuboli mako ri Kreta pirangalloang 


sollanna akkulle nupaleba apa-apa parallua 
nujama. Kammayatompa sollanna akkulle 
nuangka pamimping- pamimping jamaaka 
ri kota-kotaya. Siagang urangi anne 
pappasangku: 

6Serea pamimping jamaah parallui tau 
tenaya callanna, musti sitauji bainenna,: 
ana-anana musti tappami ri Almasi, siagang 
teai ana-ana bambala yareka tenaya nakkulle 
niatoro. 

7 Nasaba anjo pamimping jamaaka, iami 
angngurusuki Jama-jamanga untu Allataala: 
jari takkulleai nia callanna. Takkulleai tampo 
yareka palarroang, yareka painung sagenna 
nangai nasaring, yareka nangai assibajia, 
yareka mangngoai ri doe. 

8 Musti nangai annarimaya tau ri ballana, 
nangai apa-apa kabajikanga, naassengi 
napakalewa kalenna, lambusuki, tangkasaki 
siagang taatoroki lalang ri katallassanna. 

9 Musti annagala jarreki mae ri pappasanNa 
Allataala, iamintu biritta akkullea nipatappa 
sangkamma lebaka nipangngajarrang mae ri 
ia. Lanri kammana, akkullemi ampakaingaki 
taua situru pangngajarang tojenga, siagang 
napicinikiang kasalanna tau taeroka 
mappilangngeri. 

10 Nasaba jai tau taeroka mappilangngeri, 
labiangampa tau lebaka annagala ri agama 


| .Titus 1.111 16 3 
Yahudi; nangai abicara kosong kenanga 


sagenna natipu taua. 

11 Anjo tau kammaya musti nijempangi 
bawana, nasaba jaimi kaluarga napakalingu 
kenanga lanri pangngajarang tenana matu- 
matunna kenanga. Nanagaukang kenanga 
anjo kammaya iaji kalanri erona kenanga 
anggappa passawallang takamma-kamma! 

12 | ebaki nia nabina kenanga, battua todong 
ri Kreta, angkana, "Anjo tu Kretaya memang 
tuli paballe-ballei, sanrapangi olo-olo sekke, 
angngoai siagang kuttui." 

13 Kammatojengi apa napaua anjo nabia. 
lami anjo sabana namusti nuterassi 
nupakainga kenanga; sollanna akkulle tuli 
annagala jarre kenanga ri ajarang tojenga, 

14 siagang tenamo natappa kenanga mae 
ri carita-carita kosonna tu Yahudia yareka 
paratorang-paratorang napareka taua untu 
ansorongbokoi pangngajarang tojenga. 

15 Sikontu apa-apaya tangkasa ngasengi 
mae ri tau tangkasaka. Mingka mae ri tau 
ramasaka pikkiranna siagang tau tenaya 
natappa tena sikali apa-apa matangkasa, 
nasaba ramasanamo pikkiranna siagang ati 
mailalanna kenanga! 

19 Nakana kalenna kenanga Naassengi 
Allataala, mingka manassa nasassali 
lalang ri panggaukanna kenanga. Sanna 
appakaringi-ringina kenanga siagang taerokai 


| . Titus 2.115 . 4 
mappilangngeri; tau tena sikali naero 


kenanga anggaukangi apa-apa bajika. 
l Mingka ikau Titus, parallui 
nupangngajarrang pangngajarang 
tangkasaka. 

2 Pakaingaki tau toa buranea sollanna 
naasseng ampakalewai kalenna kenanga 
lalang ri katallassanna, bajiki siagang 
napakalewai kalenna; sollanna annaba cara 
tallasana salaku tu nipangngaliki. Musti 
annagala jarreki ri ajarang tojeng battua ri 
Allataala, attojeng-tojengi mangngamaseang, 
siagang sabaraki angkasiaki kasessanga. 

3 Kammayatompa, parallu tongi nupakainga 
tau toa bainea sollanna matangkasa kenanga 
ri panggaukanna sangkamma siratannaya 
ri katallassanna tau anynyombaya ri 
Allataala. Takkulleai napitina paranna tau, 
siagang takkulleai tuguru cinnana kenanga 
mae ri inung-inungang terasaka. Musti 
napangngajarrangi kenanga apa-apa bajika: 

4sollanna lalang ri kammanami anjo 
nakkullemo naajara bai-baine loloa 
untu angkamaseangi buranenna siagang 
ana-anana, 

P untu ajari tangkasa siagang untu ajari 
tu baine bajika lalang ri pakkalabinianna, 
lamintu mappilangngeria mae ri buranenna. 
Lalang ri kammana anjo tenamo tau akkulle 
ancallai biritta battua ri Allataala. 


Titus 2.61 12 5 5 
6 kammayatompa, pakainga tongi sikamma 


tau rungkaya sollanna ajari tau annaba. 

7Siagang paralluko ikau kalennu, lalang 
ri apa-apa mamo, ampappicinikangi conto 
bajika lalang ri panggaukannu. Punna 
angngajarakko, musti lambusukko siagang 
attojeng-tojengko. 

8Pakei kana-kana bajika, tenaya nakkulle 
nacalla taua, sollanna ajari siri-siri balinnu, 
lanri tena apa-apa kodi akkullea napake 
ambicara kodiki. 

9 Sikamma ataya musti mappilangngeri mae 
ri pinggawana, siagang tuli napakasannangi 
atinna pinggawana lanri panggaukanna. 
Takkulleai kenanga pabali-bali, 

10 yareka alukka. Parallui tuli napappicinikang 
sipa bajina siagang tamamminrana kenanga; 
sollanna akkulle napuji taua pangngajarang 
battua ri Allataala, Mappasalamatta, lanri 
yangasenna anjo apa nagaukanga kenanga. 

11 Nasaba Napappicinikammi lammoro 
pangngamaseanNa Allataala, sollanna 
Napasalama sikontu rupataua. 

12 Anjo lammoro pangngamaseanNa 
Allataala eroki angngajarakki sollanna 
tenamo nasisala katallassanta siagang eroNa 
Allataala, siagang tenamo naniturukiang 
kaerokanna pakkalinoanga. Niajarakki 
sollanta niasseng ampakalewail kalenta, 
lambusu siagang anynyomba mae ri Allataala 
lalang ri katallassanta. 


Titus 2.131 3.3 DANA 6 
13 Kamma-kamma anne nitayammi anjo 


Allo niminasaya, anjo Alloa lanacinimi 
bonena linoa kalabiranNa Isa Almasi, iamintu 
Allataala Kaminang Lompoa siagang Karaeng 
Mappasalamatta. 

14 | ebami Nakorobangkang KalenNa 
untu kasalamakkanta battu ri sikontu 
kajadallanga, na Napajariki ummaNa 
matangkasaka, siagang rajenga agau baji. 

15 pangngajarrangi yangasenna anjo, 
siagang pakaingaki kammayatompa piurangi 
sikamma tau mallangngereka: usahakangi 
nangngali kenanga mae ri kau. Teako pabiangi 
kalennu nicini tuna ri taua. 

l Piurangiangi anggota-anggota jamaanu 

sollanna mappilangngeri mae ri 
pamimping-pamimpinga siagang mae ri 
tau annagalaka koasa ri parasanganga: 
kammayatompa mannuruki siagang sadia 
anggaukangi sikamma kabajikanga. 

2 Pauangi kenanga sollanna tena napitinai 
paranna tau, passangalinna parallui assiama 
siagang sombere mae ri taua. Siagang 
parallui tuli tuna kana-kananna kenanga mae 
ri yangasenna taua. 

3 Nasaba ikatte riolo dongo tonjaki, lingu 
tonjaki siagang tena tonja nimappilangngeri. 
Nipare ataki ri arupa-rupaya hawa napasuta 
siagang kacinnanta, arupa-rupai ero 
jadalatta, assereatiki, siagang sikabiri-birisiki. 


Titus 3.419 7 
4Mingka Napappicinikang maki 
pangngamaseanNa siagang kabajikang 
pamaiNa Allataala Mappasalamatta. 

> Napasalama maki, lanri KalenNa 
angkamaseangki, jari teai lanri niana 
kabajikang leba nigaukang. Napasalamakki 
tete ri RohNa Allataala assareaki kajariang 
beru siagang katallassang beru lanri 
Natangkasinta. 

6 Napassareangi RohNa Allataala mae ri katte 
tete ri Isa Almasi, Batara Mappasalamatta, 

7 sollanna lanri lammoro pangngamaseanNa 
Isa nakiakkullemo assibajiki ammotere 
siagang Allataala kammayatompa 
nakigappamo katallassang sitojennaya 
siagang katallassang mannannungang 
niminasaia. 

8Sanna kontutojenna anne bicaraya. 
Kukellaiko ampakasingara tojeng-toj engi 
yangasenna anne, sollanna akkulle usaha 
tojeng-tojeng sikamma tau tappaka mae 
ri Allataala, untu anggaukangi jama- 
jamang bajika siagang amatu-matua untu 
yangasenna taua. 

9 Pakabellai kalennu battu ri pagea-geakkang 
tenaya matu-matunna siagang carita-carita 
pattottoranga. Liliangi pabeseranga siagang 
passibajianga ri passalana hukkung- 
hukkung agamaya. Yangasenna anjo tena 
matu- matunna siagang tena wasselena. 


- Titus 3.101 15 
10 punna nia tau appasisala-sala lalang 


ri jJamaaka, parallui nupakainga sikali 
yareka pinruang: lebaki anjo punna taeroka 
mappilangngeri tea mako agangi pole 
siparappungang. 

11 Nuassemmi angkanaya jadalaki anjo tau 
kammaya siagang dosa-dosanami ampabutti 
manassanha sala. 

12 Punna battumo Artemas yareka Tikhikus 
kusuro mae ri kau, akkaro-karo mako battu 
mae ri nakke ri Nikopolis, nasaba erokka 
ammantang anjoreng sagenna leba wattu 
dinginga. 

13 Attoj eng-toj engko usaha untu ambantui 
Zenas, anjo tu caradeka ri pangngassengang 
hukkung-hukkunga, siagang Apolos: sollanna 
tena kakuranganna punna alampa kenanga. 

14Yangaseng taunta musti appilajaraki 
anggaukangi apa-apa bajika, sollanna 
akkulle massing nagappa apa-apa sannaka 
naparalluina kenanga; gassingka tena 
matu-matunna katallassanna kenanga. 

13 Sikamma saribattanta niaka kuagang 
anrinni, akkiringi sallang mae ri kau. Pabattui 
sallanna ikambe mae ri agang-aganta 
ngaseng, julu tappatta ri Almasi. Poro 
Nabarakkaki ngasengko Batara. Sallangku, 
Paulus 


Filemon 


1 l Natarimai Filemon, saribattanna 
siagang belana ikambe! Battu ri nakke 
Paulus nitarungkua kamma-kamma anne 
passabakkang Isa Almasi; siagang pole 
saribattanta Timotius. |kambemi ampareki 
anne suraka untu ikau 

2 siagang anggota jamaah niaka 
arappungang ri ballanu; kammayatompa 
untu saribattang baineta Apfia na sipajulu 
jama-jamanta iamintu Arkhipus. 

3 Maminasaki mae ri Allataala Manggeta 
siagang mae ri Batara Isa Almasi, nuporo 
Nasare barakka siagang katallassang 
salewangang. 

4Punna appala doanga, tuli kupaui arennu 
nakuappala sukkuru mae ri Allataala. 

> Nasaba kulangngeremi kabaranu 
angkanaya nukamaseangi sikontu ummaNa 
Allataala, siagang tappa tojeng-tojeng mako 
mae ri Batara Isa. 

6 Appala doanga naporo anne 
passaribattanganta salaku tau tappa 
langngerangi pangngassengang labi jai mae ri 
barakka niaka ri katte, lanri assereta siagang 
Almasi. 

7Pangngarimangnginnu mae ri sikontu 
ummaNa Allataala, saribattang, napakarannui 


| . Filemon 1.81 14 . 2 
pamaikku siagang napakalompoi 


sumangakku! Tassaleori ngasemmi 
sikontu UmmaNa Allataala lanri ikau. 

8 Lanri kammana, salaku saribattang julu 
tappanu, akkulleko kusuro anggaukangi apa 
parallua nugaukang. 

9 Mingka lanri kukarimangnginnu, kupalaji 
bawang mae ri kau. Inakke anne toama, 
siagang nitahanga lalang ri tarungkua ri 
kamma-kammaya anne passabakkang Isa 
Almasi. 

10|nakke, Paulus, nia pappalakku mae ri 
kau; iamintu passalana Onesimus, anakku 
lanri Almasi. Nasaba ajari bapa rohaninama 
lalang ri anne tarungkua. 

11 Riolo tena matu-matunna mae ri kau: 
mingka kamma-kamma anne sannamo 
lompona matu-matunna. Tena nauntu ikayji 
bawang, passangalinna untu inakke pole. 

12 kKamma-kamma anne kusuromi ammotere 
mae ri kau anjo tu kukamaseanga, iamintu 
Onesimus. 

13 Sikontutoj enna eroki kutahang anrinni 
ajari sambennu, sollangku akkulle nabantu 
ilalang niakku lalang anrinni ri tarungkua 
passabakkang Kabara Baji battua ri Allataala. 

14 Mingka tena kuero anggaukangi anjo 
kammaya punna tenapa nanusitujui rolong. 
Labi kungaiangangi punna kalennu todong 
rella anggaukangi anjo kammaya, tena 
nakuero ampassako. 


| l Filemon 1.151 20 MGC 
1 Nikellai memang tongko kutadeng assisala 


rolong sinampekang siagang Onesimus; 
sollanna akkulle nugappa pole ammotere 
untu satunggu-tungguna. 

19 kamma-kamma anne teaimi poro pajama- 
jamannu bawang: mingka labiangampa 
pole. Ajarimi paranta tu Karisteng sannaka 
nikamaseanna. Nasaba sanna lompona 
todong matu-matunna mae ri nakke: 
labiangampa pole mae ri kau, tantu labi 
lompoangangi matu-matunna. Baji najari 
pajama-Jama, kammayatompa najari 
saribattang lanri Batara! 

17 | anri kammana, tarimami ammotere, 
nanupare saribattang paranta tu Karisteng. 
Tarimami anne Onesimus sangkamma 
angkana inakkemi nutarima. 

18 Punna nia kasalanna yareka nia inranna 
mae ri kau, bolimi kamma na inakke 
antanggongi ngasengi anjo sikammaya. 

19) ari bajimi nakutulisi kalengku anrinni 
angkanaya: Inakkepa Paulus ambayara 
ngasengi sallang. (Tantu tena naparallu 
kupappiurangiang angkanaya kalennu 
pole kainrangang tongko mae ri nakke, 
lamintu lanri katallassang berunu salaku tu 
Karisteng.) 

20 Lanri kammana saribattang, tulunga lanri 
Batara; pakarannui pamaikku sangkamma 
saribattannu lanri Batara. 


. Filemon 1.211725 4 
21Tappa sikalia ri wattunna kutulisi 


anne suraka, angkanaya lanuturukianga 
anne pappalakku. Na memang kuassengi 
angkanaya lalabiangangi pole lanuturukingku. 

22 pantaranganna anjo, pappasadianga 
tampa ri ballanu, nasaba kuminasai ri 
Allataala naNasareangko pappalanu ngaseng, 
lamintu nanaeranga ammotere mae ri 
tangnga-tangnganu. 

23 Appikatui sallang Epafras, mae ri kau 
ngaseng. Nia tongi anrinni lalang ri tarungkua 
siagang inakke passabakkang Isa Almasi. 

24 Tarima tommi sallanna agangku ngaseng 
lamintu: Markus, Aristarkhus, Demas siagang 
Lukas. 

25 Poro Nabarakkaki ngasengko Batara Isa 
Almasi. Sallangku, Paulus 


| brani 


Ri jammang riolo, amole-molemi abicara 
Allataala mae ri boe-boeta. Abicarami 
tete ri nabi-nabia, siagang arupa-rupami cara 

Napake abicara. 

2 Mingka anne ri kalabusang jammanga, 
abicarami mae ri katte tete ri AnaNa. Tete 
ri lami anne AnaNa naNapania sikontu linoa 
siagang bonena. Siagang Napattantumi 
Allataala angkanaya la tommi anne AnaNa 
siratang angkammai sikontu apa-apa niaka. 

3|ami ampaccayai lalang ri KalenNa 
singara kalompoanNa Allataala, lami rupa 
manyataNa battu ri KalenNa Allataala. 
|atommi angkatutui kajarrekanna anne linoa, 
siagang sanna makoasana kana Napaua. 

Ri lebanamo Nasare oloang rupataua untu 
nilappassang battu ri dosa-dosana, mangemi 
ammempo ri empoang kalabiranNa ri suruga, 
ammarenta siagang Allataala, annagalaka 
koasa kaminang tinggi. 

4 Anjo Anaka nisarei empoang tinggianganga 
na malaekaka, kammayatompa nisarei ri 
Allataala areng bellaya labirina na areng 
nipassareanga mae ri malaekaka. 

3 Tena lebakai Allataala akkana kamma anne 
mae ri sereang malaeka, “Ikaumi AnakKu; 
anne alloa iNakke ajari ManggeNu." Tena 

ri sesena sereang malaeka, "INakke lajari 
ManggeNa, na la lajari AnakKu." 

6 Mingka ri wattunna Nasuro Ana bungasaNa 
antama ri anne linoa, akkana kammai anne 
Allataala, "Sikontu malaekaNa Allataala musti 
anynyombai mae ri anjo Anaka." 

"Ri sesena sikontu malaekaka, akkana 
kammai anne Allataala, "Napajari kammai 
anging malaeka-malaekaNa Allataala, siagang 
Napajari kammai pepe palayang-palayanNa. " 

8Mingka mae ri anjo Anaka, Nakana 
Allataala, “Empoang kalabiranNu, o 
Allataala, lasagenna satunggu-tungguna! 
PamarentahanNu, iamintu pamarentahang 
adele. 

9 MangngaiKo ri kaadelanga, birisikKo ri 
kajekkonganga: iaminjo sabana, naNapileKo 
Allataala, iamintu AllataalaNu, na Nasareko 
kalompoang, langngeranga karannuang, 
labianganga na agang-aganNu." 

10 Nakana pole Allataala, "Ikau Batara, 
uru-uru ampaniaki buttaya siagang KalenNu 
ampareki langika. 

ll Yangasenna anjo lalanynyaki, lajari 
sanrapangi pakeang toa mingka Ikau 
talamminrayaKo. 

12 | aNulappaki anne linoa sanrapang baju 
siagang laNusambei maraengannaya. Mingka 
| kau tena lebakaKo lamamminra siagang tena 
kalabusanna tallasaNu." 

13 Tena lebakai Allataala akkana kamma 


anne mae ri sereang malaeka, "Maeko 
ammempo ri sari kanangKu, sagenna Kusuro 
ngaseng akkulantu sikontu musunnu ri 
dallekannu." 

14) ari punna kamma, apai sikontutojenna 
anjo malaeka-malaekaka? Anjo kenanga, 
lamintu roh-roh allayaniai Allataala, siagang 
nisuroa ri Allataala antulungi sikontu tau 
lannarimaya kasalamakkang. 

2 llaminjo sabana kimusti labi attojeng- 

tojeng annagala jarre mae ri sikontu 
pangngajarang lebaka nilangngere battu 
ri Allataala, sollanna tena nanibokoi 
katappakkanta. 

2 Anjo pappasang-pappasang napabattua 
sikamma malaekaka mae ri boe-boeta 
anyatami angkana manassa tojengi, siagang 
inai-nai tena napinawangi yareka tena 
naturuki musti anggappai hukkungang 
siratannaya. 

3 |abiangampa pole anjo kasalamakkang 
hebakkanganga na anjo sikamma 
pappasanga. Punna tena nanijampangi 
anjo kasalamakkanga, mattantu takkulleaki 
latalappasa battu ri hukkunganga. Nasaba 
KalenNa Batara uru-uru ampalabangi 
anjo kasalamakkanga: na sikamma tau 
uru-uru allangngerekai lebami napabutti 
katojenganna mae ri katte. 

ampakajarreki kasabianna anjo taua 
ngaseng, iamintu lalang Nagaukanna 
arupa-rupaya gau appakalannasaka siagang 
gau-gau sannaka hebana, siagang lalang 
Napabage-bageanna sikamma passare 
malammoro battua ri RohNa Allataala situru 
kaerokang KalenNa. 

3 Tena nanggappa koasa malaeka-malaekaka 
battu ri Allataala untu ammarenta ri lino 
beru labattua, iamintu lino nibicaraya ri 
kamma-kammaya anne. 

“Kabalekanna, nia tattulisi lalang ri Kittaka 
angkana, "Apai kutadeng anjo rupataua, o 
Allataala, sagenTa ero angngurangi? Anjo 
rupataua poro tauji bawang, mingka erokKi 
anjampangi! 

"Untu wattu sinampekang Kipajarimi 
irawanganna sikede malaekaka, Kisarei 
empoang malabiri siagang malompo, 

8kammayatompa Kipajari tukoasa 
irateanganna sikontu apa-apa niaka." 

Jari, punna nikana Allataala ampajari 
rupataua "“tukoasa irateanganna sikontu 
apa-apa niaka," anjo battuanna angkanaya 
tena manna sirupa apa-apa tarawangang 
kakoasanna rupataua. Mingka manna 
nakamma, tanicinikapi kamma- kamma anne 
rupataua makoasa irateanganna sikontu 
apa-apaya. 

9 Mingka punna Isa, nicinimi makoasa! 


Nipajarimi irawanganna sikede malaekaka 
untu wattu sinampekang, sollanna akkulle 
mate untu sikontu rupataua, lanri baji 
pamaiNa Allataala. Nicinimi kamma-kamma 
anne nisare empoang malabiri siagang 
malompo lanri lebanamo Nakasia sessaya 
sagenna mate. 

10 Memang siratang memang tongi Allataala 
lebaka ampaniaki sikontu apa-apaya 
situru apa Nakaerokanga ampajari Isa 
Pappasalama sukkuka tete ri kasessanga. 
Lanri kammanami anjo nakkullemo jai tau 
Nakio Allataala amminawang nipakalompo 
siagang Isa. Nasaba lami panynyungke 
oloang mae ri kenanga untu akkulle 
nipasalama. 

11|sa antangkasi rupataua battu ri 
dosa-dosana kenanga; na la annangkasia, 
kammayatompa anjo kenanga nitangkasia, 
sereji Mangge napajului. laminjo natasiri- 
sirika Isa angngakui kenanga ajari 
saribattanNa. 

12 Nakana Isa mae ri Allataala, 
"LaKubirittakangi mae ri sikamma 
saribattangKu ri sesena iKatte. LamammuyjiA 
mae ri Katte ri tangnga-tangngana 
passere-sereanna kenanga." 

13 Nakana pole Isa, "LaKupadongkoki 
panrannuangKu mae ri Allataala." Na Nakana 
pole, 'INakkemi anne, siagang sikamma 

ri Nakke." 

14 Nasaba anjo sikamma tau Nakanaya 
ana, iamintu tau akkullea mate, napajarimi 
KalenNa Isa sangkamma kalenna kenanga, 
siagang attallasami sangkamma rupataua. 
Kammami anjo Nagaukanga, sollanna lanri 
kamateanNa nakkullemo Nabeta sagenna 
posso Billisika, iamintu makoasaya ri 
kamateanga. 

15 kammami anjo caraNa ampakabebasaki 
sikontu tau nipajari ataya lalang sikontu 
tallasana, lanri mallana mae ri kamateanga. 

16 Manassami angkanaya teai malaekaka 
Natulung, passangalinna sossoranna 
Abraham. 

17) ari battuanna, angkanaya lami musti 
ajari sangkamma saribattanNa ngaseng 
lalang ri sikontu-kontuna. Siagang lanri 
kammanami anjo nakkullemo ajari Imang 
Malompo, la tamalanrea siagang lompo 
pangngamaseanga. Battu ri iaminjo 
palayananNa nakkullemo nipammopporang 
dosana rupataua. 

18 Siagang lanri KalenNa leba tongi 
Nakasia sessaya siagang paccobaya, iaminjo 
nakkullemo Natulung tau natabaya paccoba. 
Kammami anjo carana nakkullemo Natulung 
sikamma tau natabaya paccoba, lanri la leba 
tommi nataba paccoba siagang angkasiaki 
parisika. 

Karisteng, nikioka tommo ri Allataala! 
Alle sai pikkiri baji-baji anne ri sesena 
Isa! Nisuromi ri Allataala untu ajari Imang 
Malompo lalang ri agamata. 

“Tamalanreai mae ri Allataala, lebaka 
ampilei untu anggaukangi anjo jama- 
jamanga, sangkamma todong Musa riolo, 
tamalanreai anggaukangi Jama-jamanna ri 
BallaNa Allataala. 

3 Mingka siratangi Isa anggappa kalabirang 
malompoanganga na Musa. Nasaba musti labi 
lompoangangi kalabirang nagappaya anjo tau 
ambangunga balla, kala anjo ballaka. 

“Memang, tassere-serea balla tantu nia 
ambangungi: mingka anjo ambangungai 
sikontu-kontua, iamintu KalenNa Allataala. 

> Tamalanreai Musa ajari palayang lalang 
ri BallaNa Allataala siagang ampabattui 
apa-apa laNapanyataya Allataala sallang ri 
allo labattua. 

6 Mingka tamalanreai Isa salaku Ana 
antanggongiai amparakai BallaNa Allataala. 
Na ikattemi anne sanrapang BallaNa Allataala, 
punna tuli lompona sumangatta siagang tuli 
tappatta angkanaya tena tanigappana anjo 
apa niminasaia. 

7Lanri kammanami anjo, sangkamma 
Napaua RohNa Allataala, "Punna nulangngere 
saranNa Allataala anne alloa, 

boe-boenu riolo, ri wattunna nabali siagang 
nasori kenanga Allataala ri parang lompoa. 

9 Nakana Allataala, AnjoremMa nasori 
siagang nauji boe-boenu, manna pole 
nacinimi kenanga apa lebaka Kugaukang 
patampulo taung sallona. 

10 | aminjo sabana naKularro siagang Kukana 
mae ri kenanga, Tuli mamminra- minrana 
kenanga, siagang tuli teana anturuki 
parentaKu. 

1 arroMa siagang assumpaMa Kukana, 
Talantamakkai kenanga ri anjo parasanganga 
untu sipammari- mariang siagang iNakke! " 

12 Sikamma saribattangku, tutu laloko, 
gassingka niakko kalaserennu sanna jadalana 
pamaina siagang tena natappa, sagenna 
aboko siagang napakabella kalenna battu ri 
Allataala assarea katallassang! 

13) ari sollanna tena manna sitau ri 
tangnga-tangnganu nitipu ri dosaya sagenna 
tamappilangngeria ri Allataala, paralluko 
allo-allonu sipakainga ilalang attallasatta ija 
ri anjo jammang napakkanaia Kittaka "Anne 
Jammanga". 

14Ikatte anne bela sipanjama-jamanna 
ngasengki Almasi, assala tuli nitagala 
jarreki katappakkang niaka ri katte battu ri 
uru-uruna sagenna kalabusang. 

15 | aminne tattulisika lalang ri Kittaka, 
angkanaya, "Punna nulangngere saranNa 

sangkamma boe-boenu riolo, ri wattunna 
nabali Allataala. " 

16) ari, inaika anjo tau allangngerekai 
saranNa Allataala nampa nabali Allataala? Sai 
yangasemmi anjo tau lebaka napimping Musa 
assulu battu ri butta Mesir? 

17 Siagang inaika Nakalarroi Allataala 
patampulo taung sallona? Sai iami anjo 
kenanga dorakaya siagang matea ri parang 
lompoa? 

18Ri wattunna assumpa Allataala Nakana, 
"Talantamayai kenanga ri tampa pammari- 
mariangKu, sipammari-mariang siagang 
iINakke," maka inai nataba anjo kananNa 
Allataala? Sai iami anjo tau ambaliai Allataala 
nataba? 

19 kKamma-kamma anne nipahammi 
angkanaya takkulleai kenanga antama, lanri 
tenana natappa kenanga mae ri Allataala. 

4 l Anjo janjinNa Allataala napajappa iji, na 

laNasareki tampa untu pammari-mariang 
Napajanjianga. Jari paralluki tutu sollanna 
tena manna sitau battu ri kau ngaseng 
talanggappayai anjo pammari-mariang 
nipajanjianga. 

2 Nasaba sangkamma mae ri kenanga, anjo 
Kabara Bajika lebami nibirittakang mae ri 
katte. Mingka tena matu- matunna nipabattu 
anjo birittaya mae ri kenanga. Nasaba tena 

anjo birittaya. 

3 Mingka ikatte tau tappaka, lanigappai 
anjo tampa pammari-mariang Napajanjianga 
Allataala. Anne sicocomi siagang apa 
lebaka Napau Allataala, angkanaya, "LarroA 
siagang assumpA, angkana talantamayai 
kenanga ri tampa pammari-mariangKu 
sipammari- mariang siagang iNakke!" Akkana 
kammami anjo Allataala manna pole riolo 
iji naNapalebamo jama-jamanNa, iamintu ri 
wattunna Napajari anne linoa. 

4Nasaba ri passalana allo makatujua, nia 
tattulisi lalang ri Kittaka angkanaya, "Ri 
makatujuna alloa ammari-marimi Allataala 
battu ri sikontu Jjama-jamanNa." 

P Ri anne passalaka nia pole tattulisi 
angkanaya, "Talantamayai kenanga ri tampa 
pammari-mariangKu sipammari- mariang 
iINakke." 

6Jari anjo kenanga uru-uru allangngerekai 
anjo Kabara Bajika, talanagappayai tampa 
pammari-marianga, lanri tenana natappa 
kenanga. Jari punna kamma, manassami 
angkanaya nia tau maraeng akkulle 
anggappali anjo tampa pammari-marianga. 

7 Nasaba lebami Napattantu Allataala 
sereang allo maraeng pole, ia nikanaya, 
"Anne Alloa." Attaung-taung ribokoanganna 
Nabicarai Allataala anjo passalaka tete 
ri Daud, iami antu lalang aya lebakamo 

nulangngere saranNa Allataala anne alloa, 
teako tamappilangngeri." 

8Punna ebara angkana lebami naerang 
Yosua anjo taua antama ri tampa pammari- 
mariang Napajanjianga Allataala, tenamo 
Nalabicara pole Allataala ri passala sereang 
allo maraeng. 

“Jari, untu UmmaNa Allataala nia ija 
janji untu lammari-mari sangkamma 
ammari-mariNa Allataala ri anjo allo 
makatujua. 

10 Nasaba anjo tau antamaya ri tampa 
pammari-mariang Napajanjianga Allataala 
ri ia, lammari-mari tommi battu ri sikontu 
jama-jJamanna, sangkamma Allataala. 

lt anri kammana, mae mako nakiattojeng- 
tojeng usaha untu antama ri anjo tampa 
pammari-mariang Napajanjianga Allataala. 
Teako niakki manna sitau tanggappaya 
sangkamma kenanga riolo, lanri tenana 
natappa mae ri Allataala. 

12 Anjo kananNa Allataala, iami kana-kana 
assarea katallassang siagang kagassingang: 
labi tarangi na padang tarang pimbalia. Anjo 
kana-kanaya annodoki sagenna antama ri atia 
siagang nyawaya, narapiki paleso-lesoanga 
siagang buku-bukua, sagenna naasseng 
ngaseng pikkiranna siagang nawa-nawanna 
rupataua. 

attallasa lakacokkoang ri pacciniNa Allataala. 
Sikontu- kontuna lakacinikang ngasengi 
siagang latassungke ngasengi ri dallekanNa. 
Siagang musti latanggong-jawa ngaseng 
maki mae ri la. 

14|aminjo sabana kimusti annagala jarre 
mae ri pangakuang katappakkanta. Nasaba 
nia Imang Malompota, lebakamo antama 
sagenna ri dallekanNa Allataala iamintu Isa, 
AnaNa Allataala. 

15 Anjo Imang Malompota teai imang 
tenaya nakkulle amminawang angkasiaki 
kaparisanta. Passangalinna, leba tommi 
Nataba paccoba lalang arupa-rupa passala, 
sangkamma todong massing- massing ikatte: 
iaji bawang tena Nagaukangi dosaya! 

16] anri kammana, mae mako 
nakipabaraniang kalenta andallekang 
ri Allataala, baji pamaika ammarenta. 
LaNakamaseangki siagang laNabarakkakiki 
Allataala sollanta akkulle anggappa pannulung 
ri sitabanna leba wattunna. 

5 1 Massing-massing imang lompoa nipilei 

battu ri tangnga-tangngana ummaka, 
na niangka ajari wakkelena kenanga untu 
allayani mae ri Allataala. Jama-jamanna 
lamintu angngerangangi Allataala sikamma 
passare lanipabattua siagang sikamma 
korobanga sollanna nipammopporang 
dosa-dosaya. 

2 Kalenna anjo imang lompoa jai tongi 
kakurangnganna: mingka lanri kammanami 
anjo nakkullemo ajari tuna pamai mae ri tau 
tenaya apa-apa naasseng siagang tau sala 
oloanga ri Jjappana. 

3 Na lanri kalenna jai tongi kakurangnganna, 
jari musti assaremi korobang: teai lanri 
dosa-dosana bawang ummaka, mingka lanri 
dosa-dosa kalenna pole. 

4Tenanniakka manna sitau angngangkaki 
kalenna ajari imang lompo. lapa nakkulle 
ajari imang lompo taua, punna KalenNa 
Allataala angkioki sangkamma ri nikiona 
Imang Harun. 

3 Kamma tomminjo Almasi. Teai la 
angngangkaki KalenNa ajari Imang Malompo. 
Mingka KalenNa Allataala angngangkaki. 
Nakana Allataala mae ri la, "IKau Anakku; 
anne alloa iNakke ajari BapaNu." 

Ri tampa maraengannaya Nakana 
pole Allataala, 'IKaumi Imang sagenna 
satunggu-tungguna, sangkamma Imang 
Melkisedek." 

7 Ri wattunna attallasa Isa ri anne linoa, akkio 
lompoi siagang angngarruki appala doang 
mae ri Allataala, akkullea ampasalamaki 
battu ri kamateanga. Na lanri tunduki siagang 
Napakalompoi Allataala, nipilangngerimi 
pappalaNa. 

8|sa lami AnaNa Allataala; mingka 


manna nakamma, appilajarami ajari tu 
mappilangngeri lalang ri kaparisanNa. 

9 ari ri lebanamo nipajari Tumappasalama, 
ajarimi patteteang kasalamakkang 
mannannungang mae ri sikamma tau 
mannurukia ri la: 

10 kammayatompa nipanyatami ri Allataala 
angkana lami ajari Imang Malompo, 
antamaya sangkamma Imang Melkisedek! 

11Ri sesena anjo empoamna Isa ajari Imang 
Malompo, jai parallu napabattu ikambe 
mae ri kau ngaseng: mingka sukkaraki 
lanipakasingara, nasaba sallo dudui nampa 
akkulle nupahang. 

12 Sikontutoj enna narapimi wattunnu lajari 
guru, mingka manassa parallu ijako appilajara 
mae ri tau maraenga ri passalana poko-poko 
pangngajaranNa Allataala. Takkullea pako 
nisare kanre terasa; parallu ijako angnginung 
dadi. 

13 | nai-nai angnginung ija dadi, sanrapang 
ana lolo iji; tenapa pangalamanna ri passalana 
nikanaya apa tojeng yareka apa sala. 

14 Anjo kanre terasaka untu tau toaya: 
nasaba lanri nianamo pangalamanna 
akkullemi naasseng angkana kereanga baji 
siagang kereanga kodi. 

1 |anri kammana, mae mako nakimaju 
ri pappilajarang-pappilajarang 
ribokoangannaya pole, iamintu ri passalana 

tuli poko pangngajarang rioloa bawang 
nuparhatikang. Tea maki ammoteri pole 
mange ri pappilajarang uru-urua, iamintu 
angkanaya musti ammari taua anggaukangi 
apa-apa tenaya matu-matunna, siagang 
musti tappakki mae ri Allataala: 

2 yareka pappilajarang uru-urua ri passalana 
pajenekanga yareka appatompanga lima 
irateanganna taua untu ambarakkaki: yareka 
ri passalana attallasa poleanga ammotere 
battu ri kamateanga siagang hukkungang 
satunggu-tunggua. 

3 Punna nia pangngellaiNa Allataala, mae 
mako nakimaju mange ri pappilajarang- 
pappilajarang labi lompoanganga! 

4Nasaba tenamo olona lanirurungang 
ammotere tau ammonobokoa. Riolo 
niami kenanga lalang ri kasingaranNa 
Allataala, siagang nakasiami passareNa. 
Kammayatompa amminawang tommi 
kenanga nikoasai ri RohNa Allataala. 

> Naassemmi battu ri pangalamanna 
kenanga angkanaya bajiki anjo kananNa 
Allataala, siagang natarimami kenanga 
passare malammoro makoasa untu jammang 
labattua. 

6 Mingka lebaki anjo, ammonobokomi 
kenanga! Antekamma batena laniulu toba 
poleang kenanga battu ri dosa-dosana? 

Nasaba nasalli poleammi kenanga AnaNa 


Allataala nanihina-hina ri dallekanna tau Jaia. 

7 Anjo butta masarroa annarima jene bosi, 
nampa angngerang wassele lamung-lamung 
kabajikang mae ri tau akkaresoa, Nabarakkaki 
Allataala. 

8 Mingka punna rea siagang ruku-ruku 
akkatinting wasselena anjo buttaya, tenamo 
matu-matunna anjo buttaya siagang 
lanitunrai sallang ri Allataala nampa ri 
kalabusanna lanitunui sagenna labusu. 

93 Mingka sikamma saribattang 
kukarimangngia! Manna anjo kikkana 
kamma tappakki angkanaya lebami nutarima 
sikamma barakka labi bajikanganga, iamintu 
bageang kasalamakkannu. 

10 Anjo Allataala teai Allataala tangngassenga 
adele. TaNakaluppaiyai apa-apa 
lebaka nugaukang mae ri la siagang 
pangngamaseang lebaka nupappicinikang 
mae ri la ri wattunna nutulung sikamma 
julu tappatta, baji na riolo, yareka na ri 
kamma-kammaya anne. 

11 Kikellai sollanna tuli massing lompo 
sumanganu sagenna kalabusang, sagenna 
akkulle nutarima anjo apa-apa numinasaia. 

12 Tena kikellaiko ajari malasa. Mingka 
kikellaiko sollannu attallasa sangkamma tau 
antarimayai apa Napajanjianga Allataala, lanri 
tappana mae ri la, siagang lanri sabarana 
attayang. 


| Ibrani 6.131 19 | 17 
13Ri wattunna ajanji Allataala mae ri 


Abraham, assumpai angkanaya laNarupai 
anjo apa Napajanjianga. Nasaba tenamo 
tinggiangang na Allataala, jari assumpami 
lalang areng KalenNa. 

14 Nakana Allataala, "AjanjiA angkana 
laKubarakkakiko siagang laKupajari sannaki 
jaina sossorannu." 

15 Attayammi Abraham siagang sabara, 
sagenna natarimamo anjo apa Napajanjianga 
Allataala mae ri ia. 

16 Punna nia tau assumpa, areng tumaraeng 
labi tinggianganga napau, sagenna akkullemo 
napaleba pageakkanna ri passabakkang anjo 
sumpaya. 

17 Eroki Napakajarre janjinNa Allataala 
mae ri sikamma tau Najanjia angkanaya 
talaNapinrayai JanjinNa. laminjo sabana 
naNapirurungi sumpa anjo JanjinNa. 

18 Anjo ruaya passala takkulleai lamminra: 
tena olona laballe-balle Allataala ri JanjinNa 
siagang sumpaNa! Lanri kammana, ikatte tau 
alalangamo irawanganNa Allataala, nikellaiki 
annagala jarre mae ri panrannuang niaka ri 
dallekanta. 

19 Anjo panrannuanta ajari pannagalang 
majarre siagang amang mae ri katallassanta, 
nasaba, lanri sanna lantanna nipatto naung. 
Pappokokanna niaki lalang Kamara Kaminang 
Matangkasaka lalang ri BallaNa Batara ri 
suruga. 

20] ebami Nasungke Isa oloang mangea 


anjoreng ri tampaka untu ikatte:, siagang 
lebami antama anjoreng ajari Imang 
Malompota satunggu-tungguna lalang ri 
golonganna Imang Melkisedek. 

7 l Anne Melkisedek karaeng battu ri 

Salem, siagang imang Kaminang 
Tinggina Allataala. Ri wattunna ammotere 
Abraham battu ri pabundukanga nanabeta 
karak-karaeng balinnaya, battumi Imang 
Melkisedek anruppai siagang ambarakkaki. 

2 Jari napassareammi Abraham mae ri 
Melkisedek bage sampulona battu ri sikontu 
barang-barang naallea battu ri balinna. 
(Battuanna anne areng Melkisedek uru-uruna 
iamintu, "Karaeng Kaadelang"; siagang 
pole lanri ia karaeng battui ri Salem, jari 
battuanna pole anne arenna iamintu "Karaeng 
Kasalewangang".) 

3Ri sesena anne Melkisedek tena 
kasingaranna nipau angkanaya nia 
manggena, yareka ammana, yareka boe- 
boena; tena todong kasingarang ri passala 
kalassukanna, yareka ri kamateanna. la 
sangkammai AnaNa Allataala:, iami imang 
satunggu-tunggua. 

“Jari nicinimi anrinni antekamma 
malompona anne Melkisedek; pammate 
malompona, sagenna Abraham, iamintu 
boe-boena bansata, napassareangi mae ri ia 

bage sampulona anjo sikontu barang-barang 


nagappaya battu ri pabundukanga. 

“lalang ri hukkung agama Yahudia nia 
nipattantu angkanaya musti angngallei 
imang-imang sossoranna Lewi bage 
sampulona panggappanna umma Israel, 
lamintu saribattang kalenna kenanga, manna 
pole para sossorannai Abraham. 

6 Melkisedek teai sossoranna Lewi, mingka 
annarima tongi bage sampulona battu ri 
barang-barang nagappaya Abraham, siagang 
nabarakkaki tongi Abraham, ia lebaka 
anggappa janji-janji battu ri Allataala. 

7 Memang takkulleai nisassali angkanaya labi 
rawangangangi tau nibarakkakia na ia tau 
ambarakkakiai. 

8 Anjo imang-imang annarimaya pabayara 
bage sampulo, tau akkulle tonji mate. Mingka 
turu ri Kittaka: Anjo Melkisedek annarimaya 
passare bage sampulo, tau tuli attallasana. 

9 Akkulle nikana anjo Lewi, annarimaya 
sossoranna bage sampulo battu ri umma 
Israel, abayara tongi tete ri Abraham mae ri 
Melkisedek. 

10 Manna natenapa nanilassukangi Lewi, 
mingka akkullei nikana niami lalang ri kalenna 
Abraham, iamintu boe-boena, ri wattunna 
assigappa Melkisedek siagang Abraham. 

11|rawangang pimpinannai imang-imang 
Lewi nanipassareang hukkung agama Yahudia 
mae ri umma Israelka. Lanri riolo, takkulleai 

nagaukang imang-imang Lewi sagenna sukku 


bajina anjo jama-jamang musti nagaukanga 
kenanga, jari musti nia imang maraeng, 
ilamintu sangkammaya Imang Melkisedek; 
jari teaimi imang battu ri golonganna Harun. 

12) ari, punna amminramo empoanna 
imang-imanga, musti amminra tommi 
hukkung-hukkung agama Yahudia. 

13 |a nipakkanaya anrinni iamintu Batarata: 
la battu ri suku maraeng, tena lebakapi nia 
manna sitau battu ri sukuNa anggaukangi 
jama-jJamang imanga. 

14 Sikontu rupataua naasseng ngasengi 
angkanaya battu ri suku Yehuda assalaNa 
Batarata: na talebakai nasero kana Musa 
anjo sukua ri wattunna nabicara passalana 
imang-imanga. 

15 Anne apa nibicaraya ajari pila singarami 
pole, ri wattunna niamo battu sitau imang 
maraeng sangkamma Melkisedek. 

16 Niangkaki ajari imang, teai lanri 
paratorang-paratoranna rupataua, 
passangalinna lanri makoasana ri tallasana 
siagang lanri tenana kalabusanna 
katallassanna. 

17 Nasaba nia lalang ri Kittaka angkana, 

"| kaumi imang sagenna satunggu-tungguna, 
sangkamma Imang Melkisedek." 

18] ari, kamma-kamma anne nibokoimi 
paratorang salloa, lanri tena najarre siagang 
tena matu-matunna. 

19 Takkulleai hukkung agama Yahudia 


ampajari sukkuki bajina serea apa-apa. 
Lanri kammanami anjo nakinisaremo 
kamma-kamma anne panrannuang labi 
bajikanganga, iaminjo patteteang nakiakkulle 
areppese mae ri Allataala. 

2?Nampa pole, yangasenna anjo 
narurungangi sumpaNa Allataala. Tena 
sanrapanna anjo sumpaya, ri wattunna 
niangka imang-imang maraenga. 

21 Mingka Isa, ammakei sumpa ri wattunna 
niangka ajari imang, iamintu ri wattunna 
Nakana Allataala mae ri la, "Lebami assumpa 
Batara, siagang talamamminrayai ri kananNa, 
| Kaumi Imang satunggu-tungguna." 

22[ anri iatommi anne najarimo Isa 
panjarreki ri janji labi bajikanganga. 

23 Nia ija sere passala: anjo imang-imang 
maraenga Jai, lanri massing mate ngasengi 
kenanga, sagenna takkulleai napannarrusu 
jama-jamanna. 

24 Mingka Isa, attallasaki satunggu- 
tungguna; jari takkulleai alette mae ri tau 
maraenga anjo jama-jamang imang niaka ri 
la. 

25 | anri kammanami anjo nakkulle Isa 
sagenna satunggu-tungguna ampasalamaki 
sikontu tau battua mae ri Allataala 
tete ri KalenNa, nasaba attallasaki 
satunggu-tungguna sollanna akkulle 

Napappala-palakkang sikamma anjo taua 


mae ri Allataala. 

29J ari, la minjo Isa Imang Malompo 
niparalluanga. lami Imang matangkasa, 
tena sikali kasalang yareka dosa ri KalenNa. 
Nisalami battu ri tau dorakaya, na nipanai ri 
tampa tinggianganga na sikontu langika. 

27Tasangkammayai imang-imang lompo 
maraenganga, allo-alloa angngerang 
korobang lanri dosa-dosa kalenna rolong, 
nampa korobang lanri dosa-dosana ummaka. 
Isa, sikaliji bawang angngerang korobang 
untu satunggu-tungguna, iamintu ri wattunna 
Napassareang KalenNa ajari korobang. 

28 Hukkung agama Yahudia angngangkaki 
tau tenaya nasukku bajina ajari imang lompo. 
Mingka ribokoanganna, battu ri ia anjo 
hukkung-hukkunga apparemi janji siagang 
assumpami Allataala angkanaya Naangkaki 
ajari Imang Malompo, anjo Ana lebaka 
nipajari Tumappasalama sukkuka bajina 
sagenna satunggu-tungguna. 

8 l Pokona anne sikamma nibicaraya 
lamintu: Nia Imang Malompota 
sangkammaya anjo: niaka ammempo 
ammarenta siagang Allataala Kaminang 

Lompoa ri suruga. 

2|a anggaukangi jama-jamang Imang 
Lompoa ri Kamara Kaminang Matangkasaka, 
lamintu ilalang KemaNa Batara sitojennaya, 

Napaentenga Batara, jari teal rupataua 


ampaentengi. 

3 Sikontu imang lompoa niangkaki untu 
angngerang korobang yareka passare mae ri 
Allataala. Kammatommi anjo Imang Lompota: 
musti nia apa-apa ri la untu laNapassareang. 

4 Ebara angkana niaki ri anne linoa, tena 
Nalajari Imang, nasaba niamo imang 
langngerangai anjo korobang nituntuka lalang 
ri hukkung agama Yahudia. 

> Anjo jama-jamang imang nagaukanga 
kenanga, sikontutoj enna poro pangngebaranji 
siagang bayang-bayanji bawang mae ri apa 
niaka ri suruga. Anjo lebami Napau Allataala 
mae ri Musa riolo, iamintu ri wattunna 
lappaenteng KemaNa Batara Musa. Kammami 
anne kananNa Allataala mae ri Musa, 
"Urangi! Yangasenna anjo musti nupareki 
situru panrala lebaka nipaccinikangko rate ri 
monconga." 

6 Mingka kamma-kamma anne labi 
lompoangangi jama-jamang imang 
Nagappaya Isa, naanjo jJama-jamang 
imang nagaukanga kenanga. Nasaba anjo 
passijanjiang Napareka Allataala siagang 
rupataua labi bajikangangi lanri situruki ri 
janji apa-apa labi bajikanganga. 

7 Ebara angkana tena kakuranganna anjo 
janji makaserea, tantu tenamo naparallu 
nipare anjo janji makaruaya. 


| .. Ibrani 8.81 9.1 24 
8 Mingka niamo kasalang Nagappa Allataala 


ri UmmaNa, sagenna Nakanamo Allataala, 
"Urangi, angkanaya lanarapiki sallang 
wattunna, naKulappare passijanjiang beru 
siagang bansa Israel, siagang bansa Yehuda. 

9 Tasangkammayai passijanjiang Kupareka 
siagang boe-boena kenanga ri wattunna 
Kururungang kenanga assulu battu ri butta 
Mesir. Allessoki kenanga ri passijanjiang 
Kupareka siagang kenanga, lanri kammanami 
anjo nataKujampangia kenanga. 

10 Mingka anne kamma, iaminne 
passijanjiang laKupareka siagang umma 
Israel ri allo-allo labattua, Nakana Batara: 
LaKupadongkoki paratorangKu ri nawa- 
nawanna kenanga, naKutulisi todong ri 
atinna. INakke lajari Allataala mae ri 
kenanga, naKupajari kenanga UmmakKu. 

l1 Taparalluai kenanga siajara para ia, yareka 
ampauangi saribattanna angkana, Tappakko 
mae ri Batara. Nasaba yangasenna kenanga 
cadi lompo, latappaki mae ri Nakke. 

12 LaKupammopporangi sikamma kasalanna 
kenanga, siagang laKukaluppai dosa-dosana 
kenanga." 

13 Lanri apparenamo Allataala passijanjiang 
beru, ajari toami siagang rottomi anjo 
passijanjiang rioloa; na anjo apa toayamo, 
tasalloami nalanynya. 

l Anjo passijanjiang uru-urua, nia 
paratorang-paratorang panynyombanna, 

siagang nia todong tampa panynyombanna 
napareka rupataua. 

2 Sere pammantangang nipaenteng niarenga 
Kamara Matangkasa bageang ri dallekanna. 
Anjoreng nia bangkeng padongkokang kanjoli, 
siagang niaka mejang pammantangang roti 
lanipangngadakkanga mae ri Allataala. 

3 Bageang lalanganna, iamintu ri bokona 
gordeng makaruaya, nia kamara niarenga 
Kamara Kaminang Matangkasaka. 

“Lalang ri anjo kamaraka, nia pattunuang 
dupa bulaenga nipare, siagang nia todong 
Patti Passijanjiang nilapisika bulaeng. Lalang 
ri anjo Pattia nia uring bulaeng pammoneang 
roti, takkanna Harun acculakamo, siagang 
ruang lawara batu pannulisang niaka 
tattulisi irateanganna sampuloa paratorang 
Napassuroanga Allataala. 

3] rateanganna anjo Pattia nia rua patong 
malaeka akkanyika, ajaria pangngebarang 
ri kahaderanNa Allataala. Anjo ruaya 
kanyina patung malaekaka tassungkei 
irateanganna anjo pattongko Pattia, iamintu 
tampa pammopporanna dosa-dosaya. 
Mingka takkullea ngasengi anjo sikammaya 
nipakasingara apa battuanna sagenna ajari 
singara tojeng-tojeng. 

6 Kamma ngasemmi anjo batena niatoro. 
Allo-allona imang-imanga antama anjoreng 
ri bageang dallekanna anjo pammantangang 

nipaentenga, untu anggaukangi jama- 


jamanna kenanga. 

7 Akkullea antama ri bageang kaminang 
lalanna anjo pammantanganga, iamintu 
imang lompoaji bawang. Naporo sikaliji 
bawang sitaung nagaukang anjo kammaya. 
Siagang punna nagaukang anjo kammaya, 
angngerangi cera untu lanapangngadakkang 
mae ri Allataala untu kalenna anjo imanga, 
siagang lanri sikamma dosa nagaukanga 
ummaNa. 

8 |lalammi ri anne atoranga, Napappicinikang 
RohNa Allataala sagenna singara angkanaya 
ilalang niana ija ammenteng bageang 
dallekanna anjo pammantanganga, tenapa 
natassungke oloang antamaya mae ri anjo 
Kamara Kaminang Matangkasaka. 

9 |aminne pangngebarranna jammang 
kamma-kammaya anne, battuanna 
angkanaya sikamma apa-apa nipassareanga 
siagang korobang olo-olo nipassareanga mae 
ri Allataala, takkulleapi napajari sukku bajina 
ati mailalanna tau angngeranga passare. 

10 Nasaba anjo upacara-upacaraya poro 
mange bawang ri passala kanre-kanreang, 
inung-inungang, siagang arupa-rupa 
upacara pannangkasi. Yangasenna anjo poro 
paratorang-paratorang nacinikaji bawang 
mata, akkullea tappake sagenna bawang ri 
wattunna Naberui ngaseng Allataala sikontu 
apa-apa niaka. 

11 Mingka niami battu Almasi ajari Imang 


Lompo ri yangasenna passala kabajikang 
niakamo. KemaNa Batara Napammantangia 
anggaukangi jama-jamanNa salaku Imang 
Lompo, labi lompoangangi siagang labi 
sukkukangangi. Naanjo teai rupataua 
ampareki, battuanna, teai anne lino nipaniaka 
assalana. 

12 Sikaliji Almasi antama ri anjo Kamara 
Kaminang Matangkasaka ilalang ri anjo 
kemaya sagenna satunggu-tungguna. 

Anjo wattua tena Nangngerang cera 
bembe laki, yareka cera sapi rungka untu 
lanipangngadakkang, passangalinna cera 
KalenNa Naerang, na lanri kammanami anjo 
naNalappassang maki battu ri dosa-dosaya 
sagenna satunggu-tungguna. 

13 Anjo cera bembea siagang sapi lakia 
kammayatompa auna anjo korobang sapi 
rungkaya, nipakei untu ambabasaki sikamma 
tau ramasaka, sollanna ajari tangkasa 
kenanga. Jari, punna akkulle ceraka siagang 
aua antangkasi karamassanna kenanga, 

14 |abiangampa pole ceraNa Almasi. Tete 
ri Roh mannannunganga, Napassareammi 
KalenNa Almasi mae ri Allataala ajari 
korobang sukkuka bajina. CeraNa antangkasi 
ati mailalanta battu ri upacara agama tenaya 
matu-matunna sollanta akkulle ajari palayang 
mae ri Allataala mattallasaka. 

15 Lanri kammanami anjo, najarimo tete 


Almasi untu passijanjiang beru, sollanna 
akkulle natarima sikamma tau lebaka Nakio 
Allataala untu annarima barakka-barakka 
mannannungang lebaka Napajanjiang 
Allataala. Yangasenna anjo kammaya akkullei 
kajariang lanri niana leba mate, iamintu 
Almasi; na battu ri iaminjo kamateanNa 
Nakkullemo Nalappassang rupataua battu 

ri sikamma kasalang lebaka nagaukang 
kenanga, ri wattu tappakena ija passijanjiang 
Uru-urua. 

16 pynna nia sura warisi, musti nia todong 
buttina angkanaya manassa matemi anjo tau 
appareka sura warisi. 

17 Nasaba ilalang attallasana ija anjo tau 
appareka sura warisi, takkulleapi tappake 
anjo suraka punna tenapa namate anjo taua. 

18 |aminjo sabana namusti nipanassa 
parjanjiang rioloa siagang cera. 

19 Uru-urua napabattui Musa sikontu anjo 
hukkung Napassuroanga Allataala mae ri 
bansa Israelka. Lebaki anjo, angngallemi 
Musa cera sapi rungka siagang cera bembe 
laki. Nampa nacampuru siagang jene, nampa 
napababasa mange ri Kitta Hukkung- hukkung 
battua ri Allataala siagang mange ri sikontu 
bansa Israelka. Ruku-ruku siagang bulu 
gimbala eja toaya tanjana napababasa. 

20 Lalang napababasana nakanamo Musa, 
"Laminne cera ampanassayai parjanjiang 

battua ri Allataala. Musti nuturuki anne 


parjanjianga." 

21L ebaki anjo napababasa kammatommi 
anjo Musa anjo ceraka mae ri kemaNa Batara 
siagang sikontu pakkakasa sarroa nipake 
assambayang. 

22 Kammami anjo pangngatorang agamana 
tu Yahudia, angkanaya yangaseng- 
ngasenna parallui nitangkasi siagang 
cera; kammayatompa iapa nakkulle 
nipammopporang dosaya punna nia cera 
tassolong. 

23 kKammami anjo batena nipangngebarang 
antekamma paralluna apa-apa niaka ri suruga 
nitangkasi. Mingka anjo apa-apa niaka ri 
suruga niparalluangi korobang bellaya labi 
bajina. 

24 Nasaba teai Kamara Matangkasa bate 
parena rupataua Napantamakki Almasi. Anjo 
Tampaka poro pangngebaranji bawang ri 
Kamara Matangkasa sitojennaya. Manassa 
suruga tojeng Napantamakki Almasi; 
anjoremmi kamma-kamma anne andallekang 
ri Allataala untu kasalamakkanta ngaseng. 

25 Taung-taungi Imang lompona tu 
Yahudia antama ri Kamara Kaminang 
Matangkasaka lalang ri BallaNa Batara. 
Antamaki angngerang cerana sikayua olo-olo. 
Mingka antamaki Almasi angkorobangkangi 
KalenNa tena nauntu amole- mole. 

29 Nasaba punna amole-molei Nagaukang 


kammaya, tantu amole-molemi Napisaringi 
sessaya baku nipajarina linoa. Mingka 
anassami angkanaya ri anne kalabusang 
jammanga, battumi sikaliji bawang 
angkorobangkangi KalenNa sollanna 
Natangkasi dosaya. 

27[ ebami Napattantu Allataala angkanaya 
sikaliji bawang mate rupataua. Lebaki anjo 
niadelimi ri Allataala. 

28 kammatommi anjo Almasi. Sikaliji 
bawang nipassareang ajari korobang, 
najai tau Natangkasi dosana. Labattu 
poleangi makapinruanna. Mingka teaimi 
untu antanggongi dosaya; passangalinna 
untu ampasalamaki sikamma tau antayangai 
kabattuanNa. 

10 l Anjo hukkung agama Yahudia, 

poro pangngebarang bawang mae 
ri katte ri apa-apa baji labattua: teaipi 
sitojennaya ri anjo passalaka. Taung-taungi 
tuli sakamma-kammana anjo korobang 
nipassareanga. Jari, antekamma batena 
lakkulle anjo hukkung kammaya siagang 
korobang kammaya ampasukkuki tangkasana 
tau battua anynyomba mae ri Allataala? 

2 Ebara angkana leba tojeng-tojemmi 
nitangkasi battu ri dosaya anjo tau 
anynyombaya ri Allataala, tantu tenamo 
nasaring nadoraka kalenna kenanga. Siagang 
tantu tenamo naparallu taua assare korobang. 

3 Mingka manassami angkanaya anjo 


korobang nipassareanga taung-taung 
ampakaingaki kenanga ri dosa-dosana. 
4Nasaba tena memang nakkulle anjo 
cera sapia siagang cera bembe lakia 
ampalanynyaki dosaya. 

3 aminjo sabana na ri wattunna antama 
Almasi ri linoa, Nakana mae ri Allataala, 
"TaerokaKi ri korobanga siagang passarea:, 
mingka appasadia maKi tubu untu iNakke. 

6TaKingaiai korobang nitunua yareka 
korobang untu ampammopporangal dosaya. 

7 Nampa Kukana, INakkemi anne, O, 
Allataala BattuMa untu anggaukangi erotTa, 
situru apa tattulisika lalang ri Kittaka ri 
sesena BatangkalengKu. " 

8Uru-uruna Nakana Almasi, "TaerokaKi 
ri korobanga siagang passarea: taKingaiai 
korobang olo-olo nitunua siagang korobang 
untu ampammopporangai dosaya." Akkana 
kammami anjo Almasi, manna pole 
nanipassareang anjo sikontu korobanga 
situru hukkung-hukkung agama Yahudia. 

9 Lebaki anjo Nakanamo Almasi, "INakkemi 
anne, o Allataala! BattuMa untu anggaukangi 
erotTa." J ari Napelami Allataala anjo korobang 
salloa, nampa Nasambei siagang korobang 
KalenNa Almasi. 

10] ebami Nagaukang Isa Almasi apa 
Nakaerokia Allataala, na Napassareang 
KalenNa ajari korobang. Poro sikaliji bawang 

Nagaukang untu satunggu-tungguna, na 


nitangkasimo dosa-dosata ngaseng. 
11Sikamma imang Yahudia massing 
nagaukangi jama-jamang allo-allona: 
siagang amole-molei assare korobang 
natuli sangkammanaja anjo korobang 
napassareanga. Mingka sikamma anjo 
korobanga tena sikali nakkulle natangkasi 
dosaya. 

12 Na Almasi, poro sereji bawang korobang 
Napassareang untu ampammopporangi 
dosa-dosata: anjo korobanga amatu- matumi 
sagenna satunggu-tungguna. Lebaki 
Napassareang Almasi anjo korobanga 
ammempomi ri sari kananNa Allataala, 
ammarenta siagang Allataala. 

13 Na kamma-kamma anne attayammi 
Almasi, sagenna Nasuro Allataala musu- 
musunNa anynyomba ri dallekanNa. 

14) ari, tete ri serea korobang, Napasukkumi 
Almasi matangkasana sikamma taua battu ri 
dosaya. 

1 Ri anjo passalaka ajari sabi tommi 
RohNa Allataala mae ri katte. Nakana RohNa 
Allataala, 

16 "| aminne parjanjiang laKupareka siagang 
kenanga ri allo-allo labattua, laKuboliki 
hukkung-hukkungKu lalang ri atinna kenanga 
siagang laKutulisiki lalang ri pikkiranna 
kenanga." 

17 Nakana pole Allataala, "LaKukaluppaimi 


dosa-dosana siagang sikamma kajadallanna 
kenanga." 

18Jari, lebami nipammopporang anjo 
dosa-dosaya siagang sikamma kajadallanga; 
jari tenamo naparallu pole nipassareang 
Korobanga untu nipammopporanna dosaya. 

19) ari saribattangku ngaseng, kamma- 
kamma anne barani maki antama ri Kamara 
Kaminang Matangkasaka, lanri kamateanNa 
Isa. 

20Leba maki Nasungkeang Isa sere oloang 
beru, iamintu oloang assarea katallassang. 
Anjo oloanga iamintu battu ri gordenga, 
ilamintu BatangkalenNa Isa. 

21 Na kamma-kamma anne niamo imang 
lompota, anjagayai BallaNa Allataala. 

22 Lanri kammana, mae mako nakiareppese 
ri Allataala siagang tulusu pamai 
kammayatompa tappa majarre: siagang 
pamai lebaka nitangkasi battu ri kasalanga, 
kammayatompa tubu lebaka nitangkasi jene 
macinong. 

23 Paralluko annagala jarre mae ri 
panrannuang lebaka nimangakui, nasaba 
tappakki angkanaya laNarupai janjinNa 
Allataala. 

24 Siagang paralluki massing sijampangi: 
sollanta akkulle sipakainga tojeng-toj eng 
anggaukangi apa-apa bajika, kammayatompa 
mangngamaseanga ri paranta tau. 

23 Teako takkaluppai tuli arappungang, 


sangkamma tau maraenga. Ikatte paralluki 
labi tamalanre massing sipakajarre: nasaba 
niassengi angkanaya tasalloami Nabattu 
poleang Batara. 

26 Nasaba punna lebamo nipabattu biritta 
tojenga battua ri Allataala mae ri katte, 
mingka tuli nipakkunjungianna nigaukang 
dosaya, tenamo korobang lakkulle antangkasi 
dosata. 

27 Sere mami sadia untu ikatte, iamintu 
andallekanga mae ri pangadelanNa Allataala 
siagang pepe pangngalarroiNa, lantunuai 
sagenna labusu tau mangngewaya ri 
Allataala! 

28 Tau tenaya namannuruki ri hukkung 
napassareanga Musa musti nihukkung matei, 
punna rua tallumo tau ajari sabi manassana 
salai. 

29 Teaimi sipato labi battalana musti 
hukkunganna tau angngonjo-ngonjokangai 
AnaNa Allataala. Napakatunai cera 
passijanjianNa Allataala, iamintu kamateanNa 
Almasi antangkasiai dosana. Nahinai Roh 
assarea passare malammoro. 

30 |katte niassengi inai anjo angkanaya, 
"LabalasakA! LassareA hukkungang!" 
kammayatompa angkanaya, "LaNaadeli 
Batara UmmaNa." 

31Teai sipato appakamallana punna 


tuguru taua antama ri limanNa Allataala 
Mattallasaka! 

32 Jrangi antekamma lampa-lampana 
katallassannu ngaseng ri wattu allaloa. 
Anjo wattua, ri wattunnu Nasiori cayaNa 
Allataala, teai sipato jaina parisinu: mingka 
tuli majarrekko attahang siagang akkareso. 

33 Nia wattunna nunihina siagang nigau 
takamma-kamma ri dallekanna tau jaia. 

Nia todong wattunna numminawang todong 
ampisaringi sessana tau nigau kammaya. 

34 Sjagang amminawang tongko ampisaringi 
sinana tau nitarungkua. Siagang ri wattunna 
nialle passa apa-apannu, nupassareangi 
siagang sannang pamai. Nasaba nuassengi 
angkanaya nia ijapa ri kau apa labi 
bajikanganga, akkullea attahang sagenna 
satunggu-tungguhna. 

33 | anri kammana, teako tappu 
panrannuangngi. Nasaba punna jarre 
tappanu, nia pahala lompo untu ikau! 

36 Paralluko sabara, sollanna akkulle 
nugaukang eroNa Allataala. Na lanri 
kammana lanutarimai apa Napajanjianga 
Allataala. 

37 Nasaba nia tattulisi lalang ri Kittaka 
angkanaya, "Sinampe mami nalaniamo battu 
la lalintaka battu; talaNapamonokami wattu 
kabattuanNa. 

38 Na ia ummakKu annabaya latappami 


siagang lattallasami; mingka punna nia 

ri kenanga lammonoboko, tasannangai 
pamaikKu mae ri ia." 

39Ikatte anne teaiki umma ammonobokoa 
siagang sala oloanga. Mingka ikatte umma 
matappakki mae ri Allataala siagang 
nipasalamaka ri Allataala. 

1 1 l Tappa battuanna matappa tojeng- 

tojeng mae ri apa-apa nirannuanga: 

battuanna mattantumi panrannuanta ri 
apa-apa tanicinika. 

2 Nasaba lanri tappana, naningaimo ri 
Allataala tau ri jJammang rioloa. 

3Lanri tappatta, nanipahammo angkanaya 
anne linoa nipajari battu ri KananNa Allataala, 
jari, apa-apa akkullea nicini, kajariang battu 
ri apa-apa takkullea nicini. 

4Lanri tappana, nanapassareang Habel 
korobanga mae ri Allataala, iamintu korobang 
bajikanganga na korobang napassareanga 
Kain. Lanri ia anjo tappana, nanitarimamo 
Habel ri Allataala ajari tau baji; nasaba 
manassami angkana nitarimai ri Allataala 
korobanna. Matemi Habel, mingka lanri 
anjo tappana, tuli abicarana ija sagenna 
kamma-kamma anne. 

= Lanri tappana, natamateamo Henokh; 
passangalinna niangkaki siagang nierangi 
mae ri Allataala. Tena manna sitau akkulle 
ambuntuluki, lanri niangkami ri Allataala. 

Nia tattulisi lalang ri Kittaka angkanaya 


ri tenanapa niangkaki Henokh, lebami 
napakasannang atinNa Allataala. 

6Takkulleai taua ampakasannangi atinNa 
Allataala, punna tena natappa ri Allataala. 
Nasaba inai-nai battu mae ri Allataala, musti 
tappaki angkanaya manassa nia Allataala, 
kammayatompa angkana laNasarei pabalasa 
Allataala sikamma tau amboyayai. 

'Lanri tappana nanatarimamo Nuh 
pappakainga Napassareanga Allataala mae ri 
ia; lamintu passalana apa-apa lakajarianga 
tenaya nakkulle nacini Nuh. Naturukimi 
Nuh kananNa Allataala. Jari apparemi sere 
biseang lompo. Namanassa iaminjo biseang 
lompoa ampasalamaki kalenna siagang pole 
sikamma anana siagang tubai-bainena. Jari 
nihukkummi linoa, mingka Nuh nipattojemmi 
ri Allataala nikana tau baji lanri tappana. 

8 Lanri tappana, naturukimi Abraham eroNa 
Allataala ri wattunna nikio siagang nisuro 
ri Allataala alampa mange ri parasangang 
Napajanjianga Allataala mae ri ia. Alampami 
Abraham manna natanaassenga parasangang 
lanatujua. 

9 Lalang tappana ammantammi Abraham ri 
anjo parasangang Napajanjianga Allataala, 
ajari kamma tu battu-battu. Ammantangi 
Abraham anjoreng, lalang ri kema napareka. 
Kamma tomminjo Ishak siagang Yakub, 

lebaka todong antarimai anjo janji kammaya 


battu ri Allataala. 

10 Nasaba natayangi Abraham kota eroka 
Nabangung Allataala irate ri pammentengang 
majarreka. 

ll anri tappana Abraham, nakkullemo 
angappa ana battu ri Sara, manna pole natoa 
dudumo Abraham, siagang natamanang pole 
Sara. Tappaki Abraham angkanaya manassa 
laNarupai JanjinNa Allataala. 

12 Manna pole nakanamo tulamate duduamo 
kalenna Abraham anjo wattua, mingka battu 
ri iami ammumba jaia sossorang, tenaya 
nakkulle nibilang jaina sanrapanga bintoeng 
ri langi yareka kassi ri biring tamparang jaina. 

13 Sikamma anjo kenanga tappa ngasengi 
sagenna mate. Tenapa natarimai kenanga 
anjo apa-apa Napajanjianga Allataala, 
mingka poro nacini bellaji ri pamaina kenanga 
siagang panrannuang. Nalalang kammana 
anjo napappicinikammi kenanga angkanaya 
poro tau battu-battuji kenanga ri anne linoa. 

14 Sikamma tau akkana kammaya 
napakasingara bajimi angkanaya aboyai 
kenanga parasangang lanapajaria butta 
parasanganna kenanga. 

1D Teai anjo parasangang lebaka nabokoi 
nanawa-nawa kenanga. Nasaba punna 
kamma, jaimi kasampatanna kenanga untu 
lammotere ri anjo parasanganga. 

19 Mingka manassami angkanaya nakkuki 


kenanga ri sereang parasangang labi bajika, 
iamintu parasangang niaka ri suruga. Lanri 
kammana minjo natena nasiri-siri Allataala 
nikio Allataala ri kenanga. Nasaba lebami 
Napasadiang Allataala kenanga sere kota 
untu kenanga. 

17 | anri tappana todong, nanapassareammo 
Abraham anana, iamintu Ishak, ajari 
korobang, ri wattunna nisori tappana ri 
Allataala. Lebami nijanji Abraham ri Allataala 
mingka narellakang tonji Abraham anjo ana 
sitau-taua. 

18 | ebaki angkana Allataala mae ri Abraham, 
Nakana, "Battu ri iaminne Ishak lanugappa 
sossorang lebaka Kupajanjiang mae ri kau." 

19Tappaki Abraham angkanaya koasai 
Allataala ampattallasa poleangi Ishak 
battu ri kamateanga jari akkulle nikana 
natarimami Abraham ammotere Ishak battu 
ri kamateanga. 

20 Lanri tappana, nanapajanjiammo Ishak 
sikamma barakkaka mae ri Yakub siagang 
Esau untu allo ri boko. 

21 Lanri tappana, na ri tenanapa namate 
Yakub, nabarakkakimi ana-anana Yusuf, 
ri wattunna napatanjeng kalenna ri ulu 
takkanna nanynyomba ri Allataala. 

22 Lanri tappana, na ri wattunna labirimmo 
mate Yusuf, nanapau riolomo angkanaya 
lassulumi ammotere umma Israel battu 

ri butta Mesir; kammayatompa ammolimi 


pasang angkanaya lanipaanteikamma sallang 
mayana punna matei. 

23 | anri tappana, nanicokkomo Musa ri tau 
toana tallum bulang sallona ri wattunna beru 
nilassukang. Niciniki ri tau toana angkanaya 
sanna gagana anjo anaka, siagang tena 
namalla kenanga ambalang parekangi 
parentana karaenga. 

24 anri tappana, na ri wattunna lompomo 
Musa, taerokai nikana anana ana tubainena 
karaeng Mesir. 

25 Nangaiangangi angkasiaki sessaya 
siagang ummaNa Allataala naia angkasiaki 
kasannanganga poro untu sinampekang 
lalang ri katallassang kadorakanga. 

26 Naassengi Musa angkanaya labi 
lompoangangi anggaranna nipakatunaya 
lanri Karaeng Mappasalama Napajanjianga 
Allataala, naia anggappaya sikamma 
kakalumanynyangang battu ri butta Mesir; 
nasaba pahala untu allo ri bokoa narannuang 
Musa. 

27 Lanri tappana, natamallakamo Musa ri 
pangngalarroinna karaenga nanabokoi butta 
Mesir. Alampami Musa mange ri tampa 
lanatujua sangkamma leba angkanaya lebami 
nacini anjo Allataala tenaya nakacinikang. 

28 Lanri tappana napparemo Passua- 
suarrang untu Allo Kalappassang, siagang 
nasuro babasami cera olo-olo sikamma tompo 

pakkebuna tu Israelka, sollanna tanibunoa 


ana bungasana kenanga ri Malaeka Paalle 
Nyawaya. 

23 Lanri tappana, nakkullemo tu Israelka 
alimbang ri Tamparang Ejaya, sangkamma 
leba angkana irateji ri butta kalotoroka 
ajappa kenanga. Naia tu Mesirka nialumi ri 
anjo tamparanga, ri wattunna nacoba todong 
kenanga alimbang. 

30[ anri tappana tu Israelka, naruntummo 
sikamma tembo-tembona kota Yerikho ri 
wattunna leba nainroi kenanga tuju allo 
sallona anjo tembo-tembona kotaya. 

31 Lanri tappana todong, natanibunoa 
todong anjo baine pasundala niarenga Rahab, 
siagang sikamma tau angngewayail Allataala: 
nasaba natarima bajiki mata-matana tu 
|sraelka. 

32J ari, akkullei jai pole lakubicara, mingka 
tagannakkai wattungku. Nasaba tenapa 
nakurapiki kupau Gideon, Barak, Simson, 
Yefta, Daud, Samuel, siagang nabi-nabia. 

33 | anri tappana ngaseng kenanga, 
nanabetamo sikamma karaeng ammarentaya. 
Nagaukangi kenanga apa-apa tojenga, 
sagenna natarimamo apa Napajanjianga 
Allataala. Natongkoki kenanga bawana 
singa-singaya, 

34 nabunoi pepe lompoa, tassalai kenanga 
battu ri pattobo padanga. Tena kagassinganna 
kenanga, mingka ajari kassaki, porei kenanga 

lalang ri pabundukanga sagenna nabeta 


ngaseng pasukang bansa maraenga. 

33 | anri tappana sikamma tubainea 
nanagappamo ammotere sikamma taunna 
lebakamo mate. Nia tommo ampassareangi 
kalenna nisessa sagenna mate: taerokami 
nilappassang, lanri erona nipattallasa poleang 
nanagappa katallassang labi bajikanganga. 

36 Nia nicau-cau, nicambo, nisikko rante 
nampa nipantama ri tarungkua. 

37 Nia nisambilai batu sagenna mate, nia 
nisamballe siagang garagaji, kammayatompa 
nibuno siagang padang. Mange-mangei 
alampa kenanga ammakeang kukkulu 
gimbala yareka kukkulu bembe; kasi-asi 
tallasana kenanga, nigau takamma- kammai 
siagang nisessal. 

38 Anne linoa teai tampa siratang mae ri 
kenanga. Mangei ri parang lompoa kenanga 
siagang bulu-buluka, nammantang lalang ri 
kalibong batua yareka kalibong buttaya. 

39Teai sipato lompona pammetang 
nagappaya ngaseng anjo taua lanri tappana 
kenanga! Mingka tenapa natarimai anjo apa 
Napajanjianga Allataala, 

40 hasaba nia ero Nagaukang Allataala 
mae ri katte, ia labi bajikanganga. la 
eroka Nagaukang iamintu punna tena 
nasiparurungang kenanga siagang ikatte, 
takkulleai kenanga ajari sukku bajina. 

12 ' Jari, ri passalana ikatte, jai sabi 


angkulilingiki! Lanri kammana mae 
mako, nanipela ngaseng sikontu apa-apa 
ambattaliaki siagang sikontu dosa tuli 
adakkika ri katte. Siagang mae mako nakituli 
appalumba mange ri dallekang. 

2Parallui tuli tattuju paccinitta mae ri 
Isa, nasaba lami ampabangungi siagang 
amparakal tappatta battu ri pakkaramulanna 
sagenna kalabusang. Attahangi Isa angkasiaki 
sessaya ri kayu sallika! TaNajampangiai 
angkanaya anjo matea ri kayu sallika 
sannaki appakasirina. laji bawang Naurangi 
karannuang laNakasiaka sallang. Nakamma- 
kamma anne ammempomi ri sari kanang 
empoang kalabiranNa Allataala, ammarenta 
siagang Allataala. 

3 Alle sai pikkiri antekamma sessaNa Isa 
andallekangi sikamma tu dorakaya sannaka 
batena angngewa mae ri la! Lanri kammana, 
teako laba pamaiki siagang teako tappu 
panrannuangi. 

4Nasaba lalang nuusahaina angngewai 
dosaya, tenapa nasagenna musti nia cera 
tassolong. 

3 Siagang teako kaluppai pappakaingaNa 
Allataala, ia Napassareanga mae ri kau 
sangkamma mae ri ana-anaNa! Nakana 
Allataala, "Anakku, parhatikangi baji-baji 
pangngajaraNa Batara, nutea laba pamatki 
punna Nakalarroiko. 

6 Nasaba Naajaraki Batara sikamma tu 


Nakamaseanga, na Nacambo tu Naakuia 
salaku anaNa." 

7 Parallui nutarima paccambo battua ri 
Allataala salaku pangngajara battua ri 
manggenu. Nasaba niakka ana talebaka 
nihukkung ri manggena? 

8 Punna tena nunihukkung todong 
sangkamma yangasenna ana-anaNa 
maraenga, battuanna teaiko ana tojeng- 
tojenNa. 

9 Nia manggeta ri lino. Naajarakki siagang 
nipakalabiriki. Jari, labiangampa mae ri 
Mangge rohanita, niaka ri suruga, tantu musti 
labi tundukki mae ri la sollanta attallasa. 

10 Punna naajarakki tau toata ri anne linoa 
nia batasana, situru apa nakanaya baji 
kenanga. Mingka punna Naajarakki Allataala, 
anjo untu kabajikang kalenta tonji, sollanta 
akkulle turu siagang la ajari matangkasa. 

ll Memang, ri wattunta Naajara, tena 
nasannang pamaitta ri anjo hukkunganga, 
passangalinna poro ajari labaji pamaitta. 
Mingka ri lebana anjo, ikatte tau lebakamo 
niajara, passabakkang iaminjo hukkunganga 
na kimannurukimo ri eroNa Allataala lalang 
katallassanta: sagenna ajari salewangammo 
nisaring kalenta. 

12 | anri kammana, pakkassakangi anjo 
limannu lammaya siagang anjo kulantunu 
annekkereka! 

13 Oloang lapparaka tuli nuolo ajappa, 


sollanna tena natassala urana anjo bangkeng 
lammanu, mingka ajari bajiki ammotere 
balalo. 

14 Ysahako sollannu assiama siagang 
yangasenna taua lalang katallassannu: 
kammayatompa usahako sollannu ajari 
tangkasa ri dallekanNa Batara. Nasaba punna 
takammaya anjo tena manna sitau akkulle 
anciniki Batara. 

13 J agai sollanna tena manna sitau ambokoi 
kabajikang pamaiNa Allataala:, sollanna tena 
nania ajari sanrapang lamung-lamung niaka 
racunna ri tangnga-tangnganu sagenna 
appania kasukkarang siagang Jai tau 
napanraki siagang racunna. 

16] agai sollanna tena nanunia agau sala 
yareka tanuanggara bajikai katallassang 
rohania, sangkamma lebaka nagaukang Esau. 
Nabalukangi empoanna salaku ana bungasa, 
passabakkang sipanne cadi kanre. 

17 Nanuassemmo angkanaya ribokoanganna 
anjo, eroki Esau anggappa barakka battu 
ri manggena, mingka tanisareai. Nasaba 
manna pole angngarru-arruki appala 
lanapakabaji anjo kasalanna, mingka tenamo 
kasampatang. 

18 Tena nasangkamma apa-apa nudallekanga 
siagang apa-apa nadallekanga bansa Israel 
riolo. Nasaba ia kenanga andallekangi apa 
akkullea nitagala, iamintu Bulu Sinai siagang 

pepena arinra-rinraya; andallekangi kenanga 


sassang makkappu siagang anging lompo; 

19 andallekangi kenanga sara tarompe, 
siagang sara teal sipatoka hebana. Ri 
wattunna nalangngere anjo saraya, napala 
dudumi kenanga sollanna tenamo nabicara 
pole anjo sara-saraya mae ri kenanga. 

20 Mingka tanatahangai kenanga 
allangngereki anjo parenta napabattua 
anjo saraya. Nasaba nakana anjo saraya, 
"Sikamma tau anseroal anne buluka, baji 
naolo-olo, yareka manna pole inai, musti 
nisambilai batu sagenna mate." 

21Teai sipato hebana anjo apa nacinika tu 
Israel: sagenna nakanamo Musa, "Mallakka 
siagang annekkerekka!" 

22 Mingka ikau, battu mako ri Bulu 
Sion siagang kotaNa Allataala assarea 
katallassang, iamintu kota Yerusalem niaka ri 
suruga siagang assabu-sabu malaekana. 

23 parappungang sannaka suarana nuhaderi 
lamintu passibuntulanna ana-ana bungasaNa 
Allataala, ia niaka areng-arenna tattulisi 
lalang ri suruga. Allataala nudallekang, 
Hakinna sikontu rupataua. Roh-rohna tau 
bajika siagang tau lebakamo nipasukku 
tallasana nudallekang. 

24|sa nudallekang patteteang amparekai 
anjo parjanjiang berua; cera nipababasaka 
nudallekang, iamintu cera ampattantui labi 

bajina apa-apaya, naia napattantua cerana 


Habel. 

25 Lanri kammana, tutu laloko, gassingka 
taerokako ampilangngeri kananNa Tau 
ampabattuai biritta battua ri Allataala. la 
tau tenaya naero ampilangngeri biritta 
nipabattua battu ri Allataala lalang ri 
anne linoa, takkulleai allariangi kalenna. 
Labiangampa ikatte anne, allangngerekai anjo 
abicaraya battu ri suruga! Punna taerokaki 
ampilangngeri, antekamma bateta lakkulle 
talappasa. 

26 Anjo wattua nipatabangkai linoa ri 
saranNa. Mingka kamma-kamma anne 
ajanjimi pole Nakana, "LaKupatabangka 
iji sikalipi pole, teai linoa bawang, mingka 
langika pole." 

27 Bicara angkanaya "sikalipi pole" 
Napanassai angkanaya lanigoccangi siagang 
lanipelaki sikontu lino lebaka nipare, sagenna 
ia mami ammantang sikamma tenaya 
nakkulle tagoccang. 

28 | anri kammana, paralluki appala sukkuru 
mae ri Allataala, lanri nitarimana battu ri 
Allataala, kakaraengang tenaya nakkulle 
tagoccang. Paralluki appala sukkuru siagang 
mappakalabiri anynyomba mae ri la siagang 
malla, situru cara Nakaerokia KalenNa 
Allataala. 

29 Nasaba anjo Allataalata sanrapangi pepe 
appakamutunga. 

13 l Paralluki tuli sikamaseang salaku tu 


Karisteng assaribattanga. 

2Teako battala pamaiki antarimai ri 
ballanu tau tenayapa nuassengi. Nasaba 
lanri nugaukanna anjo kammaya, naleba 
nia tau antarimai malaekaka ri ballana, 
na tanaassenga angkanaya malaeka anjo 
natarimaya. 

3 Urangi tau niaka lalang ri tarungkua, 
sanrapang angkana nia tongko lalang ri 
tarungkua siagang kenanga. Kammayatompa 
urangi tongi tau nigau takamma- kammaya, 
sanrapang angkana ikau nipakamma tongko 
anjo. 

4Sikontu taua musti napappicinikangi 
angkanaya napakalompoi nikanaya 
panikkang:, iaminjo sabana naparallu 
massing tamalanrea tukkalabinia sijarreki ri 
pakkalabinianna. Inai-nai agau sala yareka 
assalimara laniadeli ri Allataala. 

> Teako eroki nikoasai ri sipa angngondang 
dudua doe lalang katallassannu, mingka 
parallui nukasukkurang apa-apa niaka ri 
kau. Nasaba lebaki Nakana Allataala, "Tena 
nalaKubalang parekangko yareka tena 
nalaKubokoiko." 

6Lanri kammana kibaranimo angkana, 
"Batara Pannulungku, tenamo nakumalla. 
Apa lakkulle nagaukang taua mae ri nakke?" 

7 Teako kaluppai sikamma pamimpinnu, 
ampabattuai pappasanNa Allataala mae 

ri kau. Parhatikangi antekamma batena 


attallasa siagang antekamma batena 
mate kenanga, kammayatompa contoimi 
katappakkanna kenanga. 

8Tuli kammana Isa Almasi, baji na riolo, 
kamma-kamma anne, siagang sagenna 
satunggu-tungguhna. 

9 Teako sarei kasampatang ajarang 
mara-maraenga ampakalinguko. Musti 
nipakajarreki atinta lanri kabajikang pamaiNa 
Allataala: iaminjo bajika mae ri katte; 
jari teai paratorang- paratoranna agamaya 
ri passalana kanre-kanreanga. Sikamma 
tu rioloa, anturukiai anjo paratorang- 
paratoranga, tena ngaseng nagappai 
matu-matunna. 

10|katte nia tampa pakkorobangnganta untu 
assare korobang mae ri Allataala. Na anjo 
imang-imang allayania lalang ri KemaNa 
Batara, tena hana angkanrei anjo korobang 
niaka irate ri anjo tampa korobanga. 

11 Cera olo-olo nipassareanga ajari korobang 
untu antangkasi dosaya, nierangi ri imang 
lompoa mange ri Kamara Kaminang 
Matangkasaka, mingka kalenna anjo 
olo-oloka nitunui ri pantaranganna kemaya. 

12 | aminjo sabana napantarangamna todong 
pakkebu lompona kotaya mate Isa, sollanna 
nakkulle Natangkasi dosana sikontu ummaNa, 
lanri anjo cera KalenNa. 

13 Lanri kammana, mae mako nakialampa 


mae ri la, ri pantaranganna paballa- 
ballakanga, nakimminawang todong nihina 
siagang la. 

14 Nasaba tena pammantanganta untu 
satunggu-tungguna ri lino; ikatte aboyaki 
pammantangang untu labattua. 

15 Lanri kammana, tete ri Isa, paralluki tuli 
mammuji-myuji ri Allataala; iaminjo ajari 
korobang sukkurutta mae ri la, nipassareanga 
lalang kana-kana nipaua untu ampakalabiriki 
arenNa. 

16Teako takkaluppai agau baji siagang 
situlung-tulung, nasaba iaminne kammaya 
korobang-korobang ampakasannangai atinNa 
Allataala. 

17 Turuki parentana pamimping-pamimpinnu, 
siagang tundukko mae ri kenanga. Nasaba 
tuli naparhatikangi kenanga nyawanu, 
namusti attanggong jawaki kenanga mae ri 
Allataala. Punna nuturuki kenanga, akkullei 
kenanga anjama siagang sannang pamaina; 
punna tena, akkullei ajari sina pamaina 
kenanga anjama, napunna kamma latena 
matu-matunna mae ri kau. 

18 Tuli appala doangko untu ikambe. Sanna 
tappana angkana cinongi ati mailalanna 
ikambe, nasaba ilalang sikontu-kontuna, tuli 
eroki ikambe anggaukangi apa-apa tojenga. 

19 Kalengku pole ampala dudui, sollanna 


nupappala doanganga, sollanna linta Allataala 
ampoteranga mae ri kau. 

20 Napattallasa poleammi Allataala Batarata 
Isa battu ri kamateanga. Lanri iaminjo 
kamateanNa nakamma-kamma anne 
ajarimi Pakalawaki Malabiri mae ri katte, 
sanrapanga gimbalaNa ngaseng. la tomminjo 
kamateanNa ampattantui parjanjiang 
mannannungang Napareka Allataala siagang 
ikatte. 

21 Poro Allataala, iamintu kabattuanna 
barakka kasalewanganga ampassukku 
ngasengko siagang sikontu apa-apa baji, 
nuparalluanga untu anggaukangi eroNa. 
Poro tete ri Isa Almasi, naNagaukang 
Allataala lalang ri kalenta apa Nakaerokia. 
Poro tuli nipuji-puji Almasi sagenna 
satunggu-tungguna! Aming. 

22 Kupalaki sollanna nuparhatikang anne 
sikamma pappakaingakku siagang sabara, 
nasaba tenaja nalabu dudu anne surakku. 

23 Parallui nuasseng angkanaya 
nilappassammi saribattanta Timotius 
battu ri tarungkua. Punna battu sallang 
anrinni ri tampakku, kuerang tonji antu 
sallang battu angkunjungiko. 

24 Pabattuanga sallangku mae ri sikamma 
pamimpinnu siagang mae ri sikontu UmmaNa 
Allataala. Tarima tommi sallang battua ri 
sikamma saribattanta ri Italia. 

23 Poro nibarakkaki ngasengko ri Batara. 


Yakobus 


1 l Natarimai sikontu UmmaNa Allataala, 
ia niaka tassiara ri sikontu linoa. Sallang 
battu ri nakke Yakobus, atanNaya Allataala 
siagang Batara Isa Almasi. 

2 Sikamma saribattangku! Punna nukasia 
arupa-rupaya paccoba, parallui nubilang upa 
kalennu. 

3 Nasaba nuassemmi, angkanaya punna 
attahangko ri tappanu mae ri Batara ri 
wattunnu nataba paccoba, wasselena 
lamintu: ajari mako tau sabara. 

4Bolimi kamma pila katambang sabaranu 
sagennu ajari makassa siagang sukku 
kammayatompa tenamo apa-apa 
kakurangannu. 

3 Pumna nia tau ri kau ngaseng kurang 
pangngissengang, parallui nupappalakkang 
battu ri Allataala, sollanna nisare 
pangngissengang battu ri Allataala, nasaba 
yangasenna taua akkullei Nasare Allataala 
lanri lammoro pamaiNa, kammayatompa lanri 
pangngamaseanNa. 

5|nai-nai appala, musti tappaki appala: 
takkulleai bata-bata. Nasaba inai-nai 
bata-bata, sanrapangi bombang ri tamparang 
nairika anging anrai- kalau. 

7 Anjo tau kammaya tena nattantu 


pikkiranna: takkulleai napattantu baji sikontu 
apa-apa nagaukanga. Lanri kammana, tena 
tommo nakkulle maminasa untu langgappa 
apa-apa battu ri Batara. 

8(1:7) 

9 Tau Karisteng kasi-asia parallui marannu 
punna nipakatinggi ri Allataala. 

10 kammayatompa tau Karisteng 
kalumanynyanga parallu tongi marannu 
punna nipakatuna ri Allataala. Nasaba 
lalanynyaki anjo tau kalumanynyanga 
sanrapang rukuka. 

11Ri wattunna battu alloa nanitaba ri 
bambang sarrona, kalumemmi anjo rukuka 
sagenna rurusu bungana siagang tappelami 
kagaganna. Kamma tomminjo mae ri tau 
kalumanynyanga: laancuruki ri wattunna 
napajappa usahana. 

12 Maupaki tau sabaraka ri wattunna nataba 
paccoba. Nasaba punna akkullemi attahang 
lalang ri anjo paccobaya, lanatarimami 
passawallanna, liamintu katallassang lebaka 
Napajanjiang Allataala mae ri sikamma tau 
mangngamaseanga ri la. 

13 pymna nia tau nigoda ri anjo paccoba 
kammaya, takkulleai angkana, “Anjo 
pagodaya, pagoda battu ri Allataala," nasaba 
takkulleai Allataala nigoda ri kajadallanga, 
kammayatompa tena todong naleba nagoda 
taua, manna pole inai. 

14 Mingka iapa natagoda serea tau punna 


nipagio siagang nikai ri kaerokang Jadalana. 

15 Nampa, punna naturukimo anjo kaerokang 
jadalana, iaminjo allassukang dosa, napunna 
jarremo anjo dosaya, iaminjo angngerang 
kamateang. 

16 Sikamma saribattangku, sannaka 
kukarimangnginna, teako kau eroki nitipu! 

17 Sikontu passare bajika siagang hadia 
sukkuka, sangnging battu ngaseng ri 
suruga, nipaturunga ri Allataala, ampajariai 
sikontu apa-apa singaraka ri langika. 
lami Allataala tamamminraya, tenaya 
Nammoli bayang-bayang lanri pamminroanna 
apa-apaya. 

18 | anri ero KalenNa na Napajariki ana-anana 
tete ri kana matojenNa. Nagaukammi anjo 
kammaya sollanta anggappa tampa lomoro 
sere ri tangnga-tangngana sikontu apa-apa 
attallasa lebaka Napajari. 

19 Sikamma saribattangku, sannaka 
kukarimangnginna! Parhatikangi anne 
baji-baji! Sikontu taua musti lintaki 
mappilangngeri, mingka tena nakkaro- karo 
ero abicara siagang tena nalinta larro. 

20]nai-nai larro takkulleai nagaukang 
apa-apa bajika, ia nakarannuanga atinNa 
Allataala. 

21 anri kammana, pela ngasemmi sikontu 
kabiasang ramasaka siagang Jadalaka. 
Tarimami siagang ati matuna kana-kana 

Nalamunga Allataala lalang ri atinnu, nasaba 


anjo kana-kanaya nia kakoasanna untu 
ampasalamakko. 

22 Parallui nugaukang apa-apa Napaua 
Allataala: teako poro nullangngerenaja 
bawang, sagenna sangkammami nuballe- 
ballei kalennu. 

23|nai-nai allangngereki kananNa Allataala, 
mingka tena nagaukangi, sanrapangi tau 
ancinikai rupanna sitojennaya ri carammenga. 

24 ebaki naparhatikang baji-baji, alampami 
siagang nakaluppaimi angkana antekamma 
anjo rupanna. 

25 Anjo hukkunNa Allataala sukkuki siagang 
makoasal untu ampakabebasaki rupataua. 
Na inai-nai ansalidiki siagang amparhatikang 
baji-bajiki kammayatompa anggaukangi 
anjo hukkung-hukkunga, jari tena na 
nalangngereja bawang nampa nakuluppai, 
lami lanibarakkaki ri Allataala lalang sikontu 
apa-apa nagaukanga. 

26 Punna nia tau nakana kalemna tutu ri 
agamaya, mingka tena nakatutui lilana, 
anjo taua naballe-balleimi kalenna, tenamo 
matu-matunna sambayanna. 

27 Tutu situlusuna siagang sitojennaya ri 
agamaya situru pacciniNa Allataala, iamintu 
annulunga ana-ana kukang siagang janda- 
janda kasi-asi, kammayatompa mangngatutui 
ri kale sollanna tena nanipanraki ri anne linoa. 

2 1 Sikamma saribattangku! Salaku tau 


tappa mae ri Batara Isa Almasi, Batara 
Kaminang Malabirika, tea laloko passimmara- 
maraengi parannu tau situru apa nacinika 
mata. 

2 Nasaba pumna nia sere tau kalumanynyang 
ammake cincing bulaeng siagang pakeang 
gaga-gaga battu ri passere-sereannu, nampa 
nia pole tu kasi-asi ammakeang kekke- kekke, 

3 labi nupakalabirangammi anjo tau 
ammakeang gagaya. Nukanamo ri ia, 
“Anrinniki ammempo ri kadera kaminang 
bajika." Mingka mae ri anjo tu kasi- 
asia nukanamo, "Anjoreng mako mae 
ammenteng," yareka nukana, "Anrinni mako 
ri daparaka ammempo." 

4Lanri kammana anjo batenu, 
nupassimmara-maraemmi parannu tau 
siagang pikkirang Jadalami nupake 
angnganggaraki parannu tau. 

> Urangi sikamma saribattangku, sannaka 
kukarimangnginna! la tau nicini kasi-asia ri 
anne linoa, iami nipilei ri Allataala untu ajari 
tu kalumanynyang lalang ri katappakkanga. 
laminjo tau kammaya lajari UmmaNa 
Allataala situru Napajanjianga Allataala mae 
ri sikamma tau angkamaseangai. 

6 Mingka ikau nuhinai tu kasi-asia: na 
sikontutoj enna jaji anjo tu kalumanynyanga 
anjallakkangko siagang anreresangko mange 
ri pangadelanga! 

'laminjo kenanga anghinai areng malabiri 


nutarimaya battu ri Allataala! 

8 Nugaukammi annabaya, punna nugaukang 
hukkung Kakaraengang niaka tattulisi 
lalang ri Kittaka angkanaya, "Paralluko 
angkamaseangi parannu tau, sangkamma 
nukamaseanna batangkalennu." 

9 Mingka punna nupassimmara-maraeng 
parannu tau situru apa nacinika mata, agau 
dosa mako, siagang napanyatami hukkunNa 
Allataala angkanaya nudakkaimi hukkunga. 

10 | nai-nai andakkai kalaserenna hukkunNa 
Allataala, sikontutoj enna nadakkai ngasemmi 
anjo hukkunga. 

ll Nasaba la angkanaya, "Teako agau 
bawangi," la tonji angkanaya, "Teako 
ammunoi." Jari punna tena nugau bawang, 
mingka ammunoko, sikontutoj enna nudakkai 
tommi anjo hukkunga. 

12 Abicara mako siagang appanggaukang 
mako salaku tau laniadelia situru hukkunNa 
Allataala ampakabebasakai rupataua. 

13 Nasaba talaNapanyatayai 
pangngamaseanNa Allataala mae ri tau 
tenaya nangngasseng mangngamaseang. 
Mingka labi jarrekangangi pangngamaseanga 
na anjo hukkunganga! 

14 Sikamma saribattangku! Apa matu- 
matunna angkana taua, "Inakke tappakka, " 
punna tena napanyatai anjo katappakkanna 
lalang ri panggaukanna? Maka akkullei anjo 

katappakkang kammaya ampasalamaki anjo 


taua? 

15 Ebara angkana nia sere parannu tau 
parallu care-care siagang tena nangganna 
kanre allo-allona. 

16 Apa matu-matunna punna nukana ri anjo 
taua, “Salamakko ammake pakeang kammu 
siagang salamakko ri mangnganrenu!" punna 
tena nusarei anjo apa naparalluia ri tallasana? 

17 Kammatommi anjo ri katappakkanga: 
punna tena nanipanyatai lalang ri 
panggaukanga, tena matu-matunna anjo 
katappakkanga. 

18 Gassingka nia tau angkana, "Nia tau 
tanjeng ri tappana siagang nia todong tau 
tanjeng mae ri panggaukanna." Lakukanamo 
ri ia, "Picinikiangsa antekamma batena 
akkulle taua nikana tappa mingka tena 
nanyata lalang ri panggaukanna, nampa 
kupicinikiang todong lalang ri panggaukangku 
untu ampanyatai angkanaya manassa nia 
tappakku." 

19 Sai tappakko angkanaya anjo Allataala 
sereji bawang? Kammatojengi! Kamanna 
setanga tappa tonji siagang annekkeremi 
napakamma malla! 

20 Manassa sanna dongonu! Maka paralluko 
nipabuttiang angkanaya manassa tena 
matu-matunna nia tappatta punna tena 
nanyata lalang ri panggaukanta? 


© Yakobus 2.211 3.1 AE 
21 Ciniki anjo boe-boeta Abraham. Nitarima 


bajiki ri Allataala lanri panggaukanna, 
lamintu ri wattunna napassareang anana, 
lamintu Ishak, mae ri Allataala irate ri tampa 
pakkorobangnganga. 

22 Anrinni anassami angkanaya anjo 
katappakkanga musti nipanyatai lalang ri 
panggaukanga sollanna ajari sukku. 

23 Anjo siturumi nakanaya lalang ri Kittaka, 
"Tappaki Abraham mae ri Allataala, siagang 
lanri iaminjo tappana nanitarimamo ri 
Allataala salaku tau anggaukangai eroNa 
Allataala." laminjo sabana nanigallaramo 
Abraham, "Agang bajiNa Allataala. " 

24) ari singarami kamma-kamma anne, 
angkanaya nanitarima baji taua ri Allataala 
lamintu lanri panggaukanna anjo taua; jari 
teai lanri tappana bawang. 

2? Cini tongi anjo Rahab, iamintu baine 
pasundalaka. Nitarima bajiki ri Allataala lanri 
panggaukanna, iamintu ri wattunna natarima 
ri ballana mata-matana bansa Israelka 
siagang natulunna kenanga lari ri oloang 
maraenga. 

20] ari, sanrapang tubua punna tena 
rohna nikana matei, kammatommi anjo 
katappakkanga, punna tena nanyata lalang 
ri panggaukanga nikanami mate anjo 
katappakkanga. 

1 Sikamma saribattangku! Teako jai dudui 
ero ajari guru. Nuassengi angkanaya 

ikatte ajari gurua lalabi terassangangi punna 


niadeliki na tau maraenga. 

2|katte amole-mole ngasengki appare 
kasalang. Mingka inai-nai tena lebaka appare 
kasalang lalang ri bicaranna, iami tau sukku, 
akkullea angkoasai sikontu batangkalenna. 

3 Punna nisamangi bawana jaranga sollanna 
akkulle naturuki erotta, akkullemi nilewai 
sikontu batangkalenna anjo jaranga. 

4 Angngalle tongko pangngebarang mae ri 
kappalaka. Manna pole sanna lompona anjo 
kappalaka siagang akkulle nierang ri anging 
sannaka lompona, mingka akkullei nilewai 
siagang pallewai sannaka cadina, situru 
nakaerokia juraganga. 

> Kammatommi anjo pangngebaramna lilata: 
manna sanna cadina anjo lilata, mingka 
akkullei napattampoang kalenna ri passala 
apa-apa lompoa. Nawa-nawa sai antekamma 
lompona romanga, mingka akkullei akkanre 
passabakkang pepe sannaka cadina! 

6 Anjo lilaya sanrapangi pepeka. lami 
akkulle nakabattui kajadallanga lalang 
ri batangkalenta:, akkullei alabang anjo 
kajadallanga mae ri sikontu batangkalenta 
battu ri anjo lilaya. Akkullei ammutung 
sikontu katallassanta napakamma pepe 
battua ri naraka, passabakkang lilata. 

7 Arupa-rupai olo-olo sekke, jangang- 
jangang, olo-olo aloloka rawa ri buttaya, 
kammayatompa juku-juku liaraka, akkullei 

nipajari annaba; najaimo olo-olo liara napajari 
annaba rupataua. 

8Mingka tena mamna sitau akkulle 
ampannabai lilaya. Anjo lilaya teai sipato 
jadalana, siagang takkulleai nilewai: rassi 
racung akkullea ammuno. 

9 Akkullei nipake untu appala sukkuru mae 
ri Batara siagang Manggeta, mingka akkulle 
tongi nipake untu ampakkanal paranta tau, 
lebaka Napajari Allataala situru rupanNa. 

10 Battu ri bawaya assulu kana-kana appala 
sukkuruka, mingka battu ri iatommi anjo 
bawa serea assulu kana-kana ansapatai 
taua. Mustina tena nakamma anjo, sikamma 
saribattangku! 

11 Maka nia sere timbuseng jene appasulu 
jene laba nappasulu todong jene pai? 

12 Anjo poko araya, saribattangku 
ngaseng, takkulleai ajari Zaitun rapponna: 
kammayatompa anjo poko anggoroka 
takkulleai ajari laba jenena. 

13 Punna nia tau carade siagang baji ateka ri 
tangnga-tangnganu, parallui napappicinikang 
katallassang bajika, nagaukangi apa-apa 
bajika, kammayatompa caradeki na tuna 
pamai ri katallassanna. 

14 Mingka punna pakimburuko, punna 
parisi pamainu, siagang punna kaparalluang 
kalennu bawang nuondang, tea mako 
pattampo-tampoangi anjo kacaradekannu, 

nasaba punna kamma anjo nuputara-balemi 


biritta katojengang battua ri Allataala. 

13 Anjo kacaradekang kammaya tena nabattu 
ri suruga assalana. Mingka battu ri lino, battu 
ri hawa napasuna rupataua, siagang battu ri 
setanga! 

16 kemae-kemae nia sipa pakkimburuang 
siagang sipa kaparalluang kalenna bawang 
naondang, anjoreng tommi nia karicuang 
siagang arupa-rupa kajadallang. 

17 Mingka inai ampatangi kacaradekang 
battu ratea ri suruga, lami macinong, 
nangai assiamaka, sombereki, siagang 
mappilangngeri. lami sanna jaina 
pangngamaseanna siagang anyatami 
panggaukang-panggaukang bajina. Tena 
nabattala siali, siagang tena nangai 
assara-sarai. 

18 Memang anjo kabajikanga, iami wassele 
binena passiamakkang napakioroka tau 
nangaia assiama! 

4 l Battu kemae assalana passibajianga 

siagang pabeseranga ri tangnga- 
tangnganu? Sai battu ri sikamma cinna tuli 
abesereka lalang ri kalennu untu anggappai 
kasannangang linoa. 

2 Cinnako, mingka tena nunggappa: jari ero 
mako ammuno! Lompoi sumanganu, mingka 
tanugappayali apa nuboyaiya: jari abesere 
mako siagang assibaji mako. Tena nunggappa 
apa-apa, lanri tena nuppala mae ri Allataala. 

3 Siagang manna pole leba mako appala, 


mingka tena nunggappa, lanri salai 
pattujunnu, anjo apa nupalaka sangnging 
untu kasannangang kalennu bawang. 

4Teai ngasengko tau majarre! Maka 
nuassengi angkanaya punna agangko mae 
ri linoa, ajari musuko mae ri Allataala? Jari 
inai-nai ero ajari agang mae ri anne linoa, 
napajarimi kalenna musu mae ri Allataala. 

3 Teako kapangngi angkanaya tena sabana 
punna nakana Kittaka, "Ilalang ri kalenta 
nia Naboli Allataala Roh sannaka terasana 
cinnana." 

6 Mingka manna nakamma, labi 
terassangangi pangngamaseang 
Napassareanga Allataala mae ri katte 
na anjo cinnana roh niaka ri katte. laminjo 
sabana na nia todong tattulisi lalang ri kittaka 
angkanaya, "Nimusui ri Allataala tau tampoa, 
mingka Nakamaseangi tau tunaya atinna." 

7Lanri kammana, tundu mako mae ri 
Allataala, siagang ewai Billisika, sollanna lari 
Billisika battu ri kau. 

8 Areppesekko mae ri Allataala nareppese 
todong Allataala mae ri kau. Bissaimi limannu, 
ikau tau dorakaya! Siagang tangkasi atinnu, 
ikau tau arua nyawaya! 

9 Paralluko angngarru siagang appiraung 
lanri nusassala tojenna kalennu: parallui 
amminra kakkalanu ajari karru, siagang 
amminra karannuannu ajari sina! 

10 Paralluko ampakatunai kalennu ri 


dallekanNa Batara, sollannu Napakatinggi 
sallang Batara. 

11 Sikamma saribattangku: teako assicalla- 
callai yareka teako assisala- salakangi. 
| nai-nai ancallai yareka ansalakangi paranna 
tu Karisteng, nacallami siagang nasalakammi 
hukkunNa Allataala. Na punna nusalakammo 
hukkung-hukkunNa Allataala, manassa 
tenamo nanuturuki anjo hukkung-hukkunga, 
passangalinna ajari mako haking mae ri anjo 
hukkung-hukkunga. 

12 Na sikontutoj enna sereji nia hana assarei 
hukkung siagang angngadeli rupataua. 
lamintu Allataala, niaka kakoasanNa 
ampasalamaki siagang anghukkungi 
rupataua. Jari, inaiko antu, sagennu akkulle 
ansalakangi parannu tau? 

13 Sikamma saribattangku: ikau angkanaya, 
"Anne alloa yareka ammuko, erokka alampa 
mange ri kota anu nakuammantang anjoreng 
sitaung untu adanggang siagang aboya doe," 
pilangngeri anne pappakaingakku. 

14 Apa lakajariang lalang ri katallassannu 
ammuko, tena sikali nanuassengi! Sanrapang 
leba jako umbu sinampe duduaji kacinikang, 
nampa alanynya. 

15 Mustina lakammai anne batenu angkana, 
"Punna Naerokang Batara, lattallasama 
siagang lakugaukammi anne yareka anjo." 

19 Mingka kamma-kamma anne ajari tampo 


mako siagang lompomi bicarannu. Anjo bicara 
lompo kammaya sala ngasengi. 

17 | anri kammana, inai-nai angngassengi 
apa bajika, nanaasseng angkanaya musti 
nagaukangi anjo apa bajika mingka tena 
nagaukangi, anjo taua dorakami. 

1Sikamma saribattangku, 
akkalumanynyanga! Pilangngeri 
anne pappakaingakku. Paralluko angngarru 
siagang appiraung lanri lanukasiana 
kasessanga! 

2 Ajari bottomi kakalumanynyangannu. 
Nakanremi kacoa pakeannu. 

3 Attaiammi bulaennu siagang peranu: 
laminjo taianna lajari sabi angngewayako 
siagang lajari sanrapang pepe langkanreai 
tubunu sagenna labusu. Nupattambung- 
tambummi pabarang-barangannu ri anne allo 
kalabusanga. 

4Tanubayarrai gajina sikamma tungnganre 
gajia ri kokonnu. Kamma-kamma anne 
pilangngerimi kunrarenna kenanga! Sikamma 
tau ampassereai wasselena kokonnu akkiok- 
kiomi appala tulung mae ri Allataala: siagang 
Nalangngeremi Allataala, Batara Kaminang 
Koasaya anjo pakkiona kenanga. 

3 Allabi-labi mako ri katallassannu, siagang 
nukasiami kasannanganga ri anne linoa. 
Sanrapangko tau nupakacomoka kalennu 
untu lanisamballe sallang ri allo labattua. 

6 Nuhukkummi siagang nubunomi tau tenaya 


salana, na tanaewayako kenanga. 

7Lanri kammana, sabara ngasengko 
saribattang, sagenna battu Batara. Ciniki 
antekamma sabarana palamung-lamunga 
antayangi wassele lamung-lamung lompoa 
anggaranna mae ri ia. Sabaraki antayangi 
wattu bosia siagang wattu parapponna 
lamung-lamunna. 

8 Parallu tongko sabara siagang lompo 
pamainu, nasaba areppesemi allo 
kabattuanNa Batara. 

9 Teako taliwakki larronu siagang teako 
sisalakangi, sollanna tena Nahukkungko 
Allataala. Urangi! Areppesemi hakinga! 
Abirimmi battu! 

10 Sikamma saribattangku, urangi nabi-nabi 
abicaraya lalang arenNa Batara. Sabaraki 
kenanga angkasiaki kasessanga. Jari 
angngalle mako conto mae ri kenanga. 

11 Nigallarami kenanga tau sunggu, lanri 
sabarana kenanga. Nulangngere tommi 
kasabarranna Ayub, siagang nuasseng tommi 
antekamma batena nibarakkaki ri Batara, 
ri kalebakkanna. Nasaba teai sipato baji 
pamaiNa siagang lompo pangngamaseanNa 
Batara. 

12 Sikamma saribattangku: ia lomoro serea, 
lamintu: Teako assumpai, baji nanupau 
langika, baji nalinoa, yareka naapa-apa mamo 
nupau. lamo bawang nupau angkanaya "Iyo" 

punna iyo memang todong, siagang "Tena" 


punna tena memang todong, sollanna tena 
naNahukkungko Allataala. 

13 Punna nia ri tangnga-tangnganu tau susa, 
parallui appala doang. Punna nia tau rannu, 
parallui akkelong mammyji ri Allataala. 

14 Punna nia tau garring parallui nakio 
pamimping-pamimping jamaaka. Siagang 
parallui anjo pamimping- pamimping jamaaka 
ampappala doangangi siagang ansapui 
minynya lalang arenNa Batara anjo tau 
garringa. 

15 | nai-nai appala doang siagang tappa 
tojeng-tojeng mae ri Batara, lanipamollei 
battu ri garrinna. Lanipamollei garrinna 
ri Batara, siagang lanipammopporangi 
dosa-dosana lebaka nagaukang. 

16] anri kammana, paralluko massing 
ammangakui kasalannu mae ri parannu tau, 
siagang sipappala doangangko, sollannu 
nipammolle. Pappala doangang situruka 
eroNa Allataala, lompo sikali kakoasanna. 

17 Anjo Elia, tau biasa tonji kamma ikatte. 
Attoj eng-tojengi appala doang sollanna 
tena naturung bosia; apaji natena tojemmo 
naturung bosia tallun taung assitangnga 
sallona. 

18 Nampa ribokoanganna appala doammi 
pole: apaji naturummo bosia battu ri langika 
sagenna niamo pole wasselena tanaya. 

19 Sikxamma saribattangku! Punna nia tau 


ri tangnga-tangnganu taerokamo anturuki 
pangngajarang battua ri Allataala, nampa nia 
tau akkulle ampoterangi anjo taua mae ri 
Allataala, 

20 yrangimi anne nakanaya Kittaka: Inai-nai 
ampoterangi tau dorakaya mange ri oloang 
tojenga, lami ampasalamaki nyawana anjo 
tau dorakaya battu ri kamateanga siagang 
ajari saba najai dosa nipammopporang. 


1 Petrus 


1 l Natarimai sikamma saribattangku, 
umma Napilea Allataala, niaka tassiara 

ri bori bellaya, iamintu ri daera-daera 
Pontus, Galatia, Kapadokia, Asia, siagang 
Bitinia. Anne suraka battu ri nakke, Petrus, 
tunisuroNa Isa Almasi, kuminasai ri Allataala 
sollannu Nasare ngaseng allabi-labi barakka 
siagang kasalewangang. Nipileiko ajari 
UmmaNa Allataala situru ero laNagaukanga 
Allataala Manggea. Siagang nipajari mako 
matangkasa ri RohNa Allataala sollannu 
ajari Umma KalenNa Allataala, siagang 
sollannu mappilangngeri ri Isa Almasi siagang 
nitangkasi ri ceraNa. 

2(1:1) 

3 Maeko nakiappala sukkuru mae ri Allataala, 
ManggeNa Batarata Isa Almasi! Sanna 
mangngamaseanNa mae ri katte: lanri 
kammanami anjo naNasare maki katallassang 
beru. Carana iamintu, Napattallasa poleangi 
ammotere Isa Almasi battu ri kamateanga. 
|aminne assareki panrannuang attantua. 

4 Manrannuangki untu langgappai barakka- 
barakka Nabolika ri suruga, sagenna 
takkullea panra yareka ajari botto, yareka 
ajari alangnge. 


1 Petrus 1.51 10 | 
3 Yangasenna anjo nipasadiai untu ikau, 


lanri tappa mako ri Allataala. Jari nijagai 
mako siagang kakoasanNa Allataala, 
sollanna akkulle nutarima kasalamakkang 
lebakamo nipasadia untu nipanyata sallang ri 
kalabusang jammanga. 

6 Lanri kammana, paralluko rannu ri 
pamainu, manna pole kamma-kamma anne 
untu sinampekang musti ajari sinai pamainu 
lanri arupa-rupana paccoba antujuko. 

7Matu-matunna ngaseng anjo iamintu 
sollanna akkulle abutti katappakkang 
tojeng-tojennu mae ri Batara yareka tena. 
Manna bulaeng akkullea panra niuji tonji 
siagang pepe. Jari, anjo katappakkannu labi 
lompoangangi anggaranna na bulaenga: 
jari musti niuji tongi sollanna ajari jarre. 
Siagang lanri kammana, lanipuji mako 
siagang lanipakalabiri mako, kammayatompa 
lanipakatinggi mako sallang ri allo 
kabattuanNa ammotere Isa Almasi. 

8 Mangngamaseangko ri la, manna pole 
tanucinika riolo. Siagang tappakko ri la 
manna pole tanucinika kamma- kamma 
anne. laminjo sabana nanurannu, siagang 
nanukasia karannuang malabirika siagang 
sukkaraka nicarita. 

9 Nasaba nugappami wasselena, iamintu 
kasalamakkanna nyawanu. 

10 | ami anjo kasalamakkang napilajari bajika 
siagang nasalidikia nabi-nabia:, siagang napau 

labi riolomi kenanga barakka Napassareanga 


Allataala mae ri kau. 

11 Nasalidikimi kenanga angkanaya 
antekamma siagang ringngapanna 
nalakajariang anjo passalaka, iamintu 
Napakkanaya RohNa Almasi niaka lalang 
ri kalenna kenanga. Anjo wattua napau 
labi riolomi RohNa Almasi mae ri kenanga 
passalana kasessang laNakasiaka Almasi 
siagang kalabiranNa lanyataya ribokoanganna 
anjo. 

12 Napaumi Allataala mae ri anjo nabi-nabia 
angkanaya anjo apa nagaukanga kenanga 
teai untu kaparalluang kalenna kenanga, 
passangalinna untu kaparalluannu:, iamintu 
apa-apa singarakamo nulangngerena 
kamma-kamma anne battu ri sikamma tau 
ambirittakangai anjo Kabara Baji ri passalana 
Isa Almasi. Napabattumi kenanga anjo 
kabaraka mae ri kau ngaseng lalang koasaNa 
RohNa Allataala, nikiringa battu ri suruga. 
Balalo manna sikamma malaekaka ero tongi 
angngassengi anjo kabara nabirittakanga 
kenanga. 

13 | anri kammana, paralluko tuli ajaga-jaga. 
Tutuko siagang manrannuang toj eng-toj engko 
mae ri barakka lanipassareanga mae ri kau ri 
wattunna battu Isa Almasi sallang. 

14 Mappilangngeriko mae ri Allataala, siagang 
teako turukiangi eronu rioloa, ri wattunna 
tenapa nuassengi Allataala. 

15 Mingka, paralluko matangkasa lalang 


sikontu apa nugaukanga, sangkamma 
matangkasaNa anjo Allataala angkiokako. 

19 Nia tattulisi lalang ri Kittaka angkanaya, 
“Paralluko matangkasa, nasaba iNakke 
tangkasaka. " 

17 Ri wattunnu appala doang, akkio 
Manggeko mae ri Allataala. Jari, lami anjo 
Allataala langngadeli rupataua situru massing 
panggaukanna, na tena nalammile tau. 
Lanri kammana, genteng ri nianu ija ri anne 
linoa, parallui nupakalabiri Allataala lalang ri 
katallassannu. 

18 Nuassengi apa lebaka nipabayarrang untu 
kalappassannu battu ri katallassang tenaya 
matu-matunna nasossoranga boe-boenu mae 
ri kau. la pabayarana teai apa-apa akkullea 
panra sangkamma peraka yareka bulaenga, 

19 passangalinna apa sannaka lompona 
anggaranna: iamintu KalenNa Almasi, 
ajaria sanrapang gimbala tenaya callanna, 
nikorobangkanga mae ri Allataala. 

20 Leba memammi nipile Almasi ri tenanapa 
Napajari Allataala anne linoa. Na ri allo 
mareppesenamo anne kalabusang jammanga, 
battumi antama ri linoa sollannu nipasalama. 

21 Tete ri lami nanutappa mae ri Allataala, 
lebaka ampattallasa poleangi battu ri 
kamateanga siagang lebaka ampakalabiriki. 
Jari, Allataalami nupatappa, siagang 

ri Allataala tommi leba nupadongko 


panrannuannu. 

22 Lanri mappilangngerinnu mae ri 
pangngajaranNa Allataala, parallui nutangkasi 
kalennu siagang nukamaseang julu tappanu 
situlusuna pamainu. Lanri kammana, 
paralluko massing sikamaseang lalang 
sikalepu pamainu, 

23 nasaba tete ri lami anjo kana mattallasaNa 
siagang kana mannannunganNa Allataala 
nanunipajari tau beru; teai lanri nilassukannu 
ri rupataua, passangalinna battu ri Mangge 
mannannunganga. 

24 Nia tattulisi lalang ri Kittaka angkanaya, 
"Sikontu rupataua sanrapangi ruku, sikontu 
kalompoanna sanrapangi bunga ruku. Punna 
kalumeng rukuka, rurusu tommi bunganna:, 

25 mingka kananNa Batara, niaki satunggu- 
tungguna." Anjo kanaya Kabara Baji lebakamo 
nibirittakang mae ri kau. 

2 ' anri kammana, pelami sikontu apa 

jadalaka battu ri kalennu:, tea mako 
aballe-ballei pole, siagang tea mako assara- 
sarai. Teako pakimburui, siagang teako hinai 
parannu tau. 

2 Paralluko ajari sanrapang ana lolo beru 
lassuka, tuli turerea ero angnginung jene 
susu rohani tenaya bengkorona, sollannu 
akkulle abakka siagang nipasalama. 

3 Nia tattulisi lalang ri Kittaka angkanaya, 


"Lebami massing nukasia ri kalennu, 
antekamma bajina Batara." 

4Lanri kammana, battu mako mae ri Batara. 
lami sanrapang batu mattallasaka, iamintu 
batu nipelaka ri rupataua lanri nakana tena 
matu-matunna, mingka nipilei ri Allataala 
ajari batu lompoa anggaranna. 

3|kau sanrapang ngasengko batu-batu 
mattallasaka. Lanri kammana paralluko 
ampassareangi kalennu untu nipake 
ambangung Balla rohaniNa Allataala. Lalang 
kammana anjo ajari mako imang-imang mae 
ri Allataala lalang ri katallassannu: siagang 
tete ri Isa Almasi angngerang mako korobang 
rohani mae ri Allataala, iamintu korobang 
nitarima bajika ri atinNa Allataala. 

6 Nasaba nia tattulisi lalang ri Kittaka 
angkanaya, "Lebami Kupile batu lompoa 
anggaranna, Kupadongkoka ajari batu 
majarre ri kota Sion: na inai tappa ri la 
talamalabayai pamaina." 

7 Anjo batua sanna lompona anggaranna 
untu ikau tau tappaka. Mingka tau tenaya 
natappa, kammami anne nakanaya Kittaka 
mae ri kenanga, "Anjo batu tenaya napakei 
tukang-tukang bangunanga, manassa lami 
batu majarre." 

8 Siagang "lami anjo batua napattattoroi 
taua, batu ampatugurukai kenanga." 
Tattoroi kenanga lanri tatappakai mae ri 

kananNa Allataala. Kammami anjo lebaka 


Napattantuangi Allataala untu kenanga. 

9 Mingka ikaumi bansa lebaka nipile, 
imang-imang allayania karaeng, bansa 
matangkasaka, untu KalenNa Allataala, 
siagang umma KalenNa Allataala. Napileko 
siagang Nakiokko Allataala assulu battu 
lalang ri sassanga untu antama ri singara 
kalompoanNa, sollanna nupalabang biritta ri 
sesena sikontu panggaukang malompoNa. 

10 Riolo teaiko ummaNa Allataala, mingka 
kamma-kamma anne ummaNa mako 
Allataala. Riolo tanikamaseangako ri 
Allataala: mingka kamma-kamma anne 
nutarimami pangngamaseanNa. 

11Sikamma saribattangku, sannaka 
kukarimangnginna! | kau teaiko tumabuttana 
anne linoa; ikau tau battu-battu jako. Lanri 
kammana, kupala tojeng-tojengi mae ri 
kau sollanna tena nanuturuki hawa napasu 
rupataua, tuli ambundukiai nyawaya. 

12 Musti sannaki nubajikinna panggaukannu 
ri tangnga-tangngana tau tenaya naassengi 
Batara. Sollanna punna napitinako 
kenanga angkana tau jadalakko, mingka 
musti napakkontutojengi panggaukang- 
panggaukang bajinu; sagenna lanapuji sallang 
kenanga Allataala, ri allo kabattuanNa. 

13 | anri Batara, paralluko mappilangngeri 
mae ri tau annagalaka koasa: baji namae ri 
karaeng ajari Kapala pamarentahang, 

14 kammayatompa mae ri guburnur nisarea 


koasa ri anjo Kapala pamarentahang untu 
anghukkungi tau agau jadalaka siagang untu 
ampakalompoi tau agau bajika. 

15 Nasaba Nakellai Allataala sollanna lanri 
nugaukanna panggaukang bajika nakkullemo 
nujempang bawana sikamma tau abicara 
salaya. 

16 paralluko ajari tau bebasa lalang 
katallassannu: mingka teako pakei anjo 
kabebasannu untu antongkoki kajadallanga, 
passangalinna ajari mako ata-atanNa 
Allataala lalang ri katallassannu. 

17 Anggara baji ngasengi taua, siagang 
kamaseangi saribattang parannu tu Karisteng. 
Mallakko mae ri Allataala, siagang pakalompoi 
Kapala pamarentahanga. 

18 Sikamma saribattangku ajari palayanga, 
paralluko mappilangngeri baji-baji mae ri 
pinggawanu, tena namae ri ia baji pamaika 
siagang sombereka bawang, mingka mae ri 
ia pole sekkeka. 

19 | aANabarakkakiko Allataala, punna 
sabarakko angkasiaki panggaukang tenaya 
naadele mae ri kau, lanri nuassenna eroNa 
Allataala. 

20 Nasaba apa kalabianna punna sabarakko 
angkasiaki hukkungang siratang memang 
todonga nutarima lanri kasalannu? Mingka 
punna sabarakko antarimai kasessang 

antujuako lanri nugaukanna katojenganga, 


laNabarakkaki mako Allataala. 

21Untu jami anjo naNakiokko Allataala. 
Nasaba KalenNa Almasi leba tommi angkasiaki 
kasessanga untu ikau; na lalang kammana 
anjo Nasare mako conto sollanna nuturuki 
bateNa. 

22 Tena naleba agau dosa, siagang talebakai 
nia tau allangngereki aballe- balle. 

23Ri wattunna nipaliboi, tena Nabalasa 
appalibo. Ri wattunna sessa, tena Nagaratta, 
poro Nabuangammi anjo parkaraya mae ri 
Allataala, Haking adeleka, sikamma kara- kara 
antujuai. 

24 KalenNa Almasi ampisangi sikontu 
dosa-dosata irate ri kayu sallika, sollanta 
akkulle bebasa battu ri kakoasanna dosaya, 
siagang nakiattallasa situru eroNa Allataala. 
Loko-lokoNami Almasi ampamolleko ri 
garrinnu. 

25 Riolo sanrapangko gimbala tappelaka, 
mingka kamma-kamma anne leba mako 
nierang ammotere untu amminawang ri 
Pakalawakinnu siagang Pammarakainna 
nyawanu. 

1 Kammaya todong ikau, sikamma tu 

bai-bainea, musti mappilangngeriko 
mae ri buranennu. Sollanna punna nia tau 
tena natappa buranenna ri biritta battua ri 
Allataala, akkullemi ajari tappa lanri nacinina 

panggaukannu. Siagang tena nuparallu 


abicara apa-apa mae ri kenanga, 

2 lanri nacininamo panggaukang bajinu 
siagang lambusunu. 

3 Teako nabattu pantaranga bawang nicini 
kagagannu, alarapanna batenu ammodei 
uunu, yareka ammake pabelo-belo, yareka 
ammakeang pakeang kajalaka ballinna. 

4Mingka, anjo kagagannu parallui battu 
lalang ri ati mailalannu, battu ri panggaukang 
bajinu, siagang tunanu ri pamai; yangasemmi 
anjo kagagang satunggu-tunggua, sannaka 
lompona anggaranna ri pacciniNa Allataala. 

> Kammami anne carana riolo anggagai 
kalenna sikamma bai-baine niaka agamana 
siagang manrannuanga ri Allataala, iamintu 
mappilangngeri mae ri buranenna kenanga. 

6 Kamma tomminjo Sara, mappilangngeri 
mae ri Abraham siagang akkio tuangi mae 
ri Abraham. Ikau kamma-kamma anne 
ana-anana ngaseng tommaka Sara, punna 
nugaukang apa-apa bajika siagang tena sikali 
numalla-malla manna pole ri apa-apa mamo. 

"kau pole, sikamma bura-buranea, parallui 
baji pammahannu mae ri bainennu: parallui 
nuasseng angkanaya anjo tubai-bainea 
tau lammai. Bajiki panggaukannu mae ri 
la, nasaba lasiagang ngasengko kenanga 
lantarimai passare lammoroNa Allataala 
lamintu katallassang sitojennaya. Gaukangi 

anne kammaya, sollanna tena anrompai 


pappala doangannu. 

8 Bodona kana iaminne: parallu ngasengko 
majulu kana siagang majulu pamai. 
Paralluko sikarimangngi sangkamma 
tau assaribattanga. Siagang paralluko 
sikama- kamaseang siagang tuna ri pamai. 

9 Teako pasibalasaki kajadallanga siagang 
kajadallang, yareka kana-kana palibo siagang 
kana-kana palibo, mingka pappalakkangi 
barakka mae ri Allataala, iaminjo 
nupabalassang. Nasaba iaji naNakiokko 
Allataala kaNakellaiko sollannu akkulle 
annarima barakka battu ri la. 

10 Nia tattulisi lalang ri Kittaka angkanaya, 
"Inai-nai ero angkasiaki matenena tallasaka, 
naero ampisaringi allo-allo bajika, musti 
nakatutui bawana sollanna tamappaua bicara 
jadala, natamakkana balle-ballea. 

11 Musti napakabellai kalenna battu ri 
kajadallanga nanagaukang kabajikanga: 
parallui appattujuang tojeng-tojeng untu 
anggappali passiamakkanga. 

12 Nasaba tuli Naparhatikangi Batara tau 
anturukiai eroNa, tuli Napilangngeri pappala 
doanganna kenanga; mingka Nabaliangi 
sikamma tau anggaukangai kajadallanga." 

13 | naika ero agau jadala mae ri kau, punna 
nungai agau bajika? 

14 Mingka manna pole musti nukasia 
kasessanga lanri nugaukanna apa-apa bajika, 

ikau upa mako! Teako mallakki manna pole ri 


nai, siagang teako bata-batai. 

13 Mingka lalang ri pamainu, parallui Almasi 
bawang nupakalompo situru empoanNa 
salaku Batara. Siagang paralluko tuli sadia 
ampiali sikamma tau akkutananga mae ri kau 
ri sesena panrannuang niaka ri kau. 

16 Mingka gaukangi anjo siagang tuna 
pamainu yareka siagang baji. Siagang 
parallui cinong ati mailalannu, sollanna punna 
nipitinako lanri tappanu mae ri Almasi lalang 
tallasanu, lasiri-sirimi mae ri kalenna anjo tau 
ampitinayako. 

17 Bajikangangi sessaya lanri agau baji 
punna Nakaerokang Allataala naia sessaya 
lanri agau jadalaka. 

18 Nasaba lebami sikali mate Almasi untu 
satunggu-tungguna passabakkang dosana 
rupataua; la tena salanna mingka matemi 
untu tau salaya. Nagaukammi Almasi 
kammaya anjo sollannu akkulle Narurungang 
ngaseng mae ri Allataala. Nibunomi tubuNa, 
mingka nipattallasa poleammi ammotere 
katallassang rohaniNa. 

19laminjo RohNa alampa ambirittakangi 
biritta battua ri Allataala mae ri roh-roh 
nitarungkua: 

20jamintu rohna sikamma tau tenaya 
namappilangngeri mae ri Allataala ri 
jammang tallasana Nuh. Anjo wattua sabaraki 
attayang Allataala lalang apparena kappala 

Nuh. laji bawang anjo tau niaka lalang ri 


kappalaka nia sagantuju tau nipasalama 
battu ri anjo aba lompoa. 

21Jari anjo kajarianga ajarimi 
pangngebarang mae ri anjo pajene 
ampasalamakako ri kamma-kammaya anne. 
Anne pajeneka teai pagaukang akkullea 
antangkasi kalennu battu ri sikontu apa-apa 
ramasaka, passangalinna ajari janjinnu mae 
ri Allataala, iamintu janji bajinu battu lalang ri 
ati mailalannu. Anjo pajeneka napasalamakko 
lanri attallasaNamo ammotere Isa Almasi 
battu ri kamateanga, 

22 siagang lanri naiNamo ri suruga. Kamma- 
kamma anne koasal siagang Allataala siagang 
Naparentami sikontu malaekaka, sikontu tau 
annagalaka koasa, kammayatompa sikontu 
kagassingang niaka lalang ri jama-jamang 
rohania. 

4 l anri lebami Nakasia Almasi kasessanga 
lalang ri TubuNa, musti nupakajarre 
tommi kalennu ri pammetang kammaya anjo. 
Nasaba inai-nai angkasiaki kasessanga lalang 

ri tubuna, tenamo nagaukangi dosaya. 

2Lanri kammana, paralluko anturuki eroNa 
Allataala lalang tallasa lanudallekanga pole, 
ri anne linoa siagang teai kaerokang rupatau 
nuturuki. 

3Ri wattu allaloa, lebami sallo nugaukang apa 
nangaia nagaukang tau tenaya natappa mae ri 
Batara. Tena nabaji batenu appanggaukang ri 

katallassannu. Nuturukiangi hawa napasunu, 


angnginung- nginungko sagennu nasaring, 
assua-suarakko, angnginung-nginungko 
siagang appakaringi-ringikko anynyomba 
mae ri barhalaya. 

4Kamma-kamma anne lannasami tau 
tenaya natappa ri Batara, lanri tenamo 
nuturuki kenanga angkasiaki panggaukang 
dosaya lalang karamassanga. laminjo sabana 
nanahina mako kenanga. 

> Mingka musti nituntuki sallang kenanga 
ri Allataala, la sadiayamo untu angngadeli 
sikontu tau attallasaka siagang tau matea. 
6|aminjo sabana nanibirittakang tommo 
Kabara Bajika mae ri sikamma tau matea. 
Pattujunna liamintu sollanna anjo tau 
lebakamo niadeli tubuna sangkamma 
yangasenna taua laniadeli akkullemi attallasa 
rohanina kenanga situru eroNa Allataala. 
7Sikontu apa-apaya areppesemi mae ri 
kalebakkanna, lanri kammana paralluko 
tutu siagang nupakalewa kalennu, sollannu 
akkulle appala doang. 

8| abiangampa pole nayangasennaya, 
paralluko attojeng-tojeng massing 
sikamaseang: nasaba punna massing 
sikamaseangko sadia tommako untu 
sipammopporang. 

9 Paralluko massing sitoana baji ri ballanu, 
siagang teako akkunrarengi. 

10 Massing annarima ngaseng mako passare 


pakkulle battu ri Allataala, anjo passarea 
tena nasangkamma-kamma. Lanri kammana, 
urusu bajiki anjo passareNa Allataala: 
parallui massing nupake anjo pakkullea untu 
kaparalluang nupajuluia ngaseng. 

11|nai-nai appabattu biritta, musti 
napabattui biritta battua ri Allataala: inai 
allayani ri paranna tau, musti allayani situru 
kagassingang battua ri Allataala: sollanna 
ilalang yangaseng-ngasenna, akkullemi 
nipakalabiri Allataala tete ri Isa Almasi. 
lami Makoasa siagang siratanga nipakalabiri 
sagenna satunggu-tungguna. Aming. 

12 Sikamma saribattangku, sannaka 
kukarimangnginna! Kamma-kamma anne 
sanna sessanu lanri niujiko. Mingka teako 
lannasakki, sangkamma angkana nia apa 
sanna hebana kajariang mae ri kalennu. 

13 Balalo, parallui ajari sannang pakkasianu 
lanri amminawannu todong angkasiaki 
sessaya siagang Almasi. Jari sallang, punna 
nipanyatamo kalabiranNa Almasi, larannu 
mako. 

14 Upakko punna nihinako lanri tappanu mae 
ri Almasi. Punna kamma anjo, battuanna 
niami ri kau Roh Malabirika, iamintu RohNa 
Allataala. 

1D Tea laloko niakki angkasiaki sessaya 
lanri ammunonu, yareka lanri alukka, 
yareka lanri agau jadala, yareka lanri 

napantama-tamakkinna urusanna tau 


maraenga. 

19 Mingka punna nukasia sessaya lanri 
Karistennu, teako siri-siriki lanri anjo 
passalaka. Appala sukkurukko mae ri 
Allataala, angkanaya nuerammi arenNa 
Almasi. 

17 Narapimi wattunna laNaadeli Allataala 
linoa. Na Umma KalenNa Allataala laniadeli 
labi riolo. Jari punna lappakkaramula 
angngadeli Allataala ri katte, antekammami 
kajarianna sikamma tau tenaya natappa ri 
anjo Kabara Baji battua ri Allataala? 

18 Nia tattulisi lalang ri Kittaka angkanaya, 
"Punna sikamma tau bajika sukkarami 
lanipasalama, apami lakajariang mae ri 
sikamma tau doraka tenaya natappa mae ri 
Batara!" 

19 | anri kammana, pumna nia tau angkasiaki 
sessaya lanri Nakaerokinna Allataala 
kammaya anjo, parallui nabajiki tallasana 
siagang parallui napappirannuang kalenna 
mae ri Batara Mappajarina kenanga. lami tuli 
lanrupai jJanjinNa. 

' Kupalaki mae ri pamimping jamaah 
5 niaka ri tangnga-tangnganu, sollanna 
naparhatikang anne. Inakke, parannu 
pamimping jamaah, antulisiki anne suraka; 
kalengku leba anciniki kasessanNa Almasi. 
Na punna nipanyatamo kalabiranNa mae ri 

rupataua, lamminawang tonga nipakalabiri. 


Kupala tojeng-tojengi mae ri kau ngaseng, 

2sollanna nukalawaki sikamma gimbala 
Napappirannuanga Allataala mae ri kau 
ngaseng. Kalawaki kenanga siagang sannang 
pamainu, sangkamma Nakaerokanga 
Allataala. Teako battalaki pamainu 
angkalawaki kenanga. Tea tongko lanri 
eronuji anggappa passawallang nanugaukang 
jama-jamannu. Passangalinna lanri eronu 
attojeng-tojeng allayani. 

3 Teako ajari kammai tau koasa mae ri 
kenanga, nipappirannuanga mae ri kau. 
Mingka ajariko conto baji mae ri kenanga. 

“Na punna battu sallang Pakalawaki 
Malabirika, langgappa mako hadia sannaka 
gagana. Anjo hadiaya takkulleai amminra 
kagaganna. 

> Kammayatompa ikau sikamma tau 
rungkaya. Mappilangngeriko mae ri tau toaya. 
Musti nupakatunai kalennu, siagang musti 
silayaniko siagang tuna pamainu. Nasaba 
nia tattulisi lalang ri Kittaka angkanaya, 
"Nabaliangi Allataala tau tampoa, mingka 
Nakamaseangi tau tunaya pamaina." 

6|anri kammana, pakatunai kalennu 
irawangang lino magassinNa Allataala. 
Sollanna Napakatinggiko sallang punna narapi 
wattunna. 

7 Erangi ranggaselanu mae ri Allataala, 
nasaba lami anjampangiko. 

8 Paralluko tuli tutu siagang ajaga-jaga! 
Nasaba anjo Billisika iami musunnu. Alampai 
anrai-kalau sanrapang singa nyenyereka 
amboyai apa akkullea nalollong. 

9 Jarreki tappanu nanuewa. Nasaba 
nuassemmi angkanaya yangasenna parannu 
tu Karisteng ri sikontu linoa sessa ngaseng 
tongi sangkamma ikau. 

10 Mingka punna leba mako sessa 
sinampe, KalenNa Allataala lampajari 
sukkukko. LaNapaentengko, siagang 
laNasareko kagassingang kammayatompa 
laNapakajarrekko. Nasaba lami Allataala 
sannaka bajina pamaiNa; lami lebaka 
angkiokko untu angkasia tongi kalabirang 
mannannunganga tete ri Almasi. 

11|ami makoasa sagenna satunggu- 
tungguna! Aming! 

12] Silas ambantua nakupare anne sura 
bodoa bonena. Kubilangi Silas tu Karisteng 
tamamminraya. Erokka ampakamajuko 
siagang ampakajarreki tappanu angkanaya 
anne apa kutulisika biritta kammatojeng 
ri sesena passare lammoroNa Allataala. 
Paralluko annagala jarre mae ri anjo passare 
malammoroka. 

13 Sikamma paranta anggota jamaah ri 
Babilon, nipilea todong ri Allataala, akkiringi 
sallang mae ri kau ngaseng. Kammayatompa 
anakku Markus, sannaka kukarimangnginna, 
akkiring tongi sallang. 

14 Sikamaseang duduko, siagang 


sisallang-sallangiko salaku tu Karisteng 
massaribattanga. Poro Nabarakkaki 
ngasengko Batara, ikau sikontu tau ajaria 
taunNa Almasi. Sallangku, Petrus 

2 Petrus 


1 l Natarimai sikamma saribattangku, 
lebakamo anggappa katappakkang 
sangkammaya bajina katappakkanna 
ikambe. Leba maki Nasare katappakkang Isa 
Almasi, lamintu Allataala siagang Karaeng 
Mappasalamatta, lanri Nagaukanna apa 
annabaya. Anne suraka battu ri nakke, 
lamintu Simon Petrus, atanNa siagang 
tunisuroNa Isa Almasi. 

“Kuminasai, poro Nasareko allabi-labi 
barakka siagang kasalewangang Allataala 
lanri tappanu ri Allataala siagang Isa, 
Batarata. 

3 Lebaki Napake koasa kakaraenganNa 
Allataala untu assareki sikontu apa-apa 
niparalluanga sollanta akkulle anynyomba ri 
la lalang tallasatta. Nagaukangi kammaya 
anjo tete ri mangngassenta mae ri Isa Almasi 
lebaka angkiokki sollanna akkulle todong 
nikasia kalompoanNa siagang kabajikanNa. 

4Kammami anjo caraNa Allataala 
ampalammorangi barakka-barakka sannaka 
hebana siagang sannaka lompona anggaranna 
mae ri katte, ia lebaka Napajanjiang. Lanri 
iami anjo barakka-barakkaka nakiakkullemo 
talappasa battu ri sikamma kaerokang 
jadalaka, akkullea angngerangi anne 

linoa mae ri possoka, sollanna nukkulle 


todong anggappa bageang lalang ri sipa 
kakaraenganna. 

3 Lanri kammana, attojeng-tojeng mako 
appattujuang sollanna nipakajarre tappanu 
ri katallassang bajika. Siparurunganna 
katallassang bajika, parallui nia 
pangngassengannu, 

6 siagang siparurunganna 
pangngassenganga, parallu tongko 
akkulle ampakalewai kalennu, siagang 
siparurunganna ampakalewai kalennu, 
parallu tongko ampabiasai kalennu 
sabara andallekangi sikontu apa-apaya. 
Siparurunganna sabaraka andallekangi 
sikontu apa-apaya musti nuturuki tongi eroNa 
Allataala lalang ri katallassannu. 

7 Siagang siparurunganna mannurukia ri 
eroNa Allataala, musti nigannakki tongko 
sipa mangngamaseang mae ri parannu tu 
Karisteng. Nampa parallu tongi nutambai 
anjo sipa mangngamaseanga ri parannu tu 
Karisteng siagang sipa mangngamaseang 
mae ri yangasenna taua. 

8Yangasenna anjo sipa-sipa kammaya 
nuparalluangi. Punna allabi-labimo anjo sipa 
kammaya ri kau, lanapajari attojeng-toj eng 
mako anjama, siagang lappania mako 
wassele ri jama-jamannu, kammayatompa 
pila lanuasseng bajimi pole Batarata Isa 
Almasi. 

? Mingka tau tenaya sipa kammana anjo, 


bodoi pikkiranna; takkulleai accini siagang 
nakaluppai angkanaya lebami nitangkasi 
dosa-dosana allaloa. 

10 Lanri kammana, sikamma saribattangku, 
paralluko pila nuterassi usahanu sollanna 
pila ajari majarre anjo pakkioNa siagang 
pammileNa Allataala mae ri kalennu. 
Punna nugaukang anjo kammaya, tena 
nulanipassala. 

tł alang kammanami anjo nulanikellai 
tojeng-tojemmo antama ri Kakaraengang 
mannannungang battua ri Batara siagang 
Karaeng Mappasalamatta Isa Almasi. 

12 anri kammanami anjo natuli 
kupakaingakko ri yangasenna anjo passalaka, 
manna pole nanuassemmo siagang manna 
pole nanutappa tojeng-tojemmo mae ri anjo 
biritta nutarimaya battu ri Allataala. 

13 Genteng ri tallasakku ija, paralluko 
kupakaingakkang yangasenna anjo 
passalaka. 

14 Nasaba kuassengi angkanaya tasalloami 
nalakubokoi anne linoa, lanri lebama 
Napauang baji Batarata Isa Almasi. 

15 j ari lakuusahai sollanna manna pole 
matema, tuli lanuuranginna ammotere 
yangasenna anne passalaka. 

1Ri wattunna kipabattu mae ri kau 
antekamma malabirina kabattuanNa Batarata 
Isa Almasi, tena nakituruki carita kosong 

battua ri rupataua. Anjo kalabiranNa Almasi 


mata kalennami ikambe leba anciniki. 

17 Niakki anjoreng ri wattunna nipakalompo 
siagang nipakalabiri ri Allataala Manggea. 
Anjo wattua kalangngerammi sara battua ri 
Kaminang Makoasaya, angkanaya, "Iaminne 
AnakKu Kukamaseanga. lami nakateneang 
atingKu!" 

18 Kalenna ikambe allangngereki anjo sara 
battua ri suruga ri wattunta nia angngagangi 
rate ri anjo bulu matangkasaka. 

19 | aminjo sabana nakipila tappamo pole ri 
anjo biritta battua ri Allataala napabattua 
nabi-nabia. Teai sipato bajina punna 
nuparhatikang anjo birittaya, nasaba anjo 
birittaya sanrapangi singarana lampua lalang 
ri tampa sassanga sagenna battu baribasaka, 
siagang accaya bintoeng battu rayaya lalang 
ri atinnu. 

20 Mingka iaminne kaminang parallu sikalia 
nuurangi: Anjo apa-apa lakajarianga sallang, 
nisero kanaya ri biritta battua ri Allataala, 
takkulleai nibattuangngi situru pikkirang 
kalenta. 

21 Nasaba talebakai nia tau angkana 
battu ri ero kalenna nakkulle napabattu 
biritta battua ri Allataala ri passalana anjo 
apa-apa lakajarianga. Yangasenna anjo taua 
nikoasai ri Roh KalenNa Allataala ri wattunna 
Napabattu anjo biritta battua ri Allataala. 

2 1Ri wattu allaloa nia nabi-nabi 


takontutojeng ammumba ri allana 

UmmaNa Allataala. Kamma tomminjo lania 
todong guru-guru takontutojeng ammumba ri 
tangnga-tangnganu. Lanapantamaki ajarang- 
ajarang salaya, ampanrakiai taua. Siagang 
lanasassali kenanga Karaeng Makoasa lebaka 
angkorobangkangi kalenna sollanna nakkulle 
ajari bebasa kenanga. Lalang kammana 
napabattumi kapanrakanga mae ri kalenna 
kenanga, labattua linta antujui kenanga. 

2Mingka manna nakamma, lajai tau 
ampinawangi katallassanna anjo guru 
takontutojenga, nikoasaia ri hawa napasuna 
kenanga. Siagang lanri panggaukanna anjo 
gurua najaimo tau naturungang anghinai 
Oloang Katojengang mangea ri Allataala. 

3Lanri angngoana anjo guru-guru 
takontutojenga nalanacaritamo mae ri 
kau carita-carita napare-pareka kalenna 
sollanna akkulle anggappa passawallang 
battu ri kau. Mingka sallomi nipasadia 
pangadelang eroka antappuki hukkunganna 
kenanga, kammayatompa sallo tommi 
attayang kapanrakang lebakamo nipattantu 
lanagappaya kenanga. 

4 Manna malaeka-malaeka dorakaya tena 
todong nalatalappasa battu ri hukkunganNa 
Allataala. Lanipela tongi kenanga antama 
ri naraka. Nipantamaki kenanga ri tampa 

sassanga, nanitahang anjoreng sagenna 


narapi Allo Pangadelanga. 

> Kammayatompa lino jammang rioloa, tena 
todong nalatalappasa battu ri hukkunganNa 
Allataala. Appabattui aba lompo Allataala 
antama ri linona tau jadalaka anjo wattua. 
Nuh bawang siagang tuju tau maraengannaya 
nipasalama, lanri napalabanna Nuh biritta 
katallassang nipangngellaia ri atinNa 
Allataala. 

6 Kamma tomminjo kota Sodom siagang 
Gomora; Naancu-ancuruki Allataala anjo 
kotaya siagang pepe, sollanna ajari conto ri 
passalana apa lakajarianga sallang mae ri 
sikamma tau tenaya natappa ri Allataala. 

7 Mingka Lot nipasalamaki, lanri naturukinna 
eroNa Allataala, sanna sikali sessana nakasia 
lanri panggaukang takamma-kammana tau 
tenaya najampangi hukkunga. 

8Ri tangnga-tangnganami anjo tau 
kammaya attallasa anjo Lot tau bajika, 
angkasiaki parisi pamaika, lanri allo-allona 
nacini siagang nalangngere panggaukang 
jadalana kenanga. 

9 ari Naassengi Batara angkanaya 
antekamma batena ampasalamaki 
tau eroka mannuruki ri eroNa, punna 
nadallekangi sikamma paccobaya. Siagang 
Naassengi Batara angkanaya antekamma 
batena amboliki sikamma tau jadalaka, 

sollanna akkulle nisessa sallang ri Allonna 


Pangadelanga, 

10 |abiangang sikamma tau anturukiai 
kaerokang kalenna sannaka ramasana 
siagang anghinayai kakoasanNa Allataala. 
Antekamma baranina siagang tampona 
anjo guru-guru takontutojenga, sagenna 
manna apa attallasa malabirika ri suruga 
tamangngalika tongi kenanga anghinai! 

11 Sadangkang malaeka-malaeka labi 
gassinganga siagang makoasanganga na anjo 
guru-guru takontutojenga takkana kamma 
antuntuki apa malabirika katallassanna ri 
dallekanNa Batara. 

12 Mingka anjo guru-guru takontutojenga, 
teai sipato! Sanrapang mami kenanga 
olo-olo nianakkanga untu lanijakkala 
siagang lanibunoa bawang. Tappikkirai 
kenanga, passangalinna kaerokang nyawanaji 
naturukiang. Sagenna napakkanaimo 
kenanga apa-apa tanapahanga siagang 
kana-kana pahinaya. Lanri kammana, laposso 
tommi kenanga sanrapang olo-olo sekkeka, 
passabakkang panggaukanna tonji kenanga. 

13 Lanakasiaki kenanga kasessanga, 
ajari pabalasa mae ri kasessang lebaka 
napare kenanga. la nangaia kenanga 
iamintu tena masala nagaukang ri wattu 
singarana alloa, sollanna napassukku apa 
nakacinnanga tubuna kenanga. Punna 
simammempoangko siagang kenanga ri 


2 Petrus 2.141 18 8 
wattu pangnganre-nganreanga, sanna 


appakaringina panggaukanna kenanga lanri 
nibengona ri hawa napasuna kenanga. 

14 Nasaba tenamo lanrena kenanga agau 
dosa, sagenna ia mami pangngainna kenanga 
lamintu ancinikia tojengi baine pagau 
bawanga. Na nanyonyomo tau beru tappaka 
siagang tau tenaya najarre tappana. Leba 
ajari biasami atinna kenanga ri kangoanga. 
Anjo kenanga sangnging tau langgappa 
pangngalarroi! 

15 Sala oloammi kenanga, lanri tenana naero 
anturuki oloang lambusuka. Oloang lebaka 
naolo Bileam ananaya Beor riolo, naolo 
kenanga. Anjo Bileam agau jadalaki lanri ero 
duduna anggappa doe. 

16 Mingka niterassimi nipakainga lanri 
kajadallanna, iamintu ri wattunna akkulle 
abicara kamma tau, keledaina. Jari nipassami 
anjo nabia sollanna nammari anggaukangi 
anjo panggaukang pongoroka. 

17 Anjo guru-guru takontutojenga 
sanrapangi timbuseng kalotoroka jenena, 
siagang sanrapangi saliu niirika ri anging 
lompo. Lebami nipasadiang kenanga sere 
tampa sannaka sassanmna ri Allataala. 

18 Abicara tampoi siagang abicara kosongi 
kenanga, siagang napakemi hawa napasuna 
kenanga untu ampasala oloangi tau beru 
talappasaka battu ri parappunganna tau 
lingua ri katallassanna. 

19 Najanjimi taua kabebasang anjo guru-guru 


takontutojenga, nakalenna kenanga nipare 
ata iji ri kabiasang ampanrakiai rupataua:, 
nasaba inai-nai nibeta battu ri sereang 
apa-apa, lami nipare ata battu ri anjo 
ambetayai. 

20 Punna talappasamo taua battu ri 
kakoasanna lino anramassiai rupataua, 
lanri tappanamo mae ri Batara siagang 
Mappasalamatta Isa Almasi, nampa nijarro 
poleang sagenna nibeta ri anjo kakoasanga, 
kajarianna lapila panrami anjo taua na 
rioloangannaya. 

21 Anjo tau kammaya labi bajikangangi 
punna sikali tenalebakai naasseng oloang 
tojeng battua ri Allataala, naia naassenga 
mingka taerokai anturuki apa Napassuroanga 
Allataala mae ri kenanga. 

22 Anjo panggaukanna kenanga napabuttimi 
kontutojenna lampang kana angkanaya, 
"Lanakanre poleangi kongkonga apa lebaka 
nalangngewang": yareka “Tedong lebaka 
nijene, lamange poleangi anggulungi kalenna 
ri peoka." 

3 1 Sikamma saribattangku sannaka 
kukarimangnginna! laminne surakku 
makaruaya mae ri kau. Lalang ri anjo surakku 
ruaya, kuusahakammi ampabangungi 
pikkirang-pikkirang annabaya lalang ri 

kalennu. 

2 Kukellaiko sollanna nuurangi kana-kana 


lebaka napau nabi-nabiNa Allataala riolo, 
siagang apa Napassuroanga Batara, Karaeng 
Mappasalamatta, ia napabattua sikamma 
tunisuroNa mae ri kau. 

3 Uru-urua, musti nuassengi angkanaya ri 
allo-allo kalabusanga sallang, lania ammumba 
sikamma tau nikoasaia katallassanna ri hawa 
napasu kalenna. Lanacau-cauko kenanga, 

4nakana, "Sai nukana ajanji Batara labattu! 
Kemaemi kamma-kamma anne? Matemi 
boe-boeta, mingka yangasenna apa-apaya 
tuli kammana ri uru nipajarina linoa!" 

> Napakkunjungiangi taeroka kenanga 
angngassengi angkanaya langika siagang 
buttaya nipajari labi riolo tete ri kananNa 
Allataala: angkanaya jene siagang battu ri 
jeneki nipajari buttaya: 

8kammayatompa jene todong, iamintu jene 
aba nipake ampanraki anjo lino jammang 
rioloa. 

7Mingka anne langika siagang buttaya ri 
kamma-kammaya anne, niparakala todong 
siagang kananNa Allataala, laniancuru tongi 
sallang siagang pepe. Kamma-kamma anne 
niparakai iji langika siagang buttaya sagenna 
narapi allonna lanihukkung siagang niancuru 
sikontu tau tenaya natappa ri Allataala. 

8 Mingka saribattangku ngaseng, anne 
serea passala teako kaluppai: angkanaya 
ri pacciniNa Batara, anjo serea allo tena 

sisalana siagang sisabua taung. Anjo ruaya 


wattu sangkamma lebaji mae ri la. 

9 Tena nasallo Batara nampa Napassareang 
apa Napajanjianga, manna pole nania tau 
sala pahang kamma anjo. Mingka sabaraki 
mae ri kau, nasaba taNapabiangako nia 
panra manna pole sitau. Eroki sollanna toba 
ngaseng taua battu ri dosa-dosaya. 

10 Mingka lasanrapangi palukka kabattuanna 
anjo Allo kabattuanNa Batara. Anjo Alloa 
lassara lompoi gunturuka nalanynya langika: 
sikamma apa-apa niaka ri langika lalabusuki 
nakanre pepe. Kammayatompa lalanynyaki 
buttaya siagang sikontu apa-apa niaka lalang. 

ll Nasaba yangasenna anjo sikammaya 
laniancuru kammai anjo batena, 
antekammami batenu musti attallasa? 

Jari musti nutangkasimi katallassannu ri 
dallekanNa Allataala, siagang mappilangngeri 
mako mae ri la, 

12 lalang nutayanna siagang nupakalintana 
Allo kabattuanNa Allataala. Anjo Alloa 
lalabusuki nakanre pepe langika, siagang 
lassolongi sikamma apa-apa niaka ri langi 
napakamma bambang. 

13 Mingka ikatte nitayammi apa 
Napajanjianga Allataala, iamintu langi 
berua siagang butta berua, niaka kaadelang 
lalanganna. 

14 | anri kammana, sikamma saribattangku 
sannaka kukarimangnginna, ilalang 

nutayanna anjo Allo labattua, attojeng- 


tojengko usaha untu ajari tangkasa siagang 
tena callannu lalang ri katallassannu ri 
dallekanNa Allataala. Siagang katutui bajiki 
passisambungannu siagang Allataala. 

15 Pakemi anjo kasabarranNa Batara ajari 
kasampatang Napassareang mae ri kau 
sollannu akkulle salama. Kamma tomminjo 
lebaka napau Paulus lalang surana mae ri 
kau. Pangngajara battu ri Allataala nanatulisi 
Paulus anjo kana kammaya mae ri kau. 

16 Anjo passalaka tuli napauna Paulus lalang 
ri skamma sura natulisika. Memang, nia 
siapa are passala anjo napaua lalang ri 
surana sukkara nipahang. Na anjo tau tenaya 
napahangi siagang tenaya najarre tappana, 
naputara balemi anjo apa natulisika Paulus. 
Anjo ri kammaya tena niparallu lannasa. Lanri 
kamma tomminjo panggaukanna kenanga 
mae ri bageang maraengannaya bonena 
Kittaka. Anjo panggaukang kammaya poro 
kapanrakang bawang wasselena mae ri 
kalenna kenanga. 

17 Mingka ikau sikamma saribattangku 
sannaka kukamaseanna, nuasseng ngasemmi 
anne passalaka. Lanri kammana, tutu 
laloko, gassingka katuru-turukangko 
mae ri kalinguanna anjo tau tenaya 
naassengi atoranga sagennu tuguru battu ri 
pammantangang amanga. 

18 Poro pila nukasia lalo passare lammoroNa 


Batara, Karaeng Mappasalamatta iamintu Isa 
Almasi, siagang poro pila tappa laloko mae 
ri la. Poro lami nipuji, ri kamma-kammaya 
anne sagenna satunggu-tungguna! Aming. 
Sallangku, Petrus 


1 Yohanes 


1 lla bonena anne kittaka, iamintu 
passalana Kana attallasaka, iamintu Kana 
niaka memammo battu ri pakkaramulanna. 
Lebami nalangngere siagang nacini mata 
kalenna ikambe. Lebami nacini siagang 
natagala limanna ikambe. 

“Ri wattunna nipanyata anjo tallasaka, 
nacinimi ikambe. laminjo sabana najari 
sabimo ikambe mae ri anjo passalaka. 
Kibirittakammi mae ri kau ngaseng 
passalana anjo tallasa sitojennaya siagang 
mannannunganga, ia niaka siagang Manggea, 
kammayatompa lebakamo nipanyata mae ri 
kambe. 

3 Apa lebaka nacini siagang nalangngere 
ikambe, ia tomminjo nabirittakang ikambe 
mae ri kau ngaseng; sollannu amminawang 
todong siagang ikambe ampanyatai 
katallassang assiamaka, asserea siagang 
Manggea, kammayatompa assere siagang 
AnaNa iamintu Isa Almasi. 

4 Natulisimi ikambe anne suraka sollanna 
rannu tojeng-tojeng pamaitta. 

3 [aminne biritta lebaka nalangngere ikambe 
battu ri AnaNa siagang eroka napabattu 
Ikambe mae ri kau ngaseng: laminjo Allataala 

singaraka, siagang tena sikali apa-apa 
sassang ri la. 

6 Punna nikana asseremi katallassanta 
siagang la, mingka attallasa ijaki lalang 
ri sassanga, aballe-balle maki, baji 
lalang kana-kana kammayatompa lalang 
panggaukang. 

7 Mingka pumna attallasakki lalang ri 
singaraka, sangkamma Allataala niaki lalang 
ri singaraka, assiama maki massing para 
ikatte lalang ri katallassanta: kammayatompa 
nitangkasimi sikontu dosa-dosata lalang ri 
ceraNa Isa, AnaNa Allataala. 

8Punna nikana tena nakidoraka, niballe- 
balleimi kalenta, taniassengami Allataala 
lalang ri atinta. 

9 Mingka punna nimangakui dosa-dosata 
mae ri Allataala, laNarupaimi JanjinNa siagang 
laNagaukammi apa-apa adeleka mae ri katte. 
LaNapammopporangi dosa- dosata siagang 
laNatangkasiki battu ri sikontu kajadallanga. 

10 Mingka punna angkanaki tena kidoraka, 
sangkammami angkanaya nibilang paballe- 
ballei Allataala, battuanna tenamo niboliki ri 
atinta kananNa Allataala. 

1 Sikamma ana-anakku! laji nakutulisi 

anne suraka kakukellaiko sollanna tena 
nugaukangi dosaya. Mingka punna nia agau 
dosa, nia akkulle angngalleiki iamintu Isa 
Almasi, la adeleka:, laNapappala tulungangki 
mae ri dallekanNa Manggea. 

“Tete ri la minjo Isa Almasi 


nanipammopporang dosa-dosata. Siagang 
teai dosa-dosataji bawang, passangalinna 
dosana pole sikontu rupataua. 

3 Punna mappilangngeriki mae ri sikamma 
parentaNa Allataala, iaminjo ajari pammatei 
angkanaya niassemmi Allataala. 

4Inai-nai angkana, "Kuassengi Allataala," 
mingka tena namappilangngeri mae ri 
sikamma parentaNa, aballe-ballemi anjo 
taua, siagang tanaassengai Allataala lalang ri 
atinna. 

> Mingka inai-nai mappilangngeri ri kananNa 
Allataala, iaminjo taua sukku batena 
angkamaseangi Allataala. laminjo ajari 
pammatei angkanaya assere maki siagang 
Allataala lalang ri katallassanta. 

6Inai-nai angkana asserei siagang Allataala 
lalang ri katallassanna, musti sangkammai 
siagang Almasi batena attallasa. 

7Sikamma saribattang sannaka 
kukarimangnginna! Anne apa kutulisika 
teai parenta beru. Anne parenta sallomo, 
lebakamo nipabattu mae ri kau ngaseng 
battu ri uru-uruna tappanu mae ri Almasi: 
lamintu biritta battu ri Allataala lebakamo 
nulangngere ri pirangalloang. 

8Mingka manna nakamma, beru tonji 
anne kutulisika, nasaba akkullei nicini 
katojenganna lalang ri KalenNa Almasi 
siagang lalang ri kalennu ngaseng. Nasaba 

lanynyami kamma-kamma anne sassanga 


siagang assioromi singara kontutojenga. 

9 | nai-nai nakana kalemna niaki lalang ri 
singaraka mingka nakabirisi saribattanna, 
manassa niaki lalang ri sassanga sagenna 
kamma-kamma anne. 

10 | nai-nai angkamaseangi saribattanna, 
anjo taua attallasami lalang ri singaraka, 
sagenna tenamo apa-apa ri kalenna akkullea 
ajari saba natuguru naung ri dosaya paranna 
tau. 

11 Mingka inai-nai angkabirisi saribattanna, 
manassa lalammi ri sassanga. Lalammi ri 
sassanga ajappa, siagang tanaassengami 
angkana lalampa kereimae, nasaba takkulleai 
accini napakamma anjo sassanga. 

12 Kutulisiki anne suraka mae ri kau ngaseng 
ana-anakku, nasaba lebami nipammopporang 
dosa-dosanu lanri Almasi. 

13 Kutulisiki mae ri kau ngaseng sikamma 
bapa-bapakku, nasaba nuassemmi anjo la 
niaka memammo battu ri pakkaramulanna. 
Kutulisiki mae ri kau ngaseng, sikamma 
ana-ana rungkaya, nasaba lebami nubeta 
anjo | J adala. 

14 Kutulisiki anne suraka mae ri kau 
ngaseng ana-anaka nasaba nuassemmi 
Allataala Manggea. Kutulisiki mae ri kau 
ngaseng sikamma bapa-bapakku, nasaba 
nuassemmi anjo Kana niaka memammo battu 
ri pakkaramulanna. Kutulisiki mae ri kau 

ngaseng sikamma ana-ana rungkaya, nasaba 


gassing ngasengko. Niaki kananNa Allataala 
lalang ri atinnu ngaseng, siagang lebami 
nubeta anjo | J adala. 

15 Teako karimangngi dudui anne linoa, 
yareka apa-apa mamo niaka ilalang ri anne 
linoa. Punna nukarimangngi dudui linoa, 
tenamo nalanukarimangngi Manggea. 

16 Sikontu apa-apa niaka ilalang ri anne linoa, 
lamintu sikontu apa-apa nakaerokia sipa-sipa 
marupatauna tau dorakaya, sikontu apa-apa 
nicinika siagang eroka nikammai, siagang 
sikamma apa-apa akkullea nikalompoang 
pamai ri anne linoa, yangasenna anjo teai 
Allataala Manggea assalana: passangalinna 
battu ri linoa assalana. 

17 Anne linoa siagang sikontu apa-apa 
niaka lalanganna, ia nakaerokia rupataua, 
kamma-kamma anne lanynyami. Mingka 
inai mappilangngeri ri eroNa Allataala, tuli 
lattallasaki sagenna satunggu-tungguna. 

18 Sikamma ana-anakku, areppesemi 
kalabusang jammanga! Leba mako nipauang 
labi riolo angkanaya labattui MusunNa Almasi: 
na kamma-kamma anne jaimi ammumba 
musu-musunNa Almasi. laminjo ajari 
pammatei angkanaya labirimmi wattunna Allo 
Kiamaka. 

19]a musu-musunNa Almasi, iamintu 
sikamma tau alampayamo ambokoiki, nasaba 
anjo kenanga teai memangi taunta. Punna 

taunta anjo kenanga, tantu tuli ammantangi 


assiagang ikatte. Mingka assulumi kenanga 
battu ri katte, sollanna ajari singaramo 
angkanaya tena manna sitau battu ri kenanga 
antama tojeng-tojenga ri golonganta. 

20 Mingka nutarimami RohNa Allataala, 
lebaka Napaturung Isa Almasi. laminjo 
sabana nanuassemmo pangngajarang 
tojenga. 

21Jj ari kutulisiki anne suraka mae ri kau 
ngaseng teai lanri tenanapa nanuassengi 
pangngajarang tojenga, mingka balalo lanri 
nuassennamo, siagang nuassenna tommo 
angkanaya anjo pangngajarang tojenga 
talebakai aballe-balle. 

22|a aballe-ballea iamintu tau angkanaya 
teai Karaeng Mappasalama Napajanjianga 
Allataala anjo Isa. laminjo taua MusunNa 
Almasi; tena namangakui anjo Manggea 
siagang Anaka. 

23| nai-nai tena namangakui Anaka, manassa 
tena tommo namangakui Manggea. Na 
inai-nai ammangakui Anaka, manassa 
namangakui tommi Manggea. 

24 | anri kammana, musti nujagai baji-baji 
ri atinnu anjo biritta lebakamo nulangngere 
battu ri uru tappanu. Punna nuparhatikang 
baji-baji anjo birittaya, latuli assere mako 
lalang ri katallassannu siagang Anaka 
kammayatompa Manggea. 

25 Na iaminne Napajanjianga KalenNa Almasi 


mae ri katte: Katallassang sitojennaya 
siagang mannannunganga. 

26 Kutulisiki mae ri kau ngaseng ri passalana 
sikamma tau eroka kamma-kamma anne 
antipuko. 

27 Mingka ri passalana kalennu ngaseng, 
lebami Napaturung Almasi RohNa mae ri 
kau ngaseng. Na lalang niana RohNa ri 
kau ngaseng, tenamo naparallu nia tau 
angngajarakko. Nasaba iaminjo RohNa 
angngajarakko untu sikontu passalaka, na 
anjo apa Napangngajarranga kontutojengi, 
teai balle-balle. Lanri kammana, paralluko 
mannuruki ngaseng mae ri anjo apa 
Napangngajarranga: siagang paralluko tuli 
assere siagang Almasi lalang ri katallassannu. 

28] ari, sikamma ana-anakku, tuli assere 
mako siagang Almasi lalang ri katallassannu, 
sollanna punna battui sallang, akkulle maki 
andallekang mae ri la siagang barani; siagang 
tenamo nuero accokko lanri siri-sirinu. 

29 Nuassemmi angkanaya mappilangngeri 
Almasi mae ri eroNa Allataala lalang ri 
katallassanNa. Lanri kammana, musti 
nuasseng tongi angkanaya inai-nai 
mappilangngeri mae ri eroNa Allataala lalang 
ri katallassanna, iami anaNa Allataala. 

l Coba sai cini! Teai sipato Nakamaseanta 
Allataala, sagenta niareng ana-anaNa 
Allataala: na kamma memang tongi, ikatte 

anne ana-anaNaki Allataala. laminjo sabana 


natena napahangki anne lino jadalaka, 
nasaba anne linoa tanaassengai Allataala. 

2 Sikamma saribattangku sannaka 
kukarimangnginna! Ikatte kamma- kamma 
anne ana-anaNa maki Allataala, mingka 
antekamma kajarianta sallang, tenapa 
nanassa. Mingka niassengi angkanaya punna 
battu sallang Almasi, lajari sangkamma 
maki la, nasaba lanicinimi kalenta 
sitojeng-tojennaya. 

3 Sikontu tau niaka panrannuang kammana 
anne mae ri Almasi lanajagai kalenna sagenna 
tangkasa tojeng-tojeng, iamintu tangkasa 
battu ri dosa-dosaya sangkamma tangkasaNa 
todong Almasi. 

4|nai-nai anggaukangi dosaya, nadakkaimi 
hukkunNa Allataala, nasaba nikanaya dosa 
lamintu nidakkai hukkunNa Allataala. 

> Nuassengi angkanaya battui Almasi untu 
antangkasi dosa-dosana rupataua, siagang 
angkanaya tena dosa lalang ri KalenNa. 

6 Sikontu tau asserea siagang Almasi lalang 
ri katallassanna, tenamo natuli lanagaukang 
ija dosaya. Inai-nai tuli anggaukangi dosaya, 
tenalebakai nacini siagang naasseng Almasi. 

7Sikamma ana-anakku, teako passareangi 
kalennu nipasala oloang ri tau maraenga. 
|nai-nai anggaukangi eroNa Allataala, iami 
anaNa Allataala sangkamma todong Almasi 
AnaNa Allataala. 

8 Mingka inai-nai tuli agau dosa, iami 
anana Billisika, nasaba anjo Billisika doraka 
memammi battu ri pakkaramulanna. Untu 
iaminne Nabattu AnaNa Allataala, iamintu 
untu angngancuruki jama-jamanna Billisika. 

9 | nai-nai ajarimo anaNa Allataala, tenamo 
natuli lagau dosa, nasaba niami sipaNa 
Allataala ri kalenna. Nasaba iaminjo Allataala 
Manggena, tenamo natuli lanagaukang ija 
dosaya. 

10 |aminne sisalana ana-anaNa Allataala 
siagang ana-anana Billisika: inai-nai tena 
nagaukangi eroNa Allataala, yareka tena 
nakamaseangi paranna tau, anjo taua teai 
anaNa Allataala. 

11 Battu ri pakkaramulannaji nanipabattumo 
anne birittaya mae ri kau ngaseng, 
angkanaya: musti massing sikamaseangki 
ikatte marupataua. 

12 Teako sangkammai Kain, ia battua 
ri | Jadala assalana, siagang ambunoai 
saribattang kalenna. Apa sabana nanabuno 
Kain saribattanna? Nasaba salai anjo apa-apa 
nagaukanga mingka annabai anjo apa-apa 
nagaukanga saribattanna. 

13 | anri kammana, sikamma saribattangku, 
teako lannasakki punna nakabirisiko tu linoa 
anne. 

14 Niassemmi angkanaya assulu maki battu 
ri kamateanga siagang alette maki mae 
ri katallassanga. Niassemmi anjo, nasaba 

massing sikamaseang maki para ikatte. 


Inai-nai tena namangngamaseang, iami 
nikoasai ri kamateanga. 

15 | nai-nai angkabirisi paranna tau iami 
pabuno tau; na nuassemmo angkanaya anjo 
tau kammaya takkulleai nagappa katallassang 
sitojennaya siagang mannannunganga. 

16 Battu ri kammanami anne naniassemmo 
antekamma bateta angkamaseangi paranta 
tau. Lebami Napassareang katallassanNa 
Almasi untu ikatte. Lanri kammana, musti 
nipassareang tongi katallassanta untu 
sikamma paranta tau! 

17 Punna nia tau angkammai pabarang- 
baranganna linoa, nampa nacini paranna tau 
kakurangang, mingka taerokai antulungi anjo 
paranna tau, antekamma lakkulle nikana 
nakamaseangi Allataala? 

18 Sikamma ana-anakku! Teako ri 
bawanuji yareka ri bicarannuji bawang 
mangngamaseang. Mingka paralluki 
mangngamaseang tojeng-tojeng, siagang 
nipabutti lalang ri panggaukanta. 

19 |aminne carata angngassengi angkanaya 
manassa antamakki ri golonganna tau battua 
ri Allataala, sollanna akkulle sannang atinta ri 
dallekanNa Allataala. 

20 Punna nibilang salaki ri ati 
mailalanta, niassengi angkanaya 
lompoangangi pangngassenNa Allataala na 

pangngassengang niaka ri atinta siagang 
Naasseng ngasengi sikontu apa-apaya. 

21) ari, sikamma saribattangku 
kukarimangngia, punna tena nanibilang salaki 
ri ati mailalanta, akkulle maki andallekang ri 
Allataala siagang barani. 

22 Siagang apa-apa mamo nipala battu ri la, 
tena tanigappana, lanri mappilangngeriki mae 
ri sikamma parentaNa, siagang nigaukangi 
apa Nangaia ri atinNa. 

23|a Napassuroanga mae ri katte iamintu: 
musti tappakki mae ri AnaNa, lamintu 
Isa Almasi, siagang musti massing 
sikamaseangki, sangkamma lebaka 
Napassuroang Almasi mae ri katte. 

24 Sikontu tau mappilangngeria mae ri 
sikamma parentaNa Allataala, asserei mae 
ri Allataala lalang ri katallassanna, siagang 
assere tongi Allataala mae ri katallassanna. 
Na niasseng angkanaya asserei Allataala mae 
ri katallassanta, lanri lebami Napassareang 
RohNa mae ri katte. 

4 1 Sikamma saribattangku sannaka 

kukarimangnginna! Teako patappa 
ngasengi tau nakanaya niaki RohNa Allataala 
ri kalenna, mingka pilajari rolong baji-baji 
sollanna akkulle nuasseng angkanaya roh 
battu kemae anjo niaka ri kenanga: Roh 
battuka ri Allataala yareka teai. Nasaba 
kamma-kamma anne jai nabi balle-balle 
ajappa mange-mange. 

2 Kamma anne carana nakkulle nuasseng 


angkanaya apaka anjo RohNa Allataala yareka 
teai: Inai-nai ammangakui angkanaya anjo 
Isa Almasi lami battua ri lino marupatau, 
laminjo taua nia Roh battu ri Allataala lalang 
ri kalenna. 

3 Mingka inai-nai tena namangakui anjo 
kammaya mae ri Isa, iaminjo taua tena 
RohNa Allataala ri kalenna. Rohnaji MusunNa 
Almasi nia ri kalenna anjo tau kammaya. 
Lebami nulangngere angkanaya laniaki battu 
anjo roh kammaya, siagang kamma-kamma 
anne niami lalang ri anne linoa. 

4Mingka sikamma ana-anakku, ikau tau 
battu ngasengko ri Allataala assalanu. Lebami 
nubeta nabi-nabi balle-ballea, nasaba Roh 
niaka ri kau labi makoasangangi na roh niaka 
ri taunna ngaseng anne linoa. 

3 Anjo nabi-nabi balle-ballea sangnging 
passala linoa nabicara:, nipilangngerimi 
bicaranna kenanga ri anne linoa, nasaba anjo 
kenanga tau battu ri linoa assalana. 

6 Mingka ikatte anne ana-anaNaki Allataala: 
na inai-nai angngassengi Allataala, 
napilangngeri tommi bicaranta. Inai-nai teai 
taunNa Allataala tena nalaNapilangngeri 
bicaranta. Kammami anjo carata nakkulle 
niasseng antekamma sisalana Roh assarea 
pangngajarang tojeng, siagang roh ampasala 
oloangai taua. 

7Sikamma saribattang sannaka 


kukarimangnginna! Mae mako kimassing 
sikamaseang, nasaba Allataala assalana 
anjo pangngamaseanga. Inai-nai 
mangngamaseang, iami anaNa Allataala 
siagang iami angngassengji Allataala. 

8Tau tenaya namangngamaseang, 
tanaassengai Allataala, nasaba anjo Allataala 
mangngamaseangi. 

9 Napanyatami pangngamaseanNa Allataala 
lalang ri atinta, lanri Nasuromi Ana sitau- 
tauNa untu antama ri linoa sollanna akkulle 
nigappa katallassanga tete ri anjo AnaNa. 

10]aminne pangngamaseanga: Teai 
ikatte leba angkamaseangi Allataala, 
mingka Allataala angkamaseangki siagang 
Nasuroi battu AnaNa sollanna tete ri la 
nanipammopporang dosa-dosata. 

11Sikamma saribattangku, sannaka 

kukarimangnginna, punna sanna bateta 
nikamaseang ri Allataala, musti massing 
sikamaseang tongki. 

12 Tena manna sitau leba anciniki Allataala: 
mingka punna massing sikamaseangki, 
asseremi Allataala mae ri katte siagang ajari 
sukkumi pangngamaseanNa lalang ri kalenta. 

13 | anri lebami Napassareang RohNa 
Allataala mae ri katte, jari niassemmi 
angkanaya assere maki lalang katallassanta 
mae ri Allataala, siagang asseremi Allataala 
mae ri katallassanta. 

14 Kalenna ikambe leba anciniki AnaNa 


Allataala, siagang napabattumi ikambe mae 
ri tau maraenga angkanaya lami anjo AnaNa 
Nasuro Allataala antama ri linoa untu ajari 
Karaeng Mappasalama ri anne linoa. 

15 | nai-nai ammangakui anjo Isa angkanaya 
lami AnaNa Allataala, asseremi Allataala mae 
ri katallassanna anjo taua; kammayatompa 
anjo taua assere tommi lalang tallasana mae 
ri Allataala. 

19 Niassemmi siagang tappa maki 
mae ri pangngamaseanNa Allataala 
mae ri katte. Anjo Allataala lami 
mangngamaseang. Inai-nai nikoasai 
katallassanna ri pangngamaseang, 
laminjo taua assere katallassanna mae ri 
Allataala, siagang asseremi Allataala mae ri 
katallassanna. 

17 Nipajari sukkuki pangngamaseanga 
lalang ri atinta, sollanna nakiajari barani ri 
Allo Pangadelanga. Lajari baraniki, nasaba 
sangkammami carata attallasa ri anne linoa 
siagang caraNa Almasi attallasa. 

18 | nai-nai mangngamaseang, 
tanaassengami nikanaya malla; nasaba anjo 
pangngamaseang sukkuka napalanynyami 
nikanaya malla lalang ri kalenna taua; nasaba 
anjo mallaka nia passisambunganna siagang 
hukkunganga. 

19 Mangngamaseangki, lanri Allataala labi 
riolo angkamaseangki. 

20 Punna nia tau angkana, "Kukamaseangi 


Allataala," mingka nakabirisi paranna tau, 
paballe-ballei anjo taua. Nasaba inai-nai tena 
nakamaseangi paranna tau, lamintu nacinika 
matanna, tena olona lakkulle nakamaseang 
Allataala, ia tenaya naciniki. 

21] anri kammana, iaminne parenta 
Napassareanga Almasi mae ri katte: 
| nai-nai mangngamaseang ri Allataala, musti 
nakamaseang tongi paranna tau. 

5 lInai-nai tappa angkanaya iaminjo Isa, 

Karaeng Mappasalama Napajanjianga 
Allataala, iami AnaNa Allataala. Na inai-nai 
mangngamaseang ri Manggea, nakamaseang 
tongi Anaka. 

2 Lalang kammanami anne nakkulle niasseng 
angkanaya nikamaseangi ana-anaNa 
Allataala, iamintu: mangngamaseangki mae 
ri Allataala, siagang nipilangngeri sikamma 
parentaNa. 

3 Nasaba battuanna nikanaya 
mangngamaseang mae ri Allataala, 
lamintu nipilangngeri sikamma parentaNa. Na 
anjo sikamma parentaNa tena nabattala untu 
ikatte; 

“nasaba sikamma anaNa Allataala akkulle 
ngasengi nabeta anne lino jadalaka. Na anne 
linoa akkullei nibeta siagang katappakkanta. 

"P Inaika akkulle ambetai lino jadalaka? laji 
bawang tau tappaka angkanaya anjo Isa, 
lami AnaNa Allataala. 

6|aminjo Isa Almasi, antamaka ri anne 


linoa angngerang jene lanapajeneka siagang 
cera kamateanNa. Tena najene bawang 
Naerang battu, mingka jene siagang cera. Na 
KalenNa RohNa Allataala ajari sabi angkanaya 
kammatojengi anjo, nasaba iaminjo Roh 
kontutojenga. 

' Jari, nia tallu sabi: 

8RohNa Allataala, jene, siagang cera; anne 
tallua sangkamma ngasengi kasabianNa. 

9 Tappakki mae ri kasabianna rupataua, 
mingka jarrekangangi pole kasabianNa 
Allataala. Na iaminjo kasabiang lebaka 
Napassareang Allataala ri passalana AnaNa. 

10[ anri kammana, inai-nai tappa ri AnaNa 
Allataala, natarimami anjo kasabianga lalang 
ri atinna, mingka inai-nai tena natappa mae 
ri Allataala, nacini paballe-ballemi Allataala, 
nasaba tena napatappaki bicaranNa Allataala 
ri passalana anjo AnaNa. 

11|aminne kasabianna: Nasare maki 
Allataala katallassang sitojennaya siagang 
mannannunganga, siagang AnaNami 
kabattuanna anjo katallassanga. 

12 |nai-nai antarimai anjo Anaka, natarimami 
anjo katallassanga: na inai-nai tena natarimai 
anjo AnaNa Allataala, tenamo natarimai anjo 
katallassanga. 

13 Kutulisimi anne suraka mae ri kau 
ngaseng tau tappaka ri AnaNa Allataala, 
sollanna nuasseng angkanaya nutarimami 

anjo katallassang sitojennaya siagang 


mannannunganga. 

14 Siagang barani maki andallekang ri 
Allataala, lanri tappakki angkanaya laNaiyoi 
pappala doanganta, manna pole apa nipala 
mae ri la laNaiyoi assala situruki eroNa anjo 
pappalatta. 

1 Nasaba niassengi angkanaya 
lanipilangngeriki punna appalakki ri la, 
jari niasseng tommi angkanaya laNasareangki 
sikamma apa nipalaka ri la. 

16 Punna nia nucini parannu tu Karisteng 
agau dosa natenaja nangngerang kamateang, 
paralluko appala doang ri Allataala: 
nalanisaremo katallassang anjo taua. Anne 
natabaya iamintu tau agau dosaya, mingka 
tenaja nangngerang kamateang. Mingka 
nia gau dosa angngerang kamateang,: tena 
nakukana musti appala doangko mae ri 
Allataala lanri anjo passalaka. 

17 Sikamma panggaukang salaya dosa 
ngaseng, mingka nia dosa tenayaja 
nangngerang kamateang. 

18 Niassengi angkanaya sikontu tau ajariamo 
ana-anaNa Allataala, tenamo natuli agau dosa 
ija; nasaba nijagai ri AnaNa Allataala siagang 
takkulleami I Jadala agau apa-apa mae ri ia. 

19 Niassemmi angkanaya ikatte anne tau 
battuki ri Allataala, manna pole nanikoasaimo 
sikontu linoa ri | J adala. 

20 Niassemmi angkanaya battumi 


AnaNa Allataala siagang leba maki 
Napapahangngiang sollanta tappa mae ri 
Allataala sitojennaya. Assere maki mae ri 
Allataala sitojennaya lalang ri katallassanta, 
kammayatompa assere tommaki mae ri 
AnaNa, iamintu Isa Almasi. lami Allataala 
sitojennaya, siagang lami katallassang 
sitoJennaya siagang mannannunganga. 

21 Sikamma ana-anakku, pakabellai kalennu 
battu ri sikamma barhalaya! 


2 Yohanes 


1 l Battu ri nakke, pamimping jamaaka: 
kupappitarimangi anne suraka mae ri 
Amma Napilea Allataala, siagang mae ri ana- 
anana Amma sannaka kukarimangnginna. 
Teai inakke bawang, mingka sikontu pole 
tau angngassengal Allataala tojenga, 
Nakarimangngi ngaseng tongko. 

2 Nasaba niaki Allataala matojenga 
ammantang lalang ri atinta, siagang latuli 
niaki anrurungangki sagenna satunggu- 
tungguna. 

3 Poro nisareki barakka, pangngamaseang 
kammayatompa kasalewangang battu ri 
Allataala Manggea, siagang battu ri Isa Almasi 
AnaNa anjo Manggea. Poro nitarima ngasengi 
anjo siagang ati macinong kammayatompa 
lalang pangngamaseang. 

4Sanna rannuku lanri kuassenna angkanaya 
nia ana-anatta attallasa situru ajaranNa 
Allataala, situru Napassuroanga Allataala 
Manggea mae ri katte. 

= Lanri kammana anjo, Amma, kupala 
tojeng-tojengi nakipara sikamaseang 
ngaseng. Anne kupaua teaiji parenta beru; 
anne parentaya nipassareang memammi mae 
ri katte battu ri uru tappatta. 

6 Battuanna nikanaya mangngamaseang, 


lamintu nipilangngeri sikamma parentaNa 
Allataala. Na anjo parenta lebakamo 
nulangngere battu ri pakkaramulanna, 
iamintu angkanaya musti massing 
sikamaseangko lalang ri katallassannu. 

'Jaimi patipu alampa mange-mange ri 
sikontu linoa. la kenanga, iamintu sikamma 
tau tenaya namangakui angkanaya antamami 
Isa Almasi ri lino marupatau. Anjo tau 
kammaya, iami patipu, siagang musunNa 
Almasi. 

8 Lanri kammana, jagai gassingka niakko 
ampelaki anjo apa lebaka nausahakang 
ikambe untu ikau ngaseng. Usahako sollanna 
nutarima ngaseng sawalanu. 

9] nai-nai tena namnagala jarre mae ri 
pangngajaranNa Almasi, passangalinna 
ammengkai battu ri apa lebaka 
Napangngajarrang, anjo taua tena 
Allataalana. Inai-nai tuli annagala mae ri 
pangngajaranNa Almasi, natarima tommi 
Allataala Manggea siagang pole Anaka. 

10] anri kammana, pumna nia tau 
battu siagang nabirittakang mae ri kau 
pangngajarang tenaya Napangngajarrangi 
Almasi, teako tarimai anjo taua antama ri 
ballanu, tea tongko abarisallangi mae ri ia 
angkana "Salamakko." 

11 Nasaba inai-nai abarisallang mae ri anjo 
tau kammaya, manassa amminawang tommi 

siagang anjo taua anggaukangi panggaukang 


jadalaka. 
12J ai sikali parallu lakupau mae ri kau 
ngaseng, mingka bajikangangi punna 
tena nakupalalangi ri suraka. Kuminasai 
nakuakkulle battu angkunjungiko siagang 
kalengku abicara mae ri kau ngaseng, 
sollanna akkulle rannu tojeng-tojeng atinta. 
13 Akkiringi sallang mae ri katte sikamma 
ana-anana saribattanta bainea, nipilea todong 
ri Allataala. 


3 Yohanes 


1 1Saribattangku Gayus, sannaka 
kukarimangnginna! Battu ri nakke, 
pamimping jamaaka, angkamaseang 
toj eng-tojengako: 

2 appala doanga sollannu gassing 
tamangngapa-apa, siagang baji-baji ngaseng 
ri kalennu, sangkamma bajina pamainu. 

3Sanna rannuna pamaikku ri wattunna 
nia siapa are paranta tu Karisteng battu na 
napabattu antekamma tamamminranu mae 
ri Allataala matojenga, nasaba memang tuli 
attallasa mako situru erona anjo birittaya. 

4Tena akkulle labi ampakarannuangangi 
pamaikku, naanjo kulangngerena angkanaya 
attallasaki ana-anakku situru ajaranNa 
Allataala. 

3 Saribattangku! Sanna tamamminranu 
lalang jama-Jjamang nugaukanga mae ri 
paranta tu Karisteng:, balalo manna tau 
tenayapa nuassengi, nulayani tongi. 

6 Napaumi kenanga mae ri jamaaka anrinni 
ri sesena pangngamaseannu. Tulung sai 
kenanga sollanna akkulle napannarrusu 
lampana kenanga. Gaukammi anjo siagang 
cara akkullea ampakasannangi atinNa 
Allataala, 

7 nasaba anjo palampanna kenanga iamintu 


allayani jama-JjamanNa Almasi. Nagaukangi 
kenanga anjo jama-jJamanga siagang tena 
sikali apa-apa nagappa kenanga battu ri tau 
tenaya natappa mae ri Almasi. 

8 Lanri kammana, ikatte tu Karistenga musti 
nitulungi paranta tu Karisteng kammaya anjo, 
sollanta akkulle amminawang turu lalang ri 
usahana kenanga, iamintu untu ampalabangi 
biritta tojeng battua ri Allataala. 

9 Lebama anmnulisi sikede sura mae ri 
jamaaka, mingka anjo Diotrefes, eroka 
ajari pamimping lalang ri jamaaka, taerokai 
ampilangngeria. 

10 pynna battua sallang, eroki kubicara anjo 
passala apa-apa lebaka nagaukang iamintu 
kajadallanga siagang bicara balle-ballea, ia 
lebaka nacarita ri sesena ikambe! Mingka 
tagannakapi anjo sikammaya mae ri ia. Ri 
wattunna battu anjo aganta ngaseng paranta 
tu Karisteng, taerokai antarimai kenanga. 
Balalo napisangkai tau eroka antarimai 
kenanga, siagang nasuroi kenanga assulu 
battu ri jamaaka! 

11 Saribattangku, sannaka 
kukarimangnginna, teako turuki apa- 
apa kodia. lamo apa-apa bajika nuturuki. 
Inai-nai agau baji, lami anjo taua tau battu ri 
Allataala. Na inai-nai agau jadala, manassa 
tenapa naleba sibuntulu siagang Allataala. 

12 Sikontu taua napuji Demetrius. Balalo 


Allataala pole Napuji tongi. Ikambe pole 
ampuji tongi, siagang nuasseng ngasemmi 
angkanaya annabal anne apa napabattua 
ikambe. 

13 jai sikali parallu lakupau mae ri kau 
ngaseng, mingka bajikangangi punna tena 
nakupalalangi ri suraka. 

14 Kuminasai angkanaya tenamo nasallo 
nakilasibuntulu, nakibicara kalenta. (1-15) 
Poro Nabarakkakiko Batara! Akkiringi sallang 
mae ri kau, sikamma saribattang niaka 
anrinni. Pabattuanga sallangku mae ri 
sikamma saribattanta tassere- sere. 


Yudas 


1 1 Sikamma saribattangku, ia lebaka 
nikio siagang sannaka nikamaseanna 
ri Allataala Manggea, kammayatompa 
nikatutuia untu Isa Almasi. Battu ri 
nakke, atanNa Isa Almasi, iamintu Yudas, 
saribattanna Yakobus; 

“maminasa mae ri Allataala sollannu 
Nasare ngaseng allabi-labi barakka, 
pangngamaseang, kammayatompa 
kasalewangang. 

3 Sikamma saribattangku sannaka 
kukarimangnginna! Sanna dudu erokku 
annulisi sura mae ri kau ngaseng ri passalana 
kasalamakkang nitarimayamo. Mingka 
kamma-kamma anne erokka kusaring 
ampakaingakko lalang ri anne suraka, 
sollannu barjuang turus untu katappakkanta: 
anjo katappakkanga sikaliji Napassareang 
Allataala sagenna satunggu-tungguna mae ri 
UmmaNa. 

4Nasaba tanisaringai na niamo siapa are 
tu kodi ateka antama ri tangnga-tangngata. 
Anjo kenanga sangnging tau panra; naputara 
baleki biritta pangngamaseanNa Allataalata, 
sollanna akkulle anggappa kasampatang 
kenanga untu anggaukangi ero hawa 
napasuna. Taerokai kenanga antarimai Isa 

Almasi, Batara Makoasa tena ruanna. Battu 


riolo dudu iji nanipau labi riolo memammo 
lalang ri Kittaka hukkungang lanagappaya 
kenanga. 

> Yangasenna anjo nuasseng ngasemmi. 
Mingka, erokko kupakainga ri passala 
antekamma bateNa Batara ampasalamaki 
umma Israel battu ri butta Mesir; mingka 
ribokoanganna Nabunoi sikamma tau tenaya 
natappa ri allana kenanga. 

6 Urangi tongi sikamma malaeka eroka 
appanggaukang allaloangai kakoasanna 
kenanga, sagenna alampa kenanga 
ambokoi pammantanganna. Nisikkomi 
ri Allataala sikamma anjo malaekaka 
siagang rante tamattappuka, irawa ri tampa 
sassanga rawanganna buttaya. Anjoremmi 
kenanga nitahang turus, sagenna nitappuki 
hukkunganna kenanga ri Allo sannaka hebana 
sallang. 

7 Urangi tongi kota Sodom siagang 
Gomora kammayatompa kota-kota niaka ri 
ampina, appanggaukang kammaya todong 
anjo sikamma malaekaka tumabuttana. 
Nagaukangi kenanga nikanaya gau bawang 
siagang gau bambalaka; sagenna nisessa 
kenanga siagang pepe arinraya satunggu- 
tungguna, untu ajari pappakainga mae ri 
sikontu rupataua. 

8 Kammatommi anjo tau arupa-rupa dudua 
nanawa-nawa, sagenna agau dosamo ri 

kakoasanNa Allataala siagang nahinai 
sikamma apa-apa attallasaka siagang 
malabirika ri suruga. 

9 Manna kalenna Mikhael, iamintu kapalana 
malaekaka, talebakai agau kamma anjo. 

Ri wattunna abesere siagang Billisika 
passabakkang inai langgappai mayana Musa, 
tena nabarani Mikhael angngadeli siagang 
bicara hina Billisika. Angkanaji bawang 
Mikhael, "LaNapakainga lompoko Batara!" 

10 Mingka napakka-pakkanaimi siagang 
nahinami kenanga sikontu anjo apa- 
apa tanapahanga kenanga. Sanrapangi 
kenanga olo-olo tenaya pikkiranna, 
iamintu pakkasianaji bawang napake 
untu angngassengi apa-apaya. Mingka 
passabakkang iatommi anjo apa-apa 
kammaya naancuru kenanga. 

11 Cilaka ngasengi kenanga! Amminawammi 
kenanga rioloang lebaka naolo Kain. 
Napanaummi kalenna kenanga ri kalobang 
kalinguanga sangkamma Bileam, sollanna 
akkulle kenanga anggappa doe. Na 
niancuru tommo kenanga lanri angngewana 
sangkamma Korah. 

12Ri wattunnu assua-suara angnganre, ia 
ngasemmi anjo tau kammaya anramassiko. 
Nasaba tena sirina kenanga angnganre 
siagang sanna angngoana: kaparalluang 
kalennaji bawang najampangi kenanga. 

Sanrapangi kenanga rammang nairika 


anging mingka tena nappaturung bosi. 
Sanrapang tongi kenanga poko kayu tenaya 
narappo manna pole nawattu parappoammo: 
sanrapangi poko kayu lebakamo nibibu 
siagang mate taba sikalimi. 

13 Sanrapang bombang sannaka lompona 
siagang abusa-busaya ri tamparanga, 
sangkamma tommi anjo sanrapanna 
abusa-busana panggaukang appakasiri-sirina 
kenanga. Sanrapangi kenanga bintoeng- 
bintoeng pitilampa-lampaia, siagang 
lebakamo nipasadiang tampana ri Allataala, 
lamintu lalang ri tampa sannaka sassanna 
sagenna satunggu-tungguna. 

14 Henokh, iamintu sossorang makatujua 
lapisina battu ri Adam, lebaki napau labi riolo 
pirangalloang ri passalana ngaseng anne tau 
kammaya. Angkanai Henokh, "Ciniki sallang, 
labattui Batara siagang assabu-sabu malaeka 
matangkasaNa, 

15 yntu angngadeli sikontu rupataua. 
LaNahukkung ngasengi Batara sikamma 
tau jadalaka lanri panggaukang bambalana 
kenanga. Siagang laNahukkung ngaseng 
tongi bicara-bicara hina napaua sikamma tau 
dosaya siagang dorakaya." 

16 Anjo taua tuli arekuna ngaseng giginna 
siagang tuli nasalakanna tau maraenga. 

Tuli naturukiangi kenanga apa nakaerokia 
pamai dorakana kenanga. Napalecei kalenna 

sollanna akkulle anggappa passawallang. 

17 Mingka sikamma saribattangku sannaka 
kukarimangnginna, urangi apa-apa lebaka 
napau sikamma tunisuroNa Batara Isa Almasi 
pirangalloang. 

18 Napauang ngaseng mako labi riolo 
angkanaya punna areppesemo Allo Kiamaka, 
lammumbami tau ancau-cauako, iamintu 
sikamma tau anturukiai ero kajadallanna 
lalang ri katallassanna. 

19 Yangasemmi anne kenanga tau lappaniaka 
passisala-salang siagang nikoasaia ri 
sipa-sipa ero pakkalinoanga. Anjo kenanga 
tau tena ngaseng nanipantamali ri RohNa 
Allataala. 

20 Mingka ikau ngaseng, sikamma 
saribattangku, parallui tuli nupakajarre 
turus katappakkannu mae ri Isa Almasi: 
anjo tappanu sanna tangkasana. Na lalang 
kammana anjo appala doangko siagang koasa 
RohNa Allataala: 

21 siagang tuli alalang mako irawangang 
pangngamaseanNa Allataala, lalang 
nutayanna passareNa Batarata Isa Almasi, la 
lassareako katallassang sitojennaya siagang 
mannannunganga. 

22|a tau ranggaselaya atinna, parallui 
nupanyata pangngamaseannu mae ri ia. 

23Besoki assulu tau sanrapang lalanga 
ri pepeka sollanna salama kenanga. Mae 

pangngamaseannu nirurunganga siagang 
malla; mingka kabirisi balalo pakeang 
ramasana kenanga napakamma kaerokang 
dorakana kenanga. 

24 Allataala, Makoasaya anjagaiko sollanna 
tena nutuguru siagang Makoasaya 
angngerangko mae ri dallekang malabiriNa 
siagang rannu kammayatompa tena callannu, 

25lami Allataala, tenaya ruanNa: lami 
ampasalamakki tete ri Isa Almasi Batarata. 
lami Allataala Malabirika, Malompoa, 
Makoasaya, kammayatompa Magassinga 
battu riolo sagenna kamma-kamma anne 
kammayatompa sagenna satunggu-tungguna! 
Aming. 


Wahyu 


1 lla bonena anne Kittaka, iamintu apa-apa 
lebaka Napappicinikang Isa Almasi ri 
passalana sikontu apa-apa lakajarianga 
sallang. Napappiassengangi Allataala mae 

ri Almasi sollanna Napabattu Almasi mae ri 
sikontu atanNa Allataala apa-apa tenayamo 
nasallo namusti kajariang. Nasuromi Almasi 
alampa malaekaNa mae ri atanNa, iamintu 
Yohanes, untu ampappiassengangi mae ri ia 
anjo apa-apa lakajarianga. 

“Nampa nacarita ngasemmo Yohanes 
sikontu anjo apa-apa nacinika, na iaminne 
laporanna ri sesena pappasanNa Allataala, 
nipakajarreka ri Isa Almasi tete ri kasabianNa. 

3 Maupaki tau ambacayai siagang tau 
allangngerekai biritta napau labi rioloa anne 
kittaka, kammayatompa nanaturuki apa 
niaka tattulisi ilalang. Nasaba tasalloami 
nalakajariang ngaseng anne sikammaya. 

4 Sikamma saribattang niaka ri tujua jamaah 
ri daera Asia! Inakke, Yohanes, maminasa 
nuporo nisare ngaseng barakka siagang 
kasalewangang battu ri Allataala, la niaka 
battu ri pakaramulanna, ri kamma- kammaya 
anne, sagenna satunggu-tungguna: 
kammayatompa battu ri tujua roh ia niaka ri 
dallekang empoang kalabiranNa Allataala, 

tamamminraya. lami uru-uru nipattallasa 
poleanga ammotere battu ri kamateanga 
siagang lami makoasaya irateanganna 
sikamma karaeng niaka ri lino. 
Nakamaseangki Isa, siagang lanri 
kamateanNa naNapatalappasa maki battu ri 
dosa-dosata ngaseng. 

6 Nampa Napajariki sere bansa imang-imang, 
allayania mae ri Allataala, ManggeNa. laminjo 
Isa Almasi malompoa siagang makoasaya 
sagenna satunggu-tungguna. Aming! 

7 Ciniki, niakl battu lalang ri rammanga! 
Sikontu rupataua lanacini ngasengl, 
kammayatompa tau lebaka antobokl poke. 
Lanri lami nalappiraung ngaseng sikontu 
bansa-bansaya ri lino. Mattantu kammana! 
Aming! 

8 "| Nakkemi uru-urua, siagang iNakkemi 
kalabusanga," kammami anjo kananNa 
Karaeng Allataala, la niaka battu ri 
pakaramulanna, ri kamma- kammaya anne, 
sagenna satunggu-tungguna, la Kaminang 
Makoasaya. 

9 | nakke Yohanes, saribattannu ngaseng, 
nuaganga ajulu sessa sangkamma nakasiaka 
sikontu tau amminawanga ri Almasi. 
Sabarakki angkasiaki kasessanga, lanri 
ikatte anne ummaNaki. Nipelakka mange 
ri Pulo Patmos passabakkang kupalabangi 

pappasang battua ri Allataala, Napakajarreka 


Isa lalang ri kasabianNa. 

10Ri allonNa Batara, nikoasaia ri RohNa 
Allataala: nampa nia kulangngere sara 
sannaka lompona, sangkamma sara tarompe, 
battu ri bokoku. 

11 Nakana anjo saraya, "Tulisiki apa nucinika, 
nampa nukiring anjo kitta nutulisika mae 
ri tujua jamaah, iamintu: Efesus, Smirna, 
Pergamus, Tiatira, Sardis, Filadelfia, siagang 
Laodikia." 

12 Assailema mae ri boko ero anciniki 
angkana maka inai anjo abicara mae ri nakke. 
Nampa nia kucini tuju bangkeng lampu 
ammakea sumbu, bulaenga nipare. 

13 Ri tangnga-tangngana anjo sikamma 
bangkeng-bangkeng lampua nia sitau 
ammenteng arupa taua nicini tanjaNa. 
Ammakei juba turunga sagenna naung 
ri bangkenNa. Na barambanNa ammakei 
passikko bulaeng. 

14 YuNa keboki sangkamma bulunna 
gimbalaka, keboNa sangkamma lebaki 
kapasa. MatanNa arinra-rinrai sangkamma 
pepe, 

lana bangkenNa accayai sangkamma 
tambaga nitunua. SaranNa sangkammai jene 
ammarrung lompoa battu. 

16 Lima kananNa annagalaki tuju bintoeng, 
na battu ri bawaNa nia assulu padang 
sannaka taranna, siagang tarang pimbali- 


| Wahyu 1.171 2.2 4 
balia. RupanNa accayai sangkamma matanna 


alloa ri wattu tangngana alloa. 

17 Ri wattunna kucini, sujuma naung 
ri dallekanNa sangkamma tau matea. 
Mingka Napadongkomi lima kananNa ri 
kalengku nampa Nakana mae ri nakke, 
"Teako mallakki! |Nakkemi uru-urua siagang 
iNakkemi kalabusanga. 

18 | Nakkemi mattallasaka! LebaMa mate, 
mingka cinimi, attallasaKa sagenna 
satunggu-tungguna. MakoasA irateanganna 
kamateanga, kammayatompa irateanganna 
linona sikontu tau matea. 

19 | anri kammana, tulisi ngasengi sikamma 
apa-apa nucinika, iamintu apa-apa niaka ri 
kamma-kammaya anne, siagang apa-apa 
lakajarianga sallang. 

20 | aminne rahasiana tujua bintoeng nucinika 
lalang ri lima kanangKu, siagang anjo tujua 
bangkeng lampu bulaenga: Anjo tujua 
bintoeng, iamintu tujua malaekana anjo tujua 
jamaah; na anjo tujua bangkeng lampu, 
lamintu anjo tujua jamaah." 

1 "Untu mae ri malaekana jamaah Efesus, 

tulisiki kamma anne: laminne pappasang 
battu ri la antagalakai anjo tujua bintoeng 
ri lima kananNa, siagang ajappaya ri allana 
anjo tujua bangkeng lampu bulaenga. 

2 Kuassengi apa nugaukanga ngaseng: 
anjama terasakko, siagang teai sipato 
sabaranu. Kuassengi angkanaya taerokako 

assarei pamai tau jadalaka. Na anjo sikamma 


tau nakanaya kalenna tunisuroNa Allataala, 
nasikontutojenna teai, lebami nuparessa baji; 
na nuasseng ngasemmo angkanaya anjo 
kenanga sangnging tau paballe-balle. 

3 Sabara ngasengko, siagang nukasiami 
parisika passabakkang iNakke, na tena 
nutappu panrannuang. 

“Mingka nia Kukabattallang mae ri kau 
ngaseng, iamintu: Tenamo nanukamaseangA 
sangkamma ri pakaramulanna. 

3 Lanri kammana, urangi angkanaya teaimi 
sipato lantanna katugurannu! Toba laloko ri 
dosa-dosanu, siagang gaukangi ammotere 
apa lebaka nugaukang ri pakaramulanna. 
Punna tena, labattuA nampa Kubibu 
ammotere anjo bangkeng lampunnu battu ri 
pammantanganna. 

6 Mingka nia apa baji ri kau ngaseng, iamintu: 
Birisi ngasengko mae ri panggaukanna ana- 
ana gurunna Nikolaus, Kukabirisia todong. 

'Inai-nai akkulle allangngere, parallui 
naparhatikang anjo apa Napaua RohNa 
Allataala mae ri jamaah-jJamaaka! la 
ammetaya, laKukellai angkanrei rapponna 
poko katallassanga, attimboa lalang ri 
KokonNa Allataala. " 

8 "Untu mae ri malaekana jamaah Smirna, 
tulisiki kamma anne: laminne pappasang 
battu ri la uru-urua siagang kalabusanga, 
lebaka mate Nattallasa poleang. 


5. Wahyu 2.91 13 6 
3 Kuassengi kasusannu ngaseng: Kuassengi 


angkanaya kasi-asiko, mingka sikontutoj enna 
kalumanynyang ngasengko! Kuassengi 
sikamma pitina nipamangea ri kau, napare- 
pareka sikamma tu nakanaya kalenna tu 
Yahudi, na sikontutojenna teai: anjo kenanga 
sangnging ummana Billisika. 

10Teako mallakki mae ri kaparisanga, 
tenayamo nasallo namusti nukasia. Urangi, 
angkanaya jaiko lanapantama Billisika ri 
tarungkua untu lanasori. Lasessako sampulo 
allo sallona. Paralluko tamamminraya 
ri tappanu sagennu mate: na iNakke 
lassareangko katallassang sitojennaya 
siagang mannannunganga, ajari hadia ri 
pammetannu. 

11|nai-nai akkulle allangngere, parallui 
naparhatikang anjo apa Napaua RohNa 
Allataala mae ri jamaah-jJamaaka! la 
ammetaya, tena sikali nalasessa apa-apa ri 
kamateang makaruaya." 

12 "Untu mae ri malaekana jamaah 
Pergamus, tulisiki kamma anne: laminne 
pappasang battu ri la annagalaka padang 
tarang pimbalia. 

13 Kuassengi angkana kemaeko ammantang. 
Lalangko ammantang ri tampa kakoasanna 
Billisika. Tamamminrayako mae ri Nakke. 
Balalo, ri wattunna nibuno Antipas ri Billisika 
ri dallekannu, iamintu sabiKu tamamminraya, 

tena todong nanussassala angkanaya 


tappakko mae ri Nakke. 

14 Mingka manna nakamma, nia siapa are 
taKungaia ri kau ngaseng: Nia siapa are jaina 
tau ri kau anturuki apa napangngajarranga 
Bileam. Bileam angngajaraki Balak 
antekamma batena antugurangi umma Israel 
naung ri dosaya: iamintu nanyonyoki kenanga 
angkanrei kanre lebaka nipassareang mae 
ri barhalaya, siagang anggaukangi gau 
bawanga. 

15 kKammayatompa, nia todong siapa 
are jaina tau ri kau annagala mae ri 
pangngajaranna ana-ana gurunna Nikolaus. 

16] anri kammana, toba laloko battu ri 
dosa-dosanu ngaseng! Punna tena, sinampe 
mami Kulabattu mae ri kau ngaseng 
ambunduki siagang padang niaka ri bawaKu 
anjo tau kammaya. 

17|nai-nai akkulle allangngere, parallui 
naparhatikang anjo apa Napaua RohNa 
Allataala mae ri Jamaah-jamaaka! la 
ammetaya, laKukellai angkanrei kanre 
taccokkoa, siagang massing lanatarimai battu 
ri Nakke sere batu kebo. Lalang ri anjo batua 
nia tattulisi areng beru, tenaya naassengi 
rupataua, pantaranganna tau antarimayai." 

18 "Untu mae ri malaekana jamaah Tiatira, 
tulisiki kamma anne: laminne pappasang 
battu ri AnaNa Allataala, arinra-rinraya 
matanNa sangkamma pepe, siagang 


Wahyu 2.191 23 
accayaya bangkenNa sangkamma tambaga 


nitunua. 

19 Kuasseng ngasengi sikamma apa 
nugaukanga: Kuassengi angkanaya 
mangngamaseangko ri parannu tau, 
angkanaya tamamminrayako, angkanaya 
anjamako, siagang sabarakko angkasiaki 
parisika. Kuassengi angkanaya labi jai nujama 
ri kamma-kammaya anne naia nujamaya 
riolo. 

20 Mingka nia Kukabattallang mae ri kau 
ngaseng: Nusarei pamai Izebel, anjo baine 
nakanaya kalenna tunisuro ri Allataala. Jaimi 
atangKu leba natipu siagang naajara untu 
agau bawang siagang angkanrei kanre lebaka 
nipassareang mae ri barhalaya. 

21 L ebami Kusare kasampatang untu toba 
battu ri dosa-dosana, mingka taerokai 
ammari anggaukangi anjo gau bawanga. 

22 Urangi! Angkanaya laKupatappasaki 
sagenna ajari garring ri katinroanga. 
Anjoremmi siagang anjo tau naaganga 
ngaseng agau bawang lanakasia sessa 
dudua. Yangasenna anjo laKugaukangi 
kamma-kamma anne, punna tena nammari 
kenanga anggaukangi anjo apa-apa jadalaka 
siagang ia. 

23 Sikamma ana gurunna laKubuno ngaseng 
tongi, sollanna nasadari ngaseng jamaaka 
angkanaya iNakkemi anne angngasseng 
ngasengi pikkiranna siagang nawa-nawanna 

rupataua. LaKubalasa ngasengko situru 


massing-massing panggaukannu. 

24 Mingka ikau maraenganga ri Tiatira 
tena nanupinawangi anjo pangngajarang 
jadalaka, siagang tena nanupappilajari 

anjo pappilajaranna Billisika. Kupauangko 
angkanaya tenamo nalaKutambai battalana 
apa nueranga. 

23 Mingka ri sagengKu battu sallang, 
paralluko tuli angkatutui apa niakamo ri kau. 

29]a ammetaya, siagang sagenna 
kalabusang tuli nagaukangi erokKu, laKusarei 
koasa sangkamma Kutarimaya battu ri 
ManggeKu. Lannarimai kenanga koasa 
siagang takkang bassi; kammayatompa untu 
langngancuruki bansa-bansaya sanrapang 
uring tanaya. 

27(2:26) 

28 | annarimai kenanga battu ri Nakke 
sanrapang bintoeng battu rayaya. 

29|nai-nai akkulle allangngere, parallui 
naparhatikang anjo apa Napaua RohNa 
Allataala mae ri jamaah-jamaaka! " 

1 "Untu mae ri malaekana jamaah Sardis 
tulisiki kamma anne: laminne pappasang 

battu ri la ampatangai anjo tujua roh battu 
ri Allataala siagang anjo tujua bintoeng. 
Kuassengi apa nugaukanga ngaseng. Nukana 
kalennu attallasa nusikontutojenna mate! 

2Lanri kammana, ambangungko nai, siagang 
pakajarreki apa niaka ija ri kau ngaseng, 


Wahyu 3.31 7 10 
genteng tenanapa numate taba sikali. Nasaba 


Kurapikangi angkanaya anjo apa nugaukanga 
tenapa manna sere ajari sukku bajina ri 
dallekanNa Allataala. 

3Jari, urangi ammotere apa lebaka 
nipangngajarrang mae ri kau riolo siagang 
apa lebakamo nulangngere. Gaukangi anjo 
sikammaya, siagang toba ngaseng mako 
battu ri dosa-dosanu. Punna tambangungako, 
labattuA mae ri kau sanrapang palukkaka, 
natanuassenga angkanaya ringngapanna 
wattua naKulabattu. 

4 Mingka ri tangnga-tangnganu ri Sardis, 
nia ija tau anjagai sollanna tuli tangkasa 
pakeanna. Anjo kenanga lassiagangA ajappa 
ammakeang kebo, nasaba nipassiratangi 
kenanga untu anjo. 

"la ammetaya lanisarei pakeang kebo. 
TalaKupasulukai areng-arenna kenanga lalang 
ri Kittana Tau Attallasaka. Na ri dallekanNa 
ManggeKu siagang malaeka- malaekaNa, 
lakuakui kenanga angkanaya anjo kenanga 
manassa taungKu ngaseng. 

“Inai-nai akkulle allangngere, parallui 
naparhatikang anjo apa Napaua RohNa 
Allataala mae ri jamaah-jamaaka! " 

T "Untu mae ri malaekana jamaah ri 
Filadelfia, tulisiki kamma anne: laminne 
pappasang battu ri la matangkasaka siagang 
kontutojenga. lami antagalaki konci battua 
ri Daud; punna Nasungkei pakkebuka, tena 

manna sitau akkulle antongkoki, siagang 


punna Natongkoki, tena manna sitau akkulle 
ansungkei. 

8Kuassengi apa nugaukanga ngaseng. 
Kuassengi angkanaya tena nasiapa 
kagassingannu: nuturukimi pangngajarangKu 
siagang tamamminrayako mae ri Nakke. 
Kusungkeang mako sere pakkebu untu ikau 
ngaseng, tenaya nakkulle natongko manna 
pole inai. 

9 Urangi anne: Anjo tau ajaria ummana 
Billisika, paballe-balle nakanaya kalenna 
tu Yahudi, na sikontutojenna teai, 
lakupakkulantuki assuju ri dallekannu 
ngaseng. Nalanaasseng kenanga angkanaya 
Kukamaseang ngasengko. 

10] anri nuturukimi apa Kuparentakanga 
mae ri kau, iamintu Kukellaiko tamalanrea, 
laKujagai mako ri kasusaang lantujuai sallang 
sikontu linoa. Lakajariangi anjo sikammaya, 
untu ajari paccoba mae ri sikontu rupataua ri 
lino. 

lt alintakKa battu! J agai baji-baji apa niaka 
ri kau ngaseng, sollanna tena tau maraeng 
akkulle angngalleangko anjo hadia nubetaya. 

12la ammetaya laKupajari sanrapang 
benteng lalanga ri Balla MatangkasaNa 
AllataalaKu, siagang lammantammi ri anjo 
tampaka sagenna satunggu-tungguna. 
LaKutulisiki ri kalenna anjo taua arenNa 
AllataalaKu, siagang areng kotaNa AllataalaKu 

lamintu Yerusalem berua, iamintu niaka 


naung battu ri suruga, battu ri AllataalaKu. 
Kammayatompa, laKutulisi tongi areng 
beruKu mae ri kalenna kenanga. 

13 | nai-nai akkulle allangngere, parallui 
naparhatikang anjo apa Napaua RohNa 
Allataala mae ri jamaah-jamaaka!" 

14 "Untu mae ri malaekana jamaah Laodikia, 
tulisiki kamma anne: laminne pappasang 
battua ri Aminga, Sabi tojenga siagang 
tamamminraya, kabattuanna sikontu apa 
Napaniaka Allataala. 

15 Kuassengi apa nugaukanga ngaseng: 
Kuassengi angkanaya tena nudinging, na tena 
todong nubambang. Mustina kalaserenna 
dingingko yareka bambangko! 

16 Mingka kammu-kammu kanukuko: tena 
nubambang, tena todong nudinging. laminjo 
sabana nalaKulangngeangko assulu battu ri 
bawaKu. 

17 Nukana ngaseng: Akkalumanynyangko 
siagang ganna mako ri katallassannu: 
tenamo apa-apa kakurangannu. Mingka 
tanuassengai kalennu angkanaya teai sipato 
kasi-asinu, siagang teai sipato appakasinana 
katallassannu. Kasi-asiko, assolarakko, 
siagang butako. 

18 | anri kammanami anjo naKupakaingakko 
sollannu ammalli ngaseng battu ri Nakke 
bulaeng, iamintu bulaeng tino, sollannu ajari 
kalumanynyang. Ammalli todong mako battu 

ri Nakke pakeang kebo sollannu akkulle 


ammakeang siagang nutongko kalennu 
natena nussolara siagang natena nuppakasiri. 
Siagang ammalli todong mako paballe untu 
nupasapu mae ri matannu, sollannu akkulle 
accini. 

19 Sikamma tau Kukamaseanga 
Kupakaingaki siagang Kubabalaki. 

Lanri kammana, paralluko allompoi 
ngasengi sumanganu, siagang toba battu ri 
dosa-dosanu ngaseng. 

20 Ciniki! Niakka ammenteng ri dallekang 
pakkebu siagang akkatto pakkebu. 

Punna nia allangngereki sarangKu, 
nanasungkeangA pakkebu, lantamakKa 
ambuntuli, lasipangnganreangaA siagang ia, 
siagang lasipangnganreangi siagang iNakke. 
21|a ammetaya, laKupabiangi ammempo 
ri empoang kalabirangKu siagang 
sipammempoangA sangkamma Kalengku 
lebakamo ammeta siagang kamma-kamma 
anne siagang ManggeKu ri empoang 
kalabiranNa. 

22|nai-nai akkulle allangngere, parallui 
naparhatikang anjo apa Napaua RohNa 
Allataala mae ri jamaah-jamaaka!" 

4 l Lebaki anjo anggappama pole paccini. 

Accinikka sere pakkebu tassungke ri 

suruga. Nampa kulangngeremo pole anjo sara 
lebaka kulangngere abicara mae ri nakke, 
sangkammaya tarompe saranna. Nakana 

anjo saraya, "Naikko mae anrinni. Erokko 
Kupicinikiang apa lakajarianga sallang." 

2 Anjo wattua Nakoasai memamma RohNa 
Allataala. Nampa nia kucini ri suruga sere 
empoang kalabirang, na nia tau ammempo ri 
anjo empoang kalabiranga. 

3 Accayai rupanna anjo taua sangkamma 
paramata baiduri pandang siagang paramata 
delima. Nia tarawe kammaya samru tanjana 
angkaluki anjo empoang kalabiranga. 

4Na nia todong ruampulo angngappa 
empoang kalabirang maraengang angkulilingi 
anjo empoang kalabirang serea. Anjoreng nia 
ammempo ruampulo angngappa pamimping 
ammakeang kebo, siagang ammake songko 
bulaeng. 

3 Accayai anjo empoang kalabiranga 
sanrapang kila angngeranga sara gunturu 
sannaka lompona. Na ri dallekanna anjo 
empoang kalabiranga, nia tuju sulo arinra: 
laminjo tujua RohNa Allataala. 

6 Nia todong ri dallekanna anjo empoang 
kalabiranga sangkammaya nicini tamparang 
kaca, sannaka cinonna nicini. Ri tammulilina 
anjo empoang kalabiranga, iamintu ri 
sikamma sarinna, nia appa anu attallasa, 
sannaka jaina matanna ri dallekanna siagang 
ri bokona. 

7 Anjo anu serea sangkammai singa. 
Makaruaya sangkammai sapi laki. Makatallua 
sangkammai tau rupanna. Anjo makaappaka 

sangkammai nicini jangang-j]angang rajawali, 
sitabanga anriba. 

8 Anjo appaka anu attallasa, massing nia 
annang kanyina, siagang rassi ngasengi 
mata ri tammulilina kalenna siagang 
lalanganna kalenna. Allo bangngi anjo anu 
attallasaka tena naleba ammari akkelonga 
tojeng, angkana, "Matangkasa, matangkasa, 
matangkasaki Batara, Allataala Kaminang 
Koasaya, la niaka ri pakaramulanna, 
ri kamma-kammaya anne, sagenna 
satunggu-tungguna." 

9 Anjo appaka anu attallasa akkelongi 
lagu-lagu pammuji, pappakalabiri siagang 
kasukkurang mae ri la ammempoa ri anjo 
empoang kalabiranga, iamintu la attallasaka 
sagenna satunggu-tungguna. Na ri wattunna 
akkelong anjo anu attallasaka, 

10sujumi anjo pamimping ruampuloa 
angngappa, mae ri anjo ammempoa ri 
empoang kalabirang, nampa anynyomba 
mae ri la anjo mattallasaka sagenna 
satunggu-tungguna. Nampa napasambila 
kenanga massing songkona mae ri dallekanna 
anjo empoang kalabiranga, nangkana, 

1110 Batara, Allataalana ikambe! IKatteji 
bawang siratang annarima pammyji, 
pappakalabiri siagang kakoasang. Nasaba 
IKattemi ampaniaki sikontu apa-apa niaka, 
siagang lanri erotTa tommi nanjari siagang 
attallasa sikontu apa-apa niaka." 

5 l Nampa nia kucini ri limanNa anjo 


ammempoa ri empoang kalabiranga sere 
kitta, sangkammaya gulungang karattasa. 
Anjo kittaka rassi tulisang pimbali-bali. 
Nibatei gulunganna anjo kittaka siagang tuju 
segele. 

“Nampa nia kucini sere malaeka sannaka 
kassana akkiok-kio lompo nakana, "Inai 
siratang anreppeki anne segeleka siagang 
ansungkei anne kittaka?" 

3 Mingka baji na ri suruga kammayatompa ri 
lino tena manna sitau akkulle ansungkei anjo 
kittaka, siagang anciniki bonena. 

4 Angngarru-arruma tassungenge lanri 
tenana manna sitau akkulle ansungkei anjo 
kittaka siagang anciniki bonena. 

> Nampa nakanamo kalaserenna anjo 
pamimpinga mae ri nakke, "Teako 
angngarruki! Ciniki! Ammetami anjo singa 
battua ri suku Yehuda, sossorang lompona 
Daud. Akkullei Nareppe anjo segeleka siagang 
Nasungke anjo kittaka." 

6 Nampa nia kucini sikayu Ana Gimbala 
ammenteng ri tangnga-tangngana anjo 
empoang kalabiranga nikulilingi ri anjo 
appaka anu attallasa siagang sikontu 
anjo pamimpinga. Anjo Ana Gimbalaka 
sangkammai leba nisamballe nicini. Nia tuju 
tanruna siagang tuju matanna: iamintu tujua 
roh battu ri Allataala, nisuroa battu mange ri 
sikontu linoa. 

/ Nampa maju anjo Ana Gimbalaka 


angngallei anjo gulungang kittaka battu 
ri lima kananNa anjo ammempoa irate ri 
empoang kalabiranga. 

8Ri wattu appakammana anjo Ana 
Gimbalaka, sujumi naung anjo appaka anu 
attallasa siagang anjo ruampuloa angngappa 
pamimping ri dallekanNa anjo Ana Gimbalaka. 
Massing annagalaki kacaping siagang mangko 
bulaeng niaka kamanynyanna anjo kenanga, 
lamintu pappala doanganna UmmaNa 
Allataala. 

9 Akkelommi kenanga sere kelongang beru 
nakana: "IKattemi siratang angngallei anjo 
kittaka, siagang anreppeki sege-segelena. 
Nasaba Ikattemi leba nibuno, na lanri 
kamateanTa, na lebamo Kiballi sikontu 
rupataua battu ri arupa-rupa suku, bahasa, 
parasangang, siagang bansa, untu Kierang ri 
Allataala. 

10 Kipajarimi kenanga sere bansa nisalaka 
iamintu bansa imang-imang sollanna 
nalayani kenanga Allataalata, nammarenta 
irateanganna linoa." 

11 Nampa accinikka pole. Nia kulangngere 
sara malaeka assabu-sabu siagang ajuta-juta 
jaina! Ammentengi kenanga angkulilingi anjo 
empoang kalabiranga siagang anjo appaka 
anu attallasa kammayatompa anjo ruampuloa 
angngappa pamimping. 

12 Siagang sara lompo, nakana, "Anjo 


Ana Gimbala lebaka nisamballe, siratangi 
annarima koasa, kakalumanynyangang, 
kacaradekang siagang kagassingang; 
siratangi nipakalompo, nipakalabiri siagang 
nipuji- puji!" 

13 Nampa akkelong kulangngere sikontu anu 
attallasa niaka ri langi, ri lino, irawanganna 
linoa, siagang lalang ri tamparanga: bodona 
kana sikontu anu attallasa niaka ri anne linoa 
akkelong ngasengi angkana, "Ia ammempoa 
irate ri empoang kalabiranga, siagang anjo 
Ana Gimbalaka, lami nipuji na nipakalompo, 
kammayatompa nipakalabiri na makoasa, 
sagenna satunggu-tungguna!" 

14 Appialimi anjo appaka anu attallasa, 
angkana, "Aming!" Nasujumo anynyomba 
anjo pamimping- pamimpinga. 

l |ebaki anjo kucinimi anjo Ana Gimbalaka 

anreppeki segele makaserea ri anjo tujua 
segele. Nampa kulangngere kalaserenna anjo 
appaka anu attallasa angkana, "Maeko!" la 
saranna sangkammali gunturu. 

2 Kucinikimi, nampa nia kucini sikayu jarang 
kebo. Pabaena anjo jaranga annagalaki 
anrong pana, nanisare sere songko 
kakaraengang. Majui mae ri dallekang salaku 
tau ammeta mangea angngallei pammetanna. 

3 Nampa Nareppe pole anjo Ana Gimbalaka 
segele makaruaya, siagang kulangngeremi 
olo-olo makaruaya angkana, "Maeko!" 

4Nampa niamo pole jarang maraeng 


assulu. Anjo jaranga ejai tanjana. Pabaena 
anjo jaranga nisarei koasa ampattaenai 
passiamakkanga ri lino, sollanna massing 
sibuno-buno rupataua. Jari nisaremi sere 
padang lompo. 

> Nampa Nareppe anjo Ana Gimbalaka 
segele makatallua. Nakulangngeremo olo-olo 
makatallua angkana, "Maeko!" Kucinikimi, 
nampa nia kucini sikayu jarang leleng. 
Pabaena annagalaki sipasang timbangang ri 
limanna. 

6 Na niamo kulangngere sere sara, kammaya 
nilangngere sara akkioka ri tangnga- 
tangngana anjo appaka anu attallasa. 
Nakana anjo saraya, "Silitere berasa baji 
singnganggaraki passawallang siallo, siagang 
tallung litere berasa maraeng singnganggara 
tongi passawallang sialloa. Mingka teako 
panraki poko- poko zaitunga siagang koko 
anggoroka!" 

7 Nampa Nareppe anjo Ana Gimbalaka segele 
makaappaka. Nakulangngeremo anu attallasa 
makaappaka angkana, "Maeko!" 

8 Kucinikimi, nampa nia kucini sikayu 
jarang pilasaka tanjana. Pabaena niarengi 
Kamateang. Ri bokona areppesemi 
amminawang Lino Kamateanga. Kakoasanga 
mae ri bage appana anne linoa nipassareangi 
mae ri kenanga, sollanna akkulle kenanga 
ammuno lalang ri pabundukanga, lalang 

ri kacipuranga, lalang ri kagarringanga, 
kammayatompa battu ri olo-olo sekkeka. 

9 Lebaki anjo Nareppemi anjo Ana Gimbalaka 
segele makalimaya. Kucinimi irawanganna 
anjo tampa korobanga nyawana ngaseng 
anjo tu nibunoa lanri najarrekinna anjo biritta 
battua ri Allataala tete ri kasabianna kenanga. 

10 Akkio lompomi kenanga angkana, "O 
Batara Kaminang Koasaya, la matangkasaka 
na tojeng! Siapapi sallona nampa Kiadeli 
tumabuttaya ri lino siagang Kihukkung 
kenanga lanri nabunona ikambe?" 

11 Nampa massing nisare kenanga silawara 
juba kebo. Lebaki anjo nisuromi kenanga 
ammari-mari sinampe, sagenna anggannamo 
jaina sikamma julu sipanjama-jamanna 
kenanga siagang sikamma saribattanna 
kenanga, lanibunoa todong sangkamma 
kenanga. 

12 Nampa Nareppe kucini anjo Ana 
Gimbalaka segele makaannanga. Tagegoso 
sannami linoa. Ajari lelemmi matanna 
alloa sangkamma kaeng leleng kasaraka: 
kammayatompa ajari ejami bulanga 
sangkamma cera. 

13 Tugurumi sikamma bintoenga battu ri 
langika naung ri buttaya, sangkamma rappo 
ara tenayapa natoa tuguru battu rate ri 
pokona ri wattunna nigegosang ri anging 
lompo. 

14 | anynyami langika sangkamma karattasa 


nigulunga, siagang sikontu buluka siagang 
puloa alesso ngasengi battu ri tampana. 

15 Nampa karak-karaeng niaka ri 
lino, sikamma tumalompoa, sikamma 
panglimaya, sikamma tau kalumanynyanga, 
siagang sikamma tau annagalaka 
koasa kammayatompa sikamma tau 
maraengannaya, baji na ata yareka tau 
bebasa, mange ngasemmi ancokkoi kalenna 
ri kali-kalibong buluka yareka ri alla-allana 
batua ri buluka. 

16 Akkiomi kenanga mae ri buluka siagang 
batu-batua, angkana, "Tujumi naung ikambe! 
Cokkoi ikambe battu ri pacciniNa anjo 
ammempoa irate ri empoang kalabiranga, 
siagang battu ri pangngalarroiNa anjo Ana 
Gimbalaka! 

17Battumi anjo allo sannaka hebana: 
kamma-kamma anne napassulu ngasemmi 
larrona kenanga, siagang tenamo manna 
sitau akkulle attahang ri dallekanna kenanga!" 
7 1 Lebaki anjo, niamo kucini appa malaeka 

ammenteng ri appaka panyingkuluna 
buttaya. Natahammi kenanga appaka anging 
ri buttaya sollanna tena namammiri mange ri 
bontoa, yareka ri tamparanga, yareka mange 
ri poko-poko kayua. 

“Nampa nia pole kucini sere malaeka 
maraengang ammumba battu raya. 
Angngerangi segele battua ri Allataala 

Mattallasaka. Nalompoimi saranna anjo 


malaekaka akkio, angkioki anjo appaka 
malaeka lebakamo anggappa koasa battu 
ri Allataala untu ampanraki bontoa siagang 
tamparanga. 

3 Nakana anjo malaekaka, "Teako rolong 
panraki bontoa, yareka tamparanga yareka 
poko-poko kayua punna tenapa nisarei 
pammatei segele ri kanynyinna sikamma 
UmmaNa Allataala. " 

4 Nampa nipauamma angkanaya nia 144.000 
jaina tau nisare pammatei segele battu ri 
Allataala ri kanynyinna kenanga. Anjo taua 
niallei battu ri sampuloa anrua suku bansa 
Israel; 

> battu ri tassere-serea suku nia 12.000 
jaina tau. lamintu battu ri suku: Yehuda, 
Ruben, Gad, 

6 Asyer, Naftali, Manasye, 

7Simeon, Lewi, Isakhar, 

87ebulon, Yusuf, siagang Benyamin. 

9Lebaki anjo kucinikimi pole, na niamo 
kucini tamparang tau, sannaka jaina 
tau bonena, tena manna sitau akkulle 
anrekengi jaina! la kenanga tau battu ri 
massing-massing bansa, suku, parasangang, 
siagang bahasa. Ammenteng ngasengi 
anjo tau jaia andallekang mae ri empoang 
kalabiranga siagang andallekang mae ri 
anjo Ana Gimbalaka, ammakeang juba 

kebo ngasengi kenanga siagang massing 


annagalaki leko-leko kaluku lolo. 

10 Nampa akkio lompo kenanga angkana, 
"Battu anjorengi ri Allataala kasalamakkanta, 
niaka ammempo irate ri empoang 
kalabiranga, siagang battu anjorengi ri anjo 
Ana Gimbalaka!" 

11 Sikontu malaekaka ammentengi 
angkulilingi empoang kalabiranga siagang 
sikamma anjo pamimpinga, kammayatompa 
anjo appaka anu attallasa. Suju ngasengi 
anjo malaekaka ri dallekanna empoang 
kalabiranga nampa anynyomba ri Allataala. 

12 Akkiomi kenanga angkana, "Aming! 
Nipujimi Allataala Malabirika siagang 
Mabajika. lami siratanga nipitujui allabi-labi 
kasukkurang siagang pappakalompo. lami 
makoasa siagang magassing sagenna 
satunggu-tungguna! Aming." 

13 Akkutanammi kalaserenna anjo 
pamimpinga mae ri nakke angkana, "Inai 
ngaseng anne tau ammakea juba kebo 
siagang battu kemae ngasengi kenanga?" 

14 Appialima angkana, "Takuassengai 
Karaeng. KalenTaji antu angngassengi." Jari 
nakanamo pole mae ri nakke, "Yangasemmi 
anne tau lebaka nipasalama battu lalang ri 
passessa sannaka hebana. Lebami nasassa 
jubana kenanga siagang ceraNa anjo Ana 
Gimbalaka sagenna ajari kebo. 

15 | aminjo sabana nammenteng kenanga ri 


dallekanna empoang kalabiranNa Allataala, 
siagang anynyomba ri la allo bangngi lalang 
BallaNa Allataala. Na la ammempoa irate 

ri anjo empoang kalabiranga lahadereki ri 
tangnga-tangngana kenanga untu anjagai 
kenanga. 

l6 Tena nalanakasia kenanga nikanaya 
cipuru yareka turere: tenamo nalanibambangi 
kenanga ri matanna alloa yareka ri 
bambanga:, 

17 hasaba anjo Ana Gimbala ammempoa 
ri tangnga-tangngana anjo empoang 
kalabiranga lajari pakalawaki mae ri kenanga. 
Lanirurungangi kenanga mae ri timbuseng 
jene assarea katallassang. Na Allataala 
lassapui sikamma jene matanna kenanga." 

t Ri wattunna Nareppe anjo Ana 
Gimbalaka segele makatujua, ajari sinomi 
suruga nia kira-kira sitangnga jang sallona. 

2 Nampa kucini anjo tujua malaeka 
ammentenga ri dallekanNa Allataala, siagang 
nisarei kenanga tuju tarompe. 

3 Niamo sitau malaeka maraengang, 
battu ammenteng ri dallekanna tampa 
pakkorobanganga:, angngerangi sere 
padupang bulaeng. Sanna jaina kamanynyang 
nisareangi untu lanapanaung ri pappala 
doanganna sikontu ummaNa Allataala, 
siagang untu lanipassareanga ri tampa 

pakkorobangngang bulaenga nipare ri 


dallekanna empoang kalabiranga. 

4 Anjo pappala doanganna sikontu UmmaNa 
Allataala naimi siagang umbuna anjo dupa 
nitunua, battu ri limanna anjo malaeka 
ammentenga ri dallekanNa Allataala. 

“Nampa naalle anjo malaekaka anjo 
padupanga, na nasare pepe battua ri tampa 
pakkorobangngang, nampa napasambila 
irateanganna buttaya. Assara lompomi 
gunturuka siagang assisambung-sambummi 
kilaka: kammayatompa tagegosomi buttaya. 

6Lebaki anjo, sadia-sadiami anjo tujua 
malaeka annagalaka tarompe untu ampasarai 
anjo tarompeka. 

7 Napasarami tarompena malaeka 
makaserea: turummi bosia kamma es 
siagang pepe, accampuruki siagang cera 
sannaka batena aloloro naung ri buttaya. 
Labusumi bage talluna linoa akkanre: 
kammayatompa bage tallunna poko-poko 
kayua, siagang sikamma ruku-ruku 
moncongbuloa. 

8 Nampa napasara tarompena malaeka 
makaruaya: niamo apa-apa sanna lompona, 
kammaya nicini bulu arinra-rinraya, 
nipasambilaya antama ri tamparanga. 
Amminrami ajari cera bage talluna 
tamparanga, 

9 siagang matemi bage talluna olo-olo 
niaka ri tamparang, kammayatompa ancuru 


Wahyu 8.101 9.1 26 
ngaseng tommi bage talluna sikamma 


kappalaka. 

10 Nampa napasara tarompena malaeka 
makatallua, na niamo sere bintoeng lompo, 
arinra-rinraya sangkamma sulo, tuguru battu 
rate ri langika, nanatuju bage talluna sikontu 
binangaya siagang sikontu timbusenna 
jeneka. 

11 (Arenna anjo bintoenga iamintu "Pai".) Jari 
ajari paimi bage talluna jeneka, najaimo tau 
mate lanri nainunna anjo jene ajari paikamo. 

12 Nampa napasara tarompena malaeka 
makaappaka. Natattunrummo bage 
talluna mataalloa, bage talluna bulanga, 
kammayatompa bage talluna sikontu 
bintoenga:, sagenna tappelami bage talluna 
cayana kenanga. Kammayatompa bage 
talluna singaraka tenamo nasingara siagang 
kamma tomminjo bage talluna bangngia. 

13 Nampa kucinikimi pole: na niamo 
kulangngere sara Jangang-jangang rajawali 
sitabanga anriba tinggi rate ri allaka akkio 
angkana, “Cilakai! Cilakai! Cilakai sikontu 
tau niaka ri lino punna nalangngere sinampe 
anjo tallua malaeka maraenga ampasarai 
tarompena!" 

l Nampa napasara tarompena malaeka 
makalimaya, na niamo kucini sere 
bintoeng tuguru battu ri langika naung ri 

buttaya. Anjo bintoenga nisarei koncina 
tubirina kamateanga. 

2Jari nasungkemi anjo bintoenga anjo 


tubirina kamateanga: na niamo umbu assulu 
battu ri anjo tubiri tassungkea, sangkamma 
umbunna bara kayu lompoa. Ajari sassammi 
mataalloa siagang linoa napakamma anjo 
umbu battua ri tubirika. 

3 Nampa niamo sikamma katimbang assulu 
battu ri anjo umbua nanaung ri linoa. 

Anjo katimbanga nisare ngasengi koasa 
sangkamma nipassareanga mae ri olo-olo 
kalajengkinga. 

4Tanipabiangai kenanga ampanraki ruku- 
rukuka, yareka poko-poko kayua, yareka 
lamung-lamung maraenga. Tau tenayaji 
bawang ri abanna pammatei segele battu ri 
Allataala, akkulle nabunduki kenanga. 

> Tanipabiangai anjo katimbanga ambunoi 
anjo taua, passangalinna nasessaji kenanga 
sagenna limambulang sallona. Anjo parisina 
batena anynyessa anjo katimbanga, 
sangkammai parisina batena angngokko 
olo-olo kalajengkinga. 

6 Limambulangi sallona nausahai kenanga 
ero mate, mingka takkulleai mate kenanga; 
eroki kenanga mate, mingka bellai 
kamateanga battu ri kenanga. 

7 Anjo tanjana katimbanga sangkamma nicini 
jarang sadiaya ero abundu. Ri ulunna kenanga 
nia kamma nicini songko karaeng bulaenga 
nipare. Tanjana kenanga sangkammai tanja 
rupataua. 

8 Juna kenanga sangkammai uu bai-baine, 


nampa giginna sangkammai gigi singa. 

9 Barambanna kenanga nilapakki apa-apa 
sangkammaya baju bassi. Sara kanyina 
sangkammai sara kareta nibesoka ri jarang, 
sannaka jaina maju lalang ri pabundukanga. 

10 Nia ingkonna kenanga, siagang potinna 
kammai poti kalajengking. Na lalang ri 
ingkonna nia kagassingang untu ansessai 
rupataua untu limambulang sallona. 

11 Nia karaenna, amparentayai kenanga; 
na anjo karaenna kenanga iamintu malaeka 
anjagayai tubirina kamateanga. Arenna 
ilalang bicara Ibrani iamintu Abadon; na 
lalang bicara Yunanina iamintu Apolion 
(battuanna "Pammanrakia"). 

12 Allalomi cilaka makaserea. Lebaki anjo nia 
pole rua cilaka musti battu. 

13 Nampa napasara tarompena malaeka 
makaannanga. Niamo kulangngere sara 
battu ri appaka panyingkuluna anjo tampa 
pakkorobangngang bulaenga nipare niaka ri 
dallekanNa Allataala. 

14 Nakana anjo saraya mae ri malaeka 
makaannanga, "Lappassangi anjo appaka 
malaeka tassikko ri anjo Binanga Efrat!" 

15 Nilappassammi anjo appaka malaeka. 
Nipasadiami kenanga untu ambunoi bage 
talluna sikontu rupataua:, massing nipasadiai 
kenanga angkana untu tette siapa, allo apa, 

bulang siapa, siagang taung siapa nasadia 
kenanga ammuno. 

16 Nipauamma angkana nia ruambilangngang 
juta jaina anjo pasukang ajaranga. 

17 Na lalang paccinikku, kuciniki anjo jaranga 
siagang sikontu pabaena. Anjo pabaena 
ammake ngasengi baju bassi sannaka ejana 
siagang arinraya tanjana, gau siagang kunyi 
accaya. Anjo Jaranga sangkamma ngasengi 
singa ulunna: na nia pepe, umbu, siagang 
bara pepe assulu battu ri bawana. 

18 | aminjo assuluka battu ri bawana anjo 
jaranga, iamintu: pepe, umbu siagang bara 
pepe ampanraki siagang ambunoi bage 
talluna sikontu rupataua. 

19 Anjorengi ri bawana siagang ingkonna 
kagassinganna anjo jaranga. Ingkonna 
sangkammai ulara ruaya ulunna. laminjo 
ingkonna napake ansessai rupataua. 

20 Mingka anjo tau ammantanga, tenaya 
nanibunoi ri anjo balaya, tena tompa natoba 
battu ri dosa-dosa nagaukanga kenanga. 
Tenapa nammari kenanga anynyomba mae 
ri setang-setanga, siagang mae ri barhala- 
barhala bulaenga, peraka, tambagaya, batua 
siagang kayu tenaya nakkulle accini yareka 
allangngere, yareka ajappa. 

21 Tena todong natoba kenanga anggaukangi 
ammunoa, pangngassengang baca-bacaya, 
panggaukang bawanga, kammayatompa 
alukkaka. 

10 1t Nampa nia kucini malaeka maraeng 


sannaka gammarana naung battu ri 
suruga. Nikalimbuki ri rammang, siagang 
nia tarawe takkalu ri ulunna. Accayai 
rupanna sangkamma mataallo, na bangkenna 
sangkammai benteng pepe. 

2 Na ri limanna nia sere gulungang kitta cadi 
la tassungkea. Bangkeng kananna lalangi ri 
tamparanga angngonjo, na bangkeng kairinna 
ratei ri bontoa angngonjo. 

3 Nampa akkio sangkamma singa 
ammarrang lompoa. Lebana akkio anjo 
malaekaka, appialimi anjo tujua gunturu 
sangkamma sara ammarrunga. 

4 Assarana anjo gunturuka, eromi kutulisi: 
mingka niamo kulangngere sara battu ri 
suruga angkana, "Rahasiakangi anjo apa 
napaua anjo tujua gunturu, teako tulisiki!" 

> Nampa kucini anjo malaeka angngonjoka ri 
tamparanga siagang ri bontoa angngangkaki 
lima kananna nai ri langika. 

6 Assumpai lalang arenNa Allataala 
mattallasaka satunggu-tungguna, ampaniakai 
langika, buttaya, tamparanga siagang sikontu 
apa-apa niaka lalanganna. Nakana anjo 
malaekaka, "Tenamo nalanipamono pole 
wattunna! 

7Mingka punna napasara tarompena anjo 
malaeka makatujua, laNapajarimi rahasia 
eroka Nagaukang Allataala, sangkamma 

lebaka napabattu ngaseng ata-atanNa, 


lamintu nabi-nabia." 

8 Nampa anjo sara lebaka kulangngere 
battu ri suruga abicarami pole mae ri 
nakke. Nakana, "“Alampako angngallei anjo 
gulungang kitta cadi tassungkea, niaka 
ri limanna anjo malaeka angngonjoka ri 
tamparanga siagang ri bontoa." 

9 ari alampama mae ri anjo malaekaka, 
nampa kupala sollanna napassareang anjo 
gulungang cadia mae ri nakke. Nakanamo, 
"Allei na nukanre anne. Lajari paiki lalang ri 
battannu, mingka lajari tenei sangkamma 
jene bani lalang ri bawanu. " 

10 kKuallemi anjo gulungang cadia battu ri 
limanna nampa kukanre. Sangkammai jene 
bani kasiana lalang ri bawaya, mingka ri 
wattunna kualu, ajari paiki lalang ri battanga. 

11 Nampa nisuroma angkana, "Palabangi 
sikalipa pole biritta battua ri Allataala 
ri passalana bansa-bansaya, sikamma 
parasanganga, bahasa-bahasaya, 
kammayatompa sikamma karak-karaenga." 
1 1 l Lebaki anjo nisarema sipolong kayu 

sangkammaya takkang pangngukkuru, 
nampa nisuroa angkana, "Alampako 
angngukkuruki BallaNa Allataala ri Yerusalem 
siagang tampa pakkorobangnganga. Rekengi 
siapa jaina tau assambayang ilalang. 

2 Mingka teako ukkuruki paranglakkeng 
pantaranganna anjo BallaNa Allataala, 

nasaba anjo bageanga lebami nipassareang 


mae ri tau tenaya natappa mae ri Batara. 
Lanaonjo-onjokangi kenanga anjo kota 
matangkasaka patampulo anrua bulang 
sallona. 

3 LaKusuroi rua sabingKu ammakeang tau 
kamateanga, na lanapalabang biritta battua 
ri Allataala 1260 allo sallona." 

4 Anjo ruaya sabi iamintu rua poko zaitun 
siagang rua bangkeng lampu niaka ri 
dallekanNa Batarana sikontu linoa. 

3 Pumna nia tau ancoba-cobai agau kodi 
mae ri kenanga, lassulumi battu ri bawana 
kenanga pepe akkullea angngancuruki 
musu-musunna. Kammaminjo carana 
nanabuno sikamma tau eroka ampari-parisi 
kenanga. 

6 Nia kakoasanna kenanga untu antongkoki 
langika sollanna tena naturung bosia ri 
wattu napalabanna kenanga biritta battua ri 
Allataala. Nia todong kakoasanna kenanga 
mae ri sikontu timbuseng jeneka, untu 
ampinrai Jeneka ajari cera. Siagang nia 
todong kakoasanna untu antunrungi buttaya 
siagang arupa-rupa bala, kere-kere wattu 
punna ero kenanga anggaukangi. 

7 Lebaki napabattu birittana kenanga, 
laniewami kenanga ri anjo olo-olo assuluka 
battu ri tubirina kamateanga. Lanibetai 
siagang lanibunoi kenanga. 

8 Siagang latappeparami mayana kenanga 


ri agang lompona kota lompoa, ri tampana 
Batarana kenanga leba nisalli. Areng 
pangngebarranna anjo kotaya iamintu kota 
Sodom yareka Mesir. 

9 Lanicinimi mayana kenanga ri sikontu 
bansaya, sukua, bahasaya, siagang sikontu 
parasanganga tallungallo assitangnga sallona: 
siagang tanipabiangai nikuburu anjo mayana 
kenanga. 

0 amarannui tumabuttaya ri lino lanri 
matena anjo ruaya sabi. Lassua-suaraki 
kenanga siagang massing lasikiringi 
kenanga hadia, lanri iaminjo ruaya nabi leba 
angngerang passessa mae ri sikontu rupataua 
ri lino. 

1 ebaki tallungallo assitangnga sallona, 
battumi nyawa attallasa battua ri Allataala, 
nantama poleang ri kalenna anjo ruaya nabi. 
Ammentemmi nai kenanga, sagenna ajari 
malla sikalimo sikontu tau ancinikai. 

12 Nampa nia nalangngere anjo ruaya nabi 
sara lompo angkioki kenanga battu ri suruga 
angkana, "Naikko mae anrinni!" Nampa ri 
dallekanna musu-musunna kenanga, naimi 
kenanga ri suruga, nikalimbuki ri rammang. 

13Na anjo wattua tagegoso sannami 
buttaya. Ancurumi bage sampulona anjo 
kotaya, siagang niamo tuju sabu jaina 
tau mate napakamma anjo tagegosona 
buttaya. Ajari malla sikali ngasemmi tau 

mae ri kalompoanNa Allataala ri suruga. 

14 Allalomi cilaka makaruaya. Mingka ciniki! 
Tasalloami nalabattu pole cilaka makatallua. 

15 Nampa napasara tarompena malaeka 
makatujua, na niamo nilangngere ri suruga 
sara-sara sannaka lompona, angkanaya, 
"Kamma-kamma anne niami lalang limanNa 
Batarata siagang Karaeng Mappasalama 
Napajanjianga kakoasanga untu ammarenta 
ri anne linoa, iamintu Karaeng Mappasalama 
Napajanjianga. Lammarentai sagenna 
satunggu-tungguna!" 

16 Jj ari sujumi anynyomba ri dallekanNa 
Allataala anjo ruampuloa angngappa 
pamimping, niaka ammempo ri empoang 
kalabiranna kenanga. 

17 Nakana kenanga, "Batara, Allataala 
Kaminang Koasaya, la niaka, siagang 
niakamo! Appala sukkuruki ikambe mae ri 
Katte lanri Kipakemi kakoasang lompoTa, 
siagang appakkaramula maKi ammarenta! 

18 Ajalloki tau tenaya natappa ri Batara, 
lanri narapimi wattunTa ampappicinikangi 
kalarroanTa, siagang narapi tommi wattunna 
Kiadeli tau matea. laminne wattunna laKisare 
passawallang sikontu atanTa, nabi-nabiTa, 
kammayatompa sikontu ummatTa, lamintu 
sikontu tau anynyombaya mae ri Katte, 
baji natau lompo, kammayatompa tau 

angngancurukai buttaya!" 

19 Nampa tassungkemo BallaNa Allataala ri 
suruga, na kacinikammo Patti Parjanjianga 
ilalang. Nampa niamo kila assisambung- 
sambung siagang sara gunturu agamarrung 
siagang agarumbang, kammayatompa 
tagegosomi buttaya nabosi sannaka sarrona, 
angngerang es. 

1 Nampa nia nicini ri langika apa-apa 

1 2 sannaka appakalannasana. Nia sitau 
baine ammakeang mataallo ammenteng 
irate ri bulanga. Ri ulunna nia songko niaka 
bintoenna sampulo anrua. 

2 Anjo bainea sitabangi tianang, siagang 
lanri narapimi wattunna lammana, 
ammarrang-marrammi napakamma parisi. 

3 Nampa nia pole nicini ri langika apa-apa 
appakalannasaka. lamintu nia sikayu naga 
eja na sanna lompona, tujua ulunna siagang 
sampuloa tanruna. Massing- massing ulunna 
ammake ngasengi songko karaeng. 

4Nareresammi bage talluna sikontu 
bintoenga ri langika siagang ingkonna nampa 
napasambila naung ri buttaya. Ammentengi 
anjo nagaya ri dallekanna anjo baine eroka 
ammana, lanri eroki nakanre anana anjo 
bainea punna lassuki. 

3 Allassukammi anjo bainea sitau ana burane 
lamparentayai sikontu bansaya siagang 
takkang bassi. Mingka nialle passami anjo 

mae ri Allataala siagang ri dallekang empoang 
kalabiranNa. 

9 Jari larimi anjo bainea mange ri parang 
lompoa, ri tampa lebaka nipasadiangi ri 
Allataala. Anjoremmi ri tampaka laniparakai 
1260 allo sallona. 

7 Nampa ajarimo pabundukanga ri suruga. 
Abundumi Mikhael siagang malaeka- 
malaekana angngewai anjo nagaya. 
Nangngewamo anjo nagaya, nibantu ri 
malaeka-malaekana todong, angngewai 
Mikhael. 

8 Mingka nibetami anjo nagaya. Tenamo 
nanipabiangi ammantang ri suruga siagang 
malaeka- malaekana. 

9 Nipelami anjo naga lompoa assulukang! 
lami anjo ulara toaya niarenga Billisi yareka 
Roh J adalaka, antipuai sikontu linoa. Nipelami 
naung ri linoa siagang sikontu malaekana. 

10 Nampa nia kulangngere sara lompo 
ri suruga angkana, "Taminne wattunna 
Napasalama Allataala ummaNa! Kamma- 
kamma anne Napappicinikammi kakoasanNa 
Allataala salaku Karaeng! Kamma-kamma 
todong minne naNapappicinikang kakoasanNa 
anjo Karaeng Mappasalama nipajanjianga! 
Nasaba nipasulumi battu ri suruga anjo 
antuduai allo bangngi saribattanta ri 
dallekanNa Allataala. 

ceraNa anjo Ana Gimbalaka, siagang tete ri 
katojenganna anjo biritta battua ri Allataala, 
la lebaka napalabang kenanga. Rellai kenanga 
angkorobangkangi kalenna sagenna mate. 

12[ anri kammana, parallui marannu- 
rannu surugaya siagang sikontu tau niaka 
ammantang lalang! Mingka cilakami buttaya 
siagang tamparanga, nasaba naummi Billisika 
mae ri kau sanna larrona, lanri naassenna 
angkana sinampe mami wattunna." 

13 Ri wattunna naasseng kalenna anjo 
nagaya angkana nipelami naung ri buttaya, 
appakkaramulami naondang anjo baine 
lebaka allassukang ana burane. 

14 Mingka nisaremi anjo bainea rua 
kanyi JjJangang-jangang rajawali lompoa 
sollanna anriba mae ri tampana ri parang 
lompoa, anjoremmi laniparakai tallun taung 
assitangnga sallona, sagenna alilimo battu ri 
anjo nagaya. 

15 ari appasappurumi battu ri bawana anjo 
nagaya sanna jaina jene mae ri anjo bainea, 
sollanna akkulle ammanyu. 

16 Mingka nibantumi anjo bainea ri buttaya: 
nasungkei bawana buttaya na naalu anjo jene 
assuluka battu ri bawana anjo nagaya. 

17 Ajari sannami larrona anjo nagaya mae 
ri anjo bainea, sagenna alampa mange 
ambunduki sossoranna maraenga anjo 
bainea, iamintu sikontu tau mannurukia ri 

paora ana Isa siagang kakoasanNa. 
13. (12-18) Nampa ammentemmo anjo 
nagaya ri biring tamparanga. (13-1) 
Nampa nia kucini sikayu olo-olo ammumba 
battu lalang ri tamparanga. Nia sampulo 
tanruna na tuju ulunna. Ri massing-massing 
tanruna nia songko karaeng, kammayatompa 
ri massing ulunna nia tattulisi sere areng 
anghinayai Allataala. 

2 Anjo olo-oloka sangkammai kucini 
macang burika, na bangkenna sangkammai 
bangkeng beruang, kammayatompa 
muncenna sangkammai munceng singa. 
Nampa napassareang anjo nagaya 
kagassingang kalenna mae ri anjo olo-oloka, 
kammayatompa empoang kalabiranna 
siagang kakoasang lompona nasareang 
tommi. 

3 Kalaserenna anjo tujua ulunna anjo 
olo-oloka sangkammai nicini lebaki bokka 
sanna lompona, mingka piami anjo bokkaka. 
Amminawang ngasemmi siagang lannasa 
sikontu linoa mae ri anjo olo-oloka. 

4 Nasombami kenanga anjo naga lebaka 
assarei kakoasang anjo olo-oloka. 
Kammayatompa anjo olo-oloka nasomba 
tommi kenanga. Nakanamo kenanga, 
"Tenamo sangkammanna anne olo-oloka! 
Tenamo akkulle angngewai abundu." 

bicara-bicara sannaka tampona siagang 
anghinai Allataala. Nipabiammi ammarenta 
patampulo anrua bulang sallona. 

6 Nampa appakkaramulamo anghinai 
Allataala siagang arenNa Allataala. Kamma 
tomminjo pammantanganNa Allataala siagang 
sikontu tau ammantanga ri suruga nahina 
ngaseng tommi. 

7 Nipabiang tommi angngewai siagang 
ambetai UmmaNa Allataala. Kammayatompa 
nipassareammi ri ia kakoasanga mae ri 
sikontu sukua, parasanganga, bahasaya, 
siagang bansa-bansaya. 

8 Anjo olo-oloka lanisombai ri sikontu 
tau attallasaka ri lino, pantaranganna tau 
lebakamo nitulisi arenna ri wattu tenanapa 
nipaniaki linoa, lalang ri kitta katallassanNa 
anjo Ana Gimbala lebaka nisamballe. 

9 Lanri kammana, punna akkulle ngasengko 
allangngere, pilangngerimi anne birittaya: 

10 "Tau lanitarungkua, musti lanitarungkui. 
Siagang tau lanibunoa siagang padang 
mattantu lanibunoi siagang padang. 
laminjo sabana namusti sabara siagang 
tamamminraya UmmaNa Allataala." 

11 Nampa nia kucini sikayu olo-olo maraeng 
ammumba battu lalang ri buttaya. Nia rua 
tanruna sangkamma tanru ana gimbala. 
Saranna sangkammai sara naga. 

ammakei kakoasang lompo iamintu 
kakoasang natarimaya battu ri anjo olo-olo 
bungasaka. Sikontu buttaya siagang sikontu 
tau ammantanga ri tompona napassa 
ngasemmi anynyomba mae ri anjo olo-olo 
bungasaka sumpaeng, anjo piayamo bokka 
lompona. 

13 Anjo olo-olo makaruaya appaniami siapa 
are panggaukang sanna lompona siagang 
sannaka appakalannasana. Appaturummi 
pepe battu rate ri langika naung ri buttaya, ri 
dallekanna sikontu rupataua. 

14Na natipu ngasemmo sikontu rupataua 
ri lino lanri anjo gau-gau appakalannasa 
akkullea nagaukang ri dallekanna anjo olo-olo 
bungasa battua sumpaeng. Siagang nasuro 
ngasemmi kenanga appaenteng sere patung 
untu anjo olo-olo lebaka bokka nataba 
padang, mingka attallasa iji. 

13 Nipabiammi anjo olo-olo makaruaya 
ansarei nyawa anjo patunga, sagenna 
akkullemo abicara anjo patunga siagang 
nabuno sikamma tau tenaya naero 
anynyomba mae ri ia. 

16 Sikontu rupataua, lompo yareka cadi, 
kasi-asi yareka kalumanynyang, tau ata 
yareka tau bebasa, nipassa ngasemmi ri 
anjo olo-oloka untu annarima pammatei 
ri lima kananna kenanga yareka ri tompo 
kanynyinna kenanga. 

17 Tena manna sitau akkulle ammalli yareka 


abalu apa-apa punna tena anjo pammateia 
ri ia, iamintu areng kalenna anjo olo-oloka, 
yareka lomoro ampanassayai anjo arenga. 

18 Anrinni parallui nia pangngissengang. 
Inai-nai baji pangngissenna, akkullei 
narekeng battuanna lomorona anjo olo-oloka, 
nasaba anjo lomoroka, iamintu areng sere 
tau. Lomorona lamintu 666. 

14 l Nampa kuciniki, nakucinimo anjo 

Ana Gimbalaka ammenteng rate ri 
Bulu Sion. Nia Naagang tau 144.000 jaina, 
niaka ngaseng ri tompo kanynyinna kenanga 
tattulisi arenNa siagang arenNa ManggeNa. 

2 Nampa nia kulangngere sara battu rate ri 
langika ammarrung sangkamma sara jene 
tuguru lompoa siagang sangkamma gunturu 
agamarrung lompoa. Anjo saraya sangkamma 
nilangngere sara kacapi nikobika ri pakarena 
kacapia. 

3Na ri dallekanna anjo empoang 
kalompoanga, siagang appaka olo-olo, 
kammayatompa sikamma anjo pamimping 
akkulilinga ri anjo empoang kalabiranga, 
akkelong ngasemmi anjo tau 144.000 jaina. 
Kelongang beru anjo nakelonganga kenanga. 
Manna inai takkulleai napappilajari anjo 
kelonga, pantaranganna anjo tau 144.000 
jaina. Yangasemmi anjo kenanga tau lebaka 
nilappassang battu ri linoa. 

katangkasanna kenanga lanri tenana naleba 
sialle siagang bai-bainea; tangkasaki kenanga 
sangkamma tuloloa. Amminawangi kenanga 
ri Ana Gimbalaka manna kemae Nalampai. 
laminjo kenanga lebaka nilappassang battu ri 
sikontu rupataua, ajari bungasa passare mae 
ri Allataala siagang mae ri Ana Gimbalaka. 

> Talebakai aballe-balle kenanga, siagang 
tena callanna kenanga manna sikede. 

6 Nampa nia kucini sere malaeka 
maraengang anriba tinggi rate ri langika. 
Anjo malaekaka angngerangi biritta iamintu 
ri sesena Kabara Baji mannannunganga, untu 
nipabattu mae ri rupataua ri lino: iamintu 
mae ri sikontu bansaya, sukua, bahasaya 
siagang parasanganga. 

7 Akkio lompomi anjo malaekaka nakana, 
"Malla mako ri Allataala, siagang pujimi 
kalompoanNa! Nasaba narapimi wattunna 
laNaadeli Allataala rupataua. Sombami la 
ampajariai langika, buttaya, tamparanga 
siagang sikontu timbusenna jeneka!" 

8Battumi pole malaeka ribokoanganna anjo 
malaeka uru-urua: akkiomi anjo malaeka 
makaruaya angkana, “Tugurumi! Tugurumi 
kota Babel lompoa! Napajari nasaring 
ngasemmi jene anggoro sikontu bansaya ri 
lino, iamintu anggoro battu ri napasu gau 
bawanna!" 

9 Niamo malaeka makatallu, ribokoanganna 


anjo malaeka ruaya, akkio lompoi angkana, 
"Anjo tau anynyombaya ri anjo olo-oloka 
siagang patunna, siagang nia pammateinna 
anjo olo-oloka ri abanna yareka limanna, 

anjo taua langnginungi anggoroNa 
Allataala, iamintu anggoro pangngalarroinNa 
lebakamo nipanaung ri pangnginunganna: 
manna sikede tena nalanipakurang anjo 
anggoro pangngalarroia! Yangasenna anjo 
taua lanisessai lalang ri pepeka siagang bara 
arinraya ri dallekanna malaeka-malaeka 
matangkasaka siagang ri dallekanNa anjo 
Ana Gimbalaka. 

11 Anjo umbunna pepe ansessayai anjo taua 
lanaiki turus sagenna satunggu-tungguna. 
Allo bangngi tena naleba ammari nisessa 
kenanga, iamintu sikamma tau anynyombaya 
ri anjo olo-oloka siagang patunna, sikamma 
tau niaka pammateina areng battu ri anjo 
olo-oloka." 

12 Lalang ri anne passalaka parallui ajari 
sabara UmmaNa Allataala, ia amminawang 
turuka ri parentaNa Allataala siagang 
tamamminraya mae ri Isa. 

13 Nampa nia kulangngere sara battu ri 
suruga angkana, “Tulisiki anne: Maupaki tau 
matea appakkaramula ri kamma-kamma 
anne, ilalang nalayanina Batara!" Appialimi 
RohNa Allataala angkana, "Annabai! Lammari 

wassele palayananna kenanga anrurungangi." 

14 Nampa kuciniki, na niamo kucini rammang 
kebo. Irate ri anjo rammanga nia sitau 
ammempo sangkammaya nicini tau tanjaNa. 
Ri ulunNa nia songko bulaeng, na ri limanNa 
nia sere kandao tarang. 

15 Nampa nia sere malaeka maraengang 
assulu battu ri BallaNa Allataala. Akkio 
lompomi mae ri la anjo ammempoa irate ri 
rammanga angkana, "Soeammi kandaoNu 
siagang akkatto mako kamma-kamma anne, 
nasaba narapimi wattunna pakkattoanga: 
toami buttaya, jari wattunnami nikatto!" 

19 Nampa Napasoemo kandaoNa anjo 
ammempoa irate ri rammanga nanikattomo 
linoa. 

17 Nampa nia kucini sere malaeka 
maraengannaya pole assulu battu ri BallaNa 
Allataala ri suruga. Annagala tongi sere 
kandao tarang. 

18 | ebaki anjo, niamo pole sere malaeka 
maraengang, lamintu malaeka makoasaya ri 
pepeka, battu ri tampa pakkorobangnganga. 
Akkio lompomi mae ri anjo malaeka 
annagalaka kandao tarang angkana, 
"Soeammi kandaonu nanukere ngaseng 
sikontu rapponna anggoroka ri buttaya, 
nasaba tino ngasemmi rapponna!" 

19 ari napasoemi kandaona naung ri 
buttaya anjo malaekaka, nampa nakere 

ri pokona, nampa napasambila antama 
ri pammaccokang anggoro pangngalarroi 
lompoNa Allataala. 

20 Nipaccomi anjo anggoroka pantarang 
kota: nassolommo ceraka battu ri anjo 
pammaccokang anggoroka sangkamma 
jene binanga aloloroka sagenna tallum 
bilangngang kilometere bellana, siagang 
labiringi rua metere lantanna. 

15 l Nampa nia kucini ri langika apa 

appakalannasaka siagang sannaka 
hebana. Nia tuju malaeka siagang tuju 
bala kalabusanga. laminne kalabusanna 
Napappicinikang kalarroanNa Allataala. 

2 Lebaki anjo niamo kucini apa sangkammaya 
nicini tamparang kaca accampuruka pepe. 
Kucini tommi tau lebakamo ammeta ri 
anjo olo-oloka siagang patunna, siagang 
ammetayamo mae ri anjo tau nibateia lomoro 
arenna. Ammenteng ngasemmi anjo tau 
ammetayamo ri birinna tamparang kacaya, 
nanatagala kacapi Napassareanga Allataala 
mae ri kenanga. 

3 Na nakelongammo kenanga kelong- 
kelonna Musa, atanNaya Allataala: 
kammayatompa kelong-kelonNa Ana 
Gimbalaka. Kammaminne anjo kelong- 
kelonga, "Batara, Allataala Kaminang 
Koasaya, teai sipato lompona siagang 
appakalannasana sikamma panggaukanTa! 

adelena siagang annabana sikamma gautTa! 

“Inai tamallakka ri Katte, Batara? Inai 
taeroka ampalabangi kalompoanTa? | Katteji 
bawang matangkasaka. Sikontu bansaya 
labattui anynyomba ri Katte, nasaba nacini 
ngasemmi sikontu taua kaadelang lebaka 
Kigaukang." 

> Lebaki anjo kucinimi tassungke BallaNa 
Batara ri suruga: siagang niami lalang 
KemaNa Batara. 

6 Nampa assulumo battu ri BallaNa Allataala 
anjo tujua malaeka siagang tujua bala. 
Pakeanna kenanga kaeng lenang sannaka 
tangkasana siagang accilla-cillaka. Siagang 
ammakei kenanga palapa barambang 
bulaenga nipare. 

7 Nampa kalaserenna battu ri anjo appaka 
anu attallasa ansarei anjo tujua malaeka tuju 
pammoneang bulaenga nipare, rassia siagang 
kalarroanNa Allataala, iamintu Allataala 
Mattallasaka satunggu-tungguna. 

8J ari rassimi BallaNa Allataala siagang umbu 
kalabiranNa siagang kakoasanNa Allataala. 
Siagang ilalang tenanapa nacappu anjo 
tujua bala, iamintu bala naeranga anjo tujua 
malaeka, tena manna sitau akkulle antama ri 
BallaNa Allataala. 

16 1 Nampa nia kulangngere sara lompo 

battu lalang ri BallaNa Allataala 
angkana mae ri anjo tujua malaeka 

pammoneang kalarroanNa Allataala naung ri 
buttaya!" 

2 Alampami anjo malaeka makaserea 
nanatumpa bonena anjo pammoneanga 
naung ri butta. Jari attimbomi sikamma 
lattang sannaka hebana siagang sannaka 
parisina ri kalenna sikontu tau niaka 
pammateina anjo olo-oloka, siagang ri 
sikontu tau anynyombaya ri patunna. 

3Lebaki anjo natumpami bonena 
pammoneanna anjo malaeka makaruaya 
naung ri tamparanga. Jari ajari sangkammami 
cera tau mate jene tamparanga, sagenna 
mate ngasemmo sikontu olo-olo niaka 
attallasa lalang ri tamparanga. 

4 Nampa natumpami bonena pammoneanna 
anjo malaeka makatallua naung ri sikamma 
binangaya siagang sikamma timbuseng 
jeneka, sagenna ajari cera jenena. 

> Kulangngeremi anjo malaeka makoasaya 
ri jeneka angkana, "Adeleki hukkungang 
Kipassareanga, o Kaminang Matangkasaka, 
Allataala niaka, siagang niakamo! 

6|ebaki napassolong cerana UmmaNa 
Allataala siagang cerana nabi-nabia, kamma- 
kamma anne Kisuromi kenanga angnginung 
cera. Memang siratang memang tongi anjo 
kammaya mae ri kenanga!" 

7 Nampa nia kulangngere sara battu ri tampa 
pakkorobangnganga angkana, "Batara, 

siagang adeleki sikamma hukkungang lebaka 
Kitappuki!" 

8 Lebaki anjo natumpami bonena 
pammoneanna anjo malaeka makaappaka 
mae ri mataalloa; nanipabiammo mataalloa 
ampajari ammutungi rupataua battu ri 
bambang taliwaka. 

9 Ammutummi rupataua napakamma 
bambanna, sagenna natunraimo arenNa 
Allataala, Makoasaya mae ri sikamma anjo 
balaya. Manna nakamma tena todong naero 
toba kenanga battu ri dosa-dosana siagang 
tena naero kenanga ammyji ri kalompoanNa 
Allataala. 

10 Nampa natumpami bonena pammoneanna 
anjo malaeka makalimaya mae ri empoang 
kalabiranna anjo olo-oloka. Najari sassang 
ngasemmo sikontu parasangang naparentaya 
anjo olo-oloka, namassing nakokkomo lilana 
rupataua napakamma parisi. 

11 Nampa natunraimo kenanga Allataala 
ri suruga lanri parisina siagang lanri 
anjo lattanna ngaseng kenanga. Mingka 
tena tompa naero toba kenanga battu ri 
panggaukang Jjadalana. 

12[ ebaki anjo natumpami bonena 
pammoneanna anjo malaeka makaannanga 
naung ri Binanga lompoa, iamintu Efrat. Ajari 
kalotoromi anjo binangaya sagenna ajappamo 

sikamma karaeng battu rayaya angngolo 


anjoreng. 

13 Nampa niamo kucini tallu roh jadala 
sangkammaya tumpang tanjana. Anjo 
tumpanga battu anjorengi assulu ri bawana 
nagaya, battu ri bawana anjo olo-oloka, 
siagang battu ri bawana nabi balle-ballea. 

14|aminjo kenanga roh-roh jadalaka, 
appareka panggaukang appakalanna- 
lannasa. Alampami anjo tallua roh mae ri 
sikontu karaenga ri sikontu linoa nampa 
naparappungang kenanga untu abundu ri Allo 
lompoa, iamintu AllonNa Allataala Kaminang 
Koasaya. 

13 "Pilangngeri! BattuA sangkamma 
palukkaka! Maupaki tau tuli ajagaya siagang 
nakatutuia pakeanna, sagenna tena nassolara 
ajappa siagang tena nasiri-siri ajappa ri 
dallekanna tau Jaia!" 

19 Nampa naparappung ngaseng roh-roh 
anjo sikontu karaenga ri tampa niarenga 
lalang bahasa Ibrani: Harmagedon. 

17 [ebaki anjo natumpami bonena 
pammoneanna anjo malaeka makatujua 
naung ri allaka. Na niamo nilangngere sara 
lompo battu ri empoang kalabiranga ri 
BallaNa Allataala, angkana, "Lebami!" 

18 Nampa assisambung-sambummo 
kilaka siagang agamarrummi nagalutturu 
gunturuka, kammayatompa tagegoso 
sannami buttaya. Tenalebakai tagegoso 

kamma anjo buttaya baku nipaniana 


rupataua. laminne kaminang sannaka 
tagegosona buttaya! 

19 Assisalami anjo kotaya tabage tallu, 
siagang ancuru tommi kota-kotaya ri sikontu 
parasanganga ri linoa. Nampa Naurangimo 
Allataala anjo Babel lompoa. J ari Napainummi 
Allataala anjo Babel anggoro battua ri 
pammoneang anggoroNa Allataala iamintu 
anggoro pangngalarroi lompoNa. 

20 | aanynya ngasemmi sikontu pulo-puloa, 
kammayatompa sikontu buluka lanynya 
ngaseng tommi. 

21Turummi bosi es lompoa, massing 
talimampuloa kilo battalana tassilitere, 
tuguruki battu rate ri langika nanatuju 
ngaseng rupataua. Natunraimi kenanga 
Allataala passabakkang anjo bala bosi es 
sannaka hebana. 

17 1 | ebaki anjo battumi mae ri nakke 

kalaserenna anjo tujua malaeka 
annagalaka pammoneang na nakana, 
"Maeko, lakupicinikiangko antekamma batena 
lanihukkung anjo pasundala lompoa, iamintu 
anjo kota lompoa, nibangunga ri ampina 
binanga- binangaya. 

2 Agau bawang ngasemmi karaenna linoa 
siagang ia, siagang nasarimmi bonena 
linoa lanri nainunna kenanga anggoro 
panggaukang bawanna." 

3 Nampa nikoasaima ri RohNa Allataala, 


siagang nieramma mange ri parang lompoa 
ri anjo malaekaka. Anjoreng niamo kucini 
sitau baine ammempo irate ri dongkona 
sikayua olo-olo ejaya siagang arinraya nicini: 
rassi kalenna siagang tulisang-tulisang areng 
antunraiyail Allataala. Nia tuju ulunna siagang 
sampulo tanruna anjo olo-oloka. 

4 Anjo bainea ammakei baju lango-lango 
siagang eja toaya tanjana, kammayatompa 
nibelo-beloi siagang belo-belo bulaeng, 
paramata, siagang mutiara. Na ri limanna nia 
natagala sere mangko bulaeng rassia bonena 
siagang apa ramasaka siagang kodi dudua, 
wassele panggaukang bawanna. 

P Ri tompo kanynyinna nia tattulisi areng, 
niaka rahasiana battuanna. Anjo arenga 
lamintu "Babel Lompoa, anronna sikontu 
pasundalaka siagang tau kodi sipaka ri lino." 

6 Nampa nasaring kucini anjo bainea 
napakamma cerana UmmaNa Allataala 
siagang cerana tau nibunoa lanri 
tamamminrana mae ri Isa. Teai sipato 
lannasakku ri wattunna kucini anjo bainea. 

7 Nampa nakana anjo malaekaka ri nakke, 
“Apa sabana nanulannasa kamma? Bajimi 
nakupauangko rahasiana anjo bainea siagang 
rahasiana anjo olo-olo nadongkokia, iamintu 
olo-olo tujua ulunna siagang sampuloa 
tanruna. 

8 Anjo olo-oloka lebaki attallasa 


pirangalloang, mingka kamma-kamma 

anne tenamo nattallasa. Sinampe mami 
nassulumo battu ri tubirina kamateanga 
nampa mange ri kapanrakanga. Sikamma 
tau attallasaka ri lino, natena tattulisi arenna 
lalang Kitta Tau Attallasaka ri wattu tenanapa 
nanipajari linoa, lalannasaki ri wattunna 
nacini anjo olo-oloka. Nasaba lebaki attallasa 
anjo olo-oloka pirangalloang. Kamma-kamma 
anne tenamo nattallasa, mingka lammumba 
poleangi ammotere. 

9 Lalang ri anne passalaka parallui nia 
pangngissengang siagang pammahang. Anjo 
tujua ulu battuanna iaminjo tujua bulu; 
iamintu bulu-bulu napammempoia anjo 
bainea. Siagang anjo tujua ulu battuanna 
pole iaminjo tuju karaeng: 

10 imami ri kenanga tuguru, sere ammarenta 
iji, na sereanga pole tenapa nabattu. Punna 
battui sallang, musti ammarentai mingka 
sinampeji bawang. 

ll Na anjo olo-olo lebaka attallasa, 
mingka tenamo kamma-kamma anne, 
iaminjo karaeng makasagantujua. Battu 
ri kalaserenna tonji ri anjo tujua karaeng, 
alampayamo kamma-kamma anne mange ri 
kapanrakanga. 

12 Anjo sampuloa tanru nucinika iamintu 
sampuloa karaeng, tenayapa nappakkaramula 
ammarenta. Mingka lanisarei kenanga koasa 

untu ammarenta ajari karaeng siagang anjo 


olo-oloka poro sijang sallona. 

13 Anne sampuloa karaeng sangkamma 
ngasengi pattujunna, para napassareang 
ngasengi kenanga kagassinganna siagang 
kakoasanna mae ri anjo olo-oloka. 

14 | abunduki kenanga angngewai anjo Ana 
Gimbalaka. Mingka lanibetai anjo sikamma 
karaenga ri anjo Ana Gimbalaka siagang 
sikamma taunNa tamamminraya lebaka 
Nakio siagang Napile: nasaba la minjo Ana 
Gimbalaka Batarana sikamma tumalompoa, 
siagang Karaenna sikamma karaenga." 

15 Nakana pole anjo malaekaka, "Anjo 
jene nucinika, napammempola anjo 
pasundalaka, iaminjo bansa-bansaya, 
raya-rayaka, parasangang-parasanganga 
siagang bahasa-bahasaya. 

16 Anjo sampuloa tanru siagang anjo olo-olo 
nucinika labirisiki mae ri anjo pasundalaka. 
Lanarampasaki kenanga sikamma apa-apa 
niaka ri ia, siagang lanapajari assolaraki. 
Lanakanrei kenanga assinna siagang 
lanaancuruki siagang pepe. 

17 Nasaba Napagiomi Allataala atinna 
kenanga untu anggaukangi pattujunNa 
Allataala. LaNapassamaturumi kenanga untu 
ampassareangi kakoasanna kenanga mae 
ri anjo olo-oloka sollanna ammarenta anjo 
olo-oloka sagenna kajariang apa Napaua 
Allataala. 

18 Anjo baine nucinika, iaminjo kota lompoa, 


amparentayai karaeng- karaenga ri lino." 
18 1Lebaki anjo niamo kucini sere 
malaeka maraeng naung battu ri 
suruga. Nia kakoasang lompona, siagang 
suaranami ampajari singaraki sikontu linoa. 

2 Akkio lompomi angkana, "Tugurumi 
anjo bainea! Tugurumi Babel lompoa! 
Kamma-kamma anne anjarimi tampa 
pammantanganna setang-setanga siagang 
roh-roh jJadalaka. Lalammi ammantang 
sangka rupaya jangang-jangang rantasa 
siagang nakabirisia taua. 

3 Nasaba sikontu bansaya leba ngasemmi 
angnginungi anggoro napasu panggaukang 
bawanna. Agau bawammi karaeng- 
karaenna linoa siagang ia; siagang ajari 
kalumanynyammi sikamma padangganga 
ri lino lanri napasuna tenaya nakkulle 
natahang-tahang." 

4 Nampa nia sara maraeng kulangngere battu 
ri suruga angkana, "Assulukko, ikau ngaseng 
ummakKu! Assulukko battu lalang! Teako 
pinawangngi dosa-dosana, siagang teako 
amminawangngi antanggongi hukkunganna! 

> Nasaba attambung-tambungi dosana 
sagenna ri langika, na Naurangi Allataala 
kajadallanna. 

6 Appanggaukang mako mae ri ia 
sangkamma batena appanggaukang mae ri 
kau ngaseng: balasaki alappi rua sikamma 

apa lebaka nagaukang Bonei mangkona 


inungang alappi ruaya terasana nainungang 
napasadiaya untu ikau ngaseng. 

7 Sarei kasessang siagang kasusaang 
sangkammaya jaina siagang kalompoang 
nakalabiang nasareangai ri kalenna todong. 
Nasaba tuli nakanana mae ri kalenna, Inakke 
anne karaeng baine ammarentaya! Inakke 
teaia janda: tena nalakukasia nikanaya sina! 

8 Passabakkang iaminjo, nasialloji bawang 
nanatujumo bala, iamintu garring, sina, 
siagang kacipurang. Na lanipammutungi 
siagang pepe, lanri Karaeng Allataala, 
sannaka MakoasaNa angngadeli." 

93 Amminawang tongi karaeng-karaeng linoa 
ri panggaukang bawanna siagang hawa 
napasuna anjo bainea, jari lamminawang 
tommi kenanga angkarruki siagang 
ampiraungi anjo kotaya punna nacini kenanga 
nai umbunna pepe ampamutungai. 

10] a3ammenteng battu bellami kenanga 
lanri mallaki kenanga nitaba todong ri 
kasessanna. Nakanamo kenanga, "Adudu, 
teai sipato cilakana anne kota masahoroka, 
kota Babel kassaka! Sinampe duduyji sallona 
hukkunganTa naKipossomo!" 

11 Angngarru tommi siagang susa ngaseng 
tommi padangganga ri lino lanri anjo bainea, 
nasaba tenamo manna sitau akkulle amballi 
barang-barang dangganganna kenanga. 

12 Tenamo amballi bulaenna, perana, 


paramatana, siagang mutiarana kenanga: 
kammayatompa kaeng lenang, kaeng 
lango-lango, sabe, siagang kaeng eja 

toa; arupa-rupa kayu langkaraka nigappa, 
barang-barang gadinga siagang kayu-kayu 
kajalaka ballinna, tambagaya, bassia siagang 
batu laccu keboka:, 

13 kuli kayu bauka, rampa-rampaya, sitanggi, 
minynya bau, siagang kamanynyang: anggoro 
siagang minynya, tarigu siagang gandung: 
sapi siagang gimbala: jarang siagang bendi, 
ata-ataya, balalo nyawana pole taua. 

14 Nakanamo sikamma padangganga mae 
ri anjo bainea, "Tena ngasemmi sikamma 
apa nukaerokia, siagang tappela ngaseng 
tommi kakalumanynyanganga siagang 
kagammarranga. Tenamo nalanugappa 
ammotere!" 

15 Ammenteng battu bellami sikamma 
anjo padanggang ajari kalumanynyanga 
napakamma anjo kotaya, lanri mallana 
kenanga nataba kasessanna. Lasusami 
siagang langngarrumi kenanga, 

19 pampa angkana, "Adudu, teai sipato 
cilakana anne kota masahoroka! Biasana 
ammakei kaeng lenang, kaeng lango-lango 
siagang kaeng eja arinraya tanjana: biasana 
rassi kalenna belo-belo bulaeng, paramata 
siagang mutiara! 

17 Mingka sijangji bawang sallona, nalanynya 
ngasemmo sikontu kakalumanynyanganna!" 
Sikamma juraganga, padongko kappalaka, 
siagang ana-ana kappalaka, kammayatompa 
sikontu aboya-boyaya ri tamparanga, 
ammenteng battu bella ngasemmi. 

18 Sjagang ammarrammi kenanga ri 
wattunna nacini kenanga nai umbu pepe 
angkanreai anjo kotaya. Nakana kenanga, 
"Tenanniakkapa kota maraeng assangkamma 
anne kota lompoa!" 

19 | ari naboneimi au ulunna kenanga 
ajari pammatei attau matei kenanga; 
nampa angngarru siagang ammarrang- 
marrang kenanga angkana, "Adudu, 
teai sipato cilakana anne kota lompoa! 
Kakalumanynyanganna ampajari 
kalumanynyangi sikamma tau niaka 
kappalana ri tamparanga. Mingka lalang 
sijangji bawang sallona, natappela ngasemMmo 
sikontu apa-apanna!" 

20He, surugaya, arannu-rannuko lanri 
possona anjo kotaya. He, UmmaNa Allataala, 
suro-suroa, siagang nabi-nabia marannu- 
rannuko! Nasaba nihukkummi ri Allataala 
anjo kotaya, ajari pabalasa mae ri apa-apa 
lebaka nagaukang mae ri kau ngaseng! 

21] ebaki anjo, niamo malaeka sannaka 
kassana angngangka sere batu lompo, 
sangkamma batu pagiling sannaka lompona, 
nampa napasambila antama ri tamparanga, 

siagang nakana, "Kammaminne batena anjo 


kota Babel masahoroka lanipasambila sarring, 
sagenna tenamo nalanibuntulu ammotere. 

22 Sara kacapia, sara pakelonga, sara 
sulinga, siagang sara tarompeka, tena 
ngasemmo nakalangngerang lalang ri kau. 
Tena tommo lanubuntulu tu carade manna 
sitau anjoreng, kammayatompa tena tommo 
sara batu pagiling lakalangngerang. 

23Tenamo nalaccini taua singara lampu 
lalang ri kau, siagang tena tommo 
lanilangngere passua-suarrang pabuntingang 
antureng. Sikamma padanggannu kaminang 
pore ri lino, siagang nutipumi sikontu bansaya 
ri lino siagang pangngassengang bale-bale 
matanu!" 

24 Nihukkungi Babel, lanri niana nigappa 
lalang ri anjo kotaya iamintu cerana nabi- 
nabia, cerana UmmaNa Allataala: bodona 
kana, cerana sikontu tau lebaka nibuno ri 
linoa. 

19 ' Lebaki anjo niamo kulangngere 

sara gamarrunna tau jaia battu ri 
suruga, akkiok-kio angkana, "Pujimi Allataala! 
Allataalata, iamintu Allataala Mappasalamaka: 
la Allataala Malabiri siagang Makoasa! 

2 Adeleki siagang annabai pangngadelanNa! 
Napabattumi hukkunganNa mae ri pasundala 
lompoa, ampanrakiai linoa siagang gau 
bawanna. Lebami Nahukkung Allataala 

anjo pasundalaka, lanri nabunona sikamma 


ata-atanNa Allataala." 

3 Nampa akkio pole anjo sara tau jaia, 
angkana, "Pujimi Allataala! Talammari- marial 
umbunna anjo pepe ampamutungai anjo kota 
lompoa!" 

4 Anjo ruampuloa angngappa pamimping, 
siagang anjo appaka olo-olo akkulilinga ri 
anjo empoang kalabiranga, suju ngasemmi 
anynyomba mae ri Allataala ammempoa irate 
ri anjo empoang kalabiranga. Angkanami 
kenanga, "Aming! Pujimi Allataala!" 

“Nampa nia kulangngere sara battu ri 
anjo empoang kalabiranga angkana, "Pujimi 
Allataala, ikau sikontu atanNa, siagang 
sikontu rupataua, tau lompo yareka cadi, ia 
anynyombaya ri Allataala, pujimi Allataala!" 

6|ebaki anjo niamo kulangngere kamma 
sara tau sannaka jaina siparappungang: 
saranna sangkammali sara bombang sannaka 
lompona siagang sangkammai gunturu 
agamarrunga. Kulangngeremi kenanga 
angkana, "Pujimi Allataala! Nasaba lami 
Batara, Allataalata Kaminang Koasaya, 
ammarentaya kamma-kamma anne! 

7 Maeko kimarannu-rannu siagang 
assannang-sannang: maeko nanipyji 
kalompoanNa! Nasaba narapimi allo 
pabuntinganNa anjo Ana Gimbalaka, siagang 
sadiami balinNa untu lanipabunting. 

8 Nipassareammi mae ri la kaeng lenang 


accillaka untu Napake." (Anjo pakeang 
lenanga iamintu panggaukang-panggaukang 
baji nagaukang UmmaNa Allataala.) 

9 Nampa nakana anjo malaekaka mae ri 
nakke, "Tulisiki anne: Maupaki sikamma tau 
lebaka nibuntuli mae ri passua-suarranna 
pabuntinganNa anjo Ana Gimbalaka." Nampa 
nasambung pole anjo malaekaka angkana, 
“laminne biritta tojenga, battua ri Allataala." 

10 Nampa sujuma ri dallekanna anjo 
malaekaka, ero anynyomba ri ia: 
mingka nakanamo ri nakke, "Teako! 

Teako anynyombai ri nakke, mingka 
Allataala nusomba! Nasaba inakke ata 
tonja sangkamma ikau siagang sikontu 
saribattannu annagala jarreka mae ri 
biritta tojenga, Napabattua Isa!" Nasaba 
laminjo kasabianga mae ri Isa assarei taua 
pangngissengang untu ampabattui biritta 
battua ri Allataala. 

11Tassungkei kucini surugaya, nampa 
nia kucini sikayu jarang kebo. PabaeNa 
niarengi | Tamamminraya siagang | Tojeng. 
Adeleki hukkungang Natappukia siagang 
pabundukang Nagaukanga. 

12 MatanNa sangkammai pepe arinraya 
siagang ri ulunNa ammakei jai songko 
karaeng. Ri KalenNa niamo tattulisi areng: 
siagang KalenNaji bawang angngassengi anjo 
arenga. 

13 pakeanNa iamintu juba lebaka 


nitallangngang antama ri ceraka. Siagang 
niaremmi "KananNa Allataala". 

14 Amminawang ngasemmi ri la tantara 
surugaya, adongko jarang kebo ngaseng, 
siagang ammakeang kaeng lenang kebo 
sannaka ngaseng kebona. 

15 Battu ri bawaNa nia assulu padang 
tarang; siagang iaminjo padanga laNapake 
ambetai bansa-bansaya, nampa laNaparenta 
kenanga siagang takkang bassi. LaNapaccoki 
anggoroka lalang ri pammaccokang anggoro 
kalarroanNa Allataala Kaminang Koasaya. 

16 Ri jubaNa siagang ri bongganNa nia 
tattulisi areng kammaya anne, "Karaenna 
sikamma karaenga, siagang Batarana 
sikamma tumalompoa. " 

17 Nampa nia kucini sitau malaeka 
ammenteng irate ri matanna alloa. Akkio 
lompomi mae ri sikontu jangang-jJangang 
anribaka ri langika, angkana, "Maeko 
arappungang untu anghaderi passua- 
suarrang lompoNa Allataala! 

18 Maeko angkanrei assinna ngaseng 
karaenga, panglimaya, siagang assinna tau 
rewaya: maeko angkanrei assinna sikamma 
padongko jaranga siagang jJaranna ngaseng, 
kammayatompa assinna sikontu rupataua, 
tau lompo yareka tau cadi, ata yareka tau 
bebasa!" 

19 Nampa kucini anjo olo-oloka, karaeng- 


karaenna linoa siagang sikontu tantarana 
kenanga, arappungang ngasengi untu abundu 
angngewai anjo adongko jarang keboka 
siagang sikontu tantaraNa. 

20 Nijakkalami anjo olo-oloka siagang 
sikontu nabi takontutojenga, iamintu lebaka 
appare panggaukang appakalannasa ri 
dallekanna anjo olo-oloka. (laminjo gau-gau 
appakalannasaka napake anjo olo-oloka 
antipui anjo tau lebaka ngaseng nabatei anjo 
olo-oloka, siagang anjo tau anynyombaya 
mae ri patunga.) Nampa nipela attallasa anjo 
olo-oloka siagang nabi balle-ballea antama ri 
tamparang pepe arinra-rinraya siagang bara. 

21 Nampa nibuno ngaseng tantarana kenanga 
siagang padang assuluka battu ri bawana anjo 
padongko jarang keboka. Nabattu ngasemmo 
jangang-jJanganga angkanrea tojengi assinna 
anjo kenanga nibunoa. 

20 l Lebaki anjo niamo kucini sere 

malaeka naung battu ri suruga. 
Nia natagala ri limanna koncina tubirina 
kamateanga siagang passikko lompo. 

2 Nampa najakkala anjo nagaya, anjo ulara 
toaya iamintu Billisika yareka Roh J adalaka 
nampa nasikko untu sisabu taung sallona. 

3 Nampa napela malaekaka anjo nagaya 
antama ri tubirina kamateanga, nampa 
nakonci siagang nasegele anjo tubirika 
sollanna tenamo nakkulle antipui bansa- 

bansaya ilalang tenanapa nalabusu anjo wattu 


sisabua taung. Lebaki anjo nilappassammi 
ammotere untu poro sinampekang. 

4 Nampa kucini sikamma anjo empoang 
kalabiranga siagang sikamma tau niaka 
ammempo irate nisarei koasa untu annappuki 
hukkungang. Kucini tommi nyawana sikamma 
tau lebaka nisamballe passabakkang ajari 
sabina kenanga ri passalana Isa, siagang 
napalabang pappasang battua ri Allataala. 
Yangasenna anjo taua tanasombayai olo- 
oloka, yareka patunna. Tena todong naleba 
kenanga anggappa pammatei battu ri anjo 
olo-oloka, iamintu pammatei irateanganna 
kanynyinna yareka ri limanna kenanga. 

Jari attallasa poleammi kenanga siagang 
ammarentami ajari karaeng kenanga sisabu 
taung sallona siagang Almasi. 

3] aminne tau bungasaka ngaseng 
nipattallasa poleang battu ri kamateanga. 
(Mingka anjo tau mate maraenganga tena 
nanipattallasa poleangi ilalang anjo wattu 
sisabua taung.) 

6 Maupaki sikamma tau nipattallasa poleanga 
todong ri anjo wattu bungasaka. lami 
kenanga siratang ajari taunNa Allataala. 
Tenamo nakoasa kamateang makaruaya mae 
ri kenanga. Lajarimi kenanga imang-imanNa 
Allataala siagang imang-imanNa Almasi, na 
lammarentamo kenanga siagang la sagenna 
sisabu taung sallona. 

7 Punna lebamo anjo wattu sisabua taung, 


lanilappassammi anjo Billisika battu ri 
tarungkua, 

8nalalampamo natipu bansa-bansa 
tassiaraka ri sikontu linoa iamintu Gog 
siagang Magog. Niparappungammi ri Billisika 
kenanga untu abundu; sanna jaina kenanga, 
sanrapangi kassi ri tamparanga jaina. 

9 Tabage-bagemi kenanga alabang 
mae ri sikontu linoa, nampa nakurung 
pammantanganna UmmaNa Allataala siagang 
kota Nakamaseanga Allataala. Mingka 
naummi pepeka battu ri langika nampa 
naancu-ancuru kenanga. 

10 Nampa nipasambila anjo Billisi antipuai 
kenanga antama ri tamparang pepeka siagang 
bara arinraya. Anjoremmi rolong nipela anjo 
olo-oloka siagang nabi takontutoj enga. 
Tammari-mariai kenanga lanisessa allo 
bangngi sagenna satunggu-tungguna. 

ll ebaki anjo niamo kucini sere empoang 
kalabirang: lompoi siagang keboki tanjana 
anjo empoang kalabiranga siagang nia 
tommi rate patanNa empoang ammempo. 
Lanynyami langika siagang buttaya battu ri 
dallekanNa, sagenna tenamo nakacinikang. 

12 Sjagang niami kucini sikamma tau matea, 
tau lompo yareka tau cadi, ammenteng 
ri dallekanna anjo empoang kalabiranga. 
Nisungkemi kitta-kittaka. Nampa nia tommo 
sere kitta maraeng nisungke iamintu 

Kittana Tau Attallasaka. Nampa nitappukimi 


hukkunganna sikamma tau matea situru 
panggaukanna kenanga, kamma niaka 
tattulisi lalang ri anjo kitta-kittaka. 

13 Nampa napassareammo tamparanga 
sikamma tau matea, niaka lalang ri ia. 
Kamateanga siagang Linona Kamateanga 
napassareang ngaseng tommi sikamma 
tau mate niaka ri ia. Nanihukkung ngaseng 
tommo anjo tau matea situru panggaukanna 
kenanga. 

14 Nampa nipasambilamo Kamateanga 
siagang Lino Kamateanga antama ri 
tamparang pepeka. (Anne tamparang 
pepeka, iamintu kamateang makaruaya.) 

13 Sikamma tau tenaya natattulisi arenna 
lalang ri Kittana Tau Attallasaka, lanipela 
ngasemmi antama ri tamparang pepeka. 

2 1 l Nampa niamo kucini langi beru 

siagang lino beru. Tenami langi uru- 
urua siagang lino uru-urua; kammayatompa 
tamparanga lanynya tommi. 

2 Kucinimi anjo kota matangkasaka, iamintu 
kota Yerusalem berua, turunga battu ri 
Allataala ri suruga. Lebami nipasadia anjo 
kotaya sanrapang bunting baine nimodeia 
untu bunting buranena. 

3 Nampa niamo kulangngere sara lompo 
akkio battu ri anjo empoang kalabiranga 
angkana, "Kamma-kamma anne niami 
pammantanganNa Allataala ri tangnga- 

tangngana pammantanganna rupataua! 


Lattallasami siagang kenanga, siagang 
lajarimi kenanga ummaNa. KalenNa Allataala 
lania ri tangnga-tangngana kenanga siagang 
lajari Allataala mae ri kenanga. 

“LaNasapui sikamma jene mata 
niaka ri matanna kenanga. Tenamo 
nalania kamateang; tenamo sina, karru, 
kammayatompa garringa latena ngaseng 
tommi. Sikontu apa-apa salloa lanynya 
ngasemmi." 

> Nampa Nakanamo anjo niaka ammempo 
irate ri empoang kalabiranga, "Kamma- 
kamma anne Kupajari beru ngasemmi 
sikontu apa-apa niaka!" Nakana pole ri 
nakke, "Tulisiki anne, nasaba sikamma anne 
kana-kanaya sangnging kana tojeng siagang 
siratangi nipatappa." 

6 Nampa Nakana, "Lebami! INakkemi 
uru-urua siagang kalabusanga; iNakkemi 
Batara battu ri Pakaramulaya sagenna ri 
Kalabusanga. Sikamma tau turerea laKusare 
cuma-cumai jene inung battu ri timbuseng 
jene katallassanga. 

7 Tau ammetaya lanatarima ngasengi 
yangasenna anjo battu ri Nakke. | Nakke lajari 
Allataalana siagang ia lajari anakKu. 

8 Mingka tau balloranga, tau abali ballanga, 
tau bambalaka pabuno-bunoa, tau pagau 
bawanga, tau ammakea pangngissengang 
siagang baca-baca, tau anynyombaya 

barhala, kammayatompa sikontu tau paballe- 


ballea, lanipelaki antama ri tamparang 
pepeka siagang bara arinra-rinraya, iamintu 
kamateang makaruaya." 

9 kalaserenna anjo tujua malaeka 
antagalakai pammoneanna anjo tujua bala 
kalabusang, battui mae ri nakke na nakana, 
"Maeko! Lakupicinikiangko Buntinga, iamintu 
bainenNa anjo Ana Gimbalaka." 

10 Nikoasaima ri RohNa Allataala, siagang 
naeramma anjo malaekaka nai ri tompona 
moncong sannaka tinggina. Napicinikiamma 
kota Yerusalem, anjo kota matangkasaka. 
Anjo kotaya turungi battu ri Allataala, battu ri 
suruga, 

11 sjagang suarana kammayatompa 
kalabiranNa Allataala. Accillaki anjo kotaya 
sangkamma batu paramata, sangkamma 
batu baiduri moncongbulo sannaka cinonna 
kamma kaca. 

12Tembona attammulili sanna lompona 
siagang tinggina, nia sampulo anrua pakkebu 
lompona, na nijagai ri sampulo anrua 
malaeka. Massing nia tattulisi ri anjo pakkebu 
lompoa areng-arenna anjo sampuloa anrua 
suku bansa Israel. 

13 Nia tallu pakkebu lompo adalle mae ri 
appaka kabattuang: tallu irayangang, tallu 
timborangang, tallu warakkangang, siagang 
tallu laukangang. 

14|ratei ri sampuloa anrua batu pundasi 


nibangung anjo temboka. Ri anjo batu-batu 
pundasia massing niaki tattulisi arenna 
sampuloa anrua tunisuroNa anjo Ana 
Gimbalaka. 

13 Anjo malaeka abicaraya mae ri nakke 
nia takkang bulaenna, untu napake 
angngukkuruki anjo kotaya, sikamma 
pakkebu lompoa siagang tembona. 

16 Anjo kotaya appasagi appaki; sangkammai 
labuna siagang sangkarana. Naukkurumi anjo 
malaekaka anjo kotaya, siagang takkang 
pangngukkuruna, anassami angkanaya 2400 
kilometere labuna, sangkarana siagang 
tinggina sangkammaji labuna. 

17Ri wattunna naukkuru anjo malaekaka 
tembona, anassami angkanaya annampulo 
metere tinggina. Anjo ukkurang napakea 
malaekaka iaminjo ukkurang lebaka napake 
rupataua. 

18 Anjo tembona kotaya batu baiduri 
moncongbulo nipare; nampa kotana iamintu 
bulaeng tino nipare, cinong sangkamma kaca. 

19 Batu pundasina nibelo-beloi ngasengi 
arupa-rupa batu paramata. Batu pundasi 
makaserea iamintu batu baiduri moncongbulo 
nipare, pundasi makaruaya battu ri batu 
nilang, pundasi makatallua battu ri batu yaku, 
pundasi makaappaka battu ri batu samru, 

20 pundasi makalimaya battu ri batu baiduri 
sepa, makaannanga battu ri batu dalima, 

pundasi makatujua battu ri batu ratna 


campaka, pundasi makasagantujua battu ri 
batu pirusu, pundasi makasalapanga battu ri 
batu topasa, pundasi makasampuloa battu ri 
batu karisoparasa, pundasi makasampuloa 
assere battu ri batu lasuardi, siagang pundasi 
makasampuloa anrua battu ri batu kacubung. 

21 Anjo sampuloa anrua pakkebu lompona 
ilamintu sampulo anrua mutiara; tassere- 
serea pakkebu massing mutiara nipare. 
Agang lompona anjo kotaya sangnging 
bulaeng tino nipare, cinong nicini sangkamma 
kaca accillaka. 

22Tenai kucini BallaNa Allataala ilalang ri 
anjo kotaya, nasaba ia BallaNa Allataala 
lamintu KalenNa Batara, Allataala Kaminang 
Koasaya, siagang anjo Ana Gimbalaka. 

23Tena naparallu nasiori mataallo yareka 
bulang anjo kotaya, lanri nisiorimi ri 
kalabiranNa Allataala, siagang laminjo Ana 
Gimbalaka ajari lampunna. 

24 | ajappami bansa-bansaya ri lino lalang 
ri singarana, siagang karaeng-karaenga 
lanaerammi kakalumanynyanganna antama ri 
anjo kotaya. 

25 | atassungkemi sikamma pakkebu 
lompona kotaya silabusu allo; tenamo 
nalatattongko, nasaba tenamo bangngi 
anjoreng. 

26 Lanierammi kalompoanna siagang 


kakalumanynyanganna sikontu bansa- 
bansaya antama ri anjo kotaya. 

27 Mingka tau anggaukangai apa appakaringi- 
ringika, tau aballe-ballea, bodona kana, 
sikontu apa-apa ramasaka tena sikali nakkulle 
antama anjoreng. la lanipabiang antama 
lamintu tau niaka bawang tattulisi arenna 
lalang ri kittaNa anjo Ana Gimbalaka, iamintu 
Kittana Tau Attallasaka. 

2 2 l Napicinikiang tomma anjo malaekaka 
binanga assarea katallassang jJenena. 
Anjo binangaya accillaki jenena sanrapang 
kaca aloloroka battu ri empoang kalabiranNa 
Allataala siagang battu ri anjo Ana Gimbalaka, 

2 angngoloa ri tangnga-tangngana agang 
lompona anjo kotaya. Ri biring pimbali-baliNa 
anjo binangaya, nia poko katallassang, 
pissampuloa anrua arappo lalanna sitaung, 
lamintu sikali sibulang. Lekona nipakei untu 
amballei bansa-bansaya. 

3 Tena sikali lalang ri anjo kotaya apa-apa 
akkullea nataba pangngalarroiNa Allataala. 
Anjo empoang kalabiranNa Allataala siagang 
Ana Gimbalaka niaki lalang ri anjo kotaya. 
Lanynyombami sikamma atanNa Allataala 
mae ri Allataala: 

4siagang lanacinimi kenanga rupanNa 
Allataala. Latattulisimi arenNa Allataala ri 
tompo kanynyinna kenanga. 

3 Tenamo nalaparallu kenanga ri lampu 


yareka ri singarana mataalloa, nasaba 
latenamo bangngi kammayatompa nasaba 
KalenNami Karaeng Allataala lansingari 
kenanga. Nalammarentamo kenanga, ajari 
karaeng sagenna satunggu-tungguna. 

6 Nampa nakana anjo malaekaka mae ri 
nakke, “Sikamma anne bicaraya sangnging 
bicara kontutojeng siagang akkullei 
nipatappa. Karaeng Allataala iamintu lebaka 
ampassareangi RohNa mae ri nabi-nabia, iami 
assuroi malaekaNa untu ampappiassengangi 
mae ri ata-atanNa apa-apa tenayamo nasallo 
namusti kajariang." 

7 Nakana Isa, "Parhatikangi anne! Tenamo 
nasallo Kubattu. Maupaki tau amparhatikangai 
kana-kana nipau labi rioloa memang lalang ri 
anne kittaka!" 

8|nakke, Yohanes, leba ngasemmi 
kulangngere siagang kucini ngaseng 
sikammaya anjo. Lebana kulangngere 
siagang kucini, sujuma ri dallekanna anjo 
malaeka ampicinikianga sikammaya anjo, 
siagang eroma anynyomba mae ri ia: 

93 mingka nakanamo mae ri nakke, "Teako! 
Teako anynyombai ri nakke! Allataalamo 
nusomba! Nasaba inakke ata tonja 
sangkamma ikau, sangkamma sikontu 
saribattannu nabi-nabia, kammayatompa 
sikontu tau amparhatikangai sikamma 
pappakaingaka lalang ri anne kittaka!" 

19Nampa nakanamo pole, "Teako 


rahasiakangi kana-kana nipau labi rioloa 
lalang ri anne kittaka, nasaba tasalloami 
nalakajariang ngaseng. 

llla tau jadalaka, lappassammi agau jadala 
turus; ia tau ramasaka lappassammi tuli 
naramassi kalenna: ia mannurukia ri eroNa 
Allataala lappassammi tuli mannuruki ri 
eroNa Allataala, siagang ia napassareangamo 
katallassanna untu Allataala bawang, 
lappassammi attallasa turus untu Allataala 
bawang." 

12 Nakana Isa, "Parhatikangi anne! Tenamo 
nasallo Kubattu angngerang sawala untu 
lanipabalassang mae ri sikamma taua situru 
apa massing lebaka nagaukang. 

13 | Nakkemi uru-urua siagang kalabusanga: 
INakkemi Batara battu ri Pakaramulaya 
sagenna Kalabusanga." 

14 Maupaki tau antangkasiai jubana sagenna 
tangkasa. laminjo kenanga lanipabiang 
langkanrei rapponna anjo poko katallassanga, 
siagang lajappa antama ri anjo kotaya, 
angngolo ri pakkebu lompona. 

15 Mingka sikontu tau anggaukangai apa-apa 
tenaya matu-matunna, tau ammakea 
pangngissengang baca-baca, tau agau 
bawanga, tau ammunoa, tau anynyombaya 
barhala, siagang tau aballe-ballea, baji 
naballe-balle lalang bicara yareka lalang 
panggaukang, sikontu anjo tau kammaya 

pantaranganna ngasengi anjo kotaya 


tampana. 

16 "| Nakke Isa, Kusuromi malaekakKu mae 
ri kau ngaseng sollanna napau ngaseng anne 
passalaka untu kasalamakkanna sikontu 
jamaaka. INakkemi sossoranna Daud; 
iINakkemi anjo bintoeng singaraka, niaka 
battu raya." 

17 Nakanamo RohNa Allataala siagang 
Bunting Bainea, "Mae mako!" Sikamma 
allangngerekai musti angkana tongi, "Mae 
mako!" Inai-nai turere, battu mako mae! 
Siagang inai-nai ero mae mako angngalle 
cuma-cuma jene katallassang! 

18 Mae ri sikamma tau allangngerekai 
kana-kana nipau labi rioloa lalang ri 
anne Kittaka, inakke, Yohanes, iaminne 
kupakaingakkangko: Inai-nai antambai anne 
kana-kana lebaka nipau labi riolo, lanitambai 
tongi hukkunganNa ri Allataala, sangkamma 
bala niaka nipau lalang ri anne kittaka. 

19 Na inai-nai angkurangngi anne kana-kana 
lebaka nipau labi riolo, laNakurangngi tongi 
Allataala tawana, sangkamma bageang niaka 
nipau lalang ri anne kittaka, iamintu bageang 
battu ri anjo poko katallassanga siagang anjo 
kota matangkasaka. 

20]a ampabattuai sikammaya anne birittaya 
angkanami, "Kontutojengi, mattantu labattuA 
linta!" Aming! Battu maKi, o Batara Isa! 

21 Poro Napassareangi barakkaNa Batara Isa 


mae ri sikontu UmmaNa Allataala! 

